[cut: only the first 33554432 bytes of this file were read]
Article

<CATEGORY>vin04</CATEGORY>

 <H5>ΑΝΕΒΑΖΟΥΝ ΤΟ ΘΕΡΜΟΜΕΤΡΟ ΣΤΟ ΑΙΓΑΙΟ
</H5><H2>ΚΡΙΣΙΜΕΣ ΩΡΕΣ με νέες τουρκικές προκλήσεις
</H2><H2></H2>
ΚΡΙΣΙΜΕΣ ΩΡΕΣ έρχονται στο Αιγαίο με τις νέες
προκλήσεις της Άγκυρας, η οποία αρχίζει σήμερα αεροναυτικές ασκήσεις. Η
Τουρκία όχι μόνο δεν δέχθηκε τις τροποποιήσεις που ζήτησε η Αθήνα στα έως τώρα
σχέδιά της, που περιλαμβάνουν ελληνικό εναέριο χώρο και τη βραχονησίδα
Καλόγεροι, αλλά προχώρησε χθες σε αυθαίρετη αναγγελία ασκήσεων και σε δύο
άλλες περιοχές. Η Αθήνα, που ανησυχεί για τις προθέσεις της Άγκυρας, κρατά
χαμηλούς τόνους, αλλά δεν προτίθεται να αφήσει την Τουρκία να αμφισβητήσει τα
κυριαρχικά δικαιώματα της χώρας.

σελίδα 5

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16029N011</ED>
<ID>
ID:133489

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N01&aa=1</URL></REF>


Article

<CATEGORY>vin06</CATEGORY>

 <H2></H2><H2>Το παθητικό κάπνισμα βλάπτει όλους!
</H2><H2></H2>
σελίδες
12-13

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16029N013</ED>
<ID>
ID:133538

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N01&aa=3</URL></REF>


Article

<CATEGORY>vin06</CATEGORY>

 <H2>Κάλαντα με ονοματεπώνυμο για την Ίμβρο
</H2><H2></H2>
σελίδα 14

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16029N014</ED>
<ID>
ID:133563

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N01&aa=4</URL></REF>


Article

<CATEGORY>vin04</CATEGORY>

 <H5></H5><H2>Τα αρχεία του Φόρεϊν Όφφις για την χούντα και τον Κωνσταντίνο
</H2>
ΤΙΣ ΜΥΣΤΙΚΕΣ συνομιλίες του Κωνσταντίνου
Γλύξμπουργκ με τη βρετανική και τουρκική πλευρά το 1966, για την αναζήτηση
συμφωνίας στο Κυπριακό, αποκαλύπτουν τα αρχεία του Φόρεϊν Όφφις που δείχνουν
και τις σχέσεις Βρετανίας - χούντας.

σελίδα 7

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16029N015</ED>
<ID>
ID:133585

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N01&aa=5</URL></REF>


Article

<CATEGORY>vin06</CATEGORY>

 <H5></H5><H2>Ρεκόρ τζόγου στα Καζίνο με 13 δισ.!
</H2>
σελίδα 19

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16029N017</ED>
<ID>
ID:133591

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N01&aa=7</URL></REF>


Article

<CATEGORY>vin06</CATEGORY>

 <H5></H5><H2>Το χρυσό λαχείο στον Πειραιά
</H2>
σελίδα 19

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16029N018</ED>
<ID>
ID:133594

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N01&aa=8</URL></REF>


Article

<CATEGORY>vin01</CATEGORY>

 <H5></H5><H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Η ΕΥΡΩΠΑΪΚΗ Ένωση πήρε μέσα στο 1997 αποφάσεις που, αν υλοποιηθούν, θα
οδηγήσουν σε μιαν «άλλη Ευρώπη». Οι αποφάσεις αυτές θεωρείται ότι τερματίζουν
τώρα, πολιτικά και θεσμικά, τον Β' Παγκόσμιο Πόλεμο... Ο Π.Κ. Ιωακειμίδης,
στους «Προβολείς». Σελ. 6.

ΣΤΗΝ ΠΑΙΔΕΙΑ, ναι μεν κατακτήθηκε ο ζωτικός εκδημοκρατισμός,
υπονομεύτηκε όμως από όλους τους εμπλεκομένους (κράτος, καθηγητές, δασκάλους,
γονείς, μαθητές) η ποιότητα της εκπαίδευσης. Με συνέπεια, σήμερα ο απόφοιτος
της Δευτεροβάθμιας Εκπαίδευσης να είναι... ξύλο απελέκητο. Ο Α. Λοβέρδος, στην
«Τρίτη άποψη». Σελ. 6.

Ν. ΧΑΤΖΗΣ: Δυστυχώς και τώρα κάνω γιορτές στο γήπεδο. Οι Έλληνες
παίκτες είναι το βαρόμετρο κάθε ομάδας. Η αγωνιστική μεταμόρφωση της ΑΕΚ
οφείλεται στην καλή ψυχολογία. Το μέλλον ανήκει στον Τσακαλίδη. Οι απαντήσεις
στις «30 Ερωτήσεις» του Θ. Λιοντζόπουλου, στη σελ. 10.

ΑΗ ΒΑΣΙΛΗΣ: Δεν θέλω να εξευτελιστεί κι άλλο αυτός ο διανοούμενος άγιος
του χριστιανισμού, ένας από τους ελάχιστους πια σήμερα μύθους της παιδικής
ηλικίας. Ας αναβάλλουμε για λίγα χρόνια την αναπόφευκτη προσγείωση των
πιτσιρικάδων στη «φλατ» πραγματικότητα. Η Μαίρη Κατσανοπούλου «Σε πρώτο
ενικό». Σελ. 11.

Η ΝΟΜΙΜΟΠΟΙΗΣΗ των λαθρομεταναστών άρχισε από σήμερα το πρωί. Η
διαδικασία θα κρατήσει έως τον Μάιο οπότε θα συμπληρωθεί η πρώτη φάση με την
έκδοση κάρτας προσωρινής άδειας (λευκή). Στη συνέχεια, θα υπάρξει και η
πράσινη κάρτα. Ο Η. Γεωργάκης στη σελ. 11.

ΤΟ 1998 δεν είναι έτος, χρόνος, ενιαυτός... Αν το νομίζετε, κάνετε
λάθος. Το 1998 είναι προϊόν και για να πωληθεί χρειάζεται διαφήμιση. Δεν το
πιστεύετε; Ο Μηνάς Βιντιάδης θα σας πείσει, στις σελ. 14-15.

Η ΕΥΡΩΠΗ του 1001 δεν έχει καμία σχέση με τη σημερινή. Ο ελληνορωμαϊκός
πολιτισμός φυτοζωούσε στα μοναστήρια, ενώ το Ισλάμ ήταν σε πλήρη ανάπτυξη.
Τότε περίπου ο Πέρσης φιλόσοφος Ίμπν-Σίνα ανακάλυψε ότι η φυματίωση είναι
μεταδοτική. Αλλά, η ανακάλυψη αυτή έκανε εκατό χρόνια να φτάσει στην Ευρώπη. Ο
Μ. Μητσός στις σελ. 52-53.

Η ΠΕΡΙΠΕΤΕΙΑ του Μ. Αλεξάνδρου

δεν τελείωσε με τον θάνατό του. 
Η σορός του πέρασε μιαν οδύσσεια

ώσπου ν' αναπαυτεί στον τάφο. 
Αλλά και μετά άρχισε νέα οδύσσεια 
μέχρι να βρουν αυτόν τον τάφο. 
Κάπου στην Αλεξάνδρεια, βέβαια, είναι. 
Αλλά πού; Στο «Πανόραμα», σελ. 1.

Δ. ΧΑΡΙΤΟΠΟΥΛΟΣ: 
Τον Ψαρρό τον σκότωσε 
με το πιστόλι του ο ίδιος ο Ζούλας.

Από την έρευνα που έκανα εντόπισα 
ένα ιδιόχειρο σημείωμα του Ζούλα 
γραμμένο μάλιστα με πράσινο στιλό, όπου λέει: 
Εγώ τον σκότωσα, για να μην προλάβει να τον γλιτώσει 
ο Μπακιρτζής. Ο Κ. Χατζίδης στις σελ. 8-9.

ΤΑ ΑΡΧΟΝΤΙΚΑ του Π. Ψυχικού 
και του Χαλανδρίου θα σωθούν. 
Ήδη 117 χαρακτηρίζονται διατηρητέα. 
Για να μπορούμε να θυμόμαστε. 
Σ' αυτούς τους πρώτους

δήμους-δορυφόρους της Αθήνας,

εκεί γύρω στον Μεσοπόλεμο, 
κτίσθηκαν ωραία σπίτια από Έλληνες 
που πλούτισαν στο εξωτερικό. 
Ο Α. Ρενιέρης, στη σελ. 50.

ΤΟ 1998 ήρθε, το 1997 έφυγε. Πάει κι αυτό. Καιρός πια ν' αρχίσετε να χάνετε τα
κιλά που πήρατε. Γι' αυτό ρίξτε μια ματιά στις δίαιτες αποτοξίνωσης. Αλλά αν
θέλετε να συνεχίσετε εορτάζοντες και κορυβαντιώντες, υπάρχουν και τα
Ραγκουτσάρια της Καστοριάς. Στην «Καλύτερη Ζωή». Σελ. 4 και 6-7.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16029N021</ED>
<ID>
ID:133463

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Ερώτηση
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

«Εθνική ομοψυχία» ζητούν όλα τα κόμματα με ανακοινώσεις τους ­ την Πρωτοχρονιά
γιορτάσαμε ή την Πρωταπριλιά;

Με τιμή

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16029N022</ED>
<ID>
ID:133531

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ
</H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16029N023</ED>
<ID>
ID:133542

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N02&aa=3</URL></REF>


Article

<CATEGORY>vin01</CATEGORY>

 <H5>Η ΑΓΚΥΡΑ ΣΥΝΕΧΙΖΕΙ ΤΙΣ ΑΥΘΑΙΡΕΣΙΕΣ ΣΤΟ ΑΙΓΑΙΟ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Ποδαρικό με προκλήσεις
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

Με νέες προκλήσεις στο Αιγαίο η Τουρκία έκανε ποδαρικό το 1998. Η Άγκυρα
συνεχίζει τις αυθαιρεσίες της εμμένοντας στην άποψη να πραγματοποιήσει
στρατιωτικές ασκήσεις στο Αιγαίο, σε περιοχές μάλιστα που περιλαμβάνουν
ελληνικό εναέριο χώρο ή και ελληνικές βραχονησίδες.

ΑΝ ΚΑΙ οι τουρκικές ασκήσεις αρχίζουν σήμερα, οι κρισιμότερες ώρες αναμένονται
τη Δευτέρα. Και αυτό γιατί τότε η τουρκική πολεμική μηχανή θα αναπτυχθεί στο
Κεντρικό Αιγαίο, σε περιοχές μεταξύ Χίου και Άνδρου. Περιοχές οι οποίες
περιλαμβάνουν την ελληνική βραχονησίδα Καλόγεροι, αλλά και μέρος του πεδίου
βολής Άνδρου. Η κυβέρνηση έχει κάνει σαφές στην Άγκυρα ότι δεν θα ανεχθεί την
αμφισβήτηση της ελληνικής κυριαρχίας από τουρκικά αεροσκάφη ή πλοία και θα
απαντήσει στις τουρκικές προκλήσεις. Η Αθήνα ενημερώνει παράλληλα τους
διεθνείς οργανισμούς, τις χώρες της Ευρωπαϊκής Ένωσης, τις ΗΠΑ και τη Ρωσία
για τις προκλητικές αυθαιρεσίες των Τούρκων. Θεωρεί ωστόσο ότι η ένταση στο
Αιγαίο είναι προς όφελος των Τούρκων στρατηγών και γι' αυτό δεν είναι
διατεθειμένη να προχωρήσει σε πρωτοβουλίες που θα κλιμακώσουν την αντιπαράθεση
στην περιοχή. (Σελ. 5).

Την ίδια στιγμή, όπως προκύπτει από τα αρχεία του Φόρειν Όφφις που δόθηκαν στη
δημοσιότητα, ο Κωνσταντίνος Γλύξμπουργκ είχε τους τελευταίους μήνες του 1966
μυστικές συνομιλίες με την τουρκική και τη βρετανική πλευρά, για την αναζήτηση
συμφωνίας στο Κυπριακό, έναντι εδαφικών ανταλλαγμάτων προς την Τουρκία. Η
συμφωνία πάντως δεν προχώρησε, λόγω της αδιάλλακτης από τότε στάσης τής
Τουρκίας, αλλά και της άρνησης του Μακαρίου να αποδεχθεί τις ολοένα
μεγαλύτερες τουρκικές αξιώσεις. Από τα αρχεία προκύπτει ακόμη ότι η τότε
κυβέρνηση της Βρετανίας απέφευγε επιμελώς να καταγγείλει την κυβέρνηση των
πραξικοπηματιών (όπως έκαναν η Δανία και η Σουηδία), αλλά και να την
αναγνωρίσει, καλλιεργώντας μια σχέση λειτουργικότητας στην αρχή και αμοιβαίας
εμπιστοσύνης προς τα τέλη του 1967. (Σελ. 7).

Οι πονοκέφαλοι της κυβέρνησης, όμως, δεν σταματούν με τα ελληνοτουρκικά, που
όπως ήταν και πριν από 30 χρόνια, θα εξακολουθήσουν και στο μέλλον να είναι
πρώτης προτεραιότητας ζητήματα. Η κατάθεση και συζήτηση του φορολογικού
νομοσχεδίου στη Βουλή επισπεύδεται, ενώ ο Πρωθυπουργός Κ. Σημίτης θα αρχίσει
αμέσως συζητήσεις με τα κόμματα της αντιπολίτευσης, για τη μορφή του φορέα που
θα αναλάβει την οργάνωση της Ολυμπιάδας του 2004. Παράλληλα, ο κ. Σημίτης θα
ασχοληθεί και με τα εσωκομματικά προβλήματα του ΠΑΣΟΚ, τα οποία, μετά και το
τέλος των γιορτών, αναμένεται να οξυνθούν. (Σελ. 5).

Και επειδή πολλοί από σας συνεχίζετε τις διακοπές σας... Καλή Χρονιά και
καλά... κέρδη.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16029N032</ED>
<ID>
ID:133510

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Τραγέλαφος;
</H2>
ΕΙΝΑΙ στραβός ο γιαλός ή στραβά αρμενίζει το καράβι;

ΕΚΤΟΣ από αναγκαίος, έμοιαζε και πολλά υποσχόμενος ο θεσμός των
μάνατζερ στις δημόσιες επιχειρήσεις...

ΓΙΑ να προχωρήσει, επιτέλους, ο εκσυγχρονισμός τους...

ΝΑ λειτουργήσουν ­ και να ανακάμψουν ­ με κριτήρια ιδιωτικοοικονομικά...

ΚΑΙ να βελτιώσουν τις υπηρεσίες τους προς το κοινό.

ΟΜΩΣ, πριν ο θεσμός καλά-καλά στεριώσει...

ΔΕΙΧΝΕΙ να παραπαίει:

ΠΡΩΤΑ, η αδυναμία εξεύρεσης του κατάλληλου προσώπου για τον ΟΤΕ...

ΟΠΟΥ δύο φορές η θέση προκηρύχθηκε, δίχως και να επιτευχθεί ­ όπως
ειπώθηκε ­ η προσέλκυση ικανών υποψηφίων...

ΥΣΤΕΡΑ το φιάσκο της επιλογής μάνατζερ για τον ΟΣΕ...

ΟΠΟΥ ο επιλεγείς απορρίφθηκε ­ μετά πολλών επαίνων... ­ από τη Βουλή...

ΚΑΙ τώρα το νέο αδιέξοδο με την Ολυμπιακή...

ΟΠΟΥ ο μεν προσφάτως επιλεγείς μάνατζερ-διευθύνων σύμβουλος, ουδόλως εμφανίσθηκε...

ΚΑΙ πώς, άλλωστε, αφού δεν διαθέτει το προαπαιτούμενο της εκπλήρωσης
των στρατιωτικών του υποχρεώσεων...

Ο ΔΕ διορισθείς στη θέση του προέδρου παραιτήθηκε μία εβδομάδα μετά την
ανάληψη των καθηκόντων του!

ΟΤΙ κάτι δεν πάει καλά σε αυτή την ιστορία είναι τόσο πρόδηλο...

ΟΣΟ και ο κίνδυνος να φυλλορροήσει ο νέος θεσμός πριν καν δοκιμασθεί.

ΚΑΙ την αιτία ασφαλώς οφείλει να εντοπίσει η κυβέρνηση...

ΑΠΟ την οποία ­ και μόνο ­ εξαρτάται και η αντιμετώπισή της...

ΠΡΙΝ γίνει η υπόθεση των μάνατζερ τραγέλαφος.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16029N033</ED>
<ID>
ID:133543

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Κώστας Χαρδαβέλλας:

(ο δημοσιογράφος για την αναφορά της κ. Αγγελικής Νικολούλη στο Βιβλίο Γκίνες,
στο «Ciao»)

«Ξέρεις κάτι; Δεν νιώθω μπακάλης που πουλάει φέτα. Αυτό μου φαίνεται λίγο
μπακαλίστικο. "Εμείς οι φοβεροί που βρήκαμε τους περισσότερους και οι άλλοι
τους λιγότερους". Μου θυμίζει χασάπικο, ποιος έχει το καλύτερο κρέας και ποιος
πουλάει τα καλύτερα παϊδάκια».

Αννίτα Πάνια:

(η παρουσιάστρια του «Χρυσού κουφέτου» στο «Ciao»)

«Παρουσιάστηκε ένας τύπος, αντιπρόσωπος της Μερσεντές, ο κύριος Θ..., που το
έπαιξε γκόμενός μου στον Τύπο, με λεπτομέρειες ανατριχιαστικές. Τον χάιδευα,
λέει, και με χάιδευε. Του έκανα κι εγώ μια αγωγή και του ζητάω μερικά
εκατομμυριάκια. Έκανε διαφήμιση στην πλάτη μου».

Βλάσης Μπονάτσος:

(ο καλλιτέχνης ερωτάται από το «Λοιπόν» αν θα ζηλεύει την κόρη του όταν μεγαλώσει)

«Δεν είσαι με τα καλά σου. Ελπίζω να τα κάνει όλα από μικρή. Μην περιμένει τα
είκοσί της χρόνια».

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16029N034</ED>
<ID>
ID:133577

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N03&aa=4</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Μέρες του '63...
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΑΤΜΟΣΦΑΙΡΑ γιορτής. Απ' το παράθυρο, βλέπω τη θάλασσα. Τον Θερμαϊκό. Η
Υακίνθη, η κόρη μου, βάζει στο πικάπ τις «Μικρές Κυκλάδες» γιατί «θέλει»,
λέει, «ν' ανακαλύψει τη φίλη της την Ντόρα». Αρπάζω την ευκαιρία και της
διαβάζω ένα κείμενο, από το βιβλίο του Μίκη Θεοδωράκη «Μελοποιημένη ποίηση»
(εκδόσεις Ύψιλον), που κυκλοφόρησε πριν από μια εβδομάδα. Είναι ένα κείμενο
που μιλάει, ακριβώς, για τις «Μικρές Κυκλάδες». Αξίζει κι εσείς να το διαβάσετε:

«... Ένα πρωινό, αρχές του 1963, ο Οδυσσέας Ελύτης μου τηλεφώνησε, ήρθε σπίτι
μου, στη Ν. Σμύρνη και μου έδωσε επτά ποιήματα (το 7 ήταν ο ιερός αριθμός του
Ελύτη). "Νομίζω", μου είπε, "ότι ταιριάζουν στο ύφος σου". Τον ευχαρίστησα,
διάβασα τα ποιήματα, ενθουσιάστηκα κι όταν τελείωσα τη σύνθεση, τον κάλεσα να
τ' ακούσει. Ήρθε, άκουσε τα τραγούδια, ευχαριστήθηκε πολύ και μαζί αποφασίσαμε
να τα εμπιστευθούμε στην Ντόρα Γιαννακοπούλου, η οποία την εποχή εκείνη
θριάμβευε στην Αθήνα· είχε μια υπόγεια μπουάτ στην Πλάκα, που ήταν κάθε βράδυ
κατάμεστη από τη νεολαία, ιδιαίτερα τη φοιτητική, που είχε αρχίσει να
ηλεκτρίζεται προαισθανόμενη τα γεγονότα του '63.

Άρχισα, λοιπόν, να κάνω πρόβες με τη Γιαννακοπούλου και την ορχήστρα μου. Όταν
ολοκληρώσαμε τις πρόβες και πριν μπούμε στο στούντιο, αποφασίσαμε να δοθεί η
πρεμιέρα στην μπουάτ της Ντόρας. Τις ημέρες εκείνες είχα ένα απειλητικό
τηλεφώνημα από μια οργάνωση "κου-κλουξ-κλαν". Αυτό, πήρε δημοσιότητα. Μου
τηλεφώνησε λοιπόν ο υπουργός Εσωτερικών και μου είπε, "κύριε Θεοδωράκη, επειδή
φοβόμαστε για τη ζωή σας θα σας έχουμε έναν αστυφύλακα μαζί για προστασία".

Του απάντησα ότι δεν χρειάζεται, όμως επέμεινε να ληφθεί το μέτρο αυτό,
τουλάχιστον για μερικές μέρες. Τελικά, ήρθε πράγματι ένας αστυφύλακας, πολύ
συμπαθητικό παιδί, φοιτητής της Θεολογίας, που όμως ήταν "βαμμένος"
αντικομμουνιστής κι εμένα μ' έβλεπε σαν τέρας. Σιγά σιγά, όμως, με τις
συζητήσεις που κάναμε στο αυτοκίνητο, άρχισε ν' αλλάζει η εικόνα που είχε για
τους κομμουνιστές και για μένα.

Την ημέρα της πρεμιέρας πήγαμε στην μπουάτ με τον Ελύτη, τη Μυρτώ και τον
αστυφύλακα. Ο κόσμος είχε γεμίσει την μπουάτ και τη μακριά σκάλα ως κάτω. Απ'
έξω, ήταν πολλοί νέοι, με μάτια φλογισμένα. Εμείς, λόγω του μεγάλου
συνωστισμού, σταθήκαμε όρθιοι στο προτελευταίο σκαλοπάτι. Και υπάρχει και μια φωτογραφία.

Μέσα σ' αυτό το κλίμα δόθηκε η πρώτη των "Μικρών Κυκλάδων". Κάθε τραγούδι
χειροκροτιόταν με μεγάλη θέρμη και στο τέλος η Ντόρα Γιαννακοπούλου
αναγκάστηκε να τα πει όλα άλλη μια φορά...».

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16029N043</ED>
<ID>
ID:133559

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N04&aa=3</URL></REF>


Article

<CATEGORY>vin05</CATEGORY>

 <H2>Κάλαντα, ευχές, ψώνια και σπίτι...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΑΠΟ νωρίς άκουσε τα Κάλαντα και δεχόταν τις ευχές συνεργατών και φίλων στο
Μέγαρο Μαξίμου, το πρωί της παραμονής της Πρωτοχρονιάς ο κ. Κ. Σημίτης. Αργά
το μεσημέρι ανηφόρισε στο Κολωνάκι, μαζί με τη σύζυγό του. Τελευταίες αγορές
της χρονιάς, ένας καφές και... σπίτι, όπου υποδέχθηκαν το '98 μαζί με όλη την
οικογένειά τους.

Ο κ. Ν. Θέμελης, πάντως, ο στενός συνεργάτης του Πρωθυπουργού, οργάνωσε
ουζοποσία στο Κολωνάκι, το μεσημέρι της παραμονής της Πρωτοχρονιάς: Τσουκάτος,
Γιαννίτσης, Μαντέλης, Κρανιδιώτης, Χυτήρης, Πανταγιάς, Άννα Διαμαντοπούλου
δοκίμασαν τσίπουρο και διηγήθηκαν δεκάδες ανέκδοτα.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16029N044</ED>
<ID>
ID:133565

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N04&aa=4</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΣΤΗΝ ΕΚΛΟΓΙΚΗ του περιφέρεια, στον Πειραιά, θα βρεθεί ανήμερα των
Θεοφανείων ύστερα από αρκετό καιρό, ο κ. Κ. Σημίτης. Έχει προγραμματίσει να
παραστεί στην τελετή του αγιασμού των υδάτων.

Ο κ. Α. ΤΣΟΧΑΤΖΟΠΟΥΛΟΣ έχει αύριο ένα θλιβερό καθήκον: πάει στην
Ελευσίνα για το μνημόσυνο των 5 αξιωματικών του μοιραίου C-130, που έπεσε
κοντά στην Οινόη.

ΠΡΟΣ ΣΤΙΓΜΗΝ, χάθηκε το φλουρί της πρωτοχρονιάτικης πίτας, που έκοψε η
κ. Βάσω Παπανδρέου ακριβώς πάνω στην αλλαγή του χρόνου, στο Εθνικό Κέντρο
Ελέγχου Ενέργειας. Τελικά, ύστερα από έρευνες, αποκαλύφθηκε ότι το φλουρί ήταν
στο ξεχασμένο κομμάτι που είχε κοπεί για τη ΔΕΗ.

Α, ΚΑΙ ΜΙΑΣ και λέμε για την κ. Βάσω Παπανδρέου, την παραμονή της
Πρωτοχρονιάς δέχθηκε τηλεφώνημα ευχετήριο από τον κ. Κων. Καραμανλή τον πρεσβύτερο.

ΛΟΙΠΟΝ, ΗΛΘΕ και το '98 ­ άρα, είμαστε πια πολύ κοντά στο 2000.
Επομένως, αυτό το 2000 δεν πρέπει να είναι και κάτι πολύ σημαντικό.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16029N045</ED>
<ID>
ID:133579

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N04&aa=5</URL></REF>


Article

<CATEGORY>vin05</CATEGORY>

 <H2>Πήρε τον «Θησαυρό»...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΗΝ ΚΑΘΙΕΡΩΜΕΝΗ βόλτα στο βιβλιοπωλείο του Ελευθερουδάκη έκανε το πρωί της
παραμονής της Πρωτοχρονιάς ο κ. Κων. Μητσοτάκης. Αυτήν τη χρονιά τον συνόδευε
η κόρη του Αλεξάνδρα.

Ο επίτιμος πρόεδρος της Ν.Δ. περιεργάστηκε δεκάδες βιβλία ­ αλλά κατέληξε στον
«Θησαυρό του Πριάμου».

Στη συνέχεια, ο κ. Μητσοτάκης εθεάθη στη «Λυκόβρυση», στην Πλατεία Κολωνακίου.
Το πρόγραμμα είχε ουζοποσία με μεζέδες και όλα τα σχετικά ­ διασταυρώθηκε και
με τον κ. Γ. Ράλλη. Και αν αναρωτιέστε πού υποδέχθηκε το '98, να σας
ενημερώσουμε ότι αυτό συνέβη στο σπίτι της κ. Ντόρας Μπακογιάννη, σε
οικογενειακό κύκλο.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16029N046</ED>
<ID>
ID:133587

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N04&aa=6</URL></REF>


Article

<CATEGORY>vin05</CATEGORY>

 <H2>Γραβάτες και κλαρίνα
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΗΝ ΚΑΘΙΕΡΩΜΕΝΗ βόλτα στα καταστήματα έκανε το μεσημέρι της παραμονής της
Πρωτοχρονιάς ο κ. Κ. Καραμανλής, μαζί με τη μνηστή του. Αγόρασε καμιά δεκαριά
γραβάτες ­ και κατέληξε στο γνωστό σουβλατζίδικο του «Μπαϊρακτάρη», στο
Μοναστηράκι, μαζί με τους κ.κ. Δ. Σιούφα, Στ. Δήμα, Πρ. Παυλόπουλο, Α.
Σπηλιωτόπουλο και Γ. Ανδριανό.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16029N047</ED>
<ID>
ID:133592

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N04&aa=7</URL></REF>


Article

<CATEGORY>vin04</CATEGORY>

 <H5>ΝΕΑ ΑΥΘΑΙΡΕΤΗ ΑΝΑΓΓΕΛΙΑ ΑΣΚΗΣΕΩΝ ΑΠΟ ΤΗΝ ΤΟΥΡΚΙΑ ΣΕ ΔΥΟ ΑΚΟΜΑ ΠΕΡΙΟΧΕΣ ΜΕΤΑΞΥ
ΛΕΣΒΟΥ, ΧΙΟΥ ΚΑΙ ΑΝΔΡΟΥ
</H5><H5>Πόλεμος με ανακοινώσεις
</H5><H2>Κρίσιμες ώρες στο Αιγαίο
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Ανησυχεί η κυβέρνηση για τις προθέσεις της Άγκυρας στο Αιγαίο, καθώς οι
τουρκικές προκλήσεις συνεχίστηκαν και χθες με νέα αυθαίρετη αναγγελία ασκήσεων
σε δύο ακόμα περιοχές.

Η ΤΟΥΡΚΙΑ έγραψε στα «παλιά της παπούτσια» την ελληνική αναγγελία (ΝΟΤΑΜ) για
αλλαγές σε τρεις περιοχές της άσκησης που αρχίζει σήμερα βορείως της Λήμνου.
Και επιμένει να πραγματοποιήσει φάσεις της άσκησης από τη Δευτέρα μέχρι και
τις 23 Ιανουαρίου σε περιοχές που όρισε αυθαιρέτως η ίδια, ακόμα κι αν αυτές
περιλαμβάνουν ελληνικό εναέριο χώρο ή βραχονησίδες όπως τους «Καλόγερους».

Η πιο κρίσιμη ημέρα θεωρείται η Δευτέρα, 5 Ιανουαρίου, κατά την οποία μπορεί
να ξεκινήσουν ταυτόχρονα ασκήσεις σε περιοχές βορείως της Λέσβου, μεταξύ
Λέσβου και Χίου και μεταξύ Χίου και Άνδρου. Για την τελευταία περιοχή στην
οποία περιλαμβάνεται και η ελληνική βραχονησίδα «Καλόγεροι», η Αθήνα ζήτησε
την αλλαγή ορίων, αλλά η Άγκυρα αρνήθηκε.

Η κυβέρνηση έχει ήδη αντιδράσει με διαμαρτυρίες στον αρμόδιο διεθνή φορέα
(ICAO) και από σήμερα αρχίζει να ενημερώνει τους πρέσβεις στην Αθήνα αλλά και
τη διεθνή κοινότητα (Ε.Ε., ΝΑΤΟ κ.λπ.).

Η Αθήνα, που δεν αποκλείει το ενδεχόμενο η Άγκυρα να προχωρήσει σε προβοκάτσια
στο Αιγαίο, προσπαθεί να κρατήσει χαμηλούς τόνους, χωρίς ωστόσο να είναι
διατεθειμένη να ανεχθεί καταπάτηση κυριαρχικών της δικαιωμάτων ή υποκατάστασή
της στην άσκηση αρμοδιοτήτων που της έχει εκχωρήσει ο ICAO για το FIR Αθήνας.

Κυβερνητικές πηγές περιγράφοντας την ελληνική στάση ανέφεραν ότι πέραν της
διπλωματικής εκστρατείας, «η Αθήνα δεν θα αναλάβει πρωτοβουλίες, που θα
κλιμακώνουν την ένταση στέλνοντας, παραδείγματος χάριν, προκαταβολικά τον
στόλο, όπως έγινε στα Ίμια. Αν υπάρξουν παραβιάσεις», συνέχισαν, «τα ελληνικά
αεροσκάφη θα αναχαιτίσουν τα τουρκικά».

Το γενικότερο στίγμα έδωσε ο Πρωθυπουργός Κ. Σημίτης στο πρωτοχρονιάτικο
μήνυμά του: «Αρνούμαστε την κλιμάκωση της έντασης», είπε αναφερόμενος στις
ελληνοτουρκικές σχέσεις, για τις οποίες είπε ότι περνούν «περίοδο έντασης»
εξαιτίας της στάσης της Άγκυρας. «Λύσεις υπάρχουν», πρόσθεσε, «αν εφαρμοστούν
οι διεθνείς συνθήκες και το διεθνές δίκαιο. Ταυτόχρονα», συμπλήρωσε, «θα
συνεχίσουμε την προσπάθειά μας για μια ισχυρή δύναμη αποτροπής».

Στο πλαίσιο αυτό και σύμφωνα με κυβερνητικές πηγές:

*Ο κ. Κ. Σημίτης ζήτησε από τον υπουργό Αμύνης κ. Α. Τσοχατζόπουλο να
ενημερώσει «από τώρα» τον γ.γ. του ΝΑΤΟ, κ. Σολάνα, για τις τουρκικές
ενέργειες και τους κινδύνους που προκύπτουν. Ωστόσο, πρέπει να σημειωθεί ότι η
κίνηση προς το ΝΑΤΟ δεν έχει ξεκαθαριστεί τι μορφή θα έχει και πότε θα
εκδηλωθεί, καθώς στο υπουργείο Αμύνης υπάρχει η εκτίμηση ότι κάτι τέτοιο θα
δώσει λαβή στη Συμμαχία να εκδηλώσει «μεσολαβητική προσπάθεια» και να
προσπαθήσει να επιβάλει Μέτρα Οικοδόμησης Εμπιστοσύνης εν θερμώ.

*Εξετάζεται το ενδεχόμενο να προσφύγει η Υπηρεσία Πολιτικής Αεροπορίας στον
ICAO και να ζητήσει έκτακτη σύγκληση της διοίκησής του, προκειμένου να
αντιμετωπίσει την κατάσταση. Η Αθήνα θεωρεί σίγουρη τη δικαίωσή της, παρόλο
που δεν αισιοδοξεί ότι η Άγκυρα θα κάνει πίσω, όπως άλλες φορές σε ανάλογες
περιπτώσεις με αυθαίρετες δεσμεύσεις περιοχών.

Η εξέταση της κατάστασης και των διπλωματικών - στρατιωτικών πτυχών της θα
γίνει σήμερα σε συνάντηση που θα έχουν (πιθανώς το απόγευμα) οι ηγεσίες των
υπουργείων Εξωτερικών και Αμύνης.

Από πλευράς «Πενταγώνου» η κατάσταση παρακολουθείται με ψυχραιμία και
αποφασιστικότητα και, όπως είπε κορυφαία πηγή του υπουργείου Αμύνης στα «ΝΕΑ»,
«θα υπάρχουν οι ετοιμότητες που χρειάζονται». Ο υφυπουργός Αμύνης, κ. Δημ.
Αποστολάκης, που ρωτήθηκε για το ενδεχόμενο τουρκικής πρόκλησης τις επόμενες
ημέρες, δήλωσε: «Δεν φοβόμαστε, απλώς όλα τα υπολογίζουμε και είμαστε
προετοιμασμένοι να αντιμετωπίσουμε και πρόκληση, αλλά και σοβαρότερο γεγονός».

ΕΠΙΚΙΝΔΥΝΗ κατάσταση για τους αεροναυτιλλομένους στο Κεντρικό Αιγαίο
δημιουργεί η αυθαίρετη ενέργεια της Τουρκίας να αναγγείλει ασκήσεις σε τρεις
περιοχές, παρά τις ενστάσεις της Αθήνας που έχει και τη σχετική αρμοδιότητα
απ' τους διεθνείς οργανισμούς.

Χθες η Άγκυρα κλιμάκωσε τις προκλήσεις ανεβάζοντας κι άλλο το θερμόμετρο στο
Αιγαίο. Με αναγγελία (ΝΟΤΑΜ) που εξέδωσε επιχείρησε να υποκαταστήσει την Αθήνα
ανακοινώνοντας δύο ακόμα περιοχές ασκήσεων, για τις οποίες όμως η ελληνική
υπηρεσία είχε ήδη εκδώσει αναγγελία όπως της είχε ζητηθεί.

Πρόκειται για τις περιοχές μεταξύ Λέσβου και Λήμνου (Νο 2 στο χάρτη) και
νοτιοανατολικά της Ρόδου (Νο 7) στις οποίες οι Τούρκοι έκαναν ορισμένες
μικροαλλαγές τεχνικής φύσεως. Αντί λοιπόν να αρκεστούν στην υπάρχουσα
αναγγελία που είχε κάνει η Αθήνα μετά το τουρκικό αίτημα για τις περιοχές
αυτές ή να ζητήσει νέα έγκριση, προχώρησε σε έκδοση σήματος (ΝΟΤΑΜ) μόνη της,
χωρίς φυσικά να έχει τέτοια αρμοδιότητα. Με νεώτερο σήμα η ΥΠΑ Αθήνας ακύρωσε
την τουρκική αναγγελία.

Πόλεμος όμως με αναγγελίες προς τους αεροναυτιλλομένους έγινε και προχθές,
παραμονή Πρωτοχρονιάς. Η Άγκυρα με αναγγελία που εξέδωσε απέρριψε την ελληνική
υπόδειξη να τροποποιήσει τους χώρους ασκήσεων σε τρεις περιοχές και επέμεινε
ότι θα τις πραγματοποιήσει. Πρόκειται, όπως έγραψαν «ΤΑ ΝΕΑ», για τις περιοχές:

1 Δυτικά της Χίου (Νο 4 στο χάρτη), η οποία περιλαμβάνει την
βραχονησίδα Καλόγεροι, καθώς και τμήμα του Πεδίου Βολής Άνδρου που έχει ήδη
δεσμεύσει η Ελλάδα.

2 Μεταξύ Χίου - Άνδρου και Σάμου (Νο 5 στο χάρτη) που περιλαμβάνει
μέρος του Πεδίου Βολής Άνδρου.

3 Νοτίως της Ικαρίας (Νο 6 στο χάρτη) στην οποία δεν υπάρχει πρόσβαση
από διεθνή εναέριο χώρο και συνεπώς δεν μπορεί να γίνει άσκηση σ' αυτή.

Μετά την επιμονή της Άγκυρας η Αθήνα (ΥΠΑ) ειδοποίησε τον ICAO και ανακοίνωσε
ότι ασκήσεις μπορούν να γίνουν στις δύο πρώτες περιοχές αν τροποποιηθούν ­ για
την τρίτη δεν γίνεται λόγος. Ταυτόχρονα, η ΥΠΑ εξέδωσε «προειδοποίηση προς
ναυτιλλομένους» ότι τα περί ασκήσεων που αναγγέλλουν οι Τούρκοι στις περιοχές
4, 5 και 6 δεν ισχύουν και ότι η ελληνική υπηρεσία είναι η μόνη αρμοδία.

Η Άγκυρα δεν έμεινε σ' αυτό και με νέα αναγγελία επιδείνωσε την κατάσταση
θέτοντας σε κίνδυνο τους αεροναυτιλλομένους. Ανακοίνωσε συγκεκριμένα ότι οι
ασκήσεις θα γίνουν εφιστώντας γι' αυτό την προσοχή όσων θα κάνουν χρήση αυτών
των περιοχών.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16029N051</ED>
<ID>
ID:133491

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N05&aa=1</URL></REF>


Article

<CATEGORY>vin04</CATEGORY>

 <H2>Οριστικοποιείται το σχήμα για την Ολυμπιάδα
</H2>
ΝΑ ΘΕΣΕΙ σε «φουλ» λειτουργία τις μηχανές της κυβέρνησης από τη Δευτέρα κιόλας
θα επιχειρήσει ο Πρωθυπουργός.

Φορολογικό νομοσχέδιο, Ολυμπιάδα, εθνικά θέματα, διαρθρωτικές αλλαγές στην
οικονομία αλλά και τα εσωκομματικά αποτελούν τις βασικές προτεραιότητες του κ.
Κ. Σημίτη για τις πρώτες εβδομάδες του νέου έτους, ενώ μόνιμος πονοκέφαλος
μέχρι τον Οκτώβριο φαίνεται ότι θα είναι οι δημοτικές και νομαρχιακές εκλογές.

Ο κ. Κ. Σημίτης, που θέλει να προλάβει ανάπτυξη διεκδικητικού κλίματος,
επιταχύνει τις διαδικασίες συζήτησης και ψήφισης του φορολογικού νομοσχεδίου,
ενώ με τις συζητήσεις στην Κοινοβουλευτική Ομάδα θα επιδιώξει να άρει τυχόν
διαφωνίες βουλευτών, ακόμα και με υιοθέτηση προτάσεων.

«Με αυτό το δεδομένο είναι αυτονόητη η στήριξη του νομοσχεδίου», τόνιζε χθες
συνεργάτης του κ. Κ. Σημίτη, δίνοντας το πραγματικό, όπως είπε, νόημα της
απόφασης του Πρωθυπουργού να μη θέσει θέμα κομματικής πειθαρχίας.

ΕΠΑΦΕΣ

Αλλά και στην προετοιμασία του φορέα που θα αναλάβει την οργάνωση και
διεξαγωγή των Ολυμπιακών Αγώνων, επιταχύνει τις διαδικασίες η κυβέρνηση. Ο
υπουργός Πολιτισμού κ. Ε. Βενιζέλος αρχίζει τις επόμενες ημέρες επαφές με τα
κόμματα για να ανταλλάξει απόψεις για τη δομή του φορέα και γενικά του
πλαισίου που θα κινηθεί η κυβέρνηση. Αρχές Φεβρουαρίου πρέπει να σταλεί στη
Διεθνή Ολυμπιακή Επιτροπή το σχήμα του φορέα αλλά και η στελέχωσή του, που θα
οριστικοποιηθεί στις επόμενες δύο εβδομάδες.

Η κατ' αρχήν απόφαση των συναρμόδιων υπουργείων είναι για τη συγκρότηση ενός
μεγάλου φορέα με πολλές «υποεπιτροπές», στις οποίες θα συμμετέχουν και
εκπρόσωποι κομμάτων και φορέων.

ΤΑ ΕΣΩΚΟΜΜΑΤΙΚΑ

Όσον αφορά τα εσωκομματικά, ο Πρωθυπουργός ξεκινά τις επόμενες ημέρες τις κατ'
ιδίαν επαφές του με όλα τα μέλη του Εκτελεστικού Γραφείου. Αντικείμενο των
συναντήσεων αυτών είναι η κομματική λειτουργία αλλά και η ανταλλαγή απόψεων
για την πορεία της κυβέρνησης.

Ο κ. Κ. Σημίτης θεωρεί ότι το κόμμα πρέπει να αναζωογονήσει τις λειτουργίες
του και ότι απαρχή γι' αυτό μπορεί να αποτελέσουν οι εσωκομματικές εκλογές που
θα γίνουν τον Ιανουάριο και τον Φεβρουάριο.

Οι διαμάχες που έχουν ανακύψει λόγω των νέων εγγραφών έχουν προβληματίσει το
Μέγαρο Μαξίμου, που πάντως δεν είναι ιδιαίτερα αισιόδοξο ότι οι υποστηρικτές
του «εκσυγχρονιστικού» μπλοκ θα επικρατήσουν γενικά. Ο κ. Σημίτης διαμήνυσε
στους συνεργάτες του ότι οι εκλογικές διαδικασίες στο κόμμα δεν πρέπει να
υπαγορεύονται από ομαδοποιήσεις ή λογικές μηχανισμών, αφού, όπως είπε, το
ζητούμενο είναι η αναζωογόνηση του κόμματος και όχι η αριθμητική υπεροχή του
ενός έναντι του άλλου.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16029N052</ED>
<ID>
ID:133526

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N05&aa=2</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Η ανισότητα είναι εδώ!
</H2>
<AUTHOR>ΑΝΔΡΕΑΣ ΛΟΒΕΡΔΟΣ</AUTHOR>

Πολλοί λένε ότι οι γιορτές των Χριστουγέννων είναι γιορτές χαράς,
οικογενειακής γαλήνης και αισιοδοξίας, αλλά ταυτόχρονα δίνουν μια ευκαιρία
μικροαπολογισμών και μιας κάποιας περισυλλογής για τους αναξιοπαθούντες. Έτσι
είναι σε ό,τι τουλάχιστον με αφορά.

Φέτος αλλά και πέρσι, στις διάφορες τέτοιου είδους εκδρομές του μυαλού μου, οι
οποίες συνήθως είναι σιωπηρές επειδή ακριβώς γίνονται ανεξαρτήτως τού πού
είμαι και τι κάνω, βασικός τόπος είναι η παιδεία. Ίσως επειδή παρακολουθώ
κάπως τις εξελίξεις στην Αγγλία, ίσως επειδή είμαι ο ίδιος εκπαιδευτικός, ίσως
επειδή έχω πειστεί για το νευραλγικό ρόλο της παιδείας σε όλα τα επίπεδα, έχω
διαμορφώσει την εξής άποψη: παρ' ότι κοινωνίες χωρίς ανισότητα ο άνθρωπος δεν
έχει εντοπίσει ακόμη· παρ' ότι ακόμη και τα αριστερά κόμματα στην εξουσία
σχετικοποίηση μόνο των ανισοτήτων αυτών μπορούν να επιδιώξουν· τέλος, παρ' ότι
ίσως να ακούγεται υπερβολικό, ωστόσο, η ποιότητα του εκπαιδευτικού συστήματος
αφενός βρίσκεται μεταξύ άλλων στην πηγή παραγωγής των κοινωνικών ανισοτήτων,
και αφετέρου αποτελεί το μόνιμο πολλαπλασιαστή τους.

Απλά, λογικά αρθρωμένα, ερωτήματα αποδεικνύουν, πιστεύω, του ανωτέρω λόγου το
αληθές. Πώς είναι δυνατόν να διεκδικήσει κανείς ίσες ευκαιρίες στην εργασία,
δηλαδή ισορροπίες στη διεκδίκηση βιοτικού επιπέδου, όταν στερείται προσόντων;
Και πώς είναι δυνατόν να αποκτήσει τα απαραίτητα εφόδια, όταν υφίσταται τις
πρώτες σκληρές διακρίσεις και ανισότητες από τη στιγμή που θα ενταχθεί στην
εκπαιδευτική διαδικασία, για να αποκτήσει λαλιά, γραφή, γνώσεις, ίσως παιδεία
και, τελικώς προσόντα; Έως πριν από δύο δεκαετίες την κινητικότητα στο
εσωτερικό της ελληνικής κοινωνίας (ένας π.χ. αγροτικής προέλευσης νέος ήταν
σύνηθες να φθάνει στην κορυφή της κοινωνικής ιεραρχίας) διευκόλυνε η επάρκεια
της δημόσιας εκπαίδευσης. Η οποία ως βασικό της πρόβλημα είχε την έλλειψη
δημοκρατίας στην παρεχόμενη γνώση και στη δομή της. Στη συνέχεια, ναι μεν
κατακτήθηκε ο ζωτικός εκδημοκρατισμός, αλλά υπονομεύθηκε από όλους τους
εμπλεκομένους (κράτος, καθηγητές, δασκάλους, οικογένειες, μαθητές) η ποιότητα
της εκπαίδευσης. Με αποτέλεσμα σήμερα ο απόφοιτος της Δευτεροβάθμιας
Εκπαίδευσης ­ κυρίως στις μεγάλες πόλεις ­ να είναι συνήθως ο ιδανικός άνεργος
ή υποψήφιος για ποιοτικώς κατώτερα επαγγέλματα, ο εθνικώς ανυποψίαστος, ο
πολιτικώς αδιάφορος, ο θεατής κι αργότερα ήρωας των reality shows, ο
προνομιακός φορέας τού «δεν ξέρω», το οποίο συνήθως αρθρώνει με δυναμισμό. Το
κλασικό, δηλαδή, απελέκητο ξύλο που μας έλεγαν οι παππούδες και οι δάσκαλοί
μας. Πώς είναι δυνατόν, λοιπόν, μια τέτοια περίπτωση να ανταγωνιστεί λίγο
αργότερα τον γόνο των εύπορων οικογενειών, που φοιτά στα ακριβά ιδιωτικά
σχολεία, στα οποία πολύ δύσκολα χάνει ώρες διδασκαλίας, μαθαίνει καλά ελληνικά
και δίχως να κουράζεται ξένες γλώσσες και ετοιμάζεται για το πανεπιστήμιο και
τη σταδιοδρομία του;

Ας μην γελιόμαστε. Αν κανείς δεν επιθυμεί να επιβάλει ή να αποδεχθεί παθητικά
την υποβάθμιση του δημόσιου σχολείου, δηλαδή, την εξ υπαρχής παγίωση της
ανισότητας για ένα παιδί ή νέο άνθρωπο, οφείλει πολιτικώς να διακηρύξει πως η
κοινωνική ισότητα εφαλτήριο έχει το δημόσιο σχολείο. Και ταυτόχρονα, αν ασκεί
εξουσία, οφείλει να προωθήσει μέτρα για την αναβάθμιση της δημόσιας
εκπαίδευσης, απαξιώνοντας τον αντίθετο λόγο και υπερνικώντας τις ανεύθυνες
αντιστάσεις. Η εκπαίδευση δεν είναι μεταφορές ή συγκοινωνίες. Κι έτσι οι
αδυναμίες εδώ δεν αποδεικνύονται με τρόπο σαφή, όπως π.χ. οι ελλείψεις σε
ραντάρ. Ωστόσο, οι ανεπάρκειες είναι το ίδιο ζημιογόνες και, κυρίως,
σημαδεύουν τις επόμενες γενιές.

Στην εκπαίδευση, λοιπόν, πρέπει να δώσουμε πολλές από τις δυνάμεις μας. Εκεί
διασταυρώνονται οι διαχειριστικές μας ικανότητες με τους πολιτικούς μας
στόχους και τα οράματά μας ως Ελλήνων. Ήδη η κατάργηση της επετηρίδας και η
εισαγωγή συστημάτων αξιολόγησης μαθητών και καθηγητών είναι πολύ σημαντικά
μέτρα. Πρέπει, όμως, να εφαρμοσθούν πάραυτα. Ανήκω σ' αυτούς που γνωρίζουν
καλά πόσο εύκολα χάνεται ο χρόνος στο Δημόσιο. Εκεί κατάλαβα πως ένα εξάμηνο
μπορεί δυστυχώς να είναι αμελητέος χρόνος. Πρέπει, λοιπόν, να κάνουμε ό,τι
μπορούμε και κυρίως αποτελεσματικά, δηλαδή γρήγορα χωρίς καθυστερήσεις.
Αφήσαμε, δυστυχώς, εδώ και πολλά χρόνια το χρόνο να δουλεύει εις βάρος μας.

Ο Ανδρέας Ν. Λοβέρδος είναι αναπληρωτής καθηγητής Συνταγματικού Δικαίου στο
Πάντειο Πανεπιστήμιο.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16029N062</ED>
<ID>
ID:133533

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Η Ευρώπη γύρισε σελίδα...
</H2>
<AUTHOR>Π. Κ. ΙΩΑΚΕΙΜΙΔΗΣ</AUTHOR>

Η ΧΡΟΝΙΑ που πέρασε υπήρξε ιδιαίτερα σημαντική για την Ευρωπαϊκή Ένωση (Ε.Ε.)
αλλά και για την Ελλάδα ως χώρα - μέλος της Ε.Ε. Τρία βασικά γεγονότα
σφραγίζουν την ταυτότητα του 1997 και επιτρέπουν στην Ε.Ε. «να γυρίσει
σελίδα»: α) Η ολοκλήρωση των εργασιών της Διακυβερνητικής Διάσκεψης με την
υπογραφή της νέας Συνθήκης του Άμστερνταμ. Χωρίς να συνιστά ιδιαίτερα
ριζοσπαστικό κείμενο, η νέα Συνθήκη αντιπροσωπεύει σοβαρή προσπάθεια για τη
γεφύρωση του «χάσματος εμπιστοσύνης» ανάμεσα στην Ευρωπαϊκή Ένωση και την
ευρωπαϊκή κοινωνία. Οι ρυθμίσεις για την απασχόληση, την κοινωνική πολιτική,
το περιβάλλον και τα νησιά, η ενίσχυση των εξουσιών του Ευρωπαϊκού
Κοινοβουλίου και της κοινής εξωτερικής πολιτικής συνιστούν σημαντικές
εξελίξεις για το μέλλον της Ε.Ε. Η Ελλάδα πέτυχε ορισμένες βασικές επιδιώξεις
που είχε θέσει ως βασικές πολιτικές προτεραιότητες στην αναθεωρητική
διαδικασία με τη συμπερίληψη της ακεραιότητας και προστασίας των εξωτερικών
συνόρων στους στόχους της ΚΕΠΠΑ. β) Οι ιστορικής σημασίας αποφάσεις του
Ευρωπαϊκού Συμβουλίου του Λουξεμβούργου για τη διεύρυνση της Ε.Ε. με την
έναρξη των διαπραγματεύσεων με την Κύπρο και τις χώρες της Ανατολικής Ευρώπης.
Παίζοντας έντεχνα το «ευρωπαϊκό χαρτί», η Ελλάδα διασφάλισε και στον τομέα
αυτό σημαντικές ρυθμίσεις που συνιστούν «κεκτημένο αρχών και όρων» για την
ανάπτυξη των σχέσεων Ε.Ε. - Τουρκίας.

Με δεδομένο ότι αξιοποιείται για την επίλυση των προβλημάτων, το κεκτημένο
αυτό μπορεί να συμβάλει στη δημιουργία προϋποθέσεων για την υπέρβαση χρόνιων
αγκυλώσεων, ανεξάρτητα από τις τρέχουσες αντιδράσεις της Τουρκίας. Βεβαίως,
σημαντικά προβλήματα βρίσκονται στον ορίζοντα τόσο για τη διεύρυνση όσο και
για τη διαμόρφωση της σχέσης Ε.Ε. - Τουρκίας. γ) Το τρίτο γεγονός που
σφραγίζει το 1997 για την Ε.Ε. είναι η ολοκλήρωση των προπαρασκευαστικών
εργασιών για τη δημιουργία του ενιαίου νομίσματος (ευρώ) και η εμπέδωση της
αντίληψης ότι η εγκαθίδρυση της νομισματικής ένωσης συνιστά πλέον «μη
αναστρέψιμη διαδικασία».

Συνολικά, η Ευρωπαϊκή Ένωση πήρε μέσα στο 1997 αποφάσεις που, εάν υλοποιηθούν,
θα οδηγήσουν σε μια «άλλη Ευρώπη». Οι αποφάσεις αυτές θεωρείται ότι
τερματίζουν τώρα, πολιτικά και θεσμικά, τον Β' Παγκόσμιο Πόλεμο...

Ο Π.Κ. Ιωακειμίδης είναι αναπληρωτής καθηγητής του Πανεπιστημίου Αθηνών.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16029N063</ED>
<ID>
ID:133560

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N06&aa=3</URL></REF>


Article

<CATEGORY>vin04</CATEGORY>

 <H5>ΜΥΣΤΙΚΕΣ ΣΥΝΟΜΙΛΙΕΣ ΤΟΥ ΚΩΝΣΤΑΝΤΙΝΟΥ ΜΕ ΤΟΥΣ ΑΓΓΛΟΥΣ ΓΙΑ... ΛΥΣΗ ΤΟΥ ΚΥΠΡΙΑΚΟΥ
</H5><H5>Οι Άγγλοι αιφνιδιάστηκαν από το πραξικόπημα του '67
</H5><H2>Αποκάλυψη τώρα για τον τέως
</H2>
<AUTHOR>ΓΙΩΡΓΟΣ ΓΕΜΕΝΑΚΗΣ</AUTHOR>

Μυστικές συνομιλίες με τη βρετανική και την τουρκική πλευρά είχε ο
Κωνσταντίνος Γλύξμπουργκ τους τελευταίους μήνες του 1966 για αναζήτηση
συμφωνίας στο Κυπριακό έναντι εδαφικών ανταλλαγμάτων προς την Τουρκία. 
Άκρως απόρρητο. Η περιγραφή της μυστικής συνάντησης του Κωνσταντίνου με τον Μαουντμπάτεν

Η συμφωνία όμως δεν προχώρησε λόγω της αδιάλλακτης στάσης της Τουρκίας, αλλά
και της άρνησης του Μακαρίου να αποδεχθεί τις ολοένα μεγαλύτερες τουρκικές
αξιώσεις. Αυτό προκύπτει από απόρρητα έγγραφα Φόρεϊν Όφφις, του βρετανικού
υπουργικού συμβουλίου και του υπουργείου Άμυνας που δόθηκαν στη δημοσιότητα
μετά τη συμπλήρωση τριακονταετίας.

Από τα αρχεία προκύπτει ακόμη ότι το απριλιανό πραξικόπημα του 1967 αιφνιδίασε
τους Βρετανούς εξίσου με τους Έλληνες. Η τότε κυβέρνηση της Βρετανίας μάλιστα
απέφευγε τόσο να καταγγείλει την κυβέρνηση των πραξικοπηματιών όσο και να την
αναγνωρίσει, καλλιεργώντας μια σχέση λειτουργικότητας στην αρχή της αμοιβαίας
εμπιστοσύνης, προς τα τέλη του 1967. Στις 10 Νοεμβρίου του 1966 ο Κωνσταντίνος
έφθασε με μυστική αποστολή στο Λονδίνο. Η άφιξή του ήταν άκρως απόρρητη. Ο
ιδιαίτερος γραμματέας του πρωθυπουργού Χάρολντ Ουίλσον, Α. Μ. Πάλισερ, γράφει:

«ΑΚΡΩΣ ΑΠΟΡΡΗΤΟΝ, 10 Νοεμβρίου 1966»

Ο βασιλεύς της Ελλάδας επισκέφθηκε χθες στις 6.30 τον πρωθυπουργό και έμεινε
μαζί του επί σχεδόν μία ώρα. Ο βασιλεύς Κωνσταντίνος εζήτησε όπως η επίσκεψη
αυτή τηρηθεί αυστηρά μυστική. Είχε κάνει τις απαραίτητες ρυθμίσεις μέσω του
Λόρδου Μαουντμπάτεν. Τον παρέλαβα από το ξενοδοχείο του και τον συνόδευσα σ'
ένα σημείο κοντά στον βασιλικό ναυτικό όμιλο όπου επρόκειτο να δειπνήσει.
Ήμουν παρών κατά τη συνομιλία του με τον πρωθυπουργό.

Σκοπός της επίσκεψής του ήταν να ζητήσει τη βοήθειά μας για την επίτευξη
συμφωνίας μεταξύ Ελλάδας και Τουρκίας για το μέλλον της Κύπρου. Αναφέρθηκε
στις μυστικές συνομιλίες μεταξύ Ελλάδας και Τουρκίας και πρόσθεσε ότι αν όλα
πάνε καλά, θα ήταν δυνατό να καταλήξουν σε συμφωνία μέσα σε λίγες εβδομάδες.
Σε γενικές γραμμές υπήρχε συμφωνία μεταξύ των δύο κυβερνήσεων, με βάση την
Ένωση της Κύπρου με τη Ελλάδα, αλλά το σημείο στο οποίο είχαν προκύψει
δυσκολίες ήταν η τουρκική επιθυμία να αποκτήσουν κυρίαρχες βάσεις στο νησί,
όπου θα τοποθετούσαν μια τουρκική φρουρά, η οποία θα εξασφάλιζε τα δικαιώματα
των Τουρκοκυπρίων. Η ελληνική κυβέρνηση επέμενε ότι η κυριαρχία της βάσης θα
είναι ελληνική και πως ήταν πρόθυμη να εκμισθώσει τη βάση αυτή στην Τουρκία
για 99, ας πούμε, χρόνια ή να βρεθεί ένας τρόπος να εκμισθώσει τη βάση στο
ΝΑΤΟ. Ένα άλλο πρόβλημα ήταν η στάση του Αρχιεπισκόπου Μακαρίου προσωπικά,
καθώς και της κυβέρνησής του. Ο βασιλεύς υπογράμμισε ότι είχε άριστες σχέσεις
μαζί του και ότι είχαν συζητήσει εκτενώς το θέμα κατά τη διάρκεια επισκέψεώς
τους στο όρος του Σινά, αλλά φοβόταν πως η κυβέρνησή του και ίδιος δεν θα
δέχονταν κυρίαρχη τουρκική βάση στο κυπριακό έδαφος, ενώ θα 'ταν πιο εύκολο να
αποδεχθούν εκμίσθωση της βάσης αυτής από την Ελλάδα. Αναγνώριζε όμως ότι το
θέμα της κυρίαρχης βάσης θα μπορούσε να γίνει πολύ σοβαρό πρόβλημα για την
τουρκική πλευρά. Εκείνο που επιδίωκε ήταν να δοθεί ένα τέλος στους
διαξιφισμούς μεταξύ των δύο χωρών για την Κύπρο, με μια συμφωνία που θα άνοιγε
τον δρόμο για καλές σχέσεις μεταξύ Ελλάδας και Τουρκίας.

Αλλά εάν η συμφωνία αυτή επρόκειτο να "σκαλώσει" στο θέμα της εδαφικής
κυριαρχίας της βάσης, θα χρησιμοποιούσε την επιρροή του στον Μακάριο, ώστε να
τον κάνει να δεχθεί την κυρίαρχη μάλλον παρά την εκμισθωμένη βάση.

Εκεί που χρειάζεται τη βοήθειά μας, ετόνισε, είναι η βάση της Δεκέλειας, για
την οποία είχε πληροφορηθεί ότι ήδη συζητούμε με την Κύπρο. Δεν θα ήταν άραγε
δυνατό να διατεθεί στην Τουρκία είτε μόνιμα είτε με εκμίσθωση;

Ο πρωθυπουργός απάντησε ότι δεν ήταν ενήμερος για το θέμα της βάσης αν και
κατά πόσο χρειαζόταν, αλλά υποσχέθηκε "να εξετάσει το θέμα επειγόντως".

Προτού αναχωρήσει ζήτησε όπως η απάντησή μας διοχετευθεί απευθείας στον ίδιο
και όχι μέσω των συνηθισμένων διπλωματικών καναλιών».

Από τα έγγραφα του βρετανικού υπουργείου Άμυνας προκύπτει ότι οι Βρετανοί λόγω
οικονομίας στις αμυντικές δαπάνες, αλλά και της υπόσχεσης των ΗΠΑ ότι θα
εξυπηρετούσαν τη Βρετανία μέσω της βάσης τους στη Λιβύη, τάσσονται ουσιαστικά
υπέρ της παραχώρησης της βάσης της Δεκέλειας:

«Για τους λόγους αυτούς», αναφέρει η σχετική έκθεση, «τα επιχειρήματα για τη
διατήρηση της βάσης της Δεκέλειας είναι περιθωριακά, υπέρ της διατήρησής της,
αλλά είναι επίσης σαφές ότι αυτά τα περιθωριακά πλεονεκτήματα, θα
υπερφαλαγγιστούν από το αβαντάζ μιας πολιτικής λύσης του Κυπριακού, ακόμη και
με καθαρά μόνο οικονομικά κριτήρια. Θα μπορούσαμε λοιπόν να παραχωρήσουμε τη
Δεκέλεια». Λονδίνο 17 Νοεμβρίου 1966.

Στις 18 Δεκεμβρίου 1966 όμως, όταν ο σερ Ντέιβιντ Χαντ, Βρετανός ύπατος
αρμοστής της στην Κύπρο, επισκέφθηκε τον Μακάριο και συζήτησαν το σχέδιο
Ένωσης με παραχώρηση βάσης στην Τουρκία, ο Αρχιεπίσκοπος το απέρριψε αμέσως.

ΤΟ ΑΠΡΙΛΙΑΝΟ πραξικόπημα του 1967 αιφνιδίασε τους Βρετανούς, εξίσου με τους
Έλληνες. Τα κρατικά αρχεία του Υπουργικού Συμβουλίου της Ντάουνινγκ Στριτ, του
υπουργείου Άμυνας και άλλων κυβερνητικών υπηρεσιών, δίνουν μία εικόνα των
εξελίξεων και των κρίσεων της χρονιάς, αλλά δυστυχώς εφέτος λείπει ο κύριος
αρχειακός κορμός από τα αρχεία του Φόρεϊν Όφφις, τα οποία στο μέλλον θ'
ανοίγουν κάθε δύο χρόνια.

Πρέσβης στην Αθήνα ο σερ Μάικλ Στιούαρτ, υπουργός Εξωτερικών στη Βρετανία ο
Τζορτζ Μπράουν, πρωθυπουργός ο Χάρολντ Ουίλσον.

Στις 5 Ιανουαρίου του 1968, ο σερ Μάικλ καθισμένος στο γραφείο του στην Αθήνα,
στέλνει την ετήσια έκθεσή του στον υπουργό Εξωτερικών:

«Σερ, γράφει, ακόμη και με τα ελληνικά πρότυπα, το 1967 θα πρέπει να 'ναι μία
από τις πιο θυελλώδεις χρονιές στη σύγχρονη ιστορία της χώρας αυτής.

Στα 1967 ασφαλώς σημειώθηκαν στην Ελλάδα περιπτώσεις βίας εκ μέρους των
αστυνομικών αρχών εις βάρος των πολιτικών κρατουμένων, πολλές συλλήψεις χωρίς
αιτία και προσωρινές κρατήσεις, αλλά ευτυχώς όχι πολιτικές δολοφονίες. Εν πάση
περιπτώσει, ο σάλος τους πρώτους μήνες της χρονιάς με παραιτήσεις και διορισμό
νέας κυβέρνησης, η διάλυση της Βουλής και η προκήρυξη εκλογών, το πραξικόπημα,
ο παρ' ολίγον πόλεμος με την Τουρκία, το αντικίνημα του Κωνσταντίνου, η
αποτυχία του και η διαφυγή του στη Ρώμη, όλα αυτά μαζί αποτελούν ένα
"θεαματικό πρόγραμμα" όπως θα έλεγαν και οι φίλοι μας οι Αμερικανοί...».

«Η αλληλουχία των γεγονότων θυμίζουν μία επανάληψη της ελληνικής ιστορίας στη
δεκαετία του '20 και του '30. Όμως, πιστεύω ότι κάτι άλλο συνέβη στην Ελλάδα,
παρά τις επιφανειακές αυτές ομοιότητες. Ένα νέο είδος πολιτικού ζώου ανέλαβε
εξουσία. Επί τρεις τουλάχιστον γενεές το πολιτικό και στρατιωτικό κατεστημένο
που αποτελείται από λίγες πλούσιες οικογένειες, ανώτερους αξιωματικούς του
Στρατού και μερικές φορές του Ναυτικού και από άτομα (από πατέρα σε γιο),
κυριαρχούσε στην πολιτική. Πολλοί από αυτούς που έχω συναντήσει είναι
χαριτωμένοι, πολιτισμένοι, αλλά δεν αντιπροσωπεύουν καμία λαϊκή τάξη. Τώρα,
πιστεύω ότι η κατηγορία αυτή των ατόμων έχει χαθεί ή πρόκειται στο άμεσο
μέλλον να εξαφανιστεί από την πολιτική σκηνή της Ελλάδας. Τη θέση τους
παίρνουν άτομα που είναι από λαϊκές οικογένειες ή κατάγονται από χωριά, που
στο σύνολό τους δεν μιλάνε καμία ξένη γλώσσα, δεν έχουν ζήσει στο εξωτερικό,
αλλά που στο διάστημα των οκτώ μηνών έδειξαν ότι έχουν μεγάλη ικανότητα στη
χρήση της εξουσίας και στην περίπτωση του Γ. Παπαδόπουλου, έχουν και πολιτικές
ικανότητες... Το παλαιό κατεστημένο είναι εκτός νυμφώνος και ελάχιστοι Έλληνες
θα θρηνήσουν για την απώλεια».

Σύμφωνα με τα αρχεία, μετά την επιμονή αριστερών στελεχών της βρετανικής
κυβέρνησης, οι Εργατικοί δεν έπρεπε να φανούν στην αρχή του 1967 κατά κανέναν
τρόπο ότι εγκρίνουν την ελληνική χούντα. Αποφάσισαν λοιπόν να τηρούν
αποστάσεις και να απαντούν στις επιστολές του ελληνικού ΥΠΕΞ με την στερεότυπη
φράση «ελάβαμε την υπ' αριθ. επιστολή σας τάδε ημερομηνίας...». Απαντώντας
στις χώρες όπως η Δανία, η Νορβηγία και η Σουηδία που καταδίκαζαν το καθεστώς
της Ελλάδας, η βρετανική κυβέρνηση αποφάσισε να ακολουθήσει, μαζί με τις ΗΠΑ
και τη Δ. Γερμανία, μια πραγματιστική στάση.

Αλλά τον Μαη, στο ίδιο έγγραφο, ο συντάκτης διερωτάται «ως πότε θα συνεχίζουμε
χωρίς να δείχνουμε ότι αναγνωρίζουμε ή ότι επικρίνουμε την ελληνική
κυβέρνηση;». Αποφάσισαν λοιπόν να παρατείνουν την αναβλητικότητα, όπως
δείχνουν και το μνημόνιο του ΥΠΕΞ Τζορτζ Μπράουν της 17-5-67 προς το Υπ.
Συμβούλιο. 
Αφού εξετάζει τις διάφορες λύσεις, όπως διακοπή των διπλωματικών σχέσεων είτε
την καταγγελία του καθεστώτος, καταλήγει λέγοντας ότι η Βρετανία «ορθά
ακολούθησε τη ρεαλιστική της γραμμή, πράγμα που έκαμαν και οι περισσότεροι
σύμμαχοί μας. Οι Δανοί, με κάποια στήριξη από τους Νορβηγούς, δεν ακολούθησαν
τη δική μας στάση, αλλά οι προσπάθειές τους να διευρύνουν παγκόσμια την
καταγγελία του ελληνικού καθεστώτος δεν εκλόνισε τους συνταγματάρχες, αν και
προκάλεσαν δυσχέρειες μέσα στους κόλπους του ΝΑΤΟ».

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16029N071</ED>
<ID>
ID:133492

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N07&aa=1</URL></REF>


Article

<CATEGORY>vin04</CATEGORY>

 <H5>ΤΙ ΑΝΑΦΕΡΕΙ ΣΤΟΝ ΔΕΥΤΕΡΟ ΤΟΜΟ ΤΟΥ ΒΙΒΛΙΟΥ ΤΟΥ «ΑΡΗΣ, Ο ΑΡΧΗΓΟΣ ΤΩΝ ΑΤΑΚΤΩΝ» Ο
ΣΥΓΓΡΑΦΕΑΣ ΔΙΟΝΥΣΗΣ ΧΑΡΙΤΟΠΟΥΛΟΣ
</H5><H5>«Τα Δεκεμβριανά είχαν αποφασιστεί νωρίτερα»
</H5><H5>Άρης: «Έζησα 40 χρόνια καλά και άσχημα. Εδώ τελειώνω, άντε γεια σας»
</H5><H5>«Από το '70 μάζευα αποκόμματα για τον Άρη»
</H5><H2>Ποιος αλήθεια σκότωσε τον Δημήτρη Ψαρρό
</H2>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

Αποκαλυπτικά στοιχεία για τη δολοφονία του Δημήτρη Ψαρρού, του δημοκράτη
αξιωματικού, που βρήκε τραγικό θάνατο, φέρνει στο προσκήνιο η έρευνα του Δ. Χαριτόπουλου.

Δημήτρης Ψαρρός. Δεν τον σκότωσε ο «Ψυχοβγάλτης» λέει ο Δ. Χαριτόπουλος, αλλά
ο συμμαθητής τού διοικητή του 5/42 συντάγματος, Θύμιος Ζούλας

ΣΤΟΝ ΔΕΥΤΕΡΟ τόμο του βιβλίου «Άρης, ο αρχηγός των ατάκτων» ο συγγραφέας
αποκαλύπτει τον πραγματικό δολοφόνο τού Δ. Ψαρρού!

«Για τον Ψαρρό κατηγορήθηκε ως εκτελεστής του ένας αντάρτης με το όνομα Κώστας
Βελέντζας. Αυτός ήταν ομαδάρχης του Νικηφόρου, ο οποίος είχε διαλέξει το
ψευδώνυμο Ψυχοβγάλτης. 
Σ' αυτόν έδωσε ο Νικηφόρος τον Ψαρρό να τον μεταφέρει στο σταθμό διοίκησης
όπου τους περίμενε ο Ρήγος ή Φεραίος με τον Θύμιο Ζούλα, τον συμμαθητή του
Ψαρρού» υπογραμμίζει ο κ. Χαριτόπουλος. 
«Στη διαδρομή τους συνάντησε ο Ζούλας, ο οποίος είχε φύγει γι' αυτό το σκοπό
από το σταθμό διοίκησης. 
Μόλις τους συναντάει λέγεται ότι είχε έναν διαπληκτισμό με τον Ψαρρό ο Ζούλας,
ο οποίος τότε γύρισε και είπε στους άλλους "τι τον κρατάτε, σκοτώστε τον". 
Και ο Ψυχοβγάλτης του ρίχνει μία ριπή με το αυτόματο και τον σκοτώνει».

Αυτά γνωρίζαμε μέχρι σήμερα για τη δολοφονία του Δημήτρη Ψαρρού. 
Η αλήθεια, ωστόσο, σύμφωνα με τον συγγραφέα, είναι διαφορετική. 
«Τον Ψαρρό τον σκότωσε με το πιστόλι του ο ίδιος ο Ζούλας. Αλλά τότε δεν
συνέφερε να βγουν και να πουν ότι ένας ταγματάρχης του ΕΛΑΣ σκότωσε τον Ψαρρό. 
Ήταν προτιμότερο γι' αυτούς να πουν ότι τον σκότωσε ένα ανεύθυνος αντάρτης.
Από την έρευνα που έκανα εντόπισα ένα ιδιόχειρο σημείωμα του Ζούλα γραμμένο,
μάλιστα, με πράσινο στυλό ­ ήταν λίγο ιδιότροπος, ήθελε να τρώει σε πιάτο, να
κοιμάται σε λευκά σεντόνια στο αντάρτικο ­ όπου λέει εγώ τον σκότωσα για να
μην προλάβει να τον γλιτώσει ο Μπακιρτζής».

Συμφωνία Βάρκιζας. Μετά τη Συμφωνία, η κομματική γραμμή ήταν: «Θα σας
συλλάβουν, θα σας δείρουν, θα σας βασανίσουν, θα σας στείλουν εξορία, θα σας
εκτελέσουν. Εσείς δεν θα κάνετε τίποτα»

«ΤΑ ΔΕΚΕΜΒΡΙΑΝΑ δεν άρχισαν στις 3 Δεκεμβρίου, την ημερομηνία δηλαδή που όλοι
γνωρίζουμε μέχρι σήμερα. Υπάρχουν έγγραφα που αποδεικνύουν ότι όλα είχαν
αποφασιστεί νωρίτερα. Υπάρχει απόφαση του ΚΚΕ της 27ης Νοεμβρίου 1944 με την
οποία φαίνεται ότι τινάζεται στον αέρα η κυβέρνηση Παπανδρέου. Με αυτή την
απόφαση επιλέγεται η στρατιωτική πίεση. Επιπλέον, υπάρχει διαταγή του Σιάντου,
στις 2 Δεκεμβρίου, που αναφέρει "καταλάβετε τα αστυνομικά τμήματα"»!

Τα προαναφερόμενα στοιχεία που επανακαθορίζουν τα μέχρι σήμερα ιστορικά
δεδομένα, σχετικά με τις συνθήκες και τα αίτια που προκάλεσαν τα «Δεκεμβριανά»
γεγονότα, περιλαμβάνονται στον δεύτερο τόμο που ετοιμάζει ο κ. Χαριτόπουλος
για τον Άρη Βελουχιώτη και τους αγώνες του ΕΛΑΣ. «Ακόμη και στα "Δεκεμβριανά"
το ΚΚΕ δεν πήγαινε να καταλάβει την εξουσία. Τουλάχιστον όχι στην αρχή. Όταν
ξεκίνησαν οι καταλήψεις των αστυνομικών τμημάτων, το ΚΚΕ είχε στόχο να
προκαλέσει την παραίτηση Παπανδρέου και να συμμετάσχει σε μία νέα κυβέρνηση με
τον Σοφούλη», εξηγεί ο κ. Χαριτόπουλος και προσθέτει: «Όπως και έγινε αμέσως
μετά. Ο Παπανδρέου παραιτήθηκε, ο Σοφούλης πήγαινε να ορκιστεί και τότε έχουμε
την καταλυτική επέμβαση του Τσώρτσιλ, ο οποίος λέει "φυλακίστηκε τον". Ο
Τσώρτσιλ απαγορεύει στον Παπανδρέου να παραιτηθεί. Στέλνει μήνυμα στον Λίπερ
"πείτε του ότι για 15 ημέρες είναι άρρωστος, απαγορεύω στην κυβέρνηση να παραιτηθεί"».

Με αυτόν τον τρόπο, προσθέτει ο συγγραφέας, ενώ οι δυνάμεις του ΕΛΑΣ μπορούν
από τον Οκτώβριο του 1944 να καταλάβουν την εξουσία, στο τέλος καταλήγουν
στην, επιζήμια για την Αριστερά, Συμφωνία της Βάρκιζας. «Ο ΕΛΑΣ μπορούσε να
καταλάβει την εξουσία στις 12 Οκτωβρίου. Να μπει στην Αθήνα και να τελειώσουν
τα πάντα, αφού δεν υπήρχε τίποτα· δεν το έπραξε. Και να σκεφθεί κανείς ότι οι
Άγγλοι ομολογούν ότι δεν μπορούσαν πια να πατήσουν το πόδι τους στην Ελλάδα.
Για να συνέβαινε αυτό θα έπρεπε να γίνει μία κανονική απόβαση, κάτι εξαιρετικά
δύσκολο, όχι μόνο στρατιωτικά, αλλά και πολιτικά ανέφικτο, καθώς δεν μπορούσε
να μη ληφθεί υπ' όψιν η κοινή γνώμη της Ευρώπης. Μετά τη Συμφωνία της Βάρκιζας
η κομματική γραμμή ήταν: «Θα σας συλλάβουν, θα σας δείρουν, θα σας βασανίσουν,
θα σας στείλουν εξορία, θα σας εκτελέσουν. Εσείς δεν θα κάνετε τίποτα. Και
αυτό το έκαναν με το αιτιολογικό ότι δεν πρέπει να δώσουν αφορμή στην άλλη
πλευρά ότι δεν τηρούν τη Συμφωνία της Βάρκιζας, έτσι ώστε να δώσουν την
ευκαιρία στη δεξιά πλευρά που είχε τα όπλα να τους κυνηγήσει».

Αναφερόμενος στα πρόσωπα της Αριστεράς που είχαν ταχθεί συγκεκαλυμμένα στο
πλευρό των Άγγλων, ο συγγραφέας δεν διστάζει να τους καταλογίσει την ευθύνη
την προδοσίας! «Προδότης είσαι όταν ενώ βρίσκεσαι σε μία ομάδα και έχεις την
εμπιστοσύνη της, εσύ την προδίδεις. Αυτός για μένα είναι προδότης. Αφού
έβλεπαν ότι έπρεπε να είναι με το μέρος των Εγγλέζων, θα έπρεπε επίσης να
είχαν ταχθεί ανοιχτά με τους Εγγλέζους. Είναι προδότες της ομάδας στην οποία συμμετείχαν».

Άρης Βελουχιώτης. «Αν και μπορούσε να διαφύγει, δεν το έκανε», λέει για τον
αρχικαπετάνιο του ΕΛΑΣ ο Διονύσης Χαριτόπουλος

ΕΙΝΑΙ ΑΠΟΓΕΥΜΑ της 16ης Ιουνίου 1945. Ο αρχικαπετάνιος του ΕΛΑΣ βρίσκεται στα
σύνορα της Ηπείρου και της Θεσσαλίας. Κατευθύνεται προς τη Ρούμελη, όταν
εγκλωβίζεται από τους άντρες του υπολοχαγού Μουρελάτου. Το μεγαλύτερο τμήμα
των ανταρτών, με επικεφαλής τους Πελοπίδα και Χρυσιώτη, καταφέρνει να
διαφύγει. Ο δικηγόρος Δημοσθένης Ζαγκλάρας, ξάδελφος του Άρη, πνίγεται στην
προσπάθειά του να περάσει για δεύτερη φορά το ποτάμι. Γύρω του βρίσκεται η
ομάδα διοίκησης: ο Λέων, ο Βασίλης Γκονέζος, ο Καραϊσκάκης και πιο κει ο Θάνος
και η Δέσπω, η οποία έκανε χρέη στρατοπεδάρχη εκείνη την ημέρα. Μόνο ο Άρης με
τον Τζαβέλλα δεν προσπαθούν να ξεφύγουν.

Ώρα με την ώρα ο κλοιός σφίγγει περισσότερο. Ο Άρης Βελουχιώτης βρίσκεται πίσω
από ένα βράχο. Στέκει εκεί, προσπαθεί να καλυφθεί, καθώς τον βαράνε ψηλά από
το φαράγγι και από τα πλάγια. Ο Τζαβέλλας, το δεξί χέρι του Άρη, με ένα
αυτόματο στο χέρι «βαράει» και βρίζει. Έχει πρόσωπο προς τον Άρη. Και οι δύο
γνωρίζουν ότι το ταξίδι τους στα βουνά της Ελλάδας, που διήρκεσε τρία χρόνια,
τελειώνει εκεί. Τότε ο Άρης γυρίζει και λέει στους έμπιστους μαχητές του:
«Έζησα 40 χρόνια και καλά και άσχημα. Εδώ τελειώνω. Άντε γεια σας». Με μια
κίνηση δίνει τέλος στη ζωή του. Αν και ο Άρης Βελουχιώτης μπορεί να διαφύγει,
δεν το κάνει. Δείχνει να έχει παραιτηθεί, δεν θυμίζει σε τίποτα τον παλιό Άρη.
Στη συνέχεια ο Τζαβέλλας απασφαλίζει μία χειροβομβίδα, αγκαλιάζει τον άνθρωπο,
που πίστεψε όσο κανέναν άλλο στη ζωή, και τον ακολουθεί στο θάνατο.

Οι άγνωστες στιγμές από το θάνατο του Άρη Βελουχιώτη περιλαμβάνονται στο
δεύτερο τόμο που ετοιμάζει ο συγγραφέας Διονύσης Χαριτόπουλος. Μετά την
επιτυχή πορεία της ιστορικής βιογραφίας με τίτλο «Άρης ο αρχηγός των Ατάκτων»
(Α' τόμος, εκδόσεις Εξάντας), η οποία τους τελευταίους τρεις μήνες έχει
«στρατοπεδεύσει» στην πρώτη θέση των πωλήσεων σε όλη τη χώρα, ο κ.
Χαριτόπουλος ολοκληρώνει το έργο του για τον Άρη Βελουχιώτη και τον ΕΛΑΣ με
την έκδοση του Β' τόμου, ο οποίος θα κυκλοφορήσει στα μέσα του 1998.

Όπως αποκαλύπτει ο συγγραφέας, ο Άρης Βελουχιώτης είχε τη δυνατότητα να φύγει,
να γλιτώσει, να ζήσει. Δεν είχε όμως τη θέληση. «Ναι, θα μπορούσε, αλλά δεν το
έκανε. Τις τελευταίες ημέρες της ζωής του μάλλον δεν ήταν ο παλιός Άρης. Αυτός
σαν μεγάλος στρατιωτικός ξέρει ότι όταν αναλαμβάνει μία αποστολή, ό,τι
ενδιάμεσο και να συμβεί δεν τον αφορά, γιατί πρέπει να φέρει εις πέρας την
αποστολή του. 
Κι αυτός ο άνθρωπος, που είχε βάλει στόχο να κατέβει όσο γίνεται πλησιέστερα
στην Αθήνα, ενώ στην αρχή κατεβαίνει στη Ρούμελη για να κλείσει από κει
συνάντηση με τον Ζαχαριάδη, ο οποίος είχε επιστρέψει από το Νταχάου της
Γερμανίας, στη συνέχεια αντί να κατευθυνθεί προς το στόχο του, γυρνάει
γύρω-γύρω». Περιφέρεται άσκοπα στην Ήπειρο και στη Θεσσαλία. «Εκεί πιάνει
ομήρους, κάνει ανακρίσεις, κατατρίβεται με άσχετα πράγματα, μαρτυρά τη θέση
του, την ύπαρξή του με πράγματα αλλότρια. Ο Άρης μάλλον δεν είναι ο Άρης. Έχει
απώλεια στόχων», προσθέτει ο κ. Χαριτόπουλος.

Και όμως, παρ' ότι τα κεφάλια του Άρη Βελουχιώτη και του Τζαβέλλα θα
κρεμαστούν στους φανοστάτες της πόλης των Τρικάλων, ο μύθος του αρχικαπετάνιου
του ΕΛΑΣ δεν θα πάψει ποτέ να συντροφεύει τους συναγωνιστές του. 
Γι' αυτούς ο Άρης Βελουχιώτης δεν πέθανε, ζει. Σε αντίθεση με την επιμονή της
ηγεσίας του ΚΚΕ να ρίξει το βάρος των αντιστασιακών κινητοποιήσεων στα αστικά
κέντρα, ο Άρης Βελουχιώτης, όπως υποστηρίζει ο κ. Χαριτόπουλος, σε πείσμα όλων
είδε ως μοναδική λύση την αναγκαιότητα του ένοπλου αντάρτικου αγώνα. «Αυτή μου
τη θέση για το μέγα λάθος της ηγεσίας του ΚΚΕ, υποστηρίζουν και τα μυστικά
αρχεία της Σοβιετικής Ένωσης. 
Όπως σημειώνεται στα έγγραφα αυτά, η ηγεσία του ΚΚΕ ήταν αδύνατον να συλλάβει
αυτό που πραγματικά πρέπει να κάνει και ότι βρίσκεται σε λάθος δρόμο».
<H3>ΔΙΟΝΥΣΗΣ ΧΑΡΙΤΟΠΟΥΛΟΣ
</H3>
Διονύσης Χαριτόπουλος. Έγινε ουσιαστικά μόνιμος κάτοικος του Μικρού Χωριού,
το οποίο ήταν το στρατηγείο του Άρη

Ο ΣΥΓΓΡΑΦΕΑΣ Διονύσης Χαριτόπουλος γεννήθηκε το 1947 στον Πειραιά. Μεγάλωσε
στα Μανιάτικα και στα Ταμπούρια, «στις πιο φτωχές γειτονιές», όπως λέει ο
ίδιος. Γιος αρτεργάτη, ο νεαρός Διονύσης Χαριτόπουλος βλέπει γρήγορα την
οικογένειά του να βυθίζεται οικονομικά.

Στο περιβάλλον που ανδρώνεται κυριαρχούν αριστερά... ιόντα· η ατμόσφαιρα,
ωστόσο, δεν είναι πολιτικά φορτισμένη. Ο Διονύσης Χαριτόπουλος δεν είναι μέλος
κανενός κόμματος. «Δεν το αντέχω, ασφυκτιώ». Ακόμη και σήμερα την ίδια στάση
τηρεί. Παιδί ήθελε να γίνει ναυτικός, να ταξιδέψει σε όλο τον κόσμο. Δεν έγινε
όμως. Εντούτοις, κατάφερε με την ιδιότητα του προέδρου διαφημιστικής
εταιρείας, που διατήρησε για πέντε χρόνια, να ταξιδέψει σε όλο τον πλανήτη·
όχι φυσικά με καράβι, αλλά με αεροπλάνο.

Το 1965, στο τελείωμα της εφηβείας του, κάπου εκεί στα 18 του χρόνια,
περιδιαβαίνοντας τα παλαιοβιβλιοπωλεία του Πειραιά, το βλέμμα του πέφτει πάνω
σε μία βιτρίνα που η εικόνα της θα του μείνει βαθιά χαραγμένη στη μνήμη. Αιτία
ένα ογκώδες βιβλίο των εκδόσεων «Κυψέλη», το εξώφυλλο του οποίου τον
συναρπάζει αμέσως, νιώθει να ξεπηδάει από τη βιτρίνα και να τρυπώνει μέσα του.
Ήταν η μορφή του Άρη Βελιουχιώτη, η οποία παρ' ότι του είναι εντελώς άγνωστη,
τον αφοπλίζει. «Το διαβάζω και μαγεύομαι. Ανακαλύπτω έναν άλλο κόσμο», λέει ο
κ. Χαριτόπουλος. Από εκεί ξεκινούν όλα. Στις αρχές της δεκαετίας του '70
αρχίζει να συγκεντρώνει σε ένα μικρό κουτί κάθε απόκομμα σχετικό με τον Άρη
Βελουχιώτη, αλλά η οργανωμένη αναζήτηση στοιχείων θα έρθει δέκα χρόνια μετά.
Στα μέσα της δεκαετίας του '80 ο κ. Χαριτόπουλος παίρνει το αυτοκίνητό του και
κάθε Σαββατοκύριακο οργώνει όλη την Ελλάδα.

Μάλιστα, για την πληρέστερη εργασία, στον τόπο όπου έδρασε ο Άρης Βελουχιώτης,
ο κ. Χαριτόπουλος θα γίνει μόνιμος κάτοικος της Κοινότητας Μικρό Χωριό, το
οποίο είχε αποτελέσει στρατηγείο του αρχικαπετάνιου του ΕΛΑΣ. Αυτό το πέτυχε
αγοράζοντας μία μικρή εξοχική κατοικία, όπου έκτοτε «στρατοπεδεύει» εκεί έξι
μήνες τον χρόνο. Κατά την παραμονή του εκεί ο συγγραφέας είχε την ευκαιρία να
γνωρίσει δεκάδες αντάρτες του ΕΛΑΣ, μοναδικές φιγούρες των ατάκτων αγωνιστών
του Άρη Βελουχιώτη. «Συνάντησα τόσα πρωτοκαλίκαρα, τόσους γραμματικούς και
τόσους "ανθρώπους" του Άρη που ο αριθμός τους καταντάει εξωφρενικός. Όσοι μια
φορά τον είδαν ή μία φορά του μίλησαν, διεκδικούν θέση πλάι του. Δεν το
καταλογίζω, το κατανοώ. Τους άγγιξε ο μύθος».

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16029N081</ED>
<ID>
ID:133493

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N08&aa=1</URL></REF>


Article

<CATEGORY>vin04</CATEGORY>

 <H5>Οι Έλληνες είναι το... βαρόμετρο
</H5><H2>30 ΕΡΩΤΗΣΕΙΣ
</H2><H2>ΝΙΚΟΣ ΧΑΤΖΗΣ
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΓΕΝΝΗΘΗΚΕ: Στις 3 Ιουνίου 1976, στην Καλαμάτα

ΠΙΣΤΕΥΕΙ: Στον Θεό

ΝΕΥΡΙΑΖΕΙ: Σχεδόν ποτέ

ΧΑΙΡΕΤΑΙ: Με τα πάντα

ΠΑΡΑΠΟΝΙΕΤΑΙ: Όταν του σπάσουν τα νεύρα

ΔΙΑΒΑΖΕΙ: Πολλά περιοδικά

Το... ξύπνημα της ΑΕΚ στην Ευρωλίγκα και στο Πρωτάθλημα οφείλεται και στον
Νίκο Χατζή. Ο νεαρός Καλαματιανός υποστηρίζει πως το μυστικό είναι η καλή
ψυχολογία. Τις γιορτές τις πέρασε στο γήπεδο, παρέα με τον Ιωαννίδη και μακριά
από το σπίτι του. Πάντως, αναζητεί ακόμη τον αντίπαλο που θα τον... δυσκολέψει (χιούμορ).

ΕΡ.: Γιορτές στο γήπεδο;

ΑΠ.: Ώς τώρα ναι. Δυστυχώς και τώρα...

ΕΡ.: Τελικά οι Έλληνες κάνουν τη διαφορά στην ΑΕΚ και γενικά στο μπάσκετ;

ΑΠ.: Είναι το βαρόμετρο της κάθε ομάδας.

ΕΡ.: Μήπως είναι τέχνασμα του Ιωαννίδη να σας... «μπαίνει» και να σας προκαλεί
στα αποδυτήρια για να σας ξυπνάει;

ΑΠ.: Μόνο έτσι εξηγείται. Γιατί γνωρίζει καλά ότι έχουμε αυτό που θέλει.

ΕΡ.: Πού οφείλεται η αγωνιστική μεταμόρφωση της ΑΕΚ;

ΑΠ.: Στην καλή ψυχολογία.

ΕΡ.: Μήπως οφείλεται και στη φυγή των άτακτων;

ΑΠ.: Δεν θα το 'λεγα.

ΕΡ.: Γίνεται ντόρος τελευταία για τον Τσακαλίδη...

ΑΠ.: Το μέλλον τού ανήκει.

ΕΡ.: Το πείραμα με τους κοινοτικούς απέτυχε;

ΑΠ.: Κατά ένα μέρος.

ΕΡ.: Τι σημαίνει η ΑΕΚ για σένα;

ΑΠ.: Πολλά. Είναι η ομάδα που με ανέδειξε.

ΕΡ.: Το ξέρεις ότι ο Ιωαννίδης είχε πει ότι θα κτυπούσε τους Έλληνες (Χατζή,
Κακιούζη) αν ήταν για το καλό τους;

ΑΠ.: Δεν μου 'χει συμβεί ακόμη. Δεν χρειάζεται πάντως.

ΕΡ.: Από την Καλαμάτα στα ευρωπαϊκά σαλόνια...

ΑΠ.: Βαδίζω σταθερά και γερά για να μην γκρεμιστώ.

ΕΡ.: Πόσο ψηλά μπορεί να φτάσει η ΑΕΚ;

ΑΠ.: Πολύ ψηλά. Τα φτερά του «Δικεφάλου» θα τη βοηθήσουν.

ΕΡ.: Η σχέση σου με τον Μπάνε Πρέλεβιτς στην ίδια θέση;

ΑΠ.: Αρμονική. Είναι... σούπερ.

ΕΡ.: Τα στραβοπατήματα στο Πρωτάθλημα καλύπτονται;

ΑΠ.: Μόνο αν είσαι έτοιμος.

ΕΡ.: Κεφάλαιο «Εθνική». Τι σημαίνει για σένα;

ΑΠ.: Είναι στόχος όλων. Ένα από τα όνειρα κάθε παίκτη.

ΕΡ.: Σκέφτεσαι κιτρινόμαυρη... τριπλέτα στην Εθνική; Χατζής, Κακιούζης, Τσακαλίδης;

ΑΠ.: Όχι ακόμη. Δεν θα 'ταν άσχημα όμως.

ΕΡ.: Μουντομπάσκετ εν όψει...

ΑΠ.: Μεγάλη πρόκληση.

ΕΡ.: Τι σου λείπει περισσότερο;

ΑΠ.: Γιορτές στο σπίτι μου: στην Καλαμάτα.

ΕΡ.: Ιωαννίδης;

ΑΠ.: Καλύτερος Έλληνας προπονητής.

ΕΡ.: Σούμποτιτς;

ΑΠ.: Βαδίζει σε σωστό δρόμο.

ΕΡ.: Τζούροβιτς;

ΑΠ.: Τα πρώτα μου βήματα στην ΑΕΚ.

ΕΡ.: Πού θέλεις βελτίωση;

ΑΠ.: Στη δύναμη και στην εκρηκτικότητα.

ΕΡ.: Τι ζηλεύεις και από ποιον;

ΑΠ.: Τίποτα και από κανέναν. Απλώς θέλω περισσότερο χρόνο συμμετοχής.

ΕΡ.: Το ματς που θα σου μείνει αξέχαστο;

ΑΠ.: Πρόσφατα στο Βερολίνο, που μας έδωσε την πρώτη θέση στην Ευρωλίγκα.
Παλαιότερα στο Βιλερμπάν.

ΕΡ.: Δυσκολότερος αντίπαλος;

ΑΠ.: Κανένας (γέλια).

ΕΡ.: Το μπάσκετ... γερνάει στην Ελλάδα;

ΑΠ.: Όσο έχει επιτυχίες, δεν νομίζω.

ΕΡ.: Το ΟΑΚΑ δεν είναι λίγο μεγάλο για τα... δόντια της ΑΕΚ;

ΑΠ.: Σίγουρα ­ θα πονέσει η μασέλα μας. Οκτώ με δέκα χιλιάδες θέσεις είναι το ιδανικότερο.

ΕΡ.: Ελεύθερες ώρες;

ΑΠ.: Λίγες και... προσωπικές.

ΕΡ.: Ποιον αθλητή - άνθρωπο θαυμάζεις;

ΑΠ.: Τον Νίκο Γκάλη.

ΕΡ.: Τι αποκόμισες από τη χρονιά που πέρασε;

ΑΠ.: Περισσότερο... πρωταθλητισμό.

ΕΡ.: Κάνε μια ευχή.

ΑΠ.: Υγεία σε όλο τον κόσμο.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16029N101</ED>
<ID>
ID:133490

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N10&aa=1</URL></REF>


Article

<CATEGORY>vin06</CATEGORY>

 <H5>ΑΡΧΙΖΕΙ ΣΗΜΕΡΑ Η ΔΙΑΔΙΚΑΣΙΑ ΝΟΜΙΜΟΠΟΙΗΣΗΣ ΤΩΝ ΛΑΘΡΟΜΕΤΑΝΑΣΤΩΝ
</H5><H5>Οδηγίες για την έκδοση της κάρτας
</H5><H2>Όσοι αλλοδαποί προσέλθετε...
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Αρχίζει σήμερα η διαδικασία νομιμοποίησης των λαθρομεταναστών. Η όλη
διαδικασία πρόκειται να ολοκληρωθεί σε δύο φάσεις. Κατά την πρώτη προβλέπεται
η έκδοση κάρτας προσωρινής άδειας παραμονής αλλοδαπού (άσπρη κάρτα) και στη
συνέχεια η έκδοση της δεύτερης πράσινης κάρτας. Και οι δύο κάρτες επέχουν θέση
και άδειας εργασίας.

ΓΙΑ ΤΗΝ έκδοση της πρώτης κάρτας οι ενδιαφερόμενοι θα έχουν τη δυνατότητα να
προσέλθουν στις υπηρεσίες του ΟΑΕΔ έως τον Μάιο, ενώ μπορεί να δοθεί και μία
δίμηνη παράταση. Ο αλλοδαπός που θα πάρει την κάρτα θα έχει τα ίδια εργασιακά
και ασφαλιστικά δικαιώματα με τους Έλληνες εργαζομένους.

Η χρονική διάρκεια της πρώτης κάρτας (άσπρης), ανεξαρτήτως του χρόνου
χορήγησής της, θα λήγει την 31.12.1998. Η χρονική διάρκεια της δεύτερης
(πράσινης) κάρτας κυμαίνεται από 1 έως 3 έτη, ενώ υπάρχει η δυνατότητα ­ υπό
προϋποθέσεις ­ ανανέωσης μία ή περισσότερες φορές για δύο ακόμη έτη κάθε φορά.

Για διευκόλυνση των ενδιαφερομένων έχει προβλεφτεί από τον ΟΑΕΔ η χορήγηση
πληροφοριακών εντύπων που αναφέρουν όλα τα απαιτούμενα δικαιολογητικά και
πληροφορίες για τον τρόπο έκδοσης των καρτών. Σημειώνεται ότι κατά τη διάρκεια
ισχύος της κάρτας τόσο της πρώτης όσο και της δεύτερης η σύζυγος και τα
ανήλικα τέκνα του αλλοδαπού δεν μπορεί να απελαθούν.

Οι εργοδότες θα πρέπει να γνωρίζουν ότι μετά την έναρξη ισχύος των σχετικών
διαταγμάτων όσοι απασχολούν ή πρόκειται να απασχολήσουν αλλοδαπό οφείλουν
εντός 15 ημερών από την έναρξη της απασχόλησής του και όχι αργότερα από την
31.5.1998 να δηλώσουν την απασχόληση αυτή με αναγγελία πρόσληψης στην αρμόδια
υπηρεσία του ΟΑΕΔ, όπως γίνεται και με τους Έλληνες μισθωτούς.

ΓΙΑ ΤΗΝ έκδοσή της ο ενδιαφερόμενος αλλοδαπός πρέπει να προσέλθει στην αρμόδια
του τόπου κατοικίας του υπηρεσία του ΟΑΕΔ και εντός προθεσμίας πέντε μηνών από
σήμερα να υποβάλει:

1. Έντυπη αίτηση.

2. Υπεύθυνη δήλωση του Ν. 1599/86, στην οποία θα δηλώνει ότι τα στοιχεία που
έχει αναφέρει στην έντυπη αίτησή του είναι αληθή.

3. Τέσσερις (4) πρόσφατες φωτογραφίες.

4. Διαβατήριο ή άλλο ταξιδιωτικό έγγραφο ή δελτίο ταυτότητας ή βεβαίωση της
οικείας διοικητικής αρχής της χώρας προέλευσης, με φωτογραφία, ότι υπέβαλε
αίτηση έκδοσης διαβατηρίου.

5. Βιβλιάριο ενσήμων εφόσον υπάρχει, ελληνικού δημόσιου ασφαλιστικού φορέα ή
απόδειξη υποβολής αίτησης για έκδοσή του.

6. Αντίγραφο σύμβασης εργασίας, εφόσον υπάρχει.

7. Πιστοποιητικό Υγείας κρατικού νοσοκομείου της χώρας που να βεβαιώνει ότι ο
αλλοδαπός δεν πάσχει από μολυσματική νόσο.

8. Πιστοποιητικό Ποινικού Μητρώου τύπου Α.

9. Πιστοποιητικό του υπουργείου Δημόσιας Τάξης περί μη εγγραφή του στον
κατάλογο ανεπιθύμητων αλλοδαπών.

10. Έγγραφα ή λοιπά στοιχεία, εφόσον υπάρχουν, που να αποδεικνύουν τον χρόνο
παραμονής του στη χώρα μας.

Με την υποβολή της αίτησης της υπεύθυνης δήλωσης και των 4 φωτογραφιών
χορηγείται στον αλλοδαπό σχετική βεβαίωση. Τα λοιπά δικαιολογητικά μπορούν να
υποβληθούν αργότερα, όχι όμως πέρα των πέντε μηνών με έναρξη την 1η Ιανουαρίου.


Για την έκδοσή της ο ενδιαφερόμενος αλλοδαπός πρέπει να προσέλθει στην αρμόδια
του τόπου κατοικίας του υπηρεσία του ΟΑΕΔ μέχρι την 30ή Ιουλίου 1998 και να υποβάλει:

* Έντυπη αίτηση η οποία χορηγείται από τις κατά τόπους υπηρεσίες του ΟΑΕΔ.

* Τα δικαιολογητικά τα προβλεπόμενα για την έκδοση της πρώτης κάρτας
Προσωρινής Άδειας Παραμονής (Άσπρη Κάρτα) ή την ίδια την κάρτα.

* Αποδεικτικά στοιχεία ανάλογα με την περίπτωση απασχόλησής του ως εξής:

* Στην περίπτωση που παρέχει ανεξάρτητες υπηρεσίες ή έχει συνάψει σύμβαση
έργου, δελτίο παροχής υπηρεσιών, από το οποίο να προκύπτει ότι έχει
πραγματοποιήσει εισόδημα ανειδίκευτου εργάτη, που αντιστοιχεί σε σαράντα (40)
τουλάχιστον εργάσιμες ημέρες για το χρονικό διάστημα από 1.1.98 έως την
ημερομηνία υποβολής των δικαιολογητικών.

* Στην περίπτωση που απασχολείται σε ένα ή σε περισσότερους εργοδότες, ένσημα
εργασίας από τα οποία να προκύπτει ότι έχει πραγματοποιήσει εισόδημα
ανειδίκευτου εργάτη, που αντιστοιχεί σε σαράντα (40) τουλάχιστον εργάσιμες
ημέρες για το ίδιο ως άνω χρονικό διάστημα.

* Στην περίπτωση που απασχολείται στην αγροτική οικονομία, αποδείξεις πληρωμής
στο ταμείο ασφάλισης αγροτών (ΟΓΑ) που να αντιστοιχούν στο κατώτατο ασφάλιστρο
και το οποίο να καλύπτει σαράντα (40) τουλάχιστον εργάσιμες ημέρες για το ίδιο
ως άνω χρονικό διάστημα.

* Στην περίπτωση που απασχολήθηκε διαδοχικά υπό διάφορα εργασιακά καθεστώτα τα
ως άνω αναφερόμενα έγγραφα από τα οποία να προκύπτει ότι συνολικά κάλυψε
απασχολούμενος σαράντα (40) τουλάχιστον εργάσιμες μέρες για το χρονικό
διάστημα από 1/1/98 ως την ημερομηνία υποβολής των δικαιολογητικών.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16029N111</ED>
<ID>
ID:133455

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N11&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Σεβαστείτε λίγο τον Άη Βασίλη
</H2>
<AUTHOR>ΜΑΙΡΗ ΚΑΤΣΑΝΟΠΟΥΛΟΥ</AUTHOR>

«ΜΑΜΑ, από πού μπαίνει ο Άη Βασίλης στα σπίτια, όταν δεν έχουν τζάκια;», με
ρώτησε το παιδικό στόμα και τα αθώα μάτια είχαν μέσα τους όλη τη λαχτάρα για
την προσμονή της μαγικής νύχτας.

Το γράμμα είχε ήδη «ταχυδρομηθεί» με προορισμό «Άγιο Βασίλη, Ουρανό». Η
αρχοντική φιγούρα του συμπαθέστατου Αγίου, που φαίνεται να ενσαρκώνει ακόμα
για τα λιλιπούτεια μυαλά τα ίδια τα Χριστούγεννα, είχε γεμίσει το παιδικό δωμάτιο.

Δεν θέλω λοιπόν αυτή η φιγούρα, που ούτως ή άλλως... μετακόμισε από την
Καισάρεια στη... Φινλανδία (προκαλώντας μπέρδεμα σε γονείς και παιδιά) και
«πάχυνε» αρκετά για να ταιριάζει περισσότερο στην ιδέα του καλοκάγαθου παππού,
να πίνει κόκα-κόλα (πόσο μάλλον να τη χαρίζει στα παιδιά), να αγοράζει τα δώρα
του με πιστωτική κάρτα (και να μην τα φτιάχνει στο ουράνιο εργαστήριο του επί
δώδεκα ολόκληρους μήνες) και να έχει για πρόσωπο και χέρι... οθόνη και
«ποντίκι» κομπιούτερ!

Δεν θέλω, δηλαδή, να εξευτελισθεί κι άλλο αυτός ο διανοούμενος άγιος του
Χριστιανισμού, ένας από τους ελάχιστους πια σήμερα μύθους της παιδικής
ηλικίας. Μπορεί εμείς οι μεγάλοι να έχουμε υποστεί μέσα στις τελευταίες
δεκαετίες αυτού του αιώνα την τέλεια ισοπέδωση αξιών και ιδεών... Μπορεί να
έχουμε δει ­ μόλις πριν από λίγες ημέρες ­ ακόμα και πρώην σοσιαλιστές
οραματιστές να διαφημίζουν... αλυσίδες μαγαζιών πίτσας! Ας αναβάλλουμε, όμως,
για λίγα χρόνια την αναπόφευκτη αυτή προσγείωση των πιτσιρικάδων στη «φλατ»
πραγματικότητά μας.

Ας τους επιτρέψουμε για λίγο ακόμα να διατηρήσουν το δικαίωμα της φαντασίας,
των συναισθημάτων, της ομορφιάς. Το έχουν ανάγκη ­ ακόμα και στον καινούριο
αιώνα ή ίσως τότε περισσότερο από ποτέ.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16029N112</ED>
<ID>
ID:133530

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N11&aa=2</URL></REF>


Article

<CATEGORY>vin06</CATEGORY>

 <H5>ΓΙΑ ΠΡΩΤΗ ΦΟΡΑ ΑΠΟΔΕΙΚΝΥΕΤΑΙ ΜΕ ΕΝΔΟΑΓΓΕΙΑΚΟ ΚΑΘΕΤΗΡΑ ΟΤΙ ΤΟ ΠΑΘΗΤΙΚΟ ΚΑΠΝΙΣΜΑ
ΚΑΤΑΠΟΝΕΙ ΤΑ ΑΓΓΕΙΑ ΤΗΣ ΚΑΡΔΙΑΣ ΓΙΑ ΜΕΓΑΛΟ ΧΡΟΝΙΚΟ ΔΙΑΣΤΗΜΑ
</H5><H5>Ευνοϊκή επίδραση στα αγγεία από αντιυπερτασικά φάρμακα
</H5><H2>1 τσιγάρο, 30 λεπτά τα λαιπωρία
</H2>
<AUTHOR>ΜΑΙΡΗ ΚΑΤΣΑΝΟΠΟΥΛΟΥ</AUTHOR>

Για κάθε πέντε λεπτά που εισπνέετε τον καπνό των άλλων, η καρδιά σας
υποφέρει επί 30 ολόκληρα λεπτά! Τρεις χιλιάδες τουλάχιστον Έλληνες χάνουν κάθε
χρόνο τη ζωή τους από το παθητικό κάπνισμα.

ΣΕ ΑΥΤΟ το εντυπωσιακό εύρημα κατέληξε μελέτη της Καρδιολογικής Κλινικής του
Πανεπιστημίου Αθηνών, με επικεφαλής τον αναπληρωτή καθηγητή κ. Χριστόδουλο
Στεφανάδη. 
Τα αποτελέσματα της μελέτης ανακοινώθηκαν πρόσφατα στο ετήσιο συνέδριο της
Αμερικανικής Καρδιολογικής Εταιρείας ­ το πιο σημαντικό καρδιολογικό συνέδριο
στον κόσμο ­ στην Ατλάντα των ΗΠΑ. «Η μελέτη είχε σκοπό τη διερεύνηση των
επιπτώσεων του παθητικού καπνίσματος στις ελαστικές ιδιότητες των αγγείων»,
εξηγεί στα «ΝΕΑ» ο κ. Στεφανάδης. «Η μελέτη της ελαστικής συμπεριφοράς των
αγγείων με έναν νέο ενδοαγγειακό καθετήρα, τον οποίο επινοήσαμε, έδειξε ότι το
παθητικό κάπνισμα έχει μια επιβλαβή επίδραση στη λειτουργική κατάσταση του
αγγείου, η οποία διαρκεί για τουλάχιστον 30 λεπτά μετά μία πεντάλεπτη παθητική
έκθεση στον καπνό του τσιγάρου».

Ο κ. Στεφανάδης υπογραμμίζει: «Είναι προφανές λοιπόν ότι τα αγγεία
καταπονούνται για πολλές ώρες μέσα στην ημέρα σε ανθρώπους, οι οποίοι στο
εργασιακό ή οικογενειακό τους περιβάλλον εκτίθενται παθητικά στον καπνό του
τσιγάρου. Οι διαστάσεις του θέματος είναι τεράστιες, εάν αναλογισθεί κανείς
την ηθική πλευρά της ακούσιας έκθεσης, καθώς και το ότι εκτίθενται
πληθυσμιακές ομάδες ευαίσθητες, αλλά και ανήμπορες να αυτοπροστατευθούν, όπως
είναι τα παιδιά». Επιδημιολογικές μελέτες έχουν δείξει ότι οι καρδιακοί
θάνατοι από το παθητικό κάπνισμα αποτελούν τα 3/4 του συνόλου των θανάτων από
το κάπνισμα αυτό (60.000 περίπου τον χρόνο στις Ηνωμένες Πολιτείες, 3.000
περίπου κατ' αναλογία στην Ελλάδα). 
Έτσι, το παθητικό κάπνισμα κατατάσσεται ως τρίτη κατά σειρά αιτία θανάτου ­
μετά το ενεργητικό κάπνισμα και το αλκοόλ ­ η οποία μπορεί να αποφευχθεί.

Για πολλά χρόνια, οι αρτηρίες εθεωρούντο παθητικοί αγωγοί του αίματος, δηλαδή
σωλήνες που μετέφεραν απλώς το αίμα από την καρδιά στην περιφέρεια του
σώματος. Έτσι, για δεκαετίες τα αγγεία βρίσκονταν από ερευνητική άποψη στη
«σκιά» της καρδιάς. 
Το έντονο ενδιαφέρον ορισμένων ερευνητών, όμως, κατά τα τελευταία χρόνια έχει
αποδείξει τη μεγάλη σημασία των ελαστικών ιδιοτήτων των αγγείων στην καλή
λειτουργία ολόκληρου του καρδιαγγειακού συστήματος..

«Τα αγγεία μπορούν να χαρακτηρισθούν πλέον ως αυτόνομα όργανα, που χάρη στις
ελαστικές ιδιότητές τους αποθηκεύουν την ενέργεια που εκλύει η αριστερή κοιλία
κατά τη διάρκεια της καρδιακής συστολής», επισημαίνει ο κ. Στεφανάδης. «Την
ενέργεια αυτή αποδίδουν σε ολόκληρο το σώμα κατά τη διάρκεια της διαστολής,
κατά τον χρόνο δηλαδή που η καρδιά "χαλαρώνει"».

Με δεδομένη πια τη μεγάλη σημασία των αγγείων, παρατηρείται διεθνώς μια μεγάλη
ερευνητική κινητικότητα, η οποία έως πρόσφατα περιοριζόταν από την έλλειψη
μεθόδων που να μπορούν να περιγράψουν με ακρίβεια την ελαστική συμπεριφορά των
αγγείων. Η Καρδιολογική Κλινική του Πανεπιστημίου Αθηνών, την οποία διευθύνει
ο καθηγητής κ. Παύλος Τούτουζας και η οποία αποτελεί ένα από τα κέντρα
αναφοράς παγκοσμίως στην έρευνα των λειτουργικών παθήσεων των αγγείων,
πρωτοτοστατεί τα τελευταία χρόνια ­ και με την ενίσχυση και του Ελληνικού
Ιδρύματος Καρδιολογίας ­ στη διεθνή έρευνα για τα αγγεία. Προϊόν αυτής της
έρευνας είναι η επινόηση ­ από τον κ. Στεφανάδη ­ ενός ενδοαγγειακού καθετήρα,
ο οποίος καταγράφει με πιστότητα την ελαστική συμπεριφορά του αγγείου.

Με τον καθετήρα αυτόν, οι Έλληνες ερευνητές πέτυχαν να δουν αντικειμενικά και
να μετρήσουν τις συνέπειες του παθητικού καπνίσματος, αλλά και του ενεργητικού
­ το οποίο συνεχίζει πάντα να είναι υπεύθυνο για το 1/4 των καρδιαγγειακών
θανάτων. «Αν και οι μελέτες έχουν αποδείξει τον συσχετισμό καπνίσματος και
αρτηριοσκλήρωσης, οι μηχανισμοί με τους οποίους ο καπνός και τα 4.000
συστατικά του προάγουν τη νόσο δεν έχουν πλήρως διερευνηθεί», λέει ο κ.
Στεφανάδης. «Εμείς μελετήσαμε τη βλαπτική επίδραση του καπνίσματος στις
ελαστικές ιδιότητες της αορτής και διαπιστώσαμε με τη χρήση αυτού του καθετήρα
ότι από το πρώτο κιόλας λεπτό του καπνίσματος ενός συνηθισμένου τσιγάρου, η
αορτή χάνει την ελαστικότητά της. Δηλαδή, σκληραίνει, αναγκάζοντας την καρδιά
να κουραστεί περισσότερο για να μεταφέρει την απαιτούμενη ποσότητα αίματος στο
σώμα». Η αορτή είναι η μεγαλύτερη αρτηρία του σώματος. Είναι το αγγείο που
βγαίνει από τη σημαντικότερη κοιλότητα της καρδιάς ­ την αριστερή κοιλία ­ και
μεταφέρει με τις πολλές διακλαδώσεις του το αίμα σε όλο το σώμα. Από την αορτή
εκφύονται και οι στεφανιαίες αρτηρίες που τροφοδοτούν την ίδια την καρδιά.

Οι Έλληνες ερευνητές βρήκαν επίσης ότι η σκλήρυνση της αορτής από το κάπνισμα
διαρκεί τουλάχιστον 20 έως 30 λεπτά μετά το κάπνισμα του τσιγάρου. «Αρκεί ένας
απλός πολλαπλασιασμός, για να αντιληφθεί κανείς πόσες ώρες την ημέρα καταπονεί
την καρδιά του (μία καρδιά μάλιστα που συχνά ήδη νοσεί) ένας μέσος καπνιστής
20 τσιγάρων ημερησίως», τονίζει ο κ. Στεφανάδης. «Η αποκάλυψη αυτού του
μηχανισμού δίνει μεγαλύτερη έμφαση στην ανάγκη να καταπολεμήσουμε αυτή τη
σύγχρονη μάστιγα, το κάπνισμα».

Η μελέτη αυτή δημοσιεύθηκε στο έγκυρο επιστημονικό περιοδικό «Circulation»,
που είναι το επίσημο όργανο της Αμερικανικής Καρδιολογικής Εταιρείας. Αξίζει
να σημειωθεί ότι το 91% των θανάτων από καρκίνο του πνεύμονα στην Ευρωπαϊκή
Ένωση οφείλεται στο κάπνισμα και ότι περισσότεροι από 500.000 θάνατοι τον
χρόνο σχετίζονται με αυτή τη συνήθεια. Σύμφωνα με στοιχεία της Ελληνικής
Αντικαρκινικής Εταιρείας, σε κάθε δύο εφήβους που αρχίζουν το κάπνισμα και το
συνεχίζουν, ο ένας θα πεθάνει από αυτόν το λόγο.

ΤΑ ΦΑΡΜΑΚΑ για την υπέρταση έχουν ευνοϊκή επίδραση στις ανθρώπινες αρτηρίες,
γιατί συντελούν στην ελαστικότητά τους. Αυτό ανακάλυψαν οι μελέτες της
Καρδιολογικής Κλινικής του Πανεπιστημίου Αθηνών ­ με τη βοήθεια ενός
πρωτότυπου ενδοαγγειακού καθετήρα ­ για δύο μεγάλες κατηγορίες αντιυπερτασικών
φαρμάκων, τους αναστολείς του ασβεστίου και τους αναστολείς του μετατρεπτικού
ενζύμου και των εκπροσώπων τους (της διλτιαζέμης και της εναλαπρίλης).

«Η υπέρταση ταλαιπωρεί μεγάλο ποσοστό του πληθυσμού και ορισμένες μελέτες
ανεβάζουν αυτό το ποσοστό στο 20%», τονίζει ο κ. Στεφανάδης. «Σήμερα, υπάρχουν
πολλά φάρμακα για την αντιμετώπιση της υπέρτασης.

Αν και τα φάρμακα αυτά, όμως, χρησιμοποιούνται εδώ και πολλά χρόνια σε
εκατομμύρια ασθενών, υπάρχουν ακόμη πολλές αδιευκρίνιστες πτυχές στον
μηχανισμό δράσεώς τους. Τα αποτελέσματα των μελετών μάς ανοίγουν νέους δρόμους
στη θεραπευτική προσέγγιση των ασθενών με υπέρταση και στην ευρύτερη και
αποτελεσματικότερη χρήση των αντιυπερτασικών φαρμάκων».

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N12</CAT>
<ED>
Κωδικός άρθρου: A16029N121</ED>
<ID>
ID:133456

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N12&aa=1</URL></REF>


Article

<CATEGORY>vin06</CATEGORY>

 <H2>Οι γυναίκες έχουν... «ασυλία» έως την κλιμακτήριο
</H2>
Χριστόδουλος Στεφανάδης

ΟΙ ΓΥΝΑΙΚΕΙΕΣ ορμόνες που χορηγούνται μετά την εμμηνόπαυση έχουν άμεση
ευεργετική δράση στα αγγεία των γυναικών και τις θωρακίζουν από τα καρδιακά επεισόδια.

Στο ελπιδοφόρο αυτό εύρημα κατέληξαν μελέτες της Καρδιολογικής Κλινικής του
Πανεπιστημίου Αθηνων, χρησιμοποιώντας τη νέα τεχνική εξερεύνησης των αγγείων
με ενδοαγγειακό καθετήρα. 
Οι μελέτες αυτές ανακοινώθηκαν πρόσφατα στο συνέδριο της Αμερικανικής
Καρδιολογικής Εταιρείας.

«Οι γυναίκες φαίνεται ότι απολαμβάνουν ένα είδος "ασυλίας" έναντι της
στεφανιαίας νόσου, η οποία διαρκεί έως την κλιμακτήριο», επισημαίνει ο κ. Χ.
Στεφανάδης. 
«Μετά την εμμηνόπαυση, οι γυναίκες χάνουν σταδιακά αυτή την "ασυλία" τους και
στην ηλικία περίπου των 70-75 χρόνων εξομοιώνονται πλήρως με τους άνδρες στη
συχνότητα στεφανιαίας νόσου. Υπεύθυνα για την "ασυλία" αυτή θεωρούνται τα οιστρογόνα».

Την άποψη αυτή επιβεβαίωσαν πολλές μελέτες, που έδειξαν ότι η χορήγηση
οιστρογόνων σε μετεμμηνοπαυσιακές γυναίκες μείωσε κατά 50% περίπου τα καρδιακά
επεισόδια. Ο μηχανισμός, όμως, με τον οποίο τα οιστρογόνα ασκούν την
προστατευτική τους δράση είναι σε πολλά σημεία αδιευκρίνιστος.

«Φαίνεται ότι η έμμεση δράση τους, δηλαδή η μείωση όλων σχεδόν των παραγόντων
κινδύνου (χοληστερόλης, υπέρτασης, σακχαρώδους διαβήτη κ.ά.), η οποία έχει
πολύ υποστηριχθεί, εξηγεί μόνο ένα μέρος των ευεργετικών επιδράσεων των
οιστρογόνων», λέει ο κ. Στεφανάδης. «Στο σημείο αυτό έρχονται να ρίξουν φως οι
μελέτες μας».

Τα νεώτερα δεδομένα αφορούν την άμεση δράση των οιστρογόνων στη
λειτουργικότητα των αγγείων, δηλαδή στην ελαστικότητά τους. 
Ο κ. Στεφανάδης εξηγεί: «Βρήκαμε ότι η χορήγηση οιστρογόνων σε
μετεμμηνοπαυσιακές γυναίκες, είτε με στεφανιαία νόσο είτε με φυσιολογικά
αγγεία, έχει ευεργετική επίδραση στη λειτουργικότητα των αγγείων. 
Η επίδραση αυτή οφείλεται σε άμεση επί του τοιχώματος των αγγείων δράση και
όχι σε έμμεσους μηχανισμούς, όπως η πτώση της αρτηριακής πίεσης. 
Η νέα αυτή ανακάλυψη προσφέρει μία νέα οπτική γωνία για τους μηχανισμούς
δράσεως των οιστρογόνων, παραλληλίζοντας τη δράση τους με αυτή φαρμάκων, όπως
της αντιυπερτασικής διλτιαζέμης. 
Έτσι, διανοίγονται νέοι δρόμοι για τις θεραπείες υποκαταστάσεως σε γυναίκες με
στεφανιαία νόσο».

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16029N132</ED>
<ID>
ID:133506

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N13&aa=2</URL></REF>


Article

<CATEGORY>vin06</CATEGORY>

 <H2>Και υποθαλάσσια «παράκαμψη-ανάσα» στο κυκλοφοριακό της Θεσσαλονίκης
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΣΗΜΑΝΤΙΚΟ βήμα στην επίλυση του κυκλοφοριακού προβλήματος που αντιμετωπίζει η
Θεσσαλονίκη αποτελεί η συμφωνία των φορέων της για την κατασκευή οδικής
αρτηρίας ­ υποθαλάσσιας σε μεγάλο μέρος της ­ που θα παρακάμπτει το κέντρο της
πόλης. Το έργο που θα συνδέσει τη δυτική είσοδο της πόλης με τον ανατολικό
τμήμα της, παρακάμπτοντας το βεβαρημένο κυκλοφοριακά κέντρο, θα έχει ως
συνέπεια την αύξηση της μέσης ταχύτητας των οχημάτων σε ολόκληρο το οδικό
δίκτυο κατά 35% τις ώρες αιχμής και την ανακούφιση σημαντικών οδικών αξόνων.
Τα οχήματα που αναγκάζονται να διασχίσουν την οδό Τσιμισκή θα μειωθούν από
4.600 ανά ώρα σε 2.400, ενώ ο κυκλοφοριακός φόρτος στην Εγνατία Οδό θα μειωθεί
έως και κατά 60%, μεταβολές που δίνουν τη δυνατότητα για αναπλάσεις.

Το οδόστρωμα της Τσιμισκή θα μειωθεί κατά μία λωρίδα, δίνοντας χώρο στους
πεζούς που στριμώχνονται στα πεζοδρόμια και στην Εγνατία θα κατασκευαστεί
διαχωριστική νησίδα.

Το έργο θα σημάνει ακόμη την πεζοδρόμηση της παραλιακής Λεωφόρου Νίκης και
ορισμένων κάθετων οδών, την αμφιδρόμηση της παραλιακής Λεωφόρου Μεγάλου
Αλεξάνδρου και την κατασκευή πέντε υπόγειων και υπέργειων χώρων στάθμευσης
χωρητικότητας 3.100 έως 3.300 οχημάτων, όπως προβλέπεται από τη μελέτη του έργου.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16029N133</ED>
<ID>
ID:133539

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N13&aa=3</URL></REF>


Article

<CATEGORY>vin06</CATEGORY>

 <H2>Αρχιμηνιά κι αρχιχρονιά με αγάπη για την Ίμβρο
</H2>
Παν. Σπύρου, Νικ. Ακριτίδης, Λευτέρης Παπαδόπουλος και Λευτέρης
Κωνσταντινίδης στους κεντρικούς δρόμους της Θεσσαλονίκης λένε τα κάλαντα για
να μαζέψουν χρήματα που θα δοθούν στους ηλικιωμένους της Ίμβρου και της Τενέδου

ΘΕΣΣΑΛΟΝΙΚΗ. 
Γραφείο Βόρειας Ελλάδας

ΠΡΩΤΟΧΡΟΝΙΑΤΙΚΑ κάλαντα για τους ηλικιωμένους και τους αναξιοπαθούντες Έλληνες
που έχουν απομείνει στην Ίμβρο και στην Τένεδο έψαλαν με τον δικό τους τρόπο
πολιτικοί και άλλες προσωπικότητες στη Θεσσαλονίκη συγκεντρώνοντας χρήματα τις
μέρες των γιορτών.

Η συγκέντρωση χρημάτων για να ξεπεραστούν στοιχειώδεις ανάγκες που
αντιμετωπίζουν σήμερα οι περισσότεροι από τους εναπομείναντες στα δύο νησιά
του Βορειοανατολικού Αιγαίου ξεκίνησε τις μέρες των Χριστουγέννων και
κορυφώθηκε την παραμονή της Πρωτοχρονιάς σε κεντρικό σημείο στο εμπορικό
κέντρο της Θεσσαλονίκης.

Εμπνευστής του πρωτοχρονιάτικου εράνου ήταν ο πρώην βουλευτής ΠΑΣΟΚ Λευτέρης
Κωνσταντινίδης, ενώ στη συγκέντρωση του πρωτοχρονιάτικου μποναμά συμμετέσχον
οι πρώην υπουργοί Στ. Παπαθεμελής και Νικ. Ακριτίδης, ο νυν βουλευτής της
Ν.Δ., Παναγιώτης Ψωμιάδης, ο δημοσιογράφος Λευτέρης Παπαδόπουλος, ο
καρδιοχειρουργός Παναγιώτης Σπύρου κ.ά.

Ο λαός της Θεσσαλονίκης ανταποκρίθηκε με ενθουσιασμό και συγκίνηση στην
έκκληση να ενισχύσουν τους εγκαταλελειμμένους δυστυχώς Ίμβριους και Τενέδιους
αδελφούς μας. Δεν υπήρξε άνθρωπος που να πέρασε μπρος από το τραπεζάκι του
εράνου και να μην έδωσε ό,τι μπορούσε γι' αυτή την ωραία προσπάθεια. Δύο
χαρακτηριστικές περιπτώσεις: μια νεαρή κοπέλα φοιτήτρια είχε μόνο 120 δραχμές.
Τις έδωσε και είπε δακρυσμένη: «Δεν έχω άλλα λεφτά. Αυτά μόνο. Τα δίνω με όλη
μου την καρδιά». Μια κυρία 55 - 60 ετών άφησε στο κουτί του Λευτέρη
Παπαδόπουλου 50.000 δραχμές.

Από την εξόρμηση της παραμονής της Πρωτοχρονιάς συγκεντρώθηκαν 3 εκατομμύρια.
Με τα χρήματα αυτά, όπως και με εκείνα που μαζεύτηκαν πέρυσι, πληρώνεται ένας
Τούρκος γιατρός που παρακολουθεί τους γέροντες, αποκαθίσταται το σύστημα
ύδρευσης που είναι τελείως κατεστραμμένο, αγοράζονται ξύλα για τη θέρμανση των
ηλικιωμένων κ.λπ. Με τα χρήματα που συγκεντρώθηκαν πέρυσι, κρατήθηκαν ανοιχτά
τα καφενεία τριών χωριών, αγοράζοντας φάρμακα για τους άρρωστους γέροντες και
αναστηλώθηκαν, μέχρις ενός σημείου, κατεστραμμένες εκκλησίες.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16029N141</ED>
<ID>
ID:133457

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N14&aa=1</URL></REF>


Article

<CATEGORY>vin06</CATEGORY>

 <H5>ΑΝ Η ΚΑΙΝΟΥΡΓΙΑ ΧΡΟΝΙΑ ΗΤΑΝ ΠΡΟΪΟΝ
</H5><H5>1 SOLID ADVERTISING
</H5><H5>Ζήστε κάθε μέρα, κάθε στιγμή
</H5><H5>2 LEO BURNETT ATHENS
</H5><H5>Νέο και βελτιωμένο
</H5><H5>3 GEO­YOUNG RUBICAM
</H5><H5>365... διαφορετικές γεύσεις
</H5><H2>Το 1998 αναζητεί... διαφημιστή
</H2>
<AUTHOR>ΜΗΝΑΣ ΒΙΝΤΙΑΔΗΣ</AUTHOR>

Σ' ένα αυτοκίνητο μπορεί κάποιος να διαφημίσει την ταχύτητά του, τον
αερόσακο που σώζει ζωές, τα υδραυλικά φρένα, το χαμηλό επιτόκιο για την αγορά του.

Σε ένα κινητό τηλέφωνο, το μικρό βάρος, την εμβέλεια, τα ωραία χρώματα, τις
υπηρεσίες εξυπηρέτησης.

Σε ένα ψυγείο, τη χωρητικότητά του, την τέλεια ψύξη, τη λειτουργικότητα, τις
πολλές δόσεις.

Θα μπορούσαμε να γεμίσουμε όλες τις σελίδες της εφημερίδας μιλώντας για αφρούς
ξυρίσματος που μοιάζουν με γυναικείο χάδι, αναψυκτικά που τα πίνεις και
ταξιδεύεις στον Άρη, ρούχα και παπούτσια που σε μεταμορφώνουν, χαρτιά υγείας
απαλά σαν βελούδο, ασφάλειες ζωής που σου υπόσχονται αθανασία, παιχνίδια που
ακονίζουν το μυαλό, δώρα για λίγους που είναι οι πολλοί, κ.λπ. Αν ήθελε όμως
κάποιος να διαφημίσει το 1998, τι θα έκανε; Αν η καινούργια χρονιά ήταν ένα
νέο προϊόν, τι θα ήταν και ποια πλεονεκτήματα θα έβρισκαν τα «σαΐνια» των
διαφημιστικών εταιρειών για να μας πείσουν ότι αξίζει να το αγοράσουμε; Ένας
«πονοκέφαλος», λοιπόν, για τους διαφημιστές, που να μην το ξεχνάμε άλλωστε,
γράφουν (και εικονογραφούν) την ιστορία της καθημερινότητάς μας μέσα από τις
μακέτες, τα ραδιοφωνικά τζιγκλάκια, τις γιγαντοαφίσες και, πάνω απ' όλα, τα
μικρά φιλμάκια που διαμορφώνουν το σύγχρονο πρόσωπο της τηλεόρασης και ­
τελικά ­ της κοινωνίας μας...

Είναι κοινό μυστικό ότι (και) το 1998 οι πόλεμοι θα συνεχιστούν ­ μπορεί να
ξεσπάσουν κι άλλοι ­ άνθρωποι θα σκοτώνονται σε τροχαία, αεροπλάνα θα πέφτουν
(ελπίζουμε κάθε χρόνο και λιγότερα), κλωνοποιημένοι βάτραχοι θα γεννηθούν στα
εργαστήρια (ευχόμαστε το DNA τους να μην αλλάξει το «κουάξ-κουάξ» σε...
«μπεεε»), μικροί και μεγάλοι έρωτες θα σβήσουν, όμως άλλοι καινούργιοι θα
μοιράσουν χαμόγελα, εκατομμύρια μωρά θα δουν το πρώτο φως, άνθρωποι σε όλες
τις γωνιές του πλανήτη Γη θα στείλουν μηνύματα για ένα καλύτερο αύριο.

Το μέτρημα άρχισε. Ένα, δύο, τρία... έως το τριακόσια εξήντα πέντε. Κάθε ημέρα
το μαύρο κονταροχτυπιέται με το άσπρο, το χαμόγελο με το δάκρυ, ο πόνος με τη
λύτρωση. Σε αυτό τον αγώνα δεν υπάρχουν νικητές και ηττημένοι. Μόνο καλές και
κακές στιγμές. «Αν δεν παινέσεις το σπίτι σου, θα πέσει να σε πλακώσει». Έτσι
κι εμείς εδώ στα «ΝΕΑ» σκεφτήκαμε να... παινέψουμε την καινούργια χρονιά και
ας ξέραμε ότι αυτό είναι πολύ δύσκολο. Τρεις διαφημιστικές εταιρείες
διαφημίζουν σήμερα το 1998. Σκέφτηκαν, έψαξαν και δημιούργησαν τρεις
αισιόδοξες διαφημίσεις για τη νέα χρονιά. Σας παρουσιάζουμε τις μακέτες των
νέων προϊόντων που συνοδεύονται από το σκεπτικό του δημιουργικού τμήματος κάθε
εταιρείας. Τρία προϊόντα που θα σπάσουν ρεκόρ πωλήσεων. Αγοράστε τα!

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16029N142</ED>
<ID>
ID:133507

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N14&aa=2</URL></REF>


Article

<CATEGORY>vin06</CATEGORY>

 <H5>ΠΛΗΜΜΥΡΙΣΕ ΤΟ ΚΕΝΤΡΟ ΤΗΣ ΑΘΗΝΑΣ ΑΠΟ ΟΙΚΟΓΕΝΕΙΕΣ, ΠΑΡΕΕΣ, ΠΑΙΔΙΑ, ΜΟΝΑΧΙΚΟΥΣ
ΗΛΙΚΙΩΜΕΝΟΥΣ, ΑΛΛΑ ΚΑΙ ΑΝΘΡΩΠΟΥΣ ΚΑΘΕ ΧΡΩΜΑΤΟΣ ΚΑΙ ΦΥΛΗΣ ΠΟΥ ΓΙΟΡΤΑΣΑΝ ΣΤΗΝ
ΕΚΔΗΛΩΣΗ ΤΟΥ ΔΗΜΟΥ ΑΘΗΝΑΙΩΝ ΤΗΝ ΑΛΛΑΓΗ ΤΟΥ ΧΡΟΝΟΥ
</H5><H5>15 εκατ. κόστισαν τα πυροτεχνήματα
</H5><H5>Απουσία διαμαρτυρίας από την αντιπολίτευση του Δήμου
</H5><H2>300.000 ρεβεγιόν στην Πλατεία Συντάγματος
</H2>
<AUTHOR>ΜΑΡΙΑ ΝΤΑΛΙΑΝΗ - ΣΤΕΦΑΝΟΣ ΔΙΑΝΕΛΛΟΣ</AUTHOR>

Στο νούμερο «μηδέν» έγιναν όλα: χιλιάδες Αθηναίοι πανηγύρισαν εν μέσω
κομφετί και μπαλονιών την έλευση του 1998, οι λάμψεις των πυροτεχνημάτων
φώτισαν τον ουρανό, ο δήμαρχος και η Ρούλα ευχήθηκαν τα «Χρόνια Πολλά» την ώρα
που ο Νίκος Μαστοράκης φώναζε «φώτα, φώτα». Από τα ηχεία ακούγονταν νότες
κλασικής μουσικής, ενώ οι μουσικοί πάνω και κάτω από τη σκηνή παρακολουθούσαν άπρακτοι.

Ο δήμαρχος Αθηναίων κ. Δημήτρης Αβραμόπουλος έφτασε στο Σύνταγμα περίπου στις
δέκα και τέταρτο το βράδυ, συνοδευόμενος από τη σύζυγό του Βίβιαν και τον γιο
του Φίλιππο. Αμέσως κατευθύνθηκε στον χώρο πίσω από το χριστουγεννιάτικο
δέντρο, όπου χαιρέτησε τους επισήμους και ευχήθηκε στους αστέγους της πόλης
που βρίσκονταν στο γιορτινό τραπέζι. Ο κ. Αβραμόπουλος αποχώρησε περίπου στις
3 τα ξημερώματα, για να συνεχίσει τη διασκέδασή του με την οικογένειά του και
στενούς του συνεργάτες, σε νυκτερινό κέντρο της Πλάκας

ΟΣΟΙ ΠΡΟΤΙΜΗΣΑΝ να αφήσουν την αναμενόμενη ατμόσφαιρα του σπιτικού ρεβεγιόν,
αποζημιώθηκαν μετέχοντας στη γιορτή του Δήμου Αθηναίων. Σύμφωνα μάλιστα με
τους διοργανωτές, περίπου 300.000 άνθρωποι πέρασαν το βράδυ της Πρωτοχρονιάς
από την Πλατεία Συντάγματος, που είχε προχθές μια εντελώς διαφορετική εικόνα.
Οι γύρω δρόμοι πλημμύρισαν από οικογένειες, παρέες, παιδιά, μοναχικούς
ηλικιωμένους, αλλά και ανθρώπους κάθε φυλής που έτυχε να ζουν στην πρωτεύουσα.

Όλοι μαζί μέτρησαν αντίστροφα με μια φωνή και υποδέχτηκαν τη νέα χρονιά. Και
μετά τις καθιερωμένες ευχές από σκηνής εγένετο το... κενό. Αφού αποχώρησε η
Ρούλα Κορομηλά μετά την πεντάλεπτη παρουσία της, και κατέβηκε από τη σκηνή ο
Δημήτρης Αβραμόπουλος έχοντας στην αγκαλιά τον γιο του Φίλιππο, οι χιλιάδες
θεατές που συνέρευσαν στη γιορτή... απόλαυσαν τη σιωπή που δημιουργήθηκε
εξαιτίας των τηλεοπτικών αναγκών. Ο λόγος φαίνεται πως ήταν η μετάδοση από το
στούντιο του παρακείμενου ξενοδοχείου κωμικού σκετς των καλλιτεχνών. Τα
κάλαντα έσωσαν την τιμή της Πρωτοχρονιάς λίγο αργότερα, και πολλοί συνόδευσαν
τη μουσική με τη φωνή τους. Όμως γι' άλλο λόγο προτίμησαν να στριμωχτούν τόσο
άσχημα μπροστά στα κάγκελα της σκηνής χιλιάδες κάτοικοι της πόλης. Ήταν η
παρουσία των τραγουδιστών που επέλεξε ο διοργανωτής, που έκαναν τα πλήθη να παραληρούν.

ΜΕΧΡΙ ΠΡΩΙΑΣ

Κρεμασμένοι ακόμα και στα δέντρα της πλατείας Συντάγματος οι πιο τολμηροί,
χειροκρότησαν τους τραγουδιστές μέχρι πρωίας. Την ίδια ώρα το γλέντι
συνεχιζόταν στην Ερμού, στα τέσσερα περίπτερα που είχαν στήσει τέσσερις
διαφορετικοί ραδιοφωνικοί σταθμοί με διαφόρων ειδών μουσικές επιλογές.

Ο δήμαρχος Αθηναίων κ. Δημήτρης Αβραμόπουλος στην ομιλία του, λίγο πριν
κλείσει το 1997, ευχήθηκε το 1998 να είναι μια χρονιά «που όλοι μαζί ενωμένοι
θα κάνουμε ένα βήμα μπροστά, προς μια πατρίδα όπως την ονειρευόμαστε».

Η Άννα Βίσση άνοιξε το καλλιτεχνικό πρόγραμμα της καινούργιας χρονιάς
εισπράττοντας και τα περισσότερα χειροκροτήματα

Λίγο πριν από την έλευση του 1998 έγινε συσκότιση της πλατείας. Ο καινούριος
χρόνος μπήκε με εκατοντάδες πυροτεχνήματα στον αθηναϊκό ουρανό. Η Άννα Βίσση
πήρε πρώτη το μικρόφωνο, ενώ ο κόσμος την ίδια στιγμή χειροκροτούσε και χόρευε
ασταμάτητα. Τριάντα ακόμα τραγουδιστές τη διαδέχθηκαν σε ένα γλέντι που
κράτησε μέχρι το πρωί. Ανάμεσά τους ο Λευτέρης Πανταζής, η Άντζελα Δημητρίου,
η Λίτσα Γιαγκούση, ο Αντώνης Ρέμος, ο Λάμπης Λιβιεράτος, ο Γιώργος Αλκαίος, η
Ευρυδίκη, η Άντζυ Σαμίου και άλλοι. Δεν έλειψαν βέβαια και οι παρατηρητικοί
της βραδιάς. Αυτοί δηλαδή που έλεγαν μετά το τέλος της γιορτής ότι
υποψιάζονταν ότι σε αρκετούς τραγουδιστές υπήρχε πλέι-μπακ.

Το πρόγραμμα είχε ξεκινήσει από νωρίς με πρωτοχρονιάτικα τραγούδια που
απέδωσαν η Αθηναϊκή Φιλαρμονία, η Συμφωνική της Αθηναϊκής Δημοτικής Ορχήστρας
και οι παιδικές χορωδίες του Γ' Προγράμματος και του Λαογραφικού Συλλόγου
Μεγάρων «Ο Χορός της Τράτας».

Ο ΔΡΟΜΟΣ μπροστά από την πλατεία Συντάγματος έκλεισε περίπου στις 8.30 το
βράδυ. Τα... πλασαρίσματα του κόσμου, όμως, για το ποιος θα πάρει καλύτερη
θέση κοντά στην εξέδρα, που με την αλλαγή του χρόνου θα φιλοξενούσε τους
καλλιτέχνες, είχαν αρχίσει από νωρίς. Οι πιο περιζήτητες θέσεις, πάντως, ήταν
αυτές στα παγκάκια στις στάσεις των λεωφορείων απέναντι ακριβώς από την εξέδρα
που είχε στηθεί.

* Η εκδήλωση κόστισε περίπου 70 εκατομμύρια δραχμές και καλύφθηκε κυρίως από
τους τέσσερις βασικούς χορηγούς. Λέγεται ότι μόνο τα πυροτεχνήματα (110
διαφορετικά είδη) κόστισαν γύρω στα 15 εκατομμύρια δραχμές.

* Πολλοί ιδιοκτήτες καταστημάτων της Ερμού κράτησαν τα φώτα των μαγαζιών τους
αναμμένα, συμβάλλοντας και αυτοί στην πανηγυρική ατμόσφαιρα της ημέρας. Αλλά
και στο υπουργείο Εθνικής Οικονομίας υπήρχαν φώτα σε αρκετά γραφεία, με αρκετό
κόσμο μέσα να παρακολουθεί την εκδήλωση.

* Το αερόστατο που δεν... πέταξε. Από το απόγευμα ήταν παρκαρισμένο έξω από
την είσοδο της «Μεγάλης Βρεταννίας» και ήταν εντυπωσιακό. Ένα τεράστιο
αερόστατο ενός χορηγού που, σύμφωνα με τους διοργανωτές, θα υπερίπτατο κάποια
στιγμή της πλατείας Συντάγματος. Αρχικά ήταν σχεδιασμένο να «παρκάρει» στην
Αμαλίας, αλλά λόγω της πρωθυπουργικής διέλευσης από την κεντρική λεωφόρο,
βρέθηκε στην Γεωργίου Α'. Μια ώρα πριν από την αλλαγή του χρόνου, το αερόστατο
παρέμενε ακόμα σταθμευμένο, με ένα πιτσιρίκι εννιά δέκα χρόνων να κρατάει ένα
μεγάλο... σχοινί δεμένο με το μπαλόνι, το οποίο μας παρέπεμψε αμήχανα «στον κ.
Μίλτο που είναι και πιλότος» για περισσότερες πληροφορίες σχετικά με τη βλάβη
της τελευταίας στιγμής. Ο μυστηριώδης κ. Μίλτος, πλαισιωμένος από τεχνικούς
και ανθρώπους της διοργάνωσης όμως, προσπαθούσε επί ματαίω να βρει μια λύση.

Η ΑΝΤΙΠΟΛΙΤΕΥΣΗ του Δημοτικού Συμβουλίου της Αθήνας δεν παρέστη στην εκδήλωση
για την αλλαγή της χρονιάς στην Πλατεία Συντάγματος. Κύκλοι που πρόσκεινται
στην επικεφαλή του συνδυασμού Πολίτες για την Αθήνα κ. Μαρία Δαμανάκη έλεγαν
χθες ότι η διαφωνία δεν έχει να κάνει με την γιορτή (η θέση, άλλωστε, της κ.
Δαμανάκη είναι ότι όντως χρειάζονται τέτοιες εκδηλώσεις), αλλά με τον τρόπο
οργάνωσης, το περιεχόμενό της και το γεγονός ότι δεν ρωτήθηκε για τις επιλογές
του δημάρχου το Δημοτικό Συμβούλιο. Μάλιστα από την πλευρά της κ. Δαμανάκη
εκφραζόταν η άποψη ότι «καλό είναι να μη μένουμε μόνο στις γιορτές». Η θέση
του συνδυασμού Πολίτες για την Αθήνα είναι ότι δεν ήταν σωστό που όλες οι
επιλογές για την πρωτοχρονιάτικη φιέστα στο κέντρο της πρωτεύουσας ήταν
αποκλειστική υπόθεση του δημάρχου. «Έπρεπε να είχε συζητηθεί το θέμα και να
είχε ερωτηθεί, κατά τρόπο ουσιαστικό, το Δημοτικό Συμβούλιο», τονιζόταν από
την πλευρά του συνδυασμού. «Ο δήμαρχος πλέον είναι ο αποκλειστικός υπεύθυνος,
αφού η επιλογή του προσώπου που κανόνισε το πρόγραμμα, αλλά και οι ρυθμίσεις
σχετικά με την διοργάνωση της εκδήλωσης ήταν δικές του».

* Στην εκδήλωση παραβρέθηκαν ο υπουργός ΠΕΧΩΔΕ κ. Κώστας Λαλιώτης, βουλευτές,
δημοτικοί σύμβουλοι και άλλοι επίσημοι.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16029N161</ED>
<ID>
ID:133458

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N16&aa=1</URL></REF>


Article

<CATEGORY>vin06</CATEGORY>

 <H5>ΠΑΡΑΙΤΗΘΗΚΕ Ο ΠΡΟΕΔΡΟΣ ΤΟΥ Δ.Σ. ­ ΑΡΝΗΘΗΚΕ ΝΑ ΑΝΑΛΑΒΕΙ ΚΑΘΗΚΟΝΤΑ Ο ΔΙΕΥΘΥΝΩΝ ΣΥΜΒΟΥΛΟΣ
</H5><H2>Κρίση στην Ολυμπιακή
</H2>
Σταυρόλεξο και μάλιστα για δυνατούς λύτες, κατάντησε η υπόθεση της νέας
διοίκησης στην Ολυμπιακή Αεροπορία, όπου το τελευταίο διάστημα φαίνεται να
επικρατούν τραγελαφικές καταστάσεις.

ΜΕΤΑ την άρνηση του κ. Νικ. Καρδάση να αναλάβει τη θέση του διευθύνοντος
συμβούλου, παρά το ότι είχε υποβάλει αίτηση και είχε επιλεγεί, παραμονή
Πρωτοχρονιάς υπέβαλε την παραίτησή του και ο ορισθείς ως πρόεδρος του
Διοικητικού Συμβουλίου της εταιρείας κ. Εμμ. Φθενάκης. Το αξιοπερίεργο είναι
ότι ο κ. Φθενάκης είχε διοριστεί στη θέση αυτή μόλις στις αρχές Δεκεμβρίου και
μάλιστα η τοποθέτησή του είχε εγκριθεί από την αρμόδια επιτροπή της Βουλής!

Φαίνεται όμως ότι η περίπτωση του κ. Φθενάκη είναι πράγματι μοναδική: ο ίδιος
είχε διοριστεί και πάλι πρόεδρος της Ο.Α. το 1993 από την τότε κυβέρνηση της
Νέας Δημοκρατίας, αλλά στη Βουλή η τοποθέτησή του καταψηφίστηκε από τους
βουλευτές του ΠΑΣΟΚ. Τώρα προτάθηκε από το ΠΑΣΟΚ αλλά τον καταψήφισαν οι
βουλευτές της Νέας Δημοκρατίας!

Πριν από λίγες μέρες λοιπόν, ο κ. Φθενάκης έστειλε στον υπουργό Μεταφορών -
Επικοινωνιών κ. Αναστ. Μαντέλη επιστολή με την οποία δηλώνει την πικρία του
που δεν τον ψήφισε στη Βουλή η Νέα Δημοκρατία, κάνει διάφορους υπαινιγμούς του
τύπου «φαίνεται ότι στην Ελλάδα τίποτα δεν άλλαξε...» και δηλώνει ότι
παραιτείται από πρόεδρος της Ο.Α.

Στο μεταξύ, υπάρχει και το πρόβλημα του διευθύνοντος συμβούλου που πρέπει να
επιλεγεί νέος το αργότερο μέχρι τις 15 Ιανουαρίου. Για το θέμα αυτό υπάρχουν
δύο σκέψεις: να επιλεγεί κάποιος από την ήδη υπάρχουσα λίστα (αυτήν που
περιείχε και τον κ. Καρδάση) ή να προκηρυχθεί νέος διαγωνισμός, οπότε η
υπόθεση πάει μακριά.

Όσο για τη θέση του προέδρου της Ο.Α. πολλά λέγονται για την υποψηφιότητα του
κ. Ν. Μαρκάτου, πρώην πρύτανη του Ε.Μ. Πολυτεχνείου, τον οποίο φαίνεται να
προτιμούν συνδικαλιστικοί κύκλοι της Ο.Α. αλλά και πολλά κυβερνητικά στελέχη.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16029N181</ED>
<ID>
ID:133459

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N18&aa=1</URL></REF>


Article

<CATEGORY>vin06</CATEGORY>

 <H2>Αποζημίωση για τα θύματα του «Δύστος»
</H2>
<AUTHOR>ΠΡΟΚΟΠΗΣ ΓΙΟΓΙΑΚΑΣ</AUTHOR>

ΔΕΚΤΗ ΕΚΑΝΕ την Τετάρτη το Τμήμα Ασφαλιστικών Μέτρων του Πρωτοδικείου Πειραιά
την αίτηση για αποζημίωση των οικογενειών τριών θυμάτων του τραγικού ναυαγίου
του φορτηγού πλοίου «ΔΥΣΤΟΣ», που ναυάγησε στις 28 Δεκεμβρίου 1996 στα ανοιχτά
της Κύμης.

Το σκεπτικό του δικαστηρίου δέχεται αδικοπραξία των υπευθύνων της
πλοιοκτήτριας εταιρείας και αναφέρει μεταξύ άλλων, σύμφωνα με πληροφορίες, ότι
«από τα έως τώρα στοιχεία προκύπτει ότι έγινε κατάρρευση των εσωτερικών του
πλοίου με σπασίματα των λαμαρινών, που είχε ως αποτέλεσμα τη μετατόπιση
φορτίου και την πρόκληση του ναυαγίου».

Έτσι, το Τμήμα Ασφαλιστικών Μέτρων του Πρωτοδικείου Πειραιά δέχεται την αξίωση
των οικογενειών του λιπαντή Παναγιώτη Αρμάμεντου, του ναύτη Θανάση Παπαϊωάννου
(δεν έχουν ακόμη εντοπιστεί) καθώς και του ναύτη Λάμπρου Τσιργή για αποζημίωση
και διατάσσει την συντηρητική κατάσχεση της περιουσίας της πλοιοκτήτριας
εταιρείας για το ποσό των 124 εκατομμυρίων δραχμών, σε ό,τι αφορά την
αποζημίωση των συγγενών του πρώτου θύματος, για το ποσό των 43 εκατομμυρίων
για τους συγγενείς του δεύτερου θύματος και για το ποσό των 155 εκατομμυρίων
για τους συγγενείς του τρίτου θύματος.

Η οριστική απόφαση αναμένεται να εκδοθεί έως τον ερχόμενο Μάιο. Έως τότε, η
πλοιοκτήτρια εταιρεία οφείλει να αποζημιώσει με 6,5 εκατομμύρια δραχμές τις
οικογένειες του Παναγιώτη Αρμάμεντου και του Λάμπρου Τσιργή και με δύο
εκατομμύρια δραχμές την οικογένεια του Θανάση Παπαϊωάννου.

Υπενθυμίζεται ότι οι συγγενείς του λιπαντή Παναγιώτη Αρμάμεντου διεκδικούν
αποζημίωση 650 εκατομμυρίων δραχμών και του ναύτη Θανάση Παπαϊωάννου
αποζημίωση 960 εκατομμυρίων δραχμών. 37 συγγενείς των θυμάτων του «ΔΥΣΤΟΣ»
έχουν προσφύγει κατά της πλοιοκτήτριας εταιρείας ζητώντας συνολικά αποζημίωση
6,4 δισ. δραχμών.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16029N182</ED>
<ID>
ID:133508

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N18&aa=2</URL></REF>


Article

<CATEGORY>vin06</CATEGORY>

 <H2>Το τελευταίο βήμα για τη Συνθήκη Σένγκεν
</H2>
ΤΟ ΤΕΛΕΥΤΑΙΟ βήμα, σε διοικητικό επίπεδο, για την πλήρη εφαρμογή της Συνθήκης
του Σένγκεν από τη χώρα μας, γίνεται από την πλευρά του υπουργείου Δημόσιας
Τάξης με την σύσταση ειδικού γραφείου, που θα είναι αρμόδιο για τη λειτουργία
του συστήματος πληροφοριών Σένγκεν.

Το σχετικό προεδρικό διάταγμα, με το οποίο καθορίζονται τα όρια ευθύνης του
ειδικού γραφείου, υποβλήθηκε για επεξεργασία στο Συμβούλιο της Επικρατείας.
Όπως προβλέπεται, το νέο γραφείο θα εδρεύει στο υπουργείο Δημόσιας Τάξης (στη
Διεύθυνση Διεθνούς Αστυνομικής Συνεργασίας), θα στελεχωθεί από αστυνομικούς
και διοικητικούς υπαλλήλους, θα είναι αποκλειστικά αρμόδιο για την ανταλλαγή
πληροφοριών με τα αντίστοιχα γραφεία των ευρωπαϊκών κρατών που συμμετέχουν στο
σύστημα Σένγκεν.

Το νέο γραφείο αποτελεί ουσιαστικά τον βασικό μηχανισμό λειτουργίας του
Εθνικού Συστήματος Πληροφοριών Σένγκεν, που εποπτεύεται ως γνωστόν από τον
αντιπρόεδρο του Αρείου Πάγου κ. Κων. Δαφέρμο. Και θα μεριμνά, σύμφωνα με το
σχέδιο διατάγματος, για την εισαγωγή, τροποποίηση, διαγραφή και τον έλεγχο της
νομιμότητας των πληροφοριών που καταχωρούνται σ' αυτό, καθώς και για τη
διεκπεραίωση αιτημάτων συνδρομής αστυνομικής συνεργασίας, δικαστικής συνδρομής
ή διασυνοριακής παρακολούθησης.

Ακόμη, με το σχέδιο διατάγματος ορίζεται ότι τα υπουργεία Οικονομικών,
Δικαιοσύνης και Εμπορικής Ναυτιλίας υποχρεούνται να αποστέλλουν πληροφορίες
προς το ειδικό γραφείο, οι οποίες θα συνοδεύονται με επαρκή στοιχεία, ενώ η
Διεύθυνση Εγκληματολογικών Ερευνών υποχρεούται να παρέχει μόνο στο αστυνομικό
προσωπικό του νέου γραφείου στοιχεία εγκληματολογικής σήμανσης προσώπων, τα
οποία έχουν καταχωρηθεί στο Εθνικό Σύστημα Πληροφοριών Σένγκεν.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16029N183</ED>
<ID>
ID:133540

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N18&aa=3</URL></REF>


Article

<CATEGORY>vin06</CATEGORY>

 <H2>Ακολούθησαν με ελικόπτερο την τελευταία πορεία του ΥΑΚ 42
</H2>
ΘΕΣΣΑΛΟΝΙΚΗ.

Γραφείο Βόρειας Ελλάδας

ΤΗΝ ΤΕΛΕΥΤΑΙΑ πορεία που έκανε το ουκρανικό αεροσκάφος πριν συντριβεί στα
Πιέρια Όρη ακολούθησαν τα μέλη της επιτροπής εμπειρογνωμόνων στην προσπάθειά
τους να εξακριβώσουν τα αίτια της χριστουγεννιάτικης αεροπορικής τραγωδίας. Ο
πρόεδρος της επιτροπής κ. Λ. Τσολάκης, ο διοικητής της ΥΠΑ κ. Δασκαλάκης, μαζί
με τους υπόλοιπους εμπειρογνώμονες, αλλά και τον εισαγγελέα Εφετών
Θεσσαλονίκης κ. Ν. Παπαδόπουλο που διερευνά το ποινικό μέρος της υπόθεσης
επιβιβάστηκαν την παραμονή της Πρωτοχρονιάς σε ελικόπτερο και ακολούθησαν
ακριβώς την ίδια πορεία που έκανε το ΥΑΚ-42 από το σημείο που ο πιλότος
επιχείρησε την αποτυχημένη προσπάθεια προσγείωσης μέχρι το σημείο της συντριβής.

«Έχοντας υπόψη τα στοιχεία του αεροσκάφους και τα δεδομένα της πτήσης θα τα
συνδυάσουμε, ενώ σημαντικό ρόλο στη διερεύνηση της υπόθεσης και στην έκδοση
του πορίσματος θα παίξουν οι τελευταίες ενδείξεις των οργάνων, καθώς και οι
απομαγνητοφωνημένες συνομιλίες», δήλωσε ο κ. Τσολάκης

Στο μεταξύ, όπως ανακοινώθηκε από την επιτροπή, οι αποδικωποιήσεις των
λεγόμενων μαύρων κουτιών του αεροσκάφους, εκτός από τη Γερμανία, θα
επαναληφθούν στην Ουκρανία και στη Ρωσία ούτως ώστε να εκδοθούν τρεις εκθέσεις
από διαφορετικά εργαστήρια για να μην υπάρξει η παραμικρή αμφισβήτηση για το πόρισμα.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16029N184</ED>
<ID>
ID:133564

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N18&aa=4</URL></REF>


Article

<CATEGORY>vin06</CATEGORY>

 <H5>ΕΣΠΑΣΑΝ ΟΛΑ ΤΑ ΡΕΚΟΡ ΠΡΟΣΕΛΕΥΣΗΣ, ΤΖΙΡΟΥ ΚΑΙ ΚΕΡΔΩΝ
</H5><H2>Αναστέναξαν τα καζίνο
</H2>
Πρωτόγνωρο ρεκόρ τζίρου και κερδών σημειώθηκε τις εορταστικές αυτές ημέρες στα
καζίνο ολόκληρης της χώρας. Έτσι, ο συνολικός τζίρος των «ναών του τζόγου» ανά
την Ελλάδα ξεπέρασε τις 13 δισ. δραχμές, ενώ περισσότεροι από 50.000 παίκτες
προτίμησαν να περάσουν τα Χριστούγεννα και να υποδεχθούν τον νέο χρόνο
δοκιμάζοντας την τύχη τους στη ρουλέτα, το μπλακ-τζακ και τους «κουλοχέρηδες»...

Ήταν ρεκόρ. Στις 26 Δεκεμβρίου το καζίνο Λουτρακίου δέχθηκε 7.700 άτομα,
αριθμός μεγαλύτερος από τον πληθυσμό της πόλης και των περιχώρων

ΡΕΚΟΡ προσέλευσης σημειώθηκε τις γιορτινές ημέρες φέτος στο καζίνο του
Λουτρακίου. Έτσι, μονάχα στις 26 Δεκεμβρίου, στους χώρους του καζίνο
φιλοξενήθηκαν 7.700 άτομα ­ αριθμός μεγαλύτερος από τον συνολικό πληθυσμό του
Λουτρακίου και των περιχώρων!

Όσο για την συνολική κίνηση στο καζίνο Λουτρακίου κατά την εορταστική περίοδο
από 24 μέχρι και 31 Δεκεμβρίου ήταν ιδιαίτερα αυξημένη, υπερβαίνοντας περίπου
κατά 15% τα περυσινά επίπεδα. Έτσι, 40.359 άτομα επισκέφθηκαν το καζίνο αυτές
τις ημέρες «τζογάροντας» συνολικά περίπου 4 δισ. δραχμές (3.741.653.000 δρχ.
για την ακρίβεια). Το δε μεικτό έσοδο της εταιρείας στην οποία ανήκει το
καζίνο σχεδόν άγγιξε το 1 δισ., φθάνοντας τις 828.565.500 δραχμές.

Το αδιαχώρητο επικρατούσε τις τελευταίες ημέρες και στα καζίνο της
Θεσσαλονίκης, Χαλκιδικής και Ξάνθης, καθώς χιλιάδες Βορειοελλαδίτες προτίμησαν
να υποδεχθούν το νέο έτος πάνω από τις τσόχες των καζίνο. Απανωτά ρεκόρ τζόγου
παρατηρήθηκαν όμως και στο καζίνο της συμπρωτεύουσας. Έτσι, στο καζίνο της
Θεσσαλονίκης παίχθηκαν 400 εκατομμύρια δραχμές το εορταστικό διήμερο των
Χριστουγέννων ­ πρόκειται για αύξηση της κίνησης κατά 80% σε σχέση με πέρυσι ­
ενώ μόνο την παραμονή της Πρωτοχρονιάς παίχθηκαν περισσότερα από 5 δισ. δραχμές!

Περίπου δύο χιλιάδες ήταν οι προχθεσινοί επισκέπτες του καζίνο της Χαλκιδικής,
οι οποίοι συνέρεαν από ολόκληρη τη Μακεδονία, αλλά και από την Αθήνα. Μισό
δισεκατομμύριο δραχμές τζογάρισαν την περίοδο των εορτών οι παίκτες στο καζίνο
της Ξάνθης. Αν και τη φετινή εορταστική περίοδο δεν εμφανίσθηκαν στο καζίνο
της Ξάνθης «μεγάλοι παίκτες» ­ όπως ανέφεραν οι υπεύθυνοι του καζίνο ­
εντούτοις χάθηκαν μεγάλα ποσά στην τσόχα από αρκετούς Μακεδόνες και Θράκες.

Αυξημένη ήταν η κίνηση και στο καζίνο της Πάρνηθας. Έτσι, την παραμονή της
Πρωτοχρονιάς ο τζίρος σε όλα τα τυχερά παιχνίδια ξεπέρασε αρκετά τα 200
εκατομμύρια δραχμές.

Ρεκόρ τζόγου σημειώθηκε όμως και στο καζίνο της Πάτρας, όπου παρατηρήθηκε
αύξηση της κίνησης της τάξεως του 50%! Ο τζίρος των εορταστικών αυτών ημερών
έφθασε στο καζίνο της Πάτρας το ένα δισεκατομμύριο δραχμές.

Περίπου 300 εκατομμύρια δραχμές παίχθηκαν την εορταστική περίοδο και στο
καζίνο της Ρόδου ­ τελευταία Πρωτοχρονιά που λειτουργούσε ­ το οποίο ήταν
ανοιχτό αυτές τις ημέρες για όλους τους Ροδίτες. Το εορταστικό τετραήμερο των
Χριστουγέννων, συνολικά 3.000 παίκτες επισκέφθηκαν τον «ναό του τζόγου», ενώ ο
τζίρος, που έφθασε τα 184 εκατομμύρια δραχμές, απέφερε κέρδη περίπου έξι
εκατομμυρίων στο καζίνο. Την δε Πρωτοχρονιά, το καζίνο της Ρόδου βγήκε χαμένο
κατά περίπου 11 εκατομμύρια δραχμές, ενώ ο τζόγος έφθασε τα 110 εκατομμύρια δραχμές.

Στο καζίνο της Κέρκυρας ο τζόγος τις γιορτινές ημέρες ξεπέρασε τα 40
εκατομμύρια δραχμές, ενώ και η κίνηση του κόσμου ήταν αυξημένη σε σχέση με τα
περυσινά επίπεδα. Πάνω από 1.000 υπολογίζονται ότι ήταν οι παίκτες που το επισκέφθηκαν.

Κόσμος πολύς όμως, από την Αττική κυρίως, συνέρευσε τις τελευταίες ημέρες και
στο καζίνο της Σύρου. 3.000 άτομα το επισκέφθηκαν μεταξύ 25 Δεκεμβρίου και 1ης
Ιανουαρίου, ενώ ο συνολικός τζίρος που έγινε το ίδιο διάστημα στα κάθε λογής
παιχνίδια του καζίνο ήταν 210 εκατομμύρια δραχμές, από τα οποία τα 50
εκατομμύρια ήταν κέρδος του καζίνο.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N19</CAT>
<ED>
Κωδικός άρθρου: A16029N191</ED>
<ID>
ID:133460

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N19&aa=1</URL></REF>


Article

<CATEGORY>vin06</CATEGORY>

 <H2>Στον Πειραιά ο υπερτυχερός
</H2>
ΠΛΟΥΣΙΟΤΕΡΟΣ κατά ένα δισεκατομμύριο δραχμές είναι από προχθές ένας πελάτης
πρακτορείου ΠΡΟ-ΠΟ στον Πειραιά, μια που από εκεί αγόρασε τον πρώτο λαχνό του
Πρωτοχρονιάτικου Κρατικού Λαχείου. Ο αριθμός 99328 της δεύτερης σειράς, που
κερδίζει ένα δισ., πωλήθηκε από το πρακτορείο του κ. Μάξιμου Χατζηκυριάκου,
στην Ακτή Ποσειδώνος. Ο ίδιος διέθεσε και τα δύο άλλα λαχεία του τρίδυμου λαχνού.

«Μάς πήρε τηλέφωνο (χθες) το μεσημέρι ένας κύριος, που ακουγόταν μεγάλος στην
ηλικία, πάνω από 55-60 χρόνων, και μας είπε πως νομίζει ότι έχει το πρώτο
λαχείο. 
Μάς διάβασε τα νούμερα ένα ένα και του τα ξαναδιαβάσαμε και εμείς για να το
επιβεβαιώσει. Του ζητήσαμε να περάσει για να βγάλουμε φωτοτυπία το λαχείο,
αλλά δεν έχει ακόμα φανεί», λέει ο ιδιοκτήτης του πρακτορείου, που μίλησε
τηλεφωνικά στον πρώτο τυχερό. Δεν είναι η πρώτη φορά που το πρακτορείο αυτό
«μοιράζει» εκατοντάδες εκατομμύρια. Πέρυσι τα Χριστούγεννα εκεί είχε παιχθεί
το δελτίο που κέρδισε το ποσό - ρεκόρ στην ιστορία του ΛΟΤΤΟ, του 1,2 δισ. δραχμών.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N19</CAT>
<ED>
Κωδικός άρθρου: A16029N192</ED>
<ID>
ID:133509

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N19&aa=2</URL></REF>


Article

<CATEGORY>vin06</CATEGORY>

 <H2>Ρεκόρ κατανάλωσης ρεύματος
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Έκοψε πίτα. Η υπουργός Ανάπτυξης επισκέφθηκε το Εθνικό Κέντρο Ελέγχου
Ενέργειας στο Κρυονέρι και έκοψε την πίτα με τους εργαζομένους

ΕΣΠΑΣΕ το ρεκόρ της χρονιάς χθες η κατανάλωση ρεύματος, λίγο πριν φύγει ο
παλιός χρόνος, αφού η ζήτηση την ώρα της αιχμής (19.47) ξεπέρασε τα 6.300 MW
(μεγαβάτ) χωρίς πρόβλημα.

Τη διαπίστωση κατέγραψε το μόνιτορ, στο «κοντρόλ-ρουμ», του Εθνικού Κέντρου
Ελέγχου Ενέργειας της ΔΕΗ, στο Κρυονέρι, όπου τα μεσάνυχτα χθες η υπουργός
Ανάπτυξης Βάσω Παπανδρέου, παρουσία της διοίκησης της επιχείρησης, μαζί με
τους εργαζόμενους της βάρδιας έκοψε την πίτα της ΔΕΗ.

«Είμαστε εδώ ­ τόνισε η κ. Παπανδρέου την ώρα που στον πίνακα έδειχνε
μεσάνυχτα ­ και υποδεχόμαστε το 1998 με περισσότερο φως και ρεύμα ζωής για όλους».

Η υπουργός έφτασε στο κέντρο της ΔΕΗ στο Κρυονέρι στις 11.15 χθες το βράδυ,
όπου την υποδέχθηκαν ο πρόεδρος και ο γενικός διευθυντής της ΔΕΗ Γ.
Μπιρδιμίρης και Α. Παπαθανασίου.

Η κ. Παπανδρέου συναντήθηκε με στελέχη της επιχείρησης και τους εργαζομένους
και στη συνέχεια μέσα από το «κοντρόλ-ρουμ» επικοινώνησε διαδοχικά με τους
μηχανικούς-χειριστές σε διάφορες μονάδες της ΔΕΗ σε όλη την Ελλάδα (Μονάδα Νο
5 Αγίου Δημητρίου, Μεγαλόπολη, Αλιβέρι, Καρδιά Πτολεμαΐδας).

Εντυπωσιακή όμως ήταν και η επικοινωνία με την ειδική ευθεία τηλεφωνική γραμμή
με το Κέντρο Κατανομής Βελιγραδίου.

Σημειώνεται ότι με το Εθνικό Κέντρο Ελέγχου Ενέργειας της ΔΕΗ, που λειτουργεί
από το 1996, έχουν ελαχιστοποιηθεί τα προβλήματα γενικών διακοπών, από αιτίες
που οφείλονται σε βλάβες του δικτύου, γίνεται καλύτερος συντονισμός στη
διαχείριση και την κατανομή των φορτίων σε όλη την ηπειρωτική Ελλάδα.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N19</CAT>
<ED>
Κωδικός άρθρου: A16029N193</ED>
<ID>
ID:133541

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N19&aa=3</URL></REF>


Article

<CATEGORY>vin06</CATEGORY>

 <H5>ΦΟΥΝΤΩΣΑΝ, ΑΛΛΑ ΔΕΝ ΑΝΤΙΜΕΤΩΠΙΣΤΗΚΑΝ
</H5><H2>1997: ατυχήματα, παντού ατυχήματα
</H2>
<AUTHOR>Ι. ΣΤ. ΠΑΠΑΔΟΠΟΥΛΟΣ</AUTHOR>

Τη χρονιά που πέρασε διαπιστώθηκε μεγάλη χρήση του προβλήματος «ατύχημα»
και λιγότερη προσπάθεια αντιμετώπισής του. 
Ιδιαίτερα τα τροχαία ατυχήματα, χρησιμοποιήθηκαν για υπουργικές δηλώσεις και
εξαγγελίες προγραμμάτων (που ποτέ δεν πέρασαν σε στάδιο υλοποίησης),
χρησιμοποιήθηκαν για δημιουργία επιτροπών, για διαλέξεις, για εκδηλώσεις
καριέρας, για λήψη ακριβοπληρωμένων «προγραμμάτων» από Ε.Ε., για κάλυψη χρόνου
και κενών (τηλεοπτικών σταθμών). Αποτέλεσμα μηδέν.

Ιανουάριος 1997. Πεζοί: είδος υπό διωγμόν

Μοτοσυκλέτα που οδηγούσε νεαρός 21 ετών επάνω στο πεζοδρόμιο, παρέσυρε και
σκότωσε γυναίκα που έκανε τον περίπατό της στην παραλία της Θεσσαλονίκης. 
Οι πεζοί δεν είναι ­ προ πολλού ­ ασφαλείς ούτε επάνω στα πεζοδρόμια.

Μάρτιος 1997. Η θανατηφόρα ναυπηγοεπισκευαστική ζώνη Περάματος

Στην πραγματικότητα πρόκειται πλέον για το ετήσιο ατύχημα σε αυτή την περιοχή.
Έκρηξη σε ακαθάριστες δεξαμενές δεξαμενόπλοιου που δεν είχαν καθαριστεί για
λόγους οικονομίας... Κλασική αιτία, στην Ελλάδα, παρόμοιων ατυχημάτων. Στο
προαναφερθέν δυστύχημα: 3 νεκροί και 3 βαριά τραυματισμένοι.

Ιούλιος 1997. Το μεροκάματο της αγωνίας

Δύο οικοδόμοι σκοτώθηκαν την ίδια μέρα πέφτοντας από ελαττωματικές σκαλωσιές.
Κλασική περίπτωση θανάτου οικοδόμων, όπως δείχνει και η στατιστική του ΙΚΑ.
Και όμως, οι άθλιες σκαλωσιές που διαπιστώνονται καθημερινά σε οικοδομές,
περνούν απαρατήρητες ακόμα και για το υπουργείο Εργασίας, όπως και για τη ΓΣΕΕ
(βλέπε πίνακα).

Ιούλιος 1997. Θάνατοι τουριστών

Πέντε Αυστριακοί επισκέπτες της χώρας μας σκοτώνονται σε τροχαίο, όταν το
αυτοκίνητό τους συγκρούεται με φορτηγάκι που παράνομα προσπερνούσε σε γέφυρα.
Ο οδηγός του φορτηγού είχε συλληφθεί στο παρελθόν επανειλημμένα να οδηγεί πιωμένος...

Ιούλιος 1997. Θάνατοι στον Στρατό

Από σφαίρα («τα αίτια ερευνώνται...») σκοτώθηκε 20χρονος στρατιώτης σε
φυλάκιο. Ασυνήθιστα τα «περίεργα» ατυχήματα με όπλα στον Στρατό και οι θάνατοι
στρατιωτών, παρ' όλα όσα «ο κυβερνητικός αντιπρόσωπος» παρλάρει κάθε φορά.

Αύγουστος 1997. Αλκοόλ ή οδήγηση

Νεαρή οδηγός, τις πρωινές ώρες και υπό την επίδραση αλκοόλ (1,75 τοις χιλίοις,
που ισοδυναμεί με πλήρη ανικανότητα οδήγησης) σκοτώνει 2 πεζές γυναίκες και
τραυματίζει μία τρίτη στην παραλιακή λεωφόρο Σουνίου.

Αύγουστος 1997. Ανασφαλή επιβατικά πλοία

Το φέρι μπόουτ «Απόστολος Π.» προσέκρουσε με μεγάλη ταχύτητα στην προβλήτα του
λιμανιού της Αίγινας (επίσημη εκδοχή: Φταίει η κακιά ώρα...), με αποτέλεσμα
τον τραυματισμό 9 ατόμων (νοσοκομείο) και ζημιές σε 10 άδετα αυτοκίνητα. Το
ατύχημα δεν αναφέρεται σαν ασυνήθιστο για την Ελλάδα, αναφέρεται γιατί οι
τραυματισμοί συνέβησαν επειδή οι επιβάτες στέκονταν επάνω στον μισάνοιχτο
καταπέλτη, που απαγορεύεται αυστηρά.

Δεκέμβριος 1997. Κάτω έρχονται όλα

Ο λόγος που το πολύ θλιβερό αεροπορικό δυστύχημα με το ουκρανικό «Γιάκοβλεφ»
περιλαμβάνεται στα ατυχήματα του έτους 1997, δεν είναι ο μεγάλος αριθμός
θυμάτων. Ο λόγος είναι οι αναμφισβήτητες πλέον διαπιστώσεις μαζικής
ανεπάρκειας αρμοδίων και συστημάτων ασφαλών αεροπορικών ταξιδιών. Αλίμονό μας
εάν με μια μέτρια κακοκαιρία δεν μπορούμε να οδηγήσουμε με ασφάλεια ένα ξένο
αεροπλάνο να προσγειωθεί. Αλίμονό μας εάν, ημέρες μετά το ατύχημα, δεν είναι
δυνατόν να πληροφορηθεί αξιόπιστα ο πληθυσμός, εάν υπάρχει ή δεν υπάρχει ένα
ορισμένο ραντάρ στο αεροδρόμιο Θεσσαλονίκης.

Ο Ι. Στ. Παπαδόπουλος είναι αναπληρωτής καθηγητής Ιατρικής του
Πανεπιστημίου Αθηνών, μέλος του Τομέα Πρόληψης Ατυχημάτων του ΕΚΑΒ.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N20</CAT>
<ED>
Κωδικός άρθρου: A16029N201</ED>
<ID>
ID:133461

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N20&aa=1</URL></REF>


Article

<CATEGORY>vin03</CATEGORY>

 <H2>...ήρθε ο νέος με τα δώρα
</H2><H2></H2>
<AUTHOR>ΣΤΑΘΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N21</CAT>
<ED>
Κωδικός άρθρου: A16029N211</ED>
<ID>
ID:133495

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N21&aa=1</URL></REF>


Article

<CATEGORY>vin06</CATEGORY>

 <H5>ΔΙΑΤΗΡΗΤΕΑ 117 ΚΤΙΡΙΑ «ΕΚΤΟΣ ΤΩΝ ΤΕΙΧΩΝ» (ΣΕ Π. ΨΥΧΙΚΟ ΚΑΙ ΧΑΛΑΝΔΡΙ) ΕΚΡΙΝΕ ΤΟ ΥΠΕΧΩΔΕ
</H5><H5>Ποια κτίρια πρέπει να διασωθούν
</H5><H2>Είναι κληρονομιά μας
</H2>
<AUTHOR>ΑΝΤ. ΡΕΝΙΕΡΗΣ</AUTHOR>

Σημαντικό βήμα για τη σωτηρία τής εκτός των τειχών του κέντρου της Αθήνας
αρχιτεκτονικής κληρονομιάς της χώρας κάνει το υπουργείο Περιβάλλοντος -
Χωροταξίας και Δημοσίων Έργων με τον χαρακτηρισμό ως διατηρητέων 84 κτιρίων
στο Παλαιό Ψυχικό και άλλων 33 στο Χαλάνδρι.

Ανθέων 16 - Ναρκίσσου. Χαρακτηριστικό δείγμα εκλεκτικιστικού κτιρίου, στο
οποίο δεσπόζει η τοξοειδής κεντρική είσοδος

ΟΠΩΣ διαπιστώθηκε, στους δύο αυτούς δήμους της Αττικής, που είναι από τους
πρώτους δήμους-δορυφόρους που δημιουργήθηκαν γύρω από την Αθήνα κατά το
Μεσοπόλεμο, υπάρχει μεγάλος αριθμός πολύ αξιόλογων κτιρίων, τα οποία
χαρακτηρίζουν όχι μόνο τις αρχιτεκτονικές τάσεις της εποχής, αλλά και τις
κοινωνικές τάξεις, αφού πολλά από τα κτίρια αυτά κατασκευάστηκαν με σχέδια
φερμένα από το εξωτερικό, απηχούν την καταγωγή των τότε ιδιοκτητών τους κ.λπ.

Ειδικά στο Π. Ψυχικό, όπου μεταξύ άλλων υπάρχουν και τα κτίρια που
χρησιμοποιούσε η πρώην βασιλική οικογένεια της Ελλάδας και που δομήθηκε με
βάση σχέδιο του μεγάλου αρχιτέκτονα Αλέξανδρου Νικολούδη και εφαρμόστηκε από
τον πρώτο Έλληνα υπουργό Δημοσίων Έργων, τον αείμνηστο Δημήτριο Διαμαντίδη το
1914, πολλά κτίρια ανήκαν σε πλούσιους Έλληνες που είχαν έρθει από την Αίγυπτο
ή τη Μικρά Ασία.

Τα παραδοσιακά κτίρια του Π. Ψυχικού μπορούν να χωριστούν σε τέσσερις βασικές κατηγορίες:

* Τα εκλεκτικιστικά, που χαρακτηρίζονται από τον περίτεχνο διάκοσμό τους και
την έλλειψη γεωμετρικής σαφήνειας των όγκων τους.

* Τα γραφικά, που είναι τα παλαιότερου (συνήθως γερμανικού τύπου) κτίρια με
ξύλινα διακοσμητικά φουρούσια στο γείσο της στέγης, πέργκολες κ.λπ.

* Τα μικροαστικά, που αποτελούν μείγμα μοντέρνων και γραφικών στοιχείων.

* Τα νεολαϊκά της δεκαετίας του '30, που είναι μεγάλα λευκά σπίτια,
παρουσιάζουν ασυμμετρία και η διακόσμηση φθάνει μέχρι εκεί που επιτρέπει στον
ιδιοκτήτη τους να ξεχωρίζει κοινωνικά.

Σημειώνεται ότι πάρα πολλά κτίρια αποτελούν μείξη όλων των παραπάνω στοιχείων
με αυτά της αστικής αρχιτεκτονικής των μεταπολεμικών χρόνων.

ΣΤΟ ΧΑΛΑΝΔΡΙ

Αντίθετα, στο Χαλάνδρι τα κτίρια είναι μεν νεώτερα, αποτελούν, ωστόσο, δείγμα
της μεταπολεμικής αρχιτεκτονικής και κατοικήθηκαν κυρίως από καλλιτέχνες,
διανοούμενους κ.λπ.

Σημειώνεται ότι στα κτίρια που χαρακτηρίζονται διατηρητέα δεν επιτρέπεται
καμία αλλοίωση των εξωτερικών όψεων, ενώ θα επιτρέπονται επισκευές οι οποίες
δεν θα μεταβάλλουν τα διατηρητέα στοιχεία τους. 
Όλες οι επισκευές θα πρέπει προηγουμένως να εγκρίνονται από αρμόδια
αρχιτεκτονική επιτροπή.

ΤΑ ΚΤΙΡΙΑ που χαρακτηρίζονται διατηρητέα είναι:

1. Στο Ψυχικό: το κτίριο της Αγοράς, το Δημαρχείο, τα κτίρια του
Αρσακείου και του Κολλεγίου Αθηνών, τα κτίρια των ανακτόρων (Διαμαντίδου -
Σισμανόγλου 17), Καλλάρη 15 (Ίδρυμα Ελληνικού Πολιτισμού), Ανθέων 16 και
Ναρκίσσου, Μαζαράκη 4, Γιασεμιών 14 και Ανθέων, Σαμαρά 10, Κάλβου 26, Βύρωνος
18, Διαμαντίδου 5, Παπαναστασίου 56 και Καλλάρη, Ελικώνος 2, Δημοκρατίας 17,
Αγ. Δημητρίου 36, Βύρωνος 19 και Βασ. Παύλου 16, Βύρωνος και Βασ. Παύλου 14,
Βασ. Παύλου 19 και Βύρωνος, Στρ. Καλλάρη 14, Λυμπεροπούλου 7, Βασ. Παύλου 5,
Μαβίλη 10, Δημοκρατίας 7, Μαραθωνοδρόμων 49 και 67, Βασ. Παύλου 17 και
Βύρωνος, Βασ. Παύλου 21, Δημοκρατίας 55, Βασ. Παύλου 45 και Ανθέων,
Δημοκρατίας 50, Δημοκρατίας 4, Τσάκωνα 5, 25ης Μαρτίου και Πλατ. Βασ. Γεωργίου
14, Πριγκ. Ελένης 12, Βασ. Παύλου 35, Παπαναστασίου 12, Βύρωνος 23 και 27,
Σισμανόγλου 6, Χρυσανθέμων 30, Υακίνθων 11, Ελικώνος 4, Γιασεμιών 17, Βύρωνος
6, Παπαναστασίου 9, Π. Ζερβού 4, Πάρνηθος 6, Στρ. Καλλάρη 36-42 και Ελικώνος,
Διαμαντίδου 15, Υακίνθων 23, Παπαρρηγοπούλου 3, Χρυσανθέμων 28, Βασ. Παύλου 44
και 46, Λυμπεροπούλου 5, Υακίνθων 24, Βασ. Παύλου 4, Σαμαρά 47, Αγ. Δημητρίου
21 και Π. Ζερβού 1, Δημοκρατίας 6 και Τσάκωνα, Μαραθωνοδρόμων 69 και 71,
Ανθέων 20, Γιασεμιών 16 και 18-20, Διαμαντίδου 4, 25ης Μαρτίου 10, Υακίνθων 4,
Γιασεμιών 2, 4, 6 και 8, Πλατ. Ευκαλύπτων και Ανθέων 12, Πλατ. Ευκαλύπτων και
Ανθέων 9, Γιασεμιών 9, Υακίνθων 10, Πλατ. Βασ. Γεωργίου Β' και 25ης Μαρτίου,
Διαμαντίδου 9, 25ης Μαρτίου 13-15 και 25ης Μαρτίου 12.

2. Στο Χαλάνδρι: Σόλωνος και Βενιζέλου 41, Προφήτη Ηλία 9 και Μπότσαρη,
Κ. Βάρναλη 5, Αριστοφάνους 7, Αγ. Παρασκευής 199, Ανδρούτσου 4 και
Καποδιστρίου, Ανδρούτσου 8 και Κανάρη, Αγ. Παρασκευής 60, Αγ. Παρασκευής 56
και Αριστείδου, Αγ. Παρασκευής και Έλλης Γρηγορίου Ε' 13, Σοφοκλή Βενιζέλου
68, Εθν. Αντιστάσεως και Μαρμαριωτίσσης 2, Μαυροκορδάτου 4, Ηρώδου Αττικού -
Αφροδίτης και Δάσους, Ηρώδου Αττικού 29, Αριστοτέλους και Αγ. Γεωργίου 21,
Ακακιών 2, Αγ. Παντελεήμονος 2, Λεωφόρος Πεντέλης 66, Λεωφόρος Κηφισίας 342,
Καραολή Δημητρίου 22, Κοραή 18, Αγ. Παρασκευής και Αριστοτέλους 42 (3 κτίρια μονόροφα).

Επίσης τρία κτίρια στην κεντρική πλατεία που φέρονται ως ιδιοκτησία του κ.
Ντρούλια, το γωνιακό κτίριο Αγ. Παρασκευής 1 και Βασ. Κωνσταντίνου 27, το
κτίριο Βασ. Κωνσταντίνου 31 και τα δύο κτίρια επί της Βασ. Κωνσταντίνου 21 και 23.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16029N501</ED>
<ID>
ID:133462

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N50&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Περί εθνικών προτεραιοτήτων
</H2>
<AUTHOR>ΑΘΑΝΑΣΙΟΣ Γ. ΠΛΑΤΙΑΣ</AUTHOR>

<H3></H3>Η ΑΡΧΗ της χρονιάς μάς δίνει την αφορμή να ξαναεξετάσουμε ορισμένες από τις
προτεραιότητες της χώρας, στην πορεία προς τον 21ο αιώνα. Δυστυχώς, το διεθνές
περιβάλλον δεν είναι ευνοϊκό. Η τρωτότητα της οικονομίας μας είναι πιθανόν να
έρθει στο προσκήνιο τη στιγμή που η οικονομική κρίση, η οποία εμφανίσθηκε στη
Νοτιοανατολική Ασία, αρχίζει να επηρεάζει τις αδύναμες οικονομίες της
Λατινικής Αμερικής και της Ανατολικής και Νότιας Ευρώπης.

Ταυτόχρονα, το πρόσφατο ξαναμοίρασμα της τράπουλας στην περιοχή δείχνει να
έχει αφήσει την Ελλάδα με τους «χαμένους». Η αναδιανομή δύναμης και ρόλων στην
περιοχή ευνόησε περισσότερο την Τουρκία παρά την Ελλάδα. Σε αυτό το πλαίσιο, η
περαιτέρω αύξηση της τουρκικής προκλητικότητας είναι φυσιολογική και αναμενόμενη.

Σε ένα τέτοιο δυσμενές και ανταγωνιστικό περιβάλλον είναι αναγκαίο να
αναπροσαρμόσουμε τις εσωτερικές μας δομές στην ανάγκη του οικονομικού και
στρατιωτικού ανταγωνισμού. Η αρχή όμως της προτεραιότητας της εξωτερικής
πολιτικής στην εσωτερική πολιτική αμφισβητείται έντονα. Ειδικά σήμερα
κυριαρχεί η αρχή της προτεραιότητας της εσωτερικής πολιτικής πάνω στην
εξωτερική πολιτική. Στόχος μας δείχνει να είναι η διατήρηση των κεκτημένων,
δηλαδή να συνεχίσουμε να καταναλώνουμε περισσότερο απ' ό,τι παράγουμε, έστω
και αν έτσι υποθηκεύουμε το μέλλον της χώρας και των παιδιών μας. Φαίνεται ότι
ενδιαφερόμεθα περισσότερο για το πώς θα δημιουργήσουμε μια ευνοϊκή διεθνώς
συγκυρία (π.χ. εικόνα «υπάκουου παιδιού» στην Ευρώπη, κατευνασμός της Τουρκίας
κ.λπ.), ώστε να διευκολυνθεί η εσωτερική μας διακυβέρνηση, παρά πώς με
εσωτερικές αναπροσαρμογές (π.χ. μείωση σπάταλου και αναποτελεσματικού κράτους,
περικοπή κατανάλωσης, αύξηση επενδύσεων, εντατικοποίηση εξοπλισμών) θα γίνουμε
πια ανταγωνιστικοί και υπολογίσιμοι στο εξωτερικό.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16029N511</ED>
<ID>
ID:133499

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N51&aa=1</URL></REF>


Article

<CATEGORY>vin07</CATEGORY>

 <H5>ΤΟ ΤΕΛΟΣ ΤΗΣ ΧΙΛΙΕΤΙΑΣ
</H5><H5>ΤΑ ΓΕΓΟΝΟΤΑ
</H5><H5>ΤΑ ΠΡΟΣΩΠΑ
</H5><H5>ΟΙ ΛΕΞΕΙΣ </H5><H2>1000 - 2000
</H2><H2>Οι μεγάλες στιγμές της χιλιετίας που φεύγει
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

<H3></H3>Τώρα θα μου πείτε: χριστιανέ μου, ακόμη δεν αποχαιρετήσαμε καλά-καλά το 1997
κι εσύ θέλεις να αρχίσουμε τις ανασκοπήσεις του αιώνα και της χιλιετίας; Ακόμη
δεν έχουμε συνηθίσει να αλλάζουμε το τελευταίο ψηφίο της χρονιάς κι εσύ θέλεις
να μας φέρεις αντιμέτωπους με τον εφιάλτη να πρέπει να αλλάζουμε και τα
τέσσερα; Θα συμφωνήσετε όμως ότι το δικό μου «λάθος» είναι λιγότερο σοβαρό από
εκείνο που θα διαπραχθεί τη νύχτα της 31ης Δεκεμβρίου 1999 προς 1η Ιανουαρίου
2000: να γιορταστεί δηλαδή η αλλαγή της χιλιετίας έναν ακριβώς χρόνο νωρίτερα.
Επιπλέον, αν πιστέψουμε τον Ιταλό αστρονόμο Τζιοβάνι Μπαράτα, ο Χριστός
γεννήθηκε 12 χρόνια νωρίτερα απ' ό,τι νομίζουμε. Σύμφωνα με τους υπολογισμούς
του, που βασίστηκαν σε πολυετείς μελέτες βιβλικών πηγών, μόλις μπήκαμε στο
2010. Άρα, η σημερινή ανασκόπηση όχι μόνο δεν είναι πρόωρη, αλλά θα έπρεπε να
έχει γίνει δέκα χρόνια νωρίτερα... Και όλα αυτά, βέβαια, αφορούν τους
Χριστιανούς ­ γιατί στο Ισραήλ η φετινή χρονιά είναι το 5759 και στην Ιαπωνία,
το Χεϊσέι 10. Αυθαίρετες λοιπόν οι ημερομηνίες. Αυθαίρετες και οι επιλογές των
σημαντικότερων γεγονότων και προσώπων. Μόνες αντικειμενικές είναι οι
στατιστικές. Όπως, για παράδειγμα, ότι ο πληθυσμός της ανθρωπότητας αυξήθηκε
τα χίλια τελευταία χρόνια από 300 εκατομμύρια σε 5,9 δισεκατομμύρια. Ή ότι το
προσδόκιμο ζωής αυξήθηκε την ίδια περίοδο από τα 30 χρόνια στα 62. Η Ευρώπη
του 1001 δεν είχε καμιά σχέση με τη σημερινή. Η ελληνορωμαϊκή πνευματική και
τεχνική κληρονομιά είχε χαθεί και η γνώση ήταν περιορισμένη στα μοναστήρια. Οι
ευγενείς και οι αστοί είχαν μεν αρχίσει να διαβάζουν, αλλά τα βιβλία ήταν
λιγοστά. Μεγάλη πνευματική ανάπτυξη γνώριζε αντίθετα ο ισλαμικός κόσμος.
Αξιοποιώντας μεταφράσεις αρχαίων ελληνικών κειμένων αλλά και τις προόδους της
γειτονικής Κίνας στην ιατρική και τις τέχνες, Άραβες διανοητές άνοιξαν νέους
δρόμους στην ιατρική, τα μαθηματικά και τη φυσική. Στην αρχή της χιλιετίας, ο
Πέρσης φιλόσοφος Ιμπν-Σίνα ανακάλυψε ότι η φυματίωση είναι μεταδοτική. Η
ανακάλυψη αυτή έκανε όμως εκατό χρόνια για να φθάσει στην Ευρώπη. Η ροή των
πληροφοριών από την Ασία, την Αφρική και τη Λατινική Αμερική προς την Ευρώπη
ήταν αργή ή ανύπαρκτη. Οι Τολτέκοι έκτιζαν τεράστιες πυραμίδες στο Μεξικό,
αλλά ελάχιστοι γνώριζαν την ύπαρξή τους. Ο Λέιφ Έρικσον διέπλευσε την απόσταση
από τη Γροιλανδία μέχρι τη Βόρεια Αμερική, αλλά η είδηση δεν διέσχισε ποτέ τα
σύνορα της Σκανδιναβίας.

Η αίθουσα παρατήρησης του Γαλιλαίου στη Φλωρεντία

Πώς φθάσαμε από εκείνους τους πολιτισμούς, που στηρίζονταν κυρίως στη
θρησκεία, στην εποχή του Internet; Κατά το περιοδικό LIFE, που σ' ένα ειδικό
του τεύχος έκανε μια πολύ ενδιαφέρουσα ιστορική αναδρομή της δεύτερης
χιλιετίας, το γεγονός που σφράγισε αυτή την περίοδο ήταν η εκτύπωση της Βίβλου
από τον Ιωάννη Γουτεμβέργιο, το 1455. Ο Γερμανός τεχνίτης δεν εφηύρε την
τυπογραφία, η οποία είχε ανακαλυφθεί στην Κίνα του 8ου αιώνα. Δεν εφηύρε τα
κινητά τυπογραφικά στοιχεία (το είχε κάνει πολύ πριν από αυτόν, γύρω στο 1040,
ο Κινέζος τυπογράφος Πι Σενγκ) ούτε καν τα κινητά μεταλλικά τυπογραφικά
στοιχεία (τα είχαν εφεύρει οι Κορεάτες τον 14ο αιώνα). Αυτό που κατασκεύασε ο
Γουτεμβέργιος ήταν το πρώτο δυτικό σύστημα τυπογραφίας με κινητά τυπογραφικά
στοιχεία που λειτούργησε σωστά και αποτελεσματικά. Λειτούργησε τόσο καλά, ώστε
μέχρι το 1500 είχαν ήδη τυπωθεί και κυκλοφορούσαν κάπου μισό εκατομμύριο
βιβλία. Λειτούργησε τόσο αποτελεσματικά, ώστε έμεινε αναλλοίωτο επί 350
περίπου χρόνια.

Το αριστούργημα του Γουτεμβέργιου ήταν η Βίβλος των 42 γραμμών, που βρίσκεται
σήμερα στο Μουσείο Γουτεμβέργιου στο Μάιντς. Δεν μπόρεσε όμως να το
αξιοποιήσει οικονομικά, αφού το 1455 ο χρηματιστής Γιόχαν Φουστ που του είχε
δανείσει 800 γκίλντερ κέρδισε μία δίκη εις βάρος του και απέκτησε τον έλεγχο
όλου του εκτυπωτικού του υλικού.

Λουί Παστέρ

Στη δεκάδα των σημαντικότερων γεγονότων της χιλιετίας περιλαμβάνονται ακόμη ­
πάντα σύμφωνα με το LIFE ­ η συνάντηση του Χριστόφορου Κολόμβου με την
Αμερική, το 1492, που οδήγησε στη δημιουργία ενός νέου, οικουμενικού
πολιτισμού. Η «εξέγερση» του Λούθηρου, με τις 95 θέσεις που συνέταξε και
θυροκόλλησε στην εκκλησία των Αγίων Πάντων, στις 31 Οκτωβρίου 1517. Η έναρξη
της Βιομηχανικής Επανάστασης, με την ατμομηχανή που τελειοποίησε ο Τζέιμς Βατ
το 1769. Η παρατήρηση των δορυφόρων του Δία από τον Γαλιλαίο, το 1610. 
Η ανακάλυψη του μικροβίου που προκαλεί τη φυματίωση από τον Γερμανό επιστήμονα
Ρόμπερτ Κοχ, το 1882. Η χρησιμοποίηση για πρώτη φορά πυρίτιδας σε όπλα από την
κινεζική δυναστεία Σονγκ, γύρω στο 1100. Η διακήρυξη της ανεξαρτησίας των 13
Ηνωμένων Πολιτειών της Αμερικής, το 1776. Η άνοδος του Χίτλερ στην εξουσία, το
1933. Και η πρώτη αναφορά στη ναυτική πυξίδα από τον Κινέζο Τσου Γιου, το 1117.

Μια απλή παρατήρηση αρκεί για να διαπιστώσει κανείς ότι ο 20ός αιώνας
εκπροσωπείται αποκλειστικά σ' αυτό το «τοπ-τεν» από έναν παρανοϊκό δικτάτορα
που μετέτρεψε τη γενοκτονία σε πολυεθνική βιομηχανία, προκαλώντας τον θάνατο
17 εκατομμυρίων στρατιωτών και 60 εκατομμυρίων αμάχων. Η σχετική σπουδαιότητα
του αιώνα μας στο πλαίσιο αυτής της χιλιετίας είναι λοιπόν μικρή. Στην αμέσως
επόμενη δεκάδα περιλαμβάνονται μόλις τρία γεγονότα του 20ού αιώνα: η πρώτη
εκπομπή της τηλεόρασης (1928), η εκτόξευση των ατομικών βομβών στη Χιροσίμα
και το Ναγκασάκι (1945) και η κατασκευή του πρώτου αυτοκινήτου «για τις μάζες»
από τον Χένρυ Φορντ (1908). 
Και πρέπει να φθάσουμε στην 99η θέση για να συναντήσουμε, προτελευταίο και
καταϊδρωμένο, έναν «λευκό τραγουδιστή με φωνή μαύρου», τον Έλβις Πρίσλεϋ
φυσικά, που το 1954 τραγούδησε το πρώτο του τραγούδι: ήταν το «Thats All Right
Mama», και το αφιέρωσε στη μητέρα του για τα γενέθλιά της. Εκείνο τον χρόνο θα
γεννιόταν το ροκ-εντ-ρολ, που μεταξύ άλλων θα έδινε στη Βρετανία τον πρώτο
ροκ-εντ-ρολ ιππότη, τον Σερ Πωλ ΜακΚάρτνεϋ, και στις Ηνωμένες Πολιτείες τον
πρώτο ροκ-εντ-ρολ πρόεδρο: τον Μπιλ Κλίντον.

Λούθηρος

Κανείς από τους δύο δεν περιλαμβάνεται στα 100 πρόσωπα που σημάδεψαν τη
χιλιετία. Η επιλογή είναι κι εδώ αυθαίρετη ­ οπωσδήποτε όμως πιο αντικειμενική
από τον διαγωνισμό του περιοδικού ΤΙΜΕ για την ανάδειξη της Προσωπικότητας του
Αιώνα. Οι Τούρκοι θεώρησαν πως παρουσιαζόταν μπροστά τους μια μοναδική
ευκαιρία να εξαπολύσουν τον προπαγανδιστικό τους μηχανισμό και, με προτροπή
του προέδρου Ντεμιρέλ και του Τύπου, άρχισαν να ψηφίζουν μαζικά υπέρ του Κεμάλ
Ατατούρκ. Στην κατηγορία «Ήρωες και Τυχοδιώκτες», ο Κεμάλ προηγείται άνετα με
πάνω από 1.200.000 ψήφους και ποσοστό 53%, έναντι 371.000 ψήφων του Νέλσον
Μαντέλα και 233.000 ψήφων του Γιούρι Γκαγκάριν. Στην κατηγορία «Ηγέτες και
Επαναστάτες» υπολείπεται του Ουίνστον Τσώρτσιλ κατά 10.000 ψήφους. Μόνο στις
κατηγορίες των Καλλιτεχνών, των Τιτάνων και των Επιστημόνων δεν είναι πρώτος ο
Κεμάλ. Οι υπεύθυνοι του αμερικανικού περιοδικού τραβούν τα μαλλιά τους.

Χριστόφορος Κολόμβος

Κι εμείς, αντί να διασκεδάσουμε με την αφέλεια των γειτόνων, αποφασίσαμε να
μπούμε με τη σειρά μας στο παιχνίδι. Ο μόνος τρόπος να αποφύγουμε μια νέα
εθνική ήττα ­ είπαν κάποιοι υπερπατριώτες ­ είναι να ψηφίσουμε κι εμείς μαζικά
τον Τσώρτσιλ, αφού είναι ο μόνος που μπορεί να τα βάλει με τον ιδρυτή της
Τουρκικής Δημοκρατίας. Ξεχνάμε ότι η τελική επιλογή, που θα ανακοινωθεί στις
31 Δεκεμβρίου 1999, ανήκει στο ΤΙΜΕ ­ που μπορεί να έχει πολλά ελαττώματα,
αλλά ασφαλώς γνωρίζει την αίσθηση του γελοίου.

Τόμας Έντισον

Προς το παρόν, πάντως, μπορούμε να κοιμόμαστε ήσυχοι: για το περιοδικό LIFE,
το πρόσωπο που άλλαξε περισσότερο από οποιονδήποτε άλλο τον ρου της ιστορίας
των χιλίων τελευταίων ετών δεν είναι ο Κεμάλ, αλλά ο Τόμας Έντισον. Χάρις σ'
αυτόν, η χιλιετία που άνοιξε υπό το φως των λαμπάδων θα κλείσει εν μέσω
λαμπρού φωτός. Δεύτερος έρχεται ο Χριστόφορος Κολόμβος και ακολουθούν ο
Λούθηρος, ο Γαλιλαίος, ο Λεονάρντο ντα Βίντσι, ο Ισαάκ Νεύτων, ο Μαγγελάνος, ο
Λουί Παστέρ, ο Δαρβίνος και ο Τόμας Τζέφερσον.

Πρέπει να φθάσουμε στη μέση σχεδόν του καταλόγου, για την ακρίβεια στην 41η
θέση, για να συναντήσουμε μια γυναίκα: την Αγγλίδα Φλόρενς Νάιτινγκεϊλ, που
θεμελίωσε το επάγγελμα των αδελφών νοσοκόμων. Άλλες εννέα μόλις γυναίκες θα
βρουν τη θέση τους σ' αυτό το πάνθεον. Ένδειξη προκατάληψης των υπευθύνων της
έρευνας; Η αντανάκλαση της κοινωνικοπολιτικής πραγματικότητας αυτής της
χιλιετίας όπου ­ όπως σημείωσε η Βιρτζίνια Γουλφ ­ οι γυναίκες αποτέλεσαν σε
μεγάλο βαθμό «τον καθρέφτη μέσα από τον οποίο η εικόνα των ανδρών
παρουσιαζόταν σχεδόν διπλάσια της πραγματικής»;

Η χιλιετία είναι λοιπόν ανδροκρατική, αλλά και ευρωκεντρική: μόλις οι 17 από
τους 100 πρωταγωνιστές της δεν έχουν ευρωπαϊκές ρίζες. Το εμφανέστερο ιστορικό
κίνημα αυτής της περιόδου υπήρξε η άνοδος της Δύσης ­ χάρη στην τεχνολογία και
τις ιδέες, βέβαια, που δανείστηκε από άλλους λαούς.

Ποιες ήταν αυτές οι ιδέες; Δύσκολο έργο η ανθολόγησή τους. Τα βρετανικά λεξικά
Harper Collins και η εφημερίδα «Τάιμς» ανέλαβαν μια λιγότερο φιλόδοξη
πρωτοβουλία: να συγκεντρώσουν τις 100 λέξεις που υποτίθεται πως χαρακτήρισαν
τα 100 τελευταία χρόνια. Από τον κατάλογο αυτό θα μπορούσε ίσως να αναδειχθεί
η «λέξη του αιώνα». Και στη συνέχεια να γίνει το ίδιο και για τους
προηγούμενους αιώνες.

Ο κατάλογος συντάχθηκε, αλλά προκάλεσε μεγάλες αντιδράσεις. Αν λέξεις όπως
τζαζ (για το 1909), ρομπότ (1920), τηλεόραση (1926), πενικιλίνη (1929), ΝΑΤΟ
(1950), μπικίνι (1965) συναντούν τη γενική ομοφωνία, δεν συμβαίνει το ίδιο με
άλλες, λιγότερο προφανείς επιλογές. Πώς είναι δυνατόν ­ διερωτώνται
γλωσσολόγοι, ιστορικοί και λεξικογράφοι ­ να υποστηρίζεται ότι το 1912
χαρακτηρίζεται από τη λέξη «σχιζοφρένεια» όταν εκείνη τη χρονιά βυθίστηκε ο
Τιτανικός; Γιατί να επιλεγεί το πολωνικό συνδικάτο Αλληλεγγύη ως η
χαρακτηριστικότερη λέξη του 1980 και όχι τα «Ρηγκανόμικς», η οικονομική
επανάσταση δηλαδή που ξεκίνησε ο Ρόναλντ Ρήγκαν; Το γεγονός που σημάδεψε το
1982 ήταν η εφεύρεση του CD ή μήπως η κατασκευή του γαλλικού πυραύλου
θαλάσσης-αέρος Εξοσέτ που αποδείχθηκε αποφασιστικής σημασίας στον πόλεμο των Φώκλαντ;

Από τη διαμάχη αυτή αντιλαμβάνεται κανείς τι θα γινόταν αν κάποιος αναλάμβανε
να επεξεργαστεί το Λεξικό της Χιλιετίας. Να επαναλάβουμε λοιπόν αυτό που
είπαμε στην αρχή: οι επιλογές γεγονότων, προσώπων και λέξεων που σημαδεύουν
μια ιστορική περίοδο είναι εξίσου αυθαίρετες με τον καθορισμό αυτής της
περιόδου. Τα κριτήρια που χρησιμοποιούνται είναι πολλά και οι υποκειμενικοί
παράγοντες παίζουν συχνά αποφασιστικό ρόλο. Τα επετειακά αφιερώματα δεν είναι
έτσι παρά μια αφορμή για έναν ευρύτερο προβληματισμό. Δεν θέλουν να δώσουν
«γραμμή» ­ αλλά να ανοίξουν συζητήσεις.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16029N521</ED>
<ID>
ID:133451

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N52&aa=1</URL></REF>


Article

<CATEGORY>vin07</CATEGORY>

 <H5>ΣΚΟΤΩΘΗΚΕ Ο 39ΧΡΟΝΟΣ ΓΙΟΣ ΤΟΥ ΡΟΜΠΕΡΤ, ΜΑΪΚΛ, ΣΕ ΠΙΣΤΑ ΤΟΥ ΣΚΙ
</H5><H2>Χτύπησε η «κατάρα των Κέννεντυ»
</H2>
Αυτή τη φορά, ο θάνατος έπληξε τη δυναστεία των Κέννεντυ παραμονή
Πρωτοχρονιάς. Σε μια μέρα γιορτής, χαράς και ελπίδας, τα μέλη της πανίσχυρης
οικογένειας θρήνησαν τον θάνατο του Μάικλ, γιου του δολοφονημένου γερουσιαστή
Ρόμπερ Κέννεντυ, σ' ένα τραγικό δυστύχημα σε πίστα του σκι.

Νέα τραγωδία. Ο 39χρονος Μάικλ είναι το τελευταίο θύμα της «κατάρας των
Κέννεντυ» (φωτό του Ρώυτερ)

Ο 39χρονος Μάικλ Κέννεντυ καρφώθηκε σ' ένα δένδρο την ώρα που έκανε σκι στο
Άσπεν του Κολοράντο. Μεταφέρθηκε αμέσως στο νοσοκομείο, όπου απλώς
διαπιστώθηκε ο θάνατός του.

Ο Μάικλ Κέννεντυ, πατέρας τριών παιδιών, περνούσε τις χριστουγεννιάτικες
διακοπές του με πολλά μέλη της οικογένειάς του, συμπεριλαμβανομένης και της
μητέρας του Έθελ, στο Άσπεν, όπου οι Κέννεντυ συνηθίζουν να πηγαίνουν για σκι
από τη δεκαετία του 1960.

Ο Κούρι Χέι, αυτόπτης μάρτυρας της νέας τραγωδίας που έπληξε τους Κέννεντυ,
δήλωσε στην εφημερίδα «Νιου Γιόρκ Ντέιλι Νιούς», ότι οι Κέννεντυ έπαιζαν
ποδόσφαιρο, κάνοντας σκι, χρησιμοποιώντας για μπάλα ένα μπουκάλι γεμάτο χιόνι.
Το δυστύχημα συνέβη όταν σε κάποια στιγμή ο Μάικλ Κέννεντυ έπιασε την «μπάλα»,
αλλά καρφώθηκε με το κεφάλι σ' ένα δένδρο.

«Το χιόνι κοκκίνισε από το αίμα. Πολλοί από τους Κέννεντυ είχαν πέσει στα
γόνατα και προσεύχονταν», πρόσθεσε ο Κούρι Χέι.

Μέσα σε τέσσερα λεπτά έσπευσαν τα σωστικά συνεργεία, αφού ειδοποιήθηκαν
τηλεφωνικά για το δυστύχημα. Του έγιναν αμέσως καρδιακές μαλάξεις, που
συνεχίστηκαν καθ' οδόν προς το τοπικό νοσοκομείο, όπου διαπιστώθηκε ο θάνατός του.

Η Έθελ Κέννεντυ δήλωσε ότι η ίδια και η οικογένειά της θρηνούν τον χαμό του
και τον χαρακτήρισε «εξαιρετικό και υπέροχο πατέρα, γιο, αδελφό, ανιψιό και φίλο».

Φανερά συγκινημένος από τον θάνατο του Μάικλ Κέννεντυ, ο Αμερικανός πρόεδρος
Μπιλ Κλίντον διέκοψε το πρωτοχρονιάτικο ρεβεγιόν του και τηλεφώνησε στη βαριά
κτυπημένη από τη μοίρα οικογένεια για να εκφράσει τα συλλυπητήριά του, όπως
ανακοίνωσε ο εκπρόσωπός του.

Αν και είχε θεωρηθεί ως ο επόμενος πολιτικός σταρ της οικογένειας Κέννεντυ, ο
Μάικλ είδε τις ελπίδες του να καταρρέουν, τον περασμένο χρόνο, όταν
κατηγορήθηκε ότι είχε σεξουαλικές σχέσεις με την ανήλικη μπέιμπι-σίτερ των
παιδιών του. Οι φήμες ότι η κοπέλα ήταν 14 χρόνων όταν ξεκίνησε η ερωτική της
ιστορία με τον Μάικλ Κέννεντυ οδήγησαν τον εισαγγελέα στο να ερευνήσει την
υπόθεση, η οποία έκλεισε όταν το κορίτσι αρνήθηκε να καταθέσει εναντίον του.

Η ιστορία αυτή, όμως, είχε επιπτώσεις στις πολιτικές φιλοδοξίες του αδελφού
του, γερουσιαστή Τζόζεφ Κέννεντυ, ο οποίος αμέσως μετά το σκάνδαλο, απέσυρε
την υποψηφιότητά του για το αξίωμα του κυβερνήτη της Μασαχουσέτης.

Ο 39χρονος Μάικλ είναι το τελευταίο θύμα της κατάρας των Κέννεντυ. Ο αδελφός
του Ντέιβιντ πέθανε από υπερβολική δόση ναρκωτικών το 1984, σε ηλικία 29
χρόνων. Ο πατέρας του, Ρόμπερτ Κέννεντυ, ήταν 43 χρόνων όταν δολοφονήθηκε το
1968, πέντε χρόνια μετά τον αδελφό του, πρόεδρο Τζων Κέννεντυ, που επίσης
δολοφονήθηκε, στο Ντάλας.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N56</CAT>
<ED>
Κωδικός άρθρου: A16029N561</ED>
<ID>
ID:133452

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N56&aa=1</URL></REF>


Article

<CATEGORY>vin07</CATEGORY>

 <H2>Όχι στον προϋπολογισμό και έξω από την κυβέρνηση
</H2>
Νταβίντ Λεβί. Λέει «όχι» στον προϋπολογισμό, γεγονός που ισοδυναμεί με
παραίτηση (φωτό του Ρώυτερ)

ΤΗΝ ΠΡΟΘΕΣΗ του να παραιτηθεί, επειδή σχεδιάζει να καταψηφίσει τον
προϋπολογισμό του 1998, ανακοίνωσε ο Ισραηλινός υπουργός Εξωτερικών Νταβίντ Λεβί.

Λίγες ώρες πριν από την διεξαγωγή της ψηφοφορίας για τον προϋπολογισμό, ο
Νταβίντ Λεβί δήλωσε σε συνέντευξη Τύπου ότι θα τον καταψηφίσει επειδή «πλήττει
τους φτωχούς».

«Θα ψηφίσω κατά, και μία ψήφος κατά σημαίνει παραίτηση από την κυβέρνηση»,
υπογράμμισε ο υπουργός Εξωτερικών, ο οποίος έχει απειλήσει μία ακόμα φορά ότι
θα παραιτηθεί.

Συνεργάτες του πρωθυπουργού δήλωσαν ότι ο Μπέντζαμιν Νετανιάχου είναι
πεπεισμένος πως ο προϋπολογισμός θα υπερψηφιστεί με την υποστήριξη όλων των
εταίρων του κυβερνητικού συνασπισμού.

Ο Νταβίντ Λεβί είπε ότι όλες οι υποσχέσεις που έδωσε ο Νετανιάχου γραπτώς προς
το κόμμα του για την λήψη μέτρων για την καταπολέμηση της ανεργίας, την αύξηση
των στεγαστικών επιδοτήσεων για τις φτωχές οικογένειες και την αύξηση των
διαδακτικών ωρών στα σχολεία, δεν τηρήθηκαν.

Ο υπουργός Εξωτερικών του Ισραήλ υπενθύμισε ακόμα, ότι ο Νετανιάχου δεν
προώθησε την ειρηνευτική διαδικασία με τους Παλαιστινίους, υποκύπτοντας στις
απειλές των σκληροπυρηνικών του κυβερνητικού συνασπισμού.

«Νομίζω ότι αυτή η κυβέρνηση κάνει μια πτήση προς το πουθενά», πρόσθεσε ο
Νταβίντ Λεβί, ο οποίος είναι από τους μετριοπαθείς του κυβερνητικού συνασπισμού.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N56</CAT>
<ED>
Κωδικός άρθρου: A16029N562</ED>
<ID>
ID:133503

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N56&aa=2</URL></REF>


Article

<CATEGORY>vin07</CATEGORY>

 <H2>Τρεις τραυματίες από έκρηξη στο μετρό της Μόσχας
</H2>
ΤΣΑΝΤΑ που είχε εγκαταλειφθεί στο μετρό της Μόσχας εξερράγη χθες, με
αποτέλεσμα να τραυματιστούν τρεις εργάτες, μετέδωσε το πρακτορείο Ιντερφάξ.

Επικαλούμενο αξιωματούχους της πόλης, το πρακτορείο ανέφερε ότι ένας
μηχανοδηγός βρήκε την τσάντα την ώρα που έκανε έλεγχο στα κενά βαγόνια, στον
σταθμό Τρετιακόφ, στο κέντρο της πόλης. Η τσάντα εξερράγη δέκα λεπτά αργότερα,
σε γραφείο όπου είχε μεταφερθεί.

Ανταποκριτής του πρακτορείου Ρώυτερ δήλωσε ότι είδε αστυνομικά αυτοκίνητα και
αυτοκίνητα της Πυροσβεστικής να καταφθάνουν στον σταθμό. Δεν έχει
διευκρινιστεί μέχρι στιγμής εάν η έκρηξη οφείλεται σε εκρηκτικό μηχανισμό, που
κάποιας ή κάποιοι σκόπιμα άφησαν μέσα στην τσάντα, ή σε βεγγαλικά που
λησμονήθηκαν από αμέλεια.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N56</CAT>
<ED>
Κωδικός άρθρου: A16029N563</ED>
<ID>
ID:133535

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N56&aa=3</URL></REF>


Article

<CATEGORY>vin07</CATEGORY>

 <H2>Νέα σφαγή στο Μπουρούντι
</H2>
ΑΝΤΑΡΤΕΣ ΧΟΥΤΟΥ και πρώην κυβερνητικά στρατεύματα του Κονγκό επιτέθηκαν χθες
σε ένα χωριό και ένα στρατόπεδο κοντά στο αεροδρόμιο της Μπουζουμπούρα
σκοτώνοντας 150 ανθρώπους, ανακοίνωσε ανώτερος αξιωματικός του στρατού.

Ο συνταγματάρχης Ζαν Μπόσκο Νταραντάνγκουε δήλωσε τηλεφωνικά στο «Ρώυτερ» από
την πρωτεύουσα του Μπουρούντι ότι μια ομάδα από περίπου 1.000 αντάρτες
επιτέθηκε στις 04.00 (ώρα Ελλάδας).

Ο Νταραντάνγκουε είπε ότι τα κυβερνητικά στρατεύματα συγκρούστηκαν με τους
αντάρτες και η μάχη διήρκεσε περίπου μιαν ώρα και πρόσθεσε ότι τα έγγραφα
ταυτότητας που βρέθηκαν στους νεκρούς αντάρτες δείχνουν ότι κατάγονταν από την
Ρουάντα και τη Λαϊκή Δημοκρατία του Κονγκό.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N56</CAT>
<ED>
Κωδικός άρθρου: A16029N564</ED>
<ID>
ID:133561

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N56&aa=4</URL></REF>


Article

<CATEGORY>vin07</CATEGORY>

 <H2>Αποφυλακίστηκε ο Κρεμαστός
</H2>
ΠΡΩΤΟΧΡΟΝΙΑ με τα τέσσερα παιδιά του έκανε ο Παύλος Κρεμαστός, ο οποίος είχε
καταδικαστεί για μετάδοση του ιού του AIDS στη Βρετανή Τζάνετ Πινγκ και
αφέθηκε ελεύθερος με προεδρική χάρη.

Ο Κρεμαστός, 45 ετών, από την Αγία Νάπα, έχει εκτίσει το ένα τρίτο της ποινής,
που του είχε επιβληθεί και ήταν 15μηνη φυλάκιση. Υπέβαλε αίτηση για προεδρική
χάρη, επικαλούμενος ανθρωπιστικούς λόγους. Είναι πατέρας τεσσάρων παιδιών, ένα
από τα οποία είναι φορέας του AIDS και των οποίων η μητέρα πέθανε από την ίδια ασθένεια.

Η κατάσταση της υγείας του Κρεμαστού επιδεινώθηκε τον τελευταίο καιρό.

Μαζί με τον Κρεμαστό αποφυλακίσθηκαν άλλοι επτά κατάδικοι με προεδρική χάρη,
με την ευκαιρία της Πρωτοχρονιάς.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N56</CAT>
<ED>
Κωδικός άρθρου: A16029N565</ED>
<ID>
ID:133578

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N56&aa=5</URL></REF>


Article

<CATEGORY>vin07</CATEGORY>

 <H2>Φρικτή τιμωρία
</H2>
ΜΕ ΤΟ πέος του κατακρεουργημένο βρέθηκε δολοφονημένος, μέσα στο διαμέρισμά του
στο Σίδνεϊ, ένας γνωστός παιδεραστής. Πρόκειται για τον Τρέβορ Τζον Πάρκιν, 36
ετών, ο οποίος είχε πολλές καταδίκες για παιδεραστία.

Η αστυνομία πιστεύει πως ο δράστης, που παραμένει ασύλληπτος, δολοφόνησε τον
Πάρκιν και του έκοψε το πέος για λόγους εκδίκησης.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N56</CAT>
<ED>
Κωδικός άρθρου: A16029N566</ED>
<ID>
ID:133586

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N56&aa=6</URL></REF>


Article

<CATEGORY>vin07</CATEGORY>

 <H2>Τα έξι θερμά σημεία του πλανήτη το '98
</H2><H2></H2>
ΤΟ ΚΟΣΣΥΦΟΠΕΔΙΟ, τα σύνορα του Ισραήλ με τη Συρία και τον Λίβανο, το Περού και
η Κύπρος θα είναι, σύμφωνα με το περιοδικό στρατηγικής «Τζέινς», τα θερμά
σημεία του κόσμου κατά το 1998.

Οι στρατιωτικοί αναλυτές εκτιμούν ακόμη ότι μπορεί να εκδηλωθεί νέα ένταση στη
Ρουάντα και το Μπουρούντι. Τα προβλήματα της Αιγύπτου με τους ισλαμιστές θα
συνεχιστούν, όπως και οι εμφύλιοι πόλεμοι στο Αφγανιστάν, τη Σρι Λάνκα και τη
Βιρμανία. Και οι Ηνωμένες Πολιτείες δεν θα λύσουν τα προβλήματά τους με τον
Σαντάμ Χουσεΐν.

Στον κατάλογο των πιο επικίνδυνων περιοχών του κόσμου που συνέταξε το
αμερικανικό περιοδικό την πρώτη θέση καταλαμβάνει το Κοσσυφοπέδιο. Τους
τελευταίους έξι μήνες, σημειώνει ο διευθυντής του «Τζέινς» Πολ Μπίβερ, πολλά
από τα όπλα που εκλάπησαν στην Αλβανία έφτασαν στους εθνικιστές του
Κοσσυφοπεδίου, οι οποίοι μπορούν τώρα να αντιμετωπίσουν τη σερβική αστυνομία.

«Αν το Κοσσυφοπέδιο εκραγεί, θα είναι πολύ πιο επικίνδυνο από τη Βοσνία γιατί
η κατάσταση εκεί θα είναι ανεξέλεγκτη» δηλώνει ο Μάικλ Κλαρκ, διευθυντής του
ανεξάρτητου Κέντρου Αμυντικών Σπουδών.

Οι ίδιοι αναλυτές συμφωνούν ότι η ένταση μεταξύ των Σέρβων και των
Μουσουλμάνων στη Βοσνία μπορεί να οδηγήσει σε νέο πόλεμο.

Ανησυχία εκφράζεται όμως και για το μέλλον της Μέσης Ανατολής, αφού η πολιτική
που ακολουθεί το Ισραήλ μπορεί να οδηγήσει σε σύγκρουση στα βόρεια σύνορά του
είτε με το Λίβανο είτε με τη Συρία.

Στη Νότια Αμερική μεγαλύτερη ανησυχία προκαλούν η Βενεζουέλα, η Κολομβία,
καθώς και το Περού με τον Ισημερινό που δεν έχουν σαφώς καθορισμένα σύνορα.

Όσο για την Κύπρο, ο Βρετανός αναλυτής Φίλιπ Γκόρντον από το Διεθνές
Ινστιτούτο Στρατηγικών Σπουδών εκφράζει την ανησυχία του για την κρίση που
μπορεί να προκαλέσει η εγκατάσταση των ρωσικών πυραύλων εδάφους - αέρος,
δεδομένου ότι οι Τούρκοι απειλούν να καταστρέψουν τους πυραύλους αυτούς.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N57</CAT>
<ED>
Κωδικός άρθρου: A16029N571</ED>
<ID>
ID:133453

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N57&aa=1</URL></REF>


Article

<CATEGORY>vin07</CATEGORY>

 <H5>ΤΑ ΜΗΝΥΜΑΤΑ ΕΙΡΗΝΗΣ ΓΙΑ ΤΗ ΝΕΑ ΧΡΟΝΙΑ ΔΕΝ ΕΛΗΦΘΗΣΑΝ
</H5><H2>Αλλού πανηγύρια, αλλού βία </H2>
Στο Βερολίνο. Φαντασμαγορία από πυροτεχνήματα πάνω απ' το πλήθος στην Πύλη του
Βρανδεμβούργου, που άλλοτε χώριζε τις δύο Γερμανίες, σύμβολο ενότητας σήμερα

Τα μηνύματα της ειρήνης και της ελπίδας που ακούγονται συνήθως την πρώτη ημέρα
του έτους δεν ελήφθησαν, ως φαίνεται, σε ορισμένες χώρες του κόσμου παρ' όλη
την εορταστική ατμόσφαιρα που επικρατούσε στις υπόλοιπες.

Η χθεσινή Πρωτοχρονιά ήταν μια «μαύρη ημέρα» στην Αλγερία, στη Βόρεια
Ιρλανδία, στο Μπουρούντι, στην Παλαιστίνη και σε πολλά άλλα μέρη.

Σε χωριά της Αλγερίας, σε μικρή απόσταση από την πρωτεύουσα, φανατικοί
Ισλαμιστές κατέσφαξαν πάνω από 70 άτομα, κυρίως γυναικόπαιδα. Ο αριθμός των
νεκρών ξεπερνά τους 100 αν υπολογισθούν μερικές δεκάδες ακόμη που σφάχτηκαν το
αμέσως προηγούμενο 24ωρο.

Στο Μπέλφαστ, το μακελειό έγινε μέσα σ' ένα μπαρ, όταν Προτεστάντες οπλοφόροι
εισέβαλαν και άρχισαν να γαζώνουν με αυτόματα τους πελάτες.

Ένας σωριάστηκε νεκρός και πέντε τραυματίστηκαν βαριά.

Στο Μπουρούντι, στον συνεχιζόμενο εμφύλιο πόλεμο μεταξύ των Τούτσι και των
Χούτου, σφάχτηκαν περί τα 150 άτομα και εκφράζονται φόβοι ότι το 1998 θα είναι
χρονιά νέου μεγάλου πογκρόμ.

Η Παλαιστίνη έζησε χθες νέα κορύφωση του τρόμου και του μίσους, όταν
Παλαιστίνιοι σκότωσαν μια γυναίκα στη Δυτική Όχθη, και αμέσως οι Ισραηλινοί σε
αντίποινα «σφράγισαν» όλες τις διόδους προς την Ιερουσαλήμ, μαντρώνοντας έτσι
χιλιάδες ανθρώπους σε πόλεις και χωριά της περιοχής.

Ακόμη και σε πόλεις της Ευρώπης όμως ο εορτασμός, σε ορισμένες περιπτώσεις,
έλαβε τέτοια τροπή ώστε πολλοί μετάνιωσαν που πήγαν στο πανηγύρι

Στο Στρασβούργο, ομάδες νεαρών έκαψαν 22 αυτοκίνητα και αναστάτωσαν το κέντρο
της πόλης, ώσπου τελικά η γιορτή διαλύθηκε με την επέμβαση της αστυνομίας που
συνέλαβε και τους πιο θερμόαιμους.

Στην Ιταλία, ήταν η νύχτα των πυροτεχνημάτων. Έγινε τόσο αθρόα χρήση, που από
τα βεγγαλικά και τις φωτεινές ρουκέτες τραυματίστηκαν και κατέληξαν στα
νοσοκομεία... 850 άτομα.

Πανηγυρική όμως, και χωρίς απρόοπτα, ήταν η υποδοχή του Νέου Έτους σε πολλές
άλλες χώρες, όπου τα έθιμα τηρήθηκαν μέχρι κεραίας.

Στη Νέα Υόρκη, χιλιάδες άνθρωποι χειροκρότησαν στην Πλατεία των Τάιμς τη
μεγάλη φωτεινή κόκκινη σφαίρα που υψώθηκε στον ουρανό τα μεσάνυχτα
συμβολίζοντας την αλλαγή της χρονιάς, ενώ απ' όλα τα γύρω κτίρια ξεχύνονταν
αμέτρητα μπαλόνια.

Στη Μόσχα, η γιορτή έγινε γύρω από ένα γιγάντιο χριστουγεννιάτικο δέντρο πλάι
σ' ένα κατάφωτο Κρεμλίνο, απ' όπου ο πρόεδρος Γιέλτσιν είχε μεταδώσει το
μήνυμά του, στο οποίο παραδεχόταν ότι η Ρωσία «είχε περάσει μεγάλες δυσκολίες
το 1997», αλλά και εξέφραζε τη βεβαιότητα ότι «το 1998 όλα θα πάνε καλύτερα».

Χαρακτηριστικός ήταν ο εορτασμός στη Μαδρίτη. Το ισπανικό έθιμο απαιτεί, για
να πάει καλά ο χρόνος, να φάει κανείς τη νύχτα της Πρωτοχρονιάς 12 ρώγες
σταφύλι. Οι περισσότεροι συμμορφώθηκαν και τα σταφύλια ­ που λόγω εποχής είναι
σπάνια ­ είχαν εξαφανισθεί στα μανάβικα από το πρωί.

Στη Σκωτία, η γιορτή προσέλαβε εθνικιστικό χαρακτήρα. Πάνω από 200.000
Σκωτσέζοι συγκεντρώθηκαν έξω από τον ιστορικό πύργο του Εδιμβούργου, που
θεωρείται σύμβολο της σκωτικής αυτονομίας, και ήπιαν άφθονο ουίσκι στο φως των πυροτεχνημάτων.

Αλλά οινόπνευμα καταναλώθηκε και στο Διάστημα. Αψηφώντας την επίσημη
απαγόρευση να κάνουν χρήση αλκοόλ, οι δύο Ρώσοι και ο Αμερικανός που περνούν
τις ημέρες τους στον διαστημικό σταθμό Μιρ κατέβασαν ένα μπουκάλι κονιάκ, που
ο ένας απ' αυτούς είχε την πρόνοια να πάρει μαζί του «για έκτακτες περιστάσεις».

Το τρίο συνδέθηκε μάλιστα με τη Γη λίγες ώρες πριν από την αλλαγή του χρόνου
και μετέδωσε και ευχές προς όλους μας από ψηλά, παίζοντας με ένα δεύτερο
μπουκάλι που έπλεε στο κενό βαρύτητας και που, όπως διαπίστωσαν με έκπληξη οι
τεχνικοί της ΝΑΣΑ, φαινόταν να είναι γεμάτο σαμπάνια.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N57</CAT>
<ED>
Κωδικός άρθρου: A16029N572</ED>
<ID>
ID:133504

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N57&aa=2</URL></REF>


Article

<CATEGORY>vin07</CATEGORY>

 <H2>Ο υπουργός μίλησε... ανώνυμα για τις αταξίες του γιου του
</H2><H2></H2>
ΝΕΑ ΤΡΟΠΗ παίρνει η υπόθεση της σύλληψης τού γιου ενός υπουργού της βρετανικής
κυβέρνησης για εμπορία ναρκωτικών, μετά τις συνεντεύξεις που έδωσε χθες ο...
παραμένων «ανώνυμος» υπουργός στις εφημερίδες «The Sun» και «The Mirror»!

«Επιθυμώ να μιλήσω δημόσια για την υπόθεση και να αποκαλύψω την ταυτότητά μου,
αλλά μου είπαν ότι δεν έχω τέτοιο δικαίωμα», δήλωσε ο υπουργός στη «Mirror».
«Οι δικηγόροι μού επισήμαναν ότι δεν έχω περιθώριο επιλογής. Το γεγονός αυτό
με λυπεί αφάνταστα, διότι δεν είμαι άνθρωπος που συνηθίζει να αποφεύγει τη
δημόσια αντιπαράθεση», πρόσθεσε. Σύμφωνα με τις βρετανικές εφημερίδες, οι
αστυνομικοί που έχουν αναλάβει τη διερεύνηση της υπόθεσης προτείνουν είτε να
αφεθεί ελεύθερος χωρίς περιοριστικούς όρους ο γιος του υπουργού, είτε να του
γίνει μία απλή σύσταση: να ακολουθηθεί δηλαδή η καθιερωμένη διαδικασία που
προβλέπεται από τον βρετανικό νόμο σε περιπτώσεις σύλληψης ανηλίκων για
εμπορία ναρκωτικών.

«Ένας δεκαεπτάχρονος μπορεί να πεθάνει υπηρετώντας την πατρίδα του ή να
παντρευτεί, αλλά δεν μπορεί να κατονομασθεί σε τέτοιες περιπτώσεις», δήλωσε ο
πατέρας του νεαρού στη «Sun». «Μου φαίνεται τουλάχιστον γελοίο. Αν ήταν στο
χέρι μου, θα φρόντιζα ώστε να τροποποιηθεί ο σχετικός νόμος».

Ο υπουργός ισχυρίστηκε πως δεν είχε καμία συμμετοχή στη σύλληψη της Ντον
Άλφορντ, της δημοσιογράφου που παγίδεψε τον γιο του, γεγονός που επιβεβαίωσε
με δήλωσή του και ο αστυνομικός επιθεωρητής σερ Μπράιαν Χέιζ. Η υπόθεση ωστόσο
εξακολουθεί να προκαλεί πονοκέφαλο στη βρετανική κυβέρνηση και να αποτελεί
κύρια είδηση στις εφημερίδες. Το πόρισμα του Τύπου; «Ο νόμος είναι ηλίθιος»,
αναφωνεί σε σχετικό δημοσίευμά της η «Daily Mirror»...

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N57</CAT>
<ED>
Κωδικός άρθρου: A16029N573</ED>
<ID>
ID:133536

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N57&aa=3</URL></REF>


Article

<CATEGORY>vin07</CATEGORY>

 <H5></H5><H2>Ψάχνουν το αυτοκίνητο που έχει σχέση με τον θάνατο της Νταϊάνας
</H2>
Η ΓΑΛΛΙΚΗ αστυνομία έχει κάνει ένα σημαντικό βήμα στην έρευνα για το μοιραίο
τροχαίο στο οποίο έχασε τη ζωή της η πριγκίπισσα Νταϊάνα. Η μαρτυρία ενός
ζευγαριού ενισχύει την υπόθεση για την εμπλοκή ενός μυστηριώδους οχήματος ­
ενός λευκού Φίατ Ούνο ­ στο δυστύχημα αποκαλύπτει η εφημερίδα «Λε Παριζιέν».

Τέσσερις μήνες μετά τον θάνατο της Νταϊάνας και του συντρόφου της Ντόντι αλ
Φαγέντ, η εφημερίδα αποκαλύπτει τη μαρτυρία ενός ζευγαριού η οποία είχε
κατατεθεί στις 18 Σεπτεμβρίου, αλλά είχε τηρηθεί μυστική για τις ανάγκες της έρευνας.

Οι δύο μάρτυρες, που η εφημερίδα αποκαλύπτει μόνο τα μικρά τους ονόματα ­
Φρανσουά και Βαλερί ­ βρίσκονταν στις 00.25 τοπική ώρα στις 31 Αυγούστου με το
αυτοκίνητό τους στο ύψος της εξόδου της σήραγγας Αλμά, στην οποία έγινε το
μοιραίο τροχαίο, όταν είδαν να βγαίνει από τη σήραγγα ένα λευκό Φίατ Ούνο το
οποίο έκανε ζιγκ-ζαγκ.

Το αυτοκίνητο έκανε τρομερό θόρυβο, όπως συμβαίνει ύστερα από ένα ατύχημα. Ο
οδηγός του ήταν ένας άντρας ηλικίας γύρω στα σαράντα, ο οποίος έμοιαζε με
Ευρωπαίο, και είχε ένα μεγάλο σκύλο στο πίσω κάθισμα του αυτοκινήτου του.

Κατά την έρευνα στη σήραγγα η αστυνομία είχε βρει θραύσματα από το πίσω φανάρι
αυτοκινήτου μαζί με αυτά από τον μπροστινό δεξιό προβολέα της Μερσεντές, στην
οποία επέβαινε η πριγκίπισσα, όπως επίσης και ίχνη από λευκή μπογιά. Περαιτέρω
έρευνα είχε αποκαλύψει ότι τα θραύσματα αντιστοιχούσαν στον τύπο των πίσω
φαναριών που χρησιμοποιούνταν στα Φίατ Ούνο που κατασκευάστηκαν μεταξύ 1983
και 1987. Τώρα οι γαλλικές αρχές προσανατολίζουν τις έρευνές τους στον
εντοπισμό του μυστηριώδους Φίατ Ούνο.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N57</CAT>
<ED>
Κωδικός άρθρου: A16029N574</ED>
<ID>
ID:133562

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N57&aa=4</URL></REF>


Article

<CATEGORY>vin07</CATEGORY>

 <H5>Τον Ψηφιακό...
</H5><H5>Πολιτικά...
</H5><H5>Η Κούβα...
</H5><H5>Ο Κάστρο...
</H5><H2>ΑΥΤΟΙ
</H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... Άνθρωπο (Homo Digitalis) φωτογραφίζει μ' ένα γκάλλοπ του το τελευταίο
«Wired», σε συνεργασία με τη Μέρριλ Λυντς. «Ψηφιακός» είναι όποιος έχει κινητό
τηλέφωνο, μπήπερ, κομπιούτερ στο σπίτι, φορητό μικροϋπολογιστή και e-mail. Όλα
ή έστω ένα απ' αυτά. Δεν είναι μονόχνωτος ούτε αιθεροβάμων ο «ψηφιακός», λέει
η έρευνα. Ούτε Unabomber, ο βομβιστής της Οκλαχόμας, ούτε ο «μισότρελος σοφός»
των μυθιστορημάτων. Πρόκειται, αντίθετα, για άτομα μορφωμένα, ανοιχτά στις
νέες ιδέες, δραστήρια και αισιόδοξα. Οι Αμερικανοί που χρησιμοποιούν και τις
πέντε αυτές τεχνολογίες (κομπιούτερ, κινητό κ.λπ.) είναι το 2% του πληθυσμού.
Η μεγάλη πλειοψηφία, 62%, χρησιμοποιεί από μία έως τέσσερις. Το 29% καμμία.

... οι Ψηφιακοί, οι «Δικτυωμένοι», είναι φιλελεύθεροι δημοκρατικοί. Το 57%
τρέφει «μεγάλη εμπιστοσύνη» στη δημοκρατία (48% στο σύνολο του πληθυσμού).
Πιστεύουν στην οικονομία της αγοράς, ανήκουν στη «μεσαία τάξη» και είναι γύρω
στα 40 και, συνήθως, λευκοί. (Από τους μαύρους μόνο το 5% χρησιμοποιεί έστω
μία από τις πέντε τεχνολογίες. Από τους ισπανόφωνους το 4%). Η ηλεκτρονική δεν
φαίνεται να στενεύει τον πνευματικό τους ορίζοντα. Αντίθετα. Οι χρήστες
κομπιούτερ, μπήπερ κ.λπ. διαβάζουν περισσότερα βιβλία απ' ό,τι ο υπόλοιπος
πληθυσμός. Επίσης, το 79% δηλώνει ότι θεωρεί ευπρόσδεκτη τη συμβολή των
μεταναστών στο εργατικό δυναμικό της χώρας. (Στο σύνολο των Αμερικανών τη
στάση αυτή κρατεί μόνο το 49%). Οι δικτυωμένοι, τέλος, τάσσονται συντριπτικά
(71%), αντίθετα από τον υπόλοιπο πληθυσμό, υπέρ της νομιμοποίησης της
μαριχουάνας «για ιατρική χρήση».

... θα υποδεχτεί τον Πάπα στις 19/1 και, όπως μεταδίδουν οι ανταποκριτές, έχει
κυριευθεί από ιερό πυρετό. Ψαλμωδίες αναπέμπονται συνεχώς προς τον Ύψιστο από
τους ναούς της Αβάνας. Νεαρές Κουβανέζες, λευκές, μαύρες και μουλάτες,
σπεύδουν να γραφτούν σε θρησκευτικές χορωδίες και οργανώσεις. Ο Καρδινάλιος
της Αβάνας Χάιμε Ορτέγα είναι πανταχού παρών. Και η «Γκράνμα» έχει στην πρώτη
σελίδα της, πλάι στον Φιντέλ, τον Ιωάννη Παύλο. Θυελλώδεις συζητήσεις γίνονται
για τις λεπτομέρειες της επίσκεψης, γράφει η «Κορριέρε», ενώ το CNN και άλλα
media αναζητούν παντού το «καυτό» ρεπορτάζ. Συνολικά έχουν φτάσει στη χώρα
1.000 ξένοι δημοσιογράφοι και αναμένονται άλλοι 3.000. Όλοι αναρωτιούνται,
είπε ο Μπρούνο Βέσπα της RAI, πώς ακριβώς θα εξελιχθεί η «κορυφαία στιγμή» της
συνάντησης: Θα κάθεται άραγε στοχαστικός ο Φιντέλ στην πολυθρόνα του,
οικοδεσπότης, και ξαφνικά θα μπει ο Πάπας; Ή θα κάθεται ο Πάπας, σεπτός και
άγιος πατήρ, και θα προσέλθει ο αμαρτωλός Φιντέλ; (Ή μήπως θα μπουν
ταυτόχρονα, από αντίθετες πόρτες;)

... πάντως είναι σε όλα προσεκτικός. Τα 'βαλε και με τους δημοσιογράφους, που
μεγαλοποιούν τα πάντα. «Απομονώνετε φράσεις του αγίου ποιμένα και γράφετε κάθε
είδους υπερβολές ­ είπε. ­ Είχα μακρές συναντήσεις με τον Καρδινάλιο Ορτέγα
και με τους επισκέπτες μας από το Βατικανό, και βρήκα στο πρόσωπό τους
συνομιλητές φωτισμένους και ανοιχτούς, πολύ διαφορετικούς απ' ό,τι συχνά τους
παρουσιάζουν». Αλλά ο Τύπος, ως γνωστόν, έτσι είναι. Ψάχνει για το «γραφικό».
Και ανακατεύει τα πάντα: Χριστιανισμός, βουντού και ξόρκια της Καραϊβικής,
κομμουνισμός και ευλάβεια, σεξ, ο Τσε, οι μουλάτες ­ όλα χωρούν σ' ένα
ρεπορτάζ για τον Πάπα. Και ό,τι βγει. «!=Εν τe πΔν», δεν έλεγαν και οι αρχαίοι;

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N58</CAT>
<ED>
Κωδικός άρθρου: A16029N581</ED>
<ID>
ID:133454

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N58&aa=1</URL></REF>


Article

<CATEGORY>vin07</CATEGORY>

 <H5>ΠΩΛ ΜΑΚΚΑΡΤΝΕΫ
</H5><H2>ΠΡΟΣΩΠΑ
</H2><H2>«Αποκαλύψεις» στην αυτοβιογραφία
</H2>
Πωλ ΜακΚάρτνεϋ. Ένας ζωντανός μύθος και μια καλοδουλεμένη αυτοβιογραφία,
με τίτλο «Many Years from Now»

Μια αυτοβιογραφία εξυπηρετεί συνήθως δύο σκοπούς. Ο πρώτος είναι να τονώσει το
εγώ του συγγραφέα. Ο δεύτερος, να παρουσιάσει τα γεγονότα από μια νέα οπτική
γωνία. Προς όφελος πάντα του συγγραφέα. Εν προκειμένω του Πωλ ΜακΚάρτνεϋ.

ΤΟ «ΜΑΝΥ Years from Now» δεν είναι ένα αμιγώς αυτοβιογραφικό βιβλίο: πρόκειται
για την ιστορία του Πωλ ΜακΚάρτνεϋ έτσι όπως αυτός τη διηγήθηκε στον Μπάρρυ
Μάιλς, ιδρυτή του περιοδικού «International Times» και παλιού γνώριμου των
αμίμητων «Σκαθαριών». Ένα βιβλίο με ιστορικό, ασφαλώς, ενδιαφέρον. Τουλάχιστον
για όσους παραμένουν φίλοι των «Σκαθαριών», έστω κι αν έχουν περάσει κοντά
τριάντα χρόνια από τη διάλυσή τους. Ή όσους αρέσκονται να μαθαίνουν
γαργαλιστικές λεπτομέρειες γύρω από την προσωπική ζωή των καλλιτεχνών, έστω κι
αν κάποιοι απ' αυτούς δεν βρίσκονται πλέον κοντά μας. Και είναι πολλοί.

Ο αντικειμενικός σκοπός για τον οποίο γράφτηκε το «Many Years from Now» είναι
σαφής: να αποκαταστήσει την αλήθεια όσον αφορά τη, θυελλώδη, σχέση του «σερ
Πωλ» με τον Τζων Λέννον, αποτίοντας έναν ύστατο φόρο τιμής στον αδικοχαμένο
τραγουδιστή του συγκροτήματος. Πλέκοντας επίσης, εμμέσως, το εγκώμιο του ίδιου
του ΜακΚάρτνεϋ, ως διανοούμενου και ευαίσθητου καλλιτέχνη... Που δεν
καταφέρνει βέβαια να μην κατονομάσει την πηγή όλων των δεινών που έπληξαν τα
«Σκαθάρια» και τον Λέννον προσωπικά: τα φαρμακερά βέλη του ΜακΚάρτνεϋ
στοχεύουν κατ' αποκλειστικότητα τη Γιόκο Όνο, την επιρροή της οποίας
χαρακτηρίζει εξίσου καταστροφική με την εξάρτηση του Λέννον από την ηρωίνη!

Πέρα όμως από αυτά τα κάπως κακεντρεχή σχόλια, το «Many Years from Now»
περιέχει αρκετές ενδιαφέρουσες ιστορίες που ρίχνουν φως στις διαπροσωπικές
σχέσεις των μελών του συγκροτήματος και σκιαγραφούν μια ολόκληρη εποχή, την
εποχή του «Swinging London» της δεκαετίας του '60, τότε που κάθε εμφάνιση των
«Σκαθαριών» προκαλούσε κυκλοφοριακό χάος και μαζική υστερία σε χιλιάδες
κοριτσόπουλα. Δεν λείπουν και κάποιες «αποκαλύψεις» που έρχονται μάλλον να
επιβεβαιώσουν όσα οι «φαν» υποψιάζονταν από καιρό: ο ΜακΚάρτνεϋ δεν διστάζει
πλέον να παραδεχτεί ανοιχτά πως τα σεξουαλικά υπονοούμενα ή οι νύξεις περί
ναρκωτικών που περιέχουν οι στίχοι κάποιων τραγουδιών ήταν κάθε άλλο παρά
τυχαία. Ασφαλώς μια τέτοια παραδοχή έρχεται σε σύγκρουση με τους κανόνες της
πολιτικής ορθότητας. Στους ζωντανούς μύθους, όμως, συγχωρούνται, καθώς
φαίνεται, τα πάντα....

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N58</CAT>
<ED>
Κωδικός άρθρου: A16029N582</ED>
<ID>
ID:133505

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N58&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Η δικτατορία του αυτοκινήτου
</H2><H2></H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Σωτήρια πρωτοβουλία. Ο Ντικ Φαλκένμπερι επιδιώκει την επέκταση του
υπάρχοντος σιδηροδρόμου μήκους 1,5 χιλιομέτρου

Ένας ποιητής εδώ, ένας ταξιτζής εκεί, ένας ακροβάτης πιο πέρα. Οι πρωτοβουλίες
κατά του αυτοκινήτου σε διάφορες χώρες μοιάζουν μεμονωμένες. Εκτός αν τις
ενώνει κάποιο αόρατο νήμα.

ΣΤΗ ΛΥΩΝ, ιδρύθηκε πρόσφατα ένα διεθνές γραφείο για τον συντονισμό της
κινητοποίησης κατά της δικτατορίας του αυτοκινήτου. Στο Λονδίνο, η αντίσταση
συντονίζεται από την οργάνωση «Ας ανακτήσουμε τους δρόμους», που έχει
αποκλείσει μέχρι τώρα τρεις φορές τους δρόμους για να οργανώσει αυθόρμητες
γιγαντιαίες γιορτές. Στο Άμστερνταμ, έγινε πέρυσι το πρώτο «πάρτι δρόμου» της
ιστορίας. Στο Μόντρεαλ, η οργάνωση «Ο κόσμος με ποδήλατο» στηρίζεται στα
«κυκλο-δράματα» του εκπροσώπου της Ρόμπερτ Σίλβερμαν, ποιητή και
δοκιμιογράφου, που την περασμένη δεκαετία έγραψε ένα άρθρο «στη μνήμη του
αυτοκινητόδρομου ο οποίος κατέστρεψε πάνω από 300 σπίτια και εκτόπισε
ολόκληρους πληθυσμούς υποβαθμισμένων περιοχών».

Το Βερολίνο έχει τον τρελό του χωριού. Λέγεται Μίχαελ Άρτμαν, είναι 31 ετών
και φανατικός εχθρός του αυτοκινήτου, «που κάνει θόρυβο, βρωμάει, καταλαμβάνει
πολύ χώρο και σκοτώνει παιδιά». Εδώ και δέκα χρόνια ο Άρτμαν σκαρφαλώνει πάνω
στ' αυτοκίνητα που ανεβαίνουν στα πεζοδρόμια ή κυκλοφορούν στους πεζόδρομους.
Αν και προσέχει να μην κάνει ζημιά, έχει συλληφθεί πολλές φορές και έχει
καταδικαστεί σε πρόστιμα. Πριν από λίγο καιρό, όμως, ένα γερμανικό δικαστήριο
τον δικαίωσε, επιτρέποντας το «σκαρφάλωμα σ' ένα αυτοκίνητο υπό τον όρο να
είναι σταθμευμένο στο κράσπεδο του δρόμου και να μην υπάρχει πρόθεση
καταστροφής του».

Τα τελευταία νέα έρχονται από το Σηάτλ. Ο 30χρονος Γκραντ Κόγκσουελ και ο
45χρονος Ντικ Φαλκένμπερι, ποιητής και ταξιτζής αντιστοίχως, κατόρθωσαν να
πείσουν τους συμπολίτες τους ότι πρέπει να κατασκευαστεί ένα νέο σύστημα
μαζικής μεταφοράς ­ συγκεκριμένα, ένας υπέργειος μονοτρόχιος σιδηρόδρομος
μήκους 64 χιλιομέτρων, κόστους ενός δισεκατομμυρίου δολαρίων, με 28 σταθμούς
και τραίνα χωρίς οδηγό. Και το έπραξαν χωρίς πολιτική εμπειρία, με ελάχιστα
χρήματα και παρά την περιφρόνηση με την οποία τους αντιμετώπισαν το πολιτικό
κατεστημένο και ο Τύπος. Δεν συγκέντρωσαν απλώς τις 18.000 υπογραφές που
απαιτούνταν για να αποκτήσει αυτομάτως η πρόταση ισχύ νόμου. Πέτυχαν να
υιοθετηθεί και μια παράγραφος που ορίζει ότι αν η συγκεκριμένη σιδηροτροχιά
δεν έχει κατασκευαστεί μέσα στους επόμενους 12 μήνες, θα παρακρατηθούν οι
μισθοί των μελών του δημοτικού συμβουλίου...

Ποιοι παράγοντες εξηγούν αυτή την επιτυχία; Πρώτον, το γεγονός ότι το Σηάτλ
περιβάλλεται από θάλασσα με αποτέλεσμα να έχει αποφύγει τη μεταπολεμική
καταστροφή που υπέστησαν άλλες πόλεις εξαιτίας των αυτοκινήτων. Δεύτερον, η
παράδοση που έχει η πόλη στις εξεγέρσεις: από εδώ ξεκίνησαν ο Κουρτ Κομπέιν
και το γκραντζ. Και τρίτον, η κούραση των κατοίκων από τα καθημερινά μποτιλιαρίσματα.

Ο νέος δήμαρχος Πωλ Σελ που ανέλαβε χθες τα καθήκοντά του υποσχέθηκε πως θα
κάνει ό,τι μπορεί για να γίνει σεβαστή η θέληση των συμπολιτών του. Κι αν
στους εννιά μήνες που μένουν μέχρι τις εκλογές στη νεφόπληκτη πόλη μας
αναλαμβάναμε κι εμείς μια πρωτοβουλία για να δεσμεύσουμε τον επόμενο δήμαρχο;

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N58</CAT>
<ED>
Κωδικός άρθρου: A16029N583</ED>
<ID>
ID:133537

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N58&aa=3</URL></REF>


Article

<CATEGORY>vin08</CATEGORY>

 <H5>ΣΧΕΔΙΟ ΕΙΣ ΒΑΘΟΣ ΜΕ ΑΝΑΔΙΑΡΘΡΩΣΕΙΣ ΣΤΟΝ ΔΗΜΟΣΙΟ ΤΟΜΕΑ
</H5><H2>Αλλαγές στις τράπεζες </H2>
Αλλάζουν όλα. Θα προωθηθούν μεγάλες αλλαγές στον χώρο των κρατικών τραπεζών,
χωρίς να θιγεί το εργασιακό καθεστώς

Σημαντικές ανακατατάξεις και αλλαγές προγραμματίζει η κυβέρνηση στον χώρο των
τραπεζών, που βρίσκονται υπό κρατικό έλεγχο.

ΣΥΜΦΩΝΑ με κυβερνητικές πηγές, μέσα στο πρώτο τρίμηνο του 1998, που
χαρακτηρίζεται έτος-σταθμός για την πορεία της χώρας προς την Οικονομική και
Νομισματική Ένωση, θα προωθηθούν αλλαγές, οι οποίες όμως σε καμία περίπτωση
δεν θα θίξουν το εργασιακό καθεστώς.

Οι ίδιες πηγές αφήνουν να εννοηθεί ότι θα υπάρξουν απορροφήσεις και
συγχωνεύσεις, καθώς και μεταβολές στο ιδιοκτησιακό καθεστώς, χωρίς όμως να
χάσει τον έλεγχο το Δημόσιο, τουλάχιστον στις λεγόμενες μεγάλες τράπεζες.

Οι σημαντικότερες από τις προγραμματιζόμενες μεταβολές είναι:

*Η Εμπορική θα απορροφήσει την Τράπεζα Κεντρικής Ελλάδος, η οποία σήμερα
ελέγχεται από την Αγροτική Τράπεζα.

* Θα λυθεί οριστικά το πρόβλημα που υπάρχει στη σημερινή σχέση Εμπορικής και
Ιονικής Τράπεζας, όπου δεν αποκλείεται να υπάρξει συγχώνευση.

*Η Εθνική και η ΑΤΕ, η οποία θα εκσυγχρονισθεί, θα είναι οι δύο μεγάλες
κρατικές τράπεζες.

Ακόμα, θα δοθεί προτεραιότητα στην πώληση της Τράπεζας Κρήτης μέσα στο πρώτο εξάμηνο.

Συνεργάτες του Πρωθυπουργού έλεγαν ότι οι αλλαγές δεν θα περιορισθούν μόνο
στις τράπεζες, αλλά θα έχουν γενικότερο διαρθρωτικό χαρακτήρα και θα αφορούν
και τις δημόσιες επιχειρήσεις και οργανισμούς και τους λοιπούς φορείς του Δημοσίου.

Διευκρίνιζαν ότι στον χώρο των ΔΕΚΟ η απόφαση είναι να επιταχυνθούν οι
αποκρατικοποιήσεις και να υλοποιηθεί το πόρισμα, που προβλέπει την κατάργηση ή
συγχώνευση εκατοντάδων υπηρεσιών και άλλων νομικών προσώπων, ώστε να
περιορισθεί η σπατάλη στον ευρύτερο δημόσιο τομέα.

Το πρωθυπουργικό περιβάλλον διαβεβαίωνε ότι από τις διαρθρωτικές αλλαγές, που
έχουν ενταχθεί σ' ένα συνολικό σχέδιο με σημαντικό βάθος, δεν πρόκειται να
υπάρξουν απολύσεις εργαζομένων ούτε θα θιγούν τα κεκτημένα δικαιώματά τους.

ΤΟ ΦΟΡΟΛΟΓΙΚΟ ΝΟΜΟΣΧΕΔΙΟ

Στο μεταξύ, η κυβέρηση... πατάει γκάζι και σε ό,τι αφορά το φορολογικό
νομοσχέδιο, έτσι ώστε να το έχει καταθέσει στη Βουλή έως τις 10 Ιανουαρίου.

Για το θέμα αυτό συνεδριάζει την Δευτέρα ή την Τρίτη η Οικονομική Επιτροπή και
την Τετάρτη ή την Πέμπτη το νομοσχέδιο παρουσιάζεται στην Κοινοβουλευτική
Ομάδα του ΠΑΣΟΚ.

Στόχος της κυβέρησης είναι να αρχίσει η συζήτηση του νομοσχεδίου στη Βουλή
στις 20 Ιανουαρίου.

Υπενθυμίζεται ότι το νομοσχέδιο προβλέπει:

* Αύξηση των τεκμηρίων διαβίωσης.

* Αύξηση των αντικειμενικών κριτηρίων.

* Νέο σύστημα παρακράτησης του φόρου εισοδήματος από μισθούς και συντάξεις.

* Τιμαριθμοποίηση της φορολογικής κλίμακας (με 5,5%).

* Αύξηση της φορολογίας στα ομόλογα και έντοκα γραμμάτια του Δημοσίου (από 7,5
σε 10%).

* Επιβολή φόρου στα κινητά τηλέφωνα (από 500-2.000 δρχ. τον μήνα).

* Επιβολή φόρου στις χρηματιστηριακές συναλλαγές.

* Αύξηση του φόρου στα τσιγάρα (50 δρχ. το πακέτο).

* Φορολόγηση των αποθεματικών στις επιχειρήσεις.

* Αύξηση των αφορολόγητων ορίων στα ακίνητα κατά 15% για κληρονομιές, δωρεές,
γονικές παροχές, μεταβιβάσεις, φόρο μεγάλης ακίνητης περιουσίας.

* Αύξηση της φορολογίας για τα αμοιβαία κεφάλαια (από 0,2% σε 0,3%).

* Αύξηση του συντελεστή φόρου στα κέρδη των εταιρειών εκτός Χρηματιστηρίου
(από 35% σε 40%).

Η κυβέρνηση εκτιμά ότι μέσα στο 1998 θα σταθεροποιηθεί η οικονομία και θα
συγκλίνει περισσότερο προς τα κριτήρια που απαιτούνται για την ένταξή της στην ΟΝΕ.

Τέλος, ιδιαίτερη έμφαση θα δοθεί στην προώθηση της ανάπτυξης, κυρίως με την
ψήφιση του νέου αναπτυξιακού νόμου με τα ειδικά κίνητρα για την ενθάρρυνση
παραγωγικών επενδύσεων στην χώρα και την αύξηση της απασχόλησης.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N59</CAT>
<ED>
Κωδικός άρθρου: A16029N591</ED>
<ID>
ID:133464

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N59&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Πόσο πραγματικές;
</H2><H2></H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Η ΔΙΑΜΑΡΤΥΡΙΑ εκ μέρους των εκπροσώπων του εμπορικού κόσμου έντονη.
Καταγγέλλουν προεκπτώσεις στην αγορά και τις χαρακτηρίζουν παράνομες.

Μιλάνε και για αθέμιτο ανταγωνισμό και άλλα ενδιαφέροντα. Μόνο που ξεχνάνε ότι
οι ίδιοι ζήτησαν να κανονίζουν ημερομηνίες, περιόδους και άλλες «τεχνικές
λεπτομέρειες» που αφορούν τον θεσμό των εκπτώσεων στα μαγαζιά τους.

Και ο τότε υπουργός Εμπορίου (ιδιώτης σήμερα) αλλά και οι συνεργάτες του
(συνεργάτες πολυκαταστημάτων σήμερα) αποδέχτηκαν το αίτημα.

Συμπέρασμα: ο θεσμός ­ με όλες αυτές τις διαρκείς προσφορές, ευκαιρίες,
«ειδικές εβδομάδες» ­ έχει τραυματισθεί σοβαρά. Όσο για τα κλασικά εικοσαήμερα
(Φεβρουάριο και Αύγουστο) ξεπερνάνε το δίμηνο όταν αρχίζουν!

Αυτό που ενδιαφέρει τον καταναλωτή είναι:

Να είναι πραγματικές (οι εκπτώσεις).

ΥΓ: Και βέβαια να 'χει η τσέπη του...

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N59</CAT>
<ED>
Κωδικός άρθρου: A16029N592</ED>
<ID>
ID:133532

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N59&aa=2</URL></REF>


Article

<CATEGORY>vin08</CATEGORY>

 <H5></H5><H2>Ρεβεγιόν με ελέγχους σε νυχτερινά κέντρα
</H2>
ΕΞΟΡΜΗΣΗ σε 35 νυχτερινά κέντρα έκανε το Σώμα Δίωξης Οικονομικού Εγκλήματος
(ΣΔΟΕ) το βράδυ της Πρωτοχρονιάς, ακολουθώντας ειδικό σχέδιο ελέγχου για τον
περιορισμό της φοροδιαφυγής στα κέντρα διασκέδασης.

Ειδικότερα, 30 συνεργεία ­ συνολικά 100 ελεγκτές ­ εξόρμησαν το βράδυ της
Τετάρτης στα κέντρα διασκέδασης της Αθήνας και του Πειραιά κάνοντας ελέγχους
για να διαπιστώσουν αν κόβονταν εισιτήρια κατά την είσοδο των πελατών στα
κέντρα, καθώς και αν κόβονταν οι αποδείξεις πληρωμής των λογαριασμών από τους πελάτες.

Έτσι με βάση το σχέδιο, ο ένας από τους ελεγκτές σε κάθε συνεργείο μπλόκαρε
την είσοδο του κέντρου και οι υπόλοιποι έκαναν τον έλεγχο στο εσωτερικό του
μαγαζιού, που καταμετρούσαν τα τραπέζια, τους πελάτες και υπολόγιζαν τον μέσο
όρο του τζίρου ανά τραπέζι, προκειμένου να συγκρίνουν με το ύψος των
αποδείξεων που είχαν κόψει οι υπεύθυνοι του κέντρου.

Από τους ελέγχους διαπιστώθηκαν παραβάσεις, οι οποίες θα ανακοινωθούν
αναλυτικά τις επόμενες ημέρες από το υπουργείο Οικονομικών.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N59</CAT>
<ED>
Κωδικός άρθρου: A16029N593</ED>
<ID>
ID:133544

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N59&aa=3</URL></REF>


Article

<CATEGORY>vin08</CATEGORY>

 <H2>Μεγάλα κέρδη για Κτηματική και Πίστεως
</H2>
ΑΥΞΗΣΗ 20% σημείωσαν τα κέρδη της Κτηματικής Τράπεζας το εννεάμηνο Ιανουαρίου
- Σεπτεμβρίου 1997, σε σχέση με το αντίστοιχο εννεάμηνο του 1996.

Ειδικότερα, όπως ανακοίνωσε η Κτηματική Τράπεζα, τα προ φόρων κέρδη στο
εννεάμηνο ανήλθαν στα 33,6 δισ. δρχ. από 28 δισ. δρχ. το αντίστοιχο διάστημα
το 1996.

Στο ίδιο διάστημα οι καταθέσεις της τράπεζας ανήλθαν σε 1,4 τρισ. δρχ. έναντι
1,3 τρισ. δρχ. τον προηγούμενο χρόνο, ενώ οι χορηγήσεις ανήλθαν σε 885,9 δισ.
δρχ. από 854,1 δισ.

* Στα 64,3 δισ. έφτασαν τα καθαρά κέρδη της Alpha Τραπέζης Πίστεως στο πρώτο
εννεάμηνο του 1997, έναντι 44 δισ. που ήταν την αντίστοιχη περίδο του 1996,
παρουσιάζοντας αύξηση 46,2%.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N59</CAT>
<ED>
Κωδικός άρθρου: A16029N594</ED>
<ID>
ID:133566

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N59&aa=4</URL></REF>


Article

<CATEGORY>vin08</CATEGORY>

 <H2>Η ζήτηση επικράτησε της προσφοράς
</H2><H2></H2>
Με άνοδο έκλεισαν οι τιμές των μετοχών κατά τη τελευταία συνεδρίαση του έτους
στο Χρηματιστήριο Αξιών Αθηνών (ΧΑΑ). Η ζήτηση επικράτησε της προσφοράς, με
αποτέλεσμα την άνοδο του Γενικού Δείκτη κατά 10,49 μονάδες ή ποσοστό της
τάξεως 0,71%. Μεικτή η εικόνα στους επιμέρους Κλαδικούς Δείκτες όπου τη
μεγαλύτερη άνοδο σημείωσαν ο Κατασκευαστικός κλάδος και ο κλάδος των Τραπεζών
κατά 1,41% και 0,92% αντίστοιχα. Με οριακή πτώση κινήθηκαν ο κλάδος των
Ασφαλειών και η Παράλληλη Αγορά κατά 0,04%. Από τις 245 μετοχές που
πραγματοποίησαν συναλλαγές, 121 σημείωσαν άνοδο, 99 πτώση και 25 παρέμειναν
σταθερές, ενώ 25 έκλεισαν με αγοραστές και 245 με πωλητές. Η αξία των
συναλλαγών διαμορφώθηκε μόλις στα 34,3 δισ. δρχ. (11.076.455 τεμάχια).
Αναλυτικά τα 7.635.975 τεμάχια συνολικής αξίας 24,3 δισ.δρχ. αφορούσαν την
Κύρια Αγορά, ενώ τα 3.440.480 τεμάχια συνολικής αξίας 9,977 εκατ. δρχ. την
Παράλληλη Αγορά. Τη μεγαλύτερη αξία συναλλαγών σημείωσαν οι μετοχές των
Ασφαλειών (9,304 εκατ. δρχ. 1.978.188 τεμάχια) και των Τραπεζών (6.208
εκατ.δρχ. 2.521.676 τεμάχια)

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N60</CAT>
<ED>
Κωδικός άρθρου: A16029N601</ED>
<ID>
ID:133465

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N60&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΑΙΓΟΚΕΡΩΣ

(22 Δεκεμβρίου - 19 Ιανουαρίου). Ο Πλούτωνας θα είναι, όλο τον χρόνο, στον
Τοξότη. Θα σας οδηγεί σε ενδοσκοπήσεις, αλλά και σε κρίσεις. Θα χρειαστεί να
φυλάγεστε από κρυφούς εχθρούς.

ΥΔΡΟΧΟΟΣ

(20 Ιανουαρίου - 18 Φεβρουαρίου). Ο Πλούτωνας θα είναι, όλο τον χρόνο, στον
Τοξότη. Θα σας ωθεί ν' αλλάξετε στόχους και οράματα, ιδέες και ιδεολογίες. Θ'
αφήσετε πίσω σας φίλους και συντρόφους που δεν σας ικανοποιούν πια.

ΙΧΘΥΕΣ

(19 Φεβρουαρίου - 20 Μαρτίου). Ο Πλούτωνας θα επηρεάζει, όλο τον χρόνο, τους
γεννημένους 24-27 Φεβρουαρίου. Θα γίνετε πολύ φιλόδοξοι. Φροντίστε να μην
αποκτήσετε πολλούς εχθρούς ή να χάσετε το γόητρό σας.

ΚΡΙΟΣ

(21 Μαρτίου - 19 Απριλίου). Ο Πλούτωνας θα είναι, όλο τον χρόνο, στον Τοξότη
για να σας αλλάξει σιγά - σιγά νοοτροπία και απόψεις. Υπάρχει, όμως, ο
κίνδυνος ν' αποκτήσετε έμμονες ιδέες και πολιτικό φανατισμό.

ΤΑΥΡΟΣ

(20 Απριλίου - 20 Μαΐου). Ο Πλούτωνας θα είναι, όλο τον χρόνο, στον Τοξότη για
να «σκοτώσει» φθαρμένες παλιές συνήθειες και ιδέες. Θα σας οδηγεί σε
ενδοσκοπήσεις. Αλλαγές θα σημειωθούν στα οικονομικά του συντρόφου σας.

ΔΙΔΥΜΟΙ

(21 Μαΐου - 21 Ιουνίου). Ο Πλούτωνας θα επηρεάζει, όλο τον χρόνο, τους
γεννημένους 26-30 Μαΐου. Να προσέχετε την υγεία σας. Σχέσεις και συνεργασίες,
που έχουν φθαρεί, μπορεί να διαλυθούν.

ΚΑΡΚΙΝΟΣ

(22 Ιουνίου - 22 Ιουλίου). Ο Πλούτωνας θα είναι, όλο τον χρόνο, στον Τοξότη.
Θα πρέπει να προσέχετε την υγεία σας και τη δίαιτά σας. Στη δουλειά, θα
νιώθετε συχνά κούραση και καταπίεση.

ΛΕΩΝ

(23 Ιουλίου - 22 Αυγούστου). Ο Πλούτωνας θα είναι, όλο τον χρόνο, στον Τοξότη.
Θα χρειαστεί μεγάλη προσοχή ο τομέας «παιδί». Προβληματικές αισθηματικές
σχέσεις μπορεί να διαλυθούν. Γίνεσθε πιο δημιουργικοί.

ΠΑΡΘΕΝΟΣ

(23 Αυγούστου - 23 Σεπτεμβρίου). Ο Πλούτωνας θα επηρεάζει, όλο τον χρόνο, τους
γεννημένους 29 Αυγούστου - 1 Σεπτεμβρίου. Οι οποίοι πρέπει να προσέχουν
περισσότερο την ψυχική και τη σωματική τους υγεία.

ΖΥΓΟΣ

(24 Σεπτεμβρίου - 23 Οκτωβρίου). Ο Πλούτωνας θα είναι, όλο τον χρόνο, στον
Τοξότη ­ θ' αλλάξει σιγά σιγά τις ιδέες, τη νοοτροπία, τις καθημερινές σας
συνήθειες, τις σχέσεις σας με αδέλφια, ξαδέλφια, στενούς συγγενείς.

ΣΚΟΡΠΙΟΣ

(24 Οκτωβρίου - 22 Νοεμβρίου). Ο Πλούτωνας θα είναι, όλο τον χρόνο, στον
Τοξότη. Θα γίνουν αλλαγές στα οικονομικά σας, θα υπάρξουν προβλήματα στον
οικονομικό τομέα, αλλά θ' αλλάξουν και οι απόψεις σας για τις «αξίες» της ζωής.

ΤΟΞΟΤΗΣ

(23 Νοεμβρίου - 21 Δεκεμβρίου). Ο Πλούτωνας θα επηρεάζει, όλο τον χρόνο, τους
γεννημένους 28 Νοεμβρίου - 1 Δεκεμβρίου. Θα πρέπει να προσέχετε περισσότερο
την υγεία σας, τη δίαιτά σας, τις σχέσεις και τις συνεργασίες σας.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: N62</CAT>
<ED>
Κωδικός άρθρου: A16029N621</ED>
<ID>
ID:133450

</ID><URL>http://ta-nea.dolnet.gr/neaweb/neafile.print_unique?e=A&f=16029&m=N62&aa=1</URL></REF>


Article

<CATEGORY>vin10</CATEGORY>

 <H5>ΥΠΟΓΡΑΦΕΙ ΣΗΜΕΡΑ ΣΥΜΒΟΛΑΙΟ ΕΩΣ ΤΟ 1999
</H5><H2>Επιστροφή Μανωλά
</H2>
Ο ΔΙΕΘΝΗΣ αμυντικός Στέλιος Μανωλάς υπογράφει
σήμερα συμβόλαιο συνεργασίας με την ΑΕΚ για ενάμιση χρόνο, έναντι 120 εκατ.
δραχμών, και θα καθήσει στον πάγκο μαζί με τους Δώνη, Σέμπουε για τον αγώνα με
τον ΟΦΗ.

σελίδα 4

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16029O001</ED>
<ID>
ID:133466

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O00&aa=1</URL></REF>


Article

<CATEGORY>vin10</CATEGORY>

 <H5>ΠΑΠΑΝΑΣΤΑΣΙΟΥ
</H5><H2>Μπορούμε διάκριση στο Περθ </H2>
σελίδα 10

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16029O002</ED>
<ID>
ID:133511

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O00&aa=2</URL></REF>


Article

<CATEGORY>vin10</CATEGORY>

 <H5>ΒΡΑΖΙΛΙΑΝΟΙ
</H5><H2>Ξύρισαν το κεφάλι τους για γούρι </H2>
σελίδες 6-7

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16029O003</ED>
<ID>
ID:133545

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Ετοιμάζει Λυμπερόπουλο
</H2>
σελίδα 5

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16029O004</ED>
<ID>
ID:133567

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Ο Τάρλατς στο χειρουργείο, επιστρέφει σ' ένα μήνα </H2>
σελίδα 9

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16029O005</ED>
<ID>
ID:133580

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O00&aa=5</URL></REF>


Article

<CATEGORY>vin10</CATEGORY>

 <H2></H2><H2>Δίνει τη φανέλα Νο1 στον Τοχούρογλου </H2>
σελίδα 1

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16029O006</ED>
<ID>
ID:133588

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O00&aa=6</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ: ΠΙΣΤΕΥΩ ΣΤΟΥΣ ΝΙΝΙΑΔΗ, ΑΝΑΤΟΛΑΚΗ, ΤΟΧΟΥΡΟΓΛΟΥ
</H5><H2>Τους έχω εμπιστοσύνη
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

«ΓΙΑ ΤΟΝ Ολυμπιακό δεν υπάρχει άλλο αποτέλεσμα, παρά μόνο η νίκη. Το παιχνίδι
παρουσιάζει μεγάλες δυσκολίες, αλλά εμείς δεν έχουμε άλλα περιθώρια για
απώλεια βαθμών». Ο Ντούσαν Μπάγιεβιτς ευχήθηκε καλή χρονιά σε όλους, ενώ
επιθυμεί η ομάδα του να κάνει ποδαρικό το 1998 με νίκη στην Πάτρα επί της Παναχαϊκής.

Ο «ερυθρόλευκος» τεχνικός έχει καταστρώσει τα πλάνα του για το αυριανό
παιχνίδι και όπως έδειξε στο οικογενειακό δίτερμα στο Ρέντη για τις θέσεις των
τιμωρημένων Τζόρτζεβιτς, Πασσαλή προορίζει τους Νινιάδη, Ανατολάκη. 
Παράλληλα ο Ντούσκο δεν πρόκειται να αλλάξει τον Τοχούρογλου και να
χρησιμοποιήσει στη θέση του τον Ελευθερόπουλο (θεωρεί ότι του λείπουν παιχνίδια).

«Ο Ολυμπιακός έχει πολλές εναλλακτικές λύσεις. Πιστεύω ότι οι παίκτες που θα
αντικαταστήσουν τους δύο τιμωρημένους θα ανταποκριθούν με τον καλύτερο τρόπο
στα καθήκοντα τους», τόνισε χθες στην «ΟΜΑΔΑ» ο Ντούσαν Μπάγιεβιτς και
πρόσθεσε: «Είμαστε έτοιμοι για τον αγώνα με την Παναχαϊκή. Έχω εμπιστοσύνη σ'
όλους τους ποδοσφαιριστές. Το ίδιο ισχύει για τον Τοχούρογλου, ο οποίος θα
υπερασπίσει την εστία μας».

Επικρατέστεροι για τον αγώνα της Πάτρας είναι οι: Τοχούρογλου, Μπάντοβιτς,
Καραταΐδης, Νταμπίζας, Ανατολάκης, Πουρσανίδης, Μαυρογενίδης, Γεωργάτος,
Νινιάδης, Ίβιτς, Αλεξανδρής.

Ο Μπάγιεβιτς επέλεξε 19 ποδοσφαιριστές και απέκλεισε από την αποστολή τους
Σαμπανάντζοβιτς, Βαρεσάνοβιτς, Πασσαλή, Τζόρτζεβιτς, Ράντο, Τζενάμο, Καρτερουλιώτη.

Πρωτοχρονιά στο Ρέντη έκαναν χθες οι παίκτες του Ολυμπιακού. Ο Μπάγιεβιτς
προτίμησε να κάνει στους ποδοσφαιριστές του πρόγραμμα με ασκήσεις τακτικής. 
Σήμερα το μεσημέρι έχει προγραμματιστεί προπόνηση και στη συνέχεια η αποστολή
του Ολυμπιακού θα ταξιδεύσει οδικώς για την Πάτρα. Υπολογίζεται ότι οι
πρωταθλητές θα έχουν τη συμπαράσταση τουλάχιστον 3.000 οπαδών τους.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O01</CAT>
<ED>
Κωδικός άρθρου: A16029O011</ED>
<ID>
ID:133467

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O01&aa=1</URL></REF>


Article

<CATEGORY>vin10</CATEGORY>

 <H5>ΠΡΩΤΟΔΙΚΕΙΟ: ΦΤΙΑΞΤΕ ΝΟΜΙΜΑ ΤΗΝ ΕΠΙΤΡΟΠΗ
</H5><H2>Γκάφα της ΕΠΑΕ με τους δικαστές
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

ΣΤΟΝ... ΑΕΡΑ βρίσκεται και πάλι η Πειθαρχική Επιτροπή της ΕΠΑΕ. Με
έγγραφό του στη διοργανώτρια, ο πρόεδρος του Τριμελούς Συμβουλίου Διοίκησης
του Πρωτοδικείου Αθηνών, εφέτης Χαράλαμπος Αθανασίου, επισημαίνει παρατυπίες
στον τρόπο συγκρότησης της Επιτροπής και «ξεκαθαρίζει» ότι εφόσον η ΕΠΑΕ δεν
προχωρήσει σε εκ νέου συγκρότησή της, οι δικαστικοί λειτουργοί δεν θα μπορούν
να μετάσχουν σ' αυτό το όργανο.

Ο εφέτης Χαράλαμπος Αθανασίου με έγγραφο που έστειλε την Τετάρτη στην ΕΠΑΕ και
το οποίο κοινοποιεί στον υπουργό Δικαιοσύνης, τον υφυπουργό Αθλητισμού Ανδρέα
Φούρα, τον πρόεδρο του Αρείου Πάγου, την ΕΠΟ και τον νομικό σύμβουλο του
υπουργείου Πολιτισμού, σημειώνει:

α. Οι δικαστικοί λειτουργοί μπορούν να συμμετέχουν σε συμβούλια, επιτροπές
κ.λπ., πλην όμως διορίζονται από τον δικαστή, που διευθύνει το δικαστήριο.

β. Το Δ.Σ. της ΕΠΟ ή της ΕΠΑΕ υποχρεούται να ορίζει αυτούς τους δικαστικούς
λειτουργούς που προτείνονται και δεν υποχρεούται ο διευθύνων το δικαστήριο να
προτείνει τον διπλάσιο αριθμό υποψηφίων, για να επιλεγεί τελικά το ήμισυ αυτών.

γ. Σε περίπτωση συμμετοχής περισσότερων δικαστικών λειτουργών σε επιτροπές
κ.λπ. προεδρεύει ο ανώτερος κατά βαθμό και μεταξύ ομοιοβάθμων ο αρχαιότερος.

Σύμφωνα με τα παραπάνω, ο εφέτης κ. Αθανασίου σημειώνει στο έγγραφό του ότι η
απόφαση της ΕΠΑΕ, με την οποία συγκροτήθηκε η Πειθαρχική Επιτροπή, πάσχει στα
εξής σημεία:

1. Στο ότι η ΕΠΑΕ δεν έχει τη δυνατότητα να αποκλείσει δύο δικαστικούς
λειτουργούς από την Επιτροπή, αφού απαιτούνταν έξι. «Αν θέλατε να προτείνουμε
τέσσερις, έπρεπε τόσους να ζητήσετε, γιατί δεν μπορεί το Δ.Σ. της ΕΠΑΕ να έχει
το δικαίωμα επιλογής», σημειώνει ο κ. Αθανασίου.

2. Δεν μπορεί να προεδρεύει στο πειθαρχικό όργανο ο νεώτερος δικαστικός λειτουργός.

Και καταλήγει το έγγραφο του προέδρου του Τριμελούς Συμβουλίου Διοίκησης του
Πρωτοδικείου Αθηνών: «Παρακαλώ, λοιπόν, να συγκληθεί το Δ.Σ. της ΕΠΑΕ και αφού
ανακαλέσει την απόφασή του αυτή, να προβεί στην εκ νέου συγκρότηση του
Πειθαρχικού Οργάνου, με βάση όσα προεξετέθησαν. Σε διαφορετική περίπτωση, οι
δικαστικοί λειτουργοί δεν θα μπορούν να συμμετάσχουν σ' αυτό».

Το έγγραφο δημιουργεί νέα προβλήματα στη διοργανώτρια και το ερώτημα που πλέον
τίθεται, είναι ένα: Υπάρχει νομική υπηρεσία στην ΕΠΑΕ; Και αν υπάρχει, πώς
είναι δυνατόν να «πέφτει» από την μία γκάφα στην άλλη;

Το θέμα της Πειθαρχικής Επιτροπής ίσως τεθεί στη σημερινή συνεδρίαση του Δ.Σ.
της ΕΠΑΕ. Στη συνεδρίαση αναμένεται να συζητηθούν και οι εξελίξεις στο θέμα
της καταβολής των χρημάτων προς τις ΠΑΕ από τον ΟΠΑΠ.

Την Τετάρτη υπήρξε σημαντική εξέλιξη στο θέμα, αφού ο ΟΠΑΠ κατέβαλε περίπου
100.000.000 δρχ. στις ΠΑΕ των τριών εθνικών κατηγοριών, παρακρατώντας χρήματα
μόνο από ΠΑΟ και Ολυμπιακό (για οφειλές στο ΟΑΚΑ) καθώς και τις ΠΑΕ, που δεν
έχουν υποβάλει τους ισολογισμούς τους.

Η εξέλιξη αυτή, ουσιαστικά βάζει τέλος στις... κινήσεις της ΕΠΑΕ για αναβολή
των αγώνων πρωταθλήματος.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16029O021</ED>
<ID>
ID:133471

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O02&aa=1</URL></REF>


Article

<CATEGORY>vin10</CATEGORY>

 <H2>ΕΠΟ
</H2><H2>Πονοκέφαλος η επιλογή αρχιπροπονητή
</H2>
ΤΗΝ ΠΡΟΣΕΧΗ Πέμπτη θα συζητηθεί το θέμα των ομοσπονδιακών προπονητών
από την ολομέλεια του Δ.Σ. της ΕΠΟ. Ο προβληματισμός της Τεχνικής Επιτροπής
εντοπίζεται (κυρίως) στο πρόσωπο του εκλέκτορα της ομάδας των Ανδρών, καθώς
όλοι όσοι ξένοι προπονητές ενδιαφέρουν την Ομοσπονδία δεσμεύονται από ισχυρά
συμβόλαια ή έχουν υψηλά κασέ.

«Λύση υπάρχει σε κάθε πρόβλημα» δήλωσε χθες ο γεν. γραμματέας της ΕΠΟ Βασίλης
Γκαγκάτσης. «Ωστόσο, το θέμα ειδικά του αρχιπροπονητή είναι και πολύ λεπτό και
αρκετά δύσκολο. Λεπτό, γιατί το πρόσωπο που θα επιλέξουμε θα αναλάβει ν'
αλλάξει όλη τη φιλοσοφία των εθνικών ομάδων και του ελληνικού ποδοσφαίρου
γενικότερα και αρκετά δύσκολο, επειδή σήμερα οι πάντες δεσμεύονται, εμείς
"καιγόμαστε" και οι οικονομικές απαιτήσεις τους δεν μπορούν να ικανοποιηθούν
μόνο από το ταμείο της ομοσπονδίας. Στην προσπάθειά μας θέλουμε αρωγό και την
Πολιτεία» κατέληξε ο κ. Γκαγκάτσης.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16029O022</ED>
<ID>
ID:133515

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O02&aa=2</URL></REF>


Article

<CATEGORY>vin10</CATEGORY>

 <H2>Τζόκερ
</H2><H2>Δύο τυχεροί κερδίζουν από 422 εκατ.
</H2>
ΔΥΟ ΤΥΧΕΡΟΙ με 5+1 επιτυχίες βρέθηκαν στον προχθεσινό διαγωνισμό του ΤΖΟΚΕΡ
(31/12), οι οποίοι κερδίζουν από 422.120.965 δρχ. 
Στις άλλες κατηγορίες τα κέρδη είναι: 28 με 5 επίτ. θα πάρουν από 3.458.900
δρχ., 295 με 4+1 επίτ. θα εισπράξουν από 174.350 δρχ., 3.507 με 4 επίτ. θα
μοιραστούν από 5.615 δρχ, 8.109 με 3+1 επίτ. θα πάρουν από 4.925 δρχ., 105.597
με 3 επίτ. θα εισπράξουν από 355 δρχ.,79.501 με 2+1 επίτ. θα μοιραστούν από
315 δρχ και 294.424 με 1+1 θα πάρουν από 195 δρχ.

Τα πέντε τυχερά νούμερα είναι: 4, 13, 17, 34, 38, ενώ ο αριθμός του ΤΖΟΚΕΡ
είναι το 12.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16029O023</ED>
<ID>
ID:133549

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O02&aa=3</URL></REF>


Article

<CATEGORY>vin10</CATEGORY>

 <H5>ΜΑΡΑΝΤΟΝΑ
</H5><H2>Πιο κοντά στην προεδρία της Νάπολι </H2><H2></H2><H2>Μαραντόνα
</H2>
ΣΕ ΚΑΛΟ δρόμο βρίσκονται οι συζητήσεις του Μαραντόνα με τη Νάπολι. 
Όπως είναι γνωστό, ο Αργεντινός άσος, ο οποίος αγωνιζόταν στην ιταλική ομάδα
στο διάστημα 1984 - 1991, όπου είχε κατακτήσει δύο φορές το πρωτάθλημα στο
Καμπιονάτο ('87 - '90), πρόκειται να αναλάβει την προεδρία, καθώς και τη θέση
του προπονητή.

Ο μάνατζερ του «Ντιεγκίτο», Γκιγιέρμο Κόπολα, δήλωσε σε κανάλι του Μπουένος
Άιρες ότι ο Μαραντόνα βρίσκεται πολύ κοντά στην... Ιταλία και ιδιαίτερα στη
Νάπολι, όμως υπάρχει ένα πρόβλημα, το οποίο «θα λυθεί στις πρώτες ημέρες του
Ιανουαρίου» τονίζει ο Κόπολα. 
«Όλα εξαρτώνται από τον πρόεδρο του ιταλικού συλλόγου, Κοράντο Φερλένο. Αν
είναι πρόθυμος να πουλήσει τις μετοχές του, όλα θα πάνε καλά. Η πρόταση του
Ντιέγκο είναι πραγματική! Αν ο Φερλένο τού πουλήσει τις μετοχές του, ο
Μαραντόνα θα αναλάβει όλες τις εξουσίες» υπογραμμίζει ο μάνατζερ του
Αργεντινού σούπερσταρ.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16029O024</ED>
<ID>
ID:133570

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O02&aa=4</URL></REF>


Article

<CATEGORY>vin10</CATEGORY>

 <H5>ΜΟΝΟ ΑΕΚ, SKODA ΞΑΝΘΗ, ΠΑΝΗΛΕΙΑΚΟΣ ΚΑΙ ΚΑΛΑΜΑΤΑ ΕΧΟΥΝ ΔΙΚΑΙΩΜΑ ΑΓΟΡΑΣ ΠΟΔΟΣΦΑΙΡΙΣΤΩΝ
</H5><H2>Μπλόκο στις μεταγραφές
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

Δώνης-Σέμπουε. Η ΑΕΚ έχει το δικαίωμα να κάνει μεταγραφές

ΑΠΟ ΧΘΕΣ άρχισε το παζάρι των μεταγραφών, αλλά μόνο τέσσερις από τις
δεκαοκτώ Ποδοσφαιρικές Ανώνυμες Εταιρείες έχουν δικαίωμα αγοράς
ποδοσφαιριστών. Η ΑΕΚ, η Skoda Ξάνθη, ο Πανηλειακός και η Καλαμάτα, που έχουν
συνάψει άτοκο δάνειο ή δεν παρουσιάζουν παθητικό στο μετοχικό τους κεφάλαιο.

Έως χθες καμία άλλη ΠΑΕ δεν είχε προσκομίσει τα απαραίτητα δικαιολογητικά στην
ΕΠΟ. Η Ομοσπονδία έχει λάβει ρητή εντολή από το υπουργείο Εμπορίου να μην
προχωρήσει στην έκδοση δελτίων, εφόσον υπάρχουν εκκρεμότητες στις
προβληματικές εταιρείες. Οι οποίες ως γνωστόν έχουν ποινικές ευθύνες και
κινδυνεύουν άμεσα με διάλυση, βάσει του Νόμου 2190 περί Ανωνύμων Εταιρειών. Οι
ζημίες των ΠΑΕ ανέρχονται περίπου στα 24 δισεκατομμύρια δραχμές. Πάντως:

Όσες ΠΑΕ αντιμετωπίζουν αυτό το πρόβλημα μπορούν με λογιστικό τρικ να
αποφύγουν τα δυσάρεστα, εν όψει της νέας μεταγραφικής περιόδου. Η λύση
επικεντρώνεται στον άτοκο δανεισμό προς αυτές, από τους μεγαλομετόχους τους.
Έτσι, είναι δυνατόν να καλυφθεί το παθητικό τους και να προχωρήσουν στην
απόκτηση ποδοσφαιριστών με νόμιμες διαδικασίες. Το ποσό όμως που θα διατεθεί
γι' αυτόν τον σκοπό με βάση τον νόμο δεν μπορεί να μετοχοποιηθεί.

Οι ΠΑΕ που παρουσιάζουν παθητικό μικρότερο του μισού μετοχικού τους κεφαλαίου
και δεν έχουν συνάψει άτοκο δάνειο είναι: Αθηναϊκός, Απόλλων, Βέροια, Εθνικός,
Ηρακλής, Καβάλα, Ολυμπιακός, Παναθηναϊκός, Πανιώνιος, Παναχαϊκή, Προοδευτική,
ΟΦΗ, ΠΑΟΚ και Ιωνικός.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16029O031</ED>
<ID>
ID:133472

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O03&aa=1</URL></REF>


Article

<CATEGORY>vin10</CATEGORY>

 <H2>ΚΥΠΕΛΛΟ
</H2><H2>Ο Βοργιάς «σφυρίζει» στην Τούμπα
</H2>
Ο ΣΩΤΗΡΗΣ Βοργιάς κληρώθηκε προχθές να διευθύνει τον αγώνα ΠΑΟΚ - Ιωνικού
(8/1), για τον τέταρτο γύρο του Κυπέλλου Ελλάδας. Στους υπόλοιπους αγώνες
κληρώθηκαν οι εξής διαιτητές: Βέροια - SKODA Ξάνθη: Μ. Γιανναδάκης,
Παναθηναϊκός - Πανσερραϊκός: Π. Μποζατζίδης, ΟΦΗ - Άρης: Σ. Παπουτσέλης,
Αιγάλεω - Καλαμαριά: Χ. Πιτσούνης, Απόλλων Λάρισας - Αν. Καρδίτσας: Δ.
Ποντίκης, MOBITEL Ηρακλής - Εδεσσαϊκός: Α. Βελλιώδης, Ορφέας Αλεξ/πολης -
Πανιώνιος: Α. Παπαχίτζιος.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16029O032</ED>
<ID>
ID:133516

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O03&aa=2</URL></REF>


Article

<CATEGORY>vin10</CATEGORY>

 <H2>Ζημιές 3 εκατ. στο Ι.Χ του Περσία
</H2>
ΑΣΧΗΜΑ μπήκε το 1998 για τον Τάκη Περσία. Ο συνεργάτης του Μπάγιεβιτς είχε
χθες τροχαίο ατύχημα, αλλά ευτυχώς δεν τραυματίστηκε. Το κακό για τον Περσία
ήταν οι υλικές ζημιές που υπέστη το Ι.Χ. του, που ανέρχονται στο ποσόν των 3
εκατ. δρχ. Το τροχαίο ατύχημα συνέβη χθες το πρωί (11.00), στα φανάρια της
Κηφισιάς. Ο Περσίας είχε κατεύθυνση για την προπόνηση του Ολυμπιακού στο
Ρέντη. Οδηγός ταξί παραβίασε τον κόκκινο σηματοδότη με μεγάλη ταχύτητα και
συγκρούστηκε με το αυτοκίνητο του Τάκη Περσία. Προκλήθηκαν σοβαρές υλικές
ζημιές. Ο βοηθός του Μπάγιεβιτς έχασε την προπόνηση και πήγε στο Ρέντη με
μεγάλη καθυστέρηση.

«Ευτυχώς που είμαι καλά. Δεν περίμενα όμως Πρωτοχρονιά να μου συμβεί τέτοιο
περιστατικό. Μεγάλη ατυχία. Θα μου λείψει το αυτοκίνητό μου, αλλά δεν μπορώ να
κάνω διαφορετικά. Θα το φτιάξουν», έλεγε χθες ο Περσίας.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16029O033</ED>
<ID>
ID:133550

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O03&aa=3</URL></REF>


Article

<CATEGORY>vin10</CATEGORY>

 <H2>Ο Βαρεσάνοβιτς ζήτησε μεταγραφή
</H2><H2></H2>
ΜΕΤΑΓΡΑΦΗ ζήτησε ο Μίρσα Βαρεσάνοβιτς και ενημέρωσε τον Ντούσαν Μπάγιεβιτς. Ο
προπονητής του Ολυμπιακού τον παρέπεμψε στη διοίκηση. Ο Βόσνιος αμυντικός
υποστήριξε ότι έχει πρόταση από την ιταλική Μπάρι και αναμένεται τις προσεχείς
ημέρες να συναντηθεί με τον διευθύνοντα σύμβουλο του Ολυμπιακού Γιώργο
Λούβαρη, προκειμένου να συζητήσουν το συγκεκριμένο θέμα.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16029O034</ED>
<ID>
ID:133571

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O03&aa=4</URL></REF>


Article

<CATEGORY>vin10</CATEGORY>

 <H2>Φογκτς: Με κάλπικο πέναλτι πήραμε το χρυσό
</H2>
Ο Μπέρτι Φογκτς υποστηρίζει πως ο Χολτζιμπάιν (Νο17) δεν ανατράπηκε από τον Γιάνσεν

ΜΕ «ΚΑΛΠΙΚΟ» πέναλτι η Γερμανία κατέκτησε το Παγκόσμιο Κύπελλο του 1974! Αυτό
τουλάχιστον υποστηρίζει ο ομοσπονδιακός προπονητής των Γερμανών, Μπέρτι
Φογκτς, ο οποίος ήταν ένα από τα βασικά στελέχη της ομάδας του '74 και φυσικά
είχε λάβει μέρος στον τελικό εναντίον της Ολλανδίας

Σε συνέντευξη που παραχώρησε ο Φογκτς στην «Μπιλντ» είπε χαρακτηριστικά:

«Τώρα, μετά τόσα χρόνια μπορούμε να το πούμε. Ο Χόλτζεμπάιν είχε πέσει μόνος
του. Δεν είχε σπρωχθεί από τον Γιάνσεν. Όμως δεν μπορούμε να καταλογίσουμε
δόλο στον διαιτητή. Μόνο από μια κάμερα που βρισκόταν πίσω από το τέρμα φάνηκε
ότι ήταν λάθος η απόφασή του. Άλλωστε και το πέναλτι με το οποίο προηγήθηκε η
Ολλανδία ίσως να μην ήταν»...

Όπως ήταν επόμενο, οι δηλώσεις του Φογκτς προκάλεσαν μεγάλη αναστάτωση στον
χώρο του γερμανικού ποδοσφαίρου, ενώ οι συντάκτες της «Μπιλντ» έσπευσαν να
βρουν τον έναν από τους δύο πρωταγωνιστές της επίμαχης φάσης, Μπερντ
Χόλτζεμπαϊν, ο οποίος υποστήριξε:

«Ο Μπέρτι (Φογκτς) είναι ο πρώτος από εμάς που αγωνιστήκαμε στον τελικό που
πιστεύει πως δεν ανατράπηκα από τον Γιάνσεν. Η αλήθεια όμως είναι πως ο
Ολλανδός μού χτύπησε το πόδι και φυσικά ήταν δικαιολογημένη η απόφαση του διαιτητή»

Στον τελικό του Παγκοσμίου Κυπέλλου του 1974, που είχε φιλοξενηθεί στο
Ολυμπιακό στάδιο του Μονάχου, η Ολλανδία είχε προηγηθεί μόλις στο 2ο λεπτό με
πέναλτι του Κρόιφ. Στο 25' ο Μπράιτνερ ισοφάρισε με τον ίδιο τρόπο, όταν ο
Χόλτζεμπαϊν «ανατράπηκε» από τον Γιάνσεν. Το γκολ που χάρισε στη Γερμανία το
δεύτερο Παγκόσμιο Κύπελλο της ιστορίας της, το σημείωσε ο Γκερντ Μύλερ στο 44'.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16029O041</ED>
<ID>
ID:133473

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O04&aa=1</URL></REF>


Article

<CATEGORY>vin10</CATEGORY>

 <H5>ΜΑΝΩΛΑΣ, ΔΩΝΗΣ, ΣΕΜΠΟΥΕ ΣΤΗ ΔΙΑΘΕΣΗ ΤΟΥ ΝΤΟΥΜΙΤΡΙΟΥ
</H5><H2>Στον πάγκο οι τρεις
</H2>
Ο Ντουμιτρίου θα έχει στον πάγκο της ΑΕΚ για το ματς με τον ΟΦΗ τους τρεις
νεοαποκτηθέντες παίκτες Σέμπουε, Μανωλά και Δώνη

ΕΝΩ ΤΟ μεσημέρι ο Στέλιος Μανωλάς υπογράφει το νέο ­ και τελευταίο ­ συμβόλαιό
του με την ΑΕΚ διάρκειας ενάμιση χρόνου (έναντι 120 εκατ. δρχ. περίπου), η
προετοιμασία των «κιτρινόμαυρων» για το κυριακάτικο παιχνίδι με τον ΟΦΗ
συνεχίζεται με εντατικούς ρυθμούς.

Ο τεχνικός της ΑΕΚ Ντουμίτρου Ντουμιτρίου δεν σκέπτεται να κάνει μεγάλες
αλλαγές στην 11άδα. Σύμφωνα με τα τελευταία δεδομένα, ο Ρουμάνος προπονητής
προτίθεται να παρατάξει κατά των Κρητικών τους 11 που είχε και στην Καλαμάτα,
με μόνη αλλαγή τον Κοπιτσή στη θέση του Κατσαβού. Κι αυτό εφόσον ο Κοπιτσής
είναι σε καλή κατάσταση.

Σε ό,τι αφορά τους νεοαποκτηθέντες Μανωλά, Σέμπουε και Δώνη θα είναι μάλλον
στον πάγκο και ίσως χρησιμοποιηθούν ανάλογα με την εξέλιξη του αγώνα. Πάντως,
ο γυμναστής της ομάδας Γιώργος Βαμβακάς, όταν ρωτήθηκε για την κατάσταση των
Μανωλά και Δώνη, ήταν κατηγορηματικός. Τόνιζε πως ο πρώτος είναι έτοιμος και
αν κληθεί να αγωνισθεί μπορεί να προσφέρει, ενώ για τον Δώνη επεσήμανε πως
χρειάζεται ακόμη δουλειά, αλλά μπορεί να προσφέρει άμεσα όχι όμως για ολόκληρο 90λεπτο.

Όσον αφορά τον Άντον Ντόμπος, η επάνοδός του στις αγωνιστικές υποχρεώσεις
προσδιορίζεται για την επόμενη αγωνιστική κόντρα στην Ξάνθη. Τέλος να
σημειώσουμε ότι δεν αντιμετωπίζει προβλήματα υγείας ο Ηλίας Ατματσίδης.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16029O042</ED>
<ID>
ID:133517

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O04&aa=2</URL></REF>


Article

<CATEGORY>vin10</CATEGORY>

 <H2>ΑΘΗΝΑΪΚΟΣ
</H2><H2>Οι «Λόρδοι» έκαναν Πρωτοχρονιά στο γήπεδο
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Στάθης Σταθόπουλος

ΠΡΩΤΟΧΡΟΝΙΑ στο γήπεδο έκαναν οι ποδοσφαιριστές του Αθηναϊκού. Ο Στάθης
Σταθόπουλος, εξαιτίας της δύσκολης βαθμολογικής θέσης που βρίσκεται η ομάδα
του, δεν ήθελε να επηρεαστούν οι παίκτες του από το γιορτινό κλίμα των ημερών
και έτσι δεν σταμάτησε καθόλου τις προπονήσεις.

Το μεθαυριανό ματς με τη SKODA Ξάνθη είναι οριακό για τους «Λόρδους». Η νίκη
κρίνεται απαραίτητη, αφού την επόμενη αγωνιστική ο Αθηναϊκός κλείνει τον πρώτο
γύρο με ένα εξαιρετικά δύσκολο παιχνίδι με τον ΠΑΟΚ, στην Τούμπα, και δεν
πρέπει να χαθεί η «επαφή» με τις υπόλοιπες ομάδες που δίνουν τη μάχη για τη
σωτηρία. Χθες ο Σπύρος Καλογιάννης επισκέφθηκε τους παίκτες στο γήπεδο και
αφού τους ευχήθηκε «χρόνια πολλά», τους είπε: «Η ομάδα ενισχύεται σημαντικά με
στόχο τη σωτηρία. Από σας θέλω να κάνετε ό,τι μπορείτε για να πετύχουμε τον
στόχο μας».

Χθες πήρε μέρος στην προπόνηση και ο Παντελής Κουμπής, ο οποίος αποκτήθηκε από
τον Πανελευσινιακό, ενώ με αγωνία αναμένονται οι μπλε κάρτες των δύο
Λιβεριανών. Στην περίπτωση που έρθουν σήμερα, θα γίνει προσπάθεια για την
έκδοση των δελτίων των δύο παικτών για να αγωνιστούν στο ματς με την ομάδα της
Ξάνθης. Στην Αθήνα βρίσκεται και ο Αγαθοκλέους, για τον οποίο τα στελέχη του
Αθηναϊκού πιστεύουν ότι το πρόβλημα με τη Λεμεσό θα λυθεί και από την επόμενη
αγωνιστική θα είναι στη διάθεση του Στάθη Σταθόπουλου.

Από το μεθαυριανό ματς θα απουσιάσουν πέντε ποδοσφαιριστές. Οι τιμωρημένοι,
Πουλόπουλος, Κακλαμάνος, Θεοδωρόπουλος, Τσάνας και Ψαρρής.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16029O043</ED>
<ID>
ID:133551

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O04&aa=3</URL></REF>


Article

<CATEGORY>vin10</CATEGORY>

 <H2>ΚΑΜΠΑΝΑ
</H2><H2>Χωρίς τον Ρόιτερ στη Βαρκελώνη
</H2>
Ο ΑΡΧΗΓΟΣ της πρωταθλήτριας Ευρώπης, Ντόρτμουντ, Στέφαν Ρόιτερ δεν θα
ενισχύσει την ομάδα του στον πρώτο αγώνα για το ευρωπαϊκό σούπερ Κύπελλο
εναντίον της Μπαρτσελόνα, που θα διεξαχθεί την Πέμπτη στη Βαρκελώνη.

Ο διεθνής Γερμανός ποδοσφαιριστής τιμωρήθηκε από την ΟΥΕΦΑ με αποκλεισμό μιας
αγωνιστικής λόγω της κίτρινης κάρτας που δέχτηκε στον αγώνα της ομάδας του με
τη Σπάρτα Πράγας για το Τσάμπιονς Λιγκ.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16029O044</ED>
<ID>
ID:133572

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O04&aa=4</URL></REF>


Article

<CATEGORY>vin10</CATEGORY>

 <H5>Ο ΔΑΝΙΗΛ ΕΤΟΙΜΑΖΕΙ ΛΥΜΠΕΡΟΠΟΥΛΟ Ή ΚΩΝΣΤΑΝΤΙΝΙΔΗ
</H5><H2>Αλλαγές στο κέντρο
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Λυμπερόπουλος και Κωνσταντινίδης διεκδικούν θέση στην αρχική ενδεκάδα του
Παναθηναϊκου, ενώ «σίγουρος» θεωρείται ο Κρίστο Βαζέχα για τον κυριακάτικο
αγώνα με την Καλαμάτα

«ΓΙΟΡΤΕΣ τέλος! Τώρα το μυαλό σας στο πρωτάθλημα. Ο Ιανουάριος είναι γεμάτος
αγωνιστικές υποχρεώσεις και πρέπει να υλοποιήσετε τους στόχους που θέσαμε εξ
αρχής. Σας εύχομαι Καλή Χρονιά και υγεία».

Πρωτοχρονιά χθες, ημέρα της ονομαστικής του εορτής, αλλά ο Βασίλης Δανιήλ και
οι παίκτες του έδωσαν κανονικά «παρών» στην Παιανία. Ο Παναθηναϊκός έχει
ξεκινήσει τη μεγάλη χειμερινή αντεπίθεση και το πρόγραμμα είναι γεμάτο αγώνες.
Κυριακή, Τετάρτη, Κυριακή, ο ΠΑΟ θα παίξει πρωτάθλημα, κύπελλο και επιπλέον το
μεγάλο φιλικό με τον Άγιαξ (στις 14 Ιανουαρίου). Δεν υπάρχει καθόλου χρόνος
για ανάπαυση.

Ως γνωστόν, μεθαύριο, στις 15.00, οι «πράσινοι» παίζουν στα Τρίκαλα με την
Καλαμάτα. Ήδη έχουν προπωληθεί 5.000 εισιτήρια και το Εθνικό Στάδιο Τρικάλων
αναμένεται να γεμίσει και πάλι. Όσον αφορά στην ενδεκάδα μια θέση παίζεται:
Κωνσταντινίδης ή Λυμπερόπουλος θα ξεκινήσουν τον αγώνα κι απ' ό,τι φαίνεται ο
Δανιήλ θα αποφασίσει την τελευταία στιγμή ποιον από τους δυο θα χρησιμοποιήσει.

Με δεδομένο ότι δεν θ' αγωνιστούν οι τιμωρημένοι Κολιτσιδάκης, Λαγωνικάκης, το
πιθανότερο σχήμα του ΠΑΟ θα είναι:

Νικοπολίδης, Γ.Σ. Γεωργιάδης, Κόλα, Μιλόγιεβιτς, Γκούμας, Λυμπερόπουλος,
Αποστολάκης, Μπασινάς, Μίκλαντ, Βαζέχα, Γ.Χ. Γεωργιάδης.

Όσοι εκδρομείς - οπαδοί του ΠΑΟ δεν έχουν προμηθευτεί εισιτήρια από την Αθήνα,
μπορούν να αγοράσουν είτε από το ξενοδοχείο Αχίλλειο των Τρικάλων είτε από τα
ταμεία έξω από το γήπεδο.

*** Πρόβλημα με τους προσαγωγούς έχει ο Αλεξούδης και πιθανότατα θα
αποκλειστεί από την αποστολή του ΠΑΟ (φεύγει αύριο) για τα Τρίκαλα.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16029O051</ED>
<ID>
ID:133474

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O05&aa=1</URL></REF>


Article

<CATEGORY>vin10</CATEGORY>

 <H2>ΠΡΟΟΔΕΥΤΙΚΗ
</H2><H2>Αρέσου οι δύο Σύριοι
</H2>
ΠΟΛΥ καλές εντυπώσεις έχουν αφήσει οι δύο Σύριοι ποδοσφαιριστές, που
απέκτησε η Προοδευτική.

Όλα δείχνουν ότι πρόκειται για πολύ καλούς παίκτες, οι οποίοι ενδεχομένως να
αποτελέσουν την έκπληξη του δεύτερου γύρου. Ο Χάλεντ Ντάχερ είναι ο παίκτης
που έχει εντυπωσιάσει τον Νίκο Καρούλια, αφού κινείται διαρκώς σε όλους τους
χώρους του γηπέδου. Ο τεχνικός της ομάδας της Νίκαιας υποστήριξε ότι γνωρίζει
πολύ καλά τα μυστικά της μπάλας και ότι θα βοηθήσει σημαντικά την Προοδευτική.

Σε ό,τι αφορά το δεύτερο Σύριο, τον Νάδερ Τζουκαντάρ, τα στοιχεία που έχει
δείξει είναι πολύ καλά, αλλά βρίσκεται πίσω από πλευράς φυσικής κατάστασης.
Κατά την άποψη του γυμναστή της ομάδας, Κοσμά Στράτου, ο παίκτης θα είναι
έτοιμος ύστερα από 20 ημέρες. Σήμερα εξάλλου αναμένεται να έρθει στην Ελλάδα
και ο Ρουμάνος επιθετικός Καλογκαρίτσα, ενώ το βράδυ θα κοπεί στα νέα γραφεία
της ΠΑΕ η πίτα.

Από χθες μπήκε στον κανονικό ρυθμό των προπονήσεων και ο Ζαΐμι, ο οποίος
αποθεραπεύτηκε και τέθηκε στη διάθεση του Καρούλια, για τον μεθαυριανό εκτός
έδρας αγώνα με τη Βέροια.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16029O052</ED>
<ID>
ID:133518

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O05&aa=2</URL></REF>


Article

<CATEGORY>vin10</CATEGORY>

 <H2>ΕΘΝΙΚΟΣ
</H2><H2>Ζήτησε οικονομική βοήθεια για τα χρέη
</H2>
ΒΟΗΘΕΙΑ από την Πανεθνική κίνηση για την οικονομική ενίσχυση του Εθνικού
ζήτησε ο πρόεδρος της ΠΑΕ, Β. Τσιαμάκης.

Ο μεγαλομέτοχος μπροστά στην επικίνδυνη αύξηση των χρεών (170 εκατ. δρχ.
σύμφωνα με τη τελευταία γενική συνέλευση) ζήτησε συνεργασία οικονομικού
περιεχομένου από στελέχη της Πανεθνικής κίνησης, η οποία συνδιοικούσε με τον
κ. Πατέρα, πριν από αυτόν, τον σύλλογο. Σύμφωνα με πληροφορία της «ΟΜΑΔΑΣ», η
Πανεθνική κίνηση δέχεται να βοηθήσει οικονομικά αν εξασφαλίσει μέρος του
μετοχικού κεφαλαίου, κάτι που αρνείται ο κ. Τσιαμάκης.

Από την πλευρά τους τα στελέχη της πρώην διοίκησης της πειραϊκής ΠΑΕ φαίνονται
αποφασισμένα να μην αναμειχθούν αν δεν γίνουν δεκτοί οι όροι τους. Μέχρι αργά
χθες το βράδυ ο πρόεδρος του Εθνικού περίμενε την απάντηση, την οποία όμως δεν
είχε λάβει.

Σε ό,τι αφορά τον αγωνιστικό τομέα για τον αυριανό αγώνα με τον ΠΑΟΚ, ο
Εθνικός με το ζόρι συμπληρώνει 18άδα. Σ' αυτήν συμπεριελήφθησαν και οι
τραυματίες Καψής (κτύπημα στον αστράγαλο), Σπάσιτς (τράβηγμα), και Τσιαμπήρας
(έχει δεχτεί κτύπημα στη γάμπα). Εκτός 18άδας έμειναν οι τραυματίες Σίμοβιτς,
Πετκόφσκι, Αθανασιάδης, ο τιμωρημένος Ντερτινής και ο στρατευμένος Μπουτσακτσής.

Λίγα λεπτά πριν από την έναρξη του παιχνιδιού με τον ΠΑΟΚ, η διοίκηση της ΠΑΕ
Εθνικός θα τιμήσει τον Γιάννη Ματζουράνη, τον γνωστό «Εθνικάρα», για την
προσφορά του στον σύλλογο.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16029O053</ED>
<ID>
ID:133552

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O05&aa=3</URL></REF>


Article

<CATEGORY>vin10</CATEGORY>

 <H2>Ξάφνιασε η Επιτροπή Διαιτησίας
</H2>
ΞΑΦΝΙΑΣΑΝ οι αποφάσεις της Επιτροπής Διαιτησίας, η οποία προχώρησε σε
διαγραφές διαιτητών και όχι βοηθών διαιτητών, όπως αναμενόταν. Στους πίνακες
επανήλθαν οι Στράτος Παπουτσέλης του συνδέσμου Λέσβου, καθώς και οι
Σωτηρόπουλος (Πειραιά), Αθανασόπουλος (Κατερίνης). Συγκεκριμένα:

Ο Αθηναίος Παναγιώτης Βαρούχας με ψήφους 8-3 κατά βρέθηκε εκτός των πινάκων
των διαιτητών της Α' Εθνικής, ενώ τη θέση του πήρε ο Παπουτσέλης. Ο τελευταίος
θα σφυρίξει στον αγώνα Κυπέλλου ΟΦΗ - Άρη.

Έκπληξη προκάλεσε η διαγραφή του Ηλία Χατζή (του συνδέσμου Καρδίτσας) από τους
πίνακες, με πρόσχημα την ηλικία του. Σύμφωνα με τον κανονισμό το ηλικιακό όριο
που δεν πρέπει να υπερβαίνουν οι διαιτητές είναι τα 45 χρόνια. Άρα ο Χατζής
είχε περιθώριο ακόμα δύο χρόνια, αφού είναι 43 ετών. Τη θέση του στους πίνακες
πήρε ο Χρήστος Σωτηρόπουλος του συνδέσμου Πειραιά με ψήφους 6-5.

Τέλος, η Επιτροπή δεν χαρίστηκε ούτε στον ασθενούντα Νίκο Ηλιάδη (από το
σύνδεσμο Πειραιά), τον οποίο διέγραψε. Ο πρόεδρος της Επιτροπής, Βασίλης
Βουράκης, είχε τονίσει στο παρελθόν, ότι η θέση του Ηλιάδη στους πίνακες θα
εξακολουθήσει να υπάρχει και μόλις αναρρώσει ο Πειραιώτης «ρέφερι» θα
ξαναπιάσει δουλειά. Όμως, ο κ. Βουράκης δεν κράτησε την υπόσχεσή του, αφού
αντικατέστησε τον Ηλιάδη με τον Χρήστο Αθανασόπουλο από την Κατερίνη.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16029O054</ED>
<ID>
ID:133573

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O05&aa=4</URL></REF>


Article

<CATEGORY>vin10</CATEGORY>

 <H5></H5><H5>Φλερτ με τον Λάτεκ
</H5><H5>Πρώτος ο Ρονάλντο
</H5><H5>Κάταγμα
</H5><H5>Ιππότης
</H5><H2>Εμπιστευτικά
</H2>
Οι Ιρανοί επιμένουν να αγωνιστούν στα τελικά του Παγκοσμίου Κυπέλλου της
Γαλλίας, έχοντας στον πάγκο τους έναν διάσημο προπονητή. Έτσι, μετά τις
κλειστές πόρτες που βρήκαν από τους Κρόιφ και Βέναμπλς, τώρα έστρεψαν το
ενδιαφέρον τους στον Γερμανό Ούντο Λάτεκ. Ο Λάτεκ δεν απέκλεισε το ενδεχόμενο
να συνεργαστεί με τους Ιρανούς, ενώ πρόσφατα πραγματοποίησε ταξίδι-αστραπή
στην Τεχεράνη, για να συζητήσει λεπτομέρειες του επικείμενου συμβολαίου του.

* Ελαφρά διάσειση υπέστη ο παγκόσμιος πρωταθλητής
της Φόρμουλα 1 Ζακ Βιλνέβ, όταν έπεσε στις γαλλικές Άλπεις τη στιγμή που
επιχειρούσε σλάλομ. Ο Καναδός οδηγός διακομίστηκε σε νοσοκομείο, όπου οι
γιατροί τού συνέστησαν να παραμείνει κλινήρης για 24 ώρες.

Και η «Ελ Παΐς» της Ουρουγουάης ανέδειξε τον Ρονάλντο κορυφαίο ποδοσφαιριστή
που αγωνίστηκε στα ευρωπαϊκά γήπεδα το 1997. Τον αντίστοιχο τίτλο στη Λατινική
Αμερική κατέκτησε ο Χιλιανός άσος της Ρίβερ Πλέιτ Μαρσέλο Σάλας, ο οποίος από
πολλούς θεωρείται ισάξιος του Ρονάλντο.

* Οι μπουκμέικερ βλέπουν πάντα μακριά. Έτσι, λίγες
ώρες μετά την ανατολή του νέου έτους, το γραφείο στοιχημάτων Γουίλιαμ Χιλ
έδωσε πιθανότητες 6-1 πως ένας εκ των Βρετανών Τιμ Χένμαν και Γκρεγκ
Ρουσέντσκι θα κατακτήσει τον τίτλο του Γουίμπλεντον. Το ίδιο πρακτορείο δίνει
πιθανότητες 10-1 πως ο Ερίκ Καντονά θα επιστρέψει στο αγγλικό πρωτάθλημα.
Είναι χαρακτηριστικό ότι πέρυσι το Γουίλιαμ Χιλ έδινε πιθανότητες 2-1 πως ο
Κένι Νταλγκλίς θα επιστρέψει στο ποδόσφαιρο (όπως κι έγινε) και 11-10 πως ο
Καναδός Ζακ Βιλνέβ θα κατακτήσει το παγκόσμιο πρωτάθλημα της Φόρμουλα 1!

Κάταγμα στο ζυγωματικό υπέστη ο Ολλανδός μέσος της Ίντερ Άρον Βίντερ, κατά τη
διάρκεια του φιλικού αγώνα της ομάδας του με την Οσέρ, στο Παλέρμο. Εκτός όμως
του Ολλανδού διεθνή, τραυματίας εγκατέλειψε τον αγωνιστικό χώρο και ο
Ρονάλντο, όταν δέχτηκε κλωτσιά στο γόνατο. Ο τραυματισμός του δεν κρίνεται σοβαρός.

*Υπ' ατμόν από τη Μίντλεσμπρο είναι ο Βραζιλιάνος
Έμερσον, μετά την άρνησή του να επιστρέψει από την πατρίδα του στην Αγγλία. Η
Μίντλεσμπρο ανακοίνωσε πως όποια ομάδα διαθέτει το ποσό του 1,8 δισ. δραχμών
(όσα δηλαδή δαπάνησε η αγγλική ομάδα για να τον αποσπάσει από την Πόρτο)
μπορεί να πάρει τον Έμερσον.

Τα βρετανικά ανάκτορα αποφάσισαν να τιμήσουν έναν ακόμη ποδοσφαιρικό θρύλο.
Μετά τους Στάνλεϊ Μάθιους, Μπόμπι Τσάρλτον και Αλφ Ράμσεϊ, απένειμαν τον τίτλο
του Ιππότη και στον Τομ Φίνεϊ. Ο 75χρονος Σερ, πλέον, αγωνίστηκε με τα χρώματα
της Πρέστον και φόρεσε 76 φορές τη φανέλα της Εθνικής Αγγλίας πετυχαίνοντας 30 γκολ.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16029O055</ED>
<ID>
ID:133581

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O05&aa=5</URL></REF>


Article

<CATEGORY>vin10</CATEGORY>

 <H5>ΤΑ ΚΟΥΡΕΜΕΝΑ ΚΕΦΑΛΙΑ ΤΩΝ ΠΟΔΟΣΦΑΙΡΙΣΤΩΝ ΤΗΣ ΕΘΝΙΚΗΣ ΑΠΟΤΕΛΟΥΝ ΜΟΔΑ ΣΕ ΟΛΟ ΤΟΝ ΚΟΣΜΟ
</H5><H5>ΡΟΜΑΡΙΟ
</H5><H5>Εμένα μου έφερε τύχη
</H5><H2>Η Βραζιλία γέμισε από τους ... Ρονάλντο
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

Ρονάλντο. Οι συμπαίκτες του στην εθνική Βραζιλίας «μοιάζουν» με αυτόν

Ο ΡΟΝΑΛΝΤΟ παντρεύεται. Ο Ζαγκάλο πανηγυρίζει για
την επιτυχία της Βραζιλίας στο Ριάντ. Ο Πελέ παίρνει πίσω όλα όσα είπε για την
εθνική ομάδα της χώρας του, μετά την κατάκτηση του κυπέλλου της ΦΙΦΑ στο
Ριάντ. Τα... κουρεμένα κεφάλια των ποδοσφαιριστών της Βραζιλίας, τελικά,
αποτελούν μόδα σ' όλο τον κόσμο και ο Ζαγκάλο θέλοντας να προλάβει τον κίνδυνο
να συμβεί κάτι ανάλογο στη Γαλλία, προειδοποιεί ότι «μια νέα παρόμοια απόφαση
των παικτών, θα σήμαινε αυτόματο αποκλεισμό τους από την εθνική για το Μουντιάλ».

Θα μπορούσαμε να συνεχίσουμε για πολύ ακόμα με ανάλογα περιστατικά για τον
καινούργιο χρόνο. 
Ριβάλντο. Στα αποδυτήρια της Μπαρτσελόνα τον περίμεναν με... περούκες
Ζουνίνιο. Ο Πάντιτς ήθελε να του δανείσει λίγα μαλλιά Λεονάρντο. Το νέο του
λουκ άρεσε στον πρόεδρο της Μίλαν, Σίλβιο Μπερλουσκόνι 
Όμως γεγονός είναι ότι τα κουρεμένα κεφάλια των άσων της «σελεσάο» ήταν μια
έκπληξη πρώτου μεγέθους για τους φίλους της μπάλας σ' ολόκληρο τον κόσμο.

Θέλετε λοιπόν να μάθετε πώς υποδέχθηκαν φίλοι, συγγενείς, προπονητές και
συμπαίκτες τους «φαλακρούς», έστω και προσωρινά, Βραζιλιάνους;

Ο Ρομάριο επέστρεψε στο Ρίο, όπου ανακοίνωσε επίσημα ότι «τον νέο χρόνο, μετά
τους τελικούς του παγκοσμίου πρωταθλήματος, θα παντρευτεί την αγαπημένη του,
που της έφερε για δώρο ένα δακτυλίδι γεμάτο σμαράγδια και πολύτιμα πετράδια».

«Μόλις με είδε δεν παραξενεύτηκε καθόλου, γιατί με είχε δει κουρεμένο και στο
παρελθόν. Δεν της έκανε κατάπληξη το γεγονός, αν και με ρωτούσε αν ξεχωρίζαμε
στο γήπεδο, αφού όλοι μας είμαστε χωρίς μαλλιά», είπε ο Ρονάλντο.

Ο Πάντιτς, όταν αντίκρισε τον Ζουνίνιο «φαλακρό», του είπε χαριτολογώντας:
«Θέλεις να σε δανείσω μερικά μαλλιά από τα δικά μου;». Ο τεχνικός της Ατλέτικο
Μαδρίτης, Άντιτς, τον περίμενε με μια περούκα, που του «χάρισε ως
χριστουγεννιάτικο δώρο για να ξαναγυρίσει όπως πριν, στο γήπεδο».

Ο αρχηγός των Βραζιλιάνων, Ντούνγκα, που ήταν και ο εμπνευστής να κουρευτούν
όλοι οι παίκτες, για να τιμήσουν έτσι τον Ρομάριο, δεν γύρισε στην Ιαπωνία,
αλλά στο Ρίο, κάνοντας τις διακοπές του.

«Δύσκολα με αναγνώρισαν τα παιδιά μου», είπε γελώντας. «Όμως ευτυχώς η γυναίκα
μου συνήλθε γρήγορα από το θέαμα και καθώς τα λίγα μαλλιά που διαθέτω από
καιρό τής είναι γνωστά, δεν περίμενε άλλο από το να μου κάνει "πλάκα":
"Πήγαινε στον κουρέα και ξαναβάλε τα μαλλιά σου", μου είπε...».

Στον Λεονάρντο, άλλοτε άσο της Παρί Σ.Ζ. και σήμερα της Μίλαν, στην αρχή δεν
άρεσε η ιδέα να κόψει τα μαλλιά του. Όμως πείστηκε όταν όλοι έκαναν το ίδιο.
Εκείνο που τον ξάφνιασε και δύσκολα μπόρεσε να καταλάβει το αστείο ήταν όταν
έκπληκτος άκουσε τον πρόεδρο της Μίλαν, Σίλβιο Μπερλουσκόνι, να του λέει:
«Μπράβο. Είδα ότι έφερε γούρι στη Βραζιλία το νέο "λουκ". Τι λες, δεν μένεις
έτσι μέχρι το τέλος της περιόδου μήπως φέρεις γούρι και στην ομάδα μας;».

Φυσικά, ο Λεονάρντο, κατάλαβε πού πήγαιναν τα λόγια του προέδρου και
υποσχέθηκε πολλά γκολ και γρήγορα στην κορυφή του «καμπιονάτο».

Ο Ριβάλντο δεν μπόρεσε να χαρεί το «γουλί κεφάλι». Μόλις επέστρεψε στη
Βαρκελώνη, οι συνάδελφοί του τον περίμεναν στ' αποδυτήρια κρατώντας από μια
περούκα, όλων των χρωμάτων. «Αυτό είναι το χριστουγεννιάτικο δώρο μας». Ο
Ριβάλντο γέλασε φυσικά, αλλά καταλαβαίνετε τα συναισθήματά του μόλις αντίκρισε
τόσες περούκες με διαφορετικά χρώματα, και όταν οι συμπαίκτες του δήλωσαν ότι
«θα του κάνουν δώρο ένα αυτοκίνητο αν μέχρι το τέλος της περιόδου φοράει από
μία σε κάθε αγώνα...».

Το χιούμορ και η απάντηση στο γήπεδο των Βραζιλιάνων άσων ήταν η καλύτερη
απόδειξη ότι το ποδόσφαιρο στη χώρα του καφέ ξέρει να διασκεδάζει με
πρωτότυπες ιδέες. Αρκεί η μπάλα να χορεύει στον αγωνιστικό χώρο.

Ρομάριο. Το κούρεμα του έφερε τύχη... Πήρε μεταγραφή, πέτυχε πολλά γκολ και... παντρεύεται

ΕΚΕΙΝΟΣ που διασκέδασε περισσότερο το γεγονός ήταν
ο Ρομάριο.

«Μου έφερε γούρι το κούρεμα γιατί πέτυχα πολλά γκολ. Αλλά το σημαντικότερο
είναι ότι πήρα μεταγραφή για τη Φλαμένγκο και η Βαλένθια μπορεί τώρα να μείνει
με τα παλιά... μαλλιά μου αναμνηστικό».

Στο Ρίο ο Ρομάριο ξαναβρήκε το χιούμορ του. Πήγε στο μπαρ που συχνάζουν
ποδοσφαιριστές, παράγοντες και δημοσιογράφοι μ' ένα «τουλουπάνι» που είχε
αγοράσει στο Ριάντ για να καλύψει το κεφάλι του. Μόλις μπήκε στο μπαρ, όλοι
γύρισαν να κοιτάξουν «ποια ήταν εκείνη που μπήκε στο μαγαζί». Τότε εκείνος
ξέσπασε σε γέλια και βγάζοντας το μαντήλι άφησε να φανεί το κουρεμένο κεφάλι
του. Μεγάλο γλέντι ακολούθησε και όλοι ευχήθηκαν» επιτυχία στη Βραζιλία στο
Μουντιάλ της Γαλλίας».

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16029O061</ED>
<ID>
ID:133475

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O06&aa=1</URL></REF>


Article

<CATEGORY>vin10</CATEGORY>

 <H5>Οι εθελοντές σε αριθμούς
</H5><H2>12.000 εθελοντές στηρίζουν το Μουντιάλ της Γαλλίας
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Πάνω από 20.000 ώρες θα διαρκέσουν τα μαθήματα στους 12.000 εθελοντές τους
πρώτους 3 μήνες

ΦΑΚΕΛΟΣ εθελοντές. Μια υπόθεση εθνική για κάθε χώρα
που αναλαμβάνει μία μεγάλη διοργάνωση με τελευταίο παράδειγμα τη Γαλλία, που
τους τελευταίους μήνες έχει θέσει σε λειτουργία αυτή τη μεγάλη οργάνωση,
εκπαιδεύοντας καθημερινά τους 12.000 εθελοντές που θα δουλέψουν στο παγκόσμιο
κύπελλο ποδοσφαίρου, το οποίο θα φιλοξενηθεί από 10 Ιουνίου - 12 Ιουλίου του
1998 σε δέκα πόλεις της Γαλλίας.

Παράδειγμα προς μίμηση (και για μας εν όψει της Ολυμπιάδας της Αθήνας του
2004), λοιπόν, αποτελούν οι Γάλλοι, που έχουν οργανώσει με μεγάλη προσοχή το
θέμα: «Εθελοντές».

«Το μεγαλύτερο αθλητικό γεγονός του πλανήτη δεν θα μπορούσε να διεξαχθεί χωρίς
αυτούς», είναι το σύνθημα που έχει υιοθετήσει για τους εθελοντές η οργανωτική
επιτροπή του παγκοσμίου κυπέλλου, οι άνθρωποι της οποίας και επέλεξαν αυτούς
τους ανθρώπους στο μεγαλύτερο πρόγραμμα εθελοντών που λειτούργησε ποτέ στη Γαλλία.

Μέχρι τις 30 Σεπτεμβρίου του 1997, καταληκτική ημερομηνία της υποβολής
δηλώσεων, στα γραφεία της επιτροπής «Γαλλία '98» είχαν φτάσει συνολικά 20.864
αιτήσεις ανθρώπων που ήθελαν να συμμετέχουν στο πρόγραμμα των εθελοντών για το
παγκόσμιο κύπελλο του 1998..

Η αποστολή των υπευθύνων ήταν πολύ δύσκολη, αφού απ' αυτούς αναγκάστηκαν να
επιλέξουν τους 12.000 που θα δουλέψουν τόσο κατά τη διάρκεια του παγκοσμίου
κυπέλλου όσο, βέβαια, και πρίν αλλά και μετά το μεγάλο αυτό γεγονός.

«Καμία οργανωτική επιτροπή δεν μπορεί να τα καταφέρει, χωρίς τη συνδρομή των
εθελοντών, είτε πρόκειται για παγκόσμιο κύπελλο είτε για Ολυμπιακούς Αγώνες
και αυτό το ξέρουν όλοι», λέει ο Μισέλ Πλατινί και μαζί του συμφωνεί και ο
Φερνάρντ Σαστριέ, πρόεδροι και οι δύο της οργανωτικής επιτροπής του παγκοσμίου κυπέλλου.

Γνωρίζουν καλύτερα από τον καθένα ότι δεν είναι εύκολο χωρίς υποδομή να
υποδεχθείς και να φιλοξενήσεις 704 παίκτες, 9.500 εκπροσώπους του Τύπου και
2.500.000 θεατές.

12.000 συνολικά μετέχουν στο πρόγραμμα.

32 χρόνων είναι ο μέσος όρος ηλικίας (35 για τους άνδρες, 27 για τις γυναίκες).

25% από τους εθελοντές είναι γυναίκες.

47% από αυτούς που επελέγησαν είναι μεταξύ 18-25 ετών.

40% των επιλεγέντων είναι φοιτητές.

41% των επιλεγέντων προέρχονται από τον ενεργό πληθυσμό.

9% των επιλεγέντων προέρχονται από συνταξιούχους.

71% των επιλεγέντων έχουν τουλάχιστον τελειώσει το σχολείο (απολυτήριο).

36% των επιλεγέντων προέρχονται από το ποδόσφαιρο (ομάδες, πρωταθλήματα, κ.λπ.)

1.000 εκπαιδευτές θα «διδάξουν» τους εθελοντές

20.000 ώρες θα διαρκέσουν τα μαθήματα τους πρώτους τρεις μήνες.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16029O071</ED>
<ID>
ID:133476

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O07&aa=1</URL></REF>


Article

<CATEGORY>vin10</CATEGORY>

 <H5>ΑΠΟΤΕΛΕΣΜΑΤΑ ΤΟΥ 53ου (ΤΕ) ΔΙΑΓΩΝΙΣΜΟΥ 1997
</H5><H5>Τι λένε οι αριθμοί
</H5><H5>Πόσες φορές εμφανίστηκαν ως τώρα
</H5><H2>Κατάληψη από κορυφαίους
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Τον τελευταίο διαγωνισμό του 1997 επέλεξαν οι
κορυφαίοι αριθμοί για να κάνουν κατάληψη στην κληρωτίδα. Οι τέσσερις από τους
έξι αριθμούς της τυχερής εξάδας ανήκουν στους αριθμούς με τις περισσότερες
εμφανίσεις στους ως τώρα διαγωνισμούς. 
Η μεγάλη μάχη συνεχίζεται αφού με την ταυτόχρονη εμφάνισή τους δεν
δημιουργούνται μεταβολές στην τελική κατάταξη. Έτσι, ο 26 ύστερα από 1
διαγωνισμό απουσίας ξανακάνει την εμφάνισή του και παραμένει στην 1η θέση με
92 συνολικές εμφανίσεις. Οι 7, 13 και 14 ξανακάνουν την εμφάνισή τους ύστερα
από 2, 4 και 7 διαγωνισμούς απουσίας αντίστοιχα και με 86 συνολικές εμφανίσεις
παραμένουν... συγκάτοικοι στην 2η θέση. Πιο πίσω ακολουθούν οι 2 και 30 με 82
συνολικές εμφανίσεις, ενώ έχουν συμπληρώσει 7 και 13 διαγωνισμούς απουσίας
αντίστοιχα. Οι 23, 45 και 40 παραμένουν οι πιο... καθυστερημένοι, αφού δεν μας
τίμησαν με την παρουσία τους. Οι πρωτοφανείς ιδιοτροπίες της εξάδας δεν
στάθηκαν ικανές να διακόψουν την επιτυχία στους 7 τυχερούς εξάρηδες που
ανέδειξε η διαλογή της περασμένης Τετάρτης. Με απλό δελτίο έξι επιλεγμένων
αριθμών έπαιξαν οι εξάρηδες από Αθήνα, Γαστούνη, Δερύνεια Αμμοχώστου, και
Αίγιο, τα πλήρη δελτία δέκα επιλεγμένων αριθμών προτίμησαν οι άλλοι δύο
εξάρηδες από Γλυφάδα και Αθήνα και τέλος με το τυποποιημένο σύστημα 58 έπαιξε
ο εξάρης από Καισαριανή. Έτσι, οι 7 υπερτυχεροί εξάρηδες κέρδισαν από
36.866.765 δρχ. ο καθένας. Jack - Pot στη 1η κατηγορία σημειώθηκε ξανά στο
ΠΡΟΤΟ και τα 189,2 εκατ. δρχ. μεταφέρονται στον ερχόμενο διαγωνισμό. Για
δεύτερη συνεχή φορά με ισοπαλία έληξε η μάχη στα Μικρά - Μεγάλα. Το συνολικό
σκορ διαμορφώνεται σε 1.762μ - 1.778Μ ενώ το επιμέρους σκορ του '97 γίνεται
298μ - 326Μ.

* Κληρώθηκαν οι αριθμοί 7, 13, 14, 26, 37, 41.

* Συμπληρώθηκαν 19.336.296 στήλες.

* Μοιράστηκαν 464.768.498 δρχ.

* Βρέθηκαν 7 6άρια που κερδίζουν από 36.866.765 δρχ., 912 5άρια που κερδίζουν
από 96.270 δρχ., 33.382 4άρια που κερδίζουν από 1.970 δρχ. και 471.144 3άρια
που κερδίζουν από 110 δρχ.

ΠΡΟΤΟ: Κληρώθηκε ο αριθμός 9934203. 
* Συμπληρώθηκαν 3.952.094 στήλες. Jack - Pot στην πρώτη κατηγορία.
<H3>Σε 590 διαγωνισμούς
</H3>
<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16029O081</ED>
<ID>
ID:133477

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O08&aa=1</URL></REF>


Article

<CATEGORY>vin10</CATEGORY>

 <H5>Ο ΙΒΚΟΒΙΤΣ ΘΑ ΤΟΝ ΕΧΕΙ ΣΤΗ ΔΙΑΘΕΣΗ ΤΟΥ ΥΣΤΕΡΑ ΑΠΟ ΕΝΑ ΜΗΝΑ!
</H5><H2>Στο χειρουργείο ο Τάρλατς
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Ο Ντράγκαν Τάρλατς δεν θα είναι σε θέση να βοηθήσει τον Ολυμπιακό για ένα μήνα

ΣΤΟ χειρουργείο οδηγείται σήμερα ο Ντράγκαν Τάρλατς και ο Ντούσαν
Ίβκοβιτς θα τον έχει στη διάθεση του ύστερα από ένα μήνα! Ο Τάρλατς θα
χειρουργηθεί από τον ορθοπεδικό Λάκη Νικολάου, ο οποίος θα του αφαιρέσει ένα
οστεόφυτο στο «κου ντε πιέ» του δεξιού ποδιού.

Ο Τάρλατς αισθανόταν δυνατούς πόνους, έκανε ένεση κορτιζόνης τη Δευτέρα, η
οποία όμως δεν τον βοήθησε. Έτσι, αποφασίστηκε να υποβληθεί σε χειρουργική
επέμβαση και να αφαιρεθεί το οστεόφυτο ώστε να μη χαθεί χρόνος με νέα ένεση
κορτιζόνης. Προχτές συζήτησε και με τον Ντούσαν Ίβκοβιτς που επέστρεψε από το
Τελ Αβίβ και συμφώνησαν η επέμβαση να γίνει αμέσως. Το θέμα είναι ότι ο
Ολυμπιακός θα στερηθεί τις υπηρεσίες του Τάρλατς σε μια πολύ δύσκολη περίοδο.
Οι υποχρεώσεις των «ερυθρολεύκων» σε Ελλάδα και Ευρώπη είναι σημαντικές μέσα
στον Ιανουάριο και ακόμα θα πρέπει να επισημανθεί ότι ο Ίβκοβιτς δεν
προβλέπεται να έχει στη διάθεση του τουλάχιστον για μια εβδομάδα και τον
Παναγιώτη Φασούλα.

Ο Τάρλατς θα απουσιάσει σίγουρα από τα παιχνίδια με Απόλλωνα Πάτρας (εκτός),
ΑΕΚ, Άρη (εκτός), Δάφνη και Πανιώνιο (εκτός). Φυσικά δεν πρόκειται να
αγωνιστεί τουλάχιστον στα πρώτα ματς της β' φάσης της Ευρωλίγκα. Κατά πάσα
πιθανότητα θα επιστρέψει στο φάιναλ-φορ του κυπέλλου που θα διεξαχθεί 31/1 και
1/2 στη Θεσσαλονίκη.

Ο ΦΑΣΟΥΛΑΣ

Όσον αφορά τον Παναγιώτη Φασούλα: αισθάνεται καλύτερα, πλην όμως χρειάζεται
ακόμα ξεκούραση και δεν υπάρχει πιθανότητα συμμετοχής στον αγώνα της Κυριακής
με τον Απόλλωνα Πάτρας. Ενδέχεται να μείνει εκτός αποστολής και στο ματς με
την Πόρτο, ώστε ­ αν είναι δυνατό ­ να είναι σε θέση να χρησιμοποιηθεί στο
παιχνίδι με την ΑΕΚ στις 11/1.

*** Στο Τελ Αβίβ ο Ντούσαν Ίβκοβιτς είχε την ευκαιρία να συναντηθεί με
τον Ντέιβιντ Ρίβερς. Ο Αμερικανός πλέι-μέικερ δεν έκρυψε ότι έχει μετανιώσει
για την επιλογή του το καλοκαίρι και μάλιστα, ρωτούσε «τι μπορεί να γίνει την
επόμενη περίοδο»!

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16029O091</ED>
<ID>
ID:133478

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O09&aa=1</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Οι Σιάτλ πάντα στην κορυφή
</H2>
Ο Μάικλ Τζόρνταν δεν χάρηκε το ρεκόρ του, αφού οι Σικάγο Μπουλς ηττήθηκαν στη Μινεζότα

ΟΙ ΣΙΑΤΛ Σούπερσονικς είναι πάντα στην κορυφή του ΝΒΑ, αφού πέρασαν εύκολα και
από το Όκλαντ. Με κορυφαίο παίκτη τον Γκάρι Πέιτον που πέτυχε
«τριπλ-νταμπλ-φίγκιουρ» (22π, 11ασ, 10ριμπ), οι Σουπερσόνικς νίκησαν 101-87
τους Γκόλντεν Στέιτ Ουόριορς.

Στη Μινεάπολη ο Τζόρνταν πέτυχε 33 πόντους, συμπλήρωσε 788 παιχνίδια με
διψήφιο αριθμό πόντων ξεπερνώντας τον Καρίμ Αμπντούλ Τζαμπάρ, αναδείχτηκε
καλύτερος παίκτης για τον Δεκέμβριο, αλλά δεν τα χάρηκε όλα αυτά, αφού οι
Σικάγο Μπουλς ηττήθηκαν από τους Μινεζότα Τίμπεργουλφς με 99-95. Σαν να μην
έφτανε αυτό, ο Τζόρνταν έλαβε στο ημίχρονο ένα σημείωμα το οποίο τον ενημέρωνε
ότι η μητέρα του είχε εισαχθεί στο νοσοκομείο. Τελικά αυτό αποδείχθηκε ότι
ήταν φάρσα! Κορυφαίοι των Τίμπεργουλφς οι Μάρμπερι, Γκουλιότα (από 23π),
Γκάρνετ (20π, 11ρ).

Στα αξιοσημείωτα των τελευταίων αγώνων, το καλύτερο εφετινό ρεκόρ στα σουτ
τριών πόντων από τον Τσακ Πέρσον (9/14), στον αγώνα των Σαν Αντόνιο Σπερς, με
τους Βανκούβερ Γκρίζλις (124-115).

Άλλα αποτελέσματα: Ιντιάνα Πέισερς - Νιού Τζέρσεϊ Νετς 109-91, Κλίβελαντ
Καβαλίερς - Μαϊάμι Χιτ 78-90, Ντιτρόιτ Πίστονς - Τορόντο Ράπτορς 100-95,
Ορλάντο Μάτζικ - Νιού Γιόρκ Νικς 79-84, Μιλγουόκι Μπακς - Ντάλας Μάβερικς
105-98, Ντένβερ Νάγκετς - Γιούτα Τζαζ 99-132, Φοίνιξ Σανς - Μπόστον Σέλτικς
100-90, Πόρτλαντ Τρέιλ Μπλέιζερς - Φιλαδέλφεια Σίξερς 96-86, Λος Άντζελες
Λέικερς - Σακραμέντο Κινγκς 93-80.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16029O092</ED>
<ID>
ID:133519

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O09&aa=2</URL></REF>


Article

<CATEGORY>vin10</CATEGORY>

 <H2>ΦΙΛΙΚΑ
</H2><H2>Νίκες Δάφνης και Παπάγου
</H2>
ΔΥΟ ΦΙΛΙΚΑ παιχνίδια έδωσαν προχθές η Δάφνη και ο Παπάγου και στόχος των
προπονητών ήταν να κρατήσουν τις ομάδες τους σε ετοιμότητα εν όψει της 14ης
αγωνιστικής του πρωταθλήματος που διεξάγεται αύριο.

Στη Δάφνη η ομώνυμη ομάδα νίκησε τον Μίλωνα με 86-81 και στο Ολύμπιο
Γυμναστήριο ο Παπάγου επικράτησε εύκολα του Ιωνικού Ν.Φ. με 101-86. Ο Χάρις
πέτυχε 21 πόντους και ο Διαμαντόπουλος 19.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16029O093</ED>
<ID>
ID:133553

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O09&aa=3</URL></REF>


Article

<CATEGORY>vin10</CATEGORY>

 <H5>ΠΑΟ
</H5><H2>Πονάει ακόμη ο Χριστοδούλου
</H2><H2></H2>
ΕΞΑΙΡΕΤΙΚΑ δύσκολη θεωρείται η συμμετοχή του Φάνη Χριστοδούλου στο αυριανό
ματς του Παναθηναϊκού με τον Ηρακλή, στο Ιβανώφειο. Ο διεθνής φόργουορντ
εξακολουθεί να έχει ενοχλήσεις στον αχίλλειο τένοντα και σε συνδυασμό με το
γεγονός ότι έχει χάσει αρκετές προπονήσεις, ο Σούμποτιτς προβληματίζεται
έντονα για το αν θα τον έχει στη διάθεση του αύριο. Όπως είναι γνωστό, στον
αγώνα με τον Ηρακλή θα απουσιάσει και ο Φεράν Μαρτίνεθ που υποβλήθηκε τη
Δευτέρα σε χειρουργική επέμβαση.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16029O094</ED>
<ID>
ID:133574

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O09&aa=4</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ
</H5><H2>Βολές στη διαιτησία
</H2>
ΑΝΑΚΟΙΝΩΣΗ διαμαρτυρίας εξέδωσε ο Ηρακλής, με την οποία «καυτηριάζει» τους
υπεύθυνους ορισμού διαιτητών. Οι ιθύνοντες του «Γηραιού» διαμαρτύρονται επειδή
για το παιχνίδι με τον Παναθηναϊκό δεν επελέγησαν δύο διαιτητές μεγάλης
ικανότητας, αλλά μόνον ένας.

«Και αυτός κινδυνεύει να εκτεθεί. Την κρισιμότητα του αγώνα με τον Παναθηναϊκό
δεν θέλουν να την αντιληφθούν οι υπεύθυνοι στην ΕΟΔ και επανέλαβαν το πείραμα
Σγούρου, επιλέγοντας για το ματς μόνον ένα διαιτητή μεγάλης ικανότητας και
εμπειρίας», αναφέρεται, μεταξύ άλλων, στην ανακοίνωση, η οποία καταλήγει:

«Οι παράγοντες της ΟΔΚΕ και της ΕΟΔ στην προσπάθειά τους να πλαισιώσουν τον
χώρο του μπάσκετ με τους νέους "εκλεκτούς" τους διαιτητές, επέλεξαν τον Ηρακλή
ως ομάδα για τα πειράματά τους». Στο μεταξύ, ο Μάρλον Μάξεϊ ξεπέρασε πλήρως το
πρόβλημα τραυματισμού του και τέθηκε στη διάθεση του Αλεξανδρή.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16029O095</ED>
<ID>
ID:133582

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O09&aa=5</URL></REF>


Article

<CATEGORY>vin10</CATEGORY>

 <H2>Πρόστιμο 1 εκατ.
</H2><H2></H2>
ΜΕ 1 εκατομμύριο δραχμές πρόστιμο τιμωρήθηκε ο Γιάννης Γεωργικόπουλος από τη
διοίκηση του Απόλλωνα Πατρών. Ο πλέι-μέικερ της πατρινής ομάδας είχε κάνει
δηλώσεις που άφηναν αιχμές για τον νυν προπονητή Κώστα Διαμαντόπουλο. Η
διοίκηση τον κάλεσε σε απολογία και κατόπιν τον τιμώρησε με χρηματικό
πρόστιμο, όπως προβλέπεται από τον εσωτερικό κανονισμό.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16029O096</ED>
<ID>
ID:133589

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O09&aa=6</URL></REF>


Article

<CATEGORY>vin10</CATEGORY>

 <H2>Πρωταθλητής
</H2>
Ο ΑΡΗΣ κατέκτησε το 16ο Χριστουγεννιάτικο Τουρνουά μπάσκετ παίδων, που
ολοκληρώθηκε χθες στη Γλυφάδα, αφού νίκησε στον τελικό τον Κρόνο με 60-53. Την
τρίτη θέση κατέλαβε ο Ήφαιστος.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16029O097</ED>
<ID>
ID:133593

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O09&aa=7</URL></REF>


Article

<CATEGORY>vin10</CATEGORY>

 <H2>Ντέρμπι
</H2>
ΜΕ ΤΟ γειτονικό ντέρμπι Ηλυσιακού - Νήαρ Ηστ ανοίγει σήμερα (7 μ.μ.) η
«αυλαία» της 12ης αγωνιστικής στην Α2 κατηγορία.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16029O098</ED>
<ID>
ID:133595

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O09&aa=8</URL></REF>


Article

<CATEGORY>vin10</CATEGORY>

 <H5>ΙΩΑΝΝΙΔΗΣ: ΠΕΡΑΣΑ ΤΑ ΩΡΑΙΟΤΕΡΑ ΧΡΟΝΙΑ ΤΗΣ ΖΩΗΣ ΜΟΥ ΣΤΟΝ ΟΛΥΜΠΙΑΚΟ
</H5><H5>ΚΑΜΠ
</H5><H5>Ο «ξανθός» δίδαξε στον Πανελλήνιο
</H5><H2>Δεν ξεχνάω τον Πειραιά
</H2>
«Σε όποια ομάδα και αν πάω δεν θα πάψω να λέω πόσο όμορφα πέρασα στον
Ολυμπιακό», υποστήριξε μεταξύ άλλων ο Ιωαννίδης

ΤΗΝ ΠΡΩΤΗ του συνέντευξη για το 1998 έδωσε ο Γιάννης Ιωαννίδης. Ο προπονητής
της ΑΕΚ εμφανίστηκε στον ραδιοφωνικό σταθμό Σπορ FM (πήγε μάλιστα και
καθυστερημένα στην προπόνηση, αλλά είχε στο πόστο του τον... συνονόματό του,
Γιάννη Ιωαννίδη) και μίλησε για όλους και για όλα. Ο «ξανθός» αναφέρθηκε στους
Παπανικολάου, Σιγάλα, Ρίβερς, στους οπαδούς του Ολυμπιακού, στον Άρη, στην ΑΕΚ
­ ακόμη και πρόταση έκανε να γίνεται κάθε τέσσερα χρόνια στην Ελλάδα η
«Ελληνιάδα», ώστε να ενώνεται η ομογένεια από όλες τις χώρες («έχουμε μεγάλη
διασπορά και πρέπει να το κάνουμε»).

Τα σημαντικότερα από τα σημεία της συνέντευξης:

*** Στον Ολυμπιακό πέρασα τα ωραιότερα χρόνια της ζωής μου. Ας με
κατηγορούν οι οπαδοί τού Άρη ή της ΑΕΚ. Τώρα είμαι στην ΑΕΚ, αύριο ίσως αλλού,
αλλά δεν θα πάψω να το λέω.

*** Θα ήμουν άδικος αν δεν έλεγα ότι για να πετύχει μια ομάδα,
χρειάζεται και καλή διοίκηση.

*** Δεν πρόκειται να χαλάσει κανείς την εικόνα που έχω για τους οπαδούς
τού Ολυμπιακού και για την ομάδα.

Ντέηβιντ Ρίβερς

*** Αν ήθελα τον Ρίβερς θα τον είχα πάρει. Τον Σιγάλα ήθελα να τον δω
το καλοκαίρι για να του ανεβάσω την ψυχολογία ­ έκανα προσπάθειες αλλά δεν τα
κατάφερα. Χάρηκα που ο Παπανικολάου επέστρεψε στον Ολυμπιακό και στο ελληνικό πρωτάθλημα.

*** Πρέπει να γυρίσω στον Άρη, παρ' ότι δεν με συμφέρει. Η επιθυμία της
ψυχής μου το λέει ότι κάποτε πρέπει να γυρίσω και πάντα υπερισχύει αυτό που
αισθάνομαι ως άνθρωπος.

*** Η επιθυμία μου είναι να κάνω τα νέα παιδιά μεγάλους αθλητές και
όταν σταματήσουν το μπάσκετ να είναι άνδρες.

*** Δεν υπάρχει πράγμα που δεν θα το έκανα. Ακόμη και στο... ΝΒΑ μπορεί
να δουλέψω κάποτε.

*** Δεν είναι αυτοσκοπός μου να πάω στο φάιναλ φορ με την ΑΕΚ, αλλά να
αφήσω πίσω μου έργο. Το θέμα είναι τι μπορείς να δημιουργήσεις.

*** Ο σκληρός άνθρωπος είναι ο ευαίσθητος. Εγώ λυγίζω μπροστά σε έναν
πίνακα, γιατί είναι θέμα που αφορά τον πολιτισμό, την ιστορία, τη
διαχρονικότητα. Δεν θα πουλούσα όμως ποτέ πίνακα ούτε κάτι προσωπικό μου.

ΤΟ ΚΑΜΠ του Πανελληνίου επισκέφθηκε προχθές το πρωί ο Γιάννης Ιωαννίδης, όπου
δίδαξε στους μικρούς φίλους του αθλητισμού. Ο προπονητής της ΑΕΚ, αφού μίλησε
για αρκετή ώρα με τα παιδιά, δέχθηκε ερωτήσεις που ­ όπως παραδέχθηκε και ο
ίδιος ­ τον... κόλλησαν στον τοίχο. Οι μικροί φάνηκαν καλά ενημερωμένοι και ο
«ξανθός» απαντούσε πότε με χιούμορ, πότε με σοβαρότητα. Θαυμάστε:

­ Αληθεύει ότι είστε προληπτικός και βγάζετε το σακάκι σας;

«Όταν ζεσταθώ κατά τη διάρκεια του αγώνα το βγάζω και το ξαναφορώ όταν κρυώνω»!

­ Γιατί φύγατε από τον Ολυμπιακό;

«Σε όλες τις οικογένειες πρέπει να μάθετε ότι υπάρχουν προβλήματα. Έτσι και
εγώ είχα πρόβλημα και οι δρόμοι μας χώρισαν».

­ Ποια ομάδα αγαπήσατε;

«Παλαιότερα τον Άρη, μετά τον Ολυμπιακό και τώρα αγαπώ την ΑΕΚ».

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16029O101</ED>
<ID>
ID:133468

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O10&aa=1</URL></REF>


Article

<CATEGORY>vin10</CATEGORY>

 <H2>Παπαναστασίου: Τρόπος ζωής η Εθνική πόλο
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Ο Τάσος Παπαναστασίου (δεξιά) αποχαιρετά την Εθνική πόλο μετά το Παγκόσμιο
Πρωτάθλημα του Περθ (στο στιγμιότυπο, με τον ομοσπονδιακό τεχνικό Κούλη
Ιωσηφίδη και τον Τεό Λοράντο)

ΣΤΟ ΜΑΚΡΙΝΟ Περθ αποφάσισε να πει αντίο στην Εθνική πόλο ο Τάσος
Παπαναστασίου. Ο 30χρονος «φουνταριστός» συμπληρώνει 12 χρόνια στην Εθνική και
έκρινε ότι τώρα ήταν η πιο κατάλληλη στιγμή να σταματήσει.

«Μη νομίσεις ότι είναι κι εύκολο να πεις το αντίο όταν αγωνίζεσαι συνέχεια
στην Εθνική από το 1986. Είναι ένας τρόπος ζωής. Ακόμα και τα καλοκαίρια, που
λέμε δεν κάνουμε διακοπές όπως ο υπόλοιπος κόσμος, το διασκεδάζουμε. Για να
είμαι ειλικρινής, η Εθνική θα μου λείψει τον πρώτο καιρό», λέει ο Παπαναστασίου.

Ο διεθνής πολίστας υποστηρίζει ότι είναι η κατάλληλη περίοδος για να
αποσυρθεί: «Αυτή τη στιγμή υπάρχει στο ελληνικό πόλο σωστή υποδομή. Κατά
συνέπεια, οι αντικαταστάτες μας είναι σχεδόν έτοιμοι. Αλλά έχω τη γνώμη ότι κι
ο κύκλος αυτής της ομάδας ουσιαστικά κλείνει στο Περθ. Άλλωστε, πρέπει να
αρχίζουμε να δουλεύουμε την ομάδα για τους Ολυμπιακούς Αγώνες του 2000. Τα νέα
παιδιά πρέπει να αρχίσουν να μπαίνουν στο ρυθμό της Εθνικής».

Ο Παπαναστασίου έχει να θυμηθεί πολλά από τη θητεία του στην Εθνική: «Δεν
μετράνε μόνο τα οικονομικά μεγέθη. Με την Εθνική πέρασα δύσκολες στιγμές, αλλά
και πολλές χαρές. Ασφαλώς, η καλύτερη στιγμή ήταν η 6η θέση στην Ατλάντα.
Πιστεύω, καλύτερη και από τη 2η θέση στο Παγκόσμιο Κύπελλο. Αυτό όμως που θα
μείνει για πάντα χαραγμένο στη μνήμη μου, είναι η υποδοχή των Ολυμπιονικών.
Μόνο όταν είσαι αθλητής μπορείς να αισθανθείς τι σημαίνουν όλα αυτά».

Η αρχική του σκέψη ήταν να σταματήσει από την Εθνική μετά την Ατλάντα: «Το
συζήτησα με τον Ιωσηφίδη και με συμβούλευσε να συνεχίσω έως το Παγκόσμιο
Πρωτάθλημα. Μη νομίσεις όμως ότι θα έχω στο μέλλον περισσότερο ελεύθερο χρόνο.
Οι υποχρεώσεις με τη Χίο είναι αρκετές. Βέβαια, έχω ανάγκη και από λίγη
ξεκούραση, αλλά αυτό το αφήνουμε για το καλοκαίρι».

Τι μπορούμε να περιμένουμε από την Εθνική στο Παγκόσμιο Πρωτάθλημα; «Η αλήθεια
είναι ότι θα ήθελα να σταματήσω την καριέρα μου με μια ακόμα διάκριση. Όμως,
δεν έχω άγχος. Όταν δεν λέμε μεγάλα λόγια, πάντα τα καταφέρνουμε. Πρώτος μας
στόχος είναι να προκριθούμε στην 8άδα. Στη συνέχεια χρειαζόμαστε και λίγη
τύχη. Τότε, όλα κρίνονται στη λεπτομέρεια. Κι αν είναι να έρθει η διάκριση,
δεν θα πούμε φυσικά όχι».

ΣΤΟ ΠΕΡΘ

Η Εθνική αναχωρεί σήμερα για το Περθ και ο ομοσπονδιακός Κούλης Ιωσηφίδης έχει
συμπεριλάβει στην αποστολή τούς εξής: Μαυρωτά, Λούδη, Μάζη, Παπαναστασίου,
Λοράντο, Ψύχο, Λυκούδη, Ρέππα, Αφρουδάκη, Καψοκόλη, Δεληγιάννη, Καλακόνα,
Θωμάκο. Η αποστολή της Εθνικής γυναικών αποτελείται από τις Ρούπακα, Ασιλιάν,
Μελιδόνη, Κανελλοπούλου, Καμένου, Κοζομπόλη, Βάσου, Ελληνάκη, Μωραϊτίδου,
Καραγιάννη, Μάστορη, Ανδριανάκη, Μίκηκη.

Θα ταξιδέψουν, επίσης, η Θαλασσινίδου και η Θεοδωρίδου (συγχρονισμένη
κολύμβηση) καθώς και οι καταδύτες, Σιρανίδης, Μπίμης.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16029O102</ED>
<ID>
ID:133512

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O10&aa=2</URL></REF>


Article

<CATEGORY>vin10</CATEGORY>

 <H5>ΕΚΙΠ
</H5><H5>Ο Μπούμπκα κορυφαίος αθλητής του 1997
</H5>
Σεργκέι Μπούμπκα

Ο «ΤΣΑΡΟΣ των αιθέρων» Σεργκέι Μπούμπκα ανακηρύχθηκε κορυφαίος αθλητής του
κόσμου στο καθιερωμένο δημοψήφισμα της «Εκίπ».

Ο Ουκρανός σούπερ πρωταθλητής κατέκτησε το καλοκαίρι στην Αθήνα το έκτο του
χρυσό μετάλλιο στο επί κοντώ σε αντίστοιχα παγκόσμια πρωταθλήματα, γεγονός
μοναδικό στην ιστορία του κλασικού αθλητισμού.

Ο Μπούμπκα, ο οποίος έχει πετύχει 35 παγκόσμια ρεκόρ σε κλειστό και ανοικτό
στίβο, συγκέντρωσε 161 βαθμούς έναντι 128 του Μάικλ Τζόρνταν, ο οποίος οδήγησε
τους Σικάγο Μπουλς στον πέμπτο τους τίτλο στο ΝΒΑ. Την τρίτη θέση κατέλαβε ο
Ελληνοαμερικανός Πητ Σάμπρας (98 βαθμοί), ο οποίος διατηρήθηκε για πέμπτο
συνεχή χρόνο στην πρώτη θέση της λίστας ΑΤΡ.

Η Ελβετίδα πρωταθλήτρια του τένις Μαρτίνα Χίνγκις κατάλαβε την πέμπτη θέση στο
δημοψήφισμα και φυσικά την πρώτη θέση ανάμεσα στις γυναίκες.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16029O103</ED>
<ID>
ID:133546

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O10&aa=3</URL></REF>


Article

<CATEGORY>vin10</CATEGORY>

 <H5>Η ΠΛΕΙΟΨΗΦΙΑ ΤΩΝ ΜΜΕ ΚΑΙ Η ΙΔΙΑ Η ΕΟΠΕ ΑΓΝΟΗΣΑΝ ΤΗΝ ΕΘΝΙΚΗ ΒΟΛΕΪ
</H5><H2>Αφανείς ήρωες
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ευτυχώς κατά της Γαλλίας ­ με τον Αντώνη Κοβάτσεφ στην επίθεση ­ υπήρξαν
τουλάχιστον φωτογραφίες της Εθνικής

Η ΑΝΑΝΕΩΜΕΝΗ Εθνική ομάδα βόλεϊ ανδρών ξεπέρασε,
παρά κάποιες αδυναμίες, με άριστα (πρόκριση στο Κοσμοβόλεϊ '98 ­ νίκη επί της
Πολωνίας στο Ευρωβόλεϊ '99) το διπλό αγωνιστικό τεστ, όμως δεν μπορεί να
υποστηριχθεί το ίδιο και για το επίπεδο προβολής που της παρέχει η ΕΟΠΕ.

Μετά την πενιχρή προβολή της επιτυχίας της πρόκρισης για το Κοσμοβόλεϊ
(Ιαπωνία, Νοέμβριος '98) στη Λαμία, ήλθε η ολοκληρωτική σχεδόν ­ δεν ξεπερνούν
τα... μισά δάκτυλα της μιας χειρός οι εξαιρέσεις από πλευράς αριθμού μέσων ­
αδιαφορία του Τύπου για το σημαντικό γεγονός της Αλεξανδρούπολης να αποδείξει
ότι «δεν υπάρχει Εθνική βόλεϊ»!

Είναι λυπηρό να αντιμετωπίζει η συντριπτική πλειοψηφία του Τύπου και των
ηλεκτρονικών μέσων ενημέρωσης τα αθλήματα ανάλογα με το «πόσο πουλάνε» (κατά
την περιορισμένη αντίληψη κάποιων που θεωρούνται φτασμένοι επαγγελματίες της
ενημέρωσης) και να αγνοούνται επιδεικτικά ακόμη και σημαντικές επιτυχίες
αθλημάτων με μακρόχρονη παράδοση στη χώρα μας, όπως στην προκειμένη περίπτωση
το βόλεϊ.

Αν είναι δυνατό να βγαίνουν το ίδιο βράδυ όλα σχεδόν τα κανάλια ­ και τα
εθνικά που πληρώνει από την τσέπη του ο ελληνικός λαός ­ σε «πλούσια» αθλητικά
δελτία και να μας πληροφορούν: «Πραγματοποίησε την πρώτη του προπόνηση με την
ΑΕΚ ο Σέμπουε» (αξιόλογος και συμπαθέστατος καθ' όλα ο Λιβεριανός) ή ότι
«σάρωσαν τα αστέρια μας (οι ­ Ελληνάρες ­ Καρνισόβας, Ράτζα, Σκοτ, Ίβκοβιτς)
στο Ολ Σταρ Γκέιμ του μπάσκετ στο Τελ Αβίβ». 
Και ούτε καν «ξερό» αποτέλεσμα για μια επιτυχία εθνικού συγκροτήματος! Κάτι
που επανέλαβαν την επομένη οι περισσότερες εφημερίδες...

Τεράστια και η ευθύνη της Ομοσπονδίας που δεν έχει αντιληφθεί ότι ζούμε σε
«άγρια» εποχή στον τομέα ενημέρωσης που απαιτεί αντιμετώπιση με σύγχρονα μέσα,
όπως μάρκετινγκ και (στοιχειώδεις) δημόσιες σχέσεις. 
Το γήπεδο γέμισε από κόσμο στην Αλεξανδρούπολη ­ λόγω υψηλής δημοτικότητας του
βόλεϊ χάρις στον ιστορικό Εθνικό ­ αλλά δεν υπήρξε τηλεοπτική μετάδοση, ούτε
στατιστικά στοιχεία, ούτε καν φωτογραφίες του αγώνα. 
Απλούστατα και η ίδια η ΕΟΠΕ αγνοεί τη σημασία όλων αυτών...

*** Με αντίπαλο την ισχυρή και οικοδέσποινα
Γερμανία ξεκινά σήμερα (21.00) στη Βρέμη η Εθνική ομάδα βόλεϊ γυναικών τη μάχη
για πρόκριση στα τελικά του Κοσμοβόλεϊ '98. Νωρίτερα (18.00) παίζουν
Λευκορωσία- Σλοβακία. Οι αγώνες λήγουν μεθαύριο και προκρίνεται η πρώτη ομάδα
της κατάταξης.

*** Σε αγώνα του Ευρωβόλεϊ ανδρών '99 στη
Βερόνα (με 6.000 θεατές): Ιταλία- Γαλλία 3-1 (15-7, 15-11, 7-15, 15-10).

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16029O111</ED>
<ID>
ID:133469

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O11&aa=1</URL></REF>


Article

<CATEGORY>vin10</CATEGORY>

 <H2>ΣΤΙΒΟΣ
</H2><H2>Και ο Όστιν έρχεται στην Αθήνα!
</H2>
ΕΚΤΟΣ από τους Κουβανούς σούπερ σταρ Σοτομαγιόρ, Πεδρόσο και Κεσάδα, αρκετοί
γνωστοί πρωταθλητές έχουν ήδη δηλώσει συμμετοχή στο διεθνές μίτιγκ στίβου
«Αθήνα» που οργανώνει ο ΣΕΓΑΣ το Σάββατο 21 Φεβρουαρίου. Ανάμεσα στους 311
αθλητές και αθλήτριες που έχουν δηλώσει συμμετοχή είναι οι Τσαρλς Όστιν (ΗΠΑ -
Χρυσός Ολυμπιονίκης του ύψους στην Ατλάντα), Μάικλ Γκριν (ΗΠΑ - παγκόσμιος
πρωταθλητής στην Αθήνα), Μπράνι Σουρίν (Καναδάς - παγκόσμιος πρωταθλητής
κλειστού '93 και '95), Ντάρνελ Χολ (ΗΠΑ - παγκόσμιος πρωταθλητής 400μ.
κλειστού '95), Κάλβιν Ντέιβις (ΗΠΑ - 3ος Ολυμπιονίκης στα 400μ. στην Ατλάντα).

Στην κατηγορία γυναικών ξεχωρίζουν οι Σαβατένια Φάινς (ΗΠΑ - 3η στα 100μ. στο
Αθήνα '97), Ρενάτε Νίλσεν (Δανία - πρωταθλήτρια Ευρώπης κλειστού '96),
Ντανιέλα Γκεοργκίεβα (Βουλγαρία - 2η στα 200μ. στο Παγκόσμιο κλειστού '95),
Πέτια πεντάρεβα (Βουλγαρία - 4η στο Ευρωπαϊκό Πρωτάθλημα κλειστού στα 200μ.),
Νατάσα Μπιριούκοβα (Ρωσία - παγκόσμια πρωταθλήτρια κλειστού '97 στο μήκος),
Ιρίνα Σαμορόκοβα (Ρωσία - 1.59.07 στα 1.500 μ.).

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16029O112</ED>
<ID>
ID:133513

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O11&aa=2</URL></REF>


Article

<CATEGORY>vin10</CATEGORY>

 <H2>Χορός του ... χιονιού στην Ιαπωνία
</H2>
ΓΝΩΡΙΖΑΜΕ για τον χορό της βροχής, τον οποίον χόρευαν οι Ινδιάνοι. Τώρα
μάθαμε και για τον χορό του... χιονιού.

Οι Ιάπωνες διοργανωτές της Χειμερινής Ολυμπιάδας (Ναγκάνο), στην απελπισία
τους μπροστά στο ενδεχόμενο να μη χιονίσει, πραγματοποιούν τελετές με τον
παραδοσιακό τρόπο προς τιμή του Βούδα, στην περιοχή «Νουβέλ Αν», ελπίζοντας να
αλλάξει ο καιρός.

Το καιρικό φαινόμενο «El Nino» προκαλεί τον τρόμο στους Γιαπωνέζους, καθώς η
Ολυμπιάδα του Ναγκάνο κινδυνεύει με παταγώδη αποτυχία.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16029O113</ED>
<ID>
ID:133547

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O11&aa=3</URL></REF>


Article

<CATEGORY>vin10</CATEGORY>

 <H5>Τα χθεσινά αποτελέσματα
</H5><H2>ΙΠΠΟΔΡΟΜΟΣ
</H2>
1η: Γκρηκ Φέιθ (Οικονομίδης) 23-20. Ηγήσανδρος 32. Δίδυμο 3Χ5=130. Φορκάστ 5Χ3=199.

2η: Ρουαγιάλ Ράννερ (Οικονομίδης) 19-14. Τζενοβέζε 47. Δίδυμο 4Χ6=90. Φορκάστ
4Χ6=116. Σύνθετο 5Χ4=48. ΣΔ 3Χ5Χ4Χ6=1.567.

3η: Μικρή Ζοζεφίνα (Κ. Καρακατσάνης) 30-20. Μόρνινγκ Ράιζ 21. Τρίτος,
Νεπαλίτο. Δίδυμο 3Χ7=122. Φορκάστ 3Χ7=171. Σύνθετο 4Χ4=65. ΣΔ 4Χ6Χ3Χ7=1.219.
Trio: 3Χ6Χ7=94. Tri-Cast: 3Χ7Χ6=522.

4η: Χρυσήνιος (Γεωργίου) 39-16. Πολύδωρος 28. Δίδυμο 4Χ7=68. Φορκάστ 7Χ4=116.
Σύνθετο 3Χ7=118. ΣΔ 3Χ7Χ4Χ7=935. (Διαγράφτηκαν οι ίπποι 2 και 5, Δημοκράτης
και Τρομακτικός, αντίστοιχα).

5η: (Κύπελλο Πρωτοχρονιάς, δρχ. 9.500.000): Φινέας (Σγούρος) 60-20. Φώλτλες
Γουέι 38. Δίδυμο 2Χ6=92. Φορκάστ 6Χ2=178. Σύνθετο 7Χ6=192. ΣΔ 4Χ7Χ2Χ6=985.

6η: Γκόντορ Δε Γκρέητ (Κ. Καρακατσάνης) 121-48. Ραβένο 29. Τρίτος, Εξωτικός
Καρπός. Δίδυμο 2Χ4=317. Φορκάστ 4Χ2=695. Σύνθετο 6Χ4=709. ΣΔ 2Χ6Χ2Χ4=3.774.
Trio: 2Χ4Χ5=1.371. Tri-Cast: 4Χ2Χ5=12.598.

7η: Δον Κιχώτης Γουέι (Ν. Βαλακούδουνας) 17-11. Συλλεύς 14. Δίδυμο 4Χ5=27.
Φορκάστ 5Χ4=49. Σύνθετο 4Χ5=329. ΣΔ 2Χ4Χ4Χ5=1.231. (Διαγράφτηκε ο ίππος 1, Στρυμόνας).

8η: Αμυθούντα (Δημητσάνης) 14-12. Δραπέτης 23. Δίδυμο 3Χ5=58. Φορκάστ 3Χ5=69.
Σύνθετο 5Χ3=25. ΣΔ 4Χ5Χ3Χ5=175.

9η: Μαύρος Υάκινθος (Οικονομίδης) 46-20. Νάπο 33. Δίδυμο 3Χ6=175. Φορκάστ
3Χ6=323. Σύνθετο 3Χ3=63. ΣΔ 3Χ5Χ3Χ6=1.883.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16029O114</ED>
<ID>
ID:133568

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O11&aa=4</URL></REF>


Article

<CATEGORY>vin10</CATEGORY>

 <H5>ΠΕΡΘ
</H5><H2>Προσοχή στους καρχαρίες...
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>Καλή Χρονιά και προσοχή στους... καρχαρίες.

*** Χωρίς εισαγωγικά!

*** Λίγο μετά το μεσημέρι αναχωρούν για το μακρινό Περθ της Αυστραλίας
οι περισσότεροι από τους 60 αθλητές, αθλήτριες, συνοδούς των εθνικών μας
ομάδων και ως εκ τούτου αξίζουν τις ευχές-συμβουλές μας για καλή επιτυχία στο
Παγκόσμιο Πρωτάθλημα Υγρού Στίβου.

*** Πρόκειται για την πρώτη σημαντική αθλητική διοργάνωση του '98.

*** Όσο για τους καρχαρίες, τις τελευταίες ημέρες εμφανίστηκαν πάλι στα
δύσκολα νερά του Περθ και η απειλή παραμένει.

*** Πριν από λίγον καιρό μια ιστιοσανίδα σε αγώνες σερφ αποτέλεσε
«ορεκτικό» ­ το θυμάστε;

*** Οι διοργανωτές έχουν έτοιμο σχέδιο, λέει, προκειμένου να
αντιμετωπίσουν τον κίνδυνο.

*** Άριστοι σκοπευτές με αυτόματα τυφέκια θα βρίσκονται σε καλό πόστο,
προκειμένου να αναχαιτίσουν τον κίνδυνο, μόλις δουν με τα κιάλια τίποτε δόντια
να χορεύουν στο κύμα.

*** Απορία; Κι αν αστοχήσουν τι γίνεται;

*** Οι καρχαρίες δεν είναι καγκουρό!

*** Προσοχή λοιπόν και όλα θα πάνε καλά.

*** Δυστυχώς, από τα 60 μέλη της αποστολής μόλις τρία ανήκουν στην
κλασική κολύμβηση. Μαγκανάς, Πώπωτας, Σαρακατσάνη.

*** Είναι το άθλημα στο οποίο η Ελλάδα έχει μείνει πίσω. Πολύ πίσω...

*** Βρε μήπως ζούμε στις παρυφές των Άλπεων και όχι στα παράλια του
Αιγαίου (και των λοιπών θαλασσών μας;).

Άχρηστα τα... μικροτσίπ

Από το Περθ να πεταχτούμε σε βόρειο (αλλά κοντινό) παράλληλο.

*** Ιαπωνία.

***Τι δεν βλέπει λοιπόν στη χώρα του ο Γιαπωνέζος; Χιόνι...

*** Έξι εβδομάδες πριν από την έναρξη των Χειμερινών Ολυμπιακών Αγώνων,
στο Ναγκάνο (όπου οι εγκαταστάσεις), το χιόνι είναι από ανύπαρκτο έως ελάχιστο.

*** Και είναι αξιοσημείωτο να δούμε τις προσπάθειες των διοργανωτών για
έγκαιρη (και μπόλικη) συγκομιδή χιονιού...

*** Οι Ιάπωνες λοιπόν, φημισμένοι παγκοσμίως για τα τεράστια άλματα
στον χώρο της τεχνολογίας, κατέφυγαν στις... προσευχές ζητώντας «να χιονίσει».

*** Ήδη σχηματίστηκε 25μελής επιτροπή στελεχών, τα μέλη της οποίας
χρεώθηκαν τις προσευχές.

*** Υποτίθεται ότι αυτή η επιτροπή αποτελείται από ευσεβείς και
αξιόπιστους ανθρώπους.

*** Αν διαθέτει και κανένα... ραβδοσκόπο, τόσο το καλύτερο για τους Αγώνες.

Ειλικρινής μετά 23 χρόνια!

Τριάντα δύο χρόνια μετά το «μέτωπο» που υπάρχει μεταξύ Αγγλίας - Γερμανίας για
το γκολ-φάντασμα στον τελικό του Π.Κ. του Λονδίνου, ιδού που οι Γερμανοί
κινδυνεύουν να αντιμετωπίσουν «πόλεμο» (και) με την Ολλανδία.

*** Ο Γερμανός ομοσπονδιακός Μπέρτι Φογκτς πρωταγωνίστησε σε
αποκαλύψεις για τον τελικό του '74 στο Μόναχο, μιλώντας για τον αγώνα
Γερμανίας - Ολλανδίας στην «Μπιλντ».

*** Σύμφωνα λοιπόν με τον Μπέρτι, δεξιό οπισθοφύλακα τότε, το πέναλτι
που είχε δώσει εις βάρος του Γιάνσεν ο διαιτητής δεν ήταν πέναλτι.

*** Με αυτό είχαν ισοφαρίσει οι γηπεδούχοι, για να φτάσουν αργότερα στη
νίκη 2-1 και την κατάκτηση του τροπαίου.

*** Πού βρίσκεται το πρόβλημα για τον Φογκτς;

*** Στο ότι το καλοκαίρι στη Γαλλία θα βρίσκονται τόσο οι Άγγλοι όσο
και οι Ολλανδοί.

*** Και με αξιόπιστες ­ όπως αναφέρουν οι ειδικοί ­ ομάδες.

*** Εκείνος ο Μακμάναμαν διανύει καταπληκτική φόρμα...

*** Θυμηθείτε: τον Ιούνιο θα τον ακούμε συνέχεια στις περιγραφές των
τηλεσχολιαστών μας.

*** Μακ-μα-να-μαν!

*** Και θα είναι ο ίδιος, αυτοπροσώπως, διότι δεν μοιάζει με τον
διπλανό του...

*** Είναι ξεχωριστή «περσόνα» ο Στιβ... Όπως και ο Γκασκόιν. Με τους
μαύρους παρατηρείται κάποιο μπέρδεμα, αλλά όχι πάντα, ειδικά όταν υπάρχει στην
ενδεκάδα μόνο ένας!..

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16029O121</ED>
<ID>
ID:133470

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O12&aa=1</URL></REF>


Article

<CATEGORY>vin10</CATEGORY>

 <H2>Και πανέμορφο το 1998! </H2>
ΜΕ ΕΠΙΔΕΙΞΗ των προγραμμάτων τους στη νέα χρονιά γιόρτασαν στο ΟΑΚΑ τον ερχομό
του 1998 τα κορίτσια ατομικού και ανσάμπλ της Εθνικής ομάδας ρυθμικής
γυμναστικής. Και ιδού πώς τα δέκα αστέρια της ρυθμικής (Πολυδώρου, Αϊνδιλή,
Μπακόλα, Κουβέλη, Τζήμου, Καρυάμη, Γιαπαλάκη, Πολλάτου, Λιούτα, Χριστοδούλου)
έδωσαν ανάγλυφα το δικό τους αισιόδοξο μήνυμα για το 1998.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16029O122</ED>
<ID>
ID:133514

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O12&aa=2</URL></REF>


Article

<CATEGORY>vin10</CATEGORY>

 <H2>Άγαρμπο ραδιόφωνο...
</H2>
Όχι ευχάριστα τηλεφωνήματα δέχτηκε χθες ο προπονητής της εθνικής ομάδας βόλεϊ
Στέλιος Καζάζης. Ο κόουτς περίμενε «Χρόνια Πολλά» ή συγχαρητήρια για τη νίκη
επί των Πολωνών, και αντ' αυτών τον ρωτούσαν γιατί... παραιτήθηκε. Ο Καζάζης
κουράστηκε να δηλώνει «γέλασα με την παραίτησή μου», όμως ήταν φανερό ότι είχε
ενοχληθεί. Όσο για την «πέτρα» της φο είδησης; Κάποιος, ο οποίος μέσω
ραδιοφωνικού σταθμού «ταξίδεψε» σε ερτζιανό καζαμία, επινόησε την παραίτηση
του προπονητή. 
Μέχρις εδώ μικρό το πρόβλημα. 
Όμως, την «είδηση»... αξιοποίησε άλλος, βιαστικός ρεπόρτερ, ο οποίος την
εμφάνισε ως αληθινή, αιτιολογώντας μάλιστα την παραίτηση και τη μη κάλυψη της
Ομοσπονδίας. Και του χρόνου (με πρόσληψη...).

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16029O123</ED>
<ID>
ID:133548

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O12&aa=3</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Τα τρικ του ποδοσφαίρου
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΜΟΝΟ τέσσερις ΠΑΕ (ΑΕΚ, Skoda Ξάνθη, Πανηλειακός, Καλαμάτα) δικαιούνται να
κάνουν μεταγραφές, ενώ οι υπόλοιπες δεκατέσσερις της Α' Εθνικής είναι
υποχρεωμένες να κάνουν τρικ (άτοκο δανεισμό), για να μπορέσουν να ενισχυθούν
στο παζάρι.

Βλέπετε ότι το παθητικό τους ξεπερνάει τα όρια που έχουν οριστεί από τις
διατάξεις και η ΕΠΟ τους υπενθύμισε τις υποχρεώσεις τους.

Πριν από μερικά χρόνια βρέθηκε άλλο τρικ για να ξεπεραστεί το πρόβλημα των
τεράστιων οικονομικών ελλειμμάτων. Δημιουργήθηκε η Επιτροπή Αποτίμησης της
Αξίας Ποδοσφαιριστών, για να κλειστεί ραντεβού με τις οικονομικές ισορροπίες,
που απαιτεί ο νόμος.

Με τρικ όμως μπορεί να κάνει σωστά βήματα το ελληνικό ποδόσφαιρο; Όχι βέβαια.
Ωστόσο, αυτή η τακτική έχει επιλεγεί από τους αρμοδίους. Και όσο ο
ερμαφροδιτισμός διαιωνίζεται, η αναβάθμιση των γηπέδων μας θα παραπέμπεται σε
αόριστο χρόνο.

Ένα άλλο σημείο, που πεισματικά παραμένει σταθερό, είναι η διαιτησία. Ο
ετσιθελισμός των εκάστοτε κρατούντων, κόβει και ράβει κοστούμια στα μέτρα μιας
αρρωστημένης νοοτροπίας, που εχθρεύεται τα αντικειμενικά κριτήρια αξιολόγησης.
Το σχέδιο του κορυφαίου του κλάδου Πέτρου Τζουβάρα για απελευθέρωση της
διαιτησίας από αδιαφανείς διαδικασίες επιλογής, εξακολουθεί να βρίσκεται
καταχωνιασμένο σε κάποιο συρτάρι και ουδείς ενδιαφέρεται να το φέρει στο φως.

Ο αρχιδιαιτητής Βασίλης Βουράκης μπορεί να έχει καλές προθέσεις, αλλά ουδείς
συγκεντρώνει την απαιτούμενη δύναμη ανατροπής των υπαγορευμένων από τα
συμφέροντα τρίτων. Σημασία έχει ότι το 1998 μπήκε στην τροχιά του παρελθόντος,
οι εικόνες αναπαράγονται και για το περίεργο ποδόσφαιρο που παίζεται στην
Ελλάδα, οι ελπίδες αναβάθμισης μειώνονται.

Επιτέλους, κάποιος ας τολμήσει βαθιά τομή. Οι Έλληνες φίλοι του ποδοσφαίρου
και οι επαγγελματίες του χώρου αξίζουν καλύτερης τύχης.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16029O124</ED>
<ID>
ID:133569

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O12&aa=4</URL></REF>


Article

<CATEGORY>vin10</CATEGORY>

 <H5>Καλή χρονιά στη νέα γενιά
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΣΥΝΗΘΙΖΕΤΑΙ ΜΟΛΙΣ γυρνάει ο χρόνος να κοιτάμε στους νέους. Ποιες ήταν οι
επιδόσεις τους και οι υποσχέσεις τους για το μέλλον. Πόσο μάλλον που το
αγωνιστικό σκάκι, με τον περιορισμό στο χρόνο σκέψης που προκρίνει η Διεθνής
Σκακιστική Ομοσπονδία θα είναι ένα ολυμπιακό άθλημα για ανθρώπους με κοφτερά
μυαλά και γρήγορα ανακλαστικά.

Η τελική φάση των νεανικών πρωταθλημάτων Ελλάδας στο σκάκι διεξήχθη το χρονικό
διάστημα από 27 ως 30 Δεκεμβρίου. 
Η Ελληνική Σκακιστική Ομοσπονδία δεν μπόρεσε να εξασφαλίσει τα κονδύλια για τη
φιλοξενία στους τελικούς των νεαρών σκακιστών από την επαρχία, που είχαν
προκριθεί από τις προκριματικές φάσεις. Αποφάσισε λοιπόν τη σύμπτυξη των
πρωταθλημάτων σε 7 γύρους και 4 μέρες ώστε να μειωθούν το κόστος. 
Αλήθεια είναι ότι πολλά παιδιά ταλαιπωρήθηκαν αγωνιζόμενα πρωί - απόγευμα και
σίγουρα μειώθηκε η απόδοσή τους.

Τα πρωταθλήματα εφήβων - νεανίδων (ηλικίες έως 20 χρόνων) διεξήχθησαν στο
εντευκτήριο του Προσωπικού ΔΕΗ Μακεδονίας - Θράκης στη Θεσσαλονίκη και των
μικρότερων ηλικιών (παίδων - κορασίδων, παμπαίδων - παγκορασίδων) στο 4ο ΤΕΛ Περιστερίου.

Πρωταθλητής εφήβων αναδείχθηκε ο Θανάσης Μαστροβασίλης (Ένωση Σκακιστών
Θεσ/νίκης) με 6/7 προ των Α. Χατζημανώλη (Π.Σ.Φ. Συκεών Θεσ/νίκης) με 5.5/7
και Γ. Νικολάου (5/7).

Πρωταθλήτρια νεανίδων αναδείχθηκε η Νίκη Φανουράκη (ΟΑΑ Ηράκλειο) με 6.5/7 προ
της Α. Στείρη (Σ.Ο. Ηλιούπολης) με 5/7 και των Μ. Πετσετίδη, Β. Μπαλούτσου (4.5/7).

Πρωταθλητής παίδων (αγόρια κάτω των 16 χρόνων) αναδείχθηκε ο Αλέξης Χαλκιάς
(Σ.Α.Π. ΔΕΗ Μ-Θ) που επικράτησε σε μπαράζ του Γ. Μουτζουρίδη (ΑΜΟ Ο Γαλαξίας)
με 5.5/7, προ των Θ. Τσάνα και Κ. Διβάρη (5/7).

Πρωταθλήτρια κορασίδων αναδείχθηκε η Λήδα Παναγιωτοπούλου (ΦΕΣ Η Κάντζα) που
επικράτησε σε μπαράζ της Ε. Σπερδόκλη (Ε.Ε.Σ. Κορυδαλλού) με 6/7, προ της Ε.
Νικολαΐδη (5/7).

Πρωταθλητής παμπαίδων (αγόρια κάτω των 12 χρόνων) ο Θόδωρος Ναξάκης (ΟΦΣ
Χανίων) με 6.5/7 προ των Ι. Μπεντενούση (5.5/7), Αλ. Παναγιωτόπουλου και Γ.
Δαλακλή (5/7).

Πρωταθλήτρια παγκορασίδων αναδείχθηκε η Χριστίνα Αδοντάκη (ΟΦΣ Χανίων) που
επικράτησε σε μπαράζ της Δ. Παυλογιάννη (Α.Σ. Παπάγου) με 6.5/7, προ της Δ.
Παπαμάρκου (5/7).

Παρατηρούμε ότι Θεσσαλονικείς ήσαν πρώτοι στους παίδες και τους έφηβους,
κορίτσια από την Κρήτη στις νεάνιδες και τις παγκορασίδες, Κρητικός και ο
πρώτος στους παμπαίδες. Η δεσποινίς Παναγιωτοπούλου εκπροσώπησε επάξια την
Αττική στις κορασίδες.

* Ο Θανάσης Τσάνας (Σ.Ο. Ηλιούπολης) και ο Κίμωνας Διβάρης (Ένωση Ποντίων
Μελισσίων), με την τρίτη και τέταρτη θέση στην κατηγορία παίδων, έδωσαν
υποσχέσεις ότι γρήγορα η Αττική θα αναπληρώσει την υστέρηση που έχει αυτήν την
εποχή σε ισχυρούς εφήβους.

Βλάσης Ζαχαράκης - Κίμων Διβάρης

Πανελλήνιο πρωτάθλημα παίδων '97, 4ος γύρος

1. ε4 η6 2. δ4 Αη7 3. γ3 γ6 4. ζ4 δ5 5. ε5 θ5 6. Ιζ3 Αη4 7. θ3 Α: ζ3 8. Β:ζ3
ε6 9. Αδ3 Ιθ6 10. Ιδ2 Ιδ7 11. β3 Αζ8 12. α4 Ιζ5 13. Α: ζ5 η: ζ5 14. θ4 Πθ6 15.
Βε2 Ββ6 16. β4 α5 17. β5 γ5 18. Ιζ3 γ: δ4 19. Ι: δ4 Πγ8 20. Αβ2 Πγ4 21. Πθ3
Ιγ5 22. Βδ1 Πη6 23. η3 Ιε4 24. Βζ3 Ι: γ3 0-1

Κίμων Διβάρης - Θανάσης Τσάνας

Πανελλήνιο πρωτάθλημα παιδων '97, 5ος γύρος

1. δ4 Ιζ6 2. γ4 η6 3. Ιγ3 Αη7 4. ε4 δ6 5. Αε2 0-0 6. Αη5 Ια6 7. Βδ2 ε5 8. δ5
Βε8 9. ζ3 Ιγ5 10. θ4 α6 11. η4 Πβ8 12. θ5 β5 13. Ιθ3 β: γ4 14. Α: γ4 Πβ4 15.
β3 α5 16. Α: ζ6 Α: ζ6 17. Ιη5 Βε7 18. Ιθ3 Αθ4+ 19. Ρε2 ζ5 20. η: ζ5 η: ζ5 21.
Παζ1; ζ: ε4 22. Ι: ε4 Ι: ε4 23. ζ: ε4 Αη4+ 24. Ρε3 Π: ζ1 25. Π: ζ1 Α: θ3 0-1 .1

ΑΝΩ ΛΙΟΣΙΑ

Στα Άνω Λιόσια Αττικής ασχολούνται με το σκάκι περίπου 200 παιδιά. Πολλά
συμμετέχουν στο ετήσιο διεθνές τουρνουά που διοργανώνεται αυτήν την εποχή από
τη Δημοτική Επιχείρηση Ανάπτυξης του Δήμου Άνω Λιοσίων και ξεκινά αύριο το
απόγευμα, ώρα 4.00. Το 9ο Διεθνές Σκακιστικό Τουρνουά Άνω Λιοσίων, όμως, είναι
μια μεγάλη γιορτή, με δυνατότητα συμμετοχής σκακιστών κάθε ηλικίας και
δυναμικότητας. Περί τους 20 γκρανμέτρ και άλλοι τόσοι διεθνείς μετρ αναμένεται
να συμμετάσχουν. Οι αγώνες θα γίνονται στην αίθουσα «Μελίνα Μερκούρη» του
Δημαρχείου Άνω Λιοσίων, από 3-11 Ιανουαρίου. Πούλμαν για μετάβαση και
επιστροφή θα αναχωρούν καθημερινά, μία ώρα πριν την έναρξη των αγώνων, έξω από
το ξενοδοχείο «Ομόνοια» στην Αθήνα. Δηλώσεις συμμετοχής στον κ. Σπύρο
Νικολόπουλο, τηλ. 2474.287 και στο Πνευματικό Κέντρο Δροσούπολης, τηλ.
2470.212, απόγευμα 5-9.

ΕΚΚΙΝΗΣΗ ΣΤΗ ΛΩΖΑΝΝΗ

Σήμερα, 4 το απόγευμα ώρα Ελλάδας, ξεκινά στη Λωζάννη το ματς Κάρποβ - Ανάντ
για το Παγκόσμιο Πρωτάθλημα της Διεθνούς Ομοσπονδίας. 
Πίσω από τα φώτα του Παγκοσμίου Πρωταθλήματος διεξάγονται αυτήν την εποχή και
άλλα παραδοσιακά χριστουγεννιάτικα τουρνουά στην Ευρώπη (Χάστινγκς, Ρέτζιο Εμίλια).

Δημοσιεύουμε την παρτίδα μπλιτς, που έδωσε την πρόκριση στον τελικό της
Λωζάννης στον Ινδό Ανάντ.

Ανάντ - Άνταμς, 9η παρτίδα του ημιτελικού («μπλιτς»)

1. ε4 γ6 2. δ4 δ5 3. ε: δ5 γ: δ5 4. γ4 Ιζ6 5. Ιγ3 ε6 6. Ιζ3 Αε7 7. γ: δ5 Ι: δ5
8. Αγ4 Ι: γ3 9. β: γ3 0-0 10. 0-0 Ιδ7 11. Αδ3 Βγ7 12. Βε2 Πε8 13. γ4 η6 14. γ5
Ιζ6 15. Ιε5 Αδ7 16. Αζ4 Βγ8 17. Παβ1 Ιδ5 18. Αη3 Πζ8 19. Πζγ1 Αζ6 20. Ιγ4 Α:
δ4 21. Ιδ6 Βδ8 22. Ι: β7 Βζ6 23. γ6 Αγ8 24. Πβ3 ε5 25. Αε4 Αε6 26. Πζ3 Βη5 27.
Βε1 Βε7 28. Βα5 Αβ6 29. Βα3 Β: α3 30. Π: α3 ζ6 31. Ιγ5 Α: γ5 32. Π: γ5 Ιγ7 33.
ζ3 α6 34. θ4 Παδ8 35. Πγ1 Πδ2 36. Αε1 Π: α2 37. Π: α2 Α: α2 38. Αα5 Πζ7 39.
Πδ1 Ιβ5 40. Πγ1 Ιγ7 41. Πδ1 Ιβ5 42. Πδ8+ Ρη7 43. Πα8 Αγ4 44. Πβ8 ζ5 45. Αγ2
Αδ5 46. Πβ6 Ιδ6 47. γ7 Ιγ8 48. Πβ8 Πζ8 49. Αα4 Αε6 50. Αγ3 Ρζ6 51. ζ4 Ρζ7 52.
Α: ε5 Ιε7 53. Πδ8 Ιγ8 54. Ρζ2 Ρε7 55. Αγ6 α5 56. Αβ7 Ρζ7 57. Αγ6 Ρε7 58. Αγ3
Ρζ7 59. Α: α5 Πη8 60. Αβ4 Ια7 61. Αα4 Ιγ8 62. Αγ5 θ6 63. Αβ5 η5 64. ζ: η5 θ:
η5 65. θ5 1-0


<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: O99</CAT>
<ED>
Κωδικός άρθρου: A16029O991</ED>
<ID>
ID:133479

</ID><URL>http://ta-nea.dolnet.gr/neaweb/neafile.print_unique?e=A&f=16029&m=O99&aa=1</URL></REF>


Article

<CATEGORY>vin09</CATEGORY>

 <H5>ΙΣΤΟΡΙΚΕΣ ΠΗΓΕΣ, ΜΥΘΟΙ ΚΑΙ ΕΥΡΗΜΑΤΑ ΑΠΟ ΤΟΝ 4ο ΑΙΩΝΑ π.Χ. ΓΙΑ ΤΟΝ ΜΕΓΑ ΑΛΕΞΑΝΔΡΟ
</H5><H2>Το μυστήριο του τάφου
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Το τζαμί Νάμπι Ντανιάλ σε φωτογραφία των αρχών του αιώνα. Σύμφωνα με μία
άποψη, εδώ βρισκόταν ο τάφος του Αλεξάνδρου

Η περιπέτεια της ζωής του Μεγάλου Αλεξάνδρου δεν τελείωσε με τον θάνατό του. Η
σορός του Αλεξάνδρου πέρασε από μια ολόκληρη Οδύσσεια μέχρι να βρει την ησυχία
που αρμόζει και ο τάφος του μετατράπηκε σε αξιοθέατο και προσκύνημα, ώσπου
χάθηκαν τα ίχνη του. Τότε ξεκίνησε μια νέα Οδύσσεια για την ανακάλυψή του, που
συνεχίζεται μέχρι σήμερα.

Το συναρπαστικό κουβάρι, όπου μπλέκονται τα νήματα της Ιστορίας, των
παραδόσεων, των ερευνών και των ενδείξεων για τον τόπο όπου είναι θαμμένος ο
Μέγας Στρατηλάτης, ξετυλίγεται σαν συναρπαστικό αρχαιολογικό θρίλερ στο βιβλίο
«Οι Τάφοι του Μεγάλου Αλεξάνδρου. Από τον Αρριανό και τον Στράβωνα στον Ζαν Υβ
Αμπερέρ» των Εκδόσεων Ερμείας. Στο βιβλίο αυτό ανθολογούνται και συνθέτονται
από την Καίτη Μάζη και τη Βάνα Μάστορη όλες οι ­ συχνά αντικρουόμενες ­
φιλολογικές ιστορικές αναφορές, από αρχαίες και νεώτερες πηγές. Δημοσιεύονται
επίσης δύο έγκυρα κείμενα του Γάλλου αρχαιολόγου Ζαν Υβ Αμπερέρ και του
ιστορικού ερευνητή Χάρη Τζάλλα, ο οποίος ως γνώστης της γλώσσας προσθέτει και
νέες ψηφίδες από αραβικές πηγές στο παζλ των αναζητήσεων.

Άραγε υπάρχει ελπίς να βρεθεί κάποτε ο τάφος του Μεγάλου Αλεξάνδρου; Το
περίφημο Σώμα ή Σήμα; Κι αν ναι, πού; Μα, στην Αλεξάνδρεια της Αιγύπτου,
συμφωνούν οι περισσότεροι ιστορικοί συγγραφείς και ερευνητές, παλιότεροι και
σύγχρονοι Έλληνες και Ρωμαίοι, Άραβες, Δυτικοί περιηγητές, αρχαιολόγοι όλων
των εθνών. Η ιστορία πλέκεται με τον μύθο, η μορφή του Αλεξάνδρου κεντρίζει τη
φαντασία πολλών λαών, ιδιαίτερα στην Ανατολή των παραμυθάδων, και η σύγχρονη
Αλεξάνδεια, με τα μεγάλα ένδοξα κτίριά της, καταλαμβάνει ακριβώς τη θέση της
αρχαίας Αλεξάνδρειας δυσκολεύοντας τις έρευνες.

Σήμερα, όμως, βρισκόμαστε πιο κοντά παρά ποτέ στην ανακάλυψη του τάφου, που
είναι γνωστό ως Σώμα ή Σήμα, εάν βεβαίως υπάρχει κάποιο αρχιτεκτονικό του
κατάλοιπο και δεν έχει καταστραφεί ολοσχερώς από τους πρώτους φανατικούς
χριστιανούς της Αλεξάνδρειας στα τέλη του 4ου αι. μ.Χ.

Οι υποβρύχιες έρευνες υπό τον αρχαιολόγο, τον Ζαν Υβ Αμπερέρ, για τη
χαρτογράφηση της αρχαίας Αλεξάνδρειας δίνουν τώρα την ακριβή θέση διαφόρων
σημαντικών στοιχείων για την αρχαία τοπογραφία και στη στεριά, ένας Αιγύπτιος
καθηγητής αρχαιολογίας, ο Φ. Φαρακάνι ξεκινάει συστηματικές έρευνες στο
Λατινικό Νεκροταφείο της πόλης, για να εντοπίσει τον αληθινό τάφο του Μεγάλου
Αλεξάνδρου λίγα μέτρα μακρύτερα από το σημείο όπου είναι θαμμένος ο Καβάφης.

Ο Μέγας Αλέξανδρος πέθανε στη Βαβυλώνα στις 11 Ιουνίου του 323 π.Χ.,
φροντίζοντας να μην ορίσει διάδοχο στο απέραντο βασίλειό του. Εξαιτίας μιας
προφητείας που υποσχόταν ευημερία στον τόπο, όπου θα θαβόταν ο Στρατηλάτης, η
σορός του έγινε... ανάρπαστη. Μεταφέρθηκε με μια μεγαλοπρεπή αρμάμαξα στην
Αίγυπτο, ενώ γύρω μαινόταν ο πόλεμος και η ίντριγκα των διαδόχων. Το τελευταίο
ταξίδι του Αλεξάνδρου δεν κατέληξε στον τόπο όπου ο ίδιος είχε εκφράσει την
επιθυμία να ταφεί, την όαση Σίουα όπου βρισκόταν το Μαντείο του Άμμωνα Δία. Η
ταριχευμένη σορός του θάφτηκε προσωρινά στη Μέμφιδα, πρωτεύουσα του αρχαίου
βασιλείου της Φαραωνικής Αιγύπτου, κοντά στο Κάιρο (το 320 π.Χ. με φροντίδα
του Πτολεμαίου Α' Σωτήρος). Κατόπιν, μεταφέρθηκε στην Αλεξάνδρεια από τον ίδιο
Πτολεμαίο και εκεί παρέμεινε θαμμένος γύρω στα 700 χρόνια. Στην αρχή,
αναπαυόταν μέσα σε μία χρυσή λάρνακα, που ήταν τοποθετημένη σ' έναν
μεγαλοπρεπή τάφο, ένα μαυσωλείο σε κεντρικό σημείο της πόλης. Έναν αιώνα
αργότερα, ο Πτολεμαίος Φιλοπάτωρ συγκέντρωσε σ' έναν μοναδικό τάφο τα λείψανα
των προγόνων του γύρω από αυτά του Στρατηλάτη.

Κατά μία εκδοχή, το Σώμα, ο αρχικός τάφος του Αλεξάνδρου έμεινε κενός. Ένας
Ρωμαίος ιστορικός, ο Δίων Κάσσιος αναφέρει ότι ο Αύγουστος τον 1ο αι. π.Χ.
στην επιθυμία του να δει το (ταριχευμένο) σώμα του Αλεξάνδρου άγγιξε τη μύτη
του και του προξένησε κάποια ζημιά. Όταν δε ρωτήθηκε εάν ήθελε να δει τους
τάφους των Πτολεμαίων, αρνήθηκε λέγοντας «ήρθα να δω έναν βασιλιά και όχι νεκρούς».

Δεν ήταν όμως όλοι οι επισκέπτες του τάφου τόσο φιλόφρονες όπως ο Ρωμαίος
αυτοκράτωρ Καρακάλας, που το 215 μ.Χ. του αφιέρωσε το ιμάτιο, το δαχτυλίδι, τη
ζώνη του κ.ά.

Προηγουμένως, υπήρξε ένας Πτολεμαίος, ο επονομαζόμενος Παρείσακτος ή Κόκκης
(107-88 π.Χ.), ο οποίος είχε αντικαταστήσει το χρυσό φέρετρο με γυάλινο, ενώ
σύμφωνα με άλλες πληροφορίες η Κλεοπάτρα Ζ' η Φιλοπάτωρ λεηλάτησε τον τάφο του
Αλεξάνδρου σε στιγμές οικονομικής δυσκολίας. Και μία ακόμη πληροφορία, σύμφωνα
με την οποία ο σοφός Ρωμαίος αυτοκράτωρ Σεπτίμιος Σεβήρος επισκέφθηκε το Σώμα
και σφράγισε το μαυσωλείο, αφού προηγουμένως τοποθέτησε μυστικά βιβλία «ώστε
κανείς να μην μπορέσει ούτε τα βιβλία να διαβάσει ούτε το σώμα να δει».

Στα τέλη του 4ου π.Χ. αιώνα η βασιλική νεκρόπολη είχε εξαφανισθεί και ο
Ιωάννης ο Χρυσόστομος μπορούσε να αναρωτιέται πού είναι ο τάφος του Αλεξάνδρου.

Σποραδικές μαρτυρίες Αράβων αναφέρουν στην έξοδο της πόλης ένα τέμενος με την
ονομασία «Τέμενος του Δικέρατου» (Αλεξάνδρου) το 871 μ.Χ. και την ύπαρξη ενός
μαρμάρινου βάθρου του τάφου τού Αλεξάνδρου το 954 μ.Χ.

Υπάρχει μια πολύ παλαιότερη πληροφορία του 400 μ.Χ. για την ίδια περιοχή. Όταν
μία Ρωμαία έκανε δωρεά για να της επιτραπεί να κατασκευάσει εκκλησία, ήρθε στο
φως θησαυρός της εποχής του Μ. Αλεξάνδρου.

Οι σποραδικές μαρτυρίες και πληροφορίες από τους μετέπειτα αιώνες, συγκλίνουν
προς αυτήν την περιοχή. Ο Πετράρχης συνιστούσε στον φίλο του το 1304-54 να
επισκεφθεί τον τάφο του Αλεξάνδρου, ενώ κάποιο μικρό κτίσμα που είχε τη μορφή
ναού και βρισκόταν στο κέντρο της πόλης, κοντά στον ναό του Αγίου Μάρκου,
αναφέρεται σε διηγήσεις του 1563. Στην ίδια περιοχή, σε απόσταση 300 μ.,
βρίσκονται σήμερα ένα τέμενος το Νάμπι Ντανιάλ (προφήτης, ο Δανιήλ της Παλαιάς
Διαθήκης, ο οποίος επίσης πέθανε στη Βαβυλώνα) και τον οποίο τιμούν οι
μουσουλμάνοι και η Κοπτική Εκκλησία του Αγίου Μάρκου. Μια άλλη εκκλησία παλαιά
του Αγίου Αθανασίου ­ κατόπιν έγινε τζαμί (του Αταρίν) ­ έδωσε μια σαρκοφάγο
φαραωνικού βασιλέως που μεταφέρθηκε στο Λονδίνο γύρω στα 1755. Ήταν γεμάτη
ιερογλυφικά και όταν ερμηνεύθηκε, αποδόθηκε στον Φαραώ μάγο Ντενκτανεμπό Β', ο
οποίος συνδέεται, από μυστικιστικές λαϊκές παραδόσεις, με τον Αλέξανδρο.

Η πιθανότητα να βρισκόταν σ' αυτό το σημείο, το Νάμπι Ντανιάλ, ο τάφος
μειώθηκε αισθητά μετά τις ανασκαφές Πολωνών (το 1956), που έδειξαν ότι δεν
υπάρχει πτολεμαϊκό αρχαιολογικό στρώμα σ' αυτή την περιοχή. Η γνώμη του
εγκυρότερου σήμερα αρχαιολόγου, σε θέματα της Αλεξάνδρειας, κ. Ζαν Υβ Αμπερέρ,
είναι ότι κάτω από το τζαμί του Δανιήλ είδε μια συνήθη δεξαμενή με
γρανιτένιους κίονες, όμοια σε υλικό και μέγεθος με αυτή που βρέθηκε σ' ένα
αντικρινό κτίριο.

Το 1966, ένας Ιταλός μελετητής, ο Ακίλε Αντριάνι, πρότεινε με κάποια επιφύλαξη
να αναγνωρισθεί ως τάφος του Αλεξάνδρου ένα επιβλητικό αλαβάστρινο μνημείο,
που βρίσκεται στο Κοιμητήριο Τέρρα Σάντα. Το 1992, οι Αιγύπτιοι αρχαιολόγοι
έκαναν ανασκαφή σε απόσταση 100 μέτρων από τον αλαβάστρινο τάφο και προς
έκπληξίν τους διαπίστωσαν ότι ενώ σε όλα τα σημεία της Αλεξανδρείας, αμέσως
αποκαλύπτονται ερείπια της αρχαίας πόλης, σ' αυτό το σημείο και σε βάθος μέχρι
7 μ. δεν βρέθηκε τίποτα. Ο Ζαν Υβ Αμπερέρ, πάντως, προτείνει ως λογικό «να
εγκαταλείψουμε την παραδοσιακή αντίληψη για τη θέση του τάφου του Αλεξάνδρου
στο Τέμενος Νάμπι Ντανιάλ και να δεχθούμε ότι βρίσκεται περίπου ένα χιλιόμετρο ανατολικότερα.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16029P011</ED>
<ID>
ID:133480

</ID><URL>http://ta-nea.dolnet.gr/neaweb/neafile.print_unique?e=A&f=16029&m=P01&aa=1</URL></REF>


Article

<CATEGORY>vin09</CATEGORY>

 <H5></H5><H2>Σινεμά
</H2>
Ένας Έλληνας «προστάτης οικογένειας»... στα διαπλεκόμενα

σελ 4 - 5

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16029P012</ED>
<ID>
ID:133520

</ID><URL>http://ta-nea.dolnet.gr/neaweb/neafile.print_unique?e=A&f=16029&m=P01&aa=2</URL></REF>


Article

<CATEGORY>vin09</CATEGORY>

 <H5></H5><H2>TV
</H2>
Οι μελαχρινές νίκησαν τις ξανθές στη μάχη της μικρής οθόνης

σελ 6

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16029P013</ED>
<ID>
ID:133554

</ID><URL>http://ta-nea.dolnet.gr/neaweb/neafile.print_unique?e=A&f=16029&m=P01&aa=3</URL></REF>


Article

<CATEGORY>vin09</CATEGORY>

 <H2>Οι μελαχρινές της TV παίρνουν τη ρεβάνς...
</H2><H2></H2>
στο Πανόραμα

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16029P016</ED>
<ID>
ID:133590

</ID><URL>http://ta-nea.dolnet.gr/neaweb/neafile.print_unique?e=A&f=16029&m=P01&aa=6</URL></REF>


Article

<CATEGORY>vin09</CATEGORY>

 <H5>Η «ΜΠΟΕΜ» ΞΑΝΑΓΥΡΙΖΕΙ ΣΤΗ ΛΥΡΙΚΗ
</H5><H5>«ΖΩΝΤΑΝΑ» </H5><H2>Η επιστροφή των Τσε </H2>
Ο Γεράσιμος Δεστούνης και η Ιωάννα Μακρή στην «Επιστροφή των Τσε»

Η σκηνοθεσία της διάσημης Ιταλίδας Λίνα Βερτμίλερ στην «Μποέμ» πολύ συζητήθηκε
πέρυσι. Φέτος η όπερα του Πουτσίνι παρουσιάζεται και πάλι από την Εθνική
Λυρική Σκηνή (θέατρο «Ολύμπια», Ακαδημίας 59, τηλ. 3612.461) στα ιταλικά με
ελληνικούς υπότιτλους. Η μουσική διεύθυνση είναι του Ηλία Βουδούρη, η
επιμέλεια της σκηνοθεσίας των Παναγιώτη Τρούσσα-Μαρίνας Βαφειάδη και η
διεύθυνση χορωδίας της Φανής Παλαμίδη. Τους ρόλους ερμηνεύουν οι Μάρθα Αράπη ­
Τζένη Δριβάλα, Ζάχος Τερζάκης ­ Ντομένικο Γκέγκι, Παναγιώτης Αθανασόπουλος ­
Διονύσης Τρούσσας ­ Τάσσης Χριστογιανόπουλος, Γιώργος Ν. Παππάς ­ Παντελής
Ψύχας, Γιώργος Παππάς ­ Γιάννης Γιαννίσης, Ειρήνη Τσιρακίδου ­ Χρυσάνθη
Βελουδάκη, Κώστας Τζαμτζής ­ Παύλος Μαρόπουλος. Συμμετέχει η Παιδική Χορωδία
του Εθνικού Ωδείου Φαλήρου υπό τη διεύθυνση του Νίκου Βασιλείου. Στις 7 μ.μ.

ΘΕΑΤΡΟ

Το νέο έργο του Γιάννη Χρυσούλη «Η επιστροφή των Τσε» παρουσιάζει από σήμερα,
στις 9.15 μ.μ., το θέατρο «Σημείο» (Χαριλάου Τρικούπη 10, πίσω από το Πάντειο,
Καλλιθέα, τηλ. 9229.579). Το έργο, μια προσπάθεια ανάδειξης του σύγχρονου
ελληνικού τοπίου μέσα από την εισβολή δύο νεαρών στο χώρο ενός ζευγαριού,
σκηνοθετεί ο Νίκος Διαμαντής. Τα σκηνικά και τα κοστούμια είναι της Κλερ
Μπρέισγουελ και η μουσική του Μιχάλη Λαπιδάκη. Παίζουν οι Γεράσιμος Δεστούνης,
Έκτωρ Καλούδης, Ιωάννα Μακρή, Γιάννης Πολιτάκης. Τιμές εισιτηρίου 3.500 και
για φοιτητές 2.500 δρχ.

*** Τη θρυλική «Όπερα της πεντάρας» του Μπέρτολτ Μπρεχτ σε μουσική Κουρτ Βάιλ
παρουσιάζει το ΔΗΠΕΘΕ Καλαμάτας στην Κεντρική Σκηνή του συμμετέχοντας στις
εκδηλώσεις για την επέτειο των εκατό χρόνων από τη γέννηση του συγγραφέα. Η
μετάφραση είναι του Παύλου Μάτεσι, η σκηνοθεσία και η διασκευή του Νίκου
Χαραλάμπους, τα σκηνικά και τα κοστούμια της Αφροδίτης Κουτσουδάκη, η μουσική
προσαρμογή του Μιχάλη Χριστοδουλίδη και η μουσική διδασκαλία του Στάθη
Γυφτάκη. Παίζουν οι: Αλίκη Αλεξανδράκη, Χρήστος Αποσπόρης, Ιφιγένεια
Δεληγιαννίδου, Γιάννης Ζαβραδινός, Μανώλης Ιωνάς, Μαρία Μαλταμπέ, Γιώτα
Μηλίτση, Μαρία Μίχα, Κώστας Μιχαλόπουλος, Κώστας Μπάσης, Σπύρος Σαραφιανός,
Γιώργος Τσαπόγας κ.ά.

*** Από σήμερα έως και τις 11 Ιανουαρίου δίνονται στην Στοά (Μπισκίνη 55, 3η
στάση Ζωγράφου, τηλ. 7702.630) οι τελευταίες παραστάσεις των έργων «Η φυλακή
του Όλι» και «Ένα δέντρο μεγαλώνει στο Μπρούκλιν» που παρουσιάζονται
αντίστοιχα στην Κεντρική Σκηνή με τους Θανάση Παπαγεωργίου που σκηνοθετεί και
Λήδα Πρωτοψάλτη και στην Παιδική Σκηνή σε σκηνοθεσία Ληδας Πρωτοψάλτη.

*** Σήμερα, αύριο και μεθαύριο δίνονται οι τρεις τελευταίες παραστάσεις του
πρώτου κύκλου του έργου της Έλενας Πέγκα «Βαλς, εξιτασιόν!», που παίζεται στην
Κεντρική Σκηνή του θεάτρου «Αμόρε» (Πριγκιποννήσων 10, τηλ. 6468.009). Η
σκηνοθεσία είναι των Γιάννη Χουβαρδά-Έφης Θεοδώρου και παίζουν οι Μπέσσυ
Μάλφα, Νίκος Ψαρράς, Κώστας Ζαχαράκης, Θάλεια Προκοπίου, Ακύλλας Καραζήσης,
Μαρία Κατσανδρή κ.ά.

*** Σήμερα και αύριο στις 9 μ.μ. και την Κυριακή στις 7 μ.μ. δίνονται στο
θέατρο «Αμαλία» (Αμαλίας 71, τηλ. 821483) της Θεσσαλονίκης οι τελευταίες
παραστάσεις της φρέσκιας κωμωδίας του Ιάκωβου Καμπανέλλη «Η τελευταία πράξη»
από την Πειραματική Σκηνή της «Τέχνης». Η σκηνοθεσία είναι του Πέτρου Ζηβανού.
Με τους Λυδία Φωτοπούλου, Έφη Σταμούλη, Δημήτρη Ναζίρη, Νίκο Λύτρα, Χρήστο
Αρνομάλλη, Ρούλα Μανισάνου κ.ά.

*** Από σήμερα η βασισμένη σε μονόπρακτα των Ντάριο Φο - Φράνκα Ράμε και Κώστα
Μουρσελά παράσταση «Βίος και συνουσία» παίζεται σε κανονικές παραστάσεις από
Τρίτη έως και Κυριακή, στο θέατρο «Πολύτεχνο» (Διγενή Ακρίτα 15 - Μαυρομιχάλη
157, τηλ. 6434.700). Με τον Δημήτρη Πιατά και τη Μαρία Κανελλοπούλου σε
σκηνοθεσία Γιώργου Οικονόμου.

*** Παρατείνονται έως το τέλος Ιανουαρίου οι παραστάσεις του έργου «Αγρίμια
στη νύχτα» του Μισέλ Αζαμά που παίζεται στον «Τεχνοχώρο υπό Σκιάν»
(Μαυρομιχάλη 161 - Ξιφίου 14, τηλ. 6420.522) σε σκηνοθεσία Δημήτρη Κωτσή. Από
Τετάρτη έως Κυριακή στις 9.30 μ.μ. Απόψε όπως κάθε Παρασκευή αλλά και Σάββατο
στις 12 υπάρχουν και μεταμεσονύκτιες παραστάσεις.

*** Την «Στέλλα Βιολάντη» του Γρηγόρη Ξενόπουλου παρουσιάζει σήμερα, αύριο και
την Κυριακή, στις 7 μ.μ. η Θεατρική Ομάδα του Δήμου Οινοφύτων, στο Ενοριακό
Κέντρο του Αγίου Σπυρίδωνος, στα Οινόφυτα. Σκηνοθετεί ο Γιάννης Κόκκινος.

ΗΘΟΠΟΙΟΙ

Νέοι ηθοποιοί που χορεύουν, τραγουδούν ή παίζουν κάποιο όργανο ζητούνται για
το σύγχρονο βρετανικό έργο που πρόκειται να ανεβάσει το θέατρο «Κυκλόραμα» την
άνοιξη του 1998, στο θέατρο «Ιλίσια Στούντιο» σε σκηνοθεσία Μελίνας Σάρδη.
Πληροφορίες στο τηλ. 7513.813.

ΣΕΜΙΝΑΡΙΟ

Σεμινάριο δύο μηνών πάνω στο αρχαίο δράμα με τον τίτλο «Προσανατολισμοί»
οργανώνει ο Άρης Ρέτσος. Πληροφορίες στο τηλ. 82.19.489.

Ένας νέος χώρος, χωρητικότητας 400 ατόμων, με συνεχόμενα «live» από το χώρο
της ελληνικής ροκ σκηνής και του hip hop, το «Agora» cafe club, δημιουργήθηκε
στο Μπουρνάζι (Αγίας Παρασκευής 74, τηλ. 5775.525). Απόψε εμφανίζονται εκεί ο
Δημήτρης Παναγόπουλος και η Αύρα.

*** Ο Γιώργος Ρήγας και οι «Συμμαχίες Αιώνων» εμφανίζονται απόψε χωρίς
μικρόφωνο στις 11 στο «Μπαράκι του Βασίλη» (Ζωοδόχου Πηγής 98, τηλ. 3815.345).

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16029P021</ED>
<ID>
ID:133483

</ID><URL>http://ta-nea.dolnet.gr/neaweb/neafile.print_unique?e=A&f=16029&m=P02&aa=1</URL></REF>


Article

<CATEGORY>vin09</CATEGORY>

 <H2>Ονόματα και κείμενα </H2>
<AUTHOR>Χ.</AUTHOR>

Κώστας Καρυωτάκης

Δημήτριος Βικέλας και Άγγελος Βλάχος, Γεώργιος Ζαλοκώστας και Δημοσθένης
Βουτυράς, Μ. Καραγάτσης και Κώστας Καρυωτάκης, Τάσος Λειβαδίτης και Τίτος
Πατρίκιος. Αυτά είναι μερικά μόνο από τα ονόματα που περιλαμβάνονται στο
«Λογοτεχνικό Ημερολόγιο 1998», το οποίο κυκλοφόρησε αυτές τις ημέρες από τις
εκδόσεις Γαβριηλίδη. Στο ημερολόγιο, το οποίο επιμελήθηκε η Βάσω Κυριαζάκου,
φιλοξενούνται όχι μόνο πρωτότυπα λογοτεχνικά κείμενα, αλλά και σύντομα
εργοβιογραφικά, που συνοδεύονται συχνά από κριτικά σημειώματα.Ιδιαίτερο
ενδιαφέρον παρουσιάζει το εικονογραφικό υλικό του ημερολογίου, με σπάνιες
φωτογραφίες και πορτρέτα αντλημένα από το Ελληνικό Λογοτεχνικό και Ιστορικό
Αρχείο (ΕΛΙΑ). Στη συγκέντρωση του υλικού συνέβαλαν, εκτός από τη Βάσω
Κυριαζάκου, ο κριτικός λογοτεχνίας Αλέξανδρος Αργυρίου, ο διευθυντής του ΕΛΙΑ
Μάνος Χαριτάτος, ο ποιητής Χριστόφορος Λιοντάκης και ο φιλόλογος και εκδότης
Μανόλης Σαββίδης. Διαβάστε, μεταξύ άλλων, κείμενα των Μπεράτη, Παρορίτη,
Ράντου, Φιλύρα, Χατζόπουλου, Χειμωνά, Κάσδαγλη, Καστανάκη, Κρυστάλλη,
Λαπαθιώτη και Κουρτίδη.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16029P022</ED>
<ID>
ID:133522

</ID><URL>http://ta-nea.dolnet.gr/neaweb/neafile.print_unique?e=A&f=16029&m=P02&aa=2</URL></REF>


Article

<CATEGORY>vin09</CATEGORY>

 <H2>Ξύπνα, μνήμη </H2>
<AUTHOR>Χ.</AUTHOR>

Το 1906, ο Παύλος Νιρβάνας είχε φωτογραφήσει τον Αλέξανδρο Παπαδιαμάντη στο
καφενεδάκι της πλατείας Δεξαμενής (ναι, στο Κολωνάκι). Στο σημείο αυτό, όπου
λίγοι θυμούνται ότι έχει εντοιχισθεί και προτομή του Σκιαθίτη συγγραφέα, ο
Σύλλογος Απανταχού Σκιαθιτών αποφάσισε και φέτος, την Κυριακή 4 Ιανουαρίου,
στις 11 το πρωί, να οργανώσει μια ξεχωριστή τελετή. Να θυμηθεί ­ διά στόματος
του προέδρου του συλλόγου, Χρήστου Β. Χειμώνα ­ εκείνη την (ιστορική)
φωτογράφηση, αλλά και τους στίχους του Οδυσσέα Ελύτη από το «Άξιον Εστί»:
«Όπου και να σας βρίσκει το κακό, αδελφοί / όπου και να θολώνει ο νους σας /
μνημονεύετε Διονύσιο Σολωμό / και μνημονεύετε Αλέξανδρο Παπαδιαμάντη». Γιατί
κάποιοι θυμούνται...

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16029P023</ED>
<ID>
ID:133556

</ID><URL>http://ta-nea.dolnet.gr/neaweb/neafile.print_unique?e=A&f=16029&m=P02&aa=3</URL></REF>


Article

<CATEGORY>vin09</CATEGORY>

 <H2>Μουσική έκθεση </H2>
<AUTHOR>Π.Α.</AUTHOR>

Κιρζουέλ (φωτογραφία Σολβέιγ Κέλερ)

Πώς μπορεί μια συναυλία να είναι «φωτογραφική» και μια έκθεση να είναι
«μουσική»; Μία απάντηση έδωσαν ­ και θα δίνουν ως τις 18 Ιανουαρίου ­ οι
δεμένοι (στην ψυχή και την τέχνη) με την Ελλάδα καλλιτέχνες Κιρζουέλ ­
αρπίστας και συνθέτης ­ και Σολβέιγ Κέλερ ­ φωτογράφος. Οι οποίοι οργάνωσαν
στο παράρτημά του Ιδρύματος Ελληνικού Πολιτισμού του Βερολίνου μία συναυλία
(με κομμάτια από το δισκογραφημένο, ήδη, έργο του Κιρζουέλ «ΑΝΑ, words of
stone» ­ λόγος των λίθων) και μία έκθεση με 62 φωτογραφίες από τις ενότητες
«Επικά θραύσματα», «Παλίρροια» και «Καρνάκ». Οι δύο καλλιτέχνες, που
«διασταυρώνουν» τα μονοπάτια της μουσικής και της φωτογραφίας, ζουν,
εργάζονται ­ και την αγαπούν ­ στην Ύδρα, συνδέοντας την ομορφιά του τοπίου
της με τις σκέψεις (και τους ήχους τους) της Σαπφούς, του Ομήρου, του
Παρμενίδη και του Ηράκλειτου.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16029P024</ED>
<ID>
ID:133576

</ID><URL>http://ta-nea.dolnet.gr/neaweb/neafile.print_unique?e=A&f=16029&m=P02&aa=4</URL></REF>


Article

<CATEGORY>vin09</CATEGORY>

 <H2>Τω αγνώστω </H2>
<AUTHOR>Γ.Δ.Σ.</AUTHOR>

Να ευχαριστήσω και από τη στήλη αυτή, δημόσια, όλους όσους με θυμήθηκαν για τα
Χριστούγεννα και την Πρωτοχρονιά με τις κάρτες και με τις ­ ειλικρινείς, είμαι
βέβαιος ­ ευχές τους. Είναι, εξάλλου, ένα πολύ διαδεδομένο έθιμο αυτό. Έως
σπορ, θα έλεγα. Αλλά τόσο πια διαδεδομένο, που να εύχεσαι και σε αγνώστους σου
με κάρτα; Γιατί ­ λυπάμαι αλλά θα το πω ­ τους πιο πολλούς δεν σας ξέρω, καλοί
μου. Ειδικά εσάς με τα γραφεία δημοσίων σχέσεων και επαφών. Να είστε καλά,
αλλά, σας διαβεβαιώ, δεν σας ξέρω. Ούτε σας έχω δει ούτε σας έχω ακούσει ποτέ.
Εσείς, γιατί μου εύχεστε, λοιπόν; Γιατί; Λύστε μου, τουλάχιστον, αυτή την
απορία, που με βασανίζει. Εδώ και πολλά Χριστούγεννα...

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16029P025</ED>
<ID>
ID:133584

</ID><URL>http://ta-nea.dolnet.gr/neaweb/neafile.print_unique?e=A&f=16029&m=P02&aa=5</URL></REF>


Article

<CATEGORY>vin09</CATEGORY>

 <H5>Η «ΑΓΓΕΛΙΝΑ» ΤΟΥ ΜΗΤΣΟΥ ΚΑΣΟΛΑ ΓΙΑ ΤΟ ΝΕΟ ΠΡΟΣΩΠΟ ΜΑΣ
</H5><H2>Σαράντα ήρωες για μιαν Ελλάδα
</H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

Ένας θηλυκός... «Πρίγκηπας» είναι η νέα ηρωίδα του Μήτσου Κασόλα

Ένας επιτυχημένος και περιζήτητος ηθοποιός που όμως δεν έχει την ευλογία του
ιδιωτικού χρόνου και ζει μια κρίση αξιών. Ένας σεναριογράφος τηλεοπτικών
σειρών που δεν έχει ερωτευτεί ποτέ του και ξαφνικά «την παθαίνει». Ένας
πεπτωκώς εκατομμυριούχος και ένας τυχοδιώκτης, ο παιδικός έρωτας του ηθοποιού
που μετανάστευσε στην Αμερική και ένας διευθυντής εταιρείας πετρελαίων στο
Χονγκ Κονγκ. Ένας φτασμένος δικηγόρος που πρόδωσε τα ιδανικά του και
υπερασπίζεται εμπόρους ναρκωτικών και η φιλάρεσκη γυναίκα του, ένας νέος που
δουλεύει στις λαϊκές αγορές... Κι άλλοι, κι άλλοι πολλοί. Σαράντα πρόσωπα που
θα συναντηθούν στο χωριό Δερβέκιστα της ορεινής Τριχωνίδας (σημερινή Ανάληψη)
όπου ήταν κάποτε το στρατηγείο του Καραϊσκάκη, κατά τη δεύτερη έξοδο του Μεσολογγίου...

Είναι οι ήρωες του καινούργιου μυθιστορήματος του Μήτσου Κασόλα που κλείνει
την τριλογία του για τον Έλληνα τού χθες και του σήμερα. Μια τριλογία που
εγκαινίασε το 1981 ο «Πρίγκηπας» (ΚΕΔΡΟΣ, ΓΝΩΣΗ, ΚΑΣΤΑΝΙΩΤΗΣ, Α' Κρατικό
Βραβείο Μυθιστορήματος), συνέχισε το «Γένος το ιερό και το βέβηλο» (ΚΕΔΡΟΣ)
και ολοκληρώνει τώρα η «Αγγελίνα» (ΚΑΣΤΑΝΙΩΤΗΣ).

Η «Αγγελίνα» είναι μία μητριαρχική ύπαρξη που γεννήθηκε το 1895, έζησε 105
χρόνια, προικίστηκε με πολλή σοφία και ισχυρό ένστικτο, έσπειρε παιδιά και
εγγόνια, ζει στη Δερβέκιστα και βλέπει ένα όνειρο ότι θα πεθάνει. Ειδοποιεί
λοιπόν τον αγαπημένο της συγγενή, τον γνωστό ηθοποιό Άγγελο Φιλοκτήτη, να
στείλει σήμα σε όλα της τα παιδιά και τα εγγόνια στα τέσσερα σημεία της γης,
να σπεύσουν στο χωριό της και να παρευρεθούν μόλις πεθάνει στο άνοιγμα της
διαθήκης της. Ο αναγνώστης εισάγεται έτσι στις ζωές του καθενός τους, τους
γνωρίζει από την καλή και την ανάποδη και ταυτόχρονα γνωρίζει τα πρόσωπα της
σημερινής Ελλάδας. Της εντός και της εκτός συνόρων.

«Αυτό που μ' ενδιαφέρει», λέει ο Μήτσος Κασόλας στα «ΝΕΑ», «είναι πόσο άλλαξε
όλος αυτός ο κόσμος αφότου έφυγε από το χωριό του, τον τόπο του, το χώμα του.
Και τι απέγινε. Και παρατηρώ μέσα από τα μάτια και το ένστικτο της Αγγελίνας
πως όταν οι άνθρωποι ξεκόβουν από το χώμα, την πέτρα, το δέντρο, γεννούν έναν
άλλο πολιτισμό, ο οποίος έχει αγριανθρωπικά στοιχεία. Όσο αυξάνονται οι
άνθρωποι στις πόλεις, χάνεται ο πολιτισμός που γέννησε μύθους και παραδόσεις.
Χάνεται το κοινό βίωμα, οι κοινοί κώδικες. Μεγαλώνει η μοναξιά των ανθρώπων».

Με αυτήν την έννοια η Αγγελίνα είναι ένας θηλυκός «Πρίγκηπας» του λαού. Αν
όμως εκείνος έπαιρνε πάνω του όλο το μυθιστόρημα που αποτύπωνε την αγροτική
κοινωνία της Ελλάδας προτού ερημώσει η ύπαιθρος, εκείνη «μοιράζεται» σε 40
πρόσωπα και γίνεται η αφορμή για να φωτιστεί η ελληνική κοινωνία «μετά». Τώρα.

«Η Αγγελίνα με την τεράστια πείρα ζωής που έχει, βλέπει τα δεινά να σωρεύονται
στον σημερινό άνθρωπο. Βλέπει την αλλοτρίωσή του, τη μοναξιά του που μεγαλώνει
στο ιπποδρόμιο για το κυνήγι του χρήματος και η επιθυμία της είναι να μην
ξενέψουνε οι άνθρωποι» τονίζει ο Μήτσος Κασόλας. «Τελικά η "Αγγελίνα" είναι
ένα βιβλίο για το δώρο της επικοινωνίας σε έναν κόσμο που δεν επικοινωνεί πια
μεταξύ του. Για την ανθρωπιά, την ομορφιά και τη συγκίνηση».

Άνθρωπος με χιούμορ που του αρέσει ο αυτοσαρκασμός ο Κασόλας δεν κολακεύει τον
αναγνώστη ούτε όμως και τον καταπλακώνει. Αφήνει μια αχτίδα να περάσει στο
βιβλίο του, ίσως γιατί κι ο ίδιος έζησε στο πετσί του τις περιπέτειες των
ηρώων του.

Με καταγωγή από τη Δερβέκιστα (την οποία στον «Πρίγκηπα» αποκαλεί «Δαφνί»)
έφθασε 14 χρόνων στην Αθήνα, σπούδασε κινηματογράφο, έγινε οπερατέρ στο
υπουργείο Παιδείας, δούλεψε στη Φίνος Φιλμ και στη χούντα βρέθηκε στην Αγγλία
και από εκεί στην Αμερική, όπου δούλεψε ως εργάτης. Πρωτοεμφανίστηκε στα
γράμματα ως ποιητής το 1964, έγραψε τέσσερις ποιητικές συλλογές και
επιστρέφοντας από τις ΗΠΑ έκανε το «μπαμ» με το χρονικό του «Η άλλη Αμερική»
το οποίο και τιμήθηκε με Α' Κρατικό Βραβείο Μαρτυρίας - Χρονικού. Από τότε
άρχισε και η πεζογραφική του καριέρα, η οποία συνίσταται σε πέντε
μυθιστορήματα και ένα βιβλίο για παιδιά. Κι έτσι σήμερα πιστεύει πως μπορεί
ανερυθρίαστα να τονίσει: «Τα βιβλία δεν κρίνονται μόνο. Κρίνουν κι αυτά τους
κριτές τους. Και κάποτε τους σβήνουν».

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16029P031</ED>
<ID>
ID:133484

</ID><URL>http://ta-nea.dolnet.gr/neaweb/neafile.print_unique?e=A&f=16029&m=P03&aa=1</URL></REF>


Article

<CATEGORY>vin09</CATEGORY>

 <H2>1998 με πέντε θεατρικές πρεμιέρες «εκτός των τειχών»
</H2><H2></H2>
Η Αθηνά Διαμαντοπούλου και η Παρασκευή Νέδου, στον «Μικρό πρίγκιπα» του ΔΗΠΕΘΕ Αγρινίου

Πρεμιέρες, πρεμιέρες, πρεμιέρες επίκεινται εντός των δύο προσεχών μηνών στην
αθηναϊκή σκηνή. Δεν πάει πίσω όμως και η περιφέρεια. Αρκετές παραστάσεις
ετοιμάζονται ήδη πυρετωδώς εκτός Λεκανοπεδίου, έστω και αν κάποιες από αυτές
θα καταλήξουν στο κέντρο. Ειδικότερα:

Στη Θεσσαλονίκη, το ΚΘΒΕ ανοίγει καθυστερημένα λόγω των δυσκολιών υποδομής που
αντιμετώπιζε τη φετινή σεζόν του με την Παιδική Σκηνή του. 
Η Ελένη Πήττα σκηνοθετεί στο θέατρο τής Εταιρείας Μακεδονικών Σπουδών το
βασισμένο στο μυθιστόρημα του Πολωνού Κόρτσακ έργο της Άλκης Ζέη «Ματίας ο
πρώτος». 
Παίζουν οι Κώστας Ίτσιος, Ελένη Μακίσολου, Γρηγόρης Μήττας, Σάκης Πετκίδης,
Βασίλης Σπυρόπουλος και άλλοι, καθώς και αρκετά παιδάκια.

Στο ΔΗΠΕΘΕ Αγρινίου, στις 4 Ιανουαρίου, ο Κώστας Φαρμασώνης ανεβάζει τη
διασκευή για το θέατρο από τον Μίμη Κουγιουμτζή του «Μικρού πρίγκιπα» του
Αντουάν ντε Σεντ Εξιπερί.

Από Θεσσαλονίκη ­ από τον «Μύλο» ­ θα ξεκινήσουν, αλλά στο θέατρο «Τζένη
Καρέζη» θα καταλήξουν ο Γιώργος Νινιός και ο Κωνσταντίνος Καζάκος με το «Ναι»
του Γκάμπριελ Αρού, που σκηνοθετεί ο Γιάννης Ιορδανίδης.

Από τη Θεσσαλονίκη ξεκίνησε, αλλά στην Αθήνα επίσης θα καταλήξει και η
«Επιστροφή του Φώντα», το νέο έργο του Μήτσου Ευθυμιάδη, που παρουσιάζει η
«Σύγχρονη Αυλαία» του Γιάννη Καλατζόπουλου σε σκηνοθεσία Στέλιου Γούτη, με
τους Σωτήρη Τζεβελέκο, Κατερίνα Καραγιάννη, Πάνο Βασιλειάδη, Δημήτρη
Παλαιοχωρίτη, Λίλιαν Δημητρακοπούλου.

Τέλος, στις 5 και 6 Ιανουαρίου, στη Σαλαμίνα, ο Σταύρος Μαυρίδης ανεβάζει με
τη Δημοτική Σκηνή Σαλαμίνας την παράσταση «Η ψυχή μου στην Κούλουρη», διασκευή
του, σε μορφή θεατρικού δρώμενου, βασισμένη στο βιβλίο «Παραμύθια από τη
Σαλαμίνα» του Τάσου Καράντη, κρατώντας και τον έναν από τους δύο ρόλους.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16029P032</ED>
<ID>
ID:133523

</ID><URL>http://ta-nea.dolnet.gr/neaweb/neafile.print_unique?e=A&f=16029&m=P03&aa=2</URL></REF>


Article

<CATEGORY>vin09</CATEGORY>

 <H5>«Εραστές» για μια νέα ζωή
</H5><H5>«Μοιραία βλάβη» και πολλή εξυπνάδα
</H5><H2>Προστάτης διαπλεκόμενων και κοινωνικής υστερίας
</H2><H2></H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Ο χρόνος τρέχει ή εμείς τον έχουμε εφεύρει για να μετράμε τα έργα μας;
Συμφιλιωμένοι μαζί του ή δέσμιοί του καλή μας χρονιά και πρώτα απ' όλα με
υγεία. Το ελληνικό σινεμά κινείται ξανά ­ ήδη το «Βαλκανιζατέr» γιόρτασε τα
200.000 εισιτήριά του! ­ κι ένας «Προστάτης οικογένειας» καταφθάνει στις
αίθουσες συμβολικά; ­ τη δεύτερη ημέρα του νέου χρόνου, ενώ οι «Εραστές για
μια νύχτα» δίνουν ίσως την ευκαιρία να επαναπροσδιορίσουμε τις επιλογές μας,
αποφεύγοντας ­ στην κυριολεξία ­ τη «Μοιραία βλάβη».

«Ταινία χαμηλού ήθους και υψηλού κινδύνου» αυτοδιαφημίζει σαρκαστικά ο Νίκος
Περάκης τη νέα του σάτιρα, «Προστάτης οικογένειας». Και όταν έχεις να κάνεις
δέκα χρόνια νέα ταινία ­ σαν τη δική του περίπτωση, καθώς από το «Βίος και
πολιτεία» των 300.000 εισιτηρίων πέρασε μία δεκαετία! ­ και αυτοπροσδιορίζεις
έτσι ο ίδιος τη νέα σου δουλειά, διαισθάνεσαι αμέσως πως η διάθεσή του κάθε
άλλο παρά «παίξε - γέλασε» είναι...

Με δύο λόγια το στόρι: Ένας 27χρονος συγγραφέας αναλαμβάνει να επιμεληθεί ­ να
γράψει στην ουσία ­ την αυτοβιογραφία μιας δημοφιλούς λαϊκής τραγουδίστριας...
σινιέ σκυλάδικων ­ την υποδύεται απίστευτα πιστευτά η Κατερίνα Γιατζόγλου ­
και εμπλέκεται στην απαγωγή της μοναχοκόρης της και προστατευόμενης ενός
αδίστακτου μεγαλοεργολάβου και ιδιοκτήτη τηλεοπτικού καναλιού, τέκνο της
επτάχρονης χούντας και άξιος πολίτης της μεταπολιτευτικής δημοκρατικής
περιόδου. Και τα ΜΜΕ εξορμούν ­ «προσοχή τηλεόραση, λερώνει», λέει ειρωνικά ο
νεαρός ήρωας! ­ σαν τους γύπες στις σάρκες των «ψοφιμιών», ενημερώνω τον
Στέργιο και την Άννα, τους φίλους μου, που μετά το Φεστιβάλ της Θεσσαλονίκης
χάρηκαν πολύ όταν τους πρότεινα να ξαναδούμε μαζί τις δημοσιογραφικές προβολές
των νέων ταινιών...

Και η μακάβρια ειρωνική διάθεση του σκηνοθέτη «πυροβολεί» από τα πρώτα πλάνα
το οπτικοακουστικό πρόσωπο της σημερινής Ελλάδας, τα «διαπλεκόμενα
συμφέροντα», τους μιζαδόρους μεγαλοεργολάβους, την «εξουσία» και τις χουντικές
καταβολές της, το τσαλαπάτημα των πάντων από τους πάντες! Έτσι που να
προκύπτει μια νεοελληνική τραγωδία πάνω στην οποία να αντανακλάται επαρκώς το
γελοίο του πράγματος.

«Ιδεολογικά τρόμαξα, καθώς δεν πίστευα πως μπορεί να υπάρχει άλλος που να
βλέπει τη σημερινή Ελλάδα όπως εγώ! Συμφωνώ εκατό τα εκατό με τη "ματιά" του
Νίκου Περάκη πως όλοι οι "άνθρωποι στα πράγματα" είναι ένα μεγάλο "κακώς
κείμενο"! Δίχως να εξαιρεί, το νιώθεις αυτό, τον ίδιο τον εαυτό του, καθώς
αυτοσαρκάζεται απελπισμένα, θα 'λεγα...», μιλάει πρώτος και εν θερμώ ο
Στέργιος μετά την προβολή... «Μη γίνεσαι υπερβολικός και ισοπεδώνεις τα πάντα,
δεν συμφωνώ, δεν είναι όλα γύρω μας μια αηδία. Γιατί στις άλλες χώρες είναι
καλύτερα τα πράγματα;», τον κόβει η Άννα. «Δεν με παρηγορεί το γεγονός πως
παντού μπορεί να είναι τα ίδια χάλια. Σίγουρα υπάρχουν και πολύ χειρότερα,
αυτό τι σημαίνει ότι θα πρέπει να τα αποδεχτώ; Με αυτή τη λογική δεν αντιδρά
κανείς μας, δεν πάει να σκοτώνουν τον άλλο, κι έχουμε γίνει φυτά ωραίων και
μεταμοντέρνων εσωτερικών χώρων», απαντά φουντωμένος αυτός. «Σκέφτηκες ποτέ ότι
μπορεί να υπάρχει και μια άλλη Ελλάδα, πολύ μακριά από αυτήν που δείχνουν τα
κανάλια; Γιατί εγώ γίνομαι όλο και πιο σίγουρη πως και το παραμικρό γεγονός
που δείχνει η TV δεν έχει καμία σχέση με την αληθινή του διάσταση. Δεν είναι
όλοι "πουλημένοι" γύρω μας», επιμένει έντονα η Άννα.

Ένα λεπτό. Ηρεμήστε, αν κι είναι καλό που μια ελληνική ταινία ανάβει τα
αίματα... Νομίζω ότι και οι δύο έχετε δίκιο. Κατ' αρχήν να πω ότι ως
κινηματογράφος, η νέα ταινία του Περάκη είναι κατά πολύ ανώτερη από τις
προηγούμενές του. Αλλά τι το ήθελε όλο αυτό το ακατάσχετο οφ σπικάζ του νεαρού
ήρωά του, του Ρένου Χαραλαμπίδη, που πλακώνει όλους τους διαλόγους της πρόζας
και δεν σε αφήνει να παρακολουθήσεις τι γίνεται; Ώρες ώρες είχα την εντύπωση
ότι έβλεπα ένα ντοκιμαντέρ για τον «κάτω κόσμο» με βαμπίρ να έχουν βγει από
τους τάφους τους και να τρέχουν με τηλεοπτικές κάμερες να πιουν αίμα! Τέλος
πάντων, είτε από «λάθος» είτε γιατί «φοβήθηκε» ο Νίκος Περάκης μη τυχόν ο
θεατής αρκεστεί μόνο να χασκογελάει με τα χάλια μας, έβαλε ο ίδιος
τρικλοποδιές. Θα προτιμούσα να το είχε αποφύγει αυτό και δεν νομίζω ότι θα
έχανε σε «βαρύτητα» η ταινία του, επεμβαίνω και πάμε να δούμε την επόμενη ταινία...

Χαίρομαι που θα δω με τους φίλους μου τη νέα ταινία του Άγγλου Μάικ Φίγκις,
γιατί μαζί τον είχαμε πρωτοανακαλύψει στην «Επικίνδυνη Δευτέρα» που μας είχε
ξετρελάνει και αργότερα με το «Αφήνοντας το Λας Βέγκας» συνεχίσαμε να έχουμε
την αίσθηση ότι είναι «δικός μας άνθρωπος»...

Στους «Εραστές για μια νύχτα» («One night stand») ­ πάλι η μουσική με έντονα
τζαζ στοιχεία είναι δική του, αφού, ως γνωστόν, είχε πρωτοξεκινήσει ως
μουσικός ­ καταλαβαίνεις από την αρχή ότι εσκεμμένα και οι τέσσερις ήρωες
είναι καλοί και συμπαθητικοί, δεν υπάρχουν «κακοί» ή «εκ του πονηρού»... Η
τυχαία, για «μια βραδιά», ερωτική συνεύρεση ενός παντρεμένου πετυχημένου
μαύρου εμπορικού σκηνοθέτη ­ Γουέσλι Σνάιπς ­ με μια καθώς πρέπει, επίσης
παντρεμένη, γιάπισσα του μάρκετινγκ ­ Ναστάζια Κίνσκι που χάρηκα όταν την
ξανάδα σε μια ταινία της προκοπής ­ θα τους προκύψει αλλιώς, όσο κι αν έχουν
αποφασισμένα και τακτοποιημένα μέσα τους τα αισθήματά τους και αγαπάει ο
καθένας τους νοικοκυρεμένα το έτερον ήμισύ του...

«Εσκεμμένα, θαρρώ, περνάει το πρώτο μισάωρο της ταινίας σαν να βλέπεις μια
χολιγουντιανή αισθηματική κομεντί με μοναδικό "σημείο" βαρύτητας στην
αβάσταχτη ελαφρότητα της τακτοποιημένης ζωής των ηρώων τη μουσική του
Φίγκις... Όλα είναι ροζ και πασπαλισμένα ζάχαρη, μέχρι που η αρρώστια από AIDS
ενός φίλου τους ­ Ρόμπερτ Ντάουνι Τζούνιορ, που είναι αφοπλιστικά πειστικός
στον ρόλο του άρρωστου γκέι ­ θα γίνει η «αφορμή» για να δουν πιο αληθινά τον
δρόμο που επέλεξαν να τραβήξουν στη ζωή τους», σχολιάζει με νωχελική διάθεση,
σαν να είναι... ηρωίδα και μέσα στο κλίμα της ταινίας, η Άννα.

«Γιατί όχι; Μπορεί ορισμένες φορές τα "δύσκολα" να λύνονται με τον πιο απλό
τρόπο, αν δεν τα χρωματίζουμε με τη δική μας ανασφάλεια και τον εγωισμό...

Όταν, μάλιστα, έχεις και την οικονομική άνεση που φαίνεται ότι κατέχουν οι
ήρωες...», σκέπτεται ο Στέργιος.

«Πανσπερμία γιάπηδων στη σημερινή Αμερική! Πώς σας φαίνεται το... απόφθεγμά μου;

Η Ναστάζια Κίνσκι δηλώνεται ότι έχει ευρωπαϊκές καταβολές, ο Γουέσλι Σνάιπς
είναι μαύρος, η Μινγκ-Να Γουέν ­ η σύζυγός του ­ Κινέζα και ο Κάιλ ΜακΛάχλαν
τυπικός Αμερικανός... Και βέβαια, τους βοηθάει να βρουν την αλήθεια τους ένα
τραγικό γεγονός, ο θάνατος του καλύτερου φίλου του Σνάιπς και αδελφού του
ΜακΛάχαν. Νομίζω ότι ο Φίγκις είχε αποδεχθεί από την αρχή να παίξει με τους
«κανόνες του παιχνιδιού» μιας κλασικής κομεντί με σόλο τζαζ μουσικής σε
σαλόνι, αναφέρω, πηγαίνοντας να δούμε την τρίτη νέα ταινία.

«Γουέστερν της δεκαετίας του '90» και «θρίλερ» θέλουν να παρουσιάζουν τη
«Μοιραία Βλάβη» (Breakdown) ο παραγωγός της Ντίνος Ντε Λαουρέντις και ο
σεναριογράφος-σκηνοθέτης της Τζόναθαν Μόστοου, αλλά στη διάρκεια της προβολής
της μου ερχόταν συνεχώς στο μυαλό το «Προσοχή κίνδυνος» του Γιώργου
Σταμπουλόπουλου ­ ταινία του '83 ­ που αν είχε τα δικά της κεφάλαια θα ήταν... αριστούργημα!

Έχουμε και βλέπουμε: Ο Κερτ Ράσελ είναι ένας συνηθισμένος μέσος Αμερικανός
πολίτης που ταξιδεύει με τη γυναίκα του ­ Κάθλιν Κουίνλαν, υποψήφια για Όσκαρ
στο «Απόλλων 13» ­ στις απέραντες και ερημικές εκτάσεις της Νοτιοδυτικής
Αμερικής, μέχρι που τους χαλάει το ολοκαίνουργιο αυτοκίνητό τους στη μέση του
πουθενά! Άντε τώρα να βρεις βοήθεια... Η σύζυγος θα φύγει, όμως, με μια
νταλίκα για να ειδοποιήσει να τους στείλουν βοήθεια, αφήνοντας τον Ράσελ στην
ερημιά, παρέα με το καμάρι του, που δεν θέλει να το αφήσει μόνο του και η
περιπέτειά τους αρχίζει...

Σύντομα ο θεατής καταλαβαίνει ότι έχουν πέσει σε ενέδρα συμμορίας που ληστεύει
και δεν διστάζει να σκοτώσει «καθώς πρέπει» πολίτες και ανυπεράσπιστους ταξιδιώτες...

«Έλα, όμως, που έχουν να κάνουν με έναν... ασυνήθιστα συνηθισμένο αστό που
ακούει στο όνομα Κερτ Ράσελ ­ τα χρόνια περνάνε και "φαίνονται" στο πρόσωπό
του... ­ που ξέρει ως άλλος Ράμπο να χειρίζεται πιστόλι, γροθιές, να
ανεβοκατεβαίνει πλαγιές, να διασχίζει ποτάμια και να σκοτώνει για την τιμή της
συζύγου και της οικογένειας», συμπεραίνει ο Στέργιος...

«Δεν στέκομαι εγώ σε τέτοιου είδους απιθανότητες, άλλωστε, αυτό "πουλάει" και
καλά κάνει η ταινία, αλλά στη διαστροφική μανία που απλώνεται στα σενάρια όλο
και πιο πολλών συνηθισμένων ταινιών σαν αυτήν εδώ. Και μάλιστα, από ένα σημείο
και μετά, είσαι έτοιμος να αποδεχθείς σαν "νόμιμο" οτιδήποτε μέσο
χρησιμοποιήσει ο νόμιμος πολίτης για την υπεράσπισή του! Μόνο που δεν κόβει ο
ένας τα κομμάτια του άλου προς το φινάλε...», επεμβαίνει εύστοχα η Άννα.

Τα έχουν πει όλα οι δύο τους. Δεν αξίζει να συνεχίσω. Έξω έχει μια υπέροχη,
ηλιόλουστη ημέρα και ευτυχώς ­ όσο κι αν μας «λιγοστεύει» αυτό... ­
βρισκόμαστε στην Ελλάδα, την Αθήνα.


<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16029P041</ED>
<ID>
ID:133485

</ID><URL>http://ta-nea.dolnet.gr/neaweb/neafile.print_unique?e=A&f=16029&m=P04&aa=1</URL></REF>


Article

<CATEGORY>vin09</CATEGORY>

 <H2></H2><H2>Απωθημένη αυτογνωσία
</H2><H2></H2>
<AUTHOR>ΤΑΚΗΣ ΘΕΟΔΩΡΟΠΟΥΛΟΣ</AUTHOR>

Η έκδοση στη Γαλλία του συλλογικού έργου «Η Μαύρη Βίβλος του Κομμουνισμού»,
που συνέπεσε με την έκδοση στην Ελλάδα δύο ή τριών, αν δεν κάνω λάθος, έργων
για τον Άρη Βελουχιώτη, για μία ακόμη φορά μού υπενθύμισε ότι η απουσία της
ιστοριογραφίας είναι από τα βασικά συμπτώματα της ακαμψίας, από την οποίαν
πάσχει η πνευματική μας ζωή.

Μέχρι στιγμής δεν έχει εμφανισθεί κανένα έργο, που να μπορεί να αποτιμά με
σοβαρότητα τα γεγονότα που κατασπάραξαν την Ελλάδα μετά τον Β' Παγκόσμιο
Πόλεμο. 
Ακόμη η εποχή εκείνη αιωρείται σ' ένα κακοφορμισμένο συναισθηματικό νεφέλωμα,
κάπου ανάμεσα στον «συμμοριτοπόλεμο» της μετεμφυλιακής δεξιάς, τους
«Παρθενώνες» του Παναγιώτη Κανελλόπουλου και την αδέξια αγιογράφησή της που
επέβαλε η ηττημένη, πλην δικαιωμένη μετά τη δικτατορία των συνταγματαρχών, αριστερά.

Μήπως μας λείπουν οι ιστορικοί; Δεν το νομίζω. Ίσως, βέβαια, οι σημερινοί
ερευνητές να έχουν αποκοπεί από την αφηγηματική διάσταση της επιστήμης τους,
που τείνει κι αυτή να μετατραπεί σε τεχνική διαχείριση στοιχείων. Και δεν το
κρύβω ότι συγκαταλέγομαι σε όσους θεωρούν ότι η Ιστορία πριν απ' όλα είναι
είδος λογοτεχνικόν και ότι ο ιστορικός πριν απ' όλα οφείλει να μπορεί να
αφηγηθεί. Τα στοιχεία και τις θέσεις ενδεχομένως του Κ. Παπαρρηγόπουλου, του
Μισελέ, του Μακώλεϋ ή του Γίββωνα μπορεί η σύγχρονη έρευνα να τα έχει
ανατρέψει εκατό φορές. 
Όμως, το έργο τους παραμένει αξεπέραστο και υπερβαίνει την εμβέλεια των
συγκεκριμένων θέσεων που υπεστήριζαν όπως κάθε μυθοπλασία, που μπορεί να
σταθεί στο ύψος της, υπερβαίνει τις δοξασίες που τη γέννησαν.

Όμως, το έλλειμμα με την ιστοριογραφία της σύγχρονης Ελλάδας νομίζω ότι δεν
οφείλεται μόνο σ' αυτόν τον λόγο. Είναι κάτι ισχυρότερο: η συγκαταβατική
δημοκρατία μας φοβάται τόσο πολύ την οσμή του αίματος, που θυσίασε για να
υπάρξει, ώστε να μην αντέχει τέτοιου είδους πτώσεις στα ανοιχτά της
αυτογνωσίας. Μέχρι προχθές, εξάλλου ­ γιατί όχι ακόμη και σήμερα ­ οποιαδήποτε
υπόνοια κριτικής για τη δράση του Κομμουνιστικού Κόμματος, αν δεν την εξόρκιζε
κάποια δήλωση μαρξιστικής πίστεως, κινδύνευε να χαρακτηρισθεί ως «γνωστός
αντικομμουνισμός». Και ο χαρακτηρισμός στην Ελλάδα, ακόμη και μετά την πτώση
του τείχους του Βερολίνου και την κατάρρευση της Σοβιετικής Αυτοκρατορίας,
εξακολουθεί να διατηρεί την αφοριστική του αίγλη, ασχέτως πολιτικής
τοποθέτησης που λένε.

Ας μην κατηγορούμε, λοιπόν, τους σημερινούς εικοσάρηδες ή τριαντάρηδες, όταν
διάφοροι περισπούδαστοι ρεπόρτερ τούς σταματούν στον δρόμο, για να τους
ανακρίνουν και να διαπιστώσουν ότι «δεν ξέρουν τι τους γίνεται» και ότι γι'
αυτούς η 21η Απριλίου, ο Δεκέμβρης του '44 και η Ναυμαχία της Σαλαμίνας
ανήκουν πάνω-κάτω στην ίδια περιοχή του κόσμου. Ας μην τους κατηγορούμε, όταν
εμείς οι ίδιοι δεν μπορούμε να παράσχουμε εις εαυτούς την στοιχειώδη γνώση της
Ιστορίας, που λίγο ως πολύ έχουμε ζήσει, όταν εμείς οι ίδιοι προτιμούμε την
ασφάλεια της συγκατάβασης και τη θαλπωρή των επετειακών λόγων από τη δίνη και
την αμφισβήτηση του ιστορικού λόγου.

Η σύγχρονη Ιστορία μας απολιθώθηκε, πριν καλά καλά γεράσουν οι πρωταγωνιστές
της. Και έτσι απολιθωμένη την κουβαλούμε μέσα μας, ως άκαμπτο βάρος που απλώς
δεν είναι ικανό να θίξει το νεφέλωμα της συγκατάβασής μας. Διότι, πράγματι, αν
αρχίσουμε να αναρωτιόμαστε τι έγινε τότε, στη δεκαετία του '40 και μετά στη
χούντα, αν μάθουμε επιτέλους πόσοι ήταν οι νεκροί του Πολυτεχνείου ­ ούτε αυτό
δεν ξέρουμε μετά βεβαιότητητος ­ τότε, ενδεχομένως, να καταλάβουμε και τι
είναι αυτό που μας συμβαίνει σήμερα.

Και αυτό πια, κανένας δεν νομίζω πως το θέλει.

Ο Τάκης Θεοδωρόπουλος είναι συγγραφέας.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16029P042</ED>
<ID>
ID:133524

</ID><URL>http://ta-nea.dolnet.gr/neaweb/neafile.print_unique?e=A&f=16029&m=P04&aa=2</URL></REF>


Article

<CATEGORY>vin09</CATEGORY>

 <H5>Της Ελλάδας τα άκρα
</H5><H2>ΒΙΒΛΙΟπαρουσίαση
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

ΓΙΑΝΝΗΣ ΣΚΟΥΛΑΣ. Φάροι. Πέτρα και φως. Αθήνα,
εκδόσεις «Άμμος», 1997. Σελ. 240.

Άφησε κατά μέρος ο φωτογράφος Γιάννης Σκουλάς τις ωραίες χορεύτριες και τα
μπαλέτα, τα τρένα και τους σταθμούς που μόλις προ διετίας είχαν απαρτίσει ένα
εξαίρετο λεύκωμά του και «έπιασε» τους φάρους.

Τέσσερα χρόνια συνέχεια ταξίδευε σε όλη την Ελλάδα ­ στα «άκρα» της. Από
την Αλεξανδρούπολη ώς το Ταίναρο και τα Κύθηρα, από την Κέρκυρα ώς τη Ρόδο,
από την Κασσάνδρα ώς τους Οθωνούς, από το Γύθειο ώς την Ικαρία και τις
Οινούσσες... Και φωτογράφιζε φάρους: τα κτίσματα, λεπτομέρειες, κάγκελα,
επιγραφές, σκουριασμένες αλυσίδες, φαγωμένα από την αρμύρα λουκέτα, βαρίδια,
φιάλες, ανεμοδείκτες, χαρτιά κρεμασμένα στους τοίχους γεμάτα ανορθογραφίες,
λαμπτήρες, θάλασσες γαλήνιες και θάλασσες γκρίζες, ήρεμα πρωινά, νύχτες και
κόκκινα ηλιοβασιλέματα ­ πάντα με τον φάρο σε πρώτο πλάνο. Το δύσκολο αυτό
οδοιπορικό, δεδομένης της μεγάλης διασποράς του φαρικού δικτύου έδωσε καρπό
13.000 διαφάνειες με φάρους σε λειτουργία, φάρους που υπολειτουργούν, φάρους
εγκαταλειμμένους που έχουν αρχίσει να ερειπώνονται...

Μέρος του τεράστιου υλικού συγκρότησε αυτό το λεύκωμα, που συνοδεύεται από
ημερολογιακές καταγραφές του φωτογράφου, χρησιμότατο οδοιπορικό ευρετήριο και
εμπεριστατωμένη εισαγωγή του αρχιτέκτονα Χριστόφορου Σακελλαρόπουλου για την
αρχιτεκτονική των φάρων.

Ένα ελκυστικό «οδοιπορικό» στα «ακροδάχτυλα» της Ελλάδας, που γίνεται
συναρπαστικό με την ποιητική ικανότητα του Γιάννη Σκουλά να εστιάζει
«ασήμαντες» λεπτομέρειες. Έχει τυπωθεί με την πολύ γνωστή πλέον φροντίδα των
εκδόσεων «Άμμος» και «αλληλοσυμπληρώνονται» με το λεύκωμα του Γήση
Παπαγεωργίου «Οι ελληνικοί πέτρινοι φάροι» με σκίτσα φάρων, το οποίο έχει
κυκλοφορήσει από τον ίδιο εκδοτικό οίκο.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16029P043</ED>
<ID>
ID:133557

</ID><URL>http://ta-nea.dolnet.gr/neaweb/neafile.print_unique?e=A&f=16029&m=P04&aa=3</URL></REF>


Article

<CATEGORY>vin09</CATEGORY>

 <H5>Λαϊκή σοφία
</H5><H2>ΤΟ ΠΝΕΥΜΑ του τόνου
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Έφθασε στα χέρια μου ένα απροσδόκητο βιβλίο. Πέρα από το γεγονός πως
υπογράφεται από παλιό συμφοιτητή και συνάδελφο εν εκπαιδεύσει, το ίδιο το
περιεχόμενό του από τη μια φαίνεται γοητευτικά ξεπερασμένο και από την άλλη
αναδεικνύει μια πτυχή του βαθέος λαϊκού ψυχισμού. Πρόκειται για τη συλλογή
«Λαϊκή Μετεωρολογία» του Νίκου Μαλαβάκη (Εκδόσεις Ενάλιος). Ο συστηματικός
αυτός συνάδελφος (ήταν ο πρώτος επιτυχών στη Φιλοσοφική Σχολή το 1955)
συγκέντρωσε με άκρα επιμέλεια όλες τις λαϊκές δοξασίες και πίστεις για τα
μετεωρολογικά φαινόμενα. Δοξασίες για τους μήνες του έτους, τις εποχές, τα
χερσαία, τα θαλάσσια, τα αμφίβια ζώα, για τα φυτά, για τα φυσικά φαινόμενα.
Όταν προσέξει κανείς τις παραλλαγές, που προέρχονται προφανώς από διαφορετικες
περιοχές, αντιλαμβάνεται ότι οι εμμονές και οι πίστεις οδηγούν πιθανόν σε
κάποιες βεβαιότητες που στηρίζονται στην εμπειρία, την μακρόχρονη παρατήρηση
και την επανάληψη.

Οι κινήσεις των πτηνών, οι κλίσεις των φυτών, η φορά των ανέμων, οι φωνές
των ζώων, οι συνήθειές τους, οι συμπεριφορές τους, οι ιδιότητες των φυσικών
αντικειμένων, οι αντιδράσεις ορισμένων φαινομένων συγκροτούν μια λαϊκή
«επιστήμη», που πριν από λίγες δεκαετίες ήταν η μοναδική γνώση για την
πρόβλεψη του καιρού. Το έργο του Μαλαβάκη πολύτιμο και εν τέλει ποιητικό
ανιχνεύει άγνωστες πτυχές της λαϊκής πείρας.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: P05</CAT>
<ED>
Κωδικός άρθρου: A16029P051</ED>
<ID>
ID:133486

</ID><URL>http://ta-nea.dolnet.gr/neaweb/neafile.print_unique?e=A&f=16029&m=P05&aa=1</URL></REF>


Article

<CATEGORY>vin09</CATEGORY>

 <H5>ΑΛΛΑΞΑΝ ΟΙ ΠΡΟΤΙΜΗΣΕΙΣ ΤΩΝ ΚΑΝΑΛΙΩΝ ΣΤΟ ΧΡΩΜΑ ΤΩΝ ΜΑΛΛΙΩΝ ΤΩΝ ΤΗΛΕΣΤΑΡ
</H5><H2>Οι μελαχρινές πήραν τη ρεβάνς
</H2>
<AUTHOR>ΧΡΗΣΤΟΣ ΙΕΡΕΙΔΗΣ - ΒΑΣΙΛΗΣ ΛΟΥΜΠΡΙΝΗΣ</AUTHOR>

<H3>Ο «πόλεμος» ξανθών - μελαχρινών στην τηλεόραση είναι υπόθεση παλιά. Και μπορεί
στη μεγάλη οθόνη τα πράγματα να είναι από καιρό ξεκαθαρισμένα, στη μικρή οθόνη
όμως έγιναν ανατροπές. Φέτος στις προτιμήσεις των καναλιών επικρατούν οι
μελαχρινές τηλεστάρ.
</H3>
Φέτος η μικρή οθόνη «ζει» στον αστερισμό των μελαχρινών τηλεστάρ. Η Άννα Μαρία
Παπαχαραλάμπους από τους «Ψίθυρους καρδιάς» και η Βάνα Μπάρμπα από το
«Τζιβαέρι» επικρατούν της Ρούλας Κορομηλά του «Μπράβο» της Αννίτας Πάνια του
«Χρυσού Κουφέτου» και της Θεοδώρας Τζίμα στο «Τίμημα του πάθους»

Η άνοιξη της ιδιωτικής τηλεόρασης συνοδεύτηκε με
τον ερχομό ξανθών ωραίων γυναικών σε διάφορους τηλεοπτικούς ρόλους, με τον
Antenna να λανσάρει μόδα. Στις ειδήσεις, στα σίριαλ, στα σόου, στις
ενημερωτικές εκπομπές, στα τηλεπαιχνίδια. Ως και τα ξένα σίριαλ, κυρίως οι
σαπουνόπερες, λες και επιλέγονταν από τα κανάλια με γνώμονα τα ξανθά μαλλιά
των πρωταγωνιστριών. Τρείς ξανθές πρωταγωνιστούσαν στην «Τόλμη και γοητεία»
που ντεμπουτάρισε στην ΕΤ1 και ο Antenna έσπευσε ­ λαμβάνοντας υπόψη και τη
δημοτικότητα της σειράς ­ να την αποκτήσει πλειοδοτώντας στην τιμή αγοράς ανά
επεισόδιο. Αλλά και στη νεανική σειρά «Χτυποκάρδια στο Μπέβερλι Χιλς» η
αναλογία είναι τρία προς δύο. Το ίδιο ισχύει και στα «Ατίθασα νιάτα» καθώς
επίσης στις σαπουνόπερες του Νίκου Φώσκολου «Λάμψη» και «Καλημέρα ζωή».

Άλλη... νοστιμιά είχαν οι ειδήσεις των καναλιών που παρουσίαζαν ξανθές και οι
οποίες ήταν και είναι ουκ ολίγες. Η Νανά Παλαιτσάκη, η Λίζα Δουκακάρου (στον
Antenna και μετέπειτα στον Star), η Αλεξάνδρα Καπελετζή στον Σκάι, η Ελισάβετ
Φιλιππούλη στην ΕΤ1.

Σόου χωρίς ξανθές γίνεται; Δεν γίνεται. Το «3, 2, 1» βασίστηκε πάνω τους (από
εκεί άλλωστε μάς προέκυψε η Άννα Μαρία Λογοθέτη) αλλά και προγράμματα με
κατειλημμένες ήδη τις πρώτες θέσεις βρέθηκε λύση. Άλλωστε κατά πώς
παραφράζεται η λαϊκή ρήση... «χίλιες ξανθές χωράνε». Να σου λοιπόν η Εύη
Παπαδάκη πλάι στον Γιώργο Μαρίνο για το «Ciao Ant1» αλλά κι όταν εκείνη
αποχώρησε η σκυτάλη δεν πήγε σε μελαχρινή, αλλά σε άλλη... αρεία. Στην Αννίτα Ναθαναήλ.

Και ερωτούμε: την ίδια γεύση θα είχε ο «Πρωινός καφές» αν η Ελένη Μενεγάκη
έβγαινε ως μελαχρινή ή με καστανή κώμη; Πολύ δε περισσότερο όταν είχε «γράψει»
ιστορία η πρώτη κυρία της εκπομπής και πρώτη διδάξασα Ρούλα Κορομηλά. Είδατε
τι κατάληξη είχε η «Γεύση ζωής» (Star) για τη μελαχρινή Κωνσταντίνα
Στεφανοπούλου; Πικρή. Παρά την ύστατη προσπάθεια της ίδιας να τη γλυκάνει λίγο
κάνοντας ξανθές ανταύγειες.

Ο υδραυλικός ­ Τάσος Χαλκιάς ­ ήταν το ένα μισό μέρος της επιτυχίας του «Λαβ
σόρρυ» πριν από τρία χρόνια. Το άλλο μισό ήταν η γλυκανάλατη ξανθιά γιατρός ­
Κωνσταντίνα Μιχαήλ ­ που έπεσε στον έρωτα του Σάκη (17,1% μέση ετήσια
τηλεθέαση την περίοδο '94 - '95, κάπου 1 εκατ. τηλεθεατές). Για μια ξανθιά ­
Σμαράγδα Καρύδη ­ διαρρήγνυε τα ιμάτιά του ο Κωνσταντίνος Καζάκος στο «Χρώμα
του φεγγαριού». Τα ξανθά μαλλιά (που έγιναν και λαϊκό χιτ από τον Άγγελο
Διονυσίου) λίγο έλειψε να γίνουν καθεστώς. Πέρσι μάλιστα είδαμε να
σημειώνονται συγκρούσεις από τις δυνάμεις του ίδιου... χρωματικού χώρου. Η
ξανθιά Ρούλα Κορομηλά να κοντράρεται, στην απογευματινή ζώνη του Σαββάτου, με
την επίσης ξανθομαλλούσα Αννίτα Πάνια.

Αντεπίθεση

Ως πέρσι οι μελαχρινές και καστανές περίμεναν την κατάλληλη στιγμή για να
περάσουν στην αντεπίθεση, καθ' ότι η κατάσταση στα τηλεοπτικά δρώμενα δικαίωνε
τον κινηματογραφικό τίτλο «Οι άνδρες προτιμούν τις ξανθές». Ακόμη και η
μελαχρινή «Αναστασία» ­ Μυρτώ Αλικάκη ­ παρά το ανεπανάληπτο 29,2% (κάπου 1,7
εκατ. τηλεθεατές) δεν κατάφερε να δώσει την ώθηση εκείνη για να... ξεπεταχτούν
και άλλες σκουρομαλλούσες.

Στη νέα τηλεοπτική σεζόν οι μελαχρινές φαίνεται να παίρνουν τη ρεβάνς. Πλάι
στον Κουίκ είναι η Τατιάνα Στεφανίδου, καστανή έως πρότινος και μετέπειτα
κοκκινομάλλα. Στην πρόγνωση του καιρού στον Antenna, εκεί όπου άλλοτε
κυριαρχούσε το ξανθό χρώμα στα γυναικεία μαλλιά, τώρα μόνον η Έλενα
Ιορδανοπούλου και η Ελένη Παπαϊωάννου θυμίζουν την αλλοτινή επικράτηση των
ξανθών στο κανάλι. Αν και η πρώτη έγινε γνωστή μάλλον ως καστανή που στην
πορεία τα ξάνοιξε...

Ισορροπία

Βέβαια το κανάλι μεριμνά για την ισορροπία στο... χρώμα. Και αφού το ποσοστό
των ξανθών στις ειδήσεις μειώθηκε, φρόντισε να το αναπληρώσει μέσα από τον
«Πρωινό καφέ». Εκτός από την οικοδέσποινα Ελένη Μενεγάκη στο δυναμικό της
εκπομπής υπάρχουν άλλες τρεις: η Τάρια Μπούρα, η Σούζαν Άσμπι και η Χριστίνα Λέκκα.

Το ξανθό πλατινέ της Αννίτας Πάνια, παρά την τσαχπινιά της, φαίνεται να έχει
κουράσει τους τηλεθεατές. Έτσι το «Χρυσό κουφέτο» από τις 770.000 τηλεθεατές,
που είχε κατά μέσο όρο πέρσι, κατάφερε να συγκεντρώσει από τις αρχές της σεζόν
ως πρόσφατα 500.000 τηλεθεατές (ανώτατο ποσοστό 8,6%).

Δυναμικά μπροστά πέρασαν η καστανή Βάνα Μπάρμπα με το «Τζιβαέρι» και η
μελαχρινή Άννα Μαρία Παπαχαραλάμπους με τους «Ψιθύρους καρδιάς», αφήνοντας
πίσω τους τις ξανθιές Εβελίνα Παπούλια και Θεοδώρα Τζίμου, που πρωταγωνιστούν
στα σίριαλ «Δύο ξένοι» και «Τίμημα του πάθους» αντίστοιχα. Τα σίριαλ με τις
μελαχρινές και καστανές σημειώνουν ποσοστά τηλεθέασης που ξεπερνούν το 16%
(κάπου 940.000 τηλεθεατές), ενώ εκείνα με τις ξανθές κυμαίνονται γύρω στο 13%
(περίπου 760.000 τηλεθεατές).

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16029P061</ED>
<ID>
ID:133487

</ID><URL>http://ta-nea.dolnet.gr/neaweb/neafile.print_unique?e=A&f=16029&m=P06&aa=1</URL></REF>


Article

<CATEGORY>vin09</CATEGORY>

 <H5>ΤΗΛΕΚΡΙΤΙΚΗ
</H5><H2>Κακογουστιά και μαγεία
</H2>
<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

<H3>Το πιο ψηλό γυαλολαμπερό δέντρο της Ευρώπης και η πιο χαμηλή αισθητική
συναντήθηκαν στο κέντρο της Αθήνας. Γλομπάκια δυσθεώρητης επάρσεως του πρώτου
δήμου της χώρας και τηλεκαλλιτέχνες συναρμολόγησαν ένα τουρλού τουρλού
πανηγύρι για να υποδεχθούν το Νέο Έτος. Ενώ η Θεσσαλονίκη πρόβαλε τη «Σιωπή
των Βαλκανίων»...
</H3>
Η τηλεόραση δεν είναι τυφλή. Κοιτάζει και
καταγράφει. Κι αυτό που έδειξε από το Σύνταγμα ήταν μια καρακατσουλιά άνευ
προηγουμένου με βλέψεις... χολιγουντιανές.

Η καημένη η Πλατεία Συντάγματος, κατακρεουργημένη από τα έργα του Μετρό, είχε
δεχθεί στο κάτω μέρος και μια φτηνιάρικη εξέδρα εκτός του γλομποειδούς
δέντρου. Όπου παρέλασε κάθε γνωστός και άγνωστος τηλεοπτικός μαϊντανός συν
κάτι μπαλετάκια με παλιομοδίτικες μπότες της προηγούμενης εικοσαετίας. Το πρωί
που περάσαμε από εκεί είχε και ζώα, δηλαδή ένα γαϊδουράκι... παρκαρισμένο σε
νιούτσικο δέντρο, στις εκβολές της οδού Ερμού, η οποία, σημειωτέον, με την
άσπρη μαρμαρότουβλη επίστρωση που δέχτηκε θυμίζει βοτσαλένια κοίτη επαρχιακού
ποταμού και επιπροσθέτως το άσμα «παπάκι πάει στην ποταμιά» που φαίνεται ότι
έχει εμπνεύσει τον χωρικής καταγωγής δήμαρχό μας.

Σ' αυτήν την ελαφρώς βλάχικη... «Βία μόντε Ναπολεόνε» είχαν συγκεντρωθεί
Αθίγγανοι μικροπωλητές, κόσμος από τις τέσσερις γωνιές του Λεκανοπεδίου και
έντονες μυρωδιές από σουβλάκι. Θρηνώντας, οι γκάγκαροι Αθηναίοι, την
καταστροφή της Φωκίωνος Νέγρη και τώρα τη μεταποίηση της Ερμού και της
Πλατείας Συντάγματος στηθήκαμε, ώρες βραδινές, μπροστά στη μικρή οθόνη για το
πολυδιαφημισμένο πρωτοχρονιάτικο θέαμα της γιορτής του Δήμου της Αθήνας.

Σεβντάδες

Αυτό που εισπράξαμε ήταν κάτι τουρκοειδείς σεβντάδες από διάφορες
τραγουδίστριες, μερικές εμφανίσεις Αγιοβασίληδων με... κόκκινα μπούτια λόγω
ερυθρού καλσόν, μπαλετάκια της συμφοράς και πλήθος ασμάτων της κακιάς ώρας.

Ανόητο και προχειροφτιαγμένο το «Vlassix 2000-2» του Σκάι δεν έλεγε τίποτα,
ενώ η καλή ΕΤ1 μας αποζημίωσε με μιαν εκπληκτική φαντασμαγορική «ρεβί» από το
παριζιάνικο «Λίντο».

Ας μην γκρινιάζουμε όμως για το ελληνικό τηλεοπτικό σκουπιδαριό που είδαμε
αυτές τις ημέρες. Γιατί την προπαραμονή της Πρωτοχρονιάς είχαμε από τη
Θεσσαλονίκη ένα θέαμα χωρίς προηγούμενο. Όταν η Νέα Ελληνική Τηλεόραση
μετέδωσε από το Παλέ ντε Σπορ της συμπρωτεύουσας την εκδήλωση «Η σιωπή των
Βαλκανίων» με κύριο συντελεστή τον Γκόραν Μπρέγκοβιτς που παρουσίασε σε πρώτη
εκτέλεση το έργο του «Θεσσαλονίκη». Δεν ήταν, όμως, η ωραία μουσική του
Γιουγκοσλάβου συνθέτη που μάγεψε. Ήταν και το σύνολο, δηλαδή μια
οπτικοακουστική μαγεία η οποία αναπτύχθηκε σε τρία επίπεδα: βίντεο επί μεγάλης
οθόνης, εξαίσιες μουσικές συνθέσεις από ορχήστρα και ζωντανά θεατρικά σύνολα
με χορούς και ταμπλό-βιβάν στο προσκήνιο. Όσα προβάλλονται στην οθόνη έχουν
σκηνοθέτη τον Μπόρις Μίλκοβιτς και τα θεατρικά δρώμενα έχουν και εκείνα τον
δικό τους (σ.σ.: δεν συγκρατήσαμε το όνομα).

Αλλά αυτός που οργίασε ήταν ο Τάσος Μπιρσίμ. Ο άνθρωπος, ναι, ο οποίος μας
είναι γνωστός από καλύψεις πολιτικών συγκεντρώσεων! Ο εν λόγω, λοιπόν...
θαυματοποιός βρήκε γόνιμο έδαφος και η τηλεσκηνοθεσία του, σε όλα τα επίπεδα,
έγινε θριαμβευτικός ύμνος της βιντεοκάμερας!

Λήψεις «πλονζόν», κοντινά και μακρινά πλάνα, όλα επιστρατεύθηκαν σ' ένα μαγικό
σύνολο με ιπτάμενες φιγούρες, ονειρικές συλλήψεις και, όποτε έπρεπε, με
εστιάσεις στην ορχήστρα και στα φωνητικά ιντερμέδια.

«Κλοπή»

Παραλίγο να αλλοφρονήσουμε οι χριστιανοί. Διότι επιπλέον οι Γιουγκοσλάβοι
παραγωγοί του εν λόγω προγράμματος είχαν ­ με την καλή έννοια ­ κατακλέψει τον
Κουστουρίτσα. Και όλως ιδιαίτερα το αριστούργημά του «Ο καιρός των Τσιγγάνων»
συν το «Αντεργκράουντ».

Πέπλα και μορφές, που πετούσαν στον αέρα, στα φιλμ του Κουστουρίτσα, είχαν
εμπνεύσει κι εδώ ονειρικές συνθέσεις και ο θεατής έμενε με το στόμα ανοιχτό
βλέποντας νεραϊδονύμφες, εξωτικά σε αιώρες, αρχαϊκές βουκολικές σκηνές στην
οθόνη του Παλέ ντε Σπορ, ανθοστόλιστους άνδρες και γυναίκες ­ μια οπτική οχεία
βαλκανικής έξαρσης μαζί με φωνές και μουσικές θαυμάσιες. Ήταν όλα εκεί:
Παραμυθένιες φιγούρες, εξωτικά στοιχεία, αγγελάκια και βέβαια αναφορές στην
ιστορία. Μια μαγεία που βοήθησε την επέκτασή της και ο δικός μας Γιώργος
Νταλάρας, τραγουδώντας «Μεγάλος έρωτας και τρόμος είναι η νύχτα» κατά τρόπο
εξαιρετικά υποβλητικό.

Κουλέρ λοκάλ; Ίσως. Δοσμένο, όμως, τόσο όμορφα, ώστε να χαρίσει ένα ανέλπιστο
χάπι εντ στη Θεσσαλονίκη Πολιτιστική Πρωτεύουσα της Ευρώπης.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16029P071</ED>
<ID>
ID:133488

</ID><URL>http://ta-nea.dolnet.gr/neaweb/neafile.print_unique?e=A&f=16029&m=P07&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Καλή Χρονιά και από την «Τηλε-πάθεια». Με ευχές, η τηλεόραση, ιδιωτική και
κρατική, να ευημερήσει, να σκεφτεί τα λάθη της και τα πάθη της και να
οργανώσει μέσα στον νέο χρόνο προγράμματα προς τέρψιν και ενημέρωσιν. Καλή
χρονιά λοιπόν σε κάθε μικρό ή μεγάλο κανάλι, που προσπαθεί ιδιόμορφα και
ποικιλότροπα να αυξήσει τους θεατές και τους πελάτες του.

* Καλή Χρονιά στη ΝΕΤ, η οποία είχε την ιδέα να δώσει ύφος φυγής και
περιπέτειας στο πρώτο μεσημέρι του '98. Καλύτερη συντροφιά από τους «Πειρατές»
του Ρομάν Πολάνσκι δεν θα μπορούσαν να βρουν οι γλεντοκόποι της νύχτας
της Πρωτοχρονιάς. Όσοι από αυτούς δηλαδή κατάφεραν να... ανασυσταθούν από τον
οίνο και την εορταστική βρώση και μπόρεσαν να απολαύσουν τον Γουόλτερ
Ματάου με ξύλινο πόδι να κυνηγάει έναν χρυσό μεξικάνικο θρόνο.

* Καλή Χρονιά και στον Antenna. Με ευχές να αλλάξει η πορεία των οικονομικών
του υποχρεώσεων, ώστε να μειωθούν οι επαναλήψεις των σίριαλ και να μην
προβάλλει μέρες γιορτής τούς «Μεν και Δεν» αλλά να διαθέσει κατιτί παραπάνω
για νέες παραγωγές.

* Καλή Χρονιά και στα υπόλοιπα κανάλια ακόμα, Star, New Channel, Σκάι,
Telecity, TV Magic, Seven-Χ. Ακόμα κι αν πολλές ήταν οι «πίκρες» που
γευτήκαμε. Είτε γιατί χρονιάρες μέρες στερηθήκαμε τα «Χ-Files» είτε γιατί
βλέπουμε εκπομπές ακατάληπτες χωρίς κεντρικό νόημα με αποτυχημένους εργάτες
των νόμων της Θέμιδος. Είτε γιατί από τα «ανοιχτά παράθυρα» των
μελοδραματισμών κρυολόγησε η αίσθηση της ενημέρωσής μας είτε γιατί από τις
συχνότητές τους έγιναν οι θεατές γνώστες της έννοιας των τηλεσκουπιδιών.

* Επισκέψεις μαζί με τα τηλεοπτικά συνεργεία σε ευαγή ιδρύματα δεν έκαναν
μόνον οι πολιτικοί αρχηγοί, αλλά και κάποιοι σταρ του περιθωρίου,
κατοχυρώνοντας το δικαίωμα στην τηλεθέαση. Αυτό δηλαδή που έπραξε η
Ξανθή Περράκη ορμώντας, με τις κάμερες του καναλιού που της
παρέχει... καλλιτεχνικό άσυλο, σε έναν χώρο συγκέντρωσης ηλικιωμένων για να
τους τραγουδήσει. Το μότο της: Ένα χάδι, μία στοργή.

* Ευχές για Καλή Χρονιά και στο Mega, που είδε τη μέρα του νέου χρόνου υπό το
πρίσμα της «Μελωδίας της ευτυχίας». Όχι πως δεν την έχει προβάλει την ταινία
και κάποια άλλα περασμένα Χριστούγεννα. Όμως η Τζούλι Άντριους όταν
αρχίζει να τραγουδά είναι η χαρά της ζωής και τα παιδάκια του ναυάρχου Τραπ,
καθ' ότι προερχόμενα από το σύνολο της παιδικής χορωδίας της Βιέννης, είχαν
την ικανότητα να μεταδώσουν τη θετική ενέργεια που πηγάζει από τη μουσική.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16029P072</ED>
<ID>
ID:133525

</ID><URL>http://ta-nea.dolnet.gr/neaweb/neafile.print_unique?e=A&f=16029&m=P07&aa=2</URL></REF>


Article

<CATEGORY>vin15</CATEGORY>

 <H5>Ελληνική ταινία 200.000 εισιτηρίων!
</H5><H2>ΤΗΛΕΟΡΑΣΗ ΠΑΡΑΣΚΕΥΗΣ
</H2><H2></H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΣΑΤΙΡΑ ΤΟΥ ΛΟΥΙ ΜΑΛ ΓΙΑ ΤΟΝ ΜΑΗ ΤΟΥ '68 ΚΑΙ «ΤΕΛΟΣ ΕΠΟΧΗΣ» ΤΟΥ ΑΝΤΩΝΗ ΚΟΚΚΙΝΟΥ
</H3>
Καλή χρονιά και με υγεία πρώτα απ' όλα... Δύο από τις αποψινές ταινίες
αποκτούν και συμβολική διάσταση: «Ο Μιλού τον Μάη» του Λουί Μαλ και «Τέλος
εποχής» του Αντώνη Κόκκινου, που ξεχωρίζουν.

Η αφίσα του «Τέλους εποχής» του Αντώνη Κόκκινου, από το πανόραμα του Φεστιβάλ
Βερολίνου '95

Σατιρική ματιά στον γαλλικό Μάη του '68 και στους αστούς έχουμε με τον «Μιλού
τον Μάη», μία από τις πολύ καλές ταινίες του Λουί Μαλ, ενώ ο «δικός» μας
Αντώνης Κόκκινος με το «Τέλος εποχής» του πριν από τέσσερα χρόνια κατάφερε να
κάνει τη μεγαλύτερη εμπορική επιτυχία της δεκαετίας του '90 για τον ελληνικό
κινηματογράφο με 200.000 εισιτήρια στην πρώτη προβολή του και στις 23 αυτού
του μήνα περιμένουμε τη δεύτερη νέα ταινία του «Ο αδελφός μου κι εγώ», που θα
αρχίσει να προβάλλεται στις κινηματογραφικές αίθουσες. Στο πλούσιο,
κινηματογραφικά, σημερινό πρόγραμμα των καναλιών ξεχωρίζουν τα φιλμ:
«Επιρροές» από το μυθιστόρημα της Τζέιν Όστιν, «Άγρια διαμάντια» του Ντον
Σίγκελ, με τους Μπαρτ Ρέινολντς, Ντέιβιντ Νίβεν, «Ο φαύλος κύκλος της κυρίας
Πάρκερ» του Άλαν Ρούντολφ, «Η καραμπίνα» με τον νεαρό ­ τότε, το '66 ­ Τζακ
Νίκολσον και τον Γουόρεν Όουτς, «Ραντεβού με το πεπρωμένο μου» με τον Τζέιμς
Μπελούσι, «Κατάσταση ανάγκης» με τον Τζο Μαντένια.

«Κόκκινη γραμμή 7.000»

11.30 Star (Red line 7.000). Αγώνες αυτοκινήτων και η αγωνία των
οδηγών με τη «ματιά» ενός βετεράνου σκηνοθέτη, του Χάουαρντ Χοκς. Με τους:
Τζέιμς Κάαν, Λόρα Ντε Βον, παραγωγής '65. (Διάρκεια: 110') **

«Το κυνήγι του θησαυρού»

13.00 ΝΕΤ (The treasure seekers). Οικογενειακή ταινία ­ '95 ­
που βασίζεται στο βιβλίο της Ίντιθ Νέσμπιτ. Πέντε ορφανά από μητέρα παιδιά
αγωνίζονται να σώσουν τον πατέρα τους από την οικονομική κρίση. (Διάρκεια:
120') **

«The naked jungle»

14.00 Star. Περιπέτεια ­ '54 ­ του Μπάιρον Χάσκιν, με τους:
Έλινορ Πάρκερ, Τσάρλτον Ίστον. Μια στρατιά κόκκινων μυρμηγκιών απειλεί τη
φυτεία ενός ευτυχισμένου ζευγαριού στην Αφρική. (Διάρκεια: 95') **

«Ο ψυχρός πόλεμος»

15.30 ΕΤ3 (Cold front). Αδιάφορη περιπέτεια ­ '90 ­ του Πολ
Μπνάρμπικ με τους: Μάρτιν Σιν, Μπέβερλι Ντ' Άντζελο. (Διάρκεια: 90') *

«Ο θαλασσόλυκος»

19.35 ΕΤ1. Εγχώρια φάρσα ­ '64 ­ του Κώστα Χατζηχρήστου με τον
ίδιο ως ναυτάκι και σωσία ενός διάσημου ηθοποιού, που μπλέκει με την κόρη του
πλοιάρχου. **

«Γαμπρός από το Λονδίνο»

21.15 Mega. Ο κύριος του τίτλου είναι ο Κώστας Βουτσάς, που
θέλοντας να βοηθήσει τη Νόρα Βαλσάμη, την οποία εγκατέλειψε ο φίλος της,
μεταμορφώνεται σε έναν Εγγλέζο γαμπρό και παρουσιάζεται στον πατέρα της, τον
Διονύση Παπαγιαννόπουλο. Φάρσα ­ '67 ­ του Γιάννη Δαλιανίδη. (Διάρκεια: 85') **

«Άγρια διαμάντια»

21.30 Star (Rough cut). Καλογυρισμένη κωμική περιπέτεια ­ '80 ­
του Ντον Σίγκελ μ' έναν διαβόητο κλέφτη διαμαντιών. Με τους: Μπαρτ Ρέινολντς,
Ντέιβιντ Νίβεν, Λέσλι Αν Ντάουν. (Διάρκεια: 112') **

«Τέλος εποχής»

22.00 ΝΕΤ. Είχε ενθουσιάσει το κοινό του Φεστιβάλ Θεσσαλονίκης
αυτή η ταινία του Αντώνη Κόκκινου και κέρδισε πλήθος βραβείων που τα
«εξαργύρωσε» στη συνέχεια στα ταμεία των κινηματογράφων δημιουργώντας, μέχρι
τώρα, τη μεγαλύτερη εμπορική επιτυχία του εγχώριου σινεμά στη δεκαετία του
'90. Τέλη της δεκαετίας του '60 και μια παρέα αγοριών και κοριτσιών τελειώνουν
το Λύκειο, ενώ μαζί τους φθάνει στο «τέλος» της και μια ολόκληρη εποχή. Ωραίες
ερμηνείες από νέα παιδιά που στη συνέχεια δεν χάθηκαν: Κώστας Καζανάς,
Δημοσθένης Παπαδόπουλος, Γιώργος Πυρπασόπουλος, Δέσποινα Κούρτη, Πέγκυ
Τρικαλιώτη. Ατμοσφαιρική ασπρόμαυρη φωτογραφία του Σταύρου Χασάπη. (Διάρκεια:
98') ***

«Ραντεβού με το πεπρωμένο μου»

22.50 Mega (Mr Destiny). Ο Τζέιμς Μπελούσι στον ρόλο ενός
συνηθισμένου ανθρώπου που «γυρίζει» στο παρελθόν του για να ανακαλύψει τον
εαυτό του. Του Τζέιμς Ορ, παραγωγής '90. (Διάρκεια: 106') **

«Η καραμπίνα»

23.00 ΕΤ3 (The shooting). Περιπέτεια ­ '66 ­ με μια μυστηριώδη
γυναίκα να πείθει δύο κυνηγούς να τη συνοδεύσουν για να διασχίσει μια έρημο.
Με τους: Τζακ Νίκολσον, Γουόρεν Όουτς, Μίλι Πέρκινς. (Διάρκεια: 82') **

«Επιρροές»

23.35 ΕΤ1 (Persuasion). Αισθηματικό δράμα ­ '95 ­ από το βιβλίο
της Τζέιν Όστιν. Τα αισθηματικά μπλεξίματα μιας κοπέλας στην Αγγλία του 18ου
αιώνα. Του Ρότζερ Μίτσελ. (Διάρκεια: 97') **

«Η μητέρα της νύφης»

00.15 Σκάι (Mother of the bride). Κωμωδιούλα ­ '93 ­ του Τσαρλς Κόρελ,
με τους: Ρόι ΜακΛάναχ, Τεντ Σάκερφολντ, Κρίστι Μακ Νίκολ. (Διάρκεια: 94') **

«Ο Μιλού τον Μάη»

00.30 ΝΕΤ (Milou en Mai). Το Παρίσι «καίγεται» στη διάρκεια του
θρυλικού γαλλικού Μάη του '68, αλλά μια οικογένεια οινοπαραγωγών βρίσκεται
ανέμελη στη Νότια Γαλλία, με αφορμή την κηδεία μιας γιαγιάς. Σατιρική και
διεισδυτική ματιά του Λουί Μαλ στη γαλλική αστική κοινωνία και ένα από τα πολύ
καλά φιλμ του, παραγωγής '90. Με τους: Μισέλ Πικολί, Μίου Μίου, Βαλερί
Λαμερσιέ. (Διάρκεια: 100') ****

«Ο φαύλος κύκλος της κυρίας Πάρκερ»

01.00 ΕΤ3 (Mrs Parker and the vicious circle). Οι αταίριαστοι
γάμοι και οι παράξενες σχέσεις μιας συγγραφέως του Μεσοπολέμου. Του Άλαν
Ρούντολφ, παραγωγής '94. Πολύ καλή η Τζένιφερ Τζέισον Λι. Μαζί της οι Μάθιου
Μπρόντερικ, Κάμπελ Σκοτ. (Διάρκεια: 98') **

«Σίσκο Κιντ»

01.15 Mega (The cisco kid). Κωμικό γουέστερν ­ '94 ­ του Λουίς
Βαλντέζ, με τον Τζίμι Σμιτς. (Διάρκεια: 91') *

«Θανάσιμη ανακάλυψη»

01.20 ΕΤ1 (Deadly discovery). Περιπέτεια ­ '94 ­ μ' έναν άνδρα
της δίωξης ναρκωτικών να γίνεται στόχος σ' ένα βρώμικο παιχνίδι. Του Τομ
Μπάρκερ. *

«Τρελά ζευγαρώματα»

03.00 Mega (Crazy horse). Αισθηματική κωμωδία ­ '89 ­ καναδικής
παραγωγής του Στίβεν Γουίθροου, με τους: Ντάνιελ Στερν, Ντέμπορα Φόρμαν.
(Διάρκεια: 93') *

«Η συμμορία του Πάντσο Βίλα»

04.00 Antenna (Bad man's river). Σπαγγέτι γουέστερν ­ '72 ­ με
τους: Τζέιμς Μέισον, Λι Βαν Κλιφ, Τζίνα Λολομπρίτζιτα. (Διάρκεια: 91') **

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16029P081</ED>
<ID>
ID:133502

</ID><URL>http://ta-nea.dolnet.gr/neaweb/neafile.print_unique?e=A&f=16029&m=P08&aa=1</URL></REF>


Article

<CATEGORY>vin09</CATEGORY>

 <H5>ΑΒΑΝ ΠΡΕΜΙΕΡ ΤΗΣ ΝΕΑΣ ΤΑΙΝΙΑΣ ΤΟΥ Π. ΧΟΥΡΣΟΓΛΟΥ
</H5><H2>Γκρι, το χρώμα του αισθηματικού διλήμματος
</H2>
Ο «Λευτέρης Δημακόπουλος», η πρώτη ταινία του
Περικλή Χούρσογλου, άρεσε πολύ στο κοινό. Και επαινέθηκε και από την κριτική.
Και έγινε μια από τις ελάχιστες επιτυχημένες ελληνικές ταινίες της δεκαετίας
του '90. Ο Περικλής Χούρσογλου επανήλθε μόλις πριν από λίγους μήνες με τη
δεύτερη ταινία του. Ο «Κύριος με τα γκρι», που βασίζεται σε σενάριο του
σκηνοθέτη, το οποίο επιμελήθηκαν ο Δημήτρης Κεχαΐδης και ο Γιαν Φλάισερ,
προβλήθηκε στο Φεστιβάλ Κινηματογράφου της Θεσσαλονίκης και δυο από τις
πρωταγωνίστριές του, η Ειρήνη Ιγγλέση και η Ράνια Οικονομίδου, τιμήθηκαν με τα
βραβεία ερμηνείας αντίστοιχα πρώτου και δεύτερου γυναικείου ρόλου.

Πρωταγωνιστής είναι ο Γιώργος Μιχαλακόπουλος, που αυτό τον καιρό παίζει τον
ρόλο ενός ομοφυλόφιλου με τον Γιώργο Μοσχίδη πλάι του, στο θέατρο Μουσούρη,
στο έργο του Τσαρλς Ντάιερ «Κάτω απ' τη σκάλα». Στην ταινία ερμηνεύει τον
Λεωνίδα, έναν συνταξιούχο, που μόλις πάρει τη σύνταξή του, ύστερα από τριάντα
χρόνια δουλειάς, αποφασίζει, αυτός ένας τυπικός «σύζυγος», να κάνει αυτό που
θέλει. Πηγαίνει για ιαματικά λουτρά και εκεί, ξαφνικά, συναντάει μια γυναίκα,
κοντά στην ηλικία του, τη Χριστίνα (Ειρήνη Ιγγλέση). Και την ερωτεύεται.

Τι θα κάνει; Θα απατήσει τη γυναίκα του (Ράνια Οικονομίδου), όπως τόσοι άλλοι
και θα συνεχίσει μαζί της σαν να μη συνέβη τίποτα; Θα διαλύσει το σπίτι του;
Τα παιδιά του ­ έχει μια κόρη (Μαρία Κεχαγιόγλου) και έναν γιο (ο αθλητής
Θέμης Χειμάρας) ­ είναι ήδη μεγάλα. Είναι ικανός να το κάνει; Μπορεί να κάνει
τέτοια στροφή στην ήσυχη, άχρωμη ζωή του; Η ταινία του Περικλή Χούρσογλου, που
τη μουσική της υπογράφει ο Νικόλα Πιοβάνι ενώ ένα βασικό ρόλο κρατάει και ο
Αλέκος Ουδινότης, προσφέρεται σε ειδική προβολή για τα μέλη του Σινέ Κλαμπ της
εφημερίδας «ΤΑ ΝΕΑ», τη Δευτέρα, δέκα μέρες πριν αρχίσει να παίζεται κανονικά
στους κινηματογράφους.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16029P101</ED>
<ID>
ID:133481

</ID><URL>http://ta-nea.dolnet.gr/neaweb/neafile.print_unique?e=A&f=16029&m=P10&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2><H2></H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Διαλύοντας τον Χάρι. 5.00-7.00-9.00-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Εραστές για μια νύχτα. 6.30-8.45-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ο ψευταράς (Κ.).
5.30-7.15-9.10-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Το πέμπτο στοιχείο. 6.30-8.30-10.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Άννα Καρένινα. 8.50-11.00 μ.μ. Ηρακλής ­ Πέρα από τον μύθο. 5.00-7.00 μ.μ.

ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Προστάτης οικογένειας. 5.00-7.00-9.00-11.00 μ.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Μόνος στο
σπίτι 3 (Κ.). 2.30-4.30-6.30-8.30-10.40 μ.μ. Παρ.-Σάβ. ώρα 12.30 π.μ.: Άντρες
με τα όλα τους.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Προστάτης οικογένειας. 4.20-6.30-8.40-10.50 μ.μ.

ΑΘΗΝΑΙΟΝ CINEPOLIS PHILIPS 2. Διαλύοντας τον Χάρι. 9.30-11.30 μ.μ. Μόνος στο
σπίτι 3 (Κ.). 1.30-3.30-5.30-7.30 μ.μ.

ΑΘΗΝΑΙΟΝ CINEPOLIS PHILIPS 3. Μοιραία βλάβη. 5.00-7.00-9.00 μ.μ. Θεωρίες
συνωμοσίας. Ώρα 11.00 μ.μ.

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Caondition). Εραστές για μια νύχτα. 6.30-8.45-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Άννα Καρένινα. 8.50-11.00
μ.μ. Ηρακλής - Πέρα από τον μύθο. 5.00-7.00 μ.μ.

ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Εραστές για μια νύχτα.
6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo). Ο
μικρός Κόλια. 8.50-10.50 μ.μ. Bean - Η υπέρτατη ταινία καταστροφής. 5.30-7.10 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Κορίτσια
καριέρας. 7.00-9.00-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Προστάτης οικογένειας.
5.45-8.00-10.15 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Μοιραία βλάβη. 6.40-8.50-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Ο ψευταράς (Κ.).
5.00-7.00-9.00-11.00 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Άννα Καρένινα. 8.50-11.00 μ.μ.
Ηρακλής ­ Πέρα από τον μύθο. 5.00-7.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition).
Πυροβολημένο ψάρι. 6.30-8.30-10.30 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Κορίτσια καριέρας.
7.00-9.00-11.00 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Η παγοθύελλα. 6.20-8.40-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital). Μόνος
στο σπίτι 3 (Κ.). 4.00-6.15-8.30. Επτά χρόνια στο Θιβέτ. 10.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS). Μόνος
στο σπίτι 3. 4.40-6.40-8.50 μ.μ. Επτά χρόνια στο Θιβέτ. 10.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Η
παγοθύελλα. 6.20-8.40-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Προστάτης οικογένειας. 5.50-8.10-10.25 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Ο ψευταράς (Κ.). 6.00-8.00-10.00 μ.μ. Παρ.-Κυρ. ώρα
4.00 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Προστάτης οικογένειας. 5.45-8.00-10.15 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 Dolby Stereo). Επτά
χρόνια στο Θιβέτ. 5.15-7.45-10.30 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Προστάτης οικογένειας. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Προστάτης οικογένειας. 6.30-8.45-11.00 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Ο ψευταράς (Κ.). 5.00-6.40-8.20-10.40 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Εραστές για
μια νύχτα. 6.30-8.45-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Το υποβρύχιο. 6.30-10.10 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Άννα Καρένινα. 8.00-10.10 μ.μ. Ηρακλής - Πέρα από τον μύθο.
4.00-6.00 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Εραστές για
μία νύχτα. 6.45-8.55-11.00 μ.μ. Bean - Η υπέρτατη ταινία καταστροφής. 5.00 μ.μ.

ΑΤΤΙΚΟΝ RENAULT (Οδ. Σταδίου ~ 3228.821 Dolby Digital Air Condition). Η
παγοθύελλα. 6.00-8.15-10.30 μ.μ.

ΑΦΑΙΑ (Καλλιθέα ~ 9595.534 Dolby Stereo). Το υποβρύχιο. 7.20-11.10 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Ο γκαφατζής της ζούγκλας
(Κ.). Παρ.-Σάβ.: 10.45-13.00-15.15-17.30-19.45-22.15-00.45. Κυρ.:
15.20-17.40-20.15-22.30-00.45. Δευτ.-Πέμ.: 10.45-13.00-15.20-17.45-20.15-22.30-00.45.

VILLAGE CENTRE Αίθουσα 2. Προστάτης οικογένειας. Παρ.-Σάβ.:
12.30-15.00-17.40-20.10-22.40-01.10. Κυρ.: 15.00-17.40-20.10-22.40-01.10.
Δευτ.-Πέμ.: 12.30-15.00-17.40-20.10-22.40-01.10.

VILLAGE CENTRE Αίθουσα 3. Θεωρίες συνωμοσίας. Παρ.-Σάβ.:
13.00-16.00-19.00-22.00-01.00. Κυρ.-Πέμ.: 12.45-15.45-18.45-21.45-01.00.

VILLAGE CENTRE Αίθουσα 4. Εραστές για μια νύχτα. Παρ.-Σάβ.:
11.40-14.00-16.20-18.40-21.00-23.20-01.40. Κυρ.:
16.00-18.20-20.40-23.00-01.20. Δευτ.-Πέμ.:
11.20-13.40-16.00-18.20-20.40-23.00-01.20. Ο γκαφατζής της ζούγκλας. Κυριακή
ώρα 12.30 μ.μ.

VILLAGE CENTRE Αίθουσα 5. Διαλύοντας τον Χάρι. Παρ.-Σάβ.:
12.15-16.30-20.45-01.15. Κυρ.-Πέμ.: 14.45-19.00-23.15. Ο... κατάκοπος που
γύρισε από το... Τρίο. Παρ.-Σάβ.: 14.30-18.45-23.10. Κυρ.-Πέμ.: 12.45-17.00-21.15-01.30.

VILLAGE CENTRE Αίθουσα 6. Πυροβολημένο ψάρι. 20.00-22.15-00.30. Πρίγκιπας
Βάλιαντ. 12.00-14.00-16.00-18.00.

VILLAGE CENTRE Αίθουσα 7. Μοιραία βλάβη. 21.00-23.15-01.30. Ηρακλής -
Πέρα από τον μύθο. 10.45-12.45-14.45-16.45-18.45.

VILLAGE CENTRE Αίθουσα 8. Μοιραία βλάβη. 13.00-15.15-17.30-19.45-22.00-00.15.

VILLAGE CENTRE Αίθουσα 9. Ο ψευταράς (Κ.). Παρ.-Σάβ.:
11.15-13.30-15.45-18.30-20.45-23.00-01.15. Κυρ.-Πέμ.: 11.45-14.00-16.15-18.30-20.45-23.00-01.15.

VILLAGE CENTRE Αίθουσα 10. Μόνος στο σπίτι 3 (Κ.). Παρ.-Σάβ.:
11.40-14.15-16.40-19.15-21.45-00.30. Κυρ.-Πέμ.: 12.15-14.45-17.15-19.45--22.15-00.45.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Άννα Καρένινα. 8.50-11.00 μ.μ. Ηρακλής ­ Πέρα από τον
μύθο. 5.00-7.00 μ.μ. Κυρ.: 12.00-3.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα). Ο
ψευταράς (Κ.). 5.30-7.20-9.15-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Η παγοθύελλα. 6.20-8.40-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Άννα Καρένινα. 8.20-10.30 μ.μ. Ηρακλής ­ Πέρα από τον μύθο 4.20-6.20 μ.μ. Κυρ.
12.00 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Διαλύοντας τον Χάρι.
6.30-8.30-10.30 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Εραστές για μια νύχτα. 6.20-8.30-10.40 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Ο ψευταράς (Κ.). 5.30-7.20-9.15-11.00 μ.μ.

ΕΥΑ (Εμπεδοκλέους 121 Παγκράτι, Άγ. Αρτέμιος ~ 7629.215). Air Force One.
6.00-8.15-10.30 μ.μ.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Το γλυκό
πεπρωμένο. 6.30-8.45-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Προστάτης οικογένειας. 6.30-8.45-11.00 μ.μ.

INTEAL ARAMIS (Πανεπ/μίου 46 ~ 3826.720 Dolby Digital). Μοιραία βλάβη.
6.30-8.30-10.30 μ.μ. Ηρακλής ­ Πέρα από τον μύθο. Ώρα 4.20 μ.μ. Σάβ.-Κυρ. ώρα
2.20 μ.μ. Κυρ.: 12.20 μ.μ. Σάβ.: 01.00 π.μ. Λος Άντζελες εμπιστευτικό.

INTEAL ΜΑΡΟΥΣΙ ARAMIS (Λεωφόρος Κηφισίας 215 ~ 6129.169 Dolby Stereo). Θεωρίες
συνωμοσίας. 5.15-7.55-10.35 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Η παγοθύελλα. 8.40-11.00 μ.μ. Μόνος στο σπίτι 3. Ώρα 4.30-6.30 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Θεωρίες συνωμοσίας.
4.40-7.30-10.40 μ.μ.

ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Εραστές για μια νύχτα.
5.45-8.00-10.30 μ.μ. Bean - Η υπέρτατη ταινία καταστροφής. 4.00 μ.μ.

ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Άννα Καρένινα. 8.00-10.30 μ.μ. Ηρακλής - Πέρα από τον μύθο.
4.00-6.00 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo)
Προστάτης οικογένειας. 6.30-8.45-11.00 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Διαλύοντας τον
Χάρι. 7.00-9.00-11.00 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Μοιραία βλάβη.
6.30-8.30-10.30 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Λος Άντζελες
εμπιστευτικό. 5.45-8.15-10.45 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Εραστές για μια νύχτα.
6.10-8.20-10.30 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo).
Εραστές για μια νύχτα. 6.00-8.10-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Θεωρίες
συνωμοσίας. 5.30-8.20-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ο ψευταράς (Κ.).
4.45-6.30-8.25-10.20 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Θεωρίες συνωμοσίας.
5.30-8.20-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Διαλύοντας τον Χάρι. 6.20-8.20-10.20 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Εραστές για μια
νύχτα. 6.40-8.50-11.00 μ.μ. Ηρακλής - Πέρα από το μύθο. 5.00 μ.μ.

ΠΑΛΑΣ (Παγκράτι ~ 7515.434, Dolby Stereo). Μοιραία βλάβη. 5.15-7.00-9.00-11.00 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Διαλύοντας τον Χάρι. 7.00-9.00-11.00 μ.μ. Παρ.-Κυρ.
ώρα 5.00 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Άννα Καρένινα. 8.10-10.20 μ.μ. Ηρακλής ­ Πέρα από τον μύθο.
4.20-6.20 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Μοιραία βλάβη.
6.30-8.30-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Άννα Καρένινα. 8.50-11.00 μ.μ. Ηρακλής ­
Πέρα από τον μύθο. 5.00-7.00 μεταγλ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Εραστές για μια νύχτα. 4.00-6.00-8.10-10.20 μ.μ.

ΤΡΙΑ ΑΣΤΕΡΙΑ (Πλήρως ανακαινισμένο, Νέο Ηράκλειο ~ 2826.873, 2825.607, Dolby
Stereo Digital SR). Μόνος στο σπίτι 3 (Κ.). 4.00-6.10-8.10-10.20 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Διαλύοντας τον Χάρι. 7.05-9.05-11.05 μ.μ.

ΦΑΛΗΡΟ 1 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Διαλύοντας τον Χάρι. 7.00-9.00-11.00 μ.μ. Ηρακλής - Πέρα από τον
μύθο. 5.00 μ.μ.

ΦΑΛΗΡΟ 2 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Μοιραία βλάβη. 6.40-8.40-10.40 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (πλήρως ανακαινισμένο Περιστέρι ~ 5711.105 Dolby Stereo). Μόνος στο
σπίτι 3. 6.40-8.40-10.40 μ.μ. Ηρακλής - Πέρα από τον μύθο. 5.00 μ.μ.

*

ΗΜΙΚΕΝΤΡΙΚΟΙ

ΑΝΤΑΜΣ (Αιγάλεω ~ 5989.226 Dolby Stereo). Ο γάμος του καλύτερού μου φίλου
(Κ.). 8.30-10.30 μ.μ. Ηρακλής - Πέρα από τον μύθο. 3.30-5.10-6.50 μ.μ.

ΒΥΖΑΝΤΙΟ (Αιγάλεω ~ 5985.071). Μόνος στο σπίτι 3 (Κ.). 6.00-8.00-10.00 μ.μ.

*

ΠΡΟΑΣΤΙΩΝ

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Τι είχαμε,
τι χάσαμε.

ΛΕΣΧΗ ΦΙΛΩΝ ΚΙΝ/ΦΟΥ ΒΟΡΕΙΑΣ ΑΤΤΙΚΗΣ (Αγ. Στεφάνου - Δημαρχείο). Μόνο Κυριακή.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Ο γκαφατζής της
ζούγκλας (Κ.). 8.00-10.15 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Επτά χρόνια στο
Θιβέτ. 6.45-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246441). Air Force One.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Air Force
One. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα ~ 4640.408). Ο γκαφατζής της ζούγκλας. 5.00-7.15-9.30 μ.μ.

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Προστάτης
οικογένειας. 8.00-10.15 μ.μ. Μόνος στο σπίτι 3. 4.00-6.00 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Άννα Καρένινα. 8.10-10.20 μ.μ. Ηρακλής - Πέρα από τον
μύθο 4.10-6.10 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453).
Θεωρίες συνωμοσίας. 5.30-8.00-10.30 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453).
Θεωρίες συνωμοσίας. 5.30-8.00-10.30 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Από Σάββατο: Bean - Η υπέρτατη ταινία καταστροφής.
7.00-9.00 μ.μ.

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Ο γκαφατζής της ζούγκλας
(Κ.). 6.00-8.00-10.00 μ.μ.

ΔΗΜΟΤΙΚΟΣ ΚΙΝ/ΦΟΣ ΣΙΝΕ ΚΗΠΟΣ (Ηλεκτρικός σταθμός ~ 4816.276). Σάβ. 5.00 μ.μ.,
Κυρ. 6.00 μ.μ.: Η μικρή κατάσκοπος.

ΖΕΑ (Πασαλιμάνι ~ 4521.388 Dolby Stereo Air Condition). Ο ψευταράς (Κ.).
4.45-6.30-8.25-10.20 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Το πέμπτο στοιχείο. Σάβ. 8.00-10.00 μ.μ. Κυρ.: 6.00-8.00-10.00 μ.μ.
Αστερίξ λεγεωνάριος. Σάβ.: 4.00-6.00 μ.μ. Κυρ. 11.00 π.μ. - 4.00 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Διαλύοντας τον Χάρι. 6.20-8.20-10.20 μ.μ. Free Willy 3: 4.20 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Εραστές για μια νύχτα.
6.00-8.10-10.20 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Ο μικρός Κόλια.
6.00-8.00-10.00 μ.μ. Παρ.-Κυρ. ώρα 4.00 μ.μ.

*

ΘΕΣΣΑΛΟΝΙΚΗΣ

Α' ΠΡΟΒΟΛΗΣ

ΧΕΙΜΕΡΙΝΟΙ

ΑΘΗΝΑΙΟΝ (~ 832.060 Dolby Stereo). Ο γκαφατζής της ζούγκλας.
5.00-7.00-9.00-11.00 μ.μ.

ΑΛΕΞΑΝΔΡΟΣ (~ 257.255 Dolby Stereo). Απογεμαυτινές κάθε μέρα: Ελευθερώστε τον
Γουίλι Νο 3. 5.15-7.00. Βραδινές: L.Α. confidential - Λ.Α. εμπιστευτικό.
8.30-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Ο ψευταράς.
5.30-7.20-9.10-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Ο γκαφατζής της ζούγκλας.
5.00-7.00-9.00-11.00 μ.μ.

ΒΑΚΟΥΡΑ (~ 283.777 Dolby Stereo). Παγοθύελλα. 7.00-9.00-11.00 μ.μ.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Θεωρίες συνωμοσίας.

VILLAGE CENTRE Αίθουσα 2. Διαλύοντας τον Χάρι.

VILLAGE CENTRE Αίθουσα 3. Επτά χρόνια στο Θιβέτ.

VILLAGE CENTRE Αίθουσα 4. Ο γκαφατζής της ζούγκλας.

VILLAGE CENTRE Αίθουσα 5. Ο ψευταράς.

VILLAGE CENTRE Αίθουσα 6. Ο Ηρακλής πέρα από τον μύθο (στα ελληνικά). Air
Force One (βραδινές).

VILLAGE CENTRE Αίθουσα 7. Ο κατάκοπος που γύρισε από το... Τρίο.

VILLAGE CENTRE Αίθουσα 8. Το πυροβολημένο ψάρι.

VILLAGE CENTRE Αίθουσα 9. Μόνος στο σπίτι Νο 3.

ΓΑΛΑΞΙΑΣ (~ 817.010 Dolby Stereo). Ο ψευταράς. 5.30-7.20-9.10-11.00 μ.μ.

ΕΓΝΑΤΙΑ (~ 225.172 Dolby Digital). Θεωρίες συνωμοσίας. 6.00-8.30-11.00 μ.μ.

ΕΣΠΕΡΟΣ 1 (~ 235.304 και 265.544 Dolby Stereo). Ο γκαφατζής της ζούγκλας.
5.00-7.00-9.00-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Ο γάμος του καλύτερού μου
φίλου. 5.00-7.00-9.00-11.00 μ.μ.

ΚΑΠΙΤΟΛ (~ 815.570 Dolby Stereo). Μόνος στο σπίτι 3. 4.30-6.30-8.30-10.30 μ.μ.

ΚΟΛΟΣΣΑΙΟΝ (~ 831.565). Ο ψευταράς. 5.30-7.20-9.10-11.00 μ.μ.

ΛΑΟΥΡΑ (~ 819.935 Dolby Stereo). Πυροβολημένο ψάρι. 6.40-850-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Ο Ηρακλής πέρα από τον μύθο (στα
ελληνικά 4.30-6.30). Βραδινές: Ο μικρός Κόλια 8.45-11.00 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Επτά χρόνια στο Θιβέτ. 6.00-8.30-11.00 μ.μ.

ΝΑΥΑΡΙΝΟΝ (~ 225.152 Dolby Stereo). Μόνος στο σπίτι 3. 5.00-7.00-9.00-11.00 μ.μ.

ΟΛΥΜΠΙΑΣ (~ 217.336). Θέατρο: Θίασος Γιώργου Πάντζα με την κωμωδία: Ένας
υπέροχος κερατάς.

ΠΑΛΛΑΣ (~ 278.515 Dolby Stereo). Ο Ηρακλής πέρα από τον μύθο (στα ελληνικά
3.00-5.00-7.00). Βραδινές: Άννα Καρένινα (8.30-10.30).

ΡΑΔΙΟ ΣΙΤΥ (~ 824.970 Digital Sound). Ο Ηρακλής πέρα από τον μύθο (στα
ελληνικά 5.00-7.00). Κυριακή στα ελληνικά: 11.00-1.00-3.00-5.00-7.00).
Βραδινές: Άννα Καρένινα. 9.00-11.00.

ΤΙΤΑΝΙΑ 1 (~ 520.040 Οδός Λαγκαδά). Ο Ηρακλής πέρα από τον μύθο (στα ελληνικά
1.00-3.00-5.00-7.00. Κυριακή: 11.00-1.00-3.00-5.00-7.00. Βραδινές: Άννα
Καρένινα. 8.45-11.00

ΤΙΤΑΝΙΑ 2 (~ 520.040 Οδός Λαγκαδά). Ο γκαφατζής της ζούγκλας.
1.00-3.00-5.00-7.00-9.00-11.00 μ.μ.

ΦΑΡΓΚΑΝΗ (~ 213.929 Dolby Stereo). Διαλύοντας τον Χάρι. 7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16029P111</ED>
<ID>
ID:133500

</ID><URL>http://ta-nea.dolnet.gr/neaweb/neafile.print_unique?e=A&f=16029&m=P11&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
<H3></H3>«Παγοθύελλα» στην αμερικανική οικογένεια από τον Ανγκ Λι

«ΠΑΓΟΘΥΕΛΛΑ»: Η... παρακμή του αμερικανικού τρόπου ζωής στη δεκαετία
του '70 μέσα από ένα οικογενειακό δράμα. Του Ανγκ Λι, με τους: Κέβιν Κλάιν,
Σιγκούρνι Γουίβερ. (Αβάνα, Άττικα 1, 2, Αττικόν, Δαναός, Καλυψώ)

«ΠΡΟΣΤΑΤΗΣ ΟΙΚΟΓΕΝΕΙΑΣ»: Ο Νίκος Περάκης ξαναχτυπά μετά δέκα χρόνια με
μια ακραία σαρκαστική και «πικρή» κοινωνική σάτιρα της νεοελληνικής
πραγματικότητας. Με τους: Ρένο Χαραλαμπίδη, Κατερίνα Γιατζόγλου. [Αθήναιον,
Αθήναιον Cinepolis 1, Αμπεσέ, Μαρούσι 1, Όπερα 1, Ράδιο Σίτυ, Τροπικάλ,
Village Centre 2, Ίλιον, Απόλλων (Πειρ.)].

«ΕΡΑΣΤΕΣ ΓΙΑ ΜΙΑ ΝΥΧΤΑ»: Αισθηματική κομεντί με τον έρωτα να χαράσσει
το σωστό δρόμο στη ζωή τεσσάρων ανθρώπων. Του Μάικ Φίγκις. Με τους: Γουέσλι
Σνάιπς, Ναστάζια Κίνσκι, Ρόμπερτ Ντάουν Τζούνιορ, Κάιλ Μακ Λάχλαν. [Agora,
Αίγλη, Αλεξάνδρα (Πατ.), Άστρον, Άτταλος, Village Centre 4, Έμπασσυ, Κηφισιά
2, Μετάλλιον, Μετροπόλιταν, Όσκαρ, Τιτάνια, Χάιλάιφ].

«ΜΟΙΡΑΙΑ ΒΛΑΒΗ»: Ο Κερτ Ράσελ τα βάζει με μια συμμορία που στήνει σ'
αυτόν και τη σύζυγό του ενέδρα σ' έναν έρημο δρόμο της Νοτιοδυτικής Αμερικής.
Του Τζόναθαν Μόστοον. [Αθήναιον, Cinepolis 3, Ανδόρα, Village Centre 7, 8,
Ιντεάλ, Μαργαρίτα 2, Παλάς (Παγκρ.), Σοφία, Φάληρο 2].

«ΔΙΑΛΥΟΝΤΑΣ ΤΟΝ ΧΑΡΙ»: Ο Γούντι Άλεν αυτοσαρκάζεται ως πετυχημένος
δημιουργός και εραστής γεμάτος νευρώσεις. Με τον ίδιο και τους Ρόμπιν
Γουίλιαμς, Ντέμι Μουρ, Μπίλι Κρίσταλ, Τζούντι Ντέιβις, Μάριελ Χεμινγουέι.
(Ααβόρα, Αθήναιον Cinepolis 2, Village Centre 5, Έλλη, Μαργαρίτα 1, Ορφεύς,
Πλάζα, Τριανόν, Φάληρο 1, Σινεάκ).

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16029P112</ED>
<ID>
ID:133534

</ID><URL>http://ta-nea.dolnet.gr/neaweb/neafile.print_unique?e=A&f=16029&m=P11&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ </H2>
ΟΡΙΖΟΝΤΙΑ

1. Και αυτά επιβάλλονται. 2. Ανοικτό αγκυροβόλιο (γεν.). ­
Θυμίζει το Χρυσόμαλλο Δέρας. 3. Σε χαρέμι θα τις συναντήσουμε.
4. Έδρα δοσίλογης γαλλικής κυβέρνησης. ­ Έργο του η «Κριτική του
καθαρού λόγου». 5. Ένας από τους κυριότερους εκπροσώπους του ευρωπαϊκού
Διαφωτισμού. ­ Ομηρικό σπαθί. 6. Κάποτε... ξυπνάνε. 7. Σε νησιά
θα τους συναντήσουμε. ­ Ξενικός χαρακτηρισμός κρασιού. 8. Είδος
εκκλησιαστικού ύμνου, στην αιτιακή (αντίστρ.). ­ Ηλιακός θεός της αρχαιότητας.
9. Αρχικά μονάδων ευαισθησίας φωτογραφικών φιλμ. ­ Πατέρας του Λωτ και
αδελφός του Αβραάμ.

ΚΑΘΕΤΑ

1. Αναζητείται η λύση του. 2. Υπάρχουν ειδικά για τα αυτοκίνητα.
3. Σημαντικό το έργο του (με άρθρο). 4. Φίλος του Ηρακλή, που
έκλεψαν οι Νύμφες μαγεμένες από την ομορφιά του (αντίστρ.). ­ Ασιατική
πρωτεύουσα (αντίστρ.). 5. Ιδιωτικό άρθρο. ­ Του κόσμου περιοχή.
6. Ο συγγραφέας του «Ιβανόη». ­ Από τα δέκα τα... μισά. 7.
Αντίθετοί τους οι τάλανες. 8. «... αριστεύειν», γνωστό ρητό της
Ιλιάδας. ­ Σύνοδος... ειδική. 9. Είδος γουναρικού.

ΛΥΣΗ (31/12/97)

ΟΡΙΖΟΝΤΙΑ: 1. ΜΕΛΙΓΚΡΑΣ 2. ΕΝΑΡΕΤΟΣ 3. ΛΙΜΑ - Η ΖΩΗ
4. ΛΑΙΚΟΣ - ΤΡ 5. ΟΙΑ - ΝΕΜΕΑ 6. ΝΟ - ΕΤΙ - ΣΚ 7.
ΤΥΦΛΩΣΗ 8. ΝΕΑ - ΡΟΗ 9. ΣΚΙΑ - ΛΑΝΣ. ΚΑΘΕΤΑ: 1. ΜΕΛΛΟΝΤΕΣ
2. ΕΝΙΑΙΟΥ 3. ΛΑΜΙΑ - ΦΑΙ 4. ΙΡΑΚ - ΕΛΕΑ 5. ΓΕ -
ΟΝΤΩΝ 6. ΚΤΗΣΕΙΣ 7. ΡΟΖ - ΗΡΑ 8. ΑΣΩΤΕΣ - ΕΝ 9. ΗΡΑΚΛΗΣ.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16029P113</ED>
<ID>
ID:133558

</ID><URL>http://ta-nea.dolnet.gr/neaweb/neafile.print_unique?e=A&f=16029&m=P11&aa=3</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2><H2></H2>
Την επόμενη Τετάρτη αρχίζει στην Κεντρική Σκηνή του θεάτρου «Αμόρε» ο δεύτερος
κύκλος παραστάσεων του «Ιβάνοφ» του Τσέχωφ στη σκηνοθεσία του Νικίτα
Μιλιβόγεβιτς. Πρωταγωνιστούν οι Λάζαρος Γεωργακόπουλος, Σμαράγδα Σμυρναίου,
Κώστας Ζαχαράκης, Μάνος Βακούσης, Ναταλία Δραγούμη και άλλοι. Στη φωτογραφία,
ο Γιάννης Βογιατζής και η Έρση Μαλικένζου.

ΑΘΗΝΑ (Δεριγνύ 10 ­ Πατησίων, ~ 82.38.698, 82.37.330). «Ταξίδι μιας μεγάλης
μέρας μέσα στη νύχτα» του Γ. Ο' Νιλ Λάσκαρη, Θεοδωρακόπουλος.

ΑΘΗΝΩΝ (Βουκουρεστίου 10 ­ Πανεπιστημίου, ~ 32.35.524). «Μικρές αλεπούδες» της
Λ. Χέλμαν Μαραγκού, Χρυσικάκος.

ΑΚΑΔΗΜΟΣ (Ιπποκράτους 17 ­ Ακαδημίας, ~ 36.25.119, 36.03.835). «Μπράβο
γιατρέ...» του Ρ. Κούνεϊ Ρώμας, Βλ. Κυριακίδης.

ΑΚΡΟΠΟΛ (Ιπποκράτους 9-11, ~ 36.43.700, 36.08.666). Αργεί.

ΑΛΙΚΗ (Αμερικής 4, ~ 32.44.146). «Το κλουβί με τις τρελές» του Ζ. Πουαρέ
Μουστάκας, Φωκάς.

ΑΛΚΥΟΝΙΣ (Ιουλιανού 42-46 ­ Αριστοτέλους, ~ 88.15.402). «Ντα» του Χ. Λέοναρντ
Μεσσάλας, Γλυκοφρύδη.

ΑΛΑΜΠΡΑ (Στουρνάρη 53, Πολυτεχνείο, ~52.27.497, 52.44.400). «Ποπ κορν» του Μπ.
Έλτον Τζώρτζογλου, Λογοθέτης.

ΑΛΦΑ (Στουρνάρη ­ Πατησίων, ~ 52.38.742). «Ορφέας και Ευρυδίκη» του Ζ. Ανούιγ
Γ. Βούρος, Σταθακοπούλου.

ΑΜΙΡΑΛ (Αμερικής 10, ~ 36.39.385). «Ο παππούς έχει πίεση» της Δ. Παπαδοπούλου
Δ. Παπαδοπούλου, Μητρούσης.

ΑΜΟΡΕ - ΕΞΩΣΤΗΣ (Πριγκηποννήσων 10, ~ 64.68.009). «Shopping and fucking» του
Μ. Ρέιβενχιλ Σκιαδαρέσης, Θ. Πάνου.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκηποννήσων 10, ~ 64.68.009). «Βαλς, εξιτασιόν!»
της Ε. Πέγκα Ζαχαράκης, Ν. Ψαρράς.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Απόψε αυτοσχεδιάζουμε» του Λ.
Πιραντέλο Ευαγγελάτος (σκηνοθ.), Τασοπούλου.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739). «Σε φιλώ στη μούρη» του Γ. Διαλεγμένου
Αναλυτή, Ρηγόπουλος.

ΑΝΟΙΞΗΣ (Γερμανικού 20, Μεταξουργείο, ~ 52.38.870). «Βόιτσεκ» του Γκ. Μπίχνερ
Μαργαρίτης (σκηνοθ.), Δούζη.

ΑΝΟΙΧΤΟ (Κάλβου 70 - Γκύζη, ~ 64.45.749). «Προς Ελευσίνα» του Π. Μάτεσι Γ.
Μιχαηλίδης (σκηνοθ.), Χατζησάββας.

ΑΝΤΙΘΕΑΤΡΟ (Μοσχονησίων 36, πλατεία Αμερικής, ~ 85.61.168). «Οι δήμιοι στα
Σόδομα» (ντε Σαντ) των Μ. Ξενουδάκη - Κ. Πολυχρονοπούλου Ξενουδάκη, Πρωτονοταρίου.

ΑΠΛΟ ­ ΚΕΝΤΡΙΚΗ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Φεγγάρι για καταραμένους» του Γ. Ο' Νιλ Αντύπας
(σκηνοθ.), Λεμπεσόπουλος.

ΑΠΛΟ ­ ΝΕΑ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Μανέ, Χατζηπαναγιώτης.

ΑΠΟ ΜΗΧΑΝΗΣ (Ακαδήμου 13, Μεταξουργείο, ~ 52.35.716). «Φυλλωσιές» του Λ. Νορέν
Βαλαβανίδης, Κράλλη.

ΑΤΕΝΕΟΥΜ (Αμερικής 8, ~ 36.33.722). Αργεί.

ΑΤΤΙΣ (Λεωνίδου 7, Μεταξουργείο, ~ 52.26.260). «Ηρακλής» του Χ. Μίλερ
Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Σουίτα γενεθλίων» του Ρ. Χόντον Παπαναστασίου, Γεωργίτσης.

ΑΥΛΩΝΙΤΗ (Βουκουρεστίου 1, ~ 33.13.321-3). «Ποιος ανακάλυψε την Αμερική;» της
Χρ. Σπηλιώτη Σπηλιώτη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522). «Μπαμπάδες με ρούμι» των Θ. Παπαθανασίου -
Μ. Ρέππα Φασουλής, Ε. Γερασιμίδου.

ΒΕΜΠΟ (Καρόλου 18, ~ 52.21.767, 52.48.289). «Γκριζ» των Τζ. Τζέικομπς - Γ.
Κέισι Φραγκούλης, Βασιλοπούλου.

ΒΙΚΤΩΡΙΑ (Μαγνησίας 5 - 3ης Σεπτεμβρίου 119, ~ 82.33.125). «Καλή τύχη» του Γ.
Θεοδοσιάδη Σπαντίδας, Βλαντή.

ΒΡΕΤΑΝΙΑ (Πανεπιστημίου 7, ~ 32.21.579). «Τρομεροί γονείς» του Ζ. Κοκτό
Παναγιωτοπούλου, Παπακωνσταντίνου.

ΓΚΛΟΡΙΑ (Ιπποκράτους 7, ~ 36.09.400). «Αινιγματικές παραλλαγές» του Ερ.-Εμ.
Σμιτ Καρράς, Γ. Κυρίτσης.

ΔΑΝΔΟΥΛΑΚΗ (Αγίου Μελετίου 61Α - Πατησίων, ~ 86.40.414, 86.40.452).
Κεντρική Σκηνή. «Μάστερ κλας» του Τ. Μακ Νάλι Δανδουλάκη,
Σοντάκη. Δεύτερη Σκηνή. «Μια ξεχωριστή μέρα» των Ε. Σκόλα - Τζ.
Φαντόνι Βαγενά, Νινιός.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ ΜΕΛΙΝΑ ΜΕΡΚΟΥΡΗ (Αγίου Δημητρίου 55). Αργεί.

ΔΗΜΟΤΙΚΟ ΚΕΡΑΤΣΙΝΙΟΥ (Μικράς Ασίας 24 - Παπαναστασίου, πίσω από το Δημαρχείο,
~ 46.15.767, 46.35.009). Αργεί.

ΔΗΜΟΤΙΚΟ ΠΕΙΡΑΙΑ (Αγίου Κωνσταντίνου 4, ~ 41.94.550). «Θεοδώρα, η αγία των
φτωχών» της Μ. Ντενίση Ντενίση, Γαλανός.

ΔΙΑΝΑ (Ιπποκράτους 7, ~ 36.26.956). «Το βαλς των ταυρομάχων» του Ζ. Ανούιγ
Τσακίρογλου, Διαβάτη

ΔΙΑΥΛΟΣ (Δράκου 9, ~ 92.39.588). «Η κυρα-Κώσταινα» ­ «Συζυγική σκηνή» του Μ.
Μητσάκη Κολόζου, Αντωνιάδης.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42. 772). «Μαχαίρι
στο κόκαλο» του Κ. Μουρσελά Νιχωρίτη, Κατσάμπας.

ΔΙΟΝΥΣΙΑ (Αμερικής 10, ~ 36.12.500). «Προσοχή, δαγκώνει!», του Αλ. Γκέρνι
Ράντου, Μεντή.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). Ορχήστρα της Εθνικής Λυρικής
Σκηνής: συναυλία (Τετ.) «Λα μποέμ» του Τζ. Πουτσίνι (Παρ., Κυρ.) Βραδιά
μπαλέτου (Σάβ.) . Μουσικές Μεταμορφώσεις (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Οι εκατομμυριούχοι της Νάπολης» του Εντ. Ντε Φιλίπο Ληναίος, Γρηγοριάδου.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπέζος, Κρούσκα.

ΕΘΝΙΚΟ - ΝΕΑ ΣΚΗΝΗ ( Αγίου Κωνσταντίνου 24-26, ~ 52.23.242, 52.33.322). «Το
πανηγύρι» του Δ. Κεχαΐδη Μόρτζος, Βαλάση.

28 (Μοσχονησίων 28, πλατεία Αμερικής, ~ 86.43.263, 86.56.853). «Τελευταία
απόδραση» του Μπ. Όουεν Μοντανάρη, Ε. Οικονόμου.

104 ΚΕΝΤΡΟ ΛΟΓΟΥ ΚΑΙ ΤΕΧΝΗΣ (Θεμιστοκλέους 104, ~ 38.02.056, 38.02.059).
«Μουσική, δύο άνθρωποι αγαπήθηκαν και...» της Μ. Ντιράς Ρικάκη (σκην.), Φέστα.

ΕΛΠΙΔΑΣ (Αριστοτέλους 53 - Σμύρνης, μεταξύ Ιουλιανού και Ηπείρου, ~
82.29.030). «Ο αρχισιδηρουργός» (Ονέ) της Έλ. Τσαλδάρη Ντούζος, Τσαλδάρη.

ΕΛΥΖΕ (Νυμφαίου 12, 1η στάση Ιλίσια, ~ 77.82.354). Αργεί.

ΕΜΠΡΟΣ - ΕΠΑΝΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Ν. Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Αγγέλα» του Γ. Σεβαστίκογλου Μπαντής (σκηνοθ.), Ταχτσόγλου.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, ~ 34.65.634). «Ο μασκοφόρος» του
Χ. Κράουσερ Καβουκίδη, Κρομμύδας.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Γυάλινος ουρανός» του
Ντ. Χέαρ Βουτέρης, Δεκαβάλλα.

ΕΡΕΥΝΑΣ (Ιλισίων 21, Ζωγράφου ~ 77.80.826). «Αγάπη και κατανόηση» του Τζ.
Πένχολ Ποταμίτης, Καστανάς.

ΗΛΙΟΥ - ΚΑΤΩ ΧΩΡΟΣ (Φρυνίχου 10, Πλάκα ~ 32.31.591, 32.47.509). «Έξω, μπροστά
στην πόρτα» του Β. Μπόρχερτ Παπασπύρος, Δ. Βασιλειάδου.

ΗΜΕΡΑΣ - ΚΟΚΚΙΝΗ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~
69.29.090, 64.95.777). «Προ των Θερμοπυλών» του Π. Τακόπουλου Γιώρ.
Κυριακίδης, Γιαννικάκης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Μολιεριάδα» (Μολιέρος) των Ζ. Ζεραρντί - Α. Μοντζολή
Στυλιανοπούλου, Γιώρ. Κυριακίδης.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890). «Αρσενικό - θηλυκό»
του Α. Θωμόπουλου Α. Αντωνίου, Ν. Ασίκη.

ΘΗΣΕΙΟΝ (Τουρναβίτου 7, ~ 32.55.444). Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). «Στο Μαντράς τη νύχτα
εκείνη» του Ε. Μανέ Βοζικιάδου, Στάγκος.

ΙΛΙΣΙΑ (Παπαδιαμαντοπούλου 4, ~ 72.16.317). «Ίκαρος - Αιφνίδια αποσυμπίεση»
του Κ. Ρήγου Χοροθέατρο «Οκτάνα».

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, ~ 72.50.657). «Μπιγκ μπανγκ» του Β.
Ζιώγα Πιστιόλα, Ζιώγα.

ΚΑΙΡΩΝ (Τσέλιου 10 - Σολιώτη, Αμπελόκηποι, πίσω από τον Άρειο Πάγο, ~
64.54.407). «Τότενφλος» του Χάρ. Μίλερ Βασιλικιώτη (σκηνοθ.), Σορμαΐνης.

ΚΑΙΣΑΡΙΑΝΗΣ (Κοιμήσεως Θεοτόκου 30, Καισαριανή, ~ 72.23.023). «Οι φυλακισμένοι
της κεντρικής λεωφόρου» του Ν. Σάιμον Κωνσταντινίδης, Παπανέστορος.

ΚΑΛΟΥΤΑ (Πατησίων 240, ~ 86.11.311, 86.75.588). «Οι αισιόδοξοι» του Γ.
Λαζαρίδη Γ. Βασιλείου, Βιδάλη.

ΚΑΡΕΖΗ (Ακαδημίας 3, ~ 36.36.144, 36.25.520). «Περιμένοντας τον Γκοντό» του Σ.
Μπέκετ Κώστας Καζάκος, Φιλιππίδης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Γράμμα στον Ορέστη» του Ι. Καμπανέλλη Δαφνής, Γκαβάκου.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Του Κουτρούλη ο γάμος» του Α.
Ρίζου - Ραγκαβή Μπέλλος, Στάικου.

ΚΝΩΣΣΟΣ (Κνωσσού 11, Πατησίων, στάση Καλλιφρονά, ~ 86.77.070, 86.24.463). «Οι
κούκλες» του Π. Γεωργιόπουλου Λ. Τσάγκας, Βαμβακίδης.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 ­ Πολυτεχνείου, ~ 88.12.846). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Το στοίχημα» του Κλ. Όντετς
Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 38.48.342). «Μύθι, μύθι... παραμύθι» της Μ.-Λ.
Παπαδοπούλου Αθητάκη, Αλ Σάλεχ.

ΜΑΣΚΕΣ (Λήθης 6 - Αγίου Μελετίου 107, ~ 86.12.509). Αργεί.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασ. Σοφίας - Κόκκαλη, ~ 72.82.333). Αργεί.

ΜΕΛΙΝΑ (Βουκουρεστίου 3, ~ 32.13.685-6). «Ριάλιτι και σόου» του Π. Μέντη
Κούρκουλα, Πιτσούλη.

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). «Το μυστήριο της
Ίρμα Βεπ» του Τσ. Λάντλαμ Π. Μιχαηλίδης, Χατζηγιάννης.

ΜΙΝΩΑ (Πατησίων 91, ~ 82.32.578, 82.10.048). «Αθήνα 2000 με τα... τέσσερα» των
Α. Πυριόχου - Π. Χατζηκουτσέλη - Ντ. Σπυρόπουλου - Μ. Άνθη Πανοπούλου, Τριφύλλη.

ΜΟΥΣΟΥΡΗ (πλατεία Καρύκη 6, ~ 33.10.936). Κεντρική Σκηνή. «Κάτω από τη
σκάλα» του Τσ. Ντάιερ Μιχαλακόπουλος, Μοσχίδης. Δεύτερη Σκηνή.
«Να ζει κανείς ή να συζεί;» του Λ. Κάσλερ Βενιζελέα, Δ. Βογιατζής.

ΜΠΡΟΝΤΓΟΥΑΙΗ (Αγίου Μελετίου 61Α - Πατησίων, στοά Λάλη, ~ 86.20.231). «Μπλαντ
μπράδερς - Δεσμοί αίματος» του Γ. Ράσελ Κ. Σπυρόπουλος, Μπονάτσος.

ΝΕΟ ΕΛΛΗΝΙΚΟ (Δεληγιάννη 19 - Μπουμπουλίνας, πίσω από το Μουσείο, ~
82.53.489). «Νηρέας ο Βάρας» του Δ. Παπαχρήστου Γ. Αρμένης, Τζιραλίδου.

ΝΕΟΥ ΚΟΣΜΟΥ (Αντισθένους 7 - Θαρύπου, Φιξ, ~ 92.12.900). «Βρομιά» του Ρ.
Σνάιντερ Β. Θεοδωρόπουλος (σκην.), Μαρκουλάκης.

ΟΔΟΥ ΑΝΤΙΟΧΕΙΑΣ (Αντιοχείας 1 ­ Πιπίνου, ~ 88.32.050). Αργεί.

ΟΔΟΥ ΕΡΜΟΥ (Ερμού 106, Μοναστηράκι, τηλ.: 32.14.950, 86.40.555). «Το δωμάτιο
με τους μανδαρίνους» του Ρ. Τομά Μ. Ραζή, Χρυσούλης.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Γερτρούδη» του Γ.
Σέντεμπεργκ Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Δυσδεμόνα, έργο
για ένα μαντίλι» της Π. Βόγκελ Σαπουντζή, Ντεμίρη.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). Αργεί.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264).
«Εγχείρημα»: «Τρίπτυχο» του Θ. Βλάχου ­ «Το αόρατο που σε κοιτά» (Μ.
Ευσταθιάδη) του Α. Διαμαντή σε Θ. Βλάχος, Α. Διαμαντής.

ΠΕΙΡΑΜΑΤΙΚΟ ΤΗΣ ΠΟΛΗΣ (Σταδίου 4, ~ 32.22.035). «Προδομένη γυναίκα» της Σ. ντέ
Μποβουάρ Ζαβιτσιάνου, Ριάλδη.

ΠΕΡΟΚΕ (Οδυσσέως 2, πλατεία Καραϊσκάκη, Μεταξουργείο, ~ 52.32.132, 52.40.040).
«Ό,τι πείτε υπουργέ μου» του Ρ. Κούνεϊ Βουτσάς, Τσιβιλίκας.

ΠΟΛΙΤΕΙΑ (Σαρρή 40, Θησείο, ~ 33.10.663-4). Αργεί.

ΠΟΛΥΤΕΧΝΟ (Διγενή Ακρίτα 15 ­ Μαυρομιχάλη 157, ~ 64.34.700). «Βίος και
συνουσία» των Ντ. Φο ­ Φ. Ράμε, Κ. Μουρσελά Πιατάς, Κανελλοπούλου.

ΠΟΡΤΑ (Μεσογείων 59, ~ 77.11.333). «Άμλετ» του Ουίλ. Σαίξπηρ Κιμούλης, Μπεμπεδέλη.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.17.030). «Το λιοντάρι το
χειμώνα» του Τζ. Γκόλντμαν Βαλάκου, Χρ. Πολίτης.

ΡΟΕΣ (Ιάκχου 14, Γκάζι, ~ 34.79.426). «Τούτο εστί το σώμα μου» της Σ. Σπυράτου
Χοροθέατρο «Ροές».

ΣΗΜΕΙΟ (Χ. Τρικούπη 10, πίσω από την Πάντειο, Καλλιθέα, ~ 92.29.579). «Η
επιστροφή των Τσε» του Γ. Χρυσούλη Ν. Διαμαντής (σκηνοθ.), Ι. Μακρή.

ΣΤΑΘΜΟΣ (Β. Ουγκώ 55, παραπλεύρως του «Περοκέ», πλατεία Καραϊσκάκη, ~
52.22.656). «Ενυδρείο» του Κ. Μουρσελά Τ. Χαλκιάς, Διδασκάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). «Η φυλακή του Όλι» του
Έντ. Μποντ Θ. Παπαγεωργίου, Πρωτοψάλτη.

ΣΥΓΧΡΟΝΟ ΑΘΗΝΑΣ (Ευμολπιδών 41, Γκάζι, ~ 34.67.095). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). «Μορφές από το
έργο του Βιζυηνού» της Α. Κοκκίνου Κοκκίνου.

ΤΕΧΝΗΣ ΚΑΡΟΛΟΣ ΚΟΥΝ (Φρυνίχου 14 - Διονυσίου Αρεοπαγίτου, ~ 32.36.732,
32.22.464). «Χάπι εντ» των Ντ. Λέιν - Μπ. Μπρεχτ - Βάιλ Γέρου, Τ. Αποστόλου.

ΤΕΧΝΗΣ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Μια συνάντηση κάπου
άλλου» του Ι. Καμπανέλλη Κουγιουμτζής (σκηνοθ.), Προύσαλης.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Κρίμα που είναι πόρνη»
του Τζ. Φορντ Κακλέας (σκηνοθ.), Αστεριάδη.

ΤΕΧΝΟΧΩΡΟΣ ΥΠΟ ΣΚΙΑΝ (Μαυρομιχάλη 161 ­ Ξιφίου 14, ~ 64.20.522). «Αγρίμια τη
νύχτα» του Μ. Αζαμά Κωτσής (σκηνοθ.), Ανδριώτης.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Αγν. Οσιέτσκα Λύγαρη, Νάτσιος.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. ΜακΝτόναλντ Κουνελάκη, Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). Αργεί.

ΧΑΤΖΗΧΡΗΣΤΟΥ (Πανεπιστημίου 38, ~ 36.10.171, 36.27.248). «Αθάνατοι,...
ξεβράκωτοι και ωραίοι» των Κ. Παπαπέτρου - Γ. Γεωργίου Χατζηχρήστος, Γ. Μιχαλόπουλος.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16029P121</ED>
<ID>
ID:133501

</ID><URL>http://ta-nea.dolnet.gr/neaweb/neafile.print_unique?e=A&f=16029&m=P12&aa=1</URL></REF>


Article

<CATEGORY>vin09</CATEGORY>

 <H5>ΤΟ ΠΑΡΑΣΚΗΝΙΟ ΤΟΥ ΦΙΝΑΛΕ ΤΗΣ ΠΟΛΙΤΙΣΤΙΚΗΣ ΠΡΩΤΕΥΟΥΣΑΣ
</H5><H2></H2><H2>Απουσίες και... νύφες </H2>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

Φαντασμαγορικό (χρωματικά και μουσικά) φινάλε, με μπόλικο παρασκήνιο, για το
Πολιτιστικό '97 στη Θεσσαλονίκη

Τα Βαλκάνια ήταν εκεί. Η Θεσσαλονίκη μόνον έλειπε,
διδάσκοντας πως η αποδοχή της πολυπολιτισμικότητας δεν σημαίνει πλήρη
αποποίηση της εθνικής και τοπικής ταυτότητας, στο φινάλε των εκδηλώσεων της
Πολιτιστικής Πρωτεύουσας 1997. Εδώ ήταν Βαλκάνια, δεν ήταν παίξε γέλασε...

Το βαλκανικό σόου που ανέθεσε ο Οργανισμός Πολιτιστικής Πρωτεύουσας
«Θεσσαλονίκη '97» στον Γιουγκοσλάβο συνθέτη Γκόραν Μπρέγκοβιτς υπήρξε άψογο
κυρίως για την τηλεοπτική του ακρίβεια. Άρχισε στις 9.35 ακριβώς και έληξε
στις 11.15.

Το σαπιοκάραβο ­ σκηνή για τους 200 και πλέον μουσικούς, χορευτές,
τραγουδιστές και χορωδούς ­ είχε φτάσει κι αυτό στην ώρα του και είχε
«προσαράξει» στον αγωνιστικό χώρο του Παλέ Ντε Σπορ, τον οποίο είχαν φροντίσει
να γεμίσουν άμμο θαλάσσης.

Ο Ουίνστον Τσώρτσιλ ήταν επίσης... εκεί, στην 20λεπτη βιντεοταινία αξίας 120
εκατομμυρίων δραχμών που γυρίστηκε ειδικά για την τελετή ­ και «εκστόμιζε» την
περίφημη φράση «Τα Βαλκάνια είναι η πυριτιδαποθήκη της Ευρώπης».

Την... πυρίτιδα στην προκειμένη περίπτωση κρατούσαν ο σκηνοθέτης Βελίκοβιτς, ο
Γκόραν Μπρέγκοβιτς, οι πολυφωνικοί τσολιάδες της Αλβανίας, οι τσιγγάνικες
τρομπέτες, οι Βουλγάρες τραγουδίστριες, οι εξ ουρανών κατερχόμενοι και επί
ώρες μετεωριζόμενοι άγγελοι (πετυχημένη «συνταγή» στις ταινίες του
Κουστουρίτσα), οι εναλλασσόμενης εθνικής και λαογραφικής προέλευσης χορευτές
(Μακεδονίτισσες νύφες και περιστρεφόμενοι δερβίσηδες με γυαλιά ηλίου).

Στο Παλέ Ντε Σπορ ήταν και τέσσερις υπουργοί. Οι κ.κ. Βενιζέλος, Πετσάλνικος,
Λαλιώτης και Γ. Πασχαλίδης. Ήταν και σύσσωμο το Δ.Σ. της Πολιτιστικής, μόνον
που ο δήμαρχος Θεσσαλονίκης και πρόεδρός του Κωνσταντίνος Κοσμόπουλος έλειπε
για χριστουγεννιάτικες διακοπές στην Αυστρία!

Στο Παλέ Ντε Σπορ ήταν και 5.000 κόσμος που, με εξαίρεση τους γείτονες
Γιουγκοσλάβους, φίλους, συγγενείς και συνεργάτες των 200 μουσικών του
Μπρέγκοβιτς που ταξίδεψαν ειδικά για τη βαλκανική τελετή του φινάλε της
Θεσσαλονίκης Πολιτιστικής Πρωτεύουσας της Ευρώπης, δεν φάνηκε να
πολυσυμμετέχει στο μουσικοχορευτικό πανηγύρι. Αντίθετα, οι λιγοστοί
Γιουγκοσλάβοι ανέβηκαν στις κερκίδες, λικνίστηκαν στους ρυθμούς της τρομπέτας,
ψιθύρισαν τα τραγούδια.

Το ελληνικό κοινό ενθουσιάστηκε στη θέα του Αριστείδη Μόσχου με το κανονάκι
του, του Λάζαρου Κουλαξίδη με το ακορντεόν του και τέλος του Γιώργου Νταλάρα
και του μπουζουκιού που τον συνόδευσε στα τρία (μόνο) τραγούδια (όλα του
Μπρέγκοβιτς) που ερμήνευσε και αποχώρησε.

Στις 11.20 ­ ακριβώς ­ αποχώρησε και σύσσωμη η ορχήστρα με τον Γκόραν
Μπρέγκοβιτς. Ήταν ακριβώς η ώρα που στα μόνιτορ της ΝΕΤ «έπεφταν» οι τίτλοι με
τα ονόματα των συντελεστών της παράστασης.

Ο Μπρέγκοβιτς δεν προλάβαινε να δεχθεί την πρόκληση των μπιζ. Όπως εξήγησε στα
αγγλικά έπρεπε να προλάβουν όλοι το αεροπλάνο. Πρόλαβε ευτυχώς να ευχηθεί
στους Θεσσαλονικείς που γιόρταζαν το τέλος τού ετήσιας διάρκειας πολιτισμού
τους με ένα ετεροχρονισμένο «Merry Christmas» (Καλά Χριστούγεννα) και να το
συμπληρώσει με ένα «Happy New Year» (Ευτυχισμένος ο καινούργιος χρόνος).

Οι ευχές (στα ελληνικά) για επιτυχία της διοργάνωσης από τη Στοκχόλμη, που
παίρνει τη σκυτάλη, όπως και η εκφώνηση των επεξηγήσεων για τα τεκταινόμενα
στη «βαλκανική» τελετή, είχαν αρχικά ανατεθεί στην Ελληνίδα ηθοποιό Ζωή
Λάσκαρη (το πρόγραμμα ανέφερε το όνομά της), αλλά λίγες ώρες πριν από την
έναρξη της τελετής η συνεργασία ματαιώθηκε για λόγους αντίστοιχους με εκείνους
που τα δέκα τραγούδια που θα ερμήνευε ο Γιώργος Νταλάρας έγιναν τρία...

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16029P161</ED>
<ID>
ID:133482

</ID><URL>http://ta-nea.dolnet.gr/neaweb/neafile.print_unique?e=A&f=16029&m=P16&aa=1</URL></REF>


Article

<CATEGORY>vin09</CATEGORY>

 <H2>Αυτό το φλουρί, ποιος θα το πάρει;
</H2><H2></H2>
Δύο από τις πίτες των αθηναϊκών θεάτρων με φόντο τα σκηνικά: ο Σταμάτης
Φασουλής με την παραγωγό Νινέτα Λεμπέση κόβουν την πίτα του «Βεάκη» με τους
συντελεστές των «Μπαμπάδων με ρούμι» και ο Νικήτας Τσακίρογλου με τον παραγωγό
Κώστα Σταφυλά την πίτα του «Διάνα» με τους ηθοποιούς του «Βαλς των ταυρομάχων».

Το έθιμο της κοπής της βασιλόπιτας απαρεγκλίτως
τηρήθηκε και φέτος στα αθηναϊκά θέατρα. Από το απόγευμα ως αργά το βράδυ πίτες
κόβονταν στις σκηνές, στα φουαγιέ, στα καμαρίνια, οι φωτογράφοι έτρεχαν να
προλάβουν, ενώ σε ορισμένα θέατρα η πίτα θα κοπεί τις αμέσως προσεχείς μέρες.
Όσο για τους τυχερούς που κέρδισαν το νόμισμα, καλύπτουν ολόκληρη την γκάμα
του θεατρικού γίγνεσθαι. Από παραγωγούς και πρωταγωνιστές έως τεχνικούς,
ταμίες και ταξιθέτες.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16029P162</ED>
<ID>
ID:133521

</ID><URL>http://ta-nea.dolnet.gr/neaweb/neafile.print_unique?e=A&f=16029&m=P16&aa=2</URL></REF>


Article

<CATEGORY>vin09</CATEGORY>

 <H2>Ταξίδια μακρινά κι ονειρεμένα </H2>
<AUTHOR>Ο ΑΣΥΓΧΩΡΗΤΟΣ</AUTHOR>

Άρτι αφιχθείς από Άπω Ανατολή ο Τάκης
Δαμάσχης. Αν χορεύετε τον ξέρετε, είναι ο μίστερ C: Real (γνωστό όνομα σε
όσους ασχολούνται με τα dance, για να το πω ακαδημαϊκά) γνωστός και από τη
φήμη του που διέσχισε τα κλαμπ τα δικά μας και έφθασε έως τη Μαλαισία,
καλεσμένος της Sony Music Asia.

* Έφθασε, λοιπόν, που λέτε ο άνθρωπός μας εκεί,
πήρε τις βαλίτσες, τα διαβατήρια και τα σχετικά και με τον συνεργάτη του
Νίκο Ρέτζιο, ακαταπόνητο παλικάρι της δικής μας Sony (της Μεσογείων,
γνωρίζετε) οδηγήθηκε στο ξενοδοχείο «Κονκόρντ».

Πού το ιδιαίτερο, θα ρωτήσετε δικαίως.

Μάικλ Τζάκσον

Μα στο ίδιο ξενοδοχείο έμεινε και ο Μάικλ
Τζάκσον, τις προάλλες που έτρεχε να ανεβάσει τις μετοχές του στο ασιατικό
χρηματιστήριο. Ξέρει ο Μάικλ, αλλά ξέρει και ο Τάκης. Συμπτώσεις, θα πείτε.
Αλλά και στατιστικές. Που λένε πως πολύ χορεύουν στη Μαλαισία (και συνεπώς
αγοράζουν χορευτικά σουξέ) κι ας κλείνουν τα κλαμπ τη μία το αργότερο. Εδώ
μπορεί και να πετύχετε το πάρτι να αρχίζει στις 5 το πρωί. Σερβίρεται πρωινό
και πορτοκαλάδα για βιταμίνη C.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16029P163</ED>
<ID>
ID:133555

</ID><URL>http://ta-nea.dolnet.gr/neaweb/neafile.print_unique?e=A&f=16029&m=P16&aa=3</URL></REF>


Article

<CATEGORY>vin09</CATEGORY>

 <H2>Άλλα ήθη, άλλα έθιμα </H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ο χορός έχει τις ώρες του ­ ανάλογα απογευματινή,
βραδινή παράσταση, αν πρόκειται για μιούζικαλ. Μα γι' αυτό ακριβώς πρόκειται.
Για μιούζικαλ. Για το «Γκριζ».

*Διότι, εκεί στο «Γκριζ» και το βήμα και το
χοροπήδημα, πόσο μάλλον οι νότες έχουν την τιμή τους. Ασυγχώρητες πηγές μου
ομολογούν πως η χαριτωμένη δεσποινίς Φιόνα Τζαβάρα (προτού αποχωρήσει)
ελάμβανε ένα εκατομμύριο δραχμές για τη συμμετοχή της ως μία άλλη Ολίβια
Νιούτον Τζον.

Ε, και; Συνέχισε η ίδια ασυγχώρητη πηγή μου. Ο
Μάριος Φραγκούλης, που επιθυμεί να διατηρεί ένα χαμηλό προφίλ (α, αυτό
θα πει χαμηλό προφίλ, να βρίσκεσαι παντού... εννόησα εγώ), λαμβάνει δύο
εκατομμύρια ως Τραβόλτα, ­ της «Ιεράς Οδού» μη συμπεριλαμβανομένης. Δεν
σχολίασα ούτε τα Ιερά ούτε τα Όσια.

* Μια που το 'φερε η κουβέντα, τον Τζον Τραβόλτα να
τον περιμένουμε ακόμη;

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16029P164</ED>
<ID>
ID:133575

</ID><URL>http://ta-nea.dolnet.gr/neaweb/neafile.print_unique?e=A&f=16029&m=P16&aa=4</URL></REF>


Article

<CATEGORY>vin09</CATEGORY>

 <H2>Πάρτι και των γονέων </H2>
<AUTHOR>Ο ΑΣΥΓΧΩΡΗΤΟΣ</AUTHOR>

Εφόσον αρχίσαμε, ας συνεχίσουμε το ίδιο χορευτικά.
Εάν μου υποβάλλετε το βασανιστικό ερώτημα ποιο είναι το καλύτερο πάρτι, θα σας
απαντήσω ευθύς με ένα όνομα: Queen D. Η Queen D. να σας αποκαλύψω ότι είναι η
ακαταμάχητη Διονυσία Ανδρικοπούλου, που το πρωί εργάζεται στο
γραφείο της πάνω σε ρυθμούς και το βράδυ παίρνει τους ρυθμούς και τους
τρελαίνει. Τόσο πολύ, όσο δεν γίνεται ντίσκο.

Μπέσυ Αργυράκη

*Το προηγούμενο πάρτι στο Net είχε κοσμοϊστορική
σημασία, αφού ένωσε ροκάδες και ντισκόβιους κάτω από τους ήχους της Γκλόρια
Γκέινορ και της Ντόνα Σάμερ. Υπήρξαν αυτόπτες μάρτυρες, σας το ορκίζομαι. Και
υπόσχεται η Διονυσία να φθάσει ώς τα όρια του τρας (έως και Μπέσυ
Αργυράκη στη διασκευή του Stayin' Alive απειλεί...) την Κυριακή, σε ένα
πάρτι Ντίσκο 70ς. Μα σας λέω, εθεάθησαν και αυστηροί ροκάδες.

*Με άλλα λόγια, η αποενοχοποίηση της ντίσκο έρχεται
(πολύ φοβάμαι και οι Bee Gees).

Και όπως καταλαβαίνετε: χορεύει καλύτερα, όποιος χορεύει χωρίς ενοχές.

<REF><SOURCE>ΤΑ ΝΕΑ</SOURCE>
<DATE>, 02-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16029P165</ED>
<ID>
ID:133583

</ID><URL>http://ta-nea.dolnet.gr/neaweb/neafile.print_unique?e=A&f=16029&m=P16&aa=5</URL></REF>


Article

<CATEGORY>vin08</CATEGORY>

 <H5>ΠΙΝΑΚΕΣ ΜΕ ΟΛΑ ΤΑ ΔΙΚΑΙΟΛΟΓΗΤΙΚΑ
</H5><H2>ΑΠΟΔΕΙΞΕΙΣ για να γλιτώσετε φόρο
</H2><H2></H2>
ΑΠΟΔΕΙΞΤΕ στην Εφορία ότι πρέπει να πληρώσετε
λιγότερο φόρο. Αυτό θα το πετύχετε μόνο στην περίπτωση που θα συνυποβάλετε
μαζί με τη δήλωση φόρου εισοδήματος και όλες τις απαραίτητες αποδείξεις και τα
αναγκαία δικαιολογητικά για τις δαπάνες που κάνατε το 1997. Πρόκειται για
δαπάνες αγοράς καταναλωτικών ειδών, για ιατροφαρμακευτική περίθαλψη, δίδακτρα,
ασφάλιστρα, ενοίκια και άλλες. «ΤΑ ΝΕΑ» δημοσιεύουν σήμερα 24 κατηγορίες
δαπανών που εκπίπτουν από το εισόδημα.

σελίδες 42-43

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16030N011</ED>
<ID>
ID:133608

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N01&aa=1</URL></REF>


Article

<CATEGORY>vin06</CATEGORY>

 <H2>Χιλιάδες ξένοι για μια θέση στην Ελλάδα
</H2>
ΧΙΛΙΑΔΕΣ ξένοι πολιόρκησαν χθες τα γραφεία του
ΟΑΕΔ, στην οδό Πειραιώς, για να εξασφαλίσουν την πολυπόθητη κάρτα εργασίας.
Ελάχιστοι όμως κατάφεραν τελικά να υποβάλουν τις αιτήσεις, αφού ο συνωστισμός
και το πρόβλημα της γλώσσας εμπόδισαν τους περισσότερους να καταλάβουν τη
διαδικασία που πρέπει ν' ακολουθήσουν. Χαρακτηριστικό είναι ότι από τους
περίπου έξι χιλιάδες λαθρομετανάστες που έσπευσαν στα γραφεία του ΟΑΕΔ, μόνο
πεντακόσιοι υπέβαλαν αιτήσεις.

σελίδες 16-17

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16030N012</ED>
<ID>
ID:133649

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N01&aa=2</URL></REF>


Article

<CATEGORY>vin07</CATEGORY>

 <H2>Θα μας τρελάνουν:
</H2><H2>Τώρα οι γιατροί αθωώνουν το πάχος
</H2><H2></H2>
σελίδα 39

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16030N014</ED>
<ID>
ID:133708

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N01&aa=4</URL></REF>


Article

<CATEGORY>vin04</CATEGORY>

 <H2>Οι ΗΠΑ σε ρόλο πυροσβέστη
</H2><H2></H2>
σελίδα 8
και ΡΙΠΕΣ (σελ. 3)

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16030N015</ED>
<ID>
ID:133728

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N01&aa=5</URL></REF>


Article

<CATEGORY>vin01</CATEGORY>

 <H5></H5><H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Η ΑΝΘΡΩΠΟΤΗΤΑ φαίνεται ανήμπορη να ελέγξει την τρελή πορεία στον
κατήφορο που δημιούργησαν οι ενεργειακές της επιλογές, και η τελευταία διεθνής
διάσκεψη το μόνο που κατάφερε ήταν να καταγράψει για μια ακόμη φορά τα
αδιέξοδα. Ο Η. Ευθυμιόπουλος στην «Τρίτη Άποψη». Σελ. 6.

ΧΡ. ΘΗΒΑΙΟΣ: Η κάθε μέρα κρύβει μία εκτέλεση ή μία χάρη. Ιδιαίτερα
σήμερα που ζούμε σε μια εποχή όχι εκτελέσεων, αλλά «ηδονικού» και
καταναλωτικού εγκλεισμού, αδέσποτες δεν είναι μόνο οι σφαίρες, αλλά και οι
μέρες. Οι απαντήσεις στις «30 Ερωτήσεις» της Νατάσας Μπαστέα στη
σελ. 10.

Σ. ΜΑΡΙΝΟΠΟΥΛΟΥ: Οι γυναίκες που εγκαταλείπουν τα παιδιά τους, μάνες
είναι. Δεν είναι «τέρατα». Εγκαταλείπουν τα μωρά τους όχι γιατί αδιαφορούν,
αλλά διότι ψυχολογικοί λόγοι δεν τις επιτρέπουν να τα κρατήσουν. Το ρεπορτάζ
της Αμαλίας Νεγρεπόντη στη σελ. 13.

Χ. ΜΠΟΚΑ: Μου αρέσει να είμαι πάνω στη σκηνή όπου κι αν είμαι, αλλά έχω
ιδιαίτερους τόπους που αγαπώ πολύ. Είναι η Νέα Υόρκη και το «Μετροπόλιταν», το
Μπουένος Άιρες και το «Λούνα Παρκ», η Ελλάδα... Δεν πάω σε μέρη που δεν
σημαίνουν κάτι για μένα. Η συνέντευξη στη Νατάσα Μπαστέα στις σελ. 14-15.

ΣΤΙΣ ΗΠΑ ο επόμενος πρόεδρος θα είναι γυναίκα προβλέπουν οι σνομπ. Οι
διανοούμενοι όμως προβλέπουν ότι στον επόμενο αιώνα θα επιστρέψει ο Καρλ Μαρξ.
Είναι ο διανοητής του μέλλοντος. Προέβλεψε σχεδόν τα πάντα: την
παγκοσμιοποίηση, τη διαφθορά, τα μονοπώλια, τις ανισότητες. Ο Μ. Μητσός στις
σελ. 36-37.

ΟΙ ΒΟΥΛΕΥΤΕΣ Σ. Μπουντζάκ και Μ. Αγάρ συμμετείχαν σε «ομάδες θανάτου»
για την εξόντωση Κούρδων εθνικιστών και άλλων πολιτικών αντιπάλων. Δεν το
αρνούνται. Αλλά υποστηρίζουν ότι είχαν εντολές από ανώτατους κυβερνητικούς
αξιωματούχους. Γι' αυτό τους επιτρεπόταν να κάνουν και λαθρεμπόριο... ηρωίνης!
Σελ. 38.

ΟΙ ΜΙΣΘΩΤΟΙ και οι συνταξιούχοι είναι τα υποζύγια των φόρων και πάλι.
Δήλωσαν το 67% των εισοδημάτων και πλήρωσαν το 56,8% των φόρων. Δύο φορές,
δηλαδή, περισσότερο από εργοδότες, εμπόρους, βιομηχάνους, βιοτέχνες,
ελεύθερους επαγγελματίες. Αυτό κι αν είναι ταξική πολιτική. Σελ. 44.

ΜΗΠΩΣ έχουμε Πρωταπριλιά; 
Διότι αντί τον υπουργό Τύπου

να απασχολεί πώς

τα υφιστάμενα όργανα 
και η ισχύουσα νομοθεσία 
θα λειτουργήσουν για να αποτρέπουν αυθαιρεσίες και ακρότητες, 
τον κατατρύχει η ιδέα

ενός ακόμη «εξυγιαντικού» οργάνου. 
Η Λίνα Αλεξίου στους «Προβολείς». Σελ. 6.

ΟΙ ΕΛΑΤΟΒΕΛΟΝΕΣ γεμίζουν τα χαλιά, 
τα φύλλα αραιώνουν, 
χάνουν τη φρεσκάδα τους, 
το άρωμα εξατμίζεται. 
Η δροσιά του μετατρέπεται σε παγωνιά. 
Σαν να μετουσιώνεται το παραμύθι του Άντερσεν

με τους ξυλοκόπους να καταδικάζουν

τα δένδρα σε θάνατο.

Η Τζώρτζια Κοντράρου «Σε πρώτο ενικό». Σελ. 11.

Ο ΖΥΛ ΝΤΑΣΣΕΝ αναλαμβάνει πρόεδρος 
του Φεστιβάλ Κινηματογράφου Θεσσαλονίκης 
και ο Μισέλ Δημόπουλος καλλιτεχνικός διευθυντής. 
Όσο για την Πολιτιστική Πρωτεύουσα, εξέπνευσε. 
Τώρα καιρός να γίνει η εκκαθάριση 
και καλά είναι να εποπτεύεται 
από σύμβουλο του Ελεγκτικού Συνεδρίου, 
λέει ο Ευ. Βενιζέλος. «Πανόραμα», σελ. 3.

Π. ΧΟΥΡΣΟΓΛΟΥ: 
Αν γινόμουν εγώ πρωθυπουργός θα σου έλεγα...

Θυμάσαι αυτή την κουβέντα; 
Αυτός είναι ο Λεωνίδας, 
ο ήρωάς μου στον «Κύριο με τα γκρι». 
Ένας άνθρωπος που επί 30 χρόνια 
δεν έχει κάνει αυτό που νομίζει 
ότι ήταν πλασμένος να κάνει.

Η συνέντευξη στον Π. Κάγιο στο «Πανόραμα». Σελ. 13.

ΣΤΑ ΚΑΖΙΝΟ της χώρας οι σαραντάρηδες αναστέναξαν τις ημέρες των εορτών. Αυτοί
έχασαν, συνήθως ανά ζεύγη, τα 13 δισ. Ευτυχώς, δεν είναι μόνιμοι παίκτες.
Απλώς πήγαν για να διασκεδάσουν. Και έχασαν από λίγα οι πολλοί. Κατά μέσο όρο
80.000 έως 100.000 δρχ. Σελ. 11.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16030N021</ED>
<ID>
ID:133607

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Φτώχεια
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Διαβάζω ότι χάθηκαν 13 δισ. στα καζίνο αυτές τις ημέρες. Όπως αντιλαμβάνεστε,
η φτώχεια φέρνει ατυχία.

Με τιμή

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16030N022</ED>
<ID>
ID:133677

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ
</H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16030N023</ED>
<ID>
ID:133687

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N02&aa=3</URL></REF>


Article

<CATEGORY>vin01</CATEGORY>

 <H2>ΤΟ ΒΑΡΟΜΕΤΡΟ ΤΗΣ ΕΒΔΟΜΑΔΑΣ
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16030N032</ED>
<ID>
ID:133653

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Ψύχραιμα
</H2>
ΠΟΣΟ λεπτές είναι οι ισορροπίες που έχει υποχρέωση να κρατήσει η κυβέρνηση
στις ημέρες που ακολουθούν...

ΥΠΑΓΟΡΕΥΕΤΑΙ από την ίδια την κατάσταση που η Τουρκία επιχειρεί να
δημιουργήσει με τις ασκήσεις της στο Αιγαίο.

* ΓΙΑΤΙ όσο, από τη μια, είναι καταφανής η πρόκληση με την αναγγελία
ασκήσεων σε περιοχές που...

ΕΙΤΕ περιλαμβάνουν ελληνικό εναέριο χώρο είτε ελληνικές βραχονησίδες...

ΤΟΣΟ η ελληνική πλευρά έχει κάθε λόγο να αποφύγει την παγίδευση...

ΣΕ θερμό επεισόδιο που θα είχε ενδεχομένως λόγους να επιδιώξει η Άγκυρα...

ΣΕ αντίδραση ­ και αντιπερισπασμό ­ για την διπλωματική ήττα της στο Λουξεμβούργο.

* ΑΠΟ την άλλη όμως, επιβάλλεται επαγρύπνηση...

ΩΣΤΕ να μη δημιουργηθούν, με τη δική μας ανοχή, «τετελεσμένα» στο Αιγαίο...

ΜΕ τις τόσο προσφιλείς στην Άγκυρα «γκρίζες ζώνες».

ΚΑΙ αν περισσότερο από ποτέ άλλοτε η Τουρκία απομονώνεται από την Ευρώπη...

Η ΧΩΡΑ μας έχει μόνο να κερδίσει από μία ασφαλώς σθεναρή, αλλά και ­ το
ίδιο ασφαλώς ­ ψύχραιμη...

ΑΝΤΙΜΕΤΩΠΙΣΗ των προκλήσεων που δέχεται.

Η ΤΑΚΤΙΚΗ, άλλωστε, αυτή αποδείχθηκε αποτελεσματικότερη ­ σε αντίθεση
με την τουρκική προκλητικότητα ­ και εκτιμήθηκε...

ΑΚΟΜΗ και από εκείνους που επιχειρούν να αμβλύνουν τις εντυπώσεις που
δημιουργεί η αδιαλλαξία των γειτόνων μας.

ΤΗΝ ίδια στάση χρειάζεται με φρόνηση να τηρήσει η κυβέρνηση και τώρα...

ΔΙΧΩΣ, βεβαίως, να χαλαρώσει την επαγρύπνησή της.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16030N033</ED>
<ID>
ID:133688

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Σταμάτης Φασουλής:

(ο ηθοποιός σε ερώτηση του περιοδικού «Μετρό» για τον νέο αρχηγό της Ν.Δ.,
Κώστα Καραμανλή)

«Δεν μπορώ να θυμηθώ ποτέ το πρόσωπό του, τη φωνή του»...

Βλάσης Μπονάτσος:

(ο καλλιτέχνης ερωτάται από το «Λοιπόν» αν του λείπουν οι γυναίκες)

«Άμα είσαι χορτασμένος, τι να σου λείψει; Το χορτασμένος είναι το αντίθετο του λιγούρης».

Βασίλης Παϊτέρης:

(ο τραγουδιστής στο περιοδικό «Πίστα»)

«Στη ζωή ισχύουν δύο ρητά: "Δίνεις - παίρνεις" και "δεν δίνεις - δεν παίρνεις"».

Κώστας Θωμαΐδης:

(ο τραγουδιστής στο περιοδικό «Μετρό»)

«Πες πως κάνουμε μια μεγάλη συναυλία με τραγούδια του Θεοδωράκη, του
Χατζιδάκι, του Λοΐζου, του Ξαρχάκου, του Σαββόπουλου. Ο κόσμος φεύγει
μαγεμένος, πάει στο σπίτι του, ανοίγει την τηλεόραση και μέσα σε μία ώρα όλη η
αίσθησή του έχει συντριβεί».

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16030N034</ED>
<ID>
ID:133720

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N03&aa=4</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Στον Στρατό
</H2>
Ο ΛΟΓΟΣ ΣΤΟΥΣ αναγνώστες. Ο Δ. Χαλκωματάς, Πάτρα, γράφει:

«Είμαι τακτικός αναγνώστης της εφημερίδας σας και πρέπει να σας πω ότι εκτιμώ
όχι μόνο τη δουλειά του κ. Λ. Παπαδόπουλου στο ελληνικό τραγούδι, αλλά και τις
παρεμβάσεις του σε διάφορα θέματα από τη στήλη "Ματιές", που διατηρεί στην
εφημερίδα σας. Θα ήθελα όμως διά της παρούσης να εκφράσω τη δυσφορία που μου
προκαλεί το άρθρο της 7-11-97 με τίτλο "Νέος άνεμος", όπου ο κ. Παπαδόπουλος
από άγνοια ή παρεξήγηση, και πάντως γενικεύοντας με τρόπο αυθαίρετο, επιχειρεί
να εξιδανικεύσει τη σημερινή κατάσταση στις Ένοπλες Δυνάμεις τονίζοντας
παράλληλα την αθλιότητα που επικρατούσε όταν υπηρέτησε ο ίδιος. Έχω μόλις έξι
μήνες που απολύθηκα από τον Στρατό Ξηράς και αυτό μου δίνει τη δυνατότητα να
γνωρίζω τα του στρατεύματος από πρώτο χέρι.

Ο κ. Παπαδόπουλος μιλάει για "νέο άνεμο" στις Ένοπλες Δυνάμεις. Αλλά τι έχει
να πει, τι γνωρίζει για τη ρουφιανιά, τη νέα έκφανση του χαφιεδισμού, που
τείνει να αποτελεί συστατικό στοιχείο της ζωής και της λειτουργίας του
στρατεύματος; Όταν μάλιστα οι πολυάριθμοι και παντός είδους ρουφιάνοι, αντί να
διώκονται, έχουν την απόλυτη εμπιστοσύνη και υποστήριξη των ανωτέρων
(τιμητικές άδειες, ειδική περιποίηση, κ.τλ.). Πώς εκτιμά ο κ. Παπαδόπουλος το
ρουσφέτι, το περίφημο στη γλώσσα των φαντάρων "βύσμα"; Όταν ο καθένας μπορεί
να αντιληφθεί πόσο αποδυναμώνουν τον ήδη λειψό Στρατό μας αυτού του είδους οι
"κοινωνικές προσβάσεις";

Πού είδε ο κ. Παπαδόπουλος να φυσάει αυτός ο "καινούργιος άνεμος δημοκρατίας
και ελευθερίας", όταν καθημερινά αναφέρονται περιπτώσεις κακοδιοίκησης, κακής
έως βάρβαρης μεταχείρισης των στρατευμένων, διακίνησης ναρκωτικών (και από
αξιωματικούς), αυτοκτονιών, κ.τλ.; Μήπως μπορεί να διανοηθεί ο κ. Παπαδόπουλος
την ψυχική κατάσταση του νέου ανθρώπου της εποχής μας (όχι του 1950) που
σπαταλάει δύο χρόνια από τη δημιουργική επαγγελματική του δραστηριότητα, για
να υπηρετήσει το εθνικό όραμα δήθεν, στην πραγματικότητα όμως για να εισπράξει
μεγάλη απογοήτευση; Πώς είναι δυνατόν αρθρογράφος με την πείρα, την ευαισθησία
και το κριτικό πνεύμα του κ. Παπαδόπουλου να εξαπατάται από τις ευγενικές
εκφράσεις μιας επιστολής, που παρόμοια στέλνεται απ' όλα τα Κέντρα
Νεοσυλλέκτων, και να αγνοεί ή να εθελοτυφλεί μπροστά στην άθλια πραγματικότητα
του "φιλοχρήστου ημών Στρατού";».

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16030N043</ED>
<ID>
ID:133706

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N04&aa=3</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΗΛΘΕ ΚΑΙ ΤΟ '98 ­ και τι καταλάβαμε;

ΤΟ '98 ΕΙΝΑΙ ΕΔΩ, ενωμένο δυνατό...

1998+2=ΕΛΑ ΝΤΕ...

ΚΑΘΕ ΠΡΑΓΜΑ στον καιρό του κι ο καθείς τον δάσκαλό του...

Α, ΕΠΙΣΗΣ κι ο καθείς τον αιώνα του...

ΛΟΙΠΟΝ, η ερχόμενη εβδομάδα δεν είναι σπουδαία ­ έχει μόνο μία αργία.

ΚΑΙ ΜΕΤΑ, τίποτα. Τζίφος. Μηδέν. Τέρμα οι αργίες ­ καιρός για απεργίες.

Ο ΔΕΚΕΜΒΡΙΟΣ είναι ο μήνας των διακανονισμών και ο Ιανουάριος ο μήνας
των αναγγελιών τους...

ΜΗΝ ΠΛΗΡΩΝΕΤΕ σήμερα ό,τι μπορείτε να διακανονίσετε αύριο...

ΕΝΟΧΛΗΜΕΝΗ ΕΙΝΑΙ η κ. Μαρία Δαμανάκη επειδή, λέει, δεν την στηρίζουν
πολλά στελέχη του ΠΑΣΟΚ. Μα, για το καλό της το κάνουν: για να μην κακοχαρακτηριστεί...

ΕΛΕΓΧΟΥΜΕ τη Μαρία, στηρίζουμε τους εαυτούς μας...

ΑΛΗΘΕΥΕΙ ότι την επόμενη γιορτή της Πρωτοχρονιάς ο κ. Δ. Αβραμόπουλος
θα την διοργανώσει τον Οκτώβριο;

ΓΙΑΤΙ ΣΗΜΕΡΑ είναι του Μαλαχίου; Επειδή δεν είναι κάθε μέρα τ' Άη Γιαννιού.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16030N044</ED>
<ID>
ID:133712

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N04&aa=4</URL></REF>


Article

<CATEGORY>vin05</CATEGORY>

 <H2>Ο Άκης στο λίκνο των «4»
</H2><H2></H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΠΟΛΥΣ ΚΟΣΜΟΣ, όπως κάθε χρόνο ανήμερα Πρωτοχρονιά, στο σπίτι της κ. Βάσως
Παπανδρέου, που γιόρτασε προχθές το βράδυ την ονομαστική της γιορτή. Ο κ. Κ.
Σημίτης ήταν εκεί, όπως και πολλοί της κυβέρνησης ­ Γιαννόπουλος, Τζουμάκας,
Παπαϊωάννου, Σουμάκης, Πρωτόπαπας, Χριστοδουλάκης, Άννα Διαμαντοπούλου ­ αλλά
και από το ΠΑΣΟΚ: Τσουκάτος, Νεονάκης, Παπαδημητρίου, όπως και από την...
Κεντροαριστερά: Μαρία Δαμανάκη.

ΥΠΗΡΧΕ όμως και η «έκπληξη» της βραδιάς: ο κ. Α. Τσοχατζόπουλος, σε μεγάλα
κέφια, πέρασε το κατώφλι του σπιτιού της υπουργού Ανάπτυξης, όπου και το λίκνο
των «4» ­ και μάλιστα χόρεψε μαζί με την οικοδέσποινα (μέσα σε θυελλώδη
χειροκροτήματα) τον «Αετό»...

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16030N045</ED>
<ID>
ID:133722

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N04&aa=5</URL></REF>


Article

<CATEGORY>vin05</CATEGORY>

 <H2>Όταν χορεύει ο Φασούλας
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Α, ΜΙΑΣ και σας γράφουμε τα όσα συνέβησαν στη γιορτή της κ. Βάσως Παπανδρέου,
να συμπληρώσουμε ότι για ευχές πέρασαν από το σπίτι της και ο κ.κ. Παν.
Φασούλας και Ν. Φιλίππου, όπως και ο κ. Χρ. Ιακώβου της άρσης βαρών.

ΟΙ μπασκετμπολίστες μας τα είπαν για αρκετή ώρα με τον Πρωθυπουργό, που είχε
για... διερμηνέα περί τα αθλητικά τον κ. Β. Γιαννόπουλο, ο οποίος, όποτε
εύρισκε ευκαιρία, έριχνε... τρίποντα στην εσωκομματική αντιπολίτευση!

ΜΑΛΙΣΤΑ ­ μετά την αποχώρηση του κ. Κ. Σημίτη ­ ο κ. Φασούλας εντυπωσίασε και
με τις χορευτικές του ικανότητες: καταχειροκροτούμενος, χόρεψε ­ με φιγούρες
και όλα τα σχετικά ­ ποιο λέτε; Το «Γεννήθηκες για την καταστροφή»!

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16030N046</ED>
<ID>
ID:133729

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N04&aa=6</URL></REF>


Article

<CATEGORY>vin05</CATEGORY>

 <H2>Τι τραβάει στο σπίτι!
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΚΑΙ ΕΝΑ ΤΕΛΕΥΤΑΙΟ από τη βραδιά στο σπίτι τής κ. Βάσως Παπανδρέου: η κ. Ντιντή
Γιαννοπούλου έχει «πάρει αμπάριζα» τον κ. Κ. Σημίτη, τον οποίο κατηγορεί ως...
αντιφεμινιστή, αφού δεν προωθεί αρκετές γυναίκες σε δημόσιες θέσεις.

Στη συνέχεια, προσάγει... βιαίως την οικοδέσποινα και την κ. Άννα
Διαμαντοπούλου στο πηγαδάκι ­ και τις κατηγορεί ότι «πρόδωσαν», αφού δεν
έδωσαν μάχη για τις γυναίκες.

Οπότε, πετάγεται και ο κ. Β. Γιαννόπουλος: «Πρόεδρε, κάνε κάτι ­ δεν βλέπεις
τι τραβάω στο σπίτι;».

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16030N047</ED>
<ID>
ID:133734

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N04&aa=7</URL></REF>


Article

<CATEGORY>vin05</CATEGORY>

 <H2>Τους βλέπει όλους...
</H2><H2></H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΠΩΣ ΘΑ ΣΑΣ φαινόταν μία τετ α τετ συνάντηση Κ. Σημίτη - Π. Οικονόμου; Ή μία
συνάντηση Κ. Σημίτη - Μ. Δασκαλάκη; Ή ίσως μία συνάντηση Κ. Σημίτη - Γερ.
Αρσένη μετά τα όσα έγιναν με τα ΝΑΤΟϊκά στρατηγεία;

Λοιπόν, όπως κι αν σας φαίνεται, αυτές οι συναντήσεις θα γίνουν ­ μέσα στον
Ιανουάριο, μάλιστα. Ο Πρωθυπουργός έχει προγραμματίσει κατ' ιδίαν συναντήσεις
με όλα τα στελέχη του Εκτελεστικού Γραφείου του ΠΑΣΟΚ. Για να δούμε τι θα βγει...

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16030N048</ED>
<ID>
ID:133738

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N04&aa=8</URL></REF>


Article

<CATEGORY>vin05</CATEGORY>

 <H2>Ψυχική επανένωση
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, ΦΑΙΝΕΤΑΙ ότι στο επιτελείο των «εκσυγχρονιστών» του ΠΑΣΟΚ επικρατεί
τώρα τελευταία το πνεύμα των Χριστουγέννων. Αρκετές είναι οι προσπάθειες ­ από
όλες τις πλευρές ­ για την «ψυχική επανένωση» του «μπλοκ», κάτι που
εκδηλώνεται με γεύματα, δείπνα και λοιπά.

(Τόσο... δύσκολα είναι τα πράγματα;).

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16030N049</ED>
<ID>
ID:133740

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N04&aa=9</URL></REF>


Article

<CATEGORY>vin04</CATEGORY>

 <H5>ΘΟΛΟ ΤΟ ΕΣΩΚΟΜΜΑΤΙΚΟ ΤΟΠΙΟ
</H5><H2>ΠΑΣΟΚ: η ώρα των συμμαχιών
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

Σε δίνη εσωκομματικής διαμάχης έχει παγιδευτεί το ΠΑΣΟΚ εδώ και αρκετούς
μήνες ­ εν όψει και των εσωκομματικών εκλογών στα τέλη Ιανουαρίου, που θα
καθορίσουν σε μεγάλο βαθμό και τους συσχετισμούς του συνεδρίου του '99.

ΣΤΟ ΠΛΑΙΣΙΟ αυτό, τα περισσότερα κορυφαία στελέχη του κόμματος
επαναπροσδιορίζουν την τακτική τους, επιχειρώντας να τηρήσουν λεπτές ισορροπίες.

Η αίσθηση που έχουν αρκετά κορυφαία στελέχη, ότι η πορεία της κυβέρνησης
ενδέχεται να είναι τέτοια που δεν αποκλείεται να οδηγήσει σε εσωκομματικές
εξελίξεις, ωθεί στη σύμπηξη ιδιαίτερα σύνθετων συμμαχιών ­ αλλά κάνει και
ιδιαίτερα θολό το εσωκομματικό πεδίο, πράγμα που με τη σειρά του έχει αρνητική
επίπτωση στο κυβερνητικό έργο.

Όλα τα στελέχη θεωρούν ότι η επόμενη μέρα των δημοτικών εκλογών θα αποτελέσει
­ αναλόγως και του αποτελέσματος ­ την απαρχή ανακατατάξεων στο εσωκομματικό
σκηνικό. Έτσι, προσπαθούν να μπουν σ' αυτή την «κούρσα αναμονής» για την
ηγεσία ­ γνωρίζοντας πάντως ότι κατά πάσα πιθανότητα η «τελική ευθεία» θα
φανεί ύστερα από χρόνια.

ΤΑ ΝΕΑ ΜΕΛΗ

Χαρακτηριστικό παράδειγμα, ο κ. Α. Τσοχατζόπουλος, που είδε τη δημόσια εικόνα
του να αναβαθμίζεται εντυπωσιακά με τη γραμμή της «κριτικής στήριξης» στον κ.
Κ. Σημίτη, την οποία υιοθέτησε μετά την ήττα του στο συνέδριο του ΠΑΣΟΚ

Ο υπουργός Άμυνας θέλει τώρα να εξειδικεύσει αυτή τη γραμμή ­ προκειμένου και
να αποφύγει την ταύτιση με τον Πρωθυπουργό την οποία επιχειρούν να του
προσάψουν στελέχη των λεγόμενων «προεδρικών», αλλά και να συγκρατήσει την
επιρροή που παραδοσιακά διαθέτει στον κομματικό μηχανισμό του ΠΑΣΟΚ.

Η υπόθεση της ανασυγκρότησης ­ της προσπάθειας, δηλαδή, για εγγραφή νέων μελών
στο ΠΑΣΟΚ, που ολοκληρώθηκε με την προσέλευση περίπου 70.000 ανθρώπων στα
κομματικά γραφεία ­ έχει προκαλέσει μεγάλη δυσαρέσκεια στα στελέχη που
πρόσκεινται στον κ. Α. Τσοχατζόπουλο, μιας και η παρουσία τους θεωρείται ότι
θα μεταβάλει τον συσχετισμό υπέρ των «εκσυγχρονιστών» σε αρκετές οργανώσεις,
οι οποίες ελέγχονται σήμερα από στελέχη που πρόσκεινται στον υπουργό Άμυνας.

Ωστόσο, τα πράγματα είναι αρκετά διαφορετικά σε ορισμένες περιοχές-κλειδιά:
Για παράδειγμα, στην Οργάνωση Θεσσαλονίκης, από τις μεγαλύτερες στη χώρα, δεν
αποκλείεται να υπάρξει (παρά τον άγριο ανταγωνισμό την περίοδο των εγγραφών
νέων μελών) συνεργασία μεταξύ ορισμένων «τσοχατζοπουλικών» και των «εκσυγχρονιστών».

Όμως, στο κεντρικό πολιτικό πεδίο, ο κ. Α. Τσοχατζόπουλος δεν διστάζει να
πάρει τις αποστάσεις του, όταν κρίνει ότι δεν συμφωνεί με τις επιλογές του
Πρωθυπουργού ­ τελευταίο παράδειγμα, η ανοικτή έκφραση διαφωνίας στη
συνεδρίαση του Εκτελεστικού Γραφείου για την υπόθεση της αποπομπής των «τριών»
από την Κοινοβουλευτική Ομάδα του ΠΑΣΟΚ.

ΣΙΩΠΗ

Στο πλαίσιο αυτό κινείται στις κομματικές συνεδριάσεις και ο κ. Κ. Λαλιώτης ­
που έχει επιλέξει την τακτική της δημόσιας σιωπής για τα πολιτικά πράγματα εδώ
και αρκετό διάστημα.

Αντίθετα, ο κ. Γερ. Αρσένης, μετά την ανοικτή διαφοροποίησή του από την
κυβερνητική γραμμή στην υπόθεση των στρατηγείων του ΝΑΤΟ ­ και μία πρώτη «ήττα
εντυπώσεων» λόγω των θετικών εξελίξεων στη σύνοδο κορυφής του Λουξεμβούργου,
που έσβησαν» εν πολλοίς τις φωνές κριτικής ­ δεν έχει τη δυνατότητα «να
πατήσει σε δύο βάρκες»: Έχει πλέον καταγραφεί ανοικτά στην «σκληρή»
εσωκομματική αντιπολίτευση ­ όπου όμως παρατηρείται συνωστισμός επωνύμων
στελεχών, όπως οι κ.κ. Αν. Πεπονής, Παντ. Οικονόμου, Χρ. Παπουτσής, που
προετοιμάζουν τις δικές τους παρεμβάσεις εν όψει και των εσωκομματικών εκλογών.

Παράλληλα, η προσωπική του σχέση με τον Πρωθυπουργό έχει πλέον ανεπανόρθωτα
τραυματιστεί ­ καθώς στο περιβάλλον του κ. Σημίτη θεωρούν ότι ο υπουργός
Παιδείας όφειλε να είχε υποβάλει την παραίτησή του μετά τη δημόσια έκφραση διαφωνίας.

Πάντως, ο υπουργός Παιδείας αναμένεται να πυκνώσει τις παρεμβάσεις του στα
θέματα εξωτερικής πολιτικής το επόμενο διάστημα ­ ενώ δεν πρόκειται να
εγκαταλείψει και το πεδίο της κοινωνικής πολιτικής.

ΕΠΑΦΕΣ

Στο ίδιο πεδίο θα συνεχίσει να δραστηριοποιείται και η κα Βάσω Παπανδρέου, η
οποία επιχειρεί αυτό το διάστημα να διευρύνει τις επαφές της στο εσωκομματικό
σκηνικό, χωρίς να εγκαταλείπει τη γραμμή της ενεργού στήριξης του
Πρωθυπουργού, αφού θεωρεί ότι από την επιτυχία του θα κριθεί και η δική της
πολιτική προοπτική. Πάντως, η υπουργός Ανάπτυξης αναμένεται να συνεχίσει τις
«διορθωτικές παρεμβάσεις» (όπως στην πρόσφατη περίπτωση του μέτρου της
παρακράτησης του φόρου μισθωτών), θέτοντας ακόμα και ζητήματα κυβερνητικής
λειτουργίας, με στόχο να εκφράσει πέρα από τον χώρο των «εκσυγχρονιστών»
ευρύτερες δυνάμεις μέσα στο ΠΑΣΟΚ..

Στη γραμμή της στήριξης του Πρωθυπουργού κινείται ­ πέραν των αρνητικών
αναφορών του για ορισμένα πρόσωπα του περιβάλλοντος του κ. Κ. Σημίτη ­ ο κ. Κ.
Σκανδαλίδης, που προσείλκυσε στελέχη απ' όλο το πασοκικό φάσμα στην παρουσίαση
του βιβλίου του.

Πιο κοντά στη γραμμή του Πρωθυπουργού είναι το τελευταίο διάστημα ο κ. Β.
Βενιζέλος ­ που διατηρεί πάντως ευρύ πεδίο αυτονομίας. Ο υπουργός Πολιτισμού
θα επιθυμούσε έναν πιο ενεργό πολιτικό ρόλο, αλλά έχει αποφασίσει ότι οι
φιλοδοξίες του αφορούν τον 21ο αιώνα.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16030N052</ED>
<ID>
ID:133672

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N05&aa=2</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Ένας απολογισμός
</H2>
<AUTHOR>ΗΛΙΑΣ ΕΥΘΥΜΙΟΠΟΥΛΟΣ</AUTHOR>

Σίγουρα το περιβάλλον δεν ήταν το θέμα της χρονιάς που μας πέρασε. Άλλα
γεγονότα, τόσο σε εθνικό όσο και σε παγκόσμιο επίπεδο, κέρδισαν την προτίμηση
των media και συνεπώς το ενδιαφέρον των πολιτικών.

ΚΙ ΟΜΩΣ τα πράγματα δεν έγιναν καθόλου καλύτερα. Το φάσμα των κλιματικών
αλλαγών άρχισε να πλανάται πλέον σε πραγματικό χρόνο πάνω από τον πλανήτη και
η νέα χιλιετία επιφυλάσσει απρόβλεπτες εκπλήξεις στους κατοίκους των κρίσιμων
ζωνών. Ουδείς πλέον αμφισβητεί την επιστημονικότητα των προβλέψεων και οι
διαφωνίες στο εξής εστιάζονται στο μέτρο της επιτάχυνσης των εξελίξεων και
στην κλίμακα των αναμενόμενων μεταβολών. Όμως, η ανθρωπότητα φαίνεται ανήμπορη
να ελέγξει την τρελή πορεία στον κατήφορο που δημιούργησαν οι ενεργειακές της
επιλογές και η τελευταία διεθνής διάσκεψη το μόνο που κατάφερε ήταν να
καταγράψει για μια ακόμη φορά τα αδιέξοδα. Τόσο η Ευρώπη όσο και η Αμερική,
που θα μπορούσαν να σύρουν το άρμα των κρίσιμων αποφάσεων, έμειναν στη σκιά
των διαπιστώσεων που τα δικά τους μέσα ενημέρωσης έφεραν στο προσκήνιο της επικαιρότητας.

Αλλά και στο εθνικό επίπεδο δεν έχουμε να απαριθμήσουμε επιτυχίες. Αν
εξαιρέσει κανείς το πρόσκαιρο ενδιαφέρον που προκαλούν οι πλημμύρες και οι
πυρκαγιές, ενδιαφέρον που εξανεμίζεται, όμως, με την πάροδο μερικών εβδομάδων,
τα θέματα που κυριάρχησαν έχουν να κάνουν κυρίως με την άγονη διελκυστίνδα
γύρω από τις αρμοδιότητες του κράτους και της Τοπικής Αυτοδιοίκησης. Η
τελευταία, μη έχοντας ακόμη αφομοιώσει την ουσιαστική διάσταση του θεσμού της
αποκέντρωσης, αρκείται σ' έναν ρόλο αμυντικό, αποκρούοντας χωροθετήσεις
δραστηριοτήτων που απειλούν τον στενό γεωγραφικό της περίγυρο. Το περιβάλλον,
αν και συχνά προβάλλεται ως πρόσχημα, συνήθως απουσιάζει από το λόγο και τα
συνθήματα και η συζήτηση σπανίως διεξάγεται επί της ουσίας. Οι εξεγέρσεις
σχετικά με την εγκατάσταση των νέων χωματερών στην Αττική και η άγονη
αντιπαράθεση για το εργοστάσιο χρυσού στην Ολυμπιάδα, αποτελούν τα πιο επιφανή παραδείγματα.

Από την άλλη μεριά, το κεντρικό κράτος, μη έχοντας εγκαθιδρύσει
αποτελεσματικούς μηχανισμούς διαλόγου με τις ενδιαφερόμενες κοινότητες,
καταφεύγει σ' έναν παράλογο και ατελέσφορο αυταρχισμό, προτού εγκαταλείψει
οριστικά τα σχέδιά του ή μέχρις ότου κάποιος άλλος συσχετισμός επιτρέψει την
επανατοποθέτηση του ζητήματος, με ευνοϊκότερες υποτίθεται όρους. Τα
προβλήματα, όμως, στο μεταξύ παραμένουν.

Μια παρόμοια αντίθεση είδαμε να εξελίσσεται και μεταξύ υπουργείων, συναρμόδιων
και συνεργαζομένων (υποτίθεται), για τη χάραξη εθνικής στρατηγικής στον τομέα
της βιομηχανικής ανάπτυξης. Το μεν ΥΠΕΧΩΔΕ, πιστά προσκολλημένο στο γράμμα του
νόμου, υπεραμύνεται του θεσμού των μελετών περιβαλλοντικών επιπτώσεων (αλλά
πολύ λίγα κάνει για τη βελτίωση και τον εκσυγχρονισμό του), ενώ το υπουργείο
Ανάπτυξης απαιτεί ταχύρυθμες διαδικασίες προκειμένου να διαμορφώσει ένα
ευνοϊκότερο κλίμα για τους δυσανασχετούντες επενδυτές (που στην πλειοψηφία
τους βλέπουν το περιβάλλον ως μία ενοχλητική λεπτομέρεια). Τη λύση έρχεται όλο
και συχνότερα πια να δώσει το Συμβούλιο της Επικρατείας, που από ανώτατος και
ερμηνευτικός του Συντάγματος παράγοντας, κινδυνεύει να μετατραπεί σε καταφύγιο
του κάθε (δικαίως ή αδίκως) πικραμένου.

Όμως και η κοινωνία δεν φαίνεται να νοιάζεται και πολύ για τις επίκαιρες και
βαθυστόχαστες προσεγγίσεις της σύγχρονης (πολιτικής) οικολογίας. Οι κακές
εκδοτικές επιδόσεις αξιόλογων σειρών όπως είναι «Η Κατάσταση Του Πλανήτη» του
Worldwatch και «Τα Κρίσιμα Προβλήματα Περιβάλλοντος» της «Νεφέλης», ή η ισχνή
κυκλοφορία περιοδικών όπως η «Νέα Οικολογία» και η «Οικοτοπία», δείχνουν, αν
μη τι άλλο, μια κοινωνία κουρασμένη και απρόθυμη να αντισταθεί στις ευκολίες
που της υπόσχεται η τυποποιημένη πληροφόρηση.

Αξιοπρόσεκτη εξαίρεση στην ερημία του τοπίου της απερχόμενης χρονιάς, η
απόλυτα επιτυχημένη καμπάνια της Greenpeace για τη γενετική μηχανική και τις
πιθανές της παρενέργειες στη διατροφική αλυσίδα. Όμως, και στην περίπτωση
αυτή, αυτό που συγκίνησε δεν ήταν τόσο η καταγγελία του σύγχρονου τρόπου της
βιομηχανογεωργικής παραγωγής όσο οι κίνδυνοι που απειλούν την κατανάλωση.

Να υποθέσουμε, άραγε, πως το νέο περιβαλλοντικό κίνημα (του χρόνου που
έρχεται, της χιλιετίας που ανατέλλει) πρέπει να μιλάει όχι μόνο στην καρδιά,
αλλά και στο στομάχι των ανθρώπων;

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16030N062</ED>
<ID>
ID:133679

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>«Ελεγκτές» και φαρσέρ...
</H2>
<AUTHOR>ΛΙΝΑ ΑΛΕΞΙΟΥ</AUTHOR>

ΡΑΔΙΟΤΗΛΕΟΠΤΙΚΟ Συμβούλιο με ελεγκτικές αρμοδιότητες έχουμε, ποινική νομοθεσία
επαρκή διαθέτουμε, δεοντολογικές αρχές για όλα τα μέσα μαζικής ενημέρωσης
υπάρχουν ­ άλλο το θέμα αν κάποιοι επιμένουν να τις «αγνοούν» ­, Συνήγορο του
Πολίτη αποκτήσαμε ­ τουλάχιστον, ως θεσμό. Δόξα τω Θεώ, τίποτε δεν μας λείπει.
Μα όχι, αποφάνθηκε ο υπουργός Τύπου, μας λείπει ακόμη ένας «ελεγκτής», ο
«συνήγορος επί του Τύπου»!

Μετά το «δόξα τω Θεώ», το «έλα Χριστέ και Παναγία». 
Προχωρημένη η κατάσταση, αφού, σε χθεσινή συνέντευξή του («Εξουσία»), ο καλός
κυβερνητικός εκπρόσωπος δείχνει να έχει σκεφθεί έναν νέο μηχανισμό ελέγχου,
όπου το κάθε μέσο θα δηλώνει «ελεύθερα» την... προσχώρησή του και «ο πολίτης»
θα γνωρίζει ότι το συγκεκριμένο ΜΜΕ έχει αυτοδεσμεύσεις και αυτοέλεγχο.

Αν δεν ήταν βεβαιωμένη η Πρωτοχρονιά, θα ψαχνόμασταν μήπως και έχουμε
Πρωταπριλιά, όπου, κατά το σύνηθες, «δουλειά δεν έχει ο διάολος...». Διότι
αντί τον υπουργό ν' απασχολεί πώς τα υφιστάμενα όργανα ­ και η ισχύουσα
νομοθεσία ­ θα λειτουργήσουν για να αποτρέπουν αυθαιρεσίες και ακρότητες, τον
κατατρύχει η ιδέα της σύστασης ενός ακόμη ­ «εξυγιαντικού» ­ οργάνου. Αυτό,
λοιπόν, είναι το πρόβλημα;

Αλλά ιδού και τα επίχειρα, στη Βρετανία, της νέας ­ αυστηρότερης ­ νομοθεσίας
για την προστασία της ιδιωτικής ζωής δημοσίων προσώπων: Η μεν δημοσιογράφος ­
ο Θεός να την κάνει... ­ που αγόρασε μικρή ποσότητα κάνναβης από γιο υπουργού
«για να τον παγιδεύσει» και να τον καταγγείλει ­ όπως και έπραξε ­ στην
αστυνομία, συνελήφθη για... κατοχή ναρκωτικών, αντί να διαγραφεί από το
σωματείο της. Ο δε υπουργός δίδει ανωνύμως συνεντεύξεις προστατευόμενος ­ αν
και ο ίδιος το θεωρεί γελοίο ­ από τον νόμο! Μύλος...

Βεβαίως, η βρετανική υποκρισία έχει αιώνων παράδοση. 
Και στην εν λόγω περίπτωση τα κατάλοιπά της οδήγησαν, μετά το ντελίριο για την
Νταϊάνα, σε μια αξιοθρήνητη ­ από κάθε άποψη ­ φάρσα. Λοιπόν, να είναι, άραγε,
και ο δικός μας υπουργός ένας φλεγματικός φαρσέρ;

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16030N063</ED>
<ID>
ID:133707

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N06&aa=3</URL></REF>


Article

<CATEGORY>vin04</CATEGORY>

 <H5>ΟΙ ΣΥΝΕΡΓΑΤΕΣ ΤΗΣ ΔΕΝ ΚΡΥΒΟΥΝ ΤΗ ΔΥΣΦΟΡΙΑ ΤΟΥΣ ΓΙΑ ΤΑ «ΦΑΙΝΟΜΕΝΑ ΤΩΝ ΗΜΕΡΩΝ»
</H5><H2>Ενόχληση Δαμανάκη
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Στον πεζόδρομο της οδού Βαλαωρίτου αυτές τις μέρες το κλίμα ήταν «κλασικά»
εορταστικό ­ σακούλες ανά χείρας, συναντήσεις για καφέ και ούζα, σχέδια για
ρεβεγιόν. Εξαίρεση, όμως, αποτελούσε το γραφείο της Μαρίας Δαμανάκη ­ εκεί ο
προβληματισμός ήταν έντονος και οι συνεργάτες της πρώην προέδρου του ΣΥΝ δεν
έκρυβαν τη δυσφορία τους για τα «φαινόμενα των ημερών».

ΜΕΤΑ τα προβλήματα που συνάντησε η υποψηφιότητα της κ. Δαμανάκη στην
Κουμουνδούρου ­ με αποκορύφωμα το εσωκομματικό δημοψήφισμα ­ τη... σκυτάλη των
προβλημάτων παρέλαβε το ΠΑΣΟΚ. Όπως λένε συνεργάτες της Μαρίας Δαμανάκη, τρεις
φορές μέχρι τώρα η ηγεσία του κυβερνώντος κόμματος έχει διαβεβαιώσει πως το
θέμα της υποψηφιότητάς της λήγει οσονούπω ­ και παρ' όλα αυτά η εκκρεμότητα
παραμένει. 
Η 15η Δεκεμβρίου και εν συνεχεία τα τέλη του έτους ήταν δύο ημερομηνίες που
αναφέρθηκαν. Τώρα στην κ. Δαμανάκη έχει αναφερθεί η 8η Ιανουαρίου ­ αλλά όπως
όλα δείχνουν κι αυτή η ημερομηνία θα παρέλθει χωρίς κάποια οριστικοποίηση
επίσημη από πλευράς ΠΑΣΟΚ.

Αυτό το «κατενάτσιο» από μέρους της Χαριλάου Τρικούπη έχει ενοχλήσει σφόδρα τη
Μαρία Δαμανάκη ­ και τούτο όχι τόσο διότι αμφισβητεί την ειλικρίνεια των
προθέσεων του Κώστα Σημίτη, όσο διότι φοβάται την άμεση εμπλοκή του θέματος
της υποψηφιότητάς της με τις εσωκομματικές εκλογές του ΠΑΣΟΚ. Μολονότι το ­
ελεγχόμενο από την εσωκομματική αντιπολίτευση ­ νομαρχιακό συμβούλιο του ΠΑΣΟΚ
Αθήνας σε πρόσφατη συνεδρίασή του «φωτογράφισε» την κ. Δαμανάκη ως υποψήφια,
ουδείς μπορεί βεβαίως να εγγυηθεί πως το θέμα του δήμου δεν θα αποτελέσει
ακόμη ένα σημείο τριβής στη μάχη «εκσυγχρονιστών» - «αντιπολίτευσης».

Κύκλοι της Χαριλάου Τρικούπη, ωστόσο, αντιτείνουν πως ουσιαστικά το θέμα της
υποψηφιότητας έχει κλείσει ­ και η εκκρεμότητα είναι καθαρά διαδικαστικού χαρακτήρα.

Σημειώνουν επίσης, ότι τυπικά η εκκρεμότητα ισχύει και για την περίπτωση του
Θρασύβουλου Λαζαρίδη στη Θεσσαλονίκη. Ο έτερος παράγοντας ενόχλησης της κ.
Δαμανάκη ­ κι ενδεχομένως ο σημαντικότερος ­ είναι η τακτική αποστασιοποίησης
που ακολουθούν ορισμένα στελέχη του ΠΑΣΟΚ. 
Η τακτική αυτή «μεταφράζεται» τόσο σε μια απουσία συνεργασίας και συντονισμού,
όσο και σε ενέργειες που πρακτικά κατατείνουν στην ενίσχυση του Δημήτρη
Αβραμόπουλου. 
Συνεργάτες της κ. Δαμανάκη σημείωναν ότι η περίφημη βόλτα στην Ερμού που
έκαναν Λαλιώτης - Αβραμόπουλος - Δαμανάκη αλλά και η παρουσία του υπουργού
ΠΕΧΩΔΕ στη γιορτή του Συντάγματος ουσιαστικά κατέληξαν σε πριμοδότηση της
εικόνας του νυν δημάρχου.

Η ίδια η πρώην πρόεδρος του ΣΥΝ αποφεύγει προς το παρόν να πιέσει για ένα
«ξεκαθάρισμα προθέσεων», αναμένοντας τις πρωτοβουλίες της ηγεσίας του ΠΑΣΟΚ. 
Αναφέρει πάντως στους δικούς της ανθρώπους μία φράση που έχει χρησιμοποιήσει
και στο παρελθόν ­ σε άλλες συνθήκες και για άλλους λόγους: «Δεν είμαι δεδομένη».

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16030N071</ED>
<ID>
ID:133635

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N07&aa=1</URL></REF>


Article

<CATEGORY>vin02</CATEGORY>

 <H2>ΠΡΟΕΚΤΑΣΕΙΣ
</H2><H2>Η πτώση του ΥΑΚ 42 και η «απογείωση» Φθενάκη
</H2>
<AUTHOR>ΑΝΤΩΝΗΣ ΡΕΝΙΕΡΗΣ</AUTHOR>

ΜΠΟΡΕΙ να υπάρχει σχέση ανάμεσα στο δυστύχημα με το ουκρανικό αεροσκάφος
«Γιάκοβλεφ» και την πτώση του C-130 της Πολεμικής Αεροπορίας, με την παραίτηση
του προέδρου της Ολυμπιακής Αεροπορίας Εμμ. Φθενάκη;

Φαίνεται πως ναι, αν διαβάσουμε το κείμενο της παραίτησης του κ. Φθενάκη, στο
οποίο ­ ούτε λίγο ούτε πολύ ­ συνδυάζει τα τρία γεγονότα!

Κανένας ασφαλώς δεν φανταζόταν στις 10 Δεκεμβρίου, οπότε η Βουλή ενέκρινε την
τοποθέτηση του κ. Φθενάκη στη θέση του προέδρου της Ο.Α., ότι θα υπέβαλλε την
παραίτησή του στις 23 του ίδιου μήνα. Και όμως, για δεύτερη φορά σε τέσσερα
χρόνια ο κ. Φθενάκης έκανε αίσθηση όχι με την ανάληψη των καθηκόντων του, αλλά
με την παραίτησή του. Την πρώτη φορά (το 1993) έμεινε στη θέση του μόνο τρεις
μήνες. Αυτή τη φορά έκανε νέο ρεκόρ: έμεινε μόνο δύο εβδομάδες. Μόνο που
επρόκειτο για δύο πολύ σημαντικές εβδομάδες. Στη διάρκειά τους έπεσε στα
Πιέρια Όρη το ουκρανικό αεροσκάφος και ακολούθως στην Αττική το C-130, που
μετείχε στις έρευνες για τον εντοπισμό του «Γιάκοβλεφ».

Η απασχόληση του υπουργού Μεταφορών και Επικοινωνιών Αν. Μαντέλη με τα δύο
γεγονότα, όπως ήταν φυσικό, ήταν διαρκής και μακρά. Και ο κ. Φθενάκης, που
ήθελε να τον δει, προφανώς δεν μπόρεσε και γράφει στην παραίτησή του: «Θα
ήθελα να σας ευχαριστήσω για την τιμή που μου κάνατε με την πρότασή σας στη
Βουλή για να κινήσετε τη διαδικασία διορισμού μου στη θέση του προέδρου της
Ο.Α. Λόγω των γεγονότων δεν βρήκαμε την ευκαιρία να συζητήσουμε τα σχετικά με
την ακρόαση στη Βουλή».

Στη συνέχεια ο κ. Φθενάκης αναφέρει ότι προσπάθησε να πείσει τους βουλευτές
ότι δεν έχει «κανέναν κομματικό προσανατολισμό» αλλά οι της αντιπολίτευσης δεν
τον πίστεψαν και δεν ψήφισαν υπέρ της υποψηφιότητάς του. Τι αποτέλεσμα είχε
αυτό; Γράφει ο ίδιος:

«Αυτή η στάση και η τροπή με απογοήτευσε πολύ. Επιπλέον μερικοί από τους
βουλευτές της επιτροπής φώναξαν ότι ο υπουργός Μαντέλης πρέπει να παραιτηθεί.
Νομίζω ότι τα γεγονότα του αεροσκάφους της Ουκρανίας προκάλεσαν αυτή την άδικη
εκδήλωση προς το πρόσωπό σας. Όμως τέτοιες άστοχες και άδικες κριτικές, πολλές
φορές, έχουν σοβαρές επιπτώσεις. Παράδειγμα ο θάνατος που πληρώματος του
C-130, που κατά τη δική μου γνώμη, κάτω από μια φοβερής γενικής αρνητικής
κριτικής που γινόταν αδίκως για κομματικούς λόγους, έκαναν ορισμένες
λανθασμένες ενέργειες κατά την πτήση των» (σ.σ.: διατηρήθηκε η σύνταξη του
κειμένου της παραίτησης).

Και καταλήγει το κείμενο της παραίτησης: «Πολύ λυπάμαι που έφτασα σε αυτή την
απόφαση, διότι θέλω να σας βοηθήσω, αλλά λόγω της προσωπικής μου
ιδιοσυγκρασίας, δεν μπορώ κάτω από αυτές τις συνθήκες να το κάνω μέσα από
Διοικητική κομματοποιημένη (σ.σ.: διατηρείται η ορθογραφία του κειμένου της
παραίτησης) θέση. Τα αποτελέσματα θα είναι αρνητικά όπως του C-130».

Ε, προκειμένου να γίνουν τα τζάμπο της Ολυμπιακής Αεροπορίας... C-130, η
παραίτηση έγινε δεκτή!

Άλλο θέμα τώρα αν ο εθνικός αερομεταφορέας, με τα τόσα εκκρεμή προβλήματα,
αναζητεί νέα ηγεσία. Και για μεν τον διευθύνοντα σύμβουλο φαίνεται ότι θα
προτιμηθεί κάποιος από τη λίστα των υποψηφίων που ακολουθούσαν το όνομα του
(μη αποδεχθέντος τη θέση) Ν. Καρδάση. Για τον πρόεδρο όμως πολλά ονόματα
ακούγονται και τη λύση αναμένεται να δώσουν μέχρι τις 15 Ιανουαρίου οι
υπουργοί Εθνικής Οικονομίας, και Μεταφορών και Επικοινωνιών, με την επιλογή
κάποιου από όλους αυτούς που διεκδικούν τη θέση του κ. Φθενάκη. Με την ελπίδα,
βεβαίως, ότι θα παραμείνουν περισσότερο χρόνο...

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16030N072</ED>
<ID>
ID:133680

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N07&aa=2</URL></REF>


Article

<CATEGORY>vin04</CATEGORY>

 <H2>Επίσκεψη Στεφανόπουλου στην Ινδία
</H2>
ΕΠΙΣΗΜΗ επίσκεψη στην Ινδία πραγματοποιεί από τις 12 έως τις 18 Ιανουαρίου ο
Πρόεδρος της Δημοκρατίας, Κ. Στεφανόπουλος, για την προώθηση των εμπορικών και
πολιτισμικών δεσμών ανάμεσα στις δύο χώρες. Ο κ. Στεφανόπουλος, ο οποίος θα
συνοδεύεται από τον υπουργό Εξωτερικών, Θ. Πάγκαλο, τον υφυπουργό Εθνικής
Οικονομίας, Αθ. Μπαλτά και δεκαμελή επιχειρηματική αντιπροσωπεία, θα
συναντηθεί με τον Ινδό ομόλογό του κ. Ρ. Ναραγιανάν, τον πρωθυπουργό Ίντερ
Κουμάρ Γκουτράλ και άλλους πολιτικούς της χώρας, ενώ θα πραγματοποιήσει
ομιλίες σε κορυφαίους Ινδούς επιχειρηματίες στο Νέο Δελχί, τη Βομβάη και την
Καλκούτα. Στο πρόγραμμα του Προέδρου της Δημοκρατίας συμπεριλαμβάνεται
επίσκεψη στο Ταζ Μαχάλ και στο Ουνταϊπούρ, στο κρατίδιο του Ρατζαστάν στην
έρημο. Αξίζει να σημειωθεί ότι το σύνολο των ελληνοϊνδικών εμπορικών
ανταλλαγών έφθασε την περίοδο 1995-'96 τα 120 εκατομμύρια δολάρια (32,5
δισεκατομμύρια δραχμές περίπου).

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16030N073</ED>
<ID>
ID:133702

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N07&aa=3</URL></REF>


Article

<CATEGORY>vin04</CATEGORY>

 <H2>ΑΛΛΑ ΚΟΛΠΑ
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

*ΑΦΟΥ πρώτα έδωσαν στον κ. Γιλμάζ το... στουπί και τα σπίρτα, οι Αμερικανοί
θέλουν τώρα να αναγορευτούν σε πυροσβέστες μεταξύ Ελλάδος - Τουρκίας. Όποιος
ανάβει τη φωτιά ξέρει και να τη σβήνει... Κι επειδή, ως γνωστόν, «burns»
σημαίνει «εγκαύματα» στα Ελληνικά, δεν θα πρέπει να υπάρχει ειδικότερος στις
φωτιές από τον Αμερικανό πρέσβη...

*ΑΛΛΑ, μια και όλη η ιστορία αφορά τις βραχονησίδες Καλόγεροι, θυμίζουμε ότι ο
ελληνικός λαός προειδοποιεί: Μακριά από πλώρη καραβιού, καπούλια μουλαριού και
«αιγιαλίτιδα ζώνη» καλόγερου... Ψέματα;

*ΤΟ ΑΝΕΚΔΟΤΟ που τελειώνει «η δική μας είναι καλύτερη...» το ξέρετε. Αυτό που
δεν ξέρετε είναι το παρακάτω πραγματικό συμβάν. Τα Χριστούγεννα τα Τσιγγανάκια
του Κέντρου Νεότητας Άνω Λιοσίων είπαν τα κάλαντα στον Πρωθυπουργό Κ. Σημίτη,
γεγονός που κατέγραψαν και οι κάμερες.

Την παραμονή της Πρωτοχρονιάς ο αρχηγός της Ν.Δ. Κ. Καραμανλής, που έτρωγε σε
παραδοσιακό εστιατόριο στο Μοναστηράκι, είδε μια ομάδα Τσιγγάνων με κλαρίνα
και ζουρνάδες να λένε τα κάλαντα και δεν έχασε την ευκαιρία. Τους κάλεσε στο
τραπέζι του να «τού τα πουν». Κι αφού τελείωσε το τραγούδι, στράφηκε στην
παρέα του, και τι ισχυρίστηκε: «Είδατε; οι δικοί μου ήταν καλύτεροι...».

Μόνο που έλειπαν οι κάμερες...

*Ο ΔΗΜΗΤΡΗΣ Αβραμόπουλος θα ανακοινώσει την απόφασή του για το αν θα είναι
υποψήφιος δήμαρχος τον Μάιο. Για καλό και για κακό, όμως «έριξε» και μια
προεκλογική συγκέντρωση με την ευκαιρία της Πρωτοχρονιάς. Δεν μένει παρά να
οργανώσει τώρα και μια δημοτική... Πρωτομαγιά.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16030N081</ED>
<ID>
ID:133636

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N08&aa=1</URL></REF>


Article

<CATEGORY>vin04</CATEGORY>

 <H5>ΣΕ ΡΟΛΟ ΠΥΡΟΣΒΕΣΤΗ, ΖΗΤΟΥΝ ΑΥΤΟΣΥΓΚΡΑΤΗΣΗ ΑΠΟ ΑΘΗΝΑ ΚΑΙ ΑΓΚΥΡΑ
</H5><H2>Παρέμβαση ΗΠΑ
</H2>
ΤΗΝ ΙΔΙΑ στιγμή η Άγκυρα, ακολουθώντας την τακτική του «πολέμου νεύρων», δεν
έβγαλε χθες στο Αιγαίο κανένα πολεμικό πλοίο ή μαχητικό αεροπλάνο, αν και είχε
δεσμεύσει την περιοχή βορείως της Λήμνου για την πραγματοποίηση αεροναυτικής
άσκησης. Ωστόσο, η τουρκική πλευρά δεν προχώρησε ούτε χθες σε τροποποίηση των
τριών επίμαχων περιοχών, όπου σχεδιάζουν να κάνουν έως τις 23 Ιανουαρίου τρεις
από τις οκτώ φάσεις της αεροναυτικής άσκησης.

Η Αθήνα πάντως παρακολουθεί με ψυχραιμία και προσοχή τα σχέδια της Άγκυρας,
κρατώντας χαμηλούς τόνους απέναντι στις τουρκικές προκλήσεις. Έχει μάλιστα
ενημερώσει τις ευρωπαϊκές πρωτεύουσες και την Ουάσιγκτον για τις αυθαιρεσίες
των Τούρκων στο Αιγαίο, προειδοποιώντας ότι τέτοιες κινήσεις μπορεί να
οδηγήσουν σε ανεξέλεγκτες καταστάσεις στην περιοχή.

Χθες η αμερικανική πλευρά, η οποία με την άμετρη στήριξη που προσφέρει στην
κυβέρνηση Γιλμάζ ενθαρρύνει ουσιαστικά την Άγκυρα να συνεχίσει τις προκλητικές
της ενέργειες στο Αιγαίο, εκδήλωσε το έντονο ενδιαφέρον της για τις
αεροναυτικές ασκήσεις που σχεδιάζει η Τουρκία στην περιοχή.

ΣΥΝΑΝΤΗΣΕΙΣ

Ο Αμερικανός πρεσβευτής στην Αθήνα Νίκολας Μπερνς συναντήθηκε με δική του
πρωτοβουλία τόσο με τον υπουργό Άμυνας Άκη Τσοχατζόπουλο όσο και με τον
υφυπουργό Εξωτερικών Γιάννο Κρανιδιώτη, οι οποίοι του εξέθεσαν την επικίνδυνη
κατάσταση που δημιουργείται στο Αιγαίο με την αεροναυτική τουρκική άσκηση.

Σύμφωνα με διπλωματικούς κύκλους, η αμερικανική πλευρά ζήτησε από την Αθήνα να
συνεχίσει τη στάση αυτοσυγκράτησης που τηρεί και υπογράμμισε ότι θα κινηθεί
στο ίδιο πνεύμα και προς την Άγκυρα, σε μια προσπάθεια να αποσοβηθεί η κρίση.

Οι εκπρόσωποι της ελληνικής κυβέρνησης ξεκαθάρισαν στον κ. Μπερνς ότι η
Τουρκία κινείται και πάλι εκτός της διεθνούς νομιμότητας, δημιουργεί ένταση
στην περιοχή και θα αντιμετωπισθεί από την Αθήνα με τον συνήθη τρόπο που
αντιμετωπίζονται τέτοιες καταστάσεις. Κάτι που περικλείει πάντοτε τον κίνδυνο
ενός «θερμού επεισοδίου».

ΟΙ ΚΑΛΟΓΕΡΟΙ

Πάντως, κάποιοι στρατιωτικοί κύκλοι εκτιμούσαν χθες ότι τελικά η τουρκική
πλευρά θα είναι προσεκτική στις κινήσεις της, όσον αφορά τουλάχιστον την
περιοχή των βραχονησίδων Καλόγεροι. Τόνιζαν μάλιστα ότι ενδεχόμενες προκλήσεις
σ' αυτό τον χώρο θα ισοδυναμούσαν με «τραυματισμό του ενιαίου της εθνικής
κυριαρχίας της Ελλάδας» και ευθεία αμφισβήτηση του στάτους κβο της περιοχής.
Πράξη που, όπως έλεγαν, θα σκεφθεί πολύ σοβαρά η τουρκική πλευρά πριν την πραγματοποιήσει.

Οι ίδιοι κύκλοι υποστήριζαν ακόμη ότι, σύμφωνα με τα σχέδια των Τούρκων, η
ένταση ανάμεσα στην Ελλάδα και την Τουρκία μεταφέρεται χρονικά πλέον για τη
Δευτέρα 5 Ιανουαρίου, μέρα κατά την οποία οι Τούρκοι έχουν δεσμεύσει τρεις
περιοχές του Αιγαίου (εκτείνονται από βορειοδυτικά της Λέσβου έως δυτικά της Χίου)

Η Άγκυρα εν τω μεταξύ έκανε χθες γνωστό ότι εξετάζει το ενδεχόμενο να
διαμαρτυρηθεί στην Ελλάδα επειδή, όπως υποστηρίζει, ελληνικά πλοία
παρενόχλησαν εμπορικά, τα οποία έπλεαν στο Αιγαίο προερχόμενα από τα Δαρδανέλλια.

Αφορμή γι' αυτή τη διαμαρτυρία αποτέλεσε ο δι' ασυρμάτου έλεγχος κάποιων
εμπορικών πλοίων από την ελληνική πλευρά, σε μια προσπάθεια να εντοπισθεί
πλοίο, που σύμφωνα με πληροφορίες των αρμόδιων αρχών μετέφερε 2.000 λαθρομετανάστες.

Ο ΣΑΜΑΡΑΣ

Η Τουρκία δεν λειτουργεί υπό το κράτος νευρικής κρίσης λόγω Ευρώπης αλλά βάσει
σχεδίου που επιδιώκει τη χάραξη στην πράξη «γκρίζου» Αιγαίου από τη Θάσο μέχρι
τη Γαύδο, υποστηρίζει με χθεσινή του ανακοίνωση ο πρόεδρος της Πολιτικής
Άνοιξης Α. Σαμαράς. Η Τουρκία αυτή την ώρα στερείται πολιτικής ηγεσίας, δήλωσε
ο επίτιμος πρόεδρος της Ν.Δ. Κ. Μητσοτάκης, μιλώντας για ξεσπάσματα ανεύθυνα
και επικίνδυνα.

Η Τουρκία επιχειρεί απροκάλυπτα πλέον όχι απλώς να αμφισβητήσει, αλλά
κυριολεκτικώς να ανατρέψει το στάτους κβο στο Αιγαίο, δήλωσε ο βουλευτής της
Ν.Δ. Π. Παυλόπουλος, μιλώντας στον ραδιοσταθμό Πλάνετ.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16030N083</ED>
<ID>
ID:133703

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N08&aa=3</URL></REF>


Article

<CATEGORY>vin04</CATEGORY>

 <H5>ΞΕΚΙΝΟΥΝ ΑΠΟ ΤΟΝ ΙΑΝΟΥΑΡΙΟ ΔΕΚΑΔΕΣ ΠΑΡΑΓΓΕΛΙΕΣ ΥΨΟΥΣ 1,5 ΤΡΙΣ. * ΠΡΟΤΕΡΑΙΟΤΗΤΑ
ΣΤΑ ΑΝΤΙΑΕΡΟΠΟΡΙΚΑ ΓΙΑ ΕΝΙΣΧΥΣΗ ΤΗΣ ΑΠΟΤΡΟΠΗΣ
</H5><H5>Αγώνας δρόμου στους... αιθέρες
</H5><H5>«Ιπτάμενοι» στην ξηρά και τη θάλασσα
</H5><H2>Ανοίγει ταχέως η «ομπρέλα»
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Πατάει γκάζι το υπουργείο Άμυνας για τους εξοπλισμούς με την είσοδο του
νέου έτους, ενώ φιλοδοξία της ηγεσίας του είναι να ολοκληρωθεί εντός του 1998
η τετραπλή ομπρέλα αντιαεροπορικής προστασίας της χώρας.

ΔΕΚΑΔΕΣ μεγάλα εξοπλιστικά προγράμματα και των τριών κλάδων, το ύψος των
οποίων αναμένεται να πλησιάσει το 1,5 τρισεκατομμύριο δραχμές, δρομολογούνται
από τις επόμενες κιόλας ημέρες.

Παρ' όλο που τα... πρωτοσέλιδα και τις εντυπώσεις τα κέρδισαν το 1997 οι
«αερομαχίες» για το εμπάργκο των ΗΠΑ όσον αφορά την πώληση του F-15Ε στην
Ελλάδα, η αρμόδια Διεύθυνση Εξοπλισμών και τα Γενικά Επιτελεία προχώρησαν
αθόρυβα τα άλλα προγράμματα και προετοίμασαν «το μεγάλο άλμα», όπως σχεδιάζουν
για το 1998.

Ήδη, το έτος που πέρασε, η ηγεσία του υπουργείου Άμυνας υπέγραψε πάνω από 100
συμβόλαια για νέα οπλικά συστήματα ή εκσυγχρονισμό παλαιών, η αξία των οποίων
ξεπέρασε τα 400 δισεκατομμύρια δραχμές. Συνολικά, όπλα αξίας 4 τρισ. δραχμών
έχει προγραμματίσει να αγοράσει η Αθήνα τα επόμενα 2-3 χρόνια για να αυξήσει
την αποτρεπτική της ισχύ.

Από τα κυριότερα στοιχεία μιας αποτρεπτικής πολιτικής, έτσι όπως έχει
σχεδιαστεί από τους επιτελείς του υπουργείου Άμυνας, είναι η έγκαιρη
προειδοποίηση και η αντιαεροπορική άμυνα. Άλλωστε και οι δύο είναι όψεις του
ιδίου νομίσματος. Σε 4 επίπεδα έχει διαχωρίσει την αντιαεροπορική προστασία το «Πεντάγωνο»:

1 Κατά ιπτάμενων στόχων σε απόσταση μέχρι 100 ή και 150 χιλιομέτρων.
Στην κατηγορία αυτή ανήκουν τα αμερικανικά Patriot και τα ρωσικά S-300, για τα
οποία τις επόμενες ημέρες ζητείται επισήμως προσφορά. Ενώ μέχρι τον Μάρτιο
αναμένεται η αξιολόγησή τους. Το κονδύλι που έχει προβλεφθεί γι' αυτά φθάνει
τα 335 δισ. δρχ.

2 Κατά ιπτάμενων στόχων σε απόσταση μέχρι 30 χιλιομέτρων (μεσαίου
βεληνεκούς). Στην κατηγορία αυτή ανήκουν οι πυροβολαρχίες κατευθυνόμενων
βλημάτων Χοκ σε Αττική, Θεσσαλονίκη και Κρήτη. Ήδη εγκρίθηκε ο εκσυγχρονισμός
τους (Φάση 3) και αναμένεται η αγορά συστήματος κατανομής στόχων, ραντάρ
προειδοποίησης και μέσων παροχής ισχύος. Για την κατηγορία αυτή εξετάζεται
πρόταση αξιολόγησης ρωσικών («Μπουκ») και γαλλογερμανικών («Γιουροσάμ»)
συστημάτων, με λίγες όμως πιθανότητες προώθησης σε αυτήν τη φάση.

3 Κατά ιπτάμενων στόχων σε απόσταση μέχρι 12 χιλιομέτρων, μικρού
βεληνεκούς, τύπου SHORADS. Το πρόγραμμα χαρακτηρίστηκε κατεπείγον, ενώ ήδη οι
προδιαγραφές καθορίστηκαν από το Συμβούλιο Αρχηγών. Πολύ σύντομα καταρτίζεται
«μικρή λίστα» για αξιολόγηση καθώς τα υποψήφια προς αγορά συστήματα είναι
πολλά (ADATS, Roland, Sparrow, Crotale Rapier, TOR-ΜΙ και ADAMS). Το κόστος
του SHORADS του Στρατού Ξηράς και της Πολεμικής Αεροπορίας αναμένεται να
φθάσει τα 170 δισ. δρχ. Άμεση όμως αναμένεται να είναι η παράδοση 20
εκσυγχρονισμένων συστημάτων ρωσικής κατασκευής OSA, η αγορά των οποίων
κλείνεται τις επόμενες μέρες.

4 Κατά ιπτάμενων στόχων σε πολύ χαμηλά ύψη (πολύ μικρού βεληνεκούς).
Στην κατηγορία αυτή εντάσσονται τα φορητά αντιαεροπορικά, όπως τα «Στίγκερ», ο
αριθμός των οποίων αυξάνεται με νέες παραγγελίες, ενώ αγοράζονται και φερόμενα
επί οχημάτων.

Επειδή το υπό ανάπτυξη σχέδιο αντιαεροπορικής προστασίας «σκεπάζει» όλη τη
χώρα, ο υπουργός Άμυνας κ. Τσοχατζόπουλος έδωσε εντολή από την πρώτη στιγμή να
προχωρήσει πολύ γρήγορα. Το επόμενο 20ήμερο αναμένεται να υπογραφεί το
συμβόλαιο για την αγορά 170 εκσυγχρονισμένων αρμάτων Leopard 1Α5 τα οποία
αγοράζονται αντί μόνο 35 εκατ. δρχ. το ένα! 
Εντός του μηνός πάλι ανατίθεται στην ΕΑΒ (σε συνεργασία με τη «Ζήμενς») η
δεύτερη φάση του συστήματος «Ερμής» για τις επικοινωνίες με τη Ζώνη Μάχης των
Νησιών (κόστος 43 δισ. δρχ.). Ανάλογη προώθηση θα έχει και το πρόγραμμα
ασυρμάτων (20 δισ. δρχ..).

Σε εξέλιξη βρίσκονται ακόμα τα προγράμματα προμήθειας 12 ελικοπτέρων «Απάτσι»,
7 μεταφορικών ελικοπτέρων «Σινούκ», 18 εκτοξευτών ρουκετών, 250 νέων αρμάτων
κ.ά., το κόστος των οποίων φθάνει συνολικά τα 220 δισ. δρχ. Πριν από λίγες
ημέρες εγκρίθηκε από τις ΗΠΑ η πώληση πρόσθετου αριθμού πυραύλων μακρού
βεληνεκούς εδάφους-εδάφους τύπου ATACMS.

Το 1997, η Γενική Διεύθυνση Εξοπλισμών προώθησε την αγορά 12 αυτοκινούμενων
πυροβόλων (Μ109), φορητού οπλισμού από την ΕΒΟ, τεθωρακισμένων οχημάτων
μεταφοράς προσωπικού «Λεωνίδας» και μάχης, 2.000 οχημάτων (μικρά φορτηγά) από
την ΕΛΒΟ, πυρομαχικών από την ΠΥΡΚΑΛ κ.ά.

F-15Ε. Το ολοκληρωμένο μοντέλο του μαχητικού αεροπλάνου έρχεται τελικά στην
Ελλάδα για δοκιμή

ΤΡΕΧΟΥΝ για να προλάβουν τώρα οι Αμερικανοί, καθώς το άτυπο εμπάργκο που είχαν
επιβάλει για το F-15Ε ­ και παρεμπιπτόντως για το F-16 ­ έβαλε τα
ανταγωνιστικά αεροσκάφη πιο μπροστά στη λίστα εναέριων δοκιμών της Ελληνικής
Πολεμικής Αεροπορίας.

Στο τέλος της άλλης εβδομάδας έρχεται στην Αθήνα αντιπροσωπεία του ευρωπαϊκού
κονσόρτσιουμ για να καθορίσει το πρόγραμμα δοκιμών τού Γιουροφάιτερ, που μπήκε
«σφήνα» την τελευταία στιγμή.

Μια μέρα αργότερα, στις 11 Ιανουαρίου, αναχωρούν για τη Μόσχα Έλληνες πιλότοι,
οι οποίοι θα μείνουν 15 ημέρες προκειμένου να δοκιμάσουν τα ρωσικά Σουκχόι-
27/30». 
Τα γαλλικά Μιράζ 2000-5 δοκιμάστηκαν ήδη το φθινόπωρο και απομένουν τα
αμερικανικά F-15Ε και F-16 που θα δοκιμαστούν στο Αιγαίο τέλος Φεβρουαρίου -
αρχές Μαρτίου.

Οι Αμερικανοί για να καλύψουν το έδαφος και να κερδίσουν το περίπου 400 δισ.
δρχ. πρόγραμμα διαβεβαίωσαν ότι διαθέτουν «πλήρες» F-15Ε ­ και όχι
υποβαθμισμένο μοντέλο ­ ενώ ίσως τελικά προωθήσουν το νεώτερο μπλοκ 60 όσον
αφορά το F-16.

Ταχείς ρυθμούς αποκτούν επίσης με εντολές της Γενικής Διεύθυνσης Εξοπλισμών
άλλα τρία μεγάλα προγράμματα αεροσκαφών: εκπαιδευτικά (αξίας 60 δισ. δρχ.),
μέσα μεταφορικά (αξίας 31 δισ. δρχ.) και ιπτάμενα ραντάρ (124 δισ. δρχ.), που
μάλλον θα ανατεθούν μέχρι το φθινόπωρο. Επίσης προωθήθηκε η αγορά πυραύλων
«Σαϊγουόντερ» και 6 τύπων βομβών.

Τις επόμενες εβδομάδες ανατίθεται (στην ΕΛΒΟ) πρόγραμμα αξίας 32 δισ. δρχ. για
περίπου 600 οχήματα πολλαπλού ρόλου, γερμανικής τεχνολογίας.

Το 1997 ανατέθηκε το πρόγραμμα εκσυγχρονισμού των Φάντομ (100 δισ. δρχ.), η
αγορά πυραύλων «Εξοσέτ» (31 δισ.), ενός εξομοιωτή πτήσεων, πυραύλων «Μάβερικ» κ.ά

ΜΠΟΡΟΥΝ να πετούν σε πολύ χαμηλό ύψος πάνω από τη θάλασσα και την ξηρά. Να
κινούνται, αν χρειαστεί, στην ξηρά σε αρκετό βάθος. Και φυσικά μπορούν να
πλέουν με αρκετούς κόμβους και με πολλά Μπωφόρ.

Στα «σπλάχνα» τους μπορούν να έχουν μέχρι και 8 τανκς ή 700-800 στρατιώτες.
Και φυσικά να κινούνται νύχτα, αθόρυβα και γρήγορα. Είναι τα νέου τύπου, για
την Ελλάδα πλοία (;) ­ τα περίφημα «Χόβερκραφτ» ή επί το ελληνικότερον αερόστρωμνα.

Για την απόκτησή τους η Ελλάδα έχει στραφεί στη Ρωσία και την Ουκρανία προς
τις οποίες τις επόμενες μέρες το Πολεμικό Ναυτικό στέλνει επίσημη αίτηση για
υποβολή προσφοράς, ενώ υπάρχει σκέψη να δοκιμασθούν πριν στο Αιγαίο. Ανάλογη
αίτηση στέλνεται και σε άλλες χώρες για μικρότερου όμως τύπου «Χόβερκραφτ»,
καθώς έχει κριθεί ότι τα συστήματα αυτά είναι απαραίτητα για τη μεταφορά
δυνάμεων στο πλαίσιο της νέας μονάδας Ταχείας Αντίδρασης. Τα δυο αυτά
προγράμματα, ύψους περίπου 65 δισ. δρχ., είναι και τα πρώτης προτεραιότητας
για το Πολεμικό Ναυτικό ­ όχι όμως τα μόνα: εντός των επόμενων εβδομάδων
πρόκειται να ανατεθεί στα Ελληνικά Ναυπηγεία Σκαραμαγκά η ναυπήγηση 4
κανονιοφόρων. 
Η σύμβαση αυτή αναμένεται να φθάσει τα 50 δισ. δρχ. Για το μεγάλο πρόγραμμα
των υποβρυχίων ετοιμάζονται οι προδιαγραφές, ενώ εξετάζεται και το ενδεχόμενο
αγοράς μεταχειρισμένων. Η λύση των μεταχειρισμένων μπορεί να προκριθεί και ως
ενδιάμεσο στάδιο ­ με ενοικίαση ­ μέχρι να παραδοθούν τα νεότευκτα. Το
πρόγραμμα αυτό πλησιάζει τα 140 δισ. δρχ. Ανάλογη προετοιμασία γίνεται για το
πρόγραμμα των κορβετών και ενός πετρελαιοφόρου.

Το 1997 αγοράστηκαν 2 ελικόπτερα «Σικόρσκι», συσσωρευτές υποβρυχίων,
ολοκληρώθηκε το πρόγραμμα των αρματαγωγών και αγοράστηκε μια φρεγάτα (η 6η)
απ' την Ολλανδία.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16030N091</ED>
<ID>
ID:133637

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N09&aa=1</URL></REF>


Article

<CATEGORY>vin04</CATEGORY>

 <H5>«Συνήθεις Ύποπτοι», κάθε στιγμή υπόλογοι...
</H5><H2>30 ΕΡΩΤΗΣΕΙΣ
</H2><H2>ΧΡΗΣΤΟΣ ΘΗΒΑΙΟΣ
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

ΓΕΝΝΗΘΗΚΕ: Αθήνα, 7.1.1963.

ΟΝΕΙΡΕΥΕΤΑΙ: Την πραγματικότητα.

ΤΡΑΓΟΥΔΑ: Την γιατρειά του.

ΤΑΞΙΔΕΥΕΙ: «Δεν έκανα ταξίδια μακρινά, ταξίδεψε η καρδιά κι αυτό μου φτάνει».

ΔΙΑΒΑΖΕΙ: Τα σημάδια.

ΑΚΟΥΕΙ: Την καρδιά του.

ΑΝ ΔΕΝ ΗΤΑΝ «ΣΥΝΗΘΗΣ ΥΠΟΠΤΟΣ»: Θα ήταν ο Mr Bean.

ΘΑ ΚΑΛΟΥΣΕ ΣΕ ΣΥΝΑΥΛΙΑ: Την Ρόζα Λούξεμπουργκ και τον Καραϊσκάκη.

Τις «Αδέσποτες Μέρες» τους μας γνώρισαν την χρονιά που έφυγε οι «Συνήθεις
Ύποπτοι», ένα από τα πιο ελπιδοφόρα νέα συγκροτήματα του σύγχρονου ελληνικού
τραγουδιού. Αυτό τον καιρό στην «Ιερά Οδό» μαζί με τον Γιώργο Νταλάρα, ο
Χρήστος Θηβαίος, ο Αλέκος, ο Τάσος, ο Βασίλης και ο Αποστόλης συλλαμβάνονται
καθημερινά να μοιράζονται μαζί μας τα τραγούδια τους, «γιατρεύοντας» τους
εαυτούς τους κι εμάς...

ΕΡ.: «Συνήθεις Ύποπτοι». Πόσο συνήθεις και πόσο ύποπτοι;

ΑΠ.: Είμαστε συνήθεις όπως ο καθημερινός κόσμος και γι' αυτό τον λόγο εξίσου ύποπτοι.

ΕΡ.: Πόσο συχνά συλλαμβάνεστε;

ΑΠ.: Κάθε στιγμή. Κάθε στιγμή είμαστε υπόλογοι στην ειλικρίνεια, χωρίς να τα
καταφέρνουμε πάντα.

ΕΡ.: Το συγκρότημα γεννήθηκε...

ΑΠ.: Το 1994. Από την ανάγκη μας.

ΕΡ.: Τι σας ενώνει;

ΑΠ.: Η μουσική, η φιλία μας και οι μπίρες.

ΕΡ.: Τι σας χωρίζει;

ΑΠ.: Η μουσική, η φιλία μας και οι μπίρες.

ΕΡ.: Γιατί τραγουδάτε;

ΑΠ.: Τραγουδάμε για να γιατρευθούμε.

ΕΡ.: Οι επιρροές σας;

ΑΠ.: Έχει διάφορες μουσικές επιρροές ο καθένας και φυσικά λογοτεχνία και ποίηση.

ΕΡ.: Τι χρωστάς στους ποιητές;

ΑΠ.: Την σωτηρία μου.

ΕΡ.: Και ο ποιητής έγραψε...

ΑΠ.: «Τι έχεις; Έχω ύπαρξη». Νίκος Καρούζος.

ΕΡ.: Είναι «αδέσποτες» οι μέρες μας;

ΑΠ.: Η κάθε μέρα κρύβει μια εκτέλεση ή μια χάρη. Ιδιαίτερα σήμερα που ζούμε σε
μια εποχή όχι εκτελέσεων, αλλά «ηδονικού» και καταναλωτικού εγκλεισμού,
αδέσποτες δεν είμαι μόνον οι σφαίρες αλλά και οι μέρες.

ΕΡ.: Πότε μας πετυχαίνουν;

ΑΠ.: Εκεί που το απολαμβάνουμε.

ΕΡ.: Εμφανίσεις μαζί με τον Γιώργο Νταλάρα.

ΑΠ.: Σχολείο.

ΕΡ.: Πού οδηγεί η «Ιερά Οδός»;

ΑΠ.: Στα Μυστήρια. Είτε Ελευσίνια είτε Ύποπτα.

ΕΡ.: Ποιο είναι το καλύτερο κοινό;

ΑΠ.: Αυτό που μοιράζεται.

ΕΡ.: Το πρώτο τραγούδι που έγραψες;

ΑΠ.: «Ζωή, ζωή σ' αγαπώ τόσο πολύ, γιατί νόημα δεν έχεις...».

ΕΡ.: Σπουδές στην Ιταλία.

ΑΠ.: Φιλοσοφία και έλλειψη.

ΕΡ.: Μαθητής του Ουμπέρτο Έκο.

ΑΠ.: Δάσκαλος με χιούμορ.

ΕΡ.: Από την φιλοσοφία στην μουσική.

ΑΠ.: Υπάρχει απόσταση;

ΕΡ.: Η μουσική στην Ελλάδα σήμερα...

ΑΠ.: Πολλά, καινούργια, διαφορετικά και όμορφα τραγούδια.

ΕΡ.: Οι νέοι τραγουδοποιοί...

ΑΠ.: Μιλάνε για ό,τι έχουν ζήσει ή για ό,τι θα ήθελαν να ζήσουν.

ΕΡ.: Τι κοινό έχουν;

ΑΠ.: Τίποτα, είναι πολύ προσωπικοί. Και γι' αυτό εμπλουτίζουν το ελληνικό τραγούδι.

ΕΡ.: Τι είναι έμπνευση;

ΑΠ.: «Από το άπειρο πορεύομαι, στο τίποτα βαδίζω», που λέει κι ένας φίλος.

ΕΡ.: Τι μπορεί να εμπνέει σήμερα;

ΑΠ.: Η αγωνία.

ΕΡ.: Ποίηση και ήχος.

ΑΠ.: Το τραγούδι είναι κάτι πολύ δύσκολο, όσο εύκολο κι αν φαίνεται. Πρέπει
μέσα σε 3 κουπλέ και 2 ρεφρέν να δώσεις τι πιστεύεις. Η ομορφιά του τραγουδιού
είναι τα όριά του.

ΕΡ.: Στις συναυλίες που δίνετε, διαπιστώνετε.

ΑΠ.: Συγκίνηση και αποδοχή.

ΕΡ.: Τα νέα παιδιά...

ΑΠ.: «Που κρατάνε στο χέρι τους σαν τον ήλιο τον χάρτινο τις ελπίδες μας».

ΕΡ.: Τα χρώματα της μουσικής.

ΑΠ.: Είναι σαν τα μάτια αυτών που την ακούν.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16030N101</ED>
<ID>
ID:133634

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N10&aa=1</URL></REF>


Article

<CATEGORY>vin06</CATEGORY>

 <H5>80-100.000 ΔΡΑΧΜΕΣ ΕΠΑΙΞΕ ΚΑΤΑ ΜΕΣΟ ΟΡΟ Ο ΚΑΘΕΝΑΣ ΤΙΣ ΓΙΟΡΤΕΣ ΣΤΑ ΚΑΖΙΝΟ
</H5><H2>Μικρομεσαίοι και 40άρηδες οι παίκτες
</H2>
Σαραντάρηδες στην πλειοψηφία τους, που δοκιμάζουν την τύχη τους στα καζίνο μια
φορά τον χρόνο, είναι αυτοί που έπαιξαν τα 13 δισ. στις γιορτές.

Πλήθος κόσμου. Περίπου 13 δισεκατομμύ-ρια δραχμές υπολογίζεται ότι παίχθηκαν
στα καζίνο της χώρας στη διάρκεια των γιορτών. Στη φωτογραφία το καζίνο Λουτρακίου

ΣΤΑ ΜΕΓΑΛΑ καζίνο της χώρας, κάθε παίκτης έπαιζε στη διάρκεια των γιορτών
80-100.000 δραχμές σε κάθε επίσκεψη.

Οι περισσότεροι πελάτες των εννέα καζίνο της χώρας αυτές τις ημέρες είναι
άνδρες, ενώ σημαντική είναι η παρουσία των ζευγαριών. Τα Χριστούγεννα και την
Πρωτοχρονιά, όπως λένε οι εκπρόσωποι των καζίνο, δεν κάνουν την εμφάνισή τους
μόνο όσοι ανήκουν στις εύπορες εισοδηματικές τάξεις, αλλά και οικογενειάρχες
που «δεν τους περισσεύουν, αλλά θέλουν για μια φορά να δοκιμάσουν».

«Οι πελάτες μας αυτές τις ημέρες έρχονται περισσότερο για το έθιμο, από
περιέργεια. Οι περισσότεροι ανήκουν στη μεσαία τάξη και δεν τους ξαναβλέπουμε
τον υπόλοιπο χρόνο», λέει ο κ. Βαγγέλης Κισαμιτάκης, γενικός διευθυντής στο
καζίνο της Πάτρας.

Αυτός είναι και ένας από τους βασικούς λόγους που μειώνεται ο μέσος όρος του
ποσού που παίζει κάθε πελάτης. Στην Πάτρα, για παράδειγμα, αυτό το ποσό φθάνει
τις 130.000 δραχμές τις υπόλοιπες μέρες του χρόνου, ενώ τις γιορτές μειώνεται
στις 80.000 δραχμές κατά μέσο όρο. Από την παραμονή των Χριστουγέννων μέχρι
και την Πρωτοχρονιά, 14.000 άτομα ηλικίας 23-60 ετών επισκέφθηκαν το καζίνο
στο Ρίο και έπαιξαν 1,4 δισ. Οι περισσότεροι από αυτούς, πάντως, βρίσκονται
μεταξύ 30 και 40 ετών. «Τους τράβηξε η επέκταση που κάναμε φέτος, οι νέες
αίθουσες, τα μπαρ και τα εστιατόρια που δεν είχαμε πέρυσι», λέει ο ίδιος.

Στο καζίνο του Λουτρακίου, που επισκέφθηκαν πάνω από 40.000 άτομα αυτές τις
ημέρες, τα κέρδη άγγιξαν τα τρία δισ. «Είδαμε κόσμο που δεν είχαμε ξαναδεί στο
καζίνο αυτές τις ημέρες. Υπολογίζουμε ότι οι μισοί, όπως άλλωστε και τις
υπόλοιπες ημέρες του χρόνου, ήρθαν για μια φορά μόνο», τονίζει ο εκπρόσωπος
Τύπου του καζίνο Λουτρακίου κ. Ζαν Κοέν.

Μόνο δώδεκα στους εκατό πελάτες του καζίνο του Λουτρακίου προέρχονται από την
περιοχή. Οι υπόλοιποι έρχονται από την Αθήνα για να δοκιμάσουν την τύχη τους,
ενώ δεν λείπουν και αρκετοί ξένοι που φθάνουν μέχρι το Λουτράκι για να δουν αν
τους θέλει η θεά τύχη στη χώρα μας.

Αλλά και στο καζίνο του Πόρτο-Καρράς, στη Χαλκιδική, ο κόσμος που πήγε για να
παίξει φέτος στις γιορτές ήταν σε ποσοστό 50% μικρομεσαίοι, όπως λέει η
υπεύθυνη Δημοσίων Σχέσεων και Τύπου του καζίνο κ. Ντίνα Κοτσαύτη. «Οι
περισσότερες κοινωνικές τάξεις, πάντως, έρχονται για να παίξουν εδώ».

Το καζίνο της Σύρου επισκέφθηκαν 2.500 άτομα τις ημέρες των εορτών των
Χριστουγέννω και της Πρωτοχρονιάς. Θεωρείται ένα από τα πιο ήσυχα καζίνο και
το προτιμούν αυτοί που θέλουν... ηρεμία για να ποντάρουν και να δοκιμάσουν την
τύχη τους. Οι επτά στους δέκα πελάτες έρχονται από την Αττική και το
συνδυάζουν με ολιγοήμερες διακοπές. Οι περισσότεροι έπαιξαν 30 έως 70 χιλιάδες
δραχμές τις γιορτινές αυτές ημέρες.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16030N111</ED>
<ID>
ID:133602

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N11&aa=1</URL></REF>


Article

<CATEGORY>vin06</CATEGORY>

 <H2>Άφαντος και χθες ο υπερτυχερός
</H2>
ΟΥΤΕ ΧΘΕΣ εμφανίστηκε ο υπερτυχερός του πρωτοχρονιάτικου λαχείου, που είναι
πλέον πλουσιότερος κατά ένα δισεκατομμύριο δραχμές. Όπως είναι γνωστό, ο
αριθμός 99328 της δεύτερης σειράς πωλήθηκε από το πρακτορείο του κ. Μάξιμου
Χατζηκυριάκου, στην Ακτή Ποσειδώνος, στον Πειραιά.

Ο τυχερός δισεκατομμυριούχος, όπως είπε στα «ΝΕΑ» ο αναπληρωτής επόπτης της
Διεύθυνσης Κρατικών Λαχείων κ. Πέτρος Μαριέλης, «δικαιούται να εισπράξει ­
αφού του παρακρατηθεί το 10% για τον φόρο. Τα λεφτά μπορεί να τα εισπράξει
στις 15 Ιανουαρίου έχοντας μαζί του το γραμμάτιο και την ταυτότητά του».

Σύμφωνα με τον κ. Πέτρο Μαριέλη, ο υπερτυχερός του πρωτοχρονιάτικου λαχείου
μπορεί να κρατήσει την ανωνυμία του, γεγονός που κατοχυρώνεται με γνωμοδότηση
του Νομικού Συμβουλίου του Κράτους (αριθμός απόφασης 567/96), η οποία έγινε
αποδεκτή από το υπουργείο Οικονομικών. 
«Η δημοσιοποίηση του ονόματος γίνεται μόνο στην περίπτωση που ο ίδιος το
θελήσει», συμπλήρωσε.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16030N112</ED>
<ID>
ID:133650

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N11&aa=2</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Δεν θα ξαναπεθάνει στο σαλόνι μου
</H2>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

ΕΙΝΑΙ δροσερό, μοιάζει ζωντανό. Το σαλόνι γεμίζει από το άρωμά του, αλλά και
τον όγκο του. Τα φύλλα του, διψασμένα για ζωή και ανάπτυξη στέκονται όρθια. Οι
«αρτηρίες» του είναι γεμάτες ακόμη υγρασία. Με το βάρος τού πάνινου Άγιου
Βασίλη, της πλαστικής κόκκινης μπαλίτσας, της ξύλινης μπαλαρίνας και του
χάρτινου έλκηθρου τα φύλλα του θα γείρουν. Θα ανοίξουν, θα απλώσουν. Έτσι
ακριβώς έγινε. Τα φώτα, οι φιόγκοι και τα λογής λογής παιχνιδάκια πήραν τη
θέση τους. Κάθε χρόνο και καλύτερα. Κάθε χρόνο το ίδιο έργο, που κρατάει μόλις
και μετά βίας δεκαπέντε ημέρες. Έως ότου αρχίσει η φυλλορροή. Οι ελατοβελόνες
γεμίζουν τα χαλιά, τα φύλλα αραιώνουν, χάνουν την φρεσκάδα τους, το άρωμα
εξατμίζεται. Η δροσιά του μετατρέπεται σε παγωνιά. Ανάλογη της νεκρής φύσης.
Σαν να μετουσιώνεται το παραμύθι του Άντερσεν με τους ξυλοκόπους να
καταδικάζουν τα δένδρα σε θάνατο.

Καμία οικολογική οργάνωση με την επιχειρηματολογία της ή τους αλαλαγμούς της
δεν με έπεισε να μην επιλέγω αληθινό έλατο για τα Χριστούγεννα. Αν και ειδικά
φέτος ακόμη και οι οικολόγοι δεν αντέδρασαν στα φυσικά δένδρα αρκεί να είχαν
τη βούλα του κράτους που θα βεβαίωνε πως γεννήθηκαν καταδικασμένα να πεθάνουν
παραμονές κάποιων Χριστουγέννων. Ε, λοιπόν, επειδή κανένα ζωντανό δεν θέλω να
πεθαίνει και μάλιστα τα πρώτα εικοσιτετράωρα του νέου χρόνου μέσα στο σπίτι
μου, ήταν η τελευταία χρονιά που ενταφίασα ένα έλατο καταδικασμένο εκ γενετής
να πεθάνει στο δικό μου σαλόνι.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16030N113</ED>
<ID>
ID:133705

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N11&aa=3</URL></REF>


Article

<CATEGORY>vin06</CATEGORY>

 <H5>ΜΙΑ ΕΛΛΗΝΙΚΗΣ ΚΑΤΑΓΩΓΗΣ ΨΥΧΟΛΟΓΟΣ ΤΑΡΑΖΕΙ ΤΑ ΝΕΡΑ ΣΤΗ ΓΑΛΛΙΑ
</H5><H5>«Τηρούμε τις ελληνικές παραδόσεις»
</H5><H2>«Μάνες είναι κι αυτές που εγκαταλείπουν παιδιά»
</H2>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Πολλοί καταδικάζουν συλλήβδην την εγκατάλειψη νεογέννητων παιδιών από τις
μητέρες τους. Όμως μία γυναίκα ψυχολόγος σε νοσοκομείο της Γαλλίας, κάνοντας
την έρευνα πεποίθηση και τη θεωρία πράξη, αποφάσισε να μιλήσει για
«αποενοχοποίηση της εγκατάλειψης».

Η «Λιμπερασιόν». Το δημοσίευμα της γαλλικής εφημερίδας με τη συνέντευξη της
Σοφίας Μαρινοπούλου

Η ΕΛΛΗΝΙΚΗΣ καταγωγής Σοφία Μαρινοπούλου ίδρυσε ειδικό κέντρο ενημέρωσης και
συμβουλευτικής για τις γυναίκες αυτές. Μωρά παρατημένα σε εισόδους
πολυκατοικιών. Αφημένα σε πολυκαταστήματα. Σε αστυνομικά τμήματα. Σε υπόγειες
διαβάσεις. Παιδιά που σε λίγα χρόνια θα ανακαλύψουν πως οι μάνες τους τα
εγκατέλειψαν όταν ήταν μόλις λίγων ημερών ή και ωρών. Παιδιά που θα
στιγματισθούν από την ευρέως διαδεδομένη αντίληψη ότι εγκαταλείφθηκαν από τις
απάνθρωπες, εγκληματικές μάνες τους... Πράγματα που συμβαίνουν καθημερινά. Σε
κάθε γωνιά του κόσμου.

Στη Γαλλία, όμως, που δύο μωρά βρίσκονται εγκαταλειμμένα κάθε ημέρα, το
φαινόμενο έχει πλέον αποκτήσει ανησυχητικές διαστάσεις. Έτσι, μία κλινική
ψυχολόγος, η Σοφία Μαρινοπούλου, μητέρα τεσσάρων παιδιών η ίδια, αποφάσισε να
βάλει τα πράγματα σε τάξη... Καθημερινά εργαζόμενη στο ψυχοκοινωνικό κέντρο
ενημέρωσης και συμβουλευτικής για γυναίκες που έχουν εγκαταλείψει τα παιδιά
τους, το οποίο λειτουργεί στο νοσοκομείο της γαλλικής επαρχίας Nantes, η κ.
Μαρινοπούλου μόλις ολοκλήρωσε ένα βιβλίο για την αποενοχοποίηση της
εγκατάλειψης, με τον τίτλο «De l' une a l'autre. De la grossesse a l'abandon».
Είναι για αυτήν της την έρευνα και για την προσπάθεια που καταβάλλει να
δημιουργηθεί ένα εθνικό σχέδιο για μία «αξιοπρεπή εγκατάλειψη» ­ όπως η ίδια
το ονομάζει ­ που σήμερα μιλάει στα «ΝΕΑ».

«Οι μητέρες αυτές ­ γιατί παρότι εγκαταλείπουν τα παιδιά τους, μάνες είναι ­
δεν είναι ούτε απάνθρωπες ούτε εγκληματικές. Η επικρατούσα αναληθής και
απατηλή εικόνα ότι αυτές οι γυναίκες είναι "τέρατα", είναι η κύρια ψευδαίσθηση
που πρέπει να διαλυθεί», είναι οι πρώτες κουβέντες της κ. Μαρινοπούλου σχετικά
με το θέμα.

Η ψυχολόγος, με την πρωτότυπη έρευνα, συνεχίζει: «Οι γυναίκες αυτές
εγκαταλείπουν τα μωρά τους όχι γιατί αδιαφορούν, αλλά διότι ψυχολογικοί λόγοι
δεν τις επιτρέπουν να τα κρατήσουν. Αυτό όμως που οι ίδιες εύχονται και
επιδιώκουν είναι να βρουν τα μωρά τους μία θετή οικογένεια που να τα αγαπάει
και να τα φροντίζει. Δεν έχουν καμία σχέση με τις μάνες που αδιαφορούν για το
μωρό τους και είτε το σκοτώνουν είτε το εγκαταλείπουν εκτεθειμένο σε κίνδυνο.
Οι πρώτες έχουν πλήρη συνείδηση της πράξης τους, και είναι ηθικά
δικαιολογημένες, ενώ οι άλλες είναι πράγματι εγκληματίες και συχνά στερούνται
ικανότητας καταλογισμού».

Πίσω από την φωνή της κ. Μαρινοπούλου που μας μιλάει ακούγονται παιδικές
φωνές. «Είναι τα τέσσερά μου παιδιά», μας εξηγεί γελώντας, «είναι οι αγάπες
της ζωής μου». Σταματάει: «Αυτή η αγάπη μου, όμως, δεν με εμποδίζει να
κατανοήσω τη θέση των γυναικών που εγκαταλείπουν τα παιδιά τους. Πρόκειται για
γυναίκες, συχνά παιδιά χωρισμένων γονέων και διαλυμένων οικογενειών, που έχουν
βιώσει τη βιαιότητα και την εγκατάλειψη στην παιδική τους ηλικία. Αυτού του
είδους λοιπόν η ουσιαστική εγκατάλειψή τους, ως παιδιά, είναι που "γεννάει"
και την πραγματική δική τους εγκατάλειψη των δικών τους μωρών. Εξαιτίας αυτού
ακριβώς του λόγου όλες αυτές οι γυναίκες βιώνουν μία άρνηση της μητρότητας· το
μωρό που γεννάνε αντιπροσωπεύει ορισμένα πράγματα που οι ίδιες δεν μπορούν να
αντιμετωπίσουν και γι' αυτό το εγκαταλείπουν». Η κ. Μαρινοπούλου συνεχίζει:
«Οι γυναίκες που εγκαταλείπουν τα μωρά τους, τα οποία έτσι δίδονται για
υιοθεσία, θα μπορούσαν να είναι οποιεσδήποτε. Η πράξη τους αυτή δεν
υπαγορεύεται ούτε από οικονομικά προβλήματα ούτε από κοινωνικές προκαταλήψεις
ή επαγγελματικές δυσκολίες. Οι γυναίκες αυτές δεν είναι στην πλειονότητά τους
ούτε πολύ νέες ούτε υπερβολικά μεγάλες· έχουν απλώς μία αδυναμία σύλληψης και
αντιμετώπισης του εαυτού τους, σε σχέση με τη γέννα και τα παιδιά. Το πρόβλημα
είναι ψυχολογικό και συχνά ξεπερνιέται. Γι' αυτό και οι γυναίκες αυτές μπορεί
να αποκτήσουν αργότερα άλλα παιδιά και να τα κρατήσουν. Δεν προσπαθούν όμως να
πάρουν πίσω το παιδί που εγκατέλειψαν, καθώς η απόφαση εκείνη ήταν πράγματι ενσυνείδητη».

ΣΟΦΙΑ Μαρινόπουλου. Το όνομα της γνωστής Γαλλίδας κλινικής ψυχολόγου
εντυπωσιάζει με την ελληνικότητά του. Πρόκειται, λοιπόν, για Ελληνίδα
μετανάστρια ή για κόρη Ελλήνων μεταναστών; «Κανένα από τα δύο», απαντάει
γελαστά η ίδια η Σοφία. «Απλούστατα, η μητέρα μου είναι Γαλλίδα, ενώ ο πατέρας
μου είναι Έλληνας. Τέταρτης ή πέμπτης γενιάς».

Ο πατέρας της Σοφίας συνεχίζει: «Είμαι Έλληνας, αν και με γαλλική υπηκοότητα.
Ένας Έλληνας πρόγονός μας επί Τουρκοκρατίας κατέφυγε στην Τυνησία, που ήταν
τότε ακόμη γαλλική αποικία. Εκεί έζησε η οικογένειά του μέχρι την εποχή που η
Τυνησία απέκτησε την ανεξαρτησία της. Τότε, μαζί με αρκετούς από τους
ντόπιους, ταξίδεψαν στην Γαλλία, όπου και εγκαταστάθηκαν. Εδώ λοιπόν, στην
Γαλλία, γεννήθηκα».

«Έχω ελληνική ρίζα», λέει η Σοφία ενώ ο πατέρας της παρατηρεί με περηφάνια πως
«το όνομα της κόρης μου είναι ελληνικό».

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16030N131</ED>
<ID>
ID:133603

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N13&aa=1</URL></REF>


Article

<CATEGORY>vin06</CATEGORY>

 <H2>Δεν θα αυξηθεί η τιμή του νερού έως το τέλος του '98
</H2>
ΚΑΜΙΑ ΑΥΞΗΣΗ της τιμής του νερού δεν πρόκειται να γίνει μέχρι τέλους του 1998,
δήλωσε χθες ο υφυπουργός ΠΕΧΩΔΕ κ. Χρ. Βερελής, ο οποίος πρόσθεσε ότι για το
νέο χρόνο η ΕΥΔΑΠ προγραμματίζει τη σύνδεση του δικτύου της και με άλλες
περιοχές της Αττικής. Οι περιοχές αυτές θα καθοριστούν μετά από συνεννοήσεις
με δημάρχους και κοινοτάρχες οι οποίοι θα δείξουν ενδιαφέρον για την ύδρευση
των περιοχών τους από την εταιρεία, ώστε να έχουν άριστης ποιότητας πόσιμο νερό.

Στην... επεκτατική αυτή πολιτική της ΕΥΔΑΠ φαίνεται να βοηθάει και η σημαντική
αύξηση των αποθεμάτων νερού, τα οποία ήδη έφθασαν στα 892.000.000 κυβικά
μέτρα, ποσότητα που είναι η μεγαλύτερη της τελευταίας δεκαετίας. Υπολογίζεται
μάλιστα ότι, μέχρι τον ερχόμενο Απρίλιο, τα αποθέματα θα ξεπεράσουν το ένα
δισεκατομμύριο κυβικά μέτρα.

Ο υφυπουργός πρόσθεσε ότι στους άμεσους στόχους της ΕΥΔΑΠ είναι η βελτίωση του
επιπέδου των υπηρεσιών που προσφέρει στο κοινό, αφού θα τεθεί σε εφαρμογή και
η χάρτα υποχρεώσεων προς τους καταναλωτές, εκτιμά δε ότι με την ολοκλήρωση του
έργου στον Εύηνο ποταμό, η υδροδότηση της περιοχής πρωτευούσης είναι
εξασφαλισμένη για πολλές δεκαετίες.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16030N132</ED>
<ID>
ID:133651

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N13&aa=2</URL></REF>


Article

<CATEGORY>vin06</CATEGORY>

 <H2>Τη Δευτέρα συλλαλητήριο των καθηγητών
</H2><H2></H2>
ΤΟ ΠΡΩΤΟ συλλαλητήριο του 1998 στο χώρο της εκπαίδευσης θα πραγματοποιηθεί
μεθαύριο Δευτέρα 5 του μηνός με απόφαση της πανελλήνιας επιτροπής αναπληρωτών
καθηγητών. Αναπληρωτές και ωρομίσθιοι καθηγητές θα συγκεντρωθούν στις 11 το
πρωί της Δευτέρας έξω από το υπουργείο Παιδείας και οι εκπρόσωποί τους εξηγούν
εκ των προτέρων το γιατί: «Η κινητοποίησή μας την περίοδο που το υπουργείο
επιχειρεί νέες ακροβασίες με την έκδοση των περίφημων πλέον υπουργικών
αποφάσεων και προεδρικών διαταγμάτων στοχεύει στην ανάδειξη για μία ακόμα φορά
της ανευθυνότητας και της αναλγησίας της ηγεσίας του. Αυτό που ζητάμε είναι
άμεσα και χωρίς άλλες προϋποθέσεις να αναγνωρισθεί και να κατοχυρωθεί
νομοθετικά το δικαίωμα για συνεχή, μόνιμη εργασία και σταδιακό διορισμό όλων
των αναπληρωτών και ωρομισθίων εκπαιδευτικών, με μοναδικό κριτήριο τη σειρά
εγγραφής τους στην επετηρίδα».

«Η μεταρρύθμιση στην εκπαίδευση» είναι το θέμα του 3ου Συνεδρίου Παιδείας, που
διοργανώνει στη Θεσσαλονίκη στις 11 του μηνός ο Σύλλογος Ιδιοκτητών
Φροντιστηρίων Μέσης Εκπαίδευσης Θεσσαλονίκης σε συνεργασία με τη Νομαρχία
Θεσσαλονίκης. Το συνέδριο είναι αφιερωμένο στην εκστρατεία της Ομοσπονδίας
Φροντιστών για την ενημέρωση όλων των μαθητών της χώρας, για την επιστροφή των
Μαρμάρων του Παρθενώνα.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16030N133</ED>
<ID>
ID:133685

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N13&aa=3</URL></REF>


Article

<CATEGORY>vin11</CATEGORY>

 <H2>Και παράνομοι και επιθετικοί
</H2><H2></H2>
ΑΠΟ άνδρες συνοδείας αυτοκινήτων καταγγέλλει ότι γρονθοκοπήθηκε την παραμονή
των Χριστουγέννων ο πρόεδρος του Δημοτικού Συμβουλίου της Νέας Ερυθραίας κ. Χ.
Τραγέας. Το γεγονός συνέβη στις 12.40 το μεσημέρι, όταν η συνοδεία αυτοκινήτων
μπήκε ανάποδα στην οδό Γ. Παπανδρέου, στη Δροσιά, και ο κ. Τραγέας, που
παρκάριζε εκείνη την ώρα το δικό του αυτοκίνητο, ζήτησε εξηγήσεις. Με υπόμνημα
που υπέβαλε ο κ. Τραγέας στη Διεύθυνση Τροχαίας Κηφισιάς ζητάει να ενημερωθεί
αν έχει δοθεί ειδική άδεια σε κάποιους για την αντικανονική διάβαση της οδού ­
και αν ναι, τι μέτρα έχουν ληφθεί για να προστατευτούν οι ανύποπτοι οδηγοί από
τον κίνδυνο της μετωπικής τους σύγκρουσης με τα αυτοκίνητα της παράνομης
πορείας. Ο κ. Τραγέας ζητάει, επίσης, να μάθει την ταυτότητα των οδηγών οι
οποίοι τον χτύπησαν, καθώς και το σε ποιον ανήκουν τα δύο αυτοκίνητα από τα
οποία αυτοί βγήκαν.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16030N134</ED>
<ID>
ID:133711

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N13&aa=4</URL></REF>


Article

<CATEGORY>vin06</CATEGORY>

 <H5>ΜΙΛΑΕΙ ΣΤΑ «ΝΕΑ» Ο ΔΙΑΣΗΜΟΣ ΑΡΓΕΝΤΙΝΟΣ ΚΑΛΛΙΤΕΧΝΗΣ
</H5><H5>Το ταλέντο από τον ήσυχο Νότο...
</H5><H5>«Θέλω να διδάξω τους νέους»
</H5><H2></H2><H2>Χούλιο Μπόκα
</H2><H2>Ο... Μπόρχες του χορού
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

Στην πατρίδα του τον αποκαλούν «βέλος που σκίζει τον άνεμο». Μια φίλη που
ζει στην Αργεντινή τον λέει «Μπόρχες του χορού». Όποιος κι αν μιλήσει για τον
Χούλιο Μπόκα το κάνει με θαυμασμό. Πρώτος χορευτής του American Ballet
Theater, με δεκάδες βραβεία και διακρίσεις σε όλο τον κόσμο, ο 30χρονος
Αργεντίνος δημιούργησε πρόσφατα το δικό του μπαλέτο θέλοντας να κάνει μια
ολοκληρωμένη πρόταση για την τέχνη, την οποία υπηρετεί από πολύ μικρή ηλικία.
Το «Μπαλέ Αρχεντίνο» είναι το δημιούργημά του και ο Χούλιο Μπόκα ο πρώτος μας
καλεσμένος για το 1998. Τον συναντήσαμε ένα ηλιόλουστο πρωινό στο στούντιό του
στο Μπουένος Άιρες. Άραγε ποιος καλύτερος να μας κάνει ποδαρικό για τον
καινούργιο χρόνο από εκείνον που θεωρείται ένας από τους σημαντικότερους
χορευτές της εποχής μας;

Η ΑΒΕΝΙΔΑ Φλορίδα είναι ένας από τους πιο πολυσύχναστους δρόμους του Μπουένος
Άιρες. «Στούντιο Χούλιο Μπόκα» γράφει η ταμπέλα στην είσοδο του μεγάλου
κτιρίου. Ένα κατάστημα δίσκων, μια γκαλερί και το σπίτι του «Μπαλέ Αρχεντίνο».
Η μουσική από το πιάνο μάς υποδέχεται καθώς μπαίνουμε σ' έναν χώρο γεμάτο από
αφίσες παραστάσεων σε όλο τον κόσμο.

Στην αίθουσα «Γκλόρια Κάζντα» ­ που έχει το όνομα μιας από τις πρώτες του
καθηγήτριες ­ οι νέοι του μπαλέτου κάνουν εντατικές πρόβες. Πιρουέτες,
πηδήματα και πάθος. Πολύ πάθος. Ο 30χρονος Χούλιο έχει επιλέξει νέους,
ταλαντούχους χορευτές και χορεύτριες και με το «Μπαλέ Αρχεντίνο», τη δική του
χορευτική ομάδα, κάνει βουτιές στη μουσική, κλασική και σύγχρονη, ανοίγει
δρόμους στη χορογραφία και αφήνει βαθιά χνάρια στην ψυχή όσων έχουν την τύχη
να τους απολαύσουν όλους μαζί.

Τα πρόσωπα των Αργεντίνων φωτίζονται όταν αναφέρεις το όνομα του Χούλιο Μπόκα.
Το ίδιο συμβαίνει και με όσους αγαπούν το μπαλέτο, απ' όποια χώρα και εάν
προέρχονται. Θεωρείται, παγκοσμίως, ο καλύτερος χορευτής της γενιάς του, οι
κριτικοί γράφουν ύμνους για κάθε του παράσταση, οι διακρίσεις και τα βραβεία
που του έχουν απονεμηθεί γεμίζουν σελίδες ολόκληρες, η κοπέλα που τον βοηθά
μάς δείχνει αποδελτιωμένες διθυραμβικές κριτικές για παραστάσεις του σχεδόν σε
όλες τις γλώσσες του κόσμου.

Η ΕΛΛΑΔΑ

Ο ίδιος φθάνει αρκετά αργοπορημένος στο ραντεβού μας, η κ. Νίνα Αγγελίδη, που
εργάζεται πολλά χρόνια στην πρεσβεία μας στο Μπουένος Άιρες και βοήθησε γι'
αυτή τη συνέντευξη, του λέει πόσο πολύ τον θαυμάζει και ο Χούλιο κοκκινίζει
ευχαριστώντας και ζητώντας συγγνώμη, μια και ήρθε κατευθείαν από το αεροδρόμιο
όπου προσγειώθηκε το αεροπλάνο του προερχόμενο από τη Νέα Υόρκη. Αρχίζει να
μιλά για την Ελλάδα, για τις εμφανίσεις του το '92 στο Μέγαρο Μουσικής και για
τις παραστάσεις του το καλοκαίρι, στο Ηρώδειο. «Νομίζω ότι πήγαμε καλά. Δεν
ήμουν τόσο ικανοποιημένος από την πρώτη μου εμφάνιση, αλλά ικανοποιήθηκα πολύ
από τη δεύτερη».

Το μέρος στο οποίο χορεύει, παίζει, άραγε, ρόλο; «Μου αρέσει να είμαι πάνω στη
σκηνή, όπου κι αν είμαι, αλλά έχω ιδιαίτερους τόπους που αγαπώ πολύ. Είναι η
Νέα Υόρκη και το "Μετροπόλιταν", το Μπουένος Άιρες και το "Λούνα Πάρκ", η
Ελλάδα... Δεν πάω σε μέρη που δεν σημαίνουν κάτι για μένα. Έτσι, τα απολαμβάνω
καλύτερα. Η Ελλάδα μού αρέσει ιδιαίτερα. Οι άνθρωποι ήταν τόσο καλοί μαζί μου,
από την πρώτη φορά που εμφανίστηκα εκεί. Άλλωστε, το να χορεύεις κάτω από την
Ακρόπολη είναι κάτι φανταστικό. 
Λατρεύω τη μυθολογία και την ιστορία. Το να είμαι στο Ηρώδειο με κάνει να
νιώθω κάτι διαφορετικό, που δεν μπορώ να το περιγράψω ακριβώς. Το να χορεύεις
εκεί, είναι λίγο δύσκολο. Αισθάνεσαι σαν να σε τραβάει κάποιος προς τα κάτω.
Ίσως είναι όλα όσα έχουν γίνει σ' αυτό το χώρο που σου δημιουργούν άλλη
αίσθηση». Αναρωτιέμαι εάν ο χορευτής μιλά για τον εαυτό του την ώρα που
κινείται πάνω στη σκηνή, εάν τα χέρια του, η στάση του κορμιού του ή οι
πιρουέτες του αποκαλύπτουν στοιχεία του χαρακτήρα του. «Ο χορός για εμάς είναι
σαν ψυχανάλυση στον αέρα. Κάποιοι ίσως χορεύουν καλυμμένοι, αλλά οι
περισσότεροι χορευτές εάν απολαμβάνουν αυτό που κάνουν και λύνονται, βλέπεις
τον χαρακτήρα τους και το πώς πραγματικά είναι». Θυμάται αυτό που του είπε μια
από τις πρώτες του δασκάλες, η Γκλόρια Κάζντα. «Ήμουν 8 ετών και θυμάμαι πάντα
την πειθαρχία που ενέπνεε σε όλη την τάξη. Αυτό είναι πολύ σημαντικό. Ότι κι
αν θέλεις να κάνεις, για να είσαι περήφανος για τον εαυτό σου και για να
βελτιώνεσαι διαρκώς πρέπει να έχεις πειθαρχία».

Προτιμά το μπαλέτο, στο οποίο, όπως λέει, «μπορώ να παίξω κιόλας. Όπως ο
Ρωμαίος και η Ιουλιέτα. Του χρόνου θα κάνω τον Ιάγο στον "Οθέλλο" στο ΜΕΤ,
έναν σημαντικό ρόλο. Ο χορευτής πρέπει να είναι και λίγο ηθοποιός. Αυτό κάνει
τη διαφορά σε έναν μεγάλο χορευτή. Όλοι οι μεγάλοι Μπαρίσνικοφ, Μακάροβα,
Πλισέσκαγια, Νουρέγιεφ, έτσι ήταν. Παρακολουθείς μια παράσταση και δεν βλέπεις
μόνο πιρουέτες και πηδήματα, αλλά συναισθήματα, ρόλους, χαρακτήρες. Νομίζω ότι
αυτό λείπει σήμερα λίγο. Υπάρχει μεγαλύτερη τεχνική και λιγότερα συναισθήματα.
Όλοι αναζητούν περισσότερη τεχνική. Σήμερα ένας 14χρονος μπορεί να κάνει τα
πάντα. Αλλά ξεχνάνε το συναίσθημα, την ψυχή, την τέχνη. Γιατί η τέχνη έχει ψυχή...».

Η ΨΥΧΗ

Πόση ψυχή βάζει ο ίδιος; «Μια φορά τελείωσα την παράσταση, πήγα στο καμαρίνι
και δεν μπορούσα να σταματήσω το κλάμα. Δεν αισθανόμουν ότι ήταν ένας ρόλος,
μια παράσταση, αλλά αισθανόμουν ότι όλα αυτά ήταν ένα. Το κοινό δεν το
αισθάνεται πάντα, αλλά εγώ εκείνη τη στιγμή δεν έδινα παράσταση για κάποιον.
Χόρευα για εμένα. Ένας ηθοποιός Αργεντίνος μού είπε ότι αυτό είναι σημαντικό,
γιατί όταν αρχίσεις να νιώθεις καινούργια πράγματα έχεις κάνει ένα τεράστιο βήμα».

Ποιο είναι το καλύτερο κομπλιμέντο που έχει δεχθεί; «Κάτι που μου συνέβη μόλις
χθες, στη Νέα Υόρκη. Γυρίζαμε ένα αφιέρωμα για ένα μεγάλο κανάλι και χορεύαμε
τον Ρωμαίο και την Ιουλιέτα με την Αλεξάνδρα Φέρι. Δεν είχα γνωρίσει ακόμα τον
καινούργιο σύζυγό της. Όταν τελειώσαμε το πα-ντε-ντε ­ χορεύουμε μαζί 2 χρόνια
και ταιριάζουμε παρά πολύ ­ ήρθε ο σύζυγός της και έκλαιγε απ' αυτό που είχε
δει. Τέτοια πράγματα με κάνουν να νιώθω πολύ καλά».

Αν ερχόντουσαν εξωγήινοι που δεν είχαν δει ποτέ χορό, πώς θα τους τον
περιέγραφε; «Θα τους έλεγα καθήστε να δείτε και θα χόρευα». Τι; «Θα έκανα κάτι
τεχνικό και ύστερα κάτι συναισθηματικό. Και μετά θα έφευγα μαζί τους, με την
προϋπόθεση ότι θα έπαιρνα μαζί και τα σκυλιά μου. Με τρελαίνει το Διάστημα.
Δεν αποκλείεται να κάνω κι ένα μπαλέτο διαστημικό».

Θα ήθελε να έρθει και το φετινό καλοκαίρι στην Ελλάδα. «Με κάτι καινούργιο.
Άλλωστε για το '98 έχουμε μια μεγάλη περιοδεία. Πάμε πρώτα στην Ιαπωνία και
ύστερα στην Κίνα για πρώτη φορά, γι' αυτό και είμαι λίγο ανήσυχος. Όταν ξέρω
τον κόσμο και το μέρος νιώθω πιο χαλαρός. Όπως στην Ελλάδα. Πέρυσι πήγα και
μια εβδομάδα διακοπές στη Σαντορίνη και τη Μύκονο. Μαγεύτηκα τόσο πολύ ώστε
σκεφτόμουν να πάρω ένα σπίτι στη Σαντορίνη, αλλά δυστυχώς το καλοκαίρι μας
συμπίπτει με τον χειμώνα σας και έτσι δεν θα βολεύει. Άρα είναι καλύτερο να
έρχομαι στην Ελλάδα όποτε μπορώ. Μακάρι να είναι συχνά...».

Ο ΧΟΥΛΙΟ Αντριάν Λόχο Μπόκα γεννήθηκε το 1967 στον Νότο της Αργεντινής, έναν
τόπο «όπου δεν συμβαίνουν πολλά». Ο πατέρας του Χούλιο Φερνάντεζ δεν τον
αναγνώρισε ποτέ και ούτε ποτέ ασχολήθηκε μαζί του. Υπό την επίβλεψη της
μητέρας του Ρόζας άρχισε να σπουδάζει χορό, όταν ήταν 4 ετών. Αργότερα
συνέχισε τις σπουδές του στο Instituto Superior de Arte της Όπερας του
Μπουένος Άιρες, όπου δάσκαλοί του υπήρξαν ορισμένοι από τους σημαντικότερους
χορευτές της Λατινικής Αμερικής. Γρήγορα υπογράφει συμβόλαιο ως πρώτος
χορευτής σε μπαλέτα της Βενεζουέλας και της Βραζιλίας, ενώ επιστρέφοντας στην
Αργεντινή παίζει διάφορους ρόλους στο θέατρο «Colon». Το 1985 συμμετέχει στον
5ο Διεθνή Διαγωνισμό Μπαλέτου της Μόσχας, όπου του απονέμεται το χρυσό
μετάλλιο στην κατηγορία του.

«Το θέατρο "Colon" είναι από τα σημαντικότερα της χώρας μου. Κάποτε έδινε
πολλά. Το 1971 σε αεροπορικό δυστύχημα σκοτώθηκαν 11 από τους καλύτερους
χορευτές της Αργεντινής. Τότε, σαν να σταμάτησαν τα πράγματα. Για μένα, όταν
ήλθα στο "Κολόν", ήταν ένα μεγάλο όνειρο. Και το μεγαλύτερο ήταν να υποκλιθώ
μόνος μου στο κέντρο της σκηνής. Αυτό το έκανα όταν ήμουν 14 ετών». Μήπως,
λοιπόν, έχουν πραγματοποιηθεί όλα τα όνειρά του; «Ναι», απαντά γελώντας, αλλά
το ανήσυχο βλέμμα του λέει άλλα...

Ο ΚΑΛΥΤΕΡΟΣ

Το 1987 υπογράφει συμβόλαιο με το περίφημο American Ballet Theater, του οποίου
είναι σήμερα πρώτος χορευτής. Την ίδια χρονιά, η εφημερίδα «New York Times»
τον χαρακτηρίζει ως «τον καλύτερο χορευτή». Έχει χορέψει με τα σημαντικότερα
συγκροτήματα του κόσμου, συμπεριλαμβανόμενων του Ρόγιαλ Μπαλέτ του Λονδίνου,
των Μπολσόι της Μόσχας, του Κίροφ της Πετρούπολης, της Σκάλας του Μιλάνου, της
Ζαρζουέλα στη Μαδρίτη και πολλά άλλα.

Με την Νατάλια Μακάροβα. Η μεγάλη Ρωσίδα χορεύτρια τον διάλεξε για να
χορέψουν μαζί «Ρωμαίο και Ιουλιέτα» στην αποχαιρετιστήρια παράστασή της για το
βρετανικό κοινό, στο Κόβεντ Γκάρντεν

Το 1990 το «Ιβηροαμερικανικό Ίδρυμα Χορού» τον βραβεύει ως «καλύτερο πρώτο
χορευτή κλασικού χορού». Μία επιτροπή από σημαντικές προσωπικότητες της
Γαλλίας τον χαρακτηρίζει «προσωπικότητα της χρονιάς» μαζί με τον Πίτερ
Ουστίνοφ, την Ειρήνη Παπά, τον Φρεντερίκ ντε Κλερκ και τη Μητέρα Τερέζα. Την
ίδια χρονιά, το 1990, δημιουργεί το «Μπαλέτο Αργεντινής», στο οποίο
συμμετέχουν Αργεντινοί χορευτές. Έκτοτε περιοδεύει με το μπαλέτο σε Ευρώπη και
Αμερική, παρουσιάζοντας πα-ντε-ντε κλασικά αλλά και σύγχρονες χορογραφίες.
Έχει χορέψει με τους σημαντικότερους χορευτές του κόσμου, συμπεριλαμβανομένης
της Ναταλία Μακάροβα, η οποία τον διάλεξε για το «Ρωμαίος και Ιουλιέτα» στο
Κόβεν Γκάρντεν, στην αποχαιρετιστήρια παράστασή της για το αγγλικό κοινό.

ΠΩΣ ΕΙΝΑΙ άραγε να είναι κανείς τόσο διάσημος σε τόσο νεαρή ηλικία; «Δεν είμαι
νέος πια, τουλάχιστον γι' αυτήν την καριέρα. Στο American Ballet Theater είμαι
τώρα ένας από τους μεγαλύτερους. Όλη μου η ζωή έχει να κάνει με τον χορό.
Άρχισα την καριέρα μου όταν ήμουν 15 ετών, ενώ ο Νουρέγιεφ ξεκίνησε στα 25
του. Ήδη τώρα χορεύω επαγγελματικά περισσότερο από 15 χρόνια. Έχω μεγαλώσει
πια γι' αυτήν τη δουλειά. Έχω κάνει και 4 επεμβάσεις στο γόνατό μου. Θέλω να
φθάσω στα 40 υγιής...».

Αυτά όλα είναι πράγματα που τα σκέφθηκε τα τελευταία χρόνια. «Κάποια στιγμή,
περίπου στα 23 μου ήθελα να σταματήσω να χορεύω. Για πέντε χρόνια δεν είχα
πάει καθόλου διακοπές και δεν μπορούσα να πω όχι σε ό,τι προσφορές μού έκαναν.
Γι' αυτό αποφάσισα να καταφύγω στην ψυχανάλυση. Κι αυτό με βοήθησε να λέω όχι.
Χρειάζομαι σε όλη τη διάρκεια του έτους, χρόνο για τον εαυτό μου και
οπωσδήποτε ένα μήνα διακοπές. Τώρα πια, τα παίρνω όλα αυτά».

Σκέπτεται σιγά-σιγά να διευρύνει τους ορίζοντές του. Απόδειξη, το πρόσφατο
φλερτ του με τον κινηματογράφο. Ο Κάρλος Σάουρα του ζήτησε να παίξει στην
καινούργια του ταινία «Τάνγκο», που προορίζεται να προβληθεί για πρώτη φορά σε
λίγο καιρό, στο Φεστιβάλ του Βερολίνου. Κάνει ­ τι άλλο; ­ έναν χορογράφο.
«Μου άρεσε πάρα πολύ η εμπειρία. Και αυτή η διαφορά με το μπαλέτο: εάν δεν
κάνεις κάτι καλά, το επαναλαμβάνεις μέχρι να σε ικανοποιήσει». Σκέπτεται και
το μέλλον; «Ναι. Έχω ήδη το σενάριο για μια ταινία και ένα σίριαλ. Δεν το αποκλείω».

ΩΡΙΜΑΣΑΝ

«Μπαλέ Αρχεντίνο». Το δημιούργημα του Χούλιο Μπόκα, που δίνει παραστάσεις σε
όλο τον κόσμο

Βλέπει το «Μπαλέ Αρχεντίνο» ως παιδί του. Και μέσα απ' αυτό τη συνέχειά του.
«Θέλω να ασχοληθώ μ' αυτό, να διδάξω τους νέους. Αυτή η ομάδα συντονίζεται
κάθε χρόνο πιο καλά και κάθε χρόνο έχει καλύτερα αποτελέσματα. Πριν από δύο
χρόνια, είδε την ομάδα ένας κριτικός και είπε "είναι εντάξει, αλλά πολύ νέοι".
Μας είδε και φέτος και τρελάθηκε για το πώς ωρίμασαν και πως συνδυάστηκαν τα
παιδιά, παρ' ότι παραμένουν νέοι. Έχουμε βρει αυτό που μας ενώνει. 
Και σταδιακά θα παρουσιάζουμε καινούργια έργα. Πρέπει να χτίσουμε το
ρεπερτόριό μας. Πριν, χορεύαμε μικρά κομμάτια γιατί είμαστε λίγοι. Τώρα δεν
έχω να κάνω κάτι κλασικό και νομίζω ότι και ο κόσμος δεν θέλει να τα δει αυτά,
θέλει νέα πράγματα. Για τα κλασικά κομμάτια προτιμούν μια μεγάλη παραγωγή με
ολόκληρο μπαλέτο. Σκέπτομαι να κρατήσω τα πα-ντε-ντε από τον Κουρσάρο, τον Δον
Κιχώτη, την Ωραία Κοιμωμένη και μερικά άλλα έργα. Τα υπόλοιπα θα είναι
καινούργια». Εργάζεται διαρκώς με νέους χορογράφους. «Τώρα ετοιμάζουμε ένα νέο
κομμάτι με μουσική του Άστορ Πιατσόλα και του Ιγκόρ Στραβίνσκι. Ετοιμάζουμε
και άλλα δύο μ' έναν Κουβανό χορογράφο, τον Ουμπέρτο Μέντες, πάνω σε
κουβανέζικη μουσική». 
Μπορούμε να ελπίζουμε και σε κάτι ελληνικό για το μέλλον; «Δεν γνωρίζω κάποιον
Έλληνα χορογράφο που να έχει γνώση της ελληνικής μουσικής κι έτσι να την
αποδώσει και στην κίνηση. Θα το ήθελα πολύ όμως...».

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16030N141</ED>
<ID>
ID:133604

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N14&aa=1</URL></REF>


Article

<CATEGORY>vin06</CATEGORY>

 <H5>ΑΛΒΑΝΙΚΑ, ΑΡΑΒΙΚΑ, ΠΟΛΩΝΙΚΑ, ΡΟΥΜΑΝΙΚΑ, ΑΓΓΛΙΚΑ ΜΕ ΠΑΚΙΣΤΑΝΙΚΗ ΚΑΙ ΙΝΔΙΚΗ
ΠΡΟΦΟΡΑ ΚΑΙ... ΧΕΙΡΟΝΟΜΙΕΣ ΑΠΟ ΧΙΛΙΑΔΕΣ ΑΛΛΟΔΑΠΟΥΣ ΠΟΥ ΖΗΤΟΥΝ ΜΙΑ ΘΕΣΗ ΣΤΗΝ ΕΛΛΑΔΑ
</H5><H5>Μολδαβός ο πρώτος ­ ελληνικό το δαιμόνιο
</H5><H2>Η βαβέλ της «πράσινης κάρτας»
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Η ουρά. Δημιουργήθηκε όταν χιλιάδες αλλοδαποί κατέλαβαν το γραφείο του
ΟΑΕΔ, αναζητώντας «τα χαρτιά της νομιμοποίησης»

Με αλαλαγμούς χαράς, αμήχανο βλέμμα και εμφανές πρόβλημα... γλωσσικής
επικοινωνίας περισσότεροι από 5.000 αλλοδαποί «κατέλαβαν» χθες το πεζοδρόμιο
της οδού Πειραιώς και τα γραφεία του παραρτήματος ΟΑΕΔ της περιοχής, για να
μάθουν τι ενέργειες χρειάζεται να κάνουν ώστε ν' αποκτήσουν κάρτα εργασίας.

Η ΠΡΩΤΗ τους επαφή με την ελληνική γραφειοκρατία ήταν μάλλον τραυματική, αφού
σχεδόν έντρομοι οι υπάλληλοι του ΟΑΕΔ προσπάθησαν «να απαντήσουν σε μια
ερώτηση» ­ αυτή ήταν η πρώτη φράση όλων όσοι είχαν την τύχη να φτάσουν σε
κάποιο από δέκα γραφεία ­, καταφεύγοντας, με επιδεξιότητα μίμου πολλές φορές,
σε σπαστά ελληνοαγγλικά, ώστε να γίνουν κατανοητοί.

Από νωρίς το πρωί στα γραφεία του ΟΑΕΔ άκουγε κανείς κυρίως Αλβανικά, Αραβικά,
Πολωνικά, Ρουμανικά και αγγλικά με πακιστανική και ινδική προφορά. Το πρόβλημα
της επικοινωνίας δημιούργησε κομφούζιο που οδήγησε τους υπευθύνους στη λήψη
έκτακτων μέτρων και είναι μάλλον βέβαιο πως από μεθαύριο Δευτέρα, τουλάχιστον
σε κάποια «επίμαχα» παραρτήματα του ΟΑΕΔ, οι λαθρομετανάστες θα συναντήσουν
αστυνομικούς στις εισόδους για την τήρηση της τάξης.

ΧΑΜΟΓΕΛΟ ΕΛΠΙΔΑΣ

Δουλειές με φούντες έκανε και το βιβλιοπωλείο δίπλα στον ΟΑΕΔ. Από τη 1 το
μεσημέρι, που «έκλεισαν» οι πόρτες του ΟΑΕΔ όπου ο καθένας μπορούσε να πάρει
δωρεάν την αίτηση και τη λίστα με τα χαρτιά που χρειάζονται, όλοι έτρεξαν για
φωτοτυπίες... δίπλα. Ο έμπειρος βιβλιοπώλης είχε ήδη βγάλει πακέτα με
φωτοτυπίες και το σετάκι των δύο ήταν έτοιμο προς πώλησιν. Δύο κατοστάρικα μόνο

«Ναι, ναι, εντάξει, αριθμός διαβατηρίου, ΟΚ. Δεν μου λέτε, τι δουλειά κάνατε
στο Μπανγκλαντές; Γιορ οκιουπέισον πλιζ. Ρούχα; Τι ρούχα; Αααα, ράφτης δηλαδή.
Του σιού; ΟΚ, ΟΚ. Πάρτε αυτό το χαρτί και να φέρετε τα δικαιολογητικά μέχρι
τις 31 Μαΐου για την κάρτα. Αν μπορείτε όμως σε ένα μήνα, καλύτερα θα 'ναι».

Μ' ένα χαμόγελο ως τ' αυτιά ο Χατζίντ Μαχμούτ παίρνει τη βεβαίωση με τη
σφραγίδα του ΟΑΕΔ, το πρώτο επίσημο χαρτί του ελληνικού κράτους που κράτησε
στα χέρια του από το '89 ώς σήμερα και το διπλώνει προσεχτικά στα τέσσερα. Στα
σοκολατένια του μάτια η ελπίδα απόκτησης της «πράσινης κάρτας» πετάει σπίθες.
Μέχρι πρότινος δεν είχε τίποτα. Τώρα έχει μια βεβαίωση αίτησης στον ΟΑΕΔ και
μια λίστα με τα υπόλοιπα χαρτιά που χρειάζεται να προσκομίσει. Όλα αυτά τα
χαρτιά θα τον οδηγήσουν στην ποθητή νομιμοποίηση. Άξιζε τον κόπο που σηκώθηκε
νωρίς νωρίς το πρωί για να στηθεί με άλλους 5.000 έξω από το γραφείο.
Χρειάστηκε να σπρώξει και λίγο, αλλά τα κατάφερε! Πήρε τη βεβαίωση, ένας εκ
των 86 που πλούτισαν με το όνομά τους τα αρχεία του παραρτήματος χθες, πρώτη
ημέρα εφαρμογής του μέτρου.

Με το ίδιο χαμόγελο ευτυχίας, ο Χατζίντ Μαχμούντ, που το '89 πλήρωσε 200.000
δραχμές στους Τούρκους δουλεμπόρους για να κανονίσουν τη μεταφορά του με
φορτηγό ώς τη Θεσσαλονίκη και τώρα είναι άνεργος, ευχαρίστησε την υπάλληλο και
κατευθύνθηκε προς την «κυρία είσοδο». Όμως ένας άντρας με ένταση στη φωνή τον
σταματάει. «Όχι, όχι από εδώ, πήγαινε πίσω, βγες στην αυλή, μπες στη διπλανή
πόρτα και βγες από την άλλη. Κατάλαβες;» του λέει ο υπάλληλος του ΟΑΕΔ που
φυλάει «σκοπιά» στη μια από τις δύο πόρτες του κτιρίου. Πίσω από την πόρτα που
έκλεισε από τη μία η ώρα «για το κοινό», οι χοντρές υφαντές κουρτίνες
κουνιούνται παράξενα. Είναι τα... χέρια όσων πιέζουν ασφυκτικά το κτίριο του
ΟΑΕΔ που βρήκαν μια πλαστή διέξοδο μέσα από ένα σπασμένο τζάμι. (Έσπασε λίγο
νωρίτερα εξαιτίας ακριβώς της πίεσης).

ΠΟΛΙΟΡΚΙΑ

Ήταν καθώς φαίνεται η πρώτη φορά που χιλιάδες άνθρωποι πολιόρκησαν με τόσο
μεγάλη επιθυμία τους υπαλλήλους του ΟΑΕΔ. Από τις 7 το πρωί διακόσια άτομα
περίμεναν ν' ανοίξουν τα γραφεία. Και καλά, στην αρχή «τούς κρατήσαμε σε μια
τάξη», όπως ομολογεί κατάκοπος ο διευθυντής του παραρτήματος κ. Σταύρος
Παναγάκος. «Όμως από ένα σημείο και μετά πραγματικά χάσαμε τον έλεγχο. Όλοι οι
υπάλληλοι σήμερα ασχολούνται μ' αυτό. Αλλά τις συνθήκες τις βλέπετε μόνοι σας.
Κάποια στιγμή νομίζω τα ραδιόφωνα μετέδωσαν ότι έχει ουρές στα κεντρικά της
Πειραιώς, κάτι που έκανε τους πάντες να τρέξουν εδώ. Είναι τρελό αυτό που συμβαίνει».

Ο διευθυντής την ώρα που μιλάει ταυτόχρονα υπογράφει τις βεβαιώσεις όσων
φτάνουν στο γραφείο του κρατώντας συμπληρωμένο το σχετικό έντυπο, έτοιμη την
υπεύθυνη δήλωση και τις έξι φωτογραφίες. Υπογράφει, δίνει πίσω τη βεβαίωση,
κρατάει τα υπόλοιπα, δίνει τη σελίδα με τα χαρτιά που χρειάζεται να
προσκομίσουν. «Στο "8" και το "9" θα έχουν οι περισσότεροι πρόβλημα»
μονολογεί. Είναι οι παράγραφοι που αφορούν τα πιστοποιητικά Ποινικού Μητρώου
και τη βεβαίωση του υπουργείου Δημόσιας Τάξης περί μη εγγραφής στον κατάλογο
ανεπιθύμητων αλλοδαπών...

Ο Μοχάμεντ. Κατάγεται από την Αλεξάνδρεια της Αιγύπτου και εργάζεται από
το '87 ως σιδεράς στη χώρα μας. Χθες έκανε ένα βήμα πιο κοντά στη νόμιμη
παραμονή του...

«ΟΧΙ, ΟΧΙ δεν θα μπεις, πού πας να μπεις; Κλείσαμε, κλείσαμε» λέει με
πανικόβλητη φωνή ο πιο σωματώδης υπάλληλος του ΟΑΕΔ της οδού Πειραιώς που για
την περίσταση επιφορτίστηκε με έργο... πορτιέρη. «Τι λες ρε φίλε; Είμαστε
αστυνομικοί, εσείς μας φωνάξατε» του απαντά στριμωγμένος ανάμεσα σε
εκατοντάδες λαθρομετανάστες απ' όλες τις φυλές της Γης, πλην των Κινέζων, ο
«Ζητάς», δείχνοντάς του μάλιστα το σήμα στο πέτσινο μπουφάν. Έτσι διάβηκαν το
κατώφλι του ΟΑΕΔ Πειραιώς οι δύο αστυνομικοί χθες το μεσημέρι.

* Ο Slusarenco Mihail του Clementi από τη Μολδαβία ήταν ο πρώτος εκ των
μεταναστών που «πρωτοκόλλησε» την επιθυμία του να αποκτήσει κάρτα εργασίας.
Στην υπεύθυνη δήλωση που κατέθεσε με αριθμό «ένα» στο γραφείο του ΟΑΕΔ της
οδού Πειραιώς, μαζί με την αίτηση και τις έξι έγχρωμες φωτογραφίες γράφει:
«είμαι καθηγητής φιλόλογος, βρίσκομαι ενάμιση χρόνο στην Ελλάδα και η
τελευταία μου απασχόληση είναι κηπουρός».

* Δύο χιλιάδες υπεύθυνες δηλώσεις πούλησε το περίπτερο που βρίσκεται ακριβώς
στην είσοδο του ΟΑΕΔ, Πειραιώς 52. Ο περιπτεράς κάλεσε εκτάκτως βοήθεια
συγγενών, οι οποίοι παραλάμβαναν πεντακόσιες πεντακόσιες τις δηλώσεις από την
Εφορία. «Στο τέλος μάς ρώτησαν τι τις θέλουμε τόσο πολλές και σταμάτησαν να
μας δίνουν άλλες».

* Έναντι τεσσάρων χιλιάδων δραχμών έτοιμες σε ένα λεπτό οι οχτώ έγχρωμες
φωτογραφίες που χρειάζεται να έχουν μαζί τους οι αιτούντες. Στο φωτογραφείο
του Γιάννη η ουρά έφτανε επίσης ώς το πεζοδρόμιο.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16030N161</ED>
<ID>
ID:133605

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N16&aa=1</URL></REF>


Article

<CATEGORY>vin06</CATEGORY>

 <H2>Προκαταβολή 8.500.000 δρχ. σε θύματα του «Δύστος»
</H2>
ΟκτωμισΙ εκατομμύρια δραχμές πρέπει να καταβάλει εντός των προσεχών ημερών η
πλοιοκτήτρια του «ΔΥΣΤΟΣ» στις οικογένειες τριών θυμάτων του τραγικού
ναυαγίου, που έγινε στις 28 Δεκεμβρίου του 1996 ανοιχτά της Κύμης.

Όπως είναι γνωστό, με απόφαση του Τμήματος Ασφαλιστικών Μέτρων του
Πρωτοδικείου Πειραιά διατάσσεται η συντηρητική κατάσχεση περιουσίας της
Ανώνυμης Ναυτιλιακής Εταιρείας «Ηρακλής» για το ποσόν των 124 εκατομμυρίων
δραχμών, σε ό,τι αφορά την αποζημίωση της οικογένειας του λιπαντή Θανάση
Αρμαμέντου, το ποσόν των 43 εκατομμυρίων δραχμών για την αποζημίωση της
οικογένειας του ναύτη Θανάση Παπαϊωάννου και το ποσόν των 155 εκατομμυρίων
δραχμών για την οικογένεια του ναύτη Λάμπρου Τσιργή. Η οριστική απόφαση
αναμένεται να εκδοθεί τον ερχόμενο Μάιο, αλλά έως τότε η πλοιοκτήτρια εταιρεία
οφείλει να καταβάλει από 8,5 εκατομμύρια δραχμές στις τρεις οικογένειες.

Η Ανώνυμος Ναυτιλιακή Εταιρεία «Ηρακλής» σε ανακοίνωσή της τονίζει, μεταξύ
άλλων, ότι «έχει αποδείξει με πλήθος πιστοποιητικών και στοιχείων πως η
συντήρηση του "ΔΥΣΤΟΣ" ήταν συνεχής και απολύτως σύμφωνη με τις ισχύουσες
διατάξεις ασφαλείας». Όπως είναι γνωστό στο σκεπτικό του δικαστηρίου
αναφέρεται, μεταξύ άλλων, ότι «από τα έως τώρα στοιχεία προκύπτει ότι έγινε
κατάρρευση των εσωτερικών του πλοίου, με σπασίματα των λαμαρινών, που είχε ως
αποτέλεσμα τη μετατόπιση του φορτίου και την πρόκληση του ναυαγίου».

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16030N162</ED>
<ID>
ID:133652

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N16&aa=2</URL></REF>


Article

<CATEGORY>vin06</CATEGORY>

 <H2>Ο καθηγητής προφυλακίστηκε
</H2>
Στη φυλακή οδηγήθηκε χθες μετά την απολογία του στον ανακριτή ο 33χρονος
καθηγητής μαθηματικών Χρήστος Πράπας, ο οποίος κατηγορείται ότι βίαζε
ανήλικους μαθητές του.

Ο κατηγορούμενος κατά τη χθεσινή του προσαγωγή στα δικαστήρια της πρώην Σχολής
Ευελπίδων δεν δέχθηκε να μιλήσει για τις βαρύτατες πράξεις που του
αποδίδονται. Αντ' αυτού ο συνήγορος υπεράσπισής του κ. Αλέξης Κούγιας
επανέλαβε ότι ο εντολέας του αποδέχεται την κατηγορία της ασέλγειας, αλλά
αρνείται ότι έχει διαπράξει το αδίκημα του βιασμού.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16030N163</ED>
<ID>
ID:133686

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N16&aa=3</URL></REF>


Article

<CATEGORY>vin06</CATEGORY>

 <H2>Οδηγίες για νομιμοποίηση των λαθρομεταναστών
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

ΠΕΡΙΠΟΥ 6.000 λαθρομετανάστες ­ κυρίως Αλβανοί ­ έσπευσαν χθες να ενημερωθούν
από τις υπηρεσίες του ΟΑΕΔ στην Αττική για τη διαδικασία νομιμοποίησής τους.
Τα στοιχεία του υπουργείου Εργασίας - Κοιν. Ασφαλίσεων αναφέρουν ότι μόνο 500
λαθρομετανάστες ήταν έτοιμοι να δηλωθούν και να λάβουν τη σχετική βεβαίωση.
Αυτό δείχνει ότι υπάρχει ελλιπέστατη ενημέρωση των λαθρομεταναστών για τη
διαδικασία νομιμοποίησης που προβλέπουν τα δύο Προεδρικά Διατάγματα.

Η πρώτη φάση για τη διαδικασία καταγραφής - νομιμοποίησης άρχισε χθες και θα
ολοκληρωθεί την 31η Μαΐου 1998. Η όλη διαδικασία πρόκειται να ολοκληρωθεί σε
δύο φάσεις. Η πρώτη προβλέπει την έκδοση κάρτας Προσωρινής Άδειας Παραμονής
Αλλοδαπού (άσπρη κάρτα) και η δεύτερη την έκδοση της Κάρτας Περιορισμένης
Χρονικής Διάρκειας (πράσινη κάρτα).

Πάντως και από αυτήν τη διαδικασία δεν έλειψαν και τα κρούσματα απάτης.
Καθημερινά φθάνουν στον ΟΑΕΔ και στα συνδικάτα καταγγελίες για εκμετάλλευση
των λαθρομεταναστών. Για παράδειγμα, υπάρχουν καταγγελίες ότι διάφοροι
επιτήδειοι ζητούν χρήματα από αλλοδαπούς προκειμένου να τους χορηγήσουν την
κάρτα «ποντάροντας» στην άγνοια των ενδιαφερομένων ή στην έλλειψη των
απαραίτητων πιστοποιητικών.

Οι ενδιαφερόμενοι εργοδότες και αλλοδαποί θα πρέπει να γνωρίζουν τα παρακάτω
για την έκδοση της πρώτης ­ άσπρης ­ κάρτας:

* Αποφύγετε να πάτε στα γραφεία του ΟΑΕΔ τον Ιανουάριο. Θα υπάρχει συνωστισμός
κυρίως γιατί οι ενδιαφερόμενοι θα σπεύσουν να ζητήσουν πληροφορίες. Η
προθεσμία καταγραφής λήγει τον Μάιο, οπότε υπάρχει μεγάλο χρονικό περιθώριο
για καλύτερη ενημέρωση και κατάθεση των δικαιολογητικών που απαιτούνται.

* Για τη διευκόλυνση των ενδιαφερομένων έχει προβλεφθεί από τον ΟΑΕΔ η
χορήγηση πληροφοριακών εντύπων που αναφέρουν όλα τα απαιτούμενα δικαιολογητικά
και πληροφορίες για τον τρόπο έκδοσης των καρτών.

* Η διαδικασία νομιμοποίησης αφορά όλους τους αλλοδαπούς οι οποίοι χωρίς να
πληρούν τις νόμιμες προϋποθέσεις εισόδου παραμονής και απασχόλησης στη χώρα
μας, βρίσκονται ήδη στην ελληνική επικράτεια εργαζόμενοι ή με την επιθυμία να
εργασθούν στην Ελλάδα σε οποιονδήποτε εργοδότη και με οποιαδήποτε σχέση
εργασίας ή αυτοαπασχολούμενοι ή με την επιθυμία να αυτοαπασχοληθούν.

* Όποιος υποβάλλει τη δήλωση-αίτηση στα γραφεία του ΟΑΕΔ, του χορηγείται από
τον Οργανισμό έγγραφο πιστοποίησης της κατάθεσης η οποία καλείται κάρτα
προσωρινής άδειας παραμονής αλλοδαπού και επέχει θέση και προσωρινής άδειας
εργασίας. Το έγγραφο αυτό υποχρεούται ο αλλοδαπός να φέρει συνέχεια μαζί του.
Στον αλλοδαπό που δεν υπέβαλε μαζί με την αίτηση-δήλωση ή δεν προσκόμισε εντός
της προθεσμίας των πέντε μηνών ­ δηλαδή μέχρι και τον Μάιο ­ τα οριζόμενα
έγγραφα και αποδεικτικά στοιχεία δεν είναι δυνατόν να δοθεί η κάρτα.

* Σύζυγος και ανήλικα τέκνα του κατόχου της κάρτας δεν μπορεί να απελαθούν
κατά τη διάρκεια της ισχύος της.

* Η χρονική διάρκεια της πρώτης κάρτας (άσπρη) θα λήγει την 31.12.1998,
ανεξάρτητα του χρόνου χορήγησής της.

* Όποιος αλλοδαπός δεν εφοδιαστεί με την κάρτα θα απελαύνεται.

* Όποιος εφοδιαστεί με την κάρτα θα έχει τα ίδια εργασιακά και ασφαλιστικά
δικαιώματα με τους Έλληνες εργαζόμενους. Αυτό σημαίνει ότι θα πληρώνουν
ασφαλιστικές εισφορές τόσο ο εργοδότης όσο και ο αλλοδαπός.

* Όποιος εργοδότης απασχολεί ή θα απασχολήσει αλλοδαπό μέχρι την 31.5.98 με
οποιαδήποτε σχέση εργασίας και χωρίς να έχουν τηρηθεί οι διατάξεις του ν.
1975/1991, οφείλει εντός 15ημέρου από την έναρξη της απασχόλησης και πάντως
εντός της προθεσμίας των 5 μηνών (από χθες), να δηλώσει την απασχόληση αυτή
και τα στοιχεία ταυτότητας του αλλοδαπού στην αρμόδια υπηρεσία του ΟΑΕΔ.

* Η δήλωση του αλλοδαπού δεν αναπληρώνει την υποχρέωση του εργοδότη να δηλώσει
τους απασχολούμενους σε αυτόν αλλοδαπούς. Ομοίως, η δήλωση του εργοδότη δεν
αναπληρώνει την υποχρέωση του αλλοδαπού ούτε μπορεί να οδηγήσει στη χορήγηση
της κάρτας.

* Ο εργοδότης που παραλείπει να δηλώσει τα στοιχεία ταυτότητας του αλλοδαπού
που απασχολεί έχει έναντι αυτού και των ασφαλιστικών ταμείων όλες τις
εργασιακές και κοινωνικοασφαλιστικές υποχρεώσεις ταμείων ως εάν η εργασία
παρεχόταν με βάση νόμιμη σύμβαση εργασίας. Οι αξιώσεις που γεννήθηκαν υπέρ των
ασφαλιστικών ταμείων εις βάρος του εργοδότη παραγράφονται για το προηγούμενο
της ημέρας της δήλωσης διάστημα.

* Αλλοδαποί για τους οποίους δεν καταβλήθηκαν εισφορές ή δεν έχουν περιληφθεί
σε καταλογιστικές πράξεις εξαιρούνται από την ασφάλιση των οικείων
ασφαλιστικών φορέων για το προηγούμενο της ημέρας της δήλωσης του εργοδότη
διάστημα. Αντίθετα, ο εργοδότης δεν απαλλάσσεται έναντι του αλλοδαπού των
υποχρεώσεών του που απορρέουν από την εργατική νομοθεσία.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16030N171</ED>
<ID>
ID:133606

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N17&aa=1</URL></REF>


Article

<CATEGORY>vin07</CATEGORY>

 <H5>ΟΙ ΔΗΜΟΣΙΟΓΡΑΦΟΙ ΤΟ ΞΕΡΟΥΝ, ΑΛΛΑ ΔΕΝ ΤΟ ΓΡΑΦΟΥΝ
</H5><H5>Δεν προτίθεται να παραιτηθεί
</H5><H2>Φαρσοκωμωδία με το όνομα του υπουργού
</H2>
Τζακ Στρόου. Ο υπουργός Εσωτερικών της Αγγλίας είναι ο μυστηριώδης
«άνθρωπος Χ», του οποίου ο γιος συνελήφθη για εμπορία κάνναβης. Αλλά οι Άγγλοι
δεν το ξέρουν...

«ΤΑ ΝΕΑ» μπορούν σήμερα να το αποκαλύψουν: ο υπουργός του Εργατικού Κόμματος
της Βρετανίας που απασχόλησε τις τελευταίες μέρες τον Τύπο μετά τη σύλληψη του
17χρονου γιου του για εμπορία κάνναβης και την απαγόρευση να δημοσιευτεί το
όνομά του είναι ο υπουργός Εσωτερικών Τζακ Στρόου.

Οχι, η αποκάλυψη δεν έγινε από τον αγγλικό Τύπο. Η απαγόρευση που προβλέπεται
από τον νέο νόμο περί δεοντολογίας εξακολουθεί να ισχύει. Η χθεσινή
«Ιντιπέντεντ» έγραψε απλώς ότι η ταυτότητα του υπουργού θα γίνει γνωστή «τις
επόμενες μέρες». Η κυβέρνηση, φοβούμενη ότι κάποιος βουλευτής θα κατονομάσει
τον υπουργό σε επερώτηση προς τον πρωθυπουργό, αποφάσισε να δώσει την επόμενη
εβδομάδα το δικαίωμα στον υπουργό να φανερωθεί.

Ούτε το Πρακτορείο Ρώυτερ μπόρεσε να δημοσιεύσει το όνομα στο χθεσινό εκτενές
τηλεγράφημά του για την υπόθεση. Όπως διευκρίνισε, αποτελεί ειδησεογραφικό
οργανισμό που μεταδίδει και στην Αγγλία και υπόκειται κατά συνέπεια στον
αγγλικό νόμο.

ΦΑΡΣΑ

«ΤΑ ΝΕΑ» έκαναν κάτι απλό. Τηλεφώνησαν σε μια από τις (μη αγγλικές) εφημερίδες
που αποφάσισαν να δημοσιεύσουν τις δύο τελευταίες μέρες το όνομα του υπουργού
για να δώσουν τέλος σ' αυτή την ιστορία. «Η κατάσταση μετετράπη γρήγορα σε
φάρσα», έγραψε ο Τέρι Κουίν, διευθυντής της σκωτσέζικης εφημερίδας «The Daily
Record», από την οποία μάθαμε το μυστικό. «Είναι καιρός να αποκαλύψουμε το
όνομα του υπουργού, ώστε να μπορέσει και η κοινή γνώμη να βγάλει τα
συμπεράσματά της».

Η εφημερίδα αυτή δεν ήταν η μόνη που κατονόμασε τον υπουργό. Το ίδιο έκαναν
και άλλες σκωτσέζικες και ιρλανδικές εφημερίδες, αλλά και η γαλλική εφημερίδα
«Φρανς Σουάρ» που δημοσίευσε το όνομα και τη φωτογραφία του Στρόου για να
στηλιτεύσει τη «βρετανική υποκρισία». Εξηγώντας την απόφασή τους, οι
εφημερίδες διευκρίνισαν ότι ο νόμος για τη δεοντολογία αφορά μόνο την Αγγλία
και τόνισαν ότι το όνομα ήταν ήδη γνωστό στους κύκλους των πολιτικών και των
δημοσιογράφων. Εκατομμύρια άνθρωποι μπορούσαν να το βρουν εύκολα ή δύσκολα
μέσα από το Internet ή να αναζητήσουν μέσω του «Who Is Who» των υπουργών ποιος
έχει 17χρονο γιο. Η βρετανική τηλεόραση έφτασε στο σημείο να παρουσιάσει τις
σκωτσέζικες εφημερίδες που δημοσίευσαν το όνομα, αλλά από τέτοια απόσταση που
οι τηλεθεατές δεν μπορούσαν να διαβάσουν το δημοσίευμα...

«ΚΑΤΑΔΡΟΜΕΙΣ»

Έτσι, τις επόμενες μέρες οι Άγγλοι θα μάθουν ότι ο υπουργός που είχε την
ατυχία να συλληφθεί ο γιος του για εμπορία ναρκωτικών είναι ο ίδιος άνθρωπος
μ' εκείνον που πριν από τις εκλογές υποσχόταν να λάβει σκληρά μέτρα για την
αντιμετώπιση των ναρκωτικών και της εγκληματικότητας. Ο άνθρωπος που θέλει να
επιβάλει απαγόρευση της κυκλοφορίας των νέων μετά τις 8 το βράδυ χωρίς τη
συνοδεία ενηλίκων και προτίθεται να στέλνει κυβερνητικούς «καταδρομείς» στα
σπίτια που βάζουν δυνατά τη μουσική και ενοχλούν τους γείτονες. Ο υπουργός του
νόμου και της τάξης, ο πολύς Τζακ Στρόου.

ΓΕΛΟΙΟΠΟΙΗΣΗ

Το πιο ουσιώδες δίδαγμα αυτής της ιστορίας δεν αφορά όμως το συγκεκριμένο
πρόσωπο, αλλά τον αυστηρότατο νέο νόμο περί δεοντολογίας που τέθηκε σε ισχύ
στο Ηνωμένο Βασίλειο πριν από μερικές εβδομάδες. Ο νόμος αυτός όχι μόνο δεν
προστάτευσε τον υπουργό, αλλά τον εξέθεσε με τον χειρότερο δυνατό τρόπο. Οι
εφημερίδες τόσο της Βρετανίας όσο και του εξωτερικού δημοσίευσαν επανειλημμένα
ρεπορτάζ γύρω από τον «υπουργό Χ» και τις καθημερινές του δραστηριότητες, ενώ
και ο ίδιος ζητούσε τις τελευταίες μέρες με (ανώνυμες!) συνεντεύξεις του να
τον αφήσουν να μιλήσει.

ΟΠΩΣ ΑΠΟΔΕΙΧΘΗΚΕ, στην εποχή του Internet και της ελεύθερης ροής ειδήσεων,
τέτοιου είδους νόμοι δεν μπορούν να είναι αποτελεσματικοί, αφού πάντοτε θα
υπάρχουν τρόποι και κανάλια να υπερβαίνονται. Οι απαγορεύσεις αργά ή γρήγορα
αυτοαναιρούνται και γελοιοποιούν τους εμπνευστές τους, ενώ οι πολίτες
χωρίζονται σε αυτούς που «ξέρουν» και σε αυτούς που απαιτούν να μάθουν.

Όσο για τον ίδιο τον Τζακ Στρόου, δεν προτίθεται να παραιτηθεί. «Ο υπουργός
βρίσκεται σε γελοία θέση», δήλωσε μια πηγή στον «Ιντιπέντεντ». «Αισθάνεται,
πάντως, ότι η κοινή γνώμη θα τον σεβαστεί τελικά γι' αυτό που έκανε. Είχε
έτοιμη μια ανακοίνωση όπου εξηγούσε τη θέση του, αλλά οι δικηγόροι του, ο
συνήγορος του γιου του και ο υπουργός Δικαιοσύνης δεν τον άφησαν να την εκδώσει...».

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N35</CAT>
<ED>
Κωδικός άρθρου: A16030N351</ED>
<ID>
ID:133597

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N35&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Ασφαλείς προβλέψεις
</H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

ΔΥΟ χρόνια ακριβώς πριν από το τέλος της δεύτερης χιλιετίας της χρονολογίας
μας, και ο Καζαμίας μπορεί χωρίς κανένα λάθος να κάνει τις καθιερωμένες του προβλέψεις:

Οι πλούσιοι θα γίνουν και φέτος πλουσιότεροι και οι φτωχοί φτωχότεροι. Τις
πλουτοπαραγωγικές πηγές θα συνεχίσουν να εκμεταλλεύονται οι κάτοικοι της
Βόρειας Αμερικής, της Ευρωπαϊκής Ένωσης και της Ιαπωνίας, ενώ από τον Δεύτερο
Κόσμο θα ξεχωρίζει η Κίνα. Οι υπόλοιπες χώρες θα εξακολουθούν να ζουν στη
μιζέριά τους, απολαμβάνοντας μία θεωρητική ισονομία στη Γενική Συνέλευση του
ΟΗΕ, της οποίας τις αποφάσεις όμως ελέγχει το Συμβούλιο Ασφαλείας. Που έχει
αποδεχτεί το αμερικανικό δόγμα, περιθωριοποιώντας χώρες όπως η Κούβα, η Λιβύη,
το Ιράν, το Ιράκ, η Βόρεια Κορέα και το Σουδάν, το οποίο πρόσφατα πέρασε στην
κατηγορία των τιμωρημένων κρατών.

Στη Γιουγκοσλαβία, παρ' όλο που η χώρα έχει υπακούσει πειθήνια στις επιταγές
του ΟΗΕ, δεν έχουν αρθεί πλήρως τα οικονομικά αντίποινα, με ασαφή αιτιολόγηση.

Η μόνη διαφορά της αμερικανοκρατίας από τη Ρωμαϊκή Αυτοκρατορία είναι ότι οι
αποφάσεις για τα διεθνή προβλήματα λαμβάνονται μεν στο λόφο του Καπιτωλίου ­
τι συνειρμός κι αυτός ­ αλλά επικυρώνονται από το Συμβούλιο Ασφαλείας του ΟΗΕ,
περιβαλλόμενες από παγκόσμια νομιμότητα.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N35</CAT>
<ED>
Κωδικός άρθρου: A16030N352</ED>
<ID>
ID:133678

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N35&aa=2</URL></REF>


Article

<CATEGORY>vin07</CATEGORY>

 <H5>Η ΕΠΟΜΕΝΗ ΧΙΛΙΕΤΙΑ
</H5><H5>Ο αγνώριστος αιώνας
</H5><H5>Ζήτω η τεχνολογία!
</H5><H5>Ο χιμπατζής μέσα μας
</H5><H5>ΟΙ ΠΡΟΒΛΕΨΕΙΣ
</H5><H5>Γυναίκα πρόεδρος των ΗΠΑ
</H5><H5>Η εξέγερση των αποκλεισμένων
</H5><H2>Το... τυχερό κομμάτι του πλανήτη αισιοδοξεί
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Τις προβλέψεις των δημοσιογράφων για το 1998 τις διαβάσατε: η κρίση των
ασιατικών χρηματιστηρίων εύκολα ή δύσκολα θα λυθεί, η δημοτικότητα του Τόνυ
Μπλαιρ θα πέσει, ο Σαντάμ Χουσεΐν θα συνεχίσει τα παιχνίδια του και η ειρήνη
στη Μέση Ανατολή θα μοιάζει όλο και περισσότερο με τον πόλεμο. Τα άστρα είδατε
τι λένε για τη χρονιά που μπήκε: η ανεργία δεν θα μειωθεί, ο Λιονέλ Ζοσπέν θα
πηγαίνει όλο και καλύτερα και καλό είναι να μη δανείζετε χρήματα στους Λέοντες
γιατί θα τα χάσετε (αν και ο υπογράφων το διαψεύδει). Καιρός τώρα να δούμε
λίγο πιο μακριά. Και να εξετάσουμε τι μας επιφυλάσσει η επόμενη χιλιετία.

2008. Ίσως η Χίλαρι Κλίντον να επιδιώξει τότε να διαδεχθεί την Ελίζαμπεθ
Ντόουλ στον Λευκό Οίκο...

ΙΣΩΣ ΝΑ είναι ένας τρόπος αντίστασης στο «σύνδρομο της χιλιετίας». Ίσως να
έχει να κάνει με τη διάψευση της πρόβλεψης ότι σε λίγο καιρό δεν θα χωράμε
στον κόσμο μας. Γεγονός είναι όμως ότι ένα κύμα αισιοδοξίας φαίνεται να
καταλαμβάνει τον πλανήτη. Ή τουλάχιστον ένα τυχερό κομμάτι του πλανήτη. Γιατί
θα συμφωνήσετε ότι για τους χιλιάδες Ινδιάνους του Τσιάπας που εγκαταλείπουν
πανικόβλητοι τα σπίτια τους μετά τη σφαγή των Χριστουγέννων, το να τους
ζητήσεις να είναι αισιόδοξοι ισοδυναμεί τουλάχιστον με πρόκληση.

Για εμάς, όμως, τους ευνοημένους από την τύχη, το γαλλικό περιοδικό
«LΈvenement du jeudi» ανακάλυψε 98 λόγους να είμαστε αισιόδοξοι. Ανάμεσά τους,
η ύπαρξη ανθρώπων σαν τον Νέλσον Μαντέλα, τον Γούντι Άλεν, τον «τραπεζίτη των
φτωχών» από το Μπαγκλαντές που ακούει στο όνομα Μουχάμαντ Γιουνούς και τη
γυναίκα που εισήγαγε τις ιδέες του τελευταίου στη Γαλλία και λέγεται Μαρία
Νόβακ. Η μάχη κατά του καρκίνου και του AIDS δείχνει να αποφέρει τους πρώτους
της καρπούς. Οι Ιρανές βγήκαν στα γήπεδα. Η Βενετία θα σωθεί από τα νερά. Και
ο γλυκύτατος Μαροκινός Ταχάρ Μπεν Τζελούν διαβεβαιώνει μέσα από το νέο του
βιβλίο την κόρη του: ναι, υπάρχει «εμβόλιο» κατά του ρατσισμού...

Υπάρχει όμως και ένας άλλος, πολύ γενικότερος λόγος, για τον οποίο πρέπει να
είμαστε αισιόδοξοι: χειρότερος αιώνας από αυτόν που τελειώνει δύσκολα θα
υπάρξει! «Ο 20ός αιώνας έχει γίνει αγνώριστος», είπε ο πρόεδρος της γαλλικής
Εθνοσυνέλευσης Λοράν Φαμπιύς σε ένα διεθνές συνέδριο που πραγματοποιήθηκε τον
περασμένο Οκτώβριο στη Λυών. «Έχοντας γεννηθεί μέσα στη φρίκη των ορυγμάτων
και ολοκληρωθεί με την πτώση ενός τείχους, τόσο βραχύς και συνάμα τόσο
σκληρός, δεν ήταν ικανός να διαρκέσει ούτε καν εκείνα τα 100 χρόνια που θα του
πρόσφεραν λίγη αιωνιότητα. Γεννήθηκε το 1914 και πέθανε το 1989. 
Σ' αυτήν την περίοδο ο άνθρωπος απέκτησε ταυτόχρονα τα μέσα για να καταστρέψει
τη Γη και για να ξεκινήσει την κατάκτηση του διαστήματος. Οι πιο θλιβερές
βαρβαρότητες συνέβησαν μπροστά μας. Πώς είναι δυνατόν να φύγει ποτέ από τη
μνήμη μας το Ολοκαύτωμα;».

«Ρίτσαρντ, πρέπει να μιλήσουμε. Θα σου στείλω e-mail» 
ΤΟ ΓΝΩΣΤΟ αμερικανικό περιοδικό των «φρικς» της τεχνολογίας «Wired» θέτει το
πρόβλημα από τη δική του οπτική γωνία. Η εξέλιξη της τεχνολογίας τα είκοσι
επόμενα χρόνια, γράφει στο τελευταίο του τεύχος, θα επηρεάσει θετικά την
οικονομία. Η οικονομική ανάκαμψη θα έχει επιπτώσεις στην πολιτική και την
κοινωνία, που με τη σειρά τους θα επιφέρουν αλλαγές στον τομέα του πολιτισμού.

Έτσι, το 2010 θα έχουμε ήδη φθάσει στην τρίτη γενιά αυτοκινήτων που θα
κινούνται με καθαρό υδρογόνο. Η χρήση του βιντεοφώνου θα έχει γενικευθεί, όπως
και η κατανάλωση γενετικά τροποποιημένων φρούτων και λαχανικών (αν μέχρι τότε
η γενετική δεν έχει δώσει το δικό της Τσερνόμπιλ). Η Ρωσία θα έχει ολοκληρώσει
τη μετάβασή της στον καπιταλισμό και η Ταϊβάν θα έχει αφομοιώσει την Κίνα. Τα
ζώα θα έχουν γίνει δωρητές οργάνων, οι Ηνωμένες Πολιτείες θα έχουν
αποποινικοποιήσει τα ναρκωτικά και οι μεγάλες δυνάμεις ­ Ευρώπη, ΗΠΑ, Κίνα και
Ρωσία ­ θα έχουν υπογράψει συνθήκη μη επίθεσης μεταξύ τους.

Δέκα χρόνια αργότερα θα έχουμε «εργοστάσια τσέπης», «παιδιά κατά παραγγελία»
και προσδόκιμο ζωής 120 χρόνια. Η αυτοκινητοβιομηχανία θα έχει περάσει σε
εναλλακτικές μορφές ενέργειας, ο πληθυσμός της Γης θα έχει σταθεροποιηθεί στα
11 δισεκατομμύρια ψυχές και ο άνθρωπος θα έχει επιτέλους πατήσει το πόδι του
στον Άρη. Η Ιταλία θα έχει διαλυθεί προς όφελος της Ευρώπης, η Κίνα θα έχει
την πρώτη οικονομία στον κόσμο και ο ανθρώπινος πολιτισμός θα είναι για πρώτη
φορά πραγματικά οικουμενικός.

Το ρολόι αυτό, που σχεδίασε ο Ντάνι Χίλις, θα χτυπάει κάθε χρόνο και θα ηχεί
δυνατά κάθε χιλιετία...

ΑΝ ΟΜΩΣ τα παιδιά του Internet βλέπουν το μέλλον ρόδινο (με βάση τουλάχιστον
τα δικά τους κριτήρια), οι διανοούμενοι ­ φύσει πιο απαισιόδοξοι ­ προσπαθούν
να εξισορροπήσουν κάπως τα πράγματα. Το «δικό τους» περιοδικό, το «New
Yorker», εμφανίζεται έτσι πιο μετρημένο. Το μέλλον θα είναι μια σύνθεση
ανάμεσα στο άγνωστο και στο παρελθόν, τονίζεται σ' ένα ειδικό τεύχος του
περιοδικού που ονομάζεται «Next». Στο τέλος αυτού του «παγκοσμιοποιημένου»
αιώνα, ο καπιταλισμός θυμίζει όλο και περισσότερο τον προλεταριοποιημένο κόσμο
που είχε προβλέψει ο Μαρξ. Τα μέτρα του Κλίντον και του Μπλαιρ για την
αντιμετώπιση της εγκληματικότητας παραπέμπουν τις κοινωνίες μας στον 17ο
αιώνα. Ακόμη και η εξελικτική ψυχολογία μάς συμβουλεύει ότι αν θέλουμε να
αντιμετωπίσουμε το μέλλον σε πλήρη φόρμα θα πρέπει να γίνουμε αυτό που ήμασταν
πριν από πολύ καιρό ­ με άλλα λόγια, να ανακαλύψουμε τον χιμπατζή μέσα μας.

ΜΕΧΡΙ ΝΑ τα καταφέρουμε πάντως, ιδού οι βασικές προβλέψεις του «πιο σνομπ
περιοδικού της Αμερικής» για την επόμενη χιλιετία:

* Ο επόμενος (ή μεθεπόμενος) πρόεδρος των Ηνωμένων Πολιτειών δεν θα είναι ούτε
Δημοκρατικός ούτε Ρεπουμπλικανός: θα είναι Ρεπουμπλικάνα. Το όνομά της είναι
Ελίζαμπεθ Χάνφορντ Ντόουλ και πρόκειται για τη σύζυγο του ανθρώπου που
ηττήθηκε κατά κράτος από τον Κλίντον στις τελευταίες εκλογές. 
* Παρά την επίθεση του Internet και τις προβλέψεις του κυρίου Νίκολας
Νεγκροπόντε, οι εφημερίδες θα ξεπεράσουν την κρίση. Ο κόσμος εξακολουθεί να
τις αγοράζει και οι διαφημιστές τις προτιμούν από τις ηλεκτρονικές τους
εκδόσεις. Αρκεί βέβαια και οι εφημερίδες να σέβονται τους αναγνώστες τους, να
δίνουν έμφαση στις αναλύσεις και να μη μιμούνται την τηλεόραση.

* Η αμερικανική Υπηρεσία Δίωξης Ναρκωτικών θα ακολουθήσει μια νέα προσέγγιση.
Αντί να παριστάνουν οι αστυνομικοί τους τοξικομανείς που αναζητούν τη δόση
τους προσπαθώντας να συλλάβουν τους εμπόρους, θα κάνουν τους «ντίλερ» που
αναζητούν ναρκομανείς. Η στρατηγική αυτή προφανώς θα αποτύχει και δεν θα μένει
άλλη λύση από την αποποινικοποίηση όλων των ναρκωτικών ­ σκληρών και μαλακών.
Στο μεταξύ, βέβαια, θα έχει ποινικοποιηθεί πλήρως το κάπνισμα. Ακόμη και στην κρεβατοκάμαρα.

*Ένας στοχαστής που κατηγορήθηκε όσο κανείς άλλος για όλα τα δεινά του κόσμου
θα επιστρέψει θριαμβευτικά στις βιβλιοθήκες μας. Ο Καρλ Μαρξ είναι χωρίς
αμφιβολία ο διανοητής του μέλλοντος, αναφωνεί το «New Yorker». Είχε μιλήσει
για όλα: για την παγκοσμιοποίηση, για τις ανισότητες, για τη διαφθορά, για τα
μονοπώλια, για την παρακμή της «υψηλής» κουλτούρας. Και δικαιώθηκε ­ όσο κι αν
αρνούνται να το ομολογήσουν οι σημερινοί οικονομολόγοι.

Καρλ Μαρξ: ο διανοητής του 21ου αιώνα

Ο ΜΑΝΟΥΕΛ Καστέλς, δεν απαρνείται την αποφασιστική επιρροή του μαρξισμού στην
προσωπικότητά του. Πολιτικός εξόριστος από την Ισπανία του Φράνκο,
πρωταγωνιστής στις φοιτητικές διαδηλώσεις της δεκαετίας του '60 στο Παρίσι και
καθηγητής Κοινωνιολογίας από το 1979 στο Μπέρκλεϋ, ο Καστέλς θεωρείται ο
«γκουρού των γκουρού». Οι εκτιμήσεις του για τον 21ο αιώνα έχουν έτσι
βαρύνουσα σημασία. Και θα έλεγε κανείς ότι δεν είναι ακριβώς αισιόδοξες.

Ο επόμενος αιώνας, γράφει στο βιβλίο του «Η Εποχή της Πληροφορικής» που
κυκλοφόρησε τον περασμένο μήνα στη Βρετανία από τις Εκδόσεις Blackwell, θα
σημαδευτεί από την επανάσταση της γενετικής. Η Ντόλλυ και η Πόλλυ ήταν μόνο η
αρχή. Εάν χρησιμοποιηθεί με ορθό και φρόνιμο τρόπο, η επανάσταση αυτή θα
συμβάλει στην καταπολέμηση της μόλυνσης του περιβάλλοντος, την αύξηση του
ελεύθερου χρόνου μας και τη βελτίωση των συνθηκών διαβίωσης. 
Εάν όμως διαπράξουμε τα ίδια λάθη με αυτά που κάναμε στον 20ό αιώνα, εάν
χρησιμοποιήσουμε τις νέες τεχνολογίες για να σκοτώνουμε ο ένας τον άλλο σε
φρικτούς πολέμους, τότε μπορεί να καταφέρουμε τελικά να τερματίσουμε κάθε ζωή
στον πλανήτη.

Η παγκόσμια οικονομία θα αναπτυχθεί ταχύτατα εισχωρώντας σε όλες τις χώρες,
όλες τις κουλτούρες, όλα τα δίκτυα επικοινωνίας και όλες τις βαθμίδες της
οικονομίας, γράφει ο Ισπανός μελετητής. Η πορεία αυτή θα είναι όμως
επιλεκτική. Ορισμένα στρώματα σε όλες τις χώρες θα ωφεληθούν. Άλλοι όμως θα
απορριφθούν από το σύστημα: αρκεί να κοιτάξει κανείς προς την πρώην Σοβιετική
Ένωση. Και η απόρριψη αυτή δεν θα είναι ειρηνική.

Δύο είναι οι πιθανές αντιδράσεις των αποκλεισμένων. Η μία είναι να παίξουν το
παιχνίδι του καπιταλισμού με διαφορετικούς κανόνες. Η παγκόσμια εγκληματική
οικονομία θα αποτελεί κυρίαρχο γνώρισμα της νέας εποχής. Το ερώτημα δεν είναι
αν οι κοινωνίες θα μπορέσουν να εξαλείψουν τα δίκτυα του εγκλήματος, αλλά κατά
πόσον τα τελευταία θα μπορέσουν να ελέγξουν ένα σημαντικό τμήμα της οικονομίας
μας, των θεσμών μας και της καθημερινής μας ζωής.

Υπάρχει όμως και μια άλλη πιθανή αντίδραση κατά του κοινωνικού αποκλεισμού: ο
αποκλεισμός των αποκλειόντων από τους αποκλεισμένους. Σε ολόκληρο τον κόσμο
παρατηρείται ήδη μια έκρηξη εξτρεμιστικών κινημάτων που χρησιμοποιούν το
Κοράνι, τη Βίβλο ή οποιοδήποτε άλλο ιερό κείμενο ως σημαία της απελπισίας τους
και όπλο της οργής τους. Αυτοί, οι απελπισμένοι, θα αποτελέσουν την πιο
αποφασισμένη και πιο ανυποχώρητη απειλή προς τον μονόδρομο καπιταλισμό. Αυτοί,
οι απόβλητοι, θα αντισταθούν στους ηλεκτρονικούς υπολογιστές, τη στιγμιαία
οικονομία, τη μαζική εκμετάλλευση των παιδιών και την εξαφάνιση όλο και
περισσότερων ανθρώπων σε διάφορες «μαύρες τρύπες». Και η πρόσβαση που έχουν σε
όπλα μαζικής καταστροφής απειλεί να ανατρέψει τις αισιόδοξες πλευρές της
εποχής της πληροφορικής.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N36</CAT>
<ED>
Κωδικός άρθρου: A16030N361</ED>
<ID>
ID:133598

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N36&aa=1</URL></REF>


Article

<CATEGORY>vin07</CATEGORY>

 <H5>ΤΟΥΡΚΟ-ΙΤΑΛΙΚΗ ΚΡΙΣΗ ΜΕ ΑΝΤΙΚΤΥΠΟ ΚΑΙ ΣΤΗ ΓΕΡΜΑΝΙΑ
</H5><H2>Διαμάχη για τους Κούρδους
</H2>
Μαζική έξοδος. Τριακόσιοι Κούρδοι πρόσφυγες από την Τουρκία που μετέφερε το
φορτηγό πλοίο «Κομέτα» επιβιβάζονται σε σκάφη της ιταλικής ακτοφυλακής, τα
οποία το εντόπισαν στα ανοιχτά του Οτράντο

Διεθνή πολιτική κρίση προκαλεί η μαζική φυγή Κούρδων από την Τουρκία. Η
Άγκυρα κατηγορεί τη Ρώμη ότι υποκινεί τη λαθρομετανάστευση. Και η Γερμανία
επικρίνει την ιταλική κυβέρνηση, γιατί δεν εφαρμόζει τη Συνθήκη του Σένγκεν
για τα σύνορα της Ευρωπαϊκής Ένωσης.

Πολιτική κρίση ανάμεσα στην Ιταλία και την Τουρκία προκαλεί το πρόβλημα των
Κούρδων προσφύγων. Η Άγκυρα κατηγόρησε χθες την ιταλική κυβέρνηση ότι υποκινεί
τη λαθρομετανάστευση, χορηγώντας πολιτικό άσυλο στους Κούρδους. Η Τουρκία
ζήτησε από τις ευρωπαϊκές χώρες να μη χαρακτηρίζουν πρόσφυγες αλλά
λαθρομετανάστες τους Κούρδους που καταφθάνουν στις ιταλικές αρχές. Σε
ανακοίνωση του τουρκικού υπουργείου Εξωτερικών τονίζεται ότι οι
λαθρομετανάστες που είναι Τούρκοι υπήκοοι ή έχουν αναχωρήσει από την Τουρκία,
πρέπει να ξαναστέλνονται πίσω. «Η απόδοση του καθεστώτος του πολιτικού
πρόσφυγα ενθαρρύνει τη λαθρομετανάστευση», αναφέρεται στην ανακοίνωση.

«Όπου υπάρχουν διώξεις και άρνηση των βασικών δικαιωμάτων θα πρέπει να
χορηγείται πολιτικό άσυλο», απάντησε δηκτικά στην τουρκική ανακοίνωση ο Ιταλός
υπουργός Εσωτερικών Τζόρτζιο Ναπολιτάνο, ο οποίος επιβεβαίωσε ότι η κυβέρνησή
του χορηγεί πολιτικό άσυλο σε όσους Κούρδους το ζητούν. Ο Ιταλός πρόεδρος
Όσκαρ Λουίτζι Σκάλφαρο είπε ότι η Ιταλία είναι μια ανοιχτή αγκαλιά για όσους
φθάνουν εκεί επειδή ζουν σε καθεστώς καταπίεσης.

Η Άγκυρα εξέφρασε τη δυσφορία της για την ιταλική πρόταση να συγκληθεί διεθνής
διάσκεψη για την επίλυση του Κουρδικού. Η ιταλική πρωτοβουλία ικανοποίησε
ιδιαίτερα το Εθνικό Απελευθερωτικό Μέτωπο του Κουρδιστάν ­ πολιτική πτέρυγα
του ένοπλου Κουρδικού Εργατικού Κόμματος ­ το οποίο παρέδωσε στον Ιταλό
υπουργό Εσωτερικών κατάλογο με 300 ονόματα ατόμων που οργανώνουν και
εκμεταλλεύονται τη λαθρομετανάστευση. Σύμφωνα με το Μέτωπο, ένα ακόμη πλοίο
που μεταφέρει 300 Κούρδους πρόσφυγες αναχώρησε χθες το πρωί από την
Κωνσταντινούπολη και βρίσκεται στο Αιγαίο, με άγνωστο προορισμό.

Η ιταλική κυβέρνηση θεωρεί άδικες τις επικρίσεις των Ευρωπαίων εταίρων της και
ιδιαίτερα των Γερμανών, ότι δεν τηρεί τους κανόνες του Σένγκεν για τη φύλαξη
των ευρωπαϊκών συνόρων. Ο Γερμανός υπουργός Εσωτερικών Μάνφρεντ Κάντερ κάλεσε
την Ιταλία να ενισχύσει τους ελέγχους στα σύνορά της και δήλωσε ότι η Γερμανία
δεν σκοπεύει να πληρώσει το κόστος για τις ελλείψεις άλλων χωρών. Τις
τελευταίες ημέρες έχουν φθάσει με δύο πλοία στην Ιταλία περισσότεροι από 1.200
Κούρδοι πρόσφυγες.

Ανήσυχη είναι η ελληνική κυβέρνηση από τον αυξανόμενο ρυθμό Κούρδων προσφύγων,
δήλωσε στο Γαλλικό Πρακτορείο ο γενικός γραμματέας του υπουργείου Τύπου, Νίκος Αθανασάκης.

«Είναι ένα πρόβλημα που μας απασχολεί σοβαρά, γιατί ο ρυθμός των αφίξεων των
προσφύγων αυξάνει... Έχουμε συνείδηση της ανθρωπιστικής πτυχής και προσπαθούμε
κάθε φορά να αντιμετωπίσουμε το πρόβλημα βοηθώντας τους πρόσφυγες», είπε ο κ. Αθανασάκης.

«Φεύγουν εύκολα από την Τουρκία, μια χώρα που δεν συνδέεται με την Ελλάδα με
συμφωνία επαναπροώθησης των μεταναστών», υπογράμμισε, υπενθυμίζοντας ότι,
σύμφωνα με τους τελευταίους αριθμούς, το 1996 έφθασαν στην Ελλάδα μέσω της
Τουρκίας 12.000 λαθρομετανάστες, στην πλειοψηφία τους Κούρδοι.

Αυτή η προσέλευση έχει «σχετικά» αυξηθεί παρά την ενίσχυση της επιτήρησης των
μεθοριακών περιοχών από τις ελληνικές αρχές.

Η εκπρόσωπος της Υπάτης Αρμοστείας του ΟΗΕ για τους πρόσφυγες στην Ελλάδα,
Μάριον Χόφμαν, τονίζει ότι είναι ελάχιστοι αυτοί που μένουν στην Ελλάδα και οι
περισσότεροι συνεχίζουν προς άλλη ευρωπαϊκή χώρα. Αυτοί που ζητούν άσυλο δεν
αποτελούν πάρα ένα «μικρό ποσοστό» των μεταναστών.

«Καταβάλλουμε προσπάθειες γι' αυτούς που φθάνουν στην Ελλάδα να μάθουν ότι
έχουν δικαίωμα να ζητήσουν πολιτικό άσυλο» πρόσθεσε η κ. Χόφμαν,
υπενθυμίζοντας ότι η υποβολή του αιτήματος αυτού αποκλείει τον επαναπατρισμό
του μετανάστη.

Οι λιμενικές αρχές της Ελλάδας στο βόρειο Αιγαίο είναι σε κατάσταση
ετοιμότητας από τις 31 Δεκεμβρίου, φοβούμενες νέο κύμα μεταναστών.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N38</CAT>
<ED>
Κωδικός άρθρου: A16030N381</ED>
<ID>
ID:133599

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N38&aa=1</URL></REF>


Article

<CATEGORY>vin07</CATEGORY>

 <H2>Φοβούνται καταστροφή στον Βόσπορο
</H2>
ΟΙ ΤΟΥΡΚΟΙ φοβούνται καταστροφή στον πολυσύχναστο Βόσπορο, που κάθε χρόνο τον
διασχίζουν 50.000 πλοία. Είναι ζήτημα χρόνου, γράφει η βρετανική εφημερίδα
«Γκάρντιαν». Με δώδεκα αλλαγές πορείας και τέσσερα ισχυρά θαλάσσια ρεύματα, ο
Βόσπορος είναι ένα από τα πιο επικίνδυνα θαλάσσια περάσματα στον κόσμο. Πολλά
πλοία μεταφέρουν επικίνδυνα φορτία. Ένα λάθος θα σημάνει καταστροφή για την
Κωνσταντινούπολη, μια πόλη δέκα εκατομμυρίων κατοίκων.

Επικαλούμενοι αυτό το επιχείρημα, όταν πριν από τρία χρόνια συγκρούστηκαν δύο
σκάφη με αποτέλεσμα να χάσουν τη ζωή τους 29 ναυτικοί, οι Τούρκοι εισήγαγαν
αυστηρότερους κανόνες ναυσιπλοϊας. Όμως, η Ελλάδα και η Ρωσία θεωρούν τους
νέους κανόνες παραβίαση του διεθνούς δικαίου και των κανόνων που θεσπίστηκαν
το 1936 στο Μοντρέ.

Η διαμάχη για την ελεύθερη ναυσιπλοΐα στον Βόσπορο αποκτά νέο περιεχόμενο,
καθώς το πετρέλαιο αρχίζει να ρέει από τις νέες πετρελαιοπηγές της Κασπίας. Η
Ρωσία θέλει να το διοχετεύει από το Νοβοροσίσκ της Μαύρης Θάλασσας στη
Μεσόγειο μέσω του Βοσπόρου και από εκεί στις διεθνείς αγορές.

Η Τουρκία ισχυρίζεται ότι έτσι θα διπλασιαστεί η κίνηση των τάνκερ στον
Βόσπορο, γεγονός που θα κάνει ακόμη πιο επικίνδυνη τη ναυσιπλοΐα. 
<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N38</CAT>
<ED>
Κωδικός άρθρου: A16030N382</ED>
<ID>
ID:133646

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N38&aa=2</URL></REF>


Article

<CATEGORY>vin07</CATEGORY>

 <H2>Θα δικαστούν ως εγκληματίες οι δύο βουλευτές
</H2>
ΟΙ ΔΥΟ πρωταγωνιστές του μεγαλύτερου σύγχρονου πολιτικού σκανδάλου στην
Τουρκία, αντιμετωπίζουν το ενδεχόμενο να δικαστούν για εγκλήματα που
ομολόγησαν ότι διέπραξαν για χάρη του τουρκικού κράτους.

Και οι δύο κατηγορούμενοι, μέλη του τουρκικού Κοινοβουλίου, προσπάθησαν να
προσβάλουν στο Συνταγματικό Δικαστήριο την απώλεια της βουλευτικής τους
ασυλίας, αλλά το αίτημά τους απορρίφθηκε.

«Έτσι ανοίγει ο δρόμος για την παραπομπή τους με την κατηγορία της σύστασης
και συμμορίας με στόχο τη διάπραξη εγκλημάτων».

Οι Σεντάτ Μπουτζάκ και ο Μεχμέτ Αγάρ, σύμφωνα με την κοινοβουλευτική έρευνα,
συμμετείχαν σε «ομάδες θανάτου» που χρησιμοποιούσαν διαδοχικές τουρκικές
κυβερνήσεις για την εξόντωση Κούρδων εθνικιστών και άλλων πολιτικών εχθρών
τους. Και οι δύο δεν αρνήθηκαν την κατηγορία, αλλά υποστη-ρίζουν πως «για τις
αντιτρομοκρατικές πράξεις τους είχαν εντολές από ανώτατους κυβερνητικούς
αξιωματούχους». Η έρευνα έχει αποδείξει πως αντί πληρωμής, τους επιτρεπόταν να
κάνουν λαθρεμπόριο ηρωίνης, καθώς και άλλες εγκληματικές ενέργειες.

Το σκάνδαλο αυτό ταλανίζει την τουρκική πολιτική ζωή ύστερα από τροχαίο
δυστύχημα που έγινε τον Νοέμβριο του 1996 κοντά στην πόλη Σουσουρλούκ της
Ανατολίας. Διασώθηκε ο Μπουτζάκ, επικεφαλής φιλοκυβερνητικής παραστρατιωτικής
κουρδικής οργάνωσης, ενώ σκοτώθηκαν οι συνεπιβάτες του στο αυτοκίνητο, ένας
αστυνομικός διευθυντής και ένας καταζητούμενος από την Ιντερπόλ και την
τουρκική αστυνομία λαθρέμπορος ηρωίνης.

Δημοσκόπηση που έγινε πρόσφατα στην Τουρκία, έδειξε πως τα δύο τρίτα των
Τούρκων πιστεύουν πως «υφίστανται τριγωνικές σχέσεις Μαφίας, πολιτικών και
αστυνομίας», ενώ μόλις το 20% υποστηρίζει πως οι ένοχοι θα τιμωρηθούν τελικά.

Η τουρκική αστυνομία συνέλαβε χθες 14 άνδρες που πιστεύει ότι έχουν σχέση με
την ισλαμική οργάνωση Χεζμπολάχ, στην πόλη Μπάτμαν της Νοτιοανατολικής Τουρκίας.

Σύμφωνα με την αστυνομία, οι συλληφθέντες ενέχονται στο θάνατο 12 ατόμων τα
τελευταία τρία χρόνια.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N38</CAT>
<ED>
Κωδικός άρθρου: A16030N383</ED>
<ID>
ID:133682

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N38&aa=3</URL></REF>


Article

<CATEGORY>vin07</CATEGORY>

 <H2>Οι Άγγλοι κατασκόπευαν τους Ευρωπαίους
</H2>
ΜΙΑ ΗΜΕΡΑ μετά την ανάληψη της προεδρίας της Ε.Ε. από τη Βρετανία,
αποκαλύφθηκε ότι διαδοχικοί Βρετανοί υπουργοί Εξωτερικών χρησιμοποίησαν την
μυστική υπηρεσία ΜΙ6 για να κατασκοπεύουν τους Ευρωπαίους εταίρους τους.

Οι υποψίες που υπήρχαν επί χρόνια ότι η μυστική υπηρεσία πληροφοριών ΜΙ6
έστελνε κατασκόπους στις Βρυξέλλες, τη Βόννη και το Παρίσι υπό διπλωματικό
μανδύα επιβεβαιώθηκαν από τους ίδιους τους υπουργούς σε συνεντεύξεις τους στο
ντοκιμαντέρ με τίτλο «Πώς να γίνετε υπουργός Εξωτερικών», το οποίο πρόκειται
να μεταδοθεί την Κυριακή από το BBC2.

Ο λόρδος Όουεν, ο τελευταίος Εργατικός υπουργός Εξωτερικών, παραδέχθηκε ότι η
ΜΙ6 παρείχε στη βρετανική κυβέρνηση ζωτικές πληροφορίες πριν από σημαντικές
διαπραγματεύσεις στο πλαίσιο της Ε.Ε. Αλλά και ο λόρδος Χαρντ, υπουργός
Εξωτερικών υπό την Μάργκαρετ Θάτσερ και τον Τζων Μέητζορ επίσης ομολόγησε τη
δραστηριότητα της ΜΙ6 εις βάρος των Ευρωπαίων εταίρων της Βρετανίας. Ο
σημερινός Εργατικός υπουργός Εξωτερικών Ρόμπιν Κουκ αρνήθηκε να διαψεύσει την πληροφορία.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N38</CAT>
<ED>
Κωδικός άρθρου: A16030N384</ED>
<ID>
ID:133709

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N38&aa=4</URL></REF>


Article

<CATEGORY>vin07</CATEGORY>

 <H5>ΠΟΡΙΣΜΑΤΑ ΕΡΕΥΝΑΣ ΔΥΟ ΑΓΓΛΩΝ ΕΠΙΣΤΗΜΟΝΩΝ ΑΝΑΤΡΕΠΟΥΝ ΔΟΞΑΣΙΕΣ ΠΟΛΛΩΝ ΕΤΩΝ
</H5><H2>Το πάχος δεν είναι προς θάνατον...
</H2>
Τα πάχη μου τα κάλλη μου... Οι Βρετανοί ερευνητές βεβαιώνουν ότι το πάχος
δεν αυξάνει τις πιθανότητες θανάτου

Με ένα ανέλπιστο επιστημονικό δώρο ανέτειλε ο νέος χρόνος: η παχυσαρκία δεν
είναι ο θανάσιμος εχθρός μας, όπως προσπαθούσαν τόσα χρόνια να μας πείσουν οι
γιατροί, ενώ η αντιμετώπισή της μπορεί να έχει χειρότερες συνέπειες στην υγεία
μας και από την ίδια την πάθηση.

Αυτό είναι το πόρισμα νέας έρευνας για τους κινδύνους της παχυσαρκίας, η οποία
δημοσιεύτηκε στο τελευταίο τεύχος της «Ιατρικής Επιθεώρησης της Νέας Αγγλίας».

Η μεγαλύτερη έρευνα που έγινε ποτέ για τις συνέπειες της παχυσαρκίας αποκάλυψε
ότι αυτή πράγματι αυξάνει την πιθανότητα πρόωρου θανάτου, αλλά όχι στον βαθμό
που πίστευαν οι εμπειρογνώμονες. 
Είναι αλήθεια ότι όσο αυξάνεται το βάρος τόσο μεγαλώνουν και οι πιθανότητες
πρόωρου θανάτου, αλλά ελάχιστα. Μια γυναίκα με ύψος 1,65 μπορεί να ζυγίζει και
76 κιλά προτού αρχίσει να ανησυχεί, ενώ ένας άνδρας με ύψος 1,78 δεν
κινδυνεύει προτού ξεπεράσει τα 89 κιλά.

Το πόρισμα της έρευνας στηρίχτηκε στην παρακολούθηση 324.135 ενηλίκων επί 12
χρόνια, όπως εξήγησαν στο κύριο άρθρο της επιστημονικής επιθεώρησης οι
συντάκτες της δρες Τζερόμ Κασίρερ και Μάρτσια Έιντζελ.

Η έρευνα αποκάλυψε ότι ο αυξημένος κίνδυνος θανάτου από το πάχος είναι σχετικά
μικρός και μειώνεται καθώς περνούν τα χρόνια. Στην ηλικία των 65 χρόνων ο
αυξημένος κίνδυνος είναι ελάχιστος και στην ηλικία των 74 χρόνων έχει εκμηδενιστεί.

Σύμφωνα με το πόρισμα της έρευνας, οι ελαφρώς υπέρβαροι δεν αντιμετωπίζουν
αυξημένο κίνδυνο πρόωρου θανάτου.

Αλλά ακόμη και μεταξύ των νεωτέρων, όπου υπάρχει συσχετισμός μεταξύ
παχυσαρκίας και πρόωρου θανάτου, η απώλεια βάρους δεν μειώνει υποχρεωτικά τους κινδύνους.

«Δεν γνωρίζουμε αν κάποιος που χάνει 10 κιλά θα έχει στο εξής τον ίδιο
μειωμένο κίνδυνο με εκείνον που ξεκίνησε 10 κιλά ελαφρύτερος» τονίζουν οι δύο
επιστήμονες στο κύριο άρθρο της «Ιατρικής Επιθεώρησης της Νέας Αγγλίας».

«Οι λίγες έρευνες για τη θνησιμότητα μεταξύ ατόμων που έχασαν με τη θέλησή
τους βάρος έδωσαν ανόμοια αποτελέσματα. Μερικές μάλιστα άφησαν να εννοηθεί ότι
η απώλεια βάρους αυξάνει τη θνησιμότητα» προσθέτουν.

Τα στοιχεία τα οποία συνδέουν την παχυσαρκία με τη θνησιμότητα είναι
«περιορισμένα, αποσπασματικά και αμφίβολα» επισημαίνουν οι συντάκτες της
έρευνας και τονίζουν ότι «η θεραπεία της παχυσαρκίας μπορεί να έχει χειρότερες
συνέπειες και από την ίδια την πάθηση», αναφερόμενοι στις διάφορες δίαιτες που
όχι μόνο είναι αναποτελεσματικές, αλλά και επικίνδυνες για την υγεία.

Πρέπει πάντως να σημειωθεί ότι η 12χρονη αυτή έρευνα δεν είχε ως αντικείμενό
της την εκδήλωση των ασθενειών που συνδέονται με την παχυσαρκία, όπως είναι ο
διαβήτης, η υπέρταση και τα υψηλά επίπεδα χοληστερίνης.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N39</CAT>
<ED>
Κωδικός άρθρου: A16030N391</ED>
<ID>
ID:133600

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N39&aa=1</URL></REF>


Article

<CATEGORY>vin07</CATEGORY>

 <H2>Φρικαλέα σφαγή 412 Αλγερινών από φανατικούς ισλαμιστές
</H2>
ΤΕΤΡΑΚΟΣΙΑ δώδεκα άτομα σφαγιάσθηκαν με πρωτοφανή αγριότητα στην Αλγερία
προχθές το βράδυ. Την πληροφορία μετέδωσε σήμερα ο γαλλικός ραδιοσταθμός Info
και εάν επιβεβαιωθεί θα πρόκειται για τη χειρότερη σφαγή στην Αλγερία από την
έναρξη του εμφυλίου πολέμου το 1992.

Ο ραδιοσταθμός επικαλέστηκε την αλγερινή εφημερίδα «Libertι» ως πηγή
της πληροφόρησής του και πρόσθεσε ότι τα θύματα ­ συμπεριλαμβάνονται και
γυναικόπαιδα ­ είχαν ακρωτηριαστεί. Επίσημα είχε ανακοινωθεί στο Αλγέρι ότι οι
νεκροί ήταν 78. Πολλά από τα θύματα αποκεφαλίστηκαν με τσεκούρια. Επίσης, οι
ισλαμιστές σκότωσαν αρκετά παιδιά χτυπώντας τα κορμιά τους στους τοίχους!
Τέλος, βρέθηκαν πτώματα που οι δράστες τούς είχαν βγάλει τα μάτια...

80.000 ΝΕΚΡΟΙ

Τα πέντε τελευταία χρόνια που διαρκεί ο εμφύλιος πόλεμος στην Αλγερία τα
πρωτοσέλιδα των εφημερίδων μονοπωλούνται από φριχτές ιστορίες σφαγών και
βιασμών αμάχων από τους ισλαμιστές, που έχουν κοστίσει μέχρι τώρα τη ζωή άνω
των 80.000 ανθρώπων.

Ανάμεσα στους πολίτες αυτούς υπάρχουν χιλιάδες νεαρές γυναίκες ηλικίας 13 έως
19 ετών. Και υπάρχουν όλοι εκείνοι, γράφουν οι «Νιου Γιορκ Τάιμς», που
επιβιώνουν με βαθιά τραύματα από τη συνεχιζόμενη τραγωδία. Όπως η 22χρονη
Χούρια Ζεντάτ, που ήταν έτοιμη να κατακτήσει τον τίτλο στο τζούντο, όταν έλαβε
μία επιστολή που την προειδοποιούσε να σταματήσει το άθλημα αυτό, να φορέσει
τσαντόρ και να κάτσει στο σπίτι. Την αγνόησε. Μια εβδομάδα αργότερα, στις 21
Ιουλίου 1994, πέντε ένοπλοι εισέβαλαν στο διαμέρισμα όπου έμενε η οικογένειά
της σε προάστιο του Αλγερίου και σκότωσαν τον 16χρονο αδελφό της μπροστά στα
μάτια της μητέρας και τριών αδελφών της. Ένα χρόνο αργότερα επανήλθαν και
σκότωσαν τη μητέρα της. Κι ένα χρόνο μετά έναν ακόμη αδελφό της.

Η Σαΐντα Μπεναμπίλες, πρώην υπουργός, που τώρα έχει αναλάβει να υπερασπιστεί
τα δικαιώματα των γυναικών, διηγείται μια εξίσου συγκλονιστική ιστορία για μία
άλλη νέα γυναίκα, τη Ναουάλ Φάτχι. Τρομοκράτες σκότωσαν τις δύο αδελφές της το
1993 σ' ένα χωριό κοντά στην Μπλίντα και πήραν μαζί τους την ίδια για να
ικανοποιεί τις σεξουαλικές ορέξεις τους στα βουνά. Η Ναουάλ έπεσε θύμα κατ'
εξακολούθηση βιασμών, ώσπου την απελευθέρωσε ο στρατός τον Φεβρουάριο του
1996. Ως αποτέλεσμα των βιασμών, γέννησε ένα αγοράκι ­ που πέθανε ­ και ένα
κορίτσι που τώρα το φροντίζει η γιαγιά του. 
Η ίδια δεν επέστρεψε ποτέ στο χωριό της γιατί δεν μπορούσε να αντικρύσει τους
συγχωριανούς της από την ντροπή. Πριν από έξι μήνες έπεσε από τον τρίτο όροφο
του σπιτιού της στο κενό. Ήταν 24 ετών.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N39</CAT>
<ED>
Κωδικός άρθρου: A16030N392</ED>
<ID>
ID:133647

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N39&aa=2</URL></REF>


Article

<CATEGORY>vin07</CATEGORY>

 <H2>Ένα αγοράκι θύμα της γρίπης των πουλερικών
</H2>
ΕΝΑ ΑΓΟΡΑΚΙ 3 χρόνων είναι το τελευταίο κρούσμα της γρίπης των πουλερικών, από
την οποία έχουν ήδη χάσει τη ζωή τους τέσσερα άτομα στο Χονγκ Κονγκ ­ πρόβλημα
το οποίο θα συζητήσουν προσεχώς σε ειδική συνάντησή τους και υγειονομικοί
αξιωματούχοι της Ευρωπαϊκής Ένωσης. 
Με το αγοράκι, ο συνολικός αριθμός των ατόμων που έχουν προσβληθεί από τη
γρίπη των πουλερικών, φτάνει τους 15. Οι αρχές του Χονγκ Κονγκ επεκτείνουν τις
εξετάσεις σε σκύλους και γάτες, φοβούμενες εξάπλωση της νόσου, ανακοίνωσε ο
εκπρόσωπος της υπηρεσίας υγείας, Άλεξ Λι.

Στην Κίνα, υγειονομικοί αξιωματούχοι τόνισαν ότι δεν έχουν εντοπίσει κανένα
ίχνος της γρίπης των πουλερικών στη χώρα.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N39</CAT>
<ED>
Κωδικός άρθρου: A16030N393</ED>
<ID>
ID:133683

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N39&aa=3</URL></REF>


Article

<CATEGORY>vin07</CATEGORY>

 <H2>Άνεργοι και μετανάστες πυρπολούν αυτοκίνητα στο Στρασβούργο
</H2>
Ποδαρικό ταραχών. Τα αυτοκίνητα ήταν ο στόχος των διαδηλωτών στο
Στρασβούργο (φωτό Ρώυτερ)

ΝΕΕΣ ΤΑΡΑΧΕΣ ξέσπασαν στο Στρασβούργο, καθώς για δεύτερη συνεχόμενη ημέρα
νεαροί άνεργοι και μετανάστες πυρπόλησαν περισσότερα από 10 αυτοκίνητα, όπως
ανακοίνωσε η αστυνομία.

Η γαλλική αστυνομία συνέλαβε έξι άτομα ανήμερα την Πρωτοχρονιά. Ο εισαγγελέας
του Στρασβούργου Εντμόν Στενγκέρ κατηγόρησε πάντως την αστυνομία της πόλης ότι
ήταν πολύ ελαστική στην αντιμετώπιση των διαδηλωτών. «Ο μικρός αριθμός των
συλλήψεων είναι καταστροφικό αποτέλεσμα», τόνισε. «Μπροστά στις σοβαρές υλικές
καταστροφές που προκλήθηκαν είναι λυπηρό το γεγονός ότι οι περισσότεροι
διαδηλωτές δεν κατέστησαν υπεύθυνοι για τις πράξεις τους», πρόσθεσε.

Οι ταραχές στο Στρασβούργο ξέσπασαν την παραμονή της Πρωτοχρονιάς, καθώς
εκατοντάδες νεαροί πυρπόλησαν 53 αυτοκίνητα, 32 στάσεις λεωφορείων και 21
τηλεφωνικούς θαλάμους.

Το τελευταίο διάστημα αρκετές γαλλικές πόλεις συγκλονίζονται από ένα κύμα
βίας, κυρίως από νεαρούς Γάλλους και μετανάστες, οι οποίοι μαστίζονται από την
υψηλή ανεργία.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N39</CAT>
<ED>
Κωδικός άρθρου: A16030N394</ED>
<ID>
ID:133710

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N39&aa=4</URL></REF>


Article

<CATEGORY>vin07</CATEGORY>

 <H5>Τα τελευταία...
</H5><H5>Υπάρχει...
</H5><H5>Μοιρολατρία...
</H5><H5>Οι μεγάλες...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... χρόνια έχει επέλθει μια αλλαγή στον αγγλικό Τύπο. Οι σελίδες του αυτόν τον
καιρό, λόγου χάρη, είναι γεμάτες από τις περιπέτειες των πέντε αιλουροειδών
Spice Girls, του γνωστού ποπ συγκροτήματος, και από τα καμώματα των Telly
Tubbies, που είναι κωμικές κούκλες της τιβί. Από τους «Τάιμς» και τη «Σαν» ως
τη «Μαίηλ» και τη «Σταρ», η θεματογραφία είναι πλέον ρούχα, σεξ, υγεία,
φαγητά, αγορά και τηλεόραση. Ειδήσεις «καθαρές» δεν υπάρχουν. Η γηραιά
«Νταίηλυ Τέλεγκραφ», που πριν από δέκα χρόνια είχε ανταποκριτή ακόμη και στο
Βλαδιβοστόκ, αφιερώνει σήμερα στα διεθνή θέματα μόλις δύο σελίδες.

... βέβαια και κάμψη ­ ή εκτροπή ­ στις κυκλοφορίες. «Σαν» και «Μίρρορ» στη
δεκαετία του '80 πουλούσαν 8 εκατομμύρια φύλλα. Τώρα βρίσκονται στα 6. Δέν
είναι αμελητέα η απώλεια τόσων αναγνωστών, αλλά το μεγάλο πρόβλημα δεν
βρίσκεται εκεί. Κοινό υπάρχει, και εφημερίδες άφθονες ­ έχει αυξηθεί απλώς η
κινητικότητα. Το θέμα είναι τι διαβάζει αυτό το κοινό και τι του προσφέρεται.
Μερικοί αναλυτές αποδίδουν την απώλεια ενδιαφέροντος για ειδήσεις, για «hard
news» ­ όπως τις λένε στα journalese, τη γλώσσα των ανθρώπων του Τύπου ­ στο
ότι όλες σχεδόν οι αγγλικές εφημερίδες έχουν περιέλθει σε δεξιούς
επιχειρηματίες: οι «Τάιμς» και η «Σαν» στον Ρούπερτ Μέρντοκ, η «Τέλεγκραφ»
στον Κόνραντ Μπλακ, η «Μαίηλ» στον λόρδο Ρόδερμηρ. Δεν κόπτονται να προβάλουν
την πολιτική του Μπλαιρ. Αλλά ούτε και να τον χτυπήσουν πολύ, αφού είναι πλέον
ανακυκλωμένος, ένας «Νέος» Εργατικός. Από την άλλη, ο αρχηγός της δικής τους
παράταξης, ο 36χρονος άοσμος και άχρους Ουΐλλιαμ Χαίηγκ, ελάχιστο ενθουσιασμό προκαλεί.

... έχει λοιπόν απλωθεί στον συντηρητικό Τύπο, χωρίς και να υπάρχει αντίστοιχα
κλίμα θριάμβου στην απέναντι πλευρά. Κανένας δεν αισθάνεται πια πολύ νικητής ή
εντελώς ηττημένος. Λείπει έτσι το πάθος ­ και το βάθος. Ήρθε έπειτα και ο
θάνατος της Νταϊάνας να «εκθέσει» λίγο ακόμη τον Τύπο λόγω των παπαράτσι. Οι
αλλαγές έχουν αντίχτυπο στα λογιστήρια και στις εργασιακές σχέσεις. «Έχουμε
γίνει Χόλλυγουντ. Υπάρχουν μερικοί δημοσιογράφοι - σταρ στην κορυφή, και από
κάτω οι ακάματοι εργάτες του Τύπου και της τηλεόρασης, με συμβάσεις έργου ή
τρίμηνες και διαρκή την απειλή της απόλυσης» (Φράνσες Καίρνκρος, «Εκόνομιστ»).

... αποστολές, τα συναρπαστικά ρεπορτάζ, σπανίζουν πια. Τα σχόλια και οι
εκθέσεις ιδεών στοιχίζουν φτηνότερα. Ο Ουΐλ Χάττον του «Ομπσέρβερ» επισημαίνει
την αλλαγή και στη στάση του κοινού. Μερικοί, λέει, παίρνουν εφημερίδα μόνο
για τα κουπόνια. «Ο κόσμος νοιάζεται όλο και λιγότερο για ιδεολογικές
αναλύσεις ή για το Βοσνιακό. Καθένας σκέφτεται τον εαυτό του και τις
προσωπικές σχέσεις του». Για μερικούς, φταίει η κατάπτωση της Βρεταννίας. «Δεν
είμαστε πια παγκόσμια δύναμη. Γιατί να σκοτιστούμε τι γίνεται παραέξω;»
παρατηρεί ο αρθρογράφος της «Τέλεγκραφ» λόρδος Ντηντς. Αλήθεια, νοιάζεται
κανείς; Στο νέο κανάλι του BBC, το καλωδιακό «αντι-CNN», που μεταδίδει
ειδήσεις όλο το 24ωρο, η ανταπόκριση ήταν απογοητευτική. Spice λοιπόν και πάλι
Spice. Το παρήγορο, ίσως, είναι ότι στις εξελίξεις αυτές διακρίνονται ­ κατ'
αντιδιαστολή ­ δύο θετικές πλευρές: Πρώτον, η κυκλοφοριακή άνοδος των ολίγων
(όπως οι «Φαϊνάνσιαλ Τάιμς») που εμμένουν στην καθαρή ειδησεογραφία. Δεύτερον,
η άνοδος επίσης των εβδομαδιαίων εντύπων ­ ιδιαίτερα εκείνων που εξακολουθούν
να αναζητούν την είδηση, ή την ουσία της.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N40</CAT>
<ED>
Κωδικός άρθρου: A16030N401</ED>
<ID>
ID:133601

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N40&aa=1</URL></REF>


Article

<CATEGORY>vin07</CATEGORY>

 <H5>ΤΖΩΝ ΜΕΗΤΖΟΡ
</H5><H2>ΠΡΟΣΩΠΑ
</H2><H2>Το τίμημα της ήττας
</H2>
Τζων Μέητζορ. Πριν από οκτώ μήνες αποφάσισε να αποχωρήσει από την πολιτική
ζωή της Βρετανίας. Και δεν φαίνεται να το έχει μετανιώσει ιδιαίτερα

Οκτώ μήνες έχουν περάσει από την άνοδο του Τόνι Μπλερ στην εξουσία και η
πλειοψηφία των Βρετανών φαίνεται πως έχει λησμονήσει ακόμα και το όνομα του
προκατόχου του. Κι όμως, ο Τζων Μέητζορ διετέλεσε πρωθυπουργός της χώρας για
έξι ολόκληρα χρόνια...

«ΑΧΡΩΜΟΣ», «άοσμος», «ανιαρός», είναι κάποιοι από τους, ενδεχομένως ελαφρώς
μεροληπτικούς, χαρακτηρισμούς με τους οποίους συνήθιζε να κοσμεί ο βρετανικός
Τύπος τον Τζων Μέητζορ κατά τη διάρκεια της εξαετούς θητείας του. Ο ίδιος,
ωστόσο, έχει να επιδείξει μια σπάνια στις ημέρες μας, και γι' αυτό ίσως
αξιέπαινη, σεμνότητα. Τουλάχιστον μετά την ήττα του από τον σημερινό Βρετανό
πρωθυπουργό και την άνοδο των Εργατικών στην εξουσία...

Στα 54 του χρόνια, ο Μέητζορ ακολουθώντας τη βρετανική παράδοση, αποχώρησε από
την πολιτική σκηνή της χώρας, εξηγώντας πως είχε έλθει η ώρα να περάσει στο
παρασκήνιο και να παραχωρήσει τα ηνία του συντηρητικού κόμματος. Μια αποχώρηση
που δεν συνοδεύθηκε, ως είθισται, από κλαυθμούς και μελοδραματικές δηλώσεις...
Μια απόφαση που εξασφάλισε επιπλέον στον πρώην πρωθυπουργό άφθονο ελεύθερο
χρόνο, για να αφοσιωθεί στην ετέρα, εκτός πολιτικής, αδυναμία του: το κρίκετ.
Δεν είναι λίγες οι φορές που εθεάθη να απολαμβάνει κάποιον αγώνα με μια μπίρα
στο χέρι. Ωστόσο, οι δημόσιες εμφανίσεις του παραμένουν αραιότατες και οι
δημόσιες δηλώσεις του ακόμα πιο σπάνιες.

Πιστός στη φήμη του ως διακριτικού μέχρι... υπερβολής, ο Μέητζορ έχει
παραχωρήσει μόνον δύο συνεντεύξεις στο διάστημα των οκτώ μηνών που έχει
μεσολαβήσει από την εκλογική του ήττα. Αποφεύγοντας κατά κανόνα τις εριστικές
δηλώσεις. Με κάποιες εξαιρέσεις. Όπως οι αναφορές που κατά καιρούς κάνει στην
πολιτική του σημερινού πρωθυπουργού: είναι γνωστό άλλωστε πως ο Τόνι Μπλερ δεν
χαίρει ακριβώς της εκτίμησης του Μέητζορ. «Δεν μπορώ να ανεχθώ όλες αυτές τις
αναφορές στον "κυρίαρχο λαό"», δήλωνε πρόσφατα στο περιοδικό «Spectator»: «Μου
θυμίζουν άλλες εποχές, ένα είδος δικτατορίας ή Γαλλικής Επανάστασης».

Ίσως ο Τζων Μέητζορ να ανήκει πλέον, τουλάχιστον ως πολιτικός, στο παρελθόν. Ο
ίδιος ωστόσο δεν φαίνεται να ανησυχεί ιδιαίτερα. Όπως κάθε δημόσιο πρόσωπο που
σέβεται τον εαυτό του, έχει αφιερωθεί, προς το παρόν, στη συγγραφή των
απομνημονευμάτων του. Ο εκδοτικός οίκος που ανέλαβε την προώθηση του βιβλίου,
του προσέφερε 400.000 λίρες, ήτοι περίπου 200 εκατομμύρια δραχμές ή, με άλλα
λόγια, ποσό είκοσι φορές μικρότερο από εκείνο που εισέπραξε η Θάτσερ για το
ανάλογο εγχείρημά της. Το τίμημα της ήττας, θα έλεγε κανείς.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N40</CAT>
<ED>
Κωδικός άρθρου: A16030N402</ED>
<ID>
ID:133648

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N40&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Σολομός για τους αστέγους
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Στο Μαγειρείο. Ο Ρέημοντ Μπελ, ένας γνωστός σεφ της Ουάσιγκτον, διδάσκει
τους αστέγους πώς να μαγειρεύουν

«Σ' αυτή τη χώρα υπάρχει αρκετό φαΐ για όλους και αρκετές δουλειές για όλους.
Το κλειδί είναι να οργανωθεί το σύστημα με αποτελεσματικό τρόπο». Ρόμπερτ Έγκερ.

ΓΙΑ πρώτη φορά τα τελευταία πέντε χρόνια, αυξήθηκε το 1997 ο αριθμός των
Αμερικανών που αναγκάστηκαν να ζητήσουν έκτακτη επισιτιστική βοήθεια. Η αύξηση
έφτασε το 16% και το 20% αυτών των αιτημάτων δεν κατέστη δυνατό να εκπληρωθεί
από τους δήμους και τις φιλανθρωπικές οργανώσεις λόγω έλλειψης πόρων.

Αυτές οι διαπιστώσεις, που περιλαμβάνονται στην ετήσια έκθεση της Ένωσης
Δημάρχων για 29 αμερικανικές πόλεις, δείχνουν τα αποτελέσματα των
μεταρρυθμίσεων του κοινωνικού κράτους από την κυβέρνηση Κλίντον, που σπεύδει
τώρα να εφαρμόσει και ο Τόνυ Μπλαιρ. Μπορεί οι Ηνωμένες Πολιτείες να γνωρίζουν
μια άνευ προηγουμένου οικονομική άνθηση, αλλά οι φτωχοί πεινούν όλο και
περισσότερο και οι 600.000 άστεγοι βλέπουν τις ελπίδες τους για ένα μέλλον με
αξιοπρέπεια να εξασθενούν. Με μια εξαίρεση: την Ουάσιγκτον, όπου πριν από
εννιά χρόνια ο Ρόμπερτ Έγκερ αποφάσισε να πάρει τα πράγματα στα χέρια του.

Το σύστημά του, γράφει η «Ιντιπέντεντ», λειτουργεί ως εξής. Το «Κεντρικό
Μαγειρείο» που διευθύνει ο Έγκερ είναι συνδεδεμένο με ένα δίκτυο 1.000
εστιατορίων, καφενείων, σούπερ-μάρκετ και φούρνων, που του αποστέλλουν
καθημερινά το πλεόνασμα των τροφίμων τους. Μεγάλες ποσότητες κρέατος, ψαριών,
ψωμιού και τοματών που κανονικά θα πετιούνταν συλλέγονται έτσι από πέντε
αυτοκίνητα-ψυγεία που είναι διαθέσιμα 24 ώρες την ημέρα και καταλήγουν στο
Μαγειρείο. Εκεί μετατρέπονται σε ζεστά γεύματα για τους φτωχούς, τους
αστέγους, τους τοξικομανείς και τους αλκοολικούς της πόλης.

Την εβδομάδα των Χριστουγέννων, έτσι, οι απόβλητοι της Ουάσιγκτον είχαν την
ευκαιρία να γευτούν φιλέτα σολομού, σπανάκι, φουαγκρά, κινέζικα λαζάνια, πίτσα
με πεπερόνι και μηλόπιτα. Μεγάλη ποσότητα αυτού του φαγητού προήλθε από μια
εκδήλωση που είχε οργανώσει η Εθνική Πινακοθήκη της πόλης και όπου προσήλθαν
μόνον οι 2.000 από τους 5.000 καλεσμένους. Ανάλογα, αν και όχι τόσο
πλουσιοπάροχα γεύματα ετοιμάζονται και τις υπόλοιπες εβδομάδες του χρόνου.
Αλλά αυτό δεν είναι όλο. Οι φτωχοί και οι άστεγοι που τρώνε στο Μαγειρείο του
Έγκερ έχουν ακόμη την ευκαιρία να παρακολουθήσουν μαθήματα μαγειρικής υπό την
εποπτεία μιας πεπειραμένης σεφ. Πολλοί απ' αυτούς βγαίνουν στη συνέχεια στην
αγορά εργασίας και συχνά βρίσκουν την πρώτη δουλειά της ζωής τους.

Μια από τις σπουδάστριες είναι η Ζίνα Χίντον. Μένει σ' έναν ξενώνα για
αστέγους, μακριά από τα τρία της παιδιά που δεν είχε τα μέσα να αναθρέψει. Στο
Μαγειρείο του Έγκερ διδάχθηκε να μαγειρεύει, να δουλεύει μαζί με άλλους
ανθρώπους και να παρουσιάζεται κάθε πρωί μια συγκεκριμένη ώρα για δουλειά.
Έμαθε ακόμη να σέβεται και να έχει εμπιστοσύνη στον εαυτό της. Όταν τελειώσουν
τα μαθήματα θα βρει δουλειά, βεβαιώνει τον ανταποκριτή της εφημερίδας. Κι όταν
βελτιώσει αρκετά την τεχνική της, θα ανοίξει δική της επιχείρηση.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N40</CAT>
<ED>
Κωδικός άρθρου: A16030N403</ED>
<ID>
ID:133684

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N40&aa=3</URL></REF>


Article

<CATEGORY>vin08</CATEGORY>

 <H5>ΖΗΤΗΘΗΚΕ Η ΠΑΡΕΜΒΑΣΗ ΤΟΥ ΥΦΥΠΟΥΡΓΟΥ ΑΝΑΠΤΥΞΗΣ
</H5><H2>Σύγχυση στην αγορά από τις προεκπτώσεις
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Πρόκληση σύγχυσης. Οι προεκπτώσεις δημιούργησαν πρόβλημα. Οι επίσημες
εκπτώσεις αρχίζουν στις 7 Ιανουαρίου

Στις 7 Ιανουαρίου αρχίζουν και επίσημα οι εκπτώσεις στην αγορά, όπως
ανακοίνωσαν χθες εκπρόσωποι του εμπορικού κόσμου, επιβεβαιώνοντας τις
αποκαλύψεις των «ΝΕΩΝ» για το κλίμα που έχει ήδη διαμορφωθεί στην αγορά με τις προεκπτώσεις.

ΗΕΘΝΙΚΗ Συνομοσπονδία Εμπορικών Συλλόγων με εγκύκλιό της υποδεικνύει τη
συγκεκριμένη ημερομηνία προκειμένου «να μην υπάρξουν προβλήματα που θα
παρεμποδίσουν την ομαλή λειτουργία της αγοράς και να αποφευχθεί η σύγχυση που
παρατηρήθηκε τα τελευταία χρόνια».

Ο νέος πρόεδρος της Συνομοσπονδίας κ. Φώλιας αναμένεται για το θέμα που έχει
ανακύψει να δώσει συνέντευξη Τύπου την Τετάρτη, μετά τη συνεδρίαση του Δ.Σ.
Από την πλευρά του ο επίτιμος πρόεδρος της Συνομοσπονδίας κ. Δημ. Καψάλης σε
πρωτοχρονιάτικο μήνυμά του επισημαίνει ότι, παρά τις ρυθμίσεις που έγιναν, το
εμπόριο βρίσκεται στο «σταυροδρόμι νέων εξελίξεων και θα χρειασθεί να δοθούν
νέες μάχες για την επιβίωση των εμπορικών και ιδιαίτερα των μικρομεσαίων επιχειρήσεων».

Πάντως και από τις διαπιστώσεις της διοίκησης της Συνομοσπονδίας αλλά και την
εικόνα της αγοράς προκύπτει ότι επικρατεί σύγχυση αναφορικά με τον θεσμό των εκπτώσεων.

Ήδη από την περασμένη εβδομάδα ζητήθηκε η παρέμβαση του υφυπουργού Ανάπτυξης
για το πρόβλημα των προεκπτώσεων ενώ χθες ανακοινώθηκε ότι οι εκπτώσεις, για
να γίνονται ταυτόχρονα, αρχίζουν την Τετάρτη 7.1.98 και θα διαρκέσουν σχεδόν
δύο μήνες (μέχρι τις 28.2.98).

Η Ομοσπονδία Εμπορικών Συλλόγων Αττικής, εκπροσωπώντας τις θέσεις βασικών
εμπορικών συλλόγων στην περιοχή Αττικής (Αθήνας, Πειραιά, Νίκαιας,
Περιστερίου, Νέας Ιωνίας, Αμαρουσίου), επαναφέρει το θέμα της αναμόρφωσης της
νομοθεσίας για τις εκπτώσεις ώστε, τονίζεται, «να αποφεύγονται οι
παραπλανητικές προεκπτώσεις καθώς και οι πολλαπλές ημερομηνίες αναγγελιών
έναρξης των εκπτώσεων, οι οποίες πλήττουν το κύρος του θεσμού και αλλοιώνουν
τον πραγματικό τους χαρακτήρα».

Σημειώνεται ότι πριν αρχίσουν οι διαδικασίες που καθιέρωσε για τις εκπτώσεις
και τις προσφορές το 1991 η σχετική νομοθεσία (με υποδείξεις εκπροσώπων του
εμπορίου) υπήρχαν συγκεκριμένες υποχρεώσεις αλλά και δεσμεύσεις των
επιχειρήσεων για τα δύο βασικά εικοσαήμερα των εκπτώσεων καθώς και για τις προσφορές.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N41</CAT>
<ED>
Κωδικός άρθρου: A16030N411</ED>
<ID>
ID:133609

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N41&aa=1</URL></REF>


Article

<CATEGORY>vin08</CATEGORY>

 <H2>Αντίδραση της ΟΤΟΕ στην πώληση της Μακεδονίας - Θράκης
</H2>
ΣΕ ΚΙΝΗΤΟΠΟΙΗΣΕΙΣ θα προχωρήσουν η ΟΤΟΕ και ο Σύλλογος Υπαλλήλων στην Τράπεζα
Μακεδονίας - Θράκης, αντιδρώντας στα σχέδια για πώληση της Τράπεζας.

Χθες, η ηγεσία της ΟΤΟΕ και του Συλλόγου συναντήθηκαν με τον διοικητή της
Εθνικής Τράπεζας κ. Θ. Καρατζά. Κατά τη συνάντηση οι συνδικαλιστές διατύπωσαν
κατηγορηματικά στον διοικητή της Εθνικής την αντίθεσή τους στα σχέδια πώλησης
της Τράπεζας Μακεδονίας - Θράκης, επισημαίνοντας την αναγκαιότητα ανάπτυξης
της Τράπεζας στο πλαίσιο της σημερινής της μορφής.

Όπως τόνισαν στον κ. Καρατζά, η πώληση της Τράπεζας Μακεδονίας - Θράκης, όχι
μόνο δεν προσφέρει τίποτε ουσιαστικά από οικονομική άποψη στο Δημόσιο, αλλά
αντίθετα συρρικνώνει χωρίς όφελος τον κρατικό τομέα των Τραπεζών με την
αποδυνάμωση της Εθνικής Τράπεζας (κατά το ποσοστό που συμμετέχει στην
Μακεδονίας - Θράκης) και μάλιστα σε μια περίοδο που απαιτείται ευρωστία και
συνένωση δυνάμεων.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N41</CAT>
<ED>
Κωδικός άρθρου: A16030N412</ED>
<ID>
ID:133654

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N41&aa=2</URL></REF>


Article

<CATEGORY>vin08</CATEGORY>

 <H2>1,7 δισ. τα κέρδη της Ε. Τεχνοδομικής στο εννεάμηνο
</H2>
ΑΥΞΗΣΗ 24% του κύκλου εργασιών σημείωσε η Ελληνική Τεχνοδομική στο 9μηνο
Ιανουαρίου - Σεπτεμβρίου, σε σύγκριση με το αντίστοιχο χρονικό διάστημα του
1996. Ο κύκλος εργασιών της εταιρείας ανήλθε σε 22 δισ. δρχ.

Όπως ανακοινώθηκε, το ανεκτέλεστο υπόλοιπο υπογεγραμμένων συμβάσεων ξεπερνά
σήμερα τα 70 δισ. δραχμές, ενώ τα κέρδη προ φόρων της εταιρείας ανήλθαν στο
9μηνο σε 1,7 δισ. δρχ.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N41</CAT>
<ED>
Κωδικός άρθρου: A16030N413</ED>
<ID>
ID:133689

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N41&aa=3</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Το πιο ευάλωτο σημείο
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

ΓΙΑ ΠΡΩΤΗ φορά ύστερα από 25 ολόκληρα χρόνια ο πληθωρισμός κινείται τώρα σε
επίπεδα κάτω από το 5% και η Στατιστική Υπηρεσία προβλέπει ότι ίσως στο τέλος
Μαΐου πέσει και κάτω από το 4%. Πρόκειται για μια ριζική αλλαγή στο όλο
σκηνικό της ελληνικής οικονομίας η οποία εισέρχεται πλέον σε μια νέα ευρωπαϊκή εποχή.

Το 1998 αν επιτευχθούν οι στόχοι του προϋπολογισμού θα είμαστε στη θέση που
βρισκόταν η Ιταλία το 1997 και θα έχουμε πράγματι «βάλει το ένα πόδι» στην
ΟΝΕ. Η άνοδος της διεθνούς οικονομίας, οι χαμηλές διεθνείς τιμές πετρελαίου
και η καλή εγχώρια παραγωγή συνηγορούν υπέρ των θετικών προβλέψεων για το 1998.

Μόνος παράγοντας αβεβαιότητας παραμένει η διεθνής νομισματική αναταραχή που
πιέζει κατά διαστήματα τη δραχμή με αποτέλεσμα να ανεβαίνουν τα επιτόκια.
Πάντως και στον χώρο αυτόν η άμυνα της δραχμής θα είναι ισχυρότερη το 1998,
αφού οι δανειακές ανάγκες του Δημοσίου θα είναι μειωμένες έναντι του 1997 κατά
2 τρισεκατομμύρια δραχμές.

Και όπως είναι γνωστό οι υψηλές δανειακές ανάγκες του Δημοσίου ήταν μέχρι τώρα
το πιο ευάλωτο σημείο της ελληνικής οικονομίας, το οποίο και εμεταλλεύονταν
κατάλληλα οι κερδοσκόποι.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N41</CAT>
<ED>
Κωδικός άρθρου: A16030N414</ED>
<ID>
ID:133721

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N41&aa=4</URL></REF>


Article

<CATEGORY>vin08</CATEGORY>

 <H5>ΠΟΙΑ ΔΙΚΑΙΟΛΟΓΗΤΙΚΑ ΠΡΕΠΕΙ ΝΑ ΣΥΓΚΕΝΤΡΩΣΕΤΕ ΚΑΙ ΝΑ ΥΠΟΒΑΛΕΤΕ ΓΙΑ ΝΑ ΕΚΠΕΣΟΥΝ
ΟΙ ΑΝΤΙΣΤΟΙΧΕΣ ΔΑΠΑΝΕΣ ΓΙΑ ΟΣΑ ΑΠΟΚΤΗΣΑΤΕ ΚΑΤΑ ΤΟ 1997
</H5><H5>Οικογενειακές δαπάνες για αγορά αγαθών και λήψη υπηρεσιών
</H5><H2>Μαζέψτε αποδείξεις για να γλιτώσετε φόρους
</H2>
Με 24 τρόπους μπορείτε να γλιτώσετε φόρο για το εισόδημα που αποκτήσατε φέτος
και θα δηλώσετε στην Εφορία τον Μάρτιο του 1998. Πρόκειται για ισάριθμες
κατηγορίες δαπανών που κάνατε κατά τη διάρκεια του έτους και οι οποίες,
σύμφωνα με τη νομοθεσία, αφαιρούνται από το συνολικό ετήσιο εισόδημα με
αποτέλεσμα να μειώνεται ανάλογα και ο φόρος.

ΟΙ ΔΑΠΑΝΕΣ αυτές που μειώνουν το φορολογητέο εισόδημα των
φορολογουμένων και έτσι περιορίζουν και τη φορολογική επιβάρυνση είναι η
νόμιμη άμυνα κάθε φορολογουμένου απέναντι στις «παγίδες» που στήνει κάθε φορά
η Εφορία για να εισπράττει όλο και περισσότερους φόρους.

Όμως για να αναγνωρισθούν πρέπει οι φορολογούμενοι να προσκομίσουν στην Εφορία
μαζί με τη φορολογική τους δήλωση τις αποδείξεις αυτών των δαπανών. Γι' αυτό
λοιπόν, από τώρα, επιδοθείτε για λίγο στο άχαρο έργο της συγκέντρωσης όλων
αυτών των αποδείξεων που έχετε παρατήσει ή καταχωνιάσει εδώ και εκεί στο σπίτι
σας και οι οποίες αφορούν αγορές ή δαπάνες που κάνατε το 1997. Η ταξινόμηση
από τώρα των αποδείξεων και των σχετικών δικαιολογητικών που θα σας ζητήσει η
Εφορία τον Μάρτιο θα σας απαλλάξει από τα τρεχάματα και το άγχος της
τελευταίας στιγμής.

Ειδικότερα, οι δαπάνες που αφαιρούνται από το συνολικό εισόδημα και οδηγούν σε
μείωση της φορολογικής επιβάρυνσης είναι:

1 Τα ποσά που καταβάλατε στη διάρκεια του χρόνου για ιατρικές
επισκέψεις και εξετάσεις, για φυσικοθεραπείες ή λουτροθεραπείες που κάνατε
εσείς ή η σύζυγός σας ή κάποιο από τα προστατευόμενα μέλη αφαιρούνται εξ
ολοκλήρου από το συνολικό εισοδήμά σας όταν αυτό καθώς και τα ποσά που
καταβλήθηκαν είναι μέχρι 10.000.000 δρχ. Αν το ετήσιο εισόδημά σας και η
δαπάνη υπερβαίνουν τα 10.000.000 δρχ. τότε από το εισόδημα αφαιρείται το 50%
των δαπανών αυτών. Βέβαια, προϋπόθεση γι' όλα αυτά είναι να προσκομίσετε στην
Εφορία τις αποδείξεις που δείχνουν τα ποσά που καταβάλατε.

2 Ο λογαριασμός του νοσοκομείου ή της κλινικής (κρατικής ή ιδιωτικής)
στην οποία νοσηλευτήκατε κατά τη διάρκεια του έτους. Και στην περίπτωση αυτή
ισχύει το παραπάνω όριο εισοδήματος (10.000.000 δρχ.) για να καθορισθεί το
ποσό της δαπάνης (ολόκληρο ή το 50%) που θα αφαιρεθεί από το συνολικό
εισόδημα. Για τα έξοδα νοσηλείας εκτός από την απόδειξη της κλινικής ή του
νοσοκομείου προϋπόθεση που θέτει η Εφορία για να τα κάνει δεκτά είναι να
προσκομίσει ο φορολογούμενος βεβαίωση από τον διευθυντή της κλινικής ή του
νοσοκομείου για το συνολικό ποσό που καταβλήθηκε καθώς και για το χρονικό
διάστημα της νοσηλείας.

3 Τα ποσά που καταβάλατε για να πληρώσετε αποκλειστική νοσοκόμο στη
διάρκεια του έτους. Τα ποσά αυτά αφαιρούνται εξ ολοκλήρου από το συνολικό
εισόδημα με την προϋπόθεση ότι ο φορολογούμενος θα προσκομίσει στην Εφορία
βεβαίωση του γιατρού καθώς και απόδειξη είσπραξης από τη νοσοκόμο.

4 Το 50% των ποσών που δαπανήσατε για την περίθαλψή σας αν είσθε
ηλικιωμένος ή για τα ηλικιωμένα άτομα που είναι προστατευόμενά σας. Και στην
περίπτωση αυτή εκτός από τη σχετική απόδειξη που αποδεικνύει το ύψος τη
δαπάνης απαιτείται να υποβληθεί στην Εφορία βεβαίωση του διευθυντή του
ιδρύματος στο οποίο έγινε η περίθαλψη.

5 Όλο το ποσό της δαπάνης που καταβλήθηκε για την περίθαλψη ατόμων της
οικογένειας του φορολογουμένου που πάσχουν από κινητική αναπηρία. Στην
περίπτωση που η δαπάνη είναι μέχρι 10.000.000 δρχ. τότε αφαιρείται ολόκληρη
από το εισόδημα ενώ αν υπερβαίνει το ποσό αυτό τότε αφαιρείται το 50%.

6 Το ποσό που πλήρωσε ο φορολογούμενος για τον ίδιο ή για τα
προστατευόμενα μέλη της οικογένειάς του για την αγορά γυαλιών, φακών επαφής,
ακουστικών βαρηκοΐας, τεχνητών μελών κ.ά. Εκτός από την απόδειξη πληρωμής
ειδικά για τα γυαλιά μυωπίας απαιτείται και η βεβαίωση του γιατρού.

7 3Τα ποσά που πλήρωσε ο φορολογούμενος για την περίθαλψη αναπήρων
παιδιών που είναι προστατευόμενα μέλη. Εκτός από τις αποδείξεις απαιτείται
στην περίπτωση αυτή βεβαίωση από τη σχολή ή το θεραπευτήριο που βρίσκεται το παιδί.

8 Τα ποσά που πλήρωσε ο φορολογούμενος στο εξωτερικό για νοσηλεία και
για ιατρικές δαπάνες. Στην περίπτωση αυτή απαιτείται όμως οι βεβαιώσεις των
αλλοδαπών ιατρών να έχουν θεωρηθεί και μεταφρασθεί από το ελληνικό προξενείο.

9 Τα ποσά που κατέβαλε ο φορολογούμενος για εισφορές σε ασφαλιστικούς
οργανισμούς (ΤΕΒΕ, ΤΣΑ κ.τ.λ). Η Εφορία αναγνωρίζει το 100% της δαπάνης αυτής
με την προϋπόθεση ότι θα προσκομίσετε τη βεβαίωση ή την απόδειξη του
συγκεκριμένου ασφαλιστικού φορέα.

10 Η αξία των ακινήτων που δωρίσατε στο Δημόσιο, σε Δήμους και
Κοινότητες, σε Εκκλησίες, σε ΑΕΙ καθώς και στο Ταμείο Αρχαιολογικών Πόρων. Μην
ξεχάστε όμως το συμβόλαιο δωρεάς αλλά και το πιστοποιητικό της μετεγγραφής του ακινήτου.

11 Η αξία των ιατρικών μηχανημάτων και των ασθενοφόρων που δωρίσατε την
προηγούμενη χρονιά. Για να αναγνωρισθεί η έκπτωση απ την Εφορία πρέπει να
προσκομίσετε βεβαίωση αποδοχής της δωρεάς, αντίγραφο παράδοσης-παραλαβής και
βεβαίωση για την αξία των δωριζόμενου ακινήτου.

12 Το σύνολο των ποσών για δωρεές σε Δημόσιο, Δήμους, Κοινότητες,
Ιερούς Ναούς, ΑΕΙ, νοσοκομεία, αθλητικά σωματεία, κοινωφελή ιδρύματα, ΝΠΔΔ και
ΝΠΙΔ που επιδιώκουν κοινωφελείς σκοπούς. Προϋπόθεση για να αναγνωρισθεί η
δωρεά είναι να υπάρχει βεβαίωση για την αποδοχή της και η σχετική απόδειξη της αξίας.

13 Τα ποσά των χορηγιών σε νομικά πρόσωπα ιδιωτικού δικαίου που
επιδιώκουν πολιτιστικούς σκοπούς. Το ποσό της δαπάνης που αφαιρείται δεν
μπορεί να ξεπερνά το 15% του δηλωθέντος εισοδήματος του φορολογουμένου.

14 Το σύνολο των ποσού του πλήρωσε ο φορολογούμενος για τις
τοκοχρεολυτικές δόσεις του στεγαστικού δανείου για αγορά πρώτης κατοικίας.
Στην περίπτωση αυτή απαιτείται βεβαίωση από την τράπεζα για το ποσό των δόσεων
που καταβλήθηκε στη διάρκεια του έτους, καθώς και βεβαίωση που να αποδεικνύει
ότι πράγματι πρόκειται για δάνειο αγοράς πρώτης κατοικίας.

15 Το σύνολο των τόκων για την εξόφληση στεγαστικών δανείων για την
αγορά πρώτης κατοικίας που δίνουν οι ασφαλιστικές εταιρείες στους υπαλλήλους
τους. Και στην περίπτωση αυτή απαιτείται σχετική βεβαίωση από την εταιρεία.

16 Οι τόκοι από τις προκαταβολές που έχουν δοθεί από τα Ταμεία
Αλληλοβοήθειας Στρατού για απόκτηση πρώτης κατοικίας. Απατείται όμως βεβαίωση
από το Ταμείο.

17 Τα ποσά των τόκων για τα τραπεζικά δάνεια που δίνονται για την
επισκευή και συντήρηση διατηρητέων κτιρίων. Απαραίτηση προϋπόθεση είναι να
προσκομισθεί η βεβαίωση της τράπεζας.

18Τα ποσά των τόκων για χρέη προς το Δημόσιο που προέρχονται από φόρους
κληρονομιάς, δωρεάς ή γονικής παροχής. Απαιτείται η βεβαίωση από την Εφορία.

19Τα ασφάλιστρα ζωής, θανάτου, ασθένειας ή προσωπικών ατυχημάτων που
πλήρωσε ο φορολογούμενος για τον εαυτό του ή για τα μέλη της οικογένειάς του.
Όμως στην περίπτωση αυτή το ποσό που θα εκπέσει δεν δύναται να οδηγεί σε
μείωση του φόρου πάνω από 30.000 δρχ.

20Τα ποσά που πλήρωσε ο φορολογούμενος στη διάρκεια του έτους για την
αγορά καταναλωτικών αγαθών ή υπηρεσιών. Η έκπτωση φθάνει μέχρι και το 30% του
ποσού των δαπανών αυτών και δεν μπορεί να ξεπεράσει τις 300.000 δρχ.
Απαραίτητη προϋπόθεση είναι να συνυποβληθούν και οι δεκάδες αποδείξεις αγοράς
των αγαθών αυτών και των υπηρεσιών.

21 Τα ποσά των ενοικίων που καταβάλατε για ενοίκιο πρώτης κατοικίας.
Στην περίπτωση που έχετε χάσει τις αποδείξεις τότε αρκεί μιά υπεύθυνη δήλωση.
Για τις δαπάνες αυτές η Εφορία αναγνωρίζει μόνο το 30% του ποσού το οποίο δεν
μπορεί να υπερβεί τις 240.000 δρχ.

22Τα ενοίκια που πλήρωσε ο φορολογούμενος για τα παιδιά του που
σπουδάζουν σε άλλη πόλη. Το ποσό που εκπίπτει στην περίπτωση αυτή δεν μπορεί
να είναι μεγαλύτερο από 120.000 δρχ.

23Τα δίδακτρα για φροντιστήρια ή ιδιαίτερα μαθήματα που πλήρωσε ο
φορολογούμενος για τα παιδιά του την προηγούμενη χρονιά. Αφαιρείται το 40% της
δαπάνης και μέχρι 150.000 δρχ. για κάθε παιδί.

24Το 75% της δαπάνης που κατέβαλε ο φορολογούμενος για αγορά και
εγκατάσταση ηλεκτρικών συσκευών και συστημάτων φυσικού αερίου. Για να
αναγνωρισθεί η δαπάνη θα πρέπει να υπάρχει απόδειξη λιανικής πώλησης με το
όνομα του αγοραστή και το είδος που προϊόντος.

Στην έννοια των οικογενειακών αυτών δαπανών περιλαμβάνονται:
Ηλεκτρικές συσκευές (π.χ. θερμοσίφωνας, κουζίνα, ψυγείο,
καταψύκτης, πλυντήριο, απορροφητήρας, σκούπα, θερμάστρα, θερμοπομποί κ.λπ.).

Ηλεκτρικές μικροσυσκευές (π.χ. ραδιόφωνο, στεγνωτήρας μαλλιών, σίδερο,
ψηστιέρα, τοστιέρα, ιονιστής αέρα κ.λπ.).

Συσκευές υγραερίου (π.χ. κουζίνα, θερμάστρα κ.λπ.).

Ηλεκτρονικές συσκευές (π.χ. υπολογιστής, τηλεόραση κ.λπ.).

Έπιπλα (π.χ. κρεβάτια, καρέκλες, τραπέζια, καναπέδες, κορνίζες κ.λπ.).

Φωτιστικά. Πίνακες ζωγραφικής. Κρυστάλλινα είδη. Είδη
πορσελάνης. Είδη διακόσμησης γενικά. Είδη οικιακής
χρήσης (σερβίτσια πιάτων, ποτηριών, μαχαιροπίρουνα, κατσαρόλες, υαλικά κ.λπ.).

Κεραίες τηλεόρασης. Τουριστικά είδη. Είδη λαϊκής τέχνης.

* Η δαπάνη για εγκατάσταση, σύνδεση, επισκευή και συντήρηση των ανωτέρω συσκευών.

* Η δαπάνη για αγορά ετοίμων ενδυμάτων (εσώρουχα, ενδύματα γενικά,
πιζάμες, καπέλα, δερμάτινα ρούχα, γουναρικά κ.λπ.), υποδημάτων,
τσαντών, ειδών ταξιδίου, δερματίνων ειδών γενικά,
αθλητικών ειδών, καλλυντικών, κοσμημάτων,
ωρολογίων, ψευδοκοσμημάτων, υφασμάτων, λευκών
ειδών, κουβερτών, παπλωμάτων, κεντημάτων,
κουρτινών, ειδών ραπτικής. Η αμοιβή για ραφή ανδρικών,
γυναικείων και παιδικών ενδυμάτων.

* Η δαπάνη για αγορά: βιβλίων, περιοδικών, εφημερίδων,
σχολικών ειδών, γραφικών και ειδών σχεδιάσεως και
ζωγραφικής, χαρτικών (χαρτί κάθε είδους). Χαρτικών οικιακής χρήσεως
(χαρτί υγείας, χαρτοπετσέτες, χαρτομάντιλα κ.λπ.). Απορρυπαντικών,
φαρμάκων από φαρμακεία, φαρμακευτικού υλικού (βαμβάκι,
οινόπνευμα, γάζες κ.λπ.). Φιλμ, εμφάνισης φιλμ, εκτύπωσης
φωτογραφιών, κασετών, βιντεοκασετών, δίσκων,
CD, παιχνιδιών, ανθέων.

* Η δαπάνη για επισκευή, συντήρηση και για ανταλλακτικά και
εξαρτήματα των ιδιωτικής χρήσης επιβατικών αυτοκινήτων,
μοτοσυκλετών και μοτοποδηλάτων.

* Η δαπάνη ενοικίου θερινής κατοικίας ή διαμονής του φορολογουμένου και της
οικογένειάς του σε παραθεριστικά κέντρα ή εξοχές, κάμπινγκ και ξενοδοχεία, γενικά.

* Η δαπάνη που καταβάλλεται σε νηπιαγωγεία και παιδικούς ή βρεφονηπιακούς
σταθμούς για τη φύλαξη τέκνων και για δίδακτρα για την παρακολούθηση ιδιωτικών
τεχνικών και επαγγελματικών σχολών, ωδείων, μπαλέτων, γυμναστηρίων και
εργαστηρίων ελευθέρων σπουδών.

* Η δαπάνη που καταβάλλεται σε εστιατόρια, καφενεία, μπαρ, κέντρα διασκέδασης,
πιτσαρίες, σουβλατζίδικα, τουριστικά γραφεία, επιχειρήσεις που κάνουν
καθαρισμό χώρων, απολύμανση κ.λπ., επιχειρήσεις ενοικίασης ποδηλάτων,
αυτοκινήτων, μικρών αεροπλάνων, κότερων κ.λπ.

*Η δαπάνη που καταβάλλεται σε κουρεία, κομμωτήρια, καθαριστήρια γενικά,
ινστιτούτα καλλονής, κέντρα αδυνατίσματος, κέντρα λογοθεραπείας ή σε
λογοθεραπευτή, σε κέντρα ψυχολογίας ή σε ψυχολόγο.

Δεν εμπίπτουν στην έννοια των οικογενειακών δαπανών:

*Δαπάνες για ασφάλιστρα κατά του κινδύνου πυρκαγιάς ή άλλων κινδύνων των
οικοδομών του φορολογουμένου, για έξοδα επισκευής και συντήρησης των οικοδομών
αυτών, καθώς και για αμοιβή δικηγόρου για δίκες σε διαφορές απόδοσης μισθίου ή
καθορισμού μισθώματος.

* Δαπάνες για αγορά από τον φορολογούμενο, τη σύζυγό του και των προσώπων που
τους βαρύνουν αυτοκινήτων, δίτροχων ή τρίτροχων αυτοκινήτων, δίτροχων ή
τρίτροχων αυτοκινούμενων οχημάτων, οχημάτων τύπου jeep, πλοίων αναψυχής ή
λοιπών σκαφών αναψυχής, αεροσκαφών και κινητών πραγμάτων μεγάλης αξίας, δηλαδή
αξίας άνω του 1.000.000 δραχμών.

* Δαπάνες όπως:

* Ενοίκιο κύριας κατοικίας και κατοικίας των τέκνων που φοιτούν σε
αναγνωρισμένα σχολεία ή σχολές.

*Ασφάλιστρα ασφαλίσεως ζωής ή θανάτου, ασφαλίσεων προσωπικών ατυχημάτων και ασθένειας.

* Δίδακτρα φροντιστηρίων, ιδιαίτερων μαθημάτων ή ξένων γλωσσών.

* Εισφορές σε ταμεία ασφάλισης.

* Ιατρική και νοσοκομειακή περίθαλψη και

* Αμοιβή δικηγόρου για νομικές υπηρεσίες, ανεξάρτητα από το εάν οι δαπάνες
αυτές αφαιρούνται μόνο κατά ένα ποσοστό τους από το εισόδημα του φορολογουμένου.

* Δαπάνες για αγορά:

* Τροφίμων και ποτών γενικά, εφόσον αυτά δεν καταναλώνονται ή δεν σερβίρονται
στα καταστήματα πώλησης αυτών και

* Καυσίμων (π.χ. βενζίνη, πετρέλαιο, υγραέριο κ.λπ.).

* Δαπάνες για ύδρευση (π.χ. λογαριασμοί ΕΥΔΑΠ), αποχέτευση, συγκοινωνίες (π.χ.
εισιτήρια λεωφορείων, τρένων, αεροπλάνων, πλοίων) τηλέφωνο, φωταέριο, παροχή
ηλεκτρικού ρεύματος (π.χ. λογαριασμοί ΔΕΗ), ασφάλιστρα για οποιαδήποτε
ασφάλιση και τέλη κυκλοφορίας αυτοκινήτων.

* Δαπάνες για δίδακτρα σε ιδιωτικά σχολεία (Δημοτικά, Γυμνάσια, Λύκεια).

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N42</CAT>
<ED>
Κωδικός άρθρου: A16030N421</ED>
<ID>
ID:133610

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N42&aa=1</URL></REF>


Article

<CATEGORY>vin08</CATEGORY>

 <H5>ΥΠΟΖΥΓΙΑ ΤΟΥ ΦΟΡΟΛΟΓΙΚΟΥ ΜΑΣ ΣΥΣΤΗΜΑΤΟΣ ΑΝΑΔΕΙΧΘΗΚΑΝ ΚΑΙ ΚΑΤΑ ΤΟ '97 ΜΙΣΘΩΤΟΙ
ΚΑΙ ΣΥΝΤΑΞΙΟΥΧΟΙ. </H5><H2>Πλήρωσαν οι συνήθεις ύποπτοι
</H2>
Οι μισθωτοί και οι συνταξιούχοι σήκωσαν και το 1997 το μεγαλύτερο φορολογικό
βάρος και αναδείχθηκαν για ακόμη μία χρονιά τα υποζύγια του φορολογικού
συστήματος της χώρας.ΑΥΤΟ προκύπτει από την επεξεργασία 4.268.609 (σε σύνολο
4.292.130) δηλώσεων που έχουν εκκαθαρισθεί και 4.303.846 που υποβλήθηκαν
συνολικά στην Εφορία το 1997.

Σύμφωνα με τα στοιχεία αυτά, το 1997 οι μισθωτοί και οι συνταξιούχοι κατέβαλαν
το 56,8% του φόρου εισοδήματος, από 55% το 1996. Η αύξηση αυτή οφείλεται σε
μεγάλο βαθμό στη μη τιμαριθμοποίηση της φορολογικής κλίμακας, η οποία θα
τιμαριθμοποιηθεί για πρώτη φορά ύστερα από αρκετά χρόνια τώρα και θα ισχύσει
για τη φορολόγηση των εισοδημάτων που θα δηλωθούν στην Εφορία τον Μάρτιο του 1998.

Ειδικότερα, οι μισθωτοί δήλωσαν το 1997 μέσο εισόδημα 3.574.722 δρχ. (αύξηση
8,31% σε σχέση με το 1996) και κατέβαλαν μέσο φόρο 227.730 δρχ. (αύξηση
31,1%). Οι συνταξιούχοι δήλωσαν μέσο εισόδημα 2.625.475 δρχ. (αύξηση 8,7%) και
κατέβαλαν μέσο φόρο 133.246 δρχ. (αύξηση 20,3%). Οι εισοδηματίες δήλωσαν κατά
μέσο όρο 1.110.807 δρχ. (μείωση 3,9%) και πλήρωσαν φόρο κατά μέσο όρο 89.067
δρχ. (+ 11,5%). Οι έμποροι δήλωσαν κατά μέσο όρο 3.603.080 δρχ. (αύξηση 8,8%)
και πλήρωσαν φόρο κατά μέσο όρο 290.494 δρχ. (αύξηση 24,6%). Οι γεωργοί
δήλωσαν μέσο εισόδημα 1.003.779 δρχ. (αύξηση 5,6%) και πλήρωσαν φόρο 27.730
δρχ. (αύξηση 31,1%). Οι ελεύθεροι επαγγελματίες δήλωσαν μέσο εισόδημα
6.101.224 δρχ. και κατέβαλαν μέσο φόρο 817.787 δρχ. Συνολικά πάντως το μέσο
δηλωθέν εισόδημα το 1997 από όλους τους φορολογούμενους ανήλθε σε 2.927.024
δρχ. (αυξήθηκε 5,4%) και ο μέσος φόρος σε 201.138 δρχ. (αυξήθηκε κατά 22,4%).

Σύμφωνα με τα στοιχεία του υπουργείου Οικονομικών, μέχρι στιγμής εκκρεμεί η
εκκαθάριση 11.716 δηλώσεων στις οποίες βρέθηκαν λάθη και έχουν σταλεί πίσω
στις Εφορίες για διόρθωση. Να σημειωθεί ότι και πέρυσι την ίδια περίοδο
εκκρεμούσαν επίσης 11.447 δηλώσεις.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N44</CAT>
<ED>
Κωδικός άρθρου: A16030N441</ED>
<ID>
ID:133611

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N44&aa=1</URL></REF>


Article

<CATEGORY>vin08</CATEGORY>

 <H2>Οι «μποναμάδες» του 1998
</H2>
«ΣΥΝΕΤΑΙΡΟ» την Εφορία αποκτούν οι φορολογούμενοι από 1/1/1998. Με τις
διατάξεις του νέου φορολογικού νομοσχεδίου, επιβάλλονται ή αυξάνονται
φορολογίες που αφορούν τους καπνιστές, τους ΙΧήδες και τους ιδιοκτήτες
μοτοσυκλετών, τους κατόχους κινητών τηλεφώνων, τους ιδιοκτήτες ακινήτων, τους
ομολογιούχους και τους επενδυτές του Χρηματιστηρίου.

Συγκεκριμένα, από τις αρχές του χρόνου:

* Οι τιμές στα τσιγάρα αυξάνονται 50-70 δραχμές το πακέτο.

* Οι λογαριασμοί των κινητών τηλεφώνων γίνονται ακριβότεροι κατά 500-2.000
δραχμές το μήνα.

* Τα τεκμήρια σε ΙΧ και σκάφη αναψυχής αυξάνονται κατά 10%.

* Η φορολογία σε μεταβιβάσεις, γονικές παροχές, δωρεές, κληρονομιές, γίνεται
βαρύτερη από τις νέες αυξημένες αντικειμενικές τιμές.

* Οι φόροι στους τόκους τίτλων του Δημοσίου αυξάνονται στο 10% (από 7,5%).

Επίσης, επιβάλλεται φορολογία στις χρηματιστηριακές συναλλαγές με συντελεστή
0,3%. Πρέπει να σημειωθεί ότι αυξημένη θα είναι και η παρακράτηση του φόρου
εισοδήματος σε μισθωτούς και συνταξιούχους που έχουν ετήσιο εισόδημα πάνω από
5.000.000 δραχμές. Η νέα παρακράτηση θα ισχύει από τον Ιανουάριο.

Τα περισσότερα από τα φορολογικά μέτρα θα νομοθετηθούν με το νέο φορολογικό
νομοσχέδιο που θα κατατεθεί στη Βουλή την ερχόμενη Τετάρτη. 
Παράλληλα, από τις αρχές του χρόνου αυξάνεται η τιμή της αστικής τηλεφωνικής μονάδας.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N44</CAT>
<ED>
Κωδικός άρθρου: A16030N442</ED>
<ID>
ID:133655

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N44&aa=2</URL></REF>


Article

<CATEGORY>vin08</CATEGORY>

 <H2>Διαδικασίες-εξπρές για τις βεβαιώσεις του ΦΜΑΠ
</H2>
ΔΙΑΔΙΚΑΣΙΕΣ-εξπρές, με τις οποίες οι Εφορίες θα υπολογίζουν την αξία της
ακίνητης περιουσίας όσων πιάνονται στο «δίχτυ» του ΦΜΑΠ, εφαρμόζει τώρα το
υπουργείο Οικονομικών προκειμένου να μην υπάρξουν νέες καθυστερήσεις στην
είσπραξη του φόρου.

Έτσι θα απαλλαγούν και οι φορολογούμενοι ­ υπολογίζονται σε 200.000 ­ από την
μεγάλη ταλαιπωρία που τους περίμενε, καθώς με το ισχύον καθεστώς έπρεπε να
υπολογίζουν μόνοι τους την αξία της ακίνητης περιουσίας τους...

Ειδικότερα με απόφαση του υφυπουργού Οικονομικων κ. Γ. Δρυ, αλλάζουν οι
διαδικασίες που είχαν αποφασισθεί αρχικά.

Με αυτές, όσοι ελάμβαναν το αρχικό ειδοποιητήριο ότι εμπίπτουν στον ΦΜΑΠ
έπρεπε σε 5 ημέρες να περάσουν από την Εφορία να παραλάβουν τα σχετικά έντυπα
και τη δήλωση και να τρέξουν οι ίδιοι στους συμβολαιογράφους για να
συμπληρώσουν τα έντυπα ( 1-5 και Κ1-Κ9) με τα δεκάδες στοιχεία για το μέγεθος,
την θέση, την περιοχή, την εμπορικότητα των ακινήτων τους. Στη συνέχεια, θα
έπρεπε να υπολογίσουν τη συνολική αξία της ακίνητης περιουσίας τους που θα
εγγράψουν στη δήλωση για την Εφορία.

ΤΟ ΝΕΟ ΣΥΣΤΗΜΑ

Με το νέο σύστημα, όσοι φορολογούμενοι λάβουν το σχετικό ειδοποιητήριο δεν
έχουν παρά να περάσουν από την Εφορία μέσα σε 5 ημέρες για να παραλάβουν τη
δήλωση του ΦΜΑΠ, στην οποία τώρα θα περιγάφονται αναλυτικά τα ακίνητά τους και
θα έχει υπολογισθεί και η αξία του καθενός από αυτά και συνολικά. Τους
υπολογισμούς αυτούς θα κάνει η Εφορία λαμβάνοντας υπόψη τα στοιχεία που έχουν
δηλώσει ήδη οι φορολογούενοι με το έντυπο Ε9. Έτσι το μόνο που θα έχουν να
κάνουν τώρα οι φορολογούμενοι είναι να δηλώσουν ότι αποδέχονται τον υπολογισμό
για την αξία των ακινήτων τους που έχει κάνει η Εφορία για να απαλλαγούν έτσι
από τις αλλεπάλληλες επισκέψεις στους συμολαιογράφους και τη σύγχυση, καθώς
τους εζητούντο δεκάδες λεπτομερειακά στοιχεία για τα ακίνητά τους. Αν
αποδεχθούν τον υπολογισμό της Εφορίας και εφόσον υποβάλλουν τα σχετικά
δικαιολογητικά στην περίπτωση π.χ. που έχουν αγοράσει κάποιο ακίνητο με
στεγαστικό δάνειο (αφαιρείται η αξία του δανείου), τότε κλείνει η υπόθεση και
μέσα στον επόμενο μήνα θα καταβάλουν την πρώτη από τις δύο δόσεις του ΦΜΑΠ που
τους αναλογεί.

Αν δεν αποδεχθούν τους υπολογισμούς της Εφορίας, τότε οι φορολογούμενοι θα
πρέπει να ακολουθήσουν εξαρχής όλη τη διαδικασία που προβλεπόταν στο
προηγούμενο καθεστώς.

ΤΟ ΕΝΤΥΠΟ Ε9

Στην εγκύκλιο του υπουργείου Οικονομικών ορίζεται ότι «προϋπόθεση για να
εφαρμοσθούν τα παραπάνω είναι τα ακίνητα να έχουν περιληφθεί στο έντυπο Ε9 του
1997 και ο φορολογούμενος να έχει αποδεχθεί τις αξίες τών εντός αντικειμενικού
συστήματος υπαγόμενων ακινήτων ή των κτισμάτων κατά περίπτωση».

Σε ό,τι αφορά τα οικόπεδα και αγροτεμάχια, που η αξία τους δεν υπολογίζεται με
το αντικειμενικό σύστημα, οι ίδιοι οι φορολογούμενοι θα δηλώσουν την αξία τους
που δεν θα μπορεί όμως να αποκλίνει από τη μέση τιμή που επικρατεί σε κάθε περιοχή.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N44</CAT>
<ED>
Κωδικός άρθρου: A16030N443</ED>
<ID>
ID:133690

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N44&aa=3</URL></REF>


Article

<CATEGORY>vin08</CATEGORY>

 <H2>Οριακή άνοδος 0,19%
</H2>
Με οριακή άνοδο έκλεισαν οι τιμές των μετοχών κατά την πρώτη συνεδρίαση του
έτους 1998 στο Χρηματιστήριο Αξιών Αθηνών (ΧΑΑ). Συγκεκριμένα, ο Γενικός
Δείκτης σημείωσε άνοδο 2,78 μονάδες ή ποσοστό της τάξεως του 0,19%. Μεικτή η
εικόνα στους επιμέρους Κλαδικούς Δείκτες όπου τη μεγαλύτερη άνοδο σημείωσαν ο
Κατασκευαστικός κλάδος και ο κλάδος των Ασφαλειών κατά 2,04% και 1,79%
αντίστοιχα. Με πτώση κινήθηκαν οι εταιρείες Χρηματοδοτικής Μίσθωσης και ο
Βιομηχανικός κλάδος κατά 0,39 και 0,38% αντίστοιχα. Από τις 206 μετοχές που
πραγματοποίησαν συναλλαγές, 132 σημείωσαν άνοδο, 65 πτώση και 9 παρέμειναν
σταθερές, ενώ 46 έκλεισαν με αγοραστές και 83 με πωλητές. Η αξία των
συναλλαγών διαμορφώθηκε μόλις στα 13,5 δισ. δρχ. (2.052.988 τεμάχια).
Αναλυτικά τα 1.834.458 τεμάχια συνολικής αξίας 12,9 δισ. δρχ. αφορούσαν την
Κύρια Αγορά, ενώ τα 218.530 τεμάχια συνολικής αξίας 526,9 εκατ. δρχ. την
Παράλληλη Αγορά. Τη μεγαλύτερη αξία συναλλαγών σημείωσαν οι μετοχές των
Τραπεζών (10.083 εκατ. δρχ. 553.705 τεμάχια) και των Μεταλλουργικών
επιχειρήσεων εκατ. δρχ. 220.325 τεμάχια).

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N45</CAT>
<ED>
Κωδικός άρθρου: A16030N451</ED>
<ID>
ID:133612

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N45&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΑΙΓΟΚΕΡΩΣ

(22 Δεκεμβρίου - 19 Ιανουαρίου). Η κόντρα Ηλίου - Κρόνου, αύριο, σας κάνει
λίγο αυτοκαταστροφικούς. Αποφύγετε διενέξεις μέσα στην οικογένεια. Φυλαχθείτε
από κρυώματα, ατυχήματα, αρθρίτιδες.

ΥΔΡΟΧΟΟΣ

(20 Ιανουαρίου - 18 Φεβρουαρίου). Η κόντρα Ηλίου - Κρόνου, αύριο, σας κάνει
καταπιεστικούς με αγαπημένα πρόσωπα. Η ατμόσφαιρα θα είναι λίγο βαριά.
Προσέχετε όταν οδηγείτε.

ΙΧΘΥΕΣ

(19 Φεβρουαρίου - 20 Μαρτίου). Η κόντρα Ηλίου - Κρόνου, αύριο, σας φέρνει
αντιμέτωπους με φίλους ή ομοϊδεάτες, για πολιτικά κυρίως ή οικονομικά θέματα.
Το οικονομικό σάς προβληματίζει έτσι κι αλλιώς.

ΚΡΙΟΣ

(21 Μαρτίου - 19 Απριλίου). Πίεση στα επαγγελματικά και έγνοιες για την
καριέρα και τη δημόσια εικόνα σας. Προϊστάμενος ή γονιός μπορεί να σας
πληγώσει. Φυλαχθείτε από κρυώματα, ρευματισμούς, πεσίματα.

ΤΑΥΡΟΣ

(20 Απριλίου - 20 Μαΐου). Μη δεχθείτε ν' αναμειχθείτε σε οικογενειακές
διενέξεις. Η επικοινωνία σας με πρόσωπα που βρίσκονται μακριά ή με συγγενείς
εξ αγχιστείας είναι δύσκολη.

ΔΙΔΥΜΟΙ

(21 Μαΐου - 21 Ιουνίου). Κόντρες με φίλους ή ομοίδεάτες, αύριο. Φροντίστε να
ελέγχετε τον εαυτό σας. Σας ταλαιπωρεί και το οικονομικό ή η σεξουαλική σας ζωή.

ΚΑΡΚΙΝΟΣ

(22 Ιουνίου - 22 Ιουλίου). Η κόντρα Ηλίου - Κρόνου, αύριο, δημιουργεί
προβλήματα στην προσωπική ή στην επαγγελματική σας ζωή. Φυλαχθείτε και από
κρυώματα, ατυχήματα, αρθρίτιδες.

ΛΕΩΝ

(23 Ιουλίου - 22 Αυγούστου). Κόντρες, αύριο, με γονείς, προϊσταμένους ή
συγγενείς εξ αγχιστείας. Φροντίστε να ξεκουράζεστε περισσότερο γιατί σας
απειλεί υπερκόπωση. Φυλαχθείτε και από κρυώματα ή ατυχήματα.

ΠΑΡΘΕΝΟΣ

(23 Αυγούστου - 23 Σεπτεμβρίου). Η κόντρα Ηλίου - Κρόνου, αύριο, δημιουργεί
προβλήματα σε μια αισθηματική σχέση ή σε ένα παιδί σας. Έγνοιες οικονομικής
φύσεως σας ταλαιπωρούν επίσης.

ΖΥΓΟΣ

(24 Σεπτεμβρίου - 23 Οκτωβρίου). Η κόντρα Ηλίου - Κρόνου, αύριο, κάνει βαριά
λίγο την ατμόσφαιρα στο σπίτι. Σας πιέζουν και επαγγελματικά θέματα.
Φυλαχθείτε από κρυώματα, πεσίματα, αρθρίτιδες.

ΣΚΟΡΠΙΟΣ

(24 Οκτωβρίου - 22 Νοεμβρίου). Καθυστερήσεις σε σχέδια που αφορούν το σπίτι
και την οικογένεια σάς ταλαιπωρούν. Πιέζεσθε από αγγαρείες και δουλειές
ρουτίνας. Κάντε ό,τι μπορείτε για να αποφύγετε την υπερκόπωση.

ΤΟΞΟΤΗΣ

(23 Νοεμβρίου - 21 Δεκεμβρίου). Η κόντρα Ηλίου - Κρόνου, αύριο, δημιουργεί
βαριά ατμόσφαιρα και συγκρούσεις. Το οικονομικό σάς ταλαιπωρεί, καθώς και μια
προβληματική αισθηματική σχέση ή ένα παιδί σας.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16030N511</ED>
<ID>
ID:133596

</ID><URL>http://ta-nea.dolnet.gr/neaweb/neafile.print_unique?e=A&f=16030&m=N51&aa=1</URL></REF>


Article

<CATEGORY>vin10</CATEGORY>

 <H5>Ο ΜΠΑΓΙΕΒΙΤΣ ΘΕΛΕΙ ΝΑ ΑΙΦΝΙΔΙΑΣΕΙ ΤΗΝ ΠΑΝΑΧΑΪΚΗ
</H5><H2>Με πολλές αιχμές
</H2><H2></H2>
ALIGN="CENTER">

ΠΟΔΑΡΙΚΟ το 1998 θα κάνουν σήμερα (15.00) στην
Πάτρα η Παναχαϊκή με τον Ολυμπιακό. Ο Ντούσαν Μπάγιεβιτς θα προσπαθήσει να
εκμεταλλευτεί τα άκρα για να αιφνιδιάσει την ομάδα του Σταύρου Διαμαντόπουλου.

σελίδα
3

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16030O001</ED>
<ID>
ID:133613

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Ονειρεύεται διάκριση στο Περθ
</H2><H2></H2>
σελίδα 11

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16030O002</ED>
<ID>
ID:133656

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O00&aa=2</URL></REF>


Article

<CATEGORY>vin10</CATEGORY>

 <H2></H2><H2>Διαιτητές θύματα παρασκηνίου
</H2><H2></H2>
σε
λίδ
ες
6
- 7

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16030O003</ED>
<ID>
ID:133691

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Προσοχή στην Καλαμάτα
</H2><H2></H2>
σελίδα 2

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16030O004</ED>
<ID>
ID:133713

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Χωρίς Φάνη, Μαρτίνεθ στο Ιβανώφειο
</H2><H2></H2>
σελίδα 10

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16030O005</ED>
<ID>
ID:133723

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O00&aa=5</URL></REF>


Article

<CATEGORY>vin10</CATEGORY>

 <H2></H2><H2>Οι «ψηλοί» δεν πάνε στην Πάτρα
</H2><H2></H2>
σελίδα 10

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16030O006</ED>
<ID>
ID:133730

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O00&aa=6</URL></REF>


Article

<CATEGORY>vin10</CATEGORY>

 <H5>Ο ΜΑΝΩΛΑΣ ΥΠΕΓΡΑΨΕ ΝΕΟ ΣΥΜΒΟΛΑΙΟ ΜΕ ΤΗΝ ΑΕΚ ΓΙΑ ΕΝΑΜΙΣΗ ΧΡΟΝΟ
</H5><H2>Φόρεσε το Νο 29
</H2>
Η ΣΟΒΑΡΟΤΗΤΑ και οι στόχοι της εφετινής ΑΕΚ έκαναν τον Στέλιο Μανωλά ν'
αποφασίσει την επάνοδό του στην ομάδα, φορώντας τη φανέλα με το Νο 29.

Χτες το μεσημέρι ο διεθνής άσος υπέγραψε το νέο συμβόλαιό του με την ΑΕΚ, το
οποίο τελικώς θα έχει διάρκεια ενός χρόνου. Σύμφωνα με όλες τις ενδείξεις και
εκτιμήσεις, ο ποδοσφαιριστής και οι υπεύθυνοι της ομάδας θα αποφασίσουν το
καλοκαίρι για την παραπέρα συνέχεια της συνεργασίας τους, με στόχο ο Μανωλάς
να μείνει στην ενεργό δράση μέχρι το καλοκαίρι του 1999.

«Η ΑΕΚ απέκτησε σοβαρότητα και στόχους. Βρίσκεται ήδη στους οκτώ του Κυπέλλου
Κυπελλούχων με προοπτική για διάκριση, πάμε για τον τίτλο του πρωταθλητή στην
Ελλάδα, ενώ υπάρχει η προοπτική των δύο ομάδων στο Τσάμπιονς Λιγκ που επίσης
είναι κάτι σημαντικό», τόνισε ο Στέλιος Μανωλάς εξηγώντας τους λόγους και τα
μεγάλα δέλεαρ για την επιστροφή του στην ενεργό δράση.

Υπάρχουν όμως έξι μήνες απουσίας. «Και για μένα τον ίδιο είναι ερωτηματικό η
εξάμηνη απουσία μου», σημείωσε ο Μανωλάς και πρόσθεσε: «Πιστεύω πάντως πως θα
αντεπεξέλθω με επιτυχία. Δεν κρύβω ότι έχω τρακ. Όπως τρακ είχα κάθε φορά που
επέστρεφα στην ομάδα, είτε έπειτα από τιμωρία είτε ύστερα από τραυματισμό».

Ο παίκτης - σύμβολο της ΑΕΚ την τελευταία 15ετία δεν παρέλειψε να αναφερθεί
και για το μέλλον του στην ομάδα, όταν φθάσει η στιγμή που ­ οριστικά ­ θα
«κρεμάσει» τα ποδοσφαιρικά του παπούτσια. «Με αυτή τη διοίκηση μπορώ να
συζητήσω για το τι θα κάνω όταν τελειώσω την καριέρα μου. Και τη συζήτηση αυτή
θα την κάνουμε όταν έρθει ο κατάλληλος χρόνος», πρόσθεσε ο Μανωλάς.

Από την πλευρά του ο Ντουμίτρου Ντουμιτρίου ήταν χαρούμενος και ευδιάθετος
χθες το απόγευμα τόσο από την επιστροφή του Μανωλά όσο και από την απόκτηση
Δώνη και Σέμπουε. Ο Ρουμάνος αναφέρθηκε με κολακευτικά λόγια στον Μανωλά, ενώ
έστειλε «μήνυμα» σε όσους θεωρούν «εαυτούς αναντικατάστατους».

«Θα κερδίσει πολλά η ΑΕΚ ­ τόνισε ο Ντουμιτρίου ­ από την επάνοδο του Μανωλά,
αφού είναι ο καθοδηγητής της άμυνας, αλλά και ολόκληρης της ομάδας. Μετά την
απόκτηση των τριών παικτών πιστεύω ότι είμαστε πιο πλήρεις. Επίσης, περιμένω
να βελτιωθεί η εικόνα όλων των παικτών, λόγω του μεγαλύτερου συναγωνισμού για
μια θέση, ακόμη κι αυτών που θεωρούν τους εαυτούς τους αναντικατάστατους».

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O01</CAT>
<ED>
Κωδικός άρθρου: A16030O011</ED>
<ID>
ID:133614

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O01&aa=1</URL></REF>


Article

<CATEGORY>vin10</CATEGORY>

 <H2>Άγριο παρασκήνιο με διαιτητές
</H2><H2></H2>
στην ΟΜΑΔΑ

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O01</CAT>
<ED>
Κωδικός άρθρου: A16030O016</ED>
<ID>
ID:133731

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O01&aa=6</URL></REF>


Article

<CATEGORY>vin10</CATEGORY>

 <H5>ΔΑΝΙΗΛ: Η ΚΑΛΑΜΑΤΑ ΔΕΝ ΕΙΝΑΙ ΑΔΙΑΦΟΡΗ ΚΑΙ ΘΕΛΕΙ ΠΡΟΣΟΧΗ
</H5><H2>Να μην τους υποτιμήσουμε
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Ο Γ.Χ. Γεωργιάδης βασικό ατού του Παναθηναϊκού κόντρα στην Καλαμάτα

«Ο ΑΓΩΝΑΣ με την Καλαμάτα είναι καθρέπτης. Θα δείξει, δηλαδή, αν και πόσο μάς
επηρέασαν οι γιορτές. Η Καλαμάτα μάχεται για τη σωτηρία της, δεν είναι
αδιάφορη, και θα παίξει με νύχια και δόντια για θετικό αποτέλεσμα. Δεν
πρόκειται να την υποτιμήσουμε».

Ο Παναθηναϊκός βρίσκεται καθ' οδόν για τα Τρίκαλα και ο Βασίλης Δανιήλ
σκιαγραφεί την κατάσταση. Αύριο στο «ουδέτερο» γήπεδο της όμορφης θεσσαλικής
πόλης, ο ΠΑΟ υποδέχεται την Καλαμάτα:

«Όλες αυτές τις ημέρες προσπαθήσαμε να διατηρήσουμε την ομάδα σε καλό επίπεδο.
Και για τον λόγο αυτό παίξαμε το φιλικό με την Άαλμποργκ. Οι παίκτες δείχνουν
να βρίσκονται σε καλή κατάσταση κι αυτό με κάνει αισιόδοξο. Επιπλέον θα έχουμε
και τον κόσμο κοντά μας. Δεν πρέπει να τον απογοητεύσουμε».

Ο Δανιήλ επιβεβαίωσε την πληροφορία ότι θα συναντηθεί με τον πρόεδρο κ. Γ.
Βαρδινογιάννη την προσεχή εβδομάδα για να συζητήσουν τι θα πράξει ο ΠΑΟ κατά
τη μεταγραφική περίοδο.

Στον αγωνιστικό τομέα, η ομάδα του «τριφυλλιού» θα παραταχθεί με τους:
Νικοπολίδη, Γ.Σ. Γεωργιάδη, Κόλα, Μιλόγιεβιτς, Γκούμα, Αποστολάκη, Μπασινά,
Λυμπερόπουλο, Μίκλαντ, Βαζέχα, Γ.Χ. Γεωργιάδη.

Ανάλογα με την εξέλιξη του ματς θα χρησιμοποιηθούν και οι Κωνσταντινίδης, Νικολαΐδης.

*** Εισιτήρια για τους εκδρομείς φίλους του ΠΑΟ θα πωλούνται στο ξενοδοχείο
Αχίλλειον Τρικάλων και από τα ταμεία του γηπέδου.

*** Η Καλαμπάκα ετοιμάζεται να ιδρύσει παράρτημα της ΠΑΛΕΦΙΠ. Οι φίλοι του ΠΑΟ
στη Θεσσαλία αυξάνονται και πληθύνονται.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16030O021</ED>
<ID>
ID:133618

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O02&aa=1</URL></REF>


Article

<CATEGORY>vin10</CATEGORY>

 <H2>Ντουμιτρίου: Μόνο νίκη με ΟΦΗ
</H2>
ΟΙ ΤΡΕΙΣ νεοφερμένοι (Μανωλάς, Δώνης και Σέμπουε) θα είναι αύριο στον πάγκο
της ΑΕΚ, αποτελώντας δέλεαρ για μεγάλη προσέλευση φίλων της, στην συνάντηση
κόντρα στον ΟΦΗ (5 μ.μ.). Και οι υπόλοιποι «11» θα έχουν ως στόχο να
προσφέρουν θέαμα και γκολ για να αποζημιώσουν όλους αυτούς που θα βρεθούν στη
Νέα Φιλαδέλφεια.

Ο Ντουμίτρου Ντουμιτρίου τόνισε χθες, ότι «για την ΑΕΚ ο μόνος στόχος είναι η
νίκη εις βάρος του ΟΦΗ», τον οποίο χαρακτήρισε «δυνατή και αξιόμαχη ομάδα».
Επίσης επεσήμανε πως θα έχει τους Μανωλά, Δώνη και Σέμπουε στον πάγκο. Δεν
αποκλείεται δε, να χρησιμοποιήσει κάποιον (κάποιους) από τους τρεις, ανάλογα
με την εξέλιξη του αγώνα και με στόχο βεβαίως να ικανοποιήσει το αίσθημα της εξέδρας.

Από την άλλη πλευρά, ο Ρουμάνος δεν πρόκειται να κάνει εκπλήξεις σε ό,τι αφορά
την συγκρότηση της 11άδας. Ο Κοπιτσής θα πάρει την θέση του Κατσαβού, σε θέση
δεξιού μπακ-χαφ, ενώ οι υπόλοιποι 10 θα είναι: Ατματσίδης, Κασάπης,
Καλλιτζάκης, Κωστένογλου, Μαχαιρίδης, Σαβέβσκι, Γκρέταρσον, Μαρτσέλο, Μπατίστα
και Νικολαΐδης.

Στους Θρακομακεδόνες προπονήθηκε χθες ένας νεαρός Ελληνοαυστραλός, τα στοιχεία
του οποίου δεν έγιναν γνωστά.

Ο Γιώργος Δώνης θα «φοράει» την φάνελα νούμερο 28 και ο Κέλβιν Σέμπουε αυτήν
με το 30.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16030O022</ED>
<ID>
ID:133660

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O02&aa=2</URL></REF>


Article

<CATEGORY>vin10</CATEGORY>

 <H2>ΑΠΟΛΛΩΝΑΣ
</H2><H2>Ο Ιωάννου υπέγραψε για άλλα δύο χρόνια
</H2>
Ο Κώστας Ιωάννου ανανέωσε για δύο χρόνια το συμβόλαιό του με τον Απόλλωνα. Ο
αμυντικός της «Ελαφράς Ταξιαρχίας» μετά συζητήσεις τριών ημερών συμφώνησε με
τον Κώστα Αλαμάνο και θα πάρει 24 εκατ. δραχμές για τα επόμενα δύο χρόνια.

Νέο συμβόλαιο υπέγραψε χθες και ο Κώστας Θεοδωράκος. Το θέμα του Θεοδωράκου,
ήταν διαφορετικό, αφού ο παίκτης είχε συμφωνήσει από το προηγούμενο καλοκαίρι,
αλλά τώρα ήταν η τυπική λήξη του και έπρεπε να σταλεί το νέο του συμβόλαιο
στην ΕΠΑΕ.

Από το αυριανό ματς με την Καβάλα θα απουσιάσουν οι τιμωρημένοι Έρακ,
Θεοδωράκος και οι τραυματίες Βελέντζας, Νταμιάνοβιτς και Δαμίγος.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16030O023</ED>
<ID>
ID:133695

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O02&aa=3</URL></REF>


Article

<CATEGORY>vin10</CATEGORY>

 <H5>ΑΘΗΝΑΪΚΟΣ
</H5><H2>Πήρε και Κύπριο
</H2>
ΜΕΤΑ ΤΟΝ Παντελή Κουμπή και τους δύο Λιβεριανούς ο Αθηναϊκός πραγματοποίησε
μία ακόμη μεταγραφή. Χθες ολοκληρώθηκε η απόκτηση του Κύπριου Μάριου
Αγαθοκλέους. Ο παίκτης που αγωνιζόταν στη Λεμεσό είναι 22 ετών και στους μέχρι
τώρα αγώνες του κυπριακού πρωταθλήματος είχε σημειώσει έξι γκολ (τα δύο με
πέναλτι). Ο παίκτης θα εισπράξει 50 εκατ. για δυόμισι χρόνια.

Ο Αθηναϊκός ήδη ζήτησε την μπλε κάρτα του ποδοσφαιριστή από την Κυπριακή
Ομοσπονδία Ποδοσφαίρου και αν αυτή φτάσει σήμερα, ίσως του εκδοθεί δελτίο,
αφού η ΕΠΟ θα παραμείνει ανοικτή μέχρι τις 12 το μεσημέρι. Το ίδιο θα συμβεί
και αν φθάσουν οι κάρτες των δύο Λιβεριανών. Πάντως, χθες εκδόθηκαν τα δελτία
του Κουμπή και του Τσιρώνη, ο οποίος ανανέωσε το συμβόλαιό του με τους
«Λόρδους» και έπρεπε να βγάλει νέο.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16030O024</ED>
<ID>
ID:133717

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O02&aa=4</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ
</H5><H2>Διπλό ποδαρικό
</H2>
ΜΕ ΤΟΥΣ αγώνες Δόξα Βύρωνα - Νίκη Βόλου (15.00) και Λεβαδειακού - Καλαμαριάς
(15.00) ανοίγει σήμερα η αυλαία της 14ης αγωνιστικής του πρωταθλήματος της Β' Εθνικής.

Τα υπόλοιπα παιχνίδια: Αύριο (15.00): Καστοριά - Πανελευσινιακός, Λάρισα - Αν.
Καρδίτσας, Παναργειακός - Πανσερραϊκός, Δόξα Δράμας - Εθνικός Αστέρας.

Μεθαύριο: Τρίκαλα - Καλλιθέα (15.00), ΗΛΤΕΞ Λύκοι - Παναιτωλικός (15.00,
Supersport), Άρης - Εδεσσαϊκός (20.00, ΕΤ 3).

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16030O025</ED>
<ID>
ID:133726

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O02&aa=5</URL></REF>


Article

<CATEGORY>vin10</CATEGORY>

 <H5>Γ' ΕΘΝΙΚΗ
</H5><H2>Τρεις αγώνες
</H2>
ΜΕ ΤΡΕΙΣ αγώνες της 9ης αγωνιστικής συνεχίζεται αύριο το πρωτάθλημα της Γ'
Εθνικής. Οι αγώνες (αύριο, 15.00): Νότιος όμιλος: Αγ. Ελεούσα - Αιγάλεω,
Κέρκυρα - Πάμισος. Βόρειος όμιλος: Απόλλων Λάρισας - Νάουσα.

Τα υπόλοιπα ματς θα διεξαχθούν την προσεχή Πέμπτη (8/1).

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16030O026</ED>
<ID>
ID:133733

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O02&aa=6</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Στο σημερινό πρόγραμμα, Trio και Tri-Cast δεν θα διεξαχθούν στην 2η, 8η και 9η ιπποδρομία.

ΠΡΩΤΗ ΙΠΠΟΔΡΟΜΙΑ

Ώρα 3.00, 1.000 μέτρα

1. ΑΛΟΝΤΡΑ 58 Νίκος&#0098

2. ΑΝΝΑ ΝΤΕΠΥ 58 Νάκος&#0097

3. ΑΝΤΙΓΟΝΗ 58 Τριανταφύλ.&#0094

4. ΒΕΡΕΝΙΚΗ 58 Δημητσάνης&#0095

5. ΓΛΥΚΕΡΙΑ 58 Μανώλης&#0096

6. ΘΑΥΜΑΣΙΑ 58 Μπάμπης&#0091

7. ΜΕΛΑΝΙ 58 Σταύρου&#0092

8. ΧΑΛΑΣΙΑ 58 Λάος&#0093

­ Υπόδ.: ΓΛΥΚΕΡΙΑ - ΑΝΤΙΓΟΝΗ (Βερενίκη).

ΔΕΥΤΕΡΗ ΙΠΠΟΔΡΟΜΙΑ

Ώρα 3.30, 1.400 μέτρα

1. ΜΠΕΝΥ ΣΑΛΕΜ 58 Χατζημίμης&#0092

2. ΤΑΦ ΓΟΥΪΝΝΕΡ 58 Σωτηρόπ/λος&#0091

3. ΑΠΑΝΕΜΟΣ 57,5 Νίκος&#0097

4. ΜΑΡΑΘΟΣ 56 Δημητσάνης&#0095

5. ΤΑΚΗΣ ΤΣΑΜΠ. 55,5 Ηλίας&#0093

6. ΠΑΟΥΕΡ 55,5 Σταύρου&#0094

7. ΣΤΡΑΤΑΡΧΗΣ 54 Ξυνός&#0096

­ Υπόδ.: ΤΑΦ ΓΟΥΪΝΝΕΡ - ΑΠΑΝΕΜΟΣ (Τάκης Τσάμπιον).

ΤΡΙΤΗ ΙΠΠΟΔΡΟΜΙΑ

Ώρα 4.00, 1.000 μέτρα

1. ΑΝΤΖΕΛΑ ΤΕΡΖ 58 Θοδωράκης&#0094

2. ΓΟΥΩΛ ΣΤΡΗΤ 58 Βαλακούδ.&#0098

3. ΕΞΙΠΕΡΥ 58 Νάκος&#0096

4. ΘΕΛΞΙΝΟΗ 58 Ξυνός&#0097

5. ΘΕΤΙΚΗ 58 Μανώλης&#0095

6. ΛΕΪΝ. ΜΑΡΙΑΝΝΑ 58 Νίκος&#0092

7. ΠΙΚ. ΔΕΣΠΟΙΝΑ 58 Σωτηρόπ/λος&#0099

8. ΦΕΡΝΑΝΤΑ 58 Σταύρου&#0093

9. ΧΑΛΑΣΤΡΑ 58 Δημητσάνης&#0091

­ Υπόδ.: ΠΙΚΟΛ. ΔΕΣΠΟΙΝΑ - Λ. ΜΑΡΙΑΝΝΑ (Θετική).

ΤΕΤΑΡΤΗ ΙΠΠΟΔΡΟΜΙΑ

Ώρα 4.30, 1.400 μέτρα

1. ΝΑΥΚΡΑΤΟΥΣΑ 58 Σταύρου&#0092

2. ΓΛΥΚ. ΜΕΛΩΔΙΑ 57,5 Νίκος&#0093

3. ΑΛΙΚΟΥΛΑ 56,5 Μπάμπης&#0095

4. ΕΣΤΟΡΙΛ 55 Δημητσάνης&#0094

5. ΗΛΙΟΓΕΝΝΗΤΗ 55 Τριανταφύλ.&#0098

6. ΛΕΪΝΤΥ ΕΥΑ 55 Βαλακούδ. Ν.&#0091

7. ΛΕΪΝΤΥ ΘΕΩΝΗ 55 Κυριακόπ.&#0096

8. ΠΑΦΛΑΓΟΝΙΑ 55 Ζευγώλης&#0097

­ Υπόδ.: ΝΑΥΚΡΑΤΟΥΣΑ - ΠΑΦΛΑΓΟΝΙΑ (Εστορίλ).

ΠΕΜΠΤΗ ΙΠΠΟΔΡΟΜΙΑ

Ώρα 5.00, 1.400 μέτρα

1. ΔΗΜΙΑΝΑ 58 Σταύρου&#0092

2. ΜΙΣ ΕΥΑ 57,5 Δημητσάνης&#0097

3. ΑΡΜΟΝΙΑ 56 Νίκος&#0096

4. ΔΗΜΟΝΙΚΗ 56 Μπάμπης&#0095

5. ΗΓΗΣΙΠΥΛΗ 55 Τριανταφύλ.&#0093

6. ΑΝΤΡΙΑΝΑ 54,5 Φίλιππος&#0094

7. ΗΛΥΡΙΑ 54,5 Ξυνός&#0098

8. ΜΕΤΑΞΙΑ 54 Βαλακούδ. Ν.&#0091

­ Υπόδ.: ΗΓΗΣΙΠΥΛΗ - ΑΡΜΟΝΙΑ (Δημιάνα).

ΕΚΤΗ ΙΠΠΟΔΡΟΜΙΑ

Ώρα 5.30, 1.000 μέτρα

1. ΘΕΩΡΙΑ 58 Μπάμπης&#0093

2. ΜΙΣ ΜΑΡΙΑΝΝΑ 58 Νίκος&#0091

3. ΝΑΝΣΥ ΦΑΚΙΡΗ 58 Τριανταφύλ.&#0098

4. ΟΛΥΜΠΙΑΚΑΡΑ 56,5 Αττίκος&#0096

5. ΠΙΚ. ΚΥΡΑΛΕΝΗ 58 Σωτηρόπ/λος&#0099

6. ΠΡΙΝΣΕΣ ΝΙΚΗ 58 Λιγνός&#0097

7. ΤΑΦ ΛΕΪΝΤΥ 58 Αλέξης&#0094

8. ΦΕΡΡΑΡΑ 58 Φίλιππος&#0092

9. ΧΟΡΕΥΤΡΙΑ 58 Δημητσάνης&#0095

­ Υπόδ.: ΜΙΣ ΜΑΡΙΑΝΝΑ - ΦΕΡΡΑΡΑ (Ολυμπιακάρα).

ΕΒΔΟΜΗ ΙΠΠΟΔΡΟΜΙΑ

Ώρα 6.00, 1.400 μέτρα

1. ΗΖΥ ΒΟΥΛΑ 62 Αχιλλέας&#00910

2. ΛΕΪΚ ΜΠΑΝΚ 60,5 Νίκος&#0099

3. ΜΟΥΛΤΙΦΑΡΙΟΥΣ 59 Σωτηρόπ/λος&#0095

4. ΣΚΙΠΠΕΡ 59 Σταύρου&#0091

5. ΑΪΡΟΝ ΛΑΒ 51,5 Καρακατσ. Κ.&#0096

6. ΣΤΡ. ΛΕΥΤΕΡΗΣ 52 Ξυνός&#0098

7. ΤΡΟΠΙΚΑΛ 47,5 Κατσιμίχας&#0094

8. ΑΓΟΡΑΤΟΣ 45,5 Μ. Καμούτση&#0097

9. ΜΟΜΠΑΣΑ 47 Γεωργία&#0092

10. ΜΙΑ ΧΑΡΑ 47 Σγούρος&#0093

* Οι ίπποι 8-10 είναι ομόσταβλοι.

­ Υπόδ.: ΤΡΟΠΙΚΑΛ - ΑΪΡΟΝ ΛΑΒ (Στρονγκ Λευτέρης).

ΟΓΔΟΗ ΙΠΠΟΔΡΟΜΙΑ

Ώρα 6.30, 1.400 μέτρα

1. ΓΟΥΑΝΤΑ 64 Περικλής&#0098

2. ΚΛΕΙΣΘΕΝΗΣ 62,5 Μπάμπης&#0097

3. ΦΟΥΛ ΣΠΙΝΤ 62,5 Βαλακούδ.&#0095

4. ΜΠ. ΕΛ ΡΑΓΕΣ 54,5 Χατζημίμης&#0096

5. ΕΛΑ ΤΑΚΗ ΜΟΥ 53 Βαλακούδ. Ν.&#0093

6. ΓΙΑΝ. ΠΑΣΧΑΛΙΑ 47 Κατσιμίχας&#0092

7. ΠΟΠΗ ΜΟΥ 55 Δημητσάνης&#0094

8. ΚΑΣΣΙΟΝΗ 52 Λάος&#0091

* Οι ίπποι 3-7 και 5-8 είναι ομόσταβλοι.

­ Υπόδ.: ΜΠΕΝΤ ΕΛ ΡΑΓΕΣ - ΕΛΑ ΤΑΚΗ ΜΟΥ (Γιάνγκ Πασχαλιά).

ΕΝΑΤΗ ΙΠΠΟΔΡΟΜΙΑ

Ώρα 7.00, 1.400 μέτρα

1. ΥΠΕΡΟΧΗ 59,5 Δημητσάνης&#0098

2. ΣΤΡ. ΓΡΗΓΟΡΗΣ 58,5 Τσιριγώτης&#0091

3. ΚΑΠ. ΑΡΤΕΜΗΣ 51 Βαλακούδ. Ν.&#0097

4. ΜΟΝΑΔΙΚΗ 51,5 Μανώλης&#0095

5. Μ. ΔΗΜΗΤΡΙΟΣ 49,5 Κουτσούκος&#0094

6. ΘΑΝΤΕΡ ΘΑΪΣ 50,5 Σκιαδόπ/λος&#0096

7. ΜΠΡΑΪΑΝ 46 Μ. Καμούτση&#0092

8. ΖΑΠΛΟΥΤΟΣ 47 Σγούρος&#0093

* Οι ίπποι 6-8 είναι ομόσταβλοι.

­ Υπόδ.: ΣΤ. ΓΡΗΓΟΡΗΣ - ΜΠΡΑΪΑΝ (Καπ. Αρτέμης).

­ Δύο αουτσάιντερ: ΑΝΤΡΙΑΝΑ (5η) - ΛΕΪΚ ΜΠΑΝΚ (7η).

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16030O027</ED>
<ID>
ID:133736

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O02&aa=7</URL></REF>


Article

<CATEGORY>vin10</CATEGORY>

 <H5>Ο ΓΡΗΓΟΡΗΣ ΓΕΩΡΓΑΤΟΣ ΣΤΗΝ «ΟΜΑΔΑ»: Η ΤΥΧΗ ΜΑΣ ΓΥΡΙΣΕ ΤΗΝ ΠΛΑΤΗ
</H5><H2>Εμείς πάλι τίτλο
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

«ΚΑΝΑΜΕ μαύρα Χριστούγεννα, γιατί αποκλειστήκαμε στο Κύπελλο από τον Ηρακλή.
Φτάσαμε στην πηγή αλλά δεν κατορθώσαμε να πιούμε νερό. Ελπίζω το καλοκαίρι να
κάνουμε καλές διακοπές με την κατάκτηση του τίτλου. Ο Ολυμπιακός είναι
καταδικασμένος μία ζωή να είναι πρώτος. Όταν δεν είναι, θεωρείται αποτυχία». Ο
Γρηγόρης Γεωργάτος μιλάει στην «ΟΜΑΔΑ» για το εφετινό πρωτάθλημα, για το
Κύπελλο, για το Τσάμπιονς Λιγκ, για τη διαιτησία και τον Ντούσαν Μπάγιεβιτς.

Την εφετινή σεζόν έχετε περισσότερο άγχος επειδή υπάρχει το κυνήγι της πρώτης θέσης;

«Νομίζω ότι δεν υπάρχει διαφορά είτε βρίσκεσαι στην κορυφή είτε ακολουθείς με
τρεις βαθμούς διαφορά. Το άγχος είναι το ίδιο».

Δεν είναι όμως καλύτερα να βλέπεις τους άλλους από ψηλά;

«Συμφωνώ. Η ΑΕΚ έχει προβάδισμα στην υπόθεση του τίτλου, γιατί μέχρι τώρα
προηγείται. Νομίζω ο τίτλος θα κριθεί μεταξύ των τριών μεγάλων ομάδων.
Αουτσάιντερ είναι ο ΠΑΟΚ. Έχει παρουσιάσει μεγάλη βελτίωση τον τελευταίο
καιρό. Όποια ομάδα κάνει τα λιγότερα λάθη θα κόψει πρώτη το νήμα».

Έχει δημιουργηθεί η εντύπωση ότι εφέτος τα πράγματα δεν τόσο ευχάριστα στο
ποδοσφαιρικό τμήμα. Ο Ντούσαν Μπάγιεβιτς επιμένει ότι δεν υπάρχουν γκρίνιες.
Οι ποδοσφαιριστές τι λένε;.

«Μερικοί έχουν μεγάλη φαντασία. Υπάρχει έντονος συναγωνισμός, αλλά όχι
προβλήματα μεταξύ μας. Είμαστε μία οικογένεια και πάντα θα υπάρχουν παράπονα.
Προσπαθούμε να τα ξεπεράσουμε. Όλοι οι ποδοσφαιριστές θέλουν να παίζουν. Αυτό
δεν γίνεται μόνο στον Ολυμπιακό, αλλά σε όλες τις ομάδες».

Πολλοί πιστεύουν ότι ο Ολυμπιακός χρειάζεται ένα μεγάλο παίκτη-ηγέτη...

«Και μπαλαντέρ να αποκτήσουμε και παίκτη στην άμυνα και σέντερ φορ, όταν δεν
έρθουν κάποια καλά αποτελέσματα, οι ίδιοι που υποστηρίζουν για μεταγραφές θα
μιλάνε πάλι για το ίδιο θέμα. Τώρα αν θέλουμε ενίσχυση ή όχι το γνωρίζει
καλύτερα από τον καθένα ο προπονητής».

Πού αποδίδεις το γεγονός ότι ο Ολυμπιακός ενώ την προηγούμενη σεζόν είχε μία
από τις καλύτερες άμυνες στην Ευρώπη εφέτος δέχεται εύκολα γκολ;

«Δεν θέλω να ρίξω ευθύνες σε κανέναν. Η άμυνα είναι η ίδια. Μόνο ο
τερματοφύλακας έχει αλλάξει. Και ο Τοχούρογλου και ο Ελευθερόπουλος είναι πολύ
καλοί τερματοφύλακες. Εφέτος όμως η τύχη μάς έχει γυρίσει την πλάτη. Ό,τι
πηγαίνει μέσα στην εστία μας γράφει, ενώ την προηγούμενη σεζόν είχαμε αποφύγει
γκολ που φαίνονταν σίγουρα».

Είναι καλό όταν ένας προπονητής έχει πολλές εναλλακτικές λύσεις. Όταν όμως
αλλάζει τακτικά το σχήμα της ενδεκάδας, μήπως είναι μπούμερανγκ για την ομάδα;

«Το πρώτο που μετράει για έναν ποδοσφαιριστή είναι η ψυχολογία. Όταν παίζει σε
ένα παιχνίδι και δεν παίζει στο επόμενο δεν βρίσκεται στην καλύτερη δυνατή
κατάσταση. Πρέπει να μάθουμε στον Ολυμπιακό να ζούμε αυτή την κατάσταση.
Υπάρχουν πολλοί και καλοί ποδοσφαιριστές».

Πώς σχολιάζεις την πρώτη συμμετοχή του Ολυμπιακού στο Τσάμπιονς Λιγκ;

«Αν εξαιρέσουμε το 5-1 στο Τροντχάιμ με τη Ρόζενμποργκ, η πορεία μας ήταν
αρκετά καλή. Ο αγώνας αυτός αποδείχτηκε παγίδα λόγω της μεγάλης αισιοδοξίας
που είχαμε. Δεν είναι ντροπή που χάσαμε από τη Ρεάλ στο Μπερναμπέου. Όλοι
είδαν πως η διαιτησία βοήθησε τους Ισπανούς και στα δύο παιχνίδια. Στο
Ολυμπιακό στάδιο δικαιούμασταν τη νίκη».

Ο αγώνας της Πάτρας με την Παναχαϊκή μπορεί να χαρακτηριστεί κλειδί για τον
Ολυμπιακό στην υπόθεση του τίτλου;

«Κάθε παιχνίδι είναι δύσκολο. Η Παναχαϊκή είναι δυνατός αντίπαλος, ιδιαίτερα
όταν αγωνίζεται στην έδρα της. Δεν νομίζω ότι το παιχνίδι παρουσιάζει κάποιες
ιδιαιτερότητες επειδή προπονητής της Παναχαϊκής είναι ο Σταύρος
Διαμαντόπουλος, ο οποίος πέρασε από τον Ολυμπιακό. Για μας δεν υπάρχει άλλο
αποτέλεσμα παρά μόνο η νίκη».

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16030O031</ED>
<ID>
ID:133619

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O03&aa=1</URL></REF>


Article

<CATEGORY>vin10</CATEGORY>

 <H5>ΣΤΗΝ ΠΑΤΡΑ
</H5><H2>Ο Μπάγιεβιτς ποντάρει στον αιφνιδιασμό
</H2>
ΠΟΔΑΡΙΚΟ ΜΕ νίκη το 1998 θα επιδιώξει να κάνει ο Ολυμπιακός στο σημερινό
(15.00) παιχνίδι στην Πάτρα με την Παναχαϊκή. Ο Ντούσαν Μπάγιεβιτς ποντάρει
στον αιφνιδιασμό, ενώ έχει επιστήσει την προσοχή των παικτών του στην άμυνα.

Η πιθανή ενδεκάδα είναι: Τοχούρογλου, Μπάντοβιτς, Καραταΐδης, Ανατολάκης,
Νταμπίζας, Πουρσανίδης, Μαυρογενίδης, Γεωργάτος, Νινιάδης, Ίβιτς, Αλεξανδρής.
Θέση διεκδικεί ο Καραπιάλης.

Ο Ντούσκο δεν βλέπει άλλο αποτέλεσμα, παρά μόνο τη νίκη στην προσπάθεια που
κάνει ο Ολυμπιακός για να καλύψει έδαφος στο κυνήγι του τίτλου. 
Οι πρωταθλητές αναμένεται να έχουν σήμερα στο γήπεδο της Παναχαϊκής τη
συμπαράσταση πάνω από 4.000 οπαδών τους.

Στο μεταξύ ο Μίρσα Βαρεσάνοβιτς δήλωσε ότι έχει συμφωνήσει να πάρει μεταγραφή
στην ιταλική Μπάρι: «Φεύγω από τον Ολυμπιακό, γιατί δεν παίζω. Έχω συμφωνήσει
με την Μπάρι και περιμένω να μιλήσω με τη διοίκηση του Ολυμπιακού».

Ο Βόσνιος αμυντικός αναμένεται να συναντηθεί μεθαύριο με τον διευθύνοντα
σύμβουλο της «ερυθρόλευκης» ΠΑΕ Γιώργο Λούβαρη για να συζητήσουν το
συγκεκριμένο θέμα.

*Οι ποδοσφαιριστές του Ολυμπιακού θα επισκεφθούν μεθαύριο (17.00) τα παιδιά
στο νοσοκομείο Παίδων «Αγία Σοφία» και θα τους προσφέρουν δώρα.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16030O032</ED>
<ID>
ID:133661

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O03&aa=2</URL></REF>


Article

<CATEGORY>vin10</CATEGORY>

 <H5>Η ΜΑΝΤΣΕΣΤΕΡ ΓΙΟΥΝΑΪΤΕΝΤ ΜΕ ΕΠΙΣΤΟΛΗ ΠΡΟΕΙΔΟΠΟΙΕΙ ΤΟΥΣ ΟΠΑΔΟΥΣ ΤΗΣ ΝΑ ΚΑΘΟΝΤΑΙ
ΣΤΙΣ ΘΕΣΕΙΣ ΤΟΥΣ
</H5><H2>Ποτέ όρθιοι
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Οι οπαδοί της Μάντσεστερ Γιουνάιτεντ θα απολαμβάνουν πλέον καθιστοί τον Άντι
Κόουλ και τους συμπαίκτες του

ΕΠΙΣΤΟΛΗ - προειδοποίηση έστειλε σε 110.000 οπαδούς της Μάντσεστερ
Γιουνάιτεντ, η διοίκηση του ομώνυμου αγγλικού συλλόγου. «Αν δεν κάθεστε στις
θέσεις σας θα υποστείτε τις ανάλογες συνέπειες». Και όχι μόνο αυτό. «Οι θύρες
των συγκεκριμένων θέσεων όπου οι οπαδοί στέκονται όρθιοι (κυρίως πίσω από το
τέρμα) και εμποδίζουν τους άλλους να παρακολουθήσουν το παιχνίδι θα κλείσουν
για έναν ή περισσότερους αγώνες».

Η κατάσταση έχει φτάσει στο απροχώρητο στο Ολντ Τράφορντ. Οι οπαδοί των
«μπέμπηδων», κυρίως στο πέταλο (οι θύρες πίσω από τα τέρματα), στέκονται
όρθιοι όχι μόνο όταν πανηγυρίζουν κάποιο γκολ, αλλά καθ' όλη τη διάρκεια των
αγώνων. Αποτέλεσμα; Πολλοί ηλικιωμένοι φίλοι της Γιουνάιτεντ, ή ακόμα
πατεράδες με τα παιδιά τους, δεν μπορούν να παρακολουθήσουν τους αγώνες αφού
είναι αναγκασμένοι να σηκώνονται και αυτοί. Ας μην ξεχνάμε, βέβαια, και τους
κινδύνους που εγκυμονούν τέτοιου είδους εκδηλώσεις.

«Το 1989 στο Χίλσμπορο οι οπαδοί των δύο ομάδων στέκονταν όρθιοι και μάλιστα
πριν ακόμα ξεκινήσει ο αγώνας. Επακόλουθο; 96 άτομα δεν γύρισαν στο σπίτι
τους, ενώ το παιχνίδι δεν έγινε ποτέ», σημειώνει εύστοχα η επιστολή του
αγγλικού συλλόγου προς τους οπαδούς της Μάντσεστερ. Και υπογραμμίζει: «Το
πρόβλημα είναι ότι αυτοί που θέλουν να παρακολουθήσουν καθιστοί το παιχνίδι
είναι αναγκασμένοι να σηκώνονται. Δεν έχουμε πρόθεση να σας απειλήσουμε, όμως
πρέπει να σεβαστούμε και τους άλλους. Επίσης, όλοι κάνουμε προσπάθειες ώστε να
έχουν τα αγγλικά γήπεδα περισσότερη ασφάλεια». Η επιστολή καταλήγει: «Μην
κάνετε το λάθος και αγνοήσετε τις προθέσεις μας. Όταν κλείσουν οι θύρες θα
είναι αργά». Στο μεταξύ, η διοίκηση της Γιουνάιτεντ και μάλιστα ο πρόεδρος,
Μάρτιν Έντουαρντς, αποφάσισε ότι αν το θέμα πάρει μεγαλύτερη έκταση θα φτάσει
στο σημείο ακόμα και να σταματήσει την πώληση των εισιτηρίων διαρκείας. Ο
εκπρόσωπος Τύπου της Μάντσεστερ, Κεν Ράμσντεν, τονίζει: «Δεν είπαμε ότι οι
φίλαθλοί μας δεν μπορούν να τραγουδήσουν ή να πανηγυρίσουν όρθιοι στα γκολ.
Απλά πρέπει να σεβαστούν και τους μεγαλυτέρους που δεν μπορούν να στέκονται
όρθιοι και να παρακολουθούν για ενενήντα λεπτά».

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16030O041</ED>
<ID>
ID:133620

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O04&aa=1</URL></REF>


Article

<CATEGORY>vin10</CATEGORY>

 <H2>Η Σέλτικ νίκησε ύστερα από 10 χρόνια
</H2>
ΠΑΡΑΔΟΣΗ δέκα χρόνων «έσπασε» η Σέλτικ που επικράτησε της Γκλάσκοου Ρέιντζερς
με 2-0 στο ντέρμπι της 20ής αγωνιστικής του σκωτσέζικου πρωταθλήματος. Οι
«πράσινοι» είχαν να νικήσουν τη Ρέιντζερς από το 1988, όταν είχαν επιβληθεί σε
πρωτοχρονιάτικο παραδοσιακό αγώνα στη Γλασκώβη. Τα τέρματα των γηπεδούχων
πέτυχαν οι Μπάρνλεϊ (66') και Λαμπέρτ (85'). Πάντως η Ρέιντζερς παρά την ήττα
της εξακολουθεί να προηγείται στη βαθμολογία με 42 βαθμούς, έναντι 41 της
Σέλτικ και της Χαρτς.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16030O042</ED>
<ID>
ID:133662

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O04&aa=2</URL></REF>


Article

<CATEGORY>vin10</CATEGORY>

 <H2>ΟΥΕΦΑ
</H2><H2>Ανέβηκαν ΑΕΚ, ΠΑΟΚ, Ολυμπιακός και ΟΦΗ
</H2>
ΜΕΓΑΛΗ άνοδο παρουσίασαν οι ομάδες μας στα κύπελλα Ευρώπης. Σύμφωνα με την
παγκόσμια κατάταξη συλλόγων για το 1997, στην 57η θέση ανέβηκε η ΑΕΚ, ενώ σε
απόσταση... αναπνοής βρίσκεται ο Ολυμπιακός (63η θέση). Εντυπωσιακή ήταν η
άνοδος του ΠΑΟΚ, που βρέθηκε στην 77η θέση, καθώς και του ΟΦΗ (113η). Ωστόσο
κατακόρυφη ήταν η πτώση του Παναθηναϊκού, ο οποίος από την 50η θέση βρέθηκε
στο... χάος της 217ης. Στην πρώτη θέση βρίσκεται η Μπαρτσελόνα με 346 βαθμούς,
ενώ ακολουθεί η πρωταθλήτρια Ευρώπης Ντόρτμουντ με 308.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16030O043</ED>
<ID>
ID:133696

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O04&aa=3</URL></REF>


Article

<CATEGORY>vin10</CATEGORY>

 <H5></H5><H5>Ο Χούτος στην Πάντοβα
</H5><H5>Εξάγει τους περισσότερους
</H5><H5>Αισιόδοξος για το Μουντιάλ
</H5><H2>Εμπιστευτικά
</H2>
Στην Πάντοβα θα αγωνίζεται ο νεαρός Λάμπρος Χούτος. Ο 18χρονος επιθετικός, ο
οποίος αγωνιζόταν στη Ρόμα, συμφώνησε με την Πάντοβα, χωρίς όμως να
ανακοινωθεί το κόστος της μεταγραφής του.

Μπορεί η Αγγλία να είναι η «μητέρα» του ποδοσφαίρου, όμως οι περισσότεροι
παίκτες «εξάγονται» από τη Βραζιλία. Η χώρα του καφέ, πρώτη στον κατάλογο με
τους περισσότερους ξενιτεμένους ποδοσφαιριστές (πάνω από 500), έχει τις
περισσότερες «εξαγωγές» στον κόσμο. Δεύτερη στη σχετική κατάταξη είναι η
Αργεντινή, αφού σύμφωνα με τα αποτελέσματα της έρευνας, 321 συνολικά
ποδοσφαιριστές αγωνίζονται σε 29 διαφορετικά πρωταθλήματα του πλανήτη.

* Να σημειωθεί ότι η Ισπανία είναι η χώρα που προτιμά περισσότερο αυτή την
αγορά, αφού στο πρωτάθλημά της αγωνίζονται 53 Αργεντινοί παίκτες, ενώ
ακολουθεί η Χιλή με 50 και το Μεξικό με 39.

Την αισιοδοξία του για την πορεία της Εθνικής Γερμανίας στο προσεχές Μουντιάλ,
εξέφρασε ο Φραντς Μπεκενμπάουερ. «Είμαι πεπεισμένος ότι η Γερμανία θα παίξει
στον τελικό του Παγκοσμίου Κυπέλλου. Οι Γερμανοί ποδοσφαιριστές δίνουν τον
καλύτερό τους εαυτό όταν πρόκειται για σοβαρές διοργανώσεις. Επίσης, υπάρχει
και ο Μπέρτι Φογκτς. 
Έκανα κάποια λάθη στο Μουντιάλ του Μεξικού το 1986. Όμως, έμαθα από αυτά και
το 1990 κατακτήσαμε το Παγκόσμιο Κύπελλο. Το ίδιο θα γίνει και με τον Μπέρτι,
αφού στο Μουντιάλ της Αμερικής (1994) ήταν η πρώτη του φορά. Φέτος θα
επανέλθει δριμύτερος!» τόνισε ο Κάιζερ. Και συμπλήρωσε: «Είπαν πολλοί ότι
δυσκολευτήκαμε απέναντι στην Αλβανία, την Αρμενία και την Ουκρανία. Ομως,
αυτοί δεν γνωρίζουν ότι τα φαβορί δεν φαίνονται απέναντι σε τέτοιες ομάδες».

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16030O044</ED>
<ID>
ID:133718

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O04&aa=4</URL></REF>


Article

<CATEGORY>vin10</CATEGORY>

 <H5>Ευχάριστες ώρες
</H5><H2>ΓΙΑ ΘΥΜΗΣΟΥ
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Στιγμές ξεγνοιασιάς, για τους σταρ του ελληνικού ποδοσφαίρου, το 1960. 
Μακριά από τις σκοτούρες της καθημερινής εργασίας, έξω από τα γήπεδα για τις
σκληρές προπονήσεις και τους δυνατούς αγώνες, οι νεαροί διεθνείς εκείνης της
εποχής είχαν τον δικό τους τρόπο να περνούν άνετα κι ευχάριστα, πάντα με μια
όμορφη γυναίκα δίπλα τους.

Η ΜΕΛΙΝΑ ΜΕΡΚΟΥΡΗ στις μεγάλες της δόξες. Με συντροφιά τον διεθνή άσο
του Ολυμπιακού Μίμη Στεφανάκο, που ιπποτικά της ανάβει το τσιγάρο,
συζητούν για ποδόσφαιρο και κινηματογράφο. Τότε ο κεντρικός μπακ των
ερυθρολεύκων ήταν παράλληλα πρωταγωνιστής του σινεμά. Κάτι που κράτησε μόνο
για τέσσερα - πέντε χρόνια.

Από τα ομορφόπαιδα των γηπέδων ο γκολκίπερ των εθνικών μας ομάδων και του
Ολυμπιακού, Σάββας Θεοδωρίδης, ντυμένος με την τελευταία λέξη της μόδας
του 1960, σε κάποια ανέμελη στιγμή με φίλη του, στο πολυτελές Ι.Χ. του. Μακριά
λοιπόν από ευθύνες ποδοσφαιρικές κι από την κούραση της μελέτης για το Πανεπιστήμιο.

Δεν κυριαρχούσε μόνο μέσα στα γήπεδα ο δυναμικός μέσος του Παναθηναϊκού
Γιάννης Νεμπίδης. Πρώτος στο ποδόσφαιρο, πρώτος στη δουλειά
(εργαζόταν στο ζαχαροπλαστείο της Πανεπιστημίου «Τσίτας Γερακάκης»), πρώτος
και στη νυχτερινή διασκέδαση. Στη φωτογραφία στο «Στέκι του Γιάννη Κικίδη»
στην Κυψέλη, με την ντιζέζ Σάσα Ντάριο.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16030O045</ED>
<ID>
ID:133727

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O04&aa=5</URL></REF>


Article

<CATEGORY>vin10</CATEGORY>

 <H5>Η ΕΠΑΝΑΦΟΡΑ ΠΑΠΟΥΤΣΕΛΗ ΣΤΟΝ ΠΙΝΑΚΑ Α' ΕΘΝΙΚΗΣ ΚΑΙ Η «ΚΑΡΑΤΟΜΗΣΗ» ΒΑΡΟΥΧΑ,
ΧΑΤΖΗ, ΥΠΕΝΘΥΜΙΖΟΥΝ ΠΟΛΛΑ ΣΤΟΥΣ ΔΙΑΙΤΗΤΕΣ
</H5><H5>«Πάρτε πίσω την απόφαση»
</H5><H5>Σ. ΚΟΣΚΩΤΑΣ
</H5><H5>Όσα - όσα για τον Κολοκυθά
</H5><H5>ΠΑΟ
</H5><H5>Βόμβα στο πρωτάθλημα
</H5><H2>Μήνυμα από το παρασκήνιο
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

Παναγιώτης Βαρούχας: Αισθάνομαι λύπη για τον τρόπο που με αντιμετώπισαν, αλλά
και υπερηφάνεια γιατί δεν πρόδωσα τις αρχές μου

ΚΑΘΕ ΧΡΟΝΟ οι διαιτητές συνήθισαν να περιμένουν το μήνυμα. Ποιος είναι ο
ισχυρός, ποιος έχει το πάνω χέρι στα ποδοσφαιρικά μας πράγματα. Ψάχνονται στην
αρχή κάθε αγωνιστικής περιόδου. Προσπάθεια αγωνιώδης, γιατί από την απάντηση
εξαρτάται η θέση τους στους πίνακες, η πρόοδός τους, η παρουσία τους στα
δρώμενα. Κι όταν το μήνυμα είναι σαφές, αρχίζει ο αγώνας δρόμου για να
εξασφαλίσουν την εύνοια του ισχυρού, να πείσουν ότι δεν έχουν το παραμικρό
πρόβλημα να δώσουν γη και ύδωρ.

Η «καρατόμηση» του Αθηναίου διαιτητή Παναγιώτη Βαρούχα και του Καρδιτσιώτη
Ηλία Χατζή, καθώς και η επαναφορά στον πίνακα Α' Εθνικής του Λέσβιου Στράτου
Παπουτσέλη, ξάφνιασε τους κύκλους της διαιτησίας και του ποδοσφαίρου. Λίγο
πριν από τη μέση της διαδρομής του πρωταθλήματος, φαίνεται πως αυτοί που
αρέσκονται να κρατούν τις κλωστές και να κινούν «κουκλάκια με σφυρίχτρες», δεν
ήταν σίγουροι ότι οι διαιτητές είχαν καταλάβει πλήρως το μήνυμα της εποχής.

Τα πράγματα ίσως δεν εξελίσσονταν όπως τα έχουν σχεδιάσει. Έτσι,
αιφνιδιάζοντας ακόμα και τον νέο πρόεδρο της Επιτροπής Διαιτησίας της ΕΠΟ
Βασίλη Βουράκη, πέρασαν αποφάσεις που έχουν αναστατώσει τον κλάδο και
ιδιαίτερα τον Σύνδεσμο Αθηναίων Διαιτητών.

ΒΟΥΡΑΚΗΣ: ΞΑΦΝΙΑΣΤΗΚΑ

«Δεν το περίμενα. Ειλικρινά ξαφνιάστηκα όταν έπεσε στο τραπέζι το όνομα του
Βαρούχα. Προσπάθησα να βάλω τα πράγματα στη θέση τους. Διέκοψα δύο φορές τη
συνεδρίαση. Φαίνεται όμως ότι ήταν αργά, γιατί όταν έγινε ψηφοφορία, σηκώθηκαν
πολλά χέρια εναντίον της παραμονής του Αθηναίου διαιτητή στον πίνακα», λέει ο
κ. Βουράκης.

Είναι σημαντικό να αιφνιδιάζεται ο πρόεδρος της επιτροπής για τόσο σοβαρό
θέμα, αφού αυτός φέρει και το μεγαλύτερο βάρος της ευθύνης για τις επιλογές.
Εμμέσως, αλλά σαφέστατα, ο κ. Βουράκης μιλάει για προσυνεννόηση κάποιων μελών
της επιτροπής, χωρίς ωστόσο να αναλαμβάνει την ευθύνη καταγγελίας.

Επίσημα η Επιτροπή Διαιτησίας δικαιολόγησε την απόφασή της υποστηρίζοντας ότι
ήταν καιρός για μερική ανανέωση. Δεν πείθει, όμως, διότι το όριο ηλικίας έχει
αυξηθεί στα 47 χρόνια. Ο Βαρούχας κλείνει τον Μάϊο τα 45, ενώ ο Χατζής στις 18
Ιανουαρίου μπαίνει στα 44. Ο Λέσβιος Παπουτσέλης είναι στα 43 του χρόνια.
Είναι φανερό ότι οι δύο πρώτοι δεν τέθηκαν εκτός πίνακα λόγω ηλικίας, αλλά για
λόγους που γνωρίζει άριστα το παρασκήνιο.

Η επαναφορά του Παπουτσέλη αναστάτωσε τη διαιτησία, αφού ο Λέσβιος διαιτητής
ήταν πέρυσι πέτρα του σκανδάλου, όταν υπέδειξε πέναλτι εις βάρος του
Παναθηναϊκού στο ντέρμπι με τον Ολυμπιακό, για παράβαση που είχε γίνει καθαρά
έξω από την περιοχή.

Στράτος Παπουτσέλης. Η επαναφορά του στον πίνακα της Α' Εθνικής «μιλάει»
στους διαιτητές

Δεν περνάει απαρατήρητο το γεγονός ότι η ΠΑΕ Παναθηναϊκός αντέδρασε χθες
εντονότατα για το θέμα Παπουτσέλη, χαρακτηρίζοντας την επιστροφή του «βόμβα
στα θεμέλια του πρωταθλήματος».

ΟΙ ΔΙΑΙΤΗΤΕΣ

Αλλά και ο Σύνδεσμος Αθηναίων Διαιτητών δεν έμεινε με σταυρωμένα χέρια στην
απομάκρυνση του Βαρούχα. Σε πρώτη φάση αποφάσισε, μετά τη χθεσινή έκτακτη
συνεδρίαση του Δ.Σ., να στείλει επιστολή στην ΕΠΟ ζητώντας ανάκληση της
απόφασης. Μεθαύριο έχει καλέσει όλα τα στελέχη της σε συγκέντρωση, κι αν δεν
έχει αποκατασταθεί ο Βαρούχας, δεν αποκλείεται να αποφασίσει αποχή των
διαιτητών και των παρατηρητών της δύναμής του, απ' όλους τους αγώνες Α', Β'
και Γ' Εθνικής κατηγορίας.

Ο ΣΑΔ δεν δέχεται το πλήγμα κατά του Βαρούχα, αλλά μιλάει και για μείωση του
αριθμού των Αθηναίων διαιτητών στον πίνακα Α' Εθνικής σε έξι. «Έχουμε 600
εγγεγραμμένα μέλη και 307 εν ενεργεία, κι όμως στον πίνακα βλέπουμε ίσο αριθμό
διαιτητών με τον αντίστοιχο Σύνδεσμο της Θεσσαλονίκης (300 εγγεγραμμένοι και
191 εν ενεργεία)», λέει ο γενικός γραμματέας Κώστας Ακρίδας.

Πυρ και μανία είναι ο πρόεδρος του ΣΑΔ Νίκος Καραθανάσης: «Θεωρούμε πέρα για
πέρα άδικες τις αποφάσεις και θα υποστηρίξουμε με όλες μας τις δυνάμεις τον
Παναγιώτη Βαρούχα. Η Επιτροπή Διαιτησίας της ΕΠΟ έπληξε βάναυσα τον κλάδο μας
και ευρύτερα το ποδόσφαιρο».

Όλοι συμφωνούν ότι οι Βαρούχας (7η θέση στον πίνακα ποιότητας εφέτος) και ο
Χατζής (18ος) είχαν καλή παρουσία και τίποτα δεν μπορεί να δικαιολογήσει την
απόφαση της Επιτροπής Διαιτησίας.

Από το φιλικό περιβάλλον του Χατζή μάθαμε ότι εδώ και ένα χρόνο κάποιοι
προσπαθούσαν να τον ανεβάσουν σε «άρμα» και μερικοί του έλεγαν «πέρνα από
εκεί, γιατί είσαι χαμένος». Ο ίδιος δεν επιβεβαίωσε τα στοιχεία αυτά, ωστόσο
είπε ότι από την ημέρα που έγινε γνωστή η απόφαση της Επιτροπής Διαιτησίας,
δέχθηκε τόσα τηλεφωνήματα συμπαράστασης, όσα ποτέ άλλοτε στη ζωή του και ότι
το 1998 δείχνει να είναι η καλύτερη χρονιά του.

«ΔΕΝ ΗΞΕΡΕ ΤΙ ΨΗΦΙΖΕ

Ο Βαρούχας λέει: «Κάποια μισόλογα είχαν φτάσει στ' αυτιά μου τις τελευταίες
ημέρες. Στη γιορτή του ποδοσφαιριστή τη Δευτέρα που πέρασε, συνάντησα τον κ.
Λέκκα και του είπα ότι δεν θέλω να μπει το όνομά μου στη ζυγαριά. Προτιμώ να
σας στείλω έγγραφη παραίτηση για να διευκολυνθείτε. Το μέλος της Επιτροπής κ.
Λέκκας μού απάντησε ότι με θεωρεί από τους δύο τρεις καλύτερους διαιτητές και
εξέφρασε την απορία του για τα λόγια μου. Λίγες ώρες αργότερα όμως ψήφισε
εναντίον μου. Όταν του υπενθύμισα τι μου είχε πει, απάντησε ότι δεν κατάλαβε
τι ακριβώς ψήφισε με το "ναι" και στενοχωρήθηκε όταν διαπίστωσε ότι το
αποτέλεσμα της ψηφοφορίας με άφηνε έξω από τη λίστα. Ειλικρινά δεν καταλαβαίνω
τι έχει συμβεί. Ούτε δέχομαι ότι έγινε σύσκεψη την περασμένη Κυριακή με μέλη
της Ε.Δ. και άλλα άτομα, όπως ακούω πολλούς να ψιθυρίζουν. Αισθάνομαι λύπη για
τον τρόπο που με αντιμετώπισαν, αλλά και υπερηφάνεια γιατί δεν πρόδωσα τις
αρχές μου».

ΜΕ ΑΦΟΡΜΗ την απομάκρυνση του Παναγιώτη Βαρούχα από τον πίνακα διαιτητών, το
Δ.Σ. του Συνδέσμου Διαιτητών Ποδοσφαίρου Αθηνών συνεδρίασε χθες έκτακτα και
αποφάσισε ομόφωνα:

*** Να μην αποδεχτεί την παραίτηση του προέδρου κ. Νίκου Καραθανάση, ο
οποίος με αυτό τον τρόπο θέλησε να διαμαρτυρηθεί για την απόφαση εις βάρος του Βαρούχα.

*** Να στείλει επιστολή στην ΕΠΟ ζητώντας την ανάκληση της απόφασης της
Επιτροπής Διαιτησίας και αν δεν καταστεί δυνατόν να μην επικυρωθεί από το Δ.
Σ. της ΕΠΟ.

*** Να καλέσει τα μέλη του ΣΑΔ και της Ε.Δ. της ΕΠΟ κ.κ. Λέκκα, Αρμάο
και Μπάτρα να δώσουν διευκρινίσεις - εξηγήσεις για το θέμα.

*** Να στείλει επιστολή στην ΟΔΠΕ για να επιληφθεί του θέματος και αν
αποδειχτεί ότι η ενέργεια της Ε.Δ. της ΕΠΟ λειτούργησε εις βάρος της
διαιτησίας να ανακληθούν οι υπαίτιοι και ειδικά εκείνοι οι οποίοι προτάθηκαν
από την ΟΔΠΕ.

*** Να γίνει μεθαύριο ευρεία σύσκεψη για πλήρη ενημέρωση των μελών του.

*** Να λάβει τις οριστικές του αποφάσεις, ανάλογα με την εξέλιξη του θέματος.

ΤΟ ΚΑΚΟ έχει παραγίνει στη διαιτησία, μετά την υποταγή και όχι την υπαγωγή της
στην ΕΠΟ. Οι αρχιδιαιτητές αλλάζονται σαν τα πουκάμισα και η ανασφάλεια των
διαιτητών έχει ξεπεράσει κάθε όριο.

Λέγεται ότι κάθε φορά ο αρχιδιαιτητής δέχεται ασφυκτική πίεση για να περάσει
συγκεκριμένους διαιτητές και η παραμονή στη θέση του εξαρτάται από τον βαθμό
διαθεσιμότητας. 
Στην τωρινή περίπτωση δεν είναι βέβαιο αν μετέχει σε παιχνίδι και ο
αρχιδιαιτητής Βασίλης Βουράκης. 
Η επαναφορά όμως του Παπουτσέλη στον πίνακα, επιτρέπει και σε καλόβουλους την
έκφραση αποριών.

Θυμίζουμε ότι πριν από το 1990, ο τότε πρόεδρος του ΣΕΔ (Συμβουλίου Επιλογής
Διαιτητών) Χρήστος Κούγιας είχε αποκαλύψει αποκλειστικά στα «ΝΕΑ» ότι ο
Σταύρος Κοσκωτάς τού προσέφερε ανοιχτή επιταγή για να επαναφέρει στον πίνακα
τον Χρήστο Κολοκυθά, αδικώντας τη φήμη του καλού διαιτητή και θέλοντας να
στείλει μήνυμα κυριαρχίας.

Το 1995 οι Βασσάρας, Συμιακός έβγαλαν από τον πίνακα τους διεθνείς διαιτητές
Περικλή Βασιλάκη και Θόδωρο Κεφαλά, ζημιώνοντας την ελληνική διαιτησία και
κυρίως τους εκπροσώπους μας στη FIFA.

Το καλοκαίρι που πέρασε «καρατομήθηκαν» πάλι δύο διεθνείς διαιτητές, ο Σωτήρης
Βοργιάς και ο Θανάσης Ζαχαριάδης, αλλά και ο Μιχάλης Καλαθενός, χωρίς ο
αρχιδιαιτητής Μάκης Γερμανάκος να σκεφθεί το κόστος σε FIFA και UEFA.
Αποφάσεις αυθαίρετες, που δεν διατηρήθηκαν από το νέο σχήμα της Επιτροπής
Διαιτησίας υπό τον Στέλιο Λανδράκη.

Το περίεργο είναι ότι ο Θανάσης Ζαχαριάδης, ο οποίος έκλεισε την καριέρα του
με δική του θέληση και πήρε την άλλη μέρα θέση στην Επιτροπή Διαιτησίας, είναι
από εκείνους που έκριναν με αδιαφάνεια πως οι Χατζής, Βαρούχας πρέπει να
απομακρυνθούν από τον πίνακα Α' Εθνικής.

Ο Καρδιτσιώτης Χατζής στην επιστολή που έστειλε χθες στην Ε.Δ. μιλάει για
Ερινύες που θα κυνηγούν αυτούς που τον έδιωξαν, ενώ ο πρώην αρχιδιαιτητής
Αντώνης Βασσάρας, που ο γιος του κατέχει την πρώτη θέση εφέτος στον πίνακα,
κρίνοντας τις αποφάσεις της Επιτροπής, τις χαρακτήρισε περίεργες.

Πέρυσι διαιτητής Α' Εθνικής είχε αποκαλύψει ότι του δίνονταν μηνύματα στο
κινητό τηλέφωνο, που όφειλε να αποκωδικοποιήσει, ενώ άλλοι μιλούσαν για
ειδικές συμβουλές από συγκεκριμένο παράγοντα κατά την παραλαβή του φύλλου αγώνα.

Η ελληνική διαιτησία νοσεί. Το μικρόβιο μοιάζει όμως με τον Πρωτέα και
χρειάζεται το κατάλληλο φάρμακο για να χτυπηθεί. Θέλει το κατεστημένο να κάνει
την απαραίτητη καλλιέργεια και να προχωρήσει στην κατάλληλη θεραπευτική αγωγή;

ΕΞΕΡΡΑΓΗ ο Παναθηναϊκός με την επιστροφή του Παπουτσέλη στους πίνακες
διαιτητών Α' Εθνικής. Και εξαπέλυσε ολομέτωπη επίθεση κατά της Επιτροπής
Διαιτησίας, καλώντας ταυτόχρονα τον υφυπουργό Αθλητισμού κ. Φούρα να επέμβει.
Χθες, επίσημη πηγή των «πρασίνων» δήλωσε:

«Βόμβα στα θεμέλια του πρωταθλήματος αποτελεί η επιστροφή του Παπουτσέλη. Η
παρουσία του και μόνον εγκυμονεί μεγάλους κινδύνους για τη βία και έρχεται σε
αντίθεση με τις εξαγγελίες του κ. Φούρα, ο οποίος είχε επισημάνει δύο στοιχεία
για τα κρούσματα βίας: την αθλητική Δικαιοσύνη και τη διαιτησία.

Είδαμε κάποιον κύριο Αναγνώστου να επιλαμβάνεται των υποθέσεων. Προκαλεί
εντύπωση πώς επετράπη στην Επιτροπή Διαιτησίας να αναθεωρήσει τους πίνακες, να
βγάλει δύο από τους καλύτερους σε απόδοση διαιτητές (Βαρούχα και Χατζή) και να
επαναφέρει τον Παπουτσέλη. 
Ο Παναθηναϊκός ανησυχεί πολύ για την κατάσταση που νομιμοποιεί τη βία, ενώ δεν
ξέρουμε κατά πόσο είναι νόμιμη αυτή η αναδιάρθρωση, αφού αλλαγές στους πίνακες
γίνονται μόνον τον Νοέμβριο και τον Φεβρουάριο. Φαίνεται όμως ότι υπάρχουν και
άλλες μέθοδοι. Για παράδειγμα, τι θα γίνει αν ο Παπουτσέλης κληρωθεί σε
παιχνίδι του Παναθηναϊκού και σφυρίξει ένα ανάποδο φάουλ; Ο κ. Φούρας πρέπει
να πάρει τα μέτρα του».

Ως γνωστόν, ο Παπουτσέλης ήταν ο διαιτητής του ντέρμπι
Ολυμπιακού-Παναθηναϊκού, στο Καραϊσκάκη πριν από περίπου ένα χρόνο. Και είχε
σφυρίξει πέναλτι εις βάρος του ΠΑΟ για παράβαση που έγινε εκτός μεγάλης περιοχής!

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16030O061</ED>
<ID>
ID:133621

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O06&aa=1</URL></REF>


Article

<CATEGORY>vin10</CATEGORY>

 <H5>ΧΑΤΖΗΣ
</H5><H2>Πάνω απ' όλα η αξιοπρέπεια
</H2>
Ηλίας Χατζής. Έκανα μόνο ανθρώπινα λάθη

Ο ΗΛΙΑΣ Χατζής του Συνδέσμου Καρδίτσας, που «καρατομήθηκε», έστειλε την
παρακάτω επιστολή στην Επιτροπή Διαιτησίας της ΕΠΟ:

«Κύριε Πρόεδρε

Πριν από 17 χρόνια και κάτι μήνες ξεκίναγα τη διαιτητική μου καριέρα με όνειρα
να φθάσω κάποτε ψηλά και ποτέ να μην απασχολήσω αρνητικά με την απόδοσή μου
τους διαγωνιζομένους και τα ΜΜΕ. Πιστεύω ότι τα πέτυχα και τα δύο σε όσο
καλύτερο βαθμό μπορούσα. Όπως και όταν έγινα μόνιμο στέλεχος των Ενόπλων
Δυνάμεων ορκίστηκα να φυλάττω πίστη στην πατρίδα και τους νόμους, έτσι και
όταν έγινα διαιτητής ορκίστηκα να σφυρίζω στο γήπεδο ό,τι έβλεπα. Αυτόν μου
τον όρκο τον σεβάστηκαν όλοι όσοι κατά περιόδους ασχολήθηκαν με την πρόοδό μου
και την αξιολόγησή μου, εκτός από την Επιτροπή σας, κύριε Βουράκη. Φαίνεται
ότι για σας, το να σφυρίζεις ό,τι βλέπεις μέσα στο γήπεδο είναι μεμπτό και
κατακριτέο. Για σας το πρέπον είναι να σφυρίζεις ό,τι λένε ορισμένα κέντρα
αποφάσεων, που βρίσκονται εκτός γηπέδου παιδιάς και σε διάφορους λεωφόρους των
Αθηνών (όπως καθημερινά αναφέρεται στον ημερήσιο αθλητικό Τύπο). Αφού αυτή
λοιπόν είναι η αρχή σας, εγώ δεν είχα καμία θέση στη λίστα σας και γι' αυτό
σήμερα 31-12-97, παραμονή Πρωτοχρονιάς, μου κάνατε το πιο ωραίο δώρο που
δέχθηκα ποτέ στη ζωή μου. Κόψατε τη διαιτητική μου καριέρα, αλλά ταυτόχρονα
γίνατε αιτία ν' αντιληφθεί όλος ο αθλητικός κόσμος ότι υπάρχει και αξιοπρέπεια.

Φθάνοντας έτσι στο τέλος μιας 17χρονης διαιτητικής καριέρας, πρώτα και κύρια
θέλω να ευχαριστήσω όλο το ποδοσφαιρικό κοινό, που αναγνώρισε τις προσπάθειές
μου. Θέλω να ζητήσω δημόσια συγγνώμη από φιλάθλους, ποδοσφαιριστές,
παράγοντες, σωματεία και συναδέλφους, αν με κάποιες αποφάσεις μου τους
αδίκησα. Να είναι όμως σίγουροι, ότι τα λάθη που τυχόν έκανα ήταν ανθρώπινα
και αναπόφευκτα.

Θέλω να ευχαριστήσω από τα βάθη της ψυχής μου τον πρόεδρο του ΣΔΠ Καρδίτσας,
κ. Γ. Βασιλάκο, γιατί μ' έμαθε να παίζω σωστά, τίμια, ακέραια και με αξιοπρέπεια.

Θέλω να ευχαριστήσω τις επιτροπές των κ.κ. Ν. Γιαννόπουλου, Α. Βασσάρα, Μ.
Γερμανάκου και Στ. Λανδράκη, για την εμπιστοσύνη που μου έδειξαν.

Θέλω να ευχαριστήσω την ΟΔΠΕ. Θέλω να ευχαριστήσω τους φίλους δημοσιογράφους
που με την καλοπροαίρετη και πολλές φορές σκληρή κριτική χαλύβδωναν την
προσπάθειά μου, ώστε την επόμενη φορά να είμαι καλύτερος.

Τέλος, θέλω να ευχαριστήσω την επιτροπή του κ. Βουράκη, που έγινε αιτία να
σταματήσω τη διαιτητική μου καριέρα με αξιοπρέπεια. Θέλω να πω στους οκτώ
κυρίους που με την ψήφο τους (ιδιαίτερα στους κ.κ. Λαγογιάννη, Λέκκα,
Κοντογιαννίδη, Ζαχαριάδη) μ' έδιωξαν από τον πίνακα της Α' Εθνικής: Κύριοι,
φεύγω όρθιος και με ψηλά το κεφάλι, έχοντας τη συνείδησή μου καθαρή και θα
μπορώ να σας κοιτάζω κατάματα, κάτι που εσείς δεν θα μπορείτε να το κάνετε. Οι
Ερινύες θα σας κυνηγούν. Σίγουρα θα ξανασυναντηθούμε. Θα μείνω κοντά στον
αγαπημένο μου σύνδεσμο και από εκεί θα παλεύω με όλες μου τις δυνάμεις για μια
καλύτερη μέρα για τη διαιτησία, γιατί πιστεύω ότι δεν μπορεί να συνεχιστεί
άλλο ο καταστρεπτικός εναγκαλισμός με τους παράγοντες. Τέλος, εύχομαι σε όλους
τους διαιτητές επιτυχίες και να θυμούνται πάντα ότι η αξιοπρέπεια αξίζει
περισσότερο από ο,τιδήποτε άλλο.

ΧΑΤΖΗΣ ΗΛΙΑΣ

Διαιτητής ΣΔΠ Καρδίτσας»

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16030O071</ED>
<ID>
ID:133622

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O07&aa=1</URL></REF>


Article

<CATEGORY>vin10</CATEGORY>

 <H2>ΕΠΑΕ
</H2><H2>Γερή κόντρα με τους δικαστές
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Στέλιος Σφακιανάκης. Τραβάει το σχοινί

ΣΤΟΝ... ΒΩΜΟ της χειραγώγησης της αθλητικής δικαιοσύνης «θυσιάζει» η διοίκηση
της ΕΠΑΕ την αξιοπιστία του ελληνικού ποδοσφαίρου, το οποίο για πολλοστή φορά
εφέτος «μένει» χωρίς Πειθαρχική Επιτροπή.

Αντί να απαντήσει επί της ουσίας στην επιστολή του προέδρου της τριμελούς
επιτροπής διοίκησης του Πρωτοδικείου Χαράλαμπου Αθανασίου, ο πρόεδρος της ΕΠΑΕ
Στέλιος Σφακιανάκης αρκέσθηκε χτες σε «αναφορές στο παρελθόν», «απέπεμψε» και
τη νέα Πειθαρχική Επιτροπή και τώρα περιμένει την παρέμβαση του υπουργού
Δικαιοσύνης. Συγχρόνως όμως, με μία πρωτοφανή προσπάθεια παραπληροφόρησης, ο
κ. Σφακιανάκης προσπάθησε να αποπροσανατολίσει τους πάντες αφήνοντας
υπονοούμενα εις βάρος του εφέτη, προέδρου της διοίκησης του Πρωτοδικείου της
Αθήνας, κ. Αθανασίου. «Μιλάει για ιεραρχία, όμως ο κ. Οικονόμου ο οποίος ήταν
τελευταίος στη λίστα, είναι ο παλαιότερος από τους υπόλοιπους πρωτοδίκες»,
είπε ο κ. Σφακιανάκης, παρερμηνεύοντας την επιστολή του προέδρου του
Πρωτοδικείου. Ο κ. Αθανασίου, αναφερόμενος στην ιεραρχία, σημειώνει στην
επιστολή του ­ που δημοσίευσε χτες η «ΟΜΑΔΑ» ­ ότι δεν «νοείται μεταξύ
ισόβαθμων δικαστικών λειτουργών να προεδρεύει ο νεώτερος». Κάτι που έκανε η
ΕΠΑΕ. Η ΕΠΑΕ και ο προέδρός της, με μία ενέργεια-κλασικό δείγμα αδιαφορίας και
τυχοδιωκτισμού, επανέρχονται με νέο έγγραφό τους προς τον υπουργό Δικαιοσύνης,
«πετώντας στο καλάθι των αχρήστων» την επιστολή του κ. Αθανασίου.

Με το έγγραφο αυτό η ΕΠΑΕ σημειώνει ότι από τις 5 Δεκεμβρίου είχε ζητήσει από
τον υπουργό Δικαιοσύνης να παρέμβει προκειμένου να της σταλεί λίστα με 12
δικαστές, για να επιλέξει τους 6 για την Πειθαρχική Επιτροπή της. Στη συνέχεια
του εγγράφου η διοργανώτρια προσθέτει ότι με το έγγραφο στις 31.12 του κ.
Αθανασίου προκύπτει αδυναμία, αν όχι ρητή άρνηση, στελέχωσης της Επιτροπής.

Επειδή λοιπόν συμβαίνουν όλα αυτά, η ΕΠΑΕ ζητάει από τον υπουργό Δικαιοσύνης
εκ νέου και κατεπειγόντως να στείλει έγγραφο στα Πρωτοδικεία Πειραιά, Χαλκίδας
Κορίνθου κ.λπ. προκειμένου «να συμπληρωθεί ο παραπάνω πίνακας των 12 δικαστών».

Η ΕΠΑΕ και ο πρόεδρός της αδιαφορώντας για τις επισημάνσεις του εφέτη κ.
Αθανασίου, ότι δεν έχουν το δικαίωμα της επιλογής ή του ορισμού δικαστών,
προσπαθούν να «ξεπεράσουν» το πρόβλημα ζητώντας την παρέμβαση του υπουργού
Δικαιοσύνης. Και ασφαλώς το ερώτημα που τίθεται είναι ένα και μοναδικό: Τι
επιδιώκει η ΕΠΑΕ με την πρωτοφανή τακτική της να ορίζει (διορίζει ή επιλέγει)
τους αθλητικούς δικαστές;

Στο μεταξύ, στη χτεσινή συνεδρίαση του διοικητικού συμβουλίου της ΕΠΑΕ δεν
τέθηκε το οικονομικό. Η διοργανώτρια προχώρησε σε... οδηγίες προς
ναυτιλλομένους, με «νότα» προς όλες τις ΠΑΕ για τον τρόπο με τον οποίο μπορούν
να λύσουν τα προβλήματα με τους ισολογισμούς τους και να προχωρήσουν σε
μεταγραφές (άτοκο δάνειο).

Συγχρόνως, η διοργανώτρια εξήγγειλε τη σύγκληση έκτακτης γενικής συνέλευσης
για την Τετάρτη 14 του μήνα με θέματα: Ραδιοτηλεοπτικά έσοδα, απόφαση σχετικά
με τα αιτήματα για αύξηση των ποσοστών από το ΠΡΟ-ΠΟ, το ΠΡΟΠΟ-γκολ κ.λπ. και
τέλος συζήτηση σχετικά με θέματα που αφορούν το Υπουργείο Ανάπτυξης.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16030O072</ED>
<ID>
ID:133663

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O07&aa=2</URL></REF>


Article

<CATEGORY>vin10</CATEGORY>

 <H5>ΠΑΟ ΚΑΙ ΟΛΥΜΠΙΑΚΟΣ ΔΟΚΙΜΑΖΟΝΤΑΙ ΕΚΤΟΣ ΕΔΡΑΣ
</H5><H5>Το πρόγραμμα της αγωνιστικής
</H5><H2>Α1
</H2><H2>Δύσκολη αποστολή
</H2>
Θα καταφέρει ο Ποδαράς να σταματήσει τον Σκοτ; Ο Ηρακλής υποδέχεται απόψε τον
Παναθηναϊκό στο πρώτο ντέρμπι του

χρόνου. 
ΘΕΑΜΑΤΙΚΗ στροφή στο δεύτερο γύρο του πρωταθλήματος θέλουν να κάνουν οι ομάδες
της Α1 κατηγορίας. Και φυσικά, επιθυμούν να διαβούν με το δεξί το κατώφλι του
1998, αρχίζοντας με νίκη τους αγώνες τους στο δεύτερο γύρο του πρωταθλήματος.
Τόσο ο Ολυμπιακός όσο και ο Παναθηναϊκός έχουν δύσκολο έργο. Πρώτα οι
«πράσινοι», που καλούνται απόψε να ξεπεράσουν με επιτυχία το εμπόδιο του
Ηρακλή στο Ιβανώφειο και αύριο οι «ερυθρόλευκοι», που δοκιμάζονται στην Πάτρα
από τον Απόλλωνα και έχουν στόχο να κρατήσουν τη διαφορά του ενός βαθμού από
τον δεύτερο Παναθηναϊκό.

Το σημαντικότερο όμως είναι ότι οι δύο «μνηστήρες» του τίτλου δεν θα είναι
«ετοιμοπόλεμοι». Για τον Ολυμπιακό τα πράγματα είναι χειρότερα: οι δύο
«πύργοι» του (Τάρλατς, Φασούλας) «πονάνε» και θα είναι απόντες, ενώ αμφίβολη
είναι η συμμετοχή του Νάκιτς. Με τον Απόλλωνα δεν θα αγωνιστεί ο Σούλης, που
είναι τιμωρημένος. Ο Λευτέρης Σούμποτιτς δεν θα έχει στη διάθεσή του τον Φάνη
Χριστοδούλου και τον Φεράν Μαρτίνεθ, που είναι τραυματίες, ενώ στον Ηρακλή
επιστρέφει ο Μάρλον Μάξεϊ, που αποθεραπεύτηκε και θα δώσει πολλές λύσεις κάτω
από τα καλάθια.

Στο Ηράκλειο η έκπληξη του πρωταθλήματος, το Ηράκλειο, καλείται να κάμψει και
την αντίσταση του Περιστερίου. 
Θα τα καταφέρει; Το Περιστέρι πάντως βρίσκεται σε ανοδική πορεία και αν
πετύχει το στόχο του, θα καλύψει χαμένο έδαφος.

Στα Πατήσια ο Σπόρτιγκ θέλει τη νίκη επί του ΠΑΟΚ για να κάνει βήμα σωτηρίας.
Ο «δικέφαλος» του Βορρά δεν έχει περιθώρια για απώλεια βαθμού, αφού προέρχεται
και από ήττα στο Περιστέρι.

Στη Δάφνη, γίνεται το γειτονικό ντέρμπι μεταξύ της ομώνυμης ομάδας και του
Πανιωνίου. Να σκεφτείτε ότι και στο πρώτο παιχνίδι, οι «κυανέρυθροι» νίκησαν
δύσκολα. Ο Χάρβεϊ επιστρέφει στη δεκάδα, αφού το θέμα που είχε δημιουργηθεί
(πειθαρχικό παράπτωμα) έληξε. Στο Αλεξάνδειο ο Άρης με υπηρεσιακό προπονητή
τον Χρήστο Μαγκότσιο υποδέχεται τη Λάρισα. Τα προβλήματα του Άρη παραμένουν
(οι παίκτες είναι απλήρωτοι), ενώ στη Λάρισα θα είναι το τελευταίο παιχνίδι
για τον Σιντέιλ Θριτ. Στο ΟΑΚΑ θα γίνει σίγουρα «ανοιχτό» παιχνίδι μεταξύ της
ΑΕΚ και του Παπάγου. Ευκαιρία και για τους δύο προπονητές να δουν σε τι
κατάσταση βρίσκονται οι παίκτες τους στο πρώτο ματς της χρονιάς.

ΣΗΜΕΡΑ: (ΟΑΚΑ, 5 μ.μ.): ΑΕΚ - Παπάγου: Ζαβλανός, Κουκουλίτσιος, (Γήπεδο
Σπόρτιγκ, 5 μ.μ.): Σπόρτιγκ - ΠΑΟΚ: Κορομηλάς, Μουζάκης, (Γήπεδο Δάφνης, 5
μ.μ.): Δάφνη - Πανιώνιος: Συμεωνίδης, Μαστραφτσής, (Γήπεδο Ηρακλείου, 5 μ.μ.):
Ηράκλειο - Περιστέρι: Κουκουλεκίδης, Μπακάλης, (Αλεξάνδρειο, 5 μ.μ.):
Βορεάδης, Χατζής, (Ιβανώφειο, 6.40 μ.μ. Ant1): Ηρακλής - Παναθηναϊκός:
Τσανίδης, Νιγιάννης.

Αύριο: (Γήπεδο Απόλλωνα): Απόλλων Πατρών - Ολυμπιακός: Πιτσίλκας, Παπαδημητρίου.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16030O091</ED>
<ID>
ID:133623

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O09&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Στη Μόσχα μέσω Ζυρίχης
</H2>
ΑΡΝΗΘΗΚΑΝ οι παίκτες του ΠΑΟΚ να ταξιδέψουν με ρωσική αεροπορική εταιρεία για
τη Μόσχα, λόγω του δυστυχήματος με το Γιάκοβλεφ. Ο ΠΑΟΚ αγωνίζεται την προσεχή
Πέμπτη στη Μόσχα με την ΤΣΣΚΑ στο δεύτερο γύρο της Ευρωλίγκα και οι παίκτες
του ζήτησαν να μην ταξιδέψουν απευθείας για τη ρωσική πρωτεύουσα, αλλά να πάνε
μέσω Ζυρίχης. Τι σημαίνει αυτό; Ταλαιπωρία, αφού θα πρέπει να ακολουθήσουν
πολύ κουραστικό πρόγραμμα:

Την Τρίτη το βράδυ θα ταξιδέψουν για την ΑΘήνα και το πρωί της Τετάρτης θα
αναχωρήσουν για τη Ζυρίχη. Από εκεί με νέα πτήση θα μεταβούν στη Μόσχα. Το
ίδιο αναμένεται να συμβεί και στην επιστροφή, ενώ το προσεχές Σάββατο ο ΠΑΟΚ
υποδέχεται τον Ηρακλή!

«Καλύτερα αργά και σίγουρα, παρά γρήγορα και επικίνδυνα» έλεγαν χθες στον
«δικέφαλο του Βορρά».

Εξάλλου, ο Φεντερίκο Πιέρι έχει ψύξη και έμεινε εκτός αποστολής για τον αγώνα
με τον Σπόρτιγκ στα Πατήσια.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16030O092</ED>
<ID>
ID:133664

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O09&aa=2</URL></REF>


Article

<CATEGORY>vin10</CATEGORY>

 <H5>ΔΕΝΔΡΙΝΟΣ
</H5><H2>Προσοχή στη Δάφνη
</H2>
Ο ΠΡΟΠΟΝΗΤΗΣ του Πανιωνίου Μάκης Δενδρινός επισήμανε στους παίκτες του τη
δυσκολία του αποψινού αγώνα με τη Δάφνη: «Δεν πρέπει να χάσουμε ό,τι έχουμε
κερδίσει με την έως τώρα πορεία μας στο πρωτάθλημα», είπε. «Η Δάφνη είναι σε
ανοδική πορεία τελευταία, αφού νίκησε τον Άρη, ενώ έπαιξε πολύ καλά στο ματς
με το Ηράκλειο. Αν μάλιστα αναλογιστούμε και τις ειδικές συνθήκες του αγώνα,
τότε η αποστολή μας είναι εξαιρετικά δύσκολη. Χρειάζεται να είμαστε
συγκεντρωμένοι, όπως έχουμε δείξει στα περισσότερα ματς του πρωταθλήματος»,
είπε ο Δενδρινός. Με τον Πανιώνιο θα αγωνιστεί και ο Αντόνιο Χάρβεϊ, που
τιμωρήθηκε με επίπληξη για το πειθαρχικό παράπτωμα στο οποίο είχε υποπέσει.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16030O093</ED>
<ID>
ID:133697

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O09&aa=3</URL></REF>


Article

<CATEGORY>vin10</CATEGORY>

 <H5>ΧΕΙΡΟΥΡΓΗΘΗΚΕ Ο ΤΑΡΛΑΤΣ ΚΑΙ ΣΗΜΕΡΑ ΘΑ ΠΑΡΕΙ ΕΞΙΤΗΡΙΟ ΑΠΟ ΤΟ ΙΑΤΡΙΚΟ ΚΕΝΤΡΟ
</H5><H2>Όλα πήγαν καλά
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Για άλλη μια φορά ο Ντράγκαν Τάρλατς οδηγήθηκε στο χειρουργείο

Ο ΝΤΡΑΓΚΑΝ ΤΑΡΛΑΤΣ χειρουργήθηκε χτες από τον ορθοπεδικό Λάκη Νικολάου και η
επιστροφή του στα γήπεδα υπολογίζεται σε τέσσερις εβδομάδες. Ο κ. Νικολάου
αφαίρεσε ένα οστεόφυτο που ταλαιπωρούσε τον τένοντα και την άρθρωση. Ο παίκτης
του Ολυμπιακού θα πάρει σήμερα εξιτήριο από το Ιατρικό Κέντρο.

Έτσι, ο Ντούσαν Ίβκοβιτς έχει ήδη αρχίσει να δουλεύει χωρίς να υπολογίζει τον
Τάρλατς, τουλάχιστον για τις αγωνιστικές υποχρεώσεις των «ερυθρολεύκων» έως το
τέλος του μήνα. Ο «ερυθρόλευκος» σέντερ αναμένεται να είναι στη διάθεση του
Ίβκοβιτς στο φάιναλ-φορ του Κυπέλλου, στη Θεσσαλονίκη (31/1 και 1/2).

Σε τι ελπίζει προς το παρόν ο τεχνικός του Ολυμπιακού; Στην όσο το δυνατό
συντομότερη επιστροφή του Παναγιώτη Φασούλα. Ο διεθνής σέντερ αισθάνεται
καλύτερα αλλά δεν θα ακολουθήσει φυσικά την αποστολή στην Πάτρα. Τη Δευτέρα
αναμένεται να αρχίσει προπονήσεις, με μικρή πιθανότητα να ταξιδέψει την
επομένη στο Οπόρτο, για το πρώτο παιχνίδι της β' φάσης στην Ευρωλίγκα (την
προσεχή Τετάρτη). Ο Ίβκοβιτς ελπίζει ότι ο Φασούλας θα είναι απόλυτα έτοιμος
για τον αγώνα με την ΑΕΚ στο Νέο Φάληρο, στις 11/1.

Πρόβλημα στον Ολυμπιακό υπάρχει όμως και με τον Φράνκο Νάκιτς, που
ταλαιπωρείται από τενοντίτιδα και οι πιθανότητες να αγωνιστεί στο αυριανό ματς
με τον Απόλλωνα Πάτρας είναι ελάχιστες.

*** Με πρόστιμο χιλίων μάρκων τιμωρήθηκε ο Ολυμπιακός από τη ΦΙΜΠΑ, εξαιτίας
της χρήσης ηχητικών εφέ στα ματς της Ευρωλίγκα.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16030O101</ED>
<ID>
ID:133615

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O10&aa=1</URL></REF>


Article

<CATEGORY>vin10</CATEGORY>

 <H2>ΦΙΜΠΑ
</H2><H2>Πρόστιμο σε 4 ομάδες
</H2>
ΓΙΑ ΠΟΙΟΥΣ λόγους μπορεί η ΦΙΜΠΑ να επιβάλει πρόστιμο σε μια ομάδα; Μα για...
πολλούς και διάφορους! Η ΑΕΚ και ο Απόλλωνας Πάτρας, για παράδειγμα,
τιμωρήθηκαν με πρόστιμο 1.000 και 500 μάρκων αντίστοιχα επειδή σε ευρωπαϊκά
ματς κάποιοι παίκτες τους φορούσαν... φανελάκι διαφορετικού χρώματος, κάτι που
απαγορεύεται. Πρόστιμο επιβλήθηκε επίσης (500 μάρκα) στον Σπόρτιγκ επειδή
δήλωσε λιγότερους από δέκα παίκτες σε αγώνα για το Κύπελλο Κόρατς, ενώ 3.000
μάρκα θα πληρώσει ο Παπάγου, επειδή δήλωσε καθυστερημένα τον Τόνι Χάρις, στην
ίδια διοργάνωση.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16030O102</ED>
<ID>
ID:133657

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O10&aa=2</URL></REF>


Article

<CATEGORY>vin10</CATEGORY>

 <H2>ΤΟΥΡΝΟΥΑ
</H2><H2>Οι Έφηβοι στην Μπιέλα
</H2>
Για την ιταλική πόλη Μπιέλα αναχώρησαν το πρωί οι Έφηβοι προκειμένου να λάβουν
μέρος σε διεθνές τουρνουά που αρχίζει εκεί αύριο. Η Εθνική Εφήβων
προετοιμάζεται εν όψει της τελικής φάσης του ευρωπαϊκού πρωταθλήματος που θα
διεξαχθεί το καλοκαίρι στη Βάρνα (3-12 Ιουλίου). Ο ομοσπονδιακός τεχνικός
Νίκος Αποστολίδης έχει στη διάθεσή του τους εξής: Παπά (Πανιωνίου), Μαντζανά
(Πειραϊκού), Πετρόπουλο (Απολλωνιάδας), Διαμαντόπουλο (Παπάγου), Πέτα
(Ολυμπιακού), Δορκοφίκη (Γλυφάδας), Παναγιωτόπουλο (Μουδανιών), Παπαδόπουλο
(Ηρακλή), Γλυνιαδάκη (Παναθηναϊκού), Σταθάτο (Ομόνοιας Ναυπάκτου), Κόγια
(Ζαφειράκη Νάουσας). Να σημειώσουμε ότι Διαμαντόπουλος και Φώτσης θα
ταξιδέψουν στην Ιταλία αύριο, αφού απόψε αγωνίζονται με Παπάγου και
Παναθηναϊκό στο Πρωτάθλημα της Α1. Στο τουρνουά της Μπιέλα μετέχουν επίσης
Ιταλία, Κροατία και Γαλλία.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16030O103</ED>
<ID>
ID:133692

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O10&aa=3</URL></REF>


Article

<CATEGORY>vin10</CATEGORY>

 <H2>ΠΑΟ
</H2><H2>Αποκλείστηκε ο Χριστοδούλου
</H2>
Ο ΦΑΝΗΣ Χριστοδούλου συνεχίζει τη θεραπεία (πρόβλημα στον αχίλλειο τένοντα)
και η συμμετοχή του στο αποψινό ματς του Παναθηναϊκού με τον Ηρακλή στο
Ιβανώφειο αποκλείστηκε. Ο διεθνής φόργουορντ ενδέχεται να επανέλθει στις
προπονήσεις τη Δευτέρα. Ο Σούμποτιτς αντιμετωπίζει βέβαια κι άλλο ένα πρόβλημα
για τις μάχες κοντά στα καλάθια, αφού δεν υπολογίζει τον Φεράν Μαρτίνεθ, ο
οποίος υποβλήθηκε πρόσφατα σε χειρουργική επέμβαση.

Σαν να μην έφταναν αυτά, ο νεαρός Φώτσης έπαθε τροφική δηλητηρίαση με
αποτέλεσμα ο Σούμποτιτς να πάρει μαζί του και τον Βαγγέλη Βουρτζούμη. Ο
τελευταίος (αν χρησιμοποιηθεί τελικά) θα είναι η πρώτη φορά που θα αγωνιστεί
στο ελληνικό πρωτάθλημα. Ο Βουρτζούμης έχει μόνο μία συμμετοχή σε εφετινό ματς
του Παναθηναϊκού. Στο τελευταίο παιχνίδι της α' φάσης του Ευρωκυπέλλου, με τη
Σεντ Πόλτεν, αγωνίστηκε εννέα λεπτά.

Ο Σούμποτιτς χαρακτήρισε το αποψινό ματς ιδιαίτερα κρίσιμο: «Όλα θα κριθούν
στην πολύ καλή άμυνα» είπε χαρακτηριστικά. Να σημειώσουμε ότι ο Σούμποτιτς
αναζητεί από την Ιταλία (Καντού) βιντεοκασέτες της Λεβερκούζεν, την οποία οι
«πράσινοι» θα αντιμετωπίσουν στις 13/1 στο πρώτο ματς της β' φάσης του Ευρωκυπέλλου.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16030O104</ED>
<ID>
ID:133714

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O10&aa=4</URL></REF>


Article

<CATEGORY>vin10</CATEGORY>

 <H5>Α2
</H5><H2>28 πόντους ο Παπανικολόπουλος
</H2>
Η ΝΗΑΡ Ηστ νίκησε εκτός έδρας τον Ηλυσιακό στο γειτονικό ντέρμπι, που άνοιξε
την «αυλαία» της 12ης αγωνιστικής στην Α2 κατηγορία. Η ομάδα της Καισαριανής
επικράτησε με 75-67, έχοντας ως καλύτερο παίκτη τον Παπανικολόπουλο, που
πέτυχε 28 πόντους.

Τα υπόλοιπα ματς της αγωνιστικής, που γίνονται σήμερα (5.30 μ.μ.): Αμύντας -
Ολύμπια, Μαρούσι - Μίλωνας, ΒΑΟ - Μακεδονικός, Πειραϊκός - Ιωνικός Ν.Φ.,
Αμπελόκηποι - Έσπερος, Φίλιππος - ΜΕΝΤ.

*** Στις 17 Ιανουαρίου θα γίνει ο αγώνας Πειραϊκού - Αμπελοκήπων, ενώ
αναβλήθηκε για τις 31 του ίδιου μήνα ο αγώνας του δευτέρου γύρου μεταξύ των
δύο ομάδων.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16030O105</ED>
<ID>
ID:133724

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O10&aa=5</URL></REF>


Article

<CATEGORY>vin10</CATEGORY>

 <H5>ΗΡΑΚΛΕΙΟ
</H5><H2>«Να διατηρήσουμε το αήττητο»
</H2>
«ΜΟΝΟΔΡΟΜΟ» χαρακτήρισε τον αποψινό αγώνα με το Περιστέρι ο προπονητής του
Ηρακλείου Γιώργος Καλαφατάκης. Και εξήγησε γιατί:

«Το Περιστέρι έχει τον ίδιο στόχο με εμάς: την έξοδο στην Ευρώπη. Για να
συνεχίσουμε την ανοδική πορεία μας και να διατηρήσουμε το αήττητο, πρέπει να
νικήσουμε το Περιστέρι».

Σε ό,τι αφορά τον δεύτερο γύρο, υποστήριξε: «Είναι δυσκολότερος αυτός ο γύρος
και χρειαζόμαστε τη συμπαράσταση του κόσμου. Αν σταθεί δίπλα μας, είμαι
σίγουρος ότι δεν θα τον απογοητεύσουμε».

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16030O106</ED>
<ID>
ID:133732

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O10&aa=6</URL></REF>


Article

<CATEGORY>vin10</CATEGORY>

 <H2>Στο ΝΒΑ
</H2>
ΣΤΟ ΜΟΝΑΔΙΚΟ ματς του ΝΒΑ, η Φιλαδέλφεια με 29 πόντους του Αλέν Ίβερσον (11/20
σουτ, 7/14β, 11ας) νίκησε 115-104 το Βανκούβερ. Πολύ καλή εμφάνιση για τη
Φιλαδέλφεια είχε και ο Τζίμι Τζάκσον (21π, 6ρ, 5ασ.), ενώ καλύτερος από το
Βανκούβερ ήταν ο Αμπντούλ Ραχίμ (23π, 12ρ, 6ασ.).

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16030O107</ED>
<ID>
ID:133735

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O10&aa=7</URL></REF>


Article

<CATEGORY>vin10</CATEGORY>

 <H2>Β' Εθνική
</H2>
ΣΠΟΥΔΑΙΑ παιχνίδια περιλαμβάνει η 12η αγωνιστική της Β' Εθνικής κατηγορίας στο
μπάσκετ, που γίνεται αύριο (5 μ.μ.). Το πρόγραμμα των αγώνων:

Πανελλήνιος - Αρίωνας, Αστέρας Εξ. - Νίκη Βολ., Παγκράτι - Αίαντας Ευόσμ.,
Νέστορας - Κομοτηνή, Ηλιούπολη - Ιωνικός Νικ., Π. Φάληρο - Καβάλα (1 μ.μ.),
ΚΑΟ Δράμας - Άλιμος (3 μ.μ.).

*** Τέσσερις αγώνες Κυπέλλου (4η φάση) γίνονται αύριο στις γυναίκες.
Όλα τα παιχνίδια, από τα οποία ξεχωρίζει το ντέρμπι Εσπερίδων - Σπόρτιγκ,
αρχίζουν στις 12.00. Τα υπόλοιπα ματς:

Κομοτηνή - Ηρακλής, Μ. Αλέξανδρος - Θρίαμβος, Παναθηναϊκός - Απόλλων Πτολ.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16030O108</ED>
<ID>
ID:133739

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O10&aa=8</URL></REF>


Article

<CATEGORY>vin10</CATEGORY>

 <H5>ΑΜΦΙΒΟΛΗ Η ΣΥΜΜΕΤΟΧΗ ΤΟΥ ΣΤΟΝ ΚΡΙΣΙΜΟ ΑΓΩΝΑ ΜΕ ΤΗΝ ΑΕΚ
</H5><H2>Χωρίς τον Σαμαρά
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ο Νίκος Σαμαράς (εδώ κατά της Σουηδίας στη Λαμία) ίσως δεν αγωνιστεί κατά της
ΑΕΚ, στο «Γ. Μόσχος»

ΧΩΡΙΣ τον Νίκο Σαμαρά, που παραμένει τραυματίας, κινδυνεύει να αγωνισθεί η
Ορεστιάδα DIANA στον κρίσιμο αγώνα κατά της ΑΕΚ (μεθαύριο Δευτέρα στο «Γ.
Μόσχος»), στο πλαίσιο της 8ης αγωνιστικής με την οποία ξαναρχίζει σήμερα το
πρωτάθλημα Α1 βόλεϊ ανδρών ύστερα από διακοπή ενός μηνός λόγω Εθνικής.

Ο διεθνής άσος τηλεφώνησε χθες στον ομοσπονδιακό προπονητή Στέλιο Καζάζη και
του είπε ότι εξακολουθεί να αντιμετωπίζει σοβαρό πρόβλημα με τη μέση του και
πως είναι σχεδόν αδύνατον να παίξει κατά της ΑΕΚ όχι μόνο στον μεθαυριανό
αγώνα πρωταθλήματος, αλλά και στον αγώνα Κυπέλλου Ελλάδας της ερχόμενης
Τετάρτης (επίσης κατά της ΑΕΚ στο «Γ. Μόσχος»).

Όσον αφορά τα αποψινά ματς, αμφίρροπες σε εξέλιξη αναμένονται οι κρίσιμες για
την πορεία των αντίπαλων ομάδων αναμετρήσεις Ηρακλή - Κτησιφώντα και Εθνικού
Αλεξανδρούπολης - Πανελληνίου. Στις άλλες τρεις συναντήσεις είναι φαβορί ο
Άρης στο ντέρμπι της Θεσσαλονίκης με τον ΠΑΟΚ (χωρίς να σημαίνει ότι δεν
μπορεί να απειλήσει ο «Δικέφαλος» τους πρωταθλητές Ελλάδας), ο Παναθηναϊκός
που αγωνίζεται στην Κομοτηνή και ο πρωτοπόρος Ολυμπιακός που υποδέχεται στη
Γλυφάδα την αξιόλογη Φιλία Ηλιούπολης.

Το πρόγραμμα της 8ης αγωνιστικής: Ηρακλής - Κτησιφώντας (19.00'). ΠΑΟΚ - Άρης
(19.00'). Εθνικός Αλεξ. - Πανελλήνιος (19.00'). Ολυμπιακός - Φιλία (18.00').
Α.Ε. Κομοτηνής - Παναθηναϊκός (18.00').

*** Από το πρόγραμμα της (σημερινής) 6ης αγωνιστικής της Α2 ανδρών ξεχωρίζει ο
αγώνας Ιωνικού Ν.Φ. - Αριστοτέλη Σκύδρας (19.00') και από εκείνο της 6ης
αγωνιστικής της Α2 γυναικών το ντέρμπι Βύρωνα - Σταυρούπολης (αύριο, 12.00').

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16030O111</ED>
<ID>
ID:133616

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O11&aa=1</URL></REF>


Article

<CATEGORY>vin10</CATEGORY>

 <H2>ΣΤΙΒΟΣ
</H2><H2>Παρών Παλλάκη στην πρώτη ημερίδα
</H2>
Ξεκινάει για ψηλά ο Χρήστος Παλλάκης, στη σημερινή πρεμιέρα του κλειστού
στίβου στο «παλέ»

Ο ΕΠΙΚΟΝΤΙΣΤΗΣ Χρήστος Παλλάκης είναι από τα λίγα γνωστά ονόματα του ελληνικού
στίβου που αναμένεται να πάρει μέρος στην πρώτη ημερίδα κλειστού για το 1998,
αύριο Κυριακή, στο Στάδιο Ειρήνης και Φιλίας.

Σύμφωνα με πληροφορίες, οι κορυφαίοι αθλητές του ελληνικού στίβου θα
ξεκινήσουν τις συμμετοχές στις ημερίδες που θα διεξάγονται συχνά πλέον στο
Στάδιο Ειρήνης και Φιλίας, από τις 18 Ιανουαρίου.

Η αυριανή πρεμιέρα του κλειστού στίβου για την περίοδο 1998, που περιλαμβάνει
για την Ελλάδα και το μίτινγκ «Αθήνα» (Φάληρο, 21 Φεβρουαρίου) και που λήγει
ουσιαστικά με το Ευρωπαϊκό Πρωτάθλημα (Βαλένθια, 27 Φεβρουαρίου - 1 Μαρτίου),
θα έχει ώρα έναρξης 16.00 και αναμένεται να διαρκέσει ώς τις 20.30.

*** Το Παγκόσμιο Πρωτάθλημα Κλειστού Στίβου του 2003 είναι από τις
μεγάλες διοργανώσεις του στίβου των οποίων τη διοργάνωση θα διεκδικήσει ο
ΣΕΓΑΣ εν όψει της διεξαγωγής των Ολυμπιακών Αγώνων 2004 στην Αθήνα.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16030O112</ED>
<ID>
ID:133658

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O11&aa=2</URL></REF>


Article

<CATEGORY>vin10</CATEGORY>

 <H5>ΓΥΝΑΙΚΕΣ
</H5><H2>Αρχή με ήττα
</H2>
Η ΑΡΧΗ είναι το ήμισυ του παντός ­ όπως πιστεύεται ­ αυτό όμως δεν ίσχυσε για
την εθνική μας ομάδα βόλεϊ γυναικών, η οποία ξεκίνησε εντυπωσιακά στη Βρέμη
αλλά υπέκυψε στη Γερμανία με 3-1 σετ στην πρεμιέρα του προκριματικού ομίλου
του Κοσμοβόλεϊ '98.

Τα σετ του αγώνα Γερμανίας- Ελλάδας (μπροστά σε 3.000 θεατές): 9-15, 15-2,
15-6, 15-7.

Η ελληνική ομάδα «πετούσε» στο 1ο σετ, όπως χαρακτηριστικά είπε μετά τον αγώνα
η ομοσπονδιακή προπονήτρια Ευγενία Γκορτσίλα, η οποία πρόσθεσε εμφανώς
στενοχωρημένη λίγο μετά τη λήξη: «Είμαι έτοιμη να σκάσω. Μετά το πρώτο σετ
μπήκαμε μέσα με πολλά λάθη και χάσαμε εύκολα το δεύτερο. Μετά δεν είχαμε
ψυχολογία να παίξουμε».

ΕΛΛΑΔΑ (Ε. Γκορτσίλα): Δρακουλίδου, Καρδαμανίδου, Μ. Γκαραγκούνη, Σάκκουλα, Ν.
Γκαραγκούνη, Νικολαΐδου - Μεμετζή, Παπάζογλου.

ΓΕΡΜΑΝΙΑ (Ζ. Κέλερ): Ντόμελαντ, Παχάλε, Σέλις, Φρανκ, Μέλμερ, Λάμε - Ράινικ.

*** Στον 2ο χθεσινό αγώνα στη Βρέμη: Λευκορωσία - Σλοβακία 3-1 (15-5, 2-15,
15-9, 15-10). Η συνέχεια: Σήμερα: Σλοβακία - Γερμανία (15.00), Ελλάδα -
Λευκορωσία (17.00). Αύριο: Ελλάδα - Σλοβακία (12.00), Γερμανία - Λευκορωσία (15.00).

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16030O113</ED>
<ID>
ID:133693

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O11&aa=3</URL></REF>


Article

<CATEGORY>vin10</CATEGORY>

 <H2>ΠΟΛΟ
</H2><H2>ΙΩΣΗΦΙΔΗΣ
</H2><H2>Χρειαζόμαστε και τύχη στο Περθ
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Χαμόγελα και αισιοδοξία για Παπαναστασίου και Μαυρωτά στην αναχώρηση της
Εθνικής πόλο

ΜΕ ΑΙΣΙΟΔΟΞΙΑ για διάκριση στο παγκόσμιο πρωτάθλημα αναχώρησαν χτες για το
Περθ οι εθνικές ομάδες πόλο Ανδρών και Γυναικών. Κι οι δυο έχουν πρώτο στόχο
την πρόκριση τους στην 8άδα.

«Νομίζω ότι κάναμε το καλύτερο δυνατό κατά τη διάρκεια της προετοιμασίας» είπε
ο προπονητής της Εθνικής Ανδρών Κούλης Ιωσηφίδης. «Η ψυχολογία θα παίξει
βασικό ρόλο και μας δώσει κάτι παραπάνω. Οφείλουμε να αφήσουμε κάθε πρόβλημα
στην Αθήνα. Χρειαζόμαστε και τύχη. Θα είναι σημαντικό πρόβλημα η απουσία του
Καϊάφα. Είναι παίκτης που δίνει πολλές λύσεις σε ένα ματς και παράλληλα,
βοηθάει και στην επίθεση. Ελπίζω όμως ότι θα καλύψουμε το κενό του».

Ο αρχηγός της Εθνικής Γιώργος Μαυρωτάς πρόσθεσε: «Έχουμε δυνατότητες να
προκριθούμε κατ' αρχήν, στην οκτάδα. Στη συνέχεια με λίγη τύχη μπορούμε να
διεκδικήσουμε μιά πολύ καλή θέση, ακόμα και πρόκριση στην τετράδα. Νομίζω ότι
μπορούμε να αρπάξουμε την ευκαιρία από τα μαλλιά. Έχουμε απουσίες συγκριτικά
με την ομάδα του ΦΙΝΑ ΚΑΠ, αλλά τα νέα παιδιά πρέπει να αποδείξουν ότι αξίζουν».

Σημειώνουμε ότι η Εθνική θα αντιμετωπίσει στην πρώτη φάση τη Βραζιλία, την
Ισπανία και τη Νότιο Αφρική.

ΟΙ ΓΥΝΑΙΚΕΣ

Με αισιοδοξία αντιμετωπίζει τη συμμετοχή στο παγκόσμιο πρωτάθλημα και ο
προπονητής της Εθνικής Γυναικών Τάσος Δούμπας: «Η προετοιμασία ήταν πολύ καλή.
Πάντα βέβαια υπάρχουν μικροπροβλήματα, αλλά είναι σημαντικό ότι έχουμε διάθεση
και δυνατότητα να τα ξεπεράσουμε. Νομίζω ότι μιά πρόκριση στην τετράδα είναι
μέσα στις δυνατότητες της ομάδας. Θα πρέπει όμως να προσέξουμε, αφού δεν
υπάρχουν σε τέτοιες διοργανώσεις περιθώρια για λάθη». Τα κορίτσια θα
αντιμετωπίσουν στην πρώτη φάση την Ολλανδία, την Ιταλία, την Ισπανία, το
Καζαχστάν και την Ουγγαρία.

ΣΥΓΧΡΟΝΙΣΜΕΝΗ

Για το Περθ, αναχώρησαν χτες η Χριστίνα Θαλασσινίδου και η Δέσποινα Θεοδωρίδου
οι οποίες θα αγωνιστούν στο ντουέτο της συγχρονισμένης κολύμβησης. Τι μπορούμε
να περιμένουμε; «Αν η Ελλάδα είχε κριτή στο σόλο, τότε θα μπορούσα να μιλήσω
ακόμα και για μετάλλιο» είπε η Θαλασσινίδου. «Τώρα είναι πολύ δύσκολο κάτι
τέτοιο. Βέβαια δεν το συζητώ, στον τελικό θα είμαι σίγουρα. Όσον αφορά το
ντουέτο, θα αγωνιστώ για πρώτη φορά με τη Θεοδωρίδου και ο πρώτος μας στόχος
είναι η συμμετοχή στον τελικό».

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16030O114</ED>
<ID>
ID:133715

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O11&aa=4</URL></REF>


Article

<CATEGORY>vin10</CATEGORY>

 <H2>«Έφυγε» η Ρόουρκ
</H2>
Η ΕΛΕΝ Γουίλς Μούντι Ρόουρκ, μια από τις σημαντικότερες τενίστριες όλων των
εποχών, πέθανε χτες σε ηλικία 92 χρόνων, στο Κάρμελ της Καλιφόρνια. Κυριάρχησε
στο παγκόσμιο τένις στις δεκαετίες '20 και '30. Σε αυτό το διάστημα κατέκτησε
31 τίτλους σε τουρνουά «Γκραν Σλαμ», ανάμεσα τους οκτώ στο Ουίμπλεντον.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16030O115</ED>
<ID>
ID:133725

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O11&aa=5</URL></REF>


Article

<CATEGORY>vin10</CATEGORY>

 <H5>ΕΠΑΕ
</H5><H5></H5><H2>Τα προβλήματα λύθηκαν!
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Ας υποθέσουμε ότι σήμερα (που επαναλαμβάνονται αγώνες ποδοσφαιρικού
πρωταθλήματος), θερμοί οπαδοί του Ολυμπιακού ή του ΠΑΟΚ διαφωνήσουν με απόφαση
του διαιτητή και αναστατώσουν κερκίδα ή αγωνιστικό χώρο...

*** Ποιος θα επιληφθεί προκειμένου να τιμωρήσει τους ταραξίες;

*** Αθλητική δικαιοσύνη δεν υφίσταται στην Θεμιστοκλέους, διότι έτσι
γουστάρει ο λογιστής πρόεδρος Στέλιος Σφακιανάκης και οι συνεργάτες του...

*** Το ρεπορτάζ όσων έγιναν (για την ακρίβεια όσων δεν έγιναν) χθες
στην ΕΠΑΕ του Δημήτρη Δοντά είναι... ανατριχιαστικό.

*** Ένα μπάχαλο υπάρχει αυτή τη στιγμή με τον θεσμό του πειθαρχικού
οργάνου, και, αλήθεια, ποιοί και γιατί ανέχονται συνεχώς τα όσα συμβαίνουν
στην διοργανώτρια;

*** Για την ακρίβεια, το Δ.Σ. ούτε που ασχολήθηκε με τα σοβαρά
προβλήματα του επαγγελματικού ποδοσφαίρου. Δηλαδή:

*** Χρέη, φορολογική ενημερότητα, δικαιοσύνη, ισονομία, ποινικά μητρώα
κάποιων μελών του Δ.Σ...

*** Πλάκα είχε που εκλήθησαν στελέχη της (νέας) διοίκησης της ΕΠΟ. Για
να μαθαίνουν τα κόλπα;

*** Α, ναι. Μεταξύ άλλων, κλήθηκε σε απολογία ο πρόεδρος της Καλαμάτας
Παπαδόπουλος, προκειμένου να αιτιολογήσει δηλώσεις του εις βάρος του Δ.Σ.

*** Κινδυνεύει το κύρος της ΕΠΑΕ έτσι και τους αγνοήσει ο Μεσσήνιος...

Σαφώς ενισχυμένη

Και τυπικά από χθες η ΑΕΚ ξαναβρήκε τον σημαιοφόρο της. Στέλιος Μανωλάς!

*** Το συμβόλαιό του, μονοετές, βρίσκεται ήδη στις υπηρεσίες της ΕΠΑΕ.
Αν ο Στέλιος κριθεί έτοιμος από τον Ντουμιτρίου, θα παίξει.

*** Αν όχι, τότε θα παραμείνει ­ προς το παρόν ­ στον... ιστό του.

*** Λογικό θα ήταν η τεχνική ηγεσία της ΑΕΚ (και στελεχη του Δ.Σ.,
βεβαίως, διότι γνωρίζουν ποδόσφαιρο) να έχουν βρεί έναν «νέο Μανωλά», αλλά...

*** Δεν φταίει γι' αυτό ο Στέλιος!

*** Και ο Δώνης βρίσκεται στην διάθεση του «Ντου Ντου», με την γνωστή
δεξιά ρεμπρίζ κ.λπ. Νομίζω τού πάει ο «δικέφαλος» στη φανέλα.

*** Για τον Σέμπουε ισχύει το ίδιο. Αν αγωνιστεί, θ' αποτελέσει το
φρέσκο στοιχείο στην πρωτοπόρο.

*** Είναι φανερό ότι η ΑΕΚ εμφανίζεται ισχυροποιημένη από τις πρώτες
μέρες της μεταγραφικής περιόδου.

*** Ο Ολυμπιακός μέχρι στιγμής ούτε φήμη για μεταγραφή ικανού παίκτη.

*** Για τον Παναθηναϊκό δεν το συζητάει κανείς.

*** Απλά ακούστηκε πρόσφατα πως πρέπει να αξιοποιηθεί ο Θεοφύλακτος
Νικολαΐδης, ο οποίος πήρε άριστα σε τελευταίο φιλικό.

*** Μακάρι (για το παιδί!).

Στην Πάτρα το «ρόδι»

Κατά τα άλλα, οι πρώτοι αγώνες του '98 θα γίνουν σήμερα σε Πάτρα και Καραϊσκάκη.

*** Ο φιλόδοξος Ολυμπιακός θέλει τη νίκη, την οποία αναζητά και η Παναχαϊκή.

*** Ο επίσης φιλόδοξος ΠΑΟΚ θέλει τους βαθμούς από τον Εθνικό.

*** Οι ποδοσφαιριστές του ΠΑΟΚ δεν έχουν πληρωθεί, λέει, πριμ 3,3 εκατ.
έκαστος και γκρινιάζουν, αλλά ελπίζεται να παίξουν σήμερα «για τη φανέλα».

*** Οι συνάδελφοί τους του Εθνικού, χωρίς να περιμένουν πριμ, θα
παίξουν έτσι κι αλλιώς για τον σύλλογο!

*** Στα δύο γήπεδα ανεμένεται να υπάρξουν οι πρώτες μαζικές έξοδοι οπαδών.

*** Μένει να διαπιστώσουμε αν οι αγώνες αποδειχτούν ή όχι «υψηλού κινδύνου».

*** Σκέφτεστε να νικήσει η Παναχαϊκή και να δηλώσει ο Διαμαντόπουλος
πως «έφυγε από τον Ολυμπιακό και κάποιοι ξέχασαν την μπάλα»;

*** Αύριο θα γίνουν τα επτά ματς της 16ης αγωνιστικής και παρουσιάζουν ενδιαφέρον.

*** Ειδικά σε Άργος (Ιωνικός - Πύργος) και Τρίκαλα (Παναθηναϊκός -
Καλαμάτα) κάποιοι αγωνιούν πολύ...

*** Έμαθα ότι ο πρόεδρος θα εκνευριστεί έτσι και δεν γεμίσει το στάδιο
της θεσσαλικής πόλης.

*** Ολόκληρο αγώνα έκανε ο άνθρωπος προκειμένου να γίνει εκεί το ματς...

*** Στη Μεσσηνία, ακούνε Σφακιανάκης και τον περιμένουν για τον τίτλο
του «επίτιμου δημότη»...

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16030O121</ED>
<ID>
ID:133617

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O12&aa=1</URL></REF>


Article

<CATEGORY>vin10</CATEGORY>

 <H5></H5><H2>3η ΚΑΡΤΑ
</H2><H2>Παγίδες για διαιτητές
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΤΟ ΠΟΔΟΣΦΑΙΡΟ στην Ελλάδα δεν παίζεται μόνο στα γήπεδα. Αντίθετα, πολλά
κρίνονται στις αίθουσες της αθλητικής δικαιοσύνης, στα γραφεία με τις βαθιές
πολυθρόνες, στα «πηγαδάκια» υψηλών προσώπων, στο ξέφραγο αμπέλι της διαιτησίας
και στα υπόγεια.

Γι' αυτό άλλωστε είναι αναξιόπιστο το ποδόσφαιρο, δεν συγκινεί τους
πραγματικούς φιλάθλους και οι εξέδρες έχουν αδειάσει. Η διάκριση δεν είναι
οπωσδήποτε προϊόν σοβαρής προσπάθειας προπονητή και ποδοσφαιριστών, αλλά
παραγόντων, νομικών και άλλων «εργαλείων».

Πάντα υπήρχε παρασκήνιο στο ποδόσφαιρό μας. Μηχανισμοί που ευνοούσαν τον
εκάστοτε ισχυρό. Τον Απρίλιο του 1990 ξέσπασε το σκάνδαλο Κιάππε, που
αιχμαλώτισε την αθλητική, και όχι μόνο, οικογένεια. Κάποιοι θέλησαν να
παγιδεύσουν το άθλημα στις ορέξεις τους. Το σχέδιο σκάλωσε, ο Κιάππε φορτώθηκε
τις αμαρτίες άλλων, που παραμένουν ακόμα στο απυρόβλητο.

Αυτό το σχέδιο είχε πρώτο στόχο τον απόλυτο έλεγχο της διαιτησίας. Απέτυχε.
Υπήρχε όμως εναλλακτική λύση. Αλώθηκαν φορείς του ποδοσφαίρου και οι εξελίξεις
δρομολογήθηκαν σε χρωματιστή πορεία.

Η ΕΠΟ έδωσε σκληρό αγώνα για να εναρμονιστεί το καταστατικό της με τα διεθνή
κρατούντα. Ο μπαμπούλας Μπλάτερ εμφανιζόταν συχνά πάνω από τα ελληνικά γήπεδα,
λες και νωρίτερα όλα λειτουργούσαν ρολόι στο ποδόσφαιρό μας. Στόχος ο έλεγχος
του χώρου απ' άκρη σε άκρη.

Τα κατάφερε η ΕΠΟ, αλλά τίποτα δεν βελτιώθηκε. Αντίθετα, η διαιτησία
εγκλωβίστηκε στις διαθέσεις εξουσιαστών παραγόντων. Η υπαγορευμένη ανασφάλεια
των διαιτητών έγινε υπερτροφική. Τα φαλτσοσφυρίγματα πολλαπλασιάστηκαν, όπως
βέβαια και τα μη ανθρώπινα λάθη των «δικαστών του δευτερόλεπτου».

Αν το ελληνικό ποδόσφαιρο θέλει να ξεφύγει από τη μιζέρια και να βρει τον
σωστό δρόμο, επιβάλλεται να δημιουργήσει προϋποθέσεις για υγιή και αξιόπιστη
διαιτησία. Διαφορετικά τα γήπεδα θα πνιγούν στους ψιθύρους.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16030O122</ED>
<ID>
ID:133659

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O12&aa=2</URL></REF>


Article

<CATEGORY>vin10</CATEGORY>

 <H2>Στην πόζα... ασυγχρόνιστες
</H2>
Αριστερά, η Θεοδωρίδου, δεξιά (με την τσαχπίνικη πόζα) η πρωταθλήτρια
Θαλασσινίδου, για πρώτη φορά ντουέτο σε παγκόσμιο πρωτάθλημα συγχρονισμένης
κολύμβησης (του Περθ). Εδώ, λίγο πριν από την πτήση για την Αυστραλία, με την
προπονήτριά τους Έλενα Τιχομίροβα. Καλή επιτυχία!

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16030O123</ED>
<ID>
ID:133694

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O12&aa=3</URL></REF>


Article

<CATEGORY>vin10</CATEGORY>

 <H2>Με όπλο τη σκέψη
</H2>
Η σκακιέρα στη θέση της, το χρονόμετρο αρίστης πιστότητας, οι τηλεοπτικοί
εικονολήπτες διακριτικά και στο βάθος όλα άψογα για την πρώτη συνάντηση του
Ινδού Ανάντ με τον Ρώσο Κάρποφ (αριστερά) για το παγκόσμιο πρωτάθλημα σκακιού
που γίνεται στην Λωζάννη. Δεν έγινε γνωστό αν ο νικητής του πρωταθλήματος θα
αντιμετωπίσει... κομπιούτερ. Σημειώνεται ότι ο πρωταθλητής θα αναδειχτεί
ύστερα από τρείς αγώνες.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16030O124</ED>
<ID>
ID:133716

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O12&aa=4</URL></REF>


Article

<CATEGORY>vin10</CATEGORY>

 <H5>Ραντεβού στα Άνω Λιόσια
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΞΕΚΙΝΑ ΣΗΜΕΡΑ, στις 4 το απόγευμα, στην αίθουσα «Μελίνα Μερκούρη» του
δημαρχείου Άνω Λιοσίων το 9ο Διεθνές Σκακιστικό Τουρνουά της πόλης.

Είναι ένα από τα μεγαλύτερα σκακιστικά τουρνουά στην Ελλάδα. Διοργανωτής είναι
η Δημοτική Επιχείρηση Ανάπτυξης του Δήμου Άνω Λιοσίων. Πούλμαν θα ξεκινούν
καθημερινά, ως τις 11 Ιανουαρίου (οπότε και θα παιχθεί ο τελευταίος γύρος του
τουρνουά), έξω από το ξενοδοχείο «Ομόνοια» της Αθήνας, μία ώρα πριν από την
έναρξη των αγώνων.

Μεταξύ των Ελλήνων θα αγωνιστούν οι γκρανμέτρ Κοτρωνιάς, Νικολαΐδης, Σκέμπρης,
Γρίβας και ο διεθνείς Γαβριλάκης, Τζερμιαδιανός, Καλέσης, Λυριντζάκης κ.ά. Από
το εξωτερικό θα αγωνιστούν οι γκρανμέτρ Ουλίμπιν (Ρωσία), Ινκιόφ, Γκεοργκίεφ,
Τρίνγκοφ (Βουλγαρία), Μοσκαλένκο (Ουκρανία), Λούτερ (Γερμανία), Γκοφστέιν
(Ισραήλ), Σβέτκοβιτς (Γιουγκοσλαβία) κ.ά. Αναμένεται ρεκόρ συμμετοχών.

ΠΑΓΚΟΣΜΙΟ ΠΡΩΤΑΘΛΗΜΑ

Ξεκίνησε χθες στο Ολυμπιακό Μουσείο της Λωζάννης ο τελικός του Παγκοσμίου
Πρωταθλήματος της Διεθνούς Σκακιστικής Ομοσπονδίας ανάμεσα στον Ανατόλι Κάρποβ
και τον Βισβανάθαν Ανάντ. Στην πρώτη παρτίδα, ο Ανάντ ριψοκινδύνευσε αρκετά
και στο τέλος αναγκάσθηκε να επιδιώκει την ισοπαλία.

Κάρποβ - Ανάντ (Πρώτη παρτίδα του ματς - Σλαβική άμυνα)

1. δ4 δ5 2. γ4 γ6 3. Ιγ3 Ιζ6 4. ε3 ε6 5. Ιζ3 Ιβδ7 6. Αδ3 δ: γ4 7. Α: γ4 β5 8.
Αδ3 Αβ7 9. 0-0 α6 10. ε4 γ5 11. δ5 Βγ7 12. δ: ε6 ζ: ε6 13. Αγ2 γ4 14. Βε2 Αδ6
15. Ιδ4 Ιγ5 16. ζ4 ε5 17. Ιδ: β5 α: β5 18. Ι: β5 Ββ6 19. Ι: δ6 Β: δ6 20. ζ: ε5
Β: ε5 21. Πζ5 Βε7 22. Β: γ4 Πγ8 23. Ββ5 Ιγδ7 24. Β: β7 Π: γ2 25. Αη5 Βδ6 26.
Βα8+ Ρζ7 27. Β: θ8 Βδ4+ 28. Ρθ1 Β: ε4 29. Πζ3 Π: η2 30. Ρ: η2 Ιε5 31. Β: η7+
Ρ: η7 32. Α: ζ6+ Ρη6 33. Α: ε5 Β: ε5 34. Πη1 (για αυτήν την κίνηση ο Κάρποβ
σκέφθηκε πολύ ­ μέχρι τότε ο Ανάντ ήταν μπροστά στο χρόνο) θ5 35. β3 Βε2+ 36.
Πζ2 Βε4+ 37. Ρζ1+ Ρθ6 38. Πη3 Ββ1+ 39. Ρη2 Βε4+ 40. Πηζ3 Βη6+ 41. Ρζ1 Ββ1+ 42.
Ρη2 Βη6+ 43. Ρθ1 Ββ1+ 44. Πζ1 Β: α2 45. Πζ6+ Ρη7 46. Πζ7+ Ρθ8 47. Πζ8+ Ρη7 48.
Π8ζ7+ Ρη8 49. Π7ζ3 Ρη7 50. θ3 Βγ2 51. Π1ζ2 Βε4 52. Ρη2 Ββ4 53. Πε2 Βδ4 54.
Πε7+ Ρη6 55. Πε6+ Ρη7 56. Πη3+ Ρζ7 57. Πηε3 Βδ5+ 58. Ρη3 Βη5+ 59. Ρζ2 Βθ4+ 60.
Ρε2 Βδ4 61. Π6ε4 Βα1 62. Ρδ3 Ρζ6 63. Πε6+ Ρζ5 64. β4 Βγ1 65. Ρδ4...

Ο Κάρποβ συνέχιζε την προσπάθεια να νικήσει μέχρι αργά. Είχε λιγότερο χρόνο,
αλλά βάσει του κανονισμού, για κάθε επιπλέον κίνησή του κέρδιζε λίγο χρόνο.

* Θα δούμε και δύο ενδιαφέρουσες παρτίδες από το ισχυρό όπεν, που διεξήχθη
παράλληλα με τους προκριματικούς του Παγκοσμίου Πρωταθλήματος στο Γκρόνιγκεν.
Στο τουρνουά αυτό πρώτευσε τελικά ο γνωστός μας Ουζμπέκος Νενάσεβ με 9,5
βαθμού (παρ' ότι ήταν 8ος στην αρχική κατάσταση αξιολόγησης), ακολουθούμενος
από τους Έλβεστ, Ιμπραχίμοβ, που έφτασαν τους 8,5 βαθμούς, και τους Μοβσεσιάν,
Νισιπεάνου, Τιβιάκοβ, Μπουρμάκιν, Κυριάκοβ, Καλιμτζάνοβ και Μάιλς, που
τερμάτισαν με 8 βαθμούς. Παράλληλα, διεξήχθησαν δύο ακόμη ανοικτά τουρνουά
χαμηλότερης δυναμικότητας.

Νενάσεβ - Κόνκουεστ

1. δ4 Ιζ6 2. γ4 η6 3. Ιγ3 δ5 4. γ: δ5 Ι: δ5 5. ε4 Ι: γ3 6. β: γ3 Αη7 7. Αγ4 γ5
8. Ιε2 0-0 9. 0-0 Ιγ6 10. Αε3 Αη4 11. ζ3 Ια5 12. Α: ζ7+ Π: ζ7 13. ζ: η4 Π: ζ1+
14. Ρ: ζ1 γ: δ4 15. γ: δ4 ε5 16. δ5 Ιγ4 17. Βδ3 Ι: ε3+ 18. Β: ε3 Βθ4 19. θ3 β6
20. Ρη1 Αζ8 21. Ρθ1 Αγ5 22. Βδ3 Βζ6 23. Ιη1 Βζ2 24. Ιζ3 Αδ6 25. Βα6 Πζ8 26.
Ιη5 Βε3 27. Ιε6 Βγ3 28. Πη1 Πζ7 29. Ιη5 Πε7 30. Πζ1 Βγ2 31. Ιε6 θ6 32. Πζ8+
Ρθ7 33. Ρθ2 Πη7 34. Πδ8 Αε7 35. Πδ7 Β: ε4 36. Ββ7 Ββ4 37. δ6 1-0

Βεχμέγερ - Αταλίκ

1. ε4 γ5 2. Ιζ3 δ6 3. δ4 γ: δ4 4. Ι: δ4 Ιζ6 5. Ιγ3 Αδ7 6. Αε3 Ιη4 7. Αη5 θ6 8.
Αθ4 η5 9. Αη3 Αη7 10. Βδ2 Ιγ6 11. Ιβ3 α5 12. α4 Πγ8 13. ζ3 Ιηε5 14. Ιδ5 Ιβ4
15. γ3 Ι: δ5 16. ε: δ5 Βγ7 17. Αζ2 0-0 18. Αε2 Ιγ4 19. Α: γ4 Β: γ4 20. Ι: α5
Βα6 21. Ιβ3 Α: α4 22. Αδ4 ζ6 23. Ρζ2 Ββ5 24. Ιγ1 Βγ4 25. Πε1 Πζε8 26. Πε4 Αβ5
27. β3 Βζ1+ 28. Ρη3 ζ5 29. Πε1 ζ4+ 30. Ρη4 Α: δ4 31. γ: δ4 Αδ7+ 32. Ρθ5 Ββ5
33. Πα5 Ββ6 34. Βδ3 Β: α5 35. Ρ: θ6 1-0

ΝΕΑ ΤΟΥΡΝΟΥΑ «ΙΚΑΡΟΣ»

Γράψαμε για τις σκακιστικές εκδηλώσεις «Ίκαρος», που διεξάγονται σε όλην την
Ελλάδα, με κορυφαία στιγμή το διεθνές όπεν τουρνουά του καλοκαιριού στην Ικαρία.

Έληξε το τελευταίο κλειστό τουρνουά «Ίκαρος '97» με νικητή τον γκρανμέτρ
Γιάννη Νικολαΐδη με 9 βαθμούς σε 11 αγώνες. Στη δεύτερη και τρίτη θέση οι
διεθνείς Ζαχάριεβ (από τη Βουλγαρία) και Βουλδής με 8 βαθμούς. Στην τέταρτη
θέση, πετυχαίνοντας νόρμα διεθνούς μετρ, με 7,5 βαθμούς, ο Παναγιώτης
Φρεντζάς. Ακολουθούν ο Αλβανός Τσέλα και ο Γεωργιανός Μαναγκάτζε με 6,5
βαθμούς και άλλοι έξι σκακιστές.

Έληξε το τουρνουά «Ίκαρος '98», που διοργάνωσαν στην Πάτρα η Σκακιστική
Ακαδημία και η Λέσχη Τραπεζικών Πάτρας. Έλαβαν μέρος είκοσι τέσσερις σκακιστές
από δέκα σωματεία της περιοχής. Πρώτευσε ο Κ. Μουρούτης της Λέσχης Τραπεζικών
(6 βαθμοί) ακολουθούμενος από τους Γ. Πιτσέλη, Π. Κανελλόπουλο, Γ. Καραμαλή
και Π. Μασούρο (όλοι με 5 βαθμούς).

Το πρώτο όπεν «Ίκαρος '98» για την Αττική προκηρύχθηκε για τις 15-31
Ιανουαρίου (κάθε Τρίτη, Πέμπτη, Σάββατο, ώρα 5) στο νεοκλασικό της ΕΦΕΤ
(Νεοφύτου Δούκα 9 Κολωνάκι).

Το δεύτερο όπεν «Ίκαρος '98» για την Αττική προκηρύχθηκε για τις 2-16
Φεβρουαρίου (κάθε Δευτέρα, Τετάρτη, Παρασκευή, ώρα 5) στο εντευκτήριο του
Ιωνικού Συνδέσμου (Λεωφόρος Ηρακλείου και Τσουρουκτσόγλου, κοντά στο σταθμό
ΗΣΑΠ Νέας Ιωνίας).

Στους αγωνιστικούς χώρους, που θα διεξάγονται τα τουρνουά αυτά, θα λάβουν χώρα
και δύο ενδιαφέροντα ματς μεταξύ κορυφαίων Ελλήνων παικτών, που έχουν
πρωτεύσει στο μεγάλο ετήσιο καλοκαιρινό τουρνουά της Ικαρίας στο παρελθόν. Θα
γράψουμε ξανά για αυτήν την πρωτοποριακή διοργάνωση, με τη σφραγίδα του Κοσμά
Κέφαλου, ακούραστου Ικάρου, που τα φτερά του δεν λιώνουν ποτέ.

Περισσότερες πληροφορίες και δηλώσεις συμμετοχής τις εργάσιμες ημέρες και ώρες
στο τηλέφωνο 9234.342 (κ. Χριστόπουλος) και τα Σαββατοκύριακα στο 9582.445 (κ. Μαρής).


<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: O99</CAT>
<ED>
Κωδικός άρθρου: A16030O991</ED>
<ID>
ID:133624

</ID><URL>http://ta-nea.dolnet.gr/neaweb/neafile.print_unique?e=A&f=16030&m=O99&aa=1</URL></REF>


Article

<CATEGORY>vin09</CATEGORY>

 <H5>ΑΝΟΙΓΕΙ ΤΟ ΑΡΧΕΙΟ: ΑΛΛΗΛΟΓΡΑΦΙΑ, ΒΙΟΓΡΑΦΙΑ, ΗΛΕΚΤΡΟΝΙΚΕΣ ΣΕΛΙΔΕΣ ΓΙΑ ΤΟΝ
ΑΛΕΞΑΝΔΡΙΝΟ ΠΟΙΗΤΗ
</H5><H2>Άπαντα περί Καβάφη
</H2>
<AUTHOR>ΕΦΗ ΦΑΛΙΔΑ</AUTHOR>

Ο Κ.Π. Καβάφης δεν πετούσε ούτε ένα χαρτί. Έτσι δημιουργήθηκε, αρχικά από τον
Γ.Π. Σαββίδη, ένα πλούσιο αρχείο, που τώρα θα δει το φως της δημοσιότητας

Βιβλία, επιστολές, ημερολόγια, σημειώσεις, μεταφράσεις, φωτογραφίες,
αντικείμενα αλλά και αποδείξεις ενοικίου, ξενοδοχείων και εμποροραφείου.
Επίσης, λογαριασμοί, ιατρικές συνταγές, μενού από εστιατόρια. Ο Κωνσταντίνος
Καβάφης δεν πετούσε κανένα χαρτί, ώστε από αυτήν τη συνήθειά του να
δημιουργηθεί ένα πλούσιο αρχείο. Το οποίο προσφέρεται για ερευνητικό έργο σε
όποιον μελετητή κριθεί άξιος να συνεχίσει το έργο του Γ.Π. Σαββίδη, για τον
ποιητή της Αλεξάνδρειας από την επιτροπή του Σπουδαστηρίου Νέου Ελληνισμού,
όπου «στεγάζεται» το Αρχείο Καβάφη.

Ένας χρόνος συμπληρώνεται από τη σύσταση της αστικής και μη κερδοσκοπικής
εταιρείας που διαχειρίζεται τα κατάλοιπα του Καβάφη, με σκοπό να εκδώσει τα
άπαντα των έργων και τη βιογραφία του, αλλά και να τα οδηγήσει προς το ευρύ
κοινό μέσω της ηλεκτρονικής τεχνολογίας και του Ίντερνετ. Και σε αυτόν τον
χρόνο δημιουργήθηκαν οι προϋποθέσεις για να κυκλοφορήσουν τα πρώτα εκδοτικά
αποτελέσματα και να παρουσιαστούν οι ηλεκτρονικές σελίδες. Ενώ παράλληλα
διαμορφώθηκε η επιτροπή που θα αξιολογεί τις προτάσεις έρευνας και μελέτης του
καβαφικού έργου, που θα οργανώνει τις εκδοτικές δραστηριότητες και θα έρχεται
σε επαφή με άλλους φορείς για την προώθηση των σκοπών του. Τη φιλολογική
πλευρά της προσπάθειας στηρίζουν οι συνεργάτες, επιλεγμένοι μαθητές του Γ.Π.
Σαββίδη ­ στον οποίο ανήκε και το αρχείο ­ Μιχάλης Πιερής, Νταϊάνα Χάας και
Ρενάτα Λαβανίνι και τον ρόλο συντονιστή των ενεργειών και επαφών έχει ο
διευθυντής του Σπουδαστηρίου Μανόλης Σαββίδης.

Το 1933 πεθαίνει ο Κωνσταντίνος Καβάφης και ορίζει κληρονόμο του τον Αλέκο
Σεγκόπουλο, που κατά άλλους θεωρείται γιος και κατά άλλους εραστής του ποιητή.
Στη δικαιοδοσία του λοιπόν περνούν τα χαρτιά, τα βιβλία, τα πορτρέτα και τα
αντικείμενα του ποιητή. Ο Σεγκόπουλος δέχεται κρούσεις από πολλούς
ενδιαφερόμενους να αναλάβουν το αρχείο. Ανάμεσά τους κι ένας νεαρός τότε
φιλόλογος, ο Γ.Π. Σαββίδης, ο οποίος το 1953, ως διευθυντής της
«Αγγλοελληνικής Επιθεώρησης» έχει την πρώτη επαφή ­ όχι ιδιαίτερα
εποικοδομητική ­ με τον κληρονόμο του αρχείου. Θα περάσουν δέκα χρόνια ώσπου ο
Σεγκόπουλος να καλέσει ο ίδιος τον Γ.Π. Σαββίδη και να του ανοίξει το αρχείο,
ώστε το 1966 ο φιλόλογος να καταθέσει τη διατριβή του στη Θεσσαλονίκη με τίτλο
«Οι καβαφικές εκδόσεις», έργο που παραμένει αξεπέραστο έργο αναφοράς ώς
σήμερα. Και το 1969 να κυκλοφορήσει τα «Ανέκδοτα ποιήματα του Καβάφη», που
κατά τον Κ.Θ. Δημαρά αποτελεί «ένα από τα πιο σημαντικά φιλολογικά γεγονότα
της μεταπολεμικής ελληνικής Παιδείας».

Μετά τον θάνατο του Σεγκόπουλου, το 1969, το Αρχείο Καβάφη περιέρχεται στην
κατοχή του Γ.Π. Σαββίδη, χάρη στη φωτισμένη αντίληψη της Κυβέλης Σεγκοπούλου.
Για να περιέλθει, μετά τον θάνατό του, στο κοινωφελές Σπουδαστήριο Νέου
Ελληνισμού, που διευθύνει ο Μανόλης Σαββίδης, με σκοπό να εκδώσει όσα
κατάλοιπα του Καβάφη έχουν φιλολογική και λογοτεχνική σημασία μέσα σε πέντε
χρόνια. Ο αναλυτικός κατάλογος του Αρχείου Καβάφη, ύστερα από δεκαπέντε χρόνια
λεπτομερούς καταμέτρησης, βρίσκεται στον δρόμο του τυπογραφείου εγκαινιάζοντας
τις εκδοτικές δραστηριότητες. Τα βιβλία και τα χαρτιά του ποιητή αποτελούν τις
δύο μεγάλες ενότητες του Αρχείου. Τα βιβλία είναι όλα όσα βρίσκονταν στη
βιβλιοθήκη του, χωρίς αυτό να σημαίνει πως ο Καβάφης τα είχε όλα διαβασμένα.

«Ορισμένα βρέθηκαν με άκοπες σελίδες, ενώ σε άλλα, οι σημειώσεις στο πλάι των
σελίδων θα μπορούσε να αποτελέσουν αντικείμενο διδακτορικής διατριβής, καθώς
μαρτυρούν από πού αντλούσε καμιά φορά ο ποιητής την έμπνευση. Όπως για
παράδειγμα οι παρατηρήσεις του σε σελίδες στην "Άνοδο και Πτώση της Ρωμαϊκής
Αυτοκρατορίας" του Γκίμπον, που θα μπορούσε να του δώσουν υλικό για κάποιο
ποίημα. Ο τεράστιος όγκος των μη λογοτεχνικών εγγράφων μπορεί να αποτελέσουν
τα συστατικά για τη συγγραφή μιας πλήρους βιογραφίας του Καβάφη, καθώς πολλοί
ασχολήθηκαν με τη ζωή του ποιητή αλλά δεν έδωσαν πλήρη και ολοκληρωμένη μορφή,
με πληρέστερη ώς σήμερα τη βιογραφία από τον Ρόμπερτ Λίντελ», εξηγεί στα «ΝΕΑ»
ο διευθυντής του Σπουδαστηρίου Νέου Ελληνισμού Μανόλης Σαββίδης.

Κι ενώ τα λογοτεχνικά κείμενα του Καβάφη έχουν εκδοθεί, η αλληλογραφία του, τα
ημερολόγιά του, τα σχόλια του ίδιου πάνω στα ποιήματά του, οι ιστορικές,
γλωσσικές και μετρικές σημειώσεις του περιμένουν τους μελετητές που θα
ενδιαφερθούν να ρίξουν πάνω τους το φως της δημοσιότητας. Όμως το Αρχείο
Καβάφη δεν θα ανοίξει μόνο για τους ερευνητές. Το ευρύ κοινό πολύ σύντομα θα
μπορεί να ανατρέχει στην ηλεκτρονική διεύθυνση στο Ίντερνετ, για να παίρνει
πληροφορίες, κυρίως βιογραφικές, εργογραφικές και βιβλιογραφικές. Ήδη μέσα
στον κυβερνοχώρο επικρατεί η ασυδοσία γύρω από το όνομα του Καβάφη, καθώς
φίλοι της ποίησης, της Ελλάδας και ομόφυλοί του έχουν ανοίξει διάφορες
σελίδες. «Οι σελίδες όμως του Σπουδαστηρίου φιλοδοξούμε να είναι οι
σοβαρότερες και να λειτουργήσουν ως φερέγγυα τράπεζα πληροφοριών, που θα
παρουσιαστεί μέσα στον Φεβρουάριο. Και πολύ σύντομα προβλέπεται και η
ηλεκτρονική δημοσίευση του καταλόγου του Αρχείου, για να έχει πρόσβαση σε αυτό
οποιοσδήποτε ενδιαφερόμενος», τονίζει ο Μανόλης Σαββίδης.

Όμως κάθε τόσο φιλόδοξο εγχείρημα δεν μπορεί να παραβλέψει τις οικονομικές
παραμέτρους. Το Αρχείο χρειάζεται έσοδα για να συντηρηθεί. Τα χειρόγραφα του
ποιητή έχουν υποστεί φθορές από τον χρόνο και η συντήρησή τους ανέρχεται σε
υψηλό κόστος. Γι' αυτό και το Σπουδαστήριο αναζητεί πόρους, ένας από τους
οποίους θα είναι η πώληση των δικαιωμάτων για δημοσιεύσεις εικόνων
χειρογράφων. Δικαιώματα βέβαια δεν θα καταβάλει ένας επιστήμονας ερευνητής του
Αρχείου. Όμως η οποιαδήποτε εμπορική χρήση χειρογράφων ή πορτρέτων του ποιητή
θα επιδέχεται την επιβάρυνση καταβολής δικαιωμάτων.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16030P011</ED>
<ID>
ID:133625

</ID><URL>http://ta-nea.dolnet.gr/neaweb/neafile.print_unique?e=A&f=16030&m=P01&aa=1</URL></REF>


Article

<CATEGORY>vin09</CATEGORY>

 <H5></H5><H2>Συστημένο
</H2>
Ο Γιώργος Βέλτσος γράφει για τον Κορνήλιο Καστοριάδη

σελ 12

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16030P012</ED>
<ID>
ID:133665

</ID><URL>http://ta-nea.dolnet.gr/neaweb/neafile.print_unique?e=A&f=16030&m=P01&aa=2</URL></REF>


Article

<CATEGORY>vin09</CATEGORY>

 <H5></H5><H2>Σινεμά
</H2>
Ο Περικλής Χούρσογλου για τις «εξωσυζυγικές κουτσουκέλες» του Κυρίου με
τα Γκρι

σελ 13

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16030P013</ED>
<ID>
ID:133698

</ID><URL>http://ta-nea.dolnet.gr/neaweb/neafile.print_unique?e=A&f=16030&m=P01&aa=3</URL></REF>


Article

<CATEGORY>vin09</CATEGORY>

 <H2>Ανοίγει το αρχείο Καβάφη
</H2><H2></H2>
στο Πανόραμα

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16030P017</ED>
<ID>
ID:133737

</ID><URL>http://ta-nea.dolnet.gr/neaweb/neafile.print_unique?e=A&f=16030&m=P01&aa=7</URL></REF>


Article

<CATEGORY>vin09</CATEGORY>

 <H5>ΘΕΑΤΡΟ ΠΑΝΤΟΥ ΚΑΙ ΧΙΠ ΧΟΠ ΣΤΟ ΠΕΡΑΜΑ
</H5><H5>«ΖΩΝΤΑΝΑ» </H5><H2>Φλύαρος και Πρίγκιπες </H2>
ΔΗΠΕΘΕ Αγρινίου. «Ο Μικρός Πρίγκιπας»

Τον «Φλύαρο» του Σοφοκλή Καρύδη ανεβάζουν οι «Μάσκες« απόψε στις 9 μ.μ. Η
σκηνοθεσία είναι του Γιώργη Χριστοφιλάκη, τα σκηνικά-κοστούμια του Κοσμά
Πανωρίδη, η μουσική του Κώστα Λιάκουρα. Στον ρόλο του Ανεμοδούρη ο Αβραάμ
Πελαΐδης. Το έργο, παρότι είναι γραμμένο το 1869, είναι πάντα επίκαιρο, μια
που η οξεία ματιά του συγγραφέα χρησιμοποιεί την σάτιρα για να κριτικάρει
πολιτικά και κοινωνικά φαινόμενα (9 μ.μ., Αγίου Μελετίου 107).

*** Το έργο του Αντουάν ντε Σεντ Εξιπερί «Ο Μικρός Πρίγκιπας» ανεβαίνει αύριο
σε θεατροποίηση Μίμη Κουγιουμτζή στο ΔΗΠΕΘΕ Αγρινίου. Η σκηνοθεσία είναι του
Πάνου Παπαϊωάννου, τα σκηνικά-κοστούμια της Κατερίνας Σωτηρίου, η μουσική του
Κώστα Θωμαΐδη. Παίζουν οι Κωνσταντίνος Γιαννακόπουλος, Παρασκευή Νέδου,
Γιάννης Παπαθανάσης, Αθηνά Διαμαντοπούλου, Δημήτρης Μποζώνης, Τάσος Κορόζης,
Χάρις Καρνέζη, Αγαμέμνων Μπουγέλης, Νίκος Γκεσούλης.

*** Δύο παραστάσεις, στις 6 και στις 9 μ.μ. σήμερα και δύο αύριο στις 11 π.μ.
και 7 μ.μ. δίνει η νεανική θεατρική ομάδα «Ανέμη» στην «Λήδρα» (Κέκροπος 12,
Πλάκα, τηλ. 3848.342) με τη βασισμένη σε ελληνικά παραμύθια παράσταση «Μύθι,
μύθι... παραμύθι» που θα παρουσιάζει έως τις 8 Ιανουαρίου. Σκηνοθέτησε η Μαρία
Λουίζα Παπαδοπούλου, που παίζει μαζί με τις Ζαχαρένια Αθητάκη, Αφροδίτη Αλ
Σάλεχ και Δέσποινα Τσιρακάκη, ενώ η μουσική είναι του Νίκου Κυπουργού και τα
σκηνικά της Φλώρας Κουτσουμάνη.

*** Από την Κυριακή και κάθε Κυριακή πρωί, στις 11.15 και τα απογεύματα στις 3
μ.μ. το «Θέατρο του παιδιού» περιμένει τους μικρούς του φίλους να τους
διασκεδάσει με το έργο «Ο Κοντορεβυθούλης και ο Χαζός... Δράκος» στο Θέατρο
Βρετάνια (Πανεπιστημίου 7, τηλ. 3221.579). Η σκηνοθεσία είναι του Γιάννη
Κόκκινου, σκηνικά και κοστούμια της Μαρίας Οικονομίδου. Παίζουν οι ηθοποιοί
Ελένη Τριανταφύλλου, Γιάννης Κόκκινος, Λούλα Καναρέλη κ.ά.

*** Μέχρι την Δευτέρα 5 Ιανουαρίου θα παίζεται στο θέατρο Ιλίσια Στούντιο το
νέο έργο του Βασίλη Ζιώγα «Μπιγκ Μπανγκ». Πρόκειται για ένα κείμενο
επιστημονικής φαντασίας που αγγίζει τα όρια της κωμωδίας και παρουσιάζεται για
πρώτη φορά από την ομάδα «Άρτος» σε σκηνοθεσία Νίκου Κουτελιδάκη. Τα σκηνικά
είναι του Αντώνη Χαλκιά, τα κοστούμια του Γιώργου Γαβαλά, η μουσική του
Παναγιώτη Καλατζόπουλου. Παίζουν: Λουκία Πιστιόλα, Ελένη Ζιώγα, Γιάννης
Τσορτέκης, Λευτέρης Λιθαρής (Παπαδιαμαντοπούλου 4, τηλ. 7250.657).

*** Με το έργο «Το μαγικό μαργαριτάρι» του Βαλερί Πετρόφ συνεχίζονται οι
παραστάσεις της Παιδικής Σκηνής του Νέου Θεάτρου Θεσσαλονίκης αυτή και την
επόμενη Κυριακή. Η διασκευή και η σκηνοθεσία είναι του Κυριάκου Αργυρόπουλου,
τα σκηνικά-κοστούμια της Πέτιας Βασίλιεβα και του Γιάννη Κατρανίτσα, οι
κούκλες της Ίβας Χατζίεβα, οι χορογραφίες του Γιάννη Φλερύ (τηλ. 417.068).

ΕΚΔΗΛΩΣΕΙΣ

Το περιοδικό «Το Παιδί μου κι εγώ» και ο Πολιτισμικός Οργανισμός του Δήμου
Αθηναίων οργανώνουν γιορτή για τα παιδιά αύριο στις 2 μ.μ. στο Πολιτιστικό
Κέντρο του Δήμου Αθηναίων «Μελίνα Μερκούρη», στο πλαίσιο της έκθεσης
«Νοσταλγική Περιπλάνηση στο Ελληνικό Παιχνίδι» (Ηρακλειδών και Θεσσαλονίκης,
Θησείο, τηλ. 3452.150).

*** Το Κέντρο Χορού και Μουσικής Ελληνικής Παράδοσης του Συλλόγου Γυναικών
Αγίου Στεφάνου οργανώνει γιορτή με τα τραγούδια και τις γιορτές του
δωδεκαημέρου στις 7.30 μ.μ. αύριο στο Πνευματικό, Πολιτιστικό Κέντρο του Δήμου.

ΣΙΝΕΜΑ

Αύριο στο «Παλλάς» προβάλλονται δύο ταινίες του Φράνκο Τζεφιρέλι στο πλαίσιο
της έκθεσής του στην Εθνική Πινακοθήκη. Στις 8 μ.μ. παίζεται «Το ημέρωμα της
στρίγγλας» με τους Λιζ Τέιλορ και Ρίτσαρντ Μπάρτον και στις 10 μ.μ. «Ρωμαίος
και Ιουλιέτα» με τους Ολίβια Χάσεϊ και Λέοναρντ Γουάτινγκ.

ΣΕΜΙΝΑΡΙΟ

Με θέμα «Η συντήρηση και ο καθαρισμός των μουσικών οργάνων» η Συμφωνική
Ορχήστρα Μαθητών Νομαρχίας Αθηνών σε συνεργασία με την Μουσική Βιβλιοθήκη της
Γενικής Γραμματείας Ν. Γενιάς οργανώνουν ομιλία την Κυριακή (από τις 12 έως
τις 2 μ.μ.) και την Δευτέρα από τις 5.30-7.30 μ.μ. στην αίθουσα εκδηλώσεων του
3ου Λυκείου Ηλιούπολης (οδός Ολυμπιονικών, περιοχή Αστυνομικά). Θα μιλήσει ο
χημικός Dr Γιώργος Ταϋλαρίδης.

ΕΚΘΕΣΕΙΣ

Στην κεντρική βιβλιοθήκη Χαλκίδας εγκαινιάζεται απόψε η έκθεση ζωγραφικής
«Γυναίκες» της Ειρήνης Τόλη (Μιχαήλ Κακαρά 2 ).

*** Ο ζωγράφος Γιάννης Ζουγανέλης παρουσιάζει από σήμερα στις 7 τη δουλειά του
στο Δημοτικό Θέατρο του Πειραιά..

Απόψε στις 10 οι πιο δυνατοί εκπρόσωποι του χιπ χοπ στην Ελλάδα, οι «Active
Member», παίζουν στην Πρόνοια Περάματος («Στάδιο 90», τηλ. 4415.927).

***Κάθε Κυριακή ο Τάκης Κωνσταντακόπουλος και οι συνεργάτες του σε βραδιές
Νέου Κύματος και έντεχνου λαϊκού τραγουδιού στον Δίαυλο (Δράκου 9, Φιξ).

*** Ιαπωνική παραδοσιακή μουσική στον «Φούρνο», απόψε και αύριο στις 9 μ.μ.
(Μαυρομιχάλη 9, τηλ. 6460.748).

*** Ο Κώστας Τουρνάς μαζί με τους Μαρίνα Σκιαδαρέση, Δημήτρη Τσοπανέλλη, Πέτρο
Ξουραφά και Γιάννη Τσουμπρή παίζουν στο «Omni live» (Αγγ. Σικελιανού και
Αγγελοπούλου 2, Νέο Ψυχικό, τηλ. 6741.424).

*** Στο καφέ «Asante» αύριο ο Χέιγκ Γιατζιτζιάν μαζί με το γκρουπ του. Παίζουν
δικές του συνθέσεις και παραδοσιακά αρμένικα τραγούδια (Δαμάρεως 78, Παγκράτι,
τηλ. 7260.102).

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16030P021</ED>
<ID>
ID:133630

</ID><URL>http://ta-nea.dolnet.gr/neaweb/neafile.print_unique?e=A&f=16030&m=P02&aa=1</URL></REF>


Article

<CATEGORY>vin09</CATEGORY>

 <H5>... και 80 εκατ. δολάρια!
</H5><H2>Χρονιά συναυλιών... </H2>
<AUTHOR>Μ.Μ.</AUTHOR>

Μικ Τζάγγερ

Ήταν η δεύτερη πιο πετυχημένη χρονιά στις συναυλίες το 1997 (η καλύτερη απ'
όλες ήταν, λέει, το '94 ). Το λένε τα στοιχεία του περιοδικού «Pollstal» που
ειδικεύεται στα συναυλιακά, μετράει και καταγράφει. Πάνω από 1,3 δισ. δολάρια
ξοδεύτηκαν σε συναυλίες. Ποιος βγήκε κερδισμένος; Το κοινό, θα πείτε, που είδε
θέαμα και άκουσε μουσική. Ναι, αλλά όχι μόνο. Οι αριθμοί μιλάνε και λένε ότι
πρώτοι και καλύτεροι έρχονται οι Rolling Stones, οι οποίοι εισέπραξαν ως τώρα
89,3 εκατομμύρια από την Babylon Tour περιοδεία τους. Υπάρχει κανείς που θα
τους αμφισβητήσει;

Προσπάθησαν οι U2, αλλά δεν τα κατάφεραν. Με την Popmart περιοδεία τους (που
είδαμε τον περασμένο Σεπτέμβριο στην Θεσσαλονίκη) έφθασαν να κερδίσουν 79,1
εκατομμύρια δολάρια. Σε σύγκριση μάλιστα με τους Stones, οι Ιρλανδοί έπαιξαν
και σε κάποια στάδια με κενές θέσεις. Τρίτοι στη σειρά έρχονται οι Fleetwood
Mac, καθαρό αμερικάνικο φαινόμενο, και οι Metallica στη συνέχεια. Και μετά
λένε πως το ροκ μετριέται με τα τραγούδια του και τις κιθάρες. Μετά όμως την
απομάκρυνση από το ταμείο, δεν πρέπει να είναι πολλοί αυτοί που έχουν στο νου
τους τα ακόρντα.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16030P022</ED>
<ID>
ID:133668

</ID><URL>http://ta-nea.dolnet.gr/neaweb/neafile.print_unique?e=A&f=16030&m=P02&aa=2</URL></REF>


Article

<CATEGORY>vin09</CATEGORY>

 <H5>... και οι τέσσερις
</H5><H2>Η Ευρώπη... </H2>
<AUTHOR>Γ.Δ.Σ.</AUTHOR>

Γιώργος Διαλεγμένος

Το ελληνικό θεατρικό έργο προσπαθεί να κάνει αισθητή την παρουσία του στην
Ευρώπη με διάφορους τρόπους. Ένας αποδεικνύεται ότι είναι και η ετήσια,
δίγλωσση (αγγλικά και γαλλικά) έκδοση «Το Ευρωπαϊκό Θέατρο Σήμερα ­ Τα έργα»
της οργάνωσης «Ευρωπαϊκή Θεατρική Σύμβαση», της οποίας πρόσφατα κυκλοφόρησε ο
­ κομψότατος ­ τρίτος τόμος. Πώς και θυμήθηκα το ελληνικό έργο; Μα αφορμή ήταν
η ένταξη στην πανευρωπαϊκή αυτή θεατρική ένωση, που αριθμεί ως τώρα είκοσι
οκτώ κρατικά, δημοτικά και επιχορηγούμενα θέατρα από δεκαεπτά χώρες της
Ευρώπης, της δραστήριας και μη επαναπαυόμενης Πειραματικής Σκηνής της
«Τέχνης». Οπότε, στην έκδοση αυτή, όπου παρουσιάζονται, με περιλήψεις και
«τεχνικά» στοιχεία, έργα που ανέβηκαν πρόσφατα στις χώρες της Ένωσης, «σήμανε
η ώρα» και του ελληνικού έργου.

Έτσι πλάι σε θεατρικά του Χάινερ Μίλερ, του Μπότο Στράους ή του Μαρκ Ρέιβενχιλ
(ναι, το περιβόητο «Shopping and fucking»!) παρουσιάζονται τέσσερα ελληνικά
έργα της διετίας 1994-95 και μάλιστα κάτω από το όνομα ELLAS: «Το ταξίδι
μακριά» της Λούλας Αναγνωστάκη, «Λόγω φάτσας» του Γιώργου Διαλεγμένου, «Στη
Χώρα Ίψεν» του Ιάκωβου Καμπανέλλη και «Με δύναμη από την Κηφισιά». Από τα
οποία, κάποια, είμαι σίγουρος είναι πολύ, μα πολύ σημαντικότερα από ορισμένα ξένα...

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16030P023</ED>
<ID>
ID:133701

</ID><URL>http://ta-nea.dolnet.gr/neaweb/neafile.print_unique?e=A&f=16030&m=P02&aa=3</URL></REF>


Article

<CATEGORY>vin09</CATEGORY>

 <H2>Κυβερνο-αφιερώματα </H2>
<AUTHOR>Ε.Φ.</AUTHOR>

Μια φορά κι έναν καιρό ήταν μια πριγκίπισσα που την έλεγαν Νταϊάνα. Και ήταν
τόσο όμορφη και καλή, που κάποια από τις μοίρες της ζήλεψε και της έδωσε
άσχημο τέλος. Σ' όλον τον κόσμο έκλαψαν για την καλή πριγκίπισσα Νταϊάνα. Κι
όπως φαίνεται, κανένας δεν την έχει ξεχάσει. Τα περιοδικά δημοσιεύουν άρθρα
και φωτογραφίες της, τα κανάλια επαναλαμβάνουν τα πλάνα από τις δημόσιες
εμφανίσεις και την κηδεία της και στο Ίντερνετ η πριγκίπισσα Νταϊάνα έχει
στοιχειώσει τις ηλεκτρονικές σελίδες. Η χρονιά που πέρασε, ανέδειξε πολλά
πρόσωπα. Όμως, εκείνη ξεμάκρυνε και ήρθε πρώτη.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16030P024</ED>
<ID>
ID:133719

</ID><URL>http://ta-nea.dolnet.gr/neaweb/neafile.print_unique?e=A&f=16030&m=P02&aa=4</URL></REF>


Article

<CATEGORY>vin09</CATEGORY>

 <H5>ΣΥΜΒΟΥΛΟΣ ΤΟΥ ΕΛΕΓΚΤΙΚΟΥ ΣΥΝΕΔΡΙΟΥ ΘΑ ΕΠΟΠΤΕΥΕΙ ΤΗΝ ΕΚΚΑΘΑΡΙΣΗ ΤΗΣ
ΠΟΛΙΤΙΣΤΙΚΗΣ ΠΡΩΤΕΥΟΥΣΑΣ
</H5><H5>Σε 14 μήνες το Μέγαρο Μουσικής Θεσσαλονίκης
</H5><H2>Έλεγχοι με αρεοπαγίτη
</H2>
Ο Ζυλ Ντασσέν αναλαμβάνει πλέον πρόεδρος του Διοικητικού Συμβουλίου του
Φεστιβάλ Κινηματογράφου Θεσσαλονίκης, με καλλιτεχνικό διευθυντή και πάλι τον
Μισέλ Δημόπουλο

Ο Οργανισμός Πολιτιστικής Πρωτεύουσας απέπνευσε,
μαζί με το 1997. Νόμιμοι κληρονόμοι (της περιουσίας, αλλά και της διαχείρισης
του πολιτιστικού προϊόντος της πόλης) είναι ­ μετά και την ψήφιση του
νομοσχεδίου του ΥΠΠΟ ­ οι ίδιοι οι θεσμοί της πόλης.

Όσο για την αποτίμηση του έργου του ΟΠΠΕ, ο εκ των εποπτευόντων υπουργός
Πολιτισμού δήλωνε χθες πως η απάντηση «άπτεται του πεδίου της αισθητικής, που
είναι το μοναδικό εναπομείναν πεδίο αντιθέσεων».

Ο Οργανισμός Πολιτιστικής Πρωτεύουσας δεν υπάρχει πλέον παρά μόνον... στα
χαρτιά, που έγιναν ήδη αντικείμενο ελέγχου της νομιμότητάς τους. Ήδη, ο
υπουργός Πολιτισμού έκανε πρόταση προς τους συναδέλφους του εποπτεύοντες
υπουργούς του ΟΠΠΕ (ΥΠΕΧΩΔΕ και Μακεδονίας - Θράκης), πέραν του ελέγχου που θα
κάνουν οι ορκωτοί λογιστές και οι επιθεωρητές του υπουργείου Οικονομικών ­ η
διαδικασία των ελέγχων να εποπτεύεται από σύμβουλο του Ελεγκτικού Συνεδρίου
του κράτους (δικαστή σε βαθμό αρεοπαγίτη), ώστε, όπως τόνισε, «να εξαντληθούν
οι δυνατότητες ελέγχου, αλλά και οι εγγυήσεις με τις οποίες θα περιβληθεί η
εκκαθάριση όχι απλώς του ΟΠΠΕ, αλλά και της Θεσσαλονίκης ως τοπικής κοινωνίας».

Όσο για τον ΟΠΠΕ ως διαχειριστή των τοπικών πολιτιστικών δραστηριοτήτων, ο κ.
Βενιζέλος διευκρίνισε ότι «κληροδοτεί» τις αρμοδιότητές του στους νέους
θεσμούς της πόλης. Έτσι:

Στο Κρατικό Μουσείο Σύγχρονης Τέχνης, που θα στεγαστεί στο κτίριο της ΥΦΑΝΕΤ
(η ανέγερσή του θα ενταχθεί στο δεύτερο κοινοτικό πλαίσιο στήριξης) πρόεδρος
ορίστηκε ήδη ο καθηγητής Δημήτρης Φατούρος, ενώ για τη θέση του καλλιτεχνικού
διευθυντή, καθώς και για τη θέση του διευθυντή του Κέντρου Σύγχρονης Τέχνης
που θα λειτουργεί ως αυτόνομο τμήμα του, θα προκηρυχθεί σύντομα διαγωνισμός.
Ως αυτόνομο τμήμα του Μουσείου θα λειτουργεί επίσης και το Μουσείο
Φωτογραφίας, που θα διοικείται από πενταμελή εφορεία (θα διορισθεί την επόμενη εβδομάδα).

Στο Φεστιβάλ Κινηματογράφου, πρόεδρος του Δ.Σ. ορίστηκε ήδη ο Ζυλ Ντασσέν, ενώ
στη θέση του καλλιτεχνικού διευθυντή επανατοποθετείται ο Μισέλ Δημόπουλος.

Το Μουσείο Κινηματογράφου θα λειτουργεί ως αυτοτελές τμήμα του Φεστιβάλ, με
πρόεδρο της Διοικούσας Επιτροπής του τον Απόστολο Παπαγιαννόπουλο. Το μουσείο
θα κρατήσει προς το παρόν το δικαίωμα χρήσης του κτιρίου του ΟΣΕ, έως ότου
προσδιοριστεί η χρήση των αποθηκών του Λιμανιού, που επανεξετάζεται. Το
Κρατικό Θέατρο Βορείου Ελλάδος εξακολουθεί να υφίσταται με στόχο την
αξιοποίηση των κτιρίων του (Βασιλικό Θέατρο, Θέατρο Δάσους, Νταμάρι και
δικαιώματα χρήσης του θεάτρου της ΕΜΣ, της Μονής Λαζαριστών και του Θεάτρου
Αυλαία), ενώ μετά την υποβολή παραίτησης του προέδρου του Δ.Σ. κ. Απόστολου
Βέττα και άλλων μελών του Δ.Σ. στις επόμενες μέρες θα ανακοινωθεί η νέα
σύνθεση του Συμβουλίου. Σε συνεργασία με τη διοίκηση του ΚΘΒΕ θα λειτουργεί
επίσης και η Εφορεία της Όπερας Δωματίου Θεσσαλονίκης. Το Μουσείο Ντιζάιν θα
συνάψει προγραμματική σύμβαση με το Κρατικό Μουσείο Σύγχρονης Τέχνης, στο
οποίο θα υπάγεται ως αυτοτελές τμήμα του.

Το Λογοτεχνικό Αρχείο Θεσσαλονίκης θα στεγαστεί στο ανακαινισμένο κτίριο της
οδού Θεοφίλου στην Άνω Πόλη και θα λειτουργεί με τη μορφή αστικής μη
κερδοσκοπικής εταιρείας υπό την εποπτεία του ΥΠΠΟ και με εμπλεκόμενους φορείς
το Εθνικό Κέντρο Βιβλίου και σωματεία του χώρου της λογοτεχνίας και του βιβλίου.

Όλοι οι νέοι θεσμοί της πόλης αποκτούν τα περιουσιακά δικαιώματα που τους
«κληροδοτεί» ο ΟΠΠΕ, καθώς και το κτιριολογικό απόθεμα της Πολιτιστικής
Πρωτεύουσας και «στο χέρι τους» είναι πλέον η καταξίωσή τους στην πόλη μέσα
από τη χρήση και τη λειτουργία τους, όπως διευκρίνισε ο υπουργός.

Το ΥΠΠΟ έχει μερική συμμετοχή στην ολοκλήρωση των έργων των ΟΠΠΕ, όπως αυτό
του κινηματογράφου «Ολύμπιον» (μέσω του προγράμματος δημοσίων επενδύσεων του
υπουργείου), ενώ στο δεύτερο κοινοτικό πλαίσιο στήριξης εντάσσονται τα έργα
της ΥΦΑΝΕΤ και της Μονής Λαζαριστών. Για τα υπόλοιπα έργα του ΟΠΠΕ γίνονται
προσπάθειες για ένταξή τους σε περιφερειακά προγράμματα.

Οι εργαζόμενοι τέλος στον Οργανισμό Πολιτιστικής Πρωτεύουσας (που περίμεναν
τον υπουργό έξω από το κτίριο) θα απολυθούν ­ όπως προβλέπεται από τη σύμβαση
ορισμένου χρόνου που υπέγραψαν ­ με εξαίρεση το αναγκαίο για την εκκαθάριση
προσωπικό, που θα παραμείνει επί ένα περίπου εξάμηνο.

Σε 14 το πολύ μήνες από σήμερα θα είναι έτοιμο το Μέγαρο Μουσικής
Θεσσαλονίκης, «η δημιουργία του οποίου δεν σχετίζεται μεν με τον Οργανισμό
Πολιτιστικής Πρωτεύουσας, σχετίζεται όμως με το πολιτιστικό απόθεμα της
πόλης», όπως τόνισε ο υπουργός Πολιτισμού στη χθεσινή «απολογιστική» της
Πολιτιστικής Πρωτεύουσας συνέντευξη Τύπου. Η χρηματοδότηση για την ανέγερση
του Μεγάρου Μουσικής είναι απολύτως εξασφαλισμένη, ενώ, όπως δήλωσε ο
υπουργός, η δεύτερη φάση της εξέλιξής του έχει προϋπολογισμό 9,4
δισεκατομμύρια δραχμές ­ ποσό κατά πολύ μικρότερο από την αρχική πρόβλεψη, που
ανέβαζε τον προϋπολογισμό σε 24 δισεκατομμύρια δραχμές. Ήδη, όπως τόνισε ο
υπουργός Πολιτισμού, έχουν εκταμιευθεί τα τρία δισεκατομμύρια, ενώ δύο ακόμη
δισ. βρίσκονται στη διάθεση του Οργανισμού Μεγάρου Μουσικής, για τη
χρηματοδότηση της συνέχισης των εργασιών.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16030P031</ED>
<ID>
ID:133631

</ID><URL>http://ta-nea.dolnet.gr/neaweb/neafile.print_unique?e=A&f=16030&m=P03&aa=1</URL></REF>


Article

<CATEGORY>vin09</CATEGORY>

 <H2>Ρωμαίος και Ιουλιέτα καθρεφτίζονται
</H2><H2></H2>
Μια σύνθεση αποσπασμάτων από το «Ρωμαίος και
Ιουλιέτα» του Σαίξπηρ και κειμένων της που προέκυψαν από αυτοσχεδιασμούς κατά
τη διάρκεια των δοκιμών οι οποίες ξεκίνησαν το καλοκαίρι με τον τίτλο «Ο
Ρωμαίος και η Ιουλιέτα στον καθρέφτη», θα ανεβάσει φέτος η Πέπη Οικονομοπούλου
με τον «Καθρέπτη» της στο θέατρο «Οδού Αντιοχείας». Στην παράσταση, όπου οι
διαμάχη Μοντέγων-Καπουλέτων τοποθετείται ανάμεσα σε δύο αισθητικά αντίπαλους
θιάσους, παίζουν οι: Γιώργος Σμπυράκης, Ελένη Κεφαλοπούλου, Κώστας Παίδαρος,
Σοφία Διάκου, Πέπη Οικονομοπούλου, Τάσος Γιαννόπουλος, Παναγιώτης
Αλεξανδράκης, ενώ τα σκηνικά και τα κοστούμια θα είναι της Τότας Πρίτσα.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16030P032</ED>
<ID>
ID:133669

</ID><URL>http://ta-nea.dolnet.gr/neaweb/neafile.print_unique?e=A&f=16030&m=P03&aa=2</URL></REF>


Article

<CATEGORY>vin09</CATEGORY>

 <H2></H2><H2>Πρωτοχρονιάτικες ευχές
</H2><H2></H2>
<AUTHOR>ΔΗΜΗΤΡΗΣ ΔΑΣΚΑΛΟΠΟΥΛΟΣ</AUTHOR>

Ο νήπιος νέος χρόνος, που ο Δήμος Αθηναίων τον υπεδέχθη με ολονύχτια
φαντασμαγορική φιέστα στην Πλατεία Συντάγματος, διανύει τα πρώτα του
εικοσιτετράωρα μέσα στο ευφρόσυνο κλίμα των ημερών. Οι καθιερωμένες φιλικές
και συγγενικές ευχές διασταυρώνονται με τα σχετικά διαγγέλματα της πολιτικής
και θρησκευτικής ηγεσίας του τόπου και ανανεώνουν την αισιοδοξία και τις
ελπίδες μας, παρά το γεγονός ότι στο βάθος γνωρίζουμε καλά πως δεν πρόκειται
τα πάντα να είναι ρόδινα και ευτυχισμένα στις επόμενες 360 ημέρες.

Ό, τι συνέβαινε στο Σύνταγμα μεταδιδόταν αμέσως από την τηλεόραση και έφτανε
αυτομάτως στην άλλη άκρη της Ελλάδος, μα και στους Έλληνες του εξωτερικού.
Λίγο αργότερα, λόγω διαφοράς ώρας, παρακολουθήσαμε πώς υποδέχτηκαν τον
καινούργιο χρόνο οι κάτοικοι των μεγάλων πόλεων όλου του κόσμου. Σε
παλαιότερες εποχές, όταν δεν είχαν εκμηδενιστεί με ποικίλους τρόπους οι
αποστάσεις, και πολύ πριν ξεσπάσει η φρενίτιδα της πληροφόρησης και της
αστραπιαίας παγκόσμιας ενημέρωσης για ό,τι γίνεται στην άλλη άκρη του πλανήτη,
οι ειδήσεις και τα νέα κυκλοφορούσαν με τους δικούς τους ρυθμούς.

Ένα καλό σχετικό παράδειγμα δίνει ο Fernand Braudel στον δεύτερο τόμο του
μνημειώδους έργου του «Μεσόγειος», που κυκλοφόρησε πρόσφατα από το Μορφωτικό
Ίδρυμα Εθνικής Τραπέζης. «Η κατάληψη της Λευκωσίας στις 9 Σεπτεμβρίου 1570
μαθεύτηκε στην Κωνσταντινούπολη στις 24 Σεπτεμβρίου· στη Βενετία, μέσω
Ραγούζας, στις 26 Οκτωβρίου· στη Μαδρίτη στις 19 Δεκεμβρίου. Η είδηση για τη
ναυμαχία της Ναυπάκτου, από τις 7 Οκτωβρίου 1571, έφτανε στη Βενετία στις 18
Οκτωβρίου, στη Νάπολι στις 24, στη Λυών στις 25, στο Παρίσι και στη Μαδρίτη
στις 31 (...). Η ταχύτητα της κυκλοφορίας των ειδήσεων και της μεταφοράς των
επιστολών δεν είναι παρά ένα επιμέρους κεφάλαιο της πάλης με τις αποστάσεις».

Δεν είναι μόνον η εκμηδένιση των αποστάσεων που έχει επιφέρει κεφαλαιώδεις
αλλαγές στις συνήθειες της καθημερινής μας ζωής. Η παντοδυναμία των μέσων
μαζικής ενημέρωσης έχει δημιουργήσει στρατιά ολόκληρη προσώπων που εμπλέκονται
με τον έναν ή τον άλλον τρόπο στην επικαιρότητα και τους αναγνωρίζουμε, έστω
και σιωπηρώς, το προνόμιο να εκφράζουν το κοινό αίσθημα και τις κρατούσες
αντιλήψεις των εορταστικών ημερών ­ ακόμη και τις πάσης φύσεως παρεκκλίσεις
από τα καθιερωμένα. Χαμογελαστές μορφές τηλεπαρουσιαστών, ηθοποιών,
δημοσιογράφων, τραγουδιστών, διεκπεραιώνουν, άλλοτε επιτυχώς και άλλοτε
ανεπιτυχώς, τον δημόσιο ρόλο τους που, αν δεν έχει εξαφανίσει ολοσχερώς, έχει
περιορίσει στο ελάχιστο τον γραπτό λόγο, δίνοντας προτεραιότητα και βαρύτητα
στον προφορικό.

Στην αρχή του λήγοντος αιώνα μας, τα εορταστικά μηνύματα και τα ευχολόγια των
ημερών εκφράζονταν από ονόματα της λογιοσύνης, μέσω της μοναδικής κυρίαρχης
πηγής πληροφόρησης: της εφημερίδας. Σε χρονογραφήματα και επιφυλλίδες ο
Κονδυλάκης, ο Παλαμάς, ο Ξενόπουλος, ο Νιρβάνας, ο Κακλαμάνος, ακόμη και ο
πάντα έμμετρος και ομοιοκατάληκτος Σουρής στον «Ρωμηό» του, εγκαρδίωναν το
κοινό τους στην αλλαγή κάθε χρόνου. Παραθέτω εδώ τέσσερις πρωτοχρονιάτικες
ευχές του Κωστή Παλαμά, που εκφράζουν τις ιδιαιτερότητες, το κλίμα και τις
ελπίδες κάθε χρονιάς στην οποία αναφέρονται.

Για το έτος 1899: «Εύχομαι υπέρ του Έθνους: Ολίγους ελεύθερους ισχυρούς, εις
πάντα κύκλον νοήσεως, εις όλα τα στάδια της ενεργείας, που να τους οδηγεί η
φωτεινή των συνείδησις μόνον, και να τους εμψυχώνει βαθεία καταφρόνησις προς
τα λεγόμενα "καλά και συμφέροντα"».

Για το έτος 1904: «Να αποτινάξει το Έθνος τον ζυγόν του Λογιωτατισμού ­
"αφορητότερον και του Τουρκικού ζυγού" ­ καθώς έγραφεν ο εθνικός ποιητής
Αριστοτέλης Βαλαωρίτης».

Για το έτος 1909: «Εύχομαι να αποκτήσουμε ανθρώπους που να πολεμάνε φωτεινά,
θαρρετά, και πρώτ' απ' όλα με ειλικρίνεια, για τα μεγάλα Ιδανικά».

Για το έτος 1912: «Να χαραχτεί, το γρηγορότερο, βαθιά στην Εθνική συνείδηση
πως χωρίς την καλλιέργεια της Εθνικής μας γλώσσας, της "ζωντανής", βήμα δεν
μπορεί να πάει η διανοητική προκοπή της φυλής μας, που βαραίνει ίσα, και κάτι
περισσότερο, από την υλική πρόοδο».

Ο σημερινός αναγνώστης καλείται να αναλογιστεί τι άλλαξε, τι πραγματοποιήθηκε
και τι εκκρεμεί από τότε.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16030P041</ED>
<ID>
ID:133632

</ID><URL>http://ta-nea.dolnet.gr/neaweb/neafile.print_unique?e=A&f=16030&m=P04&aa=1</URL></REF>


Article

<CATEGORY>vin09</CATEGORY>

 <H5>Θεραπεία με ζωγραφική
</H5><H2>ΒΙΒΛΙΟπαρουσίαση
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

ΤΖΟΥΝΤΙΘ ΡΟΥΜΠΙΝ. «Θεραπεύοντας παιδιά μέσα από την Τέχνη».
Μετάφραση Γιάννα Σκαρβέλη. Σελίδες 451. Αθήνα,
1997. Εκδόσεις Ελληνικά Γράμματα

«Κατανοώντας τα παιδιά και βοηθώντας τα να μεγαλώσουν μέσα από τη
ζωγραφική», είναι ο υπότιτλος του βιβλίου και αυτό ακριβώς είναι και ο στόχος
αυτού του τρίτου βιβλίου της σειράς «Νέοι δρόμοι στην ψυχοθεραπεία», που
εκδίδεται σε συνεργασία με το Κέντρο Τέχνης και Ψυχοθεραπείας.

Σκοπός της συγγραφέως ­ η οποία είναι προσωπικότητα στον χώρο της Θεραπείας
μέσω των Εικαστικών ­ είναι να προτείνει σε όσους φροντίζουν παιδιά τρόπους
για να διευκολύνουν την εξέλιξή τους μέσα από την Τέχνη: από τη στιγμή που
αρχίσουν να χρησιμοποιούν υλικά ζωγραφικής με τρόπο που να έχει κάποιο νόημα
έως τη στιγμή που δεν μπορούν να αποκαλούνται πλέον «παιδιά».

Η Ρούμπιν αναφέρει δεκάδες παραδείγματα για το πώς παιδιά μπόρεσαν να
εκφράσουν μέσα από τα χρώματα και τα σχέδια, καταστάσεις και αισθήματα τα
οποία δυσκολεύονταν να εξωτερικεύσουν αλλιώς, δίνει ιδέες για προσωπικές και
ομαδικές «ασκήσεις τέχνης», καθώς και τρόπους διευκόλυνσης της έκφρασης, ενώ
αφιερώνει αρκετά κεφάλαια στην ιδιαίτερη σημασία που έχει η καλλιτεχνική
δημιουργία για παιδιά με ειδικές ανάγκες.

Φυσικά, το βιβλίο είναι γεμάτο με ζωγραφιές, καθώς και με διαγνωστικές
συνεντεύξεις μέσω των εικαστικών, όχι μόνο από παιδιά με κάποια προβλήματα,
αλλά και φυσιολογικών παιδιών που μέσα από αυτήν τη διαδικασία, αναπτύσσονται.
Όπως λέει η συγγραφέας, μέσα από την Τέχνη δεν ασχολούμαστε μόνο με τα παιδιά,
αλλά κατανοούμε και το παιδί που κρύβουμε όλοι μέσα μας...

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16030P042</ED>
<ID>
ID:133670

</ID><URL>http://ta-nea.dolnet.gr/neaweb/neafile.print_unique?e=A&f=16030&m=P04&aa=2</URL></REF>


Article

<CATEGORY>vin09</CATEGORY>

 <H5>1.156.000 ΤΗΛΕΘΕΑΤΕΣ ΚΑΛΩΣΟΡΙΣΑΝ ΤΟ 1998... ΜΕΣΩ ΠΛΑΤΕΙΑΣ ΣΥΝΤΑΓΜΑΤΟΣ
</H5><H2>7 στους 10 είδαν τη φιέστα
</H2>
<H3>Στις 12.00 ακριβώς τα μεσάνυχτα της Τετάρτης, την ώρα που μας αποχαιρετούσε
οριστικά το 1997 και υποδεχόμασταν το 1998, συνολικά επτά στους δέκα
τηλεθεατές παρακολούθησαν τη φιέστα του Δήμου Αθηναίων στην Πλατεία
Συντάγματος από τις συχνότητες των Mega και Antenna.
</H3>
Παρά την κοινή μετάδοση από την Πλατεία
Συντάγματος, περισσότεροι ήταν εκείνοι που προτίμησαν το Mega για να δουν τις
φαντασμαγορικές εκδηλώσεις του Δήμου Αθηναίων και κυρίως τη στιγμή που άλλαζε
ο χρόνος. Εκείνα τα τελευταία λεπτά 753.000 τηλεθεατές (ποσοστό τηλεθέασης
12.9%) είχαν συντονιστεί με την συχνότητα του Mega, ενώ 403.000 τηλεθεατές
(ποσοστό τηλεθέασης 6.9%) με του Antenna.

Συνολικά, την αλλαγή του χρόνου παρακολούθησαν και στα δύο κανάλια Mega και
Antenna (κάλυψαν επί τέσσερις περίπου ώρες τη γιορτή του Δήμου Αθηναίων στο
Σύνταγμα) 1.156.000 τηλεθεατές.

Φαίνεται πάντως ότι αρκετοί προτίμησαν να περάσουν τις γιορτές μακριά απ' την
τηλεόραση και αυτό αποδεικνύεται με τα χαμηλά ποσοστά τηλεθέασης που
συγκέντρωσαν τα εορταστικά προγράμματα των καναλιών. Το υψηλότερο ποσοστό του
διημέρου, παραμονή και ανήμερα της Πρωτοχρονιάς, ήταν 12.9% (Mega), όταν μια
εβδομάδα πριν το ελληνικό σίριαλ «Ψίθυροι καρδιάς» σημείωσε 18.5% (αριθμός
τηλεθεατών 1.080.000).

Στην ΕΤ1, ο Σπύρος Παπαδόπουλος με καλεσμένο τον Χρήστο Νικολόπουλο ευχήθηκε
στους απανταχού ομογενείς μας «Καλή χρονιά σας Έλληνες» καταφέρνοντας να
τραβήξει την προσοχή 310.000 τηλεθεατών (ποσοστό τηλεθέασης 5.3% στις 23.30).

Περίπου δυόμισι ώρες προτού το Mega συνδεθεί με την Πλατεία Συντάγματος (από
21.20 έως 23.13) η Ρούλα Κορομηλά έχοντας καλεσμένους στο εορταστικό της σόου
«Μπράβο - Καλώς ήλθατε» την Κωνσταντίνα, τη Βάνα Μπάρμπα, συγκέντρωσε τα
βλέμματα 677.000 τηλεθεατών (ποσοστό 11.6%), ενώ στον Antenna την ίδια ώρα ο
Γιάννης Μπέζος με τη γυναίκα του και την κόρη του στο γιορταστικό «Εκείνες κι
εγώ» σημείωσε ανώτατο ποσοστό τηλεθέασης 11.1% (αριθμός τηλεθεατών 642.000).

Αλλά και στον Σκάι, κάπου 297.000 τηλεθεατές (ποσοστό 5.1% στη 01.30 τα
ξημερώματα) είδαν τον Βλάση Μπονάτσο που έκανε την επανεμφάνιση στο κανάλι του
Φαλήρου το βράδυ της παραμονής της Πρωτοχρονιάς με το τετράωρο εορταστικό
πρόγραμμα «Vlassix 2000 μείον 2».

Ανήμερα Πρωτοχρονιάς τις «Διαδρομές» του Γιώργου Παπαστεφάνου (ΕΤ1) όπου
φιλοξενούσε τον Διονύση Σαββόπουλο παρακολούθησαν 53.000 τηλεθεατές, ενώ στο
Mega το «Ακούνα Ματάτα» ­ η επίσημη πρώτη και συνάμα εορταστική εμφάνιση του
Χρήστου Φερεντίνου από τις συχνότητες του καναλιού της Παιανίας ­ σημείωσε
ανώτατο ποσοστό τηλεθέασης 8.1% (473.000 τηλεθεατές), στον Antenna το
εορταστικό «Αμάν» που άλλαξε ημέρα προβολής και βρέθηκε απέναντι από το
«Ακούνα Ματάτα» 8.8% (513.00 τηλεθεατές) και στον Σκάι «Όλα του γάμου δύσκολα»
8.3% (484.000 τηλεθεατές).

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: P05</CAT>
<ED>
Κωδικός άρθρου: A16030P051</ED>
<ID>
ID:133633

</ID><URL>http://ta-nea.dolnet.gr/neaweb/neafile.print_unique?e=A&f=16030&m=P05&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Στο τμήμα παιδικών και νεανικών προγραμμάτων της ΕΤ1 συγκαταλέγεται η
παραγωγή του μουσικοθεατρικού προγράμματος της Μαρίζας Κωχ με τίτλο «Η
Γοργόνα ταξιδεύει τον μικρό Αλέξανδρο» που το δεύτερο μέρος του προβάλλεται
απόψε στις οκτώμισι. Μύθοι, θρύλοι, τραγούδια, ποιητικά κείμενα βασισμένα στον
καινούργιο της δίσκο συνθέτουν το ταξίδι αυτό που αποτυπώνει τον μουσικό
πλούτο των περιοχών της Ελλάδας. Όμως για παραγωγή παιδικού και νεανικού
προγράμματος ο αχός τους βαρύς ακούγεται...

* Νέος χρόνος χωρίς «Λάμψη» δεν στεριώνει. Κι έτσι ο Ευλογητός -
εκδικητής παραστρατημένων γυναικών συνεχίζει τις εμφανίσεις του. Και συνεχίζει
να επισκέπτεται τη Βάντα που κάποτε κρατούσε όμηρο, αλλά απελευθέρωσε
γιατί την ερωτεύτηκε σφόδρα. Το ζήτημα λοιπόν δεν είναι στη συχνότητα των
επισκέψεων. Αλλά στο ότι κάθε φορά που τη βλέπει, η Βάντα μόλις έχει βγει από
το μπάνιο και σκουπίζει τα μαλλιά της. Να θεωρηθεί λανθάνουσα προτροπή για
περισσότερες επαφές με το το νερό και το σαπούνι;

* Όπου Βλάσης και αλαλούμ; Ίσως και χειρότερα, αφού το πρωτοχρονιάτικο σόου
του Βλάση Μπονάτσου στον Σκάι ήταν ένα βάσανο. Με τον σόουμαν να
επιδίδεται σε αθυροστομίες για να καλύψει τα κενά, σε τσαπατσούλικο κόψιμο της
πίτας μετατρέποντας σε ψίχουλα τα κομμάτια για να εντοπίσει το φλουρί, σε
ερωτήσεις κλισέ στους καλεσμένους του σταρ που δεν είχαν την ετοιμότητα για να
δώσουν μια ευφυή απάντηση. Αλλά ακόμα και αυτά τα «βάσανα» χρειάζονται, για να
έχει κανείς το μέτρο σύγκρισης των πραγμάτων.

* Μπορεί να άργησε μερικούς μήνες το όχημα του Χρήστου Φερεντίνου να
«δέσει» στο Mega, αλλά το αποτέλεσμα αποζημίωσε την αναμονή. Το «Ακουνα
Ματάτα» βγήκε χωρίς κανένα πρόβλημα, όπως το επιδίωξε ο κυβερνήτης του. Ο
οποίος σαν να μην έφτανε το... υπέδαφος της ελληνικής ψυχής, για να εξορύξει
θησαυρούς, κατευθύνθηκε και σε μέρη μακρινά, για επιτόπιες έρευνες. Εμπειρικές
οι εθνολογικές μέθοδοι που εφαρμόζει ο Φερεντίνος, όμως κάτι ο Ιντιάνα
Τζόουνς που φαίνεται να τον γοητεύει, κάτι η ανήσυχη φύση του, το ψάξιμό
του βγάζει γέλιο και ουσία. Το κέρασμα των κουραμπιέδων σε μία φυλή της
Αιθιοπίας, προκειμένου να αποφευχθεί η αναβίωση ενός, επισφαλούς για την
ακεραιότητα του ανδρισμού, εθίμου ήταν η απόδειξη.

* Και οι χιουμορίστες παρουσιαστές του Α.Μ.Α. Ν προσπάθησαν να δώσουν κάτι
διαφορετικό στο εορταστικό τους πρόγραμμα. Όμως αυτή η περιφορά τους από
κανάλι σε κανάλι φαίνεται να έχει εξαντλήσει την ενεργητικότητά τους. Κι έτσι
η πρωτότυπη ανασκόπηση του '97 που φιλοδόξησαν να δημιουργήσουν προέκυψε να
μοιάζει με κακομαγειρεμένη γαλοπούλα: πολλά τα μπαχαρικά και τα καρυκεύματα
και η... γέμιση έχασε τη νοστιμιά της.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: P05</CAT>
<ED>
Κωδικός άρθρου: A16030P052</ED>
<ID>
ID:133671

</ID><URL>http://ta-nea.dolnet.gr/neaweb/neafile.print_unique?e=A&f=16030&m=P05&aa=2</URL></REF>


Article

<CATEGORY>vin15</CATEGORY>

 <H5>Διαπλεκόμενα αισθήματα
</H5><H5>ΤΟΡ 3
</H5><H2>ΤΗΛΕΟΡΑΣΗ ΣΑΒΒΑΤΟΥ
</H2><H2></H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΕΡΩΤΕΣ, ΠΕΡΙΠΕΤΕΙΕΣ ΚΑΙ ΜΥΣΤΗΡΙΟ
</H3>
ΝΩΡΙΣ

11.30 Mega «Ονειρεύομαι την Τζίνι» (Ι dream of Jeannie 15
years later). Κωμωδία φαντασίας ­ '85 ­ για «όλη την οικογένεια», του Γουίλιαμ
Άσερ (διάρκεια 90') **

12.15 Σκάι «Η γόησσα». Από τις λιγότερο γελαστικές κωμωδίες της
Ρένας Βλαχοπούλου λόγω έλλειψης σεναρίου - σκηνοθεσίας από τον Βαγγέλη
Φουρνιστάκη (διάρκεια 80') *

13.00 ΕΤ3 «Το φιλαράκι» (Saltwater moose). Οικογενειακή
περιπετειούλα με τα βάσανα ενός 12χρονου αγοριού χωρισμένων γονιών. Του
Στιούαρτ Μαργκλίν, με τους: Τίμοθι Ντάλτον, Λολίτα Νταβίντοβιτς, Τζόνι Μορίνα
(διάρκεια 90') **

14.30 Σκάι «Ο Θανάσης, η Ιουλιέτα και τα λουκάνικα».
Απολαυστικός ο Θανάσης Βέγγος ­ πολύ ωραία «δένει» δίπλα του η Αιμιλία
Υψηλάντη ­ σε μια κεφάτη κωμωδία ­ '70 ­ του Ντίνου Κατσουρίδη (διάρκεια 80') **

15.30 Star «Τρίτη και 13». Φάρσα ­ '63 ­ του
Ορέστη Λάσκου με τον Νίκο Σταυρίδη έξοχο ως προληπτικό. Από το θεατρικό του
Γιώργου Ρούσσου (διάρκεια 95') **

16.40 Mega «Οι δυνατές πάπιες». Νεανική περιπετειούλα ­ '93 ­
του Στέφεν Χέρεκ, με τους: Εμίλιο Εστεβέζ, Τζόσουα Τζάκσον (διάρκεια 99') **

16.50 Antenna «Καθένας με την τρέλα του». Φαρσοκωμωδία ­
'80 ­ σε σενάριο-σκηνοθεσία Γιώργου Λαζαρίδη, με τον Σωτήρη Μουστάκα (διάρκεια
95') **

17.15 ΕΤ1 «Χορεύοντας στα σύννεφα». Αγγλικό μελόδραμα της Κάθλιν
Μπέλερ της «Δυναστείας» σε νέες... περιπέτειες. Του Γκόρντον Φλέμινγκ
(διάρκεια 93') *

18.40 Mega «Ο ψεύτης». Κωμικές απιθανότητες ­ '68 ­ του
Γιάννη Δαλιανίδη με τους: Βουτσά, Βαλσάμη, Σαπουντζάκη, Σειληνό (διάρκεια 87') **

ΑΡΓΑ

21.05 Antenna «Μια Ιταλίδα από την Κυψέλη». Χαριτωμένη
κομεντί ­ '68 ­ με τη Μάρω Κοντού στα ντελικάτα κέφια της. Μαζί της οι:
Αλεξανδράκης, Γιουλάκη. Του Ντίνου Δημόπουλου (διάρκεια 109') **

21.15 Seven Χ «Η γυναίκα με τη γούνα» (Venus in fur).
Ένας πλούσιος ερωτεύεται μια νυμφομανή. Ιταλική παραγωγή, την εποχή που η
Τσινετσιτά ήταν στα «πάνω» της ­ '75 ­ με τη Λάουρα Αντονέλι (διάρκεια 90') **

21.15 ΕΤ1 «Ένας τρελός γλεντζές». Λάμπρος Κωνσταντάρας, Τζένη
Ρουσέα, Βίκυ Βανίτα, Ανδρέας Μπάρκουλης σε μια φάρσα ­ '70 ­ του Κώστα
Καραγιάννη. **

21.30 Σκάι «Μανάγκουα» (Managua). Αφελής περιπέτεια δράσης ­ '96
­ με τον Λουίς Γκόσετ Τζούνιορ (διάρκεια 95') **

22.00 Star «Οι βάρβαροι» (Barbarians). Περιπέτεια ­ '87 ­
με «εξυπνάδες» και ήρωες δύο αδέλφια με εκπληκτικά σωματικά χαρίσματα. Του
Ρουτζέρο Ντεοτότο (διάρκεια 87') **

«Όλοι είναι ύποπτοι» στο θρίλερ του Mega

23.30 Mega «Όλοι είναι ύποπτοι» (Dead man's island).
Θρίλερ μυστηρίου ­ '95 ­ του Πίτερ Χαντ. Με τους: Τρέισι Λορντς, Γουίλιαμ
Σάτνερ (διάρκεια 90') **

ΠΟΛΥ ΑΡΓΑ

00.05 Star «Οι τυχοδιώκτες» (The carpetbaggers). Την ομώνυμη
νουβέλα του Χάρολντ Ρόμπινς μετάφερε ­ '64 ­ στην οθόνη ο άξιος Έντουαρντ
Ντμίτρικ. Ένας πολυεκατομμυριούχος μπαίνει στον χώρο του θεάματος. Με τους:
Τζορτζ Πέπαρντ, Κάρολ Μπέικερ (διάρκεια: 150') ***

01.00 ΕΤ3 «Ο άνθρωπος των λουλουδιών» (Α man of flower).
Ενδιαφέρουσα αυστραλιανή παραγωγή ­ '83 ­ του Πολ Κοξ με τις παραξενιές ενός
μοναχικού συλλέκτη έργων ζωγραφικής. Με τους: Νόρμαν Κέι, Άβισον Μπεστ
(διάρκεια 91') ***

01.00 Σκάι. «Δικαίωμα στον θάνατο». Κοινωνική ταινία ­ '92 ­ του
Μπόμπι Ροθ με την περίεργη σχέση ενός παρουσιαστή ραδιοφωνικού τοκ σόου μ' ένα
νεαρό, θύμα δυστυχήματος με μοτοσυκλέτα (διάρκεια: 93') **

01.30 Mega «Η μουσική των αισθήσεων» (Tap). Μουσικοχορευτική
περιπέτεια ­ '89 ­ με τους: Γκρέγκορι Χάινς, Σούζαν Ντάγκλας, Σάμι Ντέιβις
Τζούνιορ (διάρκεια: 100') **

01.30 Antenna. Ένα έγκλημα τα μεσάνυχτα» (Un
crime). Περιπέτεια ­ '92 ­ του βετεράνου Ζακ Ντερέ με τον Αλέν Ντελόν
(διάρκεια: 83') **

02.00 ΕΤ1 «Φωτιά και πάγος» (Fire and ice). Ερωτικό
ειδύλλιο ενός ζευγαριού χιονοδρόμων. Γερμανική παραγωγή ­ '87 ­ του Βίλι
Μπόγκνερ (διάρκεια: 79') **

05.00 Antenna «Παραφροσύνη» (Dementie 13). Δυνατό ψυχαναλυτικό
θρίλερ ­ '63 ­ του Φράνσις Φορντ Κόπολα. Με τους: Λουάνα Άντερι, Πάτρικ Μαγκί.
(Διάρκεια: 75') ***

1. «Οι τυχοδιώκτες». Χορός εκατομμυρίων και διαπλεκόμενα... αισθήματα
στον χώρο του θεάματος. (Star 00.05).

2. «Ο άνθρωπος των λουλουδιών». Όταν ο έρωτας γίνεται επικίνδυνο φετίχ.
Του Πολ Κοξ. (ΕΤ3 01.00).

3. «Παραφροσύνη». Με την υπογραφή του Φράνσις Φορντ Κόπολα (Antenna 05.00)

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16030P061</ED>
<ID>
ID:133644

</ID><URL>http://ta-nea.dolnet.gr/neaweb/neafile.print_unique?e=A&f=16030&m=P06&aa=1</URL></REF>


Article

<CATEGORY>vin15</CATEGORY>

 <H5>Απόντες από τα όνειρά τους
</H5><H5>ΤΟΡ 3
</H5><H2>ΤΗΛΕΟΡΑΣΗ ΚΥΡΙΑΚΗΣ
</H2><H2></H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΒΡΑΒΕΥΜΕΝΗ ΕΛΛΗΝΙΚΗ ΤΑΙΝΙΑ ΤΟΥ ΝΙΚΟΥ ΓΡΑΜΜΑΤΙΚΟΥ
</H3>
ΝΩΡΙΣ

13.20 ΕΤ1 «Καταραμένη ώρα». Εγχώριο μελό γυρισμένο ­ '68 ­ στο
πόδι με τους Κώστα Κακκαβά, Δούκισσα, Τόλη Βοσκόπουλο *

15.15 ΝΕΤ «Πέρα από τον ουρανό» (Beyond the sky). Σουηδική
κοινωνική ταινία ­ '90 ­ με μια 12χρονη κακομαθημένη μαθήτρια. Του Μπέριτ
Νεσέιμ, με τους: Χάριετ Άντερσον, Ινγκέρ Λίζα Γουίντζεβαλ (διάρκεια 85')**

15.20 Mega «Έξω από τα δόντια» (Straight talk). Κωμωδία ­ '92 ­
με την πληθωρική Ντόλι Πάρτον και τον Τζέιμι Γουντς (διάρκεια 89')**

15.30 Star «Τσάκι Τσαν, ο δαιμόνιος ντετέκτιβ» (Winners
and Sinners). Ο Τσάκι Τσαν ως ντετέκτιβ με ανορθόδοξες μεθόδους που συνήθως τα
κάνει θάλασσα. Του Σάμι Χαγκ (διάρκεια 106')*

15.30 ΕΤ3 «Το απέραντο γαλάζιο» (Le grand bleu). Το θεαματικό
φιλμ του Λικ Μπεσόν που είναι η ιστορία μιας φιλίας δύο ανδρών παθιασμένων με
τη θάλασσα. Υπέροχα γυρίσματα στο βυθό της θάλασσας, μερικά από τα οποία
έγιναν στο Αιγαίο. Με τους: Ροζάνα Αρκέτ, Ζαν Μαρκ Μπαρ, Ζαν Ρενό (διάρκεια 115')***

17.10 Mega «Η κυρία του κυρίου». Εγχώρια φάρσα ­ '62 ­
του Γιάννη Δαλιανίδη με τους: Ντίνο Ηλιόπουλο, Γκέλυ Μαυροπούλου, Καίτη Πάνου,
Χρήστο Τσαγανέα (διάρκεια 82')**

20.00 ΕΤ3 «Κάμπινγκ» (Camping). Συμπαθητική ιταλική ταινία ­
ασπρόμαυρη του '56 ­ από τις πρώτες του Φράνκο Τζεφιρέλι. Με τους Νίνο
Μανφρέντι, Μαρίζα Αλάσιο, Πάολο Φεράρι (διάρκεια 108')**

ΑΡΓΑ

21.00 Star «Πράκτορας Ρόις» (Royce). Ο Τζέιμς
Μπελούσι ζει επικινδύνως ως πράκτορας που έχει και μεγάλη αδυναμία στις
γυναίκες. Ανάλαφρη περιπέτεια ­ '93 ­ του Ροντ Χόλκομπ **

21.15 Seven Χ «Οι παράνομοι» (Sovvers). Τηλεταινία των
αδελφών Ταβιάνι ­ '66 ­ που έχει παιχτεί στη χώρα μας με τον τίτλο «Οι
ανατρεπτικοί». Με τους Τζούλιο Μπρότζι, Λούτσιο Ντάλα, Μαρίζα Τονόβοκιτς
(διάρκεια 97')****

21.30 Antenna «Η ωραία του κουρέα». Εγχώρια ανάλαφρη φάρσα ­ '69
­ του Ντίνου Δημόπουλου με τους Κώστα Βουτσά, Μάρθα Καραγιάννη να «δένουν» μια
χαρά (διάρκεια 80')**

22.05 ΝΕΤ «Τζόνι Στεκίνο: Ο οδοντογλυφίδας» (Johny
Stecchino). Ιταλική φαρσοκωμωδία ­ '91 ­ του Ρομπέρτο Μπενίνι με τον ίδιο σε
διπλό ξεκαρδιστικό ρόλο (διάρκεια 114')***

23.00 Star «The boys of St. Vincent». Καναδική κοινωνική
ταινία ­ '93 ­ με καθολικούς ιερείς να ασελγούν σε μικρά παιδιά ενός
ορφανοτροφείου **

ΠΟΛΥ ΑΡΓΑ
<H3></H3>
Η πιο αληθινή ίσως περσινή εγχώρια ταινία μας ήταν «Οι απόντες» του Νίκου
Γραμματικού με τους Νίκο Γεωργάκη, Βαγγέλη Μουρίκη

00.10 ΝΕΤ «Οι απόντες». Από τις καλύτερες ελληνικές
ταινίες της περσινής χρονιάς σε σκηνοθεσία του Νίκου Γραμματικού. Με πολλά
βραβεία στο Φεστιβάλ Θεσσαλονίκης. Μια ταινία που μας αφορά. Ήρωές της έξι
νέοι φίλοι που συναντώνται σε καθοριστικές για τη ζωή του καθενός στιγμές στο
πέρασμα επτά χρόνων. Με τους: Νίκο Γεωργάκη, Γιώργο Ευγενικό, Βαγγέλη Μουρίκα,
Κωνσταντίνο Σταρίδα, Τάσο Νούσια, Αιμίλιο Χειλάκη, Αντώνη Αντωνίου (διάρκεια 115')***

00.30 Mega «Φόνοι στο Λος Άντζελες» (Stormy weather). Η Σίμπιλ
Σέπαρντ σε νέες περιπέτειες ως κόρη αστυνομικού και κάτοχος μαύρης ζώνης του
καράτε (διάρκεια 92')**

01.20 Antenna «Το κυνήγι του δολοφόνου» (Kuffs). Δράση και
χιούμορ πλατιάς κατανάλωσης σ' ένα φιλμάκι ­ '92 ­ περιπέτειας. Του Μπρους
Έβανς, με τους: Κρίστιαν Σλέιτερ, Τόνι Γκόλντουιν, Μίλα Γιοβόβιτς (διάρκεια 95')**

02.15 Mega «Επιστροφή στο Σνόουι Ρίβερ» (Return to Snowy
River). Αισθηματική περιπέτεια ­ '88 ­ του Τζόι Μπάροους (διάρκεια 97')**

03.30 Antenna «Φώτα κινδύνου» (Danger lights). Αισθηματική
προπολεμική ­ '30 ­ παραγωγή του Τζορτζ Σιτζ (διάρκεια 77')**

05.00 Antenna «Δείπνο στο Ριτζ» (Dinner at the Ritz).
Κομεντί μυστηρίου ­ 47' ­ αγγλικής παραγωγής του Χάρολντ Σούστερ, με τους:
Αναμπέλα, Πολ Λούκας, Ντέιβιντ Νίβεν (διάρκεια 77')**

1. «Απόντες». Τα όνειρα και οι συμβιβασμοί μιας παρέας νέων παιδιών.
(ΝΕΤ, 00.10)

2.«Τζόνι Στεκίνο». Ο Ρομπέρτο Μπενίνι κατά της Μαφίας. (ΝΕΤ, 22.05)

3.«Οι παράνομοι». Από τις πρώτες ταινίες ­ '66 ­ των αδελφών Πάολο και
Βιτόριο Ταβιάνι. (Seven Χ, 21.15).

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16030P081</ED>
<ID>
ID:133645

</ID><URL>http://ta-nea.dolnet.gr/neaweb/neafile.print_unique?e=A&f=16030&m=P08&aa=1</URL></REF>


Article

<CATEGORY>vin09</CATEGORY>

 <H2>Ο Εμίρ Κουστουρίτσα μιλάει απόψε στο Filmnet
</H2>
<H3></H3>Ο Εμίρ Κουστουρίτσα στο Filmnet. Ο σκηνοθέτης του «Underground» μιλά απόψε
στις 21.00 στον Λάμπη Ταγματάρχη για τα παιδικά του χρόνια, αλλά και για την
καριέρα του στον χώρο της 7ης Τέχνης.

Οι ταινίες του, όπως λέει ο ίδιος, είναι οι ίδιες εμπειρίες του, τα ταξίδια
του στον κόσμο; «Ό, τι έχεις ζήσει, το κουβαλάς μέσα σου, σαν μια βαλίτσα»,
απαντά ο διάσημος Γιουγκοσλάβος σκηνοθέτης. Για τη δουλειά του λέει ακόμη ότι
«γρήγορα κατάλαβα πως με μια ταινία δεν αλλάζεις τον κόσμο. Μπορεί όμως να
αλλάξει λίγο τους ανθρώπους».

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16030P101</ED>
<ID>
ID:133626

</ID><URL>http://ta-nea.dolnet.gr/neaweb/neafile.print_unique?e=A&f=16030&m=P10&aa=1</URL></REF>


Article

<CATEGORY>vin09</CATEGORY>

 <H2>Μια «καρδιά» έκλεψε τις καρδιές των τηλεθεατών
</H2><H2></H2>
Από τα εορταστικά ­ χριστουγεννιάτικα ­ προγράμματα, νέα και σε επανάληψη, που
μετέδωσαν τα κανάλια, μόνον το «Μπράβο» συγκέντρωσε την προσοχή μερίδας
τηλεθεατών. Ωστόσο δημοφιλέστερο πρόγραμμα αναδείχθηκε το ερωτικό δραματικό
σίριαλ «Ψίθυροι καρδιάς».

Το σίριαλ με την Άννα Μαρία Παπαχαραλάμπους, τον Απόστολο Γκλέτσο, τη Φαίη
Κοκκινοπουλου ήταν πόλος έλξης για 1.078.000 τηλεθεατές την προπερασμένη
Δευτέρα. Η αισθηματική κομεντί «Δύο ξένοι», που προηγείτο ­ χρονικά ­ της
δραματικής σειράς ήρθε δεύτερη στις προτιμήσεις των τηλεθεατών καθώς το
παρακολούθησαν 830.000 τηλεθεατές. Την τριάδα συμπληρώνει η κωμωδία «Και οι
παντρεμένοι έχουν ψυχή» με την τετράδα Καφετζόπουλου - Παρτσαλάκη - Λουϊζίδου
- Τσομπανάκη στην κανονική τους... εκδοχή. Το επεισόδιο που μεταδόθηκε
προπαραμονή Χριστουγέννων παρακολούθησαν 746.000 τηλεθεατές.

Αντίθετα, το εξτρά επεισόδιο του σίριαλ προσαρμοσμένο στην ατμόσφαιρα των
ημερών αλλά χρονικά «τοποθετημένο» δύο δεκαετίες πίσω, σύμφωνα με το σενάριο,
δεν μπόρεσε, παρά το σασπένς και την «αγωνία» που εμπεριείχε, να μαγνητίσει τα
βλέμματα ικανού αριθμού τηλεθεατών για να πλασαριστεί στην 15άδα και κατέλαβε
την 25η θέση.

Για άλλη μια φορά πάντως ο παλιός καλός ελληνικός κινηματογράφος φάνηκε πως
δεν έχασε κάτι από τη δυναμική του. Από τις περίπου 140 ταινίες ­ ξένες και
ντόπιες ­ που έβγαλαν στον αέρα τα κανάλια, κρατικά και ιδιωτικά, τρεις
φιγουράρουν σε ισάριθμες από τις 15 διακεκριμένες θέσεις παρά το γεγονός ότι
τις έχουμε ουκ ολίγες φορές δει από όλες τις τηλεσυχνότητες.

Η αισθηματική κωμωδία «Το ξύλο βγήκε από τον παράδεισο» με την Αλίκη
Βουγιουκλάκη, ως Λίζα Παπασταύρου ­ του Θεμιστοκλέους, βεβαίως, βεβαίως ­ τον
Δημήτρη Παπαμιχαήλ ως καθηγητή Σπύρο Φλωρά, αλλά και τους Χρήστο Τσαγανέα,
Διονύση Παπαγιαννόπουλο, Ορέστη Μακρή, Γιώργο Γαβριηλίδη συγκέντρωσε την
προσοχή 687.000 τηλεθεατών καταλαμβάνοντας έτσι την τέταρτη θέση.

Τέσσερις θέσεις πιο κάτω διακρίθηκε η αισθηματική κωμωδία «Το δόλωμα» με τη
φιγούρα της αξέχαστης Αλίκης Βουγιουκλάκη να κυριαρχεί και εδώ αλλά με
παρτενέρ της, αυτή τη φορά, τον Αλέκο Αλεξανδράκη και τον Ντίνο Ηλιόπουλο αλλά
και με τον Βαγγέλη Βουλγαρίδη να «κλέβει» την καρδιά της, όπως ήθελε το
σενάριο του Αλέκου Σακελλάριου. Με την ταινία ψυχαγωγήθηκαν 644.000
τηλεθεατές. Στην ένατη θέση πλασαρίστηκε ο «Καπετάν Φάντης μπαστούνι», με τον
Λάμπρο Κωνσταντάρα και τη Μάρω Κοντού, που είδαν 633.000 τηλεθεατές.

<REF><SOURCE>
ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16030P102</ED>
<ID>
ID:133666

</ID><URL>http://ta-nea.dolnet.gr/neaweb/neafile.print_unique?e=A&f=16030&m=P10&aa=2</URL></REF>


Article

<CATEGORY>vin09</CATEGORY>

 <H2>Γράμμα στον Πρόεδρο από ακρίτες
</H2><H2></H2>
«Ένα γράμμα στον Πρόεδρο...» έστειλαν παιδιά από ακριτικές περιοχές, από τον
Έβρο, την Πρέσπα, τη Σύμη, τη Χίο, την Κω και τη Μυτιλήνη. Η επίσκεψη αυτών
των μαθητών, που ζουν σε ακριτικά χωριά της Ελλάδας, στον Πρόεδρο της
Δημοκρατίας λίγες ημέρες αργότερα ­ στις 18 Δεκεμβρίου ­ θα μεταδοθεί απόψε
στις 22.15 από τη ΝΕΤ.

Τα παιδιά φιλοξενήθηκαν μαζί με τους γονείς τους ­ επί τρεις ημέρες ­ στην
Αθήνα και εκτός από την ενδιαφέρουσα συζήτηση που είχαν με τον Πρόεδρο της
Δημοκρατίας επισκέφθηκαν την 114η Μονάδα Αναχαίτισης της Πολεμικής Αεροπορίας
στην Τανάγρα, όπου ξεναγήθηκαν από τους πιλότους των Φάντομ, καθώς επίσης τον
Ναύσταθμο στη Σαλαμίνα.

Κορυφαία στιγμή του δίωρου αυτού εορταστικού προγράμματος είναι ο ερχομός στην
Αθήνα της Κύπριας δασκάλας Ελένης Φωκά, από τα Κατεχόμενα. Οι Τούρκοι όμως δεν
της επιτρέπουν να γυρίσει στην Καρπασία. Στις μικρές αυτές εκδηλώσεις πήραν
μέρος οι τραγουδιστές Νότης Σφακιανάκης, Κωνσταντίνα, Κατερίνα Κούκα, ενώ το
πρόγραμμα παρουσιάζουν ο Γιώργος Λιάνης και η Πέμη Ζούνη.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16030P103</ED>
<ID>
ID:133699

</ID><URL>http://ta-nea.dolnet.gr/neaweb/neafile.print_unique?e=A&f=16030&m=P10&aa=3</URL></REF>


Article

<CATEGORY>vin09</CATEGORY>

 <H2>Ο έπαινος
</H2><H2></H2>
<AUTHOR>ΓΙΩΡΓΟΣ ΒΕΛΤΣΟΣ</AUTHOR>

Στον Κορνήλιο Καστοριάδη απηύθυνα αυτόν τον έπαινο στις 15 Φεβρουαρίου
1989, κατά την τελετή της αναγορεύσεώς του ως επιτίμου διδάκτορος στο Πάντειο
Πανεπιστήμιο. Τον απευθύνω και σήμερα, ως ύστατο χαιρετισμό σε χρόνο ενεστώτα
και πρώτο πρόσωπο.

Από καιρό προσδοκώ αυτήν τη χάρη. Να πάρω τον λόγο σε τούτο εδώ το βήμα, πρώτη
φορά ύστερα από δεκατέσσερα χρόνια θητείας μου στο Ίδρυμα, όχι για να εκφωνήσω
τον συνήθη πανηγυρικό, αλλά για να παρουσιάσω το έργο ενός ανθρώπου που θαυμάζω.

Έχω επίγνωση της δυσκολίας του εγχειρήματος. Γνωρίζω ότι η παρουσίαση του
έργου του Κορνήλιου Καστοριάδη δεν θα ολοκληρωθεί εδώ από έναν εγκωμιαστικό
λόγο, αφού «η παρουσίαση της αλήθειας» ­ δηλαδή η ίδια η φιλοσοφία ­ δεν
μπορεί να γίνει με καλές προθέσεις κατά τον τρόπο των επιστημών, και, βέβαια,
ούτε με τις αξιώσεις των θεμελιωδών σχημάτων της ταυτιστικής λογικής, αλλά με
ρήξεις και ατοπήματα, με ανομήματα, που αναδεικνύουν ιδέες πέραν των προθέσεων
μάλλον, παρά εμπρόθετες έννοιες. «Γιατί αυτό είναι η αλήθεια: ο θάνατος κάθε
προθεσιακότητας» (W. Benjamin).

Ας μου συγχωρήσουν, λοιπόν, οι συνάδελφοι τις αβεβαιότητες. Ο τιμώμενος,
έχοντας από καιρό διακηρύξει ότι «η επιστήμη φέρει την αβεβαιότητα στο κέντρο
της, από τη στιγμή που ξεπερνά τον εμπειρικό-λογιστικό χειρισμό» και
γνωρίζοντας πόσο «η λεγόμενη επιστημονική πρόοδος συνιστά εν εαυτώ πρόβλημα
πρώτου μεγέθους και οπωσδήποτε μη επιστημονικό», θα με καταλάβει. Διερωτάται
κι αυτός με τον Αριστοτέλη, αν ενώπιον ενός κατ' εξοχήν μη αναγώγιμου
αντικειμένου, όπως η κοινωνία, «οι όροι στην ενεργή τους χρήση, όπως το "όλον"
και το "μέρος", το "ένα" και τα "πολλά", δεν έχουν καμίαν άλλη έννοια, από
"ονομαστική" και "κενή" ("λογικώς και κενώς")». Ερώτηση ασφαλώς ρητορική και
σκανδαλώδης, εφ' όσον «το ερώτημα για την κοινωνία τότε μόνον εμφανίζεται ως
κενό, εάν δεν απαντήσουμε σ' αυτό ξεκινώντας από το ίδιο, αρνούμενοι τους
καθορισμούς που γνωρίζουμε ή που νομίζουμε ότι γνωρίζουμε».

Η ανακήρυξη του Κορνήλιου Καστοριάδη σε επίτιμο διδάκτορα, θα χαροποιούσε τον
Walter Benjamin, που έγραφε πριν από 64 χρόνια, όταν οι αρχές του
πανεπιστημίου της Φρανκφούρτης απέρριψαν τη διατριβή του επί υφηγεσία, τη δική
του εκδοχή τής ωραίας κοιμωμένης του δάσους, εντοπίζοντας σ' έναν μύθο το
σημασιολογικό δυναμικό της αφυπνίσεως της αλήθειας. Ξύπνησε, όχι από το φιλί
του γοητευτικού πρίγκιπα, αλλά από το ηχηρό χαστούκι που έδωσε ο αρχιμάγειρας
στον λαντζιέρη. «Έτσι ξύπνησε η καημένη η αλήθεια, που τρυπήθηκε με τη βελόνα
όταν μπήκε χωρίς άδεια στην αποθήκη, θέλοντας να ράψει μια τήβεννο καθηγητή πανεπιστημίου».

Να υποθέσω ότι αυτή η τελετή αναγόρευσης είναι κόλαφος προς όλους τους Έλληνες
τηβεννοφόρους, ακόμη κι όταν ­ για λόγους συγκυριακούς ­ κυκλοφορούν με μπλου
τζιν; Να παραδεχθώ ότι στις κοινωνίες του ενσωματωμένου θεάματος που
θριαμβεύει ακόμη και στο βήμα των πανεπιστημίων, οι τελετές αναγόρευσης
στρέφονται εναντίον του τιμωμένου, ως ανεπιτυχείς πατροκτονίες αδυνάμων υιών
που διαχειρίζονται το θέαμα, αντί να καταβροχθίζουν τον «πατέρα»; Ή να
υποστηρίξω ότι στην περίπτωση του Καστοριάδη η αναγόρευση έχει ήδη
συντελεσθεί, εφ' όσον η εγκαθίδρυσή του στη θέση του επίτιμου διδάκτορα (τη
θέση του δικτάτορα, του «παντοδύναμου Άλλου») εξαρτάται από τη δική του
εξουσία πάνω στις σημασίες και τις τηβέννους. Όχι από την εξουσία του θεσμού
που τον αναγορεύει;

«Τι είναι η κοινωνία; Ιδιαίτερα τι είναι η ενότητα και η ταυτότητα (το τόδε
τι) μιας κοινωνίας ή, τι συνέχει μια κοινωνία; Τι είναι η Ιστορία; Ιδιαίτερα
πώς και γιατί υπάρχει χρονική αλλοίωση μιας κοινωνίας; Ως προς τι είναι
αλλοίωση, υπάρχει ανάδυση του καινούργιου μέσα στην Ιστορία και τι σημαίνει
αυτό;». Στα πρωταρχικά αυτά ερωτήματα που θέτει ο Κορνήλιος Καστοριάδης στη
Φαντασιακή θέσμιση της κοινωνίας, αυτόν τον λαβύρινθο, στα σταυροδρόμια
του οποίου παγιδεύεται η κληρονομημένη σκέψη από τον Αριστοτέλη, ο οποίος
καθηλώνει τη φαντασία, έως τον Kant, που θεωρεί τη δημιουργία υπόθεση μόνο της
«ιδιοφυΐας» και επικαλύπτει τον ρόλο της «υπερβασιακής φαντασίας» στην άχαρη
διαπλοκή της με τον λόγο και τη διάνοια, σε αυτά λοιπόν τα
ερωτήματα, εμείς, εδώ στην τελετή, οφείλουμε να προτάξουμε τη διερώτηση για το
«είναι» (τι είναι η κοινωνία και τι είναι η Ιστορία;)
πεπεισμένοι ότι «ο Μινώταυρος που ενισχύει τα φαντάσματά μας δεν υπάρχει». Να
αμφισβητήσουμε, λοιπόν, εδώ το αριστοτέλειο νόημα του «είναι» ως «ενός», που
επιφέρει μόνο διαβαθμίσεις οντολογικής τάξεως, για να κατανοήσουμε αυτό που
«οι τύποι των παραδοσιακών απαντήσεων» της σκέψης μας δεν μπορούν να μας πουν:
ότι δηλαδή η κοινωνία είναι «μάγμα μαγμάτων» και όχι «σύστημα ή ιεραρχία
συνόλων» κι ακόμη ότι η Ιστορία είναι «ποίηση» και «γένεση οντολογική».

Την αντίρρησή του αυτή προς τον Αριστοτέλη, που κληροδοτεί στην μεταγενέστερη
φιλοσοφία τη «βλέψη» αυτού το νοήματος τού «είναι» ως μονοσήμαντου και μας
εισάγει οριστικά στον κανόνα του μη-πολλαπλασιασμού των όντων, αντιτείνει ο
Καστοριάδης προς τον Σταγειρίτη, εδώ, σ' αυτό το Ίδρυμα που συμβολικά τελεί
υπό την προστασία του.

Την αντίρρησή αυτή υποδεχόμαστε κι εμείς, απόψε, γιατί ο Καστοριάδης φιλοσοφεί
εναντίον της συνολιστικής-ταυτιστικής λογικής, και πολιτεύεται, έχοντας από
τον Φεβρουάριο του 1949 συνειδητοποιήσει τη φενάκη της πολιτικής, όταν
ασκείται ­ όπως έγραψε ­ «πάνω σ' ένα ολικό επίπεδο». 
Ονομάζω τη φιλοδοξία του, βούληση πολλαπλότητος, και διάσταση ως ρήξη κάθε
εγκλεισμού, διάσταση μέσα και πέρα από τα όρια της ταυτολογίας ή, πάντως, του
σχήματος εκείνου που άλλοτε παθητικά και άλλοτε ενεργητικά, προϋποθέτει την
«αντίληψη» και το «πράγμα», αντί να τα υποτάσσει στο οντολογικά προϋποτιθέμενο
«φάντασμα» (Φαντασιακή θέσμιση, σελ. 471). 
Για δεύτερη φορά μετά τον Nietzsche, το «παίγνιο» του Καστοριάδη, το
«φάντασμα», το «ομοίωμα» χωρίς αρχέτυπο, υπάγει την ταυτότητα στη διαφορά. Η
γνώση καταργεί τον εαυτό της με τα δικά της μέσα. Η εντελέχειά της, «από
προορισμός σ' έναν ορισμένο σκοπό, γίνεται δημιουργός των σκοπών της». Η
έρημος που «επεκτείνεται», συγχρόνως βλασταίνει.

Η διάσταση του Καστοριάδη με την κληρονομημένη σκέψη (τον Έγελο) έγκειται στο
ότι αρνείται να υποβάλει τη φαντασία στους κανόνες της παραδοσιακής
οντολογίας, υπό τη σκοπιά ή την κρίση της αλήθειας και του ψεύδους, τη λογική
της ταυτότητας, του συνολισμού και του καθορισμού. Ο Καστοριάδης καταγγέλλει
ως ταυτιστική απάτη την αυτο-άρνηση του λόγου. Την ίδια όμως στιγμή
αναγνωρίζει ότι η λογική αυτή, χωρίς την οποία είναι αδύνατη η κοινωνική
οργάνωση, συνιστά «μια sui generis σχέση μερικής στήριξης» με ό,τι προηγείται,
εφ' όσον η ίδια η ύπαρξη της κοινωνίας είναι αδύνατη χωρίς την κινητοποίηση
της ταυτιστικής-συνολιστικής λογικής και τον καθορισμό τού λέγειν ως
διαλογής, επιλογής, συλλογής και τελικά ως λόγου.

Οι εγκυρότεροι σχολιαστές του Καστοριάδη, όπως ο Habermas, δυσαρεστούνται όταν
δεν τους παρέχει μια «μορφή που θα μεσολαβεί μεταξύ ατόμου και κοινωνίας»,
αποδίδοντάς του ότι αντιπαραθέτει «σχεδόν μεταφυσικά» την «κοινωνία και την ψυχή».

Στην υποτιθέμενη μεταφυσική αντίθεση ψυχής και κοινωνίας (η αντίθεση αυτή
υπήρξε πάντα η ιδιοτέλεια της μεταφυσικής), ο Καστοριάδης απαντά με τη
φαντασιακή διαπλοκή τους, διότι αν παραμείνει η αντίθεση αυτή «απόλυτη και
ριζική, δεν μπορεί παρά να αποτύχει και να οδηγήσει στον θάνατο του ζώντος
στηρίγματος της ψυχής».

Η ζωή μέσα στην κοινωνία είναι ζωή της κοινωνίας ως φαντασιακά θεσμισμένης
κοινωνίας, που δεν εξαρτάται από τη χαμπερμασιανή «επικοινωνιακή
ορθολογικότητα», αλλά από την άρρητη ­ και για τούτο αδιανόητη και από τον
Jurgen Habermas και από τον Karl-Otto Apel ­ συνθήκη του «ριζικού φαντασιακού».

Κάθε «εξήγηση», γράφει ο Καστοριάδης, ακυρώνεται, εφ' όσον δεν εξηγεί εκείνη
τη στοιβάδα απ' όπου προβάλλει η «ριζική ετερότητα», η οποία κάνει την Ιστορία
να εμφανίζεται ως «δημιουργία». Ο ιστορικός χρόνος δεν είναι άλλος από τον
χρόνο αυτής της «ριζικής ετερότητας», χρόνος δηλαδή της έκρηξης και της
δημιουργίας που δεν έχει περισταλεί από την ανάγκη του καθορισμού και όπου «το
παρόν είναι κατά μία άποψη το αυτό και κατά μία άλλη όχι».

Κορνήλιε Καστοριάδη, ποια είναι η αλήθεια με την οποία έχουμε ανοιχτό
λογαριασμό; Επιδέχεται το ερώτημα απάντηση; Και ποιος απαντά: Ο φιλόσοφος, ο
ψυχαναλυτής ή η αυτονομία; Όσο για μένα, που ερωτώ φιλύποπτα, ας πω ότι τη
στιγμή που στην «Ψυχή ανήκει ο λόγος που αυξάνει από μόνος του»,
αρμόζει συγχρόνως και η δύσπιστη, αλληγορική μελαγχολία τού παρατηρητή μιας
κοινωνίας που παραπαίει και μιας πολιτικής που παρεκτρέπεται. Δύσπιστη,
επαναλαμβάνω, μελαγχολία, όχι μόνο γιατί «η Ψυχή τίποτα δεν βρίσκει στον εαυτό
της που να την ικανοποιεί», αλλά και γιατί δεν βρίσκει πια τίποτα ούτε στον λόγο.

Αυτό το άνευ λόγου της ψυχής, το λόγου χάριν, που οφείλεται στον εαυτό της («η
ψυχή είναι το ίδιο της το χαμένο αντικείμενο») και που σήμερα ­ σ' αυτήν τη
«στροφή» του κόσμου που επεσήμανε ήδη ο Ξένος στον Πολιτικό του
Πλάτωνος ­ αναδεικνύεται με το ψευδώνυμο του «τέλους» («τέλος της
φιλοσοφίας»), μας επιβάλλει σύμφωνα με το δικό σου σχήμα, μια πανίσχυρη
φαντασιακή σημασία: ¨τον μηδενισμό ενός fin de si θcle που ζούμε και
ζεις δραματικά.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16030P121</ED>
<ID>
ID:133627

</ID><URL>http://ta-nea.dolnet.gr/neaweb/neafile.print_unique?e=A&f=16030&m=P12&aa=1</URL></REF>


Article

<CATEGORY>vin09</CATEGORY>

 <H5>«Ο ΚΥΡΙΟΣ ΜΕ ΤΑ ΓΚΡΙ» ΤΟΥ ΠΕΡΙΚΛΗ ΧΟΥΡΣΟΓΛΟΥ ΣΤΟ CINE CLUB
</H5><H5>«Αδικίες» και τελικός κριτής
</H5><H2>Μια ύπουλη μπλόφα
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>Μπορεί ένας οικογενειάρχης τύπος και υπογραμμός να φτάσει σε ακραία
συναισθηματική συμπεριφορά, «διαλύοντας» ό,τι έχει φτιάξει επί τριάντα χρόνια;
Ο Περικλής Χούρσογλου και ο δικός του «Κύριος με τα γκρι» είναι εδώ και μας
αφορούν με μια κλασική ταινία «με αρχή, μέση και φινάλε» και αναγνωρίσιμους
ήρωες που μπορεί να είναι οι γείτονες της διπλανής πόρτας... Και τη Δευτέρα το
βράδυ, οι φίλοι του Cine Club της εφημερίδας «ΤΑ ΝΕΑ» μπορούν να δουν πρώτοι
τη ζωή του...

</H3>
Μετά τον «Λευτέρη Δημακόπουλο», «Ο κύριος με τα γκρι» του Περικλή Χούρσογλου
είναι εδώ και ως άνθρωπος της διπλανής πόρτας ­ ή και της δικής μας; ­ μας αφορά

Η νέα γενιά των σκηνοθετών του '90 άλλαξε το ζοφερό τοπίο του εγχώριου σινεμά
και ο Περικλής Χούρσογλου μετά τον πετυχημένο «Λευτέρη Δημακόπουλο» πλησιάζει
από τις 16 Ιανουαρίου τους σινεφίλ με τη νέα του ταινία «Ο κύριος με τα γκρι».
Ο ένας από τους δύο σκηνοθέτες μας που η Μελίνα Μερκούρη σε μια από τις
τελευταίες εμφανίσεις της σήκωσε ενθουσιασμένη τα χέρια τους ψηλά στο Φεστιβάλ
της Θεσσαλονίκης το '94 ­ ο άλλος ήταν ο Σωτήρης Γκορίτσας που φέτος
θριάμβευσε με το «Βαλκανιζατέr» το οποίο έκοψε, ήδη, 200.000 εισιτήρια! ­
είναι πανέτοιμος με τη δεύτερη ταινία του και την παραδίδει στο κοινό, που
«είναι ο μοναδικός κριτής, αυτός που δικαιώνει ή όχι τα έργα μας».

«Αν γινόμουν εγώ πρωθυπουργός θα σου έλεγα... Θυμάσαι όταν ήμασταν μικροί πόσο
ακουγόταν αυτή η κουβέντα;», με ρωτάει ο Περικλής Χούρσογλου για να
συμπεράνει: «Αυτός είναι ο Λεωνίδας, ο ήρωάς μου στον "Κύριο με τα γκρι". Ένας
άνθρωπος που επί 30 χρόνια δεν έχει κάνει αυτό που νομίζει ότι ήταν πλασμένος
να κάνει. Φαντάζεται ότι κάποια στιγμή, έτσι αόριστα και ως διά μαγείας, θα
πραγματοποιήσει μεγάλα πράγματα τα οποία, ας όψεται η κοινωνία, η οικογένεια,
δεν μπόρεσε να κάνει. Πίσω από το γκρι, αυστηρό κοστούμι κρύβει αυτό που
πραγματικά επιθυμούσε και δεν το έχει εκφράσει σε κανέναν, ίσως ούτε στον
εαυτό του»!

Νιώθει, χωρίς να μου το λέει, κολακευμένος, ο 40χρονος Περικλής Χούρσογλου,
και από στιγμή σε στιγμή μπαμπάς του πρώτου του παιδιού από την ηθοποιό και
σύζυγό του Βαγγελιώ Ανδρεαδάκη, όταν του αναφέρω ότι ετοιμάζοντας τις
ερωτήσεις για τη συζήτησή μας, μου ήρθαν στο νου τα «Κορίτσια καριέρας»...
Απλώς μου αναφέρει ότι «τώρα πια λατρεύω τον αγγλικό κινηματογράφο, ενώ στην
πρώτη μου νιότη λάτρευα τον γαλλικό», αλλά επιστρέφει σεμνά στον δικό του
«Κύριο με τα γκρι» που για πρώτη φορά απατά τη σύζυγό του με αποτέλεσμα να
αποδιοργανωθεί, να μην ξέρει πώς να συμπεριφερθεί, σαν να είναι έφηβος που
ερωτεύεται πρώτη φορά και αποφασίζει να τραβήξει αυτή τη νέα του σχέση ως τα
άρκα, παίζοντας τα ρέστα του, μα ως αδαής που είναι θα παίξει λάθος και θα τα
κάνει μαντάρα όλα.

Ο Λεωνίδας, λοιπόν, ή «Ο κύριος με τα γκρι» ­ τον ερμηνεύει άψογα ο Γιώργος
Μιχαλακόπουλος, που σαφώς έπρεπε να βραβευτεί στο Φεστιβάλ Θεσσαλονίκης και
δίχως να θυμίζει το γνώριμό του στυλ παιξίματος ­ βγαίνει στη σύνταξη,
σκέφτεται τη νέα του ζωή. Η γυναίκα του και τα μεγάλα πια παιδιά του ­ το
αγόρι είναι κολυμβητής, τον ερμηνεύει ο νεαρός πρωταθλητής στην κολύμβηση
Χρήστος Χειμάρας, ενώ την κόρη την παίζει εξίσου καλά η Μαρία Κεχαγιόγλου ­
χαίρονται, αλλά... ένας «γεροντοέρωτας» τον κάνει να νομίζει πως ήρθε η στιγμή
να αποδείξει τι αξίζει... Και η Ειρήνη Ιγγλέση ­ απόλυτα δίκαιη η βράβευσή της
στο φετινό Φεστιβάλ της Θεσσαλονίκης ­ με τα υγρά μάτια είναι η γυναίκα που θα
τον αναστατώσει, γιατί «ο ένας βλέπει στον άλλο τις ρυτίδες του, πώς η ζωή
αρχίζει να φεύγει από το πρόσωπό τους» διαπιστώνει ο Περικλής Χούρσογλου και
καταλήγει με πικρή διάγνωση: «Το βασικό κίνητρο για να αγαπηθούν είναι ότι
νιώθουν να τους πλησιάζει όλο και πιο πολύ η ώρα που θα πεθάνουν. Η δύναμη που
τους ενώνει είναι ο φόβος»!

­ Ερωτικό τρίγωνο με άτομα «τρίτης ηλικίας»... Δεν σε φόβισε αυτό σε
μια εποχή που στον κινηματογράφο κατά 90% θεατές του είναι νέοι άνθρωποι;

«Αυτό που ήθελα, είναι να πέφτει ένα φως εφηβικό πάνω τους, να μην λες σε
καμιά περίπτωση βλέποντάς τους "τα κακόμοιρα τα γεροντάκια"! Και δεν ήθελα ο
άντρας να βρίσκει μια πιτσιρίκα που τον ξετρελαίνει γιατί αυτό θα ήταν
"γεροντοέρωτας" με την αγωνία να ρουφήξεις νιάτα από το νέο πρόσωπο. Εδώ με
ενδιαφέρει να αναζητεί ο Λεωνίδας ένα βαθύτερο στοιχείο νιότης, γιατί ο
"έρωτας" είναι από μόνος του στοιχείο νιότης, νιώθεις ότι ζεις, αναπνέεις κι
αυτό λαχταράει ο ήρωάς μου, να αισθανθεί ότι έχει άλλη μια ζωή μπροστά του, αλλά...».

Ταινία για την καθημερινότητα, τη ζωή, το «ασήμαντο» που γίνεται καθοριστικό
το άθροισμά του, «Ο κύριος με τα γκρι» βλέπει τον κόσμο γύρω του μέσα από τα
μάτια του άντρα ­ του ήρωα και κατά προέκταση του σκηνοθέτη... ­ και η εικόνα
που βγαίνει στο «πανί» για τη γυναίκα είναι αυτή της πιο «δυνατής», με
καταστάλαγμα τα λόγια της συζύγου ­ Ράνιας Οικονομίδου, που κέρδισε κι αυτή το
βραβείο δεύτερου γυναικείου ρόλου στο Φεστιβάλ της Θεσσαλονίκης: «Σ' όλα αυτά
που τα λένε συνήθεια, ρουτίνα ή δεν ξέρω πώς αλλιώς, υπάρχει και αγάπη κι
εμένα μου αρκεί». Και πολύ χαρακτηριστικά ο ίδιος ο Περικλής Χούρσογλου
συμπληρώνει για τους ήρωές του: «Θέλουν να πάρουν μια κουβερτούλα να σκεπάσουν
τα γεγονότα της ζωής τους που δεν μπορούν πια να τα κουμαντάρουν»!

Νιώθοντας πως και ο «Λευτέρης» και «Ο κύριος» είναι απαισιόδοξες ταινίες, έχει
τη διάθεση να απλώσει ένα «χάδι» πάνω στους ήρωές του. «Στην πρώτη ήταν το
πέρασμα από τα χρόνια της αθωότητας στα χρόνια της ωρίμανσης κι εδώ το πέρασμα
από τα παραγωγικά χρόνια στα χρόνια της σύνταξης».

Με διάθεση «ύπουλης μπλόφας» ξεκινάει «Ο κύριος με τα γκρι» για τον σκηνοθέτη
της, καθώς η ίδια η ζωή έρχεται να ανατρέψει τις «αρχές» του ήρωά της που έχει
μάθει να ζει «εν τάξει» και τον εγκλωβίζει μέσα σ' αυτές γιατί όταν μαθαίνεις
μια ζωή να «κρατιέσαι» συναισθηματικά σού γίνεται αυτό απαράβατος νόμος.

­ Είναι, δηλαδή, «Ο κύριος με τα γκρι» ένα τυπικό δείγμα Έλληνα οικογενειάρχη;

«Τώρα, πλέον, έχουν μάθει όλοι να απατούν τις γυναίκες τους. Η ελληνική
κοινωνία καταφέρνει να περνάει με λιγότερες απώλειες τις διάφορες
εξωσυζυγικές... κουτσουκέλες!»

­ Στην Ελλάδα, πάντως, σπάνια πριν από τα 40 σου
χρόνια μπορείς να ξεκινήσεις καριέρα...

«Για όλα αργείς στην Ελλάδα. Είναι μια χώρα που οι παππούδες και οι μπαμπάδες
δεν αφήνουν να περάσει τίποτα»!

Δίχως να κρύβει πως τον «πείραξαν» τα βραβεία στο φετινό Φεστιβάλ της
Θεσσαλονίκης όπου «Ο κύριος με τα γκρι» δεν πήρε κανένα απ' αυτά που λέμε
«μεγάλα», ο Περικλής Χούρσογλου εξηγεί αυτά τα συναισθήματά του με τον πιο
λογικό τρόπο: «Γιατί όταν συμμετέχεις σ' ένα φεστιβάλ θέλεις να κερδίσεις. Και
το Φεστιβάλ της Θεσσαλονίκης είναι μέρος του ελληνικού σινεμά. Διαφωνώ που
πηγαίνουν μόνο οι "νέοι" σκηνοθέτες κι όχι και οι "καθιερωμένοι". Έχω το
συναίσθημα ότι αδικήθηκε η ταινία μου, αλλά το φεστιβάλ τελείωσε, πάμε
παρακάτω, το κοινό στις αίθουσες είναι ο τελικός κριτής».

­ Και τι θα 'θελες να πάρει ο θεατής από την ταινία;

«Αισθήσεις ζωής. Να νιώσει ότι έζησε ένα κομμάτι ζωής με ελπίδες, χαρές,
απογοητεύσεις, έρωτα».

­ Εσύ τι φοβάσαι πιο πολύ στη ζωή;

«Να μην παρασυρθώ».

­ Και τι σε προκαλεί πιο πολύ;,

«Να μου λένε "όχι", να μου πάνε κόντρα. Σαν τον πατέρα μου που αμφέβαλλε ότι
θα τελειώσω τα Μαθηματικά και του απέδειξα ότι δεν είχε δίκιο»!

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: P13</CAT>
<ED>
Κωδικός άρθρου: A16030P131</ED>
<ID>
ID:133628

</ID><URL>http://ta-nea.dolnet.gr/neaweb/neafile.print_unique?e=A&f=16030&m=P13&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2><H2></H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Διαλύοντας τον Χάρι. 5.00-7.00-9.00-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Εραστές για μια νύχτα. 6.30-8.45-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ο ψευταράς (Κ.).
5.30-7.15-9.10-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Το πέμπτο στοιχείο. 6.30-8.30-10.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Άννα Καρένινα. 8.50-11.00 μ.μ. Ηρακλής ­ Πέρα από τον μύθο. 5.00-7.00 μ.μ.

ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Προστάτης οικογένειας. 5.00-7.00-9.00-11.00 μ.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Μόνος στο
σπίτι 3 (Κ.). 2.30-4.30-6.30-8.30-10.40 μ.μ. Παρ.-Σάβ. ώρα 12.30 π.μ.: Άντρες
με τα όλα τους.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Προστάτης οικογένειας. 4.20-6.30-8.40-10.50 μ.μ.

ΑΘΗΝΑΙΟΝ CINEPOLIS PHILIPS 2. Διαλύοντας τον Χάρι. 9.30-11.30 μ.μ. Μόνος στο
σπίτι 3 (Κ.). 1.30-3.30-5.30-7.30 μ.μ.

ΑΘΗΝΑΙΟΝ CINEPOLIS PHILIPS 3. Μοιραία βλάβη. 5.00-7.00-9.00 μ.μ. Θεωρίες
συνωμοσίας. Ώρα 11.00 μ.μ.

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Caondition). Εραστές για μια νύχτα. 6.30-8.45-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Άννα Καρένινα. 8.50-11.00
μ.μ. Ηρακλής - Πέρα από τον μύθο. 5.00-7.00 μ.μ.

ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Εραστές για μια νύχτα.
6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo). Ο
μικρός Κόλια. 8.50-10.50 μ.μ. Bean - Η υπέρτατη ταινία καταστροφής. 5.30-7.10 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Κορίτσια
καριέρας. 7.00-9.00-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Προστάτης οικογένειας.
5.45-8.00-10.15 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Μοιραία βλάβη. 6.40-8.50-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Ο ψευταράς (Κ.).
5.00-7.00-9.00-11.00 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Άννα Καρένινα. 8.50-11.00 μ.μ.
Ηρακλής ­ Πέρα από τον μύθο. 5.00-7.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition).
Πυροβολημένο ψάρι. 6.30-8.30-10.30 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Κορίτσια καριέρας.
7.00-9.00-11.00 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Η παγοθύελλα. 6.20-8.40-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital). Μόνος
στο σπίτι 3 (Κ.). 4.00-6.15-8.30. Επτά χρόνια στο Θιβέτ. 10.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS). Μόνος
στο σπίτι 3. 4.40-6.40-8.50 μ.μ. Επτά χρόνια στο Θιβέτ. 10.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Η
παγοθύελλα. 6.20-8.40-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Προστάτης οικογένειας. 5.50-8.10-10.25 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Ο ψευταράς (Κ.). 6.00-8.00-10.00 μ.μ. Παρ.-Κυρ. ώρα
4.00 μ.μ.

ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Προστάτης οικογένειας. 5.45-8.00-10.15 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 Dolby Stereo). Επτά
χρόνια στο Θιβέτ. 5.15-7.45-10.30 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Προστάτης οικογένειας. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Προστάτης οικογένειας. 6.30-8.45-11.00 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Ο ψευταράς (Κ.). 5.00-6.40-8.20-10.40 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Εραστές για
μια νύχτα. 6.30-8.45-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Το υποβρύχιο. 6.30-10.10 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Άννα Καρένινα. 8.00-10.10 μ.μ. Ηρακλής - Πέρα από τον μύθο.
4.00-6.00 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Εραστές για
μία νύχτα. 6.45-8.55-11.00 μ.μ. Bean - Η υπέρτατη ταινία καταστροφής. 5.00 μ.μ.

ΑΤΤΙΚΟΝ RENAULT (Οδ. Σταδίου ~ 3228.821 Dolby Digital Air Condition). Η
παγοθύελλα. 6.00-8.15-10.30 μ.μ.

ΑΦΑΙΑ (Καλλιθέα ~ 9595.534 Dolby Stereo). Το υποβρύχιο. 7.20-11.10 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Ο γκαφατζής της ζούγκλας
(Κ.). Παρ.-Σάβ.: 10.45-13.00-15.15-17.30-19.45-22.15-00.45. Κυρ.:
15.20-17.40-20.15-22.30-00.45. Δευτ.-Πέμ.: 10.45-13.00-15.20-17.45-20.15-22.30-00.45.

VILLAGE CENTRE Αίθουσα 2. Προστάτης οικογένειας. Παρ.-Σάβ.:
12.30-15.00-17.40-20.10-22.40-01.10. Κυρ.: 15.00-17.40-20.10-22.40-01.10.
Δευτ.-Πέμ.: 12.30-15.00-17.40-20.10-22.40-01.10.

VILLAGE CENTRE Αίθουσα 3. Θεωρίες συνωμοσίας. Παρ.-Σάβ.:
13.00-16.00-19.00-22.00-01.00. Κυρ.-Πέμ.: 12.45-15.45-18.45-21.45-01.00.

VILLAGE CENTRE Αίθουσα 4. Εραστές για μια νύχτα. Παρ.-Σάβ.:
11.40-14.00-16.20-18.40-21.00-23.20-01.40. Κυρ.:
16.00-18.20-20.40-23.00-01.20. Δευτ.-Πέμ.:
11.20-13.40-16.00-18.20-20.40-23.00-01.20. Ο γκαφατζής της ζούγκλας. Κυριακή
ώρα 12.30 μ.μ.

VILLAGE CENTRE Αίθουσα 5. Διαλύοντας τον Χάρι. Παρ.-Σάβ.:
12.15-16.30-20.45-01.15. Κυρ.-Πέμ.: 14.45-19.00-23.15. Ο... κατάκοπος που
γύρισε από το... Τρίο. Παρ.-Σάβ.: 14.30-18.45-23.10. Κυρ.-Πέμ.: 12.45-17.00-21.15-01.30.

VILLAGE CENTRE Αίθουσα 6. Πυροβολημένο ψάρι. 20.00-22.15-00.30. Πρίγκιπας
Βάλιαντ. 12.00-14.00-16.00-18.00.

VILLAGE CENTRE Αίθουσα 7. Μοιραία βλάβη. 21.00-23.15-01.30. Ηρακλής -
Πέρα από τον μύθο. 10.45-12.45-14.45-16.45-18.45.

VILLAGE CENTRE Αίθουσα 8. Μοιραία βλάβη. 13.00-15.15-17.30-19.45-22.00-00.15.

VILLAGE CENTRE Αίθουσα 9. Ο ψευταράς (Κ.). Παρ.-Σάβ.:
11.15-13.30-15.45-18.30-20.45-23.00-01.15. Κυρ.-Πέμ.: 11.45-14.00-16.15-18.30-20.45-23.00-01.15.

VILLAGE CENTRE Αίθουσα 10. Μόνος στο σπίτι 3 (Κ.). Παρ.-Σάβ.:
11.40-14.15-16.40-19.15-21.45-00.30. Κυρ.-Πέμ.: 12.15-14.45-17.15-19.45--22.15-00.45.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Άννα Καρένινα. 8.50-11.00 μ.μ. Ηρακλής ­ Πέρα από τον
μύθο. 5.00-7.00 μ.μ. Κυρ.: 12.00-3.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα). Ο
ψευταράς (Κ.). 5.30-7.20-9.15-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Η παγοθύελλα. 6.20-8.40-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Άννα Καρένινα. 8.20-10.30 μ.μ. Ηρακλής ­ Πέρα από τον μύθο 4.20-6.20 μ.μ. Κυρ.
12.00 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Διαλύοντας τον Χάρι.
6.30-8.30-10.30 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Εραστές για μια νύχτα. 6.20-8.30-10.40 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Ο ψευταράς (Κ.). 5.30-7.20-9.15-11.00 μ.μ.

ΕΥΑ (Εμπεδοκλέους 121 Παγκράτι, Άγ. Αρτέμιος ~ 7629.215). Air Force One.
6.00-8.15-10.30 μ.μ.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Το γλυκό
πεπρωμένο. 6.30-8.45-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Προστάτης οικογένειας. 6.30-8.45-11.00 μ.μ.

INTEAL ARAMIS (Πανεπ/μίου 46 ~ 3826.720 Dolby Digital). Μοιραία βλάβη.
6.30-8.30-10.30 μ.μ. Ηρακλής ­ Πέρα από τον μύθο. Ώρα 4.20 μ.μ. Σάβ.-Κυρ. ώρα
2.20 μ.μ. Κυρ.: 12.20 μ.μ. Σάβ.: 01.00 π.μ. Λος Άντζελες εμπιστευτικό.

INTEAL ΜΑΡΟΥΣΙ ARAMIS (Λεωφόρος Κηφισίας 215 ~ 6129.169 Dolby Stereo). Θεωρίες
συνωμοσίας. 5.15-7.55-10.35 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Η παγοθύελλα. 8.40-11.00 μ.μ. Μόνος στο σπίτι 3. Ώρα 4.30-6.30 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Θεωρίες συνωμοσίας.
4.40-7.30-10.40 μ.μ.

ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Εραστές για μια νύχτα.
5.45-8.00-10.30 μ.μ. Bean - Η υπέρτατη ταινία καταστροφής. 4.00 μ.μ.

ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Άννα Καρένινα. 8.00-10.30 μ.μ. Ηρακλής - Πέρα από τον μύθο.
4.00-6.00 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo)
Προστάτης οικογένειας. 6.30-8.45-11.00 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Διαλύοντας τον
Χάρι. 7.00-9.00-11.00 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Μοιραία βλάβη.
6.30-8.30-10.30 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Λος Άντζελες
εμπιστευτικό. 5.45-8.15-10.45 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Εραστές για μια νύχτα.
6.10-8.20-10.30 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo).
Εραστές για μια νύχτα. 6.00-8.10-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Θεωρίες
συνωμοσίας. 5.30-8.20-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ο ψευταράς (Κ.).
4.45-6.30-8.25-10.20 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Θεωρίες συνωμοσίας.
5.30-8.20-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Διαλύοντας τον Χάρι. 6.20-8.20-10.20 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Εραστές για μια
νύχτα. 6.40-8.50-11.00 μ.μ. Ηρακλής - Πέρα από το μύθο. 5.00 μ.μ.

ΠΑΛΑΣ (Παγκράτι ~ 7515.434, Dolby Stereo). Μοιραία βλάβη. 5.15-7.00-9.00-11.00 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Διαλύοντας τον Χάρι. 7.00-9.00-11.00 μ.μ. Παρ.-Κυρ.
ώρα 5.00 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Άννα Καρένινα. 8.10-10.20 μ.μ. Ηρακλής ­ Πέρα από τον μύθο.
4.20-6.20 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Μοιραία βλάβη.
6.30-8.30-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Άννα Καρένινα. 8.50-11.00 μ.μ. Ηρακλής ­
Πέρα από τον μύθο. 5.00-7.00 μεταγλ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Εραστές για μια νύχτα. 4.00-6.00-8.10-10.20 μ.μ.

ΤΡΙΑ ΑΣΤΕΡΙΑ (Πλήρως ανακαινισμένο, Νέο Ηράκλειο ~ 2826.873, 2825.607, Dolby
Stereo Digital SR). Μόνος στο σπίτι 3 (Κ.). 4.00-6.10-8.10-10.20 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Διαλύοντας τον Χάρι. 7.05-9.05-11.05 μ.μ.

ΦΑΛΗΡΟ 1 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Διαλύοντας τον Χάρι. 7.00-9.00-11.00 μ.μ. Ηρακλής - Πέρα από τον
μύθο. 5.00 μ.μ.

ΦΑΛΗΡΟ 2 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Μοιραία βλάβη. 6.40-8.40-10.40 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (πλήρως ανακαινισμένο Περιστέρι ~ 5711.105 Dolby Stereo). Μόνος στο
σπίτι 3. 6.40-8.40-10.40 μ.μ. Ηρακλής - Πέρα από τον μύθο. 5.00 μ.μ.

*

ΗΜΙΚΕΝΤΡΙΚΟΙ

ΑΝΤΑΜΣ (Αιγάλεω ~ 5989.226 Dolby Stereo). Ο γάμος του καλύτερού μου φίλου
(Κ.). 8.30-10.30 μ.μ. Ηρακλής - Πέρα από τον μύθο. 3.30-5.10-6.50 μ.μ.

ΒΥΖΑΝΤΙΟ (Αιγάλεω ~ 5985.071). Μόνος στο σπίτι 3 (Κ.). 6.00-8.00-10.00 μ.μ.

*

ΠΡΟΑΣΤΙΩΝ

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Τι είχαμε,
τι χάσαμε.

ΛΕΣΧΗ ΦΙΛΩΝ ΚΙΝ/ΦΟΥ ΒΟΡΕΙΑΣ ΑΤΤΙΚΗΣ (Αγ. Στεφάνου - Δημαρχείο). Μόνο Κυριακή.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Ο γκαφατζής της
ζούγκλας (Κ.). 8.00-10.15 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Επτά χρόνια στο
Θιβέτ. 6.45-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246441). Air Force One.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Air Force
One. 8.30 μ.μ.

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα ~ 4640.408). Ο γκαφατζής της ζούγκλας. 5.00-7.15-9.30 μ.μ.

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Προστάτης
οικογένειας. 8.00-10.15 μ.μ. Μόνος στο σπίτι 3. 4.00-6.00 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Άννα Καρένινα. 8.10-10.20 μ.μ. Ηρακλής - Πέρα από τον
μύθο 4.10-6.10 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453).
Θεωρίες συνωμοσίας. 5.30-8.00-10.30 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453).
Θεωρίες συνωμοσίας. 5.30-8.00-10.30 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Από Σάββατο: Bean - Η υπέρτατη ταινία καταστροφής.
7.00-9.00 μ.μ.

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Ο γκαφατζής της ζούγκλας
(Κ.). 6.00-8.00-10.00 μ.μ.

ΔΗΜΟΤΙΚΟΣ ΚΙΝ/ΦΟΣ ΣΙΝΕ ΚΗΠΟΣ (Ηλεκτρικός σταθμός ~ 4816.276). Σάβ. 5.00 μ.μ.,
Κυρ. 6.00 μ.μ.: Η μικρή κατάσκοπος.

ΖΕΑ (Πασαλιμάνι ~ 4521.388 Dolby Stereo Air Condition). Ο ψευταράς (Κ.).
4.45-6.30-8.25-10.20 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Το πέμπτο στοιχείο. Σάβ. 8.00-10.00 μ.μ. Κυρ.: 6.00-8.00-10.00 μ.μ.
Αστερίξ λεγεωνάριος. Σάβ.: 4.00-6.00 μ.μ. Κυρ. 11.00 π.μ. - 4.00 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Διαλύοντας τον Χάρι. 6.20-8.20-10.20 μ.μ. Free Willy 3: 4.20 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Εραστές για μια νύχτα.
6.00-8.10-10.20 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Ο μικρός Κόλια.
6.00-8.00-10.00 μ.μ. Παρ.-Κυρ. ώρα 4.00 μ.μ.

*

ΘΕΣΣΑΛΟΝΙΚΗΣ

Α' ΠΡΟΒΟΛΗΣ

ΧΕΙΜΕΡΙΝΟΙ

ΑΘΗΝΑΙΟΝ (~ 832.060 Dolby Stereo). Ο γκαφατζής της ζούγκλας.
5.00-7.00-9.00-11.00 μ.μ.

ΑΛΕΞΑΝΔΡΟΣ (~ 257.255 Dolby Stereo). Απογεμαυτινές κάθε μέρα: Ελευθερώστε τον
Γουίλι Νο 3. 5.15-7.00. Βραδινές: L.Α. confidential - Λ.Α. εμπιστευτικό.
8.30-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Ο ψευταράς.
5.30-7.20-9.10-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Ο γκαφατζής της ζούγκλας.
5.00-7.00-9.00-11.00 μ.μ.

ΒΑΚΟΥΡΑ (~ 283.777 Dolby Stereo). Παγοθύελλα. 7.00-9.00-11.00 μ.μ.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Θεωρίες συνωμοσίας.

VILLAGE CENTRE Αίθουσα 2. Διαλύοντας τον Χάρι.

VILLAGE CENTRE Αίθουσα 3. Επτά χρόνια στο Θιβέτ.

VILLAGE CENTRE Αίθουσα 4. Ο γκαφατζής της ζούγκλας.

VILLAGE CENTRE Αίθουσα 5. Ο ψευταράς.

VILLAGE CENTRE Αίθουσα 6. Ο Ηρακλής πέρα από τον μύθο (στα ελληνικά). Air
Force One (βραδινές).

VILLAGE CENTRE Αίθουσα 7. Ο κατάκοπος που γύρισε από το... Τρίο.

VILLAGE CENTRE Αίθουσα 8. Το πυροβολημένο ψάρι.

VILLAGE CENTRE Αίθουσα 9. Μόνος στο σπίτι Νο 3.

ΓΑΛΑΞΙΑΣ (~ 817.010 Dolby Stereo). Ο ψευταράς. 5.30-7.20-9.10-11.00 μ.μ.

ΕΓΝΑΤΙΑ (~ 225.172 Dolby Digital). Θεωρίες συνωμοσίας. 6.00-8.30-11.00 μ.μ.

ΕΣΠΕΡΟΣ 1 (~ 235.304 και 265.544 Dolby Stereo). Ο γκαφατζής της ζούγκλας.
5.00-7.00-9.00-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Ο γάμος του καλύτερού μου
φίλου. 5.00-7.00-9.00-11.00 μ.μ.

ΚΑΠΙΤΟΛ (~ 815.570 Dolby Stereo). Μόνος στο σπίτι 3. 4.30-6.30-8.30 μ.μ.
«Θεωρία Συνωμοσίας». 11 μ.μ.

ΚΟΛΟΣΣΑΙΟΝ (~ 831.565). Ο ψευταράς. 5.30-7.20-9.10-11.00 μ.μ.

ΛΑΟΥΡΑ (~ 819.935 Dolby Stereo). Πυροβολημένο ψάρι. 6.40-850-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Ο Ηρακλής πέρα από τον μύθο (στα
ελληνικά 4.30-6.30). Βραδινές: Ο μικρός Κόλια 8.45-11.00 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Επτά χρόνια στο Θιβέτ. 6.00-8.30-11.00 μ.μ.

ΝΑΥΑΡΙΝΟΝ (~ 225.152 Dolby Stereo). Μόνος στο σπίτι 3. 5.00-7.00-9.00-11.00 μ.μ.

ΟΛΥΜΠΙΑΣ (~ 217.336). Θέατρο: Θίασος Γιώργου Πάντζα με την κωμωδία: Ένας
υπέροχος κερατάς.

ΠΑΛΛΑΣ (~ 278.515 Dolby Stereo). Ο Ηρακλής πέρα από τον μύθο (στα ελληνικά
3.00-5.00-7.00). Βραδινές: Άννα Καρένινα (8.30-10.30).

ΡΑΔΙΟ ΣΙΤΥ (~ 824.970 Digital Sound). Ο Ηρακλής πέρα από τον μύθο (στα
ελληνικά 5.00-7.00). Κυριακή στα ελληνικά: 11.00-1.00-3.00-5.00-7.00).
Βραδινές: Άννα Καρένινα. 9.00-11.00.

ΤΙΤΑΝΙΑ 1 (~ 520.040 Οδός Λαγκαδά). Ο Ηρακλής πέρα από τον μύθο (στα ελληνικά
1.00-3.00-5.00-7.00. Κυριακή: 11.00-1.00-3.00-5.00-7.00. Βραδινές: Άννα
Καρένινα. 8.45-11.00

ΤΙΤΑΝΙΑ 2 (~ 520.040 Οδός Λαγκαδά). Ο γκαφατζής της ζούγκλας.
1.00-3.00-5.00-7.00-9.00-11.00 μ.μ.

ΦΑΡΓΚΑΝΗ (~ 213.929 Dolby Stereo). Διαλύοντας τον Χάρι. 7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: P14</CAT>
<ED>
Κωδικός άρθρου: A16030P141</ED>
<ID>
ID:133642

</ID><URL>http://ta-nea.dolnet.gr/neaweb/neafile.print_unique?e=A&f=16030&m=P14&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
<H3></H3>Ναστάζια Κίνσκι, Γουέσλι Σνάιπς, «Εραστές για μια νύχτα»

«ΕΡΑΣΤΕΣ ΓΙΑ ΜΙΑ ΝΥΧΤΑ»: Αισθηματική κομεντί με τον έρωτα να χαράσσει
το σωστό δρόμο στη ζωή τεσσάρων ανθρώπων. Του Μάικ Φίγκις. Με τους: Γουέσλι
Σνάιπς, Ναστάζια Κίνσκι, Ρόμπερτ Ντάουν Τζούνιορ, Κάιλ Μακ Λάχλαν. [Agora,
Αίγλη, Αλεξάνδρα (Πατ.), Άστρον, Άτταλος, Village Centre 4, Έμπασσυ, Κηφισιά
2, Μετάλλιον, Μετροπόλιταν, Όσκαρ, Τιτάνια, Χάιλάιφ].

«ΠΑΓΟΘΥΕΛΛΑ»: Η... παρακμή του αμερικανικού τρόπου ζωής στη δεκαετία
του '70 μέσα από ένα οικογενειακό δράμα. Του Ανγκ Λι, με τους: Κέβιν Κλάιν,
Σιγκούρνι Γουίβερ. (Αβάνα, Άττικα 1, 2, Αττικόν, Δαναός, Καλυψώ)

«ΠΡΟΣΤΑΤΗΣ ΟΙΚΟΓΕΝΕΙΑΣ»: Ο Νίκος Περάκης ξαναχτυπά μετά δέκα χρόνια με
μια ακραία σαρκαστική και «πικρή» κοινωνική σάτιρα της νεοελληνικής
πραγματικότητας. Με τους: Ρένο Χαραλαμπίδη, Κατερίνα Γιατζόγλου. [Αθήναιον,
Αθήναιον Cinepolis 1, Αμπεσέ, Μαρούσι 1, Όπερα 1, Ράδιο Σίτυ, Τροπικάλ,
Village Centre 2, Κόρονετ, Ίλιον, Απόλλων (Πειρ.)].

«ΜΟΙΡΑΙΑ ΒΛΑΒΗ»: Ο Κερτ Ράσελ τα βάζει με μια συμμορία που στήνει σ'
αυτόν και τη σύζυγό του ενέδρα σ' έναν έρημο δρόμο της Νοτιοδυτικής Αμερικής.
Του Τζόναθαν Μόστοον. [Αθήναιον, Cinepolis 3, Ανδόρα, Village Centre 7, 8,
Ιντεάλ, Μαργαρίτα 2, Παλάς (Παγκρ.), Σοφία, Φάληρο 2].

«ΔΙΑΛΥΟΝΤΑΣ ΤΟΝ ΧΑΡΙ»: Ο Γούντι Άλεν αυτοσαρκάζεται ως πετυχημένος
δημιουργός και εραστής γεμάτος νευρώσεις. Με τον ίδιο και τους Ρόμπιν
Γουίλιαμς, Ντέμι Μουρ, Μπίλι Κρίσταλ, Τζούντι Ντέιβις, Μάριελ Χεμινγουέι.
(Ααβόρα, Αθήναιον Cinepolis 2, Village Centre 5, Έλλη, Μαργαρίτα 1, Ορφεύς,
Πλάζα, Τριανόν, Φάληρο 1, Σινεάκ).

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: P14</CAT>
<ED>
Κωδικός άρθρου: A16030P142</ED>
<ID>
ID:133681

</ID><URL>http://ta-nea.dolnet.gr/neaweb/neafile.print_unique?e=A&f=16030&m=P14&aa=2</URL></REF>


Article

<CATEGORY>vin15</CATEGORY>

 <H5>ΓΙΑ ΠΑΙΔΙΑ
</H5><H2>ΘΕΑΤΡΑ
</H2><H2></H2>
Νέο έργο του Βασίλη Ζιώγα, την κωμωδία «Η επίσκεψη», ετοιμάζει για το τέλος
Ιανουαρίου στο θέατρο «Ελυζέ» η «Ελεύθερη Αυλαία», με σκηνοθέτη τον Δημήτρη
Πετρόπουλο. Πρωταγωνιστούν οι Τζούλια Αργυροπούλου, Ντίνος Καρύδης και Εύα
Στιλάντερ (στη φωτογραφία)

ΑΘΗΝΑ (Δεριγνύ 10 ­ Πατησίων, ~ 82.38.698, 82.37.330). «Ταξίδι μιας μεγάλης
μέρας μέσα στη νύχτα» του Γ. Ο' Νιλ Λάσκαρη, Θεοδωρακόπουλος.

ΑΘΗΝΩΝ (Βουκουρεστίου 10 ­ Πανεπιστημίου, ~ 32.35.524). «Μικρές αλεπούδες» της
Λ. Χέλμαν Μαραγκού, Χρυσικάκος.

ΑΚΑΔΗΜΟΣ (Ιπποκράτους 17 ­ Ακαδημίας, ~ 36.25.119, 36.03.835). «Μπράβο
γιατρέ...» του Ρ. Κούνεϊ Ρώμας, Βλ. Κυριακίδης.

ΑΚΡΟΠΟΛ (Ιπποκράτους 9-11, ~ 36.43.700, 36.08.666). Αργεί.

ΑΛΙΚΗ (Αμερικής 4, ~ 32.44.146). «Το κλουβί με τις τρελές» του Ζ. Πουαρέ
Μουστάκας, Φωκάς.

ΑΛΚΥΟΝΙΣ (Ιουλιανού 42-46 ­ Αριστοτέλους, ~ 88.15.402). «Ντα» του Χ. Λέοναρντ
Μεσσάλας, Γλυκοφρύδη.

ΑΛΑΜΠΡΑ (Στουρνάρη 53, Πολυτεχνείο, ~52.27.497, 52.44.400). «Ποπ κορν» του Μπ.
Έλτον Τζώρτζογλου, Λογοθέτης.

ΑΛΦΑ (Στουρνάρη ­ Πατησίων, ~ 52.38.742). «Ορφέας και Ευρυδίκη» του Ζ. Ανούιγ
Γ. Βούρος, Σταθακοπούλου.

ΑΜΙΡΑΛ (Αμερικής 10, ~ 36.39.385). «Ο παππούς έχει πίεση» της Δ. Παπαδοπούλου
Δ. Παπαδοπούλου, Μητρούσης.

ΑΜΟΡΕ - ΕΞΩΣΤΗΣ (Πριγκηποννήσων 10, ~ 64.68.009). «Shopping and fucking» του
Μ. Ρέιβενχιλ Σκιαδαρέσης, Θ. Πάνου.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκηποννήσων 10, ~ 64.68.009). «Βαλς, εξιτασιόν!»
της Ε. Πέγκα Ζαχαράκης, Ν. Ψαρράς.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Απόψε αυτοσχεδιάζουμε» του Λ.
Πιραντέλο Ευαγγελάτος (σκηνοθ.), Τασοπούλου.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739). «Σε φιλώ στη μούρη» του Γ. Διαλεγμένου
Αναλυτή, Ρηγόπουλος.

ΑΝΟΙΞΗΣ (Γερμανικού 20, Μεταξουργείο, ~ 52.38.870). «Βόιτσεκ» του Γκ. Μπίχνερ
Μαργαρίτης (σκηνοθ.), Δούζη.

ΑΝΟΙΧΤΟ (Κάλβου 70 - Γκύζη, ~ 64.45.749). «Προς Ελευσίνα» του Π. Μάτεσι Γ.
Μιχαηλίδης (σκηνοθ.), Χατζησάββας.

ΑΝΤΙΘΕΑΤΡΟ (Μοσχονησίων 36, πλατεία Αμερικής, ~ 85.61.168). «Οι δήμιοι στα
Σόδομα» (ντε Σαντ) των Μ. Ξενουδάκη - Κ. Πολυχρονοπούλου Ξενουδάκη, Πρωτονοταρίου.

ΑΠΛΟ ­ ΚΕΝΤΡΙΚΗ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Φεγγάρι για καταραμένους» του Γ. Ο' Νιλ Αντύπας
(σκηνοθ.), Λεμπεσόπουλος.

ΑΠΛΟ ­ ΝΕΑ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Μανέ, Χατζηπαναγιώτης.

ΑΠΟ ΜΗΧΑΝΗΣ (Ακαδήμου 13, Μεταξουργείο, ~ 52.35.716). «Φυλλωσιές» του Λ. Νορέν
Βαλαβανίδης, Κράλλη.

ΑΤΕΝΕΟΥΜ (Αμερικής 8, ~ 36.33.722). Αργεί.

ΑΤΤΙΣ (Λεωνίδου 7, Μεταξουργείο, ~ 52.26.260). «Ηρακλής» του Χ. Μίλερ
Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Σουίτα γενεθλίων» του Ρ. Χόντον Παπαναστασίου, Γεωργίτσης.

ΑΥΛΩΝΙΤΗ (Βουκουρεστίου 1, ~ 33.13.321-3). «Ποιος ανακάλυψε την Αμερική;» της
Χρ. Σπηλιώτη Σπηλιώτη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522). «Μπαμπάδες με ρούμι» των Θ. Παπαθανασίου -
Μ. Ρέππα Φασουλής, Ε. Γερασιμίδου.

ΒΕΜΠΟ (Καρόλου 18, ~ 52.21.767, 52.48.289). «Γκριζ» των Τζ. Τζέικομπς - Γ.
Κέισι Φραγκούλης, Βασιλοπούλου.

ΒΙΚΤΩΡΙΑ (Μαγνησίας 5 - 3ης Σεπτεμβρίου 119, ~ 82.33.125). «Καλή τύχη» του Γ.
Θεοδοσιάδη Σπαντίδας, Βλαντή.

ΒΡΕΤΑΝΙΑ (Πανεπιστημίου 7, ~ 32.21.579). «Τρομεροί γονείς» του Ζ. Κοκτό
Παναγιωτοπούλου, Παπακωνσταντίνου.

ΓΚΛΟΡΙΑ (Ιπποκράτους 7, ~ 36.09.400). «Αινιγματικές παραλλαγές» του Ερ.-Εμ.
Σμιτ Καρράς, Γ. Κυρίτσης.

ΔΑΝΔΟΥΛΑΚΗ (Αγίου Μελετίου 61Α - Πατησίων, ~ 86.40.414, 86.40.452).
Κεντρική Σκηνή. «Μάστερ κλας» του Τ. Μακ Νάλι Δανδουλάκη,
Σοντάκη. Δεύτερη Σκηνή. «Μια ξεχωριστή μέρα» των Ε. Σκόλα - Τζ.
Φαντόνι Βαγενά, Νινιός.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ ΜΕΛΙΝΑ ΜΕΡΚΟΥΡΗ (Αγίου Δημητρίου 55). Αργεί.

ΔΗΜΟΤΙΚΟ ΚΕΡΑΤΣΙΝΙΟΥ (Μικράς Ασίας 24 - Παπαναστασίου, πίσω από το Δημαρχείο,
~ 46.15.767, 46.35.009). Αργεί.

ΔΗΜΟΤΙΚΟ ΠΕΙΡΑΙΑ (Αγίου Κωνσταντίνου 4, ~ 41.94.550). «Θεοδώρα, η αγία των
φτωχών» της Μ. Ντενίση Ντενίση, Γαλανός.

ΔΙΑΝΑ (Ιπποκράτους 7, ~ 36.26.956). «Το βαλς των ταυρομάχων» του Ζ. Ανούιγ
Τσακίρογλου, Διαβάτη

ΔΙΑΥΛΟΣ (Δράκου 9, ~ 92.39.588). «Η κυρα-Κώσταινα» ­ «Συζυγική σκηνή» του Μ.
Μητσάκη Κολόζου, Αντωνιάδης.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42. 772). «Μαχαίρι
στο κόκαλο» του Κ. Μουρσελά Νιχωρίτη, Κατσάμπας.

ΔΙΟΝΥΣΙΑ (Αμερικής 10, ~ 36.12.500). «Προσοχή, δαγκώνει!», του Αλ. Γκέρνι
Ράντου, Μεντή.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). Ορχήστρα της Εθνικής Λυρικής
Σκηνής: συναυλία (Τετ.) «Λα μποέμ» του Τζ. Πουτσίνι (Παρ., Κυρ.) Βραδιά
μπαλέτου (Σάβ.) . Μουσικές Μεταμορφώσεις (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Οι εκατομμυριούχοι της Νάπολης» του Εντ. Ντε Φιλίπο Ληναίος, Γρηγοριάδου.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπέζος, Κρούσκα.

ΕΘΝΙΚΟ - ΝΕΑ ΣΚΗΝΗ ( Αγίου Κωνσταντίνου 24-26, ~ 52.23.242, 52.33.322). «Το
πανηγύρι» του Δ. Κεχαΐδη Μόρτζος, Βαλάση.

28 (Μοσχονησίων 28, πλατεία Αμερικής, ~ 86.43.263, 86.56.853). «Τελευταία
απόδραση» του Μπ. Όουεν Μοντανάρη, Ε. Οικονόμου.

104 ΚΕΝΤΡΟ ΛΟΓΟΥ ΚΑΙ ΤΕΧΝΗΣ (Θεμιστοκλέους 104, ~ 38.02.056, 38.02.059).
«Μουσική, δύο άνθρωποι αγαπήθηκαν και...» της Μ. Ντιράς Ρικάκη (σκην.), Φέστα.

ΕΛΠΙΔΑΣ (Αριστοτέλους 53 - Σμύρνης, μεταξύ Ιουλιανού και Ηπείρου, ~
82.29.030). «Ο αρχισιδηρουργός» (Ονέ) της Έλ. Τσαλδάρη Ντούζος, Τσαλδάρη.

ΕΛΥΖΕ (Νυμφαίου 12, 1η στάση Ιλίσια, ~ 77.82.354). Αργεί.

ΕΜΠΡΟΣ - ΕΠΑΝΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Ν. Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Αγγέλα» του Γ. Σεβαστίκογλου Μπαντής (σκηνοθ.), Ταχτσόγλου.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, ~ 34.65.634). «Ο μασκοφόρος» του
Χ. Κράουσερ Καβουκίδη, Κρομμύδας.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Γυάλινος ουρανός» του
Ντ. Χέαρ Βουτέρης, Δεκαβάλλα.

ΕΡΕΥΝΑΣ (Ιλισίων 21, Ζωγράφου ~ 77.80.826). «Αγάπη και κατανόηση» του Τζ.
Πένχολ Ποταμίτης, Καστανάς.

ΗΛΙΟΥ - ΚΑΤΩ ΧΩΡΟΣ (Φρυνίχου 10, Πλάκα ~ 32.31.591, 32.47.509). «Έξω, μπροστά
στην πόρτα» του Β. Μπόρχερτ Παπασπύρος, Δ. Βασιλειάδου.

ΗΜΕΡΑΣ - ΚΟΚΚΙΝΗ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~
69.29.090, 64.95.777). «Προ των Θερμοπυλών» του Π. Τακόπουλου Γιώρ.
Κυριακίδης, Γιαννικάκης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Μολιεριάδα» (Μολιέρος) των Ζ. Ζεραρντί - Α. Μοντζολή
Στυλιανοπούλου, Γιώρ. Κυριακίδης.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890). «Αρσενικό - θηλυκό»
του Α. Θωμόπουλου Α. Αντωνίου, Ν. Ασίκη.

ΘΗΣΕΙΟΝ (Τουρναβίτου 7, ~ 32.55.444). Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). «Στο Μαντράς τη νύχτα
εκείνη» του Ε. Μανέ Βοζικιάδου, Στάγκος.

ΙΛΙΣΙΑ (Παπαδιαμαντοπούλου 4, ~ 72.16.317). «Ίκαρος - Αιφνίδια αποσυμπίεση»
του Κ. Ρήγου Χοροθέατρο «Οκτάνα».

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, ~ 72.50.657). «Μπιγκ μπανγκ» του Β.
Ζιώγα Πιστιόλα, Ζιώγα.

ΚΑΙΡΩΝ (Τσέλιου 10 - Σολιώτη, Αμπελόκηποι, πίσω από τον Άρειο Πάγο, ~
64.54.407). «Τότενφλος» του Χάρ. Μίλερ Βασιλικιώτη (σκηνοθ.), Σορμαΐνης.

ΚΑΙΣΑΡΙΑΝΗΣ (Κοιμήσεως Θεοτόκου 30, Καισαριανή, ~ 72.23.023). «Οι φυλακισμένοι
της κεντρικής λεωφόρου» του Ν. Σάιμον Κωνσταντινίδης, Παπανέστορος.

ΚΑΛΟΥΤΑ (Πατησίων 240, ~ 86.11.311, 86.75.588). «Οι αισιόδοξοι» του Γ.
Λαζαρίδη Γ. Βασιλείου, Βιδάλη.

ΚΑΡΕΖΗ (Ακαδημίας 3, ~ 36.36.144, 36.25.520). «Περιμένοντας τον Γκοντό» του Σ.
Μπέκετ Κώστας Καζάκος, Φιλιππίδης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Γράμμα στον Ορέστη» του Ι. Καμπανέλλη Δαφνής, Γκαβάκου.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Του Κουτρούλη ο γάμος» του Α.
Ρίζου - Ραγκαβή Μπέλλος, Στάικου.

ΚΝΩΣΣΟΣ (Κνωσσού 11, Πατησίων, στάση Καλλιφρονά, ~ 86.77.070, 86.24.463). «Οι
κούκλες» του Π. Γεωργιόπουλου Λ. Τσάγκας, Βαμβακίδης.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 ­ Πολυτεχνείου, ~ 88.12.846). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Το στοίχημα» του Κλ. Όντετς
Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 38.48.342). «Μύθι, μύθι... παραμύθι» της Μ.-Λ.
Παπαδοπούλου Αθητάκη, Αλ Σάλεχ.

ΜΑΣΚΕΣ (Λήθης 6 - Αγίου Μελετίου 107, ~ 86.12.509). «Ο φλύαρος» του Σ. Καρύδη
Χριστοφιλάκης (σκηνοθ.), Πελαΐδης.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασ. Σοφίας - Κόκκαλη, ~ 72.82.333). Αργεί.

ΜΕΛΙΝΑ (Βουκουρεστίου 3, ~ 32.13.685-6). «Ριάλιτι και σόου» του Π. Μέντη
Κούρκουλα, Πιτσούλη.

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). «Το μυστήριο της
Ίρμα Βεπ» του Τσ. Λάντλαμ Π. Μιχαηλίδης, Χατζηγιάννης.

ΜΙΝΩΑ (Πατησίων 91, ~ 82.32.578, 82.10.048). «Αθήνα 2000 με τα... τέσσερα» των
Α. Πυριόχου - Π. Χατζηκουτσέλη - Ντ. Σπυρόπουλου - Μ. Άνθη Πανοπούλου, Τριφύλλη.

ΜΟΥΣΟΥΡΗ (πλατεία Καρύκη 6, ~ 33.10.936). Κεντρική Σκηνή. «Κάτω από τη
σκάλα» του Τσ. Ντάιερ Μιχαλακόπουλος, Μοσχίδης. Δεύτερη Σκηνή.
«Να ζει κανείς ή να συζεί;» του Λ. Κάσλερ Βενιζελέα, Δ. Βογιατζής.

ΜΠΡΟΝΤΓΟΥΑΙΗ (Αγίου Μελετίου 61Α - Πατησίων, στοά Λάλη, ~ 86.20.231). «Μπλαντ
μπράδερς - Δεσμοί αίματος» του Γ. Ράσελ Κ. Σπυρόπουλος, Μπονάτσος.

ΝΕΟ ΕΛΛΗΝΙΚΟ (Δεληγιάννη 19 - Μπουμπουλίνας, πίσω από το Μουσείο, ~
82.53.489). «Νηρέας ο Βάρας» του Δ. Παπαχρήστου Γ. Αρμένης, Τζιραλίδου.

ΝΕΟΥ ΚΟΣΜΟΥ (Αντισθένους 7 - Θαρύπου, Φιξ, ~ 92.12.900). «Βρομιά» του Ρ.
Σνάιντερ Β. Θεοδωρόπουλος (σκην.), Μαρκουλάκης.

ΟΔΟΥ ΑΝΤΙΟΧΕΙΑΣ (Αντιοχείας 1 ­ Πιπίνου, ~ 88.32.050). Αργεί.

ΟΔΟΥ ΕΡΜΟΥ (Ερμού 106, Μοναστηράκι, τηλ.: 32.14.950, 86.40.555). «Το δωμάτιο
με τους μανδαρίνους» του Ρ. Τομά Μ. Ραζή, Χρυσούλης.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Γερτρούδη» του Γ.
Σέντεμπεργκ Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Δυσδεμόνα, έργο
για ένα μαντίλι» της Π. Βόγκελ Σαπουντζή, Ντεμίρη.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). Αργεί.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264).
«Εγχείρημα»: «Τρίπτυχο» του Θ. Βλάχου ­ «Το αόρατο που σε κοιτά» (Μ.
Ευσταθιάδη) του Α. Διαμαντή σε Θ. Βλάχος, Α. Διαμαντής.

ΠΕΙΡΑΜΑΤΙΚΟ ΤΗΣ ΠΟΛΗΣ (Σταδίου 4, ~ 32.22.035). «Προδομένη γυναίκα» της Σ. ντέ
Μποβουάρ Ζαβιτσιάνου, Ριάλδη.

ΠΕΡΟΚΕ (Οδυσσέως 2, πλατεία Καραϊσκάκη, Μεταξουργείο, ~ 52.32.132, 52.40.040).
«Ό,τι πείτε υπουργέ μου» του Ρ. Κούνεϊ Βουτσάς, Τσιβιλίκας.

ΠΟΛΙΤΕΙΑ (Σαρρή 40, Θησείο, ~ 33.10.663-4). Αργεί.

ΠΟΛΥΤΕΧΝΟ (Διγενή Ακρίτα 15 ­ Μαυρομιχάλη 157, ~ 64.34.700). «Βίος και
συνουσία» των Ντ. Φο ­ Φ. Ράμε, Κ. Μουρσελά Πιατάς, Κανελλοπούλου.

ΠΟΡΤΑ (Μεσογείων 59, ~ 77.11.333). «Άμλετ» του Ουίλ. Σαίξπηρ Κιμούλης, Μπεμπεδέλη.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.17.030). «Το λιοντάρι το
χειμώνα» του Τζ. Γκόλντμαν Βαλάκου, Χρ. Πολίτης.

ΡΟΕΣ (Ιάκχου 14, Γκάζι, ~ 34.79.426). «Τούτο εστί το σώμα μου» της Σ. Σπυράτου
Χοροθέατρο «Ροές».

ΣΗΜΕΙΟ (Χ. Τρικούπη 10, πίσω από την Πάντειο, Καλλιθέα, ~ 92.29.579). «Η
επιστροφή των Τσε» του Γ. Χρυσούλη Ν. Διαμαντής (σκηνοθ.), Ι. Μακρή.

ΣΤΑΘΜΟΣ (Β. Ουγκώ 55, παραπλεύρως του «Περοκέ», πλατεία Καραϊσκάκη, ~
52.22.656). «Ενυδρείο» του Κ. Μουρσελά Τ. Χαλκιάς, Διδασκάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). «Η φυλακή του Όλι» του
Έντ. Μποντ Θ. Παπαγεωργίου, Πρωτοψάλτη.

ΣΥΓΧΡΟΝΟ ΑΘΗΝΑΣ (Ευμολπιδών 41, Γκάζι, ~ 34.67.095). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). «Μορφές από το
έργο του Βιζυηνού» της Α. Κοκκίνου Κοκκίνου.

ΤΕΧΝΗΣ ΚΑΡΟΛΟΣ ΚΟΥΝ (Φρυνίχου 14 - Διονυσίου Αρεοπαγίτου, ~ 32.36.732,
32.22.464). «Χάπι εντ» των Ντ. Λέιν - Μπ. Μπρεχτ - Βάιλ Γέρου, Τ. Αποστόλου.

ΤΕΧΝΗΣ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Μια συνάντηση κάπου
άλλου» του Ι. Καμπανέλλη Κουγιουμτζής (σκηνοθ.), Προύσαλης.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Κρίμα που είναι πόρνη»
του Τζ. Φορντ Κακλέας (σκηνοθ.), Αστεριάδη.

ΤΕΧΝΟΧΩΡΟΣ ΥΠΟ ΣΚΙΑΝ (Μαυρομιχάλη 161 ­ Ξιφίου 14, ~ 64.20.522). «Αγρίμια τη
νύχτα» του Μ. Αζαμά Κωτσής (σκηνοθ.), Ανδριώτης.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Αγν. Οσιέτσκα Λύγαρη, Νάτσιος.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. ΜακΝτόναλντ Κουνελάκη, Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). Αργεί.

ΧΑΤΖΗΧΡΗΣΤΟΥ (Πανεπιστημίου 38, ~ 36.10.171, 36.27.248). «Αθάνατοι,...
ξεβράκωτοι και ωραίοι» των Κ. Παπαπέτρου - Γ. Γεωργίου Χατζηχρήστος, Γ. Μιχαλόπουλος.

ΑΘΗΝΑ Δεριγνύ 10 - Πατησίων, ~ 82.38.698, 82.37.330). «Υπηρέτης δύο αφεντάδων»
(Γκολντόνι) της Τ. Ζαχαριουδάκη Ζαχαριουδάκη.

ΑΚΑΔΗΜΟΣ (Ιπποκράτους 17 - Ακαδημίας, ~ 36.25.119, 36.03.835). «Η Σταχτοπούτα,
το πριγκιπόπουλο και ο κλόουν» του Γ. Δρόση Σ. Θεοδωρόπουλος.

ΑΛΙΚΗ (Αμερικής 4, ~ 32.44.146. «Τουραντό» (Γκότσι) του Γ. Καλατζόπουλου Καλατζόπουλος.

ΑΛΑΜΠΡΑ (Στουρνάρη 53, Πολυτεχνείο, ~ 52.27.497, 52.44.400). Αργεί.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Όλιβερ Τουίστ»
(Ντίκενς) του Γ. Μεσσάλα Μεσσάλας.

ΑΜΠΕΣΕ (Βουλιαγμένης 130, Νέος Κόσμος, ~ 90.11.063). «Τα τρομερά δίδυμα κι ο
κλόουν Φραντζόλας» της Β. Γεωρέττη Γεωρέττη.

ΑΜΦΙΘΕΑΤΡΟ ΓΥΜΝΑΣΙΟΥ - ΛΥΚΕΙΟΥ ΠΑΛΑΙΟΥ ΖΩΓΡΑΦΟΥ (Κρίνων 26 πεζόδρομος, ~
77.08.627, 74.88.731). Καραγκιόζης Καρελλάς.

ΑΝΔΟΡΑ (Σεβαστουπόλεως 117, ~ 64.80.796, 64.98.631). «Η Παναγία των Παρισίων»
(Ουγκώ) της Τζ. Στασινοπούλου Τζ. Στασινοπούλου.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Μπάρμπι, Μπάτμαν και τα σκυλάκια της Δαλματίας» της Μ. Αναιρούση - Κουρτζίδου Αναιρούση.

ΒΡΕΤΑΝΙΑ (Πανεπιστημίου 7, ~ 32.21.579). «Ο Κοντορεβυθούλης και ο χαζός...
δράκος» του Γ. Κόκκινου Γ. Κόκκινος.

ΓΚΛΟΡΙΑ (Ιπποκράτους 7, Ακαδημίας, ~ 36.09.400). «Ο μικρός πρίγκιπας» (Σεντ
Εξιπερί) του Δ. Μολυβιάτη Μολυβιάτης.

ΔΕΣΥΛΑ (Ησαΐα Σαλώνων 4, πλατεία Γκύζη, ~ 64.30.739). Καραγκιόζης Κ. Δεσύλλας.

ΔΗΜΟΤΙΚΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101).
«Τα ρούχα του βασιλιά» του Γ. Καλατζόπουλου Θεατρικό Εργαστήρι Πνευματικού
Κέντρου Δήμου Ταύρου.

ΔΗΜΟΤΙΚΟ ΚΑΛΛΙΘΕΑΣ (Κρέμου 123 - Φιλαρέτου, ~ 95.87.715). «Παραμυθιάδα» του Δ.
Σεϊτάνη Σεϊτάνης.

ΔΗΜΟΤΙΚΟ ΠΕΙΡΑΙΑ (Πλατεία Δημοτικού Θεάτρου, ~ 41.94.550, 41.94.503). «Όνειρο
ηλεκτρονικής νύχτας» του Γ. Καλατζόπουλου Καλατζόπουλος.

ΔΙΑΝΑ (Ιπποκράτους 7, ~ 36.26.956). «Ο Ηρακλής κι εγώ» του Κ. Μακέδου Σ. Μαρτίνος.

ΕΘΝΙΚΟ - ΠΑΞΙΝΟΥ - ΠΑΙΔΙΚΟ ΣΤΕΚΙ (Πανεπιστημίου 48, ~ 33.01.881).
«Εκκλησιάζουσες» (Αριστοφάνης) της Κ. Ρουγγέρη Ρουγγέρη.

ΕΛΥΖΕ (Νυμφαίου 12, Ιλίσια, ~ 77.82.354, 77.71.766). «Ορφέας και Ευρυδίκη» της
Μ. Κυριάκη Τζ. Φωτίου.

ΕΡΕΥΝΑΣ (Ιλισίων 21, Ζωγράφου, ~ 77.80.826). «Το λουρί του Σωκράτη» του Δ.
Ποταμίτη Ποταμίτης.

ΗΛΙΟΥ (Φρυνίχου 10, Πλάκα, ~ 32.31.591, 32.47.509). «Μόγλης» (Κίπλινγκ) των Δ.
Βασιλειάδου - Α. Παπασπύρου Α. Παπασπύρου.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Το αθάνατο νερό» των Α. Σωτρίνη - Μ. Κυριάκη Κουρετζής.

ΘΥΜΕΛΗ (Μοσχονησίων 32 - πλατεία Αμερικής, ~ 86.57.677). «Η βασίλισσα του
χιονιού» (Άντερσεν) της Ε. Βοζικιάδου Βοζικιάδου.

ΙΔΕΟΘΕΑΤΡΟΝ (Στουρνάρη 57, ~ 52.37.543). «Ομήρου παιδεία» του Α. Αναστασάκη Αναστασάκης.

ΚΑΛΟΥΤΑ (Πατησίων 240, ~ 86.11.311, 86.75.588). «Το αστερόπαιδο» (Ουάιλντ) του
Γ. Φρατζεσκάκη Φρατζεσκάκης.

ΚΑΡΕΖΗ (Ακαδημίας 3, ~ 36.36.144, 36.25.520). «Τρεις σωματοφύλακες και μισός»
(Δουμάς) της Μ. Παναγιωτοπούλου Π. Χαϊκάλης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Ο
μάγος του Οζ» (Μπάουμ) του «Θιάσου '81» «Θίασος '81».

ΜΙΝΩΑ (Πατησίων 91, ~ 82.10.048, 82.32.578). «Ταξίδι στη χώρα των πουλιών»
(Αριστοφάνης) της Κ. Ιγερινού Μπενέκου.

ΜΟΥΣΟΥΡΗ (Πλατεία Καρύκη 6, ~ 33.10.936). «Η σχολή των πειρατών» των Α.
Παυλίδη - Φ. Πετρίδη Παυλίδης.

ΜΠΡΟΝΤΓΟΥΑΙΗ (Αγίου Μελετίου 61Α ­ Πατησίων, στοά Πάλη, ~ 86.20.231). «Ο
κλέφτης της Βαγδάτης» της Μ. Σακκά Λιοντής.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, ~ 65.40.260). «Δαίδαλος και Ίκαρος»
του Γ. Κουλάκη Πρέκας, Βαρδαξή.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (πλατεία Μεταμορφώσεως, ~ 41.31.226,
48.16.276). Καραγκιόζης Αθανασίου.

ΠΟΛΙΤΕΙΑ (Σαρρή 40, Θησείο, ~ 33.10.663-4). «Το ωραιότερο γέλιο του κόσμου»
του Λ. Κρητικού Δρίνη.

ΠΟΡΤΑ (Μεσογείων 59, ~ 77.11.333). «Ελίζα» της Ξ. Καλογεροπούλου Καλογεροπούλου.

ΡΑΔΙΟ ΣΙΤΥ (Πατησίων 240, ~ 86.24.055, 86.74.832). «Ο Ηρακλής και οι άθλοι
του» της Μ. Γκρέκο Α. Γκρέκο.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.18.973). «Όλιβερ Τουίστ»
(Ντίκενς) της Ν. Νικολάου «Θίασος '81».

ΣΠΥΡΟΠΟΥΛΟΥ (Έρσης 9 - Λαμπρινής, πλατεία Λαμπρινής, Γαλάτσι, ~ 29.32.000,
26.29.046). Καραγκιόζης - Κουκλοθέατρο Θ. Σπυρόπουλος.

ΣΤΑΘΜΟΣ (Β. Ουγκώ 55, παραπλεύρως του «Περοκέ», πλατεία Καραϊσκάκη, ~
52.22.656). «Όνειρα παιδιών» του Ντ. Σπυρόπουλου Τσακάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). «Ένα δέντρο μεγαλώνει στο
Μπρούκλιν» (Σμιθ) του Π. Μέντη Πρωτοψάλτη.

ΤΡΙΑΝΟΝ (Κοδριγκτώνος 21 - Πατησίων, ~ 86.79.535). «Το ταξίδι του κόσμου σε
ογδόντα ημέρες» (Βερν) του Ν. Καμτσή Καμτσής.

ΤΡΙΑΝΤΑΦΥΛΛΙΔΗ (Καπνοκοπτηρίου 8 - Στουρνάρη 44, ~ 82.27.185). «Ηχώ και
Νάρκισσος» της Ν. Τριανταφυλλίδη Τριανταφυλλίδη.

ΧΑΝ ΚΗΦΙΣΙΑΣ (Τατοΐου 1, πίσω από το σταθμό του Ηλεκτρικού, ~ 80.11.610).
Εναλλάξ: «Η μυλωνοπούλα και ο νάνος Ρουμπεστίνσκεν» του Λ. Αποστολίδη ­ «Το
αηδόνι και ο αυτοκράτορας» (Άντερσεν) του Λ. Αποστολίδη Μαριονέτες Λ. Αποστολίδη.

ΧΑΤΖΗΧΡΗΣΤΟΥ (Πανεπιστημίου 38, ~ 36.27.248, 38.10.171). Καραγκιόζης Π. Καπετανίδης.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: P15</CAT>
<ED>
Κωδικός άρθρου: A16030P151</ED>
<ID>
ID:133643

</ID><URL>http://ta-nea.dolnet.gr/neaweb/neafile.print_unique?e=A&f=16030&m=P15&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ </H2>
ΟΡΙΖΟΝΤΙΑ

1. Βυζαντινή μουσική νότα. ­ Τίτλος ποιήματος του Καβάφη. 2.
Δημιουργεί ευθύνες στον κάτοχό του. ­ Αποτελεί και έκφραση αμφιβολίας.
3. Είδος ποτηριού που συχνά ανακαλύπτεται σε αρχαίους τάφους (γεν.). ­
Τα αρχικά σημαντικού οργανισμού μας. 4. Τίτλος ταινίας του Τζ.
Κάρπεντερ. ­ Αρχαίο επίρρημα με τη σημασία του καθώς (αντίστρ.). 5. Ο
πληθυντικός της λέξης αυτής εκφράζει σύνολο έργων. ­ Ρήμα... ανεπιθύμητο.
6. Είδος ψαριών. 7. Θεός των αρχαίων Αιγυπτίων (γεν.). -
Προσδιορίζουν ποσοτικά. 8. Ο μυθικός ιδρυτής της Φρυγίας. 9.
Φυσιογνωμία της Π. Διαθήκης. ­ Ό, τι και το 1 α' οριζόντια.

ΚΑΘΕΤΑ

1. Μορφή... αναβάθμισης. 2. Έλαβε μέρος σε ένα μυστήριο.
3. Χωρίς να πεινάει... μαγειρεύει (αιτ.). 4. Στην αφή απαλό (με
άρθρο). 5. Χαρτοπαικτικός όρος. ­ Ο αιώνας των πρώτων Σταυροφοριών.
6. Πολύπλοκες λειτουργίες εκτελεί (γεν.). 7. Πρόσφατη η
δημιουργία του. ­ Περιοριστική διάταξη. 8. Ο κάτοικος μεσογειακού
κράτους. 9. Οι αρχαίοι τη χαρακτήρισαν «δέκατη Μούσα». ­ Πολλούς
δανειοδοτεί (αρχικά).

ΛΥΣΗ (2/1/98)

ΟΡΙΖΟΝΤΙΑ: 1. ΠΡΟΣΤΙΜΑ 2. ΡΑΔΑΣ - ΑΙΑ 3. ΟΔΑΛΙΣΚΕΣ
4. ΒΙΣΥ - ΚΑΝΤ 5. ΛΟΚ - ΑΟΡ 6. ΗΦΑΙΣΤΕΙΑ 7. ΜΩΛΟΙ
- ΣΕΚ 8. ΚΑΝΟΝΑ - ΡΑ 9. ΑΣΑ - ΑΡΑΝ. ΚΑΘΕΤΑ: 1. ΠΡΟΒΛΗΜΑ
2. ΡΑΔΙΟΦΩΝΑ 3. Ο ΔΑΣΚΑΛΟΣ 4. ΥΛΑΣ - ΑΝΟΙ 5. ΤΣΙ -
ΑΣΙΑ 6. ΣΚΟΤ - ΚΑ 7. ΜΑΚΑΡΕΣ 8. ΑΙΕΝ - ΙΕΡΑ 9. ΑΣΤΡΑΚΑΝ.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: P15</CAT>
<ED>
Κωδικός άρθρου: A16030P152</ED>
<ID>
ID:133676

</ID><URL>http://ta-nea.dolnet.gr/neaweb/neafile.print_unique?e=A&f=16030&m=P15&aa=2</URL></REF>


Article

<CATEGORY>vin09</CATEGORY>

 <H5>The Rapsody (Polygram)
</H5><H5>Erykah Badu, Live (BMG)
</H5><H5>Harry Connick Jr. «Το See You» (Sony)
</H5><H5>Edwyn Collins, Ι'm not following you (Sony)
</H5><H5>Τραγούδια στον αφρό
</H5><H2>Κλασικά ηχογραφημένα </H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Κλασικές αξίες, ναι. Κλασικές προφάσεις, όχι απαραίτητα. Όποιος εντοπίσει τη
διαφορά (και η διαφορά είναι στα μάτια του καθενός) κερδίζει μια νύχτα στην
όπερα ή στους δρόμους του χιπ χοπ. Ή απλώς ένα τραγούδι που μιλάει γι' αγάπη.

Πολλά πράγματα έχουν ανακατευτεί στις μέρες μας, από τις αξίες, τις ιδέες, έως
τις βαφές των μαλλιών. Το τελικό αποτέλεσμα είναι αυτό που μετράει, διχάζει
και ταράζει αναλόγως. Ποιος θα ήταν αυτός δηλαδή που θα απαγόρευε στο χιπ χοπ
να περάσει μια νύχτα του στην όπερα; Κανείς. Η μια νύχτα λοιπόν έφερε την άλλη
και αυτές μια ολόκληρη παραγωγή. Οι ορχήστρες υποδέχθηκαν «ραπάρισμα» και
«σκρατς» κι αυτό τον μονόλογο του ράπερ που βγήκε από τα σπλάχνα της ειδικής
επί του θέματος Def Jam ετικέτας για να κατακτήσει έως και τις πιο αυστηρές
αίθουσες συναυλιών. Μάστορες του χιπ χοπ, που το συμμάζεψαν από τα γκέτο των
μαύρων και άλλες γωνιές με σασπένς και κρύο, το τυλίγουν με βιολιά και
μελωδίες, το αρωματίζουν και, εκτός των άλλων, δίνουν και τον καλύτερο εαυτό
τους. Ο LL Cool J ή οι Warren J, Redman και Onyx για να αναφέρουμε μερικούς
από τους σταρ της συλλογής, διαπράττουν το αμάρτημα (κατά πολλούς) ή το
τόλμημα για άλλους, όσους, υποψιάζομαι, δεν είχαν εννοήσει τι ήταν το χιπ χοπ,
στην αρχή αρχή. Κανένα λόγο, παρόλα αυτά, δεν μπορώ να διακρίνω στην
μεταμφίεση αυτή του χιπ χοπ, παρά μόνο το να κάνει φιγούρα στα μάτια αυτών που
μάλλον δεν ένιωσαν ποτέ το ραπ παραμιλητό και όλα όσα έβγαιναν ανάμεσα στα
λόγια του.

Στην επιφάνεια, ξανά κλασικές αξίες με το ειδικό τους βάρος και τις
αναλλοίωτες ομορφιές τους. Η φωνή ­ όλοι λένε πως ακούγεται σαν μια νέα Μπίλι
Χολιντέι ­ ζεστή σαν αναμμένο καλοριφέρ και η παρουσία της από εκείνες που
υπενθυμίζουν τις ρίζες της μουσικής. Η Έρικα Μπαντού έκανε όλο τον κόσμο να
σταματήσει για να την ακούσει. Με το προηγούμενο «Tyrone» να επιβάλει τη
θαλπωρή της φωνής της και τη μαύρη γοητεία των τραγουδιών της παντού, έρχεται
τώρα να επιτείνει όλα αυτά το «ζωντανό» της νέο έργο. Λικνιστικές μελωδίες,
χρώματα που αλλάζουν, τραγούδια που κάνουν παιχνίδι με την ιστορία τους. Από
τη σόουλ της δεκαετίας του '70 έως τα φάνκι αντανακλαστικά και «αφρό»
ξεσπάσματα, η Έρικα Μπαντού απλώνει τα όπλα που ενισχύουν την προσωπικότητά
της. Ένα, κι ένα.

Παθιασμένα φιλιά, σφιχτές αγκαλιές, αποκαλύψεις, έρωτες και μυστικά, μέσα σε
ένα άλμπουμ που τα έξι από τα δέκα τραγούδια του έχουν τη λέξη love στον τίτλο
­ τα υπόλοιπα μέσα στους στίχους τους. Ο Χάρι Κόνικ Τζόυνιορ είναι και πάλι
κοντά μας. Ήταν καιρός, γιατί δεν διαθέτουμε και πολλούς «κρούνερ» που ως
άλλοι Σινάτρα μπορούν να συμπεριφέρονται στα τραγούδια αγάπης έτσι ακριβώς
όπως τους αξίζει. Ο ίδιος ο Χάρι Κόνικ έχει γράψει τη μουσική, παίζει με
μεγάλη ορχήστρα και με το Κουαρτέτο του, κάθεται μπροστά στο πιάνο και
στηρίζει με πάθος κάθε στίχο και κάθε ανάσα του τραγουδιού του. Συναρπαστικές
ερμηνείες, ψυχή και νοσταλγία, που μπορεί να κάνεις και χωρίς αυτή, αφού τα
ράθυμα, νωχελικά μπλουζ, οι μελωδίες και η ζεστασιά των τραγουδιών δεν είναι
κάτι που το θυμάσαι ή το ξεχνάς. Υπάρχουν πολλοί τρόποι για να πεις «σ'
αγαπώ»· ένας απ' αυτούς είναι αυτά τα τραγούδια.

Υπάρχουν κλασικές σταθερές στην ποπ; Ή από τη στιγμή που γίνει κλασική χάνει
τον χαρακτήρα, την αλήθεια, ακόμη και το υπέροχο ψέμα της; Ποιος ξέρει και
γιατί να τον απασχολεί;- ο μοναδικός που θα νοιαζόταν θα ήταν ο Πολ Μακάρτνεϊ,
αλλά ποσώς μας απασχολεί τη στιγμή που το θέμα μας δεν είναι αυτός, αλλά ο
Έντγουιν Κόλινς που έχει άμεση σχέση με την ποπ από την εποχή που ως Orange
Juice, αν θυμάστε, διερευνούσε το θέμα. Η ποπ, κατά Κόλινς λοιπόν,
αποσυντίθενται σε μικρά διασκεδαστικά και έξυπνα συστατικά, σημαδιακές εικόνες
και σπαρταριστές αναφορές σ' ό,τι έχει περάσει στο βασίλειο του καλτ και σ'
όσα το συνοδεύουν. Η εξέλιξη του κυρίου μάλιστα υπήρξε συναρπαστική από την
εποχή που «Έψαχνε το κορίτσι» του ως το καινούργιο του τώρα έργο που βρήκε,
ούτε λίγο ούτε πολύ, τον μίστερ-ασυμβίβαστο Μαρκ Ε. Σμιθ (των Fall) για να
πλέξει μαζί του το ιδιόμορφο Seventies Night. Και ωραίο πουκάμισο, ε;

* Από τους Led Zeppelin το Whole Lotta Love, που επανεκδόθηκε, γιατί μιλάμε
για αξίες διαρκείας.

* Το Into My Arms από τον Νικ Κέιβ. Για να μη μπερδευόμαστε.

* Το All Mine των Portishead για να κάνει ποδαρικό στην καινούργια χρόνια.

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16030P161</ED>
<ID>
ID:133629

</ID><URL>http://ta-nea.dolnet.gr/neaweb/neafile.print_unique?e=A&f=16030&m=P16&aa=1</URL></REF>


Article

<CATEGORY>vin09</CATEGORY>

 <H5></H5><H5>... και το γιοφύρι της Άρτας
</H5><H2>Ολισθήματα...
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Όταν λέω, ο ασυγχώρητος, πως η Καρόλου (η οδός, ντε) γλιστράει, δεν με
πιστεύουν. Κι ας κυλάνε εκεί (στην Καρόλου) ποτάμια «Γκριζ» ­ ήτοι
μπριγιαντίνης ­ και μεγατόνων μουσικής α λα σίξτις. Τώρα έχω και αποδείξεις...

* Έχουμε και λέμε: Εκεί που είχαν ανεβάσει, με
λονδρέζικες λέει προδιαγραφές, το μιούζικαλ «Γκριζ», στο κατακόκκινο πλέον
(εξωτερικώς) Θέατρο «Βέμπο», με σκηνοθέτη τον Ντέιβιντ Γκίλμορ, και
παρά τις αψιμαχίες, στις πρόβες τα πήγαιναν καλά, νάσου και ξεσπάει το κακό. Η
Σάντι ή κατά κόσμον Φιόνα Τζαβάρα παθαίνει, λέει, κάτι σε
ασθένεια να το πω, κάτι σε αφωνία να το πω, κάτι τέτοιο τέλος πάντων. Και
ειδοποιεί με φαξ από το σπίτι της ότι δεν θα πάει στην παράσταση. Και η
παράσταση αναβάλλεται, όσο να ετοιμαστεί η αντικαταστάτριά της Μαρία Λουίζα Βασιλοπούλου.

Μάριος Φραγκούλης

Η Φιονούλα εισπράττει ένα εξώδικο (όπου της προσάπτουν, έμαθα, πως είχε
πειράξει και τις ρυθμίσεις στην κονσόλα του ήχου), εισπράττει και μία
συνέντευξη του δραστήριου επιχειρηματία Βαγγέλη Λειβαδά, που μαζί με
τον πρωταγωνιστή Μάριο Φραγκούλη την κατηγορούν για όσα είχε
πράξει, κακώς, ως εκείνη την ημέρα και παίρνει τον δρόμο τής εξόδου από το
μιούζικαλ (πώς λέμε... τσουλήθρα στην Καρόλου;).

Έλα όμως που δεν τελείωσε εκεί το σίριαλ «Γκριζ». Η Φιόνα μπορεί να
έφυγε, η Μαρία Λουίζα Βασιλοπούλου μπορεί να την αντικατέστησε, αλλά
στο μεταξύ ο Μάριος Φραγκούλης είχε κλείσει και συμβόλαιο με τον
επιχειρηματία Ηλία Μαροσούλη για μεταμεσονύκτιες εμφανίσεις και στην
«Ιερά Οδό», ως τενόρος λέει, στο πλευρό του Γιώργου Νταλάρα.

* Ενώ, λοιπόν, άρχισε να εμφανίζεται και εκεί ο
Μάριος, άρχισε λέει να αισθάνεται κάτι ενοχλήσεις στο γόνατο. Πήγε
(πάλι λέει) και στο ΚΑΤ, όπου του διέγνωσαν πρόβλημα στον μηνίσκο και του
συνέστησαν ξεκούραση επί 10ήμερον.

Στο «Γκριζ» όμως πρέπει και να τραγουδάει και να παίζει και να χορεύει. Άρα,
δεν ξεκουράζει καθόλου το γόνατό του. Αποφασίζει λοιπόν να ειδοποιήσει πριν
από την Πρωτοχρονιά πως δεν θα παίξει, λόγω... ξεκούρασης. Το μαθαίνει ο
επιχειρηματίας Βαγγέλης Λειβαδάς και το βλέπει το μιούζικαλ να του
γίνεται κάτι σε γιοφύρι της Άρτας. Και ματαιώνει μεν τις παραστάσεις,
χρονιάρες μέρες, αλλά στέλνει και ένα ξεγυρισμένο εξώδικο στον Μάριο Φραγκούλη.

* Τώρα, αν ο Μάριος βοήθησε στο να
εκπαιδευτεί ο αντικασταστάτης του, ο ταλαντούχος Τίμος Δασκαλόπουλος,
δεν το εξακρίβωσα, ξέρω όμως πως μάλλον μια... γλίστρα στην Καρόλου του μέλλει
και εκείνου. Ή, αλλιώς, ο δρόμος της εξόδου.

*(Ο τενόρος είχε ήδη στο ενεργητικό του και την αποχώρηση, κακήν κακώς, από το
«Χάπι Εντ» του Θεάτρου Τέχνης και μία συνέντευξη ­ κατηγορητήριο εναντίον του
Γιώργου Λαζάνη, που είχε προκαλέσει κάκιστη εντύπωση).

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16030P162</ED>
<ID>
ID:133667

</ID><URL>http://ta-nea.dolnet.gr/neaweb/neafile.print_unique?e=A&f=16030&m=P16&aa=2</URL></REF>


Article

<CATEGORY>vin09</CATEGORY>

 <H5></H5><H2>Οι αντίπαλες
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ολισθηρό, μαθαίνω, είναι το έδαφος και στο βασίλειον (της ίντριγκας;) περί τον
διαγωνισμό τραγουδιού της Γιουροβίζιον. Και εννοώ το ασυγχώρητο φαν κλαμπ, το
οποίο παρά την απόφαση το ελληνικό τραγούδι ­ που θα σταλεί φέτος στον
ευρωπαϊκό (τηλεοπτικό) διαγωνισμό ­ να «εκλεγεί» με τηλεψηφοφορία, κάνει τα
αδύνατα δυνατά για να περάσει «ημετέρους».

Κωνσταντίνα

Το κλου όμως είναι άλλο. Πως ο διαγωνισμός ­ και η επικείμενη τηλεψηφοφορία ­
θα φέρει την κόντρα δύο αοιδών της πίστας. Ήτοι, της Καίτης Γαρμπή και
της Κωνσταντίνας. Γιατί; Διότι και οι δύο προσπαθούν να ενισχύσουν τη
συμμετοχή των... συγγενών τους. Δηλαδή, η Καιτούλα φροντίζει να δώσει
κάποια φόντα (λέτε τα φωνητικά να μην τον βοηθούν;) στον σύζυγό της Διονύση
Σχοινά, που συμμετέχει με άσμα στην προκριματική φάση, η δε
Κωνσταντίνα προωθεί και φέτος την αδελφούλα της Χαρά
Κωνσταντίνου, με ένα ακόμη τσιφτετελάκι (για να μας βρίσκεται).

* Ποια θα επικρατήσει; Όποια θα φάει τα...
μουστάκια της άλλης. Τώρα, το κοινό ποίον ρόλο θα κληθεί να παίξει, δεν το έχω
αντιληφθεί ακόμη ο ασυγχώρητος. Γιατί...

Παίζουν με τράπουλα σημαδεμένη

<REF><SOURCE>ΤΑ ΝΕΑ</SOURCE>
<DATE>, 03-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16030P163</ED>
<ID>
ID:133700

</ID><URL>http://ta-nea.dolnet.gr/neaweb/neafile.print_unique?e=A&f=16030&m=P16&aa=3</URL></REF>


Article

<CATEGORY>vin06</CATEGORY>

 <H5>ΒΡΩΜΙΚΟ ΠΑΙΧΝΙΔΙ ΤΗΣ ΤΟΥΡΚΙΑΣ
</H5><H2>ΕΠΙΦΥΛΑΚΗ για την έξοδο των Κούρδων
</H2><H2></H2>
σελίδες
14 - 15

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16031N011</ED>
<ID>
ID:133746

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N01&aa=1</URL></REF>


Article

<CATEGORY>vin04</CATEGORY>

 <H2></H2><H2>Αυτοί που έκοψαν πίτα πάνω από το Αιγαίο
</H2><H2></H2>
«ΕΚΟΨΑΝ πίτα» πάνω από το Αιγαίο: οι Έλληνες
πιλότοι της Πολεμικής Αεροπορίας έμειναν κατά τη διάρκεια των γιορτών στον
αέρα περισσότερες ώρες απ' ό,τι στο έδαφος ή κοντά στις οικογένειές τους.

σελίδες 8

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16031N013</ED>
<ID>
ID:133869

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N01&aa=3</URL></REF>


Article

<CATEGORY>vin08</CATEGORY>

 <H2>Ράβε ξήλωνε με τους φόρους
</H2><H2></H2>
σελίδα
38

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16031N015</ED>
<ID>
ID:133893

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N01&aa=5</URL></REF>


Article

<CATEGORY>vin06</CATEGORY>

 <H2>Όταν οι μαθητές βγάζουν εφημερίδα
</H2><H2></H2>
σελίδες 12-13

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16031N017</ED>
<ID>
ID:133907

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N01&aa=7</URL></REF>


Article

<CATEGORY>vin01</CATEGORY>

 <H5></H5><H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΣΤΗ ΘΕΣΣΑΛΟΝΙΚΗ μού αρέσουν πολλά σημεία. Μα πάνω απ' όλα η παραλία
της. Αυτός ο καταπληκτικός πεζόδρομος, δίπλα στη θάλασσα... Δυστυχώς όμως, τις
περισσότερες ώρες της ημέρας και της νύχτας βρωμοκοπάει. Ιδίως στην περιοχή
που βρίσκονται το «Μακεδονία Παλλάς» και οι «Ομπρέλλες» του Ζογγολόπουλου. Ο
Λ. Παπαδόπουλος στις «Ματιές». Σελ. 4.

ΓΩΝΙΑ Ακαδημίας και Σίνα βρίσκεται κάθε πρωί ένας ανάπηρος νέος που
ζητιανεύει. Δεν είναι σχεδόν ποτέ ο ίδιος ­ κάθε μέρα και άλλος, στην ίδια
πάντα όμως θέση. Σαν να υπάρχει κάπου μια αστείρευτη δεξαμενή δυστυχισμένων
γι' αυτήν ακριβώς τη γωνία. Ο Παντελής Καψής στους «Προβολείς». Σελ. 6.

ΣΤΗΝ ΕΥΡΩΠΗ, στη μία μετά την άλλη χώρα η ιδεολογική καθαρότητα και οι
υστερικές «σταυροφορίες» δίνουν τη θέση τους στον ρεαλισμό και την
αποτελεσματικότητα. Και αναζητείται ένας νέος δρόμος, ένας «τρίτος δρόμος» για
την αντιμετώπιση των «ναρκωτικών». Ο Π. Τσίμας στην «Τρίτη Άποψη». Σελ. 6.

Ο ΕΚΣΥΓΧΡΟΝΙΣΜΟΣ δεν υποδηλώνει την εφεύρεση ενός ιδεολογικού
μπαλαντέρ, αλλά ούτε και αποδίδει απλή προσφυγή σε διαδικασίες τεχνοκρατικού
περιεχομένου. Ως πολιτικός στόχος υπόσχεται την απελευθέρωση των εγκλωβισμένων
σήμερα ζωτικών δυνάμεων στην προοπτική της ισότητας και της ελευθερίας. Ο Α.
Λοβέρδος στη σελ. 7.

ΤΟ ΤΥΠΙΚΟ των ευχών μού έφερνε πάντα αμηχανία. Όχι πως οι ευχές δεν
έχουν νόημα, ιδίως όταν δίνονται ζεστά ­ από καρδιάς και όχι από υποχρέωση.
Μόνο που όλο και περισσότερο εκφράζονται μηχανικά, τις λέμε σαν...
κουρδισμένοι. Η Λίνα Αλεξίου «Σε πρώτο ενικό» στη σελ. 11.

ΤΑ ΤΑΜΕΙΑ φέτος θα πληρώσουν 92 δισ. σε επιδόματα. Ανάμεσα σ' αυτά
υπάρχουν και άγνωστα επιδόματα, όπως λοχείας, τοκετού, αεροθεραπείας,
κατασκηνώσεων, ακόμη και έξοδα κηδείας. Για σκεφθείτε το. Ο Ηλ. Γεωργάκης στις
σελ. 36-37.

ΤΑ ΝΕΑ ...δεν θα κυκλοφορήσουν αύριο Τρίτη, όπως και όλες οι άλλες
απογευματινές εφημερίδες. Λόγω της εορτής των Φώτων. Θα κυκλοφορήσουν πάλι την
Τετάρτη 7 Ιανουαρίου με όλες τις ειδήσεις και τα ρεπορτάζ του διημέρου. Και
προσοχή στην οδήγηση: τιμόνι και αλκοόλ συγκρούονται.

Η ΤΖΑΖ τραγουδάει ακόμη. Η Ελλάδα δεν υπήρξε ποτέ φανατική οπαδός της. Αλλά
ακόμη και στη χώρα της φαιδράς πορτοκαλέας, τώρα η αγορά εμφανίζει κίνηση.
Υπάρχει μάλιστα και ελληνική εκδοχή της τζαζ και ελληνικά συγκροτήματα
(φωτογραφία). Η Χάρη Ποντίδα στο ΠΑΝΟΡΑΜΑ, σελ. 3.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16031N021</ED>
<ID>
ID:133755

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Φορολόγος
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Το ημερολόγιο γράφει Δευτέρα, 5 Ιανουαρίου, του Θεοπέμπτου: Ο κ. Δρυς δεν
εορτάζει και δεν θα δεχθεί επισκέψεις, γιατί έχει να καταθέσει το φορολογικό νομοσχέδιο.

Με τιμή

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16031N022</ED>
<ID>
ID:133840

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ
</H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16031N023</ED>
<ID>
ID:133849

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N02&aa=3</URL></REF>


Article

<CATEGORY>vin03</CATEGORY>

 <H2>ΣΚΙΤΣΟ </H2>
<AUTHOR>ΣΤΑΘΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16031N024</ED>
<ID>
ID:133889

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N02&aa=4</URL></REF>


Article

<CATEGORY>vin01</CATEGORY>

 <H5>ΣΗΜΕΡΑ ΘΑ ΦΑΝΟΥΝ ΤΑ ΑΠΟΤΕΛΕΣΜΑΤΑ ΤΗΣ ΑΜΕΡΙΚΑΝΙΚΗΣ ΠΕΙΘΟΥΣ </H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Παρέμβαση για... Καλόγερους
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

Αποτελεσματική φαίνεται να είναι η παρέμβαση των Αμερικανών στην Άγκυρα για
τη μη διεξαγωγή της τουρκικής αεροναυτικής άσκησης στην περιοχή της
βραχονησίδας Καλόγεροι. Αυτές τουλάχιστον τις διαβεβαιώσεις έδωσαν στην Αθήνα
αμερικανικές διπλωματικές πηγές οι οποίες ήρθαν σε επαφή με την Άγκυρα.

ΤΟ ΚΑΤΑ πόσον όμως η αμερικανική πειθώ είναι αρκετά ισχυρή θα το δούμε σε
λίγες ώρες, αφού οι προκλήσεις των Τούρκων στη βραχονησίδα είναι
προγραμματισμένες για σήμερα. Αν πάντως η τουρκική πλευρά δείξει
αυτοσυγκράτηση σήμερα, οι ώρες στο Αιγαίο παραμένουν κρίσιμες, καθώς και την
Πέμπτη η Άγκυρα έχει προαναγγείλει κινήσεις αεροσκαφών της μέσα σε ελληνικό
εναέριο χώρο. Η Αθήνα παρακολουθεί με «ψυχραιμία» την εξέλιξη της τουρκικής
άσκησης και, όπως δηλώνει η κυβέρνηση, δεν προτίθεται να επιτρέψει στην Άγκυρα
να αμφισβητήσει τα ελληνικά κυριαρχικά δικαιώματα. (Σελ. 9).

Οι τουρκικές προκλήσεις, όμως, δεν σταματούν στο Αιγαίο. Σε εξέλιξη βρίσκεται
τουρκικό σχέδιο εξόδου Κούρδων προς την Ευρώπη σε μία προσπάθεια της Άγκυρας
να χτυπήσει τους Ευρωπαίους εκεί που πονάνε: στο θέμα των μεταναστών και της
ανεργίας. Κι ενώ οι ιταλικές (αλλά και οι ελληνικές αρχές) βρίσκονται σε
επαγρύπνηση για τρία πλοία που σύμφωνα με πληροφορίες μεταφέρουν προς τις
ιταλικές ακτές χιλιάδες Κούρδους πρόσφυγες, νέα επίθεση έκανε κατά της
Τουρκίας η Γερμανία. Ο Γερμανός υπουργός Εσωτερικών Μ. Κάντερ δήλωσε ότι το
πρόβλημα των Κούρδων πρέπει να λυθεί στην πατρίδα τους και ο ομόλογός του των
Εξωτερικών υπογράμμισε: «Αν τα ανθρώπινα δικαιώματα γίνονταν σεβαστά στην
Τουρκία, δεν θα υπήρχε μαζική έξοδος προσφύγων». Όταν τα λέγαμε... (Σελ.
14-
15).

Στο εσωτερικό, κατατίθεται την Τετάρτη ­ αφού προηγηθεί συνεδρίαση της
Οικονομικής Επιτροπής ­ το νέο φορολογικό νομοσχέδιο. Ένα νομοσχέδιο που θα
φέρει πολλά κακά μαντάτα για τις τσέπες μας αν και μοιάζει με... κουρελού από
το πολύ ράβε-ξήλωνε. Ήδη η κυβέρνηση έχει προχωρήσει σε δύο χοντρές αλλαγές σε
σχέση με τις διακηρύξεις της (αύξηση του αφορολόγητου στις αντικειμενικές
αξίες στο παρά πέντε και μείωση του ποσοστού παρακράτησης φόρου). Πάντως έως
την ψήφισή του έχουμε ακόμη ελπίδες... (Σελ. 38).

Ελπίδες, έχει, όμως, και η Μαρία Δαμανάκη, ότι μέχρι το τέλος του μηνός θα
έχει τελειώσει ­ επιτέλους ­ το θέμα της υποψηφιότητάς της από το ΠΑΣΟΚ. Διότι
διαβεβαιώσεις ακούει από το Μέγαρο Μαξίμου, αλλά έργα δεν βλέπει. Και γνωρίζει
καλά ότι όσο το θέμα παραμένει ανοιχτό δίδεται αφορμή για αμφισβητήσεις και
εσωκομματικές τριβές, που κάθε άλλο παρά βοηθούν την υποψηφιότητά της. Μέσα
στον μήνα όμως, ο κ. Σημίτης προτίθεται να ανακοινώσει και άλλα ονόματα: των
υποψηφίων του ΠΑΣΟΚ στους άλλους δύο μεγάλους δήμους της Ελλάδας, καθώς και
των μελών των επιτροπών που θα συντονίσουν την Ολυμπιάδα του 2004. (Σελ. 5).

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16031N032</ED>
<ID>
ID:133808

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Η σύγχυση
</H2>
ΤΑΧΑ δεν περίμεναν την μεγάλη προσέλευση...

Ή ΜΗΠΩΣ φαντάζονταν πως η τόσο ­ μήπως εσκεμμένα; ­ φειδωλή ενημέρωση
θα αρκούσε;

ΕΙΤΕ το ένα είτε το άλλο συνέβη με τις αιτήσεις για νομιμοποίηση των λαθρομεταναστών...

Η ΣΥΓΧΥΣΗ μέχρι... τρέλας ­ που σημειώθηκε στα κεντρικά γραφεία του
ΟΑΕΔ την πρώτη ημέρα της διαδικασίας...

ΑΠΟΔΕΙΚΝΥΕΙ, δυστυχώς, ότι η αναγκαία προετοιμασία απουσίασε...

ΚΑΙ ας πρόκειται για εγχείρημα που μήνες τώρα και μελετάται και εξαγγέλλεται.

ΚΑΙ, βεβαίως, ουδείς μπορεί να ισχυρισθεί ότι το ίδιο το πείραμα είναι απλό...

ΑΝΤΙΘΕΤΩΣ, ο μεγάλος αριθμός ­ περίπου 500.000! ­ των κάθε εθνικότητας λαθρομεταναστών...

ΑΡΚΕΙ για να κατανοηθεί η τεράστια δυσκολία του.

ΑΛΛΑ το πρώτιστο, για να προχωρήσει τουλάχιστον η πρώτη φάση με τις
κάρτες προσωρινής παραμονής και εργασίας...

ΔΕΝ μπορεί να είναι άλλο από την ενημέρωση των ενδιαφερομένων...

ΤΟΣΟ για τα προαπαιτούμενα δικαιολογητικά όσο και για τους τόπους
υποβολής τους...

ΩΣΤΕ αντί να συρρεύσουν οι χιλιάδες αλλοδαποί με γλωσσική αδυναμία συνεννόησης...

ΣΤΑ κεντρικά του ΟΑΕΔ που ανθρωπίνως ήταν αδύνατον να ανταποκριθούν
στην πίεση...

ΝΑ διοχετευθούν στα πάμπολλα περιφερειακά γραφεία του Οργανισμού...

ΓΙΑ να αποφευχθούν και τα πρώτα κρούσματα εκμετάλλευσης από
καραδοκούντες επιτήδειους.

ΠΟΣΟΙ τελικά θα προσέλθουν ως τα τέλη Μαΐου...

ΚΑΙ πόσοι θα κριθεί ότι τηρούν τις προϋποθέσεις...

ΕΙΝΑΙ ασφαλώς ένα άλλο ζήτημα...

ΑΛΛΑ και αυτό συναρτάται με την ενημέρωση και τη δυνατότητα λειτουργίας
ελεγκτικού μηχανισμού.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16031N033</ED>
<ID>
ID:133850

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Αναστάσιος:

(ο Αρχιεπίσκοπος Αλβανίας, στην «Ελευθεροτυπία»)

«Στην Αλβανία τα παιδιά θέλουν να γίνουν μετανάστες».

Μιχάλης Παπαγιαννάκης:

(ο ευρωβουλευτής του ΣΥΝ, στο «Παρόν»)

«Θα μου πείτε ότι δεν εξελίσσεται έτσι η πολιτική ζωή του τόπου... "πού πας
βρε Καραμίχαλε;". Μα θα σας απαντήσω, η σύγχρονη Αριστερά στην Ελλάδα δεν
είναι ούτε ορφανή, όπως ο Καραμίχαλος του ανέκδοτου, ούτε ανάδελφη».

Γιάννα Νταρίλη:

(το μοντέλο, στο «Down Town»)

«Απ' την άλλη, νομίζω ότι οι άντρες γουστάρουν την ταλαιπωρία. Δηλαδή, αν τους
κάνεις παιχνιδάκια και τους βασανίζεις, κολλάνε περισσότερο».

Βάνα Μπάρμπα:

(η ηθοποιός, στο Mega)

«Αγαπάω πολύ τους άντρες και είμαι διατεθειμένη να κάνω τα πάντα γι' αυτούς».

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16031N034</ED>
<ID>
ID:133888

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N03&aa=4</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Θεσσαλονίκη (3)
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΜΟΥ ΑΡΕΣΟΥΝ πολλά σημεία της Θεσσαλονίκης. Μα, πάνω απ' όλα, η παραλία της.
Αυτός ο καταπληκτικός, δίπλα στη θάλασσα, πεζόδρομος, που αρχίζει από το
λιμάνι και τελειώνει κι εγώ δεν ξέρω πού. Σ' αυτό τον πεζόδρομο κάνουν τη
βόλτα τους, κάθε μέρα, χιλιάδες Θεσσαλονικείς. Και κουβεντιάζουν. Και
χαίρονται. Και γαληνεύουν. Φυσικά, όταν ο καιρός είναι γλυκός. Όπως συνέβη ­
τι θαύμα! ­ όλη την περίοδο των εορτών.

Μετά το έμφραγμα που έπαθα το '92, χρειάζεται να περπατάω, κάθε μέρα, με βήμα
στρατιωτικό, 5 χιλιόμετρα. Στην Αθήνα περπατάω στου Φιλοπάππου, αλλά
κουράζομαι, γιατί δεν υπάρχει πουθενά ένα ίσιωμα, έστω και 100 μέτρων. Ο
πεζόδρομος, όμως, της παραλίας, στη Θεσσαλονίκη, είναι ό,τι πρέπει για την
περίπτωσή μου. Βαδίζω και χαίρομαι. Και το ίδιο κάνουν και δεκάδες άλλοι
άνθρωποι, όπως παρατήρησα.

Δυστυχώς, αυτός ο παραλιακός πεζόδρομος, το κόσμημα της πόλης, βρωμοκοπάει τις
περισσότερες ώρες της ημέρας και της νύχτας. Ιδίως στην περιοχή που βρίσκονται
το «Μακεδονία Παλλάς» και οι «Ομπρέλλες» του Ζογγολόπουλου. Η μπόχα είναι
αφόρητη! Έχεις την αίσθηση ότι περνάς πλάι από χαβούζα. Στις δώδεκα ημέρες που
έμεινα στη Θεσσαλονίκη, μόνο δύο φορές, που φύσαγε Βαρδάρης, δεν βρώμαγε η
θάλασσα. Όλες τις άλλες, φρίκη!

Πού θα πάει αυτή η κατάσταση; Γιατί δεν επαναστατούν οι Θεσσαλονικείς; Γιατί
δεν απαιτούν να λυθεί, όσο γίνεται πιο γρήγορα, αυτό το τεράστιο πρόβλημα, που
υποβαθμίζει την πόλη τους και την αρρωσταίνει; Τι τις θέλουμε τις πολιτιστικές
πρωτεύουσες και τις φιέστες των δισεκατομμυρίων, όταν δεν έχουμε βρει άκρη με
τα στοιχειώδη; Ο Μπρέγκοβιτς μάς μάρανε;

Πάμε πιο πέρα: ένα βράδυ βρέθηκα με παρέα σ' ένα πολύ ωραίο μαγαζί, όπου
κανείς μπορεί να πιεί ό,τι επιθυμεί η ψυχή του και να φάει θαυμάσια. Τέτοιο
μαγαζί δεν υπάρχει στην Αθήνα ­ σίγουρα. Το 'χει φτιάξει ένας μετανάστης, από
τη Γερμανία, ξοδεύοντας δεκάδες εκατομμυρίων. Ο άνθρωπος, όμως, κοντεύει να
τρελαθεί μ' αυτά που τραβάει από το «κράτος της πλάκας».

Δηλαδή: έχει υποβάλει τα «χαρτιά» του στον Δήμο, για να πάρει άδεια
λειτουργίας του καταστήματός του, αλλά ενώ είναι καθ' όλα εντάξει, άδεια δεν
του δίνουν! Για ανεξήγητους λόγους, καθυστερούν επί μήνες! Και, κάθε τόσο, τον
τραβολογάνε στο Αυτόφωρο και τον καταδικάζουν! Με παρακάλεσε να ασχοληθώ με
την περίπτωσή του, στις «Ματιές». «Μη γράψετε, όμως, το όνομά μου», μου είπε
πανικόβλητος. «Γιατί;» τον ρώτησα. «Γιατί θα με κυνηγήσουν ακόμα πιο πολύ! Και
το καλοκαίρι δεν θα μ' αφήνουν να βγάλω τραπεζάκια έξω. Θα με πεθάνουνε στα πρόστιμα!».

Μα, πού ζούμε; Στην εποχή του Καραμανλή, που για να πάρεις άδεια για ένα
μαγαζί σού ζητούσαν να γίνεις... χαφιές της Ασφάλειας;

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16031N043</ED>
<ID>
ID:133872

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N04&aa=3</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΠΑΡΤΕ ΤΟ ΑΠΟΦΑΣΗ ­ η αυριανή, θα είναι η τελευταία αργία για πολύ καιρό...

ΑΠΛΩΣ, ΜΕΘΑΥΡΙΟ θα είναι... σαν αργία...

ΟΜΩΣ, ΑΠΟ 8 ΙΑΝΟΥΑΡΙΟΥ, τέρμα τα ψέματα ­ φουλ οι μηχανές, το 'πε και ο
Πρωθυπουργός: Προσοχή μόνον, μήπως η δική σας καίει λάδια...

ΠΟΙΟΙ ΕΙΝΑΙ ΑΥΤΟΙ που νοσταλγούν πιο πολύ τις διακοπές; Εκείνοι που
πέρασαν άσχημα στις αργίες...

ΑΡΑ, ΟΔΗΓΟΥΜΑΣΤΕ στο συμπέρασμα ότι η αργία είναι ταξική...

ΑΡΓΙΑ, ΝΑ 'ΝΑΙ, μάστορα ­ κι ας είν' και να δουλεύω...

ΚΙ ΟΠΩΣ (ΔΕΝ) έλεγαν παλιότερα οι γνωρίζοντες: «Η λύ-ση εί-ναι μί-α,
άλ-λη μια αργία»...

Ο ΛΑΟΣ ΔΕΝ ΞΕΧΝΑ ­ στις αργίες να γλεντά...

ΧΑΡΕΙΤΕ ΚΑΘΕ αργία σα να είναι η τελευταία (του Γενάρη, εννοείται)...

ΤΟ ΠΑΣΟΚ ΣΤΗΝ κυβέρνηση, ο λαός στην αργία...

ΚΑΘΕ ΠΡΑΓΜΑ στον καιρό του κι οι αργίες κάθε μέρα ­ ο Σημίτης δεν το
ξέρει, μα κι ο άγιος θέλει φοβέρα...

ΒΡΕ ΜΠΑΣ και δεν είν' αργία, είναι απεργία;

ΑΝΗΣΥΧΗΣΑΝ γνωστοί και φίλοι όταν κυκλοφόρησε ότι ο κ. Μ. Νεονάκης του
ΠΑΣΟΚ τράκαρε με το αυτοκίνητό του ­ αλλά, ευτυχώς, δεν ήταν αλήθεια...

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16031N044</ED>
<ID>
ID:133877

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N04&aa=4</URL></REF>


Article

<CATEGORY>vin05</CATEGORY>

 <H2>Θέλει πρόσκληση για Μαξίμου...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, ο κ. Γ. Καρακώστας, ο βουλευτής Αιτωλοακαρνανίας που διαγράφηκε από το
ΔΗΚΚΙ την εποχή του «Καποδίστρια», δείχνει έτοιμος για το μεγάλο «επόμενο
βήμα»: Έχει ζητήσει συνάντηση με τον Πρωθυπουργό Κ. Σημίτη ­ κι απ' ό,τι
δείχνουν τα πράγματα στο Μέγαρο Μαξίμου, το αίτημά του θα γίνει πολύ σύντομα αποδεκτό.

ΠΟΙΟ είναι το «επόμενο βήμα»; Μα, ποιο άλλο, παρά η επίσημη ένταξή του στην
Κοινοβουλευτική Ομάδα του ΠΑΣΟΚ ­ άλλωστε, σε αρκετές περιπτώσεις μετά τη
διαγραφή του, ο κ. Καρακώστας ψήφισε μαζί με τους βουλευτές του κυβερνώντος κόμματος...

ΠΕΡΙΣΣΟΤΕΡΑ, μάλλον μέσα στην εβδομάδα...

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16031N045</ED>
<ID>
ID:133892

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N04&aa=5</URL></REF>


Article

<CATEGORY>vin05</CATEGORY>

 <H2>Συν Αθηνά και χείρα κίνει...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΑΝΕΠΙΣΗΜΗ συνάντηση με μεγαλοστελέχη του ΠΑΣΟΚ είχε ­ και ­ χθες η κ. Μαρία
Δαμανάκη, εν όψει της επίσημης ανακοίνωσης της υποστήριξης της υποψήφιότητάς
της και από το κυβερνών κόμμα...

ΤΙ είπαν οι της Χαριλάου Τρικούπη στην πρώην πρόεδρο του ΣΥΝ ­ που όλο και πιο
έντονα εκφράζει το τελευταίο διάστημα τη δυσφορία της για την παρατηρούμενη
καθυστέρηση στην επισημοποίηση της υποστήριξής της, αλλά και για τις κινήσεις
υπουργών που ερμηνεύονται ως «στηρικτικές» του κ. Δ. Αβραμόπουλου;

ΤΗΣ σύστησαν «συν Αθηνά και χείρα κίνει» ­ να προχωρήσει δηλαδή στη συγκρότηση
της Κίνησής της ­ και τα άλλα θα ακολουθήσουν...

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16031N046</ED>
<ID>
ID:133900

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N04&aa=6</URL></REF>


Article

<CATEGORY>vin05</CATEGORY>

 <H2>Διεθνής Δασκαλάκη
</H2><H2></H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, φαίνεται ότι ο κ. Κ. Σημίτης έχει αρχίσει να καταλήγει ­ όχι στο
σχήμα, στο οποίο έχει ήδη καταλήξει ­ αλλά και στα πρόσωπα που θα αναλάβουν να
φέρουν εις πέρας την υπόθεση της διοργάνωσης, στη χώρα μας, της Ολυμπιάδας του 2004.

Κι επειδή υπάρχει μεγάλο ενδιαφέρον σχετικά με το ποιος θα είναι ο ρόλος που
θα προσκληθεί να αναλάβει η κ. Γιάννα Δασκαλάκη - Αγγελοπούλου (μιας και οι
πάντες αναγνωρίζουν ότι η εμπλοκή της στην υπόθεση της διεκδίκησης έδωσε
αρκετούς «πόντους» στην Αθήνα), φαίνεται ότι τόσο ο κ. Σημίτης, όσο και η ίδια
η κ. Δασκαλάκη - Αγγελοπούλου, καταλήγουν ότι θα μπορούσε να προσφέρει ακόμα
περισσότερα, αν αναλάμβανε τον τομέα των διεθνών σχέσεων της ελληνικής διοργάνωσης...

Άλλωστε, πρόκειται για έναν ιδιαίτερα ευαίσθητο τομέα ­ στον οποίον όμως η κ.
Δασκαλάκη - Αγγελοπούλου έδωσε δύσκολες εξετάσεις και πέρασε με άριστα...

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16031N047</ED>
<ID>
ID:133908

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N04&aa=7</URL></REF>


Article

<CATEGORY>vin05</CATEGORY>

 <H2>Κείμενο ζύμωσης
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΓΙΑ «ΖΥΜΩΣΗ» στην επόμενη σύνοδο της Κεντρικής Επιτροπής του ΠΑΣΟΚ πρόκειται
να καταθέσουν το γνωστό κείμενο κριτικής για την οικονομική πολιτική, οι της
«εσωκομματικής αντιπολίτευσης» του κυβερνώντος κόμματος...

Τι σημαίνει αυτό; Χμμμ... σημαίνει ότι «κατ' αρχήν», που λέμε, οι της
«εσωκομματικής αντιπολίτευσης» δεν έχουν σχέδια για «μετωπική αντιπαράθεση» ­
και, πάντως, δεν πρόκειται να κάνουν εκείνοι «το πρώτο βήμα»...

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16031N048</ED>
<ID>
ID:133910

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N04&aa=8</URL></REF>


Article

<CATEGORY>vin04</CATEGORY>

 <H5>ΠΡΟΘΕΣΗ ΤΟΥ ΠΡΩΘΥΠΟΥΡΓΟΥ ΕΙΝΑΙ ΝΑ ΑΝΑΚΟΙΝΩΘΕΙ ΑΜΕΣΩΣ Η ΥΠΟΨΗΦΙΟΤΗΤΑ ΤΗΣ
</H5><H2>Δαμανάκη... εντός Ιανουαρίου
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Διαβεβαιώσεις προς κάθε κατεύθυνση ­ και δη προς την ίδια την κ. Μαρία
Δαμανάκη ­ ότι το θέμα της υποψηφιότητάς της κλείνει και από την πλευρά του
ΠΑΣΟΚ «λίαν συντόμως», δίνει το Μέγαρο Μαξίμου.

Σημίτης-Δαμανάκη. Ο Πρωθυ-πουργός θέλει τη γρήγορη ανακήρυξη της
υποψη-φιότητάς της για τον Δήμο της Αθήνας

ΚΥΒΕΡΝΗΤΙΚΕΣ πηγές ανέφεραν χθες προς «ΤΑ ΝΕΑ», ότι στις προθέσεις του
Πρωθυπουργού είναι να ανακοινωθεί αμέσως η υποψηφιότητα διότι, όπως έλεγαν,
«όσο μένει ανοιχτό το θέμα αποτελεί αφορμή για εσωκομματικές τριβές και
ενδεχόμενες αμφισβητήσεις».

Οι ίδιες πηγές, παρ' όλο που απέφευγαν να προσδιορίσουν συγκεκριμένη
ημερομηνία, διαβεβαίωναν ότι η ανακήρυξη της υποψηφιότητας «θα γίνει μέσα στον
Ιανουάριο», κατά πάσα πιθανότητα μαζί με αυτές των κ.κ. Θρ. Λαζαρίδη για τη
Θεσσαλονίκη και Χρ. Φωτίου (εφ' όσον οριστικοποιηθεί) για τον Πειραιά.

Για το θέμα της κ. Μαρίας Δαμανάκη, ο κ. Κ. Σημίτης θέλει να έχει και τις
απόψεις όλων των μελών του Εκτελεστικού Γραφείου. Για τον σκοπό αυτό αναμένει,
σύμφωνα με κυβερνητικές πηγές, στην ατζέντα των συζητήσεων με τα μέλη του
Εκτελεστικού Γραφείου, που θα έχει διαδοχικά τις επόμενες ημέρες, θα περιλάβει
και αυτό.

Η ανακήρυξη των υποψηφιοτήτων που θα υποστηρίζει το ΠΑΣΟΚ στις τρεις μεγάλες
πόλεις ίσως γίνει ύστερα από συνεδρίαση του ανωτάτου οργάνου του ΠΑΣΟΚ. Έτσι
σύμφωνα με τον προγραμματισμό αυτό και μετά τη «φωτογράφηση» της υποψηφιότητας
της κ. Μαρίας Δαμανάκη από την πλειοψηφία του Νομαρχιακού Συμβουλίου της Α'
Αθήνας, ίσως δεν χρειαστεί η πραγματοποίηση προκριματικών εκλογών στις
οργανώσεις. Άλλωστε και το καταστατικό δίνει τη δυνατότητα στο Εκτελεστικό
Γραφείο να αποφασίσει για τους μεγάλους δήμους.

Η ΟΛΥΜΠΙΑΔΑ

Ο Ιανουάριος, πάντως, δεν θα έχει ενδιαφέρον μόνο με τη δημοσιοποίηση των
ονομάτων που θα στηρίξει το ΠΑΣΟΚ στις μεγάλες πόλεις: εντός του μηνός ο
Πρωθυπουργός θα προχωρήσει και στην ανακοίνωση της 45μελούς Εθνικής Επιτροπής
για τους Ολυμπιακούς Αγώνες του 2004.

«Ήδη έχει ζητήσει από συναρμόδιους υπουργούς και συνεργάτες του να του
υποβάλουν προτάσεις, ενώ ο υπουργός Πολιτισμού αρχίζει επαφές με τα κόμματα
τις επόμενες ημέρες, καθώς ολοκληρώνεται το οργανωτικό σχέδιο (Επιτροπή,
εταιρείες κ.λπ.). Ο κ. Κ. Σημίτης επιδιώκει να συγκροτήσουν τους φορείς
πρόσωπα κύρους, που η παρουσία τους να διασφαλίζει αξιόπιστη διαχείριση, να
μην είναι στενά κομματικοί παράγοντες και να καλύπτουν όλο το φάσμα της
κοινωνίας (με πολιτική, αθλητική και κοινωνική δραστηριότητα).

Έμφαση αυτή την περίοδο επιδιώκει να δώσει ο Πρωθυπουργός και στα εσωκομματικά
θέματα εν όψει και των εκλογών για τις νομαρχιακές επιτροπές στις αρχές Φεβρουαρίου.

ΚΑΤ' ΙΔΙΑΝ

Στο πλαίσιο αυτό αποδέχθηκε πρόταση να έχει κατ' ιδίαν επαφές με τα μέλη του
Εκτελεστικού Γραφείου ώστε να συζητήσει, όπως λένε συνεργάτες του, «εις βάθος»
τα θέματα κομματικής λειτουργίας και κυβερνητικής πολιτικής. «Θα τεθούν όλα
στο τραπέζι», ανέφερε αρμόδια κυβερνητική πηγή που διαβεβαίωνε ότι οι
συζητήσεις «θα είναι ουσίας». Ο κ. Σημίτης αναζητεί τους καλύτερους τρόπους,
λένε στελέχη που έχουν συζητήσει μαζί του το τελευταίο διάστημα, ώστε οι
εσωκομματικές εκλογές να μην πάρουν χαρακτήρα αντιπαράθεσης προσώπων ή
μηχανισμών. «Όλοι συμμετέχουν και όλοι είναι χρήσιμοι», ήταν το μήνυμα που
έστειλε προς κάθε κατεύθυνση για τη «νέα αρχή» που επιδιώκει να αποτελέσουν οι
εκλογές του Φεβρουαρίου.

ΤΟ ΕΚΤΕΛΕΣΤΙΚΟ

Στο πλαίσιο της συμμετοχής όλων, σε όλα τα όργανα, ενέταξε κυβερνητική πηγή
και την απόφαση του Πρωθυπουργού να απορρίψει πρόταση (του κ. Θ. Πάγκαλου
κυρίως) για «μονοτασικό» Εκτελεστικό Γραφείο. Κατά τον κ. Κ. Σημίτη, το ΠΑΣΟΚ
είναι ένα πολυτασικό κόμμα και στα όργανά του πρέπει να είναι ελεύθερη η
έκφραση της βούλησης των μελών που τα εκλέγουν.

Για τα μέλη του Εκτελεστικού Γραφείου, ο κ. Σημίτης πιστεύει ότι το καθένα
διαθέτει πλούσια εμπειρία και έχει τη δυνατότητα να καταθέσει δεσμευτικές
απόψεις για έναν συνολικό απολογισμό του κυβερνητικού έργου αλλά και τη νέα πορεία.

Ο ΑΝΑΣΧΗΜΑΤΙΣΜΟΣ

Σ' αυτήν τη νέα πορεία ο Πρωθυπουργός δεν περιλαμβάνει στα άμεσα σχέδιά του
ανασχηματισμό της κυβέρνησης, καθώς πιστεύει ότι στο κυβερνητικό σχήμα
συμμετέχουν άξια στελέχη που έχουν ήδη αποκτήσει «πολύ καλή συνοχή». Ο
Πρωθυπουργός κρατά το χαρτί του ανασχηματισμού είτε για την αντιμετώπιση
κάποιου έκτακτου περιστατικού είτε για «διέξοδο» σε μια δύσκολη κατάσταση,
όπως για παράδειγμα οι εκλογές για την Τοπική Αυτοδιοίκηση τον Οκτώβριο.

Η κυβέρνηση αναγνωρίζει τις δυσκολίες της μάχης αυτής και για τον λόγο αυτό
έχει αρχίσει την προετοιμασία της. Για τις Νομαρχίες επιδιώκει συνεργασία με
τον ΣΥΝ, όπως και στις μεγάλες πόλεις.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16031N051</ED>
<ID>
ID:133792

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N05&aa=1</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Η χρονιά των «ναρκωτικών»
</H2>
<AUTHOR>ΠΑΥΛΟΣ ΤΣΙΜΑΣ</AUTHOR>

Από τότε που οι ευρωπαϊκές κοινωνίες άρχισαν να αντιμετωπίζουν την χρήση των
λεγόμενων «ναρκωτικών» ουσιών ως πρόβλημα, η αναζήτηση λύσης στο πρόβλημα αυτό
ήταν αντικείμενο μεγάλων και ιδεολογικοποιημένων συζητήσεων.

ΣΤΟΝ απόηχο του Μάη του '68 και των θεωριών του, η πρώτη σύγκρουση ήταν κυρίως
ανάμεσα στην ψυχαναλυτική και την φαρμακευτική προσέγγιση για την θεραπεία των
τοξικομανών. Τα τελευταία χρόνια η μεγάλη διαχωριστική γραμμή βρίσκει από τη
μια πλευρά τους «συντηρητικούς» οπαδούς των παραδοσιακών μεθόδων και από την
άλλη τους «φιλελεύθερους» οπαδούς μιας πολιτικής περιορισμού των ιατρικών και
κοινωνικών ζημιών από την κατάχρηση «ναρκωτικών». Οι πρώτοι υποστηρίζουν τις
πολιτικές καταστολής και οι δεύτεροι πολιτικές αποποινικοποίησης της χρήσης
των ουσιών.

Παρακολουθούμε χρόνια τώρα την παθιασμένη ανταλλαγή επιχειρημάτων, λιγότερο
επιστημονικών και περισσότερο ιδεολογικών, ανάμεσα στους «απαγορευτικούς» και
τους «αντιαπαγορευτικους», σε μια δημόσια συζήτηση εν πολλοίς αγκυλωμένη και
ελάχιστα παραγωγική. Μα η αυγή του νέου χρόνου βρίσκει την Ευρώπη σε αλλαγμένο
κλίμα. Στην μια μετά την άλλη ευρωπαϊκή χώρα η ιδεολογική καθαρότητα και οι
υστερικές «σταυροφορίες» δίνουν τη θέση τους στον ρεαλισμό και την
αποτελεσματικότητα. Και αναζητείται ένας νέος δρόμος, ένας «τρίτος δρόμος» για
την αντιμετώπιση των «ναρκωτικών».

Ίσως επειδή η αίσθηση του αδιεξόδου γίνεται ασφυκτικότερη και οι στατιστικές
επιβεβαιώνουν ότι η αυστηρότητα της καταστολής είναι ευθέως ανάλογη της
φονικής εξάπλωσης των ουσιών. Ή ίσως επειδή ό,τι δεν έκαναν τα ιδεολογικά
επιχειρήματα το κατόρθωσαν οι επιδημίες του AIDS και της ηπατίτιδας, που
υποχρέωσαν και τους πιο συντηρητικούς και έμφοβους αντιπάλους των
αντιαπαγορευτικών μεθόδων να βάλουν νερό στο κρασί τους και να αποδεχθούν
πρακτικές ιδεολογικά προβληματικές ­ όπως η χορήγηση μεθαδόνης ή τα
προγράμματα για καθαρές σύριγγες ­ που απέδειξαν, όμως, στην πράξη την
αποτελεσματικότητά τους. Το αποτέλεσμα, πάντως, είναι οι αγκυλώσεις να
κάμπτονται και οι πολιτικές να διαμορφώνονται ­ αργά και με τίμημα εκατομμύρια
χαμένες ή κατεστραμμένες ζωές νέων κάθε χρόνο ­ κάτω από το πρόσημο του ρεαλισμού.

Το 1998 μπορεί, λοιπόν, να εξελιχθεί σε μια χρονιά-σταθμό για την αντιστροφή
της αδιέξοδης πορείας της Ευρώπης προς την ολοένα και μεγαλύτερη εξάπλωση
ολοένα και πιο αυστηρά απαγορευμένων ουσιών...

Το παράδειγμα της Γαλλίας είναι ίσως το πιο ενδεικτικό. Γιατί η Γαλλία είναι
μια από τις ευρωπαϊκές χώρες με την αυστηρότερη και πλέον συντηρητική
νομοθεσία για την καταστολή της χρήσης «ναρκωτικών ουσιών». Ο δρακόντειος
νόμος που διώκει τη χρήση των ψυχοτρόπων ψηφίστηκε το 1970 και ισχύει ακόμη ­
παρά τις μεγάλες και συχνά θυελλώδεις συζητήσεις, τις δεκάδες εκθέσεις
αρμοδίων επιτροπών και τις εισηγήσεις ειδικών. Μα από το 1995 κι ύστερα
εφαρμόζεται με συνέπεια μια εκτεταμένη καμπάνια χορήγησης μεθαδόνης, προσφοράς
καθαρής σύριγγας και αποτροπής των συλλήψεων και των καταδικαστικών αποφάσεων
για χρήση κάνναβης. Αποτέλεσμα: οι θάνατοι από υπερβολική δόση μειώνονται κατά
20% τον χρόνο και το φαινόμενο των μολύνσεων από χρήση κοινής σύριγγας
μειώθηκε δραστικά.

Έτσι φθάσαμε πριν από δύο εβδομάδες σε μια μεγάλη διήμερη σύσκεψη 300 ειδικών,
υπό τον υπουργό Υγείας της Γαλλίας, οι οποίοι παραμέρισαν τις παλιές οξείες
διαφωνίες τους και κατέληξαν σε ομόφωνα συμπεράσματα: Ότι, πρώτον, οι παλιές
παθιασμένες διαφωνίες «απαγορευτικών» - «αντιαπαγορευτικών» είναι
ξεπερασμένες. Ότι ο αυστηρός νόμος του '70 πρέπει επειγόντως να αλλάξει. Κι
ότι, πειραματικά έστω, πρέπει να δοκιμαστούν οι πρακτικές της
αποποινικοποίησης της χρήσης όλων των ουσιών και της ελεγχόμενης νομιμοποίησης
της κάνναβης.

Αντίστοιχες κινήσεις, αντίστοιχα συμπεράσματα συναντούμε και σε άλλες, μέχρι
πρόσφατα αυστηρά απαγορευτικές, ευρωπαϊκές χώρες. Οι αλλαγές έρχονται. Και
είναι δύσκολο να αφήσουν ανεπηρέαστη και τη χώρα μας ­ κι ας έκλεισε εδώ ο
χρόνος μάλλον απογοητευτικά: με τις φωνές των εξημμένων που ζητούν επαναφορά
της θανατικής ποινής· με τους κυνηγούς κεφαλών να εξακολουθούν να επικηρύττουν
το κεφάλι του Γιώργου Παπανδρέου· και με την άτυχη εκείνη περί ναρκωτικών
πρωθυπουργική παρέμβαση να έχει αποδώσει μόνον εφόδους αστυνομικών στα σχολεία
και συλλήψεις δεκαπεντάχρονων παιδιών με λίγα γραμμάρια χασίς στην τσέπη.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16031N062</ED>
<ID>
ID:133842

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Γωνία Ακαδημίας και Σίνα
</H2>
<AUTHOR>ΠΑΝΤΕΛΗΣ ΚΑΨΗΣ</AUTHOR>

ΓΩΝΙΑ Ακαδημίας και Σίνα βρίσκεται κάθε πρωί ένας ανάπηρος νέος που
ζητιανεύει. Δεν είναι σχεδόν ποτέ ο ίδιος ­ κάθε ημέρα κι άλλος, στην ίδια
όμως πάντα θέση σαν να υπάρχει κάπου μια αστείρευτη δεξαμενή δυστυχισμένων γι'
αυτήν ακριβώς τη γωνία. Πίσω τους προφανώς κρύβεται κάποιο από εκείνα τα
γνωστά κυκλώματα που εκμεταλλεύεται ανάπηρους από την πρώην Γιουγκοσλαβία.
Τους βλέπω κάθε ημέρα πηγαίνοντας στη δουλειά με ένα τσιγάρο συνήθως στο χέρι
να τραβούν βαθιές ρουφηξιές με μια παθητικότητα στο βλέμμα τους, αλλά ­ έτσι
νομίζω ­ κι έναν ανέκφραστο θυμό.

Θυμό άραγε για μας που τους προσπερνάμε αδιάφοροι ή για κείνους που τους
έστειλαν σε μια τόσο παράλογη θυσία; Προσπαθώ κάθε φορά να φανταστώ τι
σκέπτονται. Αναρωτιέμαι τι να σημαίνουν γι' αυτούς σήμερα τα μεγάλα λόγια των
ηγετών τους που τόσο τους φανάτισαν. Αν νιώθουν την ειρωνεία να ζητιανεύουν
δίπλα δίπλα με τους πρώην ορκισμένους εχθρούς τους. Και κάθε φορά μου έρχεται
στο μυαλό η εκδήλωση του Συνδέσμου Ελληνοσερβικής Φιλίας, οι διακηρύξεις
συμπαράστασης στα «αδέλφια μας» κι εκείνος ο νέος με το μούσι, «παράγων» της
προσέγγισης των δύο λαών, ενθουσιώδης και ενθουσιασμένος ­ με τι άραγε, με τον
ιερό αγώνα ή με τον εαυτό του; Αναρωτιέμαι τι μπορεί να κάνουν σ' αυτές τις
περιπτώσεις οι φίλοι ­ αν υπάρχουν αλήθεια φιλίες λαών. Πάνω απ' όλα όμως
μπαίνω στη θέση τους ­ αυθόρμητα και χωρίς να το θέλω. Μπαίνω στη θέση του
πατέρα που έχασε τον γιο, νιώθω την απελπισία του για την απώλεια αλλά κυρίως
για τη ματαιότητά της.

Τρομοκρατούμαι όχι με το αναπότρεπτο των γεγονότων, αλλά με την ελαφρότητα που
αντιμετωπίσανε την επερχόμενη καταστροφή. Αναρωτιέμαι αν αυτό θα μπορούσε ποτέ
να συμβεί και σε μας. Και θυμάμαι μια παλιά πρωτοχρονιάτικη εκπομπή, στην
οποία είχαν ρωτήσει τον Μπέρναρντ Ράσελ αν είναι αισιόδοξος για τη νέα χρονιά.
«Δεν έχω κανένα λόγο να είμαι αισιόδοξος» απάντησε. 
Και η οργή στα λόγια του ήταν η πιο αισιόδοξη νότα της βραδιάς.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16031N063</ED>
<ID>
ID:133873

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N06&aa=3</URL></REF>


Article

<CATEGORY>vin04</CATEGORY>

 <H5></H5><H5>ΕΚΣΥΓΧΡΟΝΙΣΜΟΣ:
</H5><H2>Μπαλαντέρ ή εργαλείο;
</H2>
<AUTHOR>ΑΝΔΡΕΑΣ ΛΟΒΕΡΔΟΣ</AUTHOR>

Κατά τη δεκαετία του 1980 ο ελληνικός λαός, προσδοκώντας δημοκρατία, δηλαδή
ελευθερίες, κοινωνική δικαιοσύνη, δηλαδή ισότητα και εξωτερική πολιτική
στηριγμένη στην εθνική ανεξαρτησία, επέλεξε για τη διακυβέρνηση του τόπου το
σοσιαλιστικό κόμμα, το ΠΑΣΟΚ, το οποίο πέτυχε και στους τρεις ανωτέρω στόχους.

Ο ΣΤΟΧΟΣ του εκδημοκρατισμού επετεύχθη με τρόπο που ευθυγράμμισε την Ελλάδα με
ό,τι είχε σε επίπεδο δημοκρατίας κατακτήσει ο δυτικός κόσμος. Όσον δε αφορά
τον στόχο της κοινωνικής δημοκρατίας, δηλαδή την απόπειρα ισότητας, αυτός
προσεγγίστηκε, αλλά με τρόπο ανορθολογικό. Δηλαδή, δίχως να εγκαθιδρυθούν
μηχανισμοί αναδιανομής του εθνικού εισοδήματος υπέρ των μη προνομιούχων, έγινε
αυθαίρετη διανομή χρημάτων, που ναι μεν ανακούφισε τους οικονομικώς ασθενείς,
αλλά δεν επέτρεψε την ύπαρξη συνέχειας και συνοχής. Τέλος, σε επίπεδο διεθνές
η Ελλάδα συμβόλισε την ύπαρξή της ως ανεξάρτητης φιλειρηνικής φωνής.
Ταυτόχρονα, όμως, με αυτά τα απολύτως θετικά επιτεύγματα εκδηλώθηκαν και τρία
παθολογικά συμπτώματα: α) παγιώθηκε η αδυναμία του πελατειακού κράτους στην
παροχή υπηρεσιών ποιότητας· β) η έλλειψη εμπειρίας της κοινωνίας ως προς τη
λειτουργία της υπό δημοκρατικές συνθήκες συνέτεινε στη μετατροπή των
δημοκρατικών διαδικασιών σε οιονεί συντεχνιακούς μηχανισμούς· γ) και τέλος,
εκδηλώθηκε με ποικίλους τρόπους η αδιαφορία των παραγωγικών τάξεων για την
εθνική οικονομία. Ως συνέπεια όλων αυτών άρχισε να διαμορφώνεται μια ισχυρή
τάση αποστροφής προς την πολιτική. Ταυτόχρονα, η Ελλάδα ζώντας σε
διεθνοποιημένο πλέον περιβάλλον, ως μέλος των Ευρωπαϊκών Κοινοτήτων, του ΝΑΤΟ,
της ΔΕΕ κ.λπ., φαινόταν ανίκανη να ανταποκριθεί στις διεθνείς της υποχρεώσεις.
Με άλλα λόγια, η Ελλάδα δεν μετείχε δυναμικά σε μια προσπάθεια συνδιαμόρφωσης
των όρων της ευρωπαϊκής και της διεθνούς εξέλιξης, αλλά αρκέστηκε σε ρόλο
αμυντικό και παθητικό. Έτσι, κατέστη χώρα μη υπολογίσιμη από τους εταίρους
της, δίχως ουσιαστική επιρροή ούτε καν στον άμεσο περίγυρό της.

Το τέλος της δεκαετίας του '80 και η αρχή της δεκαετίας του '90
χαρακτηρίζονται από την κερδοσκοπία της Ν.Δ. πάνω σε όλες τις προηγούμενες
αδυναμίες, καθώς και στο σκάνδαλο Κοσκωτά. Να προστεθεί ότι την έλλειψη
ελληνικού ζωτικού ρόλου στο ευρωπαϊκό και διεθνές περιβάλλον άρχισε να
χρωματίζει και να διέπει ο διεθνής ψίθυρος για τη διαφθορά του πολιτικού μας
συστήματος. Η Ελλάδα δυσφημίστηκε ως χώρος ανάξιος αλλά και διεφθαρμένος,
περιγελάστηκε και περιθωριοποιήθηκε. Στο εσωτερικό της χώρας η διεθνής ντροπή
εισπράχθηκε ταυτόχρονα με τη διάψευση των οραμάτων της περασμένης δεκαετίας
και τη διαχειριστική αδυναμία. Σε επίπεδο πολιτικό η προσδοκία στράφηκε προς
τους ηθικολογούντες και φορείς της διαχειριστικής ελπίδας ανθρώπους της
φιλελεύθερης παράταξης. Όμως, η έλλειψη προετοιμασίας τους, η αποδειχθείσα
διαχειριστική τους ανικανότητα, η κοινωνική τους αναλγησία που υπονόμευσε τις
όποιες διαχειριστικές τους προσπάθειες, η δικαστική διαδρομή του σκανδάλου
Κοσκωτά και η νέα γοητεία του Α. Παπανδρέου στέρησαν τη Ν.Δ. από νομιμοποίηση
κι έφεραν εκ νέου τους σοσιαλιστές στην εξουσία. Ωστόσο, το επιτυχές
διαχειριστικό διάβημα του Α. Παπανδρέου σε επίπεδο ελληνικό και διεθνές
επισκιάστηκε από ζητήματα μικροπολιτικής και νεποτισμού. Η πολιτική
λοιδορήθηκε ως ευτελής λειτουργία. Υγιή και μη τμήματα της ελληνικής κοινωνίας
της γύρισαν την πλάτη.

Η κυβέρνηση του ΠΑΣΟΚ, ωστόσο, είχε ήδη αρχίσει να έχει επιτυχίες. Εντούτοις,
κόμμα και κυβέρνηση βρίσκονταν ενώπιον της ανάγκης να συγκεκριμενοποιηθεί το
νέο πολιτικό τους πρόταγμα. Το κενό ηγεμονίας σε επίπεδο πολιτικών θέσεων και
κεντρικού στόχου έπρεπε να καλυφθεί. Νέος πρωθυπουργός, νέος πρόεδρος του
κόμματος και πάλι νέος πρωθυπουργός, εκλεγμένος από τον λαό αυτή τη φορά, ο Κ.
Σημίτης. Αυτές οι σαφείς εξελίξεις στο επίπεδο της καθημερινής πολιτικής δεν
ήταν τυχαίες. Πιστεύω πως δι' αυτών εκφράστηκε η αντίδραση της ελληνικής
κοινωνίας και του πολιτικού συστήματος στα προαναφερθέντα προβλήματα και τις
ανάγκες. Η βούληση για αποτελεσματική διαχείριση και οπωσδήποτε ανόρθωση
του εθνικού εγωισμού, στο πλαίσιο του διεθνοποιημένου
περιβάλλοντος στο οποίο λειτουργεί πλέον καθημερινά η Ελλάδα,
συγκροτούν το νέο κοινωνικο-πολιτικό πρόταγμα. Αν σε αυτά
προστεθεί η διεθνής και ελληνική αγωνία των σοσιαλιστών για
τον συνδυασμό αποτελεσματικότητας και κοινωνικής δικαιοσύνης,
το σταυρικό δηλαδή πρόβλημα της παγκόσμιας αριστεράς που
βρίσκεται στην εξουσία, τότε έχουμε μπροστά μας όλο το
πολιτικό ζήτημα που αντιμετωπίζει το σύγχρονο ελληνικό
σοσιαλιστικό κόμμα.

Όπως είναι γνωστό στην πολιτική επικοινωνία, όσο λιγότερες αναφορικές
προτάσεις έχει η απόδοση σε σύνθημα ενός προτάγματος τόσο αυτό γίνεται
λειτουργικότερο. Ο εκσυγχρονισμός, λοιπόν, ως σύνθημα αποτύπωσε,
επικοινωνιακώς εύστοχα, όλα τα προηγούμενα. Ποιο είναι όμως το νόημα του όρου;
Τον τελευταίο καιρό γίνεται μέσα από κάποια σοβαρά κείμενα απόπειρα να
καταγραφεί αυτό το νόημα και η δυναμική του. Προσεκτική, όμως, ανάγνωση των
κειμένων αποκαλύπτει ότι στο σκεπτικό των συγγραφέων ο εκσυγχρονισμός ως όρος
κυριαρχεί σε βαθμό μάλιστα τέτοιο, ώστε να ταυτίζεται ή να συγχέεται με άλλους
σημαντικότερους όρους, όπως ο εκδημοκρατισμός ή η κοινωνική δικαιοσύνη. Θέλω
εδώ να διευκρινίσω τα εξής: η δημοκρατία και η κοινωνική δικαιοσύνη αποτελούν
τις θεμελιώδεις συνιστώσες των κρατικών σχηματισμών όπως ο δικός μας. Διεθνώς
δεν έχει ακόμη εντοπισθεί το υποκατάστατό τους. Ο διεθνής διάλογος τόσο στους
φιλελεύθερους όσο και στους σοσιαλιστές αποδεικνύει του λόγου αυτού το αληθές.
Επί πλέον, τα συνταγματικά κείμενα αποδεικνύουν πως στην Ελλάδα όροι
νοηματικώς συγγενείς με τον εκσυγχρονισμό χρησιμοποιούνται από την εποχή του
Καποδίστρια για να αποδώσουν την ανάγκη προσαρμογής της χώρας στους δυτικούς
θεσμούς, που εδώ πολλές φορές μόνο κατ' όνομα υπήρχαν (π.χ. η Ελλάδα ήταν μία
από τις πρώτες κοινοβουλευτικές δημοκρατίες του κόσμου, παρ' όλες τις
ιδιόμορφες κοινωνικές της δομές). Κατά την άποψή μου,
λοιπόν, ο εκσυγχρονισμός δεν υποδηλώνει την εφεύρεση ενός
ιδεολογικού μπαλαντέρ αλλά ούτε και αποδίδει απλή προσφυγή σε
διαδικασίες τεχνοκρατικού περιεχομένου. Ως πρόταγμα για το
τέλος αυτής της δεκαετίας και για το πρώτο μισό της
επομένης καταδεικνύει την ανάγκη ολοκλήρωσης των θεσμικών
ελλειμμάτων της χώρας, καθώς και την ανάγκη να
δημιουργηθούν οι προϋποθέσεις ώστε η Ελλάδα να αποκτήσει το
δικό της ιδιαίτερο στίγμα στη σύγχρονη πολιτική γεωγραφία
που κυριολεκτικά βιώνει τη διεθνοποίηση. Με άλλες
λέξεις, ο όρος αυτός νοηματοδοτεί την ανάγκη ολοκλήρωσης
των διαδικαστικών και εργαλειακής φύσης καθυστερήσεων της
χώρας (στην εκπαίδευση, την υγεία, τη διοίκηση,
τις οικονομικές και κοινωνικές δομές, το
συγκοινωνιακό δίκτυο) και συνεπώς υποδηλώνει ότι ως
στόχος, όταν επιτευχθεί, θα εξαντλήσει και θα
δώσει τέλος στη διαδικασιολογία. Παράλληλα, όμως, ως
πολιτικός στόχος που σηματοδοτεί και νοηματοδοτεί
δραστηριότητες που κατευθύνονται από ένα ζωντανό σοσιαλιστικό
κόμμα, υπόσχεται την απελευθέρωση των
εγκλωβισμένων σήμερα ζωτικών δυνάμεων προς τη βαθύτερη
προοπτική της ισότητας και της ελευθερίας.

Την ελληνική πραγματικότητα και τις ανάγκες της, τις οποίες όροι και συνθήματα
προσπαθούν να αποδώσουν, συγκροτούν τα εξής: α) Η κοινωνία μας έχει σοβαρά
προβλήματα. Η ανεργία αρχίζει να γίνεται αισθητή, αφού οι αντοχές της
παραοικονομίας φαίνεται να ξεπερνιούνται· η κατοικία, ως πρόβλημα, αφορά το
30% του λαού, ενώ ένα 20% ζει σε συνθήκες φτώχειας. β) Ένα σύνολο
κοινωνικο-πολιτικών δυνάμεων (αεριτζήδες, νέοι κομματάρχες) συγκροτούν το
παλαιό, που αντιστέκεται στην εξέλιξη. γ) Οι χιλιοειπωμένες καθυστερήσεις στη
διοίκηση, την εκπαίδευση, την οικονομία, την υγεία αποτελούν την κύρια πηγή
της μιζέριας και της διαδικασιολογίας. Παράλληλα, όμως, με αυτά τα αρνητικά,
διακρίνονται πλέον διά γυμνού οφθαλμού και: αα) ο δημιουργικός εθνικός
εγωισμός των Ελλήνων που έχει τις ρίζες του, συνειδητά ή ανεπίγνωτα, στο
παρελθόν και ο οποίος νοηματοδοτεί τους νεωτερισμούς και οπωσδήποτε εμβαπτίζει
(και αναβαθμίζει) στην έννοια της πατρίδας και της εθνικής ταυτότητας κάθε
εκσυγχρονιστική προσπάθεια, καθώς και την καθημερινή διεθνή δραστηριότητα της
χώρας. Η σύγχρονη Ελλάδα δεν κοιτάει προς το Βέλγιο, αφού η ίδια μπορεί να
καταστεί πρότυπο· η Ελλάδα, ως πατρίδα, δεν είναι αντίβαρο στη διεθνοποίηση
και την Ενωμένη Ευρώπη, αλλά αποτελεί κρίσιμη συνιστώσα αυτής της διαδικασίας.
ββ) Οι ευρύτατοι και, πολλοί πλέον, δυναμικοί κοινωνικοί θύλακες: στην
επιστήμη, στις επιχειρήσεις, στην τέχνη, στον αθλητισμό, στην επικοινωνία
συναντά κανείς ολοένα και συχνότερα ανθρώπους ζηλευτούς και καταστάσεις
προωθημένες που κάποιες φορές διεκδικούν με αξιώσεις τις πρώτες θέσεις της
παγκόσμιας κοινωνίας. Οι ανάγκες μας λοιπόν, αλλά και η
εθνική μας υπερηφάνεια, που προκύπτει και λόγω κληρονομιάς,
αλλά και λόγω της συχνά αξιόλογης
δραστηριότητάς μας, πιέζουν προς την πραγμάτωση του
εκσυγχρονισμού, δηλαδή την εξαφάνιση της μιζέριας και την
υπέρβαση της διαδικασιολογίας, ως προσχήματος
πολιτικής. Και είναι σαφές ότι αυτή η διαδικασία θα λειτουργήσει
καταλυτικά προς δύο κατευθύνσεις. Η πρώτη αφορά τη διαμόρφωση του
σύγχρονου ελληνικού δημόσιου χώρου, που θα ευνοεί τη
δημιουργία. Η δεύτερη αφορά το πολιτικό υποκείμενο, τους σοσιαλιστές εν
προκειμένω: θα εγκαθιδρυθεί επιτέλους μια ζωντανή σχέση
ανάμεσα στην πολιτική και τα δυναμικά και πρωτοπόρα κομμάτια της
κοινωνίας. Και έτσι θα έχει δημιουργηθεί ο βασικός όρος για να ξεφύγει
η πολιτική από τα όρια της απλής διαχείρισης: θα έχει δημιουργηθεί η
επιθυμία και ίσως η αγωνία για κάτι σημαντικότερο, για ένα
ιδεολογικό πέταγμα, για μια νέα συνολική κοινωνικο-πολιτική
πρόταση από την πλευρά των σοσιαλιστών, που θα αγκαλιάζει
ολόκληρη την κοινωνία. Σε αυτή την πορεία δεν περισσεύει κανείς.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16031N071</ED>
<ID>
ID:133793

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N07&aa=1</URL></REF>


Article

<CATEGORY>vin04</CATEGORY>

 <H5>ΜΙΑ ΜΕΡΑ ΜΕ ΤΟΥΣ ΠΙΛΟΤΟΥΣ ΤΗΣ 110 ΠΤΕΡΥΓΑΣ ΜΑΧΗΣ ΣΤΗ ΛΑΡΙΣΑ
</H5><H5>«Εκπαιδεύεται και η... οικογένεια στις συνθήκες ζωής»
</H5><H2>Τα «Φάντομ» έχουν ψυχή!
</H2>
<AUTHOR>ΓΙΩΡΓΟΣ ΒΟΥΝΑΤΣΟΣ</AUTHOR>

Το λένε οι ίδιοι και είναι γεγονός. Όλες τις ημέρες των Εορτών οι Έλληνες
πιλότοι της Πολεμικής Αεροπορίας πέταξαν πάνω από το Αιγαίο περισσότερες ώρες
από όσες βρέθηκαν στο έδαφος ή κοντά στις οικογένειές τους.

Τα σχέδια και οι πτήσεις. Οι αξιωματικοί εξηγούν στα «ΝΕΑ» πώς τα ελληνικά
«Φάντομ» αναχαιτίζουν τα τουρκικά αεροπλάνα

«ΕΜΕΙΣ είμαστε μόνιμοι θαμώνες του... Αιγαίου. Δεν έχουμε την πολυτέλεια να
βγούμε, να ξεσκάσουμε σε μπαρ και σε νυχτερινά κέντρα διασκέδασης. Δεν
μπορούμε να ζήσουμε καν με την οικογένειά μας. Μπορεί ο γιος μας ή η κόρη μας
να μας περιμένουν να γιορτάσουμε μαζί, αλλά αν οι γείτονές μας έχουν...
αντίθετη γνώμη, όπως τα Χριστούγεννα που πέρασαν, τότε θα πρέπει να πετάξουμε
αμέσως πάνω από το Αιγαίο για να αναχαιτίσουμε τα τουρκικά αεροπλάνα».

Μιλούν οι πιλότοι της 110 Πτέρυγας Μάχης στη Λάρισα, οι οποίοι ήταν σε
επιφυλακή όλο το διάστημα των Εορτών. Όπως είπε στα «ΝΕΑ» ο διοικητής της
Πτέρυγας, σμήναρχος Δημήτρης Καρβουντζής, οι πιλότοι βρέθηκαν τις ημέρες αυτές
μακριά από τις οικογένειές τους προκειμένου να αντιμετωπίσουν τις συνεχείς
παραβιάσεις που έκαναν τα τουρκικά αεροσκάφη. Σε επιφυλακή, όμως, εξακολουθούν
να είναι και τώρα, λόγω της τουρκικής αεροναυτικής άσκησης που έχει ήδη
αρχίσει στο Αιγαίο.

ΕΠΙΦΥΛΑΚΗ

Στον Θάλαμο Επιφυλακής, δίπλα στα πανέτοιμα να απογειωθούν F4 (Φάντομ) της 337
Μοίρας Παντός Καιρού βρίσκονται οι σμηναγοί Ιωάννης Παπαβασιλείου και
Αλέξανδρος Κομητούδης, ο επισμηναγός Θεόδωρος Μπούμπος και οι υποσμηναγοί
Χριστόφορος Γιαννακίδης και Νίκος Τζινιέρης. Περνούν πολύ περισσότερες ώρες
μαζί απ' ό,τι με τις γυναίκες και τα παιδιά τους. Αστειεύονται, πειράζουν ο
ένας τον άλλο, λέγοντας πως γιόρτασαν την καλύτερη Πρωτοχρονιά παρέα, αλλά
κάποια στιγμή σοβαρεύονται και μιλούν γι' αυτό που τους καίει: τη δουλειά. Και
η δουλειά τους, που τη διάλεξαν οι ίδιοι και τη δέχονται με όλες τις δυσκολίες
και τις «κακοτοπιές» της, είναι μία: να υπερασπίζουν κάθε ώρα, κάθε στιγμή,
την πατρίδα.

«Η οικογένεια μπαίνει αναγκαστικά σε δεύτερη μοίρα», λένε και οι πέντε σχεδόν
με ένα στόμα. Μακριά από τα αγαπημένα του πρόσωπα κανείς δεν αισθάνεται καλά,
αλλά ποιος θα πετάξει πάνω από το Αιγαίο όταν χρειαστεί; Στον Θάλαμο
Επιφυλακής χτυπάει το τηλέφωνο. Είναι η γυναίκα του ενός από τους δύο νεαρούς
υποσμηναγούς. Έχει να τη δει δύο εβδομάδες: «Ζω το μεγαλύτερο μέρος του χρόνου
μου με τους συναδέλφους. Οι δεσμοί μεταξύ μας είναι πολύ δυνατοί. Στον αέρα
συμπληρώνουμε ο ένας τον άλλο. Πετάμε ώρες μαζί. Ευτυχώς την Πρωτοχρονιά οι
Τούρκοι δεν μας ενόχλησαν ­ γιόρταζαν κι εκείνοι ­ και μπορέσαμε να φάμε λίγη
βασιλόπιτα και να ανταλλάξουμε ευχές».

ΧΩΡΙΣ ΜΙΣΟΣ

Πώς βλέπουν τους Τούρκους πιλότους; Τι νιώθουν όταν βρίσκονται σε αερομαχία
μαζί τους; «Δεν ξέρεις ποτέ ποιος είναι μέσα στο αεροπλάνο που έχεις απέναντί
σου. Ως επαγγελματίας βλέπω ένα άψυχο πράγμα το οποίο πρέπει να αντιμετωπίσω
χωρίς μίσος, αλλά και χωρίς καλοσύνη. Οι συναισθηματισμοί στη δουλειά μας
σημαίνουν μόνο κίνδυνο». Ο πιλότος, εξηγούν οι ιπτάμενοι αξιωματικοί στον
Θάλαμο Επιφυλακής, πρέπει πολλές φορές να αντιδράσει σε δευτερόλεπτα και να
είναι απολύτως αποτελεσματικός. Τα τυχόν προσωπικά του προβλήματα οφείλουν να
μένουν πάντα έξω από την πτήση. Η αεροναυτική εκπαίδευση δημιουργεί ψυχρούς
επαγγελματίες με τρομερό αυτοέλεγχο: «Δεν μπορείς ποτέ να ξεφύγεις τελείως από
το επάγγελμα, ακόμη κι όταν δεν δουλεύεις. Δεν μπορείς ούτε να πιεις ούτε να
φας ούτε να ξενυχτήσεις πολύ. Την άλλη μέρα πετάς και το παραμικρό λάθος, αν
γίνει, μπορεί να αποδειχθεί μοιραίο. Γι' αυτό και η στάση μας απέναντι στη ζωή
είναι διαφορετική. Ζούμε πολύ έντονα το κάθε λεπτό. Εκμεταλλευόμαστε την κάθε
ώρα, γιατί ξέρουμε την αξία της ελευθερίας της».

«Είναι αλήθεια», λέει ο σμηναγός Παπαβασιλείου, «ότι η δουλειά μάς κάνει
σκληρόπετσους, ακόμη και εγωιστές. Σε μιαν αερομαχία το ποιος θα είναι νικητής
ή ηττημένος είναι και θέμα εγωισμού. Καταλαβαίνετε πόσο σημασία έχει να
εξουδετερώσεις έναν Τούρκο πιλότο».

Οι άνθρωποι. Έτοιμοι κάθε στιγμή για την πτήση

ΠΡΩΤΗ ΝΥΧΤΑ της τουρκικής άσκησης και οι ώρες κυλούν ήρεμα. Οι πιλότοι
ετοιμάζονται να παίξουν σκραμπλ, το αγαπημένο τους επιτραπέζιο. Ακόμη κι εδώ,
όμως, οι λέξεις που σχηματίζονται στο παιχνίδι έχουν σχέση με τις αερομαχίες,
τις πτήσεις και τις εμπλοκές. «Καμία φορά, σπανίως, συζητάμε και για τα
οικονομικά». Στην Αγχίαλο, ο διοικητής της 111 Π.Μ. σμήναρχος Ιωάννης Γιάγκος
μιλάει στα «ΝΕΑ» για τους πιλότους της μονάδας του: για τη σκληρή τους
δουλειά, για την πολύωρη αφοσίωση στο καθήκον, που τους κρατάει ημέρες και
εβδομάδες μακριά από τους δικούς τους. Ο επισμηναγός Κώστας Βούζιος, μοίραρχος
της 347 Μοίρας των F-16, αναφέρεται στον ρόλο που παίζει για τους πιλότους η
εκπαίδευση: «Λίγοι ξέρουν πως η εκπαίδευση δεν εξαντλείται στην αποφοίτηση από
τη Σχολή Ικάρων και ότι αποτελεί καθημερινή διαδικασία για τον πιλότο. Περνάμε
ατέλειωτες ώρες αναλύοντας όσα έχουν καταγραφεί στις εμπλοκές και στις
αερομαχίες. Προσπαθούμε να ελαχιστοποιήσουμε τα λάθη και να αλλάζουμε συχνά
τακτική για να μην είμαστε προβλέψιμοι για τους Τούρκους πιλότους. Και το
περίεργο είναι ότι από κάποιο σημείο και πέρα "εκπαιδεύεται" και η οικογένεια
σ' αυτές τις συνθήκες ζωής και μαθαίνει να μην ανησυχεί και να μη φοβάται». «Ο
διοικητής», συμπληρώνει ο επισμηναγός Γιώργος Μπλιούμης, μοίραρχος της 330
Μοίρας των πρώτων F-16, «κάλεσε κάποια στιγμή τις γυναίκες των πιλότων και τις
ενημέρωσε για τη δουλειά των συζύγων τους. Ήταν πολύ καλό για τις περισσότερες
γιατί εξοικειώθηκαν με τη φύση του επαγγέλματος». «Στο επάγγελμα», λέει ο
επισμηναγός Βούζιος, «πρέπει να προσέχεις συνεχώς τον αντίπαλο, να μη σε
παρασύρει σε λάθος, να μη σε βγάλει από τα όρια του εαυτού σου και του
αεροπλάνου σου». Και ο επισμηναγός Μπλιούμης προσθέτει: «Κάποια στιγμή
συνηθίζεις τον κίνδυνο. Όταν υπάρχει εισβολέας, το μόνο που έχεις να κάνεις
είναι να τον νικήσεις. Η αίσθηση του δικαίου σε ατσαλώνει. Οι Τούρκοι
πιστεύουν ότι έχουν πλεονέκτημα επειδή δεν ξέρουμε πότε και πώς ακριβώς θα
γίνει κάθε φορά η παραβίαση. Κάνουν όμως λάθος. Από τη στιγμή που θα πετάξουμε
και θα βρεθούμε δίπλα τους στον αέρα ξέρουμε τι κάνουν, πώς θα αντιδράσουν σε
δεδομένο ελιγμό, αν είναι έμπειροι ή άπειροι». Ο λόγος και πάλι στον
επισμηναγό Βούζιο: «Οι Τούρκοι έχουν τον εξοπλισμό, αλλά υστερούν σε έμψυχο
υλικό. Νιώθουν κατωτερότητα όποτε πετούν μαζί μας σε ΝΑΤΟϊκές ασκήσεις».

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16031N081</ED>
<ID>
ID:133794

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N08&aa=1</URL></REF>


Article

<CATEGORY>vin04</CATEGORY>

 <H5>ΚΑΛΟΓΗΡΟΙ ΚΑΙ ΙΚΑΡΙΑ ΤΑ ΕΠΙΚΙΝΔΥΝΑ ΣΗΜΕΙΑ ΚΑΤΑ ΤΙΣ ΤΟΥΡΚΙΚΕΣ ΑΣΚΗΣΕΙΣ
</H5><H5>Δεύτερος γύρος με τη δήθεν κατασκοπεία
</H5><H2>Διπλό τεστ στο Αιγαίο
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Κρίσιμο 10ήμερο αρχίζει από σήμερα στο Αιγαίο, καθώς στο διάστημα αυτό
αναμένεται να πραγματοποιηθούν τα κυριότερα τμήματα της άσκησης στις περιοχές
Καλογήρων και νοτίως της Ικαρίας.

Η ΑΘΗΝΑ παρακολουθεί με ψυχραιμία και αποφασιστικότητα την εξέλιξη της
τουρκικής άσκησης και εκφράζει συγκρατημένη αισιοδοξία ότι στη σημερινή φάση
οι Τούρκοι δεν θα προκαλέσουν με υπερπτήσεις του χώρου των βραχονησίδων Καλόγηροι.

Το ενδιαφέρον και η προσοχή έχει εστιαστεί κυρίως για την Πέμπτη 8 Ιανουαρίου
όπου, όπως και 4 μέρες αργότερα, η Άγκυρα έχει προγραμματίσει άσκηση σε
περιοχή που για να φθάσουν τα αεροσκάφη της πρέπει «από χέρι» να περάσουν μέσα
από ελληνικό εναέριο χώρο.

Ο ΧΑΡΤΗΣ

*Όσον αφορά τους Καλογήρους, πηγή τής ­ έστω και συγκρατημένης ­ αισιοδοξίας
της Αθήνας για την τελική στάση των Τούρκων είναι η ανεπίσημη εξήγηση που
φαίνεται ότι έδωσαν προς τις ΗΠΑ μετά την ενημέρωση που είχε ο Αμερικανός
πρέσβης κ. Ν. Μπερνς από τους κ.κ. Α. Τσοχατζόπουλο και Γ. Κρανιδιώτη: ότι
δηλαδή ο χάρτης που οι Τούρκοι στρατηγοί χρησιμοποίησαν για να σχεδιάσουν τα
όρια της άσκησης δεν... περιελάμβανε τις βραχονησίδες Καλογήρους!

Ο υφυπουργός Άμυνας κ. Δημ. Αποστολάκης, που αναφέρθηκε αορίστως στη
«δικαιολογία» που προέβαλαν οι Τούρκοι, δήλωσε στα «ΝΕΑ» ότι η έκβαση της
άσκησης στην περιοχή είναι αυτή και μόνο που θα αποδείξει την ειλικρίνεια ή
όχι της Άγκυρας για τα περί ελλιπούς χάρτη...

ΑΥΘΑΙΡΕΤΗ

* Όσον αφορά τώρα τη δεύτερη περιοχή νοτίως της Ικαρίας, η άσκηση προβλέπεται
να αρχίσει στις 8 Ιανουαρίου (και να συνεχισθεί στις 12). 
Η Αθήνα έχει ακυρώσει την αυθαίρετη αναγγελία (ΝΟΤΑΜ) που εξέδωσε η Άγκυρα, με
το αιτιολογικό ότι για να φθάσουν τα τουρκικά αεροσκάφη στη «δεσμευθείσα»
περιοχή πρέπει να περάσουν μέσα από ελληνικό εναέριο χώρο. 
Δηλαδή, με δεδομένο ότι το εύρος του ελληνικού εναέριου χώρου είναι 10 ν.
μίλια, η απόσταση των νησιών Μυκόνου και Ικαρίας δεν αφήνει «πέρασμα» (η
απόσταση είναι 19,5 ν.μ.).

Το θέμα ωστόσο περιπλέκεται καθώς η Τουρκία, όπως είναι γνωστό, δεν δέχεται
ότι η Ελλάδα έχει εναέριο χώρο 10 ν.μ., αλλά μόνο 6. Υπό το πρίσμα αυτό
φαίνεται ότι η Άγκυρα θα επιχειρήσει να στείλει τα αεροσκάφη της από το
«πέρασμα» των 7,5 ν.μ. που απομένει μεταξύ Μυκόνου και Ικαρίας αν αφαιρεθούν 6
ν.μ. από κάθε πλευρά.

Σε αυτή την περίπτωση, βεβαίως, τα ελληνικά μαχητικά περιπολίας ­ που όπως
πάντα θα είναι οπλισμένα ­ θα αναχαιτίσουν τα τουρκικά αεροσκάφη. Πρέπει
ωστόσο να σημειωθεί ότι στην επίμαχη περιοχή νοτίως της Ικαρίας μπορούν να
ασκηθούν τουρκικά πλοία, αφού το εύρος των ελληνικών υδάτων είναι 6 ν.μ.,
δηλαδή υπάρχουν περάσματα προς τα διεθνή ύδατα.

ΟΙ ΗΠΑ

Οι παρεμβάσεις των ΗΠΑ προς την Άγκυρα για αυτοσυγκράτηση αφορούν, σύμφωνα με
διπλωματικούς κύκλους, σε όλο το φάσμα των τουρκικών δραστηριοτήτων κατά τη
διάρκεια της άσκησης. 
Και αυτό γιατί, όπως εξηγούσαν, έτσι όπως εμφάνισε η Άγκυρα την άσκηση (κατά
μήκος δηλαδή του Αιγαίου και με περιοχές ελληνικές) δείχνει να έχει πρόθεση να
προκαλέσει. Παράλληλα, φαίνεται ότι οι ΗΠΑ διεκδίκησαν έναν πιο δυναμικό ρόλο,
όχι μεσολαβητή - κατευναστή, αλλά που πιέζει γι' αυτό που θεωρεί ως ορθό. 
Αυτό φάνηκε και από τις δηλώσεις του κ. Αποστολάκη, που δήλωσε ότι οι ΗΠΑ
υποστηρίζουν την ελληνική θέση για τις βραχονησίδες και ότι η αρμοδιότητα για
τις αναγγελίες είναι καθαρά ελληνική ευθύνη.

ΔΕΥΤΕΡΟ γύρο επιχειρεί να ανοίξει η Άγκυρα με το κατασκευασμένο από την ίδια
θέμα «κατασκοπείας» από Έλληνα υπάλληλο του προξενείου Κωνσταντινούπολης.

Σε μία προσπάθεια να συντηρήσει με κάθε τρόπο την ένταση στις ελληνοτουρκικές
σχέσεις, η Άγκυρα διοχέτευσε στον Τύπο δήθεν «αποδεικτικά» στοιχεία για ένα
ανύπαρκτο, όπως λένε κυβερνητικές πηγές, θέμα που, έτσι κι αλλιώς, έχει λήξει
με αμοιβαίες απελάσεις.

Στο πλαίσιο αυτό η «Μιλιέτ» δημοσίευσε χθες φωτογραφίες του διοικητικού
υπαλλήλου κ. Χ. Χαραλάμπους από συναντήσεις του, όπως γράφει, με άνθρωπο των
τουρκικών υπηρεσιών πληροφοριών που ήταν «δόλωμα», καθώς και από την ώρα της
σύλληψής του. Κατά την εφημερίδα, ο κ. Χαραλάμπους ήταν «στέλεχος της ΕΥΠ» και
συναντήθηκε 14 φορές με τον Τούρκο υπαξιωματικό - δόλωμα στον οποίο, όπως
αναφέρει, έδωσε χρήματα για στρατιωτικές πληροφορίες.

Η Αθήνα έχει χαρακτηρίσει ανύπαρκτο το θέμα και σε αντίποινα απέλασε αμέσως
Τούρκο υπάλληλο στο προξενείο Θεσσαλονίκης.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16031N091</ED>
<ID>
ID:133795

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N09&aa=1</URL></REF>


Article

<CATEGORY>vin04</CATEGORY>

 <H2>Ανησυχία από τη στάση του Ισραήλ
</H2>
ΑΝΗΣΥΧΕΙ η Αθήνα από τη συνεχώς στενότερη συνεργασία Ισραήλ - Τουρκίας, που
την Τετάρτη παίρνει και επισήμως την αμερικανική «έγκριση», καθώς οι τρεις
χώρες θα πραγματοποιήσουν κοινή στρατιωτική άσκηση στην Ανατολική Μεσόγειο.

Αν και στην άσκηση δεν θα πέσει ούτε ένας πυροβολισμός ­ αφού αφορά την έρευνα
και τη διάσωση ναυαγών ­ ήδη η Αίγυπτος, η Συρία και το Ιράν έχουν
διαμαρτυρηθεί για την πραγματοποίησή της, λέγοντας ότι με αυτή απειλείται η
ασφάλεια στην περιοχή.

Η σημασία των κοινών στρατιωτικών ασκήσεων Τουρκίας - Ισραήλ είναι σαφώς
μεγάλη για την Τουρκία και ιδιαίτερα για το στρατιωτικό της κατεστημένο. Όχι
μόνο διότι στελέχη των ενόπλων δυνάμεών της συνεργάζονται με την καλολαδωμένη
ισραηλινή στρατιωτική μηχανή. Αλλά, κυρίως, διότι μέσα από αυτή τη συνεργασία
η Άγκυρα αποκτά έναν σημαντικό πολιτικό σύμμαχο στην περιοχή, με πανίσχυρες
προσβάσεις στα κέντρα λήψης αποφάσεων στην Ουάσιγκτον.

Η στρατιωτική αυτή συνεργασία έχει μεγάλα οφέλη και για το Ισραήλ: οι πιλότοι
του ξεφεύγουν από τα στενά όρια του ισραηλινού εναέριου χώρου και αποκτούν
πρόσβαση (για εκπαιδευτικές πτήσεις) στον τεράστιο τουρκικό εναέριο χώρο, ενώ
το Τελ Αβίβ κερδίζει σημαντικά συμβόλαια, που θα φτάσουν το 1998 το ένα
δισεκατομμύριο δολάρια (αναβάθμιση 54 αεροσκαφών Φάντομ και 48 μαχητικών F-5).

Παράλληλα, το Τελ Αβίβ ισχυροποιεί τις συμμαχίες του με μια χώρα που δεν έχει
και τις καλύτερες σχέσεις με το Ιράν, τη Συρία και το Ιράκ, τους παραδοσιακούς
δηλαδή αντιπάλους του Ισραήλ στην περιοχή, ενώ αποκτά μέσω της Άγκυρας
πρόσβαση σε κάποιες τουρκόφωνες Δημοκρατίες της πρώην Σοβιετικής Ένωσης
(προμηθευτές πρώτων υλών και ενέργειας).

Σύμφωνα με δήλωση στελέχους των ισραηλινών δυνάμεων ασφαλείας προς τον
απεσταλμένο των «ΝΕΩΝ» Γ. Αγγελόπουλο, βασική εστία ανησυχίας των ισραηλινών
δυνάμεων ασφαλείας όσον αφορά το Ιράν, είναι η προσπάθεια της Τεχεράνης να
αποκτήσει όπλα μαζικής καταστροφής ­ πυρηνικά και βιολογικά.

Η στήριξη, όμως, που δίνουν οι ΗΠΑ στη μεθαυριανή άσκηση στην Ανατολική
Μεσόγειο, αποτελεί τη σταγόνα που κατά κάποιον τρόπο «ξεχειλίζει το ποτήρι»
για την Αθήνα. Η ελληνική πλευρά, σύμφωνα με διπλωματικούς κύκλους,
αντιλαμβάνεται την ενέργεια αυτή των ΗΠΑ σαν μήνυμα της αμερικανικής πλευράς
τόσο προς την Τουρκία όσο, κυρίως, προς την Ευρωπαϊκή Ένωση, η οποία έκλεισε
την πόρτα της για την επόμενη δεκαετία στην τουρκική πλευρά.

Πάντως, η ισραηλινή πλευρά εμφανίζεται κατηγορηματική: όπως έλεγαν Ισραηλινοί
αξιωματούχοι στον απεσταλμένο των «ΝΕΩΝ» Γ. Αγγελόπουλο, η συμφωνία
στρατιωτικής συνεργασίας Ισραήλ - Τουρκίας δεν στρέφεται εναντίον ουδεμίας
τρίτης χώρας και ακόμη κι αν στρεφόταν εναντίον κάποιων, αυτοί θα ήταν «το
Ιράκ και οι εχθροί του Ισραήλ». Η Ελλάδα μπορεί να είναι ήσυχη.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16031N092</ED>
<ID>
ID:133836

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N09&aa=2</URL></REF>


Article

<CATEGORY>vin04</CATEGORY>

 <H5>Σωστή ενημέρωση για το σεξ
</H5><H2>30 ΕΡΩΤΗΣΕΙΣ
</H2><H2>ΗΛΙΑΣ ΠΑΠΑΔΟΠΟΥΛΟΣ
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

ΓΕΝΝΗΘΗΚΕ: Στο Αντρώνιον Πύργου Ηλείας.

ΘΥΜΑΤΑΙ: Τα φοιτητικά του χρόνια.

ΕΛΠΙΖΕΙ: Στην αναβάθμιση του επιπέδου της ουρολογίας στην Ελλάδα και
την αξιοκρατική επιλογή των πανεπιστημιακών δασκάλων.

ΦΙΛΟΔΟΞΕΙ: Να συμβάλει στο να αποκτήσουν η ελληνική ουρολογία και
ανδρολογία διεθνή ακτινοβολία.

ΑΝΤΙΠΑΘΕΙ: Την υποκρισία και το ψέμα.

ΑΠΟΦΕΥΓΕΙ: Την πολυλογία και τις ατέρμονες συζητήσεις.

ΑΓΑΠΑ: Την ιατρική και τη μουσική.

Κέντρο πρωτοποριακής επιστημονικής έρευνας αναδεικνύεται η έδρα Ανδρολογίας
της Ιατρικής Σχολής του Πανεπιστημίου Θράκης, με επικεφαλής τον καθηγητή Ηλία
Παπαδόπουλο. Το πρόσφατο Συμπόσιο Ανδρολογίας και το προγραμματιζόμενο για τον
Ιούνιο 1ο Βαλκανικό Συνέδριο Ανδρολογίας στην Αλεξανδρούπολη αποτελούν το
επιστημονικό «στίγμα» της Ιατρικής Θράκης. Ο καθηγητής Ηλίας Παπαδόπουλος
τάσσεται υπέρ της πλήρους απασχόλησης των καθηγητών στα ΑΕΙ και θεωρεί την
υπογονιμότητα «μεγάλο πρόβλημα, αλλά όχι χωρίς ελπίδα».

ΕΡ.: Γερμανία, Αμερική και επιλογή το Δημοκρίτειο Πανεπιστήμιο Θράκης. Γιατί;

ΑΠ.: Η επιθυμία μου για προσφορά στην ελληνική ουρολογία και τον τόπο μου.

ΕΡ.: Πρωτοπόρος σε πανευρωπαϊκό επίπεδο στις μοντέρνες ουρο-ογκολογικές τεχνικές;

ΑΠ.: Με τη μεγάλη πείρα μου από το εξωτερικό εφαρμόζω αυτές τις τεχνικές και
στην Ουρολογική Κλινική του Δ.Π. Θράκης, στην Αλεξανδρούπολη, με μεγάλη επιτυχία.

ΕΡ.: Σώζεται και πώς ένα άτομο με καρκίνο του προστάτη;

ΑΠ.: Ναι, με τη ριζική προστατεκτομή. Προϋπόθεση βεβαίως είναι να συλληφθεί ο
καρκίνος σε πρώιμο στάδιο.

ΕΡ.: Θεωρείτε Β' κατηγορίας την Ιατρική Σχολή Θράκης;

ΑΠ.: Όχι, σε καμία περίπτωση. Πιστεύω μάλιστα ότι σε πολλά υπερτερεί των άλλων
Ιατρικών Σχολών.

ΕΡ.: Η πολιτεία βοηθάει το έργο σας;

ΑΠ.: Γίνονται σοβαρές προσπάθειες. Θα πρέπει όμως να γίνουν πιο πολλά.

ΕΡ.: Κάνει προόδους η ιατρική μας στο ερευνητικό πεδίο;

ΑΠ.: Δεν υπάρχει σοβαρή υποδομή έρευνας στην Ελλάδα. Τα τελευταία χρόνια
γίνονται προσπάθειες. Θα πρέπει όμως να ενισχυθούν σημαντικά.

ΕΡ.: Πανεπιστημιακό Νοσοκομείο Αλεξανδρούπολης. Πόσο σας δυσκολεύει στο έργο
σας η αργοπορία ολοκλήρωσής του;

ΑΠ.: Πολύ. Παρ' όλ' αυτά εφαρμόζεται και στο υπάρχον νοσοκομείο ολόκληρη η
μοντέρνα ουρολογία.

ΕΡ.: Αναγνωρίζεται το έργο των περισσότερων επιστημόνων μας περισσότερο στο
εξωτερικό και λιγότερο στην Ελλάδα;

ΑΠ.: Το έργο του επιστήμονα που δουλεύει σωστά και ευσυνείδητα αναγνωρίζεται
παντού, αυτό σημαίνει και στην Ελλάδα.

ΕΡ.: Η ανδρολογία στην Ελλάδα σε πανεπιστημιακό επίπεδο;

ΑΠ.: Στην Αλεξανδρούπολη λειτουργεί Ανδρολογικό Κέντρο με μεγάλες ανδρολογικές δραστηριότητες.

ΕΡ.: Η εξέλιξή της σήμερα;

ΑΠ.: Τα κύρια θέματα της ανδρολογίας είναι η ανδρική ανικανότητα και η ανδρική
υπογονιμότητα. Έχουν γίνει επαναστατικές πρόοδοι τα τελευταία χρόνια στη
διάγνωση και θεραπεία των ανδρολογικών παθήσεων.

ΕΡ.: Ανδρολογικά περιστατικά στο Ανδρολογικό Κέντρο Αλεξανδρούπολης;

ΑΠ.: Στην Αλεξανδρούπολη έρχονται ασθενείς με ανδρολογικά προβλήματα απ' όλη
την Ελλάδα.

ΕΡ.: Έλληνες, Ελληνίδες και σεξ;

ΑΠ.: Πρέπει να ενημερώνονται σωστά.

ΕΡ.: Τι συμβουλεύετε στα άτομα με ανικανότητα;

ΑΠ.: Υπάρχουν σήμερα πολλές δυνατότητες αντιμετώπισης της ανδρικής ανικανότητας.

ΕΡ.: Πόσο επηρεάζει το σεξουαλικό πρόβλημα τη συμπεριφορά ενός ατόμου;

ΑΠ.: Κατά ένα μεγάλο βαθμό. Αυτό έχει αρνητικές επιπτώσεις σε προσωπικό,
οικογενειακό και κοινωνικό επίπεδο.

ΕΡ.: Το κάπνισμα επενεργεί αντισεξουαλικά;

ΑΠ.: Ναι. Επηρεάζει αρνητικά τη σεξουαλική ικανότητα των ανδρών.

ΕΡ.: Τα ναρκωτικά και το αλκοόλ «σκοτώνουν» τη σεξουαλικότητά μας;

ΑΠ.: Αναμφισβήτητα. Μακριά και από τα δύο.

ΕΡ.: Ποιοι παράγοντες επηρεάζουν θετικά τις σεξουαλικές επιδόσεις;

ΑΠ.: Η σωματική υγεία και η ψυχική ηρεμία.

ΕΡ.: Σεξουαλική διαπαιδαγώγηση σήμερα στους μαθητές και γενικότερα στους νέους.

ΑΠ.: Θα πρέπει να γίνεται καλύτερη ενημέρωση των νέων μας χωρίς υπερβολές απελευθεροποίησης.

ΕΡ.: Ώς ποια ηλικία μπορούμε να κάνουμε άφοβα σεξ;

ΑΠ.: Δεν υπάρχει περιορισμός.

ΕΡ.: Υπογονιμότητα. Δυστυχία για τα νεαρά ζευγάρια;

ΑΠ.: Μεγάλο πρόβλημα, αλλά όχι χωρίς ελπίδα.

ΕΡ.: Είστε υπέρ της πλήρους απασχόλησης των καθηγητών των ΑΕΙ;

ΑΠ.: Ναι. Χρειάζεται αφοσίωση στο ακαδημαϊκό έργο.

ΕΡ.: «Ξενιτεμένοι» φοιτητές. Υπέρ ή κατά;

ΑΠ.: Είμαι κατά της «διαρροής» φοιτητών στο εξωτερικό. Αποτελεί κοινωνικό και
οικονομικό πρόβλημα.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16031N101</ED>
<ID>
ID:133791

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N10&aa=1</URL></REF>


Article

<CATEGORY>vin06</CATEGORY>

 <H5>ΑΠΟΚΑΛΥΠΤΙΚΑ ΣΤΟΙΧΕΙΑ ΓΙΑ ΤΑ ΤΡΟΧΑΙΑ ΑΤΥΧΗΜΑΤΑ
</H5><H5>Αύξηση ασφαλίστρων, μείωση ζημιών
</H5><H2>Αποφεύγετε το τιμόνι το πρωί της Δευτέρας...
</H2>
Ποιός ήταν ο μήνας με τα περισσότερα και τα λιγότερα οδικά ατυχήματα; Ποια η
χειρότερη (από άποψης τροχαίων) ημέρα του 1996; Γιατί είναι καλύτερα, όποιος
μπορεί, να αποφεύγει την οδήγηση μεταξύ δέκα και έντεκα τα πρωινά της Δευτέρας;

Απαντήσεις σ' όλα τα παραπάνω και πολλά ακόμα ερωτήματα δίνει η ετήσια έκδοση
της Στατιστικής Επετηρίδας που εξέδωσε και φέτος η Ένωση Ασφαλιστικών
Εταιρειών. 
Μια ολόκληρη χρονιά σε αριθμούς που περιγράφει με «χειρουργική» ακρίβεια το τι
ακριβώς συνέβη μέσα στις τριακόσιες εξήντα πέντε ημέρες του '96, βασισμένη στα
στοιχεία των εταιρειών που ασφαλίζουν τα οχήματα.

«Πρωταθλήτρια» ημέρα σε αριθμό ατυχημάτων η 12η του Μάρτη.

Μέσα στο εικοσιτετράωρό της καταγράφηκαν 1.045 ατυχήματα. Αντιθέτως, την
παραμονή της Πρωτοχρονιάς σημειώθηκαν τα λιγότερα οδικά ατυχήματα. 
Μόλις 171, σύμφωνα πάντα με τη Στατιστική Επετηρίδα. 
Για τους οδηγούς των πάσης φύσεως οχημάτων ο χειρότερος μήνας για το '96 ήταν
μάλλον ο Οκτώβρης. 
Ακριβώς 22.221 οδηγοί χρειάστηκε να υποβάλουν δήλωση σε κάποια ασφαλιστική
εταιρεία για ισάριθμα οδικά ατυχήματα.

Η καλύτερη ώρα της ημέρας για να κυκλοφορήσει κανείς οδηγώντας στους δρόμους; 
Αφορά τις «κουκουβάγιες» κι όχι τους κόκορες, αφού σύμφωνα με τη στατιστική
είναι μεταξύ... 04.00-05.00 τα ξημερώματα της Τρίτης παρακαλώ! 
Πανελληνίως λοιπόν εκείνη την ήσυχη ώρα λίγο πριν την αυγή είχαμε 307 ατυχήματα.

Στον αντίποδα αυτών τα 3.387 που σημειώθηκαν αντιστοίχως μεταξύ 10.00-11.00
π.μ., της Δευτέρας.

Οι Δευτέρες γενικά φαίνεται πως επηρεάζουν την ψυχοσύνθεση των Ελλήνων οδηγών,
αφού οι αριθμοί αποδεικνύουν μια ροπή προς ατυχήματα. 
Τις Δευτέρες τις ξαναβρίσκουμε μπροστά μας και σε μια άλλη κατηγορία: όταν η
ανάλυση των διαθέσιμων στοιχείων γίνεται κατά ημέρα και μήνα, τότε οι Δευτέρες
του Σεπτεμβρίου κατακτούν άλλη μια «πρωτιά» με 4.030 ατυχήματα. 
Όσο για τις ήσυχες μέρες του Αυγούστου, που κατέγραψε κάποτε ο Παντελής
Βούλγαρης, είναι ένα γεγονός επιβεβαιωμένο και από τα στατιστικά στοιχεία των
ασφαλιστικών εταιρειών: ειδικότερα οι ήσυχες Κυριακές του Αυγούστου, κατά τις
οποίες μετρήθηκαν μόνο 1.824 ατυχήματα.

Βέβαια, η επεξεργασία των στοιχείων, που γίνεται για δέκατη έβδομη συνεχή
χρονιά σε ιδιόκτητο ηλεκτρονικό υπολογιστή της υπηρεσίας στατιστικής
ασφαλιστικών εταιρειών, βασίζεται στα δεδομένα τα οποία προκύπτουν από τις
αντίστοιχες δηλώσεις των οδηγών. 
Αυτό σημαίνει ότι ο αριθμός των ατυχημάτων πιθανώς είναι μεγαλύτερος, αφού ένα
ποσοστό αυτών δεν φτάνει ποτέ στα γραφεία μιας ασφαλιστικής εταιρείας.

ΤΟ 1996 το μέσο καθαρό ασφάλιστρο αυξήθηκε κατά 20%. 
Την ίδια ώρα αυξήθηκε κατά 266.707 ο αριθμός των ασφαλισμένων ΙΧ, αυξήθηκε
κατά 10% το μέσο κόστος επιδιόρθωσης ζημιών και συνολικά τα ασφάλιστρα που
εισέπραξαν οι εταιρείες αυξήθηκαν επίσης κατά 40 δισ. δραχμές. Την ίδια
στιγμή, σύμφωνα με τα στοιχεία της Υπηρεσίας Στατιστικής Ασφαλιστικών
Εταιρειών, μειώθηκε ο αριθμός των ζημιών, μειώθηκε η συχνότητα ζημιών ανά
χίλια ασφαλισμένα οχήματα, και επίσης μειώθηκε ο αριθμός των ασφαλιστικών
εταιρειών. Συγκεκριμένα, μέσα σε τρία χρόνια, (1994-1996) έκλεισαν έξι
ασφαλιστικές εταιρείες, ενώ αυξήθηκε ο αριθμός της πελατείας όσων παρέμειναν.
Από 3.074.292 ασφαλισθέντα οχήματα το 1994, φτάσαμε στα 3.294.375 το 1996.
Αυξήθηκαν τα οχήματα στους δρόμους, αυξήθηκαν κατά 40 δισ. δραχμές και τα
έσοδα των εταιρειών. Από την άλλη πλευρά, η συχνότητα ζημιών ανά 1.000
ασφαλισμένα αυτοκίνητα μειώθηκε κατά 9,6%. Από 84.094 ατυχήματα ανά χίλια ΙΧ
το '94, ο αριθμός «έπεσε» στις 76.554 το '96.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16031N111</ED>
<ID>
ID:133747

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N11&aa=1</URL></REF>


Article

<CATEGORY>vin06</CATEGORY>

 <H5></H5><H5>ΟΧΗΜΑ ΚΟΙΝΩΝΙΚΩΝ ΠΡΟΒΛΗΜΑΤΩΝ ΠΡΟΣ ΤΙΣ ΤΟΠΙΚΕΣ ΕΞΟΥΣΙΕΣ Ο ΛΟΓΟΣ ΤΩΝ ΠΑΙΔΙΩΝ *
ΜΕ ΠΛΟΥΣΙΑ ΥΛΗ ΚΑΙ ΠΡΟΣΕΓΜΕΝΗ ΕΜΦΑΝΙΣΗ ΕΦΘΑΣΑΝ ΗΔΗ ΣΤΑ «ΝΕΑ» ΟΙ ΠΡΩΤΕΣ
ΕΚΔΟΣΕΙΣ ΤΟΥΣ
</H5><H5>«Το φως του Ιλίου»
</H5><H5>4ο Γυμνασίο Ιλίου
</H5><H5>«Σχεδία»
</H5><H5>2ο Λύκειο Ρεθύμνου
</H5><H5>«Εδώ Ακυΐσγρανον»
</H5><H5>Σχολική εφημερίδα των γυμνασιακών τμημάτων μητρικής γλώσσας του Άαχεν
</H5><H5>«Το γάλα»
</H5><H5>26ο Δημοτικό και Ενιαίο Πολυκλαδικό Λύκειο Τρικάλων
</H5><H5>«ΤυποΘήρας»
</H5><H5>Γυμνάσιο Θήρας
</H5><H5>«Προσωπική ευθύνη»
</H5><H5>της συντακτικής ομάδας μαθητών του Γυμνασίου Μαντουδίου
</H5><H5>«Αναζητήσεις»
</H5><H5>2ο Λύκειο Θήβας
</H5><H2>Ποδαρικό με άρωμα μαθητικό
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Ποδαρικό στα «ΝΕΑ» έκαναν οι πρώτες συμμετοχές στον Πανελλήνιο Διαγωνισμό
Μαθητικών Εφημερίδων, που διοργανώνεται για 5η συνεχή χρονιά. Οι εφημερίδες
και τα περιοδικά, που ήδη έφθασαν από σχολεία όλης της χώρας, κουβαλούν άρωμα
μαθητικό, έχουν ύλη πλούσια και εμφάνιση προσεγμένη. Οι μαθητές καταθέτουν την
ψυχή τους στο χαρτί και βρίσκουν ενδιαφέρον σε θέματα όχι μόνο εντός των
σχολικών τειχών αλλά και της γειτονιάς, της πόλης τους. Σε ορισμένες
περιπτώσεις, μάλιστα, ο λόγος τους γίνεται όχημα κοινωνικών προβλημάτων προς
τις τοπικές εξουσίες. Όμως ακόμη είναι η αρχή... Και για το γούρι της χρονιάς
παρουσιάζονται σήμερα ορισμένες από τις προσπάθειες των μαθητών ­ χωρίς αυτό
να σημαίνει ότι οι υπόλοιπες είναι ανάξιες λόγου. Άλλωστε, ο Διαγωνισμός
Μαθητικών Εφημερίδων, που διοργανώνουν «ΤΑ ΝΕΑ», μόλις ξεκίνησε...

Μία εφημερίδα που προέκυψε ως «καρπός» της συμμετοχής του Γυμνασίου στο
πρόγραμμα «Αγωγής του Καταναλωτή». 
Το πρόγραμμα εφαρμόστηκε υπό την επίβλεψη του υπουργείου Παιδείας και του
Κέντρου Μελετών και Τεκμηρίωσης της ΟΛΜΕ, σε συνεργασία με την 24η Διεύθυνση
της Ευρωπαϊκής Ένωσης. Μία εφημερίδα με άποψη, «επαγγελματική παρουσία»,
ενδιαφέρουσες συνεντεύξεις και ένα μικρού σχήματος, ιδιαίτερα προσεγμένο,
ένθετο για «το παρελθόν και το παρόν των εφημερίδων».

Το τέταρτο τεύχος αφιερώνεται στην μικρούλα Αναστασία, κόρη του Τάσου Ισαάκ, ο
οποίος δολοφονήθηκε από τους «Γκρίζους Λύκους» στην Κύπρο. Στο εισαγωγικό
σημείωμα του υπεύθυνου της «Σχεδίας» δίνονται οδηγίες προς επίδοξους
ναυτιλλόμενους και προτείνονται ρότες πλεύσης.

Η ύλη πλούσια, τα θέματα που καταγράφονται ξεφεύγουν από τον σχολικό
μικρόκοσμο και ανοίγουν προβληματισμούς ευρύτερους κοινωνικά. Από την
ευθανασία στο κάπνισμα και από την «Απούσα Τέχνη» στην Παιδεία. Οι μαθητές
αναδημοσιεύουν το Φύλλο Εφημερίδος της Κυβερνήσεως τις 30 Σεπτεμβρίου 1935,
όπου αναφέρονται οι Σκοποί του Σχολείου και γράφουν τις απόψεις τους για το
σχολικό βίωμα, χθες και σήμερα, περιγράφουν «κάθε θρανίο και καημός»,
σκιαγραφούν τον «καλό μαθητή», δίνουν ειδήσεις από τη σχολική κοινωνία και
πολλά πολλά ακόμη.

Με το γνωστό τους χιούμορ τυπωμένο στο μπλε εξώφυλλο ­ «Ευτυχώς, βγήκαμε!» ­
οι μαθητές από το Άαχεν, παρόντες ξανά στον διαγωνισμό με το 18ο φύλλο της
εφημερίδας τους. Οι μαθητές εξηγούν με λεπτομέρειες τι ακριβώς είναι η
«Projektwoche», σειρά ειδικών εκδηλώσεων που επαναλαμβάνονται στο σχολείο κάθε
δύο χρόνια και τις δραστηριότητες των ομάδων ζωγραφικής, γλυπτικής,
μαγειρικής, πληροφορικής και άλλων δραστηριοτήτων.

Μία έκδοση να την πιεις στο ποτήρι, αφιερωμένη από τους μαθητές «σε όσους
μοχθούν για να έχουμε εμείς το γάλα». Οι μαθητές του Πολυκλαδικού μαζί με τους
μαθητές του 26ου Δημοτικού σχολείου έψαξαν, ρώτησαν, φωτογράφισαν και στο
τέλος... μαγείρεψαν για να βγάλουν τη νόστιμη έκδοση που περιέχει τα πάντα
γύρω από το γάλα.

Σχεδόν διακόσιες σελίδες που ξεκινούν με την παρουσίαση του μητρικού γάλακτος
και καταλήγουν στα «ξένα και παράξενα» ­ προϊόντα του γάλακτος ­ όπως το
ροκφόρ και η καταγωγή του, η αργεντίνικη μαρμελάδα από γάλα και το
ημιαποβουτυρωμένο γάλα, που βγαίνει κατ' ευθείαν από τους μαστούς
αγελάδων-design. Οι μαθητές όμως δεν έμειναν απλώς στην παράθεση πληροφοριών,
αλλά κατέγραψαν ενδιαφέρουσες μαρτυρίες ανθρώπων οι οποίοι παραδοσιακά
ασχολούνται με το γάλα. Ακόμη βρήκαν λαογραφικά στοιχεία, τεχνικές παρασκευής
των προϊόντων, παρουσίασαν τα επαγγέλματα όσων καταπιάνονται με το γάλα, τα
είδη των τυριών και πώς γίνονται, τη βιομηχανική σύγχρονη επεξεργασία του και
όλα αυτά μέσα από... πρακτική εφαρμογή: οι ίδιοι με τη βοήθεια των μανάδων και
γιαγιάδων τους έπηξαν γιαούρτι, έφτιαξαν φέτα, άνοιξαν φύλλο για γαλατόπιτα,
«άπλωσαν τραχανά». Και όπως φαίνεται διασκέδασαν αφάνταστα αυτή την εμπειρία
τους που, για να γίνει έκδοση, είχε και χορηγό παρακαλώ, την «Τυράς» ­
Βιομηχανία Γάλακτος Τρικάλων.

Κατ' αρχήν μαθαίνουμε ποιος είναι αυτός ο περίεργος «Τυποθήρας»: «ένας τύπος
της Σαντορίνης που επιδίδεται μετά μανίας στη θήρα του "Τύπου", στο κυνήγι
δηλαδή των γνώσεων, των ειδήσεων και των πληροφοριών». Αυτός ο περίεργος
ΤυποΘήρας, λοιπόν, είναι νεαρός μαθητής, ηλικίας 12 με 15, κινητικός κι
ανήσυχος, που του αρέσει κυρίως ν' αφουγκράζεται όχι τα ηχηρά και τα
κραυγαλέα, αλλά όσα οι πολλοί θεωρούν άνευ σημασίας και λόγου. Για τις ανάγκες
της έκδοσης, ο Τυποθήρας τρύπωσε στο εργοστάσιο αφαλάτωσης στην Οία, έγραψε
την ιστορία ενός μήλου, πλησίασε τα υπέροχα άλογα του Ιπποτροφείου στη
Σαντορίνη, συγκέντρωσε τις ενστάσεις και τις προτάσεις του για ένα Σινεμά ο
Παράδεισος και έβγαλε λαβράκι σε ένα πολυσέλιδο αφιέρωμα με τίτλο «Από τη Θήρα
στον Άρη». (Λεπτομέρειες δεν αποκαλύπτουμε, ανατρέξτε στο τεύχος).

Οι μαθητές - δημοσιογράφοι με συναίσθηση της ευθύνης τους κάνουν έκκληση στους
κατοίκους της πόλης να προστατέψουν τον αρχαιολογικό πλούτο της περιοχής,
κάνοντας μάλιστα συγκεκριμένες προτάσεις στην Κοινότητα Μαντουδίου,
αναδεικνύουν με πλούσιο φωτογραφικό υλικό τις ομορφιές, αλλά και το οικολογικό
πρόβλημα, ενώ φωτίζουν με επιμέλεια ένα κομμάτι της τοπικής ιστορίας με τον
φάκελο «Σκαλιστήρι».

Το ένα και βασικό θέμα που διάλεξαν οι μαθητές για το δέκατο τεύχος ήταν να
αναζητήσουν τη Μουσική. «Περί μουσικής ο Λόγος» γράφουν στο καλαίσθητο
εξώφυλλο, μία σύνθεση κυκλαδικού εδωλίου με αρπιστή, κρουστών και μαντολίνου
πάνω σε παρτιτούρα με όγδοα. Και ποιος δεν περνάει από τις μουσικές σελίδες
των «Αναζητήσεων», που σημειώνουν έξι χρόνια παρουσίας στον χώρο του μαθητικού
Τύπου. Πα, βου, γα, δε, κε, ζω, νη, οι νότες της βυζαντινής μουσικής, δείγματα
αρχαίας μουσικής σημειογραφίας και μετά, να σου η ροκ σκηνή στην Ελλάδα, ο
μύθος της τζαζ, αλλά και μία εμπεριστατωμένη κριτική της περίφημης Pop Mart
συναυλίας των U2 στη Θεσσαλονίκη. Όμως, στην καρδιά των μαθητών, που
συμμετέχουν στην έκδοση, φαίνεται πως τα «ελληνάδικα» έχουν μεν θέση, αλλά όχι
τελικά και τόσο μεγάλη ­ αν κρίνει κανείς από την έκταση που δίνουν στο θέμα ­
εν αντιθέσει με τη Φιλαρμονική και το Ωδείο της πόλης τους, το «πέρασμα» του
Παύλου Σιδηρόπουλου, τον Μάνο Λοΐζο, την ιστορία του ρεμπέτικου.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N12</CAT>
<ED>
Κωδικός άρθρου: A16031N121</ED>
<ID>
ID:133748

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N12&aa=1</URL></REF>


Article

<CATEGORY>vin06</CATEGORY>

 <H2>Νέοι και άγαμοι θα απολύονται πρώτοι
</H2>
ΕΑΝ δύο υπάλληλοι έχουν τα ίδια προσόντα και την ίδια προσφορά εργασίας, τότε
μια ιδιωτική εταιρεία που προχωρεί σε μείωση του προσωπικού και άλλες
περικοπές για οικονομικοτεχνικούς λόγους, θα πρέπει να απολύσει τον νεώτερο σε
ηλικία. Και γενικότερα να προχωρεί σε απολύσεις με βάση την οικογενειακή και
οικονομική κατάσταση των εργαζομένων. Αυτό επισημαίνει το πολιτικό τμήμα του
Αρείου Πάγου, παρέχοντας με απόφασή του «ασπίδα προστασίας» στους μεγαλύτερους
σε ηλικία εργαζομένους ιδιωτικών επιχειρήσεων, που έχουν ελάχιστα περιθώρια να
βρουν άλλη εργασία εάν βγουν στο δρόμο της ανεργίας.

Με την απόφασή του το Ανώτατο Δικαστήριο δέχεται ότι νομίμως απολύθηκε
εισπράκτορας της Αστικής Εταιρείας Εκτελωνιστών Αθήνας - Πειραιά γιατί αυτός
ήταν άγαμος, ενώ οι υπόλοιποι συνάδελφοί του στη συγκεκριμένη θέση ήταν
έγγαμοι και είχαν περισσότερες υποχρεώσεις.

Και τονίζει ότι «πρέπει να λαμβάνονται υπόψη η οικογενειακή και η οικονομική
κατάσταση, η ηλικία, οι εξειδικευμένες γνώσεις, η αρχαιότητα, η υγεία και
άλλα». Τα παραπάνω στοιχεία θα πρέπει να μελετώνται σοβαρά από τις
επιχειρήσεις υπό την προϋπόθεση ότι οι υπάλληλοι που κρίνονται έχουν το ίδιο
αντικείμενο εργασίας και υπό διαφορετικές συνθήκες θα κρίνονταν το ίδιο
απαραίτητοι για την επιχείρηση.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16031N131</ED>
<ID>
ID:133749

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N13&aa=1</URL></REF>


Article

<CATEGORY>vin06</CATEGORY>

 <H5>ΒΡΩΜΙΚΟ ΠΑΙΧΝΙΔΙ ΤΗΣ ΤΟΥΡΚΙΑΣ ΠΟΥ ΧΡΗΣΙΜΟΠΟΙΕΙ ΤΟΥΣ ΛΑΘΡΟΜΕΤΑΝΑΣΤΕΣ ΩΣ ΜΟΧΛΟ
ΠΙΕΣΗΣ ΠΡΟΣ ΤΗΝ Ε.Ε. ΓΙΑ ΝΑ ΤΗ ΔΕΧΘΕΙ ΣΤΙΣ ΤΑΞΕΙΣ ΤΗΣ * ΕΠΑΓΡΥΠΝΗΣΗ ΣΤΟΝ ΕΒΡΟ
ΑΛΛΑ ΚΑΙ ΕΠΙΦΥΛΑΚΗ ΝΑΥΤΙΚΟΥ ΚΑΙ ΛΙΜΕΝΙΚΟΥ ΣΤΟ ΑΙΓΑΙΟ
</H5><H5>ΧΑΣΤΟΥΚΙ ΑΠΟ ΤΗ ΓΕΡΜΑΝΙΑ
</H5><H5>«Δεν θα υπήρχε μαζική έξοδος προσφύγων, αν γίνονταν σεβαστά τα ανθρώπινα δικαιώματα»
</H5><H2>Στο πόδι Ελλάδα και Ευρώπη για τους Κούρδους
</H2>
<AUTHOR>ΚΩΣΤΑΣ ΠΑΠΑΠΕΤΡΟΥ - ΠΡΟΚΟΠΗΣ ΓΙΟΓΙΑΚΑΣ</AUTHOR>

Δρόμοι προσφυγιάς. Η Άγκυρα εκμεταλλευόμενη τις ελπίδες για μια καλύτερη
ζωή χιλιάδων δυστυχισμένων Κούρδων, υποκινεί τη μεγαλύτερη έξοδό τους προς την Ευρώπη

Σε επιφυλακή βρίσκονται η Αστυνομία, το Λιμενικό, ακόμα και οι Ένοπλες
Δυνάμεις στον Έβρο και τα νησιά, με αφορμή το βρώμικο παιχνίδι που ξεκίνησε η
Τουρκία με τους Κούρδους λαθρομετανάστες.

Η ΑΓΚΥΡΑ, εκμεταλλευόμενη τις ελπίδες για μια καλύτερη ζωή χιλιάδων
δυστυχισμένων και καταπιεσμένων που βρίσκονται στο έδαφός της, υποκινεί τη
μεγαλύτερη έξοδο Κούρδων που έγινε ποτέ προς την Ευρώπη. Αντικειμενικός σκοπός
της, σύμφωνα με διπλωματικούς κύκλους στην Αθήνα αλλά και τους ίδιους τους
Κούρδους, να τιμωρήσει τα μέλη της Ευρωπαϊκής Ένωσης για το ηχηρό ράπισμα που
της έδωσαν στη Σύνοδο του Λουξεμβούργου.

Παράλληλα, όμως, το βρώμικο παιχνίδι της Άγκυρας εις βάρος των Κούρδων
λαθρομεταναστών μετατρέπεται σε μπούμερανγκ. Η μεγάλη έξοδος των Κούρδων
διεθνοποιεί το κουρδικό πρόβλημα, δημιουργεί εστίες πολιτικών προσφύγων στην
καρδιά της Ευρωπαϊκής Ένωσης και στρέφει πολλά κράτη (Γερμανία, Ιταλία,
Αυστρία, Γαλλία, Ισπανία κ.ά.) κατά της Άγκυρας, που υποθάλπει ουσιαστικά το
έργο των Τούρκων δουλεμπόρων.

Στο μεταξύ, οι πληροφορίες ότι στις τουρκικές ακτές έχουν συγκεντρωθεί
«στρατιές» Κούρδων λαθρομεταναστών έχει σημάνει κινητοποίηση στις Αστυνομικές
Διευθύνσεις των νησιών μας αν και θεωρείται βέβαιο, όπως έλεγε αργά χθες το
βράδυ πηγή του υπουργείου Δημόσιας Τάξης, ότι μόνο ένας πολύ μικρός αριθμός
από αυτούς θα προσπαθήσει με τη βοήθεια των Τούρκων δουλεμπόρων να αποβιβασθεί
στις ερημικές ακτές των νησιών. Παράλληλα, μια κανονιοφόρος του Πολεμικού
Ναυτικού περιπολεί στο Βόρειο Αιγαίο, ενώ 25 περιπολικά σκάφη του Λιμενικού
περιπολούν όλο το 24ωρο στο Ανατολικό Αιγαίο. Σε επιφυλακή όμως βρίσκονται και
τα ναυτικά και λιμενικά παρατηρητήρια.

Οι περιπολίες του Λιμενικού έχουν ενταθεί από τις 31 Δεκεμβρίου, ιδιαίτερα στη
Χίο, τη Μυτιλήνη, τη Λήμνο και τη Σάμο. Όπως έλεγαν χθες αξιωματικοί του
Λιμενικού, ο «σχετικά καλός καιρός των τελευταίων ημερών ευνοεί την αποβίβαση
στα νησιά αυτά λαθρομεταναστών». Όμως μεγάλο βάρος έχει δοθεί και στο λιμάνι
της Πάτρας, όπου οι πύλες του λιμανιού φυλάσσονται όλο το 24ωρο, ενώ γίνονται
και έλεγχοι σε όλα τα φορτηγά που επιβιβάζονται στα πλοία με προορισμό την Ιταλία.

Το Σάββατο, οι ιταλικές αρχές, με επείγον σήμα προς το υπουργείο Δημόσιας
Τάξης, ζήτησαν να έρθουν στην Αθήνα την Τετάρτη δύο ανώτεροι αξιωματικοί της
ιταλικής Αστυνομίας και να έχουν αμέσως συνάντηση με Έλληνες συναδέλφους τους
οι οποίοι έχουν ειδικευτεί σε θέματα αντιμετώπισης λαθρομεταναστών.
Ταυτόχρονα, οι Ιταλοί ζητούν την προσεχή Πέμπτη να συναντηθούν στη Ρώμη οι
αρχηγοί των Αστυνομιών Ιταλίας, Ελλάδας, Γερμανίας, Ολλανδίας και Αυστρίας,
προκειμένου να αναζητήσουν λύσεις στο πρόβλημα των Κούρδων λαθρομεταναστών από
την Τουρκία.

Πριν από μερικές ημέρες στον Έβρο προσπάθησαν να περάσουν με βάρκες από το
ποτάμι 128 Κούρδοι λαθρομετανάστες. Όπως είναι γνωστό, οι βάρκες τους
ανετράπησαν, με αποτέλεσμα να πνιγούν τρεις από τους λαθρομετανάστες. Οι
υπόλοιποι κατόρθωσαν να φθάσουν σε μια νησίδα και χρειάστηκε η επέμβαση του
Ελληνικού Στρατού για να περάσουν στην απέναντι ακτή. Ο υφυπουργός Εθνικής
Άμυνας Δ. Αποστολάκης, απαντώντας στις κατηγορίες της Τουρκίας ότι δεν
επιτρέπουμε τη διέλευση των πλοίων, είπε ότι «είναι χρέος της Ελλάδας βάσει
των διεθνών νόμων και της Συνθήκης του Σένγκεν να προστατεύσει τα σύνορά της,
ώστε να μη μετακινούνται λαθρομετανάστες». Ο ίδιος τόνισε πως οι Τούρκοι
δουλέμποροι «είναι που οργανώνουν αυτές τις επιχειρήσεις». Και συμπλήρωσε:
«Εμείς συμπεριφερόμεθα όπως ένα σύγχρονο πολιτισμένο κράτος, που εφαρμόζει
τους νόμους με ανθρωπισμό και διάθεση προστασίας αυτών των ανθρώπων από τους κινδύνους».

Να σημειωθεί ότι πριν από μερικές μέρες, οι Τούρκοι προσπάθησαν να
εκμεταλλευθούν περιπολία της κανονιοφόρου του Πολεμικού Ναυτικού «Καρτερία»,
έπειτα από πληροφορία που είχαν οι ελληνικές αρχές ότι πλοίο επρόκειτο να
αποβιβάσει στις ελληνικές ακτές 2.000 λαθρομετανάστες, και να εγείρουν θέμα με
τα διεθνή ύδατα, κατηγορώντας την Ελλάδα ότι πολεμικά πλοία της επιχειρούν να
κάνουν έλεγχο σε εξερχόμενα εμπορικά πλοία, εννέα μίλια ανοιχτά των Δαρδανελλίων.

Η κινητοποίηση αυτή των αστυνομικών αρχών στις «ευαίσθητες περιοχές», κυρίως
του Έβρου αλλά και των νησιών του Ανατολικού Αιγαίου, δεν είναι τωρινή υπόθεση
αλλά συνεχίζεται τα τελευταία χρόνια. Τα αυξημένα αυτά μέτρα επιτήρησης αλλά
και οι συχνές περιπολίες των σκαφών του Πολεμικού Ναυτικού και του Λιμενικού
είχαν ως αποτέλεσμα να μειωθεί ο αριθμός των Κούρδων λαθρομεταναστών που
έφθαναν παράνομα στη χώρα μας από τις τουρκικές ακτές. 
ΗΧΗΡΟ ΡΑΠΙΣΜΑ δέχτηκε χθες η Τουρκία από τη Γερμανία, που την κάλεσε να δώσει
λύση στο Κουρδικό ζήτημα. «Είναι ένα πρόβλημα που πρέπει να λυθεί στην πατρίδα
τους», δήλωσε ο Γερμανός υπουργός Εσωτερικών Μάνφρεντ Κάντερ, ενώ ο υπουργός
Εξωτερικών Κλάους Κίνκελ είπε ότι αν τα ανθρώπινα δικαιώματα γίνονταν σεβαστά
στην Τουρκία, δεν θα υπήρχε μαζική έξοδος προσφύγων. Σε συνέντευξή του στο
τηλεοπτικό δίκτυο ZDF, ο Κλάους Κίνκελ κάλεσε την Τουρκία να εξαλείψει τις
αιτίες της μαζικής εξόδου των Κούρδων. «Η Τουρκία πρέπει να δηλώσει ότι έχει
την πρόθεση να αντιμετωπίσει το εσωτερικό Κουρδικό ζήτημα όχι με στρατιωτικά,
αλλά με πολιτικά μέσα», είπε.

Ο Γερμανός υπουργός Εξωτερικών κάλεσε επίσης την Ιταλία να τηρήσει τις
υποχρεώσεις που έχει αναλάβει στο πλαίσιο της Συνθήκης του Σένγκεν και να
περιφρουρήσει τις ακτές της από τις συμμορίες που διακινούν λαθρομετανάστες.
Στις 8 Ιανουαρίου, στην Ιταλία σε σύσκεψη των επικεφαλής των Αστυνομιών από
επτά ευρωπαϊκές χώρες, μεταξύ των οποίων και η Ελλάδα, η Γερμανία θα ζητήσει
τη λήψη μέτρων κατά της παράνομης διακίνησης μεταναστών από θαλάσσης και
αέρος. Ο Ιταλός πρωθυπουργός Ρομάνο Πρόντι δήλωσε χθες ότι είναι απαραίτητη η
ευρωπαϊκή συνεργασία για την αντιμετώπιση του προβλήματος των Κούρδων προσφύγων.

Σε συνέντευξή του στο Ασοσιέιτεντ Πρες, ο Γερμανός υπουργός Εσωτερικών δήλωσε
ότι στη Γερμανία, η οποία δέχθηκε στο έδαφός της το 60% των προσφύγων από τον
Βοσνιακό πόλεμο, ζήτησαν πέρυσι άσυλο 14.000 Κούρδοι, έναντι μόλις 1.250 το 1993.

Τις τελευταίες εβδομάδες, Κούρδοι πρόσφυγες φθάνουν κατά κύματα στις ιταλικές
ακτές. Παρά τον πόλεμο που διεξάγουν εδώ και 13 χρόνια για την αυτονομία τους,
η Άγκυρα επιμένει ότι οι Κούρδοι που φθάνουν στην Ευρώπη δεν είναι πολιτικοί
αλλά οικονομικοί πρόσφυγες. «Η ρομαντική παρουσίαση του προβλήματος των
ανθρωπίνων δικαιωμάτων ενθαρρύνει τη λαθρομετανάστευση», γράφει ο Τούρκος
υπουργός Εξωτερικών Ισμαήλ Τζεμ σε επιστολή που έστειλε χθες στον Ιταλό
ομόλογό του Λαμπέρτο Ντίνι. Τουλάχιστον 37.000 άνθρωποι έχουν χάσει τη ζωή
τους στον πόλεμο στη Νοτιοανατολική Τουρκία, όπου ζει το μεγαλύτερο μέρος από
τα 12 εκατομμύρια του κουρδικού πληθυσμού της χώρας.

Η Τουρκία αποφάσισε να εξαγάγει τα εσωτερικά της προβλήματα στην Ευρώπη,
υποκινώντας την έξοδο των Κούρδων, μετά την απόρριψη της υποψηφιότητάς της για
ένταξη, αναφέρεται σε ανακοίνωση του κουρδικού Μετώπου Εθνικής Απελευθέρωσης.
Περισσότεροι από 1.200 Κούρδοι έφθασαν την περασμένη εβδομάδα στα ιταλικά
παράλια. Σύμφωνα με την κουρδική οργάνωση, τουλάχιστον τρία πλοία, που
μεταφέρουν περισσότερους από χίλιους Κούρδους πρόσφυγες, έχουν εγκαταλείψει
τις τελευταίες ημέρες την Τουρκία και κατευθύνονται προς την Ιταλία ή την
Ελλάδα. Η οργάνωση προειδοποιεί ότι ανάμεσά τους βρίσκονται Τούρκοι μαφιόζοι
και κακοποιοί.

Η μαζική φυγή των Κούρδων, οι περισσότεροι από τους οποίους έχουν τελικό
προορισμό τη Γερμανία, όπου ήδη υπάρχει μεγάλος κουρδικός πληθυσμός και
ελαστικότητα στη χορήγηση πολιτικού ασύλου, προκαλεί κινητοποίηση στις χώρες
της Ευρωπαϊκής Ένωσης. Φόβους ότι πολλοί από τους πρόσφυγες, που φθάνουν στις
ιταλικές ακτές, θα καταλήξουν τελικά στο έδαφός τους εκφράζουν και η Γαλλία
και η Αυστρία.

Έκτακτα μέτρα για την επιτήρηση των γαλλοϊταλικών συνόρων λαμβάνουν οι
γαλλικές αρχές. Με την αποστολή να ανακόψουν ενδεχόμενο κύμα Κούρδων
προσφύγων, άνδρες των γαλλικών ειδικών δυνάμεων έχουν αναλάβει τη φρούρηση του
μεθοριακού σταθμού Μεντόν, στη Νοτιοανατολική Γαλλία. Σε κατάσταση επιφυλακής
έχουν τεθεί τα τελωνεία και η χωροφυλακή.

Σε επιφυλακή βρίσκεται η Λιμενική Αστυνομία στην Κύπρο, για να αντιμετωπίσει
ενδεχόμενο κύμα Κούρδων λαθρομεταναστών από την Τουρκία.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16031N141</ED>
<ID>
ID:133750

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N14&aa=1</URL></REF>


Article

<CATEGORY>vin06</CATEGORY>

 <H5>1.000 προσλήψεις συνοριακών φρουρών
</H5><H2>20.000 έχουν περάσει παράνομα στη χώρα μας
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

ΤΟ ΚΥΜΑ φυγής των Κούρδων λαθρομεταναστών των τελευταίων ημερών δεν είναι
αθώο. Όπως λένε Κούρδοι, οι οποίοι ζουν στην Ελλάδα, η Τουρκία χρησιμοποιεί
τους Κούρδους ως μοχλό πίεσης προς την Ευρωπαϊκή Ένωση για να τη δεχτεί στις
τάξεις της.

«Αυτό που κάνει η Τουρκία αυτές τις ημέρες είναι ουσιαστικά ένας εκβιασμός
κατά της Ευρώπης. Είναι σαν να λέει προς τα κράτη-μέλη της Ευρωπαϊκής Ένωσης:
ή μας δέχεστε ή συνεχίζεται το κύμα φυγής των Κούρδων προς άλλες χώρες», λέει
ο Κούρδος δημοσιογράφος κ. Σεϊφί Κιζίλ, άποψη που φαίνεται ότι συμμερίζεται
και η Αθήνα.

Όπως λέει ο ίδιος, ένα από τα βασικά πράγματα που ζητεί η Ευρωπαϊκή Ένωση από
την Τουρκία είναι να λύσει το Κουρδικό πρόβλημα που βασανίζει εκατομμύρια
ανθρώπους. «Είναι σαν να λένε οι Τούρκοι ότι αφού ενδιαφέρεστε τόσο πολύ για
τους Κούρδους, τότε πάρτε τους», λέει ο κ. Κιζίλ.

Σύμφωνα με τα επίσημα στοιχεία, μόνο μέσα στο 1996, περίπου 12.000 Κούρδοι
λαθρομετανάστες μπήκαν στη χώρα μας. Σήμερα υπολογίζεται ότι ο αριθμός των
Κούρδων που βρίσκονται στην Ελλάδα έχει φθάσει τους 20.000. «Αν υπολογίσουμε
ότι οι περισσότεροι μεταφέρονται στη χώρα μας, σε ζωώδεις συνθήκες, με
σαπιοκάραβα χωρητικότητας 500-800 ατόμων, υπολογίζεται ότι, κατά μέσον όρο,
φεύγει ένα καράβι με Κούρδους κάθε δύο ημέρες με κατεύθυνση την Ελλάδα», λέει
το μέλος της Επιτροπής Αλληλεγγύης για το Κουρδιστάν κ. Αντώνης Ναξάκης. «Το
σχέδιο της Τουρκίας είναι να διώξει όσο το δυνατόν περισσότερους προς την
Ευρώπη. Βάζει δικούς της πράκτορες να προσεγγίσουν τους Κούρδους με σκοπό να
τους διοχετεύσουν προς χώρες της Ευρώπης».

Οι αμοιβές που ζητούν οι Τούρκοι δουλέμποροι ανά Κούρδο ποικίλλουν. Ξεκινούν
από τα 700 δολάρια και μπορούν να φθάσουν ακόμη και τα 5.000 δολάρια.
Κυβερνητικές πηγές στην Αθήνα έλεγαν ότι η παρότρυνση, η ώθηση ή έστω η ανοχή
που δείχνει η τουρκική κυβέρνηση προς το κύμα φυγής των Κούρδων αποτελεί
έκφραση της ενόχλησης της Άγκυρας προς την Ευρωπαϊκή Ένωση λόγω της απόφασης
που ελήφθη στη Σύνοδο του Λουξεμβούργου. Διπλωματικοί κύκλοι στην Αθήνα και σε
άλλες ευρωπαϊκές πρωτεύουσες έλεγαν ότι με αυτόν τον τρόπο η Τουρκία
διεθνοποιεί το θέμα των Κούρδων και, ουσιαστικά, στρέφει περισσότερες χώρες
εναντίον της.

Ο ευρωβουλευτής του Συνασπισμού κ. Αλέκος Αλάβανος είπε στα «ΝΕΑ» ότι η
Τουρκία εφαρμόζει πολιτική οδοστρωτήρα για τους Κούρδους ­ «τους τελευταίους 6
μήνες έχει εντείνει τους βομβαρδισμούς στις περιοχές που κατοικούν και
επιδεικνύει ανοχή κατά τη διέλευση των προσφύγων από το έδαφός της, γιατί
επιθυμεί τη μείωση των Κούρδων που μένουν στο Βόρειο Ιράκ».

ΣΤΗΝ αντιμετώπιση του κύματος των λαθρομεταναστών πολλά θα προσφέρει η
συνοριακή αστυνομία η οποία αναμένεται να λειτουργήσει στο πρώτο εξάμηνο του
1998. Το σχετικό νομοσχέδιο για τη σύσταση της Αστυνομίας Συνόρων βρίσκεται
ήδη στη Βουλή και, σύμφωνα με αυτό, αναμένεται να προσληφθούν 1.000
αστυφύλακες πενταετούς θητείας οι οποίοι θα ελέγχουν όλες τις συνοριακές
διόδους. Η έναρξη της λειτουργία της Αστυνομίας Συνόρων αναμένεται μέσα σε
τέσσερις μήνες από την ψήφιση του νομοσχεδίου.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N15</CAT>
<ED>
Κωδικός άρθρου: A16031N151</ED>
<ID>
ID:133751

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N15&aa=1</URL></REF>


Article

<CATEGORY>vin06</CATEGORY>

 <H2>Λίστα με ονόματα δουλεμπόρων
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Ο ΣΑΧΟ ΡΕΣ, γεννημένος στην Αρμπίλ, 30 χρόνων, μετρίου αναστήματος, συνελήφθη
το 1992 από την Ελληνική Αστυνομία και καταδικάστηκε σε 8 χρόνια φυλάκιση.

Αποφυλακίστηκε ύστερα από τρία χρόνια. Το όνομά του βρίσκεται στη λίστα με
άλλα 116 ονόματα δουλεμπόρων που μεταφέρουν ανθρώπους από την Τουρκία και το Κουρδιστάν.

Τη λίστα έδωσε στη δημοσιότητα χθες το Κουρδικό Πρακτορείο Ειδήσεων που
εδρεύει στην Αθήνα. Σύμφωνα με τους υπεύθυνους του Πρακτορείου, πηγή για τη
σύνταξη της λίστας αποτέλεσαν κυρίως συνεντεύξεις και στοιχεία Κούρδων
προσφύγων που ζουν στην Πεντέλη και σε άλλες περιοχές, κυρίως της Αττικής.

Στη λίστα αναφέρονται εκτός από συγκεκριμένα ονόματα, λεπτομέρειες από τη
δράση τους, στοιχεία, περιστατικά ακόμα και στέκια όπου συχνάζουν. Στη λίστα
υπάρχει ιδιαίτερη αναφορά σε όσους, σύμφωνα πάντα με το Κουρδικό Πρακτορείο
Ειδήσεων, μεταφέρουν λαθρομετανάστες από τα σύνορα Ελλάδας - Τουρκίας στην
Αθήνα, σε όσους ασχολούνται με το κομμάτι της μεταφοράς από την Ελλάδα στην
Ευρώπη, από την Τουρκία και το Κουρδιστάν και όσους πλαστογραφούν διαβατήρια.

Σε αρκετές περιπτώσεις υπάρχει λεπτομερής περιγραφή των χαρακτηριστικών ­
«Χεβάλ, 23-25 ετών, ξανθός, κοντός, κουτσαίνει» ­ και στοιχείων για τη δράση
τους. «Λοκμάν Χαγιάτ. Φέρνει λαθρομετανάστες εδώ και 5 χρόνια περνώντας με
φουσκωτό σκάφος τον Έβρο. Μεταφέρει τους μετανάστες με TIR στην Αθήνα».

ΑΛΩΝΙΖΟΥΝ

Μεταξύ των ονομάτων και άτομα που απασχόλησαν τις ελληνικές αρχές, όπως:
«Ελίας, καταγωγή Τουρκμένος, γεννημένος κοντά στο Κιρκούκ. Δρα εδώ και έξι
χρόνια. Ψηλός, μελαχρινός. Συνελήφθη πριν από τρία χρόνια από την Ελληνική
Αστυνομία». Ο Ντιλσάτ Γκαφούρ, γεννημένος στο Ερμπίλ, μετρίου αναστήματος,
γύρω στα 30, συνελήφθη πέρυσι, απέδρασε, ξανασυνελήφθη και τώρα εκτίει την
ποινή του.

Στις περισσότερες περιπτώσεις οι συλληφθέντες αφήνονται ελεύθεροι λόγω
ελλείψεως στοιχείων ή λόγω ασύλου. Όπως ο Πιστιβάν Σεχ Μοχάμεντ, ετών 30,
μετρίου αναστήματος, γεροδεμένος, που ασχολείται και με την «εξαγωγή» Κούρδων
στην Ευρώπη. Συνελήφθη το 1996 αλλά αφέθηκε ελεύθερος, καθώς είχε άσυλο ­
σύμφωνα πάντα με την ίδια πηγή. Παρόμοια και η περίπτωση του Οσμάν, γεννημένου
στο Αφρί του συριακού Κουρδιστάν, που «θεωρείται επαγγελματίας στον χώρο του».
Ο Οσμάν έχει αυτοκίνητο με ελληνικές πινακίδες, συνελήφθη τον Σεπτέμβριο στην
Κρήτη, αλλά αφέθηκε ελεύθερος λόγω ελλείψεως στοιχείων.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N15</CAT>
<ED>
Κωδικός άρθρου: A16031N152</ED>
<ID>
ID:133805

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N15&aa=2</URL></REF>


Article

<CATEGORY>vin06</CATEGORY>

 <H5>Ο ΚΟΙΝΩΝΙΚΟΣ ΑΠΟΚΛΕΙΣΜΟΣ ΑΡΧΙΖΕΙ ΑΠΟ ΤΟ ΣΧΟΛΕΙΟ
</H5><H5>Η ΤΑΥΤΟΤΗΤΑ ΤΗΣ ΕΡΕΥΝΑΣ
</H5><H2>Δύο κόσμοι στην ίδια τάξη
</H2>
<AUTHOR>ΧΡΗΣΤΟΣ ΚΑΤΣΙΚΑΣ</AUTHOR>

Η κλιμάκωση των ανισοτήτων και η συνεχής διεύρυνση του φαινομένου της φτώχειας
είναι μια πραγματικότητα που οι διαστάσεις της ανιχνεύονται, ιδιαίτερα στη
δεκαετία που διανύουμε, στη συγκρότηση ενός «τέταρτου κόσμου», ενός
«αντίκοσμου», που έξω από τα όρια της «επίσημης» κοινωνίας βιώνει τον
κοινωνικό αποκλεισμό.

ΜΙΑ ΜΟΡΦΗ εκδήλωσης του κοινωνικού αποκλεισμού συνιστούν οι ανισότητες στην
εκπαίδευση και ο εκπαιδευτικός αποκλεισμός, που δρουν σαν κλασικοί φτωχογόνοι
παράγοντες, ιδιαίτερα σε περιόδους αυξημένης ανεργίας.

Είναι σαφές ότι, όταν η «μηχανή» της εργασίας «πετάει» μέσα στη ζώνη του
αποκλεισμού κατά τις περιόδους των «καταιγίδων» απολύσεων, ως απόβλητους,
χιλιάδες εργαζομένους, αρχίζει πάντα από αυτούς που έχουν το χαμηλότερο
εκπαιδευτικό επίπεδο.

Έτσι, οι «κόμποι» του νήματος που σηματοδοτούν τα όρια του κοινωνικού
αποκλεισμού υφαίνονται στη χαμηλή κοινωνική κατηγορία προέλευσης του μαθητή,
που λιπαίνει το έδαφος της σχολικής αποτυχίας, η οποία με τη σειρά της οδηγεί
στην ανεργία και οριοθετεί την τελική χαμηλή κοινωνική του θέση.

Ποια είναι, όμως, τα χαρακτηριστικά που παίρνει ο κοινωνικός αποκλεισμός μέσα
στα ίδια τα «σπλάγχνα» του σχολείου;

Ποια είναι τα πρόδρομα συμπτώματά του για τους «σχολικά» ευπαθείς μαθητές,
τους «ναυαγούς» της εκπαιδευτικής διαδικασίας;

Στα σημαντικά αυτά ερωτήματα έρχεται να απαντήσει μια πρωτοποριακή έρευνα που
πραγματοποιήθηκε από τον καθηγητή του Πανεπιστημίου Πατρών Θεόδωρο Μυλωνά, με
τη συνεργασία του Νικόλαου Μάνεση, και τα στοιχεία της έρχονται για πρώτη φορά
στη δημοσιότητα.

Οι δύο ερευνητές επισημαίνουν ότι η κοινωνική προέλευση των μαθητών
προσδιορίζει ως έναν μεγάλο βαθμό όχι μόνο την επίδοσή τους αλλά και τις
κοινωνικές τους σχέσεις με τους άλλους μαθητές. Κοντολογίς, τα κοινωνικά
χαρακτηριστικά των συμμαθητών με τους οποίους ο μαθητής κάνει παρέα ή επιθυμεί
να κάνει αλλά απωθείται, ή επιθυμούν οι άλλοι αλλά εκείνος απωθεί, συνιστούν
δείκτη ενός κοινωνικού παιχνιδιού αποδοχών και αποκλεισμών, πολύ σοβαρού για
το κοινωνικό μέλλον του παιδιού, που παίζεται στο σχολείο, αλλά του οποίου οι
βασικοί κανόνες έχουν ορισθεί έξω από αυτό.

Η ΕΡΕΥΝΑ

Οι μαθητές της ΣΤ' Τάξης Δημοτικών Σχολείων χωρίστηκαν σε 3 ομάδες, με βάση τη
σχολική τους επίδοση. Στην Α ομάδα κατατάχθηκαν οι μαθητές που είχαν βαθμό 10
και πρόβλεψη των δασκάλων ότι θα εισαχθούν στο Πανεπιστήμιο. Η κοινωνική
προέλευση αυτής της ομάδας ήταν πολύ υψηλή.

Στη Β ομάδα κατατάχθηκαν οι μαθητές που είχαν βαθμό 8, 9 και 10 και πρόβλεψη
από τους δασκάλους τους ότι θα τελειώσουν το Λύκειο, με κάποιες πιθανότητες
εισαγωγής και στο Πανεπιστήμιο. Οι μαθητές αυτοί προέρχονταν οι περισσότεροι
από μεσαία, λίγοι από υψηλά και λίγοι από χαμηλά κοινωνικά στρώματα.

Στη Γ ομάδα κατατάχθηκαν οι μαθητές που είχαν βαθμό από 7 και κάτω και
πρόβλεψη των δασκάλων ότι θα τελειώσουν μόνο την υποχρεωτική εκπαίδευση. Οι
μαθητές αυτοί προέρχονταν από οικογένειες με χαμηλό κοινωνικό status.

Από όλους αυτούς τους μαθητές ζητήθηκε να απαντήσουν, ανάμεσα σε άλλα, με
ποιους συμμαθητές τους θα ήθελαν να διαβάζουν μαζί τα μαθήματα, να παίζουν
μαζί και με ποιους δεν θα ήθελαν να διαβάζουν και να παίζουν.

Ο σχετικός πίνακας παρουσιάζει τα συνολικά ποσοστά επιλογών και απορρίψεων που
«εισέπραξαν» τα μέλη κάθε ομάδας για το διάβασμα από το σύνολο των 206 μαθητών
του δείγματος.

Οι μαθητές της Α ομάδας συγκεντρώνουν το 52% των επιλογών και το 15% των
απορρίψεων, αντίθετα οι μαθητές της Γ ομάδας συγκεντρώνουν το 62% των
απορρίψεων και το 12% των επιλογών. Είναι περισσότερο από φανερό ότι μέσα στον
περίβολο του σχολείου υπάρχουν δύο κόσμοι διαφορετικοί. Ο κόσμος των Α είναι
κοινωνικά θετικός, αφού ελκύει περισσότερο και ο κόσμος των Γ είναι κοινωνικά
αρνητικός, αφού απωθεί περισσότερο.

Τα διαφορετικά δίκτυα σχέσεων στα οποία ήδη ανήκουν οι μαθητές της Α ομάδας
και οι μαθητές της Γ ομάδας τούς οδηγούν προς διαφορετικές κατευθύνσεις:

* τους πρώτους, προς το «κέντρο» της κοινωνίας,

* τους δεύτερους, προς το περιθώριό της και τον αποκλεισμό από αυτήν.

Για τους μαθητές της Γ ομάδας, ο αποκλεισμός από το σχολείο είναι διπλός:
απορρίπτονται και από το σχολείο γιατί δεν ανταποκρίνονται στα κριτήριά του,
απορρίπτονται και από τους συμμαθητές τους ως «ανεπιθύμητοι». Τα χνάρια της
άσχημης κοινωνικής τους «μοίρας» έχουν προδιαγραφεί με σαφήνεια ήδη μέσα στο
Δημοτικό Σχολείο.

ΣΤΟ ΠΑΙΧΝΙΔΙ

Ένας άλλο πίνακας παρουσιάζει τα συνολικά ποσοστά επιλογών και απορρίψεων που
«εισέπραξαν» τα μέλη κάθε ομάδας για το παιχνίδι και δείχνει με σαφήνεια ότι η
δομή των κατανομών των ποσοστών είναι ακριβώς η ίδια με αυτήν που παρατηρήσαμε
και στον αντίστοιχο πίνακα για το διάβασμα. Τις περισσότερες επιλογές (43%)
και τις λιγότερες απορρίψεις (18%) συγκεντρώνει η Α ομάδα των μαθητών.
Αντίστροφα, οι μαθητές της ομάδας Γ συγκεντρώνουν τις λιγότερες επιλογές (17%)
και τις περισσότερες απορρίψεις (51%).

ΠΡΟΒΛΕΨΗ

Τι θα έχει συμβεί όταν οι μαθητές της ομάδας Γ θα είναι 30-40 χρόνων;

Με αφετηρία τα ευρήματα, θα μπορούσαμε να διακινδυνεύσουμε κάποιες «προβολές»
στο μέλλον τους. Υπάρχουν μεγάλες πιθανότητες να έχουν τελειώσει μόνο την
υποχρεωτική εκπαίδευση. Θα έχουν δημιουργήσει αυξημένες κοινωνικές υποχρεώσεις
(το μορφωτικό τους επίπεδο προδικάζει υψηλότερη γεννητικότητα). Δεν θα έχουν
σταθερή δουλειά. Θα κινούνται στις παρυφές της αγοράς. Θα είναι ευάλωτοι, ή θα
έχουν ήδη αλωθεί από δυνάμεις - προκλήσεις φυγής από τη σκληρή πραγματικότητα
και εξόδου από τη νομιμότητα. Θα είναι «μέσα και έξω». Οι πιθανότητες γι'
αυτούς είναι μεγάλες να βρεθούν «κλεισμένοι» στον κοινωνικά αποκλεισμένο κόσμο τους.

Η πρόταση, λοιπόν, ότι «ο κοινωνικός αποκλεισμός αρχίζει από το σχολείο» δεν
φαίνεται να είναι ένας απλός θεωρητικός μετεωρισμός των ερευνητών, ή μια απλή
εικασία τους, είναι δηλωτική μιας πραγματικότητας, η οποία όμως χρειάζεται
συστηματικότερη διερεύνηση.

Η έρευνα πραγματοποιήθηκε από τον καθηγητή Κοινωνιολογίας της Εκπαίδευσης
του Πανεπιστημίου Πατρών Θεόδωρο Μυλωνά, με τη συνεργασία του Νικολάου Μάνεση,
σε 206 μαθητές της ΣΤ' τάξης 15 Δημοτικών Σχολείων των Πατρών.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16031N161</ED>
<ID>
ID:133752

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N16&aa=1</URL></REF>


Article

<CATEGORY>vin06</CATEGORY>

 <H5>ΕΚΑΤΟΝΤΑΔΕΣ ΕΠΙΒΑΤΕΣ ΜΕ ΠΡΟΟΡΙΣΜΟ ΤΟ ΕΞΩΤΕΡΙΚΟ ΔΕΝ ΤΑΞΙΔΕΨΑΝ
</H5><H2>Η ομίχλη «νέκρωσε» χθες το «Μακεδονία»
</H2>
Ακύρωση πτήσεων. Εκατοντάδες ήταν οι επιβάτες που δεν ταξίδεψαν στο
εξωτερικό, ενώ με καθυστέρηση έφυγαν οι επιβάτες των εσωτερικών πτήσεων

Ματαιώσεις και πολύωρες καθυστερήσεις σε πτήσεις από και προς το
αεροδρόμιο «Μακεδονία» προκάλεσε η πυκνή ομίχλη που το σκέπασε έως το μεσημέρι.

ΘΕΣΣΑΛΟΝΙΚΗ

Γραφείο Βόρειας Ελλάδας

ΕΚΑΤΟΝΤΑΔΕΣ επιβάτες με προορισμό το εξωτερικό δεν ταξίδεψαν, ενώ όσοι είχαν
προορισμό αεροδρόμια του εσωτερικού ταξίδεψαν μετά το μεσημέρι ύστερα από
πολλές ώρες εκνευριστικής αναμονής στις γεμάτες, χθες, αίθουσες του αεροδρομίου.

Εξαιτίας της ομίχλης δεν πραγματοποιήθηκαν οι πτήσεις της Ολυμπιακής από την
Αθήνα με ενδιάμεσο σταθμό τη Θεσσαλονίκη προς το Λονδίνο, τις Βρυξέλλες, το
Άμστερνταμ και το Μιλάνο, ενώ δεν πραγματοποιήθηκε η προγραμματισμένη στάση
στη Θεσσαλονίκη της πτήσης για το Βουκουρέστι. Με δύο ώρες καθυστέρηση έγινε η
πτήση προς τη Στουτγάρδη, ενώ πτήση της LTU από το Ντύσελντορφ αντί της
Θεσσαλονίκης προσγειώθηκε στην Αθήνα. Ματαιώθηκαν επίσης οι δύο πρωινές
πτήσεις από και προς την Αθήνα, ενώ καθυστερήσεις σημειώθηκαν και σε άλλες
πτήσεις του εξωτερικού και του εσωτερικού.

Οι επιβάτες που είχαν χθες προορισμό το εξωτερικό θα ταξιδέψουν σήμερα με
έκτακτες πτήσεις, ενώ όσες είχαν προορισμό την Αθήνα προωθήθηκαν στις πτήσεις
που άρχισαν να γίνονται μετά τις 12, όταν η ορατότητα έφτανε τα δύο
χιλιόμετρα, γεγονός που επιτρέπει την πραγματοποίησή τους. Όλο το πρωί η
ορατότητα στο αεροδρόμιο «Μακεδονία» δεν ξεπέρασε τα 700 μέτρα.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16031N171</ED>
<ID>
ID:133753

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N17&aa=1</URL></REF>


Article

<CATEGORY>vin06</CATEGORY>

 <H2>Αυτοκίνητα μιας άλλης εποχής στους δρόμους της Αθήνας
</H2>
Η εκκίνηση. Ο δήμαρχος Αθηναίων έδωσε την εκκίνηση στο ράλι ιστορικών αυτοκινήτων

ΕΙΚΟΝΕΣ ΑΠΟ την παλιά πόλη ξεδιπλώθηκαν χθες στη σύγχρονη Αθηνα, όπου 180
ιστορικά αυτοκίνητα ξεκίνησαν το πρωί από το Καλλιμάρμαρο Στάδιο παίρνοντας
μέρος στο ράλι ιστορικών αυτοκίνητων που διοργανώθηκε για πρώτη φορά από τον
Δήμο Αθηναίων και τη ΦΙΛΠΑ.

«Αυτό το ράλι με παλιά αυτοκίνητα εποχής ξυπνάει νοσταλγίες και κάπου θυμίζει
πώς ήταν η Αθήνα παλιότερα», δήλωσε ο δήμαρχος Αθηναίων κ. Δημήτρης
Αβραμόπουλος. «Φιλοδοξία μας είναι, μέσα από τις εικόνες του παρελθόντος, να
ξαναφτιάξουμε μια Αθήνα πιο ανθρώπινη, με στοιχεία σαν και αυτά που αποπνέουν
αυτά τα αυτοκίνητα της εποχής του 1950 και του 1960».

Τα ιστορικά αυτοκίνητα ακολούθησαν τη διαδρομή: Λ. Βασιλίσσης Σοφίας, Λ.
Αμαλίας, Πανεπιστημίου, Πλατεία Ομονοίας, Σταδίου, Φιλελλήνων, Λ. Αμαλίας, Λ.
Βασιλίσσης Όλγας και ο τερματισμός έγινε στο Παναθηναϊκό Στάδιο. Στο τέλος του
αγώνα απονεμήθηκαν τιμητικά διπλώματα.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16031N172</ED>
<ID>
ID:133806

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N17&aa=2</URL></REF>


Article

<CATEGORY>vin06</CATEGORY>

 <H2>Ο Άη Βασίλης των αυτοδυτών αναδύθηκε από τον Σαρωνικό
</H2>
ΑΥΤΗ ΤΗ ΦΟΡΑ ο Άη Βασίλης αναδύθηκε από τα νερά του Σαρωνικού και μοίρασε τα
δώρα του στους δεκάδες φίλους τού βυθού, που συγκεντρώθηκαν χθες το πρωί στο
πρώτο λιμανάκι της Βουλιαγμένης, για την καθιερωμένη πλέον κοπή της
πρωτοχρονιάτικης πίτας.

Ο εκπαιδευτής αυτοδυτών Χρήστος Ποζίδης αναφέρθηκε στη μαγεία του βυθού και
επισήμανε ότι με την εξέλιξη της τεχνολογίας έχει αυξηθεί η ασφάλεια των
αυτοδυτών, με αποτέλεσμα τα τελευταία χρόνια το σπορ να γνωρίζει τεράστια
άνθηση τόσο στην Ελλάδα όσο και στο Εξωτερικό.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16031N173</ED>
<ID>
ID:133847

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N17&aa=3</URL></REF>


Article

<CATEGORY>vin06</CATEGORY>

 <H2>Σημαντικές αλλαγές στο Λαϊκό Λαχείο για το 1998
</H2>
ΣΗΜΑΝΤΙΚΕΣ αλλαγές επέρχονται στο Λαϊκό Λαχείο, η πρώτη κλήρωση του οποίου,
για το 1998, θα πραγματοποιηθεί μεθαύριο Τετάρτη, 7 Ιανουαρίου, λόγω της
αυριανής αργίας (Θεοφάνεια).

Οι αλλαγές αυτές είναι:

1) Η τετράδα, από 1.600 δρχ., κοστίζει τώρα 2.000.

2) Ο πρώτος λαχνός, διαφορετικής σειράς από αυτή που κληρώνεται, θα δίνει
στους τυχερούς 15.000.000 δρχ., από 10 εκατομμύρια που έδινε.

3) Η τετράδα που θα έχει όμοια τα δύο τελευταία ψηφία, με αυτά του πρώτου
λαχνού, θα κερδίζει 10.000 δρχ.

4) Οι τυχερές χιλιάδες του πρώτου, δεύτερου και τρίτου λαχνού κάθε κλήρωσης,
θα κερδίζουν την αξία της τετράδας (2.000 δρχ.). Και

5) Το άρτιο (λήγοντας) του πρώτου λαχνού, θα κερδίζει 4.000 δρχ. (από 3.200
δρχ. που κέρδιζε).

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16031N174</ED>
<ID>
ID:133876

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N17&aa=4</URL></REF>


Article

<CATEGORY>vin06</CATEGORY>

 <H5>ΒΑΡΥΣ ΟΠΛΙΣΜΟΣ ΣΤΟ ΣΠΙΤΙ ΤΗΣ ΧΗΡΑΣ ΜΕΛΟΥΣ ΤΟΥ ΣΥΝΔΙΚΑΤΟΥ ΤΟΥ ΕΓΚΛΗΜΑΤΟΣ
</H5><H2>Οπλοστάσιο - μυστήριο
</H2>
Έκπληξη και προβληματισμό προκαλούν στις αστυνομικές αρχές της Πιερίας οι
μεγάλες ποσότητες όπλων και πυρομαχικών ­ ακόμα και αντιαρματικών ρουκετών ­
που είχε στην κατοχή του στενός συγγενής μέλους της λεγόμενης συμμορίας των
«δολοφόνων κατά παραγγελία».

Δίον Πιερίας. Στο σπίτι και στο χοιροστάσιο της 42χρονης Αμερικανίδας Donna
Wilkins-Καλτσά βρέθηκαν όπλα και πυρομαχικά, αρκετά για να εξοπλίσουν ολόκληρο λόχο!

ΘΕΣΣΑΛΟΝΙΚΗ.

Γραφείο Βόρειας Ελλάδας

ΤΑ όπλα και τα πυρομαχικά ­ ικανά να εξοπλίσουν ολόκληρο λόχο ­ εντοπίστηκαν
στην περιοχή Δίον Πιερίας στο σπίτι και στο χοιροστάσιο της 42χρονης
Αμερικανίδας Donna Wilkins-Καλτσά, χήρας του Γεωργίου Καλτσά, ενός εκ των δύο
αδελφών της συμμορίας κακοποιών, ο οποίος βρέθηκε πρόσφατα δολοφονημένος στην
περιοχή Λιβαδειάς.

Το οπλοστάσιο αποκαλύφθηκε τυχαία από αστυνομικούς της Ασφάλειας Κατερίνης, οι
οποίοι παρακολουθούσαν δύο Αλβανούς λαθρομετανάστες για υπόθεση κατοχής χασίς.
Οι αστυνομικοί ­ που εμφανίστηκαν ως ενδιαφερόμενοι για να αγοράσουν ναρκωτικά
­ έκλεισαν ραντεβού με τους Σκέρντι Περικλίου, 30 χρόνων, και Ιλίρ Ρότζι, 27
ετών, στην περιοχή Λεπτοκαρυάς Πιερίας και τους συνέλαβαν με έντεκα κιλά χασίς.

Οι λαθρομετανάστες στην ανάκριση ισχυρίστηκαν ότι είχαν κλέψει το χασίς από το
χοιροστάσιο της Αμερικανίδας, όπου εργάζονταν.

Σε έρευνα που έγινε χθες, οι αστυνομικοί βρήκαν και κατέσχεσαν τον εξής
οπλισμό: δέκα αντιαρματικές ρουκέτες των 40 χιλιοστών με πυροκροτητές,
κινεζικής προέλευσης. Δύο οπλοπολυβόλα και επτά ημιαυτόματα όπλα Καλάσνικοφ,
δύο εκτοξευτήρες ρουκετών κινεζικής προέλευσης, δύο αυτόματα υποπολυβόλα ­ το
ένα τύπου «Uzi 9mm καιτο άλλο κινεζικής προέλευσης ­ και 65 αμυντικές
χειροβομβίδες ανατολικής κατασκευής.

Επίσης, στο σπίτι και στο χοιροστάσιο της χήρας Καλτσά βρέθηκαν: επτά κιλά
γεμίσματα πυροκροτητών χωρίς ενδείξεις, 300 πυροκροτητές, 3 πυροσωλήνες
χειροβομβίδων, 153 πλακούντες με εκρηκτική ύλη ΤΝΤ των 200 γραμμαρίων, 130
μέτρα βραδύκαυστο σχοινί, χιλιάδες φυσίγγια, γεμιστήρες, φυσιγγιοθήκες,
σιγαστήρες όπλων κ.ά. υλικά, καθώς και μικροποσότητες ηρωίνης και χασίς.

Και οι τρεις συλληφθέντες ανακρίνονταν μέχρι χθες το βράδυ στην Ασφάλεια
Κατερίνης, ενώ οι αστυνομικές αρχές απέφευγαν να ανακοινώσουν οτιδήποτε για
την υπόθεση. Σύμφωνα με πληροφορίες, η χήρα του κακοποιού Γιώργου Καλτσά
δηλώνει άγνοια για τις ποσότητες όπλων και εκρηκτικών που βρέθηκαν στο σπίτι
της και επιρρίπτει ευθύνες στους δύο αλλοδαπούς.

Σύμφωνα με τις ίδιες πληροφορίες, σχεδόν ολόκληρος ο οπλισμός και οι
εκρηκτικές ύλες προέρχονται από αποθήκες του Στρατού στην Αλβανία, που
λεηλατήθηκαν στη διάρκεια της εξέγερσης που σημειώθηκε στις αρχές του
περασμένου χρόνου, αλλά εκείνο που αδυνατούν να εξηγήσουν μέχρι στιγμής οι
αστυνομικές αρχές είναι η αφθονία, αλλά και η ποικιλία που διέθετε το οπλοστάσιο.

Οι αστυνομικοί είναι ιδιαίτερα προβληματισμένοι για το γεγονός ότι βρέθηκε
βαρύς οπλισμός, αφού ­ όπως είπε στα «ΝΕΑ» ανώτερος αξιωματικός της ΕΛ.ΑΣ. που
συμμετέχει στις έρευνες ­ ακόμα και αν υποτεθεί ότι το οπλοστάσιο ανήκε στο
λεγόμενο συνδικάτο του εγκλήματος, είναι δύσκολο να εξηγήσει κάποιος για ποιο
λόγο είχαν προμηθευτεί τις αντιαρματικές ρουκέτες.

Οι αδελφοί Καλτσά, σύμφωνα με την Αστυνομία, ήταν μέλη της συμμορίας που
δολοφονούσε κατά παραγγελία. Εκτός από τον Γιώργο Καλτσά, πριν από περίπου
ενάμιση μήνα έχασε τη ζωή του σε τροχαίο στη Χαλκιδική και ο αδελφός του
Βασίλης, δραπέτης των φυλακών Κέρκυρας.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16031N181</ED>
<ID>
ID:133754

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N18&aa=1</URL></REF>


Article

<CATEGORY>vin06</CATEGORY>

 <H2>Μόλις έφυγαν οι καλλιτέχνες, μπήκαν οι ληστές
</H2>
Έδρασαν και αυτό το Σαββατοκύριακο οι συμμορίες των ενόπλων με τις ληστρικές
επιθέσεις τους στη γνωστή κοσμική ταβέρνα «Μπάμπης», στην Κηφισιά, και σε τρία
πρατήρια υγρών καυσίμων στην Αθήνα και τον Πειραιά.

Πλούσια ήταν η «λεία» των κακοποιών, που «χτύπησαν» ξημερώματα του Σαββάτου
την κοσμική ταβέρνα «Μπάμπης» και άρπαξαν από το χρηματοκιβώτιο 15.000.000 δρχ.

Η ένοπλη επιδρομή στην κοσμική ταβέρνα, που βρίσκεται στην οδό Όθωνος 26,
έγινε στις 5.30 τα ξημερώματα του Σαββάτου. Οι δράστες περίμεναν να φύγουν οι
τελευταίοι πελάτες και οι καλλιτέχνες ­ ανάμεσά τους η γνωστή τραγουδίστρια
Πίτσα Παπαδοπούλου και ο Δάκης. Το κέντρο είχε κλείσει και ο ιδιοκτήτης του
Δημήτρης Μαρνιέρος, 57 χρόνων, μόλις είχε κάνει την καταμέτρηση των
εισπράξεων. Οι δύο κουκουλοφόροι εισέβαλαν στην ταβέρνα, πυροβολώντας με τα
πιστόλια τους τέσσερις φορές στον αέρα για εκφοβισμό. Την ώρα εκείνη στην
κοσμική ταβέρνα βρίσκονταν ο ιδιοκτήτης, η σύζυγός του και ένα φιλικό τους ζευγάρι.

Με την απειλή των όπλων υποχρέωσαν τον ιδιοκτήτη να τους δώσει τα κλειδιά του
χρηματοκιβωτίου. Στη συνέχεια, οι δράστες τούς έδεσαν με χειροπέδες και αφού
άρπαξαν τα χρήματα που υπήρχαν στο χρηματοκιβώτιο διέφυγαν, κατά πάσα
πιθανότητα με αυτοκίνητο.

Με τα χέρια δεμένα με χειροπέδες, ο ιδιοκτήτης βγήκε στον δρόμο, πηδώντας από
το παράθυρο, και κάλεσε σε βοήθεια.

ΣΕ ΒΕΝΖΙΝΑΔΙΚΑ

Όμως, οι συμμορίες των ενόπλων συνέχισαν τις επιδρομές τους και χθες.
Συγκεκριμένα στις 3.25 τα ξημερώματα, εισέβαλαν στο πρατήριο υγρών καυσίμων
της ΕΛΔΑ, στη λεωφόρο Βάρης 70, στην περιοχή της Βουλιαγμένης, τρεις Αλβανοί
και, αφού απείλησαν με καραμπίνες τον Ιρακινό υπάλληλο Μιχάλη Μολιετ, άρπαξαν
100.000 δρχ. Οι δράστες επιβιβάσθηκαν σε ένα αυτοκίνητο «Τογιότα Στάρλετ»,
γκρι χρώματος και εξαφανίσθηκαν.

Μιάμιση ώρα αργότερα, σειρά είχε το πρατήριο υγρών καύσιμων της ΕΚΟ, στη
λεωφόρο Αμφιθέας 134, στο Παλαιό Φάληρο. Οι τρεις κουκουλοφόροι απείλησαν με
τα πιστόλια τον υπάλληλο Νίκο Δημητρόπουλο και άρπαξαν 55.000 δρχ.

Οι δράστες επιτέθηκαν και απείλησαν και τον πελάτη Νίκο Κιαουλα, που είχε
σταθμεύσει το αυτοκίνητό του στο πρατήριο και του άρπαξαν 50.000 δρχ. και το
ρολόι του. Στη συνέχεια, κλείδωσαν τα θύματα στην αποθήκη, επιβιβάσθηκαν σε
ένα αυτοκίνητο κόκκινου χρώματος και εξαφανίσθηκαν.

Οι ίδιοι, προφανώς, κακοποιοί «χτύπησαν» λίγο αργότερα και στο πρατήριο της
ΕΚΟ, στην οδό Κηφισού 44, στο Μοσχάτο.

Οι δύο ένοπλοι απείλησαν με τα πιστολιά τους τον 35χρονο υπάλληλο Ιωσήφ Φ.
Καπασάκη και άρπαξαν 400.000 δρχ. και το ρολόι του.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16031N182</ED>
<ID>
ID:133807

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N18&aa=2</URL></REF>


Article

<CATEGORY>vin06</CATEGORY>

 <H2>Βγήκαν με άδεια από τη φυλακή, κατέληξαν στον εισαγγελέα
</H2>
ΜΕ ΑΛΕΞΙΣΦΑΙΡΑ γιλέκα κυκλοφορούσαν τα δύο αδέλφια, Παναγιώτης Βλαστός και
Κώστας Βλαστός, στην πενθήμερη άδεια που είχαν πάρει από τις φυλακές
Κορυδαλλού, όπου εκτίουν την ποινή τους για την εν ψυχρώ εκτέλεση του
Γεράσιμου Ναστούλη, αδελφού του κακοποιού Κώστα Ναστούλη, και του πορτιέρη
νυχτερινού κέντρου Δημήτρη Σινού.

Τα αδέλφια Κώστας Βλαστός ­ 33 χρόνων ­ και Παναγιώτης Βλαστός ­ 27 χρόνων ­
συνελήφθησαν προχθές στις 3 τα ξημερώματα στην περιοχή της Ελευσίνας. Μαζί
τους στο αυτοκίνητο ήταν και ο 45χρονος Παύλος Χαρίτος, στην κατοχή του οποίου
βρέθηκε και κατασχέθηκε ένα πιστόλι με τρία φυσίγγια. Στην κατοχή των δύο
αδελφών βρέθηκε ένα γραμμάριο χασίς.

Αστυνομικοί που έκαναν περιπολία στην περιοχή της Ελευσίνας θεώρησαν το
αυτοκίνητο των δραστών ύποπτο και έκαναν σήμα στον οδηγό του να σταματήσει. Ο
οδηγός, όμως, αντί να σταματήσει, πάτησε γκάζι και προσπάθησε να ξεφύγει.
Ακολούθησε καταδίωξη, στην οποία έλαβαν μέρος πολλά περιπολικά, μέχρι που οι
αστυνομικοί κατάφεραν να μπλοκάρουν το αυτοκίνητο και να το ακινητοποιήσουν.
Οι συλληφθέντες οδηγήθηκαν στο Αστυνομικό Τμήμα Ελευσίνας, όπου ο Παναγιώτης
Βλαστός επιτέθηκε και χτύπησε έναν αστυνομικό.

Το άγριο ξεκαθάρισμα λογαριασμών είχε γίνει τον Οκτώβριο του 1994 έξω από
νυχτερινό κέντρο στη λεωφόρο Καβάλας, συνιδιοκτήτης του οποίου ήταν ο
Γεράσιμος Ναστούλης.

Τα όπλα «μίλησαν» στην αιματηρή αυτή συμπλοκή, με αποτέλεσμα από τις σφαίρες
των δύο κακοποιών να βρουν τον θάνατο ο Γεράσιμος Ναστούλης και ο Δημήτρης
Σινός, ενώ από την ανταλλαγή πυροβολισμών τραυματίστηκαν και οι δράστες. Ο
Παναγιώτης Βλαστός και ο Κώστας Βλαστος, οι οποίοι εκτίουν την ποινή τους στις
φυλακές Κορυδαλλού, είχαν πάρει στις 31 Δεκεμβρίου πενθήμερη άδεια.

Οι συλληφθέντες οδηγήθηκαν στον εισαγγελέα Πρωτοδικών Λεωνίδα Λαζαράκο, ο
οποίος άσκησε εις βάρος τους ποινική δίωξη για κατοχή μικροποσότητας
ναρκωτικών ουσιών και παράνομη οπλοκατοχή.

Και οι δύο παραπέμφθηκαν να δικαστούν, σε ρητή δικάσιμο, στο Τριμελές
Πλημμελειοδικείο της Αθήνας.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16031N183</ED>
<ID>
ID:133848

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N18&aa=3</URL></REF>


Article

<CATEGORY>vin07</CATEGORY>

 <H5>412 ΑΜΑΧΟΙ ΣΦΑΓΙΑΣΤΗΚΑΝ ΣΕ ΜΙΑ ΗΜΕΡΑ ΣΤΗΝ ΑΛΓΕΡΙΑ ΕΝ ΟΝΟΜΑΤΙ ΤΟΥ ΙΣΛΑΜ
</H5><H5>Η Γερμανία ζήτησε επέμβαση της Ευρωπαϊκής Ένωσης
</H5><H2>Αγριότητα χωρίς όρια
</H2>
<AUTHOR>ΕΥΗ ΣΤΑΥΡΟΥΛΑΚΗ</AUTHOR>

Η φρίκη ανακυκλώνεται στην Αλγερία. Μέσα σε μία νύχτα άλλοι 412 άμαχοι, στην
πλειοψηφία τους γυναίκες και παιδιά, σφαγιάστηκαν ­ θύματα ενός θρησκευτικού
φανατισμού και μιας πολιτικής διαμάχης που συνεχίζεται έξι χρόνια τώρα, με
80.000 θύματα.«Προσπάθησα να τρέξω. Αλλά ο τρομοκράτης στην πόρτα με άρπαξε
και είπε σ' έναν άλλο: "Κόψε τον λαιμό της". Ήθελαν να κόψουν τον λαιμό μου μ'
ένα μαχαίρι, όπως έκαναν στη θεία μου. Ένας απ' αυτούς ρώτησε τον πατέρα μου
πού έκρυβε τα λεφτά του. Όταν τους απάντησε ότι δεν υπάρχουν λεφτά, τον
χτύπησαν πριν τον μαχαιρώσουν, μπροστά σ' όλους μας».

Η 16χρονη κοπέλα, με βαθιά τραύματα από τσεκούρι στο σώμα της και ανεξίτηλα
σημάδια στην ψυχή της από τον ομαδικό βιασμό της, ξαναζεί από το κρεβάτι του
νοσοκομείου τον εφιάλτη της χειρότερης σφαγής αμάχων στον εξάχρονο εμφύλιο
πόλεμο της Αλγερίας. 
Η πιο αιματηρή σελίδα της αλγερινής τραγωδίας, με τους 412 σφαγιασθέντες μέσα
σε μία νύχτα, γράφτηκε με την έναρξη του Ραμαζανίου, της μεγαλύτερης
θρησκευτικής γιορτής του Ισλάμ, από εκείνους που σκοτώνουν στο όνομα του Ισλάμ.

Οι αφηγήσεις των επιζώντων αποκαλύπτουν ότι το μακελειό σε τέσσερα χωριά της
περιοχής Ρελιζάν, στην Δυτική Αλγερία, διήρκεσε επτά ώρες. 
Σ' ενα χωριό, οι ένοπλοι εισέβαλαν αμέσως μετά το τέλος της νηστείας, που
τηρούν καθημερινά οι μουσουλμάνοι κατά το Ραμαζάνι ­ κατά τις επτά το βράδυ.

Αλλά το κύμα βίας που εντάθηκε με την έναρξη του Ραμαζανίου είχε και άλλα
θύματα εκτός από τους νεκρούς της μεγάλης σφαγής. 
Καμιά δεκαπενταριά άτομα έχασαν τη ζωή τους σε επιθέσεις που σημειώθηκαν το
Σαββατοκύριακο, ανεβάζοντας τον συνολικό αριθμό των θυμάτων του τελευταίου
δεκαήμερου σε 850.

Κι όμως, οι αλγερινές Αρχές ακολουθούν την ίδια τακτική. Υποβαθμίζουν τον
αριθμό των νεκρών ­ 78 ήταν κατά την κρατική τηλεόραση και τον υπουργό
Εσωτερικών τα θύματα της μεγάλης σφαγής ­ και επιμένουν ότι η βία, που είναι
πλέον ενδημική στη χώρα, δεν είναι παρά «τα κατάλοιπα της τρομοκρατίας», «ο
τελευταίος σπασμός του λυσσασμένου κτήνους».

«Ψηφίσαμε, με την ελπίδα ότι θα επανέλθει η γαλήνη και η ειρήνη. Φαίνεται,
όμως, ότι ψηφίσαμε για να νομιμοποιήσουμε τους θεσμούς, έτσι ώστε να έχουν
άλλοθι. 
Όσο για μας, προσευχόμαστε για να μη συναντήσουμε "τα κατάλοιπα της τρομοκρατίας».

Τα πικρά αυτά λόγια ενός Αλγερινού στην γαλλική εφημερίδα «Λε Μοντ»,
αντανακλούν το ηθικό του αλγερινού λαού, που ζει αφημένος στην τύχη του, μέσα
στον φόβο, την σύγχυση και την μοιρολατρία. 
Η «πολιτική ομαλοποίηση», με την προσφυγή στις κάλπες, παρουσιάστηκε στον λαό
ως η λύση στο πρόβλημα της βίας, η οποία βύθισε την Αλγερία στον τρόμο από το
1992, όταν το καθεστώς ακύρωσε τον δεύτερο γύρο των εκλογών που θα έφερναν
τους ισλαμιστές στην εξουσία. 
Αλλά, δύο χρόνια μετά τις προεδρικές εκλογές του 1995, οι Αλγερινοί
διαπιστώνουν ότι οι υποσχέσεις ειρήνευσης του προέδρου Λιαμίν Ζερουάλ δεν
τηρήθηκαν. 
Αντίθετα, οι σφαγές και οι επιθέσεις αποτελούν πια μέρος της καθημερινότητας.

«Μπορούμε να σταματήσουμε τις σφαγές;» διερωτάται η αλγερινή εφημερίδα «Λε
Ματέν» και ζητά από την κυβέρνηση να πάψει να προσποιείται ότι έχει θέσει υπό
τον έλεγχό της την κατάσταση. «Πρέπει να σπάσουμε την σιωπή. Διαδραματίζεται
μια τραγωδία σε μια χώρα, που υποτίθεται ότι έχει μπει στον δρόμο της εξομάλυνσης».

Ξένοι διπλωμάτες και πολιτικοί αναλυτές υποστηρίζουν ότι οι σφαγές αποβλέπουν
στο να σκορπίσουν τον τρόμο, να υπογραμμίσουν ότι οι αρχές δεν ελέγχουν ένα
μεγάλο τμήμα της χώρας και να αποδείξουν ότι η λογοκρισία είναι
αναποτελεσματική, όταν υπάρχουν κατακόμβες νεκρών.

ΑΥΤΗΝ τη φορά, το μακελειό στην Αλγερία δεν άφησε αδιάφορη την διεθνή
κοινότητα. 
Η Γερμανία καταδίκασε την σφαγή και ζήτησε από την Ευρωπαϊκή Ένωση να αναλάβει
διπλωματική πρωτοβουλία, για να σταματήσει να ρέει το αίμα.

Ο Γερμανός υπουργός Εξωτερικών Κλάους Κίνκελ ανακοίνωσε ότι ήρθε σε επαφή με
την βρετανική προεδρία, προτείνοντας να «μεταβεί η ευρωπαϊκή τρόικα στην
Αλγερία, για να συμβάλει στις προσπάθειες πάταξης της τρομοκρατίας».

Αλλά και το Ιράν, το οποίο η Αλγερία κατηγορεί ότι υποστηρίζει τους φανατικούς
ισλαμιστές και διέκοψε τις διπλωματικές σχέσεις της με την Τεχεράνη το 1993,
έκανε λόγο για την ανάγκη ξένης ανάμειξης.

Καταδικάζοντας τις σφαγές, η Τεχεράνη απηύθυνε έκκληση στις μουσουλμανικές
χώρες και τα Ηνωμένα Έθνη, να αναλάβουν πρωτοβουλίες για να σταματήσει η αιματοχυσία.

Εκπρόσωπος του υπουργείου Εξωτερικών του Ιράν επεσήμανε ότι οι δολοφόνοι
παραμένουν άγνωστοι και κατηγόρησε τις διεθνείς οργανώσεις για τα ανθρώπινα
δικαιώματα ότι αδιαφορούν για τις σφαγές στην Αλγερία.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N31</CAT>
<ED>
Κωδικός άρθρου: A16031N311</ED>
<ID>
ID:133742

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N31&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>ΗΠΑ ο «προστάτης»
</H2>
<AUTHOR>ΜΙΧΑΛΗΣ ΔΟΥΝΤΑΣ</AUTHOR>

ΟΙ ΠΡΟΣΦΑΤΕΣ, απειλητικές δηλώσεις Ντεμιρέλ· η διαρροή τουρκικού στρατιωτικού
εγγράφου αναγορεύοντος Συρία και Ελλάδα εχθρούς· η διεξαγωγή αεροναυτικών
γυμνασίων στο Αιγαίο, συμπεριλαμβανομένων περιοχών ελληνικής κυριαρχίας, όλα,
συνθέτουν ως προς τις ελληνοτουρκικές σχέσεις τον τουρκικό «επίλογο» του
εκπνεύσαντος και ταυτόσημο «πρόλογο» του αρξαμένου έτους. Η τουρκική πολιτική
αμφισβήτησης ελληνικής αιγαιακής κυριαρχίας ήδη «κατεγράφη» διεθνώς και
«κατανοείται» από συμμάχους («να τα βρείτε» μας λέγουν).

* Και η ελληνική κυβέρνηση; Υποταγμένη στις αδυσώπητες αναγκαιότητες της
στρατιωτικής αδυναμίας της χώρας ­ στην οποίαν, σημειωτέον, προκάτοχοι
κυβερνήσεις και η ίδια την περιήγαγαν ­ προσπαθεί απλώς ν' αποτρέψει το χειρότερο...

* Βεβαίως, ουδείς θα κατηγορήσει τον Πρωθυπουργό γιατί αρνείται παλικαρισμούς,
γνωρίζοντας μάλιστα το ελληνικό έλλειμμα ένοπλης ισχύος. Όμως άλλο
παλικαρισμοί και άλλο η αδιανόητη, σοβαροφανής εκείνη δήλωσή του ότι δεν
πρόκειται να παρακολουθήσει την Τουρκία σε κλιμάκωση έντασης. Δηλαδή τι θα
κάνει; Η Τουρκία θ' ασκείται στην Εύβοια, θα κλιμακώνει, και η Ελλάδα θα
«μαζεύεται» θεωμένη;

* Συνεπώς, κατακριτέα η κυβέρνηση όχι διότι αποφεύγει «νταηλίκια». Αλλά γιατί
παρά τους ζοφερούς οιωνούς πλαδαρά «ημιενεργεί», αντί σύντονα να εξοπλίζεται:
Για το κρίσιμα ζωτικό θέμα της αγοράς πολεμικών αεροσκαφών ακόμα συζητούν περί
τού τι, πόσον και πότε...

* Συμπέρασμα: Η Τουρκία, το 1998, λόγω γενικότερου κλίματος μάλλον θ' αποφύγει
θερμή αναμέτρηση. Όμως, θα προωθήσει την διεκδικητική πολιτική της κατάγουσα
νίκες «στα σημεία», κυρίως με ενδοσυμμαχικές διευθετήσεις. Στο Κυπριακό θα
επιτύχει περισσότερα. «Προστάτης» της εθνικής μας ασφάλειας θα παραμείνει η
Ουάσιγκτον. Το τίμημα βαρύ, ενδεχομένως βαρύτατο.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N31</CAT>
<ED>
Κωδικός άρθρου: A16031N312</ED>
<ID>
ID:133841

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N31&aa=2</URL></REF>


Article

<CATEGORY>vin07</CATEGORY>

 <H5>ΝΕΚΡΟΙ ΚΑΙ ΤΡΑΥΜΑΤΙΕΣ ΑΠΟ ΚΑΤΑΙΓΙΔΕΣ ΚΑΙ ΘΥΕΛΛΩΔΕΙΣ ΑΝΕΜΟΥΣ
</H5><H2>Φονιάς καιρός σε 4 χώρες
</H2>
Σφοδρή κακοκαιρία. Πρωτοφανές κύμα κακοκαιρίας πλήττει τη Βόρεια Ευρώπη
προκαλώντας θύματα και ζημιές, ενώ οι αρχές εκφράζουν φόβους για κλιμάκωση των φαινομένων.

Πρωτοφανές κύμα κακοκαιρίας πλήττει από το Σάββατο τη Βόρεια Ευρώπη,
προκαλώντας σοβαρές βλάβες στα δίκτυα ηλεκτροδότησης καθώς και το οδικό
δίκτυο, που σε πολλά σημεία έχει αποκλεισθεί λόγω των δέντρων που ξεριζώνουν
οι θυελλώδεις άνεμοι στο πέρασμά τους.

Στη Νοτιοδυτική Αγγλία, και συγκεκριμένα τις κομητείες της Κορνουάλης και του
Ντέβον, οι αρχές κάλεσαν τους οδηγούς να είναι πολύ προσεκτικοί και να
αποφεύγουν δρόμους όπου υπάρχουν δένδρα και κατασκευές που ενδέχεται να
υποχωρήσουν λόγω των θυελλωδών ανέμων. Η βρετανική Μετεωρολογική Υπηρεσία
προειδοποίησε μάλιστα με έκτακτο δελτίο της τους κατοίκους της περιοχής για
επικείμενες σφοδρότατες καταιγίδες, με ανέμους να πνέουν με ταχύτητα έως και
160 χιλιομέτρων την ώρα!

Στη γειτονική Γαλλία οι αρχές κήρυξαν σε κατάσταση εκτάκτου ανάγκης τις
παράκτιες περιοχές στα δυτικά της χώρας, απαγορεύοντας για λόγους ασφάλειας
την πρόσβαση σε πεζούς και μοτοσυκλετιστές. Οι καταιγίδες που έπληξαν το
περασμένο 24ωρο τη Βρετανία και τη Γαλλία έχουν ήδη κοστίσει τη ζωή
τουλάχιστον τεσσάρων ανθρώπων: στην περιοχή Σουντ-σιρ-Ερντρ, κοντά στον ποταμό
Λίγηρα, ένας οδηγός αυτοκινήτου που μετέφερε γάλα σκοτώθηκε όταν το όχημα του
καταπλακώθηκε από ένα δέντρο. Άλλα δύο άτομα σκοτώθηκαν στη Νορμανδία, όταν το
αυτοκίνητο στο οποίο επέβαιναν ανετράπη λόγω της σφοδρής χαλαζόπτωσης, ενώ στο
Αμπερντίν της Σκωτίας ένας μοτοσυκλετιστής έχασε τη ζωή του όταν μία ριπή
ανέμου έριξε τη μοτοσυκλέτα του πάνω σε άλλο διερχόμενο όχημα.

Οι θυελλώδεις άνεμοι προκάλεσαν, καθώς φαίνεται, προβλήματα ακόμα και στις
ειρηνευτικές προσπάθειες για τη Μέση Ανατολή, επιβάλλοντας την αναβολή της
επίσκεψης στη Γαλλία του Σύρου αντιπροέδρου και του υπουργού Εξωτερικών που
επρόκειτο να συμμετάσχουν σε συζήτηση για την ειρηνευτική διαδικασία.

Κύμα κακοκαιρίας πλήττει όμως και το Βέλγιο καθώς και τη Γερμανία, ενώ οι
μετεωρολόγοι εκφράζουν ανησυχίες για κλιμάκωση των φαινομένων, με τον τυφώνα
«Φάνι» να πλησιάζει επικίνδυνα στις ακτές της Βόρειας Θάλασσας και να απειλεί
το εγχείρημα του Αμερικανού πολυεκατομμυριούχου Στιβ Φόσετ. Ο Φόσετ συνεχίζει
για πέμπτη κατά σειρά ημέρα την πτήση του πάνω από την Ευρώπη, φιλοδοξώντας να
γίνει ο πρώτος άνθρωπος στην ιστορία που έκανε το γύρο του κόσμου με αερόστατο.

Ωστόσο, οι κακές καιρικές συνθήκες και οι θυελλώδεις άνεμοι που πνέουν πάνω
από τη Μαύρη Θάλασσα,προκάλεσαν πολλά προβλήματα στον Φόσετ, απειλώντας να
παρασύρουν το αερόστατό του προς τη Λιβύη.

Επιδεικνύοντας θάρρος και ψυχραιμία, ο 53χρονος Αμερικανός κατάφερε να
επανακτήσει τον έλεγχο του «Solo Spirit» και να ξεπεράσει τον κίνδυνο...

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N32</CAT>
<ED>
Κωδικός άρθρου: A16031N321</ED>
<ID>
ID:133743

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N32&aa=1</URL></REF>


Article

<CATEGORY>vin07</CATEGORY>

 <H2>Μετάνιωσαν για την πρώιμη σεξουαλική τους εμπειρία
</H2>
ΟΙ ΠΕΡΙΣΣΟΤΕΡΕΣ κοπέλες (σε ποσοστό που ξεπερνά το 54%) πιστεύουν ότι θα
έπρεπε να είχαν καθυστερήσει περισσότερο πριν αποφασίσουν να έχουν την πρώτη
σεξουαλική επαφή, αναφέρεται σε μελέτη που δημοσιεύεται στο βρετανικό ιατρικό
έντυπο «British Medical Journal».

Η ηλικία της πρώτης σεξουαλικής επαφής έχει δραστικά μειωθεί τα 30 τελευταία
χρόνια στις περισσότερες ανεπτυγμένες χώρες, λόγω της ολοένα μεγαλύτερης
φιλελευθεροποίησης της κοινωνίας. Κατά μέσον όρο, τα κορίτσια στα 16 χρόνια
τους και τα αγόρια στα 17 τους έχουν την πρώτη σεξουαλική εμπειρία τους,
σύμφωνα με τη μελέτη. Το 70% των κοριτσιών παραπονέθηκε ότι άρχισε πολύ νωρίς
το σεξ, ενώ στα αγόρια «παράπονο» για πρόωρη σεξουαλική εμπειρία εκδηλώθηκε
μόνο από ένα μικρό ποσοστό της τάξεως του 16%.

Σύμφωνα με την έκθεση της ερευνητικής ομάδας της Ιατρικής Σχολής του
Πανεπιστημίου του Οτάγκο της Νέας Ζηλανδίας, η «περιέργεια» ήταν το πρώτο
ερέθισμα για να προχωρήσει στην ερωτική πράξη η πλειοψηφία των ερωτηθέντων και
των δύο φύλων. Στη μελέτη τονίζεται ότι μόνον το 2% των Βρετανίδων αναπολεί
την πρώτη σεξουαλική επαφή, σε αντίθεση με τις Νεοζηλανδές των οποίων το
ποσοστό φθάνει το 7%, και τις Γαλλίδες που ξεπερνά το 5%.

Τέλος, η μελέτη επισημαίνει ότι το 28% των κοριτσιών που είχε την πρώτη
σεξουαλική επαφή πριν από τα 16 τους χρόνια, μολύνθηκε από κάποιο ιάσιμο
αφροδίσιο νόσημα, έναντι ποσοστού 12% των κοριτσιών που οι σεξουαλικές επαφές
τους άρχισαν αρκετά αργότερα. Τα αντίστοιχα ποσοστά για τα αγόρια ήταν 13% και 6%.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N32</CAT>
<ED>
Κωδικός άρθρου: A16031N322</ED>
<ID>
ID:133802

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N32&aa=2</URL></REF>


Article

<CATEGORY>vin07</CATEGORY>

 <H2>Αποδίδουν στα κινητά καρκίνο του εγκεφάλου
</H2>
Η ΣΗΜΑΝΤΙΚΗ αύξηση των κρουσμάτων καρκίνου του εγκεφάλου στην Αυστραλία
πιθανώς να συνδέεται με την ολοένα και αυξανόμενη χρήση κινητών τηλεφώνων,
δείχνουν τα αποτελέσματα έρευνας που δημοσιεύονται στην «Ιατρική Επιθεώρηση
της Αυστραλίας» («MJA»).

Ο δρ Άντριου Ντέιβιντσον, του Νοσοκομείου του Φρίμαντλ, κοντά στο Περθ,
διαπίστωσε αύξηση της τάξης του 50% του καρκίνου του εγκεφάλου στους άνδρες
και του 62,5% στις γυναίκες κατά την περασμένη δεκαετία, αρχής γενομένης από
το 1982, και υποθέτει ότι η αύξηση αυτή μπορεί να οφείλεται στην ανάπτυξη της
κινητής τηλεφωνίας κατά τη χρονική αυτή περίοδο.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N32</CAT>
<ED>
Κωδικός άρθρου: A16031N323</ED>
<ID>
ID:133844

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N32&aa=3</URL></REF>


Article

<CATEGORY>vin07</CATEGORY>

 <H2>70άρης κερδίζει τις εκλογές στη Λιθουανία
</H2>
Ο 71ΧΡΟΝΟΣ υποψήφιος για την προεδρία στη Λιθουανία, Βάλντας Αντάμκους παίρνει
το 50,5% των χθεσινών ψήφων ενώ ο 44χρονος πρώην εισαγγελέας Αρτούρας
Παουλάουσκας, συγκεντρώνει το 48,73%. Πολιτικοί αναλυτές, ύστερα από τη νέα
τροπή των αποτελεσμάτων, θεωρούν ότι η μάχη του χθεσινού δεύτερου γύρου των
προεδρικών εκλογών στη Λιθουανία θα είναι σκληρή και θα δοθεί ψήφο - ψήφο.

Αυτά ήσαν νωρίς σήμερα το πρωί τα αποτελέσματα από τον χθεσινό δεύτερο γύρο
των προεδρικών εκλογών. Τα αποτελέσματα δόθηκαν με βάση 1.650.000
καταμετρημένων ψήφων που αντιστοιχούν στο 85% των ψηφησάντων. Τα οριστικά
αποτελέσματα δεν αναμένονται πριν από σήμερα το βράδυ.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N32</CAT>
<ED>
Κωδικός άρθρου: A16031N324</ED>
<ID>
ID:133875

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N32&aa=4</URL></REF>


Article

<CATEGORY>vin07</CATEGORY>

 <H2>Ανθρωποθάλασσα στον τάφο της Νταϊάνας
</H2>
ΧΙΛΙΑΔΕΣ Βρετανοί περιμένουν ατέλειωτες ώρες ώσπου να συνδεθούν τηλεφωνικά με
μια από τις 220 γραμμές της υπηρεσίας που κάνει κρατήσεις εισιτηρίων για όσους
θέλουν να δουν από μακριά το μνήμα όπου ετάφη η Νταϊάνα, στο ιδιωτικό νησί της
οικογένειάς της.

Οι υπάλληλοι καταβάλλουν υπεράνθρωπες προσπάθειες στην εξυπηρέτηση του κοινού
με εισιτήρια, που το κόστος τους για τους ενήλικες είναι 9,5 λίρες, για τους
νεαρούς Βρετανούς 7 λίρες και για τα παιδιά 5 λίρες.Τα έσοδα θα διατεθούν στο
φιλανθρωπικό ίδρυμα που θα πάρει το όνομα της Νταϊάνας.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N32</CAT>
<ED>
Κωδικός άρθρου: A16031N325</ED>
<ID>
ID:133891

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N32&aa=5</URL></REF>


Article

<CATEGORY>vin07</CATEGORY>

 <H5>ΔΗΛΩΣΕΙΣ ΤΟΥ ΒΡΕΤΑΝΟΥ ΥΠΟΥΡΓΟΥ ΤΖΑΚ ΣΤΡΟ
</H5><H2>«Οι γονείς θα με καταλάβουν»
</H2>
Ουίλιαμ Στρο. Ο 17χρονος γιος του υπουργού οδηγείται στον ανακριτή

Η ΤΡΑΓΙΚΗ ειρωνεία για τον Τζακ Στρο, τον Βρετανό υπουργό Εσωτερικών, του
οποίου ο γιος Ουίλιαμ κατηγορείται ότι πωλούσε χασίς, είναι ότι ο ίδιος ήταν
έως τώρα ο πιο ανυποχώρητος κατήγορος εναντίον όσων κάνουν χρήση ή εμπορία ναρκωτικών.

Οι δηλώσεις του Στρο στις εφημερίδες του Σαββάτου ήταν λόγια ενός
συντετριμμένου πατέρα:

«Έργο του γονιού ­ είπε ­ είναι να βοηθάει τα παιδιά του, αλλά και να είναι
αυστηρός μαζί τους όταν παραστρατούν... Αλίμονο, οι οικογένειες των πολιτικών
δεν ξεφεύγουν από τα δεινά που πλήττουν πολλές άλλες οικογένειες στη χώρα.
Ελπίζω ότι θα με καταλάβετε...».

Πολλοί τον κατάλαβαν, ασφαλώς, αλλά λίγοι μπορούν να ξεχάσουν τις πρόσφατες
δηλώσεις του για τα ναρκωτικά, που τις «ξεσκάλισαν» και τις ξαναδημοσίευσαν
χθες οι εφημερίδες του Λονδίνου:

«Όλα τα ναρκωτικά, ακόμη και το χασίς, αποτελούν σοβαρή αιτία
εγκληματικότητας. Όσο μελετώ το θέμα, τόσο περισσότερο πείθομαι. Θα αντιταχθώ
σε κάθε απόπειρα αποποινικοποίησης της χρήσης... Δεν είναι δυνατόν να τα
βάζουμε με το αλκοόλ και τα τσιγάρα και ταυτόχρονα να συζητάμε νομιμοποίηση
των ναρκωτικών».

Ο 17χρονος Ουίλιαμ Στρο, που οδηγήθηκε προχθές με αστυνομική συνοδεία στον
ανακριτή, αφέθηκε ελεύθερος μετά την εξέτασή του, αλλά αναμένεται ότι θα του
απαγγελθεί κατηγορία.

Σχολιάζοντας μελαγχολικά την εμπειρία που ζει ο Τζακ Στρο, οι «Τάιμς του
Λονδίνου» κάνουν στο κύριο άρθρο τους λογοπαίγνιο με το όνομά του, που
σημαίνει «άχυρο». «Καιρός ήταν να δημοσιοποιηθεί το όνομα του υπουργού ­
γράφει η εφημερίδα. Ίσως να ανακουφίστηκε και ο ίδιος. Τόσες ημέρες, το
ανέφεραν στο εξωτερικό, το συζητούσαν παντού, κυκλοφορούσε σ' όλον τον κόσμο,
μέσω του Ίντερνετ, και μόνον εδώ στην Αγγλία υπήρχε ακόμη η απαγόρευση λόγω
της δικαστικής απόφασης που είχε εκδοθεί για να προστατευθεί η προσωπικότητα
του υπουργού αλλά και του γιου του.

Αλλά ο υπουργός, που τώρα παρασύρεται σαν το άχυρο στον άνεμο, οφείλει να
υφίσταται τους νόμους που ισχύουν για όλους τους πολίτες. Και ο γιος του, που
είναι σε μια ηλικία στην οποία θεωρείται ικανός να οδηγήσει αυτοκίνητο, να
παντρευτεί, να πάει στρατιώτης, οφείλει να αντέξει και τη δημοσιότητα που
επισύρει η αποκάλυψη της πράξης του.

Δεν τίθεται θέμα παραίτησης του Στρο. Όσο για τον Ουίλιαμ, ας τον αφήσουμε και
αυτόν ήσυχο. Ήδη, πληρώνει και αυτός...».

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N33</CAT>
<ED>
Κωδικός άρθρου: A16031N331</ED>
<ID>
ID:133744

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N33&aa=1</URL></REF>


Article

<CATEGORY>vin07</CATEGORY>

 <H2>Παραιτήθηκε ο Λεβί, σε δύσκολη θέση ο Νετανιάχου
</H2>
Νταβίντ Λεβί. Με την αποχώρησή του από την κυβέρνηση (μαζί με τους 5 βουλευτές
του κόμματός του) αφήνει στον Νετανιάχου την υποστήριξη 61 βουλευτών στη Βουλή
των 120 εδρών

Η καρέκλα του Ισραηλινού υπουργού Εξωτερικών Νταβίντ Λεβί, δίπλα στον
πρωθυπουργό Βενιαμίν Νετανιαχου, όταν άρχισε το χθεσινό υπουργικό συμβούλιο,
ήταν άδεια. Την ίδια ώρα ο Νταβίντ Λεβί, ανακοίνωσε πως «δεν είναι πλέον μέλος
της κυβέρνησης», εγκαταλείποντας τον κλυδωνιζόμενο ήδη Ισραηλινό πρωθυπουργό,
με την ελάχιστη δυνατή πλειοψηφία στην ισραηλινή Βουλή (Κνέσετ).

Ο Λεβί υποστήριξε ότι η διαφωνία του με τον πρωθυπουργό του Ισραήλ ήταν σε δύο
ζωτικής σημασίας πολιτικά ζητήματα: Στον τρόπο που διαχειρίζεται ο Νετανιάχου
την ειρηνευτική διαδικασία με τους Παλαιστίνιους και την έλλειψη κοινωνικής
πολιτικής από την κυβέρνηση.

Σύφμωνα με τον νόμο, η παραίτηση του Λεβί ισχύει 24 ώρες μετά την αποστολή της
επιστολής του προς τον πρωθυπουργό. Από το γραφείο του Νετανιάχου εξέφρασαν
«τη λύπη του πρωθυπουργού για την απόφαση του υπουργού Εξωτερικών να παραιτηθεί».

Ο Λεβί, που προέρχεται από εργατική οικογένεια, έχει απειλήσει να καταψηφίσει
τον κυβερνητικό προϋπολογισμό, στην ψηφοφορία που θα γίνει σήμερα το απόγευμα.

Ο Ισραηλινός πρωθυπουργός Βενιαμίν Νετανιάχου σκοπεύει να παραμείνει στην
εξουσία παρά την παραίτηση του υπουργού Εξωτερικών Νταβίντ Λεβί, δήλωσε χθες
ένας από τους συνεργάτες του πρωθυπουργού. 
<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N33</CAT>
<ED>
Κωδικός άρθρου: A16031N332</ED>
<ID>
ID:133803

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N33&aa=2</URL></REF>


Article

<CATEGORY>vin07</CATEGORY>

 <H2>Απολύθηκε υπουργός για τις σφαγές στο Μεξικό
</H2>
ΤΟΝ ΥΠΟΥΡΓΟ Εσωτερικών Εμίλιο Τσουαϊφέτ απέλυσε ο πρόεδρος του Μεξικού ως
κύριο υπεύθυνο για τη σφαγή 45 Ινδιάνων στο Τσιάπας δύο ημέρες πριν από τα
Χριστούγεννα. Ο υπουργός είχε κατηγορηθεί από την αντιπολίτευση ότι συντόνισε
τη σφαγή και ότι επέτρεψε για μεγάλο διάστημα την τρομοκρατική δράση
παραστρατιωτικών οργανώσεων που συνδέονται με το Θεσμικό Επαναστατικό Κόμμα.

Ο πρόεδρος Σεντίγιο ζήτησε από τον νέο υπουργό Φρανσίσκο Λαμπαστίδα Οτσόα, που
μέχρι τώρα ήταν υπουργός Γεωργίας, να επεξεργαστεί μια νέα στρατηγική για το
Τσιάπας. Με τον τρόπο αυτό, ο Μεξικανός πρόεδρος παραδέχθηκε ουσιαστικά την
αποτυχία τής μέχρι σήμερα πολιτικής του που είχε οδηγήσει σε διακοπή των
ειρηνευτικών διαπραγματεύσεων με τους αντάρτες του κομαντάντε Μάρκος. Ο
στρατός του Μεξικού διέψευσε χθες ότι δυνάμεις του κατέλαβαν το Σάββατο το
προπύργιο των Ζαπατίστας στο Τσιάπας, αλλά παραδέχθηκε ότι στρατιωτικές
δυνάμεις περιπολούν στην περιοχή.

Διαπραγματευτές για την ειρήνη καθώς και αυτόπτες μάρτυρες δήλωσαν το Σάββατο
ότι ο στρατός κατέλαβε το Ρεαλιδάδ, την ορεινή περιοχή όπου ο ηγέτης των
Μεξικανών Ζαπατίστας στρατηγός Μάρκος κάνει τις δημόσιες εμφανίσεις του.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N33</CAT>
<ED>
Κωδικός άρθρου: A16031N333</ED>
<ID>
ID:133845

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N33&aa=3</URL></REF>


Article

<CATEGORY>vin07</CATEGORY>

 <H5>Καμμιά χώρα...
</H5><H5>Ο Τόνυ Μπλαιρ...
</H5><H5>Σε 4 μεγάλα...
</H5><H5>Οι διαθέσεις...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... δεν σύρθηκε στον ευρωπαϊκό χορό γογγύζοντας περισσότερο απ' ό,τι η Αγγλία.
Σε κάθε πρωτοβουλία της ΕΟΚ οι Άγγλοι, ακόμη και όταν συναινούσαν,
δυσκολεύονταν να διώξουν τη σκέψη ότι η Ευρώπη τους παγίδευε. Και είναι
γεγονός ότι οι ηγέτες τους πλήρωσαν βαρύ πολιτικό φόρο στην Κοινότητα. Η
Θάτσερ κατέρρευσε το '89 ύστερα από μια δεκαετία πεισματικών συγκρούσεων με
τις Βρυξέλλες. (Αν και όχι πάντα: Είχε ταχθεί λ.χ. υπέρ του κοινού νομίσματος.
Επίσης, ξεκίνησε το τούννελ της Μάγχης). Ο Μέητζορ έπεσε και αυτός στον βωμό
της Ευρώπης. Μετά τη Μαύρη Τετάρτη του Σεπτέμβρη του '92, όταν απέσυρε τη λίρα
από το ΕΝΣ, υπέστη «ακατάσχετη αιμορραγία δημοτικότητας», για να χάσει τελικά
και τις εκλογές του '97, βαλλόμενος αδιάκοπα από τους «ευρωσκεπτικιστές» του
ίδιου του κόμματός του.

... παρά τα φιλοευρωπαϊκά του σλόγκαν, συμπεριφέρθηκε συχνά και αυτός ως
ευρωσκεπτικιστής. Οι 14 δεν θα ξεχάσουν τη σκληρή του στάση όταν η ΕΕ επέβαλε
το εμπάργκο στις εξαγωγές αγγλικού βοδινού. Και δεν εκτιμούν διόλου την
επιμονή του να κρατήσει τη Βρεταννία μακρυά από το εύρω, παραπέμποντας το θέμα
στις καλένδες κάποιου δημοψηφίσματος, το 2002. Η ειρωνεία είναι ότι ήδη, με
την έναρξη της βρεταννικής προεδρίας, η δρομολόγηση της πιο δύσκολης φάσης
στην ολοκλήρωση ­ και στη μεγαλύτερη ως τώρα διεύρυνση ­ της Κοινότητας έλαχε
στη χώρα που κατ' εξοχήν βλέπει την Ένωση με επιφυλακτικότητα. Ορισμένοι
σχολιαστές, όπως ο Πατρίς ντε Μπερ της «Μοντ», δεν παρέλειψαν να σχολιάσουν
καυστικά το γεγονός. Τι οιωνός! λέει ο αρθρογράφος. «Ο Μπλαιρ, απ' όλους τους
σταθμούς του μετρό, προκειμένου να παρουσιάσει τα σχέδιά του (5/12/97) για το
βρεταννικό εξάμηνο, διάλεξε τον σταθμό του Βατερλώ»....

... ραντεβού, ως τον Ιούλιο, θα φανεί η δεξιότητα του 44χρονου ηγέτη. (1) Στις
30 Μαρτίου, στη Διάσκεψη του Λονδίνου, θα παρακάθονται και οι 11 υποψήφιες
χώρες ­ για ένα αρχικό σχεδιασμό των ενταξιακών συνομιλιών. (2) Τον Απρίλιο,
θ' αρχίσουν οι διαπραγματεύσεις με τις πρώτες έξη: Κύπρο, Πολωνία, Ουγγαρία,
Τσεχία, Σλοβενία και Εσθονία. (Οι άλλες πέντε ­ Βουλγαρία, Ρουμανία, Σλοβακία,
Λεττονία και Λιθουανία ­ θα περιμένουν λίγο ακόμη στον προθάλαμο). (3) Στις 2
Μαΐου, θα αποφασισθεί σε νέα διάσκεψη ποιος θα είναι ο πρώτος Διοικητής της
Κεντρικής Ευρωπαϊκής Τράπεζας (Γάλλος ή Γερμανός;), ποια η τιμή του εύρω και
ποιες χώρες θα το καθιερώσουν, από 1/1/99. (Τέσσερις, όπως αναμένεται, θα
καθυστερήσουν: Ελλάδα, Βρεταννία, Σουηδία, Δανία). (4) Το τελευταίο ραντεβού
του εξαμήνου θα είναι η διάσκεψη κορυφής του Ιουνίου στο Κάρντιφ: Όπου ο
Μπλαιρ θα ζητήσει απ' όλους να παρουσιάσουν τα «τελικά» τους προγράμματα κατά
της ανεργίας.

... του Μπλαιρ απέναντι στην ΕΕ διαφάνηκαν σε πρόσφατη συνέντευξή του στη
«Μοντ». «Θεωρώ την Κοινότητα μέρος του πεπρωμένου μας ­ είπε. ­ Αλλά πρέπει ν'
αλλάξει. Οι θεσμοί της παραείναι γραφειοκρατικοί, και η ανεργία πολύ μεγάλη».
Η Αγγλία, με τα ρεκόρ της στην απορρόφηση ανέργων, αισθάνεται ότι έχει να
δώσει ιδέες στην Ευρώπη. Αλλά τώρα παίρνει και αυτή από εκείνην ­ όπως με την
όψιμη, έστω, υιοθέτηση του Κοινωνικού Χάρτη. Μια ιδιαίτερη πρόβλεψη αφορά τη
γεωργία: Η Αγγλία θεωρούσε ανέκαθεν υπερβολικά τα κονδύλια για την ΚΑΠ (Κοινή
Αγροτική Πολιτική). Πολλοί πιστεύουν ότι θα χρησιμοποιήσει την επικείμενη
εισδοχή των επόμενων έξη χωρών ως επιχείρημα για τη μείωσή τους.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N34</CAT>
<ED>
Κωδικός άρθρου: A16031N341</ED>
<ID>
ID:133745

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N34&aa=1</URL></REF>


Article

<CATEGORY>vin07</CATEGORY>

 <H5>ΧΙΖΝΙΑΚ ΓΚΟΥΡΕΒΙΤΣ
</H5><H2>ΠΡΟΣΩΠΑ
</H2><H2>«Έτσι σκότωσα τον Μπέρια»
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Χιζνιάκ Γκουρέβιτς. Πέρασε έξι μήνες «φυλακισμένος» σ' ένα μπούνκερ μαζί με
τον Μπέρια

Έπειτα από 40 χρόνια αβεβαιότητας για τις συνθήκες του θανάτου του Λαβρέντι
Μπέρια, ο Χιζνιάκ Γκουρέβιτς αποκαλύπτει.

ΣΕ ΣΥΝΕΝΤΕΥΞΗ του στον ανταποκριτή της «Σάντεϊ Τάιμς» στη Μόσχα, ο 83χρονος
Γκουρέβιτς μιλάει για τις συνθήκες του θανάτου του αρχηγού της μυστικής
αστυνομίας του Στάλιν. Ήταν παρών όταν ο Μπέρια συνελήφθη στο Κρεμλίνο μετά
τον θάνατο του Στάλιν, τον φρουρούσε και τον φρόντιζε επί έξι μήνες σ' ένα
μπούνκερ, πήρε μέρος στο απόσπασμα που τον εκτέλεσε και στη συνέχεια σκόρπισε
τις στάχτες του, ρίχνοντάς τες στα φτερά ενός μεγάλου ανεμιστήρα. «Ουδέποτε
συνήλθα από το σοκ της εκτέλεσής του», λέει σήμερα. «Αγαπούσα τον Στάλιν και
είχα μάθει να σέβομαι τον Μπέρια. Δεν ήξερα τίποτε για τα εγκλήματά του. Ήταν
ευφυής άνθρωπος και με αντιμετώπιζε πάντα με μεγάλο σεβασμό».

Γεωργιανός όπως και ο Στάλιν, ο Μπέρια διοικούσε από το 1938 τη NKVD, πρόδρομο
της KGB, την οποία μετέτρεψε σε φέουδό του. Κατηγορήθηκε για βιασμούς,
βασανισμούς και φόνους ­ ανθρώπινα οστά που ανακαλύφθηκαν πριν από πέντε
χρόνια στη Μόσχα πιστεύεται πως ανήκαν σε θύματά του ­, αλλά πολλές φήμες
κυκλοφορούσαν για τις συνθήκες του θανάτου του, ενώ ορισμένοι υποστήριζαν ότι
τον είχαν σώσει οπαδοί του και έζησε ώς τα βαθιά γεράματα στην Αργεντινή. Ο
Γκουρέβιτς, ο οποίος παρασημοφορήθηκε γιατί κράτησε το μυστικό σε όλη τη
σοβιετική περίοδο, λέει πως όλα αυτά είναι ανοησίες: «Το ξέρω. Πυροβόλησα ο
ίδιος τον Μπέρια. Έγραψα αρκετές φορές στον γιο του για να του πω για τις
τελευταίες ημέρες του πατέρα του και για να αποδείξω πως πέρασε από δίκη, αλλά
εκείνος αρνήθηκε να με συναντήσει».

Ο Μπέρια καταγγέλθηκε ως προδότης και συνελήφθη στη διάρκεια συνεδρίασης στο
Κρεμλίνο. «Ήταν ο ισχυρότερος άνθρωπος μετά τον Στάλιν, αλλά μου είπαν πως
ήταν εχθρός του λαού και οι διαταγές είναι διαταγές», λέει ο Γκουρέβιτς. Αφού
τον συνέλαβαν, ο Γκουρέβιτς και οι άνδρες του μετέφεραν τον Μπέρια σ' ένα
μπούνκερ στο κέντρο της Μόσχας: «Διατάχθηκα να τον φρουρώ και να τον υπηρετώ
ώσπου να δικαστεί». Πέρασε έτσι έξι μήνες, ουσιαστικά «φυλακισμένος» κι αυτός
μαζί με τον Μπέρια. Τον συνόδευσε στη δίκη του που έγινε, όπως λέει, τον
Νοέμβριο του 1953, κάτω από αυστηρότατα μέτρα ασφαλείας και συμμετέσχε στο
απόσπασμα που τον εκτέλεσε, αφού του επιβλήθηκε η θανατική ποινή. Μετά τον
θάνατο του αρχηγού της NKVD ο διευθυντής της Μεγάλης Σοβιετικής
Εγκυκλοπαίδειας έγραψε στους συνδρομητές της, δίνοντάς τους οδηγίες να κόψουν
«μ' ένα μικρό μαχαίρι ή ξυράφι» το εγκωμιαστικό λήμμα για τον Λαβρέντι Μπέρια
και να βάλουν στη θέση του ένα άρθρο για τον Βερίγγειο Πορθμό που τους έστελνε συνημμένως...

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N34</CAT>
<ED>
Κωδικός άρθρου: A16031N342</ED>
<ID>
ID:133804

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N34&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Το αλάτι των απολαύσεων
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

«Σου έδωσαν πολλή δουλειά πάλι;» ­ «Όχι, διακοπές» (από τη «Μοντ»)

Μετά το άφθονο φαγητό, τα γλέντια, τον τζόγο και τη φρενίτιδα εν γένει των
γιορτών, τι καλύτερο από ένα βιβλίο που σε συμφιλιώνει με την ανία;

«ΤΙΠΟΤΑ δεν είναι τόσο αφόρητο για τον άνθρωπο όσο το να τελεί σε πλήρη
ανάπαυση, χωρίς πάθη, χωρίς δουλειά, χωρίς ψυχαγωγία. Νιώθει τότε την
ανυπαρξία του, την εγκατάλειψή του, την ανεπάρκειά του, την εξάρτησή του, την
αδυναμία του, το κενό του. Κι αμέσως βγαίνουν από τα βάθη της ψυχής του η
ανία, η μαυρίλα, η θλίψη, η απελπισία». Όταν έγραφε αυτές τις φράσεις ο
Πασκάλ, πριν από 350 χρόνια, η ανία προκαλούσε ήδη αισθήματα ανησυχίας. Ήταν
ένα φαινόμενο ανεξήγητο, η επιστήμη μπορούσε να περιγράψει μόνο τα συμπτώματά
της, όχι και τις αιτίες της. Μόνο για το χασμουρητό έχουν διατυπωθεί οι πιο
απίθανες, οι πιο εξωφρενικές θεωρίες.

Παρά ταύτα, οι άνθρωποι αντιμετώπιζαν τότε την ανία ως κάτι φυσιολογικό,
αναπόφευκτο, ένα αναγκαίο κακό. Όχι πια. Η σύγχρονη ανία, μια ανία που
συνδέεται με την ταχύτητα της εποχής, αντιμετωπίζεται ως ένα πρόβλημα που
πρέπει να λυθεί. Πρόκειται για τη «φρενήρη ανία», γράφει ο γάλλος καθηγητής
Ζαν-Πωλ Ντελαέ σ' ένα ειδικό τεύχος του γνωστού γαλλικού περιοδικού
«Autrement» με τίτλο «Η ανία» που μόλις κυκλοφόρησε. «Ζούμε στην εποχή του
τεμαχισμού και του πολλαπλασιασμού της ανίας», γράφει. Για να μην κουράζονται
οι πελάτες σου ­ αναγνώστες, τηλεθεατές, ακροατές, ψηφοφόροι ή καταναλωτές ­
πρέπει να κομματιάζεις, να διαιρείς, να ποικίλλεις, να διαφοροποιείς. «Μικρά
κείμενα!» λένε και ξαναλένε οι αρχισυντάκτες των εφημερίδων στους
δημοσιογράφους, πιστεύοντας ότι μόνο έτσι θα αποφευχθεί η διαρροή κουρασμένων
αναγνωστών. Η βραχύτητα και η ελαφρότητα αποτελούν τους κανόνες της εποχής.

Η ίδια λογική διέπει και τη λειτουργία της τηλεόρασης, ενός μέσου που
στηρίζεται στον δραστικό αγώνα κατά της ανίας. Όλα αποσκοπούν πλέον στην
ψυχαγωγία: τα θεάματα, η ενημέρωση, τα παιχνίδια, ο πολιτισμός, ο αθλητισμός,
η πολιτική. Ο φόβος της ανίας δημιουργεί όμως μια νέα ανία, προϊόν της
ομοιομορφίας και της μονοτονίας. Για να βγούμε απ' αυτόν τον φαύλο κύκλο, το
«Autrement» μας προτείνει να πάψουμε να φοβόμαστε την ανία. Αντί για εχθρό που
πρέπει να εξουδετερώσουμε, να την αντιμετωπίσουμε ως πιστό μας σύντροφο και να
τη χρησιμοποιήσουμε με παραγωγικό τρόπο. «Η ανία είναι το αλάτι των
απολαύσεων», αναφωνεί ο Κλεμάν Μαρό. Πόσο ανιαρή θα ήταν η ζωή μας χωρίς την ανία!

Οι συνεργάτες του περιοδικού επισημαίνουν όμως και κάτι άλλο: η ανία καθαίρει,
όπως και το χιούμορ. Ο Σιοράν το είχε καταλάβει και είχε εξυμνήσει την ανία.
Όπως άλλωστε και ο Θωμάς Ακινάτης, που είχε επισημάνει το χάσμα ανάμεσα στη
θεωρία και την πράξη της στοχαστικής ζωής. Όταν δεν δοξάζουν τον Θεό, οι
καλόγεροι και οι καλόγριες βαριούνται θανάσιμα στα κελιά τους. Και η εμπειρία
αυτή είναι χρήσιμη και σωτήρια.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N34</CAT>
<ED>
Κωδικός άρθρου: A16031N343</ED>
<ID>
ID:133846

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N34&aa=3</URL></REF>


Article

<CATEGORY>vin08</CATEGORY>

 <H5>ΣΥΓΚΡΟΤΟΥΝΤΑΙ ΕΙΔΙΚΑ ΣΥΝΕΡΓΕΙΑ ΕΛΕΓΧΟΥ ΚΑΤΑ ΤΟ ΠΡΟΤΥΠΟ ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ
</H5><H2>ΙΚΑ: 10 μέτρα πάταξης της εισφοροδιαφυγής </H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Ο νόμος. Δημοσιεύτηκε στην Εφημερίδα της Κυβερνήσεως και προβλέπει 10 μέτρα
για την πάταξη της εισφοροδιαφυγής που ταλανίζει το ΙΚΑ

Δέκα μέτρα-φωτιά για την πάταξη της εισφοροδιαφυγής του ΙΚΑ τίθενται σε άμεση
εφαρμογή από την κυβέρνηση. Ο σχετικός νόμος που προβλέπει την επιβολή σειράς
μέτρων δημοσιεύθηκε στην Εφημερίδα της Κυβερνήσεως (Ν. 2556/97).

ΤΑ ΒΑΣΙΚΑ μέτρα είναι τα εξής:

1. Στις έδρες όλων των περιφερειών της χώρας συνιστάται περιφερειακή υπηρεσία
ασφάλισης με τίτλο Ειδική Υπηρεσία Ελέγχου Ασφάλισης ΙΚΑ (ΕΥΠΕΑ), που υπάγεται
απευθείας στον διοικητή του ΙΚΑ. 
Το έργο της υπηρεσίας αυτής είναι η διενέργεια τακτικών, εκτάκτων και ειδικών
ελέγχων είτε αυτεπάγγελτα είτε κατόπιν υπηρεσιακής αναφοράς καταγγελίας ή
εντολής για τον εντοπισμό των απασχολουμένων και μη ασφαλισμένων στο ΙΚΑ και
τον εντοπισμό της εισφοροδιαφυγής γενικότερα.. Η υπηρεσία αυτή θα λειτουργεί
όλο το 24ωρο και όλες τις ημέρες της εβδομάδας με κατάλληλη εναλλαγή του
προσωπικού της.

2. Στα ταμεία είσπραξης εσόδων του ΙΚΑ συνιστώνται ειδικά τμήματα με
αντικείμενο την άμεση βεβαίωση και είσπραξη των καταλογιζόμενων από την ειδική
υπηρεσία (ΕΥΠΕΑ) προστίμων, καθώς και την άμεση βεβαίωση και είσπραξη των
καταλογισθέντων και καταλογιζομένων από τα υποκαταστήματα οφειλών των
επιχειρήσεων εκείνων που οι οφειλές τους χαρακτηρίζονται άμεσης εκτέλεσης.

3. Καθιέρωση τήρησης ειδικού εντύπου, στο οποίο θα καταχωρούν οι εργοδότες
τούς μισθωτούς που απασχολούν πριν οι τελευταίοι αναλάβουν εργασία. Για τον
κάθε ένα μισθωτό που θα βρεθεί από τα αρμόδια όργανα του ΙΚΑ να απασχολείται
και δεν είναι καταχωρημένος στο ειδικό έντυπο θα επιβάλεται πρόστιμο στον
εργοδότη. Η διάταξη αυτή αρχίζει από την 1.4.1998 και με απόφαση του υπουργού
Εργασίας - Κοιν. Ασφαλίσεων, ύστερα από πρόταση του ΙΚΑ, θα προσδιοριστεί το
ύψος του προστίμου για κάθε παράβαση και για κάθε άτομο, το είδος του εντύπου
καταχώρησης κ.ά.

4. Οι επιχειρήσεις θα είναι υποχρεωμένες να γνωστοποιούν στο ΙΚΑ κάθε μεταβολή
στοιχείων της επιχείρησης σχετικών με την έδρα της, την επωνυμία της κ.ά. Η
δήλωση θα υποβάλεται σε 10 ημέρες αφ' ότου έγιναν οι μεταβολές.

5. Παροχή δυνατότητας στα ελεγκτικά όργανα του ΙΚΑ για αναζήτηση κάθε
πληροφορίας απαραίτητη για τον έλεγχο των εργοδοτών από το Δημόσιο, τις
ιδιωτικές επιχειρήσεις και τις Τράπεζες.

6. Καθιέρωση υποχρέωσης τήρησης από τους εργοδότες των καταστάσεων προσωπικού
επί μια 10ετία.

7. Καθίσταται άκυρη κάθε καταγγελία εργασιακής σχέσης σε περίπτωση που ο
απολυόμενος, εφ' όσον υπάγεται υποχρεωτικά στην ασφάλιση του ΙΚΑ, δεν έχει
δηλωθεί και δεν έχει καταχωρηθεί στα μισθολόγια από τον εργοδότη.

8. Παρέχεται η δυνατότητα επέκτασης και στους οφειλέτες του ΙΚΑ των
περιορισμών και απαγορεύσεων που ισχύουν για τους οφειλέτες του Δημοσίου.

Επίσης παρέχεται η δυνατότητα στους ελεγκτές του ΙΚΑ για πρόσβαση στο
περιεχόμενο του Κώδικα Φορολογικών Βιβλίων και Στοιχείων χωρίς την έγκριση του
υπουργού Οικονομικών.

9. Συγκροτούνται στο ΙΚΑ ειδικά συνεργεία ελέγχου επιχειρήσεων κατά τα πρότυπα
των αντίστοιχων συνεργείων του υπουργείου Οικονομικών.

10. Αποσαφηνίζεται ο χρόνος παραγραφής τών κάθε είδους απαιτήσεων του ΙΚΑ,
καθώς και των λόγων διακοπής και αναστολής της παραγραφής.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N35</CAT>
<ED>
Κωδικός άρθρου: A16031N351</ED>
<ID>
ID:133756

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N35&aa=1</URL></REF>


Article

<CATEGORY>vin08</CATEGORY>

 <H2>Πέντε προτάσεις Σπράου για τη Δημόσια Διοίκηση
</H2>
ΠΕΝΤΕ ΠΡΟΤΑΣΕΙΣ για τη Δημόσια Διοίκηση υποβάλλει στην κυβέρνηση ο καθηγητής
κ. Γ. Σπράος. Προτείνει τον αναπροσδιορισμό της μονιμότητας των δημοσίων
υπαλλήλων ­ χωρίς την κατάργησή της ­ τη σύσταση σώματος ανωτάτων στελεχών κ.ά.

Η έκθεση Σπράου παρουσιάστηκε χτες από το «ΒΗΜΑ της Κυριακής». Οι προτάσεις
της έκθεσης Σπράου είναι οι εξής:

* Αναπροσδιορισμός της μονιμότητας των δημοσίων υπαλλήλων μέσα στα υπάρχοντα
συνταγματικά πλαίσια ώστε να αποτελέσει τη βάση του προσδιορισμού της
δημοσιοϋπαλληλικής σχέσης. Στην έκθεση Σπράου τονίζεται ότι η κατάργηση της
μονιμότητας των δημοσίων υπαλλήλων δεν οδηγεί κατά κανένα τρόπο προς τη
μεταλλαγή της Δημόσιας Διοίκησης.

* Σύσταση ενός νέου σώματος ανωτάτων στελεχών, ανεξάρτητου από τη
δημοσιοϋπαλληλική ιεραρχία, το οποίο θα καταλάβει τις κορυφαίες θέσεις
διοίκησης όλων των υπουργείων και των δημόσιων οργανισμών.

* Σύσταση ειδικού σώματος οικονομολόγων διοίκησης που θα μετράει το κόστος των
υπηρεσιών σε σχέση με την απόδοσή τους.

* Σύσταση ειδικής επιτροπής σοφών που θα ελέγχει τις κανονιστικές ρυθμίσεις
(νόμους, προεδρικά διατάγματα, υπουργικές αποφάσεις).

* Σύνταξη χάρτη δικαιωμάτων των πολιτών ή χάρτη ποιότητας και τη δημιουργία
μηχανισμών που θα μετρούν την αποδοτικότητα των υπηρεσιών, θα διενεργούν
διαγωνισμούς ποιότητας και θα ανασχεδιάζουν τις θέσεις εργασίας.

Η έκθεση Σπράου για τη Δημόσια Διοίκηση αναμένεται να παραδοθεί στον
Πρωθυπουργό κ. Κ. Σημίτη το πρώτο 15ήμερο Ιανουαρίου και προκαλεί αντιδράσεις.

Ο βουλευτής Επικρατείας της Ν.Δ. και υπεύθυνος του Τομέα Δημόσιας Διοίκησης
καθηγητής κ. Π. Παυλόπουλος, μιλώντας στο ραδιόφωνο του Antenna, τόνισε ότι οι
νέες θέσεις του κ. Σπράου δημιουργούν μείζον πολιτικό πρόβλημα και καλεί τον
αρμόδιο υπουργό Εσωτερικών - Δημόσιας Διοίκησης - Αποκέντρωσης να απαντήσει αν
γνώριζαν τις θέσεις Σπράου και αν τις ενστερνίζονται ή αποδέχονται την
κοινολόγησή τους μόνο και μόνο για να δοκιμάσουν την κοινή γνώμη.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N35</CAT>
<ED>
Κωδικός άρθρου: A16031N352</ED>
<ID>
ID:133809

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N35&aa=2</URL></REF>


Article

<CATEGORY>vin08</CATEGORY>

 <H2>Μέτρα εξυπηρέτησης
</H2>
ΠΡΟΣΘΕΤΑ ΜΕΤΡΑ για την καλύτερη εξυπηρέτηση των λαθρομεταναστών που θέλουν να
νομιμοποιηθούν λαμβάνει από σήμερα ο ΟΑΕΔ. Όσοι προσέλθουν για πληροφορίες θα
παίρνουν αριθμό προτεραιότητας και θα πηγαίνουν σε συγκεκριμένη ημερομηνία να
συμπληρώσουν την αίτηση με τη βοήθεια των υπαλλήλων του Οργανισμού.
Υπενθυμίζεται ότι η διαδικασία νομιμοποίησης των λαθρομεταναστών, ώστε να
δοθεί η πρώτη, λευκή, κάρτα, θα ολοκληρωθεί τον Μάιο.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N35</CAT>
<ED>
Κωδικός άρθρου: A16031N353</ED>
<ID>
ID:133851

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N35&aa=3</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Για αισιοδοξία
</H2>
<AUTHOR>ΑΔΑΜΑΝΤΙΟΣ ΠΕΠΕΛΑΣΗΣ</AUTHOR>

ΦΤΑΝΕΙ η μιζέρια· τουλάχιστον για λίγες ημέρες. Κοιτάξτε γύρω σας και
συγκρίνετε την Ελλάδα και την κοινωνία της, πώς ήταν πείτε δέκα, είκοσι χρόνια
πρωτύτερα και πώς είναι σήμερα ­ σε πολλά πράγματα.

Σταθείτε στη νεολαία της, η οποία, καθώς έχει μεγάλη ορατότητα, δέχεται και τη
μεγαλύτερη περιφρονητική απόρριψη. Παρά ταύτα όμως. Η σημερινή νεολαία
υπερέχει σε τόσα και τόσα· από την φυσική της κατάσταση ζηλευτή και ωραία,
άσχετη με το παλιότερο κακοπαθημένο πρότυπο, ώς τα ενδιαφέροντά της και τις
ικανότητές της. Μιλάμε βέβαια για ποσοστά ­ που σήμερα είναι ψηλότερα. Πολλά
από τα νέα μας παιδιά είναι δημιουργοί, ενώ και στον κόσμο όλο, πρωτοπόροι σε
πολλά. Αλλιώτικοι.

Συγκρίνετε τις μεσαίες επαρχιακές μας πόλεις σήμερα με τη μιζέρια που ήσαν
πριν από λίγες δεκαετίες. Την κοινωνική τους ζωή, τα πολιτιστικά τους
ενδιαφέροντα, τον αέρα τους, παρά την τρομακτική, ταπεινωτική πολεοδομική
εξαθλίωση που επέφερε το ήθος της προηγούμενης γενιάς «της ανάπτυξης»!

«Με βάσανα και πόνους», αλλά πώς να το κάνουμε, σε λίγο η οικονομία μας θα
είναι οργανικό κομμάτι της ευρωπαϊκής και η δραχμή μας θα γίνει νόμισμα
ευρωπαϊκό. Τουλάχιστον οι παλαιότεροι ας σκεφτούμε αυτά. Μπορείτε να
συγκρίνετε εύκολα αυτήν την Ελλάδα με την άλλη, την ταλαιπωρημένη, τη γνώριμη
και αδικημένη;

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N35</CAT>
<ED>
Κωδικός άρθρου: A16031N354</ED>
<ID>
ID:133890

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N35&aa=4</URL></REF>


Article

<CATEGORY>vin08</CATEGORY>

 <H5>92 ΔΙΣ. ΔΡΧ. ΤΟ ΕΤΟΣ ΔΑΠΑΝΟΥΝ ΤΑ ΤΑΜΕΙΑ ΓΙΑ ΠΑΡΟΧΕΣ ΑΣΘΕΝΕΙΑΣ ΣΕ ΧΡΗΜΑ
</H5><H5>ΙΚΑ
</H5><H5>ΤΕΒΕ
</H5><H5>ΟΓΑ
</H5><H5>ΔΑΠ ­ ΔΕΗ
</H5><H5>ΤΑΠ ­ ΟΤΕ
</H5><H5>ΤΣΜΕΔΕ
</H5><H5>ΤΣΑΥ </H5><H5>ΤΥΔΚΥ
</H5><H5>ΤΑΜΕΙΟ ΥΓΕΙΑΣ ΠΡΟΣΩΠΙΚΟΥ ΕΘΝΙΚΗΣ ΤΡΑΠΕΖΑΣ
</H5><H5>ΤΑΜΕΙΟ ΔΙΑΦΟΡΩΝ ΤΡΑΠΕΖΩΝ
</H5><H5>ΤΑΜΕΙΟ ΑΣΦΑΛΙΣΗΣ ΠΡΟΣΩΠΙΚΟΥ ΕΜΠΟΡΙΚΗΣ ΤΡΑΠΕΖΑΣ
</H5><H2>Οι άγνωστες παροχές των ασφαλιστικών ταμείων
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Χιλιάδες ασφαλισμένοι ­ κυρίως νέοι ­ πληρώνουν εισφορές κάθε μήνα για τους
φορείς και κλάδους ασθενείας χωρίς να γνωρίζουν τις παροχές που τους
προσφέρουν τα ασφαλιστικά ταμεία.

ΚΑΙ ΔΕΝ μιλάμε για τις παροχές σε είδος ­ δηλαδή νοσοκομειακή, ιατρική,
φαρμακευτική περίθαλψη ­ αλλά για παροχές σε χρήμα, όπως τα επιδόματα
λουτροθεραπείας, λοχείας - τοκετού, δαπάνες για κατασκηνώσεις κ.ά. Μόνο για
εφέτος τα Ταμεία θα δώσουν 92 δισ. δρχ. για τις παροχές σε χρήμα, οι οποίες
ποικίλλουν ανά Ταμείο.

Οι παροχές σε είδος που καταβάλλουν στους ασφαλισμένους τους τα Ταμεία είναι:

* Ιατρική περίθαλψη (εξωτερικά ιατρεία των κρατικών νοσοκομείων, κέντρα
υγείας, αγροτικοί γιατροί).

* Παρακλινικές εξετάσεις.

* Φαρμακευτική περίθαλψη.

* Νοσοκομειακή περίθαλψη.

* Προθέσεις και θεραπευτικά μέσα.

* Οδοντιατρική περίθαλψη.

Οι παροχές σε χρήμα ποικίλλουν ανά Ταμείο. Οι σημαντικότερες είναι τα
επιδόματα κυοφορίας, λοχείας, τοκετού, τα έξοδα κηδείας, το επίδομα
αεροθεραπείας, το επίδομα λουτροθεραπείας, δαπάνες για κατασκηνώσεις κ.ά.

Συνολικά το ποσό που θα διατεθεί εφέτος (1997) για παροχές ασθενείας από τους
φορείς κοινωνικής ασφάλισης που υπάγονται στο υπουργείο Εργασίας - Κοινωνικών
Ασφαλίσεων ανέρχεται στο ποσό των 898,443 εκατ. δρχ. και αντιστοιχεί στο
22,08% του συνόλου των εξόδων τους. Από το ποσό αυτό 806,263 εκατ. δρχ.
προορίζονται για τις παροχές ασθενείας σε είδος (π.χ. ιατρική περίθαλψη,
φαρμακευτική περίθαλψη, νοσοκομειακή κ.ά.) και 92,180 εκατ. δρχ. προορίζονται
για τις παροχές ασθενείας σε χρήμα.

Διευκρινίζεται ότι παροχές ασθενείας σε είδος χορηγούν όλοι οι φορείς
ασθενείας, ενώ παροχές σε χρήμα ορισμένοι μόνο. Η έκταση των παροχών ασθενείας
διαφέρει κατά φορέα. 
Πάντως αυτές οι παροχές είναι αυξημένες και η αύξηση οφείλεται στη βελτίωση
της παρεχόμενης περίθαλψης, αλλά και στην αύξηση του αριθμού των προσώπων που
δικαιούνται περίθαλψης.

Οι παροχές σε χρήμα το 1996 στα μεγαλύτερα Ταμεία ήταν οι εξής (σε πολλές
περιπτώσεις τα αναγραφόμενα ποσά αναπροσαρμόζονται κάθε έτος):
<H3>
</H3>* Επίδομα ασθενείας: 50% του τεκμαρτού ημερομισθίου της ασφαλιστικής κλάσης
που κατατάσσεται ο ασφαλισμένος συν 10% για κάθε προστατευόμενο μέλος μέχρι
ποσοστού 70% και όχι ανώτερο του ΤΗ της 8ης ασφαλιστικής κλάσης. Ο χρόνος της
επιδότησης αρχίζει την τέταρτη ημέρα ασθενείας.

Για τις πρώτες 15 μέρες μετά το πρώτο τριήμερο το ΙΚΑ καταβάλλει το 1/2 του
επιδόματος ασθενείας συν 10% για κάθε προστατευόμενο μέλος. Ο αριθμός των
ημερών επιδότησης μπορεί να αυξηθεί με ορισμένες προϋποθέσεις μέχρι 720 ημέρες.

* Επίδομα αεροθεραπείας δρχ. 55.000.

* Επίδομα λουτροθεραπείας: α) Ασφαλισμένος: το επίδομα ασθενείας επί τον
αριθμό των λούσεων και μέχρι 20 λούσεις. β) Συνταξιούχος: ημερήσιο επίδομα ίσο
με το τεκμαρτό ημερομίσθιο της 4ης ασφαλιστικής κλάσης.

* Επίδομα κυοφορίας - λοχείας: Το ημερομίσθιο της ασφαλισμένης επί 112 ημέρες.

* Βοήθημα τοκετού: Το 30πλάσιο του ημερομισθίου του ανειδίκευτου εργάτη.

* Έξοδα κηδείας: Το 8πλάσιο του ΤΗ της 28ης ασφαλιστικής κλάσης.

* Δαπάνες για κατασκηνώσεις.
<H3>
</H3>* Βοήθημα τοκετού: Παλαιοί 121.440 δρχ. Νέοι 275.745 δρχ. (8πλάσιο Δ' ασφ.
κατηγ. του Κλάδου Συντάξεως).

* Έξοδα κηδείας: Παλαιοί 166.580 δρχ. Νέοι 379.148 δρχ. (11πλάσιο Δ' ασφ.
κατηγορίας του Κλάδου Συντάξεων).

* Επίδομα εργατικού ατυχήματος: Χορηγείται για τέσσερις μήνες και ισούται με
το τριπλάσιο της μηνιαίας εισφοράς της ασφαλιστικής κλάσης στην οποία
ασφαλίζεται όταν συνέβη το ατύχημα.
<H3>
</H3>* Επίδομα κυοφορίας - λοχείας: 50.000 δρχ.

* Βοήθημα τοκετού: 20.000 δρχ.

* Έξοδα κηδείας: 75.000 δρχ.
<H3>
</H3>* Επίδομα ασθενείας: Πλήρεις αποδοχές επί τον αριθμό των μηνών που
αντιστοιχούν στα έτη υπηρεσίας.

* Επίδομα αεροθεραπείας: 55.000 δρχ.

* Επίδομα λουτροθεραπείας.

* Επίδομα ποσιοθεραπείας: 15 ημέρες Χ 6.000 δρχ. με απόφαση ΑΥΕ (Ανώτατης
Υγειονομικής Επιτροπής).

* Βοήθημα τοκετού: Φυσιολογικός τοκετός 273.000 δρχ. και καισαρική τομή 34.200 δρχ.

* Έξοδα κηδείας: α) Οι άμεσα ασφαλισμένοι και συνταξιούχοι 2 μισθούς ή 2
συντάξεις αντίστοιχα και μέχρι του ποσού των δρχ. 503.000 δρχ. β) Τα μέλη της
οικογενείας αυτών το 1/2 του ποσού αυτού.
<H3>
</H3>* Επίδομα ασθενείας: Πλήρεις αποδοχές και μέχρι 180 ημέρες. Σε περίπτωση
σοβαρής παθήσεως συνεχίζεται για άλλες 180 ημέρες.

* Επίδομα αεροθεραπείας: 80.000 δρχ.

* Επίδομα λουτροθεραπείας: 72.000 δρχ.

* Βοήθημα τοκετού: Το 70πλάσιο του ημερομισθίου ανειδίκευτου εργάτη.

* Έξοδα κηδείας: α) Άμεσα μέλη: 60πλάσιο του ημερομισθίου ανειδίκευτου εργάτη.
β) Έμμεσα μέλη: Το ήμισυ του παραπάνω ποσού.

* Δαπάνες για κατασκηνώσεις.

(Μηχανικοί Δημοσίου)

* Βοήθημα τοκετού: 400.000 δρχ. (περιλαμβάνονται όλες οι δαπάνες κυοφορίας και
λοχείας). Καισαρική τομή: 1/3 του βοηθήματος φυσιολογικού τοκετού + έξοδα νοσηλείας.

* Έξοδα κηδείας: α) Μονοσυνταξιούχοι: 233.206 δρχ. β) Διπλοσυνταξιούχοι:
220.704 δρχ. γ) Έμμεσα μέλη: το ήμισυ των ανωτέρω ποσών.

* Δαπάνες για κατασκηνώσεις.

(Υγειονομικοί)

* Επίδομα ασθενείας: Χορηγείται στους έμμισθους από το ΙΚΑ.

* Επίδομα αεροθεραπείας: 15 ημέρες επί επίδομα της λουτροθεραπείας (όχι
ανώτερο από 100.000 δρχ.).

* Επίδομα λουτροθεραπείας: Για τους έμμισθους η παροχή αυτή χορηγείται από το
ΙΚΑ. Για τους ασκούντες ελεύθερο επάγγελμα περίπου 7.000 δρχ. ημερησίως (0,80Χ
μηνιαία εισφορά).

* Επίδομα μητρότητας: 30πλάσιο η.α. ε +30%=224.367 δρχ.

* Έξοδα κηδείας: Υγειονομικοί: 466.340 δρχ. Χήρες: 349.761 δρχ.

* Δαπάνες για κατασκηνώσεις.

(Δημοτικοί - Κοινοτικοί υπάλληλοι)

* Επίδομα αεροθεραπείας: 55.000 δρχ.

* Επίδομα λουτροθεραπείας: 185.000 δρχ. για 20 λούσεις, 92.500 δρχ. εάν η
λουτροπηγή είναι κοντά στο σπίτι του.

* Βοήθημα τοκετού: 60 επί ημερομ. ανειδ. εργάτη: 345.180 δρχ. Δίδυμα 60 επί
η.α.ε. προσαυξημένο κατά 50%: 517.770 δρχ.

* Έξοδα κηδείας: 300.000 δρχ., 150.000 δρχ. χωρίς αποδείξεις.

* Δαπάνες για κατασκηνώσεις.
<H3>
</H3>* Βοήθημα τοκετού 80.000 δρχ. Η Τράπεζα χορηγεί επιπλέον 160.000 δρχ.

* Επίδομα λουτροθεραπείας: βάσει της χιλιομετρικής απόστασης της λουτροπηγής
με απόφαση Δ.Σ.

* Επίδομα αεροθεραπείας: Απόφαση Δ.Σ. περίπου 50.000 δρχ.

* Έξοδα κηδείας: Εν ενεργεία: Άμεσα: 250.000 δρχ. Έμμεσα: 200.000 δρχ.
Συνταξιούχοι: Άμεσα: 90.000 δρχ. Επιπλέον το Ταμείο Συντάξεως της Εθνικής
καταβάλλει 160.000 δρχ.

ΠΑΡΑΤΗΡΗΣΗ: Αντί των επιδομάτων ασθενείας και κυοφορίας - λοχείας η Τράπεζα
καταβάλλει το μισθό τους.

(Ταμείο Ασφαλίσεως Ασθενείας Προσωπικού των Τραπεζών Πίστεως, Γενικής,
Αμέρικαν Εξπρές, Εργασίας, Πειραιώς, Επενδύσεων, Αττικής, Επαγγελματικής
Πίστεως, Κρήτης, Υποθηκών, Κεντρικής και Μακεδονίας Θράκης)

* Επίδομα ασθενείας: Καταβάλλεται ημερησίως το 60% του 1/25 των τακτικών
αποδοχών. Προσαυξάνεται για κάθε προστατευόμενο μέλος 10% και αρχίζει από την
τέταρτη ημέρα μέχρι 180 ημέρες.

* Επίδομα λουτροθεραπείας: 95.000 δρχ.

* Βοήθημα τοκετού: Ποσό όχι μικρότερο από τη δαπάνη Α' θέσης του Μαιευτηρίου
«Αλεξάνδρα», 270.000 δρχ. Δίδυμα 270.000+50%=405.000 δρχ.

* Έξοδα κηδείας: 400.000 δρχ.

* Επίδομα κληματοδιαιτητικής αγωγής: 70.000 δρχ. από 6-10 ετών παιδιά.

* Δαπάνες για κατασκηνώσεις.
<H3>
</H3>* Επίδομα ασθενείας: 60% του βασικού μισθού συν ΑΤΑ και χρονοεπίδομα συν 5%
για κάθε προστατευόμενο μέλος από την τέταρτη ημέρα μέχρι 180 μέρες και σε
σοβαρή πάθηση άλλες 180 ημέρες.

* Επίδομα αεροθεραπείας: 2πλάσιο του επιδόματος αεροθεραπείας όπως αυτό
καθορίζεται για το ΙΚΑ. Σήμερα 2Χ55.000=110.000 δρχ.

* Επίδομα κυοφορίας - λοχείας: ίσο με το ποσό του επιδόματος ασθενείας.

* Βοήθημα τοκετού: καθορίζεται με απόφαση του Δ.Σ. όχι ανώτερο του ποσού που
καταβάλλει το ΙΚΑ +25%, δηλ. 172.590+43.147=215.737 δρχ. Δίδυμα: Το ανώτερο
ποσό +50% = 323.605.

Στις άμεσα ασφαλισμένες μητέρες χορηγείται επίδομα θηλασμού ίσο με το 5πλάσιο
του ημερομισθίου ανειδίκευτου εργάτη.

* Έξοδα κηδείας: το 50πλάσιο του η.α.ε. (50Χ5.338=266.900) δρχ.

* Επίδομα λουτροθεραπείας - ποσιοθεραπείας: ίσο με το επίδομα αεροθεραπείας.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N36</CAT>
<ED>
Κωδικός άρθρου: A16031N361</ED>
<ID>
ID:133757

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N36&aa=1</URL></REF>


Article

<CATEGORY>vin08</CATEGORY>

 <H5>ΤΟ ΝΕΟ ΝΟΜΟΣΧΕΔΙΟ ΕΠΙΒΑΛΛΕΙ ΝΕΕΣ ΦΟΡΟΛΟΓΙΕΣ ­ ΑΥΞΑΝΕΙ ΙΣΧΥΟΥΣΕΣ ­ ΜΕΙΩΝΕΙ
ΕΚΠΤΩΣΕΙΣ ­ ΠΕΡΙΟΡΙΖΕΙ ΤΗΝ ΑΠΟΚΤΗΣΗ ΠΡΩΤΗΣ ΚΑΤΟΙΚΙΑΣ
</H5><H2>Είναι φοροεισπρακτικό
</H2>
Περιορισμοί στην απόκτηση πρώτης κατοικίας με επέκταση του πόθεν έσχες,
αλλαγές στον υπολογισμό του τεκμαρτού εισοδήματος από ιδιοκατοίκηση και
αυξημένα τεκμήρια διαβίωσης, στα οποία εντάσσεται για πρώτη φορά και η
ιδιοκτησία πισίνας, περιλαμβάνονται στο νέο φορολογικό νομοσχέδιο το οποίο
κατατίθεται, κατά πάσα πιθανότητα, την Τετάρτη στη Βουλή. Επίσης, προβλέπεται
ότι οι φορολογούμενοι που έχουν εισοδήματα εκτός από μισθωτές υπηρεσίες θα
πρέπει να υποβάλουν αυτοπροσώπως τη φορολογική δήλωση στην Εφορία, γεγονός που
σημαίνει μεγάλη ταλαιπωρία για χιλιάδες φορολογουμένους.

ΣΤΟ νέο φορολογικό νομοσχέδιο, το πλήρες κείμενο του οποίου παρουσίασε σε
αποκλειστικό του ρεπορτάζ το «Βήμα της Κυριακής», περιλαμβάνονται επίσης οι
ρυθμίσεις που αφορούν την επιβολή φορολογίας στα κινητά τηλέφωνα και στις
χρηματιστηριακές συναλλαγές, η αύξηση της φορολογίας στους τόκους από τίτλους
του Δημοσίου και η νέα τιμαριθμοποιημένη κλίμακα φόρου εισοδήματος.

Αναλυτικά, στο φορολογικό νομοσχέδιο προβλέπονται τα εξής:

1 Δεν ισχύει η απαλλαγή από το πόθεν έσχες για την απόκτηση πρώτης
κατοικίας στην περίπτωση που ο ίδιος ο φορολογούμενος, η σύζυγός του ή τα
παιδιά που τον βαρύνουν έχουν άλλο σπίτι, το εμβαδόν του οποίου είναι μέχρι 35
τ.μ. (για άγαμο, διαζευγμένο ή χήρο), μέχρι 70 τ.μ. για έγγαμο που
προσαυξάνεται με 15 τ.μ. για κάθε παιδί. Οι περιορισμοί αυτοί στην απόκτηση
πρώτης κατοικίας συνδυάζονται και με την απάλειψη για τις ίδιες κατηγορίες
φορολογουμένων της έκπτωσης των τόκων στεγαστικών δανείων.

2 Αλλάζει ο τρόπος υπολογισμού του τεκμαρτού εισοδήματος από
ιδιοκατοίκηση, το ύψος του οποίου καθορίζεται ως το γινόμενο του εμβαδού της
κύριας επιφάνειας της κατοικίας με την τιμή ζώνης. Το ποσό αυτό
πολλαπλασιάζεται με έναν συντελεστή (από 1,10 έως 1,40), ο οποίος
διαμορφώνεται με βάση την τιμή ζώνης. Στην περίπτωση που η οικοδομή έχει
βοηθητικούς χώρους τότε το εμβαδόν των κύριων χώρων προσαυξάνεται κατά το 20%
του εμβαδού των βοηθητικών χώρων. 
3 Τιμαριθμοποιείται η φορολογική κλίμακα με συντελεστή 5,5% και οι
εκπτώσεις φόρου για κάθε παιδί διαμορφώνονται ως εξής: 25.000 δραχμές για κάθε
παιδί μέχρι 2 παιδιά, 35.000 δραχμές για κάθε παιδί μέχρι 3 παιδιά και 45.000
δραχμές για κάθε παιδί από 4 παιδιά και πάνω.

4 Μειώνεται στο 2,5% (από 5%) η έκπτωση φόρου κατά την παρακράτηση του
φόρου μισθωτών υπηρεσιών, αλλά και κατά την εφάπαξ εξόφλησή του.

5 Αυξάνονται 10% τα τεκμήρια σε Ι.Χ. και σκάφη αναψυχής.

6 Επιβάλλεται για πρώτη φορά τεκμήριο στους ιδιοκτήτες σπιτιών με
πισίνα. Το ύψος του τεκμηρίου συναρτάται με το εμβαδόν της πισίνας. Έτσι για
πισίνες από 25 έως 60 τ.μ. καθορίζεται σε 2.000.000 δραχμές, από 61 μέχρι 120
τ.μ., σε 5.000.000 και για εμβαδόν πάνω από 120 τ.μ. σε 8.000.000 δραχμές.

7 Αυξάνεται σε 40% (από 35%) η φορολογία στις Α.Ε. που δεν είναι
εισηγμένες στο Χρηματιστήριο και έχουν ονομαστικές μετοχές.

8 Αυξάνεται σε 55% (από 50%) η προκαταβολή φόρου από τις επιχειρήσεις
και ελεύθερους επαγγελματίες.

9 Αυξάνεται κατά 5% η παρακράτηση σε συντάξεις που καταβάλλονται από
ταμεία επικουρικά, αλληλοβοήθειας και αρωγής.

10 Επιβάλλεται πόθεν έσχες στη χορήγηση δανείου προς οιονδήποτε, καθώς
και για προσωρινές διευκολύνσεις ή προσωρινές καταθέσεις στις ατομικές
επιχειρήσεις τους ή στις εταιρείες, κοινοπραξίες ή κοινωνίες, στις οποίες
είναι μέλη ή μέτοχοι.

11 Αυξάνεται σε 0,3% (από 0,2%) ο φόρος εισοδήματος στο ενεργητικό στις
εταιρείες επενδύσεων χαρτοφυλακίου και στα αμοιβαία κεφάλαια.

12 Αυξάνεται σε 10% (από 7,5%) ο φορολογικός συντελεστής που
επιβάλλεται στους τόκους των τίτλων του Δημοσίου.

13 Επιβάλλεται φόρος 0,3% στις πωλήσεις μετοχών που πραγματοποιούνται
στο Χρηματιστήριο.

14 Επιβάλλεται εφάπαξ ποσό φόρου από 400.000 δραχμές μέχρι 1.500.000
στις μεταβιβάσεις αυτοκινήτων δημοσίας χρήσεως (φορτηγά, τουριστικά κ.ά.). Ο
φόρος αυτός βαρύνει τον πωλητή.

15 Αυξάνονται στα 30.000.000 δραχμές (από 10.000.000 δραχμές) το
κατώτατο όριο του μετοχικού κεφαλαίου στις νεοϊδρυόμενες Α.Ε. και σε
10.000.000 δραχμές (από 3.000.000 δραχμές) στις ΕΠΕ.

16 Επιβάλλεται μηνιαία φορολογία (τίτλος) στην κινητή τηλεφωνία, το
ύψος της οποίας καθορίζεται σε 500 δραχμές (για λογαριασμό μέχρι 10.000
δραχμές), 1.000 δραχμές (για λογαριασμό από 10.001 έως 20.000 δραχμές), 1.500
δραχμές (για λογαριασμό από 20.001 έως 30.000 δραχμές) και 2.000 δραχμές (για
λογαριασμό πάνω από 30.000 δραχμές).

17 Αυξάνεται στις 300 δραχμές (από 100 δραχμές) η τιμή του εντύπου της
υπεύθυνης δήλωσης.

18 Αυξάνονται τα όρια τήρησης βιβλίων τρίτης κατηγορίας από 180.000.000
δραχμές σε 250.000.000 δραχμές. Επίσης αυξάνονται κατά 70.000.000 δραχμές
μέχρι 250.000.000 δραχμές το όριο τήρησης των βιβλίων αποθήκης.

19 Απαλλάσσονται από την υποχρέωση συμπλήρωσης και υποβολής του εντύπου
Ε9 οι φορολογούμενοι που δεν απέκτησαν περιουσιακά στοιχεία στη διάρκεια του
1997. Επίσης υποχρέωση υποβολής δήλωσης ΦΜΑΠ έχουν οι ιδιοκτήτες που η αξία
της ακίνητης περιουσίας τους είναι πάνω από 60.000.000 δραχμές (για άγαμο) και
120 εκατ. δραχμές (για τους δύο συζύγους).

20 Ορίζονται προσαυξήσεις μέχρι 100% για το ποσό των ακάλυπτων επιταγών
που δίνουν οι φορολογούμενοι για την εξόφληση οφειλών προς το Δημόσιο.

21 Παρέχεται η δυνατότητα στο Δ.Σ. του Χρηματιστηρίου να ακυρώνει
χρηματιστηριακές πράξεις εφόσον κρίνει ότι με τον τρόπο αυτό εξασφαλίζεται η
εύρυθμη λειτουργία της χρηματιστηριακής αγοράς.

Παράλληλα, με το νέο φορολογικό νομοσχέδιο ξεκαθαρίζει το πλαίσιο φορολόγησης
εμπόρων, βιοτεχνών, ελεύθερων επαγγελματιών και επιτηδευματιών που υπόκεινται
στα αντικειμενικά κριτήρια.

Έτσι, για τον υπολογισμό της μισθωτικής αξίας της επαγγελματικής εγκατάστασης
λαμβάνονται υπόψη οι ίδιες τιμές ζώνης με πέρυσι, αλλά αυξάνονται σε 7,25%
(από 6,75%) ο συντελεστής μισθωτικής αξίας, ενώ παραμένει αμετάβλητος ο
συντελεστής εμπορικότητας. 
Στο νομοσχέδιο, προβλέπεται επίσης η καταβολή φόρου από τους πλανόδιους
λιανοπωλητές 110.000 δραχμές. Στους πωλητές λαϊκών αγορών το ποσό του φόρου
ορίζεται σε 200.000 δραχμές και στους παραγωγούς σε 180.000 δραχμές.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N38</CAT>
<ED>
Κωδικός άρθρου: A16031N381</ED>
<ID>
ID:133758

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N38&aa=1</URL></REF>


Article

<CATEGORY>vin08</CATEGORY>

 <H2>Τρεις παλινωδίες με τους φόρους που θα ισχύσουν το 1998
</H2>
ΣΤΙΣ ΑΡΧΕΣ του 1997, ο υπουργός Εθνικής Οικονομίας και Οικονομικών κ. Γ.
Παπαντωνίου συναντήθηκε με τους επικεφαλής της ΓΣΕΕ και της ΑΔΕΔΥ και
συζήτησαν για μία ώρα περίπου. Στις τηλεοπτικές κάμερες, οι συνδικαλιστές
εμφανίσθηκαν αισιόδοξοι καθώς είχαν πάρει συγκεκριμένες δεσμεύσεις ότι το 1998
θα ίσχυε νέο αυξημένο αφορολόγητο όριο και νέα τιμαριθμοποιημένη φορολογική κλίμακα.

Δέκα-ένδεκα μήνες μετά, οι συνδικαλιστές κουβέντιασαν πάλι με το επιτελείο του
υπουργείου Οικονομικών για το αφορολόγητο που τους είχαν υποσχεθεί αλλά δεν
τους έδωσαν.

Αυτό είναι ένα από τα φορολογικά «βεγγαλικά» που χάθηκαν στον «αέρα» στη
διάρκεια του χρόνου που πέρασε. Άλλωστε η εμπειρία από την Εφορία παραπέμπει
στα «ψεύτικα τα λόγια τα μεγάλα». Έτσι για το 1998 το υπουργείο Οικονομικών
υποσχέθηκε πρόσθετο αφορολόγητο για μισθωτούς και συνταξιούχους. Τελικά
περιορίσθηκε στα «ψίχουλα» των 55.000 δραχμών που προέκυψαν όμως από την
τιμαριθμοποίηση. Αλλά το «ράβε... ξήλωνε» δεν σταμάτησε εκεί.

Ανάλογη ήταν και η εμπειρία με την παρακράτηση του φόρου εισοδήματος από
μισθωτούς και συνταξιούχους. Οι υποσχέσεις που είχαν δοθεί παρουσίαζαν ένα νέο
δίκαιο σύστημα παρακράτησης φόρου. Το αποτέλεσμα του φορολογικού «μαγειρείου»
ήταν ένα σύστημα που «τιμωρούσε»... την οικογένεια, αφού όσο περισσότερα
παιδιά είχε ο φορολογούμενος τόσο μεγαλύτερη ήταν η παρακράτηση. Η λογική της
Εφορίας ήταν απλή, αφού χωρίς να μπαίνουν νέοι φόροι γέμιζαν τα ταμεία της.
Τελικά, οι αντιδράσεις ανάγκασαν το υπουργείο Οικονομικών να κάνει «μισό βήμα
πίσω» και να περιορίσει κάπως τις απώλειες στο διαθέσιμο εισόδημα για ετήσιο
εισόδημα μέχρι 5.000.000 δραχμές, αυξάνοντας τα ποσά που κόβονται από τον φόρο
κατά 5.000 δρχ. για κάθε παιδί

Το ίδιο έργο «παίχθηκε» και με τη φορολογία κεφαλαίου. Η αύξηση των
αντικειμενικών τιμών τίναξε στα ύψη τη φορολογία για μεταβιβάσεις,
κληρονομιές, δωρεές και γονικές παροχές και στον ΦΜΑΠ. Πριν ανακοινωθούν οι
νέες τιμές, είχε επισημανθεί στην ηγεσία του υπουργείου Οικονομικών η ανάγκη
για αύξηση των αφορολόγητων ορίων στα ακίνητα. Η απάντηση στα αιτήματα αυτά
ήταν κατηγορηματική: «Δεν πρόκειται να αυξηθούν τα αφορολόγητα ποσά». Οι
αντιδράσεις όμως που προκλήθηκαν αμέσως μετά την ανακοίνωση των νέων
αντικειμενικών τιμών, ανάγκασαν το υπουργείο Οικονομικών να κάνει πίσω. Έτσι,
μέσα σε 24 ώρες ανακοινώθηκαν νέα αυξημένα κατά 15% αφορολόγητα ποσά στις
φορολογίες μεταβιβάσεων, δωρεών, κληρονομιών και γονικών παροχών, καθώς και
στον Φόρο Μεγάλης Ακίνητης Περιουσίας. Όμως και αυτές συνδέθηκαν με τις
αντιδράσεις και με το φόβο του πολιτικού κόστους και όχι με τη διασφάλιση της
οικονομικής αναγκαιότητας και της κοινωνικής δικαιοσύνης.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N38</CAT>
<ED>
Κωδικός άρθρου: A16031N382</ED>
<ID>
ID:133810

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N38&aa=2</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΑΙΓΟΚΕΡΩΣ

(22 Δεκεμβρίου - 19 Ιανουαρίου). Η Πανσέληνος, στις 12, γίνεται στον Καρκίνο
και επηρεάζει πιο άμεσα τους γεννημένους γύρω στις 12 Ιανουαρίου. Προφυλάξτε
την υγεία σας, τον γάμο σας, σχέσεις και συνεργασίες.

ΥΔΡΟΧΟΟΣ

(20 Ιανουαρίου - 18 Φεβρουαρίου). Η Πανσέληνος, στις 12, γίνεται στον Καρκίνο
και επηρεάζει προβλήματα υγείας ή δίαιτας, τη δουλειά σας και τις εργασιακές
σας σχέσεις.

ΙΧΘΥΕΣ

(19 Φεβρουαρίου - 20 Μαρτίου). Η Πανσέληνος, στις 12, γίνεται στον Καρκίνο και
επηρεάζει αισθηματικές σχέσεις, ένα παιδί σας, μια καλλιτεχνική προσπάθεια.
Αποφύγετε τυχερά παιχνίδια.

ΚΡΙΟΣ

(21 Μαρτίου - 19 Απριλίου). Η Πανσέληνος, στις 12, γίνεται στον Καρκίνο και
επηρεάζει πιο άμεσα τους γεννημένους γύρω στις 12 Απριλίου ­ στον τομέα του
σπιτιού και της οικογένειας ή της υγείας.

ΤΑΥΡΟΣ

(20 Απριλίου - 20 Μαΐου). Η Πανσέληνος, στις 12, γίνεται στον Καρκίνο.
Επηρεάζει ταξίδια, μετακομίσεις, γραπτά και συμβόλαια, μίντια και διαφήμιση,
σχέσεις με στενούς συγγενείς. Προσέχετε όταν οδηγείτε.

ΔΙΔΥΜΟΙ

(21 Μαΐου - 21 Ιουνίου). Η Πανσέληνος, στις 12, γίνεται στον Καρκίνο και
επηρεάζει τον οικονομικό τομέα. Πρέπει να περιορίσετε λίγο τα έξοδά σας και ν'
αποφύγετε το ρίσκο.

ΚΑΡΚΙΝΟΣ

(22 Ιουνίου - 22 Ιουλίου). Η Πανσέληνος, στις 12, γίνεται στον Καρκίνο και
επηρεάζει πιο άμεσα τους γεννημένους γύρω στις 14 Ιουλίου. Προφυλάξτε την
υγεία σας, σχέσεις και συνεργασίες που σας είναι πολύτιμες.

ΛΕΩΝ

(23 Ιουλίου - 22 Αυγούστου). Η Πανσέληνος, στις 12, γίνεται στον Καρκίνο.
Επηρεάζει την ψυχική ή τη σωματική σας υγεία ­ ή την υγεία δικών σας. Μην
κλείνεστε στον εαυτό σας. Αποφύγετε αλκοόλ και ηρεμιστικά.

ΠΑΡΘΕΝΟΣ

(23 Αυγούστου - 23 Σεπτεμβρίου). Η Πανσέληνος, στις 12, γίνεται στον Καρκίνο.
Μπορεί να ματαιώσει ένα σχέδιό σας. Μπορεί να φέρει απογοητεύσεις από φίλους,
συνεργάτες ή ομοϊδεάτες.

ΖΥΓΟΣ

(24 Σεπτεμβρίου - 23 Οκτωβρίου). Η Πανσέληνος, στις 12, γίνεται στον Καρκίνο
και επηρεάζει πιο άμεσα τους γεννημένους γύρω στις 16 Οκτωβρίου. Μεγάλη
προσοχή στον τομέα της υγείας, της καριέρας, της δημόσιας εικόνας.

ΣΚΟΡΠΙΟΣ

(24 Οκτωβρίου - 22 Νοεμβρίου). Η Πανσέληνος, στις 12, γίνεται στον Καρκίνο.
Επηρεάζει ταξίδια, σπουδές, μίντια και εκδόσεις, τέχνη και πολιτική, σχέσεις
με συγγενείς εξ αγχιστείας και πρόσωπα που μένουν μακριά.

ΤΟΞΟΤΗΣ

(23 Νοεμβρίου - 21 Δεκεμβρίου). Η Πανσέληνος, στις 12, γίνεται στον Καρκίνο
και επηρεάζει τη σεξουαλική σας ζωή και οικονομικές υποθέσεις. Κάποια πρόσωπα
ή συνήθειες φεύγουν από τη ζωή σας.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: N47</CAT>
<ED>
Κωδικός άρθρου: A16031N471</ED>
<ID>
ID:133741

</ID><URL>http://ta-nea.dolnet.gr/neaweb/neafile.print_unique?e=A&f=16031&m=N47&aa=1</URL></REF>


Article

<CATEGORY>vin10</CATEGORY>

 <H5>ΑΕΚ:10η ΣΥΝΕΧΟΜΕΝΗ ΝΙΚΗ - ΝΙΚΟΛΑΪΔΗΣ: ΚΟΡΥΦΑΙΟΣ ΣΚΟΡΕΡ
</H5><H2>Πρωτιά με ρεκόρ
</H2><H2></H2>
ALIGN="CENTER">

ΔΥΟ ΡΕΚΟΡ πέτυχε η ΑΕΚ στον πρώτο αγώνα της για το
1998! Νίκησε για 10η συνεχόμενη φορά (3-0 τον ΟΦΗ), ενώ ο Ντέμης Νικολαΐδης
σημείωσε δύο γκολ (εύστοχος για όγδοη στη σειρά αγωνιστική), περνώντας στην
κορυφαία θέση του πίνακα των σκόρερ.

σ
ελί
δες
12
- 13

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16031O001</ED>
<ID>
ID:133759

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Διαφωνία Παράσχου με τον πρόεδρο
</H2><H2></H2>
σελίδα 10

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16031O002</ED>
<ID>
ID:133811

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O00&aa=2</URL></REF>


Article

<CATEGORY>vin10</CATEGORY>

 <H2></H2><H2>Νίκες των ισχυρών στο βόλεϊ
</H2><H2></H2>
«Ερυθρόλευκη» δύναμη. Ολυμπιακός και Γ. Ντράκοβιτς ξεκίνησαν θετικά τη χρονιά

σελίδα 14

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16031O003</ED>
<ID>
ID:133852

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Στάθηκε στο... ύψος του και στην Πάτρα
</H2><H2></H2>
σελίδα 16

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16031O004</ED>
<ID>
ID:133878

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Με τρίποντο από τη σέντρα!
</H2><H2></H2>
σελίδα 19

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16031O005</ED>
<ID>
ID:133894

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O00&aa=5</URL></REF>


Article

<CATEGORY>vin10</CATEGORY>

 <H5></H5><H5></H5><H2>Γκολ-όνειρο ο Πουρσανίδης
</H2>
σελίδα 8

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16031O006</ED>
<ID>
ID:133901

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O00&aa=6</URL></REF>


Article

<CATEGORY>vin10</CATEGORY>

 <H5></H5><H5></H5><H2>Πάλι λύση από Βαζέχα
</H2>
σελίδα
3

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16031O007</ED>
<ID>
ID:133909

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O00&aa=7</URL></REF>


Article

<CATEGORY>vin10</CATEGORY>

 <H5>Ο ΒΑΖΕΧΑ ΕΦΘΑΣΕ ΤΟΝ ΝΙΚΟ ΑΝΑΣΤΟΠΟΥΛΟ ΣΤΑ 179 ΓΚΟΛ ΚΑΙ ΤΗΝ 7η ΘΕΣΗ
</H5><H2>Μεγάλος σκόρερ
</H2>
ΠΑΛΙ ο Κριστόφ Βαζέχα έδωσε τη λύση για τον Παναθηναϊκό. Αυτή τη φορά
με δυνατή κεφαλιά λύγισε τα χέρια του τερματοφύλακα της Καλαμάτας Χρήστου
Κελπέκη και σημείωσε το μοναδικό γκολ του αγώνα, αποζημιώνοντας περίπου 10.000
οπαδούς του Παναθηναϊκού, που ταξίδεψαν και κατέλαβαν τα Τρίκαλα.

Με το γκολ αυτό, ο σπουδαίος Πολωνός σκόρερ έφτασε τα 10 εφέτος στο πρωτάθλημα
και φιγουράρει στην τέταρτη θέση του πίνακα, πίσω από τους Ντέμη Νικολαΐδη
(14), Ίλια Ίβιτς (13) και Γ.Χ. Γεωργιάδη (12).

Το πιο σημαντικό, όμως, είναι ότι ο Βαζέχα ανέβηκε στην έβδομη θέση του πίνακα
των σκόρερ όλων των εποχών, ισοβαθμώντας με τον Νίκο Αναστόπουλο στα 179 γκολ.

Τέτοιοι παίκτες ομορφαίνουν το ποδόσφαιρό μας. Με τα γκολ και την άριστη
συμπεριφορά του ο Βαζέχα γράφει δικές του χρυσές σελίδες στη μεγάλη βίβλο του Παναθηναϊκού.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O01</CAT>
<ED>
Κωδικός άρθρου: A16031O011</ED>
<ID>
ID:133760

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O01&aa=1</URL></REF>


Article

<CATEGORY>vin10</CATEGORY>

 <H5>ΠΟΥΡΣΑΝΙΔΗΣ
</H5><H2>Είχα τύχη στο σούπερ - γκολ </H2>
Σελίδα 8

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O01</CAT>
<ED>
Κωδικός άρθρου: A16031O012</ED>
<ID>
ID:133812

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O01&aa=2</URL></REF>


Article

<CATEGORY>vin10</CATEGORY>

 <H5>ΝΤΟΥΜΙΤΡΙΟΥ
</H5><H2>Ο Ατματσίδης, μάς έδωσε κουράγιο </H2>
Σελίδες 12-13

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O01</CAT>
<ED>
Κωδικός άρθρου: A16031O013</ED>
<ID>
ID:133853

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O01&aa=3</URL></REF>


Article

<CATEGORY>vin10</CATEGORY>

 <H2>Σταρ της ημέρας ο Νικολαΐδης
</H2><H2></H2>
στην Ομάδα

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O01</CAT>
<ED>
Κωδικός άρθρου: A16031O014</ED>
<ID>
ID:133879

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O01&aa=4</URL></REF>


Article

<CATEGORY>vin10</CATEGORY>

 <H2>ΜΕ ΜΙΑ ΜΑΤΙΑ
</H2>
Ο ΗΛΙΑΣ Πουρσανίδης μπορεί να πέτυχε το πρώτο (και ιδιαίτερα θεαματικό) γκολ
της χρονιάς, αλλά ο Ντέμης Νικολαΐδης «χτύπησε» δύο φορές και οι αποστάσεις
δεν άλλαξαν στην κορυφή, με το ξεκίνημα του νέου χρόνου. Πρώτη η ΑΕΚ λοιπόν
(ακόμη και με ήττα στην Ξάνθη θα είναι πρωταθλήτρια χειμώνα) πρώτος σκόρερ και
ο Ντέμης, που πέτυχε δύο γκολ στο χθεσινό 3-0 επί του ΟΦΗ. Στο ματς αυτό
είχαμε την επιστροφή του Μανωλά και την πρεμιέρα του Σέμπουε.

Το Σάββατο ο Ολυμπιακός έκανε ποδαρικό με νίκη (2-1) στην Πάτρα, επί της
Παναχαϊκής, όπως και ο ΠΑΟΚ, που επικράτησε του Εθνικού στον Πειραιά (1-0) με
γκολ του Ζουμπούλη. Με 1-0 νίκησε και ο Παναθηναϊκός στα Τρίκαλα την Καλαμάτα,
έχοντας σκόρερ τον... συνήθη ύποπτο Κρίστο Βαζέχα. Το σκορ της αγωνιστικής
προέκυψε στον Βύρωνα, όπου ο Αθηναϊκός συνέτριψε την Ξάνθη με 4-1. 
Με γκολ του Άκη Στολτίδη ο Ηρακλής έφτασε στη νίκη (1-0) εις βάρος του
Πανιωνίου, ενώ ο Σακελλαρίδης και ο Καραγκούνης έκαναν δύο γκολ δώρο στον Τάις
Λίμπρεχτς για τα γενέθλιά του και ο Απόλλων νίκησε στην Καβάλα με 2-0! 
Η Προοδευτική πήρε βαθμό μακριά από το γήπεδό της (2-2 με Βέροια), ενώ χωρίς
γκολ έληξε ο αγώνας Ιωνικού - Πανηλειακού, στη Λιβαδειά.

Αίσθηση προκάλεσε η νίκη του Πανσερραϊκού στο Άργος με 7-2, ενώ στο μπάσκετ ο
Παναθηναϊκός νίκησε τον Ηρακλή και την παράδοση (71-59) και ο Ολυμπιακός
επικράτησε του Απόλλωνα Πάτρας (84-70). Στα Πατήσια ο Γάκης πέτυχε το καλάθι
της χρονιάς (από το κέντρο του γηπέδου) και ο Σπόρτιγκ νίκησε τον ΠΑΟΚ με 71-70!

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16031O021</ED>
<ID>
ID:133770

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O02&aa=1</URL></REF>


Article

<CATEGORY>vin10</CATEGORY>

 <H5>ΧΩΡΙΣ ΠΕΡΙΘΩΡΙΑ ΑΠΩΛΕΙΑΣ ΒΑΘΜΩΝ Ο ΑΘΗΝΑΪΚΟΣ ΔΕΝ ΑΦΗΣΕ ΕΛΠΙΔΕΣ ΣΤΗ ΣΚΟΝΤΑ ΞΑΝΘΗ
</H5><H2>Πήρε βαθιά ανάσα
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

ΒΑΘΙΑ βαθμολογική ανάσα πήρε ο Αθηναϊκός με τη νίκη του επί της SKODA Ξάνθης
στο γήπεδο του Βύρωνα με το ευρύ σκορ 4-1. Οι γηπεδούχοι, παρά τις απουσίες
τους (έλειπαν πέντε βασικοί παίκτες), μπήκαν στον αγωνιστικό χώρο έχοντας
καταλάβει ότι δεν είχαν περιθώρια απώλειας βαθμών. Με πάθος, αγωνιστικότητα
και δύναμη πήραν από την αρχή τα «ηνία» του αγώνα και δεν άφησαν την ομάδα της
Ξάνθης να πιστέψει ότι θα μπορούσε να φύγει με θετικό αποτέλεσμα από τον Βύρωνα.

Ο Αντώνης Σπίνουλας παρά τον τραυματισμό του ήταν ο κορυφαίος παίκτης της
ομάδας του και με δύο δικά του γκολ ο Αθηναϊκός νίκησε 4-1 την Ξάνθη. Στη
φωτογραφία ξεφεύγει από τον Ηλιόπουλο

Από την πλευρά τους οι φιλοξενούμενοι (και αυτοί είχαν ελλείψεις) δεν
κατάφεραν να αντιδράσουν στην πίεση του Αθηναϊκού. Η άμυνα της SKODA έδειξε
από την αρχή ότι είχε πολλά προβλήματα, από τα οποία μάλιστα προήλθαν και τα
δύο πρώτα γκολ. Στο 16' ο Σιδηρόπουλος σέντραρε και ο Χάβος, στην προσπάθειά
του να αποκρούσει, σημείωσε αυτογκόλ (1-0). Στο 34' από λάθος των αμυντικών ο
Τσιρώνης έκανε σέντρα σουτ και ο Σπίνουλας εύκολα σημείωσε το 2-0.

Στο δεύτερο ημίχρονο η SKODA Ξάνθη μείωσε στο 65' με καταπληκτικό γυριστό σουτ
του Τεγγελίδη, αλλά η (σωστή) αποβολή του Ζαπρόπουλου στο 78' με δεύτερη
κίτρινη, δημιούργησε ένα ακόμα πρόβλημα στους φιλοξενουμένους. Ο Αθηναϊκός
ήταν η ομάδα που δημιούργησε και άλλες ευκαιρίες και στο 87' ο Σπίνουλας
πέτυχε το 3-1, ενώ ένα λεπτό πριν από το τέλος του αγώνα, ο Κότζος, γλίστρησε,
ο Μπούτσεκ είχε βγει να τον εμποδίσει και ο Μποροβήλος έδειξε πέναλτι και
απέβαλε με δεύτερη κίτρινη των γκολκίπερ. Στο πέναλτι ευστόχησε ο Σιδηρόπουλος
στο 90' και πέτυχε το 4-1.

Ο Μποροβήλος έκανε λάθος στη φάση του πέναλτι, σε ένα σημείο που ο αγώνας όμως
είχε κριθεί. Κατά τα άλλα ήταν καλός.

Ο ΣΤΑΘΟΠΟΥΛΟΣ

Ο Στάθης Σταθόπουλος στις δηλώσεις του τόνισε ότι το ματς με την SKODA Ξάνθη
ήταν οριακό για την ομάδα του και συμπλήρωσε: 
«Είχαμε πέντε απόντες, αλλά το παιχνίδι κρίθηκε στο γρήγορο γκολ που πετύχαμε,
στο πάθος και την αγωνιστικότητα που έδειξαν οι παίκτες μου. 
Στο δεύτερο ημίχρονο δεχθήκαμε ένα γκολ απ' αυτά που προβληματίζουν και ενώ
μπορούσαμε να τελειώσουμε το παιχνίδι στη φάση του Κοζανίδη, αυτός προτίμησε
ατομική προσπάθεια. 
Στην επόμενη φάση, που έδωσε πάσα, σημειώσαμε γκολ».

Ο ΜΑΤΖΟΥΡΑΚΗΣ

Ο Γιάννης Ματζουράκης παρουσιάστηκε εκνευρισμένος από τη διαιτησία του
Μποροβήλου: «Θα σταθώ σε δύο σημεία», είπε ο τεχνικός της SKODA και συνέχισε:
«Χαίρομαι που ήμασταν προνοητικοί και προστατεύσαμε κάποιους ποδοσφαιριστές
μας που είχαν κάρτες, αλλά δυστυχώς μας προέκυψαν άλλα προβλήματα. Ο διαιτητής
έδειξε κάρτες στις δύο ομάδες με διαφορετικό μάτι. Το δεύτερο σημείο είναι ότι
τη στιγμή που μειώσαμε και προσπαθήσαμε για κάτι καλό μείναμε με 10 παίκτες. 
Ο Αθηναϊκός είχε πάθος και λεβεντιά, αλλά τον βοηθήσαμε με τα λάθη μας».

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16031O022</ED>
<ID>
ID:133821

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O02&aa=2</URL></REF>


Article

<CATEGORY>vin10</CATEGORY>

 <H5>ΜΟΝΟ ΟΤΑΝ Ο ΜΙΛΟΓΙΕΒΙΤΣ ΕΒΓΑΙΝΕ ΜΠΡΟΣΤΑ Ο ΠΑΟ ΓΙΝΟΤΑΝ ΕΠΙΚΙΝΔΥΝΟΣ
</H5><H5>«Η Καλαμάτα θα είναι η έκπληξη»
</H5><H2>Χωρίς φαντασία
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

ΤΡΙΚΑΛΑ

«Η ΜΑΧΗ της Θεσσαλίας» έγινε χθες στα Τρίκαλα, όπου ο Παναθηναϊκός νίκησε την
Καλαμάτα (1-0) με την ψυχή στο στόμα. Ένα θεωρητικά εύκολο ματς εξελίχθηκε σε
θρίλερ για τους «πράσινους», αφού η Καλαμάτα προέβαλε σθεναρή αντίσταση και ­
κόντρα σε όλα τα προγνωστικά ­ χτύπησε το παιχνίδι, απειλώντας τον Παναθηναϊκό
με ισοφάριση.

Δεκαπέντε χιλιάδες θεατές γέμισαν ασφυκτικά το γραφικό γήπεδο των Τρικάλων. 
Ο Παναθηναϊκός ωστόσο τους απογοήτευσε. Καμία σχέση με την ομάδα η οποία
«ζωγράφιζε» στον αγώνα με τον Ιωνικό. Ευτυχώς για το «τριφύλλι» που μπροστά
«καθάριζε» ο Βαζέχα και πίσω έλαμπε ο Μιλόγιεβιτς. Αυτοί οι δύο παίκτες έκαναν
τη διαφορά.

Η Καλαμάτα απέδειξε ότι μπορεί να ξαναγίνει το καμάρι της Μεσσηνίας. Ο Τεννές
τής έχει δώσει αυτοπεποίθηση, αγωνιστική τακτική, δύναμη. Αν έρθουν και τα
γκολ, τότε αυτή η ομάδα θα ξεφύγει από τη ζώνη του υποβιβασμού και θα χαρίσει
χαρές και θέαμα στους οπαδούς της.

Ο Παναθηναϊκός εγκλωβίστηκε στη μεσαία γραμμή. Δεν λειτούργησε σχεδόν τίποτε.
Διάθεση υπήρχε, τρέξιμο το ίδιο, αλλά από ιδέες μηδέν! Μόνον όταν έβγαινε
μπροστά ο Μιλόγιεβιτς ο ΠΑΟ έλπιζε σε κάτι καλό.

Ο Γ. Χ. Γεωργιάδης δεν κατάφερε να βρει τον καλό του εαυτό στα Τρίκαλα κόντρα
στην Καλαμάτα

Μίκλαντ και Γ. Χ. Γεωργιάδης (τα ατού του Παναθηναϊκού στη δημιουργία
παιχνιδιού) απογοήτευσαν.

Ο μεγάλος Βαζέχα έδωσε λύση στο σταυρόλεξο με κεφαλιά στο 30'. Ο Κελπέκης ­ σε
μιαν άτυχη στιγμή ­ δεν μπόρεσε να συγκρατήσει την μπάλα κι αυτή κατέληξε στα
δίκτυα. Το γκολ αυτό αποδείχτηκε καθοριστικό, διότι:

Πρώτον: Ο Παναθηναϊκός συνέχισε τη χειμερινή αντεπίθεσή του,
σημειώνοντας την τέταρτη νίκη του σε ισάριθμα παιχνίδια.

Δεύτερον: Η ομάδα του «τριφυλλιού» έμεινε μέσα στο παιχνίδι του τίτλου
και καραδοκεί για να ανέβει ακόμη περισσότερο στη βαθμολογία.

Και τρίτον: Κάθε παίκτης θα εισπράξει από 2 εκατ. δραχμές πριμ για το
απόλυτο «4Χ4».

Εξυπακούεται ότι αν ο ΠΑΟ θέλει να φτάσει στον τίτλο πρέπει να μην επαναλάβει
παρόμοια εμφάνιση. Όσο για τις διορθωτικές κινήσεις (μεταγραφές τις λένε...)
οι αρμόδιοι θα πρέπει να κοιτάξουν το θέμα με προσοχή. Οι καλοί παίκτες κακό
δεν κάνουν. Πριν γίνει «γκέλα» και «πετάξει το πουλί»...

*** Στο 30' λοιπόν ο Κόλα έκανε σέντρα. Ο Βαζέχα σηκώθηκε, έπιασε την
κεφαλιά, ο Κελπέκης προσπάθησε να αποκρούσει, αλλά τελικά η μπάλα τού ξέφυγε
και κατέληξε στα δίχτυα.

*** Στο 81' ο Κόλα τετ-α-τετ με τον Κελπέκη σούταρε πάνω στο σώμα του,
ενώ στο 76' η Καλαμάτα έχασε μεγάλη ευκαιρία: ο Χάγκαν σούταρε πολύ δυνατά,
ελάχιστα άουτ...

Με λίγα λόγια, αν εξαιρέσουμε αυτές τις φάσεις το υπόλοιπο παιχνίδι δεν είναι
για να το θυμάται κανείς. Μόνο η υπέροχη ατμόσφαιρα που δημιούργησαν 15.000
πιστοί από την Αθήνα και τη Θεσσαλία περνάνε στην ανθολογία. Το ποδόσφαιρο ζει
ακόμη. Τουλάχιστον στην ελληνική περιφέρεια.

*** Κορυφαίοι του ΠΑΟ οι Μιλόγιεβιτς, Βαζέχα, Αποστολάκης. Σταθερός ο
Νικοπολίδης, με τρακ και άγχος ο Λυμπερόπουλος.

*** Από την Καλαμάτα άρεσαν οι Χάγκαν, Γκάιαν, Αλβέρτης.

*** Εκνευριστική η διαιτησία του Στεφανόπουλου. Άριστοι οι επόπτες
Καρακίτσος, Βαρέλης.
<H3>ΔΑΝΙΗΛ
</H3>
Βασίλης Δανιήλ

ΤΡΙΚΑΛΑ (Του απεσταλμένου μας)

ΔΥΣΚΟΛΗ ΧΑΡΑΚΤΗΡΙΣΕ την επικράτηση της ομάδας του ο προπονητής του
Παναθηναϊκού Βασίλης Δανιήλ, ο οποίος δήλωσε: «Είχα τονίσει ότι ο αγώνας με
την Καλαμάτα θα ήταν δύσκολος και επιβεβαιώθηκα. Δημιουργήσαμε προϋποθέσεις
για γκολ, αλλά δεν είχαμε φρεσκάδα, καθαρό μυαλό και λύσεις στην αντίπαλη
περιοχή. Η Καλαμάτα έπαιξε δυνατά, σφιχτά και με αντεπιθέσεις. Έχω την
εντύπωση ότι αυτή η ομάδα θα αποτελέσει την έκπληξη του δεύτερου γύρου»,
συμπλήρωσε ο τεχνικός των «πρασίνων». Ο προπονητής της Καλαμάτας, Μπάμπης
Τεννές, υπογράμμισε: «Συγχαρητήρια στον Παναθηναϊκό. Άξιζε τη νίκη, αφού ήταν
καλύτερος. Η ομάδα μου με τέτοιες εμφανίσεις μπορεί να ελπίζει σε ένα καλύτερο
αύριο. Μπορούμε να τα καταφέρουμε. Ήταν υπέροχα εδώ στα Τρίκαλα. Ο κόσμος ήταν
θαυμάσιος, όμως οι παίκτες μου ταλαιπωρήθηκαν, αφού χρειάστηκαν εννέα ώρες για
να φθάσουμε εδώ. Εύχομαι καλή χρονιά στον Παναθηναϊκό και πολλές επιτυχίες
στον Βασίλη Δανιήλ», κατέληξε ο Τεννές. Ο τερματοφύλακας των «πρασίνων»,
Αντώνης Νικοπολίδης, αρκέσθηκε να πει: «Δεν παίξαμε καλά, παρά το γεγονός ότι
δεν απειληθήκαμε από την Καλαμάτα. Μας επηρέασαν οι γιορτές, όμως, η ομάδα θα
ξαναβρεί τη φόρμα της».

*** Ρεκόρ εισιτηρίων στα τελευταία πέντε χρόνια σημειώθηκε, χθες, στο γήπεδο
των Τρικάλων (9.300). Το προηγούμενο ρεκόρ είχε γίνει και πάλι σε αγώνα του
Παναθηναϊκού με αντίπαλο τον Α.Ο. Τρικάλων. Η συμπεριφορά του κόσμου ήταν
υποδειγματική. Σύμφωνα με πληροφορίες, το προσεχές καλοκαίρι, οι «πράσινοι» θα
δώσουν φιλικό παιχνίδι με την ομώνυμη ομάδα των Τρικάλων.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16031O031</ED>
<ID>
ID:133776

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O03&aa=1</URL></REF>


Article

<CATEGORY>vin10</CATEGORY>

 <H2>ΒΕΡΟΙΑ
</H2><H2>Καλή αρχή, πικρό φινάλε
</H2>
<AUTHOR>Β. ΒΟΛΚΟΣ</AUTHOR>

ΒΕΡΟΙΑ. 
Του ανταποκριτή μας

Η ΒΕΡΟΙΑ μπορεί να ξεκίνησε το χθεσινό ματς με το... δεξί, ωστόσο, η
Προοδευτική είπε την τελευταία λέξη και πήρε τον βαθμό (2-2).

Μόλις στο πρώτο λεπτό οι γηπεδούχοι κατάφεραν να σκοράρουν με κεφαλιά του
Τρούπκου (πρώτη κεφαλιά ο Μαλλούς σε σέντρα του Πουρσαϊτίδη), αλλά στη
συνέχεια δεν κατάφεραν να νικήσουν το άγχος τους, παρουσιάστηκαν χωρίς
φαντασία και με πολλά λάθη στην άμυνα.

Τρούπκος και Αγγελόπουλος μοιράστηκαν τους βαθμούς στο γήπεδο της Βέροιας

Η Προοδευτική αγωνίστηκε με έξυπνη τακτική, έπαιξε καλά το σύστημα των
αντεπιθέσεων και αν είχε περισσότερη τύχη θα μπορούσε να φθάσει και στη νίκη...

Οι φιλοξενούμενοι ισοφάρισαν στο 14', σε φάουλ του Πολίτη, ο Γιαννόπουλος
έστειλε κεφαλιά στο δοκάρι και στην επιστροφή της μπάλας ο Δήμος πέτυχε το 1-1.

Η Βέροια βρέθηκε και πάλι μπροστά στο σκορ στο 35', σε σέντρα σουτ του
Κουλακιώτη, ο Προτάσοφ με κεφαλιά πέτυχε το 2-1.

Στο 50' ο Ζαΐμι εκμεταλλεύτηκε το λάθος του Παγγούρα και νίκησε τον Δέλιο (2-2).

Η Βέροια έμεινε στο 79' με 10 παίκτες, όταν αποβλήθηκε ο Πουρσαϊτίδης (έφτυσε
τον Κόλεφ) και τελείωσε τον αγώνα με εννέα, αφού στο 87' είδε την κόκκινη και
ο Δέλιος, ο οποίος απέκρουσε με τα χέρια εκτός περιοχής.

Στα τελευταία τρία λεπτά, στη θέση του τερματοφύλακα αγωνίστηκε ο Μαλλούς!

«Ήταν σημαντικό ματς και για τις δύο ομάδες, η Προοδευτική έπαιξε με ψυχή και
μπορούσε να φθάσει στη νίκη», δήλωσε ο Νίκος Καρούλιας, ενώ ο Στέφανος
Γαϊτάνος υπογράμμισε: 
«Οι δύο ομάδες έχουν τους ίδιους στόχους, αλλά είναι νωρίς να απογοητευτούμε.

Το πρωτάθλημα έχει ακόμη έναν ολόκληρο γύρο. Χάσαμε δύο βαθμούς, αλλά
μπορούμε να τους πάρουμε σε άλλο παιχνίδι».

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16031O032</ED>
<ID>
ID:133826

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O03&aa=2</URL></REF>


Article

<CATEGORY>vin10</CATEGORY>

 <H5>Ισοφάριση ατομικού ρεκόρ
</H5><H5>16η ΑΓΩΝΙΣΤΙΚΗ
</H5><H5>6.300 λεπτά χωρίς αλλαγή
</H5><H5>Η ΚΑΛΥΤΕΡΗ ΕΝΔΕΚΑΔΑ
</H5><H2>ΤΟ ΠΑΝΟΡΑΜΑ ΤΗΣ Α' ΕΘΝΙΚΗΣ </H2>
Κασάπης, Κωστένογλου και Καλλιτζάκης αγκαλιάζουν τον σκόρερ Ντέμη Νικολαΐδη,
πανηγυρίζοντας την επιτυχία της ομάδας τους επί του ΟΦΗ (3-0)

Η ΑΕΚ σημείωσε πολλά θετικά χθες. Ισοφάρισε το ρεκόρ του πρωταθλήματος της
περιόδου 1992, όταν από τις 15.3.1992 έως και τις 31.5.1992 πέτυχε 10 νίκες
συνεχώς! Το προηγούμενο ρεκόρ είχε σημειωθεί δύο φορές και ήταν από 9 νίκες
στις περιόδους 1959-60 και 1963-64!

*** Ο Ντέμης Νικολαΐδης με τα δύο γκολ που σημείωσε όχι μόνο σκόραρε
για όγδοη συνεχή αγωνιστική αλλά πέρασε τον Ίβιτς και βρίσκεται μόνος στην
πρώτη θέση των σκόρερ. Ακόμη, ξεπέρασε τα 70 συνολικά τέρματα στην Α' Εθνική
(38 με Απόλλωνα και 33 με ΑΕΚ = 71)!

*** Επιστροφή του Στέλιου Μανωλά στην αγαπημένη του ΑΕΚ. Ο διεθνής άσος
με τη χθεσινή του συμμετοχή έφτασε τις 437 στην Α' Εθνική, σημειώνοντας 35
τέρματα (25 κεφαλιές, 1 φάουλ και 9 σουτ).

*** Ο Κριστόφ Βαζέχα με το χθεσινό του γκολ ισοφάρισε τον Νίκο
Αναστόπουλο στην 7η θέση με 179 γκολ!

*** Ο Ολυμπιακός ισοφάρισε το ρεκόρ του νικώντας στην Πάτρα την
Παναχαϊκή για δεύτερη συνεχή περίοδο. Αυτό συνέβη και στα πρωταθλήματα των
περιόδων 1990-91 (0-1) και 1991-92 (0-2)!

*** Εκπληκτικό! Ο Πανηλειακός φέρνει για τέταρτη συνεχή αγωνιστική ισοπαλία!

*** Πρώτος βαθμός για την Προοδευτική εκτός έδρας εφέτος. Η ομάδα του
Κορυδαλλού είχε να πάρει «Χ» μακριά από την έδρα της στην Α' Εθνική από τις
31.5.1971 (με την Καβάλα, 1-1).

Ο ΚΥΡΙΑΚΟΣ Καραταΐδης, που γεννήθηκε στις 4.7.1965 σημείωσε προχθές ένα
ανεπανάληπτο ρεκόρ, αφού συμπλήρωσε 70 συνεχείς παρουσίες στο πρωτάθλημα χωρίς
να λείψει ούτε λεπτό! Η αρχή έγινε στις 7.1.1996, όταν ο Ολυμπιακός νίκησε τον
Εδεσσαϊκό στην Έδεσσα με σκορ 5-2. Να και η ανάλυση του ρεκόρ του (1995-96 20
αγώνες, 1996-97 34 και 1997-98 μέχρι στιγμής 16 παιχνίδια). Συνολικά 6.300
λεπτά συνέχεια!!! Έχει παίξει σε 296 αγώνες πρωταθλήματος (3 με Καστοριά - 293
με Ολυμπιακό) κι έχει σημειώσει 3 γκολ κι ένα αυτογκόλ.

1 ΑΤΜΑΤΣΙΔΗΣ (ΑΕΚ)

7 ΖΑΓΟΡΑΚΗΣ (ΠΑΟΚ)

3 ΚΩΝΣΤΑΝΤΙΝΙΔΗΣ (Απόλλωνα)

5 ΒΩΚΟΛΟΣ (Πανιωνίου)

12 ΠΟΥΡΣΑΝΙΔΗΣ (Ολυμπιακού)

6 ΣΤΟΛΤΙΔΗΣ (Mobitel Ηρακλή)

9 ΣΠΙΝΟΥΛΑΣ (Αθηναϊκού)

11 ΖΑΪΜΙ (Προοδευτικής)

9 ΒΑΖΕΧΑ (ΠΑΟ)

8 ΑΦΑΣ (Ιωνικού)

11 ΝΙΚΟΛΑΪΔΗΣ (ΑΕΚ)

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16031O041</ED>
<ID>
ID:133777

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O04&aa=1</URL></REF>


Article

<CATEGORY>vin10</CATEGORY>

 <H2>Το νέο ρεκόρ του ΠΑΟΚ
</H2>
<AUTHOR>ΓΙΩΡΓΟΣ ΙΣΑΑΚΙΔΗΣ</AUTHOR>

Ο ΠΑΟΚ πέτυχε προχθές την έβδομη σερί του νίκη στο πρωτάθλημα! Αυτό σημαίνει
πως έκανε νέο ρεκόρ επαγγελματικού πρωταθλήματος. Το προηγούμενο ρεκόρ
επιτεύχθηκε τρεις φορές: 1982-83, 1987-88 και 1996-97.

Στην ιστορία όμως της Α' Εθνικής Κατηγορίας (1959-60 μέχρι σήμερα), οι
Θεσσαλονικείς πέτυχαν 8 σερί νίκες. Αυτό συνέβη στο πρωτάθλημα της περιόδου
1972-73. Πιο συγκεκριμένα νίκησαν: 17.12.1972 Καβάλα 2-0*, 24.12.1972
Πανσερραϊκό 2-1, 31.12.1972 Καλαμάτα 3-0*, 7.1.1973 Πανιώνιο 2-1, 21.1.1973
Ολυμπιακό Β. 5-1*, 28.1.1973 Άρη 1-0, 21.2.1973 Ομόνοια Λευκωσίας 3-1* και
11.2.1973 Τρίκαλα 4-0 (* εκτός έδρας).

Ο ΠΑΟΚ πέτυχε τη δεύτερη σερί νίκη του στο Καραϊσκάκη επί του Εθνικού.
Αξιοσημείωτο ήταν ότι και στην προηγούμενη συνάντηση των αντιπάλων εκεί, είχε
σκοράρει ο Ζουμπούλης, ανοίγοντας μάλιστα το σκορ στο 6' με κεφαλιά και
συντελώντας έτσι στην επιτυχία, αφού οι «μαυρόασπροι» είχαν νικήσει με σκορ 2-3!


<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16031O042</ED>
<ID>
ID:133827

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O04&aa=2</URL></REF>


Article

<CATEGORY>vin10</CATEGORY>

 <H2>ΠΡΟ - ΠΟ </H2>
<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16031O043</ED>
<ID>
ID:133864

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O04&aa=3</URL></REF>


Article

<CATEGORY>vin10</CATEGORY>

 <H5>Τζακ-ποτ 425 εκατ. στον κουμπαρά
</H5><H2>Τζόκερ
</H2>
ΤΖΑΚ-ΠΟΤ (425 εκατ. δρχ.) έγινε στον χθεσινό διαγωνισμό (4/1) του ΤΖΟΚΕΡ, αφού
ουδείς βρέθηκε με 5+1 επιτυχίες. Στις άλλες κατηγορίες τα κέρδη είναι: Δέκα
τυχεροί με 5 επιτυχίες θα πάρουν από 6.645.190 δρχ., 97 με 4+1 επιτ. θα
εισπράξουν από 363.820 δρχ., 2.307 με 4 επιτ. θα μοιραστούν από 8.285 δρχ.,
2.631 με 3+1 επιτ. θα πάρουν από 8.285 δρχ., 68.587 με 3 επιτ. θα εισπράξουν
από 445 δρχ., 28.185 με 2+1 επιτ. θα μοιραστούν από 445 δρχ. και 120.645 με
1+1 επιτ. θα πάρουν από 330 δρχ... Τα πέντε τυχερά νούμερα είναι: 18, 8, 28,
21, 36, ενώ ο αριθμός του ΤΖΟΚΕΡ είναι το 1.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16031O051</ED>
<ID>
ID:133778

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O05&aa=1</URL></REF>


Article

<CATEGORY>vin10</CATEGORY>

 <H2>ΠΡΟ - ΠΟγκόλ
</H2>
Η ΝΙΚΗΤΡΙΑ στήλη του χθεσινού ΠΡΟΠΟ-γκολ είναι: 2, 27, 3, 8, 11, 14, 16, 15.

Στην πρώτη κατηγορία έχουμε τζακ-ποτ, στη δεύτερη 16 επιτυχίες που κερδίζουν
από 641.525 δρχ. και στην τρίτη 1.317 επιτυχίες που παίρνουν από 6.375 δρχ.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16031O052</ED>
<ID>
ID:133828

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O05&aa=2</URL></REF>


Article

<CATEGORY>vin10</CATEGORY>

 <H5>ΓΗΠΕΔΟ ΧΑΡΙΛΑΟΥ
</H5><H5>ΓΗΠΕΔΟ ΚΑΛΟΧΩΡΙΟΥ
</H5><H2>Β' ΕΘΝΙΚΗ </H2>
<H3>&#009ΑΡΗΣ&#009ΕΔΕΣΣΑΪΚΟΣ
</H3>
Το παιχνίδι θα γίνει απόψε στις 8 μ.μ. (ΕΤ-3).
<H3>&#009ΛΥΚΟΙ&#009ΠΑΝΑΙΤΩΛΙΚΟΣ
</H3>
Ο αγώνας θα γίνει σήμερα στις 3 μ.μ. (Supersport)

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16031O061</ED>
<ID>
ID:133779

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O06&aa=1</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ: Ο ΠΑΝΣΕΡΡΑΪΚΟΣ ΣΥΝΕΤΡΙΨΕ ΕΚΤΟΣ ΕΔΡΑΣ ΤΟΝ ΠΑΝΑΡΓΕΙΑΚΟ
</H5><H2>Εκδίκηση με 7 γκολ!
</H2>
Ο Γιαννενάκης αγκαλιάζει τον Ζαφειράκη, ο οποίος πέτυχε τα δύο γκολ της Δόξας
Βύρωνα εναντίον της Νίκης Βόλου

ΤΗ ΡΕΒΑΝΣ για τον υποβιβασμό του στην Γ' Εθνική το 1993 πήρε ο Πανσερραϊκός
από τον Παναργειακό, αφού η ομάδα των Σερρών συνέτριψε εκτός έδρας με 7-2 (!)
την ομάδα του Άργους.

Στις 19-6-93 ο βαθμολογικά αδιάφορος Παναργειακός είχε νικήσει τον Πανσερραϊκό
και τον έστειλε στην Γ' κατηγορία, αφού χρειαζόταν μόλις έναν βαθμό για να
παραμείνει στη Β' Εθνική.

Η χθεσινή 14η αγωνιστική σημαδεύτηκε από τις επιτυχίες των φιλοξενουμένων. Ο
Εθνικός Αστέρας πέρασε εύκολο απόγευμα στη Δράμα νικώντας με 4-0 την τοπική
ομάδα, ο πρωτοπόρος Πανελευσινιακός διατηρήθηκε στην κορυφή της βαθμολογίας
(2-0 την Καστοριά) και η Καλαμαριά επιβλήθηκε με 2-0 του Λεβαδειακού, που
απομάκρυνε τον προπονητή του Σέρτζιο Εσπινόζα.

ΠΑΝΑΡΓΕΙΑΚΟΣ - ΠΑΝΣΕΡΡΑΪΚΟΣ 2-7

Το εντυπωσιακό αποτέλεσμα του αγώνα προκάλεσε την παραίτηση του προπονητή του
Άργους Χρήστου Αρχοντίδη, ο οποίος άφησε υπονοούμενα για την απόδοση του
τερματοφύλακα Μιχαλόπουλου. Ο Πανσερραϊκός πραγματοποίησε εκπληκτική εμφάνιση
και φάνηκε να παίζει χωρίς αντίπαλο, ενώ οι γηπεδούχοι, που αγωνίστηκαν με 10
παίκτες τα τελευταία 14 λεπτά λόγω της αποβολής του Γιαννίδη, είχαν παράπονα
από.... τη διαιτησία. Τα γκολ των νικητών πέτυχαν οι Πεμπές (26', 82', 87'),
Αντεμάρ (30'), Βάλβης (50'), Γιοβάνοβιτς (75') και Χάβος (86'). Ο Ζιάγκας (54'
πέν., 78') σκόραρε για τον Παναργειακό.

ΚΑΣΤΟΡΙΑ - ΠΑΝΕΛΕΥΣΙΝΙΑΚΟΣ 0-2

Με σκόρερ τον Ποδαρά (20', 89') η Ελευσίνα νίκησε με 2-0 την Καστοριά και
παρέμεινε στην πρώτη θέση. Η αθηναϊκή ομάδα είχε δοκάρι με τον Ουάνγκα στο
23', ενώ οι γηπεδούχοι διαμαρτύρονται για τον μη καταλογισμό γκολ στο 27',
όταν ο Παντόπουλος που έστειλε την μπάλα στα δίχτυα υποδείχθηκε σε θέση οφσάιντ.

ΛΑΡΙΣΑ - ΚΑΡΔΙΤΣΑ 0-0

Ο Γιώργος Παπαγιαννόπουλος ήταν το πρόσωπο του γειτονικού ντέρμπι, αφού με τις
σωτήριες επεμβάσεις του κράτησε ανέπαφη την εστία της Λάρισας. 
ΔΟΞΑ ΔΡΑΜΑΣ - ΕΘΝΙΚΟΣ ΑΣΤΕΡΑΣ 0-4

Ο Εθνικός Αστέρας επικράτησε με 4-0 της Δόξας Δράμας και κατάφερε να μη χάσει
την επαφή του με το γκρουπ των πρωτοπόρων. Για την καισαριανιώτικη ομάδα
σκόραραν οι Κοντόπουλος (20'), Γκόλε (34') και Γιακόβλεβιτς (57', 90'). Ο
Λέκοβιτς της Δόξας Δράμας αντίκρυσε την κόκκινη κάρτα στο 28'. Από ένα δοκάρι
είχαν οι δύο ομάδες.

ΔΟΞΑ ΒΥΡ·ΝΑ - ΝΙΚΗ ΒΟΛΟΥ 2-0

Με το... δεξί μπήκε η Δόξα Βύρωνα στον καινούργιο χρόνο, νικώντας στο γήπεδό
της με 2-0 τη Νίκη Βόλου. Ο Άγγελος Ζαφειράκης κατάφερε να εκμεταλλευτεί τις
αμυντικές αδυναμίες των φιλοξενουμένων και σε διάστημα πέντε λεπτών (8' - 13')
πέτυχε τα γκολ των νικητών.

ΛΕΒΑΔΕΙΑΚΟΣ - ΚΑΛΑΜΑΡΙΑ 0-2

Η Καλαμαριά συνέχισε την προσπάθειά της να πλησιάσει τους πρωτοπόρους της
βαθμολογίας και νίκησε εκτός έδρας 2-0 τον Λεβαδειακό. 
ΤΡΙΚΑΛΑ -ΚΑΛΛΙΘΕΑ 2-2

Τα Τρίκαλα δεν εκμεταλλεύτηκαν το προβάδισμα που είχαν πάρει στο σκορ (2-0)
στα πρώτα λεπτά του αγώνα, αφού οι φιλοξενούμενοι με αντεπίθεση διαρκείας στο
δεύτερο ημίχρονο κατάφεραν να ισοφαρίσουν (2-2).

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16031O071</ED>
<ID>
ID:133780

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O07&aa=1</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ
</H5><H2>Ρεκόρ εκτός ημερίδας!
</H2><H2></H2>
ΧΑΜΕΝΗ πήγε η ευκαιρία να ξεκινήσει η χρονιά με πανελλήνιο ρεκόρ γυναικών για
τον στίβο, αφού το 3.60 που σημείωσε η Γεωργία Τσιλιγκίρη δεν πρόκειται να
αναγνωριστεί, επειδή το αγώνισμα δεν είχε συμπεριληφθεί στο επίσημο πρόγραμμα
της ημερίδας!

Το απίστευτο γεγονός οφείλεται κατά πάσα πιθανότητα σε κακή συνεννόηση των
προπονητών των επικοντιστριών με τους αρμοδίους του προγράμματος από πλευράς
ΣΕΓΑΣ Οδυσσέα Παπατώλη και Κώστα Γατζία, όπως υποστηρίζουν οι τελευταίοι.
Παραμένει όμως η απορία, για ποιον λόγο να μην έχει προβλεφθεί στο πρόγραμμα
και το επί κοντώ γυναικών.

Η ουσία είναι ότι η αθλήτρια και ο προπονητής της Ανδρέας Τσώνης έμειναν με
την πικρία για μη αναγνώριση του ρεκόρ (παραμένει το 3.52 της Βολπάνου από πέρυσι).

Στις αξιόλογες επιδόσεις της χθεσινής πρώτης ημερίδας κλειστού στίβου στο ΣΕΦ,
από την οποία έλειψαν τα μεγάλα ονόματα, τα 6.89 του Θανάση Τσιουρή (Γ.Ε.
Λάρισας) στα 60μ. εφήβων, τα 8.82 της Αλεξάνδρας Κόμνου (Α.Ο. Κηφισιάς) στα
60μ. με εμπόδια νεανίδων, τα 24.86 της Ολγας Καιδαντζή (Γ.Σ. Κερατσινίου) στα
200μ. νεανίδων και το 1.80 της 20χρονης Ελένης Συροπούλου (Πανελευσινιακός)
στο ύψος γυναικών.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16031O072</ED>
<ID>
ID:133829

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O07&aa=2</URL></REF>


Article

<CATEGORY>vin10</CATEGORY>

 <H2>Γ' ΕΘΝΙΚΗ
</H2><H2>Ο Απόλλων Λάρισας 2-1 τη Νάουσα
</H2>
ΣΠΟΥΔΑΙΑ εκτός έδρας νίκη (2-1) πέτυχε ο Απόλλωνας Λάρισας επί της Νάουσας,
στον ένα από τους τρεις αγώνες που άνοιξαν χθες την αυλαία της 9ης αγωνιστικής
του Πρωταθλήματος της Γ' Εθνικής.

Για τους νικητές σκόραραν οι Κωνσταντινίδης (24') και Βεκόπουλος (82'), ενώ οι
γηπεδούχοι είχαν ισοφαρίσει το σκορ με τον Κώτσιο (34').

Στα δύο ματς του Νοτίου ομίλου, η Αγία Ελεούσα με σκόρερ τον Τσουκάνι (81')
επικράτησε (1-0) στην έδρα της κόντρα στο Αιγάλεω, ενώ ισόπαλο (0-0) έληξε το
παιχνίδι Κέρκυρας - Πάμισου.

Η αγωνιστική και στους δύο ομίλους θα ολοκληρωθεί την προσεχή Πέμπτη.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16031O073</ED>
<ID>
ID:133865

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O07&aa=3</URL></REF>


Article

<CATEGORY>vin10</CATEGORY>

 <H2>Δ' ΕΘΝΙΚΗ
</H2><H2>Ο Κιλκισιακός 1-0 στο ντέρμπι του 6ου ομίλου ­ Άνετη νίκη του Αχαρναϊκού
</H2>
ΚΑΛΟ ποδαρικό έκαναν οι τέσσερις από τις έξι ομάδες που οδηγούν την κούρσα των
ομίλων της Δ' Εθνικής, στη χθεσινή 16η αγωνιστική του πρωταθλήματος της Δ' Εθνικής.

Ο Κιλκισιακός επικράτησε με 1-0 του πρωτοπόρου Αγίου Αθανασίου στο ντέρμπι του
έκτου ομίλου και πλησίασε σε απόσταση αναπνοής την κορυφή. Ο Αχαρναϊκός (1ος
όμιλος) νίκησε άνετα με 5-1 τον Πολυκράτη, ενώ ο Ατρόμητος πέτυχε σπουδαία
εκτός έδρας νίκη (1-0) επί του Άρη Αρχαγγέλου.

Το Αγερσανί Νάξου (2ος όμιλος) διατηρήθηκε στην πρώτη θέση, αφού δεν συνάντησε
δυσκολίες (3-1) κόντρα στον Κισσαμικό, ενώ η Αχαϊκή (3ος όμιλος) παρέμεινε στο
ρετιρέ της βαθμολογίας νικώντας με 1-0 τον Αστέρα Αμαλιάδας.

Η Καρδίτσα (4ος όμιλος) «στραβοπάτησε» (1-1) στη Λαμία, ενώ ο Απόλλωνας Κρύας
Βρύσης (5ος όμιλος) επιβλήθηκε εκτός έδρας με 2-1 του Κολινδρού.

Τα αποτελέσματα της 16ης αγωνιστικής και οι βαθμολογίες των ομίλων:

1ος όμιλος: Καλυμνιακός-Αήττητος Σπ. 2-0, Χαϊδάρι-Κως 2-1, Άρης
Αρχ.-Ατρόμητος Αθ. 0-1, Καρλόβασι-Φωστήρας 0-1, Αχαρναϊκός-Πολυκράτης 5-1,
Ολυμπιακός Λ.-Άρης Πετρ. 1-2, Ακράτητος-Χίος 3-0, Αγ. Παρασκευή-Λήμνος 5-0.

Ρεπό: Ηλυσιακός.

Η ΒΑΘΜΟΛΟΓΙΑ: Αχαρναϊκός 38, Ατρόμητος Αθ. 37, Χαϊδάρι 32, Φωστήρας 32,
Άρης Πετρ. 29, Ακράτητος 28, Ολυμπιακός Λ. 23, Αγ. Παρασκευή 23, Αήττητος Σπ.
22, Ηλυσιακός 20, Κως 18, Πολυκράτης 16, Καλυμνιακός 16, Άρης Αρχ. 14, Χίος 9,
Καρλόβασι 4, Λήμνος 3.

2ος όμιλος: Ασπρόπυργος-Μοσχάτο 3-1, Αστέρας Π.-Πύργος Κ.Χ. 2-0,
Κισσαμικός-Αγερσανί Ν. 1-3, Επαμεινώνδας Λ.-Κεχαγιάς 4-0, Ατσαλένιος-Χαλκίδα
2-0, Απόλλων Ερ.-Ηρόδοτος 2-0, Αστέρας Ιτ.-Χαλκηδόνα 1-1, Μανδραϊκός-Χανιά
1-0, Σύρος-Ολυμπιακός Λ. 3-0.

Η ΒΑΘΜΟΛΟΓΙΑ: Αγερσανί Ν. 37, Ασπρόπυργος 34, Σύρος 34, Χαλκίδα 29,
Ατσαλένιος 28, Αστέρας Ιτ. 27, Χανιά 26, Μανδραϊκός 26, Ολυμπιακός Λ. 24,
Απόλλων Ερ. 24, Χαλκηδόνα 22, Ηρόδοτος 21, Μοσχάτο 20, Επαμεινώνδας Λ. 20,
Αστέρας Περ. 15, Πύργος Κ.Χ. 11, Κισσαμικός 9, Κεχαγιάς 0.

3ος όμιλος: Τέλλος Αγρ.-Λεωνίδιο 0-0, Πάτρα-Παλληξουριακός 2-0, Αστέρας
Βλ.-Εθνικός Π. 1-1, Απόλλων Καλ.-Πέλοπας Κ. 0-0, Αίας Γαστ.-Οδυσσέας Ν. 2-1,
Αχαϊκή-Αστέρας Αμαλ. 1-0, Ζάκυνθος-Μυστράς 2-1, Αχιλλέας Π.-Ευρώτας Ελ. 2-1,
Ελαιόφυτο-Ατρόμητος Παν. 6-1.

Η ΒΑΘΜΟΛΟΓΙΑ: Αχαϊκή 38, Πάτρα 36, Ευρώτας Ελ. 31, Πέλοπας Κ. 31,
Ζάκυνθος 31, Απόλλων Καλ. 28, Αστέρας Αμαλ. 26, Αστέρας Βλαχ. 25, Ελαιόφυτο
24, Ατρόμητος Παν. 21, Λεωνίδιο 21, Αχιλλέας Πατρ. 19, Παλληξουριακός 18,
Οδυσσέας Ν. 16, Τέλλος Αγρ. 16, Μυστράς 11, Εθνικός Πατ. 10, Αίας Γαστ. 4.

4ος όμιλος: Θεσπρωτός-Βελούχι 2-2, Ατρόμητος Παλ.-Μετέωρα 1-0, Αγ.
Ματθαίος-Ρήγας Φερ. 2-1, Σκουφάς Κ.-Αχιλλέας Φαρσ. 2-1, Λαμία-Καρδίτσα 1-1,
Τηλυκράτης-Ολυμπιακός Ανθ. 1-0, Ηρακλής Καρδ.-Ηρακλής Σοφ. 0-1, Ολυμπιακός
Παν.-Όλυμπος Κερκ. 5-0, Σκιάθος-Αστέρας Παρ. 2-0.

Η ΒΑΘΜΟΛΟΓΙΑ: Καρδίτσα 32, Τηλυκράτης 30, Ηρακλής Σοφ. 30, Θεσπρωτός
28, Λαμία 27, Αχιλλέας Φαρσ. 24, Αγ. Ματθαίος 24, Ολυμπιακός Π. 22, Βελούχι
21, Ρήγας Φερ. 20, Μετέωρα 20, Ατρόμητος Παλ. 20, Σκιάθος 20, Ολυμπιακός Α.
19, Όλυμπος Κερκ. 18, Ηρακλής Καρδ. 15, Σκουφάς Κομπ. 11, Αστέρας Παρ. 8.

5ος όμιλος: Καμπανιακός-Γράμμος Μαυρ. 0-0, Αλμωπός Αρ.-Ηρακλής Λαρ.
1-2, Άρης Παλαιφ.-Φίλιππος Μελ. 0-0, Εθνικός Κατ.-Καμβουνιακός 4-0, Ηρακλής
Χαλκ.-Δράση Τσ. 3-0, Κολινδρός-Απόλλων Κρ.Βρ. 1-2, Γρεβενά-Πτολεμαΐδα 2-2,
Κουφάλια-Μελιτέας Μελ. 3-0, Γιαννιτσά-Ποσειδώνας Ν.Π. 1-1.

Η ΒΑΘΜΟΛΟΓΙΑ: Απόλλων Κρ. Βρ. 40, Ηρακλής Χ. 34, Εθνικός Κατ. 31,
Ηρακλής Λαρ. 31, Πτολεμαΐδα 29, Κουφάλια 29, Ποσειδώνας Ν.Π. 27, Άρης Παλαιφ.
25, Γράμμος Μαυρ. 21, Καμβουνιακός 20, Αλμωπός Αρ. 20, Γιαννιτσά 20, Γρεβενά
20, Καμπανιακός 18, Δράση Τσ. 11, Μελιτέας Μελ. 8, Φίλιππος Μελ. 8, Κολινδρός 6.

6ος όμιλος: Νέα Αμισός-Κορδελιό 0-1, Σαμοθράκη-Νέο Πετρίτσι 1-4,
Νεάπολη-Απόλλων Μαυρ. 7-0, Λαγκαδάς-Μουδανιά 2-3, Πανθρακικός-Νιγρίτα 5-1,
Νέστος Χρ.-Πόντιοι Ροδ. 0-1, Κιλκισιακός-Αγ. Αθανάσιος 1-0, Ορφέας Ξανθ.-Άρης
Παλαιοχ. 3-1, Νέα Πέραμος-Πανδραμαϊκός 0-1.

Η ΒΑΘΜΟΛΟΓΙΑ: Αγ. Αθανάσιος 39, Κιλκισιακός 38, Νεάπολη 32, Πόντιοι
Ροδ. 31, Κορδελιό 31, Πανδραμαϊκός 29, Πανθρακικός 29, Άρης Παλαιοχ. 23,
Σαμοθράκη 22, Μουδανιά 21, Ορφέας Ξ. 20, Νέο Πετρίτσι 19, Νέστος Χρ. 17, Νέα
Αμισός 16, Νέα Πέραμος 14, Απόλλων Μαυρ. 7, Νιγρίτα 6, Λαγκαδάς 5.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16031O074</ED>
<ID>
ID:133886

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O07&aa=4</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ: ΔΕΝ ΠΑΕΙ ΑΛΛΟ ΑΥΤΗ Η ΚΑΤΑΣΤΑΣΗ, ΕΓΙΝΕ ΝΟΜΟΣ ΟΤΑΝ ΝΙΚΑΕΙ Ο
ΟΛΥΜΠΙΑΚΟΣ ΝΑ ΦΤΑΙΕΙ Ο ΔΙΑΙΤΗΤΗΣ
</H5><H5>ΤΟ ΜΑΤΣ
</H5><H5>Γκολ για Όσκαρ από Πουρσανίδη
</H5><H5>ΔΗΛΩΣΕΙΣ
</H5><H5>Ήταν το καλύτερο ποδαρικό
</H5><H2>Φτάνει πια!
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

«ΕΧΕΙ ΓΙΝΕΙ νόμος όταν νικάει ο Ολυμπιακός να φταίει ο διαιτητής. Δεν ξέρω πού
είδαν στην Πάτρα ότι η διαιτησία διαμόρφωσε το αποτέλεσμα. Δεν πάει άλλο αυτή
η κατάσταση. Εμείς φταίμε γιατί μπορούσαμε να σημειώσουμε πέντε γκολ εις βάρος
της Παναχαϊκής. Στην περίπτωση αυτή δεν θα μιλούσε κανείς», τόνισε χθες ο
Ντούσαν Μπάγιεβιτς, ο οποίος έγινε έξω φρενών μετά τη λήξη του αγώνα με την
Παναχαϊκή. Ο προπονητής του Ολυμπιακού δέχτηκε ύβρεις και αποδοκιμασίες από
τους οπαδούς της Παναχαϊκής στ' αποδυτήρια, ενώ αντέδρασε με έντονο ύφος όταν
ο Σταύρος Διαμαντόπουλος εξέφρασε παράπονα για τη διαιτησία (υποστήριξε ότι ο
Γεωργάτος έκανε φάουλ στο ξεκίνημα της φάσης που προήλθε το δεύτερο γκολ του Ολυμπιακού).

«Και στην Καβάλα μάς έλεγαν διάφορα για τη διαιτησία. Ο διαιτητής όμως δεν
κάνει λάθη πάντα υπέρ μας, αλλά και εις βάρος μας. Όλοι ασχολούνται με τον
Ολυμπιακό και αναφέρονται στη διαιτησία. Αυτή η λογική κάνει ζημιά στο
ποδόσφαιρο. Φτάνει πια!», τόνισε ο Ντούσαν Μπάγιεβιτς και αναφερόμενος στον
συνάδελφό του είπε: «Ξέρεις κ. Σταύρο ότι σε σέβομαι και αυτά δεν τα λέω για
να σε θίξω»..

Ο Ηλίας Πουρσανίδης, που πέτυχε το γκολ της χρονιάς, δήλωσε ότι ενήργησε
αστραπιαία και στάθηκε τυχερός στη φάση αυτή. Όταν ρωτήθηκε να σχολιάσει ότι
παρόμοιο γκολ είχε πετύχει ο Πελέ, ο αμυντικός μέσος του Ολυμπιακού
χαμογέλασε: «Μη συγκρίνετε το χρυσάφι με εμένα».

«Έπρεπε να νικήσουμε με 10-1», έλεγε ο Αλέξης Αλεξανδής, ενώ ο Γρηγόρης
Γεωργάτος ήταν κατηγορηματικός: «Είχα ταχύτητα, αλλά δεν έκανα φάουλ στον
Σαμαρά. Χτυπήσαμε ώμο με ώμο. Δεν φταίει κανείς. Αν πετυχαίναμε οκτώ γκολ εις
βάρος του Παναθηναϊκού και άλλα τόσα επί της Παναχαϊκής δεν θα μιλούσε κανείς
για τη διαιτησία. Είναι η μόνη λύση να φορτώνουμε με περισσότερα γκολ τους
αντιπάλους μας για να τους κλείνουμε το στόμα».

Ο Ίλια Ίβιτς στάθηκε στον κόσμο του Ολυμπιακού (βρέθηκαν 5.000 «ερυθρόλευκοι»
οπαδοί στην Πάτρα): «Ο κόσμος μας ήταν εκπληκτικός. Αισθανθήκαμε ότι παίζαμε
στο Ολυμπιακό Στάδιο».

*** Ο Μίρσα Βαρεσάνοβιτς αναμένεται να συναντηθεί σήμερα με τον
διευθύνοντα σύμβουλο του Ολυμπιακού Γιώργο Λούβαρη προκειμένου να συζητήσουν
το θέμα της αποχώρησής του από τους «ερυθρόλευκους».

*** Η «Κοριέρε Ντέλο Σπορτ» έγραψε προχθές ότι ο Σαβίσεβιτς θέλει να
πάρει μέρος στο Μουντιάλ και δεν αποκλείεται μέσω Ολυμπιακού, αφού ο
Μπάγιεβιτς θέλει τον διεθνή Σέρβο μέσο στην ελληνική ομάδα.

ΠΑΤΡΑ

Του ανταποκριτή μας

ΤΟ ΓΚΟΛ της χρονιάς πέτυχε ο Ηλίας Πουρσανίδης προχθές στην Πάτρα, όπου
ο Ολυμπιακός μπήκε με το δεξί στο 1998, με νίκη επί της Παναχαϊκής με 2-1. Τον
ρόλο του Άη Βασίλη έπαιξε ο Ανδρέας Νινιάδης, ο οποίος πέτυχε το γκολ της
νίκης, ενώ δεν άφησε τους γηπεδούχους να χαρούν για πολύ την ισοφάριση.

Οι δύο ομάδες, χωρίς να αποδώσουν ποδόσφαιρο ποιότητας, με την εξέλιξη της
συνάντησης κράτησαν ώς το τελευταίο λεπτό σε αγωνία τους 8.000 θεατές. Οι
πρωταθλητές έχασαν κλασικές ευκαιρίες για να ανεβάσουν τον δείκτη του σκορ.
Μοιραίος παίκτης ο Αλέξης Αλεξανδρής, ο οποίος έχασε πέντε ευκαιρίες (οι τρεις
ήταν κλασικές). Ο «ερυθρόλευκος» μεσοεπιθετικός είχε μόνο μία καλή προσπάθεια
στη φάση του δεύτερου γκολ, καθώς έστρωσε με το κεφάλι γκολ στο... πιάτο στον
Νινιάδη. Ο Ντούσαν Μπάγιεβιτς δεν είχε εκπλήξεις στην ενδεκάδα του Ολυμπιακού.
Ο Τοχούρογλου κάθησε κάτω από τα δοκάρια και οι Ανατολάκης, Νινιάδης πήραν τις
θέσεις των τιμωρημένων Πασσαλή, Τζόρτζεβιτς. Ο Σταύρος Διαμαντόπουλος ήθελε να
πάρει ρεβάνς από τον Ολυμπιακό (δεν πρόκειται να ξεχάσει ποτέ την απόλυσή του
από την ομάδα του Πειραιά), αλλά δεν είχε στη διάθεσή του όλα τα όπλα του. Ο
τεχνικός της Παναχαϊκής παρέταξε το κλασικό 3-5-2, χωρίς τους τιμωρημένους
Κλάιχ, Χατζή και τον νεοαποκτηθέντα Καπουράνη. Οι Ρούσσος, Κορδονούρης
παίζοντας μαν του μαν τούς Ίβιτς, Αλεξανδρή, αντίστοιχα, προσπάθησαν να τους
κρατήσουν μακριά από την εστία του Αμπαδιωτάκη, ωστόσο το γκολ ήρθε από τον
Ηλία Πουρσανίδη. Στο 16', σε κόρνερ του Μπάντοβιτς ο Ανδρεάδης έδιωξε την
μπάλα προς τη σέντρα. Ο Πουρσανίδης επιχείρησε απόκρουση με πλασέ από 45
μέτρα, στέλνοντας την μπάλα στο «Γ» του Αμπαδιωτάκη (0-1). Το γκολ είναι για
χάι λάιτς.

Η Παναχαϊκή αντέδρασε στο 49', όταν σε συρτή σέντρα του Κομιανού ο Σαμαράς με
προβολή έστειλε την μπάλα στην κλειστή γωνία του Τοχούρογλου (1-1),
αφιερώνοντας το γκολ στον Σταύρο Διαμαντόπουλο. Ο Νινιάδης είπε όμως την
τελευταία λέξη στο γήπεδο της Παναχαϊκής, στο 50': σε σέντρα του Γεωργάτου
(προηγήθηκε φουλ στον Σαμαρά) ο Αλεξανδρής έστρωσε με κεφαλιά στον Νινιάδη, ο
οποίος με δυνατό σουτ νίκησε τον Αμπαδιωτάκη (1-2).

Με λάθη ήταν η διαιτησία του Αγγελάκη.

ΠΑΤΡΑ. Του ανταποκριτή μας

ΙΚΑΝΟΠΟΙΗΜΕΝΟΣ για το καλό ποδαρικό που έκανε ο Ολυμπιακός το 1998 με νίκη επί
της Παναχαϊκής ήταν ο Ντούσαν Μπάγιεβιτς: «Το παιχνίδι ήταν πολύ γρήγορο. Ο
Ολυμπιακός ήταν καλύτερος και δίκαια κατέκτησε τη νίκη. Χάσαμε πολλές
ευκαιρίες, αλλά παρά τις απουσίες που είχαμε κατορθώσαμε να κάνουμε καλό
ποδαρικό στο νέο χρόνο».

Ο προπονητής της Παναχαϊκής Σταύρος Διαμαντόπουλος υποστήριξε: «Παίξαμε όσο
καλύτερα μπορούσαμε απέναντι σε μία από τις κορυφαίες ελληνικές ομάδες.
Δεχτήκαμε γκολ εξ ουρανού, αλλά κατορθώσαμε να ισοφαρίσουμε. Δεν πανηγυρίσαμε
για πολύ, αφού ο Ολυμπιακός πέτυχε δεύτερο γκολ. Πάντως η φάση ξεκίνησε από
φάουλ που έκανε ο Γεωργάτος. Πρέπει να σεβόμαστε το ποδόσφαιρο και να
εκλείψουν κάποιοι που δεν το σέβονται. Ορισμένοι, όπως αντιλαμβάνονται το
ποδόσφαιρο, κάνουν δυσοίωνο το μέλλον του».

Ο πρόεδρος της Παναχαϊκής Άρης Λουκόπουλος τα είχε με τη διαιτησία του Νίκου
Αγγελάκη: «Τα έψαλα στον κ. Αγγελάκη στα αποδυτήρια. Αυτό που με ενόχλησε
περισσότερο ήταν οι κίτρινες κάρτες που δέχτηκαν οι ποδοσφαιριστές μας».

*** Οι Καλά, Κυριακόπουλος συμπλήρωσαν εννιά και
έξι κίτρινες κάρτες, αντίστοιχα.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16031O081</ED>
<ID>
ID:133781

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O08&aa=1</URL></REF>


Article

<CATEGORY>vin10</CATEGORY>

 <H5>ΣΤΑ ΓΕΝΕΘΛΙΑ ΤΟΥ ΛΙΜΠΡΕΧΤΣ ΟΙ ΠΑΙΚΤΕΣ ΤΟΥ ΧΑΡΙΣΑΝ ΤΗ ΝΙΚΗ
</H5><H2>Δώρο για τον Τάις
</H2>
<AUTHOR>ΚΩΣΤΑΣ ΚΟΥΓΙΟΥΜΤΖΟΓΛΟΥ</AUTHOR>

ΚΑΒΑΛΑ. Του ανταποκριτή μας

Ο ΑΠΟΛΛΩΝΑΣ είχε τις λύσεις, αγωνίστηκε έξυπνα και νίκησε εύκολα την Καβάλα
στην έδρα της με 2-0. Οι γηπεδούχοι πραγματοποίησαν το χειρότερο φετινό
παιχνίδι τους και βλέπουν, πλέον, την υπόθεση παραμονής στην Α' Εθνική
κατηγορία ολοένα να δυσκολεύει. Οι παίκτες της «ελαφράς ταξιαρχίας» γνώριζαν
τι ήθελαν και πώς να το πάρουν. Με οργάνωση στο παιχνίδι τους και καλές
επιλογές στην επίθεση, έφθασαν δίκαια στη νίκη. 
Η Καβάλα, όσο κι αν φαίνεται απίστευτο, δεν απείλησε ούτε μία φορά την εστία
του Χαλκιά. Ο Απόλλωνας πίεσε από την αρχή και προηγήθηκε στο 19' με τον
Σακελλαρίδη. Ο Ντικουμέ σέντραρε, η άμυνα της Καβάλας αδράνησε και ο
Σακελλαρίδης πλάσαρε τον Λογαρά. 
Ο σκόρερ του Απόλλωνα Νίκος Σακελλαρίδης δέχεται τα συγχαρητήρια των
συμπαικτών του για το πρώτο γκολ

Στο 30' ο Κωνσταντινίδης έχασε κλασική ευκαιρία να διπλασιάσει τα τέρματα της
ομάδας του, όταν βρέθηκε μόνος απέναντι στον τερματοφύλακα της Καβάλας και
σούταρε απελπιστικά άουτ. Επτά λεπτά πριν από το τέλος του αγώνα, ο
Καραγκούνης «σφράγισε» τη νίκη του Απόλλωνα με σουτ, ύστερα από τραγικό λάθος
του Λογαρά, που έχασε την μπάλα μέσα από τα χέρια του (83'). Ο προπονητής του
Απόλλωνα Αθηνών, Τάις Λίμπρεχτς, δήλωσε μετά το τέλος του αγώνα: «Συγχαρητήρια
στους παίκτες μου για τη μεγάλη νίκη. Είχα τα γενέθλιά μου και αυτό ήταν το
καλύτερο δώρο που πήρα. Είχαμε πολλές απουσίες και αναγκάστηκα να κάνω πολλές
αλλαγές. Το αποτέλεσμα θεωρείται δίκαιο, αφού η Καβάλα δεν πραγματοποίησε την
παραμικρή ευκαιρία». Ο τεχνικός των γηπεδούχων, Κώστας Ιωσηφίδης, για τον
οποίο όλα δείχνουν ότι έχει αρχίσει η αντίστροφη μέτρηση, τόνισε: «Σε ένα τόσο
κρίσιμο παιχνίδι οφείλω να παραδεχθώ ότι δεν ήμασταν καθόλου καλοί. Είχαμε
άγχος και αγωνιστήκαμε ανορθόδοξα. Θεωρώ δίκαιη τη νίκη του Απόλλωνα, αφού
είχε την πρωτοβουλία σε όλη τη διάρκεια του αγώνα».

ΠΑΡΑΙΤΗΘΗΚΕ Ο ΙΩΣΗΦΙΔΗΣ

Την παραίτησή του υπέβαλε χθες ο Κώστας Ιωσηφίδης, η οποία έγινε δεκτή από τη
διοίκηση της Καβάλας. Χρέη προπονητή για την ομάδα της Μακεδονίας θα αναλάβει
ο βοηθός του, Στέλιος Κατρακηλάκης.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16031O091</ED>
<ID>
ID:133782

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O09&aa=1</URL></REF>


Article

<CATEGORY>vin10</CATEGORY>

 <H5>ΔΙΑΦΩΝΙΑ ΠΑΡΑΣΧΟΥ - ΘΕΟΔΩΡΙΔΗ ΓΙΑ ΤΗ ΜΕΤΑΓΡΑΦΗ ΝΑΣΙΟΠΟΥΛΟΥ
</H5><H2>Διάσταση απόψεων
</H2>
ΘΕΣΣΑΛΟΝΙΚΗ

Ο Άκης Στολτίδης (στο στιγμιότυπο με τον Σαπουντζή) έδωσε τη νίκη στον Ηρακλή
κόντρα στον Πανιώνιο

ΠΙΚΡΑΜΕΝΟΣ με τον Πέτρο Θεοδωρίδη δήλωσε πως είναι ο Γιώργος Παράσχος και
εξέπληξε τους πάντες χθες μετά το παιχνίδι με τον Πανιώνιο, όταν το
παραδέχθηκε. «Αισθάνομαι πικραμένος που ζήτησα να γίνει μία μεταγραφή (σ.σ.
Νασιόπουλος) και δεν έγινε. Ο πρόεδρος λέει πως δεν έχει την οικονομική
δυνατότητα να την κάνει», είπε ο προπονητής των «κυανολεύκων» ενώπιον μάλιστα
του προέδρου, που καθόταν σε μία άκρη της αίθουσας Τύπου και τον άκουγε.
Σήμερα πάντως θα δοκιμάσει έναν Σουηδό μεσοεπιθετικό, που ήρθε στη Θεσσαλονίκη
συστημένος από τον Άγκνε Σίμονσον.

Και φυσικά ο Θεοδωρίδης δεν άφησε αναπάντητη την τοποθέτηση του Παράσχου, που
φαίνεται πως παίζει με τη... φωτιά. «Ο προπονητής μπορεί να ζητάει μεταγραφές,
αλλά για ποιο λόγο να κάνουμε όταν δεν έρχεται κόσμος στο γήπεδο;
Προερχόμασταν από μία μεγάλη πρόκριση στο κύπελλο, πάμε καλά στο πρωτάθλημα,
ήταν το μοναδικό παιχνίδι στη Θεσσαλονίκη και πάλι δύο-τρεις χιλιάδες
εισιτήρια κόψαμε. Στον Ολυμπιακό, που τον αποκλείσαμε, τι έπρεπε να κάνουν οι
φίλαθλοί του; Να μην πάνε στην Πάτρα; Και στο κάτω-κάτω εμείς αφήνουμε τον
προπονητή μας να λέει τη γνώμη του, δεν είμαστε ΠΑΟΚ να τον βάζουμε να λέει
ότι δεν θέλει μεταγραφές».

ΟΙ ΠΡΟΠΟΝΗΤΕΣ

Ειλικρινής ο Γιώργος Παράσχος δεν δικαιολόγησε κανέναν, ούτε όμως κατηγόρησε
κάποιον για την κακή εμφάνιση της ομάδας του.

«Κάναμε το χειρότερό μας παιχνίδι και ήμασταν τυχεροί που νικήσαμε τον
Πανιώνιο», είπε ο τεχνικός του Ηρακλή, 
που εντυπωσιάστηκε από την απόδοση των «κυανερύθρων». Ο Χρήστος Εμβολιάδης,
δυσαρεστημένος από το αποτέλεσμα, τα έβαλε με την τύχη του Ηρακλή. «Σταθήκαμε
πολύ καλά απέναντι σε έναν δυνατό αντίπαλοΗ νίκη όμως κρίθηκε από ένα τυχαίο
γκολ και από την αστοχία μας σε κλασικές ευκαιρίες. Για τη διαιτησία δεν θέλω
να κάνω κάποιο σχόλιο».

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16031O101</ED>
<ID>
ID:133761

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O10&aa=1</URL></REF>


Article

<CATEGORY>vin10</CATEGORY>

 <H5>ΙΩΝΙΚΟΣ
</H5><H5>Διαφώνησαν οι προπονητές
</H5><H2>Νέα απώλεια στην άγονη γραμμή
</H2>
<AUTHOR>Γ. ΜΠΑΛΙΟΣ</AUTHOR>

ΛΙΒΑΔΕΙΑ: 
Του ανταποκριτή μας

ΑΓΟΝΗ γραμμή, για δεύτερη φορά, απεδείχθη η Λιβαδειά για τον Ιωνικό. Η ομάδα
της Νίκαιας, μετά την ισοπαλία που παραχώρησε ως γηπεδούχος στην Καλαμάτα
(0-0), άφησε και χθες στους πρόποδες του Παρνασσού δυο πολύτιμους βαθμούς στο
παιχνίδι της με τον Πανηλειακό. Κι αυτό χωρίς γκολ (0-0), προς γενική
απογοήτευση των οπαδών της που βλέπουν ότι στην ομάδα κάτι δεν πάει καλά.

Το τελικό αποτέλεσμα κρίνεται δίκαιο, από την άποψη και μόνο ότι τόσο ο
Ιωνικός, όσο και ο Πανηλειακός είχαν τις ευκαιρίες να σημειώσουν γκολ και να
κερδίσουν το παιχνίδι. Η ομάδα του Γιάννη Κυράστα στο πρώτο ημίχρονο και η
ομάδα του Γιάτσεκ Γκμοχ στο δεύτερο. Θα ήταν άδικο όμως να αποχωρούσε
ηττημένος ένας από τους δύο.

Ο Δημήτρης Καλύκας δεν κατάφερε κόντρα στον Πανηλειακό να αξιοποιήσει καμία ευκαιρία

Έγινε καλό παιχνίδι στη Λιβαδειά. Γρήγορο, δυνατό και με ωραίες φάσεις. Στο
πρώτο ημίχρονο ο Ιωνικός είχε την υπεροχή, έδειχνε πιο ομάδα, αλλά αυτός που
έχασε τις ευκαιρίες ήταν ο Πανηλειακός, που έβγαινε επικίνδυνα στην κόντρα και
με τους Μπάρνιακ, Κυζερίδη έκανε άνω κάτω την άμυνα του Ιωνικού. Δεν μπόρεσε,
όμως, να αξιοποιήσει καμία, γιατί στην τελική προσπάθεια ήταν εκνευριστικά άστοχος.

Στην επανάληψη η ομάδα της Νίκαιας κυριάρχησε, αλλά άκρως επικίνδυνη για την
εστία του τερματοφύλακα Γεωργίου, έγινε στο τελευταίο δεκάλεπτο. Στο διάστημα
αυτό ο Πανηλειακός πέρασε δύσκολες στιγμές. Δυο φορές, τη μια ο Αφάς και την
άλλη ο Ξανθόπουλος δεν κατάφεραν να στείλουν τη μπάλα στα δίχτυα από καλή
θέση. Απο τον Ιωνικό διακρίθηκαν οι Δεληγιάννης, Ξανθόπουλος, Αφάς και
Βαβίλης, ενώ από τον Πανηλειακό οι Μπάρνιακ, Γεωργίου, Κυζερίδης, Λάκης.
Αρκετά καλή ήταν η διαιτησία του κ. Μποζατζίδη.

ΔΙΑΦΩΝΙΑ προπονητών είχαμε χθες στη Λιβαδειά. Ο Γιάτσεκ Γκμοχ μίλησε για
σαρωτική υπεροχή του Ιωνικού και σφυροκόπημα της εστίας του Πανηλειακού, αλλά
τον αντέκρουσε ο Γιάννης Κυράστας, που αναφέρθηκε στις χαμένες ευκαιρίες της
ομάδας του. Είπαν:

ΓΚΜΟΧ: Δεν έχω κανένα παράπονο από τους παίκτες μου. Προσπάθησαν όσο
μπορούσαν, θα έλεγα "διέλυσαν" τον Πανηλειακό, άλλα έχασαν πολλές ευκαιρίες.
Είχαμε την υπεροχή, δεν μας ήθελε όμως η μπάλα.

ΚΥΡΑΣΤΑΣ: Διαφωνώ, βέβαια, με τον κ. Γκμοχ, γιατί ο Πανηλειακός στο πρώτο
ημίχρονο είχε τις μεγάλες ευκαιρίες να πετύχει τουλάχιστον δύο γκολ, αλλά δεν
είχε ουσία στην τελική προσπάθεια. Ο Ιωνικός, πάντως, μπορούσε να πετύχει ένα
γκολ στα τελευταία λεπτά».

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16031O102</ED>
<ID>
ID:133813

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O10&aa=2</URL></REF>


Article

<CATEGORY>vin10</CATEGORY>

 <H2>ΤΟ ΜΑΤΣ
</H2><H2>Άξιζε μόνο το γκολ
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

ΘΕΣΣΑΛΟΝΙΚΗ

ΗΤΑΝ ο χειρότερος φετινός Ηρακλής αλλά ο Άκης Στολτίδης στο 61' με προβολή
προώθησε την μπάλα στα δίχτυα του Στρακόσια, αφού προηγουμένως η σέντρα του
Σαπάνη είχε καταλήξει στο δοκάρι του Πανιωνίου και έδωσε τη νίκη στην ομάδα του.

Εκείνοι που ικανοποιήθηκαν πάντως, αλλά δεν πανηγύρισαν, ήταν οι 30 ηρωικοί
φίλαθλοι του Πανιωνίου, που έβλεπαν την ομάδα τους να κερδίζει τις εντυπώσεις
και να χάνει τους βαθμούς. Όμως η αστοχία, η ατυχία και σε κάποιες στιγμές η
αυστηρή στάση του Λάκωνα διαιτητή Σπύρου Παπαδάκου, δεν επέτρεψαν στους
«κυανέρυθρους» να γευθούν τη χαρά ενός γκολ.

Εκτός των Στολτίδη - Καρκαμάνη όλοι οι υπόλοιποι «κυανόλευκοι» είχαν τα χάλια
τους. Πάντως έγινε αισθητή η απουσία του Τάκη Γκώνια από την ενδεκάδα (ήταν
τιμωρημένος) του Ηρακλή.

Στο πρώτο ημίχρονο ­ που ήταν και το χειρότερο ­ ο Πανιώνιος δύο φορές (29'
και 32') με τους Ναλιτζή και Καρασαββίδη έφτασε κοντά στο γκολ, αλλά τους
χάλασε τα σχέδια ο Καρκαμάνης, ενώ άλλες δύο καλές ευκαιρίες (44' και 45')
είχε και ο Ηρακλής με τους Σαπάνη και Σέμο, που με τη σειρά τους έπεσαν πάνω
σε έναν πολύ καλό Στρακόσια. Όχι ότι το δεύτερο 45λεπτό ήταν καλύτερο, αλλά
κάποιο γρηγορότερο ρυθμό απέκτησε. Σαπουντζής και Μένταν (68' και 72') έχασαν
καλές ευκαιρίες για να ισοφαρίσει ο Πανιώνιος. Ο Ηρακλής «απάντησε» στις
ευκαιρίες με τους Χριστοδούλου και Κωστή (75' και 88').

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16031O103</ED>
<ID>
ID:133854

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O10&aa=3</URL></REF>


Article

<CATEGORY>vin10</CATEGORY>

 <H5>ΑΠΟΤΕΛΕΣΜΑΤΑ ΤΟΥ 1ου (ΚΥ) ΔΙΑΓΩΝΙΣΜΟΥ 1998
</H5><H5>Τι λένε οι αριθμοί
</H5><H5>Πόσες φορές εμφανίστηκαν ως τώρα
</H5><H2>Ο 7 και στην πρώτη του '98
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Ασυγκράτητος ο 7 ξανακάνει την εμφάνισή του για δεύτερη συνεχή φορά.
Ύστερα από την εμφάνιση των κορυφαίων στο τελευταίο διαγωνισμό του '97, ηταν ο
μοναδικός από την ομάδα που παρέμεινε στην κληρωτίδα και στην πρώτη κλήρωση
του '98. 
Αξίζει να σημειωθεί πως ήταν η τρίτη του εμφάνιση στους τελευταίους 5
διαγωνισμούς. Έτσι, με 87 συνολικές εμφανίσεις περνάει στην 2η θέση και αφήνει
πίσω του τους 13 και 14 με 86. Όσο για τον 26 με 92 συνολικές εμφανίσεις
παραμένει μόνος... στην κορυφή. Ο 25 επιστρέφει στην κληρωτίδα ύστερα από 21
διαγωνισμούς απουσίας και αφήνει στην κορυφή των καθυστερημένων τον 23 και τον
40 με 38 και 23 διαγωνισμούς απουσίας αντίστοιχα. Δυναμικά ξεκίνησε η χρονιά
και για την δεκάδα του 1, αφού κάνει τριπλή εμφάνιση και συμπληρώνει 692
συνολικές εμφανίσεις. Η πρωτοπόρος δεκάδα του 10 ήταν η μόνη που δεν
εκπροσωπήθηκε στον περασμένο διαγωνισμό. Την απουσία αυτή εκμεταλεύτηκε η
δεκάδα του 30 και με την εμφάνισή της φτάνει τις 731 συνολικές εμφανίσεις
μειώνοντας έτσι την διαφορά της από την πρωτοπόρο δεκάδα σε μία μονάδα. Αρκετά
πιο πίσω ακολουθεί η δεκάδα του 20 με 708 συνολικές εμφανίσεις, ενώ η δεκάδα
του 40 με 683 συνολικές εμφανίσεις παραμένει στην... ουρά. Οι Μονοί για
δεύτερη συνεχή φορά κερδίζουν με 4 - 2 και διαμορφώνουν το συνολικό σκορ σε
1.791Μ - 1.755Ζ. Αξίζει να υπενθυμίσουμε ότι οι Ζυγοί με 325 συνολικές
εμφανίσεις επικράτησαν έναντι των Μονών με 299 στο επιμέρους σκορ του ΄97. Η
πρώτη διαλογή του νέου χρόνου ανέδειξε δύο στήλες με έξι επιτυχίες που
κερδίζουν από 51,4 εκατ. δρχ. περίπου η καθεμία. Δύο επιτυχίες σημειώθηκαν και
στη πρώτη κατηγορία του ΠΡΟΤΟ που κερδίζουν από 108,8 εκατ. δρχ. η καθεμία.

* Κληρώθηκαν οι αριθμοί 1, 5, 7, 25, 36, 48.

* Συμπληρώθηκαν 12.485.258 στήλες.

* Μοιράστηκαν 236.221.082 δρχ.

* Βρέθηκαν 2 6άρια που κερδίζουν από 51.378.085 δρχ., 205 5άρια που κερδίζουν
από 276.550 δρχ.,12.039 4άρια που κερδίζουν από 3.530 δρχ. και 235.456 3άρια
που κερδίζουν από 145 δρχ.

ΠΡΟΤΟ: Κληρώθηκε ο αριθμός 5774021. 
* Συμπληρώθηκαν 2.843.809 στήλες.
<H3>Σε 591 διαγωνισμούς
</H3>
<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16031O111</ED>
<ID>
ID:133762

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O11&aa=1</URL></REF>


Article

<CATEGORY>vin10</CATEGORY>

 <H5>ΝΤΟΥΜΙΤΡΙΟΥ: ΑΝ ΤΟ ΠΕΝΑΛΤΙ ΓΙΝΟΤΑΝ ΓΚΟΛ, ΙΣΩΣ ΝΑ ΜΗΝ ΜΠΟΡΟΥΣΑΜΕ Ν' ΑΝΑΤΡΕΨΟΥΜΕ
ΤΟ ΣΚΟΡ. ΤΟΤΕ ΦΑΝΗΚΕ Η ΔΙΕΘΝΗΣ ΚΛΑΣΗ ΤΩΝ ΑΤΜΑΤΣΙΔΗ ΚΑΙ ΝΙΚΟΛΑΪΔΗ
</H5><H2>Οι μεγάλοι παίκτες κάνουν τη διαφορά
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Ο Ντέμης Νικολαΐδης ήταν και πάλι ο κορυφαίος της ΑΕΚ, αφού πέτυχε δύο γκολ

ΜΕ το... δεξί «μπήκε» στο 1998 η ΑΕΚ, ο κόσμος στην εξέδρα δεν έκρυβε τον
ενθουσιασμό του και ο... λαλίστατος Ντουμίτρου Ντουμιτρίου μιλούσε για όλα.
Για τους μεγάλους παίκτες, το πρόβλημα από τον συνωστισμό σπουδαίων παικτών
στον πάγκο, αλλά και τις κίτρινες κάρτες. «Αν το πέναλτι γινόταν γκολ, ίσως να
μην μπορούσαμε ν' ανατρέψουμε το σκορ», είπε ο Ρουμάνος. Και πρόσθεσε: «Εδώ
όμως φαίνεται η μεγάλη κλάση των παικτών. Ο Ατματσίδης έσωσε δύο φορές την
ομάδα από το 0-1. Αυτή η φάση μάς έδωσε κουράγιο και δύναμη. Όλοι οι παίκτες
είναι καλοί, όμως, αυτές τις καταστάσεις τις αλλάζουν οι μεγάλοι παίκτες. Όπως
ο Νικολαΐδης που δύσκολα μαρκάρεται από αντίπαλο».

Ο τεχνικός της ΑΕΚ, αφού αναφέρθηκε στον αυτοσεβασμό που πρέπει να διαθέτει
μία ομάδα για να μη χάσει όσα έχει κερδίσει, «μίλησε» για το δικό του
πρόβλημα: «Αν στον ΟΦΗ λείπουν βασικοί παίκτες, στην ΑΕΚ έχουμε το αντίθετο
πρόβλημα. Στον πάγκο είχα 7 ποδοσφαιριστές, οι οποίοι μπορούν οποιαδήποτε
στιγμή να έχουν απόδοση καλύτερη από αυτούς που αγωνίζονται».

Ο Ντουμιτρίου ήταν ευχαριστημένος από τον κόσμο, τόνισε πως η διαιτησία τα
πήγε καλά, ενώ όταν ρωτήθηκε για τις κίτρινες κάρτες, έστειλε «μήνυμα» στους
παίκτες του: «Όποιος θέλει να ξεκουραστεί παίρνοντας κάρτες, ας το κάνει. Θα
φέρω όμως σαν παράδειγμα τον Κοπιτσή. Τραυματίσθηκε, έμεινε εκτός,
αντικαταστάθηκε από τον Κατσαβό, που είναι αμυντικός κυρίως, αλλά αφού πάει
καλά δεν βγαίνει». Ο Ρουμάνος ζήτησε πίστωση χρόνου για τον Σέμπουε, ενώ για
τον Μανωλά είπε πως βρίσκεται στο 70%-80% της φόρμας του. Ο Ευγένιος Γκέραρντ
δεν παρέλειψε, για μία ακόμη φορά, να... προκαλέσει. Τον ρώτησαν αν επιμένει
στην παλιότερη δήλωσή του ότι ο Ολυμπιακός θα πάρει το πρωτάθλημα. «Το είπα
και δεν αλλάζω», απάντησε και όταν του ζητήθηκαν διευκρινίσεις, πρόσθεσε: «Δεν
έχει σημασία ποια ομάδα είναι καλύτερη».

Αναφερόμενος στο παιχνίδι, τόνισε μεταξύ άλλων: «Δεν αρχίσαμε καλά. Στο πρώτο
15λεπτο, η ΑΕΚ είχε δυο-τρεις ευκαιρίες. Το πέναλτι ήταν η καθοριστικότερη
στιγμή του αγώνα. Δεν σημειώσαμε γκολ και ο Νικολαΐδης στη συνέχεια πέτυχε ένα
πολύ καλό γκολ. Το δεύτερο τέρμα της ΑΕΚ προήλθε από λάθος μας, ενώ το τρίτο
ήταν αστείο. Για μας τα πράγματα είναι δύσκολα. Σε κάθε παιχνίδι έχουμε πολλές
απουσίες, με αποτέλεσμα να αλλάζουμε συνεχώς σχήμα».

Όσον αφορά το μέλλον του Μανώλη Δερμιτζάκη, ο Γκέραρντ είπε: «Δεν ξέρω. Ο Θεός
γνωρίζει για το τι θα γίνει».

*** Σήμερα θα διαπιστωθεί το πρόβλημα με τον τραυματισμό του Ατματσίδη
(θλάση στο αριστερό πόδι).

*** Πρόβλημα με τη μέση του αντιμετώπισε κατά τη διάρκεια του αγώνα και
ο Νικολαΐδης.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16031O121</ED>
<ID>
ID:133763

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O12&aa=1</URL></REF>


Article

<CATEGORY>vin10</CATEGORY>

 <H5>ΚΑΛΑΜΑΤΑ
</H5><H2>Παραιτήθηκε ο πρόεδρος από το Δ.Σ. της ΕΠΑΕ
</H2>
ΕΠΙΣΗΜΟΠΟΙΗΣΕ την παραίτησή του από μέλος του διοικητικού συμβουλίου
της ΕΠΑΕ ο πρόεδρος της Καλαμάτας Σταύρος Παπαδόπουλος, ύστερα από επιστολή
που έστειλε στον Στέλιο Σφακιανάκη.

«Η ενασχόλησή μου στο Δ.Σ. της ΕΠΑΕ είχε σαν μοναδικό γνώμονα τη συμβολή μου
στην άνοδο του ελληνικού ποδοσφαίρου, όπως αναφέρω σε έγγραφο που δυστυχώς δεν
έτυχε καμίας αντιμετώπισης. Εύχομαι και ελπίζω η πολιτική της ΕΠΑΕ να μη
διέπεται πλέον από τα μικροσυμφέροντα των μελών της, αλλά μόνος γνώμονας να
είναι το καλό του ποδοσφαίρου και η σωστή εκπροσώπηση των ΠΑΕ όπως έχει
υποχρέωση, αντιμετωπίζοντάς τες με τα ίδια μέτρα και σταθμά» καταλήγει η
επιστολή του κ. Παπαδόπουλου.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16031O122</ED>
<ID>
ID:133814

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O12&aa=2</URL></REF>


Article

<CATEGORY>vin10</CATEGORY>

 <H5>ΑΣΤΥΝΟΜΙΑ
</H5><H2>Εκπληκτική η ατμόσφαιρα στη Ν. Φιλαδέλφεια
</H2><H2></H2>
ΤΑ ΚΑΛΥΤΕΡΑ λόγια είχε να πει για τον κόσμο της ΑΕΚ
στον Λάκη Νικολάου, ο διευθυντής της Αστυνομίας και υπεύθυνος για την τήρηση
μέτρων στο στάδιο «Νίκος Γκούμας». «Η ατμόσφαιρα ήταν εκπληκτική. Το παιχνίδι
δεν διασκέδασε μόνο τους φιλάθλους, αλλά και τους αστυνομικούς».

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16031O123</ED>
<ID>
ID:133855

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O12&aa=3</URL></REF>


Article

<CATEGORY>vin10</CATEGORY>

 <H5>TV
</H5><H2>Ποδόσφαιρο και βόλεϊ
</H2>
ΑΡΚΕΤΑ ματς ποδοσφαίρου αλλά και ένα σημαντικό ματς στο βόλεί,
περιλαμβάνει το πρόγραμμα των αθλητικών μεταδόσεων σήμερα και αύριο: Αναλυτικά:

Σήμερα: 15.00 (Supersport): Λύκοι-Παναιτωλικός, (ποδόσφαιρο, Β' εθνική), 17.45
(ΕΤ 1): ΑΕΚ-Ορεστιάδα (βόλεϊ), 20.00 (ΕΤ3): Άρης-Εδεσσαϊκός (ποδόσφαιρο, Β'
εθνική), 22.00 (Supersport): Τότεναμ-Φούλαμ (ποδόσφαιρο, κύπελλο Αγγλίας).

Αύριο: 15.30 (Supersport): Λάτσιο-Ρόμα (ποδόσφαιρο, κύπελλο Ιταλίας), 21.45
(Supersport): Γουέστ Χαμ-Άρσεναλ (προημιτελική φάση «Κόκα Κόλα καπ»).

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16031O124</ED>
<ID>
ID:133880

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O12&aa=4</URL></REF>


Article

<CATEGORY>vin10</CATEGORY>

 <H2>ΠΡΟ - ΠΟ </H2>
<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16031O125</ED>
<ID>
ID:133895

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O12&aa=5</URL></REF>


Article

<CATEGORY>vin10</CATEGORY>

 <H2>ΤΟ ΜΑΤΣ
</H2><H2>Ο «άγγελος» και ο... εκτελεστής
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

ΟΙ ΜΕΓΑΛΟΙ παίκτες κάνουν τις μεγάλες ομάδες. Αυτός είναι ο νόμος του
ποδοσφαίρου (αλλά και όλων των ομαδικών αθλημάτων) και χθες επιβεβαιώθηκε
πανηγυρικά στη Νέα Φιλαδέλφεια, στη νίκη (10η στη σειρά) της ΑΕΚ εις βάρος του
ΟΦΗ με 3-0, μπροστά σε 25.000 θεατές.

Η ομάδα του Ντουμιτρίου εξασφάλισε ουσιαστικά τον τίτλο της πρωταθλήτριας
χειμώνα, άσχετα με το αποτέλεσμα της Κυριακής στην Ξάνθη.

Εν αρχή, λοιπόν, είναι ο γκολκίπερ. Ο Ηλίας Ατματσίδης ήταν «φύλακας άγγελος»
για την εστία της ΑΕΚ, στο 29'. Τότε, ο Μπατίστα αντέκρουσε (ανόητα) την μπάλα
με το χέρι μέσα στην περιοχή της ΑΕΚ και το πέναλτι για τον ΟΦΗ ανέλαβε να
εκτελέσει ο Αναστασίου. Το σουτ του φορ των Κρητικών απέκρουσε στην αριστερή
του γωνία ο Ατματσίδης. Η φάση δεν τελείωσε και η μπάλα έφθασε στον Τσιαντάκη
έξω από την περιοχή, ο οποίος εξαπέλυσε «κεραυνό», ο Ατματσίδης «απογειώθηκε»
στη δεξιά γωνία του και απέκρουσε εκ νέου. Και μάλιστα, όλα αυτά για τον
γκολκίπερ της ΑΕΚ, ενώ αγωνιζόταν με ελαφρά θλάση. Η υπέροχη προσπάθεια του
διεθνούς γκολκίπερ αποδείχθηκε η καθοριστικότερη στιγμή. Σκόρπισε τον
ενθουσιασμό στην εξέδρα, που «μεταδόθηκε» και στον αγωνιστικό χώρο, όπου οι
παίκτες της ΑΕΚ με πρωτομάστορα τον Ντέμη Νικολαΐδη (στο 165' είδε την μπάλα
να χτυπάει στο αριστερό κάθετο δοκάρι της εστίας του Χανιωτάκη σε υπέροχο
πλασέ από μακριά) έκαναν ό,τι ήθελαν. Ο Γκρέταρσον και ο Σαβέβσκι «μοίραζαν»
και οι Νικολαΐδης, Μπατίστα, Μαρτσέλο ήταν μία διαρκής απειλή για την εστία
του ΟΦΗ.

Στο τελευταίο 10λεπτο του α' μέρους «μίλησε» η μεγάλη κλάση του Ντέμη. Στο 35'
«χόρεψε» όλη την αμυντική γραμμή του ΟΦΗ και με δυνατό σουτ έστειλε την μπάλα
ν' αναπαυθεί στα δίχτυα του Χανιωτάκη (1-0). Ήταν ένα γκολ που ήρθε από το
πουθενά, δείγμα γραφής ταλέντου του σούπερ Ντέμη, ο οποίος σκοράρισε για 8η
συνεχή αγωνιστική. Δέκα λεπτά αργότερα, ο «κοντός» ξαναχτύπησε. Σε βαθιά
μπαλιά του Γκρέταρσον, ξεπέρασε με άνεση τον Σκέντζο και έκανε εύκολα το 2-0.

Στην επανάληψη, με το 2-0 εις βάρος του ΟΦΗ, τα πάντα κύλησαν ομαλά για την
ΑΕΚ. Και ο Ντουμιτρίου, σαν καλός «διευθυντής ορχήστρας» έκανε τα πάντα για να
ικανοποιήσει τους 25.00 θεατές. Έβαλε τον Σέμπουε (στο 57' αντί του Μαρτσέλο),
ενώ έδωσε λεπτά συμμετοχής και στον Μανωλά (70' αντί του Καλιτζάκη) Ίσως το...
γλυκό να χάλασε με τον Δώνη, που έμεινε στον πάγκο, αφού η αντικατάσταση του
Ατματσίδη δεν επέτρεπε άλλες αλλαγές. Το τρίτο γκολ ήρθε από τον Μπατίστα, ο
οποίος εκμεταλλεύθηκε λάθος του Αδάμου, ξεπερασε τον Σκέντζο και νίκησε τον
Χανιωτάκη (58'). Οι «κιτρινόμαυροι» είχαν ένα ακόμη δοκάρι με τον Νικολαΐδη
στο 72'.

Σε γενικές γραμμές, η ΑΕΚ είχε χθες αρκετές καλές στιγμές και έφθασε δίκαια
και εύκολα στη νίκη. Καθοριστικό σημείο του αγώνα το πέναλτι του Αναστασίου,
ενώ οι Κρητικοί στάθηκαν άτυχοι, αφού πέρα από τις απουσίες που είχαν,
«έπεσαν» σε μία ενθουσιώδη ατμόσφαιρα στη Νέα Φιλαδέλφεια.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O13</CAT>
<ED>
Κωδικός άρθρου: A16031O131</ED>
<ID>
ID:133764

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O13&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Αλλαγή με... τύχη
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

«ΧΡΥΣΗ ΑΛΛΑΓΗ» αποδείχθηκε ο Πάρης Ζουμπούλης για τον ΠΑΟΚ, αφού με
δικό του γκολ στο 74' η ομάδα της Θεσσαλονίκης νίκησε το Σάββατο, στον
Πειραιά, τον Εθνικό (0-1) και βρίσκεται πάντα μέσα στη μάχη για τις θέσεις που
οδηγούν στην Ευρώπη.

Ο ΠΑΟΚ είδε υπεροπτικά τον αντίπαλό του και λίγο έλειψε να το πληρώσει ακριβά.
Οι παίκτες του Άγγελου Αναστασιάδη σε καμία στιγμή του ματς δεν κατάφεραν να
δικαιολογήσουν τον τίτλο του «φαβορί» που είχαν πριν ξεκινήσει το παιχνίδι. ι
Κορυφαίοι αυτήν τη φορά ήταν ο Ζαγοράκης (έδωσε «μαγική» μπαλιά στη φάση του
γκολ) και ο Νάγκμπε («μία ομάδα μόνος του»). Ο Εθνικός πάλεψε με ό,τι υλικό
διέθετε (είχε πολλές απουσίες) και προέταξε το πάθος, την αγωνιστικότητα.
Παράλληλα, η ομάδα του Πειραιά είχε στηθεί έξυπνα στο γήπεδο από το τεχνικό
δίδυμο, αφού δεν μάρκαρε άτομα, αλλά χώρο και έτσι κατάφερε να εξουδετερώσει
τα ατού των Θεσσαλονικέων.

Ο εκ των πρωταγωνιστών του αγώνα Εθνικού - ΠΑΟΚ, Θόδωρος Ζαγοράκης ακούει τις
παρατηρήσεις του Θανάση Βελιώδη. Οι παίκτες της ομάδας της Θεσσαλονίκης
κατηγορούν τον Αθηναίο ρέφερι ότι έβρισε τα θεία

Σπουδαίες φάσεις δεν δημιουργήθηκαν. Πάντως, ο Εθνικός στο 77' θα μπορούσε να
ισοφαρίσει, αλλά το σουτ του Κόντη απέκρουσε ο Μιχόπουλος. Σημαντικό σημείο
αναφοράς είναι οι διαμαρτυρίες των ποδοσφαιριστών του ΠΑΟΚ, μετά το τέλος του
παιχνιδιού στον διαιτητή Βελιώδη. Ο Αθηναίος ρέφερι δεν ήταν κακός και άδικα
διαμαρτυρήθηκαν οι δύο ομάδες, αλλά η καταγγελία του Άγγελου Αναστασιάδη στη
συνέντευξη Τύπου (αν έχει δόση αλήθειας) είναι σοβαρή. Ο τεχνικός του ΠΑΟΚ
τόνισε ότι οι παίκτες του ανέφεραν ότι ο Βελιώδης σε όλους τους αγώνες του
ΠΑΟΚ τους οποίους έχει διευθύνει, βρίζει τα θεία: «Αν αυτό συμβαίνει μία στο
εκατομμύριο πρέπει να φύγει από το άθλημα», είπε ο Αναστασιάδης, ενώ τόνισε
ακόμα: «Η νίκη ήταν σημαντική, αφού στη συνέχεια έχουμε δύσκολο πρόγραμμα. Ο
Εθνικός έπαιξε πολύ καλή άμυνα και μας δυσκόλεψε. Το αποτέλεσμα ήταν δίκαιο,
αφού ήμασταν καλύτεροι».

Ο Τόζα Βεσελίνοβιτς δήλωσε: «Λυπάμαι για τους παίκτες μου, οι οποίοι
αγωνίστηκαν επί 90' με πάθος για καλό αποτέλεσμα. Χάσαμε μία ευκαιρία, αλλά
μας λείπει ο επιθετικός που θα σημειώνει εύκολα το γκολ. Έτσι όπως
αγωνιζόμαστε τώρα, φαίνεται ότι δεν παίζουμε για το γκολ. Προσπαθήσαμε αλλά
χάσαμε από μία μεγάλη ομάδα».

ΚΟΛΟΜΒΙΑΝΟΣ

Ήρθε στην Ελλάδα ο Γκουστάβο Ντιάζ και σήμερα (εκτός απροόπτου) θα υπογράψει
συμβόλαιο στον Εθνικό. Ο 26χρονος Κολομβιανός επιθετικός, που θα αγωνιστεί
σήμερα στον φιλικό αγώνα με τον Πανελευσινιακό, ήρθε κατόπιν υποδείξεως του
Τόζα Βεσελίνοβιτς, ο οποίος τον είχε παίκτη πριν από ενάμιση χρόνο στη Σάντα Φε.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O13</CAT>
<ED>
Κωδικός άρθρου: A16031O132</ED>
<ID>
ID:133815

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O13&aa=2</URL></REF>


Article

<CATEGORY>vin10</CATEGORY>

 <H5>ΕΠΙΔΕΙΞΗ ΔΥΝΑΜΗΣ ΑΠΟ ΟΛΥΜΠΙΑΚΟ, ΠΑΟ ΚΑΙ ΑΡΗ ­ ΣΗΜΕΡΑ: ΑΕΚ - ΟΡΕΣΤΙΑΔΑ
</H5><H2>Με «τριπλό μπλοκ»
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ο Ιγκόρ Ποπόφ (στην επίθεση) ξεκίνησε εντυπωσιακά τη χρονιά το Σάββατο κατά
της Φιλίας

ΟΙ ΙΣΧΥΡΟΙ Ολυμπιακός, Παναθηναϊκός και Άρης υποδέχτηκαν με «τριπλό μπλοκ»
επίδειξης δύναμης το 1998, νικώντας Φιλία (3-0), Κομοτηνή (3-1) και ΠΑΟΚ
(3-0), στην 8η αγωνιστική του Πρωταθλήματος Α1 βόλεϊ ανδρών, που ξανάρχισε
ύστερα από απραξία επί ενάμιση μήνα.

Πολλές συγκινήσεις και θέαμα πρόσφεραν οι συναντήσεις στο «Κατσάνειο» (νικητής
ο Ηρακλής με 3-2), στην Αλεξανδρούπολη (πρώτη νίκη για τον Εθνικό, 3-1), ενώ
αμφίρροπη αναμένεται και η σημερινή «τηλεοπτική» αναμέτρηση ΑΕΚ - Ορεστιάδας
Diana («Γ. Μόσχος», 16.30, ΕΤ1 από 17.45).

*** ΟΛΥΜΠΙΑΚΟΣ - ΦΙΛΙΑ 3-0 (15-2, 15-6, 15-11).

Κάποια δυσκολία στο 3ο σετ (12-11 από 9-5 και 10-7) που ξεπεράστηκε με δυνατά
σερβίς του Μάριου Γκιούρδα έδειξε τα σημάδια 42 ημερών χωρίς ομαδική προπόνηση
για τον Ολυμπιακό.

Εντούτοις, ο Τζανπάολο Μοντάλι παρουσιάστηκε ικανοποιημένος: «Περίμενα
χειρότερη την ομάδα ύστερα από τέτοια διακοπή. Τώρα έρχονται δύσκολα, με αρχή
τα ματς με τον Παναθηναϊκό για το Πρωτάθλημα και το Κύπελλο. Όμως, εμένα αυτά
μ' αρέσουν και όποιος φοβάται δεν πρέπει να παίζει βόλεϊ αλλά να κάθεται σπίτι του».

Ο Περικλής Μπακοδήμος, από την πλευρά του, μίλησε δικαιολογημένα για ατυχία:
«Ασφαλώς αν δεν απουσίαζαν Αμαριανάκης, Καραμαρούδης, Μπάρκας, λόγω ψύξης, θα
πηγαίναμε πολύ καλύτερα».

Καλύτεροι του Ολυμπιακού Γκιούρδας (81% επιθ. - 2 άσοι), Ποπόφ (83% επιθ.) και
κορυφαίος της Φιλίας ο Βόσνιος Μάριτς (69% υποδ. - 1 άσος).

ΟΛΥΜΠΙΑΚΟΣ (Τζ. Μοντάλι): Κουρνέτας 2+1, Ντράκοβιτς 4+9,
ΓΚΙΟΥΡΔΑΣ 8+14, ΠΟΠΟΦ 8+8, ΜΕΡΛΟ 4+4, Τσακιρόπουλος 5+3 - Θεοδωρίδης 0+1.

ΦΙΛΙΑ (Π. Μπακοδήμος): Καζάζης 0+2, Μπατιστάτος 0+8, Οικονόμου
2+3, ΜΑΡΙΤΣ 6+13, Πισιμίσης 3+5, Παπανικολάου 2+3 - Δημόπουλος.

*** ΠΑΟΚ - ΑΡΗΣ 0-3 (4-15, 12-15, 10-15).

Ο Άρης, με καλύτερους τους Μητρούδη (89% επιθ. - 5 μπλοκ), Κόβαζικ (80% υποδ.
- 70% επιθ. - 3 μπλοκ - 2 άσοι), Μέλκα, έδειξε την ανωτερότητά του στη
«φλεγόμενη» Σταυρούπολη επί ενός ΠΑΟΚ που με κορυφαίο τον Γεωργιάδη (78% υποδ.
- 73% επιθ.) πάλεψε στα ίσια. Διάρκεια αγώνα; 94'!

ΑΡΗΣ (Κ. Χαριτωνίδης): ΜΕΛΚΑΣ 1+1, Κράβαρικ 9+15, Παπακοσμάς
3+7, ΚΟΒΑΖΙΚ 9+9, ΜΗΤΡΟΥΔΗΣ 5+14, Αλεξανδρόπουλος 4+12.

ΠΑΟΚ (Χ. Πάτρας): ΚΑΛΜΑΖΙΔΗΣ 2+2, Φλώρος 4+5, ΓΕΩΡΓΙΑΔΗΣ 6+14,
Τσιγγίδης 2+11, Χριστοφορίδης 2+15, Μήττας 3+4- Μέτγιαζης.

*** ΗΡΑΚΛΗΣ - ΚΤΗΣΙΦΩΝΤΑΣ 3-2 (15-11, 10-15, 15-3, 6-15, 15-9).

Οι γηπεδούχοι έδειξαν «ψυχή» στο τάι μπρέικ και πήραν τη νίκη σ' ένα ματς με
πολλές διακυμάνσεις στην απόδοση των ομάδων.

Θαυμάσιοι οι Κυριαζής (86% υποδ. - 63% επιθ. - 3 μπλοκ - 3 άσοι), Πλεσάκοφ
(67% επιθ. - 7 μπλοκ), Μίλιτς (69% επιθ. - 3 μπλοκ) και ευχάριστη έκπληξη ο
Δεσλής (82% επιθ. - 3 μπλοκ) από τον νικητή. Από τον ηττημένο, που έδειξε να
«ξύπνησε» αγωνιστικά, ξεχώρισαν οι Κατζ (68% επιθ.), Φλέσσας (87% υποδ. - 69% επιθ.).

ΗΡΑΚΛΗΣ (Α. Λεόνης): Δεληκώστας 3+2, ΜΙΛΙΤΣ 13+22, ΚΥΡΙΑΖΗΣ 9+6,
Ρουσάκης 3+7, ΠΛΕΣΑΚΟΦ 7+11, Αποστόλου 1+3 - ΔΕΣΛΗΣ 7+7, Μπελουμπέκοφ 2+1.

ΚΤΗΣΙΦΩΝΤΑΣ (Τ. Κουμπλής): Δούκας 1+0, ΚΑΤΖ 11+24, ΦΛΕΣΣΑΣ 3+14,
Τσάγιαν 0+1, Αγγελίδης 9+2, Κουτουλέας 5+6 - Κατσανεβάκης 0+1, Κουρούπης 7+6,
Λιάσκος, Χατζής.

*** ΕΘΝΙΚΟΣ ΑΛΕΞ. - ΠΑΝΕΛΛΗΝΙΟΣ 3-1 (15-10, 10-15, 15-13, 15-8).

Ανώτερος σε όλους τους τομείς ο γηπεδούχος και πιο ψύχραιμος στα κρίσιμα
σημεία του 4ου σετ πήρε τη νίκη και παράλληλα προβάδισμα έναντι του αντιπάλου
του στη μάχη για παραμονή. Εντυπωσίασε ο Χρήστος Κίτσιος με 9 μπλοκ και 69%
επίθεση και θαυμάσια έπαιξαν Ντραγκίεφ (70% επιθ.), Ανδραβίζος (75% επιθ. - 3
μπλοκ). Ο έμπειρος Λακασάς (55% επιθ.- 4 μπλοκ) πιο σταθερός του ηττημένου.

ΕΘΝΙΚΟΣ (Α. Γιαννακόπουλος): Μόκαλης 1+5, Κοσίδης 2+6, ΝΤΡΑΓΚΙΕΦ
10+19, ΑΝΔΡΑΒΙΖΟΣ 9+17, Χ. ΚΙΤΣΙΟΣ 15+12, Κούτρας 5+4 - Ζλατιλίδης, Αυτζιόγλου.

ΠΑΝΕΛΛΗΝΙΟΣ (Ι. Λάιος): Κωνσταντινίδης 4+5, Λάππας 5+22, ΛΑΚΑΣΑΣ
8+12, Παππάς 8+8, Α. Ναλμπάντης 5+7, Κ. Ναλμπάντης 4+5 - Γούναρης 0+3,
Παπαδάκης 2+0.

*** Α.Ε. ΚΟΜΟΤΗΝΗΣ - ΠΑΝΑΘΗΝΑΪΚΟΣ 1-3 (5-15, 11-15, 17-16, 9-15). Οι
«πράσινοι» έχασαν το 3ο σετ ενώ προηγήθηκαν 10-7 και 15-14 και ανησύχησαν για
λίγο στο 4ο, αποφεύγοντας το τάι μπρέικ με σταθεροποίηση της υποδοχής από τον Κοβάτσεφ.

«Σούπερ» από τον Παναθηναϊκό ο Φιλίποφ (10 άσοι!), ενώ από τη μαχητική
γηπεδούχο ξεχώρισαν Αρσόφ, Λαμπιριόφ.

ΠΑΝΑΘΗΝΑΪΚΟΣ (Μ. Τριανταφυλλίδης): Ανδρεόπουλος, ΦΙΛΙΠΟΦ,
Σπανός, Μαυράκης, Χατζηαντωνίου, Τόνεφ - Κοβάτσεφ, Ρήγας.

ΚΟΜΟΤΗΝΗ (Α. Μασσιάς): Σ. Μασσιάς, ΑΡΣΟΦ, Μητράκας, ΛΑΜΠΙΟΡΙΟΦ,
Γκορτσανιούκ, Γκιρτζίκης - Καρχιαδάκης, Μελάς.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O14</CAT>
<ED>
Κωδικός άρθρου: A16031O141</ED>
<ID>
ID:133765

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O14&aa=1</URL></REF>


Article

<CATEGORY>vin10</CATEGORY>

 <H5>ΓΥΝΑΙΚΕΣ
</H5><H2>Δεύτερη η Εθνική και ελπίζει
</H2>
Κατερίνα Δρακουλίδου

ΣΤΗ 2η θέση του ομίλου της Βρέμης κατετάγη η Εθνική μας ομάδα βόλεϊ γυναικών,
που σημείωσε νίκες με 3-0 το Σαββατοκύριακο επί Λευκορωσίας, Σλοβακίας και
διατηρεί ελπίδες πρόκρισης στο Κοσμοβόλεϊ '98 σε πιθανούς διπλούς αγώνες με 2η
ομάδα άλλου ομίλου.

Χθες η ομάδα μας με θαυμάσια απόδοση νίκησε τη Σλοβακία με 3-0 (15-7, 15-12,
15-6) και κατετάγη 2η στον όμιλο μετά τη Γερμανία που νίκησε σχετικά δύσκολα
τη Λευκορωσία με 3-1 σετ και τερμάτισε πρώτη και αήττητη, εξασφαλίζοντας το
«εισιτήριο» για την Ιαπωνία. Στον χθεσινό αγώνα η ομοσπονδιακή προπονήτρια
Ευγενία Γκορτσίλα ξεκίνησε με εξάδα Μεμετζή, Καρδαμανίδου, Μ. Γκαραγκούνη,
Σάκκουλα, Ν. Γκαραγκούνη, Νικολαΐδου.

ΤΟ ΣΑΒΒΑΤΟ

Στην προχθεσινή 2η μέρα των αγώνων η Εθνική μας με καλό σερβίς και ψυχραιμία
στα αμφίρροπα δύο πρώτα σετ ίκησε τη Λευκορωσία με 3-0 (15-13, 15-13, 15-6).

Κατά της Λευκορωσίας έπαιξαν οι Δρακουλίδου, Καρδαμανίδου, Μ. Γκαραγκούνη,
Σάκκουλα, Ν. Γκαραγκούνη, Νικολαΐδου.

Τελική κατάταξη: Γερμανία (9-2) 6. ΕΛΛΑΔΑ (7-4) 5. Λευκορωσία (5-7) 4.
Σλοβακία (1-9) 3.

ΣΤΗΝ Α2

Συνεχίζει αήττητος ο Ιωνικός Νικαίας στην Α2 ανδρών νικώντας γηπεδούχος στην
6η αγωνιστική τον Α.Ο. Σερρών με 3-0 (15-7, 15-7, 15-11). Στους άλλους
προχθεσινούς αγώνες: Ήφαιστος D.F. ΧΡΗΜΑΤΙΣΤΗΡΙΑΚΗ - Μίλων 3-0, Ιωνικός Ν.Φ.-
Αριστοτέλης 1-3, Ζαφειράκης - Έσπερος 3-0, ΕΑΠ- Φάρος 3-1, Γρεβενά - Ολυμπιάδα 2-3.

Στην 6η αγωνιστική της Α2 γυναικών: Σίρις - Καβάλα 3-0, Ολυμπιάδα - ΖΑΟΝ 3-2,
Ηρακλής - Δραπετσώνα 3-2, Λαρισαϊκός - Πανελλήνιος 2-3, Βύρωνας - Σταυρούπολη
3-0, ΒΑΟ - Ηλυσιακός 2-3.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O14</CAT>
<ED>
Κωδικός άρθρου: A16031O142</ED>
<ID>
ID:133816

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O14&aa=2</URL></REF>


Article

<CATEGORY>vin10</CATEGORY>

 <H5>ΑΠΟΔΟΚΙΜΑΣΤΗΚΕ ΕΝΤΟΝΑ Ο ΚΟΟΥΤΣ ΤΟΥ ΑΠΟΛΛΩΝΑ
</H5><H5>ΑΤΥΧΙΑ
</H5><H5>Τραυματίστηκε πάλι ο Φασούλας
</H5><H5>ΔΙΑΜΑΝΤΟΠΟΥΛΟΣ
</H5><H5>Με τέτοια επίθεση ήταν αδύνατον να νικήσουμε
</H5><H2>Βεντέτα με τους οπαδούς!
</H2>
Ο Μάικ Χόκινς και ο Ολυμπιακός έφυγαν νικητές από την Πάτρα

ΑΠΟΔΟΚΙΜΑΣΤΗΚΕ ο Κώστας Διαμαντόπουλος από οπαδούς του Απόλλωνα, οι οποίοι σε
κάποιο σημείο του αγώνα κινήθηκαν και απειλητικά εναντίον του (!). Ο λόγος,
όπως τουλάχιστον ισχυρίστηκαν οι οπαδοί των γηπεδούχων, ήταν ότι ο κόουτς του
Απόλλωνα όταν έκανε την αλλαγή του Χατζόπουλου με τον Μυλωνά (ο Χατζόπουλος
κουράστηκε και ζήτησε την αλλαγή) και αποδοκιμάστηκε γι' αυτήν, γύρισε προς το
μέρος τους και τους μούντζωσε.

Αυτό ισχυρίζονται κάποιοι οπαδοί του Απόλλωνα που κινήθηκαν με άγριες
διαθέσεις προς τον κόουτς, ενώ ο ίδιος δεν θέλησε να πάρει θέση.

Όμως και ο Ντούσαν Ίβκοβιτς αντιμετωπίστηκε άσχημα από οπαδούς της Πάτρας οι
οποίοι τον έφτυσαν μπαίνοντας στο γήπεδο. 
Όταν ο πρόεδρος του Απόλλωνα Σπύρος Γαλάνης πήγε να του ευχηθεί καλή χρονιά, ο
«Ντούντα» του είπε: 
«Δέχομαι τις ευχές σου και ανταποδίδω, αλλά δεν είναι δυνατόν κάθε χρόνο να
δέχομαι τέτοια επίθεση. Είναι εχθρικοί μαζί μου κάθε φορά που έρχομαι εδώ».

Τελικά το συμβάν έληξε εκεί, ενώ ο «Ντούντα» δεν πήγε στη συνέντευξη Τύπου,
αφού ο λαιμός του ήταν κλεισμένος. Άλλωστε επειδή είχε ίωση δεν παραβρέθηκε
και το Σάββατο στην εκδήλωση όπου βραβεύτηκε από τον σύνδεσμο διαιτητών της Αττικής.

ΑΛΛΕΣ ΔΥΟ εβδομάδες θα απουσιάσει από τους αγωνιστικούς χώρους ο Παναγιώτης
Φασούλας, μετά τον νέο τραυματισμό του. Ο «Πάνι» χτύπησε στα δάκτυλα του
χειρουργημένου του ποδιού και υπέστη κάταγμα στο μικρό, κάτι που θα τον
κρατήσει για περίπου 15 ημέρες μακριά από τα γήπεδα.

Στον Ολυμπιακό υπολόγιζαν ότι ο Φασούλας θα άρχιζε από σήμερα προπονήσεις και
θα ήταν έτοιμος να βοηθήσει τους «ερυθρολεύκους» κάτω από τα καλάθια, αφού
απουσιάζει και ο Ντράγκαν Τάρλατς λόγω τραυματισμού.

Το κακό λοιπόν συνεχίζεται για τον Ολυμπιακό, που τον περιμένει δύσκολος μήνας
κυρίως στην Ελλάδα και από ό,τι δείχνουν τα πράγματα δεν θα είναι πλήρης.

«ΑΝ ΚΑΤΑΦΕΡΝΑΜΕ να κερδίσουμε αυτό το παιχνίδι, θα καλύπταμε τις ήττες από τον
Πανιώνιο και τον Παπάγου. Όμως με τέτοια επίθεση ήταν αδύνατον». Ο Κώστας
Διαμαντόπουλος τα είχε με την επίθεση της ομάδας του και κυρίως με τον Ντόουσον.

«Έκανε το χειρότερο παιχνίδι του στην Ελλάδα. Με τέτοια ποσοστά στην επίθεση
δεν ήταν δυνατόν να κερδίσουμε. Παλέψαμε κόντρα στους πρωταθλητές Ευρώπης, που
παραμένουν μεγάλη ομάδα παρά τις απουσίες τους. Εμείς είχαμε τις δικές μας
απουσίες που φάνηκαν περισσότερο, ιδιαίτερα του Σούλη, ενώ ο Μικ ήταν
ανέτοιμος. Δεν μπορείς με τη ζώνη να περιορίσεις τον Ολυμπιακό, αλλά ξαναλέω
ότι το ματς το χάσαμε στην επίθεση» τόνισε ο «Κίτσος» που όταν ρωτήθηκε για
τις αποδοκιμασίες που ακούστηκαν εις βάρος του από τους οπαδούς του Απόλλωνα
Πάτρας ήταν σαφής: «Δεν θα απαντήσω σε άλλες ερωτήσεις».

Τον Ολυμπιακό στη συνέντευξη Τύπου εκπροσώπησε ο βοηθός του Ντούσαν Ίβκοβιτς
(είχε κλείσει ο λαιμός του) Κώστας Μπογατσιώτης, ο οποίος δήλωσε.

«Κάθε φορά που ερχόμαστε εδώ στην Πάτρα δεινοπαθούμε. Παίξαμε πολύ καλά,
ελέγξαμε τα ριμπάουντ και είχαμε πειθαρχία. Μας περιμένουν πολύ δύσκολα
παιχνίδια στη συνέχεια σε Ελλάδα και Ευρώπη, αλλά ελπίζουμε να συνεχίσουμε το
ίδιο καλά. Αυτή η νίκη μπορεί να μας βοηθήσει ιδιαίτερα στον ψυχολογικό τομέα».

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O15</CAT>
<ED>
Κωδικός άρθρου: A16031O151</ED>
<ID>
ID:133766

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O15&aa=1</URL></REF>


Article

<CATEGORY>vin10</CATEGORY>

 <H2>Ο Ράλλης επανέρχεται στους πίνακες
</H2><H2></H2>
Ο ΓΙΑΝΝΗΣ Ράλλης επανέρχεται στους πίνακες διαιτητών της Α1 κατηγορίας, αφού
χθες πέρασε με επιτυχία τις γραπτές εξετάσεις της ΟΔΚΕ. Έτσι, ο διαιτητής από
το Ηράκλειο θα συνεχίσει να «σφυρίζει» στην Α1. Στο μεταξύ, δεν αποκλείεται να
συνεχίσει και ο Κώστας Τσούλης, παρά το γεγονός ότι η ΟΔΚΕ είχε ανακοινώσει
ότι επρόκειτο να αποσυρθεί στο τέλος του α' γύρου. Η απόφαση για τον Τσούλη θα
ληφθεί σε συνεργασία με την ΕΟΚ.

*** Πολύς λόγος έγινε για τη διαιτησία των Συμεωνίδη και Μαστραφτσή στη Δάφνη
από τους φίλους των γηπεδούχων, αλλά και τον τεχνικό της ομάδας Νίκο Παύλου.
Οι δύο ρέφερι σε καμιά περίπτωση δεν διαμόρφωσαν το τελικό αποτέλεσμα. Λάθη
σίγουρα έκαναν, αλλά αυτά δεν ήταν καθοριστικά. Το 4ο φάουλ του Χάρβεϊ ήταν
επιθετικό του Δανιήλ, αλλά αφού το έδωσαν έπρεπε να του δώσουν και τεχνική
ποινή για την αντίδρασή του.

Ο Κινγκ, κάποια στιγμή που αντέδρασε σπρώχνοντας παίκτη της Δάφνης, έπρεπε να
χρεωθεί με τεχνική ποινή, αλλά όχι και να αποβληθεί όπως είπε ο Νίκος Παύλου.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O15</CAT>
<ED>
Κωδικός άρθρου: A16031O152</ED>
<ID>
ID:133817

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O15&aa=2</URL></REF>


Article

<CATEGORY>vin10</CATEGORY>

 <H2>Βραβεία στους κορυφαίους
</H2><H2></H2>
Ο Γιώργος Βασιλακόπουλος παραλαμβάνει την τιμητική πλακέτα από τον πρόεδρο του
Συνδέσμου Διαιτητών Αττικής Κώστα Ρήγα

ΒΡΑΔΙΑ βραβεύσεων είχαμε το Σάββατο στο μπάσκετ από τον Σύνδεσμο Διαιτητών
Αττικής, κατά τη διάρκεια της ετήσιας γιορτής τους. Κεντρικά πρόσωπα της
εκδήλωσης ήταν ο ισχυρός άνδρας του μπάσκετ Γιώργος Βασιλακόπουλος, ο οποίος
βραβεύτηκε για την προσφορά του στο άθλημα, αλλά και ο πρόεδρος της ΕΟΚ
Ζαχαρίας Αλεξάνδρου. Επίσης βραβεύτηκαν ο Ντούσαν Ίβκοβιτς, ο Παναγιώτης
Φασούλας (τις πλακέτες τους παρέλαβε ο Κώστας Μπογατσιώτης, αφού ο προπονητής
του Ολυμπιακού ήταν κλινήρης και ο Φασούλας τραυματίας), ο Βασίλης Κικίλιας
(για το ότι συνδυάζει την ιατρική με το μπάσκετ), ο Νίκος Μπουντούρης (για το
ήθος που επιδεικνύει τόσα χρόνια στα γήπεδα), ο Βασίλης Ντάκουλας (για την
προσφορά του στον ερασιτεχνικό αθλητισμό) και ο νευροχειρούυγός Νίκος
Παπαδάκης (για τις υπηρεσίες του στο άθλημα). Στο περιθώριο της εκδήλωσης η
είδηση βγήκε από τον Θόδωρο Βιδάλη, ο οποίος ανακοίνωσε ότι μαζί με τον Κώστα
Ρήγα επιστρέφουν στην ενεργό δράση και θα «σφυρίζουν» σε αγώνες υποδομής.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O15</CAT>
<ED>
Κωδικός άρθρου: A16031O153</ED>
<ID>
ID:133856

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O15&aa=3</URL></REF>


Article

<CATEGORY>vin10</CATEGORY>

 <H5>Ο ΟΛΥΜΠΙΑΚΟΣ ΠΑΡΑ ΤΙΣ ΑΠΩΛΕΙΕΣ ΤΟΥ ΝΙΚΗΣΕ 84-70 ΣΤΗΝ ΠΑΤΡΑ
</H5><H2>Άνετη επικράτηση
</H2>
ΑΛΩΒΗΤΟΣ και από την Πάτρα πέρασε χθες ο Ολυμπιακός (84-70) βγάζοντας ακόμη
ένα δύσκολο παιχνίδι εκτός έδρας, παρά τις γνωστές του απώλειες (Φασούλας,
Τάρλατς, Νάκιτς). Οι «ερυθρόλευκοι» στο μεγαλύτερο διάστημα του αγώνα
παρουσιάστηκαν σοβαροί και κατάφεραν να μπουν με το δεξί στο 1998,
συνεχίζοντας το νικηφόρο σερί τους στα εκτός έδρας παιχνίδια, τα οποία
ολοκληρώνονται μεθαύριο στην Πορτογαλία, με αντίπαλο την Πόρτο, για την Ευρωλίγκα.

Ο Απόλλωνας κόντραρε όσο μπορούσε τον Ολυμπιακό, αλλά νικήθηκε κατά κράτος στα
ριμπάουντ (19-40), έναν τομέα δηλαδή που έπρεπε να εκμεταλλευτεί, με δεδομένη
την απουσία των δύο «πύργων» του Ολυμπιακού. Βέβαια και από τον Απόλλωνα
έλειπε ο Βασίλης Σούλης (εξέτισε χθες και τη 2η αγωνιστική της τιμωρίας του,
για τη συμπεριφορά του στη Δάφνη), ο οποίος σίγουρα θα έδινε λύσεις κάτω από
τα καλάθια.

Ο Τζόνι Ρότζερς μαζί με τον Παπανικολάου αναπλήρωσαν κατά πολύ το κενό των
Φασούλα - Τάρλατς

Ο Απόλλωνας προηγήθηκε με 9-5 (4') στα πρώτα λεπτά, δείχνοντας ωριμότητα και
κυρίως εκμεταλλευόμενος τα λάθη του Ολυμπιακού. Όμως οι πρωταθλητές, κυρίως
χάρις σε προσωπικές ενέργειες του Αρτούρας Καρνισόβας, κατάφεραν να πάρουν ένα
προβάδισμα στο σκορ, το οποίο και κράτησαν ώς το τέλος του ημιχρόνου, με
εξαίρεση στο 13', όταν ο Απόλλων προηγήθηκε με 27-25, λόγω των πολλών λαθών
(11 ώς εκείνη τη στιγμή) του Ολυμπιακού, κυρίως με βήματα (έξι φορές).

Ο Έρικ Μικ ήταν η πιο αξιόπιστη λύση του Απόλλωνα στην επίθεση (14 πόντους στο
16', ενώ είχε χρεώσει τους Ρότζερς, Ζουρπένκο και Ζεβροσένκο από δύο φάουλ τον
καθένα), αλλά οι συμπαίκτες του προτιμούσαν να σουτάρουν άστοχα τρίποντα, με
αποτέλεσμα ο Ολυμπιακός να υπερισχύσει στα ­ εύκολα ­ ριμπάουντ και να
«κλείσει» το ημίχρονο προηγούμενος 43-31 (23-8 τα ριμπάουντ!). Η Πάτρα είχε
1/10 τρίποντα στο πρώτο 20λεπτο.

Εκμεταλλευόμενος μια πιεστική άμυνα, ο Απόλλων αν και έχανε με 40-55 (25')
μείωσε ακόμη και στους τέσσερις πόντους (58-62 στο 32'), αλλά ο Ολυμπιακός
έβαλε και πάλι στο φουλ τις μηχανές και με ένα σερί 11-0 (58-73 στο 35')
«καθάρισε» το παιχνίδι, διατηρώντας παράλληλα την πρωτοπορία του στην κορυφή
της βαθμολογίας της Α1.

Ο Αρτούρας Καρνισόβας ήταν το πρώτο βιολί για τον Ολυμπιακό, κάνοντας άνω -
κάτω την άμυνα του Απόλλωνα, ενώ είχε άξιους συμπαραστάτες τον Τζόνι Ρότζερς
και τον Ντούσαν Βούκσεβιτς.

Πολλές λύσεις έδωσε και ο Δημήτρης Παπανικολάου, που μαζί με τον Ρότζερς είχαν
αναλάβει τον ρόλο του μαρκαρίσματος του Μικ, αλλά και των ριμπάουντ.
Αξιοσημείωτο για τον Ολυμπιακό ήταν και οι 30/31 βολές που είχε, ενώ θυμίζουμε
ότι το καλύτερο ρεκόρ το έχει η ομάδα του Πειραιά σε αγώνα με τον Άρη (36/36).

Από τους γηπεδούχους ο Έρικ Μικ ήταν απελπιστικά μόνος στην επίθεση (ο
Ντόουσον δεν βοήθησε όσο ήθελε ο Κώστας Διαμαντόπουλος) ενώ τραγικό ήταν το
ποσοστό της ομάδας του στα τρίποντα (4/20).

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O16</CAT>
<ED>
Κωδικός άρθρου: A16031O161</ED>
<ID>
ID:133767

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O16&aa=1</URL></REF>


Article

<CATEGORY>vin10</CATEGORY>

 <H2>ΝΒΑ
</H2><H2>Ασταμάτητος ο Τζόρνταν
</H2>
Σικάγο - Μιλγουόκι. Με κανέναν τρόπο δεν μπορεί ο Λαγκ να σταματήσει τον Τζόρνταν...

Ο ΤΖΟΡΝΤΑΝ έχει... πάρει φόρα και τίποτε δεν τον σταματά. Σημείωσε 44 πόντους
στο ματς με τους Μιλγουόκι Μπακς (114-100) και 34 (με 9 ριμπ., 9 ασ.) στο
χθεσινό ματς με τους Ντιτρόιτ Πίστονς (105-96), με αποτέλεσμα οι Σικάγο Μπουλς
να παραμείνουν στην κορυφή της Ανατολής (22 ν. - 10 ήτ.).

Στα αξιοσημείωτα είναι το «τριπλ-νταμπλ-φίγκιουρ» του Κέβιν Γκάρνετ (18 π., 13
ρ., 10 ασ.) στο ματς της Μινεζότα με το Ντένβερ (109-87). Επίσης και οι δύο
νίκες των Σέλτικς, με τη Μινεζότα (προχθές, 93-89) και το Μιλγουόκι (χθες,
106-99), που έφτασαν το ρεκόρ τους στο 16 ν. - 14 ήτ., ενώ πέρυσι είχαν 15
νίκες σε όλη την περίοδο!

Άλλα αποτελέσματα: Νιου Τζέρσεϊ - Νέα Υόρκη 103-98, Λ.Α. Κλίπερς - Γκόλντεν
Στέιτ 94-79, Τορόντο - Ντιτρόιτ 88-91, Σάρλοτ - Μαϊάμι 92-88, Σαν Αντόνιο -
Πόρτλαντ 85-69, Σακραμέντο - Βανκούβερ 94-80, Ουάσιγκτον - Ιντιάνα 81-98,
Ορλάντο - Καβαλίερς 71-81, Χιούστον - Ντένβερ 116-115, Φοίνιξ - Ντάλας 92-85,
Ιντιάνα - Τορόντο 89-77, Κλίβελαντ - Νιου Τζέρσεϊ 95-81, Μαϊάμι - Σαν Αντόνιο
77-84, Νέα Υόρκη - Ορλάντο 88-84, Χιούστον - Πόρτλαντ 95-97, Γιούτα - Ατλάντα
97-82, Λ.Α. Κλίπερς - Ντάλας 97-88

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O16</CAT>
<ED>
Κωδικός άρθρου: A16031O162</ED>
<ID>
ID:133818

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O16&aa=2</URL></REF>


Article

<CATEGORY>vin10</CATEGORY>

 <H5>ΔΡΕΛΙΩΖΗΣ
</H5><H2>Το μυστικό μας είναι η ομαδικότητα
</H2><H2></H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Μάκης Δρελιώζης 
«Ε, ΕΤΥΧΕ και βρέθηκα σε επίκαιρη θέση, σούταρα και τα έβαλα. Μπορεί όμως να
ήταν και κάποιος άλλος αντί για μένα, αφού το μυστικό μας είναι η
ομαδικότητα». Ο Μάκης Δρελιώζης βγήκε βιαστικά απο τα αποδυτήρια πηγαίνοντας
προς το πούλμαν της ομάδας, σεμνός όπως πάντα. Όταν ρωτήθηκε για το παιχνίδι,
αλλά και για την προσωπική του απόδοση, ήταν σαφής:

«Προσπαθώ πάντα να ακολουθώ όσο καλύτερα μπορώ τις εντολές του προπονητή μου.
Η αποστολή μου ήταν το μαρκάρισμα του Θέρμαν και αυτό έκανα. Όμως το
αποτέλεσμα είναι προϊόν ομαδικής δουλειάς», τόνισε ο νεαρός, που δεν θέλησε να
προβλέψει το πού θα φτάσει τελικά αυτός ο Πανιώνιος.

«Ούτε εμείς οι ίδιοι δεν ξέρουμε. Κοιτάμε κάθε ματς χωριστά, θέλουμε τη νίκη
και στο τέλος θα κάνουμε ταμείο», είπε ο Μάκης Δρελιώζης, ενώ ο Φράνκι Κινγκ
δεν είχε αναστολές: «Ήταν η πιο δύσκολη νίκη μας και χαρήκαμε πολύ γι' αυτήν.
Στόχος μας είναι να πετύχουμε όσες περισσότερες νίκες μπορούμε μέχρι τα
πλέι-οφ και εκεί να προσπαθήσουμε να βγούμε στην Ευρωλίγκα».

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O16</CAT>
<ED>
Κωδικός άρθρου: A16031O163</ED>
<ID>
ID:133857

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O16&aa=3</URL></REF>


Article

<CATEGORY>vin10</CATEGORY>

 <H5>ΔΕΝΔΡΙΝΟΣ
</H5><H2>Μήνυμα από τον Πανιώνιο </H2>
Μάκης Δενδρινός 
«Η ΟΜΑΔΑ μας είναι παράδειγμα προς μίμηση και σε έναν δύσκολο καιρό για το
ελληνικό μπάσκετ, αρκετά σωματεία μπορούν να ακολουθήσουν αυτό που κάναμε
εφέτος, βασισμένοι στα δικά μας παιδιά. Περνάμε ένα μήνυμα και ελπίζω να το
καταλάβουν αρκετοί».

Ο Μάκης Δενδρινός ήταν ικανοποιημένος από την εμφάνιση των παικτών του, όχι
μόνο στον αγώνα της Δάφνης αλλά και γενικά με την πορεία τους ως τώρα.

«Έχουμε φτιάξει χαρακτήρα ως ομάδα και αυτό είναι φανερό. Παλεύουμε όλα τα
παιχνίδια και εκτός έδρας και παρουσιαζόμαστε δυνατοί με τους παίκτες να
παίζουν με άλλη νοοτροπία», τόνισε ο «Βούδας».

Ο τεχνικός της Δάφνης επικέντρωσε σε τρεις λόγους την ήττα της ομάδας του από
τον Πανιώνιο: «Τα ριμπάουντ που χάσαμε, ιδιαίτερα στην άμυνα, μας στοίχισαν
πάρα πολύ. Ο Κίνγκ μας έκανε τρομερή ζημιά με τα τρίποντά του και δεν
καταφέραμε να τον περιορίσουμε, ενώ τέλος η διαιτησία έπαιξε για μία ακόμα
φορά καθοριστικό ρόλο στη διαμόρφωση του αποτελέσματος. Ήταν συνέχεια του
αγώνα στο Ηράκλειο και αν στη θέση του Κινγκ ήταν δικός μας παίκτης, θα είχε
αποβληθεί. Εάν η διαιτησία μάς αντιμετωπίσει ως Δάφνη και όχι ως Δαφνούλα,
τότε θα τα καταφέρουμε».

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O16</CAT>
<ED>
Κωδικός άρθρου: A16031O164</ED>
<ID>
ID:133881

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O16&aa=4</URL></REF>


Article

<CATEGORY>vin10</CATEGORY>

 <H5>ΣΟΥΜΠΟΤΙΤΣ: Ο ΟΙΚΟΝΟΜΟΥ ΕΚΑΝΕ ΤΟ ΚΑΛΥΤΕΡΟ ΤΟΥ ΠΑΙΧΝΙΔΙ
</H5><H5>ΟΙΚΟΝΟΜΟΥ
</H5><H5>Αφιερωμένη στον κόσμο η νίκη
</H5><H2>Έκλεισε τα στόματα
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

«Ο Νίκος Οικονόμου έκανε το καλύτερό του παιχνίδι κόντρα στον Ηρακλή και από
ό,τι φαίνεται ξεπέρασε την κρίση του», δήλωσε μετά το τέλος του ματς ο
Λευτέρης Σούμποτιτς

ΕΠΙΤΕΛΟΥΣ αυτή η πόλη έπαψε να πληγώνει τον
Σούμποτιτς, που από την αρχή της χρονιάς περνούσε δραματικές στιγμές στη
Θεσσαλονίκη. Έτσι, είχε κάθε λόγο να δείχνει και να είναι ευτυχισμένος μετά
την επιτυχία στο Ιβανώφειο. 
Βέβαια σε αυτό μέτρησε το γεγονός ότι με την αλλαγή του χρόνου αποφάσισε να
αλλάξει και κάποια γούρια, ώστε να μην του πάει στραβά και αυτό το παιχνίδι
στη Θεσσαλονίκη.

«Θέλαμε πολύ τη νίκη με την έναρξη του νέου έτους, ήταν πολύ καθοριστικό για
την πορεία μας και σπάσαμε μια άσχημη παράδοση. Τα τελευταία πέντε χρόνια
χάναμε συνέχεια. Το άλλο σημαντικό στοιχείο είναι ότι ο Νίκος Οικονόμου έκανε
το καλύτερο φετινό του παιχνίδι, ξεπέρασε την κρίση του και έκλεισε πολλά
στόματα. Και ο Αλβέρτης έπαιξε καθοριστικό ρόλο στην επιτυχία με την άμυνά του
στον Μπάκναλ και τώρα σκεφτόμαστε πώς θα συνεχίσουμε να κερδίζουμε στη
Θεσσαλονίκη που θα ξανάρθουμε σε μερικές εβδομάδες για το κύπελλο»

Ο Βαγγέλης Αλεξανδρής παρουσιάστηκε πρώτη φορά τόσο ολιγόλογος και σκυθρωπός,
προφανώς γιατί ήδη τα είχε ακούσει από τον κόσμο. Απέφυγε όμως να μπει στην
ουσία των πραγμάτων και απλά μίλησε για την ανωτερότητα του Παναθηναϊκού.

«Παίξαμε με μία καλύτερη ομάδα και χάσαμε. Προσπαθήσαμε στο δεύτερο ημίχρονο
και είμαι ικανοποιημένος γι' αυτό το διάστημα. 
Δεν ξέρω γιατί άλλη μία φορά μέσα στην έδρα μας δεν ξεκινήσαμε σωστά, αλλιώς
είχαμε συμφωνήσει να παίξουμε και αλλιώς αντιδράσαμε μέσα στο γήπεδο. 
Το ματς χάθηκε στα ριμπάουντ όπου ο αντίπαλος κυριάρχησε ολοκληρωτικά».

ΠΟΛΛΑ ακούστηκαν, ειπώθηκαν και γράφτηκαν για τον Νίκο Οικονόμου το τελευταίο
διάστημα. Ο Νικαιώτης άσος του Παναθηναϊκού απέφευγε όμως επιμελώς να τα
σχολιάσει και περίμενε μια τέτοια εμφάνιση, όπως αυτή κόντρα στον Ηρακλή, για
να απαντήσει στο γήπεδο.

«Ό, τι κι αν λέγεται, ακούγεται ή γράφεται για μένα δεν με απασχολεί. Σημασία
έχει ένας παίκτης να κρατάει την ηρεμία του και παρά τα σκαμπανεβάσματα να
στέκεται στο ύψος των περιστάσεων. Εκείνο που μετράει είναι ότι κερδίσαμε και
προχωράμε μπροστά με καλή ψυχολογία. Ήμασταν διαβασμένοι, βοηθήσαμε ο ένας τον
άλλον και ας μην μένουμε στο αν έπαιξα καλά. Η νίκη είναι αφιερωμένη στον
κόσμο μας, που τον αγαπάω και με αγαπάει».

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O17</CAT>
<ED>
Κωδικός άρθρου: A16031O171</ED>
<ID>
ID:133768

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O17&aa=1</URL></REF>


Article

<CATEGORY>vin10</CATEGORY>

 <H5>ΙΩΑΝΝΙΔΗΣ
</H5><H2>Ο Ουίλι θα μας δώσει τη λύση
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Συνέχισε τις καλές εμφανίσεις ο Βίκτορ Αλεξάντερ, που πέτυχε 16 πόντους (εδώ
με τον Γουντς)

«ΚΑΛΟΙ οι χαμηλοί ρυθμοί, αλλά αν δεν πατήσουμε
γκάζι...». Ο Γιάννης Ιωαννίδης είδε την ομάδα του να μη φτάνει σε υψηλά
επίπεδα απόδοσης και εν όψει των κρίσιμων αγώνων που ακολουθούν τόσο στην
Ευρωλίγκα (με Χάποελ στην Ιερουσαλήμ) όσο και στο πρωτάθλημα (με Ολυμπιακό,
Παναθηναϊκό) έκρουσε τον κώδωνα του κινδύνου. «Ίσως να επηρεαστήκαμε και από
κάποιες απουσίες στη διάρκεια των εορτών, λόγω ασθενειών» τόνισε ο προπονητής
της ΑΕΚ, που υποστήριξε ότι η ομάδα του στα δύο τελευταία παιχνίδια ήταν καλή
στην άμυνα, αλλά δεν είχε καλό ρυθμό στην επίθεση.

Ο «ξανθός» αναφέρθηκε στον αγώνα με τη Χάποελ και την παρομοίασε με την
Τσιμπόνα: «Οι παίκτες της τρέχουν και σουτάρουν από όπου βρεθούν σε κίνηση.
Είδα τρεις κασέτες, αλλά ξέρω την αντίπαλό μας από το καλοκαίρι που δώσαμε
φιλικό. Ο Γκόρντον μπορεί να κάνει τη ζημιά αν μείνει ελεύθερος, ενώ οι δύο
ξένοι της ομάδας παίζουν κάτω από τα καλάθια».

Ο Ιωαννίδης μίλησε ακόμη για το νέο όπλο της ΑΕΚ στην Ευρωλίγκα, τον Ουίλι
Άντερσον (θα κάνει ντεμπούτο με την ΑΕΚ στην Ευρώπη), καθώς και για το τι
χρειάζεται προκειμένου η «Ένωση» να παραμείνει πρώτη:

«Ο Ουίλι θα μας δώσει μια λύση, που μας έλλειπε τόσο καιρό. Αυτό όμως δεν
σημαίνει ότι οι υπόλοιποι πρέπει να ρίξουν την απόδοσή τους. Με νίκες στα
εντός έδρας παιχνίδια είμαστε σίγουρα στους δύο πρώτους, όμως θεωρώ
καθοριστικό ματς αυτό με τη Χάποελ».

Ο Κώστας Μίσσας φάνηκε ευχαριστημένος σε γενικές γραμμές, αφού όπως υποστήριξε
ο Παπάγου κατάφερε να ελέγξει τον ρυθμό του αγώνα:

«Κάναμε διάφορες αλλαγές στην άμυνα και είχαμε καλή αλληλοκάλυψη. Καταφέραμε
να ελέγξουμε το ρυθμό, κόντρα σε μια ανώτερη αντίπαλο. Σημασία έχει σε μια
μάχη να κερδίσεις κάποια πράγματα και εμείς πιστεύω ότι το πετύχαμε».

*** Με ύβρεις υποδέχτηκαν οι οπαδοί της ΑΕΚ
τον ιδιοκτήτη του ΑΝΤ1 Μ. Κυριακού. Αιτία, η μη μετάδοση των αγώνων της
«Ένωσης» στην Ευρωλίγκα με Τσιμπόνα και Άλμπα. Και φυσικά οι «ορίτζιναλ» δεν
ξέχασαν και αφιέρωσαν αρκετά συνθήματα εις βάρος του.

*** Λίγο πριν αποχωρήσουν, οι φίλοι της ΑΕΚ
φώναξαν συνθήματα κατά του Ολυμπιακού, με τον οποίο η ΑΕΚ αγωνίζεται την
προσεχή αγωνιστική στο ΣΕΦ.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O17</CAT>
<ED>
Κωδικός άρθρου: A16031O172</ED>
<ID>
ID:133819

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O17&aa=2</URL></REF>


Article

<CATEGORY>vin10</CATEGORY>

 <H2>ΙΒΑΝΩΦΕΙΟ
</H2><H2>Αποδοκιμασίες για τον Αλεξανδρή
</H2>
ΔΕΝ ΕΙΝΑΙ τόσο η νέα ήττα στο Πρωτάθλημα και μάλιστα μέσα στο Ιβανώφειο που
έχει απογοητεύσει τον κόσμο του Ηρακλή όσο η αγωνιστική παρουσία της ομάδας, η
οποία είναι τραγική και αργά ή γρήγορα οι εξελίξεις θα είναι συνταρακτικές.
Πρώτη φορά ο Βαγγέλης Αλεξανδρής αποδοκιμάστηκε τόσο έντονα στο παιχνίδι με
τον Παναθηναϊκό, ενώ στο δεύτερο ημίχρονο του αγώνα οι φίλαθλοι αγανακτισμένοι
άρχισαν να τραγουδούν το σύνθημα της «χρυσής» εποχής του Ηρακλή, «Ο Σούμποτιτς
προπονητής, ο Γιούρι οργανωτής, ο Μπέρι εκτελεστής», κάνοντας και τον
Αλεξανδρή και τον Νέμπχαρντ να νιώθουν πλέον άβολα. 
Σε πρώτη φάση βέβαια ­ αν και θα γίνει απόψε έκτακτη σύσκεψη ­ δεν προβλέπεται
να υπάρξει κάποια αλλαγή από τη στιγμή που η διοίκηση επιμένει να στηρίζει τον
«τίγρη» και αυτός με τη σειρά του τον Νέμπχαρντ. Πιθανότατα όλοι τους θα
παίξουν το τελευταίο τους χαρτί το Σάββατο, στο Αλεξάνδρειο, κόντρα στον ΠΑΟΚ.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O17</CAT>
<ED>
Κωδικός άρθρου: A16031O173</ED>
<ID>
ID:133858

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O17&aa=3</URL></REF>


Article

<CATEGORY>vin10</CATEGORY>

 <H5>ΓΙΑΝΝΗΣ ΓΑΚΗΣ: ΣΟΥΤΑΡΑ ΣΤΗΝ ΤΥΧΗ ΚΑΙ ΜΕΧΡΙ Η ΜΠΑΛΑ ΝΑ ΜΠΕΙ ΣΤΟ ΚΑΛΑΘΙ...
</H5><H5>ΠΕΤΡΟΠΟΥΛΟΣ
</H5><H5>Στοπ από τον βοηθό στον Σάκλφορντ
</H5><H2>Έκανα προσευχή
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Ο Γιάννης Γάκης «πνίγεται» στις αγκαλιές των φιλάθλων του Σπόρτιγκ.
Δευτερόλεπτα πριν με απίστευτο τρίποντο έδωσε τη νίκη στην ομάδα του

ΠΑΝΔΑΙΜΟΝΙΟ επικράτησε, περίπου δυόμισι
δευτερόλεπτα πριν από το τέλος του αγώνα. Ο Μπουντούρης ευστόχησε σε δύσκολο
σουτ, δίνοντας το προβάδισμα στον ΠΑΟΚ, με 70-68. Ο Μακ Ρέι, όμως, έκανε το
λάθος και κράτησε την μπάλα. Σύμφωνα με τους κανονισμούς, ο χρόνος έπρεπε να
διακοπεί. Η γραμματεία δεν άκουσε το σφύριγμα του Μουζάκη και άφησε το
χρονόμετρο να προχωρήσει. Οι παίκτες του ΠΑΟΚ έγιναν ένα «κουβάρι», αφού
πίστεψαν προς στιγμήν ότι έχουν νικήσει.

Ο προπονητής του Σπόρτιγκ, Κώστας Πετρόπουλος, διαμαρτυρήθηκε έντονα στους δύο
διαιτητές, ενώ απειλήθηκε σύρραξη, αφού εκσφενδονίστηκαν στον αγωνιστικό χώρο
κέρματα και άλλα αντικείμενα. Ύστερα από τρία λεπτά, οι διαιτητές συμβούλευσαν
τη γραμματεία να προχωρήσει το χρονόμετρο στα δευτερόλεπτα που απέμεναν, μετά
την επίτευξη των δύο πόντων από τον Μπουντούρη (2,3 δευτερόλεπτα).

Ο Γάκης έκανε τρεις ντρίπλες με την μπάλα και την «πέταξε» ­ περίπου από το
κέντρο ­ στο καλάθι του ΠΑΟΚ. Προς έκπληξη όλων, η μπάλα χτύπησε στο ταμπλό
και κατέληξε στο καλάθι των φιλοξενουμένων! Το τι επακολούθησε είναι
απερίγραπτο, ενώ χαρακτηριστική ήταν η έκφραση του προσώπου του Νίκου
Μπουντούρη, που γύρισε και κοίταξε με μεγάλη έκπληξη τον πάγκο της ομάδας του.

Ο παίκτης της τελευταίας στιγμής, Γιάννης Γάκης, τόνισε: «Σούταρα στην τύχη,
ενώ παράλληλα προσευχόμουν να καταλήξει η μπάλα στο καλάθι. Έτσι και έγινε.
Ήταν απλά η επισφράγιση των προσπαθειών μας. Δικαιωθήκαμε! Ακόμα δεν το έχω πιστέψει».

Τέλος, ο σκόρερ των γηπεδούχων, Μίτσελ Ουίγκινς, σημείωσε: «Έπρεπε πάση θυσία
να νικήσουμε για να ξεπλύνουμε την ντροπή από το παιχνίδι του πρώτου γύρου,
όπου είχαμε διασυρθεί. Επιτέλους δικαιοσύνη!».

ΤΟ ΕΝΑ τσιγάρο μετά το άλλο άναβε ­ από τη φόρτιση
του αγώνα ­ ο προπονητής του Σπόρτιγκ, Κώστας Πετρόπουλος, περιμένοντας τον
κόουτς του ΠΑΟΚ, Σβι Σερφ, για την καθιερωμένη συνέντευξη. «Τι θα γίνει ρε
παιδιά; Δεν θα έρθει;», ρωτούσε τους εκπροσώπους του Τύπου ο Πετρόπουλος. Αφού
περίμενε περίπου ένα τέταρτο, είπε εκνευρισμένος: «Ας ξεκινήσουμε. Όμως,
πρέπει κάποιοι να μάθουν και να χάνουν...».

Ο «Νουρέγιεφ» δήλωσε για το παιχνίδι: «Νικήσαμε δίκαια, αφού είχαμε τον
απόλυτο έλεγχο του αγώνα. Σε κάθε παιχνίδι έψαχνα την ευκαιρία να αποδώσω τα
εύσημα στον βοηθό μου Ηλία Ζούρο. Τώρα όμως θα το κάνω. Σε αυτόν τον άνθρωπο
αξίζει η μεγάλη επιτυχία, αφού κάθεται είκοσι ώρες την εβδομάδα στο βίντεο,
μελετώντας τους αντιπάλους. Μου είχε δώσει ακριβείς πληροφορίες για τον
Σάκλφορντ, ο οποίος όπως είδατε τέλειωσε τον αγώνα με δύο πόντους. Η άμυνά μας
ήταν για σεμινάριο, όμως έπρεπε να νικήσουμε πιο εύκολα. Έχουμε μεγάλη καρδιά
και θα παλεύουμε μέχρι το τέλος», ενώ για το καλάθι του Γάκη, ο Πετρόπουλος
αρκέστηκε να πει: «Δεν το έβαλε ο Γάκης, αλλά ο Θεός!».

Κατά την αποχώρησή του ο κόουτς της ομάδας των Πατησίων κατευθύνθηκε στα
αποδυτήρια του ΠΑΟΚ. Εκεί βρήκε τον μάνατζερ του «δικεφάλου», Στράτο Κωσταλά.
Ο διάλογος που ακολούθησε:

ΠΕΤΡΟΠΟΥΛΟΣ: «Γιατί ρε Στράτο, δεν ήρθε ο Σερφ; Σε κανέναν δεν αρέσει η ήττα,
όμως πρέπει να είμαστε συνεπείς στις υποχρεώσεις μας».

ΚΩΣΤΑΛΑΣ: «Δεν μας ειδοποίησε κανείς. 
ΠΕΤΡΟΠΟΥΛΟΣ: «Αυτές είναι φτηνές δικαιολογίες!».

ΚΩΣΤΑΛΑΣ: «Με προσβάλλεις. Εσείς μας προκαλούσατε σε όλη τη διάρκεια του αγώνα».

Ο προπονητής του Σπόρτιγκ ξαναπήγε στην αίθουσα Τύπου. Όμως, ο κόουτς του
ΠΑΟΚέστειλε τον βοηθό του, Κώστα Φλεβαράκη, ο οποίος μίλησε... αινιγματικά:
«Δεν μας ειδοποίησαν. Ο Σέρφ ήταν αδύνατο να έρθει. Βλέπετε, τόσα χρόνια δεν
του έχει ξανασυμβεί ανάλογο σφύριγμα».

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O19</CAT>
<ED>
Κωδικός άρθρου: A16031O191</ED>
<ID>
ID:133769

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O19&aa=1</URL></REF>


Article

<CATEGORY>vin10</CATEGORY>

 <H2>ΜΠΟΝΙ
</H2><H2>Γυρίζω αν με φωνάξουν
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

ΘΕΣΣΑΛΟΝΙΚΗ

ΥΠΟ προϋποθέσεις θα παρουσιαστεί ο Μάριο Μπόνι στην
επόμενη προπόνηση του Άρη, ενώ είναι άγνωστο το μέλλον των σχέσεών του με τους
«κίτρινους», μετά τον αποκλεισμό του από τη δεκάδα του αγώνα με τη Λάρισα.

«Θα πάω στην προπόνηση αν με φωνάξουν» δήλωσε ο Ιταλός, αδυνατώντας να δώσει
κάποιαν εξήγηση για τον αποκλεισμό του, που τον έμαθε από τον Νίκο Τσαχτάνη
στο Αλεξάνδρειο, λίγο πριν από το ζέσταμα.

«Δεν ξέρω τι να πω. Φαίνεται ότι δεν τους χρειάζεται ο πρωταγωνιστής της
κατάκτησης του Κυπέλλου Κόρατς; Τι ήθελαν να κάνω; Να κερδίσω το
Πρωταθλητριών;» συμπλήρωσε με παράπονο.

Ο Μπόνι πάντως απέσπασε το χειροκρότημα, που του χαρίζουν πάντα οι φίλοι του
Άρη, όταν εμφανίστηκε με πολιτικά, κατευθυνόμενος προς την εξέδρα των
επισήμων, ενώ οι συμπαίκτες του έκαναν ζέσταμα. Παρακολούθησε το παιχνίδι με
μεγάλο ενδιαφέρον συντροφιά με τη σύζυγό του και δήλωσε πολύ χαρούμενος για τη
νίκη της ομάδας του, έστω και αν δεν έπαιξε.

Όσο για την επίσημη εξήγηση του αποκλεισμού του Μπόνι από τη δεκάδα, ο
υπηρεσιακός προπονητής του Άρη Χρήστος Μαγκώτσιος δήλωσε: «Δεν έπρεπε να
μετάσχει στη δεκάδα γιατί πιθανόν να εκτιθόταν, καθώς η αγωνιστική του
κατάσταση δεν ήταν αυτή που έπρεπε να είναι. Ο αποκλεισμός του έχει να κάνει
με την αγωνιστική του παρουσία κατά τη διάρκεια των προπονήσεων και την
ψυχολογική κατάστασή του, αφού τον επηρέασε η κατάσταση που διανύει η ομάδα».

*** Στο άγχος που επέφεραν οι αλλεπάλληλες
παραιτήσεις στον Άρη και στο διοικητικό κενό απέδωσε ο Χρήστος Μαγκώτσιος τη
μέτρια απόδοση των παικτών του.

«Έκανε τα πόδια των παικτών να ζυγίζουν 200 κιλά το ένα. Υπήρχε η διάθεση,
αλλά η πίεση μάς επηρέασε. Στην επίθεση ήμασταν άστοχοι, εξαιτίας αυτού του
γεγονότος, αλλά αμυντικά δεν είχαμε πρόβλημα» δήλωσε ο υπηρεσιακός προπονητής
του Άρη.

Από την πλευρά του ο υπηρεσιακός, επίσης, Γιώργος Βαγιόπουλος είπε ότι έγινε
πολύ καλό παιχνίδι, τονίζοντας για τους παίκτες του ότι έπαιξαν σοβαρά, ενώ
υποσχέθηκε ότι η ομάδα του θα είναι το ίδιο σοβαρή προκειμένου να διατηρήσει
την αξιοπρέπειά της μέχρι τέλους του Πρωταθλήματος.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O19</CAT>
<ED>
Κωδικός άρθρου: A16031O192</ED>
<ID>
ID:133820

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O19&aa=2</URL></REF>


Article

<CATEGORY>vin10</CATEGORY>

 <H2>ΚΑΛΑΦΑΤΑΚΗΣ
</H2><H2>«Περιορίσαμε τον Κορωνιό»
</H2>
Ο ΠΡΟΠΟΝΗΤΗΣ του Ηρακλείου, Γιώργος Καλαφατάκης, ήταν απόλυτα
ικανοποιημένος από την απόδοση των παικτών του: «Χρωστούσαμε στον κόσμο μια
πολύ καλή εμφάνιση. Έχουμε συνειδητοποιήσει τις δυσκολίες που έχουμε να
αντιμετωπίσουμε στον δεύτερο γύρο και γνωρίζουμε ότι δεν έχουμε δικαίωμα για
χαμένους βαθμούς. Όλη την εβδομάδα δουλέψαμε πολύ στον ψυχολογικό τομέα.
Καταφέραμε να περιορίσουμε τη δραστηριότητα του Κορωνιού, αλλά και του
Γκούροβιτς όταν χρειάστηκε. Νομίζω ότι η νίκη μας ήταν δίκαιη», είπε ο Καλαφατάκης.

Ο προπονητής του Περιστερίου, Αργύρης Πεδουλάκης, τόνισε: «Χάσαμε πολλά
αμυντικά ριμπάουντ. Δεν είχαμε λύσεις κάτω από τα καλάθια, ενώ χάσαμε αρκετές
βολές. Προσπαθήσαμε, αλλά δεν είχαμε τις λύσεις για να αλλάξουμε κάτι στο παιχνίδι».

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O19</CAT>
<ED>
Κωδικός άρθρου: A16031O193</ED>
<ID>
ID:133859

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O19&aa=3</URL></REF>


Article

<CATEGORY>vin10</CATEGORY>

 <H5>Α2
</H5><H2>Παρέμεινε στην κορυφή ο Φίλιππος
</H2><H2></H2>
Ο ΦΙΛΙΠΠΟΣ παρέμεινε στην κορυφή της Α2 κατηγορίας,
μετά τα ματς της 14ης αγωνιστικής, αφού ξεπέρασε και το εμπόδιο της ΜΕΝΤ, με
57-48. Σημαντική εκτός έδρας νίκη πέτυχε η Νήαρ Ηστ επί του Ηλυσιακού (75-67),
καθώς επίσης και ο Ιωνικός ΝΦ επί του Πειραϊκού (78-75).

Αναλυτικά τα αποτελέσματα: Φίλιππος Θεσ. - ΜΕΝΤ 57-48 (Παπαϊωακείμ 18π, 17ρ -
Μελετιάδης 12), Ηλυσιακός - Νήαρ Ηστ 67-75 (Χόμπσον 20π - Παπανικολόπουλος
21π), Αμπελόκηποι - Έσπερος 68-64 (Πατρίκης 19π, 11ρ, 4κλ - Γεώργαρος 16π),
ΒΑΟ - Μακεδονικός 89-84 (Κιουρτίδης 19π, 13ρ - Δαλιάρης 19π, 17ρ), Μαρούσι -
Μίλωνας 89-68 (Παναγιωταράκος 26π - 3ας - 5κλ, Παντελιάδης 19π - 6ρ - 8ας,
Σκλάβος 16π), Αμύντας - Ολύμπια Λάρισας 79-70 (Ντουμάνης 21π - Πιάρας 16π),
Πειραϊκός - Ιωνικός ΝΦ 75-78 (Κονδύλης 20π - Μποζίκας 22π).

Η βαθμολογία: Φίλιππος 22, Μαρούσι 21, Νήαρ Ηστ και Μίλωνας από 20, ΜΕΝΤ,
Ολύμπια Λάρισας, Αμπελόκηποι από 19, Ηλυσιακός 18, Μακεδονικός 17, Αμύντας και
ΒΑΟ από 16, Ιωνικός ΝΦ και Έσπερος και Πειραϊκός από 15.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O19</CAT>
<ED>
Κωδικός άρθρου: A16031O194</ED>
<ID>
ID:133882

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O19&aa=4</URL></REF>


Article

<CATEGORY>vin10</CATEGORY>

 <H5>ΓΥΝΑΙΚΕΣ
</H5><H2>Οι ομάδες του φάιναλ φορ
</H2>
Ο ΣΠΟΡΤΙΓΚ, ο Θρίαμβος, ο Παναθηναϊκός και η Κομοτηνή προκρίθηκαν στους
«4», του Κυπέλλου γυναικών στο μπάσκετ. Πιο περιπετειώδης ήταν η πρόκριση του
Θριάμβου επί του Μ. Αλεξάνδρου εκτός έδρας στην παράταση. Τα αποτελέσματα:

Μ. Αλέξανδρος - Θρίαμβος 73-77 (66-66 καν. αγ.), Εσπερίδες - Σπόρτιγκ 49-59,
Παναθηναϊκός - Απόλλων Πτολ. 93-40, Κομοτηνή - Ηρακλής 63-56.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O19</CAT>
<ED>
Κωδικός άρθρου: A16031O195</ED>
<ID>
ID:133896

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O19&aa=5</URL></REF>


Article

<CATEGORY>vin10</CATEGORY>

 <H2>Β' Εθνική
</H2>
ΕΠΑΙΖΑΝ... ώς το βράδυ. Η Ηλιούπολη κατάφερε να κάμψει την αντίσταση
του Ιωνικού Νικαίας στην τέταρτη (!) παράταση με 79-74, στο σούπερ ντέρμπι της
12ης αγωνιστικής στη Β' Εθνική κατηγορία

Ο Αρίωνας και ο ΚΑΟΔ συνέχισαν με νίκες και οδηγούν την «κούρσα» της Β'
Εθνικής κατηγορίας έχοντας από 22 βαθμούς. Τα χθεσινά αποτελέσματα:

Πανελλήνιος - Αρίωνας 61-66, Αστέρας Εξ. - Νίκη Βολ. 89-67, Παγκράτι - Αίαντας
Ευόσμ. 80-77, Νέστορας - Κομοτηνή 80-90, Π. Φάληρο - Καβάλα 64-63, ΚΑΟΔ -
Άλιμος 92-74.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O19</CAT>
<ED>
Κωδικός άρθρου: A16031O196</ED>
<ID>
ID:133902

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O19&aa=6</URL></REF>


Article

<CATEGORY>vin10</CATEGORY>

 <H5>Η ΕΠΟΜΕΝΗ ΑΓΩΝΙΣΤΙΚΗ
</H5><H5>Ο Γάκης θύμισε το ΝΒΑ
</H5><H5>Η ΠΕΝΤΑΔΑ ΤΗΣ ΗΜΕΡΑΣ
</H5><H2>ΤΟ ΠΑΝΟΡΑΜΑ ΤΗΣ Α1 </H2>
Η ΕΠΟΜΕΝΗ αγωνιστική (15η): Σάββατο 10/1: Περιστέρι-Σπόρτιγκ (ΚΓ Περιστερίου,
17.00), ΠΑΟΚ-Ηρακλής (Αλεξάνδρειο, 18.40, ΑΝΤ1), Παναθηναϊκός-Απόλλων Πάτρας
(ΟΑΚΑ, 17.00), Παπάγου-Άρης (Ολύμπιο Γυμναστήριο, 17.00), Λάρισα-Δάφνη (ΚΓ
Νεάπολης, 17.00), Πανιώνιος-Ηράκλειο (ΔΓ Ν. Σμύρνης, 17.00).

Κυριακή 11/1: Ολυμπιακός-ΑΕΚ (Στάδιο Ειρήνης και Φιλίας, 18.30, ΑΝΤ1).

ΤΟ ΒΛΕΠΟΥΜΕ συχνά στα καλύτερα στιγμιότυπα του ΝΒΑ, αλλά από το βράδυ του
Σαββάτου, ο Γιάννης Γάκης μπορεί να βλέπει τον εαυτό του στους πρωταγωνιστές
του ελληνικού πρωταθλήματος. Ο Γάκης δεν είχε μόνο 100% στις προσπάθειές του,
αλλά η τελευταία, το σουτ τριών πόντων από το κέντρο του γηπέδου, έδωσε στον
Σπόρτιγκ μια πολύ σημαντική νίκη επί του ΠΑΟΚ (71-70).

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O20</CAT>
<ED>
Κωδικός άρθρου: A16031O201</ED>
<ID>
ID:133771

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O20&aa=1</URL></REF>


Article

<CATEGORY>vin10</CATEGORY>

 <H5>ΜΕΓΑΛΗ ΝΙΚΗ ΤΟΥ ΣΠΟΡΤΙΓΚ ΕΠΙ ΤΟΥ ΠΑΟΚ
</H5><H2>Γάκης από... ΝΒΑ
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Ο ΓΙΑΝΝΗΣ Γάκης χάρισε στο Σπόρτιγκ μία από τις μεγαλύτερες νίκες στην ιστορία
του. Ευστόχησε σε σουτ από το κέντρο του γηπέδου, 2,3 δευτερόλεπτα πριν από τη
λήξη του αγώνα και έδωσε τη μεγάλη νίκη στην ομάδα του επί του ΠΑΟΚ με 71-70.
Βέβαια, όλοι οι παίκτες της ομάδας των Πατησίων ήταν για «όσκαρ» στο
προχθεσινό ματς. Διατήρησαν το προβάδισμα σχεδόν σε ολόκληρη τη διάρκεια του
αγώνα (31-15 στο 12', 56-50 στο 31', 61-58 στο 35'), ενώ πρόσφεραν και θέαμα
με προσεκτικές επιθέσεις και άμυνα για σεμινάριο.

Κανένας δεν υστέρησε από τον Σπόρτιγκ. Ακόμα και οι «χαμάληδες» (Κασουρίδης -
Χριστοδούλου - Αβδάλας) έβαλαν το δικό τους «λιθαράκι» στο μεγάλο θρίαμβο.
Συνεπώς θα ήταν άδικο να υποστούν την απρόσμενη ­ όπως εξελίχθηκε το παιχνίδι
­ ήττα από τον ΠΑΟΚ οι γηπεδούχοι. Η ομάδα της Θεσσαλονίκης σταμάτησε στα
αμυντικά συστήματα των «κυανέρυθρων», ενώ ο σκόρερ Στογιάκοβιτς τα βρήκε
«σκούρα» απέναντι στον μαχητικό Χρήστο Χριστοδούλου. Για τον Σάκλφορντ ουδείς
λόγος. 
Ο Γιάννης Γάκης (στη φωτό, με αντίπαλο τον Μπουντούρη) με σουτ της απελπισίας
έδωσε τη νίκη στον Σπόρτιγκ

Ο Αμερικανός άσος «εγκλωβίστηκε» από τον Τζον Χάτσον, αγωνίστηκε 22 λεπτά και
πέτυχε μόλις δύο πόντους.

Τρία λεπτά πριν από τη λήξη του αγώνα οι φιλοξενούμενοι πήραν για πρώτη φορά
το προβάδισμα με 64-63. Ο Σπόρτιγκ με τον Ουίγκινς και τον Γάκη φορτωμένους με
τέσσερα φάουλ και κουρασμένους από τη μεγάλη προσπάθεια συνέχισε να παλεύει.
Δεν το έβαλε κάτω, ακόμα και όταν καταλογίστηκε τεχνική ποινή στον Πετρόπουλο
δύο μόλις λεπτά πριν από τη λήξη. Ο Γάκης ­ όπως προαναφέραμε ­ «επέβαλλε τη
δικαιοσύνη» και χάρισε τη νίκη στην ομάδα του με σουτ από τη σέντρα.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O21</CAT>
<ED>
Κωδικός άρθρου: A16031O211</ED>
<ID>
ID:133772

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O21&aa=1</URL></REF>


Article

<CATEGORY>vin10</CATEGORY>

 <H2>ΣΤΗ ΔΑΦΝΗ
</H2><H2>Με το δεξί ο Πανιώνιος
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΜΕ ΤΟ ΔΕΞΙ μπήκε στο 1998 ο Πανιώνιος και με την πορεία που έχει κάνει ως
τώρα, δικαιούται να ελπίζει ότι το φινάλε της κανονικής διάρκειας του
πρωταθλήματος θα τον βρει στην πρώτη τετράδα. Οι «κυανέρυθροι» δείχνοντας
μεγάλη ψυχραιμία στα τελευταία λεπτά, πήραν μία σπουδαία εκτός έδρας (τέταρτη
συνεχόμενη, πέμπτη συνολικά) νίκη επί της Δάφνης (75-69), σε ένα κλασικό
γειτονικό ντέρμπι.

Ο Πανιώνιος αν και τα βρήκε σκούρα από τη... γειτόνισσα Δάφνη (έχανε 23-20 στο
10', 26-22 στο 12' και 45-44 στο 28') κυρίως χάρις στην ψυχραιμία του τα
τελευταία λεπτά κατάφερε να φύγει νικητής. Η Δάφνη πάλεψε (έχει ένα εντελώς
νέο πρόσωπο στα τελευταία παιχνίδια) και αν έδειχνε ψυχραιμία, στο τέλος ίσως
να είχε κάνει και πάλι την έκπληξη.

Ο Νίκος Παύλου προσπάθησε με άμυνα ζώνης να «εγκλωβίσει» τους επιθετικούς του
Πανιωνίου, αλλά ο Φράνκι Κινγκ ήταν ασταμάτητος και «έκοβε» τα φτερά των
γηπεδούχων. Παράλληλα, ο Μάκης Δενδρινός στο κατάλληλο σημείο «έριξε» στον
αγώνα το κρυφό του χαρτί, τον Μάκη Δρελιώζη.

Ο «Ιταλός» μάρκαρε τον Θέρμαν εξουδετερώνοντάς τον, ενώ σημείωσε δύο
καθοριστικά τρίποντα και δύο βολές στο τέλος, κάνοντας τη διαφορά αφού σ'
εκείνα τα σημεία η Δάφνη είχε πλησιάσει στο καλάθι. Στα 23" (σκορ 69-72), ο
Δρελιώζης «έκλεψε» και την μπάλα από τον Θέρμαν που έφευγε στον αιφνιδιασμό
τελειώνοντας τον αγώνα. Αν ο Πανιώνιος είχε αξιοποιήσει τους αιφνιδιασμούς του
(1/8), ίσως να είχε νικήσει πιο εύκολα. Μεγάλη ήταν η βοήθεια που πρόσφεραν οι
Γιέλιτς και Κικίλιας ιδιαίτερα στα ριμπάουντ, όπου ο Πανιώνιος υπερίσχυσε κατά
κράτος (18 επιθετικά!).

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O21</CAT>
<ED>
Κωδικός άρθρου: A16031O212</ED>
<ID>
ID:133822

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O21&aa=2</URL></REF>


Article

<CATEGORY>vin10</CATEGORY>

 <H2>ΘΕΣΣΑΛΟΝΙΚΗ
</H2><H2>Επηρεασμένος από τις ανακατατάξεις
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

ΕΜΦΑΝΩΣ ΕΠΗΡΕΑΣΜΕΝΟΣ από τις ανακατατάξεις των τελευταίων ημερών ο Άρης νίκησε
(72-60) τη Λάρισα, χωρίς να ικανοποιήσει τις λίγες εκατοντάδες (635 εισιτήρια)
φίλους του που ζέσταναν με τις φωνές τους το παγωμένο «Αλεξάνδρειο» μόνο όταν
έμαθαν την ήττα του ΠΑΟΚ από τον Σπόρτιγκ. Οι γηπεδούχοι προηγήθηκαν (ημίχρ.
33-29) σε όλη τη διάρκεια του αγώνα εκμεταλλευόμενοι τους ψηλούς τους, χωρίς
όμως να πάρουν διαφορά μεγαλύτερη από δώδεκα πόντους (50-38, 61-49), αφού τα
τρίποντα δεν έμπαιναν (0/9) με τίποτε. Η Λάρισα στάθηκε αξιοπρεπώς μέχρι το
τέλος έχοντας σε καλή μέρα τον Χρήστου, ενώ η ζώνη που εφάρμοσε κατά
διαστήματα δυσκόλεψε τους «κίτρινους».

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O21</CAT>
<ED>
Κωδικός άρθρου: A16031O213</ED>
<ID>
ID:133860

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O21&aa=3</URL></REF>


Article

<CATEGORY>vin10</CATEGORY>

 <H5>ΣΤΟ ΟΑΚΑ
</H5><H2>Χωρίς να κουραστεί
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΣΕ ΡΥΘΜΟΥΣ ρελαντί η ΑΕΚ επικράτησε του Παπάγου με 68-56 και συνέχισε την
ανοδική της πορεία. 
Οι ρυθμοί ήταν χαμηλοί και ο Παπάγου κέρδισε τις εντυπώσεις, αφού παρά τα
προβλήματα που αντιμετώπισε (τα τελευταία εννέα λεπτά αγωνίστηκε χωρίς τους
Γουντς ­ κτύπησε τον Άντερσεν και αποβλήθηκε με ντισκαλιφιέ ­ και Χάρις, που
έκανε πέντε φάουλ), έπαιξε με πάθος μέχρι το τελευταίο δευτερόλεπτο. 
Κατάφερε μάλιστα να μειώσει στους πέντε πόντους, αλλά ο Μπάνε Πρέλεβιτς με
τρίποντο προσγείωσε τους φιλοξενούμενους. 
Οι παίκτες του «δικεφάλου» δεν έφτασαν σε υψηλά επίπεδα απόδοσης και είναι
πολύ πιθανόν να επηρεάστηκαν απο την εορταστική περίοδο. Ο Ιάκωβος Τσακαλίδης
μοίρασε έξι τάπες και ήταν φόβητρο κάτω απο τα καλάθια. Εξαιρετική απόδοση
πραγματοποίησε για άλλη μια φορά ο Βίκτορ Αλεξάντερ (16π), ενώ ο Ουίλι
Άντερσον είχε κάποια διαστήματα που ήταν σούπερ (12π.-5 ριμπ.-2 κλεψ.). 
Ο Αλμπέρτι με τον Λημνιάτη διακρίθηκαν από τον Παπάγου, όμως ο Χάρις ήταν
απογοήτευση (8π. με 2/11 δίπ. και 0/1 τρίπ.).

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O21</CAT>
<ED>
Κωδικός άρθρου: A16031O214</ED>
<ID>
ID:133883

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O21&aa=4</URL></REF>


Article

<CATEGORY>vin10</CATEGORY>

 <H2>Έβαλε τέλος στην παράδοση
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

ΘΕΣΣΑΛΟΝΙΚΗ

ΔΥΟ ΠΑΡΑΔΟΣΕΙΣ πήραν τέλος με την εύκολη νίκη 71-59 του Παναθηναϊκού επί του
Ηρακλή στο Ιβανώφειο. Επιβλήθηκε του «γηραιού» μετά πέντε αποτυχημένες
προσπάθειες τα προηγούμενα τρία χρόνια και στην τρίτη φετινή του άνοδο στη
Θεσσαλονίκη πήρε το ροζ φύλλο αγώνα, κάτι που δεν είχε καταφέρει με ΠΑΟΚ και Άρη.

Πιο άνετα και από ό,τι οι ίδιοι θα περίμεναν πέρασαν οι «πράσινοι» από τη
Θεσσαλονίκη, κυρίως λόγω της εκπληκτικής εμφάνισης των Οικονόμου - Ράτζα. Ο
«Νικόλας» έδωσε απαντήσεις και βρήκε τον καλό του εαυτό (τον είχε χαμένο;)
κατά τον Σούμποτιτς, σκοράροντας κατά βούληση, παίζοντας καλή άμυνα στον
Μάξεϊ, ενώ ο Κροάτης πίβοτ συναγωνιζόταν τον... εαυτό του στους πόντους και τα
ριμπάουντ τελειώνοντας το παιχνίδι με τα ίδια νούμερα (19π. και 19ρ.).

Η άμυνα του Αλβέρτη στον Μπάκναλ και η καλή απόδοση του Ράτζα ήταν δύο από
τους λόγους της νίκης του Παναθηναϊκού στο Ιβανώφειο

Ο Παναθηναϊκός καθάρισε το παιχνίδι από το πρώτο ημίχρονο με σούπερ εμφάνιση
σε άμυνα και επίθεση. Ξέφυγε 7-15 (6'), 11-23 (9'), 15-32 (14'), με τους Σκοτ
- Ράτζα - Οικονόμου να παίρνουν διαδοχικά τη σκυτάλη ο ένας από τον άλλο για
να λήξει το ημίχρονο 28-42, αφού ο Ηρακλής, με τον Νέμπχαρντ να προσθέτει άλλη
μία μετριότατη εμφάνιση, τον Μάξεϊ να είναι εγκλωβισμένος από τον Οικονόμου
και επηρεασμένος από την εικοσαήμερη αποχή του, δεν είχε τα κατάλληλα όπλα
(Ποδαράς και Μπάκναλ μάταια πάσχιζαν μόνοι τους) για να πολεμήσει την
εκπληκτική ομάδα του Λευτέρη Σούμποτιτς που σάρωσε στα ριμπάουντ (40 έναντι 27).

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O21</CAT>
<ED>
Κωδικός άρθρου: A16031O215</ED>
<ID>
ID:133897

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O21&aa=5</URL></REF>


Article

<CATEGORY>vin10</CATEGORY>

 <H2>ΗΡΑΚΛΕΙΟ
</H2><H2>Κυρίαρχος στον ... αέρα
</H2>
ΝΕΑ νίκη, η όγδοη εντός έδρας για το Ηράκλειο, που ήδη έχει σταθεροποιηθεί
στις πρώτες θέσεις της βαθμολογίας. Η ομάδα του Γιώργου Καλαφατάκη ξεπέρασε
σχετικά εύκολα και το εμπόδιο του Περιστερίου (65-54), αφού στηρίχθηκε στην
πολύ καλή άμυνα αλλά και στην κυριαρχία κάτω από τα καλάθια. Ιδιαίτερα μετά το
τρίτο φάουλ του Τζόζεφ (6') οι γηπεδούχοι έλεγχαν πλήρως τα ριμπάουντ, είναι
χαρακτηριστικό δε ότι μάζεψαν 20 επιθετικά.

Νιξ και Γκούντα πρόσφεραν πολλά, τόσο στα ριμπάουντ όσο και στην επίθεση, ενώ
και πάλι ο Κόρφας ήταν πολύ καλός στην οργάνωση του παιχνιδιού. Από το
Περιστέρι, ο Κορωνιός ήταν αρνητικός, με αποτέλεσμα να τον αντικαταστήσει ο
Πεδουλάκης. Στο β' μέρος οι φιλοξενούμενοι στηρίχθηκαν κυρίως στις προσπάθειες
του Γκούροβιτς, αλλά κι αυτός περιορίστηκε στη συνέχεια από τον Καλόγηρο.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O21</CAT>
<ED>
Κωδικός άρθρου: A16031O216</ED>
<ID>
ID:133903

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O21&aa=6</URL></REF>


Article

<CATEGORY>vin10</CATEGORY>

 <H5>ΕΠΙΚΡΑΤΗΣΕ 1-0 ΤΗΣ ΓΙΟΥΒΕΝΤΟΥΣ ΣΤΟ ΜΕΑΤΣΑ
</H5><H2>«Μιλάει» η Ίντερ
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Η «χρυσή μπάλα» έφερε τύχη στον Ρονάλντο και την Ίντερ

ΤΟΝ ΠΡΩΤΟ λόγο στη διεκδίκηση του τίτλου απέκτησε η Ίντερ, μετά την
επικράτησή της με 1-0 στο ντέρμπι κορυφής με τη Γιουβέντους, στο Μεάτσα.

Οι «νερατζούρι» αποσπάστηκαν τέσσερις βαθμούς από τις Γιουβέντους, Ουντινέζε
και το μέλλον τους χαρακτηρίζεται ευοίωνο, κυρίως λόγω του ευνοϊκού τους προγράμματος.

Το γκολ που έκρινε τον αγώνα πέτυχε ο Τζορκάεφ στο 47', ύστερα από ασίστ που
δέχτηκε από τον Ρονάλντο, στον οποίο χθες απονεμήθηκε και η «χρυσή μπάλα».

Ο Όλιβερ Μπίρχοφ συνεχίζει να οδηγεί εκ του ασφαλούς την Ουντινέζε προς την
κορυφή του Καμπιονάτο. Ο Γερμανός άσος σκόραρε δύο φορές ­ φτάνοντας τα 11
γκολ φέτος ­ βοηθώντας την ομάδα του να επικρατήσει 2-1 της Ρόμα, στο Ολύμπικο.

Ο Μπίρχοφ, μετά τα φετινά του κατορθώματα, έχει γίνει «στόχος» των μισών
ιταλικών ομάδων, συμπεριλαμβανομένων και των Γιουβέντους, Ίντερ, Μίλαν και Πάρμα.

Την τιμητική του είχε και ο Γκάμπριελ Μπατιστούτα. Ο Αργεντινός επιθετικός
πέτυχε το 100ό του γκολ στο Καμπιονάτο εναντίον της Σαμπντόρια, το οποίο
ωστόσο δεν ήταν αρκετό για να χαρίσει τη νίκη στη Φιορεντίνα (1-1).

Ο 28χρονος Μπατιστούτα αγωνίζεται για έκτη χρονιά στο ιταλικό πρωτάθλημα με
τους Βιόλα και είναι ο δεύτερος Αργεντινός μετά τον Μπάλμπο που «σπάει» φέτος
το φράγμα των 100 τερμάτων.

Να σημειωθεί πως ο Σουηδός Γκιούναρ Νόρνταλ είναι ο λεγεωνάριος που κατέχει το
ρεκόρ τερμάτων, με 225 γκολ από τη δεκαετία του '50, όταν αγωνιζόταν με τα
χρώματα της Μίλαν.

Αναλυτικά τα αποτελέσματα: Αταλάντα - Πιασέντζα 2-2 (Σέγκρο 67', Καρέρα 90' -
Ραστέλι 88', Βιέρκοβοντ 90'). Μπολώνια - Μπρέσια 2-1 (Μπάτζιο 28', 90' -
Μαρόκι 80' αυτογκόλ). Φιορεντίνα - Σαμπντόρια 1-1 (Μπατιστούτα 7' - Μοντέλα 78').

Λέτσε - Μπόλι 2-2 (Συπριέν 43', Κοντίκιο 88' - Αμετράνο 15', 45'). Νάπολι -
Μίλαν 1-2 (Μπελούτσι 74' - Λεονάρντο 52', Γκαντζ 71'). Πάρμα - Λάτσιο 1-1
(Κιέζα 55' - Μπόκσιτς 18'). Ρόμα - Ουντινέζε 1-2 (Μπάλμπο 59' - Μπίρχοφ 49',
56'). Βιτσέντζα - Μπάρι 1-2 (Λουίζο 28' - Μασίνγκα 40', Ζαμπρότα 90').

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O22</CAT>
<ED>
Κωδικός άρθρου: A16031O221</ED>
<ID>
ID:133773

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O22&aa=1</URL></REF>


Article

<CATEGORY>vin10</CATEGORY>

 <H2>ΙΣΠΑΝΙΑ
</H2><H2>Πολύτιμο έδαφος έχασε η Ρεάλ
</H2>
ΜΕ ΤΟΝ χειρότερο τρόπο ξεκίνησε το 1998 για τη Ρεάλ Μαδρίτης, καθώς γνώρισε
την ήττα από την Μπέτις, στη Σεβίλλη, με 3-2, και έχασε πολύτιμο έδαφος στη
διεκδίκηση του τίτλου.

Γιάρνι (14'), Όλι (46') και Βιντάκοβιτς (62') πέτυχαν τα γκολ των νικητών, ενώ
για τη Ρεάλ σκόραραν οι Ρομπέρτο Κάρλος (22') και Ραούλ (51').

Η Ρεάλ Σοσιεδάδ επικράτησε με 1-0 της Μαγιόρκα (Ντε Πέδρο 25') και εδραιώθηκε
στην τρίτη θέση της βαθμολογίας.

Στα υπόλοιπα παιχνίδια: Ατλέτικο Μαδρίτης - Σανταντέρ 2-1, Οβιέδο - Κομποστέλα
1-1, Μερίδα - Θέλτα 4-0, Σαραγόσα - Ατλέτικο Μπιλμπάο 1-1, Εσπανιόλ -
Βαγιαδολίδ 2-0, Βαλένθια - Τενερίφη 1-2, Ντεπορτίβο - Χιχόν 2-1.

Η βαθμολογία: Μπαρτσελόνα 40 (με έναν αγώνα λιγότερο), Ρεάλ Μαδρίτης 39, Ρεάλ
Σοσιεδάδ 35.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O22</CAT>
<ED>
Κωδικός άρθρου: A16031O222</ED>
<ID>
ID:133823

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O22&aa=2</URL></REF>


Article

<CATEGORY>vin10</CATEGORY>

 <H2>ΓΕΡΜΑΝΙΑ
</H2><H2>Αποκλείστηκε ο Λέοπολντ
</H2>
Ο ΓΕΡΜΑΝΟΣ επικεφαλής ομοσπονδιακός προπονητής της Εθνικής ομάδας κολύμβησης
της χώρας του, Βίνφρεντ Λέοπολντ, τιμωρήθηκε από τη Διεθνή Ομοσπονδία με
αποκλεισμό από το παγκόσμιο πρωτάθλημα που αρχίζει στις 8 Ιανουαρίου στο Περθ.

Η ΦΙΝΑ ανακοίνωσε ότι ανακαλείται η ιδιότητα του Λέοπολντ με την οποία
συμμετέχει στους αγώνες, γιατί την περασμένη εβδομάδα αποκάλυψε πως είχε πάρει
μέρος σε πρόγραμμα ντόπινγκ που είχε εφαρμοστεί πριν από χρόνια στην πρώην
Ανατολική Γερμανία.

Συγκεκριμένα, ο Λέοπολντ δήλωσε την Πέμπτη, στην Αυστραλία, ότι είχε δώσει
απαγορευμένες ουσίες σε κολυμβητές του, που βρίσκονταν κάτω από τις οδηγίες
του το διάστημα 1986-1990.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O22</CAT>
<ED>
Κωδικός άρθρου: A16031O223</ED>
<ID>
ID:133861

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O22&aa=3</URL></REF>


Article

<CATEGORY>vin10</CATEGORY>

 <H2>Κλίνζμαν: Προτιμώ την οικογένειά μου
</H2>
Γιούργκεν Κλίνζμαν. Πρώτα η οικογένεια...

Ο ΓΙΟΥΡΓΚΕΝ Κλίνζμαν διέψευσε τις φήμες που τον θέλουν να αντικαθιστά τον
Κρίστιαν Γκρος στον πάγκο της Τότεναμ.

Σε συνέντευξη που παραχώρησε σε γερμανική εφημερίδα, ο Κλίνζμαν υποστήριξε πως
δεν διαθέτει τον απαραίτητο χρόνο για να γίνει παίκτης-μάνατζερ της Τότεναμ.

«Ο παίκτης-μάνατζερ δεν είναι αστεία δουλειά. Χρειάζεται πολύ διαθέσιμο χρόνο.
Τα πρωινά πρέπει να δουλεύεις με την ομάδα, τα απογεύματα να είσαι στο γραφείο
και τα βράδια να παρακολουθείς ποδοσφαιριστές. Η οικογένειά μου είναι πιο
πολύτιμη από αυτή τη δουλειά».

Ο Γερμανός επιθετικός τόνισε επίσης πως θα αγωνιστεί σίγουρα με την εθνική
ομάδα στα τελικά της Γαλλίας, ενώ αποκάλυψε πως εγκατέλειψε τη Σαμπντόρια για
την Τότεναμ γιατί ήθελε να παίζει και όχι να κάθεται στον πάγκο.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O22</CAT>
<ED>
Κωδικός άρθρου: A16031O224</ED>
<ID>
ID:133884

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O22&aa=4</URL></REF>


Article

<CATEGORY>vin10</CATEGORY>

 <H2>ΚΥΠΡΟΣ
</H2><H2>Με σκόρερ τον Μαλέκο
</H2>
«ΠΡΩΤΑΘΛΗΤΡΙΑ χειμώνα» αναδείχτηκε η Ομόνοια, μετά τη νίκη της με 1-0 επί της
Ανόρθωσης στο ντέρμπι της 13ης αγωνιστικής. Το γκολ που έκρινε το αποτέλεσμα,
πέτυχε ο Μαλέκος στο 43'. Εντυπωσιακός ο ΑΠΟΕΛ συνέτριψε 5-0 τη Σαλαμίνα, χάρη
στα τέρματα των Ιωάννου (37', 55'), Σωτηρίου (25', 64') και Φασουλιώτη (23').
Εθνικός Άχνας και Απόλλωνας ήρθαν ισόπαλοι 1-1, ενώ ο ΑΠΟΠ με γκολ του
Σοφοκλέους στο 89' επικράτησε της Αναγέννησης 1-0. Τέλος, ο Εθνικός Άσσλιας
απέσπασε «λευκή» ισοπαλία από την ΑΕΛ.

Στη βαθμολογία προηγείται η Ομόνοια με 31 βαθμούς, έναντι 29 της Ανόρθωσης και
28 του Απόλλωνα.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O22</CAT>
<ED>
Κωδικός άρθρου: A16031O225</ED>
<ID>
ID:133898

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O22&aa=5</URL></REF>


Article

<CATEGORY>vin10</CATEGORY>

 <H5>Τα προχθεσινά αποτελέσματα
</H5><H2>ΙΠΠΟΔΡΟΜΟΣ
</H2>
1η: Βερενίκη (Δημητσάνης) 46-14. Γλυκερία 11. Τρίτος, Αντιγόνη. Δίδυμο 4Χ5=30.
Φορκάστ 4Χ5=76. Trio 3Χ4Χ5=70. Tri Cast 4Χ5Χ3=351.

2η: Μάραθος (Δημητσάνης) 78-31. Τάκης Τσάμπιον 16. Δίδυμο 4Χ5=104. Φορκάστ
4Χ5=254. Σύνθετο 4Χ4=209. Σύν.-Δίδ. 4Χ5Χ4Χ5=379.

3η: Πικολίνα Δέσποινα (Σωτηρόπουλος) 14-10. Λέιντυ Μαριάνα 14. Τρίτος,
Θελξινόη. Δίδυμο 6Χ7=25. Φορκάστ 7Χ6=33. Σύνθετο 4Χ7=121. Σύν.-Δίδ.
4Χ5Χ6Χ7=411. Trio 4Χ6Χ7=107. Tri Cast 7Χ6Χ4=200.

4η: Παφλαγονία (Ζευγώλης) 60-31. Ναυκρατούσα 18. Τρίτος, Αλικούλα. Δίδυμο
1Χ8=64. Φορκάστ 8Χ1=178. Σύνθετο 7Χ8=96. Σύν.-Δίδ. 6Χ7Χ1Χ8=253. Trio
1Χ3Χ8=237. Tri Cast 8Χ1Χ3=1.382.

5η: Ηγησιπύλη (Τριανταφύλλου) 22-16. Μις Εύα 29. Τρίτος, Δημονίκη. Δίδυμο
2Χ5=96. Φορκάστ 5Χ2=117. Σύνθετο 8Χ5=263. Σύν.-Δίδ. 1Χ8Χ2Χ5=853. Trio
2Χ4Χ5=241. Tri Cast 5Χ2Χ4=645.

6η: Θεωρία (Μπάμπης) 109-35. Φερράρα 13. Τρίτος, Ολυμπιακάρα. Δίδυμο 1Χ8=68.
Φορκάστ 1Χ8=253. Σύνθετο 5Χ1=376. Σύν.-Δίδ. 2Χ5Χ1Χ8=779. Trio 1Χ4Χ8=205. Tri
Cast 1Χ8Χ4=3.005.

7η: Μομπάσα (Γεωργία) 198-229. Ήζυ Βούλα 120. Τρίτος, Σκίππερ. Δίδυμο
1Χ9=1.799. Φορκάστ 9Χ1=3.393. Σύνθετο 1Χ9=5.469. Σύν.-Δίδ. 1Χ8Χ1Χ9=37.706.
Trio 1Χ4Χ9=4.209. Tri Cast 9Χ1Χ4=46.750 (Διεγράφη ο ίππος 7, Τρόπικαλ).

8η: Έλα Τάκη Μου (Ν. Βαλακούδουνας) 26-19. Πόπη Μου 29. Δίδυμο 3Χ5=65. Φορκάστ
5Χ3=118. Σύνθετο 9Χ5=1.124. Σύν-Δίδ. 1Χ9Χ3Χ5=16.935.

9η: Στρονγκ Γρηγόρης (Τσιριγώτης) 14-11. Μπράιαν 22. Δίδυμο 2Χ7=46. Φορκάστ
2Χ7=56. Σύνθετο 5Χ2=41. Σύν.-Δίδ. 3Χ5Χ2Χ7=426. (Διεγράφησαν οι ίπποι 1
(Υπεροχή), 3 (Καπ. Αρτέμης) και 5 (Μέγας Δημήτριος).

*** Κατά τη διάρκεια της 8ης ιπποδρομίας και στο ύψος των 700 μέτρων ο
ίππος Γουάντα σκόνταψε και ανέτρεψε τον αναβάτη του (Περικλής), ο οποίος
υπέστη κάκωση στο δεξί πόδι και μεταφέρθηκε στο Τζάνειο Νοσοκομείο.

ΚΑΙ ΑΥΡΙΟ ΚΟΥΡΣΕΣ

Διπλή ιπποδρομιακή συγκέντρωση σήμερα και αύριο (γιορτή των Θεοφανείων) στο
Δέλτα. Το επίσημο πρόγραμμα των αυριανών ιπποδρομιών θα κυκλοφορήσει σήμερα το μεσημέρι.

Στο σημερινό πρόγραμμα, Trio και Tri-Cast δεν θα διεξαχθούν σε όλες τις
ιπποδρομίες, πλην της ένατης (9ης).

ΠΡΩΤΗ ΙΠΠΟΔΡΟΜΙΑ

Ώρα 3.00, 1.000 μέτρα

1. ΑΝΑΣΤΑΣΙΟΣ ΦΟΥΣΚ 58 Κουτσούκος&#0091

2. ΑΡΓΕΑΣ 58 Μπάμπης&#0097

3. ΒΑΛΜΑΣ 58 Νίκος&#0094

4. ΓΚΑΛΑΝΤ 58 Σταύρου&#0093

5. ΓΟΥΙΝΤ 58 Σωτηρόπουλος&#0098

6. ΚΙΝΓΚ ΔΗΜΗΤΡΙΟΣ 58 Χατζηγεωργίου&#0092

7. ΛΕΥΤΕΡΑΚΑΣ 58 Δημητσάνης&#0096

8. ΦΙΓΚΑΡΟ 58 Περικλής&#0095

­ Υπόδ.: ΒΑΛΜΑΣ - ΛΕΥΤΕΡΑΚΑΣ (Αργέας).

ΔΕΥΤΕΡΗ ΙΠΠΟΔΡΟΜΙΑ

Ώρα 3.30, 1.000 μέτρα

1. ΒΑΣΙΜΟΣ 58 Νίκος&#0092

2. ΘΕΟΦΑΝΗΣ 58 Σωτηρόπουλος&#0097

3. ΜΙΑΟΥΛΗΣ 58 Φίλιππος&#0094

4. ΜΙΚΡΟΣ ΜΠΑΪΡΑΧΤΑΡΗΣ 58 Ξυνός&#0096

5. ΣΑΡΩΝΙΚ ΣΟΝΓΚ 58 Σταύρου&#0098

6. ΤΑΦ ΠΡΙΝΣ 58 Τριανταφύλλου&#0091

7. ΤΕΥΚΡΟΣ 58 Γεωργίου&#0095

8. ΦΑΜΠΙΑΝΟ 58 Δημητσάνης&#0093

­ Υπόδ.: ΤΑΦ ΠΡΙΝΣ - ΜΙΑΟΥΛΗΣ (Σαρωνίκ Σονγκ).

ΤΡΙΤΗ ΙΠΠΟΔΡΟΜΙΑ

Ώρα 4.00, 1.400 μέτρα

1. ΖΩΓΡΑΦΙΑ 58 Ξυνός&#0098

2. ΙΠΠΟΤΟΥΡ ΝΕΜΠΟΥΛΟΥΣ 53,5 Μπακάλης&#0096

3. ΦΕΣΤΙΒΑΛ 54 Δημητσάνης&#0094

4. ΝΙΚΟΣ ΦΟΥΣΚ 49,5 Δρόσος&#0091

5. ΛΕΪΝΤΥ ΑΛΙΣ 46,5 Κ. Καρακατσάνης&#0097

6. ΜΟΝΑΔΙΚΟΣ 49,5 Σγούρος&#0093

7. ΝΤΕΠΥ ΣΤΑΡ 50 Δούκας&#0092

8. ΦΡΑΝΣΟΥΑ 49 Κουτσούκος&#0095

­ Υπόδ.: Λ. ΑΛΙΣ - ΙΠΠΟΤ. ΝΕΜΠΟΥΛΟΥΣ (Ζωγραφιά).

ΤΕΤΑΡΤΗ ΙΠΠΟΔΡΟΜΙΑ

Ώρα 4.30, 1.400 μέτρα

1. ΛΕΪΝΤΥ ΦΡΙΝΤΑ 58,5 Νίκος&#0096

2. ΦΙΛΙΑ 56,5 Γεωργίου&#0095

3. ΛΗ ΜΠΟΥ 55,5 Χατζηγεωργίου&#0097

4. ΣΑΝΤΟ ΧΑΛΑΡΗΣ 54 Χατζημίμης&#00910

5. ΣΕΡ ΣΤΕΛΙΟΣ 53,5 Μανώλης&#0091

6. ΜΕΝΕΣΘΕΑΣ 53 Τσεργάς&#0098

7. ΑΛΕΞΑΝΔΡΕΙΑΝΟΣ 52,5 Δημητσάνης&#0099

8. ΒΕΡΓΩ 52,5 Δούκας&#0093

9. ΠΛΩΤΑΡΧΗΣ 47,5 Γεωργία&#0092

10. ΕΝΟΠΗ 47 Σγούρος&#0094

­ Υπόδ.: Λ. ΦΡΙΝΤΑ - ΜΕΝΕΣΘΕΑΣ (Πλωτάρχης).

ΠΕΜΠΤΗ ΙΠΠΟΔΡΟΜΙΑ

Ώρα 5.00, 1.400 μέτρα

1. ΦΤΕΡΟΠΟΔΑΡΟΣ ΘΕΟΣ 58 Νίκος&#0097

2. ΚΑΝΤΑΡΑ 56 Φίλιππος&#0095

3. ΜΕΝΧΙΡ 56 Σταύρου&#0094

4. ΑΓΚΙΜΠΑ 55 Περικλής&#0098

5. ΜΑΓΙΑΡΟΣ 55 Κουτσούκος&#0096

6. ΥΔΡΑΙΑ 55 Χατζημίμης&#0091

7. ΖΑΝ ΠΩΛ ΜΑΡΑ 54 Δημητσάνης&#0093

8. ΝΤΑΛΙΛΑ 52,5 Ξυνός&#0092

­ Υποδ.: ΖΑΝ ΠΩΛ ΜΑΡΑ - ΜΕΝΧΙΡ (Καντάρα).

ΕΚΤΗ ΙΠΠΟΔΡΟΜΙΑ

Ώρα 5.30, 1.400 μέτρα

1. ΤΡΟΠΑΙΟΥΧΟΣ 60,5 Χατζηγεωργίου&#0094

2. ΜΠΛΕΪΖ 58,5 Νίκος&#0091

3. ΤΟΜΑΧΩΚ 58,5 Σκιαδόπουλος&#0098

4. ΕΛΑ ΚΑΛΕ ΜΟΥ 57,5 Αχιλλέας&#0092

5. ΜΑΚ ΤΑΚ 56,5 Δούκας&#0093

6. ΑΠΡΟΒΛΕΠΤΟΣ 54,5 Μανώλης&#0096

7. ΖΑΧΑΡΕΝΙΑ 54 Χατζημίμης&#0095

8. ΒΟΛΓΑΣ 54,5 Περικλής&#0099

9. ΥΠΑΡΞΙΣΤΗΣ 48 Σγούρος&#00910

10. ΤΖΟΤΖΟ 45,5 Καμούτση&#0097

­ Υπόδ.: ΜΠΛΕΪΖ - ΒΟΛΓΑΣ (Ζαχαρένια).

ΕΒΔΟΜΗ ΙΠΠΟΔΡΟΜΙΑ

Ώρα 6.00, 1.800 μέτρα

1. ΛΕΪΝΤΥ ΒΙΡΓΙΝΙΑ 60 Αττίκος&#0091

2. ΠΑΝΙΟΝΙΚ 60 Δημητσάνης&#0096

3. ΚΙΟΥΡΑΝΑ 57,5 Περικλής&#0092

4. ΜΕΣΟΓΕΙΟΣ 57,5 Μανώλης&#0094

5. ΓΡΑΦΙΚΚΟΣ ΝΗΣΙΩΤΗΣ 53 Κ. Καρακατσάνης&#0093

6. ΓΙΩΤΑ ΚΡΙΣΤΙ 52 Λάος&#0097

7. ΤΡΙΑΝΤΑΦΥΛΛΙΑ 50 Τσεργάς&#0098

8. ΤΡΩΑΔΑ 49 Κουτσούκος&#0099

9. ΦΙΝΤΟ 47 Σγούρος&#0095

­ Υπόδ.: ΠΑΝΙΟΝΙΚ - ΓΡΑΦ. ΝΗΣΙΩΤΗΣ (Μεσόγειος).

ΟΓΔΟΗ ΙΠΠΟΔΡΟΜΙΑ

Ώρα 6.30, 1.400 μέτρα

1. ΦΩΦΑΚΙ 58 Σωτηρόπουλος&#0097

2. ΜΙΣΤΕΡ ΝΙΚΟΣ 56,5 Φίλιππος&#0098

3. ΓΚΡΑΝ ΛΕΟ 55,5 Ζευγώλης&#0094

4. ΖΗΡΥΝΘΗ 55,5 Σκιαδόπουλος&#0093

5. ΙΠΠΟΤΟΥΡ ΝΙΟΥΚΛΙΑΡ 56 Σταύρου&#0091

6. ΜΠΡΕΒΑ 55,5 Λάος&#0095

7. ΡΟΔΑΜΑΝΘΟΣ 55,5 Δούκας&#0092

8. ΧΑΡΑΚΟΣ 55,5 Ξυνός&#0096

­. ΖΗΛΙΑΡΑ 55,5 Τριανταφύλλου&#0099

* Ο ίππος ΖΗΛΙΑΡΑ τρέχει εκτός στοιχήματος.

­ Υπόδ.: ΙΠΠΟΤ. ΝΙΟΥΚΛΙΑΡ - ΜΙΣΤΕΡ ΝΙΚΟΣ (Γκραν Λεό).

ΕΝΑΤΗ ΙΠΠΟΔΡΟΜΙΑ

Ώρα 7.00, 1.400 μέτρα

1. ΦΙΛΟΤΙΜΟΣ 62 Γεωργίου&#0093

2. ΣΠΙΝΤ ΦΑΪΑΡ 57,5 Αλέξης&#0091

3. ΡΑΜΙΑ 55 Δημητσάνης&#0092

4. ΣΙΛΒΕΡΙΝΟ 53 Αττίκος&#0094

5. ΤΖΕΜΥ ΓΟΥΕΪ 56 Σταύρου&#0098

6. ΣΑΤΥΡΑ 52,5 Τσεργάς&#0095

7. ΛΕΪΤ ΑΟΥΑΡ 61,5 Μανώλης&#0097

8. ΤΩΝ ΦΟΥΣΚ 47 Σγούρος&#0096

­ Υπόδ.: ΤΖΕΜΥ ΓΟΥΕΪ - ΤΖΩΝ ΦΟΥΣΚ (Σάτυρα).

­ Δύο αουτσάιντερ: ΒΕΡΓΩ (4η) - ΦΙΛΟΤΙΜΟΣ (9η).

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O22</CAT>
<ED>
Κωδικός άρθρου: A16031O226</ED>
<ID>
ID:133904

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O22&aa=6</URL></REF>


Article

<CATEGORY>vin10</CATEGORY>

 <H2>ΑΓΓΛΙΑ
</H2><H2>Πέντε αστέρων οι «μπέμπηδες»
</H2>
«Δεν ακούω». Ο Ντέιβιντ Μπέκαμ παροτρύνει, με τον τρόπο αυτό, τους οπαδούς της
Μάντσεστερ Γιουνάιτεντ να πανηγυρίσουν ένα από τα γκολ του

ΣΥΝΕΧΙΖΟΝΤΑΣ την ξέφρενη φετινή πορεία της, η Μάντσεστερ Γιουνάιτεντ
επικράτησε της Τσέλσι 5-3, στο Στάμφορντ Μπριτζ, θέτοντας την κάτοχο του
Κυπέλλου Αγγλίας νοκ άουτ από τον τρίτο γύρο της διοργάνωσης.

Οι «μπέμπηδες» απείλησαν την ομάδα του Ρούουντ Γκούλιτ με συντριβή, καθώς
προηγήθηκαν 5-0 στο 75', με γκολ των Μπέκαμ (23', 28'), Κόουλ (45', 66') και
Σέριγχαμ (75'). Ωστόσο, οι «μπλε» κατάφεραν να ανακάμψουν, κυρίως μετά την
είσοδο στο παιχνίδι του Βιάλι, ο οποίος πέτυχε τα δύο από τα τρία γκολ της
ομάδας του (83', 88'). Σκόραρε ακόμη ο Λε Σο στο 78'.

«Δεν ξέρω αν πρέπει να μιλήσω για την αρχή ή το τέλος του αγώνα. Δεν θέλαμε
την ισοπαλία, για να παίξουμε σε επαναληπτικό. Είχα πει στον Πέτερ (Σμάιχερ)
να προωθηθεί, αν στα δέκα τελευταία λεπτά το αποτέλεσμα ήταν ισόπαλο», ήταν οι
πρώτες δηλώσεις του ευτυχισμένου Άλεξ Φέργκιουσον

Φυσικά, το κλίμα στα αποδυτήρια της Τσέλσι ήταν βαρύ, ενώ δεν ήταν λίγοι αυτοί
που καταλόγισαν ευθύνες στον Γκούλιτ, γιατί έκανε το λάθος ­ όπως αποδείχτηκε
τελικά ­ να χρησιμοποιήσει στη μεσαία γραμμή τον Μαρκ Χιουζ και να αφήσει στον
πάγκο τον Τζιανλούκα Βιάλι.

«Τουλάχιστον καταφέραμε να ηττηθούμε με το κεφάλι ψηλά», κατάφερε να ψελίσει ο
Ολλανδός μάνατζερ.

Και ενώ στο Μάντσεστερ, οι οπαδοί της Γιουνάιτεντ ζουν στιγμές ευφορίας, στο
Λίβερπουλ η πάλαι ποτέ κραταιά ομώνυμη ομάδα συνεχίζει να τρικλίζει. Η
Κόβεντρι την έθεσε νοκ άουτ από το Κύπελλο (το μοναδικό τρόπαιο που
διεκδικούσε με αξιώσεις η Λίβερπουλ), νικώντας 3-1. Χάκερμπαϊ (45'), Ντάμπλιν
(62') και Τέλφερ ήταν οι «εκτελεστές» των κόκκινων, ενώ για τους γηπεδούχους
σκόραρε ο Ρέντναπ στο 7'.

Η ερασιτεχνική Στίβενεϊτζ κατάφερε να αποκλείσει τη Σουίντον (Α' Αγγλίας),
νικώντας 2-1, εκτός έδρας.

Τα γραφεία στοιχημάτων έριξαν τις αποδόσεις τους από 1.500 προς ένα σε 1.000
προς ένα, για να κερδίσει η Στίβενεϊτζ το Κύπελλο.

Έκπληξη χαρακτηρίζεται και η ισοπαλία (0-0) που απέσπασε η Πορτ Βέιλ από την
Άρσεναλ, ενώ η νίκη της Μπάρνσλεϊ επί της Μπόλτον «σημαδεύτηκε» από επεισόδια
που προκάλεσαν οι παίκτες και των δύο ομάδων.

*** Στα άλλα παιχνίδια του Κυπέλλου σημειώθηκαν τα εξής αποτελέσματα:
Μπλάκμπερν-Ουίγκαν 4-2, Μπρίστολ-Ίπσουιτς 1-1, Κάρντιφ-Όλνταμ 1-0,
Τσάρλτον-Νότιγχαμ Φόρεστ 4-1, Κριου-Μπίρμιγχαμ 1-2, Κρύσταλ Πάλας-Σκάνθροπ
2-0, Ντέρμπι-Σάουθαμπτον 2-0, Γκρίμσμπι-Νόριτς 3-0, Λιντς-Όξφορντ 4-0,
Λέστερ-Νόρθαμπτον 4-0, Μάντσεστερ Σίτι-Μπράντφορντ 2-0, Πόρτσμουθ-Άστον Βίλα
2-2, Πρέστον-Στόκπορτ 1-2, ΚΠΡ-Μίντλεσμπρο 2-2, Ρόδεραμ-Σάντερλαντ 1-5,
Σέφιλντ Γιουνάιτεντ-Μπάρι 1-1, Γουότφορντ-Σέφιλντ Γουένζντεϊ 1-1, Γουέστ
Χαμ-Έμλι 2-1, Έβερτον-Νιούκαστλ 0-1, Γουίμπλεντον-Ρέξαμ 0-0

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O23</CAT>
<ED>
Κωδικός άρθρου: A16031O231</ED>
<ID>
ID:133774

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O23&aa=1</URL></REF>


Article

<CATEGORY>vin10</CATEGORY>

 <H2>ΜΠΑΡΤΣΕΛΟΝΑ
</H2><H2>Τον καταδιώκει ο «μπλε ελέφαντας»
</H2>
Ο Γιόχαν Κρόιφ μεταμφιέστηκε σε «μπλε ελέφαντα»

«ΜΠΛΕ ελέφαντας» εναντίον Λουίς Νούνιεθ! Ο «μπλε ελέφαντας» δεν είναι άλλος
από την αντιπολίτευση στην Μπαρτσελόνα, η οποία ένωσε τις δυνάμεις της,
προκειμένου να ρίξει άπλετο φως στις δραστηριότητες του προέδρου της
καταλανικής ομάδας.

Μεταξύ των 4.500 μελών ­ ιδρυτικά στελέχη του «μπλε ελέφαντα» ­
συμπεριλαμβάνεται και ο Γιόχαν Κρόιφ, ο οποίος θεωρείται από τους μεγαλύτερους
εχθρούς του Νούνιεθ. Στον τελευταίο, ο «μπλε ελέφαντας» καταλογίζει
οικονομικές ατασθαλίες, ενώ τον κατηγορεί ακόμη πως χρησιμοποιεί την ομάδα για
να εξυπηρετήσει τις επιχειρηματικές του δραστηριότητες.

Στην κόντρα «μπλε ελέφαντα» ­ Νούνιεθ λαμβάνει μέρος και ο πρόεδρος της Ρεάλ
Μαδρίτης, Λορέντσο Σανθ, καθώς τις τελευταίες ημέρες φοράει συνέχεια γραβάτα
με ... μπλε ελέφαντες!

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O23</CAT>
<ED>
Κωδικός άρθρου: A16031O232</ED>
<ID>
ID:133824

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O23&aa=2</URL></REF>


Article

<CATEGORY>vin10</CATEGORY>

 <H2>ΚΛΑΪΦΕΡΤ
</H2><H2>Ξανά στο εδώλιο
</H2>
ΑΝΤΙΜΕΤΩΠΟΣ με την ολλανδική δικαιοσύνη θα τεθεί στις 26 Ιανουαρίου ο Πάτρικ
Κλάιφερτ και τρεις φίλοι του.

Ο άσος της Μίλαν θα παρουσιαστεί σε δικαστήριο του Άμστερνταμ, το οποίο θα
εξατάσει εκ νέου τις καταγγελίες 20χρονης Ολλανδέζας, σύμφωνα με τις οποίες ο
Κλάιφερτ και οι τρεις φίλοι του τη βίασαν τον περασμένο Μάιο. Το δικαστήριο θα
αποφασίσει αν ο φάκελος της υπόθεσης πρέπει να ανοίξει ή να κλείσει οριστικά.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O23</CAT>
<ED>
Κωδικός άρθρου: A16031O233</ED>
<ID>
ID:133862

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O23&aa=3</URL></REF>


Article

<CATEGORY>vin10</CATEGORY>

 <H5></H5><H5>Ενδιαφέρον για Μπορντό
</H5><H5>Με... ειδικές δυνάμεις
</H5><H2>Εμπιστευτικά
</H2>
Πολυεθνική εταιρεία είναι έτοιμη να αγοράσει το πακέτο των μετοχών της
Μπορντό, όπως αποκάλυψε εκπρόσωπος της γαλλικής ομάδας. Η εταιρεία, το όνομα
της οποίας δεν έγινε γνωστό, υπόσχεται πως θα πραγματοποιήσει επενδύσεις ύψους
50 δισ. δραχμών τα επόμενα τρία χρόνια. Η πολυεθνική εταιρεία έχει έδρα το
Λονδίνο, όπως και η γνωστή μας ENIC, η οποία κατέχει μετοχές της ΑΕΚ, της
Σλάβια Πράγας, της Ρέιντζερς και της Βιτσέντζα.

Οι ειδικές δυνάμεις της αστυνομίας χρειάστηκε να επέμβουν στο Λάγος της
Νιγηρίας, προκειμένου να καταφέρει ο άσος της εθνικής ομάδας ποδοσφαίρου της
χώρας, Τζέι Τζέι Οκότσα να παντρευτεί την καλή της καρδιάς του. Χιλιάδες
θαυμαστές του Οκότσα θέλησαν να παρακολουθήσουν από κοντά το γάμο του διεθνούς
άσου, δημιουργώντας το αδιαχώρητο στην εκκλησία και τους γύρω δρόμους.

*** Μοιρασμένες είναι οι πιθανότητες για να αναλάβει ο Ούντο Λάτεκ την τεχνική
ηγεσία της εθνικής ομάδας του Ιράν. 
<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O23</CAT>
<ED>
Κωδικός άρθρου: A16031O234</ED>
<ID>
ID:133885

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O23&aa=4</URL></REF>


Article

<CATEGORY>vin10</CATEGORY>

 <H5>ΚΑΤΑΠΛΗΚΤΙΚΟΣ ΠΑΛΙ
</H5><H2>Γειά σου Ντέμη!
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>Το καλύτερο ποδαρικό στο πρωτάθλημα (και ας με συμπαθούν οι φίλοι του
ΟΦΗ) έγινε από τον Ντέμη Νικολαΐδη. Καλά να είναι το παιδί, να μας
«ξελασπώνει» και στην Εθνική ομάδα...

*** Βλέποντας τον κυνηγό της ΑΕΚ να σκοράρει
τα δύσκολα γκολ χθες στο «Νίκος Γκούμας», θυμήθηκα την αποφασιστική στιγμή για
την Εθνική μας στον αγώνα με τους Δανούς.

*** Λοιπόν (και μη θεωρηθεί κίτρινο αυτό που
θα πω) ίσως είχαμε πάει στο Μουντιάλ της Γαλλίας, αν η μπάλα είχε βρεθεί στο
πόδι του Ντέμη και όχι του Αλεξανδρή...

*** Θυμάστε, εκείνη την καταληκτική ευκαιρία
προ του Σμάιχελ.

*** Και μη νομίσετε πως ο τερματοφύλακας της
Δανίας είναι «άτρωτος». Τρία γκολάκια του έβαλε χθες η Τσέλσι...

*** Θα έλεγα πως αυτή τη στιγμή, ο δικός μας
ο Ατματσίδης είναι καλύτερος, και αν δεν το γνωρίζει να το μάθει.

*** Όσο για τον Αλεξανδρή, αν συνεχίσει να
αστοχεί εύκολα γκολ στο πρωτάθλημα, ενδέχεται να χάσει την εύνοια (;) του Ντούσκο.

*** Στην Πάτρα το Σάββατο, ο Αλέκος είχε
ακόμη μια φορά γκίνια...

*** Το ότι τα γκολ της νίκης του Ολυμπιακού
ήλθαν από ενέργειες χαφ βάζει τα πράγματα στη θέση τους.

*** Μιλάμε για απίστευτα γκολ. Το ένα από
τραβέρσα σαράντα μέτρων και το άλλο από δεξί (!) βολέ του Νινιάδη.

*** Μέχρι τώρα το δεξί ο Ελληνοπόντιος το
χρησιμοποιούσε για γκάζι-φρένο στο αμαξάκι του.

Το λάθος έγινε «ματ»

Ο Παναθηναϊκός τα κατάφερε. Δηλαδή, γέμισε το στάδιο Τρικάλων...

*** Επίσης νίκησε με το χλωμό 1-0 την ουραγό
Καλαμάτα, η οποία δεν φοβήθηκε τον αντίπαλό της και καλά έκανε.

*** (Εδώ ο πρόεδρός της δεν φοβάται την... ΕΠΑΕ).

*** Και ο ΠΑΟΚ νίκησε μόλις 1-0 τον Εθνικό
και χειροκροτήθηκε από τους 1.500 πιστούς που κατέβηκαν στο Καραϊσκάκη.

*** Από μπάλα λίγα πράματα, διότι ο
Αναστασιάδης είχε υπερεκτιμήσει τον αντίπαλο.

*** Ο Άγγελος είχε την ομάδα του 70 λεπτά με
έναν κυνηγό.

*** Μόλις έβαλε δεύτερο πρέπει να κατάλαβε
το χοντρό του λάθος.

*** Το ότι ο σχολιαστής μίλησε για «ματ του
Αναστασιάδη» δεν λέει τίποτα. 
*** Μοιάζει με δημόσιες σχέσεις...

*** Στο στάδιο υπήρχε και ο Βεσελίνοβιτς. Κι
αυτή τη φορά ήρεμος. Γιατί όχι; Το ποδόσφαιρο είναι πρώτα θέαμα και διασκέδαση...

Προτιμά την ηλιοθεραπεία

Με την ευκαιρία, μεταφέρω ένα περιστατικό που δίνει τον χαρισματικό χαρακτήρα
του Τόζα.

*** Προπαραμονή των Χριστουγέννων, ο Εθνικός
έπαιξε φιλικό με το Κερατσίνι στο γήπεδο του Σχιστού. Έχει χόρτο.

*** Αν και κομπλέ, οι Πειραιώτες βρέθηκαν να
χάνουν 3-0 στο εξηκοστό λεπτό.

*** Τότε, ο Βεσελίνοβιτς σηκώθηκε από τον
πάγκο του και με γρήγορο βήμα κατευθύνθηκε προς την έξοδο.

*** Την κίνηση αντελήφθη ο προπονητής του
Κερατσινίου (ομάδας Γ' Εθνικής) Ηλίας Αρμόδωρος ο οποίος πλησίασε προς τον
Τόζα και σεμνά τον ρώτησε αν ήθελε να διακόψουν το φιλικό...

*** Ο Σέρβος έβαλε τα γέλια, χτύπησε τον
νεαρό συνάδελφό του στον ώμο και του είπε: «Όχι φίλε μου, κανένα πρόβλημα.
Απλώς πηγαίνω κοντά στην έξοδο που έχει λίγο ήλιο. Πάγωσα στον πάγκο...».

*** Τα συμπεράσματα δικά σας (αλλά με
προσοχή ­ κάποτε πρόσφερε ο Τόζα στις ελληνικές ομάδες...).

Θύμισε Βαμβακούλα

Από τα αξιοσημείωτα της 16ης αγωνιστικής, η νίκη 4-1 του Αθηναϊκού επί της Ξάνθης.

*** Να δείτε που (η Ξάνθη) θα πάει καλά στο
Κύπελλο. Χθες, ο Μαντζουράκης «φύλαξε» αρκετούς βασικούς του, που είχαν πέντε
ή οκτώ κάρτες.

*** Στη Βέροια ο αναπληρωματικός διαιτητής
Βοργιάς έκανε μια ενέργεια που άνοιξε δρόμο...

*** Με το ξεκίνημα του ματς, ο Σωτήρης
διέκοψε τον αγώνα και ζήτησε να φύγουν από τους πάγκους οι... υπεράριθμοι.

*** Χρειάστηκαν τέσσερα ολόκληρα λεπτά να
πεισθούν οι παρατρεχάμενοι να φύγουν από τον αγωνιστικό χώρο.

*** Τέλος, αξίζει συζήτησης εκείνο το
αψυχολόγητο πέναλτι που έκανε ο Μπατίστα, σταματώντας χωρίς λόγο την μπάλα με
το χέρι.

*** Θύμισε... Βαμβακούλα σ' αυτή την άτυχη
στιγμή ο Ντανιέλ, αν και ο εκ Λαυρίου αμυντικός χρησιμοποιούσε τις δύο παλάμες...

*** Οι παλαιότεροι πρέπει να θυμούνται τα
«χέρια» του Βαμβακούλα, διότι είχε κάνει συλλογή, ως αμυντικός του
Παναθηναϊκού, του Ιωνικού και του ΟΦΗ.

*** Προς τιμήν του, ο Μπατίστα σκοράρισε
μετά το λάθος του και ανακούφισε τον Ντουμιτρίου.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O24</CAT>
<ED>
Κωδικός άρθρου: A16031O241</ED>
<ID>
ID:133775

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O24&aa=1</URL></REF>


Article

<CATEGORY>vin10</CATEGORY>

 <H2>Είναι αληθινός φίλαθλος
</H2>
ΜΕ ΛΙΓΑ λόγια. Υπάρχει... μη ΠΑΟΚτσής οπαδός που θα επιχειρούσε να πλησιάσει
τους φανατικούς του «Δικεφάλου» και μάλιστα να χειροκροτηθεί από αυτούς;
Ουδείς πλην του θρυλικού Γιάννη Μαντζουράνη. Εδώ ο «Εθνικάρας» χαιρετά την
εξέδρα των Θεσσαλονικέων, λίγο μετά τη βράβευσή του ­ για το ήθος και την
προσφορά του στον σύλλογο ­ από τη διοίκηση της ΠΑΕ Εθνικός. Δυστυχώς, ΕΠΟ,
ΕΠΑΕ κ.λπ. απουσίασαν από τη σεμνή εκδήλωση.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O24</CAT>
<ED>
Κωδικός άρθρου: A16031O242</ED>
<ID>
ID:133825

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O24&aa=2</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Αστέρια και ρεκόρ
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΕΛΑΜΨΕ χθες το αστέρι του Ντέμη Νικολαΐδη. Ο άσος της ΑΕΚ σημείωσε δύο γκολ,
έφτασε τα 14 και προηγείται στον πίνακα των σκόρερ. Είναι η όγδοη συνεχόμενη
αγωνιστική που ο Ντέμης στέλνει την μπάλα στα αντίπαλα δίχτυα, κι αυτό είναι ρεκόρ.

Σε μια εποχή που κυριαρχούν τα συστήματα και οι χώροι για τους επιθετικούς
είναι περιορισμένοι, ο δεξιοτέχνης Νικολαΐδης ξεδιπλώνει στο τερέν την
αυθεντική μορφή παιχνιδιού αυτοσχεδιάζοντας απολύτως επιτυχημένα και
παραλύοντας σε αρκετές περιπτώσεις κάθε αντίδραση των αντιπάλων του. Είναι ο
μόνος ίσως Έλληνας κυνηγός που κινείται απρόβλεπτα και δεν χωράει στα πλάνα
τακτικής των αντίπαλων προπονητών.

Ισχυρός μαγνήτης έλξης ο Νικολαΐδης, αλλά και ο εκπληκτικός τερματοφύλακας
Ηλίας Ατματσίδης (απέκρουσε πέναλτι) για τους φίλους της ΑΕΚ, οι οποίοι
γέμισαν χθες το «Νίκος Γκούμας» (25.000 θεατές, φετινό ρεκόρ). Βέβαια, έπαιξαν
ρόλο η επιστροφή του διεθνούς άσου Στέλιου Μανωλά, αλλά και η ενδεχόμενη
χρησιμοποίηση των νεοαποκτηθέντων Γιώργου Δώνη και του Λιβεριανού Κέλβιν
Σέμπουε. Η ανανέωση του θιάσου φέρνει εισιτήρια. Ας μην το ξεχνούν οι πρόεδροι
των ΠΑΕ. Ο Ολυμπιακός μπορεί να νίκησε απλά 2-1 στην Πάτρα την Παναχαϊκή, δύο
παίκτες του όμως πέτυχαν κάτι σημαντικό. Το γκολ του μέσου Ηλία Πουρσανίδη από
τη σέντρα ίσως αποδειχθεί το θεαματικότερο του πρωταθλήματος 1998-99. Από την
άλλη πλευρά, ο Κυριάκος Καραταΐδης συμπλήρωσε 6.300 λεπτά (70 αγώνες) συνεχούς
παρουσίας στο πρωτάθλημα. Ο Κρίστοφ Βαζέχα έδωσε πάλι τη λύση για τον
Παναθηναϊκό στα Τρίκαλα επί της Καλαμάτας, έφθασε στα 179 γκολ στο πρωτάθλημα
και έπιασε τον Νίκο Αναστόπουλο στην 7η θέση του πίνακα των σκόρερ. Στην
πρεμιέρα του 1998 είχαμε σημαντική παρουσία φιλάθλων στα γήπεδα. Συνολικά
διατέθηκαν 45.508 εισιτήρια, από τα οποία όμως τα 36.847 στους αγώνες των
μεγάλων. Μακρύς ο δρόμος για ποδόσφαιρο που να συγκινεί.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O24</CAT>
<ED>
Κωδικός άρθρου: A16031O243</ED>
<ID>
ID:133863

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O24&aa=3</URL></REF>


Article

<CATEGORY>vin10</CATEGORY>

 <H5>Πρωταγωνιστής η πίεση χρόνου
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΣΤΟ ΣΚΑΚΙ ο χρόνος παίζει σημαντικό ρόλο. Αυτό δεν φάνηκε μόνο στις πρώτες
παρτίδες για το παγκόσμιο πρωτάθλημα στη Λωζάννη, αλλά και στο διεθνές
τουρνουά των Άνω Λιοσίων, όπου πολλοί μη κοινοτικοί παίκτες δεν πρόλαβαν να
διευθετήσουν τις βίζες τους, με τη νέα νομοθεσία, και το τουρνουά ξεκίνησε
χωρίς αυτούς...

Είχαμε δημοσιεύσει τις αρχικές κινήσεις της πρώτης παρτίδας του ματς Κάρποβ -
Ανάντ για τον τελικό του Παγκοσμίου Πρωταθλήματος, ως την ακόλουθη θέση:

Κάρποβ (λευκά): Ρδ4, Πε3 και ε6, Σβ4 και θ3

Ανάντ (μαύρα): Ρζ5, Βγ1, Σθ5

Η παρτίδα διάρκεσε ως την 108η κίνηση και ήταν θέμα τεχνικής για τον Κάρποβ να
νικήσει, αν έπαιζε αρκετά γρήγορα τις κινήσεις του, διότι του δινόταν επιπλέον
χρόνος ύστερα από κάθε κίνησή του. Οι υπολειπόμενες κινήσεις ακολουθούν.

65... Βγ8 66. β5 Βδ8+ 67. Ργ5 Βγ7+ 68. Ρβ4 Βζ4+ 69. Ρβ3 Βγ7 70. β6 Βδ7 71.
Π3ε5+ Ρζ4 72. Πε4+ Ρη3 73. Πε3+ Ρθ2 74. Ργ4 θ4 75. Ργ5 Βγ8+ 76. Ρδ5 Βδ8+ 77.
Ρε4 Βδ7 78. Ρζ5 Ρη2 79. Ρη5 Βη7+ 80. Ρ: θ4 Ρζ2 81. Π3ε5 Βθ8+ 82. Ρη4 Βη7+ 83.
Ρζ5 Βθ7+ 84. Ρζ6 Βθ4+ 85. Ρζ7 Βθ7+ 86. Ρε8 Ββ7 87. θ4 Ββ8+ 88. Ρζ7 Ββ7+ 89.
Ρη6 Ββ8 90. θ5 Βη8+ 91. Ρζ5 Βθ7+ 92. Ρζ6 Ρζ3 93. Πε3+ Ρζ2 94. Πε2+ Ρζ3 95.
Π2ε3+ Ρζ2 96. Ρη5 Βη8+ 97. Ρθ4 Βδ8+ 98. Ρθ3 Βδ1 99. Πε2+ Ρζ3 100. Ρθ2 Βδ8 101.
Π6ε3+ Ρζ4 102. β7 Ββ6 103. Πε4+ Ρζ3 104. Π2ε3+ Ρζ2 105. Πε7 Βδ6+ 106. Ρθ3 Ββ8
107. Π3ε5 Ρη1 108. Πη7+ 1-0

Στη δεύτερη παρτίδα ο Ανάντ ήταν λευκός και άνοιξε με 1.ε4. Ο Κάρποβ απάντησε
1... ε5 και παίχθηκε η Ισπανική Παρτίδα. Ο Κάρποβ θυσίασε «διαφορά» για δύο
πιόνια (στην πρώτη παρτίδα είχε θυσιάσει ίππο για τρία πιόνια). 
Οι παίκτες ήλθαν σε αμοιβαία πίεση χρόνου και σε μια «άγρια θέση», που τα
μαύρα πιόνια κατέβαιναν ελεύθερα, ο Κάρποβ έχασε τη νίκη μέσα από τα χέρια του
(34... Ιε2+ 35. Ρζ1 Βε8! με απειλές στην τελευταία γραμμή και αν 36. Ρ: ε2
Αβ8+ 37. Πε3 Ββ5+). 
Μετά τη λάθος κίνηση 34... θ6, ο Ανάντ βρήκε την ευκαιρία να επιτεθεί
αποτελεσματικά στον αντίπαλο βασιλιά και να νικήσει. Σημαντικό ρόλο στη
δεύτερη παρτίδα έπαιξε η πίεση χρόνου.

Ανάντ - Κάρποβ (δεύτερη παρτίδα του ματς)

1. ε4 ε5 2. Ιζ3 Ιγ6 3. Αβ5 α6 4. Αα4 Ιζ6 5. 0-0 Αγ5 6. γ3 β5 7. Αβ3 δ6 8. α4
Αη4 9. δ3 0-0 10. θ3 Α: ζ3 11. Β: ζ3 Ια5 12. Αγ2 β4 13. Ιδ2 Πβ8 14. Βε2 Πε8
15. Ιζ3 β: γ3 16. β: γ3 Ιβ3 17. Α: β3 Π: β3 18. δ4 ε: δ4 19. γ: δ4 Π: ζ3 20.
Β: ζ3 Α: δ4 21. Πα2 Ι: ε4 22. Βδ3 γ5 23. Β: α6 δ5 24. α5 γ4 25. Αε3 Αε5 26.
Αβ6 Βδ7 27. Βα7 Βγ6 28. Αδ4 Αγ7 29. Πβ2 γ3 30. Πβ7 Πγ8 31. Αβ6 Αε5 32. Π: ζ7
γ2 33. Πγ1 Ιγ3 34. Πζ3 θ6 35. Βζ7 Ρθ8 36. Πε3 δ4 37. Π: ε5 δ3 38. Αδ4 Πη8 39.
Πε6 δ2 40. Π: γ6 δ: γ1=Β 41. Ρθ2 Βδ2 42. Πγ8 (2: 38/2:55) 1-0

Μετά το νέο αποτέλεσμα το ματς ισοφαρίσθηκε 1-1. Χθες το βράδυ παιζόταν η
τρίτη παρτίδα κανονικού χρόνου από τις έξι που θα παιχθούν συνολικά, ενώ
σήμερα οι παίκτες έχουν ρεπό.

ΑΝΩ ΛΙΟΣΙΑ

Διακόσιοι πέντε σκακιστές και σκακίστριες (εκ των οποίων οι τριάντα είναι
ξένοι), βρέθηκαν το Σάββατο το απόγευμα στο δημαρχείο των Άνω Λιοσίων στη
εκκίνηση του 9ου διεθνούς τουρνουά της πόλης. 
Οι συμμετοχές θα ήταν ακόμα περισσότερες αν ορισμένοι ισχυροί μη κοινοτικοί
παίκτες προλάβαιναν να πάρουν βίζα, πράγμα που καθυστέρησε λόγω της νέας νομοθεσίας.

Οι παρακάτω παίκτες είχαν ήδη ένα βαθμό και αγωνίζονταν μεταξύ τους στον
δεύτερο γύρο χθες βράδυ:

Ευθυμίου - Κοτρωνιάς, Πετράκη - Τζούριτς, Κρουμ Γκεοργκίεβ - Τριβιζάς,
Παναγιωτόπουλος - Νεβέντνιτσι, Βλαντιμίρ Γκεοργκίεβ - Παπαδοπούλου,
Καλοσκάμπης - Ι. Νικολαΐδης, Τσέλα - Φραγκιαδάκης, Σ. Λογοθέτης - Σκέμπρης,
Γρίβας - Κατσίρις, Ποτέας - Ζέκελι, Γκίντα - Τεγκελίδης, Σίδερης - Μπανίκας,
Μπόλης - Βουλδής, Αν. Τζερμιαδιανός - Παππάς, Κολάνι - Τσβέτκοβιτς, Μπικόβσκι
- Κούκος, Λένχερτ - Ζαχάριεβ, Ν. Καλέσης - Κυριαζής, Ντερβίσι - Παρασκευαΐδης,
Ιβάνοβ - Κλέμεντ, Μαντσία - Βελίσκοβιτς, Γκέσος - Τάρε, Βέιζα - Χαλκιάς,
Παούνοβιτς - Αραμπατζής, Μουρούτης - Ολαράσου, Μαναγκάτζε - Νανόπουλος, Νίκας
- Χαριτάκης, Μαξίμοβιτς - Ζαμίτ, Μαυροκορδόπουλος - Σαχταχτίνσκι, Ι.
Συμεωνίδης - Π. Σκλαβούνος, Ζαρούφης - Γκόγκολης, Καράμπαλης - Καραχισαρίδης,
Κεσόγλου - Βαφειάδης, Καραγιάννης - Σκαπέρδας, Αλ. Κουκουφίκης - Κοφίδης,
Παπασταυρόπουλος - Βλαχόπουλος, Τσιάμης - Καπνίσης, Πασσάκος - Κακκανάς,
Κακαδέλης - Ψωμιάδης, Δεληθανάσης - Μαργατίνης, Μπρας - Αντωνίου, Νίνι -
Ππααθανασίου, Σιώρης - Ευθυμάκης, Κουβάτσου - Τζιούφας, Τ. Σκλαβούνος - Χ.
Συμεωνίδης, Βασιλείου - Γαρνέλη, Ντάτσης - Καραμανλής

Ακολουθεί μία ενδιαφέρουσα παρτίδα από τον πρώτο γύρο του τουρνουά.

Μαργατίνης - Γκελασβίλι

Άνω Λιόσια 98, 1ος γύρος

1. ζ4 ε5 2. ε4 Ιγ6 3. Ιζ3 ζ5 4. Αγ4 ζ: ε4 5. Ι: ε5 Ι: ε5 6. ζ: ε5 Βε7 7. Α: η8
Π: η8 8. 0-0 Β: ε5 9. δ4 Βε6 10. Βθ5+ η6 11. Β: θ7 Αε7 12. Ιγ3 δ5 13. Ιβ5 Αδ8
14. Ι: γ7+ Α: γ7 15. Β: γ7 Βε7 16. Βη3 η5 17. Αζ4 Αε6 18. Αδ6 Βδ7 19. Πζ6 Ρδ8
20. Παζ1 Πε8 21. Πζ8 Βα4 22. Π: ε8+ Ρ: ε8 23. Πζ8+ Ρδ7 24. Π: α8 Β: δ4+ 25.
Ρζ1 Βδ1+ 26. Βε1 Β: γ2 27. Αε5 δ4 28. Α: δ4 Βδ3+ 29. Βε2 Β: δ4 30. Ββ5+ Ργ7
31. Β: η5 Αγ4+ 32. Ρε1 ε3 33. Βε7+ Ργ6 34. Πγ8+ Ρβ5 35. Β: β7+ Ρα5 36. Βγ7+
Ρβ5 37. Πβ8+ 1-0

ΔΙΑΣΥΛΛΟΓΙΚΟ ΠΑΙΔΩΝ ΑΤΤΙΚΗΣ

Την Κυριακή 11 Ιανουαρίου αρχίζει το διασυλλογικό πρωτάθλημα παίδων (ως 16
ετών) Αττικής. Φέτος θα υπάρξουν αρκετές τροποποιήσεις σε σχέση με όσα ίσχυαν
μέχρι τώρα. 
Οι βασικότερες είναι: Το πρωτάθλημα θα γίνει σε δύο κατηγορίες (Α & Β). Τα
σωματεία, συγχρόνως με τη δήλωση συμμετοχής, θα δηλώνουν και την κατηγορία
στην οποία θέλουν να συμμετάσχουν. 
Στην Α' κατηγορία η τελική βαθμολογία της οποίας θα ισχύσει για τις προκρίσεις
στο πρωτάθλημα Ελλάδας, κάθε σωματείο μπορεί να συμμετάσχει με μία μόνο ομάδα.
Ο χρόνος σκέψης για κάθε παίκτη είναι μία ώρα για 30 κινήσεις και άλλη μία ώρα
για την υπόλοιπη παρτίδα. 
Οι ομάδες θα είναι τετραμελείς: οι τρεις πρώτοι θα αγωνίζονται με τη σειρά του
ΕΛΟ τους (προσοχή, σε περίπτωση που δεν ξεκινήσει ο παίκτης στην πρώτη
σκακιέρα να παίζει δεν ξεκινούν και δύο επόμενοι, αν δεν ξεκινήσει ο δεύτερος,
δεν ξεκινά ο επόμενος) και στην 4η σκακιέρα θα αγωνίζεται κορίτσι.

Πληροφορίες στον κ. Πέτρο Κολυβά, τηλ. 3634.521 (πρωί) και 6545.109. 
Το εντός έδρας σωματείο πρέπει να ενημερώνει έγκαιρα για το αποτέλεσμα, αλλιώς
χάνει το δικαίωμα έδρας.

Το πρωτάθλημα παμπαίδων (ως 12 ετών) θα αρχίσει την 1η Φεβροαυρίου.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: O99</CAT>
<ED>
Κωδικός άρθρου: A16031O991</ED>
<ID>
ID:133783

</ID><URL>http://ta-nea.dolnet.gr/neaweb/neafile.print_unique?e=A&f=16031&m=O99&aa=1</URL></REF>


Article

<CATEGORY>vin09</CATEGORY>

 <H5>ΕΠΙΣΤΟΛΗ ΛΑΣΚΑΡΗ ΓΙΑ ΤΟ ΠΑΡΑΣΚΗΝΙΟ ΤΗΣ ΤΕΛΕΤΗΣ ΛΗΞΗΣ ΣΤΟ ΠΑΛΑΙ ΝΤΕ ΣΠΟΡ
</H5><H2>Ζωή κατά Πολιτιστικής Πρωτεύουσας </H2>
<H3></H3>Λάβρα κατά του Οργανισμού Πολιτιστικής Πρωτεύουσας και του διευθυντή του,
Πάνου Θεοδωρίδη, η Ζωή Λάσκαρη γράφει γιατί τελικά δεν συμμετέσχε στην τελετή λήξης

Η Ζωή Λάσκαρη θα παρουσίαζε ­ και τηλεοπτικώς ­ την τελετή λήξης της
Θεσσαλονίκης - Πολιτιστικής Πρωτεύουσας 1997, στις 30 Δεκεμβρίου, στο Παλαί
ντε Σπορ, με το πολυθέαμα του Γκόραν Μπρέγκοβιτς «Η σιωπή των Βαλκανίων».
Τελικά η συμμετοχή της ματαιώθηκε. Το παρασκήνιο αυτής της ματαίωσης, τα λάθη,
τις ασυνέπειες και τα ερωτήματα αποκαλύπτει τώρα η Ζωή Λάσκαρη, με επιστολή
της προς «ΤΑ ΝΕΑ». Γράφει:

«Είχα αποφασίσει να μη δώσω συνέχεια στην παραλίγο συμμετοχή μου στην
Πολιτιστική Πρωτεύουσα της Θεσσαλονίκης, αλλά ο καθ' όλα γραφικός κ.
Θεοδωρίδης με τις δηλώσεις του με αναγκάζει σε αυτήν την απάντηση για την
αποκατάσταση της αλήθειας.

Εκλήθηκα το προηγούμενο Σάββατο (27.12.1997) να συμμετάσχω στο θέαμα που θα
οργάνωνε ο Γκόραν Μπρέγκοβιτς για τη λήξη της Πολιτιστικής. Δέχτηκα με πολύ
χαρά και προσφέρθηκα δωρεάν να λάβω μέρος. Με fax μού έστειλαν τα κείμενα, που
θα έπρεπε να απαγγείλω και τη γενική περιγραφή της εμφάνισής μου. Θα πρέπει
εδώ να σημειωθεί ότι στη μία (1) σελίδα του κειμένου που έλαβα υπήρχαν πέντε
(5) λάθη!! Ακόμη και για το απόσπασμα από το τροπάριο του Αγίου Δημητρίου
υπήρχε διαφωνία ως προς την ακρίβειά του, μεταξύ του κ. Θεοδωρίδη και του
βοηθού του, αφήστε δε τον κακόμοιρο Αριστοφάνη!

Στη Θεσσαλονίκη έφτασα Δευτέρα, νωρίς το απόγευμα και σύμφωνα με το πρόγραμμα,
που μου είχε κοινοποιηθεί, θα έπρεπε να συμμετάσχω σε μία δοκιμή το βράδυ της
ίδιας μέρας και μία το πρωί της επομένης. Η πρώτη δοκιμή δεν πραγματοποιήθηκε
με ευθύνη της γιουγκοσλαβικής ομάδας γιατί υπήρχαν διαφωνίες μεταξύ τους ως
προς τη δομή του θεάματος. Ο σκηνοθέτης Παντούρ ήταν κοντά μου συνεχώς αλλά
εξίσου αμήχανος και σιωπηλός.

Η δεύτερη δοκιμή δεν έγινε γιατί κανείς δεν εμφανίστηκε στις 9.30 το πρωί της
Τρίτης, 30.12.1997. Άρχισαν να καταφθάνουν μετά τις 11.30 π.μ. και έγινε μόνο
μουσική δοκιμή γύρω στις 2 μ.μ.

Την ίδια ημέρα με κάλεσαν εκ νέου στις 6 το απόγευμα, υποτίθεται για την...
περίφημη δοκιμή, και στις 7.30, δηλαδή 2 ώρες πριν από την έναρξη του θεάματος
(!!!) μου ανακοίνωσαν ότι η εμφάνισή μου δεν ήταν αναγκαία και τα κείμενα, που
μου είχαν δοθεί, θα τα εκφωνούσα από κάποιο μικρό στούντιο πίσω από τις
κερκίδες! Όπως αντιλαμβάνεστε κάτι τέτοιο θα μπορούσε να κάνει η οποιαδήποτε
καλή, και υπάρχουν πολλές, εκφωνήτρια της τηλεόρασης ή του ραδιοφωνικού σταθμού.

Αμέσως ζήτησα να επικοινωνήσω με τον κ. Θεοδωρίδη, έλαβα όμως την απάντηση ότι
ήταν απασχολημένος σε ραντεβού. Κατόπιν αυτού αναγκάστηκα σιωπηλά και
αξιοπρεπώς να αποχωρήσω. Η απόσταση του ξενοδοχείου μου από το Παλαί, όπου θα
παρουσιάζετο το θέαμα, ήταν 5 λεπτά και ο κ. Θεοδωρίδης θα μπορούσε, αν το
επιθυμούσε, να έρθει να με συναντήσει για να συζητήσουμε έστω και την
τελευταία στιγμή πριν αρχίσει η συναυλία. Αλλά η αλαζονεία κωφεύει.

Στη διάρκεια αυτών των δύο ημερών η παρουσία των ανθρώπων της Πολιτιστικής
ήταν διακριτική έως ανύπαρκτη.

Αν ο κ. Θεοδωρίδης είχε καταδεχτεί... να συνομιλήσει μαζί μου, θα τον είχα
ρωτήσει τα εξής:

1. Ασκούσε ή όχι κάποιον έλεγχο στη γιουγκοσλαβική ομάδα, η οποία είχε
αναλάβει την ετοιμασία της εκδήλωσης;

2. Είχε εξασφαλίσει ύστερα από συνεννόηση μαζί της τη συμμετοχή μου;

3. Γιατί ανέθεσε αποκλειστικά στη γιουγκοσλαβική ομάδα να οργανώσει για τη
λήξη της Πολιτιστικής το πολυθέαμα "Η σιωπή των Βαλκανίων", που, όπως όλοι
διαπιστώσαμε, δεν είχε καμία απολύτως σχέση με την Ελλάδα και τον πολιτισμό
της; Πώς δέχτηκε μαζί με όλους τους άλλους συνυπεύθυνους να κλείσει το έτος
της Πολιτιστικής Πρωτεύουσας με μία εκδήλωση από την οποία ήταν ουσιαστικά
απούσα η Ελλάδα; Η παρουσία του Γιώργου Νταλάρα, με τα τρία τραγούδια, ασφαλώς
δεν δίνει άλλοθι στον κ. Θεοδωρίδη.

Ο κ. Θεοδωρίδης προτίμησε να εξαφανιστεί. Οι δε Γιουγκοσλάβοι μού έδωσαν να
καταλάβω ότι η παρουσία μου και τα κείμενα που μου είχαν δοθεί δεν... χωρούσαν
στο θέαμα που είχαν οργανώσει.

Οι υπεύθυνοι της Πολιτιστικής Πρωτεύουσας με εκάλεσαν. Εγώ δεν το είχα
ζητήσει. Και όμως οι ίδιοι δεν θεώρησαν ότι είχαν χρέος να με προστατεύσουν.

Δυστυχώς, ο κ. Θεοδωρίδης και ορισμένοι ανευθυνο-υπεύθυνοι της παρέας του,
αποφάσισαν να κάνουν δηλώσεις, άλλοι δημόσια και άλλοι ιδιωτικά, κακοποιώντας
την αλήθεια, με προφανή στόχο να καλύψουν την αδράνεια και ανυπαρξία τους τις
δύο αυτές ημέρες.

Τους προειδοποιώ ότι αν συνεχίσουν θα καταφύγω στη Δικαιοσύνη. Ειδικότερα ο κ.
Θεοδωρίδης θα μπορούσε να κλείσει τη χρονιά του με έναν ελληνικότερο επίλογο.
Ας μην προκαλεί άλλο τη μνήμη μας».

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16031P011</ED>
<ID>
ID:133784

</ID><URL>http://ta-nea.dolnet.gr/neaweb/neafile.print_unique?e=A&f=16031&m=P01&aa=1</URL></REF>


Article

<CATEGORY>vin09</CATEGORY>

 <H5></H5><H2>Μουσική
</H2>
Η τζαζ πουλάει όλο και περισσότερο στην Ελλάδα

σελ 3

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16031P012</ED>
<ID>
ID:133830

</ID><URL>http://ta-nea.dolnet.gr/neaweb/neafile.print_unique?e=A&f=16031&m=P01&aa=2</URL></REF>


Article

<CATEGORY>vin09</CATEGORY>

 <H2>Μέρα - Νύχτα </H2>
Ένας «Προστάτης» που έκοψε 22.000 εισιτήρια σε τρεις ημέρες!

σελ 12

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16031P013</ED>
<ID>
ID:133866

</ID><URL>http://ta-nea.dolnet.gr/neaweb/neafile.print_unique?e=A&f=16031&m=P01&aa=3</URL></REF>


Article

<CATEGORY>vin09</CATEGORY>

 <H2>Η Λάσκαρη τα ψέλνει στην Πολιτιστική Πρωτεύουσα
</H2><H2></H2>
στο Πανόραμα

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16031P016</ED>
<ID>
ID:133905

</ID><URL>http://ta-nea.dolnet.gr/neaweb/neafile.print_unique?e=A&f=16031&m=P01&aa=6</URL></REF>


Article

<CATEGORY>vin09</CATEGORY>

 <H5>ΠΑΡΑΜΥΘΑΣ ΑΠΟ ΤΟ ΠΗΛΙΟ ΣΤΟΝ «ΦΟΥΡΝΟ»
</H5><H5>«ΖΩΝΤΑΝΑ» </H5><H2>Ο «Ορέστης» χορεύει
</H2>
Ο Κυριάκος Κοσμίδης - Ορέστης και η Κατερίνα Δήμα - Ηλέκτρα στον «Ορέστη» της «Θεατροκίνησης»

Ο «Ορέστης», σε δραματουργική επεξεργασία-σκηνοθεσία Ισίδωρου Σιδέρη,
χορογραφία Κυριάκου Κοσμίδη - Ισίδωρου Σιδέρη, με σκηνικά - κοστούμια Νίκου
Πετρόπουλου, φωτισμούς Κώστα Μπλουγουρά και μουσική διδασκαλία Δημήτρη Γιάκα,
έκανε την πρεμιέρα του, στις 22 Νοεμβρίου, ως συμπαραγωγή του Μεγάρου Μουσικής
και της «Θεατροκίνησης» στο πλαίσιο του Μήνα Χορού. Η «Θεατροκίνηση», όμως,
έχει πλέον αποκτήσει δική της στέγη, πάνω από το «Από Μηχανής Θέατρο»
(Ακαδήμου 13, κάθετος στην οδό Πειραιώς, απέναντι από την Πλατεία
Κουμουνδούρου, τηλ. 5235.716). Εκεί θα παρουσιάζεται από σήμερα έως τις 15
Φεβρουαρίου και κάθε Δευτέρα στις 9 μ.μ., κάθε Τετάρτη και Κυριακή στις 10 και
κάθε Σάββατο στις 12, σε μεταμεσονύκτια παράσταση, ο βασισμένος στην
«Ορέστεια» του Αισχύλου, την «Ηλέκτρα» του Σοφοκλή, τον «Ορέστη» του Ευριπίδη
και τον «Ορέστη» του Γιάννη Ρίτσου και με μουσική του Γιάννη Μεταλλινού, που
έχει ειδικά συντεθεί και που ηχογραφήθηκε στο Μέγαρο Μουσικής από την
Καμεράτα, Ορχήστρα των Φίλων της Μουσικής υπό τον Νίκο Τσούχλο, «Ορέστης».

Στην παράσταση μετέχουν οι Κυριάκος Κοσμίδης, Κατερίνα Δήμα, Μάγδα Ρώιμπα,
Πάνος Καλφοδήμος, Λαέρτης Μαλκότσης, Γιάννης Μπενέτος, Χριστίνα Βασιλοπούλου,
Ελένη Κακκαβά, Μαρία Ηφαιστίδου, Ιβάνα Κατσούλα, Τζίνα Καλαντζή, Φωτεινή Λέκκα.

Στη συνέχεια η «Θεατροκίνηση» θα επαναλάβει παλαιότερες επιτυχίες της.

ΠΑΡΑΜΥΘΑΣ

Από μια ρεματιά του Πηλίου κατηφορίζει εδώ και επτά χρόνια ο Στέλιος Πελασγός,
ταξιδεύει και διηγείται σε όλη την Ελλάδα παραδοσιακές ιστορίες: ο πρώτος
Έλληνας επαγγελματίας ιστορητής. Από σήμερα έως τις 18 Ιανουαρίου θα
φιλοξενείται στον «Φούρνο» (Μαυρομιχάλη 168, τηλ. 6460.748) ­ κάθε ημέρα εκτός
από τις 6, 12 και 13 Ιανουαρίου ­ μαζί με τους μουσικούς Αποστόλη Γλαφυριώτη
(λαούτο - τραγούδι) και Δομηνίκη Μαυρίδου (κανονάκι) και θα αφηγείται στις
9.30 μ.μ. «Ιστορίες σοφίας της Ανατολής» και τα μεσάνυχτα, ­ ό,τι πρέπει ­
μεταμεσονύκτιες ιστορίες τρόμου με τον τίτλο «Τ' αερικά στο ρέμα». 
Το κεφάλαιο παραμύθι, παραμυθάδες και αφήγηση έχει απήχηση και παίρνει
διαστάσεις. Τον Στέλιο Πελασγό μπορείτε να ακούσετε με εισιτήριο 2.500 και αν
είστε φοιτητές 2.000 δρχ.

ΧΟΡΟΣ

Η ομάδα χορού «Αίρεσις» συνεχίζει απόψε και αύριο στις 9.30 μ.μ. τις
παραστάσεις της «Κάρμεν νούμερο 33» στο θέατρο «Κνωσός» (Κνωσού 11, Πλατεία
Αμερικής, τηλ. 8677.070, 8624.463). Πρόκειται για μία διασκευή του
μυθιστορήματος του Προσπέρ Μεριμέ «Κάρμεν» ­ ένα «δοκίμιο» αφιερωμένο στον
ολοκληρωτισμό του έρωτα. Η χορογραφία και η σκηνοθεσία είναι του Γιάννη
Μπαγουρδή, η μουσική επιμέλεια του Ιάκωβου Δρόσου, τα σκηνικά του Γιώργου
Γαβαλά και τα κοστούμια του Γιάννη Λιγούτσικου.

*** Ο «Μήνας Χορού '98» που οργανώνει για τρίτη χρονιά το «Ανοιχτό θέατρο» και
η ομάδα «Εκτός βάρους» της Δόνης Μιχαηλίδη επεκτείνεται σε δίμηνο! Και θα
διεξαχθεί τον Απρίλιο και τον Μάιο. Οι ομάδες, που ενδιαφέρονται να
συμμετάσχουν, μπορούν να τηλεφωνούν στο 6460.660 καθημερινά 11 π.μ. έως 1 μ.μ.
και 6 έως 9 μ.μ.

ΔΡΩΜΕΝΟ

Ένα θεατρικό δρώμενο με τον τίτλο «Παραμύθια από τη Σαλαμίνα» βασισμένο στο
ομώνυμο βιβλίο του Τάσου Π. Καράντη, όπου καταγράφηκε ο αφηγηματικός λόγος του
παραμυθιού από το στόμα της γιαγιάς του συγγραφέα, δημιούργησε ο ηθοποιός
Σταύρος Μαυρίδης και το παρουσιάζει στο νησί του, τη Σαλαμίνα, σήμερα και
αύριο. Η σκηνοθεσία είναι του Σταύρου Μαυρίδη που παίζει μαζί με τη Μαρία
Μπακέλλα, τα σκηνικά και τα κοστούμια του Γιώργου Λαμπράκη και η μουσική του
Τάσου Λένη. Στους θεατές θα διατίθεται δωρεάν, μαζί με το πρόγραμμα, ένα
συλλεκτικό λεύκωμα με είκοσι φωτογραφίες από την παλιά Κούλουρη.

ΠΡΟΒΟΛΕΣ

Το κινηματογραφικό αφιέρωμα στον Φράνκο Τζεφιρέλι συνεχίζεται στο «Παλλάς»
(Βουκουρεστίου 1) σήμερα με την «Τζέιν Έιρ» (με τον Γουίλιαμ Χαρτ) στις 8 μ.μ.
και τον «Άμλετ» (με τον Μελ Γκίμπσον) στις 10 μ.μ. και αύριο με το «Αδελφός
ήλιος, αδελφή σελήνη» στις 8 μ.μ. και τον «Οθέλο» (με τον Πλάσιντο Ντομίνγκο)
στις 10 μ.μ.

ΑΚΡΟΑΣΕΙΣ

Τη «Διάσκεψη κορυφής» του Ρόμπερτ Ντέιβιντ ΜακΝτόναλντ ανεβάζει το ΔΗΠΕΘΕ
Ρόδου, με πρωταγωνίστριες την Αννέζα Παπαδοπούλου και τη Λυδία Φωτοπούλου.
Χρειάζονται όμως και άνδρες ηθοποιοί ηλικίας 22 έως 30 ετών. Για τον λόγο
αυτό, την Τετάρτη και την Πέμπτη, από 10 π.μ. έως 7 μ.μ., πραγματοποιούνται
ακροάσεις στο θέατρο «Οδού Ερμού» (Ερμού 108). Πληροφορίες στα τηλ. 0241/30668
ή 36710.

ΠΑΡΤΙ

Πάρτι, με ελεύθερη είσοδο για τους φίλους της και ένα ποτό κερασμένο,
οργανώνει η Microtec στο κλαμπ «Net» (Αγίων Ασωμάτων 43, τηλ. 3236.670) απόψε.

ΕΚΔΗΛΩΣΗ

Ο δημοτικός κινηματογράφος Γαλαξειδίου τιμά τις ιδρύτριες της Κινηματογραφικής
Λέσχης Ελλάδας, Αγλαΐα και Μόνα Μητροπούλου, στην αίθουσα του δημοτικού
κινηματοθεάτρου στο Γαλαξείδι. Κατά τη διάρκεια της εκδήλωσης θα προβληθεί η
ταινία του Μιχάλη Κακογιάννη «Τα ψάρια βγήκαν στη στεριά». Στις 6.30 το απόγευμα.

Στην «Αίθουσα αναμονής» του Zoom - Στούντιο 5 της Πλάκας (Κυδαθηναίων 39, τηλ.
3229.250) ο Σταμάτης Κραουνάκης, ο Νίκος Σούλης και η Ελένη Δήμου δίνουν ­
κατ' εξαίρεση ­ και απόψε και αύριο, στις 10.30, πνοή στα τραγούδια με μια
«παράσταση - επανάσταση», που ανήκει στο είδος του «ηλεκτρικού μελοδράματος».

*** Σόουλ, ντανς, ποπ, γκόσπελ, ρυθμ εντ μπλουζ, ροκ εν ρολ, τζαζ,
μιούζικαλ... Μια ευρύτατη γκάμα καλύπτει το ρεπερτόριο της Κουίν Γιάχνα, που
εμφανίζεται με την Κόσμικ Φανκ Ορκεστρα από σήμερα έως και τις 15 Ιανουαρίου
στο Hall Note τζαζ κλαμπ (Τριβωνιανιού 17, Μετς, τηλ. 9213.310, 9232.460).
Είσοδος και πρώτο ποτό 5.000 και για φοιτητές (από Κυριακή έως Πέμπτη) 3.500 δρχ.

*** Αιθέρια μονοπάτια των Άνδεων και θερμούς ρυθμούς της Καραϊβικής φιλοξενεί
η... «Μεσόγειος». (Πατησίων 208, Πλατεία Αμερικής, τηλ. 8674.901). Πρόκειται
για τους Apurimac που θα εμφανίζονται εκεί από 5 έως 11 Ιανουαρίου.

*** Συναυλία των Deus ex Machina πραγματοποιείται σήμερα στο κλαμπ «Αν»
(Σολωμού 13-15, Εξάρχεια, τηλ. 3305.056-7). Τη βραδιά θα ανοίξουν οι «Jesus Toy».

*** Ο Γιάννης Σκουλάς με το σεξτέτο του εμφανίζεται αύριο γύρω στα μεσάνυχτα
στο κλαμπ «Μάσκες» στο Θησείο (Αποστ. Παύλου 31, τηλ. 3468.670).

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16031P021</ED>
<ID>
ID:133787

</ID><URL>http://ta-nea.dolnet.gr/neaweb/neafile.print_unique?e=A&f=16031&m=P02&aa=1</URL></REF>


Article

<CATEGORY>vin09</CATEGORY>

 <H5>... γούστο...
</H5><H5>... και διαρκής πάλη
</H5><H2>Κληρονομιά... </H2>
<AUTHOR>Β.Χ.</AUTHOR>

Τα κτίρια είναι μεν κληρονομιά της Πολιτιστικής Πρωτεύουσας για την πόλη της
Θεσσαλονίκης, όμως η μαξιμαλιστική αίσθηση που υπήρξε λόγω και της
μαξιμαλιστικής χρηματοδότησης ­ ειδικά για τα έργα ­ δημιούργησε τριβές.
Τριβές όμως δημιουργήθηκαν και από τις διαμαρτυρίες των μη συμμετασχόντων
καλλιτεχνών στο καλλιτεχνικό πρόγραμμα. Όσο για το τρίτο σκέλος των
διαμαρτυριών, αυτό έγκειται στην απουσία φυσιογνωμίας του προγράμματος, αλλά
οι τριβές θα εμφανίζονταν ακόμη και αν υπήρχε φυσιογνωμία με την οποία κάποιοι
θα διαφωνούσαν. Όλα τα παραπάνω τα διαπίστωσε ο υπουργός Πολιτισμού σε μια
προσπάθεια απολογισμού του πολύπαθου πολιτιστικού 1997 για τη Θεσσαλονίκη.

Την οποία Θεσσαλονίκη και τον κόσμο της αναλογίστηκε ­ είπε ­ το βράδυ της
Πρωτοχρονιάς βλέποντας το κοινό πρόγραμμα των τηλεοπτικών σταθμών Mega και
Antenna, όταν συνεργάστηκαν στην αναμετάδοση του πρωτοχρονιάτικου γλεντιού του
Δήμου Αθηναίων που κινήθηκε στα πλαίσια της πλειοψηφικής και συγκεκριμένης
αντίληψης περί γούστου. Αναρωτήθηκε ο υπουργός πώς θα είχε αντιμετωπισθεί το
«καλλιτεχνικό» συμβάν από τους παραδοσιακούς και οργανικούς διανοούμενους της
Θεσσαλονίκης και μάλλον δεν θέλησε διόλου να φαντασθεί τα σχόλια.

Στην αισθητική όμως κατέφυγε και ο ίδιος (Θεσσαλονικιός επίσης και με τοπική
αντίληψη περί γούστου) όταν ρωτήθηκε ανοιχτά για την άποψή του περί επιτυχίας
ή μη της Πολιτιστικής Πρωτεύουσας. Προτίμησε να απαντήσει έμμεσα, δηλώνοντας
πως ήταν «μια διαρκής πάλη της πόλης με τον εαυτό της» και γιατί είναι...
«αυστηρός», είπε, και συμπλήρωσε πως το πεδίο της αισθητικής είναι ­ ευτυχώς ­
το μόνο στη μεταβιομηχανική εποχή που βιώνουμε το οποίο παραμένει πεδίο
αντιθέσεων πολιτικών, ιδεολογικών, πολιτιστικών.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16031P022</ED>
<ID>
ID:133833

</ID><URL>http://ta-nea.dolnet.gr/neaweb/neafile.print_unique?e=A&f=16031&m=P02&aa=2</URL></REF>


Article

<CATEGORY>vin09</CATEGORY>

 <H2>Οι μάστορες της πέτρας </H2>
<AUTHOR>Κ.Ρ.</AUTHOR>

Πέρασαν είκοσι χρόνια από τη μέρα που έφθασε εδώ στα «ΝΕΑ» το πρώτο τεύχος
ενός περιοδικού που μας ξάφνιασε και στη συνέχεια μάς γοήτευσε: Το «Αρμολόι»
ξεκινούσε εξαίρετο στη μορφή, γοητευτικό και συνάμα διδακτικό ­ χωρίς ίχνος
διδακτισμού ­ στο περιεχόμενο. Οι φωτισμένοι νέοι της Πυρσόγιαννης και η
Προοδευτική Ένωση μαζεύουν εδώ και δεκαετίες ένα σπάνιο υλικό γι' αυτή τη
μοναδική συντεχνία των πυρσογιαννίτικων μαστόρων της πέτρας, που ξεκίνησαν απ'
τα μαστοροχώρια της επαρχίας Κονίτσης για να φθάσουν ώς το Χαρτούμ, την
Αλεξάνδρεια, την Αιθιοπία, την Τεχεράνη και την Αμερική! Να, λοιπόν, που
έφθασε χρονιάρες μέρες στα χέρια μας το «Αρμολόι» - περίοδος 2η, τεύχος 1.
Αυτή τη φορά δεν έχει τη μορφή περιοδικού (βαριά τα έξοδα; λίγοι οι
άνθρωποι;), αλλά ενός πολύπτυχου. Το ίδιο μεράκι, ωστόσο, η ίδια ομορφιά και
συγκίνηση στα κείμενα και στις φωτογραφίες, και με μια καλή είδηση:
δημιουργείται στην Πυρσόγιαννη Σχολή μαστόρων της πέτρας. Σας φαίνεται μικρή
είδηση; Για κοιτάξτε γύρω σας...

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16031P023</ED>
<ID>
ID:133868

</ID><URL>http://ta-nea.dolnet.gr/neaweb/neafile.print_unique?e=A&f=16031&m=P02&aa=3</URL></REF>


Article

<CATEGORY>vin09</CATEGORY>

 <H5>ΠΟΣΟ ΚΑΙ ΠΟΙΟΙ ΔΙΣΚΟΙ ΤΗΣ ΠΟΥΛΑΝΕ ΣΤΗΝ ΕΛΛΑΔΑ
</H5><H5>Και ελληνικές «μπλε νότες»
</H5><H2>Η τζαζ... τραγουδάει ακόμη
</H2>
<AUTHOR>ΧΑΡΗ ΠΟΝΤΙΔΑ</AUTHOR>

Το «Blue Train» του Τζον Κολτρέιν είναι από τα CD της τζαζ που τα πάνε καλά
(και) στην Ελλάδα, με πωλήσεις 3.500 αντιτύπων

Σήμερα στην Ελλάδα εκπροσωπούνται από τη mainstream δισκογραφία όλες οι
ιστορικές ετικέτες της τζαζ (Blue Note, Verve, Impulse, ECM), ενώ οι
ανεξάρτητες δισκογραφικές (Libra, ΑΝΚΗ, Hitch-Hyke) δεν σταματούν να ψάχνουν
και να φέρνουν μικρότερες εταιρείες προσφέροντας στο κοινό ένα ευρύτατο φάσμα
από την τζαζ που επανεκδίδεται και παράγεται στο εξωτερικό.

Ωστόσο, για να κινηθεί και να φουντώσει όσο γίνεται ο τομέας αυτός, χρειάζεται
να λειτουργήσει ένα γενικότερο πλέγμα γύρω από αυτόν, ξεκινώντας από την
παραγωγή (τις εταιρείες δηλαδή), τη μετάδοση της μουσικής αυτής μέσω
ραδιοφώνου, το ζωντανό παίξιμό της σε κατάλληλους χώρους. Μπορεί φερ' ειπείν
πέρυσι τον Φεβρουάριο η Polygram (που φέρνει την ιστορική Verve) να ξεκίνησε
καμπάνια με τίτλο «Ο Φλεβάρης είναι τζαζ», βγάζοντας στην αγορά ιστορικές
ηχογραφήσεις του καταλόγου της σε πολύ καλές τιμές ­ Έλα Φιτζέραλντ, Μπίλι
Χολιντέι, Λουίς Άμστρονγκ κ.λπ., συνολικά 20 άλμπουμ κάτω από τον τίτλο «The
Master Edition Series» ­ και να ενημέρωσε τα τρία ή τέσσερα έντυπα που
δημοσιεύουν για την τζαζ, όμως αυτό δεν είναι αρκετό. Γιατί η μουσική
ακούγεται πρώτα και μετά... διαβάζεται. Εδώ ­ όπως λένε οι άνθρωποι του χώρου
­ υπάρχει σαφώς η έλλειψη του ειδικού ραδιοφώνου (κάποτε υπήρχε, αν θυμάστε, ο
Τζαζ Fm) κι έτσι η ενημέρωση των ενδιαφερομένων επαφίεται στις καλές προθέσεις
κάποιων παραγωγών ή στο κρατικό ραδιόφωνο, που όμως κι αυτό τελευταία έχασε
την πιο αντιπροσωπευτική φωνή του χώρου, τον Κώστα Γιαννουλόπουλο.

«Είναι εκπληκτικό πόσος κόσμος ενδιαφέρεται τελικά», λέει ο εκπρόσωπος Τύπου
της Polygram, Ανδρέας Τσουρινάκης, «αν ενημερωθεί σωστά κι αν είναι
ενημερωμένα στην ώρα τους τα δισκάδικα, αλλά και οι υπάλληλοί τους».

Άποψη της συγκεκριμένης εταιρείας είναι ότι σαφώς η αγορά, αν και μικρή,
«κινείται» κυρίως με τις επανεκδόσεις ­ από την «The Master Edition Series»
της Verve πουλήθηκαν πάνω από 5.000 αντίτυπα, αριθμός πολύ σοβαρός για τη δική
μας αγορά. Από τις νέες εκδόσεις της Verve καλύτερα πήγαν το «Beyond the
Misuri Sky» (Τσάρλι Χέιντεν και Πατ Μεθίνι), «The Guitar Trio» (Τζον
Μακλάφλιν, Αλ Ντι Μεόλα και Πάκο ντε Λουτσία) και το σάουντρακ του Καnsas City
(μουσικού ντοκιμαντέρ του Ρόμπερτ Άλτμαν), εκδόσεις οι οποίοι και οι τρεις
μαζί δεν ξεπερνούν τις 3.000 πωλήσεις (που στον τομέα της τζαζ θεωρούνται σημαντικές).

Η ιστορική Blue Note αντιπροσωπεύεται παγκοσμίως από την ΕΜΙ κι έχει πάνω από
10 χρόνια στη χώρα μας. Πρώτος που ασχολήθηκε με την οργάνωσή της στην ΕΜΙ
ήταν ο Κώστας Γιαννουλόπουλος, ο οποίος ήταν επίσης ο πρώτος που τύπωσε
βινύλια τζαζ στην Ελλάδα, μια σειρά «Best Of...», που εξακολουθούν να
τυπώνονται και να κυκλοφορούν στο εξωτερικό (το τμήμα δηλαδή τζαζ της
εταιρείας ξεκίνησε με τον πιο ενημερωμένο και δυναμικό εκπρόσωπό της).

«Υπάρχει όλο και μεγαλύτερο ενδιαφέρον για την τζαζ», λέει ο Βασίλης
Κωνσταντουλάκης από την ίδια εταιρεία, τονίζοντας τον ρόλο που έπαιξε στη
δημιουργία ενός νέου κοινού ο Κώστας Γιαννουλόπουλος ­ με τις εκδόσεις του,
τις εκπομπές του (στον Top FM κάποτε και τη δημιουργία του Τζαζ FM αργότερα),
τα δημοσιεύματά του.

Η γνώμη του είναι ότι σήμερα «τα καταστήματα ενημερώνονται καλύτερα ­ στο
"Metropolis" μπορείς να βρεις σχεδόν τα πάντα ­ καλλιτέχνες από το εξωτερικό
έρχονται και παίζουν, ο κόσμος ενδιαφέρεται για νέα ακούσματα». Ο πιο
εμπορικός δίσκος της Blue Note στην Ελλάδα; Το «Blue Train» του Τζον Κολτρέιν
λέει, ο μοναδικός δίσκος που ηχογράφησε ο καλλιτέχνης στην «Blue Note», ο
οποίος έχει ξεπεράσει τις 3.500 πωλήσεις δίσκων στην ελληνική αγορά.

Αν για την Blue Note είναι ο Τζον Κολτρέιν νούμερο ένα στη χώρα μας, για την
ECM (που στην εγχώρια αγορά αντιπροσωπεύεται από τη Lyra) το δυνατό όνομα
είναι ο Κιθ Τζάρετ, «το σόλο άλμπουμ του "La Scala", από τη συναυλία που έδωσε
στη σκάλα του Μιλάνου, έχει φθάσει στις 4.000 αντίτυπα», λέει η Γεωργία
Αλεβιζάκη, ο συνδετικός κρίκος της Lyra με την ECM. «Μέσα στον μουσικό
πληθωρισμό που υπάρχει σήμερα, το κοινό ­ έχοντας μια πιο αφαιρετική διάθεση ­
ψάχνει να βρει μια άλλη μουσική. Η τζαζ είναι μια πιο ελεύθερη μουσική και
δίνει διέξοδο σ' αυτές τις αναζητήσεις».

Απόδειξη ότι υπάρχει ένας δυνατός πυρήνας για την τζαζ στην Ελλάδα είναι η
συλλογή της ECM, που κυκλοφόρησε τελευταίως στη χώρα μας «με νεώτερους και όχι
τόσο καθιερωμένους καλλιτέχνες που ωστόσο έχουν διαγράψει μια πορεία και
συνεχίζουν», λέει η Γεωργία Αλεβιζάκη. «Πάνω από 500 άτομα μας έστειλαν το
χαρτάκι που είχαν μέσα τα CD και το οποίο τους δίνει τη δυνατότητα να
επικοινωνούν με την ECM και να ενημερώνονται για τις νέες κυκλοφορίες σε
μόνιμη βάση».

Τον Καλδάρα τον γνωρίζουμε όλοι. Τον Κολτρέιν πόσοι άραγε; «Λίγοι» απαντούν οι
εκπρόσωποι των δισκογραφικών εταιρειών. «Λίγοι, αλλά με τάση αυξητική». Η
αλήθεια είναι ότι η Ελλάδα δεν υπήρξε ποτέ φανατική οπαδός της τζαζ και μόνον
τον τελευταίο καιρό μπορούμε να μιλάμε για μία ­ έστω ­ μικρή αλλά ζωντανή
αγορά αυτού του μουσικού ιδιώματος, που παράγει συνεχώς από τη δεκαετία του
'30. Το ενδιάφερον αυτό εντάσσεται μέσα στο γενικότερο άνοιγμα που
παρατηρείται παγκοσμίως στη μουσική, μία τάση που θέλει τον ακροατή «ανοιχτό»
και ενημερωμένο σε ό,τι συμβαίνει και στα τέσσερα σημεία της Γης.

Αλήθεια υπάρχει συστηματική παραγωγή δικής μας τζαζ στην ελληνική δισκογραφία;
«Εδώ τα πράγματα είναι δύσκολα», λέει ο Γιώργος Τσακαλίδης από την
θεσσαλονικιώτικη Ano Kato Records ­ τη μοναδική ίσως εταιρεία στην Ελλάδα που
έχει ασχοληθεί επισταμένα με το είδος αυτό. Στην Ano Kato έχουν δώσει δείγματα
γραφής καλλιτέχνες όπως ο Φλώρος Φλωρίδης, ο Σάκη Παπαδημητρίου και η Γεωργία
Συλαίου, το τρίο Praxis, οι Mode Plagal, o Κώστας Βόμβολος, ο Γιάννης
Μουρτζόπουλος, οι Γουτού Γουπατού κ.ά, παραγωγές που συνδυάζουν στοιχεία τζαζ
με τους δικούς μας τοπικούς ήχους. «Η αγορά γι αυτές τις παραγωγές εδώ στην
Ελλάδα είναι περιορισμένη, αλλά ευτυχώς υπάρχει αυξανόμενο ενδιαφέρον στο
εξωτερικό, Αμερική, Γερμανία, Αγγλία κ.λπ. Είναι ζήτημα χρόνου να ανοίξει
ουσιαστικά η αγορά εκτός Ελλάδας», λέει ο Γιώργος Τσακαλίδης. «Εμείς πάντως
συνεχίζουμε», λέει.

Αισιόδοξη για το μέλλον είναι η Γεωργία Αλεβιζάκη φέρνοντας ως παράδειγμα τον
δίσκο «Episodes» του Τάκη Μπαρμπέρη με τη συμμετοχή του Τρίλοκ Γκούρτου ­ μια
παραγωγή που συνεχίζει σταθερά να πουλάει παρ' όλο που έχει κυκλοφορήσει πάνω
από δύο χρόνια τώρα. «Πολύ καλά πήγαν και οι Ίασις», συμπληρώνει, ενώ στέκεται
­ και αυτή ­ στο ενδιαφέρον που υπάρχει στις εκτός Ελλάδος αγορές. «Είναι
σχετικά φρέσκια η επαφή μας με το εξωτερικό, αλλά υπάρχει κινητικότητα, ζήτηση».

Αν εξαιρέσουμε δύο ακόμη (ανεξάρτητες) εταιρείες, την Libra και την ΑΝΚΗ, που
όμως έχουν λιγότερες παραγωγές στο δυναμικό τους, η ελληνική τζαζ μένει σε
κάτι σκόρπιες προσπάθειες, αραιά και πού, στις μεγάλες εταιρείες. Όπως όμως
είπαμε και στην αρχή, για να υπάρξει και να ανθήσει ο χώρος αυτός πρέπει να
συνδράμουν πολλοί παράγοντες. Συναυλίες, μόνιμοι και εξοπλισμένοι χώροι για να
παίζεται, ραδιόφωνο, Τύπος.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16031P031</ED>
<ID>
ID:133788

</ID><URL>http://ta-nea.dolnet.gr/neaweb/neafile.print_unique?e=A&f=16031&m=P03&aa=1</URL></REF>


Article

<CATEGORY>vin09</CATEGORY>

 <H2>Το ψοφίμι και τα δόντια του
</H2><H2></H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Δεκαεπτά χρόνια μετά την πρώτη του παράσταση στο Εθνικό Θέατρο, το «Ενυδρείο»
του Κώστα Μουρσελά αντέχει.

Αντέχει γιατί η αποτύπωση των μεταπολιτευτικών μας ηθών που επιχειρεί,
συνεχίζει, σε αύξοντα μάλιστα ρυθμό, να αποτελεί και φυσιογνωμία της σημερινής
μεγαλοαστικής και μικροαστικής μας μιζέριας. Και όταν λέω μεγαλοαστικής, μην
πάει ο νους κανενός στην κοινωνική τάξη που μελέτησε κοινωνιολογικά ο Μαρξ ή
ανέλυσαν οι μεγάλοι ρεαλιστές μυθιστοριογράφοι και θεατρικοί συγγραφείς του
19ου κυρίως αιώνος· ο Μπαλζάκ, ο Σταντάλ, ο Φλομπέρ, ο Τολστόι, ο Τόμας
Χάρντι, ο Χένρι Τζέιμς, ο Τσέχωφ, ο Ίψεν και στον 20ό ο Προυστ, ο Τόμας Μαν, ο
Σβέβο κ.λπ. Η ελληνική μεγαλοαστική τάξη του 19ου αιώνα των Μεγαλεμπόρων που
ήρθαν από τις παροικίες (οι Συγγροί, οι Αβέρωφ, οι Βλάχοι, οι Μαρασλήδες, οι
Βαλλιάνοι, οι Ζαρίφαι, οι Ζωγράφοι κ.λπ.) ή οι Φαναριώτες ή ακόμη και οι
Βαυαροί που εξελληνίστηκαν (Φιξ, Νέζερ, Χορν κ.λπ.) δεν έγιναν, δυστυχώς, ύλη
για την πεζογραφία μας και το θέατρό μας, κυρίως γιατί την εποχή εκείνη και τα
δύο ήταν παγιδευμένα στη γραφικότητα του λαογραφικού ηθογραφισμού. Τα
μεγαλοαστικά τζάκια στην Ελλάδα, που ήταν εισαγόμενα από τις ανθούσες
παροικίες της Οδησσού, της Αλεξάνδρειας, της Σμύρνης, της Κωνσταντινούπολης,
της Τεργέστης έφθιναν με τον καιρό και τη θέση τους πήραν οι πάσης φύσεως
αεριτζήδες, οι «κάτοικοι» ενός κοινωνικού ανελκυστήρα που ανεβοκατεβαίνει
πατώματα με τη λογική τού ποιος θα προλάβει να πατήσει το κουμπί.
Δανειοσυντήρητοι «βιομήχανοι», πριμοδοτούμενοι από διαπλεκόμενα συμφέροντα
εισαγωγείς, εργολάβοι της αντιπαροχής, διαδρομιστές των υπουργικών γραφείων,
πότε με τη μεταφορά συντελεστή, πότε με το αφορολόγητο των εφοπλιστών, πότε με
την επιδότηση 90% από τον ΕΟΤ ξενοδοχειακών μονάδων (πόσοι ξενοδόχοι και πόσοι
εφοπλιστές τού ενός πλοίου δεν ξεφύτρωσαν στην επταετία), πότε αντιπρόσωποι
πολυεθνικών με δικαίωμα να εξάγουν σε συνάλλαγμα τα κέρδη τους στο εξωτερικό,
δημιουργήθηκε μία νόθα μεγαλοαστική τάξη χωρίς το ύφος, την κουλτούρα και τα
ήθη της ευρωπαϊκής μεγαλοαστικής τάξης. Η νέα μεγαλοαστική τάξη δεν έχει
αρχοντιά· συντηρεί τα σκυλάδικα, τα καζίνο, τις ξενοδοχειακές καμπάνες και τη
μηχανή του πλαστικού χρήματος.

Ο Τάσος Χαλκιάς και η Πένυ Παπουτσή στο «Ενυδρείο»

Αυτήν την τάξη περιέλαβε στη στοχαστική φαρέτρα ο Μουρσελάς, πρώτα στους
«Φίλους» και αποκλειστικά πια στο «Ενυδρείο» του. Παλιότερα ήταν οι
μαυραγορίτες που εξελίχτηκαν στην οικονομική τάξη η οποία «φτιάχτηκε» στη
μετεμφυλιακή ανοικοδόμηση· ύστερα ήταν οι εργολάβοι που τσιμεντοποίησαν την
Αθήνα και εν συνεχεία όλη την Ελλάδα. Μετά τη Μεταπολίτευση ήταν η γενιά του
1-1-4 και του 15% για την Παιδεία, που ήρθε στα πράγματα, γύρισε την πλάτη
στους αγώνες της, έπαθε αμνησία και έπιασε τις ευκαιρίες από τα μαλλιά. Ήταν η
τάξη που προσέβλεπε προς τα οφέλη της ΕΟΚ. Και η ιστορία συνεχίζεται με την
τάξη που συντηρείται από τα ποικιλώνυμα πακέτα και τα κοινοτικά προγράμματα.

Ο Μουρσελάς είχε την οξυδέρκεια να δει τα πρόδρομα σύνδρομα αυτής της
παθογένειας της ελληνικής κοινωνίας. Ο Καμπανέλλης στα «Τέσσερα πόδια του
τραπεζιού» είχε καταγράψει με σατιρικό οίστρο την κατάρρευση της παλιάς
αρχοντικής τάξης και είχε προβλέψει έναν οίκο χωρίς εστία, χωρίς τραπέζι,
χωρίς συνοχή. Ο Μουρσελάς, προς τιμήν του, πρώτος είδε την οικογένεια που
παίρνει αμπάριζα από το τρέιλερ με τα ποτά. Στο «Ενυδρείο» συνεχώς πίνουν
ουίσκι, μισούνται, υπονομεύονται, χλευάζονται και κάνουν μπίζνες ακόμη και με
τα κέρατά τους!

Η ύπαρξη ενός παρατηρητή, ενός καταλύτη, που έρχεται από το παρελθόν, από μια
ζωή πιο αυθεντική που οι άλλοι πρόδωσαν, κάνει το έργο να λειτουργεί και λίγο
ως μπρεχτικός αποδεικτικός και διδακτικός σωρείτης.

Ο Μουρσελάς είναι ρομαντικός· μέσα στην απαισιοδοξία του θέλει να πιστέψει πως
υπάρχει μια σπίθα μέσα στη στάχτη. Είναι σαν εκείνο το έξοχο ποίημα του
Σικελιανού το «Άγραφον», όπου ο Χριστός έξω από τη Σιών στον σκουπιδότοπο, ενώ
οι μαθητές κλείνοντας τη μύτη από την μπόχα απομακρύνονται, αυτός στο ψοφίμι
ενός σκύλου διακρίνει στα άσπρα δόντια του το ίχνος της αιωνιότητας, μέσα στη
σήψη την ελπίδα της αθανασίας.

Έτσι και ο Μουρσελάς πιστεύει πως υπάρχουν ακόμη κάποιοι ευαίσθητοι άνθρωποι
που δεν κονιορτοποιούνται από την κρεατομηχανή του συστήματος και έχουν το
κουράγιο να δραπετεύσουν. Αλλά να πάνε πού;

Είναι έξοχο και κομψό το θέατρο «Σταθμός» πίσω από το «Περοκέ». Εκεί στέγασε
τις θεατρικές του φιλοδοξίες ένας ταλαντούχος ηθοποιός, που πρόλαβε να
δραπετεύσει από την κρεατομηχανή της τηλεοπτικής βιομηχανίας. Ο Τάσος Χαλκιάς.
Ηθοποιός στέρεος, με θαυμάσια τεχνική, λαϊκό κώδικα και σκηνικό στίγμα
ευσύνοπτο και ευθύβολο. Μέσα σ' ένα νεοπλουτικό κιτς σκηνικό, που έστησε με
γνώση ο Καραφύλλης, ο Δημήτρης Έξαρχος προσπάθησε να ισορροπήσει τα σατιρικά
και τα δραματικά στοιχεία της γραφής. Δεν το πέτυχε πάντοτε. Ενώ έπρεπε να
επιταχύνει τους ρυθμούς, πλάτιασε και άφησε να βγουν προς τα έξω τα
επαναλαμβανόμενα μοτίβα και ο διδακτισμός. Ο Μουρσελάς επιμένει, ορθά, στην
κοινωνική καταγωγή των ηρώων του· δεν μπορεί να παίζεται όπως ο Τσέχωφ. Πρέπει
να παίζεται όπως ο «Μικροαστικός γάμος» του Μπρεχτ.

Ευτυχώς, όμως, τις σκηνοθετικές αστάθειες κάλυψε ο Χαλκιάς με το πυκνό του
παίξιμο, η Πένυ Παπουτσή, ηθοποιός έμπειρη, συνεπής στη διαγραφή της πορείας
της ως ρόλου, με τη λιτότητά της και η Κατερίνα Διδασκάλου με το φυσικό της
κάλλος και τον τρόπο που ενσάρκωσε τη «χαλασμένη» φιλόδοξη γυναίκα. Η Αγγελική
Βελουδάκη σ' έναν δύσκολο ρόλο ακροβάτησε με ακρίβεια· ο Αλμπάνης είχε τον
κυνισμό του ρόλου, αλλά όχι το βάθος του. Η Γρηγορία Λυρά και ο Γ. Χαδίνης
συμπλήρωσαν με μέτρο τη διανομή. Ο Νίκος Αλεξίου στον ιδιότυπο ρόλο παρατηρητή
- καταλύτη που του παρέδωσε το κείμενο έφτιαξε ένα ρατέ μπαγαποντάκο.
Νοστάλγησα την ανεπανάληπτη ερμηνεία του ρόλου από τον Τσιτσόπουλο το 1980.

Με όλες τις επιμέρους αντιρρήσεις, πάντως, το «Ενυδρείο» αντέχει, η παράσταση
διασώζει τους βασικούς άξονες της σκληρής σάτιρας του Μουρσελά και αποδεικνύει
ότι το νεοελληνικό έργο εκφράζει αυθεντικά την παθολογία της κοινωνίας μας.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16031P041</ED>
<ID>
ID:133789

</ID><URL>http://ta-nea.dolnet.gr/neaweb/neafile.print_unique?e=A&f=16031&m=P04&aa=1</URL></REF>


Article

<CATEGORY>vin09</CATEGORY>

 <H2></H2><H2>Παραγωγή και χρήσεις της ιστορικής γνώσης
</H2><H2></H2>
<AUTHOR>ΒΑΣΙΛΗΣ ΚΡΕΜΜΥΔΑΣ</AUTHOR>

Θα συνεχίσω και σήμερα την γκρίνια για τους μηχανισμούς παραγωγής της
ιστορικής γνώσης και τις χρήσεις και τους χρήστες της: στην αμέσως προηγούμενη
επιφυλλίδα μου (11 Δεκ. 1997) προσπάθησα να διερευνήσω πώς οι νέες τεχνολογίες
διευκολύνουν τη μετάδοση, σε παγκόσμιο επίπεδο, ορισμένης ιστορικής γνώσης και
πώς οι μηχανισμοί ελέγχου αυτών των χρήσεων είναι ανύπαρκτοι ή, έστω,
αδύναμοι· επίσης, επιχείρησα να εξηγήσω ότι οι νέες τεχνολογίες επιτρέπουν
πλέον και τις «οικονομικές» χρήσεις της ιστορίας, μετά τις επί αιώνες
ιδεολογικές, τις χρήσεις μ' άλλα λόγια που αποφέρουν, έστω και έμμεσα,
οικονομικό όφελος.

Σήμερα θα επιχειρήσω να συνδέσω τις δυνατότητες και τις προοπτικές των χρήσεων
και των χρηστών της ιστορικής γνώσης με τις αντίστοιχες των θεσμών παραγωγής,
αναπαραγωγής και διάθεσής της: Πανεπιστήμια, Κέντρα Έρευνας. Αυτό θα το κάνω
για να ισχυριστώ ότι οι χρήσεις, κάθε είδους, είναι συνάρτηση της αξιοπιστίας
και του βαθμού προστασίας της γνώσης από αυτούς που την παράγουν,
χρησιμοποιώντας, για ευκολία μου, ένα παράδειγμα: την υποδοχή που έχουν
επιφυλάξει τα πανεπιστημιακά Τμήματα Ιστορίας στους παραγωγούς και στην
παραγωγή της νέας ελληνικής ιστοριογραφίας· με θεωρητική αφετηρία ότι η νέα
ιστοριογραφική παραγωγή προσφέρεται για «χρήσεις» ­ και για κατασκευή μύθων ­
πολύ λιγότερο από την παλαιά.

Τα συμπεράσματα εν προκειμένω προκύπτουν με απλή παρατήρηση: η νέα ελληνική
ιστοριογραφία δεν «πέρασε» στα Πανεπιστήμια· κυρίως δεν «πέρασε» στα Τμήματα
Ιστορίας, ούτε ως διδακτικό προσωπικό, ούτε, επομένως, ως πρόγραμμα σπουδών.
Αρκεί να μετρήσουμε τους ιστορικούς που καλλιεργούν τη νέα ιστοριογραφία και
έχουν ενταχθεί στο ΔΕΠ αυτών των Τμημάτων για να διαπιστώσουμε τη μεγάλη
δυσαναλογία: υπάρχουν Τμήματα Ιστορίας όπου ούτε ένας τέτοιος ιστορικός δεν
συγκαταλέγεται στο διδακτικό προσωπικό, ενώ για αξιόλογη εκπροσώπηση, ίσως και
για κυριαρχία, της νέας ιστοριογραφίας δεν μπορεί να γίνει λόγος παρά μόνον
για το Τμήμα Ιστορίας και Αρχαιολογίας του Πανεπιστημίου Κρήτης. Είναι μάλιστα
ενδεικτικό της αντίστασης ­ και κατόπιν της αντεπίθεσης ­ της παλαιάς
ιστοριογραφίας το γεγονός ότι στα δύο νεώτερα απ' αυτό της Κρήτης Τμήματα
Ιστορίας επιδεικτικά έχει προτιμηθεί η παλαιά, των ιδεολογικών χρήσεων, ιστοριογραφία.

Μίλησα για αντίσταση και για αντεπίθεση και θέλω να πω ότι, μολονότι η νέα
ιστοριογραφία έχει πλέον βίο είκοσι πέντε ετών και συμπεριλαμβάνει στις τάξεις
της σχετικά μεγάλο αριθμό ιστορικών, η επιλογή αυτών των ιστορικών από τα
Τμήματα Ιστορίας είναι σχεδόν αδύνατη: το παλαιό ιστοριογραφικό κατεστημένο,
της συντήρησης και της αντιεπιστημονικής ως αντικοινωνικής έρευνας και
προσέγγισης του παρελθόντος, αφού για μια στιγμή φάνηκε να ηττάται,
αντιστάθηκε, επιβίωσε και, τα τελευταία χρόνια, έχει περάσει στην αντεπίθεση·
όχι μέσω της παραγωγής ιστοριογραφικού έργου, αλλά μέσω του ελέγχου των
μηχανισμών και των θεσμών με μόνο στόχο να μην περάσει η νέα ιστοριογραφία και
τα επιστημονικά προϊόντα της στο Πανεπιστήμιο και σε όλη την εκπαίδευση.
Ξέρουμε τώρα ποια ελληνική ιστορία θα περνάει στο internet: αυτή του «νέου»
σχολικού βιβλίου της Α' Λυκείου.

Ο Βασίλης Κρεμμυδάς είναι καθηγητής στο Πανεπιστήμιο Αθηνών.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16031P042</ED>
<ID>
ID:133834

</ID><URL>http://ta-nea.dolnet.gr/neaweb/neafile.print_unique?e=A&f=16031&m=P04&aa=2</URL></REF>


Article

<CATEGORY>vin09</CATEGORY>

 <H5>ΤΗΛΕΚΡΙΤΙΚΗ
</H5><H2>Έλαμψε η άλλη Ελλάδα
</H2>
<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

<H3>Με μια θετική και εντυπωσιακή προσπάθεια επιστροφής στην ξεχασμένη αθωότητα
της μικρής οθόνης, ξεκίνησε η νέα τηλεοπτική χρονιά. Το έναυσμα δόθηκε από την
ενημερωτική κρατική ΝΕΤ και στην οικιακή συσκευή έλαμψε η άλλη Ελλάδα, εκείνη
της παραμεθορίου και των ακριτικών νησιών. Αναδεικνύοντας ταυτόχρονα την
αλησμόνητη παλιά καλή δημοσιογραφία των ακούραστων ρεπόρτερ.
</H3>
Ο Γιώργος Λιάνης επιμελήθηκε και παρουσίασε προχθές
Σάββατο μια μεγάλη πρωτοχρονιάτικη εκπομπή με τίτλο «Ένα γράμμα στον Πρόεδρο»
σε σκηνοθεσία Δημήτρη Καλούδη. Κεντρικό σημείο αναφοράς οι επιστολές που
έγραψαν στον Πρόεδρο της Δημοκρατίας, Κωνσταντίνο Στεφανόπουλο, οι αριστούχοι
μαθητές από την ακριτική Ελλάδα και τα νησιά. Οι επιστολές παραδόθηκαν στον
Αντώνη Σαμαράκη, που επέλεξε τις πενήντα καλύτερες.

Αυτά τα παιδιά, όμως, έγιναν η αφορμή για να ξεστραβωθούμε κι εμείς οι
Αθηναίοι, εγκλωβισμένοι σε μιαν άσχημη τερατώδη πρωτεύουσα με τα μάτια
κολλημένα στη μικρή οθόνη που «συσκοτίζει το τοπίο» παρουσιάζοντας κατά κανόνα
σαχλαμάρες και αηδίες.

Στην εκπομπή του Γιώργου Λιάνη, που εύχεται να βρεθεί «πάλι με τους παλιούς
συντρόφους, τον Γιάννη Δημαρά και τον Κώστα Χαρδαβέλλα...», πράγμα που θα
γίνει γρήγορα όπως σημειώνει (!), είδαμε την άλλη όψη της πατρίδας. Δηλαδή ένα
όνειρο απίστευτης ομορφιάς χωρίς πολυκατοικίες από κίτρινο, γαλάζιο ή μαύρο
γυαλί όπου (σ.σ.: μπαίνοντας στην Κηφισιά) κρέμεται κι ένα άσπρο στρογγυλό μάρμαρο!

Κόντρα, λοιπόν, στην κυρίαρχη ασχήμια και τις ακρότητες της τηλεόρασης των
σκουπιδοσόου, το καλό παραδοσιακό ρεπορτάζ μάς οδήγησε στην άγνωστη υπέροχη Ελλάδα.

Φλώρινα

Η αρχή έγινε από τη Φλώρινα, όπου τα εκεί παιδιά μαθαίνουν γράμματα σ' ένα
νεοκλασικό κτίριο, σκέτη μαγεία. Ένα παιδί, όμως, γράφει στον Πρόεδρο της
Δημοκρατίας και ρωτάει «γιατί δεν γίνονται εργοστάσια εδώ να δουλέψουν οι
γονείς μου;». Όσο αιωρείται η απορία του παιδιού βλέπουμε την υπέροχη πόλη κι
ακούμε μουσική της Ελένης Καραΐνδρου, μέχρι να περάσουμε στις Πρέσπες και σ'
ένα χωριό που συνορεύει με τα Σκόπια. Μαθήματα Ιστορίας δεμένα με τη γύρω
μοναδικής ωραιότητας φύση συμπίπτουν με την αίτηση δημιουργίας Ιατρικού
Κέντρου και την παρατήρηση ότι «θα φύγει ο κόσμος», αφού η Πολιτεία αδιαφορεί.

Όμως, καθώς ο φακός μάς ταξιδεύει, ακούμε κι άλλα εξαιρετικά αιτήματα από
παιδικά χείλια που δεν διστάζουν να πουν ότι θέλουν... θέατρο και σινεμά!!!

Εν συνεχεία περνάμε στην όμορφη Χίο κι έπειτα στη Λέσβο, όπου βλέπουμε το
υπέροχο σπίτι της οικογένειας Αλεπουδέλη, δηλαδή το αρχοντικό του Οδυσσέα
Ελύτη και το νεανικό του δωμάτιο (σ.σ.: με τέτοιας ωραιότητας περιβάλλον πώς
να μη γίνεις ποιητής;). Αλλά δεν είναι μόνον οι εικόνες μαγικές, είναι και οι
στίχοι του ποιητή που διαβάζει η Πέμυ Ζούνη κι όλα δένουν αρμονικά.

Έκπληξη η Σύμη, σκέτη ζωγραφιά, που είχε 36.000 κατοίκους και τώρα μόνον
3.000! Ακολουθεί το κοντινό μας Λαύριο με τις εκατοντάδες Κούρδων φυγάδων και
κατόπιν η καταδιωγμένη Κύπρια δασκάλα Ελένη Φωκά που δεν της επιτρέπουν να
γυρίσει στο Ριζοκάρπασο, η οποία καταγγέλλει χωρίς περιστροφές τη λεηλασία των
εικόνων και των ιερών κειμηλίων της Κύπρου που πουλιούνται στην Αμερική και
στη Γερμανία.

Πριν ολοκληρωθεί η εκπομπή μεσολαβεί ένα εύρημα άξιο πολλών επαίνων. Ο Γιώργος
Λιάνης παίρνει τα παιδιά και τα οδηγεί στην... Τανάγρα! Έτσι για πρώτη φορά ο
τηλεοπτικός φακός μάς δείχνει τα «Μιράζ» που ακούμε και βλέπουμε να πετάνε
στις ειδήσεις. Ενώ ο καλός ρεπόρτερ έχει μιαν εκπληκτική συζήτηση με νεαρό
πιλότο. (σ.σ.: Εύγε). Αν υπάρχουν Έλληνες τέτοιου ήθους, τότε η πατρίδα κρύβει
θησαυρούς που αγνοούμε.

Σαλαμίνα

Η ίδια αίσθηση κυριαρχεί και στη Λέσχη Αξιωματικών Σαλαμίνας, όπου τα μεγάλα
παιδιά μας λένε ότι το «Έσο έτοιμος» ισχύει και ποτέ δεν ξεχνιέται. Διότι
«ποτέ δεν έπαιξαν ρόλο τα μηχανήματα (σ.σ.: π.χ. στο υποβρύχιο) αλλά αυτό που
λέγεται μυαλό και ψυχή»! Η μεγάλη στιγμή των μικρών παιδιών έρχεται όταν
επισκέπτονται τον Πρόεδρο της Δημοκρατίας και διαβάζουν τα αιτήματά τους.

Αντιρρήσεις υπάρχουν και όλως ιδιαιτέρως για το ταγκό που χόρεψε ως
υστερόγραφο η Πέμη Ζούνη με τον υιό Μεταξόπουλο. Αλλά γενικά η εκπομπή «Ένα
γράμμα στον Πρόεδρο» ήταν ωραία σκηνοθετημένη και κυρίως οι πενήντα μαθητές
που εμφανίστηκαν και διάβασαν τα γράμματά τους αποτελούν το καθαρό πρόσωπο
μιας άλλης Ελλάδας που δεν έχει φανεί ποτέ στην ελληνική τηλεόραση του
εμπορίου. 
Εξαιτίας ενός μαύρου πέπλου απίθανης προστυχιάς που πέφτει επάνω της και την
κάνει να μοιάζει σαν τοπίο στην ομίχλη. Ενώ η αλήθεια βρίσκεται στις φράσεις
του μικρού παιδιού που γράφει: «Κύριε Πρόεδρε της Δημοκρατίας, σας χαιρετώ...
Το χωριό μας σιγά σιγά ερημώνει... Θα ήθελα να σας παρακαλέσω να μη μας
ξεχνάτε εδώ στα σύνορα»...

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: P05</CAT>
<ED>
Κωδικός άρθρου: A16031P051</ED>
<ID>
ID:133790

</ID><URL>http://ta-nea.dolnet.gr/neaweb/neafile.print_unique?e=A&f=16031&m=P05&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Εικόνες μιας γκλάμορ κηδείας. Γιατί μια οικογένεια που δίνει προέδρους και
γερουσιαστές στην Αμερική, μπορεί να έχει για μέλη της τραγικά πρόσωπα. Τα
δελτία έδειξαν τα μέλη της οικογένειας Κέννεντυ να αποχαιρετούν τον
Μάικλ κι ανάμεσά τους τον Άρνολντ Σβαρτζενέγκερ, ο οποίος
συλλυπόταν τους συγγενείς τής συζύγου του, Μαρία Σρίβερ, εξαδέλφης των Κέννεντυ.

* Στις εντεκάμισι το πρωί του Σαββάτου, η ΝΕΤ βγάζει κρόουλ για την
καταστροφική φωτιά στη Χαρτοποιία Θράκης. Με την διευκρίνιση ότι θα δώσει
λεπτομέρειες στο δελτίο στις 3. Αν αυτή η ενημέρωση με καθυστέρηση τρεισήμισι
ωρών θεωρείται ηλεκτρονική δημοσιογραφία, γιατί σπεύδουν να ανακοινώσουν την
είδηση, εφόσον δεν είναι σε θέση για άμεση ενημέρωση; Και τα άλλα κανάλια,
γιατί υπάρχουν;

* Πολλές οι ειδήσεις των ημερών, φόρτος εργασίας στα δελτία λόγω βάρδιας, το
στρες αυξημένο και ο οργανισμός δέχεται υπερβολικές πιέσεις. Αυτό φαίνεται να
συνέβη και στον Θοδωρή Δρακάκη του Star, ο οποίος υπέστη ένα ισχαιμικό
επεισόδιο που τον κράτησε για λίγο στο Ιατρικό Κέντρο. Η στήλη εύχεται
περαστικά και λιγότερο άγχος.

* Σπάνιες οι εμφανίσεις στην τηλεόραση του δημοσιογράφου και συγγραφέα
Μάριου Πλωρίτη. Όμως μια παραχώρηση την έκανε για να εγκαινιάσει
τη νέα χρονιά στην εκπομπή του Νίκου Χασαπόπουλου «Έβδομη Μέρα», που
μετέδωσε χθες η ΝΕΤ, μιλώντας για πολιτική, θεσμούς, θέατρο και γενικά περί Τέχνης.

*Εκπληκτικής ανίας η επιλογή του Star για ταινία Σαββατόβραδου. Τίτλος, «Οι
βάρβαροι». Με άγνωστους ηθοποιούς κι έναν σκηνοθέτη από το πουθενά, τον
Ρουτζέρο Ντεοτότο. Υποτίθεται ότι η ταινία είχε θέμα την επιβίωση
διαφορετικών ομάδων την εποχή του χαλκού. Αλλά το μόνο που είχε ήταν ένα
κυνήγι ινδιάνικου γουέστερν, τύπου «οι καλοί πάνω στο κάρο και οι κακοί στα
άλογα». Εκείνο που προκάλεσε εντύπωση όμως ήταν ότι παρά το βάθος της
απολίτιστης κατάστασης, παρά το ταξίδι πίσω στον χρόνο, η πρωταγωνίστρια των
βαρβάρων φρόντιζε την εμφάνισή της. Βρωμερές προβιές φορούσαν οι πολεμιστές
της, λαμέ χιτώνες προτιμούσε εκείνη. Βαμμένοι με καραμπογιά οι άντρες και το
δικό της λιπ γκλος σε απόχρωση φούξια ροζ να λάμπει στους αιθέρες. Μα μέσα
στην προ Χριστού εποχή που τον βρήκε τον μακιγιέρ;

* «Άγαμοι Θύται», μοναδικοί και με χιούμορ. Καυστικοί και απολαυστικοί. Πριν
από επτά χρόνια ξεκίνησαν από τη Θεσσαλονίκη, έκαναν τον γύρο Αθηνών και
περιφέρειας, πέρασαν από τηλεοπτικές σατιρικές εκπομπές, μπήκαν στο στούντιο
και λόγω μεγάλης ποσότητας αυτοσαρκασμού στον οργανισμό τους, αυτοαποκαλούνται
«εξουσιοδοτημένο συνεργείο σάτιρας». Περισσότερες βιογραφικές λεπτομέρειες για
αυτούς δίνει αύριο βράδυ στο Mega ο ηθοποιός Άκης Σακελλαρίου.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: P05</CAT>
<ED>
Κωδικός άρθρου: A16031P052</ED>
<ID>
ID:133835

</ID><URL>http://ta-nea.dolnet.gr/neaweb/neafile.print_unique?e=A&f=16031&m=P05&aa=2</URL></REF>


Article

<CATEGORY>vin15</CATEGORY>

 <H5>Παγιδευμένος σε... θηλυκό σώμα
</H5><H5>ΤΟΡ 3
</H5><H2>ΤΗΛΕΟΡΑΣΗ ΔΕΥΤΕΡΑΣ
</H2><H2></H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΕΞΥΠΝΗ ΕΡΩΤΙΚΗ ΚΩΜΩΔΙΑ ΤΟΥ ΜΠΛΕΪΚ ΕΝΤΟΥΑΡΝΤΣ
</H3>
ΝΩΡΙΣ

11.15 Star «Το τελευταίο παιχνίδι». Χαριτωμένη κομεντί ­ '79 ­
του Άντονι Χάρβεϊ με τους: Άλι Μακ Γκρόου, Ντιν Πολ Μάρτιν, Μαξιμίλιαν Σελ,
Στιβ Γκούτενμπεργκ. (Διάρκεια: 120') **

14.00 Star «Κίτρινος πράκτωρ εναντίον μαφίας» (Way of the
dragon). Μπρους Λι εναντίον Τσακ Νόρις. (Διάρκεια: 92') **.

16.00 Star «River rαt». Συμπαθητική περιπέτεια ­ '84 ­ μ'
έναν άδικα φυλακισμένο για έναν φόνο να γυρίζει σπίτι του έπειτα από 13 χρόνια
και να γνωρίζει για πρώτη φορά την κόρη του. Του Τομ Ρίκμαν, με τους: Τόμι Λι
Τζόουνς, Μάρθα Πλίμπτον, Μπράιαν Ντένεχι. (Διάρκεια: 93') **.

18.15 Star «Ο αστυνόμος και το κολ γκερλ» (Hustle).
Περιπέτεια ­ '75 ­ του καλού Ρόμπερτ Όλντριτς με τους: Μπαρτ Ρέινολντς, Κατρίν
Ντενέβ, Μπιν Τζόνσον, Πολ Γουίνφιλντ, Έρνεστ Μποργκνάιν. (Διάρκεια: 120') **.

19.10 ΕΤ1 «Χριστίνα». Όμορφη κομεντί ­ '60 ­ του Γιάννη
Δαλιανίδη με την Τζένη Καρέζη και τον Ντίνο Ηλιόπουλο να «δένουν» μοναδικά και
να μας κάνουν να γελάμε όσες φορές κι αν τους βλέπουμε. Μουσική: Μίμη Πλέσσα,
φωτογραφία: Τζιοβάνι Βαριάνο.***.

ΑΡΓΑ

21.30 Star «Η ανταρσία του Μπάουντι» (The Bounty). Άλλη
μια βερσιόν της γνωστής ναυτικής περιπέτειας. Έγινε το '84 από τον Ρότζερ
Ντόναλντσον και παίζουν οι: Μελ Γκίμπσον, Άντονι Χόπκινς, Λόρενς Ολίβιε και οι
Ντάνιελ Ντέι Λιούις, Λίαμ Νίσον πριν γίνουν διάσημοι. (Διάρκεια: 130') ***.

Ο Μπλέικ Έντουαρντς ξανακτυπά με την «Ονειρεμένη γυναίκα» του Έλεν Μπάρκιν και
τον Τζίμι Σμιτς

23.30 Antenna «Ονειρεμένη γυναίκα (Switch). Άνδρας
παγιδευμένος σε... θηλυκό σώμα είναι η Έλεν Μπάρκιν σ' αυτή την όμορφη κομεντί
­ '91 ­ του βετεράνου σε ανάλογα φιλμ Μπλέικ Έντουαρντς. Μαζί της οι: Τζιμ
Σμιτς, Λορέιν Μπράκο, Τζόμπεθ Γουίλιαμς. (Διάρκεια: 92') ***

ΠΟΛΥ ΑΡΓΑ

00.05 Star «Ερωτική καταιγίδα» (Liebestraum).
Ερωτικό θρίλερ ­ '91 ­ του καλού Άγγλου σκηνοθέτη Μάικ Φίγκις («Επικίνδυνη
Δευτέρα», «Αφήνοντας το Λας Βέγκας» και το «Εραστής για μια νύχτα» που
παίζεται αυτές τις ημέρες στους ελληνικούς κινηματογράφους). Ήρωάς της ένας
συγγραφέας βιβλίων αρχιτεκτονικής. Με τους: Κέβιν Άντερσον, Πάμελα Γκίντλεϊ,
Μπιλ Πούλμαν, Κιμ Νόβακ. (Διάρκεια: 109') ***.

01.00 ΕΤ3 «Τα φαντάσματα του καπελά» (Les fantomes du
chapelier). Ιδιόρρυθμο φιλμ μυστηρίου ­ '82 ­ του Κλοντ Σαμπρόλ με καλές
ερμηνείες από τους Μισέλ Σερό, Σαρλ Αζναβούρ. (Διάρκεια: 130') **.

03.20 Antenna «Νυχτερινός δολοφόνος» (Bowery of
midnight). Ταινία τρόμου ­ '42 ­ του Γουάλας Φοξ με τον θρυλικό Μπέλα
Λουγκόζι. Ένας καταξιωμένος καθηγητής Πανεπιστημίου αλλάζει κάθε νύχτα
πρόσωπα... (Διάρκεια: 62') **.

04.30 Antenna «Η απειλή του πάνθηρα» (The big
cat). Παλιά δραματική περιπέτεια ­ '49 ­ του Φιλ Κάρλσον με τους Πέγκι Αν
Γκάρνερ, Πρέστον Φόστερ. (Διάρκεια: 73') **

1.«Ονειρεμένη γυναίκα». Κομεντί του βετεράνου Μπλέικ Έντουαρντς.
(Antenna, 23.30).

2.«Ερωτική καταιγίδα». Θρίλερ του Μάικ Φίγκις που ξεφεύγει από τα
συνηθισμένα. (Star, 00.05)

3.«Χριστίνα». Γέλιο που δεν σταματά με τους: Καρέζη-Ηλιούπουλο (ΕΤ1, 19.10).

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16031P061</ED>
<ID>
ID:133800

</ID><URL>http://ta-nea.dolnet.gr/neaweb/neafile.print_unique?e=A&f=16031&m=P06&aa=1</URL></REF>


Article

<CATEGORY>vin15</CATEGORY>

 <H5>Για την καρδιά της Ίρμας
</H5><H5>ΤΟΡ 3
</H5><H2>ΤΗΛΕΟΡΑΣΗ ΤΡΙΤΗΣ
</H2><H2></H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΡΟΜΑΝΤΙΚΗ ΚΟΜΕΝΤΙ ΤΟΥ ΜΠΙΛΙ ΓΟΥΑΪΛΝΤΕΡ
</H3>
ΝΩΡΙΣ

14.00 Star «Μπρους Λι, ο αήττητος του καράτε» (Big Boss).
Μια από τις ταινίες καράτε που γύρισε ο θρυλικός, για τους φίλους τού είδους,
Μπρους Λι. (Διάρκεια: 100') **

16.00 Star «Λίζα, το κορίτσι με το σκοτεινό παρελθόν»
(Lisa). Παλιό κοινωνικό φιλμ ­ '62 ­ του Φίλιπ Νταν με τους Στίβεν Μπόιντ,
Ντολόρες Χαρτ. (Διάρκεια: 112') **

18.15 Star «Ένα εξοχικό της συμφοράς» (Summer rental). Κωμωδία ­
'85 ­ του έμπειρου Καρλ Ράινερ με τους Τζον Κόντι, Ρίτσαρντ Κρίνα. (Διάρκεια: 88')**

18.20 ΕΤ1 «Έξω φτώχεια και καλή καρδιά». Παλιά φάρσα ­ '64 ­ του
Πάνου Γλυκοφρύδη με τους Θανάση Βέγγο, Γιώργο Οικονομίδη, Μάριν Σίβα, Σούλα
Σαμπάχ, Δημήτρη Νικολαΐδη **

ΑΡΓΑ

22.00 ΝΕΤ «Στον δάσκαλό μας με αγάπη». Μελό με
κοινωνικό... προφίλ ­ '69 ­ του Όμηρου Ευστρατιάδη. Ο Άγγελος Αντωνόπουλος ως
δάσκαλος ενός απομονωμένου χωριού. Μαζί του οι Νίκη Τριανταφυλλίδη, Βασιλάκης
Καΐλας. (Διάρκεια: 100') **

21.15 Mega «Το φιλοδώρημα των 2.000.000 δολαρίων» (It could
happen to you). Κομεντί ­ σε «πρώτη τηλεοπτική μετάδοση», κάτι που αυτή τη
φορά αξίζει να αναφερθεί ­ του Άντριου Μπέργκμαν, με τους Νίκολας Κέιτζ,
Μπρίτζετ Φόντα, Άιζακ Χέιζ. (Διάρκεια: 103').

22.15 Σκάι «Αστραπόγιαννος». Από τις ωραίες και μεγάλες
εμπορικές επιτυχίες του παλιού εγχώριου σινεμά ­ '70 ­ του Νίκου Τζήμα. Ο
Νίκος Κούρκουλος και η Νίκη Τρανταφυλλίδη κάνουν από τις καλύτερες εμφανίσεις
τους και «δένουν» άψογα ως πρωταγωνιστικό ζευγάρι.(Διάρκεια: 80')**

22.30 ΕΤ3 «Ο Τζέρι Λιούις περιπλανώμενος» (The errent boy). Ο
ίδιος ο Λιούις σκηνοθετεί ­ '61 ­ και παίζει σε μια από τις «εύκολες» κωμωδίες
του στις οποίες, όμως, λάμπει το κωμικό παίξιμό του. (Διάρκεια: 92')**

23.00 Seven Χ «Το τέλειο ζευγάρι» (Made for eachother).
Χολιγουντιανό μελόδραμα ­ '39 ­ του Τζιν Κρόμγουελ με τους Κάρολ Λόμπαρντ,
Τζέιμς Στιούαρτ. (Διάρκεια: '85')**

23.35 ΕΤ1 «Οι αδίστακτοι». Από τις «σκληρές παραγωγές ­ '65 ­
του παλιού ελληνικού σινεμά. Ο Νίκος Κούρκουλος (βραβείο εδώ στο Φεστιβάλ
Θεσσαλονίκης το '65), είναι τύπος του υποκόσμου που θέλει να ξεκόψει, αλλά...
Μαζί του οι Μαίρη Χρονοπούλου, Βούλα Χαριλάου και η Δέσπω Διαμαντίδου σε μια
πολύ καλή εμφάνισή της. **

ΠΟΛΥ ΑΡΓΑ

00.15 Σκάι «Έξαψη πάθους 3» (Body chemistry 3). «Ερωτική»
περιπέτεια ­ '93 ­ με πλήθος απιθανοτήτων προς ευρεία κατανάλωση. Του Τζιμ
Γουινόρσκι. (Διάρκεια: 94') *.

00.30 Mega «Ο διπλός πράκτορας» (Revolver). Αστυνομική
περιπέτεια ­ '92 με πλήθος αφελειών. Του Γκάρι Νέλσον. (Διάρκεια: 87') *.

00.30 ΝΕΤ «Ραντεβού στο μικρό ρεστοράν» (Au petit
marguery). Τελευταία νύχτα λειτουργίας ενός ρεστοράν που είναι στέκι φίλων με
εξομολογήσεις, γέλια, δάκρυα, αναμνήσεις με τη συνοδεία νοστιμιών της γαλλικής
κουζίνας. Όμορφη κομεντί ­ '95 ­ του Λορέν Μπενεγκί, με τους Στεφάν Οντράν,
Μισέλ Ομόν, Πιέρ Λου Ραζό. (Διάρκεια: 95')***.

«Γλυκιά μου Ίρμα» και η Σίρλεϊ Μακ Λέιν με τον Τζακ Λέμον δεν ξεχνιούνται εύκολα...

00.35 Antenna «Γλυκιά μου Ίρμα». (Irma la douce).
Ρομαντική κομεντί ­ '63 ­ του εξπέρ στο είδος Μπίλι Γουάιλντερ με
υποδειγματικές ερμηνείες από τη Σίρλεϊ Μακ Λέιν και τον Τζακ Λέμον. Το σενάριο
βασίζεται στο ομώνυμο θεατρικό μιούζικαλ. (Διαρκεια: 137') ****.

01.00 ΕΤ3 «Ο κλέφτης του ρυθμού». (Rhythm thief). Μιούζικαλ -
υπόδειγμα φτηνής παραγωγής (12.000 δολ. το κόστος του) του Μάθιου Χάρισον. Η
ταραχώδης ζωή ενός νεαρού τύπου στο Λόουερ Ιστ Σάιντ της Νέας Υόρκης. Με τους
Τζέισον Άντριους, Έντι Ντάνιελς, Κέβιν Κάριγκαν, Κίμπερλι Φλιν. (Διάρκεια:
88') ***

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

1. «Γλυκιά μου Ίρμα». Μιούζικαλ με ψυχή και τους Σίρλεϊ Μακ Λέιν, Τζακ
Λέμον στα κέφια τους. (Antenna, 00.35).

2. «Ραντεβού στο μικρό ρεστοράν». Όνειρο με γαλλική φινέτσα και...
γεύσεις. (ΝΕΤ, 00.30).

3.«Ο κλέφτης του ρυθμού». Μιούζικαλ «περιθωριακών» προδιαγραφών και
συναισθημάτων. (ΕΤ3 01.00).

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16031P081</ED>
<ID>
ID:133801

</ID><URL>http://ta-nea.dolnet.gr/neaweb/neafile.print_unique?e=A&f=16031&m=P08&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2><H2></H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Διαλύοντας τον Χάρι. 5.00-7.00-9.00-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Εραστές για μια νύχτα. 6.30-8.45-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ο ψευταράς (Κ.).
5.30-7.15-9.10-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Το πέμπτο στοιχείο. 6.30-8.30-10.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Άννα Καρένινα. 8.50-11.00 μ.μ. Ηρακλής ­ Πέρα από τον μύθο. 5.00-7.00 μ.μ.

ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Προστάτης οικογένειας. 5.00-7.00-9.00-11.00 μ.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Μόνος στο
σπίτι 3 (Κ.). 2.30-4.30-6.30-8.30-10.40 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Προστάτης οικογένειας. 4.20-6.30-8.40-10.50 μ.μ.

ΑΘΗΝΑΙΟΝ CINEPOLIS PHILIPS 2. Διαλύοντας τον Χάρι. 9.30-11.30 μ.μ. Μόνος στο
σπίτι 3 (Κ.). 1.30-3.30-5.30-7.30 μ.μ.

ΑΘΗΝΑΙΟΝ CINEPOLIS PHILIPS 3. Μοιραία βλάβη. 5.00-7.00-9.00 μ.μ. Θεωρίες
συνωμοσίας. Ώρα 11.00 μ.μ.

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Caondition). Εραστές για μια νύχτα. 6.30-8.45-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Άννα Καρένινα. 8.50-11.00
μ.μ. Ηρακλής - Πέρα από τον μύθο. 5.00-7.00 μ.μ.

ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Εραστές για μια νύχτα.
6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo). Ο
μικρός Κόλια. 8.50-10.50 μ.μ. Bean - Η υπέρτατη ταινία καταστροφής. 5.30-7.10 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Κορίτσια
καριέρας. 7.00-9.00-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Προστάτης οικογένειας.
5.45-8.00-10.15 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Μοιραία βλάβη. 6.40-8.50-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Ο ψευταράς (Κ.).
5.00-7.00-9.00-11.00 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Άννα Καρένινα. 8.50-11.00 μ.μ.
Ηρακλής ­ Πέρα από τον μύθο. 5.00-7.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition).
Πυροβολημένο ψάρι. 6.30-8.30-10.30 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Κορίτσια καριέρας.
7.00-9.00-11.00 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Η παγοθύελλα. 6.20-8.40-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital). Μόνος
στο σπίτι 3 (Κ.). 4.00-6.15-8.30. Επτά χρόνια στο Θιβέτ. 10.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS). Μόνος
στο σπίτι 3. 4.40-6.40-8.50 μ.μ. Επτά χρόνια στο Θιβέτ. 10.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Η
παγοθύελλα. 6.20-8.40-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Προστάτης οικογένειας. 5.50-8.10-10.25 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Ο ψευταράς (Κ.). 6.00-8.00-10.00 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Προστάτης οικογένειας. 5.45-8.00-10.15 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 Dolby Stereo). Επτά
χρόνια στο Θιβέτ. 5.15-7.45-10.30 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Προστάτης οικογένειας. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Προστάτης οικογένειας. 6.30-8.45-11.00 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Ο ψευταράς (Κ.). 5.00-6.40-8.20-10.40 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Εραστές για
μια νύχτα. 6.30-8.45-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Το υποβρύχιο. 6.30-10.10 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Άννα Καρένινα. 8.00-10.10 μ.μ. Ηρακλής - Πέρα από τον μύθο.
4.00-6.00 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Εραστές για
μία νύχτα. 6.45-8.55-11.00 μ.μ. Bean - Η υπέρτατη ταινία καταστροφής. 5.00 μ.μ.

ΑΤΤΙΚΟΝ RENAULT (Οδ. Σταδίου ~ 3228.821 Dolby Digital Air Condition). Η
παγοθύελλα. 6.00-8.15-10.30 μ.μ.

ΑΦΑΙΑ (Καλλιθέα ~ 9595.534 Dolby Stereo). Το υποβρύχιο. 7.20-11.10 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Ο γκαφατζής της ζούγκλας
(Κ.). 10.45-13.00-15.20-17.45-20.15-22.30-00.45.

VILLAGE CENTRE Αίθουσα 2. Προστάτης οικογένειας. 12.30-15.00-17.40-20.10-22.40-01.10.

VILLAGE CENTRE Αίθουσα 3. Θεωρίες συνωμοσίας. 12.45-15.45-18.45-21.45-01.00.

VILLAGE CENTRE Αίθουσα 4. Εραστές για μια νύχτα.
11.20-13.40-16.00-18.20-20.40-23.00-01.20. VILLAGE CENTRE Αίθουσα 5.
Διαλύοντας τον Χάρι. 14.45-19.00-23.15. Ο... κατάκοπος που γύρισε από
το... Τρίο. 12.45-17.00-21.15-01.30.

VILLAGE CENTRE Αίθουσα 6. Πυροβολημένο ψάρι. 20.00-22.15-00.30. Πρίγκιπας
Βάλιαντ. 12.00-14.00-16.00-18.00.

VILLAGE CENTRE Αίθουσα 7. Μοιραία βλάβη. 21.00-23.15-01.30. Ηρακλής -
Πέρα από τον μύθο. 10.45-12.45-14.45-16.45-18.45.

VILLAGE CENTRE Αίθουσα 8. Μοιραία βλάβη. 13.00-15.15-17.30-19.45-22.00-00.15.

VILLAGE CENTRE Αίθουσα 9. Ο ψευταράς (Κ.). 11.45-14.00-16.15-18.30-20.45-23.00-01.15.

VILLAGE CENTRE Αίθουσα 10. Μόνος στο σπίτι 3 (Κ.). 12.15-14.45-17.15-19.45--22.15-00.45.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Άννα Καρένινα. 8.50-11.00 μ.μ. Ηρακλής ­ Πέρα από τον
μύθο. 5.00-7.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα). Ο
ψευταράς (Κ.). 5.30-7.20-9.15-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Η παγοθύελλα. 6.20-8.40-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Άννα Καρένινα. 8.20-10.30 μ.μ. Ηρακλής ­ Πέρα από τον μύθο 4.20-6.20 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Διαλύοντας τον Χάρι.
6.30-8.30-10.30 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Εραστές για μια νύχτα. 6.20-8.30-10.40 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Ο ψευταράς (Κ.). 5.30-7.20-9.15-11.00 μ.μ.

ΕΥΑ (Εμπεδοκλέους 121 Παγκράτι, Άγ. Αρτέμιος ~ 7629.215). Air Force One.
6.00-8.15-10.30 μ.μ.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Το γλυκό
πεπρωμένο. 6.30-8.45-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Προστάτης οικογένειας. 6.30-8.45-11.00 μ.μ.

INTEAL ARAMIS (Πανεπ/μίου 46 ~ 3826.720 Dolby Digital). Μοιραία βλάβη.
6.30-8.30-10.30 μ.μ. Ηρακλής ­ Πέρα από τον μύθο. Ώρα 4.20 μ.μ.

INTEAL ΜΑΡΟΥΣΙ ARAMIS (Λεωφόρος Κηφισίας 215 ~ 6129.169 Dolby Stereo). Θεωρίες
συνωμοσίας. 5.15-7.55-10.35 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Η παγοθύελλα. 8.40-11.00 μ.μ. Μόνος στο σπίτι 3. Ώρα 4.30-6.30 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Θεωρίες συνωμοσίας.
4.40-7.30-10.40 μ.μ.

ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Εραστές για μια νύχτα.
5.45-8.00-10.30 μ.μ. Bean - Η υπέρτατη ταινία καταστροφής. 4.00 μ.μ.

ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Άννα Καρένινα. 8.00-10.30 μ.μ. Ηρακλής - Πέρα από τον μύθο.
4.00-6.00 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo)
Προστάτης οικογένειας. 6.30-8.45-11.00 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Διαλύοντας τον
Χάρι. 7.00-9.00-11.00 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Μοιραία βλάβη.
6.30-8.30-10.30 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Λος Άντζελες
εμπιστευτικό. 5.45-8.15-10.45 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Εραστές για μια νύχτα.
6.10-8.20-10.30 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo).
Εραστές για μια νύχτα. 6.00-8.10-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Θεωρίες
συνωμοσίας. 5.30-8.20-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ο ψευταράς (Κ.).
4.45-6.30-8.25-10.20 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Θεωρίες συνωμοσίας.
5.30-8.20-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Διαλύοντας τον Χάρι. 6.20-8.20-10.20 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Εραστές για μια
νύχτα. 6.40-8.50-11.00 μ.μ. Ηρακλής - Πέρα από το μύθο. 5.00 μ.μ.

ΠΑΛΑΣ (Παγκράτι ~ 7515.434, Dolby Stereo). Μοιραία βλάβη. 5.15-7.00-9.00-11.00 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Διαλύοντας τον Χάρι. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Άννα Καρένινα. 8.10-10.20 μ.μ. Ηρακλής ­ Πέρα από τον μύθο.
4.20-6.20 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Μοιραία βλάβη.
6.30-8.30-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Άννα Καρένινα. 8.50-11.00 μ.μ. Ηρακλής ­
Πέρα από τον μύθο. 5.00-7.00 μεταγλ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Εραστές για μια νύχτα. 4.00-6.00-8.10-10.20 μ.μ.

ΤΡΙΑ ΑΣΤΕΡΙΑ (Πλήρως ανακαινισμένο, Νέο Ηράκλειο ~ 2826.873, 2825.607, Dolby
Stereo Digital SR). Μόνος στο σπίτι 3 (Κ.). 4.00-6.10-8.10-10.20 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Διαλύοντας τον Χάρι. 7.05-9.05-11.05 μ.μ.

ΦΑΛΗΡΟ 1 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Διαλύοντας τον Χάρι. 7.00-9.00-11.00 μ.μ. Ηρακλής - Πέρα από τον
μύθο. 5.00 μ.μ.

ΦΑΛΗΡΟ 2 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Μοιραία βλάβη. 6.40-8.40-10.40 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (πλήρως ανακαινισμένο Περιστέρι ~ 5711.105 Dolby Stereo). Μόνος στο
σπίτι 3. 6.40-8.40-10.40 μ.μ. Ηρακλής - Πέρα από τον μύθο. 5.00 μ.μ.

*

ΗΜΙΚΕΝΤΡΙΚΟΙ

ΑΝΤΑΜΣ (Αιγάλεω ~ 5989.226 Dolby Stereo). Ο γάμος του καλύτερού μου φίλου
(Κ.). 8.30-10.30 μ.μ. Ηρακλής - Πέρα από τον μύθο. 3.30-5.10-6.50 μ.μ.

ΒΥΖΑΝΤΙΟ (Αιγάλεω ~ 5985.071). Μόνος στο σπίτι 3 (Κ.). 6.00-8.00-10.00 μ.μ.

*

ΠΡΟΑΣΤΙΩΝ

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Δευτέρα:
Κιν/κή Λέσχη. Τρίτη: Το πέμπτο στοιχείο. 7.00-9.30 μ.μ.

ΛΕΣΧΗ ΦΙΛΩΝ ΚΙΝ/ΦΟΥ ΒΟΡΕΙΑΣ ΑΤΤΙΚΗΣ (Αγ. Στεφάνου - Δημαρχείο). Μόνο Κυριακή.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Ο γκαφατζής της
ζούγκλας (Κ.). 8.00-10.15 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Επτά χρόνια στο
Θιβέτ. 6.45-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246441). Κραυγή αγωνίας.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Ηρακλής -
Πέρα από τον μύθο. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα ~ 4640.408). Παίζει μόνο Παρασκευή - Κυριακή.

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Προστάτης
οικογένειας. 8.00-10.15 μ.μ. Μόνος στο σπίτι 3. 4.00-6.00 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Άννα Καρένινα. 8.10-10.20 μ.μ. Ηρακλής - Πέρα από τον
μύθο 4.10-6.10 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453).
Θεωρίες συνωμοσίας. 5.30-8.00-10.30 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453).
Θεωρίες συνωμοσίας. 5.30-8.00-10.30 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Bean - Η υπέρτατη ταινία καταστροφής. 7.00-9.00 μ.μ.

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Ο γκαφατζής της ζούγκλας
(Κ.). 6.00-8.00-10.00 μ.μ.

ΔΗΜΟΤΙΚΟΣ ΜΟΣΧΑΤΟΥ ΚΙΝ/ΦΟΣ ΣΙΝΕ ΚΗΠΟΣ (Ηλεκτρικός σταθμός ~ 4816.276). Σάβ.
5.00 μ.μ., Κυρ. 6.00 μ.μ.: Ο Τζίμης και το γιγαντοροδάκινο.

ΖΕΑ (Πασαλιμάνι ~ 4521.388 Dolby Stereo Air Condition). Ο ψευταράς (Κ.).
4.45-6.30-8.25-10.20 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Κλειστό. Τετάρτη: Ιστορίες έρωτα και αναρχίας. 8.30 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Διαλύοντας τον Χάρι. 6.20-8.20-10.20 μ.μ. Free Willy 3: 4.20 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Εραστές για μια νύχτα.
6.00-8.10-10.20 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Ο μικρός Κόλια.
6.00-8.00-10.00 μ.μ.

*

ΘΕΣΣΑΛΟΝΙΚΗΣ

Α' ΠΡΟΒΟΛΗΣ

ΧΕΙΜΕΡΙΝΟΙ

ΑΘΗΝΑΙΟΝ (~ 832.060 Dolby Stereo). Ο γκαφατζής της ζούγκλας.
5.00-7.00-9.00-11.00 μ.μ.

ΑΛΕΞΑΝΔΡΟΣ (~ 257.255 Dolby Stereo). Απογεμαυτινές κάθε μέρα: Ελευθερώστε τον
Γουίλι Νο 3. 5.15-7.00. Βραδινές: L.Α. confidential - Λ.Α. εμπιστευτικό.
8.30-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Ο ψευταράς.
5.30-7.20-9.10-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Ο γκαφατζής της ζούγκλας.
5.00-7.00-9.00-11.00 μ.μ.

ΒΑΚΟΥΡΑ (~ 283.777 Dolby Stereo). Παγοθύελλα. 7.00-9.00-11.00 μ.μ.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Θεωρίες συνωμοσίας.

VILLAGE CENTRE Αίθουσα 2. Διαλύοντας τον Χάρι.

VILLAGE CENTRE Αίθουσα 3. Επτά χρόνια στο Θιβέτ.

VILLAGE CENTRE Αίθουσα 4. Ο γκαφατζής της ζούγκλας.

VILLAGE CENTRE Αίθουσα 5. Ο ψευταράς.

VILLAGE CENTRE Αίθουσα 6. Ο Ηρακλής πέρα από τον μύθο (στα ελληνικά). Air
Force One (βραδινές).

VILLAGE CENTRE Αίθουσα 7. Ο κατάκοπος που γύρισε από το... Τρίο.

VILLAGE CENTRE Αίθουσα 8. Το πυροβολημένο ψάρι.

VILLAGE CENTRE Αίθουσα 9. Μόνος στο σπίτι Νο 3.

ΓΑΛΑΞΙΑΣ (~ 817.010 Dolby Stereo). Ο ψευταράς. 5.30-7.20-9.10-11.00 μ.μ.

ΕΓΝΑΤΙΑ (~ 225.172 Dolby Digital). Θεωρίες συνωμοσίας. 6.00-8.30-11.00 μ.μ.

ΕΣΠΕΡΟΣ 1 (~ 235.304 και 265.544 Dolby Stereo). Ο γκαφατζής της ζούγκλας.
5.00-7.00-9.00-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Ο γάμος του καλύτερού μου
φίλου. 5.00-7.00-9.00-11.00 μ.μ.

ΚΑΠΙΤΟΛ (~ 815.570 Dolby Stereo). Μόνος στο σπίτι 3. 4.30-6.30-8.30 μ.μ.
«Θεωρία Συνωμοσίας». 11 μ.μ.

ΚΟΛΟΣΣΑΙΟΝ (~ 831.565). Ο ψευταράς. 5.30-7.20-9.10-11.00 μ.μ.

ΛΑΟΥΡΑ (~ 819.935 Dolby Stereo). Πυροβολημένο ψάρι. 6.40-850-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Ο Ηρακλής πέρα από τον μύθο (στα
ελληνικά 4.30-6.30). Βραδινές: Ο μικρός Κόλια 8.45-11.00 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Επτά χρόνια στο Θιβέτ. 6.00-8.30-11.00 μ.μ.

ΝΑΥΑΡΙΝΟΝ (~ 225.152 Dolby Stereo). Μόνος στο σπίτι 3. 5.00-7.00-9.00-11.00 μ.μ.

ΟΛΥΜΠΙΑΣ (~ 217.336). Θέατρο: Θίασος Γιώργου Πάντζα με την κωμωδία: Ένας
υπέροχος κερατάς.

ΠΑΛΛΑΣ (~ 278.515 Dolby Stereo). Ο Ηρακλής πέρα από τον μύθο (στα ελληνικά
3.00-5.00-7.00). Βραδινές: Άννα Καρένινα (8.30-10.30).

ΡΑΔΙΟ ΣΙΤΥ (~ 824.970 Digital Sound). Ο Ηρακλής πέρα από τον μύθο (στα
ελληνικά 5.00-7.00). Κυριακή στα ελληνικά: 11.00-1.00-3.00-5.00-7.00).
Βραδινές: Άννα Καρένινα. 9.00-11.00.

ΤΙΤΑΝΙΑ 1 (~ 520.040 Οδός Λαγκαδά). Ο Ηρακλής πέρα από τον μύθο (στα ελληνικά
1.00-3.00-5.00-7.00. Κυριακή: 11.00-1.00-3.00-5.00-7.00. Βραδινές: Άννα
Καρένινα. 8.45-11.00

ΤΙΤΑΝΙΑ 2 (~ 520.040 Οδός Λαγκαδά). Ο γκαφατζής της ζούγκλας.
1.00-3.00-5.00-7.00-9.00-11.00 μ.μ.

ΦΑΡΓΚΑΝΗ (~ 213.929 Dolby Stereo). Διαλύοντας τον Χάρι. 7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16031P101</ED>
<ID>
ID:133799

</ID><URL>http://ta-nea.dolnet.gr/neaweb/neafile.print_unique?e=A&f=16031&m=P10&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ </H2>
«ΕΡΑΣΤΕΣ ΓΙΑ ΜΙΑ ΝΥΧΤΑ»: Αισθηματική κομεντί με τον έρωτα να χαράσσει
το σωστό δρόμο στη ζωή τεσσάρων ανθρώπων. Του Μάικ Φίγκις. Με τους: Γουέσλι
Σνάιπς, Ναστάζια Κίνσκι, Ρόμπερτ Ντάουν Τζούνιορ, Κάιλ Μακ Λάχλαν. [Agora,
Αίγλη, Αλεξάνδρα (Πατ.), Άστρον, Άτταλος, Village Centre 4, Έμπασσυ, Κηφισιά
2, Μετάλλιον, Μετροπόλιταν, Όσκαρ, Τιτάνια, Χάιλάιφ].

«ΠΑΓΟΘΥΕΛΛΑ»: Η... παρακμή του αμερικανικού τρόπου ζωής στη δεκαετία
του '70 μέσα από ένα οικογενειακό δράμα. Του Ανγκ Λι, με τους: Κέβιν Κλάιν,
Σιγκούρνι Γουίβερ. (Αβάνα, Άττικα 1, 2, Αττικόν, Δαναός, Καλυψώ)

«ΠΡΟΣΤΑΤΗΣ ΟΙΚΟΓΕΝΕΙΑΣ»: Ο Νίκος Περάκης ξαναχτυπά μετά δέκα χρόνια με
μια ακραία σαρκαστική και πικρή κοινωνική σάτιρα της νεοελληνικής
πραγματικότητας. Με τους: Ρένο Χαραλαμπίδη, Κατερίνα Γιατζόγλου. [Αθήναιον,
Αθήναιον Cinepolis 1, Αμπεσέ, Μαρούσι 1, Όπερα 1, Ράδιο Σίτυ, Τροπικάλ,
Village Centre 2, Κόρονετ, Ίλιον, Απόλλων (Πειρ.)].

«ΜΟΙΡΑΙΑ ΒΛΑΒΗ»: Ο Κερτ Ράσελ τα βάζει με μια συμμορία που στήνει σ'
αυτόν και τη σύζυγό του ενέδρα σ' έναν έρημο δρόμο της Νοτιοδυτικής Αμερικής.
Του Τζόναθαν Μόστοον. [Αθήναιον, Cinepolis 3, Ανδόρα, Village Centre 7, 8,
Ιντεάλ, Μαργαρίτα 2, Παλάς (Παγκρ.), Σοφία, Φάληρο 2].

«ΔΙΑΛΥΟΝΤΑΣ ΤΟΝ ΧΑΡΙ»: Ο Γούντι Άλεν αυτοσαρκάζεται ως πετυχημένος
δημιουργός και εραστής γεμάτος νευρώσεις. Με τον ίδιο και τους Ρόμπιν
Γουίλιαμς, Ντέμι Μουρ, Μπίλι Κρίσταλ, Τζούντι Ντέιβις, Μάριελ Χεμινγουέι.
(Ααβόρα, Αθήναιον Cinepolis 2, Village Centre 5, Έλλη, Μαργαρίτα 1, Ορφεύς,
Πλάζα, Τριανόν, Φάληρο 1, Σινεάκ).

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16031P102</ED>
<ID>
ID:133843

</ID><URL>http://ta-nea.dolnet.gr/neaweb/neafile.print_unique?e=A&f=16031&m=P10&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ </H2>
ΟΡΙΖΟΝΤΙΑ

1. Πολιτικός των αρχαίων Αθηνών, γνωστός από ένα οικονομικό σκάνδαλο.
2. Ημιπολύτιμο πολύχρωμο ορυκτό, στη γενική (καθ.). ­ Περιλαμβάνεται
στα... υγρά. 3. Χρονικό επίρρημα. ­ Χρησιμοποιείται σε συναλλαγές
(ξεν.). 4. Ήταν και ο Έκτορας (καθ.). 5. Ο μπρούντζινος δίσκος
του κύμβαλου. 6. Μια ξένη γλώσσα (αντίστρ.). 7. Αναφέρεται για
την ίδρυση της Κωνσταντινούπολης, αλλά και για την πτώση της. ­ Πρόσφατη
ταινία του τα «Επτά χρόνια στο Θιβέτ». 8. Αντίθετή της η... μασημένη
(αντίστρ.). ­ Λέξη της αρχαίας για την ευδαιμονία, στην αιτιατική. 9.
«... Τάιμς», ο τίτλος μεγάλης εφημερίδας του Σικάγου. ­ Η σαφήνεια γνώρισμά του.

ΚΑΘΕΤΑ

1. Η ελληνική φημίζεται (γεν.). 2. Έχει πάντα την... τελευταία
λέξη. ­ Χρονικός σύνδεσμος. 3. Σύμβολα της υποκρισίας (γεν.). 4.
Ένα «καπρίτσιο» του Τσαϊκόφσκι. 5. Από το μισό... μισό. ­ Παράλληλες οι
δύο γραμμές του. 6. Συμπλεκτικός σύνδεσμος. ­ Μέρος του... λόγου.
7. Λίγα τα γράμματά της. 8. Έχουν τις υποδιαιρέσεις τους. ­
Περιττά, για τους... μαθηματικούς (αντίστρ.). 9. Το πρώτο συνθετικό
ξενικού αθλητικού όρου. ­ Είναι αρκετά μέρη της Αρκαδίας.

ΛΥΣΗ (3/1/98)

ΟΡΙΖΟΝΤΙΑ: 1. ΚΕ-ΦΩΝΕΣ 2. ΠΟΣΤΟ-ΕΛΑ 3. ΡΥΤΟΥ-ΟΛΠ
4. ΟΜΙΧΛΗ-ΗΦ 5. ΑΠΑΝ-ΠΟΝΩ 6. ΓΑΤΟΨΑΡΑ 7. ΩΡΟΥ-ΤΟΣΑ
8. ΓΟΡΔΙΟΣ 9. ΗΣΑΪΑΣ-ΚΕ. ΚΑΘΕΤΑ: 1. ΠΡΟΑΓΩΓΗ 2.
ΚΟΥΜΠΑΡΟΣ 3. ΕΣΤΙΑΤΟΡΑ 4. ΤΟ ΧΝΟΥΔΙ 5. ΦΟΥΛ-ΙΑ 6.
ΗΠΑΤΟΣ 7. ΝΕΟ-ΟΡΟΣ 8. ΕΛΛΗΝΑΣ 9. ΣΑΠΦΩ-ΑΤΕ.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16031P103</ED>
<ID>
ID:133871

</ID><URL>http://ta-nea.dolnet.gr/neaweb/neafile.print_unique?e=A&f=16031&m=P10&aa=3</URL></REF>


Article

<CATEGORY>vin09</CATEGORY>

 <H2>Στερνό αντίο στον Κορνήλιο Καστοριάδη
</H2><H2></H2>
Πολιτική τελετή ήθελε ­ και ο ίδιος ­ ο Κορνήλιος Καστοριάδης

Στην κηδεία του δεν ήθελε να ακουστούν ούτε γρηγοριανοί ψαλμοί αλλά ούτε και
βυζαντινοί ύμνοι. Ο Κορνήλιος Καστοριάδης ήθελε μία κηδεία απλή, χωρίς
θρησκευτικές τελετές ή τυπολατρίες της Καθολικής ή της Ορθόδοξης Εκκλησίας. 
Οι φίλοι του, ο στενός του κύκλος, οι συνεργάτες του, οι μαθητές του και όλοι
όσοι τον ένιωσαν δάσκαλο και οδηγητή σεβάστηκαν την επιθυμία του. Και το
περασμένο Σάββατο συγκεντρώθηκαν στον προτεσταντικό ναό Reformee de Luxembourg
της Rue Madame, όπου καθένας τους έκανε μνεία για την πολυσχιδή προσωπικότητά
του. Ήταν εκεί και η χήρα του Ζωή και τα παιδιά του Κυβέλη και Σπάρτη.

Βαθιά συγκινημένος ο Εντγκάρ Μορέν αποχαιρέτησε τον φίλο Καστοριάδη. Με ένα
κείμενό του έπραξε το ίδιο ο Βιντάλ Νακέ. 
Με μια σονάτα του Μπετόβεν από την πιανίστα Ντόρα Μπακοπούλου και με ένα
σπιρίτσουαλ, η αξιότιμη και πολυπληθής ομήγυρη έστειλε τον τελευταίο
χαιρετισμό της στον μέγα διανοούμενο. 
Του οποίου η σορός μεταφέρθηκε στη συνέχεια στο Κοιμητήριο του Μονπαρνάς, όπου
κηδεύτηκε (και πάλι χωρίς την παρουσία ιερέων).

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16031P111</ED>
<ID>
ID:133785

</ID><URL>http://ta-nea.dolnet.gr/neaweb/neafile.print_unique?e=A&f=16031&m=P11&aa=1</URL></REF>


Article

<CATEGORY>vin09</CATEGORY>

 <H5>Παρλάτα για ζωντανούς (όσο ακόμη...)
</H5><H2>ΤΟ ΠΝΕΥΜΑ του τόνου
</H2>
<AUTHOR>ΓΙΩΡΓΟΣ ΣΚΟΥΡΤΗΣ</AUTHOR>

<H3></H3>(35 νεκροί, 350 τραυματίες την Πρωτοχρονιά!) Γεμίσαμ' αυτοκίνητα τα μάτια μας
και τα μυαλά μας γεμίσαν απ' τις χιλιάδες τ' αυτοκίνητά μας Σαν τροχοφόρα τις
γυναίκες αγαπάμε και στ' αυτοκίνητα τον έρωτα σκορπάμε Σαν όμορφο παρμπρίζ
είναι τα μάτια σου σαν της μηχανής μου γίναν τα γινάτια σου οι γοφοί σου σαν
διαφορικό με τον ίλιγγο της λεωφόρου σ' αγαπώ Γεμίσαμ' αυτοκίνητα και η
κυβέρνηση ψάχνει λύσεις στη νομοθεσία και στον κώδικα μεταρρυθμίσεις σήμερα
μονά, αύριο ζυγά εκ περιτροπής ατύχημα παρ' ατύχημα θάνατο παρά θάνατο εκ
περιτροπής Έχεις μία απ' τις δύο λύσεις αφού αυτός σκοτώθηκε εσύ ν'
αυτοκτονήσεις Πάρτε, πάρτε αυτοκίνητα κι εκδικηθείτε τρέξτε στην άσφαλτο και
άει σκοτωθείτε. (Σας εύχομαι καλή χρονιά... χωρίς αυτοκίνητα).

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16031P112</ED>
<ID>
ID:133831

</ID><URL>http://ta-nea.dolnet.gr/neaweb/neafile.print_unique?e=A&f=16031&m=P11&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2><H2></H2>
ΔΕΥΤΕΡΑΣ

ΔΑΝΔΟΥΛΑΚΗ (Αγίου Μελετίου 61Α ­ Πατησίων, ~ 86.40.414, 86.40.452). «Μια
ξεχωριστή μέρα» των Ε. Σκόλα - Τζ. Φαντόνι Βαγενά, Νινιός.

ΔΙΑΥΛΟΣ (Δράκου 9, ~ 92.39.588). «Η κυρα-Κώσταινα» ­ «Συζυγική σκηνή» του Μ.
Μητσάκη Κολόζου, Αντωνιάδης.

ΘΕΑΤΡΟΚΙΝΗΣΗ (Ακάδημου 13, κάθετος οδού Πειραιώς, έναντι Πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΙΛΙΣΙΑ (Παπαδιαμαντοπούλου 4 ~ 72.16.317). «Ίκαρος - Αιφνίδια αποσυμπίεση» του
Κ. Ρήγου Χοροθέατρο «Οκτάνα»

ΛΗΔΡΑ (Κέκροπος 12, Πλάκα, ~ 38.48.342). «Μύθι, μύθι... παραμύθι» της Μ.-Λ.
Παπαδοπούλου Αθητάκη. Αλ Σάλεχ.

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). «Το μυστήριο της
Ίρμα Βεπ» του Τσ. Λάντλαμ Π. Μιχαηλίδης, Χατζηγιάννης.

ΜΟΥΣΟΥΡΗ (πλατεία Καρύκη 6, ~ 33.10.936). «Να ζει κανείς ή να μη συζεί» του Λ.
Κάσλερ Βενιζελέα, Δ. Βογιατζής.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264).
«Εγχείρημα»: «Τρίπτυχο» του Θ. Βλάχου - «Το αόρατο που σε κοιτά» (Μ.
Ευσταθιάδη) του Α. Διαμαντή Θ. Βλάχος, Α. Διαμαντής.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. Μακ Ντόναλντ Κουνελάκη, Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). Ιστορίες σοφίας της Ανατολής του Σ.
Πελασγού Πελασγός - «Τ' αερικά στο ρέμα» του Σ. Πελασγού Πελασγός.

* Όλα τα άλλα θέατρα, σήμερα Δευτέρα, αργούν.

ΤΡΙΤΗΣ

ΑΘΗΝΑ (Δεριγνύ 10 ­ Πατησίων, ~ 82.38.698, 82.37.330). «Ταξίδι μιας μεγάλης
μέρας μέσα στη νύχτα» του Γ. Ο' Νιλ Λάσκαρη, Θεοδωρακόπουλος.

ΑΘΗΝΩΝ (Βουκουρεστίου 10 ­ Πανεπιστημίου, ~ 32.35.524). «Μικρές αλεπούδες» της
Λ. Χέλμαν Μαραγκού, Χρυσικάκος.

ΑΚΑΔΗΜΟΣ (Ιπποκράτους 17 ­ Ακαδημίας, ~ 36.25.119, 36.03.835). «Μπράβο
γιατρέ...» του Ρ. Κούνεϊ Ρώμας, Βλ. Κυριακίδης.

ΑΚΡΟΠΟΛ (Ιπποκράτους 9-11, ~ 36.43.700, 36.08.666). Αργεί.

ΑΛΙΚΗ (Αμερικής 4, ~ 32.44.146). «Το κλουβί με τις τρελές» του Ζ. Πουαρέ
Μουστάκας, Φωκάς.

ΑΛΚΥΟΝΙΣ (Ιουλιανού 42-46 ­ Αριστοτέλους, ~ 88.15.402). «Ντα» του Χ. Λέοναρντ
Μεσσάλας, Γλυκοφρύδη.

ΑΛΑΜΠΡΑ (Στουρνάρη 53, Πολυτεχνείο, ~52.27.497, 52.44.400). «Ποπ κορν» του Μπ.
Έλτον Τζώρτζογλου, Λογοθέτης.

ΑΛΦΑ (Στουρνάρη ­ Πατησίων, ~ 52.38.742). «Ορφέας και Ευρυδίκη» του Ζ. Ανούιγ
Γ. Βούρος, Σταθακοπούλου.

ΑΜΙΡΑΛ (Αμερικής 10, ~ 36.39.385). «Ο παππούς έχει πίεση» της Δ. Παπαδοπούλου
Δ. Παπαδοπούλου, Μητρούσης.

ΑΜΟΡΕ - ΕΞΩΣΤΗΣ (Πριγκηποννήσων 10, ~ 64.68.009). «Shopping and fucking» του
Μ. Ρέιβενχιλ Σκιαδαρέσης, Θ. Πάνου.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκηποννήσων 10, ~ 64.68.009). «Βαλς, εξιτασιόν!»
της Ε. Πέγκα Ζαχαράκης, Ν. Ψαρράς.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Απόψε αυτοσχεδιάζουμε» του Λ.
Πιραντέλο Ευαγγελάτος (σκηνοθ.), Τασοπούλου.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739). «Σε φιλώ στη μούρη» του Γ. Διαλεγμένου
Αναλυτή, Ρηγόπουλος.

ΑΝΟΙΞΗΣ (Γερμανικού 20, Μεταξουργείο, ~ 52.38.870). «Βόιτσεκ» του Γκ. Μπίχνερ
Μαργαρίτης (σκηνοθ.), Δούζη.

ΑΝΟΙΧΤΟ (Κάλβου 70 - Γκύζη, ~ 64.45.749). «Προς Ελευσίνα» του Π. Μάτεσι Γ.
Μιχαηλίδης (σκηνοθ.), Χατζησάββας.

ΑΝΤΙΘΕΑΤΡΟ (Μοσχονησίων 36, πλατεία Αμερικής, ~ 85.61.168). «Οι δήμιοι στα
Σόδομα» (ντε Σαντ) των Μ. Ξενουδάκη - Κ. Πολυχρονοπούλου Ξενουδάκη, Πρωτονοταρίου.

ΑΠΛΟ ­ ΚΕΝΤΡΙΚΗ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Φεγγάρι για καταραμένους» του Γ. Ο' Νιλ Αντύπας
(σκηνοθ.), Λεμπεσόπουλος.

ΑΠΛΟ ­ ΝΕΑ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Μανέ, Χατζηπαναγιώτης.

ΑΠΟ ΜΗΧΑΝΗΣ (Ακαδήμου 13, Μεταξουργείο, ~ 52.35.716). «Φυλλωσιές» του Λ. Νορέν
Βαλαβανίδης, Κράλλη.

ΑΤΕΝΕΟΥΜ (Αμερικής 8, ~ 36.33.722). Αργεί.

ΑΤΤΙΣ (Λεωνίδου 7, Μεταξουργείο, ~ 52.26.260). «Ηρακλής» του Χ. Μίλερ
Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Σουίτα γενεθλίων» του Ρ. Χόντον Παπαναστασίου, Γεωργίτσης.

ΑΥΛΩΝΙΤΗ (Βουκουρεστίου 1, ~ 33.13.321-3). «Ποιος ανακάλυψε την Αμερική;» της
Χρ. Σπηλιώτη Σπηλιώτη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522). «Μπαμπάδες με ρούμι» των Θ. Παπαθανασίου -
Μ. Ρέππα Φασουλής, Ε. Γερασιμίδου.

ΒΕΜΠΟ (Καρόλου 18, ~ 52.21.767, 52.48.289). «Γκριζ» των Τζ. Τζέικομπς - Γ.
Κέισι Φραγκούλης, Βασιλοπούλου.

ΒΙΚΤΩΡΙΑ (Μαγνησίας 5 - 3ης Σεπτεμβρίου 119, ~ 82.33.125). «Καλή τύχη» του Γ.
Θεοδοσιάδη Σπαντίδας, Βλαντή.

ΒΡΕΤΑΝΙΑ (Πανεπιστημίου 7, ~ 32.21.579). «Τρομεροί γονείς» του Ζ. Κοκτό
Παναγιωτοπούλου, Παπακωνσταντίνου.

ΓΚΛΟΡΙΑ (Ιπποκράτους 7, ~ 36.09.400). «Αινιγματικές παραλλαγές» του Ερ.-Εμ.
Σμιτ Καρράς, Γ. Κυρίτσης.

ΔΑΝΔΟΥΛΑΚΗ (Αγίου Μελετίου 61Α - Πατησίων, ~ 86.40.414, 86.40.452).
Κεντρική Σκηνή. «Μάστερ κλας» του Τ. Μακ Νάλι Δανδουλάκη,
Σοντάκη. Δεύτερη Σκηνή. «Μια ξεχωριστή μέρα» των Ε. Σκόλα - Τζ.
Φαντόνι Βαγενά, Νινιός.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ ΜΕΛΙΝΑ ΜΕΡΚΟΥΡΗ (Αγίου Δημητρίου 55). Αργεί.

ΔΗΜΟΤΙΚΟ ΚΕΡΑΤΣΙΝΙΟΥ (Μικράς Ασίας 24 - Παπαναστασίου, πίσω από το Δημαρχείο,
~ 46.15.767, 46.35.009). Αργεί.

ΔΗΜΟΤΙΚΟ ΠΕΙΡΑΙΑ (Αγίου Κωνσταντίνου 4, ~ 41.94.550). «Θεοδώρα, η αγία των
φτωχών» της Μ. Ντενίση Ντενίση, Γαλανός.

ΔΙΑΝΑ (Ιπποκράτους 7, ~ 36.26.956). «Το βαλς των ταυρομάχων» του Ζ. Ανούιγ
Τσακίρογλου, Διαβάτη

ΔΙΑΥΛΟΣ (Δράκου 9, ~ 92.39.588). «Η κυρα-Κώσταινα» ­ «Συζυγική σκηνή» του Μ.
Μητσάκη Κολόζου, Αντωνιάδης.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42. 772). «Μαχαίρι
στο κόκαλο» του Κ. Μουρσελά Νιχωρίτη, Κατσάμπας.

ΔΙΟΝΥΣΙΑ (Αμερικής 10, ~ 36.12.500). «Προσοχή, δαγκώνει!», του Αλ. Γκέρνι
Ράντου, Μεντή.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). Ορχήστρα της Εθνικής Λυρικής
Σκηνής: συναυλία (Τετ.) «Λα μποέμ» του Τζ. Πουτσίνι (Παρ., Κυρ.) Βραδιά
μπαλέτου (Σάβ.) . Μουσικές Μεταμορφώσεις (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Οι εκατομμυριούχοι της Νάπολης» του Εντ. Ντε Φιλίπο Ληναίος, Γρηγοριάδου.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπέζος, Κρούσκα.

ΕΘΝΙΚΟ - ΝΕΑ ΣΚΗΝΗ ( Αγίου Κωνσταντίνου 24-26, ~ 52.23.242, 52.33.322). «Το
πανηγύρι» του Δ. Κεχαΐδη Μόρτζος, Βαλάση.

28 (Μοσχονησίων 28, πλατεία Αμερικής, ~ 86.43.263, 86.56.853). «Τελευταία
απόδραση» του Μπ. Όουεν Μοντανάρη, Ε. Οικονόμου.

104 ΚΕΝΤΡΟ ΛΟΓΟΥ ΚΑΙ ΤΕΧΝΗΣ (Θεμιστοκλέους 104, ~ 38.02.056, 38.02.059).
«Μουσική, δύο άνθρωποι αγαπήθηκαν και...» της Μ. Ντιράς Ρικάκη (σκην.), Φέστα.

ΕΛΠΙΔΑΣ (Αριστοτέλους 53 - Σμύρνης, μεταξύ Ιουλιανού και Ηπείρου, ~
82.29.030). «Ο αρχισιδηρουργός» (Ονέ) της Έλ. Τσαλδάρη Ντούζος, Τσαλδάρη.

ΕΛΥΖΕ (Νυμφαίου 12, 1η στάση Ιλίσια, ~ 77.82.354). Αργεί.

ΕΜΠΡΟΣ - ΕΠΑΝΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Ν. Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Αγγέλα» του Γ. Σεβαστίκογλου Μπαντής (σκηνοθ.), Ταχτσόγλου.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, ~ 34.65.634). «Ο μασκοφόρος» του
Χ. Κράουσερ Καβουκίδη, Κρομμύδας.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Γυάλινος ουρανός» του
Ντ. Χέαρ Βουτέρης, Δεκαβάλλα.

ΕΡΕΥΝΑΣ (Ιλισίων 21, Ζωγράφου ~ 77.80.826). «Αγάπη και κατανόηση» του Τζ.
Πένχολ Ποταμίτης, Καστανάς.

ΘΕΑΤΡΟΚΙΝΗΣΗ (Ακάδημου 13, κάθετος οδού Πειραιώς, έναντι Πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΗΛΙΟΥ - ΚΑΤΩ ΧΩΡΟΣ (Φρυνίχου 10, Πλάκα ~ 32.31.591, 32.47.509). «Έξω, μπροστά
στην πόρτα» του Β. Μπόρχερτ Παπασπύρος, Δ. Βασιλειάδου.

ΗΜΕΡΑΣ - ΚΟΚΚΙΝΗ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~
69.29.090, 64.95.777). «Προ των Θερμοπυλών» του Π. Τακόπουλου Γιώρ.
Κυριακίδης, Γιαννικάκης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Μολιεριάδα» (Μολιέρος) των Ζ. Ζεραρντί - Α. Μοντζολή
Στυλιανοπούλου, Γιώρ. Κυριακίδης.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890). «Αρσενικό - θηλυκό»
του Α. Θωμόπουλου Α. Αντωνίου, Ν. Ασίκη.

ΘΗΣΕΙΟΝ (Τουρναβίτου 7, ~ 32.55.444). Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). «Στο Μαντράς τη νύχτα
εκείνη» του Ε. Μανέ Βοζικιάδου, Στάγκος.

ΙΛΙΣΙΑ (Παπαδιαμαντοπούλου 4, ~ 72.16.317). «Ίκαρος - Αιφνίδια αποσυμπίεση»
του Κ. Ρήγου Χοροθέατρο «Οκτάνα».

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, ~ 72.50.657). «Μπιγκ μπανγκ» του Β.
Ζιώγα Πιστιόλα, Ζιώγα.

ΚΑΙΡΩΝ (Τσέλιου 10 - Σολιώτη, Αμπελόκηποι, πίσω από τον Άρειο Πάγο, ~
64.54.407). «Τότενφλος» του Χάρ. Μίλερ Βασιλικιώτη (σκηνοθ.), Σορμαΐνης.

ΚΑΙΣΑΡΙΑΝΗΣ (Κοιμήσεως Θεοτόκου 30, Καισαριανή, ~ 72.23.023). «Οι φυλακισμένοι
της κεντρικής λεωφόρου» του Ν. Σάιμον Κωνσταντινίδης, Παπανέστορος.

ΚΑΛΟΥΤΑ (Πατησίων 240, ~ 86.11.311, 86.75.588). «Οι αισιόδοξοι» του Γ.
Λαζαρίδη Γ. Βασιλείου, Βιδάλη.

ΚΑΡΕΖΗ (Ακαδημίας 3, ~ 36.36.144, 36.25.520). «Περιμένοντας τον Γκοντό» του Σ.
Μπέκετ Κώστας Καζάκος, Φιλιππίδης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Γράμμα στον Ορέστη» του Ι. Καμπανέλλη Δαφνής, Γκαβάκου.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Του Κουτρούλη ο γάμος» του Α.
Ρίζου - Ραγκαβή Μπέλλος, Στάικου.

ΚΝΩΣΣΟΣ (Κνωσσού 11, Πατησίων, στάση Καλλιφρονά, ~ 86.77.070, 86.24.463). «Οι
κούκλες» του Π. Γεωργιόπουλου Λ. Τσάγκας, Βαμβακίδης.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 ­ Πολυτεχνείου, ~ 88.12.846). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Το στοίχημα» του Κλ. Όντετς
Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 38.48.342). «Μύθι, μύθι... παραμύθι» της Μ.-Λ.
Παπαδοπούλου Αθητάκη, Αλ Σάλεχ.

ΜΑΣΚΕΣ (Λήθης 6 - Αγίου Μελετίου 107, ~ 86.12.509). «Ο φλύαρος» του Σ. Καρύδη
Χριστοφιλάκης (σκηνοθ.), Πελαΐδης.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασ. Σοφίας - Κόκκαλη, ~ 72.82.333). Αργεί.

ΜΕΛΙΝΑ (Βουκουρεστίου 3, ~ 32.13.685-6). «Ριάλιτι και σόου» του Π. Μέντη
Κούρκουλα, Πιτσούλη.

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). «Το μυστήριο της
Ίρμα Βεπ» του Τσ. Λάντλαμ Π. Μιχαηλίδης, Χατζηγιάννης.

ΜΙΝΩΑ (Πατησίων 91, ~ 82.32.578, 82.10.048). «Αθήνα 2000 με τα... τέσσερα» των
Α. Πυριόχου - Π. Χατζηκουτσέλη - Ντ. Σπυρόπουλου - Μ. Άνθη Πανοπούλου, Τριφύλλη.

ΜΟΥΣΟΥΡΗ (πλατεία Καρύκη 6, ~ 33.10.936). Κεντρική Σκηνή. «Κάτω από τη
σκάλα» του Τσ. Ντάιερ Μιχαλακόπουλος, Μοσχίδης. Δεύτερη Σκηνή.
«Να ζει κανείς ή να συζεί;» του Λ. Κάσλερ Βενιζελέα, Δ. Βογιατζής.

ΜΠΡΟΝΤΓΟΥΑΙΗ (Αγίου Μελετίου 61Α - Πατησίων, στοά Λάλη, ~ 86.20.231). «Μπλαντ
μπράδερς - Δεσμοί αίματος» του Γ. Ράσελ Κ. Σπυρόπουλος, Μπονάτσος.

ΝΕΟ ΕΛΛΗΝΙΚΟ (Δεληγιάννη 19 - Μπουμπουλίνας, πίσω από το Μουσείο, ~
82.53.489). «Νηρέας ο Βάρας» του Δ. Παπαχρήστου Γ. Αρμένης, Τζιραλίδου.

ΝΕΟΥ ΚΟΣΜΟΥ (Αντισθένους 7 - Θαρύπου, Φιξ, ~ 92.12.900). «Βρομιά» του Ρ.
Σνάιντερ Β. Θεοδωρόπουλος (σκην.), Μαρκουλάκης.

ΟΔΟΥ ΑΝΤΙΟΧΕΙΑΣ (Αντιοχείας 1 ­ Πιπίνου, ~ 88.32.050). Αργεί.

ΟΔΟΥ ΕΡΜΟΥ (Ερμού 106, Μοναστηράκι, τηλ.: 32.14.950, 86.40.555). «Το δωμάτιο
με τους μανδαρίνους» του Ρ. Τομά Μ. Ραζή, Χρυσούλης.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Γερτρούδη» του Γ.
Σέντεμπεργκ Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Δυσδεμόνα, έργο
για ένα μαντίλι» της Π. Βόγκελ Σαπουντζή, Ντεμίρη.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). Αργεί.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264).
«Εγχείρημα»: «Τρίπτυχο» του Θ. Βλάχου ­ «Το αόρατο που σε κοιτά» (Μ.
Ευσταθιάδη) του Α. Διαμαντή σε Θ. Βλάχος, Α. Διαμαντής.

ΠΕΙΡΑΜΑΤΙΚΟ ΤΗΣ ΠΟΛΗΣ (Σταδίου 4, ~ 32.22.035). «Προδομένη γυναίκα» της Σ. ντέ
Μποβουάρ Ζαβιτσιάνου, Ριάλδη.

ΠΕΡΟΚΕ (Οδυσσέως 2, πλατεία Καραϊσκάκη, Μεταξουργείο, ~ 52.32.132, 52.40.040).
«Ό,τι πείτε υπουργέ μου» του Ρ. Κούνεϊ Βουτσάς, Τσιβιλίκας.

ΠΟΛΙΤΕΙΑ (Σαρρή 40, Θησείο, ~ 33.10.663-4). Αργεί.

ΠΟΛΥΤΕΧΝΟ (Διγενή Ακρίτα 15 ­ Μαυρομιχάλη 157, ~ 64.34.700). «Βίος και
συνουσία» των Ντ. Φο ­ Φ. Ράμε, Κ. Μουρσελά Πιατάς, Κανελλοπούλου.

ΠΟΡΤΑ (Μεσογείων 59, ~ 77.11.333). «Άμλετ» του Ουίλ. Σαίξπηρ Κιμούλης, Μπεμπεδέλη.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.17.030). «Το λιοντάρι το
χειμώνα» του Τζ. Γκόλντμαν Βαλάκου, Χρ. Πολίτης.

ΡΟΕΣ (Ιάκχου 14, Γκάζι, ~ 34.79.426). «Τούτο εστί το σώμα μου» της Σ. Σπυράτου
Χοροθέατρο «Ροές».

ΣΗΜΕΙΟ (Χ. Τρικούπη 10, πίσω από την Πάντειο, Καλλιθέα, ~ 92.29.579). «Η
επιστροφή των Τσε» του Γ. Χρυσούλη Ν. Διαμαντής (σκηνοθ.), Ι. Μακρή.

ΣΤΑΘΜΟΣ (Β. Ουγκώ 55, παραπλεύρως του «Περοκέ», πλατεία Καραϊσκάκη, ~
52.22.656). «Ενυδρείο» του Κ. Μουρσελά Τ. Χαλκιάς, Διδασκάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). «Η φυλακή του Όλι» του
Έντ. Μποντ Θ. Παπαγεωργίου, Πρωτοψάλτη.

ΣΥΓΧΡΟΝΟ ΑΘΗΝΑΣ (Ευμολπιδών 41, Γκάζι, ~ 34.67.095). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). «Μορφές από το
έργο του Βιζυηνού» της Α. Κοκκίνου Κοκκίνου.

ΤΕΧΝΗΣ ΚΑΡΟΛΟΣ ΚΟΥΝ (Φρυνίχου 14 - Διονυσίου Αρεοπαγίτου, ~ 32.36.732,
32.22.464). «Χάπι εντ» των Ντ. Λέιν - Μπ. Μπρεχτ - Βάιλ Γέρου, Τ. Αποστόλου.

ΤΕΧΝΗΣ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Μια συνάντηση κάπου
άλλου» του Ι. Καμπανέλλη Κουγιουμτζής (σκηνοθ.), Προύσαλης.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Κρίμα που είναι πόρνη»
του Τζ. Φορντ Κακλέας (σκηνοθ.), Αστεριάδη.

ΤΕΧΝΟΧΩΡΟΣ ΥΠΟ ΣΚΙΑΝ (Μαυρομιχάλη 161 ­ Ξιφίου 14, ~ 64.20.522). «Αγρίμια τη
νύχτα» του Μ. Αζαμά Κωτσής (σκηνοθ.), Ανδριώτης.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Αγν. Οσιέτσκα Λύγαρη, Νάτσιος.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. ΜακΝτόναλντ Κουνελάκη, Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). Ιστορίες σοφίας της Ανατολής του Σ.
Πελασγού Πελασγός - «Τ' αερικά στο ρέμα» του Σ. Πελασγού Πελασγός.

ΧΑΤΖΗΧΡΗΣΤΟΥ (Πανεπιστημίου 38, ~ 36.10.171, 36.27.248). «Αθάνατοι,...
ξεβράκωτοι και ωραίοι» των Κ. Παπαπέτρου - Γ. Γεωργίου Χατζηχρήστος, Γ. Μιχαλόπουλος.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16031P113</ED>
<ID>
ID:133874

</ID><URL>http://ta-nea.dolnet.gr/neaweb/neafile.print_unique?e=A&f=16031&m=P11&aa=3</URL></REF>


Article

<CATEGORY>vin09</CATEGORY>

 <H5>ΚΑΛΑ ΠΗΓΕ ΣΤΑ ΤΑΜΕΙΑ Η ΝΕΑ ΤΑΙΝΙΑ ΤΟΥ ΠΕΡΑΚΗ
</H5><H2></H2><H2>Προστάτης... 22.000 Ελλήνων σινεφίλ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Ουρές έξω από τον κινηματογράφο «Όπερα Assos Οντεόν» για τον «Προστάτη» του
Νίκου Περάκη

Να, που άλλη μια φορά οι σινεφίλ αποδεικνύουν ότι
δεν έχουν γυρίσει την πλάτη στο εγχώριο σινεμά, αρκεί αυτό να τους «μιλάει»...
Και οι πρώτοι θεατές του «Προστάτη οικογένειας» του Νίκου Περάκη δείχνουν ότι
κάτι συμβαίνει στο «πανί», που τον έζησαν από κάτω 22 χιλιάδες, περίπου,
θεατές τις τρεις πρώτες ημέρες προβολής του (Παρ. ­ Κυρ.).

Όλες οι προβλέψεις φέρνουν τη νέα, ύστερα από δέκα χρόνια, ταινία του Νίκου
Περάκη, να «κλείσει» την πρώτη εβδομάδα προβολής της ­ το βράδυ της ερχόμενης
Πέμπτης ­ με 40 χιλιάδες θεατές, νούμερο που θεωρείται πολύ ικανοποιητικό σε
περίοδο εορτών, που δεν θεωρούνται από τις πιο καλές για τις κινηματογραφικές
αίθουσες... Τα παραπάνω εισιτήρια των 22 χιλιάδων το πρώτο τριήμερο αφορούν
τις 11 αίθουσες που παίζεται η κωμωδία «Προστάτης οικογένειας» στην Αθήνα,
εκτός των άλλων δύο της Θεσσαλονίκης (την πρώτη ημέρα έκοψε 7 χιλιάδες
εισιτήρια, τη δεύτερη 8 και χθες Κυριακή άλλες οκτώ χιλιάδες).

Μετά τις 200 χιλιάδες εισιτήρια του «Βαλκανιζατέr» του Σωτήρη Γκορίτσα, το
ελληνικό σινεμά καταφέρνει φέτος να βάλει το δεύτερο καλάθι του κι αν
συνεχιστεί και τις επόμενες εβδομάδες η ίδια προσέλευση θεατών στις αίθουσες
που θα συνεχίσουν ­ οι ίδιες πάνω-κάτω ­ να παίζουν τον «Προστάτη οικογένειας»
δεν αποκλείεται πολύ σύντομα να έχουμε δύο εγχώριες ταινίες στο ΤΟΡ-10 των
εμπορικότερων νέων φιλμ της σεζόν '97-'98...

Πριν από δέκα χρόνια, ο «Βίος και πολιτεία» του Νίκου Περάκη ήταν μία από τις
τελευταίες εγχώριες ταινίες που είχαν καταφέρει να κάνουν «μπαμ» στις
κινηματογραφικές αίθουσες με ουρές στα ταμεία και 300 χιλιάδες εισιτήρια...

Από τότε, έπρεπε να περιμένουμε να έρθει το '92, για να αρχίσει να κινείται
πάλι ο ελληνικός κινηματογράφος με τον «Λευτέρη Δημακόπουλο» του Περικλή
Χούρσογλου των 90 χιλιάδων εισιτηρίων, το φιλμ «Απ' το χιόνι» του Σωτήρη
Γκορίτσα των 60 χιλιάδων εισιτηρίων, το «Τέλος εποχής» του Αντώνη Κόκκινου των
200 χιλιάδων εισιτηρίων ­ η μεγαλύτερη εμπορική επιτυχία της δεκαετίας του '90
­ τον «Οργασμό της αγελάδας» της Όλγας Μαλέα των 180 χιλιάδων εισιτηρίων, τον
«Εργένη» του Νίκου Παναγιωτόπουλου των 140 χιλιάδων εισιτηρίων, την «Ελεύθερη
κατάδυση» του Γιώργου Πανουσόπουλου των 120 χιλιάδων εισιτηρίων.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16031P121</ED>
<ID>
ID:133786

</ID><URL>http://ta-nea.dolnet.gr/neaweb/neafile.print_unique?e=A&f=16031&m=P12&aa=1</URL></REF>


Article

<CATEGORY>vin09</CATEGORY>

 <H2>Πίτες και φλουριά για όλους
</H2><H2></H2>
Δύο θίασοι (σύσσωμοι) κατά την κοπή της πίτας: το θέατρο «Δανδουλάκη» και το
θέατρο «Αλίκη»

Α, όλα κι όλα. Είναι παράδοση ­ και οι παραδόσεις
δεν ξεχνιούνται στο ελληνικό θέατρο. Γι' αυτό και, χρονιάρες μέρες, οι θίασοι
σε όλες τις σκηνές είπαν να τηρήσουν το έθιμο της κοπής της πίτας. Πού έπεσε
το φλουρί; Στο θέατρο «Αλίκη», που παίζει το «Κλουβί με τις τρελές», τυχερός
του 1998 ήταν ο πρωταγωνιστής Σωτήρης Μουστάκας. Στο θέατρο «Κάτια
Δανδουλάκη», που ανεβάζει το «Μάστερ Κλας» του Τέρενς ΜακΝάλι, το φλουρί όμως
δεν έπεσε ούτε στην πρωταγωνίστρια ούτε στον Μάριο Πλωρίτη ούτε στον σκηνοθέτη
Μιχάλη Κακογιάννη. Έπεσε στο κομμάτι της ταξιθέτριας Ελένης Καρδούλα. Πάλι
καλά. Διότι στο Θέατρο «Μελίνα», όπου η Ελένη Κούρκουλα παίζει «Ριάλιτι και
σόου» του Παναγιώτη Μέντη, φλουρί δεν... εντόπισαν. Φαίνεται είχε ξεχαστεί από
το ζαχαροπλαστείο.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16031P122</ED>
<ID>
ID:133832

</ID><URL>http://ta-nea.dolnet.gr/neaweb/neafile.print_unique?e=A&f=16031&m=P12&aa=2</URL></REF>


Article

<CATEGORY>vin09</CATEGORY>

 <H2>Αποστάσεις... αναπνοής </H2>
<AUTHOR>Ο ΑΣΥΓΧΩΡΗΤΟΣ</AUTHOR>

Δεν το έχω ακόμη εξακριβώσει, καθώς οι αποστάσεις
ελαφρώς δυσχεραίνουν το έργο μου, αλλά ο κόσμος είναι μικρός και οι σχέσεις
είναι μεγάλες.

Βίκυ Κουλιανού

*Έτσι λοιπόν και η Βίκυ Κουλιανου μπορεί να
συνδέεται με τον Γιούαν Μακ Γκρέγκορ, γνωστό και ως το νέο «σεξ
σύμβολο» του Χόλιγουντ. Διότι η κ. Κουλιανού φέρεται τον τελευταίο καιρό
σφόδρα ερωτευμένη με τον κ. Μαυράκη, και συχνές πυκνές εμφανίσεις κάνει
μαζί του. Ε, και; Μήπως αυτό είναι το μυστικό όνομα του Μακ Γκρέγκορ;

Και βέβαια, όχι, ασυγχώρητοι. Απλώς ο Μακ
Γκρέγκορ του «Τρέινσποτινγκ» και του «Α life less Ordinary» οσονούπω είναι
παντρεμένος με την Εύα Μαυράκη, Γαλλίδα με ρίζες ελληνικές, γόνο της
οικογένειας Μαυράκη, την οποία ο Βρετανός γνώρισε στα γυρίσματα μιας
τηλεταινίας, δικαστικό δράμα παρακαλώ, όπου έκανε τον βιαστή και εκείνη
εργαζόταν στην παραγωγή.

* Στους γάμους τους δε στις εξοχές της Γαλλίας
παρευρέθησαν πολλοί της οικογένειας ανάμεσα στους εξήντα καλεσμένους, η Βίκυ
όμως όχι... ­ είπαμε το ειδύλλιο δεν είναι δα και τόσο παλιό.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16031P123</ED>
<ID>
ID:133867

</ID><URL>http://ta-nea.dolnet.gr/neaweb/neafile.print_unique?e=A&f=16031&m=P12&aa=3</URL></REF>


Article

<CATEGORY>vin09</CATEGORY>

 <H2>Δεσμοί αίματος </H2>
<AUTHOR>Ο ΑΣΥΓΧΩΡΗΤΟΣ</AUTHOR>

Όταν υπάρχουν δεσμοί αίματος είναι διαφορετικό. Να,
ο Στέλιος Διονυσίου κληρονόμησε τη στεντόρεια φωνή του πατέρα του, αλλά
άλλο θέλω εγώ να σας πω...

*Πως πολύ αγαπάει η Καίτη Γαρμπή την αδελφή
της, τόσο ­ μου εκμυστηρεύτηκε ασυγχώρητος που πόρτες ανοίγει και πόρτες
κλείνει στα στούντιο όπου παρασκευάζονται τα σουξέ ­ που η Καιτούλα
εξασφάλισε τα απαραίτητα και για τον δίσκο της δεσποινίδας Λιάνας.
Γιατί το αίμα νερό δεν γίνεται, ενώ μια νέα αοιδός γίνεται πολύ πιο εύκολα,
ρωτήστε και τον Φοίβο...

Εκτός κι αν είσαι ο Απόστολος Γκλέτσος.
Γιατί στην περίπτωση αυτή, δεν σου είναι απαραίτητοι οι δεσμοί αίματος, άντε
λίγο τσιγγάνικο αίμα αρκεί, ένα σίριαλ που διαγράφει πορεία λαμπρή στο όχι και
τόσο λαμπερό τηλεοπτικό τοπίο και ιδού το σουξέ, που αναδύθηκε από τους
«Ψιθύρους καρδιάς» ­ το σίριαλ και το CD κατ' επέκταση. Μην ήταν η πρώτη φορά
που ο Απόστολος είπε να τραγουδήσει;

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16031P124</ED>
<ID>
ID:133887

</ID><URL>http://ta-nea.dolnet.gr/neaweb/neafile.print_unique?e=A&f=16031&m=P12&aa=4</URL></REF>


Article

<CATEGORY>vin09</CATEGORY>

 <H2>Παιδί του λαού </H2>
<AUTHOR>Ο ΑΣΥΓΧΩΡΗΤΟΣ</AUTHOR>

Και βέβαια όχι ο ασυγχώρητος. Εύκολο το 'χει. Σαν
το παιδί του λαού, που του βγαίνει μερικές φορές έτσι αυθορμήτως.

Νίκος Ξανθόπουλος

*Παιδί του λαού είπα και θυμήθηκα τον Νίκο
Ξανθόπουλο, το ορίτζιναλ παιδί του λαού, ο οποίος τυγχάνει και
«Ελληνόπουλο», που θα πει πως και αυτός ανάμεσα σ' άλλους γνωστούς και
διάσημους διάβαζε το Σινεάκ, τον Θησαυρό των Παιδιών και το Ελληνόπουλο και
θυμάται κάπου κάπου τώρα τα χρόνια με τα κοντά παντελόνια, εκεί που μαζεύονται
τα «Ελληνόπουλα» στα γραφεία τους στην πλατεία Κάνιγγος και θα μαζευτούν και
στις 18 του μήνα να κόψουν την πίτα τους.

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16031P125</ED>
<ID>
ID:133899

</ID><URL>http://ta-nea.dolnet.gr/neaweb/neafile.print_unique?e=A&f=16031&m=P12&aa=5</URL></REF>


Article

<CATEGORY>vin09</CATEGORY>

 <H2>Ναυμαχίες στη Σαλαμίνα </H2>
<AUTHOR>Ο ΑΣΥΓΧΩΡΗΤΟΣ</AUTHOR>

Γιατί, μέρες που είναι, από τη μία στην άλλη θα
αναζητώ τους ασυγχώρητους. Και σιγά μην τους βρίσκω όλους εκεί. Τον
Νίκο τον Σούλη, ας πούμε, τον βρήκα στη «Ναυμαχία της
Σαλαμίνας». Μη σας φανεί παράξενο.

Από κεντρική κινηματογραφική αίθουσα των Αθηνών
(των σινεπλέξ εξαιρουμένων... αλλά στο δρόμο προς Μαρούσι):

­ Σε ποια ταινία έγινε η μεγαλύτερη κατανάλωση ποπ κορν των ημερών;

*Είχε αναλάβει, εκτός των άλλων ­ βιντεοκλίπ,
βίντεο και σκηνοθεσία στο Στούντιο 5 ­ και το οπτικό μέρος του εν λόγω CD. Του
Τάσου Λένη και του Πάνου Φαλάρα, όπου τραγουδούν η
Χαραλαμπία και ο Βασίλης Φωτόπουλος. Α, και ο Κώστας
Μακεδόνας. Άξιο αυτό το παιδί! Άδικο μετά έχουν που επιμένουν
Σούλη και πάλι Σούλη...

* Στον «Προστάτη Οικογένειας» του Νίκου Περάκη.

*Ίσως λόγω Κατερίνας Γιατζόγλου και «Ποπ Κορν».

.. Λίγο νερό παρακαλώ

<REF><SOURCE>ΤΑ ΝΕΑ</SOURCE>
<DATE>, 05-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16031P126</ED>
<ID>
ID:133906

</ID><URL>http://ta-nea.dolnet.gr/neaweb/neafile.print_unique?e=A&f=16031&m=P12&aa=6</URL></REF>


Article

<CATEGORY>vin06</CATEGORY>

 <H5>ΠΕΡΙΕΡΓΕΣ ΔΙΑΤΑΞΕΙΣ ΣΤΑ ΣΥΜΒΟΛΑΙΑ
</H5><H2>ΠΑΓΙΔΕΣ (και) στα νέα ασφαλιστήρια Ι.Χ.
</H2>
ΟΙ ΠΑΓΙΔΕΣ, οι ασάφειες και οι περίεργες διατάξεις εξακολουθούν να υπάρχουν
(και) στα νέα ασφαλιστήρια συμβόλαια για τα Ι.Χ. Ο καθορισμός του ύψους του
ασφαλίστρου γίνεται πλέον με νέο τρόπο (ηλικία οδηγού, τόπος διαμονής κ.λπ).
Όμως υπάρχει και μία σειρά ερωτηματικών στους όρους των συμβάσεων, όπως: για
την καταγγελία της σύμβασης (διαδικασίες, προϋποθέσεις) από την πλευρά της
εταιρείας ή του ασφαλισμένου, την διαδικασία που ακολουθείται μετά το ατύχημα
(απαγορεύεται η ομολογία ευθύνης), τις ζημιές από πρόθεση του ασφαλισμένου κ.ά.

στο AUTO ΝΕΑ

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16032N011</ED>
<ID>
ID:133916

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N01&aa=1</URL></REF>


Article

<CATEGORY>vin06</CATEGORY>

 <H2>Πενταετία με ήπιους χειμώνες </H2>
σελίδες 12-13

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16032N013</ED>
<ID>
ID:134002

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N01&aa=3</URL></REF>


Article

<CATEGORY>vin06</CATEGORY>

 <H2>Πώς αρρωσταίνει η TV τα παιδιά </H2>
σελίδα 14

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16032N014</ED>
<ID>
ID:134027

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N01&aa=4</URL></REF>


Article

<CATEGORY>vin04</CATEGORY>

 <H2>Τσοβόλας: Σε δέκα μέρες ξανά στη Βουλή </H2>
σελίδα 7

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16032N015</ED>
<ID>
ID:134054

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N01&aa=5</URL></REF>


Article

<CATEGORY>vin04</CATEGORY>

 <H2>Ο Άκης δίνει δικό του στίγμα για την οικονομία </H2>
σελίδα 5

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16032N016</ED>
<ID>
ID:134063

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N01&aa=6</URL></REF>


Article

<CATEGORY>vin04</CATEGORY>

 <H2></H2><H2>Πάγκαλος για Κουρδικό: Μην ξεχνάτε τον Χίτλερ </H2>
σελίδα 8 και ΡΙΠΕΣ (σελ. 3)

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16032N017</ED>
<ID>
ID:134065

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N01&aa=7</URL></REF>


Article

<CATEGORY>vin04</CATEGORY>

 <H2></H2><H2>«ΤΑ ΝΕΑ» στα γυμνάσια ΗΠΑ-Ισραήλ-Τουρκίας </H2>
σελίδα 8-9

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16032N018</ED>
<ID>
ID:134067

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N01&aa=8</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΣΤΟΝ ΤΟΠΟ μας ζουν και δουλεύουν πολλοί σπουδαίοι Έλληνες καλλιτέχνες,
μερικοί από τους οποίους μάλιστα έχουν μεγάλο όνομα και στο εξωτερικό. Γιατί
λοιπόν δεν εκλήθη έστω και ένας απ' αυτούς να λάβει μέρος στην εκδήλωση για τη
«λήξη» της Πολιτιστικής Πρωτεύουσας; Ο Λ. Παπαδόπουλος στις «Ματιές». Σελ. 4.

Ε. ΑΛΕΞΟΠΟΥΛΟΥ: Το πάθος μου για τον χορό είναι μεγαλύτερο από τον πόνο
και τα βάσανα που απαιτεί. Οι τέχνες σήμερα κακοπαθαίνουν από έλλειψη
πειθαρχίας. Τα πάντα γίνονται υποκειμενικό γούστο. Το κλασικό μπαλέτο είναι η
καθαρότητα, η τεχνική, η βάση του χορού. Οι απαντήσεις στις «30 Ερωτήσεις» της
Αμαλίας Νεγρεπόντη στη 
σελ. 10.

ΣΤΗΝ ΑΛΛΑΓΗ του χρόνου πήγα μέσα, έσκυψα πάνω από το μωρό μου και το
φίλησα, «χμ, χμ» έκανε αυτή νιώθοντας την παράξενη μαμά της. Τώρα κατάλαβα
γιατί οι εραστές αλληλοαποκαλούνται «μωρό μου». Η Ειρήνη Καρανασοπούλου «Σε
πρώτο ενικό». Σελ. 11.

ΟΙ ΣΥΜΜΟΡΙΕΣ αρχίζουν πάλι να δραστηριοποιούνται στη Νότια Αλβανία.
Ληστείες, δολοφονίες, κλοπές, απαγωγές, ακόμη και επιθέσεις σε Αστυνομικά
Τμήματα είναι καθημερινό φαινόμενο. Φαίνεται ότι και στο παρασκήνιο λίγα
πράγματα γίνονται χωρίς την έγκριση των συμμοριών. Αποστολή Π. Μπαΐλης, στη 
σελ. 15.

Ο ΜΕΤΡΟΠΟΝΤΙΚΑΣ πρόλαβε να προχωρήσει μόνο 80 μέτρα 
από το Σύνταγμα προς τον 
σταθμό Ολυμπιείον, αλλά συνάντησε πάλι αρχαιότητες και σταμάτησε. Στο μεταξύ,
η Λεωφόρος Μεσογείων και η οδός Πανόρμου ξαναγυρίζουν στην παλιά τους μορφή. 
Σελ. 18.

ΕΤΟΣ 2050: Οι άνθρωποι θα μπορούν να αντικαθιστούν φθαρμένα μέλη ή
όργανα του σώματός τους με βιονικά μοσχεύματα. Και καθώς το ασφαλιστικό
σύστημα θα είναι ανεπαρκές δεν αποκλείεται να βγουν στον δρόμο ζωηροί
ενενηντάρηδες και να δημιουργούν πολιτικό πρόβλημα! Σελ. 43.

ΣΤΗΝ ΑΛΓΕΡΙΑ έχουν 
χάσει τη ζωή τους τουλάχιστον 80.000 άνθρωποι τα τελευταία έξι χρόνια. Οι
φανατικοί 
ισλαμιστές έχουν μια συνήθεια να σφάζουν αθώους χωρικούς, γυναίκες και παιδιά.
Η Ευρωπαϊκή Ένωση σκέπτεται τώρα να αναλάβει πρωτοβουλία. Σελ. 44.

Ο Λ. ΠΑΒΑΡΟΤΙ είναι φοροφυγάς; 
Δεν ξέρουμε ακόμη, 
αλλά η ιταλική Εφορία ερευνά 
την περίπτωσή του για «απόκρυψη κερδών».

Ας σημειωθεί 
ότι ο διάσημος «κάτοικος εξωτερικού» 
έχει περιουσία 40 δισ. 
Ο Μ. Μαυρομμάτης 
στο «Πανόραμα», σελ. 1.

Ο ΧΟΡΟΣ καλά κρατεί. 
Στη θέση των μεγάλων τραγουδιστών

και συγκροτημάτων τώρα

οι ντιτζέι αναλαμβάνουν απλώς 
το ανακάτεμα των ρυθμών, 
αφού οι μαθητές εμπεδώνουν 
πολύ πιο εύκολα πια το σπιντ γκαράζ.

Η Μαρία Μαρκουλή 
στο «Πανόραμα»

στις σελ. 4-5.

BINGO! 
Το 1998 ήρθε, το 1997 μας άφησε. 
Μαζί του όμως φαίνεται 
πως μας εγκατέλειψε 
και όση μνήμη μάς είχε απομείνει 
για μια πιο δύσκολη δουλειά

που «επαγγελματικότατα» είχε αναλάβε

ι ο κ. Μαστοράκης πριν από 24 χρόνια. 
Δύο μέρες μετά την εξέγερση του Πολυτεχνείου. 
Η Κάτια Πετροπούλου 
στους «Προβολείς». Σελ. 6.

ΤΟ ΘΕΣΜΙΚΟ έλλειμμα, 
δηλαδή η αδυναμία 
των υφιστάμενων θεσμών 
να παραγάγουν αποτελέσματα σύστοιχα 
με τους εκάστοτε τιθέμενους στόχους,

συνοδεύεται και επιτείνεται

στην Ελλάδα από μια μόνιμη αμηχανία

που αφορά τους στόχους αυτούς. 
Ο Κ. Μποτόπουλος 
στην «Τρίτη Άποψη». Σελ. 6.

Μ. ΜΕΓΑΛΟΚΟΝΟΜΟΥ: Όταν άνοιξαν οι πόρτες πιάνει ο Κεμάλ αγκαζέ τον Βενιζέλο
και αρχίζουν να περπατούν. Ο κόσμος λες και σχίστηκε στα δύο για να περάσουν
ανάμεσά τους. Η έρευνα της Νατάσας Μπαστέα «Προσωπικές Αφηγήσεις» στη σελ. 17.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16032N021</ED>
<ID>
ID:133925

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Τέλος
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Τελείωσαν οι αργίες, κατατίθεται και το φορολογικό ­ γι' αυτό λένε πως ό,τι
αρχίζει ωραίο τελειώνει με πόνο...

Με τιμή

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16032N022</ED>
<ID>
ID:133996

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16032N023</ED>
<ID>
ID:134004

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N02&aa=3</URL></REF>


Article

<CATEGORY>vin01</CATEGORY>

 <H5>Ο ΠΑΓΚΑΛΟΣ ΚΑΛΕΙ ΤΗ ΔΥΣΗ ΝΑ ΞΥΠΝΗΣΕΙ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>«Τελική λύση» για τους Κούρδους
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

«Τελική λύση» εφαρμόζει στο κουρδικό η Τουρκία, και ο Θεόδωρος Πάγκαλος
κάλεσε τη Δύση να ξυπνήσει και να μη δείχνει την ίδια αδιαφορία που έδειχνε
όταν ο Χίτλερ εξόντωνε τους Εβραίους.

ΒΕΒΑΙΩΣ η Δύση κάθε άλλο παρά αδιάφορη εμφανίζεται. Όχι τόσο για την επίλυση
του κουρδικού, όσο για την αντιμετώπιση του κύματος των λαθρομεταναστών που η
Άγκυρα διοχετεύει προς την Ευρώπη. Το όλο ζήτημα αποτελεί στην ουσία την πρώτη
μεγάλη δοκιμασία της περίφημης Συνθήκης του Σένγκεν. Αν αντέξουν τα κοινά
ευρωπαϊκά σύνορα, θα αντέξει και η Συνθήκη. Αλλιώς... Στο μέτωπο των
ελληνοτουρκικών σχέσεων, οι Τούρκοι στρατηγοί «εόρτασαν» τον... Αγιασμό των
Υδάτων με μαζικές παραβιάσεις του ελληνικού εναέριου χώρου από τουρκικά
μαχητικά. Τα τουρκικά αεροσκάφη αναχαιτίσθηκαν από ελληνικά μαχητικά, όμως η
μεγάλη ημέρα για τις ελληνοτουρκικές σχέσεις είναι η αυριανή, ημέρα κατά την
οποία θα εξελιχθεί η μεγάλη αεροναυτική άσκηση της Τουρκίας μεταξύ Ικαρίας και
Μυκόνου. Η κυβέρνηση παρακολουθεί με προσοχή τις εξελίξεις και περιμένει. Τι
άλλο να κάνει δηλαδή; (Σελ. 9).

Σε ένα άλλο μέτωπο στην ευρύτερη περιοχή της Νοτιοανατολικής Μεσογείου, η
κοινή άσκηση Ισραήλ - Τουρκίας - ΗΠΑ έχει προκαλέσει την οργή του αραβικού
κόσμου, ο οποίος θεωρεί ότι η άσκηση αποτελεί ευθεία απειλή εις βάρος των
αραβικών χωρών της περιοχής. Και σ' αυτή την περίπτωση η Τουρκία είναι στο
στόχαστρο, δεδομένου ότι η δική της στρατιωτική συνεργασία με το Ισραήλ είναι
που οξύνει τα πνεύματα. (Σελ. 8-9).

Στα εσωτερικά, με την ολοκλήρωση των αργιών χθες, και της συνακόλουθης
ραστώνης, η κυβέρνηση επανέρχεται σε κανονικούς ρυθμούς εργασίας. Το ίδιο και
η Βουλή, που κάνει απόψε πρεμιέρα για τον νέο χρόνο με ένα νομοσχέδιο του
υπουργείου Εμπορικής Ναυτιλίας και το φορολογικό νομοσχέδιο να περνάει τις
πύλες του Κοινοβουλίου για εξέταση στην αρμόδια επιτροπή. Ο γραμματέας του
ΠΑΣΟΚ, Κώστας Σκανδαλίδης, έχει καλέσει τους δημοσιογράφους για σήμερα το
μεσημέρι. Μεταξύ τυρού και αχλαδίου θα τους ανακοινώσει το πρόγραμμα των
εσωκομματικών εκλογών ­ θέμα κρίσιμο, ως γνωστόν, διότι αφορά το ποιος θα
πάρει το πάνω χέρι στις κομματικές οργανώσεις...

Η εσωκομματική αντιπολίτευση, του ΠΑΣΟΚ πάντα, οργανώνεται. Για την ακρίβεια
πραγματοποιεί ασκήσεις επί χάρτου. Αντικείμενο η οικονομική πολιτική και
ζητούμενο η σύνταξη ενός κειμένου - πλατφόρμας που δεν θα καταγράφει απλώς την
πραγματικότητα, αλλά θα προτείνει λύσεις. (Σελ. 5).

Ο Δημήτρης Τσοβόλας «λαχτάρισε» φίλους, «αντιπάλους» και οπαδούς. Η περιπέτεια
της μεγάλης δίκης τού κληροδότησε προβλήματα καρδιάς, αλλά τέλος καλό όλα
καλά. Ο πρόεδρος του ΔΗΚΚΙ υπεβλήθη χθες σε εξαιρετικά επιτυχή εγχείρηση
ανοικτής καρδιάς από τον καθηγητή Παν. Σπύρου στη Θεσσαλονίκη. Ο καθηγητής τού
υποσχέθηκε ότι σε 10 ημέρες θα είναι και πάλι στη Βουλή. Διότι υπάρχει και το
φορολογικό. Δεν είναι να τη χάνει αυτή τη συζήτηση ο Τσοβόλας, που είναι στο
στοιχείο του. Κι ούτε η Βουλή τη μαχητικότητά του. (Σελ. 7).

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16032N032</ED>
<ID>
ID:133968

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Ο εχθρός
</H2>
ΠΡΩΤΑ η ανελέητη στρατιωτική βία που στόχο έχει την εξόντωση ενός
ολόκληρου λαού...

ΤΩΡΑ η επιχείρηση εξώθησης χιλιάδων Κούρδων στη λαθρομετανάστευση...

ΜΕ τη συνδρομή των δουλεμπόρων που υποθάλπει το τουρκικό καθεστώς.

Η «ΑΠΑΝΤΗΣΗ» της Τουρκίας στις προτροπές να συμμορφωθεί σε κάποιους ­
στοιχειώδεις ­ κανόνες δικαίου...

ΕΙΝΑΙ ­ για μιαν ακόμη φορά ­ δηλωτική της αντίληψής της...

ΟΤΙ οι άλλοι ευθύνονται ­ και πρέπει να τιμωρηθούν! ­ και όχι η ίδια...

ΓΙΑ την άρνηση της Κοινότητας να ανοίξει τον δρόμο για την ένταξή της
στην Ενωμένη Ευρώπη.

ΚΑΙ μπορεί άλλοτε να υποστήριζε πως το μόνο εμπόδιο που αντιμετώπιζε
ήταν ­ τάχα ­ η Ελλάδα και οι «όροι» της...

ΕΧΕΙ όμως, τώρα πλέον ­ και ιδίως μετά τη Σύνοδο του Λουξεμβούργου ­
καταστεί σαφές...

ΠΩΣ σε πολλές ευρωπαϊκές χώρες η κοινή γνώμη αρνείται πια να ανεχθεί...

ΤΗΝ καταπάτηση των ανθρωπίνων δικαιωμάτων στην Τουρκία.

ΚΑΙ αν η Ελλάδα ήταν ­ και παραμένει ­ ανοιχτή στην προσέγγιση με την Τουρκία...

ΣΤΑ πλαίσια των προϋποθέσεων που ολόκληρη η Ευρωπαϊκή Ένωση έχει καθορίσει...

Η ΣΚΛΗΡΥΝΣΗ ακόμα και παραδοσιακών υποστηρικτών της Άγκυρας εκπορεύεται
από τη διαπίστωσή τους πως...

ΤΟ ΤΟΥΡΚΙΚΟ καθεστώς δεν έχει την πρόθεση να προχωρήσει σε βήματα εκδημοκρατισμού...

ΚΑΙ αντιθέτως εμπαίζει τη διεθνή κοινότητα.

ΚΑΙ όσο η Τουρκία επιμένει στην «τιμωρητική» εξαγωγή των εσωτερικών
προβλημάτων της...

ΤΟΣΟ θα δυσκολεύει ­ εχθρός του εαυτού της η ίδια ­ την ευρωπαϊκή
προοπτική της.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16032N033</ED>
<ID>
ID:134005

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Ελένη Ανουσάκη:

(η βουλευτής του ΠΑΣΟΚ, όπως την άκουσε το «Παρόν»)

«Δεν φοβάμαι τους δεξιούς, αλλά τους δικούς μας αδέξιους».

Μαρία Δαμανάκη:

(στον Σκάι TV)

«Οι άντρες δεν αγαπάνε, ερωτεύονται. Δεν δείχνουν αντοχή και ανοχή».

Προκόπης Παυλόπουλος:

(ο βουλευτής της Ν.Δ., στον Πλάνετ)

«Σε τελευταία ανάλυση, και με βάση τα πεπραγμένα, η κυβέρνηση εμφανίζεται ως
ετερόκλητης σύνθεσης εταιρεία περιορισμένης πολιτικής ευθύνης, που ήδη έχει
εισέλθει στο στάδιο της πτωχευτικής διαδικασίας».

Βασίλης Τόγιας:

(ο βουλευτής του ΠΑΣΟΚ όταν του ζήτησαν από το «Ντάουν ταουν» να ευχηθεί στον
Πρωθυπουργό για το '98)

«Εύχομαι στον Πρωθυπουργό να αφιερώνει περισσότερο χρόνο στον πρόεδρο του
ΠΑΣΟΚ και να κλέβει περισσότερες ώρες στον Κώστα Σημίτη».

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16032N034</ED>
<ID>
ID:134041

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N03&aa=4</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Μπρέγκοβιτς κ.λπ.
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΜΕ ΤΟ ένα και με το άλλο, τούτες τις μέρες τις άγιες, κόντευα να ξεχάσω αυτά
που συνέβησαν στη Θεσσαλονίκη κατά την τελετή «λήξης» της «πολιτιστικής
πρωτεύουσας». Μου τα θύμισε, ευτυχώς, η Ζωή Λάσκαρη. Που σε γράμμα της ­
δημοσιεύθηκε προχθές στις εφημερίδες ­ αφού καταγγέλλει τους υπεύθυνους της
«πολιτιστικής» για προσβλητική συμπεριφορά απέναντί της (την κάλεσαν να λάβει
μέρος στην εκδήλωση, είπε «ναι» και, μάλιστα, χωρίς αμοιβή, την «έστησαν», δυο
φορές, στις πρόβες και τελικά την αγνόησαν!) τονίζει:

«... Γιατί ανέθεσε αποκλειστικά στη γιουγκοσλαβική ομάδα να οργανώσει για τη
λήξη της "πολιτιστικής" το πολυθέαμα "Η σιωπή των Βαλκανίων", που, όπως όλοι
διαπιστώσαμε, δεν είχε καμιά απολύτως σχέση με την Ελλάδα και τον πολιτισμό
της; Πώς δέχθηκε, μαζί με τους άλλους συνυπεύθυνους, να κλείσει το έτος της
"πολιτιστικής πρωτεύουσας" με μια εκδήλωση από την οποία ήταν ουσιαστικά
απούσα η Ελλάδα; Η παρουσία του Γιώργου Νταλάρα, με τα τρία τραγούδια, ασφαλώς
δεν δίνει άλλοθι στον κ. Θεοδωρίδη...».

Τον αποκλεισμό των Ελλήνων καλλιτεχνών από την εκδήλωση στηλίτευσαν, με
κείμενά τους, ο Γιάννης Λιάπης («Ελευθεροτυπία»), η Βίκυ Χαρισοπούλου («ΤΑ
ΝΕΑ») και πολλοί άλλοι συνάδελφοι. Μόνον η φίλη μου Μαρία Παπαδοπούλου δεν
παρατήρησε αυτή τη «λεπτομέρεια». Και τούτο, προφανώς, γιατί είχε μαγευτεί,
όπως έγραψε στα «ΝΕΑ», από το πολυθέαμα («οπτικοακουστική μαγεία», «εξαίσιες
μουσικές συνθέσεις», «θεατές με το στόμα ανοιχτό» κ.λπ.) 
Θέλω να πω τα εξής: στον τόπο μας ζουν και δουλεύουν πολλοί σπουδαίοι Έλληνες
καλλιτέχνες, μερικοί από τους οποίους έχουν μεγάλο όνομα και στο εξωτερικό.
Δίπλα μας βρίσκονται ο Μίκης Θεοδωράκης, ο Μαρκόπουλος, ο Ξαρχάκος, ο
Κουγιουμτζής, ο Σαββόπουλος, ο Κακογιάννης, ο Αγγελόπουλος, ο Ευαγγελάτος, η
Παπά, ο Φωτόπουλος, ο Βολανάκης και τόσοι άλλοι. Γιατί, λοιπόν, δεν εκλήθη ­
δεν παρεκλήθη, πιο σωστά ­ έστω και ένας απ' αυτούς να λάβει μέρος στην
εκδήλωση για τη «λήξη»;

Γιατί πληρώθηκαν 250 εκατομμύρια (ο Γιάννης Λιάπης μιλάει για 800 εκατομμύρια,
σύμφωνα με φήμες) στην παρέα του κ. Μπρέγκοβιτς; Είναι καλύτερος ο Μπρέγκοβιτς
από τον Θεοδωράκη; Αλλά και καλύτερος να ήταν, πού ακούστηκε σε τελετή για τη
Θεσσαλονίκη - πολιτιστική πρωτεύουσα και όχι για τα Σκόπια, το Βελιγράδι ή το
Ζάγκρεμπ, να οργανώνουν το πρόγραμμα, να κάνουν κουμάντο, να πρωταγωνιστούν
και να παίρνουν τα λεφτά μόνο Γιουγκοσλάβοι καλλιτέχνες;

Αυτά μοναχά στην Ελλάδα συμβαίνουν. Στην Ελλάδα του Μπάγιεβιτς, τον Ίβκοβιτς
και, τελευταία, του Μπρέγκοβιτς. Έως πού θα πάει αυτή η κατάσταση, αλήθεια;

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16032N043</ED>
<ID>
ID:134023

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N04&aa=3</URL></REF>


Article

<CATEGORY>vin05</CATEGORY>

 <H2>Εγκλημα και κάθαρση!
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΠΟΥ λέτε, είχε στήσει «πηγαδάκι» ο κ. Θ. Τσουκάτος, χθες το πρωί, στον
Πειραιά, λίγο πριν από την τελετή του αγιασμού των υδάτων ­ έλεγε περί των
επικείμενων δημοτικών εκλογών και των προοπτικών των υποψηφίων του ΠΑΣΟΚ, όταν
έκανε την εμφάνισή του ο δήμαρχος Πειραιά Στ. Λογοθέτης: «Να ο...
εγκληματίας», είπε γελώντας στους παρισταμένους ­ κι έδειξε τον κ. Τσουκάτο...

- ΝΑ προχωρήσουμε στην... κάθαρση, απαντά αμέσως το μέλος του Εκτελεστικού
Γραφείου του ΠΑΣΟΚ ­ όπως είναι γνωστό, το κυβερνών κόμμα «έκοψε» νωρίς τον κ.
Λογοθέτη από τη λίστα των υποψηφίων του στον Πειραιά...

ΑΛΛΑ το πιο ωραίο έγινε λίγο μετά... (δίπλα η συνέχεια)...

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16032N044</ED>
<ID>
ID:134029

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N04&aa=4</URL></REF>


Article

<CATEGORY>vin05</CATEGORY>

 <H2>Η επιτροπή υποδοχής...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, περίμεναν ο κ. Στ. Λογοθέτης ­ δήμαρχος Πειραιά ­ και ο κ. Χρ. Φωτίου
­ νομάρχης Πειραιά ­ να υποδεχτούν τον κ. Κ. Σημίτη. Σε κάποια στιγμή,
εμφανίζεται ο κ. Στ. Σουμάκης, κάτι λέει στον κ. Φωτίου (που θα είναι ο
υποψήφιος δήμαρχος του ΠΑΣΟΚ στον Πειραιά), φεύγουν και οι δύο μαζί και σε
ελάχιστα λεπτά εμφανίζονται... μαζί με τον κ. Κ. Σημίτη.

ΜΕΤΑ την τελετή, στην είσοδο του δημαρχιακού μεγάρου, καθώς οι κ.κ. Κ.
Στεφανόπουλος και Κ. Σημίτης μπαίνουν για την καθιερωμένη δεξίωση, ο κ.
Λογοθέτης λέει με περηφάνια: «Εγώ εδώ κάνω και τον εργάτη και τον λογιστή».

­ Ε, ΤΟΝ λογιστή τι ήθελες και τον έκανες; απαντά ο κ. Φωτίου..

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16032N045</ED>
<ID>
ID:134045

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N04&aa=5</URL></REF>


Article

<CATEGORY>vin05</CATEGORY>

 <H2>Περαντζάδα τεστ...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Α, ΚΑΙ ΟΤΑΝ όλα τελείωσαν, ο κ. Στ. Σουμάκης, ο κ. Χρ. Φωτίου, ο κ. Γ.
Πανταγιάς και δεκάδες τοπικοί παράγοντες έκαναν ­ χωρίς τον κ. Κ. Σημίτη αυτή
τη χρονιά ­ την καθιερωμένη περαντζάδα στο κέντρο του Πειραιά, με κατάληξη στο
γνωστό ουζερί «Χάι Λάιφ»...

Τι διαπίστωσαν τα στελέχη του ΠΑΣΟΚ; Όπως έλεγαν αργότερα, διαπίστωσαν ότι ο
κ. Χρ. Φωτίου έχει «ρεύμα» στον Πειραιά...

(Προσοχή, μήπως «μπάζει» κιόλας...).

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16032N046</ED>
<ID>
ID:134058

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N04&aa=6</URL></REF>


Article

<CATEGORY>vin05</CATEGORY>

 <H2>Δουλειά στο νοσοκομείο
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΚΑΛΑ, ΟΤΙ ο κ. Δ. Τσοβόλας είναι εργασιομανής, είναι γνωστό σε όλους ­ αλλά
λίγοι περίμεναν ότι θα έφτανε να υπαγορεύει ανακοίνωση Τύπου του κόμματός του
από το κρεβάτι του νοσοκομείου «Παπανικολάου», λίγες ώρες πριν από την
εγχείρηση ανοικτής καρδιάς στην οποία υπεβλήθη...

Μάλιστα, ο πρόεδρος του ΔΗΚΚΙ πήρε στο τηλέφωνο και βουλευτές του κόμματός του
­ και τους ζήτησε να είναι σκληροί στις δηλώσεις τους για το φορολογικό νομοσχέδιο...

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16032N047</ED>
<ID>
ID:134064

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N04&aa=7</URL></REF>


Article

<CATEGORY>vin05</CATEGORY>

 <H2>Τραπέζι στον Χορτιάτη
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, τον κ. Δ. Τσοβόλα εγχείρησε ο γνωστός καθηγητής Π. Σπύρου, με απόλυτη
επιτυχία. Λίγο μετά την εγχείρηση, έκανε την εμφάνισή του στο νοσοκομείο ο κ.
Α. Τσοχατζόπουλος ­ αγκαλιές και φιλιά με την κ. Ρένα Τσοβόλα και πρόσκληση
στον γιατρό για... τραπέζωμα στο «Τζάκι», στον Χορτιάτη, με διακομματική
σύνθεση: Μανώλης Μητσιάς, Ν. Γκεσούλης, Γ. Ρόκκος, ο νομάρχης Κ. Παπαδόπουλος
και ο υποψήφιος δήμαρχος Θεσσαλονίκης κ. Θρ. Λαζαρίδης...

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16032N048</ED>
<ID>
ID:134066

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΠΡΟΣ κ.κ. ΥΠΟΥΡΓΟΥΣ και υφυπουργούς: Δεν υπάρχει θέμα ανασχηματισμού. Δεν
υπάρχει θέμα ανασχηματισμού. Δεν υπάρχει θέμα ανασχηματισμού...

ΕΠΙΣΗΣ: ΑΠΟΚΛΕΙΕΤΑΙ να γίνει ανασχηματισμός. Αποκλείεται να γίνει
ανασχηματισμός. Αποκλείεται να γίνει ανασχηματισμός...

ΦΟΥΝΤΩΣΑΝ ΧΘΕΣ για άλλη μία φορά οι φήμες ότι επίκειται οσονούπω
ανασχηματισμός. Μόνο που ο ανασχηματισμός δεν το 'ξερε...

ΩΡΑΙΟΣ Ο κ. Α. Τσοχατζόπουλος: Μπορεί πλέον να λέει ό,τι ακριβώς
και ο κ. Κ. Σημίτης και όλοι να σχολιάζουν ότι διαφοροποιήθηκε...

ΛΟΙΠΟΝ: ΑΠΕΝΑΝΤΙ από την εξέδρα των επισήμων ­ όπου βεβαίως στεκόταν ο
κ. Κ. Σημίτης ­ στην τελετή του αγιασμού των υδάτων, στον Πειραιά, είχε
αγκυροβολήσει το πολεμικό σκάφος «Δάφνη»...

ΓΙΟΡΓΑΖΟΥΝ ΣΗΜΕΡΑ οι Γιάννηδες ­ και οι Γιάννες ­ όλης της χώρας. Πώς;
Ναι, και οι Γιάννοι, και οι Γιάννοι...

ΠΑΝΤΩΣ, ο κ. Γιάννος Παπαντωνίου είναι ο μοναδικός που έχει
εξασφαλισμένο δώρο από όλους τους Ελληνες ­ τα στέλνουμε μέσω Εφορίας..

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16032N049</ED>
<ID>
ID:134068

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N04&aa=9</URL></REF>


Article

<CATEGORY>vin04</CATEGORY>

 <H5>ΖΗΤΗΣΕ ΕΝΙΣΧΥΣΗ ΤΗΣ ΑΝΑΠΤΥΞΗΣ ΚΑΙ ΜΕΓΑΛΥΤΕΡΗ ΚΟΙΝΩΝΙΚΗ ΕΥΑΙΣΘΗΣΙΑ
</H5><H5>... και κείμενο - πλατφόρμα από την αντιπολίτευση του ΠΑΣΟΚ
</H5><H2>Παρέμβαση Άκη στην οικονομία
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Το στίγμα του, όσον αφορά την περαιτέρω εξειδίκευση της οικονομικής
πολιτικής της κυβέρνησης έδωσε χθες, από τη Θεσσαλονίκη, ο κ. Α.
Τσοχατζόπουλος, ζητώντας ουσιαστικά ενίσχυση του αναπτυξιακού της σκέλους αλλά
και μεγαλύτερη, όπως είπε, κοινωνική ευαισθησία.

ΠΑΡΕΜΒΑΙΝΟΝΤΑΣ στον διάλογο, που λίγο πολύ έχει ξεκινήσει στο ΠΑΣΟΚ για την
οικονομική πολιτική και εν όψει της ιδεολογικοπολιτικής συζήτησης που θα γίνει
τον Φεβρουάριο, ο υπουργός Άμυνας κατέστηκε διακριτή τη θέση του, χωρίς όμως
να αμφισβητήσει τη γενική κατεύθυνση του προϋπολογισμού.

Ο κ. Α. Τσοχατζόπουλος, αν και απέφυγε να κάνει ευθεία αναφορά σε κυβερνητικές
ή κομματικές διαδικασίες, επεσήμανε ότι για την κατάκτηση των στόχων του 1998
απαιτείται ευρύς διάλογος ώστε, όπως είπε, οι συμφωνίες που θα προκύψουν να
είναι «ευρύτερα αποδεκτές».

Σε ομιλία του στην τελετή της κοπής της πίτας της Ένωσης Συντακτών Ημερησίων
Εφημερίδων Μακεδονίας - Θράκης, ο κ. Τσοχατζόπουλος τόνισε ότι το νέο έτος
είναι μία χρονιά με πολλές προκλήσεις, αλλά και μεγάλες ευκαιρίες για την
Ελλάδα και τους Έλληνες που κανείς, όπως είπε, δεν μπορεί να αγνοήσει. «Γι'
αυτό, πρόσθεσε, χρειάζεται η μεγαλύτερη δυνατή κοινωνική ευαισθησία,
συνεννόηση και ενημέρωση, ώστε να μπορέσουμε με επιτυχία και τις προκλήσεις να
αντιμετωπίσουμε και τις ευκαιρίες να αξιοποιήσουμε».

Κατά τον υπουργό Άμυνας με βάση τον εγκεκριμένο προϋπολογισμό, υπάρχει η
δυνατότητα να επιτευχθούν οι απαραίτητοι αναπτυξιακοί, κοινωνικοί και
οικονομικοί στόχοι του '98 υπό μία προϋπόθεση: ρίχνοντας το βάρος, όπως
χαρακτηριστικά είπε, στην αναπτυξιακή, την κοινωνική και φορολογική πολιτική.
Προσδιόρισε μάλιστα τις ευθύνες της κυβέρνησης, αλλά και των κοινωνικών φορέων
να προχωρήσουν σε «πρωτοβουλίες ενημέρωσης» για να κατανοήσει ο λαός τι και
πώς επιδιώκεται.

«Οι διαδικασίες διαλόγου και ανοιχτής συνεννόησης και προπαντός της
ουσιαστικής αντιπαράθεσης και της κατάθεσης προτάσεων για συζήτηση, θα
βοηθήσουν ώστε να καταλήξουμε σε ευρύτερα αποδεκτές συμφωνίες», τόνισε ο κ. Τσοχατζόπουλος.

Στον διάλογο που θα γίνει ο υπουργός Άμυνας περιλαμβάνει και το φορολογικό αν
και επεσήμανε ότι ορισμένοι στόχοι και της αναπτυξιακής και της κοινωνικής
πολιτικής «είναι δεδομένοι. Για να πραγαματοποιηθούν ­ συνέχισε ­ απαιτούν
διαφάνεια, δικαιοσύνη, συμμετοχή όλων, ώστε να καταλήξουμε σε ευρύτερα
αποδεκτές λύσεις».

Στελέχη του ΠΑΣΟΚ, που γνωρίζουν τους προβληματισμούς του υπουργού Άμυνας,
ερμηνεύουν την αναφορά τού κ. Τσοχατζόπουλου στην ανάγκη «ευρύτερα αποδεκτών
λύσεων» ως έκφραση της αγωνίας του να αγκαλιάσει πάλι το ΠΑΣΟΚ με τις
πολιτικές του επιλογές και θέσεις το σύνολο των κοινωνικών στρωμάτων που το
στήριζαν. Εξ ού, πρόσθεταν, και η αναφορά του στην ανάγκη επίδειξης της
μεγαλύτερης δυνατής ευαισθησίας, καθώς θεωρεί ότι αδύνατα, κοινωνικά στρώματα
αντιμετωπίζουν τουλάχιστον με επιφύλαξη την οικονομική πολιτική της κυβέρνησης.

Κατά τον υπουργό Άμυνας, με μέσον τον υπάρχοντα προϋπολογισμό, υπάρχουν
περιθώρια συμφωνίας, αρκεί όλοι, όπως έλεγαν συνεργάτες του, να αναλάβουν τις
ευθύνες τους.

Η «ΕΣΩΚΟΜΜΑΤΙΚΗ αντιπολίτευση» του ΠΑΣΟΚ επισπεύδει τις διαδικασίες συλλογής
υπογραφών βουλευτών, μελών της Κεντρικής Επιτροπής του Κινήματος, γνωστών
στελεχών του Κινήματος, μελών Νομαρχιακών Επιτροπών αλλά και πανεπιστημιακών
για το κείμενο - πλατφόρμα που θα κυκλοφορήσει για την οικονομία και την
οικονομική πολιτική της κυβέρνησης.

Η σκέψη που επικρατεί είναι το κείμενο αυτό να δημοσιοποιηθεί με τις υπογραφές
πριν αρχίσει η συζήτηση του φορολογικού νομοσχεδίου στην Ολομέλεια της Βουλής.

Δεν επιθυμούν, ωστόσο, οι συντάκτες του κειμένου - πλατφόρμας να συνδεθεί η
προσπάθειά τους αποσπασματικά με το φορολογικό ή άλλο οικονομικό νομοσχέδιο
της κυβέρνησης, «ούτε να θεωρηθεί ως μια στείρα αντιπολιτευτική κίνηση». (Το
κείμενο στηρίχθηκε ουσιαστικά σε μια οικονομική ανάλυση του Γιώργου Ανωμερίτη).

Θέλουν να είναι «μια συνολική και σοβαρή εναλλακτική πρόταση προς την
κυβέρνηση απέναντι στην ασκούμενη σκληρή οικονομική πολιτική λιτότητας, η
οποία να είναι εφαρμόσιμη στα σημερινά δεδομένα της πορείας σύγκλισης».

Γίνονται πάντως προσπάθειες ώστε το κείμενο που θα υπογράφουν πολλοί βουλευτές
­ «κεντρώοι», παλιοί προεδρικοί, προσκείμενοι στον Γεράσιμο Αρσένη ­ να το
υπογράψουν και βουλευτές οι οποίοι πρόσκεινται στον Άκη Τσοχατζόπουλο (ή και
από άλλες τάσεις του ΠΑΣΟΚ).

ΕΠΑΦΕΣ

Τις ημέρες των Χριστουγέννων και της Πρωτοχρονιάς έγιναν ορισμένες επαφές,
αλλά δεν υπήρξε η 
αναμενόμενη ανταπόκριση, παρά το ότι αρκετοί βουλευτές που συνδέονται με στενή
φιλία με τον υπουργό Εθνικής Άμυνας δεν διαφωνούν με τα βασικά σημεία του 
κειμένου - πλατφόρμα.

Οι συντάκτες του κειμένου, οι οποίοι είχαν πάρει το «οκέι» από πολλά στελέχη
(Γ. Χαραλαμπόπουλος, Α. Πεπονής, Π. Κρητικός, κ.ά.) φιλοδοξούν να
«αγκαλιάσουν» όλους τους προβληματισμένους βουλευτές του ΠΑΣΟΚ «και του
εκσυγχρονιστικού μπλοκ», κυρίως όμως «να επηρεάσουν για να υπάρξει μια
διορθωτική πορεία της οικονομικής πολιτικής της κυβέρνησης».

ΦΡΑΣΗ - ΚΛΕΙΔΙ

Στο κείμενο ­ επισημαίνουν οι συντάκτες του ­ υπάρχει «μια φράση κλειδί» που
αφορά στην εναλλακτική πρόταση που θα κατατεθεί: «Οικονομική και κοινωνική
σταθερότητα δεν πρόκειται να υπάρξει στην Ελλάδα μέσα από την σταθερότητα των
τιμών ή ενός ελάχιστου πληθωρισμού, αλλά απαιτείται μία άλλη οικονομική
πολιτική, που να λαμβάνει υπόψη της την αγορά εργασίας και να εισάγει νέους
κανόνες δημοσιονομικής πολιτικής».

Ακόμη τονίζεται ότι «οικονομική αποτελεσματικότητα χωρίς κοινωνική πρόοδο και
ευημερία δεν οδηγεί σε βιώσιμη ανάπτυξη και κοινωνική συνοχή. Γι' αυτό και
πρέπει να προασπίσουμε, προς την κατεύθυνση αυτή, το δικαίωμα στην προσωπική
συμμετοχή στην παραγωγή κάθε πολίτη, με την εξασφάλιση ενός ελάχιστου
οικογενειακού μισθού, μέσα από το δίκτυο προστασίας κατά της φτώχειας. 
Οφείλουμε να προασπίσουμε το κράτος πρόνοιας, απέναντι στις μονεταριστικές
πολιτικές και τις πολυεθνικές επιχειρήσεις, που φαίνεται να ξεχνούν ότι μέσα
από αυτό το μοντέλο αύξησαν τα ποσοστά των κερδών τους. Τυχόν περικοπές
οδηγούν σε απορρύθμιση των κοινωνικών σχέσεων και σε ασταθείς ισορροπίες».

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16032N051</ED>
<ID>
ID:133954

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N05&aa=1</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Πόθεν έλπεις
</H2>
<AUTHOR>ΚΩΣΤΑΣ ΜΠΟΤΟΠΟΥΛΟΣ</AUTHOR>

Αυτός που πρώτος είπε ότι «η ελπίδα πεθαίνει τελευταία» ήταν είτε
επαγγελματίας πολιτικός είτε βαθύς γνώστης της πολιτικής. Πράγματι, μόνο στη
σφαίρα αυτή της ανθρώπινης δραστηριότητας οφείλει κανείς, ακόμα και ενάντια
στις ενδείξεις της πραγματικότητας, να ισχυρίζεται ότι το μέλλον θα είναι
πάντα καλύτερο από το παρελθόν.

ΓΙΑΤΙ χωρίς τον ισχυρισμό αυτό, η πολιτική θα έχανε το νόημά της, αφού η
αποδοχή από το κοινωνικό σώμα της κηδεμόνευσής του από μια μικρή ομάδα
αντιπροσώπων του στηρίζεται ακριβώς στην υπολανθάνουσα βεβαιότητα, προϊόν
διδαχής ή προπαγάνδας αιώνων, ότι κάθε ηγετική ομάδα έχει ως λόγο ύπαρξης να
οδηγήσει την ολότητα σε ένα καλύτερο αύριο.

Η παραδοχή ωστόσο αυτή, όσο και να είναι απαραίτητη, γιατί στηρίζει την ίδια
τη δημοκρατία, δεν θα πρέπει να μένει αδιερεύνητη. Ελπίδα ναι, αλλά για ποιο
πράγμα και στηριζόμενη σε ποια πραγματικά δεδομένα; Ερωτήματα που δεν
επιδέχονται απάντηση, απαιτούν μόνο σκέψη. Αυτή ακριβώς που απουσιάζει από τον
πολιτικό διάλογο στη χώρα μας.

Η Ελλάδα, παρά τη μόνιμη αλλά αβασάνιστα χρησιμοποιούμενη επωδό, δεν βρίσκεται
σε κρίση (αδιέξοδο). 
Στο πολιτειακό επίπεδο, που μας ενδιαφέρει εδώ, παρουσιάζει, όπως όλες οι
χώρες, συγκεκριμένες δυσλειτουργίες, που το εύρος και η σημασία τους αποτελούν
τα βασικά δεδομένα για την κρίση (ανάλυση) περί της ικανοποιητικής ή μη
λειτουργίας του συστήματος. 
Απλοποιώντας τα πράγματα, θα μπορούσαμε να πούμε ότι η Ελλάδα παρουσιάζει ένα
δημοσιονομικό, υπό ευρεία έννοια, έλλειμμα, ένα θεσμικό έλλειμμα και ένα
έλλειμμα προσανατολισμού.

Τα προβλήματα που συνδέονται με τις διάφορες πτυχές των δημοσίων οικονομικών
έχουν, ιδίως στην εποχή μας, ένα μεγάλο εχθρό, ή, αναλόγως των περιστάσεων,
σύμμαχο. Πρόκειται ακριβώς για τη γενικότερη οικονομική συγκυρία, που
καθορίζει τη θέση στην οποία βρίσκεται όχι μια μόνη χώρα πλέον, αλλά οι
αλληλεξαρτούμενες εθνικές οικονομίες, εντός του λεγόμενου οικονομικού κύκλου.
Θα φέρει το 1998 την αρχή αναστροφής του παρόντος κύκλου, τη μετάβαση δηλαδή
από μια εποχή μάλλον γενικευμένης ύφεσης σε μια εποχή σταδιακά αυξανόμενης
ανάπτυξης; Υπάρχουν εδώ ενδείξεις που μοιάζουν καταρχήν θετικές. Η
οριστικοποίηση της δημιουργίας κοινού ευρωπαϊκού νομίσματος, το «ξεφούσκωμα»
της νομισματικής κρίσης μέσα στη χρονιά που πέρασε και η ισχυροποίηση διεθνώς
της θεωρίας ότι χωρίς ανάπτυξη δεν αντιμετωπίζεται το πρόβλημα της ανεργίας
είναι στοιχεία που θα επηρεάσουν και τις ελληνικές επιδόσεις. 
Πιο δυσοίωνα είναι όμως τα πράγματα σε ένα δεύτερο μέτωπο, που δεν θα πρέπει
να παραλείπουμε να εξετάζουμε: τυχόν βελτίωση των δημοσιονομικών δεικτών δεν
σημαίνει αυτομάτως και άνοδο του βιοτικού επιπέδου και εμβάθυνση της ποιότητας δημοκρατίας.

Εμφανίζεται εδώ η σημασία των δομικών ελλειμμάτων μιας χώρας, που απαιτούν
άλλου είδους προσπάθεια. Το θεσμικό έλλειμμα, δηλαδή η αδυναμία των
υφισταμένων θεσμών να παραγάγουν αποτελέσματα σύστοιχα με τους εκάστοτε
τιθέμενους στόχους, συνοδεύεται και επιτείνεται στην Ελλάδα από μια μόνιμη
αμηχανία, που αφορά ακριβώς τους στόχους αυτούς. Μεγάλα πολιτικά ζητήματα δεν
αντιμετωπίζονται ποτέ: Ποια ταυτότητα θέλει η ηγεσία να προσδώσει στη
συλλογική δράση; Ποιες εξελίξεις δεν πρέπει να υφιστάμεθα αλλά να προωθούμε; 
Προς ποια κατεύθυνση πρέπει να προσανατολίζονται οι επιδιώξεις μας στον διεθνή
στίβο (γιατί η πολιτική είναι αγώνας, και μάλιστα ταχύτητας). Με δυο λόγια,
ποιο στίγμα θέλει να δώσει η Ελλάδα, όχι με βάση την ιστορία της αλλά τις
επιλογές και τη δράση της;

Οι επιλογές και η δράση, συνεπώς, είναι τα μόνα κριτήρια της ελπίδας. Η Ελλάδα
εδώ έχει ένα πλεονέκτημα, αυτό που πιθανότατα θα καταστήσει επιτυχή τη
διοργάνωση των Ολυμπιακών Αγώνων της Αθήνας και θα επιτρέψει προσεχώς την
πρόσδεση στο κοινό νόμισμα. Είναι το ιδιόμορφο μείγμα εθελοντισμού,
καπατσοσύνης, φιλότιμου και «πασαλείμματος» με ανθρώπινο πρόσωπο, που
αποδεδειγμένα ενεργοποιείται στο εντελώς τελευταίο στάδιο κάθε εθνικής
προσπάθειας. 
Προς το παρόν βέβαια αυτά τα χαρακτηριστικά χρησιμεύουν για τη μεγαλύτερη
δυνατή αναβολή της στιγμής της δράσης. Η ελπίδα εδώ προέρχεται από το ότι
παραμένουμε τουλάχιστον πιστοί στον εαυτό μας.

Ο δικηγόρος Κώστας Β. Μποτόπουλος είναι διδάκτωρ του Συνταγματικού Δικαίου.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16032N062</ED>
<ID>
ID:133998

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Περασμένα ξεχασμένα...
</H2>
<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

BINGO! Ναι, πράγματι. Κατόπιν συντονισμένων ενεργειών του δημάρχου όλων των
Αθηναίων κ. Αβραμόπουλου και με έξοδα των δημοτών, ο καινούργιος χρόνος ήρθε.
Στο Σύνταγμα, πριν από λίγες νύχτες...

Εύκολη δουλειά για τον κ. Νίκο Μαστοράκη. Ούτε ερωτήσεις, ούτε απαντήσεις,
ούτε ρεπορτάζ για ένα, άλλωστε, παγκοίνως γνωστό και αναμενόμενο γεγονός.

Το 1998 ήρθε, το 1997 μας άφησε. Μαζί του, όμως, φαίνεται πως μας εγκατέλειψε
και όση μνήμη μάς είχε απομείνει για μια πιο δύσκολη δουλειά που
«επαγγελματικότατα» είχε αναλάβει ο κ. Μαστοράκης πριν από 24 χρόνια, δύο
μέρες μετά την εξέγερση του Πολυτεχνείου. Τότε που ενώ θα υποθέταμε ότι ως
καλός δημοσιογράφος θα βρισκόταν στην είσοδο του Γενικού Κρατικού Νοσοκομείου
ή έστω στο πλευρό του Ολλανδού οπερατέρ να καταγράφει τα γεγονότα, εκείνος
προτίμησε τη ζεστασιά του στούντιο, επενδύοντας σε ερωτήσεις προς συλληφθέντες
φοιτητές και αδιαφορώντας για το κόστος των απαντήσεων που ήθελε να του δώσουν.

Είκοσι τέσσερα χρόνια μετά... nothing personal... όπως θα το λέγατε κι εσείς,
κύριε Μαστοράκη. Καταλαβαίνω ότι για σας η πρωτοχρονιάτικη εκδήλωση του
Συντάγματος ήταν ό,τι καλύτερο μπορούσε να σας συμβεί. Η «αποκατάσταση» που,
φανερό είναι, πάντα αποζητούσατε, μπορεί να έχει διάφορες μορφές. Ακόμη κι
αυτή ενός κονφερανσιέ... Μετά τη ­ μέσω της εργασιακής σας σχέσης στα ιδιωτικά
ραδιοτηλεοπτικά μέσα ­ αποκατάσταση της επαφής σας με το τηλεοπτικό κοινό (και
την προβολή των απόψεών σας επί παντός επιστητού από διάφορους με επιλεκτικά
ασθενική μνήμη), ήρθε η ώρα και για το ευρύτερο κοινό. Και φρόντισε γι' αυτό ο
δήμαρχος όλων των Αθηναίων. Η ηλικία, η πολιτική διαδρομή, το αξίωμα και οι
φιλοδοξίες του οποίου επ' ουδενί λόγω τον απαλλάσσουν από την ευθύνη να θεωρεί
«λεπτομέρεια» ότι η παρουσία του κ. Μαστοράκη σε μια τέτοια εκδήλωση
αποτελούσε πρόκληση για κάποιους που επιμένουν να θυμούνται. Ο κ. Αβραμόπουλος
δεν μπορεί να θεωρεί ότι η συμμετοχή του κόσμου σημαίνει και αποδοχή των όρων
και των συντελεστών διοργάνωσης, της φτηνής του φιέστας. Όχι πως οι ίδιοι οι
πολίτες συχνότατα δεν ακολουθούν τον κανόνα τού «δε βαριέσαι» . Αυτή όμως
ακριβώς θα έπρεπε να είναι η διαφορά όσων τουλάχιστον φιλοδοξούν να παίζουν
ρόλο στα δημόσια πράγματα ή και να ηγούνται. Ή μήπως ούτε αυτό πρέπει να
ισχύει πια;

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16032N063</ED>
<ID>
ID:134025

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N06&aa=3</URL></REF>


Article

<CATEGORY>vin04</CATEGORY>

 <H5>ΣΕ 10 ΗΜΕΡΕΣ ΠΑΛΙ ΣΤΗ ΒΟΥΛΗ Ο ΔΗΜΗΤΡΗΣ ΤΣΟΒΟΛΑΣ ΜΕΤΑ ΤΗΝ ΕΓΧΕΙΡΗΣΗ ΚΑΡΔΙΑΣ
</H5><H2>Γυρίζει απόλυτα υγιής
</H2>
Ομαλά εξελίσσεται η κατάσταση της υγείας του προέδρου του ΔΗΚΚΙ Δημήτρη
Τσοβόλα μετά την επιτυχημένη επέμβαση τετραπλού μπάι πας, στην οποία
υποβλήθηκε χθες στο Καρδιοχειρουργικό Κέντρο του Νοσοκομείου Γ. Παπανικολάου,
στη Θεσσαλονίκη.

ΘΕΣΣΑΛΟΝΙΚΗ. 
Γραφείο Βόρ. Ελλάδας

Για Τσοβόλα. Ο υπουργός Εθνικής Άμυνας κ. Άκης Τσοχατζόπουλος συμπαραστάθηκε
στη σύζυγο του προέδρου του ΔΗΚΚΙ για την περιπέτεια της υγείας του
επισκεπτόμενος το νοσοκομείο αμέσως μετά την επιτυχή επέμβαση από τον
καρδιοχειρουργό Παναγιώτη Σπύρου

ΚΟΝΤΑ του βρέθηκαν, εκτός από τους συγγενείς του, πολλοί βουλευτές και πλήθος
απλού κόσμου που συγκεντρώθηκε στο νοσοκομείο, ενώ ευχές για ταχεία ανάρρωση
έστειλε το σύνολο του πολιτικού κόσμου της χώρας.

Σε δέκα περίπου ημέρες ο πρόεδρος του ΔΗΚΚΙ θα επιστρέψει στο σπίτι του ή
μάλλον... στη Βουλή των Ελλήνων (σύμφωνα με το «λάθος» που φρόντισε έγκαιρα να
διορθώσει ο καρδιοχειρουργός Παναγιώτης Σπύρου λίγη ώρα μετά την πετυχημένη επέμβαση).

Η επέμβαση του τετραπλού μπάι πας, που κρίθηκε αναγκαία μετά την κρίση
στηθάγχης που παρουσίασε τα Χριστούγεννα ο πρόεδρος του ΔΗΚΚΙ, αποφασίστηκε να
γίνει εσπευσμένα όταν ο καθηγητής και προσωπικός φίλος του προέδρου του ΔΗΚΚΙ
καρδιοχειρουργός Παναγιώτης Σπύρου, ενημερώθηκε για τα αποτελέσματα της
στεφανιογραφίας τα οποία έδειξαν ότι έπασχε από αορτοστεφανιαία παράκαμψη.

Ο κ. Τσοβόλας τις δύο τελευταίες εβδομάδες αισθάνθηκε πόνους στην καρδιά. 
Έκανε εξετάσεις, οι οποίες δεν έδειξαν τίποτα. Όμως τα προβλήματα εντάθηκαν
πριν από 3 ημέρες και έτσι αποφασίσθηκε να γίνει η στεφανιογραφία στη Θεσσαλονίκη.

Ο Δημήτρης Τσοβόλας εισήχθη το πρωί της περασμένης Δευτέρας στο
Καρδιοχειρουργικό Κέντρο του Νοσοκομείου Γ. Παπανικολάου και η επέμβαση, που
διήρκεσε 1.45 λεπτά άρχισε στις 11 το πρωί χθες.

Ο καθηγητής κ. Παναγιώτης Σπύρου δήλωσε μετά το τέλος της επιτυχημένης
επέμβασης ότι επρόκειτο για «εγχείρηση ρουτίνας» και όλο το πρόβλημα που είχε
ο ασθενής από τα στεφανιαία αγγεία έχει πλήρως αποκατασταθεί.

«Η επιστροφή του ασθενούς στη φυσιολογική ζωή είναι εξασφαλισμένη κατά 100%»,
δήλωσε ο κ. Σπύρου υπογραμμίζοντας ότι δεν υπάρχει πλέον καμιά ανησυχία.

Ο πρόεδρος του ΔΗΚΚΙ θα παραμείνει και σήμερα στην εντατική μονάδα του
Καρδιοχειρουργικού Κέντρου και ύστερα από νοσηλεία 10 περίπου ημερών θα
μπορέσει να επιστρέψει στο σπίτι του.

Στο πλευρό του προέδρου του ΔΗΚΚΙ βρίσκονταν από το πρωί χθες η σύζυγός του
Ρένα και η κόρη του Λυδία, ενώ ο γιος του Κώστας, που είναι τελειόφοιτος της
Ιατρικής Σχολής, έλαβε την άδεια και παρέστη στο χειρουργείο προκειμένου να
παρακολουθήσει από κοντά τη δοκιμασία του πατέρα του. 
Στο Νοσοκομείο Γ. Παπανικολάου βρέθηκαν επίσης ο βουλευτής Θεσσαλονίκης του
ΔΗΚΚΙ κ. Γιώργος Ρόκκος, καθώς και ο βουλευτής του ΠΑΣΟΚ Νίκος Ακριτίδης, ενώ
μετά το πέρας της επιτυχούς επέμβασης έφθασαν στην Καρδιοχειρουργική Κλινική ο
υπουργός Εθνικής Άμυνας κ. Άκης Τσοχατζόπουλος συνοδευόμενος από τον βουλευτή
Θεσσαλονίκης του ΠΑΣΟΚ κ. Νίκο Γκεσούλη, τον νομάρχη Θεσσαλονίκης κ. Κώστα
Παπαδόπουλο και τον δήμαρχο Καλαμαριάς Θρασύβουλο Λαζαρίδη. 
Σε συνεχή επικοινωνία με τους γιατρούς και τη διοίκηση του νοσοκομείου
βρισκόταν επίσης από το πρωί, χθες, ο υπουργός Υγείας Κώστας Γείτονας, ο
οποίος ενημέρωνε με τη σειρά του τον Πρωθυπουργό για την πορεία της επέμβασης.

Ευχές για ταχεία ανάρρωση έστειλαν στον πρόεδρο του ΔΗΚΚΙ ο Πρωθυπουργός κ.
Κώστας Σημίτης, ο πρόεδρος της Ν.Δ. κ. Κώστας Καραμανλής, του ΚΚΕ κ. Αλέκα
Παπαρήγα, ο πρόεδρος του Συνασπισμού κ. Νίκος Κωνσταντόπουλος, ο δήμαρχος
Αθηναίων κ. Αβραμόπουλος, ενώ τηλεφωνικά επικοινώνησε με τη σύζυγο του κ.
Τσοβόλα και ευχήθηκε για την ανάρρωσή του και ο πρόεδρος της Βουλής κ.
Κακλαμάνης. 
<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16032N071</ED>
<ID>
ID:133955

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N07&aa=1</URL></REF>


Article

<CATEGORY>vin04</CATEGORY>

 <H2>Έγγραφο Σολωμού προς Γιαννόπουλο ανάβει φωτιές
</H2>
ΕΝΑ... πρωτοκολλημένο έγγραφο προς τον υπουργό Δικαιοσύνης Ευαγ. Γιαννόπουλο
από τον διοικητή του ΙΚΑ Γρ. Σολωμό για δικαστική του εκκρεμότητα, ανάβει
«φωτιές» στο υπουργείο Δικαιοσύνης, ενώ το θέμα που ανακύπτει θα απασχολήσει
και τις δικαστικές αρχές, ύστερα από μήνυση του υπουργού.

Με το επίσημο έγγραφο ο διοικητής του ΙΚΑ γνωστοποιούσε στον υπουργό
Δικαιοσύνης τη σύνθεση δικαστηρίου που θα τον δίκαζε την επόμενη ημέρα, ύστερα
από μήνυση για συκοφαντική δυσφήμηση του βουλευτή της Ν.Δ. Ν. Αναστασόπουλου. 
Και βάσει αυτού του εγγράφου ο δημοσιογράφος Μ. Τριανταφυλλόπουλος έκανε λόγο
(στο Δελτίο Ειδήσεων του Σκάι) για παρέμβαση του υπουργείου Δικαιοσύνης στο
έργο της Δικαιοσύνης, προκαλώντας την «έκρηξη» του κ. Γιαννόπουλου.

Ο υπουργός παρενέβη τηλεφωνικά στο Δελτίο Ειδήσεων και διέψευσε τις
καταγγελίες, ενώ εντός των ημερών υποβάλει μήνυση εις βάρος του δημοσιογράφου
για συκοφαντική δυσφήμηση, καταγγέλλοντάς τον από την πλευρά του ότι εκείνος
είχε ζητήσει την παρέμβασή του σε δίκη που εκκρεμούσε εις βάρος του, ύστερα
από μήνυση του βουλευτή της Ν.Δ., Χρ. Μαρκογιαννάκη.

Η ύπαρξη του εγγράφου επιβεβαίωνεται, πάντως, από την πλευρά του κ. Σολωμού,
ενώ δικαστικοί κύκλοι επισημαίνουν ότι πρόκειται τουλάχιστον για «γκάφα ολκής»
από την πλευρά του διοικητή του ΙΚΑ. 
Το έγγραφο προς τον υπουργό που... πρωτοκολλήθηκε από το γραφείο του διοικητή
του Ιδρύματος (αριθμός πρωτοκόλλου 1677/22-797), είχε ως αντικείμενο δίκη που
θα αντιμετώπιζε την επόμενη ημέρα ο κ. Σολωμός, ύστερα από τη μήνυση του κ. Αναστασόπουλου.

Με το έγγραφο εγνωστοποιείτο η σύνθεση του δικαστηρίου, αλλά και επίσκεψη που
θα ακολουθούσε από τον κ. Σολωμό στο γραφείο του κ. Γιαννόπουλου κατά τη
διάρκεια της ίδιας ημέρας. 
Ο υπουργός Δικαιοσύνης κατά την τηλεφωνική παρέμβασή του στον Σκάι,
εμφανίστηκε να αγνοεί την ύπαρξη του εγγράφου και (ανταλλάσσοντας βαρύτατους
χαρακτηρισμούς με τον καταγγέλλοντα) διέψευσε κατηγορηματικά ότι προέβη σε
οποιαδήποτε ενέργεια επηρεασμού των δικαστικών λειτουργών.

Ο διοικητής του ΙΚΑ Γρ. Σολωμός, αιτιολογώντας από την πλευρά του την αποστολή
του εγγράφου στον υπουργό, επικαλέστηκε χθες «λόγους άμυνας» γιατί, όπως
υποστήριξε, είχε πληροφορίες ότι «η αντίδικη πλευρά επιχειρούσε να επηρεάσει
τους δικαστές», αλλά από την πλευρά του υπουργείου Δικαιοσύνης τον
διαβεβαίωσαν ότι επρόκειτο για «αδάμαντες»...

«Αν ήθελα εγώ να επηρεάσω ­ πρόσθεσε ο κ. Σολωμός ­ δεν έκανα παρέμβαση την
παραμονή της δίκης. Και δεν αθωώθηκα, αλλά το δικαστήριο έκρινε μη νόμιμη την
έγκληση και απαράδεκτη τη δίωξή μου, χωρίς να μπει στην ουσία, γιατί ο μηνυτής
δεν είχε εξουσιοδοτήσει νομίμως τον δικηγόρο του. Κατά τα άλλα, με καλύπτει η
παρέμβαση του κ. Γιαννόπουλου στον τηλεοπτικό σταθμό...».

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16032N072</ED>
<ID>
ID:133989

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N07&aa=2</URL></REF>


Article

<CATEGORY>vin04</CATEGORY>

 <H2>Λήστεψαν τη νύχτα την Τόνια Αντωνίου
</H2><H2></H2>
ΕΠΙΘΕΣΗ ληστή δέχθηκε στις 3.30 μετά τα μεσάνυχτα, στην είσοδο της
πολυκατοικίας όπου διαμένει, στην οδό Πατησίων 339, η γραμματέας της νεολαίας
ΠΑΣΟΚ Τόνια Αντωνίου. Ο δράστης είχε στήσει καρτέρι στην εσωτερική κλίμακα της
πολυκατοικίας. Τη στιγμή που η κ. Αντωνίου άνοιξε την πόρτα του ανελκυστήρα,
για να ανέβει στο διαμέρισμά της, δέχτηκε την επίθεση του αγνώστου. Ο
κακοποιός, αφού τη γρονθοκόπησε, της άρπαξε δύο κινητά τηλέφωνα και 100.000
που είχε μαζί της σε δραχμές και λιρέτες.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16032N073</ED>
<ID>
ID:134021

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N07&aa=3</URL></REF>


Article

<CATEGORY>vin04</CATEGORY>

 <H2>Επεισόδιο από Γερμανούς σε βάρος βουλευτή
</H2><H2></H2>
ΕΠΕΙΣΟΔΙΟ εις βάρος του βουλευτή της Ν.Δ. Παν. Καμμένου δημιούργησαν χθες
Γερμανοί αστυνομικοί στο αεροδρόμιο του Μονάχου. Οι Γερμανοί αστυνομικοί
υπέβαλαν τον κ. Καμμένο σε προσβλητική σωματική έρευνα κατά παράβαση όλων των
ισχυόντων για τους κατόχους διπλωματικών διαβατηρίων. Οι αστυνομικοί
αντιμετώπισαν με τον τρόπο αυτό τον βουλευτή, επειδή ο τελευταίος είχε
παρέμβει όταν οι ίδιοι αστυνομικοί είχαν απαγορεύσει την έξοδο σε Έλληνα
αστυνομικό επειδή δεν διέθετε διαβατήριο αλλά μόνο αστυνομική ταυτότητα. 
<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16032N074</ED>
<ID>
ID:134042

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N07&aa=4</URL></REF>


Article

<CATEGORY>vin04</CATEGORY>

 <H2>Δεν δίνουν τις αποζημιώσεις
</H2>
Η ΓΕΡΜΑΝΙΚΗ κυβέρνηση δεν προτίθεται να αναγνωρίσει απόφαση ελληνικού
δικαστηρίου στη Λιβαδειά, σύμφωνα με την οποία πρέπει να καταβάλει
αποζημιώσεις ύψους 60 εκ. μάρκων στις οικογένειες των θυμάτων των ναζιστικών
στρατευμάτων, τον Ιούνιο του 1944. Αυτό αναφέρεται σε χθεσινή απόφαση του
Κοινοβουλίου στη Βόννη, στην οποία σημειώνεται ότι δεν μπορεί να τίθεται
ζήτημα αποζημίωσης 50 χρόνια μετά τη λήξη του Δευτέρου Παγκοσμίου Πολέμου.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16032N075</ED>
<ID>
ID:134055

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N07&aa=5</URL></REF>


Article

<CATEGORY>vin04</CATEGORY>

 <H5>Απεργία πείνας άρχισαν στην Πάτρα
</H5><H2>Η Ευρώπη πρέπει να παρέμβει για να λυθεί το κουρδικό ζήτημα
</H2>
Η ΕΛΛΑΔΑ κάλεσε χθες την Ευρώπη να αντιμετωπίσει το κουρδικό ζήτημα σαν
ευρωπαϊκό πρόβλημα, καθώς ογκώνεται ολοένα και περισσότερο το κύμα των Κούρδων
προσφύγων που ετοιμάζονται να περάσουν από την Τουρκία στην Ευρώπη.

«Η Δύση πρέπει να ξυπνήσει και να πάψει να δείχνει εγκληματική αδιαφορία για
το Κουρδικό, όπως όταν ο Χίτλερ εξόντωνε τους Εβραίους», δήλωσε χθες ο
υπουργός Εξωτερικών Θεόδωρος Πάγκαλος στην τηλεόραση της ΝΕΤ, στη διάρκεια του
αγιασμού των υδάτων στη Ραφήνα. «Είναι θέμα ανθρωπίνων δικαιωμάτων, ελευθερίας
και στοιχειώδους ανθρωπιάς», είπε και προσέθεσε ότι το πρόβλημα ξεκινάει από
τις εκκαθαριστικές επιχειρήσεις που πραγματοποιεί ο τουρκικός στρατός στο Κουρδιστάν.

«Το κουρδικό ζήτημα δεν μπορεί να λυθεί με στρατιωτικό τρόπο. Απαιτείται
πολιτική λύση», δήλωσε ο υπουργός Άμυνας Άκης Τσοχατζόπουλος χθες στη
Θεσσαλονίκη, ο οποίος απέδωσε το κύμα των Κούρδων προσφύγων προς την Ευρώπη
στην κατάσταση πολέμου που επικρατεί στη Νοτιοανατολική Τουρκία και στο Βόρειο
Ιράκ, όπου ο τουρκικός στρατός προσπαθεί να λύσει με τα όπλα το κουρδικό
ζήτημα. «Γι' αυτό, η Τουρκία δέχεται σήμερα μαζικές επικρίσεις από τις
ευρωπαϊκές χώρες. Επομένως, δεν μπορεί να απαιτεί από τις ευρωπαϊκές χώρες να
κλείνουν τα μάτια τους».

ΕΝΙΑΙΑ

Σε συνεδρίαση της Επιτροπής Εξωτερικών Σχέσεων του Ευρωπαϊκού Κοινοβουλίου,
στην οποία μετείχε και ο Βαν Ντερ Μπρουκ, ο Ευρωπαίος επίτροπος παραδέχτηκε
ότι το Κουρδικό δεν είναι μόνο τουρκικό πρόβλημα και ζήτησε να υπάρξει ενιαία
ευρωπαϊκή στάση.

Σύσκεψη επρόκειτο να πραγματοποιηθεί σήμερα στο υπουργείο Εξωτερικών υπό τον
υφυπουργό Εξωτερικών Γιάννο Κρανιδιώτη εν όψει της συνόδου των χωρών της
Συμφωνίας Σένγκεν που θα συγκληθεί τις προσεχείς ημέρες για να συζητηθούν τα
θέματα της επιτήρησης των κοινών ευρωπαϊκών συνόρων και του πολιτικού ασύλου.

Η γερμανική κυβέρνηση ανακοίνωσε χθες ότι ενίσχυσε τους ελέγχους στα σύνορά
της για να αναχαιτίσει ενδεχόμενο νέο κύμα Κούρδων προσφύγων. Ο Γερμανός
υπουργός Εσωτερικών Μάνφρεντ Κάντερ κάλεσε την Ιταλία, την Ελλάδα και την
Τουρκία να πράξουν το ίδιο. «Η Γερμανία έχει λάβει τα μέτρα της», είπε. «Τα
λιμάνια και τα οχηματαγωγά στην Τουρκία, την Ελλάδα και την Ιταλία πρέπει να
ενισχύσουν τους ελέγχους για να αποτρέψουν την παράνομη μετανάστευση».

Ο ΕΤΖΕΒΙΤ

Στόχο την Ιταλία είχε δήλωση του Τούρκου αντιπροέδρου Μπουλέντ Ετζεβίτ, ο
οποίος είπε ότι «αν κάποιο από τα σαπιοκάραβα που μεταφέρουν τους
λαθρομετανάστες βυθιστεί, θα φταίει γι' αυτό αποκλειστικά η Ιταλία», η οποία
χορηγώντας πολιτικό άσυλο στους Κούρδους πρόσφυγες ενθαρρύνει τη
λαθρομετανάστευση. Στο ίδιο κλίμα εντάσσεται και η επιστολή που απέστειλε στις
4 Ιανουαρίου ο Τούρκος υπουργός Εξωτερικών Ισμαήλ Τζεμ στον Ιταλό ομόλογό του
Λαμπέρτο Ντίνι. Ο Τούρκος υπουργός χαρακτήριζε «ρομαντική» την ιταλική στάση
έναντι του προβλήματος των ανθρωπίνων δικαιωμάτων.

Για συμπεράσματα των τουρκικών μυστικών υπηρεσιών (ΜΙΤ) ότι υπάρχει δάκτυλος
της Ελλάδας και του Κουρδικού Εργατικού Κόμματος στην υπόθεση των Κούρδων
προσφύγων κάνει λόγο ο τουρκικός Τύπος, ο οποίος αναφέρεται στην πρόθεση της
Άγκυρας να απευθύνει προειδοποίηση προς την Αθήνα. Σύμφωνα με την «Χουριέτ»,
πρόκειται για μια προσπάθεια να δημιουργηθεί ατμόσφαιρα «Εξπρές του
μεσονυκτίου» κατά της Τουρκίας.

Είκοσι τρεις Κούρδοι λαθρομετανάστες συνελήφθησαν χθες νότια της Ρώμης. Οι
πρόσφυγες που ζήτησαν πολιτικό άσυλο είχαν αποβιβαστεί στο Μπρίντιζι,
προερχόμενοι από την Τουρκία. Δεν ήταν όμως το ίδιο τυχερός ένας 24χρονος
Κούρδος πρόσφυγας στη Βέζελ της Γερμανίας, που αυτοπυρπολήθηκε χθες, επειδή οι
γερμανικές αρνήθηκαν δύο φορές να του παραχωρήσουν πολιτικό άσυλο.

Την ανησυχία της για τη μαζική φυγή Κούρδων από την Τουρκία εξέφρασε χθες η
Ύπατη Αρμοστεία του ΟΗΕ για τους Πρόσφυγες, η οποία συνεχάρη τη Ρώμη για την
απόφασή της να παραχωρεί πολιτικό άσυλο στους Κούρδους πρόσφυγες.

Ο πρόεδρος της Ένωσης Ανθρωπίνων Δικαιωμάτων της Τουρκίας Ακίλ Μπιρντάλ
κατήγγειλε την κυβέρνηση της Άγκυρας ότι προκαλεί τη μαζική φυγή των Κούρδων
με την τακτική της καμένης γης, την οποία χρησιμοποιεί κατά των Κούρδων της Ανατολίας.

ΣΥΜΠΑΡΑΣΤΑΣΗ

Περισσότεροι από 11.000 Τούρκοι κρατούμενοι σε 32 φυλακές της χώρας
πραγματοποιούν από χθες απεργία πείνας σε ένδειξη συμπαράστασης προς 200
Κούρδους κρατούμενους, που εδώ και 47 ημέρες κάνουν απεργία πείνας σε φυλακές
της Ερζερούμ, διαμαρτυρόμενοι για τις άθλιες συνθήκες κράτησής τους.

Η τουρκική μεθοριακή αστυνομία έχει συλλάβει τις τελευταίες τρεις ημέρες 57
λαθρομετανάστες, οι οποίοι προσπάθησαν να εισέλθουν στο ελληνικό έδαφος στα
σύνορα με τη Βουλγαρία.

* Από άνδρες του Λιμεναρχείου Σάμου συνελήφθησαν χθες 11 λαθρομετανάστες, οι
οποίοι έφτασαν στο νησί με ταχύπλοο καταβάλλοντας 1.400 δολάρια ο καθένας
στους δουλεμπόρους τους. Δεκατέσσερις Σύροι λαθρομετανάστες συνελήφθησαν στην
περιοχή της Σητείας.

ΠΑΤΡΑ

Μαζική διαμαρτυρία. Κούρδοι στην Πάτρα ζητούν τη συμπαράσταση των Πατρινών
στην προσπάθειά τους να αποφύγουν τη μετεγκατάστασή τους στο Λουτράκι

ΑΠΕΡΓΙΑ πείνας άρχισαν χθες το μεσημέρι περίπου 450 Κούρδοι, που διαμένουν σε
άθλιες συνθήκες στα παλιά βαγόνια του ΟΣΕ στην Πάτρα.

Οι Κούρδοι πρόσφυγες παρ' ότι αρχικά δέχθηκαν τη μετεγκατάστασή τους στην
Περαχώρα Λουτρακίου, σε παραθεριστικές κατοικίες της Αγροτικής Τράπεζας, χθες
υπαναχώρησαν και επιμένουν να μείνουν απέναντι από το λιμάνι.

Όπως καταγγέλλουν πολίτες που το τελευταίο διάστημα πρόσφεραν βοήθεια στους
Κούρδους, οι πρόσφυγες δέχονται πιέσεις από κυκλώματα να παραμείνουν στην Πάτρα.

«Αν φύγουν οι Κούρδοι, οι επιτήδειοι, η Μαφία του Μπάρι χάνουν "πελάτες",
γιατί έχουν στήσει κύκλωμα, για να τους προωθήσει στο εξωτερικό έναντι
αμοιβής» δηλώνει ο Βλάσης Βελλόπουλος.

Στον καταυλισμό των Κούρδων εκτός από τους απεργούς βρίσκονται και «περίεργα»
άτομα με τα κινητά τους τηλέφωνα.

«Είναι "πράκτορες" που καθοδηγούνται από άλλα κέντρα, μακριά από την Πάτρα»
καταγγέλλει ένας 35χρονος Κούρδος.

Πάντως άνδρες της ΕΥΠ παρακολουθούν διακριτικά τις κινήσεις των υπόπτων, που
ενδέχεται σε πιθανή μεταφορά των Κούρδων στο Λουτράκι «να προκαλέσουν
προβλήματα για να εκθέσουν τη χώρα μας στην Ευρώπη» δήλωσε ο Βλάσης Βελλόπουλος.

Ο αστυνομικός διευθυντής Αχαΐας Ανδρέας Συνοδινός είχε νέα συνάντηση χθες με
αντιπροσωπεία των Κούρδων και ίσως σήμερα νωρίς το πρωί γίνει η επιχείρηση
μεταφοράς τους στην Περαχώρα.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16032N081</ED>
<ID>
ID:133956

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N08&aa=1</URL></REF>


Article

<CATEGORY>vin04</CATEGORY>

 <H5>«ΤΑ ΝΕΑ» ΣΤΑ ΓΥΜΝΑΣΙΑ ΗΠΑ - ΙΣΡΑΗΛ - ΤΟΥΡΚΙΑΣ
</H5><H2>Μια γοργόνα με... φέσι
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

Το να ταξιδέψει κανείς από την Αθήνα στο Ισραήλ για να παρακολουθήσει μια απλή
άσκηση έρευνας και διάσωσης διάρκειας λίγων ωρών, φαίνεται υπερβολικό.

ΧΑΪΦΑ.

ΔΕΝ είναι, όμως, όταν σε αυτήν τη στρατιωτική άσκηση μετέχουν για πρώτη φορά
δυνάμεις της Τουρκίας, του Ισραήλ και των ΗΠΑ. Σε μια χρονική στιγμή μάλιστα,
κατά την οποία η Ευρωπαϊκή Ένωση έχει ανάψει «κόκκινο φως» στην Άγκυρα, ενώ
ολόκληρη η Μέση Ανατολή «βράζει» από την αρνητική στάση του κ. Νετανιάχου στην
προώθηση της ειρηνευτικής διαδικασίας.

Η παρουσία ενός Έλληνα δημοσιογράφου σε μια τέτοια κοινή στρατιωτική
«επίδειξη» επιβάλλεται όμως όταν ο διοργανωτής της άσκησης ­ το Ισραήλ ­
υπογραμμίζει σε όλους τους τόνους ότι η τριμερής αυτή στρατιωτική... μανούβρα
στα ανοιχτά της Χάιφα δεν αποτελεί απειλή για την Ελλάδα και την Κύπρο, αλλά
στέλνει σαφές μήνυμα προς Ανατολάς (Ιράν, Ιράκ, Συρία).

ΔΙΑΒΕΒΑΙΩΣΕΙΣ

Μια διαβεβαίωση απέναντι στην Αθήνα που μου την επανέλαβαν, στις λίγες ώρες
που βρίσκομαι στο Ισραήλ, υψηλόβαθμοι παράγοντες του υπουργείου Εξωτερικών της
χώρας. Συγχρόνως, υπογράμμιζαν με σημασία ότι ανάλογη με την Τουρκία συμφωνία
στρατιωτικής συνεργασίας έχει υπογράψει το Ισραήλ και με την Ελλάδα, χωρίς
όμως αυτή να έχει πάρει «σάρκα και οστά».

Η φρεγάτα «Γιαβούζ» εκπροσωπεί την Τουρκία στην άσκηση. Το πλοίο αυτό είχε
«κολλήσει» προ μηνών στις ελληνικές ακτές

Διαβεβαιώσεις, ωστόσο, ότι η άσκηση «των τριών» δεν απειλεί καμία χώρα της
περιοχής έδωσαν χθες και οι στρατιωτικοί επικεφαλής της άσκησης: ο Ισραηλινός
υποναύαρχος Γιεντιντά Γιαρί, ο Τούρκος συνταγματάρχης Χουσνού Ντα και ο
Αμερικανός πλοίαρχος Τζόζεφ Σέστακ, έχοντας ανάμεσά τους και τον Ιορδανό
παρατηρητή της άσκησης, πλοίαρχο Τεκίν Κουγιάρ.

Το σενάριο της άσκησης ­ που φέρει την... αφελή ονομασία «Έμπιστη Γοργόνα» ­
είναι απλό: πολεμικά πλοία και ελικόπτερα τριών χωρών ­ η Τουρκία, μεταξύ
άλλων έχει στείλει και τη φρεγάτα «Γιαβούζ», που προ μηνών είχε «κολλήσει»
κοντά σε ακτές ελληνικού νησιού... ­ θα συντονίσουν τις ενέργειές τους στην
εξεύρεση ενός ψαράδικου που βουλιάζει και εκπέμπει σήμα κινδύνου, για να
διασώσουν το πλήρωμά του.

Το ίδιο ξεκάθαρο είναι και το πολιτικό μήνυμά της που προέρχεται, σύμφωνα με
ελληνικές διπλωματικές πηγές, από τη συμμετοχή σε αυτήν του αμερικανικού
Πολεμικού Ναυτικού.

ΑΝΤΙΔΡΑΣΕΙΣ

Ήδη, κάποιες χώρες της περιοχής όπως η Αίγυπτος και η Συρία, αντέδρασαν στην
πραγματοποίηση της άσκησης, για άλλους όμως λόγους από αυτούς που ενοχλούν την Ελλάδα.

Οι χώρες αυτές εξέφρασαν τη δυσφορία τους για τη συμμετοχή της Τουρκίας, ενός
μέλους της Ισλαμικής Διάσκεψης, σε μια άσκηση την οποία διοργανώνει η
κυβέρνηση Νετανιάχου, σε περίοδο κατά την οποία το Ισραήλ φαίνεται να μην
προωθεί την ειρηνευτική διαδικασία.

Η ενόχληση της Ελλάδας έγκειται στο γεγονός ­ πέρα από τη στάση που κρατάει το
Ισραήλ στο Παλαιστινιακό ­ ότι η άσκηση αυτή αποτελεί ένα ακόμη βήμα στη
στενότερη συνεργασία Ισραήλ - Τουρκίας και μια ακόμη πολιτική κίνηση στήριξης
του στρατοκρατικού καθεστώτος της Άγκυρας από την Ουάσιγκτον.

Η Αθήνα, όπως έλεγαν διπλωματικοί κύκλοι, ανησυχεί από τα στρατιωτικά οφέλη
που αποκομίζει η τουρκική πλευρά όταν ασκείται με δύο από τους ισχυρότερους
και πιο οργανωμένους στρατούς του πλανήτη, καθώς και από την πολιτική
προσέγγιση που ενδεχομένως μια τέτοια συνεργασία περικλείει.

Ο κ. Γιαρί παραδέχθηκε πάντως ότι η συγκεκριμένη άσκηση αποτελεί «ένα πρώτο
σωστό βήμα». Αφήνοντας σαφώς να εννοηθεί ότι στο μέλλον θα υπάρξουν και άλλα
βήματα στρατιωτικής συνεργασίας, με λιγότερο ανθρωπιστικό περιεχόμενο απ' ό,τι
η «Έμπιστη Γοργόνα».

Η «ΠΡΟΣΚΛΗΣΗ»

Αξίζει, πάντως, να σημειωθεί ότι η ισραηλινή πλευρά είχε καλέσει την Αθήνα να
πάρει μέρος πέρσι τον Ιούνιο σε κοινή ισραηλοελληνική άσκηση έρευνας και
διάσωσης, την οποία η ελληνική πλευρά ανέβαλε επικαλούμενη την εμπλοκή του
Πολεμικού Ναυτικού στα γεγονότα της Αλβανίας.

Μια σημαντική ναυτική δύναμη στην περιοχή, όπως είναι η Ελλάδα, θα μπορούσε να
διαθέσει ένα αντιτορπιλικό της για μια άσκηση με το Ισραήλ, παράλληλα με την
εμπλοκή της στο Αλβανικό, έλεγε χθες στα «ΝΕΑ» ισραηλινή διπλωματική πηγή,
εκφράζοντας έτσι αμφιβολίες για τις ελληνικές αιτιάσεις που οδήγησαν τότε στην
αναβολή της άσκησης.

Κατά την εκτίμηση της Ρωσίας, οι κοινές ασκήσεις Ισραήλ - Τουρκίας - ΗΠΑ στην
Ανατολική Μεσόγειο, απειλούν να καταστρέψουν τις προσπάθειες υπέρ της
σταθερότητας στην περιοχή.«Οι ασκήσεις αυτές απειλούν να αυξήσουν τη δυσπιστία
και να καταστρέψουν τις προσπάθειες υπέρ της σταθερότητας στην περιοχή»,
δήλωσε σήμερα ο εκπρόσωπος του ρωσικού υπουργείου Εξωτερικών Γκενάντι Ταράσοφ,
σύμφωνα με το Ιντερφάξ.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16032N082</ED>
<ID>
ID:133990

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N08&aa=2</URL></REF>


Article

<CATEGORY>vin04</CATEGORY>

 <H2>Θεοφάνεια με τις «συνήθεις παραβιάσεις»
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

ΠΡΟΒΛΗΜΑΤΙΣΜΕΝΗ είναι η Αθήνα για την εκτός ασκήσεως χθεσινή πρόκληση της
Άγκυρας και τους στόχους που εξυπηρετούσαν οι παραβιάσεις του εθνικού εναέριου
χώρου ανήμερα των Θεοφανείων.

Οι Τούρκοι στρατηγοί, που απέφυγαν να πραγματοποιήσουν την προγραμματισμένη
για τη Δευτέρα άσκηση στους Καλογήρους, έστειλαν χθες 8 F-16 που έκαναν
συνολικά 14 παραβιάσεις του εθνικού εναέριου χώρου στη Χίο, τα Ψαρά και τις
Οινούσσες. Μάλιστα σε δύο περιπτώσεις οι Τούρκοι πιλότοι αντέδρασαν στις
αναχαιτίσεις των ελληνικών μαχητικών, με αποτέλεσμα να γίνουν ισάριθμες
εικονικές αερομαχίες («εμπλοκές»).

Δύο εξηγήσεις δίνουν επιτελείς του υπουργείου Εθνικής Άμυνας για τη χθεσινή
πρόκληση της Άγκυρας, τη στάση της οποίας κατήγγειλαν με σκληρές δηλώσεις τους
οι υπουργοί Εξωτερικών και Άμυνας κ.κ. Θ. Πάγκαλος και Α. Τσοχατζόπουλος.

ΤΑ ΣΕΝΑΡΙΑ

Το πρώτο σενάριο θέλει την Άγκυρα να πραγματοποίησε ουσιαστικά μία πρόβα
τζενεράλε εν όψει της προγραμματισμένης για αύριο Πέμπτη άσκησης νοτίως της
Ικαρίας. Στη φάση αυτή της άσκησης η Αθήνα δίνει ιδιαίτερη προσοχή, καθώς
θεωρεί ότι ο σχεδιασμός της έγινε αποκλειστικά για να προχωρήσει σε ευθεία
αμφισβήτηση του εύρους του ελληνικού εναέριου χώρου.

* Το δεύτερο σενάριο αποδίδει τη χθεσινή πρόκληση στην «ανάγκη» της Τουρκίας
να καταγράψει για άλλη μία φορά τις πάγιες επιδιώξεις της στο Αιγαίο μετά την
πίεση που δέχθηκε από τις ΗΠΑ να δείξει αυτοσυγκράτηση και να μην
πραγματοποιήσει την άσκηση στους Καλογήρους. Πιο κοντά στο δεύτερο σενάριο
κινούνται ορισμένοι κύκλοι του υπουργείου Εξωτερικών, που χαρακτηρίζουν ως μη
σημαντικές τις χθεσινές παραβιάσεις. Σημείωναν μάλιστα χαρακτηριστικά ότι δεν
παραβιάστηκε το μνημόνιο Παπούλια - Γιλμάζ, το οποίο αναφέρεται σε αποφυγή ασκήσεων.

ΕΠΙΚΡΙΣΕΙΣ

Τη γενικότερη στάση της Τουρκίας, πάντως, κατήγγειλε με αφορμή τις ασκήσεις
στο Αιγαίο ο υπουργός Εξωτερικών κ. Θ. Πάγκαλος. Μιλώντας στη ΝΕΤ ο κ.
Πάγκαλος είπε ότι η Άγκυρα θυμίζει τον παλιό κακό εαυτό της και ότι η πρακτική
της είναι αντίθετη με το Διεθνές Δίκαιο και το πνεύμα της Μαδρίτης.

ΣΕΒΑΣΜΟΣ

Εξίσου σκληρός ήταν, από τη Θεσσαλονίκη, και ο κ. Α. Τσοχατζόπουλος που
επέκρινε την Άγκυρα για τις προκλήσεις ανήμερα των Θεοφανείων. Κι αυτό, όπως
είπε ο υπουργός Άμυνας, παρά τη στάση «αμοιβαίου σεβασμού» που, όπως είπε,
τηρείται θεωρητικά κατά τη διάρκεια θρησκευτικών εορτών.

Ο κ. Τσοχατζόπουλος τόνισε ακόμα ότι η Άγκυρα πρέπει να κατανοήσει πως με
τέτοια συμπεριφορά οι σχέσεις της με την Ευρώπη δεν θα έχουν προοπτική θετικής
εξέλιξης. Και την κάλεσε να συνειδητοποιήσει «για να τελειώνουμε μια και καλή»
ότι κάθε κίνηση στο Αιγαίο πρέπει να εντάσσεται στους κανόνες του ICAO.

Ανεξάρτητα από τις ερμηνείες που δίνονται για τις προθέσεις της Άγκυρας, η
Αθήνα εξακολουθεί να παρακολουθεί με ψυχραιμία και αποφασιστικότητα τις
τουρκικές κινήσεις διατηρώντας τις Ένοπλες Δυνάμεις σε ετοιμότητα. Για την
Πέμπτη έχει προγραμματισθεί και πάλι σύσκεψη υπηρεσιακών παραγόντων των
υπουργείων Εξωτερικών, Άμυνας και Μεταφορών (ΥΠΑ) υπό την προεδρία του κ. Γ.
Κρανιδιώτη. Τις επόμενες ημέρες η Ελλάδα, όπως είπε ο κ. Τσοχατζόπουλος, θα
προχωρήσει στην πραγματοποίηση ασκήσεων. Πρόκειται για μικρής κλίμακας
ασκήσεις, που είναι προγραμματισμένες από καιρό ανεξάρτητα από τις τουρκικές δραστηριότητες.

ΟΙ ΗΠΑ

Το όλο σκηνικό παρακολουθούν με προσοχή οι ΗΠΑ, ο πρέσβης των οποίων στην
Αθήνα κ. Ν. Μπερνς είχε χθες τηλεφωνική επικοινωνία με τον κ. Τσοχατζόπουλο.
Δυτικές διπλωματικές πηγές στην Αθήνα ανέφεραν χθες, σύμφωνα με ξένα
ειδησεογραφικά πρακτορεία, ότι οι ΗΠΑ έπεισαν την Άγκυρα να μειώσει τις
ασκήσεις της στο Αιγαίο. Έκκληση προς την Ελλάδα και την Τουρκία για μία
ρεαλιστική και ήρεμη θεώρηση της κατάστασης σκοπεύει να απευθύνει ο Γάλλος
υπουργός Εξωτερικών κ. Βεντρίν, ο οποίος θα επισκεφθεί τις δύο χώρες από
σήμερα μέχρι και την Παρασκευή..

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16032N092</ED>
<ID>
ID:133991

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N09&aa=2</URL></REF>


Article

<CATEGORY>vin04</CATEGORY>

 <H5>Βλέπω τη μουσική, ακούω τον χορό...
</H5><H2>30 ΕΡΩΤΗΣΕΙΣ
</H2><H2>ΕΛΕΝΗ ΑΛΕΞΟΠΟΥΛΟΥ
</H2>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

ΟΝΕΙΡΕΥΕΤΑΙ: Να μπορούσα να κοιμάμαι περισσότερο. Αισθάνομαι τόσο κουρασμένη!

ΑΓΩΝΙΖΕΤΑΙ: Διαρκώς.

ΑΓΑΠΑΕΙ: Τον χορό.

ΠΑΡΑΜΕΛΕΙ: Την τάξη του σπιτιού μου.

ΛΥΠΑΤΑΙ: Τους ανθρώπους που δεν έχουν βρει κάποιο νόημα στην ζωή τους·
είτε πρόκειται για προσήλωση σε κάποιο στόχο είτε για αφοσίωση σε κάποιον
άνθρωπο που να αξίζει.

ΚΑΤΟΡΘΩΝΕΙ: Λόγω της τύχης.

ΑΜΦΙΒΑΛΛΕΙ: Συχνά, για τον εαυτό μου. Αυτό με βοηθάει να σκέπτομαι.

ΛΑΤΡΕΥΕΙ: Τα παιδιά μου.

ΣΥΝΑΡΠΑΖΕΤΑΙ: Από την ευτυχία.

ΔΙΑΒΑΖΕΙ: Έργα κλασικών συγγραφέων και τη «Γουώλ Στρητ Τζόρναλ».

«Αγαπώ τον χορό. Κάθε παράσταση είναι πρόκληση για τελειότητα. Αυτό
εκμηδενίζει την αφύσικα σκληρή δουλειά και πειθαρχία που χρειάζεται μια πρίμα
μπαλαρίνα. Δεν θα άφηνα τον χορό για τίποτε. Όμως τώρα την πρώτη θέση έχουν τα
παιδιά μου»... Μιλάει η Ελένη Αλεξοπούλου, η ελληνικής καταγωγής πρίμα
μπαλαρίνα του Νιού Γιορκ Σίτι Μπαλέ. Στην ερώτηση τι μήνυμα θα έδινε σε μας
τους Έλληνες, απαντά: «Αν η Ελλάδα θέλει να τη σέβονται ως χώρα, πρέπει να μην
τρώει τα παιδιά της»...

ΕΡ.: Θεωρείται τη «μεγάλη τέχνη» μορφή εργασίας μόνο;

ΑΠ.: Όχι. Κάθε παράσταση είναι νέα πρόκληση τελειότητας. Η έκφραση με βοηθάει
να προσγειώνομαι στην καθημερινότητα.

ΕΡ.: Στόχος σας η τελειότητα και όχι το «φτάσιμο»;

ΑΠ.: Ναι, η τελειότητα. Λειτουργώντας όμως έτσι, ακολουθεί και η φήμη.

ΕΡ.: Στους «Περί Ορχήσεως» διαλόγους ο Λουκιανός αναφέρει ως αρχέγονη αφετηρία
του χορού τον κοσμογονικό έρωτα. Όμως η στυλιζαρισμένη κορμοστασιά της
μπαλαρίνας παραπέμπει σε ον αυθύπαρκτο, χωρίς ερωτισμό.

ΑΠ.: Η ίδια αφηρημένη κομψότητα χαρακτηρίζει χορογραφία και μουσική στο
κλασικό μπαλέτο. Η αύρα του ερωτισμού δημιουργείται από την κίνηση.

ΕΡ.: Η πηγή του σθένους σας;

ΑΠ.: Το πάθος μου για τον χορό είναι μεγαλύτερο από τον πόνο και τα βάσανα που απαιτεί.

ΕΡ.: Στον χορό οι μεγάλοι επαναστάτες ήταν γυναίκες. Πώς εξηγείται αυτό;

ΑΠ.: Υπήρχε κοινωνικός στιγματισμός του χορευτή κυρίως στις ΗΠΑ. Τώρα τα
πράγματα άλλαξαν.

ΕΡ.: Πώς ερμηνεύετε τη διαχρονική επικράτηση του κλασικού μπαλέτου;

ΑΠ.: Το κλασικό μπαλέτο είναι η καθαρότητα, η τεχνική, η βάση του χορού.

ΕΡ.: Τι ρόλο έπαιξαν η εξυπνάδα, η μνήμη, η εφευρετικότητα στην καριέρα σας;

ΑΠ.: Μεγάλο ρόλο μαζί με την τύχη. Δεν υπήρξα παιδί - θαύμα.

ΕΡ.: Στους άλλους πολιτισμούς ασκεί την ίδια γοητεία το κλασικό μπαλέτο;

ΑΠ.: Η έκφραση ελευθερίας στο κλασικό μπαλέτο γεννιέται από την πιο αφύσικη
και ανελεύθερη πειθαρχία.

ΕΡ.: Στην εποχή μας, που τρέχει σαν το σκύλο που κυνηγάει την ουρά του,
υπάρχει άνθηση χορού;

ΑΠ.: Στην Αμερική διαφαίνεται η αρχή μιας αναζωογόνησης της τέχνης.

ΕΡ.: Κάνατε δύο παιδιά αψηφώντας την άγραφη απαγόρευση της μητρότητας. Η
ανατροφή ή η εγκυμοσύνη - γέννα είναι ανασταλτικός παράγων;

ΑΠ.: Εγκυμοσύνη και γέννα είναι τραυματισμός. Η ανάγκη που μπορεί να έχουν τα
παιδιά είναι πρωταρχική για μένα. Είναι το μόνο πράγμα που μπορεί να με
κρατήσει από το να πάω να χορέψω.

ΕΡ.: Είναι ο χορογράφος που εμπνέεται από την πρίμα μπαλαρίνα ή η μπαλαρίνα
αναδεικνύεται από τον χορογράφο;

ΑΠ.: Είναι μια σχέση σχεδόν ερωτική όπου ο ένας ανεβάζει τον άλλον σε
υψηλότερο επίπεδο.

ΕΡ.: Έχετε ερμηνεύσει ποικίλα χορογραφικά στυλ. Ποιο χαίρεστε περισσότερο;

ΑΠ.: Προτιμώ το νεοκλασικό στυλ από το αυστηρά κλασικό.

ΕΡ.: Ποια στοιχεία του χορού σας σάς χαρακτηρίζουν περισσότερο;

ΑΠ.: Στηρίζομαι στην κλασική τεχνική, ελκύομαι από την ηθοποιία, «βλέπω τη
μουσική και ακούω τον χορό».

ΕΡ.: Ποια η διαχωριστική γραμμή μεταξύ χορού και ηθοποιίας;

ΑΠ.: Είναι αδιαχώριστη σύνθεση.

ΕΡ.: Η μουσική είναι σημαντική ή απολύτως απαραίτητη στο μπαλέτο;

ΑΠ.: Υπάρχουν μπαλέτα χωρίς μουσική. Για μένα η μουσική είναι ζωτικής σημασίας.

ΕΡ.: Ποιο είναι το σήμα κατατεθέν του NYCB;

ΑΠ.: Νομίζω η χορογραφία.

ΕΡ.: Ποια μπαλαρίνα - μύθο από τις παλιές θαυμάζετε;

ΑΠ.: Σουζάν Φάροου, Αλεξάνδρα Ντανίλοβα.

ΕΡ.: Η μπαλαρίνα που δεν έχει όπως εσείς μια ευρύτερη παιδεία, μπορεί να
αρκεστεί στη χορευτική της μόνο παιδεία χωρίς επιπτώσεις αρνητικές στην τέχνη της;

ΑΠ.: Μόνο όταν είναι πολύ νέα, στην αρχή. Καθώς μεγαλώνει χάνει διάσταση.

ΕΡ.: Αν δεν ήσασταν μπαλαρίνα, τι θα θέλατε να είστε;

ΑΠ.: Η πρώτη γυναίκα που θα έμπαινε στο Ανώτατο Δικαστήριο στην αρχή της
καριέρας μου. Τώρα ηθοποιός.

ΕΡ.: Αν η κόρη σας θελήσει να γίνει χορεύτρια θα ήσασταν ευχαριστημένη;

ΑΠ.: Αν είχε ταλέντο, ναι.

ΕΡ.: Ο γιος σας;

ΑΠ.: Το ίδιο.

ΕΡ.: Είστε Αμερικανίδα ελληνικής καταγωγής. Έχετε δεσμούς με την οικογένεια;

ΑΠ.: Οι φίλοι μου είναι Έλληνες, όταν δεν είναι από το μπαλέτο.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16032N101</ED>
<ID>
ID:133953

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N10&aa=1</URL></REF>


Article

<CATEGORY>vin06</CATEGORY>

 <H5>ΚΑΝΕΙΣ ΔΕΝ ΒΟΥΤΗΞΕ ΠΑΛΙ ΣΤΟΝ ΠΕΙΡΑΙΑ ­ «ΧΑΘΗΚΕ» ΓΙΑ 25' Ο ΣΤΑΥΡΟΣ ΣΤΟΝ ΠΗΝΕΙΟ
</H5><H5>Σεραφείμ: Τι θα πει παραιτούμαι;
</H5><H2>Θεοφανείων περίεργα
</H2>
Τα Θεοφάνεια γιορτάστηκαν χθες σε ολόκληρη την Ελλάδα και τον υπόλοιπο
ορθόδοξο κόσμο.

Στον Πειραιά. Ο Πρόεδρος της Δημοκρατίας Κ. Στεφανόπουλος, ο Πρωθυπουργός Κ.
Σημίτης, ο υπουργός Εμπορικής Ναυτιλίας Σ. Σουμάκης, ο πρόεδρος της Πολιτικής
Άνοιξης Αντ. Σαμαράς και ο δήμαρχος της πόλης Στ. Λογοθέτης οδεύουν προς το
δημαρχείο, μετά τον αγιασμό

ΟΜΩΣ για τους ορθόδοξους χριστιανούς της Ρωσίας, της Βοσνίας, αλλά και της
Ιερουσαλήμ, που γιορτάζουν με το παλαιό ημερολόγιο, σήμερα είναι Χριστούγεννα.

Στον Πειραιά ο αγιασμός των υδάτων (δεύτερη συνεχή χρονιά κανείς δεν «έπεσε»
να πιάσει τον Τίμιο Σταυρό) έγινε παρουσία του Προέδρου της Δημοκρατίας Κωστή
Στεφανόπουλου και του Πρωθυπουργού Κώστα Σημίτη. Επίσης παραβρέθηκαν ο
πρόεδρος της Βουλής Απόστολος Κακλαμάνης, ο πρώην Πρόεδρος της Δημοκρατίας
Χρήστος Σαρτζετάκης, ο πρόεδρος του ΣΥΝ Νίκος Κωνσταντόπουλος, ο πρόεδρος της
Πολιτικής Άνοιξης Αντώνης Σαμαράς, βουλευτές, εκπρόσωποι της Τοπικής
Αυτοδιοίκησης και των Σωμάτων Ασφαλείας. Στην τελετή του αγιασμού παραβρέθηκε,
επίσης, ο Αμερικανός πρεσβευτής στην Ελλάδα Νίκολας Μπερνς, αλλά και οι
πρεσβευτές της Ρωσίας και του Καναδά.

Στην Αθήνα ο αγιασμός των υδάτων έγινε στη Δεξαμενή, όπου παρέστησαν ο
υπουργός Δημόσιας Τάξης Γιώργος Ρωμαίος, βουλευτές και ο δήμαρχος Αθηναίων
Δημήτρης Αβραμόπουλος. Μετά την τελετή σχηματίστηκε Ιερά Πομπή, που συνοδεία
της Αθηναϊκής Φιλαρμονίας ξεκίνησε πορεία από τον ιερό ναό του Αγίου Διονυσίου
του Αρεοπαγίτου, στην οδό Σκουφά.

Στη Θεσσαλονίκη επτά νέοι βούτηξαν στα νερά του Θερμαϊκού, αλλά αυτός που
κατάφερε να πιάσει τον Τίμιο Σταυρό είναι ο 24χρονος ιδιωτικός υπάλληλος
Σωτήρης Μιχελής. Ο νεαρός ιδιωτικός υπάλληλος βούτηξε πρώτη φορά στον
Θερμαϊκό. Όπως είπε, ήθελε και πέρυσι να επιχειρήσει να βουτήξει, αλλά δεν
μπόρεσε επειδή ήταν άρρωστος. Την κυβέρνηση εκπροσώπησε ο υπουργός Εθνικής
Άμυνας Άκης Τσοχατζόπουλος.

Στη Λάρισα. Πλωτά συνθήματα κατά του Μητροπολίτη Ιγνατίου

Στη Λάρισα δεν έλειψαν τα επεισόδια όταν οπαδοί του εκλιπόντος Μητροπολίτη
Θεολόγου συγκεντρώθηκαν στη γέφυρα του Πηνειού και άρχισαν να φωνάζουν
συνθήματα κατά του Μητροπολίτη Ιγνατίου. Χρειάστηκε η επέμβαση των αστυνομικών
προκειμένου να μη γίνουν επεισόδια. Πάντως όσοι βούτηξαν χρειάστηκαν 25' για
να βρουν τον Τίμιο Σταυρό, που είχε χαθεί στα θολωμένα νερά του Πηνειού, ενώ
στο μεταξύ ο Μητροπολίτης Ιγνάτιος είχε αποχωρήσει.

ΕΠΕΙΤΑ από μακρόχρονη απουσία από επίσημες εκδηλώσεις, ο αρχιεπίσκοπος
Σεραφείμ παρέστη χθες στην τελετή για τον αγιασμό των υδάτων στη Μητρόπολη
Αθηνών. Μάλιστα, μιλώντας στο Mega δήλωσε ότι δεν πρόκειται να παραιτηθεί από
το αξίωμά του. «Τι θα πει παραιτούμαι; Από τη θέση τίνος; Θα 'ρθει μια ώρα να
μας πάρει ο Θεός» τόνισε, 
ενώ για μια ακόμη φορά μίλησε με παροιμίες για τους επίδοξους δελφίνους,
χαρακτηρίζοντάς τους για μία ακόμη φορά κοράκια...

Ο κ. Σεραφείμ παρέμεινε στη Μητρόπολη επί δύο ώρες, και αναχώρησε στη συνέχεια
χωρίς κανένα πρόβλημα για το σπίτι, ενώ αναφερόμενος στις φήμες που τον ήθελαν
βαριά άρρωστο, έκανε λόγο για κακοήθειες...

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16032N111</ED>
<ID>
ID:133917

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N11&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Το ωραιότερο ρεβεγιόν της ζωής μου
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Ο ΝΕΟΣ χρόνος απέχει ελάχιστα. Οι άλλοι έχουν βγει για το καθιερωμένο ρεβεγιόν
με τους φίλους. «Μα είσαι βέβαιη ότι δεν θέλεις να έρθεις, δε σε πειράζει που
θα μείνεις μόνη σου;». Δεν είμαι μόνη μου, η Άννα κοιμάται στο κρεβατάκι της,
φορά κάτι καινούργιες πιτζαμούλες που της πάνε πολύ κι έχει κι ένα καινούργιο
κούμπωμα για την πιπίλα της. Η τηλεόραση δείχνει το «Γκριζ», κλασική ταινία
της εφηβείας μου. Βολεύει εξαιρετικά, μπορείς άνετα να διαβάζεις και να την
έχεις ως... υπόκρουση, είναι και χαρούμενη. Οι υπεύθυνοι των καναλιών
κατέβαλαν προσπάθειες να μη μας στενοχωρήσουν «μια τέτοια νύχτα», αν την
πλήρωσε λιγάκι η αισθητική δεν πειράζει, έχει συνηθίσει. Όταν είπα ότι
«ξέρεις, δεν θα βγω, θέλω ακριβώς στην αλλαγή του χρόνου να φιλήσω το μωρό
μου», ντρεπόμουν ­ «θα με θεωρείς ψώνιο», αυτός το θεώρησε πολύ λογικό, «ψώνια
είναι οι άλλοι, όχι εμείς», χάρηκα κι έταξα το επόμενο φιλί (του νου μου) μετά
από αυτό της Άννας. Φυσικά, υπέστην διά της οθόνης την τελετή του Συντάγματος,
συνοδεία μιας κόκα - κόλας ­ τα resolution για το 1998 περιλαμβάνουν πέρα από
την απώλεια δέκα κιλών και τον εξοβελισμό του αλκοόλ ­ ούτε η Ρούλα ούτε ο
Μαστοράκης ούτε καν αυτό το «Ελληνίδες, Έλληνες» του ιλουστρασιόν δημάρχου
κατάφεραν να μου χαλάσουν τη διάθεση. Ταξίδεψα τροχάδην στα 33 χρόνια που
πέρασαν και στα πρόσωπα όλων αυτών που ­ όπως πρόσφατα διαπίστωσα ­ όντως με
αγαπούν όσο τους αγαπώ εγώ, οραματίστηκα μελλοντικές Πρωτοχρονιές με την Άννα
να μένει ξύπνια παίζοντας με τα καινούργια της παιχνίδια.

Και, ναι, στην αλλαγή του χρόνου πήγα μέσα, έσκυψα πάνω από το μωρό μου και τη
φίλησα. «Χμ, χμ» έκανε αυτή νιώθοντας την παράξενη μαμά της. Σε ένα χρόνο μού
φαίνεται ότι έχει γίνει τεράστια, πότε άραγε κοιμούνται σε κανονικό κρεβάτι.
Τώρα κατάλαβα γιατί οι εραστές αλληλοαποκαλούνται «μωρό μου», η γιαγιά μου
έλεγε ότι τα πιο όμορφα πράγματα στον κόσμο είναι «τα μωράκια και τα
λουλούδια». Τελικά... είμαι ένας πολύ τυχερός άνθρωπος!

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16032N112</ED>
<ID>
ID:133995

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N11&aa=2</URL></REF>


Article

<CATEGORY>vin06</CATEGORY>

 <H5>ΤΑ ΑΚΡΑΙΑ ΚΑΙΡΙΚΑ ΦΑΙΝΟΜΕΝΑ ΤΕΙΝΟΥΝ ΝΑ ΓΙΝΟΥΝ ΜΟΝΙΜΟΙ ΣΥΝΤΡΟΦΟΙ ΜΑΣ * ΗΠΙΟΙ
ΧΕΙΜΩΝΕΣ ΣΤΗΝ ΕΛΛΑΔΑ ΓΙΑ ΜΙΑ 5ΕΤΙΑ
</H5><H5>Θα φέρει ασθένειες σε μεγάλο τμήμα του παγκόσμιου πληθυσμού
</H5><H5>Συνεχίζει ακάθεκτο και σκοτώνει το χειρότερο Ελ Νίνιο του αιώνα
</H5><H2>Και ο καιρός... τρελάθηκε
</H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Όχι μόνο στην Ινδονησία και το Περού, την Αυστραλία και τη Βρετανία, αλλά
και στην Ελλάδα, όλοι πια μιλούν για τα τερτίπια του καιρού. Την τελευταία
20ετία, στη χώρα μας παρουσιάζονται ακραία καιρικά φαινόμενα, που τείνουν να
γίνουν μόνιμοί μας σύντροφοι.

ΧΑΡΑΚΤΗΡΙΣΤΙΚΟ οι τελευταίοι ήπιοι χειμώνες που, όπως εκτιμούν οι ειδικοί,
αναμένεται να συνεχιστούν για μία ακόμη πενταετία! Τους συνοδεύουν άλλοτε
ξηρασία και άλλοτε πλημμύρες, άλλοτε καθόλου και άλλοτε πολλές Αλκυονίδες
ημέρες, ομίχλη, άνοδος της στάθμης της θάλασσας ως απόρροια του φαινομένου του
θερμοκηπίου, εποχές εκτός... χρόνου και πολλά ακόμα περιστατικά, που κάνουν
τους επιστήμονες να κουνούν σκεπτικοί το κεφάλι τους και να αναρωτιούνται «τι
μέλλει γενέσθαι».

Το Ελ Νίνιο και η έκρηξη του ηφαιστείου Πινατούμπο είναι δύο παραδείγματα
φυσικών φαινομένων, που έχουν τεράστιο αντίκτυπο στον καιρό όλης της Γης. Ο
κυριότερος, όμως, παράγοντας είναι ο άνθρωπος και οι δραστηριότητές του, που
τόσο συχνά στρέφονται ενάντια στη φύση. Και οι δραστηριότητες αυτές εντείνουν
την επίδραση του Ελ Νίνιο, για παράδειγμα, που εμφανίζεται περισσότερο από
έναν αιώνα, αλλά μόλις τα τελευταία 15 χρόνια έχει κάνει τόσο αισθητή την
παρουσία του στον πλανήτη.

Στην Ελλάδα φέτος ο χειμώνας είναι από τους ηπιότερους των τελευταίων χρόνων,
όπως άλλωστε είχαν προβλέψει οι επιστήμονες. Οι θερμοκρασίες, που κάθε άλλο
παρά χειμώνα θυμίζουν αυτή την εποχή, οφείλονται περισσότερο στο φαινόμενο του
θερμοκηπίου, λέει ο Χρήστος Ζερεφός, διευθυντής του Εργαστηρίου Φυσικής της
Ατμόσφαιρας στο Αριστοτέλειο Πανεπιστήμιο Θεσσαλονίκης. «Τα τελευταία χρόνια
έχουν παρατηρηθεί ήπιοι χειμώνες και φέτος απλά συνεχίζεται η τάση αυτή στον καιρό».

Όσο για τα ακραία καιρικά φαινόμενα, είναι αυτά που συμβαίνουν μία φορά στα 30
με 100 χρόνια, σύμφωνα με τον καθηγητή. Μόνο που, την τελευταία 20ετία, η
συχνότητά τους έχει διαψεύσει επανειλημμένα τον επιστημονικό ορισμό τους.

Θέλετε παραδείγματα; Ο καύσωνας τον Ιούλιο του '87 με εκατοντάδες νεκρούς, η
πολύχρονη ξηρασία στην περιοχή της Μεσογείου από το 1988 ως το '92, οι έντονες
βροχοπτώσεις που ακολούθησαν το 1994 στην Αττική και το 1997 στην Κόρινθο,
προκαλώντας πλημμύρες με θύματα, το ρεκόρ νεφοκάλυψης που παρατηρήθηκε στην
Κεντρική και Βόρεια Ελλάδα το '95 και '96, η αυξημένη ομίχλη στις ίδιες
περιοχές και πολλά άλλα γεγονότα έχουν καταγραφεί από τους επιστήμονες.

Την περίοδο της μεγάλης ξηρασίας, τα χιλιοστά των βροχοπτώσεων που έπεσαν στη
Μεσόγειο ήταν λιγότερα από τα μισά που πέφτουν συνήθως κατά μέσον όρο. Αν αυτό
συνδυαστεί με την γενικότερη αύξηση της μέσης θερμοκρασίας, εξηγεί το
φαινόμενο της ανόδου της στάθμης της θάλασσας που έχει παρατηρηθεί σε όλη τη
Μεσόγειο. «Στο Αιγαίο φθάνει το μισό χιλιοστό τον χρόνο κατά μέσον όρο», λέει
ο κ. Ζερεφός.

«ΦΑΥΛΟΣ ΚΥΚΛΟΣ»

Και όχι μόνον αυτό, αλλά έχουμε και την διείσδυση θαλασσινών υδάτων σε πολλά
σημεία του υπεδάφους λόγω, κυρίως, της υπεράντλησης. Πρόκειται για έναν «φαύλο
κύκλο», για τον οποίο ευθύνεται ο άνθρωπος: Η υπεράντληση παρατηρείται σε
περιόδους ξηρασίας, οι οποίες προκαλούνται από το φαινόμενο του θερμοκηπίου,
το οποίο δημιουργείται στην ατμόσφαιρα από τις ανθρώπινες δραστηριότητες και
ευθύνεται για την άνοδο της μέσης θερμοκρασίας.

Από το 1975 έως σήμερα, η Ελλάδα διανύει την θερμότερη περίοδο από τότε που
άρχισαν οι επιστημονικές μετρήσεις. «Η μετάβαση σε ένα θερμότερο κλίμα γίνεται
με μία σειρά ακραίων καιρικών φαινομένων. Αυτό δείχνουν τα πιο εξελιγμένα
μοντέλα πρόγνωσης, που χρησιμοποιεί η επιστήμη σήμερα».

Ένα ακόμα φαινόμενο, χαρακτηριστικό των κλιματολογικών αλλαγών, είναι η
απότομη εναλλαγή των εποχών από το 1983 μέχρι σήμερα. Στην Κεντρική και την
Βόρεια Ελλάδα, η άνοιξη τείνει να γίνει μακρινή ανάμνηση, ενώ από το 1994 ως
το '96 είχαμε διαδοχικούς χειμώνες χωρίς τις Αλκυονίδες ημέρες, που
εμφανίζονται τον Ιανουάριο.

Πάντως, μελετώντας τα ιστορικά αρχεία, όπως η Βίβλος και άλλες γραπτές πηγές,
μπορεί κανείς να διαπιστώσει ότι η Νοτιοανατολική Μεσόγειος ήταν ανέκαθεν
περιοχή με έντονα καιρικά φαινόμενα. Αυτά, όμως, συνέβαιναν τότε κάθε 500
χρόνια, και όχι τόσο συχνά όσο στην εποχή μας.

ΔΙΑΦΟΡΕΤΙΚΑ είναι τα προβλήματα που δημιουργεί το Ελ Νίνιο στην άλλη πλευρά
του πλανήτη. Η φοβερή ξηρασία και οι υψηλές θερμοκρασίες προκαλούν τεράστιες
πυρκαγιές και οικολογικές καταστροφές στην Ινδονησία και την Αυστραλία. Μόνο
στην Ινδονησία, σύμφωνα με τον Ερυθρό Σταυρό, περισσότερα από 500 άτομα έχουν
πεθάνει και 100.000 ακόμη υποφέρουν από κακή διατροφή, λόγω της ξηρασίας. Ήδη,
έχει ξεκινήσει στην περιοχή μία σωστική επιχείρηση, που θα διαρκέσει έξι
μήνες, ενώ στην Ιαπωνία οι διοργανωτές της Χειμερινής Ολυμπιάδας κάνουν
λιτανείες για να χιονίσει στο Ναγκάνο.

Η ξηρασία, που έχει χτυπήσει μεγάλα τμήματα της Αφρικής καταστρέφοντας τις
σοδειές, απειλεί και εκεί χιλιάδες κόσμου. Έντονα είναι τα προβλήματα στη
Μαγαδασκάρη, το Μαλάουι και άλλες περιοχές στα νότια και ανατολικά της
ηπείρου, όπου ο ΟΗΕ υπολογίζει πως τουλάχιστον 500.000 άτομα χρειάζονται άμεση
βοήθεια και 27 εκατομμύρια ακόμη θα κινδυνεύσουν.

Στο μεταξύ, σύμφωνα με έκθεση του Παναμερικανικού Οργανισμού Υγείας, το Ελ
Νίνιο θα προκαλέσει ασθένειες και πολλά προβλήματα υγείας σε μεγάλο τμήμα του
παγκόσμιου πληθυσμού μέσα στο 1998. Εκτός από τις σοδειές σε Αφρική και
Αμερική, απειλούνται τα αποθέματα πόσιμου νερού και τα ψάρια στους ωκεανούς.
Οι πλημμύρες θα προκαλέσουν τη μείξη πόσιμου νερού με απόβλητα και σκουπίδια
προκαλώντας σοβαρές επιδημίες χολέρας, λεπτοσπείρωσης και σχιστομίασης, καθώς
και την αλματώδη αύξηση του πληθυσμού των αρουραίων και των κουνουπιών.

ΠΡΟΚΑΛΩΝΤΑΣ πρωτοφανή κακοκαιρία στη Δυτική Ευρώπη, χιονοπτώσεις στη Βόρεια
Αμερική, ξηρασία στην Αυστραλία, πείνα στην Αφρική και πολλούς νεκρούς σε όλο
τον πλανήτη, συνεχίζει ακάθεκτο την πορεία του το χειρότερο Ελ Νίνιο του αιώνα.

Πάντως, οι επιστήμονες αναμένουν πως η επίδραση του Ελ Νίνιο στην περιοχή μας
δεν θα είναι ιδιαίτερα αισθητή, όπως σε άλλα μέρη της Γης. Χαρακτηριστικό για
την Ανατολική Μεσόγειο θα είναι οι γρήγορες, συχνές και απότομες εναλλαγές των
καιρικών συστημάτων, καθώς η περιοχή βρίσκεται στο μέσο του Ατλαντικού και του
Ινδικού Ωκεανού. «Αυτό βέβαια, με κάθε επιφύλαξη, καθώς το κάθε Ελ Νίνιο
διαφέρει σε μερικά σημεία από το προηγούμενο», προσθέτει ο κ. Ζερεφός. 
Το φαινόμενο του Ελ Νίνιο παρουσιάζεται στον Νότιο Ειρηνικό Ωκεανό κάθε δύο με
επτά χρόνια. Η υπερθέρμανση των τοπικών υδάτων προκαλεί σημαντικές αλλαγές
στον καιρό ολόκληρου του πλανήτη, αλλού πλημμύρες και αλλού και ξηρασία.

Στο μεταξύ, συνεχίζονται οι σφοδρές καταιγίδες σε ολόκληρη τη Δυτική Ευρώπη,
με ανέμους που φτάνουν τα 160 χιλιόμετρα και κύματα ύψους 10 μέτρων στις ακτές
του Ατλαντικού Ωεκανού, προκαλώντας το θάνατο αρκετών ανθρώπων. Οι χειρότερες
καταιγίδες του φετινού χειμώνα έπληξαν τη Βρετανία, τη Γαλλία και το Βέλγιο,
δημιουργώντας σοβαρά προβλήματα. Αισθητή γίνεται η επιρροή του Ελ Νίνιο, όμως,
και στην άλλη πλευρά του Ατλαντικού, στον Δυτικό Καναδά. Οι σφοδρές
χιονοπτώσεις και το βαρύ κρύο των τελευταίων ημερών έχουν κοστίσει την ζωή σε
οκτώ άτομα, που σκοτώθηκαν από χιονοστιβάδες στα Βραχώδη Όρη.

Τις τελευταίες εβδομάδες, πάντως, το Περού, που βρίσκεται στην «καρδιά» του Ελ
Νίνιο, γνωρίζει τη θανατηφόρα ισχύ του «Βρέφους». Ήδη, 24 άτομα έχουν
σκοτωθεί, εννιά αγνοούνται, 28 έχουν τραυματιστεί και 6.500 έχουν μείνει
άστεγα λόγω πλημμυρών, υπερχειλισμένων ποταμών, ηλεκτρικών καταιγίδων στις
Άνδεις και υποχώρησης των εδαφών στα βουνά.

Λόγω του Ελ Νίνιο, έχουν εξαφανιστεί και τα ψάρια στις θάλασσες της χώρας. Οι
αρχές της χώρας έχουν κηρύξει ένα μεγάλο μέρος της σε κατάσταση έκτακτης
ανάγκης και έχουν ετοιμάσει κέντρα για να υποδεχθούν τους αστέγους. Η
Περουβιανή Μετεωρολογική Υπηρεσία επισημαίνει, μάλιστα, πως τα χειρότερα δεν
έχουν έρθει ακόμα και το 1998 τα φαινόμενα θα ενταθούν. Παρόμοια προβλήματα
αντιμετωπίζουν και πολλές ακόμα χώρες της Νότιας Αμερικής, όπως το
πλημμυρισμένο Εκουαδόρ.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N12</CAT>
<ED>
Κωδικός άρθρου: A16032N121</ED>
<ID>
ID:133918

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N12&aa=1</URL></REF>


Article

<CATEGORY>vin06</CATEGORY>

 <H2>Σοβαρός τραυματισμός εργάτη από έκρηξη σε εργοστάσιο
</H2>
ΛΑΜΙΑ

ΙΣΧΥΡΗ έκρηξη σημειώθηκε στις 10.00 χθες το πρωί στο εργοστάσιο χαλυβουργίας
της ΛΑΡΚΟ στην περιοχή της Λάρυμνας, στη Φθιώτιδα. Από την ισχυρή έκρηξη
μεταφέρθηκε αιμόφυρτος στο νοσοκομείο Ερυθρός Σταυρός στην Αθήνα ο 57χρονος
εργάτης Κώστας Λαμπαδάρης, ο οποίος εκείνη τη στιγμή εργαζόταν στη χυτευτική
μηχανή, όπου και σημειώθηκε η έκρηξη, με αποτέλεσμα να τραυματιστεί σοβαρά στο
πρόσωπο, καθώς και στα χέρια. Ο 57χρονος εργάτης μπήκε εσπευσμένα στο
χειρουργείο, ενώ κρίσιμη θεωρείται η κατάσταση της υγείας του, αφού κινδυνεύει
να χάσει και τα δύο του μάτια.

Είναι το δεύτερο ατύχημα που συμβαίνει σε σύντομο χρονικό διάστημα, ακριβώς
στο ίδιο σημείο, αφού πριν από λίγες εβδομάδες είχε τραυματιστεί ο εργάτης
Χρήστος Πουλάκης. Εν τω μεταξύ εξελίξεις πυροδότησε ο τραυματισμός του
57χρονου Κώστα Λαμπαδάρη, αφού οι εργαζόμενοι στην επιχείρηση είναι ανάστατοι
με τα τελευταία γεγονότα, ενώ φοβούνται για την ίδια τους τη ζωή.

«Η εταιρεία θυσιάζει τα πάντα μπροστά στην παραγωγή», λέει ο πρόεδρος του
σωματείου Γιώργος Θεοδώρου, δείχνοντας στον τοίχο κορνίζες με φωτογραφίες
εργαζομένων που κατά καιρούς έχασαν τη ζωή τους μέσα στο εργοστάσιο σε κάποιο δυστύχημα.

Μέχρι αργά χθες το βράδυ συνεδρίαζε το διοικητικό συμβούλιο του σωματείου των
εργαζομένων αποφασίζοντας, σε πρώτη φάση, 24ωρη απεργία, ενώ σε περίπτωση που
δεν ανακληθούν τα μέτρα και οι περικοπές στους εργαζομένους οι ίδιοι φέρονται
αποφασισμένοι να προχωρήσουν σε απεργία διαρκείας, όπως επίσης και σε
συλλαλητήριο που θα πραγματοποιηθεί στην Αθήνα, καθώς και πορεία προς το
υπουργείο Ανάπτυξης.

Με χθεσινή ανακοίνωσή του το ΚΚΕ καταγγέλλει «την εργοδοτική εγκληματικότητα
και την κυβερνητική αδιαφορία, που αποτελούν αιτία αυτών των ατυχημάτων».

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16032N131</ED>
<ID>
ID:133919

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N13&aa=1</URL></REF>


Article

<CATEGORY>vin06</CATEGORY>

 <H2>Πέθανε ο Μπάμπης Μαρκέτος
</H2>
ΕΦΥΓΕ ΠΡΟΧΘΕΣ Δευτέρα, σε ηλικία 86 ετών, ο παλαίμαχος δημοσιογράφος Μπάμπης
Μαρκέτος, ο οποίος διηύθυνε επί μια τριακονταετία (1947-1977) την ημερήσια
ομογενειακή εφημερίδα της Νέας Υόρκης «Εθνικός Κήρυξ». Ο Μαρκέτος γεννήθηκε
στα Φερεντινάτα Κεφαλληνίας το 1912 και μετανάστευσε στις ΗΠΑ το 1939.
Συνεργάστηκε με τις εφημερίδες «Νέα Καλιφόρνια» και «Προμηθέας» στο Σαν
Φραντσίσκο μέχρι να εγκατασταθεί στη Νέα Υόρκη και να αναλάβει τον «Εθνικό
Κήρυκα», αφού δούλεψε αρχικά στο πλευρό του καθηγητή Βάσου Βλαβιανού. Ο
Μαρκέτος τιμήθηκε με πολλά βραβεία για τη δημοσιογραφική του δραστηριότητα και
τους αγώνες του για την ανεξαρτησία της Κύπρου, ενώ εξέδωσε και δύο βιβλία: «Η
Ελλάς στο σταυροδρόμι» (1942) και «Χίλιες και μία ελληνικές παροιμίες» (1946).

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16032N132</ED>
<ID>
ID:133965

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N13&aa=2</URL></REF>


Article

<CATEGORY>vin06</CATEGORY>

 <H5>ΚΑΙ ΣΤΗΝ ΕΛΛΑΔΑ ΚΡΟΥΣΜΑΤΑ ΕΠΙΛΗΠΤΙΚΗΣ ΚΡΙΣΗΣ ΑΠΟ ΤΗΝ ΕΝΑΛΛΑΓΗ ΕΙΚΟΝΩΝ ΣΤΑ
ΚΟΜΙΚΣ ΚΑΙ ΣΤΑ ΒΙΝΤΕΟΠΑΙΧΝΙΔΙΑ
</H5><H5>Επικίνδυνος συνδυασμός τα έντονα εφέ, η υποβλητική μουσική, οι σκηνές βίας
</H5><H2>Η TV αρρωσταίνει τα παιδιά
</H2>
<AUTHOR>ΜΑΡΙΑ ΝΤΑΛΙΑΝΗ - ΕΥΗ ΕΛΕΥΘΕΡΙΑΔΟΥ</AUTHOR>

Όταν από τα μάτια του «Pikachu» άρχισαν να βγαίνουν εκτυφλωτικές λάμψεις
και τα χρώματα στην οθόνη να εναλλάσσονται με ταχύτητα, εκατοντάδες παιδιά
εμφάνισαν συμπτώματα επιληπτικών κρίσεων.

Φωτοευαίσθητη επιληψία. Είναι δυνατόν να συμβεί, μόνον όταν το παιδί έχει
προδιάθεση. Και οι πηγές της δεν είναι μόνον η TV

ΤΟ αγαπημένο κόμικ των παιδιών στην Ιαπωνία δεν προβάλλεται στην Ελλάδα. Όμως
και στη χώρα μας έχουν καταγραφεί παρόμοια περιστατικά.

Η οθόνη της τηλεόρασης είναι μία από τις «πηγές» που ενδέχεται να προκαλέσουν
φωτοευαίσθητη επιληπτική κρίση. «Η εναλλαγή εικόνων στα κόμικς ή στα
βίντεο-παιχνίδια είναι απλώς ένα από τα ερεθίσμτα που μπορεί να φέρουν στην
επιφάνεια μια γενετικά προκαθορισμένη ευαισθησία», εξηγεί η κ. Ελένη Σκουτέλη,
παιδονευρολόγος. «Άλλα ανάλογα ερεθίσματα μπορεί να είναι το παλλόμενο
ασπρόμαυρο σήμα της τηλεόρασης, φώτα που αναβοσβήνουν, όπως αυτά των
ντισκοτέκ, ακόμα και η αντανάκλαση των ηλιακών ακτίνων στην επιφάνεια του νερού».

Είναι δυνατόν όμως και καθ' όλα φυσιολογικά παιδιά, αν εκτεθούν για πολλή ώρα
στα «κατάλληλα» ερεθίσματα, να εμφανίσουν μία και μοναδική κρίση επιληψίας.
«Όμως, ασφαλώς δεν πρόκειται για ασθένεια», τονίζει η κ. Σκουτέλη, «ενώ
απαραίτητη προϋπόθεση είναι να φέρει το παιδί το γονιδιακό στίγμα». Σύμφωνα με
την γιατρό, περιστατικά σαν της Ιαπωνίας ­ «όχι σε αυτή την έκταση βέβαια» ­
έχουν συμβεί και στη χώρα μας.

Στη σκηνή που προκάλεσε τα συμπτώματα στους Ιάπωνες τηλεθεατές, έντονα φλας
αναβόσβηναν για πέντε δευτερόλεπτα στα μάτια του ήρωα των κινουμένων σχεδίων.
«Οι έντονες εναλλαγές φωτεινού και σκοτεινού πεδίου προκαλούν δυσανεξία στον
άνθρωπο και διεγείρουν κάποια κέντρα του εγκεφάλου και της όρασης», εξηγεί ο
δρ Στέφανος Τσιτομενέας, επίκουρος καθηγητής Φυσικής στα ΤΕΙ Πειραιά.
Συμβάλλει σ' αυτό η ορατή με το ανθρώπινο μάτι ακτινοβολία που εκπέμπει η
τηλεοπτική οθόνη, δεν περιορίζεται όμως μόνον εκεί το φαινόμενο. «Ακόμα και αν
οδηγείτε με μεγάλη ταχύτητα σε δρόμο με πολλά δέντρα, όπου εναλλάσσονται το
φως του ήλιου με τη σκιά τους, μπορεί να εμφανίσετε τα ίδια συμπτώματα. Σε
περίπτωση που σας ενοχλεί κάποιο έντονο φως, στρίψτε αλλού το κεφάλι».

Παρόμοια συμπτώματα μπορεί να δημιουργηθούν και από ηλεκτρονικά παιχνίδια. Γι'
αυτό και στην Αμερική, τα εγχειρίδια των παιχνιδιών αυτών συμβουλεύουν όσους
πάσχουν από επιληψία να μην τα χρησιμοποιούν.

Οι επιληπτικές κρίσεις έχουν πολλαπλές μορφές. Όπως εξηγούν οι νευρολόγοι,
μπορεί να εκφράζονται ως έντονος παροξυστικός πονοκέφαλος με τάση εμετού,
μπορεί να λαμβάνουν τη μορφή συγχρονισμένων τιναγμάτων σ' όλο το σώμα ή μπορεί
ακόμα να προκαλέσουν μια ολοκληρωμένη κρίση επιληψίας. Η άμεση αντιμετώπιση
είναι η διακοπή του ερεθίσματος. «Οι περισσότερες κρίσεις δεν είναι
παρατεταμένες και ως εκ τούτου δεν χρειάζεται καμιά παρέμβαση, πέρα από το να
γυρίσουν το παιδί στο πλάι, για να αποφύγει τυχόν εισρόφηση και να
απομακρύνουν αντικείμενα που από τις συσπάσεις του σώματος μπορεί να το
τραυματίσουν», εξηγεί η κ. Σκουτέλη. Από εκεί και μετά, οι γονείς πρέπει να
μεταφέρουν το παιδί στο πλησιέστερο νοσοκομείο.

ΤΑ ΧΡΩΜΑΤΑ είναι συνήθως «φλούο», η δράση έντονη και η εναλλαγή εικόνων πολλές
φορές πιάνει το όριο των είκοσι πέντε εικόνων ανά δευτερολέπτο. Το «ελκυστικό»
θέαμα συμπληρώνεται, συνήθως, με την προσθήκη ανάλογης μουσικής υπόκρουσης.
Στην οθόνη, οι επίγονοι των Τομ και Τζέρι (οι οποίοι αρέσκονταν το πολύ-πολύ
να ρίχνουν σφυριές ο ένας στο κεφάλι του άλλου), μιλάνε γρήγορα, κινούνται
γρήγορα και «συναγωνίζονται» τις κινηματογραφικές σκηνές βίας.

«Αν αφαιρέσεις τα εφέ από την επίμαχη σκηνή του γιαπωνέζικου κόμικ και τα
στοιχεία που κορυφώνουν την αγωνία του θεατή, τότε πρόκειται για αθώες
φιγούρες. Είναι το σύνολο, όμως, που προκάλεσε τις κρίσεις στα παιδιά και όχι
μεμονωμένα η σκηνή», εξηγεί ο κ. Νίκος Βεργίτσης, σκηνοθέτης-σεναριογράφος της
εταιρείας «Artoon», μίας από τις πενήντα εταιρείες δημιουργίας καρτούν που
έχει βραβεύσει η Γιούνισεφ.

Για τον κ. Βεργίτση ο ανταγωνισμός Ιαπωνίας και ΗΠΑ από την μια πλευρά και
ευρωπαϊκού κοινούμενου σχεδίου από την άλλη, δίνει την διάσταση στο πρόβλημα.
«Τα γιαπωνέζικα κόμικ, ειδικά, έχουν έντονα εφέ, υποβλητική μουσική και σκηνές
βίας, όπως για παράδειγμα τα "χελωνονιντζάκια". Κανείς δεν αρνείται πως η βία
υπάρχει έντονα στον κόσμο των παιδιών, όμως εξαρτάται από τον δημιουργό πώς
και τι θα δώσει».

Η μάχη της παιδικής τηλεθέασης οδηγεί ακόμα και σε ακραίες δημιουργίες. Τα
παιδικά βλέμματα αιχμαλωτίζονται από τη λάμψη, τους περίεργους ήχους, την
κίνηση. «Βλέπουμε στα κόμικ να χρησιμοποιούνται κατά 2-5% περισσότερο φλούο
χρώματα, όμως ασφαλώς και το πρόβλημα δεν δημιουργείται από την ακτινοβολία»,
τονίζει ο κ. Χρήστος Μάγκος, τηλεοπτικός παραγωγός. «Σε πολλές
κινηματογραφικές ταινίες, όπως στην "Επαφή", υπάρχουν σκηνές με έντονη
εναλλαγή χρωμάτων. Ακόμα, υπάρχει το πρόγραμμα για να διαβάζει κανείς με
μεγαλύτερη ταχύτητα κείμενα, όπου προβάλλεται μόνο μια λέξη στην οθόνη του
υπολογιστή και οι λέξεις εναλλάσσονται γρήγορα. Αν όλ' αυτά δημιουργούσαν
πρόβλημα, θα έπρεπε χιλιάδες ανθρωποι να πάθουν επιληψία».

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16032N141</ED>
<ID>
ID:133920

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N14&aa=1</URL></REF>


Article

<CATEGORY>vin06</CATEGORY>

 <H5>ΟΙ ΣΥΜΜΟΡΙΕΣ ΕΠΑΝΑΔΡΑΣΤΗΡΙΟΠΟΙΟΥΝΤΑΙ, ΣΚΟΤΩΝΟΥΝ ΑΣΤΥΝΟΜΙΚΟΥΣ, ΛΗΣΤΕΥΟΥΝ
ΚΑΘΗΜΕΡΙΝΑ ΠΟΛΕΙΣ ΚΑΙ ΧΩΡΙΑ
</H5><H5>Όλα αλλάζουν στα Τίρανα
</H5><H2>Χάος στον αλβανικό Νότο
</H2>
<AUTHOR>ΠΑΝΟΣ ΜΠΑΙΛΗΣ</AUTHOR>

Δύσκολες ώρες. Φόβοι για νέα έξαρση βίας στον Νότο. Δολοφονίες, ληστείες,
απαγωγές είναι καθημερινό φαινόμενο, ενώ η αστυνομία δεν είναι σε θέση να
επιβάλει την τάξη

Οι συμμορίες σιγά σιγά αρχίζουν και πάλι να δραστηριοποιούνται στον Νότο της
Αλβανίας. Οι επιθέσεις ακόμη και σε αστυνομικά τμήματα έχουν γίνει καθημερινό
φαινόμενο, ενώ οι ληστείες, οι δολοφονίες, οι κλοπές, οι απαγωγές είναι ο
μεγάλος πονοκέφαλος της κυβέρνησης που έξι μήνες μετά δεν έχει καταφέρει να
ελέγξει την κατάσταση.

ΣΧΕΔΟΝ ένα χρόνο μετά την εξέγερση, από την Κακαβιά και μέχρι τη Μαμαλία η
κατάσταση παραμένει έκρυθμη, ενώ πολλοί είναι αυτοί που φοβούνται μήπως έχουμε
επανάληψη των επεισοδίων του περασμένου χρόνου. Αυτή η κατάσταση, εκτός από τα
καθημερινά προβλήματα, έχει ανασταλτικό αποτέλεσμα στη γενικότερη
αναδιοργάνωση της περιοχής και την ανάπτυξη καθώς οι ξένοι επενδυτές δεν
εκδηλώνουν ενδιαφέρον για οικονομικές δραστηριότητες.

«Στον αλβανικό Νότο η κατάσταση παραμένει επικίνδυνη. Οι ξαφνικές επιθέσεις
κομάντος για τον περιορισμό της δράσης των συμμοριών εξασφαλίζουν πρόσκαιρη
ηρεμία και τίποτε περισσότερο, με αποτέλεσμα σήμερα να είναι πάντα ορατός ο
κίνδυνος νέων επεισοδίων». Με τη φράση αυτή στέλεχος της ελληνικής πρεσβείας
στα Τίρανα προσπαθούσε να δώσει την εικόνα που επικρατεί σήμερα, σχεδόν ένα
χρόνο μετά την εξέγερση που ξεκίνησε από τον Αυλώνα και επεκτάθηκε σε όλη τη χώρα.

ΣΤΟ ΦΙΕΡΙ

Το ότι ακόμη η τάξη δεν έχει αποκατασταθεί φαίνεται και από το τελευταίο
περιστατικό στο Φίερι, όπου άγνωστοι πυροβόλησαν και σκότωσαν τον διοικητή του
αστυνομικού τμήματος και άλλους δύο αστυνομικούς, πριν από τρεις μέρες. Το
επεισόδιο δεν είναι το μοναδικό, είναι όμως ενδεικτικό της κατάστασης που
επικρατεί στο Φίερι, τους Αγίους Σαράντα και τον Αυλώνα, όπου οι ένοπλες
ομάδες εξακολουθούν να ελέγχουν την κατάσταση.

Οι ληστείες είναι καθημερινό φαινόμενο και εντάθηκαν τις μέρες των γιορτών
καθώς πολλοί επέστρεφαν από την Ελλάδα στα σπίτια τους. Άλλωστε πριν από τα
Χριστούγεννα ανατινάχτηκε η γέφυρα κοντά στο Λαζαράτι. Η αλβανική κυβέρνηση
έστειλε τότε ειδικές δυνάμεις και συνέλαβε 16 άτομα. Αυτό άλλωστε κάνει τον
τελευταίο καιρό. Αστυνομικοί κυρίως από τον Βορρά φτάνουν σε περιοχές όπου
δρουν οι συμμορίες, χτυπούν και φεύγουν. «Αυτό βεβαίως έχει αρνητικό
αντίκτυπο. Έτσι οξύνονται τα πάθη και δημιουργούνται τάσεις εκδίκησης. Εκτός
από αυτό, δυσκολεύεται έτσι το έργο των αστυνομικών που δεν τολμούν να
συλλάβουν κανέναν και να εξασφαλίσουν την ηρεμία στην περιοχή. Το χειρότερο
όμως είναι ότι ο κόσμος, ο απλός, έχει πλέον αγανακτήσει. Είχε δώσει πίστωση
χρόνου στην κυβέρνηση αλλά πλέον κανείς δεν έχει υπομονή. Έξι μήνες μετά και
ακόμα δεν έχει εξασφαλιστεί η κυκλοφορία στους κεντρικούς δρόμους. Τη νύχτα
από το Δυρράχιο και μετά κανείς δεν μπορεί να κινηθεί. Όλα υπολειτουργούν και
όσο υπάρχει αυτή η κατάσταση, όπως τουλάχιστον υποστηρίζουν οι ξένοι, δεν
υπάρχει περίπτωση κανείς να επενδύσει», έλεγε Έλληνας διπλωμάτης.

ΛΑΘΡΕΜΠΟΡΙΟ

Για τον απλό κόσμο όμως τα γενικότερα σχέδια για την ανάπτυξη της περιοχής δεν
συγκινούν κανέναν. Οι ομάδες ενόπλων ελέγχουν πολύ περισσότερα από όσα
φαίνονται. Κανείς δεν μπορεί να κάνει οτιδήποτε χωρίς την έγκρισή τους. Η
μετακίνηση από χωριό σε χωριό μοιάζει αδύνατη. Το λαθρεμπόριο οργιάζει. Ενώ
δεν λείπουν και τα φαινόμενα βεντέτας, αφού πολλοί, που την προηγούμενη
περίοδο δεν ήταν σε θέση να αντιδράσουν, τώρα είτε κάνουν καταγγελίες στην
αστυνομία, είτε οι ίδιοι παίρνουν τον νόμο στα χέρια τους.

Έτσι παντού στον Νότο τα σημάδια του χάους είναι πλέον εμφανή. Αν και πολλές
ομάδες εξολοθρεύτηκαν από τις ειδικές ομάδες που έφταναν ακόμη και με
ελικόπτερα, νέες έχουν κάνει την εμφάνισή τους. 
Η κυβέρνηση Νάνο, εκτός των άλλων, υποστηρίζει ότι τα νέα φαινόμενα βίας
οφείλονται στην τακτική του Δημοκρατικού Κόμματος, το οποίο, όπως
υποστηρίζουν, θέλει να ξαναπάρει την εξουσία με τα όπλα. Ακόμη η κυβέρνηση της
Αλβανίας αναγνωρίζει ότι στον Νότο υπάρχουν και τρεις άλλες ομάδες που δρουν.
Η μία αφορά «μικροκλεφτρόνια» που μπορούν να αντιμετωπισθούν εύκολα. Η άλλη
έχει σχέση με τη μαφία και είναι δύσκολο να αντιμετωπισθεί, ενώ, πάντα κατά
την αλβανική κυβέρνηση, υπάρχει και μία τρίτη που υποκινείται από ξένες
μυστικές υπηρεσίες.

Το σίγουρο πάντως είναι ότι τον τελευταίο καιρό οι ομάδες έχουν
πολλαπλασιαστεί όπως και τα φαινόμενα βίας. Τα όπλα δεν έχουν παραδοθεί και
κανείς, έξι μήνες μετά, δεν γνωρίζει πόσα και ποιοι κατέχουν. Τώρα πλέον
βρισκόμαστε μπροστά στο φαινόμενο ακόμη και εκείνοι που τα είχαν παραδώσει να
έχουν πάλι εξοπλιστεί για την άσφαλειά τους.

Τα όπλα δεν έχουν παραδοθεί και κανείς, έξι μήνες μετά, δεν γνωρίζει πόσα και
ποιοι κατέχουν.

ΗΤΑΝ ΝΥΧΤΑ και ο ταξιτζής στον δρόμο για το Ισμπερίς προχωράει αργά
κοιτάζοντας δεξιά και αριστερά. Χωρίς καν να σταματήσει, αφαιρεί από το
αυτοκίνητο τη φωτεινή πινακίδα. Λίγες μέρες πριν, τρεις νεαροί τον λήστεψαν,
πήραν το αυτοκίνητο το οποίο βρήκε έπειτα από δύο μέρες. Στην αστυνομία που
πήγε δεν κατάφερε να βγάλει άκρη. Κανείς ακόμη και στα Τίρανα δεν ελπίζει ότι
η καταγγελία του θα έχει αποτέλεσμα. Και όταν μιλάμε για καταγγελίες μιλάμε
για εκατοντάδες καθημερινά. Την ίδια στιγμή όμως στα Τίρανα η κατάσταση
φαίνεται να αλλάζει. Νέα καταστήματα, πολλές νέες οικοδομές αλλά μέχρι εκεί.
Νέοι, γέροι στήνονται με τις ώρες στις γωνίες για να πουλήσουν εργαλεία,
χυμούς, παλιά παπούτσια και ρούχα. Οι λάσπες, τα αυτοκίνητα που συνωστίζονται
στους δρόμους, οι παλιές πολυκατοικίες, οι ανάπηροι που στέκουν ακόμη και στη
βροχή για μια βοήθεια, συνθέτουν την εικόνα ενός κράτους που ακόμη δεν έχει
βρει τον δρόμο του. Πάντως ο πολύς κόσμος, τουλάχιστον την ημέρα, κυκλοφορεί
άνετα. Στέκεται στις βιτρίνες ή τις δεκάδες καφετέριες. Ελλείψεις στην αγορά
δεν υπάρχουν αλλά για τους περισσότερους οι τιμές είναι απαγορευτικές καθώς οι
μισθοί είναι πολύ χαμηλοί. Περίπου 50.000 τον μήνα εισπράττουν στην καλύτερη
περίπτωση. Οι επενδύσεις που όλοι περίμεναν δεν ήρθαν, και κάποια έργα που
έχουν δρομολογηθεί ακόμη δεν έχουν μπει στο στάδιο της τελικής υλοποίησης, με
αποτέλεσμα να μη δημιουργούνται νέες θέσεις εργασίας. Οι ξένοι επενδυτές
ζητούν εγγυήσεις για να αναλάβουν πρωτοβουλίες, ελάχιστοι πάντως είναι οι
τολμηροί. Ιταλία και Ελλάδα εξακολουθούν να ενδιαφέρονται για επενδύσεις, όπως
και η Γερμανία, ενώ κανένα ενδιαφέρον δεν δείχνουν οι Αμερικανοί στον τομέα
αυτόν. Την ίδια στιγμή η αλβανική κυβέρνηση δεν μπορεί να βάλει κάποια τάξη
αφού όλα εξαρτώνται από τη διεθνή βοήθεια, ακόμη και για την ανασυγκρότηση του
στρατού και της αστυνομίας. Είναι χαρακτηριστικό ότι τώρα επιχειρείται η
αναδιοργάνωση του στρατού και μάλιστα με τη βοήθεια της Ελλάδος. Πάντως τον
τελευταίο καιρό η κυβέρνηση κάνει σοβαρές προσπάθειες για την πάταξη του
λαθρεμπορίου, αναβαθμίζοντας το λιμάνι του Αυλώνα, απ' όπου πλέον γίνεται
κυρίως η διακίνηση των προϊόντων.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N15</CAT>
<ED>
Κωδικός άρθρου: A16032N151</ED>
<ID>
ID:133921

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N15&aa=1</URL></REF>


Article

<CATEGORY>vin06</CATEGORY>

 <H5>ΘΑ ΓΙΝΟΥΝ ΑΠΟ ΤΑ ΥΠΟΥΡΓΕΙΑ ΥΓΕΙΑΣ - ΠΡΟΝΟΙΑΣ ΚΑΙ ΕΘΝΙΚΗΣ ΑΜΥΝΑΣ * Η ΠΡΟΘΕΣΜΙΑ
ΕΙΝΑΙ 20 ΗΜΕΡΕΣ
</H5><H2>1.088 προσλήψεις στο Δημόσιο
</H2>
Αιτήσεις για προσλήψεις στα υπουργεία Υγείας - Πρόνοιας και Εθνικής Άμυνας,
όπως και σε νοσοκομεία και Κέντρα Υγείας, θα μπορούν να υποβάλουν όσοι
ενδιαφέρονται από τις 9 Ιανουαρίου. 
Ο αριθμός των προκηρυσσο-μένων από το ΑΣΕΠ θέσεων είναι 1.088 (επί συνόλου
10.500 που έχει εγκριθεί από το Υπουργικό Συμβούλιο) και οι αιτήσεις θα
υποβάλλονται σε νομαρχίες που θα επιλέγουν οι υποψήφιοι.

Η προκήρυξη των θέσεων που θα πληρωθούν με τη διαδικασία των μορίων, έχει
δημοσιευθεί στην Εφημερίδα της Κυβερνήσεως (ΦΕΚ 52, τεύχος Προκηρύξεων, ΑΣΕΠ,
5 Δεκεμβρίου 1997) και διατίθεται από το Εθνικό Τυπογραφείο, όπως και από τις νομαρχίες.

Η προθεσμία υποβολής είναι 20 ημέρες.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16032N161</ED>
<ID>
ID:133922

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N16&aa=1</URL></REF>


Article

<CATEGORY>vin06</CATEGORY>

 <H2>Παράνομα τα πανωτόκια κρίνει ο εισηγητής αρεοπαγίτης
</H2>
ΠΑΡΑΝΟΜΑ κρίνει τα πανωτόκια που επιβάλλουν οι τράπεζες στους δανειολήπτες για
καθυστερούμενους τόκους από ληξιπρόθεσμες οφειλές και ο εισηγητής της υπόθεσης
στην Ολομέλεια του Αρείου Πάγου, αρεοπαγίτης κ. Χρ. Αντωνίου, ενώ αύριο
αρχίζουν οι διασκέψεις του Ανωτάτου Δικαστηρίου για το επίμαχο ζήτημα. Με την
εισήγησή του που υποβάλλει στον πρόεδρο του Ανωτάτου Δικαστηρίου κ. Στεφ.
Ματθία, ο εισηγητής στηλιτεύει το καθεστώς που ισχύει σήμερα για τον
ανατοκισμό και έχει οδηγήσει στη χρεοκοπία μεγάλο αριθμό επιχειρήσεων και
πολιτών, ενώ τονίζει ότι είναι παράνομη κάθε τραπεζική πράξη ανατοκισμού που
γίνεται μονομερώς από τα πιστωτικά ιδρύματα.

Ο εισηγητής τάσσεται υπέρ της ανατροπής της νομολογίας του Αρείου Πάγου για τα
τα πανωτόκια και σημειώνει ότι και στην περίπτωση των τραπεζών θα πρέπει να
ισχύσουν οι διατάξεις του Αστικού Κώδικα (Α.Κ. 296) για τον τόκο επί των τόκων
που μπορεί να επιβληθεί για συμφωνίες δανειοδότησης μεταξύ ιδιωτών. Και
συνεπώς, ο ανατοκισμός να γίνεται μόνο στην περίπτωση που υπάρχει εκ των
προτέρων ρητή συμφωνία και των δύο συμβαλλομένων μερών. Ακόμη, ο εισηγητής
σημειώνει ότι και σε αυτή την περίπτωση οι τόκοι επί των τόκων θα πρέπει να
υπολογίζονται ανά έτος και όχι ανά τρίμηνο ή εξάμηνο, όπως συνηθίζεται έως
σήμερα με την τραπεζική πρακτική.

Στην περίπτωση που η εισήγηση υιοθετηθεί από την Ολομέλεια του Αρείου Πάγου,
τότε ανοίγει ο δρόμος για σωρεία αγωγών με την οποία θα αμφισβητείται η
νομιμότητα για τα πανωτόκια, που είχε επιβληθεί για παλαιά δάνεια (προ του
1990), αφού τα τελευταία χρόνια στα συμβόλαια δανείων που συνυπογράφουν
τράπεζες και δανειολήπτες αναφέρονται και οι όροι ανατοκισμού (έστω και με...
«ψιλά γράμματα», όπως συμβαίνει με τις πιστωτικές κάρτες).

Σημειώνεται ότι πρόταση κατά του ανατοκισμού έχει υποβάλει και ο εισαγγελέας
του Αρείου Πάγου κ. Παν. Δημόπουλος, ο οποίος ωστόσο θεωρεί παράνομο το
καθεστώς του ανατοκισμού στο σύνολό του.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16032N162</ED>
<ID>
ID:133966

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N16&aa=2</URL></REF>


Article

<CATEGORY>vin06</CATEGORY>

 <H5>Ο Μ. ΜΕΓΑΛΟΚΟΝΟΜΟΥ ΘΥΜΑΤΑΙ ΤΗΝ ΙΣΤΟΡΙΚΗ ΕΠΙΣΚΕΨΗ ΣΤΗΝ ΤΟΥΡΚΙΑ ΤΟΥ '30
</H5><H2>«Ο Κεμάλ έπιασε αγκαζέ τον Βενιζέλο»
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

«Άγκυρα Παλλάς». Στη δεξίωση προς τιμήν του Έλληνα πρωθυπουργού, από
αριστερά, η Λατιφέ χανούμ, σύζυγος του Κεμάλ, ο Ελευθέριος Βενιζέλος, η Έλενα
Βενιζέλου και ο Μουσταφά Κεμάλ

«Στην μεγάλη δεξίωση στο "Άγκυρα Παλλάς" είχε συγκεντρωθεί όλος ο πολιτικός
κόσμος της τουρκικής πρωτεύουσας. Ο Ελευθέριος Βενιζέλος συναντήθηκε με τον
Μουσταφά Κεμάλ σε μια διπλανή αίθουσα και όταν άνοιξαν οι πόρτες της κεντρικής
σάλας, όπου βρίσκονταν όλοι, πιάνει ο Κεμάλ αγκαζέ τον Βενιζέλο και αρχίζουν
να περπατούν. Ο κόσμος λες και σχίστηκε στα δύο, για να περάσουν ανάμεσά
τους.ΔΙΕΣΧΙΣΑΝ την αίθουσα και πήγαν στην άλλη άκρη, όπου έκατσαν και
συζήτησαν οι δυο τους για αρκετή ώρα, χωρίς κανέναν άλλο». Η Ιστορία θέλει τον
Κεμάλ να μιλά εκείνο το βράδυ ελληνικά στον Βενιζέλο. Ο 94χρονος, σήμερα,
Μανώλης Μεγαλοκονόμου θυμάται ότι προς τους υπόλοιπους απευθυνόταν στα γαλλικά.

Μόλις είχε τελειώσει το καλοκαίρι του 1930, όταν ο νεαρός τότε φωτογράφος του
«Βήματος», πληροφορήθηκε στα γραφεία της εφημερίδας ότι ο Έλληνας πρωθυπουργός
θα πάει στην Άγκυρα για να συναντηθεί με τον Μουσταφά Κεμάλ. Έχοντας ζήσει
μέχρι το '22 στη Σμύρνη, είδε εκτός από την ιστορική αυτή συνάντηση και μια
ευκαιρία να επισκεφθεί την πόλη όπου μεγάλωσε και απ' όπου εκδιώχθηκε όλη η
οικογένειά του. «Όμως, τότε, ένα από τα πιο δύσκολα πράγματα ήταν να πάει ένας
πρόσφυγας μέσα στην Τουρκιά. Γι' αυτό έγραψαν στο διαβατήριο ότι είμαι
Αθηναίος. Και να φανταστείς ότι οι Τούρκοι έκαναν την πρόσκληση στον Βενιζέλο
περίπου την ίδια εποχή με την επέτειο της Μικρασιατικής καταστροφής...».

Τον Οκτώβριο, ο Βενιζέλος και η συνοδεία του επιβιβάζονται στο πολεμικό πλοίο
«Λέοντας» και φθάνουν στην Κωνσταντινούπολη. Από εκεί με έκτακτο τρένο
ξεκινούν χωρίς καθυστέρηση για την Άγκυρα. «Ήταν άλλο ένα έκτακτο τρένο, στο
οποίο βρισκόταν ένα συνεργείο της αμερικανικής εταιρίας ΦΟΞ, που
κινηματογραφούσε τα πάντα για να στείλει σε όλο τον κόσμο εικόνες από την
συνάντηση των δύο ηγετών. Ήταν ένα γεγονός μεγάλης εμβέλειας. Μάλιστα το δικό
μας τρένο σταμάτησε σ' ένα σταθμό για να περάσει μπροστά το τρένο των
Αμερικανών, ώστε να καταγράψουν την άφιξή μας στην Άγκυρα».

ΣΤΟ «ΑΓΚΥΡΑ ΠΑΛΛΑΣ»

Η αποστολή καταλύει στο ξενοδοχείο «Άγκυρα Παλλάς», «απ' όπου δεν βγαίναμε από
τον φόβο μας ούτε για μια βόλτα. Βεβαια, η Άγκυρα ήταν τότε χωριό. Μόνο μια
φορά βγήκαμε λιγάκι έξω στο δρόμο και μας πλησίασε ένας Τουρκοκρητικός, να μας
ρωτήσει γιατί καθόμαστε συνέχεια μέσα. "Μην φοβάστε", μας είπε. "Εμείς σας
φυλάμε μέρα-νύχτα"».

Ο Μουσταφά Κεμάλ ήταν μια επιβλητική φιγούρα. «Εμείς τότε δεν ξέραμε πόσο
βάναυσος ήταν και πόσο σκληρός. Είδαμε όμως ότι σαν άνθρωπος ήταν πολύ
ισχυρός, επεβάλλετο μόνο με την παρουσία του. Το βάδισμά του, οι τρόποι του,
το βλέμμα του, τους κρατούσαν όλους σε απόσταση. Κανένας δεν τον πλησίαζε,
όλοι έστεκαν μακριά του».

Ο ιδρυτής του σύγχρονου τουρκικού κράτους κάλεσε την ελληνική αποστολή στο
σπίτι του, σ' ένα λόφο πάνω από την πόλη, «ένα σπίτι που, απ' ό,τι μας έλεγαν
οι ξένοι, δεν είχε πατήσει ποτέ ούτε βουλευτής. Ήταν μεγάλο και καθώς μπήκαμε
στο σαλόνι μάς πήγε σε μια γωνιά, όπου ήταν κρεμασμένος ένας πίνακας. Τον
γυρίζει ανάποδα και βλέπουμε κάτι γράμματα. Ήταν η καινούργια γραφή που
επέβαλε ύστερα από λίγους μήνες. Μας εξήγησε ότι είχε ζητήσει από καθηγητές
του πανεπιστημίου εδώ κι ένα χρόνο να του φτιάξουν την καινούργια γραφή, αλλά
επειδή είχαν καθυστερήσει, είχε φτιάξει μόνος του την αλφάβητο και μας την έδειξε».

ΣΤΗΝ ΠΑΡΕΛΑΣΗ

Την άλλη ημέρα ήρθε η παρέλαση. «Ο Βενιζέλος ήταν όρθιος μαζί με τον Κεμάλ
στην εξέδρα και κάποια στιγμή έψαξε να με βρει μουρμουρίζοντας, "μα πού είναι
αυτός ο μικρός". Κι εγώ, δύο μέτρα παλικάρι, είχα ζαρώσει κάτω από την εξέδρα
κι έκλαιγα, γιατί έβλεπα τους Τούρκους στρατιώτες να περνάνε πάνω στ' άλογα με
καλπασμό κι ήταν έτσι όπως ακριβώς τους θυμόμουν να μπαίνουν, λίγα χρόνια
πριν, στη Σμύρνη και να καίνε τα πάντα...».

Παρ' όλα αυτά, στο ταξίδι της επιστροφής, όπως θυμάται ο Μ. Μεγαλοκονόμου,
υπήρχε μια συγκρατημένη αισιοδοξία. «Και άλλοι αλλά κι εγώ πιστέψαμε ότι θα τα
φτιάξουμε με τους Τούρκους, θα επιστρέψουν οι δικοί μας στην Μικρά Ασία μετά
το Σύμφωνο Φιλίας που υπεγράφη. Πιστεύαμε ότι κάτι θα γίνει». Όταν
επιστρέφοντας, έφτασαν στην Κωνσταντινούπολη, προφασίστηκε ότι τον πιάνει η
θάλασσα και λέγοντας πως ήθελε να επισκεφθεί συγγενείς στη Χίο, του επέτρεψαν
να μεταβεί οδικώς στη Σμύρνη για να περάσει απέναντι. Η ώρα για το προσκύνημα
στην πατρογονική γη είχε φθάσει.

ΣΤΟ ΠΡΟΞΕΝΕΙΟ

«Κατόρθωσα να ξεφύγω από τον συνοδό μου και πήγα στο ελληνικό προξενείο. Οι
πόρτες του ήταν γεμάτες από ανθρώπινες ακαθαρσίες που έριχναν κάθε μέρα. Το
σπίτι μας στον Άγιο Δημήτρη ήταν καμένο. Έβγαλα μερικές φωτογραφίες, έψαξα να
βρω την Αγία Φωτεινή απ' όπου περνούσα για να πάω στην Ευαγγελική Σχολή και
βρήκα μόνο τρία σκαλοπάτια. Πήγα και στις γειτονιές, στον Μελέτιο, στον Άγιο
Χαράλαμπο... Από το προξενείο με προειδοποίησαν να μη βγάλω φωτογραφίες. Πήγα
και στις 18 Εκκλησίες που υπήρχαν κάποτε, αλλά ήταν όλες γης Μαδιάμ. Εκτός από
μια, τον Άγιο Ιωάννη του Πάνω Μαχαλά, που σωζόταν πάνω στο λόφο. Εκεί που ήταν
παλιά ο γυναικωνίτης είχαν εγκατασταθεί Τούρκοι που είχαν έρθει από την Κρήτη
και είχαν γεμίσει το πάτωμα με ακαθαρσίες, χαρτιά, βρωμιές».

ΤΟ ΤΕΜΠΛΟ

«Παίρνω κι εγώ φωτογραφίες του Κεμάλ με τον Βενιζέλο και πάω στον νομάρχη της
Σμύρνης. Του λέω, να κοίτα, οι αρχηγοί μας μαζί, είμαστε πια φίλοι, θα έρθουμε
πάλι εδώ πέρα, θέλω να βγάλω φωτογραφίες στην εκκλησία που σώζεται. Σε δύο
μέρες με πήρε και πήγαμε και η εκκλησία έλαμπε. Πήρα φωτογραφίες από το τέμπλο
και όταν επέστρεψα τις πήγα στον Βενιζέλο και του είπα ότι πρέπει να το
πάρουμε πίσω. Βεβαια, τότε έμαθα πως είχαν πάει κάποιοι καλόγεροι από την
Πελοπόννησο και είχαν δώσει προκαταβολή. Όμως, αλίμονο, αυτά είναι των
Σμυρναίων, γινόταν να μην τα πάρουμε εμείς; Κι έτσι, με μεσολάβηση της
κυβέρνησης, πήραμε το τέμπλο από τον Αγιο Ιωάννη του Πάνω Μαχαλά και το φέραμε
εδώ στην Αγία Φωτεινή...».

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16032N171</ED>
<ID>
ID:133923

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N17&aa=1</URL></REF>


Article

<CATEGORY>vin06</CATEGORY>

 <H5>ΔΙΚΑΖΕΤΑΙ ΓΙΑ ΤΗ ΔΟΛΟΦΟΝΙΑ ΤΗΣ 19ΧΡΟΝΗΣ ΑΙΓΥΠΤΙΑΣ
</H5><H2>Τον τύφλωσε η ζήλεια
</H2>
Τελευταίος άνθρωπος. Στην αρχή ισχυρίστηκε ότι δεν γνώριζε τίποτα για την
εξαφάνιση. Λίγες ημέρες αργότερα παραδέχτηκε ότι σκότωσε την 19χρονη φίλη του,
γιατί έμαθε ότι κρατούσε συντροφιά σε κυρίους

Οι γονείς της 19χρονης Αιγυπτίας Σαράφ Σαχάρ έσπευσαν να δηλώσουν στην
Αστυνομία την εξαφάνιση της κόρης τους. Δεν ήθελαν να πιστέψουν πως κάτι κακό
είχε συμβεί στο παιδί τους. 
Ο τελευταίος άνθρωπος που είδε ζωντανή τη Σάλι, όπως εκείνος την αποκαλούσε,
ήταν ο 24χρονος Ανδρέας Κοντογεωργακόπουλος, με τον οποίο η 19χρονη κοπέλα
διατηρούσε ερωτικό δεσμό.

Ο Ανδρέας Κοντογεωργακόπουλος την πρώτη φορά που κλήθηκε να καταθέσει,
ισχυρίστηκε ότι δεν γνώριζε τίποτα για την εξαφάνιση της Σάλι. Λίγες ημέρες,
όμως, μετά την ανεύρεση του πτώματος της κοπέλας, προσήλθε μόνος του στην
Ασφάλεια και ομολόγησε ότι αυτός ήταν ο δράστης της δολοφονίας της. Σήμερα, ο
Α. Κοντογεωργακόπουλος κάθεται στο εδώλιο του Μεικτού Ορκωτού Δικαστηρίου της
Αθήνας, προκειμένου να λογοδοτήσει για το έγκλημα που διέπραξε το βράδυ της
5ης Νοεμβρίου 1996. Η ζήλεια και το πάθος του για την 19χρονη κοπέλα είναι που
τον ... τύφλωσαν, όπως ισχυρίζεται ο κατηγορούμενος, ο οποίος αντέδρασε βίαια,
όταν έμαθε ότι η γυναίκα που αγαπούσε, συναντούσε έναντι αμοιβής άλλους άνδρες
σε γνωστό ξενοδοχείο της Γλυφάδας.

Σύμφωνα με όσα περιγράφονται στο παραπεμπτικό βούλευμα, η Σαράφ Σαχάρ διέδιδε
ότι εργαζόταν σε χρηματιστηριακό γραφείο και παράλληλα ως μανεκέν. Στην
πραγματικότητα, όμως, συναντούσε σχεδόν καθημερινά εύρωστους οικονομικά
κυρίους, ύστερα από ραντεβού που έκλεινε μαζί τους μέσω γραφείου ή μέσω του
κινητού της τηλεφώνου.

Ο κατηγορούμενος σε κάποια από τις συναντήσεις με την 19χρονη φίλη του την
ακολούθησε κρυφά, μέχρι που την είδε να μπαίνει σε ξενοδοχείο της Γλυφάδας.
Τότε κατάλαβε τι συνέβαινε. Τις επόμενες ημέρες θύτης και θύμα συναντήθηκαν
και πάλι. Ήταν ξημερώματα της 5ης Νοεμβρίου 1996, όταν οι δυο τους έφυγαν από
νυχτερινό κέντρο, όπου διασκέδαζαν, με προορισμό το εξοχικό του
κατηγορουμένου, στο Κορωπί. Στον δρόμο σταμάτησαν, κατέβηκαν από το αυτοκίνητο
και λογομάχησαν. Κατά τη διάρκεια του καβγά ­ σύμφωνα με την κατηγορία ­ ο
Κοντογεωργακόπουλος έσπρωξε την κοπέλα, η οποία έχασε την ισορροπία της και
έπεσε. Στη συνέχεια με μία πέτρα την κτύπησε στο κεφάλι και αμέσως
επιβιβάσθηκε στο αυτοκίνητό της εγκαταλείποντάς την αβοήθητη.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16032N181</ED>
<ID>
ID:133924

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N18&aa=1</URL></REF>


Article

<CATEGORY>vin06</CATEGORY>

 <H2>Ολοκληρώθηκαν τα έργα του Μετρό στη Μεσογείων και την Πανόρμου
</H2>
ΣΤΗΝ ΑΡΧΙΚΗ μορφή της επανέρχεται από σήμερα η κυκλοφορία στην οδό Μεσογείων
και συγκεκριμένα στο τμήμα μεταξύ των οδών Χαριτωνίδου και Ξενοπούλου, μετά
την ολοκλήρωση των έργων για το Μετρό της Αθήνας στο παραπάνω σημείο.

Στο σημείο αυτό, η λεωφόρος Μεσογείων θα έχει τρεις λωρίδες κυκλοφορίας στο
ρεύμα κυκλοφορίας ανά κατεύθυνση, ενώ συνεχίζονται οι εργασίες στο ύψος του
νοσοκομείου «Σωτηρία» και ελπίζεται ότι σύντομα θα ολοκληρωθούν, ώστε και αυτό
το τμήμα της Μεσογείων να επανέλθει στην προηγούμενη κατάστασή του.

Σημειώνεται ότι κάτω από τη λεωφόρο Μεσογείων και στο τμήμα της από το
υπουργείο Εθνικής Άμυνας μέχρι την Κατεχάκη, έχουν ολοκληρωθεί τα έργα του
Μετρό και η γραμμή είναι ήδη έτοιμη και μέχρι τον Ευαγγελισμό έχουν
τοποθετηθεί και οι σιδηροτροχιές.

Εξάλλου, από αύριο Πέμπτη και στην οδό Πανόρμου, αποκαθίσταται η κυκλοφορία
στην αρχική μορφή της. Συγκεκριμένα, ολοκληρώνονται σήμερα οι εργασίες γύρω
από τον σταθμό Πανόρμου, καθώς και στο τμήμα μεταξύ των δρόμων Λουίζης
Ριανκούρ και Λαρίσης. Ο εκεί σταθμός του Μετρό βρίσκεται σε πολύ προχωρημένο
στάδιο κατασκευής. Ήδη έχουν εγκατασταθεί οι κυλιόμενες σκάλες και ο
ηλεκτρομηχανολογικός εξοπλισμός.

* Στο μεταξύ, ο μοναδικός μετροπόντικας που διανοίγει πλέον σήραγγα του Μετρό
(αφού ο άλλος ­ αυτός που βρισκόταν κάτω από την οδό Ερμού και διάνοιγε τη
σήραγγα της γραμμής Πεντάγωνο - Κεραμεικός, ήδη αποσυναρμολογήθηκε), ξεκίνησε
τη διάνοιξη του τμήματος της σήραγγας από το Σύνταγμα προς το σταθμό
Ολυμπιείον, αλλά πρόλαβε να διανοίξει μόνο 80 μέτρα πριν σταματήσει, αφού
συνάντησε αρχαιότητες, η σπουδαιότητα των οποίων εξετάζεται τώρα από την
αρμόδια Αρχαιολογική Υπηρεσία.

Ο μετροπόντικας βρίσκεται κάτω από τη λεωφόρο Αμαλίας (στο ύψος της ΕΤΕΒΑ) και
αναμένεται να ξαναρχίσει το σκάψιμο γύρω στις 15 Ιανουαρίου...

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16032N182</ED>
<ID>
ID:133967

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N18&aa=2</URL></REF>


Article

<CATEGORY>vin06</CATEGORY>

 <H2>Ήξεραν για τα όπλα
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

ΑΠΟΛΟΓΟΥΝΤΑΙ σήμερα στην ανακρίτρια Κατερίνης Τ. Κυριακίδου η 42χρονη
Ελληνοαμερικανίδα Ντόνα Ουίλκινς, χήρα του κακοποιού Γ. Καλτσά, καθώς και οι
δύο Αλβανοί λαθρομετανάστες Σκέρντι Περικλίου, 21 χρόνων και Ιλίρ Ρόγκι, 28
χρόνων, που κατηγορούνται για την υπόθεση του εντοπισμού μεγάλης ποσότητας
όπλων, πυρομαχικών και εκρηκτικών, καθώς και ναρκωτικών, η οποία αποκαλύφθηκε
το περασμένο Σάββατο στο Δίον Πιερίας. Εις βάρος των κατηγορουμένων η
εισαγγελέας Κατερίνης Β. Θεοδώρου άσκησε ποινική δίωξη για εισαγωγή και κατοχή
όπλων, πυρομαχικών, εκρηκτικών υλών και ναρκωτικών σε βαθμό κακουργήματος.

Οι δύο Αλβανοί, αντίθετα από την Ουίλκινς, ισχυρίστηκαν ότι η 42χρονη γνώριζε
για την ύπαρξη του οπλοστασίου στο χοιροστάσιό της και τους είχε απειλήσει ότι
«θα τους έκοβε το κεφάλι» αν γινόταν γνωστή η υπόθεση ή αν χάνονταν τα όπλα.

Η υπόθεση αποκαλύφθηκε με τη σύλληψη των δύο Αλβανών, στη Λεπτοκαρυά Πιερίας,
οι οποίοι είχαν αποπειραθεί να πουλήσουν σε αστυνομικό 11 κιλά χασίς σε
φούντα. Οι Αλβανοί ισχυρίστηκαν ότι έκλεψαν το χασίς από το χοιροστάσιο της
Ντόνας Ουίλκινς και ήθελαν να το πουλήσουν επειδή η Ελληνοαμερικανίδα τούς
χρωστούσε χρήματα από δουλειές που είχαν κάνει για λογαριασμό της.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16032N183</ED>
<ID>
ID:134003

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N18&aa=3</URL></REF>


Article

<CATEGORY>vin06</CATEGORY>

 <H2>Πλήρωσε με δύο μαχαιριές
</H2>
«ΚΟΥΡΣΑ τρόμου» ήταν η χθεσινή για άλλον έναν οδηγό ταξί, ο οποίος κινδύνευσε
να χάσει τη ζωή του, όταν δέχθηκε επίθεση με μαχαίρι από άγνωστο πελάτη.

Επτά φορές ο αδίστακτος ληστής έπληξε με το μαχαίρι του στον μηρό και στον
θώρακα τον 53χρονο οδηγό Γιώργο Κέρκουλα, για να του αρπάξει 15.000 δρχ., τις
εισπράξεις του ταξί. Αιμόφυρτος ο οδηγός μεταφέρθηκε στο Γενικό Κρατικό
Νοσοκομείο της Νίκαιας όπου νοσηλεύεται. Σύμφωνα με τους γιατρούς έχει
διαφύγει τον κίνδυνο.

Η «κούρσα του τρόμου» για τον 53χρονο Γιώργο Κέρκουλα άρχισε χθες τα
ξημερώματα όταν παρέλαβε από τον Πειραιά έναν άγνωστο νεαρό. Ο «πελάτης» τού
ζήτησε να τον μεταφέρει στα Μέγαρα. Όταν στις 6 το πρωί έφθασαν στο 29ο χλμ.
της εθνικής οδού Αθηνών - Κορίνθου έβγαλε μαχαίρι και επιτέθηκε στον οδηγό
ταξί. Στη συνέχεια, αφού άρπαξε τις εισπράξεις επιβιβάστηκε σε αυτοκίνητο όπου
τον περίμενε συνεργός του και διέφυγαν με κατεύθυνση την Κόρινθο.

* Έριξε αναισθητικό σπρέι ληστής στον 47χρονο Ηλία Γ. Βαρβιτσιώτη, όταν
προσπάθησε να τον καταδιώξει. Η ληστεία έγινε προχθές στις 9 το πρωί, στον
πρώτο όροφο κτιρίου στην οδό Φυλής και απέφερε λεία 1.350.000 δρχ.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16032N184</ED>
<ID>
ID:134028

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N18&aa=4</URL></REF>


Article

<CATEGORY>vin06</CATEGORY>

 <H2>Μισό στρέμμα σε έπαρση!
</H2>
ΤΗΝ ΕΠΑΡΣΗ μιας ελληνικής σημαίας 450 τετραγωνικών μέτρων είχαν την ευκαιρία
να παρακολουθήσουν οι Φαληριώτες που συγκεντρώθηκαν, χθες το πρωί, για να
συμμετάσχουν στην καθιερω-μένη τελετή αγιασμού των υδάτων στον Φλοίσβο. Η
σημαία αυτή που, σύμφωνα με τον δήμαρχο Παλαιού Φαλήρου κ. Γιώργο Χρυσοβερίδη,
«είναι η μεγαλύτερη του κόσμου», δεν αναρτήθηκε σε ιστό, λόγω του βάρους της!
Χρειάστηκε ένας γερανός, για να την σηκώσει ψηλά. Λίγο μετά την ανάκρουση του
Εθνικού Ύμνου από την Φιλαρμονική του Δήμου Παλαιού Φαλήρου, η σημαία κατέβηκε
και πάλι.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16032N185</ED>
<ID>
ID:134044

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N18&aa=5</URL></REF>


Article

<CATEGORY>vin06</CATEGORY>

 <H2>Στην επίθεση οι εκπαιδευτικοί
</H2>
ΚΟΙΝΗ σύσκεψη για τον συντονισμό των ενεργειών τους ενάντια στον ν. 2525 του
Γερ. Αρσένη για την «εκπαιδευτική μεταρρύθμιση» διοργανώνουν οι εκπαιδευτικές
ομοσπονδίες αύριο στις 6 το απόγευμα στα γραφεία της Διδασκαλικής Ομοσπονδίας
(Ξενοφώντος 15Α).

Στο μεταξύ, η Πανελλήνια Επιτροπή Αναπληρωτών Εκπαιδευτικών τονίζει ότι με την
κατάργηση της Επετηρίδας, οι αναπληρωτές καθηγητές δεν θ' αντιμετωπίσουν απλά
και μόνον πρόβλημα ανεργίας, αλλά πρόβλημα επιβίωσης. Κι αυτό, γιατί όπως
επισημαίνει η επιτροπή, «το σταδιακά μειούμενο ποσοστό διορισμών από την
Επετηρίδα (80%, 60%, 40%, 20%) για τα επόμενα 5 έτη δεν επαρκεί για την
απορρόφηση των αναπληρωτών. Η πενιχρή πριμοδότηση των αναπληρωτών με 2% για τη
συμμετοχή τους στον διαγωνισμό μόνο γελοία θα μπορούσε να χαρακτηρισθεί, αφού
την ίδια στιγμή η εντοπιότητα πριμοδοτείται με 20% στον διαγωνισμό για πλήρωση
θέσεων του Δημοσίου, που προκηρύχθηκε για τον Φεβρουάριο».

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16032N186</ED>
<ID>
ID:134057

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N18&aa=6</URL></REF>


Article

<CATEGORY>vin07</CATEGORY>

 <H5>Η ΤΕΧΝΟΛΟΓΙΑ ΚΑΙ Η ΙΑΤΡΙΚΗ ΘΑ ΚΑΝΟΥΝ ΤΗ ΖΩΗ ΣΤΟΝ ΠΛΑΝΗΤΗ ΑΓΝΩΡΙΣΤΗ
</H5><H2>Τι μας περιμένει το 2050...
</H2>
Έτος 2050. Ανθρώπινοι κλώνοι, μίνι-ρομπότ, βιονικά μέλη, σκεπτόμενες μηχανές.
Η τεχνολογία και η ιατρική έχουν κάνει τη ζωή στον πλανήτη αγνώριστη.

ΑΥΤΗ είναι η εικόνα της ζωής στα μέσα του ερχόμενου αιώνα, όπως προκύπτει από
τις προβλέψεις μιας σειράς ειδικών τους οποίους συμβουλεύτηκε η εφημερίδα
«Σάντεϊ Τάιμς».

Η αύξηση του προσδόκιμου ζωής σε συνδυασμό με την ανεπάρκεια του
συνταξιοδοτικού συστήματος θα οδηγήσουν σε πολιτική αναταραχή, δηλώνει ο
καθηγητής σερ Τζον Γκρίμλεϊ Έβανς από το Νοσηλευτήριο Ράντκλιφ της Οξφόρδης. 
«Οι ηλικιωμένοι θα βρίσκονται σε καλύτερη σωματική κατάσταση από σήμερα και θα
είναι έτοιμοι, πρόθυμοι και αρκετοί σε αριθμό για να πραγματοποιούν
οργανωμένες πορείες προς τα Κοινοβούλια, που κανείς δεν θα μπορεί να
σταματήσει». Οι πολύ προχωρημένης ηλικίας άνθρωποι (90-100 ετών) θα μπορούν
πάντως να επωφελούνται από τη ραγδαία ανάπτυξη της εικονικής ψυχαγωγίας.

ΘΑ ΑΓΟΡΑΖΟΥΜΕ ΕΜΠΕΙΡΙΕΣ...

Η ανθρωπότητα εισέρχεται σε μια εποχή όπου θα καταστεί δυνατή για πρώτη φορά η
τροποποίηση του νου με ηλεκτρονικά ή ιατρικά μοσχεύματα, λέει η Σούζαν
Γκρίνφιλντ, ερευνήτρια στο Πανεπιστήμιο της Οξφόρδης.

Η εικονική πραγματικότητα θα μοιάζει με τα σημερινά καταστήματα βίντεο. Εκεί
θα μπορεί κανείς να αγοράζει μια βασική εμπειρία, την οποία θα ζει για μια ή
περισσότερες μέρες. Ίσως να φτάσουμε σε μια κοινωνία όπου οι άνθρωποι θα ζουν
με τρόπο απολύτως προγραμματισμένο.

Δεδομένου ότι θα ζούμε περισσότερο, θα πρέπει να αντικαθιστούμε τα φθαρμένα
μέλη του σώματός μας με βιονικά μοσχεύματα, σημειώνει ο καθηγητής Κόλιν
Χάμφρις από το Πανεπιστήμιο του Καίμπριτζ. «Τεχνητά μάτια θα επιτρέπουν στους
τυφλούς να βλέπουν. Τεχνητά αυτιά θα επιτρέπουν στους κωφούς να ακούνε. Οι
τεχνητοί γοφοί θα έχουν διάρκεια ζωής 50 ετών, πενταπλάσια από τη σημερινή».

Η ανθρώπινη αναπαραγωγή θα είναι ριζικά διαφορετική. Η κλωνοποίηση θα έχει
γενικευτεί και οι νεαρές γυναίκες θα αποθηκεύουν τα ωάριά τους σε ειδικές
τράπεζες για να μπορούν να τα γονιμοποιούν όταν πια θα έχουν εδραιώσει την
επαγγελματική τους θέση. Σύμφωνα με την Σούζαν Κίνγκσμαν, καθηγήτρια μοριακής
γενετικής στην Οξφόρδη, οι γιατροί θα μπορούν το 2050 να χρησιμοποιούν
μικροσκοπικά μηχανήματα που θα εντοπίζουν και θα αντικαθιστούν τα
κατεστραμμένα κύτταρα του ανθρωπίνου σώματος. Πρόκειται για το επόμενο στάδιο
των σημερινών προσπαθειών να θεραπευτούν ο καρκίνος και οι γενετικές
διαταραχές με ιούς που έχουν παρασκευαστεί μέσω της γενετικής.

ΕΙΚΟΝΙΚΟ ΑΝΘΡΩΠΙΝΟ ΣΩΜΑ

Όσο οι ηλεκτρονικοί υπολογιστές γίνονται ισχυρότεροι, τόσο θα πλησιάζει η μέρα
που θα δημιουργηθεί ένα εικονικό ανθρώπινο σώμα, προβλέπει ο δρ Ντένις Νομπλ
από το Πανεπιστήμιο της Οξφόρδης. «Κανείς δεν θα διανοείται τότε να θέτει σε
κυκλοφορία φάρμακα που δεν θα έχουν προηγουμένως δοκιμαστεί σ' αυτά τα
εικονικά μοντέλα».

Σε 50 χρόνια, λέει ο Ιγκόρ Αλεξάντερ από το Ιμπίριαλ Κόλετζ του Λονδίνου, θα
έχει πιθανότατα κατασκευαστεί ένα μηχάνημα που θα παρουσιάζει τα πρώτα ίχνη
ανθρώπινης συνείδησης. Το μηχάνημα αυτό, που θα αισθάνεται μοναξιά και φόβο,
θα μπορεί να σταλεί στον Άρη προσθέτοντας έτσι μια νέα διάσταση στην
εξερεύνηση του διαστήματος.

ΣΤΟ ΔΙΑΣΤΗΜΑ ΜΕ ΕΞΩΓΗΙΝΟΥΣ

Ο αστρονόμος Σερ Μάρτιν Ριζ πιστεύει ότι πλήθη μικροσκοπικών διαστημικών
λεωφορείων «επανδρωμένων» με ρομπότ θα εξερευνούν εκείνη την εποχή το ηλιακό
σύστημα, αλλά και πέρα απ' αυτό. «Όσο περισσότερο προοδεύει η επιστήμη των
ρομπότ και των τηλεπικοινωνιών, τόσο λιγότεροι άνθρωποι θα αποστέλλονται στο
διάστημα», τονίζει.

Ο καθηγητής Φρεντ Τέιλορ, επικεφαλής ατμοσφαιρικής φυσικής στην Οξφόρδη,
πιστεύει ότι μια επανδρωμένη βάση στη Σελήνη είναι απαραίτητη για την εξόρυξη
των πολύτιμων πρώτων υλών της. Σύμφωνα με τον καθηγητή, αργά ή γρήγορα θα
ανακαλυφθούν εξωγήινες μορφές ζωής. «Ακόμη και στις θάλασσες πέρα από τον
παγωμένο φλοιό της Ευρώπης και του Τιτάνος (δύο δορυφόρων της Αφροδίτης)
μπορεί να κολυμπούν πρωτόγονοι οργανισμοί».

Και ο διάσημος συγγραφέας επιστημονικής φαντασίας σερ Άρθουρ Κλαρκ, όμως,
πιστεύει ότι η ζωή στους δορυφόρους αυτούς είναι σήμερα πιθανότερη από ποτέ.
Αυτό δεν σημαίνει κατ' ανάγκη ότι θα υπάρξει επικοινωνία του ανθρώπου με
ανεπτυγμένες μορφής ζωής στο διάστημα. «Η φυσική επαφή με εξωγήινους είναι
απίθανη σε 50 χρόνια», εκτιμά ο Κλαρκ.

«Μια μέρα όμως θα είναι γεγονός».

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N43</CAT>
<ED>
Κωδικός άρθρου: A16032N431</ED>
<ID>
ID:133912

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N43&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Ευχολόγια και πραγματικότητες
</H2>
<AUTHOR>Γ.Ε. ΣΕΚΕΡΗΣ</AUTHOR>

ΟΡΘΩΣ η κυβέρνηση αντιμετωπίζει με αυτοσυγκράτηση την εν εξελίξει τουρκική
στρατιωτική άσκηση. Αρκεί, πράγματι, να έχει πειστικά διαμηνύσει στην Άγκυρα,
μέσω των διαθέσιμων διμερών και άλλων διαύλων, τα όρια της ανοχής μας έναντι
της προσβολής της ελληνικής κυριαρχίας ­ ιδίως στον χερσαίο αιγαιατικό χώρο.
Προκειμένου να αποφευχθεί το περιβόητο «θερμό επεισόδιο». Που κατά πάσα
πιθανότητα ­ αντίθετα με τις καθησυχαστικές προβλέψεις των αθεράπευτα
αισιόδοξων ­ θα αποδεικνυόταν προθάλαμος του «τρελοκομείου». Αφού δεν πρέπει
να αναμένεται ότι η ατυχήσασα πλευρά θα αποδεχθεί παθητικά τις οδυνηρές
συνέπειες μιας στρατιωτικής «ήττας».

Θα ήταν όμως θανάσιμο σφάλμα να πιστέψουμε ότι η πυροσβεστική αυτή τακτική θα
εξακολουθήσει να αποδίδει εάν ο ελληνοτουρκικός συσχετισμός στρατιωτικών
δυνάμεων συνεχίσει να μεταβάλλεται εις βάρος μας. Η Τουρκία ενισχύει σταθερά
την πολεμική της μηχανή και διεκδικεί απροκάλυπτα περιφερειακό ηγεμονικό ρόλο.
Με τη συναίνεση των κύριων τουρκικών πολιτικών και ιδεολογικών δυνάμεων ­ των
ισλαμιστών συμπεριλαμβανομένων. Και ούτε ευρωπαϊκά ανταλλάγματα ούτε επίκληση
του διεθνούς δικαίου θα την εκτρέψουν από την πορεία της. Ενώ τα περί
καταρρεύσεως του τουρκικού κράτους ­ ή, εναλλακτικώς, τα περί εγκαταλείψεως
των εθνικών του στόχων λόγω «εκδημοκρατισμού» ­ θυμίζουν τα γαστρονομικά
ενύπνια του εθνικού μας ήρωα Καραγκιόζη.

Χωρίς, συνεπώς, την ταχύρρυθμη και δραστική αναβάθμιση του στρατιωτικού μας
δυναμικού, οι όποιες κατευναστικές δυτικές παρεμβάσεις θα σταθούν τελικά
ανίσχυρες να αποτρέψουν τη μείζονα ελληνοτουρκική κρίση. Αλλά και ο ­ κατά τα
λοιπά αναγκαίος ­ διάλογος με τη γείτονα θα είναι αδύνατον να αποφέρει
ουσιαστικούς και ανθεκτικούς καρπούς.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N43</CAT>
<ED>
Κωδικός άρθρου: A16032N432</ED>
<ID>
ID:133997

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N43&aa=2</URL></REF>


Article

<CATEGORY>vin07</CATEGORY>

 <H5>Ο ΚΛΑΟΥΣ ΚΙΝΚΕΛ ΖΗΤΗΣΕ ΤΗ ΣΥΣΤΑΣΗ ΤΡΟΪΚΑΣ
</H5><H2>Οι Αλγερινοί σφάζονται, οι Ευρωπαίοι «ανησυχούν»
</H2>
Αθώο θύμα. Ο λιλιπούτειος τραυματίας στάθηκε τυχερός. Είναι ένας από τους
ελάχιστους επιζώντες της επίθεσης τρομοκρατών σε χωριό της επαρχίας Ρελιζάν
στις 30 Δεκεμβρίου

Χρειάστηκε να χάσουν τη ζωή τους τουλάχιστον 80.000 Αλγερινοί πολίτες και να
περάσουν έξι ολόκληρα χρόνια προτού αποφασίσει η ευρωπαϊκή κοινότητα να
εξετάσει το ενδεχόμενο ανάληψης μίας διπλωματικής πρωτοβουλίας. Να φταίει
άραγε η πρόσφατη «υποτροπή» της βίας;

ΤΟ ΧΘΕΣΙΝΟ άρθρο της αλγερινής εφημερίδας «La Tribune» ήρθε απλώς να προσθέσει
έναν ακόμα κρίκο στην αλυσίδα της βίας: «Αρκετές εκατοντάδες άνθρωποι κάηκαν
ζωντανοί όταν ένοπλοι τρομοκράτες επιτέθηκαν στο χωριό Χαντ Τσεκάλα, στη
δυτική επαρχία Ρελιζάν τα ξημερώματα της Δευτέρας». Ο ακριβής αριθμός των
νεκρών δεν έχει ακόμη ανακοινωθεί επισήμως. Υπολογίζεται όμως πως τις
τελευταίες δύο εβδομάδες έχουν σκοτωθεί στην Αλγερία περίπου 850 άτομα. Αθώα
θύματα, σύμφωνα πάντα με τις αρχές, του ασίγαστου μίσους των φανατικών
ισλαμιστών... Ένας λυπηρός απολογισμός, που ανάγκασε την Ευρωπαϊκή Ένωση να
εκφράσει, με ανακοίνωση της, τη «βαθιά ανησυχία της» για την κλιμάκωση της
βίας στην Αλγερία από την αρχή του ιερού μήνα του Ραμαζανίου και έκανε τον
Γερμανό υπουργό Εξωτερικών, Κλάους Κίνκελ, να ζητήσει τη σύσταση μίας
ευρωπαϊκής τρόικας, προκειμένου να επισκεφθεί την Αλγερία και να προσφέρει τη
βοήθειά της για την ανεύρεση κάποιας λύσης. Ο Κίνκελ υποστήριξε πως η διεθνής
κοινότητα δεν μπορεί να παραμείνει «σιωπηλή και αδρανής» απέναντι σε αυτές τις
«αποτρόπαιες σφαγές».

Ωστόσο οι πολιτικοί αναλυτές διατηρούν κάποιες αμφιβολίες ως προς το αν αυτές
οι δραματικές εκκλήσεις θα οδηγήσουν στη λήψη συγκεκριμένων αποφάσεων: «Οι
δυνάμεις της Δύσης, και ιδίως η Γαλλία, ανακουφίστηκαν τόσο πολύ όταν, πριν
από έξι χρόνια, απομακρύνθηκε, με την επέμβαση του στρατού, η "απειλή"
ανάληψης της εξουσίας από τους ισλαμιστές, ώστε επέλεξαν να αγνοήσουν τις
συνεχιζόμενες αιματοχυσίες», δηλώνει Δυτικός διπλωμάτης. «Τώρα ακόμα και η
Γαλλία εμφανίζεται πιο θετική απέναντι στο ενδεχόμενο άσκησης πολιτικής πίεσης
για τον τερματισμό της βίας».

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N44</CAT>
<ED>
Κωδικός άρθρου: A16032N441</ED>
<ID>
ID:133913

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N44&aa=1</URL></REF>


Article

<CATEGORY>vin07</CATEGORY>

 <H2>Αποκεφάλισαν πάλι τη Γοργόνα της Κοπεγχάγης
</H2>
Η Μικρή Γοργόνα της Κοπεγχάγης αποκεφαλίστηκε άλλη μια φορά από βανδάλους, που
της επιτέθηκαν με σιδεροπρίονο, στη γωνιά του μεγάλου λιμανιού που έχει υπό
την εποπτεία της.

Είναι η τέταρτη φορά που η ηρωίδα ενός από τα γνωστότερα παραμύθια του
Άντερσεν δέχεται τέτοιου είδους επίθεση. Δύτες έψαχναν χθες όλη την ημέρα στον
βυθό του λιμανιού, με την ελπίδα ότι θα έβρισκαν πεταμένο το κεφάλι.

Την προηγούμενη φορά, το 1964, το κεφάλι είχε χαθεί και χρειάστηκε να
φιλοτεχνηθεί καινούργιο.

Η Κοπεγχάγη κοσμείται από πολλά αγάλματα με θέματα παρμένα από τα παραμύθια
του Άντερσεν, αλλά η Γοργόνα είναι το σήμα κατατεθέν της πόλης.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N44</CAT>
<ED>
Κωδικός άρθρου: A16032N442</ED>
<ID>
ID:133963

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N44&aa=2</URL></REF>


Article

<CATEGORY>vin07</CATEGORY>

 <H2>Ταξιδεύει προς τη Σελήνη το ρομπότ της ΝΑΣΑ
</H2>
ΕΚΤΟΞΕΥΘΗΚΕ τελικά, σήμερα τα ξημερώματα στις 04.28, (ώρα Ελλάδας) από το
διαστημικό κέντρο στο ακρωτήριο Κανάβεραλ, της Φλόριντα, το εξερευνητικό
ρομπότ της ΝΑΣΑ, που επί ένα χρόνο θα ερευνά το υπέδαφος της Σελήνης.

Η εκτόξευση του ρομπότ «Λούναρ Προσπέκτορ» αποτελεί την πρώτη, εδώ και 25
χρόνια, αποστολή της αμερικανικής διαστημικής εταιρείας στη Σελήνη. Η
εκτόξευση του πυραύλου «Αθηνα 2», κατασκευής της εταιρείας Λόκχιντ Μάρτιν
Κορπορέισον, επρόκειτο να πραγματοποιηθεί χθες, εντούτοις ο όλος
προγραμματισμός αναβλήθηκε για 24 ώρες, έπειτα από βλάβη που σημειώθηκε σε
επίγειο ραντάρ, που θα παρακολουθούσε για λόγους ασφαλείας την τροχιά του πυραύλου.

Οι τεχνικοί της ΝΑΣΑ χρειάστηκαν παραπάνω από πέντε ώρες για να επισκευάσουν
τη βλάβη, που θα επέτρεπε τελικά την εκτόξευση του «Λούναρ Προσπέκτορ», της,
κόστος μόλις 63 εκατ. δολαρίων, εξέλιξης του πολυδάπανου προγράμματος
«Απόλλων», με το οποίο 12 άνθρωποι πάτησαν το έδαφος της Σελήνης, από το 1968
έως το 1972.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N44</CAT>
<ED>
Κωδικός άρθρου: A16032N443</ED>
<ID>
ID:134000

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N44&aa=3</URL></REF>


Article

<CATEGORY>vin07</CATEGORY>

 <H2>Ενημέρωση των γιατρών μέσω Ίντερνετ για τον καρκίνο
</H2>
ΟΙ ΤΕΛΕΥΤΑΙΕΣ ιατρικές πληροφορίες για τον καρκίνο είναι πλέον διαθέσιμες σε
όλους τους γιατρούς και τα νοσοκομεία της Γερμανίας μέσω του Ίντερνετ.

Το «Odin», η συντομογραφία του «Δικτύου Πληροφορικής για Ογκολογικά Στοιχεία»,
είναι μια βάση δεδομένων που ενημερώνεται συνεχώς, με έδρα την ιατρική σχολή
του Πανεπιστημίου του Ανόβερου.

Πληκτρολογώντας το Odin ο ενδιαφερόμενος εισέρχεται στο δίκτυο και έχει άμεση
πρόσβαση στις τελευταίες πληροφορίες σχετικά με την εξέλιξη των ερευνών για
τον καρκίνο. «Το βασικό πρόβλημα είναι ότι οι περισσότεροι γιατροί βασίζονται
σε ξεπερασμένη πλέον βιβλιογραφία», δήλωσε ένα μέλος της επιτροπής τεκμηρίωσης
του ειδικού δικτύου.

Από επισταμένες έρευνες αποδείχθηκε ότι η ιατρική βιβλιογραφία για το
συγκεκριμένο αντικείμενο είναι τουλάχιστον 10 ετών. Υπάρχουν περιπτώσεις
μάλιστα που οι έρευνες οι οποίες έγιναν μόλις πριν από δύο χρόνια σχετικά με
τις μεθόδους θεραπείας του καρκίνου θεωρούνται ξεπερασμένες.

Η έλλειψη σύγχρονων πληροφοριών και η εμμονή ορισμένων γιατρών στις γνώσεις
που ήδη κατέχουν έχουν ως αποτέλεσμα να μην αντιμετωπίζονται οι ασθενείς όπως
θα έπρεπε. Η γερμανική αυτή βάση ιατρικών δεδομένων δημιουργήθηκε για να
καλύψει αυτό το κενό γνώσεων.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N44</CAT>
<ED>
Κωδικός άρθρου: A16032N444</ED>
<ID>
ID:134026

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N44&aa=4</URL></REF>


Article

<CATEGORY>vin07</CATEGORY>

 <H2>Ορμόνη αντί για «μπάι πας»
</H2>
ΕΛΠΙΔΕΣ για κατάργηση του «μπάι πας» δημιουργεί μια νέα μέθοδος που αφορά στις
εγχειρήσεις ανοικτής καρδιάς και δοκιμάζεται από Αμερικανούς επιστήμονες. Οι
ειδικοί του ιατρικού κέντρου Κορνέλ δοκίμασαν σε 60χρονο ασθενή ένεση
αυξητικής ορμόνης στο σημείο της καρδιάς του όπου οι αρτηρίες είχαν φράξει. Οι
επιστήμονες πιστεύουν ότι η ένεση με την ορμόνη αυτή θα μπορέσει να αναπτύξει
νέες αρτηρίες και φλέβες στο προβληματικό σημείο, έτσι ώστε να αποφευχθεί το
«μπάι πας». 
Πειράματα σε ζώα έχουν δείξει ότι η ορμόνη «VEGP» μπορεί να δημιουργήσει νέες
αρτηρίες, αλλά τα κλινικά πειράματα θα πρέπει να διαρκέσουν αρκετό καιρό ακόμη
μέχρι να ανακοινωθούν τα αποτελέσματά τους.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N44</CAT>
<ED>
Κωδικός άρθρου: A16032N445</ED>
<ID>
ID:134043

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N44&aa=5</URL></REF>


Article

<CATEGORY>vin07</CATEGORY>

 <H2>11.000 Τούρκοι κρατούμενοι σε απεργία πείνας
</H2>
Διαστάσεις χιονοστιβάδας παίρνει η απεργία πείνας που αρχικά ξεκίνησε σε δύο
τουρκικές φυλακές.Περίπου 11.000 Τούρκοι κρατούμενοι σε 32 φυλακές της χώρας
πραγματοποιούν απεργία πείνας από χθες, σε ένδειξη συμπαράστασης σε
κρατούμενους απεργούς πείνας 2 φυλακών του Ερζερούμ στην Α. Τουρκία, δήλωσε ο
Ακίν Μπιρντάλ, πρόεδρος της Τουρκικής Ένωσης Ανθρωπίνων Δικαιωμάτων.

ΕΚ ΠΕΡΙΤΡΟΠΗΣ

Οι 11.000 κρατούμενοι θα πραγματοποιήσουν την απεργία πείνας εκ περιτροπής και
επί δύο ημέρες, για να συμπαρασταθούν στους 200 κρατούμενους 2 φυλακών υψίστης
ασφαλείας του Ερζερούμ, που άρχισαν τη δική τους απεργία πριν από 48 ημέρες,
διαμαρτυρόμενοι για τις συνθήκες κράτησής τους. Αντιπροσωπεία, στην οποία
μετέχουν μέλη της Τουρκικής Ένωσης Ανθρωπίνων Δικαιωμάτων και άλλων 2 μη
κυβερνητικών οργανώσεων, βρίσκεται στο Ερζερούμ για να βοηθήσει στην επίλυση
του προβλήματος.

ΟΜΗΡΟΙ

Περισσότερο από 2 ώρες κράτησε όμηρους 2 δεσμοφύλακες των φυλακών της
Κωνσταντινούπολης ομάδα Κούρδων πολιτικών κρατουμένων, που με τον τρόπο αυτό
θέλησαν να εκφράσουν τη συμπαράστασή τους στους συντρόφους απεργούς πείνας σε
άλλη φυλακή της Τουρκίας. 
Οι κρατούμενοι, όλοι τους μέλη του Εργατικού Κόμματος Κουρδιστάν (ΡΚΚ) στις
φυλακές Μπαϊράμ Πασά, κράτησαν ομήρους 2 σωφρονιστικούς υπαλλήλους, τους
οποίους ελευθέρωσαν 2 ώρες αργότερα, σώους και αβλαβείς και δίχως επέμβαση των
δυνάμεων τάξης. Το κίνημα των απεργιών πείνας, που ακολουθούν οι χιλιάδες
κρατούμενοι σε διάφορες φυλακές της Τουρκίας, σκοπό έχει να καταγγείλει τις
άθλιες συνθήκες κράτησης στις φυλακές της χώρας.

ΟΙ ΙΣΛΑΜΙΣΤΕΣ

Το Συνταγματικό Δικαστήριο της Τουρκίας, που πρόκειται να αποφανθεί σύντομα
για τη νομιμότητα της λειτουργίας του ισλαμικού κόμματος Ρεφάχ του πρώην
πρωθυπουργού Νετζμεντίν Ερμπακάν, απέκτησε χθες νέο πρόεδρο. Ο νέος πρόεδρος
του Συνταγματικού Δικαστηρίου της Τουρκίας Αχμέτ Νετσντέτ Σεζέρ, προειδοποίησε
ότι το Ανώτατο Δικαστήριο της χώρας θα καταβάλει κάθε προσπάθεια για την
ενίσχυση της επίσημης κοσμικής ιδεολογίας του κράτους. «Το Συνταγματικό
Δικαστήριο θα συνεχίσει το καθήκον του χωρίς να κάνει υποχωρήσεις από τις
αρχές του Κεμάλ, τον εθνικισμό, τη δημοκρατία και τον λαϊκό χαρακτήρα του
κράτους», δήλωσε ο Σεζέρ στους δημοσιογράφους μετά την εκλογή του στο αξίωμα
του προέδρου του δικαστηρίου. Ο προηγούμενος πρόεδρος παραιτήθηκε την
περασμένη εβδομάδα.

Ο Σεζέρ θα προεδρεύσει στην τελική φάση της εξέτασης από το Συνταγματικό
Δικαστήριο του αιτήματος της Εισαγγελίας για την απαγόρευση της δράσης του
ισλαμικού Κόμματος της Ευημερίας του Νετζμεντίν Ερμπακάν. «Υπάρχει μία
σημαντική υπόθεση μπροστά μας και θα την ολοκληρώσουμε το συντομότερο δυνατό»,
τόνισε ο Σεζέρ, που θεωρείται ειδικός στο οικογενειακό δίκαιο. Το Συνταγματικό
Δικαστήριο θα συνεδριάσει και πάλι την Πέμπτη για να εξετάσει την υπόθεση του
Κόμματος της Ευημερίας και, σύμφωνα με νομικούς κύκλους της Τουρκίας, η ώρα
της ετυμηγορίας πλησιάζει.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N45</CAT>
<ED>
Κωδικός άρθρου: A16032N451</ED>
<ID>
ID:133914

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N45&aa=1</URL></REF>


Article

<CATEGORY>vin07</CATEGORY>

 <H5>Πολλοί Γερμανοί...
</H5><H5>Η αριστερή...
</H5><H5>Δεν έχουν...
</H5><H5>Η Γαλλία...
</H5><H2>ΑΥΤΟΙ
</H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... διανοούμενοι ανακαλύπτουν άλλη μια φορά, μετά τη δεκαετία του '60, την
πολιτική στράτευση. Η φλόγα βέβαια δεν καίει όπως τότε. Υπάρχει μια ελαφρά
ανορεξία στις διακηρύξεις πίστης που υπογράφουν για το σοσιαλδημοκρατικό κόμμα
του Όσκαρ Λαφονταίν. «Μας κινεί ένα είδος νοσταλγίας και μια αίσθηση
καθήκοντος», είπε ο Γκύντερ Γκρας. Δεν πρόκειται ακριβώς για «πνευματικές
συγγένειες», όπως εκείνη του Πέτερ Χαίρτλινγκ για τον Βίλλυ Μπραντ. Δεν
υπάρχει πάθος, όπως όταν ο Γκόλο Μαν έγραφε τους λόγους του Μπραντ και ο
Χάινριχ Μπελ εκστασιαζόταν με την Οστπολιτίκ.

... διανόηση είχε παγώσει απέναντι στους σοσιαλδημοκράτες ήδη από τα χρόνια
του Χέλμουτ Σμιτ, που χτύπησε αλύπητα την τρομοκρατία. Χρειαζόταν τόση
σκληρότητα για τη ΡΑΦ και τους Μπάαντερ-Μάινχοφ; έλεγαν. Μερικοί
«προοδευτικοί» είχαν στενοχωρηθεί. Αλλά πάλι, 15 χρόνια Κολ είναι πολύ. Και
έτσι, πνεύματα όπως ο σχεδιαστής Κλάους Σταικ και ο τέως διευθυντής της
Ακαδημίας Καλών Τεχνών του Βερολίνου Βάλτερ Γιένς (αρχηγοί της κίνησης), ο
σκηνοθέτης Φόλκερ Σλαίντορφ, ο συγγραφέας Γιόχαν Στράσσερ και, βέβαια, ο Γκρας
άρχισαν τις διακηρύξεις και τα ψηφίσματα και τη συλλογή υπογραφών. Σαφής η
στήριξη προς το SPD. «Φυσικά ­ προσθέτει ο Γκρας ­ στο μέτρο των δυνάμεων που
μας απομένουν...».

... το αλάθητο οι διανοούμενοι. Ο Γκρας (φωτ.) προκάλεσε αντιδράσεις τον
Οκτώβριο με την εκστρατεία του κατά της «αφιλοξενίας» του Κολ για τους
μετανάστες: η Γερμανία έχει το ευρωπαϊκό ρεκόρ στην παροχή ασύλου σε ξένους.
Υπάρχει και μια αίσθηση μοναξιάς σ' αυτά τα ψηφίσματα της ομάδας Σταικ-Γιένς:
οι διανοούμενοι της πρώην Ανατολικής Γερμανίας απέχουν. Πεισματικά, υπογράφουν
δικά τους χαρτιά (Διακήρυξη της Ερφούρτης) υπέρ «όλων των προοδευτικών
δυνάμεων» (πρώην ΚΚ, Πράσινων κ.λπ.), συχνά με ανοιχτή κριτική κατά των
σοσιαλδημοκρατών. Το πιο οδυνηρό όμως είναι η στάση του ίδιου του SPD.
Αδιάφορα έως εχθρικά είναι πολλά στελέχη του απέναντι στον Γκρας και τους
άλλους. Και ο αχάριστος Γκέρχαρτ Σραίντερ ­ ο πιθανότατος υποψήφιος για την
καγκελλαρία ­ αντί να καλέσει τους συγγραφείς για ένα ευχαριστώ, προτίμησε να
ταξιδέψει στο Σηάτλ και να φωτογραφηθεί με τον Μπιλ Γκέητς....

... του Ζοσπέν πάντως, τώρα πια, όχι μόνο εισάγει μετανάστες αλλά και παράγει.
Το «Νουβέλ Ομπσερβατέρ» δημοσιεύει τις διευθύνσεις εννέα παρισινών γραφείων
«εκπατρισμού» (το ένα είναι κρατικό) που βοηθούν χιλιάδες Γάλλους να
εγκαταλείψουν τη χώρα τους για να δουλέψουν στο εξωτερικό. Η ανεργία συνήθως,
όχι η αναζήτηση της περιπέτειας, είναι αυτή που τους οδηγεί ως το κατώφλι των
γραφείων αυτών. Οι μισοί περίπου φεύγουν για να μην επιστρέψουν ποτέ. Εδώ και
λίγον καιρό, επανακυκλοφορεί και το «Περιοδικό των Εκπατρισμένων», με
πληροφορίες για θέσεις εργασίας στο εξωτερικό. Κατά τους επίσημους αριθμούς,
πάνω από ενάμισυ εκατομμύριο Γάλλοι εργάζονται ήδη σε ξένες χώρες, κυρίως στην
Ευρώπη. «Οι περισσότερες ευκαιρίες είναι στην Αγγλία και στην Ιρλανδία ­
δήλωσε ο Ντανιέλ Σενιγιά, διευθυντής γραφείου μετανάστευσης στην οδό Πιγκάλ. ­
Ζητούνται προπάντων μηχανικοί και τεχνίτες με τουλάχιστον πενταετή πείρα και
εργατοϋπάλληλοι για εστιατόρια και οικοδομές. Ζητάει όμως και η Αμερική κάπου
κάπου προσωπικό για ειδικές εργασίες, λ.χ. γκαρσόνια και μαγείρους για
κρουαζιέρες στην Καραϊβική». Και μερικούς λαντζέρηδες, ίσως, για τη μαγεία των τροπικών.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N46</CAT>
<ED>
Κωδικός άρθρου: A16032N461</ED>
<ID>
ID:133915

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N46&aa=1</URL></REF>


Article

<CATEGORY>vin07</CATEGORY>

 <H5>ΝΤΑΒΙΝΤ ΛΕΒΙ
</H5><H2>ΠΡΟΣΩΠΑ
</H2><H2>Ενσαρκωτής του «δεύτερου Ισραήλ»
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Νταβίντ Λεβί. Η παραίτησή του εντείνει τη δεξιά στροφή της ισραηλινής κυβέρνησης

Η αντιπαλότητα με τον Νετανιάχου έφερε τελικά την παραίτηση του Νταβίντ Λεβί,
τελικός στόχος του οποίου εκτιμάται πως είναι η πρωθυπουργία.

Ο ΠΑΡΑΙΤΗΘΕΙΣ υπουργός Εξωτερικών είναι ο μοναδικός βουλευτής του ισραηλινού
Κοινοβουλίου που δηλώνει ως επάγγελμα οικοδόμος. Γεννήθηκε το 1937 στο Ραμπάτ
του Μαρόκου, γόνος μιας φτωχής και πολυάριθμης οικογένειας Σεφαρδίμ (Εβραίων
από αραβικές χώρες) και μετανάστευσε στο Ισραήλ είκοσι χρόνια αργότερα. Εκεί
άρχισε τη νέα του ζωή από τα χαμηλότερα κοινωνικά στρώματα ­ δούλεψε ως
αγρότης, οικοδόμος, έγινε συνδικαλιστής και μπήκε στην πολιτική αφού έμεινε
δώδεκα μέρες φυλακή, έπειτα από μια ταραχώδη εργατική διαδήλωση. Η
διακηρυγμένη επιδίωξή του, να πολεμήσει κατά της αλαζονείας της ελίτ των
Ασκεναζίμ, των Εβραίων που μετανάστευσαν στο Ισραήλ από την Ανατολική Ευρώπη,
τον ανέδειξε σε ήρωα των καταφρονεμένων Σεφαρδίμ, ενσαρκωτή αυτού του
«δεύτερου Ισραήλ» που οι Ασκεναζίμ Εργατικοί είχαν εγκαταλείψει και περιφρονήσει.

Στη σκιά του Μπεγκίν, αρχικά, και μετά του Σαμίρ και του Νετανιάχου, ο Λεβί
ανέλαβε υπουργός Μετανάστευσης και στη συνέχεια υπουργός Οικισμού, πριν γίνει,
το 1990, υπουργός Εξωτερικών. Ωστόσο αισθανόταν ακόμη να τον περιφρονούν μέσα
στο ίδιο του το κόμμα, όπου σχολιαζόταν ευρύτατα το γεγονός ότι δεν μιλάει
αγγλικά: «Ορισμένοι από σας», είχε πει το 1992 στην Κεντρική Επιτροπή του
Λικούντ, «με θεωρείτε σαν έναν πίθηκο που μόλις έχει κατέβει από το δένδρο».
Χρειάστηκε όμως να περάσουν άλλα τέσσερα χρόνια για να βρει τελικά το θάρρος,
το 1996, να εγκαταλείψει το Λικούντ και να ιδρύσει το κόμμα «Γεσέρ»
(«Γέφυρα»), χωρίς μάλιστα να έχει τα προσδοκώμενα αποτελέσματα: μολονότι οι
Σεφαρδίμ αποτελούν πλέον την πλειοψηφία των Ισραηλινών Εβραίων, ο Λεβί είναι
σήμερα επικεφαλής μόλις πέντε βουλευτών και στις τελευταίες εκλογές
αναγκάσθηκε να συμμετάσχει σε κοινό ψηφοδέλτιο με τον Ασκεναζίμ Νετανιάχου.

Οι παρατηρητές συμφωνούν ότι η παραίτησή του από την κυβέρνηση εντείνει τη
δεξιά στροφή της τελευταίας, ότι της στερεί ένα από τα ελάχιστα μετριοπαθή
στελέχη της, ότι συνιστά πλήγμα για την ειρηνευτική διαδικασία. Ωστόσο για τον
ίδιο τον Λεβί ίσως να σημαίνει τη διάσωση της όποιας αξιοπιστίας του απέμενε,
αφού στα τριάντα χρόνια της πολιτικής σταδιοδρομίας του ήταν αμέτρητες οι
φορές που απείλησε με παραίτηση για να υπαναχωρήσει λίγο αργότερα ­ οι
Ισραηλινοί σχολιαστές εκτιμούσαν σχεδόν ομόφωνα πως ο Νετανιάχου θα τον έπειθε
τελικά να παραμείνει στην κυβέρνησή του· και η αξιοπιστία είναι απαραίτητη για
να φτάσει ως εκεί που πολλοί λένε πως βρίσκεται το όνειρό του: την
πρωθυπουργία του Ισραήλ.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N46</CAT>
<ED>
Κωδικός άρθρου: A16032N462</ED>
<ID>
ID:133964

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N46&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Η καταστολή απέτυχε
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Στην Ολλανδία. Ένα από τα «καφενεία» όπου επιτρέπονται η πώληση και η
κατανάλωση κάνναβης

Η θλιβερή «υπόθεση Στρο» στη Βρετανία είχε και μια θετική πλευρά: να ανάψει
ξανά η συζήτηση για την αποποινικοποίηση της κάνναβης. Θα μπορούσε ίσως
κάποιος έλληνας υπουργός με ανήλικο γιο να προσφέρει τις υπηρεσίες του;

ΑΓΝΩΡΙΣΤΟΣ εμφανίστηκε σε συνεντεύξεις του ο υπουργός Εσωτερικών της Βρετανίας
μετά την αποκάλυψη ότι αυτός ήταν ο «υπουργός Χ» που ο γιος του είχε συλληφθεί
μερικές μέρες νωρίτερα για εμπορία κάνναβης. Ο Τζακ Στρο εξακολουθεί βέβαια να
είναι αντίθετος με την αποποινικοποίηση του χασίς και να πιστεύει ότι ένα
τέτοιο μέτρο θα οδηγούσε στην αύξηση της κατανάλωσής του. Είναι όμως πρόθυμος,
όπως είπε, να εξετάσει όλο το υλικό που υπάρχει γύρω από το θέμα.

Εάν το πράξει, θα μάθει τι έχει γίνει στην Ολλανδία, μια χώρα που το 1976
διαχώρισε τα «μαλακά» (χασίς και μαριχουάνα) από τα «σκληρά» ναρκωτικά
(ηρωίνη, κοκαΐνη, LSD, αμφεταμίνες), νομιμοποιώντας τη χρήση των πρώτων. «Η
επιτυχία του διαχωρισμού των αγορών αποδεικνύεται από το γεγονός ότι ελάχιστοι
από τους χρήστες μαλακών ναρκωτικών στην Ολλανδία οδηγούνται στα σκληρά
ναρκωτικά. Η αποποινικοποίηση της κατοχής μαλακών ναρκωτικών δεν οδήγησε σε
αύξηση της χρήσης τους», αναφέρει πρόσφατη κυβερνητική έκθεση.

Ο αριθμός των 15χρονων Ολλανδών που καπνίζουν κάνναβη είναι μικρότερος από
εκείνον των βρετανών συνομηλίκων τους. Ο μέσος όρος ηλικίας των 25.000
ηρωινομανών της Ολλανδίας είναι σήμερα τα 36 χρόνια και αυξάνεται συνεχώς,
γεγονός που δείχνει ότι όλο και λιγότεροι νέοι άνθρωποι έλκονται από τα σκληρά
ναρκωτικά. Στη Βρετανία, αντίθετα, ο μέσος όρος ηλικίας των 150.000
καταγεγραμμένων ηρωινομανών είναι τα 28. Όσο για τους θανάτους από ασθένειες
που σχετίζονται με τα ναρκωτικά και τα κρούσματα AIDS από μολυσμένες σύριγγες,
ο αριθμός τους στην Ολλανδία είναι μικρότερος από οποιαδήποτε άλλη χώρα.

Ο Τζακ Στρο θα μπορούσε ακόμη να πληροφορηθεί την εμπειρία της Ελβετίας, που
από το 1974 έχει επιτρέψει την ελεγχόμενη χορήγηση ηρωίνης, μορφίνης και
μεθαδόνης σε περιορισμένο αριθμό τοξικομανών. Όπως ανακοινώθηκε τον περασμένο
Ιούλιο, αποτέλεσμα αυτού του πειράματος ήταν να μειωθούν κατά 60% οι
εγκληματικές δραστηριότητες της ομάδας αυτής, να περιοριστεί δραστικά η χρήση
ηρωίνης και κοκαΐνης από τα μέλη της και να βελτιωθεί εν γένει η υγεία τους.

Ακόμη μεγαλύτερη έκπληξη θα δοκίμαζε ο υπουργός αν έκανε τον κόπο να
ξεφυλλίσει το τελευταίο τεύχος του αμερικανικού περιοδικού «Foreign Affairs».
Μέσα σε μια 15ετία ­ γράφει ο Ήθαν Νέιντελμαν, διευθυντής του ερευνητικού
κέντρου Λίντσμιθ της Νέας Υόρκης ­ τα ποσά που δαπανώνται για τον έλεγχο των
ναρκωτικών έχουν οκταπλασιαστεί (από 4 σε 32 δισεκατομμύρια δολάρια), όπως και
ο αριθμός των κρατουμένων για σχετικές κατηγορίες (από 50.000 σε 400.000).
Μόνο πέρυσι συνελήφθησαν 545.000 Αμερικανοί για κατοχή μαριχουάνας. Με αυτά τα
δεδομένα είναι φανερό ότι η στρατηγική της καταστολής απέτυχε. Καιρός να
μελετηθούν εναλλακτικές λύσεις. Η Ολλανδία και η Ελβετία δείχνουν τον δρόμο.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N46</CAT>
<ED>
Κωδικός άρθρου: A16032N463</ED>
<ID>
ID:134001

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N46&aa=3</URL></REF>


Article

<CATEGORY>vin08</CATEGORY>

 <H5>ΕΞΙΣΩΝΟΝΤΑΙ ΟΙ ΤΙΜΕΣ ΣΤΗΝ ΑΘΗΝΑ ΤΑ ΤΕΛΕΥΤΑΙΑ ΧΡΟΝΙΑ
</H5><H2>Εκλείπουν οι φθηνές περιοχές για ακίνητα
</H2>
Στα λεγόμενα ακριβά νότια, βόρεια και ανατολικά προάστια, αλλά και σε
επιλεγμένες συνοικίες γύρω από το κέντρο της πρωτεύουσας εντοπίστηκε η
μεγαλύτερη προσφορά ακινήτων τη χρονιά που έφυγε.

ΑΠΟ στοιχεία που παρουσιάζουν την εξέλιξη της προσφοράς κατοικιών προκύπτει
ότι οι περισσότερες κατοικίες που διατέθηκαν για πώληση ήταν στις περιοχές:
Αγ. Παρασκευή, Βούλα, Γαλάτσι, Γλυφάδα, Ελληνικό, Δροσιά, Διόνυσος, Εκάλη,
Καλαμάκι, Καλλιθέα, Κηφισιά, Κεφαλάρι, Πολιτεία, Μαρούσι, Ν. Σμύρνη, Παλαιό
Φάληρο, Χαλάνδρι.

Παράλληλα, σημαντική προσφορά κατοικιών σημειώθηκε σε περιοχές όπως το
Παγκράτι, το Κολωνάκι και η Κυψέλη.

Όπως τόνισαν μεσίτες, η αγορά κατοικίας στην περιοχή της πρωτεύουσας τα
τελευταία χρόνια έχει αρχίσει να διαμορφώνει ένα νέο προφίλ, με αποτέλεσμα η
ψαλίδα μεταξύ των ακριβών και των φθηνών περιοχών να κλείνει.

Για παράδειγμα, η μέση τιμή στην οποία προσφέρθηκαν κατοικίες στο Γαλάτσι ήταν
280.000 δραχμές το τετραγωνικό μέτρο και στην Αγία Παρασκευή 350.000 δραχμές.
Στη Γλυφάδα, η μέση τιμή πώλησης της κατοικίας ήταν 400.000 δραχμές, ενώ στο
Καλαμάκι η μέση τιμή πώλησης έφτασε στις 370.000 δραχμές. Στην Κηφισιά, η μέση
τιμή πώλησης κατοικιών στη διάρκεια της χρονιάς που πέρασε ήταν 440.000
δραχμές το τετραγωνικό μέτρο, ενώ στο Χαλάνδρι η μέση τιμή πώλησης ήταν
340.000 δραχμές. Όμως η εξέλιξη αυτή δεν απεικονίσθηκε στις νέες
αντικειμενικές τιμές που ανακοίνωσε το υπουργείο Οικονομικών, αφού οι διαφορές
είναι σημαντικές. Για παράδειγμα, στο Γαλάτσι η υψηλότερη αντικειμενική τιμή
είναι 250.000 δραχμές το τετραγωνικό μέτρο και στην Αγία Παρασκευή 320.000
δραχμές το μέτρο.

Μεσίτες που ρωτήθηκαν για το γεγονός ότι η ψαλίδα στις τιμές πώλησης των
καινούργιων κατοικιών έχει αρχίσει να κλείνει, απέδιδαν την εξέλιξη στους εξής παράγοντες:

Πρώτον, οι τιμές της γης στις λεγόμενες ακριβές περιοχές της πρωτεύουσας έχουν
αρχίσει να συγκλίνουν, με αποτέλεσμα το κόστος της γης αλλά και της
αντιπαροχής να θεωρείται υψηλό. Επίσης, στις περισσότερες από αυτές τις
περιοχές έχει μειωθεί το ποσοστό ελεύθερης γης.

Δεύτερον, οι τιμές των βασικών οικοδομικών υλικών δεν εμφανίζουν σημαντικές
διαφοροποιήσεις, όπως ήταν στο παρελθόν.

Τρίτον, το λεγόμενο έμμεσο κόστος της οικοδομής, όπως π.χ. οι ασφαλιστικές
εισφορές, έχει αυξηθεί σε σχέση με το παρελθόν, ενώ έχει περιορισθεί σημαντικά
και η εισφοροδιαφυγή.

Από την άλλη πλευρά, οι τιμές των καινούργιων κατοικιών συμπαρασύρουν
αναλογικά προς τα πάνω και το κόστος απόκτησης των μεταχειρισμένων κατοικιών.
Αυτό όμως που θα πρέπει να σημειωθεί είναι ότι στη διάρκεια της τελευταίας
τριετίας οι τιμές των ακινήτων στις περισσότερες περιοχές της πρωτεύουσας δεν
αυξήθηκαν με τον ρυθμό της προηγούμενης δεκαετίας. Εκτιμάται ότι η μέση ετήσια
αύξηση των τιμών στη διάρκεια της τριετίας ήταν στα επίπεδα του πληθωρισμού.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N47</CAT>
<ED>
Κωδικός άρθρου: A16032N471</ED>
<ID>
ID:133926

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N47&aa=1</URL></REF>


Article

<CATEGORY>vin08</CATEGORY>

 <H2>Νέες αντιδράσεις για την Τράπεζα Μακεδονίας - Θράκης
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΚΛΙΜΑΚΩΝΟΥΝ τις αντιδράσεις τους οι εργαζόμενοι της Τράπεζας Μακεδονίας -
Θράκης με αφορμή τις κυβερνητικές εξαγγελίες για την πώλησή της σε ιδιώτες,
ενώ την αντίθεσή της εξέφρασε και η Νομαρχιακή Επιτροπή Θεσσαλονίκης του ΠΑΣΟΚ.

Στη Θεσσαλονίκη το Διοικητικό Συμβούλιο του συλλόγου εργαζομένων στην Τράπεζα
Μακεδονίας - Θράκης διοργανώνει αύριο συνέντευξη Τύπου με θέμα τις εξαγγελίες
πώλησης της τράπεζας και με τη συμμετοχή της Ομοσπονδίας Τραπεζοϋπαλληλικών
Οργανώσεων Ελλάδας και του Εργατικού Κέντρου της συμπρωτεύουσας.

Τις θέσεις των εργαζομένων κατά των κυβερνητικών εξαγγελιών για την πώληση της
τράπεζας θα αναπτύξουν οι εκπρόσωποι του συλλόγου εργαζομένων της τράπεζας, ο
πρόεδρος της ΟΤΟΕ Δ. Κουσελάς, καθώς και ο πρόεδρος του Εργατικού Κέντρου
Θεσσαλονίκης Π. Αβραμόπουλος.

Την πλήρη αντίθεσή της στην πρόσφατη εξαγγελία του υπουργού Εθνικής Οικονομίας
Γ. Παπαντωνίου για την αποκρατικοποίηση, όπως αναφέρει, της Τράπεζας
Μακεδονίας - Θράκης εξέφρασε με ανακοίνωσή της η Νομαρχιακή Επιτροπή
Θεσσαλονίκης του ΠΑΣΟΚ, που ζητά την άμεση έναρξη διαλόγου με την ευθύνη του
υπουργείου Εθνικής Οικονομίας για τη στρατηγική διατήρηση και ενίσχυση του
ρόλου της μόνης εκτός Αθηνών τράπεζας με την ενεργό συμμετοχή των εργαζομένων
σε αυτήν.

Ο ΔΙΑΛΟΓΟΣ

«Χωρίς να προηγηθεί έστω ο στοιχειώδης διάλογος με τους φορείς της πόλης,
χωρίς τη συμμετοχή των εργαζομένων της τράπεζας στη μείζονα αυτή κίνηση, η
εξαγγελία αυτή αποτελεί ταυτόχρονα αιφνιδιασμό και άτυχη επιλογή», αναφέρει η
ανακοίνωση της Νομαρχιακής Επιτροπής του κυβερνώντος κόμματος.

Στην ίδια ανακοίνωση αναφέρεται ότι είναι γνωστός ο πολυμετοχικός χαρακτήρας
της τράπεζας με τη διασπορά του 70% των μετοχών της σε 18.000 φυσικά και
νομικά πρόσωπα, όπως είναι γνωστή και η συγκέντρωση του μειοψηφικού μέρους των
μετοχών της σε δημόσιους χρηματοπιστωτικούς οργανισμούς.

«Αντί λοιπόν να αναζητηθεί η ενδεδειγμένη πολιτική απόφαση για την ενίσχυση
του ρόλου της τράπεζας, βασισμένη στο τρίπτυχο "πολυμετοχικός χαρακτήρας -
αποκεντρωμένη τράπεζα - βαλκανική και παρευξείνια αγορά" στο πλαίσιο
συγκεκριμένης στρατηγικής για το σύνολο του χρηματοπιστωτικού συστήματος της
χώρας που οφείλει να έχει το υπουργείο Εθνικής Οικονομίας, επιλέγεται χάριν
εντυπωσιασμού και μόνον η αποκρατικοποίηση», επισημαίνεται στην ανακοίνωση της
Νομαρχιακής Επιτροπής Θεσσαλονίκης του ΠΑΣΟΚ.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N47</CAT>
<ED>
Κωδικός άρθρου: A16032N472</ED>
<ID>
ID:133969

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N47&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Στα λόγια οι λιγότεροι φόροι
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

ΤΑ ΣΤΟΙΧΕΙΑ της μελέτης που έκανε η ΑΛΦΑ Τράπεζα Πίστεως για τη φορολογική
πολιτική είναι αποκαλυπτικά καθώς δείχνουν ότι κάθε χρόνο στις πλάτες των
φορολογουμένων «πέφτουν» νέοι φόροι. Έτσι, οι διάφορες δηλώσεις αρμοδίων
υπουργών που έχουν γίνει κατά καιρούς για αλλαγή στο μείγμα της δημοσιονομικής
πολιτικής η οποία θα βασίζεται, κυρίως, στην περικοπή των δαπανών
αποδεικνύονται λόγια του αέρα.

Από την άλλη πλευρά οι ίδιοι αρμόδιοι υποστηρίζουν ότι με τη φορολογική
πολιτική αποκαθίστανται οι όροι κοινωνικής δικαιοσύνης. Το ερώτημα όμως που
ανακύπτει είναι αν η κοινωνική δικαιοσύνη επιτυγχάνεται με τη μέθοδο της
«μεγαλύτερης αφαίρεσης» ή με τον έλεγχο των δαπανών που πολλές μετατρέπονται
σε μεταβιβαστικές πληρωμές για τις «τσέπες» συγκεκριμένων κατηγοριών φορολογουμένων.

Η απάντηση μάλλον θα πρέπει να αναζητηθεί κυρίως στις περικοπές της σπατάλης
και όχι στη φορολογική πλειοδοσία. Γι' αυτό είναι καλύτερο οι αρμόδιοι να
κάνουν πράξη την κοινωνική δικαιοσύνη και όχι να περιορίζονται σε ευχολόγια
και εξαγγελίες που διαψεύδονται στην πράξη.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N47</CAT>
<ED>
Κωδικός άρθρου: A16032N473</ED>
<ID>
ID:134024

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N47&aa=3</URL></REF>


Article

<CATEGORY>vin08</CATEGORY>

 <H5>ΣΤΟ ΕΥΡΩΠΑΪΚΟ ΔΙΚΑΣΤΗΡΙΟ ΟΙ ΔΗΜΟΣΙΟΙ ΥΠΑΛΛΗΛΟΙ ΤΟ ΔΙΕΚΔΙΚΟΥΝ ΚΑΙ ΓΙΑ ΤΟΥΣ ΔΥΟ ΣΥΖΥΓΟΥΣ
</H5><H2>Προσφυγή για το επίδομα
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Υπόλογη στο Ευρωπαϊκό Δικαστήριο βρίσκεται η χώρα μας για την απαγόρευση
χορήγησης του οικογενειακού επιδόματος και στους δύο συζύγους. Για το ίδιο
θέμα υπάρχουν χιλιάδες προσφυγές δημοσίων υπαλλήλων στα δικαστήρια.ΣΥΜΦΩΝΑ με
ασφαλείς πληροφορίες, το Ευρωπαϊκό Δικαστήριο ζήτησε ­ ύστερα από προσφυγή
δημοσίων υπαλλήλων ­ εξηγήσεις από την ελληνική κυβέρνηση για την άρνησή της
να χορηγήσει το επίδομα και στους δύο συζύγους.

Η κυβέρνηση με το πρόσφατο μισθολόγιο των δημοσίων υπαλλήλων επέβαλε ρύθμιση,
σύμφωνα με την οποία επέκτεινε την απαγόρευση καταβολής του οικογενειακού
επιδόματος ακόμη και στην περίπτωση που ο ένας από τους δύο συζύγους εργάζεται
στον ιδιωτικό τομέα. Ειδικότερα, με τον νόμο 2470/97 ορίζεται ότι στην
περίπτωση που ο ένας από τους δύο συζύγους λαμβάνει το οικογενειακό επίδομα
(χαρακτηρίζεται οικογενειακή παροχή) από οποιαδήποτε πηγή του δημόσιου ή
ιδιωτικού τομέα, δεν καταβάλλεται στον έτερο σύζυγο.

Για το ίδιο θέμα υπάρχουν αντικρουόμενες αποφάσεις από τα ανώτατα δικαστήρια
της χώρας. Το Συμβούλιο της Επικρατείας με την υπ. αριθμ. 1159/95 απόφασή του,
είχε κρίνει ως σύμφωνη προς το Σύνταγμα την απαγόρευση του ν. 1505/84 για
χορήγηση του επιδόματος και στους δύο συζύγους που απασχολούνται στο Δημόσιο.
Αντίθετα, ο Άρειος Πάγος είχε δεχθεί ότι αυτός ο περιορισμός αντίκειται στο
Σύνταγμα. Και ενώ η ΑΔΕΔΥ και οι δημόσιοι υπάλληλοι πίεζαν να αρθεί ο
περιορισμός και να καταβάλλεται το επίδομα και στους δύο συζύγους που
απασχολούνται στο Δημόσιο, η κυβέρνηση επέκτεινε την απαγόρευση. Δηλαδή, στην
περίπτωση που ο ένας από τους δύο συζύγους παίρνει το επίδομα όχι μόνο από το
Δημόσιο αλλά και από οποιαδήποτε πηγή του ιδιωτικού τομέα, δεν καταβάλλεται
στον άλλο σύζυγο αυτό το επίδομα.

«Πρέπει να δοθεί άμεσα μια πολιτική λύση στο θέμα ­ είπε ο πρόεδρος της ΑΔΕΔΥ,
κ. Γιαν. Κουτσούκος ­ προκειμένου να μη μετατραπεί η χώρα σε ένα απέραντο
δικαστήριο. Το χρόνιο αίτημά μας για την καταβολή του οικογενειακού επιδόματος
και στους δύο συζύγους», είπε ο κ. Κουτσούκος, «είναι δίκαιο».

«Πάντως, το αρμόδιο υπουργείο Οικονομικών επιμένει στην μη καταβολή του
επιδόματος ­ το οποίο χαρακτηρίζει παροχή ­ και στους δύο συζύγους και η μόνη
ελπίδα για τους ενδιαφερομένους είναι να δοθεί μια λύση από το Ευρωπαϊκό
Δικαστήριο ή από το Ανώτατο Ειδικό Δικαστήριο. Το μόνο που εξετάζει το αρμόδιο
υπουργείο, είναι να δοθεί μια μικρή αύξηση στο οικογενειακό επίδομα μέσα από
τη νέα εισοδηματική πολιτική του 2,5% για το 1998.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16032N481</ED>
<ID>
ID:133927

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N48&aa=1</URL></REF>


Article

<CATEGORY>vin08</CATEGORY>

 <H2>Μεγάλο το ενδιαφέρον για νομιμοποίηση
</H2>
ΕΚΑΤΟΝΤΑΔΕΣ λαθρομετανάστες προσέρχονται στα γραφεία του ΟΑΕΔ προκειμένου να
προμηθευτούν τα έντυπα της δήλωσης για τη νομιμοποίησή τους, καθώς και το
πληροφοριακό υλικό. Με εντολή του υφυπουργού Εργασίας - Κοιν. Ασφαλίσεων κ.
Χρ. Πρωτόπαπα αυξήθηκε ο αριθμός των εντύπων που διανέμονται, ενώ λειτουργεί
και δεύτερο γραφείο στο ισόγειο του υπουργείου Εργασίας (Πειραιώς) για την
καλύτερη εξυπηρέτηση των ενδιαφερομένων. Πληροφορίες αναφέρουν ότι θα
εξεταστεί η περίπτωση δίμηνης παράτασης στην υποβολή των δικαιολογητικών και
της σχετικής για τη χορήγηση της πρώτης ­ άσπρης ­ κάρτας. Η δυνατότητα
παράτασης για δύο επιπλέον μήνες, δηλαδή μέχρι και τον Ιούλιο, παρέχεται από
την ισχύουσα νομοθεσία.

Εξάλλου, με πρωτοβουλία του Εργατικού Κέντρου Αθήνας ενοικιάστηκε κτίριο στην
οδό 3ης Σεπτεμβρίου 52, το οποίο θα λειτουργήσει με 5 υπαλλήλους ως γραφείο
ενημέρωσης μεταναστών, ενώ έχουν μεταφραστεί σε 12 γλώσσες τα προεδρικά
διατάγματα που προβλέπουν τη διαδικασία νομιμοποίησης των λαθρομεταναστών.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16032N482</ED>
<ID>
ID:133970

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N48&aa=2</URL></REF>


Article

<CATEGORY>vin08</CATEGORY>

 <H5>ΑΠΟ ΧΡΟΝΟ ΣΕ ΧΡΟΝΟ ΑΥΞΑΝΕΤΑΙ Ο ΑΡΙΘΜΟΣ ΤΩΝ ΝΕΩΝ ΦΟΡΩΝ ΠΟΥ ΕΠΙΒΑΛΛΟΝΤΑΙ ΣΤΟΥΣ ΦΟΡΟΛΟΓΟΥΜΕΝΟΥΣ
</H5><H5>Οι κυριότερες φορολογικές ρυθμίσεις της τελευταίας τριετίας
</H5><H2>Κάθε πέρσι και καλύτερα
</H2>
Κάθε πέρυσι και καλύτερα, όσον αφορά τους φόρους που «πίπτουν» στις κεφαλές
των φορολογουμένων.ΠΑΡΑ ΤΙΣ δεσμεύσεις που αναλαμβάνουν κάθε χρόνο οι
ιθύνοντες της οικονομικής πολιτικής, ότι δεν πρόκειται να επιβληθούν νέοι
φόροι, τελικά αποφασίζονται όλο και περισσότεροι φόροι, ενώ όλο και μεγαλύτερη
γίνεται η φορολογική αφαίμαξη των φορολογουμένων, πάντα, στο όνομα της μείωσης
των δημόσιων ελλειμμάτων και του Μάαστριχτ. Σε ανάλυση που περιλαμβάνεται στο
Οικονομικό Δελτίο της Τράπεζας Πίστεως για τη φορολογική πολιτική και τα μέτρα
που επιβλήθηκαν τα τελευταία χρόνια δημοσιεύεται πίνακας με όλα τα φορολογικά
μέτρα που εισήχθησαν την τελευταία τριετία. Από τον πίνακα προκύπτει ότι το
1996 είχαν επιβληθεί έξι νέα φορολογικά μέτρα, το 1997 ανακοινώθηκαν και
ίσχυσαν οχτώ νέες φορολογίες, ενώ το 1998 είναι η πιο πλούσια χρονιά από
φοροεισπρακτικής πλευράς. Για το 1998, στον πίνακα καταγράφονται 14 νέες
φορολογίες. Από τον πίνακα λείπουν τέσσερα ακόμη νέα μέτρα, τα οποία
περιλαμβάνει το νέο φορολογικό νομοσχέδιο, που κατατίθεται σήμερα.

Πρόκειται για την αλλαγή στο σύστημα της μηνιαίας παρακράτησης του φόρου από
μισθούς και συντάξεις· για τη μείωση της έκπτωσης από 5% σε 2,5% στην
περίπτωση που εξοφλείται εφάπαξ ο φόρος· για την αλλαγή στον τρόπο υπολογισμού
του τεκμαρτού εισοδήματος από ιδιοκατοίκηση, καθώς και για την προσθήκη της
πισίνας στα τεκμήρια διαβίωσης.

Με τα μέτρα αυτά, που δεν υπάρχουν στον πίνακα, καθώς το Οικονομικό Δελτίο της
Τράπεζας Πίστεως προφανώς τυπώθηκε πριν από το φορολογικό νομοσχέδιο,
ανεβαίνει στα 18 ο αριθμός των νέων φορολογικών μέτρων που περιλαμβάνει η
φορολογική πολιτική για το 1998. Το ερώτημα είναι αν θα επαναληφθεί το ίδιο
φαινόμενο και το 1999, με την επιβολή ακόμη πιο πολλών φορολογιών.

1996

1. Αύξηση αντικειμενικών αξιών ακινήτων.

2. Αύξηση τελών κυκλοφορίας αυτοκινήτων.

3. Τιμαριθμική αναπροσαρμογή του ειδικού φόρου καταναλώσεως τροφίμων (6%).

4. Αύξηση λιανικών τιμών καπνού.

5. Αύξηση του ειδικού φόρου κατανάλωσης οινοπνευματωδών ποτών.

6. Μη τιμαριθμοποίηση της φορολογικής κλίμακας.

1997

1. Αύξηση του συντελεστή φόρου εισοδήματος των κερδών των τραπεζών και
των συνεταιριστικών τραπεζών από 35% σε 40%.

2. Αναπροσαρμογή των συντελεστών με τους οποίους υπολογίζεται ο φόρος
για τα πλοία β' κατηγορίας με ελληνική σημαία.

3. Επεβλήθη στο ποσό των δωρεών και χορηγιών ­ όταν αυτό είναι άνω των
100.000 δρχ. ετησίως και κατά δωρεοδόχο ­ φόρος 20%

4. Καταργήθηκε η απαλλαγή από τον φόρο των τόκων καταθέσεων (α) των
κατοίκων Ελλάδος σε συνάλλαγμα και (β) μεταξύ τραπεζών.

5. Επεβλήθη φόρος εισοδήματος με συντελεστή 7,5% στους τόκους από
ομόλογα που εκδίδονταν από 1.1.1997.

6. Περιορίσθηκε η απαλλαγή του ακαθάριστου τεκμαρτού εισοδήματος από
ιδιοκατοίκηση σε 150 τ.μ. από 200 τ.μ.

7. Παρακράτηση τόκου 20% επί των δανείων μεταξύ τραπεζών.

8. Μη τιμαριθμοποίηση της φορολογικής κλίμακας.

1998

1. Αύξηση συντελεστή φορολογίας των ανωνύμων εταιρειών με ονομαστικές
μετοχές μη εισηγμένες στο Χρηματιστήριο, από 35% σε 40%.

2. Αύξηση φορολογικού συντελεστή επί των τόκων των ομολόγων και των
εντόκων γραμματίων του Δημοσίου που θα εκδίδονται από 1.1.1998, από 7,5% σε 10%.

3. Αύξηση των τεκμηρίων διαβίωσης κατά 10% μεσοσταθμικά.

4. Αναπροσαρμογή των αντικειμενικών κριτηρίων φορολόγησης.

5. Αύξηση τελών κυκλοφορίας φορτηγών.

6. Αύξηση φορολογίας του Ενεργητικού των αμοιβαίων κεφαλαίων και
εταιρειών επενδύσεων χαρτοφυλακίου σε 0,3%.

7. Εφάπαξ φορολόγηση τουλάχιστον του 40% των αφορολόγητων αποθεματικών
τραπεζών και επιχειρήσεων με συντελεστή 17,5%.

8. Μερική φορολόγηση (40%) των αποθεματικών των τεχνικών εταιρειών
μέχρι 31.12.96 με συντελεστή 12,5% και φορολόγηση από 1.1.97 του 40% της
διαφοράς των πραγματικών και τεκμαρτών κερδών σύμφωνα με τις ισχύουσες διατάξεις.

9. Φορολόγηση των πωλήσεων στο Χρηματιστήριο με 0,3%.

10. Επιβολή παγίου τέλους στην κινητή τηλεφωνία, αναλογικά με ύψος της κατανάλωσης.

11. Αύξηση προκαταβολής κύριου φόρου φυσικών και νομικών προσώπων από
50% σε 55%.

12. Αύξηση λιανικής τιμής τσιγάρων κατά 50 δρχ.

13. Τιμαριθμοποίηση φορολογικής κλίμακας, σύμφωνα με τον μέσο ετήσιο
ρυθμό πληθωρισμού του έτους 1997.

14. Αύξηση αντικειμενικών αξιών ακινήτων.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16032N491</ED>
<ID>
ID:133928

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N49&aa=1</URL></REF>


Article

<CATEGORY>vin08</CATEGORY>

 <H2>Πρεμιέρα με άνοδο 2,87%
</H2>
Κατακόρυφη άνοδο σημείωσαν οι τιμές των μετοχών κατά την προχθεσινή πρώτη
συνεδρίαση της εβδομάδας στο Χρηματιστήριο Αξιών Αθηνών (ΧΑΑ). Το έντονο
αγοραστικό ενδιαφέρον που εκδηλώθηκε από την αρχή της συνεδρίασης και
επικράτησε μέχρι και το κλείσιμο, είχε ως αποτέλεσμα την άνοδο του Γενικού
Δείκτη πάνω από το «ψυχολογικό» φράγμα των 1.500 μονάδων. Συγκεκριμένα ο
Γενικός Δείκτης κατέγραψε κέρδη 42,61 μονάδων ή ποσοστό της τάξεως του 2,87%.
Η εικόνα στους επιμέρους Κλαδικούς Δείκτες ήταν ανοδική (με εξαίρεση τον κλάδο
Χρηματοδοτικής Μίσθωσης που σημείωσε απώλειες της τάξεως 0,50%) όπου τη
μεγαλύτερη άνοδο σημείωσαν ο Βιομηχανικός κλάδος, οι Διάφορες και οι
Συμμετοχές κατά 3,99%, 3,79% και 3,54% αντίστοιχα. Από τις 236 μετοχές που
πραγματοποίησαν συναλλαγές, 169 σημείωσαν άνοδο, 46 πτώση και 21 παρέμειναν
σταθερές, ενώ 46 έκλεισαν με αγοραστές και 101 με πωλητές. Η αξία των
συναλλαγών διαμορφώθηκε μόλις στα 11,2 δισ. δρχ. (4.046.271 τεμάχια).
Αναλυτικά τα 3.659.284 τεμάχια συνολικής αξίας 10,3 δισ. δρχ. αφορούσαν την
Κύρια Αγορά ενώ τα 386.987 τεμάχια συνολικής αξίας 894,7 εκατ. δρχ. την
Παράλληλη Αγορά. Τη μεγαλύτερη αξία συναλλαγών σημείωσαν οι μετοχές των
Τραπεζών (1,635 εκατ.δρχ. 160.646 τεμάχια) και των Μεταλλουργικών επιχειρήσεων
(1,278 εκατ. δρχ. - 543.742 τεμάχια).

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16032N501</ED>
<ID>
ID:133929

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N50&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΑΙΓΟΚΕΡΩΣ

(22 Δεκεμβρίου - 19 Ιανουαρίου). Συγκρούσεις με τον σύντροφο ή με ένα παιδί
σας για αισθηματικούς ή οικονομικούς λόγους. Να φυλάγεστε όλη την εβδομάδα από
κλέφτες και απατεώνες.

ΥΔΡΟΧΟΟΣ

(20 Ιανουαρίου - 18 Φεβρουαρίου). Εντάσεις και προβλήματα στο σπίτι και στην
οικογένεια. Ο Άρης σάς κάνει δυνατούς και τολμηρούς, αλλά και επιθετικούς,
επιρρεπείς σε ατυχήματα και λοιμώξεις.

ΙΧΘΥΕΣ

(19 Φεβρουαρίου - 20 Μαρτίου). Επιθετική θα είναι η συμπεριφορά σας σήμερα,
αλλά επιθετικοί θα γίνουν και κάποιοι κρυφοί εχθροί σας. Να φυλάγεστε από
ατυχήματα και λοιμώξεις.

ΚΡΙΟΣ

(21 Μαρτίου - 21 Απριλίου). Το πρωί δυσάρεστα απρόοπτα. Το βράδυ εντάσεις με
φίλους ή ομοϊδεάτες. Αποφύγετε αυτή την εβδομάδα να ξεκινήσετε νέες σχέσεις ή
συνεργασίες ­ θα απογοητευθείτε.

ΤΑΥΡΟΣ

(20 Απριλίου - 20 Μαΐου). Η Σελήνη είναι στο ζώδιό σας, αλλά κάνει άσχημες
κόντρες. Ο Άρης εξακολουθεί να προκαλεί συγκρούσεις με προϊσταμένους ή γονείς.
Να φυλάγεστε από ατυχήματα, ιώσεις, μολύνσεις.

ΔΙΔΥΜΟΙ

(21 Μαΐου - 21 Ιουνίου). Ψυχοσωματικά προβλήματα θα έχουν οι περισσότεροι από
σας. Μην αφήνεστε σε αρνητικές σκέψεις, προσέχετε όταν οδηγείτε, προφυλάξτε τα
νώτα σας από κρυφούς εχθρούς.

ΚΑΡΚΙΝΟΣ

(22 Ιουνίου - 22 Ιουλίου). Κόντρες με φίλους, συνεργάτες ή ομοϊδεάτες.
Αποφύγετε συζητήσεις για σεξ, χρήματα, πολιτική. Φυλαχθείτε όλη την εβδομάδα,
από κλέφτες και απατεώνες, από μολύνσεις και λοιμώξεις.

ΛΕΩΝ

(23 Ιουλίου - 22 Αυγούστου). Αποφύγετε κόντρες με προϊσταμένους, γονείς,
αγαπημένα πρόσωπα. Ο Άρης εξακολουθεί να σας κάνει επιθετικούς και επιρρεπείς
σε ατυχήματα, ιώσεις, μολύνσεις, ρήξεις σχέσεων.

ΠΑΡΘΕΝΟΣ

(23 Αυγούστου - 23 Σεπτεμβρίου). Προσέχετε όταν οδηγείτε ή ταξιδεύετε.
Αποφύγετε παραβάσεις νόμων και κόντρες με συναδέλφους ή προϊσταμένους. Όλη την
εβδομάδα να φυλάγεστε από μολύνσεις και λοιμώξεις.

ΖΥΓΟΣ

(24 Σεπτεμβρίου - 23 Οκτωβρίου). Προβλήματα και εντάσεις γύρω από αισθηματικά
ή οικονομικά θέματα. Πιθανές εντάσεις μεταξύ γονιών και παιδιών. Να φυλάγεστε,
όλη την εβδομάδα, από απατεώνες και κλέφτες.

ΣΚΟΡΠΙΟΣ

(24 Οκτωβρίου - 22 Νοεμβρίου). Προβλήματα και εντάσεις στον γάμο και στις
σχέσεις σας. Ο Άρης επηρεάζει αρνητικά, πάντα, το σπίτι και την οικογένεια. Να
φυλάγεστε από ατυχήματα, ιώσεις, μολύνσεις.

ΤΟΞΟΤΗΣ

(23 Νοεμβρίου - 21 Δεκεμβρίου). Εντάσεις στη δουλειά και πολλή κούραση.
Προσέχετε όταν οδηγείτε ή χειρίζεστε μηχανήματα. Όλη την εβδομάδα να φυλάγεστε
από κλέφτες, ψεύτες και απατεώνες.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16032N521</ED>
<ID>
ID:133911

</ID><URL>http://ta-nea.dolnet.gr/neaweb/neafile.print_unique?e=A&f=16032&m=N52&aa=1</URL></REF>


Article

<CATEGORY>vin10</CATEGORY>

 <H5>Η ΔΙΚΑΙΟΣΥΝΗ ΑΡΝΕΙΤΑΙ ΣΤΗΝ ΕΠΑΕ ΤΟΝ ΕΛΕΓΧΟ ΤΩΝ ΑΘΛΗΤΙΚΩΝ ΔΙΚΑΣΤΩΝ
</H5><H2>Κόκκινη κάρτα
</H2>
σελίδες 1, 3

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16032O001</ED>
<ID>
ID:133930

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Από τις ... γραβάτες στα δισ. της φανέλας </H2>
σελίδες 6-7

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16032O002</ED>
<ID>
ID:133971

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O00&aa=2</URL></REF>


Article

<CATEGORY>vin10</CATEGORY>

 <H2></H2><H2>Παίρνουν τελικές αποφάσεις Ολυμπιακός και Παναθηναϊκός </H2>
σελίδες 2, 7

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16032O003</ED>
<ID>
ID:134006

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Ντεμπούτο Δώνη στην Ξάνθη </H2>
σελίδα 4

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16032O004</ED>
<ID>
ID:134030

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Για το γόητρο και το πλεονέκτημα </H2>
σελίδες
8
-9

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16032O005</ED>
<ID>
ID:134046

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O00&aa=5</URL></REF>


Article

<CATEGORY>vin10</CATEGORY>

 <H5>ΤΟ ΥΠΟΥΡΓΕΙΟ ΔΙΚΑΙΟΣΥΝΗΣ ΔΕΝ ΔΕΧΕΤΑΙ ΤΟ ΑΙΤΗΜΑ ΤΗΣ ΕΠΑΕ ΝΑ ΕΠΙΛΕΓΕΙ ΤΟΥΣ
ΑΘΛΗΤΙΚΟΥΣ ΔΙΚΑΣΤΕΣ
</H5><H2>Άρνηση
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

ΤΗΝ ΑΡΝΗΣΗ του υπουργείου Δικαιοσύνης συναντούν οι απαιτήσεις της ΕΠΑΕ να
ορίζει η ίδια από διπλάσιο αριθμό υποψηφίων τους αθλητικούς δικαστές και η
διοργανώτρια στην προσπάθεια να «στρέψει» σε άλλο θέμα το φως της
δημοσιότητας, μετά τις τελευταίες γκάφες της, «φέρνει» στο προσκήνιο ζήτημα
εναρμονισμού της νομοθεσίας.

Ουσιαστικά λοιπόν και το υπουργείο Δικαιοσύνης δεν δείχνει να συμφωνεί με τις
απαιτήσεις της διοργανώτριας να παίρνει λίστα με τα ονόματα 12 δικαστικών, για
να ορίζει τους 6 στην Πειθαρχική Επιτροπή της.

Αυτή η εξέλιξη σε συνδυασμό με το έγγραφο της διοίκησης του Πρωτοδικείου, που
είχε αποκαλύψει η «ΟΜΑΔΑ» την περασμένη Παρασκευη, και με το οποίο γινόταν
αναφορά στη μη συμμετοχή δικαστικών υπ' αυτές τις συνθήκες στην Πειθαρχική
Επιτροπή, δημιουργούν τεράστια προβλήματα στην ΕΠΑΕ.

Η διοίκηση της τελευταίας, πάντως, προσπαθεί να «ξεφύγει» από τα επακόλουθα
που έχουν οι γκάφες της, δημιουργώντας εντελώς ξαφνικά θέμα εναρμόνισης της
νομοθεσίας με όσα ισχύουν στο διεθνές ποδόσφαιρο.

Η ΕΠΑΕ, λοιπόν, διά του αντιπροέδρου της Βίκτωρα Μητρόπουλου (έληξε το
διάστημα της αδείας του), ανακοίνωσε προχτές την πρόθεσή της να προχωρήσει στο
συγκεκριμένο θέμα, συγκροτώντας γι' αυτό τον σκοπό 7μελή επιτροπή με τη
συμμετοχή καθηγητών Πανεπιστημίου, αλλά και του κ. Ντιπόν, δικηγόρου του ­
περίφημου πλέον ­ Ζαν Μαρκ Μπόσμαν.

Στο μεταξύ μέσα στον μήνα αναμένεται να πραγματοποιηθεί γενική συνέλευση της
ΕΠΑΕ για την κάλυψη της κενής θέσης στο συμβούλιο της διοργανώτριας, από την
παραίτηση του προέδρου της Καλαμάτας Στ. Παπαδόπουλου. Ουσιαστικά αναμένεται
να γίνει «μάχη» ΑΕΚ και ΠΑΟ για την πλήρωση της κενής (πλέον) θέσης.

*** Άλλο ρεπορτάζ στη σελ. 3.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O01</CAT>
<ED>
Κωδικός άρθρου: A16032O011</ED>
<ID>
ID:133931

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O01&aa=1</URL></REF>


Article

<CATEGORY>vin10</CATEGORY>

 <H5>Ο ΑΝΤΡΙΟΛΙ ΠΡΟΣΩΠΟ ΤΗΣ ΜΕΤΑΓΡΑΦΙΚΗΣ ΠΕΡΙΟΔΟΥ ΓΙΑ ΤΟΝ ΟΛΥΜΠΙΑΚΟ
</H5><H2>Νέο σίριαλ
</H2>
Ο Ίλια Ίβιτς χάρισε στιγμές χαράς σε παιδιά με σοβαρές οργανικές και ψυχικές ασθένειες

ΝΕΟ ΜΕΤΑΓΡΑΦΙΚΟ σίριαλ φαίνεται ότι θα έχουμε τις επόμενες ημέρες με το θέμα
της απόκτησης του Πάουλο Αντριόλι από τον Ολυμπιακό.

Ο Βραζιλιάνος μέσος του Ιωνικού είναι ο παίκτης που συγκεντρώνει τις
περισσότερες πιθανότητες για να ενταχθεί στους «ερυθρόλευκους» σ' αυτή τη
μεταγραφική περίοδο. Βέβαια, για να ολοκληρωθεί η μεταγραφή, υπάρχει μία
σημαντική (και η κυριότερη ίσως) προϋπόθεση. Να αποφασίσει ο Ντούσαν
Μπάγιεβιτς ότι ο Αντιρόλι είναι ο παίκτης που χρειάζεται στον Ολυμπιακό και να
δώσει το «οκέι» για την απόκτησή του.

Ο προπονητής των «ερυθρολεύκων» γνωρίζει βέβαια τον Αντριόλι, αλλά φαίνεται
ότι στο μυαλό του υπάρχει και κάτι άλλο.

Σήμερα ή αύριο αναμένεται να συναντηθεί με τον πρόεδρο του Ολυμπιακού, κ. Σ.
Κόκκαλη, για να συζητήσουν τα μεταγραφικά.

Για να πραγματοποιηθεί η μεταγραφή πρέπει όμως να ξεκαθαρίσει η υπόθεση του
Αντριόλι με τον Ιωνικό. Είναι γνωστό ότι η FIFA έχει στείλει έγγραφο στην ΕΠΟ
μέσω του οποίου ειδοποίησε τον Ιωνικό ότι για να κρατήσει τον Αντριόλι πρέπει
να καταβάλει στην ομάδα του, τη Σεν Γκάλεν, το ποσό των 110 εκατ. δραχμών. Η
προθεσμία που έχει δώσει η παγκόσμια ομοσπονδία ποδοσφαίρου για να καταβληθεί
το ποσό λήγει στις 11 Ιανουαρίου. Χθες ο παίκτης μιλώντας στην «ΟΜΑΔΑ» τόνισε:
«Έχω μιλήσει με τον κ. Κανελλάκη και μόνο αυτός γνωρίζει αν έχει γίνει πρόταση
ή όχι από άλλη ομάδα. Θα περιμένω μέχρι τις 11 του μήνα και τότε η Σεν Γκάλεν
θα με ειδοποιήσει αν θα μείνω στον Ιωνικό ή θα φύγω».

Και ενώ το «σίριαλ Αντριόλι» καλά κρατεί, ένα άλλο σίριαλ φαίνεται ότι θα
τελειώσει εντός των ημερών. Αυτό της αναχώρησης του Οφορίκουε για την πατρίδα
του, για να ενταχθεί στην εθνική ομάδα της Γκάνα, για τους αγώνες του «Άφρικα
Καπ». Ο Ολυμπιακός δεν θέλει σε καμία περίπτωση να φύγει ο παίκτης πριν από
τις 25 Ιανουαρίου, ενώ οι Γκανέζοι τον ζητούν από τις 17, για να αγωνιστεί στα φιλικά.

*** Οι ποδοσφαιριστές, το προπονητικό αλλά και το ιατρικό τιμ του Ολυμπιακού
επισκέφθηκαν προχθές το Νοσοκομείο Παίδων «Αγία Σοφία», όπου νοσηλεύονται
παιδιά με σοβαρές ασθένειες και ψυχικές διαταραχές. Τα μέλη της ομάδας του
Ολυμπιακού έδωσαν δώρα στα παιδιά, υπέγραψαν αυτόγραφα και μίλησαν μαζί τους.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16032O021</ED>
<ID>
ID:133935

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O02&aa=1</URL></REF>


Article

<CATEGORY>vin10</CATEGORY>

 <H2>ΧΑΡΙΛΑΟΥ
</H2><H2>Επίδειξη δύναμης με 5 γκολ
</H2>
Ο ΑΡΗΣ παρουσίασε τον καλό του εαυτό και συνέτριψε με 5-0 τον Εδεσσαϊκό, στο
γήπεδο Χαριλάου. Οι περίπου 8.000 οπαδοί (!) του έδωσαν το «παρών» στο κάλεσμα
της διοίκησης για την οικονομική και ηθική συμπαράσταση στην ομάδα.

Ο Βλαχούδης άνοιξε το χορό των γκολ από τα... αποδυτήρια (4'). Στο δεύτερο
ημίχρονο οι γηπεδούχοι ήταν ασταμάτητοι σκοράροντας με τους Λιολίδη (53',
73'), Βλαχούδη (63') και Στράντζαλη (90').

Ο διαιτητής Νίτσας έδειξε κίτρινη κάρτα στους Κολτσίδα, Μπακογιάννη, Πεδρίνιο
και Κρύο.

Άρης: Κατεργιαννάκης, Παναγιωτίδης (65' Ζαχόπουλος), Νικολάου,
Κολτσίδας, Κατσαρός, Δαλκίδης (74' Μπακογιάννης), Στράντζαλης, Βλαχούδης,
Μπορμπόκης (70' Εντίνιο), Μιρτσέκης, Λιολίδης.

Εδεσσαϊκός: Μαυρίδης, Χασιώτης, Φερεκίδης, Σαμώλης, Κότσυφας (15'
Καραογλάνης), Σταφυλίδης, Λουτσιάνο (65' Βεκόπουλος), Πεδρίνιο (74' Κούταλης),
Μαρσέλο, Κρύος, Τσαμφίλογλου.

ΣΤΟ ΚΑΛΟΧΩΡΙ

Ο Παναιτωλικός δεν φοβήθηκε προχθές τα «δόντια» των Λύκων και κατάφερε να
αποσπάσει πολύτιμη ισοπαλία (1-1) στο γήπεδο Καλοχωρίου.

Οι γηπεδούχοι, που παρουσιάστηκαν καλύτεροι των αντιπάλων τους, πήραν το
προβάδισμα στο σκορ (1-0) με φάουλ του Μουστακίδη στο 43'. Ο Παναιτωλικός
ισοφάρισε στο 62' με τον Ζαχαρόπουλο.

Ο διαιτητής Στρατούδης έδειξε κίτρινη κάρτα στους Φυντανίδη, Τσιάκα και Σέγγο.

ΗΛΤΕΞ Λύκοι: Γκιζέλης, Μουστακίδης, Ι. Παπαδόπουλος, Παπαχρήστου,
Φυντανίδης, Γ. Παπαδόπουλος, Κάκογλου (83' Κατηκαρίδης), Νόβι, Μαξίμοβιτς,
Οικονομίδης, Παντελής (76' Κορμαρής).

Παναιτωλικός: Λεκίδης, Τσιάκας, Μπόλης, Λάιος, Κόγιογλου (76'
Κωνσταντόπουλος), Παπαχρήστος (71' Κομάρ), Μιλόγεβιτς (85' Σέγγος),
Ζαχαρόπουλος, Συρίγος, Δελακάς, Ανδριόπουλος.

Η Βαθμολογία

Σε 14 αγώνες: 1. Πανελευσ/κός 31, 2. Άρης 30, 3. Παναιτωλικός 27, 4. Εθνικός
Αστ. 25, 5. Πανσερραϊκός 24, 6. Καλαμαριά 22, 7. Τρίκαλα 22, 8. Δόξα Βύρωνα
21, 9. Καλλιθέα 20, 10. Λάρισα 17, 11. Νίκη Βόλου 16, 12. ΗΛΤΕΞ Λύκοι 16, 13.
Αν. Καρδίτσας 15, 14. Εδεσσαϊκός 15, 15. Λεβαδειακός 11, 16. Παναργειακός 11,
17. Καστοριά 6, 18. Δόξα Δράμας 6.

*** Εκκρεμεί ο αγώνας Εδεσσαϊκού - Λάρισας

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16032O022</ED>
<ID>
ID:133975

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O02&aa=2</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Συγκέντρωσαν πάνω από 60 εκατ.
</H2>
ΕΝΤΥΠΩΣΙΑΚΗ ήταν η ανταπόκριση των φιλάθλων στο παναρειανό προσκλητήριο για τη
σύσταση της Λέσχης Μελών Άρη. Περισσότερο από 60 εκατ. δρχ. είναι το ποσό που
συγκέντρωσε η διοίκηση του Λάκη Ιωαννίδη και αποδείχθηκε περίτρανα πως ο
κόσμος του Άρη μπορεί να πάρει στα χέρια του τις τύχες της ομάδας και να τη
βγάλει από το οικονομικό αδιέξοδο.

Η επιτυχία που σημείωσε η προσπάθεια των διοικούντων να συγκεντρωθούν χρήματα
για να λειτουργήσει η ΠΑΕ ουσιαστικά σήμανε και το τέλος των επαφών με τον
υποψήφιο αγοραστή των μετοχών Μιχάλη Τροχανά.

Ο τελευταίος, με ανακοίνωσή του, δήλωσε υπερήφανος για όλους τους Αρειανούς
και τους αποχαιρέτησε με ευχαριστίες για τη δίμηνη συνεργασία που είχαν. Ο
Άρης λοιπόν έμεινε στα χέρια Αρειανών, χάρη στην ευαισθητοποίηση όλων
ανεξαιρέτως και με τις προτροπές της διοίκησης και των συνδέσμων, οι οποίοι
συνεργάστηκαν για να οργανώσουν την ημέρα του Άρη. Βέβαια οι μετοχές του
Λάμπρου Γράντα, που έχουν μεταβιβαστεί στους Μπανιώρα - Γραβάνη (σύμβουλοι της
ΠΑΕ) ακόμη δεν έχουν βρει αγοραστή, όμως η προσπάθεια για τη διεύρυνση της
Λέσχης Μελών Άρη με την εισφορά 20.000 δρχ. συνεχίζεται και τα 60 εκατ. δρχ.
αναμένεται να αυξηθούν κατά πολύ, για να βγει η χρονιά με τον Άρη να έχει
πετύχει τους στόχους του.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16032O023</ED>
<ID>
ID:134010

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O02&aa=3</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ
</H5><H2>Κρούση στον ΠΑΟ για Νασιόπουλο
</H2>
ΘΕΣΣΑΛΟΝΙΚΗ

ΤΕΛΙΚΑ, ο Ηρακλής χτύπησε την πόρτα του Παναθηναϊκού για τον Γιώργο Νασιόπουλο
και τώρα περιμένει την απάντηση των «πρασίνων» προκειμένου να προχωρήσει ή όχι
σε συμφωνία με τον Μακεδόνα επιθετικό.

Ο Πέτρος Θεοδωρίδης, αν και αρχικά είχε δηλώσει οικονομική αδυναμία να
προχωρήσει σε μεταγραφή παίκτη, με αποτέλεσμα να προκαλέσει δυσαρέσκεια στον
Γιώργο Παράσχο, αποφάσισε να κάνει μία κρούση στον Παναθηναϊκό για τον Νασιόπουλο.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16032O024</ED>
<ID>
ID:134034

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O02&aa=4</URL></REF>


Article

<CATEGORY>vin10</CATEGORY>

 <H5>ΑΘΗΝΑ 2004
</H5><H2>Συμφώνησαν για διαφάνεια
</H2>
ΜΕ τον πρόεδρο του Συνασπισμού Νίκο Κωνσταντόπουλο συναντήθηκαν προχθές ο
υπουργός Πολιτισμού Ευάγγελος Βενιζέλος και ο υφυπουργός Αθλητισμού Ανδρέας
Φούρας. Θέμα της συνάντησης, η διοργάνωση των Ολυμπιακών Αγώνων του 2004 και
οι σκέψεις της κυβέρνησης για το σχήμα της Οργανωτικής Επιτροπής. Τόσο οι κ.κ.
Βενιζέλος, Φούρας όσο και ο κ. Κωνσταντόπουλος συμφώνησαν ότι πρέπει να
υπάρχει διαφάνεια, συναίνεση και συναντίληψη, ώστε να εξασφαλιστεί η
αποτελεσματικότητα και το αδιάβλητο των χειρισμών που σχετίζονται με το μεγάλο
έργο των Ολυμπιακών Αγώνων του 2004.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16032O025</ED>
<ID>
ID:134049

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O02&aa=5</URL></REF>


Article

<CATEGORY>vin10</CATEGORY>

 <H5>ΟΥΕΦΑ
</H5><H2>Ξανά στα δικαστήρια και για την έδρα
</H2>
ΣΕ ΝΕΕΣ περιπέτειες κινδυνεύει να μπει το ευρωπαϊκό ποδόσφαιρο, με αφορμή την
προσφυγή της βελγικής Μουσκρόν στο Ευρωπαϊκό Δικαστήριο, επειδή η ΟΥΕΦΑ δεν
της επέτρεψε να αγωνιστεί σε γαλλικό γήπεδο.

Συγκεκριμένα, τον περασμένο Σεπτέμβριο, η Εξέλσιορ Μουσκρόν ζήτησε από την
Ευρωπαϊκή Ομοσπονδία να αγωνιστεί για το Κύπελλο ΟΥΕΦΑ εναντίον της Μετς στο
γήπεδο της γαλλικής Λιλ, γιατί ήταν μεγαλύτερο και πιο σύγχρονο από το δικό
της αλλά και γιατί θα προσείλκυε περισσότερους φιλάθλους.

Η ΟΥΕΦΑ, ωστόσο, απαγόρευσε στη Μουσκρόν να αγωνιστεί στη Γαλλία, με
αποτέλεσμα η βελγική ομάδα να προσφύγει στο Ευρωπαϊκό Δικαστήριο
υποστηρίζοντας ότι στην Ευρώπη χωρίς σύνορα η Ευρωπαϊκή Ομοσπονδία Ποδοσφαίρου
κακώς τής απαγόρευσε να μετακομίσει στη Γαλλία.

Την υπόθεση για λογαριασμό της Μουσκρόν έχει αναλάβει ο δικηγόρος Ζαν Λουί
Ντιπόν, ο οποίος έγινε διάσημος όταν πρωταγωνίστησε στην περίφημη υπόθεση
Μπόσμαν. Επίσης, τη Μουσκρόν υποστηρίζει σύσσωμο το δημοτικό συμβούλιο της Λιλ
που έχει τη γνώμη πως η πόλη τους έχασε ένα μεγάλο χρηματικό ποσό από τη μη
διεξαγωγή του αγώνα του Κυπέλλου ΟΥΕΦΑ.

Δεν έχει ακόμη ανακοινωθεί πότε η Επιτροπή της Έυρωπαϊκής Ένωσης θα ασχοληθεί
με την υπόθεση.

Ο Ντιπόντ ωστόσο υποστήριξε πως αν τελικά η Ευρωπαϊκή Ένωση δικαιώσει τη
βελγική ομάδα, τότε θα ανοίξει νέο κεφάλαιο στο ευρωπαϊκό ποδόσφαιρο και η
Μουσκρόν δεν θα έχει κανένα πρόβλημα να αγωνίζεται στα παιχνίδια του βελγικού
πρωταθλήματος, στα γαλλικά γήπεδα.

Επίσης, η αγγλική ομοσπονδία δεν θα έχει το δικαίωμα να απαγορεύσει στη
Γουίμπλεντον να μετακομίσει από το Λονδίνο στο Δουβλίνο, όπως επιθυμούν οι
διοικούντες της ομάδας, για να προσελκύσει περισσότερους φιλάθλους.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16032O026</ED>
<ID>
ID:134061

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O02&aa=6</URL></REF>


Article

<CATEGORY>vin10</CATEGORY>

 <H5>ΖΗΤΟΥΝ Ν' ΑΛΛΑΞΕΙ ΤΟ ΚΑΘΕΣΤΩΣ ΚΑΙ Η ΕΠΙΛΟΓΗ ΠΡΟΣΩΠΩΝ ΤΗΣ ΑΘΛΗΤΙΚΗΣ ΔΙΚΑΙΟΣΥΝΗΣ
</H5><H2>Στην αντεπίθεση οι δικαστές
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Η μείωση των ποινών που επιβλήθηκαν στον Ολυμπιακό και τον Παναθηναϊκό ήταν η
αφορμή για την παρέμβαση της Ένωσης Δικαστών και Εισαγγελέων

«ΠΟΛΕΜΟΣ» ανάμεσα στην Ένωση Δικαστών και Εισαγγελέων (ΕΔΕ) και την ΕΠΑΕ ξεσπά
για τον τρόπο επιλογής των αθλητικών δικαστών, ενώ η κορυφαία δικαστική ένωση
καταγγέλλει την ισχύουσα διαδικασία ως αντισυνταγματική και καλεί τα μέλη της
να μην αποδεχθούν υπό τις παρούσες συνθήκες διορισμό σε θέση αθλητικού δικαστή.

Το ζήτημα έχει ήδη απασχολήσει το προεδρείο της Ένωσης Δικαστών και
Εισαγγελέων και με ανακοίνωσή της, που θα εκδοθεί εντός της εβδομάδας και θα
απευθύνεται σε κάθε αρμόδιο φορέα, θα ζητείται να αλλάξει το ισχύον καθεστώς
και η επιλογή των προσώπων που θα στελεχώνουν την Αθλητική Δικαιοσύνη να
ανήκει στην αποκλειστική αρμοδιότητα των δικαστικών οργάνων και να γίνεται
μόνο μέσα από τη δικαστική επετηρίδα.

Αφορμή για την παρέμβαση της ΕΔΕ στάθηκε η πρόσφατη μείωση των ποινών που
είχαν επιβληθεί στον Παναθηναϊκό και τον Ολυμπιακό (για τα επεισόδια στον
μεταξύ τους αγώνα Πρωταθλήματος) και η αυστηρότερη ποινή που επιφυλάχθηκε για
τον Ιωνικό (για τα επεισόδια στον αγώνα με τον Ολυμπιακό). Αποφάσεις «που
οδηγούν σε κρίσεις και επικρίσεις για άνιση μεταχείριση, από την πλευρά της
Αθλητικής Δικαιοσύνης, ορισμένων μεγάλων ομάδων σε σχέση με μικρές και
διασύρουν τον δικαστικό κλάδο».

Το προεδρείο της ΕΔΕ τονίζει ότι αυτές οι επικρίσεις δεν μπορεί να διασύρουν
τη Δικαιοσύνη όταν αυτή απονέμεται από πρόσωπα που δεν έχουν καμία δικαστική
ιδιότητα ή σχέση. Γι' αυτόν τον λόγο καλείται η πολιτεία, αν θέλει η Αθλητική
Δικαιοσύνη να απονέμεται από δικαστές, αυτή να στελεχώνεται μόνον από δικαστές
που θα προτείνονται από τα οικεία δικαστικά όργανα. Διαφορετικά θα πρέπει η
Αθλητική Δικαιοσύνη «να αλλάξει όνομα και να λέγεται αθλητική διαιτησία, κρίση
ή οτιδήποτε άλλο...».

Κατά την ΕΔΕ, ο ρόλος της ΕΠΑΕ ή άλλων αθλητικών φορέων θα πρέπει να
περιορίζεται στην προώθηση των διοικητικών πράξεων που εκδίδουν τα δικαστικά
όργανα για τον διορισμό των αθλητικών δικαστών και όχι να ζητείται από τα
δικαστικά όργανα να προταθεί μεγαλύτερος αριθμός δικαστών για να επιλέξει
μεταξύ αυτών η ΕΠΑΕ ποιοι θα διοριστούν, όπως συμβαίνει σήμερα. Αυτή η
δυνατότητα που έχει η ΕΠΑΕ, με το δικαίωμα μάλιστα να ορίσει ως αθλητικούς
δικαστές ακόμη και δικηγόρους, κατά την ΕΔΕ αντίκειται στο Σύνταγμα, «γιατί
προσβάλλει την αυτονομία της Δικαιοσύνης, αφού αποτελεί διοικητική πράξη από
τρίτον στον χώρο της».

Αν δεν υπάρξουν αλλαγές στον τρόπο επιλογής των αθλητικών δικαστών, η ΕΔΕ
ζητεί από τα μέλη της που διορίζονται αθλητικοί δικαστές να μην αποδέχονται
τον διορισμό ή εάν τον έχουν ήδη αποδεχθεί να παραιτηθούν.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16032O031</ED>
<ID>
ID:133936

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O03&aa=1</URL></REF>


Article

<CATEGORY>vin10</CATEGORY>

 <H2>ΔΙΑΙΤΗΤΕΣ
</H2><H2>Καταγγελίες για τρομοκρατία και προκατασκευασμένες αποφάσεις
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

ΤΗΝ ΑΝΑΚΛΗΣΗ της απόφασης της Επιτροπής Διαιτησίας, σχετικά με την αποπομπή
του Παναγιώτη Βαρούχα από τους πίνακες, ζήτησε ο Σύνδεσμος Αθηναίων Διαιτητών
κατά τη συνεδρίασή του, στην οποία δεν πάρθηκαν ουσιαστικές αποφάσεις, όμως
ειπώθηκαν πολλά... Έγινε λόγος για τρομοκρατία, βίτσια παραγόντων,
προκατασκευασμένες αποφάσεις. Παραβρέθηκαν οι πρώην αρχιδιαιτητές Στέλιος
Λανδράκης και Μάκης Γερμανάκος, καθώς και ο πρόεδρος της Ε.Δ. Βασίλης
Βουράκης, παρά το γεγονός ότι ανήκει στον Πειραιά. Για ποιον λόγο;

«Αισθάνομαι Αθηναίος. Εδώ έχω τους περισσότερους φίλους. Αυτό που συνέβη, ήταν
απαράδεκτο. Δεν είχα αναφέρει καθόλου τον Βαρούχα. Να φανταστείτε ότι διέκοψα
δύο φορές τη συνεδρίαση, για να τους πω ότι αυτό που πάμε να κάνουμε, είναι
μπουρλότο. Το κακό έγινε, όμως έχω κάποια πράγματα στο μυαλό μου. Υπομονή
μέχρι τον Φεβρουάριο», είπε στα μέλη του Συνδέσμου «απολογούμενος» ο
αρχιδιαιτητής, Βασίλης Βουράκης.

Ο πρόεδρος του ΣΑΔ, Νίκος Καραθανάσης, διαβεβαίωσε ότι ο πρώην αρχιδιαιτητής,
Στέλιος Λανδράκης, του είχε πει πριν από την ψηφοφορία ότι «θα φάνε τον
Βαρούχα». Όμως, σε τηλεφωνική επικοινωνία που είχε με τον κ. Βουράκη, ο
πρόεδρος της Ε.Δ. υποσχέθηκε ότι «δεν πρόκειται να γίνει κάτι τέτοιο, αφού θα
ήταν σκάνδαλο». Στη συνέχεια, ο κ. Καραθανάσης κάλεσε το μέλος της Επιτροπής
Διαιτησίας (που ανήκει στον σύνδεσμο της Αθήνας) Αριστείδη Λέκκα, να εξηγήσει
τους λόγους που ψήφισε την αποπομπή του Παναγιώτη Βαρούχα.

«Τρομοκρατούσαν τη γυναίκα μου και τα παιδιά μου. Δεν ήξερα τι να κάνω. Με
κάλεσαν να ψηφίσω 8ος, όπου και είχε βγει το αποτέλεσμα. Ομολογώ ότι έκανα
λάθος. Ουδείς αλάνθαστος. Όλοι γνωρίζουν τι έχω προσφέρει στον σύνδεσμο», τους
είπε ο κ. Λέκκας.

«Έξω από τα δόντια» τα είπε ο πρώην αρχιδιαιτητής Μάκης Γερμανάκος: «Δεν έχετε
καταλάβει ότι μας εκμεταλλεύονται οι παράγοντες και μας έχουν για την
καρπαζιά! Η καρατόμηση του Βαρούχα ήταν βίτσιο παραγόντων. Η απόφαση ήταν
προκατασκευασμένη. Αυτός που έχει τη διαιτησία στο τσεπάκι του, είναι ισχυρός».

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16032O032</ED>
<ID>
ID:133976

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O03&aa=2</URL></REF>


Article

<CATEGORY>vin10</CATEGORY>

 <H2>ΑΠΟΠΟΜΠΕΣ
</H2><H2>Διάσταση απόψεων στην Επιτροπή Διαιτησίας
</H2>
ΚΑΤΙ ΔΕΝ πάει καλά στην Επιτροπή Διαιτησίας, αφού στην προχθεσινή συνεδρίασή
της διαπιστώθηκε ότι υπάρχει μεγάλη διάσταση απόψεων σε ό,τι αφορά τις
αποφάσεις της. Αιτία οι τελευταίες εξελίξεις στο χώρο της διαιτησίας όπου
αποπέμφθηκαν από τον πίνακα της Α' Εθνικής οι Βαρούχας, Χατζής και Ηλιάδης,
ενώ επανήλθε ο Παπουτσέλης. Ο κ. Ζαχαριάδης σε έντονο ύφος ζήτησε από τον
πρόεδρο της Ε.Δ. κ. Βουράκη εξηγήσεις, διότι με τη στάση του δεν στήριξε τις
αποφάσεις της Επιτροπής, με αποτέλεσμα να προκληθεί άσχημη εικόνα. Ακόμη, ο κ.
Ζαχαριάδης ζήτησε να ελεγχθεί πειθαρχικά από την ΕΠΟ ο πρόεδρος του Συνδέσμου
Αθήνας Νίκος Καραθανάσης.

Από την πλευρά του, ο κ. Βουράκης είπε πως «άλλα είχαμε αποφασίσει και άλλα
έγιναν», ενώ δεν παρέλειψε να τα βάλει και με τους εκπροσώπους του Τύπου,
στους οποίους απέδωσε ευθύνη για την εικόνα που βγήκε προς τα έξω. Παράλληλα
ανακοίνωσε ότι οι συνεδριάσεις της Ε.Δ. θα είναι πλέον κλειστές για τον Τύπο,
αναιρώντας αυτό που είχε υποστηρίξει πριν από λίγο καιρό για πλήρη διαφάνεια.

Στη συνέχεια αποφασίστηκε να υπάρξει πίνακας διαιτητών μεγάλης εμπειρίας, στον
οποίο μετέχουν οι διεθνείς Μπίκας, Ψυχομάνης, Φασόλης, Παπαδάκος, Βοργιάς,
Βασσάρας και οι Τεβεκέλης, Μποροβήλος, Παπαχίντζιος, Αγγελάκης, Παπαπέτρου,
Μπέγκος. Τέλος, δημιουργήθηκε Επιτροπή Ταλέντων που απαρτίζεται από τους
Βασιλάκη, Κεφαλά, Ναούμ, Γερμανάκο και Βασσάρα, η οποία αναλαμβάνει να
παρακολουθεί διαιτητές μικρότερων κατηγοριών, τους οποίους θα προτείνει στην
Επιτροπή Διαιτησίας για την προώθησή τους.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16032O033</ED>
<ID>
ID:134011

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O03&aa=3</URL></REF>


Article

<CATEGORY>vin10</CATEGORY>

 <H2>Τα είπε και... έφυγε!
</H2>
Η ΕΙΔΗΣΗ της συνεδρίασης ήρθε από τα χείλη του Στέλιου Λανδράκη. Ο πρώην
αρχιδιαιτητής επιχείρησε να φύγει στα... κλεφτά, όμως έγινε εγκαίρως
αντιληπτός από τον πρόεδρο του Συνδέσμου Αθηναίων Διαιτητών κ. Καραθανάση. Ο
διάλογος που ακολούθησε:

ΚΑΡΑΘΑΝΑΣΗΣ: «Πού πας, ρε Στέλιο; Εσύ δεν μας είπες τη γνώμη σου».

ΛΑΝΔΡΑΚΗΣ: «Φεύγω. Άλλωστε η συνεδρίαση ήταν άνευ ουσίας».

ΚΑΡΑΘΑΝΑΣΗΣ: «Τότε πες μας κάτι για να βάλεις ουσία στη συζήτησή μας».

ΛΑΝΔΡΑΚΗΣ: «Θα σταθώ σε τρία θέματα και ύστερα θα φύγω. Ο κ. Βουράκης ήταν
γνώστης των πραγμάτων. Δεν θα κάνει τίποτα απ' όσα λέει. Μέχρι τον Μάρτιο θα
υπάρχει άλλος στη θέση του».

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16032O034</ED>
<ID>
ID:134035

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O03&aa=4</URL></REF>


Article

<CATEGORY>vin10</CATEGORY>

 <H2>Ο Μπίκας στην Ξάνθη
</H2>
Ο ΔΙΕΘΝΗΣ διαιτητής Γιώργος Μπίκας, από τον σύνδεσμο Χαλκιδικής, κληρώθηκε
να διευθύνει τον εκτός έδρας αγώνα της πρωτοπόρου ΑΕΚ με τη Skoda Ξάνθη, ενώ
στο παιχνίδι Πανηλειακός - Παναθηναϊκός διαιτητής θα είναι ο Μανώλης
Γιανναδάκης, από τον σύνδεσμο Λασιθίου. Στα υπόλοιπα ματς της 17ης αγωνιστικής
του επαγγελματικού πρωταθλήματος κληρώθηκαν οι: Ολυμπιακός - Βέροια:
Παπαπέτρου, ΠΑΟΚ - Αθηναϊκός: Χατζησταυρίδης, Πανιώνιος - Ιωνικός:
Παπαχίντζιος, Καλαμάτα - ΟΦΗ: Παπουτσέλης, Απόλλων - Ηρακλής: Καλύβας,
Προοδευτική - Εθνικός: Κασναφέρης και Παναχαϊκή - Καβάλα: Φασόλης.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16032O035</ED>
<ID>
ID:134050

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O03&aa=5</URL></REF>


Article

<CATEGORY>vin10</CATEGORY>

 <H5>ΟΙ ΠΑΛΑΙΜΑΧΟΙ ΒΡΑΒΕΥΣΑΝ ΤΟΥΣ ΚΟΡΥΦΑΙΟΥΣ ΤΗΣ ΑΕΚ ­ ΝΤΕΜΠΟΥΤΟ ΔΩΝΗ ΣΤΗΝ ΞΑΝΘΗ
</H5><H2>Βραδιά τίτλου
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Ο Ντέμης Νικολαΐδης παραλαμβάνει από τα χέρια του Κώστα Νεστορίδη την
τιμητική πλακέτα

Η ΒΡΑΒΕΥΣΗ των κορυφαίων είχε τον χαρακτήρα που άρμοζε στις περιστάσεις.
Πανηγυρικό! Και οι εκλεκτοί των βετεράνων ήταν οι εκλεκτοί του κοινού, ο
Ντέμης Νικολαΐδης, ο Ηλίας Ατματσίδης, ο Χρήστος Κωστής.

Οι δύο πρώτοι σημάδεψαν με τις επιδόσεις τους τον αγώνα της ΑΕΚ με τον ΟΦΗ και
χειροκροτήθηκαν από τον κόσμο που βρέθηκε (προχθές βράδυ) στην αίθουσα μελών
του «Νίκος Γκούμας».

«Καλή χρονιά και ό,τι επιθυμείτε να το έχετε», ήταν η ευχή του Ατματσίδη, οι
οπαδοί απάντησαν «θέλουμε τον τίτλο», ο Ηλίας πρόσθεσε «και εμείς αυτό ζητάμε»
­ αντιληπτοί συνεπώς οι ρυθμοί με τους οποίους κύλησε η γιορτινή βραδιά. Ο
Κωστής πέρασε αρκετή ώρα δίπλα στον «πρόεδρο που τον έφερε στη Νέα
Φιλαδέλφεια», δηλαδή τον Δημήτρη Μελισσανίδη, ενώ παρόντες ήταν πρώην και νυν
παράγοντες. Ο Γιάννης Καρράς (πολύ θα ήθελε τον Κούτουλα στην Προοδευτική), ο
Γιώργος Λεωτσινίδης, ο Δημήτρης Τυροβολάς, οι... τέως αλλά μονίμως νυν στην
καρδιά του κόσμου, Πέτρος Ραβούσης - Λάκης Στεργιούδας, ο Νίκος Πανταζής και ο
Μιχάλης Βλάχος. Ο τελευταίος ίσως σύντομα να ακούσει τα ευχάριστα. Το κλίμα
στη διοίκηση έχει διαφοροποιηθεί υπέρ του και δεν αποκλείεται σε μια επόμενη
συνεδρίαση του Δ.Σ. να αποφασιστεί αυτό που ακούγεται έντονα στα «πηγαδάκια»:
Επιστρέφει στις (ομαδικές) προπονήσεις.

Παρών φυσικά και ο ­ εξαιρετικά δημοφιλής ­ Ντουμίτρου Ντουμιτρίου. Με
χαμόγελο στα χείλη, αλλά λιτές δηλώσεις τού στυλ «εύχομαι να ζούμε συνεχώς
τέτοιες χαρές».

Περισσότερα, ο Ντουμιτρίου ασφαλώς θα πει στη σημερινή συνέντευξη Τύπου ­
πάντως, η πίστη του ότι η ΑΕΚ μπορεί να τα καταφέρει ως το τέλος και να
διατηρηθεί στην κορυφή, είναι δεδομένη!

Να σημειωθεί ότι παρών ήταν και ο Κώστας Νικολαΐδης ­ παλαίμαχος της ΑΕΚ και ο
άνθρωπος που νιώθει (αλλά με χαρά!) τον Νικολαΐδη έτοιμο να του κλέψει το
ρεκόρ των συνεχόμενων επιτυχιών γκολ.

Αξίζει επίσης να πούμε ότι ο Ηλίας Ατματσίδης για τη φάση του πέναλτι
υποστήριζε «η απόκρουσή μου ήταν δύσκολη, από τις καλύτερες και θα έχει
σημασία αν τελικά κατακτήσουμε τον τίτλο», ενώ ο Ντανιέλ Μπατίστα προσέθετε
«δεν κατάλαβα τι έκανα στο πέναλτι, τώρα πρέπει να δώσω πριμ στον Ατματσίδη».

Ο ΔΩΝΗΣ

Με τον ΟΦΗ δεν πρόλαβε να παίξει, αλλά κόντρα στην Ξάνθη θα πάρει το βάπτισμα
του πυρός ο Γιώργος Δώνης. Θεωρείται πιθανό ο Ντουμιτρίου να εμπιστευτεί τον
διεθνή επιθετικό στο ματς της Ξάνθης, ποντάροντας κυρίως στην ταχύτητά του και
την εμπειρία του (ο Μπατίστα έχει κάρτες).

***Θλάση στον μηρό έχει ο Ηλίας Ατματσίδης, εκφράζεται όμως αισιοδοξία ότι θα
παίξει κόντρα στη SKODA. Κάτι αντίστοιχο συμβαίνει και με τον Νικολαΐδη (οσφυαλγία).

*** Σύσκεψη για το ποιοι θα φύγουν θα γίνει σήμερα μεταξύ των κ.κ. Ντουμιτρίου
- Λεωτσινίδη. Ο Παυλόπουλος πηγαίνει στον ΟΦΗ και ο Πλατάκης μάλλον στην Ελευσίνα.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16032O041</ED>
<ID>
ID:133937

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O04&aa=1</URL></REF>


Article

<CATEGORY>vin10</CATEGORY>

 <H2>ΙΩΝΙΚΟΣ
</H2><H2>«Να σταματήσουν οι βεντέτες»
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

ΜΕ ΣΤΟΧΟ το θετικό αποτέλεσμα θα ταξιδέψει απόψε στη Θεσσαλονίκη ο Ιωνικός,
για τον αυριανό αγώνα κυπέλλου με τον ΠΑΟΚ.

Στη Νεάπολη, όλοι πιστεύουν ότι η ομάδα έχει τις δυνατότητες να πάρει αυτό που
θέλει, παρά τις απουσίες βασικών ποδοσφαιριστών. Συγκεκριμένα, από το ματς της
Τούμπας θα απουσιάσουν οι τιμωρημένοι Σταματής, Βαβίλης, όπως και οι
τραυματίες Φίλης και Αντριόλι. Αμφίβολη, επίσης, είναι και η συμμετοχή του
Μίλοε Κλάεβιτς, ο οποίος μέχρι χθες είχε υψηλό πυρετό. Ο Σέρβος παίκτης
ακολουθεί θεραπευτική αγωγή με ενέσεις και μάλλον θα ταξιδέψει με την αποστολή
στη Θεσσαλονίκη.

Σε ό,τι αφορά το πρόβλημα που είχε δημιουργηθεί με την πέτρα που είχε δεχθεί ο
Μιχόπουλος στο ματς του πρωταθλήματος, ο αρχηγός του Ιωνικού, Γιώργος
Νταρακλίτσας, είπε: «Αυτά πρέπει να ξεχαστούν. Δεν είναι δυνατόν να
διαιωνίζονται αυτές οι καταστάσεις. Αν κάποιος ανεγκέφαλος έκανε ένα λάθος,
αυτό το πλήρωσε ο Ιωνικός και μάλιστα ακριβά. Οι δύο ομάδες δεν έχουν να
χωρίσουν τίποτα και πρέπει κάποτε να σταματήσουν αυτές οι λεγόμενες
"βεντέτες". Εμείς θα προσπαθήσουμε για ένα θετικό αποτέλεσμα, αλλά πιστεύω ότι
η πρόκριση στον επόμενο γύρο θα ξεκαθαρίσει στον αγώνα ρεβάνς».

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16032O042</ED>
<ID>
ID:133977

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O04&aa=2</URL></REF>


Article

<CATEGORY>vin10</CATEGORY>

 <H5>ΚΑΒΑΛΑ
</H5><H2>Ψάχνουν για προπονητή
</H2>
ΣΕ ΑΝΑΖΗΤΗΣΗ τεχνικού βρίσκεται η Καβάλα, μετά την αποδοχή τής παραίτησης
του Κώστα Ιωσηφίδη. Ήδη έχουν γίνει επαφές με αρκετούς Έλληνες και ξένους
τεχνικούς, χωρίς όμως να υπάρξει συμφωνία με κάποιον από αυτούς. Σύμφωνα με
πληροφορίες, τα ονόματα που ακούγονται είναι των Αρχοντίδη, Κατσαβάκη, Ρότσα,
Ραβούση και Γιάρα.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16032O043</ED>
<ID>
ID:134012

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O04&aa=3</URL></REF>


Article

<CATEGORY>vin10</CATEGORY>

 <H5>ΚΑΛΑΜΑΤΑ
</H5><H2>Απόκτησε τον Τρούπκο
</H2>
ΕΚΠΛΗΞΗ πρώτου μεγέθους από την Καλαμάτα, που ανακοίνωσε την απόκτηση του
Θωμά Τρούπκου από τη Βέροια. Οι συζητήσεις είχαν ξεκινήσει εδώ και αρκετές
ημέρες, ενώ η συμφωνία επιτεύχθηκε προχθές ανάμεσα στις δύο ΠΑΕ. Το κόστος της
μεταγραφής έφτασε τα 130 εκατ. δρχ., από τα οποία τα 70 εκατ. θα πάρει η
Βέροια και τα υπόλοιπα ο 24χρονος μεσοεπιθετικός.

Σε ό,τι αφορά τους Αουρέλιο και Νταντάου, ο τεχνικός της Καλαμάτας, Μπάμπης
Τεννές, θα αποφασίσει για την απόκτηση τους ή όχι στο τέλος του μήνα.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16032O044</ED>
<ID>
ID:134036

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O04&aa=4</URL></REF>


Article

<CATEGORY>vin10</CATEGORY>

 <H5>ΠΑΝΑΧΑΪΚΗ
</H5><H2>Συζητήσαμε με Μπράμκανσον
</H2>
ΟΙΣΛΑΝΔΟΣ μεσοεπιθετικός Βάλτερ Μπράμκανσον βρίσκεται ήδη στην Πάτρα, όπου
συζητάει με τους υπευθύνους της ΠΑΕ το ενδεχόμενο συνεργασίας. Ο 28χρονος
μεσοεπιθετικός υπήρξε συμπαίκτης με τον Γκρέταρσον στη Λέιφτουρ και αν
συμφωνήσει στο οικονομικό θέμα, τότε η Παναχαϊκή θα προχωρήσει στην απόκτησή
του. 
<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16032O045</ED>
<ID>
ID:134051

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O04&aa=5</URL></REF>


Article

<CATEGORY>vin10</CATEGORY>

 <H5>ΒΕΡΟΙΑ
</H5><H2>Θέλει τον Αλεξάνδρου
</H2>
ΤΟ ΚΕΝΟ που δημιούργησε η παραχώρηση του Θωμά Τρούπκου στην Καλαμάτα,
προσπαθεί να καλύψει η Βέροια. Οι υπεύθυνοι της ΠΑΕ έχουν έλθει σε επαφή με
την κυπριακή ομάδα ΑΠΟΕΛ για την απόκτηση του Αλεξάνδρου. Οι διαπραγματεύσεις
βρίσκονται σε καλό σημείο και σύμφωνα με όλες τις ενδείξεις η μεταγραφή του
νεαρού μεσοεπιθετικού θα ολοκληρωθεί μέχρι το τέλος της εβδομάδας.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16032O046</ED>
<ID>
ID:134062

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O04&aa=6</URL></REF>


Article

<CATEGORY>vin10</CATEGORY>

 <H5>ΛΕΓΟΜΕΝΑ «ΤΟΛΜΗΡΑ» ΣΤΑΝΤΑΡ ΠΡΕΠΕΙ ΝΑ ΑΝΑΖΗΤΗΣΟΥΝ ΟΙ ΠΑΙΚΤΕΣ ΤΟΥ ΠΡΟ-ΠΟ
</H5><H2>Δελτίο για μεγάλα κέρδη
</H2>
ΤΑ λεγόμενα «τολμηρά» στάνταρ πρέπει να αναζητήσουν οι παίκτες στο δελτίο της
Κυριακής. Αν... περάσουν, τότε το δελτίο προσφέρεται για μεγάλα κέρδη.

*** Μια ματιά στην ετοιμασία των ομάδων:

1. ΑΠΟΛΛΩΝ ΑΘ. - ΗΡΑΚΛΗΣ: Ο Απόλλων έχει δημιουργήσει καλή παράδοση τα
τελευταία χρόνια στα εντός έδρας ματς με τον Ηρακλή, αφού είναι αήττητος από
την περίοδο 1990-91 (4 νίκες, 2 ισοπαλίες).

2. ΚΑΛΑΜΑΤΑ - ΟΦΗ: Οι γηπεδούχοι δεν έχουν πετύχει νίκη εις βάρος του ΟΦΗ, σε
δύο εντός έδρας αναμετρήσεις. Δεν αντιμετωπίζουν προβλήματα, ενώ ο ΟΦΗ
αναμένεται να ενισχυθεί με τους Σταυρακάκη, Δερμιτζάκη.

3. ΟΛΥΜΠΙΑΚΟΣ - ΒΕΡΟΙΑ: Στον Ολυμπιακό επιστρέψει ο Τζόρτζεβιτς, που εξέτισε
την ποινή του, ενώ θα απουσιάσει και πάλι ο τιμωρημένος Πασαλής. Με δύο
απουσίες θα παραταχθεί η Βέροια (Δέλλιος, Πουρσαϊτίδης).

4. ΠΑΝΗΛΕΙΑΚΟΣ - ΠΑΝΑΘΗΝΑΪΚΟΣ: Στον Πανηλειακό επιστρέφει ο Μπίκα, ενώ ο
Βασίλης Δανιήλ στον Παναθηναϊκό μπορεί να χρησιμοποιήσει τους Κολιτσιδάκη, Λαγωνικάκη.

5. ΠΑΝΙΩΝΙΟΣ - ΙΩΝΙΚΟΣ: Χωρίς απουσίες αναμένεται να παραταχθούν οι δύο
ομάδες, αφού επιστρέφουν οι Μάντζιος, Μπουγάς (Πανιώνιος) και Σταματής,
Γυριχίδης (Ιωνικός).

6. ΠΑΟΚ - ΑΘΗΝΑΪΚΟΣ: Ο Άγγελος Αναστασιάδης αναμένεται να παρατάξει την
καλύτερη δυνατόν ενδεκάδα, ενώ ο Αθηναϊκός ενισχύεται με την επιστροφή των
Ψαρρή, Τσάνα, Κακλαμάνου, Θεοδωρόπουλου, Πουλόπουλου.

7. ΠΡΟΟΔΕΥΤΙΚΗ - ΕΘΝΙΚΟΣ: Ο Νίκος Καρούλιας έχει όλους τους παίκτες στη
διάθεσή του. Με τον Εθνικό αναμένεται να επανεμφανιστεί ο Ντερτινής, που
εξέτισε την ποινή του.

8. ΝΙΚΗ ΒΟΛΟΥ - ΠΑΝΕΛΕΥΣΙΝΙΑΚΟΣ: Οι γηπεδούχοι θα αγωνιστούν χωρίς τον
τιμωρημένο Κασιούρα, ενώ στην ομάδα της Ελευσίνας επιστρέφουν οι Γαζής, Αναστασόπουλος.

9. ΠΑΝΑΙΤΩΛΙΚΟΣ - ΤΡΙΚΑΛΑ: Η ομάδα του Νίκου Αναστόπουλου δεν αντιμετωπίζει
προβλήματα, ενώ από τα Τρίκαλα θα απουσιάσει ο τιμωρημένος Ζάρρας.

10. ΠΑΝΣΕΡΡΑΪΚΟΣ - ΛΑΡΙΣΑ: Οι δυο ομάδες αναμένεται να αγωνιστούν με την
καλύτερη δυνατόν σύνθεση, αφού επιστρέφουν οι Πλίτσης, Μεσερδής (Πανσερραϊκός)
και Αβραμούλης, Βενέτης (Λάρισα).

11. ΜΙΛΑΝ - Ρ0ΜΑ: Οι γηπεδούχοι θα παίξουν χωρίς τον τραυματία Γουεά και τον
τιμωρημένο Κοστακούρτα. Χωρίς προβλήματα είναι η Ρόμα, η οποία όμως δεν έχει
νικήσει στο Μιλάνο τα τελευταία ένδεκα χρόνια!

12. ΠΙΑΤΣΕΝΤΣΑ - ΙΝΤΕΡ: Θα απουσιάσουν οι τραυματίες Πελόνι, Μπούζο
(Πιατσέντσα) και Βίντερ, Κανού, Μεντσάνο (Ίντερ).

13. ΣΑΜΠΝΤΟΡΙΑ - ΠΑΡΜΑ: Κι εδώ η παράδοση είναι με το μέρος των γηπεδούχων. Σε
επτά αγώνες η Σαμπντόρια έχει πέντε νίκες, ενώ άλλα δύο παιχνίδια έχουν
τελειώσει ισόπαλα.

ΣΟΥΠΕΡ 13: ΝΤΕΡΜΠΙ - ΜΠΛΑΚΜΠΕΡΝ: Η Ντέρμπι είναι αήττητη στο «Μπέιζμπολ
Γκράουντ», (7 νίκες, 3 ισοπ.) ενώ η Μπλάκμπερν είναι πολύ δυνατή εκτός έδρας
(4 νίκες, 5 ισοπ., 1 ήττα).

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16032O051</ED>
<ID>
ID:133938

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O05&aa=1</URL></REF>


Article

<CATEGORY>vin10</CATEGORY>

 <H5>Η ΙΣΤΟΡΙΑ ΤΟΥ ΒΑΣΙΛΙΑ ΤΩΝ ΣΠΟΡ ΑΡΧΙΖΕΙ ΤΟ 2500 π.Χ., ΣΥΝΕΧΙΖΕΤΑΙ ΣΤΗΝ ΑΡΧΑΙΑ
ΕΛΛΑΔΑ ΚΑΙ ΤΗ ΡΩΜΗ ΚΑΙ ΦΘΑΝΕΙ ΣΤΗ ΜΕΓΑΛΗ ΒΡΕΤΑΝΙΑ ΜΕ ΡΑΓΔΑΙΑ ΕΞΕΛΙΞΗ
</H5><H2>Έπαιζαν ποδόσφαιρο με... γραβάτες
</H2>
<AUTHOR>ΓΙΩΡΓΟΣ ΝΑΜΣΗΣ</AUTHOR>

<H3></H3>Ποδοσφαιρικά παπούτσια, επικαλαμίδες και μπάλα που χρησιμοποιούσαν οι
ποδοσφαιριστές στις αρχές του αιώνα

ΤΟ ΠΟΔΟΣΦΑΙΡΟ έχει τόσο βαθιές ρίζες όσο, σχεδόν, ο πολιτισμός του ανθρώπου.
Σύμφωνα με τους ιστορικούς, το 2500 π.Χ. οι Κινέζοι έπαιζαν ένα παιχνίδι με
μπάλα, το οποίο ονομαζόταν τσου κου και θύμιζε πολύ το σύγχρονο ποδόσφαιρο

Αργότερα, ποδόσφαιρο έπαιζαν οι αρχαίοι Έλληνες και οι Ρωμαίοι, ενώ τους
μιμήθηκαν οι Πέρσες, οι οποίοι για μπάλα χρησιμοποιούσαν τα κεφάλια
εγκληματιών και αιχμαλώτων πολέμου

Τα χρόνια του Μεσαίωνα (1369), ο Βασιλιάς Εδουάρδος Γ' της Αγγλίας, με
διάταγμά του απαγόρευσε το παιχνίδι του ποδοσφαίρου γιατί συναγωνιζόταν σε
δημοτικότητα την τοξοβολία

Τον 16ο αιώνα (1561), ο δάσκαλος Ρίτσαρντ Μουλκάστερ αναφέρθηκε για πρώτη φορά
στο κάλτσιο (ποδόσφαιρο) και τους κανόνες του, στη Φλωρεντία. Το κάλτσιο
παιζόταν συνήθως στην Πιάτσα ντέλα Νοβέρε κάθε βράδυ, μεταξύ των αριστοκρατών
της Φλωρεντίας

Φυσικά, οι στολές που φορούσαν οι παίκτες ήταν ανάλογες της εποχής. Αρκετά
χρόνια μετά, το 1848, το Πανεπιστήμιο Κέμπριτζ όρισε τους βασικούς κανόνες του
ποδοσφαίρου, στους οποίους στηρίζεται το άθλημα ακόμη και σήμερα

Ακριβώς, τριάντα χρόνια μετά, διαιτητής χρησιμοποίησε για πρώτη φορά
σφυρίχτρα, στο γήπεδο της Νότιγχαμ Φόρεστ

Στο μεταξύ, βιοτεχνίες άρχισαν να κάνουν τα πρώτα τους δειλά βήματα στην
κατασκευή παπουτσιών, εμφανίσεων, καπέλων, σορτ σε στυλ μπάγκι, κάλτσες και επικαλαμίδες.

Κατά τη διάρκεια των πρώτων ποδοσφαιρικών αγώνων, οι μπάλες δεν ήταν όλες
όμοιες αφού άλλες ήταν μικρές, άλλες μεγάλες και άλλες βαρύτερες ή
ελαφρότερες. Επίσης, οι ποδοσφαιριστές φορούσαν καπέλα και σορτ μακριά ώς το
γόνατο και πολλές φορές ακόμη και... γραβάτες. Παπούτσια φορούσαν συνήθως της
αρεσκείας τους

Το 1888, στη Μεγάλη Βρετανία, καθορίζεται ο τρόπος διεξαγωγής των
πρωταθλημάτων, επιτρέποντας ταυτόχρονα στους ποδοσφαιριστές να είναι επαγγελματίες.

Κι όμως, το βασικό χρώμα της Γιουβέντους ήταν το ροζ. Απαραίτητο αξεσουάρ η
γραβάτα στα τέλη του περασμένου αιώνα

Στα πρώτα χρόνια του 20ού αιώνα, οι ομάδες σε όλο τον κόσμο έχουν
πολλαπλασιαστεί, ενώ η μόδα επιβάλλει πλέον στους παίκτες να πετάξουν τα
καπέλα και τις γραβάτες και να κοντύνουν τα σορτ

Τα χρόνια που ακολούθησαν, το ποδόσφαιρο είχε ραγδαία εξέλιξη με τη
δημοτικότητά του να φθάνει στα ύψη, κυρίως λόγω της σοφής κίνησης της νεόκοπης
ΦΙΦΑ, να διοργανώσει Παγκόσμιο Κύπελλο.

Η μόδα πλέον επηρεάζει λιγότερο τις στολές των ποδοσφαιριστών, καθώς η διεθνής
ομοσπονδία υποχρεώνει όλες τις ομάδες να έχουν κοινά χαρακτηριστικά στις
φανέλες και τα σορτ, όσον αφορά την κατασκευή τους.

Μετά τον Β' Παγκόσμιο Πόλεμο, οι εταιρείες αθλητικών ειδών επωφελούνται από τη
δίψα των ανθρώπων να αθληθούν και προσπαθούν να διαφημιστούν μέσω κορυφαίων
ονομάτων του χώρου.

Σήμερα, οι ίδιες εταιρείες παίζουν πρωταγωνιστικό ρόλο στα αθλητικά δρώμενα
χάρη στα τεράστια κεφάλαια που διαθέτουν.

Οι στολές αποτελούν μία χρυσοφόρο πηγή για τις ποδοσφαιρικές ομάδες, αφού
μπορούν να διαπραγματευτούν με τις εταιρείες αθλητικών ειδών και να αποσπάσουν
δεκάδες εκατομμύρια στον βωμό της διαφήμισης. Είναι χαρακτηριστικό, πως πριν
από έναν χρόνο μία από τις αθλητικές εταιρείες υπέγραψε 10ετές συμβόλαιο
συνεργασίας με την ομοσπονδία ποδοσφαίρου της Βραζιλίας, έναντι 100 δισ. δραχμών!

Τα ίδια περίπου χρήματα προσφέρει η ίδια εταιρεία στην αγγλική ομοσπονδία,
προκειμένου η τελευταία να διαφημίσει τα προϊόντα της από το 1999

Ένα από τα μυστικά των στολών (κυρίως της φανέλας) είναι η συχνή μετατροπή τους.

Για παράδειγμα, η αφαίρεση ή η πρόσθεση ενός γιακά στη φανέλα της Μάντσεστερ
Γιουνάιτεντ, αναγκάζει τους πολυάριθμους οπαδούς της να τρέξουν στα μαγαζιά
της και να προμηθευτούν το «νέο προϊόν».

Ποιος θα ξεχάσει, άλλωστε, τον περίφημο σηκωμένο γιακά στη φανέλα του Ερίκ
Καντονά, ο οποίος έγινε μόδα. Μάλιστα, η διοίκηση των «μπέμπηδων» ανέβαλε τη
δημιουργία νέας στολής, χωρίς γιακά, γιατί οι πωλήσεις της συγκεκριμένης
φανέλας ήταν τεράστιες.

Επίσης, στη Γερμανία δεν διστάζουν να αλλάζουν όχι μόνο σχέδιο αλλά και
χρώματα οι ομάδες της Μπουντεσλίγκα, για τον ίδιο ακριβώς λόγο: τον οικονομικό.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16032O061</ED>
<ID>
ID:133939

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O06&aa=1</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ
</H5><H2>Σύσκεψη για μεταγραφές
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

«Ανοικτό παράθυρο» για τη μεταγραφή του Μανώλη Δερμιτζάκη άφησε ο πρόεδρος
του Παναθηναϊκού

ΣΗΜΕΡΑ κληρώνει για τον Παναθηναϊκό! Με την έννοια ότι τα μεταγραφικά θέματα
τίθενται επί τάπητος, αφού ο πρόεδρος κ. Γ. Βαρδινογιάννης θα συναντηθεί με
τον προπονητή Βασίλη Δανιήλ και θα συζητήσουν το ενδεχόμενο ενίσχυσης της ομάδας.

Ο πρόεδρος, απαντώντας χθες σε ερώτηση της «ΟΜΑΔΑΣ» για ενδεχόμενη απόκτηση
παίκτη κατά την παρούσα μεταγραφική περίοδο, είπε: «Έχουμε μπροστά μας πάνω
από είκοσι μέρες. Θα δούμε τι θα γίνει».

Όπως φαίνεται, ο κ. Βαρδινογιάννης άφησε «ανοικτό παράθυρο» για την απόκτηση
παίκτη (κατά 99% του Δερμιτζάκη), αλλά όπως έχουμε γράψει κατ' επανάληψη δεν
αναμένεται «τρανταχτή» μεταγραφή.

Οι εκτιμήσεις σε διοικητικό επίπεδο δεν έχουν αλλάξει: η εμφάνιση της ομάδας
στο παιχνίδι με την Καλαμάτα ήταν λίγο-πολύ αναμενόμενη και τα υψηλά κλιμάκια
θεωρούν ότι η διακοπή του πρωταθλήματος ήταν φυσικό να επηρεάσει αγωνιστικά
τον Παναθηναϊκό. Το καθοριστικό ματς πάντως θα γίνει την Κυριακή στον Πύργο.
Αν ο ΠΑΟ ξεπεράσει νικηφόρα και το «εμπόδιο» του Πανηλειακού, στη συνέχεια και
για περίπου ένα μήνα θα παίζει συνεχώς στην Αθήνα! Με αντιπάλους, θεωρητικά,
εύκολους (Πανιώνιο, Απόλλωνα, Παναχαϊκή). Συνεπώς, τέσσερις σερί νίκες και την
ομάδα θα εκτοξεύσουν και τους παίκτες θα κάνουν πλουσιότερους κατά δύο
εκατομμύρια δραχμές τον καθένα (τόσο είναι το έξτρα πριμ για το «4χ4»).

Στο μεταξύ, σήμερα αργά το απόγευμα (17.00) ο Παναθηναϊκός αντιμετωπίζει στο
Ολυμπιακό Στάδιο τον Πανσερραϊκό για το κύπελλο. Οι «πράσινοι» θέλουν να
εξασφαλίσουν την πρόκριση από το πρώτο παιχνίδι και θα επιδιώξουν νίκη με
πολλά γκολ.

Δήλωσε ο Βασίλης Δανιήλ: «Πρέπει να δείξουμε ιδιαίτερη προσοχή για να
ξεπεράσουμε το εμπόδιο του Πανσερραϊκού, να προκριθούμε και να φτάσουμε στον
τελικό. Ευελπιστώ ότι το αποτέλεσμα του αγώνα θα δημιουργήσει ευνοϊκές
προϋποθέσεις για τη ρεβάνς, στις Σέρρες».

Ο προπονητής του ΠΑΟ επέλεξε 19 παίκτες για το σημερινό παιχνίδι.
Αποκλείστηκαν οι Σαραβάκος, Αλεξούδης. Επανέρχονται οι Κολιτσιδάκης,
Λαγωνικάκης, οι οποίοι εξέτισαν τις ποινές τους.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16032O071</ED>
<ID>
ID:133940

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O07&aa=1</URL></REF>


Article

<CATEGORY>vin10</CATEGORY>

 <H2>ΕΠΟ
</H2><H2>Πήρε έγκριση για ξένο προπονητή
</H2>
ΘΕΤΙΚΑ αντιμετωπίζει το υφυπουργείο Αθλητισμού τη συνεργασία που επιθυμεί η
ΕΠΟ με μεγάλο ξένο προπονητή, για την εθνική ομάδα ποδοσφαίρου των Ανδρών. Το
οικονομικό πρόβλημα που αντιμετώπιζε η Ομοσπονδία και που αποτελούσε σοβαρό
εμπόδιο στο θέμα αυτό ξεπεράστηκε στην προχθεσινή σύσκεψη του υφυπουργού
Αθλητισμού Ανδρέα Φούρα και του γ.γ. Αθλητισμού Γιάννη Σγουρού με εκπροσώπους
της ΕΠΟ.

Στη σύσκεψη δρομολογήθηκαν ενέργειες που θα επιφέρουν αρκετά έσοδα στην
Ομοσπονδία, αφού εκτός από το 3% επί των εσόδων από τις εισπράξεις του ΠΡΟ-ΠΟ,
η ΕΠΟ θα αναλάβει να διαχειρίζεται επιπλέον και το ποσοστό 8% της ΕΠΑΕ από τον
ίδιο φορέα.

Τα αποτελέσματα της προχθεσινής σύσκεψης θα ανακοινωθούν στην αυριανή
συνεδρίαση της ΕΠΟ, που έχει ως κεντρικό θέμα τη στελέχωση των εθνικών ομάδων
με νέους τεχνικούς. Η ΕΠΟ φαίνεται ότι έχει καταλήξει στην πρόσληψη του Γιάννη
Παθιακάκη (Ελπίδων) και του Μπάμπη Τενέ (Παίδων), αλλά προβληματίζεται ακόμη
για τον αρχιπροπονητή. Συζητεί το ενδεχόμενο συνεργασίας με τον Όσιμ και τον
Σουηδό Σβένσον, ωστόσο μελετά όλες τις παραμέτρους προκειμένου να καταλήξει
οριστικά στο πρόσωπο που θα αναλάβει για τέσσερα χρόνια την Εθνική Ανδρών και
την οργάνωση όλων των εθνικών ομάδων.

­ Φιλικό παιχνίδι με την Κολομβία θα δώσει η Εθνική Ανδρών. Ο αγώνας θα
διεξαχθεί στην Αθήνα, στις 13 Μαρτίου.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16032O072</ED>
<ID>
ID:133978

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O07&aa=2</URL></REF>


Article

<CATEGORY>vin10</CATEGORY>

 <H5>ΙΒΚΟΒΙΤΣ: ΔΕΝ ΠΡΕΠΕΙ ΝΑ ΥΠΟΤΙΜΗΣΟΥΜΕ ΤΗΝ ΑΝΤΙΠΑΛΟ ΜΑΣ
</H5><H5>«Τον βοηθά ο Καρνισόβας»
</H5><H5>ΠΟΡΤΟ
</H5><H5>Έχει τον δικό της ... Ζαρντέλ!
</H5><H2>Προσοχή παιδιά
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΟΠΟΡΤΟ

ΥΠΟ ΑΛΛΕΣ συνθήκες αυτό το ταξίδι του Ολυμπιακού στην Πορτογαλία θα μπορούσε
να έχει τουριστικό χαρακτήρα και οι παίκτες του Ντούσαν Ίβκοβιτς να ασχοληθούν
πιο πολύ με κάποια ψώνια ή με μια βόλτα στο γραφικό Οπόρτο.

Όμως, οι συνεχόμενοι και πολλοί τραυματισμοί δεν επιτρέπουν τέτοιου είδους
πολυτέλειες. Ο πρωταθλητής Ευρώπης δεν έχει βέβαια καμία διάθεση να πέσει
απόψε θύμα μιας από τις μεγαλύτερες εκπλήξεις στην ιστορία του ευρωπαϊκού
μπάσκετ, χάνοντας από την... άσφαιρη μέχρι στιγμής Πόρτο (10 ήττες σε
ισάριθμους αγώνες) και το μήνυμα του Ντούσαν Ίβκοβιτς ήταν σαφές.

Ο ΒΑΟ ΤΗΣ ΕΥΡΩΠΗΣ

«Από την αρχή πρέπει να αντιμετωπίσουμε με μεγάλη σοβαρότητα αυτό το παιχνίδι,
ώστε να μην χαλάσουμε ό,τι έχουμε φτιάξει ως τώρα με κόπο. Ο Φασούλας σε μια
συζήτηση που είχαμε, χαρακτήρισε πολύ εύστοχα την Πόρτο σαν τον ΒΑΟ της
Ευρώπης. Συνεπώς, δεν υπάρχει περίπτωση να υποτιμήσουμε την αντίπαλό μας που
έχει ένα μεγάλο κίνητρο να κερδίσει έναν τέτοιο αντίπαλο», είπε ο «Ντούντα»,
που γνωρίζει ότι η Πόρτο ούτε με θαύμα δεν θα αποφύγει τον υποβιβασμό της
χώρας της στην Ευρωλίγκα, αλλά παράλληλα θέλει να κάνει τουλάχιστον μία νίκη
για να φύγει με ψηλά το κεφάλι από τη διοργάνωση.

«ΛΑΒΩΜΕΝΟΣ»

Οι «ερυθρόλευκοι» ήρθαν εδώ στο Οπόρτο ιδιαίτερα «λαβωμένοι», αφού εκτός από
τους δύο πύργους τους (Φασούλας - Τάρλατς), στην Αθήνα έμεινε και ο Φράνκο
Νάκιτς, που είχε αιμάτωμα στον αστράγαλο. Ναι μεν αυτό είχε υποχωρήσει και τη
Δευτέρα το βράδυ κατάφερε να προπονηθεί χαλαρά, αλλά δεν ήταν σε θέση έτσι κι
αλλιώς να αγωνιστεί. Όμως και από τους παρόντες, ο Αλεξέι Ζεβροσένκο θα
παρουσιαστεί σήμερα... μασκοφόρος στον αγώνα, αφού από αγκωνιά που δέχθηκε
στον αγώνα της Πάτρας έχει σοβαρή κάκωση στο κόκαλο της μύτης και θα αγωνιστεί
με ειδικό προστατευτικό νάρθηκα (σαν μάσκα) στη μύτη.

Ο ΚΟΟΥΤΣ

«Οι τραυματισμοί, όσο δυσάρεστοι και αν είναι, ουσιαστικά βρίσκονται μέσα στο
πρόγραμμα μιας ομάδας, συνεπώς εμείς πρέπει να προχωρήσουμε και έτσι. Θέλουμε
να δείξουμε τον καλό μας εαυτό και να συνεχίσουμε τις καλές εμφανίσεις κόντρα
σε μια ομάδα που παίζει ένα στιλ καθαρά νοτιοαμερικάνικο, με γρήγορες
επιθέσεις και τρίποντα στον αιφνιδιασμό. Σε σχέση με τον Απόλλωνα που ήταν και
το τελευταίο μας παιχνίδι, η Πόρτο υπερτερεί μόνο στον τομέα των επιθετικών
ριμπάουντ, εκεί δηλαδή που πήγαμε πολύ καλά στην Πάτρα», συνέχισε ο Ντούσαν
Ίβκοβιτς που δεν γνωρίζει και πολλά για τους δύο νέους ξένους της Πόρτο.

«Σίγουρα αυτό είναι ένα πρόβλημα, αφού και το Σάββατο που είδε τον αγώνα τους
ο Μίνιτς, δεν έπαιξε ο ένας από τους δύο. Πάντως, έχω εμπιστοσύνη στην ομάδα
μου» κατέληξε ο κόουτς του Ολυμπιακού.

Ο Ολυμπιακός, λοιπόν, θα πρέπει να αντέξει σήμερα στο δικό του μαραθώνιο (με
αυτό το παιχνίδι ολοκληρώνεται μια σειρά τριών συνεχόμενων εκτός έδρας αγώνων
μετά το Ιβανώφειο και την Πάτρα) σε ένα γήπεδο που έχει το όνομα μιας από τις
πιο διάσημες μαραθωνοδρόμους του κόσμου, της Ρόζα Μότα, η οποία έχει καταγωγή
από το Οπόρτο. Εδώ δεν υπάρχει... Ζαρντέλ, αλλά ούτε κακές γηπεδικές συνθήκες
αφού το γήπεδο είναι κλειστό...

Βασικό ατού θεωρείται ο Καρνισόβας για τον Ολυμπιακό στον αποψινό αγώνα με
την Πόρτο

ΚΟΝΤΕΥΕ να... σκουριάσει γενικώς αφού του έλειπαν παιχνίδια, αλλά ιδιαίτερα
στην Ευρώπη τα ματς τού είχαν λείψει πολύ. Ο λόγος για τον Δημήτρη
Παπανικολάου, που μπορεί στο ελληνικό πρωτάθλημα να έπαιξε μετά επτά μήνες
σχεδόν, αλλά απόψε στο Οπόρτο θα δώσει ένα διεθνές παιχνίδι με την ομάδα του
ύστερα από εννέα μήνες, με τελευταία την καλύτερη ανάμνηση, τον τελικό του
κυπέλλου πρωταθλητριών στη Ρώμη με την Μπαρτσελόνα τον περασμένο Απρίλιο.

Ο ίδιος δεν ήθελε να το σχολιάσει (αν και είναι πολύ ικανοποιημένος), αλλά ο
Ντούσαν Ίβκοβιτς είχε να πει δυο λόγια: «Είμαι πολύ ευχαριστημένος από την
προσπάθεια που κάνει. Σιγά σιγά ξαναμπαίνει στην ομάδα και νομίζω ότι τον
βοηθάει ιδιαίτερα το κλίμα. Ακόμα και οι νέοι παίκτες του στέκονται ιδιαίτερα
και ίσως τον βοηθούν και περισσότερο. Όχι μόνο μιλούν πολύ μαζί του, αλλά και
στην προπόνηση θα του δώσουν πολλές πάσες, θα τον βοηθήσουν στα συστήματα. Ο
Καρνισόβας, ιδιαίτερα. Σύντομα θα είναι και πάλι το ίδιο καλός, αφού
ξαναβρίσκει τη φόρμα του», είπε ο «Ντούντα» για τον Παπανικολάου.

ΤΟ ΚΑΤΟΡΘΩΜΑ της Μπενφίκα, όταν το 1996 είχε νικήσει στην Πορτογαλία τον
μετέπειτα πρωταθλητή Ευρώπης Παναθηναϊκό, ψάχνει απόψε η Πόρτο, η οποία
μάλιστα στην προσπάθειά της για κάτι καλύτερο (δεν προλαβαίνει πάντως να
αποφύγει την τελευταία θέση) άλλαξε πρόσφατα και τους δύο ξένους της.

Οι Αμερικανοί Άντονι Άλισον (24 χρ., 1.97, έπαιζε στην Αυστραλία) και Κρις
Εσμάιγκερ (24 χρ., 2.08, έπαιζε στη Σεντ Ετιέν) αντικατέστησαν τους
συμπατριώτες τους Μπομπ Γκίλις και Ρέτζιναλ Μάνουελ.

Παρ' όλα αυτά, η Πόρτο ηττήθηκε στην έδρα της (71-77) από την Οβαρένσε για το
πρωτάθλημα (δεν έπαιξε ο Άλισον που ήταν τραυματίας) το Σάββατο, ενώ προχθές,
πάλι στην έδρα της, αποκλείστηκε και από το Κύπελλο χάνοντας στην παράταση
(81-81 καν. αγ.) από την Πόρτουγκαλ Τέλεκομ με 89-87.

Πρώτος σκόρερ της ήταν ο Νιούνο Μάρσαν, που είναι ο... Ζαρντέλ της ομάδας του μπάσκετ.

*** Όπως και η ποδοσφαιρική ομάδα του Ολυμπιακού πριν από ενάμιση μήνα,
και οι μπασκετμπολίστες βρήκαν χθες έναν ιδιαίτερα μουντό και βροχερό καιρό
στο Οπόρτο, όπου τουλάχιστον τις 200 μέρες του χρόνου βρέχει. Ευτυχώς γι'
αυτούς, το μπάσκετ παίζεται σε κλειστά γήπεδα...

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16032O081</ED>
<ID>
ID:133941

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O08&aa=1</URL></REF>


Article

<CATEGORY>vin10</CATEGORY>

 <H5></H5><H5>Χωρίς αποσκευές
</H5><H5>Ίωση
</H5><H5>Αντίγραφα
</H5><H2>Εμπιστευτικά
</H2>
Η ατυχία των παικτών του Ολυμπιακού συνεχίστηκε, αφού χθες έφτασαν στο Οπόρτο
χωρίς τις αποσκευές τους οι οποίες έμειναν στο Παρίσι! Οι περισσότεροι είχαν
πάρει βέβαια στο χέρι τις τσάντες τους με τις εμφανίσεις και έτσι μπόρεσαν να
κάνουν τη χθεσινή προπόνηση. Ο μόνος που δεν είχε μαζί του ρούχα ήταν ο Θύμιος
Μπακατσιάς, που τελικά δανείστηκε, ενώ επρόκειτο να αγοράσει και από κατάστημα
παπούτσια, αφού δεν υπήρχε αναπληρωματικό ζευγάρι από άλλον παίκτη στο νούμερό του.

Πλην των τραυματιών (Φασούλας - Τάρλατς - Νάκιτς - Ζεβροσένκο), δύο παίκτες
του Ολυμπιακού υποφέρουν και από ίωση εδώ και λίγες μέρες. Πρόκειται για τους
Καρνισόβας και Μπακατσιά, οι οποίοι δεν αποκλείεται να έχουν κολλήσει και τον
Ντούσαν Ίβκοβιτς και τον Τάκη Λιβιεράτο, που επίσης ήρθαν με γρίπη στο Οπόρτο.

Ευκαιρία για αυτόγραφα και φωτογραφίες με τους παίκτες του Ολυμπιακού είχαν
πολλά παιδιά χθες το πρωί στο αεροδρόμιο, αφού μαζί με την αποστολή της ομάδας
ταξίδεψε στο Παρίσι (ήταν ο ενδιάμεσος προορισμός) και ένα σχολείο. Οι μαθητές
δεν άφησαν την ευκαιρία να πάει χαμένη.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16032O082</ED>
<ID>
ID:133979

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O08&aa=2</URL></REF>


Article

<CATEGORY>vin10</CATEGORY>

 <H5>Η ΑΕΚ ΘΑ ΕΠΙΧΕΙΡΗΣΕΙ ΝΑ ΑΡΧΙΣΕΙ ΜΕ ΝΙΚΗ ΤΗΝ ΑΝΤΕΠΙΘΕΣΗ ΤΗΣ ΣΤΗ Β' ΦΑΣΗ ΤΗΣ ΕΥΡΩΛΙΓΚΑ
</H5><H5>ΙΩΑΝΝΙΔΗΣ
</H5><H5>Παράπονα για την καθυστέρηση της πτήσης
</H5><H2>Έχει Άντερσον και τη... γιορτή του!
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΙΕΡΟΥΣΑΛΗΜ

«Η ΑΡΧΗ είναι το ήμισυ του παντός» και η ΑΕΚ θέλει να ξεκινήσει με νίκες τους
αγώνες της στην Ευρωλίγκα για το 1998 (και... 5758 για τους Ισραηλινούς),
προκειμένου να μη χάσει το προνόμιο που δίνουν οι δύο πρώτες θέσεις στον όμιλο.

Απόψε (6.30 μ.μ.) λοιπόν, στο κλειστό γήπεδο «Μάλχα», της Ιερουσαλήμ, θα
επιχειρήσει να αρχίσει με νίκη επί της Χάποελ την αντεπίθεσή της στη β' φάση
της διοργάνωσης.

Αυτή τη φορά η ΑΕΚ διαθέτει ένα επιπλέον... αμερικάνικο όπλο: ο Ουίλι Άντερσον
θα καλύψει τη «μαύρη τρύπα» της «Ένωσης» στη θέση «3». Ο Αμερικανός, που κάνει
ντεμπούτο με τον «Δικέφαλο» στην Ευρώπη, θα πει: «Βαρέθηκα να παίζω μόνο στην
Ελλάδα και να είμαι θεατής στην Ευρώπη. Ήρθε η ώρα μου στην Ευρώπη και έχω
μεγάλη όρεξη για μπάσκετ. Το ήθελα, το περίμενα». Ο Άντερσον μίλησε για την
παράδοση των ελληνικών ομάδων στο Ευρωπαϊκό Πρωτάθλημα: «Το πήραν ο Ολυμπιακός
και ο Παναθηναϊκός, έτσι και η ΑΕΚ πρέπει να συνεχίσει την παράδοση. Θα
προσπαθήσω να τη βοηθήσω όσο μπορώ».

«Ναι, είναι η λύση που δεν είχαμε» θα προσθέσει ο Γιάννης Ιωαννίδης, που
προσπαθεί να πείσει τους υπόλοιπους παίκτες του ότι δεν πρέπει να χαλαρώσουν.
«Πρέπει η απόδοσή τους να μείνει σταθερή, έτσι ώστε να γίνει φανερή η ενίσχυση
από τον Άντερσον».

Άντερσον και Τσακαλίδης αναμένεται να βοηθήσουν την ΑΕΚ στο αποψινό ματς με
τη Χάποελ στην Ιερουσαλήμ

Ο Ιωαννίδης έχει δύο επιπλέον λόγους να θέλει τη νίκη απόψε. Πρώτον, γιατί το
θεωρεί γούρι να αρχίσει η ομάδα του τις νίκες από την ιερή πόλη (μην ξεχνάμε
ότι κάθε καλοκαίρι κάνει επίσκεψη στους Αγίους Τόπους και δίνει φιλικά). Και
δεύτερον, γιατί είναι η γιορτή του. Και ο «ξανθός» σπάνια χάνει στην
ονομαστική του εορτή.

Αυτό που φοβάται περισσότερο είναι ο... τριποντάκιας Άντι Γκόρντον (είχε
πετύχει εννέα τρίποντα κόντρα στην Εθνική μας) και τα ριμπάουντ. Και αυτό,
γιατί οι δύο ξένοι της Χάποελ, Τσούρσιτς και Ουίλιαμς, παίζουν κοντά στο
καλάθι. «Δεν πρέπει να τους αφήσουμε να τρέξουν. Πρέπει να ελέγξουμε τον ρυθμό
πριν να είναι αργά για μας. Τους ξέρουμε και μας ξέρουν. Το μυαλό μας πρέπει
να είναι στη θέση του» τόνισε ο προπονητής της ΑΕΚ, που εντόπισε τα αδύνατα
σημεία της Χάποελ: «Δεν έχουν καλές επιστροφές και αν πάρουμε τα ριμπάουντ θα
έχουν πρόβλημα. Επίσης, δεν έχουν καλές βοήθειες στην άμυνα».

Ο Ιωαννίδης θα επιχειρήσει να παρατήσει τον Γκόρντον με τον ισοϋψή του Χοσέ
Λάσα, αφού ο Κολντεμπέλα έχει πρόβλημα στο «match up». «Τρέχει σαν δαίμονας ο
Γκόρντον, τον αντιμετώπισα και στα φιλικά τις δύο προηγούμενες χρονιές. Πρέπει
να τα καταφέρουμε γιατί η Τίμσυστεμ καραδοκεί» εξήγησε ο Κλάουντιο Κολντεμπέλα.

ΟΛΟ ΓΕΛΙΑ ήταν ο Ιωαννίδης λίγο πριν από την αναχώρηση της ΑΕΚ για το Ισραήλ.
Ο «ξανθός» είχε κέφια, πήγε ­ όπως πάντα ­ τελευταίος στο αεροδρόμιο και μετά
έκανε παράπονα επειδή καθυστέρησε η... πτήση.

*** Με 93-80 νίκησε η Χάποελ εκτός έδρας τη Μότσκι στον τελευταίο αγώνα
πρωταθλήματος. Ο Μότι Ντάνιελ με 24π. και απόλυτη ευστοχία (100% στα 13 σουτ
που επιχείρησε) ήταν ο κορυφαίος παίκτης της, ενώ τον ακολούθησαν σε απόδοση
οι Τσούρσιτς (23π.) και Ουίλιαμς (12π. - 9 ριμπ.). Η Χάποελ βρίσκεται στην
έκτη θέση του πρωταθλήματος με 7 νίκες και 5 ήττες.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16032O091</ED>
<ID>
ID:133942

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O09&aa=1</URL></REF>


Article

<CATEGORY>vin10</CATEGORY>

 <H2>Η Ρόδος τίμησε τον Γιαννάκη
</H2>
Ο ΠΑΝΑΓΙΩΤΗΣ Γιαννάκης ήταν το κεντρικό πρόσωπο στις εκδηλώσεις που διοργάνωσε
η ΤΕ ΕΟΚ Δωδεκανήσου, με αφορμή τους Πανελλήνιους αγώνες μπάσκετ Ενώσεων και
Τοπικών Επιτροπών νήσων Αιγαίου και Κρήτης (α' φάσης), που διεξάγονται στο
Εθνικό κλειστό γυμναστήριο της Ρόδου.

Τον προπονητή της Εθνικής ομάδας τίμησαν ο Δήμος Ρόδου, ο Δημοτικός Οργανισμός
Νεολαίας και Άθλησης Ρόδου, ο Δήμος Ιαλυσσού, η ΤΕ ΕΟΚ Δωδεκανήσου και ο ΔΟΑ
του Δήμου Κω.

Ο Γιαννάκης δήλωσε: «Το αναπτυξιακό πρόγραμμα της ομοσπονδίας είναι ό,τι
καλύτερο υπάρχει για τους νέους που ασχολούνται με το μπάσκετ στη χώρα μας.
Δεν υπήρχε τίποτε παρόμοιο όταν ήμουν μικρό παιδί. Συγχαίρω την ΕΟΚ και όλους
τους φορείς που αγκαλιάζουν ζεστά αυτή την υπόθεση».

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16032O092</ED>
<ID>
ID:133980

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O09&aa=2</URL></REF>


Article

<CATEGORY>vin10</CATEGORY>

 <H5>ΜΕΤΑΓΡΑΦΗ
</H5><H2>Στην Ισπανία ο Κουντουράκης
</H2>
ΕΝΑΝ ΑΚΟΜΗ... εμιγκρέ απέκτησε το ελληνικό μπάσκετ. Μετά τους Σιγάλα, Ρεντζιά,
Σταυρακόπουλο, Παυλίδη, Χατζησμάλη, ο Χρήστος Κουντουράκης μάζεψε τα πράγματά
του και μετανάστευσε στην Ισπανία.

Ο διεθνής γκαρντ υπέγραψε (δοκιμαστικό) συμβόλαιο ενός μηνός με την Ταουγκρές,
οι υπεύθυνοι της οποίας, εφόσον μείνουν ικανοποιημένοι, θα του προτείνουν την
ανανέωση του συμβολαίου του έως το τέλος της σεζόν.

Ο Κουντουράκης έχει αγωνιστεί κατά σειράν στον Νέστορα, την ΑΕΚ, τον Ηρακλή
και τον ΒΑΟ.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16032O093</ED>
<ID>
ID:134013

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O09&aa=3</URL></REF>


Article

<CATEGORY>vin10</CATEGORY>

 <H5>ΑΠΟΧΩΡΗΣΕ ΑΠΟ ΤΗΝ ΧΘΕΣΙΝΗ ΠΡΟΠΟΝΗΣΗ ΤΟΥ ΑΡΗ
</H5><H2>Ξέσπασμα Ορτίθ
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

Ο Χοσέ Πικουλίν Ορτίθ αποχώρησε από τη χθεσινή προπόνηση του Άρη

ΝΕΟ χτύπημα στον ταλαιπωρημένο Άρη αποτελεί η αποχώρηση του Χοσέ Ορτίθ από τη
χθεσινή προπόνηση. «Δεν έχω να πω τίποτε», ήταν η μόνη κουβέντα που βγήκε από
το στόμα του Πορτορικανού, ο οποίος μπορεί να αντέδρασε έτσι θέλοντας να
δείξει τη δυσφορία του για όσα συμβαίνουν στον Άρη και που είναι απλήρωτος,
αλλά μπορεί και να αντιμετωπίζει κάποιο προσωπικό πρόβλημα, όπως διέρρευσε από
ανθρώπους του περιβάλλοντός του.

Το μόνο βέβαιο, πάντως, είναι πως ο Ορτίθ φάνηκε να βρίσκεται σε άσχημη
ψυχολογική κατάσταση και ο Χρήστος Μαγκώτσιος, που είναι ο «υπηρεσιακός»
προπονητής των «κιτρινόμαυρων», τρέμει και μόνο στην ιδέα πως δεν θα έχει στη
διάθεσή του τον Πορτορικανό σέντερ για το παιχνίδι με τον Παπάγου. Σίγουρος
απών θα είναι ο Νάσος Γαλακτερός, που έπαθε διάστρεμμα στη ποδοκνημική και θα
μείνει εκτός γηπέδων για δέκα ημέρες, ενώ αμφίβολη είναι και η συμμετοχή του
Γιώργου Φλώρου που τράκαρε με το αυτοκίνητό του ­ ευτυχώς χωρίς να πάθει
τίποτα ­ και δεν είναι σε καλή ψυχολογική κατάσταση.

*** Ένα 24ωρο απέμεινε για τη διεξαγωγή της έκτακτης γενικής συνέλευσης του
Α.Σ. Άρης και το πρόβλημα για τους «κιτρινόμαυρους» είναι ότι δεν βρέθηκε
κανένας να ηγηθεί σχήματος, για να αναλάβει τη διοίκηση και να βγάλει τον
σύλλογο από το αδιέξοδο. Όλες οι ελπίδες πλέον έχουν πέσει στον Μιχάλη Ζορπίδη
(αντιδήμαρχος Θεσσαλονίκης και πρώην πρόεδρος του ΤΑΠ), ο οποίος έχει και την
οικονομική επιφάνεια και τη διάθεση να ασχοληθεί, όμως οι υποχρεώσεις του
είναι τόσες πολλές, που δύσκολα θα του επιτρέψουν να αναλάβει στην παρούσα φάση.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16032O101</ED>
<ID>
ID:133932

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O10&aa=1</URL></REF>


Article

<CATEGORY>vin10</CATEGORY>

 <H2>ΝΒΑ
</H2><H2>Καλύτεροι οι Σουπερσόνικς
</H2>
ΟΙ ΣΙΑΤΛ Σουπερσόνικς είναι αυτή την περίοδο η καλύτερη ομάδα στο ΝΒΑ. Οι
Σουπερσόνικς με εκπληκτικά ποσοστά στα σουτ τριών πόντων (13/16) νίκησαν
120-108 τους Βανκούβερ Γκρίζλις. Ο Χέρσεϊ Χόκινς είχε 5/5 τριπ., ο Πέιτον 3/4,
από 2/2 οι Σρεμπφ και Πέρκινς και 1/3 ο Γκρέγκ Άντονι. Αλλά και ο Βιν Μπέικερ
κάτω από τα καλάθια πέτυχε 30 πόντους. Στη Φιλαδέλφεια, η παρουσία του Σακίλ Ο
Νιλ δεν βοήθησε τους Λέικερς, αφού οι Σίξερς με 31 πόντους του Ίβερσον
επικράτησαν 113-107. Οι Ουόσιγκτον Ουίζαρντς νικήσαν στη Νέα Υόρκη τους Νικς
(113-106), ύστερα από 14 ήττες (η τελευταία νίκη τους ήταν στις 31/1/91)! 
Κορυφαίοι των Ουίζαρντς οι Ουέμπερ (26 π., 11 ρ., 7 ασ.) και Χάουαρντ (26 π.).
Για τους Νικς, ο Σταρκς είχε 24. π και ο Λ. Τζόνσον 22 π..

Άλλα αποτελέσματα: Ουόσιγκτον - Φοίνιξ 109-99 (προχθές), Σακραμέντο - Σάρλοτ
106-90, Τορόντο - Χιούστον 96-120, Ορλάντο - Σαν Αντόνιο 69-74, Πόρτλαντ -
Μιλγουόκι 92-98.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16032O102</ED>
<ID>
ID:133972

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O10&aa=2</URL></REF>


Article

<CATEGORY>vin10</CATEGORY>

 <H5>ΜΑΞΕΪ
</H5><H2>Εκτός προπονήσεων
</H2>
ΕΚΤΟΣ προπονήσεων παραμένει ο Μάρλον Μάξεϊ αφού πρήστηκε το χειρουργημένο
γόνατό του και υπάρχει φόβος υποτροπής. Χθες πάντως που τον επανεξέτασε ο
γιατρός και του αφαίρεσε υγρό, τον καθησύχασε και τον προέτρεψε να ξεκινήσει
προπονήσεις για να παίξει το Σάββατο κόντρα στον ΠΑΟΚ.

Επιπλέον πρόβλημα στον Ηρακλή είναι και το οικονομικό. Λόγω της μετατροπής του
ΤΑΚ σε ΠΑΕ και της προσωρινής διοίκησης, έχουν «παγώσει» οι πληρωμές και
κάποιοι παίκτες άρχισαν να δυσφορούν. 
Η μεγαλύτερη δυσφορία όμως είναι για τον Ρούμπεν Νέμπχαρντ, που όλοι στον
«γηραιό» περίμεναν να γίνει ηγέτης της ομάδας, αλλά πόσες φορές παίκτης των
60-70.000 δολαρίων έχει παίξει τέτοιο ρόλο σε ελληνική ομάδα της Α1...

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16032O103</ED>
<ID>
ID:134007

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O10&aa=3</URL></REF>


Article

<CATEGORY>vin10</CATEGORY>

 <H5>ΕΦΗΒΟΙ
</H5><H2>Έκαναν 72 λάθη!
</H2>
ΔΥΟ νίκες και μία ήττα ήταν ο απολογισμός της Εθνικής Εφήβων στο τουρνουά που
ολοκληρώθηκε χθες στην ιταλική πόλη Μπιέλα. Αυτό για το οποίο θα έχει να λέει
πάντως ο ομοσπονδιακός τεχνικός Νίκος Αποστολίδης, είναι τα... 72 λάθη που
έκαναν οι έφηβοι (22 ο Φώτσης)! Τα τρία ματς της Εθνικής στην Μπιέλα: Ελλάδα -
Γαλλία 78-77: Παπάς 6, Δορκοφίκης 11, Πέτας 3, Διαμαντόπουλος 23, Κόγιας 1,
Φώτσης 18 (10 λ.), Παπαδόπουλος 16 (12 ρ.). Ελλάδα - Ιταλία 73-54: Μαντζανάς
8, Παπάς 5, Δορκοφίκης 7, Πέτας 6, Διαμαντόπουλος 11, Κόγιας, Φώτσης 15 (8
λ.), Παπαδόπουλος 21 (9 ρ.).

Ελλάδα - Κροατία 79-87: Παναγιωτόπουλος 2, Μαντζανάς, Παπάς 3, Πετρόπουλος,
Δορκοφίκης 6, Πέτας 10, Διαμαντόπουλος 22, Φώτσης 15 (5 ρ., 3 κλ.),
Παπαδόπουλος 17 (9 ρ., 3 κοψ.), Σταθάτος, Γλυνιαδάκης. Το παιχνίδι αυτό είχε
διάρκεια πάνω από δύο ώρες, αφού το «ταμπλό» έσπασε... τρεις φορές. Πρώτα από
τον Γλυνιαδάκη στην προθέρμανση και στη συνέχεια από δύο Κροάτες (κατά τη
διάρκεια του αγώνα). Τέλος, ο Γιώργος Πετρόπουλος αναδείχθηκε νικητής στον
διαγωνισμό τριπόντων.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16032O104</ED>
<ID>
ID:134031

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O10&aa=4</URL></REF>


Article

<CATEGORY>vin10</CATEGORY>

 <H5>ΠΑΟ
</H5><H2>Γεύμα από τον πρόεδρο
</H2>
ΓΕΥΜΑ με αφορμή την αλλαγή του χρόνου, αλλά και για τη διατήρηση του άριστου
κλίματος που επικρατεί στην ομάδα θα παραθέσει ο Παύλος Γιαννακόπουλος. Ο
πρόεδρος του Παναθηναϊκού, που απουσίαζε στο εξωτερικό τις ημέρες των εορτών
και χθες παραβρέθηκε στην προπόνηση της ομάδας, θα κάνει το τραπέζι σε όλα τα
μέλη της ομάδας. Μια κίνηση στην οποία είχε προβεί και πέρυσι ο κ.
Γιαννακόπουλος, παραθέτοντας γεύμα στο σπίτι του στο Κεφαλάρι.

*** Ούτε χθες προπονήθηκε ο Φεράν Μαρτίνεθ, ο οποίος αναμένεται να
επιστρέψει σήμερα στις προπονήσεις. Αντιθέτως, ο Φάνης Χριστοδούλου ακολουθεί
ειδικό πρόγραμμα με κύριο σκοπό να βρεθεί σε αγωνιστική ετοιμότητα το επόμενο
Σαββατοκύριακο, οπότε ο ΠΑΟ αντιμετωπίζει την ΑΕΚ.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16032O105</ED>
<ID>
ID:134047

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O10&aa=5</URL></REF>


Article

<CATEGORY>vin10</CATEGORY>

 <H2>Ο Γουότσον στο Περιστέρι
</H2>
Ο ΑΝΤΟΝΙΟ Μορίς Γουότσον είναι ο νέος ξένος του Περιστερίου. Αυτό ανακοίνωσε
(προχθές) ο Αργύρης Πεδουλάκης, προσθέτοντας ότι αφού τον δει στις προπονήσεις
(αναμένεται σήμερα στην Αθήνα) ελπίζει πως θα τον έχει στη διάθεσή του το
Σάββατο, στο ματς με τον Σπόρτιγκ. «Είναι η καλύτερη λύση στην αγορά αυτήν τη
στιγμή και με βάση βέβαια τα χρήματα που μπορούμε να διαθέσουμε», είπε ο
τεχνικός του Περιστερίου. «Πιστεύω ότι μπορεί να παρακολουθήσει τον ρυθμό της
ομάδας. Τον έχουμε δει σε βιντεοκασέτες με την Κάχα Σαν Φερνάντο και έχει
καλούς μέσους όρους στην Ισπανία. Έχουμε ρισκάρει κι άλλες φορές και αυτή δεν
είναι η πρώτη». Ο Πεδουλάκης είπε επίσης ότι είχαν γίνει επαφές με τον Ροντ
Σέλερς της Έφες Πίλσεν και τον Μάικ Μπράουν της Ρέτζιο Καλάμπρια. Ο Γουότσον
είναι απόφοιτος του Οχάιο Στέιτ, ενώ έχει αγωνιστεί επίσης στο CBA, τη
Βενεζουέλα και το Πουέρτο Ρίκο. Στην Κάχα Σαν Φερνάντο πήγε τον Σεπτέμβιο,
αντικαθιστώντας τον τραυματία Κρις Μακ Νίλι.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16032O106</ED>
<ID>
ID:134059

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O10&aa=6</URL></REF>


Article

<CATEGORY>vin10</CATEGORY>

 <H5>ΠΑΟ - ΟΛΥΜΠΙΑΚΟΣ ΣΥΓΚΡΟΥΟΝΤΑΙ ΑΠΟΨΕ ΓΙΑ ΤΟ ΚΥΠΕΛΛΟ ΕΛΛΑΔΟΣ
</H5><H2>ΒΟΛΕΪ
</H2><H2>Διαβατήριο για τίτλο
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ο Θεοδωρίδης (στην επίθεση) θα είναι παρών και σήμερα στο ντέρμπι, όχι όμως
και ο φευγάτος, από καιρό, Αμερικανός Νάιγκορντ

ΠΡΩΙΜΟΣ πυρετός αναμέτρησης Παναθηναϊκού - Ολυμπιακού στη νέα χρονιά σήμερα
για το Κύπελλο Ελλάδος, ενώ συγκρούονται ξανά (δύο ημέρες μετά τον θρίαμβο του
«δικεφάλου» με 3-0 για το πρωτάθλημα) ΑΕΚ - Ορεστιάδα DIANA για θέση στους «8»
της διοργάνωσης.

Στη Λεωφόρο (19.00', χωρίς τηλεοπτική μετάδοση ­ ας όψεται και η ΕΟΠΕ που
διαλέγει μέρες Κυπέλλου στο ποδόσφαιρο!) οι δύο «αιώνιοι» συναντιούνται σε
πρόωρο τελικό με έντονο ψυχολογικό χαρακτήρα και για τη συνέχεια του
πρωταθλήματος. Οι Μιχάλης Τριανταφυλλίδης και Τζανπάολο Μοντάλι συμφωνούν ότι
το αποψινό ματς είναι διαβατήριο για τον τίτλο.

Ο προπονητής των γηπεδούχων τονίζει: «Όποιος νικήσει δεν πλησιάζει απλά στο
φάιναλ φορ του Κυπέλλου αλλά παίρνει ψυχολογικό προβάδισμα για το πρωτάθλημα».

Ο Ιταλός προπονητής επαναλαμβάνει τις τελευταίες μέρες: «Πρέπει να νικήσουμε
στα ματς που ακολουθούν, με πρώτο το ντέρμπι στο Κύπελλο, για να είμαστε μέσα
στους στόχους μας».

Στο ντέρμπι της Λεωφόρου μέχρι χθες είχαν διατεθεί από τον Παναθηναϊκό 1.000
εισιτήρια από τα 1.100 που είχε στη διάθεσή του (αφότου ο Ολυμπιακός πήρε τα
400 που δικαιούται).

Το πρόγραμμα των άλλων αποψινών αγώνων Κυπέλλου: ΑΕΚ - Ορεστιάδα (18.00').
Α.Ε. Κομοτηνής - Εθνικός Αλεξ. (18.30'). Ε.Α. Πατρών - ΠΑΟΚ (Εθνικό Πάτρας,
19.00'). Πανελλήνιος - Ιωνικός Νικ. (19.00').

***Προχθές για το Κύπελλο Ελλάδος: Άρης - Κτησιφώντας 3-0 (15-12, 15-7, 15-12).

ΣΟΥΠΕΡ ΑΕΚ

Εντυπωσιακό μπάσιμο στο 1998 για την ΑΕΚ με μεγάλη νίκη 3-0 στο πρωτάθλημα Α1
βόλεϊ επί της Ορεστιάδας DIANA.

Τα σετ: 16-14, 15-11, 15-2. Μπροστά σε 500 θεατές η ΑΕΚ ανέτρεψε στο 1ο σετ το
2-8, 11-13 και 12-14 και άντεξε στο 2ο όταν το 11-4 έγινε 13-11.

Οι γηπεδούχοι στηρίχθηκαν στην εντυπωσιακή απόδοση του Θανάση Πανούσου (77%
υποδ. - 83% επιθ. - 2 μπλοκ - 3 άσοι) και στο φοβερό μπλοκ (17 έναντι 7 -
Γκουντίμα 7, Αδάμ 3, Τζούριτς 3). Θαυμάσιοι και οι Αδάμ (79% επιθ. - 3 μπλοκ),
Μουστακίδης (2 μπλοκ), Τζούριτς (70% επιθ.).

Μεμονωμένα Θετικά σημεία για την Ορεστιάδα η υποδοχή Σαμαρά (83%), η επίθεση
Παπάζογλου (71%) και το σερβίς Ζελιάσκοφ (5 άσοι). Η απουσία του Μπάεφ (λόγω
ανεμοβλογιάς) δεν αναπληρώθηκε από Γραμματικόπουλο, Πέτρογλου.

Η διαιτησία (Κούλης - Γεροθόδωρος) άφησε κάποια παράπονα στους φιλοξενούμενους
κυρίως για λάθη εποπτών στο 1ο σετ

ΑΕΚ (Σ. Πολύζος): ΜΟΥΣΤΑΚΙΔΗΣ 2+1, Τζούριτς 7+15, Αθανασιάδης 0+4, ΑΔΑΜ 7+5,
Γκουντίμα 7+5, Φάκας 4+3 - ΠΑΝΟΥΣΟΣ 9+6, Κυριακάκης.

ΟΡΕΣΤΙΑΔΑ (Γ. Τεκτονίδης): Μποζίδης 3+4, Γραμματικόπουλος 0+1, Σαμαράς 3+8,
Αμαξόπουλος 2+3, Παπάζογλου 5+11, Ζελιάσκοφ 11+4 - Μπαρμπούδης, Πέτρογλου 0+5.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16032O111</ED>
<ID>
ID:133933

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O11&aa=1</URL></REF>


Article

<CATEGORY>vin10</CATEGORY>

 <H2>ΠΟΛΟ
</H2><H2>Αρχίζει η μάχη για τα κορίτσια
</H2>
ΜΕ ΚΑΝΟΝΙΚΟΥΣ ρυθμούς συνεχίζεται στο Περθ η προετοιμασία των Εθνικών ομάδων
πόλο ανδρών και γυναικών, εν όψει της έναρξης του Παγκοσμίου Πρωταθλήματος,
αύριο τα ξημερώματα.

Τα κορίτσια ρίχνονται πρώτα στη μάχη, με αντίπαλο την παγκόσμια πρωταθλήτρια
Ολλανδία (θα δούμε το ματς από την ΕΤ1 σε μαγνητοσκόπηση, αύριο στις 14.00). Η
προετοιμασία στο Περθ συνεχίστηκε χωρίς προβλήματα. Ο ομοσπονδιακός τεχνικός
δεν χρησιμοποιησε για προληπτικούς λόγους τις Ασιλιάν, Καμμένου και
Κανελλοπούλου, στα προχθεσινα φιλικά με Καναδά και Αυστραλία. Οι άνδρες είχαν
φιλικά ματς με Γιουγκοσλαβία, Ρωσία και Ουγγαρία.

Στο μεταξύ, αποφασίστηκε από την παγκόσμια ομοσπονδία ότι θα εξακολουθήσει να
ισχύει ο αποκλεισμός τεσσάρων χρόνων για κολυμβητή ή κολυμβήτρια που βρεθεί να
κάνει χρήση απαγορευμένων ουσιών.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16032O112</ED>
<ID>
ID:133973

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O11&aa=2</URL></REF>


Article

<CATEGORY>vin10</CATEGORY>

 <H2>ΣΤΙΒΟΣ
</H2><H2>Πέθανε ο Ιγκλόι
</H2>
ΠΛΗΡΗΣ ΗΜΕΡΩΝ, σε ηλικία 89 ετών, πεθανε προχθές στη Βουδαπέστη ο διάσημος
προπονητής στίβου Μίχαϊ Ιγκλόι.

Ασφαλώς πολλοί θυμούνται τον Μίχαϊ Ιγκλόι από τα χρόνια που πρόσφερε πολλά
στον ελληνικό στίβο ως προπονητής μέσων και μεγάλων αποστάσεων, αναδεικνύοντας
αθλητές όπως οι μεγάλοι Μιχάλης Κούσης (5.000μ. - 10.000μ. - Μαραθώνιος) και
Φίλιππος Φιλίππου (3.000μ. στιπλ) στη δεκαετία του '80.

Ο Ιγκλόι έγραψε ιστορία ως δημιουργός της χρυσής εποχής του ουγγρικού στίβου
στους δρόμους αντοχής με αθλητές που διακρίθηκαν σε Ολυμπιακούς Αγώνες στη
δεκαετία του '50 όπως οι θρυλικοί Ίχαρος, Ρόζαβολγκι, Τάμπορι, Κόβατς. Οι
αθλητές του σημείωσαν συνολικά 49 παγκόσμια ρεκόρ και 35 ευρωπαϊκά!

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16032O113</ED>
<ID>
ID:134008

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O11&aa=3</URL></REF>


Article

<CATEGORY>vin10</CATEGORY>

 <H5>ΤΕΝΙΣ
</H5><H2>Κυριάρχησαν Σάμπρας και Χίνγκις
</H2>
Ο Πητ Σάμπρας κορυφαίος του '97

Ο ΠΗΤ ΣΑΜΠΡΑΣ και η Μαρτίνα Χίνγκις κυριάρχησαν στο τένις για το 1997, σύμφωνα
με τη διεθνή ομοσπονδία (ITF).

Ο Σάμπρας κατέκτησε δύο από τα τέσσερα τουρνουά της σειράς «Γκραν Σλαμ»
(Μελβούρνη και Γουίμπλεντον) και αναδείχθηκε πρωταθλητής στους άνδρες για
πέμπτη συνεχόμενη χρονιά. Όσο για τη Μαρτίνα Χίνγκις, το άστρο της έλαμψε το
1997 περισσότερο από κάθε άλλη χρονιά. Η Ελβετίδα πρωταθλήτρια κατέκτησε τρία
τουρνουά «Γκραν Σλαμ», στη Μελβούρνη, το Γουίμπλεντον και το ΟΠΕΝ των Ηνωμένων
Πολιτειών, ενώ έχασε στον τελικό του «Ρολάν Γκαρός» από τη Μαγιόλι.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16032O114</ED>
<ID>
ID:134032

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O11&aa=4</URL></REF>


Article

<CATEGORY>vin10</CATEGORY>

 <H5></H5><H5>Τα χθεσινά αποτελέσματα
</H5><H5>Τα προχθεσινά
</H5><H2>ΙΠΠΟΔΡΟΜΟΣ
</H2>
1η: Κιτριά (Δημητσάνης) 21-17. Σουσουράδα 27. Τρίτος, Εριετούλα. Δίδυμο 1Χ4 =
74. Φορκάστ 1Χ4 = 106. Trio: 1Χ4Χ5 = 225. Tri-Cast: 1Χ4Χ5 = 451.

2η: Ηπιτής (Ξυνός) 1.434-139. Παυσίλυπος 58. Τρίτος, Πύρινος Δρόμος. Δίδυμο
2Χ6 = 2.847. Φορκάστ 2Χ6 = 8.172. Σύνθετο 1Χ2 = 3.405. ΣΔ 1Χ4Χ2Χ6 = 32.223.
Trio: 2Χ6Χ9 = 4.378. Tri-Cast: 2Χ6Χ9 = 287.944. (Διαγράφτηκε ο ίππος 3, Σμολ Τζίμμυ).

3η: Απρόβλεπτη (Νίκος) 22-13. Ηλιόμορφη 28. Τρίτος, Πρεμετή. Δίδυμο 3Χ6 = 134.
Φορκάστ 3Χ6 = 185. Σύνθετο 2Χ3 = 5.394. ΣΔ 2Χ6Χ3Χ6 = 71.440. Trio: 1Χ3Χ6 =
226. Tri-Cast: 3Χ6Χ1 = 1.074.

4η: Καρατζάς (Νίκος) 26-14. Γιουρόπιαν 25. Δίδυμο 4Χ5 = 74. Φορκάστ 4Χ5 = 164.
Σύνθετο 3Χ4 = 39. ΣΔ 3Χ6Χ4Χ5 = 1.154.

5η: Αχαλίνωτος (Γεωργίου) 32-23. Γιανγκ Μελίνα 23. Τρίτος, Ριμπέλλε. Δίδυμο
6Χ7 = 107. Φορκάστ 6Χ7 = 214. Σύνθετο 4Χ6 = 59. ΣΔ 4Χ5Χ6Χ7 = 1.111. Trio:
6Χ7Χ8 = 196. Tri-Cast: 6Χ7Χ8 = 961.

6η: Μόνικα (Νίκος) 97-22. Εξπρές 36. Δίδυμο 1Χ4 = 132. Φορκάστ 4Χ1 = 320.
Σύνθετο 9Χ4 = 313. ΣΔ 6Χ7Χ1Χ4 = 1.548. (Διαγράφτηκε ο ίππος 1, Διπλοπενιά,
ομόσταβλος του 7, Εξπρές).

7η: Καραμελλάς (Τσεργάς) 44-33. Λάιονελ 24. (Τρίτος, Αλπίνα). Δίδυμο 6Χ7 = 92.
Φορκάστ 6Χ7 = 208. Σύνθετο 4Χ6 = 334. ΣΔ 1Χ4Χ6Χ7 = 1.241.

8η: Ωκεανός (Χαραλάμπους) 74-23. Νικίτα 34. Τρίτος, Εξωτική. Δίδυμο 4Χ5 = 168.
Φορκάστ 4Χ5 = 365. Σύνθετο 6Χ4 = 233. ΣΔ 6Χ7Χ4Χ5 = 1.755. Trio: 4Χ5Χ9 = 865.
Tri-Cast: 4Χ5Χ9 = 3.699.

9η: Βασιλίτσα (Σωτηρόπουλος) 52-16. Λέιντυ Πατρίτσια 15. (Τρίτος, Νουνούκα).
Δίδυμο 1Χ2 = 48. Φορκάστ 1Χ2 = 159. Σύνθετο 4Χ1 = 350. ΣΔ 4Χ5Χ1Χ2 = 1.054.

1η: Βαλμάς (Νίκος) 12-10. Λευτέρακας 10. Δίδυμο 3Χ7 = 18. Φορκάστ 3Χ7 = 19.
(Διαγράφτηκε ο ίππος 8, Φιγκαρό).

2η: Ταφ Πρινς (Τριανταφύλλου) 31-17. Σαρώνικ Σονγκ 64. Τρίτος, Μιαούλης.
Δίδυμο 5Χ6 = 175. Φορκάστ 6Χ5 = 220. Σύνθετο 3Χ6 = 32. ΣΔ 3Χ7Χ5Χ6 = 412. Trio:
3Χ5Χ6 = 109. Tri-Cast: 6Χ5Χ3 = 649.

3η: Φεστιβάλ (Δημητσάνης) 25-15. Ιπποτούρ Νέμπουλους 24. Τρίτος, Ζωγραφιά.
Δίδυμο 2Χ3 = 67. Φορκάστ 3Χ2 = 96. Σύνθετο 6Χ3 = 69. ΣΔ 5Χ6Χ2Χ3 = 1.426. Trio:
1Χ2Χ3 = 35. Tri-Cast: 3Χ2Χ1 = 260. (Διαγράφτηκε ο ίππος 8, Φρανσουά).

4η: Λέιντυ Φρίντα (Νίκος) 20-11. Μενεσθέας 13. Τρίτος, Λη Μπόυ. Δίδυμο 1Χ6 =
33. Φορκάστ 1Χ6 = 64. Σύνθετο 3Χ1 = 72. ΣΔ 2Χ3Χ1Χ6 = 277. Trio: 1Χ3Χ6 = 155.
Tri-Cast: 1Χ6Χ3 = 390.

5η: Ζαν Πωλ Μαρά (Δημητσάνης) 23-11. Μενχίρ 12. Δίδυμο 3Χ7 = 26. Φορκάστ 7Χ3 =
51. Σύνθετο 1Χ7 = 63. ΣΔ 1Χ6Χ3Χ7 = 74. (Διαγράφτηκαν οι ίπποι: 4, Αγκίμπα· 6
Υδραία και 8, Νταλίλα).

6η: Απρόβλεπτος (Μανώλης) 98-24. Μπλέιζ 24. Τρίτος, Μακ Τακ. Δίδυμο 2Χ6 = 151.
Φορκάστ 6Χ2 = 430. Σύνθετο 7Χ6 = 231. ΣΔ 3Χ7Χ2Χ6 = 515. Trio: 2Χ5Χ6 = 375.
Tri-Cast: 6Χ2Χ5 = 1.729. (Διαγράφτηκε ο ίππος 9, Υπαρξιστής).

7η: Πανιονίκ (Δημητσάνης) 16-10. Λέιντυ Βιργινία 12. Τρίτος, Γραφικός
Νησιώτης. Δίδυμο 1Χ2 = 38. Φορκάστ 2Χ1 = 60. Σύνθετο 6Χ2 = 181. ΣΔ 2Χ6Χ1Χ2 =
826. Trio: 1Χ2Χ5 = 64. Tri-Cast: 2Χ1Χ5 = 173.

8η: Μίστερ Νίκος (Φίλιππος) 25-22. Φωφάκι 37. Τρίτος, Ιπποτούρ Νιουκλίαρ.
Δίδυμο 1Χ2 = 133. Φορκάστ 2Χ1 = 264. Σύνθετο 2Χ2 = 48. ΣΔ 1Χ2Χ1Χ2 = 535. Trio:
1Χ2Χ5 = 176. Tri-Cast: 2Χ1Χ5 = 713.

9η: Σπιντ Φάιαρ (Αλέξης) 45-23. Σιλβερίνο 36. Δίδυμο 2Χ4 = 182. Φορκάστ 2Χ4 =
237. Σύνθετο 2Χ2 = 108. ΣΔ 1Χ2Χ2Χ4 = 2.486.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16032O115</ED>
<ID>
ID:134048

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O11&aa=5</URL></REF>


Article

<CATEGORY>vin10</CATEGORY>

 <H5>ΙΣΤΙΟΠΛΟΪΑ
</H5><H2>Πρώτος ο Μ. Αριστείδης
</H2>
Ο Μ. ΑΡΙΣΤΕΙΔΗΣ του ΑΝΟΓ πρώτευσε στον τρίτο αγώνα «ράνκινγκ λιστ» του
Περιφερειακού Πρωταθλήματος Αθηνών της κατηγορίας σκαφών «Λέιζερ Ράντιαλ», που
οργάνωσε ο ίδιος όμιλος.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16032O116</ED>
<ID>
ID:134060

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O11&aa=6</URL></REF>


Article

<CATEGORY>vin10</CATEGORY>

 <H5>ΜΕΤΑΓΡΑΦΕΣ
</H5><H5></H5><H2>Είναι ένα κίνητρο...
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Τελικά, ο κόσμος της μπάλας θέλει μεταγραφές για να γυρίσει στα γήπεδα; Με την
περίπτωση της ΑΕΚ αυτό αρχίζει ν' αποδεικνύεται σε ένα επαγγελματικό
πρωτάθλημα το οποίο ταλαιπωρείται γενικώς.

*** Από παράγοντες ταλαιπωρείται, από χρέη ταλαιπωρείται, από διαιτησία
ταλαιπωρείται, από βία, μέτριους αγωνιστικούς χώρους κ.λπ.

*** Λίγο αγωνίστηκε ο Σέμπουε και πλήθος 23.000 οπαδών του «Δικεφάλου»
έσπευσε να τον αποθεώσει...

*** Λες και ήταν ο Ζορζ Γουεά ή ο εξαιρετικός χαφ Ντάβιτς...

*** Βέβαια, η ΑΕΚ είναι η μόνη ΠΑΕ ­ μέχρι στιγμής ­ που προσπαθεί να
ενισχύσει την ομάδα της και αυτή που διαθέτει χρήμα.

*** Υπογραμμίζεται, διότι η στήλη από τις πρώτες είχε εκφράσει
επιφυλάξεις για τα σχέδια των διαδόχων Τροχανά στην εργοδοσία...

*** Σήμερα στην πρωτοπόρο η «Ένικ» δείχνει ο «γίγαντας» που
προγραμματίζει και επενδύει κεφάλαια.

*** Ακούγεται πως ουδείς είναι παραπονεμένος στη Νέα Φιλαδέλφεια.

*** Από τον Γ. Λεωντσινίδη, που εισπράττει πέντε εκατομμύρια μισθό,
μέχρι τους υπεύθυνους τομέων (από 1,5 έκαστος).

*** Τόσα λεφτά ρέουν αλλού;

*** Όχι βέβαια. Η Βέροια, όπως ήδη θα έχετε πληροφορηθεί, πούλησε τον
καλύτερο παίκτη (και αρχηγό της) Τρούπκο στην... Καλαμάτα.

*** Αν η μεταγραφή δεν είχε οικονομικό κίνητρο, τότε γιατί έγινε;

Κάτι θα γίνει...

Ολυμπιακός και Παναθηναϊκός, δηλαδή οι ομάδες που ακολουθούν την ΑΕΚ στην
βαθμολογία, μη νομίσετε πως θα μείνουν με «σταυρωμένα τα χέρια».

*** Ως τη λήξη του μήνα όλο και κάποια μεταγραφή αναμένεται να σημειωθεί.

*** Βραζιλιάνος μεσοεπιθετικός, ονόματι Αντριόλι, αίφνης από
«μονόστηλος» σε αθλητικά φύλλα έγινε χθες πρωτοσέλιδη κορυφή.

*** Είθισται όταν ενδιαφέρεται ο Θρύλος για παίκτη μικρής ομάδας να
λειτουργεί ο «Προκρούστης του τυπογραφείου» στους τίτλους και τα ρεπορτάζ.

*** Στους «πράσινους» ονόματα δεν υπάρχουν, με εξαίρεση την αναμενόμενη
μεταγραφή του Δερμιτζάκη, εντούτοις έχει κανονιστεί συνάντηση προέδρου-προπονητή.

*** Κάτι είναι κι αυτό (για τους οπαδούς), που μπορεί να γέμισαν το
στάδιο Τρικάλων, εντούτοις είδαν τη φιλόδοξη ομάδα τους κάπως χλωμή...

*** Καλά είναι τα ρεκόρ του Αντωνιάδη που απειλούνται από τον Βαζέχα,
όμως ίσως δεν αρκούν για τον τίτλο.

*** Ή μήπως δεν είναι έτσι Βασίλη Δανιήλ;

Κάποιος σιγοτραγουδούσε

Η πρώτη γκρίνια του '98 έρχεται από την (προχθεσινή) «ανοικτή» συνεδρίαση των
μελών του Συνδέσμου Αθηναίων Διαιτητών.

*** Εκεί βρέθηκαν οι περισσότεροι πρώην και νυν διαιτητές του
μεγαλύτερου Συνδέσμου της χώρας, όμως οι εν ενεργεία πήραν εντολή να
αποχωρήσουν από την αίθουσα.

*** Προφανώς για να μη χάσουν «πάσα ιδέα» για τα όσα γίνονται στον
κλάδο τους, ή να κακομάθουν...

*** Αντικείμενο της συνεδρίασης ήταν το «χειρουργείο» του Βαρούχα από
τον πίνακα και δόθηκε η ευκαιρία να ακουστούν πολλά.

*** Ο Γερμανάκος, πρώην αρχιδιαιτητής, φώναξε με αγανάκτηση: «Είμαστε
της καρπαζιάς».

*** Τραβώντας μάλιστα το σκοινί: «Μας εκμεταλλεύονται οι παράγοντες».

*** Τότε κάποιοι κοίταξαν με νόημα τον (νυν) αρχιδιαιτητοπατέρα
Βασίλειο Βουράκη, γνωστό και ως «πειραϊκή γάτα»...

*** Ο χρυσοχόος απολογήθηκε συνοπτικά, χωρίς βεβαίως να πείσει: «Δεν το
περίμενα. Εγώ είμαι φίλος με τους Αθηναίους».

*** Λες και συζητιόταν ο... Πελοποννησιακός πόλεμος!

*** Πλέον ουσιαστικός όλων ο Στέλιος Λανδράκης, γνωστός και ως
«νυχτερινή γάτα», ξάφνιασε τους συναδέλφους του δηλώνοντας κοφτά πριν αποχωρήσει:

*** «Ο Βουράκης γνώριζε ότι "θα φάνε" τον Βαρούχα αλλά δεν έκανε
τίποτα. Μέχρι τον Μάρτιο θα έχει παραιτηθεί».

*** Λίγο πριν αδειάσει η αίθουσα έμαθα πως κάποιος από τους συνέδρους
σφύριζε το γνωστό τραγούδι από το αριστουργηματικό «Ρεμπέτικο» του Ξαρχάκου:
«Έλα απόψε στου Θωμά...».

*** Άντε να δούμε τι «θα παίξουν» οι σφυρίχτρες στο εξής.

*** Και Κασναφέρη διαθέτει το έργο, και Παπουτσέλη...

Έχουν ενδιαφέρον

Από τα αξιοσημείωτα της ειδησεογραφίας:

*** Σημαντικό ποσό διέθεσε ο Γιάννης Ιωαννίδης (του μπάσκετ, όχι ο
Λάκης!) υπέρ της αναδιοργάνωσης της ΠΑΕ Άρης.

*** Σωστός. Ο άνθρωπος είναι μεθοδικός αλλά και πιστός στην πρώτη του αγάπη.

*** Εγράφη: Οι πολίστες (στο Περθ) θα παίξουν για το σκουφάκι τους.

*** Πράγματι. Με τόσο «καπέλωμα» οικονομικού περιεχομένου από την ΕΚΟΦ,
δεν έχουν περιθώρια.

*** Στο εμπόριο ονομάζεται και «φέσι».

*** Οι «αθάνατοι» της ΕΠΟ μελετούν προτάσεις για πρόσληψη ομοσπονδιακού
προπονητή με «μεγάλο όνομα».

*** Επειδή όσα έχω ακούσει δεν περνούν τις δύο-τρεις συλλαβές (Λίπι,
Όσιμ, Μπλαχίν κ.λπ.), μπορώ να προτείνω ένα αληθινά... «μεγάλο».

*** Μι-λου-τί-νο-βιτς.

*** Ο άνθρωπος μπορεί να θεωρείται «τυχοδιώκτης», όμως γνωρίζει (και
τον γνωρίζουν) τους κατάλληλους ανθρώπους.

*** Αλλά το ζητούμενο είναι τι ακριβώς θέλουμε από την εθνική μας
ομάδα. Υποδομή ή σπατάλη;

*** Εντάξει;

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16032O121</ED>
<ID>
ID:133934

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O12&aa=1</URL></REF>


Article

<CATEGORY>vin10</CATEGORY>

 <H5></H5><H2>3η ΚΑΡΤΑ
</H2><H2>Ο ποιητής φωτορεπόρτερ
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΜΙΑ φωτογραφία είναι χίλιες λέξεις. Μια φωτογραφία του Παναγιώτη Δεληκάρη
είναι πάντα ένα ποίημα. Θυμάμαι, εδώ και 33 χρόνια που είμαι αθλητικός
συντάκτης, το πλήθος του φωτορεπορτάζ της Κυριακής. Δεκάδες φωτογραφίες απ'
όλα τα γήπεδα και όλα τα σπορ. Κι ο αρχισυντάκτης να επιλέγει τις καλύτερες
για να ντύσει το ρεπορταζ των συναδέλφων. Και να 'ναι στις καλύτερες πάντα του
Δεληκάρη, που αποτύπωνε την ομορφιά της αθλητικής προσπάθειας, τη θεαματική
κίνηση, τη λεπτομέρεια που εξασφαλίζει την ποιότητα.

Αυτός ο εραστής της φωτογραφικής τέχνης, που συνελάμβανε με τον φακό του την
κορυφαία αθλητική στιγμή, ο φωτογράφος - ποιητής, με ξάφνιασε χθες με δύο
βιβλία που βρήκα στο γραφείο μου. Δύο βιβλία δικά του. Τα «Ναρκολούλουδα» και
η «Πίκρα Ζωής» είναι ποιήματα του Παναγιώτη Δεληκάρη. Του Παναγιώτη του
ΑΕΚτζή, του μάστορα του αθλητικού φωτορεπορτάζ.

Κι είναι πλημμυρισμένα ευαισθησία και ανθρωπιά, γι' αυτούς που μπλέχτηκαν στον
ιστό των ναρκωτικών. Για τα φτωχά παιδιά όλου του κόσμου, τα πεινασμένα, «με
τα χίλια μαύρα δάκρυα».

Τα «Ναρκολούλουδα» είναι αφιερωμένα στον Γιάννη Λάτση, που του γνώρισε στο
τέλος της δεκαετίας του '50 ο επιστήθιος φίλος του και καταξιωμένος
δημοσιογράφος Σπύρος Αλεξίου. Η «Πίκρα Ζωής» γράφτηκε προς τιμήν του Αντώνη
Σαμαράκη με το πλουσιότατο ανθρωπιστικό έργο.

Είναι σημαντικό άνθρωποι του αθλητισμού ­ γιατί ο Δεληκάρης διέπρεψε στους
στίβους κατέχοντας το ρεκόρ φωτογραφικής ποιότητας ­ να ασχολούνται με την
ποίηση. Ας μην ξεχνάμε ότι ο αθλητισμός είναι πολιτισμός. Κι αν τα δύο βιβλία
του Δεληκάρη κοσμήσουν βιβλιοθήκες, κάποιος φορέας έχει χρέος να διοργανώσει
έκθεση φωτογραφίας με τα αριστουργήματα του Παναγιώτη Δεληκάρη. Πολλά θα
κερδίσουν οι συνάδελφοί του, αλλά και το αθλητικό κίνημα.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16032O122</ED>
<ID>
ID:133974

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O12&aa=2</URL></REF>


Article

<CATEGORY>vin10</CATEGORY>

 <H2>Χωρίς ­ βεβαίως ­ πλέι μπακ...
</H2>
ΚΑΙ ΝΑ μην υπήρχε η στάμπα στις φανέλες, θα τους αναγνωρίζατε εύκολα: Καρέρα -
Παβαρότι - Ντομίνγκο, λοιπόν, θα τραγουδήσουν στην πρεμιέρα (10 Ιουνίου) του
Μουντιάλ της Γαλλίας μπροστά στον Πύργο του Άιφελ και σε 800.000 κοινό. Θα
είναι η 15η κοινή συναυλία των κορυφαίων τενόρων και η τρίτη σε Π.Κ., μετά τις
εμφανίσεις τους σε εκείνο της Ιταλίας (1990) και των ΗΠΑ (1994). Θα τους απολαύσουμε.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16032O123</ED>
<ID>
ID:134009

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O12&aa=3</URL></REF>


Article

<CATEGORY>vin10</CATEGORY>

 <H2>Υπάρχει ασάφεια...
</H2>
ΛΙΓΟ έλειψε να κινηθεί (ξανά) ανατολικό ζήτημα για τον Νίκο Σαμαρά εξαιτίας
ασάφειας στον εσωτερικό κανονισμό της ΕΟΠΕ. Προχθές στο «Γ. Μόσχος» δεν έφτανε
η ήττα για την Ορεστιάδα. Υπέβαλε και ένσταση κακής συμμετοχής του παίκτη η
ΑΕΚ (επειδή απουσίασε με Πολωνία λόγω τραυματισμού!). Του πήραν και το δελτίο,
αλλά αποφάσισαν να παίξει σήμερα με ΑΕΚ για το Κύπελλο...

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16032O124</ED>
<ID>
ID:134033

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O12&aa=4</URL></REF>


Article

<CATEGORY>vin10</CATEGORY>

 <H5>Πλήθος παικτών σε βάση και κορυφή
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΔΕΚΑΕΞΙ ΠΑΙΚΤΕΣ από τους 200 περίπου που συμμετέχουν στο διεθνές τουρνουά των
Άνω Λιοσίων ξεκίνησαν με 3 βαθμούς. Πρόκειται για τους Κοτρωνιά, Τζούριτς,
Νεβετνίσι, Γ. Νικολαΐδη, Βουλδή, Σέκελι, Μπανίκα, Ζαχάριεβ, Τζερμιαδιανό,
Μπιχόβσκι, Ντερβίσι, Βελίτσκοβιτς, Τσέλα, Γκίντα, Τσβέτκοβιτς, Σαχταχτίνσκι.
Ακολουθούν τα αναλυτικά αποτελέσματα των τελευταίων γύρων.

2ος γύρος: Ευθυμίου - Κοτρωνιάς 0-1, Πετράκη - Τζούριτς 0-1, Κρ. Γκεοργκίεβ -
Τριβιζάς 1-0, Παναγιωτόπουλος - Νεβετνίσι 0-1, Βλ. Γκεοργκίεβ - Παπαδοπούλου
1-0, Καλοσκάμπης - Γ. Νικολαΐδης 0-1, Τσέλα - Φραγκιαδάκης 1-0, Σ. Λογοθέτης -
Σκέμπρης 0,5-0,5, Γρίβας - Κατσίρης 1-0, Ποτέας - Σέκελι 0-1, Γκίντα -
Τεγγελίδης 1-0, Θ. Σίδερης - Μπανίκας 0-1, Μπόλης - Βουλδής 0-1, Τζερμιαδιανός
- ΠαππΆς 1-0, Κολάνι - Σβέτκοβιτς 0-1, Μπιχόβσκι - Κούκος 1-0, Λένχερτ -
Ζαχάριεβ 0-1, Καλέσης - Κυριαζής 1-0, Ντερβίσι - Παρασκευαΐδης 1-0, Ιβάνοβ -
Κλέμεντ 0-1, Μάντσια - Βελίτσκοβιτς 0-1, Γκέσος - Τάρε 0,5-0,5, Βάιτσα - Στ.
Χαλκιάς 0-1, Παούνοβιτς - Μ. Αραμπατζής 0-1, Μουρούτης - Ολαράσου 0-1,
Μαναγκάτζε - Νανόπουλος 0,5-0,5, Νίκας - Χαριτάκης 0-1, Μαξίμοβιτς - Ζαμίτ
0-1, Μαυροκορδόπουλος - Σαχταχτίνσκι 0-1, Συμεωνίδης - Π. Σκλαβούνος 1-0,
Καράμπαλης - Καραχισαρίδης 0,5-0,5 κ.ά.

3ος γύρος: Κοτρωνιάς - Συμεωνίδης 1-0, Τζούριτς - Καραγιάννης 1-0, Στ. Χαλκιάς
- Κρ. Γκεοργκίεβ 0,5-0,5, Νεβετνίσι - Παπασταυρόπουλος 1-0, Ολαράσου - Βλ.
Γκεοργκίεβ 0,5-0,5, Γ. Νικολαΐδης - Πασσάκος 1-0, Χαριτάκης - Τσέλα 0-1,
Σαχταχτίνσκι - Γρίβας 1-0, Σέκελι - Μπρας 1-0, Βαφειάδης - Γκίντα 0-1,
Μπανίκας - Σιώρης 1-0, Βουλδής - Τ. Σκλαβούνος 1-0, Καπνίσης - Τζερμιαδιανός
0-1, Τσβέτκοβιτς - Νίνο Πίρι 1-0, Κλέμεντ - Μπιχόβσκι 0-1, Ζαχάριεβ - Ντάτσης
1-0, Μ. Αραμπατζής - Καλέσης 0,5-0,5, Ζαμίτ - Ντερβίσι 0-1, Γαρνέλη -
Βελίτσκοβιτς 0-1, Σκέμπρης - Ζαρούφης 1-0, Νανόπουλος - Γκέσος 0-1, Τάρε -
Μαναγκάτζε 0,5-0,5, Γκόγκολης - Σ. Λογοθέτης 1-0, Γ. Λογοθέτης - Καράμπαλης
0-1 κ.ά.

Ο 4ος γύρος παιζόταν χθες βράδυ με τα εξής ζευγάρια κορυφής: Τζερμιαδιανός -
Κοτρωνιάς, Μπιχόβσκι - Τζούριτς, Ντερβίσι - Νεβετνίσι, Βελίτσκοβιτς - Γ.
Νικολαΐδης, Τσέλα - Βουλδής, Γκίντα - Σέκελι, Τσβέτκοβιτς - Μπανίκας,
Σαχταχτίνσκι - Ζαχάριεβ, Κρ. Γκεοργκίεβ - Γκόγκολης, Βλ. Γκεοργκίεβ - Κοφίδης,
Καράμπαλης - Σκέμπρης, Καλέσης - Β. Τσαρουχάς, Γκέσος - Τζιούφας, Κουβάτσου -
Στ. Χαλκιάς, Μ. Αραμπατζής - Ολαράσου, Γρίβας - Καραχισαρίδης κ.ά. Πρώτες
τελείωσαν με ισοπαλία οι παρτίδες Μπιχόβσκι - Τζούριτς και Σαχταχτίνσκι - Ζαχάριεβ.

Κοτρωνιάς - Συμεωνίδης

1. ε4 γ6 2. δ4 δ5 3. ε5 Αζ5 4. Ιγ3 ε6 5. η4 Αη6 6. Ιηε2 Ιδ7 7. θ4 θ5 8. Ιζ4
Ιε7 9. Ι: η6 Ι: η6 10. η: θ5 Ι: θ4 11. Αδ3 γ5 12. Βη4 γ: δ4 13. Ιε2 Αε7 14. Β:
η7 Βα5+ 15. Ρζ1 0-0-0 16. Β: ζ7 Πδε8 17. Αθ6 Ρβ8 18. Αη7 Πθη8 19. θ6 Βδ2 20.
θ7 1-0

Σαχταχτίνσκι - Γρίβας

1. δ4 β5 2. ε4 Αβ7 3. ζ3 α6 4. α4 β4 5. γ4 α5 6. Ιδ2 δ6 7. Ιβ3 Ιδ7 8. Αε3 η6
9. γ5 δ: γ5 10. δ: γ5 Αη7 11. Βγ2 γ6 12. Ιε2 Ιηζ6 13. Πδ1 Βγ7 14. Ιεγ1 0-0 15.
Αε2 Αα6 16. Α: α6 Π: α6 17. 0-0 Πα7 18. Ιδ3 Ιε5 19. Ι: ε5 Β: ε5 20. Ιδ2 Ιδ5
21. Αζ2 Ιζ4 22. Ιγ4 Βθ5 23. Πδ2 Ιε6 24. Πζδ1 Αθ6 25. Πδ7 β3 26. Βε2 Π: δ7 27.
Π: δ7 Αγ1 28. Βζ1 Αζ4 29. θ3 Βη5 30. Βε1 Αβ8 31. Αε3 Ιζ4 32. Βδ2 Ι: θ3+ 33.
Ρζ1 Ιζ4 34. ε5 Βθ4 35. Α: ζ4 η5 36. Πδ8 η: ζ4 37. Π: ζ8+ Ρ: ζ8 38. Βδ8+ Ρη7
39. Β: β8 Βθ1+ 40. Ρε2 Βγ1 41. Β: β3 1-0

ΠΑΓΚΟΣΜΙΟ ΠΡΩΤΑΘΛΗΜΑ

Με σύντομη ισοπαλία συνεχίστηκε στον 3ο γύρο το ματς Κάρποβ - Ανάντ για τα
τελικά του παγκοσμίου πρωταθλήματος. Ακολούθησε ρεπό ενώ χθες παιζόταν ο 4ος
γύρος. Μετά τους 3 πρώτους γύρους το σκορ είχε διαμορφωθεί σε 1,5-1,5. Θα
παιχτούν συνολικά έξι παρτίδες.

Κάρποβ - Ανάντ (3ος γύρος)

1. δ4 δ5 2. γ4 γ6 3. Ιγ3 Ιζ6 4. ε3 ε6 5. Ιζ3 Ιβδ7 6. Αδ3 δ: γ4 7. Α: γ4 β5 8.
Αδ3 Αβ7 9. α3 β4 10. Ιε4 Ι: ε4 11. Α: ε4 β: α3 12. β: α3 Αδ6 13. 0-0 0-0 14.
Αβ2 Πβ8 15. Βγ2 γ5 16. Α: β7 Π: β7 17. δ: γ5 Α: γ5 18. Πζδ1 Βε7 19. α4 0,5-0,5.

Ο Κάρποβ είχε προετοιμάσει το 14. Αβ2, μετά όμως από την απάντηση του Ανάντ
14... Πβ8 σκέφτηκε 35'. Το πιθανότερο είναι ότι είδε κάτι που δεν είχε ελέγξει
καλά στις αναλύσεις προετοιμασίας και προτίμησε την ασφαλή οδό της ισοπαλίας.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: O99</CAT>
<ED>
Κωδικός άρθρου: A16032O991</ED>
<ID>
ID:133943

</ID><URL>http://ta-nea.dolnet.gr/neaweb/neafile.print_unique?e=A&f=16032&m=O99&aa=1</URL></REF>


Article

<CATEGORY>vin09</CATEGORY>

 <H5>ΣΤΟ ΣΤΟΧΑΣΤΡΟ ΤΗΣ ΙΤΑΛΙΚΗΣ ΕΦΟΡΙΑΣ ΓΙΑ ΠΕΡΙΟΥΣΙΑ 40 ΔΙΣ. ΔΡΧ.
</H5><H2>Φοροφυγάς ο Παβαρότι;
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

Στην περιουσία του Λουτσιάνο Παβαρότι ­ που εξετάζουν τώρα... φορολογικώς οι
ιταλικές αρχές ­ ανήκουν

και αρκετά άλογα

Μετά τους κορυφαίους μετρ της μόδας οι οποίοι βρήκαν καταφύγιο στη Νέα Υόρκη
και τους γνωστούς πρωταγωνιστές του αθλητισμού (τενίστες, ποδοσφαιριστές,
αθλητές στίβου και προπονητές) που δηλώνουν μόνιμη κατοικία το Μόντε Κάρλο,
σειρά έχουν τώρα οι διάσημοι καλλιτέχνες να επιζητούν μια ήρεμη ζωή, μακριά
από το δόκανο της εφορίας και των τελωνειακών αρχών...

Ο Λουτσιάνο Παβαρότι, ο πιο διάσημος Ιταλός τενόρος, με προσωπική περιουσία 40
δισ. δρχ. περίπου, εκτός από τα ακίνητα και τις εισπράξεις από τα δικαιώματα
πωλήσεων (δίσκων, βίντεο, κ.λπ.) βρίσκεται στο στόχαστρο των ιταλικών
διωκτικών αρχών και της εφορίας «για απόκρυψη κερδών». Ο ίδιος το αρνείται και
δηλώνει «πολίτης νομοταγής, αν και κάτοικος εξωτερικού».

Οι συχνές πυκνές εμφανίσεις του «Μπιγκ Λουτσιάνο» στις ιταλικές σκηνές, όπου
παρά τα 62 του χρόνια εξακολουθεί να συναρπάζει και να αποσπά τα
χειροκροτήματα και τις θετικές κριτικές του κοινού, έχουν προκαλέσει και την
προσοχή των ιταλικών αρχών, που δεν μπορούν να συνειδητοποιήσουν πως «ο
Λουτσιάνο, παρουσιάζει σχετικά χαμηλά έσοδα στη δήλωση που κάνει στην εφορία
κάθε χρόνο».

«Μα, είναι φυσικό, γιατί ένα μέρος από τα κέρδη μου το δίνω σε φιλανθρωπικά
ιδρύματα και σκοπούς», απαντά ο Ιταλός τενόρος, που παρ' όλ' αυτά δεν πείθει
για την ειλικρίνειά του. «Άλλωστε, το χρήμα δεν είναι το παν στη ζωή. Υπάρχουν
τόσα άλλα πράγματα, όπως ο έρωτας, η γαλήνη, η ψυχική ανάταση από τη θέα στον
κόλπο της Νάπολι. Το μπαλκόνι μου στη Νέα Υόρκη, όταν βγαίνω για ν' απολαύσω
τους δρόμους και την κίνηση. Να κάνω βόλτες στη φάρμα μου στη Μόντενα με τ'
άλογό μου. Και βέβαια, να βρίσκομαι δίπλα στην πολυαγαπημένη μου Νικολέτα...
Όταν το βράδυ ξυπνήσω και κοιτάξω δίπλα στο κρεβάτι, αν δεν δω την αγαπημένη
μου, τότε κάτι νιώθω. Ένα κενό μέσα μου. Η ζωή χωρίς τη Νικολέτα, πιστεύω ότι
δεν θα ήταν για μένα παρά μια φυλακή».

Ο Λουτσιάνο Παβαρότι αισθάνεται πικραμένος για τα πρόσφατα περιστατικά με την
εφορία και όλα όσα είδαν το φως της δημοσιότητας. Μίλησε στο Λονδίνο, στους
«Τάιμς», αλλά και στην Ιταλία, για «τους έρωτές του, την πρώην σύζυγό του
Άντουα που διαζεύχθηκε έπειτα από 35 χρόνια», αλλά κυρίως «για τη ματαιότητα
του χρήματος». «Η φήμη έχει κι αυτή μια τιμή. Δεν υπολογίζω τα χρήματα. Τώρα
έχω δίπλα μου τη Νικολέτα. Χωρίς εκείνη κοντά μου, φοβάμαι», θα εξομολογηθεί.
Και συμπληρώνει: «Η μεγαλύτερη μοναξιά είναι εκείνη που αισθάνεσαι ανάμεσα
στον κόσμο. Διάσημος σημαίνει φυλακισμένος. Για πάντα...».

Ο Παβαρότι όμως είναι πράγματι ο πλουσιότερος καλλιτέχνης όπερας στον κόσμο,
αυτή τη στιγμή. Τουλάχιστον έτσι αποδεικνύεται από τα κέρδη που δηλώνουν
επίσημα οι γνωστότεροι καλλιτέχνες. Τα ποσά είναι εκπληκτικά υψηλά, αλλά
σπάνια μπορούν να μείνουν στο σκοτάδι. Έτσι, για την περασμένη χρονιά, ο
πίνακας των αμοιβών και κερδών ορισμένων απ' αυτούς είναι αξιοπρόσεκτος. 
Πρώτος είναι ο Λουτσιάνο Παβαρότι με ετήσια κέρδη 5,3 δισ. δραχμές. Και
ακολουθούν οι Πλάθιντο Ντομίνγκο με 3,2 δισ., Χοσέ Καρέρας με 3,2, Ζούμπιν
Μέτα με 1,8, Ίτζακ Πέρλμαν 1,5, Λόριν Μάαζελ 1,3, Ντάνιελ Μπάρενμποϊμ 900
εκατ. Βλαντίμιρ Ασκενάζι 850 εκατ., Αν-Σοφί Μούτερ 800, Κλάουντιο Αμπάντο 600,
Σέζι Οζάουα 580, Κουρτ Μαζούρ 450 και Τζέιμς Λιβάιν επίσης 450 εκατ. δραχμές.

Στην αυτοκρατορία του Λουτσιάνο Παβαρότι τα χρήματά του έχουν επενδυθεί σε
ακίνητα, αλλά και σε ρευστό (καταθέσεις σε τράπεζες). Διαθέτει ένα διαμέρισμα
στη Νέα Υόρκη και ένα στο Μόντε Κάρλο.

Δύο βίλες στο Πέζαρο και τη Μόντενα (κατά 50%). Δικαιώματα (50%) από
δισκογραφικές εταιρείες, ενώ το άλλο 50% το παραχώρησε στην πρώην σύζυγό του
Άντουα για το διαζύγιο. Τέλος, τα χρήματα στις τράπεζες υπολογίζεται ότι
φθάνουν τα 35 δισ. δραχμές.

«Αν μπορούσα να ξανάρχιζα τη ζωή μου, μονάχα ένα πράγμα θ' άλλαζα σε όλα όσα
έχω κάνει μέχρι τώρα. Θα 'θελα να μπορούσα να έτρωγα λιγότερο...».

Ο Λουτσιάνο Παβαρότι, άλλοτε ποδοσφαιριστής στη Μόντενα, εγκατέλειψε γρήγορα
την ιδέα της μπάλας, όταν το φαγητό τού έδωσε κιλά και το τραγούδι τον
κατέκτησε για πάντα.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16032P011</ED>
<ID>
ID:133944

</ID><URL>http://ta-nea.dolnet.gr/neaweb/neafile.print_unique?e=A&f=16032&m=P01&aa=1</URL></REF>


Article

<CATEGORY>vin09</CATEGORY>

 <H2>Θέμα </H2>
Η βιομηχανία της χορευτικής μουσικής θα «πουλά» πάντα ρυθμό...

Σελ.: 4-5

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16032P012</ED>
<ID>
ID:133981

</ID><URL>http://ta-nea.dolnet.gr/neaweb/neafile.print_unique?e=A&f=16032&m=P01&aa=2</URL></REF>


Article

<CATEGORY>vin09</CATEGORY>

 <H2>Η άλλη ματιά </H2>
Η ανία των «εορταστικών» προγραμμάτων στο στόχαστρο της Λίνας Αλεξίου

Σελ.: 7

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16032P013</ED>
<ID>
ID:134014

</ID><URL>http://ta-nea.dolnet.gr/neaweb/neafile.print_unique?e=A&f=16032&m=P01&aa=3</URL></REF>


Article

<CATEGORY>vin09</CATEGORY>

 <H5>«ΜΠΟΕΜ» ΣΕ ΣΚΗΝΟΘΕΣΙΑ ΒΕΡΤΜΙΛΕΡ ΣΤΗ ΛΥΡΙΚΗ
</H5><H5>Τραγούδια της Αθήνας από την Ευγενία Συριώτη
</H5><H5>«ΖΩΝΤΑΝΑ» </H5><H2>Ιβάνωφ ξανά
</H2>
Η Έρση Μαλικένζου και ο Γιάννης Βογιατζής στον «Ιβάνωφ» του Τσέχωφ

Αρχίζει απόψε στην Κεντρική Σκηνή του Θεάτρου Αμόρε ο δεύτερος κύκλος των
παραστάσεων του έργου του Άντον Τσέχωφ «Ιβάνωφ» (από το Θέατρο του Νότου) που
θα διαρκέσει έως την Κυριακή 18 Ιανουαρίου. Τους πρωταγωνιστικούς ρόλους
ερμηνεύουν οι Λάζαρος Γεωργακόπουλος, Γιάννης Βογιατζής, Σμαράγδα Σμυρναίου,
Κώστας Ζαχαράκης, Μάνος Βακούσης, Τασώ Καββαδία κ.ά. Η διασκευή και η
σκηνοθεσία είναι του πολυβραβευμένου Σέρβου Νικίτα Μιλιβόγεβιτς και η
μετάφραση του Λεωνίδα Καρατζά. Για περισσότερες πληροφορίες στα τηλ. 6442.869
- 6468.009.

ΟΠΕΡΑ

Η όπερα «Μποέμ» του Πουτσίνι παρουσιάζεται απόψε και την ερχόμενη Παρασκευή 9
του μηνός από την Εθνική Λυρική Σκηνή. Πρόκειται για μια παράσταση που φέρει
την υπογραφή δύο σπουδαίων του θεάματος, της σκηνοθέτιδας Λίνα Βερτμίλερ και
του σκηνογράφου Ενρίκο Γιομπ, ενώ παρουσιάζεται στα ιταλικά με ελληνικούς
υπέρτιτλους. Τον ρόλο της Μιμής ερμηνεύουν διαδοχικά οι Μάρθα Αράπη και Τζένη
Δριβάλα, του Ροδόλφου οι Ζάχος Τερζάκης και Ντομένικο Γκέγκι, του Μαρτσέλου οι
Παναγιώτης Αθανασόπουλος, Διονύσης Τρούσσας και Τάσσης Χριστογιαννόπουλος, του
Σονάρ οι Γιώργος Ν. Παππάς και Παντελής Ψύχας, του Κολίν οι Γιώργος Παππάς και
Γιάννης Γιαννίσης, της Μουζέτας οι Ειρήνη Τσιρακίδου και Χρυσάνθη Βελουδάκη,
του Μπενουά οι Κώστας Τζαμτζής και Παύλος Μαρόπουλος. Συμμετέχει η παιδική
χορωδία του Εθνικού Ωδείου Φαλήρου υπό τη διεύθυνση του Νίκου Βασιλείου.

ΕΚΘΕΣΗ

«Μεθεόρτια» είναι ο τίτλος της έκθεσης που ξεκινά απόψε στις 19.00 στην
γκαλερί «Ζυγός» (Βασιλίσης Σοφίας 65, 7229.272) και περιλαμβάνει μικρά λάδια,
ακουαρέλες και τέμπερες των Δημήτρη Γιαννακόπουλου, Γιώργου Κουλούρη,
Χαράλαμπου Κωστόπουλου, Δημήτρη Λουκόπουλου, Απόστολου Πετρομιχελάκη, Μανώλη
Πολυμέρη. Γλυπτά της Αμαλίας Βαμβάκου, του Νίκου Καλαφάτη και του Δημοσθένη
Σωτηρούδη. Χαρακτικά των Πολ Γουόκερ, Γιώργου Κουλούρη και Κώστα Χαραλαμπίδη.
Λιθογραφίες και μεταξοτυπίες των Τσαρούχη, Σικελιώτη, Πανταλέοντος, Αθηναίου
και Βελούδιου. Κεραμικά της Ρουθ Τράχσελ. Η έκθεση θα παραμείνει ανοιχτή έως
και την Πέμπτη 29 Ιανουαρίου.

Τραγούδια αφιερωμένα στη σύγχρονη Αθήνα. Τραγούδια των Σταμάτη
Κραουνάκη, Πάνου και Χάρη Κατσιμίχα, Θάνου Μικρούτσικου και Νίκου
Πορτοκάλογλου θα ερμηνεύσει απόψε η Ευγενία Συριώτη στο μουσικό στέκι «Δυτικά
του Φιλοπάππου» (Αιολέων 36, τηλ. 3425.019 και 3469.367). Στο πιάνο τη
συνοδεύει ο Παναγιώτης Παπαγεωργίου.

Μαύρη μουσική, με στυλ, από την Quenn Yahna και την Comic Funk
Orchestra, απόψε στο «Half Note» (Τριβωνιανού 17, τηλ. 9213.310).

*** Ο... έφηβος καλλιτέχνης Κώστας Τουρνάς θα ξαναζωντανέψει απόψε ­ και έως
το Σάββατο 10 Ιανουρίου ­ στη μουσική σκηνή «Omni Live» (Άγγελου Σικελιανού
και Αγγελοπούλου 2, Νέο Ψυχικό) τους ήχους των Poll (πρωτακούστηκαν το 1971)
καθώς και την πλούσια μουσική του διαδρομή, κάνοντας μάλιστα κι ένα μικρό
αφιέρωμα στα «Απέραντα χωράφια». Μαζί του εμφανίζονται οι Μαρία Σκιαδαρέση
(τραγούδι), Δημήτρης Τσοπανέλλης (κιθάρα, τραγούδι), Πέτρος Ξουραφάς
(πλήκτρα), Γιάννης Τσουμπρής (κρουστά). Για περισσότερες πληροφορίες στο τηλ. 6741.424.

*** Συνεχίζει τις εμφανίσεις του στην «Υδρόγειο» (Θεσσαλονίκη) ο Γιώργος Ζήκας
έως και την Παρασκευή 9 Ιανουαρίου. Ο Θεσσαλονικιός συνθέτης και στιχουργός
παρουσιάζει παρέα με τους συνεργάτες του μιαν αναδρομή στη 12ετή πορεία του
στο τραγούδι. Συνταξιδιώτες του σ' αυτό το ταξίδι είναι η Αγγελική Λεμονή, η
Αλμπένα και ο Γιάννης Μήτσης.

*** Έως την Κυριακή 11 Ιανουαρίου θα εμφανίζονται στην «Αποθήκη» του «Μύλου»
(Θεσσαλονίκη) ο Αλκίνοος Ιωαννίδης και ο Ορφέας Περίδης, σ' ένα πρόγραμμα
γεμάτο μελωδίες και προσωπικές επιτυχίες.

*** Την καινούργια ακυκλοφόρητη δουλειά του με τον γενικό τίτλο «Τζιμπαράν»
καθώς και μια επιλογή του από παλαιότερους δίσκους του («Το πίσω δωμάτιο»,
«Μίλα μου για μήλα») παρουσιάζει απόψε στον μουσικό χώρο «Πινακοθήκη» (Αγίας
Θέκλας 5, Ψυρή, τηλ. 3247.741) ο Σταύρος Παπασταύρου. Φέτος μαζί του
εμφανίζεται και ο τραγουδιστής και ηθοποιός Γιώργης Χριστοδούλου, που
ερμηνεύει τους «Γιαπωνέζικους κήπους».

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16032P021</ED>
<ID>
ID:133947

</ID><URL>http://ta-nea.dolnet.gr/neaweb/neafile.print_unique?e=A&f=16032&m=P02&aa=1</URL></REF>


Article

<CATEGORY>vin09</CATEGORY>

 <H2>Κλειστόν λόγω... τέλους!
</H2>
<AUTHOR>Β.Χ.</AUTHOR>

Τις παραμονές των Χριστουγέννων και της Πρωτοχρονιάς (προτού λήξει και τυπικά
το πολιτιστικό έτος και η λειτουργία των θεσμών πολιτισμού που εγκαινίασε ο
ΟΠΠΕ) το εκδοτήριο ­ και μοναδικός χώρος διάθεσης των εκατοντάδων εκδόσεων του
Οργανισμού Πολιτιστικής Πρωτεύουσας ­ ήταν κλειστό. Δεκάδες άνθρωποι που είχαν
τη φαεινή ιδέα να αγοράσουν εκδόσεις του ΟΠΠΕ, για δώρα των γιορτών (πολλές
από τις οποίες αξιολογότατες) έμειναν έξω από την κλειδωμένη είσοδο. Η
Πολιτιστική είχε... κλείσει. Χιλιάδες τόμοι των εκδόσεων βρίσκονται
στοιβαγμένοι στα υπόγεια του κτιρίου της οδού Βασ. Όλγας. Μόλις χθες
εκπρόσωποι του Οργανισμού καλούσαν τηλεφωνικώς δημοσιογράφους και άλλες
προσωπικότητες της πόλης να περάσουν να πάρουν τις σειρές των εκδόσεων του
ΟΠΠΕ που τους είχαν περισσέψει.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16032P022</ED>
<ID>
ID:133984

</ID><URL>http://ta-nea.dolnet.gr/neaweb/neafile.print_unique?e=A&f=16032&m=P02&aa=2</URL></REF>


Article

<CATEGORY>vin09</CATEGORY>

 <H2>Η σύγχυση της νύχτας
</H2>
<AUTHOR>Π. Α.</AUTHOR>

Όσοι τόλμησαν (διότι περί τόλμης πρόκειται) να ξεμυτίσουν, χρονιάρες μέρες,
από τη θαλπωρή του σπιτιού ­ και τα κατ' οίκον ρεβεγιόν ­ για να ξανοιχτούν
στα «πελάγη» της μουσικής αθηναϊκής νύχτας, θα συμφωνήσουν. Αν κάτι μάς έφεραν
αυτές οι γιορτινές μέρες στη νυχτερινή μας διασκέδαση ήταν μάλλον η ακρίβεια.
Ζαλισμένοι από την κρίση ­ λόγω μάλλον και της ακρίβειας των μη... γιορτινών
ημερών ­ που μαστίζει τα νυχτερινά κέντρα (ως προς την προσέλευση κόσμου),
καλλιτέχνες και ιδιοκτήτες αποφάσισαν φαίνεται να το «τσούξουν». Και οι τιμές
του ταμπλ ντ' οτ έφθασαν, στις περισσότερες περιπτώσεις, σε δυσθεώρητα ύψη.
Άνω των 30.000 δρχ. κατά κεφαλήν στα περισσότερα κέντρα με «ονόματα» της
πίστας ­ και αυτό χωρίς πολλά πολλά ανοίγματα. Δεν ξέρει κανείς αν αυτές οι
τιμές τους έσωσαν ή θα τους σώσουν από την κρίση ως το τέλος της σεζόν, αλλά
είναι ­ σχεδόν ­ αποδεδειγμένο ότι αυτά διώχνουν το κοινό. Θα φανεί ίσως στις
γιορτές του 1998-'99. Βέβαια, κανείς δεν αποκλείει ότι τα νυχτερινά κέντρα θα
απαντήσουν και πάλι με... ακόμη πιο αστρονομικές τιμές. Αυτό θα πει σύγχυση.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16032P023</ED>
<ID>
ID:134017

</ID><URL>http://ta-nea.dolnet.gr/neaweb/neafile.print_unique?e=A&f=16032&m=P02&aa=3</URL></REF>


Article

<CATEGORY>vin09</CATEGORY>

 <H2>Κουκλάκια που τραγουδάνε...
</H2>
<AUTHOR>Χ.Π.</AUTHOR>

Ένα... Teletubbe

Μπορεί το «Candle in the Wind» που αφιέρωσε ο Έλτον Τζον στην Νταϊάνα να είναι
ένα από τα μεγαλύτερα χιτ των τελευταίων χρόνων ­ και σίγουρα το πιο
δακρύβρεχτο τραγούδι του 1997 ­ υπάρχει ωστόσο και ένα δεύτερο σινγκλ που
σπάει τα ταμεία, κυρίως στη Μεγάλη Βρετανία: «Say Eh-Oh...» από τις
μωρουδίστικες φωνές των Teletubbes, των τεσσάρων μωρών - ρομπότ (Λα Λα, Πο,
Τίνκι, Γουίνκι και Ντίμπσι), ηρώων της ομώνυμης τηλεοπτικής σειράς της
αγγλικής τηλεόρασης. Δάκρυα και μπεμπέ λόξυγκας για το 1997 (κυρίως για τη
Μεγάλη Βρετανία). Κάθε χώρα με τις ιδιαιτερότητές της...

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16032P024</ED>
<ID>
ID:134039

</ID><URL>http://ta-nea.dolnet.gr/neaweb/neafile.print_unique?e=A&f=16032&m=P02&aa=4</URL></REF>


Article

<CATEGORY>vin09</CATEGORY>

 <H2>Επανάληψη και αποφυγή
</H2>
<AUTHOR>Π.Θ.Κ.</AUTHOR>

Είναι δύσκολο, αλήθεια, να αντισταθείς και να μην επαναλαμβάνεσαι στον χώρο
της τέχνης... Αυτό σκεπτόμουν βλέποντας το χοροθέατρο «Οκτάνα» του
Κωνσταντίνου Ρήγου, που (μέχρι την Κυριακή) θα παρουσιάζει στο θέατρο «Ιλίσια»
το έργο του «Ίκαρος - Αιφνίδια αποσυμπίεση». Με την άκρως ατμοσφαιρική μουσική
του νεαρού Αριστείδη Μυταρά ­ γιος του ζωγράφου ­ ειδικά γραμμένη γι' αυτή την
παράσταση, οι χορογραφίες του Κωνσταντίνου Ρήγου ­ το έργο πρωτοπαρουσιάστηκε
στο Μέγαρο Μουσικής Αθηνών ­ φαντάζουν πρωτότυπες, διαφορετικές απ' αυτές που
είχε και ο ίδιος κάνει έως τώρα.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16032P025</ED>
<ID>
ID:134053

</ID><URL>http://ta-nea.dolnet.gr/neaweb/neafile.print_unique?e=A&f=16032&m=P02&aa=5</URL></REF>


Article

<CATEGORY>vin09</CATEGORY>

 <H2>Από τις Μπιενάλε στον καναπέ
</H2>
<AUTHOR>ΧΑΡΗΣ ΚΑΜΠΟΥΡΙΔΗΣ</AUTHOR>

<H3>Ποιο είναι το στίγμα της ζωγραφικής μας σήμερα; Ο μεγάλος αριθμός των μικρών
συλλεκτών αλλάζει το τοπίο και δίνει αισιόδοξη απάντηση.
</H3>
Οι εικαστικοί κύκλοι γκρινιάζουν πολύ, εδώ και μήνες, για στασιμότητα και
κρίση. Η ματαίωση του Μουσείου Γουλανδρή, η αναβολή του κρατικού Μουσείου
Σύγχρονης Τέχνης, η απογοήτευση από την Θεσσαλονίκη - Πολιτιστική Πρωτεύουσα,
επιτείνουν αυτήν την ατμόσφαιρα. Η άνθηση των εικαστικών που ζήσαμε στα
τελευταία 15 χρόνια περνά κάποια κρίση, αλλά αυτό αντί να θεωρηθεί ως
προμήνυμα μιας νέας εποχής, ερμηνεύεται ως αδιέξοδο. Ίσως, πράγματι να είναι,
αλλά μόνον ως προς την εποχή που λήγει. Διότι ταυτόχρονα είναι και αυγή για
μια καινούργια. Κάθε γενιά εικαστικών καλλιτεχνών (και οι γκαλερίστες τους,
επίσης) θεωρούν την δική της δύση ως τέλος του κόσμου. Είναι, άραγε, έτσι;

Αλ. Φασιανός. Ένας από τους δημοφιλέστερους Έλληνες ζωγράφους, εδώ και διεθνώς

«Η εικαστική μας αγορά είναι δυναμική και τα νέα σπιτικά ζητούν πίνακες, που
να μιλούν σε ανθρώπους και όχι σε επιτροπές», σημειώναμε πριν από δύο
εβδομάδες, στον απολογισμό του εικαστικού 1997. Ο οικονομικός τζίρος που
γίνεται με εικαστικά έργα είναι αυξημένος όσο ποτέ, αφού η νέα κοινωνική τάξη
η οποία διαμορφώθηκε σε μια κοινοτική Ελλάδα έχτισε νέα, πλούσια σπιτικά και
τα ντύνει με πίνακες. Ποιανών καλλιτεχνών; Του 19ου κυρίως αιώνα (Γύζης,
κ.ά.), των ιδρυτών της ελληνοκεντρικής σχολής (Παρθένης, Τσαρούχης, κ.ά.). Από
τους μεταπολεμικούς, ζητιούνται κυρίως οι συνεχιστές της ελληνοκεντρικής
άποψης (Φασιανός, Μυταράς, κ.λπ.) και από τους νεωτεριστές ελάχιστοι (Τσόκλης,
Παύλος). Αυτά τουλάχιστον δείχνουν οι δημοπρασίες και η κίνηση των αρτ-ντίλερ.
Τι απέγιναν οι άλλοι καλλιτέχνες μας, αυτοί που τρέχουν στις διεθνείς
εκθέσεις, διδάσκουν σε σχολές και γράφουν πολύ θεωρητικά για την τέχνη, χωρίς
να πολυνοιάζονται για τον τόπο και την μοίρα του; Υπάρχουν πουθενά πέρα από
τις αποθήκες ορισμένων μουσείων ή από τις σελίδες ειδικών περιοδικών και
μελετών; Τους θυμάται κανείς, αν οι ίδιοι δεν τρέξουν να προβληθούν;

Τα έργα τέχνης εξασφαλίζουν αιωνιότητα μόνο όταν συνομιλούν με ανθρώπους. Τα
Μουσεία και οι Μπιενάλε έγιναν κάποτε για να φέρουν το καλλιτεχνικό έργο στον
τελικό του παραλήπτη, δηλαδή στα μάτια και τις ψυχές του κοινού. Ξεχάστηκε για
δεκαετίες αυτή η σκληρή αλήθεια, όταν αναπτύσσονταν οι μουσειακοί θεσμοί, για
να καταλήξουν σε μια σοβαροφανή γραφειοκρατία, η οποία εξυπηρετεί κυρίως τον
αποστεωμένο εαυτό της. Την ξαναθυμηθήκαμε, όταν η έλλειψη κρατικών πόρων
ανάγκασε (ευτυχώς!) τα μουσεία να στραφούν στους χορηγούς και, μέσω αυτών, να
ξαναεκτιμήσουν το μεγάλο κοινό και τα γούστα του. Ο τελικός παραλήπτης, το
Κοινό, ξαναβρέθηκε έτσι στην πρώτη θέση, όπως άλλωστε ήταν και στα χρόνια που
οι Μέδικοι παράγγελναν τα έργα της Αναγέννησης για τους δημόσιους χώρους. Οι
μικροί συλλέκτες πολλαπλασιάστηκαν, οι 10-20 πίνακες ενός σπιτικού έχουν
μεγάλη δύναμη, ιδίως όταν αυτά τα σπιτικά είναι μερικές χιλιάδες συνολικά,
όπως στη σημερινή Ελλάδα. 
Από την μια η στερεότυπη επανάληψη γνωστών ζωγράφων και απ' την άλλη η ανάγκη
καθενός για κάποια διαφοροποίηση, διαμόρφωσαν ένα δυνατό σύστημα αγοράς, το
οποίο και τις δεδομένες αξίες στηρίζει και τις καινούργιες (καλλιτεχνών και
ενοίκων) καλοδέχεται. Αυτό θα πρέπει ν' αφουγκραζόμαστε. Όπως ένα καλό
χαρτοφυλάκιο επενδύσεων χρηματιστηρίου έχει ποικιλία αξιών, έτσι και η τέχνη
ενός τόπου εξασφαλίζεται μέσα από τη διασπορά στις καλλιτεχνικές τάσεις και
στα γούστα των συλλεκτών. Οι κενές θέσεις στον τοίχο πίσω απ' τον καναπέ του
σαλονιού και το ιδιαίτερο γούστο των ενοίκων, είναι πολύ μεγαλύτερη δύναμη από
οποιονδήποτε καλλιτεχνικό θεσμό.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16032P031</ED>
<ID>
ID:133948

</ID><URL>http://ta-nea.dolnet.gr/neaweb/neafile.print_unique?e=A&f=16032&m=P03&aa=1</URL></REF>


Article

<CATEGORY>vin09</CATEGORY>

 <H2>«Ουδέν εδιδάχθησαν, ουδέν ελησμόνησαν»
</H2>
<AUTHOR>ΣΠΥΡΟΣ ΤΣΑΚΝΙΑΣ</AUTHOR>

Πενηνταεπτά βουλευτές της Νέας Δημοκρατίας εγκαλούν την κυβέρνηση για την
προβολή του Άρη Βελουχιώτη από τους τηλεοπτικούς σταθμούς («ΤΑ ΝΕΑ», 5.12.97).
Κατηγορούν τον αρχικαπετάνιο του ΕΛΑΣ ως αδίστακτο δολοφόνο. Καταμαρτυρούν
στην κυβέρνηση και στα άλλα κόμματα ότι προβάλλοντας τον Άρη διχάζουν τον
ελληνικό λαό. Δικαίωμά τους... Η κυβέρνηση πάντως οφείλει να στείλει στον
καθένα τους από μία ανθοδέσμη. Οι άνθρωποι κάνουν ό,τι περνάει από το χέρι
τους για να ρίξουν νερό στον μύλο της. Στις επόμενες εκλογές, οι οπαδοί της θα
βροντοφωνάζουν και πάλι «Ο λαός δεν ξεχνά τι σημαίνει Δεξιά!». Το «αντιδεξιό
σύνδρομο», που τόσο επιδέξια εκμεταλλεύτηκε το ΠΑΣΟΚ από τη μεταπολίτευση και
μετά, έπαιξε σημαντικό ρόλο στην καθήλωση της Ν.Δ. στην αντιπολίτευση. Η
ηγεσία της δείχνει να το έχει συνειδητοποιήσει και κάνει ό,τι μπορεί να το
αποδυναμώσει. Καθώς περνούν τα χρόνια, καθώς νέοι ψηφοφόροι έρχονται στο
προσκήνιο, νέοι άνθρωποι απαλλαγμένοι από τραύματα και συμπλέγματα του
παρελθόντος, αμόλυντοι από εμφυλιακές ψυχώσεις, η προσπάθεια δεν θα ήταν
ακατόρθωτη. Ο Γ. Σουφλιάς, στην παρουσίαση του βιβλίου του Γρ. Φαράκου για τον
Βελουχιώτη, δήλωσε με παρρησία πως ο Άρης ήταν μια σημαντική φυσιογνωμία που
έγραψε ιστορία ξεπερνώντας τον εαυτό του και το κόμμα του. Με τον τρόπο του,
το διακεκριμένο στέλεχος της παράταξης συμβάλλει στην απαλλαγή της Ν.Δ. από το
στίγμα της εθνικοφροσύνης.

Οι 57 ­ οι μισοί βουλευτές της Ν.Δ. ­ έχουν άλλη άποψη. Δικαίωμά τους, και
πάλι. Ας την προβάλουν την διαφορετική τους άποψη, ας αρθρογραφήσουν, ας
οργανώσουν και αυτοί εκπομπές σε φίλια κανάλια, ας ενθαρρύνουν συγγραφείς να
γράψουν ιστορικά αφηγήματα από άλλη σκοπιά ή για άλλους ήρωες, δικούς τους, ας
κάνουν ό,τι θέλουν. Η βροντώδης ομαδική τους επερώτηση ήταν ό,τι πιο ασύμφορο
για την παράταξή τους. Εμφανίζει το κόμμα τους, ή ένα σημαντικό κομμάτι του,
ως αθεράπευτα αναχρονιστικό, καθηλωμένο στις εμφυλιακές ψυχώσεις, ανήμπορο να
συμπορευτεί με το πνεύμα των καιρών.

Το αιφνίδιο όσο και μεγάλο ενδιαφέρον του κοινού για τον βίο και την πολιτεία
του Άρη Βελουχιώτη, όπως δείχνουν οι καλπάζουσες πωλήσεις των βιβλίων που
κυκλοφόρησαν πρόσφατα για τον πρωτοκαπετάνιο του ΕΛΑΣ, κάτι σημαίνει, κάτι που
δεν είναι εύκολο να ερμηνευθεί. Το βέβαιο πάντως είναι πως κάποια ταμπού έχουν
καταρρεύσει, πως οι σημερινοί πολίτες είναι πιο ανοιχτοί, λιγότερο
παγιδευμένοι σε αλύγιστα ιδεολογικά σχήματα, πρόθυμοι να πληροφορηθούν, να
ακούσουν, να συζητήσουν ­ χωρίς αυτό να σημαίνει πως είναι διατεθειμένοι να δεσμευτούν.

Αναρωτιέμαι αν οι 57 έχουν αντιληφθεί ότι ο κόσμος στον οποίο ζούμε είναι ο
κόσμος της ελεύθερης ­ έως ασύδοτης ­ κυκλοφορίας των πληροφοριών, των ιδεών,
των ερμηνειών, των απόψεων. Ότι σε όλο τον κόσμο επικρατεί ένα πανίσχυρο ρεύμα
αναθεώρησης όλης της ιδεολογικής κληρονομιάς του ψυχρού πολέμου, ένας
ορμητικός συρμός αμφισβήτησης όλων των στερεοτύπων, όλων των παραδοχών. 
Ότι πρώην κομμουνιστές, όπως ο Γκαροντί, αναθεωρούν την ιστορία των χιτλερικών
στρατοπέδων συγκεντρώσεως, ότι Αμερικανοί ιστορικοί αναθεωρούν το
ψυχροπολεμικό «ίματζ» του Στάλιν ­ τελειωμό δεν έχουν τα παραδείγματα. Όποια
γνώμη κι αν έχουν οι 57 για τον Βελουχιώτη, η αγανάκτησή τους για την προβολή
του υπήρξε πολιτικά ατυχής. Η παράταξή τους δεν απειλείται από το φάντασμα του
Άρη. Κινδυνεύει περισσότερο από τη νεκρανάσταση της εθνικοφροσύνης που
αποπειράθηκαν με την άστοχη επερώτησή τους.

Ο Σπύρος Τσακνιάς είναι κριτικός λογοτεχνίας.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16032P032</ED>
<ID>
ID:133985

</ID><URL>http://ta-nea.dolnet.gr/neaweb/neafile.print_unique?e=A&f=16032&m=P03&aa=2</URL></REF>


Article

<CATEGORY>vin09</CATEGORY>

 <H5>Παραμύθια που έγιναν θέατρο
</H5><H2>ΒΙΒΛΙΟπαρουσίαση
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

ΒΑΣΙΛΗΣ Σ. ΖΕΒΕΛΑΚΗΣ: Ο Σακοράφος. Ένα ελληνικό παραμύθι. Επιμέλεια Γ.Δ.Γ. ­ Η
αγάπη του Τζίνι Μαντσίνι. Ένα Κρητικό παραμύθι. Επιμέλεια Δ.Α.Ξ. ­ «Ο
Τσιρτσώνης». Ένα Καστρινό παραμύθι για μικρούς και μεγάλους. Επιμέλεια Δ.Α.Ξ.
Αθήνα, 1997. Σελ. 49 + 58 + 40.

Το παραμύθι φαίνεται ότι άρχισε πάλι να ανθεί. Η κίνηση ξεκίνησε εδώ και
αρκετά χρόνια από το εξωτερικό. Έφθασε πρόσφατα και στην Ελλάδα και δειλά
άρχισε να εκφράζεται μέσα από ατομικές και συλλογικές προσπάθειες, εκδηλώσεις,
αφιερώματα, οι παραμυθάδες και οι ιστορητές άρχισαν να εμφανίζονται στα
θέατρα, καταφέρνουν να τα γεμίσουν πια για σειρά παραστάσεων, τα παραμύθια
άρχισαν να γίνονται έργα θεατρικά και η υπόθεση «παραμύθι» φουντώνει.

Ιδού τώρα και ο Βασίλης Ζεβελάκης, που πήρε στα χέρια του τρία ελληνικά
παραμύθια και τα έκανε θέατρο. Σε ομοιοκατάληκτο δεκαπεντασύλλαβο στίχο,
επιμελημένο και ζουμερό. Στον «Σακοράφο» ένας μεσήλικας βιοπαλαιστής «ταπώνει»
τη βρύση της τύχης του και ό,τι καλό είναι να του συμβεί ξεστρατίζει. Στην
«Αγάπη του Τζίνι Μαντσίνι» μια ωραία κόρη, η Κεραδοπούλα, σπάει κατά λάθος το
πήλινο τσουκάλι με τη φάβα μιας φτωχής γριάς, που την καταριέται να
ταλαιπωρείται επτά χρόνια από τον Τζίνι Μαντσίνι, που ούτε καν τον ξέρει, τον
σεβντά ­ όπως και γίνεται. Στον «Τσιρτσώνη», ένα ξύπνιο παλικάρι, ο μικρότερος
από δώδεκα αδέλφια, δεν γλιτώνει μόνο το τομάρι του και τα αδέλφια του από τον
Δράκο, τον οποίο παραπλανά, ώστε να... φάει αντί για τα παιδιά τις δώδεκα
θυγατέρες του, αλλά του κλέβει και το κύπελλο, του κλέβει και ένα μαγικό χαλί
και, στο τέλος, τον κλείνει και μέσα σε μια κάσα και παίρνει για ανταμοιβή του
την κόρη του βασιλιά, που του είχε ζητήσει όλους αυτούς τους άθλους. Τα τρία
παραμύθια κυκλοφορήσαν σε φωτοτυπικές ιδιωτικές εκδόσεις καμωμένες με φανερό μεράκι.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16032P033</ED>
<ID>
ID:134018

</ID><URL>http://ta-nea.dolnet.gr/neaweb/neafile.print_unique?e=A&f=16032&m=P03&aa=3</URL></REF>


Article

<CATEGORY>vin09</CATEGORY>

 <H5>ΑΠΟ ΤΟ ΣΟΥΙΝΓΚ ΣΤΟ «ΝΤΡΑΜ ΕΝΤ ΜΠΕΪΣ»: ΠΩΣ, ΓΙΑΤΙ ΚΑΙ ΤΙ ΑΚΟΥΜΕ ΚΑΙ ΧΟΡΕΥΟΥΜΕ
ΣΤΑ ΚΛΑΜΠ
</H5><H5>Κλάμπινγκ σε... Cream
</H5><H5>Συνταγή για πάρτι
</H5><H2>Η βιομηχανία του χορού υπαγορεύει... μουσική
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Ο χορός μπορεί να ήταν πάντοτε μια ανάγκη έκφρασης, ήταν όμως και από τις
ημέρες που «γεννήθηκαν» οι δισκογραφικές εταιρείες και μια βιομηχανία. Η
χορευτική μουσική ­ το «ντανς», όπως φτάσαμε να λέμε σήμερα ­ ήταν πάντοτε ο
καθρέφτης τής κάθε εποχής, αλλά και το ζητούμενο της εν λόγω βιομηχανίας. Που
ανανεώνεται συχνά και χτυπά... στον ρυθμό, στον οποίο καλούμαστε να χορεύουμε.

Χορεύοντας έρχεται η όρεξη

Στην πραγματικότητα πάντα ήταν έτσι. Τίποτε δεν άλλαξε στην ποπ μουσική. Από
τη στιγμή που θυμάται τον εαυτό της, ακόμη και αν εμείς δεν θυμόμαστε καλά,
χορεύεται και καλεί τον κόσμο στις πίστες πολύ πριν το dance περάσει σαν όρος
στο λεξιλόγιό της. Πολύ πριν φθάσουμε στις «ντραμ' εν μπέις» λικνιστικές
κινήσεις, πολύ πριν η Ντόνα Σάμερ και ο Τζόρτζιο Μοροντέρ βάλουν στρας στους
ρυθμούς, ο κόσμος ανταποκρινόταν σε ένα βαλς και σε μία μπόσα νόβα, αν δεν
επιθυμείτε δηλαδή να φθάσουμε χορεύοντας ακόμη πιο πίσω.

Το περιοδικό «Mixmag» ­ έγκυρο έντυπο της χορευτικής κουλτούρας ­ τοποθετεί τα
πρώτα βήματα στην εποχή των σπηλαίων, στους χορούς των προτόγονων γύρω από τη
φωτιά, όπου συγκεντρώνονταν έπειτα από ένα γερό τσιμπούσι. Χορός που
αποδεικνύεται και σαν πρόγονος του «ασίντ χάουζ», παρατηρεί το περιοδικό, και
εύκολα παρατηρεί και κάποιος που έχει τύχει να παρακολουθήσει την αρχή της
Οδύσσειας του Διαστήματος και ένα ρέιβ πάρτι.

Ο χορός, πάντως, αποδεικνύεται ότι κρατάει καλά (κράτησε πολύ περισσότερο από
το τείχος) και δεν κάνουμε απλώς αναφορά στο μπαλέτο. Μέσα στην ιστορία έγιναν
πολλά βήματα, όχι κατ' ανάγκη προς τη βιομηχανική επανάσταση, αλλά προς το
ταίρι που χοροπηδούσε ακριβώς απέναντι. Πώς δηλαδή θα περιέγραφε κανείς
καλύτερα τα «40ς», αν όχι μ' ένα τσάρλεστον; Είπαμε, καλύτερα!

Ροκ εν ρολ 
Η έκρηξη του ροκ εν ρολ δημιούργησε ωστικό κύμα τέτοιας έντασης που λίγα
παπούτσια έμειναν ακίνητα εκεί που είχαν σταθεί. Όλα τα άλλα μπήκαν στην πρίζα
για ένα «ροκ αράουντ δε κλοκ» ξέφρενο πανηγύρι, που ο Μπιλ Χάλεϊ και οι
Κομήτες του, ο Έλβις και οι κινήσεις των γοφών του υπαγόρευαν σαν καλοί
δάσκαλοι μπροστά σε πρόθυμους μαθητές. Στη θέση τους τώρα οι ντιτζέι
αναλαμβάνουν απλώς το ανακάτεμα των ρυθμών, αφού οι μαθητές εμπεδώνουν πολύ
πιο εύκολα πια το «σπιντ γκαράζ», που προτείνεται ως η πιο καυτή «ντανς»
έκφραση της εποχής. Το ροκ εν ρολ ωρίμασε (αφού έλειωσε σόλες και κατέστρεψε
παρκέ), αλλά μυαλό δεν έβαλε, όπως πολύ καλά θα θυμούνται οι μεγαλύτεροι
μεταξύ ημών. Ένα αγριεμένο, θυελλώδες σουίνγκ ξεχύθηκε στα κλαμπ, που άρχισαν
σιγά σιγά να παίρνουν σχήμα και περιεχόμενο που να πλησιάζει με αυτό το οποίο
ένα «+Soda» θα έφερνε στις πιο «λάουντζ» βραδιές του. Και εκεί που νόμιζες ότι
τα κλαμπ θα είχαν πια μαζέψει τον λαό τους, εκεί ξαφνικά άνοιξαν οι πόρτες.
Και ο κόσμος βγήκε έξω και άρχισε να χορεύει. Στους δρόμους. Πριν καλά καλά το
προτείνει ο Μικ Τζάγγερ και ο Ντέιβιντ Μπάουι. Στα «σέβεντις», που θα έλεγαν
και οι χίπις, νύχτες και νύχτες πριν από τα καλοκαίρια της αγάπης και τα ρέιβ
πάρτι στα Οινόφυτα, έτσι όπως τα μάθαμε εμείς, ο κόσμος έριξε κάτι άνετο (ώς
πολύ άνετο) επάνω του και βάλθηκε να χορεύει στα φεστιβάλ εδώ κι εκεί. Έτσι,
από έναν... έντονο, σε κατάσταση διονυσιασμού, χορό ξεκίνησαν και οι πρώτες
εξεγέρσεις ­ η μουσική πάντα έπαιζε δυνατά. Τι έκαναν στο Γούντστοκ; Χόρευαν.
Τι χόρευαν; Κάτι που στη βάση του ήταν ροκ, σταθερό και ασυμβίβαστο και στην
εξέλιξή του έδενε την ψυχεδέλεια και το παραπάτημα, τις δαιδαλώδεις εμμονές
των Greatfull Dead με ένα χοροπηδητό που θύμιζε χορό όσο το «πόγκο» που
ερχόταν και τρομοκρατούσε..

Γιατί, τι ήταν πιο τρομακτικό στους πανκ; Μήπως η εμφάνισή τους; Είχαμε δει
και χειρότερα. Και τον Άλις Κούπερ με τα φίδια γύρω από τον λαιμό του και τον
Όζι Όζμπορν με τις συμπαθητικές του νυχτερίδες και τους Kiss που ξεπεράστηκαν
μόνο από τις «κρεασιόν» εμπνευσμένων μόδιστρων στις πασαρέλες. Αυτό που έκαναν
οι πανκ και τρομοκρατούσε τον κόσμο δεν ήταν ούτε οι βρισιές που εξακόντιζαν
εδώ κι εκεί, αλλά το «πόγκο» που χόρευαν και χοροπηδούσαν πάνω στα πόδια όσων
είχαν την ατυχία να βρίσκονται δίπλα και να μη συμμετέχουν στο χορευτικό τους
παιχνίδι. Οι άλλοι χόρευαν ντίσκο, αλλά αυτό είναι μία άλλη ιστορία. Μια πολύ
μεγάλη ιστορία..

Ντίσκο

Η ιστορία αυτή είχε λούσο, στρας, καμπάνες παντελόνια, Τζον Τραβόλτα και Bee
Geeς. 
Πουθενά δεν ήταν πιο σπαρταριστή από ό,τι στις αίθουσες του «Στούντιο 54» της
Ν. Υόρκης, εκεί που ντίβες της ντίσκο και εκκεντρικοί τύποι, σ' όλο αυτό το
μπέρδεμα της εποχής, έδιναν τον καλύτερο εαυτό τους. Η Γκλόρια Γκέινορ έκανε
θαύματα, σαν αγία κάποιου πολύ «εξτραβαγκάν» εορτολογίου που έδινε τη δύναμη
σε πιστές να χορεύουν και λικνίζονται πάνω σε ιλιγγιώδη τακούνια. Πόσο κράτησε
η ντίσκο κανείς δεν μπορεί να πει με ακρίβεια. Και αυτό το φαινόμενο που θέλει
ασυμβίβαστους ροκάδες να λιγώνονται με τα πιο σπαραξικάρδια ντίσκο σουξέ και
να πίνουν νερό στο όνομα της Ντόνα Σάμερ έρχεται να κάνει τώρα την ιστορία της
«ντανς» κουβάρι. Ακόμη μία φορά. Γιατί ακόμη δεν είδαμε τίποτε..

Μπρέικ-ντανς

Καλύτερα να μη δούμε τίποτε, παρά να δούμε τον κόσμο ανάποδα, θα σκεπτόταν
οποιοσδήποτε νορμάλ χορευτικός τύπος. Αλλά, δυστυχώς, υπήρχαν και οι άλλοι.
Αυτοί που ασπάστηκαν το «μπρέικ ντάνσινγκ», μόλις η ντίσκο έκανε να στρίψει τη
γωνία. Ούτε που πρόλαβε και να! Έτοιμοι. Με το κεφάλι κάτω, στο πάτωμα, να
στριφογυρίζει σαν βίδα που δεν πιάνει. 
Εκεί στην αρχή της δεκαετίας του '80, που η ποπ δεν πρόσφερε και πολλά σοβαρά
χορευτικά σουξέ και το ροκ ήταν απασχολημένο για να ξεχρεώσει παλιά γραμμάτια,
βρήκαν την ευκαιρία και κύλησαν στα πεζοδρόμια οι «μπρέικ ντάνσερς». 
Εδώ, βεβαίως, υπήρξαν περιορισμοί. Βάρους και ευκινησίας εν πρώτοις, γιατί
καθόλου εύκολο δεν ήταν να χορεύεις ανάποδα αν δεν έχεις και μια κλίση προς το
σπορ. Γι' αυτό και το είδος δεν ήκμασε ιδιαίτερα, παρ' ότι είχε κι αυτό
απελευθερωθεί από τις συμβατικότητες των ντισκοτέκ και των πάσης φύσεως κλαμπ,
που έμελλε όμως να επανέλθουν δριμύτερα.

«Χάουζ»

Έπειτα από αυτό, λένε οι ειδικοί, δεν συνέβησαν και πολλά πράγματα έως,
τουλάχιστον, το '87. Οπότε άρχισε χαρακτηριστικά να διαγράφεται στο τοπίο κάτι
τόσο συγκλονιστικό όσο το «ασίντ χάουζ». Κάτι πρωτοφανές για τους ορκισμένους
της χορευτικής κοινότητας, που έβλεπαν πια τα βήματά τους ματαίως να
αγωνίζονται να προλάβουν τους ρυθμούς. Αυτοί έτρεχαν σαν τρελοί και μπορεί να
πατούσαν γερά στη σόουλ και στο φανκ, αλλά επιταχύνονταν σαν να είχαν πέσει
στο μίξερ. 
Αυτή ήταν η αλήθεια· είχαν πέσει στο μίξερ και το όλο πακέτο στα χέρια του
ντιτζέι. Το «χάουζ» διακλαδώθηκε σαν να είχε απλώσει τα πλοκάμια του παντού.

Ό, τι κινείτο, περνούσε μέσα από αυτό και γρήγορα, όπως το είχε στον χαρακτήρα
του εξάλλου, εξελίχθηκε σε «ασιντ-χάουζ», «γκαράζ», «προγκρέσιβ» και άλλα
συμπαθητικά ώς αυτό το «ντραμ εν μπέις» που έκανε τα κλαμπ να παραμιλούν. Ναι,
αλλά πώς χορεύεται αυτό το συγκεκριμένο, θα ρωτήσει κάποιος αρκετά
προνοητικός... Καθόλου δύσκολο δεν είναι. Τις περισσότερες φορές μοιάζει σαν
να ανοίγεις δρόμο ανάμεσα στο πλήθος ή σαν να κρατάς την ισορροπία σου σε ενα
πλοίο που κουνιέται. Τις υπόλοιπες, δεν έχει σημασία. Ό, τι και να κάνεις
είναι σωστό. Εξάλλου ­ σημειώστε το αυτό παρακαλώ ­ δεν απαιτούνται ούτε ψηλά
τακούνια ούτε το κεφάλι κάτω ούτε βήματα όπως το τανγκό. Σε τελική ανάλυση,
μπορείτε να χορέψετε και χωρίς να κουνηθείτε από τη θέση σας, είναι κι αυτό
μια «ντραμ' εν μπέις» άποψη, αν και κάπως στατική...

Στο κέντρο των «χορευτικών» εξελίξεων έχει περάσει τα τελευταία χρόνια και η
Ελλάδα, που υποδέχεται όλο και πιο συχνά ονομαστά πάρτι και σημαντικά ονόματα
της dance σκηνής. Εντός των ημερών καταφθάνει στα μέρη μας ­ και υπόσχεται να
είναι εδώ μία φορά κάθε μήνα ­ το διάσημο Cream, ένα... κλαμπ εν κινήσει που
περιοδεύει και μεταφέρει νέες ιδέες, στυλ και τη δική του άποψη από τη Μόσχα
έως τη Βαρκελώνη. Όταν ο Ντάρεν Χιουζ και ο Τζέιμς Μπάρτον, το 1992,
ξεκινούσαν το Cream στο Λίβερπουλ είχαν στο μυαλό τους έναν χώρο, όπου ο
κόσμος θα μπορούσε να διασκεδάσει και να χορέψει με ασφάλεια, αλλά και να
ακούσει ντιτζέι που πειραματίζονταν με την τέχνη τους, όπως ο Σνικ, ο Λορέν
Γκαρνιέ, ο Άνδριου Γουεδερόλ και άλλοι. Στην εξέλιξή του το Cream γιγαντώθηκε,
ταξίδεψε και απέκτησε φήμη, που διευρύνεται όλο και πιο πολύ. Στις 9
Ιανουαρίου κατεβαίνει ως το «Camel Club» της λεωφόρου Βουλιαγμένης με ντιτζέι,
που θα πιάσουν δουλειά στα πλατό, τους Τζάστιν Ρόμπερτσον, Ντέιβ Ραλφ και τον
δικό μας Πέτρο Κοζάκο. Πριν ακόμη, δηλαδή, προλάβει καλά καλά να απομακρυνθεί
το εορταστικό πνεύμα.

Ένα πάρτι, μερικά τραγούδια, ένας καλός ντιτζέι και ας φροντίσει κάποιος για
τα ποτά... Επειδή, έτσι κι αλλιώς, κάποιοι θα φύγουν χωρίς να ακούσουν το
αγαπημένο τους κομμάτι, ας αρχίσουμε κάπως έτσι..

Με το «Misirlou», έτσι καταιγιστικά όπως ακούγεται στο «Pulp Fiction». Αμέσως
μετά το «Ι Walked All Night» από τους Embers, που μας «βγάζει» στον δρόμο. Μια
Γκλόρια Γκέινορ δεν έβλαψε ποτέ κανέναν. Λίγο ακόμη ντίσκο, πριν περάσουμε στα
«ντανς». Μα, το «Waterloo» των Abba; Και αυτό. Τώρα τι; «Staying Alive». Και
«καπάκι», οτιδήποτε από Λινκ Ρέι. Καλά πάμε... «Qua je vois tes yeux», από τον
Ντανί Μπριγιάν και, αν θέλετε, έτσι το ίδιο αλλά διαφορετικό, Dimitri From
Paris. Μετά λικνιστική ρέγγε (δώστε αρκετό από αυτό) να έρθει να καταλήξει σε
κάτι σουξέ UB40 και «tell me is it true...». Κάντε ένα πέρασμα σε «προγκρέσιβ»
και οπωσδήποτε «ντραμ εν μπέις» ώς τις διασκευές του Ντέιβιντ Άρνολντ στον
Τζέιμς Μποντ. Περάστε στον Μπάρι Άνταμσον που φτιάχνει σκηνικό και συνεχίστε
με ένα γενναίο Ένιο Μορικόνε. Ε, καλά δεν είναι όλα αυτά γι' αρχή;

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16032P041</ED>
<ID>
ID:133949

</ID><URL>http://ta-nea.dolnet.gr/neaweb/neafile.print_unique?e=A&f=16032&m=P04&aa=1</URL></REF>


Article

<CATEGORY>vin09</CATEGORY>

 <H2>ΚΛΑΣΙΚΗ ΔΙΣΚΟΘΗΚΗ
</H2>
<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

Μία ιστορική έκδοση ενός μεγάλου μαέστρου, μπαρόκ σερενάτες,
«πτήση» με ελληνικά φτερά και «άγνωστες» μπαρόκ συμφωνίες.

Έκδοση Σεργκίου Τσελιμπιντάκε (ΕΜΙ)

Στις 14 Αυγούστου του 1996 σταμάτησε να χτυπά η καρδιά ενός μεγάλου μαέστρου.
Του Ρουμάνου Σεργκίου Τσελιμπιντάκε, που είχε καταγράψει το όνομά του στη
Μουσική Ιστορία τουλάχιστον στα λήμματα «Τελειομανής» (πίστευε στις ­
εξαντλητικές συχνά ­ πρόβες, ώστε να φτάσει στο τελειότερο δυνατό αποτέλεσμα)
και «Εκκεντρικός» (όχι για τίποτε άλλο, αλλά διότι μισούσε τις
δισκογραφήσεις). Κυρίως όμως μισούσε τις ηχητικές διορθώσεις στις ζωντανές
ηχογραφήσεις ­ τις μόνες που μας έχει αφήσει ως κληρονομιά. Τόσα χρόνια
κυκλοφορούσαν στη μουσική αγορά ηχογραφήσεις του Τσελιμπιντάκε κυρίως από
μικρότερες εταιρείες. Φέτος, για πρώτη φορά, η ΕΜΙ εκδίδει τις σημαντικότερες
ζωντανές ηχογραφήσεις του, με την ορχήστρα την οποία ανέδειξε, τη Φιλαρμονική
του Μονάχου, σε έργα Χάιντν, Μότσαρτ, Μπετόβεν, Βάγκνερ, Μουσόργκσκι. Σε εννέα
­ αυτόνομα ­ CD ή και σε κασετίνα.

Μπένεντικτ Άντον Αουφσνάιτερ, Σερενάτες. Ορχήστρα Μπαρόκ L'
Orfeo, υπό τη Μίκι Γκάιγκ (CPO)

Ο Αυστριακός συνθέτης και kapellmeister της Αυλής του πρίγκηπα αρχιεπισκόπου
του Πασάου (των αρχών του 18ου αιώνα) είχε κάποια κοινά με τον ­ σχεδόν
σύγχρονό του ­ Μότσαρτ: είχε σηκώσει κεφάλι στον αρχιεπίσκοπο, δηλώνοντάς του
ούτε λίγο ούτε πολύ ότι δεν ενδιαφερόταν για την υψηλή τέχνη και ότι με τους
(κακούς, κατά την άποψή του) μουσικούς της Αυλής δεν ήταν δυνατόν να αποδοθεί
ακόμη και η «μουσική για τη διασκέδασή του». Γεννημένος στο (χιονοδρομικό
κέντρο σήμερα) Κίτσμπιελ, ο Αουφσνάιτερ ξεκίνησε τη μουσική του καριέρα από τη
Βιέννη. Οι έξι σερενάτες του, γραμμένες για έγχορδα (με το «ελεύθερο», από
πλευράς του συνθέτη, να προστεθούν και πνευστά) συνδυάζουν δύο μουσικούς
κόσμους ­ της Γαλλίας και της Ιταλίας ­ ως προς τη δομή και το στυλ.
Πρωτοεκδόθηκαν δε το 1695.

Αριστείδης Μυταράς, «Ίκαρος, αιφνίδια αποσυμπίεση». Νέλλη
Σεμιτέκολο, πιάνο, Ρενάτο Ρίπο, βιολοντσέλο, Οι
Σολίστ της Πάτρας, υπό τον Δημήτρη Μποτίνη

Ήχοι αεροπλάνου... «Κυρίες και κύριοι, το πλήρωμα θα σας μοιράσει ακουστικά
για τη μουσική και την τηλεταινία», με τη φωνή της Γιώτας Φέστα. Κι έπειτα
μουσική. Με τα φτερά του «Ίκαρου», του έργου που ο Αριστείδης Μυταράς, γιος
του γνωστού ζωγράφου Δημήτρη Μυταρά, έγραψε για την παράσταση του Χοροθεάτρου
«Οκτάνα», του Κωνσταντίνου Ρήγου. Η παράσταση πρωτοπαρουσιάστηκε στο Μέγαρο
Μουσικής (στο Ηχογραφικό του Κέντρο ηχογραφήθηκαν και κάποια μουσικά μέρη του
CD) και τώρα παίζεται ήδη στο Θέατρο «Ιλίσια». Ο Αριστείδης Μυταράς (που
ηχογράφησε άλλα τμήματα στο «οικιακό» του στούντιο και ανέλαβε τις κιθάρες, το
μπάσο και τον προγραμματισμό) είναι ήδη γνωστός μας από την «Κασσάνδρα» του,
αλλά και τη μουσική που έγραψε για την έκδοση με CD του πατέρα του «Κοχύλια».

Αντόνιο Ροζέτι, Συμφωνίες. Concerto Koeln. (TELDEC - DAS ALTE WERK)

Το «άγνωστο» έργο ενός «άγνωστου» συνθέτη ανακαλύπτει και μας γνωρίζει ένα
δραστήριο γερμανικό μουσικό σχήμα. Πρόκειται για τις συμφωνίες (επηρεασμένες
από τον Χάιντ) του Βοημού ­ αυλικού ­ συνθέτη Αντόνιο Ροζέτι, που πέθανε έξι
μήνες μετά τον Μότσαρτ ­ και είχε προλάβει να διευθύνει το (δικό του)
«Ρέκβιεμ» στον μεγάλο Αυστριακό συνθέτη, το 1791 στην Πράγα. Προηγουμένως είχε
ταξιδέψει στο Παρίσι, όπου γράφτηκαν κάποιες από τις 30 συμφωνίες του και τα
50 κοντσέρτα του (κυρίως για δύο κόρνα).

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16032P042</ED>
<ID>
ID:133986

</ID><URL>http://ta-nea.dolnet.gr/neaweb/neafile.print_unique?e=A&f=16032&m=P04&aa=2</URL></REF>


Article

<CATEGORY>vin09</CATEGORY>

 <H5>Αθήνα - κιτς 2004
</H5><H2>ΤΟ ΠΝΕΥΜΑ του τόνου
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

<H3></H3>Ο φίλος Δήμαρχος της Αθήνας έριξε δημοσίως και τυμπανίως το σύνθημα «Αθήνα, η
πόλη της αισιοδοξίας και της χαράς». Έπρεπε να συμπληρώσει «και του κιτς»,
γιατί οι επιλογές του που έγιναν επί εννέα ώρες στην πλατεία Συντάγματος προς
διασκέδασιν 300.000 Αθηναίων ήταν από τον σκουπιδοτενεκέ της χωματερής του
κιτς. Αφού, βέβαια, ανετέθη η όλη οργάνωση στον Γκαουλάιντερ του θεάματος, σ'
έναν άνθρωπο που μισεί ό,τι ελληνικό, ανέκαθεν, που μιλάει γκρεκαγκλαί, τι
περίμενε κανείς. Αυτός ο κύριος με εντολή αποκλειστικά του Δημάρχου (είναι
βέβαιο πως το πρόγραμμα δεν ετέθη υπόψη του Δημοτικού Συμβουλίου ­ αλήθεια
ρωτήθηκαν οι αντιδήμαρχοι του Πνευματικού Κέντρου;) ταπείνωσε τόσον κόσμο
εφαρμόζοντας το γνωστό επιχείρημα «αυτά θέλουν οι κάφροι» και πολύ τους πάει.
Πρέπει ο κ. Δήμαρχος να μας πείσει με αποδείξεις πως απευθύνθηκε στους
παρακάτω (ενδεικτικώς) και αρνήθηκαν ή πρέπει να μας πει ευθέως ότι οι
παρακάτω (ενδεικτικώς) με αποδείξεις δεν έχουν λαϊκή αποδοχή και ανταπόκριση.
Θεοδωράκης, Ξαρχάκος, Παπαθανασίου, Μαρκόπουλος, Σαββόπουλος, Σπανός,
Χατζηνάσιος, Νταλάρας, Αλεξίου, Πάριος, Μητροπάνος, Αρβανιτάκη, Γαλάνη,
Μητσιάς, Κατσιμίχα, Αλκίνοος, Λυδάκης, Πόλυ Πάνου, Δούκισσα, Μαρινέλλα,
Χατζής, Πρωτοψάλτη, Κραουνάκης, Σπανουδάκης, Φαραντούρη, Αλεξάνδρα,
Νικολόπουλος, Σαλέας, Σούκας, Πυξ Λαξ, Τρύπες, Άγαμοι θύται, Λύκειο Ελληνίδων,
οι Πόντιοι Κομνηνοί, η χορωδία της ΕΡΤ, της Λυρικής, Τα Παιδιά Εν Τάξει. Να
συνεχίσω; Πρωτοχρονιάτικα οι Τούρκοι κάναν απόβαση στο Σύνταγμα και μεις τους
παραφυλάμε στις Βραχονησίδες.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: P05</CAT>
<ED>
Κωδικός άρθρου: A16032P051</ED>
<ID>
ID:133950

</ID><URL>http://ta-nea.dolnet.gr/neaweb/neafile.print_unique?e=A&f=16032&m=P05&aa=1</URL></REF>


Article

<CATEGORY>vin09</CATEGORY>

 <H2>159 δισ. από σποτ στα κανάλια το 1997
</H2>
Τα κανάλια μπορεί να είχαν τη μερίδα του λέοντος στη διαφημιστική πίτα, πλην
όμως το κομμάτι που τους αναλογεί βελτιώθηκε μόνο κατά επτά δισ. δραχμές.
Αναλυτικότερα η διαφημιστική δαπάνη στην τηλεόραση για το '97 ανήλθε στα 158,8
δισ. δραχμές, όταν το '96 ήταν 151,9 δισ. δραχμές (στα ποσά συμπεριλαμβάνονται
ειδικός φόρος τηλεόρασης, αγγελιόσημο, αμοιβές και εκπτώσεις διαφημιστικών εταιρειών).

Αυξημένος κατά 11,8 δισ. δραχμές ήταν ο διαφημιστικός τζίρος των εφημερίδων το
1997 σε σύγκριση με το 1996. Συγκεκριμένα για καταχωρήσεις που δημοσιεύτηκαν
στις σελίδες των εφημερίδων δαπανήθηκαν στο 12μηνο του περασμένου χρόνου 54,4
δισ. δραχμές όταν στο ίδιο διάστημα του '96 η δαπάνη ήταν 42,6 δισ. δραχμές
(στα ποσά συμπεριλαμβάνονται αγγελιόσημο, εκπτώσεις και αμοιβές διαφημιστικών
εταιρειών), σύμφωνα με τα στοιχεία της Media Services S.Α.

Το κομμάτι που αναλογεί στα περιοδικά από τη διαφημιστική πίτα μεγάλωσε
σημαντικά καθώς είχαν απορροφήσει στους 12 μήνες του '97 συνολικά 93,3 δισ.
δραχμές έναντι 65 δισ. δραχμών που συγκέντρωσαν το '96.

Το '97, αν και άρχισε καλά για το ραδιόφωνο, «έφυγε» αφήνοντας το συνολικό
διαφημιστικό κομμάτι του Μέσου ελάχιστα μειωμένο σε σχέση με εκείνο που είχε
το 1996. Ο τζίρος από τα σποτάκια στο ραδιόφωνο πέρσι ανήλθε στα
22.416.288.000 δραχμές, ενώ το 1996 ήταν 22.430.231.000 δραχμές.

Η συνολική διαφημιστική δαπάνη (σε τηλεόραση, ραδιόφωνο, εφημερίδες και
περιοδικά) του '97 έφθασε στα 328,9 δισ. δραχμές και ήταν αυξημένη κατά 47
δισ. δραχμές από εκείνη του προηγούμενου έτους.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16032P061</ED>
<ID>
ID:133951

</ID><URL>http://ta-nea.dolnet.gr/neaweb/neafile.print_unique?e=A&f=16032&m=P06&aa=1</URL></REF>


Article

<CATEGORY>vin09</CATEGORY>

 <H2>Η ώρα της αλήθειας για το ελληνικό σινεμά
</H2>
Με τον σύγχρονο ελληνικό κινηματογράφο κάνει ποδαρικό το 1998 ο Γιάννης
Πρετεντέρης στην «Ώρα της αλήθειας» (Antenna, 23.00). Καλεσμένοι στο στούντιο
είναι οι σκηνοθέτες Γιάννης Δαλιανίδης, Αντώνης Κόκκινος, Περικλής Χούρσογλου,
οι ηθοποιοί Πέμυ Ζούνη, Στέλιος Μάινας, καθώς και η Κατερίνα Γιατζόγλου. 
<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16032P062</ED>
<ID>
ID:133987

</ID><URL>http://ta-nea.dolnet.gr/neaweb/neafile.print_unique?e=A&f=16032&m=P06&aa=2</URL></REF>


Article

<CATEGORY>vin09</CATEGORY>

 <H5>ΣΕΙΡΑ ΝΤΟΚΙΜΑΝΤΕΡ ΣΤΗ ΝΕΤ
</H5><H2>Ζουμ στο AIDS
</H2>
Ο κορυφαίος ερευνητής στο Ινστιτούτο Παστέρ, Ζακ Λικ Μοντανιέ, θα μιλήσει
«Στο πέρασμα του αιώνα» για την εξέλιξη της έρευνας κατά του AIDS, σε
ντοκιμαντέρ της ΝΕΤ

Το AIDS, η φτώχεια, το γυναικείο κίνημα είναι μερικά από τα θέματα που
απασχολούν τον σύγχρονο κόσμο τα οποία θα ερευνήσει η σειρά ντοκιμαντέρ οκτώ
επεισοδίων της Ντορέττας Αδαμάκη «Στο πέρασμα του αιώνα» και θα προβληθεί
σύντομα από τη Νέα Ελληνική Τηλεόραση (ΝΕΤ).

«Το AIDS ­ η άλλη πραγματικότητα και οι τελευταίες έρευνες στο Ινστιτούτο
Παστέρ» είναι τα θέματα των δύο πρώτων επεισοδίων. Ο ιός του HIV ανακαλύφθηκε
ιατρικά το 1984 και από τότε έχει συνταράξει τον κόσμο. Το Ινστιτούτο Παστέρ
στην Γαλλία, το οποίο πρώτο ανακοίνωσε την ύπαρξη του ιού, προχωρά σήμερα με
γοργά βήματα στην έρευνα για την ανακάλυψη του φαρμάκου αυτής της ασθένειας.
Για την πορεία της έρευνας μιλά στον φακό της εκπομπής ο γιατρός - επικεφαλής
της ομάδας για την έρευνα κατά του AIDS Λικ Μοντανιέ.

Την κατάσταση που επικρατεί στη χώρα μας ως προς το πρόβλημα των αστέγων,
παρουσιάζει το τρίτο επεισόδιο «Φτώχεια - άστεγοι στις πόλεις». Η έρευνα
εμπλουτίζεται με μαρτυρίες αστέγων αλλά και με συνεντεύξεις ερευνητών,
ειδικευμένων στο πρόβλημα της φτώχειας στην Ελλάδα.

Η μοριακή γενετική έχει απασχολήσει τα τελευταία χρόνια την κοινή γνώμη,
ιδιαίτερα με τα πειράματα κλωνοποίησης στην Αγγλία. Στο 4ο επεισόδιο «Η
σύγχρονη βιολογία ­ στον κόσμο της μοριακής γενετικής», ο βιολόγος - ερευνητής
και συγγραφέας Αλμπέρτ Ζακάρ μεταφέρει στον σύγχρονο κόσμο της βιολογίας της
βιοϊατρικής και της εξελιγμένης γενετικής.

Στα επόμενα επεισόδια η σειρά ντοκιμαντέρ της Ντορέττας Αδαμάκη «Στο πέρασμα
του αιώνα» ασχολείται με την «Τεχνολογία και εκπαίδευση ­ στην πόλη της
επιστήμης και της τεχνολογίας της Βιλέτ», με την «Τεχνολογία και μουσική: η
άλλη πρόταση» και με το «Γυναικείο κίνημα: «Η ελληνική πραγματικότητα» (Α'
μέρος), «Γαλλίδες πρωτοπόρες» (Β' μέρος).

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16032P063</ED>
<ID>
ID:134019

</ID><URL>http://ta-nea.dolnet.gr/neaweb/neafile.print_unique?e=A&f=16032&m=P06&aa=3</URL></REF>


Article

<CATEGORY>vin09</CATEGORY>

 <H2>Έρωτες, πάθη και μίση τρίωρης διάρκειας
</H2>
Οι πρωταγωνιστές της τηλεταινίας «Θάνατος στο ηλιοβασίλεμα» 
Ένα ψυχολογικό δράμα, που βασίζεται σε αληθινή ιστορία, με τίτλο «Θάνατος
στο ηλιοβασίλεμα» απόψε στις 10 από το Mega.

Στα 38 του έφτιαξε την περιουσία του τρεις φορές, είχε ό,τι ήθελε στη ζωή,
απέκτησε έξι παιδιά και παντρεύτηκε πέντε όμορφες κι έξυπνες γυναίκες. Πλην
όμως, η αγάπη, η πίστη και η αφοσίωση δεν είχαν θέση στη ζωή του γοητευτικού
Μπραντ Κάνινγχαμ, μια ζωή γεμάτη πάθη και μίση, η οποία έγινε σίριαλ και
προβάλλεται ως τηλεταινία τρίωρης διάρκειας. Πρωταγωνιστούν οι Κεν Όλιν,
Λίντσεϊ Φροστ, Ανέτ Ο' Τουλ, Τζον Τέρι, Κόντι Κρόφορντ, Μάικλ Σάιμαν.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16032P064</ED>
<ID>
ID:134040

</ID><URL>http://ta-nea.dolnet.gr/neaweb/neafile.print_unique?e=A&f=16032&m=P06&aa=4</URL></REF>


Article

<CATEGORY>vin09</CATEGORY>

 <H5>Η ΑΛΛΗ ΜΑΤΙΑ
</H5><H2>Ανορεξία μέχρι... σκασμού
</H2>
<AUTHOR>ΛΙΝΑ ΑΛΕΞΙΟΥ</AUTHOR>

<H3>Ουδέν νεώτερον ­ ούτε καν σαν υποψία ­ στα τηλεοπτικά κανάλια. Ακόμη και οι
γιορτινές ευχετήριες «κάρτες» τού ενός ή των δύο δευτερολέπτων, ήταν δίχως
πρωτοτυπία και εναλλαγές ­ ανόρεχτες. Ανόρεχτα ήταν και τα προγράμματα. Ώς και
την Ροσάνα Ποντεστά - Ωραία Ελένη «ξέθαψαν» για... ποικιλία, όπως ανέσυραν και
μία σειρά άλλων ξαναπαιγμένων ταινιών για να «γεμίσουν».
</H3>
Μπορεί και όλα τα κανάλια ­ ποιο λίγο, ποιο πολύ ­ να είχαν την ίδια σκέψη:
Ποιος κάθεται να δει γιορτιάτικα τηλεόραση; Μέρες είναι, θα περάσουν. Αλλά αν
πράγματι σ' αυτήν την αντίληψη οφείλεται το πληκτικό και αδιάφορο αποτέλεσμα,
πώς να μην υπονοιάζεται κανείς ότι το ενδιαφέρον για κάτι καλύτερο εξαντλείται
με την εξασφάλιση της διαφήμισης, οπότε και κάθε άλλη προσπάθεια περιττεύει;

Τα εορταστικά «εδέσματα» στη μικρή οθόνη ­ και οι ελάχιστες εξαιρέσεις δεν
ήταν αρκετές για να αλλάξουν τη «γεύση» τους ­ σε τίποτε δεν διέφεραν από αυτά
των προηγούμενων χρόνων. Και άντε να πάρει κανείς ολίγη από «κοσμικά
σκυλάδικα» ή έστω μία μερίδα Ρούλας με τα ενδυματολογικά φαντεζί. Ώρες
ατέλειωτες όμως με χαρωπά πήγαινε-έλα και σκέρτσα, άνοστα αστεία και
πλαταγμένους ­ παλαιότερους και νεώτερους ­ αστέρες του λαϊκού πενταγράμμου
κατέληγαν σε βασανιστικό «σκότωμα» του χρόνου.

Μονοτονία

Κακότυχος όποιος δεν είχε τίποτα καλύτερο να κάνει χρονιάρες μέρες από το να
ανοίξει το «κουτί». Μονοτονία και ανία. Επαναλήψεις και ξαναζεσταμένα ­ τόσο
που να έχουν πια ξινίσει ­ φαγητά. Τα περυσινά ­ τα προπέρσινα και
προ-προπέρσινα εις παράταξιν. Και ό,τι ετοιμάστηκε «ειδικά για φέτος» δεν ήταν
τίποτε περισσότερο από μεταποίηση των πολυφορεμένων τηλεοπτικών «πατρόν».
Γιατί ξοδεύτηκαν χρήματα για «νέες ιδέες» και «εκτελέσεις» που αναπαρήγαγαν
τις εξαντλημένες παλαιομοδίτικες;

Ώς και αυτές οι αναζητήσεις της κρατικής τηλεόρασης σε ατμοσφαιρικά
χριστουγεννιάτικα προγράμματα, άδοξο τέλος είχαν. Ποιοι, τάχα, παρακολούθησαν
ξημερώματα την εκπομπή (ενδιαφέρουσα, αλλά για άλλη ώρα) με την
αναδρομή-αφήγηση σε παιδιά στους χριστουγεννιάτικους ύμνους ανά τους αιώνες,
όπου υπέροχες φωνές, ανάμεσά τους και γνωστών τενόρων ή βαρύτονων, ερμήνευαν,
σε υποβλητικό σκηνικό, γνωστές και άγνωστες μελωδίες;

Εργολαβία...

Στην τόση αναβροχιά, ο εισαγγελέας «ξαναχτύπησε», χάρη στην «φαντασία» του
καναλιού που τον έχει πάρει... εργολαβία και του άλλου, με επιδόσεις
«ζούγκλας». Εξ ου και αρκετοί προβλέπουν πως θα δοθεί ­ στον δύστυχο ­ εκπομπή
για να ανανεώσει το ενδιαφέρον ­ και τη ροπή... ­ εκείνου του τηλεοπτικού
κοινού που αναζητεί σε «νέα πρόσωπα» την τροφοδοσία με «αληθινές ιστορίες». Η
«Τζούλια» ­ ποιος την θυμάται πια; ­ υπήρξε παράδειγμα και... πρόδρομος.
Τέλειωσαν ­ και να μην ξανάρθουν ­ οι «εκπλήξεις» των καναλιών για τις
γιορτές. Και αν ήταν να γίνει σοβαρή κριτική για όσα επεφύλαξαν, θα
συνοψιζόταν σε μία και μόνο λέξη: Αποκαρδίωση. Όσο για το «μέγα γεγονός», την
τηλεοπτική μετάδοση της γιορτής στο Σύνταγμα, θα μπορούσε να περιοριστεί στο
πεντάλεπτο με τα πυροτεχνήματα στον αττικό ουρανό. Όλα τα Μαστοράκεια μετά ­
που επιδαψίλευσαν, ως λέγεται, κάποιες δεκάδες εκατομμυρίων στον «μετρ» ­
περίττευαν απολύτως.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16032P071</ED>
<ID>
ID:133952

</ID><URL>http://ta-nea.dolnet.gr/neaweb/neafile.print_unique?e=A&f=16032&m=P07&aa=1</URL></REF>


Article

<CATEGORY>vin09</CATEGORY>

 <H2>Θα κατάσχονται οι κεραίες των παράνομων σταθμών
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

Σε κατάσχεση των κεραιών ραδιοφωνικών και τηλεοπτικών σταθμών της
Θεσσαλονίκης που εκπέμπουν παράνομα θα προβαίνουν από τις επόμενες ημέρες οι
τοπικές αστυνομικές αρχές ύστερα από σχετική εισαγγελική εντολή.

Η πρόσφατη αεροπορική τραγωδία αεροσκάφους των Ουκρανικών Αερογραμμών έγινε
η αφορμή να επανέλθει επιτακτικά το θέμα της παράνομης εκπομπής των
ραδιοτηλεοπτικών σταθμών και στην περιοχή της Θεσσαλονίκης. Οι εκατοντάδες
κεραίες που είναι τοποθετημένες ­ σε πολλές περιπτώσεις παράνομα ­ στην
περιοχή του Χορτιάτη δημιουργούν προβλήματα στις συχνότητες των πολεμικών
αεροσκαφών που πετούν στην περιοχή.

Σχετική καταγγελία για παρενοχλήσεις στη διάρκεια των πτήσεων έκανε
πρόσφατα το Γενικό Επιτελείο Αεροπορίας, ενώ σε ανάλογες καταγγελίες έχουν
προβεί και οι αρχές της Πολιτικής Αεροπορίας.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16032P072</ED>
<ID>
ID:133988

</ID><URL>http://ta-nea.dolnet.gr/neaweb/neafile.print_unique?e=A&f=16032&m=P07&aa=2</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

Πολλά και σπουδαία δεν είχε η τηλεόραση να δείξει. Σαν να έχει βγει από τους
ρυθμούς της και αποσυντονισμένη καθώς είναι δείχνει τα πάντα. Από επαναλήψεις
εορταστικών προγραμμάτων μέχρι κατεβατά ταινιών.

* Κάτι καλό, που όμως δεν εκτιμήθηκε με πολλά αστεράκια για να του δώσουν
προσοχή και οι τηλεθεατές, ήταν η ταινία που πρόβαλε το Star το μεσημέρι της
Δευτέρας: «Κίτρινος πράκτωρ εναντίον Μαφίας». Με πρωταγωνιστές τους άσους του
καράτε Μπρους Λι και Τσακ Νόρις. Η ταινία είναι μοναδική. Λιτό
σκηνικό, ηθοποιοί με αδρά χαρακτηριστικά, για να ξεπροβάλλουν ο ωραίος και
αδικοχαμένος Μπρους Λι και ο νέος τότε Τσακ Νόρις στην τελευταία σκηνή της
εικοσάλεπτης μονομαχίας τους στο Κολοσσαίο.

* Η σκηνή αυτή έχει πολλά ερμηνευτικά κλειδιά. Αρχικά ο τόπος, καθώς στο
Κολοσσαίο οι μονομάχοι της Ρωμαϊκής Αυτοκρατορίας εξολόθρευαν τους πιστούς του
Ιησού. Στη συνέχεια οι αντιθέσεις των δύο κόσμων, Ανατολής και Δύσης,
δόθηκαν με τις ενδυμασίες των πρωταγωνιστών σε άσπρο - μαύρο. Στα λευκά
ντυμένος ο Νόρις φορούσε τα γνωστά Adidas παπούτσια με τις τρεις ρίγες. Η
δύναμη όμως της δυτικής τεχνολογίας δεν μπόρεσε να κυριαρχήσει στο πνεύμα του
ιαπωνικού ζεν, που εξέφρασε ο μαυροντυμένος Μπρους Λι. Κι όπως ο Λι
κατατρόπωσε τον αντίπαλό του, έτσι και η Ανατολή επέβαλε στη Δύση τις δικές
της προϋποθέσεις, οι οποίες σήμερα γίνονται αντιληπτές όχι μόνο σε μια ταινία
καράτε, αλλά σε πολλά επίπεδα της οικονομίας.

* Η Άντζελα Δημητρίου δεν μπορεί να λάβει θετικό σχόλιο για την
ερμηνευτική της ικανότητα στο τραγούδι. Μπορεί όμως να θεωρηθεί ότι εισάγει
νέα τάση στη χορευτική κίνηση, όπως την επέδειξε με ζήλο και επιμονή στον
«Πρωινό Καφέ». Μια κίνηση ανάμεικτη, με λικνίσματα τσιφτετελιού και
σπασμωδικές ροκ στάσεις του σώματος. Και δυστυχώς σε τέτοιες περιπτώσεις, που
οι λέξεις δεν αρκούν για να περιγράψουν την εικόνα, μόνο η επανάληψη της
εκπομπής μπορεί να δώσει το νόημα. Εκτός κι αν η... χορογράφος δεχτεί ­ που
δεν είναι διόλου απίθανο ­ κάποια πρόσκληση γι' άλλη μια πρωινή τηλεοπτική
εμφάνιση. Με την παράκληση όμως να μην τραγουδήσει, αλλά να δείξει πώς χορεύει.

* Η Λίτσα Πατέρα δεν αρκείται μόνο σε μία διαφήμιση του ειδικού
τηλεφωνικού αριθμού στον οποίο απαντάει για το κάθε ζώδιο χωριστά. Θέλει να
την αναπροσαρμόζει στο πνεύμα της εποχής. Και για την περίοδο του χειμώνα
ντύθηκε εκείνη στα μαύρα, καμαρώνοντας για τη μακριά πλεκτή ζακέτα με τον
γούνινο γιακά, έχοντας για φόντο ένα σπίτι όπου κυριαρχεί η άσπρη λάκα.

* Όσο για την «Ερωτική Καταιγίδα» του Μάικ Φίγκις στο Star, πολύς λόγος
για μια ταινία που εκτός από ατμοσφαιρικά πλάνα δεν είχε να επιδείξει σενάριο.
Ωραία λοιπόν η εικόνα, μαρτυρούσε τον ναρκισσισμό του σκηνοθέτη, πιο ωραία η
μουσική, την οποία υπέγραφε πάλι ο σκηνοθέτης, αλλά ύφος ερωτικού θρίλερ δεν
βγήκε στο πρώτο κρίσιμο ημίωρο της ταινίας.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16032P073</ED>
<ID>
ID:134020

</ID><URL>http://ta-nea.dolnet.gr/neaweb/neafile.print_unique?e=A&f=16032&m=P07&aa=3</URL></REF>


Article

<CATEGORY>vin15</CATEGORY>

 <H5>Επιστροφή στα θρανία
</H5><H2>ΤΗΛΕΟΡΑΣΗ ΤΕΤΑΡΤΗΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΤΡΥΦΕΡΗ ΓΛΥΚΟΠΙΚΡΗ ΚΩ ΜΩΔΙΑ ΤΟΥ ΓΙΑΝ ΖΒΕΡΑΚ
</H3>
«Το δημοτικό σχολείο» του Γιάν Ζβέρακ, δύσκολο να βρει το ταίρι του στις
υπόλοιπες σημερινές ταινίες των καναλιών.

Ο Γιάν Ζβέρακ κατάφερε να βγει από την αφάνεια με την πρώτη του ταινία, «Το
δημοτικό σχολείο», που θα δούμε απόψε, ενώ πέρυσι ο «Μικρός Κόλια» κέρδισε το
Όσκαρ καλύτερης ξένης ταινίας, που παίζεται με ικανοποιητική ανταπόκριση από
τους σινεφίλ στις κινηματογραφικές αίθουσες της χώρας μας. Ενδιαφέρον.

Το '71 ο Ρίκαρντ Φλέισερ γύρισε το θρίλερ «Τυφλός τρόμος», με την Μία Φάροου
στον ρόλο μιας τυφλής κοπέλας και το '85 η Γκλεν Κλόουζ ήταν η πρωταγωνίστρια
της κομεντί «Μάξι» του Πολ Ααρόν. Ενδιαφέρον παρουσιάζουν σήμερα και οι
ταινίες «Τρελή παρέα» του Τζακ Μπέντερ και ο «Φραντσέσκο» της Λιλιάνα Καβάνι
με τον Μίκι Ρουρκ (μουσική Βαγγέλη Παπαθανασίου).

Αναλυτικότερα, μεταξύ των ταινιών που προγραμματίζουν να προβάλουν σήμερα τα
κανάλια είναι και οι πιο κάτω:

«Μάξι»

11.30 Star (Maxie). Έξυπνη σεναριακή ιδέα που θα μπορούσε να
γίνει πικάντικη και ανάλαφρη κομεντί αν υπήρχε ο κατάλληλος σκηνοθέτης, γιατί
εδώ ο Πολ Ααρόν δεν καταφέρνει να ξεφύγει από τη μετριότητα. Ένα ζευγάρι αστών
ζει σ' ένα βικτωριανό αρχοντικό στο οποίο πλανάται... το φάντασμα της
προηγούμενης ενοίκου του, μιας σταρ του βωβού κινηματογράφου. Με την Γκλεν
Κλόουζ ­ '85 ­ αλλά το φιλμ πήγε άπατο, εισπρακτικά, όταν προβλήθηκε στους
κινηματογράφους. (Διάρκεια: 90')**

«Ο ζηλιαρόγατος»

18.15 Star. Απολαυστική εγχώρια κομεντί του Γιώργου Τζαβέλλα, με
τον Βασίλη Λογοθετίδη, τον καλύτερο, ίσως, κωμικό του ελληνικού σινεμά. Μαζί
του οι Ίλυα Λιβυκού, Σμάρω Στεφανίδου, Βαγγέλης Πρωτοπαππάς, Καίτη
Λαμπροπούλου, Λάμπρος Κωνσταντάρας **

«Τον αράπη κι αν τον πλένεις»

21.05 Antenna. Ο Κώστας Βουτσάς μηχανεύεται χίλιους δυο τρόπους
για να βγει από την φτώχεια και φθάνει στο σημείο να μεταμφιεστεί σε μαύρο για
να πιάσει δουλειά στο σπίτι ενός πλούσιου καπετάνιου. Του Κώστα Καραγιάννη,
παραγωγής '73. (Διάρκεια: 85') **.

«Γιόζιμπο»

21.15 Seven x (Yosimbo). Ο πρόωρα χαμένος Τοσίρο Μιφούνε σ' ένα
φιλμ του Ακίρο Κουροσάβα ­ '61 ­ που τον έκανε διάσημο στη Δύση. Είναι ένας
σαμουράι που προσπαθεί να αποδώσει δικαιοσύνη σε μια βεντέτα ανάμεσα σε δύο
διεφθαρμένες πλούσιες οικογένειες. (Διάρκεια: 110') ****.

«Τρελή παρέα»

22.30 ΕΤ3 (Side by side). Κωμωδία ­ '88 ­ του Τζακ Μπέντερ με
τους: Μίλτον Μπερλ, Σιντ Κασέρ, Ντάνι Τόμας. Τρεις 65χρονοι αποφασίζουν να
κάνουν ένα νέο ξεκίνημα στη ζωή τους... (Διάρκεια: 91') **.

«Τα πεζοδρόμια του Λονδίνου»

23.00 Seven Χ (Sidewalks of London). Πρωταγωνιστικό τρίο
επιπέδου ­ Τσαρλς Λότον, Βίβιαν Λι, Ρεξ Χάρισον ­ σ' ένα ρομαντικό δράμα ­ '40
­ του Τιμ Γουίλαν. (Διάρκεια: 86') ***

Με την πρώτη του ταινία ­ «Δημοτικό σχολείο» ­ ο Γιάν Ζβέρακ κατάφερε να
ξεχωρίσει δημιουργώντας ένα γλυκόπικρο φιλμ για τα μαθητικά μας χρόνια...

«Το δημοτικό σχολείο»

23.35 ΕΤ1 (The elementory school). Τρυφερή κωμωδία ­ '92 ­ του
πρωτοεμφανιζόμενου Τσέχου Γιάν Ζβέρακ, που είχε προταθεί για Όσκαρ καλύτερης
ξένης ταινίας, το οποίο τελικά το κέρδισε τέσσερα χρόνια αργότερα με τον
εξαίρετο «Μικρό Κόλια». Η ζωή ενός 10χρονου αγοριού στο δημοτικό σχολείο που
μαζί με τους συμμαθητές του θαυμάζουν ένα δάσκαλό τους ήρωα του πολέμου με
μοναδική «αδυναμία» του το ωραίο φύλο. ****.

«Φραντσέσκο»

01.00 ΕΤ3 (Francesco). Τη ζωή του Αγίου Φραγκίσκου της Ασίζης
προσπαθεί ­ '90 ­ να ζωντανέψει η Λιλιάνα Καβάνι, αλλά το επιχείρημά της
αποτυγχάνει. Ο Μίκι Ρουρκ είναι καλός στην ερμηνεία του ομώνυμου ρόλου.
(Διάρκεια: 150') **.

«Τυφλός τρόμος»

01.30 Mega (See ho evil). Η Μία Φάροου στο ρόλο μιας κοπέλας που
μένει τυφλή ύστερα από ένα ατύχημά της στην ιππασία, για να ζήσει ακόμα πιο
εφιαλτικές στιγμές όταν άγνωστοι δολοφονούν τους μοναδικούς συγγενείς που της
παραστέκονται και τα πτώματά τους τα βρίσκει η ίδια. Θρίλερ ­ '71 ­ του
Ρίτσαρντ Φλέισερ. (Διάρκεια: 85')***

«Μια σκληρή πόλη»

02.50 Antenna (Abilene town) Γουέστερν ­ '45 ­ του Έντβιν Μάριν
με τον σερίφη μιας πόλης να προσπαθεί να επιβάλει την τάξη μεταξύ κτηνοτρόφων
και νέων εποίκων μετά τον αμερικανικό εμφύλιο πόλεμο του 1870. Με τους:
Ράντολφ Σκοτ, Άν Ντβόρακ και τον Λόιντ Μπρίτζες (πατέρα των Μπο και Τζετ
Μπρίτζες). (Διάρκεια: 86') **

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16032P081</ED>
<ID>
ID:133962

</ID><URL>http://ta-nea.dolnet.gr/neaweb/neafile.print_unique?e=A&f=16032&m=P08&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ </H2>
Ο Γούντι Άλεν δεν αφήνει τίποτα όρθιο «Διαλύοντας τον Χάρι»

«ΕΡΑΣΤΕΣ ΓΙΑ ΜΙΑ ΝΥΧΤΑ»: Αισθηματική κομεντί με τον έρωτα να χαράσσει
το σωστό δρόμο στη ζωή τεσσάρων ανθρώπων. Του Μάικ Φίγκις. Με τους: Γουέσλι
Σνάιπς, Ναστάζια Κίνσκι, Ρόμπερτ Ντάουν Τζούνιορ, Κάιλ Μακ Λάχλαν. [Agora,
Αίγλη, Αλεξάνδρα (Πατ.), Άστρον, Άτταλος, Village Centre 4, Έμπασσυ, Κηφισιά
2, Μετάλλιον, Μετροπόλιταν, Όσκαρ, Τιτάνια, Χάιλάιφ].

«ΠΑΓΟΘΥΕΛΛΑ»: Η... παρακμή του αμερικανικού τρόπου ζωής στη δεκαετία
του '70 μέσα από ένα οικογενειακό δράμα. Του Ανγκ Λι, με τους: Κέβιν Κλάιν,
Σιγκούρνι Γουίβερ. (Αβάνα, Άττικα 1, 2, Αττικόν, Δαναός, Καλυψώ)

«ΠΡΟΣΤΑΤΗΣ ΟΙΚΟΓΕΝΕΙΑΣ»: Ο Νίκος Περάκης ξαναχτυπά μετά δέκα χρόνια με
μια ακραία σαρκαστική και πικρή κοινωνική σάτιρα της νεοελληνικής
πραγματικότητας. Με τους: Ρένο Χαραλαμπίδη, Κατερίνα Γιατζόγλου. [Αθήναιον,
Αθήναιον Cinepolis 1, Αμπεσέ, Μαρούσι 1, Όπερα 1, Ράδιο Σίτυ, Τροπικάλ,
Village Centre 2, Κόρονετ, Ίλιον, Απόλλων (Πειρ.)].

«ΜΟΙΡΑΙΑ ΒΛΑΒΗ»: Ο Κερτ Ράσελ τα βάζει με μια συμμορία που στήνει σ'
αυτόν και τη σύζυγό του ενέδρα σ' έναν έρημο δρόμο της Νοτιοδυτικής Αμερικής.
Του Τζόναθαν Μόστοον. [Αθήναιον, Cinepolis 3, Ανδόρα, Village Centre 7, 8,
Ιντεάλ, Μαργαρίτα 2, Παλάς (Παγκρ.), Σοφία, Φάληρο 2].

«ΔΙΑΛΥΟΝΤΑΣ ΤΟΝ ΧΑΡΙ»: Ο Γούντι Άλεν αυτοσαρκάζεται ως πετυχημένος
δημιουργός και εραστής γεμάτος νευρώσεις. Με τον ίδιο και τους Ρόμπιν
Γουίλιαμς, Ντέμι Μουρ, Μπίλι Κρίσταλ, Τζούντι Ντέιβις, Μάριελ Χεμινγουέι.
(Ααβόρα, Αθήναιον Cinepolis 2, Village Centre 5, Έλλη, Μαργαρίτα 1, Ορφεύς,
Πλάζα, Τριανόν, Φάληρο 1, Σινεάκ).

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16032P101</ED>
<ID>
ID:133961

</ID><URL>http://ta-nea.dolnet.gr/neaweb/neafile.print_unique?e=A&f=16032&m=P10&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Διαλύοντας τον Χάρι. 5.00-7.00-9.00-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Εραστές για μια νύχτα. 6.30-8.45-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ο ψευταράς (Κ.).
5.30-7.15-9.10-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Το πέμπτο στοιχείο. 6.30-8.30-10.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Άννα Καρένινα. 8.50-11.00 μ.μ. Ηρακλής ­ Πέρα από τον μύθο. 5.00-7.00 μ.μ.

ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Προστάτης οικογένειας. 5.00-7.00-9.00-11.00 μ.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Μόνος στο
σπίτι 3 (Κ.). 2.30-4.30-6.30-8.30-10.40 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Προστάτης οικογένειας. 4.20-6.30-8.40-10.50 μ.μ.

ΑΘΗΝΑΙΟΝ CINEPOLIS PHILIPS 2. Διαλύοντας τον Χάρι. 9.30-11.30 μ.μ. Μόνος στο
σπίτι 3 (Κ.). 1.30-3.30-5.30-7.30 μ.μ.

ΑΘΗΝΑΙΟΝ CINEPOLIS PHILIPS 3. Μοιραία βλάβη. 5.00-7.00-9.00 μ.μ. Θεωρίες
συνωμοσίας. Ώρα 11.00 μ.μ.

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Caondition). Εραστές για μια νύχτα. 6.30-8.45-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Άννα Καρένινα. 8.50-11.00
μ.μ. Ηρακλής - Πέρα από τον μύθο. 5.00-7.00 μ.μ.

ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Εραστές για μια νύχτα.
6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo). Ο
μικρός Κόλια. 8.50-10.50 μ.μ. Bean - Η υπέρτατη ταινία καταστροφής. 5.30-7.10 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Κορίτσια
καριέρας. 7.00-9.00-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Προστάτης οικογένειας.
5.45-8.00-10.15 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Μοιραία βλάβη. 6.40-8.50-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Ο ψευταράς (Κ.).
5.00-7.00-9.00-11.00 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Άννα Καρένινα. 8.50-11.00 μ.μ.
Ηρακλής ­ Πέρα από τον μύθο. 5.00-7.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition).
Πυροβολημένο ψάρι. 6.30-8.30-10.30 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Κορίτσια καριέρας.
7.00-9.00-11.00 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Η παγοθύελλα. 6.20-8.40-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital). Μόνος
στο σπίτι 3 (Κ.). 4.00-6.15-8.30. Επτά χρόνια στο Θιβέτ. 10.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS). Μόνος
στο σπίτι 3. 4.40-6.40-8.50 μ.μ. Επτά χρόνια στο Θιβέτ. 10.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Η
παγοθύελλα. 6.20-8.40-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Προστάτης οικογένειας. 5.50-8.10-10.25 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Ο ψευταράς (Κ.). 6.00-8.00-10.00 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Προστάτης οικογένειας. 5.45-8.00-10.15 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 Dolby Stereo). Επτά
χρόνια στο Θιβέτ. 5.15-7.45-10.30 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Προστάτης οικογένειας. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Προστάτης οικογένειας. 6.30-8.45-11.00 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Ο ψευταράς (Κ.). 5.00-6.40-8.20-10.40 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Εραστές για
μια νύχτα. 6.30-8.45-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Το υποβρύχιο. 6.30-10.10 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Άννα Καρένινα. 8.00-10.10 μ.μ. Ηρακλής - Πέρα από τον μύθο.
4.00-6.00 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Εραστές για
μία νύχτα. 6.45-8.55-11.00 μ.μ. Bean - Η υπέρτατη ταινία καταστροφής. 5.00 μ.μ.

ΑΤΤΙΚΟΝ RENAULT (Οδ. Σταδίου ~ 3228.821 Dolby Digital Air Condition). Η
παγοθύελλα. 6.00-8.15-10.30 μ.μ.

ΑΦΑΙΑ (Καλλιθέα ~ 9595.534 Dolby Stereo). Το υποβρύχιο. 7.20-11.10 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Ο γκαφατζής της ζούγκλας
(Κ.). 10.45-13.00-15.20-17.45-20.15-22.30-00.45.

VILLAGE CENTRE Αίθουσα 2. Προστάτης οικογένειας. 12.30-15.00-17.40-20.10-22.40-01.10.

VILLAGE CENTRE Αίθουσα 3. Θεωρίες συνωμοσίας. 12.45-15.45-18.45-21.45-01.00.

VILLAGE CENTRE Αίθουσα 4. Εραστές για μια νύχτα.
11.20-13.40-16.00-18.20-20.40-23.00-01.20. VILLAGE CENTRE Αίθουσα 5.
Διαλύοντας τον Χάρι. 14.45-19.00-23.15. Ο... κατάκοπος που γύρισε από
το... Τρίο. 12.45-17.00-21.15-01.30.

VILLAGE CENTRE Αίθουσα 6. Πυροβολημένο ψάρι. 20.00-22.15-00.30. Πρίγκιπας
Βάλιαντ. 12.00-14.00-16.00-18.00.

VILLAGE CENTRE Αίθουσα 7. Μοιραία βλάβη. 21.00-23.15-01.30. Ηρακλής -
Πέρα από τον μύθο. 10.45-12.45-14.45-16.45-18.45.

VILLAGE CENTRE Αίθουσα 8. Μοιραία βλάβη. 13.00-15.15-17.30-19.45-22.00-00.15.

VILLAGE CENTRE Αίθουσα 9. Ο ψευταράς (Κ.). 11.45-14.00-16.15-18.30-20.45-23.00-01.15.

VILLAGE CENTRE Αίθουσα 10. Μόνος στο σπίτι 3 (Κ.). 12.15-14.45-17.15-19.45--22.15-00.45.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Άννα Καρένινα. 8.50-11.00 μ.μ. Ηρακλής ­ Πέρα από τον
μύθο. 5.00-7.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα). Ο
ψευταράς (Κ.). 5.30-7.20-9.15-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Η παγοθύελλα. 6.20-8.40-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Άννα Καρένινα. 8.20-10.30 μ.μ. Ηρακλής ­ Πέρα από τον μύθο 4.20-6.20 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Διαλύοντας τον Χάρι.
6.30-8.30-10.30 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Εραστές για μια νύχτα. 6.20-8.30-10.40 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Ο ψευταράς (Κ.). 5.30-7.20-9.15-11.00 μ.μ.

ΕΥΑ (Εμπεδοκλέους 121 Παγκράτι, Άγ. Αρτέμιος ~ 7629.215). Air Force One.
6.00-8.15-10.30 μ.μ.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Το γλυκό
πεπρωμένο. 6.30-8.45-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Προστάτης οικογένειας. 6.30-8.45-11.00 μ.μ.

INTEAL ARAMIS (Πανεπ/μίου 46 ~ 3826.720 Dolby Digital). Μοιραία βλάβη.
6.30-8.30-10.30 μ.μ. Ηρακλής ­ Πέρα από τον μύθο. Ώρα 4.20 μ.μ.

INTEAL ΜΑΡΟΥΣΙ ARAMIS (Λεωφόρος Κηφισίας 215 ~ 6129.169 Dolby Stereo). Θεωρίες
συνωμοσίας. 5.15-7.55-10.35 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Η παγοθύελλα. 8.40-11.00 μ.μ. Μόνος στο σπίτι 3. Ώρα 4.30-6.30 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Θεωρίες συνωμοσίας.
4.40-7.30-10.40 μ.μ.

ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Εραστές για μια νύχτα.
5.45-8.00-10.30 μ.μ. Bean - Η υπέρτατη ταινία καταστροφής. 4.00 μ.μ.

ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Άννα Καρένινα. 8.00-10.30 μ.μ. Ηρακλής - Πέρα από τον μύθο.
4.00-6.00 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo)
Προστάτης οικογένειας. 6.30-8.45-11.00 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Διαλύοντας τον
Χάρι. 7.00-9.00-11.00 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Μοιραία βλάβη.
6.30-8.30-10.30 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Λος Άντζελες
εμπιστευτικό. 5.45-8.15-10.45 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Εραστές για μια νύχτα.
6.10-8.20-10.30 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo).
Εραστές για μια νύχτα. 6.00-8.10-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Θεωρίες
συνωμοσίας. 5.30-8.20-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ο ψευταράς (Κ.).
4.45-6.30-8.25-10.20 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Θεωρίες συνωμοσίας.
5.30-8.20-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Διαλύοντας τον Χάρι. 6.20-8.20-10.20 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Εραστές για μια
νύχτα. 6.40-8.50-11.00 μ.μ. Ηρακλής - Πέρα από το μύθο. 5.00 μ.μ.

ΠΑΛΑΣ (Παγκράτι ~ 7515.434, Dolby Stereo). Μοιραία βλάβη. 5.15-7.00-9.00-11.00 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Διαλύοντας τον Χάρι. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Άννα Καρένινα. 8.10-10.20 μ.μ. Ηρακλής ­ Πέρα από τον μύθο.
4.20-6.20 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Μοιραία βλάβη.
6.30-8.30-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Άννα Καρένινα. 8.50-11.00 μ.μ. Ηρακλής ­
Πέρα από τον μύθο. 5.00-7.00 μεταγλ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Εραστές για μια νύχτα. 4.00-6.00-8.10-10.20 μ.μ.

ΤΡΙΑ ΑΣΤΕΡΙΑ (Πλήρως ανακαινισμένο, Νέο Ηράκλειο ~ 2826.873, 2825.607, Dolby
Stereo Digital SR). Μόνος στο σπίτι 3 (Κ.). 4.00-6.10-8.10-10.20 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Διαλύοντας τον Χάρι. 7.05-9.05-11.05 μ.μ.

ΦΑΛΗΡΟ 1 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Διαλύοντας τον Χάρι. 7.00-9.00-11.00 μ.μ. Ηρακλής - Πέρα από τον
μύθο. 5.00 μ.μ.

ΦΑΛΗΡΟ 2 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Μοιραία βλάβη. 6.40-8.40-10.40 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (πλήρως ανακαινισμένο Περιστέρι ~ 5711.105 Dolby Stereo). Μόνος στο
σπίτι 3. 6.40-8.40-10.40 μ.μ. Ηρακλής - Πέρα από τον μύθο. 5.00 μ.μ.

*

ΗΜΙΚΕΝΤΡΙΚΟΙ

ΑΝΤΑΜΣ (Αιγάλεω ~ 5989.226 Dolby Stereo). Ο γάμος του καλύτερού μου φίλου
(Κ.). 8.30-10.30 μ.μ. Ηρακλής - Πέρα από τον μύθο. 3.30-5.10-6.50 μ.μ.

ΒΥΖΑΝΤΙΟ (Αιγάλεω ~ 5985.071). Μόνος στο σπίτι 3 (Κ.). 6.00-8.00-10.00 μ.μ.

*

ΠΡΟΑΣΤΙΩΝ

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Δευτέρα:
Κιν/κή Λέσχη. Τρίτη: Το πέμπτο στοιχείο. 7.00-9.30 μ.μ.

ΛΕΣΧΗ ΦΙΛΩΝ ΚΙΝ/ΦΟΥ ΒΟΡΕΙΑΣ ΑΤΤΙΚΗΣ (Αγ. Στεφάνου - Δημαρχείο). Μόνο Κυριακή.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Ο γκαφατζής της
ζούγκλας (Κ.). 8.00-10.15 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Επτά χρόνια στο
Θιβέτ. 6.45-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246441). Κραυγή αγωνίας.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Ηρακλής -
Πέρα από τον μύθο. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα ~ 4640.408). Παίζει μόνο Παρασκευή - Κυριακή.

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Προστάτης
οικογένειας. 8.00-10.15 μ.μ. Μόνος στο σπίτι 3. 4.00-6.00 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Άννα Καρένινα. 8.10-10.20 μ.μ. Ηρακλής - Πέρα από τον
μύθο 4.10-6.10 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453).
Θεωρίες συνωμοσίας. 5.30-8.00-10.30 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453).
Θεωρίες συνωμοσίας. 5.30-8.00-10.30 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Bean - Η υπέρτατη ταινία καταστροφής. 7.00-9.00 μ.μ.

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Ο γκαφατζής της ζούγκλας
(Κ.). 6.00-8.00-10.00 μ.μ.

ΔΗΜΟΤΙΚΟΣ ΜΟΣΧΑΤΟΥ ΚΙΝ/ΦΟΣ ΣΙΝΕ ΚΗΠΟΣ (Ηλεκτρικός σταθμός ~ 4816.276). Σάβ.
5.00 μ.μ., Κυρ. 6.00 μ.μ.: Ο Τζίμης και το γιγαντοροδάκινο.

ΖΕΑ (Πασαλιμάνι ~ 4521.388 Dolby Stereo Air Condition). Ο ψευταράς (Κ.).
4.45-6.30-8.25-10.20 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Κλειστό. Τετάρτη: Ιστορίες έρωτα και αναρχίας. 8.30 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Διαλύοντας τον Χάρι. 6.20-8.20-10.20 μ.μ. Free Willy 3: 4.20 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Εραστές για μια νύχτα.
6.00-8.10-10.20 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Ο μικρός Κόλια.
6.00-8.00-10.00 μ.μ.

*

ΘΕΣΣΑΛΟΝΙΚΗΣ

Α' ΠΡΟΒΟΛΗΣ

ΧΕΙΜΕΡΙΝΟΙ

ΑΘΗΝΑΙΟΝ (~ 832.060 Dolby Stereo). Ο γκαφατζής της ζούγκλας.
5.00-7.00-9.00-11.00 μ.μ.

ΑΛΕΞΑΝΔΡΟΣ (~ 257.255 Dolby Stereo). Απογεμαυτινές κάθε μέρα: Ελευθερώστε τον
Γουίλι Νο 3. 5.15-7.00. Βραδινές: L.Α. confidential - Λ.Α. εμπιστευτικό.
8.30-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Ο ψευταράς.
5.30-7.20-9.10-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Ο γκαφατζής της ζούγκλας.
5.00-7.00-9.00-11.00 μ.μ.

ΒΑΚΟΥΡΑ (~ 283.777 Dolby Stereo). Παγοθύελλα. 7.00-9.00-11.00 μ.μ.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Θεωρίες συνωμοσίας.

VILLAGE CENTRE Αίθουσα 2. Διαλύοντας τον Χάρι.

VILLAGE CENTRE Αίθουσα 3. Επτά χρόνια στο Θιβέτ.

VILLAGE CENTRE Αίθουσα 4. Ο γκαφατζής της ζούγκλας.

VILLAGE CENTRE Αίθουσα 5. Ο ψευταράς.

VILLAGE CENTRE Αίθουσα 6. Ο Ηρακλής πέρα από τον μύθο (στα ελληνικά). Air
Force One (βραδινές).

VILLAGE CENTRE Αίθουσα 7. Ο κατάκοπος που γύρισε από το... Τρίο.

VILLAGE CENTRE Αίθουσα 8. Το πυροβολημένο ψάρι.

VILLAGE CENTRE Αίθουσα 9. Μόνος στο σπίτι Νο 3.

ΓΑΛΑΞΙΑΣ (~ 817.010 Dolby Stereo). Ο ψευταράς. 5.30-7.20-9.10-11.00 μ.μ.

ΕΓΝΑΤΙΑ (~ 225.172 Dolby Digital). Θεωρίες συνωμοσίας. 6.00-8.30-11.00 μ.μ.

ΕΣΠΕΡΟΣ 1 (~ 235.304 και 265.544 Dolby Stereo). Ο γκαφατζής της ζούγκλας.
5.00-7.00-9.00-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Ο γάμος του καλύτερού μου
φίλου. 5.00-7.00-9.00-11.00 μ.μ.

ΚΑΠΙΤΟΛ (~ 815.570 Dolby Stereo). Μόνος στο σπίτι 3. 4.30-6.30-8.30 μ.μ.
«Θεωρία Συνωμοσίας». 11 μ.μ.

ΚΟΛΟΣΣΑΙΟΝ (~ 831.565). Ο ψευταράς. 5.30-7.20-9.10-11.00 μ.μ.

ΛΑΟΥΡΑ (~ 819.935 Dolby Stereo). Πυροβολημένο ψάρι. 6.40-850-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Ο Ηρακλής πέρα από τον μύθο (στα
ελληνικά 4.30-6.30). Βραδινές: Ο μικρός Κόλια 8.45-11.00 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Επτά χρόνια στο Θιβέτ. 6.00-8.30-11.00 μ.μ.

ΝΑΥΑΡΙΝΟΝ (~ 225.152 Dolby Stereo). Μόνος στο σπίτι 3. 5.00-7.00-9.00-11.00 μ.μ.

ΟΛΥΜΠΙΑΣ (~ 217.336). Θέατρο: Θίασος Γιώργου Πάντζα με την κωμωδία: Ένας
υπέροχος κερατάς.

ΠΑΛΛΑΣ (~ 278.515 Dolby Stereo). Ο Ηρακλής πέρα από τον μύθο (στα ελληνικά
3.00-5.00-7.00). Βραδινές: Άννα Καρένινα (8.30-10.30).

ΡΑΔΙΟ ΣΙΤΥ (~ 824.970 Digital Sound). Ο Ηρακλής πέρα από τον μύθο (στα
ελληνικά 5.00-7.00). Κυριακή στα ελληνικά: 11.00-1.00-3.00-5.00-7.00).
Βραδινές: Άννα Καρένινα. 9.00-11.00.

ΤΙΤΑΝΙΑ 1 (~ 520.040 Οδός Λαγκαδά). Ο Ηρακλής πέρα από τον μύθο (στα ελληνικά
1.00-3.00-5.00-7.00. Κυριακή: 11.00-1.00-3.00-5.00-7.00. Βραδινές: Άννα
Καρένινα. 8.45-11.00

ΤΙΤΑΝΙΑ 2 (~ 520.040 Οδός Λαγκαδά). Ο γκαφατζής της ζούγκλας.
1.00-3.00-5.00-7.00-9.00-11.00 μ.μ.

ΦΑΡΓΚΑΝΗ (~ 213.929 Dolby Stereo). Διαλύοντας τον Χάρι. 7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16032P102</ED>
<ID>
ID:133999

</ID><URL>http://ta-nea.dolnet.gr/neaweb/neafile.print_unique?e=A&f=16032&m=P10&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Προστάτευε το Ίλιον. 2. Δεν μπορεί να καταθέσει ως μάρτυς
(θηλ.). 3. Ακρωτήριο της Πελοποννήσου. - Ο πληθυντικός προσωπικής
αντωνυμίας. 4. Λέμε πως... κόβονται. 5. Χρησιμοποιείται και
προτρεπτικά. - Δυνάμωνε τον Ανταίο. - Εκπληκτική η ταχύτητά του. 6.
Σύμβολο του κοβαλτίου. - Προσδίδει στο β' συνθετικό της έννοια του ατελούς.
7. Τίτλος έργου του Ν. Καββαδία (με άρθρο). 8. Λέξη της νηπιακής
διαλέκτου. - Όπλο που χρησιμοποιήθηκε από τους αγωνιστές του Εικοσιένα
(αντίστρ.). 9. Συνηθισμένη σε παιχνίδι. - Ορισμένες φορές φωτεινό.

ΚΑΘΕΤΑ

1. Επιδεικνυόμενη εντυπωσιάζει. 2. Εκβάλλει στον Θερμαϊκό. -
Όρος του ηλεκτρισμού. 3. Τον αποτελούν πολλοί (αιτ). - Γνωστό
φιλοσοφικό έργο του η «Κριτική του Καθαρού Λόγου». 4. Δορυφόροι του
«Κ». - Νεαρή η ηλικίας τους. 5. «Ιδρώτα θέλει η...», λέει μία παροιμία
μας. 6. Μορφή συσκευασίας. - Η γενική αριθμητικού. 7. Αρχαία
προστακτική με τη σημασία του «εμπρός». - Επιστρέφεται άδεια. 8. Δεν
ήταν ελεύθερος (με άρθρο). - Το αγγλικό π.μ. 9. Άγγλος ζωγράφος του
αιώνα μας. - Συνηθισμένο φαγητό νοσοκομείων.

ΛΥΣΗ (5/1/98)

ΟΡΙΖΟΝΤΙΑ: 1. ΚΗΦΙΣΟΦΩΝ 2. ΑΧΑΤΟΥ - ΡΟ 3. ΤΩΡΑ - ΤΣΕΚ
4. ΙΛΙΕΥΣ 5. ΤΑΣΙ 6. ΓΑΛΛΙΚΑ 7. ΜΑΙΟΣ - ΑΝΟ
8. ΩΜΗ - ΟΛΒΟΝ 9. ΣΑΝ - ΝΟΗΜΑ. 
ΚΑΘΕΤΑ: 1. ΚΑΤΑΤΟΜΗΣ 2. ΗΧΩ - ΑΜΑ 3. ΦΑΡΙΣΑΙΩΝ
4. ΙΤΑΛΙΚΟ 5. ΣΟ - ΙΣΟΝ 6. ΟΥΤΕ - ΛΟ 7. ΣΥΛΛΑΒΗ
8. ΩΡΕΣ - ΜΟΝΑ 9. ΝΟΚ - ΑΓΟΝΑ

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16032P103</ED>
<ID>
ID:134022

</ID><URL>http://ta-nea.dolnet.gr/neaweb/neafile.print_unique?e=A&f=16032&m=P10&aa=3</URL></REF>


Article

<CATEGORY>vin09</CATEGORY>

 <H2>Πέθανε ο ηθοποιός Γιώργος Σαμπάνης
</H2><H2></H2>
Ο γνωστός ηθοποιός Γιώργος Σαμπάνης, από τα ιδρυτικά μέλη του Ελεύθερου
Θεάτρου, έφυγε προχθές ξαφνικά από τη ζωή, από ανακοπή καρδιάς. Σ' όλες τις
περίφημες παραστάσεις του Ελεύθερου Θεάτρου («Ιστορία του Αλή Ρέτσο», «Μια ζωή
Γκόλφω», «Συνέβη στην Κατίνα», «Το τραμ το τελευταίο») ήταν από τους
πρωταγωνιστές του και στήριξε οικονομικά τα πρώτα βήματα του νέου θιάσου μέσα
από τις εισπράξεις της ταβέρνας του, «Σαμπάνης». Με πολλές θεατρικές
εμφανίσεις και μετά το Ελεύθερο Θέατρο (τελευταία του εμφάνιση στο «Αχ,
πατρίδα μου γλυκιά», που παρουσίασε ο Λουκιανός Κηλαηδόνης) ο Γιώργος Σαμπάνης
είχε παίξει και στο ελληνικό σινεμά («Όστρια», «Άντε γεια») και σε τηλεοπτικά
σίριαλ (όπως το «Τζιβαέρι»).

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16032P111</ED>
<ID>
ID:133945

</ID><URL>http://ta-nea.dolnet.gr/neaweb/neafile.print_unique?e=A&f=16032&m=P11&aa=1</URL></REF>


Article

<CATEGORY>vin09</CATEGORY>

 <H2>Έφυγε η Γεωργία Δεληγιάννη - Αναστασιάδη
</H2>
Ποιήτρια, μεταφράστρια, λογοτέχνιδα παιδικών βιβλίων η Γεωργία Δεληγιάννη -
Αναστασιάδη πέθανε χθες, σε ηλικία 94 ετών και κηδεύεται σήμερα στις 3 το
μεσημέρι στο Νεκροταφείο Νέας Σμύρνης. Είχε γεννηθεί στη Σμύρνη της Μικράς
Ασίας, από όπου ήρθε στην Αθήνα δύο χρόνια πριν από την Καταστροφή. Στα χρόνια
της Κατοχής μπήκε από την πρώτη στιγμή στις γραμμές του ΕΑΜ και στη διάρκεια
της χούντας ο γιος της, Σωτήρης, φυλακίστηκε και η ίδια έγινε γνωστή με την
έκκληση που έκανε στις μάνες όλης της Γης, για την απελευθέρωση του γιου της.
Ο Μίκης Θεοδωράκης μελοποίησε ένα ποίημά της, τον «Θρήνο», που έγινε μεγάλη
επιτυχία («Ο πόνος λόγια δεν έχει / η άβυσσος τέλος δεν έχει...») και
περιέχεται στον δίσκο του «Τα τραγούδια του αγώνα».

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16032P112</ED>
<ID>
ID:133982

</ID><URL>http://ta-nea.dolnet.gr/neaweb/neafile.print_unique?e=A&f=16032&m=P11&aa=2</URL></REF>


Article

<CATEGORY>vin09</CATEGORY>

 <H2>Γάμος από τον Αγγελόπουλο
</H2>
ΘΕΣΣΑΛΟΝΙΚΗ. 
Γραφείο Βόρ. Ελλάδας

Ένας ποντιακός γάμος στο λιμάνι της Θεσσαλονίκης ανήμερα των Φώτων; Σ'
ένα σπίτι - χάλασμα όπου ζουν Ελληνοπόντιοι πρόσφυγες;

Ο συγγραφέας (Μπρούνο Γκανς) περπατά στην παραλία, φτάνει στο λιμάνι και
αναζητά το σπίτι της οικονόμου του (Ελένη Γερασιμίδου) για να της παραδώσει
τον σκύλο του... Ζει την τελευταία μέρα της ζωής του. Τον συνοδεύει ­ πάντα ­
ο μικρός φίλος του ­ το παιδί των φαναριών που του άλλαξε τη θέαση της ζωής (ο
10χρονος Αλβανός Αχιλλέας Σκέβης).

Στο σπίτι γίνεται γάμος. Η οικονόμος παντρεύει τον γιο της. Ήχοι από λύρα
πλημμύρισαν την οδό Αβέρωφ στο λιμάνι. Ο Θόδωρος Αγγελόπουλος γύριζε τις
τελευταίες σκηνές της «ημέρας» που άλλαξε τη ζωή του πρωταγωνιστή του. «Μια
αιωνιότητα και μια μέρα».

Οι σκηνές που απέμειναν θα γυριστούν κι αυτές στη Θεσσαλονίκη μέχρι το τέλος
της εβδομάδας. Απομένει η συνάντηση του πρωταγωνιστή με έναν ποιητή
(Φαμπρίτσιο Μπεντιβόλιο) και μια μεγάλη σκηνή στον Λευκό Πύργο.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16032P113</ED>
<ID>
ID:134015

</ID><URL>http://ta-nea.dolnet.gr/neaweb/neafile.print_unique?e=A&f=16032&m=P11&aa=3</URL></REF>


Article

<CATEGORY>vin09</CATEGORY>

 <H2>Η Σερ έχασε το ταίρι της </H2>
Ο Σόνι Μπόνο

Την ώρα που έκανε σκι σκοτώθηκε ο γνωστός τραγουδιστής Σόνι Μπόνο και
Ρεπουμπλικάνος βουλευτής. Το τραγικό ατύχημα έγινε στην περιοχή Λέικ Ταχόε,
στα σύνορα της Καλιφόρνια με τη Νεβάδα. Ο Σόνι Μπόνο ήταν 62 ετών και στις
δεκαετίες του '60 και του '70 είχε αποκτήσει μεγάλη φήμη τραγουδώντας μαζί με
την τότε σύζυγό του Σερ, όπου ανάμεσα στις μεγάλες επιτυχίες τους ήταν και το
τραγούδι «Ι got you, Babe».

Ο Σόνι Μπόνο και η Σερ χώρισαν στη συνέχεια και ο Μπόνο ασχολήθηκε με την
πολιτική. Αρχικά είχε εκλεγεί δήμαρχος στο Παλμ Σπρινγκς της Καλιφόρνια και το
'94 εξελέγη μέλος του αμερικανικού Κογκρέσου, στην πτέρυγα των Ρεπουμπλικάνων.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16032P114</ED>
<ID>
ID:134037

</ID><URL>http://ta-nea.dolnet.gr/neaweb/neafile.print_unique?e=A&f=16032&m=P11&aa=4</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ (Δεριγνύ 10 ­ Πατησίων, ~ 82.38.698, 82.37.330). «Ταξίδι μιας μεγάλης
μέρας μέσα στη νύχτα» του Γ. Ο' Νιλ Λάσκαρη, Θεοδωρακόπουλος.

ΑΘΗΝΩΝ (Βουκουρεστίου 10 ­ Πανεπιστημίου, ~ 32.35.524). «Μικρές αλεπούδες» της
Λ. Χέλμαν Μαραγκού, Χρυσικάκος.

ΑΚΑΔΗΜΟΣ (Ιπποκράτους 17 ­ Ακαδημίας, ~ 36.25.119, 36.03.835). «Μπράβο
γιατρέ...» του Ρ. Κούνεϊ Ρώμας, Βλ. Κυριακίδης.

ΑΚΡΟΠΟΛ (Ιπποκράτους 9-11, ~ 36.43.700, 36.08.666). Αργεί.

ΑΛΙΚΗ (Αμερικής 4, ~ 32.44.146). «Το κλουβί με τις τρελές» του Ζ. Πουαρέ
Μουστάκας, Φωκάς.

ΑΛΚΥΟΝΙΣ (Ιουλιανού 42-46 ­ Αριστοτέλους, ~ 88.15.402). «Ντα» του Χ. Λέοναρντ
Μεσσάλας, Γλυκοφρύδη.

ΑΛΑΜΠΡΑ (Στουρνάρη 53, Πολυτεχνείο, ~52.27.497, 52.44.400). «Ποπ κορν» του Μπ.
Έλτον Τζώρτζογλου, Λογοθέτης.

ΑΛΦΑ (Στουρνάρη ­ Πατησίων, ~ 52.38.742). «Ορφέας και Ευρυδίκη» του Ζ. Ανούιγ
Γ. Βούρος, Σταθακοπούλου.

ΑΜΙΡΑΛ (Αμερικής 10, ~ 36.39.385). «Ο παππούς έχει πίεση» της Δ. Παπαδοπούλου
Δ. Παπαδοπούλου, Μητρούσης.

ΑΜΟΡΕ - ΕΞΩΣΤΗΣ (Πριγκηποννήσων 10, ~ 64.68.009). «Shopping and fucking» του
Μ. Ρέιβενχιλ Σκιαδαρέσης, Θ. Πάνου.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκηποννήσων 10, ~ 64.68.009). «Ιβάνοφ» του Α.
Τσέχοφ Γεωργακόπουλος, Σμυρναίου.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Απόψε αυτοσχεδιάζουμε» του Λ.
Πιραντέλο Ευαγγελάτος (σκηνοθ.), Τασοπούλου.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739). «Σε φιλώ στη μούρη» του Γ. Διαλεγμένου
Αναλυτή, Ρηγόπουλος.

ΑΝΟΙΞΗΣ (Γερμανικού 20, Μεταξουργείο, ~ 52.38.870). «Βόιτσεκ» του Γκ. Μπίχνερ
Μαργαρίτης, Δούζη.

ΑΝΟΙΧΤΟ (Κάλβου 70 - Γκύζη, ~ 64.45.749). «Προς Ελευσίνα» του Π. Μάτεσι Γ.
Μιχαηλίδης (σκηνοθ.), Χατζησάββας.

ΑΝΤΙΘΕΑΤΡΟ (Μοσχονησίων 36, πλατεία Αμερικής, ~ 85.61.168). «Οι δήμιοι στα
Σόδομα» (ντε Σαντ) των Μ. Ξενουδάκη - Κ. Πολυχρονοπούλου Ξενουδάκη, Πρωτονοταρίου.

ΑΠΛΟ ­ ΚΕΝΤΡΙΚΗ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Φεγγάρι για καταραμένους» του Γ. Ο' Νιλ Αντύπας
(σκηνοθ.), Λεμπεσόπουλος.

ΑΠΛΟ ­ ΝΕΑ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Μανέ, Χατζηπαναγιώτης.

ΑΠΟ ΜΗΧΑΝΗΣ (Ακαδήμου 13, Μεταξουργείο, ~ 52.35.716). «Φυλλωσιές» του Λ. Νορέν
Βαλαβανίδης, Κράλλη.

ΑΤΕΝΕΟΥΜ (Αμερικής 8, ~ 36.33.722). Αργεί.

ΑΤΤΙΣ (Λεωνίδου 7, Μεταξουργείο, ~ 52.26.260). «Ηρακλής» του Χ. Μίλερ
Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Σουίτα γενεθλίων» του Ρ. Χόντον Παπαναστασίου, Γεωργίτσης.

ΑΥΛΩΝΙΤΗ (Βουκουρεστίου 1, ~ 33.13.321-3). «Ποιος ανακάλυψε την Αμερική;» της
Χρ. Σπηλιώτη Σπηλιώτη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522). «Μπαμπάδες με ρούμι» των Θ. Παπαθανασίου -
Μ. Ρέππα Φασουλής, Ε. Γερασιμίδου.

ΒΕΜΠΟ (Καρόλου 18, ~ 52.21.767, 52.48.289). «Γκριζ» των Τζ. Τζέικομπς - Γ.
Κέισι Φραγκούλης, Βασιλοπούλου.

ΒΙΚΤΩΡΙΑ (Μαγνησίας 5 - 3ης Σεπτεμβρίου 119, ~ 82.33.125). «Καλή τύχη» του Γ.
Θεοδοσιάδη Σπαντίδας, Βλαντή.

ΒΡΕΤΑΝΙΑ (Πανεπιστημίου 7, ~ 32.21.579). «Τρομεροί γονείς» του Ζ. Κοκτό
Παναγιωτοπούλου, Παπακωνσταντίνου.

ΓΚΛΟΡΙΑ (Ιπποκράτους 7, ~ 36.09.400). «Αινιγματικές παραλλαγές» του Ερ.-Εμ.
Σμιτ Καρράς, Γ. Κυρίτσης.

ΔΑΝΔΟΥΛΑΚΗ (Αγίου Μελετίου 61Α - Πατησίων, ~ 86.40.414, 86.40.452).
Κεντρική Σκηνή. «Μάστερ κλας» του Τ. Μακ Νάλι Δανδουλάκη,
Σοντάκη. Δεύτερη Σκηνή. «Μια ξεχωριστή μέρα» των Ε. Σκόλα - Τζ.
Φαντόνι Βαγενά, Νινιός.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ ΜΕΛΙΝΑ ΜΕΡΚΟΥΡΗ (Αγίου Δημητρίου 55). Αργεί.

ΔΗΜΟΤΙΚΟ ΚΕΡΑΤΣΙΝΙΟΥ (Μικράς Ασίας 24 - Παπαναστασίου, πίσω από το Δημαρχείο,
~ 46.15.767, 46.35.009). Αργεί.

ΔΗΜΟΤΙΚΟ ΠΕΙΡΑΙΑ (Αγίου Κωνσταντίνου 4, ~ 41.94.550). «Θεοδώρα, η αγία των
φτωχών» της Μ. Ντενίση Ντενίση, Γαλανός.

ΔΙΑΝΑ (Ιπποκράτους 7, ~ 36.26.956). «Το βαλς των ταυρομάχων» του Ζ. Ανούιγ
Τσακίρογλου, Διαβάτη

ΔΙΑΥΛΟΣ (Δράκου 9, ~ 92.39.588). «Η κυρα-Κώσταινα» ­ «Συζυγική σκηνή» του Μ.
Μητσάκη Κολόζου, Αντωνιάδης.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42. 772). «Μαχαίρι
στο κόκαλο» του Κ. Μουρσελά Νιχωρίτη, Κατσάμπας.

ΔΙΟΝΥΣΙΑ (Αμερικής 10, ~ 36.12.500). «Προσοχή, δαγκώνει!», του Αλ. Γκέρνι
Ράντου, Μεντή.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). Ορχήστρα της Εθνικής Λυρικής
Σκηνής: συναυλία (Τετ.) «Λα μποέμ» του Τζ. Πουτσίνι (Παρ., Κυρ.) Βραδιά
μπαλέτου (Σάβ.) . Μουσικές Μεταμορφώσεις (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Οι εκατομμυριούχοι της Νάπολης» του Εντ. Ντε Φιλίπο Ληναίος, Γρηγοριάδου.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπέζος, Κρούσκα.

ΕΘΝΙΚΟ - ΝΕΑ ΣΚΗΝΗ ( Αγίου Κωνσταντίνου 24-26, ~ 52.23.242, 52.33.322). Αργεί.

28 (Μοσχονησίων 28, πλατεία Αμερικής, ~ 86.43.263, 86.56.853). «Τελευταία
απόδραση» του Μπ. Όουεν Μοντανάρη, Ε. Οικονόμου.

104 ΚΕΝΤΡΟ ΛΟΓΟΥ ΚΑΙ ΤΕΧΝΗΣ (Θεμιστοκλέους 104, ~ 38.02.056, 38.02.059).
«Μουσική, δύο άνθρωποι αγαπήθηκαν και...» της Μ. Ντιράς Ρικάκη (σκην.), Φέστα.

ΕΛΠΙΔΑΣ (Αριστοτέλους 53 - Σμύρνης, μεταξύ Ιουλιανού και Ηπείρου, ~
82.29.030). «Ο αρχισιδηρουργός» (Ονέ) της Έλ. Τσαλδάρη Ντούζος, Τσαλδάρη.

ΕΛΥΖΕ (Νυμφαίου 12, 1η στάση Ιλίσια, ~ 77.82.354). Αργεί.

ΕΜΠΡΟΣ - ΕΠΑΝΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Ν. Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Αγγέλα» του Γ. Σεβαστίκογλου Μπαντής (σκηνοθ.), Ταχτσόγλου.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, ~ 34.65.634). «Ο μασκοφόρος» του
Χ. Κράουσερ Καβουκίδη, Κρομμύδας.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Γυάλινος ουρανός» του
Ντ. Χέαρ Βουτέρης, Δεκαβάλλα.

ΕΡΕΥΝΑΣ (Ιλισίων 21, Ζωγράφου ~ 77.80.826). «Αγάπη και κατανόηση» του Τζ.
Πένχολ Ποταμίτης, Καστανάς.

ΗΛΙΟΥ - ΚΑΤΩ ΧΩΡΟΣ (Φρυνίχου 10, Πλάκα ~ 32.31.591, 32.47.509). «Έξω, μπροστά
στην πόρτα» του Β. Μπόρχερτ Παπασπύρος, Δ. Βασιλειάδου.

ΗΜΕΡΑΣ - ΚΟΚΚΙΝΗ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~
69.29.090, 64.95.777). «Προ των Θερμοπυλών» του Π. Τακόπουλου Γιώρ.
Κυριακίδης, Γιαννικάκης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Μολιεριάδα» (Μολιέρος) των Ζ. Ζεραρντί - Α. Μοντζολή
Στυλιανοπούλου, Γιώρ. Κυριακίδης.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890). «Αρσενικό - θηλυκό»
του Α. Θωμόπουλου Α. Αντωνίου, Ν. Ασίκη.

ΘΕΑΤΡΟΚΙΝΗΣΗ (Ακαδήμου 13, κάθετος οδού Πειραιώς, έναντι πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΘΗΣΕΙΟΝ (Τουρναβίτου 7, ~ 32.55.444). Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). «Στο Μαντράς τη νύχτα
εκείνη» του Ε. Μανέ Βοζικιάδου, Στάγκος.

ΙΛΙΣΙΑ (Παπαδιαμαντοπούλου 4, ~ 72.16.317). «Ίκαρος - Αιφνίδια αποσυμπίεση»
του Κ. Ρήγου Χοροθέατρο «Οκτάνα».

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, ~ 72.50.657). Αργεί.

ΚΑΙΡΩΝ (Τσέλιου 10 - Σολιώτη, Αμπελόκηποι, πίσω από τον Άρειο Πάγο, ~
64.54.407). «Τότενφλος» του Χάρ. Μίλερ Βασιλικιώτη (σκηνοθ.), Σορμαΐνης.

ΚΑΙΣΑΡΙΑΝΗΣ (Κοιμήσεως Θεοτόκου 30, Καισαριανή, ~ 72.23.023). «Οι φυλακισμένοι
της κεντρικής λεωφόρου» του Ν. Σάιμον Κωνσταντινίδης, Παπανέστορος.

ΚΑΛΟΥΤΑ (Πατησίων 240, ~ 86.11.311, 86.75.588). «Οι αισιόδοξοι» του Γ.
Λαζαρίδη Γ. Βασιλείου, Βιδάλη.

ΚΑΡΕΖΗ (Ακαδημίας 3, ~ 36.36.144, 36.25.520). «Περιμένοντας τον Γκοντό» του Σ.
Μπέκετ Κώστας Καζάκος, Φιλιππίδης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Γράμμα στον Ορέστη» του Ι. Καμπανέλλη Δαφνής, Γκαβάκου.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Του Κουτρούλη ο γάμος» του Α.
Ρίζου - Ραγκαβή Μπέλλος, Στάικου.

ΚΝΩΣΣΟΣ (Κνωσσού 11, Πατησίων, στάση Καλλιφρονά, ~ 86.77.070, 86.24.463). «Οι
κούκλες» του Π. Γεωργιόπουλου Λ. Τσάγκας, Βαμβακίδης.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 ­ Πολυτεχνείου, ~ 88.12.846). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Το στοίχημα» του Κλ. Όντετς
Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 38.48.342). «Μύθι, μύθι... παραμύθι» της Μ.-Λ.
Παπαδοπούλου Αθητάκη, Αλ Σάλεχ.

ΜΑΣΚΕΣ (Λήθης 6 - Αγίου Μελετίου 107, ~ 86.12.509). «Ο φλύαρος» του Σ. Καρύδη
Χριστοφιλάκης (σκηνοθ.), Πελαΐδης.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασ. Σοφίας - Κόκκαλη, ~ 72.82.333). Αργεί.

ΜΕΛΙΝΑ (Βουκουρεστίου 3, ~ 32.13.685-6). «Ριάλιτι και σόου» του Π. Μέντη
Κούρκουλα, Πιτσούλη.

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). «Το μυστήριο της
Ίρμα Βεπ» του Τσ. Λάντλαμ Π. Μιχαηλίδης, Χατζηγιάννης.

ΜΙΝΩΑ (Πατησίων 91, ~ 82.32.578, 82.10.048). «Αθήνα 2000 με τα... τέσσερα» των
Α. Πυριόχου - Π. Χατζηκουτσέλη - Ντ. Σπυρόπουλου - Μ. Άνθη Πανοπούλου, Τριφύλλη.

ΜΟΥΣΟΥΡΗ (πλατεία Καρύκη 6, ~ 33.10.936). Κεντρική Σκηνή. «Κάτω από τη
σκάλα» του Τσ. Ντάιερ Μιχαλακόπουλος, Μοσχίδης. Δεύτερη Σκηνή.
«Να ζει κανείς ή να συζεί;» του Λ. Κάσλερ Βενιζελέα, Δ. Βογιατζής.

ΜΠΡΟΝΤΓΟΥΑΙΗ (Αγίου Μελετίου 61Α - Πατησίων, στοά Λάλη, ~ 86.20.231). «Μπλαντ
μπράδερς - Δεσμοί αίματος» του Γ. Ράσελ Κ. Σπυρόπουλος, Μπονάτσος.

ΝΕΟ ΕΛΛΗΝΙΚΟ (Δεληγιάννη 19 - Μπουμπουλίνας, πίσω από το Μουσείο, ~
82.53.489). «Νηρέας ο Βάρας» του Δ. Παπαχρήστου Γ. Αρμένης, Τζιραλίδου.

ΝΕΟΥ ΚΟΣΜΟΥ (Αντισθένους 7 - Θαρύπου, Φιξ, ~ 92.12.900). «Βρομιά» του Ρ.
Σνάιντερ Β. Θεοδωρόπουλος (σκην.), Μαρκουλάκης.

ΟΔΟΥ ΑΝΤΙΟΧΕΙΑΣ (Αντιοχείας 1 ­ Πιπίνου, ~ 88.32.050). Αργεί.

ΟΔΟΥ ΕΡΜΟΥ (Ερμού 106, Μοναστηράκι, τηλ.: 32.14.950, 86.40.555). «Το δωμάτιο
με τους μανδαρίνους» του Ρ. Τομά Μ. Ραζή, Χρυσούλης.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Γερτρούδη» του Γ.
Σέντεμπεργκ Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). Αργεί.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). Αργεί.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264).
«Εγχείρημα»: «Τρίπτυχο» του Θ. Βλάχου ­ «Το αόρατο που σε κοιτά» (Μ.
Ευσταθιάδη) του Α. Διαμαντή σε Θ. Βλάχος, Α. Διαμαντής.

ΠΕΙΡΑΜΑΤΙΚΟ ΤΗΣ ΠΟΛΗΣ (Σταδίου 4, ~ 32.22.035). «Προδομένη γυναίκα» της Σ. ντέ
Μποβουάρ Ζαβιτσιάνου, Ριάλδη.

ΠΕΡΟΚΕ (Οδυσσέως 2, πλατεία Καραϊσκάκη, Μεταξουργείο, ~ 52.32.132, 52.40.040).
«Ό,τι πείτε υπουργέ μου» του Ρ. Κούνεϊ Βουτσάς, Τσιβιλίκας.

ΠΟΛΙΤΕΙΑ (Σαρρή 40, Θησείο, ~ 33.10.663-4). Αργεί.

ΠΟΛΥΤΕΧΝΟ (Διγενή Ακρίτα 15 ­ Μαυρομιχάλη 157, ~ 64.34.700). «Βίος και
συνουσία» των Ντ. Φο ­ Φ. Ράμε, Κ. Μουρσελά Πιατάς, Κανελλοπούλου.

ΠΟΡΤΑ (Μεσογείων 59, ~ 77.11.333). «Άμλετ» του Ουίλ. Σαίξπηρ Κιμούλης, Μπεμπεδέλη.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.17.030). «Το λιοντάρι το
χειμώνα» του Τζ. Γκόλντμαν Βαλάκου, Χρ. Πολίτης.

ΡΟΕΣ (Ιάκχου 14, Γκάζι, ~ 34.79.426). «Τούτο εστί το σώμα μου» της Σ. Σπυράτου
Χοροθέατρο «Ροές».

ΣΗΜΕΙΟ (Χ. Τρικούπη 10, πίσω από την Πάντειο, Καλλιθέα, ~ 92.29.579). «Η
επιστροφή των Τσε» του Γ. Χρυσούλη Ν. Διαμαντής (σκηνοθ.), Ι. Μακρή.

ΣΤΑΘΜΟΣ (Β. Ουγκώ 55, παραπλεύρως του «Περοκέ», πλατεία Καραϊσκάκη, ~
52.22.656). «Ενυδρείο» του Κ. Μουρσελά Τ. Χαλκιάς, Διδασκάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). «Η φυλακή του Όλι» του
Έντ. Μποντ Θ. Παπαγεωργίου, Πρωτοψάλτη.

ΣΥΓΧΡΟΝΟ ΑΘΗΝΑΣ (Ευμολπιδών 41, Γκάζι, ~ 34.67.095). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). «Μορφές από το
έργο του Βιζυηνού» της Α. Κοκκίνου Κοκκίνου.

ΤΕΧΝΗΣ ΚΑΡΟΛΟΣ ΚΟΥΝ (Φρυνίχου 14 - Διονυσίου Αρεοπαγίτου, ~ 32.36.732,
32.22.464). «Χάπι εντ» των Ντ. Λέιν - Μπ. Μπρεχτ - Βάιλ Γέρου, Τ. Αποστόλου.

ΤΕΧΝΗΣ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Μια συνάντηση κάπου
άλλου» του Ι. Καμπανέλλη Κουγιουμτζής (σκηνοθ.), Προύσαλης.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Κρίμα που είναι πόρνη»
του Τζ. Φορντ Κακλέας (σκηνοθ.), Αστεριάδη.

ΤΕΧΝΟΧΩΡΟΣ ΥΠΟ ΣΚΙΑΝ (Μαυρομιχάλη 161 ­ Ξιφίου 14, ~ 64.20.522). «Αγρίμια τη
νύχτα» του Μ. Αζαμά Κωτσής (σκηνοθ.), Ανδριώτης.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Αγν. Οσιέτσκα Λύγαρη, Νάτσιος.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. ΜακΝτόναλντ Κουνελάκη, Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). «Ιστορίες σοφίας της Ανατολής» του Σ.
Πελασγού Πελασγός ­ «Τ' αερικά στο ρέμα» του Σ. Πελασγού Πελασγός.

ΧΑΤΖΗΧΡΗΣΤΟΥ (Πανεπιστημίου 38, ~ 36.10.171, 36.27.248). «Αθάνατοι,...
ξεβράκωτοι και ωραίοι» των Κ. Παπαπέτρου - Γ. Γεωργίου Χατζηχρήστος, Γ. Μιχαλόπουλος.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16032P115</ED>
<ID>
ID:134056

</ID><URL>http://ta-nea.dolnet.gr/neaweb/neafile.print_unique?e=A&f=16032&m=P11&aa=5</URL></REF>


Article

<CATEGORY>vin09</CATEGORY>

 <H5>«Ο ΚΥΡΙΟΣ ΜΕ ΤΑ ΓΚΡΙ» ΣΤΟ CINE CLUB ΤΩΝ «ΝΕΩΝ»
</H5><H2></H2><H2>Χειροκρότημα για έναν «Κύριο»
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Ο «Κύριος με τα γκρι» Γιώργος Μιχαλακόπουλος, στο κρεβάτι, με τη Ράνια Οικονομίδου

Νεοελληνική ιστορία διαρκούς χρήσεως. Άλλες ταινίες βραβεύουν οι επιτροπές και
τα Φεστιβάλ Θεσσαλονίκης, άλλες προτιμάει και αγαπάει το κοινό! Ε να, μόλις
τον Νοέμβριο οι λεβέντες της Κριτικής Επιτροπής του Φεστιβάλ Θεσσαλονίκης,
ούτε που τοποθέτησαν το όνομα του Γιώργου Μιχαλακόπουλου μεταξύ των υποψηφίων
για το βραβείο ανδρικής ερμηνείας.

Κι όμως! Μόλις προχτές, Δευτέρα βράδυ, στον «Γαλαξία», εκατοντάδες φίλοι του
Cine club (ουχί της παρέας και «δικοί» μας) καταχειροκρότησαν τον «Κύριο με τα
γκρι»! Τον εξηντάρη αισθηματία εραστή Γιώργο Μιχαλακόπουλο! Πρωταγωνιστή της
ταινίας του Περικλή Χούρσογλου, που από την Παρασκευή 16 Ιανουαρίου εξέρχεται
στις αθηναϊκές αίθουσες! Και μην πουν πως το κοινό αισθάνεται... υποχρεωμένο
λόγω της αβάν πρεμιέρ και συμβαίνει να χειροκροτεί! Διότι δεν συμβαίνει!

Μαγική διπλή εικόνα. Άλλο «πράγμα» στη φεστιβαλίζουσα διαγωνιστική
Θεσσαλονίκη, εντελώς αλλιώτικη εικόνα στην πρώτη επικοινωνία του «Κύριου με τα
γκρι» με το... απλό κοινό! Αποδείξεις; Πλήθος.

Τίγκα ο «Γαλαξίας», κυρίως από τις προσκλήσεις που μοιράστηκαν στους φίλους
του Cine Club. Άμεσες αντιδράσεις στο ανάλαφρο χιούμορ των ανάλαφρων διαλόγων,
καθημερινών, υπαρκτών, ζωντανών χαραχτήρων. Παρατεταμένα χειροκροτήματα για
τις στέρεες επαγγελματικές επιδόσεις του Χούρσογλου που (δυστυχώς) δεν τις
συναντάμε συχνά στην ελληνική οθόνη. Και εξαιρετικά σχόλια για τους ηθοποιούς.
Απ' όλους και για όλους:

Ρεσιτάλ ήπιων, χαμηλόφωνων, ανάλαφρων, αλλά και μελαγχολικών τόνων εκ μέρους
του Γιώργου Μιχαλακόπουλου. Ακτινοβολούσα η Ειρήνη Ιγγλέση (άντε να τη δούμε
στη δεύτερη καριέρα της), μικροαστή «του κερατά» (όπως ο ρόλος το ήθελε) η
Ράνια Οικονομίδου, εξαιρετική η Μαρία Κεχαγιόγλου (λάμπει μπροστά της μέλλον
λαμπρό), άνετος και πειστικός, πειστικότατος ο νεαρός πρωταθλητής κολύμβησης
Θέμης Χειμάρας.

Θερμά τα σχόλια και οι αντιδράσεις των εκατό, πάνω - κάτω, επωνύμων, φίλων,
συγγενών και γνωστών των συντελεστών. Νίκος Κωνσταντόπουλος, Πέτρος
Κουναλάκης, Κώστας Κουτσομύτης, Ανδρέας Βουτσινάς, Ντόρα Γιαννακοπούλου,
Γιώργος Τσεμπερόπουλος και, και, και.

Τι συμβαίνει; Να ξεκινήσουμε με το Cine club, διότι αν δεν το παινέσουμε θα
πέσει να μας πλακώσει! Όρθιοι στην αβάν πρεμιέρ του «Προστάτη οικογένειας»
(στην «Όπερα»). Όρθιοι στο «Παιχνίδι» του Ντέιβιντ Φίντσερ, στη μεταμεσονύχτια
προβολή 3-5 ξημερώματα Κυριακής 28 Δεκεμβρίου στην «Τιτάνια». Τίγκα προχθές ο
«Γαλαξίας». Τι ακολουθεί; Πάρτε χαρτί και μολύβι:

Κυριακή 11 στον «Δαναό», στις 12 το μεσημέρι, ο φετινός Χρυσός Φοίνικας των
Καννών «Γεύση κερασιού» του Αμπάς Κιαροστάμι. Μία εβδομάδα μετά, Κυριακή 18,
στην ίδια αίθουσα, την ίδια ώρα, «Ο αδελφός μου κι εγώ» του Αντώνη Κόκκινου,
το επερχόμενο φαβορί των ελληνικών ταμείων. Διότι ξέρετε τι συμβαίνει τελευταίως;

Μετά τον θρίαμβο του «Βαλκανιζατέr» άρχισε να γελάει το χειλάκι κάθε
πικραμένου! Μέσα στο πρώτο τριήμερο ο «Προστάτης» έκοψε 18.000 εισιτήρια και
προβλέπεται πως θα αγγίξει, στην Αθήνα τουλάχιστον, τα 100.000. Ο «Κύριος με
τα γκρι» θα διαψεύσει τη... φεστιβαλίζουσα Θεσσαλονίκη. Και η ταινία του
Κόκκινου προορίζεται για απογείωση! Άντε. Μαζί με το «Νο budget story» του
Ρένου Χαραλαμπίδη (που εξασφαλίστηκε για το Cine club) και τη «Βασιλική» του
Σερντάρη, το 1998 είναι Έτος Ελληνικού Κινηματογράφου. Και αφήστε τα βραβεία
να... κουρεύονται.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16032P121</ED>
<ID>
ID:133946

</ID><URL>http://ta-nea.dolnet.gr/neaweb/neafile.print_unique?e=A&f=16032&m=P12&aa=1</URL></REF>


Article

<CATEGORY>vin09</CATEGORY>

 <H2>Μελισσάνθη... υψηλής ραπτικής
</H2>
Ένα από τα κοστούμια που σχεδίασε ο Μαρκ Μποάν ­ άλλοτε στον οίκο Ντιόρ ­ για
την όπερα «Πελέας και Μελισσάνθη» στο Μέγαρο

Η όπερα του Κλοντ Ντεμπισί «Πελέας και Μελισσάνθη» εγκαινιάζει τον κύκλο
«Γαλλική Μουσική από τον 19ο στον 20ό αιώνα» στο Μέγαρο Μουσικής, που
πραγματοποιείται με τη χορηγία της Εθνικής Τράπεζας και ανεβαίνει στις 23, 25
και 27 Ιανουαρίου σε συμπαραγωγή του Μεγάρου Μουσικής Αθηνών με την Ορχήστρα
των Χρωμάτων.

Τη σκηνοθετική επιμέλεια της όπερας έχει ο Γερμανός Γκέοργκ Ρότερινγκ, που
είχε σκηνοθετήσει πριν από τρία χρόνια στο Μέγαρο Μουσικής το λυρικό έργο
«Βότσεκ» του Άλμπαν Μπεργκ και τα κοστούμια σχεδιάζει ο Μαρκ Μποάν ­ άλλοτε
καλλιτεχνικός διευθυντής του οίκου Κριστιάν Ντιόρ ­ ο οποίος συνεργάζεται
επίσης για δεύτερη φορά με το Μέγαρο Μουσικής μετά τον σχεδιασμό κοστουμιών
του «Ντον Τζοβάνι».

Τον απαιτητικό ρόλο της Μελισσάνθης κρατάει η σοπράνο Ζανέτ Πηλού, η οποία εδώ
και χρόνια έχει κατακτήσει τη διεθνή αναγνώριση και έχει κάνει σημαντική
καριέρα στο εξωτερικό, ενώ τον Πελέα υποδύεται ο Βρετανός βαρύτονος Τόμας Άλεν.

Τους τραγουδιστές θα πλαισιώσει η Ορχήστρα των Χρωμάτων με μαέστρο τον Μίλτο
Λογιάδη. Η προπώληση των εισιτηρίων έχει αρχίσει.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16032P122</ED>
<ID>
ID:133983

</ID><URL>http://ta-nea.dolnet.gr/neaweb/neafile.print_unique?e=A&f=16032&m=P12&aa=2</URL></REF>


Article

<CATEGORY>vin09</CATEGORY>

 <H2>Δύο φορές για πνίξιμο
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Δεν μπορεί! Το συναντάτε. Συχνά, συχνότατα. Στις Εθνικές (δύο όλες κι
όλες είναι). Όπου το 95% των ακριβών, πολυτελών οχημάτων από 2.000 κυβικά και
βάλε, τρέχουν (τρόπος του λέγειν) στην αριστερή λωρίδα με την... ιλιγγιώδη
ταχύτητα των 50 άντε 70 χιλιομέτρων την ώρα.

* Προσεκτικοί; Μπα! Η επιτυχία και η Mercedes έρχονται μετά τα πενήντα! Την..
ώρα που τα ανακλαστικά εγκαταλείπουν τον υπερήλικο οδηγό.

Πεθαίνουμε σαν χώρα, έλεγα, κάνοντας μια βόλτα μέχρι την
πρωτεύουσα της γηραιάς Αλβιόνος. Όπου οι ηλικίες των νεαρών lions (λιονταριών)
κυμαίνονται από τα 19 μέχρι τα... 27!

Κέιτ Γουίνσλετ, σταρ του «Τιτανικού»

* Top star (των ημερών που διανύουμε) η 22χρονη Λονδρέζα Κέιτ Γουίνσλετ! Μαζί
με τον συνομήλικό της (αλλά Αμερικανό) Λεονάρντο Ντι Κάπριο, συμπρωταγωνιστούν
στο τρίωρο love story «Τιτανικός» που μέχρι στιγμής έχει κόψει στις ΗΠΑ
εισιτήρια της τάξεως των 150 εκατομμυρίων δολαρίων!

Παρασκευή και 23 Ιανουαρίου, ταυτοχρόνως με τους Λονδρέζους, οι Αθηναίοι θα
βλέπουν «Τιτανικό». Και πρέπει, εκτός των άλλων, να ξέρουν ότι το lion, η
Κέιτ, παραλίγο δύο φορές να πνιγεί στη διάρκεια των γυρισμάτων!

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16032P123</ED>
<ID>
ID:134016

</ID><URL>http://ta-nea.dolnet.gr/neaweb/neafile.print_unique?e=A&f=16032&m=P12&aa=3</URL></REF>


Article

<CATEGORY>vin09</CATEGORY>

 <H2>Πρώτη μια ραδιοκέφαλη
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Λάχλαν Μέρντοχ, αυτοκράτωρ ηλικίας 
26 ετών

Τέσσερα χρόνια μεγαλύτερος της Κέιτ (δεν μπορεί, τη θυμάστε στο
«Λογική και ευαισθησία» και στον «Άμλετ» ως Οφηλία), είναι ο Λάχλαν
Μέρντοχ, διάδοχος της αυτοκρατορίας του πατρός Μέρντοχ. Μόλις 19 είναι η
φωνή μπλουζ της Φιόνα Απλ. Στα 22 πατάει η «μοντέλα» Κάρεν
Φεράρι που εισέπραξε επιταγή 480 εκατομμυρίων δραχμών από τη φίρμα Hugo
Wzmen. Ο Μάθιου Γουίλιαμσον στα 25 του βλέπει 11 κομμάτια του να
φιγουράρουν σε περιοδικά μόδας. Ένα χρόνο μεγαλύτερός του είναι ο Μάρτιν
ΜακΝτόνα που με το πρώτο θεατρικό του έργο κέρδισε μέγα βραβείο!

* Φτάνει; Καθόλου. Στα 21 της η Κίλι Hawes (για την ακριβή προφορά) θα
παίξει στο πλευρό του Κόνερι και της Θέρμαν, μόλις 23 είναι ο
Μάικλ Μόρις, βοηθός παραγωγού του λονδρέζικου «Σιρανό» που στη συνέχεια
(ο Μόρις όχι φυσικά ο... Σιρανό) θα μεταβεί στο Μπρόντγουέι για να υπογράψει
δική του παραγωγή μιούζικαλ και στα 27 της η Έμιλι Γουότσον
(«Δαμάζοντας τα κύματα») παίζει με έναν Ντάνιελ Ντέι Λιούις!

Κι άλλοι; Ουουου... άφθονοι. Να η 27χρονη Κέιτ Μπλάνσετ!
Συμπρωταγωνίστρια ενός Ρέιφ Φάινς. Και ο (επίσης) 27χρονος
Ρόνι Σάιζ. Με τον δίσκο του New Forms (Νέες Φόρμες) κέρδισε το βραβείο
της Mercury!

* Top μουσικό βρετανικό όνομα της χρονιάς που πέρασε ο Ρόνι Σάιζ. Πρώτο
συγκρότημα, κριτικών και κοινού οι Radiohead (Ραδιοκεφαλή). Πρώτο CD
κριτικών και κοινού το «ΟΚ computer» της.. Ραδιοκεφαλής! Πρώτο μιούζικαλ των
λονδρέζικων ταμείων το «Chicago» με τη συγγραφική υπογραφή του μακαρίτη
Μπομπ Φόσι και με πρωταγωνίστρια την Ούτε Λέμπερ!

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16032P124</ED>
<ID>
ID:134038

</ID><URL>http://ta-nea.dolnet.gr/neaweb/neafile.print_unique?e=A&f=16032&m=P12&aa=4</URL></REF>


Article

<CATEGORY>vin09</CATEGORY>

 <H2>Δικηγορικά, δημοτικά σκουπίδια
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Πρώτο θεατρικό έργο το Closer (Πλησιέστερα) του νεαρού Πάτρικ
Μάρμπερ. Και καλύτερη ταινία των «γκλάμορ» εορταστικών λονδρέζικων ημερών
το «Close up» του... ρακένδυτου Ιρανού Αμπάς Κιαροστάμι. Αυτό
τουλάχιστον ισχυρίζονται οι κριτικοί του «Time out», του «Αθηνοράματος» της
αγγλικής πρωτεύουσας.

*Και για να σας έχω εντελώς, μα εντελώς και ολοσχερώς ενημερωμένους, τρία
ακόμα πράγματα: Δίσκος Jazz που δεν... παίζεται είναι το «The Wels» (πόλη της
Αυστρίας) με το τρίο Μπρότζμαν, Ντρέικ, Γκάνια (άντε τώρα
να βρεις την.. ασήμαντη αυτή αμερικανική εταιρειούλα Okka στα αθηναϊκά
δισκοπωλεία). Σύνθημα της επερχόμενης μόδας είναι «Ο μινιμαλισμός out, ο
μαξιμαλισμός in» και..

... τι τρέμουν οι Βρετανοί; Μα τι άλλο; Την εισαγωγή αμερικανικών, τηλεοπτικών
σκουπιδιών (trash). Τα οποία πίπτουν επί των συσκευών τους μέσω δορυφόρων. Με
προεξάχον σκουπίδι έναν πρώην δικηγόρο και πρώην δημοτικό άρχοντα, ονόματι
Τζέρι Σπρίνγκερ. Που σε εκπομπή του μια κάποια νεαρά Κέλι
αποκάλυψε στον εμβρόντητο νεαρό «άνθρωπό» της Ράστι, πως έτσι για μια
νύχτα κοιμήθηκε με τον καλύτερό του φίλο. Σύνθημα του Σπρίνγκερ «ο προαγωγός
μου δεν μ' αφήνει να την κοπανήσω» και σύνθημα δικό μας.

<REF><SOURCE>ΤΑ ΝΕΑ</SOURCE>
<DATE>, 07-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16032P125</ED>
<ID>
ID:134052

</ID><URL>http://ta-nea.dolnet.gr/neaweb/neafile.print_unique?e=A&f=16032&m=P12&aa=5</URL></REF>


Article

<CATEGORY>vin04</CATEGORY>

 <H5>ΘΕΤΟΥΝ ΘΕΜΑ ΣΥΝΟΡΩΝ ΣΤΟ ΑΙΓΑΙΟ!
</H5><H2>ΙΜΙΑ Νο 2 σκηνοθετούν τώρα οι Τούρκοι
</H2><H2></H2>
ALIGN="CENTER">

ΣΕ ΚΛΙΜΑΚΩΣΗ της όξυνσης προχώρησε χθες η Άγκυρα,
επιχειρώντας να στήσει σκηνικό δεύτερων Ιμίων στο Αιγαίο. Ισχυρίστηκε ότι
υπάρχει θέμα συνόρων κι επανέλαβε τα «επιχειρήματά» της για τις βραχονησίδες.
Παράλληλα, η Τουρκία με την προγραμματισμένη για σήμερα άσκηση αμφισβητεί τον
ελληνικό εναέριο χώρο.

σελίδα 9

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16033N011</ED>
<ID>
ID:134110

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N01&aa=1</URL></REF>


Article

<CATEGORY>vin06</CATEGORY>

 <H5></H5><H2>Μάχη με Αλβανούς μαφιόζους στην Κέρκυρα
</H2>
ΜΑΧΗ με Αλβανούς μαφιόζους στην Κέρκυρα. Για αρκετή
ώρα κάτοικοι της Παλαιοκαστρίτσας και ένοπλοι αντάλλαξαν πυροβολισμούς.

σελίδα 13

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16033N013</ED>
<ID>
ID:134170

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N01&aa=3</URL></REF>


Article

<CATEGORY>vin06</CATEGORY>

 <H2>Σε 3 μήνες θα φτιάξει τον πρώτο άνθρωπο-κλώνο
</H2><H2></H2>
σελίδα 17

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16033N014</ED>
<ID>
ID:134201

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N01&aa=4</URL></REF>


Article

<CATEGORY>vin08</CATEGORY>

 <H2>Παιχνίδι και πάλι σε βάρος της δραχμής
</H2><H2></H2>
σελίδα 51

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16033N015</ED>
<ID>
ID:134224

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N01&aa=5</URL></REF>


Article

<CATEGORY>vin01</CATEGORY>

 <H5></H5><H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Ο ΠΡΟΫΠΟΛΟΓΙΣΜΟΣ για να κλείσει με έλλειμμα κάτω από 3% χρειάζεται
αύξηση εσόδων γύρω στο 10%. Δεδομένου ότι η φορολογία συμβαδίζει με την αύξηση
του ΑΕΠ, τα έσοδα αυξάνονται κατά 8,4%. Επομένως, αν η κυβέρνηση ήθελε να
είναι συνεπής έπρεπε να βρει έσοδα πάνω από 300 δισ. Ο Ν. Νικολάου στην «Τρίτη
Άποψη». Σελ. 6.

ΣΤΗΝ ΚΥΠΡΟ η γενιά των πολιτικών της δεκαετίας του 1960 δίνει την
ύστατη μάχη. Και φυσικά για τους χαμένους είναι η αποχαιρετιστήρια μάχη. Οι
υποψήφιοι Πρόεδροι είναι επτά: Γλ. Κληρίδης, Γ. Ιακώβου, Β. Λυσσαρίδης, Γ.
Βασιλείου, Ν. Κουτσού, Α. Γαλανός, Ν. Ρολάνδης. Σελ. 10-11.

Μ. ΣΚΟΥΛΑΚΗΣ: Στην πολιτική δεν επιδιώκω την πρωτιά, αλλά την προσφορά.
Απελευθέρωση στη χρήση ναρκωτικών και στην πράξη αποποινικοποίηση του χρήστη.
Γιατί ο χρήστης είναι πρωτίστως ασθενής. Οι απαντήσεις στις «30 Ερωτήσεις» του
Γ.Ε. Διακογιάννη στη σελ. 12.

HERO είναι το όνομά της. Γράφεται όπως ο ήρωας στα αγγλικά,
ειρωνεύεται. Και με το δάχτυλο δείχνει στο χαρτί ποια διαδρομή έκανε από τα
βουνά του Κουρδιστάν μέχρι που έφθασε στην Ελλάδα. Η Μαρία Νταλιάνη στις σελ. 14-15. Βλ. και σελ. 47.

ΠΟΣΟΙ μηχανικοί τής Microsoft χρειάζονται για να αλλάξουν μια λάμπα;
Κανένας. Όλοι μένουν στο σκοτάδι και ο Μπιλ Γκέιτς αποφασίζει ότι το «Σκοτάδι»
είναι η νέα πραγματικότητα! Από τα ανέκδοτα high-tech της σελ. 48.

ΟΙ ΛΑΘΡΟΜΕΤΑΝΑΣΤΕΣ για να νομιμοποιηθούν στη χώρα μας χρειάζονται δέκα
δικαιολογητικά. Οι υπάλληλοι του ΟΑΕΔ διαμαρτύρονται γιατί έχουν πολλή
δουλειά. Και οι επιτήδειοι άρχισαν να πουλάνε εξυπηρέτηση κ.λπ., κ.λπ. Παρ'
όλα αυτά, έχουν υποβάλει αίτηση 25.000 άνθρωποι. Ο Ηλ. Γεωργάκης στη σελ. 53

ΕΛΛΗ ΠΑΠΠΑ: 
Παρ' όλα τα βάσανα, 
η αλληλογραφία που αναπτύξαμε 
ήταν καταπληκτική. 
Στην αρχή είχε ένα μολυβάκι 
ο Νίκος (Μπελογιάννης) και μου έστειλε

ένα κομματάκι από τη μύτη του μολυβιού, 
που το κρατούσα ίσα - ίσα με το νύχι. 
Η έρευνα της Νατάσας Μπαστέα

«Προσωπικές Αφηγήσεις»

στη σελ. 19.

Η ΔΙΣΚΟΓΡΑΦΙΑ 
του μεγάλου Έλληνα μαέστρου

Δημήτρη Μητρόπουλου είναι ανεξάντλητη. 
Και γι' αυτό είναι δύσκολο

να έχει κανείς πλήρη εποπτεία 
στις ηχογραφήσεις του. 
Παρ' όλο που ήδη είναι γνωστές 400.

Αλλά ο κατάλογος δεν τελειώνει.

Ο Π. Αγιαννίδης στο «Πανόραμα», 
σελ. 3.

ΕΡΧΟΝΤΑΙ μαζί και τα απρόβλεπτα: 
πτώσεις αεροσκαφών, 
τουρκικές προκλήσεις, 
τα ραντάρ που δεν εγκαθίστανται, 
χωριά που διαφωνούν 
αν πρέπει οι κολόνες της ΔΕΗ

να περάσουν δίπλα τους 
για να φωτίσουν 
τις Ολυμπιακές εγκαταστάσεις του 2004. 
Πρέπει να κοιμόμαστε ήσυχοι; 
Ο Μ. Μαυρομμάτης στους «Προβολείς».

Σελ. 6.

Ο ΧΡΟΝΟΣ είναι κρίμα 
­ και όχι χρήμα. 
Γιατί ο χρόνος είναι αγαθό 
εν ανεπαρκεία.

Και κανένα επίδομα, 
καμία αύξηση, κανένα πριμ,

καμία έκπτωση δεν τον αναπληρώνει. 
Εξάλλου, κρίμα να τον σπαταλάς

σε δραστηριότητες ή με ανθρώπους

που δεν σε γεμίζουν. 
Η Μικέλα Χαρτουλάρη 
«Σε πρώτο ενικό». 
Σελ. 13.

ΣΤΗΝ ΚΟΥΖΙΝΑ εκτός από τις μεγάλες συσκευές ­ ψυγεία, κουζίνα, πλυντήριο ­
υπάρχουν και οι μικρές συσκευές που λύνουν τα χέρια: φριτέζες, μίξερ,
μπλέντερ, αποχυμωτές, τοστιέρες, ατμομάγειρες. Α, και με την ευκαιρία, μην
ξεχάσετε την περιποίηση του προσώπου μετά τις γιορτές. Στην «Αγορά».

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16033N021</ED>
<ID>
ID:134082

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Παρά
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Μετά τα όσα γράψατε χθες για το «στίγμα Άκη», υποθέτω ότι οι του «κοινωνικού
ΠΑΣΟΚ» θα κατέλθουν στις επόμενες εκλογές με το εξής σύνθημα: «Καλύτερα
πλούσιος και υγιής, παρά φτωχός και άρρωστος».

Με τιμή

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16033N022</ED>
<ID>
ID:134163

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ
</H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16033N023</ED>
<ID>
ID:134175

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N02&aa=3</URL></REF>


Article

<CATEGORY>vin01</CATEGORY>

 <H5>ΨΥΧΡΑΙΜΗ ΕΛΛΗΝΙΚΗ ΣΤΑΣΗ ΑΠΕΝΑΝΤΙ ΣΤΗΝ ΤΟΥΡΚΙΚΗ ΠΡΟΚΛΗΣΗ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Ονειρεύονται άλλα σύνορα!
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Όσοι είχαν βιαστεί να εφησυχάσουν γιατί δήθεν η Άγκυρα υπετάγη στις
αμερικανικές πιέσεις και δεν προκάλεσε κρίση στο Αιγαίο, από χθες έχουν χάσει
τον ύπνο τους.

Η ΤΟΥΡΚΙΑ προχώρησε στην απόλυτη πρόκληση εις βάρος της Ελλάδας, αμφισβητώντας
τα σύνορα μεταξύ των δύο χωρών! Ταυτόχρονα αμφισβήτησε και τα 10 μίλια του
εθνικού εναέριου χώρου, ενώ σήμερα αναμένεται ότι θα επιχειρεί και έμπρακτη
αμφισβήτηση στα πλαίσια της αεροναυτικής άσκησης που διεξάγουν μεταξύ Ικαρίας
και Μυκόνου. Η ελληνική κυβέρνηση παρακολουθεί στενά τις εξελίξεις και χθες
στη συνάντηση του Πρωθυπουργού Κώστα Σημίτη και του υπουργού Εθνικής Άμυνας
Άκη Τσοχατζόπουλου αποφασίσθηκε να κρατηθεί ψύχραιμη αλλά αποφασιστική στάση
έναντι των τουρκικών προκλήσεων. Πάντως η αίσθηση που υπάρχει στην Αθήνα είναι
ότι οι Τούρκοι κάτι ετοιμάζουν. (Σελ. 9).

Στο θέμα των λαθρομεταναστών η Ευρώπη προβληματίζεται για τα μέτρα που πρέπει
να λάβει ώστε να ανασχέσει το κλίμα φυγής των Κούρδων. Η ελληνική κυβέρνηση
δηλώνει πρόθυμη να μετάσχει σε οποιαδήποτε διαδικασία αποφασισθεί και
παράλληλα τονίζει ότι η Τουρκία πρέπει να επιλύσει το Κουρδικό στο εσωτερικό
της, με οικονομικά και πολιτικά μέσα. (Σελ. 14-15).

Στα εσωτερικά, ο καινούργιος χρόνος μπήκε άσχημα για τη δραχμή. Μεγάλες
πιέσεις ασκήθηκαν εις βάρος του εθνικού νομίσματος και για να τις ξεπεράσει η
Τράπεζα της Ελλάδος αναγκάσθηκε να εκταμιεύσει συνάλλαγμα αξίας 690
εκατομμυρίων δολαρίων. Η κυβέρνηση ανησυχεί για την επανάληψη των πιέσεων, το
φάρμακο πάντως για την αντιμετώπισή τους είναι γνωστό και δοκιμασμένο κατά το
παρελθόν. Αύριο ο Πρωθυπουργός Κ. Σημίτης θα δεχθεί στο Μέγαρο Μαξίμου για
συνεργασία το οικονομικό επιτελείο της κυβέρνησης. Θα συζητηθεί το σύνολο της
οικονομικής πολιτικής και βεβαίως το θέμα της δραχμής. (Σελ.51).

Ο Κ. Σημίτης θα συναντηθεί απόψε με τον γραμματέα του ΠΑΣΟΚ Κ. Σκανδαλίδη ­
στο τραπέζι θα τεθούν το ΠΑΣΟΚ και οι εσωκομματικές διαδικασίες. Χθες ο Κ.
Σκανδαλίδης ανακοίνωσε σειρά πρωτοβουλιών του κόμματος για την επανασύνδεσή
του με τους παραδοσιακούς συμμάχους του ΠΑΣΟΚ τα μεσαία και χαμηλότερα
κοινωνικά στρώματα.

Και μέσα σε όλα αυτά, επέρχονται και οι αποφάσεις για τις δημοτικές εκλογές.
Έως τις 20 του μηνός συγκεκριμένα, το ΠΑΣΟΚ θα ανακοινώσει ότι υποστηρίζει τη
Μ. Δαμανάκη για την Αθήνα, τον Θ. Λαζαρίδη για τη Θεσσαλονίκη και τον Χρ.
Φωτίου για τον Πειραιά. Θα προηγηθεί η ανακοίνωση των υποψηφιοτήτων για τη
Θεσσαλονίκη και τον Πειραιά και θα ακολουθήσει απόφαση του Εκτελεστικού
Γραφείου. Να μην έχουμε κι αγωνία... (Σελ.5).

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16033N032</ED>
<ID>
ID:134133

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>«Παράγοντες»
</H2>
ΟΥΤΕ να απορούν ούτε και να διαρρηγνύουν τα ιμάτιά τους οι περιβόητοι ­
και διαβόητοι ­ αθλητικοί «παράγοντες» τη μια της Ένωσης Ποδοσφαιρικών
Ανωνύμων Εταιρειών (ΕΠΑΕ) και την άλλη της Ελληνικής Ποδοσφαιρικής Ομοσπονδίας
(ΕΠΟ) ...

ΓΙΑ τη δυσπιστία ­ τώρα τελευταία και την αγανάκτηση ­ όλο και
περισσότερων φιλάθλων...

ΟΤΑΝ ­ πότε τη μια μέρα και πότε την άλλη ­ συμπεριφέρονται ως
μεσαιωνικοί αυθέντες...

ΚΑΙ προκαλούν σοβαρά ερωτηματικά για τον ρόλο τους, αλλά και για το
ίδιο το ποδόσφαιρο.

ΚΑΙ πώς να περάσει ασχολίαστη η προσπάθεια της ΕΠΑΕ να ελέγξει τους
αθλητικούς δικαστές...

ΜΕ την αξίωσή της να επιλέγει ­ αυτή! ­ τους τελευταίους...

ΟΠΩΣ τόσο απροκάλυπτα την έθεσε και σε πρόσφατη αλληλογραφία της με το
Πρωτοδικείο Αθηνών.

ΑΛΛΑ και πώς αλλιώς να εξηγηθούν οι τελευταίες περίεργες ­
τουλάχιστον... ­ «καρατομήσεις» και ύποπτες ­ ασφαλώς! ­ επιλογές διαιτητών
από την ΕΠΟ...

ΠΑΡΑ σαν μία ακόμη απόδειξη πως επιδιώκει να ποδηγετήσει τη διαιτησία.

ΕΧΕΙ υποστεί πολλά πλήγματα το ποδόσφαιρο και, δυστυχώς, τείνει ­ ποιος
λίγο, ποιος πολύ ­ όλοι σήμερα ν' αμφιβάλλουν για το αδιάβλητο των
ποδοσφαιρικών αγώνων...

ΑΡΚΕΤΟΙ, μάλιστα ­ κρίμα, αλλά και κατάντια ­, δεν διστάζουν να υπαινιχθούν...

ΠΩΣ τα αποτελέσματα δεν κρίνονται στον αγωνιστικό χώρο, αλλά σε κάποια γραφεία!

ΚΑΙ αντί οι καθ' ύλην αρμόδιοι να πράξουν παν δυνατόν για να
προστατεύσουν το άθλημα...

ΕΝΕΡΓΟΥΝ ­ ως μη όφειλαν ­ υπονομευτικά για την αξιοπιστία του.

ΚΑΙ ύστερα κόπτονται για τη ζημιά από «εντυπώσεις» που τάχα άλλοι προκαλούν...

ΕΝΩ οι ίδιοι ­ περισσότερο παντός ­ φέρουν την ευθύνη.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16033N033</ED>
<ID>
ID:134176

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Λευτέρης Βερυβάκης:

(ο βουλευτής του ΠΑΣΟΚ, στον «Αδέσμευτο»)

«Υπάρχουν σύντροφοί μας που εννοούν να "αυτοκτονήσουν"; "Πεισιθανάτους" ήξερα
στην αρχαιότητα. Υπάρχουν ακόμη;».

Γρηγόρης Νιώτης:

(ο βουλευτής του ΠΑΣΟΚ, στην «Αυριανή» της Κυριακής)

«Αντί να διαφωνεί στα μέσα ενημέρωσης ένας υπουργός, να κοιτάει τη δουλειά του».

Θανάσης Λαψάνας:

(ο αστυνομικός υποδιευθυντής της Ν. Ιωνίας, υπεύθυνος για το Στάδιο «Νίκος
Γκούμας», για την ατμόσφαιρα στον αγώνα ΑΕΚ-ΟΦΗ)

«Η ατμόσφαιρα ήταν εκπληκτική. Το παιχνίδι δεν διασκέδασε μόνο τους φιλάθλους,
αλλά και τους αστυνομικούς».

Λιάνα Κανέλλη:

(η δημοσιογράφος στο Mega)

«Έπρεπε να αρρωστήσει από την καρδιά του ο Δημήτρης Τσοβόλας, για να γίνει
πρωτοσέλιδο στις εφημερίδες».

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16033N034</ED>
<ID>
ID:134220

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N03&aa=4</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Η δηλωτή
</H2>
Ο ΛΟΓΟΣ στους αναγνώστες. Ο Κωνσταντίνος Μπουζινέλος, Νεμέα Κορινθίας, γράφει:

«Ο μπαρμπα-Γιώργης ο "Στριγκλής" και ο μπαρμπα-Γιάννης ο "Γρίνιας", όπως
παρονομάζουμε δύο υπερήλικα συμπαθητικά γεροντάκια του χωριού μας, μόλις
γυρίσανε από τη δουλειά τους το βράδυ, αφού... πήρανε μια μπουκιά ψωμί τρέξανε
για τον καφενέ, όπως κάνουνε χρόνια τώρα, για τον καθιερωμένο καφέ τους και
για να παίξουν τη δηλωτή τους.

Πιάσανε το γνωστό τραπεζάκι τους και με τα ροζιασμένα χέρια τους κτυπήσανε
παλαμάκια για να ειδοποιήσουν τον καφετζή να πάρει παραγγελία.

Ο καφετζής πλησίασε τους ηλικιωμένους θαμώνες και είπε με τον απαιτούμενο
σεβασμό: "Ακούω". 
"Δυο καφεδάκια για μερακλήδες και τα χαρτιά για την δηλωτή μας".

Ο καφετζής ακούμπησε τα χέρια του επάνω στο τραπέζι και με ύφος στενοχωρημένο είπε:

"Καφεδάκια γιες, αλλά χαρτιά... γιοκ".

"Και γιατί παρακαλώ;". "Δεν μπορείτε να παίξετε χαρτιά στο τραπέζι αυτό". 
"Γιατί, απαγορεύεται;". "Απαγορεύεται". 
"Δηλαδή;". 
"Για να παίξετε χαρτιά στο τραπέζι αυτό θα πρέπει εγώ προηγουμένως να πληρώσω
50.000 τον χρόνο σαν φόρο. 
Εσείς πίνετε δύο καφέδες την ημέρα. 
Δηλαδή 700 καφέδες τον χρόνο. Έχουμε και λέμε: Εφτακόσιοι καφέδες προς 150
δρχ. ο καθένας, ίσον 10.500 δραχμές, που λέει ότι έχω μείον 39.500 δραχμές. Τι
λέτε τώρα, με συμφέρει εμένα να χάνω αντί να κερδίζω;".

"Σύμφωνοι, αλλά και ποιος θα σε ελέγξει εσένα, αν παίζουμε εμείς ή όχι;".

"Η Εφορία, η Αστυνομία, οι άνθρωποι διώξεως... κοινού εγκλήματος, οι ρουφιάνοι".

"Για να καταλάβουμε, θα θέλαμε να μας εξηγήσεις ποιος είχε αυτήν την
ανομολόγητη ιδέα".

"Ο υπουργός, ποιος άλλος. Ψάχνει για λεφτά και πετάει την απόχη και όποιον
πιάσει. Καταλάβατε;".

"Και βρήκε εμάς να κυνηγήσει, που έχουμε δώσει το είναι μας για τούτη την
πατρίδα και τώρα πεθαίνουμε φτωχοί και πονεμένοι; είπε ο Στριγκλής και στη
συνέχεια έλαβε τον λόγο ο Γρίνιας:

"Και γιατί δεν πιάνει αυτούς που κατακρατούν τον ΦΠΑ όπως τον λένε, για να
λύσει τα προβλήματά του ο κ. υπουργός; 
Εμείς δεν έχουμε άλλο τρόπο να χαρούμε στα γεράματά μας, εκτός από την δηλωτή
και το καφεδάκι μας"».

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16033N043</ED>
<ID>
ID:134198

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N04&aa=3</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΣΥΝΑΝΤΗΣΗ ΜΕ τον κ. Τ. Μπλερ έχει σήμερα στο Λονδίνο ο Έλληνας επίτροπος
κ. Χρ. Παπουτσής ­ έξω πάμε καλά...

Α, ΚΑΙ ΑΥΡΙΟ θα συναντηθεί με τον Πρωθυπουργό της Φινλανδίας, ο δικός
μας. Όχι, τα εσωκομματικά δεν θα μπουν στο τραπέζι...

ΠΟΛΥ ΘΕΡΜΑ μίλησε χθες ο κ. Κ. Σκανδαλίδης για τον κ. Δ. Τσοβόλα ­ τον
χαρακτήρισε «μεγάλο αγωνιστή» και είπε ότι «θα κερδίσει κι αυτή τη μάχη».

ΣΕ ΚΑΘΕ ΓΙΑΝΝΗ, φίλο τού κ. Δ. Τσοβόλα, τηλεφώνησε χθες η σύζυγός του
Ρένα. Με εντολή του προέδρου του ΔΗΚΚΙ, βεβαίως, που δεν άντεξε ούτε μία ημέρα
ήσυχος στην Εντατική.

ΘΕΜΑ ΣΥΝΟΡΩΝ θέτουν, λέει, οι Τούρκοι. Πάλι καλά που έχουν πρόβλημα
μόνο με τα σύνορα και όχι με ολόκληρη τη χώρα, δηλαδή...

ΛΟΙΠΟΝ, Η ΧΘΕΣΙΝΗ ημέρα μάς αφήνει μ' ένα σημαντικό δίδαγμα: Δεν είναι
κάθε μέρα τ' Άη Γιαννιού...

ΑΝΟΙΞΤΕ ΤΟ ΗΜΕΡΟΛΟΓΙΟ όλοι εσείς που πάθατε μία ψυχολογία με το τέλος
των αργιών ­ και αναθαρρήστε: αύριο, ο μήνας έχει εννιά...

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16033N044</ED>
<ID>
ID:134205

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N04&aa=4</URL></REF>


Article

<CATEGORY>vin05</CATEGORY>

 <H2>Ο σκύλος και η γάτα...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΠΟΥ θα «παιχτούν» οι εκλογές της Τοπικής Αυτοδιοίκησης; Α, ο Πρωθυπουργός
πιστεύει, πάντως, ότι το κόμμα της αξιωματικής αντιπολίτευσης θα θελήσει να
«παίξει» στο γήπεδο των νομαρχιακών εκλογών ­ και οι συνεργάτες του
παρακολουθούν με προσοχή τις σχετικές δηλώσεις του υπευθύνου της Ν.Δ. για την
Αυτοδιοίκηση, του κ. Θ. Αναγνωστόπουλου.

Ο κ. ΣΗΜΙΤΗΣ εκτιμά ότι «δεν της βγαίνει» της Ν.Δ. να δώσει τη μάχη των
εντυπώσεων στους Δήμους και ότι θα επιδιώξει, πάση θυσία, να επικρατήσει σε
ορισμένες Νομαρχίες-κλειδιά, για να μπορεί να υποστηρίξει ότι «νίκησε».

ΧΘΕΣ, πάντως, έδωσε εντολή για άμεση υλοποίηση του «Καποδίστρια» ­ και ο νοών νοείτω.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16033N045</ED>
<ID>
ID:134223

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N04&aa=5</URL></REF>


Article

<CATEGORY>vin05</CATEGORY>

 <H2>Το εξάμηνο των γευμάτων
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, για να ξέρετε, το περίφημο μπλοκάκι του Πρωθυπουργού κ. Κ. Σημίτη έχει
ήδη γεμίσει με προγραμματισμένα ραντεβού για το πρώτο εξάμηνο του '98 ­ και τι ραντεβού...

ΝΑ, για παράδειγμα, ο κ. Σημίτης πρόκειται να μετέχει, μία φορά κάθε 15
ημέρες, σε γεύματα με επτάδες βουλευτών του ΠΑΣΟΚ με στόχο να γίνεται σε κάθε
περίπτωση μία ελεύθερη συζήτηση για τα προβλήματα που διαπιστώνουν στο
κυβερνητικό έργο.

ΑΛΛΩΣΤΕ, ο Πρωθυπουργός έχει σε διάφορες ευκαιρίες διαπιστώσει την έλλειψη
συνοχής της Κοινοβουλευτικής Ομάδας του κυβερνώντος κόμματος, όπως και τις
αδυναμίες που παρουσιάζουν όλοι οι μηχανισμοί συντονισμού που έχει χρησιμοποιήσει.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16033N046</ED>
<ID>
ID:134233

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N04&aa=6</URL></REF>


Article

<CATEGORY>vin05</CATEGORY>

 <H2>Γιάννηδες γιορτάζουν
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΚΑΛΑ, ΠΕΡΙΣΣΟΤΕΡΑ θα διαβάσετε αύριο, αλλά προσέξτε και αυτά «επί του
πιεστηρίου», για την χθεσινή γιορτή του Γιάννη και της Γιάννας: ο κ. Γ.
Διαμαντίδης άκουσε τα χρόνια πολλά και από τον πολύ καλό του φίλο κ. Στ.
Καζαντζίδη, ενώ ο κ. Γ. Παπαντωνίου, λόγω εορτής, δεν έδωσε το «παρών» στη
δεξίωση του Εμποροβιομηχανικού Επιμελητηρίου.

Ο κ. Γ. Χαραλαμπόπουλος δέχθηκε τις ευχές πολλών, μα πάρα πολλών βουλευτών του
ΠΑΣΟΚ, οι οποίοι γεύτηκαν τη γεμιστή γαλοπούλα που προέβλεπε το μενού.

Η κ. Γιάννα Δασκαλάκη-Αγγελοπούλου γιόρτασε στον «Απόλλωνα» ­ και οι ευχές
ήταν υψηλού επιπέδου και διακομματικές.

Α, και ο κ. Γ. Καψής, προνοητικότερος όλων, οργανώνει το γλέντι του αύριο το
βράδυ σε ταβέρνα στην εκλογική του έδρα, στην Κοκκινιά.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16033N047</ED>
<ID>
ID:134237

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N04&aa=7</URL></REF>


Article

<CATEGORY>vin05</CATEGORY>

 <H5>Έστειλε λουλούδια
</H5><H2>Οι πρώτες ευχές
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΠΟΙΟ ΗΤΑΝ το πρώτο ευχετήριο τηλεγράφημα που δέχθηκε ο κ. Δ. Τσοβόλας, που
αναρρώνει στο Νοσοκομείο Παπανικολάου της Θεσσαλονίκης; Μα, εκείνο που του
έστειλε το ζεύγος Αντώνη και Ελένης Σαμαράκη ­ «με δύναμη να συνεχίσεις τον
αγώνα σου για ένα μπάι πας στην πολιτική ζωή του τόπου», του έγραψαν και τον συγκίνησαν.

ΛΟΙΠΟΝ, ΓΙΑ να ξέρετε, στον κ. Δ. Τσοβόλα έστειλαν ­ πέραν των στελεχών του
ΔΗΚΚΙ - λουλούδια αρκετοί βουλευτές του ΠΑΣΟΚ. Λουλούδια όμως του έστειλε ­
μαζί με τηλεγράφημα για ταχεία ανάρρωση ­ και η κ. Δήμητρα Παπανδρέου.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16033N048</ED>
<ID>
ID:134239

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N04&aa=8</URL></REF>


Article

<CATEGORY>vin04</CATEGORY>

 <H5>ΤΟ ΠΑΣΟΚ ΑΝΑΚΟΙΝΩΝΕΙ ΕΠΙΣΗΜΑ ΤΟΥΣ ΥΠΟΨΗΦΙΟΥΣ ΤΟΥ
</H5><H2>Ξεκινούν οι «τρεις»
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Το αργότερο μέχρι τις 20 Ιανουαρίου το ΠΑΣΟΚ ανακοινώνει τους υποψήφιους
δημάρχους που θα στηρίξει σε Αθήνα, Θεσσαλονίκη και Πειραιά.

Η ΔΗΜΟΣΙΟΠΟΙΗΣΗ της στήριξης της κ. Μαρίας Δαμανάκη, του κ. Θρ. Λαζαρίδη και
του κ. Χρ. Φωτίου εκτιμάται ότι θα κλείσει και το θέμα των εσωκομματικών
τριβών που έχουν ήδη εκδηλωθεί κυρίως όσον αφορά στην Αθήνα, ενώ θα αποτελέσει
και την αφετηρία της προεκλογικής τους εκστρατείας.

Μαρία Δαμανάκη - Χρήστος Φωτίου - Θρασύβουλος Λαζαρίδης

Την ίδια ώρα η ηγεσία του ΠΑΣΟΚ, που ανησυχεί για ορισμένα αρνητικά ευρήματα
πρόσφατων δημοσκοπήσεων, επιχειρεί να δώσει έμφαση σε θέματα κοινωνικής
πολιτικής και να εμφανίσει μια πιο φιλολαϊκή εικόνα καθώς το 1998 αποτελεί
κρίσιμη εκλογική χρονιά.

ΠΡΩΤΟΒΟΥΛΙΕΣ

Η προσπάθεια αυτή της Χαριλάου Τρικούπη επιχειρείται σε δύο τομείς, όπως τους
περιέγραψε χθες ο γραμματέας του κόμματος κ. Κ. Σκανδαλίδης.

* Πρώτον, με την ανάληψη δύο πρωτοβουλιών σε ευρωπαϊκό επίπεδο εστιασμένων
κυρίως σε θέματα απασχόλησης, ασφάλισης και ανάδειξης γενικά του κοινωνικού κράτους.

* Δεύτερον, με την επίδειξη «μεγαλύτερης κοινωνικής ευαισθησίας και
λαϊκότητας» αλλά και μιας στροφής στην επίλυση των καθημερινών προβλημάτων
«των πολιτών και των λαϊκών δυνάμεων».

Οι κινήσεις αυτές του ΠΑΣΟΚ εντάσσονται σε μια προσπάθεια ανατροπής του
κλίματος δυσφορίας που έχει αρχίσει να καταγράφεται εξαιτίας της οικονομικής
πολιτικής σε στρώματα που παραδοσιακά στηρίζουν το ΠΑΣΟΚ (συνταξιούχοι,
αγρότες, χαμηλόμισθοι κ.ά). Παράλληλα η τελευταία κρίση με την άνοδο των
επιτοκίων που προκάλεσε φαίνεται ότι αρχίζει να προβληματίζει και μεσαία
στρώματα (βιοτέχνες, επιχειρηματίες, εμπόρους κ.λπ.).

Τόσο η κυβέρνηση όσο και η Χαριλάου Τρικούπη εκτιμούν ότι η κατάσταση δεν
βελτιώθηκε από το κλίμα που διαμορφώθηκε από τον προϋπολογισμό και το
φορολογικό νομοσχέδιο ­ το αντίθετο μάλιστα.

Στο πλαίσιο αυτό και παρά την προσπάθεια να μην εμφανίσει την ανησυχία της, η
κυβερνητική παράταξη επιχειρεί να εμφανίσει «κοινωνική ευαισθησία». Πολύ
περισσότερο καθώς θέλει να αφαιρέσει από τη λεγόμενη εσωκομματική
αντιπολίτευση κάθε περιθώριο άσκησης κριτικής, που ίσως ενταθεί με αφορμή τη
συζήτηση του φορολογικού νομοσχεδίου.

Ανεξαρτήτως πάντως της εσωκομματικής πτυχής, το θέμα της εξειδίκευσης της
οικονομικής πολιτικής απασχολεί τα στελέχη του ΠΑΣΟΚ και αναμένεται να
αποτελέσει ένα από τα θέματα των συζητήσεων που έχει ξεκινήσει ο Πρωθυπουργός
με τα μέλη του ΠΑΣΟΚ. Πολύ περισσότερο καθώς ήδη βρισκόμαστε λίγους μόνο μήνες
πριν από τις δημοτικές και νομαρχιακές εκλογές.

ΣΥΝΑΝΤΗΣΕΙΣ

Ο κ. Κ. Σημίτης δίνει ιδιαίτερη σημασία στις επαφές αυτές τις οποίες ξεκίνησε
με τον κ. Π. Αυγερινό (τις προάλλες), συνέχισε με τον κ. Τσοχατζόπουλο χθες,
ενώ για σήμερα έχει προγραμματίσει να δειπνήσει με τον κ. Κ. Σκανδαλίδη.

Εκείνο που επιδιώκει να πετύχει μέσα από τις επαφές ο Πρωθυπουργός είναι ο
προσδιορισμός, όπως είπε ο κ. Σκανδαλίδης, των σχέσεων και της πολιτικής
λειτουργίας στην καθημερινή πρακτική των μελών του Εκτελεστικού Γραφείου.
Έδωσε μάλιστα και το τρίπτυχο που θα επιδιωχθεί μέσω αυτής της «πολιτικής
συμφωνίας» όπως θα μπορούσε να ονομασθεί η κατάληξη των επαφών: α) ενότητα
στους στόχους και στη στρατηγική, β) καθαροί κανόνες λειτουργίας και σχέσεων
και γ) υποστήριξη της κοινής πορείας ανεξάρτητα από επιμέρους διαφορές. Με
απλά λόγια δηλαδή πώς θα διαμορφωθεί ένα καθαρό πλαίσιο λειτουργίας και
ισορροπίας στο οποίο θα χωράνε όλοι, με τις διαφορές τους και χωρίς να
κινδυνεύει η ενότητα. Αυτό, βεβαίως, όπως επεσήμαιναν στελέχη του ΠΑΣΟΚ, δεν
έχει να κάνει μόνο με τις λειτουργίες αλλά και τις κατευθύνσεις της πολιτικής.

Το θέμα της κυβερνητικής πολιτικής κατά το 1998, όπως προκύπτει από τις
δηλώσεις του, έθεσε στον κ. Κ. Σημίτη και ο κ. Α. Τσοχατζόπουλος κατά τη
χθεσινή ­ μεγάλης διάρκειας ­ συζήτησή τους. Ο υπουργός Άμυνας, περιγράφοντας
το περιεχόμενο της συζήτησής τους, έδωσε και πάλι χθες το στίγμα της δικής του
θέσης για την εξειδίκευση της οικονομικής πολιτικής, κάνοντας λόγο για
μεταρρυθμίσεις και αλλαγές που θα γίνουν και οι οποίες «πρέπει να έχουν
χειροπιαστά αποτελέσματα για να τα δουν και οι πολίτες». Επισήμανση που ήρθε
μόλις μια μέρα μετά την αναφορά του στην ανάγκη επίδειξης μεγαλύτερης
κοινωνικής ευαισθησίας και διαλόγου, ώστε να υπάρξουν γενικά αποδεκτές συμφωνίες.

«ΣΤΡΟΦΗ»

Στόχος του ΠΑΣΟΚ, όπως δήλωσε ο κ. Κ. Σκανδαλίδης, είναι αυτή η «στροφή» να
έχει αναπτυχθεί σε ένα εξάμηνο, οπότε και θα συμπέσει και με την πανευρωπαϊκού
επιπέδου διάσκεψη των σοσιαλιστικών κομμάτων για το κοινωνικό κράτος, την
απασχόληση και την ασφάλιση που προωθεί το ΠΑΣΟΚ στην Αθήνα.

Κατά τα άλλα το ΠΑΣΟΚ μπαίνει από σήμερα ουσιαστικά στην πορεία των
εσωκομματικών διαδικασιών για την ανάδειξη τόσο των νέων τοπικών και
νομαρχιακών οργάνων όσο και για την επιλογή των υποψήφιων δημάρχων και
νομαρχών που θα υποστηρίξει.

Το θέμα των υποψηφίων των τριών μεγάλων δήμων που θα στηρίξει το ΠΑΣΟΚ θα
κλείσει τυπικά η συνεδρίαση του Εκτελεστικού Γραφείου που προγραμματίζεται για
τις 15 Ιανουαρίου.

Η επικύρωση των υποψηφιοτήτων των άλλων πόλεων και των νομαρχιών θα γίνει από
την Κεντρική Επιτροπή που έχει οριστεί για τις 27 και 28 Μαρτίου. Θα έχουν
προηγηθεί προκριματικές εκλογές στις 15 Μαρτίου, στο μέτρο βέβαια που θα
αποφασίσουν σχετικά οι οργανώσεις.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16033N051</ED>
<ID>
ID:134113

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N05&aa=1</URL></REF>


Article

<CATEGORY>vin04</CATEGORY>

 <H2>Βγαίνει σήμερα από την Εντατική ο Δημήτρης Τσοβόλας
</H2>
ΘΕΣΣΑΛΟΝΙΚΗ. 
Γραφείο Βόρ. Ελλάδας

ΟΜΑΛΟΤΑΤΑ εξελίσσεται η πορεία της υγείας του προέδρου του ΔΗΚΚΙ Δημήτρη
Τσοβόλα, ο οποίος εξέρχεται σήμερα από την Εντατική Μονάδα της
Καρδιοχειρουργικής Κλινικής του Νοσοκομείου Γ. Παπανικολάου, όπου υποβλήθηκε
σε επέμβαση τετραπλού μπάι πας ανήμερα των Φώτων. Ο κ. Τσοβόλας δεν παρουσίασε
καμία μετεγχειρητική επιπλοκή.

Ο πρόεδρος του ΔΗΚΚΙ αναμένεται να βγει σήμερα από την Εντατική για να
μεταφερθεί στο δωμάτιο 242 της Καρδιοχειρουργικής Κλινικής, όπου και θα
παραμείνει για ανάρρωση περίπου δέκα ημέρες.

Νωρίς το πρωί χθες οι γιατροί αποσύνδεσαν από τον αναπνευστήρα τον κ. Τσοβόλα,
τον οποίο επισκέφθηκαν στην Εντατική Μονάδα η σύζυγος και τα δύο παιδιά του.

Ο 56χρονος πρόεδρος του ΔΗΚΚΙ ήταν ιδιαίτερα ευδιάθετος και συζήτησε για λίγα
λεπτά με τη σύζυγο και τα δύο παιδιά του.

Ολόκληρο το χθεσινό βράδυ κοντά στον πρόεδρο του ΔΗΚΚΙ έμεινε η σύζυγός του
Ρένα, ενώ το πρωί τον επισκέφθηκε και ο καθηγητής και προσωπικός του φίλος
Παναγιώτης Σπύρου, ο οποίος τον χειρούργησε.

Ο καρδιοχειρουργός κ. Παναγιώτης Σπύρου εξέφρασε και σήμερα την αισιοδοξία του
για την πορεία της υγείας τού κ. Τσοβόλα.

Στη διάρκεια της χθεσινής ημέρας λιγοστές ήταν οι επισκέψεις βουλευτών και
οπαδών του κόμματος, καθώς ο πρόεδρος δεν ήταν δυνατόν να τους δεχθεί στην
Εντατική. Από το απόγευμα όμως άρχισαν να καταφθάνουν στο νοσοκομείο δεκάδες
ανθοδέσμες με ευχές για ταχεία ανάρρωση.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16033N052</ED>
<ID>
ID:134156

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N05&aa=2</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Φόροι υπέρ... Μάαστριχτ
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

Πότε και σε καμία εποχή η επιβολή φόρων δεν ήταν ευχάριστη περίοδος για καμία
κυβέρνηση, ακόμη και αν επιβαρύνονται εξ αυτών οι πραγματικά «έχοντες και
κατέχοντες». Οι αντιδράσεις των ομάδων του πληθυσμού που πλήττονται από τους
φόρους θα είναι πάντα ισχυρές και οι κυβερνώντες θα σηκώσουν το πολιτικό
κόστος τού «φορομπήχτη».

Επομένως η μόνη κριτική που μπορεί να γίνει στο φορολογικό νομοσχέδιο, που
κατετέθη χθες στη Βουλή, δεν μπορεί να αναφέρεται στην αναμφισβήτητη
σκληρότητά του και στις επιβαρύνσεις που επισωρεύει, αλλά αν ήταν αναγκαίες οι
νέες φορολογίες και εφόσον η απάντηση είναι θετική, αν κατανέμονται δίκαια.

Όσον αφορά την αναγκαιότητα των νέων φορολογιών (12 τον αριθμό), που προβλέπει
το νομοσχέδιο, η κυβέρνηση απαντά ότι ναι, ήσαν απαραίτητες για να εκτελεσθεί
επακριβώς ο προϋπολογισμός του 1998, ο οποίος θα εξασφαλίσει το πρώτο και
δυσκολότερο κριτήριο, το δημοσιονομικό (έλλειμμα κάτω από το 3% του ΑΕΠ) που
προβλέπεται από τη Συνθήκη του Μάαστριχτ για την ένταξη στην ΟΝΕ. Πρέπει να
παραδεχθούμε ότι η επίκληση αυτής της υπέρτατης ανάγκης, που δεν είναι στενά
οικονομική αλλά και εθνική, καθαγιάζει τρόπον τινά τις θυσίες που επιβάλλονται
για ακόμη μία φορά στους φορολογουμένους.

Απόδειξη ότι έτσι έχουν τα πράγματα αποτελεί εξάλλου και το γεγονός ότι παρ'
ότι η αντιπολίτευση οργανώνει ολομέτωπη επίθεση κατά του νομοσχεδίου και
κατηγορεί την κυβέρνηση για φορομπηχτισμό δεν προτείνει μια άλλη λύση
ισοδύναμου αποτελέσματος. Δηλαδή ο προϋπολογισμός για να κλείσει με έλλειμμα
κάτω από 3% χρειάζεται αύξηση εσόδων γύρω στο 10%. Δεδομένου ότι η φορολογία
είναι αναλογική περίπου και συμβαδίζει με την αύξηση του ΑΕΠ, χωρίς την
επιβολή νέων φορολογιών τα έσοδα θα αυξάνονται όσο και το ΑΕΠ σε ονομαστικές
τιμές, δηλαδή 8,4%. Επομένως αν η κυβέρνηση θέλει να είναι συνεπής στις
υποχρεώσεις της έναντι των εταίρων της και να διατηρήσει ισχυρή την
υποψηφιότητα της Ελλάδας για την ΟΝΕ έπρεπε να βρει πρόσθετα έσοδα πάνω από
300 δισ. δρχ. και το επεχείρησε αυτό με την επιβολή 12 νέων φορολογιών. Άλλος
μαγικός τρόπος να εξευρεθούν αυτά τα έσοδα δεν υπάρχει ή τουλάχιστον δεν
υπάρχει ένας πρακτικός και ρεαλιστικός δρόμος που να οδηγεί στο ίδιο αποτέλεσμα.

Μήπως όμως μπορούσε το ποσόν αυτό να εξευρεθεί από τις αποκρατικοποιήσεις στις
οποίες όντως η κυβέρνηση προχωρεί με δισταγμούς; Η αλήθεια είναι ότι οι
αποκρατικοποιήσεις πρέπει να προχωρήσουν για γενικότερους λόγους και όχι για
δημοσιονομικούς. 
Πρέπει το παράδειγμα του ΟΤΕ να ακολουθήσουν και η ΔΕΗ, τα ΕΛΤΑ, η ΕΥΔΑΠ και
προπαντός η Ολυμπιακή, ο ΟΣΕ και γενικά όλες οι ΔΕΚΟ, προκειμένου να
βελτιώσουν την αποτελεσματικότητά τους, να καταστούν κερδοφόρες και να
προσφέρουν στους πελάτες καλύτερης ποιότητας υπηρεσίες. Όμως, αυτή η
μετοχοποίηση των ΔΕΚΟ πρέπει να γίνει μεθοδικά, προγραμματισμένα και όχι υπό
το κράτος του άγχους συλλογής χρημάτων για τον προϋπολογισμό, γιατί τότε θα
έπαιρνε τον χαρακτήρα μαζικής εκποίησης του δημοσίου πλούτου.

Αλλά παρ' ότι οι αποκρατικοποιήσεις πρέπει να προχωρήσουν πιο γρήγορα, δεν
αποτελούν υποκατάστατο των φόρων διότι, ως γνωστόν, και προβλέπεται αυτό από
τη Συνθήκη του Μάαστριχτ, τα έσοδα των αποκρατικοποιήσεων δεν πηγαίνουν σε
μείωση του ελλείμματος του προϋπολογισμού αλλά μόνον του δημοσίου χρέους. Έτσι
και 300 δισ. έσοδα από αποκρατικοποιήσεις αν είχε ο προϋπολογισμός πάλι θα
χρειάζονταν νέοι φόροι.

Μήπως ακόμη μπορούσε αυτό το ποσό να εξευρεθεί από την περιστολή της
φοροδιαφυγής; Η αλήθεια είναι ότι η φοροδιαφυγή παραμένει προκλητική και τα
περιθώρια αύξησης εσόδων από την πλευρά αυτή είναι όντως τεράστια. Απόδειξη
ότι μετά τη λειτορυγία του Σώματος Δίωξης Οικονομικού Εγκλήματος η απόδοση του
ΦΠΑ σχεδόν διπλασιάσθηκε. Όμως, παρ' ότι το 1998 το σύστημα TAXIS θα
εφαρμοσθεί σε 40 Εφορίες, η μηχανοργάνωση θα θέλει δύο χρόνια ακόμη για να
αποδώσει μεγάλα έσοδα.

Μήπως, τέλος, η μείωση των δημοσίων δαπανών θα μπορούσε να αντισταθμίσει την
απώλεια εσόδων από την μη επιβολή των φορολογιών; Οι δαπάνες πρέπει όντως να
περιοριστούν και η κυβέρνηση υπόσχεται ότι εφέτος η αύξησή τους δεν θα περάσει
το 4,9% σε σχέση με 10% στα έσοδα. 
Όμως παρ' ότι και στον τομέα αυτόν υπάρχουν περιθώρια, δεν μπορεί να γίνουν
ισοδύναμες περικοπές, γιατί θα αποδιαρθρωθεί κυριολεκτικά το κοινωνικό κράτος,
αφού τα 2/3 των δαπανών είναι μισθοί και επιδοτήσεις.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16033N062</ED>
<ID>
ID:134164

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Ας μην κοιμόμαστε ήσυχοι...
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

ΣΤΗ ΦΥΣΗ του Έλληνα να βλέπει το μέλλον και τα πράγματα με αισιοδοξία,
ορισμένα σημαντικά γεγονότα και υποχρεώσεις παραμερίζονται και σύντομα
λησμονούνται. Και θυμόμαστε τον άκρατο ενθουσιασμό με τον οποίο χιλιάδες νέοι
σ' ολόκληρη τη χώρα, αλλά και οι απανταχού Έλληνες, υποδέχθηκαν την ανάληψη
της διοργάνωσης των Ολυμπιακών Αγώνων του 2004. «Μια νέα εποχή ανατέλλει για
τη χώρα και το μέλλον της». Νέες θέσεις εργασίας, έργα υποδομής, επενδύσεις,
συνάλλαγμα, προβολή και διαφήμιση της Ελλάδας για επτά, τουλάχιστον, χρόνια.
Μια νέα εποχή με πολλά όνειρα κι ελπίδες. Και έρχονται ανάμεσά τους, τ'
απρόβλεπτα: οικονομία, φόροι, αναπροσαρμογές σε όλα τα επίπεδα. Μένουν για
λίγο στον ορίζοντα και μετά ξεχνιούνται, παρασύροντας στο πέρασμά τους, έναν
ολόκληρο ονειροπόλο κόσμο που θέλει να ζει ακόμη με την ελπίδα ενός θαύματος.
Εκείνου που έχουμε ανάγκη όλοι, για να προσπεράσουμε τη μιζέρια και τη θλίψη
σε μικρά και ασήμαντα της καθημερινότητας. Στην αυγή του καινούργιου χρόνου,
μας έρχονται στον νου οι σκηνές αγάπης, συμμετοχής και αποθέωσης για τους
συντελεστές της επιτυχίας, οι Ολυμπιακοί Αγώνες να γυρίσουν στον τόπο τους.
Παρών ο Πρωθυπουργός, που με τα λόγια του άνοιξε δρόμους αισιοδοξίας. Ακόμη
και σε όσους δεν είχαν πιστέψει από την αρχή το ξεκίνημα της μεγάλης
προσπάθειας. Έρχονται οι απολογισμοί του τέλους μιας χρονιάς. Και οι
Ολυμπιακοί Αγώνες αναδεικνύονται ως το «γεγονός της χρονιάς». Μια ομοφωνία που
το ποσοστό της, μπροστά σε άλλα σημαντικά γεγονότα του χρόνου που πέρασε,
αφήνει έκπληκτους και τους διαφωνούντες στην πρόκληση του αιώνα που πλησιάζει
ν' ανοίξει τις πύλες του, το 2000. Έρχονται μαζί και τα απρόβλεπτα: Πτώση δύο
αεροσκαφών στην Ελλάδα. Οι τουρκικές προκλήσεις συνεχίζονται. Ο κόσμος
παρακολουθεί με σκεπτικισμό τα νέα οικονομικά δεδομένα που ο καινούργιος
χρόνος επιφυλάσσει. Τα ραντάρ που δεν εγκαθίστανται. Χωριά που διαφωνούν αν
πρέπει οι κολώνες της ΔΕΗ να περάσουν δίπλα τους, για να φωτίσουν τ' αθλητικά
κέντρα και τις Ολυμπιακές εγκαταστάσεις του 2004. (Και ακόμη δεν έχουν
ξεκινήσει οι απαλλοτριώσεις για κυρίως εγκαταστάσεις...). Στο Ναγκάνο, οι
Χειμερινοί Ολυμπιακοί αρχίζουν. Περιμένουν την «Αθήνα 2004». Στο Σίδνεϋ,
έπειτα από πέντε μήνες, περιμένουν την «Αθήνα 2004». Η Διεθνής Ολυμπιακή
Επιτροπή ετοιμάζεται να στείλει το πρώτο της μήνυμα, στην Αθήνα. Του 1998.
Ποιος τάχα να μας λέει ότι πρέπει να κοιμόμαστε ήσυχοι;

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16033N063</ED>
<ID>
ID:134199

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N06&aa=3</URL></REF>


Article

<CATEGORY>vin04</CATEGORY>

 <H5>ΠΡΟΣΠΑΘΕΙΕΣ ΣΗΜΙΤΗ ΚΑΙ ΣΥΝΕΡΓΑΤΩΝ ΤΟΥ ΓΙΑ ΑΠΟΚΑΤΑΣΤΑΣΗ ΔΕΣΜΩΝ ΣΤΟ
ΕΚΣΥΓΧΡΟΝΙΣΤΙΚΟ ΜΠΛΟΚ
</H5><H2>Ανασυντάσσονται οι εκσυγχρονιστές
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

«Χρονιά ενδυνάμωσης» του λεγόμενου «εκσυγχρονιστικού ρεύματος» στο ΠΑΣΟΚ
θέλει το '98 ο κ. Κ. Σημίτης.

ΜΑΛΙΣΤΑ, στενοί του συνεργάτες έχουν ήδη αναλάβει το έργο της αποκατάστασης
των δεσμών μεταξύ των «εκσυγχρονιστών» ­ δεσμών που σε πολλές περιπτώσεις
είχαν διαταραχθεί σοβαρά, τόσο σε πολιτικό όσο και προσωπικό επίπεδο, μετά τις
εκλογές του Σεπτεμβρίου του '96. Ο Πρωθυπουργός επισημαίνει στους συνεργάτες
του ότι ανεξάρτητα από τις εξελίξεις στο εσωτερικό του ΠΑΣΟΚ, και από τις
προσπάθειές του για «ενιαία έκφραση» ολόκληρου του κόμματος, η ύπαρξη και η
συνεχής ενδυνάμωση του ρεύματος των «εκσυγχρονιστών» είναι απαραίτητη. Όπως
είναι γνωστό, στο «μπλοκ» της πλειοψηφίας πρόσκεινται 90 - 100 από τους 150
της Κεντρικής Επιτροπής, όπως και η μεγάλη πλειονότητα των βουλευτών.

ΠΡΟΤΙΜΟΥΝ ΤΗ ΣΙΩΠΗ

Ωστόσο, τα περισσότερα από τα στελέχη αυτά ­ και κυρίως οι νέοι βουλευτές που
δεν μετέχουν στο κυβερνητικό σχήμα ­ τηρούν τους τελευταίους μήνες «ηχηρή
σιωπή», πράγμα που (σύμφωνα με την άποψη στενών συνεργατών του Πρωθυπουργού)
«δημιουργεί πολλές φορές την εντύπωση ότι άλλη είναι η πλειοψηφία στο ΠΑΣΟΚ».

Η σιωπή των «δικών του» βουλευτών ­ αλλά και οι πάμπολλες απουσίες
«εκσυγχρονιστών» από τις ψηφοφορίες στη Βουλή ­ απασχολεί έντονα τον κ. Κ.
Σημίτη. Ωστόσο, από την πλευρά των στελεχών αυτών υπογραμμιζόταν ως πρόσφατα
ότι «δεν υπάρχει ρόλος γι' αυτούς», ενώ επισημαινόταν η έλλειψη ενημέρωσης και
η δυσκολία πρόσβασης στα υπουργεία, ακόμα και σε εκείνα που διοικούνται από
«εκσυγχρονιστές»! Το «παράπονο» των βουλευτών ­ αλλά και η διαπίστωση ότι οι
κυβερνητικές επιλογές δεν στηρίζονται δημοσίως ­ οδηγεί το Μέγαρο Μαξίμου σε
κινήσεις που θα αφορούν ακόμα και συναντήσεις βουλευτών και στελεχών με
κορυφαία στελέχη του εκσυγχρονιστικού ρεύματος.

ΣΤΟΠ ΣΤΙΣ ΑΝΤΙΠΑΡΑΘΕΣΕΙΣ

Ο ίδιος ο κ. Σημίτης δεν επιθυμεί να εμπλακεί σε μία τέτοια εσωκομματική
διαδικασία, αφού ως πρόεδρος του ΠΑΣΟΚ εκφράζει ολόκληρο το κόμμα. Ωστόσο,
έχει εκφράσει την επιθυμία προς ορισμένους από τους συνεργάτες του να
σταματήσουν οι προσωπικού χαρακτήρα αντιπαραθέσεις που κυριάρχησαν μέσα στο '97.

Στο πλαίσιο αυτό έχουν υπάρξει το τελευταίο διάστημα κοινές εμφανίσεις των
κ.κ. Θ. Τσουκάτου, Ν. Θέμελη, Γ. Πασχαλίδη και Γ. Πανταγιά ­ οι σχέσεις των
οποίων είχαν διαταραχθεί μετά το 3ο συνέδριο του ΠΑΣΟΚ. Παράλληλα, εδώ και
αρκετό καιρό έχουν αρχίσει και πάλι οι άτυπες συναντήσεις γνωστών στελεχών που
στήριξαν τον κ. Κ. Σημίτη στις εσωκομματικές διαδικασίες ­ οι κ.κ. Θ.
Τσουκάτος, Στ. Μανίκας, Χρ. Πρωτόπαπας, Μ. Νεονάκης, Δ. Ρέππας, Μ. Παπαϊωάννου
και άλλοι είναι σε συνεχή επαφή με στόχο τον συντονισμό της δράσης των
«εκσυγχρονιστών». Την ίδια στιγμή, ο κ. Κ. Σημίτης χρησιμοποιεί τις κατ' ιδίαν
επαφές με τα μέλη του Εκτελεστικού Γραφείου προκειμένου να διαλύσει ορισμένες
«παρεξηγήσεις» ­ όπως χαρακτηριστικά αναφέρονται από στελέχη του
εκσυγχρονιστικού μπλοκ ­ που έχουν δημιουργηθεί. Την περασμένη εβδομάδα
δείπνησε με τον κ. Παρ. Αυγερινό, μόλις μία ημέρα μετά τη συνέντευξή του στα
«ΝΕΑ», με την οποία το ιστορικό στέλεχος του ΠΑΣΟΚ ασκούσε κριτική στον
Πρωθυπουργό. Το κλίμα στο δείπνο ήταν ιδιαίτερα καλό ­ και μάλιστα ο κ.
Αυγερινός συμφώνησε και με επιλογές του κ. Σημίτη που προκάλεσαν διχογνωμία
ακόμα και μέσα στο «εκσυγχρονιστικό ρεύμα», όπως για παράδειγμα η αποπομπή των
τριών βουλευτών από την Κοινοβουλευτική Ομάδα του κυβερνώντος κόμματος.

Κανένα πρόβλημα δεν αντιμετωπίζει στα εσωκομματικά ο κ. Σημίτης με τους
υπόλοιπους δύο από τους πάλαι ποτέ «4» ­ τον κ. Θ. Πάγκαλο και την κ. Βάσω
Παπανδρέου: ο υπουργός Εξωτερικών τηρεί, όπως πάντοτε, σκληρή στάση απέναντι
στα στελέχη της εσωκομματικής αντιπολίτευσης ­ φτάνοντας μάλιστα να ταχθεί
υπέρ της ανασύνθεσης του Εκτελεστικού Γραφείου. Η υπουργός Ανάπτυξης, από την
πλευρά της, τάσσεται υπέρ της «διεύρυνσης» του «ρεύματος των εκσυγχρονιστών» ­
αλλά θέτει και ζήτημα λειτουργίας της ηγετικής ομάδας σε κόμμα και κυβέρνηση,
προκειμένου, όπως υποστηρίζει, να επιτευχθεί σταθερή και μαζική στήριξη του
κυβερνητικού έργου. Η διάθεση των στελεχών του Μεγάρου Μαξίμου για ουσιαστική
ανασύσταση του «ρεύματος των εκσυγχρονιστών» έρχεται και ως απάντηση στην
αίσθηση της όλο και μεγαλύτερης ενεργοποίησης της εσωκομματικής
αντιπολίτευσης, εν όψει και των εσωκομματικών εκλογών στα τέλη Ιανουαρίου, που
θα καθορίσουν εν πολλοίς και τους συσχετισμούς του συνεδρίου του '99 ­ το
οποίο επιθυμούν να καταδείξει την κυριαρχία Σημίτη κι όχι να καταλήξει σε «μονομαχία».

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16033N071</ED>
<ID>
ID:134114

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N07&aa=1</URL></REF>


Article

<CATEGORY>vin04</CATEGORY>

 <H2>10 ερωτήματα της Ν.Δ. για την πτώση του «Γιάκοβλεφ»
</H2>
ΔΕΚΑ ΕΡΩΤΗΜΑΤΑ προς την κυβέρνηση και μία αίτηση σύστασης εξεταστικής
επιτροπής για την αεροπορική τραγωδία με το ουκρανικό Γιάκοβλεφ κατέθεσαν χθες
στη Βουλή ο αρχηγός της Ν.Δ. Κώστας Καραμανλής και 74 βουλευτές της
αξιωματικής αντιπολίτευσης. Στο κείμενο των 75 (συνολικά) βουλευτών που έδωσαν
χθες στον πρόεδρο της Βουλής Απόστολο Κακλαμάνη οι βουλευτές κ.κ.
Ζαφειρόπουλος και Χειμάρρας ερωτάται η κυβέρνηση:

1 Γιατί δεν εγκαταστάθηκαν τα 4 συστήματα ραντάρ προσέγγισης στους ελληνικούς
διεθνείς αερολιμένες και ποιος φέρει την ευθύνη;

2 Ποια είναι (και γιατί είναι κακή) η κατάσταση οργάνωσης και λειτουργίας της
Διεύθυνσης Εναέριας Κυκλοφορίας και της Υπηρεσίας Ασφαλείας Πτήσεων;

3 Γιατί δεν υπάρχει σωστός συντονισμός στρατιωτικών και πολιτικών αεροπορικών αρχών;

4 Ποιες ­ και γιατί ­ συνθήκες λειτουργίας επικρατούν στο Κέντρο Συντονισμού
Έρευνας και Διάσωσης της ελληνικής Αεροπορίας;

5 Ποιο είναι το επίπεδο ενημέρωσης από την αρμόδια Υπηρεσία Πολιτικής
Αεροπορίας των αεροναυτικών χαρτών που είναι υποχρεωμένη να τηρεί, δεδομένου
ότι οιαδήποτε ανακρίβεια ή παράλειψη στους κάθε λογής κατηγορίας αεροναυτικούς
χάρτες μπορεί να έχει ανεπανόρθωτες συνέπειες;

6 Υπήρξαν ­ και ποιες ­ παραλείψεις (και πράξεις) των υπευθύνων του πύργου
ελέγχου του Αεροδρομίου Μακεδονία που συνέτειναν στην αεροπορική τραγωδία;

7 Γιατί απείχε εντελώς από την όλη κινητοποίηση η αρμόδια γενική γραμματεία
Εκτάκτων Αναγκών του υπουργείου Εσωτερικών;

8 Ποιο είναι το καθεστώς των συμβάσεων εκμετάλλευσης, που έχει υπογράψει η
Ολυμπιακή Αεροπορία με τις επιμέρους εταιρείες στις οποίες διεσπάσθη η Αεροφλότ;

9 Η ελληνική κυβέρνηση και η Ολυμπιακή είχαν υπογράψει τη σχετική σύμβαση για
την αξιοπιστία της εταιρείας αυτής (της ουκρανικής);

10 Η ουκρανική εταιρεία ήταν μέλος της ΙΑΤΑ, και έχει υποστεί το σχετικό έλεγχο;

Η πρόταση της Ν.Δ. θα συζητηθεί στην Ολομέλεια της Βουλής, όπου αναμένεται να
ψηφισθεί και από βουλευτές του ΠΑΣΟΚ αλλά και άλλων (των μικρότερων) κομμάτων.
Εάν υπερψηφισθεί η πρόταση, τότε ανοίγει ένας νέος κύκλος των εξεταστικών
επιτροπών στη Βουλή (τελευταίος ήταν στην προηγούμενη σύνοδο με τις υποθέσεις
της ΑΓΕΤ και των υποκλοπών).

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16033N072</ED>
<ID>
ID:134157

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N07&aa=2</URL></REF>


Article

<CATEGORY>vin04</CATEGORY>

 <H2></H2><H2>Ανέβηκαν οι τόνοι στη Βουλή στο πολυνομοσχέδιο για τη Ναυτιλία
</H2>
«ΔΕΝ ΘΑ δεχθούμε ποτέ να κάνουν ό,τι θέλουν οι εφοπλιστές», τόνισε χθες με
κατηγορηματικό τρόπο στη Βουλή ο υπουργός Εμπορικής Ναυτιλίας Σταύρος Σουμάκης
προσθέτοντας ότι «δεν θα επιτρέψει ποτέ να γίνει σημαία ευκαιρίας η ελληνική σημαία».

Η συζήτηση στην Ολομέλεια «άναψε» όταν η πρώην υπουργός Ντόρα Μπακογιάννη
«επετέθη» στον υπουργό κατηγορώντας τον ότι με το πολυνομοσχέδιο για την
Εμπορική Ναυτιλία δεν λύνονται τα προβλήματα σε έναν κρίσιμο τομέα της οικονομίας.

«Κύριε υπουργέ, δεν απαντήσατε γιατί στοιχίζει 800 δολάρια την ημέρα ­
παραπάνω ­ η ελληνική σημαία, ούτε γιατί μόνο το 20% των ελληνικών πλοίων
φέρουν την ελληνική σημαία», είπε η βουλευτής της Ν.Δ.

«Εσείς της Ν.Δ. υποκρίνεσθε», είχε πει νωρίτερα ο υπουργός, κατηγορώντας την
αξιωματική αντιπολίτευση ότι «εμπαίζει όλες τις πλευρές». Και είχε προσθέσει
ότι «δεν μπορεί να είστε και με τους εφοπλιστές και με την Πανελλήνια Ναυτική Ομοσπονδία».

Ο υπουργός, καλώντας τα κόμματα σε διάλογο και επικρίνοντας το ΚΚΕ, τον ΣΥΝ
και το ΔΗΚΚΙ που υποστήριξαν ότι η κυβέρνηση εξυπηρεί τους εφοπλιστές, τόνισε:
«Η ελληνική συμμετοχή στα πληρώματα των πλοίων μόνο με πλοιάρχους δεν βοηθάει
κανέναν. Ελληνικός εφοπλισμός χωρίς Έλληνες ναυτικούς δεν πρόκειται να
υπάρξει. Αν το "know how" περάσει σε χέρια άλλων χωρών, εκεί θα πάει και ο εφοπλισμός».

Ακόμη, ο κ. Σουμάκης, προαναγγέλλοντας την κατάθεση άλλων δύο νομοσχεδίων για
τα πλοία αναψυχής (βρίσκονται στο τελικό στάδιο) και την ναυτική εκπαίδευση,
κατηγόρησε τους εφοπλιστές πως «αυτοί ζητούσαν από την πολιτεία να εκδίδει
φυλλάδια χωρίς αρχές».

Πάντως και τα τρία μικρότερα κόμματα, στη συζήτηση που έγινε, επεσήμαναν ότι
το νομοσχέδιο του υπουργείου Εμπορικής Ναυτιλίας δεν δίνει λύση στο ΝΑΤ (το
Ταμείο των ναυτικών), αλλά και στο πρόβλημα της έλλειψης ελληνικών πληρωμάτων.

Η συζήτηση του νομοσχεδίου θα συνεχισθεί σήμερα και την ερχόμενη Τρίτη.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16033N073</ED>
<ID>
ID:134195

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N07&aa=3</URL></REF>


Article

<CATEGORY>vin04</CATEGORY>

 <H5>ΕΛΛΗΝΙΚΗ ΑΝΤΙΘΕΣΗ ΣΤΗΝ «ΠΟΛΙΤΙΚΗ ΑΞΟΝΩΝ»
</H5><H5>«Τοπ Γκαν» χωρίς... σκηνοθέτη
</H5><H2>Ενόχληση για την άσκηση
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

Την ενόχλησή της για την πραγματοποίηση της άσκησης Ισραήλ, Τουρκίας και ΗΠΑ
εξέφρασε χθες με έμμεσο τρόπο η Αθήνα.

«Η ΚΥΒΕΡΝΗΣΗ δέχεται», όπως δήλωσε ο εκπρόσωπός της, «τη διαβεβαίωση ότι η
άσκηση δεν στρέφεται εναντίον της Ελλάδας και άλλων χωρών». Πρόσθεσε, όμως,
διατυπώνοντας την ανησυχία της για μετεξέλιξη αυτής της συνεργασίας, ότι η
Ελλάδα είναι αντίθετη σε «πολιτική αξόνων», η οποία, όπως είπε, δεν ωφελεί την
ειρήνη και την εμπέδωση της ασφάλειας στην περιοχή.

Μάλιστα, προχωρώντας ένα ακόμη βήμα, τόνισε ότι «η επιλεκτική ή εκλεκτική
συνεργασία» δεν είναι ο καλύτερος τρόπος για την επίτευξη αυτού του στόχου,
ενώ υπογράμμισε ότι οι ασκήσεις «παρακολουθούνται με ενδιαφέρον από εμάς». Την
ενόχλησή της για τη συμμετοχή της Τουρκίας εξέφρασε και η κυπριακή κυβέρνηση.

Η ΚΥΠΡΟΣ

Η συμμετοχή της Τουρκίας σε μία στρατιωτική άσκηση ανθρωπιστικού χαρακτήρα δεν
συνάδει με μία χώρα, η οποία έχει μητρώο γενοκτονιών και παραβιάσεων
ανθρωπίνων δικαιωμάτων, δήλωσε χαρακτηριστικά χθες ο εκπρόσωπος της κυπριακής
κυβέρνησης Μανώλης Χριστοφίδης σχολιάζοντας τις κοινές ασκήσεις έρευνας και
διάσωσης υπό την ονομασία «Έμπιστη Νεράιδα» στις οποίες συμμετέχουν
αεροναυτικές δυνάμεις του Ισραήλ, της Τουρκίας και των Ηνωμένων Πολιτειών.

Ο κ. Χριστοφίδης πρόσθεσε πως η κυπριακή κυβέρνηση έχει διαβεβαιώσεις ότι η
άσκηση δεν αφορά την Κύπρο ούτε είναι εις βάρος της, ενώ ο Κύπριος υπουργός
Άμυνας Γιώργος Χαραλαμπίδης τόνισε ότι δεν υπάρχουν οποιεσδήποτε ανησυχίες για
την Κύπρο σχετικά με την άσκηση αυτή. Ο κ. Χαραλαμπίδης διευκρίνισε ότι η
κυπριακή κυβέρνηση έχει εκφράσει τις ανησυχίες της προς το Ισραήλ, τόσο για
τις γενικότερες στρατιωτικές συμφωνίες του με την Τουρκία όσο και για τη
σημερινή άσκηση, και έχει λάβει διαβεβαιώσεις από την ισραηλινή κυβέρνηση ότι
η Κύπρος δεν πρέπει να αισθάνεται πως απειλείται από τη σχέση του Ισραήλ με
την Τουρκία. Ανώτερος αξιωματούχος του ισραηλινού Πολεμικού Ναυτικού, καθώς
και τουρκικές στρατιωτικές πηγές απέρριψαν, εξάλλου, ως «πολιτικά σχόλια» τις
ανησυχίες που εκφράζονται ότι οι ασκήσεις στη Μεσόγειο στρέφονται εναντίον
άλλων χωρών στην περιοχή.

ΧΑΪΦΑ

Σαν σινεμά. Εντυπωσιακό πλάνο μέσα από το καταδρομικό «Τζον Ρότζερς»

ΔΕΝ ΗΤΑΝ σαν το «Τοπ Γκαν». Ήταν όμως το ίδιο εντυπωσιακά και με καλύτερο
αποτέλεσμα. Γιατί δεν υπήρχαν «καλοί» και «κακοί», όπως στην ταινία. Ούτε
«εχθροί» που έπρεπε να κατατροπωθούν. Και βέβαια δεν υπήρχαν ηθοποιοί και
σενάρια εξιδανίκευσης της πραγματικότητας.

Ο λόγος, βέβαια, για την άσκηση «Έμπιστη Νεράιδα» στην οποία συμμετέσχε το
αμερικανικό καταδρομικό «Τζον Ρότζερς», στη θαλάσσια περιοχή μεταξύ Χάιφας και
Κύπρου. Μια απλή άσκηση έρευνας και διάσωσης, που ωστόσο είχε προφανή πολιτική
σημασία, καθώς εκτός των ΗΠΑ συμμετέσχον και δυνάμεις της Τουρκίας και του Ισραήλ.

Το «Ρότζερς» απέπλευσε από το λιμάνι της Χάιφας στις 7.30 το πρωί, με 50
δημοσιογράφους από πολλές χώρες του κόσμου. Στόχος του ήταν να εντοπίσει,
σύμφωνα με το σενάριο της άσκησης, ένα μικρό πλοίο που βρισκόταν σε κίνδυνο
και να ανασύρει από τη θάλασσα τυχόν ναυαγούς. Αντίστοιχους στόχους είχαν και
τα άλλα τρία πολεμικά πλοία που μετέσχον στην άσκηση (δύο τουρκικές φρεγάτες
και μία ισραηλινή κορβέτα), το καθένα σε μια προεπιλεγμένη περιοχή.

ΤΟ «ΝΑΥΑΓΙΟ»

Ωστόσο, καθ' όλη τη διάρκεια της άσκησης, που υποτίθεται πως ήταν κοινή, δεν
υπήρξε κανένας συντονισμός ή συνεργασία των τριών πλοίων, πέρα από τις
ανταλλαγές πληροφοριών ασφαλείας για το ύψος στο οποίο εκινούντο τα ελικόπτερά
τους, αλλά και το κατά πόσο η κάθε πλευρά κατάφερε να εντοπίσει το «ναυάγιο»,
για το οποίο ήταν επιφορτισμένη.

Μιάμιση ώρα μετά την απογείωσή του, το πρώτο αμερικανικό ελικόπτερο εντόπισε
το «ναυάγιο». Η κάμερα υπέρυθρων ακτίνων που ήταν προσαρμοσμένη στο ρύγχος του
(εντοπίζει αντικείμενα και νύχτα με βάση τη διαφορά της θερμοκρασίας) έστελνε
από απόσταση 20 μιλίων μακριά την εικόνα των «ναυαγών» στον θάλαμο
επιχειρήσεων του «Ρότζερς». Ένα σκοτεινό θάλαμο γεμάτο με οθόνες ραντάρ,
ηλεκτρονικούς υπολογιστές και κάμερες που τα χειρίζονταν δέκα αξιωματικοί του
πλοίου. Από τη στιγμή του εντοπισμού έως τη στιγμή της ανάσυρσης των ναυαγών
από ναυαγοσώστες του πλοίου δεν πέρασαν περισσότερο από τρία τέταρτα της ώρας.

«Πιστεύω πως η άσκηση ήταν απόλυτα επιτυχής» δήλωνε στους δημοσιογράφους λίγο
αργότερα ο πλοίαρχος Τζόζεφ Σίστακ, που έχει υπό τις διαταγές του τέσσερα
πλοία του Έκτου Στόλου και υπήρξε τρία χρόνια διευθυντής Αμυντικής Πολιτικής
στο Εθνικό Συμβούλιο των ΗΠΑ.

Ο ίδιος δεν θέλησε, ωστόσο, να μιλήσει για μελλοντική συνεργασία χωρών της
περιοχής σε ασκήσεις μη ανθρωπιστικού χαρακτήρα. Ούτε να παραδεχθεί πως η
κοινή άσκηση Τουρκίας, ΗΠΑ, Ισραήλ περιέχει κάποια πολιτικά μηνύματα για χώρες
όπως το Ιράκ, η Συρία ή το Ιράν.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16033N081</ED>
<ID>
ID:134115

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N08&aa=1</URL></REF>


Article

<CATEGORY>vin03</CATEGORY>

 <H2>ΣΚΙΤΣΟ
</H2>
<AUTHOR>ΣΠΥΡΟΣ ΟΡΝΕΡΑΚΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16033N091</ED>
<ID>
ID:134119

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N09&aa=1</URL></REF>


Article

<CATEGORY>vin04</CATEGORY>

 <H5>ΘΡΑΣΥΤΑΤΗ Η ΑΓΚΥΡΑ ΣΤΗΝΕΙ ΣΤΟ ΑΙΓΑΙΟ ΣΚΗΝΙΚΟ ΙΜΙΑ Νο 2
</H5><H2>Πρόκληση χωρίς σύνορα
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Σκηνικό δεύτερων Ιμίων αποπειράται να στήσει στο Αιγαίο η Άγκυρα, η οποία
χθες έθεσε ευθέως και θέμα συνόρων με την Ελλάδα. Την ίδια στιγμή η
κρισιμότερη φάση της τουρκικής αεροναυτικής άσκησης έχει προγραμματιστεί για
σήμερα νοτίως της Ικαρίας ­ με στόχο την έμπρακτη αμφισβήτηση του ελληνικού
εναέριου χώρου.

Η ΤΟΥΡΚΙΑ, λίγα μόλις 24ωρα μετά την έναρξη της προκλητικής για τα ισχύοντα
στο Αιγαίο άσκησης, κλιμάκωσε την ένταση ­ τούτη τη φορά στο διπλωματικό
επίπεδο. Το τουρκικό υπουργείο Εξωτερικών, τόσο με ανακοινώσεις του όσο και με
δηλώσεις του εκπροσώπου του, επανήλθε με τον πλέον... κατηγορηματικό τρόπο στη
γνωστή μετά τα Ίμια επιχειρηματολογία: στο πλαίσιο αυτό έφθασε να ισχυριστεί
ότι υπάρχει ακόμη και θέμα συνόρων με την Ελλάδα στο Αιγαίο, ενώ οι
βραχονησίδες που δεν κατονομάζονται ρητώς στις διεθνείς συνθήκες είναι
αμφισβητούμενες περιοχές (!).

Η Αθήνα, όπως ακριβώς και σε κάθε τουρκική πρόκληση μετά το Λουξεμβούργο,
διατήρησε ψύχραιμη στάση και απέφυγε να ακολουθήσει την Άγκυρα στη λογική της
όξυνσης. Ο υπουργός Άμυνας, ωστόσο, δεν άφησε καμία αμφιβολία ότι οι Ένοπλες
Δυνάμεις σε περίπτωση που θιγεί ο ελληνικός εναέριος χώρος θα αντιδράσουν άμεσα.

ΣΥΜΒΑΣΕΙΣ

Το τουρκικό υπουργείο Εξωτερικών με χθεσινή του ανακοίνωση αναφέρει ότι «ένα
από τα σημαντικά προβλήματα μεταξύ της Τουρκίας και της Ελλάδας είναι αυτό που
αφορά την υπόθεση των νησίδων και βραχονησίδων, η κυριότητα των οποίων δεν
έχει δοθεί στην Ελλάδα με διεθνείς συμβάσεις». Υπογραμμίζει ακόμη ότι «υπάρχει
μια σειρά αλληλένδετων προβλημάτων μεταξύ της Τουρκίας και της Ελλάδας στο
Αιγαίο» ­ γεγονός για το οποίο, όπως ισχυρίζεται η Άγκυρα, ευθύνεται το ότι
«μέχρι σήμερα δεν κατέστη δυνατή η σύναψη συμφωνίας για τον καθορισμό των
συνόρων των δύο χωρών στο Αιγαίο»!

Επιβεβαιώνοντας τις τουρκικές προθέσεις για σκηνικό δεύτερων Ιμίων, η Τουρκία
υπενθυμίζει πως «η υπόθεση αυτή... ήρθε στη διεθνή επικαιρότητα ουσιαστικά με
την κρίση των Ιμίων».

Πρόσχημα για την εκ νέου διατύπωση προκλητικών αξιώσεων εκ μέρους της Άγκυρας
αποτέλεσε η απόφαση του υπουργείου Αιγαίου να εντάξει 14 μικρά νησιά του
Αιγαίου σε πρόγραμμα τουριστικής και οικολογικής αξιοποίησης, το οποίο
χρηματοδοτείται μάλιστα από την Ευρωπαϊκή Ένωση.

Όπως είπε ο εκπρόσωπος του τουρκικού υπουργείου Εξωτερικών, Νετζαμί Ουτκάν,
«δεν έχουν καμία νομική ισχύ οι δραστηριότητες που σχεδιάζει η Ελλάδα σε
νησίδες και βραχονησίδες που δεν ανήκουν στην κυριότητά της με βάση
συμβάσεις». Πρόσθεσε ακόμη ότι «είναι απαράδεκτο το γεγονός ότι η Ελλάδα
προσπαθεί να αλλάξει το καθεστώς των γεωγραφικών σχηματισμών στο Αιγαίο με
τετελεσμένα και μονομερείς ενέργειες». Υποστήριξε, επίσης, ότι «η Ελλάδα,
στηριζόμενη στις ενέργειές της αυτές, δεν μπορεί να αξιώσει κανένα δικαίωμα
στους σχηματισμούς αυτούς ούτε σήμερα ούτε στο μέλλον».

Τα νησάκια που ενέταξε το υπουργείο Αιγαίου στο πρόγραμμα «Διαδρομή στο
Αιγαίο» ­ το οποίο χρηματοδοτείται από το κοινοτικό πρόγραμμα INTERREG ΙΙ ­
είναι: Τουκμάκια Λέσβου (σύμπλεγμα νησίδων Παναγιά, Ασπρόνησος, Μπαρμπαλιά),
Πασσάς - Βάτος Χίου, Νίμος Σύμης, Στρογγύλη Μεγίστης, Καλόλιμνος Καλύμνου,
Σαριά Καρπάθου, Μαράθι, Ψέριμος, Γυαλί, Παχιά, Κανδελούσα, Αρμαθιά. Επιθετική
στάση, ωστόσο, επέλεξε χθες να τηρήσει η Άγκυρα και σε δύο ακόμη πτυχές των
ελληνοτουρκικών σχέσεων ­ το θέμα του ελληνικού εναέριου χώρου και τη
διαδικασία της Επιτροπής Σοφών. Υιοθετώντας υψηλούς τόνους ­ κι ενώ στο Αιγαίο
διεξάγεται η τουρκική άσκηση ­ ο εκπρόσωπος του τουρκικού ΥΠΕΞ επέμεινε ότι
«είναι σαφής παραβίαση του Διεθνούς Δικαίου το γεγονός ότι η Ελλάδα
εξακολουθεί να εφαρμόζει καθεστώς εθνικού εναέριου χώρου δέκα μιλίων».
Πρόσθεσε, μάλιστα, ότι «με βάση τους κανόνες του Διεθνούς Δικαίου ο εναέριος
χώρος οριοθετείται ως ο εναέριος χώρος πάνω από τα χωρικά ύδατα» ­ και, ως εκ
τούτου, «ο εθνικός εναέριος χώρος της Ελλάδας είναι έξι μίλια».

ΟΙ ΣΟΦΟΙ

Για το θέμα της Επιτροπής Σοφών, ο κ. Ουτκάν υποστήριξε ότι «η Ελλάδα δεν
επιθυμεί να δώσει στη διαδικασία της Επιτροπής Εμπειρογνωμόνων εικόνα επίσημου
διαλόγου και συνομιλιών, εμποδίζει τη συνάντηση των μελών της Επιτροπής και
ανησυχεί από τις προσπάθειες της Τουρκίας για ενεργοποίηση της διαδικασίας». Ο
ίδιος, ωστόσο, επιβεβαίωσε πως η Άγκυρα επιθυμεί τη συνέχιση της διαδικασίας
χωρίς τη συμμετοχή της προεδρίας της Ευρωπαϊκής Ένωσης. Η Αθήνα δεν υιοθέτησε
τους υψηλούς τόνους της Άγκυρας. Σε ανακοίνωση του εκπροσώπου του υπουργείου
Εξωτερικών υπογραμμίζεται πως «πρόκειται για τις γνωστές τουρκικές απόψεις με
τις οποίες επιχειρείται η αμφισβήτηση του νομικού καθεστώτος του Αιγαίου».
Προσθέτει ακόμη ότι «οι απόψεις αυτές εμφανίζονται από την Τουρκία με
διάφορους τρόπους ανάλογα με τους συνομιλητές της και εντάσσονται στην τακτική
οξύτητας και έντασης που υιοθετεί η Άγκυρα, έχουν δε τεκμηριωμένα και κατ'
επανάληψη απορριφθεί από την Ελλάδα».

ΨΥΧΡΑΙΜΙΑ

Ως «ανάγκη» της Τουρκίας να καταγράψει για άλλη μία φορά τις πάγιες επιδιώξεις
της στο Αιγαίο ­ μετά και την πίεση που υπέστη από τις ΗΠΑ να επιδείξει
αυτοσυγκράτηση και να μην πραγματοποιήσει τη στρατιωτική της άσκηση στους
Καλογήρους ­ θεωρεί το υπουργείο Εθνικής Άμυνας την προγραμματισμένη για
σήμερα τουρκική αεροναυτική άσκηση νοτίως της Ικαρίας (περιοχή στην οποία η
Άγκυρα έχει προγραμματίσει άσκηση και για τις 12 του μηνός). Οι επιτελείς του
υπουργείου Άμυνας εκτιμούν ότι ο σχεδιασμός της άσκησης νοτίως της Ικαρίας
έγινε ειδικώς για να αμφισβητηθεί εμπράκτως το εύρος του ελληνικού εναέριου
χώρου (10 ν.μ.).

Η περιοχή που έχει (αυθαιρέτως) δεσμευτεί είναι μεν διεθνής, όμως για να
φθάσουν τα τουρκικά αεροσκάφη εκεί πρέπει να περάσουν από ελληνικό εναέριο
χώρο (μεταξύ Μυκόνου και Ικαρίας). Η απόσταση μεταξύ των δύο νησιών είναι
μόλις 19,5 ν.μ., συνεπώς δεν υπάρχει πέρασμα καθώς είναι δεδομένο ότι ο
ελληνικός εναέριος χώρος επεκτείνεται 10 ν.μ. από κάθε ακτή. Η Άγκυρα, όπως
είναι γνωστό, θεωρεί ότι ο ελληνικός εναέριος χώρος είναι μόνο 6 ν.μ. και
συνεπώς μεταξύ των δύο νησιών υπάρχει διεθνής εναέριος χώρος 7,5 ν.μ. απ' όπου
μπορεί να περάσει τα αεροσκάφη της. Η Ελλάδα παρακολουθεί με ψυχραιμία τις
τουρκικές κινήσεις ­ τόσο σε στρατιωτικό όσο και σε διπλωματικό επίπεδο ­ ενώ
διατηρεί σε ετοιμότητα τις Ένοπλες Δυνάμεις της.

Όπως δήλωσε ο υπουργός Εθνικής Άμυνας, Άκης Τσοχατζόπουλος, «στο βαθμό που
έχουμε τραυματισμό του εθνικού εναέριου χώρου, η πρακτική μας είναι πάγια.
Αυτή, λοιπόν, θα επαναληφθεί και στο μέλλον. Θα σηκωθούν τα ελληνικά αεροπλάνα
για να αναχαιτίσουν και να εκδιώξουν εκείνους που τραυματίζουν τον εθνικό
εναέριο χώρο». Ο κ. Τσοχατζόπουλος ευχήθηκε, επίσης, να δείξει «ωριμότητα» η Τουρκία.

Η ελληνική ετοιμότητα θα διατηρηθεί μέχρι και τις 23 Ιανουαρίου, που λήγει η
τουρκική άσκηση. Για το διάστημα 18-22 Ιανουαρίου η Ελλάδα έχει προγραμματίσει
από καιρό 4 μονοήμερες μικρής κλίμακας ασκήσεις κατά μήκος του Αιγαίου.
Πρόκειται για τις ασκήσεις «Ορμή» (ταχέων σκαφών), «Αστραπή» (αντιτορπιλικών),
«Γοργόνα» (ελικοπτέρων) και «Γρύπος» (ναρκαλιευτικών). Χθες, βορείως της
Λήμνου πραγματοποίησε μικρή άσκηση συνεργασίας πλοίων με αεροσκάφη.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16033N092</ED>
<ID>
ID:134158

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N09&aa=2</URL></REF>


Article

<CATEGORY>vin04</CATEGORY>

 <H2>Μητσοτάκης: Πανωλεθρία το Νταβός
</H2><H2></H2>
«ΠΑΝΩΛΕΘΡΙΑ» ήταν το Νταβός για τα ελληνικά συμφέροντα, δηλώνει ο πρώην
πρωθυπουργός Κ. Μητσοτάκης, 10 χρόνια μετά την συνάντηση Α. Παπαδρέου - Τ.
Οζάλ στο συμπόσιο της ελβετικής πόλης. Ο κ. Μητσοτάκης, σε συνέντευξη που
παραχώρησε στο περιοδικό «Βιομηχανική Επιθεώρηση», υποστηρίζει ότι το Νταβός
ζημίωσε τα ελληνικά συμφέροντα και υπεραμύνεται της διαδικασίας διαλόγου με
την Τουρκία, που είχε εγκαινιάσει ο ίδιος. Ισχυρίζεται μάλιστα ότι «αν υπήρχε
διάλογος ­ τον οποίο είχε διακόψει η κυβέρνηση Παπανδρέου το 1993 ­ δεν θα
φθάναμε στα Ίμια».

Ο κ. Μητσοτάκης καταλογίζει στον Α. Παπανδρέου ότι προσήλθε στη συνάντηση με
τον Οζάλ απροετοίμαστος, υποστηρίζει ότι το κοινό ανακοινωθέν της συνάντησης
το είχε συγγράψει ο σημερινός πρωθυπουργός της Τουρκίας Μ. Γιλμάζ, και τον
κατηγορεί ότι «έκανε εξωτερική πολιτική ερασιτέχνη. Αυτοσχεδίαζε».

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16033N093</ED>
<ID>
ID:134196

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N09&aa=3</URL></REF>


Article

<CATEGORY>vin04</CATEGORY>

 <H2>Τουρκικά τοξικά στο Αιγαίο
</H2>
ΤΟ ΑΙΓΑΙΟ κινδυνεύει από την Τουρκία. Σύμφωνα με στοιχεία που έχουν
συγκεντρωθεί στο υπουργείου Αιγαίου από το Μεσογειακό Πρόγραμμα Δράσης των
Ηνωμένων Εθνών (UNEP 1997), από εκθέσεις του ΟΟΣΑ και από επιστημονικές
δημοσιεύσεις «οι μεγάλες βιομηχανικές εγκαταστάσεις στις τουρκικές ακτές
ευθύνονται για τα υψηλά επίπεδα τοξικών απόβλητων στο Αιγαίο, αφού μόνο το 20%
των ρυπογόνων επιχειρήσεων διαθέτουν κατάλληλες εγκαταστάσεις επεξεργασίας αποβλήτων».

Ο νέος εφιάλτης για το Αιγαίο είναι, όπως είπε η υπουργός Αιγαίου κ. Ελισάβετ
Παπαζώη, η πυρηνική μονάδα στο Ακούγιου που σχεδιάζει η Τουρκία και η οποία
προβλέπεται να καλύψει μόλις το 2% της μελλοντικής ενεργειακής της ζήτησης.«Η
δημιουργία μιας τέτοιας μονάδας στη Νότιο Τουρκία θέτει σε κίνδυνο την
ευρύτερη γεωγραφική περιοχή, εξαιτίας της σεισμικότητας του χώρου και των
προβλημάτων επεξεργασίας των τοξικών απόβλητων. Για τον λόγο αυτό το υπουργείο
θα ξεκινήσει εκστρατεία ενημέρωσης και ευαισθητοποίησης της διεθνούς κοινής γνώμης».

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16033N094</ED>
<ID>
ID:134221

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N09&aa=4</URL></REF>


Article

<CATEGORY>vin04</CATEGORY>

 <H5>7 ΥΠΟΨΗΦΙΟΙ ΔΙΕΚΔΙΚΟΥΝ ΤΗΝ ΠΡΟΕΔΡΙΑ ΤΗΣ ΚΥΠΡΟΥ ΣΤΙΣ ΕΚΛΟΓΕΣ ΤΗΣ 8ης
ΦΕΒΡΟΥΑΡΙΟΥ * Η ΓΕΝΙΑ ΤΩΝ ΠΟΛΙΤΙΚΩΝ ΗΓΕΤΩΝ ΤΗΣ ΔΕΚΑΕΤΙΑΣ ΤΟΥ '60 ΔΙΝΕΙ ΤΗΝ
ΥΣΤΑΤΗ ΜΑΧΗ ΤΗΣ ΠΟΥ ΚΑΘΟΡΙΖΕΤΑΙ ΑΠΟ ΤΗ ΛΗΞΗ ΤΗΣ ΣΥΓΚΥΒΕΡΝΗΣΗΣ ΚΑΙ ΤΟ ΑΝΟΙΓΜΑ
ΤΟΥ ΔΗΚΟ ΣΤΗΝ ΑΡΙΣΤΕΡΑ
</H5><H5>Μεγάλος απών ο πολιτικός διάλογος
</H5><H5>Ερωτηματικό για τους 30.000 νέους ψηφοφόρους
</H5><H5>Στο επίκεντρο, ευρωπαϊκή πορεία, επίλυση Κυπριακού και αμυντικό δόγμα
</H5><H2>Κάλπες στη σκιά της κόντρας Κληρίδη - Κυπριανού
</H2>
<AUTHOR>ΓΙΩΡΓΟΣ ΤΣΑΛΑΚΟΣ</AUTHOR>

Η σφοδρότητα της προεκλογικής σύγκρουσης στην Κύπρο, πολλές φορές μάλιστα
με μεθόδους και πολιτικό λόγο του παρελθόντος, μαρτυρεί μιαν ιστορική αλήθεια,
ότι δηλαδή η γενιά των πολιτικών ηγετών της δεκαετίας του 1960 δίνει την
ύστατη και για τους χαμένους αποχαιρετιστήρια μάχη.

Ο ΓΛΑΥΚΟΣ Κληρίδης, σε ηλικία 78 χρόνων, διεκδικεί μια δεύτερη προεδρική
θητεία, με μία προεκλογική εκστρατεία που επιχειρεί να τον μετατρέψει από
ιστορικό αρχηγό της Δεξιάς σε εθνάρχη που μόνον αυτός μπορεί να λύσει το
Κυπριακό. Ο πρώην συνέταιρός του Σπύρος Κυπριανού, ο οποίος ανέμενε να του
προσφέρει ο κ. Κληρίδης τη σκυτάλη και την προεδρία της συγκυβέρνησης, δίνει
τώρα τη «μάχη των μαχών» αντιμετωπίζοντας τις διαφωνίες ακόμη και ανώτατων
στελεχών του κόμματός του ­ και επιχειρεί να μετατοπίσει τον πολιτικό άξονα
της πενταετίας, συνεργαζόμενος με την Αριστερά. Από την άλλη, ο Βάσος
Λυσσαρίδης, ένας πολιτικός που αρκετές φορές στο παρελθόν αρνήθηκε συμμαχίες
και κυβερνητικές ευθύνες, προτιμώντας μια μοναχική και ασυμβίβαστη πορεία,
φαίνεται πως σ' αυτές τις εκλογές αποφάσισε να μπει στο παιχνίδι της εξουσίας.

Ο Α' ΓΥΡΟΣ

Επτά συνολικά υποψήφιοι (Γλαύκος Κληρίδης, Γιώργος Ιακώβου, Βάσος Λυσσαρίδης,
Γιώργος Βασιλείου, Νίκος Κουτσού, Αλέξης Γαλανός και Νίκος Ρολάνδης) θα
τρέξουν στον πρώτο γύρο των προεδρικών εκλογών στις 8 Φεβρουαρίου, αλλά οι
ουσιαστικοί μονομάχοι είναι ο πρόεδρος Κληρίδης και ο πρώην υπουργός
Εξωτερικών (επί κυβερνήσεων Κυπριανού και Βασιλείου) Γιώργος Ιακώβου. Και αυτό
γιατί πίσω τους βρίσκονται τα τρία μεγαλύτερα κόμματα. Ο Δημοκρατικός
Συναγερμός, του οποίου ο κ. Κληρίδης είναι επίτιμος πρόεδρος, συγκέντρωσε
ποσοστό 34,5% στις βουλευτικές εκλογές του Μαΐου 1996, ενώ τα ποσοστά του ΑΚΕΛ
(33%) και του ΔΗΚΟ (16,4%), που υποστηρίζουν τον κ. Ιακώβου, αθροιζόμενα
αγγίζουν το 50%. Εξ ου και τα δύο κόμματα έχουν καταστήσει κεντρικό
προεκλογικό σύνθημά τους τη νίκη από τον πρώτο γύρο.

Αυτή η αριθμητική θα ήταν σωστή αν το κόμμα του Σπύρου Κυπριανού δεν είχε μια
περιπέτεια στην πορεία που το έφερε από τη μιαν άκρη του πολιτικού φάσματος
στην άλλη, από τη συγκυβέρνηση δηλαδή με τον κ. Κληρίδη στη συνεργασία με το
ΑΚΕΛ και την υποστήριξη Ιακώβου. Η τροχιά αυτή προκάλεσε ρήξεις και διαφωνίες
στους κόλπους του κόμματος. Επώνυμα και προβεβλημένα στελέχη, μεταξύ των
οποίων ο αντιπρόεδρος του κόμματος Ντίνος Μιχαηλίδης, διαχώρισαν τη θέση τους
δημοσίως τασσόμενα ­ άλλα σαφώς και άλλα συγκαλυμμένα ­ υπέρ της υποψηφιότητας Κληρίδη.

Θεωρώντας ότι ο Γλαύκος Κληρίδης και ο Δημοκρατικός Συναγερμός έχουν (ηθική
και πολιτική) υποχρέωση να τον υποστηρίξουν για την επόμενη προεδρική θητεία,
επειδή ο ίδιος είχε συμβάλει αποφασιστικά στην εκλογή του κ. Κληρίδη το 1993,
ο Σπύρος Κυπριανού εξήγγειλε πολύ ενωρίς ­ εδώ και έναν περίπου χρόνο ­ τη
δική του υποψηφιότητα. Για ολόκληρους μήνες κυριάρχησε στην πολιτική ζωή το αν
ο κ. Κληρίδης θα είναι εκ νέου υποψήφιος, ένα ερώτημα που έθετε αγωνιωδώς ο κ.
Κυπριανού, ζητώντας από τον Πρόεδρο της Δημοκρατίας να ξεκαθαρίσει τη θέση του.

«ΤΡΙΤΗ ΛΥΣΗ»

Όταν ο κ. Κληρίδης, επικαλούμενος τις επερχόμενες εξελίξεις στο Κυπριακό,
δήλωσε ότι θα είναι υποψήφιος, ο κ. Κυπριανού διέλυσε τη συγκυβέρνηση
αποσύροντας τους πέντε υπουργούς του κόμματός του. Αναζήτησε μάλιστα λύσεις
που θα ανάγκαζαν τον κ. Κληρίδη να αποσυρθεί. Πρόσφερε την υποστήριξή του στον
γενικό εισαγγελέα Αλέκο Μαρκίδη, πρώην υπαρχηγό του κ. Κληρίδη, μια
προσωπικότητα που χαίρει εκτίμησης για την εντιμότητα και αξιοπιστία του. Μέσα
στον Δημοκρατικό Συναγερμό ακούστηκαν μεμονωμένες φωνές υποστήριξής του, αλλά
ο εισαγγελέας δεν θέλησε τελικώς να παίξει το παιχνίδι.

Η αποτυχία της λεγόμενης «τρίτης λύσης», δηλαδή ούτε Κληρίδης ούτε Κυπριανού,
την οποία στο παρασκήνιο υποστήριξαν και ορισμένοι παράγοντες με μεγάλα
οικονομικά συμφέροντα, ώστε να διατηρηθεί η συγκυβέρνηση της Κεντροδεξιάς,
έστρεψε τον πρόεδρο του ΔΗΚΟ εκεί που τον ανέμεναν, δηλαδή στη συνεργασία με
το ΑΚΕΛ. Από καιρό ο γενικός γραμματέας Δημήτρης Χριστόφιας καλούσε το ΔΗΚΟ να
συμμετάσχει σε μια συμμαχία των δημοκρατικών και προοδευτικών δυνάμεων. Ο κ.
Κυπριανού αποφάσισε να υποστηρίξει τον κ. Ιακώβου, έναν τεχνοκράτη που υπήρξε,
όπως είπε δημιούργημά του, αφού η αυτόνομη κάθοδος στον πρώτο γύρο θα μπορούσε
να έχει παρενέργειες. Η αναταραχή στους κόλπους του κόμματος και οι δημόσιες
διαφωνίες μπορούν να προκαλέσουν ζημιά στην επιρροή του κόμματος. Και ασφαλώς
αυτό είναι το τελευταίο πράγμα που θα ήθελε να χρεωθεί ο κ. Κυπριανού. Ήδη ο
Αλέξης Γαλανός, πρώην πρόεδρος της Βουλής, παλαιό στέλεχος και βουλευτής
σήμερα του ΔΗΚΟ, εξήγγειλε υποψηφιότητα υψώνοντας σημαία «κατά του
παλαιοκομματισμού» επιχειρώντας να εισπράξει τις ψήφους των δυσαρεστημένων με
την πολιτική Κυπριανού.

Ο Β' ΓΥΡΟΣ

Αλλά και στον χώρο της αντιπολίτευσης τα πράγματα δεν ήταν όπως είναι σήμερα.
Επιχειρώντας να εφαρμόσει την απόφαση του τελευταίου συνεδρίου του για ένα
μέτωπο συνεργασίας των δημοκρατικών και προοδευτικών δυνάμεων, ώστε να «φύγει
ο Κληρίδης, το ΑΚΕΛ είχε καταλήξει κατ' αρχήν μαζί με την ΕΔΕΚ και τους
Ενωμένους Δημοκράτες τού κ. Βασιλείου στον αποκληθέντα «Συνασπισμό της
Ελπίδας» (με υποψήφιο τον Μάριο Ηλιάδη) ­ του οποίου όμως η ζωή υπήρξε
βραχεία. Δεύτερες σκέψεις ως προς τις δυνατότητες του συγκεκριμένου
εγχειρήματος, κυρίως από πλευράς ΑΚΕΛ και Ενωμένων Δημοκρατών, οδήγησαν στο
ναυάγιο. Το ΑΚΕΛ επέλεξε τον Γιώργο Ιακώβου, τον οποίο από την αρχή
προτιμούσε, και οι Λυσσαρίδης - Βασιλείου αποφάσισαν την αυτόνομη κάθοδο.

Τώρα ο Β. Λυσσαρίδης (με ποσοστό 8,1% στις βουλευτικές εκλογές του '93) και
κατά δεύτερο λόγο ο πρώην πρόεδρος Γ. Βασιλείου (με ποσοστό 3,7%) εμφανίζονται
δυνάμει ρυθμιστές της εκλογής στον δεύτερο γύρο. Ο πρόεδρος της ΕΔΕΚ, μάλιστα,
μιλά από τώρα για τον ρυθμιστικό του ρόλο και προετοιμάζει τους μονομάχους του
δεύτερου γύρου ότι θα πρέπει να δεσμευθούν απέναντι στην ΕΔΕΚ και για την
πολιτική στο Κυπριακό και για την εσωτερική πολιτική και για τη συμμετοχή της
στην κυβέρνηση. Αν ο κ. Λυσσαρίδης δίνει σαφή δείγματα των προθέσεών του, ο κ.
Βασιλείου αποφεύγει να μιλά για το δίλημμα του δεύτερου γύρου. Πολύ
περισσότερο που τα στελέχη του που προήλθαν από το ΑΔΗΣΟΚ προσανατολίζονται
σαφώς προς την υποψηφιότητα Κληρίδη.

ΑΝ ΚΑΤΙ δίνει τον τόνο σ' αυτές τις εκλογές είναι η υπόγεια σύγκρουση Κληρίδη
- Κυπριανού, μία σύγκρουση που οδήγησε τον πρόεδρο του ΔΗΚΟ στην κινητοποίηση
όλων του των δυνάμεων και των επιλογών, με στόχο να φύγει ο Κληρίδης από την
εξουσία. Αυτή η σύγκρουση, που σε ορισμένες περιπτώσεις έλαβε οξύτατες
διαστάσεις, παραμέρισε τον διάλογο για τις πολιτικές θέσεις και επανέφερε
στιγμές του παρελθόντος σε τέτοιο μάλιστα σημείο, ώστε ένας εμπνευσμένος
σκιτσογράφος να απεικονίσει την πολιτική ηγεσία να εύχεται αυτές τις ημέρες:
«Ευτυχισμένος ο καινούργιος χρόνος... 1960». 
Καταγγελίες για πιέσεις και εκβιασμούς κατά πολιτικών στελεχών, ακόμη και για
απόπειρα χρηματισμού με πολιτικά ανταλλάγματα, είδαν το φως της δημοσιότητας
τις τελευταίες ημέρες του '97. Από την άλλη, ο προϊστάμενος της ΚΥΠ,
υποδεχόμενος τον κ. Κληρίδη στην υπηρεσία του για την Πρωτοχρονιά, έκρινε
σκόπιμο να διατρανώσει την πεποίθησή του ότι ο κ. Κληρίδης θα επανεκλεγεί. Ο
σάλος που ξέσπασε τον οδήγησε στο σπίτι του με άδεια μέχρι να τελειώσουν οι
εκλογές. Αν αυτό είναι το κλίμα μέσα στο οποίο θα διεξαχθούν οι προεδρικές
εκλογές, είναι βέβαιο πως ο πολιτικός διάλογος θα είναι ο μεγάλος απών και για
έναν άλλο λόγο. Ο πρόεδρος Κληρίδης αποφάσισε ότι δεν θα μετάσχει σε
τηλεοπτικές συζητήσεις με τους αντιπάλους του, εκτός από μία συζήτηση μεταξύ
πρώτου και δεύτερου γύρου. Την απόφαση του κ. Κληρίδη ακολούθησε και ο κ.
Ιακώβου, διότι είναι προφανές ότι δεν θα ήθελαν να συγκρουστούν με ηγέτες και
κόμματα που στον δεύτερο γύρο θα επιζητούν τη συμμαχία και την ψήφο τους. Το
κλίμα της προεκλογικής εκστρατείας, όπως έχει διαμορφωθεί, αντικατοπτρίζει
σίγουρα παλιές πολιτικές πρακτικές και μεθόδους. Ίσως, μάλιστα, να οφείλεται
και στο προεδρικό σύστημα που ισχύει στην Κύπρο, αφού κανένα κόμμα μόνο του
δεν μπορεί να εκλέξει πρόεδρο, αλλά οι συμμαχίες για την εξουσία ωθούν σε
δεύτερο πλάνο την προσήλωση στις πολιτικές θέσεις και τις προγραμματικές αρχές.

Προεδρικές εκλογές. Η γενιά των πολιτικών ηγετών τη δεκαετίας του 1960 δίνει
την ύστατη μάχη στις 8 Φεβρουαρίου

ΤΑ ΑΠΟΤΕΛΕΣΜΑΤΑ των εκλογών του Φεβρουαρίου θα περιέχουν εκτός από το
αυτονόητο ενδιαφέρον τους και τις απαντήσεις σε τρία βασικά θέματα, που με τη
σειρά τους θα παίξουν ρόλο στον καθορισμό του αποτελέσματος.

1 Σε ποιο βαθμό ο Σπύρος Κυπριανού θα μπορέσει να ελέγξει το κόμμα του:
όσο περισσότερο το καταφέρει τόσο αυξάνονται οι πιθανότητες εκλογής Ιακώβου·
όσο λιγότερο τόσο οι πιθανότητες ανήκουν στον κ. Κληρίδη.

2 Σε ποιο βαθμό οι ψηφοφόροι θα πειθαρχήσουν στις κομματικές γραμμές
και σε ποιο βαθμό θα έχουμε το φαινόμενο της «απελευθέρωσης», που δειλά είδαμε
στις προηγούμενες βουλευτικές και δημοτικές εκλογές.

3 Προς τα πού θα στραφούν οι 30 χιλιάδες νέοι ψηφοφόροι που ψηφίζουν
για πρώτη φορά στις προεδρικές εκλογές. Το τι σημαίνει η απάντηση στο ερώτημα
αυτό αρκεί να σκεφθεί κάποιος ότι το 1993 ο κ. Κληρίδης κέρδισε τον κ.
Βασιλείου με διαφορά γύρω στις χίλιες ψήφους.

Η ΠΡΟΕΚΛΟΓΙΚΗ εκστρατεία σε επίπεδο πολιτικής κυριαρχείται από μια βασική
αντιπαράθεση. Από τη μια είναι η στρατηγική του προέδρου Κληρίδη να εμφανισθεί
ως υπερκομματικός ηγέτης και εθνάρχης, ως ο μόνος πολιτικός που διαθέτει την
εμπειρία την οποία απαιτούν οι στιγμές και που μπορεί να λύσει το Κυπριακό
στις κρίσιμες, όπως λέει, εξελίξεις, οι οποίες θα ακολουθήσουν τις προεδρικές
εκλογές, εννοώντας καταφανώς την αμερικανική πρωτοβουλία. Γι' αυτόν τον λόγο
ζητεί την ψήφο των πολιτών ανεξαρτήτως κομμάτων και υπόσχεται κυβέρνηση
ευρείας συνεργασίας απ' όλα τα κόμματα. Θεωρεί και προβάλλει ως επιτεύγματα
της προεδρικής του θητείας και ως αιχμή της προεκλογικής του εκστρατείας το
μεγάλο διεθνές ενδιαφέρον για την επίλυση του Κυπριακού, την ευρωπαϊκή πορεία
της Κύπρου και το δόγμα του ενιαίου αμυντικού χώρου με την Ελλάδα, καθώς και
τις άριστες σχέσεις με την ελληνική κυβέρνηση.

Από την άλλη, είναι η στρατηγική της αντιπολίτευσης που θεωρεί ότι ο κ.
Κληρίδης έχει μετατρέψει την αμερικανική πρωτοβουλία σε όχημα για μια δεύτερη
θητεία. Ο κ. Ιακώβου όχι μόνον θεωρεί ότι στην πραγματικότητα δεν υπάρχουν οι
εξελίξεις που επικαλείται ο κ. Κληρίδης, αλλά επιπλέον τον κατηγορεί για
επικίνδυνες υποχωρήσεις. Προβάλλει την ανάγκη για μια νέα διεκδικητική
πολιτική και αποδέχθηκε την πολιτική του δόγματος του ενιαίου αμυντικού χώρου
ως αντάλλαγμα της υποστήριξης του κ. Κυπριανού.

Ο κ. Κληρίδης έφερε την Κύπρο στα πρόθυρα της διχοτόμησης, λέει ο γενικός
γραμματέας του ΑΚΕΛ, επισημαίνοντας τις τουρκικές απειλές για ενσωμάτωση των
Κατεχομένων και διακοπή των συνομιλιών, ενώ ο κ. Σπύρος Κυπριανού, εμμέσως
πλην σαφώς, κατηγορεί τον κ. Κληρίδη ως εκλεκτό των ξένων, επικαλούμενος
μάλιστα και το περιεχόμενο μυστικής τους συνάντησης. Από την πλευρά του, ο κ.
Λυσσαρίδης αφήνει να αιωρείται το ερώτημα αν ο κ. Κληρίδης έχει αναλάβει
προδεσμεύσεις έναντι των Αμερικανών.

Η αντιπολίτευση επικεντρώνει τα πυρά της και στην εσωτερική πολιτική, με κύρια
αιχμή κατά του κ. Κληρίδη ότι ακολούθησε πολιτική δικαίωσης του πραξικοπήματος
του '74.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16033N101</ED>
<ID>
ID:134111

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N10&aa=1</URL></REF>


Article

<CATEGORY>vin04</CATEGORY>

 <H5>Ο χρήστης είναι πρωτίστως ασθενής
</H5><H2>30 ΕΡΩΤΗΣΕΙΣ
</H2><H2>ΜΑΝΩΛΗΣ ΣΚΟΥΛΑΚΗΣ
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΓΕΝΝΗΘΗΚΕ: Στον Πλάτανο Χανίων.

ΖΕΙ: Μεταξύ Γλυφάδας και Χανίων.

ΠΙΣΤΕΥΕΙ: Στα όνειρα της γενιάς του.

ΑΚΟΥΕΙ: Τους πάντες.

ΑΠΕΧΘΑΝΕΤΑΙ: Τα λόγια χωρίς έργο

ΝΟΣΤΑΛΓΕΙ: Μια βόλτα στα Φαλάσαρνα.

«Δεν επιδιώκει την πρωτιά στην πολιτική, αλλά την προσφορά», ο υφυπουργός
Υγείας Μανώλης Σκουλάκης τον οποίο το περιοδικό «Βουλή και Ευρωβουλή» ανέδειξε
Κοινοβουλευτικό Πρόσωπο της χρονιάς. Ο υφυπουργός Υγείας θεωρεί τη μάχη κατά
των ναρκωτικών, «δύσκολη, επίπονη και μακροχρόνια». Κρίνει ότι ο χρήστης
«είναι πρωτίστως ασθενής» και τάσσεται υπέρ των αυστηρών ποινών στους εμπόρους
των ναρκωτικών, ενώ δηλώνει ότι η θανατική ποινή δεν έχει θέση στη χώρα μας...

ΕΡ.: Πρωτιά λοιπόν στη Βουλή

ΑΠ.: Έτσι λένε τα αποτελέσματα της ψηφοφορίας των (42) κοινοβουλευτικών
συντακτών, τους οποίους και ευχαριστώ.

ΕΡ.: Πρωτιά και στην πολιτική;

ΑΠ.: Στην πολιτική δεν επιδιώκω την πρωτιά αλλά την προσφορά.

ΕΡ.: Πρωτιά στην οικογένεια;

ΑΠ.: Το θέλω, το προσπαθώ, αλλά λίγες οι ώρες που είμαι κοντά της.

ΕΡ.: Πρωτιά στη ζωή;

ΑΠ.: Αξία έχει η προσπάθεια.

ΕΡ.: Η μάχη κατά των ναρκωτικών;

ΑΠ.: Δύσκολη, επίπονη, μακροχρόνια.

ΕΡ.: Απελευθέρωση της χρήσης;

ΑΠ.: Και στην πράξη αποποινικοποίηση του χρήστη.

ΕΡ.: Γιατί;

ΑΠ.: Γιατί ο χρήστης είναι πρωτίστως ασθενής.

ΕΡ.: Σκληρά ή μαλακά;

ΑΠ.: Και τα δύο βλάπτουν.

ΕΡ.: Στόχος σας;

ΑΠ.: Πρόληψη για όλους, μία θέση θεραπείας και μία θέση εργασίας, μετά την
απεξάρτηση για κάθε χρήστη.

ΕΡ.: Αισιοδοξείτε;

ΑΠ.: Ναι, είμαι αισιόδοξος, αν και γνωρίζω τις δυσκολίες.

ΕΡ.: Οι έμποροι;

ΑΠ.: Αν και δύσκολα συλλαμβάνονται, αυστηρές ποινές.

ΕΡ.: Ελληνική νομοθεσία;

ΑΠ.: Σύγχρονη και επαρκής, αρκεί να λειτουργήσουν οι προβλεπόμενες υπηρεσίες
και δομές.

ΕΡ.: Θανατική ποινή;

ΑΠ.: Δεν έχει θέση στη χώρα μας.

ΕΡ.: Κέντρα αποτοξίνωσης;

ΑΠ.: Προσπαθούμε για περισσότερα, είναι πολύτιμα, σώζουν ζωές.

ΕΡ.: Η κυβέρνηση;

ΑΠ.: Με σχέδιο και συλλογικότητα, ξεπερνά τις δυσκολίες.

ΕΡ.: Τι επιθυμείτε για το 1998;

ΑΠ.: Καλύτερες υπηρεσίες υγείας στους πολίτες.

ΕΡ.: Για το 1999;

ΑΠ.: Μια πιο καλή θέση της χώρας μας.

ΕΡ.: Εμπειρία από το 1997;

ΑΠ.: Στον χώρο της υγείας και το 1997 χαρακτηρίστηκε από πλούσιες εμπειρίες.

ΕΡ.: Θα θέλατε και υπουργός;

ΑΠ.: Με ενδιαφέρει η προσφορά από οποιαδήποτε θέση.

ΕΡ.: Σημαντικότερο έργο σας;

ΑΠ.: Αφού λειτουργώ στον χώρο της υγείας, εδώ είναι όλα σημαντικά.

ΕΡ.: Λάθος σας;

ΑΠ.: Σταμάτησα τη δίαιτα.

ΕΡ.: Οι συνεργάτες σας;

ΑΠ.: Τους ταλαιπωρώ.

ΕΡ.: Σχολεία και ναρκωτικά;

ΑΠ.: Συνεργασία με την εκπαιδευτική κοινότητα στα πλαίσια αγωγής υγείας.

ΕΡ.: Αστυνομία και ναρκωτικά;

ΑΠ.: Προσφέρει στην καταστολή. Μπορεί να προσφέρει και στην πρόληψη.

ΕΡ.: Πολιτική και ναρκωτικά;

ΑΠ.: Είναι μεγάλο θέμα της πολιτικής τα ναρκωτικά.

ΕΡ.: Η πολιτική είναι ναρκωτικό;

ΑΠ.:... Για όποιον κάνει κατάχρηση.

ΕΡ.: Το... όπιο του λαού;

ΑΠ.: Δεν υπάρχει σήμερα κάτι τέτοιο.

ΕΡ.: Πώς πάει ο εκσυγχρονισμός;

ΑΠ.: Δοκιμάζεται στην πράξη.

ΕΡ.: Η οικονομία;

ΑΠ.: Σε καλή πορεία.

ΕΡ.: Τα εθνικά θέματα;

ΑΠ.: Η κυβέρνηση τα χειρίζεται υπεύθυνα, σοβαρά και αποφασιστικά.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N12</CAT>
<ED>
Κωδικός άρθρου: A16033N121</ED>
<ID>
ID:134112

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N12&aa=1</URL></REF>


Article

<CATEGORY>vin06</CATEGORY>

 <H5>ΟΙ ΚΑΤΟΙΚΟΙ ΤΗΣ ΠΑΛΑΙΟΚΑΣΤΡΙΤΣΑΣ ΠΗΡΑΝ ΤΟ ΝΟΜΟ ΣΤΑ ΧΕΡΙΑ ΤΟΥΣ ΚΑΙ ΕΔΙΩΞΑΝ ΤΟΥΣ ΛΕΗΛΑΤΗΤΕΣ
</H5><H2>Με καραμπίνες κατά Αλβανών εισβολέων
</H2>
<AUTHOR>ΣΠΥΡΟΣ ΖΗΝΙΑΤΗΣ</AUTHOR>

Το νόμο στα χέρια τους πήραν οι κάτοικοι της Παλαιοκαστρίτσας, ενός από τα
πιο γνωστά τουριστικά θέρετρα της Κέρκυρας, για να αντιμετωπίσουν τους
Αλβανούς μαφιόζους που μέσα στη νύκτα κάνουν επιδρομές και λεηλατούν σπίτια
και μαγαζιά.

ΕΤΣΙ ΧΘΕΣ στις 3 τα ξημερώματα, όταν κάτοικος της περιοχής αντιλήφθηκε δύο
ταχύπλοα σκάφη με 6 ένοπλους Αλβανούς να δένουν σε έναν από τους όρμους της
περιοχής, είκοσι μέτρα από τον αστυνομικό σταθμό της περιοχής όπου εκείνη την
ώρα βρισκόταν μόνο ο αστυνομικός φρουρός, ειδοποίησε παράλληλα με την
αστυνομία και τους συγχωριανούς του.

Δέκα λεπτά αργότερα πέντε κάτοικοι της περιοχής, κρατώντας κυνηγετικές
καραμπίνες, είχαν φθάσει στο σημείο που είχαν αποβιβασθεί οι Αλβανοί πειρατές
οι οποίοι στο μεταξύ είχαν σπάσει την πόρτα ενός τουριστικού περιπτέρου και
επιχειρούσαν να μεταφέρουν στα σκάφη τους τα λάφυρα.

Μόλις αντιλήφθηκαν τους πολίτες άρχισαν να πυροβολούν με τα Καλάσνικοφ προς
κάθε κατεύθυνση. Ακολούθησε για πέντε λεπτά άγρια ανταλλαγή πυροβολισμών. Οι
πολίτες με τις κυνηγετικές καραμπίνες και οι Αλβανοί με τα αυτόματα έκαναν την
περιοχή να θυμίζει πεδίο μάχης. Οι πειρατές, βλέποντας την αποφασιστικότητα
των κατοίκων και πιθανώς φοβούμενοι την εμφάνιση αστυνομικών δυνάμεων,
τράπηκαν σε φυγή εγκαταλείποντας στην παραλία τα κλοπιμαία.

ΘΟΡΥΒΗΘΗΚΑΝ

Ωστόσο, η νέα αυτή εμφάνιση των μαφιόζων στα δυτικά παράλια της Κέρκυρας, που
θεωρούνταν σχεδόν απρόσιτα για την αλβανική μαφία, έχει θορυβήσει τους
κατοίκους της νήσου των Φαιάκων που βλέπουν το τελευταίο διάστημα μια σταδιακή
επανεμφάνιση των κακοποιών. 
Μέσα στα μαγαζιά μας υπάρχουν εμπορεύματα δεκάδων εκατομμυρίων που ακόμα τα
χρωστάμε, λέει ένας καταστηματάρχης της περιοχής στα «ΝΕΑ», που δεν θέλησε να
πει το όνομά του. 
Αν μας τα κλέψουν, προσθέτει, καταστραφήκαμε. Πέρσι ο τουρισμός πήγε χάλια. Τα
χρωστάμε και δεν μπορούμε να τα ξεπληρώσουμε. 
Τι πρέπει να κάνουμε. Είμαστε ξανά με το δάκτυλο στη σκανδάλη. 
Την ίδια άποψη έχει και ο Ν.Λ., ένας από τους πολίτες που συνεπλάκη με τους μαφιόζους.

Όταν το κράτος δεν μπορεί να τους αντιμετωπίσει θα το κάνουμε εμείς, λέει όλο
θυμό στα «ΝΕΑ». Το έχουμε πει παντού, συνεχίζει, πως αμέσως μετά το καλοκαίρι
άρχισαν οι κλοπές και οι λεηλασίες στην περιοχή. Είμαστε στο έλεος των
μαφιόζων. 
Με τις καραμπίνες προστατεύουμε την ζωή μας και το βιός μας. Ωστόσο, το νέο
κτύπημα των Αλβανών μαφιόζων έχει προβληματίσει έντονα και τις λιμενικές
αρχές. Όπως είπε αξιωματικός του Λ.Σ. στα «ΝΕΑ», που θέλησε να κρατήσει την
ανωνυμία του, η αυστηρή φρούρηση των ανατολικών παραλίων της Κέρκυρας από τα
σκάφη του Λιμενικού έχει οδηγήσει τους μαφιόζους να κινούνται από Αυλώνα προς
τα διεθνή ύδατα και από εκεί, κάνοντας έναν μεγάλο κύκλο, να κατεβαίνουν προς
τη δυτική πλευρά της Κέρκυρας. Φυσικά, το ρίσκο που παίρνουν είναι μεγάλο
σημειώνει, όμως η εξέλιξη αυτή δημιουργεί νέα δεδομένα.

ΕΝΙΣΧΥΣΗ

Στο μεταξύ έφτασε το απόγευμα του περασμένου Σαββάτου στην Κέρκυρα ένα από τα
δύο υπερσύγχρονα ταχύπλοα σκάφη που δώρισε Έλληνας εφοπλιστής στο ΥΕΝ με σκοπό
να ενεργοποιηθούν στο Β. Ιόνιο για την αποτελεσματική δίωξη της αλβανικής
μαφίας. Το σκάφος αυτό, μήκους 14 μ., έχει τη δυνατότητα να αναπτύξει μεγάλη
ταχύτητα ικανή να κυνηγήσει τα ταχύπλοα των Αλβανών, είναι εξοπλισμένο με όλα
τα αναγκαία συστήματα ανίχνευσης και παράλληλα φέρει αξιόλογο οπλισμό. Το νέο
σκάφος του Λιμενικού θα φέρει το όνομα Μαρίνος Ζαμπάτης ως φόρο τιμής στον
αδικοχαμένο λιμενοφύλακα που έχασε τη ζωή του σε μάχη με τους μαφιόζους το Μ.
Σαββάτο του 1997.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16033N131</ED>
<ID>
ID:134074

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N13&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Ο χρόνος είναι κρίμα
</H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

ΕΓΩ πάντως, το βρήκα το σύνθημά μου για το 1998.

Να 'ταν εκείνος ο γιατρός που με έβαλε να τρέχω άδικα πέρα δώθε γιατί «ξέχασε»
να μου επισημάνει ότι το Ταμείο μου θα κάλυπτε τις μικροβιολογικές εξετάσεις
που έπρεπε να κάνω, μόνο αν τις έκανα στον ασφαλιστικό μου φορέα; Να 'ταν
εκείνος ο φαρμακοποιός που ήθελε να με στείλει στην Πολυκλινική για μια ένεση
ρουτίνας; Να 'ταν εκείνες οι χαμένες ώρες ανά δίμηνο στην ουρά της Εφορίας,
προκειμένου να καταθέσω τα έντυπα για... μηδενικό ΦΠΑ; Ή μήπως ήταν η ανάμνηση
όλης της ταλαιπωρίας που θα είχα γλιτώσει το 1997, αν ο αρμόδιος κάθε φορά
συνάνθρωπός μου φρόντιζε να προσθέσει στις πληροφορίες που του ζητούσα και τη
μικρή λεπτομέρεια που σκοτώνει;

Ως εδώ όμως. Των Φώτων μού ήρθε η... φώτιση. Ο χρόνος είναι κρίμα. Κρίμα να
τον χαλαλίζεις σε δραστηριότητες που δεν σε ενδιαφέρουν. Κρίμα να τον σπαταλάς
με ανθρώπους που δεν σε γεμίζουν. Κρίμα να τον περιφρονείς. Πρέπει να τον
προστατεύεις από τις αδυναμίες τις δικές σου και την αδιαφορία ­ ή τον σαδισμό
­ των άλλων.

Η σύγχρονη καθημερινότητα βασίζεται στο αξίωμα «ο χρόνος είναι χρήμα». Είχα
πέσει κι εγώ στην παγίδα και το είχα υιοθετήσει με ζήλο. Λάθος. Γιατί το θέμα
δεν είναι (πια;) οικονομικό. 
Είναι ηθικό. 
Η ποιότητα της ζωής μας δεν θα είναι ποτέ αξιοπρεπής αν δεν μάθουμε να
αξιοποιούμε και να σεβόμαστε τον χρόνο. Τον δικό μας και των άλλων. Γιατί ο
χρόνος είναι αγαθό εν ανεπαρκεία. 
Και κανένα επίδομα, καμία αύξηση, καμία έκπτωση, κανένα πριμ, δεν τον
αναπληρώνει. Είχε δίκιο αυτή η γνωστή μου δικηγόρος που έγραψε τούτο το
σύνθημα στο κομπιούτερ της. Να την κρατά σε εγρήγορση. Δεν ήταν απλώς
πνευματώδες. 
Ήταν σοφό. «Ο χρόνος είναι κρίμα». Θα προσπαθήσω να μην το ξεχάσω ούτε στιγμή.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16033N132</ED>
<ID>
ID:134162

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N13&aa=2</URL></REF>


Article

<CATEGORY>vin06</CATEGORY>

 <H2>Ανησύχησαν οι κάτοικοι, αλλά όχι οι σεισμολόγοι
</H2>
ΘΕΣΣΑΛΟΝΙΚΗ

.Γραφείο Βόρειας Ελλάδας

ΤΟΠΙΚΟ φαινόμενο, που δεν προκαλεί στους σεισμολόγους ιδιαίτερη ανησυχία,
χαρακτηρίζει ο καθηγητής Γεωφυσικής στο Πανεπιστήμιο Θεσσαλονίκης Βασίλης
Παπαζάχος την ασθενή σεισμική δόνηση μεγέθους 3,3 βαθμών της Κλίμακας Ρίχτερ,
που σημειώθηκε χθες με επίκεντρο σε κατοικημένη περιοχή στη Δυτική
Θεσσαλονίκη. Ο σεισμός έγινε ιδιαίτερα αισθητός σε ολόκληρο σχεδόν το
πολεοδομικό συγκρότημα και πολλοί κάτοικοι ανησύχησαν. Όπως είπε στα «ΝΕΑ» ο
κ. Παπαζάχος, τέτοιοι σεισμοί γίνονται στην Ελλάδα σχεδόν κάθε μισή ώρα και
γι' αυτό οι σεισμολόγοι δεν ανησυχούν. «Δεν αξίζει ούτε καν να το σχολιάσουμε.
Η ασθενής αυτή δόνηση έγινε αισθητή επειδή το επίκεντρο βρισκόταν σε
κατοικημένη περιοχή της Θεσσαλονίκης σε συνδυασμό με το γεγονός ότι ήταν
νύχτα. Είναι ένα τοπικό φαινόμενο, πολύ συνηθισμένο για τον ελλαδικό χώρο, που
δεν μας ανησυχεί», δήλωσε χαρακτηριστικά.

Όπως ανακοινώθηκε από το Εργαστήριο Γεωφυσικής στο Πανεπιστήμιο της
Θεσσαλονίκης, η ασθενής δόνηση σημειώθηκε στις 3.10 το πρωί με επίκεντρο σε
απόσταση 10 χιλιομέτρων βόρεια-βορειοδυτικά από το κέντρο της πόλης, στην
περιοχή Νέας Ευκαρπίας.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16033N141</ED>
<ID>
ID:134075

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N14&aa=1</URL></REF>


Article

<CATEGORY>vin06</CATEGORY>

 <H2>Νέος διευθύνων σύμβουλος στον ΟΤΕ
</H2>
Ο ΚΑΘΗΓΗΤΗΣ Γεώργιος Χρυσολούρης είναι από χτες ο νέος διευθύνων σύμβουλος του
ΟΤΕ, ο οποίος επελέγη μεταξύ άλλων υποψηφίων με τη διαδικασία που προβλέπει ο
νόμος 2414/96 περί εκσυγχρονισμού των ΔΕΚΟ.

Πρόεδρος του ΟΤΕ, όπως ανακοίνωσε χτες το υπουργείο Μεταφορών και
Επικοινωνιών, παραμένει ο καθηγητής Δημήτριος Παπούλιας.

Η διαδικασία για την ανάδειξη του νέου διευθύνοντος συμβούλου στον ΟΤΕ
κινήθηκε τον περασμένο Οκτώβριο, αμέσως μετά τη μετακίνηση του έως τότε
διευθύνοντος συμβούλου Πέτρου Λάμπρου στη διοίκηση της Αγροτικής Τράπεζας.

Ο κ. Χρυσολούρης είναι διπλωματούχος μηχανολόγος-ηλεκτρολόγος του Εθνικού
Μετσόβιου Πολυτεχνείου και απέκτησε διδακτορικό στο Πανεπιστήμιο του Αννόβερου
Γερμανίας. Από το 1980 έως το 1993 υπήρξε καθηγητής - ερευνητής του ΜΙΤ
(Massachusetts Institute of Technology), ενώ επί δεκαπενταετία εργάστηκε σε
μεγάλες ευρωπαϊκές και αμερικανικές επιχειρήσεις πληροφορικής, στις οποίες
κατείχε διευθυντικές θέσεις. Από τις αρχές του 1996 μετέχει στο Διοικητικό
Συμβούλιο του ΟΤΕ και ήταν επικεφαλής της ομάδας που παρουσίασε τον Οργανισμό
στους διεθνείς επενδυτές και στις δύο μετοχοποιήσεις που έγιναν πρόσφατα.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16033N142</ED>
<ID>
ID:134128

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N14&aa=2</URL></REF>


Article

<CATEGORY>vin06</CATEGORY>

 <H2>Η Ένωση Προσωπικού Πρακτορείων Εφημερίδων
</H2><H2></H2>
ΜΕ ΜΕΓΑΛΗ συμμετοχή πραγματοποιήθηκε η ετήσια συνεστίαση της Ένωσης Προσωπικού
Πρακτορείων Εφημερίδων Αθηνών στο ξενοδοχείο «Αστέρια» της Γλυφάδας. Στην
εκδήλωση, την οποία χαιρέτισε ο πρόεδρος της Ένωσης κ. Χρήστος Πισπιρίγκος,
παραβρέθηκαν ο κ. Γ. Μωραΐτης, μέλος της Κ.Ε. του ΚΚΕ, ο κ. Λάγιος, εκ μέρους
της Ένωσης Ιδιοκτητών Ημερησίων Εφημερίδων Αθηνών και οι κ.κ. Πικραμένου και
Μαύρος, εκ μέρους του Κεντρικού Πρακτορείου Εφημερίδων. Χαιρετιστήρια έστειλαν
ο πρόεδρος της Βουλής κ. Απόστολος Κακλαμάνης και ο κοινοβουλευτικός
εκπρόσωπος της Ν.Δ. κ. Σιούφας.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16033N143</ED>
<ID>
ID:134171

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N14&aa=3</URL></REF>


Article

<CATEGORY>vin06</CATEGORY>

 <H5>ΤΗΝ ΛΕΝΕ HERO. ΤΟ ΟΝΟΜΑ ΤΗΣ ΓΡΑΦΕΤΑΙ ΟΠΩΣ Ο ΗΡΩΑΣ ΣΤΑ ΑΓΓΛΙΚΑ. ΣΤΑ 23 ΤΗΣ
ΧΡΟΝΙΑ, ΣΤΗΝ ΕΛΛΑΔΑ ΠΙΑ, ΤΟ ΟΝΕΙΡΟ ΑΡΧΙΖΕΙ ΝΑ ΠΑΙΡΝΕΙ ΣΑΡΚΑ ΚΑΙ ΟΣΤΑ
</H5><H5>Κατόπιν πολύωρων διαπραγματεύσεων εγκατέλειψαν τα παλιά βαγόνια
</H5><H5>Ένα δολάριο πρόστιμο βάζουν οι Τούρκοι στους λαθρομετανάστες!
</H5><H2>«Ώσπου να φθάσουμε κάπου καλύτερα...»
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Το χέρι της τρέχει πάνω στον χάρτη του Κουρδιστάν, που είναι κολλημένος
στον τοίχο του παλιού ξενοδοχείου. Από τη Silemani στο Baneh, από εκεί στο
Perishne, μετά στο παραλίμνιο Ormiyl, στα σύνορα Ιράν - Ιράκ. Μετά στο Wan κι
από εκεί στην Άγκυρα. Στα χέρια των Τούρκων δουλεμπόρων. Μετά, στην
Κωνσταντινούπολη. Ώσπου ο χάρτης σταματάει και μετά ξέρεις πως αρχίζει η
Ελλάδα, αρχίζει το όνειρο να παίρνει σάρκα και οστά.

Η Hero. Στις 15 του Γενάρη συμπληρώνει ένα χρόνο από την απελπισμένη φυγή.
Είναι μόλις 23 χρόνων...

ΤΗ ΛΕΝΕ Hero. «Γράφεται όπως ο ήρωας στ' αγγλικά», λέει και χαμογελάει
κάνοντας τις ρυτίδες να βαθαίνουν γύρω από τα μάτια, κι ας είναι μόλις 23
ετών. Ο αχνός από το φαγητό αρωματίζει με μοσχοκάρυδο την ατμόσφαιρα γύρω της,
αλλά είναι μόνο πατάτες κοκκινιστές στη μια τσίγκινη καραβάνα και σκέτο
νερόβραστο ρύζι στην άλλη, να γεμίσουν, άλλο ένα βράδυ Ραμαζανιού, τα άδεια
στομάχια των Κούρδων προσφύγων στον Άγιο Στέφανο.

Τα δάχτυλα της Hero διασχίζουν μέσα σε δευτερόλεπτα βουνά, οροπέδια, χωριά
ερημωμένα, χιονισμένα ύψη κι αφιλόξενες πόλεις. Μέσα σε δευτερόλεπτα καλύπτει
αποστάσεις που χρειάστηκε επτά μήνες να διατρέξει στην πραγματικότητα. Η φωνή
της, κάπως επίπεδη κι άχρωμη, σαν φωνή διερμηνέως που έχει επαναλάβει χιλιάδες
φορές τα ίδια πράγματα, γεμίζει το εγκαταλειμμένο «λόμπι» του ξενοδοχείου και
δημιουργεί μια εστία προσοχής στους συμπατριώτες της. Μόνο δύο από αυτούς
είναι βυθισμένοι στις σκέψεις τους, λίγο πιο μακριά από το «πηγαδάκι», καθώς
στέκουν ακίνητοι μπροστά από μια παρτίδα σκάκι.

Το χέρι της Hero ακολουθεί με σταθερότητα την πορεία της ζωής της πάνω στον
χάρτη της πατρίδας της. Μιλάει χρησιμοποιώντας αρκετά καλά αγγλικά, όμως κάτι
στο βλέμμα της προδίδει πως τα «ουσιαστικά» μένουν εκτός. Όχι γιατί ντρέπεται
ή φοβάται ή ξέχασε. Απλώς δεν μιλάει «γι' αυτά». Στην πατρίδα της ήταν μια
πετυχημένη μεταφράστρια. Μετά έγινε φυγάς. Στην Τουρκία ήταν ένα ακόμα
«κεφάλι». Στην Ελλάδα έγινε πρόσφυγας. Στο μέλλον;

«ΑΣ ΕΙΝΑΙ ΚΑΛΑ...»

Ήταν ήπιο το κρύο χθες το βράδυ και η πόρτα στην είσοδο του παλιού οικήματος,
έξω από τον Άγιο Στέφανο, έμεινε ανοιχτή έως αργά. Όση ώρα η κοπέλα με τα
πράσινα και τις βαριές βλεφαρίδες μάς εξηγούσε στον χάρτη ποιες πόλεις και
περιοχές διέσχισε μέχρις ότου φτάσει στην Ελλάδα, κάτοικοι της περιοχής
έμπαιναν μέσα κρατώντας σακούλες με τρόφιμα και ρούχα. «Ας είναι καλά οι
άνθρωποι, είναι τόσο καλοί».

Οι ειδήσεις για την επερχόμενη έξοδο Κούρδων προς την Ευρώπη, από την περιοχή
της Τουρκίας αυτή τη φορά, βρίσκει τους πρόσφυγες μοιρασμένους στους «χώρους
υποδοχής», μακριά από τα τουρκικά στρατεύματα, τις συνομιλίες των έξι αρχηγών
της Αστυνομίας και τα «ψηφίσματα διαμαρτυρίας» στο Ευρωκοινοβούλιο. Μόνο που
κάπως πύκνωσαν ξαφνικά οι επισκέψεις εκπροσώπων του Τύπου στη ζωή τους και,
χάρη στην Αυτοδιοίκηση του Αγίου Στεφάνου, κάποιοι από αυτούς διαβιούν λίγο
καλύτερα στο παλιό ξενοδοχείο. Μεταξύ αυτών και η Hero, που είναι εντελώς μόνη
της στη χώρα μας.

«Γεννήθηκα στη Σουλεϊμάνια. Είμαστε μεγάλη οικογένεια, έχω άλλα εφτά αδέλφια.
Ο πατέρας μου είναι δάσκαλος, η μητέρα μου νοικοκυρά. Μία αδελφή μου είναι
επίσης δασκάλα, ένας αδελφός μου ασχολείται με την πολιτική, είναι στέλεχος
του Σοσιαλδημοκρατικού κόμματος, τα άλλα αδέλφια μου πηγαίνουν σχολείο. Η
πρώτη μου δουλειά ήταν σ' ένα σχολείο για να διδάξω αγγλικά. Μ' έστειλαν όμως
σ' ένα σχολείο πολύ μακριά από την πόλη μου, με μισθό 150 ιρακινά δηνάρια τον
μήνα. Για να καταλάβετε πόσο λίγα είναι αυτά, ένα χρόνο μετά, όταν ξεκίνησε ο
εμφύλιος, μπορούσε κανείς ν' αγοράσει ένα λίτρο λάδι προς 170 δηνάρια!».

Μεγάλο μέρος της περιπέτειάς της διαδραματίστηκε από τον περυσινό χειμώνα έως
το περασμένο καλοκαίρι, τους μήνες που, μαζί με τον αδελφό της, ενάντια στη
θέληση του πατέρα τους, αλλά με τις ευλογίες της μητέρας, διέσχιζαν την
Τουρκία «ώσπου να φθάσουμε κάπου καλύτερα».

ΠΟΥΛΗΣΑΝ ΤΟ ΣΠΙΤΙ

Για να τα καταφέρουν αυτοί πρώτα και μετά ν' ακολουθήσουν και οι υπόλοιποι,
πούλησαν το σπίτι και διάλεξαν ένα πολύ μικρότερο. «Αυτός είναι ο μοναδικός
τρόπος για να βρεις τα χρήματα που θα σου χρειαστούν». Όμως, μέχρι στιγμής,
έχουν φύγει μόνο δύο μέλη της οικογενείας. «Τελευταία φορά μίλησα στους γονείς
μου και τ' αδέλφια μου τον περασμένο Σεπτέμβριο. Ήμουν στην Κωνσταντινούπολη
και τους τηλεφώνησα. Τότε ήταν καλά. Τώρα δεν ξέρω».

Ο αδελφός της, που μαζί ξεκίνησαν την επίπονη πορεία, έφτασε μέχρι την Ελλάδα
αλλά απελάθηκε πίσω στην Κωνσταντινούπολη. Η μοναδική της παρέα τώρα είναι μια
οικογένεια που γνώρισε καθ' οδόν. Μία από αυτές τις οικογένειες που περιμένουν
στα υγρά και σκοτεινά δωμάτια ξενοδοχείων της Πόλης τον Τούρκο δουλέμπορο να
φωνάξει τ' όνομά τους και να τους οδηγήσει, βράδυ συνήθως, στη βάρκα της ελπίδας.

ΠΑΤΡΑ

Στην Πάτρα. Εκατοντάδες Κούρδοι πρόσφυγες εγκατέλειψαν τα παλιά βαγόνια του
ΟΣΕ και έφθασαν χθες βράδυ στην Περαχώρα

ΥΣΤΕΡΑ από πολύωρες διαπραγματεύσεις με την Αστυνομία, εκατοντάδες Κούρδοι
πρόσφυγες στην Πάτρα εγκατέλειψαν τα παλιά βαγόνια του ΟΣΕ και με λεωφορεία
έφτασαν χθες το βράδυ στις παραθεριστικές εγκαταστάσεις της Αγροτικής Τράπεζας
στην Περαχώρα Λουτρακίου.

Μία μετακίνηση στην οποία αντιδρούσαν οι περισσότεροι και μάλιστα έκαναν
απεργία πείνας στο λιμάνι της Πάτρας.

Το αίτημά τους ήταν να τους δοθούν πολιτικό άσυλο και διαβατήρια, για να
φτάσουν σε άλλες ευρωπαϊκές χώρες.

Νωρίς χθες το πρωί δεκάδες αστυνομικοί «έζωσαν» το μηχανοστάσιο του ΟΣΕ,
έχοντας διακριτική παρουσία, και αντιπροσωπεία των Κούρδων άρχισε τις
διαπραγματεύσεις με τον αστυνομικό διευθυντή και τον εκπρόσωπο του υπουργείου
Δημόσιας Τάξης.

Όταν τους ανακοίνωσαν ότι πρόθεση της ελληνικής κυβέρνησης είναι να
μεταφερθούν σε χώρο που θα εξασφάλιζε ανθρώπινες συνθήκες διαβίωσης, ορισμένοι αντέδρασαν.

«Από την Πάτρα έχουμε ελπίδα μόλις φτάσει η νύχτα να περάσουμε με τα πλοία
στην Ιταλία. Εάν φύγουμε σε άλλη περιοχή, θα ζήσουμε σε γκέτο», είπε ένας
40χρονος Κούρδος.

Ο εκπρόσωπος της Νομαρχίας Γρηγόρης Μπαράκος τούς διαβεβαίωσε ότι «στο νέο
καταυλισμό θα ζήσουν σαν άνθρωποι και θα γλιτώσουν τη βρωμιά και τις αρρώστιες
που τον τελευταίο καιρό τους απειλούν στο πρόχειρο καταυλισμό στα βαγόνια του ΟΣΕ».

Λίγο αργότερα, οι Κούρδοι πρόσφυγες αρχίζουν να επιβιβάζονται στα λεωφορεία,
αλλά οι περισσότεροι δεν εγκαταλείπουν την ιδέα να επιστρέψουν στο λιμάνι της
Πάτρας με ένα όνειρο: τον προορισμό σε μια άλλη ευρωπαϊκή χώρα.

Ορισμένοι φαίνεται ότι βρήκαν κρησφύγετο σε γιαπιά και αποθήκες, αλλά ο
αυθαίρετος καταυλισμός του ΟΣΕ, που επί δέκα μήνες «φιλοξενούσε» τους
Κούρδους, από σήμερα παρουσιάζει διαφορετική εικόνα, αφού συνεργεία του ΟΣΕ
άρχισαν τις προσπάθειες για ανάπλαση της περιοχής.

ΤΗΝ πεποίθησή του ότι στη σύσκεψη των επικεφαλής των αστυνομιών από επτά
χώρες, στη Ρώμη, μεταξύ των οποίων η Ελλάδα και η Τουρκία, θα ληφθούν
αποφάσεις για την αντιμετώπιση της λαθρομετανάστευσης, εξέφρασε ο κυβερνητικός
εκπρόσωπος Δημήτρης Ρέππας κατά τη χθεσινή ενημέρωση Τύπου. Πάντως,
αναφερόμενος στα μέτρα που θα ληφθούν στο πλαίσιο της Συμφωνίας του Σένγκεν, ο
κ. Ρέππας απέκλεισε το ενδεχόμενο να μετάσχουν στην επιτήρηση των ελληνικών
συνόρων δυνάμεις αστυνόμευσης άλλων ευρωπαϊκών χωρών. «Χαιρόμαστε», είπε,
«γιατί η Ευρωπαϊκή Ένωση επιτέλους έχει αντιληφθεί ότι το Κουρδικό δεν είναι
ένα περιφερειακό ζήτημα. Με οικονομικά και πολιτικά μέσα η Τουρκία πρέπει να
λύσει το κουρδικό πρόβλημα στο εσωτερικό της». Στο ίδιο θέμα αναφέρθηκε χθες,
μετά τη συνάντησή του με τον Πρωθυπουργό Κώστα Σημίτη, ο υπουργός Άμυνας Άκης
Τσοχατζόπουλος, ο οποίος εξέφρασε την ελπίδα ότι «η πίεση της διεθνούς κοινής
γνώμης στην Τουρκία θα φέρει αποτέλεσμα».

Σε χθεσινές του δηλώσει στον ραδιοσταθμό Flash, ο υπουργός Δημόσιας Τάξης
Γιώργος Ρωμαίος εξέφρασε την απορία του για τη σημερινή συνάντηση της Ρώμης,
αφού «το κέντρο του προβλήματος βρίσκεται στην Τουρκία».

Το θέμα των Κούρδων προσφύγων είναι ένα από τα θέματα που θα συζητήσουν
σήμερα, στο Λονδίνο, η βρετανική προεδρία του Συμβουλίου της Ευρωπαϊκής Ένωσης
και η Ευρωπαϊκή Επιτροπή. Σε συνέντευξή του στην εφημερίδα «Λα Στάμπα», ο
Τούρκος πρωθυπουργός Μεσούτ Γιλμάζ δήλωσε ότι η χώρα του είναι διατεθειμένη να
συνάψει συμφωνία με τις χώρες της Συμφωνίας του Σένγκεν για την αντιμετώπιση
των Κούρδων προσφύγων. Σύμφωνα με δημοσιεύματα του τουρκικού Τύπου, ο Μεσούτ
Γιλμάζ επέκρινε δριμύτατα τους υπουργούς Εσωτερικών Μουράτ Μπασεσγκίογλου και
Εξωτερικών Ισμαήλ Τζεμ, γιατί απέτυχαν να αναχαιτίσουν το κύμα προσφύγων.

Ύστερα από συνοπτική διαδικασία, η τουρκική αστυνομία άφησε ελεύθερους χθες
166 Κούρδους που είχε συλλάβει την προηγούμενη νύχτα, ενώ προσπαθούσαν να
περάσουν παράνομα στην Ελλάδα από τον Έβρο. Τα τουρκικά δικαστήρια αφήνουν
συχνά ελεύθερους τους λαθρομετανάστες, αφού οι προβλεπόμενες ποινές είναι τόσο
μικρές που δεν θεωρείται σκόπιμο ούτε καν να απαγγελθούν κατηγορίες. Το
πρόστιμο που προβλέπεται για αυτές τις περιπτώσεις είναι ένα δολάριο ΗΠΑ!

Η ΜΟΝΗ ΛΥΣΗ

Η διοργάνωση μιας διεθνούς διάσκεψης για το Κουρδιστάν είναι η μόνη λύση του
κουρδικού προβλήματος, ανακοίνωσε χθες το Εθνικοαπελευθερωτικό Μέτωπο του
Κουρδιστάν (ERNK), κατηγορώντας την Τουρκία ότι προκάλεσε εσκεμμένα το κύμα
των Κούρδων προσφύγων προς την Ευρωπαϊκή Ένωση για να «τιμωρήσει» την Ε.Ε.

Η Σεμσί Κιλίτς, αντιπρόσωπος στην Ευρώπη του ERNK (πολιτικής πτέρυγας του
Εργατικού Κόμματος του Κουρδιστάν), δήλωσε στη διάρκεια συνέντευξής της, στη
Ρώμη, ότι «η σημερινή σύνοδος των επικεφαλής των αστυνομικών δυνάμεων της
Ιταλίας, της Γερμανίας, της Γαλλίας, της Ολλανδίας, της Ελλάδας και της
Τουρκίας δεν θα λύσει τίποτε».

«Δεν ζητούμε δημοψήφισμα ή ανεξαρτησία, θέλουμε να αρχίσει ένας διάλογος, ο
οποίος θα επιτρέψει να σταματήσει ο πόλεμος».

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16033N144</ED>
<ID>
ID:134202

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N14&aa=4</URL></REF>


Article

<CATEGORY>vin06</CATEGORY>

 <H5>ΣΤΑ ΧΕΡΙΑ ΤΗΣ ΑΣΦΑΛΕΙΑΣ 5 ΑΛΒΑΝΟΙ ΚΑΙ ΕΝΑΣ ΤΟΥΡΚΟΣ ΜΕ 12,5 ΚΙΛΑ
</H5><H2>Ηρωίνη με... το κιλό
</H2>
«Παράσταση» με ένδεκα κιλά ηρωίνης έδωσε ο ελληνικής καταγωγής καθηγητής
δραματικής σχολής στην Αλβανία Βίκτωρ Ζούστης, 56 χρόνων, μέλος σπείρας
Αλβανών λαθρεμπόρων ναρκωτικών, που εισήγαγαν από την Αλβανία και διακινούσαν
στη χώρα μας μεγάλες ποσότητες ηρωίνης.

Στην Ασφάλεια. Με ικανοποίηση, οι αστυνομικοί παρουσιάζουν τα 22 μισόκιλα
δέματα ηρωίνης, που θα διακινούσε η 5μελής σπείρα των Αλβανών

ΥΣΤΕΡΑ από συντονισμένη «επιχείρηση» αξιωματικών της Υπηρεσίας Δίωξης
Ναρκωτικών της Ασφάλειας Αττικής και ανδρών του ΣΔΟΕ συνελήφθησαν πέντε μέλη
της σπείρας, ενώ για την υπόθεση έχει κατηγορηθεί και ένας ακόμη Αλβανός,
γνωστός με το όνομα «Τάνι», ο οποίος ήταν και ο προμηθευτής και οργανωτής της
εισαγωγής της παρτίδας της ηρωίνης των ένδεκα κιλών που κατασχέθηκε.

Κρυμμένο σε φυτά στον ακάλυπτο χώρο πολυκατοικίας, στην οδό Φιλοτίμου 30, στην
περιοχή της Κυψέλης βρέθηκε ένα σακβουαγιάζ που περιείχε τα ένδεκα κιλά
ηρωίνης, συσκευασμένη σε 22 δέματα των 500 γραμμάριων με τα οποία οι δράστες
σχεδίαζαν να γεμίσουν τις πιάτσες της Αθήνας.

Ο καθηγητής της δραματικής σχολής Βίκτωρ Ζούστης έπαιζε τον «ρόλο» τού
επικεφαλής του κλιμακίου της σπείρας στην Αθήνα και επρόκειτο να μεσολαβήσει
εκτελώντας εντολές τού «Τάνι» σε άγνωστους αγοραστές για την πώληση της
παρτίδας αντί του ποσού των 200.000 δολαρίων ΗΠΑ.

Κάτι όμως δεν πήγε καλά και τα μέλη της σπείρας διαφώνησαν μεταξύ τους. Οι
αστυνομικοί και οι υπάλληλοι του ΣΔΟΕ, που τους παρακολουθούσαν, έκαναν έφοδο
προχθές τα ξημερώματα στα διαμερίσματα όπου διέμεναν και σε χώρους όπου
επισκέπτονταν συχνά τα μέλη της σπείρας και συνέλαβαν τον 38χρονο Βλαντιμίρ
Νταβίντι, τη 42χρονη γυναίκα του Μάρι, τον 41χρονο Ντασαμίρ Σπαχιού, τον
22χρονο Άντι Μπέγια και τον Βίκτωρα Ζούστη.

Οι υπηρεσίες του ΣΔΟΕ και της Ασφάλειας εδώ και 15 ημέρες είχαν πληροφορίες
ότι σπείρα Αλβανών λαθρεμπόρων, οι οποίοι διαμένουν στην περιοχή της Κυψέλης,
διακινούσε μεγάλες ποσότητες ηρωίνης από την Αλβανία στη χώρα μας.

Τρία από τα μέλη της σπείρας εντοπίσθηκαν και ετέθησαν σε παρακολούθηση επειδή
νεώτερες πληροφορίες ανέφεραν ότι επρόκειτο να εισάγουν μεγάλη παρτίδα από την Αλβανία.

Την ηρωίνη, όπως προέκυψε, την μετέφερε με το αυτοκίνητό του μάρκας
«Μερσεντές» από την Αλβανία τις νυχτερινές ώρες της περασμένης Κυριακής ο Άντι
Μπέγια, ο οποίος κατάφερε να την περάσει από τον συνοριακό σταθμό της
Κρυσταλλοπηγής - Φλωρίνης.

Το αυτοκίνητο με την ηρωίνη έφθασε στην Αθήνα την επομένη το πρωί. Τα μέλη της
σπείρας έκρυψαν την παρτίδα στον ακάλυπτο χώρο πολυκατοικίας, όπου βρέθηκε και κατασχέθηκε.

Τούρκος υπήκοος συνελήφθη στην παραμεθόρια περιοχή του Σουφλίου στον Έβρο από
άνδρες της Ασφάλειας Θεσσαλονίκης, επειδή εισήγαγε στην Ελλάδα ενάμισι περίπου
κιλό ηρωίνη.

Η επιχείρηση του εντοπισμού και της σύλληψης του Τούρκου εμπόρου ναρκωτικών
διοργανώθηκε από την Ασφάλεια Θεσσαλονίκης, σε συνεργασία με την Αστυνομική
Διεύθυνση Αλεξανδρούπολης και έπειτα από τις σχετικές πληροφορίες για την
επαναδραστηριοποίηση του Έβρου ως πέρασμα των μεγαλεμπόρων ναρκωτικών από την Τουρκία.

Ο Τούρκος πέρασε με βάρκα και με τη βοήθεια συνεργών του τον ποταμό και
συνελήφθη, ενώ αναζητούνται οι συνεργοί του, καθώς και οι αγοραστές της
ποσότητας της ηρωίνης που μετέφερε στην Ελλάδα.

ΚΑΙ ΔΟΥΛΕΙΕΣ ΜΕ ΦΟΥΝΤΕΣ

Ποσότητα 22 περίπου κιλών χασίς σε φούντα εντόπισαν εγκαταλειμμένη σε δασική
περιοχή των Ταγαράδων Θεσσαλονίκης αστυνομικοί του Τμήματος Νέων Επιβατών. Την
ώρα που οι αστυνομικοί βρήκαν το χασίς αντιλήφθηκαν να απομακρύνεται από την
περιοχή και το παράπηγμα, όπου πιθανόν διέμενε ο άγνωστος άνδρας ­ πιθανόν
Αλβανός ­ ο οποίος θεωρείται ότι εισήγαγε το χασίς από τη χώρα του με σκοπό να
το πουλήσει στη Θεσσαλονίκη.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16033N161</ED>
<ID>
ID:134076

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N16&aa=1</URL></REF>


Article

<CATEGORY>vin06</CATEGORY>

 <H2>Επεισοδιακή αναβολή
</H2>
ΤΟ ΣΟΒΑΡΟ πρόβλημα ασθένειας, που αντιμετωπίζει ο συνήγορος υπεράσπισης του
25χρονου Ανδρέα Κοντογεωργακόπουλου (φωτογραφία), οδήγησε χθες στην επ'
αόριστον αναβολή της δίκης του για τη δολοφονία της 19χρονης Αιγύπτιας φίλης
του Σαράφ Σαχάρ.

Η ζήλεια του κατηγορουμένου για την 19χρονη φίλη του Σάλυ, όπως εκείνος την
αποκαλούσε, τον οδήγησε στη δολοφονία όταν έμαθε ότι η γυναίκα που αγαπούσε
συναντούσε, έναντι αμοιβής, εύρωστα οικονομικά κυρίους σε γνωστό ξενοδοχείο
της Γλυφάδας.

Η χθεσινή διαδικασία ενώπιον του Μεικτού Ορκωτού Δικαστηρίου της Αθήνας ήταν
σύντομη, καθώς οι δικαστές έκαναν δεκτό το αίτημα του κατηγορουμένου για
αναβολή της δίκης, λόγω ασθενείας του συνηγόρου υπεράσπισής του κ. Ιω.
Σκλατινιώτη. Κατά την έξοδό από τη δικαστική αίθουσα ο πατέρας θύτη και
θύματος λογομάχησαν και χρειάστηκε η επέμβαση των αστυνομικών για να
αποφευχθούν επεισόδια μεταξύ τους.

Το έγκλημα, που ο Α. Κοντογεωργακόπουλος ομολόγησε όταν παραδόθηκε στην
Ασφάλεια, έγινε στις 5 Νοεμβρίου 1997. Το ζευγάρι λογομάχησε και κάποια στιγμή
ο κατηγορούμενος έσπρωξε την κοπέλα και στη συνέχεια ­ όπως περιγράφεται στο
παραπεμπτικό βούλευμα ­ την χτύπησε στο κεφάλι.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16033N162</ED>
<ID>
ID:134129

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N16&aa=2</URL></REF>


Article

<CATEGORY>vin06</CATEGORY>

 <H2>«Τον χτύπησα κι εγώ και άρχισα να φωνάζω»
</H2>
«ΔΕΝ ΞΕΡΩ για ποιο λόγο, αλλά μέχρι τη στιγμή που άρχισε να με χτυπάει ήμουν
ψύχραιμη. 
Από τη στιγμή που μου ζήτησε τα χρήματα προσπάθησα να μην τον προκαλέσω. Μόλις
όμως τελείωσε το ψάξιμο και αφού πήρε χρήματα και κινητά τηλέφωνα άρχισε να με
χτυπάει. 
Τον χτύπησα και γω και άρχισα να φωνάζω. Έφυγε γρήγορα - γρήγορα αφού πρώτα
φρόντισε να μου δώσει την κάρτα του τηλεφώνου και να πάρει απλώς τη συσκευή». 
Η γραμματέας της Νεολαίας ΠΑΣΟΚ κυρία Τόνια Αντωνίου προσπάθησε να ξεπεράσει
το σοκ της επίθεσης που δέχτηκε προχθές τα ξημερώματα έξω από το σπίτι της
στην Πατησίων..

«Πρόκειται για ένα περιστατικό που συμβαίνει σε πολύ κόσμο. 
Ούτε άλλαξε η ψυχολογία μου ούτε θα αλλάξει. Χθες συνέχισα κανονικά τις
δραστηριότητές μου και θα συνεχίσω σαν να μην έγινε», λέει η κυρία Αντωνίου.

Ήταν λίγο μετά τις τρεις τα ξημερώματα όταν η κυρία Αντωνίου επέστρεφε σπίτι
της. Ένας άγνωστος άνδρας καλογυμνασμένος, ψηλός με κοντό ξανθό μαλλί μπήκε
μαζί της στο ασανσέρ.

«Δώσε μου τα λεφτά σου και δεν θα σε χτυπήσω, σε παρακολουθώ μέρες» της είπε. 
«Του έδωσα την τσάντα μου.

Ήταν αρκετά ψύχραιμος. Άρχισε να ψάχνει. Πήρε τα χρήματα (μαζί με τις λιρέτες
περίπου 100.000 δραχμές), το διαβατήριο. Καποια στιγμή αναποδογύρισε την
τσάντα με όλα τα πράγματα στο ασανσέρ. Λίγο πριν φύγει, άρχισε να με χτυπάει. 
Ε, τότε τον χτύπησα και γω και ζήτησα βοήθεια. Έφυγε αφού μου έδωσε πίσω την
κάρτα του κινητού»..

Λίγο αργότερα μόνη της πήγε στην Αστυνομία όπου ανέφερε το περιστατικό. Άθελά
της όμως θυμήθηκε κάτι ανάλογο που της είχε συμβεί πριν από χρόνια στο ίδιο
σπίτι. Με τη διαφορά ότι τότε πρόλαβε και μπήκε και ο δράστης δεν κατάφερε να
τη ληστέψει.

ΤΟΥΣ ΒΡΗΚΕ ΣΤΟ ΣΠΙΤΙ

Δύο Γεωργιανούς διαρρήκτες βρήκε μόλις επέστρεψε σπίτι της μέρα - μεσημέρι
στην περιοχή της Καλαμαριάς η 40χρονη δημόσιος υπάλληλος Σοφία Κοταλακίδου.

Η 40χρονη που φοβήθηκε ειδοποίησε γείτονά της ο οποίος μπήκε στο σπίτι και
συνεπλάκη με τους δύο διαρρήκτες. 
Ο ένας κατόρθωσε να διαφύγει, ενώ ο δεύτερος συνελήφθη από αστυνομικούς που
έφθασαν επιτόπου.

Πρόκειται για τον 35χρονο Φρίντον Παρσαντάνοφ, στην κατοχή του οποίου βρέθηκαν
χρυσαφικά που αποδόθηκαν στην ιδιοκτήτριά τους, ενώ στο σπίτι του βρέθηκαν
κατά τη διάρκεια έρευνας τηλεόραση, βίντεο, στερεοφωνικά συγκροτήματα, που
κατασχέθηκαν ως προερχόμενα από κλοπές. Με τη δικογραφία που σχηματίσθηκε εις
βάρος του, ο 35χρονος Γεωργιανός οδηγήθηκε στον εισαγγελέα, ενώ ο συνεργός του αναζητείται.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16033N163</ED>
<ID>
ID:134172

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N16&aa=3</URL></REF>


Article

<CATEGORY>vin06</CATEGORY>

 <H5>ΑΜΕΡΙΚΑΝΟΣ ΕΠΙΣΤΗΜΟΝΑΣ ΑΝΑΚΟΙΝΩΣΕ ΟΤΙ ΣΕ ΤΡΕΙΣ ΜΗΝΕΣ ΘΑ ΦΤΙΑΞΕΙ ΤΟΝ ΠΡΩΤΟ
ΑΝΘΡΩΠΟ - ΚΛΩΝΟ
</H5><H5>Προσπάθειες δεκαετιών από τον «τρελό» επιστήμονα
</H5><H5>Κλινικές σε όλο τον κόσμο
</H5><H2>Έρχεται ο κλωνάνθρωπος
</H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Τον πρώτο κλωνοποιημένο άνθρωπο ­ συγγενή της διάσημης προβατίνας Ντόλι ­
είναι έτοιμος να παράγει ένας Αμερικανός επιστήμονας, επικεφαλής ομάδας
γιατρών και εθελοντών στο Σικάγο.

Ο ΡΙΤΣΑΡΝΤ ΣΙΝΤ ανακοίνωσε προχθές σε εκπομπή του αμερικανικού κρατικού
ραδιοσταθμού (NPR) ότι είναι κατά 90% έτοιμος να προχωρήσει στην κλωνοποίηση
ανθρώπων, για ζευγάρια που δεν μπορούν να κάνουν παιδιά. «Στόχος μου είναι να
εμφυτεύσω ένα έμβρυο δύο μηνών στη μήτρα της γυναίκας μέσα σε τρεις μήνες»,
δήλωσε ο γιατρός.

Σύμφωνα με τον επιστήμονα, η διαδικασία που σκοπεύει να ακολουθήσει είναι
παρόμοια με αυτή των Βρετανών γιατρών στο Εδιμβούργο, που δημιούργησαν πέρυσι
την Ντόλι. Η τεχνολογία υπάρχει, λείπει όμως η χρηματοδότηση. Παρ' όλο που το
πείραμα δεν χρειάζεται πολλά χρήματα για να ξεκινήσει ­ περίπου δύο
εκατομμύρια δολάρια ­ ο γιατρός δεν μπορεί να τα βρει από κρατικές πηγές, μια
που ο Κλίντον έχει ζητήσει την απαγόρευση των πειραμάτων για ανθρώπινο
κλωνισμό στις ΗΠΑ τα επόμενα πέντε χρόνια. Ο Σιντ, όμως, δημοσιοποίησε το
σχέδιό του ελπίζοντας να προλάβει να βρει χρηματοδότη πριν το αμερικανικό
Κογκρέσο ψηφίσει τον σχετικό νόμο.

Ο Λευκός Οίκος, πάντως, αντέδρασε αμέσως στα σχέδια του γιατρού, μέσω του
εκπροσώπου του Κλίντον, Μάικλ Μακέρι: «Οι απόψεις μας είναι εναντίον του
κλωνισμού σε ανθρώπους και έχουν διατυπωθεί ξεκάθαρα από τον πρόεδρο Κλίντον».
Ο γερουσιαστής Κρίστοφερ Μποντ δήλωσε ότι πολύ σύντομα θα προωθηθεί στο
κογκρέσσο νομοθεσία κατά της κλωνοποίησης ανθρώπων. Αλλά, τότε, πρόσθεσε, θα
μπουν μεγάλα τεχνητά όσο και τεχνικά εμπόδια στην πρόοδο της επιστήμης στον
τομέα αυτόν, ο οποίος μπορεί να προσφέρει πολλά στην ανθρωπότητα.

Η ΟΜΑΔΑ 
Ο Σιντ ανακοίνωσε ότι ήδη έχει βρει τα άτομα που χρειάζεται για συνεργάτες
του. Η ομάδα του αποτελείται από ένα μάνατζερ, ένα γυναικολόγο, έναν
εμβρυολόγο ειδικευμένο σε θέματα αναπαραγωγής, μία νοσοκόμα, μία ειδικό σε
θέματα ψυχολογικής υποστήριξης ζευγαριών που δεν μπορούν να τεκνοποιήσουν, ένα
ψυχολόγο, μία κοινωνική λειτουργό και ένα νομικό. Υπάρχουν ακόμη τέσσερα
ζευγάρια «πειραματόζωα» που έχουν επιλεχθεί για το πρόγραμμα. Στα τρία ο ένας
από τους δύο συντρόφους δεν μπορεί να τεκνοποιήσει. Στο τέταρτο ζευγάρι και ο
άνδρας και η γυναίκα πάσχουν από στειρότητα. Σύμφωνα με τον γιατρό, αυτό το
ζευγάρι μπορεί να τεκνοποιήσει μόνο με τη μέθοδο της κλωνοποίησης.

«Θεωρητικά, μπορεί να γίνει η κλωνοποίηση», λέει ο κ. Γιώργος Θηραίος,
διευθυντής του Ινστιτούτου Μοριακής Βιολογίας στο Ίδρυμα Τεχνολογίας και
Έρευνας, που εδρεύει στην Κρήτη. «Βέβαια, δεν είναι καθόλου σίγουρο πως το
πείραμα θα πετύχει. Για να βγει η Ντόλι, οι επιστήμονες απέτυχαν σε άλλες 299
προσπάθειες». 
Ο Έλληνας επιστήμονας, πάντως, εκφράζει τις αντιρρήσεις του για το εγχείρημα
του Αμερικανού: «Το θεωρώ απαράδεκτο, τόσο από την επιστημονική όσο και από
την ηθική του πλευρά. Δεν βλέπω κανένα λόγο για να γίνει αυτό το πείραμα, μια
που με πολλούς άλλους τρόπους τα ζευγάρια μπορούν να δοκιμάσουν να αποκτήσουν
παιδί. Καταρχάς δεν ξέρουμε πώς θα εξελιχθεί το πείραμα. Η Ντόλι, για
παράδειγμα, χρειάζεται πολλά χρόνια παρακολούθησης για να σιγουρευτούν οι
επιστήμονες ότι όλα είναι σωστά. Σκεφτείτε τι θα γίνει αν κλωνοποιηθούν πολλοί
άνθρωποι και ξαφνικά αρχίσουν να πεθαίνουν ύστερα από μερικά χρόνια. Υπάρχουν
πολλά ηθικά και επιστημονικά ζητήματα που πρέπει να ληφθούν σοβαρά υπόψη».

ΣΥΜΦΩΝΑ με τη μέθοδο, που σκοπεύει να χρησιμοποιήσει ο Αμερικανός επιστήμονας,
η κλωνοποίηση θα ξεκινήσει με ένα ανθρώπινο κύτταρο ­ οποιοδήποτε κύτταρο του
οργανισμού ­ που θα πάρει από έναν εθελοντή. Χρησιμοποιώντας μια ηλεκτρική
εκκένωση, οι επιστήμονες θα ενώσουν τα γονίδια από το κύτταρο αυτό με ένα
ειδικά προετοιμασμένο ωάριο, τα γονίδια του οποίου θα έχουν αφαιρεθεί. Το
κύτταρο αυτό θα καλλιεργηθεί στο εργαστήριο, ώστε να αναπτυχθεί το έμβρυο, το
οποίο θα εμφυτευθεί στη μήτρα της «δανεικής» μητέρας. Εκεί θα μεγαλώσει το
βρέφος και θα γεννηθεί ένα μωρό πανομοιότυπο γενετικά με τον άνθρωπο από τον
οποίο αφαιρέθηκε το αρχικό κύτταρο. Ο Σιντ έχει ήδη έρθει σε επαφή με μια
κλινική στην περιοχή του Σικάγου, όπου κατοικεί, για να του παραχωρηθεί χώρος
και μηχανήματα ώσπου να χτίσει το δικό του εργαστήριο. «Αν δεν μου το
επιτρέψει η αμερικανική κυβέρνηση, θα πάω σε άλλη χώρα ­ στο Μεξικό, τις
Μπαχάμες ή τις Νήσους Καϊμάν» δήλωσε στην Ουάσιγκτον Ποστ.

Ο παλιός του συνεργάτης Χάριθ Χάνσον, διευθυντής της Γυναικολογικής Κλινικής
στο Νοσοκομείο του Σικάγου, τον αποκαλεί «λίγο τρελό» αλλά ιδιοφυή. Ο «τρελός»
επιστήμονας είναι γνωστός για τις προσπάθειές του στον χώρο της αναπαραγωγής,
εδώ και δεκαετίες. Μαζί με τον αδερφό του, επίσης γιατρό, τη δεκαετία του '70
κατάφερε, πρώτος από όλους, να μεταφέρει με επιτυχία ένα ανθρώπινο έμβρυο από
μια γυναίκα σε άλλη. «Και τότε μας θεωρούσαν τρελούς. Καταφέραμε όμως κάτι που
τότε ήταν αδιανόητο και τώρα θεωρείται απόλυτα φυσιολογικό» λέει ο αδερφός
του, Ράντολφ. Ο Σιντ πάντως δεν κρύβει τη ματαιοδοξία του στη συνέντευξη που
παραχώρησε στο Εθνικό Αμερικανικό Ραδιόφωνο: «Έχω πει πολλές φορές ότι δεν
μπορείς να σταματήσεις την επιστήμη. Ο Θεός δημιούργησε τον άνθρωπο κατ'
εικόνα και καθ' ομοίωση. Ο Θεός ήθελε τον άνθρωπο να γίνει ένα με τον Θεό. Η
κλωνοποίηση και ο αναπρογραμματισμός του DNA είναι το πρώτο σοβαρό βήμα στο να
γίνουμε ένα με τον Θεό».

Ο ΡΙΤΣΑΡΝΤ Σιντ φαίνεται πως δεν αρκείται μόνο στην επιστημονική φήμη που θα
αποκτήσει από το μεγαλόπνοο πείραμά του. Σχεδιάζει να βγάλει και αρκετά
χρήματα από αυτή την ιστορία. Αν η πρώτη κλινική αποδειχθεί κερδοφόρα, θα
επεκταθεί σε άλλες περιοχές της Αμερικής και μετά σε όλο τον κόσμο. 
Πολλοί όμως δεν συμμερίζονται τις ελπίδες του. Η Λόρι Άντριους, καθηγήτρια
νομικής και βιοηθικής στο Πανεπιστήμιο του Σικάγο, έχει σοβαρές αντιρρήσεις.
«Δεν ξέρουμε αν το βρέφος θα είναι υγιές. Επίσης, θα είναι ασήκωτο το
ψυχολογικό βάρος για το παιδί, που θα ζήσει έχοντας πανομοιότυπα γνωρίσματα
και ιδιότητες με κάποιο άλλο άτομο».

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16033N171</ED>
<ID>
ID:134077

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N17&aa=1</URL></REF>


Article

<CATEGORY>vin06</CATEGORY>

 <H5>ΠΡΟΓΡΑΜΜΑΤΙΖΟΥΝ ΚΙΝΗΤΟΠΟΙΗΣΕΙΣ ΓΙΑ ΤΟΝ ΦΕΒΡΟΥΑΡΙΟ
</H5><H2>Ετοιμάζουν τα τρακτέρ
</H2>
<AUTHOR>ΓΙΩΡΓΟΣ ΒΟΥΝΑΤΣΟΣ</AUTHOR>

Τα τρακτέρ θα βρίσκονται έτοιμα στις πλατείες των χωριών από τις 20 Ιανουαρίου
με στόχο το πρώτο 10ήμερο του Φεβρουαρίου να ξεκινήσει νέος κύκλος
κινητοποιήσεων, χωρίς να αποκλείονται μπλόκα σε δρόμους και σιδηροδρομικές
γραμμές.ΑΥΤΟ αποφασίστηκε σε πρόσφατη σύσκεψη στην Καρδίτσα εν όψει των δικών
180 περίπου αγροτών τις επόμενες ημέρες. Στη σύσκεψη αποφασίστηκε να
πραγματοποιηθεί συλλαλητήριο χωρίς τρακτέρ στις 20 Ιανουαρίου, οπότε και
δικάζονται 157 αγρότες στο Τριμελές Πλημμελειοδικείο Καρδίτσας για τα μπλόκα
που έστησαν στις προηγούμενες κινητοποιήσεις.

Στο μεταξύ, αύριο δικάζονται στη Λάρισα 21 αγρότες, μεταξύ των οποίων και τα
14 μέλη της Πανθεσσαλικής Συντονιστικής Επιτροπής (με την κατηγορία της ηθικής
αυτουργίας) για τα μπλόκα που έστησαν στις 28 και 29 Νοεμβρίου του 1996, στη
διασταύρωση Συκουρίου Λάρισας. Αμέσως μετά δικάζεται ο αγρότης Νικόλαος
Αβραμίου, κατηγορούμενος για επικίνδυνη σωματική βλάβη, αντίσταση κατά της
αρχής και παράβαση του ΚΟΚ. Ο κατηγορούμενος το βράδυ της 6ης Φεβρουαρίου του
1997 φέρεται ότι τραυμάτισε με το τρακτέρ του τον αστυνομικό Κων/νο Καρανίκα
και τον εγκατέλειψε.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16033N181</ED>
<ID>
ID:134078

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N18&aa=1</URL></REF>


Article

<CATEGORY>vin06</CATEGORY>

 <H2>Μήνυση της Αθήνη κατά της Δήμητρας Παπανδρέου
</H2>
ΤΡΕΙΣ ΗΜΕΡΕΣ πριν από την εκπνοή της νόμιμης προθεσμίας η Αναστασία Αθήνη
προσήλθε χθες στην Εισαγγελία Πρωτοδικών της Αθήνας και κατέθεσε μήνυση, με
την οποία ζητεί την ποινική δίωξη της κ. Δήμητρας Παπανδρέου και πέντε ακόμη
ατόμων για σειρά πλημμεληματικών πράξεων.

Αφορμή αποτέλεσαν όσα συνέβησαν ­ όπως εκείνη υποστηρίζει στο κείμενο της
μήνυσής της ­ το βράδυ της 10ης Οκτωβρίου 1997 μετά το χαστούκι που έδωσε στην
κ. Παπανδρέου κατά τη διάρκεια της παρουσίασης του βιβλίου της για τον Ανδρέα
Παπανδρέου, στην «Στοά του Βιβλίου».

Με τη μήνυσή της η Αν. Αθήνη στρέφεται όχι μόνον κατά της κ. Παπανδρέου, αλλά
και κατά των υπευθύνων του εκδοτικού οργανισμού Λιβάνη, κ.κ. Ηλία και
Παναγιώτας Λιβάνη, του δημοσιογράφου Μάρκου Μουζάκη και των αστυφυλάκων Ιωάννη
Κονσολάκη και Ανδρέα Αλεξόπουλου. Σύμφωνα με όσα αναφέρει η Αν. Αθήνη, οι
μηνυόμενοι με τη συμπεριφορά τους διέπραξαν εις βάρος της τα εξής αδικήματα:
παράνομη κατακράτηση, σωματική βλάβη, απειλή, εξύβριση, υπεξαγωγή εγγράφων και
παράβαση καθήκοντος.

Όπως υποστηρίζει, μετά το χαστούκι που εκείνη έδωσε στην κ. Παπανδρέου την
μετέφεραν στο υπόγειο της «Στοάς του Βιβλίου», όπου επί δύο ώρες την κράτησαν
εκεί παράνομα με σκοπό να την εξαναγκάσουν να ζητήσει δημόσια συγγνώμη για την
πράξη της. Εκ προθέσεως μάλιστα ­ σύμφωνα πάντα με τη μήνυση τής Αθήνη ­ οι
δύο αστυφύλακες της προκάλεσαν σωματικές κακώσεις σε διάφορα σημεία του
σώματός της. Και επιπλέον τής αφαίρεσαν από την τσάντα της χρήσιμα για την
ίδια έγγραφα παραβαίνονοντας το καθήκον τους.

Όσον αφορά την ποινική ευθύνη τής κ. Παπανδρέου, την προσδιορίζει στο κείμενο
της μήνυσής της ως άμεση ψυχική συνδρομή που παρέσχε με την συμπεριφορά της
όταν κατέβηκε στο υπόγειο του βιβλιοπωλείου αξιώνοντας από την Αθήνη να της
ζητήσει συγγνώμη.

Υπενθυμίζεται ότι για την υπόθεση αυτή η κ. Δήμητρα Παπανδρέου δεν υπέβαλε
μήνυση εις βάρος τής Αν. Αθήνη, η οποία όμως κατηγορείται για απρόκλητη
έμπρακτη εξύβριση ύστερα από αυτεπάγγελτη ποινική δίωξη που ασκήθηκε εναντίον
της με παραγγελία του προϊσταμένου της Εισαγγελίας Πρωτοδικών της Αθήνας κ. Γ. Κολιοκώστα.

Τη μήνυση παρέλαβε και μελετά ο εισαγγελέας Πρωτοδικών κ. Μ. Ρασιδάκης.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16033N182</ED>
<ID>
ID:134130

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N18&aa=2</URL></REF>


Article

<CATEGORY>vin06</CATEGORY>

 <H2>Η μηνιγγίτιδα σκότωσε τον δάσκαλο
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

ΑΝΑΣΤΑΤΩΣΗ σε γονείς, μαθητές και εκπαιδευτικό προσωπικό προκάλεσε ο θάνατος
από μηνιγγίτιδα 37χρονου δασκάλου, στην περιοχή Θέρμη της Θεσσαλονίκης.

Ο άτυχος δάσκαλος, Αθανάσιος Ταντανόζης, 37 χρόνων, υπηρετούσε στο 2ο Δημοτικό
Σχολείο Θέρμης. Πήγε να περάσει τις γιορτές στον Βόλο, όπου παρέμεινε η
σύζυγος και τα τρία ανήλικα παιδιά του, ενώ ο ίδιος επέστρεψε στη Θεσσαλονίκη
λίγες ημέρες νωρίτερα.

Ο 37χρονος παρουσίασε συμπτώματα έντονου πυρετού και αδιαθεσίας και ειδοποίησε
τη σύζυγό του, η οποία μόλις έφθασε στη Θεσσαλονίκη τον βρήκε στο σπίτι τους
σε κωματώδη κατάσταση. Στο νοσοκομείο «Λοιμωδών», όπου μεταφέρθηκε ο άτυχος
37χρονος, παρά τις προσπάθειες των γιατρών πέθανε από σηψαιμία.

Ένα από τα ανήλικα παιδιά του 37χρονου νοσηλεύεται με ενδείξεις μηνιγγίτιδας
σε νοσοκομείο της Θεσσαλονίκης χωρίς να διατρέχει κίνδυνο η ζωή του. 
<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16033N183</ED>
<ID>
ID:134173

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N18&aa=3</URL></REF>


Article

<CATEGORY>vin06</CATEGORY>

 <H2>Έκαναν φτερά κουζίνες, πλυντήρια
</H2>
ΜΕ ριφιφί έκαναν την... προίκα τους οι άγνωστοι διαρρήκτες που εκμεταλλεύθηκαν
την αργία των Θεοφανείων και αφαίρεσαν από αποθήκη, ηλεκτρικά είδη αξίας 12
εκατομμυρίων δραχμών. 
Τις κλοπές αντελήφθη ο ιδιοκτήτης Μιχαήλ Νικολιουδάκης όταν χθες το πρωί
άνοιξε την αποθήκη του, στην οδό Μουτσοπούλου 9, στα Καμίνια, και διαπίστωσε
ότι πολλά ηλεκτρικά είδη, μεταξύ των οποίων κουζίνες και πλυντήρια, είχαν
κάνει «φτερά». Αμέσως πήγε στο αστυνομικό τμήμα και κατήγγειλε το συμβάν.

Όπως διαπιστώθηκε, οι δράστες αρχικά διέρρηξαν το μηχανουργείο που βρίσκεται
παραπλεύρως της αποθήκης με τα ηλεκτρικά είδη. Στη συνέχεια άνοιξαν τρύπα στη
μεσοτοιχία και ανενόχλητοι αφαίρεσαν ηλεκτρικά είδη κάθε είδους.

Σύμφωνα με τον παθόντα οι άγνωστοι πρέπει να έδρασαν στο χρονικό διάστημα
μεταξύ Δευτέρας και Τρίτης, οπότε η αποθήκη και τα γειτονικά καταστήματα ήταν κλειστά.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16033N184</ED>
<ID>
ID:134203

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N18&aa=4</URL></REF>


Article

<CATEGORY>vin06</CATEGORY>

 <H5>Η ΕΛΛΗ ΠΑΠΠΑ ΘΥΜΑΤΑΙ ΤΗΝ ΙΔΕΑ ΠΟΥ ΕΡΙΞΕ ΦΩΣ ΣΤΙΣ ΣΚΟΤΕΙΝΕΣ ΜΕΡΕΣ ΤΟΥ 1951
</H5><H2>Στην απομόνωση με τον Νίκο Μπελογιάννη
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

Έλλη - Νίκος. Σε ένα διάλειμμα της δίκης Μπελογιάννη, οι ματιές λένε
περισσότερα από τις λέξεις...

«Όλο το 1951 το περάσαμε στην απομόνωση, στο κτίριο της οδού Χαλκοκονδύλη.
Σιγά-σιγά αποκτήσαμε ένα σύστημα επικοινωνίας με τον Νίκο. Βρίσκαμε μικρά
χαρτάκια και πάνω εκεί γράφαμε τις σκέψεις, τα όνειρα και τα σχέδιά μας. Τ'
αφήναμε σε συγκεκριμένα μέρη στις τουαλέτες κι ερχόταν ο άλλος και τα 'παιρνε.
Είναι απίστευτο πόσα πολλά μπορείς να πεις στην απομόνωση...».Η ΕΛΛΗ ΠΑΠΠΑ και
ο Νίκος Μπελογιάννης συνελήφθησαν με διαφορά τριών ημερών, τα Χριστούγεννα του
1950. Μαζί στη ζωή, μαζί και στην απομόνωση. «Υπήρχε ένα σπίτι στην οδό
Πλαπούτα, που το θεωρούσαμε ασφαλές. Ο Νίκος πήγε, όμως, εκεί χωρίς ραντεβού
εκείνη την ημέρα, για να ειδοποιήσει τον σύνδεσμο να πάει σε ένα σπίτι λίγο
έξω από την Αθήνα. Στην αρχή σκέφτηκε ότι θα μπορούσαμε να πάμε εμείς, γιατί
δεν είχαμε κάνει ποτέ περίπατο έξω από την πόλη, αλλά μετά σκέφτηκε ότι ήταν
αντι-συνωμοτικό και προτίμησε να πάει να το πει σ' αυτό το παιδί. Εκεί τον
έπιασαν. Τον αναζητούσαμε τρεις μέρες μαζί με τον Πλουμπίδη και στο τέλος
αποφάσισα να πάω και στο συγκεκριμένο σπίτι. Είχα τον φόβο ότι μπορούσαν να
τον εξαφανίσουν τον Νίκο, γιατί ήταν παράνομος, δεν ήξερε κανείς ότι ήταν εδώ,
εκτός από εμάς. Έγραψα κι ένα γράμμα, ότι εάν δεν επέστρεφα εκείνο το βράδυ να
το πάει ο Λάκης ο Κυβέλος στον "Δημοκρατικό", την εφημερίδα που έβγαινε τότε,
κι έλεγα ότι θα μας έχουν συλλάβει».

Μέσα στην απομόνωση η ζωή ήταν δύσκολη. «Το κελί ήταν τόσο μικρό, που όταν
ξάπλωνα και τα πόδια και το κεφάλι μου ακουμπούσαν στους τοίχους. Στο κελί του
Νίκου το φως δεν έσβηνε ποτέ, ενώ στο δικό μου δεν είχα σχεδόν καθόλου. Υπήρχε
ένας γλόμπος στον διάδρομο, που έριχνε ένα φωτισμένο τρίγωνο στο ταβάνι του
κελιού και από αυτή την αντανάκλαση είχα το μόνο φως. Στην αρχή δυσκολεύτηκα,
αλλά σιγά-σιγά εξασκήθηκα. Έλεγα τότε στον Νίκο, ότι έγινα σαν τον Κόμη
Μοντεχρήστο, μέσα στο σκοτάδι».

ΜΕ ΚΩΔΙΚΟΥΣ ΒΗΧΑ

«Παρ' όλα τα βάσανα, η αλληλογραφία που αναπτύξαμε ήταν καταπληκτική. Στην
αρχή είχε ένα μολυβάκι ο Νίκος και μου έστειλε ένα κομματάκι από την μύτη του
μολυβιού, που το κρατούσα ίσα-ίσα με το νύχι. Μάλιστα, σε μια στιγμή μού
ξέφυγε κι έψαχνα απεγνωσμένα με τις ώρες μέσα στο σκοτάδι για να το βρω.
Δίναμε σήματα με κωδικούς βήχα. Δηλαδή, ένα βήξιμο σήμαινε αυτό, δύο βηξίματα
εκείνο, τρία το άλλο. Τα γράμματα τα αφήναμε κοντά στις τουαλέτες, στις βρύσες».

Έγραφαν όπου μπορούσαν. «Ό, τι χαρτιά βρίσκαμε. Ο Νίκος έπαιρνε και χαρτιά
εφημερίδας από την τουαλέτα, τα έπλενε, τα στέγνωνε και εκεί πάνω γράφαμε. Άσε
που μαθαίναμε και πολλά πράγματα, όπως ότι δεν είχε πιαστεί ο Λυκούργος
Καλλέργης. Είχαν συλλάβει μία νοσοκόμα που πήγαινε στο σπίτι του Καλλέργη.
Αφού την κράτησαν, την "εκπαραθύρωσαν", είπαν πως αυτοκτόνησε. Στα αποκόμματα
από τις εφημερίδες είδαμε μια διαφήμιση του Εθνικού που έπαιζε ο Λυκούργος. Ο
Νίκος μού έστειλε αυτό το κομμάτι με την σημείωση ότι η Λία δεν μίλησε. Λία
Φλωράκη, την έλεγαν».

Η ΙΔΕΑ

Μέσα σε αυτή την δύσκολη αλληλογραφία γεννιέται και η ιδέα. «Του έγραψα κάποια
στιγμή ότι λείπει από την Ελλάδα μια ιστορία της ελληνικής σκέψης, από την
αρχαιότητα έως σήμερα. Ο Νίκος ενθουσιάστηκε και λέει, αν ζήσουμε, θα την
γράψουμε εμείς. Τρόμαξα από την υπέρμετρη τόλμη να επιχειρήσουμε κάτι τέτοιο,
αλλά μετά σκέφτηκα, γιατί όχι; Όσο μπορούσαμε, θα το κάναμε. Κι έτσι μοιράσαμε
την δουλειά. Πήρα εγώ την αρχαιότητα και ο Νίκος πήρε από το Βυζάντιο και
μετά. Και κρατούσε πολλές σημειώσεις, κάποιες από τις οποίες διασώθηκαν. Το
σχέδιο ήταν μεγαλεπήβολα αισιόδοξο, αλλά τότε, μέσα στα απάνθρωπα
κελιά-απομονωτήρια της Ασφάλειας, μπορούσαμε ακόμη να κάνουμε τέτοια σχέδια,
έστω και κάτω από την σκιά του θανάτου».

Οι συνθήκες δεν άλλαξαν καθώς περνούσαν οι μήνες. Η απομόνωση ήταν αυστηρή.
Μάλιστα, στη δίκη αργότερα, ένας μάρτυρας είπε ότι «αυτά τα απομονωτήρια είναι
τα τελειότερα των Βαλκανίων». «Ε, βέβαια», σχολίασε η Έλλη Παππά. «Το ξέρουμε
ότι είναι τα τελειότερα, τα ζήσαμε για τα καλά». Τον Ιούλιο γεννιέται ο γιος
τους, ο Νίκος. Ο Μπελογιάννης μέσα στην απομόνωση συνεχίζει να δουλεύει
εντατικά πάνω στην ιδέα της συντρόφου του. «Όταν μας πήραν, είχαν κάπως
λασκάρει τα πράγματα και μπόρεσε να σώσει ορισμένες από τις σημειώσεις. Τις
είχε πάρει μαζί του, όταν τον πήγαν στις φυλακές της Καλλιθέας και τις έδωσε
στον Δρομάζο μαζί με το κείμενο "Πρώτες μακρινές ρίζες της νεοελληνικής
λογοτεχνίας", ένα κεφάλαιο που το είχε ολοκληρώσει και εκδόθηκε».

Ο ΦΥΛΑΚΑΣ

Υπήρχε κι ένας φύλακας εκεί. Από αυτούς που κατατάσσονταν εθελοντικά στην
Αστυνομία, αντί στρατιωτικής θητείας. Ένα παιδί, που είχε μάθει ότι οι
αγωνιστές αυτοί ήταν μιάσματα. «Μια φορά μου είπε ότι, αν έρχονταν αντίθετα τα
πράγματα, αν είχαμε νικήσει εμείς κι ήταν αυτός στο κελί μας, θα ήθελε να
κρατήσει όπως κρατούσαμε εμείς. Είχαμε ακούσει από ορισμένους βασανιστές μας
επαίνους, που δεν ακούσαμε από άλλους ανθρώπους. Γιατί αυτοί ήξεραν όλα τα
είδη ανθρώπων και γνώριζαν ποιος είναι αυτός που σπάει, που κρατάει, και μας
εκτιμούσαν πάρα πολύ». Σ' αυτόν τον νεαρό φύλακα ο Νίκος Μπελογιάννης
παράγγελνε βιβλία. «Του τα πληρώναμε, μας τα έφερνε, τα διαβάζαμε και μετά του
τα χαρίζαμε. Έκανε μια μικρή βιβλιοθήκη. Και σε κάποια από τα βιβλία αυτά, θα
υπάρχουν ακόμα οι σημειώσεις του Νίκου...».

Ακολούθησαν κι άλλες φυλακίσεις, δίκες, η εκτέλεση του Νίκου Μπελογιάννη. Και
όλο αυτό το διάστημα η Έλλη Παππά σκεφτόταν πώς να πραγματοποιήσει ­ στο μέτρο
του δυνατού ­ εκείνο το σχέδιο της απομόνωσης. Ξανά στη φυλακή δούλευε μ' ένα
ελάχιστο φως, έγραφε, μελετούσε. Ο Πλάτωνας ήταν από τα θέματα που την
συνάρπαζαν από τότε που, μικρή στον Πειραιά, προσπαθούσε να ξεκαθαρίσει τι
ήταν οι φιλόσοφοι - βασιλείς, πώς τους ήθελε, πώς εννοούσε την αδειασμένη
πόλη, γιατί θα κρατούσε τα παιδιά κάτω των 10 ετών. Το βιβλίο «Ο Πλάτωνας στην
εποχή μας» κυκλοφόρησε το 1980 και εξαντλήθηκε σύντομα. Αυτό τον καιρό
επανεκδίδεται, με την προτροπή του Βασίλη Ραφαηλίδη, από τις εκδόσεις του
Εικοστού Πρώτου. Ένα «αιρετικό» βιβλίο από μία γυναίκα που δεν σταματά να
τολμά. Και ίσως η μεγαλύτερη τόλμη να είναι η υλοποίηση μιας ιδέας που
γράφτηκε πάνω σ' ένα μικρό τσαλακωμένο χαρτί από την μύτη ενός μολυβιού στο
σκοτάδι της απομόνωσης, για να φωτίσει τις σκοτεινές ώρες του «ανθρώπου με το
γαρύφαλλο» και της συντρόφου του.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N19</CAT>
<ED>
Κωδικός άρθρου: A16033N191</ED>
<ID>
ID:134079

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N19&aa=1</URL></REF>


Article

<CATEGORY>vin06</CATEGORY>

 <H5>ΟΙ ΚΑΤΟΙΚΟΙ ΕΓΚΑΤΑΛΕΙΠΟΥΝ ΤΑ ΠΡΟΑΣΤΙΑ ΚΑΙ ΕΠΙΣΤΡΕΦΟΥΝ ΣΤΗΝ ΠΟΛΗ
</H5><H2>Γοητεύει πάλι το κέντρο
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

Θα μπορούσε να ονομαστεί η μεγάλη επιστροφή. Οι Αθηναίοι φαίνεται ότι
εγκαταλείπουν τα προάστια της πρωτεύουσας και επιστρέφουν, αργά αλλά σταθερά,
στο κέντρο της πόλης. Ήδη, όπως λένε κτηματομεσίτες, παρατηρείται αύξηση της
τάξης του 20% για σπίτια στο κέντρο της Αθήνας. Η εκτίμηση, μάλιστα, είναι ότι
σε λίγα χρόνια αρκετές κατοικίες στα βόρεια προάστια θα παίζουν τον ρόλο του εξοχικού.

Ο ΚΟΣΜΟΣ ψάχνει για σπίτια κυρίως στο Κολωνάκι, στον Λυκαβηττό, στην Πλάκα,
αλλά και στις άλλες συνοικίες του κέντρου. Οι βασικοί λόγοι είναι ότι ο χρόνος
που καταναλώνεται για τη μετακίνηση προς τη δουλειά, που αρκετά συχνά
βρίσκεται στο κέντρο της Αθήνας, είναι πολύ μεγάλος, αλλά και το γεγονός ότι
τα έργα που έχουν εξαγγελθεί δίνουν μια ευοίωνη προοπτική για την πόλη. Την
ίδια στιγμή, το νέφος στο κέντρο της Αθήνας έχει μειωθεί αρκετά, ενώ
αισιοδοξία δίνουν και άλλοι δείκτες.

ΑΝΑΒΑΘΜΙΣΗ

«Παρά τα προβλήματά του, το κέντρο αναβαθμίζεται και ο κόσμος ζητάει να
επιστρέψει εκεί», λέει ο εκτιμητής και σύμβουλος επενδύσεων ακινήτων κ.
Κωνσταντίνος Παλπάνης. «Υπάρχουν πολλοί εργαζόμενοι που δεν μπορούν πλέον να
χάνουν τόσο χρόνο στις μετακινήσεις για τις δουλειές τους που βρίσκονται στο
κέντρο. Η αναβάθμιση της Αθήνας τους γοήτευσε και αποφάσισαν να κάνουν το
μεγάλο βήμα...».

Αρχικά η αυξημένη ζήτηση αφορούσε μόνο γραφεία στο κέντρο της Αθήνας. Όμως,
σιγά σιγά, αρκετός κόσμος σκέφτηκε ότι δεν θα ήταν άσχημη ιδέα αν μετακόμιζε
δίπλα στη δουλειά του. Και δεν άργησε να το κάνει...

«Είναι γεγονός ότι σε ορισμένες περιοχές του κέντρου παρατηρείται αύξηση στην
ζήτηση κατοικίας. Το γεγονός ότι στην περιφέρεια της Αθήνας έχουν αυξηθεί
υπερβολικά οι τιμές, σε συνδυασμό με τη μη αύξηση του νέφους στο κέντρο, ωθεί
αρκετούς ανθρώπους να σκεφτούν την ιδέα μιας μετακόμισης», λέει ο χημικός
μηχανικός - περιβαλλοντολόγος κ. Δημήτρης Παπαϊωάννου.

ΤΟ ΝΕΦΟΣ

Ειδικά σε ό,τι αφορά το νέφος, τα πράγματα είναι ενθαρρυντικά, αφού σε σχέση
με το 1991 παρουσιάζονται μικρές βελτιωτικές τάσεις στο κέντρο της Αθήνας, της
τάξης του 10%. Όπως λέει ο αναπληρωτής καθηγητής στο Εργαστήριο Φυσικής της
Ατμόσφαιρας του Αριστοτελείου Πανεπιστημίου Θεσσαλονίκης κ. Γιάννης Ζιώμας, τα
επόμενα χρόνια, εν όψει και των έργων που έχουν προγραμματιστεί για τους
Ολυμπιακούς Αγώνες του 2004, οι προοπτικές για την Αθήνα παρουσιάζονται
ιδιαίτερα θετικές.

Μπορεί οι κυκλοφοριακές συνθήκες στο κέντρο της Αθήνας να είναι ακόμα άσχημες
(η πόλη δεν έγινε από τη μια μέρα στην άλλη παράδεισος), όμως υπάρχουν
περιφερειακοί δρόμοι, όπου η ταχύτητα λεωφορείων και αυτοκινήτων είναι ίδια με
αυτή στο κέντρο της Αθήνας. «Στην Κηφισίας και στη Μεσογείων, στο τμήμα από το
Πεντάγωνο μέχρι τη Βασιλίσσης Σοφίας, οι ταχύτητες που αναπτύσσουν τα οχήματα
δεν διαφέρουν σχεδόν καθόλου από αυτές στο κέντρο της Αθήνας», λέει ο
αναπληρωτής καθηγητής στον τομέα Μεταφορών του Εθνικού Μετσόβιου Πολυτεχνείου
κ. Γιάννης Γκόλιας. «Γιατί, λοιπόν, να μη μετακομίσει κανείς κοντά στο κέντρο
και να εξοικονομήσει χρόνο;».

Ο πρόεδρος του Συνδέσμου για την Αναβάθμιση του Ιστορικού και Εμπορικού
Κέντρου της Αθήνας κ. Διονύσης Καράμπελας - Σγούρδας, ήδη ετοιμάζει το δικό
του σπίτι στο κέντρο της πόλης που θα τον στεγάσει σε δύο περίπου χρόνια.
Δείχνει ενθουσιασμένος με την προοπτική το κέντρο να αποκτήσει και πάλι
κατοίκους και όχι μόνο επισκέπτες. «Το κέντρο γίνεται ανθρώπινο. Επομένως, δεν
βλέπω κανέναν λόγο για τον οποίο δεν πρέπει ο κόσμος να γυρίσει εδώ», λέει.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N20</CAT>
<ED>
Κωδικός άρθρου: A16033N201</ED>
<ID>
ID:134080

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N20&aa=1</URL></REF>


Article

<CATEGORY>vin06</CATEGORY>

 <H2>Δεν χορταίνει να βλέπει την Ακρόπολη
</H2>
Στο κέντρο. Η κ. Νανά Κολιοδήμου-Νικολαΐδου αποφάσισε να μείνει στο κέντρο
της Αθήνας, παρ' ότι έχει σπίτι στο Μαρούσι. «Εδώ κτυπά η καρδιά της πόλης», λέει

ΠΑΡ' ΟΤΙ έχει σπίτι στο Μαρούσι, προτιμά να πληρώσει νοίκι για να μείνει στο
κέντρο της Αθήνας. Ο λόγος για τον κ. Παύλο Νικολαΐδη δεν είναι μόνο ότι έχει
καφε-εστιατόριο στην οδό Αιόλου, αλλά και το ότι «στο κέντρο μπορείς να βρεις
τα πάντα».

Δεν χορταίνει να βλέπει την Ακρόπολη κάθε πρωί από το μπαλκόνι του σπιτιού
του. Μπορεί να είναι «άρρωστος» με το κέντρο, όμως αυτό δεν τον εμποδίζει να
κατακρίνει τα άσχημα της Αθήνας. «Θέλουν να κάνουν πολλούς πεζόδρομους στο
κέντρο της πόλης. Όμως δεν γίνεται δουλειά όταν συνεχώς αυτοκίνητα και
μηχανάκια περνάνε από μέσα», λέει.

Γεννήθηκε στην πλατεία Βικτωρίας και έμαθε να ζει στο κέντρο. Όταν μετακόμισε
στο Χαλάνδρι ένιωσε άσχημα. «Όχι μόνο επειδή ήμουν μακριά από τη δουλειά μου,
αλλά και γιατί η ατμόσφαιρα εκεί ήταν διαφορετική», εξηγεί. «Γι' αυτό
αποφασίσαμε να ξαναγυρίσουμε στο κέντρο, παρ' ότι για τα παιδιά δεν είναι ό,τι καλύτερο».

Η γυναίκα του κ. Νανά Κολιοδήμου-Νικολαΐδου δείχνει να το απολαμβάνει. «Εδώ
κτυπά η καρδιά της πόλης», λέει. «Ελπίζω να έρθει κι άλλος κόσμος από την
περιφέρεια της πόλης, ώστε να αποκτήσει και πάλι το κέντρο την παλιά του αίγλη».

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N20</CAT>
<ED>
Κωδικός άρθρου: A16033N202</ED>
<ID>
ID:134131

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N20&aa=2</URL></REF>


Article

<CATEGORY>vin06</CATEGORY>

 <H5>47ΧΡΟΝΗ ΣΚΟΤΩΣΕ ΤΟΝ ΑΝΔΡΑ ΤΗΣ ΚΑΙ ΜΕΤΑ ΑΥΤΟΚΤΟΝΗΣΕ
</H5><H2>Δύο σφαίρες, μία συγγνώμη και μετά βουτιά στο κενό...
</H2>
Σαν αυλαία. Ένα σεντόνι κρύβει το άψυχο σώμα της Ελισσάβετ Νεοχωρίτη. Το τέλος
ενός δράματος με θύματα τα τρία παιδιά τους...

«Σας ζητώ συγγνώμη. Δεν γινόταν διαφορετικά. Να προσέχετε το ένα το άλλο». Ένα
σημείωμα που άφησε στα τρία παιδιά της, ίσως τα πραγματικά θύματα της
οικογενειακής τραγωδίας που εκτυλίχθηκε χθες το πρωί στη Μάνδρα Αττικής.

ΤΟ ΤΕΛΕΥΤΑΙΟ ολιγόλογο μήνυμα, που έκλεινε το δράμα της και αποκάλυπτε το
ψυχολογικό αδιέξοδο στο οποίο βρέθηκε λόγω της εξωσυζυγικής σχέσης του συζύγου
της. Η συγγνώμη μιας μάνας από τα παιδιά της για την τραγωδία που θα
ακολουθούσε. 
Χθες στις 8.30 η 47χρονη Ελισάβετ Νεοχωρίτη έγραψε με τον πιο τραγικό τρόπο
τον επίλογο του δράματος που ζούσε τους τελευταίους μήνες. Πυροβόλησε με
κυνηγετικό όπλο τον 45χρονο σύζυγό της Διονύση Νικ. Νεοχωρίτη και, όταν αυτός
σωριάσθηκε νεκρός στο κρεβάτι του, έβαλε τέλος στη ζωή της. Βγήκε στον εξώστη
του διαμερίσματος του τρίτου ορόφου και πήδησε από ύψος δέκα μέτρων στο κενό.

Τρεις πυροβολισμοί, αμέσως μετά ένας ανατριχιαστικός γδούπος και οι φωνές μιας
γυναίκας, ενοίκου της πολυκατοικίας, συγκλόνισαν χθες το πρωί τους κατοίκους
της 7ης εργατικής πολυκατοικίας στην περιοχή της Μάνδρας. Βγήκαν από τα
διαμερίσματά τους και στον ακάλυπτο χώρο της πολυκατοικίας αντίκρυσαν το
φοβερό θέαμα. Εκεί κειτόταν το άψυχο σώμα της Ελισάβετ Νεοχωρίτη.

Η άλλη πτυχή του δράματος ξεδιπλώθηκε όταν μια γειτόνισσα έτρεξε στο
διαμέρισμα του τρίτου ορόφου, όπου διέμενε η οικογένεια. Βρήκε τη μητέρα τού
Διονύση Νεοχωρίτη σε κατάσταση αλλοφροσύνης. Λίγα λεπτά πριν είχε βρει τον
45χρονο γιο της νεκρό μέσα στα αίματα, στο κρεβάτι του. Τα σκάγια του
κυνηγετικού όπλου τον είχαν πλήξει στο κεφάλι.

Τα τρία παιδιά του ζευγαριού την ώρα της τραγωδίας έλειπαν από το σπίτι. Ο
23χρονος Νίκος ήταν στη δουλειά του σε φούρνο στο Περιστέρι. Μαζί του είχε
πάει για να τον βοηθήσει και η μικρότερη αδελφή του, η 17χρονη Γερασιμία,
μαθήτρια της Τρίτης Λυκείου. Η μεγαλύτερη κόρη του ζευγαριού, η Κατερίνα,
σπουδάζει μικροβιολόγος στην Ιταλία και σύμφωνα με τους γείτονες είχε φύγει
την προηγούμενη μέρα από το σπίτι της. Την ώρα της τραγωδίας στο σπίτι
βρισκόταν η ηλικιωμένη μητέρα του θύματος, Σοφία Νεοχωρίτη, η οποία κοιμόταν
σε διπλανό δωμάτιο.

Χθες το πρωί, λίγο πριν ξεσπάσει η τραγωδία, είχε προηγηθεί μια έντονη
λογομαχία μεταξύ του ζευγαριού. «Ακούσαμε θορύβους σαν να σέρνανε έπιπλα. Θα
πρέπει να είχαν καβγαδίσει. Μετά ακούσαμε τρεις πυροβολισμούς», λέει η ένοικος
της πολυκατοικίας κ. Σοφία Σδούκα.

ΛΟΓΟΜΑΧΙΑ

Ο 45χρονος Διονύσης Νεοχωρίτης ήταν ξαπλωμένος στο κρεβάτι του, όταν σε έξαλλη
κατάσταση η σύζυγός του άρπαξε το κυνηγετικό όπλο και τον πυροβόλησε στο κεφάλι.

Το όπλο ήταν του θύματος, ο οποίος ήταν κυνηγός.

Η αιτία του καβγά που προκάλεσε την έκρηξη ήταν η εξωσυζυγική σχέση του
Διονύση Νεοχωρίτη. Ο «τρίτος άνθρωπος» που μπήκε στη ζωή του ζευγαριού και
απειλούσε να «τινάξει στον αέρα» μια σχέση 30 χρόνων. Μια σχέση που άρχισε
όταν η Ελισάβετ Νεοχωρίτου ήταν 15 χρόνων. Ο πρώτος και μεγάλος έρωτας της
ζωής της, που ολοκληρώθηκε πριν από 23 χρόνια με τον γάμο του ζευγαριού.

Ο Νεοχωρίτης εργαζόταν ως χειριστής μηχανήματος στα τσιμέντα «Τιτάν» και το
ζευγάρι με τα τρία παιδιά τους ζούσε στην Ελευσίνα. Πριν από δυο χρόνια το
ζευγάρι μετακόμισε στο διαμέρισμα του τρίτου ορόφου της 7ης εργατικής
πολυκατοικίας στη Μάνδρα και έμενε με την ηλικιωμένη μητέρα του θύματος, Σοφία.

Η αντίστροφη μέτρηση στη συζυγική ζωή του ζευγαριού άρχισε πριν από περίπου
δύο χρόνια όταν ο Διονύσης Νεοχωρίτης γνώρισε μια άλλη γυναίκα. Πριν από έξι
μήνες η δράστις και αυτόχειρας έμαθε για την εξωσυζυγική σχέση. Ήταν τα πρώτα
σύννεφα που έφεραν τη θύελλα.

Η Ελισάβετ Νεοχωρίτη αντιμετώπιζε προβλήματα υγείας ­ έπασχε από διαβήτη. Στα
προβλήματα υγείας προστέθηκαν τους τελευταίους μήνες και τα ψυχολογικά
προβλήματα λόγω της διαταραγμένης οικογενειακής κατάστασης. Ο παθολόγος τής
συνέστησε, σύμφωνα με όσα μας είπαν από την αστυνομία, να απευθυνθεί σε ψυχολόγο.

ΑΝΕΝΔΟΤΟΣ

Συγγενείς προσπάθησαν να πείσουν τον Διονύση Νεοχωρίτη να διακόψει τον δεσμό
του και να επιστρέψει στη γυναίκα του. Αυτός όμως, όπως μας είπαν συγγενείς
της Ελισάβετ Νεοχωρίτη, ήταν ανένδοτος. Ήταν αποφασισμένος να συνεχίσει τη
σχέση του και μάλιστα, σύμφωνα με πληροφορίες από συγγενείς, είχε πει στη
γυναίκα του ότι μέσα στο μήνα θα έφευγε από το σπίτι.

Τα πνεύματα οξύνθηκαν ακόμα περισσότερο εξαιτίας ενός επεισοδίου που έγινε
μεταξύ της Ελισσάβετ Νεοχωρίτη και της φίλης τού συζύγου της. Ήταν μια έντονη
λογομαχία μεταξύ των δύο γυναικών έξω από την πολυκατοικία όπου έμενε η οικογένεια.

Λίγες ημέρες αργότερα η Ελισάβετ Νεοχωρίτη παρουσίασε προβλήματα με τον
διαβήτη και χρειάσθηκε να νοσηλευθεί σε κλινική, από όπου βγήκε πριν από
τέσσερις ημέρες.

«Είχε πει ότι "θα το κάνω το "μπαμ". Αυτό ακούσαμε από συγγενείς», έλεγε χθες
κάποιος γείτονας.

Τραγικές φιγούρες της δραματικής ιστορίας τα παιδιά του ζευγαριού. Όπως μας
είπαν αστυνομικοί, όταν ο 23χρονος Νίκος έμαθε για την τραγωδία έπαθε σοκ.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N21</CAT>
<ED>
Κωδικός άρθρου: A16033N211</ED>
<ID>
ID:134081

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N21&aa=1</URL></REF>


Article

<CATEGORY>vin06</CATEGORY>

 <H2>Οι πιλότοι ανησυχούν για την Ο.Α.
</H2>
«ΟΛΕΘΡΙΑ» για το μέλλον της Ολυμπιακής Αεροπορίας χαρακτηρίζουν οι πιλότοι της
εταιρείας «την παρατεταμένη έλλειψη διοίκησης στον εθνικό αερομεταφορέα».

Η Ένωση Χειριστών Πολιτικής Αεροπορίας (ΕΧΠΑ) σε χθεσινή ανακοίνωσή της
αναφέρει ότι «η επιλογή νέας διοίκησης στο πλαίσιο του νόμου 2414/96 για τον
εκσυγχρονισμό των ΔΕΚΟ, που εκκρεμεί επί πεντάμηνο, έχει δημιουργήσει μια
σειρά σοβαρών προβλημάτων στην εταιρεία».

Όπως χαρακτηριστικά υποστηρίζει η ΕΧΠΑ, «δεν έχει λυθεί το πρόβλημα του στόλου
των αεροσκαφών, με αποτέλεσμα να κινδυνεύουν να περισταλούν κερδοφόρα
δρομολόγια όπως της Φρανκφούρτης και της Ρώμης, λόγω έλλειψης αεροπλάνων».

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N21</CAT>
<ED>
Κωδικός άρθρου: A16033N212</ED>
<ID>
ID:134132

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N21&aa=2</URL></REF>


Article

<CATEGORY>vin06</CATEGORY>

 <H2>Αυτοψία στην DIANA
</H2>
ΚΑΒΑΛΑ

ΑΥΤΟΨΙΑ στον χώρο της χαρτοβιομηχανίας DIANA, όπου ήταν τοποθετημένος ο
λέβητας που εξερράγη, με τα γνωστά δραματικά αποτελέσματα, πραγματοποίησε ο
καθηγητής Ιατροδικαστικής της Ιατρικής Σχολής Αλεξανδρούπολης κ. Κώστας
Χουρδάκης, προκειμένου να σχηματίσει προσωπική γνώμη για τις συνθήκες κάτω από
τις οποίες βρήκαν τον θάνατο οι δύο υπάλληλοι της βιομηχανίας, ο 28χρονος
Στέφανος Αρασκίδης και ο 38χρονος Θ. Καμήλογλου.

Στο μεταξύ ομαλά εξελίσσεται η κατάσταση της υγείας των τριών τραυματιών που
νοσηλεύονται στη Χειρουργική Κλινική του Νοσοκομείου Ξάνθης. 
<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N21</CAT>
<ED>
Κωδικός άρθρου: A16033N213</ED>
<ID>
ID:134174

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N21&aa=3</URL></REF>


Article

<CATEGORY>vin06</CATEGORY>

 <H2>Αποχή δικηγόρων
</H2>
ΚΑΒΑΛΑ

ΠΕΝΘΗΜΕΡΗ αποχή από τα δικαστήρια άρχισαν από χθες οι δικηγόροι του νομού Καβάλας.

Η αποχή, που θα διαρκέσει έως και τις 12 Ιανουαρίου, γίνεται επειδή ο
δικηγορικός κόσμος έκρινε πως καθυστερούν πολύ οι διαδικασίες για την ανέγερση
νέου δικαστικού μεγάρου στην Καβάλα, ενώ παραμένουν κενές τουλάχιστον 12
οργανικές θέσεις στο Πρωτοδικείο της Καβάλας, με αποτέλεσμα την υπολειτουργία
των δικαστικών υπηρεσιών.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N21</CAT>
<ED>
Κωδικός άρθρου: A16033N214</ED>
<ID>
ID:134204

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N21&aa=4</URL></REF>


Article

<CATEGORY>vin11</CATEGORY>

 <H2>«Επικρατούσα θρησκεία» και «σατανιστές»
</H2>
Ο δικηγόρος παρ' Αρείω Πάγω Δημήτριος Κ. Σέργιος γράφει για τις μεταφυσικές
τελετουργίες, που η ακραία τους μορφή είναι ο φόνος και όχι η «θυσία»:«Από την
ακροαματική διαδικασία της περίφημης υπόθεσης των "σατανιστών" στο Εφετείο
(όπως και παλαιότερα στο Πρωτοδικείο) προκύπτει, πέρα από κάθε αμφιβολία, ότι
οι κατηγορούμενοι διέπραξαν φόνους "τελετουργικού" χαρακτήρα. Είναι, όμως,
εκπληκτικό ότι η επικρατήσασα αυτή ερμηνεία της υπόθεσης δεν έτυχε αποδοχής
από τα ΜΜΕ.

Οι συντριπτικώς περισσότεροι σχολιαστές των ραδιοτηλεοπτικών και έντυπων
μέσων χαρακτηρίζουν τους καταδικασθέντες ως "αυτοαποκαλούμενους" σατανιστές,
πράγμα που δείχνει απροθυμία των ΜΜΕ να συμβιβαστούν στην ιδέα "τελετουργικών"
ανθρωποθυσιών στην εποχή μας.Τα κύρια χαρακτηριστικά πάσης μεταφυσικής
τελετουργίας είναι δύο: δόγματα και μυστηριακές θυσίες. Δεν είναι έτσι ξένο το
στοιχείο άλλοτε των ζωοθυσιών και άλλοτε των ανθρωποθυσιών στο πλαίσιο της
θρησκευτικής δραστηριότητας. Ανθρωποθυσίες εγίνοντο ανέκαθεν προς εξιλασμό του
θείου. 
Ότι οι φόνοι, τώρα, των νεαρών καταδικασθέντων συνιστούν "έγκλημα" και είναι
αποδοκιμαστέοι προκύπτει αποκλειστικά και μόνο από την υπάρχουσα νομοθεσία,
αλλά κανείς δεν φαίνεται διατεθειμένος να θυμάται με θετικό τρόπο ότι η
υπάρχουσα νομοθεσία είναι εν προκειμένω και αυτή προϊόν θρησκευτικής επιρροής. 
Αν δηλαδή δεν υπήρχε κάποια θρησκεία που να είναι "επικρατούσα" έναντι άλλων
και αν αυτή η θρησκεία δεν ήταν ο Χριστιανισμός που καταδικάζει απολύτως τον
σφαγιασμό του ανθρώπινου σώματος προς εξιλασμό του Θεού, υπάρχει σαφές ερώτημα
αν θα υπήρχε νομοθέτης προπαιδευμένος να καταδικάσει τέτοιου είδους φόνους. 
Το πολύ πολύ, υπό το κράτος της θεωρίας περί "ανθρωπίνων δικαιωμάτων" (που
μολονότι οφείλεται και αυτή στην κατάργηση των ανθρωποθυσιών από τον
Χριστιανισμό στη Δύση, χρησιμοποιείται σήμερα από τη διανόηση εναντίον της
θρησκείας αυτής ως, τάχα, "ασφυκτικής" για τον δυτικό πολίτη!) ίσως δούμε
κάποτε τον νομοθέτη να αναγνωρίζει και... ελαφρυντικά στους τελούντες
θρησκευτικούς φόνους...

Γελάτε; Έχετε δίκιο.Όμως δανείζομαι το σκεπτικό μου από έτερη κατηγορία φόνων,
τα λεγόμενα "πολιτικά εγκλήματα", για τα οποία η επιστήμη του Ποινικού Δικαίου
και της Εγκληματολογίας είναι απόλυτα σαφής: επιτάσσει την αναγνώριση στους
κατηγορουμένους για τέτοια εγκλήματα ελαφρυντικού "μη ταπεινού ελατηρίου". 
Αν ποτέ, δηλαδή, συνελαμβάνοντο οι εκτελεστές της "17ης Νοέμβρη", του "ΕΛΑ",
των "Επαναστατικών Πυρήνων" κ.λπ. θα εκρίνοντο υποχρεωτικώς με το ελαφρυντικό
αυτό, λόγω της σχετικής επιταγής όχι ενός ή δύο θεωρητικών, αλλά της κρατούσης
θεωρίας στην επιστήμη. 
Αλλά ποια είναι η διαφορά μεταξύ κάποιου που "εκτελεί" για να εξευμενίσει την
"κοινωνική οργή" και κάποιου που "εκτελεί" για να εξευμενίσει τη "θεία"; 
Και ο μεν και ο δε απλώς νομίζουν ότι εξευμενίζουν οργές, ο ένας την κοινωνική
και ο έτερος τη θεϊκή.

Γιατί, λοιπόν, η θεωρία των "ανθρωπίνων δικαιωμάτων" αναγνωρίζει υποχρεωτικώς
ελαφρυντικό "μη ταπεινού ελατηρίου" στον πολιτικό φόνο και αρνείται να το
αναγνωρίσει στον θρησκευτικό φόνο;

Η απάντηση είναι ακριβώς η παραπάνω: η νομοθεσία μας έχει διαμορφωθεί επί τη
βάσει του χριστιανικού κριτηρίου περί θρησκευτικής θυσίας, που αποκλείει τον
σφαγιασμό των ανθρώπων για τον εξιλασμό του Θεού.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N22</CAT>
<ED>
Κωδικός άρθρου: A16033N221</ED>
<ID>
ID:134073

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N22&aa=1</URL></REF>


Article

<CATEGORY>vin11</CATEGORY>

 <H2>Το βιβλίο Φαράκου για τον Άρη
</H2>
ΟΣΑ ΓΡΑΦΕΙ για τον ταγματάρχη Μιχάλη Παπαζήση στο βιβλίο του για τον Άρη,
ανασκευάζει ο κ. Μ.Γ. Παπαζήσης, από την Αθήνα, με ανοιχτή επιστολή του προς
τον Γρηγόρη Φαράκο. 
Σημειώνει, μεταξύ άλλων, ο κ. Παπαζήσης:

«Έχω σοβαρές αμφιβολίες για τη γνησιότητα της έκθεσης του Άρη σε ό,τι αφορά το
σημείο εκείνο, που αναφέρεται στην αντικατάσταση του Παπαζήση από τη Διοίκηση
του V Ανεξ. Τάγματος του ΕΛΑΣ Παρνασσίδας.

Δεν ήταν δυνατόν να μη γνώριζε ο Άρης την ηρωική δράση του Μιχάλη Παπαζήση,
τόσο στους προηγούμενους πολέμους (Μικρασιατική Εκστρατεία, Ελληνοϊταλικός
Πόλεμος) όσο και τη συμμετοχή του ως στρατιωτικού διοικητή τάγματος στις πολύ
κρίσιμες μάχες, όπως του 51ου χιλιομέτρου Παρνασσίδας (30-31 Αυγούστου 1943),
της Αράχωβας (10-11 Σεπτεμβρίου 1943), των Δερβενοχωρίων - Πάρνηθας (16-17-18
Οκτωβρίου 1943), του Σκλήθρου (14 Ιανουαρίου 1944).

Αλλά και αν ακόμη δεχθούμε ότι ο Άρης δεν είχε εκτιμήσει τη στρατιωτική
ικανότητα και αξία του Μιχάλη Παπαζήση και συνιστούσε την αντικαστάστασή του
από τη Διοίκηση Τάγματος, εσείς που γράφετε ιστορία δεν θα έπρεπε να
σημειώσετε στο σχόλιό σας ότι ο Άρης διαψεύσθηκε από τα γεγονότα που ακολούθησαν;

Μετά τον Μάιο 1944, ο Μιχάλης Παπαζήσης, ως στρατιωτικός διοικητής του 5ου
Ανεξ. Τάγματος του ΕΛΑΣ Παρνασσίδας, αλλά και ως διοικητής του 2ου
Συντάγματος, πήρε ενεργό μέρος σε μια σειρά από νικηφόρες μάχες, όπως στην Άνω
Αγόριανη (9 Ιανουαρίου 1944), στις Καρούτες Γκιώνας (4-5 Αυγούστου 1944),
Καστανιά Σπερχειάδος (16 Αυγούστου 1944), Μαυρολιθάρι - Γκούρα (19 Αυγούστου
1944), Λιδωρίκι (29-30-31 Αυγούστου 1944) και Βίλια Αττικής (29-30 Σεπτεμβρίου 1944).

Είναι δυνατόν, κ. Φαράκο, να μη γνωρίζετε ότι ο ηρωικός αυτός ταγματάρχης ήταν
από τους ελάχιστους αξιωματικούς του ΕΛΑΣ, που για τον ηρωισμό και την
αυτοθυσία του τιμήθηκε διακριτικά με διαταγή του Γενικού Στρατηγείου του ΕΛΑΣ,
με το Αριστείο Απελευθερωτικού Αγώνα;».

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N22</CAT>
<ED>
Κωδικός άρθρου: A16033N222</ED>
<ID>
ID:134127

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N22&aa=2</URL></REF>


Article

<CATEGORY>vin11</CATEGORY>

 <H2>Για την κατάσχεση από το ΙΚΑ
</H2>
ΣΕ ΔΗΜΟΣΙΕΥΜΑ των «ΝΕΩΝ», σχετικά με κατάσχεση που έκανε το ΙΚΑ, απαντά το
Γραφείο Τύπου και Δημοσίων Σχέσεων του Ιδρύματος:

«Σύμφωνα με το άρθρο 8, παρ. 5, εδάφ. γ του Α.Ν. 1846/51 υπόχρεος εργοδότης
για την καταβολή των ασφαλιστικών εισφορών θεωρείται ο κύριος του
ανεγειρομένου και συμπληρωμένου κτίσματος. 
Το ίδιο ισχύει ακόμη και στην περίπτωση της κατασκευής οικοδομής με το σύστημα
της αντιπαροχής (ΣτΕ 1039/85, 4127/87, 3203/88), οπότε ευθύνονται εις ολόκληρο
όλοι οι συνιδιοκτήτες.

Το ΙΚΑ στην περίπτωση μη απόδοσης των οφειλομένων ασφαλιστικών εισφορών
υποχρεούται στη λήψη αναγκαστικών μέτρων κατά οποιουδήποτε από τους
συνιδιοκτήτες σύμφωνα με το άρθρο 26, παρ. 1 του Ν. 1846/51 μέχρις εξασφάλισης
της οφειλής. 
Αυτή ακριβώς είναι η περίπτωση που επιβάλλεται η κατάσχεση του διαμερίσματος
του κ. Νικ. Κόκκου».

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N22</CAT>
<ED>
Κωδικός άρθρου: A16033N223</ED>
<ID>
ID:134169

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N22&aa=3</URL></REF>


Article

<CATEGORY>vin11</CATEGORY>

 <H2>Επαγγελματικές μισθώσεις
</H2>
ΓΙΑ ΤΗ ρήτρα αναπροσαρμογής των μισθωμάτων επαγγελματικής στέγης γράφει ο κ.
Βασ. Φλώρος, από τον Κορυδαλλό: 
«Χιλιάδες μισθωτήρια συμβόλαια επαγγελματικής στέγης, που έγιναν σε περιόδους
έντονου πληθωρισμού (γύρω στο 1990), περιλαμβάνουν ρήτρα αναπροσαρμογής του
μισθώματος, που όχι λίγες φορές ξεπερνά και το 20% ετησίως. 
Η δυσβάστακτη αυτή ρήτρα είναι προϊόν εκδήλως δυσκόλων και ανωμάλων
οικονομικών συνθηκών της χώρας μας και ως τοιαύτη χρήζει διορθώσεως με νόμο,
αφού τα δικαστήρια αδυνατούν να το πράξουν, προφανώς διότι ευρίσκονται προ
συμφωνημένης ρήτρας.

Δεν χρειάζεται να αναπτυχθεί γιατί η ρήτρα αυτή σήμερα, που ο πληθωρισμός
είναι γύρω στο 5% και τα επιτόκια καταθέσεων κάτω του 10%, είναι ληστρική και
απαράδεκτη». 
Και ο αναγνώστης μας συνεχίζει, διατυπώνοντας μια πρόταση:

«Θα αρκούσε μία και μόνη διάταξη με την οποία να ορίζεται ότι σε υφιστάμενες
συμβάσεις μισθώσεως επαγγελματικής στέγης που προβλέπουν ρήτρα ετησίας
αναπροσαρμογής μισθώματος σε ποσοστό μεγαλύτερο του επίσημου δείκτου
πληθωρισμού της χώρας, το ποσοστό αυτό περιορίζεται αυτοδικαίως, από της
ισχύος της ρυθμίσεως αυτής, στο ύψος του πληθωρισμού του εκάστοτε προηγουμένου
έτους. 
Μια τέτοια διάταξη είναι επιβεβλημένη για να αρθεί μια για πάντα αυτή η άδικη
και ληστρική επιβάρυνση κυρίως των μικρών και μεσαίων επαγγελματιών, που είναι
η ραχοκοκαλιά της οικονομίας μας και που σήμερα περνούν ιδιαίτερα δύσκολες
στιγμές μέσα σε ένα περιβάλλον μεταβολών και επιτακτικών προσαρμογών που
επιβάλλουν οι συνθήκες που διαμορφώνονται από την ενοποίηση της Ευρώπης.

Είναι φανερό ότι το μέτρο αυτό θα ανακουφίσει χιλιάδες επαγγελματίες και θα
διορθώσει μια απαράδεκτη κατάσταση».

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N22</CAT>
<ED>
Κωδικός άρθρου: A16033N224</ED>
<ID>
ID:134200

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N22&aa=4</URL></REF>


Article

<CATEGORY>vin11</CATEGORY>

 <H2>«Εκ παραδρομής»
</H2>
ΜΕ ΕΠΙΣΤΟΛΗ της η διευθύντρια του Γραφείου της υπουργού Ανάπτυξης κ. Βαρβάρα
Παπαχριστοπούλου, αναφέρεται σε δημοσίευμα για συνεργάτες υπουργών και
επισημαίνει: «Η κυρία Αικατερίνη Μιχαλοπούλου είναι υπάλληλος της ΑΣΤΗΡ ΑΞΕ,
από τις 11-1-1988 και απεσπάσθη στο Πολιτικό Γραφείο της υπουργού Ανάπτυξης κ.
Βάσως Παπανδρέου με κοινή απόφαση που δημοσιεύθηκε στο ΦΕΚ 228/Γ/18-11-1996.

Η ημερομηνία πρόσληψης της κυρίας Μιχαλοπούλου, αναφέρεται σαφώς σε επιστολή
της ΑΣΤΗΡ ΑΞΕ προς την Εθνική Τράπεζα της Ελλάδος στις 5 Δεκεμβρίου 1997.

Στην επιστολή αυτή διευκρινίζεται επίσης ότι σε προηγούμενη επιστολή της ΑΣΤΗΡ
ΑΞΕ, με ημερομηνία 19-11-97, προς την Εθνική Τράπεζα της Ελλάδος (η οποία είχε
σταλεί, προκειμένου να ενημερωθεί ο υπουργός Εθνικής Οικονομίας και να
απαντήσει στη σχετική ερώτηση βουλευτών), εκ παραδρομής αναφέρθηκε το όνομα
της κυρίας Μιχαλοπούλου ωσάν να προσελήφθη στην ΑΣΤΗΡ ΑΞΕ εντός του 1996. 
Μετά το δημοσίευμά σας, και προς αποκατάσταση της αλήθειας, το Γραφείο μας
αναζήτησε τη σχετική αλληλογραφία και διαπιστώθηκε το λάθος της ΑΣΤΗΡ ΑΞΕ, που
είχε ως αποτέλεσμα να δοθεί η λανθασμένη απάντηση».

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N22</CAT>
<ED>
Κωδικός άρθρου: A16033N225</ED>
<ID>
ID:134222

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N22&aa=5</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Καθοδική πορεία
</H2>
<AUTHOR>ΘΕΜΟΣ Χ. ΣΤΟΦΟΡΟΠΟΥΛΟΣ</AUTHOR>

ΤΟΝ ΙΑΝΟΥΑΡΙΟ του 1997 είχε εκφρασθεί εδώ η ελπίδα πως, έστω και ύστερα από
τόση καθυστέρηση, θα αντιστρεφόταν η πορεία των εθνικών μας θεμάτων. Όχι μόνον
αυτό δεν έγινε, αλλά, αντίθετα, η κατολίσθηση επιταχύνθηκε.

Η κατοχή και ο εποικισμός στην Κύπρο συγκαλύφθηκαν ακόμα περισσότερο με την
συνεχισθείσα μεταμφίεσή τους σε διακοινοτική διαφορά.

Επίσης, με την εμμονή στην πρότασή μας να οροθετήσει το Διεθνές Δικαστήριο την
αιγαία υφαλοκρηπίδα και με την εκ νέου αποδοχή της ιδέας «μέτρων οικοδόμησης
εμπιστοσύνης» στο Αρχιπέλαγος, χωρίς να θέτουμε ως προϋπόθεση την εκεί
εφαρμογή της αρχής των 12 ν.μ., αποδυναμώσαμε σε μεγαλύτερο βαθμό το δικαίωμά
μας που στηρίζεται στην αρχή αυτή. Η δε εκκρεμότητα των Ιμίων βαραίνει όλο και
πιο πολύ.

Στη Δ. Θράκη, η Τουρκία προσπορίζεται διαρκώς και ευρύτερα οφέλη από την
πολυετή υπονόμευση της ελληνικής κυριαρχίας.

Η κατά γεωμετρική πρόοδο επίδραση του χρόνου εμφανίζεται και στην παγιούμενη
χρήση του ονόματος «Μακεδονία» ως δηλωτικού του κράτους των Σκοπίων, καθώς και
στην μορφή καθολικής μετανάστευσης που τείνει να προσλάβει η διαρροή του
Ελληνισμού από την Αλβανία.

Ούτε οι άλλες κύριες συνιστώσες της εθνικής μας ισχύος βαίνουν προς θεραπεία.
Αναιμικές ήσαν και πάλι οι επιδόσεις της οικονομίας στους κρίσιμους τομείς της
παραγωγής και των εξαγωγών. Ανεπαρκής υπήρξε η ενίσχυση των Ενόπλων Δυνάμεων.
Η παιδεία μας ακόμα ψάχνει να βρει τον δρόμο της.

Τέτοια μείζονα κενά δεν μπορεί να καλύψει η συμμετοχή μας στην Ευρωπαϊκή Ένωση.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N47</CAT>
<ED>
Κωδικός άρθρου: A16033N471</ED>
<ID>
ID:134120

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N47&aa=1</URL></REF>


Article

<CATEGORY>vin07</CATEGORY>

 <H5>ΤΑ ΚΑΤΟΡΘΩΜΑΤΑ ΤΟΥ ΠΡΟΕΔΡΟΥ ΤΗΣ MICROSOFT ΜΠΙΛ ΓΚΕΪΤΣ
</H5><H2>Ανέκδοτα υψηλής τεχνολογίας
</H2>
Οι προσωπικοί υπολογιστές έχουν μπει για τα καλά στη ζωή μας. Το πόσο μας
καταδυναστεύουν φαίνεται από το ότι πλέον κυκλοφορούν και ανέκδοτα high-tech,
που διανέμονται μέσω ηλεκτρονικού ταχυδρομείου και χλευάζουν τον πρόεδρο της
Microsoft Μπιλ Γκέιτς ως αλαζόνα και αναξιόπιστο που αγωνίζεται να μονοπωλήσει
την αγορά των ηλεκτρονικών υπολογιστών.

«Ο ΜΠΙΛ Γκέιτς στην Κόλαση». Ο Γκέιτς πεθαίνει και βρίσκεται μπροστά στον Άγιο
Πέτρο, ο οποίος τον αφήνει να επιλέξει ανάμεσα στον Παράδεισο και την Κόλαση.
Αφού μάλιστα δεν πρόκειται για τυχαίο νεκρό, του επιτρέπεται να δοκιμάσει τις
δύο εναλλακτικές λύσεις πριν πάρει την τελική απόφασή του. Ο Μπιλ Γκέιτς
αρχίζει από τον Παράδεισο: ροζ συννεφάκια και δοξολογίες. Ο τόπος δεν είναι
κατάλληλος για δυναμικούς ανθρώπους σαν κι αυτόν. Φεύγει για την Κόλαση. Η
κατάσταση εδώ είναι σαφώς καλύτερη: υπέροχα κορίτσια με μπικίνι παίζουν βόλεϊ
στην παραλία. Ο Μπιλ διαλέγει έτσι την Κόλαση. Μερικές εβδομάδες αργότερα, ο
Άγιος Πέτρος κάνει μια βόλτα στην Κόλαση για να δει πώς τα πάει ο εκλεκτός
ένοικός της. Βρίσκει τον Γκέιτς σε τρομερή κατάσταση: εγκαύματα τρίτου βαθμού,
σκισμένα ρούχα, καμένα μαλλιά. «Άγιε Πέτρε, με εξαπατήσατε» διαμαρτύρεται.
«Πού είναι τα κορίτσια, η παραλία και το βόλεϊ;». Ο Άγιος Πέτρος τότε
χαμογελάει και του απαντά: «Λυπάμαι πολύ. Αυτό που είδες ήταν το demo, όπως το
λέτε στη γλώσσα σας».

«Τρεις γυναίκες και οι σύζυγοί τους». Τρεις γυναίκες συζητούν για τις ερωτικές
επιδόσεις των συζύγων τους. Η πρώτη διηγείται: «Ο άνδρας μου δουλεύει σ' ένα
γραφείο συμβουλών για ζευγάρια. Πριν κάνουμε έρωτα, μου αγοράζει πάντα
λουλούδια και σοκολάτες. Με ενθουσιάζει αυτό». Η δεύτερη λέει: «Ο άνδρας μου
είναι μηχανικός αυτοκινήτων. Πότε πότε του αρέσει να με αποπαίρνει και να με
κακομεταχειρίζεται, κι αυτό μπορώ να πω ότι μου αρέσει αρκετά». Και η τρίτη:
«Ο άνδρας μου εργάζεται στη Microsoft. Κάθεται στην άκρη το κρεβατιού και μου
περιγράφει για ώρες πόσο ωραίο θα είναι αυτό που θα κάνουμε».

«Η τέχνη του προγραμματιστή». Όλοι όσοι έχουν ηλεκτρονικό υπολογιστή έχουν
συνηθίσει να ακολουθούν τη συμβουλή της επανεκκίνησης όταν το κομπιούτερ τους
«κολλήσει». Τρία άτομα βρίσκονται μέσα σ' ένα αυτοκίνητο: ένας μηχανικός, ένας
ηλεκτρολόγος και ένας προγραμματιστής της Microsoft. Το αυτοκίνητο ξαφνικά
σταματάει. Ο μηχανικός λέει: «Πρέπει να κοιτάξουμε το κιβώτιο ταχυτήτων· θα το
αναλάβω!». Ο ηλεκτρολόγος δεν συμφωνεί: «Το πρόβλημα βρίσκεται χωρίς αμφιβολία
στα ηλεκτρικά καλώδια· θα το διορθώσω εγώ». Ο προγραμματιστής της Microsoft
κουνάει το κεφάλι του και λέει: «Παιδιά, εγώ λέω να κλείσουμε όλα τα παράθυρα,
να βγούμε από τ' αυτοκίνητο και έπειτα να ξαναμπούμε. Είμαι βέβαιος ότι θα
πάρει μπροστά».

«Σκοτάδι». Ερώτηση: Πόσοι μηχανικοί της Microsoft χρειάζονται για να αλλάξουν
μια λάμπα; Απάντηση: Κανένας· όλοι μένουν στο σκοτάδι και ο Μπιλ Γκέιτς
αποφασίζει ότι το «Σκοτάδι» είναι η νέα πραγματικότητα.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16033N481</ED>
<ID>
ID:134070

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N48&aa=1</URL></REF>


Article

<CATEGORY>vin07</CATEGORY>

 <H2>Την έπαθαν οι Ιταλοί με το ασύρματο τηλέφωνο
</H2>
ΔΥΣΑΝΑΣΧΕΤΟΥΝ οι Ιταλοί καταναλωτές που έσπευσαν να αποκτήσουν το «φίντο», το
περιβόητο ασύρματο τηλέφωνο πόλης, επειδή άλλα τούς υποσχέθηκε η εταιρεία
Τελεκόμ κι άλλα διαπίστωσαν οι χρήστες.

Όπως καταγγέλλει η Ένωση Προστασίας Καταναλωτών, έπειτα από έρευνα στους
δρόμους της Ρώμης, το ασύρματο τηλέφωνο αστικής εμβέλειας, σε πολλά σημεία της
αιώνιας πόλης είναι εκτός λειτουργίας, σε σημείο η Ένωση Καταναλωτών να
πειστεί ότι τα πολυδιαφημισμένα... προσόντα του «φίντο» δεν είναι παρά ένα
άσχημο αστείο εις βάρος των συνδρομητών που έσπευσαν εν όψει των εορτών να το
αγοράσουν ή να το χαρίσουν, καταβάλλοντας μόνο στη Ρώμη 8 δισεκατομμύρια
λιρέτες στα ταμεία των συμβεβλημένων εμπόρων.

Η υπόθεση, μέσα σε λίγες μόνο μέρες από την έναρξη της λειτουργίας του νέου
«επαναστατικού» δικτύου τηλεφωνίας, έφθασε στην εισαγγελία, από την οποία η
Ένωση Καταναλωτών ζήτησε την κατάσχεση του δικτύου και των ασύρματων τηλεφώνων
πόλης, που πωλούνται στα καταστήματα, αλλά και την αποζημίωση των κατόχων.

Στη Ρώμη οι κάτοχοι του «φίντο» είναι ήδη 20.000 και ο τζίρος από τις πωλήσεις
του σε σύντομο χρονικό διάστημα υπολογίζεται ότι θα μπορούσε να φθάσει τα 100
δισ. λιρέτες ενώ τα τηλέφωνα αυτά... δεν λειτουργούν.

Η Telecom, η οποία είχε επενδύσει στο νέο δίκτυο ένα τρισεκατομμύριο λιρέτες,
εγγυόμενη πλήρη αστική κάλυψη σε 28 πόλεις της Ιταλίας, απάντησε ότι το νέο
ασύρματο τηλέφωνο λειτουργεί καλά σε όλη τη Ρώμη και ότι η δυσλειτουργία ήταν
απλώς προσωρινή και οφειλόταν είτε σε λανθασμένη χρήση είτε σε στιγμιαία βλάβη
του δικτύου.

Όπως διαπιστώθηκε, τα «φίντο» λειτουργούν μόνο σε ακτίνα 400 μέτρων από τα
σπίτια όπου βρίσκεται η βάση της εγκατάστασης και σε ακτίνα μερικών βημάτων
από τις κεραίες αναμετάδοσης του δικτύου.

Η ΑΠΟΣΤΟΛΟΠΟΥΛΟΥ

Την εκτίμησή της ότι η χρήση κινητού τηλεφώνου πρέπει να προκαλεί βλάβη στον
εγκέφαλο εξέφρασε η Ελληνοαυστραλή ερευνήτρια Βάσω Αποστολοπούλου.

Όταν κλήθηκε να σχολιάσει δημοσιεύματα, σύμφωνα με τα οποία έρευνες στην
Αυστραλία έδειξαν ότι η χρήση κινητού τηλεφώνου πιθανόν να προκαλεί καρκίνο
του εγκεφάλου, η κ. Αποστολοπούλου είπε:

«Αυτό όλοι το λένε, αλλά δεν έχει αποδειχθεί. Εγώ πιστεύω ότι πρέπει να
προκαλεί βλάβη, αφού όπως έχω διαπιστώσει η ίδια, βάζοντας το (κινητό)
τηλέφωνο μπροστά σε τηλεόραση ή ραδιόφωνο, αυτά βουίζουν, όταν κτυπά το
τηλέφωνο. Φανταστείτε τι κάνει στο μυαλό»...

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16033N482</ED>
<ID>
ID:134124

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N48&aa=2</URL></REF>


Article

<CATEGORY>vin07</CATEGORY>

 <H2>ΣΤΗ ΣΕΛΗΝΗ ΓΙΑ ΝΕΡΟ
</H2>
<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16033N483</ED>
<ID>
ID:134166

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N48&aa=3</URL></REF>


Article

<CATEGORY>vin07</CATEGORY>

 <H5>ΕΝΩ ΟΙ ΑΡΧΕΣ ΤΗΣ ΑΛΓΕΡΙΑΣ ΑΡΝΟΥΝΤΑΙ ΠΕΙΣΜΑΤΙΚΑ ΚΑΘΕ ΞΕΝΗ ΕΠΕΜΒΑΣΗ
</H5><H2>Κάθε μέρα και μακελειό
</H2>
Αίμα και τρόμος. Χωρίς τέλος είναι η τραγωδία που διαδραματίζεται εδώ και
έξι χρόνια στην Αλγερία

Το αίμα εξακολουθεί να ρέει, με νέα θύματα να προστίθενται καθημερινά στις
εκατόμβες των νεκρών, αλλά οι αλγερινές αρχές, αν και ανίκανες να σταματήσουν
την αιματοχυσία, αγνοούν επιδεικτικά τον έξω κόσμο και αρνούνται πεισματικά
κάθε ξένη επέμβαση.

ΓΙΑ μια ακόμα φορά, οι σφαγείς επέλεξαν την επαρχία Ρελιζάν, όπου πριν από
λίγες μέρες εισέβαλαν σε τέσσερα χωριά και δολοφόνησαν 412 χωρικούς. Σε
χθεσινή επιδρομή τους άφησαν πίσω τους άλλους 62 νεκρούς και 50 τραυματίες σε
ένα όργιο βίας και μίσους που δεν έχει τέλος.

Μετά τον λήθαργο τόσων ετών, η Δύση ευαισθητοποιήθηκε στο δράμα της Αλγερίας
και η μία χώρα μετά την άλλη ζητούν από τις αλγερινές αρχές να επιτρέψουν την
διεξαγωγή διεθνούς έρευνας για τις σφαγές ή τη μεσολάβηση τρίτων σε μια
προσπάθεια τερματισμού της αιματοχυσίας. Η Ευρωπαϊκή Ένωση επιθυμεί να
συζητήσει με την αλγερινή ηγεσία τρόπους για τον τερματισμό της βίας και
ζήτησε από το Αλγέρι να δεχτεί την επίσκεψη εκπροσώπου του ΟΗΕ για να
διερευνήσει σχετικά.

Η πρόταση της Ε.Ε. διατυπώθηκε από τον Βρετανό υπουργό Εξωτερικών Ρόμπιν Κουκ,
ο οποίος πρόσθεσε ότι η Ευρωπαϊκή Ένωση είναι επίσης έτοιμη να βοηθήσει τις
κοινότητες που έχουν αιμορραγήσει από τη δράση των φανατικών μουσουλμάνων,
στους οποίους η αλγερινή κυβέρνηση αποδίδει τις σφαγές. Αλλά οι αλγερινές
αρχές απορρίπτουν κάθε ξένη επέμβαση. Χαρακτηριστικό της άρνησής τους να
«διεθνοποιήσουν» το εσωτερικό τους πρόβλημα είναι το γεγονός ότι ο Αμερικανός
πρεσβευτής στο Αλγέρι Κάμερον Χιούμ κλήθηκε στο υπουργείο Εξωτερικών, όπου του
επιδόθηκε διαμαρτυρία για την έκκληση των Ηνωμένων Πολιτειών να επιτρέψει η
Αλγερία τη διεξαγωγή διεθνούς έρευνας για τις σφαγές.

Σύμφωνα με το αλγερινό πρακτορείο ειδήσεων APS, αξιωματούχος του υπουργείου
Εξωτερικών δήλωσε ότι η πρόταση αυτή δίνει άφεση αμαρτιών σε όσους κρύβονται
πίσω από τις σφαγές και αφήνει αμφιβολία για την ταυτότητα των δραστών.

Τον εκνευρισμό των αλγερινών αρχών για την αφύπνιση της Δύσης γύρω από την
τραγωδία που διαδραματίζεται στη χώρα αντανακλούν και πολλές αλγερινές
εφημερίδες με τα δημοσιεύματά τους. «Αρκετά πια», ήταν ο πηχυαίος τίτλος της
πρώτης σελίδας της κυβερνητικής εφημερίδας «Ελ Μουτζαχίντ», ενώ η γαλλόφωνη
εφημερίδα «Λιμπερτέ» υπογραμμίζει ότι «ο θόρυβος δεν θα οδηγήσει σε καμία
ενέργεια πραγματικής αλληλεγγύης προς την Αλγερία».

Ως συνυπεύθυνη των σφαγών χαρακτήρισε την αλγερινή κυβέρνηση η αλγερινή
δημοσιογράφος Σαλίμα Γκεζάλι, η οποία τιμήθηκε τον περασμένο μήνα με το
βραβείο Ζαχάρωφ του Ευρωπαϊκού Κοινοβουλίου.

Σε συνέντευξή της στο γερμανικό περιοδικό «Μπούντε», η Σαλίμα Γκεζάλι τονίζει
ότι «δεν μπορεί κανείς να θεωρεί ότι οι μόνοι υπεύθυνοι για την τραγωδία είναι
οι ισλαμιστές». «Και οι στρατιωτικοί φέρουν ευθύνη», υπογραμμίζει.

«Οι στρατιωτικοί ανησυχούν μόνο αν θα διατηρήσουν την εξουσία και τα πλούτη,
τα οποία απέκτησαν χάρη στην βοήθεια των εταιρειών πετρελαίου», προσθέτει η
Αλγερινή δημοσιογράφος, η οποία ήταν αρχισυντάκτης της εφημερίδας «Λα Νασιόν»,
την οποία οι αρχές έκλεισαν το 1996.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16033N491</ED>
<ID>
ID:134071

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N49&aa=1</URL></REF>


Article

<CATEGORY>vin07</CATEGORY>

 <H2>Θα γίνουν ζελέ οι τροχοί των οδοντογιατρών
</H2>
ΟΙ ΠΑΡΑΔΟΣΙΑΚΟΙ τροχοί που χρησιμοποιούν οι οδοντογιατροί στη Σουηδία μπορεί
να αντικατασταθούν πολύ σύντομα από ένα ζελέ που θα εξαφανίζει ανώδυνα τις
φθορές των δοντιών, αναφέρεται σε άρθρο της ιατρικής επιθεώρησης «New
Scientist». Όπως ανακοίνωσαν εκπρόσωποι της εταιρείας «Medi Team» από το
Γκέτεμποργκ της Σουηδίας, το νέο αυτό προϊόν θα μειώνει τον πόνο που προκαλούν
ο τροχός και οι ενέσεις και θα περιορίσει τις φθορές και τις αιμορραγίες των
υγειών ιστών. «Για το σφράγισμα ενός δοντιού, ο οδοντογιατρός ανοίγει δύο
φιαλίδια. Το ένα περιέχει ένα κόκκινο ζελέ με τρία αμινοξέα ­ γλουταμίνη,
λευκίνη και λυσίνη ­ και το άλλο ένα αραιό διάλυμα χλωριώδους νατρίου»,
αναφέρεται στο άρθρο.

Ο οδοντογιατρός ανακατεύει το περιεχόμενο των δύο φιαλιδίων και τοποθετεί
λίγες σταγόνες στο χαλασμένο δόντι, με αποτέλεσμα να διαλύεται η τεριδόνα.
Αμέσως μετά, ο οδοντογιατρός σφραγίζει το δόντι με τον συνηθισμένο τρόπο. Η
σουηδική εταιρεία ανακοίνωσε πως έχει ήδη δοκιμάσει το ζελέ σε χίλιους
Σουηδούς και το προϊόν αναμένεται να κυκλοφορήσει στην αγορά την επόμενη
χρονιά. Το ζελέ αυτό θα έχει θετικά αποτελέσματα στις περισσότερες οδοντικές
φθορές, εκτός από εκείνες που βρίσκονται πολύ βαθιά και εκεί ίσως να
χρειάζεται ο τροχός. «Αλλά ακόμα και σε αυτές τις περιπτώσεις, ο τροχός θα
χρησιμοποιείται για να αφαιρεί τους ιστούς από τις λιγότερο ευαίσθητες
περιοχές, μακριά από το νεύρο, έτσι δεν θα είναι αναγκαίες οι αναισθητικές
ενέσεις», καταλήγουν οι Σουηδοί ερευνητές.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16033N492</ED>
<ID>
ID:134125

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N49&aa=2</URL></REF>


Article

<CATEGORY>vin07</CATEGORY>

 <H2>Θα διωχθεί ο Μπότα
</H2>
Ο ΤΕΛΕΥΤΑΙΟΣ σκληροπυρηνικός ηγέτης της περιόδου του απαρτχάιντ στη Νότια
Αφρική Πίτερ Μπότα θα διωχθεί ποινικά επειδή αψήφησε κλήτευση να παρουσιαστεί
ενώπιον της Επιτροπής για την Αλήθεια και τη Συμφιλίωση.

«Η ποινική του δίωξη επιβάλλεται όχι μόνον από τον νόμο, αλλά και για λόγους
δημοσίου συμφέροντος», δήλωσε ο Φρανκ Καν, γενικός εισαγγελέας του Δυτικού
Κέιπ Τάουν.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16033N493</ED>
<ID>
ID:134167

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N49&aa=3</URL></REF>


Article

<CATEGORY>vin07</CATEGORY>

 <H5>Έχουν γίνει...
</H5><H5>Ο πραγματικός...
</H5><H5>Για τον αριθμό...
</H5><H5>Και ο ρόλος...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... πολλές απόπειρες να εξηγηθεί η σφαγή στην Αλγερία. Γιατί αυτή η
αποχαλίνωση; Το γλέντι του αίματος; Υπάρχει βέβαια πάντοτε η οντολογική, η
«κισμετική» ερμηνεία: άνθρωπος ανθρώπω λύκος, ουδέν δεινότερον, και όλα αυτά.
Πρακτικά όμως, επικαιρικά, γιατί οι Ισλαμιστές να σκοτώνουν φιλήσυχους
χωρικούς, όμοια πιστούς, όμοια φτωχούς και άμοιρους με τους ίδιους; Δεν έχουν
μανάδες και παιδιά αυτά τα ισλαμικά θηρία, δεν μπορούν για λίγο έστω να
συναισθανθούν τι κάνουν; Αλλά το πράγμα, λένε ορισμένοι αναλυτές, δεν είναι
τόσο απλό.

... στόχος της GIA, των «Ένοπλων Ισλαμικών Ομάδων» που πρωτοστατούν στο
μακελειό, είναι οι «Ομάδες Αυτοάμυνας», που έχουν συγκροτηθεί σε πολλές πόλεις
και χωριά. Αρκετά από τα μέλη των Ο.Α. είναι παλιοί αγωνιστές της αλγερινής
ανεξαρτησίας. Άλλοι είναι απλοί χωρικοί, που φοβούνται για τις οικογένειες και
για το βιός τους. Δεν πρόκειται λοιπόν, τώρα πια, για συγκρούσεις μεταξύ του
στρατού ­ υποτιθέμενου εγγυητή της δημοκρατίας και του λαϊκού κράτους ­ και
των ορδών του Αλλάχ αλλά για γνήσιο ακήρυκτο εμφύλιο πόλεμο. Όπου, έρχονται
αντιμέτωπα ­ ιδίως στην ύπαιθρο ­ ολόκληρα γένη, πατριές και φατρίες. Και
όπου, επί πλέον, λειτουργούν και κίνητρα καθαρά οικονομικά ­ αγώνας για
κοπάδια, χωράφια, πηγάδια και εγκαταστάσεις. Οι άμαχοι, τα γυναικόπαιδα,
θεωρούνται περιουσία του κάθε «πατριάρχη». Και ως τέτοια εξολοθρεύονται.

... των νεκρών μεταξύ των αμάχων ο ημιεπίσημος αριθμός είναι ­ μέχρι στιγμής ­
65.000. Κατά τη Διεθνή Αμνηστία, φτάνουν ίσως τους 100.000. Άγνωστος όμως
παραμένει ο αριθμός των νεκρών στρατιωτών και αστυνομικών: Η κυβέρνηση τον
κρατάει απόρρητο. Η ίδια αγωνίζεται να υποβαθμίσει και την έκταση των
ανταρτικών επιχειρήσεων, ανακοινώνοντας συνήθως μικρότερο αριθμό θυμάτων από
τον πραγματικό. Έτσι, η μεγιστοποίηση του αριθμού των θυμάτων αποτελεί για
τους Ισλαμιστές και τρόπο γελοιοποίησης της κρατικής λογοκρισίας. Επί πλέον,
αδυνατώντας να ελέγξουν οριστικά οποιαδήποτε συγκεκριμένη περιοχή, οι
Ισλαμιστές έχουν καταλήξει στη στρατηγική του τρόμου: όλοι και παντού πρέπει
να φοβούνται την οργή τους.

... του καθεστώτος; Του στρατού; Η στάση του προέδρου Λιιαμίν Ζερουάλ δεν
είναι διόλου διαυγής, εκτιμούν πολλοί από τους αναλυτές του αλγερινού
φαινομένου. Ελέχθη ότι σφαγές γίνονται και από στρατιώτες μεταμφιεσμένους σε
αντάρτες της GIA. Το ίδιο όπως γίνονται και από αντάρτες μεταμφιεσμένους σε
αστυνομικούς. Μέσα στις συνθήκες του τρόμου και του άγριου μίσους που
βασιλεύει παντού, με αέναη την αναπαραγωγή της βίας και την ανθρώπινη ζωή στη
φτήνεια, είναι συνήθως αδύνατο να διαπιστωθεί ποιος ακριβώς είναι ο σφαγέας.
Ταυτότητα, αλλοίμονο, αποκτούν ­ πεθαίνοντας ­ μόνο τα θύματα. Μέσα στην
κόλαση του αίματος, όμως, ένα μόνο πράγμα είναι απυρόβλητο: η βιομηχανία των
αλγερινών πετρελαίων. Ο Ζερουάλ φυλάει ως κόρη οφθαλμού τις εγκαταστάσεις της
«Σονατράς», της κρατικής εταιρίας-μαμμούθ, που παράγει και εξάγει 300.000
βαρέλια πετρέλαιο κάθε 24ωρο! Όπως και τα συγκροτήματα όπου ζουν οι τεχνικοί
και οι κομισάριοι του μαύρου χρυσού. Όλα, στον τομέα αυτόν, λειτουργούν άψογα.
Και η θεωρία που «πουλά» ο Ζερουάλ, «Ή εμείς ή το χάος», είναι ένας έμμεσος
εκβιασμός (και) προς τη διεθνή κοινότητα ­ και πελατεία του. Η βία, εν μέρει,
τον συμφέρει. Αλλά τα περιθώρια στενεύουν.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16033N501</ED>
<ID>
ID:134072

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N50&aa=1</URL></REF>


Article

<CATEGORY>vin07</CATEGORY>

 <H5>ΚΑΡΛΑ ΦΕΪ ΤΑΚΕΡ
</H5><H2>ΠΡΟΣΩΠΑ
</H2><H2>Μπροστά στον δήμιο
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Κάρλα Φέι Τάκερ. Δεκατέσσερα χρόνια μετά το έγκλημα, ο δήμιος θα
εκτελέσει μια «άλλη» γυναίκα

Είναι η πρώτη γυναίκα που θα εκτελεστεί στο Τέξας μετά τον Εμφύλιο Πόλεμο·
εκκλήσεις για τη μετατροπή της ποινής της απευθύνουν τόσο αριστεροί όσο και η
θρησκευτική Δεξιά.

Η ΚΑΡΛΑ Φέι Τάκερ, 38 ετών, θα εκτελεστεί με θανατηφόρα ένεση στις 3
Φεβρουαρίου, για τον φόνο του Τζέρι Λιν Ντιν και της Ντέμπορα Θόρντον, που
διέπραξε πριν από 14 χρόνια. Άλλη μία μόνο γυναίκα έχει εκτελεστεί στις ΗΠΑ
μετά την επαναφορά της θανατικής ποινής, πριν από δύο δεκαετίες, ενώ η Τάκερ
είναι η πρώτη που θα θανατωθεί από τη Δικαιοσύνη του Τέξας ­ η οποία έστειλε
ωστόσο στον δήμιο, μόνο κατά το 1997, 37 ανθρώπους. Η περίπτωσή της έχει
δημιουργήσει παράδοξες συμμαχίες.

Υπέρ της Τάκερ έχει εκφραστεί η έγκυρη «Ουάσιγκτον Ποστ» μέσω του (αριστερού)
αρθρογράφου της Ρίτσαρντ Κόεν. Αυτός ο τελευταίος υιοθέτησε την έκκληση των...
Συντηρητικών Χριστιανών του Πατ Ρόμπερτσον, που ζήτησαν από τον κυβερνήτη του
Τέξας Τζορτζ Μπους (γιο του πρώην Προέδρου των ΗΠΑ) να της χαρίσει τη ζωή. Κι
αυτό διότι η Τάκερ δεν είναι πλέον η τοξικομανής και βίαιη ιερόδουλος που σε
μια κρίση οργής οφειλόμενη στο αλκοόλ και την ηρωίνη σκότωσε με αξίνα έναν
άνδρα και τη φίλη του, ενώ κοιμούνταν γυμνοί στο κρεβάτι τους. «Αυτό το τέρας
δεν υπάρχει πια», έγραψε ο Κόεν, «όλοι όσοι τη γνωρίζουν επιβεβαιώνουν ότι η
Τάκερ είναι σήμερα μια γυναίκα αφοσιωμένη στη θρησκεία, ώριμη και εντελώς
αναμορφωμένη». Στη φυλακή μεταμελήθηκε, παντρεύτηκε έναν πάστορα και
δραστηριοποιήθηκε στη διάδοση του Ευαγγελίου μεταξύ των φυλακισμένων. Ο ζήλος
της ήταν τέτοιος, ώστε ακόμη και ο Πατ Ρόμπερτσον και οι Συντηρητικοί
Χριστιανοί του υποχρεώθηκαν να... μετριάσουν τον παροιμιώδη ζήλο τους υπέρ της
θανατικής ποινής και να ζητήσουν από τον υιό Μπους να της δώσει χάρη. «Αν ο
γιος του πρώην προέδρου βάλει υποψηφιότητα για τον Λευκό Οίκο, θα χρειαστεί τη
βοήθεια αυτών των ψηφοφόρων», παρατηρεί η «Ουάσιγκτον Ποστ».

Ωστόσο, η ίδια εφημερίδα επισημαίνει ότι για τους περισσότερους Αμερικανούς, η
μοίρα της Τάκερ και των εκατοντάδων άλλων μεταμελημένων θανατοποινιτών δεν
κάνει ούτε κρύο ούτε ζέστη. «Ο Μπιλ Κλίντον», γράφει ο Κόεν, «διέκοψε το 1992
την εκστρατεία του για τις προεδρικές εκλογές, για να τρέξει στο Λιτλ Ροκ και
να παρακολουθήσει την εκτέλεση του Ρίκι Ρέι Ρέκτορ», του δολοφόνου στον οποίο
είχε αρνηθεί τη χάρη ακόμη κι όταν μια απόπειρα αυτοκτονίας τον είχε αφήσει
ανίκανο να αντιλαμβάνεται την πραγματικότητα ­ ο Ρέι έφαγε μόνο το μισό από το
τελευταίο δείπνο του λέγοντας πως ήθελε «να κρατήσει λίγο για μετά»... Η στάση
του κυβερνήτη επικροτήθηκε από τους ψηφοφόρους, οι οποίοι τον έστειλαν με την
ψήφο τους στον Λευκό Οίκο.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16033N502</ED>
<ID>
ID:134126

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N50&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Χίλια άγνωστα αύριο
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Κουρδιστάν. «Μην κλαις, αγάπη μου, η Μαφία μας προσέχει!..» (του Πανσό,
από τη «Μοντ»)

Ένα εύγε στην ενωμένη Ευρώπη! Κατάφερε να προσδώσει αστυνομικό χαρακτήρα στο
Κουρδικό πρόβλημα, αναθέτοντας την επίλυσή του στους αρχηγούς των αστυνομιών ­
της τουρκικής συμπεριλαμβανομένης...

ΕΝΑ ΝΑΝΟΥΡΙΣΜΑ. Το λένε στα βουνά του ιρακινού Κουρδιστάν και πηγαίνει κάπως
έτσι: «Γιε μου, μικρό μου παιδί/ λουλούδι του σπιτιού μου/ με ρωτάς γιατί εγώ,
η μάνα σου, σε αλυσοδένω καμιά φορά στην κούνια/ και σφίγγω τους τρυφερούς σου
καρπούς. / Εσύ είσαι ένας περήφανος Κούρδος, παιδί μου/ αναρίθμητοι ήρωες
κατακλύζουν το παρελθόν σου/ μα σήμερα ο Κούρδος είναι μόνος, κανείς δεν τον
βοηθάει/ κι εγώ σου βάζω τις αλυσίδες, παιδί μου/ γόνε της δικής μου ψυχής και
του αίματος του πατέρα σου/ τρυφερή μου καρδιά/ για να σε εξοικειώσω/ με τη
φυλακή. / Σου βάζω αλυσίδες για να τις συνηθίσεις/ γιε μου/ και να μπορέσεις
να αντέξεις/ μια μέρα/ τα βασανιστήρια των φυλακών. / Κοιμήσου/ μικρό μου/
ελπίδα μου σε χίλια άγνωστα αύριο».

ΜΙΑ ΣΥΝΕΝΤΕΥΞΗ. Η έξοδος των Κούρδων, λέει ο αρχηγός του ΡΚΚ Αμπντουλάχ
Οτζαλάν στην «Κοριέρε ντέλα Σέρα», είναι συνέπεια του βρώμικου πολέμου της
Τουρκίας στο Κουρδιστάν. «Χωρίς μια ριζική λύση δεν θα καταστεί δυνατό να
σταματήσει η έξοδος. Η αύξηση των ελέγχων στα γερμανικά και τα αυστριακά
σύνορα δεν θα αλλάξει την κατάσταση. Εχει δίκιο ο Κίνκελ όταν λέει ότι μόνο η
Άγκυρα μπορεί να δώσει λύση. Όσο για μας, είμαστε έτοιμοι για διάλογο και
βήματα συμφιλίωσης. Άλλη λύση δεν υπάρχει. Εάν κριθεί χρήσιμο, μπορούμε να
κηρύξουμε αμέσως κατάπαυση του πυρός».

ΜΙΑ ΜΑΡΤΥΡΙΑ. Τον λένε Τσελίκ (πρόκειται προφανώς για ψευδώνυμο), είναι
Τούρκος, σαράντα ετών και υπήρξε έμπορος ανθρώπων μέχρι τη σύλληψή του στην
Ιταλία για ναρκωτικά. Το εμπόριο αυτό είναι προσοδοφόρο και σχετικά ακίνδυνο,
λέει. Στη φυλακή καταλήγεις αν διακινείς ηρωίνη, όχι πρόσφυγες. Έτσι ήταν
πάντα. Ποιοι βρίσκονται πίσω από την έξοδο των Κούρδων; Η τουρκική αστυνομία,
φυσικά. Το τουρκικό κράτος. Σε σύγκριση μ' αυτά που συνέβαιναν δέκα χρόνια
πριν, η μόνη πραγματική διαφορά είναι ότι τότε συντόνιζαν τη φυγή των
προσφύγων οι συμμορίες, ενώ σήμερα απευθείας η Μαφία. Πίσω τους όμως βρίσκεται
πάντα η αστυνομία. Η τουρκική κυβέρνηση προσπαθεί από το 1992 να αδειάσει το
Κουρδιστάν. Εκεί ζουν άνθρωποι δύσκολοι, ανυπότακτοι. Πρέπει να φύγουν. Η
Τουρκία θέλει όμως και να εκδικηθεί επειδή την άφησαν έξω από την Ευρώπη.

ΜΙΑ ΣΥΓΚΡΙΣΗ. Το δράμα των Κούρδων και η τραγωδία των Αλγερινών, γράφει ο
Φούριο Κολόμπο στη «Ρεπούμπλικα», έχουν ένα κοινό σημείο: τη συνενοχή της
Ευρώπης. Καλλιεργώντας τα εμπορικά της συμφέροντα στην Τουρκία ή το Ιράκ και
δίνοντας το πράσινο φως στο στρατιωτικό καθεστώς της Αλγερίας, η Ευρώπη έπαιξε
αποφασιστικό ρόλο στην καταστολή, στις σφαγές και στις εξόδους. Τίποτα
πρωτότυπο μέχρι εδώ. Ας μην προκαλούν έκπληξη όμως μετά οι πυρπολήσεις
αυτοκινήτων από απελπισμένους μετανάστες στο Στρασβούργο.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16033N503</ED>
<ID>
ID:134168

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N50&aa=3</URL></REF>


Article

<CATEGORY>vin08</CATEGORY>

 <H5>ΘΑ ΠΑΡΟΥΜΕ ΤΑ ΑΝΑΓΚΑΙΑ ΜΕΤΡΑ, ΠΡΟΕΙΔΟΠΟΙΟΥΝ ΚΥΒΕΡΝΗΣΗ ΚΑΙ ΤΡΑΠΕΖΑ ΤΗΣ ΕΛΛΑΔΟΣ
</H5><H2>Νέες ισχυρές πιέσεις κερδοσκόπων στη δραχμή
</H2>
Αναταραχή εκδηλώθηκε χθες στην αγορά της δραχμής, καθώς το εθνικό νόμισμα
δέχθηκε ισχυρές πιέσεις.

ΜΕ το κλείσιμο της αυλαίας των εορτών και το ξεκίνημα του Νέου Έτους επανήλθε
το κλίμα νευρικότητας που υπήρχε στη χρηματαγορά το τελευταίο τρίμηνο του
1997. Το κλίμα αυτό επανεμφανίσθηκε από την αρχή της εβδομάδος (Δευτέρα 5
Ιανουαρίου) που σημειώθηκαν κάποια παιχνίδια εις βάρος της δραχμής.

Χθες το νόμισμα δέχθηκε νέες πιέσεις με αποτέλεσμα η Τράπεζα της Ελλάδος να
αναγκασθεί να διαθέσει 690 εκατομμύρια δολάρια για να στηρίξει τη δραχμή και
να ρίξει τον πυρετό που ανέβηκε με την ανταλλαγή δραχμών με δολάρια, ECU και
μάρκα. Έτσι μαζί με τις εκροές συναλλάγματος, που είχαν σημειωθεί τη Δευτέρα
και οι οποίες ανέρχονταν σε περίπου 300 εκατομμύρια δολάρια, το σύνολο των
εκροών συναλλάγματος τις δύο αυτές ημέρες έφθασε το 1 δισ. δολάρια. Άμεση
επίπτωση των πιέσεων αυτών ήταν και η αύξηση μέχρι και 10 μονάδες που
σημειώθηκε στα επιτόκια στη διατραπεζική αγορά. Από το 14% περίπου, όπου είχαν
σταθεροποιηθεί, τινάχθηκαν μέχρι και 23%-25% για δάνεια ενός μηνός.

Η κυβέρνηση και η Τράπεζα της Ελλάδος βρίσκονται σε επιφυλακή για την
αντιμετώπιση της κατάστασης, η οποία, αν και είναι υπό έλεγχο, όπως τόνιζαν
αρμόδιες πηγές δεν παύει να προκαλεί προβληματισμό και ανησυχία καθώς, όπως
διευκρίνιζαν οι ίδιοι κύκλοι, από το φαινόμενο δεν λείπουν τα χαρακτηριστικά
της κερδοσκοπικής επίθεσης, που συνδέεται με εκτιμήσεις για αλλαγή στην
ισοτιμία του εθνικού νομίσματος. Πάντως, τόσο η Κεντρική Τράπεζα όσο και η
κυβέρνηση, που εκτιμούν ότι οι πιέσεις ίσως συνεχισθούν για λίγες ημέρες,
διαβεβαίωναν ότι δεν πρόκειται να αλλάξει η πολιτική της σκληρής δραχμής, ενώ
άφηναν να εννοηθεί ότι σε περίπτωση που κριθεί αναγκαίο θα ληφθούν όλα τα
απαραίτητα μέτρα για να αντιμετωπισθεί κάθε κερδοσκοπικό παιχνίδι. Επίσης
διατυπώνουν την προειδοποίηση προς κάθε κατεύθυνση ότι δεν θα διστάσουν να
αυξήσουν πάλι τα επιτόκια στη διατραπεζική αγορά σε υψηλά επίπεδα, ώστε να
γίνει απαγορευτικό το κόστος δανεισμού δραχμών και να αποθαρρυνθούν οι όποιες
κερδοσκοπικές κινήσεις.

Σύμφωνα με τις πληροφορίες, οι χθεσινές πιέσεις στο εθνικό νόμισμα οφείλονται:

* Πρώτον, στην πρόθεση ορισμένων ξένων επενδυτών να ρευστοποιήσουν ελληνικά
ομόλογα που είχαν στην κατοχή τους για να κατοχυρώσουν τα κέρδη τους και να τα
τοποθετήσουν σε άλλες ενδεχομένως πιο επικερδείς τοποθετήσεις στο εξωτερικό
(μεγάλα ταμεία αμοιβαίων κεφαλαίων από τις ΗΠΑ). Παράλληλα, εκδηλώθηκε και
προσπάθεια άλλων επενδυτών να αποκομίσουν κέρδη από τα υψηλότερα επιτόκια στις
προθεσμιακές τοποθετήσεις σε διάφορα νομίσματα.

* Δεύτερον, στην απόφαση κερδοσκοπικών κύκλων, κυρίως του εξωτερικού, να
«ποντάρουν» σε μια ενδεχόμενη αλλαγή στην ισοτιμία της δραχμής. Οι κύκλοι
αυτοί ακολούθησαν την γνωστή οδό του δανεισμού δραχμών, τις οποίες στη
συνέχεια αντάλλασσαν με ξένο νόμισμα. Αναφερόμενοι στις κινήσεις αυτές, κύκλοι
της Κεντρικής Τράπεζας σημείωναν με νόημα ότι «τόσο το επίπεδο των επιτοκίων
στη χώρα όσο και τα βασικά δεδομένα της οικονομίας δεν δικαιολογούν τη
νευρικότητα που δείχνουν ορισμένοι επενδυτές».

Πάντως, και οι χθεσινές εξελίξεις ανέδειξαν τις δυσχέρειες που θα
αντιμετωπίσει η κυβέρνηση στην προσπάθεια να συνεχισθεί η πτώση των επιτοκίων
των κρατικών τίτλων στην οποία στηρίζεται, σε σημαντικό βαθμό, και η μείωση
των δημοσίων ελλειμμάτων το 1998. Παράλληλα, στο μέτρο που συνεχισθούν οι
πιέσεις στη δραχμή και διατηρηθούν σε υψηλά επίπεδα τα επιτόκια στη
διατραπεζική αγορά, αναμένεται να ασκηθούν αυξητικές πιέσεις και στα επιτόκια
δανεισμού στην αγορά

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16033N511</ED>
<ID>
ID:134083

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N51&aa=1</URL></REF>


Article

<CATEGORY>vin08</CATEGORY>

 <H2>Μεταξύ 4,7% και 4,8% έκλεισε το '97 ο πληθωρισμός
</H2>
ΣΤΟ ΕΠΙΠΕΔΟ μεταξύ 4,7% και 4,8% φαίνεται ότι έκλεισε ο πληθωρισμός το 1997.

Την αίσθηση αυτή είχαν χθες οι υπηρεσίες στο υπουργείο Εθνικής Οικονομίας και
την Εθνική Στατιστική Υπηρεσία, στηριζόμενες στην επεξεργασία που γίνεται στα
δείγματα τιμοληψίας του Δεκεμβρίου.

Η ολοκλήρωση της επεξεργασίας στις τιμοληψίες θα γίνει σήμερα, οπότε θα
οριστικοποιηθεί και το ακριβές ποσοστό πτώσης του πληθωρισμού τον Δεκέμβριο,
από το 5,1% που ήταν τον Νοέμβριο.

Η μείωση αυτή του πληθωρισμού δημιουργεί αισιοδοξία στο οικονομικό επιτελείο
της κυβέρνησης, που εκτιμά τώρα ότι έρχεται πιο κοντά ο στόχος που έχει τεθεί
για την μείωση του πληθωρισμού κάτω από 3% το 1998.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16033N512</ED>
<ID>
ID:134134

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N51&aa=2</URL></REF>


Article

<CATEGORY>vin08</CATEGORY>

 <H2>5 δισ. τα κέρδη της Ιονικής Τράπεζας
</H2>
ΚΑΘΑΡΑ ΚΕΡΔΗ (προ φόρων) 5 δισ. δρχ. παρουσίασε η Ιονική Τράπεζα στο εννεάμηνο
Ιανουαρίου - Σεπτεμβρίου 1997 έναντι 2,5 δισ. δρχ. της αντίστοιχης περιόδου
του 1996. Οι χορηγήσεις της τράπεζας στις 30 Σεπτεμβρίου 1997 ανήλθαν σε 526
δισ. δρχ. έναντι 443 δισ. δρχ. της αντίστοιχης ημερομηνίας του 1996 και οι
καταθέσεις σε 1,539 δισ. δρχ. έναντι 1,322 δισ. δρχ. του 1996.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16033N513</ED>
<ID>
ID:134177

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N51&aa=3</URL></REF>


Article

<CATEGORY>vin08</CATEGORY>

 <H2>38% πάνω τα κέρδη του Ομίλου Lavipharm
</H2>
ΑΥΞΗΣΗ 37% σημείωσαν οι πωλήσεις του Ομίλου Lavipharm στο πρώτο εννιάμηνο του
1997, σε σύγκριση με την αντίστοιχη περίοδο του 1996. Ειδικότερα, ο κύκλος
εργασιών έφθασε τα 42 δισ. δρχ. σε σύγκριση με 30,5 δισ. δρχ. για την ίδια
περίοδο πέρυσι.

Στην ίδια περίοδο, τα κέρδη του Ομίλου αυξήθηκαν από 1,446 δισ. δρχ. σε 1,990
δισ. δρχ., παρουσιάζοντας άνοδο 38%.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16033N514</ED>
<ID>
ID:134206

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N51&aa=4</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Η συμφορά του νέου φορολογικού νομοσχεδίου
</H2>
<AUTHOR>ΔΗΜΗΤΡΗΣ ΣΤΕΡΓΙΟΥ</AUTHOR>

ΤΟ ΝΕΟ φορολογικό νομοσχέδιο, που κατατέθηκε χθες στη Βουλή για συζήτηση,
αποτελεί πολλαπλή συμφορά για την ελληνική οικονομία. Κατ' αρχάς, θα συμβάλει
κατά περίπου 300 δισ. δραχμές στην εξασφάλιση πρόσθετων φορολογικών εσόδων
ενός τρισ. δραχμών του κρατικού προϋπολογισμού, τα οποία δεν θα έχουν
συντελεστή απόδοσης στην οικονομία, αφού θα διατεθούν για την αντιμετώπιση
καταναλωτικών και «κοινωνικών» τάχα αναγκών. Αντιθέτως, λοιπόν, θα πρέπει
κανονικά να έχει αρνητικές επιπτώσεις στην ανταγωνιστικότητα και τον
πληθωρισμό, αφού ήδη, μετά τις φορολογικές ρυθμίσεις του 1996, δεν έμειναν πια
άλλα περιθώρια για επιβολή νέων και αύξηση υπαρχόντων φόρων.

Ύστερα, με τις νέες φορολογικές «διαρρυθμίσεις» στη φορολογία, δίδεται η
χαριστική βολή στην επιχείρηση και την κατοικία, δηλαδή σε δύο τομείς που
αποτελούν όχι μόνο το βασικό στήριγμα της οικονομίας και της ανάπτυξης, αλλά
και τον κυριότερο τροφοδότη του τρύπιου κορβανά με φόρους. Δηλαδή, με το
φορολογικό αυτό νομοσχέδιο «κάηκαν» πια και οι τελευταίες, μικρές ή μεγάλες,
«πηγές» φορολογικών εσόδων, αφού, παρά την εξουθενωτική τους «άντληση» επί
είκοσι τώρα χρόνια και την εξασφάλιση δεκάδων τρισ. δραχμών, τα βασικά μεγέθη
της ελληνικής οικονομίας, τα οποία αποτελούν και κριτήρια ένταξης της χώρας
μας στην Οικονομική και Νομισματική Ένωση, εξακολουθούν να είναι απογοητευτικά
μακριά από τα αντίστοιχα ευρωπαϊκά.

Είναι μελαγχολική διαπίστωση ότι δεν έχει μείνει πια ούτε μία, έστω και μικρή,
πηγή για νέα φορολογία «για μια ώρα ανάγκης». Έτσι, τι θα γίνει το 1999, όταν
«θα έχουν τελειώσει πια τα ψέματα» για τις δυνατότητες ένταξης της χώρας μας
στο ενιαίο νόμισμα; Θα θεσπισθούν και άλλες τέτοιες φορολογικές
«διαρρυθμίσεις» με επιβολή νέων (υπάρχουν άραγε;) φόρων και εξοντωτικότερη
αύξηση υπαρχόντων;

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16033N515</ED>
<ID>
ID:134232

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N51&aa=5</URL></REF>


Article

<CATEGORY>vin08</CATEGORY>

 <H5>ΕΧΑΣΑΝ ΕΔΑΦΟΣ ΤΑ ΚΑΤΑΝΑΛΩΤΙΚΑ ΚΑΙ ΤΑ ΠΡΟΣΩΠΙΚΑ ΔΑΝΕΙΑ
</H5><H2>Προτίμηση στις κάρτες και στα στεγαστικά δάνεια
</H2>
Στροφή κάνουν τώρα οι καταναλωτές από τα καταναλωτικά και τα προσωπικά δάνεια
προς τις πιστωτικές κάρτες. Προτιμούν να κάνουν τις αγορές τους όλο και
περισσότερο με την πιστωτική τους κάρτα περιορίζοντας ανάλογα τις αγορές τους
από τα καταναλωτικά δάνεια που δίνουν οι τράπεζες.

ΤΟ ΣΥΜΠΕΡΑΣΜΑ αυτό προκύπτει από τα στοιχεία της Τραπέζης της Ελλάδος για την
εξέλιξη των σημαντικότερων κατηγοριών δανείων το εννεάμηνο Ιανουαρίου -
Σεπτεμβρίου 1997 σε σχέση με το αντίστοιχο του 1996. Από τα στοιχεία προκύπτει
ότι στο διάστημα αυτό, τα στεγαστικά δάνεια που χορηγήθηκαν αυξήθηκαν κατά
38,7% ή 115,9 δισ. δρχ. σε σύγκριση με 102,3 δισ. το αντίστοιχο διάστημα του
1996. Η αύξηση αυτή στα στεγαστικά δάνεια οφείλεται στη μεγάλη ζήτηση που
εκδηλώθηκε για έναν ακόμη χρόνο σε δάνεια που περιορίζονται για αγορά ή
ανέγερση κατοικίας από δεκάδες χιλιάδες καταναλωτές λόγω της πτώσης των
επιτοκίων. Ειδικότερα, όσον αφορά στην εξέλιξη της καταναλωτικής πίστης στο
ίδιο εννεάμηνο Ιανουαρίου - Σεπτεμβρίου 1997, παρουσιάζεται αισθητή μεταβολή
στη σύνθεσή της, καθώς το 1997 αυξήθηκε η συμμετοχή των πιστωτικών καρτών, ενώ
μειώθηκε αντίστοιχα η συμμετοχή των καταναλωτικών και προσωπικών δανείων.
Έτσι, ενώ το 1996 από το σύνολο των 106,3 δισ. δρχ., που ήταν η αύξηση γενικά
της καταναλωτικής πίστης, τα 25,5 δισ. ήταν αγορές με πιστωτικές κάρτες και τα
80,8 δισ. καταναλωτικά και προσωπικά δάνεια. Το 1997 παρατηρείται σημαντική
στροφή, καθώς από τα 101 δισ., που ήταν η αύξηση της καταναλωτικής πίστης, τα
71,9 δισ. προέρχονται από καταναλωτικά και προσωπικά δάνεια, ενώ τα 29,1 δισ.
από αγορές με πιστωτικές κάρτες.

Αρμόδιοι παράγοντες της τραπεζικής αγοράς, αναφερόμενοι στην προτίμηση που
δείχνουν τώρα οι καταναλωτές στις πιστωτικές κάρτες, συνδέουν το φαινόμενο με
το γεγονός ότι η χρήση τους είναι πιο εύκολη, καθώς οι αγορές γίνονται
αυτόματα και δεν απαιτούνται τα δικαιολογητικά που θέλουν οι τράπεζες για να
εγκρίνουν το καταναλωτικό ή προσωπικό δάνειο. Να σημειωθεί, επίσης, ότι πολλές
τράπεζες δυσχέραιναν ­ κατά τη διάρκεια του 1997 ­ την χορήγηση καταναλωτικών
δανείων, κρίνοντας ότι έχουν μεγαλύτερο βαθμό επισφάλειας από τις πιστωτικές κάρτες.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16033N521</ED>
<ID>
ID:134084

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N52&aa=1</URL></REF>


Article

<CATEGORY>vin08</CATEGORY>

 <H2>Διευρύνθηκε το εξωτερικό έλλειμμα
</H2>
ΑΥΞΗΣΗ 15,8% παρουσίασε το έλλειμμα του ισοζυγίου τρεχουσών συναλλαγών το
εννεάμηνο Ιανουαρίου - Σεπτεμβρίου 1997 σε σύγκριση με το αντίστοιχο διάστημα
του 1996.

Το έλλειμμα διαμορφώθηκε στα 4,14 δισ. δολάρια, από 3,57 δισ. δολ. το
αντίστοιχο εννεάμηνο του 1996.

Αυτό δείχνουν τα στοιχεία της Τραπέζης της Ελλάδος για την εξέλιξη του
ισοζυγίου, τα οποία δόθηκαν στη δημοσιότητα.

Σύμφωνα με τα ίδια στοιχεία, τον Δεκέμβριο του 1997 τα συναλλαγματικά
διαθέσιμα της χώρας ανέρχονταν σε 13,3 δισ. δολάρια από 12,8 δισ. δολ. τον Σεπτέμβριο.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16033N522</ED>
<ID>
ID:134135

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N52&aa=2</URL></REF>


Article

<CATEGORY>vin08</CATEGORY>

 <H2>Παρατυπία Παπαντωνίου επισημαίνει η Οικονομική και Κοινωνική Επιτροπή
</H2>
ΚΙΤΡΙΝΗ ΚΑΡΤΑ έβγαλε η Οικονομική και Κοινωνική Επιτροπή στον υπουργό Εθνικής
Οικονομίας και Οικονομικών κ. Γιάννο Παπαντωνίου, στον οποίο, με κομψή γλώσσα,
θυμίζει ότι θα έπρεπε να διατυπωθεί πρώτα η γνώμη της ΟΚΕ και μετά να
κατατεθεί το φορολογικό νομοσχέδιο στη Βουλή.

Σε σχετική επιστολή του, ο πρόεδρος της ΟΚΕ, καθηγητής κ. Ιωάννης Κουκιάδης,
επισημαίνει στον υπουργό ότι το φορολογικό νομοσχέδιο «εμπίπτει σύμφωνα με το
άρθρο 1 παρ. 2 του Ν. 2232/1994 στα θέματα, για τα οποία είναι υποχρεωτική η
προηγούμενη γνώμη της ΟΚΕ».

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16033N523</ED>
<ID>
ID:134178

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N52&aa=3</URL></REF>


Article

<CATEGORY>vin08</CATEGORY>

 <H2>Επίτροποι στο Λονδίνο για τον συντονισμό της βρετανικής προεδρίας
</H2>
ΜΕ ΤΗΝ ΕΝΑΡΞΗ του 1998 η προεδρία της Ευρωπαϊκής Ένωσης πέρασε στη Βρετανία
μέχρι το τέλος Ιουνίου.

Ήδη ομάδα επιτρόπων, μεταξύ των οποίων και ο Έλληνας επίτροπος Χρήστος
Παπουτσής, μεταβαίνει σήμερα στο Λονδίνο για επίσημες επαφές με τη βρετανική κυβέρνηση.

Τα μέλη της Ευρωπαϊκής Επιτροπής θα συναντηθούν και με τον Πρωθυπουργό Τόνι
Μπλερ, για να συντονισθούν οι πολιτικές της Ευρωπαϊκής Ένωσης στο διάστημα της
βρετανικής προεδρίας.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16033N524</ED>
<ID>
ID:134207

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N52&aa=4</URL></REF>


Article

<CATEGORY>vin08</CATEGORY>

 <H5>ΔΕΝ ΜΠΟΡΟΥΝ ΝΑ ΑΝΤΑΠΟΚΡΙΘΟΥΝ ΣΤΗ ΜΕΓΑΛΗ ΠΡΟΣΕΛΕΥΣΗ ΛΑΘΡΟΜΕΤΑΝΑΣΤΩΝ
</H5><H2>Στον ΟΑΕΔ σηκώνουν τα χέρια
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Σε οδύσσεια μετατρέπεται για τους λαθρομετανάστες αλλά και τους υπαλλήλους
του ΟΑΕΔ η διαδικασία καταγραφής και νομιμοποίησης των αλλοδαπών.ΩΣ ΧΘΕΣ είχαν
διανεμηθεί 100.000 έντυπα και είχαν υποβάλει αίτηση νομιμοποίησης 25.000
αλλοδαποί. Οι υπάλληλοι του ΟΑΕΔ σηκώνουν τα χέρια ψηλά και ζητούν την
προσωρινή αναστολή της όλης διαδικασίας.

Η προσέλευση των λαθρομεταναστών στα γραφεία του ΟΑΕΔ και γενικά η όλη
διαδικασία νομιμοποίησης γίνεται με σοβαρά εμπόδια καθώς:

* Οι ενδιαφερόμενοι δεν γνωρίζουν ελληνικά.

* Οι περισσότεροι δεν γνωρίζουν την εξέλιξη της όλης διαδικασίας και νομίζουν
ότι θα πάρουν αμέσως την πρώτη, άσπρη, κάρτα.

* Οι υπάλληλοι του ΟΑΕΔ δεν μπορούν να ανταποκριθούν στα καθήκοντά τους αφού
εκτός των άλλων πρέπει να αντεπεξέλθουν και σε άλλες υποχρεώσεις τους, με τους
ανέργους, τα προγράμματα κ.ά.

* Τα ζητούμενα δικαιολογητικά είναι 10, εκ των οποίων τα περισσότερα
χρειάζεται χρόνος και κόπος να εκδοθούν, με δεδομένη τη λειτουργία της
κρατικής μηχανής. Για παράδειγμα ζητείται πιστοποιητικό υγείας κρατικού
νοσοκομείου καθώς και πιστοποιητικό ποινικού μητρώου τύπου Α'.

* Οι ενδιαφερόμενοι αλλοδαποί θα πρέπει να επισκεφθούν πολλές φορές την
αρμόδια υπηρεσία του ΟΑΕΔ ώσπου να πάρουν την κάρτα.

Και σαν μη φθάνουν όλα αυτά, παρουσιάστηκαν διάφοροι επιτήδειοι οι οποίοι
ζητούν 50.000 ή 100.000 δρχ. από τους αλλοδαπούς, για να εκδώσουν τα
απαραίτητα πιστοποιητικά και την κάρτα.

Το όλο θέμα με τη διαδικασία νομιμοποίησης των λαθρομεταναστών απασχόλησε
σύσκεψη στο υπουργείο Εργασίας και Κοιν. Ασφαλίσεων υπό την προεδρία του
υπουργού Μ. Παπαϊωάννου και με τη συμμετοχή του υφυπουργού Χρ. Πρωτόπαπα, του
γεν. γραμματέα Β. Μπρακατσούλα και του διοικητή του ΟΑΕΔ Ε. Ευστρατόγλου. Ο κ.
Παπαϊωάνου δήλωσε ότι η προσέλευση των αλλοδαπών είναι έξω από τις προβλέψεις
του υπουργείου.

Επίσης ο υπουργός Εργασίας και Κοιν. Ασφαλίσεων διευκρίνισε ότι:

* Οι κείμενες διατάξεις προβλέπουν ότι μέσα στο 1998 δεν θα υπάρξει καμία απέλαση.

* Δεν υπάρχει θέμα αναστολής της διαδικασίας καταγραφής, όπως ζητεί η
Ομοσπονδία Υπαλλήλων ΟΑΕΔ.

Οι εκπρόσωποι των εργαζομένων του Οργανισμού θεωρούν απαράδεκτη την κατάσταση
που έχει δημιουργηθεί αυτές τις ημέρες, με αφορμή τη διαδικασία νομιμοποίησης
των λαθρομεταναστών, κατάσταση η οποία ­ όπως αναφέρουν ­ «δεν μας τιμά ως
υπηρεσία, ως πολιτεία και ως χώρα».

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N53</CAT>
<ED>
Κωδικός άρθρου: A16033N531</ED>
<ID>
ID:134085

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N53&aa=1</URL></REF>


Article

<CATEGORY>vin08</CATEGORY>

 <H2>Στην Επιτροπή Ανταγωνισμού για την τιμή του ελαιολάδου
</H2>
ΣΤΗΝ ΕΠΙΤΡΟΠΗ Ανταγωνισμού παρέπεμψε χθες η υπουργός Ανάπτυξης κ. Βάσω
Παπανδρέου την υπόθεση των τιμών ελαιολάδου, ζητώντας από τον πρόεδρο της
Επιτροπής κ. Αργυρόπουλο «να ενεργήσει τα δέοντα».

Το θέμα ανακινήθηκε ύστερα από χθεσινή επιστολή του υπουργού Γεωργίας κ. Στέφ.
Τζουμάκα προς την κ. Παπανδρέου, στην οποία ανέφερε, μεταξύ άλλων, τα εξής:

* Το ελληνικό ελαιόλαδο, το καλύτερο στον κόσμο, δέχεται ισχυρό ανταγωνισμό
από τα φθηνότερα, αλλά όχι καλύτερης ποιότητας ιταλικά και ισπανικά λάδια.

* Οι υψηλές τιμές με τις οποίες πωλείται στην ελληνική αγορά το ελαιόλαδο
(όταν μάλιστα η παραγωγή και η τυποποίησή του δεν απαιτούν ιδιαίτερες και
δαπανηρές διεργασίες), οδηγούν τον καταναλωτή στην αγορά φθηνότερων, αλλά
χημικά επεξεργασμένων τύπων λαδιών, π.χ. σπορέλαια.

Ενδεικτικά αναφέρονται οι παρακάτω τιμές:

* Τιμές ελαιολάδου στα χέρια παραγωγού, στις 5.1.1998.

Έξτρα παρθένο μέχρι οξύτητα 1,0 β., 640-720 δρχ. ανά κιλό.

Εκλεκτό παρθένο οξύτητας 1-2 β., 570-620 δρχ. ανά κιλό.

Κοινό παρθένο οξύτητα 2-3,3 β., 500-550 δρχ. ανά κιλό.

Μειονεκτικό ελαιόλαδο οξύτητας 5 β., 430-450 δρχ. ανά κιλό.

* Λιανικές τιμές πώλησης ελαιολάδου στις 3.1.1998 (μέσες τιμές πώλησης ­
στοιχεία από μεγάλα καταστήματα τροφίμων στην Αθήνα, στα Χανιά Κρήτης, στην
Καλα-μάτα, το Αγρίνιο και στα Γιάννενα. Σημειώνεται πως δεν έχουν ληφθεί υπόψη
οι προσφορές των καταστημάτων):

Έξτρα παρθένο 1.125-1.560 δρχ. το 1 λίτρο και 5.800-7.740 δρχ. η συσκευασία
των 5 λίτρων.

Κουπέ 1.160-1.400 δρχ. το 1 λίτρο και 6.000-6.700 δρχ. η συσκευασία των 5 λίτρων.

Δηλαδή, καταλήγει στην επιστολή του ο κ. Τζουμάκας, η τιμή στον καταναλωτή
είναι περίπου διπλάσια από την τιμή στον παραγωγό.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N53</CAT>
<ED>
Κωδικός άρθρου: A16033N532</ED>
<ID>
ID:134136

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N53&aa=2</URL></REF>


Article

<CATEGORY>vin08</CATEGORY>

 <H5>37,4 ΔΙΣ. ΔΡΧ. ΠΕΡΙΣΣΟΤΕΡΑ ΘΑ ΛΑΒΟΥΝ ΣΥΜΦΩΝΑ ΜΕ ΚΑΤΑΤΕΘΕΝ ΝΟΜΟΣΧΕΔΙΟ
</H5><H2>Γενναίες αυξήσεις σε γιατρούς - διπλωματικούς
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Αυξάνονται οι μισθοί των διπλωματικών υπαλλήλων και των γιατρών του ΕΣΥ με
βάση νομοσχέδιο που κατέθεσε η κυβέρνηση αργά το βράδυ στη Βουλή.

ΤΟ νομοσχέδιο στηρίζεται στον τριπλασιασμό ή και πενταπλασιασμό των βασικών
μισθών, αλλά και στην ενσωμάτωση πολλών επιδομάτων στον βασικό μισθό των
διπλωματικών υπαλλήλων και των γιατρών. (Αυτό εμφανίζει διογκωμένους τους
βασικούς μισθούς).

Ακόμη το νομοσχέδιο για το οποίο κοινοβουλευτικοί παράγοντες των κομμάτων της
αντιπολίτευσης σχολίαζαν χθες ότι «κατατέθηκε ύστερα από πολλούς μήνες
καθυστέρησης και μαζί με το φορολογικό για να φανεί ότι δίνει και αυξήσεις η
κυβέρνηση», δίνει και κίνητρα αποδοτικότητας στους υπαλλήλους από 38.000 έως
68.000 δρχ.

Σύμφωνα με την έκθεση του Λογιστηρίου του Κράτους, που συνοδεύει το
νομοσχέδιο, οι διπλωματικοί υπάλληλοι θα λάβουν (συνολικά) 1,4 δισεκατομμύριο
δραχμές (το '98). Και οι γιατροί του ΕΣΥ θα λάβουν περισσότερα 36
δισεκατομμύρια (το '98).

Οι διπλωματικοί υπάλληλοι θα παίρνουν και περισσότερα χρήματα (σε μηνιαία
βάση) αν διαθέτουν master ή διδακτορικό δίπλωμα (10.000 και 18.000 αντίστοιχα, μηνιαίως).

Και οι γιατροί του ΕΣΥ θα έχουν και μηνιαία πάγια αποζημίωση (κατά βαθμό) από
60.000 δραχμές έως 110.000 τον μήνα.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N54</CAT>
<ED>
Κωδικός άρθρου: A16033N541</ED>
<ID>
ID:134086

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N54&aa=1</URL></REF>


Article

<CATEGORY>vin08</CATEGORY>

 <H2>Θα πληρώσουμε 271 δισ. δρχ. με τις νέες φορολογίες
</H2>
ΚΑΤΑΤΕΘΗΚΕ χθες στη Βουλή το φορολογικό νομοσχέδιο με τις επίμαχες φορολογίες,
που είχαν δημοσιεύσει αναλυτικά «ΤΑ ΝΕΑ» τη Δευτέρα 5 Ιανουαρίου.

Από τη συνοδευτική έκθεση του Γενικού Λογιστηρίου του Κράτους προκύπτει ότι οι
φορολογούμενοι θα πληρώσουν συνολικά 271 δισ. δρχ. με τους νέους φόρους.

Το νομοσχέδιο προβλέπει 21 περιπτώσεις νέων φόρων, αύξησης υφιστάμενων
φορολογιών και διάφορες φορολογικές ρυθμίσεις με φόρο εισπρακτικού χαρακτήρα.

Ο Μ. ΕΒΕΡΤ

«Το φορολογικό νομοσχέδιο που κατατίθεται στη Βουλή αναδεικνύει για άλλη μια
φορά τη ληστρική φορολογική πολιτική της αναξιόπιστης κυβέρνησης Σημίτη, που
προεκλογικά υποσχόταν ότι δεν θα επιβληθούν νέοι φόροι».

Τη δήλωση αυτή έκανε χθες ο βουλευτής της Ν.Δ., κ. Μιλτιάδης Έβερτ, ο οποίος
προσθέτει ότι η κυβέρνηση με τη μοναδική της εφευρετικότητα επιβάλλει στους
απλούς πολίτες, επιπρόσθετα, νέους φόρους 300 δισεκατομμυρίων δραχμών, ενώ
ταυτόχρονα χαρίζει 700 δισεκατομμύρια δραχμές στους ημετέρους και τους διαπλεκόμενους.

Αναφέρει, επίσης, ότι αυτή η πολιτική οδηγεί σε μείωση του διαθέσιμου
εισοδήματος, σε αποθάρρυνση για νέες επενδύσεις, σε ύφεση και τελικά στην
αύξηση της ανεργίας.

Ο κ. Έβερτ καλεί όλους τους βουλευτές να αντιδράσουν δυναμικά μέσα κι έξω από
τη Βουλή για να αποκαλυφθεί «ποιοι και για ποιους λόγους», όπως τονίζει,
«καλύπτουν την αδιέξοδη πολιτική Σημίτη, που έχει οδηγήσει τον προϋπολογισμό
σε πρόσθετο έλλειμμα 650 δισ., το ισοζύγιο σε έλλειμμα 4,2 δισ. δολάρια το
πρώτο εννεάμηνο και τα επιτόκια πάλι σε ύψος πάνω από 20%, γεγονότα που έχουν
ως συνέπεια να δοκιμάζεται η δραχμή στην πρώτη διεθνή κρίση που συμβαίνει».

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N54</CAT>
<ED>
Κωδικός άρθρου: A16033N542</ED>
<ID>
ID:134137

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N54&aa=2</URL></REF>


Article

<CATEGORY>vin08</CATEGORY>

 <H2>Σημαντικά τα βήματα της ελληνικής οικονομίας δήλωσε χθες ο Πρωθυπουργός
</H2>
Η ΕΛΛΗΝΙΚΗ οικονομία έχει κάνει το τελευταίο καιρό σημαντικά βήματα προόδου.
Το αποδεικνύει το γεγονός ότι ο πληθωρισμός έχει πέσει στα χαμηλότερα επίπεδα
εδώ και δεκαετίες, τα ελλείμματα έχουν μειωθεί σημαντικά και οι ρυθμοί
ανάπτυξης είναι από τους μεγαλύτερους στην Ευρώπη.

Αυτό τόνισε, μεταξύ άλλων, σε δηλώσεις του κατά τη χθεσινή πρωτοχρονιάτικη
δεξίωση του ΕΒΕΑ ο Πρωθυπουργός κ. Κων. Σημίτης, επισημαίνοντας ότι όλα αυτά
έχουν επιτευχθεί χάρη στις προσπάθειες όλων και στις θυσίες του ελληνικού λαού.

Το '98 είναι μία δύσκολη και κρίσιμη χρονιά, τόνισε η υπουργός Ανάπτυξης κ.
Βάσω Παπανδρέου. Το φορολογικό νομοσχέδιο, ανέφερε, είναι δίκαιο και
χρειάζεται όλοι να συμβάλλουμε στην αναπτυξιακή πορεία της χώρας.

Τη βεβαιότητά του ότι το φορολογικό νομοσχέδιο θα υπερψηφισθεί εξέφρασε ο
υφυπουργός Οικονομικών κ. Γ. Δρυς.

Το 1998 είναι έτος - σταθμός για τη μελλοντική πορεία της χώρας και την
επίτευξη του μεγάλου εθνικού στόχου που έχει τεθεί, υπογράμμισε ο πρόεδρος του
ΕΒΕΑ κ. Γ. Παπαθανασίου.

Από τους επιτυχείς ή όχι χειρισμούς της κυβέρνησης, πρόσθεσε, θα κριθεί εάν η
Ελλάδα θα είναι μαζί με τις ισχυρές χώρες της Ευρώπης ή θα αυτοτοποθετηθεί στο περιθώριο.

Το φορολογικό νομοσχέδιο αποτελεί μια απόδειξη της παρακμής που έχει επιβάλλει
η κυβέρνηση στη δημόσια ζωή, τόνισε ο πρόεδρος της Ν.Δ. κ. Κων. Καραμανλής.

Την ανάγκη αλλαγής της οικονομικής πολιτικής για κοινωνική στήριξη και συνοχή,
επισήμανε ο πρόεδρος του ΣΥΝ κ. Νικ. Κωνσταντόπουλος.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N54</CAT>
<ED>
Κωδικός άρθρου: A16033N543</ED>
<ID>
ID:134179

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N54&aa=3</URL></REF>


Article

<CATEGORY>vin08</CATEGORY>

 <H5>ΓΙΑ ΣΗΜΕΡΑ ΤΟ ΠΡΩΙ ΑΠΟΦΑΣΙΣΤΗΚΕ Η ΔΙΑΣΚΕΨΗ ΤΟΥ ΑΝΩΤΑΤΟΥ ΔΙΚΑΣΤΗΡΙΟΥ
</H5><H2>Αποφασίζουν για πανωτόκια
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Νομοθετική ρύθμιση «βγάζει» η Ολομέλεια του Αρείου Πάγου για τα πανωτόκια που
επιβάλλουν οι τράπεζες. Η διάσκεψη του Ανωτάτου Δικαστηρίου για το επίμαχο
ζήτημα είχε οριστεί να αρχίσει το πρωί και, ανεξάρτητα από την τελική απόφαση,
θεωρείται βέβαιο ότι θα ακολουθήσει νομοθετική παρέμβαση από την πλευρά των
συναρμόδιων υπουργείων που θα θέτει τουλάχιστον χρονικούς περιορισμούς στη
δυνατότητα των τραπεζών να προχωρούν σε ανατοκισμό.Η ΑΠΟΦΑΣΗ της Ολομέλειας
του Αρείου Πάγου αναμένεται να δημοσιευθεί έως το τέλος Ιανουαρίου, ενώ με την
εισήγηση που υποβάλλεται σήμερα προς τα μέλη του δικαστηρίου από τον
αρεοπαγίτη Χρ. Αντωνίου, προτείνεται να κριθεί παράνομο το ισχύον καθεστώς που
(από το 1980) παρέχει το δικαίωμα στα πιστωτικά ιδρύματα να επιβάλουν τόκο
στους καθυστερούμενους τόκους, χωρίς χρονικό ή άλλο περιορισμό.

Στην περίπτωση που η εισήγηση υιοθετηθεί από τους υπόλοιπους ανώτατους
δικαστές, τότε ο Άρειος Πάγος θα προχωρήσει σε ανατροπή της νομολογίας του,
καθώς με προγενέστερη απόφαση της Ολομέλειας (το 1988) ο ανατοκισμός, όπως
γίνεται σήμερα, είχε κριθεί νόμιμος. Σε όποια κατεύθυνση, πάντως, και να
κινείται η νέα απόφαση της Ολομέλειας αναμένεται ότι θα συνοδεύεται από
σημαντική μειοψηφία.

Σε κάθε περίπτωση, ωστόσο, για τα πανωτόκια «έρχεται» νομοθετική ρύθμιση. Εάν
η Ολομέλεια κρίνει παράνομο το σημερινό καθεστώς, τότε με νομοθετική διάταξη
το τραπεζικό σύστημα θα συμμορφωθεί προς την απόφαση, με την οποία θα ορίζεται
ότι ανατοκισμός θα μπορεί να γίνεται μόνον αφού έχουν συμφωνήσει για το ύψος
και τον χρόνο που θα αρχίσουν να «τρέχουν» τα πανωτόκια και τα δύο
συμβαλλόμενα μέρη (τράπεζες και δανειολήπτες).

Σε αντίθετη απόφαση του Αρείου Πάγου, όπως έχει ήδη γνωστοποιήσει ο υπουργός
Δικαιοσύνης Ευάγ. Γιαννόπουλος, θα υπάρξει κυβερνητική παρέμβαση και με
νομοθετική ρύθμιση θα επιβληθεί τουλάχιστον χρονικός περιορισμός για τον
υπολογισμό πανωτοκίων.

Όπως είναι γνωστό, κατά των πανωτοκίων έχει ταχθεί με πρότασή του και ο
εισαγγελέας του Αρείου Πάγου Παν. Δημόπουλος, σημειώνοντας μάλιστα ότι ο
ανατοκισμός ακόμη κι όταν γίνεται με συμφωνία των δύο μερών, θα μπορεί να
θεωρηθεί παράνομος εάν επιβάλλεται υπό συνθήκες «άγνοιας ή πίεσης» του δανειολήπτη.

Ο εισηγητής της υπόθεσης, αρεοπαγίτης Χρ. Αντωνίου, επαναλαμβάνει στην
εισήγησή του τη θέση του κ. Δημόπουλου ότι ο ανατοκισμός «είναι επικίνδυνος
για τον οφειλέτη και οδηγεί σε καταδυνάστευσή του», ενώ σημειώνει ότι «το
δημόσιο συμφέρον επιβάλλει να μην επιβαρύνεται υπέρμετρα η επιχειρηματική
δραστηριότητα που έχει ανάγκη των τραπεζικών εργασιών, ώστε να μπορεί να
ασκείται προγραμματισμένα με σταθερούς, βέβαιους και όχι απρόβλεπτους
οικονομικούς κανόνες, προς όφελος της εθνικής οικονομίας».

Και καταλήγει ότι ανατοκισμός, βάσει των διατάξεων του Αστικού Κώδικα, μπορεί
να γίνεται μόνον με ρητή συμφωνία και των δύο μερών, ενώ οι τόκοι επί των
τόκων να υπολογίζονται ανά έτος κι όχι ανά τρίμηνο ή εξάμηνο, όπως γίνεται
σήμερα από τις τράπεζες.

ΣΩΡΕΙΑ ΑΓΩΓΩΝ

Στην περίπτωση που τα πανωτόκια «πέσουν» στον Άρειο Πάγο, τότε θεωρείται
βέβαιο ότι θα ακολουθήσει σωρεία προσφυγών από υπερχρεωμένους δανειολήπτες.
Όπως ανέφερε στα «ΝΕΑ» ο νομικός σύμβουλος του Συλλόγου Προστασίας
Δανειοληπτών Ανδ. Αναγνωστάκης, ο σύλλογος έχει ήδη έτοιμες 1.800 αγωγές, ενώ
θα μπλοκαριστούν άμεσα όσοι πλειστηριασμοί ακινήτων εκκρεμούν εις βάρος δανειοληπτών.

Με τις αγωγές οι τράπεζες θα καλούνται να επιστρέψουν σε δανειολήπτες δεκάδες
δισ. δραχμών, ενώ δεν αποκλείεται να υποβληθούν και αγωγές αποζημίωσης από
ιδιοκτήτες ακινήτων που είχαν κατά το παρελθόν εκπλειστηριασθεί, λόγω της
υπερχρέωσής τους από πανωτόκια.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N55</CAT>
<ED>
Κωδικός άρθρου: A16033N551</ED>
<ID>
ID:134087

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N55&aa=1</URL></REF>


Article

<CATEGORY>vin08</CATEGORY>

 <H2>Πολιτική απόφαση επιθυμούν οι τραπεζίτες για να μη ζημιωθούν
</H2>
ΜΕ ΠΟΛΙΤΙΚΗ απόφαση θα λυθεί το πρόβλημα με τα πανωτόκια στα δάνεια που
καθίστανται ληξιπρόθεσμα. Αυτό εκτιμά και ο πρόεδρος της Γενικής Τράπεζας κ.
Γ. Δασκαλάκης. Μιλώντας χθες στον ραδιοσταθμό Σκάι, με αφορμή την εισήγηση του
εισαγγελέα του Αρείου Πάγου για τα πανωτόκια, με την οποία ζητά να
χαρακτηρισθεί παράνομη η επιβολή τόκων επί των τόκων, ο κ. Γ. Δασκαλάκης
προβλέπει ότι «είναι πολύ κοντά ο χρόνος που θα παρθούν κάποιες αποφάσεις και
θα ισχύσουν κάποιοι κανόνες περισσότερο δίκαιοι».

Ο πρόεδρος της Γενικής Τράπεζας σημείωσε μάλιστα ότι το πρόβλημα που υπάρχει
με τα πανωτόκια των τραπεζών δεν μπορεί να αντιμετωπισθεί ούτε διοικητικά ούτε
με δικαστικές αποφάσεις και ότι πρέπει να παρέμβει η κυβέρνηση για να μην
υπάρξει μεγάλο πρόβλημα στο τραπεζικό σύστημα.

Ένα από τα μέτρα που προτείνει ο ίδιος είναι να επιμηκυνθεί ο χρόνος
κεφαλαιοποίησης των τόκων, ώστε να έχει τον χρόνο μία επιχείρηση που βρίσκεται
σε δυσχερή θέση να ορθοποδήσει και να ξεπληρώσει το χρέος.

Ο κ. Γ. Δασκαλάκης προβλέπει ότι αν ανατραπεί εις βάρος των τραπεζών το ισχύον
σύστημα για τα πανωτόκια, τότε θα υπάρξουν σοβαροί κίνδυνοι για το τραπεζικό
σύστημα. 
Γι' αυτό και η απόφαση που θα ληφθεί πρέπει να λαμβάνει υπόψη της όλες τις πλευρές.

Πάντως, όπως διευκρινίζει ο πρόεδρος της Γενικής Τράπεζας, για όσους έχουν ήδη
εξοφλήσει ανάλογες επιβαρύνσεις στα δάνειά τους κατά το παρελθόν δεν μπορεί να
γίνει τίποτε. Αντίθετα, τα μέτρα ελάφρυνσης θα αφορούν όσους δεν έχουν ακόμη
εξοφλήσει το δάνειό τους.

Ειδικότερα, για την πολιτική που θα ακολουθήσει στο θέμα αυτό η Γενική
Τράπεζα, ο κ. Γ. Δασκαλάκης προαναγγέλλει ότι μέχρι το τέλος του μήνα θα
κληθούν οι οφειλέτες της τράπεζας να κάνουν διακανονισμούς, ώστε να υπάρξει
ελάφρυνση από βάρη που είναι υπέρμετρα. Διευκρινίζει όμως ότι οι ελαφρύνσεις
θα αφορούν ορισμένα κεφάλαια και τόκους καθώς δεν μπορεί να γίνουν
διακανονισμοί για όλα τα κεφάλαια και τους τόκους που έχουν επιβληθεί σε ένα δάνειο.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N55</CAT>
<ED>
Κωδικός άρθρου: A16033N552</ED>
<ID>
ID:134138

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N55&aa=2</URL></REF>


Article

<CATEGORY>vin08</CATEGORY>

 <H2>Μεγάλες εκπτώσεις και άτοκες δόσεις
</H2>
Ελκυστικές προσφορές. Πακέτα με εκπτώσεις, άτοκες δόσεις και ελκυστικές
προσφορές από τα καταστήματα για να προσελκύσουν το αγοραστικό κοινό

ΕΚΠΤΩΣΕΙΣ στις τιμές, αλλά και εξόφληση με άτοκες δόσεις είναι το
χαρακτηριστικό που κυριαρχεί από χθες ­ και επίσημα ­ στην αγορά.

Οι εκπτώσεις αφορούν κυρίως είδη ένδυσης και κυμαίνονται από 30% - 50%.

Επεκτείνονται όμως σε ηλεκτρικές συσκευές, είδη νοικοκυριού, παπούτσια,
παιδικά είδη, ενώ σε υπερκαταστήματα υπάρχουν και πακέτα προσφορών για διάφορα
καταναλωτικά είδη.

Παράλληλα, με τις εκπτώσεις οι καταστηματάρχες για να κάνουν ακόμη πιο
ελκυστικές τις προσφορές τους τις συνδυάζουν με άτοκες δόσεις μέσω πιστωτικών
καρτών και εξόφληση, ανάλογα με το ύψος της δαπάνης, σε 6 - 8 ή και 12 μήνες.

Οι εκπτώσεις θα διαρκέσουν μέχρι τις 28.2.98.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N55</CAT>
<ED>
Κωδικός άρθρου: A16033N553</ED>
<ID>
ID:134180

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N55&aa=3</URL></REF>


Article

<CATEGORY>vin08</CATEGORY>

 <H2>Οριακή πτώση 0,10%
</H2>
Με οριακή πτώση έκλεισαν οι τιμές των μετοχών κατά τη χθεσινή συνεδρίαση του
Χρηματιστηρίου Αξιών Αθηνών (ΧΑΑ). Ο Γενικός Δείκτης αφού σημείωσε κατώτατη
τιμή κάτω από το «ψυχολογικό» φράγμα των 1.500 μονάδων (1.498,50 μονάδες), στη
συνέχεια ανέκαμψε όπου διαμορφώθηκε προς στιγμή στις 1.531,17 μονάδες, για να
κλείσει τελικά στις 1.523,47 μονάδες καταγράφοντας οριακές απώλειες 1,55
μονάδων ή ποσοστό -0,10% από το προηγούμενο κλείσιμο. Η εικόνα στους επιμέρους
κλαδικούς δείκτες ήταν μεικτή όπου τη μεγαλύτερη πτώση σημείωσαν ο κλάδος των
Κατασκευών και των Ετ. Χρηματοδοτικής Μίσθωσης κατά 1,72% και 1,48%
αντίστοιχα. Αντίθετα, έκλεισαν με κέρδη ο κλάδος των Διαφόρων και ο
Βιομηχανικός κατά 1,38% και 1,34% αντίστοιχα. Από τις 229 μετοχές που
πραγματοποίησαν συναλλαγές, 89 σημείωσαν άνοδο, 116 πτώση και 24 παρέμειναν
σταθερές, ενώ 53 έκλεισαν με αγοραστές και 108 με πωλητές. Η αξία των
συναλλαγών διαμορφώθηκε μόλις στα 14,8 δισ. δρχ. (4.638.776 τεμάχια).
Αναλυτικά τα 3.899.086 τεμάχια συνολικής αξίας 13,2 δισ. δρχ. αφορούσαν την
Κύρια Αγορά, ενώ τα 739.690 τεμάχια συνολικής αξίας 1.555 εκατ. δρχ. την
Παράλληλη Αγορά. Τη μεγαλύτερη αξία συναλλαγών σημείωσαν οι μετοχές των
Μεταλλουργικών Επιχειρήσεων (2.877 εκατ. δρχ. - 770.425 τεμάχια) και των
Τραπεζών (2.233 εκατ. δρχ. - 205.179 τεμάχια).

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N56</CAT>
<ED>
Κωδικός άρθρου: A16033N561</ED>
<ID>
ID:134088

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N56&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΑΙΓΟΚΕΡΩΣ

(22 Δεκεμβρίου - 19 Ιανουαρίου). Η ημέρα προσφέρεται για διασκέδαση και
ψυχαγωγία. Ευνοούνται πολύ οι καλλιτέχνες. Καλές επιρροές δέχονται ο έρωτας,
τα παιδιά σας, τα οικονομικά σας.

ΥΔΡΟΧΟΟΣ

(20 Ιανουαρίου - 18 Φεβρουαρίου). Η έμφαση είναι στο σπίτι και την οικογένεια,
όπου το κλίμα θα είναι κατά πολύ βελτιωμένο. Θα είστε όλοι γενικά πιο
καλότροποι. Οι καλλιτέχνες θα έχουν έμπνευση.

ΙΧΘΥΕΣ

(19 Φεβρουαρίου - 20 Μαρτίου). Θα είστε πολύ επικοινωνιακοί σήμερα, ευγενικοί
και δημοφιλείς. Η Αφροδίτη δίνει έμπνευση στους καλλιτέχνες και σας κάνει πολύ
γενναιόδωρους ψυχικά και υλικά.

ΚΡΙΟΣ

(21 Μαρτίου - 19 Απριλίου). Η ημέρα προσφέρεται για καλλιτεχνικές
δραστηριότητες, για την τακτοποίηση οικονομικών θεμάτων, για δημόσιες
εμφανίσεις, για παρέα με φίλους ή ομοϊδεάτες.

ΤΑΥΡΟΣ

(20 Απριλίου - 20 Μαΐου). Η Σελήνη είναι στο ζώδιό σας και σας καθιστά το
κέντρο της προσοχής. Εύνοια για τους καλλιτέχνες και για επαγγέλματα που έχουν
σχέση με ευρύ κοινό. Θα είστε δημοφιλείς.

ΔΙΔΥΜΟΙ

(21 Μαΐου - 21 Ιουνίου). Οι καλλιτέχνες θα έχουν έμπνευση, σήμερα. Όλοι γενικά
θα είστε ψυχικά και υλικά γενναιόδωροι. Εύνοια στον έρωτα. Καλές οι σχέσεις
σας με πρόσωπα που μένουν μακριά.

ΚΑΡΚΙΝΟΣ

(22 Ιουνίου - 22 Ιουλίου). Εύνοια για κοινωνική ζωή, φιλικές και ερωτικές
σχέσεις, καλλιτεχνικές προσπάθειες. Θα είστε δημοφιλείς και χαρισματικοί.

ΛΕΩΝ

(23 Ιουλίου - 22 Αυγούστου). Η Σελήνη από τον Ταύρο σας «βγάζει» στο
προσκήνιο. Εύνοια για την καριέρα, τον γάμο σας, τις φιλικές και
επαγγελματικές σας σχέσεις. Πολλή καλή ημέρα για τους καλλιτέχνες.

ΠΑΡΘΕΝΟΣ

(23 Αυγούστου - 23 Σεπτεμβρίου). Η ημέρα προσφέρεται για ταξίδια, για επαφές
με πρόσωπα που βρίσκονται μακριά, για τέχνη, για ερωτικές συναντήσεις. Θα
έχετε την τάση να τρώτε πολλά γλυκά.

ΖΥΓΟΣ

(24 Σεπτεμβρίου - 23 Οκτωβρίου). Ευνοϊκές επιρροές δέχονται κληρονομικά και
περιουσιακά θέματα, ακίνητα, η ερωτική σας ζωή, τα παιδιά σας, τυχόν
καλλιτεχνικές προσπάθειες, η διασκέδαση και η ψυχαγωγία.

ΣΚΟΡΠΙΟΣ

(24 Οκτωβρίου - 22 Νοεμβρίου). Θα είστε καλότροποι σήμερα και η ατμόσφαιρα
στις προσωπικές και τις επαγγελματικές σας σχέσεις θα είναι πολύ καλύτερη.
Εύνοια για τους καλλιτέχνες.

ΤΟΞΟΤΗΣ

(23 Νοεμβρίου - 21 Δεκεμβρίου). Θα είστε πολύ ευγενικοί και γενναιόδωροι,
σήμερα. Εύνοια για τους καλλιτέχνες. Όλοι γενικά θα είστε δημοφιλείς. Καλές οι
σχέσεις σας με αδέλφια και γείτονες.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: N66</CAT>
<ED>
Κωδικός άρθρου: A16033N661</ED>
<ID>
ID:134069

</ID><URL>http://ta-nea.dolnet.gr/neaweb/neafile.print_unique?e=A&f=16033&m=N66&aa=1</URL></REF>


Article

<CATEGORY>vin10</CATEGORY>

 <H5>ΘΡΙΑΜΒΟΙ ΟΛΥΜΠΙΑΚΟΥ ΚΑΙ ΑΕΚ ΣΤΗΝ ΕΥΡΩΠΗ, ΠΑΡΑΜΟΝΕΣ ΤΟΥ ΝΤΕΡΜΠΙ
</H5><H2>Έκαναν ζέσταμα
</H2><H2></H2>
ALIGN="CENTER">

ΟΛΥΜΠΙΑΚΟΣ (92-63 στο Οπόρτο) και ΑΕΚ (83-68 στην
Ιερουσαλήμ) «ξεκαθάρισαν» εύκολα με τις ευρωπαϊκές υποχρεώσεις τους και από
σήμερα σκέφτονται το μεταξύ τους παιχνίδι την Κυριακή, στο Νέο Φάληρο.

σελίδες
8
- 9

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16033O001</ED>
<ID>
ID:134089

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O00&aa=1</URL></REF>


Article

<CATEGORY>vin10</CATEGORY>

 <H5></H5><H5></H5><H2>Χατ τρικ ο Γ. Χ. Γεωργιάδης, 7 ματς σήμερα για το Κύπελλο
</H2>
σελ
ίδα
3

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16033O002</ED>
<ID>
ID:134139

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O00&aa=2</URL></REF>


Article

<CATEGORY>vin10</CATEGORY>

 <H5></H5><H5></H5><H2>Χούλιγκαν χτύπησαν και στο βόλεϊ
</H2>
σελίδες 1, 11

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16033O003</ED>
<ID>
ID:134181

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Γεμάτες εξέδρες χωρίς κάγκελα!
</H2><H2></H2>
σελίδες
6-7

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16033O004</ED>
<ID>
ID:134208

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O00&aa=4</URL></REF>


Article

<CATEGORY>vin10</CATEGORY>

 <H5>ΟΙ ΧΟΥΛΙΓΚΑΝ ΧΤΥΠΗΣΑΝ ΚΑΙ ΣΤΟ ΒΟΛΕΪ
</H5><H2>Στο φιλέ της βίας
</H2><H2></H2>
<AUTHOR>ΓΙΩΡΓΟΣ ΡΟΥΣΑΚΗΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 43512 BYTES)
</AUTHOR>

Ο ΧΟΥΛΙΓΚΑΝΙΣΜΟΣ έκανε την εμφάνισή του χθες και στο βόλεϊ, στο ντέρμπι
Παναθηναϊκού - Ολυμπιακού 0-3 στη «Λεωφόρο». Ήταν μία φωτοβολίδα, μπόλικος
καπνός, πλαστικά μπουκάλια κατά παικτών, υβριστικά συνθήματα και ένας ελαφρός
τραυματισμός αθλητή, του νεαρού Βασίλη Μηνούδη.

Σ' ένα ματς με μεγάλη διαφορά δυναμικότητας έτσι όπως εξελίχθηκε και με άριστη
διαιτησία η κερκίδα έδωσε τη δική της αναμέτρηση με πιο επιρρεπείς σε
λεονταρισμούς τούς οπαδούς του γηπεδούχου που ήταν πλειοψηφία (1.500 έναντι 500).

Η ρίψη της φωτοβολίδας (από άγνωστο δράστη, αλλά προφανώς οπαδό του
Παναθηναϊκού...) κτύπησε στο κεφάλι, προτού εκραγεί ευτυχώς, τον 18χρονο
παίκτη του Ολυμπιακού Βασίλη Μηνούδη, ο οποίος οδηγήθηκε στο Λαϊκό Νοσοκομείο
που εφημέρευε και του τοποθετήθηκαν ράμματα.

Στο μεταξύ, ο α' διαιτητής Θέμις Καλπακτσόγλου διέκοψε το ματς για 15 λεπτά,
τόσα όσα χρειάστηκαν για να διαλυθεί ο καπνός που είχε κατακλύσει το «κλουβί»-
κλειστό της «Λεωφόρου».

Υπήρξε και μία ακόμη μικρότερης διάρκειας διακοπή από ρίψη πλαστικής φιάλης
γεμάτης νερό που πλημμύρισε την πλευρά του φιλέ στην οποία βρισκόταν ο
Ολυμπιακός στο 3ο σετ και το ματς έληξε με βροχή από πλαστικά μπουκάλια προς
τους παίκτες του Ολυμπιακού, που αποχώρησαν τρέχοντας από τον αγωνιστικό χώρο.
Το θέμα έληξε «ομαλά» και χωρίς μία σύλληψη ταραξία...

*** Άλλο ρεπορτάζ στη σελίδα 11.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O01</CAT>
<ED>
Κωδικός άρθρου: A16033O011</ED>
<ID>
ID:134090

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O01&aa=1</URL></REF>


Article

<CATEGORY>vin10</CATEGORY>

 <H5>ΚΑΙ Ο ΑΝΤΙΠΡΟΕΔΡΟΣ ΤΟΥ ΝΟΜΙΚΟΥ ΣΥΜΒΟΥΛΙΟΥ ΤΟΥ ΚΡΑΤΟΥΣ ΓΝΩΜΟΔΟΤΕΙ ΓΙΑ ΤΗΝ
ΠΑΡΑΝΟΜΗ ΣΥΣΤΑΣΗ ΤΗΣ ΠΕΙΘΑΡΧΙΚΗΣ ΕΠΙΤΡΟΠΗΣ ΤΗΣ ΕΠΑΕ
</H5><H2>Σφίγγει ο κλοιός
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Ενώ επιμένει ο Στέλιος Σφακιανάκης για λίστα 12 δικαστών, από τους οποίους η
ΕΠΑΕ θα διαλέξει τους 6, ο Ανδρέας Φούρας έχει στα χέρια του πρόταση για
ειδικό αθλητικό δικαστήριο στο Πρωτοδικείο

«ΕΚΠΛΗΣΣΕΙ το γεγονός ότι ο τρόπος συγκρότησης (της Πειθαρχικής Επιτροπής της
ΕΠΑΕ) δεν έρχεται σε αντίθεση μόνο με τις διατάξεις του Οργανισμού
Δικαστηρίων, αλλά και με τις διατάξεις που διέπουν τη συγκρότηση του
συγκεκριμένου οργάνου».

Αυτό αναφέρει στη γνωμοδότηση (αριθ. πρωτοκόλλου 2564/7.1.98) που έστειλε χθες
στον υφυπουργό Αθλητισμού Ανδρέα Φούρα και κοινοποίησε στους υπουργούς
Πολιτισμού Ευάγγελο Βενιζέλο και Δικαιοσύνης Ευάγγελο Γιαννόπουλο, ο
αντιπρόεδρος του Νομικού Συμβουλίου του Κράτους (και νομικός σύμβουλος του
υπουργείου Πολιτισμού) Δημήτρης Παπαπετρόπουλος.

Ο πρόεδρος της ΕΠΑΕ Στέλιος Σφακιανάκης, πιστός πάντα στις παραδόσεις,
επιμένει στις... απόψεις περί λίστας 12 δικαστών που θα ζητήσει από τον
πρόεδρο της Επιτροπής Διοίκησης του Πρωτοδικείου της Αθήνας κ. Αθανασίου,
προκειμένου η διοίκηση της διοργανώτριας να επιλέξει τους 6. Και ευελπιστεί,
σύμφωνα με όσα δήλωσε, ότι μέχρι την Παρασκευή θα έχει απάντηση από το
Πρωτοδικείο της Αθήνας ή τα Πρωτοδικεία Χαλκίδας, Θήβας, Κορίνθου όπου έχει
απευθυνθεί, προκειμένου αύριο ή το αργότερο την Δευτέρα να προχωρήσει στη
συγκρότηση της νέας Πειθαρχικής Επιτροπής.

Κι όλα αυτά, ενώ από παντού φθάνουν τα μηνύματα περί παράνομης συγκρότησης της
Πειθαρχικής Επιτροπής, τα οποία όμως όπως φαίνεται δεν «αγγίζουν» τον κ.
Σφακιανάκη και τους συνεργάτες του. Όμως, αυτήν τη στιγμή το πρωτάθλημα είναι
χωρίς Πειθαρχική Επιτροπή και το ερώτημα είναι ποιος θα επιβάλει ποινές για
τις κάρτες στους αγώνες του Σαββατοκύριακου, ποιος θα απαγγείλει κατηγορητήρια
για τα τυχόν επεισόδια που έχουν γίνει κ.λπ.

Στη γνωμοδότηση του κ. Παπαπετρόπουλου γίνεται αναφορά και στις αρμοδιότητες
του υφυπουργού Αθλητισμού κ. Φούρα, σημειώνοντας: 
«Η ΓΓΑ ως εποπτεύουσα αρχή του ποδοσφαίρου μπορεί να ζητήσει ή να υποδείξει
την ανασυγκρότηση της Επιτροπής, σύμφωνα με την πρόταση του Πρωτοδικείου
Αθηνών». Επίσης, κάνει αναφορά στο γεγονός ότι δεν μπορεί ένα διοικητικό
όργανο, όπως η ΕΠΑΕ να επιλέγει δικαστικούς και καταλήγει με προτάσεις προς
την Νομοπαρασκευαστική Επιτροπή, ώστε στο νέο σχέδιο νόμου να καταργηθούν οι
διατάξεις για την ΕΠΑΕ που αφορούν την επιλογή των μελών της Πειθαρχικής
Επιτροπής από διπλάσιο αριθμό υποψηφίων. Επίσης, προτείνεται να υπάρχει
δεσμευτική διάταξη στον νόμο, ότι ο ορισμός των δικαστών θα γίνεται σύμφωνα με
τη λίστα του Πρωτοδικείου.

Ακόμη για το θέμα να σημειώσουμε, ότι στα «χέρια» του υφυπουργού Αθλητισμού
Ανδρέα Φούρα υπάρχει πρόταση για ειδικό αθλητικό δικαστήριο στο Πρωτοδικείο,
όπου και θα γίνονται οι εκδικάσεις όλων των υποθέσεων.

Στο μεταξύ χθες, στη συνεδρίαση της Εκτελεστικής Επιτροπής, ο εκπρόσωπος του
Ολυμπιακού Γιώργος Λούβαρης έθεσε θέμα, το οποίο έγινε αποδεκτό εν μέρει,
προκειμένου οι αγώνες της ΑΕΚ και των «ερυθρολεύκων» να γίνονται την ίδια
ημέρα. 
Έτσι, το προγραμματισμένο για Δευτέρα παιχνίδι της ΑΕΚ με την Προοδευτική θα
γίνει Κυριακή. Η απόφαση της ΕΠΑΕ είναι «να μη γίνονται συνεχώς Δευτέρα τα
ματς της ΑΕΚ, προκειμένου να μη δημιουργούνται παρεξηγήσεις».

*** Ο Ολυμπιακός θα εκτίσει την ποινή της μιας αγωνιστικής στο γήπεδο
του Ναυπλίου, κόντρα στη Βέροια.

*** Το ντέρμπι ΑΕΚ - Ολυμπιακού θα διεξαχθεί στο Στάδιο «Νίκος Γκούμας»
το Σάββατο 31/1 στις 19.00 (SuperSport), ύστερα από χθεσινή απόφαση της
Εκτελεστικής Επιτροπής της ΕΠΑΕ.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16033O021</ED>
<ID>
ID:134094

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O02&aa=1</URL></REF>


Article

<CATEGORY>vin10</CATEGORY>

 <H2>ΔΙΑΙΤΗΣΙΑ
</H2><H2>Ο Βουράκης απειλεί με παραίτηση
</H2><H2></H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

Όλα τα θέματα της διαιτησίας «επί τάπητος» στη σημερινή συνεδρίαση της ΕΠΟ από
τον πρόεδρο της Επιτροπής Διαιτησίας Βασίλη Βουράκη

ΟΛΑ ΤΑ προβλήματα που αντιμετωπίζει ο χώρος της διαιτησίας και ειδικότερα αυτό
που δημιουργήθηκε με την τελευταία αναδιάρθρωση στους πίνακες των διαιτητών Α'
Εθνικής κατηγορίας θα τεθούν προς συζήτηση στη σημερινή συνεδρίαση της ΕΠΟ,
από τον πρόεδρο της Επιτροπής Διαιτησίας Βασίλη Βουράκη.

Σύμφωνα με πληροφορίες, ο κ. Βουράκης θα ζητήσει από το Δ.Σ. της Ομοσπονδίας
να μην εγκρίνει τις αποφάσεις της Ε.Δ. για τους πίνακες των διαιτητών Α'
Εθνικής και θα προτείνει να επανεξεταστεί το θέμα. 
Μάλιστα στην περίπτωση κατά την οποία η ΕΠΟ δεν αποδεχθεί την άποψή του, δεν
αποκλείεται να υποβάλει την παραίτησή του για λόγους ευθιξίας.Ο κ. Βουράκης
φέρεται αρκετά απογοητευμένος από την συμπεριφορά τριών συνεργατών του και
συγκεκριμένα των κ.κ. Λέκκα, Φιλιππίδη και Ζαχαριάδη, ως προς τις επιλογές των
διαιτητών Α' Εθνικής και έχει εκφράσει δημόσια τη θλίψη του, θεωρώντας τον
εαυτό του «προδομένο» για την αποπομπή των διαιτητών Βαρούχα (Αθηνών), Χατζή
(Καρδίτσας) και την επαναφορά του Παπουτσέλη (Λέσβου).

Οι αποφάσεις της Ε.Δ. έχουν προκαλέσει μεγάλη αναστάτωση στον κλάδο των
διαιτητών και ειδικότερα στον Σύνδεσμο των Αθηναίων, καθώς το κορυφαίο όργανο
της διαιτησίας πέρασε τέτοιες αποφάσεις που αιφνιδίασαν τον πρόεδρο της
Επιτροπής, ο οποίος δεν δίστασε να μιλήσει για προσυνεννόηση. Γι' αυτό σήμερα
είναι αποφασισμένος ή να βάλει τα πράγματα στη θέση τους ή ν' ακολουθήσει την
οδό της παραίτησης.

ΣΥΓΚΕΝΤΡΩΣΗ

Συγκέντρωση διαιτητών Α' και Β' Εθνικής κατηγορίας, παρατηρητών διαιτησίας Α'
Εθνικής και των διαιτητών μη εν ενεργεία FIFA κ.κ. Βασιλάκη, Κεφαλά,
Γερμανάκου, Βασσάρα και Ναούμ, θα πραγματοποιηθεί την προσεχή Δευτέρα στα
γραφεία του ΣΑΔ για να δοθούν συμβουλές και οδηγίες.

Η Επιτροπή Διαιτησίας ζήτησε από την ΟΔΠΕ τα αντίγραφα ποινικών μητρώων των
παρατηρητών διαιτησίας Α' Εθνικής, καθώς επίσης και τα αντίγραφα τίτλων
σπουδών και τις καταστάσεις αγώνων για δύο πλήρεις ποδοσφαιρικές περιόδους των
παρατηρητών της Α' Εθνικής.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16033O022</ED>
<ID>
ID:134143

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O02&aa=2</URL></REF>


Article

<CATEGORY>vin10</CATEGORY>

 <H2>Υπέγραψε στον Εθνικό επιθετικός από την Κολομβία </H2>
ΥΠΕΓΡΑΨΕ συμβόλαιο στον Εθνικό ο Κολομβιανός επιθετικός Γκουστάβο Ντιάζ. Ο
παίκτης, μετά την υπογραφή του συμβολαίου του, αγωνίστηκε και στον φιλικό
αγώνα του Εθνικού με την Καλλιθέα, που έγινε στις Τζιτζιφιές και στον οποίο η
ομάδα του Πειραιά νίκησε 3-0. Τα γκολ πέτυχαν οι Βούζας στο 15' και δύο ο
Γεωργαμλής (37', 43'). Ο Εθνικός κατέθεσε τα χαρτιά του, ενώ περιμένει την
μπλε κάρτα για να του εκδοθεί δελτίο και να αγωνιστεί την Κυριακή κατά της
Προοδευτικής. Επίσης ενδιαφέρεται και για τον Καμερουνέζο μέσο Έμπαλε.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16033O023</ED>
<ID>
ID:134185

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O02&aa=3</URL></REF>


Article

<CATEGORY>vin10</CATEGORY>

 <H2>Ενδιαφέρον σε δύο αγώνες </H2>
ΟΙ ΑΓΩΝΕΣ Κερατσινίου - Μαρκό και Ολυμπιακού Βόλου - Πιερικού ξεχωρίζουν στη
σημερινή 9η αγωνιστική του πρωταθλήματος της Γ' Εθνικής.

Τα υπόλοιπα ματς (15.00): Νότιος όμιλος: Εργοτέλης-Ναυπακτιακός, Ιάλυσος-ΕΑΡ,
Αιολικός-Παναιγιάλειος, Πύργος-Κόρινθος. Ρεπό έχει ο Άγιος Νικόλαος.

Βόρειος όμιλος: Ποσειδώνας Ν.Μ.-Τύρναβος, Ορέστης Ορ.-Πρέβεζα, Αν. Άρτας-Αετός
Σκ., Αμπελόκηποι-Αγρ. Αστέρας, Κοζάνη-Γιάννινα. Ρεπό έχει ο Ορφέας Αλεξ/πολης.

Σημειώνουμε ότι την προηγούμενη Κυριακή έγιναν τρία παιχνίδια της 9ης
αγωνιστικής: Αγία Ελεούσα-Αιγάλεω (1-0), Κέρκυρα-Πάμισος (0-0) και Απόλλων
Λάρισας-Νάουσα (1-2).

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16033O024</ED>
<ID>
ID:134212

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O02&aa=4</URL></REF>


Article

<CATEGORY>vin10</CATEGORY>

 <H2>Στον Ιωνικό ο Τόμασον </H2>
Ο ΙΩΝΙΚΟΣ απέκτησε χθες τον Ισλανδό επιθετικό Κρίστιν Τόμασον. Ο παίκτης που
αγωνιζόταν στην Φούλκιρ, έχει γεννηθεί το 1972, έχει ύψος 1,88 και βάρος 78
κιλά. Είναι κλασικός επιθετικός και τα τελευταία τρία χρόνια, σε 65 αγώνες στο
πρωτάθλημα της χώρας του, έχει πετύχει 36 γκολ.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16033O025</ED>
<ID>
ID:134226

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O02&aa=5</URL></REF>


Article

<CATEGORY>vin10</CATEGORY>

 <H5>ΜΕΓΑΛΟ ΤΟ ΣΚΟΡ, ΜΕΤΡΙΟΣ Ο ΠΑΝΑΘΗΝΑΪΚΟΣ ΣΤΟ ΜΑΤΣ ΜΕ ΤΟΝ ΠΑΝΣΕΡΡΑΪΚΟ (4-1)
</H5><H2>Προβλημάτισε
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Ο Γ.Χ. Γεωργιάδης πήρε πάνω του το χθεσινό ματς. Στο στιγμιότυπο ισοφαρίζει
για τον Παναθηναϊκό

ΜΕΓΑΛΟ σκορ, μικρός Παναθηναϊκός χθες στο Ολυμπιακό Στάδιο. Όπου ναι μεν το
4-1 επί του Πανσερραϊκού εντυπωσιάζει, η δε εμφάνιση των «πρασίνων» προβληματίζει.

Όσοι δεν είδαν το ματς από κοντά ή από την τηλεόραση, ίσως να λένε «ότι
τέσσερα γκολ είναι πολλά». Έλα όμως που ο Παναθηναϊκός δεν έπαιξε μπάλα! Ή,
μάλλον, ο Γ.Χ. Γεωργιάδης βρέθηκε στη μέρα του και «καθάρισε» για τους
υπόλοιπους (τρία γκολ). Μιλόγιεβιτς και Λαγωνικάκης βοήθησαν σημαντικά, αλλά
αυτός, το επαναλαμβάνουμε, δεν ήταν Παναθηναϊκός. Φταίει το... 1998; Φταίει
κάτι άλλο; Ας τα βρουν Βαρδινογιάννης και Δανιήλ, διότι έτσι η ομάδα δεν
μπορεί να περπατήσει...

Ο Πανσερραϊκός εντυπωσίασε. Έπαιξε με πάθος, δύναμη και θράσος. Προηγήθηκε στο
σκορ, είχε «δοκάρι» και έναν τερματοφύλακα, που παρά τα τέσσερα γκολ, έκανε
εκπληκτικές αποκρούσεις. Για να είμαστε δίκαιοι, το θράσος του Πανερραϊκού να
παίξει ανοιχτά, έδωσε το δικαίωμα στον Παναθηναϊκό να σημειώσει πολλά γκολ,
αλλά αν ο Πάτηνιος έβρισκε στόχο στο 75' (η μπάλα χτύπησε στο οριζόντιο
δοκάρι), τότε η ρεβάνς στις Σέρρες θα γινόταν θρίλερ...

Εν πάση περιπτώσει το «τρυφύλλι» νίκησε. Εξασφάλισε την πρόκριση, αλλά δεν
έπεισε. Όπως και στα Τρίκαλα, έτσι και χθες, δεν έπαιξε την μπάλα που
επιθυμούν οι οπαδοί του. Η ομάδα χρειάζεται ενίσχυση. Και δεν νομίζουμε ότι
μόνον ο Δερμιτζάκης αρκεί για να λύσει το πρόβλημα. Δεν αρκεί. Το «κάτι άλλο»
χρειάζεται ο Παναθηναϊκός. Δύο μεγάλους παίκτες, το λιγότερο. Αν θέλει και
πάλι να επανέλθει στους τίτλους.

***Το σκορ άνοιξε ο Πανσερραϊκός στο 12'. Ο Βάντσικ ανέτρεψε τον Βάλμη
και το πέναλτι εκτέλεσε επιτυχώς ο Γιοβάνοβιτς (0-1).

***Στο 15' ισοφάρισε ο Γ.Χ. Γεωργιάδης με δύσκολο σουτ και στο 35' ο
Στράντλι με κεφαλιά έκανε το 2-1.

***Στο 69', ο Γ.Χ. Γεωργιάδης σημείωσε με σουτ το 3-1 και στο 84', ο
Γ.Σ. Γεωργιάδης ανατράπηκε από τον Μαρίνο. Το πέναλτι εκτέλεσε ο Γ.Χ.
Γεωργιάδης και πέτυχε το 4-1

*** Στο 75', ο Πάτηνιος με μακρινό σουτ έστειλε την μπάλα στο οριζόντιο
δοκάρι και στο 79', ο Τσακιρίδης απέκρουσε έξοχα φοβερή κεφαλιά του Λαγωνικάκη.

*** Κακή η διαιτησία του Μποζαντζίδη. Δεν κάνει ούτε για αγώνες Γ'
Εθνικής. Έδειξε κίτρινες στους Άγγο, Ντα Σίλβα, Μαρίνο, Μπασινά.

*** Απέβαλε τον Μαρίνο με δεύτερη κίτρινη (κόκκινη) στη φάση του πέναλτι.

Παναθηναϊκός: Βάντσικ, Μιλόγιεβτις, Κολιτσιδάκης, Μπασινάς, Κόλα (79
Γ.Σ. Γεωργιάδης), Μίκλαντ (63' Λυμπερόπουλος), Κωνσταντινίδης, Λαγωνικάκης,
Βαζέχα, Στράντλι (71' Μασιόπουλος), Γ.Χ. Γεωργιάδης.

Πανσερραϊκός: Τσακιρίδης, Βατμανίδης, Μαρίνος, Μεσερβής, Πλίτσης, Ντα
Σιλβα, Άγγος, Βάλβης, Πάτηνιος (84' Ηπειρώτης), Πεμπές (78' Αρβανιτίδης),
Γιοβάνοβιτς (68' Χάβος).

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16033O031</ED>
<ID>
ID:134095

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O03&aa=1</URL></REF>


Article

<CATEGORY>vin10</CATEGORY>

 <H2>ΔΑΝΙΗΛ
</H2><H2>Είχε θράσος ο αντίπαλός μας
</H2><H2></H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

ΔΕΝ ΕΚΡΥΨΕ τον θαυμασμό του για την απόδοση του Πανσερραϊκού ο προπονητής του
Παναθηναϊκού Βασίλης Δανιήλ. Δήλωσε: «Είχα τονίσει ότι το παιχνίδι θα ήταν
δύσκολο για την ομάδα μου. Ο Πανσερραϊκός μάς απείλησε και σημείωσε γρήγορα
γκολ. Αυτό επέδρασε αρνητικά στην ψυχολογία των παικτών μου, με αποτέλεσμα να
αγχωθούν. Ο αντίπαλός μας είχε θράσος και κυνήγησε το γκολ. Η απόδοσή μας δεν
ανέβηκε σε υψηλά επίπεδα, όμως πήραμε το σκορ που θέλαμε. Οι παίκτες μου σε
κάποιο σημείο εκνευρίστηκαν και έχασαν διαδοχικές ευκαιρίες. Στο πρώτο
ημίχρονο ήμασταν κακοί, όμως στο δεύτερο βελτιωθήκαμε αισθητά. Στη συνέχεια, ο
χρόνος λειτούργησε για εμάς και φθάσαμε στο 4-1. Πιστεύω ότι ο Πανσερραϊκός
έχει πολύ καλή ομάδα και θα ανέβει σύντομα στα σαλόνια της Α' Εθνικής
κατηγορίας» κατέληξε ο προπονητής των «πρασίνων».

Ικανοποιημένος από την απόδοση της ομάδας του ήταν ο τεχνικός του Πανσερραϊκού
Νίκος Γαβριηλίδης, ο οποίος τόνισε: «Δεν ήρθαμε εδώ για να αποκλείσουμε τον
Παναθηναϊκό. Συγχαρητήρια στους παίκτες μου, που ώς το 70' αγωνίστηκαν πολύ
καλά απέναντι σε μια μεγάλη ομάδα. Απέδειξαν ότι υπάρχουν ικανότητες. Αν δεν
είχαμε την ατυχία με το δοκάρι και τις δύο αναγκαστικές αλλαγές του Πάτινιου
και του Γιοβάνοβιτς, το σκορ θα ήταν καλύτερο για την ομάδα μου. Δυσκολέψαμε
τον Παναθηναϊκό και παίξαμε καλό ποδόσφαιρο χωρίς σκοπιμότητες. Έχουμε λίγες
πιθανότητες στη ρεβάνς, όμως στο ποδόσφαιρο όλα γίνονται. Βέβαια το μυαλό μας
είναι στο Πρωτάθλημα και όχι στον θεσμό του Κυπέλλου».

Ο Βλάνταν Μιλόγεβιτς δήλωσε: «Δεν έχει σημασία η δική μου απόδοση, αλλά
ολόκληρης της ομάδας. Ο Πανσερραϊκός ήταν καλή ομάδα και όπως είδατε μας
δυσκόλεψε. Είχαμε άγχος μετά το πρώτο γκολ. Δεν υπάρχουν δύσκολα παιχνίδια,
αρκεί να παίζουμε εμείς καλά».

Ο Κώστας Κωνσταντινίδης τόνισε: «Δεν πραγματοποιήσαμε καλή εμφάνιση, απέναντι
σε δύσκολο αντίπαλο. Το 4-1 είναι σκορ ασφαλείας, όμως θα πρέπει να είμαστε
προσεκτικοί στη ρεβάνς. Στο μέλλον θα πρέπει να κάνουμε καλύτερες εμφανίσεις
για την περαιτέρω πορεία μας. Από εδώ και πέρα θα πρέπει να νικάμε συνεχώς.
Δεν υπάρχει άλλο αποτέλεσμα για μας. Δεν μπορώ να καταλάβω για ποιο λόγο
μιλούν όλοι για την ΑΕΚ. Και εμείς παίζουμε καλή μπάλα. Απλώς θεωρείται
φαβορί, διότι έχει το προβάδισμα στη βαθμολογία. Υπάρχουν ακόμα 18 αγώνες».

Η κίνηση φίλων του Παναθηναϊκού γνωστή ως «Παναθηναϊκή Ιδέα» σημειώνει σε
ανακοίνωσή της: «Η ανάληψη της Ολυμπιάδας του 2004 επανέφερε στην επιφάνεια το
τεράστιο αυτό πρόβλημα του Παναθηναϊκού Α.Ο. Ο Οργανισμός Αθήνας επανέφερε στο
προσκήνιο τα σχέδιά του για την απομάκρυνση του γηπέδου της Λεωφόρου. Σχέδια
τα οποία κρίνει αναγκαία για την περιβαλλοντολογική και συγκοινωνιακή ανάπτυξη
της Αθήνας. Αυτό δείχνει τον άμεσο κίνδυνο που διατρέχει ο Παναθηναϊκός Α.Ο.
να μην αποκτήσει ποτέ τις δικές του σύγχρονες εγκαταστάσεις».

Κόπηκαν 790 εισιτήρια, ενώ εισπράχτηκαν 967.000 δραχμές.

ΦΙΛΙΚΟ

Οι φίλαθλοι της Χαλκίδας θα έχουν την ευκαιρία να δουν την προσεχή Δευτέρα
(12/1) από κοντά τους παλαιμάχους του Παναθηναϊκού που θα αγωνιστούν κόντρα
στους παλαίμαχους της τοπικής ομάδας.

Ο αγώνας, που είναι κοινωνικού χαρακτήρα (οικονομική ενίσχυση του
ποδοσφαιριστή Θ. Παπαδημητρίου), θα γίνει στις 15.30 στο Εθνικό Στάδιο της Χαλκίδας.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16033O032</ED>
<ID>
ID:134144

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O03&aa=2</URL></REF>


Article

<CATEGORY>vin10</CATEGORY>

 <H5>ΚΥΠΕΛΛΟ
</H5><H2>Σήμερα το κυρίως ... γεύμα
</H2><H2></H2>
ΜΕ ΕΠΤΑ παιχνίδια συνεχίζεται σήμερα η 4η φάση του Κυπέλλου στο ποδόσφαιρο
και το ενδιαφέρον επικεντρώνεται κυρίως στις αναμετρήσεις ΠΑΟΚ - Ιωνικού, ΟΦΗ
- Άρη και Βέροιας - SKODA Ξάνθης. Το πρόγραμμα, πάντως, περιλαμβάνει αρκετά
αμφίρροπα παιχνίδια, όπως αυτά μεταξύ του Αιγάλεω με τον Απόλλωνα Καλαμαριάς,
του Ορφέα Αλεξανδρούπολης με τον Πανιώνιο και του Απόλλωνα Λάρισας με την Καρδίτσα.

Συγκεκριμένα σήμερα παίζουν: ΠΑΟΚ - Ιωνικός, Βέροια - SKODA Ξάνθη, ΟΦΗ -
Άρης, Αιγάλεω - Καλαμαριά, Απόλλων Λάρισας - Καρδίτσα, Ηρακλής - Εδεσσαϊκός,
Ορφέας Αλεξ/πολης - Πανιώνιος.

Ο αγώνας ΠΑΟΚ - Ιωνικού θα ξεκινήσει στις 19.00 (ΕΤ1) ενώ οι άλλοι αγώνες
αρχίζουν στις 15.00. Οι επαναληπτικοί θα διεξαχθούν στις 28 Ιανουαρίου με ώρα
έναρξης 14.30.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16033O033</ED>
<ID>
ID:134186

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O03&aa=3</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>«Ψάχνει» την 16άδα </H2>
ΜΕ ΤΟ ΖΟΡΙ συμπλήρωσε 16άδα ο Πανιώνιος για τον σημερινό αγώνα Κυπέλλου, με
τον Ορφέα στην Αλεξανδρούπολη, καθώς χθες προέκυψαν δύο ακόμα σοβαρά προβλήματα.

Ο Βασίλης Ιωαννίδης έχει κάταγμα στα πλευρά από τον αγώνα με τον Ηρακλή,
ενώ ο Τάσος Κατσιαμπής αισθάνθηκε έντονες ενοχλήσεις στην κλείδα. Και οι δύο
δήλωσαν... αδυναμία και αποκλείστηκαν από την αποστολή, για την ακριτική πόλη.

Σ' αυτούς πρέπει να προσθέσουμε και τους τιμωρημένους Μάντζιο, Καμίτση, τον
τραυματία Βάσμπεργκ και βέβαια τον τρίτο γκολκίπερ Χωλόπουλο.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16033O034</ED>
<ID>
ID:134213

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O03&aa=4</URL></REF>


Article

<CATEGORY>vin10</CATEGORY>

 <H5>ΑΘΗΝΑΪΚΟΣ
</H5><H2>Επιστρέφει ο Χατζηαγγελής </H2>
Ο ΤΑΣΟΣ Χατζηαγγελής επιστρέφει στον Αθηναϊκό. Αυτήν τη φορά όχι ως
ποδοσφαιριστής, αλλά για να βοηθήσει την ομάδα που τόσο αγάπησε και την οποία
υπηρέτησε περισσότερο από 13 χρόνια, από άλλο πόστο.

Ο Χατζηαγγελής, που αυτήν τη στιγμή αγωνίζεται στον Εθνικό Αστέρα, θα
συζητήσει με τον πρόεδρο της ομάδας της Καισαριανής για τη λύση του συμβολαίου
του και μέχρι την Παρασκευή θα αναλάβει τα νέα του καθήκοντα. Στον Αθηναϊκό θα
έχει το πόστο του γενικού επιμελητή και θα είναι ο «ενδιάμεσος» του προέδρου
με τους παίκτες. Χθες ήταν στην Ελευσίνα, στον φιλικό αγώνα του Αθηναϊκού, με
τον Πανελευσινιακό, στον οποίο οι «Λόρδοι» νίκησαν 3-1.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16033O035</ED>
<ID>
ID:134227

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O03&aa=5</URL></REF>


Article

<CATEGORY>vin10</CATEGORY>

 <H5>Η ΚΡΙΤΙΚΗ ΘΑ ΕΧΕΙ ΚΑΙ ΑΝΤΙΛΟΓΟ ΣΤΟ ΜΟΥΝΤΙΑΛ ΤΗΣ ΓΑΛΛΙΑΣ
</H5><H2>Θα δώσουν «φωνή» στους διαιτητές!
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Οι διαιτητές θα απαντούν στο εξής στην κριτική του Τύπου

Η ΚΡΙΤΙΚΗ στο εξής θα έχει και αντίλογο. Πηγές από τη διεθνή ομοσπονδία
ποδοσφαίρου αποκάλυψαν πως οι διαιτητές που θα διευθύνουν αγώνες του
Παγκοσμίου Κυπέλλου, στη Γαλλία, θα έχουν το δικαίωμα να μιλούν στους
εκπροσώπους του Τύπου και να δίνουν τις δικές τους εξηγήσεις για τις αποφάσεις τους.

Η FIFA θα οριστικοποιήσει την απόφαση κατά τη διάρκεια της συνεδρίασης της
εκτελεστικής της επιτροπής, λίγες ημέρες πριν από την έναρξη του Μουντιάλ.

Η πρόταση, για άρση της απαγόρευσης να μιλούν οι διαιτητές στους εκπρόσωπους
του Τύπου, υποβλήθηκε από το μέλος της επιτροπής διαιτητών της ΦΙΦΑ Φαρτούκ Μπούζο.

ΕΦΘΑΣΕ Η ΩΡΑ

«Ασκείται μεγάλη πίεση στους διαιτητές των περισσοτέρων χωρών. Ήρθε λοιπόν η
ώρα να τους επιτρέψουμε να εκφράσουν και τη δική τους άποψη, για τις επίμαχες
φάσεις και τις αποφάσεις που έχουν λάβει. Οι φίλαθλοι πρέπει να καταλάβουν πως
πάντα υπάρχει η πιθανότητα να ληφθεί μια λανθασμένη απόφαση, αφού ο διαιτητής
δεν είναι κομπιούτερ. Είναι εύκολο να ασκείς κριτική όταν κάθεσαι στην
πολυθρόνα και παρακολουθείς τον αγώνα. Πρέπει να επιτρέψουμε στους διαιτητές
να υπερασπιστούν τις θέσεις και αποφάσεις τους», ήταν τα λόγια του Μπούζο.

Η επιτροπή διαιτητών της FIFA πιστεύει πως σε ποσοστό 90% η κριτική που
ασκείται στους διαιτητές είναι άδικη.

Αν τελικά γίνει δεκτή η πρόταση του Μπούζο από την εκτελεστική επιτροπή της
FIFA, τότε είναι πολύ πιθανό οι διαιτητές να διατηρήσουν και μετά τους αγώνες
του Μουντιάλ το δικαίωμα να υπερασπίζονται τον εαυτό τους και να δίνουν
εξηγήσεις για τις αποφάσεις που έλαβαν κατά τη διάρκεια ενός αγώνα.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16033O041</ED>
<ID>
ID:134096

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O04&aa=1</URL></REF>


Article

<CATEGORY>vin10</CATEGORY>

 <H2>Δελτίο ΠΡΟ-ΠΟγκόλ
</H2>
<H3></H3><REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16033O042</ED>
<ID>
ID:134145

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O04&aa=2</URL></REF>


Article

<CATEGORY>vin10</CATEGORY>

 <H5></H5><H2>ΦΙΦΑ
</H2><H2>«Όχι» στην πρόταση του «Κάιζερ» για το Μουντιάλ του 2006
</H2>
Η ΦΙΦΑ και η γερμανική ομοσπονδία ποδοσφαίρου απέρριψαν την πρόταση του Φραντς
Μπεκενμπάουερ, Γερμανία και Αγγλία να συνδιοργανώσουν το Μουντιάλ του 2006. 
Οι Γερμανοί ανέφεραν πως η ΟΥΕΦΑ πρέπει να αποφασίσει ποια ευρωπαϊκή χώρα θα
διεκδικήσει την ανάληψη της διοργάνωσης, σε αντίθεση με τους Άγγλους, οι
οποίοι θεωρούν πιθανόν στην τελική επιλογή να υπάρχουν και οι δύο χώρες. 
Αν συμβεί κάτι τέτοιο, ο Μπεκενμπάουερ πιστεύει πως το πιο πιθανό είναι τη
διοργάνωση των αγώνων να την αναλάβει ή η Αργεντινή ή η Βραζιλία, που είναι
επίσης υποψήφιες.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16033O043</ED>
<ID>
ID:134187

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O04&aa=3</URL></REF>


Article

<CATEGORY>vin10</CATEGORY>

 <H2>Πρώτο ραντεβού στο Σούπερ Κύπελλο </H2>
Μετά το Κύπελλο Πρωταθλητριών και το Διηπειρωτικό, η Ντόρτμουντ είναι έτοιμη
να βάλει τις βάσεις για την κατάκτηση και του Σούπερ Κυπέλλου Ευρώπης,
αντιμετωπίζοντας απόψε στο Νόου Καμπ την κυπελλούχο Ευρώπης Μπαρτσελόνα, στην
πρώτη μεταξύ τους αναμέτρηση. Η γερμανική ομάδα θα παραταχθεί και πάλι χωρίς
πολλά από τα «αστέρια», καθώς Ζάμερ, Κόλερ και Μπιντζ είναι τραυματίες, ενώ ο
Ρόιτερ τιμωρημένος. Το παιχνίδι θα μεταδοθεί από την ΕΤ3 στις 22.00. Ο
δεύτερος αγώνας θα διεξαχθεί στις 11 Μαρτίου, στο Ντόρτμουντ.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16033O044</ED>
<ID>
ID:134214

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O04&aa=4</URL></REF>


Article

<CATEGORY>vin10</CATEGORY>

 <H2>Υπέγραψε ο Καρεμπέ </H2>
Ένα από τα πολύκροτα σίριαλ στο ευρωπαϊκό ποδόσφαιρο έλαβε τέλος. Ο Κριστιάν
Καρεμπέ υπέγραψε χθες πενταετές συμβόλαιο συνεργασίας με τη Ρεάλ Μαδρίτης, με
ετήσιες αποδοχές 2,7 εκατ. δολαρίων. Η μαδριλένικη ομάδα κατέβαλε στη
Σαμπντόρια 3,4 εκατ. δολάρια για να αποδεσμεύσει τον παίκτη, τον οποίον είχε
θέσει στο περιθώριο, επειδή οι Ιταλοί προτιμούσαν να του δώσουν μεταγραφή στην Μπαρτσελόνα!

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16033O045</ED>
<ID>
ID:134228

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O04&aa=5</URL></REF>


Article

<CATEGORY>vin10</CATEGORY>

 <H2>Αίτηση διαζυγίου </H2>
Πολ Γκασγκόιν

Οι δρόμοι του Πολ Γκασγκόιν και της συζύγου του Σέριλ χωρίζουν οριστικά. Η
Σέριλ κατέθεσε αίτηση διαζυγίου, μετά τα νυχτοπερπατήματα του συζύγου της. Ο
τελευταίος, σχολιάζοντας την κίνηση της Σέριλ είπε πως «ίσως έτσι να είναι καλύτερα».

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16033O046</ED>
<ID>
ID:134234

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O04&aa=6</URL></REF>


Article

<CATEGORY>vin10</CATEGORY>

 <H5></H5><H2>Στο στόχαστρο ο Ραβανέλι
</H2>
ΤΟΝ ΦΑΜΠΡΙΤΣΙΟ Ραβανέλι έχει βάλει στο στόχαστρό της τις τελευταίες ημέρες η
Μίλαν. Οι «ροσονέρι» προσπαθούν απεγνωσμένα να αποκτήσουν έναν επιθετικό,
προκειμένου να καλύψουν το κενό που άφησε ο τραυματίας Ζορζ Γουεά. Η περίπτωση
Ραβανέλι χαρακτηρίζεται από τους Μιλανέζους ως ιδανική.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16033O047</ED>
<ID>
ID:134238

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O04&aa=7</URL></REF>


Article

<CATEGORY>vin10</CATEGORY>

 <H5>ΣΑΜΠΑΝΑΝΤΖΟΒΙΤΣ, ΒΑΡΕΣΑΝΟΒΙΤΣ ΦΕΥΓΟΥΝ ΟΡΙΣΤΙΚΑ ΑΠΟ ΤΟΝ ΟΛΥΜΠΙΑΚΟ
</H5><H2>Προς την έξοδο
</H2>
Μίρσα Βαρεσάνοβιτς και Ρέφικ Σαμπανάντζοβιτς ετοιμάζουν τις αποσκευές τους. Οι
δύο παίκτες συνεχίζουν να συζητούν με την διοίκηση του Ολυμπιακού για τις
προϋποθέσεις της αποχώρησής τους

ΦΕΥΓΟΥΝ τελικά από τον Ολυμπιακό ο Ρέφικ Σαμπανάντζοβιτς και ο Μίρσα
Βαρεσάνοβιτς. Οι δύο παίκτες συνεχίζουν τις συζητήσεις με τη διοίκηση των
«ερυθρολεύκων» για να ολοκληρωθεί η αποχώρησή τους από την ομάδα. Ο
Σαμπανάντζοβιτς, είχε φέρει πρόταση από την αμερικάνικη ομάδα Κάνσας Σίτι, η
οποία όμως δεν προχώρησε, αφού ο Ολυμπιακός ήθελε κάποιο σημαντικό χρηματικό
ποσό ώστε να δώσει έγκριση για τη μεταγραφή. Φαίνεται όμως ότι η επιθυμία του
παίκτη να φύγει, αλλά και η συγκατάθεση του Ντούσαν Μπάγιεβιτς ξανάφεραν στο
προσκήνιο την πρόταση της αμερικάνικης ομάδας. Ήδη έχουν αρχίσει
διαπραγματεύσεις μεταξύ των δύο διοικήσεων για να βρεθεί η χρυσή τομή στον
οικονομικό τομέα και ο παίκτης να φύγει για την Αμερική.

Παράλληλα, έχουν αρχίσει και οι συζητήσεις με τον Μίρσα Βαρεσάνοβιτς, η
αποχώρηση του οποίου αναμένεται να ολοκληρωθεί ίσως και μέχρι το τέλος της
εβδομάδας. Ο παίκτης που είναι παροπλισμένος το τελευταίο χρονικό διάστημα,
θέλει να φύγει και επειδή δεν υπάρχουν προβλήματα οικονομικής φύσεως η υπόθεση
θα τελειώσει τις προσεχείς ημέρες. Στον Ολυμπιακό, περιμένουν ένα χαρτί από τη
Σαράγεβο (την πρώην ομάδα του παίκτη) που να αναφέρει ότι ο Ολυμπιακός δεν
χρωστά, αφού η Μπάρι δέχθηκε να πληρώσει το ποσό των 64 εκατ. δρχ. για να τον αποκτήσει

ΜΕΝΟΥΝ 20

Η αποχώρηση όμως των δύο ποδοσφαιριστών θα αφήσει τον Ολυμπιακό με 20 παίκτες.
Κι αυτό γιατί από τους 26 επαγγελματίες αναμένεται να φύγει και Ράντος. Αν σ'
αυτούς υπολογίσουμε τους Τζενάμο, Καρτερουλιώτη που ακόμα δεν μπορούν να
βοηθήσουν, αλλά και τον Τάσο Μητρόπουλο, τότε ο Ντούσαν Μπάγιεβιτς θα έχει στη
διάθεσή του 20 ποδοσφαιριστές. Ο Ολυμπιακός βέβαια έχει αποκλειστεί από το
Τσάμπιονς Λιγκ και το Κύπελλο και ο μοναδικός στόχος του είναι το πρωτάθλημα.
Ισως λοιπόν ο Ντούσκο να μη θέλει περισσότερους ποδοσφαιριστές.

Αυτό βέβαια δεν αποκλείει την απόκτηση κάποιου άλλου παίκτη, αφού μάλιστα
αδειάζουν και δύο θέσεις ξένων. Σε ό,τι αφορά την υπόθεση του Αντριόλι, χθες
δεν υπήρξε καμία εξέλιξη, αφού ναι μεν υπάρχει το ενδιαφέρον, αλλά και αρκετά
εμπόδια για την ολοκλήρωση της μεταγραφής. Ενα απ' αυτά είναι ότι ο
Βραζιλιάνος έχει υπογράψει συμβόλαιο με τον Ιωνικό, μέχρι τις 31-12-1998. Και
κανείς δεν γνωρίζει τι πρόκειται να κάνει ο Νίκος Κανελλάκης, στην περίπτωση
απόκτησής του από τον Ολυμπιακό. Ακόμα δεν έχει γίνει σαφές αν ο παίκτης μένει
ελεύθερος, στην περίπτωση που ο Ιωνικός δεν πληρώσει τα 110 εκατ. μέχρι τις 11
του μήνα. Από τον Ιωνικό επιμένουν ότι ο παίκτης θα μείνει στη Νεάπολη, αφού
όπως λένε υπάρχει υπογεγραμμένο συμβόλαιο.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16033O051</ED>
<ID>
ID:134097

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O05&aa=1</URL></REF>


Article

<CATEGORY>vin10</CATEGORY>

 <H5>ΠΑΓΚΟΣΜΙΟ
</H5><H2>Τα κορίτσια μπήκαν στη μάχη της πισίνας
</H2><H2></H2>
ΜΕ... ΑΣΦΑΛΙΣΤΙΚΑ μέτρα από την πλευρά των Γερμανών, με τα δύο πρώτα χρυσά
μετάλλια από τις ΗΠΑ και τη Ρωσία και με τις πρώτες ελληνικές συμμετοχές τα
ξημερώματα, άρχισε το Παγκόσμιο Πρωτάθλημα Υγρού Στίβου, στο Περθ.

Η εθνική ομάδα πόλο των γυναικών αντιμετώπιζε τις πρώτες πρωινές ώρες στην
πρεμιέρα του τουρνουά την παγκόσμια πρωταθλήτρια Ολλανδία και θα ακολουθούσε η
Χριστίνα Θαλλασινίδου στο τεχνικό πρόγραμμα του σόλο, στη συγχρονισμένη
κολύμβηση. Η Ελληνίδα πρωταθλήτρια θα αγωνιζόταν 23η σε σύνολο 29 αθλητριών.

Η Εθνική Γυναικών, μετά την Ολλανδία θα αντιμετωπίσει αύριο στο δεύτερο ματς
την Ιταλία. Αύριο όμως αρχίζει τους αγώνες της στο Παγκόσμιο Πρωτάθλημα και η
Εθνική Ανδρών, αντιμετωπίζοντας τη Βραζιλία. Την ίδια ημέρα θα αρχίσουν τις
προσπάθειές τους και οι καταδύτες μας, Θωμάς Μπίμης και Νίκος Συρανίδης, στον
βατήρα ενός μέτρου.

Στο μεταξύ, η γερμανική ομοσπονδία κατέφυγε στη Δικαιοσύνη της Αυστραλίας,
σχετικά με το θέμα τιμωρίας του προπονητή της κολυμβητικής ομάδας Βίνφρεντ
Λέοπολντ από τη ΦΙΝΑ, η οποία τον κατηγορεί για εμπλοκή σε υποθέσεις χορήγησης
απαγορευμένων ουσιών.

Τα πρώτα μετάλλια (5.000) κατέκτησαν, ο Ρώσος Αλέξι Ακατίεφ και η Αμερικανίδα
Έρικα Ρος.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16033O052</ED>
<ID>
ID:134146

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O05&aa=2</URL></REF>


Article

<CATEGORY>vin10</CATEGORY>

 <H5>ΕΥΡΩΠΗ
</H5><H2>Η Λίβερπουλ νίκησε ξανά τη Νιούκαστλ </H2>
Η ΛΙΒΕΡΠΟΥΛ, με γκολ των Μάικ Όουεν (94') και Ρόμπι Φάουλερ (103'), νίκησε στο
«Σεντ Τζέιμς Παρκ» τη Νιούκαστλ 2-0 και προκρίθηκε στην ημιτελική φάση του
«Κόκα Κόλα Καπ», στην Αγγλία. Θυμίζουμε ότι η Λίβερπουλ είχε νικήσει τη
Νιούκατσλ εκτός έδρας και πριν από δέκα ημέρες (2-1), στα πλαίσια της «Πρέμιερ
Λιγκ». Στην ημιτελική φάση της ίδιας διοργάνωσης προκρίθηκε επίσης και η
Τσέλσι, που απέκλεισε στη διαδικασία των πέναλτι (4-1) την Ίπσουιτς (κανονικός
αγώνας και παράταση 2-2). Σημειώνουμε ότι την τετράδα του «Κόκα Κόλα Καπ»
συμπληρώνουν η Μίντλεσμπρο και η Άρσεναλ.

Στα πρώτα παιχνίδια της προημιτελικής φάσης του Κυπέλλου Ιταλίας, η
Γιουβέντους απέσπασε ισοπαλία στη Φλωρεντία από την Φιορεντίνα (2-2), παρά το
γεγονός ότι οι γηπεδούχοι προηγήθηκαν 2-0 στο ημίχρονο (Ρουϊ Κόστα 4',
Μπατιστούτα 42'). Η Γιουβέντους ισοφάρισε με τους Ινζάγκι (63') και Ζιντάν
(71'). Σε άλλο ματς η Πάρμα επικράτησε 1-0 της Αταλάντα, απόψε η Μίλαν θα
αντιμετωπίσει την Ίντερ, ενώ θυμίζουμε ότι προχτές η Λάτσιο νίκησε 4-1 τη Ρόμα.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16033O053</ED>
<ID>
ID:134188

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O05&aa=3</URL></REF>


Article

<CATEGORY>vin10</CATEGORY>

 <H5>Ο ΛΑΚΗΣ ΝΙΚΟΛΑΟΥ ΣΤΗΝ «ΟΜΑΔΑ»: ΕΧΟΥΜΕ ΤΟ ΔΙΚΟ ΜΑΣ ΣΚΕΠΤΙΚΟ. ΑΝ ΕΧΕΙΣ ΤΟΝ ΚΟΣΜΟ
ΠΙΣΩ ΑΠΟ ΤΑ ΣΙΔΕΡΑ ΚΑΙ ΣΕ ΚΛΟΥΒΙΑ ΤΟΝ ΚΑΝΕΙΣ ΝΑ ΑΙΣΘΑΝΕΤΑΙ ΖΩΟ
</H5><H5>9 λόγοι έφεραν τον κόσμο στο γήπεδο
</H5><H5>ΝΤΟΥΜΙΤΡΙΟΥ
</H5><H5>Δεν θα προφυλάξω τον Νικολαΐδη
</H5><H5>ΝΕΑ ΦΙΛΑΔΕΛΦΕΙΑ
</H5><H5>Γύρισαν οι... αδρανοποιημένοι
</H5><H2>Πέφτουν τα κάγκελα στη Νέα Φιλαδέλφεια!
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΕΤΟΙΜΗ να ρίξει τα κιγκλιδώματα είναι η ΑΕΚ! Η διοίκηση της ΠΑΕ είναι κοντά
στην υλοποίηση της απόφασής της να φύγουν «τα σίδερα από τις θύρες» και ήδη,
δουλεύει προς αυτή την κατεύθυνση.

Δεν αποκλείεται αυτό να γίνει και άρα να έχουμε γήπεδο ευρωπαϊκών προδιαγραφών
έως το τέλος της αγωνιστικής περιόδου. Όχι αυτόματα, αλλά σταδιακά και με
γνώμονα τις αντιδράσεις ή αν θέλετε την ανταπόκριση που θα έχει το
(ομολογουμένως τολμηρό για το ταμπεραμέντο του Ελληνα) εγχείρημα.

Στο σχέδιο είναι να φύγουν πρώτα τα κιγκλιδώματα από τα λεγόμενα επίσημα («18»
και «3»), ενώ αργότερα θα... ξηλωθούν αυτά στη μαθητική θύρα «19» και τις
κοντινές θύρες.

«Μπορεί να γίνει και στο εφετινό πρωτάθλημα. Σιγά-σιγά, με τελευταίες τις
θύρες με υψηλή επικινδυνότητα», εξήγησε στην «ΟΜΑΔΑ» ο πρόεδρος της ΠΑΕ Λάκης
Νικολάου. Και συμπλήρωσε: «Αυτό δεν γίνεται βάσει των επιταγών της ΟΥΕΦΑ, αλλά
με το δικό μας σκεπτικό. Ο κόσμος φέρεται όπως του φέρεσαι εσύ! Αν τους έχεις
πίσω από σίδερα και σε κλουβιά, τον κάνεις να αισθάνεται ζώο. Και εμείς τους
οπαδούς μας δεν τους θέλουμε ζώα, αλλά πολιτισμένους και με φίλαθλη συμπεριφορά».

Δεν είναι μυστικό ότι ο κ. Νικολάου ήταν ιδιαίτερα χαρούμενος με την επάνοδο
του κόσμου της ΑΕΚ στις εξέδρες. Υποστήριξε: «Ελπίζω να έχει συνέχεια, υπάρχει
αξιοπιστία και διαπίστωσαν όλοι αλλαγή νοοτροπίας. Αυτό ήταν το ζητούμενο.
Αρχίζουν να έρχονται ξανά οικογένειες, διαπιστώνοντας πως το γήπεδο δεν είναι
χώρος βωμολοχιών και βίας. Η προσπάθειά μας θα συνεχιστεί προς αυτή την
κατεύθυνση. Και ακόμη οι παροχές μας θα αυξηθούν. Το θέμα του πάρκινγκ μας
απασχολεί, η πρόσβαση του κόσμου στο "Νίκος Γκούμας", η ασφάλεια των οπαδών.
Υπάρχει άριστη συνεργασία με όλους, και με την αστυνομία».

ΤΟ ΣΥΡΜΑΤΙΝΟ ΔΙΧΤΥ

Στις άμεσες προτεραιότητες των διοικούντων είναι να φύγει το (συρμάτινο) δίχτυ
της σκεπαστής. Οι συζητήσεις με τους οργανωμένους φίλους της ΑΕΚ βρίσκονται σε
καλό δρόμο, ωστόσο το... λεπτό σημείο είναι «ποιος θα έχει την ευθύνη». Πριν
από περίπου δύο μήνες, οι οργανωμένοι της «Ορίτζιναλ» είχαν ζητήσει όλα τα
εισιτήρια της σκεπαστής εξέδρας, δηλαδή κοντά στα 5.500 «κομμάτια». Η διοίκηση
είπε «και οι άλλοι»; Εκεί, έληξε προς στιγμήν το θέμα, που όμως σύντομα θα
βγει εκ νέου στην επιφάνεια.

Ο κόσμος φέρεται όπως του φέρεσαι, ομολογεί ο Λάκης Νικολάου. Η ΑΕΚ είναι
έτοιμη να ρίξει τα κιγκλιδώματα!

ΜΕ ΤΟΝ ΟΦΗ

Να σημειώσουμε και το εξής: Οι υπεύθυνοι της ΑΕΚ βρέθηκαν προ μεγάλης
εκπλήξεως όταν είδαν τόσο κόσμο στο γήπεδο! Σκεφθείτε ότι δεν τύπωσαν το
σύνολο των εισιτηρίων που δικαιούται η ΠΑΕ (δηλαδή ένα νούμερο που πλησιάζει
τα 29.000 εισιτήρια), αλλά «σταμάτησαν» περίπου στις 24.000 (μαζί με τα εξ
ανταλλαγής, τα μαθητικά, τα διαρκείας και την «19», του ΟΦΗ). Και οι οπαδοί
όταν έφταναν στα ταμεία άκουγαν το «εισιτήρια, τέλος»! Είναι χαρακτηριστικό
ότι λύση «έτρεξε να δώσει» ο κ. Νικολάου, ο οποίος θεάθηκε πριν από το
παιχνίδι να συζητά με τον κόσμο, ακούγοντας το «πώς θα μπούμε στο γήπεδο»;
Έτσι, αρκετοί είτε μπήκαν τσάμπα (στη «18» βγήκαν μόνο προσκλήσεις) είτε χωρίς
να τους κόψουν το εισιτήριο (με τον φόβο του συνωστισμού). Θεωρείται σίγουρο
ότι στο επόμενο παιχνίδι η ΑΕΚ θα τυπώσει το σύνολο των εισιτηρίων.

Άλλωστε όχι μόνο «θα έχει βάλει μυαλό», αλλά θα θέλει περαιτέρω ενίσχυση του
ταμείου της...

Οι μεταγραφές Σέμπουε, Δώνη και η επιστροφή Μανωλά κάτι «είπαν» στους οπαδούς

ΤΟ ΒΡΟΝΤΕΡΟ «παρών» που έδωσε εναντίον τού ΟΦΗ (στο ματς της Κυριακής) ο
κόσμος της ΑΕΚ, όχι μόνο αποδεικνεύει πως «οι οπαδοί είναι εδώ», αλλά φέρνει
στο νου άλλες εποχές. Τότε που οι φίλαθλοι γέμιζαν τα γήπεδα, δημιουργώντας
ατμόσφαιρα γιορτινή.

Είμαστε κοντά στο (ευχάριστο) πισωγύρισμα; Ή μήπως βλέπουμε εικόνες από το
μέλλον σε μια προσπάθεια-στόχο της νέας διοίκησης να φέρει κόσμο στις εξέδρες;
Διότι 20.000 εισιτήρια η ΑΕΚ σε ματς που δεν είναι ντέρμπι, η ΑΕΚ δεν κόβει ­
για την ακρίβεια καμιά ομάδα δεν «βλέπει» τέτοιο νούμερο.

Ας επιχειρήσουμε, λοιπόν, να απαριθμήσουμε τους λόγους που δημιούργησαν το ρεκόρ:

1 Η πεποίθηση του κόσμου ότι το «Νίκος Γκούμας» αποτελεί γήπεδο απόλυτα
ασφαλές. Και οι αγώνες γίνονται με υποδειγματική τάξη. Το αποδεικνύουν άλλωστε
τα γεγονότα και τα παραδείγματα ­ ποτέ δεν έχουμε επεισόδια, δεν υπάρχουν
σπασμένα (ιπτάμενα) καθίσματα, όλα ως αποτέλεσμα της συνεργασίας οπαδών και
διοίκησης. Ίσως μιλάμε για το μοναδικό γήπεδο στην Αττική! Και θα ήταν καλή
ιδέα, η ΑΕΚ να το εκμεταλλευτεί, ακόμη και με τηλεοπτικό σποτ!

2Με τον ΟΦΗ, αρκετοί γονείς πήραν εκ νέου την απόφαση να πάνε στο γήπεδο με τα
παιδιά τους. Έχουμε καθεστώς ηρεμίας, όχι ακραίες εκδηλώσεις και πάντως σε
καμιά περίπτωση την έκκρυθμη κατάσταση που επικρατούσε επί Τροχανά. Τις
ανακοινώσεις και τα συναφή, μην τα θυμόμαστε ξανά...

3Το ωραίο ποδόσφαιρο που παίζει μόνιμα η ΑΕΚ. Μπορεί να μην είναι σούπερ, αλλά
αντικειμενικά είναι καλύτερο των άλλων ομάδων και αυτό φαίνεται και από την τηλεόραση.

4Ο κόσμος της ΑΕΚ νιώθει ασφαλής ότι η ΑΕΚ δεν θα στηθεί! Τι σημαίνει αυτό;
Πως θα έχει την αντιμετώπιση που πρέπει από τη διαιτησία, δηλαδή ότι θα την
παίξουν 50-50 και δεν θα αδικηθεί. Αν θέλετε, οι οπαδοί πιστεύουν ότι η ΑΕΚ
του σήμερα είναι λιγότερο ευάλωτη από κάθε άλλη φορά. Και καλά προστατευμένη.
Μέσα ή έξω από τους αγωνιστικούς χώρους.

5Οι μεταγραφές. Οι Μανωλάς, Δώνης, Σέμπουε «κάτι είπαν» στους οπαδούς και ναι
μεν ήταν σίγουρο ότι ουδείς θα άρχιζε τον αγώνα, αλλά οι φίλοι της ΑΕΚ
περίμεναν να τους δούν έστω και ως αλλαγές. Δεν είχε σημασία ότι δεν θα ήταν
στην αρχική ενδεκάδα, αλλά πως «ζεστάθηκε» ο κόσμος.

6Η εκπληκτική πορεία της ΑΕΚ. Οι δέκα συνεχείς νίκες, δηλαδή η ισοφάριση του
ρεκόρ της περιόδου '91-'92, η ανακήρυξη της ομάδας σε πρωταθλήτρια χειμώνα και
κυρίως, η βαθιά πίστη πως κάτι αλλάζει. Αυτό το μήνυμα έστειλαν οι δύο
προηγούμενες νίκες της ΑΕΚ, στην Καλαμάτα και στον Βύρωνα, σε δύο έδρες
δύσκολες και με αντιπάλους που ζητούσαν πάση θυσία βαθμούς.

7Οι φίλοι της ΑΕΚ είχαν καιρό να απολαύσουν από κοντά την πρωτοπόρο. Στην
Καλαμάτα πήγαν λίγοι, το ίδιο (λόγω καιρού) κόντρα στον Αθηναϊκό, με τον
Εθνικό εντός τα εισιτήρια με κακές καιρικές συνθήκες ξεπέρασαν τα 6.513, άρα η
έκρηξη ήταν αναμενόμενη. Προσέξτε το εξής: ουσιαστικά, από τις 23 Νοεμβρίου
είχε να δώσει ματς με «καλές προϋποθέσεις» εντός έδρας η ΑΕΚ! Και τότε όμως,
το μήνυμα είχε σταλεί. Απέναντι στην Παναχαϊκή, 9.492 εισιτήρια, ποιος τα
θεωρεί λίγα;

8Η σοβαρότητα που εκπέμπει η διοίκηση με τις αποφάσεις της. Αρκετές (όχι όλες)
δείχνουν εύστοχες και αν ρωτήσετε, «μα τόσον καιρό, όλα αυτά απουσίαζαν;» η
απάντηση είναι μία: όχι, αλλά ήταν ενδείξεις, όχι αποδείξεις. Επιπλέον, δεν
υπάρχει διοικητική αστάθεια. Σκεφθείτε τι γινόταν ακόμη και την περίοδο του
διδύμου Μελισσανίδη - Καρρά (μετά τον πρώτο χρόνο).

9Η ΑΕΚ έχει πλέον στόχους. Και δεν αναφερόμαστε μόνο στην Ελλάδα, μιλάμε
κυρίως για την Ευρώπη. Η θαυμάσια ευρωπαϊκή πορεία δεν είναι όνειρο απατηλό,
οι φίλοι της ΑΕΚ το πιστεύουν! Η ΑΕΚ είναι έτοιμη για μεγάλα πράγματα (και
τελικό!) και αυτό είναι έργο του προπονητή της! Έχει πείσει την πλατιά μάζα
των οπαδών, πως με σοβαρότητα και δουλειά «όλα γίνονται». Μη λησμονεί κανείς
ότι «τον Μάρτιο έχουμε αγώνα» και επίσης, πως πέρασαν οι εποχές που η Ευρώπη
γινόταν ανάμνηση μετά ένα δυο γύρους.

Δεν σκοπεύω να προφυλάξω τον Νικολαΐδη, ξεκαθάρισε ο Ντουμιτρίου

ΑΕΚ υπεράνω όλων! Αυτό είναι το μήνυμα που επιδιώκει να περάσει καθημερινά ο
Ντουμίτρου Ντουμιτρίου. Και χθες, στη συνέντευξή Τύπου αναφέρθηκε τόσο στη
σχέση της ομάδας με τους παίκτες (εξάρτησης ή μη), αλλά και στην αντίστοιχη με
τους προπονητές.

Προσέξτε τι απάντησε ο Ρουμάνος όταν ρωτήθηκε για τις (πέντε) κάρτες του Ντέμη
Νικολαΐδη: «Δεν σκοπεύω να τον προφυλάξω. Είναι επιθετικός και άρα αν έχει το
μυαλό του στο ποδόσφαιρο, δεν θα παίρνει κάρτες! Τον θέλουμε σε κάθε ματς,
αλλά αν κάποτε δεν αγωνιστεί, γιατί να μη φθάσουμε στη νίκη; Δεν λέω να μην
παίζει, πρέπει όμως να προσαρμοστούμε σε όλες τις καταστάσεις και το
σημαντικότερο είναι η ομάδα».

Ο Ντουμιτρίου αναφέρθηκε και στο συμβόλαιό του: «Με την προηγούμενη διοίκηση
μιλήσαμε για έναν χρόνο συνεργασίας, ήταν το καλύτερο για όλους. Καλύτερα,
λοιπόν, να τα πούμε στη λήξη της περιόδου. Αν όμως έχουν άλλες σκέψεις, δεν θα
με ενοχλήσει. Είμαι προπονητής που θέλει να αφήνει έργο στους άλλους.
Ανεξάρτητα αν μείνω ή όχι! Δεν θα διαλύσω την ομάδα. Ούτε λέω ποτέ ότι βρήκα
χάος σε μια ομάδα. Όποιος έρθει το καλοκαίρι θα τα βρει όλα τέλεια. Έτσι όπως
είναι τα πράγματα στην Ελλάδα, καλύτερα να συζητάς στο τέλος, να μη λυπούνται
ορισμένοι για τα χρήματά τους».

Επιπλέον, ο Ντουμιτρίου σχολίασε και την πρόσφατη δήλωση Γκέραρντ: «Δεν κοιτώ
το παρελθόν. Όσα έχω δει είναι κανονική εξέλιξη, φυσιολογικού πρωταθλήματος.
Και εμείς δεν μπορούμε να κλαίμε για την αντιμετώπιση που είχαμε, δεν ήταν
ούτε υψηλή ούτε χαμηλή». Σε άλλα σημεία ο Ρουμάνος υποστήριξε:

­ Οι παίκτες πλέον δεν μπορούν να διαμαρτύρονται για τις συνθήκες στην ΑΕΚ,
ενώ ο συναγωνισμός επιδρά θετικά.

­ Τα επόμενα επτά ματς πολλά θα κρίνουν για την εξέλιξη του πρωταθλήματος.

­ Το θέμα του Βλάχου ίσως ξανασυζητηθεί. Το ποδόσφαιρο είναι ομαδικό και ένας
παίκτης πρέπει να γυμνάζεται με την ομάδα. Το ζήτησαν κάποιοι παίκτες, όχι όλοι!

­ Οι παίκτες μπαίνουν και βγαίνουν ανάλογα με την απόδοσή τους! Προετοιμάζω
τους Μανωλά - Ντόμπος για το Κυπελλούχων.

­ Τη Δευτέρα θα πω ποιον θα δηλώσουμε, Δώνη ή Σέμπουε, σημασία όμως έχει και
με ποιους συνδυάζονται καλύτερα.

*** Παρατηρήσεις για την κάρτα που δέχθηκε έκανε ο Ντουμιτρίου στον
Κασάπη, ενώ ακόμη είναι στο... ψάξιμο για το ποιοι θα φύγουν και πού θα πάνε.

ΤΕΛΙΚΑ ποιοι πήγαν στο γήπεδο με τον ΟΦΗ; Έχει τόσο γηπεδικό κόσμο η ΑΕΚ; Ή
μήπως έχουν δίκιο όσοι υποστηρίζουν «το νούμερο που αντιπροσωπεύει την ΑΕΚ
είναι κοντά στα 15.000 εισιτήρια»; Η οριστική απάντηση θα δοθεί στο μέλλον,
ωστόσο καλό είναι να εξετάσουμε το θέμα:

Απέναντι στον ΟΦΗ εμφανίστηκαν στη Νέα Φιλαδέλφεια οι λεγόμενοι
«αδρανοποιημένοι ΑΕΚτζήδες». Για ποιο λόγο έδωσαν παρών; Διότι πείστηκαν ότι
αξίζει τον κόπο, νιώθουν πως κάτι αλλάζει στην ΑΕΚ. 
Παλαιοί φίλοι της ΑΕΚ (παράγοντες ή απλοί οπαδοί), λένε το εξής: «Από την
εποχή του Μπάρλου έχουμε να νιώσουμε τέτοια και τόση σιγουριά. Σε όλα τα
επίπεδα. Και αρμονία. Από τον πρόεδρο, τον προπονητή, τους παίκτες, όλους τους
υπαλλήλους». Και ας σημειωθεί, ότι οι αδρανοποιημένοι είναι η μεγάλη
πλειοψηφία του κόσμου της ΑΕΚ.

Επίσης, πέρα από τις οικογένειες, εμφανίστηκαν αρκετοί ουδέτεροι. Ασφαλώς
διότι βοήθησε και ο αντίπαλος ­ μην ξεχνάμε ότι ο ΟΦΗ αποτελεί μία από τις
εμπορικότερες ομάδες μετά τον Παναθηναϊκό και τον Ολυμπιακό. Θέλετε κι άλλο;
Κανείς από τους μεγάλους δεν έπαιζε στην έδρα του (ούτε καν στην Αττική), έτσι
ευκαιρίας δοθείσης η Νέα Φιλαδέλφεια ήταν πρόκληση!

Όταν θέσαμε το ερώτημα για τον κόσμο στους οργανωμένους οπαδούς, στελέχη της
«Ορίτζιναλ» τόνιζαν τα εξής: «Νιώθουμε γλυκιά πίκρα για την παρουσία του
κόσμου στις εξέδρες. Οι οπαδοί είναι εδώ! Με λίγες μεταγραφές ανταποκρίθηκε ο
κόσμος, αλλά πρέπει να μείνει. Να παίζουμε Κυριακή, την κλασική ώρα αγώνων. Η
Δευτέρα κρύβει κινδύνους, μην το προσπερνά κανείς με τη νοοτροπία να
κερδίσουμε κάποια εκατομμύρια από τις τηλεοπτικές μεταδόσεις. Κάναμε ένα μήνα
να δούμε την ομάδα μας, δεν θα ερχόταν ο κόσμος;».

Η «Ορίτζιναλ» (αρκετοί θεωρούν ως μάλλον νωθρή τη συμπεριφορά του κόσμου, αλλά
απόλυτα φυσιολογική μια και η σύνθεση στις κερκίδες ήταν ετερόκλητη!) διαθέτει
περί τα 2.500 εισιτήρια στη σκεπαστή σε κάθε (εντός έδρας) ματς, ενώ για την
Ξάνθη ήδη πήρε 600 εισιτήρια. 
Την Κυριακή ­ αξίζει να σημειωθεί ­ είχαμε τα γνωστά «επεισόδια» για μια θέση
στις εξέδρες, ενώ σύμφωνα με προβλέψεις ειδικών, σύντομα η προπώληση θα
ξεπερνά κάθε προηγούμενο!

Τέλος, να πούμε το ακόλουθο: η διοίκηση της ΑΕΚ με τις χαμηλές τιμές δεν
επιδιώκει να βγάλει χρήματα, αλλά να ξαναφέρει τους αγνούς φίλους της ΑΕΚ στο
γήπεδο. Τα... εκατομμύρια, αργότερα θα μπουν στα ταμεία!

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16033O061</ED>
<ID>
ID:134098

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O06&aa=1</URL></REF>


Article

<CATEGORY>vin10</CATEGORY>

 <H5>ΙΒΚΟΒΙΤΣ: ΔΕΝ ΠΕΡΙΜΕΝΑ ΤΟΣΟ ΕΥΚΟΛΗ ΝΙΚΗ ΠΑΡΑ ΤΙΣ ΑΠΟΥΣΙΕΣ
</H5><H5>ΡΟΤΖΕΡΣ
</H5><H5>Πιο δύσκολο ήταν το ταξίδι...
</H5><H5>Έδωσε ευκαιρία στους νέους
</H5><H5>Το στολίδι του Οπόρτο
</H5><H2>Σαν προπόνηση
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

«ΕΙΛΙΚΡΙΝΑ δεν περίμενα τόσο εύκολο το παιχνίδι και σίγουρα ο τρόπος με τον
οποίο εξελίχθηκε δεν μας βοήθησε εν όψει του αγώνα με την ΑΕΚ».

Ο Ντούσαν Ίβκοβιτς μπορεί να έμεινε ικανοποιημένος από την εμφάνιση της ομάδας
του και από το γεγονός ότι οι παίκτες του δεν υποτίμησαν σε κανένα σημείο την
πολύ αδύναμη ­ όπως αποδείχθηκε ­ Πόρτο, από την άλλη πλευρά όμως ήταν φανερό
ότι ήθελε ένα πιο γερό τεστ πριν από το μεγάλο ντέρμπι με την ΑΕΚ. «Οι παίκτες
μου έδειξαν από την αρχή σοβαρότητα και αυτό ήταν πολύ ικανοποιητικό. 
Όμως η Πόρτο ήταν φανερά κουρασμένη από τα δύο συνεχόμενα παιχνίδια για
πρωτάθλημα (Σάββατο) και κύπελλο (Δευτέρα) και δεν μπόρεσε να μας κοντράρει,
παρά το γεγονός ότι εμείς είχαμε σημαντικές απουσίες», είπε ο «Ντούντα», ο
οποίος φυσικά είδε το ματς ήρεμος και μάλιστα δεν χρειάστηκε να πάρει ούτε ένα
τάιμ άουτ, σε ένα παιχνίδι που τελείωσε σε 75 λεπτά (!). 
Ο Μάικλ Χόκινς με τους 20 πόντους που σημείωσε ήταν ο πρώτος σκόρερ του
Ολυμπιακού στο Οπόρτο

«Ήταν ένα παιχνίδι μεταξύ μιας επαγγελματικής ομάδας και μιας καθαρά
ερασιτεχνικής. 
Δεν περίμενα τόσο εύκολη νίκη, αν και ήμασταν πολύ σοβαροί από την αρχή και
βρεθήκαμε σε καλή ημέρα. 
Όμως αυτό το αποτέλεσμα δεν βοηθάει εν όψει του ντέρμπι με την ΑΕΚ. Σίγουρα θα
είναι ένα δύσκολο παιχνίδι, όπου χρειαζόμαστε τη βοήθεια του κόσμου».

Όταν ρωτήθηκε για την απουσία των δύο ψηλών, χαμογελώντας είπε: «Αν είχα...
μαγεία θα τους έφερνα πίσω. 
Το να μην έχεις στη σύνθεσή σου δύο από τους καλύτερους ψηλούς της Ευρώπης
είναι μία μεγάλη απώλεια». Ο συνάδελφος του «Ντούντα», Χόρχε Αραούζο, ήταν
σαφής: «Χαίρομαι που ο αντίπαλός μας έπαιξε τόσο επαγγελματικά. Αυτό δείχνει
ότι δεν περίμενε να κερδίσει εύκολα. Σίγουρα αυτό μας τιμάει, αφού ο
Ολυμπιακός είναι η καλύτερη ομάδα της Ευρώπης και ο Ντούσαν Ίβκοβιτς ο
καλύτερος κόουτς της Ευρώπης.

Για την ομάδα μου είναι πολύ σκληρό να παίζει και να χάνει τόσα ματς στην
Ευρωλίγκα, αλλά αισιοδοξώ ότι θα κλείσουμε αυτή την εμφάνισή μας τουλάχιστον
με μία νίκη».

«ΤΕΛΙΚΑ πιο δύσκολο ήταν να φθάσουμε ώς εδώ, παρά να κερδίσουμε αυτό το
παιχνίδι. 
Καιρό είχα να παίξω μπροστά σε τόσο λίγο κόσμο. Παρά την ευκολία του
παιχνιδιού δεν χάσαμε την αυτοσυγκέντρωσή μας», τόνισε ο Τζόνι Ρότζερς που
μίλησε λίγο και για το ντέρμπι της Κυριακής: «Εκεί θα είναι σαφώς πιο δύσκολα
τα πράγματα και θα είναι ένα πραγματικό ντέρμπι, αφού η ΑΕΚ είναι μεγάλη
ομάδα», είπε ο Αμερικανός.

*** Μια ευχάριστη έκπληξη περίμενε την αποστολή του Ολυμπιακού στα
αποδυτήρια, αφού ήταν εκεί ο Θόδωρος Χατζησμάλης. Ο «Χούλιο» αγωνίζεται στην
Γκάια, μια μικρή ομάδα του Οπόρτο και ήδη έχει αρχίσει να προσαρμόζεται: 
«Είναι όμορφη η ζωή εδώ και δεν υπάρχει κανένα άγχος. Ήδη έχω μπει στο κλίμα,
αν και η Ελλάδα μου λείπει».

Η ΠΡΟΘΕΡΜΑΝΣΗ των παικτών του Ολυμπιακού για το κυριακάτικο ντέρμπι με την ΑΕΚ
άρχισε από... χθες στο Οπόρτο. Οι «ερυθρόλευκοι», όπως αναμενόταν, επικράτησαν
πολύ εύκολα της Πόρτο στο γήπεδο «Ρόζα Μότα» με 92-63, με τον Ντούσαν Ίβκοβιτς
να δίνει χρόνο συμμετοχής σε όλους τους παίκτες. Πότε θα έβρισκε καλύτερη
ευκαιρία άλλωστε;

Οι παίκτες του Ολυμπιακού φρόντισαν από πολύ νωρίς να «ξεκαθαρίσουν» το
παιχνίδι στηριζόμενοι στην ευστοχία στα σουτ τριών πόντων και φυσικά στην
κυριαρχία κάτω από τα καλάθια. Ο Ζεβροσένκο πρέπει να ικανοποίησε τον Ίβκοβιτς
με την απόδοσή του, ενώ την παράσταση στο β' μέρος έκλεψε ο Μάικλ Χόκινς με
5/5 τρίποντα.

Στο ημίχρονο, ο Ολυμπιακός προηγήθηκε 52-24, έφθασε στο 77-41 στο 30', αλλά
στη συνέχεια οι παίκτες του χαλάρωσαν στην άμυνα με αποτέλεσμα η Πόρτο να
μειώσει. Το τελικό συμπέρασμα, πάντως, για τον Ίβκοβιτς δεν ήταν θετικό. Ο
Σέρβος τεχνικός έμεινε απόλυτα ικανοποιημένος από την απόδοση των παικτών του,
όμως, αναζητούσε μία πιο δυνατή κόντρα εν όψει του αγώνα με την ΑΕΚ.

ΠΡΑΓΜΑΤΙΚΟ ΣΤΟΛΙΔΙ είναι το δημοτικό γυμναστήριο του Οπόρτο, που βρίσκεται στο
κέντρο ενός πολύ μεγάλου πάρκου προς το κέντρο της πόλης. 
Το πραγματικό εντυπωσιακό αυτό γήπεδο που είναι ιδιοκτησία του δήμου της
πόλης. 
Η Πόρτο παίζει εκεί μόνο στην Ευρωλίγκα (στο πρωτάθλημα παίζει στο Ντας Άντας)
αν και ο χθεσινός ήταν ο δεύτερός της αγώνας σε αυτό το γήπεδο, μετά το ματς
με τον ΠΑΟΚ, αφού τις υπόλοιπες ομάδες τις φιλοξένησε σε μια περιοχή (Μόια) 10
χιλιόμετρα έξω από το Οπόρτο, επειδή στο γήπεδο φτιαχνόταν το πάρκινγκ.

Όμως τόσο η Πόρτο όσο και η Πορτογαλία δεν θα εκπροσωπούνται του χρόνου στην
Ευρωλίγκα, αφού οι «δράκοι» δεν γλιτώνουν τον υποβιβασμό από την κορυφαία
ευρωπαϊκή διοργάνωση.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16033O081</ED>
<ID>
ID:134099

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O08&aa=1</URL></REF>


Article

<CATEGORY>vin10</CATEGORY>

 <H2>ΠΟΔΟΣΦΑΙΡΟ
</H2><H2>Οι γροθιές άναψαν ξανά τη βεντέτα
</H2>
ΑΥΤΟ κι αν είναι βεντέτα που κρατάει χρόνια. Το επεισόδιο των δύο διεθνών
παικτών της Πόρτο (Παουλίνιο Σάντος) και της Μπενφίκα (Ζοάο Πίντο) στο
κυριακάτικο παιχνίδι του πορτογαλικού πρωταθλήματος ποδοσφαίρου είναι αυτές
τις μέρες η κεντρική είδηση στην Πορτογαλία. Η Πόρτο νίκησε και έθεσε εκτός
τίτλου την Μπενφίκα, αλλά οι δύο παίκτες αποβλήθηκαν από τον διαιτητή, αν και
στην τηλεόραση αλλά και στο γήπεδο φάνηκε μόνο ο Ζοάο Πίντο να κλωτσά τον
Παουλίνιο Σάντος. Την επομένη μέρα του αγώνα ο Πίντο έκανε εγχείρηση στο
σπασμένο του σαγόνι (!) πράγμα που δικαιολόγησε την απόφαση του διαιτητή να
τους αποβάλει και τους δύο (ο Σάντος είχε ανταποδώσει με γροθιά, που δεν
φάνηκε όμως στο βίντεο).

Οι δύο πρόεδροι των ομάδων λογομάχησαν ζωντανά στην πορτογαλική τηλεόραση για
το συμβάν, ενώ οι άνθρωποι της Μπενφίκα απαγόρευσαν από εδώ και στο εξής την
είσοδο στο γήπεδό τους των δημοσιογράφων της εφημερίδας «Οζόγκο» του Οπόρτο
επειδή δεν έγραψαν την αλήθεια και θεώρησαν ότι άδικα αποβλήθηκε ο παίκτης της
Πόρτο. Ο Παουλίνιο Σάντος έχει αποβληθεί στο παρελθόν δύο φορές επειδή είχε
χτυπήσει τον Ζοάο Πίντο, ενώ ο τελευταίος μία φορά, και αυτό για χτύπημα στον
Σάντος. Μάλιστα, επειδή οι δύο παίκτες μισούνται θανάσιμα, ο νυν τεχνικός της
Πόρτο Αντόνιο Ολιβάρες, όταν ήταν τεχνικός στην Εθνική Πορτογαλίας, τους είχε
καλέσει και τους δύο στην Εθνική και μάλιστα τους έβαλε στο ίδιο δωμάτιο (!),
χωρίς όμως να μπορέσει να τους κάνει να συμφιλιωθούν (κόντεψαν και εκεί να
πλακωθούν...). Το λόγο πλέον έχει ο αθλητικός δικαστής, αλλά η βεντέτα που
έχει ανοίξει και μεταξύ των δύο ομάδων πολύ δύσκολα πλέον θα κλείσει, ενώ
υπάρχει και «πόλεμος» μεταξύ των εφημερίδων της Λισαβώνας και του Οπόρτο, αφού
ο καθένας υποστηρίζει την ομάδα της πόλης του.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16033O082</ED>
<ID>
ID:134147

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O08&aa=2</URL></REF>


Article

<CATEGORY>vin10</CATEGORY>

 <H5>ΑΙΣΙΟΔΟΞΟΣ Ο ΙΩΑΝΝΙΔΗΣ ΓΙΑ ΠΡΟΚΡΙΣΗ ΤΗΣ ΑΕΚ ΣΤΟ ΦΑΪΝΑΛ ΦΟΡ
</H5><H5>ΤΟ ΜΑΤΣ
</H5><H5>Άνετη νίκη με κορυφαίο τον Άντερσον
</H5><H2>Βήμα - βήμα
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΙΕΡΟΥΣΑΛΗΜ

ΜΕ ΧΑΜΟΓΕΛΟ και δίχως να πέσει στην «παγίδα», απάντησε ο Γιάννης Ιωαννίδης
στις προβλέψεις των Ισραηλινών δημοσιογράφων για πρόκριση της ΑΕΚ στο φάιναλ
φορ της Βαρκελώνης. «Πάλι στο φάιναλ φορ σάς βλέπουμε κ. Ιωαννίδη», είπαν οι
Ισραηλινοί συνάδελφοι. Ο «Ξανθός» χαμογέλασε με νόημα και απέφυγε την...
παγίδα. «Θα προσπαθήσουμε να προκριθούμε... Είναι νωρίς ακόμη και προχωρούμε
βήμα-βήμα. Σκεπτόμαστε το ματς που έρχεται και τίποτα πιο πέρα».

ΔΥΟ ΠΑΡΑΠΟΝΑ

Ο προπονητής τής ΑΕΚ ωστόσο και παρά την άνετη νίκη της ομάδας του, είχε
παράπονα. Πρώτον, γιατί «δεν είχαν οι παίκτες μου καλό ξεκίνημα. Έπαιξαν
ελεύθερο μπάσκετ που δεν επιτρέπεται σε τέτοια διοργάνωση. Δέχθηκαν 18 πόντους
σε 8 λεπτά, που μόνον αρνητική επίδοση χαρακτηρίζεται».

Ο Ουίλι Άντερσον στον πρώτο του ευρωπαϊκό αγώνα με την ΑΕΚ ήταν ο κορυφαίος
της ελληνικής ομάδας κόντρα στην Χάποελ

Και δεύτερον, γιατί «όταν "ανανεώθηκε το αίμα" στο δεύτερο ημίχρονο, αντί να
είναι η ομάδα πιο ζωντανή και να έχει καλύτερη κυκλοφορία, οι παίκτες έδειχναν
ότι αισθάνονταν πως κάποιος τους κυνηγούσε και ότι ενδιαφέρονταν πώς θα
πετύχουν καλάθι», είπε ο Ιωαννίδης. Και συμπλήρωσε: «Το μπάσκετ όμως είναι
πρώτα όλα τα άλλα και μετά το σκορ. Έτσι αναγκάστηκα να βάλω παίκτες που δεν
ήθελα να χρησιμοποιήσω ξανά».

ΚΑΛΟ ΔΩΡΟ

Ο προπονητής της ΑΕΚ σχολίασε την εμφάνιση του Άντερσον τονίζοντας: «Έπαιξε
πολύ καλά και έκανε όσα πρέπει να κάνει ένας παίκτης και μετά ασχολούνταν με
το σκοράρισμα», ενώ για το γεγονός ότι παραμένει αήττητος στα παιχνίδια που
δίνει ανήμερα της ονομαστικής του εορτής, απάντησε: «Ήταν ένα καλό δώρο,
παρότι οι παλαιοημερολογίτες έχουν τώρα Χριστούγεννα».

Τέλος, ο Ιωαννίδης έδωσε και συμβουλές στους Ισραηλινούς δημοσιογράφους, όταν
άκουσε ερώτηση προς τον συνάδελφό του για την αντικατάσταση του 32χρονου Άντι
Γκόρντον: «Να κοιτάτε και τους νεαρούς παίκτες, που βγαίνουν από πίσω. Πρέπει
να βοηθάτε και αυτούς και να μην ασχολείστε μόνο με τους παλιούς μεγάλους
παίκτες, που σύντομα θα αποσυρθούν. 
Η Χαποέλ έχει καλή ομάδα, είναι βελτιωμένη σε σχέση με την αρχή της σεζόν.
Ήταν άτυχη που τραυματίστηκε ο Ουίλιαμς, ενώ κατά την άποψή μου θέλει δουλειά
στην άμυνα».

ΥΠΟΘΕΣΗ ΜΠΟΣΜΑΝ

Από την πλευρά του ο προπονητής της Χάποελ, Έφι Μπιρινμπόιμ εξέφρασε τα
παράπονά του για τις συνέπειες τις απόφασεις για την υπόθεση Μπόσμαν: 
«Όλες οι ομάδες έχουν ενισχυθεί με παίκτες εκμεταλλευόμενοι την υπόθεση
Μπόσμαν. Οι παίκτες μου δεν μπορούν να κοντράρουν τέτοιες ομάδες, καθότι έχουν
περισσότερες λύσεις».

ΙΕΡΟΥΣΑΛΗΜ

ΜΠΟΡΕΙ οι Ισραηλινοί να βρίσκονται ­ σύμφωνα με τη δική τους χρονολογική
μέτρηση ­ στο 5758 και εμείς στο 1998, όμως η ΑΕΚ αγωνιστικά χθες ήταν... πολύ
πιο μπροστά από την ουραγό του ομίλου, Χαποέλ Ιερουσαλήμ.

Η ομάδα του εορτάζοντος Γιάννη Ιωαννίδη νίκησε με άνεση τους Ισραηλινούς με
83-68 και μπήκε με τον καλύτερο τρόπο στη νέα χρονιά. Ακόμη καλύτερα μπήκε και
στην «ευρωπαϊκή» ΑΕΚ ο Ουίλι Άντερσον, ο οποίος στην πρεμιέρα του για την
Ευρωλίγκα (καθ' ότι ώς τώρα δεν είχε δικαίωμα συμμετοχής) ήταν ο κορυφαίος
παίκτης της «κιτρινόμαυρης» ομάδας, που έδειξε πολύ δυνατή εν όψει του ντέρμπι
με τον Ολυμπιακό. Ο Αμερικάνος άσος πριν από το ματς κόντρα στην ομάδα που τον
έδιωξε πέρυσι από την Ελλάδα επιβεβαίωσε τον χαρακτηρισμό τού «all around»
παίκτη. Σκόραρε με άνεση, από μέση, μακρινή και κοντινή απόσταση. Μοίρασε
μια... δεκάδα ασίστ (οι οποίες μεταφράζονται σε 20 πόντους!). Κατέβασε την
μπάλα. Έτρεχε πρώτος στους αιφνιδιασμούς. Έπαιξε πολύ καλή άμυνα. Έδινε
βοήθειες, πήρε ριμπάουντ. Με λίγα λόγια, τελοσπάντων, έκανε τα πάντα! Η ΑΕΚ
έλεγξε τα ριμπάουντ, δεν «πληγώθηκε» από τον... καταιγισμό τριπόντων στον
οποίο επιδόθηκε κατά διαστήματα η Χαποέλ και έτσι είχε συνεχώς το «πάνω χέρι».
Ούτε η άμυνα ζώνη την οποία εμπνεύστηκε ο Έφι Μπιρινμπόιμ αλλά ούτε και το
μαν-του-μαν προβλημάτισαν την ελληνική ομάδα στην επίθεση.

Κάπως έτσι η ΑΕΚ ξέφυγε με 28-38 στο 17' και έκλεισε το ημίχρονο με 33-43,
έχοντας ως κορυφαίους τους δύο Αμερικανούς της, τον Ουίλι Άντερσον και τον
Βίκτορ Αλεξάντερ. Ο τελευταίος έδωσε ρεσιτάλ ευστοχίας (100% στο πρώτο μέρος
με 5/5 δ.) και κυριαρχίας στις δύο ρακέτες, μαζί με τον Τσακαλίδη, που όμως
«φορτώθηκε» με φάουλ.

Ο Τσούρσιτς κέρδισε τις παραβάσεις του «μικρού», όμως ο Ιωαννίδης έριξε πάνω
του τους... αναλώσιμους Άντερσεν και Λάρσεν και ο Σέρβος, που περισσότερο
διαμαρτυρόταν παρά έπαιζε, «μπλοκαρίστηκε». Απέμειναν μόνο οι Σέβα, Γκόρτον,
που με τρίποντα έδιναν κάποιες πνοές στους γηπεδούχους, οι οποίοι δεν είχαν
στη διάθεσή τους τον Αμερικανό τραυματία Ουίλιαμς, που πιέστηκε να δοκιμάσει
να αγωνιστεί στο πρώτο μέρος αλλά εγκατέλειψε στην ανάπαυλα. Η καλή απόδοση
της ΑΕΚ συνεχίστηκε και στο δεύτερο ημίχρονο, όταν με σερί 16-5 σε τέσσερα
λεπτά έφθασε το σκορ στο 38-59 και αργότερα στο 43-65. Ο Ιωαννίδης απέσυρε
τους Άντερσον, Αλεξάντερ και Πρέλεβιτς, η... γκρίνια του Τσούρσιτς έπιασε τόπο
(επιθετικό φάουλ στον Χατζή καταλογίστηκε στον Έλληνα παίκτη και ανύπαρκτο ­
5ο μάλιστα ­ φάουλ στον Τσακαλίδη) και οι Ισραηλινοί εκμεταλλευόμενοι την
κατάσταση μείωσαν σε 66-73. Η ισορροπία επανήλθε, με την επιστροφή των
Αμερικανών και την αγωνιστική ανασύνταξη των «κιτρινόμαυρων» μπροστά στον φόβο
της... απίστευτης ανατροπής.

*** Το αποψινό πρόγραμμα: Α' όμιλος: Κροάσια - Έφες Πίλσεν, Τελεκόμ -
Μακάμπι, Β': Λιμόζ - Μπενετόν Τρεβίζο, Γ': Ρασίγκ Παρί - Κίντερ Μπολόνια,
Ολύμπια Λ - Μπαρτσελόνα, Άλμπα - Ορτέζ, Δ': Ούλκερ - Τίμσυστεμ Μπολόνια,
Παρτιζάν - Τσιμπόνα.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16033O091</ED>
<ID>
ID:134100

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O09&aa=1</URL></REF>


Article

<CATEGORY>vin10</CATEGORY>

 <H5>ΒΕΛΙΓΡΑΔΙ
</H5><H2>Σοβαρά επεισόδια
</H2>
ΣΟΒΑΡΑ επεισόδια σημειώθηκαν χθες στο Βελιγράδι, όταν η Αστυνομία αναγκάστηκε
να χρησιμοποιήσει κλομπς προκειμένου να διαλύσει οπαδούς της Παρτιζάν, οι
οποίοι είχαν συγκεντρωθεί έξω από το ξενοδοχείο στο οποίο επρόκειτο να
καταλύσει η Τσιμπόνα Ζάγκρεμπ. Μία μεγάλη ομάδα οπαδών της Παρτιζάν κυμάτιζε
σερβικές σημαίες και φώναζε συνθήματα κατά της Κροατίας, με... σαφείς αναφορές
στον εμφύλιο πόλεμο, περιμένοντας την αποστολή της Τσιμπόνα. Τελικά,
διαλύθηκαν με την παρέμβαση της Αστυνομίας. Παρτιζάν και Τσιμπόνα θα
αναμετρηθούν απόψε στη «Χάλα Τίβολι» του Βελιγραδίου και είναι η πρώτη
αναμέτρηση μεταξύ σερβικής και κροατικής ομάδας στο μπάσκετ, από το 1991, όταν
άρχισε ο πόλεμος στη Γιουγκοσλαβία.

*** Σε άλλο χθεσινό ματς η Ρεάλ νίκησε 75-64 την Εστουντιάντες
(Μποντιρόγκα 19, Μιχαΐλοφ και Ερέρος από 12 - Βεθίνα 14, Τόμπσον 11).

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16033O092</ED>
<ID>
ID:134148

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O09&aa=2</URL></REF>


Article

<CATEGORY>vin10</CATEGORY>

 <H5>Ο ΠΑΟΚ ΣΤΗ ΜΟΣΧΑ ΘΕΛΕΙ Ν' ΑΝΑΝΕΩΣΕΙ ΤΙΣ ΕΛΠΙΔΕΣ ΤΟΥ
</H5><H2>Κρίσιμο τεστ
</H2>
Τα παράπονά του για την αγωνιστική συμπεριφορά των παικτών του εξέφρασε ο Σβι Σερφ

ΣΤΗΝ ΠΑΓΩΜΕΝΗ Μόσχα θα προσπαθήσει απόψε ο ΠΑΟΚ να ανανεώσει τις ελπίδες του
για διάκριση στην εφετινή διοργάνωση της Ευρωλίγκα. Ο αγώνας με την ΤΣΣΚΑ
είναι ιδιαίτερα κρίσιμος για τον ΠΑΟΚ, που θα επιδιώξει στη β' φάση να
διεκδικήσει τη δεύτερη θέση που θα του δώσει προβάδισμα για τη συνέχεια.

Το πρόβλημα του Σβι Σερφ είναι η απουσία του Γιάννη Γιαννούλη (ασθενής), ο
οποίος έμεινε στη Θεσσαλονίκη. Ο Ισραηλινός τεχνικός πάντως, δεν έκρυψε και
χτες τα παράπονά του για την αγωνιστική συμπεριφορά που επέδειξαν οι παίκτες
του στο τελευταίο ματς πρωταθλήματος με τον Σπόρτιγκ, πλην όμως δεν θέλησε να
μιλήσει για επιβολή προστίμου.

«Δεν είναι ώρα για να μιλήσουμε για κάτι τέτοιο. Όμως οι παίκτες θα πρέπει να
είναι περήφανοι και να μη φτάνουμε στο σημείο να αναφερόμαστε σε πρόστιμο»,
είπε ο Σερφ. Αναφερόμενος στο αποψινό ματς με την ΤΣΣΚΑ υποστήριξε:

«Νομίζω ότι τη γνωρίζουμε. Είναι γρήγορη ομάδα που θέλει προσοχή σε πολλούς
τομείς. Σουτάρουν για τρεις πόντους, ενώ έχουν δύναμη κάτω από τα καλάθια. Ας
μην ξεχνάμε ότι η ΤΣΣΚΑ είναι πάντα πολύ δυνατή στην έδρα της».

Ο Ισραηλινός τεχνικός περιμένει σίγουρα σημαντική βοήθεια στα ριμπάουντ από
τον Τσαρλς Σάκλφορντ, ο οποίος απόψε θα κάνει την πρώτη του εμφάνιση στην Ευρωλίγκα.

Η αποστολή του ΠΑΟΚ εξέφρασε παράπονα επειδή οι Ρώσοι αποφάσισαν να τους
παραχωρήσουν το γήπεδο για τη χτεσινοβραδινή προπόνηση όχι την ώρα του αγώνα
(7 μ.μ.), αλλά αργότερα. Πάντως φαίνεται ότι το αίτημά τους προς την ΕΣΑΚ για
μετάθεση του αγώνα με τον Ηρακλή, την Κυριακή, γίνεται δεκτό. Η ΕΣΑΚ
αναμένεται να ανακοινώσει την απόφασή της σήμερα.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16033O101</ED>
<ID>
ID:134091

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O10&aa=1</URL></REF>


Article

<CATEGORY>vin10</CATEGORY>

 <H2>ΝΒΑ
</H2><H2>Οι Μπουλς πέρασαν στην αντεπίθεση
</H2>
Σιάτλ - Σάρλοτ. Ο Πέιτον προσπαθεί να μαρκάρει τον Μπεκ

ΟΙ ΣΙΚΑΓΟ Μπουλς συνεχίζουν την... αντεπίθεση στο ΝΒΑ και χθες νίκησαν 90-79
τους Μπόστον Σέλτικς με σερί 13-3 στην τελευταία περίοδο. Ο Τόνι Κούκοτς με 19
πόντους, 8 ριμπ., 6 ασ. ήταν ο πρωταγωνιστής σε αυτό το διάστημα. 
Ο Τζόρνταν είχε επίσης 19 πόντους, ενώ ο Ρόντμαν μάζεψε 20 ριμπ. Για τους
Σέλτικς, Ουόκερ και Μέρσερ είχαν από 20 πόντους.

Στο Βανκούβερ ο Σακίλ Ο'Νιλ με 25π, 14 ριμπ., 5ασ, οδήγησε τους ΛΑ Λέικερς στη
νίκη επί των Γκρίζλις με 100-87, ενώ οι Σιάτλ Σουπερνόνικς συνέχισαν με νέα
επιτυχία, αυτήν τη φορά επί των Σάρλοτ Χόρνετς με 102-81 (Ουίλιαμς 20, Πέιτον
18 π. - 8 ασ.). Αίσθηση προκάλσε πάντως η εκπληκτική νίκη των Κλίβελαντ
Καβαλίερς επί των Χιούστον Ρόκετς (100-70).

Άλλα αποτελέσματα: Σακραμέντο Κινγκς - ΛΑ Κλίπερς 105-89, Γιούτα Τζαζ -
Φιλαδέλφεια Σίξερς 98-95, Φοίνιξ Σανς - Ιντιάνα Πέισερς 81-80.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16033O102</ED>
<ID>
ID:134140

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O10&aa=2</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ
</H5><H2>Στην Αθήνα ο Γουότσον
</H2>
Ο ΑΝΤΟΝΙ Γουότσον ήρθε χτες στην Αθήνα και το απόγευμα είχε την πρώτη γνωριμία
με τον Αργύρη Πεδουλάκη και τους παίκτες του Περιστερίου. Ο Αμερικανός σέντερ
είπε ότι απέκτησε σημαντικές εμπειρίες από το ευρωπαϊκό μπάσκετ στην Ισπανία
πλην όμως δεν γνωρίζει τίποτε για τη νέα του ομάδα. Όσον αφορά την ετοιμότητά
του να αγωνιστεί το Σάββατο στο ματς με τον Σπόρτιγκ, τόνισε ότι εξαρτάται από
τον προπονητή.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16033O103</ED>
<ID>
ID:134182

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O10&aa=3</URL></REF>


Article

<CATEGORY>vin10</CATEGORY>

 <H5>ΚΥΠΕΛΛΟ
</H5><H2>Κλήρωση για το φάιναλ φορ
</H2>
ΣΤΗΝ ΤΕΛΙΚΗ ευθεία μπαίνει από σήμερα η διοργάνωση του φάιναλ-φορ στο Κύπελλο,
με τη διεξαγωγή στη Θεσσαλονίκη της κλήρωσης για τα ζευγάρια της ημιτελικής
φάσης. Όπως είναι γνωστό, στην τελική φάση έχουν προκριθεί ο Ολυμπιακός, ο
Παναθηναϊκός, η ΑΕΚ και ο Άρης. Το φάιναλ-φορ θα διεξαχθεί στις 31/1 και 1/2
στο Αλεξάνδρειο. Πριν από την κλήρωση θα δοθεί συνέντευξη Τύπου με κύριο θέμα
(εκτός από το Κύπελλο) την ανάθεση του φάιναλ-φορ της ευρωλίγκα στη
Θεσσαλονίκη, το 2000. Βασικός ομιλητής θα είναι ο πρώην ΓΓΑ και μέλος του
κεντρικού γραφείου της ΦΙΜΠΑ, Γιώργος Βασιλακόπουλος.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16033O104</ED>
<ID>
ID:134209

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O10&aa=4</URL></REF>


Article

<CATEGORY>vin10</CATEGORY>

 <H5>ΔΙΑΙΤΗΤΕΣ
</H5><H2>Σπυρίδωνος - Μπακάλης στο ντέρμπι
</H2>
Ο ΛΕΩΝΙΔΑΣ Σπυρίδωνος από την Πάτρα και ο Παναγιώτης Μπακάλης από τη Δράμα
κληρώθηκαν να διευθύνουν το ντέρμπι Ολυμπιακού-ΑΕΚ, που θα διεξαχθεί την
Κυριακή στο Στάδιο Ειρήνης και Φιλίας.

Στα υπόλοιπα ματς της 15ης αγωνιστικής θα «σφυρίξουν»: Περιστέρι-Σπόρτιγκ:
Καρούσης-Τανατζής, ΠΑΟΚ-Ηρακλής: Κουκουλεκίδης-Βορεάδης, Παναθηναϊκός-Απόλλων
Πάτρας: Ζαβλανός-Σχινάς, Παπάγου-Άρης: Κορομηλάς-Μαστραφτσής, Λάρισα-Δάφνη:
Μουζάκης-Λαϊνιώτης και Πανιώνιος-Ηράκλειο: Παπαδημητρίου-Ταβουλαρέας.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16033O105</ED>
<ID>
ID:134225

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O10&aa=5</URL></REF>


Article

<CATEGORY>vin10</CATEGORY>

 <H5>ΕΠΕΙΣΟΔΙΑ ΚΑΙ ΔΙΑΚΟΠΕΣ ΧΘΕΣ ΣΤΗΝ ΚΑΤΑΜΕΣΤΗ ΚΑΙ ΦΛΕΓΟΜΕΝΗ ΛΕΩΦΟΡΟ ­ ΕΠΙΔΕΙΞΗ
ΔΥΝΑΜΗΣ ΑΠΟ ΤΟΝ ΟΛΥΜΠΙΑΚΟ (3-0)
</H5><H2>Καυτό ντέρμπι
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Παίκτες του Ολυμπιακού και ο Τζανπάολο Μοντάλι πανηγυρίζουν στ' αποδυτήρια
της Λεωφόρου μετά το εντυπωσιακό 3-0 επί του ΠΑΟ

ΕΠΙΔΕΙΞΗ δύναμης έκανε ο Ολυμπιακός του Τζανπάολο Μοντάλι στο πρώτο ντέρμπι
της χρονιάς και μάλιστα σε μιά κατάμεστη και φλεγόμενη Λεωφόρο ­ το ματς
διεκόπη επί 15 λεπτά λόγω φωτοβολίδας που προσγειώθηκε στο κεφάλι του νεαρού
Μηνούδη! ­ αποκλείοντας τον Παναθηναϊκό με 3-0 σετ από τους «8» του Κυπέλλου
και παίρνοντας ουσιαστικά πρωτοκαθεδρία και για το Πρωτάθλημα. Τα σετ στο
χθεσινό μονόλογο του Ολυμπιακού: 7-15 (18'), 10-15 (49'), 7-15 (30').

Το παιγνίδι ήταν ουσιαστικά μια ομοβροντία από σερβίς των φιλοξενουμένων που
διακόπηκε περιοδικά κυρίως από ρίψη φωτοβολίδας (στο 9-10 του 2ου σετ) και
φιάλης με νερό στο 1-8 του 3ου σετ. Και στις δύο περιπτώσεις πάντως δεν
στάθηκε δυνατό να ανακοπεί ο ρυθμός της ταξιαρχίας του Μοντάλι που γύρισε στο
γήπεδο πιο αγριεμένη και καθάρισε γρήγορα απομυθοποιώντας τις εκδηλώσεις βίας
οπαδών ως συστατικού στοιχείου δυνατής έδρας.

ΕΚΡΗΚΤΙΚΟΣ

Στο χθεσινό ματς ο Ολυμπιακός ήταν ένας ασταμάτητος «εκρηκτικός μηχανισμός»
που ξεκινούσε με σερβίς-δυναμίτη κυρίως από Γκιούρδα, Κουρνέτα (3 άσοι),
Ντράκοβιτς (3 άσοι), Ποπόφ (2 άσοι), και κατέληγε σε άσο, τελειωμένο μπλοκ, ή
καταστροφικές κόντρα επιθέσεις των Ποπόφ (κορυφαίος παίκτης του αγώνα),
Ντράκοβιτς (διαγώνιος-όνειρο).

ΑΔΥΝΑΜΟΣ

Ο Παναθηναϊκός στάθηκε αδύνατο να αντιδράσει αφού δεν κατάφερε να ισορροπήσει
για πολύ στην υποδοχή ­ ο Κοβάτσεφ ίσως μπορούσε αν είχε περισσότερο χρόνο
συμμετοχής. Ελάχιστα πράγματα στο σερβίς, σχετικά καλό το μπλοκ ενώ στην
επίθεση υπήρχαν Τόνεφ (μόνος διασωθείς), Φιλίποφ.

Ο Τζανπάολο Μοντάλι δήλωσε μετά τον αγώνα: «Πετύχαμε δύο νίκες, ύστερα από τις
δύο διακοπές. Δεν προσπαθήσαμε να εκμεταλλευθούμε τον τραυματισμό του Μηνούδη
όπως θα έκαναν άλλοι. Όμως, ας μη νομίσουν οι παίκτες μου ότι το ματς του
Σαββάτου για το πρωτάθλημα θα είναι εύκολο».

Η άποψη του Μιχάλη Τριανταφυλλίδη: 
«Ουσιαστικά δεν έγινε ματς αφού χάσαμε από το σερβίς. Θα πρέπει τώρα να
επικεντρώσουμε τις προσπάθειές μας στο πρωτάθλημα και το ματς του Σαββάτου». Η
διαιτησία των Καλπακτσόγλου - Βαρθαλίτη κοντά στο άριστα .

ΟΛΥΜΠΙΑΚΟΣ (Τζ. Μοντάλι): ΚΟΥΡΝΕΤΑΣ 4+2, ΝΤΡΑΚΟΒΙΤΣ 11+14, ΓΚΙΟΥΡΔΑΣ 5+9,
ΠΟΠΟΦ 12+12, ΤΣΑΚΙΡΟΠΟΥΛΟΣ 3+8, ΜΕΡΛΟ 5+8.

ΠΑΝΑΘΗΝΑΪΚΟΣ (Μ. Τριανταφυλλίδης): Ανδρεόπουλος 2+2, Φιλίποφ 7+18, Σπανός 1+8,
Μαυράκης 2+3, ΤΟΝΕΦ 7+12, Χατζηαντωνίου 2+5- Κοβάτσεφ 1+4, Ζακυνθινός,
Σιδηρόπουλος 1+0.

*** Η ΑΕΚ επανέλαβε χθες τον θρίαμβο της περασμένης Δευτέρας επί της
Ορεστιάδας, αυτή τη φορά στον χθεσινό αγώνα Κυπέλλου, νικώντας με 3-1 και
αποκλείοντας από τους «8» την ισχυρή ομάδα του Έβρου. Τα σετ στο συγκλονιστικό
ματς του «Γ. Μόσχος»: 15-12, 9-15, 15-8, 16-14 (από 11-14).

ΑΕΚ (Σ. Πολύζος): Μουστακίδης, Τζούριτς, Πανούσος, Αδάμ, Φάκας, Γκουντίμα -
Χατζηπροδρόμου, Αθανασιάδης, Κυριακάκης.

ΟΡΕΣΤΙΑΔΑ DIANA (Γ. Τεκτονίδης): Μποζίδης, Πέτρογλου, Σαμαράς, Αμαξόπουλος,
Ζελιάσκοφ, Παπάζογλου.

*** Στους άλλους χθεσινούς αγώνες Κυπέλλου Ελλάδας βόλεϊ: Α.Ε. Κομοτηνής -
Εθνικός Αλεξ. 3-0 (15-9, 16-14, 15-9). Ε.Α. Πατρών - ΠΑΟΚ 0-3 (5-15, 9-15,
10-15). Πανελλήνιος - Ιωνικός Νικαίας 3-2 (17-15, 13-15, 15-4, 12-15, 23-21).

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16033O111</ED>
<ID>
ID:134092

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O11&aa=1</URL></REF>


Article

<CATEGORY>vin10</CATEGORY>

 <H5>ΤΕΝΙΣ
</H5><H2>Προετοιμασία για το Ντέιβις
</H2>
Η ΕΘΝΙΚΗ ομάδα τένις των ανδρών αρχίζει σήμερα στις εγκαταστάσεις του ΑΟΑ
Φιλοθέης, την προετοιμασία της εν όψει του Κυπέλλου Ντέβις (21-25/1 στο
Τόγκο). Ο ομοσπονδιακός τεχνικός Γιώργος Καλοβελώνης έχει στη διάθεσή του τους
Νίκο Ροβά, Γιάννη Βλάχο, Τάσο Βασιλειάδη (επιστρέφει αύριο από την Αυστραλία)
και Νίκο Καραγιάννη. Σύμφωνα με το πρόγραμμα, η Εθνική θα αντιμετωπίσει στις
21/1 την Κένυα, στις 22/1 το Τόγκο, στις 23/1 την Βοσνία, ενώ 24 και 25/1 θα
δώσει αγώνες κατάταξης. Από τις οκτώ ομάδες που μετέχουν στο τρίτο γκρουπ της
ευρω-αφρικανικής ζώνης, οι δύο πρώτες ανεβαίνουν στο δεύτερο γκρουπ, οι
τέσσερις παραμένουν, ενώ οι δύο τελευταίες υποβιβάζονται στο τέταρτο γκρουπ.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16033O112</ED>
<ID>
ID:134141

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O11&aa=2</URL></REF>


Article

<CATEGORY>vin10</CATEGORY>

 <H5>ΤΡΙΑΘΛΟ
</H5><H2>Νέος πρόεδρος ο Α. Στέφας
</H2>
Ο ΑΛΕΞΑΝΔΡΟΣ Στέφας είναι ο νέος πρόεδρος της Ελληνικής Ομοσπονδίας
Ερασιτεχνικού Τριάθλου, ύστερα από τη συγκρότηση σε σώμα του διοικητικού
συμβουλίου που προήλθε από τις εκλογές της 28ης του περασμένου μήνα. Ο κ.
Στέφας δήλωσε μετά την εκλογή του: «Η μαζικοποίηση του αθλήματος και η
ποιοτική αναβάθμιση των αγώνων ώστε να προσελκύσουμε περισσότερο κόσμο είναι
οι στόχοι μας.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16033O113</ED>
<ID>
ID:134183

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O11&aa=3</URL></REF>


Article

<CATEGORY>vin10</CATEGORY>

 <H2>ΣΤΙΒΟΣ
</H2><H2>Μαγνήτης ο Μοντγκόμερι
</H2>
ΜΕ ΤΗ ΣΥΜΜΕΤΟΧΗ πολλών αστέρων που είχαν πάρει μέρος και στο Παγκόσμιο
Πρωτάθλημα Αθήνα '97, θα διεξαχθεί το διεθνές μίτινγκ κλειστού στίβου που
διοργανώνει ο ΣΕΓΑΣ (21 Φεβρουαρίου). 
Ο τρίτος στο Αθήνα '97 με 9.94 και ατομικό ρεκόρ στα 60μ, Τιμ Μοντγκόμερι
είναι ένας από τους 380 αθλητές και αθλήτριες που έχουν εκδηλώσει ενδιαφέρον
για το μίτινγκ.

Εκτός από τον Αμερικανό σπρίντερ, καινούργια ονόματα είναι αυτό του άλτη του
ύψους Στιβ Σμιθ, του Μπράιαν Λούις στα 60μ και της Νταϊάν Μοντάλ στα 800μ.

ΑΠΟ ΤΑ ΒΑΛΚΑΝΙΑ

Βέβαια, είναι αδύνατον να λάβουν μέρος τόσοι πολλοί αθλητές, όμως το
ενδιαφέρον που εξεδήλωσαν σημαίνει ότι η χώρα μας απέκτησε και πάλι το κύρος
της ύστερα από το Παγκόσμιο Πρωτάθλημα της Αθήνας. 
Γι' αυτό ο ΣΕΓΑΣ ζήτησε από τις βαλκανικές ομοσπονδίες να στείλουν
συγκεκριμένους αθλητές που θεωρούνται ως οι καλύτεροι στη χώρα τους.

ΣΥΝΑΝΤΗΣΗ

Στο μεταξύ, συνάντηση με τον πρόεδρο του διοικητικού συμβουλίου του Σταδίου
Ειρήνης και Φιλίας, Θανάση Μπελιγράτη, είχαν χθες οι εκπρόσωποι του ΣΕΓΑΣ,
ώστε να βρεθεί κάποια λύση σε ορισμένα προβλήματα. 
Ο ελαστικός τάπητας θα φρεσκαριστεί, με αποτέλεσμα να βελτιωθεί η ποιότητά του
από την πολυκαιρία, ενώ θα διατεθούν όλες οι αίθουσες που ζητήθηκαν για τις
υπηρεσίες του ΣΕΓΑΣ κατά τη διάρκεια των αγώνων.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16033O114</ED>
<ID>
ID:134210

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O11&aa=4</URL></REF>


Article

<CATEGORY>vin10</CATEGORY>

 <H5>ΕΠΟ
</H5><H5></H5><H2>Πρώτα τα σοβαρά
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Είναι «καταδίκη» να υπάρχουν τόσα ζητούμενα στο επαγγελματικό ποδόσφαιρο και
όλοι σχεδόν οι υπεύθυνοι να ασχολούνται με τη διαιτησία.

*** Κάθε μέρα και μια γκρίνια, κάπου το κοινό έχει βαρεθεί με τα όσα
προκύπτουν στον χώρο.

*** Σήμερα, για παράδειγμα, πλήθος από τρέχοντα θέματα έχει η ατζέντα
της ΕΠΟ, εντούτοις είναι βέβαιο ότι τα στελέχη θα αναλώσουν τον χρόνο με
τον... Βουράκη και τις τελευταίες γκάφες του (ή δήθεν γκάφες του...).

*** Πρόταση: έτσι κι αλλιώς τον άλλο μήνα θα υπάρχουν αλλαγές σε λίστα
διαιτητών και ηγεσία. Ας ασχοληθεί σήμερα το Δ.Σ. με τα «θεσμικά».

*** Θυμίζω πως μόνο τέσσερις ΠΑΕ Πρώτης Εθνικής έχουν φορολογική ενημερότητα.

*** Το να μπει μια τάξη είναι προτιμότερη από μπλα μπλα για το αν θα
κάνει ή όχι λάθη ο Τεβεκέλης ή τι θα γίνει με τους «πατέρες» της διαιτησίας
και το πάθος τους.

*** Τους γνωστούς!

*** Μη νομίσετε πως οι σημερινοί ηγέτες είναι καλύτεροι από τους
κλασικούς Γεωργίου - Λάτσιο.

*** Αν ξεφυλλίσετε παλιά φύλλα, θα διαπιστώσετε πως η ιστορία της
μιζέριας επαναλαμβάνεται.

Κρίμα το μίνιο...

Πέφτουν, λοιπόν, όπου να 'ναι τα «σίδερα» μεταξύ κερκίδων και αγωνιστικού
χώρου στο «Νίκος Γκούμας» και να δείτε που ενδέχεται να ακολουθήσουν και άλλες ΠΑΕ.

*** Το πολύ πολύ να ακουστεί ότι «τα γήπεδα δεν είναι για τους...
λεβέντες», αλλά τη λεβεντιά της βίας ουδείς πρέπει να τη μνημονεύει.

*** Η επιστροφή του κόσμου στις κερκίδες θα σημειωθεί μόνον όταν το
υγιές κομμάτι των φιλάθλων νιώσει ότι δεν κινδυνεύει.

*** Γι' αυτό, καλό θα ήταν ό,τι γίνει να μη γίνει βιαστικά.

*** Η πρόθεση του προέδρου της ΑΕΚ Νικολάου είναι πολύ καλή, αλλά
χρειάζεται μέθοδο και όχι βιασύνη..1. 
Μέρα Κυπέλλου

Ο Παναθηναϊκός έβαλε θεμέλιο πρόκρισης για τους «8» του Κυπέλλου Ελλάδας,
νικώντας χθες τον Πανσερραϊκό, ενώπιον 790 οπαδών του (άντε και κάποιων τσαμπατζήδων).

*** Πάλι καλά που ο καιρός ήταν καλός!

*** Σύμφωνα με τα στοιχεία της αναμέτρησης, οι «πράσινοι» πήραν
αψήφιστα τον αντίπαλο στην αρχή και βρέθηκαν να χάνουν από σερραϊκό πέναλτι.

*** Μετά πείσμωσαν και σκοράρισαν τέσσερις φορές.

*** Καλά πήγαν ­ μεταξύ άλλων ­ ο Μπασίνας και ο... Μιλόσεβιτς.

*** Πρόκειται για ονόματα που ανακοινώθηκαν από τα μεγάφωνα του σταδίου.

*** Και δεν ήταν η πρώτη φορά.

*** Άκουσα ότι στο στάδιο Τρικάλων, ο εκεί φροντιστής μικροφωνικών
μηνυμάτων γνωρίζει καλύτερα τους παίκτες του Δανιήλ.

*** Οι λοιπές επτά αναμετρήσεις θα γίνουν σήμερα. Θα υπάρξουν εκπλήξεις;

Δίκαιο μέτρο

Καταπληκτική είδηση έφτασε από την FIFA και αφορά τους διαιτητές που θα
σφυρίξουν στους αγώνες του παγκοσμίου κυπέλλου.

*** Μελετάται, λοιπόν, η προοπτική κάθε διαιτητής να μπορεί να απαντά
σε όσους του κάνουν σκληρή κριτική.

*** Δηλαδή να του δοθεί το δημοκρατικό δικαίωμα να λέει τη γνώμη του.

*** Τελική απόφαση θα παρθεί από τους «αθανάτους» της παγκόσμιας
ομοσπονδίας λίγο πριν από την έναρξη του Μουντιάλ της Γαλλίας και το πράμα
δείχνει θετικό.

*** Και ξέρετε, αν γίνει αρχή, μετά ποιος θα έχει όρεξη να «φιμώσει»
τους ρέφερι στα πρωταθλήματα των χωρών τους;

*** Σκέφτεστε τον... Παπουτσέλη να κάνει λάθη και να τα υπερασπίζεται;

*** Δεν έχει σημασία σε ποιους.

*** Όχι πάντως σε αυτούς που τον εμπιστεύτηκαν πάλι!

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16033O121</ED>
<ID>
ID:134093

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O12&aa=1</URL></REF>


Article

<CATEGORY>vin10</CATEGORY>

 <H5></H5><H2>3η ΚΑΡΤΑ
</H2><H2>Ταξίδι στις απαγορεύσεις
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΔΥΟ ΕΙΔΗΣΕΙΣ από το εξωτερικό παρουσιάζουν ξεχωριστό ενδιαφέρον. Πρώτα πρώτα
για τη διαιτησία ποδοσφαίρου. Το μέλος της επιτροπής διαιτητών της FIFA Σύρος
Φαρούκ Μπούζο εισηγήθηκε να επιτραπεί στους διαιτητές να κάνουν δηλώσεις στους
δημοσιογράφους, απαντώντας στην άδικη κατά 90% κριτική εις βάρος τους. Η
εκτελεστική επιτροπή της FIFA θα εξετάσει την πρόταση, όπως βέβαια και το
Διεθνές Ποδοσφαιρικό Συμβούλιο κι αν την εγκρίνουν, το μέτρο θα ισχύσει στο
Παγκόσμιο Πρωτάθλημα στη Γαλλία και δεν αποκλείεται και αργότερα. Υπάρχουν
πολλά επιχειρήματα υπέρ και κατά της απαγόρευσης. Οι υποστηρικτές θεωρούν ότι
αν μιλάνε οι διαιτητές, θα αυξηθούν τα προβλήματα στον χώρο του ποδοσφαίρου,
όπου ο φανατισμός και τα συμφέροντα δημιουργούν ιδιαίτερες καταστάσεις. Η
αντίθετη άποψη στηρίζεται στο συνταγματικό δικαίωμα κάθε πολίτη να εκφράζει
ελεύθερα τις απόψεις του.

Καλύτερα είναι πάντως να υπερασπίζουν οι διαιτητές τη θέση τους και πολλές
φορές την αξιοπρέπειά τους με δηλώσεις και όχι με προσφυγή στα δικαστήρια.

Η δεύτερη είδηση έχει σχέση με τα παράνομα εργαστήρια παραγωγής
υπερπρωταθλητών στην πρώην Ανατολική Γερμανία. Πρόκειται για το μεγαλύτερο
σκάνδαλο ντόπινγκ του αιώνα μας, που ερευνούν 60 ντετέκτιβ της αστυνομίας του
Βερολίνου και οι εισαγγελικές αρχές της Γερμανίας.

Προπονητές και αθλητίατροι κατηγορούνται ότι χορηγούσαν επικίνδυνα χάπια σε
αθλητές από τα 10 - 12 χρόνια τους, χωρίς να τους ενημερώνουν για τις
παρενέργειες. Αντίθετα τους έλεγαν: «Μην ανησυχείτε, είναι βιταμίνες».

Η πρώην πρωταθλήτρια Ευρώπης στη σφαιροβολία Χάιντι Κρίγκερ, έχει ήδη το όνομα
Αντρέας και υποβλήθηκε σε εγχείρηση αλλαγής φύλου.

Από το 1975 σε περισσότερους από 2.000 αθλητές χορηγούντο αναβολικά.
Εκτεταμένη νοθεία, αλλά και εγκληματικοί πειραματισμοί...

Τι έχουν να πουν οι υποκριτές των ημερών;

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16033O122</ED>
<ID>
ID:134142

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O12&aa=2</URL></REF>


Article

<CATEGORY>vin10</CATEGORY>

 <H2>Σε ρόλο ... Άτλαντα
</H2>
ΕΝΤΥΠΩΣΙΑΚΟ στιγμιότυπο από την τελετή έναρξης του Παγκόσμιου Πρωταθλήματος
Υγρού Στίβου στο Περθ της Αυστραλίας. Αθλητές στο νερό σηκώνουν υδρόγειο από
μπαλόνι. Στη διοργάνωση μετέχουν 1.450 αθλητές και αθλήτριες από 125 χώρες.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16033O123</ED>
<ID>
ID:134184

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O12&aa=3</URL></REF>


Article

<CATEGORY>vin10</CATEGORY>

 <H2>Μεταξύ άλλων και νόστιμη...
</H2>
ΟΝΟΜΑΖΕΤΑΙ Άννα Κουρνίκοβα, είναι μόλις 16 ετών και οι ειδικοί πιστεύουν ότι
θ' αποτελέσει το αστέρι του μέλλοντος στο τένις. Εδώ, η νεαρή Ρωσίδα
ετοιμάζεται για τη συμμετοχή της στο «όπεν» της Αυστραλίας, οι αγώνες του
οποίου αρχίζουν στις 19 τρέχοντος.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16033O124</ED>
<ID>
ID:134211

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O12&aa=4</URL></REF>


Article

<CATEGORY>vin10</CATEGORY>

 <H5>Φαβορί ο Κάρποβ για τον παγκόσμιο τίτλο
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΜΕ ΦΑΒΟΡΙ για τον τίτλο του παγκόσμιου πρωταθλητή τον Ανατόλι Κάρποβ
ολοκληρώνονται σήμερα οι 6 παρτίδες του κορυφαίου ματς της Λωζάννης. Ο Ινδός
Ανάντ πρέπει σήμερα να κερδίσει προκειμένου να φέρει το ματς στα μπαράζ, σε
κάθε άλλη περίπτωση ο Κάρποβ ανακηρύσσεται πρωταθλητής.

Η 4η παρτίδα αποτέλεσε απογοήτευση για τους πολυάριθμους φίλους του Ινδού
Ανάντ ο οποίος έχασε με τα λευκά. Το φιλόδοξο σχέδιο που χρησιμοποίησε
αδυνάτισε εν τέλει τα πιόνια του και ο Κάρποβ κέρδισε ένα πιόνι. Παρ' όλο που
το φινάλε είχε ανόμοιους αξιωματικούς, ο Ανάντ δεν μπόρεσε να κρατήσει την
ισοπαλία. Έτσι ο Κάρποβ βρέθηκε σε εξαιρετικά πλεονεκτική θέση καθώς ήθελε ένα
βαθμό στους υπολειπόμενους δύο αγώνες για να κατακτήσει τον τίτλο. Ο χθεσινός
5ος γύρος ξεκίνησε με τον Κάρποβ λευκό και έχοντα το ψυχολογικό προβάδισμα.
Παίχτηκε για μία ακόμη φορά σλαβική παρτίδα. Κάποιο πλεονέκτημα του λευκού στο
άνοιγμα δεν φάνηκε να οδηγεί σε ουσιαστικό αποτέλεσμα και ο Ανάντ ισορρόπησε
και οδήγησε την παρτίδα σε φινάλε πύργων. Ο Κάρποβ κέρδισε ένα πιόνι, ωστόσο η
διάταξη των εναπομεινάντων πιονιών (η2, η4, ζ3 έναντι ζ7, η5) δεν επέτρεπε
μεγάλη αισιοδοξία για νίκη.

Μετά και τη χθεσινή ισοπαλία το σκορ διαμορφώνεται σε 3-2 υπέρ του Κάρποβ.

Ανάντ - Κάρποβ (4η παρτίδα)

1. ε4 γ6 2. δ4 δ5 3. ε: δ5 γ: δ5 4. γ4 Ιζ6 5. Ιγ3 ε6 6. Ιζ3 Αε7 7. γ: δ5 Ι: δ5
8. Αδ3 Ιγ6 9. 0-0 0-0 10. Πε1 Αζ6 11. Αε4 Ιγε7 12. θ4 Ιζ5 13. Βδ3 Ι: γ3 14. β:
γ3 θ6 15. θ5 Ιδ6 16. Ιε5 Ι: ε4 17. Β: ε4 Α: ε5 18. δ: ε5 ζ5 19. Βε2 Αδ7 20.
Πδ1 Αβ5 21. Βζ3 Βε8 22. Αζ4 Πγ8 23. Πδ4 Πγ4 24. Παδ1 Βζ7 25. Π: γ4 Α: γ4 26.
α3 Πγ8 27. Πδ4 Ρθ7 28. Αδ2 Αδ5 29. Βθ3 β5 30. α4 β: α4 31. Π: α4 Πγ4 32. Π: γ4
Α: γ4 33. Βθ4 Αβ5 34. γ4 Αε8 35. γ5 Βδ7 36. Αγ3 Βδ3 37. Βδ4 Β: δ4 38. Α: δ4 α5
39. γ6 Α: γ6 40. ζ3 ζ4 41. Αβ2 Αε8 42. Αγ1 α4 43. Α: ζ4 α3 44. Αε3 Α: θ5 45.
Ρζ2 Αε8 46. Αδ4 Αγ6 47. Αγ3 α2 48. η3 θ5 49. η4 θ4 0-1

Κάρποβ - Ανάντ (5η παρτίδα)

1. δ4 δ5 2. γ4 γ6 3. Ιγ3 Ιζ6 4. ε3 ε6 5. Ιζ3 Ιβδ7 6. Βγ2 Αδ6 7. Αδ3 0-0 8. 0-0
δ: γ4 9. Α: γ4 α6 10. Πδ1 β5 11. Αε2 Βγ7 12. Ιε4 Ι: ε4 13. Β: ε4 ε5 14. Βθ4
Πε8 15. Αδ3 θ6 16. Αγ2 ε: δ4 17. Β: δ4 Αζ8 18. β3 Ιζ6 19. Βθ4 η5 20. Βη3 Β: η3
21. θ: η3 γ5 22. Αβ2 Αη7 23. Πδ6 Αε6 24. Παδ1 Πεγ8 25. Α: ζ6 Α: ζ6 26. Αε4 Πα7
27. Αδ5 Α: δ5 28. Π1: δ5 Ρη7 29. Πδ2 Αε7 30. Πβ6 Αδ8 31. Πβδ6 Αε7 32. Π6δ5 α5
33. Ρζ1 α4 34. Ρε2 α: β3 35. α: β3 Πα3 36. β4 Πγ3 37. β: γ5 Π3: γ5 38. Π: γ5
Π: γ5 39. Ιδ4 Αζ6 40. η4 β4 41. Πβ2 Πγ4 42. Ρδ3 Πγ3+ 43. Ρδ2 Α: δ4 44. ε: δ4
Πγ4 45. Ρδ3 Πγ3+ 46. Ρδ2 Πγ4 47. Ρδ3 Πγ3+ 48. Ρε4 β3 49. ζ3 Ρζ6 50. δ5 Πγ4+
51. Ρδ3 Πζ4 52. Π: β3 Ρε5 53. Πβ6 Ρ: δ5 54. Π: θ6 Ρε5 55. Ρε3 Πα4 0,5-0,5.

Α. ΛΙΟΣΙΑ

Οι Τσέλα, Γκίντα και Τσβέτκοβιτς πέρασαν μπροστά στο διεθνές τουρνουά των Άνω
Λιοσίων με 4 βαθμούς σε 4 αγώνες.

Αποτελέσματα 4ου γύρου: Τζερμιαδιανός - Κοτρωνιάς 0,5-0,5, Μπιχόβσκι -
Τζούριτς 0,5-0,5, Ντερβίσι - Νεβετνίσι 0,5-0,5, Βελίτσκοβιτς - Γ. Νικολαΐδης
0,5-0,5, Τσέλα - Βουλδής 1-0, Γκίντα - Σέκελι 1-0, Τσβέτκοβιτς - Μπανίκας 1-0,
Σαχταχτίνσκι - Ζαχάριεβ 0,5-0,5, Κρ. Γκεοργκίεβ - Γκόγκολης 0,5-0,5, Βλ.
Γκεοργκίεβ - Σπ. Κοφίδης 1-0, Καράμπαλης - Σκέμπρης 0-1, Καλέσης - Β.
Τσαρουχάς 0,5-0,5, Γκέσος - Τζιούφας 0-1, Κουβάτσου - Στ. Χαλκιάς 0-1, Μ.
Αραμπατζής - Ολαράσου 1-0, Γρίβας - Καραχισαρίδης 1-0, Γκελασβίλι -
Παρασκευαΐδης 1-0, Ιβάνοβ - Τάρε 0,5-0,5, Παούνοβιτς - Κλέμεντ 1-0, Μαναγκάτζε
- Ζαμίτ 1-0, Λένχερτ - Χαριτάκης 0-1, Γ. Συμεωνίδης - Αρκελές 1-0, Μάντσια -
Βαφειάδης 0-1, Καραγιάννης - Π. Σκλαβούνος 1-0, Παπασταυρόπουλος - Σκαπέρδας
1-0, Βεϊτσάι - Καπνίσης 0-1, Πασσάκος - Καραμαλής 1-0, Μουρούτης - Ψωμιάδης
0,5-0,5, Μπρας - Μάκκα 1-0, Νίκας - Παπαθανασίου 0,5-0,5, Σιώρης -
Κανελλόπουλος 1-0, Κασιούρα - Γεωργιακάκης 0-1, Κεσόγλου - Κουράντ 0,5-0,5, Α.
Κουκουφίκης - Ευθυμάκης 1-0 κ.ά.

Στο χθεσινοβραδινό 5ο γύρο αγωνίζονταν τα ζευγάρια (περιλαμβάνονται και μερικά
πρώτα αποτελέσματα): Γκίντα - Τσέλα, Κοτρωνιάς - Τσβέτκοβιτς, Τζούριτς -
Ντερβίσι 0,5-0,5, Νεβετνίσι - Βελίτσκοβιτς, Ζαχάριεβ - Βλ. Γκεοργκίεβ 0,5-0,5,
Γ. Νικολαΐδης - Σαχταχτίνσκι, Σκέμπρης - Μ. Αραμπατζής, Στ. Χαλκιάς -
Τζερμιαδιανός 0,5-0,5 κ.ά.

Τσέλα - Βουλδής

1. ε4 ε5 2. Ιζ3 Ιγ6 3. Αβ5 α6 4. Αα4 Ιζ6 5. 0-0 Αε7 6. Πε1 β5 7. Αβ3 δ6 8. γ3
0-0 9. θ3 Ια5 10. Αγ2 γ5 11. δ4 Βγ7 12. Ιβδ2 γ: δ4 13. γ: δ4 Αβ7 14. δ5 Αγ8
15. Ιζ1 Αδ7 16. Ι3θ2 Πζγ8 17. Αδ3 β4 18. Αδ2 Ββ6 19. Ιε3 η6 20. β3 Αβ5 21. Α:
β5 Β: β5 22. Βζ3 θ5 23. η4 θ4 24. η5 Ιθ7 25. Ιεη4 Ρη7 26. Ιθ6 Βε8 27. Βη4 Πγ2
28. Αε3 Ιβ7 29. Β: θ4 Ιγ5 30. Ιζ3 Πγ8 31. Ρθ1 Ιδ3 32. Πη1 Π8γ3 33. Πη2 Ιζ4 34.
Πη4 Ιδ3 35. Ιδ2 α5 36. Ιγ4 α4 37. Ιζ5+ η: ζ5 38. ε: ζ5 Ι: ζ2+ 39. Α: ζ2 Π: ζ2
40. Β: ζ2 1-0

*Το διασυλλογικό πρωτάθλημα παίδων Αττικής '98 ξεκινάει την Κυριακή 11
Ιανουαρίου. Θα διεξαχθεί με ελβετικό σύστημα 7 γύρων. Οι αγώνες θα γίνονται
κάθε Κυριακή με ώρα έναρξης 10.00. Ο χρόνος σκέψης είναι 1 ώρα για τις πρώτες
30 κινήσεις και 1 ακόμη ώρα για την υπόλοιπη παρτίδα. Θα υπάρξουν δύο
κατηγορίες. Τυχόν δεύτερες ομάδες σωματείων θα μετέχουν οπωσδήποτε στη β'
κατηγορία. Διευθυντής αγώνων είναι ο Πέτρος Κολυβάς (τηλ. 3634.521 πρωί,
6545.109 βράδυ).

*Κυκλοφόρησε το 4ο τεύχος των «Σκακιστικών Δρωμένων» που εκδίδει ο Ανδρέας
Παπασταυρόπουλος. Το τεύχος είναι έκτακτο - εορταστικό.

*Η κλήρωση των διασυλλογικών πρωταθλημάτων των εθνικών κατηγοριών θα
πραγματοποιηθεί στις 13 Ιανουαρίου και ώρα 13.00 στα γραφεία της ΕΣΟ.

*Η ΤΕΣΣΘ-Χ καλεί τα σωματεία - μέλη της σε Γενική Συνέλευση τη Δευτέρα 12/1
και ώρα 20.30 στο εντευκτήριο του ΠΑΣ ΔΕΗ. Θα υπάρξει γενική ενημέρωση, ενώ θα
εκλεγεί καινούργια Διοικούσα Επιτροπή. Κύριο έργο της τελευταίας θα είναι η
μετατροπή της Τοπικής Επιτροπής σε Ένωση Σωματείων Θεσσαλονίκης - Χαλκιδικής.
Η σημερινή διοίκηση θεωρεί ότι σύντομα με εγγραφή νέων σωματείων θα
ολοκληρωθούν οι προϋποθέσεις για την αναβάθμιση αυτή.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: O99</CAT>
<ED>
Κωδικός άρθρου: A16033O991</ED>
<ID>
ID:134101

</ID><URL>http://ta-nea.dolnet.gr/neaweb/neafile.print_unique?e=A&f=16033&m=O99&aa=1</URL></REF>


Article

<CATEGORY>vin09</CATEGORY>

 <H5>ΘΑ ΒΓΑΛΕΙ ΤΑ ΛΕΦΤΑ ΤΟΥ Ο «ΤΙΤΑΝΙΚΟΣ» ΠΟΥ ΚΟΣΤΙΣΕ ΠΑΝΩ ΑΠΟ 55 ΔΙΣ.;
</H5><H2>Η ακριβότερη ταινία του κόσμου!
</H2>
Ο σκηνοθέτης του «Τιτανικού» στην πλημμυ-ρισμένη τραπεζαρία του θρυλικού
υπερωκεανίου, δίπλα σε έναν δύτη που κάνει βουτιές στο... πανάκριβο σκηνικό

«Ο Τζέιμς Κάμερον θα βουλιάξει μαζί με τον Τιτανικό του», άρχισαν να λένε οι
κακές γλώσσες του Χόλιγουντ, όταν άκουσαν πως το κόστος της υπερπαραγωγής της
ταινίας για τη βύθιση, στο παρθενικό του ταξίδι, του θρυλικού υπερωκεανίου
ξεπέρασε τα 55 δισ. δραχμές, ώστε να θεωρείται πλέον το ακριβότερο φιλμ όλων
των εποχών.

Σαν να ήθελε να προκαλέσει και την τύχη του, ο σκηνοθέτης είχε επιλέξει δύο
σχετικά άγνωστους, νέους, ηθοποιούς, τον Λεονάρντο Ντι Κάπριο και την Κέιτ
Γουίνσλετ για πρωταγωνιστές. Και όχι μόνον αυτό. Μετέθεσε την ημερομηνία της
πρεμιέρας του «Τιτανικού» στις αμερικανικές αίθουσες από τις 2 Ιουλίου, που
ήταν προγραμματισμένη αρχικά, στις 19 Δεκεμβρίου, με αποτέλεσμα η (διάρκειας
τριών ωρών και 14 λεπτών ­ μεγάλη για τα δεδομένα του Χόλιγουντ) ταινία να
έχει έναν ισχυρότατο αντίπαλο: τον νέο Τζέιμς Μποντ.

Κάπου είκοσι ημέρες μετά, η τόλμη του Κάμερον φάνηκε πως είχε βάση: τα έσοδα
του «Τιτανικού» μόνον στην Αμερική έφθασαν τις πρώτες ημέρες τα 9 δισ. δρχ.
και ξεπέρασαν ήδη το όριο των 25 δισ.

Από την άλλη πλευρά, το εγχείρημα του Κάμερον προβλέπεται να συγκινήσει τα
μέλη της Αμερικανικής Ακαδημίας Κινηματογράφου, που γοητεύονται πάντοτε από
τις ταινίες εμπορικών σκηνοθετών, οι οποίοι βάζουν και κάτι το ποιητικό στο
έργο τους. Τρανό παράδειγμα ο Στίβεν Σπίλμπεργκ και η «Λίστα του Σίντλερ».
Έτσι, ο «Τιτανικός», που προτάθηκε ήδη για εννέα Χρυσές Σφαίρες (τα βραβεία
των Αμερικανών κριτικών κινηματογράφου, που θεωρούνται και προάγγελοι των
Όσκαρ), θεωρείται ήδη ως το φαβορί για το Όσκαρ Καλύτερης Ταινίας ­ τουλάχιστον.

Η ιστορία του γεννημένου στον Καναδά Τζέιμς Κάμερον θυμίζει λίγο εκείνη του
Στίβεν Σπίλμπεργκ. Ξεκίνησε, το 1981, με την ταινία χαμηλού προϋπολογισμού,
«Πιράνχα ΙΙ», στην εταιρεία παραγωγής που γνώρισε στον κόσμο του σινεμά και
τους Φράνσις Φορντ Κόπολα και Τζόναθαν Ντέμι. Το αντίστοιχο, δηλαδή, της
ταινίας «Τα σαγόνια του καρχαρία» του Σπίλμπεργκ.

Το Χόλιγουντ πρόσεξε όμως ιδιαίτερα τον Κάμερον, με τον «Εξολοθρευτή», την
ταινία που θεωρήθηκε τότε από τις ακριβότερες, με σταρ τον Άρνολντ
Σβαρτσενέγκερ. Ακολούθησε το 1986 μία ακόμη ακριβή ταινία, το «Άλιεν 2», που
ακολούθησε την ταινία «Άλιεν» του Ρίντλεϊ Σκοτ. Και έπειτα ήρθε η μεγάλη
εισπρακτική επιτυχία «Εξολοθρευτής 2», που το 1991 πήρε το «εύσημον» της
ακριβότερης ταινίας στην ιστορία του κινηματογράφου, με υπερσύγχρονα εφέ,
προϋπολογισμό 80 εκατομμυρίων δολαρίων (κάπου 24 δισ. δρχ.) και εισπράξεις 54
δισ. δρχ. στα ταμεία των αμερικανικών αιθουσών.

Παρά την επιτυχία, εισπρακτική κυρίως, όλων αυτών των ταινιών, οι κριτικοί
αρνούνταν πάντα να περιλάβουν τον 43χρονο Κάμερον στον κατάλογο των σκηνοθετών
της πρώτης γραμμής, κυρίως γιατί είχε περιοριστεί στις ταινίες επιστημονικής
φαντασίας. Ίσως αυτό ήταν που τον οδήγησε να γυρίσει πια ένα δράμα εποχής, μία
ταινία καταστροφής και να αποσυνδέσει το όνομά του από τα κατορθώματα του Σβαρτσενέγκερ.

Για να γυρίσει όμως τον «Τιτανικό» του, ο Κάμερον δεν κατέβασε την... κλίμακά
του. Δεν ήταν διόλου εύκολο να «ξαναζωντανέψει» το θρυλικό υπερωκεάνιο, μήκους
280 μέτρων. Δεν δίστασε όμως να κατασκευάσει ένα σχεδόν φυσικό αντίγραφο
(μήκους 245 μέτρων). Ο άνθρωπος δε που για τα γυρίσματα της ταινίας «Άβυσσος»
είχε κατασκευάσει την μεγαλύτερη, έως τότε, δεξαμενή στον κόσμο, ξεπέρασε τον
εαυτό του κατασκευάζοντας μία ακόμη μεγαλύτερη, (με 65 εκατ. λίτρα νερό) στο
Ροζαρίτο του Μεξικό, για να «πλεύσει» ο Τιτανικός του!

Σε όλες τις ταινίες του (συμπεριλαμβανομένης και της πιο πρόσφατης, «Αληθινά
Ψέματα») ο Κάμερον προτιμούσε να μη μένει στα τεχνολογικά επιτεύγματα, αλλά να
διερευνά και το «ανθρώπινο» τμήμα των χαρακτήρων του. 
Την ψυχοσύνθεσή τους. Όταν λοιπόν θέλησε να βγει από το «γκέτο» της
επιστημονικής φαντασίας, δεν θα είχε καλύτερο πεδίον διερεύνησης της
ανθρώπινης ψυχοσύνθεσης από την τραγωδία του «Τιτανικού», που έσυρε στον υγρό
τάφο τούς κάπου 1.500 επιβάτες.

Ο ίδιος θέλει η ταινία του να είναι για τον θρύλο του Τιτανικού, ό,τι ο
«Δόκτωρ Ζιβάγκο» για τη Σοβιετική Επανάσταση. Και το επόμενο θέμα, που θα
ερεθίσει ­ κινηματογραφικώς ­ τη φαντασία του; Οι κομήτες. Γιατί απειλούν κάθε
στιγμή με ολοκληρωτική καταστροφή τη Γη...

Ο «Τιτανικός» βγαίνει στις ελληνικές αίθουσες στις 23 Ιανουαρίου

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16033P011</ED>
<ID>
ID:134102

</ID><URL>http://ta-nea.dolnet.gr/neaweb/neafile.print_unique?e=A&f=16033&m=P01&aa=1</URL></REF>


Article

<CATEGORY>vin09</CATEGORY>

 <H5></H5><H2>TV
</H2>
1.675 σποτάκια την ημέρα μάς ροκάνισαν, το 1997, τον τηλεοπτικό μας χρόνο!

σελ 5

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16033P012</ED>
<ID>
ID:134149

</ID><URL>http://ta-nea.dolnet.gr/neaweb/neafile.print_unique?e=A&f=16033&m=P01&aa=2</URL></REF>


Article

<CATEGORY>vin09</CATEGORY>

 <H5></H5><H2>Μουσική
</H2>
Το ενδιαφέρον για τον Μαέστρο Δημήτρη Μητρόπουλο αυξάνεται, η
δισκογραφία του επεκτείνεται...

σελ 3

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16033P013</ED>
<ID>
ID:134189

</ID><URL>http://ta-nea.dolnet.gr/neaweb/neafile.print_unique?e=A&f=16033&m=P01&aa=3</URL></REF>


Article

<CATEGORY>vin09</CATEGORY>

 <H5></H5><H2>Θέμα
</H2>
Εκδηλώσεις για τον Ρήγα Φεραίο και τον Διονύσιο Σολωμό

σελ 4

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16033P014</ED>
<ID>
ID:134215

</ID><URL>http://ta-nea.dolnet.gr/neaweb/neafile.print_unique?e=A&f=16033&m=P01&aa=4</URL></REF>


Article

<CATEGORY>vin09</CATEGORY>

 <H5></H5><H2>Σίριαλ
</H2>
«Μονάχους - μονάχους» ή... μονάχες - μονάχες από την Άννα
Παναγιωτοπούλου και τη Μίρκα Παπακωνσταντίνου

σελ 8

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16033P015</ED>
<ID>
ID:134229

</ID><URL>http://ta-nea.dolnet.gr/neaweb/neafile.print_unique?e=A&f=16033&m=P01&aa=5</URL></REF>


Article

<CATEGORY>vin09</CATEGORY>

 <H2></H2><H2>Έρχεται η πιο ακριβή ταινία </H2>
ΣΤΙΣ 23 Ιανουαρίου έρχεται και στην Αθήνα η πιο
ακριβή κινηματογραφική παραγωγή, κόστους 55 δισ.: ο «Τιτανικός» του Τζέιμς
Κάμερον, με θέμα το θρυλικό υπερωκεάνιο, που παρέσυρε στον υγρό τάφο 1.500
επιβάτες του.

στο Πανόραμα

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16033P016</ED>
<ID>
ID:134235

</ID><URL>http://ta-nea.dolnet.gr/neaweb/neafile.print_unique?e=A&f=16033&m=P01&aa=6</URL></REF>


Article

<CATEGORY>vin09</CATEGORY>

 <H5>ΕΓΚΑΙΝΙΑ ΕΚΘΕΣΕΩΝ ΚΑΙ ΝΕΟ ΠΡΟΓΡΑΜΜΑ ΑΠΟ ΤΟΥΣ «ΠΥΞ ΛΑΞ»
</H5><H5>«ΖΩΝΤΑΝΑ» </H5><H2>Χρώματα και νότες </H2>
Σκηνή από τον «Μικρό Πρίγκιπα» που παίζεται στο Αγρίνιο (Παρασκευή Νέδου και
Κωνσταντίνος Γιαννακόπουλος)

Στην γκαλερί «7» (Ζαλοκώστα 7) παρουσιάζει τη δουλειά της η Ρένα Παπασπύρου.
Πρόκειται για μικρές αυτοτελείς εικόνες που αναγνωρίζει το μάτι πάνω στις
επιφάνειες του άμεσου περιβάλλοντος ­ ξύλο, τοίχους, μωσαϊκές πλάκες,
μεταλλικές επιφάνειες. Παρουσιάζεται ακόμα ένα ψηφιακά επεξεργασμένο video που
δείχνει την μεθοδολογία των εικόνων στην ύλη. Θα διαρκέσει έως τις 6 Φεβρουαρίου.

*** Η Καίτη Μαυροκέφαλου εγκαινιάζει έκθεση έργων της (μελάνια και παστέλ)
απόψε στις 7 στην γκαλερί «Χρυσόθεμις» (25ης Μαρτίου 20 στο Χαλάνδρι, τηλ. 6811.418).

*** Εγκαινιάζεται στην γκαλερί «Αέναον» η έκθεση του γλύπτη Μανώλη Πεταλά.
Περιλαμβάνει 15 έργα μεγάλων διαστάσεων, δουλειά του καλλιτέχνη τα δύο
τελευταία χρόνια. Θα διαρκέσει έως τις 24 Ιανουαρίου. (Άντερσεν 18, Κατεχάκη).

*** Είκοσι έργα της τελευταίας περιόδου παρουσιάζει η ζωγράφος Βάσω Κυριάκη
στην Αίθουσα Τέχνης Κρεωνίδης (Κανάρη 24, Κολωνάκι). Μια έκθεση κατασκευών με
μεικτά υλικά. (Έως τις 24 Ιανουαρίου).

ΘΕΑΤΡΟ

Το Shopping + fucking του Θεάτρου Αμόρε αφήνει απόψε τη σκηνή και πάει
clubbing στο κλαμπ ΝΕΤ. Όλοι οι συμμετέχοντες στην παράσταση θα βρίσκονται
εκεί υπό τις «οδηγίες» του ντιτζέι Δημήτρη Πάντσου. (Αγ. Ασωμάτων 43, Πειραιώς).

*** Το διάσημο έργο του Αντουάν ντε Σεντ Εξιπερί «Ο Μικρός Πρίγκιπας», που
θεατροποίησε ο Μίμης Κουγιουμτζής, παρουσιάζει το ΔΗΠΕΘΕ Αγρινίου. Ο «Μικρός
Πρίγκιπας» είναι ο μικρός σύγχρονος «ιππότης» του Διαστήματος, τον οποίο ο
Εξιπερί «εξοπλίζει» μ' όλες τις αξίες του ουμανισμού. Ο συγγραφέας
«ανακαλύπτει» σ' ένα μικρό πλανήτη τον «Μικρό Πρίγκιπα» ­ την παιδική μας
ηλικία. Η θεατρική διασκευή είναι του Μίμη Κουγιουμτζή. Η δραματουργία της
παράστασης του Κώστα Φορμασώνη. Η σκηνοθεσία του Πάνου Παπαϊωάννου. Τα σκηνικά
και κοστούμια της Κατερίνας Σωτηρίου και η μουσική του Κώστα Θωμαΐδη. Παίζουν
οι ηθοποιοί: Κωνσταντίνος Γιαννακόπουλος, Παρασκευή Νέδου, Γιάννης
Παπαθανάσης, Αθηνά Διαμαντοπούλου, Δημήτρης Μποζώνης, Τάσος Κορόζης, Χάρις
Καρνέζη, Αγαμέμνων Μπουγέλης, Νίκος Γκεσούλης.

ΧΟΡΟΣ

Τις τελευταίες του παραστάσεις δίνει το Χοροθέατρο «Οκτάνα» με το έργο «Ίκαρος
- Αιφνίδια αποσυμπίεση» στο Θέατρο Ιλίσια. Παραστάσεις μέχρι τις 11
Ιανουαρίου. Η χορογραφία και η σκηνοθεσία είναι του Κωνσταντίνου Ρήγου, η
μουσική του Αριστείδη Μυταρά, τα κείμενα της Ελένης Πέγκα, τα σκηνικά των Άννα
Γεωργιάδη και Kenny Maclellan (τηλ. 7216.317).

ΔΙΑΛΕΞΗ

Με θέμα «Το τραγικό και το κωμικό, γέλιο και κλάμα στην Ελληνική Παράδοση»
μιλάει στις 7.30 μ.μ. στο Ίδρυμα Γουλανδρή-Χορν (Μ. Αυρηλίου 5 Πλάκα) ο ομ.
καθηγητής του Πανεπιστημίου Ιωαννίνων Φάνης Κακριδής.

ΟΜΙΛΙΑ

Πώς προωθείται ο Ελληνισμός στον αγγλόφωνο χώρο και πώς μπορεί να παρέμβει μια
πανεπιστημιακή έδρα στην ανάπτυξη στενότερων σχέσεων μεταξύ Ελλάδας και
Αμερικής. Αυτά τα θέματα θα θίξει σήμερα σε μια καθοριστική ομιλία του ο
καθηγητής της έδρας Ελληνικών Σπουδών του Πανεπιστημίου του Μιζούρι (Σεν
Λιούις) κ. Παναγιώτης Μποσνάκης. Ο κ. Μποσνάκης δεν θα περιοριστεί σε θέματα
ακαδημαϊκών σπουδών ή επιστημονικά, αλλά θα επεκταθεί σε ό,τι αφορά την
δυναμική της πανεπιστημιακής έδρας της οποίας ηγείται. Θα ακολουθήσει συζήτηση
­ καλεσμένοι είναι άλλωστε και πλήθος εκπρόσωποι του πολιτικού και
πανεπιστημιακού κόσμου ­ και έπειτα δεξίωση. (Ξενοδοχείο Κάραβελ, 7 μ.μ.).

*** Οι «Πυξ Λαξ» εμφανίζονται στη μουσική σκηνή «Δίπλα στο ποτάμι» (Λ. Κατσώνη
189 - Αγ. Ανάργυροι, τηλ. 2610.444), με ανανεωμένο πρόγραμμα και τραγούδια από
το νέο τους άλμπουμ «Ο έρωτας κοιμήθηκε νωρίς». Ώρα έναρξης 10.30 μ.μ.

*** Ο παλιός δεξιοτέχνης του μπουζουκιού Ιορδάνης Τσομίδης και λαϊκό
συγκρότημα, παίζουν και τραγουδούν, απόψε, αύριο και το Σάββατο στον μουσικό
χώρο «Εναλλάξ» (Μαυρομιχάλη 139 και Βατατζή - γωνία, τηλ. 6437.416). Τον
Ιορδάνη πλαισιώνουν: Κώστας Κουτρουμάνος (μπουζούκι - τραγούδι), Κώστας
Μπαρτζιώκας (ακορντεόν, τραγούδι), Χριστίνα (τραγούδι), Νίκος Ναούμης
(μπουζούκι, τραγούδι), Ηλίας Καλιαμπέτσος (τραγούδι, βιολί), Δημήτρης Σάββας
(τραγούδι, κιθάρα).

*** Οι Dr Feelgood κλείνουν φέτος 25 χρόνια σκληρής δουλειάς στο καθαρό ροκ.
Στην 25η επέτειό τους και συγχρόνως με την κυκλοφορία της συλλογής τους
«Twenty Five Years of Dr Feelgood» ξεκινούν πανευρωπαϊκή περιοδεία και απόψε
κάνουν στάση στα μέρη μας. Η συναυλία τους στο Ρόδον απόψε στις 9.30 μ.μ. και
στην Θεσσαλονίκη στις 10 και 11 Ιανουαρίου (στην Υδρόγειο).

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16033P021</ED>
<ID>
ID:134104

</ID><URL>http://ta-nea.dolnet.gr/neaweb/neafile.print_unique?e=A&f=16033&m=P02&aa=1</URL></REF>


Article

<CATEGORY>vin09</CATEGORY>

 <H2>Χρυσός «μιας χρήσεως»... </H2><H2></H2>
<AUTHOR>Χ.Π.</AUTHOR>

Χρυσοί και πλατινένιοι δίσκοι τη χρονιά που πέρασε: Το «Απάντησέ μου» του
Σταμάτη Γονίδη πλατινένιος (από 50 χιλιάδες και πάνω), «Έρχεται» του Λευτέρη
Πανταζή χρυσός (από 25 χιλιάδες και πάνω), «Ευαισθησίες» της Καίτης Γαρμπή
πλατινένιος, «Παιδί της Νύχτας» του Γιώργου Μαζωνάκη χρυσός, «Φώναξε με» του
Θάνου Καλλίρη χρυσός, «Εμπειριών Συλλέκτης» του Νότη Σφακιανάκη πλατινένιος,
«Αχαριστία» του Δημήτρη Κόκκοτα πλατινένιος, «Εν Ψυχρώ» του Γιώργου Αλκαίου
χρυσός ­ και πάει λέγοντας μέχρι να συμπληρωθούν 24 τίτλοι. Ανάμεσά τους και
κάποια ονόματα όπως της Χάρης Αλεξίου («Ένα Φιλί του Κόσμου), της Άλκηστης
Πρωτοψάλτη («Σαν ηφαίστειο που ξυπνά»), του Λαυρέντη Μαχαιρίτσα
(«Παυσίλυπον»), του Γιώργου Νταλάρα μετά των Πυξ Λαξ («Ζωντανή ηχογράφηση από
την Ιερά Οδό»), του Βασίλη Παπακωνσταντίνου («Πες μου ένα ψέμα ν'
αποκοιμηθώ»), του Στέλιου Καζαντζίδη («Τραγουδώ») των Αντώνη και Γιάννη Βαρδή
(«Οκογενειακή υπόθεση»). Συμπέρασμα; Η συντριπτική πλειοψηφία των
«επιτυχημένων» ελληνικών παραγωγών του '97 είναι της μιας... χρήσεως (συν
κάποιες εξαιρέσεις!). Όχι ότι είπαμε κάτι καινούργιο!

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16033P022</ED>
<ID>
ID:134151

</ID><URL>http://ta-nea.dolnet.gr/neaweb/neafile.print_unique?e=A&f=16033&m=P02&aa=2</URL></REF>


Article

<CATEGORY>vin09</CATEGORY>

 <H2>... και μιας «τοποθετήσεως»! </H2>
<AUTHOR>Π.Α.</AUTHOR>

Και να 'ταν μόνον αυτό... Διότι στις μέρες μας ακόμη και οι έννοιες «χρυσός»
και «πλατίνα» έχουν χάσει ­ δισκογραφικώς ­ το νόημά τους. Οι μέρες που ένας
δίσκος χαρακτηριζόταν «χρυσός» ύστερα από πωλήσεις 100.000 αντιτύπων πέρασαν
ανεπιστρεπτί. Ακόμη κι εκείνες των 50.000. Ακόμη και των 30.000. Και φτάσαμε,
σήμερα, να ονομάζουμε «χρυσό» έναν δίσκο που ξεπερνά τις 25.000 και πλατινένιο
τον δίσκο των 50.000 πωλήσεων! Όσους δηλαδή κάποτε πουλούσε η κάθε δουλειά του
Μάνου Χατζιδάκι ή του Μίκη Θεοδωράκη μέσα σε λίγες μέρες (με ουρές στα
δισκοπωλεία). Ο χαρακτηρισμός χρυσός - πλατίνα σήμερα (σημείο κι αυτό της
έκπτωσης) δεν δίνεται, τελικά, καν από τις πωλήσεις, αλλά από τις
«τοποθετήσεις». Ήτοι, από τον αριθμό CD που προπαραγγέλλουν (για να έχουν
στοκ) τα ανά την Ελλάδα δισκοπωλεία. Γι' αυτό ακούμε τις δισκογραφικές
εταιρείες να «διαφημίζουν» πως οι καλλιτέχνες τους ­ εκείνοι, της μιας χρήσεως
­ έγιναν... «χρυσοί» μέσα σε δύο μέρες, φερ' ειπείν. Δεν σημαίνει, όμως, αυτό
πως έχουν πουλήσει 25.000 δίσκους, αλλά έχουν παραγγελίες αυτής της τάξης. Ω
καιροί, ω ήθη...

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16033P023</ED>
<ID>
ID:134191

</ID><URL>http://ta-nea.dolnet.gr/neaweb/neafile.print_unique?e=A&f=16033&m=P02&aa=3</URL></REF>


Article

<CATEGORY>vin09</CATEGORY>

 <H5>... χάρη σε έναν Μήτσο
</H5><H2>Εκηβόλος, η Επιστροφή... </H2>
<AUTHOR>Μ.Χ.</AUTHOR>

Λάκης Λαζόπουλος

Αυτό είναι είδηση για τους εραστές της τέχνης του λόγου: Δέκα χρόνια μετά τη
διακοπή της έκδοσής του, ξανακυκλοφορεί ο «Εκηβόλος». Ένα από τα σπουδαιότερα
λογοτεχνικά περιοδικά της μεταπολίτευσης, ένα περιοδικό που έμπαινε πάντα στις
βιβλιοθήκες δίπλα στα καλύτερα βιβλία, ένα περιοδικό υποδομής, που έδινε πάντα
το βάρος στη λεπτομέρεια, που φιλοξενούσε κείμενα-σταθμούς, πρότεινε
συστηματικά και συνειδητά άγνωστες πένες, ήταν αδιάφορο στις μόδες και... είχε
αυστηρά κριτήρια. Το μυστικό του; Ίσως ότι η συντακτική του ομάδα ήταν τόσο
πολύμορφη ­ ποιητές, μεταφραστές, σκηνοθέτες, ζωγράφοι, ηθοποιοί, μουσικοί.
Ίσως ότι δεν δήλωσαν ποτέ διανοούμενοι. Ίσως ότι προσέρχονταν ανέκαθεν στη
λογοτεχνία όπως ένα παιδί προσέρχεται στα θαύματα. Ίσως ότι την αντιμετώπιζαν
πάντα σαν άσκηση. Όπως ο πιανίστας το πιάνο. Ίσως ότι ήταν χαμηλού προφίλ.
Διευθυντής του ο Βασίλης Διοσκουρίδης, εκδότρια η Τζούλια Τσιακίρη του
«Ροδακιού» και γύρω τους από τον Ζήσιμο Λορεντζάτο ως την Άννα Κοκκίνου ή την
Αντουανέτα Αγγελίδη, από τον Πέρη Ιερεμιάδη ως την Κλαίρη Μιτσοτάκη.

Κάθε καλή προσπάθεια χρειάζεται όμως πόρους. Ο «Εκηβόλος» πρωτοκυκλοφόρησε το
1978 και έκλεισε το 1987 για λόγους οικονομικούς. Αυτή τη φορά όμως την έκδοσή
του χρηματοδότησαν κάποιοι φωτισμένοι χορηγοί. Το Ίδρυμα Ι.Φ. Κωστόπουλου, η
Κίνηση για την Προώθηση Πολιτιστικών και Κοινωνικών Πρωτοβουλιών και ο Λάκης
Λαζόπουλος. Χάρη (και) σ' αυτούς θα μπορέσουμε να διαβάσουμε ένα ανέκδοτο στα
ελληνικά διήγημα του Τολστόι, Γέιτς σε μετάφραση Λορεντζάτου, ένα θεατρικό
έργο του Ευγένιου Ο' Νιλ, ένα άγνωστο γράμμα του στρατηγού Μακρυγιάννη, ένα
φιλολογικό δοκίμιο του Βασίλη Λεντάκη, ένα «αφιέρωμα» στα ναυάγια με ποίηση
του Χάρντι και του Χόπκινς και ένα πεζό του Κόνραντ και άλλα πολλά. Δεν είναι
τυχαίο ότι «Εκηβόλος» χαρακτηρίζεται στην «Ιλιάδα» ο Απόλλωνας...

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16033P024</ED>
<ID>
ID:134217

</ID><URL>http://ta-nea.dolnet.gr/neaweb/neafile.print_unique?e=A&f=16033&m=P02&aa=4</URL></REF>


Article

<CATEGORY>vin09</CATEGORY>

 <H5>ΝΕΟΣ ΚΑΤΑΛΟΓΟΣ ΗΧΟΓΡΑΦΗΣΕΩΝ ΤΟΥ ΜΑΕΣΤΡΟΥ ΔΗΜΗΤΡΗ ΜΗΤΡΟΠΟΥΛΟΥ
</H5><H2>Μία ανεξάντλητη δισκογραφία
</H2>
<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

<H3>Πόσο εύκολο είναι να έχει κανείς μία εποπτεία στη δισκογραφία του μεγάλου
Έλληνα μαέστρου Δημήτρη Μητρόπουλου, ανά την υφήλιο; Καθόλου, συμφωνούν οι
μουσικοί ερευνητές, που επιχείρησαν κατά καιρούς να συντάξουν τους καταλόγους
των ηχογραφήσεών του. Η δισκογραφία του, ανακάλυψαν, είναι ανεξάντλητη και το
γεγονός αυτό ευνοείται ιδιαίτερα από την εξάπλωση του CD, που ξαναφέρνει στην
επιφάνεια «θαμμένους» θησαυρούς της Τέχνης του.

</H3><H3></H3>
Κάπου 400 ηχογραφήσεις (σε δίσκους και CD) του μεγάλου μαέστρου Δημήτρη
Μητρόπουλου είναι ήδη γνωστές, αλλά ο κατάλογος δεν τελειώνει...

Αν ένα στοιχείο δίνει τη δυνατότητα στους φίλους
της μουσικής να διερευνήσουν την ερμηνεία των μεγάλων μαέστρων ­ ή και των
μουσικών γενικότερα ­ αυτό είναι οι «ζωντανές», κυρίως, ηχογραφήσεις τους, το
ηχητικό «αποτύπωμα» των συναυλιών τους. Χάρη σ' αυτές, τις ηχογραφήσεις, με
τις οποίες διατηρήθηκε «ζωντανός» και ο μύθος της Ντίβας Μαρίας Κάλλας, μπορεί
ο νεώτερος μουσικόφιλος να γνωρίσει και να εξετάσει και τα χαρακτηριστικά του
ασκητή του διεθνούς μουσικού χώρου Δημήτρη Μητρόπουλου. 
Οι ηχογραφήσεις (επίσημες ή «πειρατικές») των συναυλιών του ­ με τις ορχήστρες
της Μινεάπολης, αλλά και της Νέας Υόρκης, στην Αμερική αλλά και στην Ευρώπη
και την Ελλάδα ­ προσφέρουν έως τις μέρες μας τις χαρακτηριστικότερες
αποδείξεις της διεισδυτικής ματιάς του στο έργο των μεγάλων συνθετών.

Μουσικές στιγμές, που βιώθηκαν στα χρόνια των δίσκων 78 στροφών και 33 στροφών
αργότερα, στα στούντιο και τις αίθουσες συναυλιών, χάρη στο CD ­ και την
εκμετάλλευσή τους από μικρότερες δισκογραφικές εταιρείες ανά την υφήλιο ­
διατηρήθηκαν και διατήρησαν το ενδιαφέρον για τον Έλληνα μαέστρο.

Απόπειρες

Ύστερα από τις πρώτες απόπειρες κατάρτισης ενός καταλόγου τής ­ πλήρους, όσο
ήταν δυνατόν ­ δισκογραφίας του Δημήτρη Μητρόπουλου από τον Στάθη Αρφάνη και
τον καθηγητή Απόστολο Κώστιο, ένας νέος δισκογραφικός κατάλογος κυκλοφορεί
τώρα στο Λονδίνο, σε ένα βιβλίο υπό τον τίτλο «Επιστροφή από τη σκιά» (Back
from the shadows).

Ο συγγραφέας του, ή μάλλον ερευνητές - συλλέκτης, Τζον Χαντ αξιοποίησε στο
έργο του τη δισκογραφία του Στάθη Αρφάνη, αφού συμπλήρωσε τον κατάλογο με όσες
νέες ηχογραφήσεις εντόπισε κυρίως στην αμερικανική αγορά.

«Η δισκογραφία του Δημήτρη Μητρόπουλου, όμως, είναι και θα είναι ανεξάντλητη»,
παρατηρεί στα «ΝΕΑ» ο κ. Αρφάνης. «Όσο περνά ο καιρός θα βγαίνουν και
περισσότερες ηχογραφήσεις ­ και άγνωστες έως σήμερα ­ του μαέστρου. Ήδη, θα
μπορούσα να πω, πως και αυτός ο νέος κατάλογος δισκογραφίας είναι
ξεπερασμένος. Έχω ήδη στα χέρια μου τουλάχιστον άλλες 20 ηχογραφήσεις του
Μητρόπουλου. Κάθε τόσο "εμφανίζονται" μαγνητοταινίες, με ηχογραφήσεις
συναυλιών του. Όπως η ερμηνεία του στην Ενάτη Συμφωνία του Μπετόβεν, που είναι
έτοιμη να κυκλοφορήσει σε δίσκο.

Αδικία

Ο Δημήτρης Μητρόπουλος ήταν ένας μέγας μουσικός, που αδικήθηκε κατάφωρα από
τις δισκογραφικές εταιρείες ­ και τη δική του, την Columbia. Και εξακολουθεί
να υπάρχει υποβάθμισή του στον διεθνή μουσικό χώρο. Δεν έχει ακόμη
αναγνωρισθεί πόσο σημαντικότερος μουσικός ήταν από άλλους, των οποίων έχουν
δισκογραφηθεί όλες οι ερμηνείες.

Αν βασιστούμε μόνον στις ηχογραφήσεις της Sony, της εταιρείας που έχει
επισήμως τα δικαιώματα των ηχογραφήσεών του (στην Columbia) στην
πραγματικότητα δεν έχουμε παρά ελάχιστα πράγματα στα χέρια μας. Πόσο επιτέλους
θα περιμένουμε ακόμη για να ακούσουμε έναν τόσο σημαντικό μαέστρο;».

Ο Στάθης Αρφάνης, που είχε στα σκαριά τη 2η έκδοση του καταλόγου δισκογραφίας
του Δημήτρη Μητρόπουλου, με στόχο τη συμπλήρωσή της με πλήρη κατάλογο των
απανταχού εμφανίσεων του μαέστρου (με τα προγράμματα των συναυλιών) και με τα
εικονίδια όλων των εξωφύλλων των δίσκων (και CD), δεν βλέπει, δυστυχώς, το
όνειρό του να υλοποιείται.

Αποθησαύριση

Πίστεύε δε πως για τους φίλους της μουσικής και ειδικά για τους λάτρεις του
Δημήτρη Μητρόπουλου το κενό, που έχει αφήσει ­ αντίθετα με άλλους μαέστρους ­
η εταιρεία του (σήμερα), η Sony, το έχουν καλύψει όλες οι μικρές εταιρείες,
που αποθησαυρίζουν κατά καιρούς όλο το ανέκδοτο υλικό, από ηχογραφήσεις του.

«Το θέμα είναι ότι ο κόσμος έχει δείξει πλέον έντονο ενδιαφέρον για το έργο
του Δημήτρη Μητρόπουλου. Αξίζει λοιπόν τον κόπο να προβάλουμε το φαινόμενο
Μητρόπουλος. Είναι κάτι πολύ σπουδαίο για την Ελλάδα...». Και για τη Μουσική.

Νέες εκδόσεις

Ο νέος κατάλογος δισκογραφίας του Τζον Χαντ, συμπληρώνεται και από τη
δισκογραφία τριών άλλων ­ «ξεχασμένων ­ μαέστρων: των Ολλανδών Βίλεμ
Μένγκελμπεργκ και Έντουαρντ Βαν Μπέινουμ και του Γερμανού Χέρμαν Άμπεντροθ.
Έρχεται δε σε μία εποχή, που ύστερα από την «επετειακή» αναζωπύρωση του
ενδιαφέροντος για τον Μητρόπουλο, στα 100 χρόνια από τη γέννησή του, κάποιες
νέες ενδιαφέρουσες εκδόσεις βλέπουν το φως. Όπως η περίφημη βιογραφία του, από
τον Γουίλιαμ Τρότερ ή οι δισκογραφικές εκδόσεις της αυστριακής εταιρείας Orfeo.

Ο Τζον Χαντ μιλά στην εισαγωγή του βιβλίου του για έναν «υπερευαίσθητο
μουσικό», τον οποίο το κοινό της Νέας Υόρκης δεν ευχαρίστησε ποτέ για την
ευρύτητα του ρεπερτορίου, που τους γνώρισε. Θεωρεί δε πως, δυστυχώς, οι
περισσότεροι δίσκοι του βγήκαν στη μουσική αγορά λίγο πριν από τις
ηχογραφήσεις stereo (γεγονός που θα μπορούσε να θεωρηθεί ως «μειονέκτημα» για
τους συνηθισμένους σε «άψογο» ήχο αγοραστές), αλλά αποπνέουν πάντα κάτι,
χαρακτηριστικό του Μητρόπουλου: βαθύ ανθρωπισμό.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16033P031</ED>
<ID>
ID:134105

</ID><URL>http://ta-nea.dolnet.gr/neaweb/neafile.print_unique?e=A&f=16033&m=P03&aa=1</URL></REF>


Article

<CATEGORY>vin09</CATEGORY>

 <H5>Παραλειπόμενα
</H5><H2>ΤΟ ΠΝΕΥΜΑ του τόνου
</H2>
<AUTHOR>ΜΑΝΟΣ ΕΛΕΥΘΕΡΙΟΥ</AUTHOR>

<H3></H3>Το Δεκέμβρη πέρασα ένα μικρό εφιάλτη δέκα ημερών. Πέρασα ατέλειωτες ώρες
ανάμεσα στην Εφορία, το υπουργείο Οικονομικών και τη μεταφραστική υπηρεσία του
υπουργείου Εξωτερικών μόνο και μόνο για ν' αποκτήσω ένα χαρτάκι και να το
στείλω στο εξωτερικό για κάποια χρήματα που παίρνω ως ποσοστά από τα τραγούδια
μου. Οι υπάλληλοι δούλευαν σαν σε παράκρουση, λες και οι Τούρκοι είχαν φθάσει
στη Λαμία. Στο τέλος μια γλυκύτατη κοπέλα μου εξήγησε ότι όλα τα χαρτιά ήταν
άχρηστα. Χρειαζόταν μια απλή αιτησούλα μόνο. Και τίποτα άλλο. Έτσι «απλά»!
Κοντά σ' αυτά και όλα τ' άλλα. Το σύνδρομο των εορτών που σε κατατρώει από
παιδί κι από πάνω να 'χεις να εγκαρδιώνεις τον μεγάλο ποιητή που είναι τέζα
ότι όπου να 'ναι θα περάσουν οι άγριες και άγιες ημέρες, ότι όλα είναι μια
ιδέα, ότι πολύς κόσμος υποφέρει, ότι στην Αμερική γίνονται και μελέτες για το
«πνεύμα των Χριστουγέννων» και τα παρόμοια. Όσα λένε όσοι ξενυχτούν νεκρό για
τη ματαιότητα των εγκοσμίων.

Κι από δίπλα να χάνεις και φίλους σε μεγάλη ηλικία και να μην προλαβαίνεις
ούτε τα ελάχιστα. Έφυγε και ο Απόστολος Σαχίνης. Κριτικός της λογοτεχνίας,
συγγραφέας, έγινε και Ακαδημαϊκός. Η σιωπή που τον ακολούθησε ήταν πιο βαριά
από κείνη που τον κυνήγησε στη ζωή του. Τόσος μόχθος, τόση πνευματική
περιπέτεια, τόσος αγώνας περιορίστηκαν στην αγγελία του θανάτου του μόνο. Και
μια και αρχίσαμε τα ευχάριστα. Δεν μπορεί κάποιος νηφάλιος χριστιανός να
ξεκρεμάσει εκείνο το εφιαλτικό «Αντικαρκινικό» από τον τίτλο του Αγίου Σάββα,
της λεωφόρου Αλεξάνδρας, και να βρει κάτι πιο μαλακό και εύηχο; Καλή Χρονιά!
Ιδιαιτέρως στους διορθωτές της εφημερίδας «ΤΑ ΝΕΑ» που πάρα πολλές φορές μου
διόρθωσαν σιωπηρά τις «πατάτες» μου...

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16033P032</ED>
<ID>
ID:134152

</ID><URL>http://ta-nea.dolnet.gr/neaweb/neafile.print_unique?e=A&f=16033&m=P03&aa=2</URL></REF>


Article

<CATEGORY>vin09</CATEGORY>

 <H5>ΕΚΔΗΛΩΣΕΙΣ ΓΙΑ ΔΥΟ ΙΣΤΟΡΙΚΕΣ ΕΠΕΤΕΙΟΥΣ ΤΟΥ 1998
</H5><H2>Έτος Ρήγα και Σολωμού </H2>
Το 1998 είναι η χρονιά κατά την οποία συμπίπτει η επέτειος 200 χρόνων από τον
θάνατο του Ρήγα Φεραίου, του Βελεστινλή, και η επέτειος 200 χρόνων από τη
γέννηση του Διονυσίου Σολωμού. Μια «σύμπτωση μεταφυσική», που διαμορφώνει ως
αυτοδύναμη ένα πεδίο έρευνας και δραστηριοτήτων.

Ο υπουργός Πολιτισμού Ευάγγελος Βενιζέλος συνδέει αυτές τις ιστορικές
επετείους και χαρακτηρίζει το 1998 «έτος Σολωμού και έτος Ρήγα» και
επισημαίνει: «Δεν είναι τυχαίο το γεγονός ότι μία από τις στροφές του Ύμνου
προς την Ελευθερία είναι αφιερωμένη σ' αυτόν τον εσωτερικό διάλογο ανάμεσα
στον Σολωμό και τον Ρήγα».

Το υπουργείο Πολιτισμού έχει αναλάβει την πρωτοβουλία να συντονίσει την
προετοιμασία του εορτασμού των δύο αυτών επετείων.

Ο κ. Βενιζέλος ανακοίνωσε τις εκδηλώσεις που έχουν προγραμματισθεί για το 1998
και είναι υπό την αιγίδα του υπουργείου Πολιτισμού.

Για τον Ρήγα Φεραίο

* Διεθνές Συνέδριο με θέμα «Η Εποχή του Φωτός στην Ευρώπη και στα Βαλκάνια ­ Ο
Ρήγας Βελεστινλής πρόδρομος των απελευθερωτικών κινημάτων της Νοτιοανατολικής
Ευρώπης» θα γίνει στο Παρίσι, σε συνεργασία με την Ανωτάτη Σχολή Κοινωνικών
Επιστημών και την UNESCO.

* Συνέδριο στο Πανεπιστήμιο της Νεάπολης στην Ιταλία, τον Οκτώβριο του '98 για
το ίδιο θέμα.

* Διεθνές Συνέδριο για τον Ρήγα από το Ευρωπαϊκό Πολιτιστικό Κέντρο Δελφών.

* Παράλληλα με τα συνέδρια το ΥΠΠΟ επιχορηγεί καλλιτεχνικές εκφράσεις που
αντλούν το θέμα τους από τη ζωή και τη δράση του Ρήγα, όπως π.χ. την ανάθεση
συγγραφής θεατρικού έργου από τον Γιώργο Σκούρτη που θα παρουσιάσει το ΔΗΠΕΘΕ Βέροιας.

* Κι ακόμα διαλέξεις, ημερίδες, εκθέσεις της Ιστορικής και Εθνολογικής
Εταιρείας της Ελλάδας.

* Την έκδοση των Πρακτικών του 3ου Συνεδρίου, την επανέκδοση της Χάρτας, την
έκδοση του Θούριου και την έκδοση των Απάντων του Ρήγα, που ανέλαβε η
Επιστημονική Εταιρεία Μελέτης Φερών - Ρήγα - Βελεστίνου.

Για τον Σολωμό

* Το Εθνικό Κέντρο Βιβλίου έχει προγραμματίσει την έκδοση των χειρογράφων του
εθνικού μας ποιητή.

* Η Ορχήστρα των Χρωμάτων οργανώνει δύο συναυλίες τον Απρίλιο «για τον λόγο»
του Διονυσίου Σολωμού.

* Το Εθνικό Θέατρο παρουσιάζει αύριο το θεατρικό έργο του Σολωμού «Η γυναίκα
της Ζάκυθος».

* Το ΔΗΠΕΘΕ Λάρισας, η Εταιρεία Ελλήνων Συγγραφέων και η Μακεδονική
Καλλιτεχνική Εταιρεία Τέχνης ετοιμάζει ανάλογα αφιερώματα.

Τέλος, η ελληνική Βουλή θα συμμετάσχει με ειδική συνεδρία της στην κήρυξη του
«έτους Ρήγα Φεραίου και Διονυσίου Σολωμού».

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16033P041</ED>
<ID>
ID:134106

</ID><URL>http://ta-nea.dolnet.gr/neaweb/neafile.print_unique?e=A&f=16033&m=P04&aa=1</URL></REF>


Article

<CATEGORY>vin09</CATEGORY>

 <H2></H2><H2>Βαρύς χειμώνας
</H2><H2></H2>
<AUTHOR>ΧΡΙΣΤΟΦΟΡΟΣ ΜΗΛΙΩΝΗΣ</AUTHOR>

Το δώρο μου, δυο κείμενα επίκαιρα, του Αλκίφρονος (2ος μ.Χ. αι.):

1. Βαρύς χειμώνας έχει πέσει φέτος και άνθρωπος δεν μπορεί να
ξεμυτίσει. Όλα τα έχει σκεπάσει το χιόνι. Και δεν είναι μονάχα οι ραχούλες που
ασπρίσανε, αλλά και τα χαμηλώματα. Για δουλειά δεν είναι, και να κάθεσαι πάλι
με τα χέρια σταυρωμένα δεν υποφέρεται.

Πάω να βγάλω, που λες, το κεφάλι από το καλύβι και πριν καλά - καλά προλάβω ν'
ανοίξω λίγο τη θυροπούλα, βλέπω μαζί με το χιονιά λεφούσι ολάκαιρο από πουλιά
να πετάνε, τσίχλες και κοσσύφια.

Δε χάνω καιρό και παίρνω από τη λεκάνη κόλλα για ξόβεργα κι αλείφω τα κλαδιά
της απιδιάς. Και να σου και προσγειώνεται το σύννεφο τα πουλιά, κι όλα
κρεμόντουσαν απ' τα κλωνάρια ­ χάρμα να τα βλέπεις ­ με τα φτερά τους, τα
πόδια και τα κεφάλια κολλημένα.

Απ' αυτά σου στέλνω το μοιράδι σου, μια εικοσιπεντάδα, τα πιο παχιά και τα πιο
κρεατωμένα. Γιατί ο καλός ο γείτονας μοιράζεται τα καλά του με το γείτονα, ενώ
οι κακοί μισούνται ανάμεσό τους.

2. Για καλή μας τύχη ο καιρός έστρωσε σήμερα κι η θάλασσα έγινε λάδι.
Τρεις μέρες κράτησε η κακοκαιρία. Οι βοριάδες πέρα από τους κάβους, κατά το
πέλαγο, φυσούσαν με μανία, η θάλασσα ήταν κατάμαυρη στ' ανοιχτά κι όλο
σβιλάδες, γέμιζε αφρούς, καθώς τα κύματα έσπαγαν το ένα πάνω στο άλλο, παντού.
Άλλα πέφτανε πάνω στους βράχους κι άλλα, πιο μέσα, φούσκωναν και σκάζανε. Κι
εμείς καθόμασταν με τα χέρια σταυρωμένα. Πιάσαμε τα καλύβια στις παραλίες,
μαζέψαμε κάτι κομμάτια ξύλα από βελανιδιά που τα είχαν πελεκήσει προηγουμένως
οι καραβομαραγκοί και τους είχαν περισσέψει, ανάψαμε φωτιά και προσπαθούσαμε
να παρηγορηθούμε στο φαρμακερό κρύο.

Να όμως που ήρθε αυτή η τέταρτη μέρα (μπαίνουμε, νομίζω, στις αλκυονίδες, αν
κρίνω από τον ουρανό που είναι διαμάντι) και μας έδειξε όλους τους θησαυρούς της.

Μόλις φάνηκε ο ήλιος κι έλαμψε η πρώτη αχτίδα στο πέλαγο, ξαναρίξαμε γρήγορα
στο νερό το σκαφίδι μας που το 'χαμε σύρει έξω, βάλαμε μέσα τα δίχτυα και
πιάσαμε δουλειά. Λίγο πιο έξω από την παραλία τα ρίξαμε κι έλα να δεις θέαμα,
το τι ψάρι βγάλαμε! Λίγο ακόμα και θα βουλιάζανε οι φελλοί ­ τόσο πολύ
φορτώθηκε το δίχτυ!

Ήρθαν αμέσως κοντά οι έμποροι, βάλανε στους ώμους τα σταλίκια και κρέμασαν
μπρος - πίσω τις καλάθες. Μας μέτρησαν στο χέρι τα λεφτά και τράβηξαν από τα
Φάληρα γραμμή για την Αθήνα. Είχαμε πράμα για όλους, και κρατήσαμε κιόλας τα
λιανόψαρα για τις γυναίκες και τα παιδιά μας, κι όχι μονάχα για μια μέρα, αλλά
θα πορευτούνε κάμποσο, αν τύχει και χαλάσει πάλι ο καιρός.

Χρόνια πολλά, λοιπόν, κι έχει ο Θεός!

Ο Χριστόφορος Μηλιώνης είναι φιλόλογος και πεζογράφος.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16033P042</ED>
<ID>
ID:134153

</ID><URL>http://ta-nea.dolnet.gr/neaweb/neafile.print_unique?e=A&f=16033&m=P04&aa=2</URL></REF>


Article

<CATEGORY>vin09</CATEGORY>

 <H2>Νέα Διοικητικά Συμβούλια σε Πολιτιστικούς Οργανισμούς
</H2>
<H3></H3>Μια σειρά από θέματα - εκκρεμότητες που αφορούν θεσμούς - μέτρα και δράσεις
της πολιτιστικής ανάπτυξης ανακοίνωσε χθες ο υπουργός Πολιτισμού κ. Βενιζέλος.
Συγκροτήθηκε και διορίστηκε το Γνωμοδοτικό Συμβούλιο Μουσειακής Πολιτικής με
πρόεδρο τον γενικό γραμματέα του ΥΠΠΟ.

Διορίστηκε το νέο Δ.Σ. του Ταμείου Διαχείρισης Πιστώσεων για την Εκτέλεση
Αρχαιολογικών Έργων, με πρόεδρο τον κ. Βασίλειο Λαμπρινουδάκη.

Διορίστηκε το νέο Δ.Σ. του ΤΑΠ, παραμένει πρόεδρός του ο κ. Ιωάννης
Σαβαλάνος. Διορίστηκε το Δ.Σ. της Ανώνυμης Εταιρείας Προβολής της Πολιτιστικής
Κληρονομιάς με πρόεδρο και εδώ τον κ. Ιωάννη Σαβαλάνο.

Διορίστηκε το νέο Δ.Σ. του Οργανισμού Πνευματικής Ιδιοκτησίας. Παραμένει
πρόεδρος ο κ. Μιχάλης Σταθόπουλος.

Διορίστηκε Επιτροπή Διαχείρισης του ΠΑΛΛΑΣ ­ χώρος κινηματογραφικών και
μουσικών εκδηλώσεων ­ με πρόεδρο τον κ. Δημήτρη Παπαπετρόπουλο.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16033P043</ED>
<ID>
ID:134192

</ID><URL>http://ta-nea.dolnet.gr/neaweb/neafile.print_unique?e=A&f=16033&m=P04&aa=3</URL></REF>


Article

<CATEGORY>vin09</CATEGORY>

 <H5>Περί ποιητικού μοντερνισμού
</H5><H2>ΒΙΒΛΙΟπαρουσίαση
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

«ΜΟΝΤΕΡΝΙΣΜΟΣ ΚΑΙ ΕΛΛΗΝΙΚΟΤΗΤΑ». Κείμενα των Νάσου Βαγενά,
Τάκη Καγιαλή, Μιχάλη Πιερή. Ηράκλειο '97.
Πανεπιστημιακές Εκδόσεις Κρήτης. Σελ. 97.

Με σκοπό να αποτελέσουν έναν αντίλογο στην κυρίαρχη άποψη της κριτικής για τον
ελληνικό ποιητικό μοντερνισμό, έχουν συγκεντρωθεί σε αυτή την έκδοση κείμενα
που «κοιτάζουν» από την ίδια σκοπιά πνευματικές ανησυχίες, οι οποίες
απασχολούν από τις αρχές του αιώνα την εγχώρια διανόηση:

Τι είναι ελληνοκεντρισμός, ποιο είναι το περιεχόμενο του όρου μοντερνισμός,
είναι ασύμβατη η έννοια του μοντερνισμού με το εθνικό στοιχείο, χαρακτηρίζει
τη λογοτεχνική γενιά του '30 εθνική ενδοστρέφεια, είναι ο Σεφέρης
ελληνοκεντρικός; Αυτή, πάνω - κάτω, τη θεματολογία έχεουν τα κείμενα των Νάσου
Βαγενά, Τάκη Καγιαλή, Μιχάλη Πιερή σε αυτό το βιβλίο, το εξώφυλλο του οποίου
κοσμείται από το έργο του Γιάννη Μόραλη «Επιτύμβια σύνθεση Β και Ε».

Τον Νάσο Βαγενά τον απασχολεί ο μύθος του ελληνοκεντρισμού και πιο
συγκεκριμένα ο φετιχισμός και η ελληνικότητα, η αφόρητη παρουσία των πατέρων
και ο «ελληνοκεντρισμός» του Σεφέρη. Ο Τάκης Καγιαλής καταπιάνεται με το θέμα
«Ο Μακρυγιάννης του Σεφέρη» καθώς η «ανακάλυψη» και η προσέγγιση του
νομπελίστα ποιητή στον «λογοτέχνη Μακρυγιάννη» σήμανε την έναρξη μιας
ολόκληρης εποχής που θέλησε να αναδείξει σε κυρίαρχη σκέψη την αξιοποίηση των
δικών μας «προϊόντων» κι όχι των ξενόφερτων.

Ο Μιχάλης Πιερής προχωρεί αυτό τον προβληματισμό με τη μελέτη του στη σχέση
«Σεφέρης και Κύπρος» και τον απλώνει πάνω στο «θαύμα» και την εκδοχή του
μοντέρνου, για να καταπιαστεί με τον «Σεφέρη και τον δυτικό κόσμο».

Μπορεί, τα βασικότερα από αυτά τα κείμενα να γράφτηκαν για μια ημερίδα με θέμα
«Μοντερνισμός και εθνικότητα», που επρόκειτο να γίνει το '95 στο Ινστιτούτο
Μεσογειακών Σπουδών στο Ρέθυμνο ­ αλλά αναβλήθηκε ­ συγκεντρωμένα όμως σε ένα
βιβλίο φωτίζουν ένα θέμα, που απασχολεί το ίδιο έντονα και σήμερα τον
σκεπτόμενο πολίτη αυτού του τόπου.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16033P044</ED>
<ID>
ID:134218

</ID><URL>http://ta-nea.dolnet.gr/neaweb/neafile.print_unique?e=A&f=16033&m=P04&aa=4</URL></REF>


Article

<CATEGORY>vin09</CATEGORY>

 <H5>ΚΑΤΑΙΓΙΣΜΟΣ ΔΙΑΦΗΜΙΣΕΩΝ ΣΤΑ ΚΑΝΑΛΙΑ ΤΟ 1997
</H5><H5></H5><H2>Είδαμε πέντε μήνες σποτ!
</H2>
<AUTHOR>ΧΡΗΣΤΟΣ ΙΕΡΕΙΔΗΣ</AUTHOR>

Πέντε μήνες με σποτάκια θα μπορούσαμε να περάσουμε μπροστά στη μικρή οθόνη, αν
οι διαφημίσεις που βγήκαν από τις τηλεσυχνότητες μέσα στο '97 προβάλλονταν
όλες μαζί, στη σειρά.

«Ελ Νίνιο» θυμίζει ο... καταιγισμός των τηλεθεατών
με σποτάκια τη χρονιά που πέρασε, παρά το γεγονός ότι το Εθνικό Συμβούλιο
Ραδιοτηλεόρασης παρενέβη επιβάλλοντας χρηματικές ποινές, δύο φορές μέσα στο
1997 (Ιούλιο και Οκτώβριο).

Από τις συχνότητες των τηλεοπτικών σταθμών (Antenna, Mega, Σκάι, Star, ΕΤ1,
ΕΤ2 ­ μετέπειτα ΝΕΤ ­, ΕΤ3, New Channel, Κανάλι 5) είδαμε συνολικά 611.593
σποτάκια. Και ήταν μάλιστα κατά 131.685 περισσότερα από αυτά με τα οποία μάς
«βομβάρδισαν» οι τηλεοπτικοί σταθμοί στη διάρκεια του 1996 (479.908), σύμφωνα
με τα στοιχεία της εταιρείας ερευνών και μετρήσεων διαφημιστικής δαπάνης,
Media Services S.Α.. Με την απλή πράξη της διαίρεσης, από τις τηλεσυχνότητες
προβάλλονταν καθημερινά 1.675 διαφημιστικά μηνύματα κατά μέσο όρο. Κάθε ημέρα
του '97 είδαμε 361 σποτάκια πιο πολλά από κείνα που έβγαιναν στον αέρα ανά
24ωρο του '96.

Η αυξητική αυτή τάση από τον έναν χρόνο στον άλλο, αποδίδεται κυρίως στην
εφαρμογή του νόμου για τα ΜΜΕ (2328/95) από την αρχή του 1996, που διαμόρφωσε
ένα καθεστώς διαφορετικό από εκείνο που ίσχυε ως το 1995, με συνέπεια να
δημιουργηθεί αδράνεια στην αγορά (κανάλια, διαφημιστές, διαφημιζόμενοι) και
στο διάστημα Ιανουαρίου - Μαΐου '96 ο συνολικός αριθμός σποτ ανά μήνα να είναι
αισθητά μειωμένος σε σχέση με την ίδια περίοδο του '95, αλλά και με του '97.

Η εικόνα άρχισε να αλλάζει προς το τέλος του '96 και το «μούδιασμα» φάνηκε πως
ξεπεράστηκε πλήρως από τον Ιανουάριο του '97, όταν από τα κανάλια μεταδόθηκε ο
διπλάσιος αριθμός σποτ από εκείνον του ίδιου μήνα αλλά του προηγούμενου έτους.

Ο πλέον «φορτισμένος» μήνας του '97 ­ κατά τη διαφημιστική ορολογία ­ ήταν ο
ενδέκατος. 
Στις 30 ημέρες του περασμένου Νοεμβρίου, από τις συχνότητες των καναλιών
είδαμε 71.220 σποτάκια (2.374 σποτάκια κατά μέσο όρο την ημέρα), τα οποία αν
προβάλλονταν στη... σειρά, θα «γέμιζαν» 16 ημέρες αδιάκοπης τηλεοπτικής μετάδοσης.

Πότε είδαμε εκπομπές, σίριαλ (σε επανάληψη) και ταινίες με την... ησυχία μας;
Τον Αύγουστο! Οι τηλεοπτικοί σταθμοί στις 31 μέρες του όγδοου μήνα μετέδωσαν
συνολικά 22.282 σποτάκια μόνο (!). Παρακολουθήσαμε δηλαδή μόλις 718 σποτάκια
κατά μέσο όρο ημερησίως.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: P05</CAT>
<ED>
Κωδικός άρθρου: A16033P051</ED>
<ID>
ID:134107

</ID><URL>http://ta-nea.dolnet.gr/neaweb/neafile.print_unique?e=A&f=16033&m=P05&aa=1</URL></REF>


Article

<CATEGORY>vin09</CATEGORY>

 <H2>Πρόστιμα 325 εκατ. </H2>
Σε συνολικά 325 εκατ. δραχμές ανέρχονται τα πρόστιμα που έχει επιβάλει το
Εθνικό Συμβούλιο Ραδιοτηλεόρασης στα κανάλια (Antenna, Star, Mega, Σκάι,
Κανάλι 5) σε περίπου 24 μήνες για παραβιάσεις διαφημιστικού χρόνου. Στο τέλος
του περασμένου Ιουλίου το ΕΣΡ επέβαλε χρηματικές ποινές 195 εκατ. δραχμών
συνολικά, ενώ στις 23 Οκτωβρίου έδειξε για μια ακόμη φορά τα «δόντια» του...
τιμωρώντας πέντε τηλεοπτικούς σταθμούς με πρόστιμα συνολικού ύψους 130 εκατ.
δραχμών για παραβάσεις σε τρεις βασικές κατηγορίες: υπέρβαση του ανώτατου
επιτρεπόμενου ορίου διαφημιστικού χρόνου, ανά ώρα, διακοπές ταινιών και μη
τήρηση του 20λέπτου μεταξύ δύο διαδοχικών διαφημιστικών διαλειμμάτων.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: P05</CAT>
<ED>
Κωδικός άρθρου: A16033P052</ED>
<ID>
ID:134154

</ID><URL>http://ta-nea.dolnet.gr/neaweb/neafile.print_unique?e=A&f=16033&m=P05&aa=2</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Τι θα γίνει με τις επαναλήψεις στα κανάλια; Αυτόν τον αρραβώνα του
Ζάχου Δόγκανου στο συγκεκριμένο επεισόδιο τού «Εκείνες κι εγώ»
τον έχουν δει οι θεατές τόσες φορές όσες δεν έχουν δει σε βίντεο τους
αρραβώνες των δικών τους παιδιών. Και σα να μη έφτανε αυτό, προβάλλει και ο
Seven Χ ­ ως πρώτος διδάξας ­ ένα επεισόδιο από τη σειρά εκπομπών με τίτλο
«Pure Cult», όπου στο τέλος του επεισοδίου ο παρουσιαστής Χρήστος
Ξανθάκης εύχεται «ευτυχισμένο το 1994!». Καλά η επανάληψη ενός σίριαλ,
δεκτή και η επαναπροβολή μιας συνέντευξης, αλλά επανάληψη ευχών και για
περασμένα χρόνια;

* «Ω, τι κόσμος μπαμπά» αναφωνεί ο Κώστας Αρβανίτης από τη συχνότητα
της ΝΕΤ και φέρνει στην κρατική τηλεόραση νέους ρυθμούς με τα θέματα που κάθε
φορά καταπιάνεται. Όπως το ζήτημα της αμφίδρομης τηλεόρασης και τις
αντιδράσεις που προξενεί η νέα τεχνολογία. Γιατί βολικό είναι να μπορεί η
τηλεόραση του άμεσου μέλλοντος να αποθηκεύει τα μηνύματα του τηλεφωνητή, να
βοηθάει στην επίλυση των αγορών και της μεταφοράς προϊόντων στο σπίτι, αλλά
όλες αυτές οι υπηρεσίες έχουν και τα μειονεκτήματά τους. Και μέσα από μια
τέτοια ενημερωτική εκπομπή αυξημένης ταχύτητας και ανάλαφρου ύφους ο θεατής
βγαίνει από το ζάπινγκ έχοντας μάθει κάτι ενδιαφέρον.

* Απολαυστικοί, χαλαροί, κεφάτοι και στυλάτοι οι «Άγαμοι Θύται» που παρουσίασε
το Mega. Στη δική τους ατμόσφαιρα και με τον προσωπικό τους βιογράφο,
Άκη Σακελλαρίου, αυτοσυστήθηκαν και «έδεσαν» σε ένα κολάζ
αποσπασμάτων της φετινής τους δουλειάς και των εμφανίσεών τους από περασμένες σεζόν.

* Προβάλλει το Star νωρίς το απόγευμα την ταινία «Λίζα, το κορίτσι με το
σκοτεινό παρελθόν», κατά την οποία η μικρή Λίζα ζει με την
υπερπροστατευτική μητέρα της, χωρίς να μπορεί να βγει ραντεβού με τους
συνομηλίκους της. Μόνο για ψώνια στον μπακάλη την αφήνει και τότε εκείνη, σε
μια βόλτα για ρύζι, γνωρίζει έναν γοητευτικό άντρα, κατά πολύ μεγαλύτερό της.
Ο οποίος στη συνέχεια της ταινίας προκύπτει να είναι ψυχοπαθής δολοφόνος.
Παρατήρηση: αν το κανάλι βάζει τέτοιες ταινίες νωρίς το απόγευμα για να τις
παρακολουθούν και οι Ελληνίδες μάνες, που έχουν αναπτυγμένο στο κύτταρό τους
την υπερπροστασία, όχι για ρύζι δεν θα αφήνουν τα παιδιά τους να πηγαίνουν,
αλλά ούτε για τσίχλες στο ψιλικατζίδικο.

* Τον αγιασμό των υδάτων έδειχναν τα δελτία ειδήσεων από διαφορετικές πόλεις.
Η Λάρισα όμως δημιούργησε ένα μικρό πρόβλημα. Γιατί ο σταυρός κόλλησε στην
κοίτη του Πηνειού και δυσκολεύτηκαν οι δύτες. Κατά τον Antenna λοιπόν ήταν
ένας Βορειοηπειρώτης ο ευλογημένος δύτης που βρήκε τον σταυρό, έπειτα από 45
λεπτά κι έτσι έδειξε την πίστη του. Ενώ για το Mega, η ανεύρεση έγινε ύστερα
από 20 λεπτά, χάρη σε έναν Λαρισαίο, ο οποίος για άλλη μια χρονιά απέδειξε την
ικανότητά του. Ποιο κανάλι είχε πλησιάσει την αλήθεια;

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: P05</CAT>
<ED>
Κωδικός άρθρου: A16033P053</ED>
<ID>
ID:134193

</ID><URL>http://ta-nea.dolnet.gr/neaweb/neafile.print_unique?e=A&f=16033&m=P05&aa=3</URL></REF>


Article

<CATEGORY>vin15</CATEGORY>

 <H5>Διαπλεκόμενα... όνειρα
</H5><H2>ΤΗΛΕΟΡΑΣΗ ΠΕΜΠΤΗΣ
</H2><H2></H2>
<H3>ΚΩΜΩΔΙΑ ΑΓΓΛΙΚΗΣ ΠΑΡΑΓΩΓΗΣ ΣΤΗ ΝΕΤ
</H3>
Μόνο η αγγλική κωμωδία «Υπόθεση Λινγκουίνι» προσφέρει κάτι διαφορετικό
σήμερα στα κανάλια.

Ο Ντέιβιντ Μπόουι και η Ροζάνα Αρκέτ στην κωμωδία «Υπόθεση Λινγκουίνι»

Η κωμωδία του Ρίτσαρντ Σέπαρντ «Υπόθεση Λινγκουίνι» ­ '93 ­ έχει για
πρωταγωνιστές τους Ροζάνα Αρκέτ, Ντέιβιντ Μπόουι και στην κοινωνική κομεντί
«Να ζεις μόνος» παίζει ο Τομ Σκέριτ. Όσο για τους «Τέσσερις της ηρωικής
ταξιαρχίας», είναι μια παλαιότερη ­ '80 ­ πολεμική περιπέτεια του Σαμ Φούλερ
με τους Λι Μάρβιν, Μαρκ Χάμιλ, Ρόμπερτ Καραντάιν.

Αναλυτικότερα, μεταξύ των ταινιών που θα προβάλουν σήμερα τα κανάλια, είναι
και οι παρακάτω:

«Η φτώχεια πάει στον παράδεισο»

18.15 Star. Από τις στερνές φάρσες του παλιού εγχώριου σινεμά ­
'81 ­ του Παύλου Φιλίππου με τους Δημήτρη Παπαμιχαήλ, Κώστα Χατζηχρήστο, Νίκο
Τσούκα, Γιάννη Μιχαλόπουλο. (Διάρκεια: 92')**

«Οι τέσσερις της ηρωικής ταξιαρχίας»

21.25 ΕΤ1 (The big red one). «Χορταστική» πολεμική περιπέτεια ­
'80 ­ του Σαμ Φούλερ, με τους Λι Μάρβιν, Μαρκ Χόμιλ, Ρόμπερτ Καραντάιν, Μπόμπι
ντι Τσίκο, Στεφάν Οντράν, Σερζ Μαρκάν. Η οδύσσεια τεσσάρων Αμερικανών
στρατιωτικών που πολέμησαν στη Βόρεια Αφρική το '42, στη Σικελία το '43, στο
Ομάχα Μπιτς το '44, στις Αρδέννες το '44 και στην Τσεχοσλοβακία το '45!**

«Βίβα Ρένα»

21.30 Aunte-nna. Η Ρένα Βλαχοπούλου σε μια από τις καλύτερες
κωμωδίες της ­ '67 ­ του Κώστα Καραγιάννη. Παίζει τον διπλό ρόλο μιας διάσημης
Ιταλίδας τραγουδίστριας και μιας φτωχής συναδέλφου της. Δίπλα της ο Λάμπρος
Κωνσταντάρας. (Διάρκεια: 83')**

«Ο άνθρωπος που ήξερε πολλά»

23.00 Seven Χ (The man who know too much). Η πρώτη βερσιάν ­ '34
­ της αστυνομικής ταινίας του Άλφρεντ Χίτσκοκ ο οποίος έκανε ο ίδιος το ριμέικ
της το '55. (Διάρκεια: 74')***

«Κόλαση»

22.45 Σκάι (Inferno). Περιπέτεια πλατιάς κατανάλωσης και
δεύτερης διαλογής ­ '95 ­ του Ρόντνεϊ Μακ Ντόναλντ. (Διάρκεια: 95')*

«Υπόθεση Λινγκουίνι»

00.10 ΝΕΤ (The Linguini incident). Αγγλική κωμωδία ­ '93 ­ με
τρεις τύπους που σκοπό της ζωής τους έχουν την απόκτηση χρημάτων και φήμης. Η
πρώτη εργάζεται σ' ένα καλό εστιατόριο της Νέος Υόρκης, η δεύτερη είναι
σχεδιάστρια εξαντρίκ εσωρούχων και ο τρίτος, ένας Εγγλέζος μπάρμαν, θέλει να
βρει κάποια να την παντρευτεί για να αποκτήσει την πράσινη κάρτα. Με τους:
Ροζάνα Αρκέτ, Ντέιβιντ Μπόουι, Εστέρ Μπάλιντ. (Διάρκεια: 109')***

«Τα μέλη του δολοφόνου»

00.05 Star (Body parts). Θρίλερ ­ '91 ­ με υπερβολές για εύκολο
τρόμο. Ήρωάς της ένας ψυχολόγος που χάνει το χέρι του και το τεχνητό που του
τοποθετούν, ανήκε σ' έναν... σχιζοφρενή δολοφόνο! Του Έρικ Ρεντ. (Διάρκεια: 88').**

«Στάρμαν»

00.45 Mega (Starman). Ο Τζον Κάρπεντερ φτιάχνει αυτή τη φορά μια
ταινία όπου ρίχνει το βάρος στο συναίσθημα και την τρυφερότητα και όχι στα
εφέ. Ο «Στάρμαν» είναι μια ταινία επιστημονικής φαντασίας με πρωταγωνιστή τον
Τζεφ Μπρίτζες, ο οποίος υποδύεται έναν ειρηνικό εξωγήινο που φτάνοντας στη γη
ερωτεύεται τη χήρα Τζένι Χέιντεν. Παίζουν ακόμη οι: Κάρεν Άλεν, Τσαρλς Μάρτιν
Σμιθ, Ρίτσαρντ Τζέκελ. (Διάρκεια: 109')***

«Να ζεις μόνος»

01.00 ΕΤ3 (Getting up and going home). Κοινωνική ταινία ­ '92 ­
του Στίβεν Σκάτσερ με τον Τομ Σκέριτ. Η ιστορία ενός δικηγόρου που έχει
κουραστεί από τον μακροχρόνιο γάμο του, ανησυχεί που θα γίνει παππούς και
αναζητεί ανάμεσα σε δύο γυναίκες ­ μια παντρεμένη και μια μοναχική ­
επιβεβαίωση και αγάπη. (Διάρκεια: 90')**

«Μοιραία συνάντηση»

03.30 Antenna (De tour). Περιπέτεια μυστηρίου ­ 45 ­ του Έντγκαρ
Άλμερ. Ένας πιανίστας πάει στο Χόλιγουντ για να συναντήσει την κοπέλα του αλλά
αναγκάζεται από τις περιστάσεις να οικειοποιηθεί την ταυτότητα ενός νεκρού.
(Διάρκεια: 66')**

«Η νυχτερίδα του διαβόλου»

04.40 Antenna (The devil bat). Ο θρύλος των ταινιών τρόμου Μπέλα
Λουγκάζι σ' ένα ανάλογο φιλμ ­ '42 ­ του Ζαν Γιάρμπροου. Ένας ψυχοπαθής
επιστήμων εκπαιδεύει μια στρατιά από νυχτερίδες με σκοπό να εξοντώσει τους
εχθρούς του. (Διάρκεια: 68')**

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16033P061</ED>
<ID>
ID:134123

</ID><URL>http://ta-nea.dolnet.gr/neaweb/neafile.print_unique?e=A&f=16033&m=P06&aa=1</URL></REF>


Article

<CATEGORY>vin09</CATEGORY>

 <H5>Α. ΠΑΝΑΓΙΩΤΟΠΟΥΛΟΥ ΚΑΙ Μ. ΠΑΠΑΚΩΝΣΤΑΝΤΙΝΟΥ ΣΥΜΠΡΩΤΑΓΩΝΙΣΤΟΥΝ ΣΕ ΣΙΡΙΑΛ
</H5><H2>Μαζί στους... «Μονάχους» </H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

Άννα Παναγιωτοπούλου και Μίρκα Παπακωνσταντίνου θα συναντηθούν για πρώτη φορά
­ τηλεοπτικά ­ στην κωμωδία «Μονάχους - Μονάχους»

Η Άννα Παναγιωτοπούλου και η Μίρκα Παπακωνσταντίνου, φίλες εδώ και χρόνια
μετά τη συνεργασία τους στο θέατρο, είπαν να εμφανιστούν μαζί και στην
τηλεόραση. Και στις 19 Ιανουαρίου μπαίνουν στο στούντιο ΑΤΑ για τα γυρίσματα
της κωμωδίας αυτοτελών επεισοδίων «Μονάχους - Μονάχους» (Mega).

Παρά το γεγονός ότι έχουν συνεργαστεί κατ'
επανάληψιν στο θέατρο οι δύο πρωταγωνίστριες, στην τηλεόραση δεν έχουν παίξει
ποτέ μαζί μέχρι σήμερα. Για πρώτη φορά θα συμπρωταγωνιστήσουν στην κωμωδία
«Μονάχους - Μονάχους» που θα αρχίσει να προβάλλεται από τα μέσα Φεβρουαρίου
στο Mega. Η μόνη φορά που βρέθηκαν μαζί σε τηλεοπτικά πλατό ήταν σε ένα
επεισόδιο στο σίριαλ «Ελίζα και η άλλη» (την επισκέφθηκε ως γκεστ σταρ η Άννα
Παναγιωτοπούλου) και στο «Ντόλτσε βίτα» (όπου εμφανίστηκε πάλι ως γκεστ σταρ η
Μίρκα Παπακωνσταντίνου).

«Ήταν να παίξουμε μαζί στις "Τρεις χάριτες", αλλά τότε ήμουν απασχολημένη και
δεν μπόρεσα», μας είπε χθες το μεσημέρι η Μίρκα Παπακωνσταντίνου που είναι
αρκετά ικανοποιημένη με το σενάριο του νέου σίριαλ. Με τα καλύτερα όμως λόγια
μίλησε και για τον τίτλο του σίριαλ «Μονάχους - Μονάχους», που τον χαρακτήρισε
«νόστιμο και χαριτωμένο».

Πάρ' ότι ο τίτλος του σίριαλ μάς παραπέμπει στις... φώκιες «Μονάχους -
Μονάχους», στην πραγματικότητα δεν έχει καμιά σχέση μ' αυτές. Η Άννα
Παναγιωτοπούλου φαίνεται ότι κατέληξε σ' αυτόν τον τίτλο επειδή και οι δύο
γυναίκες, αν και ζουν μαζί αισθάνονται μέσα τους τη μοναξιά.

Το ευχάριστο κλίμα που επικρατεί στην θεατρική παράσταση «Τρομεροί γονείς»
(Θέατρο Βρετάνια), είπαν οι δύο πρωταγωνίστριες να το μεταφέρουν και στην
τηλεόραση. Η ιστορία στο «Μονάχους - Μονάχους» βασίζεται στη σχέση δύο
γυναικών που ζουν αναγκαστικά κάτω από την ίδια στέγη. Η Δάφνη (Άννα
Παπαγιωτοπούλου) είναι μια γυναίκα εντελώς τρελή, απίστευτα υστερική αλλά και
καλή νοικοκυρά. Αντίθετα η Ναταλία (Μίρκα Παπακωνσταντίνου) είναι αρκετά
δραστήρια, εργαζόμενη και άνετη.

Οι δυο τους ­ που είναι χωρισμένες ­ αποφασίζουν κάποια στιγμή να
συγκατοικήσουν. «Το θέμα μπορεί να μην είναι πρωτότυπο, είναι όμως νόστιμα
γραμμένο και μέσα από το προσωπικό μας χιούμορ και τη σχέση μας θα βγαίνει το
γέλιο», υποστηρίζει η Μίρκα Παπακωνσταντίνου.

Την παραγωγή του σίριαλ έχει αναλάβει η Φρόσω Ράλλη και το στούντιο ΑΤΑ, τα
σενάρια γράφει η Άννα Παναγιωτοπούλου και ο Αλέξης Καλίτσης και την σκηνοθεσία
θα κάνει ο Παναγιώτης Κούτρας.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16033P081</ED>
<ID>
ID:134108

</ID><URL>http://ta-nea.dolnet.gr/neaweb/neafile.print_unique?e=A&f=16033&m=P08&aa=1</URL></REF>


Article

<CATEGORY>vin09</CATEGORY>

 <H2>Μεταφυσικά φαινόμενα και ιστορίες με εξωγήινους
</H2><H2></H2>
Ο Νταν Ακρόιντ ασχολείται με ιπτάμενους δίσκους και εξωγήινους στις
«Μεταφυσικές υποθέσεις»

Μια νέα σειρά 22 αυτοτελών επεισοδίων που βασίζεται
σε αληθινές ιστορίες με τίτλο «Μεταφυσικές ιστορίες» ξεκινά απόψε στη 1.20
μετά τα μεσάνυχτα στην ΕΤ1.

Μια οικογένεια μετακομίζει σ' ένα περίεργο σπίτι όπου συμβαίνουν ανεξήγητα
φαινόμενα. Η κόρη της οικογένειας μεταφέρεται για νοσηλεία σε νοσοκομείο,
ύστερα απο μια φοβερή εμπειρία που έζησε. 
Οι ειδικοί της Εταιρείας Επιστημονικής Έρευνας και Παραψυχολογίας καλούνται να
πουν τη γνώμη τους για την περίπτωση αυτή, καθώς και για την εμφάνιση πολλών
ιπτάμενων δίσκων σε μια μικρή πόλη, αλλά και για την απαγωγή δύο αγοριών απο εξωγήινους.

Τη σειρά, που είναι καναδικής παραγωγής 1996, παρουσιάζει ο ηθοποιός,
συγγραφέας και σκηνοθέτης Νταν Ακρόιντ.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16033P082</ED>
<ID>
ID:134155

</ID><URL>http://ta-nea.dolnet.gr/neaweb/neafile.print_unique?e=A&f=16033&m=P08&aa=2</URL></REF>


Article

<CATEGORY>vin09</CATEGORY>

 <H2>Η τηλεόραση μπορεί να πουλήσει τα πάντα
</H2><H2></H2>
Την επίδραση της τηλεόρασης στην κοινωνία και την
πολιτική διαφόρων χωρών εξετάζει σε τέσσερις εκπομπές του ­ αρχής γενομένης
απο σήμερα στις 23.00 στη ΝΕΤ ­ το «Ρεπορτάζ χωρίς σύνορα» του Στέλιου Κούλογλου.

Η εμφάνιση εκατοντάδων ιδιωτικών σταθμών προκάλεσε δραματικές αλλαγές στην
κοινωνία της Ινδίας. Στην Βραζιλία, ο πρωταγωνιστής μιας σειράς δολοφονεί εν
ψυχρώ την συμπρωταγωνίστριά του επειδή τον εγκατέλειψε στη μικρή οθόνη. Στη
Λατινική Αμερική οι σαπουνόπερες φέρνουν μεγάλα ποσοστά τηλεθέασης, ενώ στην
Πορτογαλία ο διευθυντής ιδιωτικού καναλιού δηλώνει πως ένας σταθμός που έχει
μεγάλη θεαματικότητα μπορεί να πουλήσει τα πάντα.

Το «Ρεπορτάζ χωρίς σύνορα» μάς μεταφέρει απόψε στην Πορτογαλία, όπου
λειτουργούν δύο μεγάλοι τηλεοπτικοί σταθμοί. Το πρώτο κανάλι της κρατικής
τηλεόρασης και το ιδιωτικό Sio. Πέντε μόλις χρόνια μετά το τέλος του κρατικού
μονοπωλίου στην τηλεόραση, το Sio κατάφερε να εκτοπίσει το κρατικό κανάλι από
την κορυφή, κερδίζοντας το 50% της θεαματικότητας. Συνταγή για την επιτυχία
του σταθμού ­ κύριος μέτοχος του οποίου είναι ο πρώην πρωθυπουργός Μπαλσεμάο ­
είναι οι σαπουνόπερες και ένας διαρκής καθημερινός πόλεμος για την
θεαματικότητα όπου όλα επιτρέπονται.

Στις επόμενες εκπομπές του, το «Ρεπορτάζ χωρίς σύνορα» θα παρουσιάσει τον «Αλή
Μπαμπά και τις 40 κεραίες» (το τηλεοπτικό σκηνικό στην Ινδία), την «Εξουσία
της σαπουνόπερας» (την τηλεοπτική πραγματικότητα στην Βενεζουέλα) και τέλος το
«ARTE: το κανάλι-Μάαστριχτ» (την τηλεοπτική γαλλογερμανική συνεργασία σε
πολιτιστικό επίπεδο).

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16033P083</ED>
<ID>
ID:134194

</ID><URL>http://ta-nea.dolnet.gr/neaweb/neafile.print_unique?e=A&f=16033&m=P08&aa=3</URL></REF>


Article

<CATEGORY>vin09</CATEGORY>

 <H2>Σκαρφάλωνε σε δέντρα για να βλέπει την ΑΕΚ </H2>
Ο βουλευτής του ΠΑΣΟΚ και οπαδός της ΑΕΚ Γιάννης Χαραλάμπους αποκαλύπτει
απόψε στην εκπομπή του Γιώργου Παπαχρήστου «Θύρα 300» (SuperSport, 22.30) ότι
κάποτε πήγαινε στο γήπεδο με τα πόδια και σκαρφάλωνε στα δένδρα για να δει την
αγαπημένη του ομάδα καθώς «τότε δεν υπήρχαν χρήματα».

Ο κ. Γιάννης Χαραλάμπους μιλά για τη βία που επικρατεί στα γήπεδα και
δηλώνει ότι παλιά οι ποδοσφαιριστές έπαιζαν συνήθως στην ομάδα που αγαπούσαν
και πως σήμερα το ποδόσφαιρο δεν είναι παρά μια επιχείρηση.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16033P084</ED>
<ID>
ID:134219

</ID><URL>http://ta-nea.dolnet.gr/neaweb/neafile.print_unique?e=A&f=16033&m=P08&aa=4</URL></REF>


Article

<CATEGORY>vin09</CATEGORY>

 <H2>Τα παιχνίδια στο Αιγαίο </H2>
Τι κρύβουν τα παιχνίδια των Τούρκων στο Αιγαίο; Οι στρατηγοί της Άγκυρας
θέλουν απλά να ταράξουν τα νερά ή να σύρουν την Αθήνα σ' ένα θερμό επεισόδιο;
Τα ερωτήματα αυτά θα απασχολήσουν την αποψινή εκπομπή του Μπάμπη
Παπαπαναγιώτου «Διά ταύτα» (ΝΕΤ, 22.00) όπου καλεσμένοι είναι ο αναπληρωτής
υπουργός Εξωτερικών Γιώργος Παπανδρέου, ο υπεύθυνος της ΟΚΕ Εξωτερικών της
Νέας Δημοκρατίας Βασίλης Μαγγίνας, ο βουλευτής του ΚΚΕ Ορέστης Κολοζώφ και ο
επίτιμος αρχηγός ΓΕΕΘΑ Ιωάννης Βερυβάκης.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16033P085</ED>
<ID>
ID:134231

</ID><URL>http://ta-nea.dolnet.gr/neaweb/neafile.print_unique?e=A&f=16033&m=P08&aa=5</URL></REF>


Article

<CATEGORY>vin09</CATEGORY>

 <H2>Οι δωρητές του τηλεμαραθώνιου </H2>
Η «Μελεδώνη», η Ένωση Φορέων Στήριξης Ατόμων με Νοητική Υστέρηση καλεί
όσους τηλεθεατές - δωρητές είχαν καταθέσει χρήματα ­ στο πλαίσιο του
τηλεμαραθωνίου του Mega ­ και δεν άφησαν τα στοιχεία τους για τα τους
αποσταλούν οι αποδείξεις δωρεών να επικοινωνήσουν με τον κ. Δ. Παπαδάτο στο
τηλ: 01 - 62.08.650.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16033P086</ED>
<ID>
ID:134236

</ID><URL>http://ta-nea.dolnet.gr/neaweb/neafile.print_unique?e=A&f=16033&m=P08&aa=6</URL></REF>


Article

<CATEGORY>vin09</CATEGORY>

 <H5>Ο ΓΙΑΝΝΗΣ ΚΟΤΣΙΡΑΣ... ΤΡΑΓΟΥΔΑ ΠΡΟΣ ΤΗΝ ΚΟΡΥΦΗ
</H5><H5>Από τα ακούσματα στους δίσκους
</H5><H2>«Το πιο δύσκολο είναι οι επιλογές»
</H2>
<AUTHOR>ΧΑΡΗ ΠΟΝΤΙΔΑ</AUTHOR>

<H3>Είναι πιο μεγάλος από τον Φοίβο Δεληβοριά, πιο μικρός από τον Αλκίνοο
Ιωαννίδη, πιο κοντός από τον Γεράσιμο Ανδρεάτο, πιο... έφηβος (φυσιογνωμικά)
από τον Κώστα Μακεδόνα.

</H3>
«Νιώθω ικανοποίηση για όλα τα όχι που έχω πει μέχρι στιγμής», λέει ο Γιάννης Κότσιρας

Είναι ο Γιάννης Κότσιρας, ετών 28, ο νεαρός που τον υποδέχονται με
χειροκροτήματα, κάθε φορά που βγαίνει στο πάλκο, οι θαμώνες στα «13 Φεγγάρια».
Είναι αυτός ο νόστιμος που δεν ήξερες γιατί, αλλά τον ξεχώρισες πέρυσι, δίπλα
στην Ελευθερία Αρβανιτάκη, στη «Σφεντόνα». Ήταν ο ένας από τους δύο νέους
τραγουδιστές που την συνόδευαν σε όλη τη διάρκεια των παραστάσεών της εκεί κι
αργότερα στις συναυλίες της ανά την Ελλάδα.

Ο Γιάννης Κότσιρας λοιπόν είναι μια μυστήρια περίπτωση και την ίδια στιγμή
παρά πολύ απλή. Αν και η γοητεία επί σκηνής είναι ένα στοιχείο που δεν
επιδέχεται ανάλυση, ο Κότσιρας απ' όλους τους νέους τραγουδιστές που γνωρίσαμε
μέσα στα τελευταία δύο χρόνια είναι αυτός που περισσότερο απ' όλους έχει αυτό
το «κατιτί», που σε κάνει να μην τον προσπερνάς όταν τον βλέπεις στο πάλκο.
Είναι η φωνή, θα σου πουν πολλοί, αυτή η δωρικότητα που έχει όταν ερμηνεύει.

Αλλά δεν είναι μόνον αυτό. Γιατί ωραία φωνή έχουν πολλοί που βρίσκονται αυτή
τη στιγμή σε διάφορα πάλκα της πόλης, αλλά κανείς απ' αυτούς δεν κλέβει την
παράσταση, έτσι, χωρίς να μπαίνει στον κόπο να εφαρμόσει τις γνωστές τεχνικές,
που άλλοτε φαίνονται, άλλοτε τις διαισθάνεσαι από τη γενικότερη στάση τους στη σκηνή.

Το 1997 πάντως για τον Γιάννη Κότσιρα ήταν μια τυχερή και δημιουργική χρονιά.
Λίγο προτού εκπνεύσει ο χρόνος, η δεύτερη δισκογραφική του δουλειά («Μόνο Ένα
Φιλί»), σε μουσική Ευανθίας Ρεμπούτσικα και στίχους Ελένης Ζιώγα, έγινε χρυσή,
φτάνοντας στο ξεκίνημα του νέου έτους τις 30 χιλιάδες πωλήσεις. Το νούμερο δεν
είναι καθόλου ευκαταφρόνητο ­ πόσο μάλλον για έναν καλλιτέχνη στο ξεκίνημά
του. Ο ίδιος πάντως ομολογεί ότι δεν το περίμενε, «σίγουρα όχι τόσο γρήγορα»,
αν και είχε την πεποίθηση ότι αυτός ειδικά ο δίσκος θα πήγαινε καλά.

Πώς αντιμετωπίζει ο ίδιος αυτή τη σχετικά γρήγορη επαγγελματική του επιτυχία;
Πώς νιώθει για παράδειγμα όταν βλέπει την εμφανή αδυναμία που του δείχνει το
κοινό ­ κυρίως οι νεαρές ηλικίες ­ κάθε φορά που βγαίνει στη σκηνή; «Δεν έχει
αλλάξει, ουσιαστικά, τίποτε στη ζωή μου. Άλλωστε είναι πολύ νωρίς για να
συμβεί αυτό... Απλώς νιώθω ικανοποίηση και νιώθω δικαιωμένος για όλα τα όχι
που έχω πει μέχρι στιγμής. Για όλες αυτές τις κατά τα άλλα δελεαστικές
προτάσεις, κυρίως σε οικονομικό επίπεδο, που έπεσαν στο κενό».

Προσπαθεί οι δουλειές που επιλέγει να τον κάνουν να νιώθει καλά με τον εαυτό
του, «να είναι τραγούδια που τα χαίρομαι εγώ ο ίδιος και που θα τα έβαζα να τα
ακούσω σπίτι μου. Δεν έχω κανένα άλλο μέτρο στις επιλογές μου εκτός απ' αυτό».
Μεγάλο σχολείο, όπως λέει, ήταν η συνεργασία του με την Ελευθερία Αρβανιτάκη,
«γιατί όταν βρίσκεσαι κοντά σε έναν άνθρωπο σε καθημερινή βάση, μαθαίνεις
κυρίως από τον τρόπο που σκέφτεται και που αντιδράει».

Δεν τον φόβισε ποτέ αυτή η καθημερινή πάλη και η ένταση που προϋποθέτει το
επάγγελμα και που σίγουρα θα το έζησε δίπλα στην Ελευθερία; «Δεν ξέρω τι να
απαντήσω. Μάλλον όχι. Στην πραγματικότητα δεν σκέφτεσαι ποτέ έτσι, αν η
δουλειά που κάνεις είναι τρόπος ζωής. Για μένα το τραγούδι είναι τρόπος ζωής.
Από το πρωί που θα ξυπνήσω ώς τη στιγμή που θα πάω για ύπνο με αυτό
ασχολούμαι, είτε ως ακροατής είτε ως τραγουδιστής. Έπειτα, έχω δουλέψει πολύ,
έτσι αισθάνομαι τουλάχιστον, γι' αυτό όταν φτάνεις σε ένα σημείο που βλέπεις
ότι ο κόπος σου έχει αρχίσει να ανταμείβεται, μόνο το άγχος και την κούραση
δεν σκέφτεσαι. Το μόνο που με απασχολεί πραγματικά είναι να κάνω καλές
επιλογές, να κάνω δουλειές που να μη μετανιώσω γι' αυτές αργότερα».

­ Είναι πολύ δύσκολο αυτό;

«Ναι (ύστερα από μικρή παύση). Η δυσκολία βέβαια τελειώνει εκεί όπου αρχίζει
το συναίσθημα. Εκεί όπου αφήνεις να σε οδηγήσει μια άλλου είδους λογική, που
μόνο εσύ ο ίδιος μπορείς να καταλάβεις. Η λογική τού να αισθάνεσαι καλά γι'
αυτό που κάνεις».

Ο «Αθώος Ένοχος» το 1995 (του Παναγιώτη Καλατζόπουλου και της Ευανθίας
Ρεμπούτσικα) ήταν ένα καλό πρώτο βήμα για τον νεαρό τραγουδιστή, μια που είχε
τη φόρα ενός ελπιδοφόρου ξεκινήματος. Δεύτερος δίσκος το «Μόνο ένα Φιλί»,
χρυσός μέσα στους τρεις πρώτους μήνες της κυκλοφορίας του. Δεν είναι κι άσχημα
εδώ που τα λέμε για έναν άνθρωπο που δεν έχει κλείσει ακόμα τα 30.

Μάλλον θα πρέπει να θεωρεί τον εαυτό του τυχερό. «Βέβαια. Τυχερό. Και δεν το
έχω κυνηγήσει καθόλου. Δεν είπα "περνούν τα χρόνια πρέπει να κινητοποιηθώ, να
κάνω οπωσδήποτε μια επιτυχία". Απλά συνέβη...». Και από 'δώ και πέρα;

«Υπάρχουν σχέδια, προτάσεις, ιδέες... Είναι όμως ακόμη νωρίς να πω πράγματα.
Τα σκέφτομαι, τα συζητάω, θα δούμε... Το πιο δύσκολο, είπαμε, είναι οι καλές επιλογές».

Από παιδί θυμάται τον εαυτό του να σκαλίζει κάποιο όργανο (ξέρει κιθάρα και
μπαγλαμά) και να προετοιμάζεται γι' αυτό που θα συνέβαινε αργότερα ως φυσική
κατάληξη μιας καθημερινής απασχόλησης χρόνων. Αυτοδίδακτος τραγουδιστής και
οργανοπαίχτης, έχει ακόμα στα αυτιά του τις φωνές που γνώρισε και θαύμασε από
μικρός: του Γρηγόρη Μπιθικώτση, του Στέλιου Καζαντζίδη, του Στράτου Διονυσίου,
της Χαρούλας Αλεξίου και αργότερα των κομπανιών που επανέφεραν τα ρεμπέτικα
στο προσκήνιο.

Το 1990 βγήκε πρώτη φορά να τραγουδήσει στο «Περιβόλι του Ουρανού» και την
επόμενη σεζόν στο «Ντουζένι», όπου τον ανακάλυψε ο παραγωγός Άγγελος
Σφακινάκης της «Λύρα» (πρώην «Οπισθοδρομικός») και τον σύστησε στην Ελευθερία
Αρβανιτάκη και την Ευανθία Ρεμπούτσικα. Αργότερα στον κύκλο αυτόν προστέθηκε
και ο Γιώργος Κυβέλος που δρομολόγησε την είσοδό του στη δισκογραφία
αναλαμβάνοντας την παραγωγή των δύο του δίσκων.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: P09</CAT>
<ED>
Κωδικός άρθρου: A16033P091</ED>
<ID>
ID:134109

</ID><URL>http://ta-nea.dolnet.gr/neaweb/neafile.print_unique?e=A&f=16033&m=P09&aa=1</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2><H2></H2>
ΑΘΗΝΑ (Δεριγνύ 10 ­ Πατησίων, ~ 82.38.698, 82.37.330). «Ταξίδι μιας μεγάλης
μέρας μέσα στη νύχτα» του Γ. Ο' Νιλ Λάσκαρη, Θεοδωρακόπουλος.

ΑΘΗΝΩΝ (Βουκουρεστίου 10 ­ Πανεπιστημίου, ~ 32.35.524). «Μικρές αλεπούδες» της
Λ. Χέλμαν Μαραγκού, Χρυσικάκος.

ΑΚΑΔΗΜΟΣ (Ιπποκράτους 17 ­ Ακαδημίας, ~ 36.25.119, 36.03.835). «Μπράβο
γιατρέ...» του Ρ. Κούνεϊ Ρώμας, Βλ. Κυριακίδης.

ΑΚΡΟΠΟΛ (Ιπποκράτους 9-11, ~ 36.43.700, 36.08.666). Αργεί.

ΑΛΙΚΗ (Αμερικής 4, ~ 32.44.146). «Το κλουβί με τις τρελές» του Ζ. Πουαρέ
Μουστάκας, Φωκάς.

ΑΛΚΥΟΝΙΣ (Ιουλιανού 42-46 ­ Αριστοτέλους, ~ 88.15.402). «Ντα» του Χ. Λέοναρντ
Μεσσάλας, Γλυκοφρύδη.

ΑΛΑΜΠΡΑ (Στουρνάρη 53, Πολυτεχνείο, ~52.27.497, 52.44.400). «Ποπ κορν» του Μπ.
Έλτον Τζώρτζογλου, Λογοθέτης.

ΑΛΦΑ (Στουρνάρη ­ Πατησίων, ~ 52.38.742). «Ορφέας και Ευρυδίκη» του Ζ. Ανούιγ
Γ. Βούρος, Σταθακοπούλου.

ΑΜΙΡΑΛ (Αμερικής 10, ~ 36.39.385). «Ο παππούς έχει πίεση» της Δ. Παπαδοπούλου
Δ. Παπαδοπούλου, Μητρούσης.

ΑΜΟΡΕ - ΕΞΩΣΤΗΣ (Πριγκηποννήσων 10, ~ 64.68.009). «Shopping and fucking» του
Μ. Ρέιβενχιλ Σκιαδαρέσης, Θ. Πάνου.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκηποννήσων 10, ~ 64.68.009). «Ιβάνοφ» του Α.
Τσέχοφ Γεωργακόπουλος, Σμυρναίου.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Απόψε αυτοσχεδιάζουμε» του Λ.
Πιραντέλο Ευαγγελάτος (σκηνοθ.), Τασοπούλου.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739). «Σε φιλώ στη μούρη» του Γ. Διαλεγμένου
Αναλυτή, Ρηγόπουλος.

ΑΝΟΙΞΗΣ (Γερμανικού 20, Μεταξουργείο, ~ 52.38.870). «Βόιτσεκ» του Γκ. Μπίχνερ
Μαργαρίτης, Δούζη.

ΑΝΟΙΧΤΟ (Κάλβου 70 - Γκύζη, ~ 64.45.749). «Προς Ελευσίνα» του Π. Μάτεσι Γ.
Μιχαηλίδης (σκηνοθ.), Χατζησάββας.

ΑΝΤΙΘΕΑΤΡΟ (Μοσχονησίων 36, πλατεία Αμερικής, ~ 85.61.168). «Οι δήμιοι στα
Σόδομα» (ντε Σαντ) των Μ. Ξενουδάκη - Κ. Πολυχρονοπούλου Ξενουδάκη, Πρωτονοταρίου.

ΑΠΛΟ ­ ΚΕΝΤΡΙΚΗ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Φεγγάρι για καταραμένους» του Γ. Ο' Νιλ Αντύπας
(σκηνοθ.), Λεμπεσόπουλος.

ΑΠΛΟ ­ ΝΕΑ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Μανέ, Χατζηπαναγιώτης.

ΑΠΟ ΜΗΧΑΝΗΣ (Ακαδήμου 13, Μεταξουργείο, ~ 52.35.716). «Φυλλωσιές» του Λ. Νορέν
Βαλαβανίδης, Κράλλη.

ΑΤΕΝΕΟΥΜ (Αμερικής 8, ~ 36.33.722). Αργεί.

ΑΤΤΙΣ (Λεωνίδου 7, Μεταξουργείο, ~ 52.26.260). «Ηρακλής» του Χ. Μίλερ
Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Σουίτα γενεθλίων» του Ρ. Χόντον Παπαναστασίου, Γεωργίτσης.

ΑΥΛΩΝΙΤΗ (Βουκουρεστίου 1, ~ 33.13.321-3). «Ποιος ανακάλυψε την Αμερική;» της
Χρ. Σπηλιώτη Σπηλιώτη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522). «Μπαμπάδες με ρούμι» των Θ. Παπαθανασίου -
Μ. Ρέππα Φασουλής, Ε. Γερασιμίδου.

ΒΕΜΠΟ (Καρόλου 18, ~ 52.21.767, 52.48.289). «Γκριζ» των Τζ. Τζέικομπς - Γ.
Κέισι Φραγκούλης, Βασιλοπούλου.

ΒΙΚΤΩΡΙΑ (Μαγνησίας 5 - 3ης Σεπτεμβρίου 119, ~ 82.33.125). «Καλή τύχη» του Γ.
Θεοδοσιάδη Σπαντίδας, Βλαντή.

ΒΡΕΤΑΝΙΑ (Πανεπιστημίου 7, ~ 32.21.579). «Τρομεροί γονείς» του Ζ. Κοκτό
Παναγιωτοπούλου, Παπακωνσταντίνου.

ΓΚΛΟΡΙΑ (Ιπποκράτους 7, ~ 36.09.400). «Αινιγματικές παραλλαγές» του Ερ.-Εμ.
Σμιτ Καρράς, Γ. Κυρίτσης.

ΔΑΝΔΟΥΛΑΚΗ (Αγίου Μελετίου 61Α - Πατησίων, ~ 86.40.414, 86.40.452).
Κεντρική Σκηνή. «Μάστερ κλας» του Τ. Μακ Νάλι Δανδουλάκη,
Σοντάκη. Δεύτερη Σκηνή. «Μια ξεχωριστή μέρα» των Ε. Σκόλα - Τζ.
Φαντόνι Βαγενά, Νινιός.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ ΜΕΛΙΝΑ ΜΕΡΚΟΥΡΗ (Αγίου Δημητρίου 55). Αργεί.

ΔΗΜΟΤΙΚΟ ΚΕΡΑΤΣΙΝΙΟΥ (Μικράς Ασίας 24 - Παπαναστασίου, πίσω από το Δημαρχείο,
~ 46.15.767, 46.35.009). Αργεί.

ΔΗΜΟΤΙΚΟ ΠΕΙΡΑΙΑ (Αγίου Κωνσταντίνου 4, ~ 41.94.550). «Θεοδώρα, η αγία των
φτωχών» της Μ. Ντενίση Ντενίση, Γαλανός.

ΔΙΑΝΑ (Ιπποκράτους 7, ~ 36.26.956). «Το βαλς των ταυρομάχων» του Ζ. Ανούιγ
Τσακίρογλου, Διαβάτη

ΔΙΑΥΛΟΣ (Δράκου 9, ~ 92.39.588). «Η κυρα-Κώσταινα» ­ «Συζυγική σκηνή» του Μ.
Μητσάκη Κολόζου, Αντωνιάδης.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42. 772). «Μαχαίρι
στο κόκαλο» του Κ. Μουρσελά Νιχωρίτη, Κατσάμπας.

ΔΙΟΝΥΣΙΑ (Αμερικής 10, ~ 36.12.500). «Προσοχή, δαγκώνει!», του Αλ. Γκέρνι
Ράντου, Μεντή.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). Ορχήστρα της Εθνικής Λυρικής
Σκηνής: συναυλία (Τετ.) «Λα μποέμ» του Τζ. Πουτσίνι (Παρ., Κυρ.) Βραδιά
μπαλέτου (Σάβ.) . Μουσικές Μεταμορφώσεις (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Οι εκατομμυριούχοι της Νάπολης» του Εντ. Ντε Φιλίπο Ληναίος, Γρηγοριάδου.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπέζος, Κρούσκα.

ΕΘΝΙΚΟ - ΝΕΑ ΣΚΗΝΗ ( Αγίου Κωνσταντίνου 24-26, ~ 52.23.242, 52.33.322). Αργεί.

28 (Μοσχονησίων 28, πλατεία Αμερικής, ~ 86.43.263, 86.56.853). «Τελευταία
απόδραση» του Μπ. Όουεν Μοντανάρη, Ε. Οικονόμου.

104 ΚΕΝΤΡΟ ΛΟΓΟΥ ΚΑΙ ΤΕΧΝΗΣ (Θεμιστοκλέους 104, ~ 38.02.056, 38.02.059).
«Μουσική, δύο άνθρωποι αγαπήθηκαν και...» της Μ. Ντιράς Ρικάκη (σκην.), Φέστα.

ΕΛΠΙΔΑΣ (Αριστοτέλους 53 - Σμύρνης, μεταξύ Ιουλιανού και Ηπείρου, ~
82.29.030). «Ο αρχισιδηρουργός» (Ονέ) της Έλ. Τσαλδάρη Ντούζος, Τσαλδάρη.

ΕΛΥΖΕ (Νυμφαίου 12, 1η στάση Ιλίσια, ~ 77.82.354). Αργεί.

ΕΜΠΡΟΣ - ΕΠΑΝΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Ν. Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Αγγέλα» του Γ. Σεβαστίκογλου Μπαντής (σκηνοθ.), Ταχτσόγλου.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, ~ 34.65.634). «Ο μασκοφόρος» του
Χ. Κράουσερ Καβουκίδη, Κρομμύδας.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Γυάλινος ουρανός» του
Ντ. Χέαρ Βουτέρης, Δεκαβάλλα.

ΕΡΕΥΝΑΣ (Ιλισίων 21, Ζωγράφου ~ 77.80.826). «Αγάπη και κατανόηση» του Τζ.
Πένχολ Ποταμίτης, Καστανάς.

ΗΛΙΟΥ - ΚΑΤΩ ΧΩΡΟΣ (Φρυνίχου 10, Πλάκα ~ 32.31.591, 32.47.509). «Έξω, μπροστά
στην πόρτα» του Β. Μπόρχερτ Παπασπύρος, Δ. Βασιλειάδου.

ΗΜΕΡΑΣ - ΚΟΚΚΙΝΗ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~
69.29.090, 64.95.777). «Προ των Θερμοπυλών» του Π. Τακόπουλου Γιώρ.
Κυριακίδης, Γιαννικάκης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Μολιεριάδα» (Μολιέρος) των Ζ. Ζεραρντί - Α. Μοντζολή
Στυλιανοπούλου, Γιώρ. Κυριακίδης.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890). «Αρσενικό - θηλυκό»
του Α. Θωμόπουλου Α. Αντωνίου, Ν. Ασίκη.

ΘΕΑΤΡΟΚΙΝΗΣΗ (Ακαδήμου 13, κάθετος οδού Πειραιώς, έναντι πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΘΗΣΕΙΟΝ (Τουρναβίτου 7, ~ 32.55.444). Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). «Στο Μαντράς τη νύχτα
εκείνη» του Ε. Μανέ Βοζικιάδου, Στάγκος.

ΙΛΙΣΙΑ (Παπαδιαμαντοπούλου 4, ~ 72.16.317). «Ίκαρος - Αιφνίδια αποσυμπίεση»
του Κ. Ρήγου Χοροθέατρο «Οκτάνα».

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, ~ 72.50.657). Αργεί.

ΚΑΙΡΩΝ (Τσέλιου 10 - Σολιώτη, Αμπελόκηποι, πίσω από τον Άρειο Πάγο, ~
64.54.407). «Τότενφλος» του Χάρ. Μίλερ Βασιλικιώτη (σκηνοθ.), Σορμαΐνης.

ΚΑΙΣΑΡΙΑΝΗΣ (Κοιμήσεως Θεοτόκου 30, Καισαριανή, ~ 72.23.023). «Οι φυλακισμένοι
της κεντρικής λεωφόρου» του Ν. Σάιμον Κωνσταντινίδης, Παπανέστορος.

ΚΑΛΟΥΤΑ (Πατησίων 240, ~ 86.11.311, 86.75.588). «Οι αισιόδοξοι» του Γ.
Λαζαρίδη Γ. Βασιλείου, Βιδάλη.

ΚΑΡΕΖΗ (Ακαδημίας 3, ~ 36.36.144, 36.25.520). «Περιμένοντας τον Γκοντό» του Σ.
Μπέκετ Κώστας Καζάκος, Φιλιππίδης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Γράμμα στον Ορέστη» του Ι. Καμπανέλλη Δαφνής, Γκαβάκου.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Του Κουτρούλη ο γάμος» του Α.
Ρίζου - Ραγκαβή Μπέλλος, Στάικου.

ΚΝΩΣΣΟΣ (Κνωσσού 11, Πατησίων, στάση Καλλιφρονά, ~ 86.77.070, 86.24.463). «Οι
κούκλες» του Π. Γεωργιόπουλου Λ. Τσάγκας, Βαμβακίδης.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 ­ Πολυτεχνείου, ~ 88.12.846). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Το στοίχημα» του Κλ. Όντετς
Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 38.48.342). «Μύθι, μύθι... παραμύθι» της Μ.-Λ.
Παπαδοπούλου Αθητάκη, Αλ Σάλεχ.

ΜΑΣΚΕΣ (Λήθης 6 - Αγίου Μελετίου 107, ~ 86.12.509). «Ο φλύαρος» του Σ. Καρύδη
Χριστοφιλάκης (σκηνοθ.), Πελαΐδης.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασ. Σοφίας - Κόκκαλη, ~ 72.82.333). Αργεί.

ΜΕΛΙΝΑ (Βουκουρεστίου 3, ~ 32.13.685-6). «Ριάλιτι και σόου» του Π. Μέντη
Κούρκουλα, Πιτσούλη.

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). «Το μυστήριο της
Ίρμα Βεπ» του Τσ. Λάντλαμ Π. Μιχαηλίδης, Χατζηγιάννης.

ΜΙΝΩΑ (Πατησίων 91, ~ 82.32.578, 82.10.048). «Αθήνα 2000 με τα... τέσσερα» των
Α. Πυριόχου - Π. Χατζηκουτσέλη - Ντ. Σπυρόπουλου - Μ. Άνθη Πανοπούλου, Τριφύλλη.

ΜΟΥΣΟΥΡΗ (πλατεία Καρύκη 6, ~ 33.10.936). Κεντρική Σκηνή. «Κάτω από τη
σκάλα» του Τσ. Ντάιερ Μιχαλακόπουλος, Μοσχίδης. Δεύτερη Σκηνή.
«Να ζει κανείς ή να συζεί;» του Λ. Κάσλερ Βενιζελέα, Δ. Βογιατζής.

ΜΠΡΟΝΤΓΟΥΑΙΗ (Αγίου Μελετίου 61Α - Πατησίων, στοά Λάλη, ~ 86.20.231). «Μπλαντ
μπράδερς - Δεσμοί αίματος» του Γ. Ράσελ Κ. Σπυρόπουλος, Μπονάτσος.

ΝΕΟ ΕΛΛΗΝΙΚΟ (Δεληγιάννη 19 - Μπουμπουλίνας, πίσω από το Μουσείο, ~
82.53.489). «Νηρέας ο Βάρας» του Δ. Παπαχρήστου Γ. Αρμένης, Τζιραλίδου.

ΝΕΟΥ ΚΟΣΜΟΥ (Αντισθένους 7 - Θαρύπου, Φιξ, ~ 92.12.900). «Βρομιά» του Ρ.
Σνάιντερ Β. Θεοδωρόπουλος (σκην.), Μαρκουλάκης.

ΟΔΟΥ ΑΝΤΙΟΧΕΙΑΣ (Αντιοχείας 1 ­ Πιπίνου, ~ 88.32.050). Αργεί.

ΟΔΟΥ ΕΡΜΟΥ (Ερμού 106, Μοναστηράκι, τηλ.: 32.14.950, 86.40.555). «Το δωμάτιο
με τους μανδαρίνους» του Ρ. Τομά Μ. Ραζή, Χρυσούλης.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Γερτρούδη» του Γ.
Σέντεμπεργκ Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). Αργεί.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). Αργεί.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264).
«Εγχείρημα»: «Τρίπτυχο» του Θ. Βλάχου ­ «Το αόρατο που σε κοιτά» (Μ.
Ευσταθιάδη) του Α. Διαμαντή σε Θ. Βλάχος, Α. Διαμαντής.

ΠΕΙΡΑΜΑΤΙΚΟ ΤΗΣ ΠΟΛΗΣ (Σταδίου 4, ~ 32.22.035). «Προδομένη γυναίκα» της Σ. ντέ
Μποβουάρ Ζαβιτσιάνου, Ριάλδη.

ΠΕΡΟΚΕ (Οδυσσέως 2, πλατεία Καραϊσκάκη, Μεταξουργείο, ~ 52.32.132, 52.40.040).
«Ό,τι πείτε υπουργέ μου» του Ρ. Κούνεϊ Βουτσάς, Τσιβιλίκας.

ΠΟΛΙΤΕΙΑ (Σαρρή 40, Θησείο, ~ 33.10.663-4). Αργεί.

ΠΟΛΥΤΕΧΝΟ (Διγενή Ακρίτα 15 ­ Μαυρομιχάλη 157, ~ 64.34.700). «Βίος και
συνουσία» των Ντ. Φο ­ Φ. Ράμε, Κ. Μουρσελά Πιατάς, Κανελλοπούλου.

ΠΟΡΤΑ (Μεσογείων 59, ~ 77.11.333). «Άμλετ» του Ουίλ. Σαίξπηρ Κιμούλης, Μπεμπεδέλη.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.17.030). «Το λιοντάρι το
χειμώνα» του Τζ. Γκόλντμαν Βαλάκου, Χρ. Πολίτης.

ΡΟΕΣ (Ιάκχου 14, Γκάζι, ~ 34.79.426). «Τούτο εστί το σώμα μου» της Σ. Σπυράτου
Χοροθέατρο «Ροές».

ΣΗΜΕΙΟ (Χ. Τρικούπη 10, πίσω από την Πάντειο, Καλλιθέα, ~ 92.29.579). «Η
επιστροφή των Τσε» του Γ. Χρυσούλη Ν. Διαμαντής (σκηνοθ.), Ι. Μακρή.

ΣΤΑΘΜΟΣ (Β. Ουγκώ 55, παραπλεύρως του «Περοκέ», πλατεία Καραϊσκάκη, ~
52.22.656). «Ενυδρείο» του Κ. Μουρσελά Τ. Χαλκιάς, Διδασκάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). «Η φυλακή του Όλι» του
Έντ. Μποντ Θ. Παπαγεωργίου, Πρωτοψάλτη.

ΣΥΓΧΡΟΝΟ ΑΘΗΝΑΣ (Ευμολπιδών 41, Γκάζι, ~ 34.67.095). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). «Μορφές από το
έργο του Βιζυηνού» της Α. Κοκκίνου Κοκκίνου.

ΤΕΧΝΗΣ ΚΑΡΟΛΟΣ ΚΟΥΝ (Φρυνίχου 14 - Διονυσίου Αρεοπαγίτου, ~ 32.36.732,
32.22.464). «Χάπι εντ» των Ντ. Λέιν - Μπ. Μπρεχτ - Βάιλ Γέρου, Τ. Αποστόλου.

ΤΕΧΝΗΣ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Μια συνάντηση κάπου
άλλου» του Ι. Καμπανέλλη Κουγιουμτζής (σκηνοθ.), Προύσαλης.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Κρίμα που είναι πόρνη»
του Τζ. Φορντ Κακλέας (σκηνοθ.), Αστεριάδη.

ΤΕΧΝΟΧΩΡΟΣ ΥΠΟ ΣΚΙΑΝ (Μαυρομιχάλη 161 ­ Ξιφίου 14, ~ 64.20.522). «Αγρίμια τη
νύχτα» του Μ. Αζαμά Κωτσής (σκηνοθ.), Ανδριώτης.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Αγν. Οσιέτσκα Λύγαρη, Νάτσιος.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. ΜακΝτόναλντ Κουνελάκη, Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). «Ιστορίες σοφίας της Ανατολής» του Σ.
Πελασγού Πελασγός ­ «Τ' αερικά στο ρέμα» του Σ. Πελασγού Πελασγός.

ΧΑΤΖΗΧΡΗΣΤΟΥ (Πανεπιστημίου 38, ~ 36.10.171, 36.27.248). «Αθάνατοι,...
ξεβράκωτοι και ωραίοι» των Κ. Παπαπέτρου - Γ. Γεωργίου Χατζηχρήστος, Γ. Μιχαλόπουλος.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16033P101</ED>
<ID>
ID:134121

</ID><URL>http://ta-nea.dolnet.gr/neaweb/neafile.print_unique?e=A&f=16033&m=P10&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2><H2></H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Διαλύοντας τον Χάρι. 5.00-7.00-9.00-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Εραστές για μια νύχτα. 6.30-8.45-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Ο ψευταράς (Κ.).
5.30-7.15-9.10-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Το πέμπτο στοιχείο. 6.30-8.30-10.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Άννα Καρένινα. 8.50-11.00 μ.μ. Ηρακλής ­ Πέρα από τον μύθο. 5.00-7.00 μ.μ.

ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Προστάτης οικογένειας. 5.00-7.00-9.00-11.00 μ.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Μόνος στο
σπίτι 3 (Κ.). 2.30-4.30-6.30-8.30-10.40 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Προστάτης οικογένειας. 4.20-6.30-8.40-10.50 μ.μ.

ΑΘΗΝΑΙΟΝ CINEPOLIS PHILIPS 2. Διαλύοντας τον Χάρι. 9.30-11.30 μ.μ. Μόνος στο
σπίτι 3 (Κ.). 1.30-3.30-5.30-7.30 μ.μ.

ΑΘΗΝΑΙΟΝ CINEPOLIS PHILIPS 3. Μοιραία βλάβη. 5.00-7.00-9.00 μ.μ. Θεωρίες
συνωμοσίας. Ώρα 11.00 μ.μ.

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Caondition). Εραστές για μια νύχτα. 6.30-8.45-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Άννα Καρένινα. 8.50-11.00
μ.μ. Ηρακλής - Πέρα από τον μύθο. 5.00-7.00 μ.μ.

ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Εραστές για μια νύχτα.
6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo). Ο
μικρός Κόλια. 8.50-10.50 μ.μ. Bean - Η υπέρτατη ταινία καταστροφής. 5.30-7.10 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Κορίτσια
καριέρας. 7.00-9.00-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Προστάτης οικογένειας.
5.45-8.00-10.15 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Μοιραία βλάβη. 6.40-8.50-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Ο ψευταράς (Κ.).
5.00-7.00-9.00-11.00 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Άννα Καρένινα. 8.50-11.00 μ.μ.
Ηρακλής ­ Πέρα από τον μύθο. 5.00-7.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition).
Πυροβολημένο ψάρι. 6.30-8.30-10.30 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Κορίτσια καριέρας.
7.00-9.00-11.00 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Η παγοθύελλα. 6.20-8.40-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital). Μόνος
στο σπίτι 3 (Κ.). 4.00-6.15-8.30. Επτά χρόνια στο Θιβέτ. 10.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS). Μόνος
στο σπίτι 3. 4.40-6.40-8.50 μ.μ. Επτά χρόνια στο Θιβέτ. 10.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Η
παγοθύελλα. 6.20-8.40-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Προστάτης οικογένειας. 5.50-8.10-10.25 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Ο ψευταράς (Κ.). 6.00-8.00-10.00 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Προστάτης οικογένειας. 5.45-8.00-10.15 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 Dolby Stereo). Επτά
χρόνια στο Θιβέτ. 5.15-7.45-10.30 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Προστάτης οικογένειας. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Προστάτης οικογένειας. 6.30-8.45-11.00 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Ο ψευταράς (Κ.). 5.00-6.40-8.20-10.40 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Εραστές για
μια νύχτα. 6.30-8.45-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Το υποβρύχιο. 6.30-10.10 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Άννα Καρένινα. 8.00-10.10 μ.μ. Ηρακλής - Πέρα από τον μύθο.
4.00-6.00 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Εραστές για
μία νύχτα. 6.45-8.55-11.00 μ.μ. Bean - Η υπέρτατη ταινία καταστροφής. 5.00 μ.μ.

ΑΤΤΙΚΟΝ RENAULT (Οδ. Σταδίου ~ 3228.821 Dolby Digital Air Condition). Η
παγοθύελλα. 6.00-8.15-10.30 μ.μ.

ΑΦΑΙΑ (Καλλιθέα ~ 9595.534 Dolby Stereo). Το υποβρύχιο. 7.20-11.10 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Ο γκαφατζής της ζούγκλας
(Κ.). 10.45-13.00-15.20-17.45-20.15-22.30-00.45.

VILLAGE CENTRE Αίθουσα 2. Προστάτης οικογένειας. 12.30-15.00-17.40-20.10-22.40-01.10.

VILLAGE CENTRE Αίθουσα 3. Θεωρίες συνωμοσίας. 12.45-15.45-18.45-21.45-01.00.

VILLAGE CENTRE Αίθουσα 4. Εραστές για μια νύχτα.
11.20-13.40-16.00-18.20-20.40-23.00-01.20. VILLAGE CENTRE Αίθουσα 5.
Διαλύοντας τον Χάρι. 14.45-19.00-23.15. Ο... κατάκοπος που γύρισε από
το... Τρίο. 12.45-17.00-21.15-01.30.

VILLAGE CENTRE Αίθουσα 6. Πυροβολημένο ψάρι. 20.00-22.15-00.30. Πρίγκιπας
Βάλιαντ. 12.00-14.00-16.00-18.00.

VILLAGE CENTRE Αίθουσα 7. Μοιραία βλάβη. 21.00-23.15-01.30. Ηρακλής -
Πέρα από τον μύθο. 10.45-12.45-14.45-16.45-18.45.

VILLAGE CENTRE Αίθουσα 8. Μοιραία βλάβη. 13.00-15.15-17.30-19.45-22.00-00.15.

VILLAGE CENTRE Αίθουσα 9. Ο ψευταράς (Κ.). 11.45-14.00-16.15-18.30-20.45-23.00-01.15.

VILLAGE CENTRE Αίθουσα 10. Μόνος στο σπίτι 3 (Κ.). 12.15-14.45-17.15-19.45--22.15-00.45.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Άννα Καρένινα. 8.50-11.00 μ.μ. Ηρακλής ­ Πέρα από τον
μύθο. 5.00-7.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα). Ο
ψευταράς (Κ.). 5.30-7.20-9.15-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Η παγοθύελλα. 6.20-8.40-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Άννα Καρένινα. 8.20-10.30 μ.μ. Ηρακλής ­ Πέρα από τον μύθο 4.20-6.20 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Διαλύοντας τον Χάρι.
6.30-8.30-10.30 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Εραστές για μια νύχτα. 6.20-8.30-10.40 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Ο ψευταράς (Κ.). 5.30-7.20-9.15-11.00 μ.μ.

ΕΥΑ (Εμπεδοκλέους 121 Παγκράτι, Άγ. Αρτέμιος ~ 7629.215). Air Force One.
6.00-8.15-10.30 μ.μ.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Το γλυκό
πεπρωμένο. 6.30-8.45-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Προστάτης οικογένειας. 6.30-8.45-11.00 μ.μ.

INTEAL ARAMIS (Πανεπ/μίου 46 ~ 3826.720 Dolby Digital). Μοιραία βλάβη.
6.30-8.30-10.30 μ.μ. Ηρακλής ­ Πέρα από τον μύθο. Ώρα 4.20 μ.μ.

INTEAL ΜΑΡΟΥΣΙ ARAMIS (Λεωφόρος Κηφισίας 215 ~ 6129.169 Dolby Stereo). Θεωρίες
συνωμοσίας. 5.15-7.55-10.35 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Η παγοθύελλα. 8.40-11.00 μ.μ. Μόνος στο σπίτι 3. Ώρα 4.30-6.30 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Θεωρίες συνωμοσίας.
4.40-7.30-10.40 μ.μ.

ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Εραστές για μια νύχτα.
5.45-8.00-10.30 μ.μ. Bean - Η υπέρτατη ταινία καταστροφής. 4.00 μ.μ.

ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Άννα Καρένινα. 8.00-10.30 μ.μ. Ηρακλής - Πέρα από τον μύθο.
4.00-6.00 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo)
Προστάτης οικογένειας. 6.30-8.45-11.00 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Διαλύοντας τον
Χάρι. 7.00-9.00-11.00 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Μοιραία βλάβη.
6.30-8.30-10.30 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Λος Άντζελες
εμπιστευτικό. 5.45-8.15-10.45 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Εραστές για μια νύχτα.
6.10-8.20-10.30 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo).
Εραστές για μια νύχτα. 6.00-8.10-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Θεωρίες
συνωμοσίας. 5.30-8.20-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Ο ψευταράς (Κ.).
4.45-6.30-8.25-10.20 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Θεωρίες συνωμοσίας.
5.30-8.20-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Διαλύοντας τον Χάρι. 6.20-8.20-10.20 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Εραστές για μια
νύχτα. 6.40-8.50-11.00 μ.μ. Ηρακλής - Πέρα από το μύθο. 5.00 μ.μ.

ΠΑΛΑΣ (Παγκράτι ~ 7515.434, Dolby Stereo). Μοιραία βλάβη. 5.15-7.00-9.00-11.00 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Διαλύοντας τον Χάρι. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Άννα Καρένινα. 8.10-10.20 μ.μ. Ηρακλής ­ Πέρα από τον μύθο.
4.20-6.20 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Μοιραία βλάβη.
6.30-8.30-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Άννα Καρένινα. 8.50-11.00 μ.μ. Ηρακλής ­
Πέρα από τον μύθο. 5.00-7.00 μεταγλ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Εραστές για μια νύχτα. 4.00-6.00-8.10-10.20 μ.μ.

ΤΡΙΑ ΑΣΤΕΡΙΑ (Πλήρως ανακαινισμένο, Νέο Ηράκλειο ~ 2826.873, 2825.607, Dolby
Stereo Digital SR). Μόνος στο σπίτι 3 (Κ.). 4.00-6.10-8.10-10.20 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Διαλύοντας τον Χάρι. 7.05-9.05-11.05 μ.μ.

ΦΑΛΗΡΟ 1 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Διαλύοντας τον Χάρι. 7.00-9.00-11.00 μ.μ. Ηρακλής - Πέρα από τον
μύθο. 5.00 μ.μ.

ΦΑΛΗΡΟ 2 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Μοιραία βλάβη. 6.40-8.40-10.40 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (πλήρως ανακαινισμένο Περιστέρι ~ 5711.105 Dolby Stereo). Μόνος στο
σπίτι 3. 6.40-8.40-10.40 μ.μ. Ηρακλής - Πέρα από τον μύθο. 5.00 μ.μ.

*

ΗΜΙΚΕΝΤΡΙΚΟΙ

ΑΝΤΑΜΣ (Αιγάλεω ~ 5989.226 Dolby Stereo). Ο γάμος του καλύτερού μου φίλου
(Κ.). 8.30-10.30 μ.μ. Ηρακλής - Πέρα από τον μύθο. 3.30-5.10-6.50 μ.μ.

ΒΥΖΑΝΤΙΟ (Αιγάλεω ~ 5985.071). Μόνος στο σπίτι 3 (Κ.). 6.00-8.00-10.00 μ.μ.

*

ΠΡΟΑΣΤΙΩΝ

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Δευτέρα:
Κιν/κή Λέσχη. Τρίτη: Το πέμπτο στοιχείο. 7.00-9.30 μ.μ.

ΛΕΣΧΗ ΦΙΛΩΝ ΚΙΝ/ΦΟΥ ΒΟΡΕΙΑΣ ΑΤΤΙΚΗΣ (Αγ. Στεφάνου - Δημαρχείο). Μόνο Κυριακή.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Ο γκαφατζής της
ζούγκλας (Κ.). 8.00-10.15 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Επτά χρόνια στο
Θιβέτ. 6.45-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246441). Κραυγή αγωνίας.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Ηρακλής -
Πέρα από τον μύθο. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα ~ 4640.408). Παίζει μόνο Παρασκευή - Κυριακή.

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Προστάτης
οικογένειας. 8.00-10.15 μ.μ. Μόνος στο σπίτι 3. 4.00-6.00 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Άννα Καρένινα. 8.10-10.20 μ.μ. Ηρακλής - Πέρα από τον
μύθο 4.10-6.10 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453).
Θεωρίες συνωμοσίας. 5.30-8.00-10.30 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453).
Θεωρίες συνωμοσίας. 5.30-8.00-10.30 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Bean - Η υπέρτατη ταινία καταστροφής. 7.00-9.00 μ.μ.

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Ο γκαφατζής της ζούγκλας
(Κ.). 6.00-8.00-10.00 μ.μ.

ΔΗΜΟΤΙΚΟΣ ΜΟΣΧΑΤΟΥ ΚΙΝ/ΦΟΣ ΣΙΝΕ ΚΗΠΟΣ (Ηλεκτρικός σταθμός ~ 4816.276). Σάβ.
5.00 μ.μ., Κυρ. 6.00 μ.μ.: Ο Τζίμης και το γιγαντοροδάκινο.

ΖΕΑ (Πασαλιμάνι ~ 4521.388 Dolby Stereo Air Condition). Ο ψευταράς (Κ.).
4.45-6.30-8.25-10.20 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Κλειστό. Τετάρτη: Ιστορίες έρωτα και αναρχίας. 8.30 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Διαλύοντας τον Χάρι. 6.20-8.20-10.20 μ.μ. Free Willy 3: 4.20 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Εραστές για μια νύχτα.
6.00-8.10-10.20 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Ο μικρός Κόλια.
6.00-8.00-10.00 μ.μ.

*

ΘΕΣΣΑΛΟΝΙΚΗΣ

Α' ΠΡΟΒΟΛΗΣ

ΧΕΙΜΕΡΙΝΟΙ

ΑΘΗΝΑΙΟΝ (~ 832.060 Dolby Stereo). Ο γκαφατζής της ζούγκλας.
5.00-7.00-9.00-11.00 μ.μ.

ΑΛΕΞΑΝΔΡΟΣ (~ 257.255 Dolby Stereo). Απογεμαυτινές κάθε μέρα: Ελευθερώστε τον
Γουίλι Νο 3. 5.15-7.00. Βραδινές: L.Α. confidential - Λ.Α. εμπιστευτικό.
8.30-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Ο ψευταράς.
5.30-7.20-9.10-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Ο γκαφατζής της ζούγκλας.
5.00-7.00-9.00-11.00 μ.μ.

ΒΑΚΟΥΡΑ (~ 283.777 Dolby Stereo). Παγοθύελλα. 7.00-9.00-11.00 μ.μ.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Θεωρίες συνωμοσίας.

VILLAGE CENTRE Αίθουσα 2. Διαλύοντας τον Χάρι.

VILLAGE CENTRE Αίθουσα 3. Επτά χρόνια στο Θιβέτ.

VILLAGE CENTRE Αίθουσα 4. Ο γκαφατζής της ζούγκλας.

VILLAGE CENTRE Αίθουσα 5. Ο ψευταράς.

VILLAGE CENTRE Αίθουσα 6. Ο Ηρακλής πέρα από τον μύθο (στα ελληνικά). Air
Force One (βραδινές).

VILLAGE CENTRE Αίθουσα 7. Ο κατάκοπος που γύρισε από το... Τρίο.

VILLAGE CENTRE Αίθουσα 8. Το πυροβολημένο ψάρι.

VILLAGE CENTRE Αίθουσα 9. Μόνος στο σπίτι Νο 3.

ΓΑΛΑΞΙΑΣ (~ 817.010 Dolby Stereo). Ο ψευταράς. 5.30-7.20-9.10-11.00 μ.μ.

ΕΓΝΑΤΙΑ (~ 225.172 Dolby Digital). Θεωρίες συνωμοσίας. 6.00-8.30-11.00 μ.μ.

ΕΣΠΕΡΟΣ 1 (~ 235.304 και 265.544 Dolby Stereo). Ο γκαφατζής της ζούγκλας.
5.00-7.00-9.00-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Ο γάμος του καλύτερού μου
φίλου. 5.00-7.00-9.00-11.00 μ.μ.

ΚΑΠΙΤΟΛ (~ 815.570 Dolby Stereo). Μόνος στο σπίτι 3. 4.30-6.30-8.30 μ.μ.
«Θεωρία Συνωμοσίας». 11 μ.μ.

ΚΟΛΟΣΣΑΙΟΝ (~ 831.565). Ο ψευταράς. 5.30-7.20-9.10-11.00 μ.μ.

ΛΑΟΥΡΑ (~ 819.935 Dolby Stereo). Πυροβολημένο ψάρι. 6.40-850-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Ο Ηρακλής πέρα από τον μύθο (στα
ελληνικά 4.30-6.30). Βραδινές: Ο μικρός Κόλια 8.45-11.00 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Επτά χρόνια στο Θιβέτ. 6.00-8.30-11.00 μ.μ.

ΝΑΥΑΡΙΝΟΝ (~ 225.152 Dolby Stereo). Μόνος στο σπίτι 3. 5.00-7.00-9.00-11.00 μ.μ.

ΟΛΥΜΠΙΑΣ (~ 217.336). Θέατρο: Θίασος Γιώργου Πάντζα με την κωμωδία: Ένας
υπέροχος κερατάς.

ΠΑΛΛΑΣ (~ 278.515 Dolby Stereo). Ο Ηρακλής πέρα από τον μύθο (στα ελληνικά
3.00-5.00-7.00). Βραδινές: Άννα Καρένινα (8.30-10.30).

ΡΑΔΙΟ ΣΙΤΥ (~ 824.970 Digital Sound). Ο Ηρακλής πέρα από τον μύθο (στα
ελληνικά 5.00-7.00). Κυριακή στα ελληνικά: 11.00-1.00-3.00-5.00-7.00).
Βραδινές: Άννα Καρένινα. 9.00-11.00.

ΤΙΤΑΝΙΑ 1 (~ 520.040 Οδός Λαγκαδά). Ο Ηρακλής πέρα από τον μύθο (στα ελληνικά
1.00-3.00-5.00-7.00. Κυριακή: 11.00-1.00-3.00-5.00-7.00. Βραδινές: Άννα
Καρένινα. 8.45-11.00

ΤΙΤΑΝΙΑ 2 (~ 520.040 Οδός Λαγκαδά). Ο γκαφατζής της ζούγκλας.
1.00-3.00-5.00-7.00-9.00-11.00 μ.μ.

ΦΑΡΓΚΑΝΗ (~ 213.929 Dolby Stereo). Διαλύοντας τον Χάρι. 7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16033P111</ED>
<ID>
ID:134122

</ID><URL>http://ta-nea.dolnet.gr/neaweb/neafile.print_unique?e=A&f=16033&m=P11&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ </H2><H2></H2>
Η Κατερίνα Γιατζόγλου στον «Προστάτη Οικογενείας» του Νίκου Περάκη

«ΕΡΑΣΤΕΣ ΓΙΑ ΜΙΑ ΝΥΧΤΑ»: Αισθηματική κομεντί με τον έρωτα να χαράσσει
το σωστό δρόμο στη ζωή τεσσάρων ανθρώπων. Του Μάικ Φίγκις. Με τους: Γουέσλι
Σνάιπς, Ναστάζια Κίνσκι, Ρόμπερτ Ντάουν Τζούνιορ, Κάιλ Μακ Λάχλαν. [Agora,
Αίγλη, Αλεξάνδρα (Πατ.), Άστρον, Άτταλος, Village Centre 4, Έμπασσυ, Κηφισιά
2, Μετάλλιον, Μετροπόλιταν, Όσκαρ, Τιτάνια, Χάιλάιφ].

«ΠΑΓΟΘΥΕΛΛΑ»: Η... παρακμή του αμερικανικού τρόπου ζωής στη δεκαετία
του '70 μέσα από ένα οικογενειακό δράμα. Του Ανγκ Λι, με τους: Κέβιν Κλάιν,
Σιγκούρνι Γουίβερ. (Αβάνα, Άττικα 1, 2, Αττικόν, Δαναός, Καλυψώ)

«ΠΡΟΣΤΑΤΗΣ ΟΙΚΟΓΕΝΕΙΑΣ»: Ο Νίκος Περάκης ξαναχτυπά μετά δέκα χρόνια με
μια ακραία σαρκαστική και πικρή κοινωνική σάτιρα της νεοελληνικής
πραγματικότητας. Με τους: Ρένο Χαραλαμπίδη, Κατερίνα Γιατζόγλου. [Αθήναιον,
Αθήναιον Cinepolis 1, Αμπεσέ, Μαρούσι 1, Όπερα 1, Ράδιο Σίτυ, Τροπικάλ,
Village Centre 2, Κόρονετ, Ίλιον, Απόλλων (Πειρ.)].

«ΜΟΙΡΑΙΑ ΒΛΑΒΗ»: Ο Κερτ Ράσελ τα βάζει με μια συμμορία που στήνει σ'
αυτόν και τη σύζυγό του ενέδρα σ' έναν έρημο δρόμο της Νοτιοδυτικής Αμερικής.
Του Τζόναθαν Μόστοον. [Αθήναιον, Cinepolis 3, Ανδόρα, Village Centre 7, 8,
Ιντεάλ, Μαργαρίτα 2, Παλάς (Παγκρ.), Σοφία, Φάληρο 2].

«ΔΙΑΛΥΟΝΤΑΣ ΤΟΝ ΧΑΡΙ»: Ο Γούντι Άλεν αυτοσαρκάζεται ως πετυχημένος
δημιουργός και εραστής γεμάτος νευρώσεις. Με τον ίδιο και τους Ρόμπιν
Γουίλιαμς, Ντέμι Μουρ, Μπίλι Κρίσταλ, Τζούντι Ντέιβις, Μάριελ Χεμινγουέι.
(Ααβόρα, Αθήναιον Cinepolis 2, Village Centre 5, Έλλη, Μαργαρίτα 1, Ορφεύς,
Πλάζα, Τριανόν, Φάληρο 1, Σινεάκ).

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16033P112</ED>
<ID>
ID:134165

</ID><URL>http://ta-nea.dolnet.gr/neaweb/neafile.print_unique?e=A&f=16033&m=P11&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2><H2></H2>
ΟΡΙΖΟΝΤΙΑ

1. Τα ισχνά συνώνυμά τους. 2. Γι' αυτήν απαιτείται ειδική άδεια.
3. Απαραίτητο στα περισσότερα γλυκίσματα. ­ Ύφασμα ειδικής χρήσης
(αντίστρ.). 4. Τρία μόνο από το... μόνο. ­ Αναφέρεται συχνά μαζί με
το... μεσημέρι. 5. Αναφέρεται στον τίτλο έργου του Ροσίνι, με ένα...
ελάττωμα. ­ Άθελα γίνεται. 6. Συμφωνία... ξένων. ­ Μάλλινο
κατασκεύασμα. 7. «Σεβάσμιος» στον τίτλο θεατρικού έργου του Έλιοτ
(αιτ.) 8. Ο πληθυντικός άρθρου. ­ «... μυίας ου θηρεύει», λέει μια
αρχαία παροιμία. 9. Αμείβεται αδρά.

ΚΑΘΕΤΑ

1. Επαναλαμβάνει τετριμμένα. 2. Οι «αυτόχειρες» απαισιόδοξου
ποιητή μας. 3. Χρησιμοποιείται και για την κατασκευή οικιακών σκευών.
4. Σχετικά με την ασφάλιση των αγροτών μας αρχικά. ­ Απαιτείται για την
ανάπτυξη της καστανιάς (γεν.). 5. Αρχαίο κτητικό. ­ Θρησκευτικό και
στρατιωτικό τάγμα του Μεσαίωνα. 6. Γαλλικός εκδοτικός οίκος. ­ Η
απλότητα το χαρακτηρίζει. 7. Προφορικά διατυπωμένος. 8.
Παραθαλάσσια περιοχή της Αθήνας. 9. Μικρό το πλάτος και το βάθος του.

ΛΥΣΗ (7/1/98)

ΟΡΙΖΟΝΤΙΑ: 1. ΠΑΛΛΑΔΙΟΝ 2. ΕΞΑΙΡΕΤΕΑ 3. ΡΙΟ ­ ΕΜΕΙΣ
4. ΓΟΝΑΤΑ 5. ΑΣ ­ ΓΗ ­ ΦΩΣ 6. ΚΟ ­ ΜΙΣΟ 7. Η
ΒΑΡΔΙΑ 8. ΝΑΝΙ ­ ΠΑΛΑ 9. ΗΤΤΑ ­ ΣΗΜΑ. ΚΑΘΕΤΑ: 1.
ΠΕΡΓΑΜΗΝΗ 2. ΑΞΙΟΣ ­ ΒΑΤ 3. ΛΑΟΝ ­ ΚΑΝΤ 4. ΛΙ ­ ΑΓΟΡΙΑ
5. ΑΡΕΤΗ 6. ΔΕΜΑ ­ ΜΙΑΣ 7. ΙΤΕ ­ ΦΙΑΛΗ 8. Ο ΕΙΛΩΣ
­ ΑΜ 9. ΝΑΣ ­ ΣΟΥΠΑ

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16033P113</ED>
<ID>
ID:134197

</ID><URL>http://ta-nea.dolnet.gr/neaweb/neafile.print_unique?e=A&f=16033&m=P11&aa=3</URL></REF>


Article

<CATEGORY>vin09</CATEGORY>

 <H5>Η ΕΠΙΣΤΡΟΦΗ ΤΗΣ ΝΤΙΣΚΟ ΣΤΑ ΚΛΑΜΠ...
</H5><H2></H2><H2>«Ασπιρίνη, κανείς;» </H2>
Γκλόρια Γκέινορ; Αχ! Τι μου θυμίζεις...

Η κυρία στην είσοδο μας υποδέχτηκε ντυμένη με έναν ολόσπαρτο αγρό για
πουκάμισο. Ενώ σαν αποσμητικό χώρου ερχόταν από τα ηχεία η φωνή της Τίνα
Τσαρλς. Αν δεν κάναμε λάθος, πίσω από το μπαρ μια φουσκωτή άφρο περούκα
λικνιζόταν στον ρυθμό και αν όλα αυτά δεν ήταν σοβαρά συμπτώματα ντίσκο
επιδημίας, κάτι δεν είχαμε εννοήσει σωστά. Τότε. Γιατί τώρα τα βλέπαμε όλα
μπροστά μας: τεράστια τακούνια, καμπάνες - παντελόνια, όλη την γκαρνταρόμπα
του Τζον Τραβόλτα σε εφαρμογή.

Και, είκοσι χρόνια από την εποχή του Saturday Night Fever, ο πυρετός του
Σαββατόβραδου ανεβαίνει ξανά. Ασπιρίνη, κανείς;

Το φαινόμενο έχει πάρει διαστάσεις, από τα πάρτι της αλλοδαπής έως τα πιο
«μοδάτα» κλαμπ της Αθήνας. Σαν κάποιος άνεμος να άνοιξε τα συρτάρια της ντίσκο
και να ελευθέρωσε την Γκλόρια Γκέινορ. Ξανά. Στην αρχή δειλά δειλά, μετά,
ποιος είδε τους ντιτζέι και δεν τους φοβήθηκε! Τίποτε δεν μοιάζει ικανό να
αντισταθεί στην επιστροφή της ντίσκο ούτε και οι πιο σκληροί της «ανεξάρτητης»
ροκ σκηνής. Η «γενιά-Χ» ανακαλύπτει τους Boney Μ και το «καλτ» στοιχείο που
ποτέ δεν έκρυψαν οι Village People. Οι Bee Gees νιώθουν την ανάγκη να
γιορτάσουν τα είκοσι χρόνια από τότε που είχαν την απόλυτη κυριαρχία· Stayin'
Alive, η επιστροφή.

«Πρώτ' απ' όλα ­ λένε οι άνθρωποι που ορίζουν τους ρυθμούς από τα πλατό ­
μετράει η διάθεση. Το πώς θα περάσουμε καλά και φάνηκε πολύ γρήγορα πως ο
κόσμος διασκεδάζει». Η επιτυχία του ενός πάρτι έφερε το άλλο, γρήγορα
προγραμματίστηκαν και άλλα, που πήραν επάνω τους τα διακριτικά της ντίσκο».
Και έχουν κόσμο. Γιατί μαθεύτηκε από στόμα σε στόμα ότι πήγαν καλά, έτσι που ο
κόσμος ανταποκρίθηκε αμέσως» θα πει η Διονυσία Ανδρικοπούλου, από τις ντιτζέι
με ειδικότητα στη «μαύρη» μουσική, ψυχή των «ντίσκο» πάρτι της πόλης. Έτσι,
που ανάμεσα στους «τράιμπαλ» και «χάουζ» ήχους του Bubbles, στις «ανεξάρτητες»
ροκ επιχειρήσεις του Memphis, στις επισκέψεις του Cream και στα «ντραμ εν
μπέις» που έχουν πιάσει για τα καλά στα κλαμπ της πόλης, η ντίσκο βγαίνει
μπροστά. Σαν κάτι που ζητεί εκδίκηση... Από παλιά.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16033P121</ED>
<ID>
ID:134103

</ID><URL>http://ta-nea.dolnet.gr/neaweb/neafile.print_unique?e=A&f=16033&m=P12&aa=1</URL></REF>


Article

<CATEGORY>vin09</CATEGORY>

 <H2>Οι δρόμοι που μιλάνε...
</H2><H2></H2>
Γκράφιτι (επί το έργον) στην οδό Αχαρνών

Πλατεία Μαβίλη, Γλυφάδα, Πατήσια, κέντρο, Παγκράτι... και τελειωμό δεν έχει. Ο
πόλεμος που έχει κηρυχτεί στους γκρίζους τοίχους, στη μονοτονία της πόλης, στα
άχρωμα τοπία της. Όπλα, όλα τα χρώματα. Τα σπρέι, τα σχέδια, οι πιο τολμηροί
συνδυασμοί. Η τέχνη του δρόμου. Έχει τη δική της ιστορία, τη δική της
φιλοσοφία, τους δικούς της πιστούς... και αποκτά όλο και πιο ευρύ κοινό. Ας
μιλήσουμε για γκράφιτι λοιπόν. Ένα οδοιπορικό στους ζωγραφισμένους τοίχους της
Ελλάδας κάνουν οι εκδόσεις «Οξύ» σε συνεργασία με το περιοδικό «Μετρό» και τη
ματιά του Κυριακου Ιωσηφίδη. «Το χρώμα της Πόλης: το graffiti στην Ελλάδα».
Πίσω από τις εικόνες, τα χρώματα και τις υπογραφές, η ιστορία του γκράφιτι, τα
χαρακτηριστικά του και η δύναμή του, όσο μπορεί δηλαδή να εξηγηθεί με λέξεις.
Από τα σχέδια στα βαγόνια των ακινητοποιημένων τρένων ώς τους τοίχους της
Αχαρνών, οι δρόμοι λένε τη δική τους ιστορία. Εικονογραφημένη.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16033P122</ED>
<ID>
ID:134150

</ID><URL>http://ta-nea.dolnet.gr/neaweb/neafile.print_unique?e=A&f=16033&m=P12&aa=2</URL></REF>


Article

<CATEGORY>vin09</CATEGORY>

 <H5></H5><H2>Αδειάστε τους ντενεκέδες ­ Διατηρείτε την πόλη καθαρή
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Το '98 μπήκε με το δεξί! Κρατηθείτε, ο Απόστολος παντρεύεται. Ποιος
Απόστολος; Ελάτε τώρα, μα ο Γκλέτσος φυσικά. Ποια παντρεύεται;
Όχι όποια κι όποια, αλλά τη Μαστροκώστα. Σαν να λέμε γύρισε ο τέντζερης
και βρήκε το καπάκι!

(η παρακάτω προτροπή ουδεμία σχέση έχει με γάμους, πουρνάρια, Απόστολους,
Μαστροκωσταίους και Κοντογιώργηδες):

Καθ' όλη τη διάρκεια των 365 ημερών του 1998 να χρησιμοποιείτε περισσότερο και
συχνότερα τον σκουπιδοτενεκέ σας. Δημοτικές εκλογές έρχονται. Διατηρείτε την
πόλη καθαρή! Please. Και από καιρού εις καιρόν αδειάστε τον!

*Η Ελένη Μενεγάκη ούτε τον χρησιμοποιεί ούτε τον αδειάζει. Διότι
(διαβάζω πως) πήρε την ακόλουθη σπουδαία απόφαση: «Το '98 θα κοιτάξω την
Ελένη» και θα ψάχνει τον ιδανικό άντρα.

Πού κοιτάζεις κορίτσι μου; Δεν πετάγεσαι μέχρι τον οφθαλμίατρο του
πλησιέστερου παραρτήματος του ΙΚΑ!

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16033P123</ED>
<ID>
ID:134190

</ID><URL>http://ta-nea.dolnet.gr/neaweb/neafile.print_unique?e=A&f=16033&m=P12&aa=3</URL></REF>


Article

<CATEGORY>vin09</CATEGORY>

 <H5></H5><H2>Μια ζωή τούς θυμάμαι να φεύγουν
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Η Εύη Χασαπίδου πάει στις Κάννες 
Και με το δεξί, αλλά και με το αριστερό μπήκε το '98 για δύο κυρίες. Α λα
μπρατσέτα, χέρι-χέρι που λένε, Αγγέλα Κοκκόλα και Αμαλία
Μεγαπάνου (ex σύζυγος του νυν εθνάρχου Κωνσταντίνου Καραμανλή)
δρασκέλισαν το κατώφλι του θεάτρου «Κοτοπούλη», με τη συνοδεία τριών
πνευματικών φίλων, μεταξύ αυτών και του Χριστόφορου Λιοντάκη.

*Τι το φυσικότερο (θα πείτε, δικαιολογημένως). Για μια στιγμή. «Βίρα τις
άγκυρες» είδαν. Το θέαμα της πόλης που σπάει τα ταμεία. Δηλαδή μέσα σε δύο
ώρες πέρασαν από μπροστά τους εικόνες από το παρελθόν. Με πρωταγωνιστές τους
δύο άνδρες της Ελλάδος και της ζωής τους! Τα ρόπαλα του Εθνάρχου από τη μία,
οι ιαχές «1-1-4» μέχρι το σύνθημα του Ανδρέα «ΕΟΚ και ΝΑΤΟ το ίδιο
συνδικάτο», από την άλλη.

*Εθνική συμφιλίωση και η αρχή μιας μεγάλης φιλίας.

Με το δεξί, το αριστερό, τη φωνή, το ροκ, τις Κάννες και το μουσικό παζάρι που
φέρει την ονομασία MIDEM, μπαίνει το '98 για την Εύη Χασαπίδου
και την παρέα της, του ελληνικού συγκροτήματος Echo Tatoo!

Και (πρώτον) υπενθυμίζω στα γρήγορα πως το ίδιο αυτό συγκρότημα των Echo Tatoo
λάμπρυνε την κυανόλευκη σημαία μας, όταν κατήγαγε θρίαμβο, κερδίζοντας την
πρώτη θέση στο πανευρωπαϊκό, ραδιοφωνικό φεστιβάλ ροκ!

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16033P124</ED>
<ID>
ID:134216

</ID><URL>http://ta-nea.dolnet.gr/neaweb/neafile.print_unique?e=A&f=16033&m=P12&aa=4</URL></REF>


Article

<CATEGORY>vin09</CATEGORY>

 <H5></H5><H2>Ο Σταμάτης γελάει με Πίτερ Σέλερς
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Σταμάτης Κραουνάκης

Και (δεύτερον) επίσης στα γρήγορα υπενθυμίζω πως το αυτό Echo Tatoo, μαζί με
τον Νίκο Πορτοκάλογλου, αποτέλεσαν τα ελληνικά ονόματα που
βγήκαν στην ίδια σκηνή των U2, λίγο πριν από την επέλαση των U2 στην συναυλία
της Θεσσαλονίκης.

(τότε ντε, που απαξάπαντες Έλληνες και Ελληνίδες αντελήφθησαν πως λόγω U2 η
Θεσσαλονίκη ανακηρύχθηκε... Πολιτιστική Πρωτεύουσα της Ευρώπης).

*«Καλοί είναι» λέγεται πως είπαν οι Βρετανοί αστέρες και επαΐοντες. Επομένως;
Ο ιδιοκτήτης της ανεξάρτητης ελληνικής δισκογραφικής FM records αποστέλλει
στις Κάννες πλουσιότατο υλικό προς διάδοση των Echo tatoo στα πέρατα της
αγγλόφωνης οικουμένης. Γελάτε, ε; Λάθος σας! Διότι κάπως έτσι ξεκινούν όλοι.
Αλλά και διότι η ίδια αυτή «εταιρειούλα» δεν αστειεύεται!

Στους κόλπους της στεγάζεται η δισκογραφική «5» ενός Σταμάτη Κραουνάκη.
Οι παλιοί θα το θυμούνται, δεν μπορεί. Τον Πίτερ Σέλερς στην αγγλική κωμωδία.

<REF><SOURCE>ΤΑ ΝΕΑ</SOURCE>
<DATE>, 08-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16033P125</ED>
<ID>
ID:134230

</ID><URL>http://ta-nea.dolnet.gr/neaweb/neafile.print_unique?e=A&f=16033&m=P12&aa=5</URL></REF>


Article

<CATEGORY>vin06</CATEGORY>

 <H5>ΓΙΑ ΝΑ ΦΥΛΑΧΤΕΙΤΕ ΑΠΟ ΤΗΝ ΑΚΤΙΝΟΒΟΛΙΑ
</H5><H2>ΣΥΝΤΟΜΕΥΕΤΕ τις συνομιλίες στα κινητά
</H2><H2></H2>
«ΚΑΝΕΤΕ σύντομα τηλεφωνήματα με το κινητό», είναι,
μέχρι στιγμής, η συμβουλή που δίνουν γιατροί και άλλοι επιστήμονες για την
προστασία των χρηστών κινητών τηλεφώνων από την ακτινοβολία. Την ίδια στιγμή,
η Παγκόσμια Οργάνωση Υγείας (Π.Ο.Υ.) ανακοινώνει ότι προχωρεί σε μεγάλη έρευνα
για να διερευνηθεί αν τα κινητά προκαλούν βλάβες στον ανθρώπινο οργανισμό και,
ιδιαίτερα, καρκινογενέσεις, όπως διαπιστώνει μελέτη Αυστραλού επιστήμονα. Η
έρευνα της Π.Ο.Υ. θα γίνει σε χιλιάδες συνδρομητές, ηλικίας 25 έως 50 χρόνων,
σε πολλές χώρες του κόσμου.

σελίδες 14-15

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16034N011</ED>
<ID>
ID:134245

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N01&aa=1</URL></REF>


Article

<CATEGORY>vin06</CATEGORY>

 <H2></H2><H2>Και η... Ντόλι κατά
</H2><H2></H2>
Ακόμη και η... Ντόλι αντιτίθεται στα σχέδια του Αμερικανού επιστήμονα Ρίτσαρντ
Σιντ. Οι δημιουργοί της επισημαίνουν τους κινδύνους για ανίατες ασθένειες και
σωματικές παραμορφώσεις

σελίδα 16

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16034N013</ED>
<ID>
ID:134335

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N01&aa=3</URL></REF>


Article

<CATEGORY>vin04</CATEGORY>

 <H2>Με αυξημένο ρόλο ο Σκανδαλίδης στο ΠΑΣΟΚ
</H2><H2></H2>
σελίδα 5

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16034N014</ED>
<ID>
ID:134377

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N01&aa=4</URL></REF>


Article

<CATEGORY>vin06</CATEGORY>

 <H2>Πού θα γίνονται ελεύθερες σπουδές σε ΑΕΙ-ΤΕΙ </H2>
σελίδες 12-13

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16034N016</ED>
<ID>
ID:134390

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N01&aa=6</URL></REF>


Article

<CATEGORY>vin08</CATEGORY>

 <H2>Η δραχμή ανεβάζει τα επιτόκια </H2>
σελίδες 54-55 
<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16034N017</ED>
<ID>
ID:134396

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N01&aa=7</URL></REF>


Article

<CATEGORY>vin08</CATEGORY>

 <H2>Χιλιάδες αγωγές για τα πανωτόκια
</H2><H2></H2>
σελίδα
53
και ΡΙΠΕΣ (σελ. 3)

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16034N018</ED>
<ID>
ID:134401

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N01&aa=8</URL></REF>


Article

<CATEGORY>vin04</CATEGORY>

 <H2>Μαζική εισβολή τουρκικών F-16 </H2>
σελίδα 7 
<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16034N019</ED>
<ID>
ID:134400

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N01&aa=9</URL></REF>


Article

<CATEGORY>vin01</CATEGORY>

 <H5></H5><H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΟΙ ΧΕΙΡΟΤΕΡΕΣ μέρες ­ αν κρίνω από τον εαυτό μου ­ του σχολείου είναι
οι μέρες της επιστροφής από τις καλοκαιρινές διακοπές (μαρτύριο!), αλλά και
τις διακοπές των Χριστουγέννων και του Πάσχα. Και εδώ που τα λέμε μοιάζει με
σκωτσέζικο ντους... Ο Λ. Παπαδόπουλος στις «Ματιές». Σελ. 4.

Η ΕΛΛΑΔΑ, αναλαμβάνοντας την προεδρία της Δυτικοευρωπαϊκής Ένωσης για
πρώτη φορά, έχει την ευκαιρία να επηρεάσει σε κάποιο βαθμό τον ευρύτερο ρόλο
της ΔΕΕ και ιδιαίτερα το ρόλο της σε ορισμένες περιοχές, όπως π.χ. Βαλκάνια,
Αλβανία, Μεσόγειος. Ο Π.Κ. Ιωακειμίδης στους «Προβολείς». Σελ. 6.

ΤΑ ΚΟΜΜΑΤΑ που αγνοούν τη «δουλειά μυρμηγκιού» της ανώνυμης βάσης
αγνοούν βασικούς κανόνες τού ασκείν πολιτική. Διότι πολιτική και δημοκρατία
δεν είναι ακόμη δουλειά των ειδικών. Είναι μύθος, συνεπώς, ότι τα μέλη ενός
κόμματος είναι αμελητέα ποσότητα. Ο Γερ. Μοσχονάς στην «Τρίτη Άποψη». Σελ. 6.

Η ΤΑΡΙΦΑ των παρκαδόρων έξω από τα νυχτερινά κέντρα «νομιμοποιήθηκε».
Χιλιάρικο και πάνω. Κι αν εξοργιστείτε, διαμαρτυρηθείτε και αρνηθείτε να
πληρώσετε, τότε πολύ πιθανόν να βρείτε όλως τυχαίως το αυτοκίνητο με σπασμένα
τζάμια. Η Μαρία Νταλιάνη «Σε Πρώτο Ενικό». Σελ. 11.

Ι. ΚΑΜΠΑΝΕΛΛΗΣ: Επειδή το κρεματόριο δεν προλάβαινε να καίει όλους τους
νεκρούς, τους αράδιαζαν στην πλατεία. Ειδικά το χειμώνα που ήταν περισσότεροι,
λόγω του κρύου. Δεν μπορούσαμε ν' ανταλλάσσουμε σημειώματα. Γι' αυτό βάζαμε τα
γράμματα στα στόματα των νεκρών. Οι «Προσωπικές Αφηγήσεις» στη σελ. 20.

Ο Μ. ΧΑΤΑΜΙ, πρόεδρος του Ιράν, δήλωσε στο CNN ότι πρέπει να γίνει ένα
άνοιγμα στο τείχος δυσπιστίας ανάμεσα σε Ιρανούς και Αμερικανούς και ότι
αντιτίθεται στην πυρπόληση της αμερικανικής σημαίας. Επίσης καταδίκασε την
τρομοκρατία απ' όπου κι αν προέρχεται. Σελ. 50.

Η ΔΙΕΘΝΗΣ Αμνηστία πιστεύει ότι μια διάσκεψη για τα αίτια της φυγής των
Κούρδων και τη βοήθεια που μπορεί να προσφερθεί στις χώρες που θα υποδεχθούν
μετανάστες είναι προτιμότερη από τη συνάντηση των αρχηγών της Αστυνομίας των
χωρών της Ευρωπαϊκής Ένωσης. Σελ.
51.

Α. ΔΑΜΙΑΝΙΔΗΣ: 
Ο Κ. Σημίτης έχει το καλό

ότι είναι μεθοδικός

και ανυποχώρητος. 
Και το κακό,

ότι δεν ακούει ποτέ τους άλλους. 
Εκσυγχρονισμός με γυάλινα πόδια.

Από λάθος σε λάθος,

για τις δημοτικές και νομαρχιακές εκλογές.

Οι απαντήσεις στις «30 Ερωτήσεις» 
του Γ.Ε. Διακογιάννη στη σελ. 10.

Ο Α. ΚΑΜΥ τερματοφύλακας

και ο Νίτσε στη θέση του στόπερ. 
Ο Ο. Ουάιλντ έξω δεξιά 
(«Το ποδόσφαιρο δεν είναι για ντελικάτα παιδιά»)

και ο Σαίξπηρ στη μεσαία γραμμή, 
αφού είναι ο ιδανικός μπαλαντέρ!

Όσο για τον Πελέ... αναπληρωματικός!

Ο Μ. Μαυρομμάτης στο «Πανόραμα», σελ. 1.

ΤΑ ΝΕΑ... είχαν την πρώτη κυκλοφορία ανάμεσα σε όλες τις απογευματινές
εφημερίδες τον Οκτώβριο 1997, τόσο στην περιοχή Αθηνών - Πειραιώς (με 63.339
φύλλα την ημέρα) όσο και στην περιφέρεια (με 43.694 φύλλα ημερησίως). Και
φυσικά την πρώτη κυκλοφορία σε όλη τη χώρα (με 107.033 φύλλα την ημέρα).
Αναλυτικοί πίνακες στη σελ. 8.

ΣΤΑ ΠΑΙΔΙΚΑ πάρτι παίρνουν τώρα μέρος και οι γονείς. Εκτός βέβαια από τον
Πινόκιο, τον Γκούφη, την Εσμεράλδα και τον Οβελίξ. Αλλά τη διοργάνωση την
αναλαμβάνουν ειδικές εταιρείες, που διαθέτουν και τους απαραίτητους κλόουν.
Στην «Καλύτερη Ζωή», σελ. 1,2,3.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16034N021</ED>
<ID>
ID:134254

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Κλωνισμένη
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά, 
Εντάξει, για την κλωνοποίηση ανθρώπων υπάρχει πλήθος ηθικών προβλημάτων ­
μήπως όμως για τη δραχμή θα 'πρεπε να το σκεφτούμε;

Με τιμή

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16034N022</ED>
<ID>
ID:134326

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ
</H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16034N023</ED>
<ID>
ID:134338

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N02&aa=3</URL></REF>


Article

<CATEGORY>vin01</CATEGORY>

 <H5>30 ΠΑΡΑΒΙΑΣΕΙΣ ΑΠΟ ΤΗ ΣΑΜΟΘΡΑΚΗ ΕΩΣ ΤΗ ΡΟΔΟ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Η πιο μεγάλη πρόκληση
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

ΟΙ ΤΟΥΡΚΟΙ επιχείρησαν την πιο μεγάλη πρόκληση των τελευταίων χρόνων,
παραβιάζοντας μαζικά τόσο το FIR Αθηνών όσο και τον εθνικό εναέριο χώρο, και
σε ορισμένες περιπτώσεις έφτασαν σε απόσταση έως και 20 μίλια από τις
ανατολικές ακτές της... Εύβοιας! Συνολικά σημειώθηκαν παραβιάσεις σε 30
περιπτώσεις καθ' όλο το μήκος του Αιγαίου, από τη Σαμοθράκη έως τη Ρόδο, αλλά
τι έκπληξη, όχι στο τμήμα που είχαν δεσμεύσει μεταξύ Ικαρίας και Μυκόνου.

Η Ελλάδα κατήγγειλε αμέσως σε όλους τους διεθνείς οργανισμούς την απίστευτη
τουρκική προκλητικότητα, και επέδωσε έντονο διάβημα διαμαρτυρίας στην Άγκυρα.
Οι Τούρκοι κλιμάκωσαν την ένταση και σε πολιτικό επίπεδο, διαμαρτυρόμενοι για
δήθεν εποικισμό των βραχονησίδων του Αιγαίου, ενώ ύστερα από πολύ καιρό έθεσαν
θέμα καταπίεσης της μουσουλμανικής μειονότητας της Θράκης. Έως τις 23
Ιανουαρίου, οπότε και έχει προσδιορισθεί το τέλος της «ευέλικτης πένσας», θα
δούμε και θα ακούσουμε πολλά ακόμη. Για μετά βλέπουμε. (Σελ.7).

Στα εσωτερικά η κυβέρνηση και το ΠΑΣΟΚ προβληματίζονται έντονα από τις
ενδεχόμενες εκλογικές επιπτώσεις της ακολουθούμενης οικονομικής πολιτικής και
αναζητούν λύσεις. Χθες το βράδυ το θέμα ­ μαζί προφανώς με πολλά άλλα
εσωκομματικού ενδιαφέροντος ­ συζητήθηκε κατά το δείπνο μετά συζύγων του
Πρωθυπουργού Κώστα Σημίτη και του γραμματέα του ΠΑΣΟΚ Κ. Σκανδαλίδη. (Σελ.5).

Σήμερα ο Πρωθυπουργός θα συνεργασθεί με το οικονομικό επιτελείο της
κυβέρνησης, με αντικείμενο την οικονομική πολιτική, και ειδικότερα τη
συναλλαγματική. Η δραχμή πέρασε χθες μια μάλλον ήρεμη ημέρα ­ το ίδιο και ο
διοικητής της Τραπέζης της Ελλάδος Λουκάς Παπαδήμος, που αναγκάσθηκε να
εκταμιεύσει μόνο 100 εκατομμύρια δολάρια σε συνάλλαγμα για να στηρίξει το
εθνικό μας νόμισμα. Τα διατραπεζικά επιτόκια πάντως παρέμειναν υψηλά. (Σελ. 54-55).

Η Νέα Δημοκρατία, από την πλευρά της, οργανώνεται. Ο πρόεδρος Κώστας
Καραμανλής επιδιώκει στον καινούργιο χρόνο να κάνει αισθητή την παρουσία του
ως αρχηγός της αξιωματικής αντιπολίτευσης, και για το λόγο αυτό προετοιμάζει
το οπλοστάσιό του. Στροφή στην κοινωνία κατ' αρχάς, έπεται η παιδεία, και
ακολουθούν οι δημοτικές εκλογές. Οι ασκήσεις επί χάρτου επέτυχαν, ώρα για την
υλοποίησή τους. 
Ο Κων. Μητσοτάκης δεν είχε προφανώς υπ' όψιν του τα παραπάνω, όταν αγρίευε στη
Βουλή κατά της κυβέρνησης και προσωπικά του Πρωθυπουργού Κ. Σημίτη. Μιλώντας
σε ένα άσχετο νομοσχέδιο (περί Εμπορικής Ναυτιλίας) τα είπε ένα «χεράκι» και
για τα εθνικά, προβλέποντας ότι τα Σκόπια θα κερδίσουν το όνομα «Μακεδονία».
Όχι, ποιος θα το θυμάται μετά 10 χρόνια δεν μας το (ξανά)είπε. (Σελ.9).

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16034N032</ED>
<ID>
ID:134301

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>«Πανωτόκια»
</H2>
ΔΕΝ είναι σύνηθες να ανατρέπει τη νομολογία ο Άρειος Πάγος...

ΓΙ' αυτό και η χθεσινή απόφαση της Ολομελείας του για τα εξουθενωτικά
τραπεζικά πανωτόκια...

ΑΠΟΤΕΛΕΙ γεγονός εξαιρετικής σημασίας...

ΔΙΟΡΘΩΤΙΚΟ ­ έστω και με καθυστέρηση ­ της νομιμοποιημένης αυθαιρεσίας...

ΕΙΣ βάρος χιλιάδων δανειοληπτών που βρέθηκαν σε αδυναμία να καταβάλουν
εμπροθέσμως οφειλόμενους τόκους.

ΚΑΙ αν η κυβέρνηση έχει ήδη προσανατολιστεί σε νομοθετική τροποποίηση
του ισχύοντος καθεστώτος...

ΟΦΕΙΛΕΙ να προχωρήσει τάχιστα ­ και πριν καν καθαρογραφεί η απόφαση του
Ανωτάτου Δικαστηρίου ­ ώστε...

ΝΑ μην προστεθούν στον μακρύ κατάλογο των θυμάτων του αυθαίρετου
ανατοκισμού και νέα.

ΚΑΙ ορθώς επισημαίνεται στην εισήγηση που αποδέχθηκε η Ολομέλεια ότι τα
μονομερή από τις τράπεζες πανωτόκια...

ΔΙΧΩΣ προηγούμενη συμφωνία και του οφειλέτη για το ύψος και τον χρόνο
επιβολής τους...

ΠΛΗΤΤΟΥΝ το δημόσιο συμφέρον, που επιβάλλει να μην επιβαρύνεται
υπέρμετρα η επιχειρηματική δραστηριότητα...

ΑΛΛΑ να ασκείται με κανόνες σταθερούς και όχι απρόβλεπτους ­ όπως συμβαίνει.

ΚΑΙ δυστυχώς, χιλιάδες δανειολήπτες βρέθηκαν, τα τελευταία χρόνια,
χρεωμένοι υπέρμετρα...

ΑΡΚΕΤΟΙ, μάλιστα, υπέστησαν ανεπανόρθωτη ζημία με κατασχέσεις...

ΕΞΑΙΤΙΑΣ αλλεπάλληλων ­ και αιφνίδιων ­ ανατοκισμών που εξουδετέρωσαν
κάθε προσπάθεια ανταπόκρισης στις αρχικές υποχρεώσεις τους.

ΚΑΙ όσο αβέβαιη ­ και δυσχερής ­ είναι η ανατροπή των ήδη τετελεσμένων...

ΤΟΣΟ επείγει η νομοθετική αντιμετώπιση των εκκρεμοτήτων, στη βάση που η
απόφαση του Ανωτάτου Δικαστηρίου θέτει.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16034N033</ED>
<ID>
ID:134339

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Κώστας Γείτονας:

(ο υπουργός Υγείας, στο περιστύλιο, για τις ελλείψεις παιδιάτρων που
διαπίστωσε επισκεπτόμενος νοσοκομεία)

«Καλά, όλοι κλειστά είχαν τα κινητά τους; Ή είχαν πάει για κυνήγι;».

Ευάγγελος Βενιζέλος:

(ο υπουργός Πολιτισμού, στο «ΜΕΝ»)

«Ναι, είμαι ο αληθινά σαραντάρης που κινδυνεύει και αυτός να μην είναι αληθινά
σαραντάρης, υπό την έννοια ότι την 1η Ιανουαρίου 1998 συμπληρώνω το 41ο έτος
της ηλικίας μου».

Ζάχος Χατζηφωτίου:

(λέει στο «Down Town» πώς αντιμετωπίζει τους χωρισμούς)

«Ψύχραιμα. Γιατί όταν κάνεις αυτή τη ζωή δεν μπορείς να πέφτεις του θανατά
κάθε φορά».

Σταμάτης Φασουλής:

(σε ερώτηση αν «κατ' αρχάς διάβασε το βιβλίο της κ. Λιάνη Παπανδρέου»)

«Ούτε κατ' αρχάς ούτε κατά τέλος».

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16034N034</ED>
<ID>
ID:134378

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N03&aa=4</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Η κοπάνα
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΒΓΗΚΑ, όπως πάντα, χθες το πρωί, να περπατήσω ­ να κάνω τα πέντε χιλιόμετρα,
που μου έχουν επιβάλει οι γιατροί, για λόγους υγείας. (Επ' ευκαιρία: καλό
είναι, υγιείς και μη, να ξεχνάμε, μια ώρα τη μέρα, το αυτοκίνητο και να
πηγαίνουμε στις δουλειές μας με τα πόδια...). Βρέθηκα στου Φιλοπάππου. Και,
κατόπιν, στην Ακρόπολη. Είδα ένα σωρό παιδιά. Αγόρια και κορίτσια. Με τις
τσάντες τους τις σχολικές. «Κοπάνα»; ρώτησα έν' αγόρι, κλείνοντάς του το μάτι.
«Ναι. Σκασιαρχείο...» μου απάντησε γελώντας.

Θυμήθηκα τα δικά μου: μόλις έκλειναν τα σχολεία για τις γιορτές των
Χριστουγέννων, άφηνα τα βιβλία μου σε μια γωνιά του σπιτιού ­ τσάντες, τότε,
οι περισσότεροι μαθητές δεν είχαμε ­ και τα ξανάπιανα στις 6 Ιανουαρίου, των
Φώτων! Μια ματιά, δυο ματιές, μετά βαριόμουνα. Σκεφτόμουνα επιπλέον, πως την
επομένη γιορτάζει ο αδελφός μου και αποφάσιζα ότι πρέπει να κάνω...
σκασιαρχείο! (Εκείνη την εποχή, γυρίζαμε στα θρανία του Αη-Γιάννη).

Δεν την κοπάναγα, όμως, μόνο εγώ. Την κοπάναγαν οι μισοί, τουλάχιστον, μαθητές
της τάξης! Αν μπορούσαν, βέβαια, θα «την έκαναν» και οι μισοί καθηγητές. Αλλά,
πού τέτοια τόλμη: υπήρχε ένας γυμνασιάρχης κέρβερος, θεολόγος, υπερπατριώτης
και υπερεθνικόφρονας, που δεν το 'χε σε τίποτα ν' αρχίσει... στα χαστούκια,
ακόμη και τους... φιλόλογους που θα απουσίαζαν αδικαιολογήτως από τη δουλειά ή
θα φέρονταν με τρόπο φιλικό στους μαθητές τους!

Δεν ξέρω αν ορισμένοι καθηγητές, μέρες σαν τη χθεσινή, βρίσκουν κάποιο
πρόσχημα για να την κοπανήσουν από το μάθημα. (Αρρώστιες, αναβολή πτήσεων,
τροχαία - μαϊμούδες κ.λπ). Εκείνο που ξέρω είναι, πως πάρα πολλοί δημόσιοι
υπάλληλοι δεν πήγαν χθες στις δουλειές τους και δεν θα πάνε, ασφαλώς και
σήμερα. Θα πάνε, φρέσκοι και ωραίοι, τη Δευτέρα! Έχοντας κερδίσει, με δύο
απουσίες, ολόκληρο τετραήμερο!

Να ξαναγυρίσω στα παιδιά: οι χειρότερες μέρες ­ αν κρίνω από τον εαυτό μου ­
του σχολείου, είναι οι μέρες της επιστροφής. Της επιστροφής από τις
καλοκαιρινές διακοπές (μαρτύριο!), αλλά και τις διακοπές των Χριστουγέννων και
του Πάσχα. Και εδώ, που τα λέμε, δεν είναι εύκολο πράγμα, μετά την ανεμελιά,
το ξενύχτι, τη διασκέδαση, το φλερτ και τον χαβαλέ, να πέφτεις με τα μούτρα
στη μελέτη! Μοιάζει με σκοτσέζικο ντους...

Παρασκευή, σήμερα. Της... αγίας κοπάνας, επίσης! Τι να πω; Είμαι με το μέρος
των μαθητών, φυσικά. Αλλά, από τη Δευτέρα, δουλειά. Με σοβαρότητα και ευθύνη.
Για να μη δώσουμε το δικαίωμα να μας λένε ότι είμαστε μόνο χαβαλετζήδες. Έτσι, παιδιά;

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16034N043</ED>
<ID>
ID:134360

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N04&aa=3</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΠΕΝΤΕ ΝΤΑΜΙΤΖΑΝΕΣ κρασί Αμαλιάδας, τσίχλες και αγριογούρουνα από την
Κομοτηνή, καταναλώθηκαν στο σπίτι του κ. Γ. Κουτσούκου τη βραδιά της γιορτής
του ­ πρωτοστατούντων των κ.κ. Κ. Σκανδαλίδη, Αλ. Παπαδόπουλου, Μ.
Παπαϊωάννου, Κ. Γείτονα, Χρ. Πρωτόπαπα.

Α-ΠΙ-ΘΑ-ΝΟ: Η κ. Ντόρα Μπακογιάννη διαπίστωσε ότι τα μισά από τα ζάρια
που φέρνουν πάντα εξάρες, τα οποία χάρισε στις γιορτές, δεν έφθασαν στους
παραλήπτες τους!

ΝΤΟΡΤΙΑ!

Η ΛΕΣΧΗ ΤΩΝ ΕΛΛΗΝΩΝ γελοιογράφων εξέλεξε πολιτικό της χρονιάς τον κ. Β.
Γιαννόπουλο και θα του απονείμουν το σχετικό βραβείο την Κυριακή το βράδυ.
Λεπτομέρειες δύο: πρώτη, ότι ο υπουργός ψηφίστηκε διά βοής. Δεύτερη, οι
Γερμανοί συνάδελφοί τους εξέλεξαν τον κ. Χ. Κολ.

ΣΤΗΝ ΕΝΤΑΤΙΚΗ του Νοσοκομείου Γ. Παπανικολάου επισκέφθηκε ­ φορώντας
ιατρική μπλούζα και μάσκα ­ τον κ. Δ. Τσοβόλα ο κ. Μαν. Γλέζος. Ο πρόεδρος του
ΔΗΚΚΙ κάθησε χθες σε καρέκλα, ενημερώθηκε με λεπτομέρεια για τις εφημερίδες,
αλλά και για τις δεκάδες επισκέψεις συμπαράστασης, ώς και από αντιπροσωπεία Κούρδων.

ΕΓΩ ΦΕΥΓΩ, αφήνω εσένα στο πόδι μου, έλεγε προχθές το βράδυ ο κ. Πρ.
Παυλόπουλος στον κ. Ν. Αθανασάκη φεύγοντας από τη γιορτή δημοσιογράφου και...
Γιάννη, στις «Σειρήνες», ενώ ο κ. Γερ. Αρσένης παρακολουθούσε και ο κ. Κ.
Κουλούρης ύψωνε το ποτήρι: οι γιορτές ενώνουν.

ΕΚΣΥΓΧΡΟΝΙΣΜΟΣ: Το νόμισμα της πίτας που έκοψε χθες ο κ. Τ. Μαντέλης
στο υπουργείο Μεταφορών, δεν έπεσε στον Πρωθυπουργό.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16034N044</ED>
<ID>
ID:134364

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N04&aa=4</URL></REF>


Article

<CATEGORY>vin05</CATEGORY>

 <H5>Δύο γιορτές για τον Γιάννο Νο2
</H5><H2>Δύο γιορτές για τον Γιάννο
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΔΙΠΛΟΓΙΟΡΤΗ αναγκάστηκε να κάνει προχθές ο υπουργός Εθνικής Οικονομίας κ.
Γιάννος Παπαντωνίου. Το σπίτι του στην Κηφισιά δεν είναι τόσο μεγάλο για να
δεχθεί όλους τους φίλους και συνεργάτες του.

ΕΤΣΙ, τους στενούς του συνεργάτες τους κάλεσε στο γραφείο του στο υπουργείο ­
με την ευκαιρία έκοψε και την πρωτοχρονιάτικη πίτα ­ και τους συναδέλφους του
τούς κάλεσε το βράδυ στο σπίτι: το ζεύγος Σημίτη, οι κ.κ. Κ. Σκανδαλίδης, Αλ.
Παπαδόπουλος, Κ. Λαλιώτης, Β. Γιαννόπουλος, Κ. Γείτονας, Μ. Παπαϊωάννου, αλλά
και οι κ.κ. Λ. Παπαδήμος, Θ. Καρατζάς, Π. Λάμπρου, Β. Ράπανος.

ΤΙ συζήτησαν; Διαβάστε δίπλα.

Ε, ΤΩΡΑ, όταν συγκεντρώνονται τόσοι άνθρωποι ­ και κατ' αρχήν ο ίδιος ο
Πρωθυπουργός, αλλά και οι μεγαλύτεροι «κρατικοί τραπεζίτες» ­ στο σπίτι του
υπουργού Εθνικής Οικονομίας, τι περιμένετε να συζητήσουν; Μα, βέβαια, περί
οικονομίας συζήτησαν.

Η ΑΛΗΘΕΙΑ είναι ότι ο κ. Σημίτης δεν υπήρξε δα και ιδιαίτερα ομιλητικός επί
τού ζητήματος ­ άκουγε τις γνώμες των άλλων και αποχώρησε λίγο πριν από τα μεσάνυχτα.

Ο κ. ΓΙΑΝΝΟΠΟΥΛΟΣ όμως, που έφυγε τελευταίος, γύρω στις δύο το πρωί, ήταν
σαφής και αναλυτικός: Βοηθήστε και εσείς, είπε στους τραπεζίτες, για να
βοηθήσουμε και εμείς τον κόσμο.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16034N045</ED>
<ID>
ID:134381

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N04&aa=5</URL></REF>


Article

<CATEGORY>vin05</CATEGORY>

 <H2>Έμειναν για ώρα...
</H2><H2></H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΠΟΛΛΟΙ, ΠΑΡΑ πολλοί γνωστοί και φίλοι ­ και μεταξύ τους αρκετοί βουλευτές του
ΠΑΣΟΚ ­ πέρασαν για τις ευχές, προχθές το βράδυ, από την οικία τού κ. Γ.
Χαραλαμπόπουλου. Όμως, τέσσερις έμειναν εκεί για πολλή ώρα ­ παρ' ότι η νύχτα
ήταν γιορτινή για χιλιάδες Γιάννηδες.

Λέμε για τους κ.κ. Αν. Πεπονή, Π. Κρητικό, Λ. Βερυβάκη και Σ. Βαλυράκη, που
είχαν πιάσει και την κουβέντα.

Α, και ο κ. Δ. Κρεμαστινός έμεινε για ώρα.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16034N046</ED>
<ID>
ID:134392

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N04&aa=6</URL></REF>


Article

<CATEGORY>vin05</CATEGORY>

 <H2>Με χορό
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΔΙΕΠΡΕΨΑΝ στον χορό οι σύζυγοι τών κ.κ. Αντ. Λιβάνη και Κ. Γείτονα στη γιορτή
τού κ. Γ. Καψή ­ πέρασαν για ευχές και οι κ.κ. Κ. Σκανδαλίδης, Κ. Λαλιώτης και
Αν. Πεπονής.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16034N047</ED>
<ID>
ID:134395

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N04&aa=7</URL></REF>


Article

<CATEGORY>vin05</CATEGORY>

 <H2>Γιάννης κερνάει
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΓΙΑΝΝΟΠΟΥΛΟΣ, Λαλιώτης, Κοσμίδης, Κοτσώνης, Λουκάκης και πολλοί άλλοι γεύτηκαν
μικρασιατικούς μεζέδες, προχθές το βράδυ, στο σπίτι τού κ. Γ. Διαμαντίδη ­ που
είχε και μικρασιατική χορωδία, παρακαλώ.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16034N048</ED>
<ID>
ID:134398

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N04&aa=8</URL></REF>


Article

<CATEGORY>vin05</CATEGORY>

 <H2>Ψωμοτύρι
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΤΟ ΓΝΩΣΤΟ μπαρ «Μπαλτάσαρ» γιόρτασε ο κ. Γιάννης Παπαδημητρίου. Δεκάδες ήταν
τα στελέχη της Νεολαίας του ΠΑΣΟΚ που έσπευσαν να του ευχηθούν, όπως και ένας
«πρώην» της Οργάνωσης, ο κ. Στ. Μανίκας.

Έλα όμως που όταν έφθασε ο κ. Στ. Σουμάκης (μαζί με τον κ. Φ. Πετσάλνικο)
πεινασμένος... σα λύκος ύστερα από πολύωρη «μάχη» στη Βουλή, η κουζίνα είχε
κλείσει ­ και ο υπουργός την έβγαλε με ψωμοτύρι.

Τελευταία παρουσία; Ο κ. Θ. Τσουκάτος, λίγο πριν... από τις τρεις το πρωί!

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16034N049</ED>
<ID>
ID:134399

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N04&aa=9</URL></REF>


Article

<CATEGORY>vin04</CATEGORY>

 <H5>ΑΝΑΛΗΨΗ ΠΕΡΙΣΣΟΤΕΡΩΝ ΠΡΩΤΟΒΟΥΛΙΩΝ ΠΕΡΙΜΕΝΕΙ Ο Κ. ΣΗΜΙΤΗΣ
</H5><H2>Αναβάθμιση Σκανδαλίδη
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Σε έναν αναβαθμισμένο πολιτικό ρόλο του κ. Κ. Σκανδαλίδη στο κόμμα
προσβλέπει ο Πρωθυπουργός από δω και πέρα.

Ενεργότερο ρόλο. «Να πάρει το παιχνίδι πάνω του» από δω και πέρα στο κόμμα
προσδοκά για τον κ. Κ. Σκανδαλίδη ο Πρωθυπουργός

Ο κ. Κ. ΣΗΜΙΤΗΣ, που δείπνησε χθες το βράδυ στο σπίτι του γραμματέα του
κόμματος, αντιμετωπίζει θετικά, σύμφωνα με καλά πληροφορημένες πηγές, την
ανάληψη περισσότερων πρωτοβουλιών από τον κ. Κ. Σκανδαλίδη για την εντονότερη
ενεργοποίηση του κόμματος ­ κάτι που θα ήθελε να είχε ήδη συμβεί.

Μάλιστα οι ίδιες πηγές ανέφεραν ότι το μήνυμα αυτό έχει φτάσει στον κ. Κ.
Σκανδαλίδη τις τελευταίες ημέρες και ερμήνευαν την προχθεσινή παρέμβασή του
(ανάγκη στροφής στην κοινωνική πολιτική, άνοιγμα στα «λαϊκά» στρώματα,
διεθνείς πρωτοβουλίες κ.λπ.) ως θετική ανταπόκρισή του.

Συνομιλητές του Πρωθυπουργού το τελευταίο διάστημα έχουν διαπιστώσει ότι ο κ.
Κ. Σημίτης δίνει ιδιαίτερη σημασία στο «να βγαίνει η δουλειά» και απαιτεί από
τους συνεργάτες του πρωτοβουλίες. Σ' αυτή την κατεύθυνση θέλει να δρομολογήσει
τα πράγματα και στο ΠΑΣΟΚ βλέποντας τον κ. Κ. Σκανδαλίδη «να παίρνει, ως
γραμματέας, το παιχνίδι πάνω του». Οι ίδιες πηγές σημείωναν ότι χωρίς να
τίθεται θέμα υποκατάστασης, ο γραμματέας του κόμματος θα μπορούσε να
λειτουργήσει «αντ' αυτού» σε πολλούς τομείς πολιτικής δραστηριότητας του ΠΑΣΟΚ.

Παρ' όλο που από την πλευρά του Μαξίμου δεν δινόταν μια τέτοια ερμηνεία, άλλα
στελέχη εκτιμούσαν ότι η προσδοκία του κ. Κ. Σημίτη για ενεργότερη
δραστηριοποίηση του γραμματέα του κόμματος ενδεχομένως να εμπεριέχει στοιχεία
ενόχλησης του Πρωθυπουργού από τη μέχρι τώρα στάση του κ. Σκανδαλίδη.

ΤΙ ΛΕΕΙ Ο ΣΚΑΝΔΑΛΙΔΗΣ

Σε έναν ρόλο με περισσότερες πρωτοβουλίες ο κ. Κ. Σκανδαλίδης δεν φαίνεται να
έχει αντιρρήσεις ­ άλωστε δεν είναι κάτι που ξεφεύγει από τις καταστατικές
προβλέψεις. Ωστόσο, όπως άφησε σαφώς να διαφανεί κατά την προχθεσινή
συνέντευξή του για τις κομματικές πρωτοβουλίες του επόμενου διαστήματος,
θεωρεί ότι προέχει να αποκατασταθούν οι σχέσεις και το πλαίσιο της πολιτικής
λειτουργίας και πρακτικής των κορυφαίων στελεχών του ΠΑΣΟΚ μεταξύ τους «για να
ξέρουμε πού πάμε», όπως ειπώθηκε.

Ο κ. Κ. Σκανδαλίδης φέρεται να συμμερίζεται απόψεις ορισμένων στελεχών που
θεωρούν ότι το ΠΑΣΟΚ έχει ορισμένες φορές απόκλιση λόγων και έργων και όχι
σαφώς ξεκαθαρισμένη πορεία. 
Συμμερίζεται ακόμη την εκτίμηση ότι η από δω και πέρα πορεία της κυβερνητικής
παράταξης δεν μπορεί να προσδιορίζεται μόνο από μια πλευρά, αλλά «να
επιτυγχάνεται η ευρύτερη δυνατή πολιτική πλειοψηφία» κάθε φορά. 
Από την άλλη, θεωρεί αναγκαίο όλο το ΠΑΣΟΚ να στηρίζει την κυβερνητική πορεία
που «θα συντίθεται», όπως λέει, μέσα από τις επιμέρους απόψεις ή και διαφορές
που υπάρχουν στο ΠΑΣΟΚ.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16034N051</ED>
<ID>
ID:134286

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N05&aa=1</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Κομματική οργάνωση
</H2>
<AUTHOR>ΓΕΡΑΣΙΜΟΣ ΜΟΣΧΟΝΑΣ</AUTHOR>

«Τι να τα κάνει τόσα πολλά μέλη ένα κόμμα;». Στο προκλητικό αυτό ερώτημα του
πολιτικού επιστήμονα Μ.Ν. Πέντερσον η απάντηση μοιάζει να έχει αποκτήσει τον
αυτοματισμό μιας κοινοτοπίας: η εποχή των μαζικών κομμάτων, των κομμάτων
κοινωνικής ολοκλήρωσης, έχει ανεπίστρεπτα παρέλθει. 
Τα κόμματα, υπό την πίεση των νέων μορφών επικοινωνίας και καθοδηγούμενα από
μικρές ομάδες επαγγελματιών της πολιτικής, οριστικά και αποκλειστικά
απορροφημένων στη λογική της εκλογικής αγοράς, δεν έχουν άλλη επιλογή: για να
επιβιώσουν πρέπει να μεταβληθούν από κόμματα μαζικά σε media parties.

Πράγματι, η παρατήρηση της συμπεριφοράς των μεγάλων πολιτικών κομμάτων της
Δυτικής Ευρώπης τις τελευταίες δεκαετίες αναδεικνύει τρεις σημαντικούς
νεωτερισμούς στους κανόνες διεξαγωγής του πολιτικού παιχνιδιού: ολοένα και
περισσότερο η πολιτική επικοινωνία χαρακτηρίζεται από α) τον κεντρικό ρόλο της
τηλεόρασης β) την αξιοποίηση συμβούλων - επαγγελματιών της επικοινωνίας και γ)
τη χρήση επιστημονικών μεθόδων έρευνας της κοινής γνώμης. Τα τρία αυτά
χαρακτηριστικά επηρεάζουν τόσο τον τρόπο διεξαγωγής των προεκλογικών
αναμετρήσεων όσο και τη δομή της κομματικής οργάνωσης.

Μια όψη του πολύπλευρου αυτού φαινομένου είναι η μείωση του ρόλου της
κομματικής βάσης. Σήμερα, μέσω της τηλεόρασης, το μήνυμα του κόμματος φθάνει
με μεγάλη ταχύτητα στον παραλήπτη του, το εκλογικό σώμα. Μέσω των ερευνών
κοινής γνώμης, οι αναμονές του εκλογικού σώματος φθάνουν κατευθείαν στην
ηγεσία. Ο άλλοτε ζωτικός ρόλος των μελών του κόμματος, ρόλος που θεμελιώνεται
στην παρουσία τους στους χώρους ζωής και εργασίας του πολίτη, στην εγγύτητα
δηλαδή προς τον εκλογέα και όχι στην απόσταση, μειώνεται. Η πολιτική
διεξάγεται «από μακριά», ενώπιον των εκλογέων, όχι ανάμεσά τους.

Τα πράγματα δεν είναι, ωστόσο, τόσο απλά. Ο προσδιορισμός των θέσεων του
κόμματος «από μακριά», χάρις στις έρευνες της κοινής γνώμης, δημιουργεί τόσα
προβλήματα όσα και επιλύει. Η αδυναμία των κομματικών επιτελείων να προβλέψουν
την εμφάνιση και τη σταθεροποίηση νέων κοινωνικών και πολιτικών ρευμάτων,
ρευμάτων που είναι φορείς νέων ιδεών και νέων προσδοκιών είναι ενδεικτική. Η
υπερεκτίμηση των νέων τεχνολογιών επικοινωνίας αλλά και καταγραφής των τάσεων
της κοινής γνώμης οδήγησε στην υποτίμηση από τις κομματικές ηγεσίες της
ύπαρξης ενός πυκνού και ενεργητικού οργανωτικού δικτύου. Μόνο αυτό το
τελευταίο μπορεί να αντισταθεί αποτελεσματικά στην επιθετική και μη
προβλέψιμη, ως προς τις εκδηλώσεις της, «πολιτική προσφορά» νέων πολιτικών πρωταγωνιστών.

Αυτή η νέα «πολιτική προσφορά» είναι τόσο πιο επιθετική και τόσο πιο
απρόβλεπτη, όσο εκδηλώνεται στις τοπικές κοινωνίες και ­ τι ειρωνεία! ­ μακριά
από τα στούντιο της τηλεόρασης. Οι οικολογικές κινήσεις ή η άκρα δεξιά, πριν
καθιερωθούν σε εθνικό επίπεδο και πριν γίνουν αντικείμενο των talk shows,
συγκροτήθηκαν και ανέπτυξαν τη δυναμική τους σε τοπικό επίπεδο. Είναι μύθος,
συνεπώς, η ιδέα ότι τα μέλη ενός κόμματος είναι αμελητέα ποσότητα. Τα μέλη
μετράνε και αλίμονο στο κόμμα που θα υποτιμήσει τον ρόλο τους. Η συνεισφορά
τους στη «διπλή ροή πληροφοριών και ιδεών» ανάμεσα σε ηγεσία και εκλογικό σώμα
παραμένει αναντικατάστατη.

Σήμερα, για παράδειγμα, η πιο επικίνδυνη εξουσία του ηλεκτρονικού Τύπου είναι
ο καθορισμός της λεγόμενης «πολιτικής ατζέντας», ο προσδιορισμός, δηλαδή, των
«σημαντικών» και «μη σημαντικών» θεμάτων του πολιτικού διαλόγου. Συχνά, στη
σημερινή Ελλάδα, η σιωπή τυλίγει σημαντικότατα κοινωνικά προβλήματα που το
τρίγωνο Κολωνάκι - Σύνταγμα - Βόρεια Προάστια αξιολογεί ως μη σημαντικά. Ο
ρόλος της οργάνωσης, ο ρόλος της κομματικής βάσης, είναι να φέρει στο
προσκήνιο θέματα πολιτικής που τα «κέντρα ισχύος και επιρροής» παραμελούν.

Η συνεισφορά των μελών στην επιρροή και στη σταθερότητα του κόμματος είναι,
επίσης, σημαντική. Τα μέλη είναι παράγοντας και πηγή ισχύος. Όλες οι σύγχρονες
μελέτες έχουν δείξει ότι οι εκλογικές αναμετρήσεις δεν κερδίζονται μόνο, και
δεν χάνονται μόνο, στο επίπεδο της κεντρικής - εθνικής πολιτικής σκηνής.
Κερδίζονται και χάνονται και σε τοπικό επίπεδο. Τα κόμματα που αγνοούν τη
«δουλειά μυρμηγκιού» της ανώνυμη βάσης αγνοούν βασικούς κανόνες του ασκείν
πολιτική. Διότι η πολιτική και η δημοκρατία δεν είναι ­ ή δεν είναι ακόμη ­
υπόθεση ειδικών. Τα κόμματα ήταν και παραμένουν θεσμοί επίλυσης προβλημάτων
αλλά και σχολεία δημοκρατίας. Και στα σχολεία αυτά, ειδικοί και μη ειδικοί,
τεχνοκράτες και πληβείοι, ελίτ και βάση δίνουν καθημερινά και παίρνουν
καθημερινά μαθήματα δημοκρατίας.

Ο Γεράσιμος Μοσχονάς είναι επίκουρος καθηγητής του Παντείου Πανεπιστημίου.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16034N062</ED>
<ID>
ID:134328

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Ευκαιρία για την Ελλάδα
</H2>
<AUTHOR>Π. Κ. ΙΩΑΚΕΙΜΙΔΗΣ</AUTHOR>

ΑΠΟ την 1η Ιανουαρίου 1998 η Ελλάδα έχει αναλάβει για ένα εξάμηνο την προεδρία
της Δυτικοευρωπαϊκής Ένωσης (ΔΕΕ), του δεύτερου αμιγούς ευρωπαϊκού θεσμού
ολοκλήρωσης μετά την Ευρωπαϊκή Ένωση (Ε.Ε.). Είναι η πρώτη προεδρία που ασκεί
η Ελλάδα μετά την πλήρη ένταξή της στον εν λόγω θεσμό, τον Μάρτιο 1995. Η
ανάληψη της προεδρίας της ΔΕΕ, μολονότι δεν συγκεντρώνει το υψηλό ενδιαφέρον
που έχει η προεδρία στην Ευρωπαϊκή Ένωση, δεν στερείται σημασίας.

Ιδιαίτερα την περίοδο αυτή (που συμπληρώνονται πενήντα χρόνια από τη σύσταση
της ΔΕΕ), η άσκηση της προεδρίας μπορεί να έχει σημαντική πολιτική σημασία και
προεκτάσεις. Και τούτο γιατί η ΔΕΕ βρίσκεται σε μια διαδικασία
επαναπροσδιορισμού του ρόλου της τόσο σε σχέση με την Ευρωπαϊκή Ένωση, όσο και
με το ΝΑΤΟ. Αν και παραμένει πάντοτε ως αίτημα η πλήρης ενσωμάτωσή της στην
Ευρωπαϊκή Ένωση (αίτημα που υποστηρίζει η Ελλάδα), η ΔΕΕ θα συνεχίσει να
λειτουργεί για το ορατό μέλλον ταυτόχρονα ως «γέφυρα» μεταξύ της Ε.Ε. αλλά και
του ΝΑΤΟ.

Η ΔΕΕ έχει αναγνωρισθεί ως «αναπόσπαστο μέρος» και «αμυντική συνιστώσα» της
Ευρωπαϊκής Ένωσης αλλά ταυτόχρονα και ως «μέσο ενίσχυσης της Ατλαντικής
Συμμαχίας». Πρόκειται δηλαδή για μια αρκετά συγκεχυμένη κατάσταση. Η νέα
Συνθήκη του Άμστερνταμ αναθέτει στην Ένωση και εμμέσως στη ΔΕΕ νέα «αμυντικά
καθήκοντα» ενώ θέτει την τελευταία κάτω από την πολιτική καθοδήγηση του
Ευρωπαϊκού Συμβουλίου. Η ακριβής θεσμική σχέση που θα διαμορφωθεί ανάμεσα στη
ΔΕΕ και την Ε.Ε. απαιτεί προσεκτικές τεχνικές επεξεργασίες που θα βαρύνουν το
έργο της ελληνικής προεδρίας.

Από μια άλλη θεώρηση, η Ελλάδα έχει την ευκαιρία να επηρεάσει σε κάποιο βαθμό
τον ευρύτερο ρόλο της ΔΕΕ και ιδιαίτερα τον ρόλο της σ' ορισμένες περιοχές
(όπως π.χ. Βαλκάνια, Αλβανία, Μεσόγειος). Μια πηγή έντασης στη ΔΕΕ αποτελεί
πάντοτε η σχέση του θεσμού αυτού με την Τουρκία. Η τελευταία έχει ιδιόμορφη
«σχέση σύνδεσης» με τη ΔΕΕ και επιθυμεί βεβαίως να καταστεί πλήρες μέλος.
Επομένως οι εντάσεις και τα προβλήματα εμφανίζονται ως αναπόφευκτα...

Ο Π.Κ. Ιωακειμίδης είναι αναπληρωτής καθηγητής του Πανεπιστημίου Αθηνών.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16034N063</ED>
<ID>
ID:134361

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N06&aa=3</URL></REF>


Article

<CATEGORY>vin04</CATEGORY>

 <H5>ΜΑΖΙΚΗ ΕΙΣΒΟΛΗ 40 ΤΟΥΡΚΙΚΩΝ F16 ΚΑΙ ΦΑΝΤΟΜ ΜΕ ΠΛΗΡΗ ΟΠΛΙΣΜΟ ΣΕ ΟΛΟ ΤΟ ΜΗΚΟΣ
ΤΟΥ FIR ΑΘΗΝΩΝ
</H5><H5>Έντονη αντίδραση της αντιπολίτευσης
</H5><H2>«Φτερό με φτερό» στο Αιγαίο
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

«Μύλος» έγινε στο Αιγαίο λίγο πριν από το μεσημέρι χθες με την άτακτη
στρατιωτική δραστηριότητα των Τούρκων που έστειλαν μαζικά και σχεδόν
ταυτόχρονα 40 αεροσκάφη τους, με πλήρη οπλισμό.

ΟΙ τουρκικές προκλήσεις εκδηλώθηκαν σε όλο σχεδόν το μήκος του FIR Αθηνών, από
τη Σαμοθράκη μέχρι νοτίως της Ρόδου (με επίκεντρο όμως το Κεντρικό Αιγαίο,
ανατολικά της Ευβοίας), ενώ 4 τουρκικά αεροσκάφη έφθασαν να πετάξουν και πάνω
από τα Ψαρά. Συνολικά 30 φορές παραβίασαν τον εθνικό εναέριο χώρο.

Οι Έλληνες πιλότοι κινήθηκαν ψύχραιμα αναχαιτίζοντας σε όλες σχεδόν τις
περιπτώσεις τα τουρκικά αεροσκάφη. Όμως οι πολλές φορές «φτερό με φτερό»
πτήσεις και αναχαιτίσεις μόνο από σύμπτωση δεν προκάλεσαν ατύχημα καθώς σε
έναν σχετικά μικρό χώρο έφτασαν να ελίσσονται αρκετές δεκάδες αεροσκάφη (40
τουρκικά και 38 ελληνικά).

ΑΝΤΙΔΡΑΣΕΙΣ

Έντονες ήταν οι αντιδράσεις της Αθήνας στις κλιμακούμενες προκλήσεις της
Άγκυρας στις οποίες προσετέθη και ο ισχυρισμός ότι καταπατώνται τα ανθρώπινα
δικαιώματα των μουσουλμάνων στην Ελλάδα.

Πέραν των αναχαιτίσεων η κυβέρνηση προχώρησε σε καταγγελία των προκλήσεων της
Άγκυρας στο ΝΑΤΟ, τη Δυτικοευρωπαϊκή Ένωση, τα κράτη - μέλη της Ευρωπαϊκής
Ένωσης και την Πολιτική της Επιτροπή. Παράλληλα προχωρεί σε έντονο διάβημα
προς την Άγκυρα το οποίο, όπως προκύπτει από δηλώσεις πηγών του τουρκικού
Γενικού Επιτελείου, θα απορριφθεί.

Το σκεπτικό που αναπτύσσει το Γενικό Επιτελείο των τουρκικών Ενόπλων Δυνάμεων
για να απορρίψει τις ελληνικές καταγγελίες αποκαλύπτει και τον
πολιτικο-στρατηγικό στόχο που είχε η χθεσινή αεροπορική δραστηριότητα της
Άγκυρας στο Αιγαίο. «Οι αβάσιμοι ελληνικοί ισχυρισμοί, λένε, οφείλονται στο
γεγονός ότι η Ελλάδα εφαρμόζει καθεστώς εναέριου χώρου 10 ναυτικών μιλίων,
κάτι που δεν πρόκειται να δεχθεί καμία χώρα».

Η Άγκυρα τόσο με την άσκηση που είχε σχεδιάσει ­ και τελικά δεν έκανε ­ νοτίως
της Ικαρίας όσο και με τη χθεσινή δραστηριότητά της σε όλο το Αιγαίο,
επιδιώκει ένα και το αυτό: να αμφισβητήσει το εύρος των 10 μιλίων του
ελληνικού εναέριου χώρου ισχυριζόμενη ότι αυτό είναι μόνο 6 ναυτικά μίλια.

ΚΑΙ ΕΠΙΘΕΣΗ!

Χθες ωστόσο η Άγκυρα δεν παρέμεινε σε στρατιωτικής φύσεως προκλήσεις. Με
ανακοίνωσή του το τουρκικό υπουργείο Εξωτερικών επιτίθεται κατά της Ελλάδας με
αφορμή συνέντευξη του κ. Θ. Πάγκαλου στην οποία επέκρινε την Τουρκία για
καταπάτηση των ανθρωπίνων δικαιωμάτων.

Στην ανακοίνωσή της η Άγκυρα ισχυρίζεται ότι η Ελλάδα... εξόντωσε την εθνική
ταυτότητα κοινωνιών που ζούσαν στο χώρο της και ότι χωρίζει τους πολίτες της
με βάση την καταγωγή τους (ελληνική ή μη), αναφέροντας μάλιστα τους
μουσουλμάνους της Θράκης ως «τουρκική κοινότητα». Ακόμα οι «επιτήδειοι
ουδέτεροι» του Β' Παγκοσμίου Πολέμου έφτασαν στο σημείο να ισχυρισθούν ότι
ελληνικές αρχές είχαν παραδώσει δεκάδες χιλιάδες Εβραίους στις δυνάμεις του Χίτλερ.

Παράλληλα, η Άγκυρα για να ενισχύσει το σκηνικό έντασης προχώρησε σε παράσταση
στην ελληνική πρεσβεία στην Άγκυρα, διογκώνοντας μια συμπλοκή πολιτών στην
Κομοτηνή και εμφανίζοντάς την ως... επίθεση εναντίον της «τουρκικής», όπως
αναφέρει, μειονότητας στη Θράκη.

* Στο μεταξύ σε «διαστροφή της πραγματικότητας» προκειμένου να προκληθεί νέα
ένταση και κρίση στις σχέσεις των δυο χωρών αποδίδει η κυβέρνηση την επίκληση
από την Άγκυρα του προγράμματος οικολογικής ανάπτυξης μέσω κοινοτικών
κονδυλίων 14 βραχονησίδων στο Αιγαίο.

Ο κυβερνητικός εκπρόσωπος που ανέφερε ότι το πρόγραμμα δεν προβλέπει εποικισμό
των νησίδων, όπως ισχυρίζονται οι Τούρκοι, τόνισε ότι η σχετική πρωτοβουλία
της υπουργού Αιγαίου κ. Ελισάβετ Παπαζώη είναι στο πλαίσιο της κυβερνητικής
πολιτικής και πριν εκδηλωθεί υπήρξε συνεννόηση των υπουργείων Εξωτερικών και Αιγαίου.

Διπλωματικοί κύκλοι πάντως εξέφραζαν την ενόχλησή τους για το χρόνο που
επελέγη να ανακοινωθούν οι σχετικές πρωτοβουλίες.

ΟΙ ΗΠΑ

Για σήμερα ο σχεδιασμός των Τούρκων περιλαμβάνει αεροναυτική δραστηριότητα σε
περιοχή που έχει δεσμεύσει βορείως της Λήμνου. Όμως σύμφωνα με στρατιωτικές
πηγές μέχρι αργά το βράδυ χθες η Τουρκία δεν είχε βγάλει στο Αιγαίο πλοία για
να πάρουν μέρος στην άσκηση, δημιουργώντας ερωτηματικά κατά πόσο θα την
πραγματοποιήσει τελικά.

Χθες πάντως οι ΗΠΑ επιβεβαίωσαν με δήλωση του βοηθού υπουργού Εξωτερικών κ.
Μαρκ Γκρόσμαν (στον Antenna) ότι ζήτησαν από την Τουρκία να ματαιώσει μέρος
των ασκήσεών της στο Αιγαίο και να μην πετάξουν αεροσκάφη της πάνω από τους
Καλογήρους, «πράγμα που έγινε», όπως δήλωσε.

Ο κ. Γκρόσμαν τόνισε ότι έχει εντυπωσιασθεί από τον υπουργό Εξωτερικών,
Θεόδωρο Πάγκαλο και πρόσθεσε ότι η αμερικανική κυβέρνηση θα συνεργάζεται πολύ
στενά με την εκάστοτε ελληνική κυβέρνηση.

* Στον αντίποδα και σύμφωνα με ανακοίνωση του Τουρκικού Γενικού Επιτελείου
στην Άγκυρα οι ΗΠΑ παραδίδουν τη Δευτέρα στην Τουρκία τρεις φρεγάτες τύπου
«Πέρι». Η παράδοση των φρεγατών είχε ανασταλεί το '96 εξαιτίας της έντασης
στις ελληνοτουρκικές σχέσεις. Πέρυσι το καλοκαίρι το εμπάργκο για τις φρεγάτες ήρθη.

ΟΙ ΓΑΛΛΟΙ

Τέλος, προσπάθειες να μεταπεισθεί η Άγκυρα και να μετάσχει στην Ευρωπαϊκή
Διάσκεψη καταβάλλει η Γαλλία η οποία επιχειρεί να διασκεδάσει και τις
εντυπώσεις που δημιούργησε στην ελληνική πλευρά ο πρόεδρος Σιράκ στη Σύνοδο
Κορυφής του Λουξεμβούργου.

Η Τουρκία έχει συμφέρον να μετάσχει στην Ευρωπαϊκή Διάσκεψη παρ' ότι
αποκλείστηκε από τις πρώτες ενταξιακές διαπραγματεύσεις στην Ευρωπαϊκή Ένωση,
δήλωσε χτες στην Άγκυρα ο υπουργός Εξωτερικών της Γαλλίας Ιμπέρ Βεντρίν, ο
οποίος συναντήθηκε με τον Τούρκο ομόλογό του Ισμαήλ Τζεμ.

Λίγες ώρες πριν έλθει στην Αθήνα ο κ. Βεντρίν, δήλωσε ότι η Γαλλία έχει πλήρη
συνείδηση της απογοήτευσης που προκάλεσαν τα αποτελέσματα της συνόδου του
Λουξεμβούργου στην Τουρκία, προσθέτοντας ότι «παρ' όλα αυτά η Γαλλία επιθυμεί
να μετάσχει η Άγκυρα σ' αυτή τη Διάσκεψη, στην οποία είναι επίσημα προσκεκλημένη».

Πάντως ο αρχηγός της τουρκικής διπλωματίας έδειξε μάλλον απαισιόδοξος για το
ενδεχόμενο συμμετοχής της χώρας του στην Ευρωπαϊκή Διάσκεψη, η οποία
συνέρχεται τον Μάρτιο στο Λονδίνο.

ΙΔΙΑΙΤΕΡΑ έντονες ήταν οι αντιδράσεις της αντιπολίτευσης στην ένταση της
τουρκικής προκλητικότητας. Ο εκπρόσωπος της Ν.Δ., σε γραπτή δήλωσή του,
ανέφερε ότι η τουρκική θρασύτητα έχει υπερβεί κάθε όριο, ο κ. Αντ. Σαμαράς
ζήτησε να υπάρξει ελληνική καταγγελία προς κάθε κατεύθυνση, ο κ. Μ. Έβερτ
απάντησε με αναλυτικά στοιχεία στις καταγγελίες των Τούρκων περί δήθεν
παράδοσης των Εβραίων στους ναζί, ενώ ο κ. Πρ. Παυλόπουλος έκανε λόγο για
προθέσεις διχοτόμησης του Αιγαίου.

Η Ν.Δ. ζήτησε να υπάρξει ­ έστω και με καθυστέρηση, όπως χαρακτηριστικά
αναφέρεται ­ επίσημη ελληνική καταγγελία σε όλους τους διεθνείς οργανισμούς,
αλλά και πλήρης ενημέρωση της κοινής γνώμης.

«Δεν επαρκούν οι αναχαιτίσεις», τονίζεται χαρακτηριστικά στην ανακοίνωση της
Νέας Δημοκρατίας..

«Η Άγκυρα προσημειώνει στην πράξη το "γκρίζο" Αιγαίο», υποστήριξε από την
πλευρά του ο κ. Αντ. Σαμαράς.

«Ανιστόρητους» χαρακτήρισε τους αξιωματούχους της Άγκυρας ο κ. Μ. Έβερτ.
Παραθέτοντας αναλυτικά στοιχεία, ο πρώην πρόεδρος της Ν.Δ. υπενθύμισε την
γνωστή προσφορά της Εκκλησίας και της Αστυνομίας στη διάσωση δεκάδων χιλιάδων
Εβραίων κατά τη διάρκεια της κατοχής.

«Αποφασιστικότητα και σταθερότητα», ζήτησε ο κ. Πρ. Παυλόπουλος, «πολύ
περισσότερο σήμερα, που η Τουρκία είναι υπόλογη στην διεθνή κοινή γνώμη»..

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16034N071</ED>
<ID>
ID:134287

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N07&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Ατυχής πρωτοβουλία
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

ΔΕΚΑΤΕΣΣΕΡΙΣ βραχονησίδες του Αιγαίου ­ κάποιες από τις οποίες απέχουν μόλις
λίγα μίλια από τις ακτές της Τουρκίας ­ αποφάσισε το υπουργείο Αιγαίου να
εντάξει σε πρόγραμμα τουριστικής και οικολογικής αξιοποίησης, το οποίο μάλιστα
χρηματοδοτείται από την Ευρωπαϊκή Ένωση.

Τι θα πει πρόγραμμα οικολογικής και τουριστικής αξιοποίησης μιας βραχονησίδας;
Σύμφωνα με ανακοίνωση του υπουργείου Αιγαίου, είναι: «Διαμόρφωση χώρου
παρατήρησης πουλιών, περιβάλλοντος χώρου και μονοπατιών, οίκημα 80
τετραγωνικών μέτρων για κάλυψη αναγκών στέγασης και έρευνας (ή επισκευές
υπαρχόντων οικημάτων), αποθήκη καυσίμων - λιπαντικών - γενικού υλικού,
δεξαμενή ύδατος, επισκευή οικημάτων φάρων, λιμενικά έργα μορφής προβλήτας»

Ένα πρόγραμμα, δηλαδή, που ίσως θα μπορούσε υπό ορισμένες συνθήκες να δώσει τη
δυνατότητα στα βράχια αυτά να «διατηρήσουν ανθρώπινη οίκηση ή αυτοδύναμη
οικονομική ζωή» και άρα, σύμφωνα με το Δίκαιο της Θάλασσας, να διεκδικήσουν
ηπειρωτική υφαλοκρηπίδα!

Είναι, φυσικά, δικαίωμα της κυβέρνησης να κάνει ό,τι θέλει με βραχονησίδες που
βρίσκονται μέσα στην ελληνική κυριαρχία. Το να ανακοινώνει, όμως, μια τέτοια
πρωτοβουλία σε μια εποχή που οι ελληνοτουρκικές σχέσεις βρίσκονται σε κρίση,
και η Άγκυρα αναζητεί τρόπους να κλιμακώσει τις προκλήσεις της στο Αιγαίο,
είναι ­ τουλάχιστον ­ ατυχές. Ή όχι;

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16034N072</ED>
<ID>
ID:134329

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N07&aa=2</URL></REF>


Article

<CATEGORY>vin04</CATEGORY>

 <H5>3ο ΣΥΝΕΔΡΙΟ ΤΗΣ ΝΕΟΛΑΙΑΣ ΠΑΣΟΚ
</H5><H2>Πόλεμος τριών τάσεων
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

Με τρεις υποψηφίους για τη θέση του γραμματέα, οι οποίοι εκφράζουν τις
κυριότερες τάσεις της Οργάνωσης, αρχίζει και τυπικά από αύριο η προσυνεδριακή
περίοδος εν όψει του 3ου Συνέδριου της Νεολαίας ΠΑΣΟΚ.

Νίκος Μαδεμλής. «Οι εκσυγχρονιστές» δεν έχουν πολιτική στάση - Γιάννης
Παπαδημητρίου. Είμαστε στον αέρα, κρατάμε την ψυχραιμία μας - Γιάννης
Παναγόπουλος. Η «τρίτη τάση» στο Συνέδριο του ΠΑΣΟΚ κρατάει αποστάσεις

ΟΜΩΣ οι οξύτατες αντιπαραθέσεις για την εγκυρότητα των συνέδρων και οι
καταγγελίες για οργανωτικές παρατυπίες χαρακτηρίζουν τον «πόλεμο» που ήδη έχει
ξεσπάσει ανάμεσα στις αντίπαλες ομάδες. Και το κλίμα, όπως εκτιμούν στελέχη
της Ν. ΠΑΣΟΚ, μέχρι τις 20-22 Φεβρουαρίου που θα διεξαχθεί το Συνέδριο, «θα
γίνεται ολοένα και πιο έντονο και δεν αποκλείεται να υπάρξουν δυσάρεστες
εκπλήξεις, κυρίως στην περιφέρεια».

Πάντως, ανάλογη ανησυχία εκφράζουν και οι τρεις υποψήφιοι, οι οποίοι συστήνουν
στα περίπου 20.000 καταγεγραμμένα μέλη ηρεμία και αυτοσυγκράτηση.

Παρ' όλα αυτά, οι έως τώρα διαδικασίες έχουν σημαδευτεί από «ένθεν και ένθεν»
κατηγορίες, που εκτοξεύονται ιδιαίτερα στο επίπεδο της ηγεσίας. Η επικρατούσα
τάση στο Κεντρικό Συμβούλιο (που θεωρείται ότι πρόσκειται στον υπουργό Εθνικής
Άμυνας Άκη Τσοχατζόπουλο) μέμφεται τους «εκσυγχρονιστές» ότι δεν έχουν
πολιτική στάση και πως συμπεριφέρονται ως μέλη φοιτητικής παράταξης: «Όλα
μέχρι σήμερα είναι ξεκαθαρισμένα σε ό,τι αφορά την οργάνωση του Συνέδριου. Και
όσοι υποστηρίζουν το αντίθετο, επιλέγουν την πολιτική της κρίσης μέσα στη Ν.
ΠΑΣΟΚ. Εμείς προσπαθούμε να κατεβάσουμε τους τόνους. Η πολιτική μας θα κριθεί
από τους συνέδρους», επισημαίνει ο 29χρονος υποψήφιος αυτής της τάσης, Νίκος
Μαδεμλής, απόφοιτος των ΤΕΙ.

ΚΑΤΑΓΓΕΛΙΕΣ

Ωστόσο, ενδεικτικό του γενικότερου κλίματος που επικρατεί στον χώρο της
Νεολαίας του ΠΑΣΟΚ είναι η εντελώς αντίθετη άποψη την οποία διατυπώνουν οι
λεγόμενοι «εκσυγχρονιστές». Καταγγέλλουν μέλη της πλειοψηφίας του Κ.Σ. για
«προσπάθεια χειραγώγησης της Οργάνωσης», ενώ κάνουν λόγο για «φαινόμενα
απειλών, εκβιασμών και ρουσφετιών προκειμένου να επιλεγούν οι δικοί τους». Ο
υποψήφιος αυτής της πλευράς, ο 26χρονος μαθηματικός Γιάννης Παπαδημητρίου,
ζητεί κατηγορηματικά να διασφαλισθούν «η σοβαρότητα και η διαφάνεια στις
προσυνεδριακές διαδικασίες»: «Πρέπει να καταγραφούν όλες οι διαφορετικές
απόψεις. Αποτελεί παγκόσμια πρωτοτυπία να πηγαίνουμε μονομερώς στο Συνέδριο.
Είμαστε στον αέρα. Οι άλλοι επιθυμούν ένα Συνέδριο σύγκρουσης. Προς το παρόν
κρατάμε την ψυχραιμία μας. Να ορισθεί ως εγγυητής ο Κώστας Σκανδαλίδης», λέει.

Η τρίτη τάση προσπαθεί να κρατήσει τις αποστάσεις και χαρακτηρίζει τους άλλους
ως «δύο μονομάχους». Πρόκειται για εκείνα τα μέλη που θεωρείται ότι
πρόσκεινται στους «προεδρικούς», οι οποίοι θεωρούν ότι «κάνει κακό στη Νεολαία
το εμφυλιοπολεμικό κλίμα που έχει δημιουργηθεί». Ο 26χρονος πολιτικός
μηχανικός Γιάννης Παναγόπουλος, ο οποίος υποστηρίζεται από αυτή την τάση,
κατηγορεί τις άλλες δύο πλευρές ότι «έχουν αναλωθεί σ' ένα ανελέητο κυνηγητό
εγγραφής νέων μελών για να πάρουν την πλειοψηφία στο Συνέδριο». Για τον ίδιο,
τα πράγματα πλέον έχουν φθάσει σε οριακό σημείο: «Χρειάζεται η ανασυγκρότηση
και η βαθιά ανασύνθεση της Οργάνωσης, για να μην επικρατήσουν οι τάσεις που
ζημιώνουν εδώ και μία 10ετία την Οργάνωση και που αποτελούν τις δύο όψεις του
ιδίου νομίσματος», τονίζει.

Πάντως, αύριο τα μεσάνυχτα λήγουν και τυπικά οι εγγραφές μελών. Στα επόμενα
δύο Σαββατοκύριακα η μάχη θα ενταθεί κατά τη διάρκεια των συνεδριάσεων της
Κεντρικής Οργανωτικής Επιτροπής του Συνεδρίου που θα ασχοληθεί με την ανάδειξη
των 1.000 συνέδρων από τα 20.000 καταγεγραμμένα ­ ως σήμερα τουλάχιστον ­
μέλη. «Σε αυτές τις συνεδριάσεις μπορεί να βγουν και... μαχαίρια!», είναι η
ανησυχία που επικρατεί σήμερα σε σημαντικό κομμάτι της ηγεσίας της Ν. ΠΑΣΟΚ.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16034N081</ED>
<ID>
ID:134288

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N08&aa=1</URL></REF>


Article

<CATEGORY>vin04</CATEGORY>

 <H2>Βγήκε από την Εντατική ο Τσοβόλας
</H2><H2></H2>
ΘΕΣΣΑΛΟΝΙΚΗ.

Γραφείο Βόρ. Ελλάδας

ΑΡΙΣΤΗ χαρακτηρίζουν οι γιατροί του Καρδιοχειρουργικού Κέντρου του Νοσοκομείου
«Γ. Παπανικολάου» την κατάσταση της υγείας του προέδρου του ΔΗΚΚΙ Δημήτρη
Τσοβόλα ο οποίος εξήλθε χθες από την εντατική και αναμένεται σήμερα να
μεταφερθεί στο δωμάτιό του όπου και θα παραμείνει για πλήρη ανάρρωση επί δέκα
περίπου ημέρες.

Ευδιάθετος και ομιλητικότατος είναι ο πρόεδρος του ΔΗΚΚΙ, δύο ημέρες μετά την
επέμβαση τετραπλού μπάι-πας που υποβλήθηκε στο Νοσοκομείο «Γ. Παπανικολάου».

Ο κ. Τσοβόλας δέχτηκε και πάλι χθες στο θάλαμο ανάνηψης όπου νοσηλεύεται τη
σύζυγο, τα δυο παιδιά και τον αδελφό του, ενώ από σήμερα που θα μεταφερθεί στο
δωμάτιο 242 της Καρδιοχειρουργικής Κλινικής θα μπορεί πλέον να δέχεται και
επισκέπτες, καθώς δεκάδες φίλοι και οπαδοί του κόμματος εξακολουθούν να
επισκέπτονται από προχθές το νοσοκομείο για να του ευχηθούν ταχεία ανάρρωση.

Ο ασθενής δεν παρουσίασε καμία μετεγχειρητική επιπλοκή ­ όπως είχε προβλέψει ο
καρδιοχειρουργός και προσωπικός του φίλος Παναγιώτης Σπύρου που τον εγχείρησε
ανήμερα των Φώτων.

Ο κ. Σπύρου επισκέφθηκε και χθες τον ασθενή και προσωπικό του φίλο στο θάλαμο
ανάνηψης και συνομίλησε μαζί του.

Κοντά στον 56χρονο πρόεδρο του ΔΗΚΚΙ, που ζήτησε χθες να ενημερωθεί για τις
πολιτικές εξελίξεις των δυο τελευταίων ημερών στην εντατική, βρίσκεται συνεχώς
η σύζυγός του Ρένα και τα δύο παιδιά τους.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16034N082</ED>
<ID>
ID:134321

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N08&aa=2</URL></REF>


Article

<CATEGORY>vin04</CATEGORY>

 <H2>ΟΙ ΚΥΚΛΟΦΟΡΙΕΣ ΤΩΝ ΕΦΗΜΕΡΙΔΩΝ </H2>
<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16034N083</ED>
<ID>
ID:134356

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N08&aa=3</URL></REF>


Article

<CATEGORY>vin02</CATEGORY>

 <H5>ΜΕ ΤΟΥΣ ΚΑΛΥΤΕΡΟΥΣ ΟΙΩΝΟΥΣ ΓΙΑ ΣΥΝΑΙΝΕΣΗ ΞΕΚΙΝΗΣΕ Η ΑΝΑΘΕΩΡΗΣΗ ΤΟΥ
ΣΥΝΤΑΓΜΑΤΟΣ, ΑΛΛΑ Η Ν.Δ. ΑΠΟΦΑΣΙΣΕ ΣΥΓΚΡΟΥΣΗ
</H5><H2>ΠΡΟΕΚΤΑΣΕΙΣ
</H2><H2>Αναθεώρηση και στους τόνους...
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Μπορεί η διαδικασία για την αναθεώρηση του Συντάγματος να ξεκίνησε κάτω από
τους καλύτερους οιωνούς, συνοδευόμενη από εκτιμήσεις ότι θα υπάρξει ευρεία
συναίνεση, ωστόσο όλα δείχνουν ότι από την ερχόμενη Τρίτη, στην αρμόδια
Κοινοβουλευτική Επιτροπή οι τόνοι θα ανέβουν.

Η Ν.Δ. είναι αποφασισμένη να συγκρουστεί σε μια σειρά θεμάτων, και μάλιστα με
την εμφάνιση όλων των πρωτοκλασάτων στελεχών της στην Επιτροπή. Οι τόνοι, όπως
εκτιμούν κυβερνητικά στελέχη του ΠΑΣΟΚ, θα ανεβαίνουν όσο θα πλησιάζουν οι
δημοτικές και νομαρχιακές εκλογές, ενώ υπάρχει το ενδεχόμενο οξύτατων
αντιπαραθέσεων όταν το θέμα έλθει στην Ολομέλεια, η οποία και θα κάνει τις
προτάσεις της για την επόμενη Βουλή.

Ένα από τα αγκάθια αποτελεί η εκλογή του Προέδρου της Δημοκρατίας. Η Ν.Δ. θα
επιχειρήσει να εκμεταλλευθεί τις διαφοροποιήσεις οι οποίες έχουν εμφανισθεί
στο κυβερνητικό στρατόπεδο, όπου άλλοι βουλευτές υποστηρίζουν ότι η εκλογή
πρέπει να γίνεται με 151 μέλη του Κοινοβουλίου και άλλοι απορρίπτουν αυτή την
εκδοχή. Το ίδιο θέμα όμως ­ της εκλογής του Προέδρου της Δημοκρατίας και του
προσδιορισμού των αρμοδιοτήτων του ­ θα επιχειρήσει να αξιοποιήσει, από άλλη
σκοπιά, και ο υπουργός Πολιτισμού Ευάγγελος Βενιζέλος, ο οποίος είναι και ο
γενικός εισηγητής του ΠΑΣΟΚ. Ο υπουργός πιστεύει ότι με κατάλληλους χειρισμούς
μπορεί αυτό το ζήτημα να ενώσει ­ αντί να διχάσει ­ και τους βουλευτές του
κυβερνώντος κόμματος, και να φέρει κοντά, παρά τις διαφωνίες, τους βουλευτές
των δύο μεγαλύτερων κομμάτων.

Πάντως, υπάρχουν στελέχη της Ν.Δ. (π.χ. οι κ.κ. Μητσοτάκης και Μπακογιάννη) τα
οποία επιδιώκουν να κλείσει όσο γίνεται νωρίτερα η διαδικασία αναθεώρησης του
Συντάγματος, διότι «κανείς δεν ξέρει ποιες θα είναι οι πολιτικές εξελίξεις στο
προσεχές διάστημα».

Κατά τ' άλλα, η κυβέρνηση, όπως έχει επισημάνει πρόσφατα σε δηλώσεις του και ο
διευθυντής του νομικού γραφείου του Πρωθυπουργού, καθηγητής του Συνταγματικού
Δικαίου Γιώργος Παπαδημητρίου, «επιδιώκει να αποφύγει μεμψιμοιρίες». Και θέλει
«να επιδείξει ανοιχτό πνεύμα και καλή πίστη, ώστε να υπάρξουν εκείνες οι
προϋποθέσεις για τη διεύρυνση της Δημοκρατίας, την πραγμάτωση της ελευθερίας
και την ένταξη της Ελλάδας στον νέο διεθνή καταμερισμό εργασίας».

Τα τρία μικρότερα κόμματα θα ανεβάσουν κι αυτά τους τόνους της αντιπαράθεσής
τους, κάτι που ανησυχεί λίγο την κυβέρνηση, όπως επισημαίνει ένα από τα
κορυφαία στελέχη του ΠΑΣΟΚ, «όχι για την αποτελεσματικότητα μιας τέτοιας
σύγκρουσης, όσο για το κακό που θα υπάρξει».

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16034N091</ED>
<ID>
ID:134292

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N09&aa=1</URL></REF>


Article

<CATEGORY>vin04</CATEGORY>

 <H2>Σκληρή προσωπική επίθεση Μητσοτάκη εναντίον Σημίτη
</H2>
ΕΠΙΘΕΣΗ στον Πρωθυπουργό ­ για πρώτη φορά σε τόσο υψηλούς τόνους μέσα στη
Βουλή ­ έκανε χθες ο πρώην πρωθυπουργός Κωνσταντίνος Μητσοτάκης υποστηρίζοντας
ότι «ο κ. Κώστας Σημίτης σωρεύει δεινά για τον τόπο».

Το ξέσπασμα του κ. Μητσοτάκη εκδηλώθηκε με αφορμή το συζητούμενο νομοσχέδιο
για την Εμπορική Ναυτιλία και επεκτάθηκε στο ασφαλιστικό πρόβλημα και στα
εθνικά, που δεν ήταν χθες στα συζητούμενα θέματα. «Γι' αυτό βλέπετε, αν θέλετε
να πάω και παραπέρα στο θέμα των Σκοπίων. Θέλαμε ­ λέει ­ να μην υπάρχει η
λέξη Μακεδονία και τώρα θα "φάμε" τη λέξη Μακεδονία σκέτη, ολόκληρη, και δεν
μιλάει κανείς σ' αυτή τη χώρα», είπε χαρακτηριστικά, δείχνοντας εμμέσως ότι
έχει κάποιες πληροφορίες για την εξέλιξη του θέματος.

Κυβερνητικό στέλεχος σχολιάζοντας αργότερα την ομιλία στην Ολομέλεια του
επίτιμου προέδρου της Ν.Δ. σημείωσε ότι «η επίθεση αυτή έχει άλλους στόχους.
Γίνεται εν όψει της συζήτησης του φορολογικού νομοσχεδίου, όπου η αξιωματική
αντιπολίτευση επιθυμεί να ανεβάσει τους τόνους, αλλά και γιατί ο κ. Μητσοτάκης
θέλει να διατηρήσει τις υψηλές σχέσεις με τους εφοπλιστές, τους οποίους αφορά
το συζητούμενο νομοσχέδιο». Άλλο κυβερνητικό στέλεχος υποστήριζε χθες ότι «θα
πρέπει να το συνδυάσει κανείς και με την προχθεσινή επίθεση της κ. Ντόρας
Μπακογιάννη κατά της κυβέρνησης, και την έντονη παρουσία της τον τελευταίο
καιρό στην Ολομέλεια».

Κύκλοι, ωστόσο, προσκείμενοι στον πρώην πρωθυπουργό επεσήμαιναν ότι «η χώρα
έχει εισέλθει πλέον σε μία πολύ κρίσιμη καμπή και ο κ. Μητσοτάκης είναι
υποχρεωμένος να πει ανοιχτά την άποψή του στον ελληνικό λαό».

Ο κ. Μητσοτάκης, ανεβάζοντας χθες το θερμόμετρο στην αίθουσα υποστήριξε για
τον κ. Σημίτη πως «κοντά στα άλλα δεινά που θα συσσωρεύσει στον τόπο, θα είναι
και ο νεκροθάφτης της Εμπορικής Ναυτιλίας».

ΔΕΝ ΒΟΗΘΑΝΕ

Ο υπουργός Εμπορικής Ναυτιλίας, πάντως, απέφυγε να ακολουθήσει τον κ.
Μητσοτάκη στους υψηλούς τόνους που μετήλθε. Τόνισε όμως ότι η κυβέρνηση δεν
θέλει να διώξει τους Έλληνες από τα πληρώματα των ελληνικών πλοίων και
κατηγόρησε για δεύτερη φορά τους εφοπλιστές ότι δεν βοηθάνε όσο μπορούν για να
λυθούν τα προβλήματα της εμπορικής ναυτιλίας». Ο κ. Σουμάκης κατηγόρησε τη
Ν.Δ. ότι κινδυνολογεί πως δήθεν κάποια μέρα θα βρεθεί η Ελλάδα με πλοία χωρίς
ελληνική σημαία.

Ανακοίνωσε δε ότι «εντός των ημερών τα Πανεπιστήμια του Πειραιά και της
Θεσσαλονίκης ολοκληρώνουν το οργανόγραμμα, βάσει του οποίου θα λειτουργήσουν
ως ανώνυμες εταιρείες ο ΟΛΠ και ο ΟΛΘ». Δυστυχώς, πρόσθεσε, «τα δύο λιμάνια
λειτουργούν ακόμη με το νομοθετικό πλαίσιο που ίσχυε πριν από 30 χρόνια, το
οποίο και είναι αναχρονιστικό και αναποτελεσματικό».

* Χθες ο κυβερνητικός εκπρόσωπος κ. Δημήτρης Ρέππας αναφερόμενος σε κατηγορίες
του κ. Μητσοτάκη κατά του ιδρυτή του ΠΑΣΟΚ δήλωσε ότι «είναι ντροπή, όταν ο
Ανδρέας Παπανδρέου συνέβαλε ώστε η Ελλάδα να 'ναι χώρα περήφανη και οι Έλληνες
να αισθάνονται περήφανοι».

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16034N092</ED>
<ID>
ID:134322

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N09&aa=2</URL></REF>


Article

<CATEGORY>vin04</CATEGORY>

 <H2>Βελτιώσεις στο φορολογικό υποσχέθηκε ο Παπαντωνίου
</H2>
ΘΑ ΥΠΑΡΞΟΥΝ ορισμένες βελτιώσεις στο φορολογικό νομοσχέδιο υποσχέθηκε χθες
στους βουλευτές του ΠΑΣΟΚ ο υπουργός Εθνικής Οικονομίας Γιάννος Παπαντωνίου,
αν και προσερχόμενος στην αίθουσα των γραφείων του κυβερνώντος κόμματος στη
Βουλή, είχε δηλώσει ότι το νομοσχέδιο είναι ενιαίο και συνέχεια του
προϋπολογισμού, μη επιδεχόμενο δηλαδή ουσιαστικών αλλαγών. Πάντως, 10
βουλευτές του ΠΑΣΟΚ άσκησαν κριτική επί της διαδικασίας που ακολούθησε η
κυβέρνηση για την συζήτηση του φορολογικού νομοσχεδίου, συμπεριλαμβανόμενων σ'
αυτούς του γραμματέα της Κοινοβουλευτικής Ομάδας Παρασκευά Φουντά, του πρώην
υπουργού Αναστασίου Πεπονή και του πρώην υφυπουργού Δημήτρη Γεωργακόπουλου.
Ωστόσο, η χθεσινή συζήτηση στον Κοινοβουλευτικό Τομέα Εργασίας του κυβερνώντος
κόμματος διεξήχθη, παρά την κριτική, σε χαμηλούς τόνους και θα ολοκληρωθεί την
προσεχή Δευτέρα. Αξίζει να σημειωθεί ότι δεν έγινε αναφορά σε θέματα
κομματικής πειθαρχίας ούτε από τον κ. Παπαντωνίου ούτε από τον κ. Δρυ, χωρίς
όμως να λείψουν ­ στους διαδρόμους της Βουλής ­ συζητήσεις ότι μπορεί
ορισμένοι βουλευτές να διαφοροποιηθούν στην ψηφοφορία. Λίγο αργότερα, ο πρώην
πρωθυπουργός κ. Μητσοτάκης μιλώντας στην Ολομέλεια σχολίασε τις δηλώσεις του
υπουργού Εθνικής Οικονομίας. «Το πρόβλημα είναι για τον κύριο υπουργό
Οικονομικών, ο οποίος σήμερα κάνει δηλώσεις, και καλά κάνει ο άνθρωπος, στην
προσπάθειά του να κρατήσει τη δραχμή, ότι η οικονομία πάει καλά».

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16034N093</ED>
<ID>
ID:134357

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N09&aa=3</URL></REF>


Article

<CATEGORY>vin04</CATEGORY>

 <H5>Ο Σημίτης δεν ακούει τους άλλους
</H5><H2>30 ΕΡΩΤΗΣΕΙΣ
</H2><H2>ΑΛΕΚΟΣ ΔΑΜΙΑΝΙΔΗΣ
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΓΕΝΝΗΘΗΚΕ: Την 1η Ιανουαρίου του '42 στο χωριό Δόμιρο Σερρών.

ΖΕΙ: Αισθάνομαι τριχοτομημένος μεταξύ των Σερρών, των Αθηνών και της Θεσσαλονίκης.

ΑΚΟΥΕΙ: Όλα τα είδη μουσικής, κυρίως ό,τι του αρέσει, και τη Μαλβίνα.

ΑΠΟΦΕΥΓΕΙ: Τους υποκριτές.

ΑΚΟΛΟΥΘΕΙ: Τους ειλικρινείς.

ΘΑ ΤΑΞΙΔΕΨΕΙ: Το καλοκαίρι στη Σύμη.

Ο βουλευτής Αλέκος Δαμιανίδης, αν και παλιός φίλος του Πρωθυπουργού Κώστα
Σημίτη, δεν διστάζει να τον επικρίνει. «Δεν ακούει ποτέ τους άλλους», λέει με
παράπονο. Και επισημαίνει ότι το ΠΑΣΟΚ οδηγείται «από λάθος σε λάθος» και για
τις νομαρχιακές και τις δημοτικές εκλογές. Όσο για το φορολογικό νομοσχέδιο με
το οποίο η κυβέρνηση «από τη μία δίνει και από την άλλη παίρνει», δεν ανοίγει
τα χαρτιά του τι θα κάνει στην Ολομέλεια. Μόλις που το πήρε για να το
μελετήσει. Αλλά, απ' ό,τι δείχνει, δεν θα συμφωνήσει με τη φιλοσοφία του...

ΕΡ.: Φορολογικό νομοσχέδιο;

ΑΠ.: Και καλό και κακό

ΕΡ.: Πώς γίνεται αυτό;

ΑΠ.: Διότι από τη μία δίνει και από την άλλη παίρνει.

ΕΡ.: Εσείς τι θα κάνετε στη Βουλή;

ΑΠ.: Δεν έχω καταλήξει. Δεν το έχω μελετήσει.

ΕΡ.: Πώς συμβαίνει αυτό;

ΑΠ.: Τώρα που με ρωτάτε... Πριν λίγο ήρθε στα χέρια μου.

ΕΡ.: Εσωκομματική αντιπολίτευση;

ΑΠ.: Ποτέ εσωκομματική αντιπολίτευση. Εποικοδομητική αντιπολίτευση.

ΕΡ.: Δηλαδή;

ΑΠ.: Μεταφέρουμε τα μηνύματα του ελληνικού λαού στην κυβέρνηση.

ΕΡ.: Η κυβέρνηση τα λαμβάνει;

ΑΠ.: Άλλα λόγια ν' αγαπιόμαστε.

ΕΡ.: Δεν σας καταλαβαίνω...

ΑΠ.: Δεν θέλει να πάρει τα μηνύματα. Έχει τη δική της ρότα.

ΕΡ.: Κι όμως την ψηφίσατε την κυβέρνηση...

ΑΠ.: Ψηφίσαμε τον προϋπολογισμό, αλλά...

ΕΡ.: Αλλά;

ΑΠ.: Θα μας κουράσει στο φορολογικό. Το θέμα είναι αν θα την κουράσουμε κι
εμείς, αν θα την στεναχωρήσουμε.

ΕΡ.: Φοβάσθε τη διαγραφή;

ΑΠ.: Είναι αναχρονιστικό μέσο και δεν με απασχολεί. Είναι αταίριαστο για τον εκσυγχρονισμό.

ΕΡ.: Ήσασταν παλιά φίλος του Κώστα Σημίτη...

ΑΠ.: Όποιος αγαπά παιδεύει. Το ίδιο και για τους φίλους μου Παπαντωνίου και Δρυ.

ΕΡ.: Τι καλό βρίσκετε στον Κώστα Σημίτη;

ΑΠ.: Είναι μεθοδικός, ανυποχώρητος.

ΕΡ.: Τι κακό τού βρίσκετε;

ΑΠ.: Ότι δεν ακούει ποτέ τους άλλους.

ΕΡ.: Τον Θεόδωρο Τσουκάτο τον ακούει;

ΑΠ.: Κατ' αρχάς να πω ότι είναι ευχάριστος άνθρωπος. Λέγεται ότι είναι η φωνή
του κυρίου.

ΕΡ.: Εκσυγχρονισμός;

ΑΠ.: Με γυάλινα πόδια.

ΕΡ.: Αν ήσασταν υπουργός;

ΑΠ.: Απλώς δεν θα συμφωνούσα με όλα αυτά που γίνονται. Άρα δεν πρέπει να είμαι υπουργός.

ΕΡ.: Εκτιμήσεις για τις δημοτικές και νομαρχιακές εκλογές;

ΑΠ.: Από λάθος σε λάθος.

ΕΡ.: Εθνικά θέματα;

ΑΠ.: Μία μπρος, μία πίσω.

ΕΡ.: Τι μένει;

ΑΠ.: Είμαστε στο ίδιο σημείο. Στάση σημειωτόν.

ΕΡ.: Δύο χρόνια από τα Ίμια;

ΑΠ.: Δεν άλλαξε τίποτα.

ΕΡ.: Θεόδωρος Πάγκαλος;

ΑΠ.: Είναι υπό εξέταση.

ΕΡ.: Βάσω Παπανδρέου;

ΑΠ.: Ο άγνωστος «Χ».

ΕΡ.: Άκης Τσοχατζόπουλος;

ΑΠ.: Όσο πάει και γίνεται γλυκύτερος άνθρωπος.

ΕΡ.: Γεράσιμος Αρσένης;

ΑΠ.: Είναι μεγάλος φίλος που δεν καταλαβαίνει ποιοι είναι οι πραγματικοί φίλοι του.

ΕΡ.: Παιδιά;

ΑΠ.: Ένας μονάκριβος γιος. Κι αυτός δημοσιογράφος. Αυτός το διάλεξε. Ας
πρόσεχε. 
<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16034N101</ED>
<ID>
ID:134285

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N10&aa=1</URL></REF>


Article

<CATEGORY>vin06</CATEGORY>

 <H5>ΘΑ ΛΕΙΤΟΥΡΓΗΣΟΥΝ ΑΠΟ ΤΗ ΔΕΥΤΕΡΑ ΣΤΟ ΕΜΠΟΡΙΚΟ ΤΡΙΓΩΝΟ ΤΗΣ ΑΘΗΝΑΣ ΠΑΡΑ ΤΙΣ ΑΝΤΙΔΡΑΣΕΙΣ
</H5><H2>Άρση... μπαρών
</H2>
Αρχίζουν οριστικά από τη Δευτέρα να λειτουργούν δοκιμαστικά οι μπάρες στο
τμήμα του Εμπορικού Τριγώνου της Αθήνας μεταξύ Αθηνάς, Σταδίου και Κολοκοτρώνη.

Ηλεκτρονικές μπάρες. Η εφαρμογή του μέτρου προκαλεί αντιδράσεις από τους
εμπόρους του Εμπορικού Τριγώνου της Αθήνας

ΠΑΝΤΩΣ ΥΠΑΡΧΟΥΝ αντιδράσεις από την πλευρά των εμπόρων, που θεωρούν ότι θα
πληγεί η εμπορική κίνηση και θα δυσκολευτεί πολύ η τροφοδοσία των καταστημάτων
τους. Στο υπόλοιπο τμήμα οι μπάρες θα λειτουργήσουν την άλλη εβδομάδα.

Αν και η ημερομηνία που θα λειτουργήσουν οι μπάρες έγινε επίσημα γνωστή από
τις 30 Δεκεμβρίου (κατά τη διάρκεια των εγκαινίων της Ερμού), οι έμποροι αλλά
και οι μόνιμοι κάτοικοι δηλώνουν ότι δεν έχουν ενημερωθεί και ότι δεν
ειδοποιήθηκαν για να προμηθευτούν κάρτες εισόδου. Έγινε όμως γνωστό ότι
επίσημη ανακοίνωση για το θέμα θα εκδοθεί σήμερα από το υπουργείο
Περιβάλλοντος - Χωροταξίας και Δημοσίων Έργων, με την οποία θα καλούνται όσοι
δικαιούνται κάρτα ελεύθερης εισόδου στο Εμπορικό Τρίγωνο να προσέλθουν στο
γραφείο Εμπορικού Τριγώνου του υπουργείου, στην οδό Μητροπόλεως 52, δεύτερος
όροφος, τηλέφωνο 3315.227 και 3315.226, για να πάρουν τις κάρτες και να
ενημερωθούν για όλα τα θέματα.

Πάντως οι μπάρες θα είναι κατεβασμένες κατά τις ώρες 7-10 π.μ. (που είναι οι
ώρες τροφοδοσίας) και από τις 2.30-5.30 μ.μ., ενώ κατά το διάστημα της
δοκιμαστικής λειτουργίας θα είναι κατεβασμένες και από τις 8.30 το βράδυ μέχρι
τις 6.30 π.μ. της επόμενης μέρας.

Τις πρώτες μέρες που θα λειτουργούν δοκιμαστικά οι μπάρες θα υπάρχουν σε όλα
τα σημεία όπου έχουν τοποθετηθεί υπάλληλοι του ΥΠΕΧΩΔΕ και του Δήμου που θα
δίνουν οδηγίες, θα ενημερώνουν όσους θέλουν να μπουν στο Εμπορικό Τρίγωνο και
θα διευκολύνουν όσους δεν έχουν ενημερωθεί.

Όπως αναφέρεται σε χθεσινή ανακοίνωση του Συνδέσμου Εμπόρων - Χονδρεμπόρων και
Βιοτεχνών Εμπορικού Κέντρου, όλα τα επαγγελματικά αυτοκίνητα που οι
επιχειρήσεις στα οποία ανήκουν έχουν έδρα στο Εμπορικό Τρίγωνο, δικαιούνται
κάρτα ελεύθερης εισόδου. Στην ανακοίνωση προστίθεται ότι η κίνηση όλων των
οχημάτων είναι ελεύθερη στους δρόμους: Ευριπίδου, Σοφοκλέους και Αριστείδου,
ενώ τα ταξί μπορούν να διέρχονται και από την Καραγιώργη Σερβίας - Λέκκα -
Πραξιτέλους - Χρυσοσπηλιωτίσσης - Βίσσης.

Στην ανακοίνωση του Συνδέσμου αναφέρεται ότι στο Εμπορικό Τρίγωνο έχουν την
έδρα τους 4.500 επιχειρήσεις που απασχολούν πάνω από 12.000 εργαζομένους.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16034N111</ED>
<ID>
ID:134246

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N11&aa=1</URL></REF>


Article

<CATEGORY>vin06</CATEGORY>

 <H2>Οριστικοποιείται η παράκαμψη του Μετρό στον Κεραμεικό
</H2>
ΟΡΙΣΤΙΚΟΠΟΙΕΙΤΑΙ, τις αμέσως προσεχείς μέρες, η απόφαση για την αλλαγή της
χάραξης της γραμμής Πεντάγωνο - Κεραμεικός του Μετρό της Αθήνας, ώστε να
παρακαμφθεί ο αρχαιολογικός χώρος του Κεραμεικού για να μην πάθουν ζημιές οι αρχαιότητες.

Παράλληλα θα καταργηθεί και ο σταθμός του Μετρό που προβλέπεται να γίνει στον
Κεραμεικό και αντ' αυτού θα γίνει άλλος σε απόσταση περίπου 500 μέτρων κοντά
στην Αγία Μαρκέλλα του Βοτανικού.

Όλα αυτά βεβαίως δεν έχουν ακόμη οριστικοποιηθεί, μια και από την πλευρά της
εταιρείας Αττικό Μετρό (που εποπτεύει για λογαριασμό του Ελληνικού Δημοσίου τα
έργα κατασκευής του Μετρό της Αθήνας) φαίνεται να υπάρχουν σοβαρές αντιρρήσεις
για την αλλαγή των σχεδίων. Και αυτό γιατί, όπως υποστηρίζουν, αν ακολουθηθεί
η υπάρχουσα χάραξη δεν πρόκειται να υπάρξει κανένα πρόβλημα με τις αρχαιότητες
της περιοχής, ενώ η τροποποίηση των σχεδίων θα επιβαρύνει τον προϋπολογισμό
του έργου κατά 18 δισεκατομμύρια δραχμές τουλάχιστον.

Όμως από την πλευρά του υπουργείου Περιβάλλοντος - Χωροταξίας και Δημοσίων
Έργων υποστηρίζεται ότι «δεν μπορούμε να ρισκάρουμε αφενός την καταστροφή των
αρχαιοτήτων και αφετέρου να βρεθούν αρχαία κατά τη διάνοιξη της σήραγγας ή την
κατασκευή του σταθμού και να προκληθούν μεγάλες καθυστερήσεις στη συνολική
πορεία κατασκευής του έργου».

Αν τελικά προκριθεί η αλλαγή της χάραξης και η παράκαμψη του Κεραμεικού, το
πιθανότερο είναι να γίνει το Μετρό μέχρι το Μοναστηράκι (δηλαδή το τμήμα
Σύνταγμα - Μοναστηράκι) και από εκεί και πέρα, το υπόλοιπο τμήμα μέχρι τον
Κεραμεικό ή Βοτανικό να γίνει αργότερα μαζί με τις μελετώμενες επεκτάσεις του
Μετρό προς το Αιγάλεω και το Περιστέρι.

Όσον αφορά το τμήμα Σύνταγμα - Μοναστηράκι, που έχει περικοπεί από το σύνολο
της εργολαβίας (μαζί με το τμήμα μέχρι τον Κεραμεικό), έχουν ήδη αρχίσει
συζητήσεις «από μηδενική βάση» με τους εκπροσώπους της κοινοπραξίας Ολυμπιακό
Μετρό, με στόχο να βρεθεί λύση και να συνεχιστεί από την παραπάνω κοινοπραξία
η κατασκευή και του τμήματος αυτού. Φαίνεται ότι οι συζητήσεις βρίσκονται σε
καλό δρόμο και για το λόγο αυτό έχουν σταματήσει προσωρινά οι διαδικασίες για
την εκ νέου δημοπράτησή του.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16034N112</ED>
<ID>
ID:134298

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N11&aa=2</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Προστασία με το ζόρι
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

«Νωρίς ήρθαμε είπε ο Δημήτρης» κοιτάζοντας την άδεια Ερμού. Το «νωρίς» είναι
βέβαια μια υπόθεση σχετική. Γιατί για κάποιους άλλους μία η ώρα μετά τα
μεσάνυχτα είναι μάλλον αργά. Άδεια κι έρημη η Ερμού από τους μικροπωλητές,
τους καταστηματάρχες και τους χιλιάδες διερχομένους, σε λίγο θα πλημμυρίσει
από ένα πλήθος διαφορετικό, που φοράει κολλητά μπλουζάκια, εφαρμοστά
παντελόνια, καπελάκια στο κεφάλι, ψηλά τακούνια και αθλητικές αερόσολες. «Α,
ωραία, θα παρκάρουμε εύκολα» πετάχτηκε ο Χρήστος, που ζει εδώ και πέντε χρόνια
στην Αμερική κι έχει χάσει επεισόδια. «Μμμμ, κάτσε να δούμε πρώτα» του κόβει
τη φόρα ο Δημήτρης, καθώς έχει δει από μακριά τους παρκαδόρους του κλαμπ να
κοιτάζουν προς την κατεύθυνσή μας. «Μα, καλά, τι σκέφτεσαι; Είναι δυνατόν να
μην μπορούμε να παρκάρουμε εδώ; Αφού ο δρόμος είναι άδειος και δεν έχει
πάρκινγκ» πετάγομαι εγώ η αφελής (όπως αποδεικνύεται μετά)! Μέχρι να σβήσει τη
μηχανή, έχει πλησιάσει ο παρκαδόρος και με ύφος «εγώ είμαι η εξουσία εδώ»
ρωτάει «αν είμαστε για το "+"». «Ναι, γιατί, υπάρχει πρόβλημα;» ρωτάει ο
Δημήτρης στο... άσχετο. Κι όμως. Εκατό μέτρα μακριά από την είσοδο του κλαμπ,
στην άδεια κι έρημη Ερμού, μία η ώρα το πρωί υπήρχε πρόβλημα! Για να μη
χαλάσουμε τη διάθεσή μας, παρ' ότι κάποιοι από την παρέα δεν είχαν πλέον καμία
όρεξη για χορό, ο Δημήτρης παρέδωσε τα κλειδιά στον «εγώ είμαι η εξουσία εδώ».
Στις τέσσερις το πρωί τα ξαναπήρε πίσω έναντι ενός χιλιάρικου. Κι όπως έμαθα
λίγες ημέρες αργότερα από τον Νίκο, το χειρότερο δεν είναι που εκβιαστικά οι
παρκαδόροι «πουλάνε νταβατζιλίκι» έξω από το κάθε, μα κάθε, νυχτερινό κέντρο
διασκέδασης. Είναι που «νομιμοποιήθηκε» και η ταρίφα. Από χιλιάρικο και πάνω
υποχρεωτικά. Ξεχάστε το... φιλοδωρηματικό «ό,τι προαιρείσθε». Κι αν
εξοργιστείτε, διαμαρτυρηθείτε, φωνάξετε, αρνηθείτε εν πάση περιπτώσει να
πληρώσετε, πολύ πιθανόν να βρείτε όλως τυχαίως το αυτοκινητάκι σας με σπασμένα
τζάμια και άλλες μικροζημιές. Γιατί έτσι γουστάρει η εξουσία της νύχτας. Να
μας «προστατεύει» με το ζόρι.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16034N113</ED>
<ID>
ID:134359

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N11&aa=3</URL></REF>


Article

<CATEGORY>vin06</CATEGORY>

 <H5>ΝΕΑ ΑΝΤΙΚΕΙΜΕΝΑ ΓΝΩΣΗΣ ΚΑΙ ΣΥΝΕΡΓΑΣΙΕΣ ΜΕ ΞΕΝΑ ΠΑΝΕΠΙΣΤΗΜΙΑ
</H5><H5>Πώς θα επιλεγούν οι φοιτητές
</H5><H5>Συλλαλητήριο των εκπαιδευτικών στο τέλος του μήνα
</H5><H5>Οι 62 προτάσεις για τα «Προγράμματα Σπουδών Επιλογής»
</H5><H2>Ελεύθεροι κύκλοι σπουδών στα ΑΕΙ χωρίς εξετάσεις
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Χωρίς εξετάσεις, αλλά με κλήρωση αν οι υποψήφιοι είναι περισσότεροι από
τις θέσεις θα εισάγονται οι νέοι φοιτητές στα προγράμματα Σπουδών Επιλογής. Οι
μεγαλύτεροι των 25 ετών, θα πληρώνουν και δίδακτρα

Μήπως θέλετε πανεπιστημιακή εκπαίδευση στην Ελλάδα, χωρίς εξετάσεις, επάνω
σε νέα γνωστικά αντικείμενα και μάλιστα, για πρώτη φορά, με επίσημη συνεργασία
του ελληνικού με ξένο πανεπιστήμιο;

ΘΕΛΕΤΕ να εξειδικευθείτε, λ.χ., στη «Χαρτογραφία» ή να εντρυφήσετε σε
«Νοτιοανατολικές σπουδές»; Ίσως να λάβετε «Μουσειοπαιδαγωγική Εκπαίδευση», να
μάθετε πώς λειτουργούν οι «Χρηματοοικονομικές υπηρεσίες στις
ανατολικοευρωπαϊκές χώρες», η ακόμα, να σπουδάσετε «Μάνατζμεντ του αθλητισμού
και του ελεύθερου χρόνου» και να πάρετε πτυχίο ισότιμο με τα κλασικά; Από τον
Μάρτιο θα μπορείτε!

Η λειτουργία των πολυσυζητημένων Προγραμμάτων Σπουδών Επιλογής - ΠΣΕ (πιο
γνωστών ως Ελεύθερων Κύκλων Σπουδών στα ελληνικά πανεπιστήμια) ξεκινά σε 2
μήνες το αργότερο οριστικά, καθώς 8 πανεπιστήμια και 11 ΤΕΙ υπέβαλαν συνολικά
62 προτάσεις για δημιουργία νέων πανεπιστημιακών προγραμμάτων επιλογής, στο
υπουργείο Παιδείας. Οι προτάσεις αξιολογούνται αυτό τον καιρό, ώστε στις αρχές
Μαρτίου να ξεκινήσουν οι νέες σπουδές, που θα απορροφήσουν σε πρώτη φάση 3.000
- 4.000 νέους φοιτητές και χρηματοδοτούνται από την Ευρωπαϊκή Ένωση (από το
ΕΠΕΑΕΚ) με 2 δισ. δραχμές για τη διετία 1998-2000 και άλλα 6 δισ. μετά το
2000. Τις προσεχείς ημέρες, από τις 62 προτάσεις θα εγκριθούν οι 30. Τα βασικά
κριτήρια της επιλογής, αναφέρει ο καθηγητής του Πανεπιστημίου Αθηνών και
σύμβουλος στο υπουργείου Παιδείας ­ υπεύθυνος για τη συγκέντρωση των προτάσεων
­ κ. Μιχάλης Τσιμισιζέλης, αφορούν την αρτιότητά τους, το είδος του νέου
γνωστικού αντικειμένου που εισάγουν, την υπάρχουσα υποδομή, τη δυναμικότητά
τους, την προβλεπόμενη απορροφητικότητα για τους αποφοίτους και τη σύνδεση με
τις ανάγκες της σύγχρονης κοινωνίας ­ άρα και αγοράς. Η τελική επιλογή των 30
ΠΣΕ θα γίνει με πολύ αυστηρά κριτήρια, για τον πρόσθετο λόγο ότι τα
προγράμματα επιχορηγούνται από το ΕΠΕΑΕΚ. Κάθε πρόταση αξιολογείται
ανεξάρτητα, από 2 καθηγητές σχετικούς με το αντικείμενο, οι οποίοι έχουν
οριστεί από την υπηρεσία διαχείρισης των κονδυλίων και δεν είναι γνωστοί εκ
προοιμίου, ενώ θα ακολουθήσει και δεύτερη αξιολόγηση. Κάθε νέο τμήμα
υπολογίζεται να απορροφήσει 100-200 νέους φοιτητές εκ των οποίων όσοι είναι
πάνω από 25 ετών θα πληρώνουν συμβολικά δίδακτρα, που υπολογίζεται ότι θα
κυμαίνονται από 50.000-100.000 το χρόνο, ανάλογα με τα έξοδα του τμήματος, αν
δηλαδή υπάρχουν εργαστήρια, γραμματειακή υποστήριξη, κ.ο.κ.

Για πρώτη φορά στην Ελλάδα μάλιστα, ανάμεσα στα προτεινόμενα νέα
πανεπιστημιακά τμήματα, υπάρχουν πολλά που αποτελούν καρπό διαπανεπιστημιακής
συνεργασίας μεταξύ ελληνικών ιδρυμάτων, αλλά και ορισμένα που έχουν
συνεργασίες με πανεπιστήμια και κολέγια του εξωτερικού, όπως η πρόταση του
Πανεπιστημίου Αιγαίου σε συνεργασία με 4 γαλλικά πανεπιστήμια, του Παντείου με
ένα βελγικό και του ΤΕΙ Πάτρας με ένα γερμανικό. Είναι επίσης αξιοσημείωτο ότι
τμήματα ΠΣΕ που είχαν πολυδιαφημιστεί ότι θα δημιουργηθούν ­ όπως οι νέες
Σχολές Νομικής και Δημοσιογραφίας στο Πάντειο Πανεπιστήμιο, που ξεσήκωσαν
αντιδράσεις από τις υπάρχουσες ­ εν τέλει δεν περιλαμβάνονται στις 62 αρχικές
προτάσεις, ενδέχεται όμως να προταθεί η ίδρυσή τους σε μεταγενέστερο χρόνο.

«Ο χρόνος που είχαμε για να οργανώσουμε το Νομικό μας Τμήμα ήταν ελάχιστος και
δεν προφτάσαμε, γιατί θέλαμε να είναι σοβαρή η προετοιμασία. Πάντως Νομικό
Τμήμα θα γίνει στο Πάντειο, ίσως στην επόμενη πρόταση. Όσο για τη σχολή
δημοσιογραφίας, αυτή προτείνεται όχι ως αμιγώς δημοσιογραφική, αλλά σε
συνδυασμό με γνώσεις κινηματογράφου, τηλεόρασης και νέων τεχνολογιών», εξηγεί
ο πρύτανης του Παντείου κ. Αιμ. Μεταξόπουλος.

Τα πανεπιστήμια που προτείνουν τμήματα ΠΣΕ, είναι το Αριστοτέλειο και το
Ιωαννίνων (που προτείνουν και τα περισσότερα, από 7 το καθένα), το Πολυτεχνείο
Κρήτης (4 προτάσεις), τα Πανεπιστήμια Αιγαίου και Θεσσαλίας (από 3), το
Πάντειο και το Πανεπιστήμιο Αθηνών (από 2) και το Πανεπιστήμιο Κρήτης (1).
Επίσης, τα ΤΕΙ Ηρακλείου (με 6 ­ τις περισσότερες ­ προτάσεις), Πάτρας,
Πειραιά, Κοζάνης, Καβάλας, Λαμίας, Λάρισας, Θεσσαλονίκης, Χαλκίδας, Καλαμάτας
και Σερρών.

Πάντως, πολλά πανεπιστήμια (10 από τα 18) δεν υπέβαλαν ­ τουλάχιστον στην
πρώτη φάση που ξεκινά τον Μάρτη ­ σχετικές προτάσεις, για διαφορετικούς λόγους
το καθένα. Δεν υπάρχουν προτάσεις για ΠΣΕ, λ.χ., στο Πολυτεχνείο, στην ΑΣΟΕΕ,
στο Δημοκρίτειο Θράκης και αλλού. Αιτία, σε άλλες περιπτώσεις τα στενά χρονικά
περιθώρια για την υποβολή τους, τα προβλήματα υλικοτεχνικής υποδομής και σε
άλλες η αντίθεση ορισμένων πανεπιστημιακών (αλλά και πολλών φοιτητικών
συλλόγων, που έκαναν ή συνεχίζουν καταλήψεις, με αίτημα να μη λειτουργήσουν τα
ΠΣΕ) σε αυτή τη νέα μορφή σπουδών και στην επιβολή διδάκτρων. 
ΣΤΑ ΤΕΛΗ Φεβρουαρίου ή στις αρχές Μαρτίου, κάθε ΑΕΙ και ΤΕΙ που θα έχει
εγκεκριμένο ΠΣΕ, θα κάνει πρόσκληση ενδιαφέροντος. Αν ο αριθμός των
ενδιαφερομένων (αποφοίτων Λυκείου, ηλικίας 18-40 ετών) υπερβαίνει τον μέγιστο
αριθμό θέσεων, τότε ο πρόεδρος του ΠΣΕ προτρέπει τους ενδιαφερομένους να
παρακολουθήσουν άλλα μαθήματα του ΠΣΕ, ή το ίδιο σε άλλη περίοδο. Αν η ζήτηση
εξακολουθήσει να είναι υπερβάλλουσα, τότε για την εγγραφή υπολογίζεται η εξής
ποσόστωση: α) Για τους συμμετέχοντες στις γενικές εξετάσεις 45%. β) Για
φοιτητές εξωτερικού 20%. γ) Για φοιτητές ΑΕΙ-ΤΕΙ 10%. δ) Για αποφοίτους
ΑΕΙ-ΤΕΙ, 10%. ε) Για τους υπόλοιπους 10% Αν πάλι δεν επαρκούν οι θέσεις,
διενεργείται κλήρωση. Τα κριτήρια για την εγγραφή είναι ­ ανάλογα με την
κατηγορία του υποψηφίου ­ η ηλικία, ο βαθμός του απολυτηρίου Λυκείου,
προϋπηρεσία αν υπάρχει, ενδεχόμενες σπουδές σε ΙΕΚ κ.ά. Οι υποψήφιοι μπορούν
να επιλέγουν μέχρι 3 μαθήματα ανά περίοδο και ως 9 κάθε έτος. Κάθε πρόγραμμα
περιλαμβάνει 35-40 μαθήματα και αν ο φοιτητής θελήσει να παρακολουθήσει
ορισμένα μόνο για επιμορφωτικούς η επαγγελματικούς λόγους, τότε δεν θα λάβει
πτυχίο αλλά απλή βεβαίωση παρακολούθησης.

ΠΑΝΕΚΠΑΙΔΕΥΤΙΚΟ συλλαλητήριο στην Αθήνα πρόκειται να πραγματοποιηθεί το τρίτο
δεκαήμερο του τρέχοντος μηνός. Στην απόφαση αυτή κατέληξαν, μεταξύ άλλων, σε
χθεσινή κοινή σύσκεψή τους τα διοικητικά συμβούλια της Ομοσπονδίας Λειτουργών
Μέσης Εκπαίδευσης (ΟΛΜΕ) και της Διδασκαλικής Ομοσπονδίας Ελλάδας (ΔΟΕ). 
Οι διοικήσεις των δύο εκπαιδευτικών ομοσπονδιών αποφάσισαν ακόμη να
συγκροτηθούν κατά τόπους κοινές επιτροπές αγώνα δασκάλων και καθηγητών κατά
του νόμου Αρσένη και σε σύντομο χρονικό διάστημα να πραγματοποιηθούν γενικές
συνελεύσεις, στις οποίες θα αποφασισθεί η μορφή των περαιτέρω αγωνιστικών
κινητοποιήσεων, με πρώτη μία εικοσιτετράωρη προειδοποιητική απεργία στο τέλος
του μηνός ή στις αρχές του επομένου.

Στο μεταξύ, για «αλχημείες» κατηγορεί την ηγεσία του υπουργείου Παιδείας η
Πανελλήνια Επιτροπή Αναπληρωτών (ΠΕΑ) υποστηρίζοντας βάσει στοιχείων ότι μέσα
στην ερχόμενη πενταετία ενδέχεται να διοριστεί, στην καλύτερη περίπτωση, μόνον
το 25% των αναπληρωτών καθηγητών και όχι το σύνολό τους και ακόμη παραπάνω
όπως επιμένουν οι αρμόδιοι του υπουργείου. Η συλλογιστική των αρμοδίων του
υπουργείου Παιδείας είναι ευθύς εξαρχής λάθος γιατί, όπως τονίζουν οι
εκπρόσωποι των αναπληρωτών καθηγητών, υπολογίζει μόνο τους αναπληρωτές της
σχολικής χρονιάς 1996-97, ενώ δεν λαμβάνει υπόψη τούς 18.000 αναπληρωτές, που
υπηρετούν φέτος ούτε τους αναπληρωτές που δούλεψαν τα προηγούμενα χρόνια, αλλά
στη συνέχεια δεν κλήθηκαν να υπηρετήσουν ξανά. Έτσι λοιπόν το μεν υπουργείο
Παιδείας ξεκινάει τον σχεδιασμό του με βάση 12.663 αναπληρωτές, ενώ η επιτροπή
των καθηγητών μιλάει γιά 22.000 αναπληρωτές, που πρέπει να διοριστούν στα
δημόσια σχολεία έως το 2002.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N12</CAT>
<ED>
Κωδικός άρθρου: A16034N121</ED>
<ID>
ID:134247

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N12&aa=1</URL></REF>


Article

<CATEGORY>vin06</CATEGORY>

 <H5>ΕΠΙΦΥΛΑΚΤΙΚΟΙ ΟΙ ΕΠΙΣΤΗΜΟΝΕΣ ΓΙΑ ΤΑ ΣΥΜΠΕΡΑΣΜΑΤΑ ΤΟΥ ΑΥΣΤΡΑΛΟΥ ΣΥΝΑΔΕΛΦΟΥ ΤΟΥΣ
ΑΛΛΑ ΣΥΝΙΣΤΟΥΝ ΣΥΝΤΟΜΕΣ ΣΥΝΔΙΑΛΕΞΕΙΣ ΣΤΑ ΚΙΝΗΤΑ
</H5><H5>Αναφέρουν συμπτώματα ή ρωτούν για συνέπειες
</H5><H5>ΤΙ ΛΕΝΕ ΟΙ ΕΤΑΙΡΕΙΕΣ
</H5><H5>«Οι σκόρπιες έρευνες προκαλούν σύγχυση στους χρήστες»
</H5><H5>4 συμβουλές για τη χρήση των κινητών
</H5><H2>Λίγα λόγια, για καλό και για κακό
</H2>
<AUTHOR>ΚΩΣΤΑΣ ΝΤΕΛΕΖΟΣ - ΣΤΕΦΑΝΟΣ ΔΙΑΝΕΛΛΟΣ</AUTHOR>

Τα σύντομα τηλεφωνήματα με τα κινητά είναι, μέχρι στιγμής, η καλύτερη λύση
που έχουν να προτείνουν οι ειδικοί, μετά τον θόρυβο που ξέσπασε για το
ενδεχόμενο τα τηλέφωνα αυτά να «ευθύνονται» για αύξηση των καρκινογενέσεων
στον εγκέφαλο.

ΟΙ ΕΠΙΣΤΗΜΟΝΕΣ στην Ελλάδα τονίζουν ότι παλαιότερες έρευνες έδειξαν ότι τα
κινητά τηλέφωνα είναι πιθανό, υπό ορισμένες προϋποθέσεις, να προκαλέσουν
δυσλειτουργίες στον ανθρώπινο οργανισμό, όμως η συσχέτιση με τον καρκίνο δεν
έχει τεκμηριωθεί από καμιά έρευνα πλην της πρόσφατης του Αυστραλού επιστήμονα.

«Η αυξημένη θερμοκρασία που προκαλείται με την παρατεταμένη χρήση του κινητού
τηλεφώνου μπορεί να δημιουργήσει προβλήματα σε ορισμένα σημεία του σώματος,
όπως τα μάτια ή κάποια ευαίσθητα σημεία του εγκεφάλου», λέει χαρακτηριστικά ο
ακτινοφυσικός Νίκος Παναγιωτάκης. «Γι' αυτό καλό είναι να χρησιμοποιούνται
κινητά τηλέφωνα με όσο το δυνατό μικρότερη ισχύ και για μικρές συνομιλίες».

Για λελογισμένη χρήση των κινητών τηλεφώνων κάνει λόγο και ο Ιατρικός Σύλλογος
Αθηνών, ενώ και γερμανική εταιρεία που διενήργησε έρευνες για την ακτινοβολία
των κινητών συνιστά τη λήψη προληπτικών μέτρων. Πάντως, η συγκεκριμένη
εταιρεία αναφέρει ότι για κινητά όπως αυτά που λειτουργούν στην Ελλάδα δεν
υπάρχει ιδιαίτερος λόγος ανησυχίας.

Στο μεταξύ, έρευνα σε χιλιάδες χρήστες κινητών τηλεφώνων ξεκινάει από τον
επόμενο Σεπτέμβριο η Παγκόσμια Οργάνωση Υγείας (Π.Ο.Υ.), για να διαπιστωθεί αν
τα κινητά προκαλούν βλάβες στην υγεία του ανθρώπου. Η έρευνα, που θα γίνει σε
συνδρομητές κινητής τηλεφωνίας 25 έως 50 χρόνων, έχει ως σκοπό «να δείξει αν
υπάρχει κίνδυνος για τον άνθρωπο, παρότι αν υπάρχει τέτοιος πιθανότατα είναι
πολύ μικρός», όπως ανέφερε μέλος της ΠΟΥ.

ΑΠΟ ΚΑΡΚΙΝΟ

Ο Αυστραλός επιστήμονας που άναψε τη... φωτιά είναι ο Άντριου Ντέιβιντσον, του
νοσοκομείου Φρέμαντλ, ο οποίος διαπίστωσε αύξηση στους θανάτους από καρκίνο
του εγκεφάλου από το 1982 έως το 1992, την οποία απέδωσε στην κινητή
τηλεφωνία. 
Η επιστημονική κοινότητα όμως αντέδρασε, θεωρώντας ότι δεν ελέγχθηκαν όλοι οι
παράγοντες που μπορεί να οδήγησαν σε αυτή την αύξηση και επομένως το να
ειπωθεί ότι φταίνε τα κινητά τηλέφωνα δεν είναι τεκμηριωμένο.

«Η χρήση του κινητού τηλεφώνου μπορεί να δημιουργήσει προβλήματα τοπικά, λόγω
της επιβαλλόμενης πυκνότητας της ηλεκτρομαγνητικής ισχύος», λέει ο καθηγητής
Νίκος Ουζούνογλου, διευθυντής του Ινστιτούτου Συστημάτων Επικοινωνίας και
Υπολογιστών του Εθνικού Μετσόβιου Πολυτεχνείου, που το 1991 είχε συμμετάσχει
σε μελέτη για το θέμα αυτό. 
«Πρέπει να αποφεύγουμε να χρησιμοποιούμε το κινητό για πολλή ώρα, ενώ ένα
σημαντικό θέμα είναι ότι πρέπει να αλλάξει η μορφή των τηλεφώνων αυτών».

ΣΥΝΕΔΡΙΟ

Έρευνα για το θέμα των επιπτώσεων της χρήσης του κινητού τηλεφώνου στην
ανθρώπινη υγεία παρουσιάστηκε στο 6ο Πανελλήνιο Συνέδριο Φυσικής, που έγινε το
1993 στην Κομοτηνή. Σύμφωνα με τα στοιχεία που προέκυψαν τότε, όπως λέει ο
πρόεδρος της Επιτροπής για τις μη ιονίζουσες ακτινοβολίες της Ένωσης Ελλήνων
Φυσικών κ. Στέφανος Τσιτομενέας, έγινε φανερό ότι η χρήση κινητού τηλεφώνου
ενδεχομένως να οδηγεί σε υπέρβαση του ορίου επικινδυνότητας (ή ανεκτής
έκθεσης) κάτω από ορισμένες προϋποθέσεις. «Αυτό που δείξαμε είναι ότι τα
κινητά τηλέφωνα ήταν πάνω από το όριο επικινδυνότητας από 1,64 έως 1,83 φορές
όταν ο χρήστης βρισκόταν σε απόσταση 20 εκατοστών», λέει ο κ. Τσιτομενέας.

Η υπέρβαση αυτή μπορεί να οδηγήσει σε βιολογικές βλάβες, όπως έδειξε η έρευνα.
Επιπτώσεις θερμικές και μη θερμικές (όπως δερματολογικές, αιματολογικές,
αναπαραγωγικές, κ.λπ.) που μπορεί να είναι μη αναστρέψιμες. 
ΑΚΤΙΝΟΒΟΛΙΑ

«Δεν χρειάζεται ανησυχία ή τεχνοφοβία του κόσμου», τονίζει ο κ. Τσιτομενέας.
«Αυτό που χρειάζεται είναι συντομία στις συνδιαλέξεις από το φορητό τηλέφωνο
και αποφυγή άσκοπης χρήσης του».

Όπως λέει ο ίδιος, το πρόβλημα αφορά τη μη ιονίζουσα ακτινοβολία, που δεν
είναι ραδιενέργεια και, επομένως, δεν έχει αθροιστικό αποτέλεσμα. «Οι
μετρήσεις έδειξαν ότι δεν πρέπει να χρησιμοποιούμε το κινητό πάνω από ένα
λεπτά ανά εξάλεπτο. 
Δηλαδή να μιλάμε για λιγότερο από ένα λεπτό, να διακόπτουμε και να συνεχίζουμε μετά».

Πρόσφατα, εξάλλου, επιτροπή της Ευρωπαϊκής Ένωσης (CEPHOS) ξεκίνησε τη μελέτη
του θέματος με σκοπό να συντονίσει τις ερευνητικές προσπάθειες και σε διάστημα
περίπου ενός χρόνου αναμένονται τα πρώτα αποτελέσματα.

ΑΝΑΣΤΑΤΩΣΗ σε πολλούς χρήστες κινητών τηλεφώνων έχει προκαλέσει τις τελευταίες
ημέρες και στην Ελλάδα η πιθανολογούμενη σχέση των κινητών τηλεφώνων με την
καρκινογένεση στον εγκέφαλο.

«Την τελευταία εβδομάδα, που το όλο θέμα ήρθε και πάλι στη δημοσιότητα με
αφορμή την έρευνα που έγινε στην Αυστραλία, το 50% των ασθενών που παρακολουθώ
μού αναφέρει συμπτώματα ή με ρωτά για τις βλάβες των κινητών στην υγεία. Πριν
από λίγες ημέρες, κανείς δεν ανέφερε το παραμικρό», λέει χαρακτηριστικά ο
νευροχειρουργός και επίκουρος καθηγητής του Πανεπιστημίου Αθηνών κ. Γιάννης
Τεσσέρης. Ο ίδιος, πάντως, επισημαίνει ότι «μέχρι στιγμής δεν μπορεί να
τεκμηριωθεί σχέση της καρκινογένεσης στον εγκέφαλο με τη χρήση των κινητών,
δεδομένου ότι κάτι τέτοιο απαιτεί μακροχρόνιες μελέτες και έρευνες». Σύμφωνα
με τον κ. Τεσσέρη «κανείς δεν μπορεί να αποκλείσει ένα τέτοιο ενδεχόμενο»,
όμως «η ηλεκτρομαγνητική ακτινοβολία που εκπέμπει ένα κινητό δεν μπορούμε να
πούμε ότι είναι σε θέση να δημιουργήσει παθολογικά προβλήματα».

Πάντως, όπως αναφέρουν οι επιστήμονες, εκείνο που έχει παρατηρηθεί ύστερα από
παρατεταμένη χρήση κινητού τηλεφώνου, είναι η διεύρυνση των αγγείων του
δέρματος και το κοκκίνισμα λόγω υπεραιμίας του αυτιού και της γύρω περιοχής.

Ωστόσο, οι ίδιοι επισημαίνουν ότι αυτό μπορεί να προκληθεί και από την
παρατεταμένη έκθεση στον ήλιο, χωρίς περαιτέρω βλαβερές συνέπειες για τον
εγκέφαλο ή άλλα όργανα του σώματος.

ΤΗ ΔΙΕΝΕΡΓΕΙΑ σοβαρών και μακρόχρονων ερευνών, «για να ξεκαθαριστεί οριστικά»
εάν η ακτινοβολία των κινητών τηλεφώνων προκαλεί βλάβες στον ανθρώπινο
οργανισμό, ζητούν και οι εταιρείες κινητής τηλεφωνίας που δραστηριοποιούνται
στην Ελλάδα.

Οι εκπρόσωποί τους υποστήριζαν χθες πως «οι σκόρπιες έρευνες, που
παρουσιάζονται κατά καιρούς σε διάφορα σημεία του κόσμου, περισσότερο σύγχυση
προκαλούν στους χρήστες των κινητών τηλεφώνων, παρά τους διαφωτίζουν».

Οι ίδιοι ανέφεραν ότι, αν μετά τη μεγάλη επιστημονική έρευνα της Παγκόσμιας
Οργάνωσης Υγείας (ΠΟΥ), που θα γίνει σε πολλές χώρες, αποδειχθεί πως τα κινητά
τηλέφωνα προκαλούν καρκινογενέσεις στον εγκέφαλο ή άλλες βλάβες στον ανθρώπινο
οργανισμό, «οι εταιρείες θα συμμορφωθούν με τις υποδείξεις και τα πορίσματα,
όποια και αν είναι αυτά».

«Μέχρι σήμερα, πάντως, από καμία έρευνα στον κόσμο δεν έχει αποδειχθεί ότι τα
κινητά τηλέφωνα είναι επικίνδυνα για την υγεία του ανθρώπου», λέει
χαρακτηριστικά ο διευθυντής εκμετάλλευσης και διαχείρισης των σταθμών της STET
HELLAS, Δημήτρης Μηνάς. «Υπάρχουν φωνές που μιλάνε για διάφορους κινδύνους.
Όμως, μέχρι στιγμής, τίποτα από όλα όσα λέγονται δεν έχει τεκμηριωθεί
επιστημονικά και με μακροχρόνιες επαναλαμβανόμενες έρευνες».

Την ίδια θέση διατυπώνει και ο διευθυντής τεχνικών λειτουργιών της CosmOTE,
Γιώργος Ιωαννίδης. Όπως χαρακτηριστικά επισημαίνει, «από τα έως τώρα δεδομένα
δεν προκύπτει ότι η αύξηση των καρκινογενέσεων σχετίζεται με τις πάσης φύσεως
ακτινοβολίες, πόσο μάλλον με την ακτινοβολία των κινητών τηλεφώνων».

Σύμφωνα με τον κ. Ιωαννίδη «για παράδειγμα, η ισχύς των ξυριστικών μηχανών,
των φούρνων μικροκυμάτων και άλλων ηλεκτρικών συσκευών που υπάρχουν μέσα σε
κάθε σπίτι, είναι κατά πολύ μεγαλύτερη από αυτή των κινητών τηλεφώνων».

Σημειώνεται ότι τα κινητά τηλέφωνα του δικτύου GSM (Panafon, TELESTET) έχουν
ανώτερη ισχύ 2 Watt, ενώ αυτά του δικτύου DCS 1.800 (CosmOTE) έχουν ανώτερη
ισχύ 1 Watt.

Οι κατασκευάστριες εταιρείες κινητών τηλεφώνων, από την πλευρά τους,
αναγνωρίζουν ότι όσο μικρότερη είναι η ισχύς των κινητών, τόσο λιγότερες είναι
και οι επιπτώσεις για τους χρήστες τους.

Οι ίδιες, όμως, παρουσιάζουν πόρισμα της γερμανικής ερευνητικής εταιρείας
ραδιοεκπομπών Forschungsgemeinschaft Funk, σύμφωνα με το οποίο τα κινητά
τηλέφωνα που χρησιμοποιούνται από τα ελληνικά δίκτυα κινητής τηλεφωνίας
(Panafon, Telestet, CosmOTE) δεν εγκυμονούν κινδύνους για τους χρήστες τους.

Η γερμανική εταιρεία, έπειτα από έρευνες που διενήργησε στη Γερμανία, κατέληξε
ότι ανάλογα με το δίκτυο και την ισχύ της συσκευής, θα πρέπει να λαμβάνονται
από τους χρήστες ορισμένα μέτρα προφύλαξης για την ακτινοβολία που εκπέμπουν
τα κινητά. Ένα από τα μέτρα αυτά είναι και η ελάχιστη απόσταση της συσκευής
του τηλεφώνου, την ώρα της λειτουργίας της, από το ανθρώπινο σώμα.

Για τα ψηφιακά κινητά τηλέφωνα του δικτύου GSM (λειτουργούν στους 900
μεγακύκλους) με ισχύ έως 2 Watt (όπως αυτά της Panafon και της Telestet) δεν
απαιτείται ελάχιστη απόσταση μεταξύ της συσκευής και του ανθρώπινου
οργανισμού. Το ίδιο ισχύει και για τα τηλέφωνα του δικτύου DCS 1800
(λειτουργούν στους 1.800 μεγακύκλους) με ισχύ 1 Watt (όπως αυτά της CosmOTE).

ΥΠΑΡΧΟΥΝ ορισμένα πράγματα που μπορεί να κάνει ο χρήστης κινητού τηλεφώνου για
να μειώσει τις πιθανότητες εμφάνισης προβλημάτων στην υγεία του:

* Περιοριστείτε στα απολύτως απαραίτητα. Χρησιμοποιήστε το κινητό τηλέφωνο
μόνο για μικρής διάρκειας τηλεφωνήματα.

* Στο αυτοκίνητο, λόγω των μεταλλικών τοιχωμάτων, αυξάνεται η ακτινοβολία. 
Γι' αυτόν τον λόγο η εξωτερική κεραία είναι απαραίτητη. 
Οι ειδικοί τονίζουν ότι εξωτερική κεραία καλό είναι να υπάρχει και στο σπίτι,
όταν τα κινητά έχουν μεγάλη ισχύ.

* Μία άλλη λύση είναι να απομακρύνετε το κινητό από το κεφάλι με την αγορά
ειδικού ακουστικού που κυκλοφορεί στο εμπόριο.

* Όταν το κινητό είναι ανοικτό, αποφύγετε να το βάζετε σε μέρος του ενδύματος
που βρίσκεται κοντά σε ιατρικό μηχάνημα (βηματοδότης, ακουστικά βαρηκοΐας,
αντλίες ινσουλίνης, κ.λπ.).

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16034N141</ED>
<ID>
ID:134248

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N14&aa=1</URL></REF>


Article

<CATEGORY>vin06</CATEGORY>

 <H2>Φθηνότερο το φυσικό αέριο από το φωταέριο
</H2>
ΦΘΗΝΟΤΕΡΟ κατά 10-30% σε σχέση με το φωταέριο πληρώνουν από χθες οι
καταναλωτές το φυσικό αέριο.

Τη νέα τιμολογιακή πολιτική που θα ακολουθήσει η ΔΕΠΑ (Δημόσια Επιχείρηση
Αερίου) ανακοίνωσε χθες η υπουργός Ανάπτυξης κ. Β. Παπανδρέου παρουσία και του
διευθύνοντα συμβούλου της εταιρείας κ. Σ. Παπαφιλίππου.

Τα νέα τιμολόγια που ισχύουν μέχρι τα τέλη του 1998 είναι:

* Οικιακή χρήση (μαγείρεμα, ζεστό νερό 130 δρχ. το κ.μ.).

* Θέρμανση 90 δρχ. το κ.μ.

* Εμπορικές χρήσεις 120 δρχ. το κ.μ.

* Ξενοδοχεία - νοσοκομεία 95-120 δρχ. το κ.μ.

* Βιομηχανικές χρήσεις 50-60 δρχ. το κ.μ.

Ήδη από το δίκτυο της ΔΕΦΑ, που έχει περιέλθει στην ιδιοκτησία της ΔΕΠΑ
καλύπτονται οι ανάγκες 7.000 καταναλωτών στην περιοχή της πρωτεύουσας.
Ειδικότερα εξυπηρετούνται σ' αυτή τη φάση οι καταναλωτές πυκνοκατοικημένων
περιοχών του κέντρου της Αθήνας, όπως η Κυψέλη, το Παγκράτι, η Καλλιθέα, τα
Πατήσια, η περιοχή Αχαρνών, το Πεδίο Άρεως, το Γαλάτσι, αλλά και περιοχές που
εκτείνονται από του Παπάγου, του Ζωγράφου και την Πανεπιστημιούπολη μέχρι το
Π. Φάληρο. Επίσης από το δίκτυο καλύπτονται περιοχές όπως του Φιλοπάππου, της
Ακρόπολης, του Κουκακίου, του Ταύρου, του Μοσχάτου, της Πλάκας κ.λπ.

Από το δίκτυο αυτό εξυπηρετούνται ακόμη επαγγελματικές χρήσεις, καθώς και τα
μεγάλα νοσοκομεία του κέντρου όπως ο Ευαγγελισμός, το Ιπποκράτειο, ο Ερυθρός
Σταύρος, το ΝΙΜΤΣ, το Αρεταίειο, η Πολυκλινική Αθηνών και το 401 Στρατιωτικό Νοσοκομείο.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N15</CAT>
<ED>
Κωδικός άρθρου: A16034N151</ED>
<ID>
ID:134249

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N15&aa=1</URL></REF>


Article

<CATEGORY>vin06</CATEGORY>

 <H5>ΚΑΙ Η ΝΤΟΛΙ ΕΝΩΝΕΙ ΤΗ ΦΩΝΗ ΤΗΣ ΣΤΗΝ ΠΑΓΚΟΣΜΙΑ ΚΑΤΑΚΡΑΥΓΗ ΓΙΑ ΤΟ ΣΧΕΔΙΟ
ΚΛΩΝΟΠΟΙΗΣΗΣ ΑΝΘΡΩΠΩΝ
</H5><H5>Σαν δίδυμοι με μεγάλη διαφορά ηλικίας
</H5><H2>Δεν θέλει άνθρωπο να δει...
</H2>
<AUTHOR>ΜΑΙΡΗ ΚΑΤΣΑΝΟΠΟΥΛΟΥ - ΛΑΜΠΡΙΝΗ ΣΤΑΜΑΤΗ - ΕΥΗ ΕΛΕΥΘΕΡΙΑΔΟΥ</AUTHOR>

Άγνωστες είναι οι συνέπειες της κλωνοποίησης ανθρώπων, που σχεδιάζει ο
Αμερικανός επιστήμονας δρ Ρίτσαρντ Σιντ. Η ανακοίνωσή του προκάλεσε την
παγκόσμια κατακραυγή, στρέφοντας εναντίον του ακόμη και τους δημιουργούς της Ντόλι.

Hello Dolly, θα μπορούσε να λέει ο Ρίτσαρντ Σιντ στο κλωνοποιημένο πρόβατο,
που ­ έχοντας δίπλα του την αδελφή του Πόλι ­ φαίνεται να γυρίζει (μαζί με
τους δημιουργούς της) την πλάτη, στο σχέδιο του Αμερικανού επιστήμονα

ΕΠΙΣΤΗΜΟΝΕΣ, πολιτικοί και κοινωνικές οργανώσεις προειδοποιούν πως πειράματα
τέτοιου είδους δεν πρέπει ποτέ να ξεκινήσουν, ενώ τονίζουν ότι η εφαρμογή τους
μπορεί να οδηγήσει ακόμη και στην εξαφάνιση του ανθρώπινου είδους.

Σοβαρές αντιρρήσεις έχουν και οι δημιουργοί της Ντόλι, στο Ινστιτούτο Ρόσλιν
του Εδιμβούργου, την τεχνική των οποίων προτίθεται να χρησιμοποιήσει ο Σιντ.
«Οποιαδήποτε προσπάθεια εφαρμογής της τεχνικής μας σε άνθρωπο είναι απαράδεκτα
πρόωρη», δηλώνει κατηγορηματικά ο υποδιευθυντής του Ινστιτούτου δρ Χάρι
Γκρίφιν. «Το αμερικανικό Κογκρέσο θα πρέπει να δράσει άμεσα, απαγορεύοντας
αυτά τα πειράματα».

Ο δρ Σιντ, πάντως, δηλώνει αποφασισμένος να «σπάσει» τον κώδικα της ζωής και
προβάλλει ως επιχείρημα ότι ο ανθρώπινος κλωνισμός είναι «μία θεμιτή θεραπεία
για ορισμένες μορφές στειρότητας, σε περιπτώσεις που ο άνδρας δεν μπορεί να
παράγει γόνιμο σπέρμα και η γυναίκα δεν μπορεί να παράγει γόνιμα ωάρια».
Υποστηρίζει, μάλιστα, πως όταν η διαδικασία της ανθρώπινης κλωνοποίησης γίνει
ρουτίνα, το κόστος της θα πέσει από τα δύο εκατομμύρια δολάρια, που υπολογίζει
τώρα, στα 10.000 δολάρια για κάθε ζευγάρι.

Ο Σιντ προβλέπει ότι κάθε χρόνο θα παράγονται 200.000 ανθρώπινοι κλώνοι. Με
τις νέες αυτές δηλώσεις που έκανε χθες το βράδυ ο Σιντ στη διάρκεια της πρώτης
συνέντευξής του στο Σικάγο, «ρίχνει λάδι στη φωτιά», αφού οι επικριτές του
διατυπώνουν την κατηγορία ότι η όλη υπόθεση του ανθρώπινιου κλωνισμού είναι
εμπορική και κερδοσκοπική.

Η μέθοδος της κλωνοποίησης ως λύση στο πρόβλημα των ζευγαριών, που αδυνατούν
να κάνουν παιδιά, χαρακτηρίζεται από τον καθηγητή Γενετικής και πρύτανη του
Πανεπιστημίου Πατρών κ. Σταμάτη Αλαχιώτη ως «εμπορικό πρόσχημα. Στην
πραγματικότητα, δεν ξέρουμε αν θα υπάρχει όφελος και κανείς δεν μπορεί να
προβλέψει πώς θα εξελιχθεί ο οργανισμός που προέρχεται από κλωνοποίηση».

Για να γεννηθεί η Ντόλι, οι επιστήμονες χρησιμοποίησαν 430 ωάρια, από τα οποία
20 εξελίχθησαν ομαλά στο εργαστήριο και εμφυτεύθηκαν σε «δανεικές» θηλυκές
προβατίνες. Τελικά επιτεύχθηκε μόνο μία κλωνοποίηση, αυτή της Ντόλι. «Η
τεχνολογία βρίσκεται ακόμη σε πολύ αρχικό στάδιο», προσθέτει ο κ. Γκρίφιν.
«Χρειάζονται δεκαετίες πειραμάτων σε άλλους οργανισμούς και χρόνια
παρακολούθηση των αποτελεσμάτων. Είναι πολύ πιθανό να προκληθούν ανίατες
ασθένειες, όπως ο καρκίνος, πρόωρη γήρανση, ακόμη και σωματικές παραμορφώσεις
στους κλώνους».

Η κ. Κατερίνα Μεταξωτού, καθηγήτρια Γενετικής στο Πανεπιστήμιο Αθηνών κρούει
και αυτή τον κώδωνα του κινδύνου εκφράζοντας τον φόβο της για το τελικό
προϊόν. «Κατά την κλωνοποίηση του προβάτου, κλωνοποιήθηκαν και οι φθορές του
αρχικού κυττάρου. Η Ντόλι έχει γενετική ηλικία πολύ μεγαλύτερη από τη
βιολογική της. Με λίγα λόγια, κλωνοποιούμε και τη γήρανση του κυττάρου, τη
φθορά του».

Σύμφωνα με εκτιμήσεις της Ευρωπαϊκής Ένωσης, το 2000 ο τζίρος των εταιρειών
βιοτεχνολογίας θα ξεπεράσει τα 100 δισεκατομμύρια ECU. Είναι τέτοιες οι
οικονομικές προεκτάσεις, που δυσκολεύουν τον κοινωνικό έλεγχο, αλλά επιβάλλουν
την εφαρμογή νομοθεσίας.

Σύμφωνα με τον κ. Γιώργο Σακελλάρη, κύριο ερευνητή στο Ινστιτούτο Βιολογικών
Ερευνών και Βιοτεχνολογίας του Εθνικού Ιδρύματος Ερευνών, τα πειράματα στον
τομέα αυτό είναι πολλά περισσότερα από όσα γίνονται γνωστά στο κοινό.
«Τουλάχιστον 100 εργαστήρια σε όλο τον κόσμο έχουν τη δυνατότητα να
προχωρήσουν σε κλωνοποίηση ανθρώπου. Θεωρητικά είναι εύκολο να γίνει, η
επιστημονική γνώση υπάρχει».

Η ΜΕΘΟΔΟΣ που θα ακολουθήσει ο Αμερικανός γιατρός θα είναι η ίδια με αυτή της
Ντόλι. Θα χρησιμοποιήσει σωματικό κύτταρο από έναν δότη, το οποίο θα
αναπτυχθεί σε τεχνητό θρεπτικό υλικό μέχρι να περάσει τα πρώτα στάδια
διπλασιασμού. Ο πυρήνας του, ο οποίος περιέχει γενετικές πληροφορίες, θα
αφαιρεθεί και θα μεταφερθεί σε ένα ωάριο που δεν μπορεί να γονιμοποιηθεί. Στο
εργαστήριο θα αναπτυχθεί το έμβρυο μέχρι να γίνει δύο μηνών και μετά θα
εμφυτευθεί στη μήτρα της μητέρας. Ο κλώνος που θα γεννηθεί, θα είναι
πανομοιότυπος εμφανισιακά με τον δότη. «Θα είναι δηλαδή, σαν δύο δίδυμοι με
μεγάλη διαφορά ηλικίας», εξηγεί ο κ. Γιώργος Θηραίος, διευθυντής του
Ινστιτούτου Μοριακής Βιολογίας .

ΚΙΝΔΥΝΟΙ

Τα πιθανά σενάρια της ανθρώπινης κλωνοποίησης κρύβουν πολλούς και
ανεξέλεγκτους κινδύνους. Ο πιο σημαντικός εμφανίζεται όταν συνδυάζεται η
κλωνοποίηση με γενετική τροποποίηση. Όπως εξηγεί ο κ. Γιώργος Σακελλάρης,
ερευνητής στο Ινστιτούτο Βιολογικών Ερευνών και Βιοτεχνολογίας του ΕΙΕ, ο ένας
δρόμος είναι να φτιάξεις κλώνους οι οποίοι θα είναι όμοια γονότυπα και θα
κληρονομήσουν τα χαρακτηριστικά του δότη και ο δεύτερος να τροποποιήσεις τα
γονίδια του αρχικού κυττάρου, με επέμβαση στα χρωμοσώματά του. Μπορείς έτσι να
επέμβεις σε φυσικά χαρακτηριστικά, όπως το χρώμα των μαλλιών, το ύψος κ.λπ.
Κάτι τέτοιο μπορεί να έχει απρόβλεπτες συνέπειες, καθώς ανοίγει το δρόμο στη
δημιουργία ανθρώπων με συγκεκριμένες προδιαγραφές. 
ΣΤΗ ΓΕΡΜΑΝΙΑ

Στο μεταξύ, ο Γερμανός υπουργός Έρευνας, Γιούργκεν Ρίετγκερς, δήλωσε πως ο
Αμερικανός ερευνητής Ρίτσαρντ Σιντ, που σκοπεύει να εφαρμόσει τη μέθοδο του
κλωνισμού σε ανθρώπους έχει «διαταραγμένο πνεύμα από ηθικής πλευράς». Ο κ.
Ρίετγκερς συνεγχάρη τον Αμερικανό πρόεδρο, Μπιλ Κλίντον, που θέλει να
απαγορεύσει τον κλωνισμό ανθρώπων στις Ηνωμένες Πολιτείες. Ο ίδιος υπογράμμισε
πως η Γερμανία είναι η πρώτη χώρα που το 1990 απαγόρευσε κάθε μορφή κλωνισμού
και πρόσθεσε πως θα επενδυθούν, τα επόμενα πέντε χρόνια, πάνω από ένα
εκατομμύριο μάρκα για τη δημιουργία ενός Κέντρου Τεκμηρίωσης και Πληροφόρησης
για τους κανόνες της βιοηθικής.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16034N161</ED>
<ID>
ID:134250

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N16&aa=1</URL></REF>


Article

<CATEGORY>vin06</CATEGORY>

 <H5>ΟΙ ΦΟΡΕΙΣ ΤΗΣ ΚΕΡΚΥΡΑΣ ΖΗΤΟΥΝ ΠΡΟΣΤΑΣΙΑ ΑΠΟ ΤΙΣ ΕΠΙΘΕΣΕΙΣ ΑΛΒΑΝΩΝ
</H5><H2>Βοήθεια από το Ναυτικό
</H2>
<AUTHOR>ΣΠΥΡΟΣ ΖΗΝΙΑΤΗΣ</AUTHOR>

Μεγάλοι φόβοι για νέες επιθέσεις Αλβανών μαφιόζων στην Κέρκυρα

Τη συνδρομή του Πολεμικού Ναυτικού και πάλι ζητούν οι φορείς της Κέρκυρας,
προκειμένου να αντιμετωπίσουν τις επιθέσεις ενόπλων Αλβανών.

ΚΑΙ ΑΥΤΟ για να μην πληγεί ο τουρισμός αλλά και οι κάτοικοι να νιώθουν
ασφαλείς, όχι μόνο στην ανατολική πλευρά του νησιού, αλλά και στη δυτική που
από προχθές έγινε στόχος των μαφιόζων. Οι μάχες Αλβανών και κατοίκων της
Παλαοκαστρίτσας έχουν ανησυχήσει τις διωκτικές αρχές, οι οποίες αδυνατούν να
κατανοήσουν το τόλμημα των ενόπλων να φθάσουν σε μια περιοχή, διανύοντας
μεγάλη απόσταση, που φυλάσσεται και μάλιστα για να κλέψουν καταστήματα με
τουριστικά είδη.

Αξιωματικοί του Λιμενικού εκτιμούν ότι πρόκειται για «περίεργη ενέργεια», που
αντικειμενικά δεν θα πρόσφερε στους ενόπλους παρά ελάχιστα κέρδη. «Όλοι στην
Αλβανία γνωρίζουν ότι υπάρχουν περιπολίες και πως δεν είναι εύκολο να
πλησιάσει κανείς το νησί. Ήταν μεγάλο ρίσκο γι' αυτούς. Ίσως να μετέφεραν
ναρκωτικά ή όπλα. Σίγουρα ήταν επαγγελματίες, γιατί απλοί κλέφτες δεν είναι
δυνατόν να διαθέτουν ταχύπλοο. Εκτός εάν ήθελαν να δοκιμάσουν αν μπορούν να
περάσουν απαρατήρητοι», έλεγαν χθες αξιωματικοί του Λιμενικού και της Αστυνομίας.

Το σίγουρο, πάντως, είναι ότι τα σκάφη με τους ενόπλους έφυγαν από την περιοχή
του Αυλώνα. Σύμφωνα με στέλεχος της ελληνικής πρεσβείας στα Τίρανα, οι
μαφιόζοι, μετά τ' αυξημένα μέτρα στην περιοχή των Εξαμιλίων και των Αγίων
Σαράντα, έχουν ως ορμητήρια το λιμάνι του Αυλώνα και το Παλέρμο (περιοχή κοντά
στον Αυλώνα) και από εκεί εκμεταλλευόμενοι το γεγονός ότι το Λιμενικό δεν
μπορεί να εποπτεύει πέραν των τριών μιλίων από την Κέρκυρα και ότι το πλοίο
του Πολεμικού Ναυτικού έχει φύγει, κινούνται στα διεθνή ύδατα και την
κατάλληλη στιγμή πλησιάζουν τις ελληνικές ακτές.

Ωστόσο, το πρόβλημα επιτείνεται, αφού στην Αλβανία δεν έχει συσταθεί ακόμη
λιμενικό σώμα και το ναυτικό δεν είναι σε θέση να ελέγξει την περιοχή. Για τον
λόγο αυτό η ελληνική πλευρά έχει προτείνει τον έλεγχο της περιοχής με
περισσότερα σκάφη, στα οποία θα επιβαίνουν Έλληνες και Αλβανοί κομάντος με
σκοπό να περιοριστεί το λαθρεμπόριο. Στο πλαίσιο των προσπαθειών για την
καταπολέμηση του λαθρεμπορίου και της βίας, τον τελευταίο καιρό έχει
δραστηριοποιηθεί ένα τάγμα Ειδικών Δυνάμεων που έχει στρατοπεδεύσει στα στενά
της Κλεισούρας, στον δρόμο Πρεμετής - Τεπελενίου.

Αυτήν τη στιγμή, αν και στην περιοχή περιπολούν καθημερινά τέσσερα σκάφη του
Λιμενικού, τα περιθώρια εντοπισμού των ενόπλων έχουν περιορισθεί, αφού πλέον
δεν υπάρχει το ραντάρ της φρεγάτας του Πολεμικού Ναυτικού, το οποίο ήλεγχε μια
πολύ μεγάλη περιοχή σε συνδυασμό με αυτό που υπάρχει στην ξηρά..

«Χρειάζεται να αναλάβει δράση και πάλι το Πολεμικό Ναυτικό», αναφέρει σε
δηλώσεις του ο βουλευτής του ΠΑΣΟΚ κ. Ευτύχης Κοντομάρης. Ενώ, ο βουλευτής της
Νέας Δημοκρατίας κ. Σπύρου κάνει λόγο για πολιτικές ευθύνες του υπουργού
Εμπορικής Ναυτιλίας. Από την πλευρά ο νομάρχης ζητεί από την κυβέρνηση να
πάρει τα απαραίτητα μέτρα, ώστε να μη ζήσουν οι Κερκυραίοι τα γεγονότα του
περασμένου καλοκαιριού, που είχαν άμεσες επιπτώσεις στον τουρισμό...

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16034N171</ED>
<ID>
ID:134251

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N17&aa=1</URL></REF>


Article

<CATEGORY>vin06</CATEGORY>

 <H2>Αναβάλλεται το μπλόκο για τα ανασφάλιστα Ι.Χ.
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

ΑΝΑΒΑΛΛΕΤΑΙ για έναν χρόνο το μέτρο του μπλόκου για τα ανασφάλιστα αυτοκίνητα.

Όπως προκύπτει από τη σχετική υπουργική απόφαση, το μέτρο, να μη χορηγείται
σήμα τελών κυκλοφορίας σε αυτοκίνητα που δεν είναι ασφαλισμένα, θα ισχύσει από
την 1.1.1999.

Η σχετική διάταξη, που περιελήφθη στο θεσμικό πλαίσιο, δεν μπορεί να
εφαρμοσθεί, όπως έγινε γνωστό, λόγω άρνησης των εμπορικών τραπεζών να το
εφαρμόσουν, αφού δεν έχει ρυθμισθεί από την Ένωση Ασφαλιστικών Εταιρειών το
ζήτημα της καταβολής προμήθειας.

Ο πρόεδρος της Ένωσης Ασφαλιστικών Εταιρειών κ. Δούκας Παλαιολόγος, που
αναζητήθηκε χθες προκειμένου να διευκρινισθεί το πρόβλημα, δεν θέλησε, όπως
φαίνεται, να δώσει σχετικές διευκρινίσεις ή να παρουσιάσει τη θέση των
ασφαλιστικών εταιρειών.

Στο μεταξύ, δεν διευκρινιζόταν αρμοδίως και ο αριθμός των ανασφάλιστων Ι.Χ..

Τα σχετικά στοιχεία της Ένωσης Ασφαλιστικών Εταιρειών, τα οποία αφορούν την
περίοδο του 1996, θεωρούνται ήδη παρωχημένα. Το πρόβλημα όμως παραμένει και
είναι μεγάλο.

Έτσι μετά την εμπλοκή που έχει προκύψει (κυρίως μεταξύ τραπεζών και
εταιρειών), με υπουργική απόφαση καθορίζονται τα διοικητικά μέτρα για την
καταστολή τού προβλήματος.

Σύμφωνα με την απόφαση, τα αστυνομικά όργανα εφόσον διαπιστώνουν ότι το όχημα
δεν φέρει το σχετικό σήμα, θα αφαιρούν τις κρατικές πινακίδες και την άδεια
κυκλοφορίας επιβάλλοντας χρηματικό πρόστιμο.

Το διοικητικό μέτρο ισχύει για Ι.Χ. επιβατικά, για φορτηγά, λεωφορεία και δίκυκλα.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16034N172</ED>
<ID>
ID:134299

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N17&aa=2</URL></REF>


Article

<CATEGORY>vin06</CATEGORY>

 <H5>Και στην Πάρνηθα
</H5><H2>Αναστολή των σταθμών Θεσσαλονίκης που εκπέμπουν χωρίς άδεια </H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΣΕ ΑΝΑΣΤΟΛΗ της λειτουργίας των ραδιοτηλεοπτικών σταθμών που εκπέμπουν στην
περιοχή της Θεσσαλονίκης χωρίς άδεια λειτουργίας προσανατολίζονται οι
δικαστικές αρχές, με αφορμή την πρόσφατη αεροπορική τραγωδία του αεροσκάφους
των ουκρανικών αερογραμμών.

Την ερχόμενη Δευτέρα ο προϊστάμενος της Εισαγγελίας Πρωτοδικών Θεσσαλονίκης κ.
Χαρ. Βουρλιώτης έχει συγκαλέσει σύσκεψη όλων των εκπροσώπων αρχών που
εμπλέκονται σε θέματα χορήγησης αδειών και ασφάλειας πτήσεων για να εξετασθεί
το θέμα.

Όπως ανακοίνωσε χθες ο προϊστάμενος της Εισαγγελίας, όσοι ραδιοτηλεοπτικοί
σταθμοί λειτουργούν χωρίς την απαιτούμενη άδεια εκπομπής από το Εθνικό
Ραδιοτηλεοπτικό Συμβούλιο θα πρέπει να αναστείλουν αμέσως τη λειτουργία. Στη
διάρκεια της σύσκεψης θα συζητηθεί, εκτός των άλλων, ποιο σχέδιο δράσης, όπως
χαρακτηρίστηκε από δικαστικούς κύκλους, θα ακολουθήσουν οι αστυνομικές αρχές
για να εφαρμόσουν τον νόμο.

Από την Εισαγγελία Πρωτοδικών διευκρινίστηκε ότι απαραίτητη προϋπόθεση για τη
λειτουργία των ιδιωτικών ραδιοφωνικών και τηλεοπτικών σταθμών θα είναι η άδεια
του ΕΡΣ και όχι η άδεια για την εγκατάσταση της κεραίας, που χορηγείται από
τις νομαρχιακές υπηρεσίες. Όπως έγραψαν πρόσφατα «ΤΑ ΝΕΑ», οι ενενήντα περίπου
κεραίες που είναι τοποθετημένες ­ σε πολλές περιπτώσεις χωρίς ούτε καν την
άδεια της Νομαρχίας ­ στην περιοχή του Χορτιάτη αλλά και στο Σέιχ Σου
δημιουργούν προβλήματα στις συχνότητες που χρησιμοποιούνται για τις συνομιλίες
ανάμεσα σε πιλότους αεροσκαφών με τον Πύργο Ελέγχου στο Αεροδρόμιο Μακεδονία.

Το Γενικό Επιτελείο Αεροπορίας κατήγγειλε πρόσφατα παρενοχλήσεις και
παρεμβολές στις συχνότητες στη διάρκεια πτήσεων, ενώ ανάλογες καταγγελίες
γίνονται κατά καιρούς και από πιλότους ξένων αεροπορικών εταιρειών στην
προσπάθειά τους να προσεγγίσουν με τα αεροσκάφη το αεροδρόμιο της Θεσσαλονίκης.

ΣΩΡΕΙΑ παρανομιών και παραβάσεων στα «πάρκα κεραιών» των ραδιοτηλεοπτικών
σταθμών που βρίσκονται στο Όρος Αιγάλεω, στην Πάρνηθα και στη Θάσο εντόπισαν
κλιμάκια υπαλλήλων του υπουργείου Μεταφορών, της ΔΕΗ και της Δασικής Υπηρεσίας
που έκαναν πρόσφατα επιτόπιες έρευνες.

Οι παρανομίες αφορούν αυθαίρετες καταλήψεις δασικών εκτάσεων, παράνομες και
επικίνδυνες ηλεκτροδοτήσεις και παρεμβολές συχνοτήτων της Πολεμικής και
Πολιτικής Αεροπορίας, του Λιμενικού Σώματος και του FIR Θεσσαλονίκης.

Σε κοινή σύσκεψη αρμοδίων παραγόντων των υπουργείων Μεταφορών, Ανάπτυξης,
ΠΕΧΩΔΕ και Γεωργίας τις επόμενες μέρες αναμένεται να καθοριστεί ο τρόπος παρέμβασης.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16034N173</ED>
<ID>
ID:134336

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N17&aa=3</URL></REF>


Article

<CATEGORY>vin06</CATEGORY>

 <H2>Βόμβα συγκλόνισε προάστιο της Πάτρας
</H2>
ΣΕ ΞΕΚΑΘΑΡΙΣΜΑ λογαριασμών αποδίδουν αξιωματικοί της Ασφάλειας τη βομβιστική
ενέργεια που σημειώθηκε χθες αργά το βράδυ σε αποθήκη εξαγωγικής εταιρείας στο
χωριό Άγιος Βασίλειος της Πάτρας. Από την έκρηξη προκλήθηκαν υλικές ζημιές
χωρίς, ευτυχώς, κανένα θύμα.

Οι άγνωστοι δράστες είχαν τοποθετήσει εκρηκτικό μηχανισμό στην πίσω πόρτα της
αποθήκης που βρίσκεται στην οδό Θουκυδίδου και ανήκει στην εισαγωγική -
εξαγωγική εταιρεία λαδιών - τσιγάρων με την επωνυμία «Olympic Braver»,
ιδιοκτησίας της Χριστίνας Παν. Γιαννακοπούλου. Ο μηχανισμός, που αποτελείτο
από άγνωστη, μέχρι τις πρωινές ώρες ποσότητα εκρηκτικής ύλης, εξερράγη λίγα
λεπτά μετά τις 11 χθες το βράδυ αναστατώνοντας τους κατοίκους του χωριού. Από
την έκρηξη καταστράφηκε η πόρτα της αποθήκης και δημιουργήθηκε στο πάτωμα
κρατήρας βάθους 30 εκ. και πλάτους 40 εκατοστών. 
Στον ίδιο χώρο, αλλά σε μεγάλη απόσταση από το σημείο της έκρηξης, κοιμόταν ο
φύλακας της αποθήκης που πανικοβλήθηκε από τον εκκωφαντικό θόρυβο.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16034N174</ED>
<ID>
ID:134363

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N17&aa=4</URL></REF>


Article

<CATEGORY>vin06</CATEGORY>

 <H2>Ελεύθερη προσωρινά η χήρα Καλτσά
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΤΟ ΣΥΜΒΟΥΛΙΟ Πλημμελειοδικών Κατερίνης θα αποφανθεί μετά τη διαφωνία
ανακρίτριας και εισαγγελέως για την προφυλάκιση ή μη τη 42χρονης
Ελληνοαμερικανίδας Ντόνα Ουίλκινς, χήρας του κακοποιού Γ. Καλτσά.

Η 42χρονη απολογήθηκε χθες στην ανακρίτρια Τ. Κυριακίδου και αφέθηκε ελεύθερη
μέχρι να αποφανθεί για την υπόθεση, με βούλευμα που θα εκδοθεί στις επόμενες
ημέρες, το Συμβούλιο Πλημμελειοδικών. 
<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16034N175</ED>
<ID>
ID:134380

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N17&aa=5</URL></REF>


Article

<CATEGORY>vin06</CATEGORY>

 <H2>«Δεν διαθέτει αεροσκάφη»
</H2>
Το Γραφείο Προστασίας Καταναλωτών Αεροπορικών Υπηρεσιών, που υπάγεται στην
Υπηρεσία Πολιτικής Αεροπορίας, με ανακοίνωση που εξέδωσε, χθες, εφιστά την
προσοχή του επιβατικού κοινού σε ό,τι αφορά την επιχείρηση παροχής αεροπορικών
υπηρεσιών με την επωνυμία Air Power.

Στην ανακοίνωση επισημαίνεται ότι η επιχείρηση Air Power «δεν είναι αεροπορική
εταιρεία», «δεν έχει ζητήσει ούτε λάβει την απαιτούμενη σχετική άδεια από την
Υπηρεσία Πολιτικής Αεροπορίας» και «δεν διαθέτει αεροσκάφη». Η διεύθυνση του
Γραφείου Προστασίας Καταναλατών τονίζει επίσης ότι η συγκεκριμένη επιχείρηση
δεν αποτελεί «ούτε τουριστικό γραφείο, αφού δεν έχει λάβει σχετική άδεια
λειτουργίας από τον ΕΟΤ».

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16034N176</ED>
<ID>
ID:134391

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N17&aa=6</URL></REF>


Article

<CATEGORY>vin06</CATEGORY>

 <H2>Απολογείται σήμερα η Βάσια Παναγοπούλου
</H2>
Εν αναμονή της απολογίας, η Βάσια Παναγοπούλου σκέπτεται

Η ΣΕΙΡΑ της Βάσιας Παναγοπούλου και των τριών συγκατηγορουμένων της, να
απαντήσουν σε όσα τους κατηγορούν, έφτασε. Η αργόσυρτη διαδικασία που
διεξάγεται ενώπιον του 5ου Τριμελούς Πλημμελειοδικείου της Αθήνας από τις 20
Νοεμβρίου 1996, μπαίνει, επιτέλους, στην τελική ευθεία. Χθες, πρώτη μέρα μετά
τις διακοπές των Χριστουγέννων, ολοκληρώθηκε η εξέταση των μαρτύρων
υπεράσπισης και, ενώ επρόκειτο να ξεκινήσουν οι απολογίες των κατηγορουμένων,
οι τελευταίοι ζήτησαν από το δικαστήριο να πραγματοποιηθεί αυτό σήμερα.

Πρώτη απολογείται η κ. Παναγοπούλου, της οποίας οι θέσεις επί όσων βαρύνεται
δεν είναι άγνωστες. Τόσο οι παρεμβάσεις της κατά τη διάρκεια της δίκης όσο και
τα επιχειρήματά της, όπως προβάλλονται στα διάφορα δικόγραφα, καθιστούν σαφείς
τους περί σκευωρίας εκ μέρους του κ. Δοξιάδη, ισχυρισμούς της. Αμέσως μετά
ακολουθούν οι Αντώνης Μαχαιρίδης, Νίκος Καλογεράς και Παναγιώτης Μπαντουράκης,
οι οποίοι αρνούνται βεβαίως την κατηγορία για τη συμμετοχή στον σχεδιασμό της
δολοφονίας του Απ. Δοξιάδη, αλλά η άψογη στάση που τηρούν στο δικαστήριο, δεν
έχει αφήσει να διαφανεί ακριβώς η υπερασπιστική γραμμή που θα ακολουθήσουν.

Πάντως, από τη διάρκεια των απολογιών θα εξαρτηθεί αν σήμερα θα αγορεύσει ο
εισαγγελέας της έδρας κ. Π. Παναγιωτόπουλος, ώστε την Τρίτη να αρχίσουν οι
αγορεύσεις των συνηγόρων και έως το τέλος της ερχόμενης εβδομάδας να εκδοθεί η απόφαση.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16034N181</ED>
<ID>
ID:134252

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N18&aa=1</URL></REF>


Article

<CATEGORY>vin06</CATEGORY>

 <H2>Η γυναικοκρατία κατέληξε το βράδυ σε τρικούβερτο γλέντι
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

ΚΑΒΑΛΑ

ΤΟ ΕΘΙΜΟ της γυναικοκρατίας αναβίωσε και χθες στη Βόρεια Ελλάδα. Σύμφωνα με
τις προσταγές του εθίμου, μία φορά τον χρόνο οι γυναίκες παίρνουν την εξουσία
στα χέρια τους, ενώ οι άνδρες αναλαμβάνουν τις δουλειές του σπιτιού.

Οι εκδηλώσεις της γυναικοκρατίας, έθιμο που έχει τις ρίζες του στην Ανατ.
Ρωμυλία και συμβολίζει την γονιμότητα, άρχισαν νωρίς το πρωί. 
Το κεντρικό πρόσωπο της εκδήλωσης αυτής η μαμή ­ σύμβολο διαιώνισης της ζωής ­
παρήλασε πάνω σε κάρο στους δρόμους των χωριών, ενώ οι υπόλοιπες γυναίκες
επιδίδονταν με ιδιαίτερη σπουδή σε αγώνες ταβλιού και πρέφας στα καφενεία.

Οι άνδρες, κλεισμένοι στα σπίτια, με την ποδιά ζωσμένη στη μέση, ασχολήθηκαν
με το πλύσιμο των πιάτων, το ξεσκόνισμα, το καθάρισμα του σπιτιού, το
μαγείρεμα, το πότισμα των λουλουδιών και φυσικά το ντάντεμα των παιδιών,
αποδεχόμενοι αδιαμαρτύρητα την 24ωρη αντιστροφή των όλων, χάρη του εθίμου και
της παράδοσης.

Δεν έλειψαν και μερικοί τολμηροί, που αψήφησαν τον «κατ' οίκον περιορισμό». 
Οι... «αντιστασιακοί» κυνηγήθηκαν στους δρόμους των χωριών από τις γυναίκες
και δέχθηκαν κουβάδες με παγωμένο νερό.

Παντού οι εκδηλώσεις κατέληξαν σε τρικούβερτο γλέντι, με χορό και φαγοπότι και
ήταν πολλοί εκείνοι (ξένοι) που παρακολούθησαν και βιντεοσκόπησαν το μοναδικό
αυτό έθιμο.

Το έθιμο αναβιώνει κάθε χρόνο στα χωριά Προσκυνητές και Ξυλαγανή Ροδόπης,
Κεσσάνη Ξάνθης, Νέα Πέτρα, Χαμηλό, Στρύμη Κομοτηνής, στην Μονοκκλησιά και την
Άνω Καμήλα Σερρών.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16034N182</ED>
<ID>
ID:134300

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N18&aa=2</URL></REF>


Article

<CATEGORY>vin06</CATEGORY>

 <H2>Ελληνοβουλγαρική συμφωνία κατά του εγκλήματος
</H2>
Η ΑΝΤΙΜΕΤΩΠΙΣΗ του οργανωμένου εγκλήματος, των ναρκωτικών, του λαθρεμπορίου
όπλων, του ξεπλύματος χρήματος και της κασετοπειρατείας είναι οι βασικοί
άξονες της συμφωνίας για αστυνομική συνεργασία μεταξύ Ελλάδας και Βουλγαρίας.

Η επιτάχυνση των ρυθμών της συνεργασίας για την αντιμετώπιση των σοβαρών αυτών
προβλημάτων, που απασχολούν τις αστυνομίες των δύο χωρών, συζητήθηκε στη
συνάντηση που είχαν χθες ο υπουργός Δημόσιας Τάξης Γ. Ρωμαίος με τον Βούλγαρο
υπουργό Εσωτερικών Μπογκομίλ Μπόντεφ, ο οποίος επισκέπτεται τη χώρα μας.

Παράλληλα, εμπειρογνώμονες από τις αστυνομίες των δύο χωρών είχαν χθες
συνάντηση για την υλοποίηση της συμφωνίας συνεργασίας.

Όπως τόνισε ο υπουργός Δημόσιας Τάξης Γ. Ρωμαίος, σε κοινή συνέντευξη Τύπου
που έδωσε χθες το πρωί με τον Βούλγαρο υπουργό Εσωτερικών, για την
αποτελεσματικότερη εφαρμογή της συμφωνίας κάθε εξάμηνο θα γίνεται απολογισμός
και θα καταγράφονται όχι μόνον τα αποτελέσματα της συνεργασίας, αλλά και τα
προβλήματα που θα ανακύψουν κατά τη διαδικασία της εφαρμογής της.

Ένα άλλο μεγάλο πρόβλημα που συζητήθηκε είναι τα κλεμμένα αυτοκίνητα, τα οποία
σπείρες μεταφέρουν στη Βουλγαρία. Ήδη όπως επεσήμανε ο υπουργός Δημόσιας Τάξης
έχουν γίνει σημαντικά βήματα από την πλευρά της Βουλγαρίας με την αλλαγή της
νομοθεσίας και τη διευκόλυνση της απόδοσης των κλεμμένων αυτοκίνητων στους
κατόχους τους.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16034N183</ED>
<ID>
ID:134337

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N18&aa=3</URL></REF>


Article

<CATEGORY>vin06</CATEGORY>

 <H5>Ο ΙΑΚΩΒΟΣ ΚΑΜΠΑΝΕΛΛΗΣ ΘΥΜΑΤΑΙ ΤΟΝ ΕΦΙΑΛΤΗ ΣΤΟ ΣΤΡΑΤΟΠΕΔΟ ΣΥΓΚΕΝΤΡΩΣΗΣ ΣΤΗΝ
ΑΥΣΤΡΙΑ ΤΟΥ '42-'45
</H5><H2>Μία ημέρα στο Μαουτχάουζεν
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

<H3>Όσοι δούλευαν στα εξωτερικά συνεργεία, περνούσαν δίπλα από τα σπίτια των
ντόπιων, όπου η ζωή συνεχιζόταν κανονικά. Ήταν αδιανόητο μέσα σ' όλη αυτή την
ζοφερή ατμόσφαιρα των βασανιστηρίων και του θανάτου να βλέπεις ότι υπήρχαν
παιδιά που έπαιζαν αμέριμνα, άνθρωποι που γελούσαν, που μαζεύονταν γύρω από
ένα τραπέζι να φάνε, νοικοκυρές που μιλούσαν πάνω από την απλωμένη μπουγάδα
</H3>
Πίσω από τα σύρματα. Έξω από το Μαουτχάουζεν η ζωή συνεχιζόταν κανονικά.
Μέσα, όμως, τα κρεματόρια λειτουργούσαν νυχθημερόν...

«Επειδή το κρεματόριο δεν προλάβαινε να καίει όλους τους νεκρούς, τους
αράδιαζαν στην πλατεία. Ειδικά τον χειμώνα που ήταν περισσότεροι, λόγω του
κρύου. Δεν μπορούσαμε να ανταλλάσσουμε σημειώματα, γιατί όποιον έπιαναν τον
εκτελούσαν επί τόπου. Γι' αυτό, βάζαμε τα γράμματα στα στόματα των νεκρών.
Τότε περνούσαν κάποιοι από εμάς και κάνοντας ότι μιλάμε, τα παίρναμε και τα
δίναμε στους παραλήπτες...».

ΑΥΣΤΡΙΑ, τέλη του 1942. Ο Ιάκωβος Καμπανέλλης φθάνει στο στρατόπεδο
συγκέντρωσης και εξόντωσης Μαουτχάουζεν. Εκεί θα μείνει μέχρι τον Ιούλιο του
1945. Εκατοντάδες χιλιάδες οι νεκροί και το κρεματόριο να δουλεύει σε 24ωρη
βάση. Δίπλα στην κωμόπολη, ο λόφος με το κάστρο και την καμινάδα που κάπνιζε
συνεχώς. Δίπλα στην κανονική ζωή, αμέτρητοι, παράλογοι θάνατοι.

Η καμπάνα για το εγερτήριο χτυπούσε στις 6 η ώρα. «Οι 30.000 κρατούμενοι στο
στρατόπεδο έπρεπε να πεταχτούν αμέσως από τα κρεβάτια τους και να στρώνουν μια
ψιλή κουβέρτα, που υποτίθεται ότι είχαμε για το κρύο ­ αν και η θερμοκρασία
πολλές φορές κατέβαινε κάτω από το μηδέν. Η κάθε παράγκα είχε δύο μεγάλους
θαλάμους των 250 ατόμων και υπήρχαν 5-6 σειρές διώροφων κρεβατιών. Όμως στα
2,5 χρόνια που έμεινα στο Μαουτχάουζεν, τις περισσότερες φορές σε κάθε θάλαμο
κοιμόντουσαν 300 με 400 άτομα, που σημαίνει ότι σ' αυτά τα στενά κρεβάτια
έπρεπε να βολεύονται δύο άτομα».

Αμέσως μετά το στρώσιμο των κρεβατιών, έπρεπε όλοι, με ήλιο, βροχή ή και
χιόνι, να βγουν έξω. «Το, τρόπος τού λέγειν, πρωινό ήταν μια μεγάλη κουταλιά
ενός υγρού, χρώματος καφέ. Ευτυχώς, τουλάχιστον, ήταν ζεστό». Το προσκλητήριο
ήταν στις 7. Παράταξη μπροστά στις παράγκες, μέτρημα κρατουμένων. «Ύστερα
σχηματίζονταν τα συνεργεία, άλλοι πήγαιναν στο λατομείο, άλλοι στο ποτάμι να
φορτώσουν άμμο, σε κάποια αγροκτήματα, στον σιδηροδρομικό σταθμό, στο
ξεφόρτωμα. Η χειρότερη δουλειά ήταν να ανεβαίνεις την περίφημη "σκάλα του
θανάτου" στο λατομείο με τις πέτρες στον ώμο. Εκεί έστελναν όσους είχαν προς
εξόντωση. Λεγόταν η «ομάδα των τιμωρημένων». Ο φίλος μου, ο Αντώνης, ήταν σ'
αυτή την ομάδα».

Τα συνεργεία έφευγαν το ένα πίσω από το άλλο. Περνούσαν την κεντρική πύλη,
όπου γινόταν η καταμέτρηση. Συνήθως με τα πόδια. «Τα μεγάλα συνεργεία που
πήγαιναν μακριά τα ακολουθούσαν κάποια φορτηγά, που μετέφεραν στρατιώτες,
καρότσια και άλλα υλικά και μεγάλα καζάνια με την λαχανόσουπα, που ήταν το
καθημερινό μας φαγητό. Τα φορτηγά χρειάζονταν και για άλλον ένα λόγο. 
Για να φορτωθούν, στην επιστροφή, οι νεκροί. Αυτοί που πέθαιναν είτε από την
εξάντληση είτε από τα χέρια των φυλάκων, καθώς δεν είχαν δυνάμεις να δουλέψουν άλλο».

ΜΕ ΧΕΙΡΟΝΟΜΙΕΣ

Στο κεντρικό Μαουτχάουζεν ­ γιατί υπήρχαν και περίπου 30 παραρτήματα του
στρατοπέδου που απείχαν έως και 100 χιλιόμετρα ­ έφερναν κρατούμενους από όλη
την Ευρώπη. «Κυριολεκτικά μιλούσαμε όλες τις γλώσσες. Υπήρχαν Άγγλοι που
συνελήφθησαν στη Γαλλία, ακόμα και Βούλγαροι και Ρουμάνοι». Η συνεννόηση
γινόταν με όλες τις δυνατές χειρονομίες. «Και με καμιά 50αριά γερμανικές
λέξεις, που όλοι μαθαίναμε πολύ γρήγορα. Στην παράγκα 12 όπου βρισκόμουν
υπήρχαν κυρίως Γάλλοι, Ισπανοί και Γιουγκοσλάβοι. Μόνον οι Ρώσοι εκρατούντο
ξεχωριστά και οι Εβραίοι».Στην επιστροφή γινόταν πάλι καταμέτρηση ­ ζωντανών
και νεκρών. Και στην εξωτερική πύλη με το συρματόπλεγμα και στην εσωτερική με
τον τοίχο και τα ηλεκτροφόρα καλώδια. Έπρεπε όλοι να έχουν επιστρέψει πριν από
την δύση του ηλίου, για λόγους ασφαλείας. «Μοίραζαν το βραδινό φαγητό. Στον
καθένα αναλογούσε το 1/3 μιας φρατζόλας ψωμί, ελάχιστη μαργαρίνη και μία φέτα
σαλάμι. Έπρεπε να φάμε στην αυλή και μετά να μπούμε μέσα, ακόμα κι αν η
θερμοκρασία ήταν -15 βαθμούς». Στον βαρύ χειμώνα της Αυστρίας τα ρούχα δεν
προλάβαιναν να στεγνώσουν. «Ήταν υποχρεωτικό να βγάζουμε τα ρούχα, το
παντελόνι και το χιτώνιο, άσπρα με γαλάζια ρίγα. Επειδή είχε υγρασία, δεν
προλάβαιναν ποτέ να στεγνώσουν. Θέρμανση δεν υπήρχε, παρά μία σόμπα στον
κεντρικό διάδρομο όπου ήταν τα ντουλάπια. Από τα σπασμένα τζάμια έμπαινε εκτός
από κρύο και χιόνι, που πολλές φορές σκέπαζε όσους κοιμόντουσαν δίπλα στα παράθυρα».

ΤΟΣΟ ΚΟΝΤΑ...

Οι συζητήσεις μέσα στις παράγκες αφορούσαν τα πάντα. Από την πορεία του
πολέμου, τους νεκρούς, τους αρρώστους έως απλά καθημερινά θέματα. «Όλο τον
χρόνο, αλλά κυρίως τον χειμώνα, ένιωθες ότι απέχεις από τον υπόλοιπο κόσμο
εκατομμύρια μίλια. Το τραγικό ήταν όταν ερχόμασταν σ' επαφή μ' αυτό τον κόσμο.
Όταν, όσοι δούλευαν στα εξωτερικά συνεργεία περνούσαν δίπλα από τα σπίτια των
ντόπιων, όπου η ζωή συνεχιζόταν κανονικά. Ήταν αδιανόητο μέσα σ' όλη αυτή την
ζοφερή ατμόσφαιρα των βασανιστηρίων και του θανάτου να βλέπεις ότι υπήρχαν
παιδιά που έπαιζαν αμέριμνα, άνθρωποι που γελούσαν, που μαζεύονταν γύρω από
ένα τραπέζι να φάνε, νοικοκυρές που μιλούσαν πάνω από την απλωμένη μπουγάδα.
Και τη νύχτα, τα φώτα αυτών των αγροικιών έφεγγαν κάπου μακριά. Τόσο μακριά,
αλλά και τόσο κοντά...».

Ακόμα πιο αβάσταχτη γινόταν η ατμόσφαιρα τα Χριστούγεννα. «Όλο αυτό το
μαρτύριο το συνόδευε από τα μεγάφωνα υπέροχη κλασική μουσική: Μότσαρτ,
Μπετόβεν, Μπραμς, Σούμαν, Χέντελ. Προσπαθούσαμε να πάρουμε μια ανάσα από τη
φριχτή καθημερινότητα με συζήτησεις για ποίηση, για λογοτεχνία. Υπήρχαν βέβαια
και κάποιες οργανώσεις αλληλοβοήθειας, όπως για παράδειγμα οι νοσοκόμοι που
έκλεβαν φάρμακα, ενώ η επικοινωνία με το νοσοκομείο που βρισκόταν έξω απο την
πρώτη περίφραξη γινόταν με σημειώματα που βάζαμε στα στόματα των νεκρών».

ΟΙ ΓΙΟΥΓΚΟΣΛΑΒΟΙ

Ξέρετε ποιον λαό θαύμασα περισσότερο μέσα στο στρατόπεδο; θέτει την ερώτηση ο
ίδιος ο Ιάκωβος Καμπανέλλης: «Τους Γιουγκοσλάβους. Η αλληλεγγύη τους προς τους
άλλους λαούς και ιδιαίτερα προς τους Έλληνες ήταν κάτι φοβερό. Κάποιοι λαοί,
όπως οι Γάλλοι, οι Τσέχοι, οι Ολλανδοί και οι Γιουγκοσλαβοι είχαν δικαίωμα να
παίρνουν ένα πακέτο με τρόφιμα μια φορά το μήνα ο καθένας τους. Οι 150
Γιουγκοσλάβοι της παράγκας 12, ήταν οι μόνοι που πήραν την απόφαση να βγάζουν
μερίδα και για τους 11 Έλληνες. Μας θεωρούσαν φίλο λαό. Οι Γάλλοι, αν και
πολλοί περισσότεροι, δεν έκαναν κάτι αντίστοιχο, π.χ. για τους λίγους Λιθουανούς....».

Κι εκεί, προς το τέλος του πολέμου, ήρθε κα ο έρωτας. Στο στρατόπεδο
κατέφθασαν περίπου 2.000 γυναίκες κρατούμενες από άλλα στρατόπεδα, που
άδειαζαν καθώς είχε αρχίσει η προέλαση των συμμαχικών δυνάμεων. Έμεναν σε
αντίσκηνα ανάμεσα στις δύο περιφράξεις. «Ήταν φοβερή η εικόνα όταν
παρατάσσονταν τις ελεύθερες ώρες και ιδιαίτερα τις Κυριακές εκατοντάδες άνδρες
και γυναίκες, σιωπηλοί, έχοντας ανάμεσά τους το συρματόπλεγμα και κοιτάζονταν.
Υπήρχε ένας συγκλονιστικός ερωτισμός. Ήταν ένα ξόρκι. Μια ανάγκη να εξορκιστεί
το κακό μ' ένα ερωτικό βλέμμα...».

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N20</CAT>
<ED>
Κωδικός άρθρου: A16034N201</ED>
<ID>
ID:134253

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N20&aa=1</URL></REF>


Article

<CATEGORY>vin07</CATEGORY>

 <H5>ΑΡΓΑ ΚΑΙ ΑΠΡΟΘΥΜΑ Η ΕΥΡΩΠΗ ΜΕΛΕΤΑ «ΠΑΡΕΜΒΑΣΗ» ΣΤΟ ΑΛΓΕΡΙΝΟ ΔΡΑΜΑ
</H5><H5>«Στο τέλος θα νικήσει ο λαός»
</H5><H2>Το μεγάλο σφαγείο
</H2>
Μετά τη σφαγή. Γυναικόπαιδα, επιζώντες της επαρχίας Ρελιζάν, όπου
σφάχτηκαν πάνω από 400 χωρικοί, εγκαταλείπουν νύχτα τα σπίτια τους για τα
βουνά ή τις πόλεις

Η προσθήκη χιλίων ακόμη νεκρών ­ μέσα σε δέκα μέρες ­ στον μακρύ κατάλογο των
65.000 θυμάτων του εξαετούς εμφύλιου πολέμου της Αλγερίας κινητοποίησαν
επιτέλους την Ευρωπαϊκη Ένωση, που αποφάσισε χθες την αποστολή μιας ακόμη
τρόικας, όπως άλλοτε στη Βοσνία, για μία επιτόπια διαπίστωση της κατάστασης.

Ο ΥΠΟΥΡΓΟΣ Εξωτερικών της Βρετανίας, Ρόμπιν Κουκ, που συζητεί σήμερα το θέμα
με το Λουξεμβούργο και την Αυστρία, ετοιμάζει μαζί τους την τριμελή αποστολη
από ανώτατους αξιωματούχους των τριών αυτών χωρών που θα αναχωρήσει σύντομα
για το Αλγέρι. Σκοπός της τρόικας θα είναι να «συμβάλει στην ειρήνευση της
Αλγερίας» και να προωθήσει στην καθημαγμένη χώρα ανθρωπιστική βοήθεια. Τα
μηνύματα όμως από το Αλγέρι είναι αντιφατικά. Το καθεστώς του Λιαμίν Ζερουάλ
διαμήνυσε στον Τόνι Μπλερ, προεδρεύοντα της Ευρωπαϊκής Ένωσης, ότι η τρόικα
δεν είναι ευπρόσδεκτη: Η αλγερινή κυβέρνηση δεν είναι διόλου πρόθυμη να
ελεγχθεί και αυτή από τους Ευρωπαίους για τον τρόπο που χειρίζεται την «κρίση».

ΑΝΤΙΦΑΣΕΙΣ

Χαρακτηριστική όμως του χάους που επικρατεί στη χώρα είναι η αντιφατικότητα
της ίδιας της κυβέρνησης και οι ερμηνείες που έδωσαν για τη στάση της οι
Δυτικοευρωπαίοι. Έτσι, ενώ η Βρετανία παραδέχτηκε ότι το Αλγέρι δυσανασχετεί
(αλλά το Λονδίνο προσπάθησε να υποβαθμίσει κάπως το θέμα), ο Γερμανός υπουργός
Εξωτερικών Κλάους Κίνκελ είπε ότι «η αντίδραση της αλγερινής κυβέρνησης στην
προοπτική να σταλεί εκεί αντιπροσωπεία της Ε.Ε. υπήρξε θετική».

Ο Ζερουάλ δεν είχε άδικο ωστόσο να αισθάνεται ενοχλημένος από το ενδιαφέρον
των Ευρωπαίων αλλά και των Αμερικανών. Για πρώτη φορά, οι Δυτικές κυβερνήσεις
που αποτελούσαν εν μέρει στήριγμά του ­ και την καλύτερη πελατεία του για το
πετρέλαιο ­ επεξέτειναν την κριτική τους και εναντίον του, όχι μόνο κατά των Μουσουλμάνων.

ΕΠΙΚΡΙΣΕΙΣ ΚΑΤΑ ΖΕΡΟΥΑΛ

Σύμφωνα με δημοσιεύματα των «Τάιμς», οι ΗΠΑ και η Γερμανία άρχισαν να
εκφράζουν προς τους Αλγερινούς ιθύνοντες τη δυσφορία τους για τον τρόπο με τον
οποίο αντιμετωπίζουν τους ισλαμιστές. Η Γαλλία, επίσης, στην εντονότερη μέχρι
τώρα αντίδρασή της, επέκρινε ευθέως το καθεστώς Ζερουάλ «για την αποτυχία του
να εξασφαλίσει στους πολίτες αυτής της χώρας την ειρήνη και την ασφάλεια που
έχουν ανάγκη».

Η πιο συγκεκριμένη «παραχώρηση» από την πλευρά του Ζερουάλ ήταν, μέχρι
στιγμής, η υπόσχεση που έδωσε στον πρόεδρο Κλίντον ότι θα μπορούσε να δεχτεί
μία «αντιπροσωπεία του ΟΗΕ» από παρατηρητές. Όχι όμως έλεγχο από συγκεκριμένες
χώρες της Ευρώπης ή από τις ΗΠΑ.

Ο μεγάλος φόβος της Ευρώπης είναι η τυχόν «βοσνιοποίηση» της Αλγερίας. Η
γενίκευση δηλαδή των σφαγών σε βαθμό που θα ανάγκαζε τους Δυτικούς να
παρέμβουν με τον κίνδυνο εμπλοκής τους σε καταστάσεις αδιέξοδες, όπως αυτές
που επικρατούσαν στην πρώην Γιουγκοσλαβία επί τέσσερα χρόνια.

Το πιο ανησυχητικό, τον τελευταίο καιρό, είναι οι συγκρούσεις όχι πλέον μόνο
μεταξύ κυβερνητικών και ισλαμιστών, αλλά και μεταξύ ισλαμιστών διαφόρων
αντάρτικων ομάδων. Η περιβόητη GIA (Ζία, «Ένοπλες Ισλαμικές Ομάδες») είναι στα
μαχαίρια με τον AIS (Αΐς, «Ισλαμικό Στρατό Σωτηρίας»), που αποτελεί το ένοπλο
σκέλος του FIS (Ισλαμικού Μετώπου Σωτηρίας), το οποίο διευθύνουν ο «ιδεολόγος»
Αμπάσι Μαντάνιι και ο σκληροτράχηλος «στρατιώτης του Αλλάχ» Αλή Μπελχάτζ.

Η στρατηγική και των δύο αυτών πλευρών συνίσταται στην επαύξηση της βίας. Σε
ορισμένες από τις σφαγές των τελευταίων ημερών, πολλοί είδαν τον ανταγωνισμό
μεταξύ GIA και AIS για τον έλεγχο αγροτικών επαρχιών.

Ο ΓΑΛΛΟΣ συγγραφέας Μπερνάρ-Ανρί Λεβί είναι ένας από τους πολλούς Ευρωπαίους
διανοητές που προσπάθησαν να «διαλευκάνουν» το μυστήριο της αλγερινής
αγριότητας. Πήγε ο ίδιος τις τελευταίες μέρες σε χωριά όπου έγιναν σφαγές έξω
από το Αλγέρι, στην επαρχία Οράν και στην Μπετάλχα, όπου τα σπίτια είναι
καμένα από συνεχείς πυρπολήσεις. «Υπάρχει μια κάποια ομοιότητα με την
περίπτωση της Βοσνίας» είπε κατόπιν σε συνέντευξή του. «Λόγου χάρη, βλέπεις κι
εδώ τη συστηματική εφαρμογή του βιασμού των γυναικών ως τακτικής μεθόδου των
ανταρτών. Υπάρχει επίσης η ίδια τρέλα, το παράλογο, όπως συνέβαινε και εκεί.
Αλλά η βία στην Αλγερία είναι ακόμη πιο τυφλή, ακόμη πιο απρόσωπη. Στη Βοσνία
υπήρχε έλλειψη δημοκρατίας. Στην Αλγερία αντικρύζεις το χειρότερο πρόσωπο του
Ισλάμ. Αυτοί οι "Πράσινοι Χμερ" δεν σταματούν μπροστά σε τίποτα». Ωστόσο ο
Λεβί κάνει μια αξιοπρόσεκτη, ίσως, πρόβλεψη. Οι σφαγές, πιστεύει, θα
σταματήσουν σύντομα, γιατί «δεν πάει άλλο». Οι Αλγερινοί έχουν φτάσει «στον
πάτο» της βίας και της δυστυχίας. Και αν πρόκειται να αντιστραφεί ο ισλαμικός
φανατισμός, και να εξελιχθεί κάποια στιγμή σε κίνημα δημοκρατικό και
φιλελεύθερο, αυτό είναι πολύ πιθανό να αρχίσει από το Αλγέρι. «Μέσα σε
συνθήκες τρομοκρατίας, θαύμασα το κουράγιο των γυναικών του Αλγερίου που
τολμούν να κυκλοφορούν στους δρόμους, και εκτίμησα την απόφαση πολλών απλών
ανθρώπων να απαλλάξουν τη χώρα τους από τη συμφορά αυτή που τους ταπεινώνει».

Αυτή είναι η πραγματική αντίσταση, και αυτή κατά τον Λεβί θα φέρει στο τέλος
τη νίκη ­ που θα είναι νίκη όχι των ισλαμιστών, όχι του Ζερουάλ, αλλά του
λαού, που έχει ξεσηκωθεί εναντίον της βίας απ' όπου κι αν προέρχεται.

«Και πιστεύω ότι θα έρθει γρήγορα. Πριν προλάβουν καν να επέμβουν οι
Ευρωπαίοι. Βλέπω τα σημάδια της μεταστροφής της κατάστασης».

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16034N491</ED>
<ID>
ID:134241

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N49&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Είναι ο πόλεμος με την Τουρκία αναπόφευκτος;
</H2>
<AUTHOR>ΑΘΑΝΑΣΙΟΣ ΠΛΑΤΙΑΣ</AUTHOR>

Η ΤΟΥΡΚΙΑ εντατικοποιώντας την εκβιαστική της στρατηγική θέτει, για ακόμη μία
φορά, την Ελλάδα προ του διλήμματος: υποχώρηση μέσω αποδοχής των τουρκικών
αξιώσεων για διαπραγματεύσεις εφ' όλης της ύλης, όπου ουσιαστικά θα
αναδιανεμηθεί το Αιγαίο, ή πόλεμος. Το επιχείρημα της Τουρκίας στην ουσία
είναι απλό: άλλαξε ο συσχετισμός δυνάμεων από το 1923 (Λωζάννη) και συνεπώς
χρειάζεται οι νέες ρυθμίσεις στο Αιγαίο να αντανακλούν την σημερινή ευνοϊκή
για την Τουρκία ισορροπία δυνάμεων. Αυτό μπορεί να γίνει, κατά προτίμηση, με
διαπραγματεύσεις ή, αν χρειασθεί, με πόλεμο. Στο μεταξύ, η Τουρκία προσπαθεί
να «ξεφυλλίσει» την ελληνική κυριαρχία στο Αιγαίο σαν την... «αγκινάρα». Από
την Ίμια και την Γαύδο περνάμε στους Καλόγηρους της Άνδρου. Η «γκρίζα ζώνη»
απλώνεται πλέον σε όλο το Αιγαίο. Κάτω από αυτές τις συνθήκες είναι δυνατόν να
αποφευχθεί ο πόλεμος μεταξύ των δύο χωρών; Στην Ελλάδα μία σχολή σκέψης
πρεσβεύει ότι ο πόλεμος μπορεί να αποφευχθεί μόνο με υποχωρήσεις. Αν δηλαδή
δεχθούμε ως εύλογα τα τουρκικά επιχειρήματα, ξεπερνιέται η διαμάχη.

Το πρόβλημα με αυτή τη θέση είναι ότι έστω και αν αποφύγουμε τον πόλεμο θα
έχουμε υποστεί το κόστος της απεμπόλησης μέρους της κυριαρχίας μας. Για
πολλούς, αυτό είναι πράγματι το μικρότερο κακό. Όμως, πώς μπορεί να είναι
κανείς σίγουρος ότι η υποχώρηση θα ικανοποιήσει μια για πάντα την Τουρκία και
δεν θα εκληφθεί ως αδυναμία, πράγμα που θα αυξήσει την προκλητικότητά της;
Έτσι η στρατηγική τής υποχώρησης, που υποτίθεται ότι απομακρύνει τον πόλεμο,
ίσως τελικά τον φέρνει πιο κοντά (βλ. συνέπειες κατευνασμού του Χίτλερ).
Αντίθετα, ο πόλεμος μπορεί να αποφευχθεί μόνον αν η Ελλάδα κατορθώσει να
διατηρήσει την ισορροπία δυνάμεων και είναι σε θέση να κάνει το κόστος της
τουρκικής επιθετικότητας μεγαλύτερο από το όφελος. Τότε η Τουρκία, αργά ή
γρήγορα, θα αναζητήσει ένα modus vivendi μαζί της. Αυτή λοιπόν είναι η
στρατηγική της αποτροπής που μας επιτρέπει να απομακρύνουμε το ενδεχόμενο του
πολέμου, χωρίς ταυτόχρονα να θυσιάζουμε τα εθνικά μας συμφέροντα.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16034N492</ED>
<ID>
ID:134327

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N49&aa=2</URL></REF>


Article

<CATEGORY>vin07</CATEGORY>

 <H5>Ο ΙΡΑΝΟΣ ΠΡΟΕΔΡΟΣ ΜΕ ΣΥΝΕΝΤΕΥΞΗ ΣΤΟ CNN ΖΗΤΗΣΕ ΤΕΡΜΑΤΙΣΜΟ ΤΗΣ ΕΧΘΡΟΤΗΤΑΣ
</H5><H2>Τηλεοπτικό παράθυρο Ιράν σε ΗΠΑ </H2>
Αμερικανο-ιρανική προσέγγιση. Ο πρόεδρος του Ιράν δίνει συνέντευξη στο CNN

Με μία πολυδιαφημισμένη τηλεοπτική συνέντευξη που έδωσε στο CNN ο πρόεδρος
του Ιράν Μοχάμαντ Χαταμί, επεδίωξε να τερματιστεί η εχθρότητα δύο δεκαετιών
ανάμεσα στο Ιράν και τις ΗΠΑ.

ΠΑΝΤΩΣ, ο Χαταμί είπε πως «δεν βλέπει προς το παρόν την ανάγκη επανάληψης των
διπλωματικών σχέσεων με τις ΗΠΑ».

Σε συνέντευξή του στο CNN από την Τεχεράνη, ο Χαταμί κάλεσε για ένα «άνοιγμα
στο τείχος της δυσπιστίας» ανάμεσα στους Αμερικανούς και τους Ιρανούς, αλλά
δεν έκανε άμεση πρόταση για διάλογο μεταξύ των κυβερνήσεων των δύο χωρών. Ο
Ιρανός ηγέτης εξέφρασε τον σεβασμό του για τον αμερικανικό λαό, όμως δήλωσε
ότι οι Αμερικανοί ηγέτες πρέπει να απολογηθούν στον λαό τους για την εξωτερική
πολιτική που εφήρμοσαν και η οποία, όπως δήλωσε, αποξένωσε τις χώρες του
Τρίτου Κόσμου από τις ΗΠΑ.

«Δεν έχουμε ανάγκη από πολιτικούς δεσμούς με τις Ηνωμένες Πολιτείες. Υπάρχει
ένα τείχος δυσπιστίας ανάμεσα σ' εμάς και τις ΗΠΑ», δήλωσε ο Χαταμί, που είναι
ο πρώτος Ιρανός ηγέτης που απευθύνθηκε τηλεοπτικά προς τον αμερικανικό λαό
μετά την Ισλαμική Επανάσταση του 1979.

Ορισμένοι Αμερικανοί αξιωματούχοι υποστήριξαν ότι οι δηλώσεις του Χαταμί δεν
προχώρησαν αρκετά, ενώ ζήτησαν ξανά απ' ευθείας συνομιλίες μεταξύ των δύο
κυβερνήσεων. «Καλωσορίζουμε το γεγονός ότι επιθυμεί διάλογο με τον αμερικανικό
λαό... αλλά εξακολουθούμε να πιστεύουμε ότι ο μόνος τρόπος χειρισμού των
ζητημάτων που υπάρχουν μεταξύ μας είναι οι άμεσες συνομιλίες μεταξύ των δύο
κυβερνήσεων», δήλωσε ο εκπρόσωπος του Στέιτ Ντιπάρτμεντ, Τζέιμς Ρούμπιν. Ο
Χαταμί είπε πως ο αμερικανικός πολιτισμός «αξίζει σεβασμού» και στον
μακροσκελή πρόλογό του ανέφερε ότι ο αμερικανικός και ο ιρανικός λαός
μοιράζονται κοινά ιστορικά πιστεύω στη θρησκεία και την ελευθερία. Ο Ιρανός
πρόεδρος πρόσθεσε ότι αναγνωρίζει την αμερικανική κυβέρνηση ως νόμιμο
εκπρόσωπο του αμερικανικού λαού και ότι αντιτίθεται στην πυρπόληση της
αμερικανικής σημαίας, κάτι που συνηθιζόταν στο παρελθόν στις διαδηλώσεις στο Ιράν.

Ο Χαταμί, ο οποίος στην Τεχεράνη θεωρείται μετριοπαθής, προκάλεσε την οργή των
σκληροπυρηνικών συμπατριωτών του με τη συνέντευξη στο CNN, επειδή πολλοί την
θεωρούν ως μία επιφυλακτική απόπειρα να αρχίσει η αντίστροφη μέτρηση για την
αποκατάσταση των σχέσεων ανάμεσα στις δύο χώρες.

Ο Χαταμί αρνήθηκε κατηγορηματικά ότι το Ιράν υποστηρίζει την τρομοκρατία. «Η
τρομοκρατία πρέπει να καταδικάζεται σε όλες τις μορφές και τις εκδηλώσεις
της», δήλωσε ο Ιρανός πρόεδρος. Επίσης, αρνήθηκε ότι η χώρα του επιχειρεί να
κατασκευάσει πυρηνικά όπλα. «Δεν είμαστε πυρηνική δύναμη ούτε σκοπεύουμε να
γίνουμε», επανέλαβε κατά τη διάρκεια της 45λεπτης συνέντευξης, που έδωσε στην
γνωστή ρεπόρτερ Κριστιάνα Αμανπούρ, η οποία για την περίσταση φορούσε μαντήλα
στο κεφάλι.

Το σταδιακό άνοιγμα του Ιράν στη Δύση συμπίπτει με το αυξανόμενο ενδιαφέρον
των δυτικών πολιτικών για τον κεντρικό ρόλο που αρχίζει να παίζει η Τεχεράνη
στην πετρελαιοπαραγωγό περιοχή της Κασπίας.

Το γειτονικό της Τουρκμενιστάν πρόσφατα εγκαινίασε αγωγό πετρελαίου που
μεταφέρει τουρκμενικό πετρέλαιο από τις πετρελαιοπηγές του Κορπέντζ στην
ιρανική πόλη Κορντ Καγί.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16034N501</ED>
<ID>
ID:134242

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N50&aa=1</URL></REF>


Article

<CATEGORY>vin07</CATEGORY>

 <H2>Αν έπεφτε ένας αστεροειδής στον ωκεανό...
</H2>
ΠΟΙΕΣ ΘΑ ήταν οι συνέπειες της πτώσης ενός αστεροειδούς σ' έναν από τους
ωκεανούς; Η καταστροφή παραλιακών πόλεων τόσο στις Ηνωμένες Πολιτείες όσο και
στην Ευρώπη από τα πελώρια παλιρροϊκά κύματα ή τσουνάμι, που θα πλημμύριζαν
τις ακτές.

Αυτό υποστηρίζει ο Αμερικανός αστροφυσικός Τζακ Χιλς, ο πρώτος που
πραγματοποίησε, με την χρήση ενός προγράμματος ηλεκτρονικού υπολογιστού, μια
μεγάλης κλίμακας προσομοίωση ενός τέτοιου κοσμικού συμβάντος.

Σύμφωνα με τους υπολογισμούς του Αμερικανού επιστήμονα, που ανήκει στο
δυναμικό του εθνικού εργαστηρίου του Λος Άλαμος, αν ένας αστεροειδής διαμέτρου
5-6 χιλιομέτρων έπεφτε στο μέσον του Ατλαντικού Ωκεανού, θα προκαλούσε
γιγαντιαία παλιρροϊκά κύματα ύψους 30 μέτρων, τα οποία θα εκινούντο με την
ταχύτητα του αεροπλάνου και θα έφταναν τα 100 μέτρα όταν θα πλησίαζαν στις
ακτές. Τα τσουνάμι θα κάλυπταν τις παράκτιες περιοχές και θα κατέκλυζαν τα
πάντα σε απόσταση 100 χιλιομέτρων στο εσωτερικό της ενδοχώρας.

Κατά το σενάριο του Τζακ Χιλς, που παρουσιάστηκε στο συνέδριο της Αμερικανικής
Ένωσης Αστρονομίας, οι ανατολικές ακτές των Ηνωμένων Πολιτειών μέχρι τα
Απαλάχια Όρη θα πλημμύριζαν μέσα σε λίγες ώρες, όπως και οι δυτικές ακτές της
Πορτογαλίας, της Ισπανίας και της Γαλλίας, στην Ευρώπη.

«Οι ζημιές που θα μπορούσαν να προκληθούν από ένα τέτοιο συμβάν θα ήταν άνευ
προηγουμένου στην ανθρώπινη ιστορία», δήλωσε ο Τζακ Χιλς, προσθέτοντας ότι η
ενέργεια ενός τέτοιου φυσικού φαινομένου θα ήταν πολύ μεγαλύτερη από την πιο
ισχυρή πυρηνική βόμβα. «Ευτυχώς η πιθανότητα να πληγεί η Γη από έναν τέτοιο
αστεροειδή δεν παρουσιάζεται παρά μία φορά στα 10 εκατομμύρια χρόνια», τόνισε
ο Αμερικανός ειδικός.

Αντίθετα, η πιθανότητα να πέσει στη Γη ένας αστεροειδής διαμέτρου μέχρι 200
μέτρων είναι πολύ μεγαλύτερη, κατά μέσον όρο μία φορά στα 3.000 μέχρι 5.000
χρόνια. Ακόμη και σε μια τέτοια περίπτωση, οι ζημιές που θα προκληθούν θα
είναι τεράστιες. «Το παλιρροϊκό κύμα από την πτώση ενός αστεροειδούς θα ήταν
πολύ πιο καταστροφικό από αυτά που οφείλονται σε σεισμούς», ανέφερε ο Τζακ Χιλς.

Το 1908 ένα αστρικό σώμα μικρών διαστάσεων, η φύση του οποίου δεν έχει ακόμη
εξακριβωθεί, έπεσε κοντά στον ποταμό Τουνγκούσκα της Σιβηρίας και κατέστρεψε
περίπου 2.000 τετραγωνικά χιλιόμετρα γης. Πολλοί επιστήμονες αποδίδουν επίσης
την εξαφάνιση των δεινοσαύρων στην πτώση ενός γιγάντιου μετεωρίτη ή ενός
αστεροειδούς στη Γη, πριν από 65 εκατομμύρια χρόνια.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16034N502</ED>
<ID>
ID:134295

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N50&aa=2</URL></REF>


Article

<CATEGORY>vin07</CATEGORY>

 <H2>28 δημοσιογράφοι θύματα τρομοκρατικών ενεργειών
</H2>
ΑΛΛΟΙ είκοσι οκτώ δημοσιογράφοι έπεσαν με την πένα στο χέρι το 1997, σε 14
χώρες, θύματα αντιποίνων ή τρομοκρατικών επιθέσεων.

Όπως ανακοίνωσαν οι οργανώσεις για την προάσπιση της ελευθερίας του Τύπου,
Δημοσιογράφοι Χωρίς Σύνορα και Επιτροπή Προστασίας Δημοσιογράφων, άλλες είναι
οι χώρες που πήραν τα πρωτεία από τη Ρωσία και τη Ρουμανία, οι οποίες το 1996
είχαν χαρακτηριστεί οι περισσότερο επικίνδυνες για το δημοσιογραφικό
επάγγελμα. Την περασμένη χρονιά, στις δύο αυτές χώρες δεν έγινε ούτε μία
επίθεση εναντίον δημοσιογράφου.

Αντίθετα, πέρυσι, επτά δημοσιογράφοι σκοτώθηκαν στην Ινδία, τέσσερις στην
Κολομβία, τρεις στο Μεξικό και δύο στην Καμπότζη. Δημοσιογράφοι έχασαν επίσης
την ζωή τους στην Αργεντινή, την Βραζιλία, την Γουατεμάλα, την Ινδονησία, το
Ιράν, το Πακιστάν, τις Φιλιππίνες, τη Ρουάντα, την Σιέρα Λεόνε και την Ουκρανία.

«Εκτός από τρεις περιπτώσεις, οι δράστες των εγκλημάτων αυτών δεν συνελήφθησαν
ούτε έγινε επισήμως γνωστή η ταυτότητά τους», προστίθεται σε κοινή ανακοίνωση
των δύο αυτών οργανώσεων με την οποία γίνεται έκκληση στις κυβερνήσεις των
χωρών αυτών, να φροντίζουν ώστε να διεξάγονται ουσιαστικές έρευνες.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16034N503</ED>
<ID>
ID:134332

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N50&aa=3</URL></REF>


Article

<CATEGORY>vin07</CATEGORY>

 <H5>ΔΕΝ ΥΠΕΓΡΑΨΕ ΤΟ ΚΟΙΝΟ ΑΝΑΚΟΙΝΩΘΕΝ ΤΩΝ ΕΠΤΑ ΧΩΡΩΝ ΣΤΗ ΡΩΜΗ
</H5><H2>Απομονώθηκε η Τουρκία
</H2>
Η έξοδος. Κούρδοι πρόσφυγες, που έφτασαν από την Τουρκία στην Απουλία,
βαδίζουν προς την ελπίδα υπό το βλέμμα ενός καραμπινιέρου

Με παζάρια και υποσχέσεις η Άγκυρα προσπάθησε να αποκρούσει τις επικρίσεις της
Ευρώπης για τη στάση της στο θέμα των Κούρδων, στη σύσκεψη των αρχηγών
αστυνομίας επτά ευρωπαϊκών χωρών χθες στη Ρώμη.

ΤΕΛΙΚΑ η Τουρκία βγήκε απομονωμένη από τη σύσκεψη και αρνήθηκε να υπογράψει το
τελικό κείμενο που συμφώνησαν οι επτά υπόλοιπες χώρες (Ιταλία, Γαλλία,
Γερμανία, Ολλανδία, Βέλγιο, Αυστρία και Ελλάδα) οι οποίες έλαβαν μέρος στη
σύσκεψη. Στο τελικό ανακοινωθέν αναφέρεται ότι η «τουρκική αντιπροσωπεία δεν
συμμετείχε στη σύνταξη του ντοκουμέντου, επιφυλάχθηκε να επανεξετάσει το
κείμενο και να γνωστοποιήσει την άποψή της». Ο αρχηγός της τουρκικής
αστυνομίας, Νετζάρι Μπιλιτζάν, διαφώνησε ιδιαίτερα, σύμφωνα με έγκυρες πηγές,
στο σημείο εκείνο το οποίο καλούσε τις χώρες να προωθήσουν και να θέσουν σε
ισχύ τις διμερείς συμφωνίες που αφορούν την επανεισδοχή των λαθρομεταναστών
στη χώρα από την οποία προέρχονται. Ο αρχηγός της Ελληνικής Αστυνομίας κ.
Αθανάσιος Βασιλόπουλος τόνισε στη σύσκεψη ότι η Ελλάδα εδώ και δύο χρόνια έχει
καλέσει την Άγκυρα να υπογράψουν μία συμφωνία για την επανεισδοχή των
λαθρομεταναστών οι οποίοι προέρχονται από την Τουρκία, αλλά αυτή αρνείται.

Σε άλλα σημεία του τελικού ανακοινωθέντος αναφέρεται ότι οι αρχηγοί των
αστυνομιών συμφώνησαν να ενταθούν τα μέτρα ασφαλείας στα εξωτερικά σύνορα, να
ενισχυθούν οι έλεγχοι σε παραμεθόριες περιοχές, να υπάρξει συστηματική
ανταλλαγή πληροφοριών και να διεξάγονται κοινές έρευνες για τις οργανώσεις που
προωθούν τη λαθρομετανάστευση.

Επίσης, σύμφωνα με πληροφορίες που δημοσιεύονται στις ιταλικές εφημερίδες, ο
αρχηγός της τουρκικής αστυνομίας Νετζαρί Μπιλιτζάν μετέφερε στη σύσκεψη της
Ρώμης πρόταση της κυβέρνησής του σύμφωνα με την οποία η Τουρκία θα αποδέχεται
στο εξής την επιστροφή των Κούρδων που μπαίνουν παράνομα στην Ιταλία, μόνο αν
αυτοί απελαύνονται εντός 48 ωρών.

Χωρίς να καταλήξουν σε αποφάσεις για το θέμα των Κούρδων προσφύγων συνεδρίασαν
χθες στις Βρυξέλλες διπλωμάτες και εμπειρογνώμονες των δεκαπέντε χωρών-μελών
της Ευρωπαϊκής Ενωσης για τα θέματα της Κοινής Εξωτερικής Πολιτικής και της
ευρωπαϊκής αστυνομίας Europol.

Με την πρόθεση να ασκήσει πιέσεις στην Τουρκία για το κύμα των λαθρομεταναστών
προς την Ευρώπη, ο Γάλλος υπουργός Εξωτερικών Ιμπέρ Βεντρίν επισκέφτηκε χθες
την Αγκυρα. Η Διεθνής Αμνηστία ανακοίνωσε χθες ότι η Ευρωπαϊκή Ένωση θα ήταν
καλύτερα να αντιμετωπίσει το πρόβλημα των Κούρδων προσφύγων στην πηγή του,
παρά να οργανώνει συνόδους των αρχηγών της αστυνομίας στην Ρώμη.

Το γερμανικό τμήμα της οργάνωσης προειδοποίησε ότι δεν πρέπει να θεωρούνται ως
«εγκληματίες» οι Κούρδοι και να παρουσιάζονται με «δραματικό τρόπο» τα
στοιχεία και οι αριθμοί. «Μια διάσκεψη που θα επικεντρωθεί στα αίτια της φυγής
των Κούρδων και στη διάρκεια της οποίας θα συζητηθεί επίσης η βοήθεια που θα
προσφερθεί στις χώρες που θα υποδεχθούν ένα μεγάλο αριθμό προσφύγων είναι πιο
σημαντική από μια διάσκεψη αρχηγών της αστυνομίας», αναφέρει η Αμνηστία σε
ανακοίνωσή της που δόθηκε στη δημοσιότητα.

Η οργάνωση τονίζει ότι αντιμετωπίζεται «σαν θέμα ήσσονος σημασίας» η κατάσταση
των ανθρωπίνων δικαιωμάτων στις χώρες καταγωγής των Κούρδων, και αναφέρεται
στις «διώξεις» τις οποίες υφίστανται στην Τουρκία και το Ιράκ. Η Διεθνής
Αμνηστία κατηγορεί τον Γερμανό υπουργό Εσωτερικών, Μάνφρεντ Κάντερ ­ που
ζήτησε από την Ιταλία, την Ελλάδα και την Τουρκία την υιοθέτηση αυστηρών
μέτρων για να αποφευχθεί η έξοδος των Κούρδων στην Γερμανία ­ ότι «αδιαφορεί»
για τη συνθήκη της Γενεύης για τους πρόσφυγες.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16034N511</ED>
<ID>
ID:134243

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N51&aa=1</URL></REF>


Article

<CATEGORY>vin07</CATEGORY>

 <H2>Ρωμαίος: Με ανοχή των Τούρκων </H2>
ΟΛΕΣ ΟΙ ΧΩΡΕΣ της Ευρωπαϊκής Ένωσης έχουν συνειδητοποιήσει ότι οι ρίζες του
προβλήματος της μαζικής μετανάστευσης των Κούρδων στην Ευρώπη βρίσκονται στην
παραβίαση των ανθρωπίνων δικαιωμάτων στην Τουρκία. 
Αυτό τόνισε σε χθεσινές του δηλώσεις ο υπουργός Δημόσιας Τάξης κ. Γιώργος
Ρωμαίος, προσθέτοντας ότι οι ίδιος είχε έγκαιρα επισημάνει στους Ευρωπαίους
εταίρους μας ότι επρόκειτο να χρησιμοποιηθούν μεγάλα σκάφη για τη φυγάδευση
των Κούρδων με την ανοχή των τουρκικών αρχών. Από την πλευρά του, ο υφυπουργός
Εξωτερικών κ. Γιάννος Κρανιδιώτης επισήμανε χθες στην Επιτροπή Εξωτερικών
Υποθέσεων της Βουλής την ανάγκη άμεσης πολιτικής λύσης στο πρόβλημα των
Κούρδων. Ο κ. Κρανιδιώτης συμπλήρωσε ότι η Ελλάδα θα επιδιώξει να ξεπεραστεί
το θέμα των Κούρδων μεταναστών με πολιτικά μέσα, στο πλαίσιο των ειρηνικών
διαδικασιών και του διαλόγου.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16034N512</ED>
<ID>
ID:134296

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N51&aa=2</URL></REF>


Article

<CATEGORY>vin07</CATEGORY>

 <H2>Ανεπιθύμητο ραντεβού του Κλίντον με την Πόλα
</H2>
Ο ΠΡΟΕΔΡΟΣ Κλίντον ενδέχεται να αναγκαστεί να συναντηθεί στο Λευκό Οίκο με την
Πόλα Τζόουνς, η οποία έχει προσφύγει στη Δικαιοσύνη εναντίον του κατηγορώντας
τον πως την είχε παρενοχλήσει σεξουαλικά όταν ήταν κυβερνήτης του Άρκανσο. Η
σχετική κλήτευση που επιδόθηκε στον πρόεδρο των ΗΠΑ αναφέρει ότι θα πρέπει να
δώσει την πρώτη ένορκη κατάθεσή του σχετικά με την υπόθεση στις 17 Ιανουαρίου,
κάτι που προγραμματίζεται να γίνει στην Αίθουσα Χαρτών του Λευκού Οίκου. Η
ημερομηνία ενδέχεται ωστόσο να αλλάξει επειδή διέρρευσε προς την εφημερίδα
«Ουάσιγκτον Τάιμς». Έτσι, ο Κλίντον όχι μόνο θα γίνει ο πρώτος πρόεδρος στην
ιστορία των ΗΠΑ που θα καταθέσει ως κατηγορούμενος στη Δικαιοσύνη, αλλά θα
αναγκαστεί επίσης να καταθέσει ενόρκως άκρως προσωπικά στοιχεία παρουσία μιας
γυναίκας που τον κατηγορεί ότι την παρενόχλησε σεξουαλικά. Η Τζόουνς
ισχυρίζεται ότι το 1991 ο Κλίντον, εμφανίσθηκε μπροστά της γυμνός σε δωμάτιο
ξενοδοχείου και της ζήτησε να πραγματοποιήσει μια σεξουαλική πράξη· για να
αποδείξει ότι δεν ψεύδεται, λέει ότι γνωρίζει πως τα γεννητικά όργανα του
Κλίντον φέρουν ορισμένα χαρακτηριστικά ­ κάτι που διέψευσε πέρυσι ο δικηγόρος
του προέδρου, χωρίς όμως να καταφέρει να μειώσει το σασπένς εν όψει της
αναμενόμενης αντιπαράθεσής τους στο Λευκό Οίκο. 
<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16034N513</ED>
<ID>
ID:134333

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N51&aa=3</URL></REF>


Article

<CATEGORY>vin07</CATEGORY>

 <H2>Δικάζεται ο Ροζέ Γκαροντί
</H2>
ΑΡΧΙΣΕ στο Παρίσι η δίκη του Γάλλου συγγραφέα Ροζέ Γκαροντί, ο οποίος
κατηγορείται ότι σε βιβλίο του μειώνει τη σημασία του Ολοκαυτώματος των
Εβραίων από τους ναζί στον Β' Παγκόσμιο Πόλεμο. Ο Γκαροντί, ο οποίος αρνείται
ότι έσφαλε, προσήχθη σε δίκη έπειτα από κατηγορίες που διατύπωσαν εναντίον του
αντιρατσιστικές οργανώσεις επειδή στο βιβλίο του «Οι Θεμέλιοι Μύθοι της
Ισραηλινής Πολιτικής» αρνείται ότι ο διωγμός των Εβραίων από τους ναζί
αποτελεί έγκλημα κατά της ανθρωπότητας ­ κάτι που συνιστά αδίκημα βάσει της
γαλλικής νομοθεσίας.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16034N514</ED>
<ID>
ID:134362

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N51&aa=4</URL></REF>


Article

<CATEGORY>vin07</CATEGORY>

 <H5>Είναι μάλλον...
</H5><H5>Η έρευνα...
</H5><H5>Δικαιούται...
</H5><H5>Η κλωνοποίηση...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... πρόωρο, αν όχι και τελείως υπερφίαλο, να περιμένουμε πως η επιστήμη θα μας
προσφέρει σε όλες του τις πτυχές το μυστικό της ζωής: Ότι θα μάθουμε δηλαδή
κάποια στιγμή τα πάντα για τις ρίζες και για τον σκοπό (ή το άσκοπο;) της
ύπαρξής μας. Η γενετική, που τόσες προσδοκίες αλλά και φόβους εμπνέει, δεν
έχει ούτε τη μέθοδο και τα εργαλεία ούτε τις φιλοδοξίες της φιλοσοφίας. Ο
διάσημος βιολόγος και διανοητής Φρανσουά Ζακόμπ θέλει να είναι ­ ως
επιστήμονας τουλάχιστον ­ προσγειωμένος. «Εμείς μελετάμε προβλήματα πολύ
ειδικά, επικαιρικά. Φυσικά υπάρχουν και άλλα. Εκείνα όμως, όπως είχε πει και ο
Πόππερ, "δεν μας αφορούν"». Ο Ζ., που μαζί με τον Ζακ Μονό είχαν πάρει Νόμπελ
το '65 ­ για σειρά τολμηρών πειραμάτων με ένζυμα και ιούς και για τη μελέτη
του χάους, του «τυχαίου» στις διαδικασίες της ζωής ­ μίλησε σε πρόσφατη
συνέντευξή του για τις προοπτικές της παραγωγής ανθρώπινων πλασμάτων με τη
μέθοδο του κλωνισμού.

... λέει ο Γάλλος ακαδημαϊκός, έχει στόχους βραχυχρόνιους. Αναζητεί απαντήσεις
σε κάποιο συγκεκριμένο ερώτημα (και ας μην ξέρεις τι το γέννησε αυτό το
ερώτημα ή προς τα πού μας τραβά). Και μέσα σ' όλα τίθεται και το ζήτημα Θεός.
Ο Ζ., «στοιχειό» του Ινστιτούτου Παστέρ, καταπιάνεται με τα μεγάλα ερωτήματα
και στο τελευταίο συναρπαστικό βιβλίο του «Το ποντίκι, η μύγα και ο άνθρωπος»
(F. Jacob: «La souris, la mouche et l' homme», Odile-Jacob). Το αν ­ και το
πώς ­ πιστεύεις στον Θεό, λέει, είναι υπόθεση προσωπικής αρεσκείας. «Μερικοί
έχουν ανάγκη να βλέπουν παντού στο σύμπαν τον Μεγάλο Δημιουργό, άλλοι όχι.
Θέμα γούστου». Ο άνθρωπος ως Θεός; «Η κλωνοποιηση, η Ντόλλυ, φέρνουν στον νου
εικόνες όπως των τερατανθρώπων στο «Τρίπτυχο των ηδονών» του Ιερώνυμου Μπός.
Γιατί επιτέλους να θέλουμε μαζικές κλωνοποιήσεις ανθρώπων; Σίγουρα είναι
αποκρουστικό, θα 'πρεπε να εμποδιστεί. Όμως τίποτα δεν σταματά την έρευνα.
Μπλοκάρω τη γενετική σημαίνει δεν θέλω άλλη πρόοδο στην ιατρική».

... άραγε η επιστήμη να θέτει ή να μεταβάλλει τους κανόνες της ηθικής; Το
ερώτημα είναι θεωρητικό, κατά τον Ζ. «Εξ ορισμού, η έρευνα βαδίζει πάντοτε
προς το άγνωστο. Το βαθύτερο πρόβλημα είναι να ανακαλύψουμε τον μηχανισμό
εκείνο που μας κάνει ορισμένα πράγματα να τα δεχόμαστε ευχαρίστως και άλλα
όχι. Κατ' αρχήν, η κοινωνία είναι αυτή που οφείλει να λάβει τις μεγάλες
αποφάσεις. Αλλά τι θα πει κοινωνία; Μια λέξη είναι». Ο Ζ. δεν φοβάται αναγκαία
τον «τρελό επιστήμονα». Περισσότερο, λέει, τον φοβίζει ο τρελός πολιτικός ή ο
τρελός παπάς. «Για να υπάρξει ένας νέος Μένγκελε, χρειάζεται και νέος Χίτλερ.
Η απαίτησή μας από τον επιστήμονα, σήμερα, είναι να μας λέει όλη την αλήθεια».

... έδωσε λαβή και σε εικασίες για κατάργηση του φυσικού τρόπου αναπαραγωγής,
ακόμη και της σεξουαλικής πράξης. Ο Ζ. μένει σκεφτικός. Η απάντησή του ηχεί
απροσδόκητη. Κάτι σαν πικρό χιούμορ του φιλόσοφου - ερευνητή που σηκώνει για
λίγο το βλέμμα από το μικροσκόπιο. «Χρόνια τώρα ­ λέει ­ αγωνιζόμαστε να
κερδίσουμε την ηδονή χωρίς αναγκαία να κάνουμε παιδιά. Κατόπιν, με τη βοήθεια
του δοκιμαστικού σωλήνα, φτάσαμε να κάνουμε παιδιά χωρίς να απολαμβάνουμε
ηδονή. Τώρα, φαίνεται ότι θα μπορούμε να κάνουμε παιδιά χωρίς ούτε ηδονή ούτε
σπερματοζωάρια. Μπορεί και να ησυχάσουμε έτσι, να ηρεμήσει ο κόσμος. Γιατί το
σεξ είναι μια από τις μεγαλύτερες πηγές της αγριότητας στον άνθρωπο».

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16034N521</ED>
<ID>
ID:134244

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N52&aa=1</URL></REF>


Article

<CATEGORY>vin07</CATEGORY>

 <H5>ΜΕΛΙΣΣΑ ΜΠΕΝ
</H5><H2>ΠΡΟΣΩΠΑ
</H2><H2>Η μητρότητα στη δεκαετία του '90
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Μελίσσα Μπεν. «Είμαι από εκείνες που ουδέποτε είχαν φανταστεί πως θα
μπορούσαν να γίνουν μητέρες»

Ο Τόνι Μπλερ τούς κόβει τα επιδόματα, «ειδικοί» τις καταγγέλλουν για όλα τα
κακά, αλλά οι μητέρες που μεγαλώνουν μόνες τα παιδιά τους βρήκαν επιτέλους
κάποιον να τις υποστηρίξει.

ΚΙ ΑΥΤΟΣ δεν είναι άλλος από τη Μελίσσα Μπεν, μοναχοκόρη του ριζοσπάστη
αριστερού Βρετανού πολιτικού Τόνι Μπεν. Στρατευμένη φεμινίστρια, δοκιμιογράφος
και μητέρα δύο κοριτσιών, τα οποία μεγαλώνει με τον ψυχαναλυτή και συγγραφέα
σύντροφό της, η 40χρονη Μελίσσα εξέδωσε ένα βιβλίο για τη μητρότητα με τίτλο
«Μαντόνα και Παιδί: Προς μια νέα πολιτική για τη μητρότητα» (Εκδ. Jonathan
Cape). «Ήθελα να μάθω για τις εμπειρίες των συνηθισμένων μητέρων», εξηγεί στην
«Τάιμς». «Των μητέρων που μεγαλώνουν μόνες τα παιδιά τους, εκείνων που μένουν
στο σπίτι, εκείνων που πασχίζουν να ισορροπήσουν ανάμεσα στη δουλειά και τα
παιδιά τους, χωρίς να έχουν τη βοήθεια νταντάδων ή ενός ισχυρού συστήματος υποστήριξης».

Παρά την κοινωνική επανάσταση που ακολούθησε τη δεκαετία του 1960, γράφει η
Μελίσσα Μπεν, οι γυναίκες εξακολουθούν να είναι ενταγμένες σε μια οικιακή δομή
στην οποία εκείνες φροντίζουν για όλα όσα αφορούν το σπίτι και οι άνδρες
πιστεύουν ότι είναι εξαιρετικά φιλότιμοι αν μαγειρέψουν ένα φαγητό, αν κάνουν
μια φορά την εβδομάδα τα ψώνια στο σούπερ μάρκετ ή ασχοληθούν μία ολόκληρη
ημέρα με το παιδί. Ακόμη και στη μεταφεμινιστική δεκαετία του '90, οι άνδρες
«βοηθούν», ενώ οι γυναίκες «πράττουν». Οι γυναίκες που μεγαλώνουν μόνες τα
παιδιά τους και τις οποίες ορισμένοι «κοινωνικοί σχολιαστές» κατηγορούν ότι
«τρώνε» τα χρήματα του δημοσίου με τα επιδόματα που τους χορηγούνται και ότι
ευθύνονται για την αύξηση της εγκληματικότητας, είναι συνήθως γυναίκες που,
εγκαταλειμμένες από τον σύζυγο ή τον πατέρα των παιδιών τους, παλεύουν μόνες
για να αναθρέψουν τα παιδιά τους με τον καλύτερο δυνατόν τρόπο.

Η Μελίσσα άρχισε να σκέπτεται τη μητρότητα προς το τέλος της τέταρτης
δεκαετίας της ζωής της. «Είμαι από εκείνες που ουδέποτε είχαν φανταστεί πως θα
μπορούσαν να γίνουν μητέρες. Πίστευα ότι ουδέποτε θα το έκανα αν ήθελα να
μπορώ να γράφω, να είμαι ανεξάρτητη και ελεύθερη, αλλά διαπίστωσα πως είχα
άδικο». Παραδέχεται, ωστόσο, ότι έχει μεγάλη σημασία το γεγονός ότι σύντροφός
της ήταν ένας άνδρας που συμμεριζόταν τις αξίες της και καταλάβαινε τα σχέδιά
της: «Είμαι από τις τυχερές», τονίζει. «Έχω ένα σύντροφο που αποφάσισε να
δουλεύει λιγότερο επαγγελματικά και να δουλεύει για το σπίτι ώστε να μπορούμε
να μοιραζόμαστε την ευθύνη. Είχαμε και οι δύο φιλοδοξίες και θέλαμε και οι δύο
παιδιά, έτσι ρυθμίσαμε τη ζωή μας αναλόγως... Ακούγεται κοινότοπο, αλλά το ότι
γίναμε γονείς μάς άλλαξε. Η χαρά και η ικανοποίηση που μας έφεραν τα παιδιά με εξέπληξε».

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16034N522</ED>
<ID>
ID:134297

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N52&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Πλησιάζοντας τον Θεό
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Κυρία Ντόλλυ. Απ' αυτήν ξεκίνησαν όλα

Ιδιαίτερο ενδιαφέρον παρουσιάζουν οι αντιδράσεις που προκάλεσε στις ΗΠΑ ο
ισχυρισμός του Ρίτσαρντ Σιντ ότι θα κλωνοποιήσει ανθρώπους. Και αβίαστο το
συμπέρασμα: η εξέλιξη αυτή είναι ζήτημα χρόνου.

ΠΟΙΟΙ αντέδρασαν πιο έντονα στην αλαζονική ανακοίνωση του συνταξιούχου γιατρού
από το Σικάγο; Οι ίδιοι που αντιτίθενται λυσσαλέα στις αμβλώσεις: οι
Ρεπουμπλικανοί, οι ηγέτες της χριστιανικής Δεξιάς και όσοι δηλώνουν έτοιμοι να
πολεμήσουν τον Αντίχριστο. «Ο κ. Σιντ γίνεται άθελά του ο καλύτερος σύμμαχός
μου», δήλωσε ο ρεπουμπλικανός βουλευτής Βέρνον Έλερς, ένας φανατικός πολέμιος
των αμβλώσεων, που τον περασμένο Μάρτιο υπέβαλε στο Κονγκρέσο σχέδιο νόμου για
την πλήρη απαγόρευση της ανθρώπινης κλωνοποίησης. «Θα υποστηρίξουμε ενεργά
αυτό το νομοσχέδιο», έσπευσε να ανακοινώσει ο Τζεφ Κουιτόφσκι από τη
Χριστιανική Συμμαχία. «Η κλωνοποίηση παραβιάζει την ιερή φύση της ανθρώπινης
ζωής ­ όπως και οι αμβλώσεις».

Η επιστημονική κοινότητα, αντίθετα, παρουσιάζεται επιφυλακτική. Αν καταδικάζει
τον Σιντ δεν είναι για την ίδια του την ιδέα, αλλά γιατί δεν διαθέτει ούτε τα
χρήματα ούτε το επιστημονικό δυναμικό για να την εφαρμόσει. Ο Σιν Τίπτον,
διευθυντής της Αμερικανικής Εταιρείας Αναπαραγωγικής Ιατρικής στην Ουάσιγκτον,
θεωρεί απολύτως ρεαλιστική την κλωνοποίηση ανθρώπων. Προειδοποιεί όμως ότι
χρειάζεται χρόνος: πρώτα για να βελτιωθεί η τεχνική στα πρόβατα, έπειτα για να
επεκταθεί στους πιθήκους και μόνο στη συνέχεια να δοκιμαστεί με μεγάλη προσοχή
στους ανθρώπους. Αν όμως εγκριθεί το νομοσχέδιο του Έλερς, η επιστήμη δεν θα
φτάσει ποτέ σ' αυτό το σημείο. 
Ή τουλάχιστον δεν θα φτάσει με οργανωμένο τρόπο αφού, όπως απείλησε ο Ρίτσαρντ
Σιντ, τα πειράματά του μπορούν πάντα να γίνουν σε μια χώρα που δεν
ενδιαφέρεται για ηθικές αρχές και δεοντολογίες...

Την ώρα λοιπόν που στην Ευρώπη αρχίζει δειλά-δειλά η συζήτηση γύρω από την
ηθική πλευρά των κλωνοποιήσεων, οι Αμερικανοί φαίνεται να έχουν λύσει αυτό το
πρόβλημα. Σε τελευταία ανάλυση, λένε, γιατί η κλωνοποίηση ανθρώπων είναι ηθικά
πιο κατακριτέα από τη δημιουργία «μωρών κατά παραγγελία» με επιλεγμένους δότες
ωαρίων και σπερματοζωαρίων; «Η παραγωγή του πρώτου ανθρώπινου κλώνου είναι
ζήτημα χρόνου», λέει ο δρ Στιν Ουίλαντσεν, που η τεχνική του χρησιμοποιήθηκε
στη δημιουργία της Ντόλλυ. Ένας άλλος γιατρός, μιλώντας στη «Νιου Γιορκ
Τάιμς», παραθέτει ένα χαρακτηριστικό παράδειγμα: «Αν κάποιος συγγενής μου
πάθει καρκίνο, θα τον κλωνοποιήσω και θα χρησιμοποιήσω το αντίγραφό του ως
δότη μυελού των οστών για να του σώσω τη ζωή».

Το περίεργο, σημειώνει η επιστημονική συντάκτις της εφημερίδας Τζίνα Κολάτα,
δεν είναι ότι η κοινή γνώμη μοιάζει τελικά να αποδέχεται την ιδέα της
ανθρώπινης κλωνοποίησης. Το ίδιο είχε γίνει στο παρελθόν με την τεχνητή
γονιμοποίηση, την κατάψυξη εμβρύων, τα παιδιά του σωλήνα και τις φέρουσες
μητέρες. Η διαφορά είναι ότι αυτή τη φορά χρειάστηκε ένα πολύ μικρότερο
διάστημα για να καμφθούν οι δισταγμοί και οι αντιστάσεις: μόλις εννέα μήνες.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16034N523</ED>
<ID>
ID:134334

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N52&aa=3</URL></REF>


Article

<CATEGORY>vin08</CATEGORY>

 <H5>ΜΕ ΨΗΦΟΥΣ 15-5 Ο ΑΡΕΙΟΣ ΠΑΓΟΣ ΤΑ ΕΚΡΙΝΕ ΠΑΡΑΝΟΜΑ * ΔΕΧΘΗΚΕ ΟΤΙ ΤΟ ΣΗΜΕΡΙΝΟ
ΚΑΘΕΣΤΩΣ ΕΙΝΑΙ ΕΠΙΚΙΝΔΥΝΟ
</H5><H2>Θύελλα για τα πανωτόκια </H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Στον αέρα τινάζει το καθεστώς των τραπεζικών πανωτοκίων ο Άρειος Πάγος,
προκαλώντας θύελλα στο τραπεζικό σύστημα, που καλείται τώρα να αντιμετωπίσει
χιλιάδες αγωγές από υπερχρεωμένους δανειολήπτες, οι οποίοι απαιτούν την
επιστροφή δεκάδων δισεκατομμυρίων δραχμών.

ΚΑΝΟΝΤΑΣ στροφή 180 μοιρών, η Ολομέλεια του Αρείου Πάγου ανέτρεψε χθες τη
νομολογία της, κρίνοντας ότι ο μονομερής ανατοκισμός που μπορούν να επιβάλουν
από το 1980 οι Τράπεζες, χωρίς χρονικούς ή άλλους περιορισμούς, είναι
παράνομος. Και, με μεγάλη πλειοψηφία, αποφαίνεται ότι τόκος στους
καθυστερούμενους τόκους μπορεί να επιβληθεί μόνον αν υπάρχει ρητή συμφωνία
ανάμεσα στα συμβαλλόμενα μέρη μιας δανειοδότησης (Τράπεζες και δανειολήπτες),
ως προς το ύψος και τον χρόνο κατά τον οποίο θα αρχίσει να «τρέχει» ο ανατοκισμός.

Με τη νέα απόφασή της, η Ολομέλεια του Ανωτάτου Δικαστηρίου ανοίγει τον δρόμο
για την υποβολή σωρείας προσφυγών από την πλευρά δανειοληπτών που έχουν
καταβάλει υπέρογκα ποσά λόγω των πανωτοκίων που επέβαλαν μονομερώς οι
Τράπεζες, ενώ καθίστανται μετέωρες όλες οι σχετικές απαιτήσεις που υπάρχουν
από τα πιστωτικά ιδρύματα, ερήμην των δανειζόμενων.

Η Ολομέλεια του Αρείου Πάγου κατά τη χθεσινή διάσκεψή της υιοθέτησε με
πλειοψηφία 15-5 την εισήγηση κατά των πανωτοκίων, όπως ισχύουν σήμερα, που
είχε υποβάλει ο αρεοπαγίτης Εμμ. Αντωνίου και την πρόταση του εισαγγελέα του
Ανωτάτου Δικαστηρίου Παν. Δημόπουλου. Και δέχθηκε ότι το σημερινό καθεστώς
ανατοκισμού «είναι επικίνδυνο για τον οφειλέτη που είναι το ασθενέστερο μέρος
στην οικονομική συναλλαγή, με μία Τράπεζα και οδηγεί σε υπερχρέωση και
καταδυνάστευσή του...».

Με την απόφαση, με την οποία συντάχθηκε και ο πρόεδρος του Αρείου Πάγου Στέφ.
Ματθίας και η οποία είναι πιθανόν να δημοσιευθεί έως το τέλος Ιανουρίου,
κρίνεται παράνομη η απόφαση της Νομισματικής Επιτροπής της Τραπέζης της
Ελλάδος 289/80, που παρείχε τη δυνατότητα στις Τράπεζες να προχωρούν σε
ανατοκισμό μονομερώς ακόμη και από την πρώτη ημέρα καθυστέρησης στην καταβολή
των τόκων. Η επίμαχη απόφαση της Νομισματικής Επιτροπής είχε κριθεί νόμιμη το
1988 από την Ολομέλεια του Αρείου Πάγου, αλλά το ίδιο δικαστήριο με την νέα
απόφασή του σημειώνει ότι ο ανατοκισμός «έτσι όπως ερμηνεύθηκε και εφαρμόσθηκε
από τις Τράπεζες δημιούργησε σοβαρό κοινωνικό πρόβλημα».

Ουσιαστικά, η απόφαση του Ανωτάτου Δικαστηρίου οδηγεί σε επιστροφή στο
καθεστώς που ίσχυε προ του 1980 για τον ανατοκισμό (βάσει του άρθρου 296 του
Αστικού Κώδικα) και παρείχε τη δυνατότητα στις Τράπεζες να επιβάλουν πανωτόκια μόνον:

* Όταν υπάρχει ρητή συμφωνία ανάμεσα στην Τράπεζα και τον δανειολήπτη για τον
ανατοκισμό καθυστερούμενων τόκων και τους όρους του (ύψος τόκου και χρόνος
καθυστέρησης που θα αρχίσει ο τόκος επί του τόκου να καταλογίζεται).

* Όταν η Τράπεζα τα αξιώσει με αγωγή της, για καθυστερούμενους τόκους ενός
έτους, εάν πρόκειται για συναλλαγή με ιδιώτη, ή έξι μηνών εάν πρόκειται για
συναλλαγή με έμπορο ή εμπορική επιχείρηση.

Με την χθεσινή απόφασή της η Ολομέλεια του Αρείου Πάγου δικαίωσε βιομηχανική
επιχείρηση που αντιδίκησε με την Τράπεζα Πίστεως για πανωτόκια που είχαν
επιβληθεί μονομερώς και είχαν πενταπλασιάσει το αρχικό ποσό δανειοδότησης, σε
διάστημα έξι ετών.

Παράλληλα, απέρριψε την παρέμβαση της Ένωσης Ελληνικών Τραπεζών, κρίνοντας ότι
δεν έχει έννομο συμφέρον μια ένωση επαγγελματιών να παρεμβαίνει σε δίκη μέλους
της με τρίτον.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N53</CAT>
<ED>
Κωδικός άρθρου: A16034N531</ED>
<ID>
ID:134255

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N53&aa=1</URL></REF>


Article

<CATEGORY>vin08</CATEGORY>

 <H2>Προβληματισμός στις τράπεζες για την κάλυψη της ζημιάς
</H2>
ΑΝΟΙΚΤΟ άφησε χθες ο διοικητής της Εθνικής Τράπεζας κ. Θ. Καρατζάς το
ενδεχόμενο να αυξηθούν τα επιτόκια σε δάνεια και καταθέσεις στην περίπτωση που
καταργηθεί το σημερινό καθεστώς των επιτοκίων υπερημερίας.

«Το περιθώριο στις τράπεζες μεταξύ του κόστους χρήματος και των επιτοκίων
είναι εξαιρετικά μικρό και έχει συρρικνωθεί εξαιτίας του ανταγωνισμού. Αν οι
τράπεζες υποστούν περαιτέρω επιβάρυνση από οποιαδήποτε αιτία, τότε αυτό το
βάρος θα μετακυλιστεί στις καταθέσεις και στους υγιείς δανειζόμενους», τόνισε
χαρακτηριστικά ο διοικητής της Εθνικής Τράπεζας.

Αναφερόμενος μάλιστα στα επιτόκια υπερημερίας και στον τρόπο που εφαρμόζεται
από τις τράπεζες, τόνισε ότι οι τράπεζες «ενήργησαν πάντοτε σύμφωνα με τον
νόμο και συνεπώς δεν υπάρχει θέμα τοκογλυφίας».

Σε ό,τι αφορά δε τους οφειλέτες, που έχουν υπερήμερα δάνεια, είπε πως δεν ήταν
ευθύνη των τραπεζών το γεγονός ότι αυτοί δεν πλήρωσαν και διευκρίνισε πως οι
τράπεζες «δεν δανείζουν δικά τους χρήματα, αλλά συλλέγουν τη λαϊκή αποταμίευση
και την αναδιανέμουν σε επιχειρήσεις».

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N53</CAT>
<ED>
Κωδικός άρθρου: A16034N532</ED>
<ID>
ID:134302

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N53&aa=2</URL></REF>


Article

<CATEGORY>vin08</CATEGORY>

 <H2>Έτοιμες οι 1.800 πρώτες αγωγές
</H2>
ΜΕ ΣΩΡΕΙΑ αγωγών στα δικαστήρια, αμέσως μετά τη δημοσίευση της απόφασης της
Ολομελείας του Αρείου Πάγου, απαντούν στις τράπεζες οι υπερχρεωμένοι από
πανωτόκια δανειολήπτες.

Ήδη, όπως τονίζει στα «ΝΕΑ» ο νομικός σύμβουλος του Πανελλήνιου Συλλόγου
Προστασίας Δανειοληπτών Ανδ. Αναγνωστάκης, «ο Σύλλογος έχει έτοιμες 1.800
αγωγές, ενώ θεωρείται βέβαιο ότι θα ακολουθήσουν σε σύντομο χρονικό διάστημα
εκατοντάδες άλλες».

«Τα πανωτόκια ­ υποστηρίζει ο κ. Αναγνωστάκης ­ θησαύρισαν τις τράπεζες πάνω
στα πτώματα των δανειοληπτών που δεν άντεξαν. Έκλεισαν επιχειρήσεις (περίπου
6.000), κατέστρεψαν οικογένειες εκπλειστηριάζοντας τα ακίνητα, οδήγησε
ανθρώπους σε αυτοκτονία. Η απόφαση της Ολομελείας του Αρείου Πάγου δεν θα
αποτελεί το τέλος, αλλά την αρχή...».

ΟΙ ΣΥΝΕΠΕΙΕΣ

Πέραν των χιλιάδων αγωγών που, όπως τονίζει ο αστικολόγος Παν. Μάζης, θα
υποβληθούν κατά των τραπεζών για «αδικαιολόγητο πλουτισμό», αφού καταβλήθηκαν
σε αυτές ποσά που δεν οφείλονταν, η νέα απόφαση του ανωτάτου δικαστηρίου
αναγκάζει το τραπεζικό σύστημα να προχωρήσει σε σειρά αλλαγών. Ειδικότερα, ο
κ. Μάζης, ο οποίος επί σειρά ετών διετέλεσε νομικός σύμβουλος μεγάλης κρατικής
τράπεζας, επισημαίνει ότι:

* Οι τράπεζες θα πρέπει να προχωρήσουν σε αναπροσαρμογή των ποσών που
διεκδικούν από δανειολήπτες, μειώνοντας τις απαιτήσεις που έχουν έως σήμερα.

*Πλειστηριασμοί για πανωτόκια που βρίσκονται σε εξέλιξη θα μπλοκαριστούν, ενώ
αγωγές για επιστροφή χρημάτων θα υποβληθούν και από δανειολήπτες τα ακίνητα
των οποίων έχουν ήδη εκπλειστηριαστεί.

Αγωγές κατά των τραπεζών θεωρείται εξάλλου βέβαιο ότι θα υποβληθούν και από
δανειολήπτες που έχουν συμφωνήσει με τις τράπεζες για τον ανατοκισμό, εφόσον
το ύψος των απαιτούμενων ποσών έρχεται σε αντίθεση με τις αρχές της καλής
πίστης και των συναλλακτικών ηθών.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N53</CAT>
<ED>
Κωδικός άρθρου: A16034N533</ED>
<ID>
ID:134340

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N53&aa=3</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Εξαγωγές... συμπερασμάτων
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

ΕΙΝΑΙ ΑΙΝΙΓΜΑ. Αλλά μπορεί (και πρέπει) να απαντηθεί αρμοδίως.

Σε έναν τομέα της Δημόσιας Διοίκησης που αφορά συγκεκριμένη οικονομική
δραστηριότητα καταμετρήθηκαν 9 γενικοί διευθυντές, ενώ τοποθετείται ένας ακόμη
και με σχετικό διάταγμα δημιουργείται μία νέα θέση (στα Βαλκάνια).

Το άθροισμα μέχρι στιγμής είναι 11 και πάει για 13. Πρόκειται για επιτελικά
στελέχη που ασκούν διοίκηση σε προσωπικό που δεν υπερβαίνει συνολικά τους 300 υπαλλήλους.

Τώρα αν στο συγκεκριμένο επιτελείο προστεθούν δύο πρόεδροι - διευθύνοντες
σύμβουλοι οργανισμών και ένας γενικός γραμματέας η εικόνα εντυπωσιάζει ακόμη περισσότερο.

Και προσφέρεται για εξαγωγές μόνο συμπερασμάτων!!

ΥΓ: Η Τράπεζα της Ελλάδος με τα στοιχεία που δίνει προσθέτει ερωτηματικά
για την πορεία των εξαγωγών μας.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N53</CAT>
<ED>
Κωδικός άρθρου: A16034N534</ED>
<ID>
ID:134379

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N53&aa=4</URL></REF>


Article

<CATEGORY>vin08</CATEGORY>

 <H5>ΚΥΒΕΡΝΗΣΗ ΚΑΙ ΤΡΑΠΕΖΑ ΤΗΣ ΕΛΛΑΔΟΣ ΣΤΗΡΙΖΟΥΝ ΤΟ ΕΘΝΙΚΟ ΝΟΜΙΣΜΑ ΚΑΙ ΣΤΕΛΝΟΥΝ
ΜΗΝΥΜΑ ΣΤΟΥΣ ΚΕΡΔΟΣΚΟΠΟΥΣ
</H5><H2>Σκληρή δραχμή με αύξηση επιτοκίων
</H2>
Με όπλο τα υψηλά επιτόκια η κυβέρνηση και η Τράπεζα της Ελλάδος στηρίζουν τη
σκληρή δραχμή και απαντούν στις κερδοσκοπικές πιέσεις που δέχεται το εθνικό
νόμισμα. Το μήνυμα αυτό έστειλαν χθες τόσο ο υπουργός Εθνικής Οικονομίας και
Οικονομικών κ. Γ. Παπαντωνίου όσο και η Τράπεζα της Ελλάδος με τις παρεμβάσεις
που έκανε.ΤΟ ΑΠΟΤΕΛΕΣΜΑ ήταν να περιορισθούν συνολικά στα 100 εκατ. δολάρια οι
εκροές συναλλάγματος. Ταυτόχρονα, ο διοικητής της Εθνικής Τράπεζας κ. Θ.
Καρατζάς σε δηλώσεις του υπογράμμισε ότι η ελληνική οικονομία βρίσκεται σε
πολύ καλή κατάσταση και ότι έχει τις δυνάμεις να αντιμετωπίσει την αύξηση των
επιτοκίων. Χαρακτήρισε μάλιστα τις πιέσεις στη δραχμή αδικαιολόγητες και ότι
θα «έχουν τη μοίρα των αδικαιολογήτων».

Αργά χθες το βράδυ, κυβερνητικές πηγές διέψευδαν κατηγορηματικά ως γελοίες
διάφορες φήμες, σύμφωνα με τις οποίες η κυβέρνηση σε σημερινή σύσκεψη θα
αποφάσιζε υποτίμηση της δραχμής.

Πάντως, η αγορά βρίσκεται πάλι στην αστερισμό των υψηλών επιτοκίων και δεν
αποκλείεται την ερχόμενη εβδομάδα τα πιστωτικά ιδρύματα να προχωρήσουν σε
αυξήσεις επιτοκίων σε δάνεια και καταθέσεις.

ΟΙ ΤΡΑΠΕΖΕΣ

Ενδεικτική θα πρέπει να θεωρηθεί η τοποθέτηση του διοικητή της Εθνικής
Τράπεζας κ. Θ. Καρατζά, ο οποίος σε ερώτηση σχετικά με το αν η τράπεζά του θα
προχωρήσει σε αναπροσαρμογή των επιτοκίων είπε: «Παρακαλουθούμε τις εξελίξεις
και αν επιβάλλεται αλλαγή δεν θα διστάσουμε να την κάνουμε, καθώς οι αλλαγές
των επιτοκίων πρέπει να γίνονται ανάλογα με τις εξελίξεις».

Ανάλογη είναι και η άποψη που διατυπώνεται από τις άλλες μεγάλες τράπεζες, οι
οποίες μεταθέτουν τις αποφάσεις για τα επιτόκιά τους για την επόμενη εβδομάδα.

Χθες, όμως, τα επιτόκια της διατραπεζικής αγοράς τινάχθηκαν στα ύψη, αφού με
δύο κινήσεις η Κεντρική Τράπεζα έδειξε ότι ήταν αποφασισμένη να στηρίξει το
εθνικό νόμισμα. Έτσι, ανέβασε κατά 4 μονάδες το επιτόκιο (από 19% σε 23%) με
το οποίο δανείζει τις τράπεζες, ενώ ταυτόχρονα περιόρισε κατά 50% το ποσό που
μπορούν να αντλήσουν από αυτήν με το συγκεκριμένο επιτόκιο.

Ταυτόχρονα, από το πρωί, η Τράπεζα της Ελλάδος ξεκίνησε να πουλάει δολάρια
καλύπτοντας τη ζήτηση που εμφανιζόταν. Έτσι, μέχρι το μεσημέρι, υπήρχε
συνολική εκροή, το ύψος της οποίας κυμαινόταν στα 100 εκατ. δολάρια.
Τραπεζικοί παράγοντες έκριναν ότι το ποσό αυτό είναι πολύ χαμηλό και δεν θα
πρέπει να εμπνέει ανησυχία. 
Όμως, στη διατραπεζική αγορά τα επιτόκια με τα οποία δανείζονταν μεταξύ τους
οι τράπεζες είχαν πλησιάσει και το 28% (έναντι 23% που ήταν τη Δευτέρα).

ΜΕ ΟΛΑ ΤΑ ΜΕΤΡΑ

Αλλά και ο υπουργός Εθνικής Οικονομίας και Οικονομικών κ. Γ. Παπαντωνίου με
δήλωσή του έκανε ξεκάθαρο ότι η κυβέρνηση θα στηρίξει την πολιτική της σκληρής
δραχμής και γι' αυτό θα χρησιμοποιήσει όλα τα διαθέσιμα μέτρα.

«Η σταθερή δραχμή αποτελεί ακρογωνιαίο λίθο της οικονομικής μας πολιτικής. 
Η κυβέρνηση είναι αποφασισμένη όπως το έχει αποδείξει και στο παρελθόν να
λαμβάνει και να συνεχίσει να λαμβάνει όλα τα αναγκαία μέτρα για τη στήριξή
της», τόνισε χαρακτηριστικά ο κ. Γ. Παπαντωνίου. Ενώ σε ερώτηση για τα μέτρα
που θα ληφθούν τόνισε ότι πρόκειται για «οποιαδήποτε μέτρα νομισματικής
πολιτικής. Οποιοδήποτε μέτρο λαμβάνεται σε τέτοιες περιπτώσεις για τη στήριξη
πραγματικής ισοτιμίας. Εξάλλου και στο παρελθόν, που αντιμετωπίσαμε τέτοια
προβλήματα τα αντιμετωπίσαμε με μεγάλη αποφασιστικότητα».

ΗΡΕΜΗ Η ΑΓΟΡΑ

Πάντως, στην τραπεζική αγορά δεν εκδηλώθηκαν κρούσματα πανικού, καθώς οι
μετατροπές δραχμικών αποταμιεύσεων σε τοποθετήσεις συναλλάγματος ήταν
περιορισμένες. Χαρακτηριστική άλλωστε ήταν και η άποψη για το θέμα αυτό που
διατύπωσε ο διοικητής της Εθνικής Τράπεζας κ. Θ. Καρατζάς ο οποίος όταν του
ζητήθηκε να σχολιάσει τη στάση αυτή των αποταμιευτών τόνισε χαρακτηριστικά:

«Οι μετακινήσεις αυτές συμβαίνουν κάθε μέρα. Σε μια άλλη περίοδο κανείς δεν θα
έδινε σημασία. Υπάρχουν όμως άνθρωποι που διακατέχονται από έντονη νευρικότητα
και εξαιτίας του λόγου αυτού μπορεί να κάνουν μη ενδεδειγμένες κινήσεις. Αυτό
το είδαμε και στο παρελθόν και τότε έχασαν όσοι δεν ήσαν ψύχραιμοι».

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N54</CAT>
<ED>
Κωδικός άρθρου: A16034N541</ED>
<ID>
ID:134256

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N54&aa=1</URL></REF>


Article

<CATEGORY>vin08</CATEGORY>

 <H2>Νομισματικές εντάσεις προκαλεί από τώρα το ευρώ
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Η ΕΛΛΗΝΙΚΗ οικονομία θα πρέπει να συνηθίσει να ζει τους επόμενους μήνες και
μέχρι τον Μάιο σε περιβάλλον νομισματικής και συναλλαγματικής έντασης και
αστάθειας. Το «κλείδωμα» των ισοτιμιών των νομισμάτων που θα συμμετάσχουν
εξαρχής στο ευρώ είναι, μαζί με την κρίση στην Ασία, μία από τις αιτίες των
τάσεων αυτών, οι οποίες εικάζεται ότι μπορεί να αποτελέσουν το χαρακτηριστικό
των αγορών χρήματος και συναλλάγματος σ' ολόκληρη την Ευρώπη τους επόμενους μήνες.

Οι εκτιμήσεις αυτές, που προς το παρόν δεν έχουν επιβεβαιωθεί, διατυπώνονται
από πολλούς οικονομολόγους και τραπεζίτες που μελετούν τις εξελίξεις τόσο στην
ελληνική όσο και στις διεθνείς χρηματαγορές. Όπως λένε, οι αλλαγές στα
δεδομένα που διαμορφώνονται στις διεθνείς αγορές συναλλάγματος μπορεί να
χαρακτηρισθούν ως επαναστατικές. Στο παγκόσμιο οικονομικό «παιχνίδι» θα μπεί
πλέον το ευρώ, το οποίο θα αντιπροσωπεύει τη δεύτερη σε μέγεθος παγκόσμια
οικονομική δύναμη. Έτσι, το κοινό ευρωπαϊκό νόμισμα θα γίνει στοιχείο
σύγκρισης σε σχέση με το δολάριο και το γιέν, που είναι τα άλλα σημαντικά
νομίσματα των διεθνών συναλλαγών, προκαλώντας αναταράξεις και αναταραχές στις
διεθνείς χρηματαγορές. Η αλλαγή αυτή θα έχει ανάλογες επιπτώσεις και στα
νομίσματα ορισμένων χωρών που θα κριθούν για να συμμετάσχουν εξαρχής στο ευρώ,
σ' όλη τη διάρκεια που θα κρίνεται η συμμετοχή τους.

Οι ίδιοι οικονομολόγοι μιλούν για μία συναλλαγματική δίνη μέσα στην οποία οι
διεθνείς επενδυτές - κερδοσκόποι θα αγοράζουν, θα πωλούν και θα δανείζονται
κεφάλαια ανάλογα με τις τάσεις, ακόμα και τις φήμες, που διαμορφώνονται στις
διεθνείς χρηματαγορές. Από τη δίνη αυτή, υποστηρίζουν, δεν μπορεί να γλιτώσει
η δραχμή, αφού οι συναλλαγματικοί περιορισμοί έχουν καταργηθεί και το ελληνικό
νόμισμα έχει πλέον διεθνοποιηθεί. Έτσι, οι «σεισμοί και οι μετασεισμοί» για
τους οποίους μιλούσε πριν από λίγους μήνες ο Πρωθυπουργός κ. Κ. Σημίτης θα
έχουν ως συνέπεια υψηλά πραγματικά επιτόκια, αλλά και πίεση στο εθνικό
νόμισμα. Παράλληλα υποστηρίζουν ότι η πολιτική της σκληρής δραχμής, το υψηλό
χρέος αλλά και τα ελλείμματα ουσιαστικά ενισχύουν το κλίμα στην αγορά της δραχμής.

Τις απόψεις όμως αυτές αντικρούουν τραπεζίτες αλλά και κυβερνητικά στελέχη, τα
οποία υποστηρίζουν ότι οι διαδικασίες για το νέο νόμισμα δεν έχουν καμία σχέση
με τις πιέσεις που δέχεται η δραχμή.

Χθες μάλιστα ο διοικητής της Εθνικής Τράπεζας κ. Θ. Καρατζάς, αναφερόμενος
στις εκτιμήσεις σύμφωνα με τις οποίες μέχρι τον Μάιο η δραχμή θα δέχεται
πιέσεις, είπε χαρακτηριστικά:

«Η αγορά κυριαρχείται από φημολογία. Εγώ δεν πιστεύω ότι οι εξελίξεις του
Μαΐου δικαιολογούν τέτοια ανησυχία. Αν υπήρχε τέτοιος κίνδυνος, τότε θα
υπήρχαν ανάλογα προβλήματα και σε άλλες χώρες της Ευρωπαϊκής Ένωσης, και
κυρίως σ' αυτές για τις οποίες δεν έχει ξεκαθαρισθεί η συμμετοχή τους».

Στα επιχειρήματα που θέλουν τη δραχμή υπερτιμημένη και επομένως ευάλωτη σε
πιέσεις, ο πρόεδρος της Ένωσης Ελληνικών Τραπεζών υποστηρίζει ότι η δραχμή δεν
μπορεί να θεωρηθεί υπερτιμημένη αλλά, όπως είπε, ακόμα και με τους πιο
δυσμενείς υπολογισμούς η υπερτίμηση της δραχμής δεν είναι πάνω από 4%, γεγονός
που δεν προκαλεί προβλήματα.

Άλλοι οικονομολόγοι υποστηρίζουν ότι η πολιτική της σκληρής δραχμής δεν έχει
επηρεάσει την ανταγωνιστικότητα της ελληνικής οικονομίας. Από ειδική ανάλυση
που έχει κάνει μάλιστα το οικονομικό γραφείο του Πρωθυπουργού φαίνεται ότι ο
δείκτης της ανταγωνιστικότητας για την Ελλάδα που προκύπτει από στοιχεία του
Διεθνούς Νομισματικού Ταμείου εμφανίζει την ανταγωνιστική θέση της χώρας σαφώς
καλύτερη σε σχέση με αυτή που εμφανίζουν η Στατιστική Υπηρεσία και η Τράπεζα
της Ελλάδος.

Από την άλλη πλευρά τονίζουν ότι η σφικτή εισοδηματική πολιτική που
εφαρμόζεται φέτος θα απορροφήσει τις αρνητικές επιπτώσεις στην
ανταγωνιστικότητα που τυχόν δημιουργεί η σκληρή δραχμή.

Πάντως, όπως τόνιζε ο κ. Θ. Καρατζάς, η πίεση στην αγορά οφείλεται σε
εξωγενείς παράγοντες «και συνεπώς η συνέχιση της εφαρμογής της σκληρής δραχμής
δεν δημιουργεί προβλήματα στην παραγωγικότητα και στις εξαγωγές».

Παράλληλα, όσοι υποστηρίζουν ότι οι εξελίξεις στο Ευρωπαϊκό Νομισματικό
Σύστημα δεν συνδέονται με τις πιέσεις που δέχεται η δραχμή λένε ότι η ελληνική
οικονομία βρίσκεται στο καλύτερο επίπεδο των τελευταίων δεκαετιών, με
πληθωρισμό στα χαμηλότερα επίπεδα των τελευταίων 25 ετών, υψηλούς ρυθμούς
ανάπτυξης και περιορισμένο έλλειμμα. Δεν είναι τυχαίο άλλωστε ότι οι
διαπιστώσεις αυτές κάνουν τον κ. Θ. Καρατζά να αισιοδοξεί και να δηλώνει ότι
«η ελληνική οικονομία έχει τις δυνάμεις να αντιμετωπίσει την αύξηση των επιτοκίων».

Ανεξάρτητα από το ποια άποψη θα επιβεβαιωθεί ­ δηλαδή αυτή που θέλει μέχρι τον
Μάιο να επικρατεί νευρικότητα στην αγορά χρήματος και συναλλάγματος, ή η άλλη
που θέλει την ελληνική οικονομία ισχυρή ώστε να μπορεί να αντιμετωπίσει τις
πιέσεις, οι οποίες μάλιστα σύντομα θα εξανεμισθούν ­ το σίγουρο είναι ότι οι
Έλληνες θα πρέπει να μάθουν να ζουν... με τα συναλλαγματικά και επιτοκιακά Ρίχτερ.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N54</CAT>
<ED>
Κωδικός άρθρου: A16034N542</ED>
<ID>
ID:134303

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N54&aa=2</URL></REF>


Article

<CATEGORY>vin08</CATEGORY>

 <H2>Επηρεάσθηκε το Χρηματιστήριο
</H2>
ΒΟΥΤΙΑ έκανε χθες ο Γενικός Δείκτης στο Χρηματιστήριο που έπεσε κατά 2,39%, με
αποτέλεσμα οι τιμές των μετοχών να κλείσουν με απώλειες.

Ειδικότερα, ο Γενικός Δείκτης Τιμών Μετοχών στη Σοφοκλέους έπεσε στις 1.487,08
μονάδες ως αποτέλεσμα των εξελίξεων στη χρηματαγορά. Αρμόδιοι παράγοντες της
χρηματαγοράς συνέδεσαν την πτώση του Δείκτη του Χρηματιστηρίου με την άνοδο
που σημείωσαν τα επιτόκια στη διατραπεζική αγορά λόγω των πιέσεων που δέχθηκε
δραχμή. Έτσι, έλεγαν ότι η άνοδος των επιτοκίων συνετέλεσε στη φυγή ορισμένων
κεφαλαίων, που προτίμησαν τα υψηλότερα κέρδη, που προσέφερε η τοποθέτησή τους
στη χρηματαγορά.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N55</CAT>
<ED>
Κωδικός άρθρου: A16034N551</ED>
<ID>
ID:134257

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N55&aa=1</URL></REF>


Article

<CATEGORY>vin08</CATEGORY>

 <H2>Οι ασφαλιστές και οι παγίδες
</H2>
Ο πρόεδρος της Ένωσης Ασφαλιστικών Εταιρειών Ελλάδος, Δούκας Παλαιολόγος,
αναφερόμενος στο ρεπορτάζ «Παγίδες (και) στα νέα ασφαλιστήρια Ι.Χ.», σε
μακροσκελή επιστολή του, παρατηρεί ότι τέτοια κείμενα οδηγούν σε παραπλάνηση
του καταναλωτικού κοινού.ΔΗΜΟΣΙΕΥΟΥΜΕ το κείμενο της επιστολής του και
απάντηση του συντάκτη του δημοσιεύματος.

Ο κ. Παλαιολόγος τονίζει:

«Για την αποκατάσταση της αληθινής κατάστασης των πραγμάτων σημειώνουμε τα
ακόλουθα ως προς τις επιμέρους επικεφαλίδες του σχετικού ρεπορτάζ:

1. ΚΑΘΟΡΙΣΜΟΣ ΑΣΦΑΛΙΣΤΡΟΥ

Τα κατώτατα όρια των ασφαλισμένων κεφαλαίων τα καθορίζει κάθε φορά υποχρεωτικά
το υπουργείο Ανάπτυξης. Όταν αυξάνονται τα κεφάλαια καλύψεων, αναγκαία πρέπει
να αυξηθούν και τα ασφάλιστρα.

Δεν είναι δυνατόν με το ίδιο ασφάλιστρο να καλύπτει ο ασφαλιστής μεγαλύτερο
κίνδυνο. Αυτό είναι η βασική λειτουργία της ασφάλισης.

Αν το υπουργείο Ανάπτυξης αυξήσει τα κατώτατα όρια, οι ασφαλιστές είναι φυσικό
να πάρουν μεγαλύτερο ασφάλιστρο.

Ακόμη δε και στο καθεστώς υποχρεωτικών τιμολογίων που ίσχυε πριν από μερικά
χρόνια, το δικαίωμα αυτό των ασφαλιστικών εταιρειών προβλεπόταν ρητά στις
εκάστοτε υπουργικές αποφάσεις με τις οποίες αυξάνονταν τα κατώτατα όρια της
υποχρεωτικής ασφάλισης.

Αλλά και στην περίπτωση που δεν υπάρξει αύξηση των κατωτάτων υποχρεωτικών
ορίων καλύψεως, είναι δικαιολογημένο το δικαίωμα των εταιρειών λόγω αλλαγής
των στοιχείων που επιδρούν στον καθορισμό του ασφαλίστρου (π.χ. αύξηση
ιπποδύναμης αυτοκινήτου) να αναπροσαρμόζουν το ασφάλιστρο αφού μεταβάλλεται ο
καλυπτόμενος κίνδυνος.

Όσον αφορά τον όρο ότι "η καταβολή χρημάτων χωρίς τη χορήγηση εγγράφων δεν
γεννά υποχρέωση για την έκδοση ασφαλιστηρίου ούτε άλλη υποχρέωση εκτός της
επιστροφής χρημάτων", αυτός προφανώς αναφέρεται στην καταβολή χρημάτων χωρίς
κάποιο αποδεικτικό στοιχείο, όπως ισχύει σε όλες τις συναλλαγές, αφού τότε ο
καθένας θα μπορούσε να ισχυριστεί ότι πλήρωσε και βέβαια είναι περίπτωση η
οποία ουδέποτε στην πράξη θα ανακύψει.

2. ΑΝΩΤΑΤΟ ΟΡΙΟ ΚΑΛΥΨΗΣ

Εκφράζουμε την απορία μας και την έκπληξή μας και για την απλή αναφορά του
παραπάνω θέματος ως "παγίδα" σε ασφαλιστήρια συμβόλαια.

Σε όλο τον κόσμο είναι γνωστό ότι η ασφαλιστική εταιρεία καλύπτει τον
ασφαλισμένο μέχρι το όριο ασφαλίσεως που έχει καθοριστεί στο ασφαλιστήριο. Δεν
αντιλαμβανόμεθα δε πώς θα μπορούσε η εταιρεία να υποχρεωθεί σε κάλυψη πάνω από
το όριο αυτό.

Στην υποχρεωτική δε ασφάλιση αστικής ευθύνης αυτοκινήτου, λόγω του κοινωνικού
χαρακτήρα αυτής, όπως προαναφέρθηκε, τα κατώτατα όρια για τα οποία η ασφάλιση
είναι υποχρεωτική καθορίζονται από τον νόμο, με βάση μάλιστα τα προβλεπόμενα
από σχετικές κοινοτικές οδηγίες και τα ισχύοντα σ' ολόκληρη την Ευρωπαϊκή
Ένωση. Τα όρια αυτά είναι ήδη τόσο υψηλά ώστε στην πράξη, και αυτό αφορά
κυρίως τις υλικές ζημίες, να μην έχουμε ζημίες που να τα ξεπερνούν (ζημίες
δηλαδή άνω των 30 εκατ. δρχ.).

Είναι ευνόητο ότι αν ο ασφαλισμένος επιθυμεί μεγαλύτερη εξασφάλιση, μπορεί να
ασφαλισθεί για μεγαλύτερα κεφάλαια, πληρώνοντας βέβαια μεγαλύτερο ασφάλιστρο.
Η εταιρεία όμως πάντοτε πληρώνει μέχρι του ορίου που έχει συμφωνηθεί, εκτός
εάν έχει συμφωνηθεί απεριόριστη κάλυψη.

3. ΔΙΑΡΚΕΙΑ ΑΣΦΑΛΙΣΗΣ

Την έκπληξη και απορία μας εκφράζουμε και για το ζήτημα αυτό. Όπως κάθε
σύμβαση έτσι και η υποχρεωτική ασφάλιση αστικής ευθύνης έχει έναρξη ισχύος και
λήξη, δηλαδή συγκεκριμένη διάρκεια. Πέραν δε από ευνόητο είναι το δικαίωμα των
συμβαλλομένων, δηλαδή ασφαλιστού και ασφαλισμένου, να συμφωνήσουν τη λύση της σύμβασης.

Αδυνατούμε δε να διανοηθούμε, εάν αυτό ευνοεί ο συντάξας το σχετικό ρεπορτάζ,
ασφάλιση εφ' όρου ζωής, της οποίας εξάλλου βάσιμα θα αμφισβητείτο και η νομιμότητα.

4. ΥΠΟΧΡΕΩΣΕΙΣ ΑΣΦΑΛΙΣΜΕΝΟΥ

(Καταγγελία σύμβασης - ευθύνες και αποδοχή).

Τα θέματα τα σχετικά με τις υποχρεώσεις του ασφαλισμένου ρυθμίζονται
λεπτομερώς στη νομοθεσία και οι εταιρείες στα ασφαλιστήρια συμβόλαιά τους
περιλαμβάνουν υποχρεωτικά τις σχετικές νομοθετικές διατάξεις.

Βεβαίως οι ασφαλισμένοι έχουν υποχρέωση να γνωστοποιούν στην ασφαλιστική
εταιρεία κάθε ατύχημα τουλάχιστον σε 8 ημέρες από την επέλευσή του, όπως
ορίζεται και στον Νόμο 2496/97 (υπενθυμίζεται ότι με βάση την προϊσχύουσα
νομοθεσία, η προθεσμία ήταν 3 μέρες). Διαφορετικά πώς θα γνωρίζει ο ασφαλιστής
τις συνθήκες του ατυχήματος, τις απόψεις του ασφαλισμένου και πώς θα πληρώσει
τον παθόντα; Εξάλλου αν η ενημέρωση αυτή δεν είναι έγκαιρη, υπάρχει κίνδυνος
απαραίτητα στοιχεία για το ατύχημα να μην μπορούν να εξακριβωθούν αργότερα.

Η μη δήλωση όμως του ατυχήματος εντός των 8 ημερών δεν έχει καμία επίπτωση για
τον τρίτο παθόντα, ο οποίος σε κάθε περίπτωση αποζημιώνεται.

Επίσης καλώς απαγορεύεται ο ασφαλισμένος να προβαίνει σε ομολογίες ευθύνης,
αφού η υπαιτιότητά του κρίνεται από τον Κώδικα Οδικής Κυκλοφορίας βάσει
αντικειμενικών κριτηρίων και όχι από αντιλήψεις ή συναισθήματα της στιγμής.

Το θέμα δε αυτό ρυθμίζεται και ισχύει από εικοσαετίας με βάση Υπουργική
Απόφαση περί καθορισμού των γενικών όρων των ασφαλιστηρίων συμβολαίων και οι
εταιρείες είναι απολύτως σύννομες στην πρόβλεψη του σχετικού όρου.

5. ΖΗΜΙΕΣ ΑΠΟ ΠΡΟΘΕΣΗ

Σε όλο τον κόσμο δεν καλύπτονται ζημίες από παράνομες πράξεις, όπως είναι η
πρόθεση προκλήσεως ζημίας. Αυτό συνιστά θεμελιώδη αρχή της ασφάλισης και
φυσικά προβλέπεται από όλες τις διεθνείς συμβάσεις που αφορούν ειδικά την
ασφάλιση της αστικής ευθύνης αυτοκινήτου και τις σχετικές κοινοτικές οδηγίες.
Θα αποτελούσε δε πράγματι παγκόσμια πρωτοτυπία τυχόν αντίθετος πρόβλεψη της
ελληνικής νομοθεσίας.

Πότε υπάρχει πρόθεση ζημίας, κρίνεται κατά περίπτωση από τα δικαστήρια.

6. ΕΞΑΙΡΕΣΕΙΣ

Οι εξαιρέσεις που περιλαμβάνονται στα ασφαλιστήρια ισχύουν επίσης επί
εικοσαετία και προβλέπονται στην προαναφερόμενη Υπουργική Απόφαση περί
καθορισμού των γενικών όρων των ασφαλιστηρίων συμβολαίων.

Επισημαίνεται όμως ότι οι εξαιρέσεις στην υποχρεωτική ασφάλιση αστικής
ευθύνης, όπως είναι π.χ. η οδήγηση υπό την επίδραση οινοπνεύματος, δεν αφορούν
τον τρίτο παθόντα, ο οποίος αποζημιώνεται σε κάθε περίπτωση και έχει ευθεία
αγωγή κατά του ασφαλιστή, αλλά μόνον τον ασφαλισμένο.

Με την ευκαιρία αυτή διευκρινίζουμε ότι η υποχρεωτική ασφάλιση της αστικής
ευθύνης του κυρίου, κατόχου και οδηγού αυτοκινήτου καλύπτει τους τρίτους
παθόντες σε περίπτωση θανάτου, σωματικής βλάβης και υλικών ζημιών. Ο
ασφαλιστής μπορεί με τον ασφαλισμένο να κάνει ειδικές συμφωνίες, όπως είναι
π.χ. οι εξαιρέσεις, οι οποίες όμως σε καμία περίπτωση δεν επηρεάζουν τη θέση
του ζημιωθέντος τρίτου.

Τέλος εκφράζουμε την απορία μας για τον τρόπο με τον οποίο ο συντάκτης του
επίμαχου "ρεπορτάζ" ανέγνωσε τους όρους του ασφαλιστηρίου αστικής ευθύνης
αυτοκινήτου και τους μετέφρασε σε "παγίδες" για τον ασφαλισμένο όταν
ελπίζουμε, από όσα προαναφέραμε, ότι αποδεικνύεται το αντίθετο, ενώ συγχρόνως
θα πρέπει να τονιστεί ότι ο νέος νόμος για την ασφαλιστική σύμβαση είχε
ακριβώς ως στόχο την προστασία του ασφαλισμένου από δυσμενείς γι' αυτόν όρους.
Και πράγματι με τη νέα νομοθεσία όχι μόνον δεν υπάρχουν πλέον "παγίδες" για
τον ασφαλισμένο ή ψιλά γράμματα, αφού ο οποιοσδήποτε τυχόν περιορισμός ή
εξαίρεση αναγράφεται και επισημαίνεται στις πρώτες σελίδες του ασφαλιστηρίου,
αλλά και το σύνολο των όρων του ασφαλιστηρίου εξασφαλίζει πρώτιστα τον
ασφαλισμένο χωρίς να αναφερθούμε στον τρίτο παθόντα, ο οποίος, όπως
επανειλημμένα τονίστηκε, σε κάθε περίπτωση αποζημιώνεται».

Η ΑΠΑΝΤΗΣΗ

Απαντώντας στην επιστολή του κ. Παλαιολόγου, ο συντάκτης του ρεπορτάζ Δημήτρης
Δοντάς σημειώνει:

«Ένα ρεπορτάζ, πέραν των παγίδων, των ερωτηματικών αλλά και των ασαφειών
πρέπει να δίνει και άλλες πληροφορίες στους αναγνώστες. Έτσι, ήταν καθαρά
πληροφοριακές οι ενότητες "Ανώτατο όριο κάλυψης", "Διάρκεια - διακοπή
σύμβασης". Σε ό,τι αφορά τον καθορισμό του ασφαλίστρου, η αύξηση των κατώτατων
ορίων από την πλευρά του υπουργείου Ανάπτυξης πράγματι οδηγεί σε αναπροσαρμογή
των ασφαλίστρων από τις εταιρείες. Όμως στην παράγραφο "σε περίπτωση
τροποποιήσεως των κατωτέρων ορίων ασφαλίσεως από την Πολιτεία ή του τιμολογίου
από τον ασφαλιστή" ο κ. Παλαιολόγου δεν απαντά. Γιατί με βάση αυτή την
παράγραφο η εταιρεία μπορεί να προβεί σε αυξήσεις, ασχέτως αν υπάρχουν
αιτιολογημένοι λόγοι (όπως αυτόν που επικαλείται στην επιστολή του ο κ. Παλαιολόγου).

Βεβαίως και δεν έχει καμία επίπτωση στον τρίτο παθόντα η μη δήλωση ατυχήματος
εντός οκτώ ημερών. Βεβαίως και θα πάρει την αποζημίωσή του, σύμφωνα με όσα
τονίζει ο κ. Παλαιολόγου. Δεν λέει όμως ότι μία απλή αμέλεια δίνει το δικαίωμα
στις ασφαλιστικές εταιρείες να διεκδικήσουν από τον ασφαλισμένο το ποσό της
αποζημίωσης που κατέβαλαν;

Αν κάποιος δεχθεί υπαιτιότητα σε ατύχημα, χωρίς την προηγούμενη σύμφωνη γνώμη
της εταιρείας, κινδυνεύει ή όχι να πληρώσει την αποζημίωση από την τσέπη του,
αφού έχει παραβεί όρο της σύμβασης; Δηλαδή αν κάποιος παραβιάσει "Stop" και
προβεί κατά συνέπεια σε ομολογία ευθύνης, διατρέχει τον κίνδυνο να μην
καλυφθεί από την ασφαλιστική εταιρεία στην οποία ανήκει

Βεβαίως και την πρόθεση στην πρόκληση ζημιών θα την κρίνει το δικαστήριο. Όμως
η εταιρεία μπορεί να αρνηθεί πληρωμή αποζημίωσης σε οποιαδήποτε περίπτωση
ατυχήματος, υποστηρίζοντας ότι υπάρχει πρόκληση ζημιών από πρόθεση, έστω και
αν είναι προφανές ότι δεν συμβαίνει κάτι τέτοιο. Μήπως έτσι οι χρονοβόρες
διαδικασίες των δικαστηρίων επιτρέπουν σε κάποιες ασφαλιστικές εταιρείες να
"πετυχαίνουν" τελικά συμβιβασμούς, οι οποίοι κατά κανόνα είναι εις βάρος των
ασφαλισμένων τους;

Οι αναγνώστες είναι σαφώς σε θέση να κρίνουν αν όλα τα παραπάνω αποτελούν
παγίδες για τους ασφαλισμένους ή όχι.

Τέλος, σε ό,τι αφορά την επισήμανση του κ. Δούκα Παλαιολόγου ότι περίμενε πριν
από τη δημοσίευση του ρεπορτάζ να επιβεβαιώσουμε την ακρίβεια των στοιχείων
που παραθέτουμε, εφόσον δεν διαθέτουμε την απαιτούμενη εξειδίκευση για να
χειριζόμαστε τόσο λεπτά και ευαίσθητα θέματα, η απάντηση είναι μία και μόνη:
Τα στοιχεία του ρεπορτάζ δεν είναι άλλα από το ασφαλιστήριο συμβόλαιο που ήρθε
στα χέρια μας, μαζί με τις δηλώσεις εναντίωσης. Μήπως και αυτά τα επίσημα
έγγραφα, που είναι στη διάθεση εκατομμυρίων κατόχων Ι.Χ., χρειάζεται
εξειδίκευση για να διαβασθούν; Και αφού διαβασθούν, χρειάζονται επιβεβαίωση;».

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N56</CAT>
<ED>
Κωδικός άρθρου: A16034N561</ED>
<ID>
ID:134258

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N56&aa=1</URL></REF>


Article

<CATEGORY>vin08</CATEGORY>

 <H5>ΟΙ ΑΥΞΗΣΕΙΣ ΠΟΥ ΘΑ ΔΟΘΟΥΝ ΣΤΟΥΣ ΑΠΟΜΑΧΟΥΣ ΘΑ ΕΙΝΑΙ ΑΠΟ 2,5% ΕΩΣ ΚΑΙ 14,5%
</H5><H2>Τι παίρνουν οι συνταξιούχοι
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Από 2,5% μέχρι και 14,5% θα είναι οι αυξήσεις που θα δοθούν εφέτος στους
συνταξιούχους. Το ύψος της αύξησης ποικίλλει ανά ασφαλιστικό ταμείο.ΟΙ
ΜΙΚΡΟΤΕΡΕΣ αυξήσεις θα δοθούν στους συνταξιούχους των ασφαλιστικών ταμείων του
Δημοσίου, των ΔΕΚΟ, του ΙΚΑ και των ειδικών ταμείων και οι μεγαλύτερες από τα
Ταμεία των αυτοαπασχολουμένων (νομικοί, έμποροι κ.λπ.). Παράλληλα στα Ταμεία
των αυτοαπασχολουμένων θα υπάρξει εφέτος και αύξηση των εισφορών που θα φθάσει
και το 17,5%.

Όσον αφορά την αύξηση στις συντάξεις του ΙΚΑ και των ειδικών ταμείων θα
υπάρξει ειδική νομοθετική ρύθμιση για τον τρόπο καταβολής της. Για τα άλλα
Ταμεία, των αυτοαπασχολουμένων, οι διοικήσεις τους έχουν ήδη πάρει αποφάσεις
για τις αυξήσεις και περιμένουν την τελική έγκριση του υπουργείου
Εργασίας-Κοινωνικών Ασφαλίσεων.

Στο Ταμείο Νομικών, όπως μας ενημέρωσε ο πρόεδρός του κ. Τάσος Παπαδημητρίου,
η απόφαση της διοίκησης προβλέπει το ανώτατο ύψος της παρεχόμενης, σε άμισθο
ασφαλισμένο του ταμείου Α' τάξης, μηνιαίας σύνταξης να ανέλθει σε 280.000 δρχ.
το δε κατώτατο σε 128.800 δρχ. Η απόφαση αυτή τελεί προς έγκριση από το
αρμόδιο υπουργείο, θα ανάγεται δε, μετά την έγκρισή της, σε χρόνο από 1.1.1998
και εφεξής σε ποσοστό 14,55% σε σχέση προς την καταβαλλόμενη σύνταξη το έτος 1997.

Σημειώνεται ότι το ύψος των μηνιαίων εισφορών υπέρ του Ταμείου Νομικών από
1.1.1997 μέχρι 30.6.1997 και από 1.7.1997 μέχρι 31.12.1997 ανήλθε σε 26.900
δρχ. και 27.480 δρχ. αντίστοιχα.

Η διοίκηση του ΤΣΜΕΔΕ (Ταμείο Συντάξεων Μηχανικών και Εργοληπτών Δημοσίων
Έργων) αποφάσισε να ζητήσει από το αρμόδιο υπουργείο την αύξηση των συντάξεων
του κλάδου σύνταξης για το 1998 κατά 14%. Σύμφωνα με την απόφαση αυτή ­ όπως
μας είπε ο αντιπρόεδρος του Ταμείου κ. Δημ. Δουνούκος ­ το κατώτατο ύψος
συντάξεων για τους προ της 1.1.1993 ασφαλισμένους διαμορφώνεται στις 87.285
δρχ. από 76.566 δρχ. για μονοσυνταξιούχους και στις 82.160 δρχ. από 72.465
δρχ. για τους διπλοσυνταξιούχους.

Το ύψος των μηνιαίων εισφορών αυξάνεται κατά 17,5% και γίνεται 30.608 δρχ. από
26.039 δρχ. Εξάλλου το Δ.Σ. του ΤΣΜΕΔΕ ζήτησε από το υπουργείο
Εργασίας-Κοινωνικών Ασφαλίσεων την αύξηση των εισφορών και των παροχών του
Ειδικού Λογαριασμού Πρόσθετων Παροχών (ΕΛΠΠ) ως εξής:

­ Αύξηση της εισφοράς του ΕΛΠΠ κατά 9,90%, δηλαδή μηνιαία προσωπική εισφορά
18.960 δρχ.

­ Αύξηση της σύνταξης του ΕΛΠΠ κατά 14%, δηλαδή κατώτατη στις 79.772 δρχ. και
ανώτατη στις 224.788 δρχ.

Στο Δημόσιο, δηλαδή για τους πολιτικούς συνταξιούχους, με εντυπωσιακή
καθυστέρηση θα δοθούν αναδρομικές αυξήσεις μέχρι και 38.000 δρχ. για όσους
εξήλθαν από την υπηρεσία τους μέχρι την 31.12.1996. Το σχετικό νομοσχέδιο
κατατέθηκε στη Βουλή. Αυξήσεις θα δοθούν και στους συνταξιούχους
στρατιωτικούς, στις χήρες των στρατιωτικών και αναπήρων πολέμου. Στο
νομοσχέδιο ορίζεται ότι όλες οι συντάξεις του Δημοσίου που είχαν χορηγηθεί
μέχρι τέλους του 1997 θα επαναπροσδιοριστούν από τις αρμόδιες Διευθύνσεις και
οι συνταξιούχοι θα λάβουν τη διαφορά αναδρομικά, από 1.8.1997. Οι υπόλοιποι
συνταξιούχοι θα παίρνουν αυτόματα τις αυξήσεις μέσω των αυξήσεων στο νέο
μισθολόγιο των δημοσίων υπαλλήλων.

Στο ΙΚΑ, στους 810.000 συνταξιούχους του ιδρύματος, θα δοθεί με αναδρομικότητα
αύξηση 2%+2% μαζί με διορθωτικό 1%. Σύμφωνα με τα στοιχεία του ιδρύματος η
συνολική αύξηση των συντάξεων το νέο έτος θα είναι 8,44%. Η αύξηση θα δοθεί σε
δύο δόσεις από 1.1.1998 και από 1.7.1998. Τα κατώτερα όρια συντάξεων γήρατος
θα διαμορφωθούν από 129.273 δρχ. σε 133.176 δρχ. την 1.1.1998 και στις 135.839
δρχ. την 1.7.1998. Για τις συντάξεις αναπηρίας η διαμόρφωση θα γίνει ως εξής:
Στις 108.712 δρχ. την 1.1.1998 και στις 110.886 δρχ. την 1.7.1998.

Στο ΤΣΑ (Αυτοκινητιστών) η προτεινόμενη φετινή αύξηση στις συντάξεις θα είναι
5% και του ασφαλίστρου 10%.

Τέλος, στο ΤΕΒΕ η προτεινόμενη αύξηση στις συντάξεις είναι 6% και του
ασφαλίστρου 10%. Η κατώτατη σύνταξη γήρατος-αναπηρίας διαμορφώνεται έτσι από
τις 86.770 δρχ. στις 91.980 δρχ. και λόγω θανάτου από τις 72.886 δρχ. στις
77.260 δρχ.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N57</CAT>
<ED>
Κωδικός άρθρου: A16034N571</ED>
<ID>
ID:134259

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N57&aa=1</URL></REF>


Article

<CATEGORY>vin08</CATEGORY>

 <H2>Η Εθνική στηρίζει τη διείσδυση στα Βαλκάνια
</H2>
ΔΥΝΑΜΙΚΗ ΠΑΡΟΥΣΙΑ έχουν οι ελληνικές επιχειρήσεις στις βαλκανικές χώρες και
γενικότερα στα κράτη της πρώην Ανατολικής Ευρώπης. Η διείσδυση αυτή
εντοπίζεται κυρίως στο εμπόριο και στον χρηματοπιστωτικό τομέα.

Αυτό ανέφερε χθες σε ομιλία του προς τους ανταποκριτές ξένου Τύπου ο διοικητής
της Εθνικής Τράπεζας κ. Θ. Καρατζάς. Επίσης, σύμφωνα με τα στοιχεία που
επικαλέσθηκε ο διοικητής της Εθνικής Τράπεζας, η Ελλάδα είναι σταθερά στην
πρώτη τετράδα των χωρών που το μεγαλύτερο ποσοστό των εξαγωγών τους
κατευθύνεται προς τις χώρες της Κεντρικής και Ανατολικής Ευρώπης.

Ο κ. Θ. Καρατζάς προέβλεψε μάλιστα ότι σε 10 χρόνια οι πόροι που θα εισρέουν
στη χώρα από τις επενδύσεις ελληνικών επιχειρήσεων στις χώρες αυτές θα
ισοδυναμούν με τους πόρους που εισέρχονται σήμερα από τον τουρισμό, τη
ναυτιλία ή την αποταμίευση των μεταναστών.

Ο κ. Θ. Καρατζάς διαβεβαίωσε ότι η Εθνική Τράπεζα θα συμβάλει προς αυτή την
κατεύθυνση, ενώ παράλληλα θα επιταχύνει τις διαδικασίες για τον εκσυγχρονισμό
τους ώστε να διατηρήσει την πρώτη θέση στην ελληνική αγορά και να αντεπεξέλθει
παράλληλα στον διεθνή ανταγωνισμό.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N57</CAT>
<ED>
Κωδικός άρθρου: A16034N572</ED>
<ID>
ID:134304

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N57&aa=2</URL></REF>


Article

<CATEGORY>vin08</CATEGORY>

 <H2>Εντατικοποιούνται οι έλεγχοι κονδυλίων
</H2>
ΚΑΘΕ ΜΗΝΑ θα ελέγχονται οι δαπάνες που καταβάλλουν για μισθούς των υπαλλήλων
τους οι φορείς του Δημοσίου (ΝΠΔΔ, κ.τλ.) που επιχορηγούνται από τον
προϋπολογισμό. Στόχος είναι να περιορισθούν οι σημαντικές υπερβάσεις που
παρατηρούνται στα κονδύλια μισθοδοσίας των επιχορηγούμενων φορέων και
προέρχονται από εγγραφές υπερβολικού αριθμού υπερωριών και άλλων μισθολογικών ενισχύσεων.

Την εντατικοποίηση των ελέγχων αυτών που θα γίνονται από τις υπηρεσίες
δημοσιονομικού ελέγχου ανακοίνωσε χθες το Γενικό Λογιστήριο του Κράτους με
αφορμή σχετική εγκύκλιο που έστειλε ο υφυπουργός Οικονομικών κ. Ν.
Χριστοδουλάκης προς τους επιχορηγούμενους φορείς.

Στην εγκύκλιο καλούνται επίσης οι φορείς να δίνουν προτεραιότητα σε ό,τι αφορά
τη χρήση των επιχορηγήσεων στην κάλυψη των δαπανών μισθοδοσίας τους και των
απαραίτητων λειτουργικών τους εξόδων και μόνο αν έχουν ίδια έξοδα να τα
αξιοποιούν για πρόσθετες παροχές και άλλες λειτουργικές δαπάνες.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N57</CAT>
<ED>
Κωδικός άρθρου: A16034N573</ED>
<ID>
ID:134341

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N57&aa=3</URL></REF>


Article

<CATEGORY>vin08</CATEGORY>

 <H2>48ωρη απεργία στη Μακεδονίας-Θράκης
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΜΕ 48ΩΡΗ προειδοποιητική πανελλαδική απεργία σε όλα τα υποκαταστήματά της
απαντούν οι εργαζόμενοι της Τράπεζας Μακεδονίας-Θράκης στις κυβερνητικές
εξαγγελίες για την πώληση μέρους των μετοχών του χρηματοπιστωτικού ιδρύματος
σε ιδιώτες.

Η κινητοποίηση, που θα πραγματοποιηθεί την ερχόμενη Δευτέρα και Τρίτη, 12 και
13 Ιανουαρίου, ανακοινώθηκε χθες στη Θεσσαλονίκη από τον πρόεδρο της ΟΤΟΕ Δ.
Κουσελά, ο οποίος επισήμανε ότι το προεδρείο του συνδικαλιστικού οργάνου των
τραπεζοϋπαλλήλων ξεκινά από σήμερα επαφές με τα πολιτικά κόμματα και φορείς
για ενημέρωση και διάλογο σε ό,τι αφορά την προοπτική της Τράπεζας
Μακεδονίας-Θράκης μετά τις κυβερνητικές εξαγγελίες.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N57</CAT>
<ED>
Κωδικός άρθρου: A16034N574</ED>
<ID>
ID:134365

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N57&aa=4</URL></REF>


Article

<CATEGORY>vin08</CATEGORY>

 <H2>Μυρίζει πετρέλαιο στο Αιγαίο
</H2>
ΟΙ ΠΕΡΙΟΧΕΣ του Αιγαίου, που έχουν όλες τις προϋποθέσεις για να υπάρχουν σ'
αυτές κοιτάσματα πετρελαίου, είναι κατά προτεραιότητα, πρώτον το Θρακικό
Πέλαγος και δεύτερον το Κεντρικό Αιγαίο νοτιοδυτικά της Λέσβου και δυτικά της Χίου.

Αυτό προέκυψε από το πρόγραμμα «Γεωθερμομετρία με ανάκλαση βιτρινίτη, σε
ελληνικά γεωθερμικά πεδία», όπως εξήγησε ο διευθυντής του Εργαστηρίου
Πετρολογίας και Οικονομικής Γεωλογίας του Πολυτεχνίου Κρήτης, Θεόδωρος
Μαρκόπουλος. 
Στις έρευνες που χρηματοδοτήθηκαν από τη Γραμματεία Έρευνας και Τεχνολογίας
συνέβαλε και το Κέντρο Ανανεώσιμων Πηγών Ενέργειας.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N57</CAT>
<ED>
Κωδικός άρθρου: A16034N575</ED>
<ID>
ID:134382

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N57&aa=5</URL></REF>


Article

<CATEGORY>vin08</CATEGORY>

 <H2>Βουτιά 2,39% </H2>
Με σημαντικές απώλειες έκλεισαν οι τιμές των μετοχών κατά τη χθεσινή
συνεδρίαση του Χρηματιστηρίου Αξιών Αθηνών (ΧΑΑ). Ο Γενικός Δείκτης υποχώρησε
κατά 36,39 μονάδες ή ποσοστό της τάξεως 2,39%. Η πτώση οφείλεται κυρίως στην
άνοδο των επιτοκίων στη διατραπεζική αγορά. Η εικόνα στους επιμέρους κλαδικούς
δείκτες ήταν καθοδική (με εξαίρεση τον κλάδο Χρηματοδοτικής Μίσθωσης που
σημείωσε κέρδη της τάξεως 0,18%), όπου τη μεγαλύτερη πτώση σημείωσαν ο κλάδος
των Κατασκευών και των Τραπεζών κατά 3,50% και 3,02% αντίστοιχα. Από τις 228
μετοχές που πραγματοποίησαν συναλλαγές, 33 σημείωσαν άνοδο, 179 πτώση και 16
παρέμειναν σταθερές, ενώ 55 έκλεισαν με αγοραστές και 113 με πωλητές. Η αξία
των συναλλαγών διαμορφώθηκε μόλις στα 11,9 δισ. δρχ. (3.897.646 τεμάχια).
Αναλυτικά τα 3.291.175 τεμάχια συνολικής αξίας 10,7 δισ. δρχ. αφορούσαν την
Κύρια Αγορά, ενώ τα 606.471 τεμάχια συνολικής αξίας 1.178 εκατ. δρχ. την
Παράλληλη Αγορά. Τη μεγαλύτερη αξία συναλλαγών σημείωσαν οι μετοχές των
Τραπεζών (2.221 εκατ. δρχ. - 199.112 τεμάχια) και των Μεταλλουργικών
Επιχειρήσεων (2.102 εκατ. δρχ. - 764.165 τεμάχια).

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N58</CAT>
<ED>
Κωδικός άρθρου: A16034N581</ED>
<ID>
ID:134260

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N58&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΑΙΓΟΚΕΡΩΣ

(22 Δεκεμβρίου - 19 Ιανουαρίου). Η Πανσέληνος τη Δευτέρα, που γίνεται απέναντί
σας στον Καρκίνο, σας ωθεί στο προσκήνιο. Ο κίνδυνος είναι να παρασυρθείτε από
αυταπάτες και εξιδανικεύσεις, αυτές τις ημέρες.

ΥΔΡΟΧΟΟΣ

(20 Ιανουαρίου - 18 Φεβρουαρίου). Η ημέρα προσφέρεται για σημαντικές επαφές
και για δημιουργική εργασία. Εν όψει της συνόδου Αφροδίτης-Ποσειδώνα, την
Κυριακή, αυξάνουν η φαντασία αλλά και οι ουτοπίες σας.

ΙΧΘΥΕΣ

(19 Φεβρουαρίου - 20 Μαρτίου). Εν όψει της συνόδου Αφροδίτης-Ποσειδώνα, την
Κυριακή, αυξάνουν η φαντασία σας και η διάθεσή σας να καλλιεργείτε ουτοπίες
και οράματα. Φυλαχθείτε από ψεύτες και απατεώνες.

ΚΡΙΟΣ

(21 Μαρτίου - 19 Απριλίου). Φυλαχθείτε από μια διάθεση εξιδανίκευσης και
υπεραισιοδοξίας στον προσωπικό και τον επαγγελματικό τομέα. Οι ημέρες δεν
είναι κατάλληλες για μια νέα σχέση ή συνεργασία.

ΤΑΥΡΟΣ

(20 Απριλίου - 20 Μαΐου). Εν όψει της συνόδου Αφροδίτης-Ποσειδώνα, την
Κυριακή, οι καλλιτέχνες και τα πρόσωπα του θεάματος έχουν μεγάλη εύνοια. Ο
κίνδυνος είναι η εξιδανίκευση προσώπων και καταστάσεων.

ΔΙΔΥΜΟΙ

(21 Μαΐου - 21 Ιουνίου). Η Σελήνη είναι στο ζώδιό σας και ευνοεί συλλογικές
προσπάθειες, σημαντικές επαφές, μίντια, εκδόσεις, πολιτική, επιστημονική
έρευνα. Θα είστε το κέντρο της προσοχής.

ΚΑΡΚΙΝΟΣ

(22 Ιουνίου - 22 Ιουλίου). Η Πανσέληνος, που γίνεται τη Δευτέρα στο ζώδιό σας,
σας ωθεί στο προσκήνιο. Φυλαχθείτε, όμως, από απάτες και αυταπάτες αυτές τις
ημέρες. Υπάρχει, επίσης, κίνδυνος αλλεργιών και μολύνσεων.

ΛΕΩΝ

(23 Ιουλίου - 22 Αυγούστου). Εν όψει της συνόδου Αφροδίτης-Ποσειδώνα, την
Κυριακή προσέχετε τη διατροφή σας και φυλαχθείτε από αλλεργίες και μολύνσεις.
Οι καλλιτέχνες θα έχουν έμπνευση αυτές τις ημέρες.

ΠΑΡΘΕΝΟΣ

(23 Αυγούστου - 23 Σεπτεμβρίου). Η Σελήνη από τους Διδύμους σάς «βγάζει» στο
προσκήνιο. Εύνοια για την καριέρα και τη δημόσια εικόνα σας. Φυλαχθείτε από
αυταπάτες στον ερωτικό τομέα, αυτές τις ημέρες.

ΖΥΓΟΣ

(24 Σεπτεμβρίου - 23 Οκτωβρίου). Η Πανσέληνος της Δευτέρας, που γίνεται στο
ζενίθ του ωροσκοπίου σας, σας ωθεί στο προσκήνιο. Οι καλλιτέχνες θα έχουν
έμπνευση. Φυλαχθείτε από αυταπάτες και αλλεργίες.

ΣΚΟΡΠΙΟΣ

(24 Οκτωβρίου - 22 Νοεμβρίου). Εν όψει της συνόδου Αφροδίτης-Ποσειδώνα, την
Κυριακή, να φυλάγεσθε από ψεύτες, κλέφτες και απατεώνες. Οι καλλιτέχνες και
όσοι γράφουν θα έχουν αυξημένη φαντασία.

ΤΟΞΟΤΗΣ

(23 Νοεμβρίου - 21 Δεκεμβρίου). Η ημέρα ευνοεί τα επαγγελματικά σας,
σημαντικές επαφές και συναντήσεις. Εν όψει της συνόδου Αφροδίτης-Ποσειδώνα,
την Κυριακή, φυλαχθείτε από κλέφτες, ψεύτες και απατεώνες.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: N60</CAT>
<ED>
Κωδικός άρθρου: A16034N601</ED>
<ID>
ID:134240

</ID><URL>http://ta-nea.dolnet.gr/neaweb/neafile.print_unique?e=A&f=16034&m=N60&aa=1</URL></REF>


Article

<CATEGORY>vin10</CATEGORY>

 <H5>ΝΕΟΣ ΑΘΛΗΤΙΚΟΣ ΝΟΜΟΣ: ΤΟΜΕΣ ΣΕ ΔΙΑΙΤΗΣΙΑ - ΑΘΛΗΤΙΚΗ ΔΙΚΑΙΟΣΥΝΗ
</H5><H2>Ριζικές αλλαγές
</H2>
σελίδες 6-7

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16034O001</ED>
<ID>
ID:134261

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Επιστροφή Οφορίκουε στην ενδεκάδα </H2>
σελίδα 4

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16034O002</ED>
<ID>
ID:134305

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O00&aa=2</URL></REF>


Article

<CATEGORY>vin10</CATEGORY>

 <H2></H2><H2>Προβάδισμα για πρόκριση στις «8» </H2>
σελίδα 3

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16034O003</ED>
<ID>
ID:134342

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O00&aa=3</URL></REF>


Article

<CATEGORY>vin10</CATEGORY>

 <H5></H5><H2>Τρίζει η καρέκλα του Σερφ </H2>
σελίδα 10

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16034O004</ED>
<ID>
ID:134366

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O00&aa=4</URL></REF>


Article

<CATEGORY>vin10</CATEGORY>

 <H5></H5><H2>Το άγχος στον Ολυμπιακό </H2>
σελίδα 9

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16034O005</ED>
<ID>
ID:134383

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O00&aa=5</URL></REF>


Article

<CATEGORY>vin10</CATEGORY>

 <H2></H2><H2>Κρεμάει τα παπούτσια ο Σαραβάκος </H2>
σελίδα 4

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16034O006</ED>
<ID>
ID:134393

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O00&aa=6</URL></REF>


Article

<CATEGORY>vin10</CATEGORY>

 <H2></H2><H2>«Φίμωσαν» τον Βουράκη για τη διαιτησία </H2>
σελίδες 6-7

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16034O007</ED>
<ID>
ID:134397

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O00&aa=7</URL></REF>


Article

<CATEGORY>vin10</CATEGORY>

 <H5>ΒΡΥΖΑΣ ΚΑΙ ΦΡΟΥΣΣΟΣ ΑΠΟΧΩΡΗΣΑΝ ΕΚΝΕΥΡΙΣΜΕΝΟΙ ΟΤΑΝ ΑΝΤΙΚΑΤΑΣΤΑΘΗΚΑΝ ΑΠΟ ΤΟΥΣ
ΠΡΟΠΟΝΗΤΕΣ ΤΟΥΣ
</H5><H2>Απείθαρχοι
</H2>
ΤΙ ΚΟΙΝΟ είχαν χθες ο Βρύζας με τον Φρούσσο και ο Αναστασιάδης με τον Γκμοχ;

Και οι δύο παίκτες, όταν αντικαταστάθηκαν από τους προπονητές τους, φανέρωσαν
τον εκνευρισμό τους για την αλλαγή και ενδέχεται να τιμωρηθούν από την τεχνική
ηγεσία για την απειθαρχία τους.

Ο επιθετικός του ΠΑΟΚ κατευθύνθηκε στον πάγκο της ομάδας του και αρνήθηκε να
δώσει το χέρι του στον Αναστασιάδη.

Ο τεχνικός του «δικεφάλου» του Βορρά παρά τη δήλωσή του μετά το τέλος του
ματς: «Με τον Βρύζα τα έχουμε βρει. Δεν υπάρχει πρόβλημα», αναμένεται να
εισηγηθεί στη διοίκηση την παραδειγματική τιμωρία του με χρηματικό πρόστιμο.

Από την άλλη πλευρά, ο Νίκος Φρούσσος μόλις αντικαταστάθηκε δεν πήγε στον
πάγκο του Ιωνικού και έφυγε αμέσως για τα αποδυτήρια. Η ενέργεια του
επιθετικού της νικαιώτικης ομάδας δεν έμεινε απαρατήρητη από τον Γιάτσεκ
Γκμοχ, ο οποίος είναι αμείλικτος στο θέμα της πειθαρχίας.

Όσον αφορά την υπόθεση πρόκρισης μετά το χθεσινό παιχνίδι, ο Άγγελος
Αναστασιάδης φάνηκε προσγειωμένος, τονίζοντας ότι: «Το δεύτερο ημίχρονο θα
παιχτεί στην Αθήνα. Δεν πρέπει να είσαι ποτέ σίγουρος στο ποδόσφαιρο. Έχουμε
βέβαια προβάδισμα μετά το 2-0. Στο πρώτο ημίχρονο ήμασταν νευρικοί, αλλά στο
δεύτερο μέρος βελτιωθήκαμε. Κάνω έκκληση στον κόσμο μας να έρθει στον
κυριακάτικο αγώνα με τον Αθηναϊκό».

Ο Γιάτσεκ Γκμοχ επισήμανε τις χαμένες ευκαιρίες που είχε η ομάδα του και
δήλωσε ότι θα παλέψει ο Ιωνικός στη ρεβάνς: «Δεν τα παρατάμε. Αν παίξουμε όπως
στην Τούμπα, μπορούμε να προκριθούμε. Ελπίζω να πετύχουμε γκολ στο δεύτερο ματς».

*** Με τον Άντις που αγωνίζεται στην
Καλαμαριά συζήτησαν οι παράγοντες του Ιωνικού, προκειμένου να αποκτηθεί στην
παρούσα μεταγραφική περίοδο.

*** Τα εισιτήρια του χθεσινού αγώνα ήταν
11.099 και οι εισπράξεις 21.025.000 δρχ.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O01</CAT>
<ED>
Κωδικός άρθρου: A16034O011</ED>
<ID>
ID:134262

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O01&aa=1</URL></REF>


Article

<CATEGORY>vin10</CATEGORY>

 <H2></H2><H2>Ποινικό μητρώο για τους διαιτητές </H2>
στην ΟΜΑΔΑ

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O01</CAT>
<ED>
Κωδικός άρθρου: A16034O015</ED>
<ID>
ID:134384

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O01&aa=5</URL></REF>


Article

<CATEGORY>vin10</CATEGORY>

 <H5>ΑΝΟΙΧΤΟΙ ΟΙ ΛΟΓΑΡΙΑΣΜΟΙ ΟΦΗ ΚΑΙ ΑΡΗ ΜΕΤΑ ΤΟ 2-1
</H5><H2>Εύθραυστο σκορ
</H2>
<AUTHOR>ΜΑΝΩΛΗΣ ΠΑΝΤΙΝΑΚΗΣ</AUTHOR>

Η μονομαχία Στράντζαλη-Νιόπλια έχει και δεύτερο μέρος

ΜΕ το εύθραυστο 2-1 ο ΟΦΗ θα ταξιδέψει σε 20
μέρες στη Θεσσαλονίκη.

Ήταν παιχνίδι με δύο πράξεις το χθεσινό. Και οι Θεσσαλονικείς απόδειξαν πως
δεν τους αρμόζει η Β' Εθνική. Με σφικτή άμυνα στα πρώτα 45 λεπτά παρέσυραν
τους Κρητικούς στο «μπαμ - μπουμ» ενώ στην επανάληψη πάσχισαν για την
ισοφάριση, ανοίχτηκαν, και οι 2.000 φίλαθλοι είδαν φάσεις και γκολ.

Ο Άρης με πολυπρόσωπη άμυνα ανέκοπτε με επιτυχία τις συνεχείς επιθετικές
πρωτοβουλίες των γηπεδούχων και σε μια στιγμή στο 44' που ξεχάστηκε ο
Τσιαντάκης στη μεγάλη περιοχή με δυνατό ευθύβολο σουτ έκανε το 1-0.

Με τον ίδιο ρυθμό και με μεγαλύτερη πίεση ο ΟΦΗ συνέχισε στο β' ημίχρονο, ενώ
ο Άρης δειλά - δειλά με αντεπιθέσεις προσπαθούσε για την ισοφάριση. Όμως στο
57' στο φάουλ που κέρδισε ο Νιόπλιας, ο τελευταίος πάσαρε στον Αναστασίου,
αυτός αριστερά στον Μαρινάκη που δεν δυσκολεύτηκε για το 2-0.

«Μπορούσαμε για 3ο και 4ο γκολ» είπε στο τέλος της συνάντησης ο Έγκεν Γκέραρντ
ο οποίος, σε ερώτηση αν τελικά αποδεχτεί την πρόταση να αναλάβει την ηγεσία
της Εθνικής ομάδας, ξεκαθάρισε: «Δεν γνωρίζω τίποτα, αλλά άποψή μου είναι πως
ο προπονητής της Εθνικής πρέπει να είναι Έλληνας».

Ο Άρης, με πολύχρονη εμπειρία στη μεγάλη κατηγορία, με παίκτες δεξιοτέχνες και
μαχητές όπως τον Βλαχούδη και τον Μητσόπουλο, πανηγύρισε έξαλλα το γκολ που
πέτυχε στο 80', όταν μετά τη σέντρα του Κατσαρού ο Βλαχούδης με κεφαλιά μείωσε
σε 2-1.

Οι Θεσσαλονικείς διαμαρτύρονται γιατί ο διαιτητής Στράτος Παπουτσέλης αρνήθηκε
να τους δώσει πέναλτι στο 73' όταν ο Βλαχούδης, ανάμεσα σε αμυντικούς του ΟΦΗ,
βρέθηκε στο έδαφος.

Ο Μυτιληνιός διαιτητής όμως ήταν κοντά και είδε τη φάση.

Ο Γιώργος Φοιρός, ικανοποιημένος από το αποτέλεσμα αλλά και την απόδοση των
παικτών του, είπε ότι είναι ανοιχτή η υπόθεση πρόκριση και ο Άρης βρίσκεται σε
καλό δρόμο.

Από τον χθεσινό ΟΦΗ κορυφαίος ήταν ο Νιόπλιας και τον ακολούθησαν οι Κιάσσος,
Τσιαντάκης και Σκέντζος. Από τον Άρη θαυμάσια απόδοση είχαν οι Βλαχούδης,
Μητσόπουλος, Κολτσίδας και Λιοξίδης.

Ο διαιτητής Στράτος Παπουτσέλης από τη Λέσβο είχε σχετικά καλή απόδοση.

Κόπηκαν 1.831 εισιτήρια και εισπράχτηκαν 3.618.000 δρχ.

ΟΦΗ: Χανιωτάκης, Κιάσσος, Αδάμος, Κουτσουπιάς, Σκέντζος, Μαρινάκης,
Νιόπλιας, Τσιαντάκης (64' Δέδες), Αναστασίου, Ρίζνιτς (46' Μποζίνοφ),
Σταυρακάκης (83' Παπαγιαννάκης).

ΑΡΗΣ: Κατεργιαννάκης, Λιοξίδης, Δαλκίδης (64' Μάρτινς), Κολτσίδας,
Βλαχούδης, Βλαχόπουλος, Μπορμπόκης (57' Μιρτσέκης), Στράντζαλης, Μπακογιάννης,
Λουμπούτης (73' Κατσαρός), Μητσόπουλος.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16034O021</ED>
<ID>
ID:134266

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O02&aa=1</URL></REF>


Article

<CATEGORY>vin10</CATEGORY>

 <H5>ΚΥΠΕΛΛΟ
</H5><H2>Λίγοι πήραν προβάδισμα για τους «8»
</H2>
ΤΟ ΕΝΔΙΑΦΕΡΟΝ για την πρόκριση τους «8» του κυπέλλου παραμένει αμείωτο
για τους περισσότερους μονομάχους, αφού ελάχιστοι απέκτησαν προβάδισμα που
καθιστά τυπική διαδικασία τη δεύτερη αναμέτρηση.

Μετά τον Παναθηναϊκό που επικράτησε (προχθές) του Πανσερραϊκού με 4-1, ο
Ηρακλής εξασφάλισε την πρόκριση από το πρώτο παιχνίδι, αφού επιβλήθηκε του
Εδεσσαϊκού με 5-0. Το μόνο άσχημο για τον «γηραιό» ήταν ο τραυματισμός του
Τάκη Γκώνια.

Προβάδισμα με 2-0 απέκτησε και ο ΠΑΟΚ απέναντι στον Ιωνικό, σε παιχνίδι με
αρκετές φάσεις. Στη Νεάπολη, οι παίκτες του Γκμοχ είναι πάντως «σκληρός» αντίπαλος...

Ανοιχτούς λογαριασμούς άφησαν ο ΟΦΗ και ο Άρης, αν και οι Κρητικοί έχουν το
πάνω χέρι με το χθεσινό 2-1. Με το ίδιο σκορ επικράτησε και η Βέροια της
Ξάνθης, αλλά η SKODA διαθέτει... ταχύτητα στο γήπεδό της. Χωρίς γκολ έληξαν
δύο ματς. Ο Πανιώνιος πήρε την ισοπαλία στην Αλεξανδρούπολη με αντίπαλο τον
Ορφέα, και η Καλαμαριά στο Αιγάλεω. Ο Απόλλων Λάρισας συνέχισε την... έκπληξη
και νίκησε άνετα την Αναγέννηση Καρδίτσας με το εντυπωσιακό 3-0.

Οι αγώνες ρεβάνς θα διεξαχθούν στις 28 του μήνα.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16034O022</ED>
<ID>
ID:134309

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O02&aa=2</URL></REF>


Article

<CATEGORY>vin10</CATEGORY>

 <H2>ΠΑΝΙΩΝΙΟΣ
</H2><H2>Έφυγε... λευκός
</H2><H2></H2>
«Λευκή» ισοπαλία (0-0) κατάφερε να αποσπάσει ο
Πανιώνιος στην Αλεξανδρούπολη από τον Ορφέα και θεωρείται, πλέον, φαβορί στη
ρεβάνς της Νέας Σμύρνης, για την πρόκριση στις «8» του Κυπέλλου.

Οι ευκαιρίες για γκολ ήταν μοιρασμένες. Οι γηπεδούχοι δεν κατάφεραν να
σκοράρουν στο 51' όταν ο Μουρατίδης σε κενή εστία γλίστρησε και έχασε τον
έλεγχο της μπάλας. Για τον Πανιώνιο μοιραίος παίκτης ήταν ο Μένταν, ο οποίος
στο 70' σούταρε από καλή θέση, όμως ο Καλαϊτζής απέκρουσε σε κόρνερ.

Καλή η διαιτησία του κ. Παπαχίτζιου (συνδέσμου Θεσσαλονίκης), ο οποίος
παρατήρησε με κίτρινη κάρτα τους Καπαγιαννίδη, Χαλιμακούδη, Μαργαρίτη και Ορτακτσίδη.

ΟΡΦΕΑΣ ΑΛΕΞΑΝΔΡΟΥΠΟΛΗΣ: Καλαϊτζής, Τσιώτας, Καλαϊτζίδης Σ., Καλαϊτζίδης Κ.,
Καπαγιαννίδης (77' Μπίτσιος), Μπογιάννης, Μουρατίδης, Ουσταμπασίδης,
Χαλιμακούδης (61' Μαργαρίτης), Ορτακτσίδης, Τζιαμπατσάκης.

ΠΑΝΙΩΝΙΟΣ: Φακής, Βόκολος, Μπουγάς, Μένταν, Σαπουντζής (75' Μπέργκερσεν),
Ναλιτζής (79' Κάφαλης), Μητσιόπουλος, Φύσσας, Παϊτέρης, Καρράς (86'
Μακρυγιάννης), Καρασαββίδης.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16034O023</ED>
<ID>
ID:134345

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O02&aa=3</URL></REF>


Article

<CATEGORY>vin10</CATEGORY>

 <H2>Η SKODA
</H2><H2>Έχει τον τελευταίο λόγο...
</H2>
<AUTHOR>ΒΑΣΙΛΗΣ ΒΩΛΚΟΣ</AUTHOR>

ΒΕΡΟΙΑ

ΜΠΟΡΕΙ η Βέροια να νίκησε 2-1 τη SKODA Ξάνθη, όμως
η πρόκριση στην προημιτελική φάση παραμένει ανοιχτή για την ακριτική ομάδα. Οι
γηπεδούχοι διατήρησαν την υπεροχή στο μεγαλύτερο διάστημα του αγώνα, ενώ οι
φιλοξενούμενοι έκαναν αισθητή την παρουσία τους μετά το 66', όταν αποβλήθηκε
με κόκκινη κάρτα ο τερματοφύλακας της Βέροιας Κωτσιόπουλος, ο οποίος ανέτρεψε
σαν τελευταίος παίκτης έξω από την περιοχή τον Καραγεωργίου.

Το 1-0 έγινε στο 24' με άψογο πλασέ του Στόικα, όμως τρία λεπτά αργότερα ο
Λουτσιάνο με ένα περίεργο σουτ ισοφάρισε σε 1-1 για την Ξάνθη, αφού
προηγουμένως η μπάλα βρήκε το δοκάρι της εστίας των γηπεδούχων.

Παρά το γκολ που δέχτηκε η Βέροια, οι παίκτες της ήταν καλύτεροι από τους
αντιπάλους τους και στο 39' ο νεαρός Δεμιρτζόγλου με δυνατό σουτ έξω από την
περιοχή πέτυχε το νικητήριο γκολ της ομάδας του. Στην επανάληψη οι
φιλοξενούμενοι έφτασαν κοντά στην ισοφάριση στο 58' όταν σε κεφαλιά του
Κεχαγιά η μπάλα βρήκε το δοκάρι της εστίας του Κωτσιόπουλου, ενώ δύο λεπτά
αργότερα ο Κουλακιώτης από ευνοϊκή θέση δεν μπόρεσε να σκοράρει.

Με λάθη η διαιτησία του Γιανναδάκη (Λασιθίου) που έδειξε κίτρινες κάρτες στους
Στόικα, Δεμιρτζόγλου..

ΒΕΡΟΙΑ: Κωτσιόπουλος, Τσαλουχίδης, Τσιγιάννης, Φασίδης, Κουλακιώτης,
Τζιώκας, Στόικα (73' Κεφαλούκος), Πέτκοβιτς, Δεμιρτζόγλου, Καστανιώτης (70'
Κουκουτζέλας), Στεβάνοβιτς (67' Πιπιλίδης).

SKODA ΞΑΝΘΗ: Καρκάνης, Παπαδημητρίου, Βενετίδης, Καραγεωργίου,
Κεχαγιάς, Ζήκος, Τεγγελίδης, Καντζηλίδης (46' Κυπαρίσσης), Χάβος (84'
Άνταμτσικ), Λουτσιάνο, Άντζας (77' Πατσατζόγλου).

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16034O024</ED>
<ID>
ID:134369

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O02&aa=4</URL></REF>


Article

<CATEGORY>vin10</CATEGORY>

 <H5>ΠΡΟΒΑΔΙΣΜΑ ΑΠΟ ΤΟΝ ΠΑΟΚ ΜΕΤΑ ΤΟ 2-0 ΣΤΗΝ ΤΟΥΜΠΑ
</H5><H2>Δύο βήματα πιο κοντά
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

Ο Άφας προσπαθεί να ξεφύγει από δύο αντιπάλους του. Η ρεβάνς στη Νεάπολη θα
είναι δύσκολη για τον Ιωνικό

ΔΙΑΦΗΜΙΣΗ του επιθετικού ποδοσφαίρου χθες στην Τούμπα, όπου ο ΠΑΟΚ
νίκησε 2-0 τον Ιωνικό στο πρώτο παιχνίδι του κυπέλλου και έθεσε τις βάσεις για
την πρόκρισή του στην προημιτελική φάση της διοργάνωσης.

Η μπάλα επί 90' πήγαινε πάνω-κάτω, με τον ΠΑΟΚ να διατηρεί ελαφρά εδαφική
υπεροχή και τον Ιωνικό να είναι πολύ επικίνδυνος στις επιθέσεις του. Με
κεντρικό άξονα τον Νάγκμπε που έκανε όλο το παιχνίδι των γηπεδούχων και τον
Ολιβάρεζ να μετατρέπεται σε κρυφό κυνηγό, ο ΠΑΟΚ προσπάθησε να αιφνιδιάσει στο
πρώτο δεκάλεπτο τους αντιπάλους του, χωρίς όμως αποτέλεσμα. 
Η άμυνα του Ιωνικού με γρήγορες επεμβάσεις κρατούσε μακριά τους επιθετικούς
του ΠΑΟΚ από την εστία του Πουρλιοτόπουλου. 
Η πρώτη καλή στιγμή του για την ομάδα του Άγγελου Αναστασιάδη ήταν στο 19' με
τον Ζαγοράκη που σε κενή εστία σούταρε άουτ, ενώ ένα λεπτό αργότερα ο Ολιβάρεζ
από αριστερά δεν μπόρεσε να στείλει από καλή θέση την μπάλα στα δίχτυα του Ιωνικού..

Η απάντηση των φιλοξενουμένων ήλθε στο 26' όταν σε δυνατό σουτ-φάουλ του Αφάς
έδιωξε την μπάλα με δυσκολία ο Μιχόπουλος και στην αντεπίθεση ο Μαραγκός με
σουτ μέσα από την περιοχή έκανε το 1-0..

Όμως και πάλι ο Ιωνικός στο 38' είχε την ευκαιρία να ισοφαρίσει, αλλά στην
κεφαλιά του Φρούσου από καλή θέση, ο Μιχόπουλος αντέδρασε σωστά στέλνοντας τη
μπάλα σε κόρνερ..

Δύο λεπτά μετά την έναρξη του δευτέρου ημιχρόνου, ο Νάγκμπε πέτυχε το 2-0,
στέλνοντας πρώτα την μπάλα στο δοκάρι και στη συνέχεια στο βάθος της εστίας
του Πουρλιοτόπουλου. Η συνέχεια του αγώνα είχε τις δύο ομάδες να παίζουν
ανοιχτά με τον ΠΑΟΚ περισσότερο επιθετικό και επικίνδυνο. Αντίθετα ο Ιωνικός
ενώ έβγαινε γρήγορα στις αντεπιθέσεις, οι παίκτες του δεν μπορούσαν να
ολοκληρώσουν τις προσπάθειές τους...

Πολύ καλή η διαιτησία του Σωτήρη Βοργιά (Αθήνας) που έδειξε κίτρινες κάρτες
στους Κορνέλιους, Οφρυδόπουλο και Ζαφειρίου..

ΠΑΟΚ: Μιχόπουλος, Κολομπούρδας, Τασσιόπουλος, Ολιβάρεζ (73' Καφφές),
Ζαφειρίου, Ζαγοράκης, Φραντζέσκος, Βρύζας (64' Κόβατς), Μαραγκός, Νάγκμπε,
Ζουμπούλης (75' Τουρσουνίδης)..

ΙΩΝΙΚΟΣ: Πουρλιοτόπουλος, Δεληγιάννης, Παχατουρίδης, Ξανθόπουλος,
Νταρακλίτσας, Αφάς, Μπρούστερ, Γυριχίδης (88' Τσόπτσης), Οφρυδόπουλος (77'
Κορνέλιους), Φρούσσος (64' Καλύκας), Μπέκος..

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16034O031</ED>
<ID>
ID:134267

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O03&aa=1</URL></REF>


Article

<CATEGORY>vin10</CATEGORY>

 <H5>Ο ΗΡΑΚΛΗΣ
</H5><H2>Πήρε την πρόκριση, έχασε τον Γκώνια
</H2>
ΘΕΣΣΑΛΟΝΙΚΗ

Ο Χριστοδούλου πανηγύρισε χθες πιο ζεστά τα δύο από τα πέντε γκολ του Ηρακλή

ΠΡΟΚΡΙΣΗ στους «8» του κυπέλλου από το πρώτο παιχνίδι για τον Ηρακλή, που
νίκησε 5-0 τον Εδεσσαϊκό (Κωστής 2', Χριστοδούλου 45' - 59', Χαντζίδης 67' -
90'), αλλά έχασε τον Τάκη Γκώνια για είκοσι μέρες με θλάση στον δικέφαλο.

Ο άτυχος άσος του Ηρακλή τραυματίστηκε στο 35ο λεπτό και αποχώρησε
καταστενοχωρημένος και από χθες ανήκει στον γκρουπ των τραυματιών
(Κωνσταντινίδης, Παπαδόπουλος, Κωφίδης), προκαλώντας νέο πρόβλημα στον Γιώργο Παράσχο.

Το μάτς πάντως, ήταν «αγγαρεία» παρά τα πέντε γκολ. Και οι δύο ομάδες έπαιξαν
ελεύθερα χωρίς όμως να προσφέρουν καλό θέαμα. Οι δύο ομάδες είχαν από ένα
δοκάρι, ο Ηρακλής με τον Σαπάνη στο 52' και ο Εδεσσαϊκός με τον Τσαμφίλογλου
στο 42'

Ο Παράσχος δεν έμεινε ευχαριστημένος και όπως είπε μετά το παιχνίδι, «δεν
είχαμε σοβαρότητα, πρώτη φορά μας έκανε τόσες ευκαιρίες ο αντίπαλος, γι' αυτό
και δεν κοιτάζω το σκορ, αν και ήδη έχουμε προκριθεί στην επόμενη φάση». Ο δε
Αλεξίου ­ τεχνικός της Έδεσσας ­ απλά μίλησε για το μέλλον, «δεν στοχεύαμε στο
κύπελλο, θέλαμε βέβαια ένα γκολ, αλλά το μυαλό μας είναι στο πρωτάθλημα».

Οι συνθέσεις:

Mobitel ΗΡΑΚΛΗΣ: Καρκαμάνης, Σέμος, Στολτίδης, Γ. Κωστής (68' Κασίμπα), Η.
Σαπάνης (57' Ζιάγκας), Ι. Γιοβάνοβιτς, Μ. Χριστοδούλου, Τζούμπα, Κωνσταντίνου,
Γκώνιας (35' Χαντζίδης), Σουκιασιάν.

ΕΔΕΣΣΑΪΚΟΣ: Τόλιος, Σαμώλης, Κότσιφας, Σταφυλίδης (70' Γίτσας), Καραολάνης,
Φερεκίδης, Χασιώτης (73' Βεκόπουλος), Λουτσιάνο, Πετρίνιο, Μαρσέλο (76'
Φωτιάδης), Τσαμφίλογλου.

Διαιτήτευσε ο Βελιώδης χωρίς προβλήματα.

Κόπηκαν 1.402 εισιτήρια και εισπράχθηκαν 2.984.000 δρχ.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16034O032</ED>
<ID>
ID:134310

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O03&aa=2</URL></REF>


Article

<CATEGORY>vin10</CATEGORY>

 <H2>ΣΤΟ ΑΙΓΑΛΕΩ
</H2><H2>Έμειναν στο μηδέν
</H2>
ΤΟ ΑΙΓΑΛΕΩ δεν κατάφερε να αξιοποιήσει τις δύο κλασικές ευκαιρίες που του
παρουσιάστηκαν και παραχώρησε ισοπαλία 0-0 στον Απόλλωνα Καλαμαριάς. Οι
φιλοξενούμενοι παίζοντας έξυπνα πήραν το αποτέλεσμα που ήθελαν για τη ρεβάνς
στη Θεσσαλονίκη. Πάντως, από πλευράς θεάματος, το παιχνίδι δεν διεκδικεί
δάφνες, αφού η μπάλα ­ στη μεγαλύτερη διάρκεια ­ παιζόταν στο κέντρο του γηπέδου.

Στο 44' ο Σημαντήρας βρέθηκε ανενόχλητος απέναντι στον Κοέντα, όμως σούταρε
απελπιστικά άουτ. Τρία λεπτά πριν από τη λήξη του αγώνα, ο αρχηγός του
Αιγάλεω, Τσιαμπουρής, πλάσαρε μέσα από τη μεγάλη περιοχή, αλλά η μπάλα χτύπησε
στο δεξί κάθετο δοκάρι της εστίας του τερματοφύλακα της Καλαμαριάς (87').

Καλή η διαιτησία του Πιστούνη (συνδέσμου Πρέβεζας), ο οποίος παρατήρησε με
κίτρινη κάρτα τους Καλαμάκη, Σημαντήρα και Γρηγοριάδη.

Ο προπονητής του Αιγάλεω Θωμάς Βασιλειάδης τόνισε: «Είχαμε κλασικές ευκαιρίες
να σκοράρουμε, όμως, σταθήκαμε άτυχοι. Δεν έχουμε άγχος για το Κύπελλο, αλλά
στη ρεβάνς θα παλέψουμε περισσότερο, αφού θα έχουν επιστρέψει και οι τραυματίες».

Ο βοηθός του Νίκου Αλέφαντου Λάκης Παπαϊωάννου αρκέστηκε να πει: «Το
αποτέλεσμα ήταν δίκαιο. Αγωνιστήκαμε με νέα παιδιά και μείναμε ικανοποιημένοι
από την απόδοσή τους. Στόχος μας είναι το πρωτάθλημα, όμως στη ρεβάνς θα
επιδιώξουμε την πρόκριση».

ΑΙΓΑΛΕΩ: Μπακόπουλος, Κεπεντετζίδης, Γκότσι, Καλαμάκης (77' Ρούσσος),
Τζήκας, Βολονάκης, Σημαντήρας (75' Παπαγεωργίου), Τσιαμπουρής, Πούλιος (85'
Καλούδας), Σουρλής, Κελεσίδης.

ΑΠΟΛΛΩΝ ΚΑΛΑΜΑΡΙΑΣ: Κοέντας, Σαμλίδης, Γρηγοριάδης, Στρατηλάτης,
Πέτροβιτς, Λεβέντης, Τσαλίκης, Μπουλής (28' Καραγιαννίδης), Παρμαξίδης,
Λιόφτης, Κάκογλου.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16034O033</ED>
<ID>
ID:134346

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O03&aa=3</URL></REF>


Article

<CATEGORY>vin10</CATEGORY>

 <H2>Ο Απόλλων με σκορ ασφαλείας στην Καρδίτσα
</H2>
ΤΟ ΣΚΟΡ ασφαλείας (3-0) που πέτυχε χθες ο Απόλλωνας Λάρισας κόντρα στην
Αναγέννηση Καρδίτσας απέδειξε ότι γνωρίζει πολύ καλά το ρόλο του Δαβίδ στο
θεσμό του Κυπέλλου. Γιατί:

*** Κατέχει την τελευταία θέση στο Βόρειο όμιλο της Γ' Εθνικής και
στον προηγούμενο γύρο απέκλεισε την Παναχαϊκή.

*** Απέκτησε σημαντικό πλεονέκτημα για τους «8» του Κυπέλλου κόντρα
στην Καρδίτσα που αγωνίζεται στην Β' Εθνική.

*** Την προηγούμενη Κυριακή έγινε ο αγώνας Λάρισας-Καρδίτσας (0-0) και
οι γηπεδούχοι κινδύνεψαν με ήττα.

Στο χθεσινό ματς οι γηπεδούχοι ήταν κυρίαρχοι και δεν άφησαν περιθώρια
αντίδρασης στους αντιπάλους, ικανοποιώντας έτσι τους περίπου 2.000 φιλάθλους τους.

Τα γκολ των νικητών πέτυχαν οι Κακαγιάννης (16'), Μάγγος (35') και Κώτσος
(60'), ενώ ο Ευθυμιάδης στο 46' είχε δοκάρι.

Εύκολο του διαιτητή Ποντίκη που έδειξε την κίτρινη κάρτα στον Γκιλέκα.

Απόλλων Λάρισας: Μπρέλας, Τζανής, Κακαγιάννης, Μάγγος, Κολομητρούσης,
Τρουβάς, Κιριτσάκας (83' Ζητούδης), Νανούλης (55' Βελετάνης), Ευθυμιάδης (89'
Παπαθανασίου), Γκιλέκας, Κώτσος.

Αν. Καρδίτσας: Φαφούλας, Κατρούλιας (69' Καλφαδόπουλος), Κιούρκας,
Μπουντούρης, Αβραμόπουλος, Αλιβάνογλου (72' Καρκαλέτσης), Φλώρος, Στάθης,
Σικάρας, Σαΐτης, Κωτσόπουλος (46' Εβίντι).

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16034O034</ED>
<ID>
ID:134370

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O03&aa=4</URL></REF>


Article

<CATEGORY>vin10</CATEGORY>

 <H5>ΙΤΑΛΙΑ
</H5><H2>Εκπληκτική η Μίλαν
</H2>
ΕΚΠΛΗΚΤΙΚΗ νίκη της Μίλαν, στο χτεσινό ντέρμπι της προημιτελικής φάσης του
κυπέλλου στην Ιταλία, επί της Ίντερ, με 5-0! Τα γκολ των «ροσονέρι» σημείωσαν
οι Αλμπερτίνι (29' πεν.), Γκανζ (33'), Σαβίσεβιτς 944'), Κολονέζε (46'
αυτογκόλ), Νίλσεν (59'). Με αυτό το αποτέλεσμα η Μίλαν προκρίθηκε ουσιαστικά
στην ημιτελική φάση (ο επαναληπτικός στις 22/1).

Επίσης, η Μπαρτσελόνα νίκησε στη Βαρκελώνη 2-0 την Μπορούσια Ντόρτμουντ (Λουίς
Ενρίκε 8', Ριβάλντο 61' πεν.) και έκανε σημαντικό βήμα για την κατάκτηση του
«Σούπερ Καπ».

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16034O035</ED>
<ID>
ID:134386

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O03&aa=5</URL></REF>


Article

<CATEGORY>vin10</CATEGORY>

 <H5>ΔΑΝΙΗΛ: ΜΕ ΝΙΚΗ ΕΠΙ ΤΟΥ ΠΑΝΗΛΕΙΑΚΟΥ Ο ΠΑΟ ΑΓΓΙΖΕΙ ΤΗΝ ΚΟΡΥΦΗ
</H5><H2>Το κλειδί του Πύργου...
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Πικραμένος από τον Δανιήλ ο Σαραβάκος, αποχωρεί...

«ΑΝ ΘΕΛΟΥΜΕ να παραμείνουμε στο παιχνίδι του τίτλου πρέπει να νικήσουμε τον
Πανηλειακό στον Πύργο. Δεν έχουμε άλλη επιλογή. Το μυαλό σας σ' αυτόν τον
αγώνα που είναι ο πιο σημαντικός αυτόν το μήνα».

Έστειλε το μήνυμα χθες ο Βασίλης Δανιήλ μιλώντας στους παίκτες του, στην
Παιανία. Και «βάζοντας κάτω το πρόγραμμα» διαπίστωσε, ότι αν το τριφύλλι
περάσει αλώβητο από τον Πύργο τότε έχει πολλές πιθανότητες να βρεθεί ακόμη και
στην κορυφή τις επόμενες τρεις αγωνιστικές!

Πιο αναλυτικά: αν ο ΠΑΟ νικήσει την Κυριακή τον Πανηλειακό, ακολούθως παίζει
τρία ματς στην Αθήνα με Πανιώνιο, Απόλλωνα, Παναχαϊκή. Παράλληλα, η πρωτοπόρος
ΑΕΚ παίζει με Ξάνθη (εκτός), με ΠΑΟΚ (εντός), με Προοδευτική (εκτός) και το
μεγάλο ντέρμπι με Ολυμπιακό στη Νέα Φιλαδέλφεια! Ένα πρόγραμμα-φωτιά για την
Ένωση, αλλά και για τον Ολυμπιακό, που θα αντιμετωπίσει την ΑΕΚ στη Νεα
Φιλαδέλφεια και όπως και να έχουν τα πράγματα θα υπάρξουν απώλειες, είτε για
τη γηπεδούχο είτε για τον φιλοξενούμενο είτε και για τους δύο (σε περίπτωση
ισοπαλίας). Για το ματς με τον Πανηλειακό, ο ΠΑΟ παρέλαβε 1.400 εισιτήρια, τα
οποία... εξαφανίστηκαν εν ριπή οφθαλμού. Αν ο καιρός ειναι καλός την Κυριακή,
πάνω από 5.000 οπαδοί των «πρασίνων» θα ταξιδέψουν στον Πύργο για να
συμπαρασταθούν στην ομάδα τους.

*** Στις 26 Ιανουαρίου έρχεται στην Αθήνα η ΤΣΣΚΑ Κιέβου, που θα
προετοιμαστεί για δύο εβδομάδες στην Παιανία και θα παίξει φιλικό παιχνίδι με
τον Παναθηναϊκό.

*** Σήμερα θα συναντηθούν οι Γ. Βαρδινογιάννης και Β. Δανιήλ και θα
μιλήσουν για όλα τα θέματα. Οι δύο επρόκειτο να τα πουν την Τετάρτη, αλλά η
συνάντηση αναβλήθηκε με πρωτοβουλία του προέδρου.

Ο ΣΑΡΑΒΑΚΟΣ

Έτοιμος να σταματήσει το ποδόσφαιρο είναι ο Δημήτρης Σαραβάκος! Ο μεγάλος άσος
δεν έχει εμφανιστεί καθόλου τις τελευταίες δύο ημέρες στις προπονήσεις και
φέρεται αποφασισμένος να κρεμάσει οριστικά τα παπούτσια του, πικραμένος από τη
συμπεριφορά του προπονητή του. Ο Σαραβάκος, που το καλοκαίρι τα έδωσε όλα στα
φιλικά, αλλά δεν χρησιμοποιήθηκε στα επίσημα παιχνίδια, είχε τυπική παρουσία
στις προπονήσεις όταν διαπίστωσε ότι δεν τον υπολόγιζαν καθόλου για τη βασική
ενδεκάδα. Με δική του πρωτοβουλία ζήτησε από τον Δανιήλ να μη
συμπεριλαμβάνεται στις αποστολές της ομάδας και να μένει ελεύθερος τα
Σαββατοκύριακα. Τώρα μόνον ο κ. Γ. Βαρδινογιάννης μπορεί να τον πείσει να
παραμείνει μέχρι το καλοκαίρι. Αν και φαίνεται πολύ δύσκολο.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16034O041</ED>
<ID>
ID:134268

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O04&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Με 3 επιθετικούς στο Ναύπλιο
</H2>
ΤΡΕΙΣ επιθετικούς σκέπτεται να παρατάξει ο Ντούσαν Μπάγιεβιτς εναντίον της
Βέροιας. Ο τεχνικός των «ερυθρολεύκων» θα έχει στη διάθεσή του και τον Πίτερ
Οφορίκουε, ο οποίος θα ξεκινήσει στη βασική ενδεκάδα ύστερα από πολύ καιρό.

Ο Γκανέζος επιθετικός μετά τον σοβαρό τραυματισμό του, δεν έχει ακόμα
αγωνιστεί σε επίσημο παιχνίδι και αυτή θα είναι η πρώτη του εμφάνιση, εκτός κι
αν ο «Ντούσκο» αλλάξει γνώμη την τελευταία στιγμή. Όπως όμως δείχνουν οι μέχρι
τώρα δοκιμές στις προπονήσεις, οι Ίβιτς, Αλεξανδρής και Οφορίκουε θα
αποτελέσουν το επιθετικό τρίο του Ολυμπιακού.

Ο Οφορίκουε, πάντως, θα φύγει τελικά για την πατρίδα του, για να ενσωματωθεί
στην Εθνική ομάδα της Γκάνας, το δεύτερο δεκαπενθήμερο του Ιανουαρίου. Ο
Ολυμπιακός καταβάλλει προσπάθειες για να επιστρέψει ο παίκτης στο τέλος του
μήνα και να αγωνιστεί στο ματς με την ΑΕΚ (31/1) και στη συνέχεια να φύγει και
πάλι, αφού το Παναφρικανικό Πρωτάθλημα ρχίζει στις 7 Φεβρουαρίου.

Στα μεταγραφικά επικρατεί στασιμότητα, αφού η υπόθεση Αντριόλι, ναι μεν
απασχολεί τον Ολυμπιακό, αλλά εξελίξεις δεν υπάρχουν.

Χθες, ο Αλέκος Ράντος συναντήθηκε με άνθρωπο της διοίκησης του Ολυμπιακού και
οι δύο πλευρές συμφώνησαν να λυθεί το συμβόλαιο του ποδοσφαιριστή.

* Με έγγραφό της που έστειλε χθες στην ΕΠΑΕ η Αστυνομική Διεύθυνση Αργολίδας
ζητεί ο αγώνας Ολυμπιακού - Βέροιας να μη γίνει στο γήπεδο του Ναυπλίου
(υποστηρίζεται ότι δεν πληροί όλες τις προϋποθέσεις), αλλά στο γήπεδο του Άργους.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16034O042</ED>
<ID>
ID:134311

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O04&aa=2</URL></REF>


Article

<CATEGORY>vin10</CATEGORY>

 <H2>ΑΕΚ
</H2><H2>Σκέψεις για αύξηση και των εσόδων
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΝΑ ΑΥΞΗΘΟΥΝ οι οικονομικοί πόροι επιθυμούν στην ΑΕΚ! Και κάποιοι θεωρούν ότι
ναι μεν το νούμερο των εισιτηρίων (21.667) στο ματς με τον ΟΦΗ ήταν σούπερ,
αλλά οι εισπράξεις δεν ήταν ανάλογες (40.982.000 δρχ.).

Είναι φανερό ότι μετά την αρχική ικανοποίηση για τη μαζική επιστροφή του
κόσμου στις εξέδρες του «Νίκος Γκούμας», ο προβληματισμός αυξάνεται. Δηλαδή,
οι Άγγλοι και ο Ναντλ ­ βρίσκεται εκ νέου στην Ελλάδα και συσκέπτεται συνεχώς
με δικά του υψηλόβαθμα στελέχη και του Γ. Λεωτσινίδη κάνοντας απογραφές και
εξετάζοντας οικονομικά θέματα ­ πιστεύουν ότι συν τω χρόνω πρέπει τα
εκατομμύρια που εισρέουν στα ταμεία να είναι παραπάνω.

Για παράδειγμα αναφέρουμε ότι στο (φετινό) ντέρμπι με τον Παναθηναϊκό κόπηκαν
19.516 εισιτήρια και οι εισπράξεις έφθασαν τα 57.354.000 δρχ., ενώ φυσικά δεν
γίνεται λόγος για το περυσινό δυσθεώρητο νούμερο των περίπου 170 εκατ. στο
ματς με την Παρί Σεν Ζερμέν. Η συγκεκριμένη πολιτική της ΑΕΚ, όπως σημειώσαμε
και χθες, ήταν για έναν και μόνο λόγο. Η προσπάθεια αφορούσε στο λεγόμενο
«φτιάξιμο του προφίλ», στην επιστροφή του κόσμου στο γήπεδο, στη γνωριμία με
τη «νέα κατάσταση». Όταν οι υπεύθυνοι κρίνουν πως πέτυχε ο «υπ' αριθμόν ένας
στόχος», τότε θα εξετάσουν τις οικονομικές παραμέτρους ­ εκτός φυσικά και αν
οι Άγγλοι πιέσουν νωρίτερα για αποτελέσματα προς (και) αυτή την κατεύθυνση.

Στον αγωνιστικό τομέα, κρίσιμη θεωρείται η σημερινή προπόνηση για τη συμμετοχή
του Ηλία Ατματσίδη στον αγώνα της Ξάνθης. Ο διεθνής πορτιέρο ούτε χθες μετείχε
στο προπονητικό πρόγραμμα, ωστόσο η αισιοδοξία στο ιατρικό τιμ παραμένει. Το
θέμα είναι ότι οι ενοχλήσεις παραμένουν (ο κίπερ έχει θλάση στους οπίσθιους
μηριαίους) και άρα το θέμα είναι στον αέρα! Η παρουσία του είναι τουλάχιστον
δύσκολη και συνεπώς ετοιμάζεται και ο Καραγιάννης. Να σημειωθεί ότι και ο
Ντέμης Νικολαΐδης έκανε χθες μόνος, αλλά σαφώς η περίπτωσή του δείχνει ευκολότερη.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16034O043</ED>
<ID>
ID:134347

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O04&aa=3</URL></REF>


Article

<CATEGORY>vin10</CATEGORY>

 <H2>Γ' ΕΘΝΙΚΗ
</H2><H2>Συνεχίζει αήττητος ο Παναιγιάλειος
</H2>
ΣΤΟ 90' ισοφάρισε (1-1) ο Παναιγιάλειος τον Αιολικό και παρέμεινε η μοναδική
αήττητη ομάδα στο πρωτάθλημα της Γ' Εθνικής, αφού ο Ολυμπιακός Βόλου «έσπασε»
(1-0) στο 88' το αήττητο του Πιερικού, στη χθεσινή 9η αγωνιστική.

Στη Μυτιλήνη, ο Αιολικός προηγήθηκε στο σκορ με τον Τσιπλίδη (46') και ο
Ανδρούτσος πέτυχε στην εκπνοή του αγώνα το γκολ της ισοφάρισης για την ομάδα
του Αιγίου, που φιγουράρει στο «ρετιρέ» του Νοτίου Ομίλου με συγκάτοικο τον
Άγιο Νικόλαο.

Στον Βόλο ο τοπικός Ολυμπιακός, δύο λεπτά πριν από τη λήξη του ματς με τον
Πιερικό, πέτυχε το νικητήριο γκολ με τον Παππά και πλησίασε στους δύο βαθμούς
από την κορυφή του Βορείου Ομίλου.

Το νεοφώτιστο Κερατσίνι μετά και τη νίκη (3-0) επί του Μαρκό κατέχει την τρίτη
θέση και αποτελεί έως τώρα την ευχάριστη έκπληξη του πρωταθλήματος.

Ο Ορέστης Ορεστιάδας πήρε βαθμολογική «ανάσα» επικρατώντας εντός έδρας με 1-0
της Πρέβεζας. Το μοναδικό γκολ της συνάντησης πέτυχε από τα 11 μέτρα ο Ιγνάτοφ.

Σπουδαία εκτός έδρας νίκη (2-1) πέτυχε ο Αγροτικός Αστέρας εναντίον των
Αμπελοκήπων. Οι φιλοξενούμενοι κατάφεραν να ανατρέψουν το εις βάρος τους σκορ
(1-0), που είχε διαμορφώσει στο 29' ο Κεχαγιάς, με τα γκολ που πέτυχαν οι
Καραμανλής (42') και Δεργιαδές (44'), παίρνοντας έτσι τρεις πολύτιμους βαθμούς.


<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16034O044</ED>
<ID>
ID:134371

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O04&aa=4</URL></REF>


Article

<CATEGORY>vin10</CATEGORY>

 <H5>ΑΠΟΤΕΛΕΣΜΑΤΑ ΤΟΥ 2ου (ΠΕ) ΔΙΑΓΩΝΙΣΜΟΥ 1998
</H5><H5>Τι λένε οι αριθμοί
</H5><H5>Πόσες φορές εμφανίστηκαν ως τώρα
</H5><H2>Πρώτη του πρωτοπόρου
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Στον δεύτερο μόλις διαγωνισμό του νέου έτους έκανε
την εμφάνισή του ο πρωτοπόρος σε εμφανίσεις 26. Έφθασε έτσι τις 93 παρουσίες
στο σύνολο των μέχρι τώρα διαγωνισμών και ανέβασε σε 6 εμφανίσεις τη διαφορά
που τον χωρίζει από τον δεύτερο 7.

Στην τρίτη θέση ακολουθούν μαζί οι 13 και 14, που έχουν από 86 εμφανίσεις
συνολικά. Από τους καθυστερημένους δεν κληρώθηκε κανείς και έτσι ο 23 έφθασε
τις 39 συνεχείς απουσίες, ενώ ακολουθεί ο 45, που δεν έχει κληρωθεί εδώ και 28
διαγωνισμούς. Καλά μπήκε ο χρόνος για τους 5 και 48, που συμμετείχαν και στη
δεύτερη τυχερή εξάδα του 1998. Οι Μονοί επικράτησαν των Ζυγών με 4 - 2 για
τρίτη συνεχή φορά, ενώ για τέταρτη φορά Μικροί και Μεγάλοι ήρθαν ισόπαλοι.
Έτσι οι Μικροί έμειναν για έκτο διαγωνισμό χωρίς νίκη. Τα συνολικά σκορ έχουν
διαμορφωθεί σε 1.795Μ - 1.757Ζ και 1.768μ - 1.784Μ. Διπλές κληρώθηκαν οι
δεκάδες των 10 και 20, ενώ η δεκάδα του 1 συνέχισε το εκπληκτικό της σερί,
φθάνοντας τις 21 συνεχείς εμφανίσεις. Επτά συνεχείς εμφανίσεις, με εννέα
αριθμούς, έχει η δεκάδα του 10 και τρεις η δεκάδα του 40, ενώ ύστερα από επτά
διαγωνισμούς δεν κληρώθηκε αριθμός από τη δεκάδα του 30. Ύστερα από επτά
διαγωνισμούς δεν υπήρξε διπλός λήγοντας. Λήγοντας σε 1 εμφανίστηκε για τέταρτη
συνεχόμενη φορά, ενώ εδώ και οκτώ διαγωνισμούς δεν έχει εμφανισθεί λήγοντας σε
0. Η διαλογή του διαγωνισμού της Πέμπτης ανέδειξε ένα δελτίο με έξι επιτυχίες,
που θα εισπράξει περίπου 98 εκατ. δρχ. Δύο νικητές βρέθηκαν στην πρώτη
κατηγορία του ΠΡΟΤΟ και θα εισπράξουν από περίπου 13 εκατ. δρχ.

* Κληρώθηκαν οι αριθμοί 5, 11, 17, 26, 29, 48.

* Συμπληρώθηκαν 11.898.239 στήλες.

* Μοιράστηκαν 225.114.683 δρχ.

* Βρέθηκε 1 6άρι που κερδίζει 97.924.885 δρχ., 234 5άρια που κερδίζουν από
230.885 δρχ., 12.296 4άρια που κερδίζουν από 3.295 δρχ. και 208.954 3άρια που
κερδίζουν από 155 δρχ.

ΠΡΟΤΟ: Κληρώθηκε ο αριθμός 1338908. 
* Συμπληρώθηκαν 2.580.494 στήλες.
<H3>Σε 592 διαγωνισμούς
</H3>
<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16034O051</ED>
<ID>
ID:134269

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O05&aa=1</URL></REF>


Article

<CATEGORY>vin10</CATEGORY>

 <H5>Ο ΝΕΟΣ ΑΘΛΗΤΙΚΟΣ ΝΟΜΟΣ: ΠΟΙΝΙΚΑ ΜΗΤΡΩΑ ΚΑΙ ΓΙΑ ΤΟΥΣ ΔΙΑΙΤΗΤΕΣ, Η ΠΟΛΙΤΕΙΑ ΘΑ
ΟΡΙΖΕΙ ΤΟΥΣ ΑΘΛΗΤΙΚΟΥΣ ΔΙΚΑΣΤΕΣ
</H5><H5>ΔΙΚΑΣΤΕΣ
</H5><H5>Αντισυνταγματική η διαδικασία της επιλογής
</H5><H2>Το τρίτο ημίχρονο
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Σε σύντομο χρονικό διάστημα ο υφυπουργός Αθλητισμού Ανδρέας Φούρας προτίθεται
να καταθέσει στη Βουλή προς ψήφιση τον νέο αθλητικό νόμο

ΜΕ ΜΙΑ σειρά θεσμικών παρεμβάσεων, μέσα από
τον νέο αθλητικό νόμο, προτίθεται να «απαντήσει» η αθλητική ηγεσία στα όσα
συμβαίνουν τον τελευταίον καιρό στον χώρο και ειδικότερα στο ποδόσφαιρο.

Οι παρεμβάσεις που επιχειρεί η αθλητική ηγεσία, στον χώρο του επαγγελματικού
ποδοσφαίρου ειδικότερα, εφόσον παραμείνουν στο τελικό κείμενο, αναμένεται να
προκαλέσουν έντονες αντιδράσεις και συζητήσεις.

Μειώνεται ο αριθμός των μελών του διοικητικού συμβουλίου της ΕΠΑΕ, ο ορισμός
των αθλητικών δικαστών θα γίνεται από τον εκάστοτε υφυπουργό Αθλητισμού,
επανεργοποιείται το ΑΣΕΑΔ, ενώ τίθενται προϋποθέσεις για τους διαιτητές.

Συγχρόνως όμως επιχειρείται παρέμβαση και γενικότερα στον αθλητικό χώρο, στις
Ομοσπονδίες, στην Επιτροπή Ολυμπιακών Αγωνων, ενώ με τη δημιουργία του
Ελληνικού Κέντρου Αθλητικής Έρευνας και Τεχνολογίας και του Εθνικού Συμβουλίου
Αθλητικού Σχεδιασμού η προσπάθεια αναβάθμισης του αγωνιστικού αθλητισμού
αποκτά προσανατολισμό προς το 2004 και την Ολυμπιάδα της Αθήνας.

Στο ποδόσφαιρο οι σημαντικότερες αλλαγές είναι:

*** Το διοικητικό συμβούλιο της ΕΠΑΕ γίνεται
ολιγομελές, στη σύνθεση του οποίου μετέχουν 7 μέλη, έναντι 13 που είναι μέχρι σήμερα.

*** Στο Δ.Σ. της ΕΠΟ μετέχει μόνο ένας
εκπρόσωπος της ΕΠΑΕ, ενώ η Εκτελεστική Επιτροπή της τελευταίας αποτελείται από
3 μέλη.

*** Οι μέτοχοι των ΠΑΕ αλλά και των
Αθλητικών Ανωνύμων Εταιρειών είναι φυσικά πρόσωπα ελληνικής υπηκοότητας ή
εταιρείες, στο κεφάλαιο των οποίων η ξένη συμμετοχή δεν υπερβαίνει το 25%, τα
δε μέλη αυτών έχουν απολύτως γνωστή ταυτότητα. Πάντως, δεν υπάρχει κανένα
πρόβλημα για εταιρείες ή φυσικά πρόσωπα από χώρες της Ευρωπαϊκής Ένωσης.

*** Το μετοχικό κεφάλαιο ΠΑΕ Α' Εθνικής δεν
μπορεί να είναι μικρότερο των 200 εκατ. δρχ., ΠΑΕ Β' Εθνικής μικρότερο των 120
εκατ. δρχ. και ΠΑΕ Γ' Εθνικής μικρότερο των 50 εκατ. δρχ.

*** Για να μετέχει μια ομάδα στα
πρωταθλήματα, θα πρέπει με την έναρξη της αγωνιστικής περιόδου να έχει
εξοφλήσει όλες τις ληξιπρόθεσμες οφειλές, ενώ κάθε τρίμηνο θα πρέπει να
υποβάλει πλήρη πίνακα των πάσης φύσεως εσόδων και εξόδων. Για όσες ΠΑΕ δεν
τηρούν τα παραπάνω, προβλέπεται ποινή αφαίρεσης δύο βαθμών από κάθε αγώνα, όσο
διάστημα διαρκεί αυτή η παράβαση.

*** Εξακολουθεί να είναι κώλυμα για τη
συμμετοχή σε διοικητικό συμβούλιο η μη ύπαρξη λευκού ποινικού μητρώου. Όπως
επίσης και η μη υποβολή του. Ανώνυμες Αθλητικές Εταιρείες, μέλη των οποίων
έχουν κηρυχθεί έκπτωτα με απόφαση του δικαιοδοτικού οργάνου αλλά δεν έχουν
απομακρυνθεί, τιμωρούνται με αφαίρεση δύο βαθμών από κάθε αγώνα τους, για όσο
διάστημα διαρκεί η παρατυπία.

*** Το δικαιοδοτικό όργανο (αθλητικός
δικαστής και ο αναπληρωτής του) ορίζεται με υπουργική απόφαση, ύστερα από
αίτημα και υποβολή ονομάτων από τον πρόεδρο του Συμβουλίου Διοίκησης του
Πρωτοδικείου της Αθήνας, ενώ για τις εκδικάσεις σε δεύτερο βαθμό τον λόγο
έχουν η Επιτροπή Εφέσεων και για ορισμένες υποθέσεις το ΑΣΕΑΔ. Η θητεία του
Μονομελούς Δικαιοδοτικού Οργάνου είναι διετής.

*** Όργανα διαιτησίας είναι η Κεντρική
Επιτροπή Διαιτησίας (το διοικητικό της Συμβούλιο αποτελείται από 5 ως 11 μέλη,
εκ των οποίων τα μισά συν ένα προέρχονται από την Ένωση Συνδέσμων Διαιτητών
και τα υπόλοιπα από το Δ.Σ. της ΕΠΟ), η Επιτροπή Ορισμού και η Πειθαρχική Επιτροπή.

*** Οι διαιτητές, προκειμένου να μετέχουν
στους πίνακες, θα πρέπει να υποβάλλουν στην αρχή κάθε περιόδου αντίγραφο του
ποινικού τους μητρώου και αντίγραφο της φορολογικής δήλωσης και των εντύπων
περιουσιακής κατάστασης και μεταβολών της.

*** Δίνεται το δικαίωμα στις Ανώνυμες
Αθλητικές Εταιρείες και τις ΠΑΕ να προχωρούν από μόνες τους σε συμβάσεις με τα
τηλεοπτικά κανάλια για τις μεταδόσεις αγώνων τους. Όμως οι ΑΑΕ και οι ΠΑΕ,
έχουν επίσης το δικαίωμα να προχωρήσουν στην παραχώρηση του δικαιώματος της
διαπραγμάτευσης των δικαιωμάτων τους στην οικεία Ομοσπονδία ή Ένωση.

Συγχρόνως όμως στο νομοσχέδιο προβλέπεται ότι:

Οι Ομοσπονδίες θα πρέπει να εκσυγχρονισθούν, προκειμένου να μπορέσουν να
αντεπεξέλθουν στις προκλήσεις των καιρών. Έτσι, κάθε Ομοσπονδία με περισσότερα
από 50 Σωματεία θα υποχρεώνεται να προσλαμβάνει διευθύνοντα σύμβουλο, με
προσόντα που καθορίζονται και αυξημένες αρμοδιότητες.

Παραμένουν τα κωλύματα για την εκλογή μελών διοικητικών συμβουλίων που έχουν
βεβαρημένο ποινικό μητρώο.

Δημιουργείται Ταμείο για τη νοσοκομειακή περίθαλψη των αθλητών, με πόρους τα
παράβολα για τη χορήγηση αδειών ίδρυσης και λειτουργίας ιδιωτικών γυμναστηρίων
καθώς και τα παράβολα για τη χορήγηση αδειών άσκησης επαγγέλματος προπονητού.

Η ΕΟΑ μετονομάζεται σε Ελληνική Ολυμπιακή Επιτροπή (ΕΟΕ), στη διοίκηση της
οποίας μπορούν να μετέχουν και επίτιμα μέλη. Η Εκτελεστική Επιτροπή της ΕΟΕ
έχει αυξημένες αρμοδιότητες.

Το Ελληνικό Κέντρο Αθλητικής Έρευνας και Τεχνολογίας έχει σκοπό την έρευνα και
ανάπτυξη των επιστημών του αθλητισμού, την αξιοποίηση των αποτελεσμάτων, τη
συλλογή, τεκμηρίωση, διάδοση των πληροφοριών.

Στη ΓΓΑ συνίσταται Εθνικό Συμβούλιο Αθλητικού Σχεδιασμού, που είναι
γνωμοδοτικό όργανο και ασχολείται με τα εκτελούμενα έργα, την κατανομή των
επιχορηγήσεων κ.λπ. Πρόεδρος του Συμβουλίου είναι ο εκάστοτε γ.γ. Αθλητισμού.

ΔΡΙΜΥ κατηγορώ προς την ΕΠΑΕ για την επιλογή των αθλητικών δικαστών
εξαπέλυσε χθες η Ένωση Δικαστών και Εισαγγελέων (ΕΔΕ), καταγγέλλοντας ως
αντισυνταγματική τη διαδικασία που ακολουθείται σήμερα και ζητώντας αλλαγή της
σχετικής νομοθεσίας.

Με ανακοίνωσή της ­ που όπως γνωστοποίησε προχθές η «ΟΜΑΔΑ», εκδόθηκε με
αφορμή τις επικρίσεις που έχουν αντίκτυπο στο χώρο των δικαστών για άνιση
μεταχείριση μεγάλων ομάδων σε σχέση με μικρότερες ­ η ΕΔΕ ζητεί:

*** Να αλλάξει το όνομα των ανωτέρω οργάνων
που ενεργούν ως αθλητικοί «δικαστές» χωρίς να έχουν καμία δικαστική ιδιότητα ή
σχέση. Να ονομασθούν αθλητικοί διαιτητές και το αντικείμενό τους αθλητική
διαιτησία ή ας δώσουν οι αρμόδιοι οποιαδήποτε άλλη ονομασία.

*** Αν η πολιτεία επιμείνει στη
χρησιμοποίηση δικαστών, να είναι η συγκρότηση των σχετικών οργάνων
αποκλειστικά από δικαστές, προτεινόμενους από τις αρμόδιες δικαστικές αρχές,
χωρίς δικαίωμα επιλογής εκ μέρους οποιουδήποτε διοικητικού οργάνου και
ιδιαίτερα της ΕΠΑΕ. Η δυνατότητα επιλογής εκ μέρους τους αποτελεί διοικητική
ενέργεια εντός του χώρου της Δικαιοσύνης και προσκρούει στο Σύνταγμα διότι
προσβάλλει την αυτονομία της. Ο ρόλος των διοικητικών οργάνων πρέπει να
περιορίζεται στην προώθηση της σχετικής διοικητικής πράξεως για το διορισμό
του προτεινόμενου δικαστή.

*** Οι αθλητικοί δικαστές, ως δικαστικοί
λειτουργοί, να ασκούν τα σχετικά καθήκοντά τους εντός των δικαστικών
καταστημάτων και σε χρόνο που εκείνοι θα ορίζουν.

*** Να επέλθει άμεση μεταβολή της σχετικής
νομοθεσίας, ώστε να προσαρμοσθεί στα προτεινόμενα, άλλως θα ζητήσουμε την
απόσυρση των συναδέλφων δικαστών από τα όργανα που απονέμουν την αθλητική
«δικαιοσύνη» και την εκ μέρους τους μη αποδοχή του διορισμού τους ή την
παραίτησή τους.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16034O061</ED>
<ID>
ID:134270

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O06&aa=1</URL></REF>


Article

<CATEGORY>vin10</CATEGORY>

 <H2>Διαφώνησαν για τον ομοσπονδιακό
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

ΣΕ ΑΔΙΕΞΟΔΟ βρέθηκε χθες η Τεχνική Επιτροπή της ΕΠΟ, καθώς υπήρξε
έντονος προβληματισμός για τον διάδοχο του Κώστα Πολυχρονίου στην εθνική ομάδα
ποδοσφαίρου. 
Κατά τη διάρκεια της συζήτησης, έγινε αρκετός λόγος για τρεις αλλοδαπούς
προπονητές, τον Ιταλό Αρίγκο Σάκι, τον Σουηδό Τόμι Σβένσον και τον Βόσνιο
Ίβιτσα Όσιμ, ωστόσο αρκετά από τα μέλη της Επιτροπής εξέφρασαν την αντίθεσή
τους και πρότειναν να εμπιστευθούν την ομάδα των Ανδρών σε ελληνικά χέρια. Πάντως:

Σύμφωνα με καλά πληροφορημένη πηγή, στις προτιμήσεις της ομοσπονδίας
πλειοδοτούν οι Σβένσον και Σάκι, με σοβαρό αουτσάιντερ τον πρώην προπονητή του
Παναθηναϊκού και τώρα της αυστριακής Στουρμ Γκρατς. 
Πάντα κατά την ίδια πηγή, επίσημη πρόταση δεν έχει γίνει σε κανέναν από τους
τρεις τεχνικούς. 
Έχουν, όμως, βολιδοσκοπηθεί και βρίσκουν ενδιαφέρουσα την πρόκληση να
εργαστούν στο εθνικό μας συγκρότημα.

«Ο προπονητής της Εθνικής θα είναι μεγάλο όνομα» δήλωσε χθες ο πρόεδρος της
Τ.Ε. της ΕΠΟ κ. Αδριάς, «αλλά προς το παρόν μελετάμε όλες τις παραμέτρους. 
Υπόψη μας έχουμε ορισμένα ονόματα, αλλά επίσημη πρόταση δεν είναι δυνατόν να
κάνουμε, αφού την απόφαση για τον προπονητή θα πάρει το Δ.Σ. της ΕΠΟ. Εμείς ως
Τεχνική Επιτροπή θα συνεδριάσουμε και την επόμενη εβδομάδα και θα φέρουμε την
εισήγησή μας για συζήτηση ενώπιον του Δ.Σ.». 
Ο κ. Αδριάς τόνισε επίσης ότι ο μισθός του νέου ομοσπονδιακού θα είναι
δεκαπλάσιος του κ. Πολυχρονίου (περισσότερα από 150 εκατ. δρχ. ετησίως) και
ακόμη ότι για τους τεχνικούς των άλλων εθνικών συγκροτημάτων θα προκηρυχθεί
πρόσκληση ενδιαφέροντος για την πρόσληψη Ελλήνων προπονητών.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16034O062</ED>
<ID>
ID:134312

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O06&aa=2</URL></REF>


Article

<CATEGORY>vin10</CATEGORY>

 <H5>ΒΟΥΡΑΚΗΣ
</H5><H2>Τον άκουσε μόνο ο εισαγγελέας
</H2>
Ποινικά μητρώα και φορολογικές δηλώσεις θα πρέπει να καταθέτουν οι διαιτητές
μαζί με την αίτηση για την ένταξή τους στους πίνακες

ΔΕΝ ΕΙΔΕ, δεν άκουσε, δεν έμαθε τίποτα η διοίκηση
της ΕΠΟ για τα προβλήματα που ταλαιπωρούν τον χώρο της διαιτησίας και το
ποδόσφαιρο γενικότερα. 
Στη χθεσινή συνεδρίαση του Δ.Σ. το θέμα των αναδιαρθρώσεων στους πίνακες
διαιτητών και παρατηρητών Α' Εθνικής όχι μόνο υποβαθμίστηκε, αλλά εντέχνως
αφαιρέθηκε και ο λόγος από τον πρόεδρο της Επιτροπής Διαιτησίας Βασίλη Βουράκη.

Ο αρχιδιαιτητής, που τις τελευταίες μέρες βρίσκεται στο στόχαστρο των Αθηναίων
(και όχι μόνο) διαιτητών, τρεις φορές ζήτησε τον λόγο προκειμένου να αναπτύξει
τις απόψεις του γύρω από τα όσα φανερά ή παρασκηνιακά συνέβησαν και του
καταμαρτυρούν, για την αποπομπή, κυρίως, του Αθηναίου διαιτητή Παναγιώτη
Βαρούχα και ορισμένων παρατηρητών διαιτησίας (δεν αναφέρθηκαν ονόματα), ωστόσο
και τις τρεις φορές το προεδρείο ευγενικά αρνήθηκε να του τον δώσει,
στρέφοντας τη συζήτηση σε άλλα δευτερευούσης σημασίας θέματα.

Πάντως το Δ.Σ. της ομοσπονδίας κάλυψε πλήρως τις ενέργειές του και τις
αποφάσεις της Επιτροπής Διαιτησίας και όπως του επισήμανε ο πρόεδρος της ΕΠΟ
Σωτήρης Αλημίσης «τώρα δεν είστε υπόλογος για καμία πράξη. Όταν έρθει η ώρα,
τότε θα ελεγχθείτε για οποιαδήποτε πράξη σας. 
Εσείς έχετε την ευθύνη και πρέπει να πράξετε για το καλύτερο στη διαιτησία.
Ναι, υπάρχουν προβλήματα με τους διαιτητές, τους παρατηρητές, τους
κανονισμούς, μπορείτε, όμως, με σύνεση και ηρεμία να βρείτε τις λύσεις».

Από την πλευρά της αντιπολίτευσης, και ειδικότερα του κ. Αναστόπουλου,
ζητήθηκε από τον κ. Βουράκη ή να επανεξετάσει τους πίνακες διαιτητών και
παρατηρητών ή να υποβάλει την παραίτησή του, αφού στην αξιολόγηση υπήρξαν
πολλές παρατυπίες.

Ο κ. Βουράκης, πάντως, πρόλαβε να... πει δυο λόγια, αφού δεν του επέτρεψαν να
εκφραστεί για το θέμα των συνεργατών του στην Ε.Δ. (ήθελε να «κόψει» τρεις,
που τον «πούλησαν»). Δηλαδή ότι κατέφυγε στον εισαγγελέα προκειμένου να
διερευνήσει όσα γράφονται το τελευταίο διάστημα «για πράγματα που έγιναν στο
παρελθόν και εκλαμβάνονται τώρα σε βάρος του. Αυτή τη στιγμή η διαιτησία
βάλλεται από παντού κι αυτό δεν θα περάσει έτσι», τόνισε φανερά εκνευρισμένος..

Συζήτηση, λοιπόν, άνευ ουσίας έγινε χθες για τη διαιτησία, όχι όμως και για
την τεχνολογία στην υπηρεσία του ποδοσφαίρου που ανέπτυξε ο κ. Συναδινός.

Η μελέτη του Πανεπιστημίου Πατρών για τη μηχανοργάνωση της ΕΠΟ ήταν το πιο
ενδιαφέρον θέμα της συζήτησης, καθώς εντός εξαμήνου η ΕΠΟ θα διαθέτει σύγχρονο
εξοπλισμό με σύνδεση ΟΝ LINE με όλες τις Ενώσεις, την FIFA και την UEFA,
είσοδο στο INTERNET και άρτια εσωτερική οργάνωση.

*** Πολλή συζήτηση έγινε επίσης και για την
επέμβαση της Δικαιοσύνης στο θέμα του ορισμού των αθλητικών δικαστών στις
επιτροπές της ΕΠΑΕ και της ΕΠΟ, ενώ ανακοινώθηκαν τα ονόματα δύο Πρωτοδικών,
των κ.κ. Σταματέλου, Καταλιακού, στην Επιτροπή Επίλυσης Οικονομικών Διαφορών
μεταξύ ΕΠΑΕ-ΠΣΑΠ.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16034O063</ED>
<ID>
ID:134348

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O06&aa=3</URL></REF>


Article

<CATEGORY>vin10</CATEGORY>

 <H5></H5><H5>Φυλάκιση 7 ετών για τις βόμβες
</H5><H5>Δεν φεύγει ο Ραβανέλι
</H5><H2>Εμπιστευτικά
</H2>
Σε επτά χρόνια φυλάκιση καταδικάστηκε ο Ματς Χίντσε, ο οποίος κρίθηκε ένοχος
για δύο βομβιστικές επιθέσεις εναντίον αθλητικών εγκαταστάσεων της Στοκχόλμης.
Ο 27χρονος Σουηδός τοποθέτησε εκρηκτικούς και εμπρηστικούς μηχανισμούς σε δύο
στάδια της Στοκχόλμης, προσπαθώντας να αποτρέψει (και τελικά τα κατάφερε) τους
αθανάτους της ΔΟΕ να μην αναθέσουν στη σουηδική πρωτεύουσα τη διοργάνωση των
Ολυμπιακών Αγώνων του 2004.

* Ο Ούντο Λάτεκ τελικά δεν θα ηγηθεί του Ιράν στα
τελικά του Μουντιάλ '98. Ο Γερμανός κόουτς, αιτιολογώντας την απόφασή του να
απορρίψει την πρόταση του Ιράν, υποστήριξε πως λόγοι οικογενειακοί και
προσωπικοί τον αναγκάζουν να παραμείνει στη Γερμανία.

* Ο Γιόζεφ Χόβανεκ είναι ο νέος προπονητής της
εθνικής ομάδας της Τσεχίας. Ο Χόβανεκ, 37 ετών, θεωρείται από τους
σπουδαιότερους ποδοσφαιριστές που ανέδειξε το (πρώην) τσεχοσλοβακικό
ποδόσφαιρο. Έχει αγωνιστεί με τα χρώματα της Σπάρτα και της Αϊντχόβεν, ενώ
έχει φορέσει περισσότερες από 50 φορές τη φανέλα με το εθνόσημο.

Ο Φαμπρίτσιο Ραβανέλι δεν πρόκειται να μετακομίσει τελικά στη Μίλαν. Ο
προπονητής της Μπορντό, Ρολάντ Κουρμπίς, εισηγήθηκε στη διοίκηση της γαλλικής
ομάδας να μην παραχωρηθεί ο παίκτης, γιατί η προσφορά της Μίλαν δεν ήταν ικανοποιητική.

* Μια από τις μεγάλες μορφές του σοβιετικού
ποδοσφαίρου, ο Σλάβα Μετρεβέλι, πέθανε σε ηλικία 61 ετών, στην Τιφλίδα. Ο
Μετρεβέλι έκανε σπουδαία καριέρα με τα χρώματα της Δυναμό Τιφλίδας, ενώ είχε
αγωνιστεί και στον τελικό του ευρωπαϊκού πρωταθλήματος του 1960, εναντίον της
Γιουγκοσλαβίας, στο Παρίσι.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16034O071</ED>
<ID>
ID:134271

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O07&aa=1</URL></REF>


Article

<CATEGORY>vin10</CATEGORY>

 <H5>Η ΙΑΤΡΙΚΗ ΣΤΗΝ ΥΠΗΡΕΣΙΑ ΤΟΥ ΠΑΓΚΟΣΜΙΟΥ ΠΡΩΤΑΘΛΗΜΑΤΟΣ ΥΓΡΟΥ ΣΤΙΒΟΥ
</H5><H2>Με ορμόνες στο Περθ
</H2>
Ο Μαρκ Σπιτς (στο στιγμιότυπο με την Αυστραλέζα Ολυμπιονίκη Σέιν Γκουλντ),
κατηγόρησε την παγκόσμια ομοσπονδία κολύμβησης για ολιγωρία στα θέματα των αναβολικών

ΠΡΙΝ ΑΡΧΙΣΟΥΝ τα κολυμβητικά αγωνίσματα στο
Παγκόσμιο Πρωτάθλημα, τα σύννεφα της αμφισβήτησης από πιθανά κρούσματα
απαγορευμένων ουσιών σκεπάζουν την πισίνα στο Περθ. Η χθεσινή άφιξη της
κινέζικης αποστολής σηματοδοτεί νέες εξελίξεις, αφού οι τελωνειακοί στο Σίδνεϊ
ανακάλυψαν σε αποσκευές αθλήτριας «ιατρικό βοήθημα» που πιθανολογείται ότι
είναι «αυξητική ορμόνη».

Η Γιουάν Γιουάν, κολυμβήτρια στο πρόσθιο, συνέχισε με την υπόλοιπη αποστολή
χωρίς να δεχθεί να μιλήσει. Ο διευθυντής της παγκόσμιας ομοσπονδίας Κορνέλιος
Μαρκουλέσκου δήλωσε ότι το θέμα θα εξεταστεί μόλις υπάρξει πλήρης ενημέρωση.
Στο μεταξύ, το ανώτατο δικαστήριο της Αυστραλίας, στο οποίο κατέφυγε η
γερμανική ομοσπονδία, δικαίωσε τον ομοσπονδιακό τεχνικό Βίνφρεντ Λέοπολντ, ο
οποίος τιμωρήθηκε από τη ΦΙΝΑ με ανάκληση της ιδιότητάς του στους αγώνες,
επειδή είχε λάβει μέρος σε πρόγραμμα χορήγησης απαγορευμένων ουσιών, στην
πρώην Ανατ. Γερμανία. Στη διαμάχη για τα αναβολικά μπήκε και ο Αμερικανός Μαρκ
Σπιτς (επτά χρυσά μετάλλια το 1972 στο Μόναχο) ο οποίος κατηγόρησε την ΦΙΝΑ
λέγοντας ότι δεν έχει το κουράγιο να επιλύσει πραγματικά το πρόβλημα.

ΟΙ ΓΥΝΑΙΚΕΣ

Δεν άρχισε καλά το Παγκόσμιο Πρωτάθλημα υγρού στίβου, όσον αφορά τις ελληνικές
συμμετοχές. Η Εθνική Γυναικών έχασε στο πρώτο ματς από την Ολλανδία με 8-2,
παίζοντας πολύ νευρικά και χωρίς να εκμεταλλευτεί το πλεονέκτημα της παίκτριας
παραπάνω (0/10!) «Η βαριά ήττα οφείλεται στο άγχος και τη νευρικότητα που
είχαν τα κορίτσια. Μπορούμε να παίξουμε καλύτερα με Καζακστάν και κυρίως με
Ισπανία, που είναι και το πιο κρίσιμο παιχνίδι», είπε ο ομοσπονδιακός τεχνικός
Τάσος Δούμπας. Τα γκολ της ελληνικής ομάδας σημείωσαν η Μωραϊτίδου και η
Κοζομπόλη, ενώ δεν αγωνίστηκε η Καμμένου. Άλλα αποτελέσματα στον Β' όμιλο:
Ισπανία - Καζακστάν 5-1, Ουγγαρία - Ιταλία 11-10. Σήμερα, η Εθνική
αντιμετωπίζει την Ιταλία, ενώ τα ξημερώματα μπήκαν στη μάχη και οι άνδρες με
πρώτο αντίπαλο τη Βραζιλία.

Η ΘΑΛΑΣΣΙΝΙΔΟΥ

Η Χριστίνα Θαλασσινίδου πήρε την 8η θέση στα προκριματικά του τεχνικού μέρους
στο «σόλο» της συγχρονισμένης κολύμβησης, με 93,133 βαθμούς και θα προσπαθήσει
να πετύχει κάτι καλύτερο στο ελεύθερο πρόγραμμα.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16034O081</ED>
<ID>
ID:134272

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O08&aa=1</URL></REF>


Article

<CATEGORY>vin10</CATEGORY>

 <H5>2004
</H5><H2>Εκστρατεία ενημέρωσης
</H2>
ΤΟ ΣΥΜΒΟΥΛΙΟ Απόδημου Ελληνισμού (ΣΑΕ) για την περιφέρεια Βορείου και Νοτίου
Αμερικής αρχίζει εκστρατεία ενημέρωσης και προώθησης των Ολυμπιακών Αγώνων του
2004 στο αμερικανικό κοινό. Όπως τόνισε ο πρόεδρος του ΣΑΕ κ. Χρήστος Τομαράς,
«.. η κίνηση αυτή θα περιλαμβάνει δραστηριότητες που κύριο σκοπό θα έχουν τη
δημοσιοποίηση της Ολυμπιάδας του 2004, ώστε να σφυρηλατηθεί σε όλο τον κόσμο η
πραγματική εικόνα για τους Ολυμπιακούς Αγώνες και την Ελλάδα»..

Άμεσα το ΣΑΕ θα ετοιμάσει στα Αγγλικά και τα Ισπανικά μια σειρά από έγγραφο
υλικό που θα παρουσιάζουν την ιστορία, την παράδοση και το πνεύμα των
Ολυμπιακών Αγώνων στην Ελλάδα, το οποίο θα διαμοιραστεί στα κέντρα
πληροφόρησης της Βορείου και Νοτίου Αμερικής..

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16034O082</ED>
<ID>
ID:134313

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O08&aa=2</URL></REF>


Article

<CATEGORY>vin10</CATEGORY>

 <H2>ΒΟΛΕΪ
</H2><H2>Προβληματισμός για το αυριανό ντέρμπι
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ψάχνουν απεγνωσμένα για λύσεις στον ΠΑΟ οι Τόνεφ, Τριανταφυλλίδης, Σπανός

ΠΡΟΣΠΑΘΕΙΑ ανασύνταξης, έστω και χωρίς ουσιαστικά ερείσματα, επιχειρείται στον
Παναθηναϊκό από τον Μιχάλη Τριανταφυλλιδη και τους παίκτες εν όψει του
αυριανού (Λεωφόρος, 18.45' - απευθείας από ΕΤ1) ντέρμπι πρωταθλήματος Α1
ανδρών με τον Ολυμπιακό, ενώ στην πλευρά των νικητών επικρατεί αυτοσυγκράτηση
ενθουσιασμού και δίψα για νέα νίκη.

Υπάρχει βέβαια και η τρίτη πλευρά της επόμενης ημέρας του πρώτου ντέρμπι ΠΑΟ -
Ολυμπιακού στην τρέχουσα περίοδο, εκείνη της κατανομής ευθυνών για τις
εκδηλώσεις βίας. Ο φάκελος του αγώνα εμπλουτίζεται με τη συμπηρωματική έκθεση
που ετοιμάζει ο α' διαιτητής Θέμις Καλπακτσόγλου και ο Παναθηναϊκός απειλείται
με τιμωρία ακόμη και τριών αγωνιστικών αποκλεισμού της έδρας του.

Όσον αφορά στον Παναθηναϊκό, το αποτέλεσμα του αγώνα έγινε αφορμή να
αντιληφθούν πολλοί ότι η ομάδα δεν είναι αυτή που ήταν οικονομικά, οργανωτικά
και αγωνιστικά δύο χρόνια πριν και ότι πρέπει οι διοικούντες τον ΠΑΟ να δώσουν
την πρέπουσα σημασία στο τμήμα που έχει κατακτήσει τους μοναδικούς τίτλους του
συλλόγου εδώ και πολλά χρόνια.

Στον Ολυμπιακό, ο Τζανπάολο Μοντάλι επέστησε και χθες την προσοχή στους
παίκτες του εν όψει του αυριανού αγώνα, τον οποίο προβλέπει δυσκολότερο από
τον προχθεσινό, ενώ εξέφρασε την ευχή ή επιθυμία «να αναβληθεί ο αγώνας για να
εκτονωθεί η κατάσταση και να μη ξανασυμβούν τα ίδια και χειρότερα».

ΦΑΪΝΑΛ ΦΟΡ

Προτίμηση στη διεξαγωγή ενός ισχυρού φάιναλ φορ έδειξε η... κληρωτίδα της ΕΟΠΕ
χθες για την ημιτελική φάση (4 Μαρτίου) του Κυπέλλου Ελλάδας ανδρών, αφού το
μοναδικό «ανοικτό» ματς που έβγαλε είναι ΠΑΟΚ - Ηρακλής. 
Τα υπόλοιπα: Ολυμπιακός - Πανελλήνιος, Άρης Θεσσ. - Α.Ε. Κομοτηνής, ΑΕΚ - Φιλία.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16034O083</ED>
<ID>
ID:134349

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O08&aa=3</URL></REF>


Article

<CATEGORY>vin10</CATEGORY>

 <H5>ΙΣΤΙΟΠΛΟΪΑ
</H5><H2>Οκτώ χώρες δήλωσαν συμμετοχή
</H2>
ΣΤΙΣ οκτώ ξένες χώρες με 34 αθλητές έφτασε ο αριθμός δηλώσεων
συμμετοχής στην ιστιοπλοϊκή εβδομάδα «Γιουρολύμπ» της Αθήνας, ένα μήνα πριν
από τη διεξαγωγή της.

Οι χώρες που ήδη δήλωσαν συμμετοχή είναι οι Τσεχία, Αρμενία, Λιθουανία,
Ουκρανία, Βουλγαρία, Κροατία, Ουγγαρία και Γαλλία και οι αθλητές κατά
κατηγορία σκάφους είναι «Λέιζερ» 8, «470» ανδρών 5, «470» γυναικών 2,
«Μιστράλ» ανδρών 5, «Μιστράλ» γυναικών 4, «Γιούροπ» 3, «Φιν» 5, 49ρια 1,
«Σόλινγκ» 1.

Με ιδιαίτερο ενδιαφέρον αναμένονται οι αγώνες της Ολυμπιακής ιστιοσανίδας
«Μιστράλ», αφού η διοίκηση της κλάσης αποφάσισε να αποτελέσει πρόκριση για το
Ευρωπαϊκό Πρωτάθλημα (τον Ιούλιο, στον Μαραθώνα).

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16034O084</ED>
<ID>
ID:134372

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O08&aa=4</URL></REF>


Article

<CATEGORY>vin10</CATEGORY>

 <H5>ΤΕΝΙΣ
</H5><H2>Στη Μούρθια οι αγώνες του «Φεντ Καπ»
</H2>
ΣΤΗ ΜΟΥΡΘΙΑ της Ισπανίας θα φιλοξενηθούν εφέτος οι αγώνες της Α'
κατηγορίας στην ευρωαφρικανική ζώνη του «Φεντ Καπ» στις γυναίκες, στην οποία
μετέχει και η Ελλάδα. Οι αγώνες θα διεξαχθούν στο διάστημα 14 - 18 Απριλίου
και θα λάβουν μέρος 16 ομάδες, χωρισμένες σε τέσσερις ομίλους. Η διεθνής
ομοσπονδία τένις ενημέρωσε την ΕΦΟΑ ότι η κλήρωση των ομίλων θα διεξαχθεί στη
Μούρθια την παραμονή των αγώνων. Στην Α' κατηγορία μετέχουν: Ελλάδα, Ουγγαρία,
Ισραήλ, Λετονία, Μαδαγασκάρη, Πολωνία, Πορτογαλία, Ρουμανία, Σλοβενία, Ν.
Αφρική, Σουηδία, Ουκρανία, Γιουγκοσλαβία.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16034O085</ED>
<ID>
ID:134387

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O08&aa=5</URL></REF>


Article

<CATEGORY>vin10</CATEGORY>

 <H2>Τρίτωνας - Πανιώνιος στο χάντμπολ
</H2>
ΜΕ ΤΟΝ αγώνα Τρίτωνα ΑΙΟΛΙΚΗ - Πανιωνίου που μεταδίδεται απευθείας από
το SUPERSPORT ξεκινά σήμερα ο β' γύρος του Πρωταθλήματος Α1 χάντμπολ ανδρών.

Ο αγώνας διεξάγεται στο κλειστό γυμναστήριο Ευόσμου Θεσσαλονίκης με ώρα
έναρξης 17.30. Το κύριο μενού της 12ης αγωνιστικής διεξάγεται αύριο Σάββατο.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16034O086</ED>
<ID>
ID:134394

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O08&aa=6</URL></REF>


Article

<CATEGORY>vin10</CATEGORY>

 <H5>ΙΩΑΝΝΙΔΗΣ: Ο ΟΛΥΜΠΙΑΚΟΣ ΕΧΕΙ ΤΟ ΠΡΟΒΛΗΜΑ, ΟΧΙ ΕΜΕΙΣ
</H5><H5>«Ο Τσακαλίδης έχει θέση στην Εθνική»
</H5><H2>Όλα είναι ρευστά
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

«Ο Ολυμπιακός καίγεται για τη νίκη και όχι εμείς», εξήγησε ο Ιωαννίδης για το
ντέρμπι στο σεφ με τους «ερυθρόλευκους»

ΔΕΝ ΑΝΤΕΞΕ να μη μιλήσει για τον αγώνα με τον Ολυμπιακό στο ΣΕΦ ο Γιάννης
Ιωαννίδης. Ο προπονητής της ΑΕΚ, κατά την επιστροφή της ομάδας από την
Ιερουσαλήμ, δέχθηκε μεγάλη πίεση, προκειμένου να σχολιάσει το ντέρμπι με τον
Ολυμπιακό στον Πειραιά. Ο «ξανθός» έδειξε «σφίγγα» στην αρχή («να ηρεμήσουμε
πρώτα και να καθαρίσει το μυαλό μας ­ δεν είδα τον αγώνα του Ολυμπιακού με τον
Απόλλωνα, συνεπώς δεν μπορώ να σχολιάσω» και άλλα τέτοια), αλλά μετά δεν άντεξε:

«Δεν έχουμε πρόβλημα εμείς με τον Ολυμπιακό. Αυτός έχει. Εμείς δεν καιγόμαστε
για τη νίκη. Το πολύ - πολύ να κάνουμε άλλη μια ήττα. Όλα είναι ρευστά και
μπορεί να έρθουν τα πάνω κάτω και αντίστροφα. Το θέμα είναι να σε ικανοποιεί η
ομάδα σου και το μπάσκετ που παίζει».

ΟΙ ΑΠΟΝΤΕΣ

Σε ό,τι αφορά τις απουσίες των Φασούλα, Τάρλατς και πόσο μπορεί να επηρεάσουν
την εξέλιξη του ντέρμπι, απάντησε:

«Όσο επηρέασαν εμάς η αποβολή του Κολντεμπέλα, τα τρία φάουλ του Αλεξάντερ και
το γεγονός ότι παίξαμε σε όλο τον πρώτο γύρο χωρίς ξένο».

ΝΑ ΜΕΙΝΟΥΜΕ ΨΗΛΑ

Ο Ιωαννίδης ήταν όλο γέλια κατά την επιστροφή της ομάδας από την Ιερουσαλήμ.
Και πώς να μην είναι χαρούμενος, αφού είδε την ΑΕΚ να φεύγει νικήτρια και να
παραμένει στην πρώτη θέση του ομίλου της στην Ευρωλίγκα, παίζοντας μάλιστα
μπάσκετ υψηλών προδιαγραφών στο μεγαλύτερο διάστημα του αγώνα.

«Στόχος μας είναι να παραμείνουμε στην πρώτη θέση. Αν ήμασταν δεύτεροι, θα
θέλαμε να πάμε πρώτοι. Τώρα όμως πρέπει να μείνουμε ψηλά. Τρώγοντας έρχεται
και η όρεξη» υποστήριξε ο «ξανθός», που δεν θέλησε να πάει πιο... μακριά.

ΑΠΕΛΕΥΘΕΡΩΜΕΝΟΣ

Στο αεροπλάνο όμως, πίνοντας και ένα ποτηράκι... σαμπάνια (την οποία είχαν
κεράσει ο πιλότος και το πλήρωμα!) άρχισε να φιλοσοφεί ­ το συνηθίζει άλλωστε
­ και εξήγησε πού οφείλεται το γεγονός ότι είναι ευδιάθετος:

«Τα έχω βρει με τον εαυτό μου. Όσο απελευθερώνεσαι τόσο καλύτερα είσαι... Δεν
έχουν σημασία τα χρήματα στη ζωή. Τι να το κάνεις να είσαι δισεκατομμυριούχος
και να είσαι δυστυχής ­ να πατάς επί πτωμάτων για να φτάσεις κάπου...».

Ο προπονητής της «Ένωσης» ανέφερε τα τρία πράγματα που δεν μπορείς να
ξεγελάσεις στη ζωή:

«Τη γη (ό,τι έσπειρες θα θερίσεις), το χρόνο (νέος - γέρος) και την ψυχή σου
(μπορείς να γελάσεις και να κοροϊδέψεις οποιονδήποτε, όχι όμως την ψυχή σου)»

Ο ΙΩΑΝΝΙΔΗΣ θέλησε να δώσει διευκρινιστικές απαντήσεις για τον Ιάκωβο Τσακαλίδη:

«Δεν με ενδιαφέρει πώς γράφει το όνομά του. Οι άλλοι (Ζεβροσένκο κ.λπ.) έχουν
δύο ονόματα, αυτός μόνο ένα. Ειλικρινά, αν ήξερα ότι έχει άλλο όνομα θα σας το
έλεγα. Ρωτήστε και τον ίδιο να σας πει».

Και για την πιθανή ένταξή του στην Εθνική ομάδα, επισήμανε:

«Ως προπονητής με συμφέρει να μην πάει στην Εθνική και ξέρω πολύ καλά τι λέω,
αφού τόσα χρόνια έχω εμπειρία. Όμως, ως Έλληνας, και επειδή θέλω πάντα να
έχουμε καλή Εθνική ομάδα, λέω ότι πρέπει να παίξει. Αν έχεις καλό πεντάρι,
καλό πλέι μέικερ, τα άλλα είναι πιο εύκολα».

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16034O091</ED>
<ID>
ID:134273

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O09&aa=1</URL></REF>


Article

<CATEGORY>vin10</CATEGORY>

 <H2>ΑΝΤΕΡΣΟΝ
</H2><H2>Η αξία μου είναι γνωστή, δεν έχω να αποδείξω τίποτα
</H2>
«ΔΕΝ ΕΧΩ να αποδείξω τίποτα. Παίζω δέκα χρόνια στο ΝΒΑ και η αξία μου είναι
γνωστή. Το ματς με τον Ολυμπιακό είναι σαν όλα τα άλλα».

Ο Ουίλι Άντερσον δεν θέλησε να «ανάψει φωτιές» πριν από το ντέρμπι της ΑΕΚ με
τον Ολυμπιακό στο ΣΕΦ. Παρουσιάστηκε προσγειωμένος μετά τη νίκη επί της Χάποελ
και δεν έβγαλε λέξη για την κόντρα του με τον Ίβκοβιτς, τότε που ήταν στον Ολυμπιακό.

«Δηλαδή από ένα παιχνίδι κρίνεται η καριέρα κάποιου;» ρώτησε ο Αμερικανός, που
έκανε επιτυχημένο ντεμπούτο με την «Ένωση» στην Ευρωλίγκα. Ο Άντερσον είπε ακόμη:

«Παίξαμε πολύ καλά όλοι και η ΑΕΚ έδειξε ότι έχει ανοδική πορεία. Κάπου δεν
δώσαμε ιδιαίτερη προσοχή και η διαφορά μειώθηκε. Όμως στο τέλος, τα πράγματα
ήρθαν στη θέση τους και νικήσαμε πολύ εύκολα. Είμαι πολύ χαρούμενος από την
πρώτη μου εμφάνιση στην Ευρωλίγκα και θέλω να συνεχίσουμε έτσι».

Ο Μπάνε Πρέλεβιτς υποστήριξε ότι δεν υπάρχουν εύκολα παιχνίδια πλέον, μέχρι το
τέλος της αγωνιστικής περιόδου:

«Από εδώ και πέρα όλα τα ματς είναι ντέρμπι. Η περίοδος, όπου υπήρχαν και
εύκολα ματς τελείωσε. Τόσο στο πρωτάθλημα, όσο και στην Ευρωλίγκα πρέπει να
δώσουμε τον καλύτερό μας εαυτό».

Για το μεθαυριανό ματς με τους «ερυθρόλευκους» είπε:

«Εμείς θα προετοιμαστούμε όσο το δυνατόν καλύτερα. Στα ντέρμπι όλα είναι πιθανά».

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16034O092</ED>
<ID>
ID:134314

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O09&aa=2</URL></REF>


Article

<CATEGORY>vin10</CATEGORY>

 <H5>ΒΑΣΙΛΑΚΟΠΟΥΛΟΣ
</H5><H2>Μοναδική ελπίδα το γήπεδο της Θέρμης
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

ΘΕΣΣΑΛΟΝΙΚΗ

ΜΑΧΗΤΙΚΟΣ, όπως παλιά, επέστρεψε στις επάλξεις ο Γιώργος Βασιλακόπουλος ­ ο
ισχυρός άνδρας του μπάσκετ ­ και έκανε την πρώτη του εμφάνιση στη Θεσσαλονίκη,
μετά την πρόσφατη περιπέτεια που είχε με την υγεία του, στην κλήρωση του
φάιναλ φορ του Κυπέλλου Ελλάδος.

Ούτε λίγο ούτε πολύ ο πρώην γ.γ. Αθλητισμού και νυν σύμβουλος της ΕΟΚ ανέλαβε
με τα λεγόμενά του να σηκώσει τη «μητρόπολη» του μπάσκετ στις πλάτες του: «αν
χαθεί το μπάσκετ από τη Θεσσαλονίκη και πάψουν να πρωταγωνιστούν οι ομάδες
της, τότε να είστε βέβαιοι πως θα πάψει να υπάρχει και το ελληνικό μπάσκετ».

Με αυτή την εισαγωγή και την ευχή να ξεπεράσουν οι ομάδες της πόλης τα
προβλήματά τους όσο πιο γρήγορα γίνεται, άνοιξε τον φάκελο «αθλητικό κέντρο
Θέρμης» αποκαλύπτοντας πως το έργο δεν πρόκειται να ξεκινήσει σύντομα, αφού
εκκρεμεί μια προσφυγή και αίτημα για προσωρινά μέτρα που έγινε από κάποιον
εμπλεκόμενο στο έργο.

ΕΡΙΞΕ ΤΟ... ΓΑΝΤΙ

Ο Βασιλακόπουλος έριξε το... γάντι στην αθλητική ηγεσία και προκάλεσε τον
παρευρισκόμενο στην κλήρωση της ΕΟΚ ειδικό γραμματέα Αθλητισμού Στέλιο
Αγγελούδη να τον διαψεύσει, αλλά και να δεσμευθεί πως θα δραστηριοποιηθεί κι
αυτός για να ξεκινήσει κάποτε η κατασκευή αυτού του μεγάλου έργου, που όπως
πιστεύει είναι η μοναδική ελπίδα για την ανάκαμψη του μπάσκετ στη Θεσσαλονίκη.

Η Θέρμη έχει πέσει σε τέλμα, μια προσφυγή έχει μπλοκάρει τα πάντα και δεν
γίνεται τίποτα τα τελευταία χρόνια. Ξέρουμε πώς λειτουργεί η κρατική μηχανή,
αλλά προσοχή, αν θέλουμε να βρούμε λύση πρέπει να αποσυνδέσουμε τη Θέρμη από
τα έργα για το 2004. Η μόνη ελπίδα της Θεσσαλονίκης και του μπάσκετ για να
κρατήσουν όρθιο το οικοδόμημα είναι να γίνει αυτό το γήπεδο, που θα είναι το
πιο όμορφο, το πιο εύχρηστο, το πιο σύγχρονο της Ευρώπης».

Ο Γιώργος Βασιλακόπουλος είχε να εκφράσει ανησυχίες και για το γήπεδο του ΠΑΟΚ
παρ' ότι αυτό ήδη είχε ξεκινήσει ως έργο. «Υπάρχει σε εξέλιξη μια εργολαβία, η
οποία όμως θα τελειώσει το '99 και το γήπεδο δεν θα είναι έτοιμο προς χρήση,
άρα θα πρέπει να έχουμε νέα εργολαβία, με τον φόβο όμως το γήπεδο να μην είναι
έτοιμο το 2000, που η Θεσσαλονίκη πήρε να διοργανώσει το φάιναλ φορ της Ευρωλίγκα».

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16034O093</ED>
<ID>
ID:134350

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O09&aa=3</URL></REF>


Article

<CATEGORY>vin10</CATEGORY>

 <H5>ΤΟ 2001
</H5><H2>Στην Θεσσαλονίκη το Ευρωπαϊκό γυναικών
</H2>
Η ΠΡΩΤΗ μεγάλη μπασκετική διοργάνωση της νέας χιλιετίας, το «φάιναλ-φορ» της
Ευρωλίγκα του 2000, ανατέθηκε στην Θεσσαλονίκη, κάτι που ήταν γνωστό εδώ και
μερικούς μήνες. Εκείνο που δεν ήταν γνωστό είναι ότι η Θεσσαλονίκη ανέλαβε με
αίτημα του Γιώργου Βασιλακόπουλου να διοργανώσει και το ευρωπαϊκό πρωτάθλημα
μπάσκετ γυναικών του 2001. Πιο συγκεκριμένα, όπως αποκάλυψε ο κ.
Βασιλακόπουλος, «αν γίνουν τα γήπεδα στα Γιάννενα και την Κοζάνη, εκεί θα
φιλοξενηθεί η προκριματική φάση του ευρωπαϊκού πρωταθλήματος γυναικών και αν
γίνει της Θέρμης ή του ΠΑΟΚ, θα φιλοξενήσουν την τελική φάση».

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16034O094</ED>
<ID>
ID:134373

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O09&aa=4</URL></REF>


Article

<CATEGORY>vin10</CATEGORY>

 <H5>ΕΥΡΩΛΙΓΚΑ
</H5><H5>Ο δρόμος προς τη Βαρκελώνη (β' φάση)
</H5><H2>Πλεονέκτημα στην ΑΕΚ
</H2>
Η ΗΤΤΑ της Τιμσύστεμ Μπολόνια στην Κωνσταντινούπολη από την Ούλκερ (83-69),
έφερε την ΑΕΚ μόνη στην πρώτη θέση του Θ' γκρουπ και, βέβαια, με ένα επιπλέον
πλεονέκτημα όσον αφορά την κατάκτηση της πρώτης θέσης. «Εκτελεστής» της
Τιμσύστεμ, ο Χαρούν Ερντενάι με 27π. Στο άλλο ματς του ομίλου, η Τσιμπόνα,
νίκησε στο Βελιγραδι την Παρτιζάν 78-70, με κορυφαίο τον Βάλικο Μρσιτς (19π).

Το αποτέλεσμα που θα συζητηθεί πάντως, είναι η εκπληκτική νίκη της Ολύμπια στη
Λιουμπλιάνα επί της Μπαρτσελόνα με 92-60, στα πλαίσια του Η'ομίλου: Τέιλορ
(16π), Χάουπτμαν (15π) και Ντούσεκ (12π) ήταν οι κορυφαίοι της Ολύμπια, ενώ
για την Μπαρτσελόνα ο Τζόρτζεβιτς σημείωσε 20π. Στα άλλα ματς του ομίλου, η
Κίντερ Μπολόνια νίκησε στο Παρίσι τη Ρασίγκ 72-62, ενώ η Άλμπα στο Βερολίνο
την Πο Ορτέζ με 66-55.

Έκπληξη στον Ζ'όμιλο αφού η Λιμόζ με καλάθι του Τζέρομ Άλεν δύο δευτερόλεπτα
πριν το τέλος νίκησε 69-68 την Μπενετόν Τρεβίζο, παρά το γεγονός ότι έχανε στο
ημίχρονο 38-27!

Τέλος, στον Ε'όμιλο, η Έφες Πίλσεν νίκησε στο Σπλιτ την Κροάσια 93-82, ενώ η
Μακάμπι στην Άγκυρα την Τελεκόμ 79-67 (Κάτας 20π).

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16034O101</ED>
<ID>
ID:134263

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O10&aa=1</URL></REF>


Article

<CATEGORY>vin10</CATEGORY>

 <H5>ΤΕΛΕΥΤΑΙΑ ΕΥΚΑΙΡΙΑ ΓΙΑ ΤΟΝ ΣΕΡΦ ΤΟ ΜΑΤΣ ΜΕ ΤΟΝ ΗΡΑΚΛΗ
</H5><H5>ΤΟ ΜΑΤΣ
</H5><H5>Συντριβή του ΠΑΟΚ στη Μόσχα
</H5><H2>Υπό προθεσμία
</H2>
ΒΑΡΥ είναι το κλίμα στον ΠΑΟΚ μετά τη συντριβή από την ΤΣΣΚΑ στη Μόσχα. Η
καρέκλα του Σβι Σερφ τρίζει επικίνδυνα και απ' ό,τι φαίνεται το ντέρμπι με τον
Ηρακλή, την Κυριακή, θα κρίνει το μέλλον του Ισραηλινού τεχνικού στον ΠΑΟΚ.

Ο Σερφ φαίνεται ανήμπορος να σταματήσει τον κατήφορο του «δικεφάλου» και αυτό
έχει ενοχλήσει τον πρόεδρο του ΤΑΚ κ. Αλεξόπουλο, ο οποίος δεν θέλησε χθες να
δώσει συνέχεια.

Σε όλα τα άσχημα ήρθε να προστεθεί και η ατυχία του Δέσπου, που τραυματίστηκε
σοβαρά στο χέρι κατά τη διάρκεια της προπόνησης (το προηγούμενο βράδυ του αγώνα).

Ο Δέσπος υπέστη ρωγμώδες κάταγμα στο μετακάρπιο και θα απουσιάσει για αρκετό
καιρό από τους αγωνιστικούς χώρους.

«Πρέπει να σκεφτούμε τι θα κάνουμε, γιατί έχουμε δύσκολα ματς στη συνέχεια.
Πρέπει να πάρουμε σημαντικές αποφάσεις και να συγκεντρωθούμε», τόνισε ο Σβι
Σερφ, που φαίνεται ότι ακόμη ψάχνει τα αίτια των κακών εμφανίσεων του ΠΑΟΚ.

«Κάναμε πολλά λάθη και δεχθήκαμε αιφνιδιασμούς. Όταν η ΤΣΣΚΑ μάς ξέφυγε, όλα
ήταν πολύ πιο δύσκολα», κατέληξε ο Ισραηλινός προπονητής.

Ο Στάνισλαβ Ερέμιν υοπστήριξε ότι η ΤΣΣΚΑ διανύει την καλύτερη περίοδο της χρονιάς:

«Ελέγξαμε τον ρυθμό, ήμασταν προσεκτικοί και παίξαμε σπουδαίο μπάσκετ. Αν
συνεχίσουμε έτσι και εκτός έδρας, πιστεύω ότι μπορούμε να προκριθούμε στο
φάιναλ φορ», κατέληξε ο προπονητής της ΤΣΣΚΑ.

ΣΥΝΤΡΙΒΗ (78-48) γνώρισε ο ΠΑΟΚ χθες στη Μόσχα από την ΤΣΣΚΑ. Η ομάδα του
«δικεφάλου» λύγισε απέναντι στο πειθαρχημένο σύνολο του Στάνισλαβ Ερέμιν, που
ήξερε τι ζητούσε στο γήπεδο και έπαιξε δυνατή άμυνα στα σαράντα λεπτά του αγώνα.

Η ΤΣΣΚΑ κράτησε τον ΠΑΟΚ κάτω από τους 50 πόντους και βγήκε στον αιφνιδιασμό,
όπου πέτυχε πολλά εύκολα καλάθια. Οι παίκτες του ΠΑΟΚ δεν είχαν
αυτοσυγκέντρωση για τόσο κρίσιμο ματς και παραδόθηκαν από την αρχή του αγώνα.
Ο Ερέμιν είχε ετοιμάσει άμυνα με βοήθειες στον Στογιάκοβιτς, ο οποίος
περιορίστηκε, όμως προσπάθησε και μαζί με τον Ρόουαν ήταν οι μόνοι που
επέπλευσαν από το χθεσινό «ναυάγιο».

Οι ψηλοί του ΠΑΟΚ πέτυχαν όλοι μαζί 7 πόντους (Μακ Ρέι 4, Σάκλφορντ 2, Μοράλες
1) και δεν κατάφεραν να βοηθήσουν την ομάδα τους. Ο Γιαννούλης είχε μείνει στη
Θεσσαλονίκη, λόγω τραυματισμού, ενώ ο Δέσπος τραυματίστηκε πριν από τον αγώνα.

Τη μεγαλύτερη «ζημιά» στον ΠΑΟΚ έκαναν οι Νταϊνένκο και Πανόφ, που έκαναν το
καλύτερό τους παιχνίδι στην εφετινή διοργάνωση.

Η ΤΣΣΚΑ προηγήθηκε με 18-8 και με σερί 12-0 στο 18' έκανε το σκορ 42-17. Το
σκορ στο πρώτο ημίχρονο ήταν... νταμπλ (46-23) και όλα είχαν τελειώσει για τον
ΠΑΟΚ. Ο εφιάλτης τους κράτησε για είκοσι ακόμη λεπτά, που οι Ρώσοι εκτός από
το σκορ, έδωσαν σημασία και στο θέαμα.


<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16034O102</ED>
<ID>
ID:134306

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O10&aa=2</URL></REF>


Article

<CATEGORY>vin10</CATEGORY>

 <H5>ΧΟΚΙΝΣ: ΜΕΓΑΛΗ ΕΥΚΑΙΡΙΑ ΓΙΑ ΖΟΥΡΠΕΝΚΟ, ΖΕΒΡΟΣΕΝΚΟ
</H5><H5>ΙΒΚΟΒΙΤΣ
</H5><H5>Τους πήγε για προπόνηση μετά το ταξίδι
</H5><H2>Πρόκληση ο Αλεξάντερ
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Χόκινς: Ο Ίβκοβιτς μού είχε ζητήσει να είμαι πολύ προσεκτικός στο Οπόρτο

Η ΑΠΟΥΣΙΑ των ψηλών στον Ολυμπιακό είναι
δεδομένη και πλέον εδώ και αρκετές αγωνιστικές οι «ερυθρόλευκοι» προσπαθούν να
βρουν λύσεις από την περιφέρεια. Στο Οπόρτο πέτυχαν σχεδόν το απόλυτο, με το
εκπληκτικό ποσοστό 13/18 τρίποντα, ενώ ο Μάικ Χόκινς ήταν σχεδόν αλάνθαστος με
6/8 (5/5 στο δεύτερο ημίχρονο!).

Ο Αμερικανός βέβαια γνωρίζει, όπως και οι συμπαίκτες του, ότι στο μεθαυριανό
ντέρμπι με την ΑΕΚ τα πράγματα δεν θα είναι τόσο εύκολα, αφού στο Οπόρτο
ουσιαστικά ο Ολυμπιακός έκανε μια γερή προπόνηση.

«Η ΑΕΚ είναι μεγάλη ομάδα και σαφώς τα πράγματα θα είναι πολύ πιο δύσκολα για
εμάς. Εκεί είναι που θα φανούν οι απουσίες των ψηλών μας περισσότερο, αλλά
νομίζω ότι είναι και μια καλή ευκαιρία για τον Ζουρπένκο και τον Ζεβροσένκο να
διακριθούν. Πιστεύω ότι μπορούν να τα καταφέρουν και θεωρώ ότι είναι μεγάλη
πρόκληση γι' αυτούς να παίξουν πολύ καλά κόντρα σε ένα μεγάλο παίκτη όπως ο
Αλεξάντερ» τόνισε ο Μάικ Χόκινς που όπως πάντα με ιδιαίτερη σεμνότητα
αποποιήθηκε το ρόλο του πολυτιμότερου παίκτη στο Οπόρτο.

«Όλα είναι αποτέλεσμα ομαδικής δουλειάς. Εντάξει, εγώ έβαλα κάποια τρίποντα,
αλλά οι συμπαίκτες μου είχαν ανοίξει για μένα τους διαδρόμους και με έβγαζαν
αμαρκάριστο. Οι αντίπαλοι έπαιζαν κλειστή άμυνα και έτσι η δουλειά μου έγινε
πιο εύκολη. Σίγουρα πάντως τέτοιες εμφανίσεις σού δίνουν μεγαλύτερη
αυτοπεποίθηση», είπε ο Χόκινς που είχε δασκαλευτεί από τον Ίβκοβιτς.

«Ο κόουτς μού είχε πει ότι πέρυσι η ομάδα έχασε από μια πολύ αδύναμη ομάδα στο
πρωτάθλημα (ΒΑΟ) και μου είχε ζητήσει να είμαι πολύ προσεκτικός. Σε τέτοια
ματς είναι εύκολο να χάσεις την αυτοσυγκέντρωσή σου. Εμείς όμως ήμασταν
σοβαροί και έχουμε ακόμα τον πρώτο λόγο για να μείνουμε πρώτοι και να έχουμε
το πλεονέκτημα της έδρας στα πλέι-οφ της Ευρωλίγκα. Δεν ξέρω ακριβώς το
σύστημα, αλλά το βασικό είναι ότι θα παίζουμε συνέχεια στο σπίτι μας και αυτό
μετράει», κατέληξε ο Μάικ Χόκινς.

ΜΙΑ ΑΠΛΗ παρένθεση αποδείχθηκε τελικά ο αγώνας στο Οπόρτο για τον πρωταθλητή
Ευρώπης και, όπως πολύ σωστά επισήμανε και ο Τζόνι Ρότζερς, το μοναδικό του
πρόβλημα ήταν το ιδιαίτερα εξουθενωτικό ταξίδι τόσο κατά τον πηγαιμό όσο και
κατά την χθεσινή επιστροφή.

Οι «ερυθρόλευκοι» βρέθηκαν συνολικά 10 ώρες στο δρόμο (από αεροδρόμιο σε
αεροδρόμιο) αφού η αποστολή αναχώρησε από την Πορτογαλία στις οκτώ το πρωί
(ώρα Ελλάδας) και έφθασε στην Αθήνα στις έξι το απόγευμα.

Ο ενδιάμεσος σταθμός τους ήταν το Παρίσι και εκεί υπήρχε επίσης ένα απρόοπτο,
αφού η μία ρόδα του αεροπλάνου είχε παρουσιάσει κάποιο πρόβλημα και για
προληπτικούς λόγους χρειάστηκε να αλλαχθεί, κάτι που σήμαινε έξτρα καθυστέρηση.

Σαν να μην έφθαναν όλα αυτά για τους παίκτες του Ολυμπιακού, με το που έφτασαν
κατάκοποι στην Αθήνα, ο Ντούσαν Ίβκοβιτς ήταν κατηγορηματικός: «Πάμε για
προπόνηση». Βλέπετε, το ντέρμπι με την ΑΕΚ είναι πολύ κοντά και δεν υπήρχε η
πολυτέλεια να χαριστεί η χθεσινή προπόνηση.

«ΦΤΕΡΑ» ΟΙ ΒΑΛΙΤΣΕΣ

Βέβαια μέσα στην κούραση στάθηκαν και λίγο τυχεροί, αφού τουλάχιστον είχαν
μαζί τους τις βαλίτσες τους, σε αντίθεση με τον Κώστα Μπογατσιώτη, αλλά και
άλλους 11 ταξιδιώτες της ίδιας πτήσης που έφυγαν από το αεροδρόμιο χωρίς τις
βαλίτσες τους, οι οποίες από λάθος των ανθρώπων της γαλλικής εταιρείας είχαν
μείνει στο Παρίσι(!).

Όσον αφορά τώρα τους τραυματίες, οι δύο ψηλοί (Φασούλας - Τάρλατς) είναι
σίγουρο ότι δεν θα είναι παρόντες στο μεγάλο ντέρμπι, ενώ πολύ δύσκολα θα το
προλάβει και ο Φράνκο Νάκιτς, που συνεχίζει να υποφέρει από το αιμάτωμα στο
πόδι του.

Ο ΠΑΠΑΝΙΚΟΛΑΟΥ

Λιτός στις δηλώσεις του και ο Παπανικολάου που έπαιξε τον πρώτο του αγώνα στην
Ευρώπη με τον Ολυμπιακό μετά τον τελικό του Πρωταθλήματος στο φάιναλ φορ της
Ρώμης. «Το ματς με την Πόρτο ξεχάστηκε ήδη από εμάς και αποτελεί παρελθόν,
αφού μπροστά μας έχουμε ένα πολύ σοβαρό παιχνίδι με αντίπαλο την ΑΕΚ».

*** «Τρίτη συνεχόμενη ήττα, αλλά αυτή τη φορά
φυσιολογική για την Πόρτο, αφού ο αντίπαλος ήταν η καλύτερη ομάδα που έχει
περάσει από την Πορτογαλία», ήταν ο τίτλος της μεγάλης αθλητικής εφημερίδας
του Οπόρτο, της «Οζόγκο», ενώ η αθλητική εφημερίδα της Λισαβώνας «Α' Bola»
έγραψε: «Η Πόρτο λύγισε κόντρα σε μία πανίσχυρη ομάδα».

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16034O111</ED>
<ID>
ID:134264

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O11&aa=1</URL></REF>


Article

<CATEGORY>vin10</CATEGORY>

 <H2>ΚΛΗΡΩΣΗ
</H2><H2>Έδωσαν ραντεβού και στο Κύπελλο
</H2>
ΟΛΥΜΠΙΑΚΟΣ και Παναθηναϊκός είχαν κάθε λόγο να είναι ικανοποιημένοι ­
όχι βέβαια ότι ΑΕΚ και Άρης δυσαρεστήθηκαν ­ από την κλήρωση του φάιναλ φορ
του Κυπέλλου Ελλάδος, που θα γίνει 31/1 και 1/2 στο «Αλεξάνδρειο». Κι αυτό
γιατί κατά κάποιο τρόπο ευνοήθηκαν από την κληρωτίδα και το χέρι του Μιχάλη
Βιντζηλαίου (αντιπρόεδρος της ΕΟΚ) που δεν τους έβγαζε ζευγάρι στα ημιτελικά.

Ολυμπιακός - ΑΕΚ και Παναθηναϊκός - Άρης είναι τα δύο παιχνίδια που θα γίνουν
την πρώτη Ημέρα του φάιναλ φορ και όλοι οι εκπρόσωποι των τεσσάρων φιναλίστ,
δηλαδή οι κ.κ. Χατζηγρηγοριάδης, Αναλυτής, Στεφάνου και Ταρνατώρος,
αποδέχΘηκαν την κλήρωση με ικανοποίηση και οι δηλώσεις τους ήταν στους ίδιους τόνους.

«Πρέπει να γίνει μία γιορτή του μπάσκετ για να το ψηλώσουμε πάλι ξεκινώντας
από τη Θεσσαλονίκη», τόνισε ο μάνατζερ της ΑΕΚ, Σπύρος Αναλυτής. «Όλες οι
ομάδες που έφΘασαν εδώ είναι δυνατές, δεν υπάρχουν φαβορί και αουτσάιντερ»,
ανέφερε ο εκπρόσωπος του Παναθηναϊκού, Τάσος Στεφάνου.

«Σαν Άρης έχουμε μεγαλύτερο βάρος λόγω έδρας και εύχομαι να ξεπεράσουμε
γρήγορα τα προβλήματά μας για να διεκδικήσουμε το κύπελλο», δήλωσε ο μάνατζερ
του Άρη, Φάνης Ταρνατώρος. «Ο Ολυμπιακός δεν έχει πρόβλημα με όποιον παίζει,
ήδη έχουμε νικήσει μία φορά την ΑΕΚ, την αντιμετωπίζουμε προσεχώς για δεύτερη
φορά και θα αναμετρηθούμε μαζί της πάλι στο κύπελλο», είπε και έκλεισε τις
τοποθετήσεις ο εκπρόσωπος του Ολυμπιακού, Τάσος Χατζηγρηγοριάδης.

*** Τα παιχνίδια ορίστηκαν, σε συνεννόηση με
τις ομάδες και την τηλεόραση, να γίνουν στις 6.30 μ.μ. και στις 9.10 μ.μ., ενώ
οι διαιτητές θα κληρωθούν λίγη ώρα πριν από το τζάμπολ ανάμεσα από τους πέντε
πιο φορμαρισμένους διεθνείς που θα επιλεγούν να μπουν στην κληρωτίδα.

*** Ο αγώνας ΠΑΟΚ - Ηρακλή θα διεξαχθεί
οριστικά την Κυριακή, στις 20.30, σύμφωνα με χΘεσινή απόφαση της ΕΣΑΚ. Έτσι,
αύριο, ο ΑΝΤ1 θα καλύψει απευθείας (18.30) τη συνάντηση Πανιωνίου - Ηρακλείου.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16034O112</ED>
<ID>
ID:134307

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O11&aa=2</URL></REF>


Article

<CATEGORY>vin10</CATEGORY>

 <H2>ΝΒΑ
</H2><H2>Μπλόκο στον Τζόρνταν και την... παρέα του
</H2>
ΜΑΘΗΜΑΤΑ άμυνας παρέδωσαν οι Μαϊάμι Χιτ, υποχρεώνοντας τους Σικάγο
Μπουλς σε βαριά ήττα (99-72) και τον Τζόρνταν (26π) να σουτάρει με ποσοστά
περίπου στο 40% (12/27). Οι Μπουλς προηγήθηκαν 28-20 στην πρώτη περίοδο, αλλά
το Μαϊάμι απάντησε με 32-13 στη συνέχεια, αποβλήθηκε και ο Φιλ Τζάκσον λίγο
πριν από το τέλος του ημιχρόνου και το Σικάγο δεν κατάφερε να αντιδράσει.
Χάρνταγουέϊ (17π, 13ασ), Μάσμπερν (18π) ήταν οι καλύτεροι για το Μαϊάμι.

Σούπερ ματς στην Ουάσιγκτον, όπου οι Ουίζαρντς νίκησαν 110-108 τους Μπόστον
Σέλτικς που έχασαν την ευκαιρία στο τέλος, αφού ο Μπάρος αστόχησε σε σουτ
τριών πόντων. Ο Ουέμπερ πέτυχε 30 πόντους (13/18 σουτ) για τους Ουίζαρντς, ενώ
ο Άντονι Ουόκερ για τους Σέλτικς σημείωσε 49 πόντους (με 5/5 τριπ και 12 ριμπ)
ισοφαρίζοντας το ρεκόρ του Λάρι Μπερντ (49π στις 15/3/92 εναντίον του
Πόρτλαντ). Επίσης, με 38 πόντους του Σακίλ Ο' Νιλ (13/19 δ, 12/21β) οι Λ.Α.
Λέικερς επικράτησαν 114-102 των Μιλγουόκι Μπακς.

Άλλα αποτελέσματα: Τορόντο - Ορλάντο 81-83, Νέα Υόρκη - Νιού Τζέρσεϊ 89-88,
Μινεζότα - Φοίνιξ 77-92, Σαν Αντόνιο - Ντένβερ 96-89, Πόρτλαντ - Σάρλοτ 89-91,
Λ.Α. Κλίπερς - Βανκούβερ 110-102, Γκόλντεν Στέιτ - Ατλάντα 86-106.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16034O113</ED>
<ID>
ID:134343

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O11&aa=3</URL></REF>


Article

<CATEGORY>vin10</CATEGORY>

 <H5>Τρεις τυχεροί με 5 επιτυχίες
</H5><H2>Τζόκερ
</H2>
ΤΖΑΚ-ΠΟΤ έγινε στον χθεσινό διαγωνισμό (8/1) του ΤΖΟΚΕΡ, αφού ουδείς βρέθηκε
με 5+1 επιτυχίες. Στις υπόλοιπες κατηγορίες: Τρεις τυχεροί με 5 επιτυχίες θα
πάρουν από 19.627.820 δρχ., 55 με 4+1 επιτ. θα εισπράξουν από 568.570 δρχ.,
782 με 4 επιτ. θα λάβουν από 15.310 δρχ., 2.178 με 3+1 επιτ. θα πάρουν από
11.150 δρχ., 38.442 με 3 επιτ. θα εισπράξουν από 595 δρχ., 27.259 με 2+1 επιτ.
θα λάβουν από 560 δρχ. και 120.222 με 1+1 επιτυχίες θα πάρουν από 295 δρχ..

Τα πέντε τυχερά νούμερα του ΤΖΟΚΕΡ είναι: 27, 14, 31, 30, 34, ενώ ο αριθμός
του ΤΖΟΚΕΡ είναι το 12.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16034O114</ED>
<ID>
ID:134367

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O11&aa=4</URL></REF>


Article

<CATEGORY>vin10</CATEGORY>

 <H2>ΠΡΟ - ΠΟ </H2>
<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16034O115</ED>
<ID>
ID:134385

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O11&aa=5</URL></REF>


Article

<CATEGORY>vin10</CATEGORY>

 <H5>ΤΑΛΑΙΠΩΡΙΑ
</H5><H2>Οι βαλίτσες αναμένονται...
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>Χωρίς τις βαλίτσες τους έφθασαν χθες μέσω Γαλλίας στην Αθήνα τα μέλη
της αποστολής μπάσκετ του Ολυμπιακού. Βαλίτσες οι οποίες, εκτός απροόπτου, θα
«έλθουν» σήμερα μετά το μεσημέρι στο Ελληνικό.

*** Η είδηση δεν θα διέθετε ίσως μεγάλο ενδιαφέρον, αν δεν είχε
προηγηθεί και άλλο λάθος των Γάλλων ­ καθυστέρησης αποσκευών ­ κατά την πτήση
­ με την ίδια εταιρεία ­ στην Πορτογαλία.

*** Σκεφθείτε ότι οι παίκτες προπονήθηκαν παραμονή του αγώνα χάρη σε
κάποια ρουχαλάκια που είχαν στη χειραποσκευή τους...

*** Νομίζω πως ως πρωταθλητής Ευρώπης άξιζε καλύτερη συμπεριφορά ο
Θρύλος, αλλά...

*** Εδώ δεν του φέρονται «ευπρεπώς» μερικοί φίλοι του...

*** Προσέξτε περιστατικό, όπως το μετέφερε στη στήλη ο απεσταλμένος της
«ΟΜΑΔΑΣ» Γιάννης Λαμπίρης.

*** Μέσα στο αεροπλάνο από Παρίσι-Αθήνα, χθες, δύο Έλληνες επιβάτες
διαπιστώνουν ότι συνταξιδεύουν με παίκτες του Ολυμπιακού και πιάνουν συζήτηση: 
*** «Βλέπεις τα δύο κεφάλια που ξεχωρίζουν; Είναι του Ρότζερς και του
Σούλη», λέει ο ένας στον άλλον ­ αλλά δεν ήταν ο Σούλης, αφού αυτός αγωνίζεται
στον Απόλλωνα Πατρών.

*** Να εννοούσε τον παλιό ποδοσφαιριστή Θανάση Σούλη αποκλείεται, διότι
δεν πρέπει (λόγω ηλικίας) να τον είχε προλάβει στα γήπεδα...

*** Το κεφάλι ανήκε στον Ζεβροσένκο.

*** Αυτός που άκουγε «τσίμπησε» και ζήτησε λεπτομέρειες:

*** «Αλήθεια, πώς τα πάει ο Σούλης;».

*** Και ο παντογνώστης:

*** «Όχι καλά, αν και είναι ταλέντο. Τον κρατάει ο Ολυμπιακός επειδή
είναι γίγαντας. Έχει ύψος 2μ.28, φοβερός»!

*** Αλήθεια, πότε πρόλαβε να ψηλώσει ο μικρός τόσο πολύ;

*** Αν αντί Πάτρας είχε δοθεί δανεικός σε σκανδιναβική ομάδα, θα
υπέθετε κανείς ότι πίνει γάλα ταράνδου...

Πρόεδρος- μαλάκτης!

Να ασχοληθεί με ουσιαστικά θέματα και όχι με τα όσα συμβαίνουν στην ηγεσία της
διαιτησίας ζητούσε η στήλη από την ΕΠΟ στο χθεσινό σημείωμα και ­ επιτέλους ­
κάποιοι άνθρωποι έδειξαν αυτή την τάση.

*** Ο αρχιδιαιτητής Βουράκης αντιμετωπίστηκε συνοπτικά, μια και δεν
υπήρξε πολλή όρεξη να ακουστεί από τους συνέδρους.

*** Πολύ καλό, αν και έπρεπε να του πουν «μας τα 'παν άλλοι»!

*** Η στελέχωση επιτροπών που θα λειτουργήσουν την Ομοσπονδία
εξετάστηκε και αποτελεί ουσία.

*** Για πρόσληψη νέου ομοσπονδιακού έγινε και νέα συζήτηση. Παίζουν οι
Σβένσον, Λίπι, Όσιμ, όμως τίποτε δεν έχει αποφασιστεί.

*** Ευτυχώς, αν και οι διάφορες αιτήσεις, ως τις 15 του μήνα, από
προπονητές, αφορούν τις «μικρές εθνικές», τα κλιμάκια κ.λπ.

*** Η ατάκα της συνεδρίασης ήλθε από τον σύμβουλο Ψαρόπουλο από τη
Λέσβο. 
*** Ήταν αυτός που απάντησε στον πρόεδρο Αλημίση, όταν ο βετεράνος
παράγων ζήτησε να μάθει με ποια ιδιότητα κάθεται στον πάγκο του Ιωνικού ο Κανελλάκης.

*** «Με την ιδιότητα του μαλάκτη», φώναξε σοβαρά σοβαρά ο Ψαρόπουλος
και έπεσε γέλιο.

*** Σύντομα και φυσιοθεραπευτής...

Υπάρχει δυσαρέσκεια

Πολλοί στην ΑΕΚ πανηγύρισαν τα 21.000 εισιτήρια που κόπηκαν στον τελευταίο
αγώνα, όμως μεταξύ αυτών δεν περιλαμβάνονται τα στελέχη της (νέας) ιδιοκτησίας...

*** Σε μία από τις αρκετές συσκέψεις οικονομικού περιεχομένου που
γίνονται τις τελευταίες μέρες, μεγαλοστέλεχος χαρακτήρισε την είσπραξη των 40
εκατομμυρίων «αστεία».

*** Και προσπάθησε να περάσει το μήνυμα ότι η «Ένικ» θέλει χρήμα από τα
ταμεία. Πολύ χρήμα.

*** Ήδη ακούγεται πως ειδική επιτροπή «το ψάχνει» οριζοντίως και
καθέτως το θέμα και θα κάνει τις εισηγήσεις της.

*** Σκέφτεστε ό,τι σκέφτομαι;

*** Δηλαδή τι να πουν άλλοι; Ούτε χίλια εισιτήρια δεν πούλησε προχθές ο
Παναθηναϊκός στο μοναδικό παιχνίδι στην Αθήνα.

*** Μήπως βιάζονται κάπως οι εργοδότες στη Νέα Φιλαδέλφεια;

*** Ή μήπως φωνάζουν τώρα προκειμένου να ενεργοποιηθεί το κοινό και να
γεμίσει ασφυκτικά το γήπεδο στον αγώνα με τον ΠΑΟΚ;

*** Αν ναι, μαγκιά...

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16034O121</ED>
<ID>
ID:134265

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O12&aa=1</URL></REF>


Article

<CATEGORY>vin10</CATEGORY>

 <H2>Φιγούρες σε... αέρα και πάγο
</H2>
ΟΜΟΛΟΓΟΥΜΕΝΩΣ πολύ ωραίο το νούμερο των Αμερικανών (με ελάχιστα αμερικάνικο
όνομα...) Κιόκο Ίνα και Τζέισον Ντάκχεν στη διάρκεια των αγώνων πατινάζ στον
πάγο, που γίνονται στη Φιλαδέλφεια. Το ντουέτο της φωτογραφίας πήρε από νωρίς
το προβάδισμα στη βαθμολογία και άρεσε γενικώς.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16034O122</ED>
<ID>
ID:134308

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O12&aa=2</URL></REF>


Article

<CATEGORY>vin10</CATEGORY>

 <H2>Αυστηρός ­ δικαίως ­ ο έλεγχος
</H2>
ΩΣ ύποπτοι... βοηθημάτων αντιμετωπίσθηκαν τα μέλη της κολυμβητικής αποστολής
της Κίνας στην Αυστραλία και στο αεροδρόμιο του Σίδνεϊ ­ απ' όπου η φωτογραφία
­ το ψάξιμο ήταν διεξοδικό. Ήδη, βρέθηκε... σοκολατάκι που πιθανολογείται ότι
ανήκει σε απαγορευμένη ουσία. Και όλα αυτά; Διότι οι Κινέζοι (κυρίως στις
γυναίκες) έχουν σημειώσει στο νερό ρεκόρ που θεωρούνται από εξωπραγματικά έως
μη... ανιχνεύσιμα.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16034O123</ED>
<ID>
ID:134344

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O12&aa=3</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Ας βρούμε το ποδόσφαιρο
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΟΙ ΕΛΛΗΝΕΣ φίλαθλοι έχουν πολλές ευκαιρίες να παρακολουθούν αγώνες κορυφαίων
ευρωπαϊκών πρωταθλημάτων στην τηλεόραση. Χορταίνουν θεαματικό παιχνίδι,
προσπάθειες ολοκληρωμένες από αστέρια των γηπέδων.

Κι έρχεται το Σαββατοκύριακο για να προσγειωθούν στη μίζερη ελληνική
ποδοσφαιρική πραγματικότητα. Θέαμα αιχμαλωτισμένο στις αμαρτίες των
παραγόντων. Αμαρτίες που ακουμπάνε σε προηγούμενες δεκαετίες, αλλά κυρτώνουν
τους ώμους του δηλητηριασμένου ποδοσφαίρου μας.

Έχουμε αφήσει το λαοφιλέστερο άθλημα στις ορέξεις προέδρων και άλλων
παραγόντων, αδιαφορώντας για την προβολή του έργου προικισμένων προπονητών και
το ξετύλιγμα των ικανοτήτων ταλαντούχων ποδοσφαιριστών. Το ποδόσφαιρο των
προέδρων έχει οδηγήσει τις εξελίξεις σε μια κουραστική μετριότητα.

Κάθε μέρα στις εφημερίδες οι φίλαθλοι διαβάζουν για σκάνδαλα, για φωτογραφικές
διατάξεις υπέρ των ισχυρών, για αδιαφανείς διαδικασίες, για ετσιθελισμό
παραγόντων, για χρέη και κάλυψή τους με τρικ, για παρασκηνιακές παρεμβάσεις,
για δολοπλοκίες.

Όλα αυτά έχουν τροχίσει το κύρος των διοργανώσεων. Ο φίλαθλος κόσμος
παρακολουθεί από μακριά πλέον τα δρώμενα. Περιμένει τολμηρές αποφάσεις για
αποκατάσταση της υγείας του ποδοσφαίρου. Περιμένει κάποιες προσπάθειες, όπως
αυτές της ΑΕΚ, για να ξαναγεμίσει τα γήπεδα. Περιμένει ποιότητα στο θέαμα, στο
πάρκινγκ, στην εξασφάλιση εισιτηρίου, στην ασφάλεια των κερκίδων, στις
εξυπηρετήσεις, στη διεύθυνση του αγώνα από τους διαιτητές.

Πρώτες μέρες του 1998. Ας γίνουν αφετηρία για πραγματικό ποδόσφαιρο. Κι αυτό
θα συμβεί αν η ΕΠΟ και η ΕΠΑΕ αποφασίσουν να εγκαταλείψουν τις παραδοσιακές
συνταγές ή έστω τις φαινομενικά καινούργιες. Αν αποφασίσουν ότι ήρθε η ώρα της
απελευθέρωσης του ποδοσφαίρου από τον ασφυκτικό εναγκαλισμό των αθέατων «προστατών».

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16034O124</ED>
<ID>
ID:134368

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O12&aa=4</URL></REF>


Article

<CATEGORY>vin10</CATEGORY>

 <H5>Ο Ανάντ ισοφάρισε, σήμερα τα μπαράζ!
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο ΙΝΔΟΣ Βισβανάθαν Ανάντ κέρδισε χθες αργά το βράδυ την έκτη παρτίδα του
τελικού του παγκοσμίου πρωταθλήματος εναντίον του Κάρποβ και ισοφάρισε το σκορ
σε 3-3. Ήταν η τελευταία παρτίδα του ματς και ο 28χρονος Ανάντ έπρεπε να
κερδίσει αν ήθελε να διατηρήσει τις ελπίδες του για την κατάκτηση του τίτλου.
Σήμερα θα παιχτούν τα μπαράζ μειωμένου χρόνου σκέψης όπου ο Ινδός έχει ένα
ψυχολογικό προβάδισμα, ίσως όμως και ένα αγωνιστικό, καθώς θεωρείται ο πιο
γρήγορος παίκτης στον κόσμο. Πρόκειται ούτως ή άλλως για νέα κατόρθωμα του
Ανάντ, ο οποίος χρειάστηκε πρώτα να αποκλείσει άλλους επτά παίκτες το
προηγούμενο 20ήμερο, τη στιγμή που ο Κάρποβ προετοιμαζόταν ξεκούραστος για τον τελικό.

Στη χθεσινή έκτη παρτίδα ο Ανάντ με τα λευκά επέλεξε την επίθεση Τρομπόφσκι,
ένα άνοιγμα που δεν παίζεται συχνά στα διεθνή τουρνουά. Όπως είπε κατά τη
διάρκεια της παρτίδας ο γκραν μετρ Τζο Γκάλαχερ, συγγραφέας βιβλίου πάνω στο
άνοιγμα αυτό, ο Κάρποβ παίζει πάντοτε την ίδια βαριάντα στο άνοιγμα αυτό και η
7η κίνηση του Ανάντ ήταν καινούργια, προϊόν καθαρής προετοιμασίας. Το τέλος
βρήκε τον Κάρποβ να έχει κομμάτι λιγότερο πάνω στη σκακιέρα. Σύμφωνα με
κάποιες πρώτες εκτιμήσεις αποφασιστικό λάθος ήταν το 27... Αγ6.

Ανάντ - Κάρποβ (6η παρτίδα)

1. δ4 Ιζ6 2. Αη5 ε6 3. ε4 θ6 4. Α: ζ6 Β: ζ6 5. Ιγ3 δ6 6. Βδ2 η5 7. Αγ4 Ιγ6 8.
Ιηε2 Αη7 9. Πδ1 Αδ7 10. 0-0 0-0-0 11. Ιβ5 α6 12. Ια3 η4 13. ζ4 η: ζ3 14. Π: ζ3
Βε7 15. γ3 θ5 16. Πδζ1 Πδζ8 17. β4 Ια7 18. Ιγ2 Αθ6 19. Βε1 Ρβ8 20. Αδ3 Αγ6 21.
Ιζ4 Πζη8 22. δ5 Αε8 23. Βζ2 Αη7 24. Ιδ4 Αδ7 25. δ: ε6 Α: δ4 26. γ: δ4 ζ: ε6
27. ε5 Αγ6 28. Ιη6 Βδ8 29. Ι: θ8 Α: ζ3 30. Ιζ7 Βθ4 31. Β: ζ3 Β: δ4+ 32. Ρθ1 δ5
33. Πδ1 Β: β4 34. Πβ1 Βα4 35. Β: θ5 Ιγ6 36. Βε2 Ρα7 37. Βζ2+ β6 38. Πγ1 Ρβ7
39. θ3 Πγ8 40. Βζ6 Ιδ4 41. Ιδ8+ Ρβ8 42. Ι: ε6 1-0

*Πολλές ισοπαλίες στην κορυφή του τουρνουά των Άνω Λισίων βοήθησαν τους Γ.
Νικολαΐδη, Σκέμπρη, Νεβετνίσι να φθάσουν στην κορυφή τούς Τσέλα, Τσβέτκοβιτς,
Γκίντα. Οι έξι αυτοί παίκτες έχουν 4,5 βαθμούς σε 5 αγώνες ακολουθούμενοι από
21 παίκτες που έχουν 4 βαθμούς.

Αποτελέσματα 5ου γύρου: Γκίντα - Τσέλα 0,5-0,5, Κοτρωνιάς - Τσβέτκοβιτς
0,5-0,5, Τζούριτς - Ντερβίσι 0,5-0,5, Νεβετνίσι - Βελίτσκοβιτς 1-0, Ζαχάριεβ -
Βλ. Γκεοργκίεβ 0,5-0,5, Γ. Νικολαΐδης - Σαχταχτίνσκι 1-0, Σκέμπρης - Μ.
Αραμπατζής 1-0, Στ. Χαλκιάς - Τζερμιαδιανός 0,5-0,5, Τζιούφας - Μπιχόβσκι
0,5-0,5, Καπνίσης - Κρ. Γκεοργκίεβ 0,5-0,5, Β. Τσαρουχάς - Γρίβας 0-1, Σέκελι
- Πασσάκος 1-0, Χρ. Μπανίκας - Μπρας 1-0, Γεωργιακάκης - Γκελασβίλι 0-1,
Βουλδής - Σιώρης 1-0, Παπαδοπούλου - Καλέσης 0,5-0,5, Παππάς - Παούνοβιτς 0-1,
Κούκος - Μαναγκάτζε 0-1, Χαριτάκης - Τ. Σκλαβούνος 1-0, Σίδερης - Γ.
Συμεωνίδης 0-1, Γκόγκολης - Πετράκη 0,5-0,5, Βαφειάδης - Καλοσκάμπης 1-0,
Καραγιάννης - Αλ. Κουκουφίκης 1-0, Παπασταυρόπουλος - Χ. Συμεωνίδης 1-0,
Τεγγελίδης - Ιβάνοβ 0-1, Καραχισαρίδης - Γκέσος 0-1, Ολαράσου - Σ. Λογοθέτης
0,5-0,5, Τάρε - Καράμπαλης 0,5-0,5, Σπ. Κοφίδης - Μουρούτης 0-1, Ψωμιάδης -
Νίκας 1-0, Νανόπουλος - Δεληθανάσης 1-0, Παπαθανασίου - Ζαρούφης 1-0, Κουράντ
- Κακαδέλης 0-1, Πρασσάς Κουβάτσου 0-1, Τριβιζάς - Κεσόγλου 1-0, Β.
Παπαδοπούλου - Ευθυμίου 0-1, Κατσίρης - Ντάτσης 0-1 κ.ά

*Κυκλοφόρησαν τα καινούργια διεθνή ΕΛΟ για το πρώτο εξάμηνο του '97. Ο Βασίλης
Κοτρωνιάς διατηρεί τα πρωτεία στον ελληνικό χώρο, έχει όμως χάσει ΕΛΟ
ευρισκόμενος πλέον στο 2.570. Μεγάλη είναι η άνοδος του Ίγκορ Μιλαντίνοβιτς
που έφθασε σχεδόν τον Κοτρωνιά με 2.565. Κανείς άλλος Έληνας παίκτης δεν
έφτασε ή δεν πέρασε το 2.500. Στο 2.495 είναι οι Μπανίκας και Γρίβας ενώ στο
2.490 είναι οι Γ. Νικολαΐδης, Σκέμπρης και Παπαϊωάννου. Ακολουθούν: Άγκνος,
Μουτούσης 2.475, Τζερμιαδιανός, Βουλδής 2.445, Χαλκιάς 2.435, Καλέσης,
Γαβριλάκης 2.420, Κουρκουνακης 2.410, Λυριντζάκης, Μακρόπουλος 2.400, Γκέσος
2.395, Α. Κοφίδης 2.385, Τζούμπας 2.380, Μαστροκούκος 2.375, Τσιολακίδης
2.365, Κ. Νικολαΐδης 2.350, Φρεντζάς, Χαριτάκης, Πορφυριάδης, Κ. Δημητριάδης
2.340, Βραγοτέρης 2.335, Δανιηλίδης 2.330, Μπότσαρη 2.325, Θ. Μαστροβασίλης,
Τ. Πανταβός 2.320, Μ. Πανταβός 2.315, Κόκκορης 2.310, Ορ. Στεφανόπουλος 2.305,
Γκουντινάς 2.300, Καραγιάννης, Τσορμαπτζόγλου, Μπούνης, Καλούσης, Γερογιάννης
2.295, Χαλιαμάνης, Νάτσης 2.290, Σκαλκώτας, Καπνίσης, Γκόγκολης, Λιβέριος
2.285, Δ. Μαστροβασίλης, Αυτσόγλου, Μενδρινός 2.280, Βαφειάδης, Πούντζας,
Σκιαδόπουλος 2.275, Ανδρέου, Κ. Καρανικόλας 2.270, Β. Αραμπατζής, Κ.
Τσαρουχάς, Κόγιας, Καραφίδης, Πρέντος, Γαζής, Γεωργαντζής 2.265, Ιωακειμίδης,
Ωραιόπουλος 2.260, Αλεξόπουλος, Γρατσέας, Στ. Λαζαρίδης, Μπεγνής, Εγγλέζος,
Σίσκος, Βανδώρος 2.255, Γ. Συμεωνίδης, Κουρτέσης, Τσούρος 2.250 κ.ά.


<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: O99</CAT>
<ED>
Κωδικός άρθρου: A16034O991</ED>
<ID>
ID:134274

</ID><URL>http://ta-nea.dolnet.gr/neaweb/neafile.print_unique?e=A&f=16034&m=O99&aa=1</URL></REF>


Article

<CATEGORY>vin09</CATEGORY>

 <H5>Η ΕΝΔΕΚΑΔΑ ΤΗΣ ΔΙΑΝΟΗΣΗΣ ΚΑΙ ΤΗΣ ΛΟΓΟΤΕΧΝΙΑΣ
</H5><H2>Φιλοσοφικό... ποδόσφαιρο!
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

Μόνο ένας τέως ποδοσφαιριστής θα μπορούσε να
«σκαρφιστεί» ένα παρόμοιο θέμα, προκειμένου να δοκιμάσει την τύχη του ως
συγγραφέας. Ο Μαρκ Πέριμαν, οπαδός της Τότεναμ, κάνει θραύση με το βιβλίο του
«Φιλόσοφοι του ποδοσφαίρου» που κυκλοφόρησε αυτές τις ημέρες στο Λονδίνο και
στο διάστημα αυτό πούλησε ήδη 20.000 αντίτυπα.

Η ιδέα του βιβλίου με πρωταγωνιστές μερικούς από τους σύγχρονους φιλοσόφους,
συγγραφείς και καλλιτέχνες, γεννήθηκε με αφορμή αποσπάσματα και αναφορές που
κατά καιρούς έχουν κάνει σε έργα τους. 
Το αποτέλεσμα είναι εκπληκτικό, ως προς την έκταση που πήρε το θέμα και φυσικά
τα αντίτυπα που καταναλώνονται τούτες τις ημέρες στην Αγγλία.

Δημιουργήθηκε μια ενδεκάδα από φιλοσόφους, συγγραφείς, λογοτέχνες και
καλλιτέχνες, όπου ένας μόνο ποδοσφαιριστής, λόγω αξίας και οικουμενικής
αποδοχής, αναφέρεται κι έχει θέση στους... αναπληρωματικούς της περίφημης
αυτής σούπερ ομάδας.

Ο Πέριμαν, επιλέγοντας τους «παίκτες» του, παρέταξε την ομάδα σε σχήμα «ζώνης»
που αυτή την περίοδο θεωρείται το πλέον αποδοτικό στα διεθνή ποδοσφαιρικά δεδομένα.

* Τερματοφύλακας ο Αλμπέρ Καμύ (που έγραψε για το ποδόσφαιρο: «Ύστερα από
αρκετά χρόνια που ο κόσμος μού χάρισε ατέλειωτη εμπειρία, μπορώ συμπερασματικά
να καταλήξω ότι αυτό που γνωρίζω για την ηθική το οφείλω στο ποδόσφαιρο»).

* Δεξιός οπισθοφύλακας με το νούμερο «2» η Σιμόν ντε Μποβουάρ (που έγραψε σ'
ένα διήγημά της: «Η γυναίκα που εμφανίζεται στον κόσμο σημειώνοντας έναν
αριθμό τερμάτων, σίγουρα κατακτά το απόλυτο»).

* Αριστερός οπισθοφύλακας (με το νούμερο «3») ο Ζαν Μποντριγιάρ («Όποιος
βρίσκεται στην εξουσία αισθάνεται μεγάλη ικανοποίηση όταν αποδίδει στο
ποδόσφαιρο την ευθύνη για να εξαπατά τις μάζες»).

* Στο κέντρο της άμυνας ο Νίτσε (με το νούμερο «5» στη θέση του «στόπερ») που
έγραψε: 
«Το μυστικό της ευτυχίας μου: ένα ναι, ένα όχι, ένας δρόμος ευθύς, ένα γκολ».

* Με το νούμερο «6» ο Βιτγκενστάιν, σε παράλληλη γραμμή άμυνας με τον Νίτσε.

* Έξω δεξιά και με το νούμερο «7» o Όσκαρ Ουάιλντ («Το ποδόσφαιρο δεν είναι
παιχνίδι για ντελικάτα παιδιά»).

* Στη μεσαία γραμμή της «ιδανικής ομάδας» ο Πέριμαν τοποθετεί τον Σαίξπηρ, με
το νούμερο «4», τον οποίο μάλιστα χαρακτηρίζει «ιδανικό μπαλαντέρ» και «κόουτς
της ομάδας» («Ικανός για όλα τα παιχνίδια, με τέχνη και φαντασία»).

* Δίπλα στον Σαίξπηρ, ο συγγραφέας του βιβλίου σε στρατηγική θέση και με το
νούμερο «8» τοποθετεί τον άλλοτε στρατιωτικό Σουν Τσου (Κίνα), ο οποίος έγραψε
μεταξύ άλλων ότι «για να αναγνωρίσεις τον εχθρό και τον εαυτό σου χρειάζονται
ανώδυνες επεμβάσεις».

* Με το «δέκα το καλό» ο Ιταλός Γκράμσι («Το ποδόσφαιρο είναι ένα μοντέλο της
κοινωνίας του ατομισμού»).

* Στην επίθεση βρίσκουμε δύο «κυνηγούς» ιδιαίτερα σημαντικούς. Με το νούμερο
«9», σε θέση σέντερ φορ, ο Ουμπέρτο Έκο, ο οποίος έγραψε για τον βασιλιά των
σπορ: «Το ποδόσφαιρο είναι μια ιεροτελεστία, όπου οι αποβλητέοι καταναλώνουν
την πολεμική τους ενέργεια και τη θέλησή τους για επανάσταση».

* Με το νούμερο «11» έξω αριστερά τοποθετείται ο Μπομπ Μάρλεϊ: «Το ποδόσφαιρο
αποτελεί ένα κομμάτι του είναι μου».

Όμως, όπως διαπιστώνει ο αναγνώστης του βιβλίου του Μαρκ Πέριμαν, μάχη δίνεται
και για τη φανέλα του αναπληρωματικού και όσων διεκδικούν θέση στον πάγκο.

Τρεις είναι εκείνοι που ξεχωρίζουν: Ο Όργουελ, ο Σεζάν και ο... Πελέ («γιατί
έκανε το ποδόσφαιρο τέχνη»).

Αν υποθέσουμε ότι πολλές φορές μια επιτυχία ενός βιβλίου εξαρτάται από την
έμπνευση και την πρωτοτυπία του συγγραφέα, τότε σίγουρα το «Φιλόσοφοι του
ποδοσφαίρου» διεκδικεί μια θέση ανάμεσα στα δύο.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16034P011</ED>
<ID>
ID:134275

</ID><URL>http://ta-nea.dolnet.gr/neaweb/neafile.print_unique?e=A&f=16034&m=P01&aa=1</URL></REF>


Article

<CATEGORY>vin09</CATEGORY>

 <H5></H5><H2>Cine Club
</H2>
Τα... κεράσια και ο Χρυσός Φοίνικας του Αμπάς Κιαροστάμι στην Αθήνα

σελ 6

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16034P012</ED>
<ID>
ID:134315

</ID><URL>http://ta-nea.dolnet.gr/neaweb/neafile.print_unique?e=A&f=16034&m=P01&aa=2</URL></REF>


Article

<CATEGORY>vin09</CATEGORY>

 <H5></H5><H2>Θέατρο
</H2>
Η Λήδα Πρωτοψάλτη ετοιμάζεται για Εκάβη στην Επίδαυρο

σελ 3

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16034P013</ED>
<ID>
ID:134351

</ID><URL>http://ta-nea.dolnet.gr/neaweb/neafile.print_unique?e=A&f=16034&m=P01&aa=3</URL></REF>


Article

<CATEGORY>vin09</CATEGORY>

 <H5></H5><H2>Τηλεκριτική
</H2>
Για μια θεατρική προσφορά γράφει η Μαρία Παπαδοπούλου

σελ 7

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16034P014</ED>
<ID>
ID:134374

</ID><URL>http://ta-nea.dolnet.gr/neaweb/neafile.print_unique?e=A&f=16034&m=P01&aa=4</URL></REF>


Article

<CATEGORY>vin09</CATEGORY>

 <H5>ΜΟΥΣΙΚΟ ΜΕΝΟΥ ΑΠΟ ΤΗΝ Κ.Ο.Α. ΣΤΟ «ΠΑΛΛΑΣ»
</H5><H5>«ΖΩΝΤΑΝΑ» </H5><H2>«Νύχτες κωμωδίας»
</H2>
Σκηνή από τον «Αφελή» του Δημήτρη Ψαθά, που παίζεται από το ΔΗΠΕΘΕ Ρούμελης

Οι «Νύχτες κωμωδίας» θα στεγάζονται στο εξής στο
104 της οδού Θεμιστοκλέους. Με πρωτοβουλία της Λουκίας Ρικάκη δημιουργήθηκε
στο «Κέντρο Λόγου και Τέχνης 104» (τηλ. 3802.059, 3802.056) το πρώτο στέκι για
τις μόνιμες και καθημερινές παραστάσεις του είδους της stand up comedy. Κάθε
βράδυ, λοιπόν, οι κωμικοί ηθοποιοί με καυστικό χιούμορ γελοιοποιούν
καθημερινές καταστάσεις, αναπτύσσουν διάλογο με το κοινό, κάνουν μιμήσεις,
λένε παλιά και νέα ανέκδοτα, αυτοσχεδιάζουν, σαρκάζουν και αυτοσαρκάζονται.
Στις 11 μ.μ.

*** Το ΔΗΠΕΘΕ Ρούμελης ανεβάζει το έργο του Δημήτρη Ψαθά «Ο Αφελής», στο
Δημοτικό Θέατρο της Λαμίας. Η ιστορία του διαδραματίζεται στην πόλη της Λαμίας
και οι ήρωες είναι Λαμιώτες, αλλά και επισκέπτες στην πόλη με τα ιδιαίτερα
χαρακτηριστικά τους που αποδεικνύονται πανανθρώπινα. Τη σκηνοθεσία έκανε ο
Πάνος Σκουρολιάκος, τα σκηνικά - κοστούμια η Καλλιόπη Κοπανίτσα. Παίζουν οι:
Πάνος Σκουρολιάκος, Ελένη Φιλίνη, Άρης Τσιούνης, Βάνα Ζάκκα, Νίκη Παζαρέντζου,
Βασίλης Βασιλάκης κ.ά.

*** Το έργο του Μάικλ Γκάτσο «Ένα καπέλο γεμάτο βροχή» παρουσιάζει από σήμερα
στις 9 μ.μ. το Δημοτικό Θέατρο Περιστερίου στο θέατρο «Ξυλοτεχνία»
(Παρασκευοπούλου - Παλαμά, τηλ. 5773.666, 5711.412). Η μετάφραση είναι του
Κώστα Ασημακόπουλου, η σκηνοθεσία του Άρη Μιχόπουλου, το σκηνικό και τα
κοστούμια της Σοφίας Παντουδάκη, η μουσική του Μιχάλη Τρανουδάκη και η
δραματουργική επιμέλεια της Κόννης Σοφιάδου.

ΕΚΘΕΣΗ

Η χαράκτρια Μαρία Γραμματικού, που μαθήτευσε στο εργαστήριο του Φώτη
Μαστιχιάδη, παρουσιάζει τη δουλειά της, αφιερωμένη στη μνήμη του δασκάλου της,
στο φουαγιέ του θεάτρου «Κάτω από τη γέφυρα» (Πλατεία Ηλεκτρικού Σταθμού Νέου
Φαλήρου, τηλ. 4816.200). Η πούντα σέκα, το καλέμι, ιδιαίτερα η οξυγραφία και η
άκουα τίντα είναι οι τεχνικές που χρησιμοποιήθηκαν για τις 16 χαλκογραφίες της
έκθεσης, με στοιχεία βιωματικά και κυρίαρχη τη συμβολιστική και υπερρεαλιστική
ατμόσφαιρα. Εγκαίνια στις 7 μ.μ.

ΜΟΥΣΙΚΗ

Η Κρατική Ορχήστρα Αθηνών δίνει τη δεύτερη συναυλία της χρονιάς στην αίθουσα
«Παλλάς» (Βουκουρεστίου 1, τηλ. 3224.434), με διευθυντή ορχήστρας τον Γιάτσεκ
Κάσπτσικ και σολίστ στο πιάνο τον Μαρτίνο Τιρίμο. Τα μέλη της ορχήστρας
ερμηνεύουν έργα των Βάγκνερ, Σοπέν και Λουτοσλάβσκι. Απόψε στις 8.30.

ΕΚΔΗΛΩΣΗ

Η θέση της γυναίκας μέσα στη θρησκεία και η αντιμετώπισή της από τη
μητριαρχική κληρονομιά μέχρι την πατριαρχική παράδοση των μονοθεϊστικών κυρίως
θρησκευμάτων εξετάζεται από τη διδάκτορα Φιλοσοφίας Ιωάννα Ζερβού, η οποία
μιλάει για τη «Γυναίκα και θρησκεία» στο Ίδρυμα Γουλανδρή-Χορν (Μ. Αυρηλίου 5,
Πλάκα, τηλ. 3219.532), απόψε στις 7.30.

ΤΡΑΓΟΥΔΙ

Η Κρίστη Στασινοπούλου και το συγκρότημά της παρουσιάζουν το νέο τους
πρόγραμμα με τίτλο Lingua Franca. Στο «φολκ-διεθνο-αρτ-ψυχεδελοποιητικό» ή
εθνοπάνκ ύφος, όπως το ονόμασαν, που χαρακτηρίζει το κλίμα του «Υφαντόκοσμου»
κινούνται και οι διασκευές του νέου πρόγραμματος. Με ελληνικά παραδοσιακά
τραγούδια, μελωδίες από τα βάθη της Περσίας και της Τουρκίας, τσιγγάνικα και
βαλκανικά τραγούδια. Απόψε στις 10.30 στην «Πινακοθήκη» (Αγίας Θέκλας 5, Ψυρή,
τηλ. 3247.741)

Τα «Διάφανα Κρίνα» και το ρομαντικό ροκ της μουσικής τους εμφανίζονται
απόψε και αύριο στο Club ΑΝ (Σολωμού 13-15, Εξάρχεια, τηλ. 3305.056-7). Μια
μουσική που ανιχνεύει την ερωτική απόγνωση μέσα από τις πληγές της μνήμης και
με ελληνικό στίχο. Στις 11 μ.μ.

*** Η μπάντα των Tierra Brava παίζει λάτιν και σάλσα μουσική στο κλαμπ
«Be-Bop» (Ορμινίου 4α Χίλτον, τηλ. 7221.708). Το συγκρότημα αποτελείται από
πρώην μέλη των Apourimac και των Grupo Conga πετυχαίνοντας ένα σφιχτοδεμένο
ρυθμικό σύνολο. Καλεσμένος της βραδιάς ο ντιτζέι Ζεσούς Τ. Μολίνα.

*** Οι «Σπυριδούλα» σε μία και μοναδική εμφάνιση παίζουν απόψε στο κλαμπ
«Booze». Με πορεία που ξεκινά από το 1977 οι «Σπυριδούλα» είναι ένα από τα
γνωστότερα σχήματα της ελληνικής ροκ σκηνής. Με τέσσερις δίσκους στο
ενεργητικό τους, μεταξύ των οποίων και ο δίσκος «ΦΛΟΥ», με τον Παύλο
Σιδηρόπουλο, που θεωρείται από τους σημαντικότερους δίσκους της εγχώριας παραγωγής.

*** Το «Blues Hall» (Λ. Αρδηττού 44, Μετς, τηλ. 9247.448) φιλοξενεί τους
City's Blues Band που αποτελούν οι: Αντώνης Τουρκογιώργης, Γιώργος
Τρανταλίδης, Δημήτρης Πολύτιμος, Παντελής Μπενετάτος, Στέλιος Λαδόπουλος,
Αντώνης Λαδόπουλος, Τάκης Πατερέλης και Σέριλ Μάρτιν. Ο ήχος της μπάντας
κυμαίνεται από το μπλουζ, την τζαζ μέχρι και ροκ. Απόψε και αύριο στις 10.30 μ.μ.

*** Το «Memphis» (Βεντήρη 5, Χίλτον, τηλ. 3210.890 - 3210.731) διοργανώνει
απόψε το πρώτο μεγάλο 60'ς πάρτι της χρονιάς. Η ψυχεδέλεια των Mods συναντά
τους ρόκερς της δεκαετίας του '60, κατόπιν παρέμβασης των ντιτζέι Κωνσταντίνου
Ζαχόπουλου, Θάνου Θώμου, Μανώλη Κιλισμανή.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16034P021</ED>
<ID>
ID:134280

</ID><URL>http://ta-nea.dolnet.gr/neaweb/neafile.print_unique?e=A&f=16034&m=P02&aa=1</URL></REF>


Article

<CATEGORY>vin09</CATEGORY>

 <H5>... και απορίες
</H5><H2>Φρόκαλα κατά συρροήν... </H2>
<AUTHOR>Γ.Δ.Σ.</AUTHOR>

Το τι φρόκαλο, αγγλοσαξωνικής και αμερικανικής, κυρίως, προελεύσεως, έχει
εισαχθεί και έχει δει φέτος τα φώτα της αθηναϊκής σκηνής, εν μέσω του ταχύτατα
ανερχόμενου θεατρικού πληθωρισμού, δεν λέγεται... Κατά συρροήν. Τα βλέπω, το
ένα μετά το άλλο. Αφήστε που περιμένουν, φοβάμαι, και άλλα στη γωνία...
Φρόκαλα περιβεβλημένα με τον μανδύα του «καλτ» ­ αμάν πια αυτό το «καλτ», κάλο
έχουμε βγάλει... ­ με τον μανδύα του σπασίματος, δήθεν, των σεξουαλικών
ταμπού, της παρώδησης, λέει, του Σαίξπηρ, της καταγγελίας, υποτίθεται, της
βίας μέσω της βίας και με «χεβιμεταλάδικους» τρόπους ­ χέβι φρόκαλα... ­ και
λοιπόν και λοιπόν.

Και απορώ ­ απορώ και εξίσταμαι ­ όχι, βέβαια, με κάποιους που δυστυχώς ήξερα
πάρα πολύ καλά τι είναι ικανοί να επιλέξουν, αλλά με ορισμένους ανθρώπους του
χώρου που συνέχιζα να θεωρώ σοβαρούς, πώς έπεσαν στη λούμπα και νόμισαν ότι
ανεβάζουν έργα σύγχρονης πρωτοποριακής έκφρασης. Τα οποία, λίγο αν τα κράξει
κανείς, νομίζω ότι είναι κατευθείαν για το κάρο του Δήμου. Εκτός και αν δεν
πρόκειται για κάζο ατσιντέντε ­ ήτοι εξ εμελείας ­ αλλά για κάζο πενσάτο ­
ήτοι εκ προμελέτης. Οπότε είναι ασυγχώρητοι. Και της αρμοδιότητας, πλέον, του Ασυγχώρητου.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16034P022</ED>
<ID>
ID:134317

</ID><URL>http://ta-nea.dolnet.gr/neaweb/neafile.print_unique?e=A&f=16034&m=P02&aa=2</URL></REF>


Article

<CATEGORY>vin09</CATEGORY>

 <H2>Κατανάλωση και μητρότητα </H2>
<AUTHOR>Ε.Φ.</AUTHOR>

Η Σερ

Ο ξαφνικός θάνατος του γερουσιαστή και ποπ σταρ στη δεκαετία του '60 Σόνι Μπον
ανέτρεψε το πρόγραμμα της πρώην συντρόφου του στη ζωή και το τραγούδι Σερ. Η
οποία είχε κανονίσει να βρίσκεται στο Λονδίνο για την έναρξη των εκπτώσεων στο
«Χάροντ'ς», με τη διπλή ιδιότητα της ψυχαγωγού και της καταναλώτριας. Η είδηση
όμως την ανάγκασε να αλλάξει το πρόγραμμά της και πέταξε για το Λος Άντζελες,
για να συμπαρασταθεί στην εικοσιεννιάχρονη κόρη της Τσάστιτι που είχε με τον
Μπόνο, διεκδικώντας τον τίτλο της μάνας με περιεχόμενο...

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16034P023</ED>
<ID>
ID:134353

</ID><URL>http://ta-nea.dolnet.gr/neaweb/neafile.print_unique?e=A&f=16034&m=P02&aa=3</URL></REF>


Article

<CATEGORY>vin09</CATEGORY>

 <H2>Εύσημα και των Καννών </H2>
<AUTHOR>Π.Α.</AUTHOR>

Το 1990 ο σκηνοθέτης Νίκος Βεργίτσης και ο Γιώργος Νικολούλιας ίδρυσαν την
εταιρεία παραγωγής ταινιών και τηλεοπτικών σειρών κινουμένων σχεδίων Artoon.
Κι άρχισαν δουλειά, που όπως φαίνεται σήμερα αποδίδει καρπούς και εύσημα.
Διότι μάλλον εύσημο θα πρέπει να θεωρείται το γεγονός ότι τα στούντιο
animation (κινουμένων σχεδίων), με 60 ειδικευμένους συνεργάτες, της εν λόγω
εταιρείας περιελήφθησαν στα 50 καλύτερα του κόσμου στον ανάλογο κατάλογο της
Unicef, ενώ το πνευματικό «παιδί» τους, η τηλεοπτική σειρά κινουμένων σχεδίων
«Πανδώρα και Πλάτωνας» θα προβληθεί τον Μάιο στις Κάννες. Δεν είναι λίγα αυτά.
Όπως και δεν μπορεί να παραβλέψει κανείς το γεγονός ότι τα δύο πτηνά της
σειράς φέρουν ελληνικότατα ονόματα (και δη με νόημα). Μία πρώτη γεύση δε της
τεχνικής αρτιότητας των σχεδίων τους παίρνει κανείς από το ­ καλαίσθητο ­
ημερολόγιο 1998, που εξέδωσαν. Το καλό να λέγεται...

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16034P024</ED>
<ID>
ID:134376

</ID><URL>http://ta-nea.dolnet.gr/neaweb/neafile.print_unique?e=A&f=16034&m=P02&aa=4</URL></REF>


Article

<CATEGORY>vin09</CATEGORY>

 <H2>Εύβοια και πολιτισμός </H2>
<AUTHOR>Π.Γ.</AUTHOR>

<H3></H3>Ο Νίκος Σκαλκώτας

Μακρόπνοο πρόγραμμα για την πολιτιστική αναβάθμιση της Χαλκίδας και γενικότερα
της Εύβοιας, ξεκινάει αυτόν το μήνα με προσπάθεια της Νομαρχίας και προσωπικά
του νομάρχη Θανάση Μπουραντά, ο οποίος, σε πρόσφατη συνεδρίαση της
Πολιτιστικής Επιτροπής, τόνισε ότι «δεν δικαιολογείται τόση υποτονικότητα και
αδράνεια στα πολιτιστικά πράγματα της Εύβοιας, τη στιγμή που το νησί αυτό έχει
αναδείξει μεγάλες προσωπικότητες στο πνεύμα, τις τέχνες και τον επιστημονικό
κόσμο». Στην πατρίδα του Σκαλκώτα, του Σκαρίμπα, του καθηγητή Παπανικολάου,
του Ορέστη Μακρή, της Σωτηρίας Μπέλλου ­ επισημάνθηκε από ομιλητές της
Πολιτιστικής Επιτροπής Εύβοιας ­ κανείς δεν ασχολείται οργανωμένα με
πολιτιστικές εκδηλώσεις και αυτό ασφαλώς δεν τιμά κανέναν. Τελικά, εκτός από
τις διαπιστώσεις, αποφασίσθηκε άμεσα να γίνει ένα μίνιμουμ πολιτιστικό
πρόγραμμα και μία πανευβοϊκή διάσκεψη για τον πολιτισμό, στην οποία θα κληθούν
να συμμετάσχουν στελέχη της Εταιρείας Ευβοϊκών Σπουδών και κορυφαίοι Ευβοείς
καλλιτέχνες, όπως ο Δημήτρης Μυταράς, ο Κώστας Δεμερτζής, ο Μηνάς Χρηστίδης
και άλλοι. Όπως και να 'χουν τα πράγματα αυτήν τη στιγμή, η ουσία είναι ότι
κάτι ξεκινάει για τον πολιτισμό στην εύπορη και παραγωγική ­ κατά τα άλλα ­ Εύβοια.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16034P025</ED>
<ID>
ID:134389

</ID><URL>http://ta-nea.dolnet.gr/neaweb/neafile.print_unique?e=A&f=16034&m=P02&aa=5</URL></REF>


Article

<CATEGORY>vin09</CATEGORY>

 <H5>ΕΚΑΒΗ ΤΟ 1999 Η ΛΗΔΑ ΠΡΩΤΟΨΑΛΤΗ
</H5><H5>Από εξήμισυ χρόνων...
</H5><H2>Δεν υπάρχει ελευθερία του καλλιτέχνη
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

<H3>Με την Εκάβη, στην ομώνυμη τραγωδία του Ευριπίδη, θα γιορτάσει τα σαράντα
επίσημα χρόνια της στο θέατρο η Λήδα Πρωτοψάλτη.
</H3>
«Στην "Άννα" ήθελα να πάρω το αίμα των γυναικών πίσω...», λέει η Λήδα Πρωτοψάλτη

«Δεν σκέφτηκα ποτέ τι θα κάνω στη ζωή μου. Ήταν σαν αυτονόητο, σαν
προκαθορισμένο». Η Λήδα Πρωτοψάλτη δεν ανήκει στην κατηγορία των ηθοποιών που
πλάθουν και στήνουν μύθους για το άτομό τους και που μετά τούς πιστεύουν και
οι ίδιοι. Όντως, είναι σαν να έχει «βουτηχτεί» στο θέατρο από παιδάκι. Από τη
στιγμή που ανακάλυψε, στα εξήμισι χρόνια της, τη γοητεία της έννοιας
«υποκρίνομαι». Από τη στιγμή που η μητέρα της την πήρε να συμμετάσχει στο
διαγωνισμό που οργάνωσε ένα περιοδικό ποικίλης ύλης για τη σωσία της Μάργκαρετ
Ο' Μπράιαν, ενός από τα παιδιά-βεντέτες του σινεμά της εποχής, κέρδισε το
βραβείο ­ πεντακόσιες τότε δραχμές ­ και η μαμά της τους επαίνους: «Κυρία μου,
το παιδί θα γίνει ηθοποιός». Και η κυρία Πρωτοψάλτη, αμ' έπος, αμ' έργον, την
πήγε στη Δραματική Σχολή του Ελληνικού Ωδείου, στον Μιχάλη Κουνελάκη που τη
διηύθυνε και που της έκανε για ένα ολόκληρο χρόνο μαθήματα.

Όταν μεγάλωσε λίγο έπαιξε σε δύο ταινίες της εποχής και στα δώδεκά της
ντεμπουτάρισε στο θέατρο, παίζοντας στην πρώτη, ίσως, σοβαρή προσπάθεια
επαγγελματικού θεάτρου στην Ελλάδα, που έκανε η Κατερίνα με τον θίασό της,
ανεβάζοντας τη «Βασίλισσα του χιονιού» του Άντερσεν.

Η «Αγριόπαπια»

Μετά, συνέχισε το σχολείο, τα αγγλικά, το πιάνο, το χορό στη σχολή Ματέι... Το
'56 ο προσανατολισμός της στο θέατρο πήρε συγκεκριμένη μορφή. Όταν η αδελφή
της ­ που έγινε κατόπιν η διεθνούς φήμης σοπράνο Έλσα Καστέλα ­ της είπε να
κατέβει στο «Θέατρο Τέχνης» για να δει την «Αγριόπαπια» του Ίψεν που είχε
ανεβάσει και πάλι ο Κάρολος Κουν.

Δεν δίστασε. Εκεί θα έδινε εξετάσεις: στη Δραματική Σχολή του «Θεάτρου
Τέχνης». Και εκεί έδωσε. Πουθενά αλλού. Και πέρασε. Ο Κουν θα την βγάλει στη
σκηνή από το δεύτερο έτος της σχολής, το '59, αφού την ετοιμάσει για να δώσει
εξετάσεις στην αρμόδια επιτροπή για την απαραίτητη τότε άδεια εξάσκησης του επαγγέλματος.

Ο επόμενος σταθμός για το θέατρο και τη ζωή της είναι το «Νέο Θέατρο». Ο
Βασίλης Διαμαντόπουλος και η Μαρία Αλκαίου ήταν δάσκαλοί της στη σχολή. Πέντε
χρόνια θα μείνει κοντά τους. Εκεί θα γνωρίσει και τον Θανάση Παπαγεωργίου. Θα
παντρευτούν, θα κάνουν έναν γιο, θα κάνουν ένα θίασο, θα παλέψουν μαζί, οι
δρόμοι τους στη ζωή θα χωρίσουν, αλλά σύντομα θα ξανασμίξουν στο θέατρο. Τέλος
του '74 η Λήδα Πρωτοψάλτη θα μπει στη «Στοά» και δεν θα ξαναβγεί... Γίνεται
υπόδειγμα ερμηνεύτριας σύγχρονων ελληνικών ρόλων. Ο κίνδυνος της επανάληψης,
της τυποποίησης ενεδρεύει. Στα τέλη της δεκαετίας του '80 θα τον αποτινάξει
παίζοντας Μποστ, παίζοντας Λόρκα. Μια ώριμη ηθοποιός, μια μεγάλη ηθοποιός,
ίσως η σημαντικότερη που διαθέτει το ελληνικό θέατρο σήμερα, ανατέλλει.

Τώρα παίζει στην «Στοά» στην «Φυλακή του Όλι», ένα σκληρό έργο του Έντουαρντ
Μποντ, του οποίου δίνονται ως την Κυριακή οι τελευταίες παραστάσεις, την Έλεν,
την μάνα ενός νέου που «ανεξήγητα» αυτοκτονεί μέσα στην φυλακή, λίγο πριν αποφυλακιστεί.

«Με παίδεψε αυτός ο ρόλος. Είναι ένα εντελώς σκοτεινό πρόσωπο. Τι κουβαλάει;
Ποια είναι; Υπάρχει κάποιος άντρας στη ζωή της; Υπάρχει οικογένεια;
Εμφανίζεται ξαφνικά στην φυλακή, όταν μαθαίνει για το παιδί, με ένα τρομερό
μίσος και με τρομερές τύψεις. Κι όταν την ξαναβλέπουμε έχουν περάσει έξι
χρόνια και λέει ότι έχει ξεχάσει. Ψέματα λέει. Ζει απλώς για να ζει, για να
μην πεθάνει. Αυτά τα δύο έρημα πλάσματα, η Έλεν και ο άντρας που θα μείνει
μαζί της, δεν πρόκειται να ευτυχήσουν. Εγώ τους φαντάζομαι κάποια στιγμή να
ανοίγουν το γκάζι και να αυτοκτονούν».

Τι ένιωσε με το βραβείο που πρόσφατα της απένειμαν οι κριτικοί για την Άννα;

«Συγκίνηση. Αλλά το βραβείο για μένα είναι κυρίως οι αντιδράσεις του κόσμου.
Γιατί αυτό ήταν το όνειρό μου. Όχι να γίνω σταρ και να με γνωρίζουν στο δρόμο.
Αλλά να γίνω καλή ηθοποιός και να αγγίζω τον κόσμο».

Ευθύνη

Μεγάλη ευθύνη αυτό. Για ποια ελευθερία του καλλιτέχνη μιλάμε; Το αντίθετο!
Καμιά ελευθερία δεν έχει ο καλλιτέχνης που σέβεται τον εαυτό του. Εγκλωβίζεται
στις επιλογές του».

Δεν θα παίζει στο επόμενο έργο της «Στοάς». Σκηνοθετεί, όμως, το νέο έργο της
«Παιδικής Στοάς», που έχει αναλάβει την καλλιτεχνική διεύθυνσή της, την
επιθεώρηση για παιδιά «Με το Νι και με το Σίγμα» του Ευγένιου Τριβιζά. Και
έχει αρχίσει ήδη να ετοιμάζει μέσα της την Εκάβη στην «Εκάβη» του Ευριπίδη,
που θα ανεβάσει ο Θανάσης Παπαγεωργίου με τη «Στοά» σε μετάφραση του Κώστα
Γεωργουσόπουλου. Το 1999. «Γιατί χρειάζεται μεγάλη προετοιμασία». Όταν η Λήδα
Πρωτοψάλτη θα κλείνει σαράντα χρόνια στο θέατρο. Δεν βιάστηκε καθόλου. Ούτε το
ελληνικό θέατρο βιάστηκε να την δει στην τραγωδία. Δυστυχώς.

1940. Γεννιέται στην Καστέλλα του Πειραιά. Ο πατέρας της είναι έμπορος
από τη Σμύρνη, φίλος των τεχνών, και η μητέρα της μουσικός και καθηγήτρια
Ωδικής, Ελληνίδα της Ρωσίας, γεννημένη στη Μόσχα.

1947. Συμμετέχει σε διαγωνισμό για τη «σωσία» της Μάργκαρετ Ο' Μπράιαν,
παιδιού-θαύματος του κινηματογράφου της εποχής, κερδίζει και στη συνέχεια
παρακολουθεί για ένα χρόνο μαθήματα στη Δραματική Σχολή του Ελληνικού Ωδείου,
που διευθύνει ο Μιχάλης Κουνελάκης.

1952. Παίζει τη Ρηνούλα, πλάι στον οκτάχρονο Νίκο Πυλάβιο, στη
«Βασίλισσα του χιονιού», διασκευή από τον Άντερσεν, την πρώτη, ίσως, υψηλού
επιπέδου παράσταση θεάτρου για παιδιά που οργανώνει ο θίασος Κατερίνας στο
θέατρο «Κυβέλης» με επαγγελματίες ηθοποιούς και σκηνοθέτη τον Τάκη Μουζενίδη.

1957. Δίνει εξετάσεις στη Δραματική Σχολή του «Θεάτρου Τέχνης» και περνάει.

1959 Φεβρουάριος. Δίνει, δευτεροετής, μαζί με τη Μάγια Λυμπεροπούλου
και τον Γιάννη Φέρτη, προετοιμασμένη από τον Κουν, εξετάσεις στην τότε
Επιτροπή Άδειας Εξάσκησης Επαγγέλματος ως εξαιρετικό ταλέντο και αποκτά το
δίπλωμά της.

1959 Μάρτιος. Ο Κουν τη βγάζει στη σκηνή του «Θεάτρου Τέχνης», στην
παράσταση «Τέσσερις μορφές σε πέντε εικόνες». Παίζει ένα Δαιμόνιο στο
«Περλιμπλίν και Μπελίσα» του Λόρκα και τη Ροζινέλα στην «Πατέντα» του Πιραντέλο.

1960. Στο «Νέο Θέατρο» των δασκάλων της, Βασίλη Διαμαντόπουλου - Μαρίας
Αλκαίου, κάνοντας αντικατάσταση στην επανάληψη του έργου του Κασόνα «Τα δέντρα
πεθαίνουν όρθια». Θα μείνει στον θίασο ως το 1965.

1962. Βιργινία στο «Σάββατο, Κυριακή, Δευτέρα» του Εντουάρντο ντε
Φιλίπο. Ρόλος καθοριστικός.

1962. Γνωρίζεται με τον Θανάση Παπαγεωργίου που μπαίνει στον θίασο.

1965. Παντρεύονται. Στη συνέχεια συνεργάζεται με τον Τίτο Βανδή, τον
Γιώργο Εμιρζά.

1966. Γεννιέται ο γιος τους Κώστας.

1969. Ιδρύουν με τον Τάκη Καλφόπουλο και τον Θανάση Παπαγεωργίου τον
θίασο «Βήματα» στην Κοκκινιά: «Αυλή των θαυμάτων» του Καμπανέλλη (Όλια).
«Μετακομίζουν» στην Αθήνα. Ακολουθούν συνεργασίες με τον Μάνο Κατράκη (Τρελός
στον «Βασιλιά Ληρ» του Σαίξπηρ) και με τον θίασο Φέρτη - Καλογεροπούλου
(«Επιθεωρητής» του Γκόγκολ, «Πινόκιο»).

1974. Εντάσσεται στη «Στοά» που έχει ιδρυθεί από την Ελένη Καρπέτα και
τον Θανάση Παπαγεωργίου και γίνεται η μόνιμη πρωταγωνίστρια του θιάσου, με
πρώτο έργο «Το έπος του βασιλιά Ιμπί» του Πέτρου Μάρκαρη.

1975. «Χάσαμε τη θεία, στοπ» του Γιώργου Διαλεγμένου. Παίζει την
Ουρανία, αντικαθιστώντας άλλη ηθοποιό, μία μόλις εβδομάδα πριν από την
πρεμιέρα. Εκτόξευση! Καθιερώνεται ως η κατεξοχήν ερμηνεύτρια ρεαλιστικών ρόλων
του σύγχρονου ελληνικού θεάτρου.

1987. «Φαύστα» του Μποστ.

1988. Θεοδώρα στη «Γυναίκα του Λωτ» του Μάριου Ποντίκα.

1991. Μαρίνα στο «Άντε, γεια», διασκευή του Θανάση Παπαγεωργίου από το
μυθιστόρημα της Γιοβάνας.

1992. Μάνα στον «Ματωμένο γάμο» του Λόρκα.

1993. «Μήδεια» του Μποστ. Έπαθλο Κοτοπούλη.

1995 - 96. Εκάβη στο «Τρίτο στεφάνι» του Κώστα Ταχτσή, σε σκηνοθεσία
Γιάννη Δαλιανίδη στην τηλεόραση (Antenna).

1996. Άννα στο «Άννα, είπα!» του Παναγιώτη Μέντη.

1997. Έλεν στη «Φυλακή του Όλι» του Μποντ. Βραβείο Ένωσης Ελλήνων
Θεατρικών και Μουσικών Κριτικών για την ερμηνεία της στο «Άννα, είπα!».

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16034P031</ED>
<ID>
ID:134281

</ID><URL>http://ta-nea.dolnet.gr/neaweb/neafile.print_unique?e=A&f=16034&m=P03&aa=1</URL></REF>


Article

<CATEGORY>vin09</CATEGORY>

 <H5>Ο Τζέιμς Μποντ ποτέ δεν πεθαίνει
</H5><H5>Ούτε η πρώτη ούτε η τελευταία χαμένη ευκαιρία
</H5><H2>Ο Ντάγκλας με την κόλαση και ο Μποντ με την BMW του
</H2><H2></H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Υπό κανονικάς συνθήκας (όπως λέμε) ο τελευταίος, εποχούμενος επί αυτόματης
BMW, Τζέιμς Μποντ είναι αρμοδιότητος «ΑutoΝέων».Ως εκ τούτου, δικαιολογημένα,
την πρώτη θέση των επιλογών αυτού του επταημέρου καταλαμβάνει το εφιαλτικό
«Παιχνίδι» («The game») του Ντέιβιντ Φίντσερ.

«Ημην τυφλός και τώρα βλέπω». Κατά Ιωάννην, κεφάλαιο 9, στίχος 25 (αν δεν με
απατούν οι εγκυκλοπαιδικές μου γνώσεις). Ιδεολογικό σημείο εκκίνησης (αλλά και
ουσίας) του Ντέιβιντ Φίντσερ, δημιουργού του «Seven» η κατακλυσμιαία επέλαση
της κολάσεως επί της... κεφαλής ενός πανίσχυρου ανθρώπου! Ας πούμε του Τεντ
Τέρνερ. Έτσι, από τη μία στιγμή στην άλλη, χάνει κάθε έλεγχο! Και μέσα στην
ίδια του την πόλη, στο ίδιο του το γραφείο, στους δρόμους, στα πολυτελέστατα
prive club, παντού, ζει τον εφιάλτη του. Συνοπτικά; Ο ζάπλουτος Νίκολας Βαν
Όρτον, κατά κόσμον Μάικλ Ντάγκλας, κλείνει ραντεβού με την Αποκάλυψη του Ιωάννου!

Δηλαδή; Ο Φίντσερ μεταμορφώνει σε θρίλερ την ευαγγελική προφητεία! Και μέσω
«Παιχνιδιού» ο υποψιασμένος θεατής αντιλαμβάνεται πληρέστερα την ιδεολογική
ουσία του «Seven». Μα είναι ολοφάνερο. Όποιος διαπράττει τα 7 θανάσιμα
αμαρτήματα, μετατρέπεται σε «σίριαλ κίλερ» (μεταφορικά ή και κυριολεκτικά). Η
αμερικανική κοινωνία της αφθονίας και του πλούτου, βρίθει από τέτοιους «σίριαλ
κίλερ». Εξ ου η βροχή, το σκότος, η διαρκής απειλή. Εξ ου η ολοσχερής
ανικανότητα των πάσης φύσεως διωκτικών αρχών. Το Κακό είναι Απόλυτο. Το Κακό
κατοικεί εντός των μεγάλων Κεφαλών της κοινωνίας μας. Το Απόλυτο Κακό είναι...
μέσα μας.

«Το παιχνίδι» είναι το φλιπσάιντ του «Seven». Γιατί; Μα είναι ολοφάνερο! Στο
«Seven», ο σίριαλ κίλερ δολοφονεί «παίζοντας» με τα 7 θανάσιμα αμαρτήματα. Στο
«Παιχνίδι» ο Μάικλ Ντάγκλας είναι «δολοφόνος» περιουσιών, υπολήψεων, ανθρώπων,
των πάντων. Να πάω πιο πέρα; Ο σίριαλ κίλερ του «Seven» είναι κάποιος...
ανώνυμος. Στο «παιχνίδι» είναι... επώνυμος. Είναι αυτός που ελέγχει τους
άλλους. Ο άρχων του επίγειου τρόμου. Ποιος; Ονομάστε τον! Ο Φίντσερ τον
βάφτισε Νίκολας Όρτον με την προσθήκη του «αριστοκρατικού» «Βαν» (Van).

Προσέξτε τώρα με ποιους «όρους» παίζει ο Φίντσερ (συναντώντας στο βάθος-βάθος,
τον συνταγματάρχη Κρουτζ της «Αποκάλυψης» του Κόπολα). Ο επώνυμος, ζάπλουτος
«δολοφόνος» του, που καθημερινώς επιδίδεται στην απλή... μεταφορά ογκωδέστατων
λογαριασμών από τη μία τράπεζα της υφηλίου σε κάποιαν άλλη (ας πούμε είναι...
επενδυτής κεφαλαίων), έχει μεταμορφώσει το «σύμπαν» του σε γυαλιστερό...
κοιμητήριο! Θυμάστε τις λαμπερές επιφάνειες της «Pretty woman»; Ε, εδώ όλα, μα
όλα, από τις επιφάνειες του πανάκριβου γραφείου μέχρι την ύστατη γωνιά του
τεράστιου αρχοντικού, εντός του οποίου κατοικεί μόνος, μα εντελώς μόνος, ένας
άνθρωπος, λάμπουν από... σκότος! Καταλάβατε; Άκρα του πανάκριβου αυτού
τάφου... σιωπή. Γι' αυτό ο ήχος των διαλόγων είναι... ψιθυριστός. Γι' αυτό οι
θόρυβοι «πνίγονται». Γιατί το «Παιχνίδι» είναι η αντιστροφή ενός τυπικού
χολιγουντιανού θρίλερ!

Σαν να λέμε πως Αμερικανός σκηνοθέτης μεγάλων (ταμειακών) επιτυχιών
χρησιμοποιεί έναν τυπικό «ήρωα» αμερικανικών κινηματογραφικών ποπ-κορν, για να
τον «περάσει» μέσα από τη δοκιμασία μιας επίγειας κόλασης. Προσέξτε, τώρα, ένα
δεύτερο, ουσιώδες «σημείο». Ο άρχων της πόλης του Σαν Φραντσίσκο, Νίκολας Βαν
Όρτον, αγοράζει τα πάντα και τους πάντες, αλλά δίπλα του δεν υφίσταται ίχνος
ανθρώπινης επικοινωνίας! Ο πολυτελής, απλησίαστος κόσμος του είναι η απόλυτη
μοναξιά του (εδώ ο Φίντσερ προσπαθεί να συναντήσει την αρχετυπική περίπτωση
ενός «Πολίτη Κέιν»). Απόλυτος έλεγχος, απόλυτη εξουσία, απόλυτη μοναξιά,
απόλυτη απονέκρωση. Ε, μη μου πείτε πως αυτό είναι ζωή!

Κάρολος Ντίκενς και Όρσον Γουέλς

Τι μπορεί να σκέπτεται, στις κρυφές ιδιωτικές στιγμές του, ένας τόσο πλούσιος
ζωντανός-νεκρός; Μα τα... παιδικά του χρόνια. Θυμάστε στον «Πολίτη Κέιν», όπου
ο Γουέλς διαρκώς επιθυμούσε το παιδικό του έλκηθρο; Ε, ο Νίκολας Βαν Όρτον
κατεβαίνει μερικές σκάλες πιο κάτω. Και «βλέπει» τον πατέρα του. Που στα
γενέθλια των 48 του χρόνων αυτοκτόνησε, πέφτοντας από την ταράτσα της
πολυτελούς τους κατοικίας! Η περίπτωση του Απόλυτου Άρχοντα έχει καταγωγή,
παρελθόν, κοινωνική ταυτότητα. Γιατί αυτοκτόνησε; Μα για τους ίδιους λόγους
που «σπρώχνουν» τον σημερινό Βαν Νόρτον στην επίγεια κόλαση.

Όμως η οικογένεια Βαν Όρτον έχει δύο όψεις. Τον Νίκολας και τον Κόνραντ. Κάιν
και Άβελ. Πρίγκιψ και φτωχός! Μεγιστάνας και έσχατος! Βιβιλική η καταγωγή.
Πατήρ, υιός και άγιο πνεύμα. Ο «πατήρ» Βαν Όρτον εκπίπτει του ουράνιου
παραδείσου. Αντιλαμβάνεται τα κρίματά του, συγκλονίζεται και αυτοκτονεί. Ο
Νίκολας, διάδοχος της αυτοκρατορίας, είναι παντελώς ασυνείδητος. Κίλερ.
«Σκοτώνει» και δεν πληρώνει δεκάρα! Κυνικός, άπληστος, ασυγκράτητος,
εργασιομανής, ανέραστος. Κάθε ίχνος αδρεναλίνης «του» επενδύεται στα
χρηματοκιβώτιά του. Μα ναι! Είναι ο... Σκρουτζ του Κάρολου Ντίκενς! Που μια
νύχτα, τη Χριστουγεννιάτικη Άγια Νύχτα, βλέπει τον εφιάλτη του και την επομένη
συμμορφώνεται! Ιδού οι ιδεολογικές, κοινωνικές, θρησκευτικές καταβολές του
θρίλερ του Ντέιβιντ Φίντσερ. Απόστολος Ιωάννης, Κάρολος Ντίκενς, Όρσον Γουέλς!

Ποιος κρούει τον κώδωνα του κινδύνου στον... Σκρουτζ; Μα το φάντασμα της
οικογένειας, διά του δεύτερου εκπροσώπου της, του έσχατου, του φτωχού, του
καταραμένου Κόνραντ! Το απολωλός πρόβατο της οικογένειας. Ο αδελφός τού
πανίσχυρου Νίκολας. Στην 48η «μέρα» των γενεθλίων του, καταφθάνει ο απόλυτα
φτωχός Κόνραντ και χαρίζει στον Νίκολας ένα δώρο. Ένα παιχνίδι. Αντί
κηρύγματος και συμβουλών, ο Κόνραντ επιλέγει την πράξη! Εδώ είναι και το
«ψητό» της ταινίας. Διότι το δώρο είναι η Κόλαση. Και η Κόλαση που βιώνει ο
Νίκολας είναι επιπέδου... «βίρτσουαλ ριάλιτι»! Σαν να λέμε, φίλοι μου, πως οι
κεφαλές του πλανήτη μας είναι τόσο, μα τόσο ισχυρές, που σκοτώνουν την πλήξη
τους, αγοράζοντας ακριβά ένα ραντεβού με την... Κόλαση!

Αντιληπτό διά γυμνού οφθαλμού, πως ο Φίντσερ είναι άρχων του σασπένς.
Αντιληπτό πως μπορεί να κάνει ό,τι θέλει. Όπως επίσης αντιληπτά γίνονται δύο
«κρίσιμα» σημεία «γραφής». Πρώτον, πως η ταινία αποτελείται από σκηνές της
ίδιας κλίμακας. Δηλαδή διαρκώς «βλέπουμε» το ίδιο περιεχόμενο να
επαναλαμβάνεται με παραλλαγές. Και δεύτερον, πως εκ των επαναλήψεων και των
συχνών κλιμακώσεων, χάνεται μέρος της πρώτης και μεγάλης αρετής ταινιών
θρίλερ: η... κλιμάκωση. Καλό το «Παιχνίδι», αλλά δεν είναι «Seven»!

Μάνι-μάνι τρεις εντυπώσεις εκ των τελευταίων περιπετειών του πράκτορα 007 και
της ταινίας του «Το αύριο ποτέ δεν πεθαίνει» («Tomorrow never dies»): ο
καλύτερος Τζέιμς Μποντ των τελευταίων τόσων χρόνων ­ Πιρς Μπρόσναν, καλύτερος
διάδοχος του Σον Κόνερι ­ BMW το καλύτερο αυτοκίνητο, μετά τη θρυλική «Άστον
Μάρτιν». Ξεμπερδέψατε; Σας ορκίζομαι ποτέ, μα ποτέ, δεν είχα την παραμικρή
αυταπάτη να βαυκαλίζομαι πιστεύοντας πως πρώτα θα εντρυφήσετε επί των κριτικών
για να πάτε (ή να μην πάτε) στο ραντεβού με τον Τζέιμς Μποντ! Ο άνθρωπος
δεν... παίζεται με τίποτα!

Έτσι, προς ελάχιστη ενημέρωσή σας, υπενθυμίζω τα... γνωστά: Εχθρός της υφηλίου
ο συνδυασμός Μέρντοχ και Τεντ Τέρνερ! Ο Έλιοτ Κάρβερ (Τζόναθαν Πράις) που μέσω
των... διαπλεκομένων δορυφορικών συστημάτων Media παίζει με τις τύχες του
πλανήτη. Λόγου χάριν. Επεμβαίνει στα επικοινωνιακά συστήματα υποβρυχίων της
Μεγάλης Βρετανίας, καταρρίπτει κινεζικό αεροσκάφος και πυροδοτεί φιτίλι τρίτου
(πυρηνικού) πολέμου, εκ της συγκρούσεως Αγγλίας - Κίνας! Απολαυστικό παιχνίδι
ο συνδυασμός αυτόματης, θωρακισμένης BMW με κομπιούτερ Erickson (σας ορκίζομαι
δεν έχω δει καλύτερο διαφημιστικό). Και τελευταίο θηλυκό απόκτημα του 007, η
Μις Μαλαισία Μισέλ Γιο, κάτοχος όλων των πολεμικών τεχνών και πράκτωρ των
μυστικών υπηρεσιών της Λαϊκής Δημοκρατίας της Κίνας.

Όσο για τον Πιρς Μπρόσναν, ρωτήστε (στην έξοδο) τη συνοδό σας! Άντε και καλή
σας χώνεψη.

«Βαλκανιζατέr», «Προστάτης οικογένειας», «Κύριος με τα γκρι», αλλά να μην
ξεχνιόμαστε! «Άνεμος στην πόλη» και Πέτρος Σεβαστίκογλου υπενθυμίζουν. Πως
ορισμός του (Νέου) Ελληνικού Κινηματογράφου είναι οι... Χαμένες ευκαιρίες.

Τρίτη (και τελευταία) ταινία της εβδομάδας «Άνεμος στην πόλη». Σε κάποια πόλη
της Ρωσίας. Όπου περιπλανώμενος θίασος την επισκέπτεται, ενώ παραλλήλως
εργάτης εγκαταλείπει εργοστάσιο, ελπίζοντας να φυσήξει άνεμος ώστε να φτιαχτεί
μια... νέα πόλη. Στη συνέχεια, οι κομπάρσοι εγκαταλείπουν τον παραληρούντα
σκηνοθέτη και θιασάρχη, ο εργάτης ερωτεύεται τη νεαρή πρωταγωνίστρια, ενώ οι
εναπομείναντες ηθοποιοί αναπαριστούν παραμύθι με αλληγορικό περιεχόμενο. Ένας
γέρος βασιλιάς, λέει, παντρεύεται νέα κοπέλα και επειδή ζηλεύει σκοτώνει όλους
τους νέους και απαγορεύει στους εναπομείναντες νέους της χώρας να δρασκελίσουν
το κατώφλι των ανακτόρων του! Ο εργάτης το δρασκελίζει και ο θεατής ξύνει το
κεφάλι του για να καταλάβει. The end φώτα.

Κρίμα! Γιατί; Μα επειδή ο 39χρονος Σεβαστίκογλου εξέρχεται στην πρώτη του
κινηματογραφική (μεγάλου μήκους) περιπέτειά του, πλήρης εφοδίων! Ξέρει από
φακούς, από πλανάρισμα, από καθοδήγηση ηθοποιών, από ρυθμούς, απ' όλα. Ώριμος
πριν σκάσει από τ' αυγό! Αλλά χωρίς ιστορία, γιοκ ταινία!

Κρίμα, γιατί όλοι, μα όλοι, οι Ρώσοι ηθοποιοί, από τον Σεργκέι Ντεσίντσκι
μέχρι τον Ζινόβιεβ Γκερτ, είναι «εργαλεία» πρώτου επιπέδου (εξαιρουμένης της
αθάνατης Μαρίνας Βλαντί, που υπάρχει λόγω ονόματος και καθόλου ρόλου).

Τι πιστεύω; Πως πάει πέρασε. Ήταν ένας «παλιός» ρωσικός λογαριασμός του
Σεβαστίκογλου. Εκ των «πρώτων» ρωσικών του χρόνων και των μοσχοβίτικων,
εφηβικών του νοσταλγιών. Με το σκηνοθετικό του σπαθί κερδίζει δεύτερη, τρίτη,
άφθονες ευκαιρίες. Αλλά να πετάξει τα «βαρίδια» και τα... παράλληλα επίπεδα,
για να απογειωθεί. Έτσι;

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16034P041</ED>
<ID>
ID:134282

</ID><URL>http://ta-nea.dolnet.gr/neaweb/neafile.print_unique?e=A&f=16034&m=P04&aa=1</URL></REF>


Article

<CATEGORY>vin09</CATEGORY>

 <H2></H2><H2>Λαχανιασμένες συναντήσεις
</H2><H2></H2>
<AUTHOR>ΚΩΣΤΑΣ ΛΟΓΑΡΑΣ</AUTHOR>

Οι σχέσεις των αναγνωστών με τα βιβλία ­ μιλώ για τους «ορίτζιναλ», όχι τους
ευκαιριακούς ­ μοιάζουν με τις πολύ προσωπικές· έχουν κοινά στοιχεία με τις
ανθρώπινες, τις σχεδόν ερωτικές, αν δεν είναι κιόλας. Η έγνοια να ξεκινήσει
κάποιος και να πάει στον τόπο της συνάντησης, να ψάξει το άγνωστο καινούργιο,
να χωθεί ανάμεσα στα ράφια και στους μάλλον άφεγγους διαδρόμους των
βιβλιοπωλείων μού δημιουργεί ανάλογους συνειρμούς.

Κι όπως συμβαίνει με βλέμματα που διασπαθίζονται τυχαία και έλκονται ή
απωθούνται, το ίδιο γίνεται μπρος στις βιτρίνες και στους πάγκους των
βιβλιοπωλείων. Στην αρχή σαρώνεις τα βιβλία με το βλέμμα σου για να χορτάσεις
εν ριπή τη λαιμαργία των οφθαλμών. Μετά, το μάτι κάθεται σε κάποιο απ' όλα,
που η εμφάνιση και ο τίτλος του κάτι υπαινίσσεται, κι αμέσως σου γεννιέται η
επιθυμία να τ' αγγίξεις, να το ξεφυλλίσεις, ακόμα και να το μυρίσεις. Απλώνεις
χέρι, το λοιπόν, το ανιχνεύεις κι αν είσαι έμπειρος ­ αναγνώστης εννοώ ­
καταλαβαίνεις τι αξίζει απ' τη γλώσσα του. Αυτή σε έλκει και φουντώνει η
λαχτάρα για μία κατ' ιδίαν «συνομιλία» μαζί του. Ε, ναι, στις σχέσεις σου με
το βιβλίο επενδύεις, κάθε φορά, όπως και στις πολύ στενές ανθρώπινες. Που είτε
σε πληρούν είτε τις πληρώνεις ακριβά.

Βιβλιοφάγος δεν ήμουνα ποτέ· είχα όμως πάντοτε με τα βιβλία μια σχέση μάλλον
συνωμοτική: πως θα μ' αφήσουν, τελικά, να μπω στον κόσμο τους. Αυτή η
προσδοκία, προπαντός, με παρέσερνε στους τόπους της συνάντησης μαζί τους.

Όμως τα τελευταία χρόνια εξέλιπε, δυστυχώς, η διαδικασία της μικρής αυτής
συγκίνησης. Γιατί στα βιβλιοπωλεία δεν συχνάζω πια. Με πιάνει πανικός με την
πληθώρα των βιβλίων που ποστιάζονται στα ράφια τους. Με τους τόμους που κάθε
ημέρα εναλλάσσονται στους πάγκους, εκθέτουν και εκτίθενται.

Και οι μεν εκδότες τη δουλειά τους κάνουν, όμως, συνηθισμένος ένας «ορίτζιναλ»
σε ρυθμούς αργούς, ασφυκτιά και πνίγεται μέσα στην πλημμυρίδα των νέων τίτλων.
Τι να πρωτοδεί, ν' ανοίξει ή να αγγίξει πια. Βιάζεται να τα ξεπετάξει όλα λάχα
- λάχα, για να προλάβει τα επόμενα.

Και έτσι, η απόλαυση η προερχόμενη το πάλαι από την ανιχνευτική προσέγγιση στα
βιβλιοπωλεία, κατάντησε μια εναγώνια επίσκεψη, μια υποχρέωση καταναγκαστική
που γίνεται ­ κι αυτή ­ με την ψυχή στο στόμα. (Σαν τα αγχωτικά τηλεφωνήματα
σε εορτάζοντες, μη τυχόν και σε παρεξηγήσουν). Πάντως, απόλαυση και
ευχαρίστηση δεν είναι.

Ώσπου, στο τέλος, είπα άει σιχτίρ. Δεν θα κάνω το διάβασμα αγγαρεία ­ μία
ακόμα ­ στη ζωή μου. Θέλω να κρατήσω την παλιά σχέση μαζί του, τη σχεδόν
ερωτική. Αργοί ρυθμοί κι ό,τι προλάβω.

Ο Κώστας Λογαράς είναι φιλόλογος - συγγραφέας

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16034P042</ED>
<ID>
ID:134318

</ID><URL>http://ta-nea.dolnet.gr/neaweb/neafile.print_unique?e=A&f=16034&m=P04&aa=2</URL></REF>


Article

<CATEGORY>vin09</CATEGORY>

 <H5>Η Ζάκυνθος του αγίου Διονυσίου
</H5><H2>ΒΙΒΛΙΟπαρουσίαση
</H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

ΜΥΡΤΑΛΗ ΑΧΕΙΜΑΣΤΟΥ - ΠΟΤΑΜΙΑΝΟΥ: «Εικόνες της Ζακύνθου».
Πρόλογος: Μανόλης Χατζηδάκης. Έκδοση Ιεράς Μητροπόλεως
Ζακύνθου και Στροφάδων. Αθήνα, 1997. Σελ. 285.

Η Ζάκυνθος του αγίου Διονυσίου. Η Ζάκυνθος του Διονυσίου Σολωμού και του
Ανδρέα Κάλβου. Μοσχομυρίζει. Λυγερή και απαλή πνέοντας στο φως του Ιουνίου, το
«άνθος της Ανατολής», η «θαυμασία νήσος».

Η μελέτη της αρχαιολόγου, επίτιμης διευθύντριας του Βυζαντινού Μουσείου
Αθηνών και επιμελήτριας αρχαιοτήτων, η οποία έχει υπηρετήσει στη Ζάκυνθο,
Μυρτάλης Αχειμάστου - Ποταμιάνου προσφέρει με την επιβλητική αυτή έκδοση ένα
πανόραμα της θρησκευτικής ζωγραφικής οκτώ αιώνων (12ος - 9ος).

Είναι 115 έργα υψηλής καλλιτεχνικής ποιότητας και πλούσιας σημειολογίας,
που ιχνογραφούν το τοπίο της θρησκευτικής ζωγραφικής στο νησί. Έργα από το
Μουσείο Ζακύνθου, το Μητροπολιτικό Μέγαρο, τη Μονή Στροφάδων και Αγίου
Διονυσίου, το Μουσείο Σολωμού και επιφανών Ζακυνθίων, από τη Μονή του
Προδρόμου στη Λαγκάδα, ναούς της πόλης και της υπαίθρου απαρτίζουν τη συλλογή
του βιβλίου.

Οι «Εικόνες της Ζακύνθου» αναπτύσσονται στη μνημειακή, καλαίσθητη έκδοση,
με εκτενή βιβλιογραφία και τέσσερα ευρετήρια και εικονογραφούνται με 115
έγχρωμους πίνακες και 13 μαυρόασπρες φωτογραφίες, οι τελευταίες από το
προσωπικό αρχείο του Ακαδημαϊκού Μανόλη Χατζηδάκη.

Τον τόμο προλογίζει ο Μανόλης Χατζηδάκης μ' ένα εκτενές κείμενό του
«Ιστορικό για τις τύχες της Συλλογής των Εικόνων του Μουσείο Ζακύνθου». Η
έκδοση κυκλοφορεί στα ελληνικά και τα αγγλικά.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16034P043</ED>
<ID>
ID:134354

</ID><URL>http://ta-nea.dolnet.gr/neaweb/neafile.print_unique?e=A&f=16034&m=P04&aa=3</URL></REF>


Article

<CATEGORY>vin09</CATEGORY>

 <H5>«Η ΓΕΥΣΗ ΤΟΥ ΚΕΡΑΣΙΟΥ» ΤΟΥ ΑΜΠΑΣ ΚΙΑΡΟΣΤΑΜΙ ΣΤΟ CINE CLUB
</H5><H2>Με την άνεση του... Φοίνικα
</H2>
«Γεύση κερασιού», γεύση ποίησης, στοχασμού, ανθρωπιάς. Η μεγάλη ταινία του
Κιαροστάμι μεθαύριο Κυριακή στις 12 το μεσημέρι στον «Δαναό»

Τον Μάιο μοιράστηκε τον Χρυσό Φοίνικα μαζί με το «Χέλι» του Ιμαμούρα. Την
Κυριακή στις 12 το μεσημέρι προβάλλεται στον «Δαναό» σε «αβάν πρεμιέρα» του
Cine Club. Είναι «Η γεύση του κερασιού», η μεγάλη στιγμή του Αμπάς Κιαροστάμι.

Συνέβη. Πώς να το πω; Το έζησα. Είναι Παρασκευή 16
Μαΐου, τέσσερις το απόγευμα. Στη μεγάλη σάλα του Palais du Festival των
Καννών. Τρεις ακριβώς μέρες πριν από την απονομή των βραβείων. Είναι τα
πενηντάχρονα του σπουδαιότερου φεστιβάλ της κινηματογραφικής υφηλίου. Και
μέχρι εκείνη την ημέρα, ακόμα και οι πιο κοσμικοί των κοσμικών, ακόμα και οι
ατόφιοι επίγονοι μιας.. Μάξγουελ είχαν χορτάσει. Μπαφιάσει! Από το
κατακλυσμιαίο «γκλάμορ» και τις πασαρέλες. Το μισό Χόλιγουντ (από Μπρους
Γουίλις και Ντέμι Μουρ, μέχρι τον Σταλόνε) και όλη η αφρόκρεμα των σκηνοθετών
(πλην Μπέργκμαν) περιφέρονταν από δεξίωση σε δεξίωση και από τελετή σε τελετή.

Ένας ανώνυμος με «στολή» της οδού Αιόλου

Δυο μέρες πριν, δηλαδή την Τετάρτη 14 Μαΐου, ανακοινώνεται οριστικώς η...
αιφνιδιαστική συμμετοχή στο επίσημο διαγωνιστικό πρόγραμμα της τελευταίας
ταινίας του Κιαροστάμι! Μία και μοναδική προβολή, στριμωγμένη στις τέσσερις το
απόγευμα της Παρασκευής. Τίγκα η αίθουσα, ούτε καρφίτσα δεν έπεφτε. Πέντε
λεπτά πριν από την έναρξη εμφανίζεται ο Ιρανός Κιαροστάμι, συνοδευόμενος από
τον διευθυντή των Καννών, τον υπερπαράγοντα του φεστιβαλικού κόσμου, μεσιέ Ζιλ
Ζακόμπ. Πλήρης ανατροπή. Σ' ένα πλήθος σμόκιν και εκτυφλωτικών λάμψεων ο
«τριτοκοσμικός» Κιαροστάμι εμφανίζεται με την καθαρή «στολή» ανωνύμου της
οδού... Αιόλου.

Ευγενικά χειροκροτήματα, τα φώτα χαμηλώνουν, η προβολή αρχίζει και.. δεν
συμβαίνει τίποτα! Παρά μόνο σκόνη, χώμα, μια χούφτα λαθρομετανάστες κι ένα
Land Rover (αν δεν κάνω λάθος στον ακριβή τύπο του οχήματος) να περιφέρεται σε
κάποιο νταμάρι! Τίποτε άλλο! Κι όμως. Ουδείς φεύγει (πράγμα που συνηθίζεται
και συμβαίνει στο 99% των περιπτώσεων) και η αίθουσα κρατάει την ανάσα της. Με
το που τελειώνει η προβολή συμβαίνει το πρωτάκουστο. Περί τους 1.500
εκπρόσωποι της ευρωπαϊκής και αμερικανικής κινηματογραφικής κουλτούρας
αποθεώνουν το χώμα και τη σκόνη του Ιράν. Αποτέλεσμα;

Δευτέρα 19 Μαΐου, ώρα οκτώ το βράδυ στην ίδια «σάλα», η πρόεδρος της κριτικής
επιτροπής Ιζαμπέλ Αντζανί απονέμει τον Χρυσό Φοίνικα στο ιρανικό «Κεράσι» του
Κιαροστάμι και στο γιαπωνέζικο «Χέλι» του Ιμαμούρα. Ποιοι ήταν αντίπαλοι και
φαβορί; Κρατηθείτε. Ένας Ατόμ Εγκογιάν με το «Γλυκό πεπρωμένο», ένας Ανγκ Λι
με την «Παγοθύελλα», τον Κέβιν Κλάιν και τη Σιγκούρνι Γουήβερ. Αλλά κι ένα «Λ.
Α. εμπιστευτικό» με μια Κιμ Μπάσιντζερ! Και θυμηθείτε. Οι Κάννες δεν είναι...
Θεσσαλονίκη, εντάξει;

Μόνο για όσους αρκούνται στο μίνιμουμ

Τι είναι η ταινία; Ένα ποιητικό και βαθιά ανθρώπινο... τίποτα! Διανούμενος,
επιβαίνων στο τζιπ του, ψάχνει κάποιον, ας πούμε λαθρομετανάστη, που θα δεχτεί
έναντι αμοιβής να τον σκεπάσει με χώμα! Ο διανοούμενος έχει αποφασίσει να
θέσει τέρμα στην «άθλια» αυτή ζωή, βρίσκεται στον κολοφώνα της κρίσης του και
ψάχνει στους έσχατους. Εκείνος θα αυτοκτονήσει και ο έσχατος (αυτός που θα
δεχτεί) θα έρθει το πρωί να σκεπάσει το κουφάρι με χώμα. Αυτό!

Ε, λοιπόν, δεν έχω δει άλλη τόσο «μινιμαλιστική» ποιητική δημιουργία. Και δεν
έχω συναντήσει αλλού τόσο διαυγή, κρυστάλλινη, σοφή μείξη ρεαλισμού-ποιήσεως.
Το χώμα, οι πέτρες, η σκόνη, η ατμόσφαιρα της «εσχατιάς», τα ανθρώπινα τοπία,
μεταμορφώνονται σε εικόνες ισοδύναμες μ αυτές του Ταρκόφσκι και του Μπρεσόν!
Θεμελιακά ζητήματα υπάρξεως κάθε ευαίσθητου ανθρώπινου πλάσματος μέσα σ' ένα
νταμάρι του Ιράν! Απίστευτο. Σαν να ξαναπιάνουμε το σινεμά από την... αρχή!

Μόνο που για να ζήσεις, να αισθανθείς, να κολυμπήσεις, να λυτρωθείς πρέπει
πρώτα να κρεμάσεις στην εξώπορτα της αίθουσας όλες τις συνήθεις «συνήθειες».
Έτσι, χωρίς βαρίδια, προκαταλήψεις, άγχη, βυθισμένοι στο σκοτάδι, μπορεί να
ανακαλύψετε την αξία της ζωής.

Υ. Γ. Προσκλήσεις για το αριστούργημα του Κιαροστάμι
διανέμονται με τη συνήθη διαδικασία των κουπονιών, από το ταμείο
του «Δαναού».

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16034P061</ED>
<ID>
ID:134283

</ID><URL>http://ta-nea.dolnet.gr/neaweb/neafile.print_unique?e=A&f=16034&m=P06&aa=1</URL></REF>


Article

<CATEGORY>vin09</CATEGORY>

 <H2>Κλοπή ελληνικών αρχαιοτήτων από το Λούβρο
</H2>
<H3></H3>Ελληνική αναθηματική στήλη του 4ου π.Χ. αιώνα
μεγάλης ιστορικής αξίας εκλάπη από το Μουσείο του Λούβρου στο Παρίσι τη νύχτα
της Τρίτης προς την Τετάρτη. Η μαρμάρινη αναθηματική στήλη ήταν αφιερωμένη
στον Μειλίχιο Δία, με επιγραφές στην ελληνική γλώσσα καθώς και ανάγλυφη
παράσταση ενός φιδιού. Η στήλη ύψους 34 εκατοστών, πλάτους 16 εκατοστών και
πάχους 5,5 εκατοστών βρισκόταν ανάμεσα στα εκθέματα της νέας πτέρυγας που
εγκαινιάστηκε στις 19 Δεκεμβρίου και περιλαμβάνει επιγραφές από τον ελληνικό,
τον αιγυπτιακό και τον ετρουσκικό πολιτισμό. Η διεύθυνση του Λούβρου επισήμανε
τη μικρή εμπορική αξία της, καθώς δεν υπάρχει αγορά για τέτοιου είδους αρχαία αντικείμενα.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16034P062</ED>
<ID>
ID:134319

</ID><URL>http://ta-nea.dolnet.gr/neaweb/neafile.print_unique?e=A&f=16034&m=P06&aa=2</URL></REF>


Article

<CATEGORY>vin09</CATEGORY>

 <H5>Το Βατερλώ δύο γελοίων
</H5><H2>ΤΟ ΠΝΕΥΜΑ του τόνου
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

<H3></H3>Δεν πρόκειται βέβαια για το έξοχο μυθιστόρημα του Γιάννη Σκαρίμπα· πρόκειται
για δύο νέους θεμιστοκώλους που χρησιμοποιούν (και χρησιμοποιούνται) από τους
σκουπιδότοπους των ΜΜΕ και εκθέτουν έναν ολόκληρο και θεμελιώδη θεσμό της
πολιτείας· τη Δικαιοσύνη. Πρόκειται για τον ανεκδιήγητο εισαγγελέα
Σακελλαρόπουλο που περιφέρει τη Λομπροζιανή φάτσα του ανά τας ρύμας και τας
αγυιάς (για να χρησιμοποιήσω την ξύλινη γλώσσα του) της τηλεοπτικής ζούγκλας,
τα ιδιότυπα γούστα του υπογαστρίου του που εζήλωσαν την εμπειρία μεταλλαγμένου υπογαστρίου.

Και τι μας νοιάζει; Αυτός ο άνθρωπος (με τη γενίκευση που επιχειρούν τα
άθλια Μέσα ­ ένας γιατρός, ένας παππάς, ένας δάσκαλος, ένας δικαστής σκάρτος ­
σκάρτη η Ιατρική, η Εκκλησία, η Εκπαίδευση, η Δικαιοσύνη) ρεζιλεύει τον κλάδο
που πριν λίγο διακόνησε αλλά θέτει και την απαίτηση να αναθεωρηθούν τα
κριτήρια επιλογής Δικαστικών (δεν φτάνουν τα νομικά ­ χρειάζεται και
πιστοποιητικό γιατρού).

Ο άλλος ρεζίλης είναι ο δικηγόρος Πειραιώς Λεωτσάκος που εζήλωσε τη δόξα
της ψιμυθιωμένης γκιόσας που τον φιλοξενούσε και εμφανίζεται με δικό του
ιδιόκτητο σκουπιδοτενεκέ με τον τίτλο «Αυτόφωρο». Θα 'θελα, να ρωτήσω,
υπάρχουν δικηγόροι εν Ελλάδι που αισθάνονται πανευτυχείς που τον έχουν
συνάδελφο; Διασύρει Δικαιοσύνη, δικηγορία, ήθη χρηστά και αξιοπρέπεια ασθενών
ανθρώπων χωρίς τσίπα. Ο ρήτωρ πρωκτός.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16034P063</ED>
<ID>
ID:134355

</ID><URL>http://ta-nea.dolnet.gr/neaweb/neafile.print_unique?e=A&f=16034&m=P06&aa=3</URL></REF>


Article

<CATEGORY>vin09</CATEGORY>

 <H5>ΤΗΛΕΚΡΙΤΙΚΗ
</H5><H2>Μια έξοχη προσφορά
</H2>
<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

<H3>Σε ξεκουράζει η έντυπη ενημέρωση, σ' αφήνει ελεύθερο αν θέλεις να αναπαυθείς
πάνω στο κείμενο ή το νόημα μιας φράσης. Είναι εκείνη η διαιώνια απόλαυση του
γραπτού λόγου που ανθεί στις εφημερίδες κι έχεις ένα αίσθημα στέρησης όταν σου
λείπει σε μέρες αργίας, όπως τα Θεοφάνεια. Ενώ οι καλικάντζαροι μένουν
ανενόχλητοι σε πλήρη τηλεοπτική δράση. Τότε έρχεται στο μυαλό ό,τι καλύτερο
έχεις δει, όπως τα «Χώματα», στην κρατική ΕΡΤ.
</H3>
Ο αγιασμός των υδάτων και η κατάδυση του Τιμίου Σταυρού δεν επηρεάζουν τις
μολυσμένες περιοχές των τηλεοπτικών καναλιών. Παράθυρα κι απόνερα στον Σκάι με
σήμα την κεφαλή της Τζένης Χειλουδάκη και αντιθέτως, την επαύριο, ύμνος στην
«Καθημερινή» για το «απολαυστικό εντρύφημα» στα γράμματα του Λόρδου Μπάυρον ­
«Επιστολές από την Ελλάδα 1809 - 1811 και 1823 - 1824» ­ σε μετάφραση
Δημοσθένη Κούρτοβικ. Που χαρακτηρίζεται «Διαμάντι βιβλίο» από τον καθηγητή
Πανεπιστημίου Α. Παναγόπουλο και «υπόδειγμα φιλολογικής αντιμετώπισης των
χειρογράφων και λογοτεχνικής μετάφρασης των επιστολών»!! Όλα αυτά στο φως το
αληθινό και η ανάγνωση κάτω από έναν ολόλαμπρο ήλιο, σε υπαίθριο καφενέ, να
φέρνει εκείνη τη σπάνια, δίδυμη, ανάταση ψυχής και μυαλού.

Αντιθέτως, η κουλτούρα, από τον εθνικό μας τηλεοπτικό φορέα, εξοστρακίζεται
πέρα από τα μεσάνυχτα πλησιάζοντας τη λεγόμενη «ώρα του λύκου»! Εκεί βρήκαμε,
έκπληκτοι, το «Μάτι του κυκλώνα», εκπομπή του Γιώργου Βέλτσου, όπου ο
οικοδεσπότης συνομιλούσε με τον καλεσμένο του, Αθανάσιο Αλεξανδρίδη,
ψυχαναλυτή - ψυχίατρο, έχοντας, ως επίκεντρο, το νέο θεατρικό του έργο, μια
αλληγορία πένθους, όπως διευκρινίζει, με τίτλο «Τα χώματα». 
Αποσπάσματα

Στα ενδιάμεσα της αποκαλυπτικής συζήτησης είχαμε πολλά και εκτενή αποσπάσματα
από την παράσταση του έργου που σκηνοθέτησε η Ρούλα Πατεράκη στην αίθουσα
Μαρία Κάλλας του Ατενέουμ. Έτσι, η μικρή οθόνη, ικανή για κάθε είδους αφύπνιση
­ σαν πειθήνιος δέκτης που είναι ­ έγινε μέσο προβολής εξαιρετικών δειγμάτων
της μεταβολής που έφερε στην ελληνική σκηνή το νεωτεριστικό θέατρο.

Ο φακός, άλλο πειθήνιο όργανο, αποκαλύπτει τον χώρο, δηλαδή το εικαστικό
περιβάλλον που έχει επιμεληθεί ο Μάνθος Σαντοριναίος (σ.σ.: μελετητής της
βίντεο αρτ) και έχει εμπνευστεί σκηνογραφικά η Ρούλα Πατεράκη. Το όλον
παραπέμπει στο κυκλικό θέατρο του Μπρεχτ αλλά και σε ρινγκ. Όπου δεσπόζουν ένα
τραπέζι - μακέτα, κυλιόμενες περιστρεφόμενες καρέκλες, ένας... Μπεργκμανικός
σπασμένος καθρέφτης και μια σκάλα ελαφράς μεταλλικής κατασκευής.

Σ' αυτό το σημαδιακό πλαίσιο αναπτύσσεται ο λόγος που ορίζει τη θεατρική
σύνθεση «Τα χώματα» ως Αλληγορία πένθους. Έτσι ο Γιώργος Βέλτσος έχει βγει από
την «Κάμαρα συζύγων», πρώτο του έργο εσώτατου σπαραγμού που αφορά το προαιώνιο
ζεύγος, για να συναντήσει τώρα, μπροστά σε ταφικά ευρήματα, το τίποτα του έξω κόσμου.

Κεντρικός άξονας περιέλιξης ο ήρωας αρχαιολόγος που υποδύεται ο Σωτήρης
Χατζάκης, «άνθρωπος του θολού αμφισβητούμενου έργου» που η παρουσία του
υποβάλει και προκαλεί στον θεατή ένα υπόγειο αμυδρό αίτημα: Μια υφέρπουσα θολή
επίκληση, μέσα από μειξαίθρια συμβάντα και μειξοβάρβαρες εξουσίες, επίκληση
της θεάς Νεμέσεως να επέμβει «όταν κάποιος διαταράξει την τάξη και το μέτρο»
και να εκδικηθεί την ύβριν.

Τίποτα, όμως, παραδοσιακά δραματικό δεν γίνεται. Το σύγχρονο θέατρο που
κατάγεται από τον Μπρεχτ και κυριότατα από τον Σάμουελ Μπέκετ του
«Περιμένοντας τον Γκοντό» δεν στηρίζεται στην πλοκή, όπως εξηγεί η Ρούλα
Πατεράκη, αλλά στο κείμενο, στην πυκνότητα των ιδεών και τη χαλαρότητα των
χαρακτήρων που θυμίζει την αοριστία προσώπων του μέγιστου Μούζιλ (σ.σ.: «Ο
άνθρωπος χωρίς ιδιότητες»). Δίχως όμως, προσθέτουμε εμείς, το αίτημα
αποκατάστασης της επαφής, σε ανθρώπινο επίπεδο, που ενυπάρχει στο έργο
«Περιμένοντας τον Γκοντό».

Στον άνεμο...

Στα «Χώματα» του Γιώργου Βέλτσου κανείς δεν επικοινωνεί με τίποτα. Η πρώην
σύζυγος ­ Ρουμπίνη Βασιλακοπούλου ­ του αρχαιολόγου, και υπουργός
Πολιτισμού... ανεμίζει τα φορέματά της στον... άνεμο των μοντέρνων καιρών, ενώ
η θεά Άννα, ανεβαίνει τη μεταλλική σκάλα ως αιωρούμενο πλάσμα της φαντασίας
του παραιτημένου, πλέον, αρχαιολόγου. Παραίτηση που σημαδεύει ίσως την απαρχή
μιας απελπισμένης υπαρξιακής νέκυιας.

Από άποψη... φιλμικών εικόνων, το έργο του Γιώργου Βέλτσου παραπέμπει και πάλι
στον Γκριναγουέι και συγκεκριμένα στη ταινία του «Η κοιλιά του αρχιτέκτονα»,
γυρισμένη στη Ρώμη του Παλλάντιο και των αρχαίων ρωμαϊκών μνημείων, που
διασχίζει ο ήρωας προδομένος από τη γυναίκα του και ηθελημένα απόβλητος του
όποιου περίγυρου.

Συμπέρασμα; Τα «Χώματα» ήταν μια έξοχη προσφορά της κρατικής τηλεόρασης.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16034P071</ED>
<ID>
ID:134284

</ID><URL>http://ta-nea.dolnet.gr/neaweb/neafile.print_unique?e=A&f=16034&m=P07&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Δείχνει το Mega στο δελτίο ειδήσεων αποσπάσματα από τη λαμπερή εμφάνιση των
τριών τενόρων Ντομίνγκο, Καρέρας, Παβαρότι στο Βασιλικό
Θέατρο της Μαδρίτης, με αφορμή τα 60χρονα γενέθλια του βασιλιά της Ισπανίας
Χουάν Κάρλος. Και η εκφωνήτρια των διεθνών θεμάτων, προκειμένου να μην
πιάσει στο στόμα της τη λέξη «βασιλικό», είπε ότι εμφανίστηκαν στο «θέατρο
Ρεάλ Μαδρίτης»! Πάντως η ομώνυμη ποδοσφαιρική ομάδα, έπειτα από αυτό, δήλωσε
πως σε ένδειξη διαμαρτυρίας τον επόμενο αγώνα θα τον δώσει στο Πίκολο Τεάτρο...

* Σε μια από τις πολλές συνεντεύξεις της η Σάρα Φέργκιουσον ενέδωσε
στην έμπνευση του δημοσιογράφου, ο οποίος θέλησε να ανοίξει τα ντουλάπιά της
για να αποκτήσει μία πληρέστερη εικόνα για την προσωπικότητά της. Δεν γνώριζε
όμως ο δημοσιογράφος ότι θα δημιουργούσε τάση και θα ταλαιπωρούσε θεατές άλλων
χωρών; Γιατί το εύρημα εκ Γηραιάς Αλβιώνος το υιοθέτησε και ο Μάκης
Πουνέντης. Ο οποίος ως παρουσιαστής του «Άνω κάτω» μπαίνει στο σπίτι της
Κωνσταντίνας κι αρχίζει να ψάχνει στις ντουλάπες της. Γιατί δεν έχει περάσει
και πολύς καιρός από τότε που την είχε καλέσει στην εκπομπή του. Κι ό,τι είχε
να πει το είπε τότε.

* Γιατί πρέπει ο συρμός των επεμβάσεων αισθητικής να αλλοιώνει χαρακτηριστικά
που κανένα ψεγάδι δεν είχαν; Τι παρακίνησε την Ελένη Μενεγάκη να
αλλάξει το σχήμα των χειλιών της; Μήπως το χαμόγελό της δεν ήταν από μόνο του
αρκετά φωτεινό, λαμπερό και μεγάλο; Τι την ήθελε τη σιλικόνη; Για να μοιάζει
στην Γκόλντι Χόουν στο «Κλαμπ των χωρισμένων γυναικών», που μετά την
επέμβαση το στόμα της από το πρήξιμο έμοιαζε σαν να το είχε τσιμπήσει σφήκα;
Πάντως, η Ελένη «χωρίς» ήταν καλύτερη.

* Η Νατάσσα Ράγιου ανακάλυψε τι συμβαίνει στην Πλατεία Αβησσυνίας και
το παρουσιάζει στο «Κεντρί». Ότι, δηλαδή, εκεί ανάμεσα στα παλιά έπιπλα και
τις ευκαιρίες στα παλιά αντικείμενα, βασιλεύει με τη φωνή της η Βούλα
Πελεκάνου, δίνοντας τη δική της παράσταση. Την οποία σχολιάζουν από το
στούντιο ο μουσικός Γιώργος Μπελώνης και οι ηθοποιοί Θεόφιλος
Βανδώρος, Βίβιαν Βαλσάμη, Έφη Οικονόμου.

* Είναι νέος και χολωμένος, παρ' όλο που ο ίδιος δηλώνει από την εκπομπή του
στο New Chanel ότι οι άλλοι έχουν πρόβλημα μαζί του. Θέλει να θεωρεί τον εαυτό
του «δημοσιογράφο», επειδή κάποια εφημερίδα τού παρέχει δημοσιογραφική στέγη.
Σε αυτήν την περίπτωση, ταιριάζει τα εισαγωγικά να περιβάλλουν την ιδιότητά
του. Γιατί η εργασία του από τηλεοράσεως περιορίζεται στο να καθυβρίζει
εκείνους που δεν έχουν ανάγκη τα εισαγωγικά. Για λόγους προστασίας των
αναγνωστών και τηλεθεατών από τη ρύπανση, το όνομά του παραλείπεται. Γιατί δεν
αξίζουν οι πάντες την αναφορά.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16034P072</ED>
<ID>
ID:134320

</ID><URL>http://ta-nea.dolnet.gr/neaweb/neafile.print_unique?e=A&f=16034&m=P07&aa=2</URL></REF>


Article

<CATEGORY>vin15</CATEGORY>

 <H5>Άρωμα από το Βιετνάμ
</H5><H2>ΤΗΛΕΟΡΑΣΗ ΠΑΡΑΣΚΕΥΗΣ
</H2><H2></H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΕΥΑΙΣΘΗΤΗ ΚΟΙΝΩΝΙΚΗ ΤΑΙΝΙΑ ΒΡΑΒΕΥΜΕΝΗ ΣΤΙΣ ΚΑΝΝΕΣ
</H3>
«Το άρωμα της πράσινης παπάγιας» από την Άπω Ανατολή προσφέρεται για να
ζήσουμε διαφορετικά φιλμικά όνειρα.

Μυστήριο, αισθησιασμός και απωθημένες επιθυμίες στο «Άρωμα της πράσινης
παπάγιας» του Τριν Αν Χουνγκ

Με το πρώτο φιλμ, «Το άρωμα της πράσινης παπάγιας», ο Τριν Αν Χουνγκ κέρδισε
τη Χρυσή Κάμερα στο Φεστιβάλ των Καννών, ενώ «Το μωρό της Μακόν» είναι ένα
«προχωρημένο» φιλμ ­ '93 ­ του εκκεντρικού Πίτερ Γκρίναγουεϊ. Παρά τα 40
χρόνια που κουβαλάει πάνω του, «Το ασανσέρ για δολοφόνους» του Λουί Μαλ ­ '57,
όταν κάνει την πρώτη του ταινία ­ παραμένει δυνατή και αρυτίδωτη. Ενδιαφέρον
έχει και η αγγλική τηλεταινία «Ο Λόρενς της Αραβίας, μετά την Αραβία».

Αναλυτικότερα, μεταξύ των ταινιών που έχουν προγραμματίσει για να δείξουν
σήμερα τα κανάλια είναι και οι παρακάτω:

«Παντρεμένος με πεθερά»

18.15 Star. Φάρσα του Ερρίκου Θαλασσινού με τους Σωτήρη
Μουστάκα, Σωτήρη Τζεβελέκο, Κατερίνα Γιουλάκη, Σούλη Σαμπάχ. **.

«Αστέρια στον βούρκο»

19.30 ΕΤ1. Παλιό εγχώριο μελό ­ '63 ­ του Τζανή Αλιφέρη με τη
Μίρκα Καλατζοπούλου, ως άβγαλτη κοπελίτσα, που παίρνει τον κακό δρόμο από
τον... διεφθαρμένο Κώστα Κακαβά. **.

«Σάντα Φε»

21.15 Seven Χ (Sante Fe). Στα χρόνια του αμερικανικού εμφύλιου
πολέμου, μπλέκουν οι Έρολ Φιλ, Ολίβια Ντε Χάβιλαντ, Ρόναλντ Ρέιγκαν με
σκηνοθέτη τον Μάικλ Κέρτιζ. (Διάρκεια: 110') **.

«Εύκολο χρήμα»

21.30 Σκάι (Fast money). Ένας διεφθαρμένος αστυνομικός
καταδιώκει μια κλέφτρα αυτοκινήτων και έναν δημοσιογράφο που έχουν στην κατοχή
τους 2,7 εκατ. δολάρια. Ευκολίες ­ '95 ­ του Αλεξάντερ Ράιτ. (Διάρκεια: 95') **.

«Αγάπη για πάντα»

22.00 Mega. Ο έρωτας της πλούσιας Ζωής Λάσκαρη με τον φτωχό
ταλαντούχο πιανίστα Γιάννη Φέρτη. Του Βασίλη Γεωργιάδη, παραγωγής '70.
(Διάρκεια: 92') **.

«Σάντι και Σίμπσον»

23.00 ΕΤ3 (Sudie and Simbson). Η επικίνδυνη, λόγω ρατσισμού,
φιλία ενός 10χρονου λευκού κοριτσιού μ' έναν φτωχό μαύρο άνδρα στη δεκαετία
του '40. Συμπαθητικό φιλμ ­ '90 ­ με τους: Λιούις Γκόσετ τζούνιορ, Τζον
Τζάκσον, Σάρα Γκίλμπερτ. (Διάρκεια: 91') **

«Ο Λόρενς της Αραβίας, μετά την Αραβία»

23.35 ΕΤ1 (Α dangerous man - Lawrence after Arabia). Ιστορική,
κοινωνικοπολιτική αγγλική τηλεταινία ­ '92 ­ του Κρίστοφερ Μενόλ. Μυστική
διπλωματία και οι μηχανορραφίες των Δυτικών Δυνάμεων για να εξασφαλίσουν τον
«μαύρο χρυσό». Με τους: Ράιφ Φάινς ­ «Ο Άγγλος ασθενής» ­ Σίντινγκ Ελ Φαντίλ,
Ντένις Κούλι. **

«Στη λήθη του χρόνου»

23.45 Mega (The stranger). Η Μπόνι Μπεντέλια στον ρόλο μιας
ασθενούς που πάσχει από αμνησία και έρχεται αντιμέτωπη με τον θάνατο όταν
αρχίζει να θυμάται. Του Άντολφ Αρίσταρεϊν. (Διάρκεια: 93') **.

«Ασανσέρ για δολοφόνους»

00.30 ΝΕΤ (Ascenseur pour l'echfaud). Η πρώτη ταινία του Λουί
Μαλ ­ '57 ­ είναι ένα έξοχο ασπρόμαυρο φιλμ νουάρ και η αρχή της θρυλικής
γαλλικής νουβέλ βαγκ. Με τους: Ζαν Μορό, Μορίς Ρονέ, Ζορζ Πουζουλί. (Διάρκεια:
90') ****.

«Το άρωμα της πράσινης παπάγιας»

01.00 ΕΤ3 (L' odeur de la papaye verte). Ατμοσφαιρική και
ευαίσθητη δημιουργία του Βιετναμέζου Τραν Αν Χουνγκ που ζει από το '75 στη
Γαλλία. Κάνει αυτήν την πρώτη του μεγάλου μήκους ταινία που ήταν υποψήφια για
Όσκαρ ξένης ταινίας και κέρδισε τη Χρυσή Κάμερα στο Φεστιβάλ των Καννών. Στο
Βιετνάμ του '50 και του '60 μία νεαρή υπηρέτρια έχει σχέσεις πάθους και
υποταγής μ' έναν εκκεντρικό νεαρό. Ωραίες ατμόσφαιρες και ολοκληρωμένο
σενάριο. (Διάρκεια: 100') ****.

«Το μωρό της Μακόν»

01.15 ΕΤ1 (The baby of Macon). Αλληγορική ταινία ­ '93 ­ του
ανήσυχου Πίτερ Γκρίναγουεϊ που απεχθάνεται τις κλασικές ταινίες με «αρχή,
μέση, τέλος» και δημιουργεί έργα με εικαστικές και αφηγηματικές ακρότητες. Η
ιστορία της εκμετάλλευσης ενός παιδιού μέσα από σαρκαστικές εικόνες. Με τους:
Τζούλια Ορμόντ, Ραλφ Φάινς. (Διάρκεια: 114') ***.

«Ο χρυσός Φοίνικας»

01.30 Antenna (Operation golden phoenix). Περιπέτεια πολεμικών
τεχνών ­ '95 ­ του Τζαλάλ Μέρι με τον ίδιο. (Διάρκεια: 91') *.

«Κεραυνοί του δρόμου»

02.45 Mega (Drive like lighthing). Τυπική περιπέτεια μ' έναν
νεαρό που αναλαμβάνει να παραδώσει ένα ειδικό αυτοκίνητο σ' έναν κασκαντέρ,
στο Λος Άντζελες. Του Μπράντφορντ Μέι. (Διάρκεια: 90') *.

«Ένας μυστικός κώδικας για τον Σέρλοκ Χολμς»

03.45 Antenna (Dressed to kill). Μία από τις ταινίες της
«σειράς» από τον Ιρλανδό σκηνοθέτη Ρόι Γουίλιαμ Νιλ. (Διάρκεια: 72') **.

«Το φιλί του θανάτου»

05.05 Antenna (The death kiss). Ταινία μυστηρίου ­ '32 ­ του
Έντουιν Λ. Μάριν με τον θρυλικό Μπέλα Λουγκόζι. (Διάρκεια: 72') **.

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16034P081</ED>
<ID>
ID:134294

</ID><URL>http://ta-nea.dolnet.gr/neaweb/neafile.print_unique?e=A&f=16034&m=P08&aa=1</URL></REF>


Article

<CATEGORY>vin09</CATEGORY>

 <H2>Καλημέρα σαπουνόπερα
</H2><H2></H2>
Οι δραματικές σειρές επικράτησαν και πάλι στις προτιμήσεις των τηλεθεατών,
έναντι των κωμικών, μόνον που «πρωταγωνιστικό» ρόλο είχαν άλλες, λόγω εορτών.
Η σαπουνόπερα «Καλημέρα ζωή» ήταν η δημοφιλέστερη δραματική σειρά, με το
«Τίμημα του πάθους» να ακολουθεί σε μικρή απόσταση. Στις κωμωδίες, τη μερίδα
του λέοντος στις προτιμήσεις συγκέντρωσε η σειρά «Εκείνες κι εγώ» και το
επετειακό επεισόδιο των «Απαράδεκτων που προβλήθηκε σε επανάληψη. Στις ταινίες
η πλάστιγγα έγειρε υπέρ των ελληνικών, με πρώτη και καλύτερη την αισθηματική
κωμωδία «Η αρχόντισσα κι ο αλήτης» (874.000 τηλεθεατές). Από τις ξένες,
δημοφιλέστερη ήταν ο «Κακός μπελάς» (450.000 τηλεθεατές), Ο αγώνας μπάσκετ
Απόλλωνα Πατρών - Ολυμπιακού ήταν ο κυριότερος πόλος έλξης τηλεθεατών στις
αθλητικές μεταδόσεις.

Στο επταήμερο από 29 Δεκεμβρίου έως 4 Ιανουαρίου η πίτα τηλεθέασης μοιράστηκε
ως εξής: Antenna 25,57%, Mega 22,80%, Σκάι 13,66%, Star 11,60%, ΕΤ1 4,94%, ΝΕΤ 3,30%.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16034P101</ED>
<ID>
ID:134276

</ID><URL>http://ta-nea.dolnet.gr/neaweb/neafile.print_unique?e=A&f=16034&m=P10&aa=1</URL></REF>


Article

<CATEGORY>vin09</CATEGORY>

 <H5>ΓΙΑ ΤΗΝ ΓΙΟΥΡΟΒΙΖΙΟΝ
</H5><H2>24 τραγούδια ζητούν την ψήφο του κοινού
</H2><H2></H2>
Η Αικατερίνη Κούρεντζη («Να ζήσω το φιλί»), ο Ιωάννης Χανιωτάκης («Γυναίκες»)
και η Μαριάνα Ευστρατίου («Έκλαιγες για μένα») είναι οι τρεις πρώτοι
καλλιτέχνες που θα ζητήσουν απόψε μέσω του σόου του Γιώργου Μαρίνου «ZhowBiz»
(ΕΤ1, 21.00) την ψήφο των τηλεθεατών για τη συμμετοχή τους στον Διαγωνισμό
Τραγουδιού της Γιουροβίζιον.

Η ελληνική εκπροσώπηση στον Διαγωνισμό αυτό είναι πλέον υπόθεση του
τηλεοπτικού κοινού. Από αυτό το βράδυ και κάθε Παρασκευή (στις 9.00 μ.μ.) στο
πλαίσιο του «ZhowBiz» θα παρουσιάζονται ανά τρία τα 24 τραγούδια ώστε το κοινό
να αποφασίζει ­ με την τηλεφωνική του ψήφο ­ ποιο θεωρεί επικρατέστερο. Ύστερα
από οκτώ εβδομάδες και αφού ήδη τα 24 τραγούδια θα είναι γνωστά μέσω της
εκπομπής, οι τηλεθεατές θα αποφασίσουν ­ πάλι τηλεφωνικώς ­ ποιο τραγούδι
κρίνουν το καλύτερο για να ανταγωνιστεί στις 9 Μαΐου στο Μπέρμνιγχαμ της
Αγγλίας τις άλλες ευρωπαϊκές χώρες.

Τα 24 τραγούδια που θα... παρελάσουν από το «ZhowBiz» επέλεξε ­ ανάμεσα από
142 που υποβλήθηκαν στον Πανελήνιο Διαγωνισμό Τραγουδιού ­ η κριτική επιτροπή
της ΕΡΤ την οποία αποτελούσαν ο μουσικοσυνθέτης Γιώργος Κατσαρός, οι μουσικοί
παραγωγοί Άκης Εβένης, Ιωσήφ Βάγγερ, Γιώργος Μητρόπουλος και η προϊσταμένη της
Διεύθυνσης Διεθνών Σχέσεων της ΕΡΤ Φωτεινή Γιαννουλάτου.

Παρελθόν όμως θα αποτελέσουν από τον 43ο Διαγωνισμό της Γιουροβίζιον και οι
επιτροπές των χωρών που όλα αυτά τα χρόνια ψήφιζαν τον νικητή της βραδιάς. Ήδη
από τον προηγούμενο χρόνο σε πέντε από τις 25 χώρες τον λόγο είχε το κοινό.
Μάλιστα στον 42ο Διαγωνισμό της Γιουροβίζιον ψήφισαν στη Γερμανία με το
σύστημα του televoting 100.000 τηλεθεατές και στην Αγγλία 250.000.

Από τις 9 Μαΐου του '98 το μέτρο αυτό επεκτείνεται σε 18 τουλάχιστον χώρες
στις οποίες οι επιτροπές καταργούνται και το κοινό με την τηλεφωνική του ψήφο
θα βαθμολογεί τα τραγούδια που προτιμά.

Τα υπόλοιπα τραγούδια που θα παρουσιαστούν ­ ανά τρία ­ από το σόου του
Γιώργου Μαρίνου «ZhowBiz» είναι: «Τίποτα» (Ηρώ Λεχουρίτη), «Δυσδεμόνα»
(Ευσταθία Μαντζούφα), «Ο βασιλιάς των φτωχών» (Νίκος Κατικαρίδης), «Κοίτα το
φως» (Νίκος Μπλιός), «Σαν όνειρο» (Εσπεράντζα - Ευαγγελία Ντίκου), «Αγάπη που
ποτέ» (Χαράλαμπος Καβαλιέρος), «Αλεξάνδρα» (Ιωάννης Δρακόπουλος), «Σε
νοσταλγώ» (Παρασκευή Κούρση), «Μελωδία» (Βίκτωρ Πολυδώρου), «Παλιές αγάπες»
(Διονύσης Σχοινάς), «Με 150» (Κώστας Κατσίγιαννης), «Έρωτα σοφέ» (Σταμάτης
Παπαδάκης), «Θα σε αγαπώ» (Βασίλειος Παπαβασιλείου), «Αν ήταν αγάπη» (Ιωάννης
Χανιωτάκης), «Αγάπη μόνη» (Σταύρος Σιόλας), «Φαντασία μου» (Χαρά
Κωνσταντίνου), «Προμηθέας» (Ρόμπερτ Ουίλιαμς - Κωνσταντίνος Παλιατσάρας - Μάρα
Θρασυβουλίδου), «Τα χείλη που φιλούσα» (Μαριάνα Ευστρατίου), «Μια κρυφή
ευαισθησία» και «Κόσμε σινεμά» (Διονυσία Καρόκη - Γεωργοπούλου), «Όπως η
βροχή» (Μαριάνα Ευστρατίου).

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16034P111</ED>
<ID>
ID:134277

</ID><URL>http://ta-nea.dolnet.gr/neaweb/neafile.print_unique?e=A&f=16034&m=P11&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2><H2></H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Πυροβολημένο ψάρι. 5.00-7.00-9.00-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Εραστές για μια νύχτα. 6.30-8.45-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Τζέιμς Μποντ 007: Το αύριο ποτέ
δεν πεθαίνει. 6.00-8.30-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Το πέμπτο στοιχείο. 6.30-8.30-10.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Το παιχνίδι. 6.00-8.30-11.00 μ.μ.

ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Προστάτης οικογένειας. 6.50-9.00-11.00 μ.μ. Παρ.-Κυρ. 4.40 μ.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Επτά χρόνια
στο Θιβέτ. 10.40 μ.μ. από Δευτ. ώρα 8.00-10.40 μ.μ. Μόνος στο σπίτι 3.
4.30-6.30-8.30. Δευτ. ώρα 6.00 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Προστάτης οικογένειας. 6.30-8.40-10.50 μ.μ.
Παρ.-Κυρ. ώρα 4.20 μ.μ.

ΑΘΗΝΑΙΟΝ CINEPOLIS PHILIPS 2. Μοιραία βλάβη. 9.00-11.00 μ.μ. Δευτ. ώρα
7.00-9.00-11.00 μ.μ. Μόνος στο σπίτι 3. Παρ.-Κυρ. 3.00-5.00-7.00 μ.μ.
Παρ.-Σάβ. ώρα 00.45 π.μ.: Άντρες με τα όλα.

ΑΘΗΝΑΙΟΝ CINEPOLIS PHILIPS 3. Θεωρίες συνωμοσίας. 8.30-11.00 μ.μ. Δευτ. ώρα
6.30-8.30-11.00 μ.μ. Μόνος στο σπίτι 3. Σάβ.-Κυρ. ώρα 6.00 μ.μ.

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Caondition). Εραστές για μια νύχτα. 6.30-8.45-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Το παιχνίδι. 6.00-8.30-11.00
μ.μ. Ηρακλής - Πέρα από τον μύθο. Παρ.-Κυρ. ώρα 4.00 μ.μ. Κυρ. ώρα 12.00.

ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Εραστές για μια νύχτα.
6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo). Ο
μικρός Κόλια. 8.50-10.50 μ.μ. Ο γκαφατζής της ζούγκλας. 5.30-7.50 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Ο άνεμος στην
πόλη. 6.30-8.45-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Προστάτης οικογένειας.
5.45-8.00-10.15 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Μοιραία βλάβη. 6.40-8.50-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Τζέιμς Μποντ
007: Το αύριο ποτέ δεν πεθαίνει. 6.00-8.30-11.00 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Το παιχνίδι. 6.00-8.30-11.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition).
Πυροβολημένο ψάρι. 6.30-8.30-10.30 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Κορίτσια καριέρας.
7.00-9.00-11.00 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Η παγοθύελλα. 6.20-8.40-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital).
Τζέιμς Μποντ 007: Το αύριο ποτέ δεν πεθαίνει. 5.30-8.05-10.45 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS). Επτά
χρόνια στο Θιβέτ. 11.00 μ.μ. Δευτ. 5.30-8.15-11.00 μ.μ. Μόνος στο σπίτι 3.
Παρ.-Κυρ. 4.40-6.40-8.50 μ.μ. 
ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Η
παγοθύελλα. 6.20-8.50-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Προστάτης οικογένειας. 8.00-10.15 μ.μ. Δευτ.
5.45-8.00-10.15 μ.μ. Μόνος στο σπίτι 3. Παρ.-Κυρ. 3.45-5.50 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Τζέιμς Μποντ 007: Το αύριο ποτέ δεν πεθαίνει.
4.45-7.20-10.00 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Προστάτης οικογένειας. 5.45-8.00-10.15 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 Dolby Stereo). Επτά
χρόνια στο Θιβέτ. 5.15-7.45-10.30 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Προστάτης οικογένειας. 6.40-8.55-11.05 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Προστάτης οικογένειας. 6.30-8.45-11.00 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Τζέιμς Μποντ 007: Το αύριο ποτέ δεν πεθαίνει. 5.20-7.50-10.20 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Εραστές για
μια νύχτα. 6.30-8.45-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Το υποβρύχιο. 6.30-10.10 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Το παιχνίδι. 5.15-7.45-10.15 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Εραστές για
μία νύχτα. 6.45-8.55-11.00 μ.μ.

ΑΤΤΙΚΟΝ RENAULT (Οδ. Σταδίου ~ 3228.821 Dolby Digital Air Condition). Η
παγοθύελλα. 6.00-8.15-10.30 μ.μ.

ΑΦΑΙΑ (Καλλιθέα ~ 9595.534 Dolby Stereo). Το υποβρύχιο. 7.20-11.10 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Ο γκαφατζής της ζούγκλας
(Κ.). 10.45-13.00-15.15-17.30-19.45-22.15-00.45.

VILLAGE CENTRE Αίθουσα 2. Ο ψευταράς (Κ). Παρ.-Σάβ.:
11.30-13.45-16.00-18.15-20.30-22.45-01.15. Κυρ.-Πέμ.: 11.15-13.45-16.00-18.15-20.30-22.45-01.15.

VILLAGE CENTRE Αίθουσα 3. Μόνος στο σπίτι 3 (Κ.).
12.00-14.30-17.00-19.30-22.00. Άντρες με τα όλα τους. Κάθε μέρα 00.30 π.μ.

VILLAGE CENTRE Αίθουσα 4. Τζέιμς Μποντ 007: Το αύριο ποτέ δεν πεθαίνει.
Παρ.-Σάβ.: 12.30-15.00-17.30-20.00-22.30-01.00. Κυρ.-Πέμ.: 11.30-14.00-16.30-19.00-21.30-00.00.

VILLAGE CENTRE Αίθουσα 5. Προστάτης οικογένειας. 13.00-15.30-18.00-20.30-23.00-01.30.

VILLAGE CENTRE Αίθουσα 6. Εραστές για μια νύχτα. Παρ.-Σάβ.:
19.00-21.20-23.40-02.00. Κυρ.-Πέμ.: 18.40-21.00-23.20-01.40. Ηρακλής - Πέρα
από τον μύθο. Παρ.-Σάβ.: 10.40-12.40-14.45-16.45. Κυρ.-Πέμ.: 10.40-12.40-14.40-16.40.

VILLAGE CENTRE Αίθουσα 7. Θεωρίες συνωμοσίας. 12.45-15.45-18.45-21.45-00.45.

VILLAGE CENTRE Αίθουσα 8. Το παιχνίδι. Παρ.-Σάβ.:
11.45-14.30-17.15-20.15-23.00-01.45. Κυρ.-Πέμ.: 11.30-14.15-17.00-19.45-22.45-00.30.

VILLAGE CENTRE Αίθουσα 9. Τζέιμς Μποντ 007: Το αύριο ποτέ δεν πεθαίνει.
Παρ.-Σάβ.: 11.00-13.30-16.00-18.30-21.00-23.30-02.00. Κυρ.-Πέμ.: 12.30-15.00-17.30-20.00-22.30-01.00.

VILLAGE CENTRE Αίθουσα 10. Μοιραία βλάβη. Παρ.-Σάβ.:
11.15-13.30-15.45-18.15-20.45-23.15-01.30. Κυρ.-Πέμ.: 11.15-13.30-15.45-18.15-20.45-23.15-01.40.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Το παιχνίδι. 6.00-8.30-11.00 μ.μ. Ηρακλής ­ Πέρα από τον
μύθο. Παρ.-Κυρ. ώρα 4.20 μ.μ. Κυρ. 12.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα).
Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Η παγοθύελλα. 6.20-8.40-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Το παιχνίδι. 5.30-8.00-10.30 μ.μ. Ηρακλής ­ Πέρα από τον μύθο. Σάβ. 3.40 μ.μ.
Κυρ. 12.00-3.40 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Διαλύοντας τον Χάρι.
6.30-8.30-10.30 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Εραστές για μια νύχτα. 6.20-8.30-10.40 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΕΥΑ (Εμπεδοκλέους 121 Παγκράτι, Άγ. Αρτέμιος ~ 7629.215). Air Force One.
6.00-8.15-10.30 μ.μ.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Το παιχνίδι.
6.00-8.30-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Προστάτης οικογένειας. 6.30-8.45-11.00 μ.μ.

INTEAL ARAMIS (Πανεπ/μίου 46 ~ 3826.720 Dolby Digital). Το παιχνίδι.
5.10-7.50-10.30 μ.μ. Ηρακλής ­ Πέρα από τον μύθο. Παρ.-Κυρ. ώρα 3.30 μ.μ. Σάβ.
01.00 π.μ.: Το παιχνίδι.

INTEAL ΜΑΡΟΥΣΙ ARAMIS (Λεωφόρος Κηφισίας 215 ~ 6129.169 Dolby Stereo).
Διαλύοντας τον Χάρι. 6.30-8.30-10.30 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Η παγοθύελλα. 8.40-11.00 μ.μ. Δευτ. ώρα 6.30-8.50-11.00 μ.μ. Μόνος στο σπίτι
3. Παρ.-Κυρ. 4.30-6.30 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Εραστές για μια νύχτα.
5.45-8.10-10.50 μ.μ. Ηρακλής - Πέρα από τον μύθο. Ώρα 4.00 μ.μ. Κυρ.
12.00-4.00 μ.μ.

ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Θεωρίες συνωμοσίας.
4.30-7.20-10.30 μ.μ. 
ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Το παιχνίδι. 4.45-7.30-10.40 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo)
Προστάτης οικογένειας. 8.45-11.00 μ.μ. Δευτ. από 6.30 μ.μ. Μόνος στο σπίτι 3.
Παρ.-Κυρ. 4.30-6.30 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Λος Άντζελες
εμπιστευτικό. 5.20-8.00-10.45 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Μοιραία βλάβη.
7.00-9.00-11.00 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Διαλύοντας τον
Χάρι. 6.30-8.30-10.30 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Εραστές για μια νύχτα.
6.10-8.20-10.30 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo).
Εραστές για μια νύχτα. 6.00-8.10-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Μοιραία βλάβη.
7.00-9.00-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Θεωρίες συνωμοσίας.
5.30-8.20-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Διαλύοντας τον Χάρι. 6.50-8.50-10.50 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Το παιχνίδι.
6.00-8.30-11.00 μ.μ. Ηρακλής - Πέρα από το μύθο. Παρ.-Κυρ. ώρα 4.30 μ.μ.

ΠΑΛΑΣ (Παγκράτι ~ 7515.434, Dolby Stereo). Ο ψευταράς (Κ.).
5.20-7.10-9.05-11.00 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Διαλύοντας τον Χάρι. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Το παιχνίδι. 5.30-8.00-10.30 μ.μ. Ηρακλής ­ Πέρα από τον μύθο.
Παρ.-Κυρ. ώρα 4.00 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Μοιραία βλάβη.
6.30-8.30-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Το παιχνίδι. 6.00-8.30-11.00 μ.μ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Εραστές για μια νύχτα. 4.00-6.00-8.10-10.20 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο ~ 2826.873, 2825.607, Dolby Stereo Digital SR).
Το παιχνίδι. 5.15-7.45-10.15 μ.μ. Ηρακλής - Πέρα από τον μύθο. Σάβ. ώρα 4.00
μ.μ. Κυρ. 11.30 π.μ. - 4.00 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο ~ 2826.873, 2825.607, Dolby Stereo Digital SR).
Προστάτης οικογένειας. 6.30-8.45-11.00 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Διαλύοντας τον Χάρι. 7.00-9.00-11.00 μ.μ.

ΦΑΛΗΡΟ 1 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Το παιχνίδι. 5.50-8.20-10.50 μ.μ.

ΦΑΛΗΡΟ 2 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Διαλύοντας τον Χάρι. 6.40-8.40-10.40 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (Περιστέρι ~ 5711.105 Dolby Stereo). Προστάτης οικογένειας. 8.15-10.25
μ.μ. Δευτ. από 6.00 μ.μ. Μόνος στο σπίτι 3. Παρ.-Κυρ. ώρα 6.00 μ.μ.

*

ΗΜΙΚΕΝΤΡΙΚΟΙ

ΑΝΤΑΜΣ (Αιγάλεω ~ 5989.226 Dolby Stereo). Ο ψευταράς (Κ.). 6.00-8.10-10.15 μ.μ.

ΒΥΖΑΝΤΙΟ (Αιγάλεω ~ 5985.071). Το παιχνίδι. 5.30-8.00-10.30 μ.μ.

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222, ~
7793.515-18). Μόνο Τρίτη ώρα 9.00 μ.μ.: Ακατόνε.

*

ΠΡΟΑΣΤΙΩΝ

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Το πέμπτο
στοιχείο. 7.00-9.30 μ.μ.

ΛΕΣΧΗ ΦΙΛΩΝ ΚΙΝ/ΦΟΥ ΒΟΡΕΙΑΣ ΑΤΤΙΚΗΣ (Αγ. Στεφάνου - Δημαρχείο). Μόνο Κυριακή.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Con Air -
Απόδραση στον αέρα. 6.00-8.00-10.15 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Το πέμπτο στοιχείο.
7.00-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246441). Κραυγή αγωνίας.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Ηρακλής -
Πέρα από τον μύθο (Κ.). 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα ~ 4640.408). Ηρακλής - Πέρα από τον μύθο (Κ.). 5.00-7.15-9.30 μ.μ.

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Προστάτης
οικογένειας. 8.00-10.15 μ.μ. Δευτ. από ώρα 5.45 μ.μ. Μόνος στο σπίτι 3.
Παρ.-Κυρ. 4.00-6.00 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Το παιχνίδι. 5.15-7.45-10.15 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453). Λος
Άντζελες εμπιστευτικό. 8.15-10.45 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453).
Λος Άντζελες εμπιστευτικό. 8.15-10.45 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Bean - Η υπέρτατη ταινία καταστροφής (Κ.). Δευτ.: Βαλκανιζατέr.

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Ο γκαφατζής της ζούγκλας
(Κ.). 6.10-8.10-10.10 μ.μ.

ΔΗΜΟΤΙΚΟΣ ΜΟΣΧΑΤΟΥ ΚΙΝ/ΦΟΣ ΣΙΝΕ ΚΗΠΟΣ (Ηλεκτρικός σταθμός ~ 4816.276). Σάβ.
5.00 μ.μ., Κυρ. 6.00 μ.μ.: Ο Τζίμης και το γιγαντοροδάκινο.

ΖΕΑ (Πασαλιμάνι ~ 4521.388 Dolby Stereo Air Condition). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Ένα κουτί γεμάτο φεγγαρόφωτο (Κ.). Σάβ. 8.00-10.00 μ.μ. Κυρ.
6.00-8.10-10.00 μ.μ. Σαμψών και Σάλλυ: Σάβ. 4.00-6.00 μ.μ. Κυρ. 11.00 π.μ. -
4.00 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Μοιραία βλάβη. 6.30-8.30-10.30 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Εραστές για μια νύχτα.
6.10-8.20-10.30 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Ο μικρός Κόλια.
6.00-8.00-10.00 μ.μ.

*

ΘΕΣΣΑΛΟΝΙΚΗΣ

Α' ΠΡΟΒΟΛΗΣ

ΧΕΙΜΕΡΙΝΟΙ

ΑΘΗΝΑΙΟΝ (~ 832.060 Dolby Stereo). Εραστές για μια νύχτα. 5.00-7.00-9.00-11.00 μ.μ.

ΑΛΕΞΑΝΔΡΟΣ (~ 257.255 Dolby Stereo). Απογεμαυτινές κάθε μέρα στις 6 μ.μ.:
Ελευθερώστε τον Γουίλι Νο 3. 5.15-7.00. Βραδινές: Μοιραία βλάβη.
7.30-9.15-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Τζέιμς Μποντ 007: Το αύριο
ποτέ δεν πεθαίνει. 6.00-8.30-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Εραστές για μια νύχτα.
5.00-7.00-9.00-11.00 μ.μ.

ΒΑΚΟΥΡΑ (~ 283.777 Dolby Stereo). Παγοθύελλα. 7.00-9.00-11.00 μ.μ.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Μοιραία βλάβη.

VILLAGE CENTRE Αίθουσα 2. Προστάτης οικογένειας / Εραστές για μια νύχτα.

VILLAGE CENTRE Αίθουσα 3. Μόνος στο σπίτι 3 / Full Monty (μεταμεσονύκτια).

VILLAGE CENTRE Αίθουσα 4. Ο γκαφατζής της ζούγκλας.

VILLAGE CENTRE Αίθουσα 5. Τζέιμς Μποντ 007: Το αύριο ποτέ δεν πεθαίνει.

VILLAGE CENTRE Αίθουσα 6. Ο ψευταράς.

VILLAGE CENTRE Αίθουσα 7. Τζέιμς Μποντ 007: Το αύριο ποτέ δεν πεθαίνει.

VILLAGE CENTRE Αίθουσα 8. Θεωρίες συνωμοσίας.

VILLAGE CENTRE Αίθουσα 9. Ο Ηρακλής πέρα από τον μύθο / Το παιχνίδι - The Game.

ΓΑΛΑΞΙΑΣ (~ 817.010 Dolby Stereo). Ο ψευταράς. 5.30-7.20-9.10-11.00 μ.μ.

ΕΓΝΑΤΙΑ (~ 225.172 Dolby Digital). Προστάτης οικογένειας. 7.00-9.00-11.00 μ.μ.

ΕΣΠΕΡΟΣ 1 (~ 235.304 και 265.544 Dolby Stereo). Το παιχνίδι - The Game.
6.00-8.30-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Απογευματινές: Ο γκαφατζής της
ζούγκλας. 4.30-6.30 μ.μ. Βραδινές: Εραστές για μια νύχτα. 9.00-11.00 μ.μ.

ΚΑΠΙΤΟΛ (~ 815.570 Dolby Stereo). Μόνος στο σπίτι 3. 5.00-7.00 μ.μ. Βραδινές:
Θεωρίες Συνωμοσίας. 8.45-11.00 μ.μ.

ΚΟΛΟΣΣΑΙΟΝ (~ 831.565). Τζέιμς Μποντ 007: Το αύριο ποτέ δεν πεθαίνει.
6.00-8.30-11.00 μ.μ.

ΛΑΟΥΡΑ (~ 819.935 Dolby Stereo). Πυροβολημένο ψάρι. 6.40-8.50-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Απογευματινές: Ο Ηρακλής πέρα από τον
μύθο (στα ελληνικά 5.00). Βραδινές: Άννα Καρένινα. 7.00-9.00-11.00 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Προστάτης οικογένειας. 6.30-8.30-10.30 μ.μ.

ΝΑΥΑΡΙΝΟΝ (~ 225.152 Dolby Stereo). Απογευματινές. Μόνος στο σπίτι 3.
5.00-6.45 μ.μ. Βραδινές: Επτά χρόνια στο Θιβέτ. 8.30-11.00 μ.μ.

ΟΛΥΜΠΙΑΣ (~ 217.336). Θέατρο: Θίασος Γιώργου Πάντζα με την κωμωδία:
«Ένας υπέροχος κερατάς».

ΠΑΛΛΑΣ (~ 278.515 Dolby Stereo). Ο Ηρακλής πέρα από τον μύθο (στα ελληνικά
4.30). Βραδινές: Το παιχνίδι - The Game. (6.00-8.30-11.00).

ΡΑΔΙΟ ΣΙΤΥ (~ 824.970 Digital Sound). Ο Ηρακλής πέρα από τον μύθο (στα
ελληνικά Παρ.: 4.30, Σάββατο: 3.00-4.30, Κυριακή: 11.00-3.00-4.30. Βραδινές:
Το παιχνίδι - The Game. 6.00-8.30-11.00.

ΤΙΤΑΝΙΑ 1 (~ 520.040 Οδός Λαγκαδά). Το παιχνίδι - The Game.
3.30-6.00-8.30-11.00 μ.μ.

ΤΙΤΑΝΙΑ 2 (~ 520.040 Οδός Λαγκαδά). Ο Ηρακλής πέρα από τον μύθο. 3.00-5.00
μ.μ. Βραδινές: Ο γκαφατζής της ζούγκλας. 7.00-9.00-11.00 μ.μ.

ΦΑΡΓΚΑΝΗ (~ 213.929 Dolby Stereo). Διαλύοντας τον Χάρι. 7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: P14</CAT>
<ED>
Κωδικός άρθρου: A16034P141</ED>
<ID>
ID:134293

</ID><URL>http://ta-nea.dolnet.gr/neaweb/neafile.print_unique?e=A&f=16034&m=P14&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ </H2>
Ο Ρόμπερτ Ντάουνι Τζούνιορ στους «Εραστές για μια νυχτα» 
«ΕΡΑΣΤΕΣ ΓΙΑ ΜΙΑ ΝΥΧΤΑ»: Αισθηματική κομεντί με τον έρωτα να χαράσσει
το σωστό δρόμο στη ζωή τεσσάρων ανθρώπων. Του Μάικ Φίγκις. Με τους: Γουέσλι
Σνάιπς, Ναστάζια Κίνσκι, Ρόμπερτ Ντάουνι Τζούνιορ, Κάιλ Μακ Λάχλαν. [Agora,
Αίγλη, Αλεξάνδρα (Πατ.), Άτταλος, Village Centre 6, Έμπασσυ, Κηφισιά 1,
Μετάλλιον, Μπροντγουαίη, Τιτάνια, Χάιλάιφ].

«ΤΖΕΪΜΣ ΜΠΟΝΤ ΠΡΑΚΤΩΡ 007: ΤΟ ΑΥΡΙΟ ΠΟΤΕ ΔΕΝ ΠΕΘΑΙΝΕΙ»: Η 18η ταινία
της θρυλικής ­ και χρυσοφόρας για τους παραγωγούς ­ σειράς του 007, που αυτή
τη φορά τα βάζει μ' έναν βαρόνο των ΜΜΕ. Του Ρότζερ Σπότισγουντ, με τον Πιρς
Μπρόσναν για δεύτερη φορά ως Τζέιμς Μποντ και ο καλύτερος μετά τον Σον Κόνερι.
(Αελλώ, Άνεσις, Αστέρια, Μαρούσι 2, Άστορ, Village Centre 4, 9, Γλυφάδα,
Ετουάλ, Νανά).

«ΤΟ ΠΑΙΧΝΙΔΙ»: Θρίλερ για την «απώλεια του ελέγχου» από το σκηνοθέτη
του «Seven», Ντέιβιντ Φίντσερ. Με τους: Μάικλ Ντάγκλας, Σον Πεν. [Αθηνά
(Πατ.), Αλεξ. (Καλλ.), Άννα Ντορ, Ατλαντίς, Village Centre 8, Γαλαξίας, Ζίνα,
Ιντεάλ, Κηφισιά 3, Όσκαρ, Πτι Παλαί, Σπόρτιγκ, Τρία Αστέρια 1, Φάληρο 1,
Βυζάντιο, Αττικόν (Πειρ.)].

«ΑΝΕΜΟΣ ΣΤΗΝ ΠΟΛΗ»: «Τέλος» και «αρχή;» σε μια επαρχιακή πόλη της
Ρωσίας «μετά σοσιαλισμόν» μέσα από έναν περιπλανώμενο θίασο. Του Πέτρου
Σεβαστίκογλου, με πολλά βραβεία στο Φεστιβάλ Θεσσαλονίκης. Με την Μαρίνα
Βλαντί. (Αλφαβίλ).

«ΠΡΟΣΤΑΤΗΣ ΟΙΚΟΓΕΝΕΙΑΣ»: Ο Νίκος Περάκης ξαναχτυπά μετά δέκα χρόνια με
μια ακραία σαρκαστική και πικρή κοινωνική σάτιρα της νεοελληνικής
πραγματικότητας. Με τους: Ρένο Χαραλαμπίδη, Κατερίνα Γιατζόγλου. [Αθήναιον,
Αθήναιον Cinepolis 1, Αμπεσέ, Μαρούσι 1, Όπερα 1, Ράδιο Σίτυ, Τροπικάλ,
Village Centre 5, Ίλιον, Κόρονετ, Τρία Αστέρια 2, Φοίβος, Απόλλων (Πειρ.)].

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: P14</CAT>
<ED>
Κωδικός άρθρου: A16034P142</ED>
<ID>
ID:134330

</ID><URL>http://ta-nea.dolnet.gr/neaweb/neafile.print_unique?e=A&f=16034&m=P14&aa=2</URL></REF>


Article

<CATEGORY>vin09</CATEGORY>

 <H2>Επιτροπή προσωπικοτήτων για τις τιμητικές συντάξεις
</H2><H2></H2>
Με την ψήφο του πρώην πρωθυπουργού Τζαννή Τζαννετάκη από την πλευρά της Νέας
Δημοκρατίας πήρε χθες τέλος η... αγωνία της Επιτροπής Μορφωτικών Υποθέσεων στη
Βουλή και άναψε το «πράσινο φως» για τη χορήγηση τιμητικών συντάξεων σε
συγγραφείς και καλλιτέχνες από την αρμόδια Επιτροπή η οποία καταρτίστηκε από
το υπουργείο Πολιτισμού. 
Σύμφωνα με τον νόμο, η σχετική απόφαση του υπουργού Πολιτισμού έπρεπε να έχει
την έγκριση τουλάχιστον των 2/3 των βουλευτών της Κοινοβουλευτικής Επιτροπής
και το θέμα είχε σταματήσει από τον περασμένο Ιούνιο. 
Το πρόβλημα ξεπεράστηκε με την τροποποίηση του Κανονισμού της Βουλής η οποία
ψηφίστηκε λίγο πριν από τις γιορτές. Τελικά οι βουλευτές του ΠΑΣΟΚ, ο Τζαννής
Τζαννετάκης και ο Συνασπισμός υπερψήφισαν την πρόταση του υπουργού Πολιτισμού. 
Εναντίον ετάχθησαν οι βουλευτές της Νέας Δημοκρατίας (εκτός του Θ. Κασσίμη, ο
οποίος διαφώνησε με τη διαδικασία). Οι εκπρόσωποι του ΚΚΕ και του ΔΗΚΚΙ
απείχαν της ψηφοφορίας. Τα μέλη της Επιτροπής προσωπικοτήτων από τον χώρο των
Γραμμάτων και των Τεχνών και τα οποία, όπως προβλέπεται, θα κατέχουν τη θέση
αυτή για τρία χρόνια είναι:.

­ Σπύρος Πλασκοβίτης, συγγραφέας (πρόεδρος).

­ Νίκος Κεσσανλής, καθηγητής της Ανωτάτης Σχολής Καλών Τεχνών (αντιπρόεδρος).

­ Νάσος Βαγενάς, καθηγητής της Θεωρίας και Κριτικής της Λογοτεχνίας του
Πανεπιστημίου Αθηνών.

­ Κώστας Γεωργουσόπουλος, κριτικός Θεάτρου, φιλόλογος.

­ Νίκος Κούνδουρος, σκηνοθέτης.

­ Γιώργος Κουρουπός, συνθέτης.

­ Λευτέρης Παπαδόπουλος, δημοσιογράφος, ποιητής.

Στην Επιτροπή αυτή τις εισηγήσεις προβλέπεται να κάνει ο προϊστάμενος της
αντίστοιχης Διεύθυνσης του υπουργείου Πολιτισμού.

Πάντως κατά τη διάρκεια της χθεσινής συζήτησης στην Κοινοβουλευτική Επιτροπή
βουλευτές της Νέας Δημοκρατίας, προεξάρχοντος του κ. Στ. Μάνου, ζήτησαν
επιμόνως να δοθούν στη δημοσιότητα τα βιογραφικά των 7 μελών της Επιτροπής.

Κάτι το οποίο αρνήθηκε κατηγορηματικά ο κ. Ευάγγελος Βενιζέλος, τονίζοντας
ότι το κύρος των μελών της είναι αναφισβήτητο και η προσφορά τους είναι γνωστή
σε όλους.

Ωστόσο η κ. Έλσα Παπαδημητρίου (Ν.Δ.) διαμαρτυρήθηκε επειδή δεν υπάρχει μεταξύ
των μελών μία γυναίκα, ενώ ανάλογη ήταν και η στάση της κ. Φάνης Πάλλη-Πετραλιά.

Ο κ. Βενιζέλος ζήτησε απ' όλους τη στήριξη της Επιτροπής ώστε σύντομα να
αρχίσει η χορήγηση αδειών.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: P15</CAT>
<ED>
Κωδικός άρθρου: A16034P151</ED>
<ID>
ID:134278

</ID><URL>http://ta-nea.dolnet.gr/neaweb/neafile.print_unique?e=A&f=16034&m=P15&aa=1</URL></REF>


Article

<CATEGORY>vin15</CATEGORY>

 <H5></H5><H2>ΘΕΑΤΡΑ
</H2>
ΑΘΗΝΑ (Δεριγνύ 10 ­ Πατησίων, ~ 82.38.698, 82.37.330). «Ταξίδι μιας μεγάλης
μέρας μέσα στη νύχτα» του Γ. Ο' Νιλ Λάσκαρη, Θεοδωρακόπουλος.

ΑΘΗΝΩΝ (Βουκουρεστίου 10 ­ Πανεπιστημίου, ~ 32.35.524). «Μικρές αλεπούδες» της
Λ. Χέλμαν Μαραγκού, Χρυσικάκος.

ΑΚΑΔΗΜΟΣ (Ιπποκράτους 17 ­ Ακαδημίας, ~ 36.25.119, 36.03.835). «Μπράβο
γιατρέ...» του Ρ. Κούνεϊ Ρώμας, Βλ. Κυριακίδης.

ΑΚΡΟΠΟΛ (Ιπποκράτους 9-11, ~ 36.43.700, 36.08.666). Αργεί.

ΑΛΙΚΗ (Αμερικής 4, ~ 32.44.146). «Το κλουβί με τις τρελές» του Ζ. Πουαρέ
Μουστάκας, Φωκάς.

ΑΛΚΥΟΝΙΣ (Ιουλιανού 42-46 ­ Αριστοτέλους, ~ 88.15.402). «Ντα» του Χ. Λέοναρντ
Μεσσάλας, Γλυκοφρύδη.

ΑΛΑΜΠΡΑ (Στουρνάρη 53, Πολυτεχνείο, ~52.27.497, 52.44.400). «Ποπ κορν» του Μπ.
Έλτον Τζώρτζογλου, Λογοθέτης.

ΑΛΦΑ (Στουρνάρη ­ Πατησίων, ~ 52.38.742). «Ορφέας και Ευρυδίκη» του Ζ. Ανούιγ
Γ. Βούρος, Σταθακοπούλου.

ΑΜΙΡΑΛ (Αμερικής 10, ~ 36.39.385). «Ο παππούς έχει πίεση» της Δ. Παπαδοπούλου
Δ. Παπαδοπούλου, Μητρούσης.

ΑΜΟΡΕ - ΕΞΩΣΤΗΣ (Πριγκηποννήσων 10, ~ 64.68.009). «Shopping and fucking» του
Μ. Ρέιβενχιλ Σκιαδαρέσης, Θ. Πάνου.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκηποννήσων 10, ~ 64.68.009). «Ιβάνοφ» του Α.
Τσέχοφ Γεωργακόπουλος, Σμυρναίου.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Απόψε αυτοσχεδιάζουμε» του Λ.
Πιραντέλο Ευαγγελάτος (σκηνοθ.), Τασοπούλου.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739). «Σε φιλώ στη μούρη» του Γ. Διαλεγμένου
Αναλυτή, Ρηγόπουλος.

ΑΝΟΙΞΗΣ (Γερμανικού 20, Μεταξουργείο, ~ 52.38.870). «Βόιτσεκ» του Γκ. Μπίχνερ
Μαργαρίτης, Δούζη.

ΑΝΟΙΧΤΟ (Κάλβου 70 - Γκύζη, ~ 64.45.749). «Προς Ελευσίνα» του Π. Μάτεσι Γ.
Μιχαηλίδης (σκηνοθ.), Χατζησάββας.

ΑΝΤΙΘΕΑΤΡΟ (Μοσχονησίων 36, πλατεία Αμερικής, ~ 85.61.168). «Οι δήμιοι στα
Σόδομα» (ντε Σαντ) των Μ. Ξενουδάκη - Κ. Πολυχρονοπούλου Ξενουδάκη, Πρωτονοταρίου.

ΑΠΛΟ ­ ΚΕΝΤΡΙΚΗ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Φεγγάρι για καταραμένους» του Γ. Ο' Νιλ Αντύπας
(σκηνοθ.), Λεμπεσόπουλος.

ΑΠΛΟ ­ ΝΕΑ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Μανέ, Χατζηπαναγιώτης.

ΑΠΟ ΜΗΧΑΝΗΣ (Ακαδήμου 13, Μεταξουργείο, ~ 52.35.716). «Φυλλωσιές» του Λ. Νορέν
Βαλαβανίδης, Κράλλη.

ΑΤΕΝΕΟΥΜ (Αμερικής 8, ~ 36.33.722). Αργεί.

ΑΤΤΙΣ (Λεωνίδου 7, Μεταξουργείο, ~ 52.26.260). «Ηρακλής» του Χ. Μίλερ
Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Σουίτα γενεθλίων» του Ρ. Χόντον Παπαναστασίου, Γεωργίτσης.

ΑΥΛΩΝΙΤΗ (Βουκουρεστίου 1, ~ 33.13.321-3). «Ποιος ανακάλυψε την Αμερική;» της
Χρ. Σπηλιώτη Σπηλιώτη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522). «Μπαμπάδες με ρούμι» των Θ. Παπαθανασίου -
Μ. Ρέππα Φασουλής, Ε. Γερασιμίδου.

ΒΕΜΠΟ (Καρόλου 18, ~ 52.21.767, 52.48.289). «Γκριζ» των Τζ. Τζέικομπς - Γ.
Κέισι Φραγκούλης, Βασιλοπούλου.

ΒΙΚΤΩΡΙΑ (Μαγνησίας 5 - 3ης Σεπτεμβρίου 119, ~ 82.33.125). «Καλή τύχη» του Γ.
Θεοδοσιάδη Σπαντίδας, Βλαντή.

ΒΡΕΤΑΝΙΑ (Πανεπιστημίου 7, ~ 32.21.579). «Τρομεροί γονείς» του Ζ. Κοκτό
Παναγιωτοπούλου, Παπακωνσταντίνου.

ΓΚΛΟΡΙΑ (Ιπποκράτους 7, ~ 36.09.400). «Αινιγματικές παραλλαγές» του Ερ.-Εμ.
Σμιτ Καρράς, Γ. Κυρίτσης.

ΔΑΝΔΟΥΛΑΚΗ (Αγίου Μελετίου 61Α - Πατησίων, ~ 86.40.414, 86.40.452).
Κεντρική Σκηνή. «Μάστερ κλας» του Τ. Μακ Νάλι Δανδουλάκη,
Σοντάκη. Δεύτερη Σκηνή. «Μια ξεχωριστή μέρα» των Ε. Σκόλα - Τζ.
Φαντόνι Βαγενά, Νινιός.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ ΜΕΛΙΝΑ ΜΕΡΚΟΥΡΗ (Αγίου Δημητρίου 55). Αργεί.

ΔΗΜΟΤΙΚΟ ΚΕΡΑΤΣΙΝΙΟΥ (Μικράς Ασίας 24 - Παπαναστασίου, πίσω από το Δημαρχείο,
~ 46.15.767, 46.35.009). Αργεί.

ΔΗΜΟΤΙΚΟ ΠΕΙΡΑΙΑ (Αγίου Κωνσταντίνου 4, ~ 41.94.550). «Θεοδώρα, η αγία των
φτωχών» της Μ. Ντενίση Ντενίση, Γαλανός.

ΔΙΑΝΑ (Ιπποκράτους 7, ~ 36.26.956). «Το βαλς των ταυρομάχων» του Ζ. Ανούιγ
Τσακίρογλου, Διαβάτη

ΔΙΑΥΛΟΣ (Δράκου 9, ~ 92.39.588). «Η κυρα-Κώσταινα» ­ «Συζυγική σκηνή» του Μ.
Μητσάκη Κολόζου, Αντωνιάδης.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42. 772). «Μαχαίρι
στο κόκαλο» του Κ. Μουρσελά Νιχωρίτη, Κατσάμπας.

ΔΙΟΝΥΣΙΑ (Αμερικής 10, ~ 36.12.500). «Προσοχή, δαγκώνει!», του Αλ. Γκέρνι
Ράντου, Μεντή.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). Ορχήστρα της Εθνικής Λυρικής
Σκηνής: συναυλία (Τετ.) «Λα μποέμ» του Τζ. Πουτσίνι (Παρ., Κυρ.) Βραδιά
μπαλέτου (Σάβ.) . Μουσικές Μεταμορφώσεις (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Οι εκατομμυριούχοι της Νάπολης» του Εντ. Ντε Φιλίπο Ληναίος, Γρηγοριάδου.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπέζος, Κρούσκα.

ΕΘΝΙΚΟ - ΝΕΑ ΣΚΗΝΗ ( Αγίου Κωνσταντίνου 24-26, ~ 52.23.242, 52.33.322). Αργεί.

28 (Μοσχονησίων 28, πλατεία Αμερικής, ~ 86.43.263, 86.56.853). «Τελευταία
απόδραση» του Μπ. Όουεν Μοντανάρη, Ε. Οικονόμου.

104 ΚΕΝΤΡΟ ΛΟΓΟΥ ΚΑΙ ΤΕΧΝΗΣ (Θεμιστοκλέους 104, ~ 38.02.056, 38.02.059).
«Μουσική, δύο άνθρωποι αγαπήθηκαν και...» της Μ. Ντιράς Ρικάκη (σκην.), Φέστα.

ΕΛΠΙΔΑΣ (Αριστοτέλους 53 - Σμύρνης, μεταξύ Ιουλιανού και Ηπείρου, ~
82.29.030). «Ο αρχισιδηρουργός» (Ονέ) της Έλ. Τσαλδάρη Ντούζος, Τσαλδάρη.

ΕΛΥΖΕ (Νυμφαίου 12, 1η στάση Ιλίσια, ~ 77.82.354). Αργεί.

ΕΜΠΡΟΣ - ΕΠΑΝΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Ν. Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Αγγέλα» του Γ. Σεβαστίκογλου Μπαντής (σκηνοθ.), Ταχτσόγλου.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, ~ 34.65.634). «Ο μασκοφόρος» του
Χ. Κράουσερ Καβουκίδη, Κρομμύδας.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Γυάλινος ουρανός» του
Ντ. Χέαρ Βουτέρης, Δεκαβάλλα.

ΕΡΕΥΝΑΣ (Ιλισίων 21, Ζωγράφου ~ 77.80.826). «Αγάπη και κατανόηση» του Τζ.
Πένχολ Ποταμίτης, Καστανάς.

ΗΛΙΟΥ - ΚΑΤΩ ΧΩΡΟΣ (Φρυνίχου 10, Πλάκα ~ 32.31.591, 32.47.509). «Έξω, μπροστά
στην πόρτα» του Β. Μπόρχερτ Παπασπύρος, Δ. Βασιλειάδου.

ΗΜΕΡΑΣ - ΚΟΚΚΙΝΗ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~
69.29.090, 64.95.777). «Προ των Θερμοπυλών» του Π. Τακόπουλου Γιώρ.
Κυριακίδης, Γιαννικάκης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Μολιεριάδα» (Μολιέρος) των Ζ. Ζεραρντί - Α. Μοντζολή
Στυλιανοπούλου, Γιώρ. Κυριακίδης.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890). «Αρσενικό - θηλυκό»
του Α. Θωμόπουλου Α. Αντωνίου, Ν. Ασίκη.

ΘΕΑΤΡΟΚΙΝΗΣΗ (Ακαδήμου 13, κάθετος οδού Πειραιώς, έναντι πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΘΗΣΕΙΟΝ (Τουρναβίτου 7, ~ 32.55.444). Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). «Στο Μαντράς τη νύχτα
εκείνη» του Ε. Μανέ Βοζικιάδου, Στάγκος.

ΙΛΙΣΙΑ (Παπαδιαμαντοπούλου 4, ~ 72.16.317). «Ίκαρος - Αιφνίδια αποσυμπίεση»
του Κ. Ρήγου Χοροθέατρο «Οκτάνα».

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, ~ 72.50.657). Αργεί.

ΚΑΙΡΩΝ (Τσέλιου 10 - Σολιώτη, Αμπελόκηποι, πίσω από τον Άρειο Πάγο, ~
64.54.407). «Τότενφλος» του Χάρ. Μίλερ Βασιλικιώτη (σκηνοθ.), Σορμαΐνης.

ΚΑΙΣΑΡΙΑΝΗΣ (Κοιμήσεως Θεοτόκου 30, Καισαριανή, ~ 72.23.023). «Οι φυλακισμένοι
της κεντρικής λεωφόρου» του Ν. Σάιμον Κωνσταντινίδης, Παπανέστορος.

ΚΑΛΟΥΤΑ (Πατησίων 240, ~ 86.11.311, 86.75.588). «Οι αισιόδοξοι» του Γ.
Λαζαρίδη Γ. Βασιλείου, Βιδάλη.

ΚΑΡΕΖΗ (Ακαδημίας 3, ~ 36.36.144, 36.25.520). «Περιμένοντας τον Γκοντό» του Σ.
Μπέκετ Κώστας Καζάκος, Φιλιππίδης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Γράμμα στον Ορέστη» του Ι. Καμπανέλλη Δαφνής, Γκαβάκου.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Του Κουτρούλη ο γάμος» του Α.
Ρίζου - Ραγκαβή Μπέλλος, Στάικου.

ΚΝΩΣΣΟΣ (Κνωσσού 11, Πατησίων, στάση Καλλιφρονά, ~ 86.77.070, 86.24.463). «Οι
κούκλες» του Π. Γεωργιόπουλου Λ. Τσάγκας, Βαμβακίδης.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 ­ Πολυτεχνείου, ~ 88.12.846). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Το στοίχημα» του Κλ. Όντετς
Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 38.48.342). Αργεί.

ΜΑΣΚΕΣ (Λήθης 6 - Αγίου Μελετίου 107, ~ 86.12.509). «Ο φλύαρος» του Σ. Καρύδη
Χριστοφιλάκης (σκηνοθ.), Πελαΐδης.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασ. Σοφίας - Κόκκαλη, ~ 72.82.333). Αργεί.

ΜΕΛΙΝΑ (Βουκουρεστίου 3, ~ 32.13.685-6). «Ριάλιτι και σόου» του Π. Μέντη
Κούρκουλα, Πιτσούλη.

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). «Το μυστήριο της
Ίρμα Βεπ» του Τσ. Λάντλαμ Π. Μιχαηλίδης, Χατζηγιάννης.

ΜΙΝΩΑ (Πατησίων 91, ~ 82.32.578, 82.10.048). «Αθήνα 2000 με τα... τέσσερα» των
Α. Πυριόχου - Π. Χατζηκουτσέλη - Ντ. Σπυρόπουλου - Μ. Άνθη Πανοπούλου, Τριφύλλη.

ΜΟΥΣΟΥΡΗ (πλατεία Καρύκη 6, ~ 33.10.936). Κεντρική Σκηνή. «Κάτω από τη
σκάλα» του Τσ. Ντάιερ Μιχαλακόπουλος, Μοσχίδης. Δεύτερη Σκηνή.
«Να ζει κανείς ή να συζεί;» του Λ. Κάσλερ Βενιζελέα, Δ. Βογιατζής.

ΜΠΡΟΝΤΓΟΥΑΙΗ (Αγίου Μελετίου 61Α - Πατησίων, στοά Λάλη, ~ 86.20.231). «Μπλαντ
μπράδερς - Δεσμοί αίματος» του Γ. Ράσελ Κ. Σπυρόπουλος, Μπονάτσος.

ΝΕΟ ΕΛΛΗΝΙΚΟ (Δεληγιάννη 19 - Μπουμπουλίνας, πίσω από το Μουσείο, ~
82.53.489). «Νηρέας ο Βάρας» του Δ. Παπαχρήστου Γ. Αρμένης, Τζιραλίδου.

ΝΕΟΥ ΚΟΣΜΟΥ (Αντισθένους 7 - Θαρύπου, Φιξ, ~ 92.12.900). «Βρομιά» του Ρ.
Σνάιντερ Β. Θεοδωρόπουλος (σκην.), Μαρκουλάκης.

ΟΔΟΥ ΑΝΤΙΟΧΕΙΑΣ (Αντιοχείας 1 ­ Πιπίνου, ~ 88.32.050). Αργεί.

ΟΔΟΥ ΕΡΜΟΥ (Ερμού 106, Μοναστηράκι, τηλ.: 32.14.950, 86.40.555). «Το δωμάτιο
με τους μανδαρίνους» του Ρ. Τομά Μ. Ραζή, Χρυσούλης.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Γερτρούδη» του Γ.
Σέντεμπεργκ Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). Αργεί.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). Αργεί.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264).
«Εγχείρημα»: «Τρίπτυχο» του Θ. Βλάχου ­ «Το αόρατο που σε κοιτά» (Μ.
Ευσταθιάδη) του Α. Διαμαντή σε Θ. Βλάχος, Α. Διαμαντής.

ΠΕΙΡΑΜΑΤΙΚΟ ΤΗΣ ΠΟΛΗΣ (Σταδίου 4, ~ 32.22.035). «Προδομένη γυναίκα» της Σ. ντέ
Μποβουάρ Ζαβιτσιάνου, Ριάλδη.

ΠΕΡΟΚΕ (Οδυσσέως 2, πλατεία Καραϊσκάκη, Μεταξουργείο, ~ 52.32.132, 52.40.040).
«Ό,τι πείτε υπουργέ μου» του Ρ. Κούνεϊ Βουτσάς, Τσιβιλίκας.

ΠΟΛΙΤΕΙΑ (Σαρρή 40, Θησείο, ~ 33.10.663-4). Αργεί.

ΠΟΛΥΤΕΧΝΟ (Διγενή Ακρίτα 15 ­ Μαυρομιχάλη 157, ~ 64.34.700). «Βίος και
συνουσία» των Ντ. Φο ­ Φ. Ράμε, Κ. Μουρσελά Πιατάς, Κανελλοπούλου.

ΠΟΡΤΑ (Μεσογείων 59, ~ 77.11.333). «Άμλετ» του Ουίλ. Σαίξπηρ Κιμούλης, Μπεμπεδέλη.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.17.030). «Το λιοντάρι το
χειμώνα» του Τζ. Γκόλντμαν Βαλάκου, Χρ. Πολίτης.

ΡΟΕΣ - ΚΑΤΩ (Ιάκχου 14, Γκάζι, ~ 34.79.426). «Τούτο εστί το σώμα μου» της Σ.
Σπυράτου Χοροθέατρο «Ροές».

ΡΟΕΣ - ΠΑΝΩ (Ιάκχου 14, Γκάζι, ~ 34.79.426). «Ενοικιάζεται... εκτός απροόπτου»
του Δ. Αδάμη Αδάμης, Γεωργουσοπούλου.

ΣΗΜΕΙΟ (Χ. Τρικούπη 10, πίσω από την Πάντειο, Καλλιθέα, ~ 92.29.579). «Η
επιστροφή των Τσε» του Γ. Χρυσούλη Ν. Διαμαντής (σκηνοθ.), Ι. Μακρή.

ΣΤΑΘΜΟΣ (Β. Ουγκώ 55, παραπλεύρως του «Περοκέ», πλατεία Καραϊσκάκη, ~
52.22.656). «Ενυδρείο» του Κ. Μουρσελά Τ. Χαλκιάς, Διδασκάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). «Η φυλακή του Όλι» του
Έντ. Μποντ Θ. Παπαγεωργίου, Πρωτοψάλτη.

ΣΥΓΧΡΟΝΟ ΑΘΗΝΑΣ (Ευμολπιδών 41, Γκάζι, ~ 34.67.095). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). «Μορφές από το
έργο του Βιζυηνού» της Α. Κοκκίνου Κοκκίνου.

ΤΕΧΝΗΣ ΚΑΡΟΛΟΣ ΚΟΥΝ (Φρυνίχου 14 - Διονυσίου Αρεοπαγίτου, ~ 32.36.732,
32.22.464). «Χάπι εντ» των Ντ. Λέιν - Μπ. Μπρεχτ - Βάιλ Γέρου, Τ. Αποστόλου.

ΤΕΧΝΗΣ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Μια συνάντηση κάπου
άλλου» του Ι. Καμπανέλλη Κουγιουμτζής (σκηνοθ.), Προύσαλης.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Κρίμα που είναι πόρνη»
του Τζ. Φορντ Κακλέας (σκηνοθ.), Αστεριάδη.

ΤΕΧΝΟΧΩΡΟΣ ΥΠΟ ΣΚΙΑΝ (Μαυρομιχάλη 161 ­ Ξιφίου 14, ~ 64.20.522). «Αγρίμια τη
νύχτα» του Μ. Αζαμά Κωτσής (σκηνοθ.), Ανδριώτης.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Αγν. Οσιέτσκα Λύγαρη, Νάτσιος.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. ΜακΝτόναλντ Κουνελάκη, Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). «Ιστορίες σοφίας της Ανατολής» του Σ.
Πελασγού Πελασγός ­ «Τ' αερικά στο ρέμα» του Σ. Πελασγού Πελασγός.

ΧΑΤΖΗΧΡΗΣΤΟΥ (Πανεπιστημίου 38, ~ 36.10.171, 36.27.248). «Αθάνατοι,...
ξεβράκωτοι και ωραίοι» των Κ. Παπαπέτρου - Γ. Γεωργίου Χατζηχρήστος, Γ. Μιχαλόπουλος.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: P15</CAT>
<ED>
Κωδικός άρθρου: A16034P152</ED>
<ID>
ID:134331

</ID><URL>http://ta-nea.dolnet.gr/neaweb/neafile.print_unique?e=A&f=16034&m=P15&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ </H2>
ΟΡΙΖΟΝΤΙΑ

1. Έχει την ντάμα του (αιτ.). 2. Στοιχίζουν πανάκριβα (καθ.).
3. Ένα «κάλυμμα» που χρησιμοποιούσαν παλιότερα οι γυναίκες. ­ Αρχαίο
κτητικό. 4. Αποκαλείται και η αιχμηρή προεξοχή ενός οστού. 5.
Ζουν ασκητικά. 6. Το θηλυκό αντωνυμίας (αντίστρ.). ­ Φαγητό με κιμά.
7. Εμπόδιο... θεατή (αιτ.). ­ Θαυμάζεται ο δημιουργικός (γεν.).
8. Αποκαλούνται συχνά τα κράτη του ΝΑΤΟ (αντίστρ.). 9. Του
γνωστού τρομοκράτη Κάρλος το παρατσούκλι.

ΚΑΘΕΤΑ

1. Ποιητική κορυφή μας. 2. Τον χαρακτηρίζει η αμεροληψία.
3. Πρωταγωνίστρια του θεάτρου μας. 4. Συχνά σφυροκοπείται. ­
Είδος καλλυντικού (ξεν.). 5. Μουσική νότα. ­ Αντίστροφη γραφή του
αριθμού 109. ­ Ίσχυε στην Ελλάδα μέχρι το 1959. 6. Πρόθεση των
Λατινικών. ­ Είναι τελείως ελεύθερος (καθ.). ­ Ιταλικό άρθρο. 7. Τα
αρχικά πιστωτικού μας ιδρύματος. ­ Γίνεται συχνά αιτία ανυπόφορου πόνου.
8. Αργόσχολος ή επαναστάτης (γεν.). 9. Διπλασιάζονται στο...
ξεπούλημα. ­ Κόλπος της Κρήτης.

ΛΥΣΗ (8/1/98)

ΟΡΙΖΟΝΤΙΑ: 1. ΛΙΠΟΣΑΡΚΑ 2. ΟΔΗΓΗΣΗ 3. ΓΑΛΑ - ΛΑΜΕ
4. ΟΝΟ - ΝΤΑΛΑ 5. ΚΙΣΣΑ - ΤΙΚ 6. ΟΚ - ΚΙΛΙΜΙ 7.
ΠΟΛΙΤΙΚΟ 8. ΟΙ - ΑΕΤΟΣ 9. ΑΣΣΟΣ. ΚΑΘΕΤΑ: 1. ΛΟΓΟΚΟΠΟΣ
2. ΙΔΑΝΙΚΟΙ 3. ΠΗΛΟΣ 4. ΟΓΑ - ΣΚΙΑΣ 5. ΣΗ - ΝΑΙΤΕΣ
6. ΑΣΕΤ - ΛΙΤΟ 7. ΡΗΜΑΤΙΚΟΣ 8. ΑΛΙΜΟΣ 9. ΑΥΛΑΚΙ.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: P15</CAT>
<ED>
Κωδικός άρθρου: A16034P153</ED>
<ID>
ID:134358

</ID><URL>http://ta-nea.dolnet.gr/neaweb/neafile.print_unique?e=A&f=16034&m=P15&aa=3</URL></REF>


Article

<CATEGORY>vin09</CATEGORY>

 <H5></H5><H5>Ο οργισμένος σταρ τραγουδάει πάντα...
</H5><H5>«ΡΟΚ ΣΤΟ ΧΡΟΝΟ» ΜΕ ΤΟΝ ΕΡΙΚ ΜΠΑΡΤΟΝ
</H5>
<AUTHOR>ΠΑΥΛΟΣ ΚΑΓΙΟΣ</AUTHOR>

Το ροκ των σίξτις και των νάιντις θα «ενώσει» ο Έρικ Μπάρτον (δεύτερος από
αριστερά) στο τριήμερο που αρχίζει αύριο στο «Ρόδον» της Αθήνας και τελειώνει
τη Δευτέρα στον «Μύλο» της Θεσσαλονίκης. Μαζί του, δεξιά ο Βαγγέλης Γερμανός
και πολύ άλλοι της ροκ σκηνής, ενώ ο γραμματέας της Γ.Γ. Νέας Γενιάς κ. Πέτρος
Σφηκάκης (αριστερά του) υποστηρίζει τις εκδηλώσεις, που γίνονται με αφορμή την
ταινία του Αντώνη Κόκκινου «Ο αδελφός μου κι εγώ».

Ροκ στο χρόνο σε ένα τριήμερο σε Αθήνα και
Θεσσαλονίκη με τον Έρικ Μπάρτον «οργισμένο σταρ», εκπλήξεις για σινεφίλ με την
ταινία του Αντώνη Κόκκινου «Ο αδελφός μου κι εγώ» και δεκάδες εκπλήξεις για
παλιούς και νέους φαν του ροκ...

Και, μάλιστα, σ' αυτό το ροκ χάπενινγκ, πρώτη το χορό σέρνει η Γενική
Γραμματεία Νέας Γενιάς ­ σε συνεργασία με το «Μετρό» ­ και με τον Έρικ Μπάρτον
πόλο έλξης της ειρηνικής συνύπαρξης των ροκάδων των '60'ς με τους σημερινούς.
Όσο για τον Έρικ Μπάρτον εξέφρασε τη χαρά του που ξαναβρίσκεται στη χώρα μας
χθες το μεσημέρι στο καφέ «Αιολίς» σιγομουρμουρίζοντας γνωστά τραγούδια του
για να διαπιστώσει, όταν τον ρώτησαν, αν θυμάται τους μεγάλους απόντες της ροκ
σκηνής: «Είναι πολύ εύκολο να πεθάνεις, μα πάρα πολύ δύσκολο να ζήσεις»,
εκφράζοντας την επιθυμία του πως πολύ σύντομα θα γράψει ένα βιβλίο για τον
Τζίμι Χέντριξ που ήταν πολύ καλός φίλος του.

Τον Μάη του 1998 κλείνουν τριάντα χρόνια από την εποχή του γαλλικού Μάη του
'68 και η Γενική Γραμματεία Νέας Γενιάς ανακοίνωσε χθες, μέσω του γ.γ. κ.
Πέτρου Σφηκάκη, ότι θα πραγματοποιηθεί μια σειρά εκδηλώσεων για την επέτειο,
σε μια προσπάθεια ανοίγματός της στο χώρο της μουσικής και του εγχώριου σινεμά.

Αύριο και μεθαύριο στο «Ρόδον» και τη Δευτέρα στον «Μύλο» της Θεσσαλονίκης, το
ροκ τριήμερο θα περιλαμβάνει συναυλίες των Έρικ Μπάρτον, του λονδρέζικου
γκρουπ Gallon Drunk, των ελληνικών συγκροτημάτων Ziggy Was, XAXAKES από τη
Θεσσαλονίκη και των Living Dead που γεννήθηκαν στην ταινία «Ο αδελφός μου κι
εγώ» του Αντώνη Κόκκινου με επικεφαλής τον Βαγγέλη Γερμανό και τον Γιάννη
«Μπαχ» Σπυρόπουλο. Παράλληλα θα γίνουν προβολές βίντεο ­ «Η δεκαετία του '60
και η δεκαετία του '90» ­ και αποσπασμάτων από την ταινία του Αντώνη Κόκκινου
που κάνει πρεμιέρα στους κινηματογράφους στις 23 Ιανουαρίου.

Παράλληλα, θα γίνουν πάρτι με γνωστούς DJ's της Αθήνας και της Θεσσαλονίκης ­
Γιάννη Πετρίδη, Μάκη Μηλάτο, Χρήστο Δασκαλόπουλο, Δημήτρη Πολιτάκη ­ και θα
υπάρξει έκθεση βιβλίου μπιτ και καλτ λογοτεχνίας, περίπτερο με συλλεκτικό
βινύλιο των '60's και ειδικές μουσικές εκδόσεις των '90's, ενώ αυθεντικά ρούχα
των σίξτις θα εκτίθενται σε ένα πρωτότυπο fashion show.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16034P161</ED>
<ID>
ID:134279

</ID><URL>http://ta-nea.dolnet.gr/neaweb/neafile.print_unique?e=A&f=16034&m=P16&aa=1</URL></REF>


Article

<CATEGORY>vin09</CATEGORY>

 <H2>Κατά μάνα, κατά κύρη...
</H2><H2></H2>
Ο Γιώργος Βογιατζής, με την (ηθοποιό επίσης) κόρη του, Κασσάνδρα

Το παλιό ρητό «κατά μάνα, κατά κύρη...»
επιβεβαιώνεται, εσχάτως, πολύ συχνά. Ειδικά στο ελληνικό σινεμά, αλλά και το
θέατρο. Δεν θα ήταν δυνατόν, λοιπόν, να μην εφαρμοστεί και στην περίπτωση του
Γιώργου Βογιατζή (ή Yorgo Voyatzi, όπως τον «μάθαμε» και από το Χόλιγουντ).
Σόι πάει το βασίλειο κι έτσι η Κασσάνδρα Βογιατζή βρέθηκε στα ίδια βήματα, του
πατέρα της, που τώρα τον βλέπουμε και από μικρής οθόνης στην τηλεοπτική σειρά
«Τζιβαέρι», δίπλα στη Βάνα Μπάρμπα και με φόντο τα Κύθηρα.

Η μικρή Κασσάνδρα λοιπόν έκανε πρώτα μία εντυπωσιακή κινηματογραφική εμφάνιση
στην νέα ταινία του Νίκου Περάκη «Προστάτης οικογένειας», που παίζεται ήδη
στις κινηματογραφικές αίθουσες. Υποδύθηκε την παιδική φίλη (και μετέπειτα
αντικείμενο του πόθου) του ήρωα της ταινίας, Ρένου Χαραλαμπίδη, που θέλει να
είναι και δικηγόρος του και μέλλουσα γυναίκα του...

Έπειτα, όμως, η Κασσάνδρα Βογιατζή πήρε τους δρόμους των διεθνών
κινηματογραφικών υπερπαραγωγών, που αυτές τις μέρες την έφεραν ως το Μαρόκο,
όπου κρατά τον ρόλο της Μαγδαληνής σε μία ταινία με θέμα τη ζωή του Χριστού.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16034P162</ED>
<ID>
ID:134316

</ID><URL>http://ta-nea.dolnet.gr/neaweb/neafile.print_unique?e=A&f=16034&m=P16&aa=2</URL></REF>


Article

<CATEGORY>vin09</CATEGORY>

 <H5></H5><H2>Ούτε ένας Μάικλ Τζάκσον
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Πιστεύετε στα polls; Ψηφίσματα, γκάλοπ,
προτιμήσεις, ψηφοφορίες; Εξαρτάται (θα πείτε). Φυσικά (θα συμφωνήσω). Εν
προκειμένω και λόγω βρετανικής εντιμότητας (οι άνθρωποι εκ παραδόσεως δεν
χτυπούν κάτω από τη ζώνη) θεωρώ πως ο κατάλογος που δημοσιεύεται στο τελευταίο
τεύχος του βρετανικού «Q», είναι ανόθευτος.

Απηχεί τη γνώμη των χιλιάδων αναγνωστών του. Άρα,
μόνο δύο μεγάλα ονόματα του «κλασικού» και παλιού ροκ περιλαμβάνονται στη
λίστα του top 10 άλμπουμ όλων των εποχών (από τα κάτω προς τα πάνω).

* Πινκ Φλόιντ και Μπιτλς.

Να τα πάρω με τη σειρά για να τρίβετε τα μάτια σας.
Ξέρετε τι καταγράφεται από αυτό το poll; Πως κάθε χρόνο οδεύουμε από το καλό
στο καλύτερο! Μουσικώς, όχι πολιτικώς - κοινωνικώς - ιδεολογικώς!..

* Και επειδή επιχειρώ και προσπαθώ να σκηνοθετήσω
θρίλερ, εγκαταλείπω προς το παρόν τους πρώτους και αρχίζω από τους big stars!..

Μάνι μάνι οι Βρετανοί ξεμπερδεύουν. Και (πάρτε
βαθιά ανάσα) ούτε ένας Μάικλ Τζάκσον στη λίστα των 100 καλύτερων
άλμπουμ όλων των εποχών. Τον αράπη όσο και να πλένεις, το σαπούνι σου χαλάς.

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16034P163</ED>
<ID>
ID:134352

</ID><URL>http://ta-nea.dolnet.gr/neaweb/neafile.print_unique?e=A&f=16034&m=P16&aa=3</URL></REF>


Article

<CATEGORY>vin09</CATEGORY>

 <H2>Revolver και πάνω τούρλα
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Μαντόνα

Και μόνο μία Μαντόνα! Προτελευταία,
καταϊδρωμένη στην 99η θέση με το άλμπουμ «Like a prayer». Είδες οι Βρετανοί
ροκόφιλοι; Γι' αυτό σας λέω! Τα παιδιά στην εξουσία.

* Να πάμε στους πολύ πολύ καθιερωμένους, γνωστούς
και στους our fathers (πατεράδες μας); Ντέιβιντ Μπόουι με τρία άλμπουμ:
85η θέση «Low» - 43η «Hunky Dury» - 24η «Ziggy stardust». Ο Μπομπ
Ντίλαν σε τρεις (κι αυτός) θέσεις: το «Highway» στην 57η, το
αριστουργηματικό (διπλό ως βινύλιο) «Blonde on blonde» και στην 45η το «Blood
on the tracks».

Και οι Ρόλινγκ Στόουνς; Το «Let it bleed»
69ο και το «Exile on main street» 42ο (δύο θέσεις καταλαμβάνουν και οι Λεντ
Ζέπελιν, στην 28η με το «Physical Graffiti» και στην 26η με το «Led
Zeppelin IV»). Όμως δύο είναι τα μεγάλα, κλασικά ονόματα που εξακολουθούν να
προτιμούν οι νέοι:

* Οι Πινκ Φλόιντ με τρεις δίσκους: «The
Wall» στη θέση 65, «Wish you were here» στη θέση 34 και το «The dark side of
the moon» είναι το δέκατο καλύτερο άλμπουμ όλων των εποχών. Ανώτεροι των Πινκ
Φλόιντ, τα θρυλικά Σκαθάρια. Οι Μπιτλς με πέντε άλμπουμ (θρίαμβος):
«Rubber soul» στο 40, «The Beatles» (το λευκό) 17ο, «Abbey road» στη θέση 12,
το αριστοτεχνικό «Sgt Pepper» 7ο και...

* Δεύτερο καλύτερο άλμπουμ όλων των εποχών, από
συστάεως ροκ, το «Revolver»!..

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16034P164</ED>
<ID>
ID:134375

</ID><URL>http://ta-nea.dolnet.gr/neaweb/neafile.print_unique?e=A&f=16034&m=P16&aa=4</URL></REF>


Article

<CATEGORY>vin09</CATEGORY>

 <H5></H5><H2>Το καλύτερο κομπιούτερ όλων των εποχών
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Αφρόκρεμα; Η... Ραδιοκεφαλή! (Radiohead)

Τα ανατρεπτικά, τα απρόβλεπτα και (επομένως) τα
καλύτερα έρχονται τώρα. Διότι: οι Νιρβάνα κατέχουν τρεις θέσεις
(«Unplugged» στην 77η, «In Uterno» 63η, και «Nevermind» στην... Πέμπτη). Οι
Oasis επίσης με τρία άλμπουμ σε τρεις καταπληκτικές θέσεις: 14
«Definitely maybe», 13 «Be here Now» και 8 «Morning glory» (δεν τελειώσαμε,
κρατηθείτε, επέρχεται μεγάλη ανατροπή):

* Οι Prodigy στην 9η θέση με το καταιγιστικό
«The fat of the land». Και καλύτερο συγκρότημα όλων των εποχών, με τρία
άλμπουμ, ένα εκ των οποίων στην πρώτη θέση, οι Radiohead. Η Ραδιοκεφαλή
συντρίβει το σύμπαν και καταλαμβάνει την 61η θέση με το «Pablo honey», την 6η
με το «The Bends». Και καλύτερο άλμπουμ στην ιστορία του ροκ ψηφίστηκε το «ΟΚ computer»!..

Κυκλοφόρησε το 1997 και μέχρι στιγμής έχει πουλήσει
(παγκοσμίως) 2 εκατομμύρια κομμάτια και 500.000 στη Μ. Βρετανία! Αν
υπολογίσετε πως οι REM με το «Automatic for the people» είναι στην
τρίτη θέση, οι Stone Roses στην τέταρτη, οι Νιρβάνα στην πέμπτη
και οι Prodigy στην 9η, ε, τότε είναι γεγονός:

Τα παιδιά στην εξουσία

<REF><SOURCE>ΤΑ ΝΕΑ</SOURCE>
<DATE>, 09-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16034P165</ED>
<ID>
ID:134388

</ID><URL>http://ta-nea.dolnet.gr/neaweb/neafile.print_unique?e=A&f=16034&m=P16&aa=5</URL></REF>


Article

<CATEGORY>vin08</CATEGORY>

 <H5>ΜΑΡΤΥΡΙΟ ΜΕ ΤΙΣ ΔΗΛΩΣΕΙΣ ΦΟΒΑΤΑΙ Ο ΜΑΚΡΥΠΙΔΗΣ
</H5><H2>ΣΤΙΣ ΟΥΡΕΣ εκατομμύρια φορολογούμενοι
</H2><H2></H2>
ΜΑΡΤΥΡΙΟ σε ατέλειωτες ουρές περιμένει εκατομμύρια φορολογούμενους κατά τη
φετινή υποβολή των φορολογικών δηλώσεων. Αιτία είναι οι αλλαγές που γίνονται
με το φορολογικό νομοσχέδιο στον τρόπο παραλαβής των φορολογικών εντύπων και
της υποβολής των δηλώσεων. Την προοπτική αυτή επισημαίνει με δηλώσεις του στα
«ΝΕΑ» ο πρόεδρος των εφοριακών κ. Αν. Μακρυπίδης. Ο πρώην πρόεδρος της Ν.Δ. κ.
Μ. Έβερτ για το ίδιο θέμα τονίζει ότι οι φορολογούμενοι θα ταλαιπωρηθούν και
θα χάσουν πολύτιμο χρόνο.

σελίδες 48-49

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16035N011</ED>
<ID>
ID:134420

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N01&aa=1</URL></REF>


Article

<CATEGORY>vin06</CATEGORY>

 <H2></H2><H2>Βάσια: Με κατηγορεί για να με εκδικηθεί
</H2>
«ΗΘΕΛΕ να με εξοντώσει. Χρησιμοποίησε το παιδί ως όπλο», λέει η Βάσια
Παναγοπούλου για τον Απόστολο Δοξιάδη.

σελίδα 17

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16035N013</ED>
<ID>
ID:134505

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N01&aa=3</URL></REF>


Article

<CATEGORY>vin04</CATEGORY>

 <H2>Ρόλο διαιτητή για τις ΗΠΑ στο Αιγαίο προβάλλει ο Μπερνς
</H2><H2></H2>
ΜΙΑ νέα σελίδα ενεργότερης παρέμβασης των ΗΠΑ στην περιοχή άνοιξε ο Αμερικανός
πρέσβης Νίκολας Μπερνς. Κάνοντας σαφή την πρόθεση των ΗΠΑ να παίρνουν θέση
στις ελληνοτουρκικές διαφορές και να προβάλλουν ως επιδιαιτητές στο Αιγαίο.

σελίδα 8

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16035N014</ED>
<ID>
ID:134543

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N01&aa=4</URL></REF>


Article

<CATEGORY>vin06</CATEGORY>

 <H2>Αλαλούμ με τις μπάρες στο κέντρο της Αθήνας
</H2><H2></H2>
σελίδες
14-15

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16035N017</ED>
<ID>
ID:134555

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N01&aa=7</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Ο Κ. ΚΑΡΑΜΑΝΛΗΣ αποφάσισε ν' ανοιχτεί στην ελληνική κοινωνία. Γι' αυτό,
λοιπόν, θα «περάσει την κουλούρα», θα κάνει εσωκομματικές εκλογές του Αγίου
Βαλεντίνου και θα πάρει τα όρη και τα βουνά για να συναντήσει τους ψηφοφόρους
της Ν.Δ. Ο Γ. Πολίτης στις «Προεκτάσεις». Σελ. 5.

ΤΟ ΔΙΕΘΝΕΣ Νομισματικό Ταμείο και η Ευρωπαϊκή Ένωση δεν θέλησαν να
δώσουν τα δάνεια που χρειάζεται η Αλβανία. Τα επιχειρήματά τους αποστομωτικά:
με τον μισό πληθυσμό οπλισμένο ποιος μπορεί να εγγυηθεί ότι τα δάνεια θα
επενδυθούν σωστά; Ο Τάκης Καμπύλης στους «Προβολείς». Σελ. 6.

Ο ΤΟΥΡΚΙΚΟΣ εθνικισμός μάς απειλεί καθημερινά και μερικοί εξαπολύουν
κυνήγι «εθνικιστών» μέσα στην Ελλάδα! Διαβλέπουν τον κίνδυνο του «εθνικισμού»
μέσα στη χώρα που απειλείται. Και δεν βλέπουν τον εθνικισμό, που μας βροντά
την πόρτα απ' έξω. Ο Χρύσ. Λαζαρίδης στην «Τρίτη Άποψη». Σελ. 6.

ΟΙ ΠΕΙΡΑΤΕΣ της ασφάλτου δεν κρατούν τα φορτηγά και τις νταλίκες που
κλέβουν. Απλώς τις αδειάζουν από τα εμπορεύματά τους και μετά τα
εγκαταλείπουν. Φέτος, έκλεψαν έτσι περίπου 100 φορτηγά και καρπώθηκαν
εμπορεύματα πολλών δισ. Ο Κ. Χατζίδης στη σελ. 13.

Η ΑΘΗΝΑ ΩΝΑΣΗ σε συνέντευξη - σοκ που έδωσε σε ιταλικό περιοδικό,
αποκηρύσσει το θρυλικό όνομα του παππού της και δηλώνει ότι δεν θέλει ποτέ να
ξανάρθει στην Ελλάδα γιατί εδώ την κυνηγούν συνεχώς οι δημοσιογράφοι και
νιώθει φυλακισμένη... σελ. 16.

Ι. ΣΑΪΓΚΙΝ: Όσες (Τουρκάλες) αυτοκτόνησαν επειδή υποχρεώθηκαν να
υποβληθούν στο τεστ (παρθενίας), θα αυτοκτονούσαν κάποια στιγμή έτσι κι
αλλιώς! Δεν με στενοχωρεί αυτή η υπόθεση. Πέντε-έξι αυτοκτονίες παραπάνω δεν
έχουν καμία σημασία. Από «The Ν. York Times» στη σελ. 45.

Ο ΠΛΗΘΩΡΙΣΜΟΣ του Δεκεμβρίου 1997 έκλεισε με ένα ακόμη ρεκόρ. Έπεσε στο
4,7%. Και θα ήταν ακόμη πιο χαμηλός αν δεν τον ωθούσαν προς τα πάνω οι
κατηγορίες: αλκοολούχα ποτά, εκπαίδευση, ξενοδοχεία, ταξίδια κ.λπ. Του χρόνου
τέτοιον καιρό ελπίζουμε στο 2,5%. Σελ. 47.

Α. ΚΑΜΑΡΑΣ: 
Δημιουργείται ένα κενό 
και φεύγω διαγώνια. 
Τότε σηκώνεται ο Πούσκας

και φωνάζει «Καμάρας, Καμάρας».

Μου πετάει την μπάλα ο Τότης

, την βρίσκω στον αέρα, 
την στρώνω και τραβάω 
με το αριστερό ένα σουτ με όλη μου τη δύναμη. 
Οι «Προσωπικές Αφηγήσεις» στη σελ. 22.

ΞΕΦΥΛΛΙΖΟΝΤΑΣ μία εφημερίδα 
περνάς από την Ευρωπαϊκή Ένωση στην Άγκυρα, 
κάνεις στάση στην Ρηγίλλης, 
προχωρείς στους διαφωνούντες του ΠΑΣΟΚ 
και στέκεσαι στους κλόουν, τους Αρλεκίνους

και τους Οβελίξ των παιδικών πάρτι.

Η Τζώρτζια Κοντράρου 
«Σε πρώτο ενικό». Σελ. 13.

ΤΟ «ΚΑΤΗΓΟΡΩ» του Εμίλ Ζολά 
για την υπόθεση Ντρέυφους, 
συμπλήρωσε ήδη εκατό χρόνια. 
Τι θα ήταν σήμερα ένα «Κατηγορώ»; 
Οι Χρ. Αργυρόπουλος, Α. Ταμπούκι, Αμίν Μααλούφ,

Μ.Β. Μονταλμπάν, Ρ.Μ. Ουίλσον 
δίνουν τη δική τους εκδοχή.

Στο «Πανόραμα», σελ. 1, 4, 5.

ΟΜΟΙΟΓΕΝΕΙΑ δεν υπάρχει πουθενά,

ούτε εθνική ούτε κοινωνική.

Όλα τα έθνη-κράτη έχουν μειονότητες, με άλλες γλώσσες, 
θρησκείες και κουλτούρες. 
Τι έχουν πάθει, λοιπόν

, οι ευρωπαϊκοί λαοί με την εθνική ομοιογένεια; 
Η Άννα Φραγκουδάκη στο «Πανόραμα», σελ. 13.

Ν. ΜΟΥΖΕΛΗΣ: Μπορεί ο τρόπος που γίνεται η ενοποίηση της Ευρώπης να μην είναι
τόσο φιλολαϊκός, αλλά η ενοποίηση αποτελεί την προϋπόθεση για να μπορέσει το
παγκόσμιο σύστημα να γίνει πιο πολιτισμένο και πιο ανθρώπινο. Η συνέντευξη
στην Κάτια Πετροπούλου στις σελ. 18-19.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16035N021</ED>
<ID>
ID:134419

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Ρόλοι
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Γράφετε ότι ο κ. Σκανδαλίδης θα έχει «αυξημένο ρόλο» στο ΠΑΣΟΚ. Τι
υπαινίσσεσθε; Θα αναλάβει και γραμματέας του ΟΠΕΚ;

Με τιμή

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16035N022</ED>
<ID>
ID:134498

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16035N023</ED>
<ID>
ID:134510

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N02&aa=3</URL></REF>


Article

<CATEGORY>vin01</CATEGORY>

 <H2>ΤΟ ΒΑΡΟΜΕΤΡΟ ΤΗΣ ΕΒΔΟΜΑΔΑΣ
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16035N032</ED>
<ID>
ID:134470

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>«Κλώνοι»
</H2>
ΠΡΩΤΟΤΥΠΟ ή αντίγραφο;

ΑΥΘΕΝΤΙΚΟ ή ρεπλίκα;

ΚΑΙ αν το ερώτημα αφορά ένα άψυχο ανθρώπινο δημιούργημα...

Η ΠΡΟΤΙΜΗΣΗ ­ και η εκτίμηση ­ αποτιμάται σύμφωνα με τους κανόνες της αγοράς...

ΕΝΔΕΧΟΜΕΝΩΣ και του προσωπικού γούστου.

ΑΛΛΑ τεράστιο θέμα ηθικής ανακύπτει...

ΟΤΑΝ το ερώτημα αυτό αφορά ανθρώπινο ον ­ «γέννημα» της περιβόητης κλωνοποίησης.

ΔΙΟΤΙ αν ουδείς αμφισβητεί τα πολλά ­ και θαυμαστά ­ επιτεύγματα της
γενετικής επιστήμης...

ΚΑΘΩΣ βέβαιο είναι πως σε αυτήν οφείλεται τόσο η πρόοδος στις γεννήσεις
υγιών παιδιών...

ΟΣΟ και η τεκνοποίηση ζευγαριών που ­ δίχως αυτήν ­ δεν θα γίνονταν γονείς...

ΕΝ ΤΟΥΤΟΙΣ, η δημιουργία ανθρώπινων «κλώνων» ηχεί ως έσχατη πρόκληση...

ΚΑΙ διαστροφική εναντίωση στην ηθική της αναπαραγωγής.

ΚΑΙ η σφοδρή αντίδραση της επιστημονικής κοινότητας δεν οφείλεται τόσο
στην οίηση του εμπνευστή του εγχειρήματος...

«ΝΑ γίνουμε ένα με τον Θεό», όπως συνόψισε την «φιλοσοφία» του...

ΟΣΟ στην ανατριχιαστική «υπόσχεση» να παράγονται αντίτυπα άλλων ανθρώπων...

ΩΣ «ετεροχρονισμένοι δίδυμοι» με ταυτότητα εξωτερικών χαρακτηριστικών
και DNA!

ΟΠΟΥ η βιολογική αναίρεση της μοναδικότητας κάθε ανθρώπινης ύπαρξης...

ΜΟΙΑΖΕΙ να είναι το ελάχιστο μπροστά στη φρίκη της απόλυτα
προκαθορισμένης ουσίας της...

ΚΑΙ όλο μαζί το προαναγγελλόμενο «θαύμα» παραπέμπει...

ΣΤΙΣ ζοφερές προφητείες ταινιών επιστημονικής φαντασίας με την
κατασκευή ανδροειδών.

ΚΑΙ αν η διάσημη Ντόλι αντιμετωπίζεται ήδη σαν προβληματικά
μεταλλαγμένο πρόβατο...

ΠΟΙΟΣ μπορεί να επιχαίρει για την προοπτική αντίστοιχης μεταλλαγής στο
ανθρώπινο είδος;

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16035N033</ED>
<ID>
ID:134511

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Στέφανος Μάνος:

(ο βουλευτής της Ν.Δ. και γνωστός μάγειρας, αντιδρά στην πρόταση του «ΜΕΝ»
να... αυτοσχεδιάσει ανακατεύοντας πρόσωπα της πολιτικής)

«Φανταστείτε τώρα να ανακατέψετε τον... Πάγκαλο με τον Μάνο, τι θα βγει!.

­ Εκρηκτικό μείγμα!.

Ναι. Αναρωτιέμαι, όμως, θα τρώγεται;».

Προκόπης Παυλόπουλος:

(ο βουλευτής της Ν.Δ., στην Ολομέλεια της Βουλής)

«Ποια είναι η διαφορά του Ανδρέα Παπανδρέου με τον Κώστα Σημίτη; Ο Παπανδρέου
επεχείρησε να κομματικοποιήσει το κράτος. Ο Σημίτης επιχειρεί να
κρατικοποιήσει το κόμμα».

Άντζελα Δημητρίου:

(η τραγουδίστρια αντιδρά όταν το «Λοιπόν» τη ρωτάει μήπως δημοσιοποιεί
προσωπικά της θέματα για διαφημιστικούς λόγους)

«Δεν είναι δυνατόν. Μετά, νομίζω πως αυτή τη στιγμή βρίσκομαι στο απόγειο
σχεδόν μιας καριέρας. Πού να πάω; Δεν νομίζω πως έχω να πάω ψηλότερα».

Κώστας Σπυρόπουλος:

(ο ηθοποιός, στο «Ζάπινγκ»)

«Δεν θέλω να προκαλώ με "θορύβους" και να υπάρχω όπως άλλοι».

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16035N034</ED>
<ID>
ID:134544

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N03&aa=4</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Άρση αδικίας
</H2>
Ο ΛΟΓΟΣ στους αναγνώστες. Ο Μανώλης Κυρίτσης, πρόεδρος του Πανελληνίου
Συνδέσμου Αγωνιστών Μέσης Ανατολής, γράφει:

«Συμφωνούμε απόλυτα με τα γραφόμενα του αναγνώστη σας κ. Παναγιώτη Πλακουδάκη
προς τις "Ματιές" ("ΤΑ ΝΕΑ" 16/10/97) και τον πληροφορούμε ότι ο Σύνδεσμός μας
σε συνεργασία με την Πανελλήνια Ένωση Αξιωματικών - Υπαξιωματικών Εθνικής
Αντίστασης '41-'44 και τον Αντιστασιακό Σύνδεσμο Αξιωματικών - Υπαξιωματικών
Πολεμικής Αεροπορίας που εδρεύουν στην οδό Λυκούργου 10 και εκπροσωπούμε και
τα τρία όπλα αγωνιστών της Εθνικής Αντίστασης, αγωνιζόμαστε από το 1985 για
την άρση της αδικίας που γίνεται εις βάρος μας με την περερμηνεία της παρ. 2
του άρθρου 21 του Ν. 1543/85 τόσο για την αναπροσαρμογή των μερισμάτων, όπως
στην περίπτωση του κ. Π. Πλακουδάκη, όσο και για την καταβολή των μερισμάτων
και στους νεώτερους αξιωματικούς της Εθνικής Αντίστασης που δεν έπαιρναν
καθόλου μέρισμα.

Από τότε μέχρι σήμερα το μόνο που εισπράττουμε είναι υποσχέσεις: Ναι, δίκιο
έχετε, θα γίνει, με τον επόμενο νόμο θα καταθέσουμε τροπολογία κ.λπ., με
τελευταίο ένα γράμμα από το επιτελείο του υπουργού Εθνικής Άμυνας (Φ.
841/55/62006-Σ. 791) από 28/6/97 με το οποίο μάς πληροφορούν ότι "Η νομική
υπηρεσία του υπουργείου επεξεργάζεται την εν λόγω τροπολογία προκειμένου στη
συνέχεια να προωθηθεί αρμοδίως προς ψήφιση στη Βουλή". Από τότε πέρασαν
τέσσερις μήνες και ακόμη επεξεργάζεται. Να μην περάσουν ακόμη μερικά χρόνια
μέχρι να πάει;... Αν πάει!...

Το ίδιο συμβαίνει και με την περίπτωση μερικών πρώην υπαξιωματικών του Π.Ν.
Αγωνιστών της Εθνικής Αντίστασης που δεν πρόλαβαν την μόλις έξι εβδομάδων ισχύ
του Ν. 1813/88 για την υποβολή των δικαιολογητικών τους για αποκατάσταση. Οι
διάφορες προσφυγές και διαβήματα του Συνδέσμου μας προς το υπουργείο
Οικονομικών, ακόμη και στον κ. Πρωθυπουργό σκοντάφτουν στη δικαιολογία ότι δεν
επιτρέπουν τα "δημοσιονομικά του κράτους" για το πολύ 40 με 50 εκατομμύρια το
χρόνο, όταν σπαταλώνται δισεκατομμύρια για πολιτική σκοπιμότητα (βλέπε
ρεπορτάζ από τη Βουλή "ΤΑ ΝΕΑ" 17/10/97 σελ. 10 και 18/10/97 σελ. 5), σαν πιο
πρόσφατο παράδειγμα.

Τελευταίο νέο στην υπόθεση αυτή είναι ένα γράμμα του ΓΕΝ προς εμάς με
κοινοποίηση στο υπουργείο Οικονομικών / ΓΛΚ. (Φ. 486/10/97. Σχ. 2677) από
18/4/97 με το οποίο επισημαίνει το δίκαιο αίτημά μας και προτείνει την εξέτασή
του από το υπουργείο Οικονομικών για ικανοποίησή του. Ακόμη περιμένουμε...

Το πόσο θα μπορούμε να περιμένουμε, μόνο ο Θεός ξέρει, μια και ο πιο μικρός
από τους ενδιαφερόμενους (όσοι έχουν μείνει από τότε) είναι πάνω από 75 χρόνων».

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16035N043</ED>
<ID>
ID:134528

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N04&aa=3</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΑΝΑΒΑΘΜΙΖΕΤΑΙ ο κ. Ν. Μπερνς ­ μετά τις συναντήσεις με τον Πρωθυπουργό και
τους υπουργούς, θα έχει τη Δευτέρα συνάντηση με τον κ. Ν. Κωνσταντόπουλο. Ποιο
θα είναι το θέμα; Η kentroaristera;

ΑΝΟΙΓΜΑ ΣΤΑ σοσιαλιστικά, σοσιαλδημοκρατικά και λοιπά κόμματα των
Βαλκανίων κάνει το ΠΑΣΟΚ. Ο αναπληρωτής γραμματέας του Τομέα Διεθνών Σχέσεων,
ο κ. Γ. Νικολάου, οργανώνει από Δευτέρα επαφές με τους γείτονες στην Αθήνα. Βαλκανιζατέρ...

ΠΩΣ; ΠΕΙΡΑΖΟΥΝ τα κινητά; Μπα, μόνον οι λογαριασμοί τους...

ΑΠΟ ΤΟΝ ΒΟΛΟ ήλθε η έκπληξη. Διοργάνωσε εκδήλωση ­ με κόσμο και
κοσμάκη, ως και ... όλο το ΠΑΣΟΚ της περιοχής μαζεύτηκε ­ ο κ. Λ. Τζαννής και
ποιος λέτε ότι απηύθυνε χαιρετισμό; Το μέλος της Κεντρικής Επιτροπής του ΠΑΣΟΚ
και ανεξάρτητος βουλευτής κ. Βασ. Κεδίκογλου!

ΑΛΗΘΕΙΑ, ΤΩΡΑ που ο κ. Κεδίκογλου δεν είναι στην Κοινοβουλευτική Ομάδα,
αλλά στην Κεντρική Επιτροπή του ΠΑΣΟΚ, πώς τον προσφωνούν; Σύντροφε... εξωτερικού;

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16035N044</ED>
<ID>
ID:134535

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N04&aa=4</URL></REF>


Article

<CATEGORY>vin05</CATEGORY>

 <H2>Τέσσερις σε μία...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, έχουμε και λέμε: Ο Πρωθυπουργός έχει συναντηθεί ως τώρα κατ' ιδίαν με
τους κ.κ. Παρ. Αυγερινό, Α. Τσοχατζόπουλο και Κ. Σκανδαλίδη, στο πλαίσιο αυτών
των τετ α τετ συναντήσεων που αποφάσισε να έχει με τα μέλη του Εκτελεστικού
Γραφείου του ΠΑΣΟΚ...

ΤΗ Δευτέρα το βράδυ, όμως, θα δει τέσσερις ­ τον έναν μετά τον άλλον:
Παπαϊωάννου, Πρωτόπαπα, Τζουμάκα και τελευταίο τον κ. Στ. Μανίκα ­ βλέπετε, ο
Πρωθυπουργός γνωρίζει πολύ καλά τις απόψεις των «τεσσάρων» και άλλωστε
πρόκειται για στελέχη που, εδώ που τα λέμε, τα συζητάνε κάπως πιο συχνά με τον
κ. Κ. Σημίτη...

ΚΑΙ έπεται συνέχεια...

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16035N045</ED>
<ID>
ID:134547

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N04&aa=5</URL></REF>


Article

<CATEGORY>vin05</CATEGORY>

 <H2>Κρύβεται η Μαρία;
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Ε, ΣΥΜΒΑΙΝΟΥΝ κι αυτά. Που λέτε, συνεδρίαζε χθες η Επιτροπή Εξωτερικών
Υποθέσεων της Βουλής ­ πρόεδρος, ως γνωστόν, είναι ο κ. Λ. Βερυβάκης ­ με την
παρουσία των πρέσβεων των αραβικών χωρών, οπότε, συμπροήδρευε ο πρεσβευτής του
Λιβάνου κ. Ι. Γκοσν...

ΠΑΙΡΝΕΙ λοιπόν στην αρχή τον λόγο ο κ. Γκοσν και πλέκει το εγκώμιο... του κ.
Κ. Μητσοτάκη, που ήταν παρών: «Είναι τιμή μας που παρευρίσκεται» και λοιπά.

Αμέσως μετά, παίρνει τον λόγο ο κ. Λ. Βερυβάκης και παρουσιάζει τα μέλη της
Επιτροπής. Ξεχνάει όμως την κ. Μαρία Δαμανάκη ­ και πώς διορθώνει;

­ Ε, ΤΗΝ γνωρίζουμε όλοι τη Μαρία, αλλά καμιά φορά... κρύβεται!

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16035N046</ED>
<ID>
ID:134553

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N04&aa=6</URL></REF>


Article

<CATEGORY>vin05</CATEGORY>

 <H5>Πίτες και πίτες...
</H5><H5>Χαρά Σαμαρά
</H5><H5>Πέταξε βιβλία...
</H5><H2>Νομαρχιακά
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΠΡΟΣ ΕΝΔΙΑΦΕΡΟΜΕΝΟΥΣ για το «χρίσμα» του ΠΑΣΟΚ για τη Νομαρχία Πειραιά: Ο κ.
Δ. Σαράφογλου παραιτήθηκε την τελευταία ημέρα του '97 από τη θέση του γενικού
γραμματέα ΠΕΧΩΔΕ ­ και ο νοών νοείτω...

ΕΚΟΨΕ ΧΘΕΣ ο κ. Γερ. Αρσένης την πίτα του υπουργείου Παιδείας και το φλουρί
έπεσε σε δημοσιογράφο. Έκοψε και ο πτέραρχος Τζογάνης την πίτα του ΓΕΕΘΑ, αλλά
... εκεί το φλουρί πειθάρχησε και έπεσε στον Πρωθυπουργό κ. Κ. Σημίτη!

ΜΕΓΑΛΕΣ ΧΑΡΕΣ είχε χθες ο κ. Αντ. Σαμαράς ­ βλέπετε, πληροφορήθηκε ότι ο
αναπληρωτής υπουργός Εξωτερικών κ. Γ. Παπανδρέου πρόκειται να συναντηθεί με
τον κ. Χουάν Αντόνιο Σάμαρανκ, για να συζητήσει την ιδέα της αναβίωσης της
γενικής εκεχειρίας κατά τη διάρκεια των Ολυμπιακών Αγώνων, αρχής γενομένης από
το 2004. Γιατί η χαρά; Μα, επειδή η σχετική πρόταση είχε γίνει από τον ίδιο ­
και την προώθησε ο κ. Α. Φούρας.

«ΣΚΛΗΡΗ ΕΠΙΘΕΣΗ» στον υπουργό Δημοσίας Τάξεως κ. Γ. Ρωμαίο πήγε να κάνει χθες
στη Βουλή ο κ. Πρ. Παυλόπουλος ­ τον κατηγορούσε για κομματικοποίηση της
ΕΛ.ΑΣ. ­ αλλά... κατέληξε να του προτείνει βιβλία: Τον «Ωραίο λοχαγό» του
Κουμανταρέα και το «Πινάκιο φακής και ο νόμος των λύκων» του Μ. Στασινόπουλου!

Αμαρτία εξομολογημένη: ο «μικροπολιτικός» δεν τα έχει διαβάσει, αλλά σίγουρα
κάποια σχέση θα έχουν με τις καταγγελίες.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16035N047</ED>
<ID>
ID:134556

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N04&aa=7</URL></REF>


Article

<CATEGORY>vin02</CATEGORY>

 <H5>Ο ΓΑΜΟΣ ΚΑΙ ΤΟ ΝΕΟ ΣΤΥΛ ΑΝΤΙΠΟΛΙΤΕΥΣΗΣ ΣΤΙΣ ΠΡΟΤΕΡΑΙΟΤΗΤΕΣ ΤΟΥ Κ. ΚΑΡΑΜΑΝΛΗ
</H5><H5>«Η μεγάλη έφοδος»
</H5><H2>ΠΡΟΕΚΤΑΣΕΙΣ
</H2><H2>Κουφέτα και... εξόρμηση
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

«Φοβάμαι ότι μέσα στο 1998 θα την φορέσω την κουλούρα», λέει ο κ. Κ.
Καραμανλής κάθε φορά που τον ρωτούν οι φίλοι του εάν θα παντρευτεί. Πράγματι,
ο πρόεδρος της Ν.Δ. έχει μπει στην τελική ευθεία και πολύ σύντομα εγκαταλείπει
με πόνο ψυχής το κλαμπ των εργένηδων.

ΑΠΟΦΕΥΓΕΙ όμως να αποκαλύψει ακόμη και στους πιο στενούς συνεργάτες του πού θα
τελεσθεί ο γάμος και εάν θα είναι σε κλειστό κύκλο ή θα αποτελέσει μεγάλο
κοσμικό γεγονός. Προς τα παρόν, πυκνώνει τις δημόσιες εμφανίσεις του με την
μέλλουσα σύζυγό του καθησυχάζοντας όσους φοβούνται στο κόμμα του μήπως τελικά
αλλάξει γνώμη και αγνοήσει τις συμβουλές των επικοινωνιολόγων, που του λένε
ότι «πρέπει να αντιμετωπίσεις τον Σημίτη ως οικογενειάρχης».

Κουφέτα -όχι από βαφτίσια- θα φάνε οι φίλοι του Κ. Καραμανλή μέσα στο 1998.
(Η φωτογραφία από τη χθεσινή εκδήλωση των γυναικών της Νέας Δημοκρατίας) 
Ο Άγιος Βαλεντίνος θα παίξει καθοριστικό ρόλο φέτος όχι μόνο στην προσωπική
ζωή τού κ. Κ. Καραμανλή, αλλά και στην πολιτική του πορεία. Στις 14
Φεβρουαρίου, που γιορτάζει ο προστάτης των ερωτευμένων, θα δώσει τις πρώτες
σημαντικές εσωκομματικές του εξετάσεις. Θα διεξαχθούν εκλογές στις οργανώσεις
για την ανάδειξη των τοπικών νομαρχιακών επιτροπών. Μέχρι τώρα τον έλεγχο του
κομματικού μηχανισμού τον έχει ο κ. Μ. Έβερτ και η σημερινή ηγεσία θα δώσει
μάχη να εκλέξει στις θέσεις-κλειδιά δικούς της ανθρώπους. Πολλοί φοβούνται ότι
αυτές οι εκλογές ενδεχομένως να πυροδοτήσουν την πρώτη σύγκρουση
Έβερτ-Καραμανλή και εύχονται ο Άγιος Βαλεντίνος να... βάλει το χέρι του.

ΑΛΛΟ ΣΤΥΛ

Πέραν της επίλυσης των προσωπικών και εσωκομματικών θεμάτων, ο κ. Κ.
Καραμανλής ετοιμάζεται μέσα σ' αυτόν τον χρόνο να αλλάξει το αντιπολιτευτικό
του στυλ.

Ύστερα από σχεδόν 9 μήνες γενικόλογων τοποθετήσεων της Ν.Δ. σε όλα τα κρίσιμα
προβλήματα που αντιμετωπίζει η χώρα, ο πρόεδρος της Ν.Δ. αποφάσισε να βρει «τα
κέντρα βάρους» (είναι μία έκφραση που χρησιμοποιεί ο ίδιος) της πολιτικής του.
Το σύνθημά του τώρα είναι «στροφή στην κοινωνία». Οι συνεργάτες του λένε πως
ήρθε ο καιρός να μπει τέλος στην «αντιπολίτευση μέσα από τα γραφεία και στον
πόλεμο ανακοινώσεων που απεδείχθη ότι καθόλου δεν αφορούν τους πολίτες».

Τον δρόμο της πολιτικής της προσέγγισης του λαού και της ενασχόλησης με τα
καθημερινά του προβλήματα ανέλαβε να δείξει ο ίδιος ο πρόεδρος του κόμματος.
«Δεν θα αφήσω χωριό και πόλη σε όλη την Ελλαδα που να μην το επισκεφθώ», λέει
ο κ. Κ. Καραμανλής στους συνομιλητές του, ο οποίος άρχισε τις περιοδείες του
τέσσερις ημέρες μετά την Πρωτοχρονιά από την Χίο και συνέχισε στα Ψαρά. Οι
εσωκομματικοί του αντίπαλοι κάνουν λόγο για υιοθέτηση πολιτικής και πρακτικών
τού κ. Μ. Έβερτ. «Εκείνος ­ λένε ­ λίγο πριν από τις εκλογές σκέφθηκε να
αναστήσει την λαϊκή δεξιά και πήρε τα βουνά για να γνωρίσει τους ανθρώπους της
υπαίθρου». Ο πρόεδρος της Ν.Δ. όμως εμφανίζεται σίγουρος για την πολιτική που
ακολουθεί και όταν του μεταφέρουν τα σχόλια των αντιπάλων του, απαντά με τον
γνωστό του τρόπο. «Και τι έγινε, πάλι ωραίοι είμαστε».

ΟΙ ΔΗΜΟΤΙΚΕΣ

Το μεγαλύτερο πρόβλημα που έχει να αντιμετωπίσει τους προσεχείς μήνες ο κ. Κ.
Καραμανλής είναι η προετοιμασία του κόμματος για τις δημοτικές εκλογές. Ήδη,
οι επιτελείς του άρχισαν να διαφωνούν δημοσίως για τον τρόπο επιλογής των
υποψηφίων στους κεντρικούς δήμους. Ο υπεύθυνος του Πολιτικού Σχεδιασμού κ. Μ.
Λιάπης προτείνει την συγκρότηση μιας επιτροπής η οποία θα επιλέξει τους
υποψηφίους. Αυτή η πρόταση βρίσκει πλήρως αντίθετο τον υπεύθυνο για τις
δημοτικές εκλογές κ. Θ. Αναγνωστόπουλο. Ο κ. Κ. Καραμανλής επιχειρεί να
ισορροπήσει μεταξύ των δύο απόψεων, λέγοντας ότι οι υποψήφιοι δήμαρχοι θα
επιλεγούν από τις τοπικές κοινωνίες και το κόμμα θα ασχοληθεί μόνο με τους
μεγάλους δήμους, στους οποίους θα υπάρξει εκ των πραγμάτων πολιτική
αναμέτρηση. Ο πρόεδρος της Ν.Δ. το τελευταίο διάστημα δηλώνει αισιόδοξος για
την επιτυχία του κόμματός του στις δημοτικές εκλογές. Όπως λένε οι συνεργάτες
του, τα μηνύματα που έρχονται από την επαρχία είναι πολύ θετικά, ιδιαίτερα
όπου υπήρξαν συνενώσεις χωρίς την σύμφωνη γνώμη των πολιτών. «Θέλουν να
τιμωρήσουν την κυβέρνηση για τον αυταρχισμό που επέδειξε», υποστηρίζουν στην
Ρηγίλλης και περιμένουν ότι η Ν.Δ. θα εισπράξει την δυσφορία που υπάρχει σε
ορισμένες περιοχές της χώρας.

ΟΙ ΒΟΥΛΕΥΤΕΣ

Παράλληλα με το άνοιγμα στην κοινωνία ο κ. Κ. Καραμανλής ετοιμάζει και άνοιγμα
στην Κοινοβουλευτική Ομάδα. Θα επιχειρήσει το προσεχές διάστημα να
αποκαταστήσει τις σχέσεις του με τους βουλευτές. Πολλοί είναι εκείνοι που
διαμαρτύρονται, ότι όχι μόνο δεν τον βλέπουν αλλά δεν μπορούν να του μιλήσουν
ούτε στο τηλέφωνο. «Είναι δέσμιος του περιβάλλοντός του, το οποίο από
ανασφάλεια τον κρατά μακριά από τους βουλευτές», έλεγε χθες στο καφενείο της
Βουλής ένας από τους βουλευτές που στήριξαν από την πρώτη στιγμή την
υποψηφιότητά του και τώρα εμφανίζεται πολύ ενοχλημένος μαζί του. Στα
προβλήματα που αντιμετωπίζει ο κ. Κ. Καραμανλής ήρθε να προστεθεί ακόμη ένα:
οι επικρίσεις που δέχεται από τις εφημερίδες της παράταξης, οι οποίες την ίδια
ώρα ­ όπως λένε οι συνεργάτες του ­ «προβάλλουν καθημερινά τον Δημήτρη
Αβραμόπουλο». Χθες, προκάλεσε μεγάλο εκνευρισμό στην Ρηγίλλης το κύριο άρθρο
της εφημερίδας «Ελεύθερος Τύπος», το οποίο ανέφερε ότι «η ηγεσία της Ν.Δ.
αδυνατεί να αξιοποιήσει πολιτικά τη σύγχυση που δημιουργεί στις γραμμές του
ΠΑΣΟΚ η τεκμηριωμένη αδυναμία του κ. Σημίτη» και ότι το κόμμα κάνει «γκρίζα»
αντιπολίτευση, ενώ δεν διαθέτει θέσεις και εναλλακτικές προτάσεις στα μεγάλα
προβλήματα που απασχολούν την χώρα.

ΤΗ ΝΕΑ αντιπολιτευτική του τακτική εγκαινίασε χθες ο Κ. Καραμανλής, μιλώντας
στις γυναίκες του κόμματός του, οι οποίες έκοψαν την πρωτοχρονιάτικη πίτα τους.

Είπε ότι «το 1998 είναι μια χρονιά αφιερωμένη στη μεγάλη έφοδο και εξόρμηση»
και κάλεσε τα στελέχη και τους ψηφοφόρους του κόμματος σε μια «μεγάλη
πανστρατιά, χωρίς μίσος και πάθος και χωρίς φανατισμό».

Αμέσως μετά επιχείρησε να αναδείξει την κοινωνική πολιτική του κόμματός του.
«Η πολιτική της κυβέρνησης ­ τόνισε ­ δείχνει αποτρόπαιη σκληρότητα εις βάρος
των ανθρώπων του μόχθου. Ποιοι είναι εκείνοι οι οποίοι πρωτίστως πλήττονται
από αυτή τη φορολογική επιδρομή; Οι μικρομεσαίοι, οι επιχειρηματίες, οι
ελεύθεροι επαγγελματίες, οι μισθοσυντήρητοι και οι συνταξιούχοι. Οι άνθρωποι
του μόχθου είναι αυτοί που ακόμη μια φορά βρίσκονται στο στόχαστρο μιας
πολιτικής που συνεχώς επιβαρύνεται».

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16035N051</ED>
<ID>
ID:134455

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N05&aa=1</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Περίεργα πράγματα...
</H2>
<AUTHOR>ΧΡΥΣΑΝΘΟΣ ΛΑΖΑΡΙΔΗΣ</AUTHOR>

Στην Ελλάδα συμβαίνουν πράγματα περίεργα: ο τουρκικός εθνικισμός μάς απειλεί
καθημερινά και μερικοί εξαπολύουν κυνήγι «εθνικιστών» μέσα στην Ελλάδα!
Διαβλέπουν τον κίνδυνο του «εθνικισμού» μέσα στη χώρα που απειλείται. Και δεν
βλέπουν τον εθνικισμό που μας βροντά την πόρτα απ' έξω...

Ηαεροπορία της Τουρκίας προσπαθεί να επεκτείνει τις «γκρίζες ζώνες» στο
Κεντρικό Αιγαίο και δικοί μας «παράγοντες» του δημοσίου βίου ζητούν «εν χορώ»
να «αποχρωματίσουμε» τα ελληνικά σχολικά βιβλία από τον «εθνικισμό»! Δηλαδή
από τι ακριβώς; Από τον Σολωμό, από τον Κάλβο, από τον Παλαμά, από τον Καβάφη,
από τον Καζαντζάκη, από τον Σεφέρη, από τον Ελύτη; Και να μείνει τι; Αλήθεια, τι;

Δεν χτυπάνε τον εθνικισμό ­ τον πατριωτισμό χτυπάνε. Και τη συλλογική
ταυτότητα των Ελλήνων ­ την ίδια την πολιτιστική τους ταυτότητα: ευτελίζουν τη
γλώσσα τους, εξευτελίζουν κάθε αίσθημα υπερηφάνειας, συνθλίβουν την
αξιοπρέπειά τους σε πλέγματα ηττοπάθειας, αλλοτριώνουν τα φιλελεύθερα
αισθήματά τους με ένα μαυραγορίτικο «ρεαλισμό της υποταγής».

Ο πατριωτισμός των Ελλήνων τούς ενοχλεί ­ όχι ο «εθνικισμός». Και έτσι παίζουν
το παιχνίδι των αληθινών εθνικιστών ­ της Άγκυρας! Δηλώνουν «διεθνιστές», αλλά
δεν ακούν τις κραυγές απόγνωσης από τις τουρκικές φυλακές. Θέλουν «αδελφικές
σχέσεις» με τους δυνάστες του τουρκικού λαού και με τους δημίους των Κούρδων...

Ο πατριωτισμός τούς ενοχλεί, διότι είναι πρόταγμα δημοκρατίας. Άνθρωποι που
υποστήριξαν τα ολοκληρωτικά καθεστώτα του «υπαρκτού» έρχονται σήμερα και
κατηγορούν ως «φασίστες» όσους δηλώνουν πατριώτες. Κι ας είναι ο πατριωτισμός
εγγύηση της Δημοκρατίας. Διότι και το Σύνταγμά μας στο ακροτελεύτιο άρθρο του
εναποθέτει την τήρησή του «στον πατριωτισμό των Ελλήνων».

Συναντούμε ανθρώπους που κάποτε χειροκρότησαν όλες τις σοβιετικές εισβολές. Ή
αρνήθηκαν να τις καταδικάσουν. Ή τις καταδίκασαν μόνον επιλεκτικά. Και σήμερα
σπεύδουν να κατηγορήσουν, ως «πολεμοχαρείς ελληναράδες», όσους δεν θέλουν να
εισβάλουν πουθενά, απλώς ζητούν αξιόπιστη Αποτροπή έναντι του τουρκικού
επεκτατισμού. Συναντούμε ανθρώπους που είχαν ιδιαίτερα «θερμές σχέσεις» με
δικτάτορες τύπου Τσαουσέσκου στη Ρουμανία ή Κιμ Ιλ Σουνγκ στη Β. Κορέα ή που
στήριξαν δημόσια τη δικτατορία Γιαρουζέλσκι στην Πολωνία ­ και σήμερα
«παραδίδουν μαθήματα δημοκρατίας», καθυβρίζοντας, ως «φασίστες», όσους θεωρούν
ότι ο «κατευνασμός της Τουρκίας είναι επικίνδυνος.

Και από την άλλη πλευρά του φάσματος, συναντούμε ανθρώπους που δηλώνουν
«θαυμαστές» τής κ. Θάτσερ και προτείνουν, κι αυτοί, πολιτική κατευνασμού της
Τουρκίας. Όμως, η κ. Θάτσερ σιχαινόταν τον «κατευνασμό» και τους κατευναστές ­
και το απόδειξε στα Φόκλαντ. Συναντούμε ακόμη ανθρώπους που δηλώνουν
«εκσυγχρονιστές» ή «προοδευτικοί» ή «φιλελεύθεροι» και αποκηρύσσουν τον
Ελευθέριο Βενιζέλο και τον Άρη Βελουχιώτη ως... «σοβινιστές»!

Τελικά, οι μεγάλες ιδεολογίες δεν κινδυνεύουν από τους αντιπάλους τους ­οι
οπαδοί τους τις βλάπτουν κυρίως. Και στην Ελλάδα η μεγάλη απειλή για τις
προοδευτικές ιδέες είναι οι «προοδευτικοί» του συρμού. Όπως η μεγάλη απειλή
για τα φιλελεύθερα ιδεώδη είναι οι «επαγγελματίες νεοφιλελεύθεροι». Όπως η
μεγάλη απειλή για τον εκσυγχρονισμό της χώρας είναι όσοι αυτο-χρίσθηκαν
«εκσυγχρονιστές», αφού έξυναν επί δεκαετίες τον πάτο του λαϊκισμού.

Και όλοι μαζί ξεσπαθώνουν σήμερα κατά του... εθνικισμού των Ελλήνων. Δηλαδή
κατά του λαϊκού πατριωτισμού που αφυπνίζεται σε ώρες δύσκολες και είναι
προοδευτικός και φιλελεύθερος και εκσυγχρονιστικός ταυτόχρονα. Διότι ό,τι
προοδευτικό και φιλελεύθερο και εκσυγχρονιστικό έγινε στην Ελλάδα, έγινε στο
όνομα του πατριωτισμού ­ από πατριωτικά κινήματα και με πατριωτικά οράματα.
Από την Παλιγγενεσία ώς το 1909, ώς την Εθνική Αντίσταση, ώς το 1-1-4.

Αν οι εθνικιστές της Άγκυρας μας χτυπήσουν, θα αποταθούμε, βεβαίως, στον
πατριωτισμό των Ελλήνων, και θα τους ζητήσουμε να πάρουν τα όπλα και να
αντισταθούν στον εισβολέα. Ποιον πατριωτισμό; Αυτόν που λοιδορούμε συστηματικά
και καθημερινά;

Θα στείλουμε τα παιδιά μας στο μέτωπο «να νικήσουν ή να πεθάνουν» για ιδανικά
Πατρίδας και Ελευθερίας. Ποια παιδιά μας; Αυτά που από τα σχολικά τους βιβλία
αφαιρούμε συστηματικά κάθε αναφορά σε ιδανικά Ελευθερίας και Πατρίδας; Με
«Ρουβάδες» θα αντισταθύυμε στην τουρκική επιθετικότητα; Αυτό δεν το σκέπτεται
κανείς; Όντως, περίεργα πράγματα συμβαίνουν στην Ελλάδα...

Ο Χρύσανθος Λαζαρίδης είναι δημοσιογράφος - οικονομολόγος

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16035N062</ED>
<ID>
ID:134499

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Ε, Αλβανέ!
</H2>
<AUTHOR>ΤΑΚΗΣ ΚΑΜΠΥΛΗΣ</AUTHOR>

Η ΕΞΕΓΕΡΣΗ του αλβανικού Νότου συμπληρώνει σε λίγες μέρες τον πρώτο της χρόνο.
Με πολλή ελπίδα οι νεαροί Αλβανοί (το 40% του πληθυσμού είναι κάτω από 30
χρόνων) πήραν τα Καλάσνικοφ και έριξαν τον Μπερίσα και τους φίλους του
επιχειρηματίες, ζητώντας πάνω απ' όλα να ζήσουν και αυτοί στην Ευρώπη του 1997
που τη γνώρισαν κυνηγημένοι ως λαθρομετανάστες.

Πολλοί πίστεψαν στον Νάνο, αποδίδοντάς του σχεδόν μαγικές ικανότητες και με
μεγάλη ελπίδα περίμεναν τα αποτελέσματα των επαφών τού (πρώην) ρόκερ (φοιτητής
είχε μουσικό συγκρότημα) με τους «χεβιμεταλάδες» της παγκόσμιας οικονομίας.

Και απογοητεύθηκαν ­ έχοντας οι ίδιοι οι εξεγερμένοι τη μεγαλύτερη ευθύνη: Το
Διεθνές Νομισματικό Ταμείο αλλά και η Ευρωπαϊκή Ένωση δεν θέλησαν να δώσουν τα
δάνεια που χρειάζεται η Αλβανία για να ορθοποδήσει. Τα επιχειρήματά τους ήταν
αποστομωτικά: Με τον μισό πληθυσμό οπλισμένο ποιος μπορεί να εγγυηθεί ότι τα
χρήματα από τα δάνεια θα επενδυθούν σωστά;

Ο Νάνο γύρισε πολλές φορές αυτόν τον χρόνο στην Αλβανία με το κεφάλι σκυμμένο.
Η χώρα του χρειάζεται χρήματα, οι νέοι της βράζουν από οργή νιώθοντας πλέον
προδομένοι απ' όλους, η μαφία βασιλεύει και σήμερα το πιο εύκολο πράγμα στην
Αλβανία είναι να φτιάξει κανείς συμμορία για να διεκδικήσει αυτά που νομίζει
ότι του ανήκουν, καθώς ακόμη και τα πιο σταθερά σημεία μιας σύγχρονης
κοινωνίας απουσιάζουν παντελώς από την καθημερινή ζωή ενός Αλβανού

Στο ελληνικό προξενείο στο Αργυρόκαστρο οι υπάλληλοι αστειεύονται με τα
προβλήματα ύδρευσης και αποχέτευσης που αντιμετωπίζουν, αλλά γι' αυτούς δεν
είναι παρά μια γραφική παρένθεση. Όμως αυτό δεν ισχύει και για τους Αλβανούς
που βλέπουν ­ όσο δεν έρχονται χρήματα ­ την κατάσταση να παραμένει ίδια και
απαράλλακτη μ' αυτή των παππούδων τους. (Μόνη τους κατάκτηση ότι η ζωή τους
δεν σταματάει σε σύνορα ­ μέσω τηλεοράσεων και κινητών).

Ένας φαύλος κύκλος λοιπόν που δεν θα σταματήσει ­ το ίδιο και οι ορδές των
λαθρομεταναστών ­ αν η χώρα δεν βοηθηθεί από την Ευρώπη. Αν επιτέλους δεν
ανοίξουν τα σύνορα για τους ανθρώπους που διψάνε να δουλέψουν και που
διαφορετικά δεν θα μιλάνε παρά μόνο με τα Καλάσνικοφ...

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16035N063</ED>
<ID>
ID:134530

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N06&aa=3</URL></REF>


Article

<CATEGORY>vin04</CATEGORY>

 <H5>ΣΕ ΡΟΛΟ ΕΠΙΔΙΑΙΤΗΤΗ ΣΤΑ ΕΛΛΗΝΟΤΟΥΡΚΙΚΑ Ο ΑΜΕΡΙΚΑΝΟΣ ΠΡΕΣΒΗΣ
</H5><H2>... και στη μέση ο Νίκολας Μπερνς
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

Ένα νέο κεφάλαιο ενεργότερης παρουσίας στα ελληνικά πολιτικά πράγματα
εγκαινίασε χθες ο Αμερικανός πρέσβης στην Αθήνα Νίκολας Μπερνς, κάνοντας σαφή
την πρόθεση των ΗΠΑ να παρεμβαίνουν και να λένε ανοιχτά τη γνώμη τους, ιδίως
για τα ελληνοτουρκικά, παίζοντας τον ρόλο του επιδιαιτητή μεταξύ των δύο χωρών.

Ο κ. ΜΠΕΡΝΣ, κάνοντας ένα ακόμη βήμα στη δημιουργία μιας νέας πολιτικής
«ανοιχτών θυρών» μεταξύ ΜΜΕ και αμερικανικής πρεσβείας, έδωσε χθες συνέντευξη
εφ' όλης της ύλης σε ομάδα Ελλήνων δημοσιογράφων. Δεν δίστασε μάλιστα να
ταχθεί σε ορισμένες περιπτώσεις υπέρ των ελληνικών απόψεων. Την ίδια στιγμή
ωστόσο, δήλωσε ότι η αμερικανική πλευρά δεν αναγνωρίζει τα 10 ναυτικά μίλια
ελληνικού εναέριου χώρου στο Αιγαίο, τασσόμενος υπέρ των τουρκικών απόψεων.

Ο Αμερικανός πρέσβης υποστήριξε πάντως ότι οι ΗΠΑ παίζουν τον ρόλο του
«έντιμου διαμεσολαβητή» μεταξύ της Ελλάδος και της Τουρκίας, χωρίς αυτό να
σημαίνει ότι δεν παίρνουν κάποιες φορές θέση υπέρ του ενός ή του άλλου.

«Όταν τα πράγματα είναι ξεκάθαρα, είναι υποχρέωσή μας να μιλάμε ανοιχτά»,
ανέφερε ο κ. Μπερνς. Και σημείωσε ότι η αμερικανική πλευρά πήρε θέση και
παρενέβη υπέρ της Ελλάδας, τόσο στην υπόθεση της Γαύδου και των πρόσφατων
παραβιάσεων του Αιγαίου από τουρκικά πολεμικά, που έφτασαν στα ανοιχτά της
Χαλκιδικής, όσο και στην τελευταία άσκηση που προγραμμάτιζαν οι Τούρκοι στην
περιοχή των βραχονησίδων Καλόγεροι.

ΤΑ ΙΜΙΑ

Αντίθετα, ο κ. Μπερνς κράτησε ίσες αποστάσεις μεταξύ Ελλάδος και Τουρκίας στο
θέμα των Ιμίων. «Έχουμε απόψεις πάνω στο θέμα αυτό όπως και σε πολλά άλλα»,
είπε ο Αμερικανός πρέσβης. Θεωρούμε, όμως, ότι ο πιο εποικοδομητικός τρόπος
στην περίπτωση των Ιμίων, που οι δύο χώρες έχουν δύο αντίθετες θέσεις και
υπάρχει και κάποια συναισθηματική φόρτιση, είναι το ζήτημα αυτό να λυθεί με
την βοήθεια ενός ουδέτερου αντικειμενικού σώματος.

Ο κ. Μπερνς ενθυμούμενος την προηγούμενη θέση του ­ εκπρόσωπος Τύπου του Στέιτ
Ντιπάρτμεντ ­ ανέφερε ότι η αμερικανική πλευρά εδώ και χρόνια αναγνωρίζει
ελληνικό εναέριο χώρο 6 μιλίων στο Αιγαίο, ενώ υπογράμμισε τη σπουδαιότητα της
σύμπτωσης μεταξύ των χωρικών υδάτων και του εναέριου χώρου.

Όταν όμως του ζητήθηκε να σχολιάσει το ενδεχόμενο επέκτασης του ελληνικού
εναέριου χώρου, ο Αμερικανός πρέσβης δήλωσε: «Δεν πιστεύω ότι το ζήτημα αυτό
είναι ένα θέμα που βρίσκεται στο τραπέζι», ισχυριζόμενος μάλιστα ότι σε όλες
τις συναντήσεις που είχε με Έλληνες αξιωματούχους, δεν του ετέθη τέτοιο θέμα.

Ακόμη, ο κ. Μπερνς έδειξε ξεκάθαρα την πρόθεση της αμερικανικής πλευράς να
θέλει να παρέμβει στις εξελίξεις στην ευρύτερη περιοχή. Παραδέχθηκε μάλιστα
ότι οι ΗΠΑ έχουν συζητήσει με τη ρωσική πλευρά το θέμα της εγκατάστασης των
ρωσικών πυραύλων S-300 στην Κύπρο.

«Έχουμε συζητήσει το ζήτημα αυτό με τη ρωσική κυβέρνηση. Η κυβέρνηση αυτή
κατανοεί την θέση την οποία έχουμε ήδη εκφράσει», ανέφερε ο κ. Μπερνς
υποστηρίζοντας για μια ακόμη φορά ότι η ανάπτυξη των πυραύλων στην Κύπρο δεν
θα βοηθήσει στην επίλυση του Κυπριακού.

ΕΓΚΩΜΙΟ

Ο Αμερικανός πρέσβης έπλεξε και το εγκώμιο της κυβέρνησης Σημίτη τόσο για την
«αυτοσυγκράτηση που δείχνει τις τελευταίες μέρες στο Αιγαίο» όσο και για τις
οικονομικές μεταρρυθμίσεις της που έχουν ως στόχο την ένταξη της Ελλάδας στην
Ευρωπαϊκη Νομισματική Ένωση.

Ο κ. Μπερνς δήλωσε ακόμη ότι επιθυμεί την περαιτέρω βελτίωση των ήδη «άριστων
ελληνοαμερικανικών σχέσεων». Κάτι το οποίο θα επιτευχθεί όπως είπε, με την
προώθηση επαφών υπουργικού επιπέδου μεταξύ των δύο χωρών, αλλά και προώθηση
των οικονομικών σχέσεων.

Στο πλαίσιο αυτό, κατέληξε, πρόκειται να επισκεφθεί σε λίγες ημέρες την Αθήνα
ο υπουργός Εμπορίου των ΗΠΑ Γουίλιαμ Ντέλι και ο αρχηγός του αμερικανικού
στρατού στρατηγός Ρέιμερ.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16035N081</ED>
<ID>
ID:134450

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N08&aa=1</URL></REF>


Article

<CATEGORY>vin04</CATEGORY>

 <H2>ΑΛΛΑ ΚΟΛΠΑ
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

* ΕΠΤΑ ΚΛΗΣΕΙΣ για παρκάρισμα σε επτά διαφορετικούς δρόμους πήρε ο άνθρωπος
μέσα σε μιάμιση ώρα. Είναι φανερό ότι το... κράτος (στην προκειμένη περίπτωση
ιδιωτική εταιρεία) λειτουργεί και μάλιστα με ζήλο.

* ΔΕΚΑ ΛΕΠΤΑ επίσκεψη έκαναν σε όλους τούς γνωστούς τους Γιάννηδες της Βουλής
πέντε - έξι... γνωστοί και μη εξαιρετέοι υπουργοί, για να τους ευχηθούν για
την ονομαστική τους εορτή. Σε όλους έλεγαν, βέβαια, ότι φεύγουν επειδή ήταν
κουρασμένοι κι άλλα τέτοια... πέτσινα.

* ΠΟΙΟ ΜΕΛΟΣ της κυβέρνησης έχει δεχθεί τον τελευταίο καιρό τις περισσότερες
προσκλήσεις να επισκεφθεί ­ εν μέσω προεκλογικής περιόδου ­ την Κύπρο; Μα
φυσικά ο υφυπουργός Εξωτερικών Γιάννος Κρανιδιώτης. Τα ευκόλως εννοούμενα παραλείπονται...

* ΣΤΟΝ Πρωθυπουργό Κ. Σημίτη έπεσε το «φλουρί» της πρωτοχρονιάτικης πίτας του
ΓΕΕΘΑ. Τύχη βουνό ε; Κάπου το έργο, όμως, το έχω ξαναδεί...

*ΣΤΡΑΤΙΩΤΙΚΗ άσκηση ανθρωπιστικού περιεχομένου έκαναν πριν από λίγες ημέρες οι
Τούρκοι, οι Αμερικανοί και οι Ισ-ραηλινοί στα ανοικτά της Χάιφας. Προ-φανώς,
νέα επέμβαση ανθρω-πιστικού περιεχο-μένου στο... Ιράκ ετοιμάζει η Άγκυρα.

*ΣΑΦΕΙΣ οι προθέσεις του κ. Μπερνς, δεν λέω. Αυτό που δεν ξέρει ακόμη, όμως,
είναι ότι στην Ελλάδα όταν χάνει η ομάδα όλοι δέρνουν τον διαιτητή...

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16035N082</ED>
<ID>
ID:134492

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N08&aa=2</URL></REF>


Article

<CATEGORY>vin04</CATEGORY>

 <H2>Εκτός Εντατικής και ευδιάθετος ο Τσοβόλας
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

ΕΥΔΙΑΘΕΤΟΣ και χωρίς καμία μετεγχειρητική επιπλοκή αναρρώνει πλέον στο δωμάτιο
«242» της Καρδιοχειρουργικής Κλινικής του Νοσοκομείου «Γ. Παπανικολάου», όπου
υποβλήθηκε σε επέμβαση τετραπλού μπαϊπάς την ημέρα των Φωτών, ο πρόεδρος του
ΔΗΚΚΙ Δημήτρης Τσοβόλας.

Ο καθηγητής της Καρδιοχειρουργικής Παναγιώτης Σπύρου, που τον εγχείρησε,
εξέφρασε την πλήρη ικανοποίησή του για την πορεία της υγείας του κ. Τσοβόλα,
που θα είναι πλέον ικανός να επιστρέψει στα καθήκοντά του στα τέλη της
επόμενης εβδομάδας.

Ευχές για ταχεία ανάρρωση έστειλε με τηλεγράφημά του (από την πρώτη μέρα της
επέμβασης) αλλά και με μια μεγάλη ανθοδέσμη που έφτασε χθες στο νοσοκομείο ο
πρόεδρος της Νέας Δημοκρατίας Κώστας Καραμανλής.

Στο μεταξύ δεκάδες τηλεγραφήματα αλλά και ανθοδέσμες με ευχές για ταχεία
ανάρρωση εξακολουθούν να φτάνουν στο νοσοκομείο.

Ο πρώτος άνθρωπος ­ πέραν της οικογένειάς του ­ που επισκέφθηκε και συνομίλησε
για λίγα λεπτά με τον Δημήτρη Τσοβόλα είναι ο πρόεδρος της ΕΔΑ Μανώλης Γλέζος,
που έφτασε ειδικά για τον λόγο αυτό αεροπορικώς στη Θεσσαλονίκη και αναχώρησε
λίγες ώρες αργότερα.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16035N083</ED>
<ID>
ID:134526

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N08&aa=3</URL></REF>


Article

<CATEGORY>vin04</CATEGORY>

 <H5>ΥΠΟΠΤΕΣ ΚΙΝΗΣΕΙΣ ΣΥΜΠΛΗΡΩΝΟΥΝ ΤΟ ΣΚΗΝΙΚΟ ΤΩΝ ΠΡΟΚΛΗΣΕΩΝ ΣΤΟ ΑΙΓΑΙΟ
</H5><H5>Παρενόχλησαν και ιορδανικό αεροπλάνο
</H5><H5>Σε «Κίρκη» μεταμορφώνεται η... «Γοργόνα»
</H5><H2>«Δολώματα» ρίχνουν οι Τούρκοι
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Έντονα προβληματισμένη είναι η Αθήνα για τους πραγματικούς στόχους της Άγκυρας.

ΑΥΤΗ την περίοδο μία σειρά «ύποπτων» περιστατικών ­ πέραν της άτακτης και
προκλητικής στρατιωτικής συμπεριφοράς της Τουρκίας ­ κάνουν την Αθήνα να
ανησυχεί ότι η τουρκική κυβέρνηση «κάτι ετοιμάζει» στο Αιγαίο.

Τα περιστατικά αυτά κινούνται σ' ένα δεύτερο επίπεδο και αν ξεκοπούν από το
όλο σκηνικό, δείχνουν αθώα. Ωστόσο, από τους επιτελείς του υπουργείου Άμυνας
και τους διπλωματικούς παρακολουθούνται με προσοχή και εν πολλοίς
χαρακτηρίζονται «δολώματα» για αύξηση της έντασης με απροσδιόριστα αποτελέσματα.

Τέσσερα τέτοια περιστατικά και δύο κατασκευασμένα σενάρια έχουν καταγραφεί και
ερμηνεύονται, ενώ τα περισσότερα η Αθήνα προσπάθησε να τα κρατήσει «χαμηλά»,
τουλάχιστον όσον αφορά τη δημοσιοποίησή τους.

*Τα δύο αφορούν στα Ίμια, έγιναν την εβδομάδα που διανύουμε (Δευτέρα και
Τετάρτη) και ήταν σχεδόν όμοια: μία ομάδα 6-7 τουρκικών «ψαράδικων»
προσέγγισαν τις βραχονησίδες και για περίπου δύο ώρες αρνούνταν να
απομακρυνθούν από τα ελληνικά ύδατα, όπως τους ζητούσε το περιπολικό του
Λιμενικού. Στο σκηνικό πρέπει να προστεθεί η παρουσία, πίσω τους, τουρκικού
πολεμικού και ο εντυπωσιακός συντονισμός και η αυτοπειθαρχία που έδειχναν.

*Το τρίτο περιστατικό έγινε την Τετάρτη (7/1) και αφορούσε σε μία άλλη άψογη,
από πλευράς επιχειρησιακής σχεδίασης, πτήση τουρκικών αεροσκαφών. Ένας
σχηματισμός οπλισμένων F-16 και εφοδιασμένων με σύστημα ναυτιλίας για «τυφλές»
πτήσεις, μπήκε στο FIR Αθηνών πετώντας ιδιαίτερα χαμηλά, ακόμα και στο
τουρκικό έδαφος. Τα αεροσκάφη έγιναν αντιληπτά από το σύστημα εγκαίρου
προειδοποίησης της Αεροπορίας, ελληνικά μαχητικά απογειώθηκαν, αλλά τα
τουρκικά αεροσκάφη μόλις τα αντελήφθησαν να κατευθύνονται προς το μέρος τους
γύρισαν αμέσως πίσω.

*Η τέταρτη ύποπτη ενέργεια των Τούρκων είναι ο χθεσινός ισχυρισμός (μέσω του
Πρακτορείου Ανατολή), ότι δήθεν ένα σκάφος της ελληνικής ακτοφυλακής
(Λιμενικού) άνοιξε πυρ εναντίον τουρκικού αλιευτικού στην περιοχή μεταξύ
Λέσβου και μικρασιατικών ακτών. Τους ισχυρισμούς διέψευσε ως παντελώς ψευδείς
και ανυπόστατους ο κυβερνητικός εκπρόσωπος, η κατακλείδα της δήλωσης του
οποίου δείχνει και τον προβληματισμό της Αθήνας: «Ελπίζουμε, τονίζει, η
μετάδοση τέτοιων ψευδών ειδήσεων να μην εντάσσεται στα παιχνίδια σκοπιμοτήτων
της Άγκυρας για τη συντήρηση της έντασης».

*Κατασκευασμένη ήταν και άλλη μία, ύποπτων σκοπιμοτήτων, είδηση, που έδωσαν οι
Τούρκοι. Εκμεταλλευόμενοι τη στοιχειώδη επιτήρηση που έκανε μία κανονιοφόρος
για πλοία με λαθρομετανάστες, «φούσκωσαν» το θέμα και διαμαρτυρήθηκαν για
δήθεν ελέγχους ελληνικών πολεμικών στα Δαρδανέλλια.

*Τον κύκλο των ύποπτων ενεργειών συμπληρώνει ένα παρ' ολίγον ναυάγιο στο
Βόρειο Αιγαίο, τουρκικού εμπορικού, στα τέλη Δεκεμβρίου. Το πλοίο, που πήρε
φωτιά, ζήτησε βοήθεια μόνον από το Λιμενικό της Τουρκίας, παρ' όλο που
βρισκόταν στον χώρο ευθύνης της Ελλάδας. Το περίεργο είναι ότι ο πλοίαρχος
ηρνείτο να απαντήσει στα ελληνικά σήματα, ενώ κατευθύνθηκε στην περιοχή και
τουρκική φρεγάτα!

ΑΚΗΣ: ΤΙΠΟΤΑ ΠΡΟΣ ΔΙΑΠΡΑΓΜΑΤΕΥΣΗ

Παράλληλα, βέβαια, με αυτές τις κινήσεις, καθαρός προβάλλει ο πολιτικός-
στρατηγικός στόχος που εξυπηρετεί η τουρκική στρατιωτική δραστηριότητα: να
αμφισβητηθεί το εύρος των 10 ναυτικών μιλίων του ελληνικού εναέριου χώρου, που
άλλωστε είναι και ομολογούμενος στόχος της Άγκυρας.

Στην Τουρκία, αλλά και στις ΗΠΑ, που υποστηρίζουν, όπως είπε χθες ο κ. Μπερνς,
τις θέσεις της για το εύρος του εθνικού εναέριου χώρου, απάντησε αυστηρά χθες
ο κ. Α. Τσοχατζόπουλος.

«Δεν υπάρχει τίποτα για διαπραγμάτευση στο Αιγαίο με την Τουρκία σε αυτό το
επίπεδο», δήλωσε ο υπουργός Άμυνας και τόνισε ότι η Άγκυρα με τις
προγραμματισμένες παραβιάσεις «δεν πρόκειται να πετύχει» την ακύρωση της
ελληνικής θέσης, ότι το εύρος του εναέριου χώρου της είναι 10 μίλια.
Παράλληλα, προειδοποίησε την Άγκυρα «να μην παίζει με τη φωτιά».

Η προειδοποίηση του κ. Τσοχατζόπουλου ­ που την Τρίτη επισκέπτεται Χίο και
Λέσβο ­ δεν είναι φυσικά τυχαία: επιτελείς του υπουργείου Άμυνας εκτιμούν, με
βάση μία σειρά ενδείξεων που αφορούν και εσωτερικούς λόγους στην Τουρκία, ότι
η Άγκυρα «κάτι σχεδιάζει». Και τους προβληματίζει, εκτός των άλλων, ο «ήρεμος»
τρόπος με τον οποίο ο τουρκικός Τύπος αντιμετωπίζει την κατάσταση στο Αιγαίο.

Την ίδια στιγμή και οι ΗΠΑ ανησυχούν για τις επιθετικές κινήσεις της Άγκυρας
στο Αιγαίο. Ενδεικτικές είναι οι δηλώσεις του εκπροσώπου του Στέιτ
Ντιπάρτμεντ, κ. Φόλεϊ, ο οποίος χαρακτήρισε «προκλητικές» τις παραβιάσεις κάτω
των 6 μιλίων, που, όπως είπε, υπάρχουν ενδείξεις ότι έγιναν. Επανέλαβε,
πάντως, ότι οι ΗΠΑ δεν αναγνωρίζουν τα 10 μίλια ως ελληνικό εναέριο χώρο.

ΑΝΤΙΔΡΑΣΗ ΠΑΓΚΑΛΟΥ

Εξίσου έντονα αντέδρασε χθες ο κ. Θ. Πάγκαλος στις προκλητικές δηλώσεις του
τουρκικού υπουργείου Εξωτερικών, με τις οποίες η Άγκυρα ανακινεί και πάλι θέμα Θράκης.

«Η Τουρκία έχει την απαράδεκτη αξίωση να οικειοποιηθεί τη φροντίδα για τον
μουσουλμανικό πληθυσμό της Θράκης, ο οποίος, όπως ξέρετε, ανήκει σε διάφορες
εθνικές καταγωγές και προελεύσεις. Και εν πάση περιπτώσει, η Τουρκία δεν είναι
­ θα έλεγα ­ ο πιο αρμόδιος και ο πιο κατάλληλος, ο πιο εξειδικευμένος
προστάτης ατομικών ή ομαδικών μειονοτικών δικαιωμάτων στον κόσμο».

Ο κ. Πάγκαλος, που συναντήθηκε χθες με τον Γάλλο ομόλογό του Ιμπέρ Βεντρίν,
δέχθηκε πιέσεις από τη γαλλική πλευρά για την απελευθέρωση του χρηματοδοτικού
πρωτοκόλλου προς όφελος της Τουρκίας.

Η ελληνική πλευρά επέμεινε στη θέση της, υπογραμμίζοντας την πρόθεσή της να
στηρίξει την ένταξη της Τουρκίας στην Ευρωπαϊκή Διάσκεψη, εφόσον όμως αλλάξει
στάση και προσαρμοστεί στα ευρωπαϊκά πρότυπα.

Ο ΚΙΝΚΕΛ

Έκκληση προς την Τουρκία να δεχθεί την παραπομπή του θέματος της υφαλοκρηπίδας
του Αιγαίου στο Διεθνές Δικαστήριο της Χάγης, αλλά και προς την Ελλάδα να
αναζητήσει «κοινές και συναινετικές» λύσεις των ελληνοτουρκικών διαφορών,
απηύθυνε μέσω συνέντευξής του που δημοσιεύεται σήμερα στην εφημερίδα της
Βάδης, ο υπουργός Εξωτερικών Κλάους Κίνκελ.

ΑΝΘΡΩΠΙΝΕΣ ζωές έθεσαν σε κίνδυνο το πρωί της περασμένης Τετάρτης οι Τούρκοι
μέσα στον ελληνικό εναέριο χώρο. Δυο τουρκικά μαχητικά αεροσκάφη που είχαν
μπει στο FIR Αθηνών παρενόχλησαν διερχόμενο πολιτικό αεροσκάφος των κρατικών
ιορδανικών αερογραμμών (της εταιρείας Royal Jordanian), το οποίο εκτελούσε την
πτήση Αμμάν-Μόναχο.

Το ιορδανικό αεροσκάφος παρενοχλήθηκε λίγη ώρα μετά την είσοδό του στο
ελληνικό FIR περίπου στις 11 το πρωί της Τετάρτης κι ενώ πετούσε σε ύψος
35.000 ποδιών πάνω από τη Χίο, σε αεροδιάδρομο που χρησιμοποιείται για τις
υπερπτήσεις. Ο Ιορδανός πιλότος για να αποφύγει τα τουρκικά μαχητικά
αναγκάστηκε να κατέβει στα 31.000 πόδια.

ΣΕ «ΚΙΡΚΗ» που επιδιώκει να συγκροτήσει επιλεκτικά έναν νέο συσχετισμό
δυνάμεων στην περιοχή, μετατρέπεται η κοινή άσκηση Ισραήλ, Τουρκίας και ΗΠΑ,
«Έμπιστη Γοργόνα».

Αυτό κατήγγειλε ουσιαστικά χθες ο κ. Α. Τσοχατζόπουλος σε δηλώσεις του μετά
την υπογραφή συμφωνίας στρατιωτικής συνεργασίας με τη Γεωργία. Ο υπουργός
Άμυνας επέκρινε με ιδιαίτερα σκληρό τρόπο την υποκρισία της Άγκυρας να
συμμετέχει σε «ανθρωπιστικές» ασκήσεις παροχής βοήθειας και την ίδια ώρα να
εισβάλλει στο Ιράκ, να κατέχει την Κύπρο και να απειλεί τη σταθερότητα στην
περιοχή με τις παραβιάσεις στο Αιγαίο. Παράλληλα, τόνισε, χρησιμοποιεί την
άσκηση για να διασφαλίσει, όπως δήλωσαν αξιωματούχοι της, τη μόνιμη
στρατιωτική παρουσία της στην περιοχή.

Ο κ. Τσοχατζόπουλος άφησε να εννοηθεί πως η Ελλάδα δεν πρόκειται να
συμμετάσχει σε κοινή άσκηση, όπως πρότεινε το Ισραήλ, τουλάχιστον όσο
συμμετέχει σε αυτήν η Τουρκία. Πάντως, το Ισραήλ με δήλωση του εκπροσώπου του
υπουργείου Εξωτερικών δήλωσε ότι δεν ισχύουν οι ισχυρισμοί πως Ισραήλ και
Τουρκία έχουν δημιουργήσει άξονα κατά άλλων πλευρών.

Στο μεταξύ, την έντονη αντίθεσή τους για τα πρόσφατα κοινά στρατιωτικά
γυμνάσια Ισραήλ, ΗΠΑ και Τουρκίας εξέφρασαν χθες μιλώντας στην Ελληνική Βουλή
οι περισσότεροι Άραβες πρέσβεις, ενώ διατύπωσαν με πολύ προσεκτικό τρόπο την
άποψή τους να μην συμμετάσχει η Ελλάδα σε κοινά γυμνάσια με το Ισραήλ.

Πηγή του υπουργείου Εξωτερικών σημείωνε χθες για το θέμα πως οι Άραβες
πρέσβεις έχουν κάνει ήδη σχετικό διάβημα, ώστε «να μην γίνουν ελληνοϊσραηλινά γυμνάσια».

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16035N091</ED>
<ID>
ID:134451

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N09&aa=1</URL></REF>


Article

<CATEGORY>vin04</CATEGORY>

 <H5>ΖΗΤΕΙ ΤΗΝ ΠΟΙΝΙΚΗ ΔΙΩΞΗ ΔΗΜΟΣΙΟΓΡΑΦΟΥ ΚΑΙ ΕΦΗΜΕΡΙΔΑΣ
</H5><H2>Μήνυση Γιαννόπουλου για συκοφαντική δυσφήμηση
</H2>
Τη δικαστική οδό επέλεξε ο υπουργός Δικαιοσύνης κ. Ευάγγελος Γιαννόπουλος, ο
οποίος κατέθεσε χθες στην Εισαγγελία Πρωτοδικών της Αθήνας μήνυση ζητώντας την
ποινική δίωξη του δημοσιογράφου Μάκη Τριανταφυλλόπουλου και των υπευθύνων της
εφημερίδας «Καλημέρα» για το αδίκημα της συκοφαντικής δυσφήμησης, ενώ
επιφυλάχθηκε να προσφύγει και στα αστικά δικαστήρια.

ΗΑΝΤΙΔΙΚΙΑ ξεκίνησε με αφορμή όσα ειπώθηκαν κατά τη διάρκεια του δελτίου
ειδήσεων στην τηλεόραση του Σκάι για ένα έγγραφο προς τον υπουργό Δικαιοσύνης
από τον διοικητή του ΙΚΑ κ. Γρ. Σολωμό, για δικαστική του εκκρεμότητα. Ο Μ.
Τριανταφυλλόπουλος επικαλούμενος το επίμαχο έγγραφο άφησε αιχμές για παρέμβαση
του κ. Ευ. Γιαννόπουλου στο έργο των δικαστικών λειτουργών προκαλώντας την
«έκρηξη» του υπουργού, ο οποίος υπεραμύνθηκε της κατοχυρωμένης από το Σύνταγμα
ανεξαρτησίας των δικαστών.

Στην πολυσέλιδη μήνυσή του ο υπουργός επισημαίνει ότι «από την ημέρα ανάληψης
των καθηκόντων μου διακήρυξα σε όλους τους τόνους πως κύριο κυβερνητικό μέλημα
είναι η εξύψωση όλου του τομέα της Δικαιοσύνης και η ανεξαρτητοποίηση τού
δικαστή ­ έναντι πάντων ­ ώστε να απονέμει δίκαιο ακούγοντας μόνο τη φωνή της
συνείδησής του και εφαρμόζοντας το Σύνταγμα και τους νόμους του κράτους».

«ΥΒΡΙΣΤΙΚΕΣ ΦΡΑΣΕΙΣ»

Ο κ. Γιαννόπουλος περιγράφει στο κείμενο της μήνυσής του αναλυτικά όλα τα
επίμαχα σημεία της συζήτησής του με τον Μάκη Τριανταφυλλόπουλο, ο οποίος στη
συνέχεια δημοσίευσε στην εφημερίδα «Καλημέρα» κείμενο με τον τίτλο «Κίτρινος
Τύπος - Ανοικτή Επιστολή προς τον Εισαγγελέα του Αρείου Πάγου». Και στο
δημοσίευμα αυτό ­ όπως αναφέρεται στη μήνυση ­ «περιλαμβάνονται υβριστικές και
συκοφαντικές φράσεις περί επεμβάσεώς μου στη Δικαιοσύνη».

Με το επίμαχο έγγραφό του, που άναψε «φωτιές», ο διοικητής του ΙΚΑ
γνωστοποιούσε στον υπουργό Δικαιοσύνης τη σύνθεση του δικαστηρίου που θα τον
δίκαζε την επόμενη μέρα, ύστερα από μήνυση για συκοφαντική δυσφήμηση του
βουλευτή της Ν.Δ. Ν. Αναστασόπουλου. Σε τηλεφωνική παρέμβασή του κατά τη
διάρκεια του τηλεοπτικού δελτίου ειδήσεων ο κ. Γιαννόπουλος διέψευσε τους
ισχυρισμούς του Μ. Τριανταφυλλόπουλου καταγγέλλοντάς τον από την πλευρά του
ότι εκείνος είχε ζητήσει τη δική του παρέμβαση σε δίκη του που εκκρεμούσε σε
βάρος του, ύστερα από μήνυση του βουλευτή της Ν.Δ. Χρ. Μαρκογιαννάκη.

Ο κ. Γιαννόπουλος, ο οποίος παρέδωσε τη μήνυσή του στον προϊστάμενο της
Εισαγγελίας Πρωτοδικών της Αθήνας κ. Γιώργο Κολιοκώστα, δηλώνει ότι θα
παραστεί ως πολιτικώς ενάγων και προτείνει να εξεταστούν ως μάρτυρες οι εξής:
Κ. Νταϊλιάνας, πρώην γενικός γραμματέας του υπουργείου Δικαιοσύνης, Κ.
Λυμπερόπουλος, πρόεδρος της Ένωσης Δικαστών και Εισαγγελέων, Λ. Καράμπελας,
προϊστάμενος της Εισαγγελίας Εφετών Αθήνας, Χ. Αθανασίου, προϊστάμενος του
Πρωτοδικείου της Αθήνας, οι πρόεδροι των Δικηγορικών Συλλόγων της Αθήνας κ. Α.
Ρουπακιώτης, Πειραιώς Β. Βενέτης και Θεσσαλονίκης Γ. Ιγνατιάδης και ο
βουλευτής Χρ. Μαρκογιαννάκης

Η ΔΗΛΩΣΗ

Ο κ. Γιαννόπουλος μετά την υποβολή της μήνυσης δήλωσε:

«Παραδίδεται στη Δικαιοσύνη με την έγκλησή μου η περίπτωση του κυρίου Ευθυμίου
Τριανταφυλλοπούλου, ενός κατ' επάγγελμα και κατά συνήθεια υβριστή και
συκοφάντη αδύναμων, ενίοτε, ν' αντιδράσουν πολιτών (επαγγελματιών, επιστημόνων
­ κυρίως γιατρών, δικηγόρων, καθηγητών πανεπιστημίου ­ πολιτικών,
δημοσιογράφων, κ.ά.) με τη χρησιμοποίηση της δημοσιογραφικής του ιδιότητας,
μέσω καναλιών τηλεοράσεως, που κατά καιρούς τον «φιλοξενούν» είτε «του
παρέχουν στέγη».

(Έχει καταδίκες, ήδη, από την Ποινική και Αστική Δικαιοσύνη και το
Ραδιοτηλεοπτικό Συμβούλιο).

Αποτελεί ιδιαίτερο χρέος η παράδοσή του στη Δικαιοσύνη, γιατί το θέμα της
συκοφαντίας αφορά τη μεγάλη προσπάθεια της κυβέρνησης προς ανασυγκρότηση και
εξυγίανση και βελτίωση λειτουργιών και διαδικασιών του τομέα της Δικαιοσύνης
(που έχει αναγνωρισθεί απ' όλες τις δικαστικές ενώσεις και των λειτουργών της
και των τριών κλάδων της δικαστικής λειτουργίας ­ Αστική, Ποινική και
Διοικητική Δικαιοσύνη), προς ενίσχυση του κύρους της και των λειτουργών της με
τις προσπάθειες όλων μας.

Να καταστούν δηλαδή και να νιώσουν και οι ίδιοι οι δικαστές ανεξάρτητοι,
έναντι πάντων, αλλά και οι ίδιοι να υπερασπισθούν την ανεξαρτησία τους, μη
επιδεχόμενοι οιανδήποτε παρέμβαση, οποθενδήποτε προερχόμενη.

Πέρα από το γεγονός ότι η δημοσιογραφική αυτή δραστηριότητα αποτελεί και
διασυρμό της ιδέας της έντιμης και καθαρής δημοσιογραφίας που η υπεράσπιση της
αφορά και την ΕΣΗΕΑ. Μεγάλη ευθύνη επίσης ανήκει ­ και ας συνειδητοποιηθεί
τούτο όσο είναι καιρός ­ και από τους «καναλάρχες», ιδιοκτήτες σταθμών
τηλεόρασης, όσον αφορά τον σεβασμό της τηλεόρασης απέναντι στον αδύναμο ν'
αντιδράσει πολίτη. Πολλά τα προς αποφυγήν μέχρι σήμερα παραδείγματα.

Τέλος, η υπεράσπιση της τιμής και της υπόληψης κάθε πολίτη αποτελεί χρέος και
του ιδίου του συκοφαντηθέντα ­ έστω και σήμερα και για παραγραμμένη ποινική
ευθύνη ­ με προσφυγή του στην ΕΣΗΕΑ, η οποία υπέχει μεγάλη ευθύνη υπεράσπισης
του δημοσιογραφικού λειτουργήματος».

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16035N101</ED>
<ID>
ID:134447

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N10&aa=1</URL></REF>


Article

<CATEGORY>vin04</CATEGORY>

 <H2>Ανοιχτό άφησε το θέμα της υποψηφιότητάς του στην Αθήνα ο Δ. Μπέης
</H2>
ΑΝΟΙΧΤΟ αφήνει το θέμα της δικής του υποψηφιότητας για τον Δήμο της Αθήνας ο
πρώην βουλευτής του ΠΑΣΟΚ κ. Δημ. Μπέης και συναρτά την τελική απόφασή του από
τη γνώμη που θα εκφράσουν σχετικά τα μέλη του κόμματος στην Α' Αθήνας.

Η ηγεσία του ΠΑΣΟΚ προτίθεται να ανακοινώσει μέχρι τις 20 Ιανουαρίου τη
στήριξη του κόμματος στην υποψηφιότητα της κ. Μαρίας Δαμανάκη καθώς και των
κ.κ. Θρ. Λαζαρίδη και Χρ. Φωτίου, για τη Θεσσαλονίκη και τον Πειραιά αντίστοιχα.

Στην προοπτική αυτή αντιδρά ο πρώην δήμαρχος Αθήνας χαρακτηρίζοντάς τη «μη
νόμιμη» και μια μορφή «πραξικοπήματος».

Στη Νομαρχιακή Επιτροπή η πλειοψηφία πάντως έχει την άποψη ότι εφόσον θα
υπάρξει η ανάληψη της ευθύνης από το Εκτελεστικό Γραφείο για την κ. Δαμανάκη,
οι προκριματικές περιττεύουν. Για τους υπόλοιπους επιμένει να γίνουν έτσι κι
αλλιώς προκριματικές.

Ο Ν. ΑΚΡΙΤΙΔΗΣ

Στο μεταξύ, όπως μεταδίδει το Γραφείο Βόρειας Ελλάδας των «ΝΕΩΝ», σε
προσωπικούς λόγους, αλλά κυρίως στη βούλησή του να διευκολύνει τις διαδικασίες
για την επιλογή υποψηφίου από τον ευρύτερο χώρο του ΠΑΣΟΚ αποδίδει την
παραίτησή του από το Δημοτικό Συμβούλιο του Δήμου Θεσσαλονίκης ο κ. Νίκος
Ακριτίδης, πρώην επικεφαλής της παράταξης «Θεσσαλονίκη Ώρα για Δράση».

Ο πρώην υπουργός διέψευσε κατηγορηματικά δημοσιεύματα εφημερίδων σύμφωνα με τα
οποία τόσο ο ίδιος όσο και ο συνάδελφός του δημοτικός σύμβουλος κ. Δημ.
Σαλπιστής ­ που υπέβαλε επίσης την παραίτησή του ­ αποχωρούν από τον Δήμο
Θεσσαλονίκης θέλοντας έτσι να διαμαρτυρηθούν για τη φημολογούμενη επιλογή του
κ. Θρασ. Λαζαρίδη ως υποψηφίου από το χώρο του ΠΑΣΟΚ.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16035N102</ED>
<ID>
ID:134491

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N10&aa=2</URL></REF>


Article

<CATEGORY>vin04</CATEGORY>

 <H2>Πολιτικό της χρονιάς τον ψήφισαν οι γελοιογράφοι
</H2>
ΟΙ ΕΛΛΗΝΕΣ γελοιογράφοι ψήφισαν. Όχι, δεν είχαν εκλογές. Επέλεξαν τον πολιτικό
της χρονιάς. Και φυσικά δεν είναι άλλος απο τον υπουργό Δικαιοσύνης Ευάγγελο
Γιαννόπουλο. Η διαδικασία της συζήτησης ήταν σύντομη. Μέσα σε ένα...
δευτερόλεπτο ανακήρυξαν τον Ευάγγελο Γιαννόπουλο πολιτικό της χρονιάς που
πέρασε. Για πάρα πολλούς λόγους: Διότι ­ σύμφωνα με το πρακτικό ­ χαίρεται την
κάθε γελοιογραφία που απεικονίζει τον ίδιο, είναι πάντα ευχάριστος και κεφάτος
ως άνθρωπος, θυμόσοφος ως Αρκάς και επιτυχημένος υπουργός. Οι Έλληνες
γελοιογράφοι θα συναντηθούν μαζί του αύριο στις 9.00 το βράδυ στο μπαρ «Μπύρα
- Μπύρα» δίπλα από το «Κάραβελ», όπου θα του απονείμουν βραβείο. Ανάμεσα σε
ανέκδοτα, μεζεδάκια, πηγαδάκια και... πειράγματα, οι Έλληνες πολιτικοί
γελοιογράφοι θα προσφέρουν στον Ευάγγελο Γιαννόπουλο ένα αλμπουμ με πορτρέτα
του που είδαν το φως της δημοσιότητας μέσα στο 1997.


<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16035N103</ED>
<ID>
ID:134525

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N10&aa=3</URL></REF>


Article

<CATEGORY>vin04</CATEGORY>

 <H5>ΟΙ ΓΑΛΛΟΙ ΤΟ ΕΚΡΙΝΑΝ ΑΝΤΙΣΥΝΤΑΓΜΑΤΙΚΟ ­ ΟΙ ΓΕΡΜΑΝΟΙ ΤΟ... ΣΕΡΝΟΥΝ ΣΤΑ ΔΙΚΑΣΤΗΡΙΑ
</H5><H5>Τι προβλέπει το Ελληνικό Σύνταγμα
</H5><H2>Συνταγματολόγοι εναντίον ευρώ...
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Δεν του 'φτανε η καχυποψία των Ευρωπαίων πολιτών. Δεν του 'φτανε η
κερδοσκοπική διάθεση των διεθνών αγορών. Δεν του 'φτανε καν η σύγχυση στο
πολιτικό σκηνικό της Ευρώπης. Το ευρώ, πριν ακόμη γεννηθεί επισήμως,
αναγκάζεται να αντιμετωπίσει και τους... συνταγματολόγους.

Το ευρώ. Πριν ακόμη γεννηθεί, καλείται να αντιμετωπίσει τους συνταγματολόγους

ΟΙ ΔΥΟ μεγάλες χώρες που προώθησαν τη δημιουργία της Οικονομικής και
Νομισματικής Ένωσης και του ενιαίου νομίσματος, του ευρώ, βιώνουν αυτήν την
εποχή σε μικρότερο ή μεγαλύτερο βαθμό συνταγματικές κρίσεις ­ με αναπόφευκτες
πολιτικές συνέπειες τόσο για τη Γαλλία όσο και για τη Γερμανία. Ορισμένοι
απαισιόδοξοι, μάλιστα, υποστηρίζουν ότι «το Παρίσι και η Βόννη είναι μόνον η
αρχή» και μόλις έρθει η στιγμή της κρίσεως, και οι άλλες ευρωπαϊκές
πρωτεύουσες θα υποχρεωθούν να αντιμετωπίσουν τις συνταγματικές (ή...
αντισυνταγματικές) παραμέτρους της ΟΝΕ.

ΔΥΟ ΔΡΟΜΟΙ ΣΤΗ ΓΑΛΛΙΑ

Η... προειδοποιητική βολή ερρίφθη στη Γαλλία, με το συνταγματικό δικαστήριο
της χώρας να αποφαίνεται ότι η Συνθήκη του Άμστερνταμ, για να εφαρμοσθεί,
προϋποθέτει τροποποιήσεις του Συντάγματος. Οι τροποποιήσεις αυτές μπορούν να
γίνουν με δύο τρόπους: είτε με την από κοινού έγκριση Εθνοσυνέλευσης και
Γερουσίας, είτε με δημοψήφισμα. Φυσικά, ο σοσιαλιστής πρωθυπουργός, Λιονέλ
Ζοσπέν, θα επιθυμούσε να αποφύγει το δημοψήφισμα ­ με τους δρόμους ανάστατους
από ανέργους, ουδείς στη θέση του θα διακινδύνευε ένα «όχι» στην Ευρώπη. Την
άποψη του κ. Ζοσπέν, ωστόσο, δεν συμμερίζεται ο εκ των εταίρων του στον
κυβερνητικό συνασπισμό, ο κομμουνιστής ηγέτης Ρομπέρ Υ ­ ο οποίος χρησιμοποιεί
τη συνταγματική εμπλοκή για να υποστηρίξει ότι η κατεύθυνση που παίρνει η
Ευρώπη, με το ενιαίο νόμισμα αλλά χωρίς ουσιαστική κοινωνική πολιτική για την
ανεργία, δεν είναι αυτό που επέλεξε ο γαλλικός λαός με την ψήφο του τον
περασμένο Μάιο και Ιούνιο. Αν στον διχασμό που παρατηρείται στη γαλλική
κυβέρνηση αναφορικά με την Ευρώπη, προστεθεί κι ο παράγοντας τού με πανίσχυρες
εξουσίες προέδρου Ζακ Σιράκ, καταλαβαίνει κανείς ότι η απόφαση του
συνταγματικού δικαστηρίου δεν είναι χωρίς συνέπειες για το σύνολο της
Ευρωπαϊκής Ένωσης.

ΚΑΧΥΠΟΨΙΑ ΣΤΗ ΓΕΡΜΑΝΙΑ

Τα πράγματα, ωστόσο, είναι ακόμη πιο περίπλοκα στη Γερμανία ­ τον ογκόλιθο
πίσω από το ευρώ. Στη χρονιά ακριβώς που η χώρα ετοιμάζεται να εορτάσει την
50ή επέτειο του μάρκου ­ κάνοντας μια υπέρλαμπρη κηδεία του ­ το ποσοστό των
Γερμανών που αντιμετωπίζει με καχυποψία την αντικατάσταση του μάρκου από το
ευρώ έχει αυξηθεί δραματικά. Ούτε λίγο ούτε πολύ, τρεις στους τέσσερις
Γερμανούς πιστεύουν ότι το ενιαίο ευρωπαϊκό νόμισμα θα είναι ασθενέστερο αυτού
που έχουν τώρα στις τσέπες τους.

Στον «πονοκέφαλο» αυτό του Χέλμουτ Κολ έρχεται να προστεθεί και η
«συνταγματική παράμετρος»: την ερχόμενη Δευτέρα, τέσσερα από τα μεγάλα μυαλά
της Γερμανίας (δυο κορυφαίοι οικονομολόγοι, ένας νομικός κι ένας πρώην
διοικητής της κεντρικής τράπεζας, της Μπούντεσμπανκ) θα εμφανισθούν ενώπιον
του ανωτάτου δικαστηρίου για να υποστηρίξουν ότι η υιοθέτηση του ευρώ πρέπει
να αναβληθεί για ένα χρόνο. Κι αυτή η ιδιότυπη «συμμορία των τεσσάρων» δείχνει
να μην απασχολείται με τις συνέπειες που κάτι τέτοιο θα είχε στις διεθνείς
αγορές χρήματος ­ γνωρίζει, όμως, ότι νομικά τουλάχιστον η επιχειρηματολογία
της έχει βάση. Προηγούμενη απόφαση του ανωτάτου δικαστηρίου ­ που είχε εκδοθεί
το 1993 κι αφορούσε τη Συνθήκη του Μάαστριχτ ­ έλεγε ότι η νομισματική ένωση
και το ενιαίο νόμισμα δεν μπορούν να εφαρμοσθούν εάν δεν ικανοποιούνται τα
κριτήρια του Μάαστριχτ. Δεδομένου ότι τώρα το ευρώ πρόκειται να ξεκινήσει
χωρίς να έχουν υλοποιηθεί τα κριτήρια της Συνθήκης, οι «τέσσερις» υποστηρίζουν
ότι κινδυνεύει η απορρέουσα από την ισχύ του μάρκου προστασία της ιδιοκτησίας
του Γερμανού πολίτη.

Αυτή καθεαυτή η νομική επιχειρηματολογία δεν δείχνει να ανησυχεί τον κ. Κολ ­
έναν άνθρωπο που έχει αποδείξει και στο παρελθόν ότι ξέρει όσο κανένας άλλος
να ξεπερνά τις κρίσεις. Ωστόσο, με αφορμή τη συνταγματική εμπλοκή, πολλοί
Γερμανοί πολιτικοί έχουν αρχίσει να «τζογάρουν» και να καλλιεργούν την
επιφυλακτικότητα των Γερμανών έναντι του ενιαίου νομίσματος.

Στην Ελλάδα κανένα πολιτικό κόμμα δεν έχει επισήμως θέσει θέμα αναθεώρησης του
Συντάγματος λόγω της Συνθήκης του Άμστερνταμ. Ακόμη και το ΚΚΕ, το οποίο
ευθαρσώς υποστηρίζει ότι με τη Συνθήκη εκχωρούνται κυριαρχικά δικαιώματα, δεν
ζητεί αναθεώρηση του Συντάγματος, αλλά δημοψήφισμα.

Η εξήγηση είναι απλή ­ το σημερινό Σύνταγμα συντάχθηκε επί Καραμανλή, όταν η
χώρα προσέβλεπε στην ένταξη στην τότε ΕΟΚ. Αντιθέτως, το Σύνταγμα της Γαλλίας,
για παράδειγμα, έγινε επί Ντε Γκωλ, όταν η χώρα «κλεινόταν» στον εαυτό της. Ως
εκ τούτου, ο καταστατικός χάρτης της χώρας, με το άρθρο 28, προβλέπει την
εκχώρηση εξουσιών σε διεθνή οργανισμό.

Ο συνταγματολόγος και βουλευτής Επικρατείας της Ν.Δ. Προκόπης Παυλόπουλος
υπογραμμίζει ότι «είναι αυτονόητο ότι οποιεσδήποτε ενδεχόμενες δυσχέρειες ως
προς τις σχέσεις μεταξύ της Συνθήκης του Άμστερνταμ και του ισχύοντος
Συντάγματος μπορούν ευχερώς να αντιμετωπισθούν στο μέλλον με τη χρησιμοποίηση
των συνήθων μεθόδων ερμηνείας του Συντάγματος».

Προσθέτει, ωστόσο, ότι «προκειμένου να κατοχυρωθεί περισσότερο η σχέση της
χώρας μας με την Ευρωπαϊκή Ένωση, είναι ανάγκη να προστεθεί νέα παράγραφος 2
στο άρθρο 28 του Συντάγματος, με περιεχόμενο που να καθορίζει επακριβώς τη
μεταβίβαση αρμοδιοτήτων στην Ε.Ε.».

Αντιστοίχως, ο συνταγματολόγος και ευρωβουλευτής του ΠΑΣΟΚ, Δημήτρης Τσάτσος,
αναγνωρίζει μεν πως υπάρχει πρόβλημα σε άλλες χώρες ­ όπως η Γερμανία ­ αλλά
υποστηρίζει ότι στην Ελλάδα τα πράγματα είναι διαφορετικά. Το πρόβλημα, σε
σχέση με τα θεσμικά της Ε.Ε., είναι η «ανάγκη ανανοηματοδότησης των εννοιών» ­
χωρίς την οποία «τα πάντα θα μπορούσαν να βγουν αντισυνταγματικά».

Ο Μαργαρίτης Σχοινάς, στέλεχος της Κομισιόν, που έχει ασχοληθεί ιδιαιτέρως με
τη σχέση Εθνικού και Κοινοτικού Δικαίου, υποστηρίζει πως ναι μεν δεν τίθεται
θέμα αντισυνταγματικότητας της Συνθήκης του Άμστερνταμ, αλλά «καλόν θα ήτο» το
Σύνταγμα ­ όταν αναθεωρηθεί ­ να αντικατοπτρίζει καλύτερα την κοινοτική ύλη ­
η οποία, στο κάτω - κάτω, έχει αλλάξει σημαντικά από το 1974 ή το 1985.

ΤΟ ΑΡΘΡΟ 28 του Ελληνικού Συντάγματος, που διασφαλίζει και τη συνταγματικότητα
της συνθήκης του Άμστερνταμ, έχει ως εξής:

Άρθρο 28

1. Οι γενικά παραδεγμένοι κανόνες του διεθνούς δικαίου, καθώς και οι διεθνείς
συμβάσεις από την επικύρωσή τους με νόμο και τη θέση τους σε ισχύ σύμφωνα με
τους όρους καθεμιάς, αποτελούν αναπόσπαστο μέρος του εσωτερικού ελληνικού
δικαίου και υπερισχύουν από κάθε άλλη αντίθετη διάταξη νόμου. Η εφαρμογή των
κανόνων του διεθνούς δικαίου και των διεθνών συμβάσεων στους αλλοδαπούς τελεί
πάντοτε υπό τον όρο της αμοιβαιότητας.

2. Για να εξυπηρετηθεί σπουδαίο εθνικό συμφέρον και να προαχθεί η συνεργασία
με άλλα κράτη, μπορεί να αναγνωρισθούν, με συνθήκη ή συμφωνία, σε όργανα
διεθνών οργανισμών αρμοδιότητες που προβλέπονται από το Σύνταγμα. 
Για την ψήφιση νόμου που κυρώνει αυτή τη συνθήκη ή συμφωνία απαιτείται
πλειοψηφία των τριών πέμπτων του όλου αριθμού των βουλευτών.

3. Η Ελλάδα προβαίνει ελεύθερα, με νόμο που ψηφίζεται από την απόλυτη
πλειοψηφία του όλου αριθμού των βουλευτών, σε περιορισμούς ως προς την άσκηση
της εθνικής κυριαρχίας της, εφόσον αυτό υπαγορεύεται από σπουδαίο εθνικό
συμφέρον, δε θίγει τα δικαιώματα του ανθρώπου και τις βάσεις του δημοκρατικού
πολιτεύματος και γίνεται με βάση τις αρχές της ισότητας και με τον όρο της αμοιβαιότητας.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16035N111</ED>
<ID>
ID:134448

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N11&aa=1</URL></REF>


Article

<CATEGORY>vin04</CATEGORY>

 <H5>Η Τέχνη θεραπεύει τα δεινά
</H5><H2>30 ΕΡΩΤΗΣΕΙΣ
</H2><H2>ΑΝΤΩΝΙΟΣ ΚΟΥΦΑΛΗΣ
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

ΓΕΝΝΗΘΗΚΕ: Στην Καβάλα.

ΑΝΗΚΕΙ: Στην κατηγορία των δικηγόρων της «πρώτης γραμμής».

ΠΙΣΤΕΥΕΙ: Ότι η Τέχνη θεραπεύει δεινά.

ΠΡΟΣΒΛΕΠΕΙ: Σ' ένα θέατρο που θα έχει κατακτήσει τους νέους και θα έχει
κατακτηθεί από τους ήχους της μουσικής.

ΕΙΝΑΙ: Αθεράπευτος «ταινιοφάγος».

ΑΓΑΠΗΜΕΝΗ ΠΟΛΗ: Η Νέα Υόρκη, γιατί νιώθεις ότι είσαι στο κέντρο του
κόσμου και το θέαμα είναι απλόχερο.

Υπηρετεί τη Θέμιδα, αλλά και την Αθηνά. Πιστεύει στην περιφέρεια και από το
πόστο του προέδρου του ΔΗΠΕΘΕ Καβάλας, ο Αντώνης Κούφαλης, αγωνίζεται να
πείσει ότι «η Τέχνη θεραπεύει τα δεινά». Τον γοητεύει ο Πιραντέλο και
ονειρεύεται ένα θέατρο με «ζωντανή» μουσική.

ΕΡ.: ΔΗΠΕΘΕ Καβάλας, ένα ακόμη ΔΗΠΕΘΕ;

ΑΠ.: Ένα θέατρο με έδρα την περιφέρεια και ανοιχτό το παράθυρο στην υπόλοιπη
Ελλάδα και τα Βαλκάνια.

ΕΡ.: ΔΗΠΕΘΕ ίσον μιζέρια;

ΑΠ.: Οι άνθρωποι φέρνουν τη μιζέρια, δεν φταίνει μόνο οι προϋπολογισμοί.

ΕΡ.: Τι σας κάνει διαφορετικούς;

ΑΠ.: Αντιμετωπίζουμε τα πράγματα με καινούργιο βλέμμα και κέφι και έναν
καλύτερο προϋπολογισμό.

ΕΡ.: Ποιος στηρίζει την προσπάθεια;

ΑΠ.: Ο Δήμος Καβάλας, το Συμβούλιο του Δήμου με τον δήμαρχο επικεφαλής. Οι
Καβαλιώτες, ο Τύπος.

ΕΡ.: Ιδανικός διευθυντής;

ΑΠ.: Αυτός που δεν προσβλέπει σε ατομικά οφέλη.

ΕΡ.: Ιδανικό ρεπερτόριο;

ΑΠ.: Αριστοφάνης, Σαίξπηρ, Μανιώτης, ντόπιοι δημιουργοί, Πιραντέλο, Μαγιακόφσκι.

ΕΡ.: ΔΗΠΕΘΕ Καβάλας. Αλληθωρίζει προς Αθήνα;

ΑΠ.: Όχι, κοιτάζει την Αθήνα κατάματα και της προτείνει συνεργασία για κοινό όφελος.

ΕΡ.: Και η παραγωγή ντόπιας δημιουργίας;

ΑΠ.: Η Καβάλα τροφοδότησε τη θεατρική τέχνη με πολλά ονόματα. Τώρα στοχεύουμε
και σε θεατρικούς συγγραφείς. Από εδώ ίσως έχουμε την έκπληξη.

ΕΡ.: Πόσο προέχει η παιδεία σ' ένα περιφερειακό θέατρο;

ΑΠ.: Είναι το ζητούμενο. Από εδώ ξεκινάμε.

ΕΡ.: Έχετε σκεφθεί την εκπαίδευση νέων παιδιών;

ΑΠ.: Αν όλα πάνε καλά.

ΕΡ.: Γιατί δεχθήκατε κάτι που αρνιόσασταν εδώ και χρόνια;

ΑΠ.: Γιατί τώρα ωρίμασε το πράγμα.

ΕΡ.: Έχετε γνώση των απαιτήσεων του κόσμου;

ΑΠ.: Απόλυτα. Όσο λίγοι Καβαλιώτες ίσως.

ΕΡ.: Των αναγκών;

ΑΠ.: Ναι. Είμαι πρακτικός άνθρωπος. Ψάχνω τις λύσεις, δεν τις περιμένω εξ ουρανού.

ΕΡ.: Έχετε δικαίωμα να αποτύχετε;

ΑΠ.: Αυτή τη στιγμή όχι. Κι ας έχουμε όλοι αυτό το δικαίωμα.

ΕΡ.: Η Καβάλα δεν είναι θλιβερή τον χειμώνα για να προσελκύσει ανθρώπους του θεάτρου;

ΑΠ.: Είναι μια πόλη λαμπρή, με παράδοση και παρελθόν. Οι άνθρωποι του θεάτρου
θα περάσουν υπέροχα μαζί μας.

ΕΡ.: Ποια είναι τα κίνητρα που τους παρέχετε;

ΑΠ.: Καλλιτεχνική κάλυψη, ανθρώπινη φροντίδα, ρεπερτόριο και αμοιβές - κίνητρα.

ΕΡ.: Αγαπημένοι άνθρωποι του θεάτρου;

ΑΠ.: Ο Κάρολος Κουν και όσοι βάδισαν στα ίχνη του. Οι άνθρωποι του μέτρου και
των ελασσόνων τόνων

ΕΡ.: Αγαπημένα έργα;

ΑΠ.: «Απόψε αυτοσχεδιάζουμε» του Πιραντέλο.

ΕΡ.: Η τελευταία θεατρική παράσταση που σας άρεσε;

ΑΠ.: Το «Χάππυ εντ» στη Φρυνίχου. Μου έδειξε πως μπορούν να έρθουν στο θέατρο
τα νεαρά παιδιά.

ΕΡ.: Μήπως επειδή συνδυάζει το ζητούμενο; Τη μουσική με την πρόζα;

ΑΠ.: Νομίζω ναι. Η μουσική μας λέει ότι πρέπει να την βάλουμε στο θέατρο για
να ανανεώσουμε το δυναμικό των θεατών.

ΕΡ.: Οι Καβαλιώτες δημιουργοί; Υπάρχουν;

ΑΠ.: Φυσικά. Κι όσοι είναι σε λανθάνουσα κατάσταση σιωπούν από αμηχανία, θα
τους ανακαλύψουμε εμείς.

ΕΡ.: Σας τρομάζουν οι δαπάνες σε ετήσια βάση;

ΑΠ.: Με τρομάζει η καχυποψία των άσχετων, η πνευματική μιζέρια. Τα κονδύλια τα πολεμάμε.

ΕΡ.: Ένας πρόεδρος θεάτρου μπορεί να συνδυάσει τη δημιουργία με τη λιτότητα;

ΑΠ.: Ναι. Γιατί πιστεύω ότι το θέατρο είναι ακριβή τέχνη αλλά δεν είναι
κοσμική και σπάταλη.

ΕΡ.: Τι θα κόβατε σ' έναν προϋπολογισμό του θεάτρου;

ΑΠ.: Ό, τι δεν εξυπηρετεί τη θεατρική παιδεία της πόλης. Και ότι μας βγάζει
απ' αυτό τον στόχο.

ΕΡ.: Τι θα προσθέτατε;

ΑΠ.: Κονδύλιο για δασκάλους και μόνιμη ορχήστρα. Για να είναι ζωντανή η
μουσική των έργων που ανεβάζονται.

ΕΡ.: Τι θα ζητούσατε από τον δήμαρχο και το Δημοτικό Συμβούλιο της Καβάλας;

ΑΠ.: Να μας εμπιστευθεί όχι ως μόνη λύση, αλλά ως σύνολο προτάσεων και θέσεων.
Και να μας ενισχύει με κάθε μέσο, που διαθέτει.

ΕΡ.: Τι φοβάστε;

ΑΠ.: Το... κακό μάτι. Και την αναισθησία του Δημοσίου.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N12</CAT>
<ED>
Κωδικός άρθρου: A16035N121</ED>
<ID>
ID:134449

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N12&aa=1</URL></REF>


Article

<CATEGORY>vin06</CATEGORY>

 <H5>ΣΥΜΜΟΡΙΕΣ ΚΛΕΒΟΥΝ ΤΟ ΠΕΡΙΕΧΟΜΕΝΟ Ή ΤΑ ΙΔΙΑ ΤΑ ΤΕΡΑΣΤΙΑ ΟΧΗΜΑΤΑ
</H5><H2>Πειρατές των φορτηγών
</H2>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

«Είχα γυρίσει από τη Γαλλία. Μετέφερα κρέατα για τη λαχαναγορά του Ρέντη.
Ήταν τότε με τα μπλόκα των αγροτών. Εγώ ερχόμενος από Πάτρα κατάφερα να περάσω
από τα μπλόκα. Τι το ήθελα; Μόλις έφτασα το απόγευμα στην Αθήνα, άφησα το
φορτηγό έξω από το σπίτι μου, στο Χαϊδάρι. Πήγα να χαιρετήσω την οικογένειά
μου και να φάω κάτι. Έπειτα από δύο ώρες πήγα να πάρω το φορτηγό μου, αλλά δεν
ήταν στη θέση του. Το είχαν κλέψει»!

Πειρατές της ασφάλτου. Από το φορτηγό του κ. Β. Διαμάντη έκλεψαν νωπά κρέατα
αξίας 24 εκ. δραχμών

Η ΜΑΡΤΥΡΙΑ ανήκει στον 41χρονο Βασίλη Τάμπαση. Λόγω της δουλειάς του έχει
γυρίσει όλη την Ευρώπη. Έχει φορτηγό διεθνών μεταφορών, το γνωστό TIR, και
ταξιδεύει όλο τον χρόνο. Έπειτα από έντεκα χρόνια στις μεταφορές, με χιλιάδες
χιλιόμετρα στην πλάτη του, στην Ελλάδα έμελλε να τον βρει το κακό, όπως λέει ο ίδιος.

Δεν είναι ο μόνος. Τα τελευταία δύο χρόνια στους ελληνικούς δρόμους
εκατοντάδες οδηγοί φορτηγών είδαν τα εμπορεύματά τους να κάνουν φτερά από τους
«πειρατές της ασφάλτου». Σύμφωνα με στοιχεία των ιδιοκτητών φορτηγών, τον
περασμένο χρόνο πάνω από 100 φορτηγά, με εμπόρευμα αξίας πολλών
δισεκατομμυρίων, λεηλατήθηκαν από οργανωμένες σπείρες ληστών που κλέβουν τα
φορτηγά και στη συνέχεια τα ελαφρύνουν από το περιττό τους βάρος.

ΓΙΝΑΜΕ ΙΤΑΛΙΑ

Για τον λόγο αυτό οι πρόεδροι των ομοσπονδιών των ιδιοκτητών φορτηγών, τόσο
διεθνών όσο και εθνικών μεταφορών, το τελευταίο διάστημα τραβούν τα μαλλιά
τους από τα νέα εμπόδια που τους βρήκαν στους δρόμους. «Γίναμε Ιταλία. Τόσα
χρόνια αντιμετωπίζαμε παρόμοια προβλήματα στη Νότιο Ιταλία. Πού να ξέραμε ότι
θα μας συνέβαινε κάτι τέτοιο στην ίδια μας τη χώρα», λέει στα «ΝΕΑ» ο πρόεδρος
της Ομοσπονδίας Ιδιοκτητών Φορτηγών Διεθνών Μεταφορών κ. Παναγιώτης Νικολάρας.

Την ίδια άποψη εκφράζει και ο συνάδελφός του των εθνικών μεταφορών. Όπως
υπογραμμίζει ο κ. Χαράλαμπος Δαδίτσιος «το κακό έχει παραγίνει την τελευταία
διετία. Μέσα στον χρόνο που πέρασε γύρω στα 100 φορτηγά της ομοσπονδίας μας
δέχθηκαν επιθέσεις από τις οργανωμένες σπείρες».

ΜΠΡΟΣΤΑ ΣΤΗΝ ΤΡΟΧΑΙΑ

Πριν από λίγους μήνες ανάλογη ψυχρολουσία δέχθηκε ο κ. Θεοχάρης Θεοχαρόπουλος,
ιδιοκτήτης φορτηγών από τη Λαμία. Είχε παρκάρει το φορτηγό του μπροστά από την
Τροχαία στο Αιγάλεω, μεταξύ των οδών Καβάλας και Ιεράς Οδού. «Ο οδηγός το είχε
παρκάρει εκεί γύρω στις τέσσερις το πρωί και πήγε να το πάρει στις οκτώ.
Έλειπε όμως. Μπροστά από την Τροχαία και κατάφεραν να το κλέψουν», τονίζει ο
κ. Θεοχαρόπουλος.

Ύστερα από κινητοποιήσεις των νταλικέρηδων, την άλλη ημέρα βρέθηκε το φορτηγό
στην Κηφισιά, κοντά στην Εθνική οδό, μόνο που έλειπαν όλες οι παλέτες με
κατεψυγμένες πατάτες. «Η Αστυνομία, παρ' ότι ενημερώθηκε νωρίς, δεν κατάφερε
να μας βοηθήσει», προσθέτει ο κ. Θεοχαρόπουλος. «Και όχι μόνο αυτό: όταν ήρθαν
στο σημείο όπου βρισκόταν το φορτηγό, πήγαν να μας δώσουν κλήση για παράνομο
παρκάρισμα. Εκτός από τα δύο εκατομμύρια που πλήρωσα για ζημιές στο φορτηγό,
πλήρωσα και άλλα έξι εκατομμύρια για το εμπόρευμα»!

«ΜΠΟΝΑΜΑΣ»

Τον ίδιο «μποναμά» πλήρωσε πρόσφατα και ο κ. Βασίλης Διαμάντης από τα
Γιάννενα. 
Από το φορτηγό του που βρισκόταν στον Κηφισό έκλεψαν κρέατα νωπά αξίας 24
εκατομμυρίων δραχμών, τα οποία καλείται τώρα να πληρώσει. «Περιμένουμε να
δούμε τι θα κάνουμε. Η ασφάλεια δεν τα πληρώνει γιατί στους όρους που θέτει
αναφέρει ότι αποζημιώνει μόνο όταν το φορτηγό είναι σε σταθμευμένο χώρο. Αν
ήταν να το παρκάρουμε σε ασφαλείς χώρους γιατί να κάνουμε τέτοια συμβόλαια»,
αναφέρει ο κ. Διαμάντης.

ΟΡΓΑΝΩΜΕΝΑ

Στην περίπτωσή του, το φορτηγό κλάπηκε όταν ο οδηγός πήγε στο νοσοκομείο γιατί
τραυματίστηκε στο κεφάλι. Στον γυρισμό δεν το βρήκε. 
Σε μια άλλη περίπτωση ένας οδηγός κατέβηκε για να τηλεφωνήσει από έναν
τηλεφωνικό θάλαμο όταν είδε το φορτηγό του να κινείται. «Όλα αυτά δείχνουν ότι
αυτές οι σπείρες παρακολουθούν οργανωμένα την κίνηση των φορτηγών και με την
πρώτη ευκαιρία χτυπούν», εξηγεί ο κ. Νικολάρας.

«Είναι σαφές ότι πρόκειται για καλά οργανωμένες σπείρες που αποτελούνται από
5-10 άτομα. Εμείς πιστεύουμε ότι πρέπει να υπάρχουν και άτομα του κλάδου μας,
αλλά κυρίως επαγγελματίες που παίζουν τον ρόλο των κλεπταποδόχων», τονίζει ο
κ. Δαδίτσιος.

ΣΕ ΑΠΟΘΗΚΗ

Η περίπτωση της τεράστιας αποθήκης που βρέθηκε πριν από τρεις μήνες κοντά στη
Θήβα είναι ενδεικτική της έκτασης που έχει λάβει η δράση των «πειρατών της
ασφάλτου». Έπειτα από συντονισμένη επιχείρηση των ανδρών της Ασφάλειας στον
χώρο της αποθήκης βρέθηκαν εμπορεύματα αξίας άνω των 800 εκατομμυρίων δραχμών.
Όπως φάνηκε από την ταξινόμηση των εμπορευμάτων, οι ληστές των φορτηγών
δείχνουν προτίμηση σε στερεά τρόφιμα, σε κρέατα και πάσης φύσεως απορρυπαντικά.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16035N131</ED>
<ID>
ID:134408

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N13&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Ο υπέροχος, πλούσιος κόσμος μας
</H2>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

ΤΙ ΣΧΕΣΗ μπορεί να έχει ο Χάρρυ Κλυνν με την κλωνοποίηση; Το κόκκινο μοντελάκι
και το πούρο Αβάνας της κ. Γιάννας Δασκαλάκη-Αγγελοπούλου με τα προβλήματα της
ελληνικής κοινότητας στην Αλβανία, τα γεύματα στη Νέα Δημοκρατία με τα αίτια
του σοβαρού αεροπορικού δυστυχήματος με την πτώση του Γιάκοβλεφ;

Όλα αυτά περιλαμβάνονται σ' ένα δισέλιδο εφημερίδας. Ξεφυλλίζοντας ολόκληρο το
φύλλο περνάς από τη Ευρωπαϊκή Ένωση στην Άγκυρα, κάνεις στάση στην Ρηγίλλης,
προχωρείς στους διαφωνούντες του ΠΑΣΟΚ και στέκεσαι στους Κλόουν, τους
Αρλεκίνους και τους Οβελίξ των παιδικών πάρτι.

«Γεύεσαι» το Σουλού Μαντί (φαγητό της Καππαδοκίας έγραφε η λεζάντα).
Προγραμματίζεις το βράδυ σου με τον Μάικλ Ντάγκλας. Μαθαίνεις ότι ο γειτονικός
κινηματογράφος προβάλλει Τζέιμς Μποντ. Μεταφέρεσαι στην τραγική πραγματικότητα
της Αλγερίας. Λυπάσαι που δεν καθυστέρησες τις δόσεις του δανείου σου, μιας
και τα πανωτόκια κρίθηκαν παράνομα. Κλείνεις τα «παράθυρα» στον κόσμο, βγάζεις
το μάτι από την κλειδαρότρυπα και καταλήγεις στο ζώδιό σου. Επιτυχίες στα
ερωτικά, φυλαχθείτε από αυταπάτες, προσοχή στην υγεία. Κι αν σου περισσέψει
χρόνος λύνεις και το σταυρόλεξο.

Αυτός είναι ο υπέροχος, πλούσιος κόσμος μιας εφημερίδας. Που, ωστόσο, χάνει
συνεχώς τους επισκέπτες του. Γιατί όλο και περισσότεροι παρασύρονται από τις
«σειρήνες» του σαλονιού (βλέπε τηλεόραση) με τη μαγευτική φωνή και το
σαγηνευτικό κορμί. Και είναι αργά όταν αντιληφθούν την φτήνια και την
εξαπάτηση, γιατί τελικά πόσοι έχουν τη δύναμη του Οδυσσέα;

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16035N132</ED>
<ID>
ID:134496

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N13&aa=2</URL></REF>


Article

<CATEGORY>vin06</CATEGORY>

 <H5>ΑΛΛΑ ΛΕΕΙ ΤΟ ΥΠΕΧΩΔΕ ΚΑΙ ΑΛΛΑ Ο ΔΗΜΟΣ ΓΙΑ ΤΑ ΣΗΜΕΙΑ ΕΙΣΟΔΟΥ ΤΩΝ ΑΥΤΟΚΙΝΗΤΩΝ
ΣΤΟ ΕΜΠΟΡΙΚΟ ΤΡΙΓΩΝΟ ΑΠΟ ΔΕΥΤΕΡΑ
</H5><H5>Πώς θα λειτουργούν οι μπάρες και τι πρέπει να κάνουν οι οδηγοί
</H5><H2>Μπερδεύτηκαν... στις μπάρες
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

Μπέρδεψαν τις... μπάρες το ΥΠΕΧΩΔΕ και ο Δήμος Αθηναίων, με αποτέλεσμα
ουδείς να γνωρίζει να πει με σιγουριά από ποια σημεία θα μπαίνουν τα
αυτοκίνητα στο κέντρο της Αθήνας από τη Δευτέρα, που έχει προγραμματιστεί η
δοκιμαστική λειτουργία του συστήματος ηλεκτρονικής πρόσβασης.

Προβληματικές μπάρες. Δύο ημέρες πριν από τη δοκιμαστική εφαρμογή του μέτρου,
πολλές μπάρες έχουν υποστεί ζημιές

ΕΝΔΕΙΚΤΙΚΟ του αλαλούμ που έχει δημιουργηθεί είναι ότι οι περισσότερες από τις
37 μπάρες στο εμπορικό τρίγωνο της Αθήνας έχουν υποστεί ζημιές, οι οποίες δεν
έχουν ακόμα αποκατασταθεί, με αποτέλεσμα τα συνεργεία να είναι αναγκασμένα να
δουλέψουν υπερωρίες το Σαββατοκύριακο.

Τα δεδομένα που υπήρχαν μέχρι χθες το βράδυ είναι ότι από μεθαύριο, 33 μήνες
μετά την εξαγγελία του, θα ξεκινήσει δοκιμαστικά η εφαρμογή του συστήματος
ηλεκτρονικής πρόσβασης στο τμήμα που περικλείεται από τις οδούς Αθηνάς -
Σταδίου - Κολοκοτρώνη. Το ΥΠΕΧΩΔΕ έδωσε στη δημοσιότητα δεκαεπτά σημεία
εισόδου και εξόδου από το Τρίγωνο, όπου από τη Δευτέρα θα έχουν δικαίωμα
εισόδου μόνον οι οδηγοί που είναι εφοδιασμένοι με τις ειδικές κάρτες
πρόσβασης. Την ίδια στιγμή, από τον Δήμο Αθηναίων ετονίζετο ότι από τη Δευτέρα
θα λειτουργούν και οι 37 μπάρες για τη δοκιμαστική εφαρμογή του μέτρου ­
δηλαδή σε όλη την έκταση του εμπορικού τριγώνου ­ που υπολογίζεται ότι θα
διαρκέσει περίπου δύο εβδομάδες.

Όπως ανακοίνωσε το ΥΠΕΧΩΔΕ, κατά την πρώτη εβδομάδα της δοκιμαστικής εφαρμογής
του συστήματος θα βρίσκονται υπάλληλοι της Δημοτικής Αστυνομίας στα σημεία
εισόδου, οι οποίοι θα ανοίγουν τις μπάρες και θα διανέμουν ενημερωτικό υλικό
στους οδηγούς για το μέτρο. Από τις 7 έως τις 10.30 το πρωί και από τις 2.30
το μεσημέρι έως τις 5.30 το απόγευμα οι μπάρες θα είναι βυθισμένες, ώστε να
διευκολύνεται η κίνηση των αυτοκινήτων τροφοδοσίας.

ΟΙ ΚΑΡΤΕΣ

«Τριακόσια είκοσι τρία άτομα, μέχρι στιγμής, δικαιούνται ειδικής κάρτας
πρόσβασης στο Τρίγωνο», λέει ο Κώστας Τελεμές, υπεύθυνος του γραφείου του
ιστορικού κέντρου του ΥΠΕΧΩΔΕ για το εμπορικό τρίγωνο, που έχει αναλάβει την
έκδοση των καρτών. «Οι δικαιούχοι είναι μόνιμοι κάτοικοι, άτομα με ειδικές
ανάγκες, ορισμένοι εμποροϋπάλληλοι, ενώ δίνονται δύο κάρτες σε κάθε δημόσια
υπηρεσία του κέντρου και κάποιες ακόμη σε ορισμένες επιχειρήσεις που έχουν
ιδιωτικούς χώρους στάθμευσης. Συνολικά, υπολογίζουμε ότι οι κάρτες δεν θα
ξεπεράσουν τις 400». Οι ενδιαφερόμενοι, πάντως, μπορούν να υποβάλουν τις
αιτήσεις τους στα ειδικά γραφεία, στην οδό Κηρίστου 6, στην Πλάκα (τηλέφωνο
3211.180) ή στην οδό Μητροπόλεως 52 (τηλέφωνα 3315.226-27).

Από τις 8.30 το βράδυ μέχρι τις 6.30 το πρωί, κατά τη δοκιμαστική περίοδο, η
είσοδος θα είναι ελεύθερη, σύμφωνα με όσα ανακοίνωσε το ΥΠΕΧΩΔΕ. Όμως, σύμφωνα
με τον ειδικό σύμβουλο του δημάρχου Αθηναίων Γιάννη Γκογκοζότο, τις ώρες αυτές
δεν θα επιτρέπεται η διέλευση σε όλα τα αυτοκίνητα. «Εμείς είμαστε έτοιμοι από
Δευτέρα να ξεκινήσουμε την εφαρμογή του συστήματος σε όλα τα σημεία που
υπάρχουν μπάρες. Πρόκειται για ένα μέτρο, το οποίο θα βελτιώσει την ποιότητα
ζωής στην Αθήνα», είπε ο ίδιος.

Στο μέτρο, για το οποίο διατέθηκαν από το ΥΠΕΧΩΔΕ 460 εκατομμύρια δραχμές,
περιλαμβάνονται ειδικές ρυθμίσεις για τα ταξί και τα μίνι-μπας, ενώ στη
διάρκεια της δοκιμαστικής εφαρμογής του, όπως ανακοίνωσε το υπουργείο, θα
επιτρέπεται η διέλευση όλων των οχημάτων από τις οδούς Ευριπίδου, Αριστείδου
και Σοφοκλέους.

Αξίζει να σημειωθεί ότι σε όλα τα σημεία όπου υπάρχουν μπάρες έχουν
τοποθετηθεί και τερματικά ελέγχου πρόσβασης, απ' όπου ο οδηγός θα μπορεί να
μιλήσει και να... διαπραγματευτεί με τον υπεύθυνο υπηρεσίας στο κέντρο ελέγχου
του συστήματος όλο το 24ωρο.

Έλεγχος πρόσβασης. Στα σημεία όπου υπάρχουν μπάρες έχουν τοποθετηθεί
τερματικά ελέγχου πρόσβασης, από τα οποία ο οδηγός μπορεί να μιλήσει με τον
υπεύθυνο υπηρεσίας στο Κέντρο Ελέγχου του συστήματος, όλο το 24ωρο

ΓΙΑ ΤΟ πώς θα λειτουργούν οι μπάρες και το τι πρέπει να κάνουν οι οδηγοί, από
το ΥΠΕΧΩΔΕ ανακοινώθηκαν τα εξής:

Στις εισόδους και τις εξόδους του εμπορικού τριγώνου έχουν τοποθετηθεί
αυτόματες βυθιζόμενες μπάρες, οι οποίες ελέγχουν τη διέλευση των αυτοκινήτων.
Σε όλα τα σημεία όπου υπάρχουν μπάρες, έχουν τοποθετηθεί και τερματικά ελέγχου
πρόσβασης. (Πρόκειται για τα μηχανήματα που δίνουν την εντολή στις μπάρες να
βυθίζονται και να ανασηκώνονται). Τα τερματικά ελέγχου πρόσβασης έχουν ένα
ειδικό κουμπί, που πατώντας το ο οδηγός μπορεί να μιλήσει, μέσω μικροφώνου, με
τον υπεύθυνο υπηρεσίας στο Κέντρο Ελέγχου του συστήματος, 24 ώρες το 24ωρο.

Στην είσοδο

* Βλέπετε την αυτόματη μπάρα ανασηκωμένη και ένα κόκκινο φως αναμμένο.
Πλησιάζετε το τερματικό ελέγχου πρόσβασης και δείχνετε την ειδική κάρτα εισόδου.

* Η μπάρα βυθίζεται αυτόματα, σβήνει το κόκκινο φως και αναβοσβήνει το κίτρινο
φως. Οδηγείτε πάνω από την μπάρα.

* Όταν το όχημα έχει περάσει και απομακρυνθεί, η μπάρα ανασηκώνεται αυτόματα.
Προσοχή: το σύστημα απαγορεύει τη διέλευση οχήματος χωρίς κάρτα, πίσω από
προπορευόμενο όχημα.

Στην έξοδο

Βλέπετε την αυτόματη μπάρα ανασηκωμένη και ένα κόκκινο φως αναμμένο. Οδηγείτε
αργά προς την μπάρα και χωρίς να δείξετε την κάρτα σας, η μπάρα βυθίζεται
αυτόματα και αναβοσβήνει το κίτρινο φως.

ΕΡΩΤΗΣΕΙΣ

1. Με την κάρτα πρόσβασης μπορώ να κυκλοφορώ παντού μέσα στο Τρίγωνο;

ΟΧΙ. Η κάρτα παρέχει το δικαίωμα κυκλοφορίας σε καθορισμένη περιοχή του
εμπορικού τριγώνου, ανάλογα με τις ανάγκες κάθε δικαιούχου.

2. Η κάρτα πρόσβασης είναι και κάρτα στάθμευσης;

ΟΧΙ. Οι οδηγοί που έχουν ειδική κάρτα στάθμευσης πρέπει να την έχουν μόνιμα
ανηρτημένη στο αυτοκίνητό τους.

3. Αν κάτι συμβεί και η μπάρα δεν βυθίζεται;

Τα σημεία εισόδου βρίσκονται σε επικοινωνία με το Κέντρο Ελέγχου 24 ώρες το
24ωρο. Πατώντας το κουμπί, σε οποιοδήποτε τερματικό ελέγχου πρόσβασης, μιλάτε
με τον υπεύθυνο υπηρεσίας στο Κέντρο Ελέγχου, ο οποίος θα σας κατευθύνει ανάλογα.

4. Αν υπάρξει κάποιο επείγον περιστατικό;

Το Κέντρο Ελέγχου βρίσκεται σε επαφή με όλα τα σημεία εισόδου, συνεχώς. Εάν
χρειαστεί, ο υπεύθυνος του Κέντρου Ελέγχου δίνει την εντολή να βυθιστεί η μπάρα.

5. Αν κοπεί το ηλεκτρικό;

Όλες οι μπάρες βυθίζονται αυτόματα.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16035N141</ED>
<ID>
ID:134409

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N14&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Τριγωνικό αλαλούμ!
</H2>
<AUTHOR>ΑΝΤΩΝΗΣ ΡΕΝΙΕΡΗΣ</AUTHOR>

ΚΟΝΤΑ τρία χρόνια τώρα το υπουργείο Περιβάλλοντος - Χωροταξίας και Δημοσίων
Έργων υποτίθεται ότι συνεργάζεται στενά με τον Δήμο Αθηναίων και τους
Συλλόγους των Εμπόρων, για το πώς θα γίνει σωστά και χωρίς προβλήματα η
πεζοδρόμηση του Εμπορικού Τριγώνου της Αθήνας.

Μάλιστα, για να γίνουν καλύτερα οι συνεννοήσεις, η εφαρμογή του περίφημου
συστήματος ηλεκτρονικής πρόσβασης στο Εμπορικό Τρίγωνο (μπάρες) αναβλήθηκε
πολλές φορές.

Όμως, παρά τις συνεννοήσεις, συζητήσεις και μελέτες, φθάσαμε ­ δύο 24ωρα πριν
από την εφαρμογή του μέτρου ­ κανένας να μην ξέρει τι ακριβώς θα ισχύσει. Και
αυτό, γιατί άλλα ανακοίνωσε το ΥΠΕΧΩΔΕ και άλλα ο Δήμος Αθηναίων: Οι μπάρες θα
ισχύσουν σε όλο το Εμπορικό Τρίγωνο από τη Δευτέρα, λέει ο Δήμος. Όχι, μόνο σε
ένα τμήμα, λέει το ΥΠΕΧΩΔΕ. Η πρόσβαση τη νύχτα θα είναι ελεύθερη, λέει το
ΥΠΕΧΩΔΕ. 
Όχι, θα είναι ελεγχόμενη και τη νύχτα, ανακοίνωσε ο Δήμος. Μπάρες βρίσκονται
σε 17 σημεία, λέει το ΥΠΕΧΩΔΕ, ενώ ο Δήμος ανακοινώνει σε 37 σημεία. Και πάει λέγοντας...

Δηλαδή, αν το ΥΠΕΧΩΔΕ και ο Δήμος Αθηναίων ήθελαν συνειδητά να τορπιλίσουν το
μέτρο από την πρώτη μέρα της εφαρμογή του, τι περισσότερο ή τι λιγότερο θα
έκαναν, μόλις 48 ώρες πριν από την έναρξή του;

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16035N142</ED>
<ID>
ID:134497

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N14&aa=2</URL></REF>


Article

<CATEGORY>vin06</CATEGORY>

 <H2>«Περίεργες κλήσεις» ελεγχόμενης στάθμευσης
</H2>
«ΠΕΡΙΕΡΓΕΣ κλήσεις» στάλθηκαν τις τελευταίες μέρες σε αρκετούς οδηγούς στην
Αθήνα. Και σύμφωνα με αυτές, καλούνταν να πληρώσουν πολύ μεγάλα ποσά, αφού στα
μηχανογραφημένα δελτία που έλαβαν στα χέρια τους και που «βεβαίωναν» τις
παραβάσεις τους αναγραφόταν πως το αυτοκίνητο τους ήταν παρκαρισμένο σε
διαφορετικούς δρόμους περίπου την ίδια ώρα και σε περιοχές που χαρακτηρίζονται
από ελεγχόμενη στάθμευση.

Ένας από τους έκπληκτους οδηγούς ήταν και ο κ. Αντώνης Βακόνδιος, ο οποίος τον
περασμένο Φεβρουάριο είχε δεχτεί κλήση για παράνομη στάθμευση κοντά στο
Παγκράτι. Όμως, το ενημερωτικό σημείωμα που έλαβε πριν από τρεις μέρες από τον
Δήμο δεν τον καλούσε να καταβάλει μόνο το ποσό των 10.000 δραχμών για τη
συγκεκριμένη κλήση, αλλά συνολικά 70.000 δραχμές για άλλες επτά παραβάσεις,
που «ουδέποτε διέπραξα».

Όπως είπε ο ίδιος στα ΝΕΑ, «οι τέσσερις από αυτές τις κλήσεις ήταν την ίδια
ώρα και μέρα, στον ίδιο δρόμο!». Το γεγονός αυτό προκάλεσε την έντονη
αντίδραση της αντιπολίτευσης στον Δήμο Αθηναίων. Ο συνδυασμός «Κίνηση Πολιτών
Αθήνα 2000» σε ανακοίνωσή του ανέφερε πως «αν δεν πρόκειται για λάθος των
υπηρεσιών του δήμου, τότε είμαστε υποχρεωμένοι να μιλήσουμε για κλήσεις -
μαϊμούδες που καλούνται οι δημότες να τις πληρώσουν, άρα και για επιχείρηση
που πλησιάζει στα όρια της απάτης».

Από την πλευρά του, ο συνδυασμός «Πολίτες για την Αθήνα» τονίζει πως «ο κ.
Αβραμόπουλος οφείλει άμεσα να δώσει εξηγήσεις για την κατάσταση των δημοτικών
υπηρεσιών και για τις επιλογές του σε ό,τι αφορά το σύστημα ηλεκτρονικά
ελεγχόμενης στάθμευσης». Ο Δήμος Αθηναίων, πάντως, κατηγόρησε την
αντιπολίτευση «για προεκλογικού τύπου προσπάθειες εκμετάλλευσης ασήμαντων και
ελεγχόμενων περιστατικών» και με ανακοίνωσή του διαβεβαίωσε ότι «απηύθυνε
επιστολή προς την εταιρεία ΔΗΛΟΣ να διορθώσει αμέσως τα λάθη στους
ηλεκτρονικούς υπολογιστές και να φροντίσει να μην επαναληφθούν».

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N15</CAT>
<ED>
Κωδικός άρθρου: A16035N151</ED>
<ID>
ID:134410

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N15&aa=1</URL></REF>


Article

<CATEGORY>vin06</CATEGORY>

 <H2>Τέρμα στο σβήσιμο των προστίμων της Τροχαίας
</H2>
ΤΕΡΜΑ στο σβήσιμο των κλήσεων της Τροχαίας θα βάλει το υπουργείο Δημόσιας
Τάξης, είπε με κατηγορηματικό τρόπο χθες στη Βουλή ο αρμόδιος υπουργός Γιώργος Ρωμαίος.

Και δήλωσε ότι θα επανεξετάσει το σύστημα της διαγραφής των προστίμων τα
οποία, όπως είπε, στην πλειοψηφία τους αφορούν βεβαιώσεις παράνομης στάθμευσης.

Εκείνο, πάντως, που οπωσδήποτε επανεξετάζει το υπουργείο Δημόσιας Τάξης, όπως
πρόσθεσε ο υπουργός, είναι οι κλήσεις που προβλέπουν μόνο διοικητικές
κυρώσεις, δηλαδή πρόστιμο.

Θέλουμε να υπάρχει μεγαλύτερη αντικειμενικότητα, σημείωσε ο υπουργός,
απαντώντας σε σχετική ερώτηση του βουλευτή της Ν.Δ. Γιώργου Σούρλα.

Στην Ολομέλεια κατατέθηκαν χθες στοιχεία της Ν.Δ., με βάση τα οποία σε σύνολο
1.600.000 κλήσεων που κόβονται ετησίως, τουλάχιστον 300.000 διαγράφονται με
παρεμβάσεις σε προϊσταμένους της Τροχαίας!

«Τα πολιτικά γραφεία των βουλευτών έχουν μετατραπεί σε γραφεία... διαβιβάσεως
των κλήσεων των τροχαίων παραβάσεων», είπε ο ερωτών βουλευτής της Ν.Δ.

Ο υπουργός, πάντως, είπε ότι το σβήσιμο των κλήσεων δεν υπερβαίνει το 10%, ενώ
αναφερόμενος σε κλήσεις που αφορούν μόνον διοικητικές κυρώσεις, τόνισε ότι η
όποια διαγραφή, γίνεται με την παρουσία του παραβάτη, ώστε να αποφεύγονται οι
ειδικοί μεσολαβητές.

Ο κ. Σούρλας επέμεινε στα στοιχεία που έδωσε, λέγοντας ότι το σβήσιμο των
κλήσεων, όπως του είπαν τρεις αστυνομικοί διευθυντές, ξεπερνά το 30%. Και
πρότεινε την τροποποίηση του Κώδικα, ώστε να επιβάλλεται παραπομπή του
κατηγορουμένου στον πταισματοδίκη σε κάθε περίπτωση που υπάρχει σχετικό αίτημα
για διαγραφή βεβαιωθείσης παράβασης.

Ο κ. Ρωμαίος δεν συμφώνησε με τον ομιλητή της Ν.Δ., χαρακτηρίζοντας την
πρότασή του ως «μη πρακτική και μη εφικτή».

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N15</CAT>
<ED>
Κωδικός άρθρου: A16035N152</ED>
<ID>
ID:134465

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N15&aa=2</URL></REF>


Article

<CATEGORY>vin06</CATEGORY>

 <H5>ΔΕΝ ΘΕΛΕΙ ΝΑ ΕΠΙΣΚΕΦΘΕΙ ΑΛΛΗ ΦΟΡΑ ΤΗΝ ΕΛΛΑΔΑ
</H5><H2>Η Αθηνά αποκηρύσσει το όνομα Ωνάση!
</H2>
«Το όνομα Ωνάσης θα ήθελα να το ξεχάσω. Δεν είμαι ευτυχισμένη από αυτή την
"κληρονομιά" αφού εξαιτίας της έχουμε αυτά τα προβλήματα και η ζωή μου δεν θα
είναι ποτέ όπως πριν». 
Με αυτά τα λόγια η μικρή Αθηνά απομακρύνεται από την οικογένεια Ωνάση και
αποκόπτεται από τις ελληνικές ρίζες της. Οι μαρτυρίες της, όπως καταγράφονται
σε συνέντευξη που έδωσε στο ιταλικό περιοδικό «Oggi» καταδεικνύουν την επιρροή
που ασκεί σε αυτήν ο πατέρας της Τιερί Ρουσέλ.

Η ίδια αρνείται να επισκεφθεί ξανά τη χώρα μας, επειδή, όπως λέει: «Με
κυνηγούν οι δημοσιογράφοι και νιώθω φυλακισμένη. Με ακολουθούν ακόμη και στη θάλασσα».

Όσο για τον παππού της, Αριστοτέλη, το μόνο που γνωρίζει είναι ότι «ήταν
πλούσιος και είχε αγαπηθεί πολύ». Για τη Μαρία Κάλλας λέει ότι ήταν μια
τραγουδίστρια και για την Τζάκυ Κέννεντυ ότι απλά έχει ακούσει γι' αυτήν.

Η συνέντευξη της Αθηνάς φαίνεται να οργανώθηκε με κάθε λεπτομέρεια από τον
πατέρα της. Ο δημοσιογράφος, στον οποίο μίλησε, φιλοξενήθηκε στο πατρικό
εξοχικό του Ρουσέλ, στο Βιλενί της Γαλλίας και όχι στην Ελβετία στο σπίτι όπου
κυρίως ζει η κόρη του.

Η Αθηνά παραδέχεται ότι μαθαίνει πέντε ξένες γλώσσες, όχι όμως ελληνικά. Σε
άλλο σημείο της συνέντευξής της αναφέρει ότι δεν ενδιαφέρεται για τίποτε άλλο
εκτός από τα άλογα, γεγονός που επιβεβαιώνει τις καταγγελίες των μελών του
Ιδρύματος Ωνάση για μονοδιάστατη και πλημμελή εκπαίδευσή της. Άλλωστε, το
όνειρο του πατέρα της είναι μια μέρα να τη δει πρωταθλήτρια της ιππασίας,
ικανή αμαζόνα. «Δεν θέλω κανείς να με πάρει από τον παράδεισο της ηρεμίας»,
τονίζει η τελευταία απόγονος της δυναστείας Ωνάση. 
Εξάλλου, σε άλλο σημείο της συνέντευξής της εμπλέκει την πρόσφατη «απόπειρα»
απαγωγής που την «ανάγκασε να πηγαίνει στο σχολείο με σωματοφύλακες» γεγονός
που δείχνει ότι οι προσπάθειες του Τιερί Ρουσέλ να την επηρεάσει έπιασαν τόπο.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16035N161</ED>
<ID>
ID:134411

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N16&aa=1</URL></REF>


Article

<CATEGORY>vin06</CATEGORY>

 <H2>Καταθέσεις μιλούν για ρήγματα στο «Δύστος»
</H2>
ΚΑΤΑΘΕΣΕΙΣ που μιλούν για «ρήγματα και οπές που κλείνονταν με σιδηρόστοκο ή με
τσιμέντο», αλλά και που φέρουν την πλοιοκτήτρια εταιρεία του Δύστος να είχε
σκοπό «την κοπή του για παλιοσίδερα», έχουν στα χέρια τους οι εμπειρογνώμονες,
που διεξάγουν τις έρευνες για τα αίτια της πολύνεκρης ναυτικής τραγωδίας.

Ορισμένες από τις καταθέσεις αυτές δόθηκαν στα Ειρηνοδικεία του Βόλου και του
Πειραιά. Ανάμεσά τους ήταν και αυτή ενός προηγούμενου πλοιάρχου του «Δύστος»,
του κ. Ιωάννη Ελευθερίου, ο οποίος σε έκθεση συμβάντων που είχε συντάξει για
το γεγονός, έγραφε μεταξύ άλλων: «Κατά την πλοιαρχία μου στο "Δύστος" υπήρξε
πρόβλημα ασφαλούς ναυσιπλοΐας του πλοίου, διά του λόγου ότι οι εγκάρσιες
φρακτές της δεξαμενής έρματος έσπαγαν, δημιουργώντας ρήγματα και οπές».

Και ο κ. Ελευθερίου συνεχίζει: «Τα ρήγματα αυτά γινόταν προσπάθεια να
στεγανοποιηθούν με επιθέματα ή ακόμη και με σιδηρόστοκο». Σε μια άλλη
κατάθεση, εκείνη του υποπλοίαρχου του Εμπορικού Ναυτικού κ. Γιώργου Τσαμπούρη,
κουνιάδου του νεκρού πλοιάρχου του «Δύστος», Γιάννη Τσιτσιρίκη, αναφέρεται:
«Θυμάμαι πολύ καλά ότι ο γαμπρός μου, μού είχε πει ότι σε συζητήσεις που είχε
κάνει με υπευθύνους της ΑΓΕΤ, του είχαν δηλώσει ότι το "Δύστος" το προόριζαν
για να το κόψουν για παλιοσίδερα. Αυτός ήταν ο λόγος που δεν ενδιαφέρονταν για
την επισκευή και την καλή του συντήρηση».

Κατάθεση, ύστερα από κλήση των δικηγόρων των συγγενών των θυμάτων, έδωσε και ο
μηχανολόγος - ηλεκτρολόγος του Εμπορικού Ναυτικού, κ. Θεοδόσης Νικολιάς, που
είχε επισκεφθεί αρκετές φορές το μηχανοστάσιο του μοιραίου πλοίου. Ανέφερε
συγκεκριμένα: «Τον Οκτώβριο του 1996 μου πρότειναν από την ΑΓΕΤ να ναυτολογηθώ
στο "Δύστος" ως γ' μηχανικός. Αρνήθηκα γιατί γνώριζα πολύ καλά τα προβλήματα
αυτού του πλοίου. Εκεί ήταν ναυτολογημένοι πολλοί φίλοι μου και γι' αυτό το
λόγο πολλές φορές είχα κατέβει στο μηχανοστάσιό του. Η κατάσταση ήταν
απελπιστική. Η κύρια μηχανή του πλοίου είχε προβλήματα καθώς και οι
ηλεκτρομηχανές του...».

«Επίσης, είχα διαπιστώσει και μου είχαν πει ότι το πλοίο είχε σοβαρά
προβλήματα αντοχής των λαμαρινών του εσωτερικά. Όσες τρύπες είχε το πλοίο στις
λαμαρίνες του τις έκλειναν με σιδηρόστοκο και τα κρακ (σχισμές) στα διπύθμενα,
τα επισκεύαζαν με τσιμέντο».

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16035N162</ED>
<ID>
ID:134466

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N16&aa=2</URL></REF>


Article

<CATEGORY>vin06</CATEGORY>

 <H2>Κίνητρα στους αστυνομικούς που κάνουν περιπολίες
</H2>
ΟΙΚΟΝΟΜΙΚΑ ΚΙΝΗΤΡΑ για στυνομικούς που απασχολούνται εκτός γραφείου ανακοίνωσε
χθες στη Βουλή ο κ. Γιώργος Ρωμαίος, τονίζοντας ότι πρόθεση της πολιτικής
ηγεσίας του υπουργείου Δημόσιας Τάξης είναι η καλύτερη αστυνόμευση στους
δρόμους και η πρόληψη της εγκληματικότητας. Πρόσθεσε ότι θα υπάρξουν
μισθολογικές διαφοροποιήσεις ανάμεσα σε όσους εργάζονται σε εσωτερικές
υπηρεσίες και σε όσους κάνουν περιπολίες.

Επεσήμανε ότι οι μισθοί των αστυνομικών αυξήθηκαν μέσα στο 1997 από 7% έως 20%
και προβλέπεται για το α' εξάμηνο του 1998 η αύξηση να κυμανθεί από 2% έως 5%.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16035N163</ED>
<ID>
ID:134506

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N16&aa=3</URL></REF>


Article

<CATEGORY>vin06</CATEGORY>

 <H2>Η θερμότερη χρονιά της ιστορίας το '97
</H2><H2></H2>
Η ΘΕΡΜΟΤΕΡΗ χρονιά στην ιστορία της σύγχρονης Μετεωρολογίας ήταν το 1997,
σύμφωνα με ανακοίνωση της Εθνικής Ωκεανογραφικής και Ατμοσφαιρικής Υπηρεσίας
των ΗΠΑ. Οι μετρήσεις, σύμφωνα με την ανακοίνωση, έγιναν σε γη και θάλασσα
όπου παρατηρήθηκε αύξηση της μέσης θερμοκρασίας.

Υψηλές θερμοκρασίες έχουμε και στην Ελλάδα, οι οποίες, σύμφωνα με τους
ειδικούς, θα συνεχιστούν και για την επόμενη πενταετία. Το Ελ Νίνιο και η
έκρηξη του ηφαιστείου Πινατούμπο είναι δύο από τα φαινόμενα που έχουν τεράστιο
αντίκτυπο στον καιρό όλης της γης. Ο βασικός όμως παράγοντας είναι οι
ανθρώπινες δραστηριότητες, οι οποίες συχνά στρέφονται κατά της φύσης. Από το
1975 και μέχρι σήμερα η Ελλάδα διανύει την θερμότερη περίοδο, με απότομες
εναλλαγές των εποχών που εχουν γίνει αισθητές από το 1983. Ο καύσωνας του
1987, η παρατεταμένη ξηρασία το 1988, οι έντονες βροχοπτώσεις το 1994 και το
1997, είναι από τα φαινόμενα που οφείλονται οι αλλαγές των καιρικών συνθηκών.

Τα συμπεράσματα για την θερμότερη χρονιά βασίζονται, σύμφωνα με τηλεγράφημα
του ΑΠΕ από την Ουάσιγκτον, σε μετρήσεις που έγιναν από το 1990 μέχρι σήμερα
και από το 1980 όσον αφορά τις θερμοκρασίες ξηράς. Το ρεκόρ θερμοκρασίας
θαλάσσης σημειώθηκε πέρυσι, ενώ στην ξηρά το 1990.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16035N164</ED>
<ID>
ID:134533

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N16&aa=4</URL></REF>


Article

<CATEGORY>vin06</CATEGORY>

 <H2>Συζητήθηκε η αίτηση Ρίζου κατά Μήτση
</H2>
ΣΤΟ ΜΟΝΟΜΕΛΕΣ Πρωτοδικείο της Αθήνας (τμήμα εκουσίας δικαιοδοσίας) συζητήθηκε
χθες η αίτηση που έχει υποβάλει ο διευθυντής του «Αδέσμευτου Τύπου» κ.
Δημήτρης Ρίζος, με την οποία στρέφεται κατά του κ. Κωνσταντίνου Μήτση, μετόχου
της εταιρείας που εκδίδει την εφημερίδα.

Με την αίτησή του, ο κ. Δ. Ρίζος ζητεί να διοριστούν με δικαστική απόφαση
ορκωτοί λογιστές του Δημοσίου, προκειμένου να διενεργήσουν διαχειριστικό
έλεγχο στην εταιρεία «Αδέσμευτος Τύπος Α.Ε.», που εκδίδει τις εφημερίδες
«Αδέσμευτος Τύπος» και «Τύπος της Κυριακής».

Το δικαστήριο δεν έκανε δεκτό το αίτημα των πληρεξουσίων δικηγόρων του κ. Κων.
Μήτση για αναβολή της εκδίκασης της συζήτησης της αίτησης, για να
συνεκδικαστεί στις 30 Ιανουαρίου με άλλη συναφή αίτηση.

Κατά τη διάρκεια της χθεσινής συζήτησης εξετάστηκε ως μάρτυρας ο δημοσιογράφος
Γ. Ντάσκας, ο οποίος κατέθεσε ότι από τον δειγματοληπτικό διαχειριστικό έλεγχο
που διενήργησαν οι λογιστές της εταιρείας «Μουν και Στήβενς» διαπίστωσαν
οικονομικές ατασθαλίες.

Το δικαστήριο επιφυλάχθηκε να εκδώσει την απόφασή του.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16035N165</ED>
<ID>
ID:134546

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N16&aa=5</URL></REF>


Article

<CATEGORY>vin06</CATEGORY>

 <H5>ΞΑΦΝΙΑΣΕ Η ΒΑΣΙΑ ΠΑΝΑΓΟΠΟΥΛΟΥ ΣΤΗΝ ΤΡΙΩΡΗ ΑΠΟΛΟΓΙΑ ΤΗΣ
</H5><H5>Μαχαιρίδης: Φρόντισα να κρατήσω αποστάσεις
</H5><H2>Ήθελε να με εκδικηθεί
</H2>
<AUTHOR>ΣΙΛΑ ΑΛΕΞΙΟΥ</AUTHOR>

Βάσια Παναγοπούλου. Στο πρόσωπο της Έμμας ο Δοξιάδης έβλεπε εκείνον που
έπαιρνε όλη την αγάπη μου

«Ακόμη και σήμερα, αν ο κ. Δοξιάδης μάθαινε πως έχω και άλλη, παράλληλη
σχέση, μετά χαράς θα ειδοποιούσε τον κ. Φουστάνο, ώστε να αδειάσει η θέση...».

Η ΤΡΙΩΡΗ απολογία της Βάσιας Παναγοπούλου ξάφνιασε. Άνετη, πρόβαλε με τον
καλύτερο τρόπο τους ισχυρισμούς της, αποδίδοντας την αντιδικία της με τον
Απόστολο Δοξιάδη σε δύο κυρίως λόγους: πρώτον, στο γεγονός ότι ο άλλοτε
σύζυγός της ποτέ δεν ξεπέρασε τον χωρισμό τους και δεύτερον, στην προσπάθεια
του κ. Δοξιάδη να την απομακρύνει εντελώς από την κόρη τους προκειμένου να την εκδικηθεί.

«Η δημοσιότητα που πήρε η υπόθεση είναι ένα όπλο που εκπυρσοκρότησε και
τραυμάτισε την Έμμα και που δεν ξέρω αν στο τέλος θα την έχει σκοτώσει», είπε
η κατηγορούμενη ψύχραιμα. Η ψυχραιμία διέκρινε άλλωστε ολόκληρη την απολογία
της ηθοποιού, η οποία απέφυγε τους μελοδραματικούς τόνους, αν και το θέμα «σήκωνε»...

Η ΡΗΞΗ

Η γέννηση της Έμμας προκάλεσε, όπως τουλάχιστον τόνισε η κ. Παναγοπούλου, την
αρχή της ρήξης μεταξύ των δύο συζύγων, καθώς ο κ. Δοξιάδης ένιωσε
παραμελημένος. «Στο πρόσωπο της Έμμας έβλεπε εκείνον που έπαιρνε όλη την αγάπη
μου. Και εκείνος τη διεκδικούσε. Για τον κ. Δοξιάδη, η Έμμα ήταν η αιτία που
έπαψα να τον αγαπώ», πρόσθεσε η κατηγορούμενη, υποστηρίζοντας συγχρόνως πως
ποτέ δεν είδε η ίδια την αγάπη του Απ. Δοξιάδη προς το παιδί.

Είναι περιττό να αναφερθεί εδώ πως η κ. Παναγοπούλου αρνήθηκε την οποιαδήποτε
σχέση της με την κατηγορία που της αποδίδεται, θεωρώντας πως η άλλοτε
γραμματέας της, η Άννα-Μαρία Κορομβόκη, χρησιμοποιήθηκε από τον κ. Δοξιάδη
προκειμένου να «δέσει» το σχέδιο εξόντωσής της, εισπράττοντας γι' αυτό 20 εκατομμύρια.

Πρόεδρος: Για τις κασέτες, τι έχετε να πείτε;

Κατηγορουμένη: Η φωνή μου, στα 15 χρόνια που δουλεύω ως ηθοποιός, είναι
καταγεγραμμένη παντού. Τηλεόραση, ραδιόφωνο και άλλα. Σε συνδυασμό και με το
γεγονός ότι το αγαπημένο σπορ του κ. Δοξιάδη είναι να μαγνητοφωνεί όλους τους
συνομιλητές του, καταλαβαίνετε πόσο εύκολο είναι να κατασκευαστούν οι κασέτες.
Αυτός που έχει χρόνο και χρήμα είναι ικανός να κάνει οτιδήποτε.

Εισαγγελέας: Γιατί δεν θέλατε να ακουστεί εδώ η κασέτα με τη συνομιλία σας στο
θέατρο «Μουσούρη» με τον κ. Αγουρίδη; Θα ήταν καταλυτική για την υπεράσπισή
σας, αφού λέτε πως σας εξεβίασε προκειμένου να υπογράψετε το ιδιωτικό
συμφωνητικό για την παραχώρηση της επιμέλειας του παιδιού στον κ. Δοξιάδη.

Κατηγορουμένη: Η κασέτα αυτή εμφανίστηκε τώρα για πρώτη φορά και δεν ξέρω τι
έχει μεσολαβήσει. Αν υπήρχε από την αρχή στη δικογραφία, ίσως να είχαν
τελειώσει όλα τώρα.

ΤΟ ΣΥΜΦΩΝΗΤΙΚΟ

Για το συγκεκριμένο ιδιωτικό συμφωνητικό, που υπέγραψε η κ. Παναγοπούλου όταν
της ανακοίνωσε ο κ. Αγουρίδης πως ο Απόστολος Δοξιάδης γνώριζε τα σχέδιά της,
η κατηγορουμένη επέρριψε τις ευθύνες στον τότε δικηγόρο της, τον κ. Αλ.
Λυκουρέζο. 
Ο τελευταίος ­ όπως η ίδια είπε ­ την διαβεβαίωσε πως, ύστερα από συνεννόηση
με τον δικηγόρο του κ. Δοξιάδη, τον κ. Δημ. Παπασταύρου ­ φίλο του κ.
Λυκουρέζου επί 35 χρόνια ­ σε λίγους μήνες δεν θα είχε καμιά ισχύ. «Έτσι με
παρέσυρε να υπογράψω. 
Γιατί στην αγάπη που νιώθω για την Έμμα δεν χωρούν εγωισμοί. 
Για μένα ήταν πιο σημαντική η ηρεμία του παιδιού κι ας αναγκαζόμουν να την
βλέπω στα κρυφά», πρόσθεσε.

Απαντώντας σε όσα έχουν ειπωθεί εις βάρος της περί των προθέσεών της να
καρπωθεί την περιουσία του κ. Δοξιάδη, η Βάσια Παναγοπούλου δήλωσε πως δεν θα
ήθελε δεκάρα από την περιουσία της οικογένειας Δοξιάδη και πως αν ήταν έτσι
όπως την περιγράφουν, δεν θα ήταν σήμερα κατηγορουμένη. «Κατάγομαι από μια
οικογένεια που δεν είναι έμβλημά της το μεγάλο όνομα και είμαι υπερήφανη γι'
αυτήν. 
Ο πατέρας μου φυλακίστηκε και εξορίστηκε για τα πολιτικά του φρονήματα. Εγώ
δουλεύω από τα 18 μου χρόνια. Ο κ. Δοξιάδης έχει την αλαζονεία που του δίνει
το μεγάλο όνομα. Δεν έχει δουλέψει ούτε μία ημέρα», κατέληξε.

ΜΕ ΤΗΝ απολογία του Παναγιώτη Μπαντουράκη, του οποίου το όνομα αναμείχθηκε
στην υπόθεση από τον μάρτυρα Κων. Λαδά, ολοκληρώθηκε χθες, ενώπιον του 5ου
Τριμελούς Πλημμελειοδικείου της Αθήνας, η ακροαματική διαδικασία της
πρωτοφανούς αυτής υπόθεσης. Την Τρίτη θα αγορεύσει ο εισαγγελέας της έδρας
Παν. Παναγιωτόπουλος, που μαζί με τον πρόεδρο του δικαστηρίου Ν. Πιπιλίγκα
κατέβαλαν κάθε προσπάθεια, με επίμονες ερωτήσεις, να «φωτίσουν» κάθε πτυχή του κατηγορητηρίου.

Μετά την απολογία της Βάσιας Παναγοπούλου ακολούθησε ο Αντώνης Μαχαιρίδης. Ο
κατηγορούμενος ισχυρίστηκε πως προσφέρθηκε να βοηθήσει την ηθοποιό, με τη
μεσολάβηση του Νίκου Καλογερά, προκειμένου για λίγες ημέρες να εποπτεύει το
θέατρο «Μουσούρη», επειδή η κ. Παναγοπούλου φοβόταν για την ασφάλειά της. Στο
πλαίσιο αυτής της συνεργασίας η Βάσια Παναγοπούλου τον παρακάλεσε να
παρακολουθήσει δύο φορές διακριτικά την Έμμα, τη μια στην παιδική χαρά και την
άλλη καθώς πήγαινε στο σπίτι του πατέρα της.

«Ένα βράδυ μού τηλεφώνησε ο Καλογεράς να πάω στο θέατρο "Διάνα", όπου είχε
πάει ο κ. Δοξιάδης. Πήγα και βρήκα τον κ. Δοξιάδη σε έξαλλη κατάσταση. Μου
έλεγε ότι θα με καταστρέψει και να φύγω μακριά από την κ. Παναγοπούλου. 
Από τότε δεν ξαναείδα την κ. Παναγοπούλου. 
Την πήρα τηλέφωνο και της άφησα μήνυμα, αλλά δεν μου τηλεφώνησε. Φρόντισα να
κρατήσω αποστάσεις» είπε, ενώ διέψευσε πως πήρε χρήματα από την ηθοποιό.

Στο ίδιο περιστατικό με τον κ. Δοξιάδη αναφέρθηκε στη συνέχεια και ο Νίκος
Καλογεράς, ο οποίος τόνισε πως το συμπέρασμα που έβγαλε από τη συμπεριφορά του
κ. Δοξιάδη ήταν πως ο τελευταίος υποπτευόταν ότι μεταξύ του Μαχαιρίδη και της
Παναγοπούλου υπήρχε ερωτική σχέση.

«Ο κ. Δοξιάδης ζήλευε πολύ την κ. Παναγοπούλου. 
Εγώ βρίσκομαι εδώ επειδή εξυπηρέτησα την Κορομβόκη βρίσκοντάς της δουλειά»
ξέσπασε σε κάποια στιγμή ο κατηγορούμενος, υποστηρίζοντας και αυτός πως μετά
το περιστατικό διέκοψε κάθε σχέση με τον Μαχαιρίδη και τη Βάσια Παναγοπούλου.

Τελευταίος απολογήθηκε ο Παν. Μπαντουράκης. Εκείνος αναφέρθηκε μόνο στον
μάρτυρα Κων. Λαδά, αφού είναι ο μόνος που τον ενέπλεξε στην υπόθεση. Η εξήγηση
που δίνει ο κατηγορούμενος είναι η εξής: το καλοκαίρι του 1993 χάθηκε από τα
γραφεία της Ν.Δ. μια μηχανή που είχε χρεωθεί ο Λαδάς. 
Λίγο αργότερα τον είδαμε με καινούργια μηχανή και, όπως μάθαμε, την είχε πάρει
από του Καμμένου, δίνοντας την προηγούμενη ως ανταλλαγή. Αυτό προκάλεσε την
απόλυση του Λαδά από τη Ν.Δ., «γεγονός για το οποίο θεώρησε εμένα υπεύθυνο. 
Φαίνεται λοιπόν πως μου τη φύλαγε και γι' αυτό με ενέπλεξε στην υπόθεση»
κατέληξε ο κατηγορούμενος.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16035N171</ED>
<ID>
ID:134412

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N17&aa=1</URL></REF>


Article

<CATEGORY>vin06</CATEGORY>

 <H5>ΥΣΤΕΡΑ ΑΠΟ ΤΡΙΑΝΤΑ ΧΡΟΝΙΑ ΠΑΝΕΠΙΣΤΗΜΙΑΚΗΣ ΚΑΡΙΕΡΑΣ ΣΤΗΝ ΑΓΓΛΙΑ, ΒΡΙΣΚΕΤΑΙ ΠΙΟ
ΚΟΝΤΑ ΣΤΗΝ ΕΛΛΑΔΑ
</H5><H5>Με τις ώρες στις αλάνες της γειτονιάς
</H5><H5>Κοινωνία δύο τρίτων και ενός τρίτου
</H5><H2></H2><H2>Νίκος Μουζέλης
</H2><H2>Οι νέοι είναι θύματα της καταναλωτικής νοοτροπίας
</H2>
<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

«Με ενδιαφέρει να κοιτάζω πάντοτε τα πράγματα συγκριτικά. Κοινωνιολογία
σημαίνει σύγκριση. Προσπάθησα πάντοτε να συγκρίνω την εμπειρική δουλειά με τις
θεωρίες». Ο κ. Νίκος Μουζέλης. Από τα πλέον σημαντικά ονόματα της χώρας μας
στο χώρο των κοινωνικών επιστημών. Καθηγητής στο London School of Economics
από τα μέσα της δεκαετίας του '70. Πρόεδρος της κίνησης πολιτών «Παρέμβαση». 
«Προσπαθούμε με τα λίγα μέσα που διαθέτουμε να πιέσουμε το κράτος να δώσει
εξουσίες σε έναν τρίτο χώρο, εκτός αγοράς και εκτός κράτους. Εάν αυτός ο χώρος
ενδυναμωθεί, τότε πολλά από τα προβλήματα θα λυθούν»...

ΠΕΡΑΣΕ στην Αθήνα τις γιορτές. Άλλωστε, μετά τριάντα χρόνια πανεπιστημιακής
καριέρας στην Αγγλία, έχει πλέον την πολυτέλεια της μερικής απασχόλησης. Τρεις
πλέον μήνες το χρόνο στο London School of Economics «σε μια χώρα όπου η
κοινωνία παραμένει πιο κλειστή και η ζωή πιο μονότονη», και τους υπόλοιπους
εδώ, εκεί, ή όπου αλλού θέλει, συντροφιά με τον εαυτό του, τα γραπτά του, τα
αγαπημένα του πρόσωπα.

Την παραμονή της Πρωτοχρονιάς είχε σπουδαιότερα πράγματα να κάνει από το να
ανοίξει την τηλεόραση, αλλά «είδε» κι άκουσε για τις χιλιάδες κόσμου που
κατέβηκαν στο Σύνταγμα να προϋπαντήσουν τον καινούργιο χρόνο. Ως κοινωνιολόγος
μπορεί να ρίξει μια διαφορετική ματιά στο φαινόμενο: «Είναι πολύ ενδιαφέρον
γιατί κατά κάποιον τρόπο δείχνει το αδυνάτισμα της οικογενειακής δομής,
μοναξιά και απομόνωση. Το γεγονός ότι τόσοι πολλοί άνθρωποι αποφάσισαν να
γιορτάσουν κατ' αυτόν τον τρόπο, δείχνει την ανάγκη που έχει ο κόσμος, ιδίως
στα αστικά κέντρα, να αποκτήσει καινούργιου είδους ρίζες, να αισθανθεί ξανά
ότι ανήκει κάπου».

ΑΛΛΑΓΕΣ

Είναι βεβαίως μια από τις αλλαγές που συνέβησαν στην ελληνική κοινωνία τα
τελευταία χρόνια, αλλά... «η βασικότερη αφορά την πολιτική μαζικοποίηση από τη
μεταπολίτευση και πέρα. Το γεγονός ότι τα κόμματα απέκτησαν μαζικές οργανώσεις
­ τις βλέπεις μέχρι το τελευταίο χωριό ­ ήταν μια πολύ μεγάλη αλλαγή από την
άποψη ότι οι πολιτικές ηγεσίες απέκτησαν μεγαλύτερη δύναμη σε σχέση με την
υπόλοιπη κοινωνία. Αυτή η δύναμη πολλές φορές δεν χρησιμοποιήθηκε σωστά
ακριβώς επειδή η μαζικοποίηση δεν συνδέθηκε με τον εκδημοκρατισμό των
κομμάτων. Στο μέτρο λοιπόν που η καινούργια δύναμη που στηρίζεται στην
οργάνωση δεν συνδέθηκε με δημοκρατικούς ελέγχους, όλα τα νοσηρά και αρνητικά
στοιχεία που είχαν τα κόμματα παλιά πήραν, ποσοτικά, ακόμη μεγαλύτερες διαστάσεις».

Από την άλλη βεβαίως μεριά, κατά τον κ. Μουζέλη, έχουμε το θετικό της
σταθεροποίησης του κοινοβουλευτισμού στην Ελλάδα «που είναι πολύ μεγάλη
υπόθεση. Το δημοκρατικό μας σύστημα είναι δεδομένο, άλλο θέμα αν δυσλειτουργεί».

Ο καθηγητής Νίκος Μουζέλης παρατηρεί και άλλες αλλαγές στην ελληνική κοινωνία
τα τελευταία χρόνια. «Στο επίπεδο της κουλτούρας να σημειώσω τον ολοένα
αυξανόμενο καταναλωτισμό ­ με ό,τι αυτό συνεπάγεται ­ αλλά συγχρόνως, και
ιδίως στους νέους, μια προσπάθεια για μια καινούργια πνευματικότητα». Όχι πως
την αναζητούν στο πολιτικό επίπεδο, «τα κόμματα δεν τους ενδιαφέρουν πια»,
αλλά η εκκλησία για παράδειγμα είναι ένας χώρος που ελκύει αρκετούς νέους, μ'
ένα διαφορετικό τρόπο απ' ό,τι παλιά. «Δεν τους ενδιαφέρει τόσο πολύ το δόγμα
και ο φορμαλισμός, αλλά ένα είδος πνευματικότητας που έχει περισσότερη ουσία
και λιγότερη φόρμα, εξ ου και το νεοορθόδοξο κίνημα που υπάρχει και το βλέπει
κανείς στους φοιτητές ή τους νέους ανθρώπους που πάνε στο Άγιον Όρος είτε για
να μονάσουν είτε για να αναζητήσουν τη χαμένη πνευματικότητα, έστω κι αν αυτοί
αποτελούν ακόμη τη μειοψηφία».

ΑΝΤΙΔΡΑΣΗ

Δεν είναι μόνον ελληνικό το φαινόμενο, συμβαίνει και στην υπόλοιπη Ευρώπη: «Οι
περισσότεροι νέοι είναι θύματα μιας μεταμοντέρνας καταλωτικής νοοτροπίας, που
τους επιβάλλει να αναζητούν μια δουλειά, να κάνουν οικογένεια, να περνούν καλά
και γενικώς να μην τους ενδιαφέρει τίποτε άλλο». Σ' αυτήν την κατάσταση
υπάρχει αντίδραση που μπορεί είτε να έχει θετική μορφή (αναζήτηση
πνευματικότητας) είτε αρνητική. «Πολλοί γίνονται σοβινιστές. Το οποίο καλό
είναι να διαχωρίζουμε σε κάθε ευκαιρία από τον πατριωτισμό. Είναι πολύ καλό να
είσαι πατριώτης και να αγαπάς τον τόπο σου, αλλά είναι τρομερά αυταρχικό και
σε κάθε περίπτωση λανθασμένο να είσαι εθνικιστής. Γιατί αυτό σημαίνει ότι δεν
μπορείς να δεις τα πράγματα απ' έξω, αντικειμενικά. Εγκλωβίζεσαι σε έναν τρόπο
σκέψης που σε εμποδίζει να δεις την πραγματικότητα, κι αυτό, αν κάνουμε
αναγωγή σε επίπεδο χώρας, μπορεί να είναι καταστροφικό».

Μια χαρακτηριστική περίπτωση σοβινισμού, κατά τον κ. Μουζέλη, είναι ο τρόπος
που αντιδράσαμε στο Σκοπιανό. «Σταθήκαμε ανήμποροι να κοιτάξουμε το πρόβλημα
αντικειμενικά και να αποφασίσουμε το σωστό για τη χώρα μας. Ο κόσμος, επειδή
δεν υπήρξε διαφώτιση, παρασύρθηκε από μια ορισμένη γραμμή, επειδή δεν μπορούσε
να ξέρει ότι οι πολιτικές ηγεσίες ακολούθησαν λάθος δρόμο γιατί δεν είχαν το
θάρρος να πουν στον κόσμο την αλήθεια. Να πουν δηλαδή προς τα έξω αυτό που
πολλοί πολιτικοί και στη Νέα Δημοκρατία και στο ΠΑΣΟΚ έλεγαν στα σαλόνια. Και
για να είμαι πιο συγκεκριμένος, αναφέρομαι στη στιγμή που υπήρχε μια λύση ­ το
πακέτο Πινέιρο ­ που δεν είχε κανείς το θάρρος να την αποδεχτεί εγκλωβισμένος
στη γραμμή του σοβινισμού που είχε οδηγηθεί ο κόσμος».

ΔΥΣΗ

Ένα θέμα που ενδιαφέρει πάρα πολύ τον κ. Μουζέλη είναι η διαμάχη που
αναπτύσσεται μεταξύ όσων διακατέχονται από έναν πολιτισμικό σκεπτικισμό, που
δεν παραδέχονται ότι μερικές από τις δυτικές αξίες έχουν έναν καθολικό
χαρακτήρα, και εκείνων που κινούνται ευρωκεντρικά βλέποντας τα πάντα από τη
μεριά της Δύσης και καταδικάζοντας ό,τι δεν συμπλέει με αυτήν. Ο ίδιος
προσπαθεί να βρει τη μέση λύση (θέλει να γράψει κι ένα βιβλίο για το θέμα
αυτό) ξεχωρίζοντας κάποια ιδιαίτερα χαρακτηριστικά της Δύσης που δεν τα
βρίσκεις αλλού (π.χ. τον ατομικισμό) και άλλα που παρ' όλο που αναπτύχθηκαν
πιο πολύ στη Δύση είναι αυτή τη στιγμή καθολικά, όπως κατά τη γνώμη του η δημοκρατία.

Ένα δεύτερο θέμα είναι η πνευματικότητα. Δηλαδή ποιου είδους πνευματικότητα
είναι πιο χαρακτηριστική στην ύστερη νεωτερικότητα. «Δεν συμφωνώ με αυτούς που
λένε ότι ο Θεός πέθανε και η θρησκεία σιγά σιγά θα σβήσει. Νομίζω ότι απλώς
άλλαξε η σχέση. Δηλαδή σήμερα αναζητούμε την πνευματικότητα όχι από τον Θεό
προς τον άνθρωπο, αλλά το αντίστροφο. 
... Όπως δεν θα τον δουν ποτέ οι φοιτητές του στο London School of Economics.
Παρέα με την αδελφή του Αφροδίτη

ΣΤΗ ΛΑΜΙΑ, όπου γεννήθηκε και πέρασε τα πρώτα σχολικά του χρόνια (μέχρις ότου
έρθει οικότροφος στο Κολλέγιο Αθηνών), πίστευε ότι οποιαδήποτε άλλη
δραστηριότητα εκτός από το παιχνίδι ήταν απλώς... χάσιμο χρόνου.

Έπαιζε με τις ώρες στις αλάνες της γειτονιάς του ­ κάθε μήνας είχε και τα δικά
του παιχνίδια. Ζωηρό παιδί ήταν. Επαναστάτης δεν υπήρξε ποτέ. «Η μόνη μου
επαναστατική πράξη ήταν η άρνησή μου να ικανοποιήσω την επιθυμία του πατέρα
μου και να γίνω κι εγώ επιχειρηματίας».

Σπούδασε διοίκηση επιχειρήσεων και κοινωνιολογία στη Γενεύη και έκανε τη
διδακτορική του διατριβή στο London School of Economics, όπου διδάσκει εδώ και
25 χρόνια (είχαν προηγηθεί και πέντε χρόνια διδασκαλίας στο Πανεπιστήμιο του
Λέστερ). Ως καθηγητής παίρνει «άριστα». Έτσι τουλάχιστον τον βαθμολογούν οι
φοιτητές του για τη ζωντάνια της διδασκαλίας και τη μεταδοτικότητά του, στα
καθιερωμένα τεστ αξιολόγησης των καθηγητών. Παρ' όλα αυτά... «προτιμώ να
γράφω, παρά να διδάσκω. Κάθε φορά πριν να μπω στην αίθουσα έχω το είδος του
τρακ που έχουν οι ηθοποιοί πριν από την πρεμιέρα στο θέατρο»...

ΟΙ ΝΕΟΙ

Η δουλειά του τού πρόσφερε μια βαθύτατη ικανοποίηση και μιαν εσωτερική
σταθερότητα που δεν θα είχε αν είχε ασχοληθεί με κάποιο άλλο αντικείμενο. Κι η
επαφή του με τους νέους ανθρώπους τού έχει χαρίσει την αίσθηση ότι κάτι έχει
προσφέρει, ότι η δουλειά του δεν πήγε χαμένη. Χώρια που οι καινούργιες ιδέες
με κρατούν και μένα πιο νέο. Από τους νέους όλο και κάτι μαθαίνεις».

Πριν από δέκα χρόνια βρέθηκε μπροστά στο δίλημμα να μείνει στην Αγγλία ή να
έρθει να διδάξει σε ελληνικό πανεπιστήμιο. «Παρ' όλο που η ζωή στην Αγγλία
είναι λιγότερο ενδιαφέρουσα και περισσότερο μονότονη, παρέμεινα. Στην Ελλάδα
το ακαδημαϊκό παιχνίδι (που πρέπει να είναι ποιος θα δημοσιεύσει την πιο καλή
εργασία ή πόσα άρθρα θα γράψει κ.λπ.) είναι περισσότερο πολιτικό. Εδώ ο
ανταγωνισμός γίνεται περισσότερο στη βάση μιας κομματικοπολιτικής λογικής. Αν
θέλεις να προχωρήσεις στο ελληνικό πανεπιστήμιο είναι ίσως λιγότερο σημαντικό
τι έρευνα θα κάνεις, τι και πού θα δημοσιεύσεις τις εργασίες σου και
περισσότερο αν και με ποιους ανθρώπους της εξουσίας έχεις σχέσεις».

Παρ' όλο που δεν βρέθηκε ποτέ μέσα στα ελληνικά πανεπιστήμια, ούτε ως φοιτητής
ούτε ως διδάσκων, έχει άποψη γι' αυτά με το μάτι του ανθρώπου που κοιτάζει απ'
έξω, διευκρινίζει. «Ασφαλώς και τα πανεπιστήμιά μας δεν είναι τόσο χάλια όσο
θέλουν μερικοί να τα εμφανίσουν. Απλώς έχουν μερικά χαρακτηριστικά που δεν
είναι καλά για τους μέτριους φοιτητές. Γιατί οι καλοί, πάντα, και με τους
καθηγητές τους έχουν επαφή και τη δυνατότητα να βρουν και να διαβάσουν κι άλλα πράγματα».

ΜΕ ΤΟ ΧΕΡΙ

Γράφει πάντα με το χέρι. «Έχω ενός είδους μηχανοφοβία. Ούτε γραφομηχανή ούτε
κομπιούτερ». Όλα αυτά τα χρόνια της επαγγελματικής δραστηριότητας τον
εμπόδισαν να ασχοληθεί επισταμένως με ένα από τα μεγάλα του ενδιαφέροντα: τη
θρησκεία. «Από μικρός με ενδιέφερε η εκκλησία, όχι με την έννοια της
Ορθοδοξίας ειδικά. Πιστεύω, ιδίως στη σημερινή εποχή, ότι το θείο μπορείς να
το προσεγγίσεις κατά αποφατικό τρόπο. Όσο περισσότερο σκέπτεσαι, τόσο πιο πολύ
απομακρύνεσαι από το θείο. Δηλαδή όσο περισσότερο σκέπτεσαι, όσο προσπαθείς να
λύσεις υπαρξιακά προβλήματα με τη λογική και τη σκέψη, τόσο πιο άλυτα γίνονται
και τόσο πιο πολύ αδυνατίζει η ύπαρξή σου».

Ο αποφατικός αυτός τρόπος τον βοήθησε πολύ στη ζωή του. «Και λόγω της δουλειάς
που κάνω κι επειδή πάντα είχα διάφορα άγχη, προσπαθούσα να τα λύσω λογικά
γιατί αυτό ήταν το δυνατό μου σημείο. Κι ενώ η λογική βοηθάει πολύ όταν
διαβάζεις, διδάσκεις ή λύνεις προβλήματα φιλοσοφικά και λοιπά, έχει ακριβώς το
αντίθετο αποτέλεσμα όταν μ' αυτόν τον τρόπο προσπαθείς να λύσεις προβλήματα
που έχουν να κάνουν με τις σχέσεις μας με τους τρίτους, με το να βρεις το
νόημα της ζωής»...

Με την πλάτη στις πυραμίδες και τον νου στην Ιστορία. Μοναχικός ταξιδιώτης
στην Αίγυπτο, αμέσως μετά τον πόλεμο στο Ιράκ

ΠΑΡΑΔΕΧΕΤΑΙ ότι η οικονομική ενοποίηση της Ευρώπης γίνεται σήμερα με τέτοιο
τρόπο, ώστε τα μεγάλα οικονομικά συμφέροντα να παίζουν μεγαλύτερο ρόλο στη
διαμόρφωσή της απ' ό,τι τα εργατικά ή τα συμφέροντα των πολιτών. Παρ' όλα
αυτά, επιμένει ότι η ενοποίηση αποτελεί την προϋπόθεση για να μπορέσει το
παγκόσμιο σύστημα να γίνει πιο πολιτισμένο και πιο ανθρώπινο. «Μπορεί ο τρόπος
που γίνεται η ενοποίηση να μην είναι τόσο φιλολαϊκός, ωστόσο αν συγκρίνει
κανείς τον ευρωπαϊκό καπιταλισμό με τον αμερικανικό ή τον ιαπωνικό, θα
διαπιστώσει ότι υπάρχουν στοιχεία που δείχνουν ότι τα λαϊκά συμφέροντα δεν
είναι τόσο παραγκωνισμένα όσο από την άλλη πλευρά του Ατλαντικού (βάρβαρος
καπιταλισμός) ή του Ειρηνικού (αυταρχικός καπιταλισμός). Επομένως, αν η Ευρώπη
που έχει μια σοσιαλδημοκρατική παράδοση ενωθεί, έστω όπως προσπαθεί τώρα,
νομίζω θα μπορέσει να διαμορφώσει το παγκόσμιο σύστημα προς το καλύτερο». Κατά
τον κ. Μουζέλη, η κοινωνία των δύο τρίτων και του ενός τρίτου είναι μια
πραγματικότητα σε όλες τις καπιταλιστικές χώρες, με τη διαφορά ότι στην Ευρώπη
το ένα τρίτο αντιμετωπίζεται με πολύ καλύτερο τρόπο απ' ό,τι στην Αμερική.
«Δεν πιστεύω ότι το κοινωνικό κράτος, υπό την πίεση των περιστάσεων, θα
εξαφανιστεί. Μπορεί τα συνδικάτα να μην είναι τόσο ισχυρά, όσο στο παρελθόν,
αλλά το γεγονός ότι ο θατσερισμός έχει ξεπεραστεί στην Ευρώπη, σημαίνει ότι οι
κοινωνικές κατακτήσεις δεν πρόκειται να εξαφανιστούν και ότι τα πράγματα με
κυβερνήσεις του τύπου Αγγλίας, Γαλλίας και Ελλάδας μπορούν να γίνουν καλύτερα».

ΑΣΥΜΒΑΤΕΣ

Επιμένει ότι λιτότητα και άμβλυνση των διαφορών μεταξύ των δύο τρίτων και του
ενός τρίτου δεν είναι έννοιες ασύμβατες. «Αρκεί να γίνουν μερικές βασικές
μεταρρυθμίσεις. Για παράδειγμα, στο κοινωνικό κράτος. Αυτή τη στιγμή, σ' όλες
τις δυτικές χώρες οι παροχές είναι καθολικές, προς όλον τον κόσμο, ανεξαρτήτως
της οικονομικής του κατάστασης. Το αποτέλεσμα; Οι περισσότερες παροχές πάνε
στα δύο τρίτα, δηλαδή επωφελούνται από το κοινωνικό κράτος πιο πολύ οι εύπορες
τάξεις. Αυτό μπορεί να αλλάξει ριζικά. Όχι να μειωθούν οι πόροι που πάνε στο
κοινωνικό κράτος, αλλά να αλλάξει η καθολικότητα των παροχών. Να δίδονται σε
αυτούς που τους έχουν ανάγκη». Επιμένει πως δεν μιλάει θεωρητικά, αλλά
πρακτικά. «Αυτού του είδους η ανακατάταξη έχει επιχειρηθεί επιτυχώς στην
Αυστραλία. Θα μου πείτε είναι δύσκολο, γιατί θα αντιδράσουν οι μεσαίες τάξεις.
Όμως δεν μπορεί να γίνει αλλιώς. Με το να καταργήσεις αυτή τη στιγμή τη
λιτότητα στην Ελλάδα δεν βοηθάς κανέναν. Αν ο Σημίτης αρχίσει πάλι την
παροχολογία, θα την πληρώσει και πάλι το ένα τρίτο. Όπως έγινε επί Ανδρέα
Παπανδρέου, οπότε αυξήθηκαν οι ανισότητες. Ο ουσιαστικός τρόπος για να τις
μειώσεις είναι να αλλάξεις το κοινωνικό κράτος και να υποχρεώσεις τους μισούς
Έλληνες που δεν πληρώνουν φόρους να πληρώσουν». Είναι κατηγορηματικός ότι όταν
το ένα τρίτο στην Ελλάδα μιλάει για τη μη λιτότητα του τύπου «Τσοβόλα δώσ' τα
όλα» δεν είναι ενημερωμένο ότι με τέτοιες λύσεις η θέση του θα γίνει
χειρότερη. «Υπάρχουν λύσεις και μέσα στον καπιταλισμό, αρκεί να σπάσουν
διάφορα δόγματα. Το να πεις σήμερα στην Ελλάδα ότι η ανώτατη παιδεία δεν
πρέπει να παρέχεται δωρεάν, είναι σαν να διαπράττεις έγκλημα καθοσιώσεως. 
<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16035N181</ED>
<ID>
ID:134413

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N18&aa=1</URL></REF>


Article

<CATEGORY>vin06</CATEGORY>

 <H5>Η ΕΛΛΑΔΑ ΚΑΙ 16 ΕΥΡΩΠΑΪΚΕΣ ΧΩΡΕΣ ΥΠΟΓΡΑΦΟΥΝ ΤΗ ΔΕΥΤΕΡΑ ΣΤΟ ΠΑΡΙΣΙ ΤΟ
ΠΡΩΤΟΚΟΛΛΟ ΑΠΑΓΟΡΕΥΣΗΣ * ΚΟΒΟΥΝ ΚΑΙ ΣΤΙΣ ΗΠΑ ΤΙΣ ΧΡΗΜΑΤΟΔΟΤΗΣΕΙΣ ΤΑ
ΚΥΒΕΡΝΗΤΙΚΑ ΟΡΓΑΝΑ
</H5><H5>Άφραγκος και εκκεντρικός
</H5><H5>2,1 τρισ. δρχ. τον χρόνο για έρευνες βιοτεχνολογίας
</H5><H2>Μπλόκο στα προγράμματα κλωνοποίησης
</H2>
<AUTHOR>ΜΑΙΡΗ ΚΑΤΣΑΝΟΠΟΥΛΟΥ - ΛΑΜΠΡΙΝΗ ΣΤΑΜΑΤΗ - ΕΥΗ ΕΛΕΥΘΕΡΙΑΔΟΥ</AUTHOR>

Το Συμβούλιο της Ευρώπης, αντιδρώντας άμεσα στην ανακοίνωση του Αμερικανού
επιστήμονα, θα θέσει προς υπογραφή την προσεχή Δευτέρα στο Παρίσι το πρώτο
διεθνές πρωτόκολλο που θα απαγορεύει ρητά την ανθρώπινη κλωνοποίηση.

Ο καθηγητής στο Πανεπιστήμιο της Νέας Υόρκης κ. Γ. Κοφινάς

ΔΕΚΑΕΠΤΑ ΕΥΡΩΠΑΪΚΕΣ χώρες, ανάμεσά τους και η Ελλάδα, δήλωσαν ότι θα το υπογράψουν.

Το πρωτόκολλο προβλέπει την επιβολή αυστηρών ποινών σε επιστήμονες και
ερευνητικά ιδρύματα, που θα διαπιστωθεί ότι πραγματοποιούν έρευνες για την
κλωνοποίηση ανθρώπου.

Αντίστοιχη νομοθεσία ζητούν να εφαρμοστεί και στην Αμερική οι δημιουργοί της
Ντόλι. Όπως λέει στα «ΝΕΑ» ο υποδιευθυντής του Ινστιτούτου Ρόσλιν Δρ Χάρι
Γκρίφιν, «το Αμερικανικό Κονγκρέσο πρέπει να κινηθεί άμεσα και να απαγορεύσει
στον Σιντ και τους μιμητές του να πειραματιστούν με ανθρώπους».

Ήδη αναβλήθηκε η χρησιμοποίηση της κλωνοποίησης σε περιπτώσεις στείρων
ζευγαριών από το Κέντρο Εξωσωματικής Γονιμοποίησης του Πανεπιστημίου της Νέας
Υόρκης, μετά την άρνηση για έγκριση ­ αλλά και την έμμεση οικονομική πίεση ­
των κυβερνητικών οργάνων.

Όπως ανέφερε χθες προς «ΤΑ ΝΕΑ» ο καθηγητής Μαιευτικής και Γυναικολογίας στο
New York University και στο State University of New York και διευθυντής του
Κέντρου Μαιευτικής και Γυναικολογίας στο Brooklyn Hospital Center της Νέας
Υόρκης κ. Γιώργος Κοφινάς, ο οποίος είχε προαναγγείλει στις 19 Αυγούστου 1997
στο «Υγεία» των «ΝΕΩΝ» το τολμηρό εγχείρημα από την ομάδα του, όλοι οι
επιστήμονες στα αμερικανικά κέντρα βρίσκονται σε κατάσταση αναμονής για την
εξέλιξη της υπόθεσης..

«Η αντίθεση της Εκκλησίας, της κυβέρνησης και των κομμάτων είναι εξαιρετικά
έντονη και επισπεύδει την ψήφιση του νόμου που θα απαγορεύει τη χρησιμοποίηση
της κλωνοποίησης στην αντιμετώπιση της στειρότητας», τόνισε ο κ. Κοφινάς. «Η
αμερικανική κοινωνία είναι πολύ συντηρητική, παρά την αντίθεση εντύπωση που
υπάρχει στον κόσμο εκτός ΗΠΑ».

Ο κ. Κοφινάς πρόσθεσε: «Ήμασταν έτοιμοι και αποφασισμένοι να ξεκινήσουμε το
πρόγραμμα, το οποίο θα απευθυνόταν στις γυναίκες χωρίς ωοθήκες και στους
άνδρες χωρίς ικανό σπέρμα. 
Η αίτησή μας για έγκριση όμως του προγράμματος απορρίφθηκε. Έτσι, Κέντρα
νοσοκομειακά και πανεπιστημιακά σαν το δικό μας είναι πλέον εξαιρετικά δύσκολο
να χρησιμοποιήσουν τη μέθοδο, καθώς εξαρτώμαστε οικονομικά από την κυβέρνηση.
Με την ευκαιρία αυτή μάλιστα θα γίνουν στο εξής πιο αυστηρές όλες οι
προϋποθέσεις και για τις άλλες τεχνολογικές μεθόδους τεκνοποίησης».

Αναβολή λοιπόν ή οριστική ακύρωση της κλωνοποίησης του ανθρώπου; «Πιστεύω ότι
η κλωνοποίηση του ανθρώπου θα γίνει από ανεξάρτητα ιδιωτικά κέντρα (τα
λεγόμενα "φρι στάντνιγκ σέντερς") και πιθανώς έξω από τις ΗΠΑ. Ο σχετικός
νόμος που θα ψηφισθεί αναμένεται να αφήνει "παραθυράκια" για τη χρησιμοποίηση
της κλωνοποίησης μόνο στην παραγωγή οργάνων για μεταμοσχεύσεις».
<H3>Δρ ΡΙΤΣΑΡΝΤ ΣΙΝΤ
</H3>
ΜΕΡΙΚΕΣ ημέρες πριν, ο δρ Ρίτσαρντ Σιντ ήταν ένας άγνωστος, εκκεντρικός και
άφραγκος επιστήμονας που διένυε τα τελευταία βήματα της καριέρας του. Ξαφνικά,
την περασμένη Τετάρτη, το όνομά του έγινε γνωστό σε ολόκληρο τον κόσμο.

Σύμφωνα με την εφημερίδα «Chicago Tribune», στο βιογραφικό του δεν έχει πολλές
επιτυχίες να επιδείξει. «Αν και διατείνεται πως είναι ευφυΐα, ο 69χρονος Σιντ
δεν είναι ειδικευμένος στη βιολογία της αναπαραγωγής», αναφέρει η εφημερίδα.

Ούτε με τα οικονομικά όμως τα πάει πολύ καλά. Το δημοσίευμα αποκαλύπτει πως το
περασμένο καλοκαίρι η τράπεζα κατέσχεσε το σπίτι όπου έμενε γιατί δεν μπορούσε
να πληρώσει το στεγαστικό δάνειο. Από τότε, ενοικιάζει χώρο σε ένα εργαστήριο
στο Πανεπιστήμιο του Ιλινόι, όπου πληρώνει για το κάθε ποντίκι που
χρησιμοποιεί 19 σεντς την ημέρα.

Ο Δρ Σιντ ήταν φυσικός στο επάγγελμα, στην πορεία όμως στράφηκε προς την
βιολογία γιατί, όπως δηλώνει ο ίδιος, βαρέθηκε την πρώτη του επιστήμη. Είναι
Μεθοδιστής και πάει συχνά στην εκκλησία. Τη δεκαετία του 1980 ίδρυσε μια
εταιρεία η οποία θα έκανε μεταμοσχεύσεις ανθρωπίνων εμβρύων. Δεν πέτυχε ούτε
ως επιχειρηματίας. Η εταιρεία του έκλεισε και τον άφησε χρεωμένο..

Παρ' όλα τα προηγούμενα προβλήματά του, ο Αμερικανός επιστήμονας είναι
σίγουρος ότι το σχέδιό του για την ανθρώπινη κλωνοποίηση θα πετύχει κι ότι «ο
άνθρωπος θα γίνει Δημιουργός», σύμφωνα με την προσφιλή του έκφραση. «Ανυπομονώ
να κάνω δυο - τρεις κλώνους του εαυτού μου», λέει. 
«Μόλις εμφανιστούν οι πρώτοι γελαστοί και υγιείς κλώνοι στην τηλεόραση, μαζί
με τους ευτυχισμένους γονείς τους, η κοινή γνώμη θα ενθουσιαστεί».

ΜΠΟΡΕΙ ο Αμερικανός Ρίτσαρντ Σιντ να είναι ο πρώτος που τόλμησε να
γνωστοποιήσει τις προθέσεις του, δεν είναι όμως ο μόνος που έχει σκεφτεί να
προχωρήσει στην κλωνοποίηση ανθρώπων. Οι έρευνες βιοτεχνολογίας καθοδηγούνται
από μια «χρυσή» βιομηχανία. Ο επιστημονικός ανταγωνισμός είναι μεγάλος, καθώς
η χρηματοδότηση από πολυεθνικές εταιρείες φτάνει τα επτάμισι δισεκατομμύρια
δολάρια τον χρόνο (2,1 τρισ. δρχ).

Η Ντόλι, το μόνο πετυχημένο ­ τουλάχιστον επισήμως ­ πείραμα κλωνοποίησης σε
θηλαστικό, επέφερε πολλά κέρδη στους δημιουργούς του. Τα οικονομικά συμφέροντα
που κρύβονται πίσω από τις έρευνες βιοτεχνολογίας, φαίνονται και στον τρόπο με
τον οποίο χειρίστηκαν το θέμα οι επιστήμονες. Έτσι, ενώ η Ντόλι γεννήθηκε τον
Ιούλιο του 1996 στο Ινστιτούτο Ρόσλιν της Σκωτίας, η ύπαρξή της έγινε γνωστή
επτά μήνες αργότερα, τον Ιανουάριο του 1997. Η καθυστέρηση αυτή οφείλετο σε
μια σειρά διαδικασιών που έπρεπε να γίνουν, προκειμένου οι «μπαμπάδες» της να
«εξαργυρώσουν» το επίτευγμά τους.

Μέχρι να γίνει η επίσημη ανακοίνωση, είχαν ήδη συμπληρώσει τις αιτήσεις για να
αναγνωρισθεί η πατέντα τους, ενώ τα ερευνητικά τους δοκίμια ήταν έτοιμα προς
δημοσίευση. «Το κέρδος προηγείται της επιστήμης», σημειώνει η ομότιμη
καθηγήτρια Βιολογίας στο Πανεπιστήμιο του Χάρβαρντ, Ρουθ Χάμπαρντ.

Παρ' όλο που ο δρ Ίαν Γουίλμουτ, ο Σκωτσέζος εμβρυολόγος, υπεύθυνος για την
κλωνοποίηση της Ντόλι, πραγματοποίησε το πείραμά του σε ένα μη κερδοσκοπικό
ίδρυμα, το Ινστιτούτο Ρόσλιν, τη χρηματοδότηση της ομάδας του ανέλαβε η
εταιρεία PPL Therapeutics. Πρόκειται για μια μικρή βρετανική εταιρεία
βιοτεχνολογίας, που ιδρύθηκε το 1987 από το Ινστιτούτο Ρόσλιν, το οποίο ήθελε
να δώσει εμπορικό ενδιαφέρον στην ερευνητική του δουλειά. Ήταν η PPL
Therapeutics που πήρε το δίπλωμα ευρεσιτεχνίας για την πιο διάσημη προβατίνα
του κόσμου.

Σύμφωνα με τα στοιχεία της παγκόσμιας μη κυβερνητικής οργάνωσης RAFI, η οποία
αντιμάχεται κάθε λογής πατέντες στη ζωή και τη φύση, αμέσως μετά την
ανακοίνωση της επιτυχούς κλωνοποίησης, οι μετοχές της PPL Therapeutics
ανέβηκαν κατά 16% μέσα σε μία ημέρα. Κι αυτό, τη στιγμή που για τις μικρές
εταιρείες βιοτεχνολογίας τα κέρδη εμφανίζονται συνήθως τέσσερα χρόνια μετά την
επιτυχία ενός πειράματος.

«Μόνο στην Αμερική, υπάρχουν 1.200 εταιρείες που δραστηριοποιούνται σε αυτόν
τον τομέα», επισημαίνει ο κ. Γιώργος Θηραίος, διευθυντής του Ινστιτούτου
Μοριακής Βιολογίας στο Ίδρυμα Τεχνολογίας και Έρευνας. «Η αγοραπωλησία των
μετοχών αυτών των εταιρειών στο αμερικανικό χρηματιστήριο ξεπερνά τα 200
δισεκατομμύρια δολάρια (56 τρισ. δρχ) τον χρόνο. Οι πωλήσεις των
βιοτεχνολογικών προϊόντων φτάνουν τα 15 δισ. δολάρια. Αυτή τη στιγμή, στην
παγκόσμια αγορά, κυκλοφορούν 40 βιοτεχνολογικά φάρμακα, ενώ άλλα 300 είναι
έτοιμα να βγουν στην αγορά».

Την ίδια στιγμή, στη Βρετανία, λειτουργούν άλλες 200 εταιρείες βιοτεχνολογίας,
ο τζίρος των οποίων αναμένεται να φτάσει τα πέντε δισ. λίρες (2,2 τρισ. δρχ.)
μέχρι το 2000. Τα υπέρογκα κέρδη εξηγούν γιατί επενδύονται τόσο μεγάλα ποσά σε έρευνες.

«Η περίπτωση του δρ Σιντ ξεφεύγει πολύ απο την έρευνα στο εργαστήριο. Μιλάμε
για δυνατότητα εφαρμογής, σε μεγάλη κλίμακα, τεχνικών που αλλάζουν ολόκληρη
την ζωη στον πλανήτη και όχι μόνο το σύστημα ηθικών αξιών», σημειώνει ο κ.
Νίκος Χαραλαμπίδης, υπεύθυνος Γενετικής Μηχανικής στο Ελληνικό Γραφείο της
Greenpeace. «Κι ενώ οι επιχορηγήσεις στην αντίστοιχη έρευνα ανέρχονται σε
πολλά εκατομμύρια δολάρια, άλλοι τομείς πολύ πιο κοντινοί στην αληθινή ζωή,
όπως η προληπτική ιατρική, στερούνται μιας τέτοιας δυνατότητας».

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N20</CAT>
<ED>
Κωδικός άρθρου: A16035N201</ED>
<ID>
ID:134414

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N20&aa=1</URL></REF>


Article

<CATEGORY>vin06</CATEGORY>

 <H2>Ετοιμάζουν συλλαλητήρια μαθητές, φοιτητές δάσκαλοι και καθηγητές
</H2>
ΕΒΔΟΜΑΔΑ κινητοποιήσεων θα είναι η ερχόμενη για τον χώρο της παιδείας. Για την
ερχόμενη Πέμπτη, 15 του μηνός, έχουν προαναγγείλει συλλαλητήριο στις 10.30 το
πρωί στα Προπύλαια μαθητές της Αθήνας και του Πειραιά, με κύρια αιτήματα την
αύξηση των δαπανών για την παιδεία και την αναβάθμιση της δημόσιας δωρεάν
παιδείας. Για την επομένη, 16 του μηνός, έχουν προαναγγείλει συλλαλητήριο στον
ίδιο χώρο φοιτητές των σχολών της Αθήνας.

Επίσης συλλαλητήριο στην Πλατεία Κάνιγγος και πορεία στο υπουργείο Παιδείας
αποφάσισαν να πραγματοποιήσουν από κοινού οι εκπαιδευτικές ομοσπονδίες των
δασκάλων και των καθηγητών.

Ήδη, στην Κέρκυρα υπό κατάληψη από τους μαθητές τελούν τα διδακτήρια των
Γενικών Λυκείων της πόλης. Οι μαθητές με την ενέργειά τους αυτή απαιτούν την
κατάργηση του νόμου Αρσένη για τις αλλαγές στην παιδεία.

Στο μεταξύ, ανεβλήθη η προγραμματισμένη για σήμερα επίσκεψη στην Κέρκυρα του
υπουργού Παιδείας, η οποία είχε ως σκοπό την εγκατάσταση της νέας Διοικούσης
Επιτροπής του Ιονίου Πανεπιστημίου.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N21</CAT>
<ED>
Κωδικός άρθρου: A16035N211</ED>
<ID>
ID:134415

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N21&aa=1</URL></REF>


Article

<CATEGORY>vin06</CATEGORY>

 <H2>Τίμησαν τον Τεμπονέρα
</H2>
ΠΑΤΡΑ

ΤΗ ΜΝΗΜΗ του καθηγητή Νίκου Τεμπονέρα τίμησαν χθες το βράδυ στην Πάτρα με
αφορμή τη συμπλήρωση επτά χρόνων από τότε που δολοφονήθηκε.

Αρχικά πραγματοποιήθηκε συγκέντρωση στον τόπο της θυσίας του καθηγητή και στη
συνέχεια έγιναν ομιλίες.

Συγκινητική ήταν η στιγμή όταν τα δύο παιδιά του αγωνιστή καθηγητή άφησαν
γαρίφαλα στο μνημείο «Νίκου Τεμπονέρα».

Οι ομιλητές, αφού αναφέρθηκαν στη θυσία του καθηγητή, απαίτησαν τον εντοπισμό
και την τιμωρία των ηθικών αυτουργών της δολοφονίας. Οι καθηγητές της Πάτρας,
χθες, πραγματοποίησαν δίωρη στάση εργασίας σε όλα τα σχολεία.

Με ανακοίνωσή της η ΕΛΜΕ Αχαΐας αναφέρει ότι «7 χρόνια μετά τη δολοφονία και
παρά τις αλλεπάλληλες καταδικαστικές αποφάσεις εις βάρος των ενόχων
συνεχίζεται η δικαστική περιπέτεια με νέα, την τέταρτη, δίκη σε λίγες ημέρες
στη Λάρισα, με στόχο την ελαχιστοποίηση ή και απαλλαγή των ενόχων από τις
ευθύνες τους».

ΣΤΗΝ ΚΑΒΑΛΑ

Τη μνήμη του καθηγητή Νίκου Τεμπονέρα τίμησαν χθες στην Καβάλα μαθητές και
καθηγητές του νομού. Την εκδήλωση μνήμης διοργάνωσαν οι σπουδαστές του ΤΕΙ
Καβάλας. Η ανοιχτή συγκέντρωση έγινε στην πλατεία Καπνεργάτη της πόλης.
Παρευρέθησαν μαθητές, σπουδαστές, καθηγητές, δάσκαλοι και άλλοι πολίτες.

Η εκδήλωση τελούσε υπό την αιγίδα της Πρωτοβουλίας Κοινωνικής Παρέμβασης, του
Ανεξάρτητου Δικτύου Μαθητών και της Ομάδας Σπουδαστών. Με την ευκαιρία της
συγκέντρωσης διάφοροι ομιλητές διατύπωσαν την αντίθεσή τους στο νομοσχέδιο
Αρσένη για την εκπαιδευτική μεταρρύθμιση.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N21</CAT>
<ED>
Κωδικός άρθρου: A16035N212</ED>
<ID>
ID:134467

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N21&aa=2</URL></REF>


Article

<CATEGORY>vin06</CATEGORY>

 <H2>Δικονομία και τεχνολογία
</H2>
ΘΕΣΣΑΛΟΝΙΚΗ.

Γραφείο Βόρειας Ελλάδας

«ΑΝΤΙΜΕΤΩΠΗ» με τη νέα τεχνολογία βρίσκεται η... Ποινική Δικονομία στα
δικαστήρια της Θεσσαλονίκης, όπου η καταχώρηση όλων των αποφάσεων στα
κομπιούτερ και όχι στα βιβλία, προκαλεί προβληματισμό, αλλά και αντιδράσεις
ανάμεσα σε δικαστικούς παράγοντες.

Το Εφετείο Θεσσαλονίκης, στο πλαίσιο του προγράμματος μηχανοργάνωσης που
βρίσκεται σε εξέλιξη στις δικαστικές υπηρεσίες στη συμπρωτεύουσα, εγκατέστησε
πρόσφατα κομπιούτερ και στο Τμήμα Δημοσίευσης Ποινικών Αποφάσεων.

Έτσι από τις αρχές του περασμένου μήνα, όλες οι δικαστικές αποφάσεις
(αθωώσεις, καταδίκες, αναβολές, αναιρέσεις, κ.ά.) καταχωρούνται απευθείας στο
πρόγραμμα των ηλεκτρονικών υπολογιστών. Όμως, οι δικαστικοί υπάλληλοι μόλις
άρχισαν να λειτουργούν τα κομπιούτερ, σταμάτησαν να «περνούν» τις αποφάσεις
στα βιβλία δημοσίευσης τα οποία υπάρχουν εδώ και δεκάδες χρόνια στις
δικαστικές υπηρεσίες σε ολόκληρη τη χώρα, από την εποχή της σύστασης του
ελληνικού κράτους.

Όπως υποστηρίζουν ορισμένοι δικαστές, δικηγόροι και άλλοι δικαστικοί
παράγοντες, σύμφωνα με την ισχύουσα Ποινική Δικονομία η δημοσίευση όλων των
αποφάσεων ­ ποινικών, αλλά και πολιτικών ­ σε βιβλία, είναι απαραίτητη.

Δικαστικοί κύκλοι υποστηρίζουν ότι το Εφετείο Θεσσαλονίκης είναι υποχρεωμένο
να καταγράφει τις αποφάσεις σε βιβλία, για να δοθεί έτσι η δυνατότητα σε κάθε
ενδιαφερόμενο να ενημερώνεται απευθείας και χωρίς τη μεσολάβηση υπαλλήλων,
αφού ­ όπως είναι φυσικό ­ είναι αδύνατον να χρησιμοποιηθούν από όλους τους
πολίτες τα κομπιούτερ. Όπως δήλωσαν στα «ΝΕΑ» εκπρόσωποι στον Δικηγορικό
Σύλλογο Θεσσαλονίκης, η μη τήρηση βιβλίων για τις αποφάσεις είναι αντίθετη στο
Σύνταγμα και τους νόμους και καταργεί την αρχή της δημοσιότητας, αφού στερεί
από τον κάθε πολίτη το δικαίωμα να ανοίξει απευθείας τα βιβλία και να ενημερωθεί.

Ανώτεροι δικαστικοί υπάλληλοι στο Εφετείο Θεσσαλονίκης, πάντως, υποστηρίζουν
ότι σύμφωνα με το πρόγραμμα μηχανοργάνωσης, οι δικαστικές αποφάσεις θα
εκτυπώνονται σε ειδικές μηχανογραφικές σελίδες και θα τοποθετούνται μέσα σε
φακέλους, αντικαθιστώντας έτσι τα παραδοσιακά ογκώδη βιβλία των δικαστηρίων
όλης της χώρας. Όπως υποστηρίζουν όμως οι ανώτεροι υπάλληλοι στο Εφετείο,
μέχρι στιγμής δεν έχει εγκατασταθεί ο εκτυπωτής στο Τμήμα Δημοσίευσης
Αποφάσεων και διαβεβαιώνουν ότι το πρόβλημα θα λυθεί σύντομα.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N21</CAT>
<ED>
Κωδικός άρθρου: A16035N213</ED>
<ID>
ID:134507

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N21&aa=3</URL></REF>


Article

<CATEGORY>vin06</CATEGORY>

 <H5>Ο ΑΡΙΣΤΕΙΔΗΣ ΚΑΜΑΡΑΣ ΘΥΜΑΤΑΙ ΤΗΝ ΕΝΔΟΞΗ ΠΟΡΕΙΑ ΤΟΥ ΠΑΟ ΠΡΟΣ ΤΟΝ ΤΕΛΙΚΟ ΤΟΥ '71
</H5><H2>Ο «Εγγλέζος» στο Γουέμπλεϊ
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

<H3>Ήταν μετά την πρόκριση στον τελικό, όταν συνειδητοποιήσαμε τι έχουμε κάνει.
Ήρθαν συνεργεία απ' όλο τον κόσμο, δημοσιογράφοι, μας φωτογράφιζαν στην
Ακρόπολη, εμένα επειδή ήμουν δικηγόρος με στήνανε έξω από τον Άρειο Πάγο, η
ομάδα παρήγγειλε κοστούμια, κάναμε διαφήμιση για την Ολυμπιακή...
</H3>
«Ήταν στο 63ο λεπτό. Ήμουν στα δεξιά του γηπέδου και η μπάλα παιζόταν
αριστερά. Χτυπάει το αράουτ ο Φυλακούρης και του τη γυρίζει ο Αθανασόπουλος.
Φεύγω με ταχύτητα από δεξιά και φωνάζω στον Αντωνιάδη, για να παρασύρει τους
αμυντικούς. Δημιουργείται ένα κενό και φεύγω διαγώνια. Τότε, σηκώνεται ο
Πούσκας και φωνάζει στον Φυλακούρη "Καμάρας, Καμάρας", μου πετάει την μπάλα ο
Τότης, τη βρίσκω στον αέρα, τη στρώνω και τραβάω με το αριστερό ένα σουτ με
όλη μου τη δύναμη».

Στον τελικό. Ο Αριστείδης Καμάρας ανάμεσα στον Κώστα Ελευθεράκη και τον
Γιόχαν Κρόιφ

ΤΟ ΓΚΟΛ αυτό ήταν το 3-0 επί του Ερυθρού Αστέρα, που έδωσε την πρόκριση για
τον Παναθηναϊκό στον τελικό του Κυπέλλου Πρωταθλητριών Ευρώπης. Ο Αριστείδης
Καμάρας, σκόρερ του τρίτου γκολ εκείνο το απόγευμα της 28ης Απριλίου 1971,
μέσα στην κατάμεστη Λεωφόρο, πανηγύρισε έξαλλα την επιτυχία της ομάδας του,
μαζί με όλη την Ελλάδα. Ή σχεδόν όλη την Ελλάδα; «Όλους. Θυμάμαι ότι μέσα στη
Λεωφόρο ήταν κρεμασμένα πανό που έγραφαν "Οι φίλαθλοι του Ολυμπιακού από την
Καλαμάτα, μαζί σας" και διάφορα τέτοια. Τα ίδια πανό υπήρχαν και λίγον καιρό
αργότερα στο Γουέμπλεϊ».

Εκείνη η ποδοσφαιρική περίοδος άρχισε με καλούς οιωνούς. Οι «παλιοί» Δομάζος,
Σούρπης, Οικονομόπουλος και Καμάρας και οι πιο «νέοι» υποδέχονται με δέος τον
Φέρεντς Πούσκας. Πηγαίνουν για προετοιμασία στην Ισπανία, όπου η Ρεάλ για να
τον τιμήσει του αφιερώνει το πρώτο φιλικό παιχνίδι της περιόδου,
αντιμετωπίζοντας τον Παναθηναϊκό. «Την παραμονή του παιχνιδιού, μετά το
φαγητό, ρωτάμε τον Πούσκας εάν μπορούμε να κάνουμε έναν περίπατο. Κοιτάζει το
ρολόι του και λέει: "Τώρα είναι 8.30, δεν θα έρθει κανείς νωρίτερα από τις 11
και αργότερα από τις 12". Μείναμε έκπληκτοι. Και την άλλη ημέρα είπε το
περίφημο "11 είναι αυτοί, 11 είμαστε κι εμείς". Κι έτσι, μέσα σ' ένα κατάμεστο
Μπερναμπέου, φέραμε 1-1. Ξαφνικά, σαν να μας ακούμπησε ένα ραβδί, από εκεί και
πέρα τονώθηκε η ομάδα, κάναμε νίκες, έγινε ένας Παναθηναϊκός αγνώριστος».

ΗΜΑΣΤΑΝ ΦΙΛΟΙ

Η ομάδα είχε δέσιμο. «Ευτυχήσαμε να είμαστε φίλοι με τα παιδιά και το κλίμα
ήταν πολύ καλό. Οι πλάκες του Παπαεμμανουήλ και του Φυλακούρη δεν είχαν αρχή
και τέλος, αλλά βέβαια, την ώρα που έπρεπε δουλεύαμε σκληρά». Τα πρώτα
παιχνίδια ήταν με τη Ζενές Ες του Λουξεμβούργου, για να ακολουθήσει η
τσεχοσλοβακική Σλόβαν και η βρετανική Έβερτον. «Το να παίζεις με την
πρωταθλήτρια Αγγλίας στο γήπεδό της, να προηγείσαι και τελικά να παίρνεις
ισοπαλία, ήταν κάτι φοβερό». Ακολούθησε το 4-1 του Ερυθρού Αστέρα στο
Βελιγράδι, που τους έκανε να παγώσουν και το 3-0 στην Αθήνα, που τους οδήγησε
τον τελικό απέναντι στον Άγιαξ.

«Στο Βελιγράδι είχαν έρθει Έλληνες απ' όλες τις γύρω χώρες, ακόμη και με
τρακτέρ. Όταν γυρίσαμε, βλέπαμε παντού γραμμένο το 3-0. Σε κασκόλ, σε πανό, σε
βενζινάδικα, σε τοίχους». Και υπήρχαν συνθήματα με τα παρατσούκλια όλων. Ο
Δομάζος ήταν ο «στρατηγός» και ο Καμάρας ο «πολέμαρχος». Είχε βέβαια κι ένα
άλλο παρατσούκλι: ο «Εγγλέζος», για την εκνευριστική ψυχραιμία την οποία
επεδείκνυε πολλές φορές. Όπως τότε, σ' ένα ντέρμπι με τον Ολυμπιακό, σε μια
φάση «μέσα στο καρέ μας, χτύπησε η μπάλα στο δοκάρι, μπροστά στο άδειο τέρμα.
Τρέξαμε όλοι οι αμυντικοί και σχεδόν πάνω στη γραμμή τη σταμάτησα και την
τράβηξα πίσω. Ο κόσμος πάγωσε, γιατί περίμεναν ότι θα την κλωτσήσω. Και καθώς
συνέρχονται και αρχίζουν να χειροκροτούν, ακούγεται μια φωνή από τις εξέδρες:
"Να σου χ... την Αγγλία"».

ΤΑ ΓΟΥΡΙΑ

Ο καθένας στην ομάδα είχε τα γούρια του. «Εγώ, ας πούμε, είχα τα τυχερά μου
κορδόνια, που ήθελα να φοράω πάντα και μάλιστα έπρεπε να τα δένω μέσα στο
γήπεδο. Η ομάδα είχε ως γούρι τη σειρά εμφάνισης στο γήπεδο. Δηλαδή, έπρεπε να
βγαίνουν πρώτοι ο Δομάζος, ο Οικονομόπουλος και ο Αντωνιάδης, ύστερα οι
υπόλοιποι, προτελευταίος εγώ και τελευταίος ο Σούρπης».

Ήταν μετά την πρόκριση στον τελικό, όταν «συνειδητοποιήσαμε τι έχουμε κάνει.
Ήρθαν συνεργεία από όλο τον κόσμο, δημοσιογράφοι, μας φωτογράφιζαν στην
Ακρόπολη, εμένα επειδή ήμουν δικηγόρος με στήνανε έξω από τον Άρειο Πάγο, η
ομάδα παρήγγειλε κοστούμια, το γκρι το καθημερινό και το μπλε το βραδινό,
κάναμε διαφήμιση για την Ολυμπιακή. Υπηρχε όμως και η αγωνία για τον Άγιαξ. «Ο
Πούσκας είχε δει την ομάδα δύο φορές και έκανε μια σωστή παρατήρηση. Είπε ότι
ο Αγιαξ είναι πολύ μεγάλη ομάδα, αλλά παίζει μισή ώρα ποδόσφαιρο και μετά
κουράζεται. Έτσι κι έγινε, το πρώτο γκολ μπήκε στο 5ο λεπτό και το δεύτερο από
καραμπόλα ήταν αυτογκόλ. Βέβαια, χάσαμε δυο - τρεις ευκαιρίες και ο Αντώνης ο
Αντωνιάδης κι εγώ». Ο Αριστείδης Καμάρας περιγράφει όλες τις φάσεις, μπαλιά
προς μπαλιά και είναι σαν να τις ζει εκείνη τη στιγμή. Στο ημίχρονο η ένταση
ήταν προφανής, αλλά «δεν ισχύουν αυτά που γράφτηκαν ότι θύμωσε ο Δομάζος και
τέτοια. Απλώς κράταγε πολύ την μπάλα και βέβαια έτρωγε τα τάκλιν των Ολλανδών,
γιατί αυτοί είχαν κι άλλον τρόπο παιχνιδιού».

Κι όταν το παιχνίδι τελείωσε και το όνειρο δεν έγινε πραγματικότητα, «αυτό που
αισθανόμασταν ήταν κάτι σαν άδειασμα. Είχαμε παλέψει για ένα πράγμα και είχαμε
κάνει και κάποια όνειρα...». Ακολούθησε η δεξίωση της ΟΥΕΦΑ στη μεγάλη αίθουσα
κι εκεί άρχισε να βγαίνει η κούραση. «Όμως, η ομάδα δεν έχασε το κέφι της.
Ακολούθησαν εννέα αγώνες, που τους είχαμε παραλείψει λόγω ετοιμασίας, σε 21
ημέρες. Δηλαδή, παίζαμε Τετάρτη - Κυριακή. Την πρώτη μισή ώρα κάναμε φοβερά
παιχνίδια και ύστερα κουραζόμασταν».

Υπάρχει, όμως, ακόμα και σήμερα, μια έντονη φημολογία για το ότι η μεγάλη
πορεία του Παναθηναϊκού συνέπεσε με τη δικτατορία. «Δεν είμαι απολογητής αυτής
της ομάδας, αλλά υπάρχουν στοιχεία που καταλύουν κάθε τέτοια σκέψη. Εκεί που
χρειάζεται κανείς να παραδεχτεί μια πικρή αλήθεια, είναι ότι τα παιχνίδια
γίνονται με τη διαιτησία. Ο Λινεμάγιερ στο Βελιγράδι μάς έσφαξε. Το πρώτο γκολ
δεν είχε μπει μέσα, ενώ το τρίτο ήταν φάουλ. Άσε, που δεν μου έδωσε πέναλτι
μετά το 3-1, όταν με κλάδεψε ο Πέτροβιτς. Να φανταστείς, μετά το φιάσκο εκείνο
ο Λινεμάγιερ έκανε δύο χρόνια να ξαναδιαιτητεύσει...».

Ο ΠΟΥΣΚΑΣ

Και ο Φέρεντς Πούσκας; Ποια ήταν τα λόγια του μετά το παιχνίδι; «Να θυμίσω ότι
το 1954 η εθνική ομάδα της Ουγγαρίας ήταν φοβερή κι εκτός συναγωνισμού, αφού
έπαιζαν Πούσκας, Λάντος, Νόραν, Κόστιτς και τόσοι άλλοι. Είχαν κερδίσει 8-3 τη
Γερμανία στα πρώτα παιχνίδια του Παγκοσμίου Κυπέλλου και στον τελικό πέφτουν
πάλι μαζί της. Οι Ούγγροι προηγήθηκαν 2-0, ακυρώθηκε ένα γκολ του Πούσκας και
τελικά η φοβερή εκείνη ομάδα έχασε με 3-2 το Παγκόσμιο Κύπελλο από τη
Γερμανία. Οπότε, όταν ρώτησαν τον Πούσκας «πώς αισθάνεστε που χάσατε από τον
Άγιαξ;» τούς απάντησε: «Η πορεία του Παναθηναϊκού ήταν πολύ σημαντική, αλλά
αφού έχασα το Παγκόσμιο το '54 στη Βέρνη, τι άλλο μπορεί να χάσω περισσότερο;».

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N22</CAT>
<ED>
Κωδικός άρθρου: A16035N221</ED>
<ID>
ID:134416

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N22&aa=1</URL></REF>


Article

<CATEGORY>vin06</CATEGORY>

 <H2>Έως το τέλος του '99 θα είναι έτοιμη η δυτική είσοδος Θεσσαλονίκης
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

ΕΩΣ ΤΟ τέλος του 1999 θα έχει ολοκληρωθεί η δυτική είσοδος της Θεσσαλονίκης,
σύνολο έργων κόστους 20 δισεκατομμυρίων δραχμών, που αποτελεί τη συνέχεια της
Εθνικής Οδού Αθηνών - Θεσσαλονίκης και την ενώνει με το κέντρο της πόλης.

Την πεποίθησή τους για την ολοκλήρωση του έργου εντός των χρονοδιαγραμμάτων
του εξέφρασαν χθες ο γενικός γραμματέας της Περιφέρειας Κεντρικής Μακεδονίας
Χάρης Σοφιανός και εκπρόσωποι των κατασκευαστριών εταιρειών.

Ήδη έχουν απορροφηθεί περίπου 10 δισ., από τα οποία 8 δισ. έχουν διατεθεί για
τις απαιτούμενες απαλλοτριώσεις. Σε ό,τι αφορά τον κατασκευαστικό τομέα, έχει
υλοποιηθεί το 25 - 30% του έργου, όπως είπε ο Χ. Σοφιανός.

Το οδικό τμήμα της δυτικής εισόδου της Θεσσαλονίκης έχει μήκος τρία
χιλιόμετρα. Θα διαθέτει τρεις λωρίδες ανά κατεύθυνση, με διαχωριστική νησίδα
και πεζοδρόμια. Ακόμη, στο πλαίσιο του ίδιου έργου κατασκευάζονται έξι
γέφυρες, το αποχετευτικό δίκτυο (2,5 δισ.) της περιοχής από τα Δικαστήρια ώς
τον Δενδροπόταμο και αντιπλημμυρικά έργα.

Για την κατασκευή της δυτικής εισόδου επιβάλλεται η μετακίνηση παραδοσιακού
κτιρίου του Οργανισμού Σιδηροδρόμων Ελλάδας στην περιοχή του παλιού
σιδηροδρομικού σταθμού. Το κτίριο ήταν η κατοικία του διοικητή των
σιδηροδρόμων στην αρχή του αιώνα. Το βάρος εκτιμάται σε 2.000 τόνους και θα
μετακινηθεί την Τρίτη σε απόσταση 30 - 40 μέτρων, καθώς από τη σημερινή θέση
του έχει χαραχθεί να «περάσει» το οδικό τμήμα της δυτικής εισόδου της
Θεσσαλονίκης. Το εγχείρημα θα κοστίσει 230 εκατομμύρια δραχμές.

Το έργο συγχρηματοδοτείται από εθνικά και κοινοτικά κονδύλια, έχει ενταχθεί
στα Περιφερειακά Επιχειρησιακά Προγράμματα και υλοποιείται από τις υπηρεσίες
της Περιφέρειας Κεντρικής Μακεδονίας.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N39</CAT>
<ED>
Κωδικός άρθρου: A16035N391</ED>
<ID>
ID:134417

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N39&aa=1</URL></REF>


Article

<CATEGORY>vin06</CATEGORY>

 <H5>ΚΑΙ ΠΑΛΙ ΣΤΟ ΤΙΜΟΝΙ ΤΗΣ ΟΛΥΜΠΙΑΚΗΣ Ο Θ. ΤΣΑΚΙΡΙΔΗΣ
</H5><H5>Το Τζάμπο «έχασε» έναν κινητήρα!
</H5><H2>Δεύτερη... προσγείωση
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Ύστερα από απουσία περίπου τριών χρόνων από τα διοικητικά της Ολυμπιακής
Αεροπορίας ο Θεόδωρος Τσακιρίδης επανέρχεται και πάλι στο πηδάλιο του εθνικού
αερομεταφορέα, στη θέση του διευθύνοντος συμβούλου.

Τρία χρόνια έλειψε από τα διοικητικά της Ο.Α. ο μηχανολόγος - μηχανικός
Θόδωρος Τσακιρίδης

ΤΗΝ ΙΔΙΑ στιγμή, στη θέση του προέδρου της Ο.Α. τοποθετείται ο
συγκοινωνιολόγος και πολιτικός μηχανικός Βασίλης Στεφανής.

Όπως ανακοινώθηκε χθες από το υπουργείο Μεταφορών και Επικοινωνιών, ο κ.
Τσακιρίδης επελέγη για τη θέση του διευθύνοντος συμβούλου της Ο.Α. με τις
διαδικασίες που προβλέπει ο Νόμος 2414/96 περί εκσυγχρονισμού των ΔΕΚΟ.

Ο κ. Τσακιρίδης, που είναι διπλωματούχος μηχανολόγος-μηχανικός με
μεταπτυχιακές σπουδές στο αγγλικό Πανεπιστήμιο Surrey, είχε διατελέσει
διευθύνων σύμβουλος και γενικός διευθυντής της Ο.Α. την περίοδο 1993 - 1995.

Από τις θέσεις αυτές είχε εργαστεί για την κατάρτιση του προγράμματος
εξυγίανσης του εθνικού αερομεταφορέα, ενώ σήκωσε από την πλευρά της Ο.Α. όλο
το βάρος των διαπραγματεύσεων με τα αρμόδια όργανα της Ευρωπαϊκής Ένωσης.
Όμως, λίγο μετά την ψήφιση του Νόμου 2271/94 (στα τέλη του 1994) για τη
διαγραφή των χρεών της Ο.Α. και την έναρξη του προγράμματος εξυγίανσής της ­
στην κατάρτιση του οποίου είχε καθοριστικό ρόλο ­ αντικαταστάθηκε και στη θέση
του τοποθετήθηκε ο Ρήγας Δογάνης.

Ο ίδιος, όπως ανέφερε χθες στα «ΝΕΑ», γνωρίζει πολύ καλά την κατάσταση που
επικρατεί σήμερα στην Ο.Α. τόσο στον οικονομικό όσο και στον οργανωτικό τομέα
και εξέφρασε φόβους ότι η εταιρεία ενδεχομένως να βρίσκεται σε χειρότερη μοίρα
από το 1993.

Σημειώνεται ότι της χθεσινής επιλογής του κ. Τσακιρίδη για τη θέση του
διευθύνοντος συμβούλου της Ο.Α. είχε προηγηθεί πριν από λίγες μέρες η επιλογή
του Νικολάου Καρδάση, η οποία όμως δεν τελεσφόρησε, καθώς ο ίδιος δεν
παρουσιάστηκε στην Επιτροπή Ακροάσεων της Βουλής και απέσυρε και επισήμως την
υποψηφιότητά του.

Ο Βασίλης Στεφανής, που τοποθετήθηκε στη θέση του προέδρου της Ο.Α., στο
παρελθόν ήταν κοσμήτωρ της Πολυτεχνικής Σχολής Θράκης και έχει να επιδείξει
αρκετές μελέτες και συγγράμματα σε θέματα αερομεταφορών και συγκοινωνιών.

Υπενθυμίζεται ότι για τη θέση αυτή είχε επιλεγεί αρχικά ο καθηγητής Εμμανουήλ
Φθενάκης, ο οποίος όμως υπέβαλε την παραίτησή του στον υπουργό Μεταφορών
προτού καν αναλάβει τα καθήκοντά του.

Η νέα ηγεσία της Ο.Α. αναμένεται να παρουσιαστεί στην Επιτροπή Ακροάσεων της
Βουλής την ερχόμενη Τρίτη 13 Ιανουαρίου ή το αργότερο την ερχόμενη Πέμπτη.

ΚΑΘΗΛΩΜΕΝΟ στο αεροδρόμιο της Νέας Υόρκης βρίσκεται από προχτές ένα Τζάμπο της
Ολυμπιακής Αεροπορίας, το οποίο στη διάρκεια της προσγείωσής του στο
αεροδρόμιο Κένεντι «έχασε» έναν από τους τέσσερις κινητήρες του.

Επισήμως, από κύκλους της Ο.Α., αναφερόταν χτες ότι «το αεροσκάφος παραμένει
στις ΗΠΑ λόγω σοβαρής τεχνικής βλάβης που παρουσιάστηκε στον υπ' αριθμόν 4
κινητήρα του, ο οποίος τέθηκε εκτός λειτουργίας».

Όμως, από πηγές των τεχνικών της εταιρείας υποστηριζόταν ότι στη διάρκεια της
προσγείωσης του Boeing 747, λόγω ισχυρών καθοδικών ρευμάτων, ο ένας από τους
ακραίους κινητήρες του προσέκρουσε ελαφρά στο διάδρομο με αποτέλεσμα να
υποστεί σοβαρές ζημιές. Οι ίδιες πηγές συμπλήρωναν ότι η πρόσκρουση ήταν τόσο
ελαφρά, που δεν έγινε καν αντιληπτή από τους επιβάτες.

Το αεροσκάφος με κυβερνήτη τον κ. Παναγιώτη Μουρμουρή (θεωρείται από τους
πλέον έμπειρους πιλότους της Ο.Α.), που εκτελούσε την πτήση «411», αναχώρησε
από την Αθήνα προς τη Νέα Υόρκη με 210 επιβάτες την περασμένη Πέμπτη στις
12.35 το μεσημέρι.

Φτάνοντας στη Νέα Υόρκη (στις 4 μ.μ. τοπική ώρα) το Τζάμπο της Ο.Α. συνάντησε
πυκνή ομίχλη και πήρε εντολή από τον πύργο ελέγχου του αεροδρομίου να
κατευθυνθεί για προσγείωση στο αεροδρόμιο της Βοστώνης.

Τρεις ώρες αργότερα και μετά τον ανεφοδιασμό του με καύσιμα στη Βοστώνη, το
Boeing 747 της Ο.Α. με τους 210 επιβάτες, απογειώθηκε και πάλι με προορισμό το
αεροδρόμιο της Νέας Υόρκης, όπου στο μεταξύ είχε βελτιωθεί μεν η ορατότητα,
αλλά εξακολουθούσαν να πνέουν ισχυροί άνεμοι. Σύμφωνα πάντα με τους τεχνικούς
της Ο.Α., οι ισχυροί άνεμοι ήταν η αιτία της ανώμαλης προσγείωσης του Τζάμπο.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N39</CAT>
<ED>
Κωδικός άρθρου: A16035N392</ED>
<ID>
ID:134468

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N39&aa=2</URL></REF>


Article

<CATEGORY>vin06</CATEGORY>

 <H2>Σκηνοθετούσαν ναυάγιο για τα ασφάλιστρα!..
</H2>
<AUTHOR>ΚΩΣΤΑΣ ΠΑΠΑΠΕΤΡΟΥ</AUTHOR>

Έλληνας εφοπλιστής με ανώτερο στέλεχος γνωστής ισραηλινής πολυεθνικής
εταιρείας σεκιούριτι, με παράρτημα και στην Αθήνα, σχεδίαζαν τη βύθιση ενός
πλοίου του Έλληνα πλοιοκτήτη προκειμένου ο τελευταίος να εισπράξει την ασφάλεια.

Ο ισραηλινός που ζει στην Αθήνα συνελήφθη από την ισραηλινή Αστυνομία και
ανακρίνεται για την υπόθεση, ενώ μαζί του συνελήφθησαν και άλλοι τρεις
Ισραηλινοί που είχαν επισκεφθεί την Ελλαδα.

Η ισραηλινή Αστυνομία που ερευνά την υπόθεση με απόλυτη μυστικότητα ενημέρωσε,
στο πλαίσιο της συνεργασίας μεταξύ των δύο χωρών, το Αρχηγείο του Λιμενικού
και έδωσε δύο ονόματα Ελλήνων συνεργατών του Ισραηλινού στελέχους της
πολυεθνικής εταιρείας σεκιούριτι, ενώ απεκάλυψε και το όνομα του Έλληνα
εφοπλιστή ο οποίος σχεδίαζε τη βύθιση του πλοίου του για την είσπραξη των ασφαλίστρων.

Οι δύο Έλληνες συνεργάτες του Ισραηλινού ανακρίθηκαν από τη Λιμενική
Αστυνομία βάσει συγκεκριμένου ερωτηματολογίου ώστε να μη διαρρεύσει η υπόθεση. 
Η ισραηλινή Αστυνομία, η οποία διερευνά τη συγκεκριμένη υπόθεση, εξετάζει το
ενδεχόμενο αν ο συγκεκριμένος εφοπλιστής με τους Ισραηλινούς συνεργάτες του
της εταιρείας σεκιούριτι είχαν και στο παρελθόν συνεργασθεί για τη βύθιση
κάποιου πλοίου. Πηγές του Λιμενικού Σώματος χαρακτήριζαν αργά χθες το βράδυ
την υπόθεση ως «υπόθεση ρουτίνας» στα πλαίσια της συνεργασίας με τις
ισραηλινές Αρχές. 
Αντίθετα, πηγές από το Ισραήλ έλεγαν ότι η υπόθεση «έχει βάθος» και αυτό
δικαιολογεί και τη μυστικότητα των ερευνών αφού η ισραηλινή Αστυνομία και οι
μυστικές υπηρεσίες είχαν και πάλι ασχοληθεί πριν από λίγους μήνες με τις
«δραστηριότητες» της συγκεκριμένης πολυεθνικής εταιρείας σεκιούριτι.

Όσον αφορά τον Έλληνα πλοιοκτήτη ­ το όνομα του οποίου έχουν «ΤΑ ΝΕΑ» ­ δεν
έχει ενοχληθεί μέχρι στιγμής, ύστερα από υπόδειξη των Ισραηλινών, ώστε να μην
προλάβει να διαφύγει στο εξωτερικό ή να εξαφανίσει τα στοιχεία τα οποία
συνθέτουν την βρώμικη αυτή υπόθεση.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N39</CAT>
<ED>
Κωδικός άρθρου: A16035N393</ED>
<ID>
ID:134508

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N39&aa=3</URL></REF>


Article

<CATEGORY>vin11</CATEGORY>

 <H2>Απάντηση για το οικολογικό πρόγραμμα του υπουργείου Αιγαίου
</H2>
Σε ρεπορτάζ των «ΝΕΩΝ», σχετικά με οικολογικό πρόγραμμα του υπουργείου
Αιγαίου, απαντά η υπουργός κ. Ελισάβετ Παπαζώη:«Λυπάμαι που η έγκριτη
εφημερίδα σας, σε χθεσινό δημοσίευμα με τίτλο "Ατυχής πρωτοβουλία",
αναφερόμενη στο πρόγραμμα του υπουργείου Αιγαίου για την οικολογική αξιοποίηση
των μικρών νησιών του Αρχιπελάγους, παρουσιάζει απολύτως λανθασμένα στοιχεία
και εξάγει αυθαίρετα συμπεράσματα που παραπληροφορούν.

Πιο συγκεκριμένα:

* Εμφανίζει ότι το πρόγραμμα αφορά "14 βραχονησίδες μόλις λίγα μίλια από τις
ακτές της Τουρκίας". Αντίθετα, η αλήθεια είναι ότι πρόκειται για μικρά νησιά
και νησίδες διαφορετικού μεγέθους, αλλά σίγουρα όχι "βράχια" και
"βραχονησίδες". Κάποια από αυτά κατοικούνται μόνιμα, όπως η Ψέριμος, με 79
κατοίκους, Δημοτικό Σχολείο, Αστυνομία κ.λπ., άλλα κατοικούνται εποχικά, ενώ
σχεδόν όλα το καλοκαίρι δέχονται οργανωμένες επισκέψεις από διπλανά νησιά ή
από τουρίστες.

* Είναι, επίσης, απολύτως αναληθές ότι το χαρακτηριστικό τους είναι πως
βρίσκονται μόλις λίγα μίλια από τις ακτές της Τουρκίας. Αντίθετα, είναι
διάσπαρτα στο Αιγαίο, σε απόσταση από τις ακτές της Τουρκίας μέχρι και πάνω
από 100 ν. μίλια, όπως η Παχιά Ανάφης, Σαρία Καρπάθου, Αρμαθιά Κάσου, με
χαρακτηριστικό την εγγύτητά τους σε μεγάλα νησιά, όπως Λέσβος, Κάλυμνος,
Πάτμος, Σύμη, Οινούσσες, στην Τοπική Αυτοδιοίκηση των οποίων συνήθως ανήκουν.

* Κοινό χαρακτηριστικό τους είναι σίγουρα το οικολογικό τους ενδιαφέρον, που
τεκμηριώνεται από μακροχρόνιες έρευνες Ελλήνων επιστημόνων και οικολογικών
οργανώσεων και η ένταξη, στην πλειονότητά τους, στο δίκτυο ευαίσθητων
οικολογικών περιοχών του κοινοτικού προγράμματος NATURA 2000.

* Η γειτνίαση των μικρών αυτών νησιών με τα πιο μεγάλα και ανεπτυγμένα,
καθιστά απαραίτητη την έγκαιρη και ήπια αξιοποίησή τους για την προστασία των
ευαίσθητων οικοσυστημάτων τους.

* Με δεδομένο ότι τα νησιά αυτά σε κάποιες περιπτώσεις έχουν ήδη οικονομική
δραστηριότητα, αλλά και λόγω της εγγύτητάς τους στα μεγαλύτερα, δεν κατανοούμε
την επιχειρηματολογία περί "διεκδίκησης" από την Ελλάδα "ηπειρωτικής υφαλοκρηπίδας".

* Είναι ευχής έργον, πάντως, που ο συντάκτης αναγνωρίζει το δικαίωμα στην
ελληνική κυβέρνηση "να κάνει ό,τι θέλει με βραχονησίδες που βρίσκονται μέσα
στην ελληνική κυριαρχία" (!) παρ' όλο που στη συνέχεια κρίνει ως "ατυχή" ακόμα
και την ανακοίνωση μιας "τέτοιας πρωτοβουλίας" εξαιτίας "της κρίσης στις
ελληνοτουρκικές σχέσεις". Βέβαια, ένα εύλογο ερώτημα είναι πότε άραγε δεν θα
είναι σε κρίση οι σχέσεις Ελλάδας και Τουρκίας ή πότε δεν θα έχει η Τουρκία
αξιώσεις για νησιά ή νησίδες μας, ώστε να μας "επιτρέπονται" προγράμματα και
οι ανακοινώσεις τους.

* Πάντως, για ενημέρωσή σας, σας γνωρίζω ότι το Πρόγραμμα υποβλήθηκε τον
Φεβρουάριο του 1997, εγκρίθηκε τον Οκτώβριο του ιδίου έτους και ανακοινώθηκε
από εμάς, αφού προηγουμένως είχε δημοσιευθεί στον τοπικό Τύπο του Αιγαίου, όχι
πάντως με δική μας πρωτοβουλία».

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N40</CAT>
<ED>
Κωδικός άρθρου: A16035N401</ED>
<ID>
ID:134407

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N40&aa=1</URL></REF>


Article

<CATEGORY>vin11</CATEGORY>

 <H2>Χάσαμε το παιχνίδι
</H2>
Η ΕΛΛΑΔΑ έχει χάσει το παιχνίδι του τουρισμού σε όλες τις περιοχές της χώρας,
παρατηρεί ο κ. Κώστας Ξυλούρης, τουριστικός πράκτορας. Δεν υπάρχει, προσθέτει
ο αναγνώστης μας, τουριστική οργάνωση ούτε για τα υψηλά, ούτε για τα μεσαία,
αλλά ούτε και για τα χαμηλά εισοδήματα.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N40</CAT>
<ED>
Κωδικός άρθρου: A16035N402</ED>
<ID>
ID:134464

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N40&aa=2</URL></REF>


Article

<CATEGORY>vin11</CATEGORY>

 <H2>Να δίνονται αποζημιώσεις
</H2>
Η ΠΟΛΙΤΕΙΑ είναι υποχρεωμένη, σύμφωνα με τον νόμο, να αποζημιώνει τους
ιδιοκτήτες, τα καταστήματα των οποίων υφίστανται καταστροφές από επιθέσεις
διαφόρων ομάδων, κατά τη διάρκεια διαδηλώσεων. Αυτό παρατηρεί ο κ. Παναγιώτης
Δημόπουλος, από την Αθήνα.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N40</CAT>
<ED>
Κωδικός άρθρου: A16035N403</ED>
<ID>
ID:134504

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N40&aa=3</URL></REF>


Article

<CATEGORY>vin11</CATEGORY>

 <H2>Θα είναι λάθος
</H2>
ΘΑ ΕΙΝΑΙ λάθος να νομιμοποιηθούν οι λαθρομετανάστες στην Ελλάδα, παρατηρεί η
κ. Ελίζα Καλογιάννη από την Αθήνα, προσθέτοντας ότι κάτι τέτοιο μπορεί να
δημιουργήσει μειονότητες που δεν θα είναι εύκολο να απομακρυνθούν στο μέλλον.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N40</CAT>
<ED>
Κωδικός άρθρου: A16035N404</ED>
<ID>
ID:134532

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N40&aa=4</URL></REF>


Article

<CATEGORY>vin11</CATEGORY>

 <H2>Οι συγκοινωνίες
</H2>
ΠΑΡΑ τις εξαγγελίες, η κατάσταση στις συγκοινωνίες δεν έχει αλλάξει: τα
λεωφορεία της γραμμής της Νέας Κυψέλης κάνουν μετά τις 9 το βράδυ μέχρι και 45
λεπτά για να περάσουν από τις στάσεις. Αυτό σημειώνει ο κ. Γιώργος Καφετζής,
από το Αιγάλεω.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N40</CAT>
<ED>
Κωδικός άρθρου: A16035N405</ED>
<ID>
ID:134545

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N40&aa=5</URL></REF>


Article

<CATEGORY>vin11</CATEGORY>

 <H2>Ο Παπασπύρου
</H2>
Ο ΓΙΑΝΝΗΣ Παπασπύρου θα πρέπει να ηγηθεί του ψηφοδελτίου του ΠΑΣΟΚ στις
δημοτικές εκλογές που έρχονται, σημειώνει ο κ. Θεμ. Σταυριανός, από τον Πειραιά.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N40</CAT>
<ED>
Κωδικός άρθρου: A16035N406</ED>
<ID>
ID:134552

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N40&aa=6</URL></REF>


Article

<CATEGORY>vin06</CATEGORY>

 <H5>ΣΤΗΝ ΙΔΙΑ ΤΡΑΠΕΖΑ ΠΥΡΟΒΟΛΕΙΤΑΙ Ο ΙΔΙΟΣ ΑΥΤΟΠΤΗΣ ΣΕ 15 ΜΗΝΕΣ!
</H5><H2>Δύο φορές θύμα στην... ίδια ληστεία
</H2>
Την Αγροτική Τράπεζα στο Χαϊδάρι και την Εθνική Τράπεζα στον Εύοσμο
Θεσσαλονίκης «χτύπησαν» χθες ληστές, που κατόρθωσαν να διαφύγουν. Θύματα
ληστείας έπεσαν ακόμη, στα Άνω Πατήσια, Βρετανός υπήκοος και ηλικιωμένο
ζευγάρι.«Π ΛΟΥΣΙΟΤΕΡΟΙ» κατά 8.500.000 δρχ. έφυγαν χθες από το υποκατάστημα
της Αγροτικής Τράπεζας Ελλάδος στην οδό Κερασούντος 5 στο Χαϊδάρι οι τρεις ληστές.

Στις 12.55 το μεσημέρι δύο ένοπλοι κουκουλοφόροι εισέβαλαν στο υποκατάστημα
και αφού ακινητοποίησαν με την απειλή πιστολιών πελάτες και υπαλλήλους άρπαξαν
από τα δύο ταμεία 8.500.000 δρχ.

Οι δράστες επιβιβάσθηκαν στη συνέχεια σε μοτοσυκλέτα τύπου εντούρο που
οδηγούσε τρίτος συνεργός τους και εξαφανίσθηκαν. Η μοτοσυκλέτα που
χρησιμοποίησαν οι δράστες για τη διαφυγή τους έφερε κλεμμένη πινακίδα κυκλοφορίας.

Ένα ηλικιωμένο ζευγάρι και ένας Βρετανός υπήκοος έπεσαν χθες μετά τα μεσάνυχτα
θύματα νεαρών που τους λήστεψαν.

Η πρώτη ληστεία έγινε 10 λεπτά μετά τα μεσάνυχτα στην οδό Πάτμου 45 στα Άνω
Πατήσια. Τρεις νεαροί Αλβανοί επιτέθηκαν στον 63χρονο Ντάουλιγκ Στούαρτ την
ώρα που έμπαινε στο σπίτι του και αφού τον γρονθοκόπησαν τού άρπαξαν 180.000 δρχ.

Η «τύχη» ευνόησε την Αστυνομία καθώς λίγο αργότερα στη διασταύρωση των οδών
Τύχης και Αχαρνών στον Κολωνό συνέλαβαν τον έναν από τους δράστες. Πρόκειται
για τον 23χρονο Αλβανό Νταλάνη Λούλιαν.

Νύχτα τρόμου πέρασαν και δύο ηλικιωμένοι, ο 86χρονος Νίκος Κυριακόπουλος και η
80χρονη σύζυγός του που δέχθηκαν την επίθεση δύο νεαρών στο διαμέρισμά τους
στον πρώτο όροφο πολυκατοικίας στην οδό Λασκαράτου 1 στα Άνω Πατήσια.

Η ληστεία έγινε χθες στις 3.30 μετά τα μεσάνυχτα και οι δράστες αφού χτύπησαν
με γροθιές τους δυο ηλικιωμένους άρπαξαν 300.000 δρχ.

Ληστές, εξάλλου, χτύπησαν χθες στη 1.30 το μεσημέρι και την Εθνική Τράπεζα
στον Εύοσμο Θεσσαλονίκης.

Δύο 20χρονοι ­ πιθανόν Τσιγγάνοι σύμφωνα με την ανακοίνωση της Αστυνομίας ­
εισέβαλαν στο υποκατάστημα της Εθνικής Τράπεζας, που βρίσκεται στη διασταύρωση
των οδών Μεγάλου Αλεξάνδρου και Σμύρνης, στην περιοχή του Ευόσμου.

Στην τράπεζα βρίσκονταν εκείνη την ώρα υπάλληλοι και λιγοστοί πελάτες. Οι
δράστες, που φορούσαν κουκούλες, τους απείλησαν με πιστόλια και ζήτησαν
χρήματα. Όταν αντιλήφθηκαν ότι τα ταμεία ήταν άδεια εξανάγκασαν τους
υπαλλήλους να βάλουν τα χρήματα από το χρηματοκιβώτιο σε πλαστική σακούλα.

Στη συνέχεια βγήκαν από το υποκατάστημα και επιχείρησαν να διαφύγουν με
μοτοσυκλέτα. Τους καταδίωξαν υπάλληλοι και πολίτες, ενώ παράλληλα ειδοποιήθηκε
η Αστυνομία.

Οι δράστες, πιθανόν επειδή φοβήθηκαν, άρχισαν να πυροβολούν στον αέρα. Σφαίρες
τραυμάτισαν τον 56χρονο Νικόλαο Μερτζάνη, ο οποίος εκείνη την ώρα επισκεύαζε
στον δρόμο το αυτοκίνητό του.

Σε πυλωτή πολυκατοικίας στην οδό Ορθοδοξίας, οι δράστες εγκατέλειψαν την
πλαστική σακούλα με τα χρήματα και τα πιστόλια και στη συνέχεια κατευθύνθηκαν
στον καταυλισμό των Τσιγγάνων.

Ο 56χρονος μεταφέρθηκε στο Νοσοκομείο «Παπανικολάου», όπου οι γιατροί
διαπίστωσαν ότι η σφαίρα τον τραυμάτισε στα νεφρά. Υποβλήθηκε σε χειρουργική
επέμβαση και σύμφωνα με τις εκτιμήσεις των γιατρών η ζωή του δεν διατρέχει κίνδυνο.

Χαρακτηριστική λεπτομέρεια: ο 56χρονος είχε πυροβοληθεί στις 20 Σεπτεμβρίου
του 1996 από άλλους ληστές, που είχαν χτυπήσει και πάλι το υποκατάστημα της
Εθνικής Τράπεζας στον Εύοσμο, και οι οποίοι καθώς διέφευγαν νόμισαν ότι τους καταδίωκε.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N42</CAT>
<ED>
Κωδικός άρθρου: A16035N421</ED>
<ID>
ID:134418

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N42&aa=1</URL></REF>


Article

<CATEGORY>vin06</CATEGORY>

 <H2>Αναβλήθηκε η δίκη των αγροτών
</H2>
<AUTHOR>Γ. ΒΟΥΝΑΤΣΟΣ</AUTHOR>

ΛΑΡΙΣΑ

ΑΝΑΒΛΗΘΗΚΕ για τις 18 Νοεμβρίου 1998 η δίκη των 22 αγροτών χθες από το
Τριμελές Πλημμελειοδικείο Λάρισας. Η αναβολή έγινε έπειτα από αίτημα της
υπεράσπισης για μια ενιαία δίκη των αγροτών που κατηγορούνται για παρακώλυση
συγκοινωνιών, κατά τις κινητοποιήσεις του Δεκεμβρίου του 1996.

Για την 18η Νοεμβρίου 1998 έχει ορισθεί και άλλη δίκη αγροτών που επίσης είχε
αναβληθεί. Οι συνήγοροι υπεράσπισης ζήτησαν να γίνει και αυτή η δίκη την ίδια
ημέρα εφόσον η κατηγορία είναι η ίδια για όλους τους αγρότες, αίτημα που έγινε
δεκτό από την έδρα.

Βέβαια, ορισμένα μέλη της Πανθεσσαλικής Συντονιστικής Επιτροπής ζήτησαν να
γίνει η δίκη χθες, κάτι που δεν ήταν δυνατό λόγω του γεγονότος ότι είχε
περάσει η ώρα.

Όπως δήλωσε ο κ. Ι. Πατάκης οι αγρότες για μια ακόμη φορά αναγκάζονται να
βγουν στους δρόμους στις 2 Φεβρουαρίου εφόσον η κυβέρνηση δεν φροντίζει να
δώσει λύσεις στα οξυμμένα προβλήματά τους. Όπως τόνισε οι δίκες δεν μπορούν να
κάμψουν το φρόνημα των αγροτών που θα συνεχίζουν να αγωνίζονται μέχρι να δικαιωθούν.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N42</CAT>
<ED>
Κωδικός άρθρου: A16035N422</ED>
<ID>
ID:134469

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N42&aa=2</URL></REF>


Article

<CATEGORY>vin06</CATEGORY>

 <H2>Στα δίχτυα τους ψάρι 150 κιλών
</H2>
ΒΟΛΟΣ

ΕΝΑ ΤΕΡΑΣΤΙΟ ψάρι, που ονομάζεται Προπέλα, έπεσε στα δίχτυα της ανεμότρατας
«Αργώ», που ψάρευε στην περιοχή Λέκι Κεραμιδίου, ανοιχτά των ακτών του
Ανατολικού Πηλίου.Το ψάρι ζυγίζει περίπου 150 κιλά, δεν τρώγεται και είναι ένα
σπάνιο είδος για τα νερά του Αιγαίου Πελάγους, αφού κυρίως ζει στις νότιες θάλασσες.

Σχετικά ενημερώθηκε το Τμήμα Φυτικής και Ζωικής Παραγωγής του Πανεπιστημίου
Θεσσαλίας. Όπως δήλωσε ο ιθχυέμπορος κ. Σπ. Τσιαντός, το ψάρι πιθανότατα έχασε
τον προσανατολισμό του και βγήκε κοντά στις ακτές του Ανατολικού Πηλίου, για
να πέσει στα δίχτυα της «Αργούς».

Οι ψαράδες του Βόλου υποστηρίζουν ότι τέτοια ψάρια σπάνια αλιεύονται στην
περιοχή του Βορείου Αιγαίου. 
<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N42</CAT>
<ED>
Κωδικός άρθρου: A16035N423</ED>
<ID>
ID:134509

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N42&aa=3</URL></REF>


Article

<CATEGORY>vin06</CATEGORY>

 <H2>Το εγκατέλειψε γιατί δεν είχε λεφτά...
</H2>
ΓΙΑΝΝΙΝΑ

«ΔΕΝ ΕΧΩ λεφτά να το κρατήσω. Εύχομαι να πέσει σε καλά χέρια». Αυτά έγραφε το
σημείωμα που ήταν καρφιτσωμένο πάνω σε μια κόκκινη ρόμπα που μαζί με μια
μπλούζα τύλιγαν το γυμνό κορμάκι ενός νεογέννητου κοριτσιού, βάρους 2 περίπου
κιλών, το οποίο η μητέρα του εγκατέλειψε χθες, έξω από το ιατρείο του
γαστρεντερολόγου κ. Σπυρ. Γεωργίου.

Το ιατρείο του κ. Γεωργίου βρίσκεται, στον πρώτο όροφο πολυκατοικίας, στην οδό
21ης Οκτωβρίου και στο ίδιο κτίριο στεγάζονται πολλά ιατρεία. Κλήθηκε η
Αστυνομία και παρέλαβε το κοριτσάκι, το οποίο τώρα βρίσκεται στο Νοσοκομείο
της Πρέβεζας, όπου οι γιατροί το εξέτασαν και το βρήκαν υγιέστατο. Το γράμμα
που άφησε η άγνωστη μητέρα του παιδιού ήταν γραμμένο στα ελληνικά, αλλά είχε
και μερικές λέξεις στα ξένα, ενώ σε κάποιο σημείο είχε τη λέξη «Βοσνία».

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N42</CAT>
<ED>
Κωδικός άρθρου: A16035N424</ED>
<ID>
ID:134534

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N42&aa=4</URL></REF>


Article

<CATEGORY>vin07</CATEGORY>

 <H5>ΟΙ ΑΣΙΑΤΙΚΕΣ ΑΓΟΡΕΣ ΕΙΝΑΙ ΟΜΗΡΟΙ ΤΗΣ ΙΝΔΟΝΗΣΙΑΣ
</H5><H2>Οι τίγρεις έγιναν αρνάκια
</H2>
Θύματα της κρίσης. Χιλιάδες Ινδονήσιες ξεχύθηκαν χθες στους δρόμους της
Τζακάρτα για να κάνουν προμήθειες σε τρόφιμα, πριν εξανεμιστεί η αξία των
χρημάτων τους. (Φωτό Ρώυτερ)

Δεκάδες νοικοκυρές άδειαζαν για δεύτερη ημέρα χθες τα ράφια από τα σούπερ
μάρκετ της Τζακάρτα, μετά την καθίζηση του τοπικού νομίσματος. Σε μία ακόμη
υποτροπή της ασιατικής οικονομικής κρίσης, η μία μετά την άλλη οι «μικρές
τίγρεις» γίνονται αρνάκια.ΟΜΗΡΟΙ της Ινδονησίας είναι τις τελευταίες ημέρες οι
ασιατικές αγορές. Οι μετοχές κατρακυλούν, καθώς ολοένα και περισσότεροι
επενδυτές φεύγουν, φοβούμενοι μήπως γενικευτεί η κρίση.

ΠΡΑΞΙΚΟΠΗΜΑ;

Στην Ινδονησία για πρώτη φορά οι εφημερίδες μιλούν για απομάκρυνση του
προέδρου Σουχάρτο, ενώ έντονες είναι οι φήμες για επικείμενο πραξικόπημα. Στη
μεγαλύτερη πτώση στην ιστορία της, η ινδονησιακή ρουπία έχασε το 25% της αξίας
της έναντι του δολαρίου την περασμένη Πέμπτη.

Η κρίση ξέσπασε την Τρίτη, όταν αποκαλύφθηκε ότι ο νέος προϋπολογισμός δεν
περιελάμβανε τις απαραίτητες μεταρρυθμίσεις που είχε ζητήσει το Διεθνές
Νομισματικό Ταμείο προκειμένου να χορηγήσει δάνειο 43 δισ. δολαρίων. Έτσι,
εκφράζονται φόβοι μήπως η Ινδονησία δηλώσει αδυναμία να αποπληρώσει το
εξωτερικό χρέος της, που ανέρχεται σε 133,5 δισ. δολάρια. Αν κάποιος τρέμει
μπροστά σε ένα τέτοιο ενδεχόμενο, είναι η Ιαπωνία, ο κυριότερος πιστωτής της Ινδονησίας.

ΠΙΚΡΟ ΠΟΤΗΡΙ

Το ποτήρι με τα μέτρα εξυγίανσης και λιτότητας που προτείνει στην Ινδονησία το
ΔΝΤ είναι αναμφίβολα πικρό. Αν αφεθούν στις τύχες τους οι 282 εταιρείες που
μετέχουν στο Χρηματιστήριο της Τζακάρτα, μόνο 22 από αυτές μπορούν να
επιβιώσουν. Το 1998 ανατέλλει με κρίση, πληθωρισμό, ανεργία. Περισσότεροι από
έξι εκατομμύρια εργαζόμενοι υπολογίζεται να βρεθούν στον δρόμο αν η κυβέρνηση
αποφασίσει να εφαρμόσει τη συνταγή του ΔΝΤ. Το πρωσοποπαγές καθεστώς του
Σουχάρτο απειλείται από τον ίδιο του τον εαυτό, αφού αυτό είναι που ενθάρρυνε
το σύστημα της διαφθοράς στην οικονομία της χώρας.

Η ειρωνεία είναι ότι ο απόηχος από την κρίση της Τζακάρτα έφτασε στη Σεούλ σε
μία στιγμή που, μετά την κυβερνητική αλλαγή, η κατάσταση έδειχνε να
βελτιώνεται. Όσο για τις Φιλιππίνες, μπορεί να πέρασε η περίοδος των τυφώνων,
αλλά η θύελλα που ήρθε από τη Τζακάρτα βύθισε το Χρηματιστήριο της Μανίλα στα
χαμηλότερα επίπεδα της τελευταίας πενταετίας.

ΤΟ ΘΑΥΜΑ ΕΓΙΝΕ ΔΡΑΜΑ

Πώς μέσα σε λίγους μήνες το ασιατικό θαύμα μετατράπηκε σε δράμα; Από το
περασμένο καλοκαίρι οι επενδυτές άρχισαν να εγκαταλείπουν τη μία μετά την άλλη
τις «μικρές τίγρεις», όταν διαπίστωσαν πόσο αβαθή ήταν τα οικονομικά τους
συστήματα και πόσο διεφθαρμένες ήταν ορισμένες κυβερνήσεις. Αποδείχτηκε ότι
κάποιες από τις χώρες της Νοτιοανατολικής Ασίας υποθήκευσαν το μέλλον τους
όταν πριν από μερικά χρόνια αποφάσισαν να προσελκύσουν ξένα κεφάλαια
συνδέοντας τα νομίσματά τους με το δολάριο, επενδύοντας και δανείζοντας με
πελατειακά κριτήρια, πολλές φορές με σχεδόν αρνητικά επιτόκια. Τα υπερτιμημένα
νομίσματα δεν άργησαν να γίνουν στόχος των κερδοσκόπων.

Στην Ιαπωνία η αρρώστια περιορίστηκε στο χρηματοπιστωτικό σύστημα, που κλόνισε
την εμπιστοσύνη του κοινού. Στη Νότια Κορέα, όμως, όπως και σε άλλες «μικρές
τίγρεις» με ασταθείς πολιτικούς θεσμούς, το πρόβλημα δεν περιορίστηκε στις
τράπεζες, αλλά επεκτάθηκε σε πολλούς βιομηχανικούς κολοσσούς της χώρας. 
<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N43</CAT>
<ED>
Κωδικός άρθρου: A16035N431</ED>
<ID>
ID:134403

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N43&aa=1</URL></REF>


Article

<CATEGORY>vin07</CATEGORY>

 <H2>Πότε διαφθείρονται οι αγορές...
</H2>
Η ΚΑΤΑΣΤΑΣΗ στις ασιατικές αγορές μπορεί να συνοψιστεί σε όσα είπε ο
πρωθυπουργός της Μαλαισίας δρ Μαχατίρ Μοχάμαντ, στη σύνοδο των χωρών της
Οικονομικής Συνεργασίας Ασίας Ειρηνικού, στο Βανκούβερ: «Οι αγορές μπορεί να
διαφθαρούν, όπως ακριβώς και οι κυβερνήσεις, όταν περιβάλλονται με απόλυτες εξουσίες...».

Το ερώτημα που απασχολεί σήμερα τους οικονομικούς αναλυτές δεν είναι αν μπορεί
να ανασχεθεί η κρίση της Νοτιοανατολικής Ασίας, αλλά αν μπορεί να ανακοπεί η
εξάπλωσή της στο υπόλοιπο κόσμο. Ο μεγαλύτερος κίνδυνος είναι ο πανικός. Αν οι
αγορές διατηρήσουν την ψυχραιμία τους, εκτιμάται ότι κάπου στα τέλη του έτους
οι ασιατικές οικονομίες θα αρχίσουν να ανακάμπτουν. Με την προϋπόθεση ότι οι
χώρες της Δύσης θα ανεχτούν μία περαιτέρω επιδείνωση του εμπορικού τους
ισοζυγίου, αφού οι δυτικές αγορές σύντομα θα πλημμυρίσουν από ασιατικά
προϊόντα που θα είναι φθηνότερα λόγω των υποτιμημένων ασιατικών νομισμάτων.

Πάντως, ύστερα από τις εξελίξεις στην Ασία, κάτι έχει αλλάξει οριστικά στην
Αμερική και την Ευρώπη: η συνείδηση ότι δεν υπάρχουν πια τοπικές αγορές, αλλά
ένα ενιαίο και παγκόσμιο σύστημα αγορών που ανά πάσα στιγμή πρέπει να
αποδεικνύει ότι βρίσκεται σε ισορροπία. Για κάθε ανισορροπία φροντίζουν οι
αρμόδιοι, οι (λεγόμενοι) κερδοσκόποι.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N43</CAT>
<ED>
Κωδικός άρθρου: A16035N432</ED>
<ID>
ID:134460

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N43&aa=2</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Οι διπρόσωποι
</H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

«ΝΑ ΤΑ τα καλά παιδιά!» είπε ο θείος Σαμ αγκαλιάζοντας το Ισραήλ και την
Τουρκία για τα κοινά γυμνάσια στη Μεσόγειο. Μια επιχείρηση συντονισμού
διάσωσης κινδυνεύοντος σκάφους ­ μια μεγάλη μπαλαφάρα δηλαδή. Η στιγμή όμως
που διάλεξε η Ουάσιγκτον να πραγματοποιήσει τις ασκήσεις έχει ιδιαίτερη
σημασία. Επειδή, τόσο το Ισραήλ όσο και η Τουρκία έχουν σοβαρά εσωτερικά
προβλήματα. Και δέχονται από παντού επικρίσεις για την αδυναμία επίλυσής τους.
Η κυβέρνηση Νετανιάχου εξασθενίζει με τη μέθοδο της σαλαμοποίησης καθώς δεν
τηρεί τα υπεσχημένα στους Παλαιστινίους. Η κυβέρνηση της Άγκυρας, που δεν
έπεισε για την ετοιμότητά της να γίνει μέλος στο κλαμπ των Ευρωπαίων,
προσπαθεί να εξαγάγει την κρίση της με στόχο τα όνειρα των στρατηγών της στο
Αιγαίο. Οι Τούρκοι στρατηγοί που έχουν αποτύχει στην πολύχρονη προσπάθεια να
δαμάσουν την κουρδική εξέγερση, που νιώθουν ενοχές για την ύπαρξη ισλαμικού
κινήματος στη χώρα τους, ψάχνουν απεγνωσμένα μια διέξοδο στην καταρρακωμένη
τους αξιοπρέπεια. Αυτά ακριβώς τα σχέδια έμμεσα επικροτεί η Ουάσιγκτον, που
επέλεξε την ταυτόχρονη διεξαγωγή των κοινών ασκήσεων με τα προκλητικά τουρκικά
αεροναυτικά γυμνάσια στην περιοχή. Την ώρα που διατρανώνει ότι μεσολαβεί για
την εκτόνωση της ελληνοτουρκικής κρίσης και την επίλυση του Κυπριακού.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N43</CAT>
<ED>
Κωδικός άρθρου: A16035N433</ED>
<ID>
ID:134529

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N43&aa=3</URL></REF>


Article

<CATEGORY>vin07</CATEGORY>

 <H5>ΣΚΛΗΡΕΣ ΔΗΛΩΣΕΙΣ ΠΑΓΚΑΛΟΥ ΓΙΑ ΤΗ ΘΕΣΗ ΤΩΝ ΕΥΡΩΠΑΙΩΝ ΣΤΟ ΚΟΥΡΔΙΚΟ
</H5><H5>Οι Κούρδοι σκότωσαν 8.439 άτομα
</H5><H2>Συνυπεύθυνοι στη γενοκτονία
</H2>
Επιχείρηση αποκλεισμού. Ο Γερμανός υπουργός Εσωτερικών, Μάνφρεντ Κάνθερ,
(αριστερά) παρακολουθεί το σχέδιο που του αναλύει Γερμανός μεθοριακός φρουρός,
για την αποτροπή εισόδου στη Γερμανία Κούρδων λαθρομεταναστών

Ενώπιον των ευθυνών τους έθεσε ο υπουργός Εξωτερικών Θεόδωρος Πάγκαλος τους
ομολόγους του της Ευρωπαϊκής Κοινότητας για τη γενοκτονία των Κούρδων.

ΜΙΛΩΝΤΑΣ στους δημοσιογράφους χθες ο κ. Πάγκαλος είπε, μεταξύ άλλων, για την
κατάσταση στην Τουρκία: «Δεν είναι δυνατόν να καλούν τους Κούρδους να κατέβουν
στις εκλογές και μετά να βάζουν τους βουλευτές τους στη φυλακή, επειδή
εκφράσανε τις απόψεις για την υπεράσπιση των οποίων εξελέγησαν.

Θα σας θυμίσω, δύο ή τρεις Τούρκοι βουλευτές, ανάμεσα σ' αυτούς η πιο διάσημη
είναι η κυρία Λεϊλά Ζάνε ­ μια γυναίκα ­ είναι ακόμα στις τουρκικές φυλακές
κάτω από άθλιες συνθήκες. Και πολύ φοβούμαι ότι θα βρεθούμε ύστερα από μερικά
χρόνια με ανάλογο βάρος ντροπής και ευθύνης όλοι όσοι δεν έχουμε πάρει θέση
τώρα. Και καλώ όλους τους ομολόγους μου και όλες τις υπεύθυνες προσωπικότητες
της χώρας να πάρουν θέση επάνω στη γενοκτονία των Κούρδων και πάνω στην
κτηνώδη καταπίεση των ατομικών τους δικαιωμάτων».

Και τόνισε: «Η φυγή των Κούρδων είναι ένα σημαντικό πολιτικό ζήτημα που
οφείλεται στις ανελέητες στρατιωτικές επιχειρήσεις του τουρκικού στρατού στη
Ν.Α. Τουρκία και το Βόρειο Ιράκ, που περιέχουν όλα τα στοιχεία της
γενοκτονίας». Ο υπουργός Εξωτερικών ανέφερε ακόμη ότι εκείνο που θέλησε να
διευκρινίσει με τις δηλώσεις του είναι ότι το Κουρδικό είναι ουσιαστικά ένα
πολιτικό πρόβλημα με στοιχεία γενοκτονίας, που έχει επισημάνει όχι μόνο η
Ελλάδα αλλά και πολλές άλλες χώρες. «Θα πρέπει ­ πρόσθεσε ο κ. Πάγκαλος ­ να
αποδειχθεί ότι η Τουρκία έχει πάρει μέτρα για να αντιμετωπίσει πολιτικά το
κουρδικό πρόβλημα».

Όταν του ζητήθηκε να σχολιάσει τις προχθεσινές δηλώσεις του Ιταλού υπουργού
Εξωτερικών, Λαμπέρτο Ντίνι, στο ιταλικό Κοινοβούλιο, όπου μεταξύ των άλλων
ζήτησε την παροχή κινήτρων προς την Τουρκία, μεταξύ των οποίων την
απελευθέρωση του χρηματοδοτικού κανονισμού, ο Θεόδωρος Πάγκαλος υπήρξε
ιδιαίτερα καυστικός και διερωτήθη αν ο κ. Ντίνι ζητά να δώσουμε λύτρα στην
Τουρκία. Ο υπουργός είπε ότι δυσκολεύεται να ακολουθήσει τον κ. Ντίνι στην
επιχειρηματολογία του και υπενθύμισε ότι όταν εκείνος είχε θέσει πριν από δύο
χρόνια το Κουρδικό, ο κ. Ντίνι του είχε επιτεθεί κατηγορώντας τον ότι τα λέει
αυτά επειδή έχει πρόβλημα με την Τουρκία. Πρόσθεσε ότι «τώρα που έφθασαν οι
Κούρδοι στα ιταλικά παράλια, καλεί σε βοήθεια και εμείς του τη δίνουμε αυτή τη
βοήθεια, αλλά πρέπει επιτέλους να αντιμετωπιστεί το πρόβλημα στην πηγή του».

Ο κυβερνητικός εκπρόσωπος Δημήτρης Ρέππας απαντώντας στην ερώτηση «αν θα
υποστηρίξουμε διεθνή διάσκεψη για το Κουρδικό», είπε:

«Είναι δύο τα σκέλη αυτού του θέματος. Το πρώτο και το κύριο είναι το κουρδικό
πρόβλημα αυτό καθαυτό. Είναι πρόβλημα που αφορά την παρουσία ή την επιβίωση
ενός λαού. Υπάρχει σε εξέλιξη μία προσπάθεια γενοκτονίας, στρατιωτικές
επιχειρήσεις των τουρκικών ενόπλων δυνάμεων με στόχο την εξόντωση των Κούρδων.
Έχει κληθεί κατ' επανάληψη η Τουρκία να αντιμετωπίσει με πολιτικά και
οικονομικά μέσα το κουρδικό πρόβλημα. Το άλλο σκέλος αφορά το φαινόμενο της
λαθρομετανάστευσης, το οποίο έχει σχέση με πληθυσμούς και από άλλες χώρες.
Ασφαλώς θα πρέπει για το κουρδικό θέμα να υπάρξει μια πιο συστηματική
προσέγγιση από την Ευρωπαϊκή Ένωση, προκειμένου η Τουρκία να πιεστεί στον
υπέρτατο βαθμό για να δώσει επιτέλους μια λύση στο πρόβλημα ή να συμβάλει».

Για γενοκτονία μίλησε χθες, σε ραδιοφωνική συνέντευξή του στον «Σκάι», ο
πρόεδρος του Συνασπισμού, Νίκος Κωνσταντόπουλος.

«Το πρόβλημα των Κούρδων στην ουσία αποτελεί γενοκτονία σε βάρος ενός λαού ο
οποίος βλέπει να καίγονται τα χωριά του, να ξεκληρίζονται οι άνθρωποί του, να
στοιβάζονται στις φυλακές, να δολοφονούνται και να εξαθλιώνονται και να
σπρώχνονται με χίλιους τρόπους σε αυτές τις μαζικές φυγές που είναι το
καραβάνι μιας βαρβαρότητας πια που συντελείται σε βάρος τους», είπε ο πρόεδρος
του Συνασπισμού.

ΤΟ ΔΗΚΚΙ

Ανακοίνωση του ΔΗΚΚΙ αναφέρει μεταξύ άλλων: «Εκφράζουμε την πλήρη αλληλεγγύη
και συμπαράστασή μας στον σκληρά δοκιμαζόμενο κουρδικό λαό από τη βαρβαρότητα
του τουρκικού καθεστώτος.

Οι Έλληνες, που γνώρισαν την προσφυγιά και τους διωγμούς, μπορούν να νιώσουν
καλύτερα από τον καθένα το δράμα του βίαιου ξεριζωμού ενός λαού από τη γη του».

ΟΙ ΚΟΥΡΔΟΙ αντάρτες της Τουρκίας ανακοίνωσαν χθες πως το 1997 σκότωσαν
περισσότερα από 8.439 άτομα στις συγκρούσεις τους τόσο με τις τουρκικές
δυνάμεις ασφαλείας όσο και τους ­ συμμάχους των Τούρκων ­ Κούρδους του Ιράκ. Η
ανακοίνωση του Εργατικού Κόμματος Κουρδιστάν (ΡΚΚ), που εστάλη στο Ρώυτερ,
αναφέρει πως 986 αντάρτες του ΡΚΚ έχασαν τη ζωή τους στις επιχειρήσεις αυτές.
Οι αριθμοί αυτοί διαφέρουν από τα επίσημα στοιχεία που έδωσε στη δημοσιότητα
τον περασμένο μήνα η Τουρκία και αναφέρουν πως στις περυσινές εκκαθαριστικές
επιχειρήσεις των τουρκικών δυνάμεων σκοτώθηκαν 5.974 «Κούρδοι στασιαστές» και
548 Τούρκοι στρατιώτες.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N44</CAT>
<ED>
Κωδικός άρθρου: A16035N441</ED>
<ID>
ID:134404

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N44&aa=1</URL></REF>


Article

<CATEGORY>vin07</CATEGORY>

 <H2>Εξαφανίστηκε Κούρδος από την Πεντέλη
</H2>
ΤΗΝ ΕΞΑΦΑΝΙΣΗ του πρώην προέδρου της Επιτροπής Κούρδων προσφύγων στην Πεντέλη,
στα τέλη του περασμένου μήνα, καταγγέλλουν με ανακοίνωσή τους το Δίκτυο Κοινής
Υποστήριξης Προσφύγων, η Εθελοντική Εργασία Αθήνας και η εφημερίδα για τις
μειονότητες «KARAVAN».

Σύμφωνα με την ανακοίνωση, ο Καρουάν Ραφίκ Μουσταφά εξαφανίστηκε χωρίς να
ενημερώσει κανέναν, χωρίς να πάρει μαζί του προσωπικά είδη, τη στιγμή που οι
διαδικασίες χορήγησης πολιτικού ασύλου από την χώρα μας προχωρούσαν κανονικά.

Ήδη, όπως αναφέρεται, έχουν γίνει καταγγελίες από αρμόδιες υπηρεσίες, χωρίς
όμως μέχρι σήμερα να υπάρχουν αποτελέσματα. Σύμφωνα πάντα με την ανακοίνωση, ο
Μουσταφά παλιότερα είχε δεχθεί απειλές για τη ζωή του.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N44</CAT>
<ED>
Κωδικός άρθρου: A16035N442</ED>
<ID>
ID:134461

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N44&aa=2</URL></REF>


Article

<CATEGORY>vin07</CATEGORY>

 <H2>Απτόητοι οι λαθρομετανάστες συνεχίζουν τη μεγάλη έξοδο
</H2>
ΠΑΡΑ το γεγονός ότι χιλιάδες λαθρομετανάστες βρίσκονται κατά μήκος των
τουρκικών παραλίων, εν τούτοις τα μέτρα που έχουν ληφθεί από ελληνικής πλευράς
δεν φαίνεται να είναι επαρκή. Έτσι, τις πρώτες πρωινές ώρες χθες εντοπίστηκαν
στη Σύμη 69 λαθρομετανάστες, που έφθασαν εκεί με μεγάλο σκάφος (προφανώς
μότορσιπ) και αποβιβάστηκαν στη θέση Νάνου.

Εξάλλου, σε επιφυλακή εικοσιτετράωρης βάσης έχουν τεθεί τα Μεταβατικά
Αποσπάσματα Δίωξης Λαθρομεταναστών των Αστυνομικών Διευθύνσεων Αλεξανδρούπολης
και Ορεστιάδας, ύστερα από πληροφορίες ότι «επίκειται μαζική είσοδος
εκατοντάδων Κούρδων και Ασιατών από την Τουρκία στη χώρα μας».

«Δυστυχώς, δεν γίνεται αποτελεσματική φύλαξη των θαλασσίων συνόρων μας, λέει ο
δήμαρχος Σύμης Μιλτιάδης Σαρρής. «Το Λιμεναρχείο της Σύμης διαθέτει δύο
ταχύπλοα σκάφη, αλλά δεν υπάρχει το απαραίτητο προσωπικό, ώστε να
πραγματοποιούν συνεχείς περιπολίες και να αποτρέπουν την είσοδο
λαθρομεταναστών. 
Όταν έγινε η σημερινή «εισβολή» και τα δύο περιπολικά βρίσκονταν στο λιμάνι,
γιατί δεν επαρκεί το προσωπικό του Λιμεναρχείου για να κάνουν περιπολίες και
τη νύχτα».

ΟΙ ΙΤΑΛΟΙ

Πλοία του ιταλικού Πολεμικού Ναυτικού, που περιπολούν στα ανοιχτά των
αλβανικών ακτών, εμπόδισαν την προσέγγιση στις ιταλικές ακτές σε έξι ταχύπλοα
πλοιάρια γεμάτα πρόσφυγες, ανακοινώθηκε από κυβερνητική πηγή στη Ρώμη.

Επίσημοι εκτιμούν ότι περίπου διακόσιοι Κούρδοι επέβαιναν στα πλοιάρια, που
είχαν αναχωρήσει χθες το βράδυ από το Δυρράχιο. Το πλήρωμα των πολεμικών
σκαφών άνοιξε πυρ, με αποτέλεσμα τα ταχύπλοα να αναγκαστούν να επιστρέψουν
πίσω. Όπως αναφέρεται στην ανακοίνωση δεν υπήρξαν τραυματίες. Η ιταλική
αστυνομία συνέλαβε χθες 44 Κούρδους και Αλβανούς λαθρομετανάστες, οι
περισσότεροι από τους οποίους είχαν αποβιβαστεί κατά τη διάρκεια της νύχτας
στις ακτές της Νότιας Ιταλίας.

Είκοσι τρεις Κούρδοι συνελήφθησαν στο Οτράντο και 21 Αλβανοί σε άλλες
παραθαλάσσιες περιοχές.

ΕΞΩΦΡΕΝΙΚΟΣ ΙΣΧΥΡΙΣΜΟΣ

Μία ημέρα μετά την άρνηση της Τουρκίας να συνυπογράψει το κείμενο του
ανακοινωθέντος που εκδόθηκε στη Ρώμη για τη λαθρομετανάστευση, ο εκπρόσωπός
της στη διάσκεψη προσπάθησε να «θολώσει τα νερά».

Οι Κούρδοι πρόσφυγες που κατέληξαν στην Ιταλία, επιβιβάστηκαν στα τουρκικά
πλοία από ελληνικά νησιά (!), ισχυρίσθηκε χθες ο διοικητής ασφαλείας της
τουρκικής αστυνομίας Νετζατί Μπιλιτζάν.

Ο Μπιλιτζάν διατύπωσε τον εξωφρενικό αυτό ισχυρισμό στο αεροδρόμιο της Άγκυρας
επιστρέφοντας από τη Ρώμη.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N44</CAT>
<ED>
Κωδικός άρθρου: A16035N443</ED>
<ID>
ID:134501

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N44&aa=3</URL></REF>


Article

<CATEGORY>vin07</CATEGORY>

 <H5>ΑΝΙΚΑΝΕΣ Ν' ΑΝΤΙΜΕΤΩΠΙΣΟΥΝ ΤΙΣ ΣΤΡΑΤΙΕΣ ΤΟΥΣ ΟΙ ΔΥΟ ΠΛΟΥΣΙΕΣ ΧΩΡΕΣ
</H5><H2>Ηφαίστειο οι άνεργοι σε Γαλλία - Γερμανία
</H2>
Ουρές απόγνωσης. Χιλιάδες άνεργοι Βερολινέζοι συγκεντρώνονται έξω από τα
γραφεία ευρέσεως εργασίας

Γαλλία και Γερμανία, δύο από τις πλουσιότερες χώρες-μέλη της Ευρωπαϊκής
Ένωσης, αδυνατούν να αντιμετωπίσουν τις στρατιές των ανέργων, που αυξάνονται
καθημερινά και έχουν φτάσει σε ύψη-ρεκόρ της μεταπολεμικής εποχής.

ΣΤΗΝ προσπάθειά του να εκτονώσει την οργή ενός ολοένα και ογκούμενου κινήματος
ανέργων, ο Γάλλος πρωθυπουργός Λιονέλ Ζοσπέν ανακοίνωσε τη σύσταση ταμείου
έκτακτης κοινωνικής βοήθειας, αλλά η πρότασή του δέχτηκε τις επικρίσεις τόσο
των ίδιων των ανέργων όσο και του προέδρου Ζακ Σιράκ.

Αντιμέτωπος με τη σοβαρότερη κρίση στους επτά μήνες της θητείας του, ο Λιονέλ
Ζοσπέν δήλωσε σε συνέντευξη Τύπου ότι αποδεσμεύει το ποσόν του ενός
δισεκατομμυρίου φράγκων για τη δημιουργία ενός ταμείου αρωγής, 24 ώρες μετά
τις διαδηλώσεις που πραγματοποιήθηκαν σ' όλη τη Γαλλία και ένα μήνα μετά τη
δυναμική εμφάνιση του κινήματος των ανέργων με τις καταλήψεις ταμείων ανεργίας.

Αλλά τέσσερις από τις μεγαλύτερες ενώσεις, που αντιπροσωπεύουν τα 3,1
εκατομμύρια Γάλλους ανέργους, απέρριψαν αμέσως ως ανεπαρκές το σχέδιο του
πρωθυπουργού, τόνισαν ότι θα συνεχίσουν τις καταλήψεις και προανήγγειλαν νέο
γύρο διαδηλώσεων σε όλη τη χώρα, για την επόμενη Τρίτη.

Ο Σοσιαλιστής πρωθυπουργός πρόσθεσε ακόμη ότι θα αναζητήσει και άλλα
μακροπρόθεσμα μέτρα για να ανακουφίσει το δράμα των ανέργων, οι οποίοι φθάνουν
το 12,4% του εργατικού δυναμικού.

Ο ΣΙΡΑΚ

Την πλήρη αντίθεσή του στις εξαγγελίες Ζοσπέν εξέφρασε ο Γάλλος πρόεδρος Ζακ
Ζιράκ. Σχολιάζοντας έμμεσα τα μέτρα του πρωθυπουργού για την πάταξη της
ανεργίας, ο Ζακ Σιράκ υπογράμμισε ότι η Γαλλία πρέπει να κάνει περισσότερα για
να βοηθήσει τις μικρομεσαίες επιχειρήσεις για να αναπτυχθούν και να προσλάβουν
νέο προσωπικό, αντί να επικεντρώνει το ενδιαφέρον της στη δημιουργία «τεχνητών
θέσεων εργασίας».

Ο ΧΕΛΜΟΥΤ ΚΟΛ

Στη Γερμανία, όπου τον Δεκέμβριο άλλα 199.900 άτομα έχασαν τη δουλειά τους,
ανεβάζοντας τον αριθμό των ανέργων σε 4,5 εκατομμύρια, ο καγκελάριος Χέλμουτ
Κολ υποχρεώθηκε να ανακαλέσει για πρώτη φορά δημόσια τον στόχο που είχε θέσει
η κυβέρνησή του για μείωση της ανεργίας κατά το ήμισυ ώς το 2.000. «Ο στόχος
αυτός δεν μπορεί πλέον να επιτευχθεί» δήλωσε ο Χέλμουτ Κολ. Τα στοιχεία για
την απασχόληση που δόθηκαν χθες από το Ομοσπονδιακό Ίδρυμα Εργασίας στη
Νυρεμβέργη θεωρούνται συντριπτικά, γιατί επιβεβαιώνουν ότι η αύξηση του ρυθμού
ανάπτυξης της οικονομίας και οι επιτυχίες της γερμανικής εξαγωγικής
βιομηχανίας όχι μόνο δεν οδηγούν στον περιορισμό του αριθμού των ανέργων, αλλά
μειώνουν και τον αριθμό των θέσεων απασχόλησης.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N45</CAT>
<ED>
Κωδικός άρθρου: A16035N451</ED>
<ID>
ID:134405

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N45&aa=1</URL></REF>


Article

<CATEGORY>vin07</CATEGORY>

 <H2>Η ψυχολόγος τούς εξώθησε στην ομαδική απόπειρα
</H2>
Η ΓΕΡΜΑΝΙΔΑ ψυχολόγος Χάιντε Φιτκάου - Γκάρτε, ειδικευμένη στην αντιμετώπιση
του στρες που πλήττει τα στελέχη επιχειρήσεων, είναι η γκουρού των Καναρίων
Νήσων η οποία υποκίνησε την απόπειρα ομαδικής αυτοκτονίας την περασμένη
Τετάρτη στη Σάντα Κρουζ της Τενερίφης.

Η ψυχολόγος, η οποία συνελήφθη την Τετάρτη το βράδυ, όταν η αστυνομία επενέβη
και απέτρεψε την ομαδική αυτοκτονία των 32 οπαδών της, τους είχε κάνει πλύση
εγκεφάλου με αποτέλεσμα να πιστέψουν ότι πρέπει να αυτοκτονήσουν πριν από τις
22.00 το βράδυ της ίδιας ημέρας οπότε θα ερχόταν το τέλος του κόσμου. Η
Φιτκάου - Γκάρτε, 57 ετών, εγκέφαλος της αίρεσης του Ολιστικού Κέντρου Ίσις,
κατοικούσε 10 χρόνια στην Τενερίφη. 
Μετέβαινε τακτικά στο Αμβούργο όπου συναντούσε τους ασθενείς της σε ομάδες των
20 ατόμων σε ένα μεγάλο λευκό διαμέρισμα, σε μια από τις πιο πολυτελείς
συνοικίες της πόλης. Εκεί οργάνωνε «συνεδρίες διαλογισμού και θεραπείες
αντι-στρες για στελέχη επιχειρήσεων».

Οι οπαδοί της, που αφέθηκαν ελεύθεροι, ανησυχούν για την τύχη της αρχηγού
τους, για την οποία πιστεύουν ότι «έχει δεχθεί το άγγιγμα του Θεού».

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N45</CAT>
<ED>
Κωδικός άρθρου: A16035N452</ED>
<ID>
ID:134462

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N45&aa=2</URL></REF>


Article

<CATEGORY>vin07</CATEGORY>

 <H2>Επέστρεψαν το κεφάλι της Γοργόνας
</H2>
«Μικρή Γοργόνα». Το κεφάλι του δημοφιλέστερου μνημείου της Κοπεγχάγης
βρέθηκε μέσα σ' ένα κουτί, έξω από τηλεοπτικό σταθμό της δανικής πρωτεύουσας

ΤΟ ΚΕΦΑΛΙ του αγάλματος της «Μικρής Γοργόνας» επεστράφη σήμερα το πρωί μέσα σ'
ένα κουτί που άγνωστοι άφησαν έξω από τηλεοπτικό σταθμό της Κοπεγχάγης και
παραδόθηκε στην αστυνομία, η οποία ανακοίνωσε πως το υποβάλλει σε
εργαστηριακές εξετάσεις για να εντοπίσει τους βανδάλους που το έκοψαν με
πριόνι. «Βρήκαμε το κεφάλι σε ένα κουτί έξω από την κύρια είσοδο του σταθμού,
αφού προσφέραμε αμοιβή 25.000 κορώνες (1 εκατ. δραχμές) για την επιστροφή
του», δήλωσε δημοσιογράφος του σταθμού. Το κεφάλι του μικρού ορειχάλκινου
αγάλματος, του δημοφιλέστερου μνημείου της Κοπεγχάγης που φιλοτεχνήθηκε από
τον Έντουαρντ Έρικσεν στις αρχές του αιώνα και κοσμεί το λιμάνι της
Κοπεγχάγης, είχε κοπεί με πριόνι τη νύχτα της περασμένης Τρίτης. Σύμφωνα με το
δανικό Πρακτορείο Ειδήσεων, το κεφάλι βρέθηκε ύστερα από ανώνυμο τηλεφώνημα σε
έναν εικονολήπτη της δανικής τηλεόρασης, ο οποίος είπε πως νωρίτερα είχε έρθει
σε επαφή με τους βανδάλους που ήταν «νεαρά παιδιά». Ο ίδιος δήλωσε ότι δεν
σκοπεύει να εισπράξει την αμοιβή για την ανεύρεση της κεφαλής του αγάλματος.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N45</CAT>
<ED>
Κωδικός άρθρου: A16035N453</ED>
<ID>
ID:134502

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N45&aa=3</URL></REF>


Article

<CATEGORY>vin07</CATEGORY>

 <H2>Δολοφονήθηκε δημοτικός σύμβουλος στην Ισπανία
</H2>
ΑΛΛΟ ένα άτομο προστέθηκε στον μακρύ κατάλογο των θυμάτων της τρομοκρατίας
στην Ισπανία, στην πόλη Ζαραούζ της χώρας των Βάσκων. Πρόκειται για τον
35χρονο δημοτικό σύμβουλο του κυβερνώντος Λαϊκού Κόμματος Χοσέ Ιγκνάθιο
Ιρουρεταγκογένα, πατέρα δύο παιδιών, ο οποίος τραυματίστηκε βαριά χθες το πρωί
από έκρηξη βόμβας που είχε τοποθετηθεί στο αυτοκίνητό του και μία ώρα αργότερα
υπέκυψε στα τραύματά του σε νοσοκομείο της πόλης. Η αστυνομία αποδίδει τη νέα
αυτή επίθεση, την πρώτη του νέου χρόνου, στην οργάνωση των Βάσκων αυτονομιστών
ΕΤΑ, η οποία το 1997 ανέλαβε την ευθύνη για τη δολοφονία δύο δημοτικών
συμβούλων του Λαϊκού Κόμματος. Στις 11 Δεκεμβρίου 1997 δολοφονήθηκε με μία
σφαίρα στο κεφάλι ο 64χρονος Χοσέ Λουίς Κάθο στην πόλη Ιρούν. Τον Ιούλιο του
ίδιου χρόνου έπεσε θύμα απαγωγής ο Μιγκέλ Ανχέλ Μπλάνκο, δημοτικός σύμβουλος
της πόλης Ερμούα, ο οποίος δύο ημέρες αργότερα εκτελέστηκε από τους απαγωγείς
του κομάντος της ΕΤΑ. Στον 29χρονο αγώνα της για αυτονομία η εκτός νόμου
ένοπλη οργάνωση έχει αφαιρέσει τη ζωή τουλάχιστον 800 ανθρώπων.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N45</CAT>
<ED>
Κωδικός άρθρου: A16035N454</ED>
<ID>
ID:134531

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N45&aa=4</URL></REF>


Article

<CATEGORY>vin07</CATEGORY>

 <H5>Οι ειδικοί...
</H5><H5>Ο Γερμανός...
</H5><H5>Με τις τάσεις...
</H5><H5>Η Αμερική...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... περί τη διεθνή οικονομία κάνουν για φέτος τρεις πολύ σοβαρές προβλέψεις:
1) Ναυάγιο της ασιατικής οικονομίας. 2) Νευρικότητα στην Ευρώπη λόγω των
ωδίνων για το ευρώ. 3) Ευρωστία της αμερικανικής οικονομίας. Το τρίτο είναι
άξιο ιδιαίτερης προσοχής. Κατά τον καθηγητή Τζέημς Σμιθ του Πανεπιστημίου της
Καλιφόρνιας, οι ΗΠΑ θα είναι και το '98 η «λοκομοτίβα» στο παγκόσμιο εμπόριο
και στη βιομηχανία. Ο Άλαν Γκρήνσπαν, ο πρόεδρος της εθνικής τράπεζας των ΗΠΑ
(Ομοσπονδιακής Τράπεζας Αποθεμάτων), προβλέπει για έβδομη συνεχή χρονιά έντονη
ανάπτυξη, με μείωση απλώς του δείκτη: από το περυσινό ρεκόρ του 3,7% στο 2,5% εφέτος.

... υπεύθυνος της Μόργκαν-Γκρένφελτ, Έντβαρντ Γιαρντένι, θεωρούμενος «μάγος»
των προβλέψεων, περιμένει νέα πτώση επιτοκίων, ενώ θα αναπτύσσεται μια
ιδιόμορφη «τριγωνική» τροχιά των μεγάλων κεφαλαίων: Οι ασιατικές επενδύσεις,
τρομαγμένες από την οικονομική αστάθεια στην Άπω Ανατολή (και ιδίως στην
Ιαπωνία), θα φεύγουν προς Αμερική. Τα αμερικανικά κεφάλαια, πάλι, θα αναζητούν
πεδίο επέκτασης στην Ευρώπη, τον νέο μεγάλο στόχο των ΗΠΑ μετά τη Λατινική
Αμερική. Όσο για τους Ευρωπαίους, θα συνεχίσουν τις επενδύσεις τους στην Ασία.
Αλλά και στην Αμερική, της οποίας η σταθερότητα τους ελκύει.

... αυτές, εννοείται, το μάρκο θα δεινοπαθήσει λιγάκι. Το γιέν, το φράγκο, η
λιρέτα φθίνουν ήδη. (Μόνο η στερλίνα του Μπλαίρ, από τα μεγάλα νομίσματα,
παραμένει βράχος). Το ευρώ, την Πρωτοχρονιά του '99, θα γεννηθεί αναιμικό,
λένε οι αναλυτές. Επί πλέον, μόλις έρθει στον κόσμο, θα πρέπει να αποκτήσει
και αντίκρυσμα. Θα ξοδευτούν λοιπόν πολλά ευρώ για να γεμίσει η Κεντρική
Ευρωπαϊκή Τράπεζα με δολάρια και γιέν ­ πράγμα που θα ρίξει λίγο ακόμη την
αξία του ευρώ. Ωστόσο, το κοινό νόμισμα, θεωρείται πλέον η μόνη ελπίδα
«αντίστασης» της Ευρώπης στην αμερικανική πίεση. Μ' αυτό και μόνο, συμφωνούν
πολλοί οικονομολόγοι, η Ευρώπη ­ έστω με κλυδωνισμούς, και με κάποια φάση
προσαρμογής ­ τελικά θα τα καταφέρει. Αλλά οι Αμερικανοί, όπως παρατηρεί ο
Ιταλός οικονομολόγος Τζιάκομο Βατσιάγκο («Κορριέρε» 7/1) «έχουν ήδη κάνει
πραγματικότητα αυτό που η Ευρώπη ακόμη ονειρεύεται: τον συνδυασμό ανάπτυξης,
πλήρους απασχόλησης, μηδενισμού των ελλειμμάτων και συγκράτησης του πληθωρισμού».

... κατά τον Β., εκμεταλλεύτηκε σωστότερα τις δυνατότητες που προσφέρει η
παγκοσμιοποίηση. Η Ιαπωνία, από ακαμψία και από έλλειψη φαντασίας, έχασε άλλον
ένα παγκόσμιο πόλεμο, τον οικονομικό. Ενώ η Ευρώπη χάνει στα σημεία. «Εμείς
εξυγιαίνουμε το δημόσιο θυσιάζοντας την ανάπτυξη. Οι ΗΠΑ μειώνουν τα
ελλείμματα μέσω της ανάπτυξης. Και ενώ εμείς καβγαδίζουμε για το αν είναι
καλύτερο να έχεις έλλειμμα 2,8% ή 3,2% του ΑΕΠ και αρχίζουμε την αυτομαστίγωση
για να μειώσουμε τα νούμερα ­ κάνοντας το πρόβλημα χειρότερο ­ οι ΗΠΑ έχουν
ξεπεράσει μέσα σε πέντε χρόνια ελλείμματα 200 δισεκατομμυρίων δολαρίων». Μήπως
όμως κατέβασαν το βιοτικό επίπεδο; «Ναι ­ παραδέχεται ο Β. ­ Αλλά δόθηκε
δουλειά σε 10 εκατομμύρια ανθρώπους. Είναι γεγονός ότι οι αυξήσεις εισοδήματος
πήγαν περισσότερο στους προσλαμβανόμενους παρά στους ήδη έχοντες εργασία.
Όμως, αυτή δεν είναι η "κοινωνική" πολιτική; Η ισότητα που πρέπει να υπάρχει
σε μια σύγχρονη κοινωνία; Τι σημαίνει, σε μας, το "κράτος προνοίας" όταν το
10% του ενεργού πληθυσμού μας είναι άνεργο και ουσιαστικά χωρίς εισόδημα;».

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N46</CAT>
<ED>
Κωδικός άρθρου: A16035N461</ED>
<ID>
ID:134406

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N46&aa=1</URL></REF>


Article

<CATEGORY>vin07</CATEGORY>

 <H5>ΡΟΖΕ ΓΚΑΡΩΝΤΥ
</H5><H2>ΠΡΟΣΩΠΑ
</H2><H2>«Είμαι μάρτυρας και θύμα»
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Ροζέ Γκαρωντύ. Αρνείται ότι είναι αντισημίτης και δηλώνει αντισιωνιστής

Ο 84χρονος φιλόσοφος δικάζεται στο Παρίσι για αμφισβήτηση εγκλήματος κατά της
ανθρωπότητας και φυλετική δυσφήμηση. Είμαι αντισιωνιστής, όχι αντισημίτης,
απαντά ο ίδιος.

ΕΝΑΝΤΙΟΝ ΤΟΥ Γκαρωντύ προσέφυγαν στη γαλλική Δικαιοσύνη πολλές ενώσεις
εκτοπισθέντων κατά τον Β' Παγκόσμιο Πόλεμο, καθώς και το Κίνημα Κατά του
Ρατσισμού και Υπέρ της Φιλίας Μεταξύ των Λαών (Mrap) και ο Διεθνής Σύνδεσμος
Κατά του Ρατσισμού και του Αντισημιτισμού (Licra). «Ζητώ να είμαι και ο ίδιος
μάρτυρας κατηγορίας», δήλωσε, παραδόξως, πριν από την έναρξη της δίκης ο ίδιος
ο Γκαρωντύ. «Συνελήφθην στις 14 Σεπτεμβρίου του 1940 και κλείσθηκα επί τρία
χρόνια σε στρατόπεδο. Είμαι μάρτυρας και θύμα. Στο στρατόπεδο, έκανα μαθήματα
κατά του αντισημιτισμού στους συγκρατουμένους μου μαζί με τον Μπερνάρ Λεκάς,
τον ιδρυτή της Licra. Σήμερα η Licra με διώκει...». Οι κατηγορίες εναντίον του
βασίζονται στο βιβλίο του με τίτλο «Οι θεμέλιοι μύθοι της ισραηλινής
πολιτικής» και η υπόθεση πήρε διαστάσεις όταν υπέρ του συγγραφέα εκφράσθηκε ο
παλιός του φίλος αβάς Πιερ, ο δημοφιλέστερος άνθρωπος στη Γαλλία ­ ο οποίος
όμως παραδέχθηκε εκ των υστέρων ότι δεν είχε διαβάσει το βιβλίο. «Δεν είναι
αλήθεια ότι ο αβάς Πιερ αναθεώρησε τις δηλώσεις του», λέει ο Γκαρωντύ. «Πριν
από δεκαπέντε μέρες μού έστειλε μια επιστολή στην οποία ανανεώνει την
εμπιστοσύνη του στο πρόσωπό μου».

Φυσιογνωμία του Κ.Κ. Γαλλίας, από το οποίο διαγράφηκε το 1970 επειδή επέκρινε
την ΕΣΣΔ, βουλευτής επί 14 χρόνια, προτεστάντης στα νιάτα του που
προσηλυτίσθηκε αργότερα στον καθολικισμό και μετά στο Ισλάμ, ο Γκαρωντύ
αρνείται επίμονα την ετικέτα του αντισημίτη. «Είμαι μουσουλμάνος και θεωρώ τον
εαυτό μου Σημίτη... Αυτό που πολεμώ με όλες τις δυνάμεις μου είναι ο
σιωνισμός, ο οποίος είναι αποικιοκρατία, και την πολιτική της ισραηλινής
κυβέρνησης, που είναι πολιτική πολέμου». Ο συνήγορός του υποστηρίζει ότι στο
εδώλιο κάθονται η ελευθερία του Τύπου, η ελευθερία της έκφρασης, το δικαίωμα
του καθενός να συζητεί την Ιστορία. Μπορεί όμως να θεωρηθεί η άρνηση του
Ολοκαυτώματος έκφραση γνώμης;

Στο επίμαχο βιβλίο, λένε οι μηνυτές, διατυπώνονται θέσεις που υπερβαίνουν την
απλή κριτική του σιωνισμού: «Το Ολοκαύτωμα έχει γίνει μπίζνες», γράφει ο
Γκαρωντύ και καταγγέλλει «τον μύθο των έξι εκατομμυρίων εξοντωθέντων Εβραίων,
που έγινε δόγμα με το οποίο δικαιολογούνται όλες οι βιαιοπραγίες του Κράτους
του Ισραήλ στην Παλαιστίνη». «Η ρατσιστική δυσφήμηση είναι ολοφάνερη»,
υποστηρίζουν οι μηνυτές, «δεν σταματά να μιλά για εβραϊκή ψήφο, Εβραίους,
λόμπι... εξωθεί πραγματικά στο φυλετικό μίσος». Τα αδικήματα που αποδίδονται
στον Γκαρωντύ τιμωρούνται με ένα χρόνο φυλάκιση και πρόστιμο 300.000 φράγκων.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N46</CAT>
<ED>
Κωδικός άρθρου: A16035N462</ED>
<ID>
ID:134463

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N46&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Οι καλύτεροι δολοφόνοι
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Ζαν Ζιγκλέρ. Ετοιμάζεται για το «μουσείο μάχιμων διανοουμένων»

Ποιος πλένει πιο αστραφτερά; Χάρις στον Ζαν Ζιγκλέρ γνωρίζουμε την απάντηση: η
Ελβετία. Που στεγάζει και τους καλύτερους δολοφόνους.

ΟΤΑΝ το 1964 ο Τσε Γκεβάρα επισκέφθηκε τη Γενεύη για να λάβει μέρος σε μια
διάσκεψη για τη ζάχαρη, ο Ζιγκλέρ ­ τριάντα ετών τότε και ένθερμος
κομμουνιστής ­ οδήγησε επί έξι εβδομάδες το αυτοκίνητό του. Την τελευταία
νύχτα τού μίλησε και του είπε ότι ήθελε να ενταχθεί στις επαναστατικές
δυνάμεις. Ήταν τέσσερις τα ξημερώματα. Και ο Αργεντινός επαναστάτης, σκληρός,
απόμακρος, κοίταξε από το παράθυρο του δωματίου του, έδειξε στο νεαρό Ζαν τα
επιβλητικά κτίρια των τραπεζών και του είπε: «Βλέπεις αυτή την πόλη, τις
τράπεζες, αυτούς τους ναούς του χρήματος; Εδώ βρίσκεται ο εγκέφαλος του
τέρατος. Εδώ πρέπει να αγωνιστείς».

Ο Ζιγκλέρ είχε πειραχτεί πολύ τότε. Νόμιζε πως ο Τσε τον θεωρούσε ένα
μικροαστό που δεν μπορούσε να χρησιμεύσει σε τίποτα. Χρειάστηκε να περάσουν
πολλά χρόνια για να καταλάβει ότι είχε δίκιο. Τα τρία βιβλία που έγραψε («Μια
χώρα υπεράνω υποψίας», «Η Ελβετία πλένει καλύτερα» και τώρα «Ο χρυσός των
ναζί») είχαν πολύ πιο ουσιαστικό αποτέλεσμα από μια ενδεχόμενη εκστρατεία του
συγγραφέα τους στη Λατινική Αμερική. Ο Ζιγκλέρ αποκάλυψε ούτε λίγο ούτε πολύ
ότι χάρις στους Ελβετούς τραπεζίτες ο Χίτλερ άργησε να χάσει τον πόλεμο. Από
τότε, λέει σε συνέντευξή του στην «Ελ Παΐς», το τραπεζικό απόρρητο έχει γίνει
πιο πολύπλοκο και σήμερα αυτοί που πληρώνουν είναι οι χώρες του Τρίτου Κόσμου.
Το προϊόν της λεηλασίας του Ζαΐρ από τον Μομπούτου, για παράδειγμα, στις
ελβετικές τράπεζες βρίσκεται.

Χάρις στην τεχνολογική επανάσταση που επιτρέπει την ελεύθερη κίνηση κεφαλαίων,
τονίζει ο Ελβετός βουλευτής, η παγκόσμια ολιγαρχία είναι σήμερα ισχυρότερη από
ποτέ. Επιπλέον, τα τεμαχισμένα εθνικά κράτη δεν έχουν τη δύναμη να πολεμήσουν
το οργανωμένο έγκλημα, που διαθέτει εκατομμύρια δολάρια και μας τρώει
ζωντανούς. Κάθε καπιταλιστής ονειρεύεται να γίνει μια μέρα αρχηγός ενός καρτέλ
του οργανωμένου εγκλήματος. Κι αυτό, γιατί είναι στην ίδια τη φύση του
καπιταλισμού το μέγιστο δυνατό κέρδος και η ελάχιστη δυνατή διαφάνεια. Δεν
υπάρχει μεγάλη διαφορά ανάμεσα στον μονοπωλιακό καπιταλισμό και τη Μαφία. Για
την ακρίβεια, το οργανωμένο έγκλημα αποτελεί το έσχατο στάδιο του
καπιταλισμού. Και οι τραπεζίτες, οι ισχυρότεροι και πιο ποταποί δολοφόνοι της
ανθρωπότητας γιατί κερδίζουν χρήματα εις βάρος της ζωής εκατομμυρίων ανθρώπων.
Είναι πιστοί στον Μομπούτου και φυλάνε τα χρήματα που έχει κλέψει και που θα
μπορούσαν να σώσουν τη ζωή χιλιάδων παιδιών.

Σ' έναν τέτοιο κόσμο τι μπορεί να κάνει ένας διανοούμενος; Επικαλούμενος τον
Ρεζίς Ντεμπραί, ο Ζιγκλέρ βλέπει δύο λύσεις. Η μία είναι να ανοίξει ένα
μουσείο μάχιμων διανοουμένων, για να μπορούν τα παιδιά να βλέπουν τις Κυριακές
αυτό το ηλίθιο είδος. Και η άλλη είναι να επιστρέψουν στις κατακόμβες και να
περιμένουν να πέσει ο καπιταλισμός.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N46</CAT>
<ED>
Κωδικός άρθρου: A16035N463</ED>
<ID>
ID:134503

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N46&aa=3</URL></REF>


Article

<CATEGORY>vin08</CATEGORY>

 <H5>ΤΟ ΧΑΜΗΛΟΤΕΡΟ ΡΕΚΟΡ ΤΩΝ ΤΕΛΕΥΤΑΙΩΝ 26 ΕΤΩΝ ΠΕΤΥΧΕ Η ΧΩΡΑ
</H5><H2>Στο 4,7% έπεσε το '97 ο πληθωρισμός
</H2>
Στο 4,7%, που είναι το χαμηλότερο επίπεδο στα τελευταία 26 χρόνια, έκλεισε
τελικά ο πληθωρισμός τον Δεκέμβριο του 1997, συνεχίζοντας έτσι την καθοδική
του πορεία από το 5,1% που ήταν τον Νοέμβριο και το 7,3% έναν χρόνο πριν
(Δεκέμβριος του 1996).

ΕΤΣΙ, ο πληθωρισμός έφθασε πολύ κοντά στον στόχο τού 4,5% που είχε θέσει
αρχικά η κυβέρνηση για το 1997. Αυτό δεν σημαίνει όμως ότι παύει ο
προβληματισμός για την περαιτέρω πορεία του πληθωρισμού και ιδιαίτερα μέσα στο
1998, που θεωρείται ο πιο κρίσιμος χρόνος, καθώς η μάχη στο μέτωπο των τιμών
φέτος θα είναι καθοριστική για την πορεία της χώρας προς την Οικονομική και
Νομισματική Ένωση (ΟΝΕ).

Πάντως, χθες, ο γενικός γραμματέας της Εθνικής Στατιστικής Υπηρεσίας κ. Ν,
Καραβίτης, δίνοντας στη δημοσιότητα τα στοιχεία για την πορεία του τιμαρίθμου
τον Δεκέμβριο, χαρακτήρισε ως «πολύ ρεαλιστικό» το στόχο που έχει τεθεί στο
Πρόγραμμα Σύγκλισης για πληθωρισμό 2,5% στο τέλος του 1998. 
Όπως εξήγησε ο ίδιος, φέτος δεν αναμένεται να υπάρξουν παράγοντες που
επιβάρυναν τον πληθωρισμό κατά τη διάρκεια του 1997. Αυτοί είναι η αύξηση των
τιμολογίων στις ΔΕΚΟ που ήταν υψηλή κατά το 1997, αλλά εκτιμάται ότι θα είναι
περιορισμένη το 1998 ­ αν όχι μηδαμινή ­ καθώς και η πτωτική πορεία που
εξακολουθεί να παρουσιάζει η διεθνής τιμή του πετρελαίου.

ΕΝΔΕΙΞΕΙΣ

Αναφερόμενος, πιο συγκεκριμένα, στην πορεία που εκτιμάται ότι θα έχει ο
πληθωρισμός τον Ιανουάριο, ο κ. Ν. Καραβίτης ανέφερε ότι σύμφωνα με όλες τις
ενδείξεις θα συνεχισθεί και τον μήνα αυτόν η τάση μείωσης του πληθωρισμού. Σε
μέσα επίπεδα το δωδεκάμηνο Ιανουαρίου - Δεκεμβρίου 1997 σε σχέση με το ίδιο
διάστημα το 1996 ο πληθωρισμός έκλεισε στο 5,5% από 8,2% που ήταν τον
προηγούμενο χρόνο. Μειώθηκε δηλαδή περίπου κατά 3 μονάδες. 
ΣΤΟ 5,5%

Να σημειωθεί ότι με το ποσοστό του 5,5% στο οποίο έκλεισε ο πληθωρισμός σε
μέσα επίπεδα το 1997 θα τιμαριθμοποιηθεί η φορολογική κλίμακα που θα ισχύσει
για τη φορολόγηση των εισοδημάτων το 1998. Ειδικότερα τον Δεκέμβριο του 1997 ο
τιμάριθμος αυξήθηκε κατά 0,8% έναντι 1,2% που είχε αυξηθεί τον Δεκέμβριο του 1996.

Η αύξηση αυτή, σύμφωνα με τα στοιχεία της ΕΣΥΕ, οφείλεται στις αυξήσεις κατά
1,1% των ειδών διατροφής, 4,9% των τιμών στα ξενοδοχεία - καφενεία -
εστιατόρια λόγω του δώρου των Χριστουγέννων καθώς και κατά 1,9% στις τιμές
διαφόρων αγαθών και υπηρεσιών.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N47</CAT>
<ED>
Κωδικός άρθρου: A16035N471</ED>
<ID>
ID:134421

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N47&aa=1</URL></REF>


Article

<CATEGORY>vin08</CATEGORY>

 <H2>Φοροδιαφυγή από 65 κέντρα διασκέδασης
</H2>
ΚΑΒΑΛΑ

ΕΞΗΝΤΑ ΠΕΝΤΕ (65) παραβάσεις διαπίστωσαν οι «Ράμπο» του ΣΔΟΕ, σε ελέγχους που
πραγματοποίησαν σε κέντρα διασκέδασης της Καβάλας και της Δράμας.

Σε εκατοντάδες περιπτώσεις οι υπεύθυνοι των καταστημάτων αυτών δεν εξέδιδαν
αποδείξεις εισόδου για τους θαμώνες και θεωρημένα δελτία για λογαριασμούς
κατανάλωσης ποτών, φαγητού κ.λπ.

Για όλες τις παραβάσεις συντάσσονται εκθέσεις, οι οποίες θα διαβιβαστούν στις
αρμόδιες ΔΟΥ, για την επιβολή των ανάλογων προστίμων. Μεταξύ των παραβατών
υπάρχουν και υπότροποι.

Οι έρευνες του ΣΔΟΕ θα συνεχιστούν μέσα στον μήνα και σε κέντρα διασκέδασης
της Θράκης, αλλά και σε ξενοδοχεία, πολλά από τα οποία δεν εκδίδουν τιμολόγια
ή θεωρημένες αποδείξεις για τους ενοίκους τους, ούτε τους γράφουν στα βιβλία
«πόρτας» για τον καθιερωμένο έλεγχο.

Επίσης, αποφεύγουν να δώσουν αποδείξεις για φαγητά, ποτά, αναψυκτικά κ.λπ.,
που καταναλώνουν οι ένοικοι. Η φοροδιαφυγή είναι σημαντική, όπως εκτιμούν
υπάλληλοι ου ΣΔΟΕ.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N47</CAT>
<ED>
Κωδικός άρθρου: A16035N472</ED>
<ID>
ID:134471

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N47&aa=2</URL></REF>


Article

<CATEGORY>vin08</CATEGORY>

 <H2>Προσλήψεις με μόρια
</H2>
ΜΕ ΜΟΡΙΑ θα γίνονται εφεξής οι προσλήψεις ατόμων που εμπίπτουν στις διατάξεις
του νόμου 1648/86 (πολύτεκνοι, άτομα με ειδικές ανάγκες κ.ά.). Σχετικό
νομοσχέδιο έχει ετοιμάσει το υπουργείο Εργασίας - Κοινωνικών Ασφαλίσεων και
πρόκειται να προωθηθεί εντός του προσεχούς διμήνου στη Βουλή. Το νομοσχέδιο
προβλέπει την εφαρμογή ενός πλήρως μοριοποιημένου συστήματος για τις
προσλήψεις βάσει αντικειμενικών κριτηρίων, όπως ο αριθμός προστατευομένων
μελών, το ετήσιο εισόδημα, η υποβολή εντύπου Ε9 για τυχόν περιουσιακά
στοιχεία, η ηλικία, οι μήνες ανεργίας και οι τίτλοι σπουδών. Όσον αφορά τα
άτομα με ειδικές ανάγκες, με το νομοσχέδιο καταργούνται οι αθροιστικές
αναπηρίες και πριμοδοτούνται οι αυταπόδεικτες αναπηρίες και οι αναπηρίες σε
ποσοστό άνω του 68%.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N47</CAT>
<ED>
Κωδικός άρθρου: A16035N473</ED>
<ID>
ID:134512

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N47&aa=3</URL></REF>


Article

<CATEGORY>vin08</CATEGORY>

 <H2>Δένουν τα πλοία
</H2>
ΠΑΝΕΛΛΑΔΙΚΗ απεργία σε όλες τις κατηγορίες των πλοίων θα πραγματοποιήσει την
ερχόμενη Πέμπτη η Πανελλήνια Ναυτική Ομοσπονδία (ΠΝΟ). Η απεργία θα έχει 24ωρη
διάρκεια, με κύριο αίτημα «τη διατήρηση του καμποτάζ και την προστασία των
σημερινών και μελλοντικών θέσεων εργασίας των Ελλήνων ναυτεργατών που θίγονται
από τις σχετικές προτάσεις και εισηγήσεις της Ευρωπαϊκής Επιτροπής».

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N47</CAT>
<ED>
Κωδικός άρθρου: A16035N474</ED>
<ID>
ID:134536

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N47&aa=4</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Οι κερδοσκόποι ανασυντάσσονται
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

Η ΣΧΕΤΙΚΗ ηρεμία που επικράτησε χθες στην αγορά χρήματος δεν σημαίνει φυσικά
πολλά, αφού οι κερδοσκόποι απλώς ανασυντάσσονται και σε πρώτη ευκαιρία θα
πιέσουν πάλι τη δραχμή.

Το γεγονός ότι την Πέμπτη οι εκροές ήσαν χαμηλές και την Παρασκευή δεν
εκδηλώθηκε επίθεση θα πρέπει να ερμηνευθεί ως αποτέλεσμα της αποφασιστικότητας
που επέδειξε η κυβέρνηση δηλώνοντας, διά του υπουργού Εθνικής Οικονομίας και
Οικονομικών κ. Γιάννου Παπαντωνίου και του διοικητού της Τραπέζης της Ελλάδος
κ. Λουκά Παπαδήμου, ότι θα στηριχθεί πάση θυσία η σημερινή συναλλαγματική
ισοτιμία της δραχμής.

Βεβαίως, η υπεράσπιση της δραχμής γίνεται και με τα υψηλά επιτόκια και με τις
επιτυχείς παρεμβάσεις της Τραπέζης της Ελλάδος για την απορρόφηση της
πλεονάζουσας ρευστότητας και με την καλύτερη διαχείριση του δημοσίου χρέους
κ.λπ. Πρωτίστως όμως, πρόκειται για πολιτική μάχη και αφ' ής στιγμής οι
κερδοσκόποι πεισθούν ότι η κυβέρνηση είναι αποφασισμένη, η μάχη υπέρ του
εθνικού νομίσματος έχει κερδηθεί.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N47</CAT>
<ED>
Κωδικός άρθρου: A16035N475</ED>
<ID>
ID:134551

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N47&aa=5</URL></REF>


Article

<CATEGORY>vin08</CATEGORY>

 <H5>ΟΙ ΑΛΛΑΓΕΣ ΣΤΟΝ ΤΡΟΠΟ ΥΠΟΒΟΛΗΣ ΤΩΝ ΔΗΛΩΣΕΩΝ ΘΑ ΕΧΟΥΝ ΩΣ ΑΠΟΤΕΛΕΣΜΑ ΝΑ ΠΕΡΑΣΟΥΝ
ΤΟΝ ΜΑΡΤΙΟ ΜΙΑ ΠΡΩΤΟΓΝΩΡΗ ΤΑΛΑΙΠΩΡΙΑ
</H5><H2>Νέο μαρτύριο για τους φορολογούμενους
</H2>
Α. Μακρυπίδης. Μοιάζει με μαρτύριο η διαδικασία

Ουρές μαρτυρίου περιμένουν εκατομμύρια φορολογούμενους όταν θα υποβάλουν τις
φορολογικές τους δηλώσεις τον Μάρτιο. Οι αλλαγές στον τρόπο υποβολής και στην
παραλαβή των δηλώσεων που γίνονται με το νέο φορολογικό νομοσχέδιο θα έχουν ως
αποτέλεσμα οι φορολογούμενοι να περάσουν τον Μάρτιο μια πρωτόγνωρη ταλαιπωρία.

ΤΑ βάσανα που περιμένουν μεγάλο αριθμό φορολογουμένων προβλέπει και ο πρόεδρος
των εφοριακών κ. Α. Μακρυπίδης, ο οποίος σε αποκλειστικές δηλώσεις του στα
«ΝΕΑ» τονίζει ότι «ο τρόπος που γίνεται φέτος η διαδικασία υποβολής της
φορολογικής δήλωσης μοιάζει με μαρτύριο». Αλλά και ο πρώην πρόεδρος της Ν.Δ.
κ. Μ. Έβερτ σε ανακοίνωσή του για το ίδιο θέμα υπολογίζει ότι 1.500.000
φορολογούμενοι θα πάνε στις εφορίες δυο φορές ταλαιπωρούμενοι και χάνοντας
ταυτόχρονα πολύτιμο χρόνο.

Όπως είναι γνωστό, φέτος όσοι έχουν εισόδημα από ελεύθερα επαγγέλματα και
γεωργικές ή εμπορικές επιχειρήσεις θα πρέπει να υποβάλουν αυτοπροσώπως στις
εφορίες τις δηλώσεις φόρου εισοδήματος και επιπλέον θα πρέπει να παραλάβουν
από τις εφορίες τα συμπληρωματικά έντυπα, τα οποία μέχρι πέρυσι αποστέλλονταν ταχυδρομικώς.

Ο πρόεδρος των εφοριακών κ. Α. Μακρυπίδης, απαντώντας σε ερώτημα των «ΝΕΩΝ»
για την ταλαιπωρία που θα υποστούν οι φορολογούμενοι την περίοδο υποβολής των
δηλώσεων, τονίζει:


«Ο τρόπος που γίνεται φέτος η διαδικασία υποβολής της φορολογικής δήλωσης
μοιάζει με μαρτύριο για τα εκατομμύρια των φορολογουμένων. Το πρώτο πρόβλημα
θα προέλθει κατά την παραλαβή των εντύπων. Ένα 30% μάλιστα θα αναγκαστεί να
παραλάβει μόνο του τα έντυπα της φορολογικής δήλωσης. 
Σ' αυτούς περιλαμβάνονται οι νέοι φορολογούμενοι, όσοι έχουν αλλάξει
διεύθυνση, καθώς και εκείνοι στους οποίους έχει κάνει λάθος το ΚΕΠΥΟ ή που το
έντυπο της δήλωσης χάθηκε στο ταχυδρομείο. Σ' αυτούς θα πρέπει να προστεθούν
και οι υπόχρεοι, σύμφωνα με το νόμο, να πάρουν έντυπα. Όλοι αυτοί μπορεί να
ταλαιπωρηθούν και εξαιτίας ελλείψεων στα έντυπα. Το δεύτερο πρόβλημα θα
προέλθει από τη συμπλήρωση της φορολογικής δήλωσης η οποία κάθε χρόνο γίνεται
δυσκολότερη». 
Ο πρόεδρος των εφοριακών επισημαίνει επίσης: «Το τρίτο πρόβλημα προέρχεται από
την υποχρέωση υποβολής της φορολογικής δήλωσης αυτοπροσώπως για εκατομμύρια
φορολογουμένων. Αυτό, σε συνδυασμό με τη μέχρι τώρα φορολογική συμπεριφορά, θα
προκαλέσει ταλαιπωρία που θυμίζει καταστάσεις τριτοκοσμικής χώρας και όχι ευρωπαϊκής.

Μαρτύριο θα υποστούν και οι χιλιάδες εφοριακοί που θα κληθούν να εξυπηρετήσουν
τους φορολογούμενους κατά την παραλαβή των φορολογικών δηλώσεων. Αποκορύφωμα
του μαρτυρίου και της ταλαιπωρίας θα έχουμε στις περιπτώσεις λαθών,
παραλείψεων και σφαλμάτων. 
Και ο κ. Μακρυπίδης προτείνει να εξετασθεί από την ηγεσία του υπουργείου
Οικονομικών το ενδεχόμενο «επιμήκυνσης της χρονικής περιόδου υποβολής των
φορολογικών δηλώσεων και να προσαρμοσθεί με βάση τις κατηγορίες των
εισοδημάτων του φορολογούμενου και το αρχικό γράμμα του επωνύμου του».

Πρέπει να σημειωθεί ότι στην εισηγητική έκθεση του νέου φορολογικού
νομοσχεδίου τονίζεται ότι σκοπός της διάταξης με την οποία υποχρεώνονται οι
φορολογούμενοι που έχουν εισοδήματα από εμπορικές ή γεωργικές επιχειρήσεις,
καθώς και από υπηρεσίες ελευθερίων επαγγελμάτων είναι να ελέγχονται οι
δηλώσεις αυτές «κατά την παραλαβή τους προκειμένου να αποφεύγονται λάθη». Αυτό
σημαίνει ότι και η διαδικασία παραλαβής αυτών των φορολογικών δηλώσεων θα
είναι χρονοβόρος, γεγονός που θα εντείνει την ταλαιπωρία των φορολογουμένων.

Ο Μ. ΕΒΕΡΤ

Μ. Έβερτ.Είναι απερίγραπτη η διαδικασία

Ενδεικτικές θα πρέπει να θεωρηθούν άλλωστε και οι επισημάνσεις του πρώην
προέδρου της Ν.Δ. κ. Μ. Έβερτ, ο οποίος τονίζει επίσης ότι: «Ο απλός πολίτης
μπορεί να αντιληφθεί το τι θα γίνει στις εφορίες από αυτή την απερίγραπτη
διαδικασία, καθώς και το ποιο θα είναι το οικονομικό και κοινωνικό κόστος
αυτής της γραφειοκρατίας». 
Και ο κ. Έβερτ καταλήγει: «Επιβάλλεται όλοι οι βουλευτές ανεξαρτήτως κομμάτων
να ασκήσουν πίεση για να υποχρεωθεί η κυβέρνηση να υποχωρήσει».

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16035N481</ED>
<ID>
ID:134422

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N48&aa=1</URL></REF>


Article

<CATEGORY>vin08</CATEGORY>

 <H2>Φόβισαν τους κερδοσκόπους
</H2>
Παπαντωνίου - Παπαδήμος. Μετά τη σύσκεψη με τον Πρωθυπουργό επεσήμαναν ότι
η μάχη με τους κερδοσκόπους θα κερδηθεί και αυτή τη φορά

ΜΕ ΚΥΡΙΟ όπλο τα επιτόκια η κυβέρνηση καταστρώνει την άμυνα της δραχμής και
στέλνει «μήνυμα» σε όσους κερδοσκοπούν εις βάρος του εθνικού νομίσματος ότι
και αυτή τη φορά θα χάσουν πολλά χρήματα. Παράλληλα το οικονομικό επιτελείο
της κυβέρνησης θα βρίσκεται σε εγρήγορση ώστε να υπάρχει άμεση απάντηση σε
κάθε κερδοσκοπική πίεση, ενώ θα προχωρήσουν άμεσα οι διαρθρωτικές παρεμβάσεις
(ιδιωτικοποιήσεις, συρρίκνωση του δημόσιου τομέα κ.ά.) για να σταλεί το
«μήνυμα» στις διεθνείς αγορές ότι ο στόχος της σύγκλισης παραμένει πρώτη προτεραιότητα.

ΕΙΣΡΟΗ ΔΟΛΑΡΙΩΝ

Στην αγορά χθες επικράτησε σχετική ηρεμία καθώς σημειώθηκε μικρή εισροή (100
εκατ. δολάρια) και οριακή μείωση των επιτοκίων (1 μονάδα περίπου σε σύγκριση
με την Πέμπτη). Από το πρωί η Τράπεζα της Ελλάδος προσέφερε δολάρια στις
τράπεζες που ζητούσαν, αλλά τα ποσά που ζητήθηκαν ήταν περιορισμένα. Από την
άλλη πλευρά η ζήτηση για δραχμές που εκδηλωνόταν από τράπεζες για λογαριασμό
Ελλήνων και ξένων πελατών τους αφορούσε κυρίως δανεισμό από 6 μήνες έως 1
χρόνο. 
Αργότερα όμως οι τόνοι στην αγορά έπεσαν με αποτέλεσμα να υπάρξουν εισροές και
πτώση των επιτοκίων.

Από τις 10.30 το πρωί όμως είχε ξεκινήσει στο Μέγαρο Μαξίμου μεγάλη σύσκεψη με
θέμα τη δραχμή.

Η ΣΥΝΑΝΤΗΣΗ

Στη σύσκεψη που έγινε υπό τον Πρωθυπουργό κ. Κ. Σημίτη και με συμμετοχή του
υπουργού Εθνικής Οικονομίας και Οικονομικών κ. Γ. Παπαντωνίου, του διοικητή
της Τραπέζης της Ελλάδος κ. Λ. Παπαδήμου και του διευθυντή του Οικονομικού
Γραφείου του Πρωθυπουργού κ. Τ. Γιαννίτση εξετάσθηκε η πορεία της οικονομίας
και η κατάσταση που διαμορφώνεται στις αγορές χρήματος και συναλλάγματος από
την τρέχουσα νομισματική κρίση.

Όπως προκύπτει από τις δηλώσεις του υπουργού Εθνικής Οικονομίας και
Οικονομικών κ. Γ. Παπαντωνίου στη μάχη κατά των κερδοσκόπων θα χρησιμοποιηθούν
τα κλασικά μέτρα νομισματικού χαρακτήρα που έχουν χρησιμοποιηθεί και στο
παρελθόν τόσο στην Ελλάδα όσο και σε άλλες χώρες που κλήθηκαν να
αντιμετωπίσουν προβλήματα συναλλαγματικής ισοτιμίας και κερδοσκοπίας. Αυτό
σημαίνει ότι η άμυνα της δραχμής θα βασισθεί κυρίως στο όπλο των επιτοκίων.

Ο κ. Παπαντωνίου, απαντώντας σε ερώτηση δημοσιογράφων, επανέλαβε ότι «η
σταθερότητα της συναλλαγματικής ισοτιμίας αποτελεί ακρογωνιαίο λίθο της
οικονομικής πολιτικής», ενώ απέκλεισε το ενδεχόμενο διολίσθησης της δραχμής. 
Παράλληλα έστειλε μήνυμα στους κερδοσκόπους ότι «η μάχη της δραχμής θα
κερδηθεί και αυτή τη φορά», και συμπλήρωσε λέγοντας «ότι κάθε φορά που
κερδίζουμε μία μάχη, οι κερδοσκόποι χάνουν πολλά χρήματα.

Αυτά που θα χάσουν και αυτή τη φορά να τους γίνει ένα οριστικό μάθημα». Ο
υπουργός τόνισε μάλιστα ότι η κυβέρνηση είναι αποφασισμένη «να λάβει όλα τα
αναγκαία μέτρα, χωρίς καμία απολύτως έκπτωση, τα οποία χρειάζονται για τη
στήριξη του εθνικού νομίσματος».

Αναφερόμενος στις τρέχουσες οικονομικές εξελίξεις ο κ. Παπαντωνίου επισήμανε
επίσης ότι:

* Τα φορολογικά έσοδα του Δεκεμβρίου αυξήθηκαν κατά 25%.

* Θα προχωρήσει η ιδιωτικοποίηση των Τραπεζών Μακεδονίας - Θράκης και
Κεντρικής Ελλάδος, καθώς και 6 δημοσίων επιχειρήσεων.

* Ο πληθωρισμός το 1997 έκλεισε στο 4,7%

Ο υπουργός μάλιστα τόνισε ότι η ελληνική οικονομία βρίσκεται σε απόσταση
αναπνοής από την επίτευξη του κριτηρίου της Συνθήκης του Μάαστριχτ για τον πληθωρισμό.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16035N482</ED>
<ID>
ID:134472

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N48&aa=2</URL></REF>


Article

<CATEGORY>vin08</CATEGORY>

 <H2>Ψήλωσαν τα «φέσια» στην αγορά το '97
</H2>
ΑΥΞΗΣΗ σημείωσαν το 1997 τα φέσια στην αγορά που άγγιξαν τα 353,8 δισ. δρχ.
από 322,4 δισ. δρχ. το 1996 (αύξηση 9,75).

Αυτό προκύπτει από τα στοιχεία της Ένωσης Ελληνικών Τραπεζών που δόθηκαν χθες
στη δημοσιότητα. Ειδικότερα το δωδεκάμηνο Ιανουάριος - Δεκέμβριος 1997 οι
ακάλυπτες επιταγές αυξήθηκαν κατά 13,26% και έφθασαν τα 253,16 δισ. δρχ. από
223,5 δισ. δρχ. που ήταν το αντίστοιχο διάστημα το 1996. Στο ίδιο διάστημα οι
απλήρωτες συναλλαγματικές αυξήθηκαν κατά 1,82% και ανήλθαν στα 100,7 δισ. δρχ.
από 98,9 δισ. δρχ. το 1996.

Οι αιτήσεις πτώχευσης μειώθηκαν κατά 21,26% και έτσι περιορίσθηκαν στις 3.477
από 4.416 το 1996 ενώ ο αριθμός των επιχειρήσεων που έκλεισαν οριστικά
μειώθηκε κατά 5,8%, στις 1.299 από 1.379 το προηγούμενο έτος.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16035N483</ED>
<ID>
ID:134513

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N48&aa=3</URL></REF>


Article

<CATEGORY>vin08</CATEGORY>

 <H2>Ταχυδρομήθηκαν ήδη 800.000 δηλώσεις
</H2>
Κατάθεση αυτοπροσώπως. Τρεις κατηγορίες φορολογουμένων θα πρέπει να
προσέλθουν στην Εφορία για να υποβάλουν τις δηλώσεις τους

ΣΤΟ ΜΕΤΑΞΥ με το «καλημέρα» του 1998 η Εφορία ξεκίνησε την αποστολή των
εντύπων για τη φορολογική δήλωση στους φορολογουμένους. Αφορούν τα εισοδήματα
που αποκτήθηκαν το 1997 και οι δηλώσεις πρέπει να υποβληθούν τον Μάρτιο.

Μέχρι τώρα έχουν ήδη ταχυδρομηθεί σε 800.000 φορολογουμένους τα έντυπα των
φορολογικών δηλώσεων μαζί με τις σχετικές οδηγίες για τη συμπλήρωσή τους.

Στόχος του υπουργείου Οικονομικών είναι μέχρι τις 15 Φεβρουαρίου 1998 να έχει
ολοκληρωθεί η αποστολή των φορολογικών δηλώσεων και στους 4.268.430
φορολογουμένους που υπολογίζεται ότι θα ανέλθουν όσοι υποχρεούνται να
υποβάλουν δήλωση το 1998.

Ειδικότερα, σύμφωνα με το χρονοδιάγραμμα που έχει καταρτίσει το υπουργείο
Οικονομικών, προβλέπεται ότι μέχρι τις 31/1/1998 (τέλος του μήνα) θα έχουν
σταλεί οι φορολογικές δηλώσεις σε 3.000.000 φορολογουμένους και στους
υπόλοιπους μέχρι τα μέσα Φεβρουαρίου.

Υπενθυμίζεται ότι φέτος, για πρώτη φορά, ο φάκελος που θα παραλάβουν οι
φορολογούμενοι από την Εφορία θα περιέχει μόνο το βιβλιαράκι με τις οδηγίες
για τη συμπλήρωση της φορολογικής δήλωσης, το βασικό έντυπο Ε1 της φορολογικής
δήλωσης καθώς και το έντυπο Ε2, στο οποίο θα περιληφθούν τα μισθώματα από
ακίνητα. Τα υπόλοιπα έντυπα οι φορολογούμενοι θα τα παραλάβουν από την Εφορία
όπου ο καθένας, ανάλογα με τα εισοδήματα που πρέπει να δηλώσει, θα συμπληρώνει
το αντίστοιχο έντυπο. 
Να σημειωθεί ότι φέτος το έντυπο Ε9 θα υποβάλουν μόνο όσοι φορολογούμενοι
είχαν μεταβολές στην ακίνητη περιουσία τους (αγορά ή πώληση ακινήτων, γονική
παροχή κ.λπ.).

Σύμφωνα με τον νόμο, οι μισθωτοί υποχρεούνται να υποβάλουν τη φορολογική τους
δήλωση μέχρι τις 17 Μαρτίου, ενώ οι ελεύθεροι επαγγελματίες και όσοι έχουν
ατομικές επιχειρήσεις που δεν τηρούν βιβλία ή τηρούν βιβλία πρώτης και
δεύτερης κατηγορίας υποχρεούνται να υποβάλουν τη δήλωση από 3 μέχρι 23 Μαρτίου.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16035N491</ED>
<ID>
ID:134423

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N49&aa=1</URL></REF>


Article

<CATEGORY>vin08</CATEGORY>

 <H5>Η ΕΛΛΗΝΟΚΑΝΑΔΙΚΗ ΕΤΑΙΡΕΙΑ ΑΠΟΦΑΣΙΖΕΙ ΕΝΤΟΣ ΤΩΝ ΠΡΟΣΕΧΩΝ ΗΜΕΡΩΝ ΓΙΑ ΤΗ ΘΕΣΗ ΤΗΣ ΕΓΚΑΤΑΣΤΑΣΗΣ
</H5><H2>Ο χρυσός που διχάζει...
</H2>
Στις επόμενες ημέρες θα τοποθετηθεί επίσημα η ελληνοκαναδική εταιρεία TVX -
Ελληνικός Χρυσός σε ό,τι αφορά τη γνωστοποίηση της μελέτης του ΙΓΜΕ και τις
περιοχές που προτείνονται για την εγκατάσταση και λειτουργία της μονάδας
μεταλλουργίας χρυσού.ΘΕΣΣΑΛΟΝΙΚΗ.

Γραφείο Βόρειας Ελλάδας

ΣΥΜΦΩΝΑ με τα αποτελέσματα της μελέτης του ΙΓΜΕ που έγιναν γνωστά από το
υπουργείο Ανάπτυξης, δύο περιοχές, η μία βόρεια του Στρυμονικού Κόλπου ­
τοποθεσία Κηπουριστα ­ και η δεύτερη νότια ­ τοποθεσία Εκκλησιαστικός Μύλος ­
αποτελούν ισοδύναμα τις καταλληλότερες με κριτήρια περιβαλλοντικά, γεωτεχνικά,
τεχνολογικά, κοστολογικά, αναπτυξιακά και χωροταξικά για την εγκατάσταση της
μονάδας χρυσού. Η τελική επιλογή της θέσης, όπως ανακοινώθηκε από το υπουργείο
Ανάπτυξης, θα γίνει από την εταιρεία που θα πραγματοποιήσει την επένδυση στο
πλαίσιο της υφιστάμενης νομοθεσίας για την προστασία του περιβάλλοντος και υπό
την εποπτεία των αρμόδιων υπουργείων.

Η ελληνοκαναδική εταιρεία, σύμφωνα με τη σχετική σύμβαση που έχει επικυρωθεί
από τη Βουλή, υποχρεούται να υποβάλει στο ΥΠΕΧΩΔΕ ολοκληρωμένη μελέτη
προέγκρισης χωροθέτησης βασισμένη και στα στοιχεία της μελέτης του ΙΓΜΕ που
γνωστοποιήθηκε συμπληρώνοντάς τα με τεκμηριωμένα στοιχεία σε περίπτωση που δεν
υπάρχουν ή διαφοροποιούνται από τη συγκεκριμένη μελέτη.

ΣΥΝΔΥΑΣΜΟΣ

Στη μελέτη του ΙΓΜΕ εκτός από τις δύο περιοχές που θεωρούνται οι περισσότερο
κατάλληλες αναφέρεται και συνδυασμός περιοχών που προβλέπει τη δημιουργία της
μονάδας μεταλλουργίας χρυσού κοντά στην υπάρχουσα μονάδα εμπλουτισμού στην
Ολυμπιάδα με την κατασκευή φράγματος απόθεσης απορριμμάτων, με υδραυλική
μεταφορά στην τοποθεσία Κηπουριστα. 
Όπως επισημαίνεται στην ανακοίνωση του υπουργείου, στη μελέτη ο συνδυασμός
αυτός υπερέχει περιβαλλοντικά. 
Στο μεταξύ, σε ετοιμότητα εν όψει και τις επίσημης τοποθέτησης της
ελληνοκαναδικής εταιρείας βρίσκονται οι κάτοικοι των δώδεκα κοινοτήτων του
Στρυμονικού Κόλπου, οι οποίοι αντιτίθενται στην εγκατάσταση της μεταλλουργίας
χρυσού στην περιοχή της Ολυμπιάδας.

Όπως είπε στα «ΝΕΑ» ο πρόεδρος της κοινότητας Σταυρού Αν. Στοΐτσας, η
συντονιστικής επιτροπή αγώνα των κατοίκων διαθέτει πλέον δεδομένη τη μελέτη
του ΙΓΜΕ που προτείνει τις εναλλακτικές θέσεις για τη χωροθέτηση του
εργοστασίου χρυσού.

«Είμαστε αποφασισμένοι να προσφύγουμε στα ελληνικά και ευρωπαϊκά δικαστήρια
εφόσον δεν δικαιωθούμε», είπε ο κ. Στοΐτσας και επισήμανε ότι ο συνδυασμός των
δύο περιοχών που αναφέρεται στην ανακοίνωση του υπουργείου Ανάπτυξης έχει ήδη
κριθεί επιστημονικά ακατάλληλος από άλλη μελέτη του ΙΓΜΕ.

Εξάλλου, με ανακοίνωσή της η Πολιτική Γραμματεία Θεσσαλονίκης του Συνασπισμού
εκφράζει την αντίθεσή της στην προσπάθεια της κυβέρνησης να παρακάμψει τη
μελέτη του ΙΓΜΕ και να αφήσει εν λευκώ την εταιρεία να επιλέξει την
εγκατάσταση της μονάδας χρυσού. 
Η ανακοίνωση αναφέρει ακόμη ότι η θέση του κόμματος είναι να πραγματοποιηθεί η
επένδυση με βάση το πόρισμα της επιστημονικής μελέτης του ΙΓΜΕ, ενώ καλεί το
υπουργείο Ανάπτυξης να σεβαστεί τις δεσμεύσεις που ανέλαβε προς τους κατοίκους
της περιοχής.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16035N501</ED>
<ID>
ID:134424

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N50&aa=1</URL></REF>


Article

<CATEGORY>vin08</CATEGORY>

 <H2>0,43% ήταν χθες η πτώση
</H2>
Πτώση σημείωσαν οι τιμές των μετοχών κατά τη χθεσινή τελευταία συνεδρίαση της
εβδομάδας στο Χρηματιστήριο Αξιών Αθηνών (ΧΑΑ). Συγκεκριμένα ο Γενικός Δείκτης
υποχώρησε κατά 6,45 μονάδες ή ποσοστό της τάξεως 0,43%. Από τους επιμέρους
Κλαδικούς Δείκτες τη μεγαλύτερη υποχώρηση σημείωσε ο δείκτης των εταιρειών
Λήζινγκ κατά 1,86%, ενώ τη μεγαλύτερη άνοδο σημείωσε ο δείκτης της Παράλληλης
Αγοράς κατά 2,97% . Από τις 233 μετοχές που πραγματοποίησαν συναλλαγές, 112
σημείωσαν άνοδο, 95 πτώση και 26 παρέμειναν σταθερές, ενώ 55 έκλεισαν με
αγοραστές και 120 με πωλητές. Άνοδο σημείωσαν οι συναλλαγές η αξία των οποίων
ανήλθε στα 15,8 δισ. δρχ. (4.820.929 τεμάχια). Αναλυτικά τα 4.037.159 τεμάχια
συνολικής αξίας 13,8 δισ. δρχ. αφορούσαν την Κύρια Αγορά ενώ τα 783.770
τεμάχια συνολικής αξίας 1,973 εκατ. δρχ. την Παράλληλη Αγορά. Τη μεγαλύτερη
αξία συναλλαγών σημείωσαν οι μετοχές των Τραπεζών (2,784 εκατ. δρχ. -265.920
τεμάχια) και των Μεταλλουργικών Επιχειρήσεων (2,401 εκατ. δρχ. -863.680 τεμάχια).

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16035N511</ED>
<ID>
ID:134425

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N51&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΑΙΓΟΚΕΡΩΣ

(22 Δεκεμβρίου - 19 Ιανουαρίου). Η ημέρα προσφέρεται για επαγγελματικά και
οικονομικά θέματα. Υπάρχει όμως ο κίνδυνος της απάτης και της αυταπάτης στον
τομέα του έρωτα ή της καριέρας.

ΥΔΡΟΧΟΟΣ

(20 Ιανουαρίου - 18 Φεβρουαρίου). Η ημέρα προσφέρεται για ταξίδια αναψυχής,
ερωτικές συναντήσεις, χόμπι και τέχνη, διασκέδαση και ψυχαγωγία. Να φυλάγεσθε
από κλέφτες, ψεύτες και απατεώνες.

ΙΧΘΥΕΣ

(19 Φεβρουαρίου - 20 Μαρτίου). Θα θελήσετε να μείνετε στο σπίτι, με την
οικογένεια, αλλά η διάθεσή σας θα είναι καλή. Το βράδυ, θα γίνετε πολύ
ευαίσθητοι και εύθικτοι. Φυλαχθείτε από κλέφτες και απατεώνες.

ΚΡΙΟΣ

(21 Μαρτίου - 19 Απριλίου). Η ημέρα προσφέρεται για ταξίδια, μίντια, πολιτικές
δραστηριότητες, συλλογικές προσπάθειες, επαφές με φίλους και ομοϊδεάτες. Να
φυλάγεσθε από αλλεργίες, μολύνσεις, κλοπές, απάτες.

ΤΑΥΡΟΣ

(20 Απριλίου - 20 Μαΐου). Η ημέρα ευνοεί τα οικονομικά σας και τις επαφές με
προϊσταμένους και σημαντικά πρόσωπα. Να φυλάγεσθε από αλλεργίες, μολύνσεις,
δηλητηριάσεις, καθώς και από κλέφτες και απατεώνες.

ΔΙΔΥΜΟΙ

(21 Μαΐου - 21 Ιουνίου). Η Σελήνη είναι και σήμερα στο ζώδιό σας. Εύνοια για
ταξίδια, πολιτική, μίντια, εκδόσεις, τέχνη. Να φυλάγεσθε από κλέφτες και
απατεώνες, από μολύνσεις, από ερωτικές αυταπάτες.

ΚΑΡΚΙΝΟΣ

(22 Ιουνίου - 22 Ιουλίου). Μην πιστεύετε και πολύ σε ό,τι ακούτε, σήμερα. Μην
αφήνετε ενθουσιασμούς και ευαισθησίες να θολώνουν τη λογική και τη νηφαλιότητά σας.

ΛΕΩΝ

(23 Ιουλίου - 22 Αυγούστου). Η ημέρα ευνοεί την κοινωνική ζωή, την παρέα με
φίλους και ομοϊδεάτες, τον γάμο σας, τις πολιτικές δραστηριότητες. Φυλαχθείτε
από εξιδανικεύσεις που θολώνουν την κρίση σας.

ΠΑΡΘΕΝΟΣ

(23 Αυγούστου - 23 Σεπτεμβρίου). Και σήμερα, εύνοια για την καριέρα και τη
δημόσια εικόνα σας. Αποφύγετε τυχερά παιχνίδια και μην πιστεύετε και πολύ σε
ό,τι θα σας πουν αγαπημένα, κατά τα άλλα, πρόσωπα.

ΖΥΓΟΣ

(24 Σεπτεμβρίου - 23 Οκτωβρίου). Εύνοια για ταξίδια, τέχνη, πολιτική, μίντια,
εκδόσεις. Θα έχετε την τάση να εξιδανικεύετε τα αγαπημένα σας πρόσωπα.
Προσέχετε λίγο τη διατροφή σας ­ τι τρώτε και τι πίνετε.

ΣΚΟΡΠΙΟΣ

(24 Οκτωβρίου - 22 Νοεμβρίου). Εύνοια για τη σεξουαλική σας ζωή και για
οικονομικής φύσεως υποθέσεις. Μην πιστεύετε και πολύ σε ό,τι θα ακούτε σήμερα.
Να φυλάγεσθε από κλέφτες και απατεώνες.

ΤΟΞΟΤΗΣ

(23 Νοεμβρίου - 21 Δεκεμβρίου). Δεν είναι ημέρα για σημαντικές οικονομικές
συναλλαγές ­ υπάρχει ο κίνδυνος της απάτης. Εύνοια για τον γάμο σας, τις
σχέσεις σας, τα ταξίδια, τα μίντια, τη διαφήμιση, την τέχνη.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: N58</CAT>
<ED>
Κωδικός άρθρου: A16035N581</ED>
<ID>
ID:134402

</ID><URL>http://ta-nea.dolnet.gr/neaweb/neafile.print_unique?e=A&f=16035&m=N58&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ ΚΑΙ ΠΑΟ ΔΟΚΙΜΑΖΟΝΤΑΙ ΣΕ ΝΑΥΠΛΙΟ ΚΑΙ ΠΥΡΓΟ
</H5><H2>Κρύβει παγίδες
</H2><H2></H2>
ALIGN="CENTER">

ΣΤΗΝ Πελοπόννησο θα παίξουν αύριο Ολυμπιακός και Παναθηναϊκός, στην τελευταία
αγωνιστική του πρώτου γύρου. Οι «ερυθρόλευκοι» θα αντιμετωπίσουν στο ουδέτερο
Ναύπλιο τη Βέροια και οι «πράσινοι» στον Πύργο τον Πανηλειακό.

σελίδες 2, 4

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16035O001</ED>
<ID>
ID:134426

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Απειλεί το αήττητο του Ολυμπιακού
</H2><H2></H2>
σελίδα
11

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16035O002</ED>
<ID>
ID:134473

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O00&aa=2</URL></REF>


Article

<CATEGORY>vin10</CATEGORY>

 <H2></H2><H2>Βλέπουν 8άδα οι γυναίκες
</H2><H2></H2>
σελίδα 8

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16035O003</ED>
<ID>
ID:134514

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Αντρέας η... Χάιντι </H2>
σελίδες 6-7

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16035O004</ED>
<ID>
ID:134537

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Το ντέρμπι σε ριπλέι
</H2><H2></H2>
σελίδα 8

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16035O005</ED>
<ID>
ID:134548

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O00&aa=5</URL></REF>


Article

<CATEGORY>vin10</CATEGORY>

 <H5>ΓΚΡΙΝΙΑ ΚΑΙ ΠΑΡΑΠΟΝΑ ΑΠΟ ΤΙΣ «ΡΕΖΕΡΒΕΣ» ΣΤΗΝ ΑΕΚ
</H5><H2>Ομίχλη
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΣΕ ΤΕΝΤΩΜΕΝΟ σχοινί είναι πλέον οι ισορροπίες στην ΑΕΚ! Και ναι μεν η ενδεκάδα
που καθιερώνει ο Ντουμιτρίου βαδίζει από το καλό στο καλύτερο, ωστόσο οι
μουρμούρες στα αποδυτήρια δεν λείπουν.

Αρκετοί ποδοσφαιριστές έχουν παράπονα, πιστεύουν ότι δεν έχουν δικαίωμα να
τραυματιστούν (!) ή να πάρουν κάρτες, ενώ άλλοι θεωρούν πως ο Ρουμάνος είναι
δίκαιος, αναμένουν την ευκαιρία και λένε «μετά δεν ξαναβγαίνουμε». 
Την ίδια στιγμή ο Ντουμιτρίου κάνει απανωτές ομιλίες για να ξεκαθαρίσει ότι
αποφασίζει ο ίδιος, χρησιμοποιεί σκληρή γλώσσα και δεν διαπραγματεύεται με κανέναν!

Η ύπαρξη του θέματος Μαλαδένη (θέλει να φύγει, αλλά κυρίως να παίζει!), ήταν
απλώς η σταγόνα που έκανε το ποτήρι να ξεχειλίσει. Διότι νωρίτερα έγιναν τα εξής:

*** Στο ματς με τον ΟΦΗ ο Κοπιτσής εγκατέλειψε τον πάγκο αμέσως μετά την τρίτη
αλλαγή! Και όταν λίγες ημέρες μετά συγκεντρώθηκαν, ο Ντουμιτρίου ήταν
απόλυτος: «Αυτό ήταν απαράδεκτο, για παίκτη που πρόσφατα ανανέωσε το συμβόλαιό
του και τον είχα στηρίξει. Θα σκεφτώ ποια θα είναι η τιμωρία του». Δεν
αποκλείεται να είναι ιδιαίτερα αυστηρή, περισσότερο από κάθε άλλη μέχρι τώρα.

*** Ο Ντουμιτρίου με απογοήτευση είδε τον Κασάπη να παίρνει κάρτα.

*** Ορισμένοι παίκτες της ΑΕΚ δεν αντιμετωπίζουν με θέρμη το ενδεχόμενο να
επιστρέψει στις (ομαδικές) προπονήσεις ο Μιχάλης Βλάχος. Και μάλιστα ένας
(διεθνής) φέρεται να έφερε τις μεγαλύτερες ενστάσεις, λέγοντας «θα πετάω φανέλες».

Χθες έγινε νέα ομιλία, αλλά πώς να πείσεις 29 - 30 παίκτες; Ο Ντουμιτρίου
πάντως δήλωσε: «Καταλαβαίνω κάποιους παίκτες που δεν καταλαβαίνουν ότι είναι
αλλαγές! Αυτό έπρεπε να το σκεφθεί ο Μαλαδένης όταν ερχόταν, ο συναγωνισμός
είναι μεγάλος. Δεν δίνω εξηγήσεις. Ας είμαστε οικογένεια. Πιο σημαντικό είναι
η ομάδα. Αν κάποιοι δεν αποδέχονται ότι είναι αλλαγές, δεν το συζητάμε.
Μπορούν να μιλήσουν με τη διοίκηση! Κανείς όμως δεν θα εγγυηθεί ότι θα γίνει
βασικός. Δεν διαπραγματεύομαι με κανέναν είτε λέγεται Μαλαδένης είτε Νικολαΐδης».

Στον αγωνιστικό τομέα ο Νικολαΐδης ούτε χθες προπονήθηκε κανονικά αλλά μάλλον
παίζει στην Ξάνθη. Αντίθετα γυμνάστηκε ο Ατματσίδης, αλλά ο Ντουμιτρίου είπε:
«Ακόμη και να παίζει ο Καραγιάννης δεν είναι ρίσκο ούτε θα έχω άγχος, είναι
πολύ καλός».

*** Διαφωνία μεταξύ παικτών - διοίκησης για το θέμα των πριμ! Οι
ποδοσφαιριστές ζητούν 5.000 δρχ. το λεπτό καθαρά για την κατάκτηση του τίτλου,
ενώ η διοίκηση προτίθεται να τα δώσει μεικτά.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O01</CAT>
<ED>
Κωδικός άρθρου: A16035O011</ED>
<ID>
ID:134427

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O01&aa=1</URL></REF>


Article

<CATEGORY>vin10</CATEGORY>

 <H2>Φούρας στα «ΝΕΑ»:
</H2><H2>Πόθεν έσχες για τους «παράγοντες»
</H2><H2></H2>
στην ΟΜΑΔΑ

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O01</CAT>
<ED>
Κωδικός άρθρου: A16035O015</ED>
<ID>
ID:134549

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O01&aa=5</URL></REF>


Article

<CATEGORY>vin10</CATEGORY>

 <H5>ΑΝΔΡΕΑΣ ΦΟΥΡΑΣ ΣΤΗΝ «ΟΜΑΔΑ»: ΟΠΟΥ ΤΟ ΣΥΣΤΗΜΑ ΑΥΤΟΔΙΟΙΚΗΣΗΣ ΜΠΑΖΕΙ, Η ΠΟΛΙΤΕΙΑ
ΟΦΕΙΛΕΙ ΝΑ ΔΩΣΕΙ ΤΙΣ ΠΡΟΫΠΟΘΕΣΕΙΣ ΓΙΑ ΝΑ ΥΠΑΡΞΕΙ ΑΞΙΟΠΙΣΤΙΑ
</H5><H5>ΓΙΑ ΤΟ 2004
</H5><H5>Εισήγηση για Εθνική Επιτροπή 45 ατόμων
</H5><H5>Ελληνική πρόταση η εκεχειρία
</H5><H2>Οι παράγοντες μαραίνουν την Άνοιξη του αθλητισμού
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Ο κ. Φούρας ενημέρωσε τον κ. Παπανδρέου για την προεργασία που έγινε και
αφορά στην Οργανωτική Επιτροπή των Ολυμπιακών Αγώνων του 2004

ΤΕΣΣΕΡΙΣ άμεσες παρεμβάσεις (αθλητική δικαιοσύνη, έλεγχος οικονομικών,
αμειβόμενη διαιτησία, χρηματοδότηση των ΠΑΕ) με στόχο την αξιοπιστία του
ποδοσφαίρου, προαναγγέλλει με συνέντευξή του στην «ΟΜΑΔΑ» ο υφυπουργός
Αθλητισμού Ανδρέας Φούρας, ο οποίος προειδοποιεί τους παράγοντες να
συμμορφωθούν, ενώ αναφέρεται και στους μεγάλους στόχους της χρονιάς, που είναι
το οργανωτικό πλαίσιο για τους Ολυμπιακούς Αγώνες του 2004 και ο νέος
αθλητικός νόμος.

«Τα προβλήματα αναξιοπιστίας που υπάρχουν στο επαγγελματικό ποδόσφαιρο
ανακυκλώνονται διαρκώς σε δύο θέματα, την αθλητική δικαιοσύνη και την
διαιτησία», τόνισε ο υφυπουργός και συνέχισε: «Σε ό,τι αφορά την αθλητική
δικαιοσύνη, το πρόβλημα είναι η συγκρότηση του οργάνου και ο τρόπος
λειτουργίας, ενώ για τη διαιτησία οι φωνές έχουν να κάνουν με την συγκρότηση
των πινάκων και το πώς σφυρίζουν. Τον τελευταίο καιρό, αντί όλα αυτά να
προβληματίσουν τους διοικούντες και να τους οδηγήσουν σε πορεία αξιοπιστίας,
δυστυχώς δεν ελήφθη τίποτα υπόψη, με αποτέλεσμα να σοβεί νέα κρίση, αυτήν τη
φορά πιο επικίνδυνη από την προηγούμενη».

ΕΡ.: Σε όλα αυτά πώς απαντά η αθλητική ηγεσία του τόπου;

ΑΠ.: Οφείλουμε να πάρουμε μέτρα. Θεωρώ απαράδεκτο ένα αθλητικό όργανο να
επεμβαίνει στους πίνακες των δικαστών και να τους αλλοιώνει με επιλογές που
δημιουργούν ερωτηματικά. Ο τρόπος με τον οποίο ανασυντάχθηκε ο πίνακας των
διαιτητών δημιουργεί την αίσθηση ότι δεν έχουν αντιληφθεί οι υπεύθυνοι την
σοβαρότητα του προβλήματος. Τον τελευταίο καιρό παρουσιάζονται πρόσωπα, που με
κυνισμό μιλούν για την προστασία που προσφέρουν. Ποιον προστατεύουν και από
ποιους; Από τη διαιτησία; Αυτό σημαίνει ότι έχουμε ένα διαβρωμένο σύστημα. Το
επηρεάζουν και προς ποια κατεύθυνση;

ΕΡ.: Το ερώτημα παραμένει. Μπορεί η αθλητική ηγεσία να πάρει μέτρα, αφού το
ελληνικό ποδόσφαιρο είναι αυτοδιοικούμενο και μάλιστα με νόμο του κράτους, τον
οποίο ψήφισε αυτή η κυβέρνηση;

ΑΠ.: Όπου το σύστημα αυτοδιοίκησης «μπάζει», και αυτό κρίνεται από το
αποτέλεσμα, η Πολιτεία οφείλει να δώσει τις προϋποθέσεις που χρειάζονται για
να υπάρξει αξιοπιστία. Δεν μπορεί το ποδόσφαιρο να είναι χώρος ασυλίας, επειδή
κάποιοι αρνούνται να πάρουν μέτρα.

ΕΡ.: Και ποια μέτρα βλέπετε ως άμεσα;

ΑΠ.: Εκκρεμεί μία συζήτηση για την οριστικοποίηση του πορίσματος της Διαρκούς
Επιτροπής Μορφωτικών Υποθέσεων της Βουλής. Όλοι οι βουλευτές που μετέχουν στην
επιτροπή συγκλίνουν στην άποψη για άμεσες παρεμβάσεις με στόχο την αξιοπιστία.
Μέσα στο πρώτο 20ήμερο του μήνα, ο κ. Ζαφειρόπουλος θα φέρει το πόρισμα για
συζήτηση στη Βουλή και αμέσως μετά θα προχωρήσουμε στη διαμόρφωση των
ρυθμίσεων που θα αποφασισθούν.

«Τα προβλήματα της αξιοπιστίας του ποδοσφαίρου ανακυκλώνονται συνεχώς»,
δηλώνει ο υφυπουργός Αθλητισμού κ. Φούρας στον Δημήτρη Δοντά

ΕΡ.: Ρυθμίσεις που θα έχουν να κάνουν;

ΑΠ.: Πρώτα απ' όλα με την αθλητική δικαιοσύνη. Δεν θα είναι πλέον στην
διακριτική ευχέρεια των παραγόντων να επιλέγουν τους αθλητικούς δικαστές. Το
ποιοι θα είναι δεν θα το αποφασίζουν οι άνθρωποι του ποδοσφαίρου.

Στη συνέχεια, θα γίνουν ρυθμίσεις για διαρκείς οικονομικούς ελέγχους στον χώρο
του ποδοσφαίρου. Θα εφαρμοσθεί άμεσα το πόθεν έσχες για τους παράγοντες και
μάλιστα με αυστηρές ποινές. Θα υπάρξουν ρυθμίσεις στη διαιτησία. Κατ' αρχήν θα
γίνει αμειβόμενη, ενώ συγχρόνως όλοι οι νέοι διαιτητές θα προέρχονται από τα
ΤΕΦΑΑ. Με αυτήν τη ρύθμιση θα επιχειρήσουμε ένα νέο ξεκίνημα. Ασφαλώς τα
αποτελέσματα δεν πρόκειται να είναι άμεσσα, αλλά μακροπρόθεσμα. Τέλος,
παρέμβαση θα υπάρξει και στον τρόπο χρηματοδότησης των ΠΑΕ. Κατ' αρχήν, η ΕΠΟ
θα πάρει το ποσοστό από το ΠΡΟ-ΠΟ για όλο το ποδόσφαιρο και θα το διανέμει.
Όσον αφορά τις ΠΑΕ όλων των εθνικών κατηγοριών, τα χρήματα που θα παίρνουν από
το ΠΡΟ-ΠΟ θα είναι ανάλογα της προσφοράς τους. Θα μπουν κριτήρια.

ΕΡ.: Οι βασικές επιλογές του νέου αθλητικού νόμου για το ποδόσφαιρο;

ΑΠ.: Θα υπάρξουν νέα δεδομένα. Η ΕΠΟ θα έχει την ευθύνη του αγωνιστικού τομέα,
όμως σε ό,τι αφορά τον τρόπο διοίκησης θα ακολουθεί τα όσα ισχύουν στην
ελληνική νομοθεσία. Εξάλλου, δεν πρέπει να διαφεύγει από κανέναν, ότι στο
Ευρωπαϊκό Δικαστήριο έχουμε μία νέα υπόθεση Μπόσμαν. Με πρωτοστάτες και πάλι
τους Βέλγους, που θα κρίνει αν η εθνική και ευρωπαϊκή νομοθεσία υπερισχύει του
δικαίου της της ΦΙΦΑ.

Θέλω, πάντως, να κλείσω την αναφορά μου αυτή στον χώρο του ποδοσφαίρου με δύο
επισημάνσεις: πρώτον, ότι η εικόνα άνοιξης του ελληνικού αθλητισμού δυστυχώς
αμαυρώνεται από την εικόνα που παρουσιάζει στον διοικητικό τομέα το
ποδόσφαιρο. Γιατί στον αγωνιστικό τομέα, η εικόνα είναι καλή. Δεύτερον, η
κυβέρνηση είναι αποφασισμένη να απαντήσει στο αγωνιώδες ερώτημα, πού θα μάθουν
τα παιδιά των μεγαλουπόλεων μπάλα. Οι αθλητικές εγκαταστάσεις μίνι ποδοσφαίρου
που θα δημιουργηθούν, θα αντικαταστήσουν τις αλάνες και ευελπιστούμε ότι απ'
αυτές θα βγούν νέα ταλέντα.

ΔΥΟ ΕΙΝΑΙ τα σημεία αιχμής για την αθλητική ηγεσία αυτήν τη χρονιά: το θεσμικό
πλαίσιο για τη διοργάνωση των Ολυμπιακών Αγώνων του 2004, καθώς και ο νέος
αθλητικός νόμος.

«Όπως γνωρίζετε καλά, ο Πρωθυπουργός είναι εκείνος που θα πάρει τις αποφάσεις.
Οι εισηγήσεις πάντως που έχουν γίνει και η δική μου, μιλούν για μία Εθνική
Επιτροπή, στην οποία θα συμμετέχουν 45 άτομα, την Επιτροπή Οργάνωσης, που θα
έχει την μορφή Ανώνυμης Εταιρείας και 15μελές διοικητικό συμβούλιο και τέλος
την Επιτροπή Ολυμπιακών Έργων, επίσης με την μορφή Α.Ε. και 9μελές διοικητικό
συμβούλιο. Να τονίσω ότι στις 14 του μήνα θα γίνει σύσκεψη υπό την προεδρία
του Πρωθυπουργού, κατά την οποία θα αποφασισθεί η τελική μορφή του νομοσχεδίου
για το 2004 και θα κατατεθεί στη Βουλή τις αμέσως επόμενες ημέρες», τόνισε ο
κ. Φούρας.

«Συγχρόνως, φέτος, θα έχουμε τον πολυπόθητο για το ΠΑΣΟΚ αθλητικό νόμο. Είναι
έτοιμος και αυτό που απομένει είναι ο διάλογος με τα κόμματα και τους φορείς»,
σημείωσε ο υφυπουργός.

Πέρα όμως από τις θεσμικές παρεμβάσεις, υπάρχει το μεγάλο θέμα Ολυμπιακοί
Αγώνες 2000, στο Σίδνεϊ.

«Ήδη έχουμε την πρόταση της ΕΟΑ, ενώ θα υποστηρίξουμε την προσπάθεια με νέους
θεσμούς, όπως είναι το Εθνικό Συμβούλιο Αθλητικού Σχεδιασμού».

Ο υφυπουργός επανέλαβε πως μέσα στον χρόνο θα αρχίσουν τα έργα για τους
Ολυμπιακούς Αγώνες, ενώ συγχρόνως θα γίνει και μία σειρά παρεμβάσεων στην
υπόλοιπη Ελλάδα. 
Όσον αφορά την υποστήριξη αυτής της προσπάθειας, ο ΟΠΑΠ περιμένει την εισήγηση
της οικονομικής επιτροπής για να προχωρήσει στην έκδοση του Ολυμπιακού Λαχείου.

ΤΟ ΣΧΕΔΙΟ που έχει ετοιμάσει το υπουργείο Εξωτερικών για την εφαρμογή
εκεχειρίας κατά τη διάρκεια των Ολυμπιακών Αγώνων του 2004, παρουσίασε στη
χθεσινή του συνάντηση με τον υφυπουργό Αθλητισμού Ανδρέα Φούρα, ο αναπληρωτής
υπουργός Εξωτερικών Γιώργος Παπανδρέου.

Ο αναπληρωτής υπουργός Εξωτερικών θα παρουσιάσει το σχέδιο αυτό τη Δευτέρα
στον πρόεδρο της ΔΟΕ Χουάν Αντόνιο Σάμαρανκ, σε συνάντηση που θα έχει μαζί του
στη Λωζάννη.

Ακόμη ο Γ. Παπανδρέου, αναφερόμενος στην αναβίωση της ολυμπιακής εκεχειρίας,
επεσήμανε πως πρόκειται για ελληνική πρόταση, η οποία έχει γίνει αποδεκτή από
τον πρόεδρο της ΔΟΕ και θα πρέπει να προωθηθεί σε συνεργασία με το αρμόδιο
υφυπουργείο Αθλητισμού, προκειμένου να πάρει σάρκα και οστά μέχρι την
Ολυμπιάδα του 2004.

Από την πλευρά του, ο κ. Φούρας ενημέρωσε τον κ. Παπανδρέου για την προεργασία
που έχει γίνει και αφορά στην Οργανωτική Επιτροπή των Ολυμπιακών Αγώνων του 2004.

Ο υφυπουργός Αθλητισμού είπε ακόμη, ότι στις 3 Φεβρουαρίου μαζί με τον πρόεδρο
της ΕΟΑ Λάμπη Νικολάου και τον επικεφαλής της Οργανωτικής Επιτροπής του 2004,
που θα έχει οριστεί έως τότε, θα παρουσιάσουν τις ελληνικές θέσεις στο Ναγκάνο
της Ιαπωνίας, όπου θα διεξαχθούν φέτος οι Χειμερινοί Ολυμπιακοί Αγώνες.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16035O021</ED>
<ID>
ID:134431

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O02&aa=1</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ: Η ΒΕΡΟΙΑ ΘΕΛΕΙ ΤΟΥΣ ΒΑΘΜΟΥΣ, ΑΓΝΩΣΤΟ ΤΟ ΓΗΠΕΔΟ
</H5><H2>Διπλή παγίδα
</H2>
Οι Αλεξανδρής και Μάλλιος θα μονομαχήσουν στο ουδέτερο γήπεδο του Ναυπλίου,
στην τελευταία αγωνιστική του πρώτου γύρου

ΤΗΝ ΑΝΑΓΚΗ της κατάκτησης των τριών βαθμών της νίκης τόνισε με χθεσινές
δηλώσεις του ο Ντούσαν Μπάγιεβιτς: «Τόσο εμείς όσο και η Βέροια θέλουμε
οπωσδήποτε τους τρεις βαθμούς, για διαφορετικούς λόγους. Εμείς για να μείνουμε
στο γκρουπ της κορυφής και η Βέροια γιατί βρίσκεται σε πολύ δύσκολη θέση» είπε
ο τεχνικός των «ερυθρολεύκων» και συνέχισε: «Το γήπεδο είναι άγνωστο για τους
δύο αντιπάλους και πρέπει να δούμε το ματς σοβαρά και με προσοχή. Πολλά
εξαρτώνται από εμάς και τη δική μας απόδοση και χρειάζεται να ελέγξουμε τον αγώνα».

Ο Ντούσκο όταν ρωτήθηκε αν θα κάνει μεταγραφές ο Ολυμπιακός, απάντησε: «Αν
γίνει μεταγραφή και είμαστε σίγουροι γι' αυτήν, να είστε σίγουροι ότι θα σας
την πούμε. Έχουμε πολλούς παίκτες και δεν μπορούμε να πούμε σε τόσο σύντομο
χρονικό διάστημα ότι δεν κάνουν για τον Ολυμπιακό. Καθένας έχει τη δική του
αξία, αφού όλοι τους είναι καλοί ποδοσφαιριστές. Πάντως αν υπάρχει κάποιο κενό
στην ομάδα θα προσπαθήσουμε να το καλύψουμε».

Ο προπονητής του Ολυμπιακού αναφέρθηκε στον Αντριόλι αλλά και στους
δημοσιογράφους, για τον τρόπο που παρουσιάζουν τα θέματα των μεταγραφών: «Για
τον Αντριόλι υπήρχε και υπάρχει ακόμη ενδιαφέρον για την απόκτησή του. Γι'αυτό
το θέμα δεν θέλω να πω κάτι παραπάνω. Έχουν γραφτεί πολλά και κάθε εφημερίδα
τα παρουσιάζει όπως τη συμφέρουν. Μην παίζετε με τον Ολυμπιακό και τους
ανθρώπους του. Να λέτε τα πράγματα όπως έχουν και όχι όπως σας συμφέρουν».

Τελειώνοντας αναφέρθηκε στους παίκτες που ίσως φύγουν από την ομάδα του
Πειραιά αλλά και τον Τζόρτζεβιτς: «Ακόμη δεν υπάρχει κάποια εξέλιξη. Όταν τα
θέματά τους τελειώσουν θα σας το πούμε. Πάντως γι' αυτά τα θέματα να ρωτήσετε
τον κ. Κόκκαλη και τον κ. Λούβαρη. 
Ο Τζόρτζεβιτς εξέτισε την ποινή του και είναι πολύ πιθανό να αγωνιστεί κατά
της Βέροιας. Δεν νομίζω ότι θα κάνω πολλές αλλαγές στο ματς με τη Βέροια».

*** Στο διπλό που έγινε στη χθεσινή προπόνηση ο Μπάγιεβιτς δεν χρησιμοποίησε
με τους βασικούς τον Πίτερ Οφορίκουε, αλλά δεν αποκλείεται να αιφνιδιάσει
ακόμη μια φορά. Οι Τοχούρογλου, Μπάντοβιτς, Καραταΐδης, Νταμπίζας,
Πουρσανίδης, Γεωργάτος, Μαυρογενίδης, Νινιάδης, Αλεξανδρής, Τζόρτζεβιτς και
Ίβιτς ήταν οι παίκτες που αποτέλεσαν τη βασική ενδεκάδα, ενώ κατά τη διάρκεια
του ματς χρησιμοποίησε τον Καραπιάλη στη θέση του Μπάντοβιτς. Από την αποστολή
για το Ναύπλιο αποκλείστηκαν οι: Πασσαλής, Καρτερουλιώτης, Τζενάμο,
Βαρεσάνοβιτς, Σαμπανάτζοβιτς και Ράντος.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16035O022</ED>
<ID>
ID:134477

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O02&aa=2</URL></REF>


Article

<CATEGORY>vin10</CATEGORY>

 <H2>ΕΘΝΙΚΕΣ
</H2><H2>Δίτερμα εκπαιδευτικού χαρακτήρα
</H2>
ΕΚΠΑΙΔΕΥΤΙΚΟ δίτερμα θα δώσουν στις 21 Ιανουαρίου η εθνική ομάδα των Ελπίδων
με την Ολυμπιακή ομάδα και ο Γιάννης Κόλλιας επέλεξε συνολικά 36
ποδοσφαιριστές. Για την Ελπίδων τους: Ελευθερόπουλο, Λυμπερόπουλο Σ., Λάκη,
Μαυρογενίδη, Κωστούλα, Δερμιτζάκη, Κιάσο, Κουλακιώτη, Μπασινά, Γκούμα,
Στογιάννη, Σέμο, Αλεξόπουλο, Λυμπερόπουλο Ν., Στολτίδη, Καραγκούνη,
Κωνσταντινίδη Π., Κατσούρη, Κόλτζο, Σφακιανάκη και Άτζα. Για την Ολυμπιακή
τους: Χιώτη, Χατζηζήση, Σταυρακάκη, Κατσιαρό, Γαζή, Γκαλαμέλο, Μοσχογιάννη,
Ζάρα, Πακαλτζή, Κατσουράνη, Ινεμπελίδη, Καφφέ, Τζανετή, Καραλιόπουλο και Λιολίδη.

Στη δράση αυτό τον μήνα και οι μικρές Εθνικές. Οι Νέοι δίνουν φιλικό στη
Λάρισα με την Κύπρο (21 Ιανουαρίου) και οι Παίδες δύο φιλικούς αγώνες με τη
Βουλγαρία, τον πρώτο στην πόλη Σαντάσκι (26/1) και τον δεύτερο στην Καβάλα(28/1).

*** Συνάντηση με εκπροσώπους της κυπριακής ομοσπονδίας ποδοσφαίρου είχε
χθες το προεδρείο της ΕΠΟ για θέματα που αφορούν τη συνεργασία των δύο ομοσπονδιών.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16035O023</ED>
<ID>
ID:134517

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O02&aa=3</URL></REF>


Article

<CATEGORY>vin10</CATEGORY>

 <H5>ΣΦΑΚΙΑΝΑΚΗΣ
</H5><H2>Σχόλια για τον νέο νόμο
</H2>
«ΕΛΠΙΖΩ να μη συγκρούεται με το καταστατικό της ΦΙΦΑ». Έτσι αντέδρασε ο
πρόεδρος της ΕΠΑΕ Στέλιος Σφακιανάκης, χθες, όταν του ζητήθηκε να σχολιάσει το
δημοσίευμα της «ΟΜΑΔΑΣ» για τον νέο αθλητικό νόμο. «Δεν το έχω δει, θα το
μελετήσω και τα λέμε ξανά», πρόσθεσε.

Στη συνέχεια όμως, όταν ζητήθηκαν τα σχόλιά του για τα επιμέρους σημεία του
αθλητικού νομοσχεδίου, σημείωσε:

α. Σε ό,τι αφορά τις ληξιπρόθεσμες οφειλές, έτσι έπρεπε να γίνει. Μόνο που
όπως και τώρα, οι ΠΑΕ θα μπουν σε διάφορες ρυθμίσεις που κατα καιρούς γίνονται
και έτσι θα μπορούν να μετέχουν στα πρωταθλήματα.

β. Ο ορισμός των δικαστών από την Πολιτεία έρχεται σε σύγκρουση με το
καταστατικό της Ομοσπονδίας, που ορίζει ρητά ότι διορίζονται από τους φορείς
του ποδοσφαίρου.

γ. Αν η Πολιτεία αφήσει ελεύθερη τη διαπραγμάτευση των ΠΑΕ με τα κανάλια, τότε
οι μεγάλες ομάδες θα γίνουν πιο πλούσιες, ενώ οι μικρές θα κινδυνεύσουν με
πτώχευση. Πιστεύω, ότι κάτι τέτοιο δεν θα το δεχθεί καμία ομάδα.

Η ΠΕΙΘΑΡΧΙΚΗ

Η ΕΠΑΕ θα προχωρήσει την Τρίτη σε ανασυγκρότηση της Πειθαρχικής της Επιτροπής.
Μετά την τηλεφωνική επικοινωνία που είχαν χθες ο πρόεδρος της ΕΠΑΕ Στέλιος
Σφακιανάκης και ο προϊστάμενος του Πρωτοδικείου Αθηνών κ. Αθανασίου,
συμφωνήθηκε πρόεδρος της Επιτροπής να είναι ο κ. Μπίρμπος, με αναπληρωτή τον
κ. Ηλιάδη. Σύμφωνα με τον κ. Αθανασίου, η συμφωνία «λέει» πως τα άλλα δύο μέλη
της Επιτροπής θα είναι πρωτοδίκες, ενώ αναπληρωματικά μπορεί να είναι και
δικηγόροι. Από την πλευρά του, ο πρόεδρος της ΕΠΑΕ «άφησε ανοικτό το θέμα» να
υπάρχει και δικηγόρος (Δαμοράκης) ωως τακτικό μέλος της Επιτροπής. 
<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16035O031</ED>
<ID>
ID:134432

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O03&aa=1</URL></REF>


Article

<CATEGORY>vin10</CATEGORY>

 <H5>ΕΠΑΕ
</H5><H2>Μοιράζει τέσσερα δισ.
</H2>
ΠΕΡΙΠΟΥ 4 δισ. δρχ. από τα τηλεοπτικά δικαιώματα αυτής της περιόδου θα
μοιρασθούν στην γενική συνέλευση της ΕΠΑΕ την Τετάρτη, όπως ανακοίνωσε ο
πρόεδρός της Στέλιος Σφακιανάκης.

Τα έσοδα της ΕΠΑΕ από τα τηλεοπτικά δικαιώματα και την χορηγία του
πρωταθλήματος ανέρχονται σε 4.550 δισ. δρχ.. Από αυτό το ποσόν, τα καθαρά
έσοδα της διοργανώτριας είναι 3.680 δισ. δρχ. και στα οποία πρέπει να
προστεθούν άλλα 300 εκατ. δρχ. από τους περιφερειακούς τηλεοπτικούς σταθμούς.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16035O032</ED>
<ID>
ID:134478

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O03&aa=2</URL></REF>


Article

<CATEGORY>vin10</CATEGORY>

 <H5>Ο ΔΑΝΙΗΛ ΖΗΤΗΣΕ ΔΕΡΜΙΤΖΑΚΗ, ΣΙΜΠΝΙΕΦΣΚΙ ΑΠΟ ΤΟΝ ΒΑΡΔΙΝΟΓΙΑΝΝΗ
</H5><H2>Θέλω δύο
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Βαζέχα, Κολοσκόπης σε παλαιότερη αναμέτρηση Πανηλειακού - Παναθηναϊκού

ΔΥΟ μεταγραφές ζήτησε ο Βασίλης Δανιήλ από τον πρόεδρο του ΠΑΟ Γιώργο
Βαρδινογιάννη κατά τη συνάντηση που είχαν χθες. Σύμφωνα με καλά ενημερωμένη
πηγή, ο προπονητής των «πρασίνων» επιθυμεί την απόκτηση των Δερμιτζάκη (ΟΦΗ)
και Σιμπνιέφσκι (Καβάλας) την παρούσα μεταγραφική περίοδο, ενώ αν προκύψει
κάτι καλύτερο στην πορεία (ξένος παίκτης δηλαδή), τότε ίσως αποκτηθεί και αυτός.

Το πνεύμα που επικρατεί στον Παναθηναϊκό δεν ευνοεί «ηχηρή» μεταγραφή και δεν
πρόκειται να έρθει στην ομάδα σούπερ άσος, αν και θα ήταν απαραίτητος. Εν πάση
περιπτώσει, ο Δανιήλ διευκρίνισε χθες δύο πράγματα:

Πρώτον, ότι «έχει εμπιστοσύνη στο υπάρχον υλικό». Και,

Δεύτερον, ότι «έχει κάνει τις εισηγήσεις του στον πρόεδρο, ο οποίος και
χειρίζεται αποκλειστικά τα μεταγραφικά θέματα».

Ο προπονητής του ΠΑΟ πρόσθεσε «ότι αν προκύψει κάτι καλύτερο απ' αυτό που
διαθέτει ο Παναθηναϊκός θα αποκτηθεί», αλλά αυτό είναι μάλλον φιλολογικό. Το
ζητούμενο είναι αν Δερμιτζάκης και Σιμπνιέφσκι μπορούν να οδηγήσουν τον ΠΑΟ
στον τίτλο. Μπορούν; Ειναι τόσο μεγάλοι παίκτες που θα κάνουν τη διαφορά; Κάθε
απάντηση δεκτή...

Ο ΣΑΡΑΒΑΚΟΣ

Στο άλλο θέμα, αυτό του Σαραβάκου, ο πρόεδρος πήρε θέση. Και με δήλωσή του
στην «ΟΜΑΔΑ» ξεκαθάρισε: «Δεν έχω πρόβλημα με τον Σαραβάκο. Και δεν νομίζω ότι
θα σταματήσει τώρα το ποδόσφαιρο. Πιστεύω ότι θα παραμείνει στον Παναθηναϊκό
μέχρι το καλοκαίρι».

Ο Σαραβάκος από την πλευρά του δεν έκανε δήλωση. Αλλά πηγές που πρόσκεινται
στον παίκτη, επιμένουν ότι ίσως τη Δευτέρα ανακοινώσει επίσημα την απόφασή του
να σταματήσει το ποδόσφαιρο. Δεν αποκλείεται να υπάρξει νωρίτερα συνάντηση
Βαρδινογιάννη - Σαραβάκου ή ενημέρωση του προέδρου από τον παίκτη.

ΣΤΟΝ ΠΥΡΓΟ

Στο μεταξύ, ο Δανιήλ μιλώντας για το αυριανό ματς Πανηλειακού - ΠΑΟ, στον
Πύργο, είπε:

«Αν θελουμε να παραμείνουμε μεταξύ των διεκδικητών του τίτλου πρέπει να
νικήσουμε στον Πύργο. Ο Πανηλειακός είναι καλή ομάδα και χρειάζεται να
επιδείξουμε σοβαρότητα και αυτοσυγκέντρωση».

Για το κλίμα που θα συναντήσει στον Πύργο (υπήρξε προπονητής της ομάδας αυτής
πριν έρθει στον Παναθηναϊκό), ο Μακεδόνας τεχνικός επισήμανε:

«Δεν θα παίξω εγώ, αλλά οι παίκτες. Έφυγα από τον Πανηλειακό διότι μια τέτοια
απόφαση τότε ήταν μέσα στα πλαίσια της λογικής. Το αποτέλεσμα θα κριθεί από
την αγωνιστικότητα των παικτών και όχι από εξωαγωνιστικές εκδηλώσεις».

Όσον αφορά τη σύνθεση, αναμένεται να επανέλθουν οι Λαγωνικάκης, Κολιτσιδάκης.

Πιθανή ενδεκάδα: Νικοπολίδης, Γ.Σ. Γεωργιάδης, Λαγωνικάκης, Κολιτσιδάκης,
Γκούμας, Μιλόγιεβιτς, Αποστολάκης, Μίκλαντ, Βαζέχα, Κωνσταντινίδης (ή Κόλα),
Γ.Χ. Γεωργιάδης.

*** Όλοι οι μαθητές Γυμνασίων και Λυκείων της Αττικής μπορούν να
παρακολουθήσουν δωρεάν το παιχνίδι ΠΑΟ - Άγιαξ της 14ης Ιανουαρίου! Οι θύρες
που θα καθήσουν (μαθητική εξέδρα) είναι η 1,3 και 11. Επίσης ο ΠΑΟ προσκαλεί
όλες τις ομάδες του Λεκανοπεδίου να παρακολουθήσουν το σπουδαίο φιλικό ματς με
δωρεάν είσοδο στη θύρα 31.

Ο αγώνας θα μεταδοθεί ζωντανά σε πέντε χώρες και θα αρχίσει στις 18.00.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16035O041</ED>
<ID>
ID:134433

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O04&aa=1</URL></REF>


Article

<CATEGORY>vin10</CATEGORY>

 <H2>ΑΘΗΝΑΪΚΟΣ
</H2><H2>Δυνατός στην Τούμπα
</H2>
ΕΝΙΣΧΥΜΕΝΟΣ με τους Μούτα, Κλαρκ, Κουμπή και μοναδικό απόντα τον Πρόκοπ, που
έχει συμπληρώσει τρεις κίτρινες κάρτες, ταξιδεύει σήμερα το μεσημέρι στη
Θεσσαλονίκη, ο Αθηναϊκός για το αυριανό ματς με τον ΠΑΟΚ.

Αρχηγός της αποστολής για πρώτη φορά είναι ο Τάσος Χατζηαγγελής, ο οποίος
μίλησε χθες με τον πρόεδρο του Εθνικού Αστέρα και του ανακοίνωσε την οριστική
απόφασή του να σταματήσει το ποδόσφαιρο, παρά τις αντιρρήσεις του παράγοντα
της ομάδας της Καισαριανής. Ο Αθηναϊκός πήρε την μπλε κάρτα του Κλαρκ και χθες
εξεδόθη το δελτίο του από την ΕΠΟ. Έτσι τέθηκε στη διάθεση του Στάθη
Σταθόπουλου, όπως και ο Δημήτρης Μούτας, του οποίου επίσης βγήκε το δελτίο.
Αντίθετα, δεν έφθασε ούτε χθες η μπλε κάρτα του Αγαθοκλέους, ο οποίος
αποκλείστηκε από την αποστολή για τη Θεσσαλονίκη.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16035O042</ED>
<ID>
ID:134479

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O04&aa=2</URL></REF>


Article

<CATEGORY>vin10</CATEGORY>

 <H2>ΟΦΗ
</H2><H2>Περισσότερη προσοχή
</H2>
«ΠΡΕΠΕΙ ΝΑ είστε προσεκτικότεροι, πιο συγκεντρωμένοι και με μεγαλύτερη
εμπιστοσύνη στον εαυτό σας», επισήμανε χθες στους παίκτες του ο Έκγεν
Γκέραρντ, που δεν έμεινε ευχαριστημένος από την εμφάνιση της ομάδας προχθές με
τον Άρη.

Ο κ. Γκέραρντ στάθηκε ιδιαίτερα στο φαινόμενο που παρατηρείται τελευταία στην
ομάδα, να δημιουργούνται κλασικές ευκαιρίες και να μην σημειώνεται γκολ.

Στην υπόθεση της πρόκρισης στους «8» του Κυπέλλου, ο τεχνικός των Κρητικών
είπε στους παίκτες του ότι ο ΟΦΗ έχει το προβάδισμα, όμως είναι ένα θέμα που
προς το παρών πρέπει να περιμένει, αφού μεσολαβούν αγώνες πρωταθλήματος.

Και μπορεί μεν ο ΟΦΗ να κέρδισε έστω και με 2-1 τον Άρη, όμως έχασε τον
Κιάσσο, που αισθάνεται ενοχλήσεις στους κοιλιακούς και τον Νιόπλια που έχει
αιμάτωμα στον αριστερό μηρό και στο δεξιό γόνατο.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16035O043</ED>
<ID>
ID:134518

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O04&aa=3</URL></REF>


Article

<CATEGORY>vin10</CATEGORY>

 <H5>ΣΤΗΝ ΕΦΙ
</H5><H2>Συζήτηση για το επεισόδιο Μπάγιεβιτς - Μυριανάκη
</H2>
ΤΟ ΕΠΕΙΣΟΔΙΟ του Ντούσαν Μπάγεβιτς με τον Μανώλη Μυριανάκη είναι μία από τις
πέντε αυτεπάγγελτες καταγγελίες που θα συζητηθούν μεθαύριο στη συνεδρίαση της
Επιτροπής Φιλάθλου Ιδιότητος.

Οι υπόλοιπες υποθέσεις της ΕΦΙ είναι:

*** Η επίθεση του προπονητή Ζόραν Μπάμποβιτς κατά του ποδοσφαιριστή
Απόστολου Μάντζιου.

*** Η ανακοίνωση του προέδρου του Λεβαδειακού, με την οποία απειλεί
διαιτητή ποδοσφαιρικού αγώνα.

*** Η επίθεση του προέδρου του Ιωνικού Νίκου Κανελλάκη και του
αντιπροέδρου της νικαιώτικης ομάδας Μιχάλη Δημητρακόπουλου, κατά του διαιτητή Παπαχίτζιου.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16035O044</ED>
<ID>
ID:134539

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O04&aa=4</URL></REF>


Article

<CATEGORY>vin10</CATEGORY>

 <H2>Περουβιανός στην Ξάνθη
</H2>
ΑΡΓΑ ΧΘΕΣ το βράδυ επρόκειτο να υπογράψει τριετές συμβόλαιο με την ΠΑΕ SKODA
Ξάνθη, ο Περουβιανός επιτελικός μέσος Πάολο Μαλντονάτο. Ο 24χρονος διεθνής
παίκτης θα πάρει τη θέση του Σέμπουε και μεθαύριο θα παρακολουθήσει τον αγώνα
της νέας του ομάδας με την ΑΕΚ. Το κόστος της μεταγραφής του Μαλντονάτο θα
φθάσει τα 150 εκατ. δρχ., μαζί με τις απαιτήσεις της ομάδας του.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16035O045</ED>
<ID>
ID:134550

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O04&aa=5</URL></REF>


Article

<CATEGORY>vin10</CATEGORY>

 <H2>Αναμνήσεις του Γιώργου Κανσού
</H2>
«Εβαλα το νικητήριο γκολ στον τελικό Ολυμπιακού - Παναθηναϊκού, η ομάδα μου
πήρε το Κύπελλο Ελλάδος, αλλά όταν τελείωσε το ματς, ο πατέρας μου ήρθε στο
γήπεδο και μου τραβούσε τ' αυτιά». Ο Γιώργος Κανσός θυμάται και αφηγείται
σήμερα (2-3 το μεσημέρι) στην εκπομπή της ΕΡΑ-Σπορ «Οι άσοι των γηπέδων». Ο
Κανσός αγωνίστηκε 15 χρόνια (Ολυμπιακός, Προοδευτική, Πανεμεατικός, Εθνικός).

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16035O046</ED>
<ID>
ID:134554

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O04&aa=6</URL></REF>


Article

<CATEGORY>vin10</CATEGORY>

 <H2>Β' Εθνική
</H2>
Οι αγώνες Παναιτωλικού - Τρικάλων και Πανσερραϊκού - Λάρισας ξεχωρίζουν στην
αυριανή 15η αγωνιστική του πρωταθλήματος της Β' Εθνικής.

Τα υπόλοιπα παιχνίδια (αύριο, 15.00): Νίκη Βόλου - Πανελευσινιακός, Εδεσσαϊκός
- Καστοριά, Καλλιθέα - Λεβαδειακός, Αν. Καρδίτσας - Άρης, Δόξα Δράμας - ΗΛΤΕΞ
Λύκοι, Εθν. Αστέρας - Παναργειακός.

Το ματς Καλαμαριάς - Δόξα Βύρωνα θα διεξαχθεί μεθαύριο (15.00, ΕΤ3).

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16035O047</ED>
<ID>
ID:134557

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O04&aa=7</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Στο σημερινό πρόγραμμα, Trio και Tri-Cast θα διεξαχθούν μόνο στην 3η, 6η και
8η κούρσα.

ΠΡΩΤΗ ΙΠΠΟΔΡΟΜΙΑ

Ώρα 3.00, 1.000 μέτρα

1. ΔΗΜΙΑΝΑ 54,5 Μπακάλης&#0097

2. ΝΤΟΥΜΠΑΪ 58 Νίκος&#0095

3. ΜΙΝΤΝ. ΕΞΠΡΕΣ 57 Αλέξης&#0092

4. ΡΕΑΛ. ΣΑΟΥΘ 56 Ηλίας&#0091

5. ΚΟΥΗΝ ΕΛΕΝ 54 Δημητσάνης&#0093

6. ΛΑΟΜΗΔΕΙΑ 54 Ζευγώλης&#0094

7. ΑΝΕΜΗ 57,5 Σταύρου&#0096

* Ο ίππος 1-7 είναι ομόσταβλοι.

­ Υπόδ.: ΛΑΟΜΗΔΕΙΑ - ΝΤΟΥΜΠΑΪ (Ανέμη).

ΔΕΥΤΕΡΗ ΙΠΠΟΔΡΟΜΙΑ

Ώρα 3.30, 1.400 μέτρα

1. ΜΠΕΝΥ ΣΑΛΕΜ 58 Δούκας&#0096

2. ΜΠΡΕΗΒΧΑΡΤ 58 Σταύρου&#0092

3. ΚΟΒΑΤΣ 52 Δρόσος&#0093

4. ΤΑΚΗΣ ΤΣΑΜΠ. 55 Ηλίας&#0094

5. ΑΝΔΡΕΙΩΜΕΝΟΣ 54 Δημητσάνης&#0095

6. ΗΘΙΚΟΣ 54 Ξυνός&#0091

7. ΝΙΚ ΚΙΛΛΕΡ 54 Γεωργίου&#0097

­ Υπόδ.: ΤΑΚΗΣ ΤΣΑΜΠΙΟΝ - ΜΠΡΕΗΒ ΧΑΡΤ (Ανδρειωμένος).

ΤΡΙΤΗ ΙΠΠΟΔΡΟΜΙΑ

Ώρα 4.00, 1.400 μέτρα

1. ΙΜΚΟ ΛΕΤΖΕΝΤ 58 Σταύρου&#0094

2. ΑΞΙΟΚΡΑΤΙΑ 57,5 Φίλιππος&#0097

3. ΑΒΡΟΝΙΑ 56,5 Δημητσάνης&#0095

4. ΑΝΣΑΣΠΕΚΤΙΒ 56,5 Αλέξης&#0096

5. ΝΑΥΚΡΑΤΟΥΣΑ 56,5 Λιάκος&#0092

6. ΗΛΙΟΓΕΝΝΗΤΗ 54 Μανώλης&#0098

7. ΛΕΪΝΤΥ ΘΕΩΝΗ 54 Κυριακόπ.&#0091

8. ΩΡΑΙΑ ΜΕΛΙΝΑ 54 Δούκας&#0093

­ Υπόδ.: ΑΝΣΑΣΠΕΚΤΙΒ - ΝΑΥΚΡΑΤΟΥΣΑ (Ίμκο Λέτζεντ).

ΤΕΤΑΡΤΗ ΙΠΠΟΔΡΟΜΙΑ

Ώρα 4.30, 1.400 μέτρα

1. ΑΛΟΜΠΑΡ 58 Σγούρος&#0096

2. ΗΜΙΘΕΟΣ 58 Σταύρου&#0093

3. ΜΕΡΙΤ 58 Δημητσάνης&#0092

4. ΜΟΡΝΟΣ 58 Νάκος&#0097

5. ΝΙΝΟΣ 58 Λιάκος&#0094

6. ΠΟΛΕΜΙΣΤΗΣ 58 Νίκος&#0091

7. ΣΑΙΝΤ ΜΟΡΙΤΖ 58 Σωτηρόπ/λος&#0095

8. ΣΤΡΑΤΑΡΧΗΣ 58 Ξυνός&#0098

* Οι ίπποι 2-8 είναι ομόσταβλοι.

­ Υπόδ.: ΠΟΛΕΜΙΣΤΗΣ - ΣΑΙΝΤ ΜΟΡΙΤΖ (Μόρνος).

ΠΕΜΠΤΗ ΙΠΠΟΔΡΟΜΙΑ

Ώρα 5.00, 1.800 μέτρα

1. ΝΤΕΝΕΜΠ. ΓΟΥΕΪ 64 Σταύρου&#0091

2. ΠΟΛΥΔΩΡΟΣ 57 Δημητσάνης&#0093

3. ΔΑΪΤΗΣ 53,5 Σγούρος&#0096

4. ΚΛΕΙΣΘΕΝΗΣ 52 Σκιαδόπ/λος&#0097

5. ΠΟΠΟΛΑΡΟΣ 52 Μανώλης&#0092

6. ΧΡΥΣΗΝΙΟΣ 51 Δούκας&#0098

7. ΣΑΡΩΝ. ΓΟΥΪΝΤ 48,5 Γεωργίου&#0095

8. ΦΩΛΤΛ. ΓΟΥΕΪ 54,5 Φίλιππος&#0094

* Οι ίπποι 1-8 είναι ομόσταβλοι.

­ Υποδ.: ΦΩΛΤΛΕΣ ΓΟΥΕΪ - ΣΑΡΩΝΙΚ ΓΟΥΪΝΤ (Χρυσήνιος).

ΕΚΤΗ ΙΠΠΟΔΡΟΜΙΑ

Ώρα 5.30, 1.800 μέτρα

1. ΚΙΝΟΥΜ. ΣΤΟΧΟΣ 58 Σωτηρόπ/λος&#0092

2. ΝΤΟΚ. ΔΕ ΜΠΕΣΤ 58 Δούκας&#0094

3. ΝΤΑΜΟΥΡ 56,5 Δημητσάνης&#0095

4. ΑΔΙΑΦΘΟΡΟΣ 56 Φίλιππος&#0091

5. ΕΪΝΤΖΕΛ 56 Μπάμπης&#0097

6. ΑΣΗΜΑΚΗΣ ΤΖ. 55,5 Γεωργίου&#0096

7. ΗΡΟΔΟΤΟΣ 54,5 Ξυνός&#0098

8. ΦΛΑΪΝΓΚ ΓΚΑΣ 55,5 Λιάκος&#0093

­ Υπόδ.: ΝΤΑΜΟΥΡ - ΕΪΝΤΖΕΛ (Αδιάφθορος).

ΕΒΔΟΜΗ ΙΠΠΟΔΡΟΜΙΑ

Ώρα 6.00, 1.400 μέτρα

1. ΦΑΜΠ. ΓΟΥΕΪ 58,5 Νίκος&#0092

2. ΓΚΡΗΚ ΦΕΪΘ 54 Γεωργίου&#0097

3. ΚΑΣΤΕΛΛΟΡΙΖΟ 52,5 Μανώλης&#0096

4. ΗΓΗΣΑΝΔΡΟΣ 52,5 Ξυνός&#0093

5. ΣΕΜΠΑΣΤ. ΕΜΜ. 51,5 Δημητσάνης&#0094

6. ΛΕΪΝΤΥ ΑΜΑΛΙΑ 47 Σγούρος&#0091

7. ΠΡΙΓΚΗΠΟΣ 47 Γεωργία&#0095

* Οι ίπποι 6-7 είναι ομόσταβλοι.

­ Υπόδ.: ΦΑΜΠΙΟΥΛΟΥΣ ΓΟΥΕΪ - ΓΚΡΗΚ ΦΕΪΘ (Ηγήσανδρος).

ΟΓΔΟΗ ΙΠΠΟΔΡΟΜΙΑ

Ώρα 6.30, 1.400 μέτρα

1. ΔΟΞΑΣΜΕΝΗ 59,5 Μπάμπης&#0091

2. ΥΛΙΚΗ 57,5 Πρόφης&#0096

3. ΣΤΡΟΝ. ΝΙΚΟΣ 54 Ξυνός&#0094

4. ΑΝΜΠΙΤΑΜΠΟΛ 52 Γεωργίου&#0092

5. ΚΙ ΕΓΩ 51 Δημητσάνης&#0099

6. ΛΑΪΤΕΝ. ΣΤΑΡ 50,5 Μανώλης&#0098

7. ΚΛΙΦ ΧΟΟΥΠ 47 Σγούρος&#0097

8. ΦΑΛΚΟΝΕΡΑ 45,5 Μ. Καμούτση&#0095

9. ΔΟΝΑ ΛΕΝΑ 50 Δούκας&#0093

* Οι ίπποι 1-9 είναι ομόσταβλοι.

­ Υπόδ.: ΛΑΪΤ. ΣΤΑΡ - ΚΛΙΦ ΧΟΟΥΠ (Φλακονέρα).

ΕΝΑΤΗ ΙΠΠΟΔΡΟΜΙΑ

Ώρα 7.00, 1.400 μέτρα

1. ΣΟΥΠ. ΚΡΑΟΥΝ 63,5 Σωτηρόπ/λος&#0093

2. ΝΑΠΟ 57,5 Ξυνός&#0095

3. ΣΑΦΗΣ 57,5 Νίκος&#0092

4. ΧΑΡΡΥ ΚΛΙΝΝ 52,5 Δούκας&#0098

5. ΕΛΑ ΤΑΚΗ ΜΟΥ 51 Χαραλάμπ.&#0091

6. ΓΚΟΛΝΤ. ΓΟΥΕΪ 48,5 Γεωργία&#0097

7. ΧΙΟΣ ΜΠΟΫ 50 Μανώλης&#0094

8. ΒΕΝΕΤ. ΓΟΥΕΪ 45,5 Μ. Καμούτση&#0096

* Οι ίπποι 6-8 είναι ομόσταβλοι.

­ Υπόδ.: ΓΚΟΛΝΤΕΝ ΓΟΥΕΪ - ΧΙΟΣ ΜΠΟΫ (Σαφής).

­ Δύο αουτσάιντερ: ΗΡΟΔΟΤΟΣ (6η) - ΔΟΝΑ ΛΕΝΑ (8η).

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16035O048</ED>
<ID>
ID:134558

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O04&aa=8</URL></REF>


Article

<CATEGORY>vin10</CATEGORY>

 <H5>ΟΙ ΕΙΣΑΓΓΕΛΙΚΕΣ ΑΡΧΕΣ ΤΗΣ ΓΕΡΜΑΝΙΑΣ ΑΠΟΚΑΛΥΠΤΟΥΝ ΤΟ ΜΕΓΑΛΥΤΕΡΟ ΣΚΑΝΔΑΛΟ
ΝΤΟΠΙΝΓΚ ΤΟΥ ΑΙΩΝΑ
</H5><H5>Από 16 χρόνων την έβαλαν στον κόσμο των αναβολικών
</H5><H5>Δεν μπορεί να σηκώσει βάρος 250 γραμμαρίων
</H5><H2>Τα χάπια που έκαναν τη Χάιντι... Αντρέα
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Δύο πρόσωπα, ένας άνθρωπος. Η Χάιντι Κρίγκερ όταν έριχνε τη σφαίρα κοντά στα
21 μέτρα, χρειάστηκε 5 χρόνια για να αποφασίσει ότι πρέπει να γίνει... Αντρέας

ΟΙ ΠΡΟΠΟΝΗΤΕΣ και οι αθλητίατροι που εργάστηκαν ώστε η πρώην Ανατολική
Γερμανία να γίνει υπερδύναμη στον χώρο του αθλητισμού προσέχουν ιδιαίτερα τα
γράμματα που λαμβάνουν αυτές τις ημέρες.

Ο λόγος; Οι έρευνες που ξεκίνησαν οι εισαγγελικές αρχές της Γερμανίας
προκειμένου να αποκαλυφθεί το μεγαλύτερο σκάνδαλο ντόπινγκ του αιώνα μας και
στο οποίο πρωταγωνίστησαν εκατοντάδες «πατέρες» του ανατολικογερμανικού αθλητισμού.

Εφοδιασμένοι με ντοκουμέντα που εξασφάλισαν από την πρώην μυστική αστυνομία
Στάζι, 60 ντετέκτιβ της αστυνομίας του Βερολίνου ψάχνουν τους ενόχους, οι
οποίοι ­ σύμφωνα με όλες τις ενδείξεις ­ είναι υψηλά ιστάμενα πρόσωπα της
πρώην Ανατολικής Γερμανίας.

Οι ηγέτες του άλλοτε «Παράδεισου των Εργατών» πίστευαν πως οι αθλητές που
εκπροσωπούσαν τη χώρα έπρεπε να κερδίζουν μετάλλια με οποιοδήποτε κόστος.

Έτσι, δεν δίστασαν να πειραματιστούν στους αθλητές τους χορηγώντας τους (μπλε)
χάπια από τα 10-12 χρόνια τους.

«ΣΑΝ ΒΙΤΑΜΙΝΕΣ»

Για τη χορήγηση αυτών των χαπιών γνώριζαν πολύ λίγα άτομα. Όταν οι αθλητές
ρωτούσαν περί τίνος πρόκειται, οι προπονητές τους και αθλητίατροι τούς
απαντούσαν: «Μην ανησυχείτε. Είναι βιταμίνες».

Γιοακίμ Βέντλερ. Ο γιατρός που χορηγούσε τα «μπλε χάπια». Κατέχει σήμερα
υψηλόβαθμη θέση στο χώρο του αθλητισμού

Οι «βιταμίνες» ωστόσο, μπορεί να βοηθούσαν τους αθλητές να καταρρίπτουν τα
ρεκόρ το ένα μετά το άλλο, τους προκαλούσαν όμως και πολλά προβλήματα στον
οργανισμό τους.

Οι άνδρες έχαναν το λίμπιντό τους, ενώ έβλεπαν τα στήθη τους να μεγαλώνουν
υπερβολικά, ενώ οι γυναίκες παρακολουθούσαν με έκπληξη τα χέρια και τα πόδια
τους να γεμίζουν με πυκνό τρίχωμα και τη φωνή τους να γίνεται «βαριά».

Μία από τις πιο τραγικές ιστορίες αποκαλύφθηκε μόλις την περασμένη εβδομάδα. Η
πρώην πρωταθλήτρια Ευρώπης της σφαιροβολίας, Χάιντι Κρίγκερ, πήρε τόσα πολλά
χάπια ώστε κάποια στιγμή διαπίστωσε ότι μοιάζει περισσότερο με άνδρα παρά με
γυναίκα. Σήμερα κυκλοφορεί με το όνομα Αντρέας και περιμένει με ανυπομονησία
τα αποτελέσματα της εγχείρησης αλλαγής φύλου στην οποία υποβλήθηκε.

Η «ΑΘΛΗΤΡΙΑ 54»

Η Κρίγκερ ήταν «προϊόν» της Ντυναμό Βερολίνου, τον έλεγχο της οποίας είχε η
Στάζι. Το πρώτο αναβολικό που πήρε ήταν το Οράλ Τουρινάμπολ, το 1982, σύμφωνα
με όσα αναφέρονται στον φάκελο «Αθλήτρια 54», όπως ήταν ο κωδικός της.

Ένα χρόνο αργότερα, σε ηλικία 17 ετών, κατέκτησε το χρυσό μετάλλιο στο
ευρωπαϊκών πρωτάθλημα νεανίδων λαμβάνοντας 1,820 χιλιόγραμμα από το αναβολικό.

Ο Βιλ Κουλ προπονητής της Χάιντι. Σε ηλικία 16 ετών της έδωσε τα πρώτα αναβολικά

Το 1986, κατά τη διάρκεια του πανευρωπαϊκού πρωταθλήματος στίβου, που
φιλοξενήθηκε στη Δυτική Γερμανία, η Χάιντι πήρε τόσα αναβολικά ώστε το σώμα
της έμοιαζε πλέον με ανδρικό. Την ίδια εποχή οι συναθλήτριές της την
αποκαλούσαν «Ορμονική Χάιντι». Όλα αυτά τα γεγονότα είχαν οδηγήσει την
αθλήτρια ακόμη και σε απόπειρες αυτοκτονίας.

Λίγα χρόνια αργότερα οι άνθρωποι που μετέτρεψαν ουσιαστικά τη Χάιντι σε...
Αντρέα, ο προπονητής Λουτζ Κουλ και ο γιατρός Γιοακίμ Βέντλερ, κατέχουν
υψηλόβαθμες θέσεις στον χώρο του αθλητισμού της ενιαίας Γερμανίας.

Οι πρόσφατες καταθέσεις της Κρίγκερ στον εισαγγελέα ίσως κλείσουν αυτό το
κεφάλαιο του αθλητισμού μια για πάντα.

ΣΤΗ ΣΤΑΖΙ

Στα αρχεία της Στάζι οι ντετέκτιβ ανακάλυψαν και το περίφημο πρόγραμμα 14.25,
το οποίο ερχόταν απευθείας από τις σελίδες του θρίλερ «Ψυχρός Πόλεμος».

Στους Ολυμπιακούς Αγώνες του 1976, στο Μόντρεαλ, πράκτορες της Στάζι είχαν
δημιουργήσει ένα μυστικό ιατρικό κέντρο, κοντά στο Ολυμπιακό Χωριό. Μαζί τους
έφεραν 10 βαλίτσες γεμάτες αναβολικά. Όσα απ' αυτά δεν χρησιμοποίησαν οι
αθλητές, πετάχτηκαν στον ποταμό Λόρενς, μετά τους αγώνες.

Από το 1975, περισσότεροι από 2.000 αθλητές έπαιρναν αναβολικά. Το πρόγραμμα
συνεχίστηκε το ίδιο έντονα, μέχρι τα μέσα της περασμένης δεκαετίας, παρά το
γεγονός ότι στο μεταξύ είχαν εφευρεθεί νέες μέθοδοι αντιντόπινγκ κοντρόλ.

Ακόμη και το 1989, λίγους μήνες πριν από την πτώση του Τείχους, 900 αθλητές
έπαιρναν αναβολικές ουσίες.

Χρυσή πρωταθλήτρια με 25 μιλιγκράμ την ημέρα!

Η ΧΑΪΝΤΙ Κρίγκερ έριξε τη σφαίρα κοντά στα 21 μέτρα. Ωστόσο, δεν ήταν
ικανοποιημένη. Είχε χάσει την ψυχική και σωματική της ισορροπία, με αποτέλεσμα
σήμερα να ονομάζεται... Ανδρέας

Όταν η Χάιντι Κρίγκερ εγκατέλειψε τον αθλητισμό δεν αισθανόταν ούτε σαν
γυναίκα ούτε σαν άνδρας. Είχε φθάσει στο σημείο να σιχαίνεται τον ίδιο της τον εαυτό.

Πέντε χρόνια χρειάστηκε η Χάιντι για να επιλέξει τελικά τον δρόμο που οδηγεί
στο... Ανδρέας. Αυτό το διάστημα, η Χάιντι αναρωτιόταν συνεχώς: τελικά
έφταιγαν τα μπλε χάπια που έπαιρνε ως αθλήτρια ή κάτι άλλο, για την κατάσταση
στην οποία είχε περιέλθει;

Το κουβάρι της ζωής της Κρίγκερ ξετυλίχθηκε με τις καλύτερες προϋποθέσεις. Σε
ηλικία 13 ετών, επελέγη από την τάξη ρίψεων του σχολείου «Βέρνερ
Ζεελενμπίντερ», το οποίο είχε χαρακτηριστεί «εργοστάσιο παραγωγής πρωταθλητών».

ΤΑ ΜΠΛΕ ΧΑΠΙΑ

Σε ηλικία 16 ετών, ο προπονητής της, Βιλ Κουλ, της είπε εμπιστευτικά πως για
να προπονηθεί περισσότερο χρειάζεται να πάρει (μπλε) χάπια, που θα τη
βοηθούσαν να φθάσει στον στόχο της. Μάλιστα, ήταν ιδιαίτερα ευτυχισμένη που
την είχαν επιλέξει για να την κάνουν πρωταθλήτρια, θεωρώντας ­ τότε ­ τα χάπια «αθώα».

Τον πρώτο χρόνο, ο οργανισμός της Χάιντι επιβαρύνθηκε με 885 μιλιγκράμ «Οράλ
Τουρινάμπολ». Τον δεύτερο, 1.820 μιλιγκράμ και το 1984 (χρονιά Ολυμπιακών
Αγώνων) 2.590 μιλιγκράμ. Εκείνη την περίοδο ήταν που πέταξε τη σφαίρα πάνω από
τα 20 μέτρα

Η Χάιντι έδειχνε ευτυχισμένη, καθώς τίποτε δεν προμήνυε το ζοφερό μέλλον που
θα ακολουθούσε. Τα αποτελέσματα των εξετάσεων (και γυναικολογικών) ήταν
άριστα, σύμφωνα με τους γιατρούς που την παρακολουθούσαν. Ωστόσο, η Χάιντι
παραξενεύτηκε όταν της είπαν να παίρνει αντισυλληπτικά χάπια, παρά το γεγονός
ότι δεν είχε σεξουαλικές επαφές.

Την ίδια εποχή, οι υπεύθυνοι ντόπινγκ των εργαστηρίων της Λειψίας έγιναν
έξαλλοι όταν πληροφορήθηκαν ότι είχαν χορηγηθεί περισσότερα από 1.000
μιλιγκράμ αναβολικών στη Χάιντι σε ένα μόνο χρόνο. Οι προπονητές της όμως
είχαν αντίθετη άποψη, γιατί ήθελαν πάση θυσία να κερδίσει χρυσό μετάλλιο σε
μεγάλη διοργάνωση. Έτσι κι έγινε. Στο Πανευρωπαϊκό Πρωτάθλημα της
Στουτγκάρδης, το 1986, η Χάιντι κέρδισε το χρυσό μετάλλιο, παίρνοντας όμως 25
μιλιγκράμ την ημέρα!

ΣΗΚΩΝΕ 150 ΚΙΛΑ

Η Χάιντι είχε φθάσει στο σημείο να σηκώνει 150 κιλά, ενώ μπορούσε να κερδίσει
πολλούς άνδρες στις ρίψεις. Η συμπεριφορά της είχε επίσης αλλοιωθεί, σε σημείο
που να θέλει να παντρευτεί μια φίλη της.

Το 1987, μετά το Παγκόσμιο Πρωτάθλημα κλειστού στίβου της Ινδιανάπολης, η
Χάιντι αισθάνθηκε τους πρώτους δυνατούς πόνους, οι οποίοι χρόνο με τον χρόνο
γίνονταν αφόρητοι. Έτσι, το 1991 αποφάσισε να αποσυρθεί από τους αγωνιστικούς
χώρους και ενώ είχε φθάσει στο σημείο να παίρνει πέντε μπλε χάπια την ημέρα

Η Χάιντι κλείστηκε στο σπίτι της, καθώς φοβόταν να παρουσιασθεί σαν γυναίκα
ενώ ντρεπόταν να κυκλοφορήσει με τα μέσα μαζικής μεταφοράς. Απομακρύνθηκε
εντελώς, πέταξε ό,τι μπλούζες και φορέματα είχε. Στις σπάνιες δημόσιες
εμφανίσεις της, δεχόταν το πείραγμα γυναικών, οι οποίες νόμιζαν πως ήταν άνδρας.

«ΧΑΪΝΤΙ ΟΡΜΟΝΗ»

Κάποια μέρα, της χάρισε η μητέρα της το βιβλίο της Μπριγκίτε Μπέρεντοκ, στο
οποίο την περιγράφει ως «Χάιντι ορμόνη». Για πρώτη φορά κατάλαβε ότι τα μπλε
χάπια ήταν η αιτία που ήθελε να είναι άνδρας.

Από το 1991 και μετά, η Χάιντι διέκοψε κάθε σχέση με τον αθλητισμό. Η μόνη
επαφή που είχε ήταν με τον Λουτς Κιλ, ο οποίος της ζήτησε να υπογράψει ένα
χαρτί ότι δεν της έδωσε ποτέ τίποτα χωρίς τη θέλησή της.

Η επαφή της Χάιντι με τρανσέξουαλ την οδήγησε το 1997 στο χειρουργικό τραπέζι
προκειμένου να κάνει αφαίρεση στήθους και ωοθηκών

Ο Ανδρέας ­ πλέον ­ δεν θέλει να υποβληθεί σε μεταμόσχευση ανδρικών οργάνων
διότι είναι πολυέξοδη και φοβάται επιπλοκές στην υγεία της. Άλλωστε, έχει βρει
την ευτυχία που ζητούσε, έστω κι αν την κυνηγούν καθημερινά οι «παπαράτσι».

Η Κάθλιν Μέσνερ

Η ΚΑΘΛΙΝ ΜΕΣΝΕΡ, πρώην κολυμβήτρια και «θύμα» του προγράμματος, αποκαλύπτει
πως όταν ήταν πολύ μικρή της χορηγούσαν χάπια τα οποία ήταν πολύχρωμα για να
γίνονται αποδεκτά πιο εύκολα από τα παιδιά. Η Μέσνερ, η οποία σήμερα δεν
μπορεί να σηκώσει αντικείμενο που είναι βαρύτερο από 250 γραμμάρια,
αποκαλύπτει πως πολλά μικρά παιδιά θυσιάστηκαν στη προσπάθεια να αναδειχτούν
αθλητές ικανοί να αντέξουν το πρόγραμμα και να φέρουν επιτυχίες στην Ανατολική Γερμανία.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16035O061</ED>
<ID>
ID:134434

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O06&aa=1</URL></REF>


Article

<CATEGORY>vin10</CATEGORY>

 <H2>Τρία προβλήματα στον ΠΑΟΚ
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

Ο τραυματισμός του Πάρη Ζουμπούλη, «πονοκέφαλος» για τον Άγγελο Αναστασιάδη

ΘΕΣΣΑΛΟΝΙΚΗ

Γραφείο Βόρειας Ελλάδας

ΤΟ ΠΡΩΤΟ βήμα για την επόμενη φάση του Κυπέλλου Ελλάδας έκανε ο ΠΑΟΚ προχθές
στην Τούμπα με τον Ιωνικό αλλά το μυαλό όλων είναι τώρα στο παιχνίδι με τον
Αθηναϊκό. Επιδίωξη της ομάδας του Άγγελου Αναστασιάδη είναι να συνεχίσει το
σερί των επιτυχιών (επτά) και να ανεβεί ακόμη περισσότερο στον βαθμολογικό
πίνακα. Ο προπονητής του «Δικέφαλου» προβληματίζεται με τους τραυματίες
Ολιβάρεζ, Ζουμπούλη και Καπετανόπουλο, για τους οποίους θα αποφασισθεί την
τελευταία στιγμή αν θα είναι στη διάθεσή του.

Δεν υπάρχει τελικά θέμα Βρύζα στον ΠΑΟΚ. Η άσχημη ενέργεια του Καβαλιώτη
σέντερ φορ στον προπονητή του, δημόσια, δεν είχε συνέχεια, αφού ο παίκτης μετά
το παιχνίδι ζήτησε συγγνώμη και το γεγονός σταμάτησε εκεί, παρά την κατακραυγή
της εξέδρας, χθες, εις βάρος του παίκτη, για την πράξη του.

Συνάντηση και συζήτηση εφ' όλης της ύλης είχαν χθες ο αντιπρόεδρος της ΠΑΕ
Κώστας Ορφανός με τον Άγγελο Αναστασιάδη, όπου συζητήθηκε και η επιθυμία του
Μιχάλη Βλάχου να φορέσει την φανέλα του ΠΑΟΚ, ύστερα από συνάντηση που είχε
την ημέρα του αγώνα κυπέλλου ο διεθνής παίκτης της ΑΕΚ στη Θεσσαλονίκη με τον
Κώστα Ορφανό. Οι δύο πλευρές αποφάσισαν να εξετάσουν την υπόθεση μετά το ματς
με τον Αθηναϊκό, για να μη χαλάσει το καλό κλίμα στην ομάδα, παρ' ότι ο
Έλληνας τεχνικός είναι αντίθετος στην απόκτηση άλλων παικτών σε αυτήν τη
μεταγραφική περίοδο.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16035O071</ED>
<ID>
ID:134435

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O07&aa=1</URL></REF>


Article

<CATEGORY>vin10</CATEGORY>

 <H2>ΕΘΝΙΚΟΣ
</H2><H2>Προσφυγή από τον Σπάσιτς
</H2>
ΠΡΟΣΦΥΓΗ για να μείνει ελεύθερος από τον Εθνικό έκανε ο Σπάσιτς. Ο Σέρβος ζητά
να του επιδικαστούν 3 εκατ. δραχμές, τα οποία υποστηρίζει ότι του οφείλονται
από την ομάδα του Πειραιά. Κορυφαίο στέλεχος της διοίκησης του Εθνικού
χαρακτήρισε «προδοσία» την ενέργεια του παίκτη κι αυτό γιατί ­ όπως είπε ­ τη
Δευτέρα πήρε το πριμ των 300.000 δραχμών για τη νίκη επί της Καλαμάτας, αλλά
και δόση 500.000 δραχμών από το συμβόλαιό του.

Χθες επίσης υπέγραψε συμβόλαιο συνεργασίας δυόμισι χρόνων με τον Εθνικό ο
Καμερουνέζος Έμπαλε, ο οποίος ­ όπως ανακοινώθηκε από την ομάδα του Πειραιά ­
έχει 12 συμμετοχές με την εθνική Καμερούν. 
Τη Δευτέρα αναμένεται η μπλε κάρτα για την έκδοση του δελτίου του.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16035O072</ED>
<ID>
ID:134480

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O07&aa=2</URL></REF>


Article

<CATEGORY>vin10</CATEGORY>

 <H5>ΤΑ ΚΟΡΙΤΣΙΑ ΤΟΥ ΠΟΛΟ ΝΙΚΗΣΑΝ 10-4 ΤΗΝ ΠΡΩΤΑΘΛΗΤΡΙΑ ΕΥΡΩΠΗΣ ΙΤΑΛΙΑ ΚΑΙ
ΒΡΙΣΚΟΝΤΑΙ ΕΝΑ ΒΗΜΑ ΑΠΟ ΤΗΝ ΟΚΤΑΔΑ
</H5><H5>ΚΟΛΥΜΒΗΣΗ
</H5><H5>Αποκλείστηκε η Κινέζα
</H5><H2>Έκλεψαν την παράσταση
</H2>
Ελλάδα - Βραζιλία 9-5. Ο Καλακόνας έτοιμος να σκοράρει

ΤΑ ΚΟΡΙΤΣΙΑ έκλεψαν την παράσταση στη χτεσινή δεύτερη ημέρα του Παγκοσμίου
Πρωταθλήματος Υγρού Στίβου στο Περθ. Η εθνική πόλο των γυναικών παίζοντας
καταπληκτική άμυνα για δυόμισι επτάλεπτα νίκησε 10-4 την πρωταθλήτρια Ευρώπης
Ιταλία και έκανε το πιο αποφασιστικό βήμα για την πρόκρισή της στην 8άδα. Τι
απομένει; Να σφραγίσει και τυπικά το εισιτήριο στο σημερινό ματς με την
Ισπανία. (Αύριο αντιμετωπίζει το Καζαχστάν).

Με νίκη (9-5 τη Βραζιλία) άρχισε και η εθνική Ανδρών, ενώ πολύ καλή εμφάνιση
πραγματοποίησαν Θαλασσινίδου και Θεοδωρίδου στον προκριματικό του ντουέτου της
συγχρονισμένης κολύμβησης.

Τα κορίτσια, λοιπόν, μπορεί να αιφνιδιάστηκαν στην αρχή (0-2, 1-3), αλλά η
πολύ καλή άμυνα (με πρώτες τις Καμμένου, Μωραϊτίδου) έφερε ένα σερί 7-0 και το
3-4, έγινε 10-4! «Η ομάδα έπαιξε γρήγορο, μοντέρνο πόλο, όπως ακριβώς θέλουμε
να παίζει. Η άμυνα ήταν καταπληκτική και από αυτό το σημείο, άρχισε η καλή
απόδοση μας και στην επίθεση» είπε ο ομοσπονδιακός τεχνικός Τάσος Δούμπας. Τα
γκολ της ελληνικής ομάδας σημείωσαν οι Καραγιάννη 4, Ασιλιάν και Κανελλοπούλου
από 2, Βάσου, Μωραϊτίδου. Σε άλλα ματς του ομίλου: Ουγγαρία-Ισπανία 11-3,
Ολλανδία - Καζαχστάν 19-4.

ΟΙ ΑΝΔΡΕΣ

Άσχημα άρχισαν και οι Άνδρες στο ματς με την Βραζιλία αφού βρέθηκαν να χάνουν
4-2 στο τέλος του β' επταλέπτου. Ο Ιωσηφίδης αντικατέστησε τον Ρέπα με τον
Δεληγιάννη κάτω από τα δοκάρια, η άμυνα άρχισε να βελτιώνεται άρχισε να
σκοράρει ο Αφρουδάκης και η εθνική βρήκε το ρυθμό της για να φτάσει σε μιά
εύκολη νίκη. «Φοβόμασταν την έκπληξη της πρεμιέρας και όχι τη Βραζιλία» είπε ο
ομοσπονδιακός τεχνικός Κούλης Ιωσηφίδης. «Στην αρχή κάναμε λάθη, αλλά, όταν
ηρεμήσαμε, καταλάβαμε ότι είμαστε καλύτερη ομάδα. Μπορούμε να πάμε καλύτερα,
αλλά δεν πρέπει να πετάμε στα σύννεφα». Επίσης, ο Αφρουδάκης πρόσθεσε:
«Περιμέναμε έτσι τους Βραζιλιάνους, επειδή είναι απρόβλεπτη ομάδα. Δεν
φοβήθηκα στο 4-2, γιατί είχα τη διαίσθηση ότι η αντίπαλος μας δεν θα αντέξει
έως το τέλος». Τα γκολ της εθνικής σημείωσαν οι Αφρουδάκης 4, Μαυρωτάς 2,
Λούδης, Λοράντος, Καλακόνας. Η ελληνική ομάδα αντιμετώπιζε τα ξημερώματα στο
δεύτερο ματς την Ισπανία, η οποία νίκησε χτες την Ν. Αφρική 13-3. (Αύριο θα
αγωνιστεί με τη Νότια Αφρική).

Άλλα αποτελέσματα: Καζαχστάν - Νέα Ζηλανδία 15-6, Ιταλία - Ιράν 15-1, Κροατία
- Ρωσία 4-6, Γιουγκοσλαβία - Ουγγαρία 5-7, Σλοβακία - Καναδάς 9-3, Αυστραλία -
ΗΠΑ 7-6.

Θαλασσινίδου και Θεοδωρίδου εκτελούν το πρόγραμμά τους στο ντουέτο

ΣΥΓΧΡΟΝΙΣΜΕΝΗ

Δεν πήγε άσχημα, το ελληνικό ντουέτο στη συγχρονισμένη κολύμβηση. Θαλασσινίδου
και Θεοδωρίδου πήραν τη 10η θέση στα προκριματικά (τεχνικό πρόγραμμα) και
μπορούν να προκριθούν στον τελικό. Στο σόλο η Θαλασσινίδου προκρίθηκε με την
8η θέση στον τελικό που θα διεξαχθεί την Τρίτη.

ΚΑΤΑΔΥΣΕΙΣ

Στις καταδύσεις: Ο Θωμάς Μπίμης στο 1μ. έμεινε εκτός ημιτελικού για έξι
πόντους, αλλά με τους 327,84 βαθμούς που συγκέντρωσε είναι 5ος στην ευρωπαϊκή
κατάταξη. Ο Νίκος Συρανίδης ήταν 23ος με 296,43 βαθμούς (σε 35 συμμετοχές).

Η ΚΙΝΕΖΑ κολυμβήτρια Γιουάν Γιουάν αποκλείστηκε από τους αγώνες με πρωτοβουλία
της ομοσπονδίας της χώρας της και πριν ανακοινωθούν τα αποτελέσματα της
ανάλυσης της ουσίας που βρήκαν στις αποσκευές της οι τελωνειακοί στο Σίδνεϊ. Η
εργαστηριακή ανάλυση επιβεβαίωσε πως πρόκειται για την απαγορευμένη ουσία
«σοματροπίνη» (ορμόνη για την ανάπτυξη των μυών), όπως δήλωσε ο υπουργός
Αθλητισμού της Αυστραλίας, Γουόρεν Τρας. Μαζί με την Γιουάν αποκλείστηκε και ο
προπονητής της Κίνας Ζου Ζεουέν, ο οποίος επίσης θεωρήθηκε υπεύθυνος. Ο
επικεφαλής της κινεζικής αποστολής Σι Τιανσού δήλωσε ότι θα υπάρξουν σκληρά
μέτρα για κάθε νέα περίπτωση ντόπινγκ Κινέζου αθλητή. Η παγκόσμια ομοσπονδία
όμως δεν προτίθεται να επιβάλει κυρώσεις στην Κίνα. «Δεν βλέπουμε κάποιο λόγο
να το κάνουμε αυτό», δήλωσε ο γεν. γραμματέας της ΦΙΝΑ, Γκούναρ Βέρνερ.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16035O081</ED>
<ID>
ID:134436

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O08&aa=1</URL></REF>


Article

<CATEGORY>vin10</CATEGORY>

 <H2>Νέο ραντεβού των αιωνίων αντιπάλων στο βόλεϊ
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ποπόφ - Φιλίποφ, δύο Ουκρανοί στην ίδια πόλη αλλά σε αντίπαλα στρατόπεδα και
αντιμέτωποι απόψε

ΑΝΑΜΕΤΡΗΣΕΩΝ Παναθηναϊκού - Ολυμπιακού συνέχεια απόψε στη Λεωφόρο με έντονη
επιθυμία των γηπεδούχων για ρεβάνς του 0-3 στο Κύπελλο πριν από τρεις ημέρες,
των φιλοξενουμένων για νέα νίκη και όσων αγαπούν το βόλεϊ για ωραίο ματς χωρίς έκτροπα.

Το ματς που ανήκει στην 9η αγωνιστική του πρωταθλήματος Α1 αρχίζει 18.45' και
μεταδίδεται απευθείας από την ΕΤ1. Αναμένεται συνολικά πιο ήπιο κλίμα, αφού
προβλέπεται μειωμένη παρουσία φανατικών οπαδών και των δύο ομάδων.

Στον Παναθηναϊκό θεωρούν το ματς «αγώνα ύπαρξης» και οι παίκτες είναι
αποφασισμένοι να παλέψουν απέναντι σε έναν αντίπαλο, ο οποίος την περασμένη
Τετάρτη έδειξε ανώτερος.

Ο προπονητής των «πρασίνων» Μιχάλης Τριανταφυλλίδης επιμένει: «Σίγουρα ο
Ολυμπιακός είναι πληρέστερος, αλλά η διαφορά δεν είναι τόσο μεγάλη. Αν βρούμε
τον ρυθμό μας μπορούμε νίκη».

Οι πρωτοπόροι δείχνουν σίγουροι αλλά και προσεκτικοί. «Περιμένουμε τον
Παναθηναϊκό πιο δυνατό και ειδικά στην αρχή του αγώνα», τόνισε ο διεθνής
κεντρικός Αντώνης Τσακιρόπουλος.

Ο Ολυμπιακός αναμένεται να παραταχθεί και πάλι με την εξάδα που θριάμβευσε την
Τετάρτη (Κουρνέτας, Ντράκοβιτς, Γκιούρδας, Ποπόφ, Τσακιρόπουλος, Μέρλο). Στον
Παναθηναϊκό προβλέπεται ψηλότερο αρχικό σχήμα με Σιδηρόπουλο, Κοβάτσεφ αντί
των Ανδρεόπουλου, Μαυράκη.

Το υπόλοιπο πρόγραμμα της 9ης αγωνιστικής της Α1 ανδρών: Ορεστιάδα DIANA -
Ηρακλής (19.00'), Κτησιφώντας - ΠΑΟΚ (18.30'), Άρης Θεσ/νίκης - Εθνικός Αλεξ.
(19.30'), Πανελλήνιος - Α.Ε. Κομοτηνής (19.00'), Φιλία - ΑΕΚ (19.30').

ΓΥΝΑΙΚΕΣ

Ξαναρχίζει σήμερα και το πρωτάθλημα Α1 βόλεϊ γυανικών με το εξής πρόγραμμα
(10η αγωνιστική): Σήμερα: Νίκη Αλεξ. - Βριλήσσια (17.00'), Ιωνικός Ν.Φ. -
Παναθηναϊκός (19.30'). Αύριο: Αγ. Σώστης ΣΑΒΒΑΛΑΣ - Κοζάνη (15.00'),
Φιλαθλητικός - Ε.Α. Λάρισας (Αλεξάνδρειο, 13.00'), Άρης - Παπάγου (Χαριλάου,
12.00'), Ολυμπιακός - Γ.Σ. Ηλιούπολης (12.00').

*** Στη σημερινή 7η αγωνιστική της Α2 ανδρών ξεχωρίζει το πατρινό ντέρμπι
Ολυμπιάδας - ΕΑΠ (19.00').

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16035O082</ED>
<ID>
ID:134481

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O08&aa=2</URL></REF>


Article

<CATEGORY>vin10</CATEGORY>

 <H2>ΧΑΝΤΜΠΟΛ
</H2><H2>Επικίνδυνες αποστολές για Δούκα και Ξυνή
</H2>
ΕΠΙΚΙΝΔΥΝΕΣ αποστολές στον Βορρά για τον πρωτοπόρο της Α1 χάντμπολ ανδρών
Α.Σ.Ε. Δούκα και την ακολουθούσα κατά πόδας ομάδα των Σχ. Ξυνή, στη σημερινή
πρεμιέρα του β' γύρου με αγώνες σε Κιλκίς και Βέροια αντίστοιχα, ενώ στο
χθεσινό τηλεοπτικό ματς ο Τρίτωνας ΑΙΟΛΙΚΗ νίκησε στον Εύοσμο τον Πανιώνιο με 34-15.

Το πρόγραμμα: Ιωνικός Ν.Φ. - Πανελλήνιος (15.30), Αθηναϊκός ΚΟΡΕΛΚΟ -
Βριλήσσια SUPERSPORT (18.00), Κιλκίς Κ. ΜΑΧ - ΑΣΕ Δούκα (18.00), Φίλιππος -
Σχ. Ξυνή (17.30), Γ.Ε. Βέροιας - Αρχέλαος (19.00).

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16035O083</ED>
<ID>
ID:134519

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O08&aa=3</URL></REF>


Article

<CATEGORY>vin10</CATEGORY>

 <H2>ΣΤΙΒΟΣ
</H2><H2>Ανώμαλος δρόμος στη Ν. Σμύρνη
</H2>
ΕΝΑΝ διαφορετικό αγώνα ανωμάλου δρόμου στη μνήμη Κοτζιά, με χρηματικά έπαθλα
και δώρα, οργανώνει αύριο Κυριακή (έναρξη 12.00') ο Πανιώνιος στον χώρο γύρω
από το στάδιο Νέας Σμύρνης.

Αναμένεται ότι θα ξεκινήσουν αγωνιστικά τη νέα χρονιά γνωστοί δρομείς όπως οι
Παναγιώτης Χαραμής, Αντώνης Βούζης, Νίκος Πολλιάς και από πλευράς γυναικών οι
Θεώνη Κωστοπούλου, Καρολίνα Σκούρτη, Νάντια Εφεντάκη.

Ο οργανωτής σύλλογος έχει προβλέψει συνολικό χρηματικό έπαθλο 1 εκατ. δραχμών
από τα οποία 200.000 για τον νικητή στους άνδρες και 150.000 για τη νικήτρια
στις γυναίκες.

*** Τους αθλητές του που διακρίθηκαν σε Πανελλήνιους Αγώνες Στίβου το
1997 βραβεύει σήμερα (18.00) ο Γ.Σ. Κερατσινίου στη διάρκεια κοπής της πίτας
του στο Πολιτιστικό Κέντρο Αμφιάλης «Μελίνα Μερκούρη».

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16035O084</ED>
<ID>
ID:134540

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O08&aa=4</URL></REF>


Article

<CATEGORY>vin10</CATEGORY>

 <H5>ΝΕΑ ΠΡΟΤΑΣΗ ΒΑΣΙΛΑΚΟΠΟΥΛΟΥ ΓΙΑ ΤΙΣ ΕΥΡΩΠΑΪΚΕΣ ΔΙΟΡΓΑΝΩΣΕΙΣ
</H5><H2>Κλειστή λίγκα
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Γιώργος Βασιλακόπουλος

Η ΦΙΜΠΑ εξακολουθεί να προβληματίζεται για τον τρόπο διεξαγωγής των ευρωπαϊκών
διοργανώσεων και στη συζήτηση που θα γίνει (μάλλον στις 19/1 στο Μόναχο), ο
Γιώργος Βασιλακόπουλος, μέλος του εκτελεστικού γραφείου της διεθνούς
ομοσπονδίας, θα εισηγηθεί ένα νέο σύστημα που ουσιαστικά καταργεί το ευρωπαϊκό
κύπελλο και το Κόρατς.

Η πρόταση του κ. Βασιλακόπουλου θα αφορά κλειστό πρωτάθλημα με 20 ομάδες,
καθώς και άλλη μια διοργάνωση, στην οποία θα συμμετέχουν οι πρωταθλήτριες
ομάδες των χωρών. Ανάλογα δε με τη δυναμικότητα του εθνικού πρωταθλήματος,
ίσως μετέχουν από μια χώρα, δύο ή τρεις ομάδες. Με βάση αυτό, ευρωκύπελλο και
Κόρατς θα καταργηθούν. Σύμφωνα με τον κ. Βασιλακόπουλο, αυτά είναι ­ προς το
παρόν ­ σκέψεις της ΦΙΜΠΑ, οι οποίες μπορεί να υλοποιηθούν το 2001.

Σύμφωνα με τα στοιχεία της διεθνούς ομοσπονδίας, ο αριθμός των θεατών που
παρακολουθεί αγώνες του ευρωκυπέλλου, αλλά και του Κόρατς, έχει μειωθεί
σημαντικά. «Σιγά - σιγά χάνουν την αίγλη και ο κόσμος δεν ανταποκρίνεται» είπε
ο κ. Βασιλακόπουλος.

Η Άλμπα συμπεριλαμβάνεται στις ομάδες που συγκεντρώνουν σημαντικό αριθμό
θεατών στους αγώνες της ευρωλίγκα

Ο προβληματισμός της ΦΙΜΠΑ, εντοπίζεται πάντως και στην ευρωλίγκα, αφού είναι
φανερή και η διαφορά δυναμικότητας που υπάρχει μεταξύ των ομάδων, αλλά και η
μείωση που παρατηρείται στα νούμερα της τηλεθέασης και στη διάθεση των
εισιτηρίων. Για παράδειγμα, η Πόρτο όχι μόνο δείχνει αδύναμη να παρακολουθήσει
αγωνιστικά τις υπόλοιπες ομάδες, αλλά και να συναγωνιστεί τα οικονομικά τους
μεγέθη. Ο μέσος όρος των εισιτηρίων στο «Ρόζα Μότα» δεν υπερβαίνει τα τετρακόσια.

Γενικά, τα γήπεδα που ήταν σχεδόν γεμάτα (10.000 θεατές) στην πρώτη φάση της
εφετινής διοργάνωσης ήταν το «Αμπντί Ιπεχτσί» στην Κωνσταντινούπολη (Έφες
Πίλσεν και Ούλκερ) και το «Γιαντ Ελιάου» στο Τελ Αβίβ (Μακάμπι).
Ικανοποιητικός είναι ο μέσος όρος προσέλευσης των θεατών στην Μπολόνια (Κίντερ
και Τίμσυστεμ, περίπου 6.000), αλλά και το Βερολίνο (Άλμπα, 6.000, με ρεκόρ
8.411 στο ματς με την Τίμσυστεμ). Οι Ισπανοί πηγαίνουν στο γήπεδο ανάλογα με
τη δυναμικότητα του αντιπάλου, όπως επίσης και οι Γάλλοι. Ολύμπια, ΤΣΣΚΑ και
Παρτιζάν έχουν μέσο όρο 3.000 θεατές.

Στο μεταξύ, η ΦΙΜΠΑ αποφάσισε να προχωρήσει και σε μια νέα καινοτομία,
ασφαλίζοντας τους διαιτητές που «σφυρίζουν» στις ευρωπαϊκές διοργανώσεις.
Σχετικό έγγραφο, έφτασε χθες στα γραφεία της ΕΟΚ, προκειμένου να συμπληρωθεί
και από τους Έλληνες διεθνείς διαιτητές.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16035O091</ED>
<ID>
ID:134437

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O09&aa=1</URL></REF>


Article

<CATEGORY>vin10</CATEGORY>

 <H2>ΘΕΣΣΑΛΟΝΙΚΗ
</H2><H2>Φουλ τα έργα για το κλειστό της Θέρμης
</H2>
ΧΩΡΙΣ νομικά εμπόδια συνεχίζονται τα έργα για την κατασκευή του κλειστού
γυμναστηρίου στη Θέρμη Θεσσαλονίκης, έργο αρχικού προϋπολογισμού 2 δισ.
δραχμών, καθώς το Συμβούλιο της Επικρατείας απέρριψε χθες αίτηση ασφαλιστικών
μέτρων που είχε υποβάλει η τεχνική εταιρεία «Κάστωρ», επιδιώκοντας να
μπλοκάρει διαγωνισμό του έργου από τον οποίο αποκλείστηκε.

Το νέο γυμναστήριο που θα χρησιμοποιεί, ως γνωστόν, ο ερασιτέχνης ΠΑΟΚ
(μπάσκετ, βόλεϊ κ.ά.) και στο οποίο θα διεξαχθεί το φάιναλ φορ της Ευρωλίγκα
2000, βρίσκεται στο αρχικό στάδιο κατασκευής (εδαφολογικές εργασίες) και η
προσφορά της προσφεύγουσας εταιρείας δεν πληρούσε τους όρους του σχετικού διαγωνισμού.

Σημειώνεται ότι η χθεσινή απόφαση του ΣτΕ είναι η πρώτη που εκδίδεται από το
Ανώτατο Διοικητικό Δικαστήριο με τη νέα διαδικασία των ασφαλιστικών μέτρων που
καθιερώθηκε για τα διοικητικά δικαστήρια με τον πρόσφατο νόμο 2522/97 μόνον
για υποθέσεις που αφορούν τη σύναψη συμβάσεων δημοσίων έργων.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16035O092</ED>
<ID>
ID:134482

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O09&aa=2</URL></REF>


Article

<CATEGORY>vin10</CATEGORY>

 <H5>ΔΑΦΝΗ
</H5><H2>Καθοριστικό παιχνίδι στη Λάρισα
</H2>
ΣΗΜΑΝΤΙΚΟ βήμα για την παραμονή της στην κατηγορία θέλει να κάνει απόψε η
Δάφνη με νίκη στον εκτός έδρας αγώνα με τη Λάρισα. Ο Νίκος Παύλου θεωρεί τον
αγώνα καθοριστικό και όλη την εβδομάδα προσπάθησε να κρατήσει τους παίκτες του
σε αγωνιστική ετοιμότητα:

«Στα τελευταία ματς κάναμε καλές εμφανίσεις, όμως χρειάζονται και οι νίκες για
να πετύχεις το στόχο σου. Ο αγώνας με τη Λάρισα, εκτός από υψίστης σημασίας
για μας, είναι αρκετά δύσκολος και δεν πρέπει να ξεγελαστούμε από το γεγονός
ότι οι αντίπαλοί μας δεν έχουν κάνει νίκη ακόμη. Αν παίξουμε όπως στα
τελευταία παιχνίδια πιστεύω ότι θα φύγουμε νικητές».

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16035O093</ED>
<ID>
ID:134520

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O09&aa=3</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Κορυφαίος ο Μαλόουν
</H2>
Ο ΚΑΡΛ Μαλόουν γιόρτασε με τον καλύτερο τρόπο τη νίκη της Γιούτα Τζαζ επί των
Μιλγουόκι Μπακς (116-109). Πέτυχε 39 πόντους ξεπερνώντας τον Τζον Χάβλισεκ (8η
θέση) στον πίνακα των σκόρερ του ΝΒΑ (26.432) και θέλει άλλους 102 για να
ξεπεράσει και τον Ντομινίκ Ουίλκινς. Επίσης, συμπλήρωσε χτες 500 συνεχόμενες
συμμετοχές στο ΝΒΑ.

Στο Νιού Τζέρσεϊ, ο Τέρι Κέιτλς με 27 π., 12 ριμπ., οδήγησε τους Νετς στη νίκη
επί των Ορλάντο Μάτζικ (89-87). Σε άλλα ματς: Σιάτλ - Κλίβελαντ 109-84,
Σακραμέντο - Ντάλας 87-80, Ιντιάνα - Χιούστον 87-80.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16035O094</ED>
<ID>
ID:134541

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O09&aa=4</URL></REF>


Article

<CATEGORY>vin10</CATEGORY>

 <H5>ΠΕΝΤΕ ΜΑΤΣ - ΦΩΤΙΑ ΣΤΗ ΣΚΙΑ ΤΟΥ ΝΤΕΡΜΠΙ ΤΩΝ ΠΡΩΤΟΠΟΡΩΝ
</H5><H2>Θέαμα και συγκινήσεις
</H2>
Πανιώνιος και Ηράκλειο θα συναντηθούν απόψε στη Νέα Σμύρνη

ΕΣ ΑΥΡΙΟΝ τα σπουδαία για το πρωτάθλημα μπάσκετ; Επ' ουδενί. Μπορεί η
«μετακόμιση» του ντέρμπι της Θεσσαλονίκης ΠΑΟΚ - Ηρακλή για αύριο, να...
μεγαλώνει το ήδη αυξημένο ενδιαφέρον της αυριανής ημέρας (καθότι υπάρχει το
ντέρμπι Ολυμπιακού - ΑΕΚ), όμως και τα σημερινά παιχνιδάκια υπόσχονται
συγκινήσεις και θέαμα.

Στη Νέα Σμύρνη αναμετρώνται οι δύο εκπλήξεις της φετινής σεζόν. Ο Πανιώνιος
και το Ηράκλειο έχουν δείξει ότι αποδίδουν καλό μπάσκετ κάτι που αποδεικνύεται
άλλωστε από την καλή τους πορεία. Για την ομάδα του Δενδρινού θα απουσιάσει ο
Μάρκοβιτς που θα υποβληθεί σε εγχείρηση, ενώ ο Καλαφατάκης δεν θα έχει στη
διάθεσή του τον τιμωρημένο Παπαχρόνη και τον τραυματία Χαλκιαδάκη.

ΣΤΗ ΛΑΡΙΣΑ

Ντέρμπι ουραγών στη Λάρισα όπου η ομώνυμη ομάδα, που συμπλήρωσε 14 αγώνες
δίχως νίκη, υποδέχεται τη Δάφνη. Οι Θεσσαλοί νιώθουν την ελπίδα του πρώτου ροζ
φύλλου αγώνα, όμως οι παίκτες του Νίκου Παύλου έχουν διαφορετική άποψη.
Ουσιαστικά η Λάρισα, που θα έχει στον πάγκο τον Νίκο Βαγιόπουλο, παίζει σήμερα
τις τελευταίες ελπίδες της, ενώ η Δάφνη με νίκη πολλαπλασιάζει τις πιθανότητες
για παραμονή, μεταφέροντας το άγχος στον Σπόρτιγκ και κυρίως στον Παπάγου.

Ο τελευταίος υποδέχεται τον «προβληματικό» ­ τον τελευταίο καιρό ­ Άρη. Η
ομάδα του Κώστα Μίσσα αναζητεί την «εξτρά» νίκη που της λείπει έναντι του
Σπόρτιγκ (πρόσφατα νίκησε τον ΠΑΟΚ) και της Δάφνης (νίκησε τον Άρη) και
σίγουρα η ευκαιρία σήμερα είναι σημαντική. Ο Άρης δίχως προπονητή, με
οικονομικά προβλήματα και τους παίκτες να ζουν στην αβεβαιότητα, αποτελεί
εύκολο αντίπαλο.

ΣΤΟ ΠΕΡΙΣΤΕΡΙ

Στο Περιστέρι, στον αγώνα με τον Σπόρτιγκ τα βλέμματα θα είναι στραμμένα στον
νεοαποκτηθέντα Άντονι Γουότσον, που αντικατέστησε τον Τζόζεφ. 
Ο Αμερικανός δεν είναι απολύτως έτοιμος, όμως αναμένεται να χρησιμοποιηθεί
εφόσον ολοκληρωθούν οι διαδικασίες με τα χαρτιά του. Από την άλλη πλευρά, η
ομάδα του Πετρόπουλου, που πέρυσι είχε κάνει την έκπληξη στο Περιστέρι, έχει
ανεβάσμενη την ψυχολογία με τις νίκες που έφεραν και πάλι το χαμόγελο στα Πατήσια.

Ο ΠΑΟ

Το σημερινό πρόγραμμα ολοκληρώνεται με το ­ θεωρητικά ­ πιο εύκολο ματς της
αγωνιστικής. Στο ΟΑΚΑ ο Παναθηναϊκός, χωρίς τους τραυματίες Μαρτίνεθ, Μπραντς,
υποδέχεται τον Απόλλωνα Πάτρας, που για μια ακόμη φορά θα αγωνιστεί χωρίς τον
Βασίλη Σούλη. 
Το παιχνίδι είναι και μια «πρόγευση» για την προδιαγραφόμενη σύγκρουση των δύο
ομάδων στην επόμενη φάση του Ευρωκυπέλλου. Αξίζει να σημειωθεί ότι μετά το
ματς ο Κοχ θα ταξιδεύσει στο Λεβερκούζεν, όπου θα περιμένει τη Δευτέρα τον ΠΑΟ
για το ματς με την Μπάγερ.

ΣΤΗ ΘΕΣΣΑΛΟΝΙΚΗ

Τέλος, στο Αλεξάνδρειο, ο ταλαιπωρημένος από το πολυήμερο ταξίδι της Μόσχας
και την συντριπτική ήττα από την ΤΣΣΚΑ, ΠΑΟΚ θα αντιμετωπίσει τον Ηρακλή σε
ένα κρίσιμο ντέρμπι για τις δύο ομάδες. Ο Σβι Σερφ ιδιαίτερα περνάει από...
κρίσιμες εξετάσεις.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16035O101</ED>
<ID>
ID:134428

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O10&aa=1</URL></REF>


Article

<CATEGORY>vin10</CATEGORY>

 <H2>Α2
</H2><H2>Νίκησε ο Έσπερος
</H2>
Ο Έσπερος νίκησε με 76-68 τον Πειραϊκό στην πρεμιέρα της 13ης αγωνιστικής του
πρωταθλήματος Α2 κατηγορίας. 
Το σημερινό πρόγραμμα (5.30 μ.μ.): Γηπ. Λάρισας: Ολύμπια Λαρ. - Ηλυσιακός.
Γηπ. Καισαριανής: Νήαρ Ηστ - Αμπελόκηποι. Γηπ. ΜΕΝΤ: ΜΕΝΤ - Αμύντας. Γηπ.
Μίλωνα: Μίλωνας - Φίλιππος. Γηπ. Νεάπολης: Μακεδονικός - Μαρούσι. Γηπ. Ιωνικού
Ν.Φ.: Ιωνικός Ν.Φ. - ΒΑΟ.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16035O102</ED>
<ID>
ID:134474

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O10&aa=2</URL></REF>


Article

<CATEGORY>vin10</CATEGORY>

 <H5>Άνοιξαν δρόμους στον αθλητισμό
</H5><H2>ΓΙΑ ΘΥΜΗΣΟΥ
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

ΑΝ ΟΙ Ελληνίδες αθλήτριες του καιρού μας κατακτούν μετάλλια σε Ολυμπιακούς
Αγώνες και άλλες μεγάλες διεθνείς διοργανώσεις, τότε θα πρέπει να γυρίσουμε
αρκετές δεκαετίες πίσω και να διαπιστώσουμε ότι μεταξύ 1950-1960 ο γυναικείος
αθλητισμός βρισκόταν ακόμη στα σπάργανα. Ωστόσο όμως, τα ηρωικά κορίτσια αυτής
της εποχής αποτέλεσαν τη μαγιά για να μπουν οι σωστές βάσεις του γυναικείου
αθλητισμού, με τα απίθανα ρεκόρ και τις παγκόσμιες διακρίσεις.

ΟΙ ΣΤΑΡ ΤΟΥ ΜΠΑΣΚΕΤ: Δύο δροσερά κορίτσια, γεμάτα χαμόγελο, χάρη, ομορφιά και
διάθεση. Τότε (1958) που ήταν τα μεγάλα αστέρια του γυναικείου μπάσκετ. Η Ρωρώ
Βαρελοπούλου και η Όλγα Ηρωίδου που αγωνίσθηκαν με τα χρώματα του Τρίτωνα ενώ
ταυτόχρονα αποτελούσαν τα βασικότερα στελέχη της εθνικής ομάδας μπάσκετ
γυναικών. Και οι δύο ξεκίνησαν να παίζουν μπάσκετ το 1954, όταν ήταν μαθήτριες
Γυμνασίου, στα 16 τους χρόνια.

ΗΡΩΙΣΜΟΣ: Δεν είναι υπερβολή αν χαρακτηρίζονταν ηρωίδες οι Ελληνίδες
αθλήτριες, πριν από 40 χρόνια. Εικόνες σαν κι αυτή ήταν συνηθισμένες εκείνη
την εποχή. Το στιγμιότυπο είναι από τα αποδυτήρια του Πανιωνίου, έπειτα από
μία προπόνηση. Ντους δεν υπήρχε τότε και οι αθλήτριες πλένουν τα πόδια τους
μέσα σε μια παλιά χύτρα. Πρόκειται για τις αδελφές Ιωάννα και Νίκη Κοντώση και
την Ταρσή Τριανταφυλλάκη.

ΠΡΩΤΟΠΟΡΙΑ: Ένα γκρουπ από τις πιο γνωστές αθλήτριες της δεκαετίας 1955-1965.
Από τα αριστερά: Κασιμάτη (άλμα εις ύψος), Κλωνάρη (δρόμοι ταχύτητας
ημιαντοχής με εμπόδια), Αστερή (δίσκος) και Βράιλα (σφαίρα).

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16035O103</ED>
<ID>
ID:134515

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O10&aa=3</URL></REF>


Article

<CATEGORY>vin10</CATEGORY>

 <H5>ΚΑΤΑΓΜΑ ΣΤΗ ΜΥΤΗ Ο ΖΕΒΡΟΣΕΝΚΟ ­ ΙΓΜΟΡΙΤΙΔΑ Ο ΖΟΥΡΠΕΝΚΟ, ΑΛΛΑ ΘΑ ΠΑΙΞΟΥΝ
</H5><H5>Πιο γρήγορα επανέρχεται ο Νάκιτς, αργούν Φασούλας - Τάρλατς
</H5><H5>Βοήθεια από τον κόσμο
</H5><H2>Νέο πρόβλημα
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Δημήτρης Παπανικολάου και Βίκτορ Αλεξάντερ αναμένεται να δώσουν μεγάλες μάχες
αύριο το βράδυ

ΜΙΑ ΑΠΟ τις δυσκολότερες προπονητικές νύχτες της καριέρας του αναμένεται να
έχει αύριο το βράδυ ο Ντούσαν Ίβκοβιτς στο πρώτο μεγάλο ντέρμπι της χρονιάς
στο μπάσκετ, με αντίπαλο την ΑΕΚ. 
Ο κόουτς των «ερυθρολεύκων» δικαίως πονοκεφαλιάζει με το μαρκάρισμα των
αντιπάλων παικτών, αφού έχει... ξεμείνει από όπλα, ιδιαίτερα σε καίριες θέσεις
όπως είναι οι ψηλοί.

Ο «Ντούντα» μάλιστα δεν πίστευε χθες όταν έμαθε ότι στις απουσίες των Φασούλα
- Τάρλατς (που δεν θα παίξουν έτσι και αλλιώς), αλλά και στο πρόβλημα του
Αλεξέι Ζεβροσένκο (παίζει με κάταγμα στη μύτη) ήρθε να προστεθεί και ο Ανατόλι
Ζουρπένκο, ο οποίος υποφέρει από ιγμορίτιδα και χθες δεν μπορούσε να
αναπνεύσει καλά, με αποτέλεσμα να απέχει από την προπόνηση. Φυσικά δεν υπάρχει
περίπτωση να μην είναι στη δεκάδα, αφού δεν υπάρχουν επιλογές, αλλά είναι
άγνωστο σε τι κατάσταση θα είναι.

Ο τεχνικός του Ολυμπιακού, πάντα με βάση τη λογική, στο μαρκάρισμα του Βίκτορ
Αλεξάντερ θα τοποθετήσει τον έμπειρο Τζόνι Ρότζερς, ο οποίος εάν μαρκαριστεί
από τον Αλεξάντερ θα έχει πλεονέκτημα στην επίθεση, αφού μπορεί να σουτάρει με
ευχέρεια μακριά από το καλάθι.

Τον νεαρό αλλά ταλαντούχο Ιάκωβο Τσακαλίδη θα τον μαρκάρει επίσης ένας νεαρός,
ο οποίος μάλιστα έχει βγάλει το ίδιο σχολείο στην πρώην Σοβιετική Ένωση.

Πρόκειται για τον Αλεξέι Ζεβροσένκο..

Σε αυτές τις δύο θέσεις, ουσιαστικά έχει εναλλακτική λύση ο Ολυμπιακός μόνο
τον Ανατόλι Ζουρπένκο, που βέβαια δύσκολα μπορεί να τα καταφέρει κόντρα στον Αλεξάντερ.

Στην περιφέρεια οι «ερυθρόλευκοι» έχουν ως στόχο να περιορίσουν τους Ουίλι
Άντερσον και Μπάνε Πρέλεβιτς. 
Ο Ίβκοβιτς ξέρει αρκετά καλά τον Ουίλι Άντερσον, ο οποίος σίγουρα θα έχει έναν
λόγο περισσότερο για να παίξει καλά σε αυτό το ματς.

Το μαρκάρισμά του μπορεί να το αναλάβει ο Αρτούρας Καρνισόβας, έτσι ώστε στον
Μπάνε Πρέλεβιτς να παίξει ο Ντούσαν Βούκσεβιτς ή (σαν δεύτερη επιλογή μάλλον)
ο Μίλαν Τόμιτς.

Η απουσία σε αυτό το παιχνίδι του Φράνκο Νάκιτς, είναι καθοριστική όχι τόσο
για τους πόντους που θα μπορούσε να προσφέρει, αλλά για την πολύτιμη βοήθεια
που θα έδινε στο περιφερειακό μαρκάρισμα. 
Φυσικά σε αυτή τη χρονική στιγμή η παρουσία του Δημήτρη Παπανικολάου θα δώσει
πολλές λύσεις. 
Ο Ολυμπιακός δεν θα ρισκάρει λογικά να πάει σε γρήγορους ρυθμούς, κάτι για το
οποίο θα έχει την ευθύνη ο Μάικ Χόκινς, αφού τον συμφέρει να παίζει σε μεγάλες
χρονικά επιθέσεις.

Υπομονή, λοιπόν, μέχρι αύριο το βράδυ για να δούμε ποιος προπονητής θα είναι ο
νικητής στη δύσκολη σκακιέρα του ΣΕΦ.

ΤΟ σπινθηρογράφημα που έκανε χθες ο Φράνκο Νάκιτς δεν έδειξε να έχει ωστικό
τραύμα και απλά η τενοντίτιδα προήλθε από το αιμάτωμα που είχε στο πόδι. Αυτό
μειώνει τον χρόνο αποθεραπείας του, αλλά φυσικά δεν προλαβαίνει το αυριανό
ντέρμπι. Ο Παναγιώτης Φασούλας αρχίζει συντηρητικά προπονήσεις από την
Τετάρτη, μήπως και προλάβει το άλλο ντέρμπι της Κυριακής με τον Άρη, ενώ ο
Ντράγκαν Τάρλατς θα ξεκινήσει με πισίνα, αλλά αναμένεται να επιστρέψει στο
τέλος του μήνα (δύσκολο να προλάβει το φάιναλ φορ του Κυπέλλου).

ΤΟΝ ΚΟΣΜΟ στο πλευρό τους είχαν ζητήσει ο Ντούσαν Ίβκοβιτς και ο Δημήτρης
Παπανικολάου στο ντέρμπι με την ΑΕΚ και όπως φαίνεται οι φίλοι της ομάδας θα
τους κάνουν το χατίρι. Μέχρι χθες το απόγευμα είχαν ήδη διατεθεί 5.000
εισιτήρια (ενώ έχουν δοθεί έξτρα και 1.000 στα σχολεία) και αύριο αναμένεται
το ΣΕΦ να είναι κατάμεστο.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16035O111</ED>
<ID>
ID:134429

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O11&aa=1</URL></REF>


Article

<CATEGORY>vin10</CATEGORY>

 <H2>Με τακτική χαμηλών τόνων
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΜΕΓΑΛΑ αναμένεται να είναι τα οφέλη για την ΑΕΚ και τον Ιωαννίδη σε περίπτωση
νίκης αύριο στο ΣΕΦ. Ο «ξανθός» μπορεί να υποστηρίζει ότι το «άγχος θα το έχει
ο Ολυμπιακός» επειδή θέλει να παραμείνει στην πρώτη θέση, όμως η αλήθεια είναι
ότι επιθυμεί να κρατήσει χαμηλούς τόνους και να παραμείνουν «προσγειωμένοι» οι
παίκτες του, μετά τη νέα επιτυχία στην Ιερουσαλήμ. Προσπαθεί δηλαδή να μην...
εξαγριώσει τον «θρυλέοντα» και η κατάσταση γίνει δυσάρεστη, τόσο γι' αυτόν όσο
και για την ομάδα του.

Ο προπονητής της «Ένωσης» θέλει να «σπάσει» το σερί των επιτυχιών του
Ολυμπιακού στο ΣΕΦ και να καταξιώσει την ομάδα του, νικώντας τον πρωταθλητή
μέσα στο σπίτι του. Μην ξεχνάμε ότι στα δύο ντέρμπι με τον Ολυμπιακό και τον
Παναθηναϊκό στο ΟΑΚΑ εφέτος ο Ιωαννίδης δεν κατάφερε να πάρει το ροζ φύλλο
αγώνος ­ ηττημένος έχει φύγει επίσης και τις τρεις φορές που επισκέφτηκε το
ΣΕΦ ως αντίπαλος του Ολυμπιακού (και οι τρεις πέρυσι με την ΑΕΚ).

ΜΕΓΑΛΗ ΕΥΚΑΙΡΙΑ

Μεγάλη ευκαιρία λοιπόν για την ΑΕΚ να διεκδικήσει τη νίκη, σε περίοδο που
φαίνεται να βρίσκει τη φόρμα της και γίνεται ακόμη μεγαλύτερη, με τις απουσίες
των βασικών ψηλών του Ολυμπιακού.

«Προσοχή στα ριμπάουντ» ζήτησε από τους ψηλούς του ο Ιωαννίδης, που θεωρεί
υπολογίσιμους αντιπάλους τους Ζεβροσένκο, Ζουρπένκο, Ρότζερς. 
Ο προπονητής της ΑΕΚ ζήτησε βοήθεια στα ριμπάουντ από όλους τους παίκτες του
(περισσότερο από τα τριάρια, Αντερσον και Κακιούζη), ενώ είχε ιδιαίτερη
συνομιλία με τους Κολντεμπέλα, Λάσα.

ΤΙ ΖΗΤΗΣΕ

Κοντρόλ ρυθμό και αιφνιδιασμοί, όποτε υπάρχουν οι κατάλληλες προϋποθέσεις,
ήταν οι οδηγίες του προπονητή της «Ένωσης» προς τους παίκτες, που τον άκουγαν
με σκυμμένα κεφάλια.

«Όταν καβαλάς το καλάμι δεν μπορείς να αντιδράσεις σωστά, βλέπεις τα πράγματα
διαφορετικά» εξήγησε ο Ιωαννίδης.

Οι Ρότζερς και Καρνισόβας είναι οι δύο πιο επικίνδυνοι παίκτες του Ολυμπιακού,
σύμφωνα με τον προπονητή της ΑΕΚ και ζήτησε να υπάρχουν βοήθειες για την
εξουδετέρωσή τους.

Στο μεταξύ, ο Ουίλι Άντερσον κάνει παγοθεραπεία προληπτικά, αφού είχε κάποιες
ενοχλήσεις στα γόνατά του. Ο Αμερικανός θα είναι ο αντίπαλος του Καρνισόβας
και σίγουρα θα έχει δύσκολο ρόλο τόσο στην άμυνα όσο και στην επίθεση. 
Ο Άντερσον, που επιστρέφει στο ΣΕΦ ως αντίπαλος, αναμένεται να δώσει πολύτιμες
λύσεις, εκεί όπου ο προκάτοχός του Ρίκι Πίρς αντιμετώπισε σημαντικά προβλήματα
στην πρώτη συνάντηση των δύο ομάδων.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16035O112</ED>
<ID>
ID:134475

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O11&aa=2</URL></REF>


Article

<CATEGORY>vin10</CATEGORY>

 <H5>ΤΣΟΥΡΤΣΙΤΣ
</H5><H5></H5><H2>Ήταν «παιχνίδι»;
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Θυμάστε την περίπτωση μεταγραφής του Σέρβου Σάσα Τσούρτσιτς στον Ολυμπιακό;
Εκείνος ήθελε, ο Ολυμπιακός μάλλον ήθελε, η ομάδα του η Άστον Βίλα, όμως,
ζητούσε τα απωθέματα των... Λλόιδς για να τον δώσει.

*** Αυτά το περασμένο καλοκαίρι που είχε δημιουργηθεί θέμα.

*** Τώρα: ο σύλλογος του Μπέρμιγχαμ εκποιεί υποχρεωτικά τον σέντερ φορ
της, αφού δεν μπορεί να ανανεώσει την κάρτα εργασίας του στην Αγγλία, λόγω πάγκου...

*** Πωλείται 470 εκατ. δραχμές στην Μπεσίκτας. Δηλαδή, η Άστον Βίλα
χάνει γύρω στο 1,3 δισ., αφού τον είχε αγοράσει πριν από 17 μήνες 1,78 δισ.

*** Πού βρίσκεται το πικάντικο της ιστορίας; Στην δήλωση του Μπράιαν
Λιτλ, μάνατζερ της Βίλα.

*** Ο Άγγλος δήλωσε πολύ σοβαρά ότι η πρόταση της Μπεσίκτας ήταν η
καλύτερη που είχε γίνει ποτέ στην Άστον Βίλα.

*** Κατά συνέπειαν, εκείνο το «ένα δισ.» που σκόπευε να δώσει πέρυσι ο
Ολυμπιακός ήταν για τα μάτια του (υπέροχου) ερυθρόλευκου κόσμου;

*** Ποιος ξέρει.

*** Βέβαια, αν είχε «πάρει μπρος» ο Γκόγκιτς, ουδείς από τους φίλους
του Ολυμπιακού θα θυμόταν σήμερα τον Τσούρτσιτς.

Ο Λίνο είχε άδικο

Οι πρώτες καλές ειδήσεις από το Περθ έφθασαν χθες και μπράβο μας.

*** Κυρίως επειδή επιβεβαιώνουν το παραδοσιακό ελληνικό φιλότιμο.

*** Με σκορ 2-4 έχαναν οι άνδρες του πόλο από την Βραζιλία, νίκησαν
10-4 στο τέλος και ήταν ένα υπέροχο ξεκίνημα.

*** Το ότι σκόρερ με τέσσερα γκολάκια ήταν ο Αφρουδάκης περνά σε
δεύτερη μοίρα.

*** Σήμερα-αύριο ενδέχεται να πετύχει τα γκολ ο Τεό Λοράνδος ή ο
«πιλότος» που διαθέτει και πείρα.

*** Στις γυναίκες, μετά την ψυχρολουσία της ήττας 2-8 από τις
Ολλανδέζες, χθες τα κορίτσια μας νίκησαν την πρωταθλήτρια Ευρώπης παρακαλώ, Ιταλία.

*** Για την ακρίβεια, όχι μόνο νίκησαν, έστειλαν τις αντίπαλες για
τορτελίνια χωρίς κρέμα: 10-4!

*** Τι σημαίνει αυτό το αποτέλεσμα; Ότι ευτυχώς που δεν είχαμε ακούσει
πριν από λίγα χρόνια τον «γέρο» Ρεπέτο.

*** Τον ειδικό τού πόλο, ο οποίος άκουγε γυναικείο πόλο και ξίνιζε το
πρόσωπό του...

*** Η Ευτυχία Καραγιάννη με τέσσερα γκολ, αποτέλεσε τον εφιάλτη για την
Ιταλίδα τερματοφύλακα.

*** Πάντα τέτοια και τα παιδιά να μη φοβούνται για το πριμ.

***Ο Διαθεσόπουλος είναι υποχρεωμένος, έτσι κι αλλιώς, να το παλέψει...

Δύσκολη η Βέροια!

Το πλέον αδιάφορο, ίσως, παιχνίδι στο φινάλε του πρώτου γύρου, επέλεξε να
δείξει σήμερα η τηλεόραση: Παναχαϊκή - Καβάλα.

***Όμως το ποδοσφαιρικό κανάλι θα αποζημιώσει τους συνδρομητές του
δίνοντας μεθαύριο το αγώνα Ξάνθη - ΑΕΚ.

*** Οι δύο νίκες της ομάδας της Θράκης στο Κύπελλο εγγυώνται σπέσιαλ ενδιαφέρον.

*** Ο Ολυμπιακός εκτίει την ποινή του στο Ναύπλιο με αντίπαλο τη Βέροια
και αν πιστέψουμε τον Ντούσαν Μπάγιεβιτς, ο αγώνας είναι κρίσιμος.

*** Θα είχε στον νού του το περυσινό παιχνίδι στην Ημαθία ο κόουτς,
αλλά τώρα στη δύναμη της μακεδονικής ομάδας δεν υπάρχει Μητρόπουλος...

*** Ντέρμπι με τα όλα του θα γίνει στο κλουβί-γήπεδο της Νίκαιας, εκεί
όπου η Προοδευτική περιμένει τον Εθνικό.

*** Πρόκειται για αγώνα υψηλού κινδύνου, ειδικά στις πόρτες, όταν θα
εισέρχονται πελάτες άγνωστοι στα κοντινά καφενεία του Κορυδαλλού.

*** Προτείνεται ψυχραιμία, διότι δεν θέλει πολύ να αγριέψει η... ΕΠΑΕ
και να λάβει μέτρα.

*** Σκέπτεστε έτσι και δημιουργηθούν τίποτε επεισόδια να πει ο
Σφακιανάκης ότι οι «πρωταγωνιστές» δεν θα πάρουν δραχμή;

*** Όπως έγινε γνωστό, στη γενική συνέλευση της ΕΠΑΕ, την προσεχή
Τετάρτη, θα μοιραστούν στα μέλη τέσσερα δισεκατομμύρια, από τα φετινά
τηλεοπτικά δικαιώματα.

***Αναμένεται συνωστισμός...

*** Και όλοι με ξυρισμένα μάγουλα, γραβάτα και... τσάντα.

*** Κυρίως τσάντα

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16035O121</ED>
<ID>
ID:134430

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O12&aa=1</URL></REF>


Article

<CATEGORY>vin10</CATEGORY>

 <H5></H5><H2>3η ΚΑΡΤΑ
</H2><H2>Κάτι λείπει από τον νόμο
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΕΙΝΑΙ ν' απορείς με τους αρμοδίους του ελληνικού αθλητισμού. Γνωρίζουν την
ύπαρξη των σοβαρών προβλημάτων του ποδοσφαίρου, εκφράζουν κατά καιρούς απόψεις
για περιορισμό του κακού, αλλά στην πράξη υστερούν.

Ο νέος αθλητικός νόμος που θα κατατεθεί προς ψήφιση στη Βουλή δείχνει τις
καλές προθέσεις των κρατούντων, αλλά και την ατολμία για οριστική λύση του
προβλήματος της διαιτησίας.

Θετικό ότι οι διαιτητές, προκειμένου να μετέχουν στους πίνακες, θα πρέπει να
υποβάλλουν στην αρχή κάθε αγωνιστικής περιόδου αντίγραφο του ποινικού τους
μητρώου, αλλά και της φορολογικής δήλωσης και των εντύπων περιουσιακής
κατάστασης και μεταβολών της.

Ήταν και είναι απαραίτητος αυτός ο έλεγχος, όμως δεν λύνει το πρόβλημα. Όσοι
γνωρίζουν λεπτομέρειες του χώρου των διαιτητών, δεν τρέφουν αυταπάτες. Ο
χρηματισμός των αρχόντων των αγώνων δεν είναι μέσα στα πλάνα των εκμαυλιστών
παραγόντων, τουλάχιστον σε επίπεδο κορυφής. Αρκεί η στήριξή τους στον πίνακα
και η προώθησή τους στην ιεραρχία και ίσως κάποιες εξυπηρετήσεις σε προσωπικό
ή συγγενικό επίπεδο. Θα ήταν λάθος βέβαια να αποκλειστεί και ο χρηματισμός σε
κάποιο ποσοστό.

Η μέθοδος αυτή στις μικρότερες κατηγορίες ανθεί. Πολλά ακούγονται, λιγότερα
αποδεικνύονται. Κι ο νόμος απαιτεί αποδεικτικά στοιχεία, λες και οι παράνομες
συναλλαγές γίνονται μπροστά στις κάμερες.

Όλοι γνωρίζουν το κακό και τις ρίζες του. Όλοι γνωρίζουν ότι την περίοδο των
αξιολογήσεων και των επιλογών υποθηκεύεται το μέλλον των ποδοσφαιρικών
διοργανώσεων. Και το φάρμακο δεν μπορεί να είναι μόνο το ποινικό μητρώο και η
φορολογική δήλωση των διαιτητών.

Για να αποδώσει ο νέος αθλητικός νόμος πρέπει να περιλαμβάνει άρθρο που θα
εξασφαλίζει την αντικειμενική αξιολόγηση των διαιτητών και θα αφαιρεί τη
δυνατότητα σε οποιονδήποτε να παρεμβαίνει και να ανεβάζει και να κατεβάζει
διαιτητές, ανάλογα με τα συμφέροντά του.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16035O122</ED>
<ID>
ID:134476

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O12&aa=2</URL></REF>


Article

<CATEGORY>vin10</CATEGORY>

 <H2>Προπόνηση με στυλ...
</H2>
Με ένα φλιτζάνι του τσαγιού στο μέτωπο (!) προπονείται η Γερμανίδα κολυμβήτρια
Ντάγκμαρ Χας, εν όψει των αγώνων του Παγκοσμίου Πρωταθλήματος του Περθ, που
αρχίζουν μεθαύριο. Πρόκειται για επινόηση που βοηθάει, τον κολυμβητή να
ελέγχει τη θέση του σώματός του.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16035O123</ED>
<ID>
ID:134516

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O12&aa=3</URL></REF>


Article

<CATEGORY>vin10</CATEGORY>

 <H2>Έρχεται γκρίνια
</H2>
Η παρουσία πολλών ικανών ποδοσφαιριστών τώρα στην ΑΕΚ, είναι πολύ πιθανόν να
προκαλέσει τριβές στην πρωτοπόρο. Κάποιοι μέχρι χθες βασικοί, λογικό είναι να
νιώθουν ανασφαλείς. Ήδη, ο Χάρης Κοπιτσής δεν δείχνει την πρέπουσα σοβαρότητα
στις προπονήσεις, ενώ ο Ατματσίδης απείλησε να μετατρέψει τη φανέλα του σε...
σημαία έτσι και ενταχθεί στην αρχική ενδεκάδα ο Βλάχος! Όλα αυτά μόνον
ευχάριστα δεν είναι για τον Ντουμιτρίου και καλά θα κάνει ο Ρουμάνος να
προσπαθήσει να ρίξει τους τόνους της γκρίνιας πριν είναι αργά για το τμήμα
του. Δεν είναι πρόβλημα;

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16035O124</ED>
<ID>
ID:134538

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O12&aa=4</URL></REF>


Article

<CATEGORY>vin10</CATEGORY>

 <H5>Ο Κάρποβ παγκόσμιος πρωταθλητής
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Πρωταθλητής ο Κάρποβ. Ο Ρώσος είναι ο νικητής του 11ου Παγκόσμιου
Πρωταθλήματος, αλλά ο 28χρονος Ανάντ κέρδισε τις εντυπώσεις

ΜΕ ΤΗ στέψη του Ανατόλι Κάρποβ ως παγκοσμίου πρωταθλητή σκακιού ολοκληρώθηκε
χθες το βράδυ ο τελικός της Λωζάννης. Οι Κάρποβ και Ανάντ είχαν έρθει ισόπαλοι
3-3 στις έξι παρτίδες κανονικού χρόνου σκέψης. Χθες αγωνίστηκαν σε ματς δύο
παρτίδων με χρόνο σκέψης 25' ανά παίκτη και το οποίο ανέδειξε νικητή τον
Κάρποβ με σκορ 2-0. Η πρώτη παρτίδα ήταν και η καθοριστική. Ο Κάρποβ είχε τα
λευκά και στο μέσον είχε ελαφρά καλύτερη θέση. Η επιλογή του όμως να θυσιάσει
ένα πιόνι για την κατάκτηση στήλης από τους πύργους του αποδείχθηκε ατυχής και
ο Ανάντ βρέθηκε να έχει κερδισμένο φινάλε με ελεύθερο επιπλέον πιόνι της
στήλης α. Επιπλέον διέθετε άφθονο χρόνο (15') σε αντίθεση με τον Κάρποβ που
είχε μόλις 2'. Στο σημείο αυτό όμως διέπραξε παιδαριώδες λάθος (40... α4 αντί
π.χ. Βζ3) και έχασε το ελεύθερο πιόνι. Προσπαθώντας να περιπλέξει την
κατάσταση και να εκβιάσει τη νίκη λόγω χρόνου βρέθηκε γρήγορα σε δεινή θέση.
Ας σημειωθεί εδώ ότι στους αγώνες χρησιμοποιήθηκε το ρολόι του Φίσερ που
προσθέτει χρόνο μετά κάθε κίνηση έτσι ώστε να μη χάνει κανείς εύκολα από την
έλλειψή του. Η ήττα στην πρώτη παρτίδα κατέβαλε τον Ανάντ σε σημαντικό βαθμό.
Η δεύτερη παρτίδα τελείωσε σε πολύ λιγότερες κινήσεις καθώς οι στρατηγικές
επιλογές του Ανάντ (π.χ. 10. γ5) δεν ήταν οι καλύτερες δυνατές.

Κάρποβ - Ανάντ (1η παρτίδα)

1. Ιζ3 δ5 2. η3 Ιζ6 3. Αη2 γ6 4. 0-0 Αη4 5. δ3 Ιβδ7 6. Ιβδ2 ε6 7. ε4 Αε7 8.
Βε2 0-0 9. θ3 Αθ5 10. Πε1 δ: ε4 11. δ: ε4 ε5 12. β3 Βγ7 13. Αβ2 Πζε8 14. Βζ1
Παδ8 15. α3 β5 16. Αγ3 Αζ8 17. Ιθ4 Ιγ5 18. Αζ3 Αη6 19. Ι: η6 θ: η6 20. Αη2 α6
21. Βε2 Ιε6 22. Ιζ3 Ιδ7 23. α4 β4 24. Αβ2 α5 25. γ3 β: γ3 26. Α: γ3 Πβ8 27.
Παβ1 Αβ4 28. Πεγ1 Α: γ3 29. Π: γ3 γ5 30. Βε3 Βδ6 31. θ4 Ιδ4 32. Αθ3 Ιβ6 33.
Πβγ1 γ4 34. β: γ4 Ι: α4 35. γ5 Βε7 36. Πα3 Ι: γ5 37. Παγ3 Ιγβ3 38. Πγ7 Βζ6 39.
Π1γ3 Ι: ζ3 40. Β: ζ3 α4 41. Β: ζ6 η: ζ6 42. Αδ7 Ιδ4 43. Α: ε8 Ιε2 44. Ρη2 Ι:
γ3 45. Α: ζ7 Ρζ8 46. Α: η6 Ιβ5 47. Πζ7 Ρη8 48. Π: ζ6 Πα8 49. θ5 α3 50. θ6 α2
51. Αζ7+ Ρθ7 52. Α: α2 Π: α2 53. η4 Ιγ3 54. η5 Ι: ε4 55. Πζ7+ Ρη6 56. Πη7+ Ρζ5
57. θ7 Π: ζ2+ 58. Ρη1 Ρη4 59. θ8=Β Ρη3 60. Πε7 Πη2+ 61. Ρζ1 Ιδ2+ 62. Ρε1

Ανάντ - Κάρποβ (2η παρτίδα)

1. δ4 δ5 2. Αη5 θ6 3. Αθ4 γ6 4. Ιζ3 Ββ6 5. β3 Αζ5 6. ε3 Ιδ7 7. Αδ3 Α: δ3 8. Β:
δ3 ε6 9. γ4 Ιε7 10. γ5 Βα5+ 11. Ιγ3 β6 12. β4 Β: β4 13. 0-0 Ιζ5 14. Πζγ1 β: γ5
15. Παβ1 γ4 16. Βγ2 Βα5 17. Πβ7 Βα6 18. Πγβ1 Αδ6 19. ε4 Ι: θ4 20. Ι: θ4 Πβ8
21. Π: β8 Α: β8 22. ε: δ5 γ: δ5 23. Ιη6 ζ: η6 24. Β: η6+ Ρδ8 25. Β: η7 Πε8 26.
Β: θ6 Βα5 27. Βη5+ Ργ8 28. Βη6 Πζ8 29. Πγ1 Ββ6 30. Ιε2 ε5 31. Βθ5 Βζ6 32. Πζ1
Πθ8 0-1

Ούτως ή άλλως ο 28χρονος Ανάντ κέρδισε τις εντυπώσεις καθώς αγωνίστηκε υπό
σαφώς δυσμενέστερες συνθήκες σε σχέση με το 45χρονο Ρώσο αντίπαλό του. Το
σύστημα που εφαρμόστηκε υποχρέωσε τον Ινδό να παίζει επί ένα μήνα στο
Γκρόνιγκεν αποκλείοντας διαδοχικά 7 ισχυρούς αντιπάλους. Μετά τριήμερη
ανάπαυλα αντιμετώπισε στη Λωζάννη έναν ξεκούραστο Κάρποβ.

Δεν θα πρέπει πάντως να παραβλέψει κανείς ότι ο Κάρποβ καταφέρνει επί 25
συναπτά έτη να πρωταγωνιστεί. Έστω κι αν αναδείχτηκε κάποτε παγκόσμιος
πρωταθλητής στα χαρτιά επειδή δεν κατέβηκε ο Φίσερ να υπερασπιστεί στον τελικό
τον τίτλο του. Έστω κι αν για πολλά χρόνια ο Κασπάροβ, ο καλύτερος παίκτης των
τελευταίων 12 ετών, συστηματικά απείχε από τις δραστηριότητες της παγκόσμιας
ομοσπονδίας. Έστω κι αν στην απουσία του Κασπάροβ από το φετινό πρωτάθλημα θα
πρέπει να προσθέσουμε και αυτή του 22χρονου Κράμνικ, παίκτη τουλάχιστον
ισάξιου με τον Ανάντ. Έστω κι αν ευνοήθηκε καταφανώς από το νέο σύστημα
αγώνων. Η ιστορία θα γράψει ότι είναι ο νικητής του 11ου παγκόσμιου
πρωταθλήματος και μάλιστα του πρώτου στο οποίο χρησιμοποιήθηκε και μειωμένος
χρόνος σκέψης. Όσο για το ίδιο το πρωτάθλημα θα πρέπει να δώσει πολλαπλές
εξετάσεις για να εδραιωθεί στη συνείδηση των σκακιστών και με τη νέα του
μορφή. Η εισαγωγή του μειωμένου χρόνου στα μπαράζ σε συνδυασμό με τα ματς
μόλις δύο παρτίδων στους περισσότερους γύρους δεν προσθέτουν στην αξιοπιστία
του. Είδαμε παίκτες πρώτης γραμμής σαν τον Τοπάλοβ, την Τζούντιθ Πόλγκαρ, τον
Ιβαντσούκ, όλους τους Αμερικανούς να αποκλείονται στους πρώτους γύρους. Είναι
μια ζαριά το νέο σύστημα που προσπαθεί να κερδίσει το παιχνίδι των μέσων
ενημέρωσης. Το πόσο μάταιο είναι αυτό για τον βασιλιά των πνευματικών
παιχνιδιών θα φανεί στα επόμενα πρωταθλήματα. Που, προς το παρόν, δεν ξέρουμε
πότε θα γίνουν...

Τα συνολικά χρηματικά έπαθλα άγγιξαν το ποσό των 5.000.000 δολαρίων. Το
μυθώδες ποσό εξασφάλισε ο ίδιος ο πρόεδρος της διεθνούς ομοσπονδίας και
πρόεδρος του ομόσπονδου ρωσικού κρατιδίου της Καλμουχίας Ιλουμτζίνοβ.

* Τα κυριότερα αποτελέσματα του 6ου γύρου του διεθνούς τουρνουά των Άνω
Λιοσίων έχουν ως εξής: Τσέλα - Νεβετνίσι 0,5-0,5, Σκέμπρης - Γ. Νικολαΐδης
0,5-0,5, Τσβέτκοβιτς - Γκίντα 0,5-0,5, Ντερβίσι - Κοτρωνιάς 1-0, Παούνοβιτς -
Τζούριτς 0,5-0,5, Βλ. Γκεοργκίεβ - Χαλκιάς 1-0, Γρίβας - Ζαχάριεβ 1-0,
Μαναγκάτζε - Σέκελι 0,5-0,5, Γ. Συμεωνίδης - Μπανίκας 0-1, Γκελασβίλι -
Χαριτάκης 0-1, Μπιχόβσκι - Βουλδής 0,5-0,5, Τζερμιαδιανός - Καραγιάννης 1-0,
Βαφειάδης - Παπασταυρόπουλος 1-0, Κρ. Γκεοργκίεβ - Τζιούφας 1-0, Καλέσης -
Τριβιζάς 1-0, Ιβάνοβ - Παπαδοπούλου 1-0, Βελίτσκοβιτς - Μ. Αραμπατζής 1-0,
Κουβάτσου - Σαχταχτίνσκι 1-0, Πετράκη - Καπνίσης 1-0, Μπρας - Παναγής
Σκλαβούνος 0-1 κ.ά

Στη βαθμολογία προηγούνται 13 παίκτες με 5 βαθμούς σε 6 αγώνες. Είναι οι
Νεβετνίσι, Γκίντα, Γ. Νικολαΐδης, Μπανίκας, Χαριτάκης, Γρίβας, Τζερμιαδιανός,
Βλ. Γκεοργκίεβ, Τσβέτκοβιτς, Τσέλα, Σκέμπρης, Ντερβίσι και Βαφειάδης.

* Ο «Ίκαρος '98» ξεκινάει στις 15 Ιανουαρίου με ανοιχτό τουρνουά 7 γύρων. Το
τουρνουά θα διεξαχθεί στο εντευκτήριο της ΕΦΕΤ (Νεοφύτου Δούκα 9, Κολωνάκι).
Ημέρες διεξαγωγής: Τρίτη, Πέμπτη, Σάββατο με ώρα έναρξης 17.00. Το παράβολο
(5.000 και 3.000 για εφήβους) θα διατεθεί για τα έπαθλα. Το τουρνουά δίνει
προκρίσεις σε κλειστά τουρνουά νόρμας τίτλου. Δηλώσεις συμμετοχής στα τηλ.
9582.445 (κ. Γιάννης Μαρής, Σαββατοκύριακο) και 9221.465 (κ. Ρ. Χριστόπουλο,
εργάσιμες μέρες και ώρες).

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: O99</CAT>
<ED>
Κωδικός άρθρου: A16035O991</ED>
<ID>
ID:134438

</ID><URL>http://ta-nea.dolnet.gr/neaweb/neafile.print_unique?e=A&f=16035&m=O99&aa=1</URL></REF>


Article

<CATEGORY>vin09</CATEGORY>

 <H5>ΑΦΙΕΡΩΜΑ: 100 ΧΡΟΝΙΑ ΑΠΟ ΤΟ ΘΡΥΛΙΚΟ ­ ΠΥΡΙΝΟ ­ ΚΕΙΜΕΝΟ ΤΟΥ ΕΜΙΛ ΖΟΛΑ
</H5><H2>«Κατηγορώ» 1998 μ.Χ.
</H2>
<AUTHOR>ΧΡΙΣΤΟΦΟΡΟΣ Δ. ΑΡΓΥΡΟΠΟΥΛΟΣ</AUTHOR>

Πριν από 100 χρόνια, στις 13 Ιανουαρίου 1898, ο Εμίλ Ζολά έγραψε μία ανοιχτή
επιστολή προς τον πρόεδρο της Γαλλικής Δημοκρατίας, την οποία δημοσίευσε η
εφημερίδα «Aurore». Το «Κατηγορώ» του για την πολιτική-δικαστική πλάνη της
υπόθεσης Ντρέυφους, έμελλε να αλλάξει την έκβαση της δίκης. Αλλά και με το
κείμενό του, «τη μεγάλη στιγμή της ανθρώπινης συνείδησης», κατά τον Ανατόλ
Φρανς, συνέβαλε η αλήθεια να μη συναντήσει άλλα εμπόδια.

Ο Εμίλ Ζολά τον Ιανουάριο του 1898 ξεπέρασε τον ρόλο του κριτικού, του
δασκάλου, του υπερασπιστή των γραμμάτων για να εισάγει μία κίνηση πρωτόγνωρη:
εκείνη του στρατευμένου διανοούμενου.

Μια ανοιχτή επιστολή στη Γαλλία του τέλους του περασμένου αιώνα, που
συνηγορούσε υπέρ της ατομικής ελευθερίας και κατήγγελλε τη σκευωρία η οποία
είχε εξυφανθεί χάριν της συλλογικής («εθνικής») ασφάλειας εναντίον ενός αθώου,
διατηρεί ασφαλώς ώς τις ημέρες μας την ιστορική σημασία της, αλλά ενέχει και
διαχρονικό κύρος.

Όμως, μια ανοιχτή επιστολή στην Ελλάδα στο τέλος αυτού του αιώνα που θα
συνηγορούσε υπέρ της ανθρώπινης αλληλεγγύης και θα κατήγγελλε την οικουμενική
σκευωρία, η οποία επικαλείται το ιδεώδες της αγοράς ως χώρου αντιπαλότητας και
ιδιοτέλειας, φαίνεται απρόσφορη να επηρεάσει την πορεία των πραγμάτων προς ένα
καθολικό και ανεμπόδιστο ανταγωνισμό σε ατομικό, διεθνές και παγκόσμιο
επίπεδο. Μοιάζει περισσότερο με μια ανώδυνη φραστική διαμαρτυρία που
προορίζεται να χαθεί στον ετερόκλητο όγκο μηνυμάτων και πληροφοριών, που
καθημερινά κατακλύζουν ανέλεγκτα τους κοινωνούς του θεάματος και της
αδιαφορίας μέσα σε συνθήκες γενικευμένης απαξίωσης και αυξανόμενης αδιαφορίας
για τα κοινά (αγαθά και δεινά).

Παρ' όλα αυτά (ή μάλλον ως πρόκληση προς όλα αυτά) είναι ανάγκη (και πότε δεν
ήταν;) να μιλήσουμε, τουλάχιστον, να προσπαθούμε να πλεύσουμε αντίθετα στο
ρεύμα, αντίθετα στη συνήθεια, την παθητικότητα και τον απομονωτισμό. Να μη
λησμονήσουμε ότι η ζωή είναι ισχυρότερη από τις ερμηνείες της και ότι ο κόσμος
δεν χρειάζεται εξήγηση, αλλά μεταβολή. Η προσωπική κατάθεση γίνεται με τη
βεβαιότητα ότι η ανταπόκριση και ενός μόνου άλλου ανθρώπου που αποκαθιστά
επικοινωνία και διάλογο, η αντίρρησή του ανταποκρίνεται στην πολλαπλότητα των
πραγμάτων και η συμμετοχή του στην αναζήτηση των νέων απαντήσεων στα παλιά
ερωτήματα είναι αυτή καθαυτή εκδήλωση συντροφικότητας που παρηγορεί την
απελπιστική μοναχικότητα ενός τρόπου ζωής που μας στερεί την ελπίδα της κοινότητας.

Το πρωτοσέλιδο της εφημερίδας «L' Aurore», στις 13 Ιανουαρίου 1898, με το
περίφημο «Κατηγορώ» (J' accuse...) του Εμίλ Ζολά (κάτω αριστερά), με αφορμή
την υπόθεση Ντρέυφους

Η σημερινή οικουμενική σκευωρία στοχεύει το δικαίωμα των ανθρώπων όπου γης,
όποιου χρώματος ή θρησκείας, όποιου κοινωνικού και οικονομικού status να
ονειρεύονται. Πρώτα, έναν κόσμο δικαιότητας και αρμονίας, πέρα από τους
διαχωρισμούς που τροφοδοτούν την επιθετικότητα και την επιθυμία επιβολής στους
άλλους και στον «άλλο». Ύστερα, την ατομική και συλλογική αυτονομία ως όρους
αμοιβαίου, ανυπόκριτου και ανιδιοτελούς σεβασμού της αξίας, της ιδιαιτερότητας
και της δημιουργικότητας κάθε μέλους της ανθρώπινης κοινότητας. Και, τέλος, τη
διαχείριση του ενιαίου οικουμενικού χώρου ως συλλογικού αγαθού για τη
διασφάλιση της ανθρώπινης συμβίωσης χωρίς τις τερατώδεις ανισότητες που
διαφοροποιούν τους ανθρώπους και την ατομική και κοινωνική ζωή τους, αντίθετα
προς κάθε ανεκτή δεοντολογική προδιαγραφή και χωρίς την καταστροφική σχέση μας
με το περιβάλλον και, τελικά, με τον εαυτό μας και την ψυχή μας.

Η αδυναμία των ιστορικών πειραματισμών για την οικοδόμηση μιας κοινωνίας
ελευθερίας με ανελεύθερα υλικά να υπερβούν τη θεμελιώδη αυτή αντίφασή τους
αποτέλεσε βασικό επιχείρημα στο επίπεδο των ιδεών. Πρώτη εκδήλωση υπήρξε η
συρρίκνωση μιας έννοιας καθολικής, όπως είναι η ελευθερία, στην οικονομική
διάστασή της και η επικράτηση της αγοράς ως του βέλτιστου τρόπου ανάπτυξης.
Ακολούθησε η ποσοτική αντίληψη της προόδου. Η βεβαιότητα ότι η τεχνολογία
αποτρέπει την αρρυθμία τής ώς τώρα ιστορικής κινητικότητας και τις
απροσδόκητες ανατροπές. Η μακαριότητα της πίστης ότι η ριζική αλλαγή συνιστά
ουτοπικό απολίθωμα. Η οργάνωση των επιθυμιών της συντήρησης και της ακινησίας
σε ανεξάντλητη πηγή εθνικιστικών, θρησκευτικών και μισαλλόδοξων νευρώσεων. Η
υποκατάσταση του απαθούς θεατή στη θέση του ιστορικού υποκειμένου ως σταθερή
επιδίωξη και μερική πραγμάτωση. Η κυρίαρχη δηλαδή ιδεολογία, που τοποθετεί
ξανά την πραγματικότητα με το κεφάλι κάτω.

Όμως ο κόσμος είναι παρών, είναι βίωμα αλλά και πρόσκληση. Ψηλαφεί την αλήθεια
των ποικίλων αξιολογήσεων. Αμφισβητεί τις ευφρόσυνες ή υπερβατικές
βεβαιότητες. Αυτοαναιρείται κάθε στιγμή και ανασυντίθεται την επομένη. Απαιτεί
την πραγματική συμμετοχή όλων και καθενός σε όσα φαίνονται να συντελούνται
ερήμην τους, αλλά πάντως δεν μπορούν να υπάρξουν χωρίς τη δική τους αποδοχή ή
υποταγή. Απαιτεί το «Κατηγορώ» όλων και καθενός εναντίον όλων εκείνων που
οικοδομούν τους μύθους μιας εποχής γεμάτης δράκους και κακούς λύκους και τον
υπέρτατο μύθο του εξολοθρευτή των αντιπάλων του ατόμου ή της φυλετικής
θρησκευτικής ή άλλης ανάδελφης ομάδας. «Κατηγορώ» όσους ευαγγελίζονται το
τέλος της εξέλιξης, το τέλος της αλληλεγγύης, το τέλος της αναζήτησης.
«Κατηγορώ» όσους εφησυχάζουν, αδιαφορούν, ιδιωτεύουν, απέχουν, παραιτούνται.
«Κατηγορώ» ως πράξη ευθύνης ­ και ύστερα η σιωπή και η εναγώνια αναμονή αν θα
επιστρέψει ανεπίδοτη η ηχώ του μοναχικού λόγου ή θα πληρωθεί η ελπίδα του
αντιλόγου ως ακριβού αντι-δώρου.

Το «Κατηγορώ» του 1898 βοήθησε η ατομική περιπέτεια να αναχθεί σε κρίση της
συλλογικής συνείδησης. Εκατό χρόνια αργότερα (χρόνια φωτιάς, αλλά και
σβησμένων εστιών), το «Κατηγορώ» των ομήρων στην ψευδαίσθηση της ελευθερίας
(του ανταγωνίζεσθαι ώς την τελική πτώση) καλείται να λειτουργήσει ως δείγμα
αγρυπνίας, δήλωση παρουσίας, απόπειρα χαρτογράφησης των οδών ενός μέλλοντος,
που υπάρχει και έξω από την οθόνη της τηλεόρασης και του προσωπικού υπολογιστή.

Ο Χριστόφορος Δ. Αργυρόπουλος είναι νομικός.

Το αφιέρωμα στις σελ. 4-5

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16035P011</ED>
<ID>
ID:134439

</ID><URL>http://ta-nea.dolnet.gr/neaweb/neafile.print_unique?e=A&f=16035&m=P01&aa=1</URL></REF>


Article

<CATEGORY>vin09</CATEGORY>

 <H5></H5><H2>Γλώσσα
</H2>
Η Άννα Φραγκουδάκη γράφει για την ομοιογένεια

σελ 13

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16035P012</ED>
<ID>
ID:134483

</ID><URL>http://ta-nea.dolnet.gr/neaweb/neafile.print_unique?e=A&f=16035&m=P01&aa=2</URL></REF>


Article

<CATEGORY>vin09</CATEGORY>

 <H5>ΡΟΚ ΔΙΗΜΕΡΟ ΣΤΟ «ΡΟΔΟΝ»
</H5><H5>«ΖΩΝΤΑΝΑ» </H5><H2>Ένα πάρτι διαρκείας </H2>
Ο Έρικ Μπάρντον αύριο στο «Ρόδον». Πώς από τα 60s φθάνουμε στα 90s και στο...
πανί, μέσω του Αντώνη Κόκκινου που σκηνοθετεί την ταινία «Ο αδελφός μου κι
εγώ», όπου και ο Μπάρντον παίζει

Ένα γενναίο ροκ διήμερο ξεκινάει εντός ολίγου στο
«Ρόδον». Ένα πάρτι διαρκείας απόλυτα συγχρονισμένο με τις κινηματογραφικές
αίθουσες, όπου εντός των ημερών κάνει πρεμιέρα η ταινία του Αντώνη Κόκκινου,
«Ο αδελφός μου κι εγώ». Ένα πάρτι που... κερδίζει ακόμη μία ημέρα, τη Δευτέρα,
στη Θεσσαλονίκη. «60ς-90ς: Rock στον χρόνο». Αρχή απόψε στο «Ρόδον» με τη
δεκαετία του '90 και συναυλία των Xaxakes, των Gallon Drunk και πάρτι στη
συνέχεια με τον Χρήστο Δασκαλόπουλο και τον Δημήτρη Πολιτάκη. Τα 60ς την
Κυριακή, με τους Living Dead, το συγκρότημα της ταινίας, και τους Βαγγέλη
Γερμανό, Γιάννη «Μπαχ» Σπυρόπουλο, Κυριάκο Δαρίδα. Συναυλία του Έρικ Μπάρντον
και πάρτι με ντιτζέι τον Γιάννη Πετρίδη, τον Αντώνη Κόκκινο και τον Μάκη
Μηλάτο. Εκθέσεις με υλικό ροκ και στυλ από τα 60ς στα 90ς, καθώς και έκθεση
βιβλίου θα λειτουργούν στο κλαμπ της οδού Μάρνη και 3ης Σεπτεμβρίου. Είσοδος
με προσκλήσεις που θα διατίθενται από τη Γραμματεία Νέας Γενιάς (Ακαδημίας 6),
τον «Μελωδία» (Σωκράτους 57) και το ταμείο του «Ρόδον». Οι πόρτες θα ανοίξουν
στις 9 μ.μ.

*** Ροκ επιτυχίες από τη δεκαετία του '70 υπόσχονται οι School Bus, στις 11
μ.μ. στο «Be Bop», Ορμηνίου 4, στην περιοχή Χίλτον.

*** Οι Dr Feelgood, βετεράνοι ενός «μεθυσμένου» ροκ εν ρολ, συνεχίζουν την
πορεία τους στις σκηνές της Ευρώπης. Απόψε και αύριο σταθμεύουν στη
Θεσσαλονίκη, στο κλαμπ «Υδρόγειος», πληροφορίες στο τηλ. 6817.008.

*** Φρέσκος άνεμος «χέβι μέταλ» φυσάει από το «Αν κλαμπ», όπου τέσσερα σχήματα
δίνουν δείγματα του έργου τους. Οι Disharmony, Blizzard, Dream Devoid και
Graven Image επί σκηνής, Σολωμού 13-15, στα Εξάρχεια. Τηλ. 3305.056.

ΘΕΑΤΡΟ

Πρεμιέρα απόψε στην Πειραματική Σκηνή με τα έργα «Ο Χάσης» του Δημητρίου
Γουζέλη και «Η Γυναίκα της Ζάκυθος» του Διονυσίου Σολωμού και τα δύο σε
σκηνοθεσία του Σταύρου Τσακίρη. Αγ. Κωνσταντίνου 24-26.

*** Κλείνει αύριο ο κύκλος των παραστάσεων του έργου του Χάραλντ Μίλερ
«Τότενφλος» που έχει ανεβάσει η Έρση Βασιλικιώτη στο Θέατρο των Καιρών
(Τσέλιου 10 - Σολιώτη 30, Αμπελόκηποι, τηλ. 6454.407). Τη Δευτέρα θα δοθεί μία
έκτακτη παράσταση, ειδικά για ηθοποιούς, στη μνήμη του Γιώργου Σαμπάνη.

*** Η Πειραματική Σκηνή της «Τέχνης» στο θέατρο «Αμαλία» της Θεσσαλονίκης
παρουσιάζει το παραμύθι της Φωτεινής Φραγκούλη «Η Κυράνη του δάσους», σε
σκηνοθεσία του Νικηφόρου Παπανδρέου.

*** «Υπηρέτρια Κυρά» είναι η νέα παραγωγή της Εθνικής Λυρικής Σκηνής που από
την Κυριακή και κάθε Κυριακή στις 12 το μεσημέρι παρουσιάζεται στο Αθηναϊκό
Δημοτικό Θέατρο, Τιμοκρέοντος 6, στον Άγ. Σώστη. Είναι η κωμική όπερα του
Περγκολέζι, που ανεβαίνει σε συνεργασία με την «Όπερα Δωματίου Αθηνών». Το
έργο παρουσιάζεται σε μουσική διεύθυνση Δημήτρη Κατσίμπα, σκηνοθεσία Κώστα
Πασχάλη και χορογραφίες Πέτρου Γάλλια.

ΓΙΟΡΤΗ

Το «χανγκόβερ» σε έκδοση πάρτι κυκλοφορεί στο «Net Club» αύριο βράδυ. Ένα
αποχαιρετιστήριο πάρτι στις γιορτές με είσοδο ελεύθερη και 1.000 δρχ. το ποτό
και πολλά κρουστά στο πρόγραμμα.

ΒΙΒΛΙΟ

Ο Βαγγέλης Ραπτόπουλος μιλάει για τη «Λούλα» του και αποσπάσματα από το βιβλίο
διαβάζει η Μυρτώ Αλικάκη, στη 1 μ.μ., στο ισόγειο του «Ελευθερουδάκη»,
Πανεπιστημίου 17. Νωρίτερα στις 12, η Ζωρζ Σαρρή, η Λότυ Πέτροβιτς -
Ανδρουτσοπούλου και η Λίτσα Ψαραύτη παρουσιάζουν στα παιδιά τα «Βιβλία που μιλούν».

ΕΚΘΕΣΕΙΣ

Στην Αίθουσα Τέχνης Αθηνών, Γλύκωνος 4, στη Δεξαμενή, ανοίγει σήμερα η έκθεση
με τις «Αινιγματικές πριγκίπισσες» της Αφροδίτης Λίτη. Από τις 12 το μεσημέρι.

Με θέμα «Γυναίκες μαθηματικοί της Αρχαίας Ελλάδας» θα μιλήσει ο μαθηματικός
και συγγραφέας Ευάγγελος Σπανδάγος στο «Ιδεο-Θέατρον», Στουρνάρη 57, στις 6.30
το απόγευμα της Κυριακής.

Ο Ψαραντώνης (Αντώνης Ξυλούρης) για τρεις εβδομάδες στην Αθήνα! Ο πιο
σημαντικός λυράρης της Κρήτης προσφέρει ανεπανάληπτες στιγμές κάθε βράδυ από
τις 11 έως τα ξημερώματα στο παραδοσιακό κέντρο «Χαρωτογώ», που φτιάχτηκε
ειδικά για τον μεγάλο καλλιτέχνη, Αχιλλέως 34 (πλατεία Καραϊσκάκη, τηλέφωνα:
5247.075, 5220.502). Μαζί του ο Ψαρογιάννης (Γιάννης Ξυλούρης), ο καλύτερος
οργανοπαίκτης της Κρήτης και ο ταλαντούχος λαουτιέρης Μιχάλης Σκουλάς. Η
γλυκιά λύρα του Ψαραντώνη και οι κοντυλιές του σκιαγραφούν «την πανέμορφη και
παντέρμη Κρήτη». Ένα ρεσιτάλ των Ξυλούρηδων. Μόνον ο αξέχαστος Νίκος λείπει...

*** Ο Νικ Γκραβενίτις και πάλι στο Blues Hall, ανοίγει το βιβλίο των μπλουζ
και συναντά το πιστό κοινό του, που ζήτησε ξανά τον «δικό του» άνθρωπο επί
σκηνής. Κυριακή, Λ. Αρδηττού 44, στο Μετς (τηλ. 9247.448).

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16035P021</ED>
<ID>
ID:134443

</ID><URL>http://ta-nea.dolnet.gr/neaweb/neafile.print_unique?e=A&f=16035&m=P02&aa=1</URL></REF>


Article

<CATEGORY>vin09</CATEGORY>

 <H5>... πραγματικότητες...
</H5><H5>... και πατσαβούρες
</H5><H2>Μύθοι... </H2>
<AUTHOR>Γ.Δ.Σ.</AUTHOR>

«Εκ βάθρων ανακαίνιση», «ριζικά ανακαινίζεται», «όλα ξηλώθηκαν», «κτίζεται από
την αρχή», «αλλαγές από την κορυφή ως τα νύχια», «εκ θεμελίων», «ξήλωσαν ως
και τα ταβάνια», «όλα καινούργια»... Και να τα δελτία Τύπου, και να οι
ανακοινώσεις, και να τα «αποκλειστικά», και να τα ρεπορτάζ, και να τρέχουμε
εμείς ­ ο Τύπος ­ και να ενθουσιαζόμαστε και να «συμμετέχουμε»... Για τα
θέατρα μιλώ. Στην αρχή της σεζόν. Που έχει γίνει μόδα οι θεατρικοί
επιχειρηματίες και παραγωγοί και θιασάρχες, μέσα στις ανακοινώσεις τους για
τις καινούργιες παραστάσεις να ρίχνουν και μία πρέζα ­ έως χούφτα ­
«αναμόρφωσης» των χώρων τους. Και εμείς να το πιστεύουμε.

Και πας μετά. Να δεις την παράσταση. Και τον «αναμορφωμένο» χώρο. Και τα πόδια
σου, αν είσαι άνω του 1 και 60 με τακούνι, να σφηνώνονται στα μπροστινά
καθίσματα και η μπροστινή κυρία να διαμαρτύρεται ότι ακουμπάς τα γόνατα στην
πλάτη της πολυθρόνας της και την κουνάς και ταράζεται και να περδικλώνεσαι
στις βρώμικες, ξεκολλημένες μοκέτες και να ακουμπάς στο χερούλι του καθίσματος
και να βρίσκεις ξεραμένες από την προπέρσινη τουλάχιστον σεζόν τις κολλημένες
τσίχλες και να πηγαίνεις να καθήσεις και να φεύγει ο πάτος της πολυθρόνας και
να κάθεσαι και να σου μπαίνουν οι σούστες εκεί που ξέρετε... Και να τα
ξεσκισμένα πρώην κόκκινα πρώην βελούδα και να τα καρφιά να εξέχουν και να οι
ξεθωριασμένες αυλαίες και να οι να - μην - ανοίξω - το - στόμα - μου
τουαλέτες... Και να θέλεις να διαβάσεις το πρόγραμμα και να πρέπει ή να
μετακινηθείς κολλητά κάτω από τις απλίκες με τους λαμπτήρες των 25 κηρίων για
να δεις ή «ματάκια δεν έχω, καλέ». Και να θέλεις να βγάλεις το μπουφάν και
ευτυχώς που είναι αυτές οι παρατεταμένες Αλκυονίδες, γιατί μαύρο φίδι και
κολοβό που θα σε έτρωγε από τη μη-θέρμανση. Και να πηγαίνεις στα καμαρίνια
και... φρίξον ήλιε!

Και λες. Καλά, αυτοί οι θεατρικοί επιχειρηματίες ­ του «εμπορικού» και του
«ποιοτικού» ­ που το βουλώνουν και δεν λένε τίποτα και αφήνουν τα θέατρά τους
να καταντήσουν στάβλοι για τα γαϊδούρια που περιμένουν για να τα γεμίσουν,
πάει κι έρχεται... Φτυσμένο τον είχαν, έτσι κι αλλιώς, ανέκαθεν, τον θεατή,
πώς να τον ξεπουπουλιάσουν πάντα μόνο τούς ένοιαζε ­ με το ταμείο και με τα
πουρμπουάρ και με τα προγράμματα και με τις ταξιθεσίες και με τα κυλικεία.
Αλλά οι άλλοι που μας πούλαγαν φύκια περί «ανακαινίσεων» για μεταξωτές
κορδέλες, τι ακριβώς εννοούν με τον όρο «ανακαίνιση». Ένα χεράκι ασβέστη και
καθάρισμα στα τζάμια; Δεν ντρέπονται; Ποιον δηλαδή κοροϊδεύουν; Όμως φταίμε κι
εμείς, Τύπος και θεατές. Που θα πρέπει, αφού δεν έχουν τσίπα, να αδράξουμε τις
πατσαβούρες και να ορμήσουμε. Κι όποιον πάρει ο Χάρος. Γιατί και οι
κινηματογράφοι το ίδιο έκαναν επί χρόνια, που θόλωνε το μάτι του σινεφίλ από
το φλουτάρισμα και τα τελειωμένα «καρβουνάκια» στην οθόνη και πάγωνε το χνώτο
του από τις θερμοκρασίες Νευροκοπίου, ώσπου πλάκωσαν οι πολυεθνικές και τους
έδωσαν να καταλάβουν όπως τους άρμοζε, των ασυνείδητων που το έπαιζαν
«κινηματογραφικοί επιχειρηματίες»...

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16035P022</ED>
<ID>
ID:134488

</ID><URL>http://ta-nea.dolnet.gr/neaweb/neafile.print_unique?e=A&f=16035&m=P02&aa=2</URL></REF>


Article

<CATEGORY>vin09</CATEGORY>

 <H2>Το Σπίτι του Ανατέλλοντος Ηλίου </H2>
<AUTHOR>Μ.Μ.</AUTHOR>

Συμφώνησε να βάλει για τίτλο στην αυτοβιογραφία του τον τίτλο του τραγουδιού.
The House Of The Rising Sun. «Παιδευόμουν όμως να βρω το τέλος του βιβλίου»,
έλεγε ο Έρικ Μπάρντον που είναι αυτές τις μέρες εδώ με αφορμή την προβολή της
ταινίας του Αντώνη Κόκκινυ «Ο αδελφός μου κι εγώ». Ώσπου, λέει «πήγα ο ίδιος
στο Σπίτι του Ανατέλλοντος Ηλίου στη Ν. Ορλεάνη και ήταν κείνη τη στιγμή σαν
το τέλος του βιβλίου να γράφτηκε από μόνο του. Στο σπίτι σήμερα κρατούν τα
αρχεία της πόλης και εκείνο το βράδυ είχαν καλέσει σε δείπνο σαράντα μοναχές
και επίσημους της πόλης. Μου ζήτησαν να τραγουδήσω. Τι καλύτερο φινάλε θα
μπορούσα να έχω στο βιβλίο». Μερικές φορές τα πράγματα στο ροκ εν ρολ δεν
φαίνονται μόνο ρομαντικά. Είναι.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16035P023</ED>
<ID>
ID:134522

</ID><URL>http://ta-nea.dolnet.gr/neaweb/neafile.print_unique?e=A&f=16035&m=P02&aa=3</URL></REF>


Article

<CATEGORY>vin09</CATEGORY>

 <H5>ΤΑ ΔΗΜΟΣΙΟΓΡΑΦΙΚΑ ΚΕΙΜΕΝΑ ΤΟΥ ΣΤΑ «ΝΕΑ», ΣΕ ΒΙΒΛΙΟ
</H5><H2>Βέλτσος αυτεξούσιος </H2>
Ο Κώστας Αξελός, ο Κώστας Σημίτης και ο Κωνσταντίνος Τσουκαλάς. Ο Εμίλ Σιοράν,
ο Ζακ Ντεριντά και ο Μάριος Μαρκίδης ή ο Δημήτρης Δημητριάδης, ο Μιχαήλ
Μαρμαρινός ή ο Έκτορας Κακναβάτος.

Φιλόσοφοι, ποιητές, θεατρικοί συγγραφείς και σκηνοθέτες. Κι από την άλλη
πλευρά ο Νάσος Βαγενάς, ο Δημήτρης Μαρωνίτης, ο Στέλιος Βιρβιδάκης, ο Γιώργος
Βότσης, ο Δημοσθένης Κούρτοβικ, επώνυμοι επίσης, πρόσωπα διακεκριμένα στην
πολιτιστική μας ζωή.

Οι φίλοι και οι «εχθροί» του Γιώργου Βέλτσου. Οι άνθρωποι που θαυμάζει κι
εκείνοι στους οποίους επιτίθεται. Δεν διστάζει να πει ανοιχτά τη γνώμη του
ούτε και να εκτεθεί. 
Με πάθος και με οίστρο. Και για τα καλά και για τα, κατά την άποψή του, κακά.

Εκατόν τριάντα επτά άρθρα του δημοσιευμένα στα «ΝΕΑ» από τον Μάρτιο του 1992
ως τον Δεκέμβριο του 1997, άρθρα ζωντανά και πάλλοντα χάρη σ' αυτά και τόσα
άλλα πρόσωπα και τις ρήσεις τους που σχολιάζει ο Γ. Βέλτσος, ξεκινούν μια
καινούργια καριέρα (η λέξη δεν θα αρέσει στον συγγραφέα) ως βιβλίο. 
Ένα βιβλίο με τίτλο «Paper Again» που μόλις κυκλοφόρησε από το ΠΛΕΘΡΟ με...
βελτσικό εξώφυλλο. Μια σκηνή στο Κολοσσαίο όπου θηρία κατασπαράσσουν
ανθρώπους. 
Στο αυτί του βιβλίου η μικρή σημείωση που είναι και σχόλιο του Γιώργου
Βέλτσου: «Δημοσιογραφία: Συσχετισμοί θηρίων στην αρένα».

Ίσως αυτή η μικρή φράση τα λέει όλα. Γιατί ο εκκεντρικός και αιρετικός
συγγραφέας της την αναλύει κατά κάποιο τρόπο στην εισαγωγή του βιβλίου του.

Ο Γ. Βέλτσος ομολογεί πως ξέρει ότι τα κείμενά του «γράφουν», όπως θα έλεγε
ένας εικονολήπτης. 
Εγγράφουν ευκρινώς την ιστορία του και την Ιστορία, όπως λέει. Από την άλλη,
τα χαρακτηρίζει φαύλα. «"Φαύλα ξανά", ιδού πώς θα έπρεπε ο αναγνώστης μου να
μεταφράσει», σημειώνει με «ιδιοτελή ειλικρίνεια». 
Και εξηγεί πως τα κείμενα αυτά «γράφτηκαν χωρίς να έχουν λόγο». Διότι «η
δημοσιογραφία των λεγόμενων έκτακτων συνεργατών στον Τύπο συμβαίνει άνευ
λόγου. Ούτε η κριτική παρέμβαση ούτε το γόητρο και ούτε ο πενιχρός μισθός ­
λέει ­ δικαιολογούν τη θέληση να γράφουν τακτικά στην εφημερίδα». Και
εξομογείται: «Δημοσιογραφεί κανείς διότι απλούστατα δεν γράφει. 
Ή μάλλον, δημοσιογραφεί διότι θα ήθελε να γράψει μόνος του και όχι με τη φήμη
της υπογραφής του. Θα ήθελε να ανήκει στην άδοξη γραφή και όχι στη γραφή της
δόξας. Εν συντομία, θα ήθελε να είναι αυτεξούσιος και όχι εξουσιοδοτημένος».

Ο Βέλτσος ερμηνεύει την πράξη της γραφής του, όμως τα κείμενά του
ενηλικιώνονται. Και όλα μαζί ως βιβλίο ανεξαρτητοποιούνται από τον συγγραφέα
τους και διαβάζονται με διαφορετική ματιά. Για κάποιους, ίσως και να γίνονται
πιο απολαυστικά. 
Πίσω από τη «βελτσική» γλώσσα, που επικρίνεται από πολλούς ως μη κατανοητή και
επιτηδευμένη, ο αναγνώστης θα δει έναν άνθρωπο που παρατηρεί διαρκώς τον εαυτό
του, τον εκθέτει και πληρώνει το τίμημα. 
Και θα παρασυρθεί από τα «ενσταντανέ» των ρήσεων, των σκέψεων και των πράξεων
συγγραφέων ή καλλιτεχνών που ο Βέλτσος σχολιάζει αφομοιώνοντάς τες στην
καθημερινή μας ζωή.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16035P031</ED>
<ID>
ID:134444

</ID><URL>http://ta-nea.dolnet.gr/neaweb/neafile.print_unique?e=A&f=16035&m=P03&aa=1</URL></REF>


Article

<CATEGORY>vin09</CATEGORY>

 <H5>ΠΛΗΘΟΣ ΕΚΔΗΛΩΣΕΩΝ ­ ΚΥΡΙΩΣ ΣΤΟ ΛΟΝΔΙΝΟ ­ ΕΠΙ ΕΞΙ ΜΗΝΕΣ
</H5><H2>Η Ελλάδα στη Βρετανία </H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

Ο διάσημος Βρετανός συνθέτης Τζον Τάβενερ ανοίγει με έργο του, μαζί με τον
Λυκούργο Αγγελόπουλο και τη βυζαντινή χορωδία του

Πλούσιο, ποικίλο και ιδιαίτερα φιλόδοξο είναι το πρόγραμμα των πολιτιστικών
εκδηλώσεων που οργάνωσε η δραστήρια ελληνική πρεσβεία στη Μεγάλη Βρετανία. Το
σκεπτικό είναι απλό. Μας το μεταφέρει η μορφωτική ακόλουθος κ. Βάνα
Σολωμονίδου: «Ο στόχος μας είναι να προβληθεί η σύγχρονη Ελλάδα στο βρετανικό κοινό».

Και ένα μαμούθ πρόγραμμα πραγματοποιείται για πρώτη φορά και εκτείνεται
χρονικά έως τον Ιούνιο του 1998.

Οι εκδηλώσεις είναι πολλές, επιλεγμένες με το κριτήριο μιας αντιπροσωπευτικής
Ελλάδας, πολιτιστικά ανήσυχης και δραστήριας.

Εκθέσεις, συναυλίες, συνέδρια, παραστάσεις θεατρικές και χορού, ελληνικές
ταινίες, ντοκιμαντέρ, ομιλίες, κοινωνικές και εμπορικές εκδηλώσεις, αλλά και
προβολή του ελληνικού τουρισμού και των ελληνικών κρασιών.

Η πανηγυρική έναρξη των εκδηλώσεων «Greece in Britain» θα γίνει στις 21
Ιανουαρίου στο Queen Elijabeth Hall, με μία σημαντική συναυλία βυζαντινής
μουσικής. Η χορωδία του Λυκούργου Αγγελόπουλου και η London Simfonietta θα
παρουσιάσουν βυζαντινούς ύμνους, ενώ δύο νέοι Έλληνες συνθέτες, ο Μιχάλης
Αδάμης και ο Δημήτρης Τερζάκης, θα αποδώσουν δικές τους συνθέσεις στο ανάλογο
μουσικό ύφος.

Το πρόγραμμα θα ολοκληρωθεί με μία ακόμη, ιδιαίτερα ενδιαφέρουσα για Έλληνες
και Άγγλους, συμμετοχή.

Ο Βρετανός συνθέτης και φιλέλλην Τζον Τάβενερ θα παρουσιάσει το έργο του
«Βλέποντας», που είχε γράψει για το Κέντρο Δελφών.

Τώρα, το ίδιο έργο θα παρουσιασθεί ολοκληρωμένο και με ερμηνευτές αυτούς για
τους οποίους είχε γραφεί, τους αρμόδιους στο είδος σολίστες, τον Έλληνα
βαρύτονο Σπύρο Σακκά, την Ινδή σοπράνο Πατρίτσια Ροζάριο και τον Άγγλο
βιολοντσελίστα Ράφαελ Γουόλφις. Και όπως σχολιάζει η κ. Σολωμονίδου: «Για μας
είναι ενδιαφέρον και συγκινητικό το γεγονός ότι στην ίδια συναυλία και στο
ίδιο πόντιουμ θα διευθύνουν ο ίδιος ο Τάβενερ ­ πολύ αγαπητός στο βρετανικό
κοινό ­ ο πολύ σημαντικός Λυκούργος Αγγελόπουλος και οι νεώτεροι μουσικοί μας
Αδάμης και Τερζάκης».

Την επομένη ημέρα, 22 Ιανουαρίου, θα δοθεί δεξίωση στην πρεσβεία της Ελλάδος,
προς τιμήν των ελληνικών γραμμάτων στη Μεγάλη Βρετανία.

Ήδη, η λίστα των προσκεκλημένων είναι μακριά και γεμάτη με λαμπερά ονόματα
Ελλήνων και Βρετανών.

Η ελληνική πρεσβεία στο Λονδίνο δίνει σημασία και στις κοινωνικές εκδηλώσεις,
αλλά και σε πιο ειδικές: Από τη Θεία Λειτουργία με τη συμμετοχή της Βυζαντινής
Χορωδίας στον καθεδρικό ναό Αγίας Του Θεού Σοφίας ώς το συνέδριο «The
Contribution of a changing Greece to the European Union» στο London School of
Economics και την γοητευτική παράσταση της Ομάδας Εδάφους «Μήδεια» ή την
Εβδομάδα Σύγχρονου Ελληνικού Κινηματογράφου και την Εβδομάδα Αρχαίου Δράματος,
τη συναυλία της Ορχήστρας του Μεγάρου Καμεράτα ή την έκθεση «Τα Μάρμαρα του
Παρθενώνα» που θα περιοδεύσει στα βρετανικά Πανεπιστήμια, τη συναυλία της
Ορχήστρας των Χρωμάτων που θα κλείσει τις εκδηλώσεις, η γκάμα είναι τεράστια.
Ήδη έχουν προγραμματισθεί 56 πολιτιστικές εκδηλώσεις και ετοιμάζονται ακόμη δέκα.

Ένα πρόγραμμα που έχει πίσω του τεράστιο όγκο δουλειάς και προετοιμασίας είναι
ιδιαίτερα απαιτητικό και φιλόδοξο. Ευχόμαστε και αποτελεσματικό ως προς την
ευτυχέστερη προβολή της χώρας μας στη Μεγάλη Βρετανία. 
<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16035P061</ED>
<ID>
ID:134445

</ID><URL>http://ta-nea.dolnet.gr/neaweb/neafile.print_unique?e=A&f=16035&m=P06&aa=1</URL></REF>


Article

<CATEGORY>vin09</CATEGORY>

 <H2></H2><H2>Τα δημοφιλή
</H2><H2></H2>
<AUTHOR>ΔΗΜΗΤΡΗΣ ΔΑΣΚΑΛΟΠΟΥΛΟΣ</AUTHOR>

Αναλογίζομαι συχνά ορισμένα ποιήματα ­ τη μοίρα τους.

Τη διαδρομή δηλαδή που ακολούθησαν και τους κάποτε αστάθμητους παράγοντες που
καθόρισαν την ευρύτερη απήχησή τους, ξεχωρίζοντας από την υπόλοιπη παραγωγή
ενός συγκεκριμένου ποιητή, για να καταλήξουν ως στίχοι συνεννόησης και
επικοινωνίας των αναγνωστών τους. Μπορεί να μην είναι πάντοτε τα καλύτερα ή τα
τεχνικώς αρτιότερα του δημιουργού τους, αλλά εμπεριέχουν ένα εύκολα
μεταδόσιμο, πλούσιο αίσθημα που τα καθιστά δημοφιλή και αγαπητά.

Αν προσπαθήσουμε να ιχνηλατήσουμε την επιτυχία τους στο αναγνωστικό κοινό, θα
πρέπει να ξεκινήσουμε από έναν αρνητικό ορισμό: αυτά καθεαυτά δεν είναι άσχημα
ποιήματα. Επιπλέον, και κατά κανόνα, περιέχουν ορισμένους γνωμικούς στίχους
που διευκολύνουν την απομνημόνευσή τους, στίχους που μπορούν να
χρησιμοποιηθούν σε πολλές περιπτώσεις του καθημερινού μας βίου, ως περίπου
παροιμιακές εκφράσεις. Αν ξαναγραφόταν σήμερα το μελέτημα του Μανόλη
Τριανταφυλλίδη για τις παροιμιακές εκφράσεις της νεώτερης γλώσσας μας, θα
περιελάμβανε ασφαλώς πολύ περισσότερα σχετικά παραδείγματα από τη σύγχρονη
ποίησή μας.

Ένας ακόμη παράγοντας που συμβάλλει στην καθιέρωση των ποιημάτων αυτών (και
από μιαν άλλη σκοπιά, επιβεβαιώνει και διευρύνει την αποδοχή τους από το
κοινό) είναι η αναδημοσίευσή τους στις ποιητικές ανθολογίες.

Όσο κι αν τα κριτήρια των ανθολόγων είναι υποκειμενικά και κάποτε υπακούουν σε
εύκολες λύσεις, η συχνή αναπαραγωγή των δημοφιλών ποιημάτων από ανθολογία σε
ανθολογία τείνει να διαμορφώσει έναν κανόνα ποιότητας, ιδίως για το έργο
ποιητών που δεν είναι προσιτό σε συνολικές, πρόσφατες εκδόσεις.

Υπάρχουν, τέλος, καμιά φορά και ορισμένες συγκυρίες εξωκειμενικές, που δεν
έχουν δηλαδή να κάνουν αναγκαστικά με την ποιότητα ή το αισθητικό αποτέλεσμα
συγκεκριμένων ποιημάτων, αλλά στη δεδομένη χρονική στιγμή υποβοηθείται η
απήχηση και η καθιέρωσή τους είτε από περιστατικά του δημόσιου βίου είτε από
τη μελοποίησή τους και τη μεταγραφή τους σε τραγούδι. Η ευτυχέστερη των
περιπτώσεων είναι εκείνη κατά την οποία τα καλύτερα ποιήματα ολόκληρης της
παραγωγής ενός ποιητή έχουν γίνει και δημοφιλή. 
Στην περίπτωση αυτή υπάγεται, νομίζω, η συλλογή «Κατά Σαδδουκαίων», δεύτερο
κατά σειράν βιβλίο του Μιχάλη Κατσαρού μετά το «Μεσολόγγι» (1949). Το «Κατά
Σαδδουκαίων» κυκλοφόρησε για πρώτη φορά το 1953, αλλά η ουσιαστική πρόσληψή
του, ιδίως από τους νεώτερους αναγνώστες, τοποθετείται στα χρόνια της
απριλιανής δικτατορίας, όταν το επανεξέδωσε ο Φίλιππος Βλάχος στα «Κείμενα».
Έκτοτε έχει διαγράψει μιαν εντυπωσιακή τροχιά, με συχνές επανεκδόσεις από
διάφορους εκδοτικούς οίκους. Στο τέλος του 1997 το «Κατά Σαδδουκαίων» γνώρισε
νέα, συλλεκτική αυτή τη φορά, έκδοση, σε 225 αριθμημένα αντίτυπα, με επτά
χαρακτικά του δραστήριου Γιάννη Στεφανάκη, εκδότη του περιοδικού «Νέο
Επίπεδο». Στην ίδια μεγαλόσχημη σειρά (Εκδόσεις Χειροκίνητο) έχουν
παρουσιαστεί ποιήματα του Γιώργου Μαρκόπουλου, της Κατερίνας Αγγελάκη - Ρουκ
και του Μανόλη Αναγνωστάκη.

Στο «Κατά Σαδδουκαίων» υπάρχουν ορισμένα από τα ωραιότερα ποιήματα που έχει
γράψει ο Κατσαρός, όπως το «Πώς να καταχωρήσω» (με τον καταληκτικό στίχο:
«Παραμένω εν πλήρει συγχύσει αθώος»), το «Θα σας περιμένω» («Μην αμελήσετε. /
Πάρτε μαζί σας νερό. / Το μέλλον μας έχει πολλή ξηρασία») και, βεβαίως, το
περιβόητο «Η διαθήκη μου» («Αντισταθείτε / σ' αυτόν που χτίζει ένα μικρό
σπιτάκι / και λέει: καλά είμαι εδώ») και το «Υστερόγραφο» («Ελευθερία ανάπηρη
πάλι σου τάζουν»).

Έχω την εντύπωση ότι ο Μιχάλης Κατσαρός αλλάζει ποιητικό προσανατολισμό,
κυρίως με τις συλλογές που εξέδωσε μετά το 1980. Μ' όλα ταύτα, παρά τις
εκκεντρικές συνεντεύξεις που έχει δώσει κατά καιρούς, παρά τους προκλητικούς
τίτλους των πρόσφατων βιβλίων του, για όσους παρακολουθούν την πορεία της
νεώτερης ποίησής μας εξακολουθεί να παραμένει ο άνθρωπος που εξέφρασε, σε
δύσκολους καιρούς, ένα συγκροτημένο, ανθρώπινο κοινωνικό όραμα: «Εγώ / ένδοξος
/ γράφω / σ' όλα τα όνειρά σας: / Ελευθερία».

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16035P062</ED>
<ID>
ID:134489

</ID><URL>http://ta-nea.dolnet.gr/neaweb/neafile.print_unique?e=A&f=16035&m=P06&aa=2</URL></REF>


Article

<CATEGORY>vin09</CATEGORY>

 <H5>Εύχρηστο βοήθημα
</H5><H2>ΒΙΒΛΙΟπαρουσίαση
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

ΑΘ. ΓΙΑΝΝΟΘΑΝΑΣΗΣ, ΑΜ. ΓΙΑΝΝΟΘΑΝΑΣΗ. «Λεξικό
αρχαίας, βυζαντινής και λόγιας ελληνικής γλώσσας». Για το
Γυμνάσιο και την Α' Λυκείου. Σελ. 300. Gutenberg.

Η δύσκολη συνήθως προσέγγιση των αρχαίων ελληνικών για τα σημερινά παιδιά
του Γυμνασίου και της Α' Λυκείου μπορεί σίγουρα να διευκολυνθεί με αυτό το
επίτομο εγχειρίδιο που έγραψαν οι δύο φιλόλογοι. Είναι φανερό πως πρόκειται
για εκπαιδευτικούς, μια που κατάφεραν να δώσουν ένα πλούσιο υλικό στους
μαθητές χωρίς να τους τρομάξουν στρώνοντας μπροστά τους, πάνω σε ένα πλούσιο
χαλί από γνωστές λέξεις και φράσεις, τις άγνωστες λέξεις της αρχαίας,
βυζαντινής και λόγια ελληνικής γλώσσας.

Ωραίο, με σκληρό εξώφυλλο και καλό χαρτί να αντέχει στις κακουχίες,
κερδίζει με την πρώτη ματιά και την αφή τον μαθητή-χρήστη. Απλό στην οργάνωση
του υλικού του γίνεται ένα εύχρηστο εγχειρίδιο καθημερινής δουλειάς για τη
μελέτη των μαθητών, δίνοντας, εκτός της ορθογραφίας και της σημασίας στα
ελληνικά, την ετυμολογία κάθε λέξης, τη γραμματική αναγνώριση, τα παραθετικά
και τους χρόνους των ρημάτων. Εξαιρετικά εύχρηστοι είναι οι πίνακες που
παρατίθενται δίπλα σε όλα τα βασικά ρήματα, σπάζοντας τη ροή του λεξικού, αλλά
ενοποιώντας έτσι τα «δύσκολα» ρήματα μέσα στον όγκο των λέξεων χωρίς να
γίνονται ένα ξεκομμένο κομμάτι στο τέλος ενός βιβλίου.

Οι δύο φιλόλογοι κινούνται με ευχέρεια και εξυπνάδα μέσα στη συνέχεια της
ελληνικής γλώσσας, έχοντας σαφή εικόνα του εύρους του γλωσσικού πλούτου των
παιδιών του Γυμνασίου και της Α' Λυκείου δεν τα φορτώνουν αλλά ούτε και τα περιορίζουν.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16035P063</ED>
<ID>
ID:134523

</ID><URL>http://ta-nea.dolnet.gr/neaweb/neafile.print_unique?e=A&f=16035&m=P06&aa=3</URL></REF>


Article

<CATEGORY>vin09</CATEGORY>

 <H5>ΤΑΙΝΙΑ ΜΕ ΤΗΝ ΑΛΙΚΗ ΗΤΑΝ ΤΟ ΔΗΜΟΦΙΛΕΣΤΕΡΟ ΠΡΟΓΡΑΜΜΑ
</H5><H5></H5><H2>Αρχόντισσα στην τηλεθέαση
</H2>
Με ελληνική ταινία αποχαιρέτησαν οι τηλεθεατές το 1997, με ελληνική ταινία
υποδέχθηκαν το 1998, αδιαφορώντας για οποιοδήποτε «εορταστικό» πρόγραμμα.

Ο παλιός ελληνικός κινηματογράφος είχε την τιμητική του. Δημοφιλέστερο
πρόγραμμα της τελευταίας εβδομάδας του περασμένου χρόνου ήταν η αισθηματική
κωμωδία «Η αρχόντισσα και ο αλήτης» με την Αλίκη Βουγιουκλάκη, τον Δημήτρη
Παπαμιχαήλ και τον Διονύση Παπαγιαννόπουλο, ενώ στην αρχή του νέου χρόνου τα
περισσότερα βλέμματα συγκέντρωσε η επίσης αισθηματική κωμωδία «Γαμπρός από το
Λονδίνο» με τον Κώστα Βουτσά, τη Νόρα Βαλσάμη και τον Διονύση Παπαγιαννόπουλο.

Τη μεν πρώτη παρακολούθησαν 874.000 τηλεθεατές και την άλλη 795.000
τηλεθεατές, καταλαμβάνοντας την κορυφαία θέση και την αμέσως επόμενη
αντιστοίχως, στην κλίμακα της γενικής κατάταξης. 
Την τριάδα συμπληρώνει η «Παριζιάνα» με τη Ρένα Βλαχοπούλου να πλασάρεται ως
Ζιζί ­ εκ του Πελαζί, ή Πελαγία επί το ελληνικότερο ­ στους αριστοκρατικούς
κύκλους. Την κωμωδία απόλαυσαν 780.000 τηλεθεατές.

Η παρέα αυτή (Βουγιουκλάκη, Παπαμιχαήλ, Παπαγιαννόπουλος, Βουτσάς,
Βλαχοπούλου) που βγήκε μέσα από τις συχνότητες του Mega δεν άφησε περιθώρια
επιλογής στην πλειονότητα των τηλεθεατών, στερώντας παράλληλα τις ελπίδες στα
εορταστικά προγράμματα των καναλιών για κάποια διάκριση στις υψηλές θέσεις τηλεθέασης.

Δεν πρέπει όμως να παραλείπεται και η παράμετρος πως τα «ρεβεγιόν» των
καναλιών μοιραία βγήκαν σε ώρες που κάποιοι έκαναν... υπνοθεραπεία για να
αντεπεξέλθουν στο πρώτο ξενύχτι της χρονιάς.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16035P071</ED>
<ID>
ID:134446

</ID><URL>http://ta-nea.dolnet.gr/neaweb/neafile.print_unique?e=A&f=16035&m=P07&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Μία αλαζονεία διακρίνει τους υπεύθυνους προγράμματος του Star. Καθώς ουδόλως
ενδιαφέρονται για τους φαν που έχουν ορισμένες ξένες σειρές. Αυτή τη φορά δεν
θα γίνει λόγος για την αδικαιολόγητη απουσία των «Χ-Files», αφού οι
περισσότεροι θεατές έχουν πλέον καταφύγει στη λύση της βιντεοκασέτας, αλλά
στην ξαφνική διακοπή της σειράς «Χαϊλάντερ». Ο Σκωτσέζος Αθάνατος μπορεί να
επέζησε από το μένος των πανίσχυρων εχθρών του, όχι όμως και από την απόφαση
του καναλιού να τον αφανίσει αργά αλλά σταθερά, εφαρμόζοντας την τακτική των
επαναλήψεων και την ξαφνική διακοπή της σειράς.

* «Μια φορά κι έναν καιρό ήταν ο άνθρωπος», προβάλλει η ΕΤ1 τα πρωινά της
Παρασκευής, μαθαίνοντας στα παιδιά βασικές ­ και προχωρημένες ­ αρχές της
Ανθρωπολογίας μέσα από τη σειρά κινουμένων σχεδίων. Μόνο που η σειρά
ενδείκνυται και προς μόρφωση των μεγάλων. Οι οποίοι μπορούν να μάθουν και κάτι
παραπάνω από τις συνταγές μαγειρικής για παράδειγμα της Βέφας
Αλεξιάδου. Γιατί ωραία η θρακιώτικη συνταγή για το αγριογούρουνο με τα
πράσα, αλλά όταν ξέρει κανείς τι εστί χοληστερίνη, προτιμά τα λαχανικά στον ατμό.

* Μέσα στην παραζάλη της δημοσιότητας και τον ευτελισμό των προσώπων μπορεί να
υπάρξει και αξιοπρέπεια. Η μητέρα του εισαγγελέα, κυρία Καίτη
Σακελλαροπούλου το απέδειξε. Και μάλιστα δεχόμενη να μιλήσει για την
περιβόητη σχέση του γιου της, όχι σε μία εκπομπή που φημίζεται για τη...
χειρουργική ακρίβεια με την οποία θίγονται τα ζητήματα, αλλά στη «Ζούγκλα».
Στη μέση των άγριων θηρίων που κατασπαράζουν οτιδήποτε αληθινό, εύθραυστο και
πολύτιμο, η μητέρα Σακελλαροπούλου δεν έχασε γραμμάριο αξιοπρέπειας,
αποδεικνύοντας τι σημαίνει αγάπη. Μακάρι η ένδειξη αυτού του συναισθήματος να
μη γίνει το έναυσμα για την εκκίνηση άλλων ιστοριών με κοινό θέμα.

* Και κάτι πιο ευχάριστο. Όπως το ότι η πρωταγωνίστρια των «Χ-Files»
Γκίλιαν Άντερσον θα μας ξεναγεί στον κόσμο των νέων επιστημών,
ως παρουσιάστρια μιας σειράς ντοκιμαντέρ που αρχίζει να προβάλλει από σήμερα η
ΝΕΤ, στις 3.30 το μεσημέρι. Τίτλος των επεισοδίων «Ο κυβερνοχώρος» και τα
θέματα στα οποία η πράκτωρ Σκάλι θα «συμβάλλει» με τις εμπειρίες της θα
είναι οι εξωγήινοι, τα ρομπότ, οι συγγραφείς βιβλίων επιστημονικής φαντασίας,
το καινούργιο σώμα, ο πλανήτης Άρης, αλλά και οι... κατεψυγμένοι αθάνατοι. Ο
επόμενος αιώνας πλησιάζει και η σειρά μάς προετοιμάζει να τον υποδεχθούμε.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16035P072</ED>
<ID>
ID:134490

</ID><URL>http://ta-nea.dolnet.gr/neaweb/neafile.print_unique?e=A&f=16035&m=P07&aa=2</URL></REF>


Article

<CATEGORY>vin09</CATEGORY>

 <H2>Αντιδράσεις της ΕΣΗΕΑ για ενέργειες διευθυντή της ΕΡΑ
</H2>
<H3></H3>Το Διοικητικό Συμβούλιο της Ένωσης Συντακτών Ημερησίων Εφημερίδων Αθηνών
στηλιτεύει, με χθεσινή του ανακοίνωση, την ενέργεια του διευθυντή της ΕΡΑ1
Θανάση Γεωργακόπουλου να καλέσει εκβιαστικά δημοσιογράφους και άλλους
εργαζομένους να προσέλθουν ως μάρτυρες υπεράσπισης στις εναντίον του εγκλήσεις
ενώπιον του Πειθαρχικού Συμβουλίου της Ένωσης.

Αφορμή για την ενέργεια του κ. Γεωργακόπουλου στάθηκε προηγουμένως η
παραπομπή του στο Πρωτοβάθμιο Πειθαρχικό Συμβούλιο της ΕΣΗΕΑ από το μέλος του
Διοικητικού Συμβουλίου της Ένωσης Χριστίνα Λυκιαρδοπούλου για
«αντισυναδελφικές ενέργειες εις βάρος πολλών εκ των δημοσιογράφων της Κρατικής Ραδιοφωνίας».

Ο γενικός διευθυντής της ΕΡΑ Γιάννης Τζαννετάκος χαρακτηρίζει «απαράδεκτη
την αντικειμενικώς εκβιαστική πρόσκληση να δηλωθεί από εργαζόμενο ότι δεν
επιθυμεί να εξεταστεί ως μάρτυρας στη συγκεκριμένη υπόθεση», ενώ το ίδιο
απαράδεκτη θεωρεί την «εκμετάλλευση της δεσπόζουσας θέσης του τομεάρχη σε
βάρος των υφισταμένων του».

Τις έντονες αντιδράσεις της Ένωσης Συντακτών αλλά και της Γενικής
Διεύθυνσης της ΕΡΑ προκάλεσαν δύο εγκύκλιοι του διευθυντή της ΕΡΑ1 κ.
Γεωργακόπουλου προς τους εργαζομένους της, με τις οποίες τούς καλούσε ως
μάρτυρες στο Πειθαρχικό Συμβούλιο της ΕΣΗΕΑ, ζητώντας απ' όσους δεν
επιθυμούσαν να τον υπερασπιστούν να τον ενημερώσουν έως τις 11 το πρωί της
ερχόμενης Τρίτης.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16035P073</ED>
<ID>
ID:134524

</ID><URL>http://ta-nea.dolnet.gr/neaweb/neafile.print_unique?e=A&f=16035&m=P07&aa=3</URL></REF>


Article

<CATEGORY>vin15</CATEGORY>

 <H5>Καφκικός εφιάλτης...
</H5><H5>ΤΟΡ 3
</H5><H2>ΤΗΛΕΟΡΑΣΗ ΣΑΒΒΑΤΟΥ
</H2><H2></H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>ΣΟΥΡΕΑΛΙΣΜΟΣ ΚΑΙ ΜΑΥΡΟ ΧΙΟΥΜΟΡ ΑΠΟ ΤΟΝ ΤΕΡΙ ΓΚΙΛΙΑΜ
</H3>
ΝΩΡΙΣ

12.15 Σκάι «Ένας ιππότης με τσαρούχια». Κωμωδία με τον Τάσο
Γιαννόπουλο στο ρόλο ενός τσολιά - φωτομοντέλου για τουρίστες. Παίζουν ακόμη η
Ελένη Προκοπίου, ο Τάκης Μηλιάδης, η Σόφη Ζανίνου κ.ά. (Διάρκεια 90').

13.00 ΕΤ3 «Το αγόρι του ζωολογικού κήπου» (Ζοο). Ιταλικής
παραγωγής 1989, άγνωστο στο αθηναϊκό κοινό, με παιδικό περιεχόμενο και
σκηνοθεσία Κριστίνα Κομεντσίνι (προφανώς εκ της γνωστής οικογένειας
Κομεντσίνι). Ηρωίδα, η 11χρονη κορούλα φύλακα ζωολογικού κήπου. (Διάρκεια 86')

14.30 Σκάι «Ο Μελέτης στην Άμεσο Δράση». Διασκεδαστική κωμωδία
με τον Κώστα Χατζηχρήστο στο ρόλο ενός αστυφύλακα περιπολικού όπου αντί να
λύνει υποθέσεις, τις μπλέκει περισσότερο. Η σκηνοθεσία είναι του Χρήστου
Κυριακόπουλου και παίζουν ακόμη οι Βασίλης Αυλωνίτης, Γεωργία Βασιλειάδου,
Κούλης Στολίγκας. (Διάρκεια 80').*

15.30 Star «Ταμτάκος ο ηλεκτρονικός». Χαβαλές σε μορφή
ελληνικής βιντεοταινίας. Ο Μιχάλης Μόσιος παριστάνει μαγαζάτορα κομπιούτερ. Η
σκηνοθεσία, του αδελφού της Αλίκης. (Διάρκεια 82') 
16.10 Mega «Οι δυνατές πάπιες Νο 2» (D2: the mighty
ducks). Η δεύτερη συνέχεια της κωμικής κινηματογραφικής σειράς. Ο Εμίλιος
Εστέβεζ προπονεί μικρούς ερασιτέχνες του χόκεϊ. Στο σινεμά δεν «βλέπεται»,
όμως στη μικρή οθόνη περνάει η ώρα. (Διάρκεια 100')**

18.15 Mega «Το σωφεράκι». Η καλύτερη επιλογή του
απογεύματος. Του 1953, με φουκαρά ταξιτζή τον Μίμη Φωτόπουλο (αν δεν με απατά
η μνήμη μου). Η Σμαρούλα είναι χάρμα κορίτσι και η Σπεράντζα όλο χυμούς.
(Διάρκεια 95')***

ΑΡΓΑ

21.05 Antenna «Μοντέρνα σταχτοπούτα». Η Κατερίνα, μια ορφανή
κοπέλα, προσλαμβάνεται ως ιδιαιτέρα γραμματέας και... ερωτεύεται τον
προϊστάμενό της. Αισθηματική κωμωδία του Αλέκου Σακελλάριου με την Αλίκη
Βουγιουκλάκη και τον Δημήτρη Παπαμιχαήλ. (Διάρκεια 103') **

21.25 ΕΤ1 «Τεντυμπόυ, αγάπη μου». Η Ζωίτσα (τότε,
το 1965) πουλάει έπιπλα με δόσεις, αλλά ο γιος του μέλλοντος... αγοραστή, ο
Κωστάκης Βουτσάς (τότε το 1965), σχεδιάζει να φάει τον πατρικό ιδρώτα στις
τέσσερις... ρόδες. Σκηνοθετεί ο Δαλιανίδης **

21.15 Seven Χ «Άγριες γυναίκες» (Tigers in Lipstick).
Ιστοριούλες έρωτα σε στυλ... Ιταλίας! Από την δεκαετία του '70 και με καλύτερη
(πιο χυμώδη) την Λάουρα Αντονέλι! Ακολουθεί η Σίλβια Κριστέλ με τρίτη την
Ούρσουλα Άντρες. Όχι, πέστε μου, τέτοιες γυναίκες κυκλοφορούν σήμερα;
(Διάρκεια 103') **

21.30 Σκάι «Η καταδίωξη» (Breakaway). Το μοιραίο λάθος της Μάιρα
Στάιλς ήταν η ληστεία που έκανε με τον φίλο της, ο οποίος αργότερα την
πρόδωσε. Με τους Τόνια Χάρτινγκ, Τέρι Τόμσον, Τζο Εστεβέζ. (Διάρκεια 95') 
22.00 Star «Τζάμπο 747 σε κίνδυνο» (Airport). Τώρα,
μάλιστα. Ταινία καταστροφής, καλούτσικο ποπ κορν και γνωστά ονόματα: Τσάρλτον
Ίστον, Κάρεν Μπλακ (αεροσυνοδός που εκτελεί χρέη πιλότου), Ντάνα Άντριους,
ακόμα και η γηραιά (τότε το 1974) Γκλόρια Σβάνσον, πρωταγωνίστρια της
αριστουργηματικής «Λεωφόρου της Δύσεως». Η σκηνοθεσία του έμπειρου Τζακ Σμάιτ.
(Διάρκεια 106') ***

22.15 ΝΕΤ «Συνταγματάρχης Σαμπέρ» (Colonel Chambert). Από
τον Μπαλζάκ η... ιστορία. Όπου η Φανί Αρντάν ξαναπαντρεύεται και αποκαθίσταται
στην αριστοκρατική κοινωνία, πιστεύοντας πως ο σύζυγός της Ζεράρ Ντεπαρντιέ
σκοτώθηκε στους Ναπολεόντειους πολέμους. Όμως, ο Σαμπέρ επανεμφανίζεται και
ζητάει πίσω τη γυναίκα του και την περιουσία του. Εξαιρετική η σκηνοθεσία του
Ιβ Αντζελό. Και μετά τον Ντεπαρντιέ, καλύτερος όλων ο μικροσκοπικός δικηγόρος
Φαμπρίς Λουκινί. (Διάρκεια 107') ****

23.30 Mega «1989 - ο σεισμός του Σαν Φραντσίσκο»
(Miracle on Ι-880). Δεν προβλήθηκε στις αθηναϊκές αίθουσες. Περιγράφεται το
«ιστορικό» των 7 Ρίχτερ που συγκλόνισε το Σαν Φραντσίσκο στις 17 Οκτωβρίου του
1989. Η σκηνοθεσία είναι κάποιου Ρόμπερτ Άισκοβ. Παίζουν Ρούμπεν Μπλέιντς, Λεν
Κάριου, Ντέιβιντ Μορς. (Διάρκεια 92')

23.35 ΕΤ1 «Ο φανατικός» (The twilight murders). Πράκτορας
του FBI καταδιώκει φανατικούς ακροδεξιούς. Αστυνομικό, χαμηλού προφίλ, με
ενδιαφέρουσα ανάπτυξη και με πρωταγωνιστή τον... φοβερό Ροντ Στάιγκερ. Η
σκηνοθεσία είναι του Ντικ Λόουρι. Παραγωγής 1990. (Διάρκεια 89') ***

ΠΟΛΥ ΑΡΓΑ

00.30 Star «1981: επιχείρηση Τιτανικός» (Raise the
Titanic).Εδώ έχουμε υποθαλάσσια κατασκοπεία, διότι οι Αμερικανοί νομίζουν πως
ο Τιτανικός που βυθίστηκε το 1912 μετέφερε σπάνιο ορυκτό για... αμυντικό
σύστημα. Με τον Τζέισον Ρόμπαρντς. Μικροπράγματα σε σκηνοθεσία Τζέρι Τζέιμσον.
(Διάρκεια 114') ***

01.00 Antenna «Υπερκόπωση» (Grosse fatigue). Ο Μισέλ
Μπλαν σε μεγάλη κρίση, παρέα με την φίλη του Καρόλ Μπουκέ. Η σκηνοθεσία είναι
του ίδιου. (Διάρκεια 81') **

01.00 ΕΤ3 «Ο ύποπτος» (The suspect). Εξαιρετικό και
«κρυφό». Γυρίστηκε από κινηματογραφική ομάδα του Κομμουνιστικού Κόμματος
Ιταλίας, επί εποχής Μπερλινγκουέρ, και περιγράφει την ιταλική αληθινή
περίπτωση ενός Πλουμπίδη που προδίδεται από τους συντρόφους του. Η ιστορία
διαδραματίζεται στον Μεσοπόλεμο και ο Τζιάν Μαρία Βολοντέ είναι μούρλια.
Σκηνοθετεί ο Φραντσέσκο Μασέλι. (Διάρκεια 110') ****

01.00 Σκάι «Ο χορός της Κασσάνδρας» (Primal Secrets). Κοινωνικό
θρίλερ της Ντέσα Κάργκερ με τους Έλεν Μπέρστιν, Μεγκ Τίλι, Μπάρναρντ Χιουζ.
(Διάρκεια 92'). 
«Μπραζίλ». Ο Τζόναθαν Πράις ζει τη μελοντική κόλαση ενός Κάφκα!

01.30 Mega «Μπραζίλ» (Brazil). Σχεδόν αριστούργημα. Η
μεγάλη στιγμή του Τέρι Γκίλιαμ. Σαν Κάφκα του μέλλοντος. Ονειροπόλος υπάλληλος
πέφτει πάνω στην τεχνολογία του μέλλοντος. Η πρώτη μεγάλη ερμηνεία του
Τζόναθαν Πράις. Εμφανίζεται και ο Ρόμπερτ Ντε Νίρο. Αλλά και οι Μπομπ Χόσκινς,
Ίαν Χολμ. Μην το χάσετε. (Διάρκεια 136') *****

02.00 ΕΤ1 «Ο νυχτοφύλακας» (Nightwatch). Πολύ καλό
θρίλερ από την Δανία. (Διάρκεια 97') ***½

02.30 Star «Περιπέτεια στην Αρκτική» (Ordeal in the
Arctic). Πάλι αεροπορική... συντριβή. Αυτή τη φορά είναι σκάφος του Καναδά.
Παίζει ο Ρίτσαρντ Τσάμπερλεν **

03.00 Antenna «Άννα Καρένινα» (Anna Karenina). Πρόκειται
για την Άννα Καρένινα της... Βίβιαν Λι. Βρετανική παραγωγή του 1947 σε
σκηνοθεσία Ζιλιέν Ντιβιβιέ. Με τον Ραλφ Ρίτσαρντσον. (Διάρκεια 108') ***

03.45 Mega «Δυο σκληρά καρύδια» (Tough guys). Περιπέτεια
με... πλάκα. Αντίπαλοι ο θηριώδης Λίνο Βεντούρα και ο μαύρος Άιζακ Χέιζ!
(Διάρκεια 97') *

1.«Μπραζίλ». Φουτουριστικό αριστούργημα στυλ... Κάφκα (Mega, 01.30).

2.«Συνταγματάρχης Σαμπέρ». Ο Ντεπαρντιέ ενσαρκώνει ήρωα του Μπαλζάκ
(ΝΕΤ, 22.15).

3.«Ο ύποπτος». Ο Τζιάν Μαρία Βολοντέ σε ρόλο Ιταλού Νίκου Πλουμπίδη
(ΕΤ3, 01.00).

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16035P081</ED>
<ID>
ID:134459

</ID><URL>http://ta-nea.dolnet.gr/neaweb/neafile.print_unique?e=A&f=16035&m=P08&aa=1</URL></REF>


Article

<CATEGORY>vin15</CATEGORY>

 <H5>Ο Ρίτσαρντ Γκιρ ζιγκολό
</H5><H5>ΤΟΡ 3
</H5><H2>ΤΗΛΕΟΡΑΣΗ ΚΥΡΙΑΚΗΣ
</H2><H2></H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>ΔΡΑΜΑΤΙΚΗ ΚΟΙΝΩΝΙΚΗ ΠΕΡΙΠΕΤΕΙΑ ΣΤΟ STAR
</H3>
ΝΩΡΙΣ

15.15 ΝΕΤ «Η διπλή ζωή της Μάκι Ντάνιελς» (The
Challengers). Άγνωστο από τον Καναδά του 1991 και με ηρωίδα 11χρονο ορφανό από
πατέρα κοριτσάκι, που ξαναμπαίνει στη ζωή με τη βοήθεια τριμελούς
συγκροτήματος ροκ ποδηλατών! Η σκηνοθεσία κάποιου Έρικ Τιλ. (Διάρκεια 93')

15.20 Mega «Ένας αλλιώτικος πατέρας» (Father hood). Σαν
να λέμε... Ρόμπινχουντ (Ρομπέν των Δασών). Εξωφρενικός τύπος ανακαλύπτει τα
δύο του... παιδιά, όταν αναγκάζεται να κρυφτεί λόγω επικείμενης... ληστείας!
Με τον Πάτρικ Σουέζι σε σκηνοθεσία Ντάρελ Τζέιμι Ρουντ. (Διάρκεια 91') **½

15.30 ΕΤ3 «Ένας τρυφερός έρωτας» (Toscanini the Young Maestro).
Στα 18 του, ο Τοσκανίνι γνωρίζει την πρώτη του... αποτυχία ως μαέστρος στην
Σκάλα του Μιλάνου. Βιογραφική ταινιούλα του Τοσκανίνι, σε σκηνοθεσία
Τζεφιρέλι, παραγωγής 1990. Γυρίστηκε στην Βραζιλία με πρωταγωνιστές τους Λιζ
Τέιλορ, Φιλίπ Νουαρέ, Τόμας Χάουελ και Φράνκο Τζεφιρέλι. Διάρκεια 105') **

15.30 Star «Άδικη κατάρα». Κλασικό μελό του παιδιού του
λαού Ν. Ξανθόπουλου. Ρακένδυτος καταφέρνει να γίνει καρδιοχειρουργός επιπέδου
Μπάρναρντ! Κατερίνα Βασιλάκου, Λαυρέντης Διανέλλος. (Διάρκεια 150') **1/2

15.50 Antenna «Μπομπ Ρόμπερτς» (Bon Roberts). Η πρώτη
αξιόλογη ταινία του σημερινού προγράμματος και η πρώτη σκηνοθεσία του
εξαιρετικού «κρεμανταλά» ηθοποιού Τιμ Ρόμπινς. Κοινωνικό σχόλιο και εικόνα
«αμερικανικού τρόπου ζωής». Παίζει και ο Άλαν Ρίκμαν. (Διάρκεια 100') ***

17.10 Mega «Ο κατεργάρης». Κωμωδία πρώτης... ταχύτητας. Η
Νόρα Βαλσάμη αγαπάει τον γιο του συντηρητικού αφεντικού του αδελφού της! Με
Σταύρο Εξαρχάκο, Β.Τσιβιλίκα, Κ. Γιουλάκη. (Διάρκεια 89') *

ΑΡΓΑ

«Επάγγελμα ζιγκολό». Ο Ρίτσαρντ Γκιρ παίζει με τη φωτιά. Σαν αρσενική... πεταλούδα!

21.00 Star «Επάγγελμα ζιγκολό» (American Gigolo). Η
καλύτερη ταινία της βραδιάς! Σκηνοθέτης ο Πολ Σρέιντερ, σεναριογράφος του
«Ταξιτζή». Το «φλιπσάιντ» ταινιών με ανάλογο, επιφανειακό περιεχόμενο. Ο
Ρίτσαρντ Γκιρ (του 1980) εξασφαλίζει πλούτο και καλοπέραση, πουλώντας έρωτα σε
πλούσιες, καλοβαλμένες, μοναχικές κυρίες. Παίζει με την φωτιά, σαν την
πεταλούδα. Αρσενική πόρνη με τα όλα της! Εργάζεται με συνέπεια, πιστεύοντας
πως κι αυτό... μια δουλειά είναι. Αποστασιοποιημένος. Αλλά κάποια στιγμή
εμπλέκεται και τότε είναι αργά. Πρώτη κυρία η κομψότατη Λόριν Χάτον. (Διάρκεια
117') ***½

21.15 Seven Χ «Παράνομα ζευγάρια» (Ι Fuorilegge del
metrimonio). Ιστορίες γάμων και διαζυγίων με Ούγκο Τονιάτσι, Ανί Ζιραρντό. Έξι
ιστορίες! (Διάρκεια 101') **

21.30 Antenna «Ο Ρωμηός έχει φιλότιμο». Είναι η
κινηματογραφική μεταφορά του θεατρικού «Δεσποινίς ετών 39». Ο Λαμπρούλης
πιέζεται από την Καίτη Πάνου για να παντρευτούν, αλλά εκείνος πρέπει πρώτα να
αποκαταστήσει την αδελφούλα του Μίτση Κωνσταντάρα ηλικίας κάποιων... «-άντα».
Υποψήφιος γαμπρός ο Χρήστος Τσαγανέας. Καλό! (Διάρκεια 92') **½

21.30 Σκάι «Οι τρελές περιπέτειες του Μπαγκς Μπάνι». Ταινία
κινουμένων σχεδίων με τον αξιαγάπητο Μπαγκς Μπάνι. Η σκηνοθεσία είναι του
Φριτζ Φρέλενγκ. (Διάρκεια 80'). **

22.05 ΝΕΤ «Ερωτικά κυκλώματα» (Switching channels). Μικρή
παραλλαγή της «Πρώτης σελίδας». Η Κάθλιν Τέρνερ (του 1987) σε ρόλο
εργασιομανούς ρεπόρτερ, εγκαταλείπει τον εκδότη Μπαρτ Ρέινολντς και σχεδιάζει
να παντρευτεί τον πλούσιο και... σοβαρό Κρίστοφερ Ριβ. Αλλά ο Ρέινολντς δεν
μένει αδιάφορος. Η σκηνοθεσία είναι του Τεντ Κότσεφ. Περνάς μια χαρά. Παρέα με
φιστίκια και μπίρα. (Διάρκεια 105') ***

ΠΟΛΥ ΑΡΓΑ

00.00 Σκάι «Επιχείρηση Κόνδορας» (Condor Mission). Ο ντετέκτιβ
Μπαντ Σπένσερ αναλαμβάνει μια άκρως και επικίνδυνη αποστολή: να καταστρέψει
ένα διυλιστήριο στην καρδιά του Αμαζονίου. Η σκηνοθεσία είναι του Αλεσάντρο
Καπόνε. (Διάρκεια 95'). **

00.10 ΝΕΤ «Ξαφνικός έρωτας». Από το «Τάλγκο» του Βασίλη
Αλεξάκη. Η αισθησιακή (το 1984) Μπέτυ Λιβανού είναι παντρεμένη με τον
Τσακίρογλου και την ρουτίνα. Όμως, όταν γνωρίζει τον «μπον βιβέρ» Αντώνη
Θεοδωρακόπουλο, που έρχεται από τα... ξένα, πέφτει «ξερή». Μουσική Σταμάτη
Σπανουδάκη. Ταμειακή επιτυχία. (Διάρκεια 90') ***

00.30 Mega «Πάθος και οργή» (Golden gate). Πράκτορες
εφορμούν επί των «Κόκκινων» της Τσαϊνατάουν της Ν.Υόρκης. Καλοφτιαγμένη,
μικροσκοπικών διαστάσεων, περιπέτεια του Τζον Μάντεν, του 1993. Με Ματ Ντίλον
και Τζόαν Τσεν. (Διάρκεια 86') **½

01.15 Star «Μια φορά δεν φτάνει» (Jacqueline Susann's
once in not enough). Κοινωνικό ρομάντζο του 1975 σε σκηνοθεσία Γκάι Γκριν.
Όπου η κόρη διάσημου παραγωγού του Χόλιγουντ πάει στην Ρώμη, ερωτεύεται, παρά
λίγο να σκοτωθεί, επιστρέφει και «παθαίνει», όταν βλέπει τον πατέρα της
ξαναπαντρεμένο με μια πάμπλουτη τύπισσα. Κερκ Ντάγκλας, Ντέιβιντ Τζάνσεν.
Παίζει και η Μελίνα. (Διάρκεια 121') **½

01.40 Antenna «Εντολή δολοφονίας» (Α mission to kill). Διακόσιοι
επίλεκτοι του αμερικανικού στρατού εφορμούν, για να εξοντώσουν την
κομμουνιστική ιεραρχία του Βιετνάμ. Όσα δεν φθάνει η αλεπού τα κάνει
κρεμαστάρια. Κάποιου Γκλεν Χατς. (Διάρκεια 79') 
03.40 Antenna «Ο εύθυμος πειρατής» (Dancing pirate).
Μιούζικαλ του 1936 με Φρανκ Μόργκαν, Τσαρλς Κόλινς και Ρίτα Χέιγουορθ στα
πολύ... νιάτα της. Πειρατές επιτίθενται εναντίον άμαξας που μεταφέρει
δάσκαλο... χορού. (Διάρκεια 84') *

05.15 Antenna «Αποχαιρετισμός στα όπλα» (Α farewell to arms). Η
κλασική ταινία του Τσαρλς Βίντορ, από το ομότιτλο μυθιστόρημα του Χέμινγουεϊ.
Ειδύλλιο μέχρι τελικής πτώσεως ανάμεσα στον Ροκ Χάντσον και την Τζένιφερ
Τζόουνς. Κλασικό αλλά η ώρα είναι πέντε πρωί... τσαγκαρο-Δευτέρας. Έλεος!
(Διάρκεια 79') ****

1.«Επάγγελμα ζιγκολό». Ο Ρίτσαρντ Γκιρ παίζει με την φωτιά (Star, 21.00).

2.«Μπομπ Ρόμπερτς». Ο Τιμ Ρόμπινς ως ακροδεξιός τραγουδιστής που πάει
για γερουσιαστής (Antenna, 15.50).

3. «Ερωτικά κυκλώματα». Ρεπόρτερ η Κάθλιν Τέρνερ, αφεντικό ο Μπαρτ
Ρέινολντς (ΝΕΤ, 22.05).

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16035P101</ED>
<ID>
ID:134456

</ID><URL>http://ta-nea.dolnet.gr/neaweb/neafile.print_unique?e=A&f=16035&m=P10&aa=1</URL></REF>


Article

<CATEGORY>vin09</CATEGORY>

 <H2>500.000 για τους θησαυρούς
</H2><H2></H2>
ΘΕΣΣΑΛΟΝΙΚΗ

Γραφείο Βόρειας Ελλάδας

Ξεπέρασαν το μισό εκατομμύριο οι επισκέπτες της έκθεσης των «Θησαυρών του
Αγίου Όρους», ενώ νέοι όροι λειτουργίας που διαμόρφωσαν οι διοργανωτές
επιχειρούν πλέον να θέσουν σε... τάξη τους χιλιάδες των επισκεπτών που
συνωστίζονται καθημερινά στους χώρους του Μουσείου Βυζαντινού Πολιτισμού.

Η έκθεση θα παραμείνει κλειστή για το κοινό από την ερχόμενη Δευτέρα 12 ώς και
την Κυριακή 18 Ιανουαρίου, προκειμένου να συντηρηθούν οι αίθουσες του Μουσείου.

Πέραν της μεγαλειώδους έκθεσης των «Θησαυρών του Αγίου Όρους», συνεχίζονται:

Ώς αύριο: Η έκθεση «Ο Μέγας Αλέξανδρος στην Ευρωπαϊκή Τέχνη», στο Τελλόγλειο
Ίδρυμα (από τις 9 το πρωί ώς τις 9 το βράδυ).

Η έκθεση «Μνήμες και σύγχρονοι δρόμοι της κυπριακής πλαστικής», στο Αλατζά
Ιμαρέτ (Καθημερινά 10 - 2 μ.μ. και 5 - 9 μ.μ.).

Ώς τις 22 Ιανουαρίου: Η έκθεση παραδοσιακών χαλιών από την Τουρκία, στο Γενί Τζαμί.

Ώς τις 25 Ιανουαρίου: Η έκθεση «Ο αυτοχρωμικός Άθως: οι πρώτες έγχρωμες
φωτογραφίες του αιώνα (1913 - 1918)», στο Γαλλικό Ινστιτούτο (Λεωφ. Στρατού
2). Καθημερινά (εκτός Κυριακής) από τις 11 ώς τις 14.00 κι από τις 6 ώς τις 9
το βράδυ.

Ώς τις 31 Ιανουαρίου: Η έκθεση «Μέγας Αλέξανδρος και Ανατολή», στο Κυβερνείο.
Καθημερινά από τις 9 το πρωί ώς τις 9 το βράδυ και τη Δευτέρα από τις 2 το
μεσημέρι ώς τις 9 το βράδυ.

* Η αναδρομική έκθεση του Φιλοποίμενος Κωνσταντινίδη. Στο Πολιτιστικό Κέντρο
Θεσσαλονίκης του Μορφωτικού Ιδρύματος της Εθνικής Τραπέζης. Καθημερινά (εκτός
Δευτέρας) από τις 10 το πρωί ώς τις 2 το μεσημέρι και από τις 6 ώς τις 9 το βράδυ.

Ώς τις 15 Φεβρουαρίου: Η αναδρομική έκθεση του Αλέξη Ακριθάκη στο Μακεδονικό
Μουσείο Σύγχρονης Τέχνης. Καθημερινά από τις 10 το πρωί ώς τις 2 το μεσημέρι
και από τις 6 ώς τις 9 το βράδυ, την Κυριακή από τις 11 το πρωί ώς τις 3 το
απόγευμα (Δευτέρα κλειστά).

Ώς τις 21 Φεβρουαρίου: Η έκθεση «Το ελληνικό κόσμημα: 6.000 χρόνια παράδοση»,
στη Βίλα Μπιάνκα.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16035P121</ED>
<ID>
ID:134440

</ID><URL>http://ta-nea.dolnet.gr/neaweb/neafile.print_unique?e=A&f=16035&m=P12&aa=1</URL></REF>


Article

<CATEGORY>vin09</CATEGORY>

 <H5>ΣΤΑ 93 ΤΟΥ ΧΡΟΝΙΑ
</H5><H2>Πέθανε ο Βρετανός συνθέτης Σερ Μάικλ Τίπετ
</H2><H2></H2>
Ο συνθέτης Σερ Μάικλ Τίπετ είχε, για τον μουσικό κόσμο (της Βρετανίας και όχι
μόνον) το χάρισμα της άμεσης ­ μουσικής ­ επικοινωνίας. Οι επιρροές του από
τον Μοντεβέρντι και τον Πέρσελ έως τον Στραβίνσκι και τα μπλουζ, αλλά και τα
«ανοίγματά» του, κυρίως στις όπερες και τα ορατόριά του, σ' αυτά που ονόμαζε
«συλλογικά» θέματα και θεωρούνταν ευρέως πολιτικά ή ψυχολογικά, τον έκαναν πιο
προσιτό στο πλατύ κοινό. Τον έκαναν όμως και διάσημο και εκτός Βρετανίας.

Αυτόν τον συνθέτη, τον πιο διάσημο για τους Βρετανούς, μαζί με τον Τζον
Τάβενερ, θρηνεί από χτες η αγγλική μουσική. Πέθανε σε ηλικία 93 ετών, αφού
πάλεψε επί δύο μήνες με βαριάς μορφής πνευμονία.

Έγινε ιδιαίτερα γνωστός από το ορατόριό του (που πρωτοπαρουσιάστηκε το 1944)
«Ένα παιδί στο χρόνο», που με αφετηρία τον «Μεσσία» του Χέντελ, τα «Πάθη» του
Μπαχ και τα νέγρικα σπιρίτσουαλ, εξέφρασε την αντίθεσή του για την απάθεια
απέναντι στους διωγμούς των Εβραίων. Το 1974, το «Newsweek» περιέγραφε το
ορατόριο ως «ένα έργο που θα έγραφε και ο Χέντελ, αν ζούσε στα χρόνια του Άουσβιτς».

Έγραψε ακόμη πολλές όπερες (όπως ο «Βασιλιάς Πρίαμος»), χορωδιακά έργα,
ορχηστρική μουσική, μουσική δωματίου και έργα για πιάνο.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16035P122</ED>
<ID>
ID:134484

</ID><URL>http://ta-nea.dolnet.gr/neaweb/neafile.print_unique?e=A&f=16035&m=P12&aa=2</URL></REF>


Article

<CATEGORY>vin09</CATEGORY>

 <H2>Η επικίνδυνη έννοια της ομοιογένειας
</H2><H2></H2>
<AUTHOR>ΆΝΝΑ ΦΡΑΓΚΟΥΔΑΚΗ</AUTHOR>

Τι έχουν πάθει οι ευρωπαϊκοί λαοί με την εθνική ομοιογένεια καθώς τελειώνει ο
20ός αιώνας; Στη χώρα που διακόσια χρόνια χτυπάει η δημοκρατική καρδιά της
Ευρώπης, στη Γαλλία, αυξάνονται ανεξήγητα οι οπαδοί του ακροδεξιού κόμματος
όχι επειδή προσχωρούν οι πολίτες στις ακροδεξιές πεποιθήσεις, αλλά επειδή ο
Λεπέν φωνάζει το ταυτολογικό και ανόητο σύνθημα «Η Γαλλία είναι γαλλική».

Έχει μεγάλη σημασία για τη Δημοκρατία και το μέλλον της Ευρώπης ποιο είναι το
κυριότερο αίτιο της πειθούς που έχουν τα συνθήματα για την εθνική πολιτισμική
ομοιογένεια. Γιατί άραγε φοβούνται οι λαοί της Ευρώπης ότι η κατάργηση των
συνόρων, η συνύπαρξη και συνεργασία των λαών θα βλάψουν τη χώρα τους; Γιατί
φοβούνται ότι η παρουσία αλλοεθνών εργαζομένων και μεταναστών θα αλλοιώσει την
ταυτότητά τους;

Ο μύθος της ομοιογένειας αφηγείται ότι τα έθνη είναι ομάδες ομοίων και η
κουλτούρα είναι μία, η εθνική. Στην ακραία λογική της, η αντίληψη για τη μία
και ομοιογενή εθνική κουλτούρα κρούει την έννοια της πολιτισμικής
«καθαρότητας», που η Ιστορία έχει οριστικά καταδικάσει για τα φρικιαστικά
αποτελέσματα στα οποία οδηγεί. Κρύβει ακόμα την ταξική διάσταση της επίσημης κουλτούρας.

Ομοιογένεια δεν υπάρχει πουθενά, ούτε εθνική ούτε κοινωνική. Όλα τα έθνη-κράτη
έχουν μειονότητες με άλλες γλώσσες, θρησκείες και κουλτούρες. Όλοι οι
πολιτισμοί είναι μείγματα και αλληλεπιρροές. Κι ακόμα η επιστήμη έχει δείξει
ότι η κουλτούρα είναι σε μεγάλο βαθμό ταξική. Αυτό που τα σχολεία προβάλλουν
σαν την εθνική κουλτούρα είναι η κυρίαρχη, η επίσημη κουλτούρα, δηλαδή αυτή
που χαρακτηρίζει τα προνομιούχα κοινωνικά στρώματα. Η κουλτούρα που θεωρείται
ανώτερη σε όλες τις χώρες περιέχει τα ονόματα του Αισχύλου και του Σαίξπηρ,
του Πραξιτέλη και του Μιχαήλ Άγγελου, του Μολιέρου, του Γκαίτε και του
Θερβάντες, του Αριστοτέλη, του Καρτέσιου και του Έγελου, του Ρίλκε, του
Μαγιακόφσκι και του Καβάφη, του Κομφούκιου, του Γαλιλαίου, του Αϊνστάιν κ.ο.κ.
Είναι κουλτούρα ταξική και υπερ-εθνική.

Από την άλλη μεριά, η κοινωνική έρευνα έχει δείξει επίσης ότι σε όλες τις
χώρες η κουλτούρα των λαϊκών τάξεων είναι πολύ διαφορετική από των
προνομιούχων. 
Η γλώσσα που μιλούν τα εργατικά στρώματα του Λονδίνου είναι στην προφορά, τη
σύνταξη και το λεξιλόγιο πολύ διαφορετική από την επίσημη αγγλική. Η
αισθητική, ο τρόπος ζωής, η φιλοσοφία της καθημερινότητας, η διατροφή, η
ενδυμασία, η ηθική και οι κανόνες των ανθρώπινων σχέσεων στη Γαλλία είναι
διαφορετικά για τους αγρότες, διαφορετικά για τα εργατικά στρώματα των μεγάλων
πόλεων και τελείως διαφορετικά για τα προνομιούχα στρώματα και μάλιστα των
διανοουμένων. Η πολιτισμική συμπεριφορά των λαϊκών στρωμάτων στη Νότια Ιταλία
είναι τελείως διαφορετική από των αστών της Βόρειας Ιταλίας.

Το μάταιο αίτημα της ομοιογένειας πηγάζει από τον ρατσισμό και τις κοινωνικές
διακρίσεις. Κυριαρχεί παντού η αυθαίρετη ταξινόμηση, που θεωρεί «ανώτερη» την
προφορά των πρωτευουσιάνων και «κατώτερη» των τοπικών διαλέκτων, «ωραία» την
αισθητική των προνομιούχων στρωμάτων και «κακόγουστη» την αισθητική των λαϊκών
τάξεων, «πολιτισμένους» τους αστούς και «απολίτιστους» τους αγρότες,
«έξυπνους» τους μαθητές που είναι παιδιά διανοουμένων και «ανεπίδεκτους» τους
μαθητές που είναι παιδιά χειρωνακτών κ.ο.κ.

Η αυθαίρετη ταξινόμηση στηρίζεται στην κοινωνική προκατάληψη, που σε όλες τις
χώρες υποτιμάει τις λαϊκές τάξεις, την κουλτούρα, τη γλώσσα, τα ήθη τους, τις
ικανότητές τους, και έχει στενή σχέση με τα εθνικιστικά στερεότυπα. Υποτιμάει
εξίσου τους νότιους και φτωχότερους λαούς και πολιτισμούς, θεωρεί τη Δύση (με
την πολιτική σημασία) «ανώτερη» από την Ανατολή, και αξιολογεί τον Νότο (με
την οικονομική σημασία) σαν «κατώτερο» από τον Βορρά. Εξαιτίας αυτού του
κοινωνικού ρατσισμού, εκείνες οι ανθρώπινες ομάδες που είναι ταξινομημένες σαν
«κατώτερες» ψάχνουν την αξιοπρέπεια και τον αυτοσεβασμό υποτιμώντας με τη
σειρά τους κάποιους άλλους.

Έτσι, οι κοινωνικές ομάδες που είναι ήδη ταξινομημένες σαν «κατώτερες», π.χ.
στη Γαλλία εργάτες που χτυπάει η ανεργία, μικροϊδιοκτήτες που πτώχευσε η
επέκταση των μεγάλων επιχειρήσεων, αγρότες που τα παιδιά τους αποτυχαίνουν στο
σχολείο, αισθάνονται οργή και αγανάκτηση για την περιθωριακή και περιφρονημένη
θέση τους στην κοινωνία. Αντί όμως να στρέψουν αυτή την οργή προς τους
υπευθύνους, τη στρέφουν προς τους μόνους στα μάτια τους ορατούς «εχθρούς»,
τους μετανάστες από τη Βόρειο Αφρική, που είναι ακόμα πιο φτωχοί, ακόμα πιο
περιθωριακοί, ακόμα πιο περιφρονημένοι.

Και βρίσκουν νόημα στο ταυτολογικό και ανόητο σύνθημα του Λεπέν: «Η Γαλλία
είναι γαλλική». Δεν βλέπουν οι μικροϊδιοκτήτες ότι το μαγαζί τους το έκλεισε η
επέκταση των μεγάλων επιχειρήσεων. Και νομίζουν ότι έκλεισε γιατί στη γειτονιά
τους εγκαταστάθηκαν Αλγερινοί. Δεν βλέπουν οι άνεργοι εργάτες τα οικονομικά
αίτια της ανεργίας (και της μετανάστευσης) και νομίζουν ότι για την κοινωνική
τους ταπείνωση φταίνε οι Αφρικανοί μετανάστες, που δουλεύουν χωρίς κανονικές
συμβάσεις εργασίας, χωρίς ασφάλιση, χωρίς συνδικαλισμό. Δεν βλέπουν οι λαϊκές
οικογένειες που τα παιδιά τους αποτυχαίνουν στο σχολείο σε τι φταίνε τα
αναλυτικά προγράμματα, τα βιβλία, οι εκπαιδευτικοί υπεύθυνοι και νομίζουν ότι
φταίει γι' αυτό η παρουσία μέσα στις τάξεις μαθητών με μητρική γλώσσα την αραβική.

Ο μύθος της ομοιογένειας έχει ιδίως πολιτικές συνέπειες. Μετατοπίζει την
ευθύνη για τα οικονομικά προβλήματα και δημιουργεί εχθρότητα για τους
«ξένους». Από τη διάδοση του μύθου όμως δεν κινδυνεύουν μόνον «οι ξένοι»,
κινδυνεύουμε όλοι «εμείς», γιατί κινδυνεύει πριν απ' όλα η δημοκρατία.

Η Άννα Φραγκουδάκη είναι καθηγήτρια Κοινωνιολογίας της Εκπαίδευσης στο
Πανεπιστήμιο της Αθήνας.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: P13</CAT>
<ED>
Κωδικός άρθρου: A16035P131</ED>
<ID>
ID:134441

</ID><URL>http://ta-nea.dolnet.gr/neaweb/neafile.print_unique?e=A&f=16035&m=P13&aa=1</URL></REF>


Article

<CATEGORY>vin09</CATEGORY>

 <H5>Μια φωνή που καλύπτει τα πάντα
</H5><H2>ΗΧΟΙ
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

«ΤΡΑΓΟΥΔΩ» - Στέλιος Καζαντζίδης. Μουσική: Τάκης Σούκας (ΜΒΙ).

Μα τι γίνεται τέλος πάντων μ' αυτόν τον Καζαντζίδη, ρωτούν τον τελευταίο καιρό
φίλοι, θαυμαστές και εκείνοι που λένε αυτό το ακαταλαβίστικο «εμένα μου αρέσει
ο Στέλιος, αλλά δεν συμφωνώ με τα τραγούδια που λέει».

Όπως και να 'χουν τα πράγματα όμως, η ουσία είναι μία και μόνη: Ο Καζαντζίδης
­ όπως χρόνια ολόκληρα, τώρα, από το 1952 ­ βρίσκεται πάντα στην πρώτη γραμμή
της επικαιρότητας αλλά και στην πρώτη θέση της καρδιάς χιλιάδων θαυμαστών του.
Μια και δεν κρύβει την ηλικία του, ο μεγάλος λαϊκός τραγουδιστής, τώρα που
πατάει τα 67 γεμάτα χρόνια, τραγουδά με ζωντάνια εφήβου. Αν και υπάρχουν
πολλές αμφισβητήσεις για το πρόσωπό του, σ' ένα και μοναδικό (που είναι και το
πιο δυνατό) σημείο κανείς δεν μπορεί να πει το αντίθετο. Η φωνή του. Αυτή η
μοναδική, η μεγάλη φωνή του αιώνα μας, η άτρωτη στον χρόνο. Αυτή η φωνή που
συγκινούσε πάντα, συγκινεί και τώρα, προς το 2000! Είναι δηλαδή η ίδια που
τραγουδούσε τα μεγάλα τραγούδια του '50, του '60, του '70, του '80.

Με την ίδια γκάμα, το ίδιο πάθος και την ίδια γνήσια λαϊκή έκφραση. Η φωνή που
λέει λόγια λυπημένα. Αυτά τα λόγια τα κλαψιάρικα ­ όπως τα χαρακτηρίζουν οι
«εστέτ» του μάρκετινγκ, για τον απλό λόγο ότι δεν τους πάνε ­ που κρύβουν μέσα
τους τα φαρμάκια ενός κόσμου μεγάλου σε δύναμη, μοναδικού σε καρτερία που
αγωνίζεται για μια καλύτερη ζωή.

Γεμάτα πάθος, έκφραση και δύναμη είναι τα καινούργια τραγούδια του Καζαντζίδη
στον κύκλο «Τραγουδώ». Οι μελωδίες του Τάκη Σούκα, πάντα στο καθαρό λαϊκό
στυλ. Το ίδιο και οι στίχοι. Απλοί λαϊκοί, μέχρι και αισθαντικοί σε ορισμένα
κομμάτια. Βέβαια μ' αυτό δεν τα βγάζουμε όλα τέλεια. Υπάρχουν ψεγάδια επί
μέρους, αλλά στο σύνολό τους τα καινούργια τραγούδια του Καζαντζίδη έχουν
κοινωνικό και ερωτικό χαρακτήρα.

Θαυμάσιο σεγόντο από τη Γλυκερία. Άριστος σολίστ ο Γιάννης Παλαιολόγου. Ξένο
σώμα, τελείως, σε τραγούδια του Καζαντζίδη, τζουράς, ούτι, λαούτο, πλήκτρα.
Ίσως υπερβολή. Καλοί οι στίχοι των Βασίλη Παπαδόπουλου, Βάντας Κουτσόκωστα,
Σώτιας Τσώτου, Πέρσας Σούκα.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: P13</CAT>
<ED>
Κωδικός άρθρου: A16035P132</ED>
<ID>
ID:134485

</ID><URL>http://ta-nea.dolnet.gr/neaweb/neafile.print_unique?e=A&f=16035&m=P13&aa=2</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2><H2></H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Πυροβολημένο ψάρι. 5.00-7.00-9.00-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Εραστές για μια νύχτα. 6.30-8.45-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Τζέιμς Μποντ 007: Το αύριο ποτέ
δεν πεθαίνει. 6.00-8.30-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Το πέμπτο στοιχείο. 6.30-8.30-10.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Το παιχνίδι. 6.00-8.30-11.00 μ.μ.

ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Προστάτης οικογένειας. 6.50-9.00-11.00 μ.μ. Παρ.-Κυρ. 4.40 μ.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Επτά χρόνια
στο Θιβέτ. 10.40 μ.μ. από Δευτ. ώρα 8.00-10.40 μ.μ. Μόνος στο σπίτι 3.
4.30-6.30-8.30. Δευτ. ώρα 6.00 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Προστάτης οικογένειας. 6.30-8.40-10.50 μ.μ.
Παρ.-Κυρ. ώρα 4.20 μ.μ.

ΑΘΗΝΑΙΟΝ CINEPOLIS PHILIPS 2. Μοιραία βλάβη. 9.00-11.00 μ.μ. Δευτ. ώρα
7.00-9.00-11.00 μ.μ. Μόνος στο σπίτι 3. Παρ.-Κυρ. 3.00-5.00-7.00 μ.μ.
Παρ.-Σάβ. ώρα 00.45 π.μ.: Άντρες με τα όλα.

ΑΘΗΝΑΙΟΝ CINEPOLIS PHILIPS 3. Θεωρίες συνωμοσίας. 8.30-11.00 μ.μ. Δευτ. ώρα
6.30-8.30-11.00 μ.μ. Μόνος στο σπίτι 3. Σάβ.-Κυρ. ώρα 6.00 μ.μ.

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Caondition). Εραστές για μια νύχτα. 6.30-8.45-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Το παιχνίδι. 6.00-8.30-11.00
μ.μ. Ηρακλής - Πέρα από τον μύθο. Παρ.-Κυρ. ώρα 4.00 μ.μ. Κυρ. ώρα 12.00.

ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Εραστές για μια νύχτα.
6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo). Ο
μικρός Κόλια. 8.50-10.50 μ.μ. Ο γκαφατζής της ζούγκλας. 5.30-7.10 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Ο άνεμος στην
πόλη. 6.30-8.45-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Προστάτης οικογένειας.
5.45-8.00-10.15 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Μοιραία βλάβη. 6.40-8.50-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Τζέιμς Μποντ
007: Το αύριο ποτέ δεν πεθαίνει. 6.00-8.30-11.00 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Το παιχνίδι. 6.00-8.30-11.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition).
Πυροβολημένο ψάρι. 6.30-8.30-10.30 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Κορίτσια καριέρας.
7.00-9.00-11.00 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Η παγοθύελλα. 6.20-8.40-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital).
Τζέιμς Μποντ 007: Το αύριο ποτέ δεν πεθαίνει. 5.30-8.05-10.45 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS). Επτά
χρόνια στο Θιβέτ. 11.00 μ.μ. Δευτ. 5.30-8.15-11.00 μ.μ. Μόνος στο σπίτι 3.
Παρ.-Κυρ. 4.40-6.40-8.50 μ.μ. 
ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Η
παγοθύελλα. 6.20-8.50-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Προστάτης οικογένειας. 8.00-10.15 μ.μ. Δευτ.
5.45-8.00-10.15 μ.μ. Μόνος στο σπίτι 3. Παρ.-Κυρ. 3.45-5.50 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Τζέιμς Μποντ 007: Το αύριο ποτέ δεν πεθαίνει.
4.45-7.20-10.00 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Προστάτης οικογένειας. 5.45-8.00-10.15 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 Dolby Stereo). Επτά
χρόνια στο Θιβέτ. 5.15-7.45-10.30 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Προστάτης οικογένειας. 6.40-8.55-11.05 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Προστάτης οικογένειας. 6.30-8.45-11.00 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Τζέιμς Μποντ 007: Το αύριο ποτέ δεν πεθαίνει. 5.20-7.50-10.20 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Εραστές για
μια νύχτα. 6.30-8.45-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Το υποβρύχιο. 6.30-10.10 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Το παιχνίδι. 5.15-7.45-10.15 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Εραστές για
μία νύχτα. 6.45-8.55-11.00 μ.μ.

ΑΤΤΙΚΟΝ RENAULT (Οδ. Σταδίου ~ 3228.821 Dolby Digital Air Condition). Η
παγοθύελλα. 6.00-8.15-10.30 μ.μ.

ΑΦΑΙΑ (Καλλιθέα ~ 9595.534 Dolby Stereo). Το υποβρύχιο. 7.20-11.10 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Ο γκαφατζής της ζούγκλας
(Κ.). 10.45-13.00-15.15-17.30-19.45-22.15-00.45.

VILLAGE CENTRE Αίθουσα 2. Ο ψευταράς (Κ). Παρ.-Σάβ.:
11.30-13.45-16.00-18.15-20.30-22.45-01.15. Κυρ.-Πέμ.: 11.15-13.45-16.00-18.15-20.30-22.45-01.15.

VILLAGE CENTRE Αίθουσα 3. Μόνος στο σπίτι 3 (Κ.).
12.00-14.30-17.00-19.30-22.00. Άντρες με τα όλα τους. Κάθε μέρα 00.30 π.μ.

VILLAGE CENTRE Αίθουσα 4. Τζέιμς Μποντ 007: Το αύριο ποτέ δεν πεθαίνει.
Παρ.-Σάβ.: 12.30-15.00-17.30-20.00-22.30-01.00. Κυρ.-Πέμ.: 11.30-14.00-16.30-19.00-21.30-00.00.

VILLAGE CENTRE Αίθουσα 5. Προστάτης οικογένειας. 13.00-15.30-18.00-20.30-23.00-01.30.

VILLAGE CENTRE Αίθουσα 6. Εραστές για μια νύχτα. Παρ.-Σάβ.:
19.00-21.20-23.40-02.00. Κυρ.-Πέμ.: 18.40-21.00-23.20-01.40. Ηρακλής - Πέρα
από τον μύθο. Παρ.-Σάβ.: 10.40-12.40-14.45-16.45. Κυρ.-Πέμ.: 10.40-12.40-14.40-16.40.

VILLAGE CENTRE Αίθουσα 7. Θεωρίες συνωμοσίας. 12.45-15.45-18.45-21.45-00.45.

VILLAGE CENTRE Αίθουσα 8. Το παιχνίδι. Παρ.-Σάβ.:
11.45-14.30-17.15-20.15-23.00-01.45. Κυρ.-Πέμ.: 11.30-14.15-17.00-19.45-22.45-00.30.

VILLAGE CENTRE Αίθουσα 9. Τζέιμς Μποντ 007: Το αύριο ποτέ δεν πεθαίνει.
Παρ.-Σάβ.: 11.00-13.30-16.00-18.30-21.00-23.30-02.00. Κυρ.-Πέμ.: 12.30-15.00-17.30-20.00-22.30-01.00.

VILLAGE CENTRE Αίθουσα 10. Μοιραία βλάβη. Παρ.-Σάβ.:
11.15-13.30-15.45-18.15-20.45-23.15-01.30. Κυρ.-Πέμ.: 11.15-13.30-15.45-18.15-20.45-23.15-01.40.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Το παιχνίδι. 6.00-8.30-11.00 μ.μ. Ηρακλής ­ Πέρα από τον
μύθο. Παρ.-Κυρ. ώρα 4.20 μ.μ. Κυρ. 12.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα).
Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Η παγοθύελλα. 6.20-8.40-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Το παιχνίδι. 5.30-8.00-10.30 μ.μ. Ηρακλής ­ Πέρα από τον μύθο. Σάβ. 3.40 μ.μ.
Κυρ. 12.00-3.40 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Διαλύοντας τον Χάρι.
6.30-8.30-10.30 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Εραστές για μια νύχτα. 6.20-8.30-10.40 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΕΥΑ (Εμπεδοκλέους 121 Παγκράτι, Άγ. Αρτέμιος ~ 7629.215). Air Force One.
6.00-8.15-10.30 μ.μ.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Το παιχνίδι.
6.00-8.30-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Προστάτης οικογένειας. 6.30-8.45-11.00 μ.μ.

INTEAL ARAMIS (Πανεπ/μίου 46 ~ 3826.720 Dolby Digital). Το παιχνίδι.
5.10-7.50-10.30 μ.μ. Ηρακλής ­ Πέρα από τον μύθο. Παρ.-Κυρ. ώρα 3.30 μ.μ. Σάβ.
01.00 π.μ.: Το παιχνίδι.

INTEAL ΜΑΡΟΥΣΙ ARAMIS (Λεωφόρος Κηφισίας 215 ~ 6129.169 Dolby Stereo).
Διαλύοντας τον Χάρι. 6.30-8.30-10.30 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Η παγοθύελλα. 8.40-11.00 μ.μ. Δευτ. ώρα 6.30-8.50-11.00 μ.μ. Μόνος στο σπίτι
3. Παρ.-Κυρ. 4.30-6.30 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Εραστές για μια νύχτα.
5.45-8.10-10.50 μ.μ. Ηρακλής - Πέρα από τον μύθο. Ώρα 4.00 μ.μ. Κυρ.
12.00-4.00 μ.μ.

ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Θεωρίες συνωμοσίας.
4.30-7.20-10.30 μ.μ. 
ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Το παιχνίδι. 4.45-7.30-10.40 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo)
Προστάτης οικογένειας. 8.45-11.00 μ.μ. Δευτ. από 6.30 μ.μ. Μόνος στο σπίτι 3.
Παρ.-Κυρ. 4.30-6.30 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Λος Άντζελες
εμπιστευτικό. 5.20-8.00-10.45 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Μοιραία βλάβη.
7.00-9.00-11.00 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Διαλύοντας τον
Χάρι. 6.30-8.30-10.30 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Εραστές για μια νύχτα.
6.10-8.20-10.30 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo).
Εραστές για μια νύχτα. 6.00-8.10-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Μοιραία βλάβη.
7.00-9.00-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Θεωρίες συνωμοσίας.
5.30-8.20-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Διαλύοντας τον Χάρι. 6.50-8.50-10.50 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Το παιχνίδι.
6.00-8.30-11.00 μ.μ. Ηρακλής - Πέρα από το μύθο. Παρ.-Κυρ. ώρα 4.30 μ.μ.

ΠΑΛΑΣ (Παγκράτι ~ 7515.434, Dolby Stereo). Ο ψευταράς (Κ.).
5.20-7.10-9.05-11.00 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Διαλύοντας τον Χάρι. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Το παιχνίδι. 5.30-8.00-10.30 μ.μ. Ηρακλής ­ Πέρα από τον μύθο.
Παρ.-Κυρ. ώρα 4.00 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Μοιραία βλάβη.
6.30-8.30-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Το παιχνίδι. 6.00-8.30-11.00 μ.μ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Εραστές για μια νύχτα. 4.00-6.00-8.10-10.20 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο ~ 2826.873, 2825.607, Dolby Stereo Digital SR).
Το παιχνίδι. 5.15-7.45-10.15 μ.μ. Ηρακλής - Πέρα από τον μύθο. Σάβ. ώρα 4.00
μ.μ. Κυρ. 11.30 π.μ. - 4.00 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο ~ 2826.873, 2825.607, Dolby Stereo Digital SR).
Προστάτης οικογένειας. 6.30-8.45-11.00 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Διαλύοντας τον Χάρι. 7.00-9.00-11.00 μ.μ.

ΦΑΛΗΡΟ 1 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Το παιχνίδι. 5.50-8.20-10.50 μ.μ.

ΦΑΛΗΡΟ 2 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Διαλύοντας τον Χάρι. 6.40-8.40-10.40 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (Περιστέρι ~ 5711.105 Dolby Stereo). Προστάτης οικογένειας. 8.15-10.25
μ.μ. Δευτ. από 6.00 μ.μ. Μόνος στο σπίτι 3. Παρ.-Κυρ. ώρα 6.00 μ.μ.

*

ΗΜΙΚΕΝΤΡΙΚΟΙ

ΑΝΤΑΜΣ (Αιγάλεω ~ 5989.226 Dolby Stereo). Ο ψευταράς (Κ.). 6.00-8.10-10.15 μ.μ.

ΒΥΖΑΝΤΙΟ (Αιγάλεω ~ 5985.071). Το παιχνίδι. 5.30-8.00-10.30 μ.μ.

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222, ~
7793.515-18). Μόνο Τρίτη ώρα 9.00 μ.μ.: Ακατόνε.

*

ΠΡΟΑΣΤΙΩΝ

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Το πέμπτο
στοιχείο. 7.00-9.30 μ.μ.

ΛΕΣΧΗ ΦΙΛΩΝ ΚΙΝ/ΦΟΥ ΒΟΡΕΙΑΣ ΑΤΤΙΚΗΣ (Αγ. Στεφάνου - Δημαρχείο). Μόνο Κυριακή.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Con Air -
Απόδραση στον αέρα. 6.00-8.00-10.15 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Το πέμπτο στοιχείο.
7.00-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246441). Κραυγή αγωνίας.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Ηρακλής -
Πέρα από τον μύθο (Κ.). 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα ~ 4640.408). Ηρακλής - Πέρα από τον μύθο (Κ.). 5.00-7.15-9.30 μ.μ.

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Προστάτης
οικογένειας. 8.00-10.15 μ.μ. Δευτ. από ώρα 5.45 μ.μ. Μόνος στο σπίτι 3.
Παρ.-Κυρ. 4.00-6.00 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Το παιχνίδι. 5.15-7.45-10.15 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453). Λος
Άντζελες εμπιστευτικό. 8.15-10.45 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453).
Λος Άντζελες εμπιστευτικό. 8.15-10.45 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Bean - Η υπέρτατη ταινία καταστροφής (Κ.). Δευτ.: Βαλκανιζατέr.

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Ο γκαφατζής της ζούγκλας
(Κ.). 6.10-8.10-10.10 μ.μ.

ΔΗΜΟΤΙΚΟΣ ΜΟΣΧΑΤΟΥ ΚΙΝ/ΦΟΣ ΣΙΝΕ ΚΗΠΟΣ (Ηλεκτρικός σταθμός ~ 4816.276). Σάβ.
5.00 μ.μ., Κυρ. 6.00 μ.μ.: Ο Τζίμης και το γιγαντοροδάκινο.

ΖΕΑ (Πασαλιμάνι ~ 4521.388 Dolby Stereo Air Condition). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Ένα κουτί γεμάτο φεγγαρόφωτο (Κ.). Σάβ. 8.00-10.00 μ.μ. Κυρ.
6.00-8.10-10.00 μ.μ. Σαμψών και Σάλλυ: Σάβ. 4.00-6.00 μ.μ. Κυρ. 11.00 π.μ. -
4.00 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Μοιραία βλάβη. 6.30-8.30-10.30 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Εραστές για μια νύχτα.
6.10-8.20-10.30 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Ο μικρός Κόλια.
6.00-8.00-10.00 μ.μ.

*

ΘΕΣΣΑΛΟΝΙΚΗΣ

Α' ΠΡΟΒΟΛΗΣ

ΧΕΙΜΕΡΙΝΟΙ

ΑΘΗΝΑΙΟΝ (~ 832.060 Dolby Stereo). Εραστές για μια νύχτα. 5.00-7.00-9.00-11.00 μ.μ.

ΑΛΕΞΑΝΔΡΟΣ (~ 257.255 Dolby Stereo). Απογεμαυτινές κάθε μέρα στις 6 μ.μ.:
Ελευθερώστε τον Γουίλι Νο 3. 5.15-7.00. Βραδινές: Μοιραία βλάβη.
7.30-9.15-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Τζέιμς Μποντ 007: Το αύριο
ποτέ δεν πεθαίνει. 6.00-8.30-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Εραστές για μια νύχτα.
5.00-7.00-9.00-11.00 μ.μ.

ΒΑΚΟΥΡΑ (~ 283.777 Dolby Stereo). Παγοθύελλα. 7.00-9.00-11.00 μ.μ.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Μοιραία βλάβη.

VILLAGE CENTRE Αίθουσα 2. Προστάτης οικογένειας / Εραστές για μια νύχτα.

VILLAGE CENTRE Αίθουσα 3. Μόνος στο σπίτι 3 / Full Monty (μεταμεσονύκτια).

VILLAGE CENTRE Αίθουσα 4. Ο γκαφατζής της ζούγκλας.

VILLAGE CENTRE Αίθουσα 5. Τζέιμς Μποντ 007: Το αύριο ποτέ δεν πεθαίνει.

VILLAGE CENTRE Αίθουσα 6. Ο ψευταράς.

VILLAGE CENTRE Αίθουσα 7. Τζέιμς Μποντ 007: Το αύριο ποτέ δεν πεθαίνει.

VILLAGE CENTRE Αίθουσα 8. Θεωρίες συνωμοσίας.

VILLAGE CENTRE Αίθουσα 9. Ο Ηρακλής πέρα από τον μύθο / Το παιχνίδι - The Game.

ΓΑΛΑΞΙΑΣ (~ 817.010 Dolby Stereo). Ο ψευταράς. 5.30-7.20-9.10-11.00 μ.μ.

ΕΓΝΑΤΙΑ (~ 225.172 Dolby Digital). Προστάτης οικογένειας. 7.00-9.00-11.00 μ.μ.

ΕΣΠΕΡΟΣ 1 (~ 235.304 και 265.544 Dolby Stereo). Το παιχνίδι - The Game.
6.00-8.30-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Απογευματινές: Ο γκαφατζής της
ζούγκλας. 4.30-6.30 μ.μ. Βραδινές: Εραστές για μια νύχτα. 9.00-11.00 μ.μ.

ΚΑΠΙΤΟΛ (~ 815.570 Dolby Stereo). Μόνος στο σπίτι 3. 5.00-7.00 μ.μ. Βραδινές:
Θεωρίες Συνωμοσίας. 8.45-11.00 μ.μ.

ΚΟΛΟΣΣΑΙΟΝ (~ 831.565). Τζέιμς Μποντ 007: Το αύριο ποτέ δεν πεθαίνει.
6.00-8.30-11.00 μ.μ.

ΛΑΟΥΡΑ (~ 819.935 Dolby Stereo). Πυροβολημένο ψάρι. 6.40-8.50-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Απογευματινές: Ο Ηρακλής πέρα από τον
μύθο (στα ελληνικά 5.00). Βραδινές: Άννα Καρένινα. 7.00-9.00-11.00 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Προστάτης οικογένειας. 6.30-8.30-10.30 μ.μ.

ΝΑΥΑΡΙΝΟΝ (~ 225.152 Dolby Stereo). Απογευματινές. Μόνος στο σπίτι 3.
5.00-6.45 μ.μ. Βραδινές: Επτά χρόνια στο Θιβέτ. 8.30-11.00 μ.μ.

ΟΛΥΜΠΙΑΣ (~ 217.336). Θέατρο: Θίασος Γιώργου Πάντζα με την κωμωδία:
«Ένας υπέροχος κερατάς».

ΠΑΛΛΑΣ (~ 278.515 Dolby Stereo). Ο Ηρακλής πέρα από τον μύθο (στα ελληνικά
4.30). Βραδινές: Το παιχνίδι - The Game. (6.00-8.30-11.00).

ΡΑΔΙΟ ΣΙΤΥ (~ 824.970 Digital Sound). Ο Ηρακλής πέρα από τον μύθο (στα
ελληνικά Παρ.: 4.30, Σάββατο: 3.00-4.30, Κυριακή: 11.00-3.00-4.30. Βραδινές:
Το παιχνίδι - The Game. 6.00-8.30-11.00.

ΤΙΤΑΝΙΑ 1 (~ 520.040 Οδός Λαγκαδά). Το παιχνίδι - The Game.
3.30-6.00-8.30-11.00 μ.μ.

ΤΙΤΑΝΙΑ 2 (~ 520.040 Οδός Λαγκαδά). Ο Ηρακλής πέρα από τον μύθο. 3.00-5.00
μ.μ. Βραδινές: Ο γκαφατζής της ζούγκλας. 7.00-9.00-11.00 μ.μ.

ΦΑΡΓΚΑΝΗ (~ 213.929 Dolby Stereo). Διαλύοντας τον Χάρι. 7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: P14</CAT>
<ED>
Κωδικός άρθρου: A16035P141</ED>
<ID>
ID:134457

</ID><URL>http://ta-nea.dolnet.gr/neaweb/neafile.print_unique?e=A&f=16035&m=P14&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ </H2>
Η Μαρίνα Βλαντί στο φιλμ «Άνεμος στη πόλη» του Πέτρου Σεβαστίκογλου

«ΕΡΑΣΤΕΣ ΓΙΑ ΜΙΑ ΝΥΧΤΑ»: Αισθηματική κομεντί με τον έρωτα να χαράσσει
το σωστό δρόμο στη ζωή τεσσάρων ανθρώπων. Του Μάικ Φίγκις. Με τους: Γουέσλι
Σνάιπς, Ναστάζια Κίνσκι, Ρόμπερτ Ντάουνι Τζούνιορ, Κάιλ Μακ Λάχλαν. [Agora,
Αίγλη, Αλεξάνδρα (Πατ.), Άτταλος, Village Centre 6, Έμπασσυ, Κηφισιά 1,
Μετάλλιον, Μπροντγουαίη, Τιτάνια, Χάιλάιφ].

«ΤΖΕΪΜΣ ΜΠΟΝΤ ΠΡΑΚΤΩΡ 007: ΤΟ ΑΥΡΙΟ ΠΟΤΕ ΔΕΝ ΠΕΘΑΙΝΕΙ»: Η 18η ταινία
της θρυλικής ­ και χρυσοφόρας για τους παραγωγούς ­ σειράς του 007, που αυτή
τη φορά τα βάζει μ' έναν βαρόνο των ΜΜΕ. Του Ρότζερ Σπότισγουντ, με τον Πιρς
Μπρόσναν για δεύτερη φορά ως Τζέιμς Μποντ και ο καλύτερος μετά τον Σον Κόνερι.
(Αελλώ, Άνεσις, Αστέρια, Μαρούσι 2, Άστορ, Village Centre 4, 9, Γλυφάδα,
Ετουάλ, Νανά).

«ΤΟ ΠΑΙΧΝΙΔΙ»: Θρίλερ για την «απώλεια του ελέγχου» από το σκηνοθέτη
του «Seven», Ντέιβιντ Φίντσερ. Με τους: Μάικλ Ντάγκλας, Σον Πεν. [Αθηνά
(Πατ.), Αλεξ. (Καλλ.), Άννα Ντορ, Ατλαντίς, Village Centre 8, Γαλαξίας, Ζίνα,
Ιντεάλ, Κηφισιά 3, Όσκαρ, Πτι Παλαί, Σπόρτιγκ, Τρία Αστέρια 1, Φάληρο 1,
Βυζάντιο, Αττικόν (Πειρ.)].

«ΑΝΕΜΟΣ ΣΤΗΝ ΠΟΛΗ»: «Τέλος» και «αρχή;» σε μια επαρχιακή πόλη της
Ρωσίας «μετά σοσιαλισμόν» μέσα από έναν περιπλανώμενο θίασο. Του Πέτρου
Σεβαστίκογλου, με πολλά βραβεία στο Φεστιβάλ Θεσσαλονίκης. Με την Μαρίνα
Βλαντί. (Αλφαβίλ).

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: P14</CAT>
<ED>
Κωδικός άρθρου: A16035P142</ED>
<ID>
ID:134500

</ID><URL>http://ta-nea.dolnet.gr/neaweb/neafile.print_unique?e=A&f=16035&m=P14&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ </H2>
ΟΡΙΖΟΝΤΙΑ

1. Τμήμα του Αιγαίου Πελάγους. 2. Ο τελευταίος βασιλιάς των
Βησιγότθων στην Ισπανία. 3. Ξενική κατάφαση. ­ Ηθικά επιμεμπτό.
4. Θέση ποδοσφαιριστή (ξεν.). ­ Επαναλαμβάνεται στις Δέκα Εντολές.
5. Βιβλική δεξαμενή ιαματικών υδάτων. 6. Οστό ενός άκρου μας. ­
Πολλοί οι ασφαλισμένοι του (αρχικά). 7. Πολωνός συνθέτης του 19ου
αιώνα. 8. Βιβλικός κριτής. ­ Κοινά λέγονται σουρβιές (αντίστρ.).
9. Λεπτό σιδερένιο φύλλο.

ΚΑΘΕΤΑ

1. Μπορεί να οδηγήσει σε εμβολή. 2. Κατά τους βυζαντινούς
χρόνους ονομαζόταν Κλειδί. ­ Όμοια γράμματα. 3. Παροδική τις
περισσότερες φορές. 4. Βυζαντινή μουσική νότα. ­ Δημιουργείται με
ειδικές αντλίες. 5. Αρχαία πόλη της Λέσβου. ­ Κινητό... μελανοδοχείο
(καθ.). 6. Νευρικά τα αίτιά του (αντίστρ.). ­ Ενέπνευσε στον Ρίτσο
μία... συμφωνία. 7. Συμβολική λέξη της νεώτερης ιστορίας μας. ­ Οι
τελευταίοι ψαλμοί του Δαβίδ. 8. Αχώριστο μόριο ελληνικών λέξεων.
9. Άδεια... δεν στέκουν.

ΛΥΣΗ (9/1/98)

ΟΡΙΖΟΝΤΙΑ: 1. ΚΑΒΑΛΙΕΡΟ 2. ΑΔΑΜΑΝΤΕΣ 3. ΒΕΛΟ - ΕΜΑ
4. ΑΚΑΝΘΑ 5. ΦΑΚΙΡΗΔΕΣ 6. ΟΣΗ - ΡΟΛΟ 7. ΣΤΥΛΟ -
ΝΟΥ 8. ΔΥΤΙΚΑ 9. ΤΣΑΚΑΛΙ. ΚΑΘΕΤΑ: 1. ΚΑΒΑΦΗΣ 2.
ΑΔΕΚΑΣΤΟΣ 3. ΒΑΛΑΚΟΥ 4. ΑΜΟΝΙ - ΛΑΚ 5. ΛΑ - ΡΘ - ΟΚΑ
6. ΙΝ - ΑΗΡ - ΙΛ 7. ΕΤΕ - ΔΟΝΤΙ 8. ΡΕΜΠΕΛΟΥ 9. ΟΣΑ
- ΣΟΥΔΑ.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: P14</CAT>
<ED>
Κωδικός άρθρου: A16035P143</ED>
<ID>
ID:134527

</ID><URL>http://ta-nea.dolnet.gr/neaweb/neafile.print_unique?e=A&f=16035&m=P14&aa=3</URL></REF>


Article

<CATEGORY>vin15</CATEGORY>

 <H5>ΓΙΑ ΠΑΙΔΙΑ
</H5><H2>ΘΕΑΤΡΑ
</H2><H2></H2>
ΑΘΗΝΑ (Δεριγνύ 10 ­ Πατησίων, ~ 82.38.698, 82.37.330). «Ταξίδι μιας μεγάλης
μέρας μέσα στη νύχτα» του Γ. Ο' Νιλ Λάσκαρη, Θεοδωρακόπουλος.

ΑΘΗΝΩΝ (Βουκουρεστίου 10 ­ Πανεπιστημίου, ~ 32.35.524). «Μικρές αλεπούδες» της
Λ. Χέλμαν Μαραγκού, Χρυσικάκος.

ΑΚΑΔΗΜΟΣ (Ιπποκράτους 17 ­ Ακαδημίας, ~ 36.25.119, 36.03.835). «Μπράβο
γιατρέ...» του Ρ. Κούνεϊ Ρώμας, Βλ. Κυριακίδης.

ΑΚΡΟΠΟΛ (Ιπποκράτους 9-11, ~ 36.43.700, 36.08.666). Αργεί.

ΑΛΙΚΗ (Αμερικής 4, ~ 32.44.146). «Το κλουβί με τις τρελές» του Ζ. Πουαρέ
Μουστάκας, Φωκάς.

ΑΛΚΥΟΝΙΣ (Ιουλιανού 42-46 ­ Αριστοτέλους, ~ 88.15.402). «Ντα» του Χ. Λέοναρντ
Μεσσάλας, Γλυκοφρύδη.

ΑΛΑΜΠΡΑ (Στουρνάρη 53, Πολυτεχνείο, ~52.27.497, 52.44.400). «Ποπ κορν» του Μπ.
Έλτον Τζώρτζογλου, Λογοθέτης.

ΑΛΦΑ (Στουρνάρη ­ Πατησίων, ~ 52.38.742). «Ορφέας και Ευρυδίκη» του Ζ. Ανούιγ
Γ. Βούρος, Σταθακοπούλου.

ΑΜΙΡΑΛ (Αμερικής 10, ~ 36.39.385). «Ο παππούς έχει πίεση» της Δ. Παπαδοπούλου
Δ. Παπαδοπούλου, Μητρούσης.

ΑΜΟΡΕ - ΕΞΩΣΤΗΣ (Πριγκηποννήσων 10, ~ 64.68.009). «Shopping and fucking» του
Μ. Ρέιβενχιλ Σκιαδαρέσης, Θ. Πάνου.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκηποννήσων 10, ~ 64.68.009). «Ιβάνοφ» του Α.
Τσέχοφ Γεωργακόπουλος, Σμυρναίου.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Απόψε αυτοσχεδιάζουμε» του Λ.
Πιραντέλο Ευαγγελάτος (σκηνοθ.), Τασοπούλου.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739). «Σε φιλώ στη μούρη» του Γ. Διαλεγμένου
Αναλυτή, Ρηγόπουλος.

ΑΝΟΙΞΗΣ (Γερμανικού 20, Μεταξουργείο, ~ 52.38.870). «Βόιτσεκ» του Γκ. Μπίχνερ
Μαργαρίτης, Δούζη.

ΑΝΟΙΧΤΟ (Κάλβου 70 - Γκύζη, ~ 64.45.749). «Προς Ελευσίνα» του Π. Μάτεσι Γ.
Μιχαηλίδης (σκηνοθ.), Χατζησάββας.

ΑΝΤΙΘΕΑΤΡΟ (Μοσχονησίων 36, πλατεία Αμερικής, ~ 85.61.168). «Οι δήμιοι στα
Σόδομα» (ντε Σαντ) των Μ. Ξενουδάκη - Κ. Πολυχρονοπούλου Ξενουδάκη, Πρωτονοταρίου.

ΑΠΛΟ ­ ΚΕΝΤΡΙΚΗ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Φεγγάρι για καταραμένους» του Γ. Ο' Νιλ Αντύπας
(σκηνοθ.), Λεμπεσόπουλος.

ΑΠΛΟ ­ ΝΕΑ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Μανέ, Χατζηπαναγιώτης.

ΑΠΟ ΜΗΧΑΝΗΣ (Ακαδήμου 13, Μεταξουργείο, ~ 52.35.716). «Φυλλωσιές» του Λ. Νορέν
Βαλαβανίδης, Κράλλη.

ΑΤΕΝΕΟΥΜ (Αμερικής 8, ~ 36.33.722). Αργεί.

ΑΤΤΙΣ (Λεωνίδου 7, Μεταξουργείο, ~ 52.26.260). «Ηρακλής» του Χ. Μίλερ
Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Σουίτα γενεθλίων» του Ρ. Χόντον Παπαναστασίου, Γεωργίτσης.

ΑΥΛΩΝΙΤΗ (Βουκουρεστίου 1, ~ 33.13.321-3). «Ποιος ανακάλυψε την Αμερική;» της
Χρ. Σπηλιώτη Σπηλιώτη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522). «Μπαμπάδες με ρούμι» των Θ. Παπαθανασίου -
Μ. Ρέππα Φασουλής, Ε. Γερασιμίδου.

ΒΕΜΠΟ (Καρόλου 18, ~ 52.21.767, 52.48.289). «Γκριζ» των Τζ. Τζέικομπς - Γ.
Κέισι Φραγκούλης, Βασιλοπούλου.

ΒΙΚΤΩΡΙΑ (Μαγνησίας 5 - 3ης Σεπτεμβρίου 119, ~ 82.33.125). «Καλή τύχη» του Γ.
Θεοδοσιάδη Σπαντίδας, Βλαντή.

ΒΡΕΤΑΝΙΑ (Πανεπιστημίου 7, ~ 32.21.579). «Τρομεροί γονείς» του Ζ. Κοκτό
Παναγιωτοπούλου, Παπακωνσταντίνου.

ΓΚΛΟΡΙΑ (Ιπποκράτους 7, ~ 36.09.400). «Αινιγματικές παραλλαγές» του Ερ.-Εμ.
Σμιτ Καρράς, Γ. Κυρίτσης.

ΔΑΝΔΟΥΛΑΚΗ (Αγίου Μελετίου 61Α - Πατησίων, ~ 86.40.414, 86.40.452).
Κεντρική Σκηνή. «Μάστερ κλας» του Τ. Μακ Νάλι Δανδουλάκη,
Σοντάκη. Δεύτερη Σκηνή. «Μια ξεχωριστή μέρα» των Ε. Σκόλα - Τζ.
Φαντόνι Βαγενά, Νινιός.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ ΜΕΛΙΝΑ ΜΕΡΚΟΥΡΗ (Αγίου Δημητρίου 55). Αργεί.

ΔΗΜΟΤΙΚΟ ΚΕΡΑΤΣΙΝΙΟΥ (Μικράς Ασίας 24 - Παπαναστασίου, πίσω από το Δημαρχείο,
~ 46.15.767, 46.35.009). Αργεί.

ΔΗΜΟΤΙΚΟ ΠΕΙΡΑΙΑ (Αγίου Κωνσταντίνου 4, ~ 41.94.550). «Θεοδώρα, η αγία των
φτωχών» της Μ. Ντενίση Ντενίση, Γαλανός.

ΔΙΑΝΑ (Ιπποκράτους 7, ~ 36.26.956). «Το βαλς των ταυρομάχων» του Ζ. Ανούιγ
Τσακίρογλου, Διαβάτη

ΔΙΑΥΛΟΣ (Δράκου 9, ~ 92.39.588). «Η κυρα-Κώσταινα» ­ «Συζυγική σκηνή» του Μ.
Μητσάκη Κολόζου, Αντωνιάδης.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42. 772). «Μαχαίρι
στο κόκαλο» του Κ. Μουρσελά Νιχωρίτη, Κατσάμπας.

ΔΙΟΝΥΣΙΑ (Αμερικής 10, ~ 36.12.500). «Προσοχή, δαγκώνει!», του Αλ. Γκέρνι
Ράντου, Μεντή.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). Ορχήστρα της Εθνικής Λυρικής
Σκηνής: συναυλία (Τετ.) «Λα μποέμ» του Τζ. Πουτσίνι (Παρ., Κυρ.) Βραδιά
μπαλέτου (Σάβ.) . Μουσικές Μεταμορφώσεις (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Οι εκατομμυριούχοι της Νάπολης» του Εντ. Ντε Φιλίπο Ληναίος, Γρηγοριάδου.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπέζος, Κρούσκα.

ΕΘΝΙΚΟ - ΝΕΑ ΣΚΗΝΗ ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~ 52.23.242,
52.33.322). «Ο Χάσης» του Δ. Γουζέλη. «Η γυναίκα της Ζάκυθος» (Σολωμός) του
Στ. Τσακίρη Στ. Κυριακίδης, Χατούπη.

28 (Μοσχονησίων 28, πλατεία Αμερικής, ~ 86.43.263, 86.56.853). «Τελευταία
απόδραση» του Μπ. Όουεν Μοντανάρη, Ε. Οικονόμου.

104 ΚΕΝΤΡΟ ΛΟΓΟΥ ΚΑΙ ΤΕΧΝΗΣ (Θεμιστοκλέους 104, ~ 38.02.056, 38.02.059).
«Μουσική, δύο άνθρωποι αγαπήθηκαν και...» της Μ. Ντιράς Ρικάκη (σκην.), Φέστα.

ΕΛΠΙΔΑΣ (Αριστοτέλους 53 - Σμύρνης, μεταξύ Ιουλιανού και Ηπείρου, ~
82.29.030). «Ο αρχισιδηρουργός» (Ονέ) της Έλ. Τσαλδάρη Ντούζος, Τσαλδάρη.

ΕΛΥΖΕ (Νυμφαίου 12, 1η στάση Ιλίσια, ~ 77.82.354). Αργεί.

ΕΜΠΡΟΣ - ΕΠΑΝΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Ν. Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Αγγέλα» του Γ. Σεβαστίκογλου Μπαντής (σκηνοθ.), Ταχτσόγλου.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, ~ 34.65.634). «Ο μασκοφόρος» του
Χ. Κράουσερ Καβουκίδη, Κρομμύδας.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Γυάλινος ουρανός» του
Ντ. Χέαρ Βουτέρης, Δεκαβάλλα.

ΕΡΕΥΝΑΣ (Ιλισίων 21, Ζωγράφου ~ 77.80.826). «Αγάπη και κατανόηση» του Τζ.
Πένχολ Ποταμίτης, Καστανάς.

ΗΛΙΟΥ - ΚΑΤΩ ΧΩΡΟΣ (Φρυνίχου 10, Πλάκα ~ 32.31.591, 32.47.509). «Έξω, μπροστά
στην πόρτα» του Β. Μπόρχερτ Παπασπύρος, Δ. Βασιλειάδου.

ΗΜΕΡΑΣ - ΚΟΚΚΙΝΗ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~
69.29.090, 64.95.777). «Προ των Θερμοπυλών» του Π. Τακόπουλου Γιώρ.
Κυριακίδης, Γιαννικάκης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Μολιεριάδα» (Μολιέρος) των Ζ. Ζεραρντί - Α. Μοντζολή
Στυλιανοπούλου, Γιώρ. Κυριακίδης.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890). «Αρσενικό - θηλυκό»
του Α. Θωμόπουλου Α. Αντωνίου, Ν. Ασίκη.

ΘΕΑΤΡΟΚΙΝΗΣΗ (Ακαδήμου 13, κάθετος οδού Πειραιώς, έναντι πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΘΗΣΕΙΟΝ (Τουρναβίτου 7, ~ 32.55.444). Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). «Στο Μαντράς τη νύχτα
εκείνη» του Ε. Μανέ Βοζικιάδου, Στάγκος.

ΙΛΙΣΙΑ (Παπαδιαμαντοπούλου 4, ~ 72.16.317). «Ίκαρος - Αιφνίδια αποσυμπίεση»
του Κ. Ρήγου Χοροθέατρο «Οκτάνα».

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, ~ 72.50.657). Αργεί.

ΚΑΙΡΩΝ (Τσέλιου 10 - Σολιώτη, Αμπελόκηποι, πίσω από τον Άρειο Πάγο, ~
64.54.407). «Τότενφλος» του Χάρ. Μίλερ Βασιλικιώτη (σκηνοθ.), Σορμαΐνης.

ΚΑΙΣΑΡΙΑΝΗΣ (Κοιμήσεως Θεοτόκου 30, Καισαριανή, ~ 72.23.023). «Οι φυλακισμένοι
της κεντρικής λεωφόρου» του Ν. Σάιμον Κωνσταντινίδης, Παπανέστορος.

ΚΑΛΟΥΤΑ (Πατησίων 240, ~ 86.11.311, 86.75.588). «Οι αισιόδοξοι» του Γ.
Λαζαρίδη Γ. Βασιλείου, Βιδάλη.

ΚΑΡΕΖΗ (Ακαδημίας 3, ~ 36.36.144, 36.25.520). «Περιμένοντας τον Γκοντό» του Σ.
Μπέκετ Κώστας Καζάκος, Φιλιππίδης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Γράμμα στον Ορέστη» του Ι. Καμπανέλλη Δαφνής, Γκαβάκου.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Του Κουτρούλη ο γάμος» του Α.
Ρίζου - Ραγκαβή Μπέλλος, Στάικου.

ΚΝΩΣΣΟΣ (Κνωσσού 11, Πατησίων, στάση Καλλιφρονά, ~ 86.77.070, 86.24.463). «Οι
κούκλες» του Π. Γεωργιόπουλου Λ. Τσάγκας, Βαμβακίδης.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 ­ Πολυτεχνείου, ~ 88.12.846). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Το στοίχημα» του Κλ. Όντετς
Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 38.48.342). Αργεί.

ΜΑΣΚΕΣ (Λήθης 6 - Αγίου Μελετίου 107, ~ 86.12.509). «Ο φλύαρος» του Σ. Καρύδη
Χριστοφιλάκης (σκηνοθ.), Πελαΐδης.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασ. Σοφίας - Κόκκαλη, ~ 72.82.333). Αργεί.

ΜΕΛΙΝΑ (Βουκουρεστίου 3, ~ 32.13.685-6). «Ριάλιτι και σόου» του Π. Μέντη
Κούρκουλα, Πιτσούλη.

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). «Το μυστήριο της
Ίρμα Βεπ» του Τσ. Λάντλαμ Π. Μιχαηλίδης, Χατζηγιάννης.

ΜΙΝΩΑ (Πατησίων 91, ~ 82.32.578, 82.10.048). «Αθήνα 2000 με τα... τέσσερα» των
Α. Πυριόχου - Π. Χατζηκουτσέλη - Ντ. Σπυρόπουλου - Μ. Άνθη Πανοπούλου, Τριφύλλη.

ΜΟΥΣΟΥΡΗ (πλατεία Καρύκη 6, ~ 33.10.936). Κεντρική Σκηνή. «Κάτω από τη
σκάλα» του Τσ. Ντάιερ Μιχαλακόπουλος, Μοσχίδης. Δεύτερη Σκηνή.
«Να ζει κανείς ή να συζεί;» του Λ. Κάσλερ Βενιζελέα, Δ. Βογιατζής.

ΜΠΡΟΝΤΓΟΥΑΙΗ (Αγίου Μελετίου 61Α - Πατησίων, στοά Λάλη, ~ 86.20.231). «Μπλαντ
μπράδερς - Δεσμοί αίματος» του Γ. Ράσελ Κ. Σπυρόπουλος, Μπονάτσος.

ΝΕΟ ΕΛΛΗΝΙΚΟ (Δεληγιάννη 19 - Μπουμπουλίνας, πίσω από το Μουσείο, ~
82.53.489). «Νηρέας ο Βάρας» του Δ. Παπαχρήστου Γ. Αρμένης, Τζιραλίδου.

ΝΕΟΥ ΚΟΣΜΟΥ (Αντισθένους 7 - Θαρύπου, Φιξ, ~ 92.12.900). «Βρομιά» του Ρ.
Σνάιντερ Β. Θεοδωρόπουλος (σκην.), Μαρκουλάκης.

ΟΔΟΥ ΑΝΤΙΟΧΕΙΑΣ (Αντιοχείας 1 ­ Πιπίνου, ~ 88.32.050). Αργεί.

ΟΔΟΥ ΕΡΜΟΥ (Ερμού 106, Μοναστηράκι, τηλ.: 32.14.950, 86.40.555). «Το δωμάτιο
με τους μανδαρίνους» του Ρ. Τομά Μ. Ραζή, Χρυσούλης.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Γερτρούδη» του Γ.
Σέντεμπεργκ Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). Αργεί.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). Αργεί.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264).
«Εγχείρημα»: «Τρίπτυχο» του Θ. Βλάχου ­ «Το αόρατο που σε κοιτά» (Μ.
Ευσταθιάδη) του Α. Διαμαντή σε Θ. Βλάχος, Α. Διαμαντής.

ΠΕΙΡΑΜΑΤΙΚΟ ΤΗΣ ΠΟΛΗΣ (Σταδίου 4, ~ 32.22.035). «Προδομένη γυναίκα» της Σ. ντέ
Μποβουάρ Ζαβιτσιάνου, Ριάλδη.

ΠΕΡΟΚΕ (Οδυσσέως 2, πλατεία Καραϊσκάκη, Μεταξουργείο, ~ 52.32.132, 52.40.040).
«Ό,τι πείτε υπουργέ μου» του Ρ. Κούνεϊ Βουτσάς, Τσιβιλίκας.

ΠΟΛΙΤΕΙΑ (Σαρρή 40, Θησείο, ~ 33.10.663-4). Αργεί.

ΠΟΛΥΤΕΧΝΟ (Διγενή Ακρίτα 15 ­ Μαυρομιχάλη 157, ~ 64.34.700). «Βίος και
συνουσία» των Ντ. Φο ­ Φ. Ράμε, Κ. Μουρσελά Πιατάς, Κανελλοπούλου.

ΠΟΡΤΑ (Μεσογείων 59, ~ 77.11.333). «Άμλετ» του Ουίλ. Σαίξπηρ Κιμούλης, Μπεμπεδέλη.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.17.030). «Το λιοντάρι το
χειμώνα» του Τζ. Γκόλντμαν Βαλάκου, Χρ. Πολίτης.

ΡΟΕΣ - ΚΑΤΩ (Ιάκχου 14, Γκάζι, ~ 34.79.426). «Τούτο εστί το σώμα μου» της Σ.
Σπυράτου Χοροθέατρο «Ροές».

ΡΟΕΣ - ΠΑΝΩ (Ιάκχου 14, Γκάζι, ~ 34.79.426). «Ενοικιάζεται... εκτός απροόπτου»
του Δ. Αδάμη Αδάμης, Γεωργουσοπούλου.

ΣΗΜΕΙΟ (Χ. Τρικούπη 10, πίσω από την Πάντειο, Καλλιθέα, ~ 92.29.579). «Η
επιστροφή των Τσε» του Γ. Χρυσούλη Ν. Διαμαντής (σκηνοθ.), Ι. Μακρή.

ΣΤΑΘΜΟΣ (Β. Ουγκώ 55, παραπλεύρως του «Περοκέ», πλατεία Καραϊσκάκη, ~
52.22.656). «Ενυδρείο» του Κ. Μουρσελά Τ. Χαλκιάς, Διδασκάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). «Η φυλακή του Όλι» του
Έντ. Μποντ Θ. Παπαγεωργίου, Πρωτοψάλτη.

ΣΥΓΧΡΟΝΟ ΑΘΗΝΑΣ (Ευμολπιδών 41, Γκάζι, ~ 34.67.095). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). «Μορφές από το
έργο του Βιζυηνού» της Α. Κοκκίνου Κοκκίνου.

ΤΕΧΝΗΣ ΚΑΡΟΛΟΣ ΚΟΥΝ (Φρυνίχου 14 - Διονυσίου Αρεοπαγίτου, ~ 32.36.732,
32.22.464). «Χάπι εντ» των Ντ. Λέιν - Μπ. Μπρεχτ - Βάιλ Γέρου, Τ. Αποστόλου.

ΤΕΧΝΗΣ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Μια συνάντηση κάπου
άλλου» του Ι. Καμπανέλλη Κουγιουμτζής (σκηνοθ.), Προύσαλης.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Κρίμα που είναι πόρνη»
του Τζ. Φορντ Κακλέας (σκηνοθ.), Αστεριάδη.

ΤΕΧΝΟΧΩΡΟΣ ΥΠΟ ΣΚΙΑΝ (Μαυρομιχάλη 161 ­ Ξιφίου 14, ~ 64.20.522). «Αγρίμια τη
νύχτα» του Μ. Αζαμά Κωτσής (σκηνοθ.), Ανδριώτης.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Αγν. Οσιέτσκα Λύγαρη, Νάτσιος.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. ΜακΝτόναλντ Κουνελάκη, Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). «Ιστορίες σοφίας της Ανατολής» του Σ.
Πελασγού Πελασγός ­ «Τ' αερικά στο ρέμα» του Σ. Πελασγού Πελασγός.

ΧΑΤΖΗΧΡΗΣΤΟΥ (Πανεπιστημίου 38, ~ 36.10.171, 36.27.248). «Αθάνατοι,...
ξεβράκωτοι και ωραίοι» των Κ. Παπαπέτρου - Γ. Γεωργίου Χατζηχρήστος, Γ. Μιχαλόπουλος.

ΑΘΗΝΑ Δεριγνύ 10 - Πατησίων, ~ 82.38.698, 82.37.330). «Υπηρέτης δύο αφεντάδων»
(Γκολντόνι) της Τ. Ζαχαριουδάκη Ζαχαριουδάκη.

ΑΘΗΝΑΪΚΟ ΔΗΜΟΤΙΚΟ (Τιμοκρέοντος 6, πίσω από τον Άγιο Σώστη, ~ 93.44.131,
93.44.818, 36.12.461). «Υπηρέτρια κυρά» του Τζ. Μπ. Περγκολέζι Εθνική
Λυρική Σκηνή.

ΑΚΑΔΗΜΟΣ (Ιπποκράτους 17 - Ακαδημίας, ~ 36.25.119, 36.03.835). «Η Σταχτοπούτα,
το πριγκιπόπουλο και ο κλόουν» του Γ. Δρόση Σ. Θεοδωρόπουλος.

ΑΛΙΚΗ (Αμερικής 4, ~ 32.44.146. «Τουραντό» (Γκότσι) του Γ. Καλατζόπουλου Καλατζόπουλος.

ΑΛΑΜΠΡΑ (Στουρνάρη 53, Πολυτεχνείο, ~ 52.27.497, 52.44.400). Αργεί.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Όλιβερ Τουίστ»
(Ντίκενς) του Γ. Μεσσάλα Μεσσάλας.

ΑΜΠΕΣΕ (Βουλιαγμένης 130, Νέος Κόσμος, ~ 90.11.063). «Τα τρομερά δίδυμα κι ο
κλόουν Φραντζόλας» της Β. Γεωρέττη Γεωρέττη.

ΑΜΦΙΘΕΑΤΡΟ ΓΥΜΝΑΣΙΟΥ - ΛΥΚΕΙΟΥ ΠΑΛΑΙΟΥ ΖΩΓΡΑΦΟΥ (Κρίνων 26 πεζόδρομος, ~
77.08.627, 74.88.731). Καραγκιόζης Καρελλάς.

ΑΝΔΟΡΑ (Σεβαστουπόλεως 117, ~ 64.80.796, 64.98.631). «Η Παναγία των Παρισίων»
(Ουγκώ) της Τζ. Στασινοπούλου Τζ. Στασινοπούλου.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Μπάρμπι, Μπάτμαν και τα σκυλάκια της Δαλματίας» της Μ. Αναιρούση - Κουρτζίδου Αναιρούση.

ΒΡΕΤΑΝΙΑ (Πανεπιστημίου 7, ~ 32.21.579). «Ο Κοντορεβυθούλης και ο χαζός...
δράκος» του Γ. Κόκκινου Γ. Κόκκινος.

ΓΚΛΟΡΙΑ (Ιπποκράτους 7, Ακαδημίας, ~ 36.09.400). «Ο μικρός πρίγκιπας» (Σεντ
Εξιπερί) του Δ. Μολυβιάτη Μολυβιάτης.

ΔΕΣΥΛΑ (Ησαΐα Σαλώνων 4, πλατεία Γκύζη, ~ 64.30.739). Καραγκιόζης Κ. Δεσύλλας.

ΔΗΜΟΤΙΚΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101).
«Τα ρούχα του βασιλιά» του Γ. Καλατζόπουλου Θεατρικό Εργαστήρι Πνευματικού
Κέντρου Δήμου Ταύρου.

ΔΗΜΟΤΙΚΟ ΚΑΛΛΙΘΕΑΣ (Κρέμου 123 - Φιλαρέτου, ~ 95.87.715). «Παραμυθιάδα» του Δ.
Σεϊτάνη Σεϊτάνης.

ΔΗΜΟΤΙΚΟ ΠΕΙΡΑΙΑ (Πλατεία Δημοτικού Θεάτρου, ~ 41.94.550, 41.94.503). «Όνειρο
ηλεκτρονικής νύχτας» του Γ. Καλατζόπουλου Καλατζόπουλος.

ΔΙΑΝΑ (Ιπποκράτους 7, ~ 36.26.956). «Ο Ηρακλής κι εγώ» του Κ. Μακέδου Σ. Μαρτίνος.

ΕΘΝΙΚΟ - ΠΑΞΙΝΟΥ - ΠΑΙΔΙΚΟ ΣΤΕΚΙ (Πανεπιστημίου 48, ~ 33.01.881).
«Εκκλησιάζουσες» (Αριστοφάνης) της Κ. Ρουγγέρη Ρουγγέρη.

ΕΛΥΖΕ (Νυμφαίου 12, Ιλίσια, ~ 77.82.354, 77.71.766). «Ορφέας και Ευρυδίκη» της
Μ. Κυριάκη Τζ. Φωτίου.

ΕΡΕΥΝΑΣ (Ιλισίων 21, Ζωγράφου, ~ 77.80.826). «Το λουρί του Σωκράτη» του Δ.
Ποταμίτη Ποταμίτης.

ΗΛΙΟΥ (Φρυνίχου 10, Πλάκα, ~ 32.31.591, 32.47.509). «Μόγλης» (Κίπλινγκ) των Δ.
Βασιλειάδου - Α. Παπασπύρου Α. Παπασπύρου.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Το αθάνατο νερό» των Α. Σωτρίνη - Μ. Κυριάκη Κουρετζής.

ΘΥΜΕΛΗ (Μοσχονησίων 32 - πλατεία Αμερικής, ~ 86.57.677). «Η βασίλισσα του
χιονιού» (Άντερσεν) της Ε. Βοζικιάδου Βοζικιάδου.

ΙΔΕΟΘΕΑΤΡΟΝ (Στουρνάρη 57, ~ 52.37.543). «Ομήρου παιδεία» του Α. Αναστασάκη Αναστασάκης.

ΚΑΛΟΥΤΑ (Πατησίων 240, ~ 86.11.311, 86.75.588). «Το αστερόπαιδο» (Ουάιλντ) του
Γ. Φρατζεσκάκη Φρατζεσκάκης.

ΚΑΡΕΖΗ (Ακαδημίας 3, ~ 36.36.144, 36.25.520). «Τρεις σωματοφύλακες και μισός»
(Δουμάς) της Μ. Παναγιωτοπούλου Π. Χαϊκάλης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Ο
μάγος του Οζ» (Μπάουμ) του «Θιάσου '81» «Θίασος '81».

ΜΙΝΩΑ (Πατησίων 91, ~ 82.10.048, 82.32.578). «Ταξίδι στη χώρα των πουλιών»
(Αριστοφάνης) της Κ. Ιγερινού Μπενέκου.

ΜΟΥΣΟΥΡΗ (Πλατεία Καρύκη 6, ~ 33.10.936). «Η σχολή των πειρατών» των Α.
Παυλίδη - Φ. Πετρίδη Παυλίδης.

ΜΠΡΟΝΤΓΟΥΑΙΗ (Αγίου Μελετίου 61Α ­ Πατησίων, στοά Πάλη, ~ 86.20.231). «Ο
κλέφτης της Βαγδάτης» της Μ. Σακκά Λιοντής.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, ~ 65.40.260). «Δαίδαλος και Ίκαρος»
του Γ. Κουλάκη Πρέκας, Βαρδαξή.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (πλατεία Μεταμορφώσεως, ~ 41.31.226,
48.16.276). Καραγκιόζης Αθανασίου.

ΠΟΛΙΤΕΙΑ (Σαρρή 40, Θησείο, ~ 33.10.663-4). «Το ωραιότερο γέλιο του κόσμου»
του Λ. Κρητικού Δρίνη.

ΠΟΡΤΑ (Μεσογείων 59, ~ 77.11.333). «Ελίζα» της Ξ. Καλογεροπούλου Καλογεροπούλου.

ΡΑΔΙΟ ΣΙΤΥ (Πατησίων 240, ~ 86.24.055, 86.74.832). «Ο Ηρακλής και οι άθλοι
του» της Μ. Γκρέκο Α. Γκρέκο.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.18.973). «Όλιβερ Τουίστ»
(Ντίκενς) της Ν. Νικολάου «Θίασος '81».

ΣΠΥΡΟΠΟΥΛΟΥ (Έρσης 9 - Λαμπρινής, πλατεία Λαμπρινής, Γαλάτσι, ~ 29.32.000,
26.29.046). Καραγκιόζης - Κουκλοθέατρο Θ. Σπυρόπουλος.

ΣΤΑΘΜΟΣ (Β. Ουγκώ 55, παραπλεύρως του «Περοκέ», πλατεία Καραϊσκάκη, ~
52.22.656). «Όνειρα παιδιών» του Ντ. Σπυρόπουλου Τσακάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). «Ένα δέντρο μεγαλώνει στο
Μπρούκλιν» (Σμιθ) του Π. Μέντη Πρωτοψάλτη.

ΤΡΙΑΝΟΝ (Κοδριγκτώνος 21 - Πατησίων, ~ 86.79.535). «Το ταξίδι του κόσμου σε
ογδόντα ημέρες» (Βερν) του Ν. Καμτσή Καμτσής.

ΤΡΙΑΝΤΑΦΥΛΛΙΔΗ (Καπνοκοπτηρίου 8 - Στουρνάρη 44, ~ 82.27.185). «Ηχώ και
Νάρκισσος» της Ν. Τριανταφυλλίδη Τριανταφυλλίδη.

ΧΑΝ ΚΗΦΙΣΙΑΣ (Τατοΐου 1, πίσω από το σταθμό του Ηλεκτρικού, ~ 80.11.610).
Εναλλάξ: «Η μυλωνοπούλα και ο νάνος Ρουμπεστίνσκεν» του Λ. Αποστολίδη ­ «Το
αηδόνι και ο αυτοκράτορας» (Άντερσεν) του Λ. Αποστολίδη Μαριονέτες Λ. Αποστολίδη.

ΧΑΤΖΗΧΡΗΣΤΟΥ (Πανεπιστημίου 38, ~ 36.27.248, 38.10.171). Καραγκιόζης Π. Καπετανίδης.

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: P15</CAT>
<ED>
Κωδικός άρθρου: A16035P151</ED>
<ID>
ID:134458

</ID><URL>http://ta-nea.dolnet.gr/neaweb/neafile.print_unique?e=A&f=16035&m=P15&aa=1</URL></REF>


Article

<CATEGORY>vin09</CATEGORY>

 <H5>«Προδομένη Γυναίκα»
</H5><H2>ΘΕΑΤΡΟκριτική
</H2>
<AUTHOR>ΑΛΚ. ΜΑΡΓΑΡΙΤΗΣ</AUTHOR>

<H3></H3>Το Πειραματικό Θέατρο της Πόλης. Φιλοδόξησε να μας μεταφέρει στο Παρίσι.
Για τη μεγάλη «σαλονίστικη» σκηνή του. Μας υποδέχεται με γαλλικές
«καντσονέτες». Τραγουδισμένες από διάσημες τραγουδίστριες. Αλλά και
τραγουδιστές. Που μας συνοδεύουν έως το τέλος της παράστασης. Σκηνική έκφραση
της Γαλλίας. Προ, κατά, μετά τον Β' Παγκόσμιο Πόλεμο. Η φυσιογνωμία τής Σιμόν
ντε Μποβουάρ. 1908-1986. Καθιερωμένη με τις φιλοσοφικές και φιλολογικές
σπουδές της. Αλλά ιδίως προβληθείσα. Με τον δεσμό της και τη συνεργασία της.
Με τον Σαρτρ. Η σκηνική παρουσίαση. Τριών μονολόγων της. Γραμμένων το 1967.
Δεν μας ευρίσκει σύμφωνους. Η στήλη αυτή είχε πάντοτε τις αντιρρήσεις της. Για
την καταλληλότητα. Για το θέατρο. Κειμένων άλλης δομής. Βεβαίως εδώ.
Υπάρχει... «ελαφρυντικό». Τα κείμενα έμειναν στην πρόζα τους. Χωρίς
δραματοποίηση. Αλλά αυτό δεν αρκεί. Μπορούσε να είχε χρησιμοποιηθεί. Γνήσιο
θεατρικό της έργο. Φαίνεται ότι η δύσκολη αυτή επιλογή. Οφείλεται σε
«προσωπικές αναμνήσεις». Οι τρεις αυτοί μονόλογοι. Αποτελούν «εσωτερικά»
ψυχολογικά δράματα. Που απορρέουν από τη γυναικεία μοναξιά. Είτε
δημιουργούνται από εγκατάλειψη από συζύγους. Είτε από παιδιά. Νομίζουμε όμως
ότι ο ελληνικός τίτλος. Δεν αποδίδει με επάρκεια. Ούτε τον πρωτότυπο γαλλικό.
Ούτε το περιεχόμενο. Γιατί «προδοσία» υπάρχει στον δεύτερο και τρίτο μονόλογο.
Εγκατάλειψη από συζύγους. Στον πρώτο δεν υπάρχει. Είναι πολύ φυσικό. Όταν
μεγαλώσει ένας γιος. Να προσκολληθεί σε άλλη γυναίκα. Που ενδεχομένως να γίνει
μάλιστα και σύζυγός του. Σε καλύτερη απόδοση του πρωτοτύπου «Τσακισμένη
Γυναίκα». Την δύσκολη προσπάθεια. Σκηνικής ερμηνείας των κειμένων αυτών. Τρεις
καλλιτέχνιδες. Γενικής παιδείας και καθιερωμένης προϊστορίας. Εύα Κοταμανίδου,
Βέρα Ζαβιτσιάνου, Μαριέττα Ριάλδη. Ανέλαβαν. Και με την πολύτιμη συνεργασία.
Της Λούλας Αναγνωστάκη. Το ζητούμενο πέτυχε περισσότερο. Η Β. Ζαβιτσιάνου.
Έντιμη η διεκπεραίωση. Της Ε. Κοταμανίδου. Αλλά στην κατακλείδα της. Έδωσε την
εικόνα. Ανακουφιστικού τέλους μαθήματος! Η Μ. Ριάλδη είχε το πιο σύνθετο
κείμενο. Είχε την σκηνοθεσία. Είχε την οργάνωση του όλου θεάματος. Βάρος
υπερβολικό. Έδειχνε σαφώς «καμφθείσα».

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: P15</CAT>
<ED>
Κωδικός άρθρου: A16035P152</ED>
<ID>
ID:134486

</ID><URL>http://ta-nea.dolnet.gr/neaweb/neafile.print_unique?e=A&f=16035&m=P15&aa=2</URL></REF>


Article

<CATEGORY>vin09</CATEGORY>

 <H5>Madredeus, «Ο Paraiso» (ΕΜΙ)
</H5><H5>Caribbean Party (Putumayo World Music / Κίνησις)
</H5><H5></H5><H5>Cornershop, «When Ι was Born for the 7th time» (Virgin)
</H5><H5></H5><H5>Latino, Latino (Putumayo World Music / Κίνησις)
</H5><H5>Τραγούδια στον Αφρό
</H5><H2>Τραγούδια μακρινά ώς την Τζαμάικα
</H2><H2></H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Πόσο εξωτικό μπορεί να ακουστεί ένα τραγούδι; Όσο μία διαφήμιση στο CNN που σε
στέλνει κατ' ευθείαν από το τραπέζι των συσκέψεων στην άμμο της Καραϊβικής.

Η Τερέζα υψώνει τη φωνή της ώς τα ουράνια, ο Πέδρο σημαδεύει με την κιθάρα του
την καρδιά της παράδοσης των λάτιν, ο Χοσέ σιγοντάρει με νόημα. Οι Μadredeuς
δρασκελίζουν τις εκτάσεις των ρυθμών που έδειξαν ότι έχουν αφοσιωθεί από
νωρίς. Αλλά δεν είναι αυτό που τους έχει δώσει τη φήμη τους, από τα χώματά
τους στην Πορτογαλία ώς τα κομψευόμενα σαλόνια της Ευρώπης. Είναι θέμα
φινέτσας, λεπτότητας τρόπων και ενός αέρα θαλασσινού, που πνέει στα πανιά
τους, περισσότερο από δέκα χρόνια, από τότε που αποχαιρέτισαν την επιπόλαια
ποπ που τους χτυπούσε την πόρτα. Τα δεκατέσσερα τραγούδια τού «Ο Paraiso»
είναι αρκετά για να ξυπνήσουν ακόμη μία φορά τα φαντάσματα που κοιμούνται
στους ρυθμούς τους. Σαν την τρικυμία ­ που πέρασε το συγκρότημα αναζητώντας
νέα μορφή ­ και σαν την ηρεμία που ήρθε μόλις καταστάλαξαν τα τραγούδια. Το
κοινό της Πορτογαλίας τούς χειροκρότησε πρώτο, δίνοντας το ΟΚ στην πορεία των
βασικών εκπροσώπων του στην ποπ. Τι που οι Madredeus δεν είναι αυτό που
σχεδιάζουν οι εγκέφαλοι της κατανάλωσης; Τόσο το καλύτερο. Είναι από εκείνους
που κάνουν τη διαφορά στα εμπορικά κυκλώματα. Κι ακούγονται σαν ιστορία από παλιά.

Είμαστε για τα καλά πια στον δρόμο, εκεί που οι ρυθμοί παίζουν ρόλους βασικούς
στον σχεδιασμό του τοπίου, κάτι που οι συλλογές της Putumayo έχουν καλά στα
υπόψη. 
Η χαρά της ζωής, το πανηγύρι των χρωμάτων, ακόμη και οι πιο εσωτερικές τους
«στιχομυθίες» μεταφράζονται σε εκρηκτική σόκα, ζουκ και ρέγγε, που αρκούν στις
αποσκευές για το ταξίδι στα νησιά της Καραϊβικής.

Έως που να φθάσεις στη Μαρτινίκα, έχεις την πιο δυνατή γεύση απ' ό,τι
ακούγεται σαν ήλιος, θάλασσα και αστείρευτη παράδοση από την Αφρική.

Εκεί που μελετούσαν παρτιτούρες και συλλάβιζαν τους χρυσούς κανόνες της
«ανεξάρτητης σκηνής του ροκ», οι Cornershop έλαμψαν με μία ιδέα. Αυτή που τους
επέτρεπε να ανακατέψουν τις έθνικ ρίζες τους με την υπόγεια δύναμη του ροκ,
που δονούσε τις εφηβικές τους ανησυχίες. Οι Ινδοί του Λονδίνου, οι ουρές για
το επίδομα ανεργίας, οι φάνκι εκρήξεις των κλαμπ και τα επεισόδια της
σαπουνόπερας από σπίτι σε σπίτι πλέκουν τα τραγούδια τους σαν ιστό της
καταγωγής τους. Έτσι γεννήθηκαν οι Cornershop ­ για πολλούς η καινούργια
ελπίδα της ποπ στη Βρετανία, που όπως είδε τα χρώματα του Λονδίνου να αλλάζουν
μέσα στα χρόνια, είδε και τη μουσική να αποκτά όλο και πιο πολλά μυρωδικά.
Αυτό που είδαν όμως ο Βρετανός και ο Ινδός (ο Μπεν και ο Τίντερ), οι οποίοι
πρωτοσυναντήθηκαν στο Κολέγιο του Πρέστον, όπως λέει η ιστορία μας, ήταν μία
ολόκληρη καριέρα να αστράφτει σαν δώρο Χριστουγέννων μετά τις γιορτές. 
Σαν να άνοιξαν οι ασκοί των λάτιν ρυθμών και να σκόρπισαν προς το μέρος μας
όλα αυτά τα δοκιμασμένα κάτω από τις σόλες των παπουτσιών ρεφρέν. Σαν κάποιος
να έδωσε το σύνθημα να αρχίσει η φιέστα, μία υπερπαραγωγή από σάλσα, ρούμπα
και άφρο-λάτιν σε κάθε εκδοχή. Η συλλογή της Putumayo World Music δεν χάνεται
στα δάση του Αμαζονίου και στις υποθέσεις για το πώς ακριβώς θα ξυπνήσουν τα
ένστικτα, αλλά μπαίνει ευθύς στο θέμα με υψηλούς προσκεκλημένους και μαέστρους
των σουξέ, άριστους τεχνίτες των λάτιν. Οι ανανεωμένοι Καoma, αν θυμάστε από
εκείνο το θυελλώδες «λαμπάντα» ανοίγουν τον χορό με «τσα τσα» και ακολουθούν
με πικάντικους, αρωματισμένους ρυθμούς σε κατακλυσμό πολλοί, μεταξύ των
οποίων, Όσκαρ Ντ'Λεόν, Γουίλι Κολόν, Πόντσο Σάντσεζ, Σιέρα Μαέστρα και μία
ομάδα ικανή να πάρει πρωτάθλημα στη μουσική που έχει τόσο βαθιές ρίζες όσο
μέλλον μπροστά της.

*Το «Cucaka» με τη Σέλια Κρουζ. Μια που έχουμε ήδη ανοιχθεί στους εξωτικούς ρυθμούς.

* Ο Έντι Παλμιέρι στο «Cafe». Συνεχίζουμε απτόητοι.

*Η Έρικα Μπαντού όταν τραγουδάει το «Searching».

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16035P161</ED>
<ID>
ID:134442

</ID><URL>http://ta-nea.dolnet.gr/neaweb/neafile.print_unique?e=A&f=16035&m=P16&aa=1</URL></REF>


Article

<CATEGORY>vin09</CATEGORY>

 <H5></H5><H2>Ο Σιντ με την Dolly, εμείς με την Πόλυ
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Κι εκεί που ο Ρίτσαρντ Σιντ ­ ο προαγωγός της
Ντόλι, αυτός ντε ο επίγονος του Μένγκελε ­ οδεύει προς τη
βιολογική κλωνοποίηση των παιδιών μας, να σου και οι αθάνατοι σπόροι!

*«Φίλε μου, εδώ είναι Βαλκάνια», έλεγε φίλος
διαβάζοντας για τα κατορθώματα του dudy της Dolly! «Πετάξου μέχρι το Γαλάτσι,
τη Ν. Ελβετία, την Καλλιθέα και σε μερικά άλλα κουτούκια της δυτικής όχθης της
Αθήνας και θα συναντήσεις κάτι ζωντανά φαινόμενα της... βιολογίας που θα σου
φύγει το τσερβέλο».

Πόλυ Πάνου

Δηλαδή; «Στάσου» μου λέει και βγάζει από την
κωλότσεπη λιλιπούτειο τεφτέρι. Σαλιώνει τον αντίχειρα κι αρχίζει να το
ξεφυλλίζει. «Αρχίζω από την Πόλυ που πατάει τα εξήντα και σε παρακαλώ γράψ' το
γιατί είναι τιμή και καμάρι της».

*Η Πόλυ Πάνου στο «Ντουζένι» επί της
θρυλικής οδού Μακρυγιάννη. «Και η φωνή της παραμένει αναλλοίωτη. Θαύμα σου
λέω, θαύμα. Πάμε παρακάτω. Το ίδιο και με τη Βίκυ που εμφανίζεται στη
Θεσσαλονίκη» (ούτε που τόλμησα να αρθρώσω «τη Μοσχολιού;», θα μου την
άστραφτε και με το δίκιο του).

Δεν πρόλαβα να τον αναχαιτίσω, συνέχισε απτόητος
και ακάθεκτος: «Το αυτό συμβαίνει και με τη Γιώτα που μαζί με τους
Κονιτοπουλαίους τραγουδάει επί της Καυταντζόγλου στα Πατήσια» (χαζός
είμαι να ρωτούσα «τη Λύδια εννοείς;»).

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16035P162</ED>
<ID>
ID:134487

</ID><URL>http://ta-nea.dolnet.gr/neaweb/neafile.print_unique?e=A&f=16035&m=P16&aa=2</URL></REF>


Article

<CATEGORY>vin09</CATEGORY>

 <H5></H5><H5></H5><H2>Ετών 12, τραγούδια 5.000
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

*Κι αφού ξεμπέρδεψε με τις μεγάλες, άρχισε να
κατεβάζει κατάλογο «αουτσάιντερ».

«Το μπουζούκι του Ευάγγελου Περπινιάδη στο
"Καστέλλο" δεν παίζεται. Αμ η κιθάρα του Αντώνη Ρεπάνη; Πόσο να 'ναι
60, 65; Κάπου εκεί! Πετάξου μέχρι την "Αστροφεγγιά" στο Γαλάτσι και μετά τα
λέμε». Πήρε μικρή αναπνοή και μέχρι να το καταλάβω έφτασε στη «Στοά των αθανάτων».

Θόδωρος Πολυκανδριώτης

* Με τρία ονόματα. Του Θόδωρο Πολυκανδριώτη
(«έγραψες πως είναι εβδομήντα και βάλε;» με ρώτησε), του Κούλη Σκαρπέλη
που «πέρασε τα 80» και της Λέλας Παπαδοπούλου. «Από μαθητριούλα,
το '55, παίζει ακορντεόν και τραγουδάει. Τι να σου εξηγήσω τώρα και τι να
καταλάβεις εσύ! Έχει παίξει σε δεκάδες λαϊκά διαμάντια». Κάπου εκεί φτάσαμε
στον αληθινό Σπόρο.

Το παρατσούκλι του το... φιλοδώρισε ο Μανώλης
Χιώτης. Γιατί ο.... Σπόρος, κατ' όνομα Γιάννης Σταματίου,
πρωτοεμφανίστηκε 12 χρόνων, με κοντά παντελονάκια, παίζοντας μπουζούκι, στο
πλευρό του Χιώτη. «Μέσα σε δώδεκα χρόνια, από το 1953 μέχρι το '65 έπαιξε σε
5.000 τραγούδια!». «Υπερβολές» τόλμησα να πω. «Τα μέτρησα!» μ' έκοψε απότομα
«και γράψε πως παίζει σήμερα για το κέφι του». Πού; Σε κουτούκια! Π.χ. στις
«Φυσιογνωμίες» της Ρήγα Φεραίου στην Καλλιθέα! Τελειώσαμε;

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16035P163</ED>
<ID>
ID:134521

</ID><URL>http://ta-nea.dolnet.gr/neaweb/neafile.print_unique?e=A&f=16035&m=P16&aa=3</URL></REF>


Article

<CATEGORY>vin09</CATEGORY>

 <H5></H5><H2>Νάτοι, νάτοι οι πρωταθλητές
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Όχι! Εντελώς ξεχασμένος από τους... ανθρώπους (αλλά
όχι από τη φύση) ο Νίκος Μεϊμάρης! Ο 67χρονος μουσικός των
«Γλάρων» που τραγούδησε ο Πάνος Γαβαλάς.

* «Ο Νίκος μαζί με τη γυναίκα του τη Νίτσα
παίζουν σε ταβερνάκι της Ν. Ελβετίας. Και για την ιστορία σημείωσε πως τους
στίχους των "Γλάρων" έγραψε το Νο2 της λαϊκής στιχουργικής, ο Χαράλαμπος
Βασιλειάδης». «Και το Νο1;» τόλμησα να ρωτήσω αφελώς. «Μα φυσικά η
Ευτυχία Παπαγιαννοπούλου». Επικρατεί κλάσματα δευτερολέπτου νεκρική
σιωπή, αντιλαμβάνεται την.. αμνησία μου και επανακάμπτει με το πιο ακλόνητο
επιχείρημα που άκουσα τα τελευταία χρόνια.

«Η Ευτυχία ανθρωπέ μου! Που το 1959 έγραψε ένα από
τα αριστουργήματα όλων των εποχών όλων των... μουσικών. Και υπόψη (συμπλήρωσε)
το 'γραψε για την κόρη της». Και καθώς έφευγε, άρχισε να το τραγουδάει.

Δυο πόρτες έχει η ζωή...

<REF><SOURCE>ΤΑ ΝΕΑ</SOURCE>
<DATE>, 10-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16035P164</ED>
<ID>
ID:134542

</ID><URL>http://ta-nea.dolnet.gr/neaweb/neafile.print_unique?e=A&f=16035&m=P16&aa=4</URL></REF>


Article

<CATEGORY>vin08</CATEGORY>

 <H5>ΜΕ ΤΟ ΤΑΧΥΔΡΟΜΕΙΟ ΟΛΕΣ ΟΙ ΔΗΛΩΣΕΙΣ
</H5><H2>ΥΠΟΧΩΡΟΥΝ μετά την κατακραυγή
</H2>
ΜΕ ΤΟ Ταχυδρομείο θα μπορούν να υποβάλουν τη φορολογική τους δήλωση όλοι οι
φορολογούμενοι. Το υπουργείο Οικονομικών υποχώρησε μετά την κατακραυγή που
προκάλεσε η επίμαχη διάταξη, σύμφωνα με την οποία, φέτος όλοι οι
φορολογούμενοι που είχαν εισοδήματα από γεωργικές και εμπορικές επιχειρήσεις,
καθώς και από ελεύθερα επαγγέλματα, θα έπρεπε να υποβάλουν τις φορολογικές
τους δηλώσεις αυτοπροσώπως στην Εφορία. Τελικά, αποφασίσθηκε να αποσυρθεί η
συγκεκριμένη διάταξη από το φορολογικό νομοσχέδιο, ενώ το υπουργείο δεν
αποκλείει και άλλες αλλαγές σε θέματα που αφορούν τις σχέσεις με τον
φορολογούμενο. Αντίθετα, αποκλείει παρεμβάσεις σε διατάξεις του νομοσχεδίου
που έχουν φοροεισπρακτικό στόχο.

σελίδα
43

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16036N011</ED>
<ID>
ID:134572

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N01&aa=1</URL></REF>


Article

<CATEGORY>vin06</CATEGORY>

 <H2></H2><H2>Οι μπράβοι της νύχτας κατέλαβαν τους δρόμους </H2>
ΜΠΡΑΒΟΙ της νύχτας ανέλαβαν τώρα και το παρκάρισμα των αυτοκινήτων των πελατών
νυχτερινών κέντρων. Ύστερα από «δημοπρασία» αναλαμβάνουν έξω από γνωστά κέντρα
διασκέδασης το παρκάρισμα των Ι.Χ. των θαμώνων, όχι σε ιδιωτικά πάρκινγκ αλλά
σε... γνωστούς δρόμους της Αθήνας!

σελίδες 16-17

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16036N012</ED>
<ID>
ID:134622

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N01&aa=2</URL></REF>


Article

<CATEGORY>vin04</CATEGORY>

 <H2>Η Βάσω στα «ΝΕΑ»: Λάθος των ΗΠΑ η στήριξη των Τούρκων στρατηγών </H2>
σελίδες 8-9

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16036N014</ED>
<ID>
ID:134705

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N01&aa=4</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

«ΟΙ ΓΕΡΜΑΝΟΙ, όμως, επειδή "δεν τους πέρασε", θέλησαν να εκδικηθούν τον
Καμμένο! Την ώρα, λοιπόν, που ο βουλευτής περνούσε από τον έλεγχο, άρχισαν να
του κάνουν σωματική έρευνα, του έβγαλαν το σακάκι και την ζώνη, έψαξαν την
τσάντα του, άνοιξαν το κομπιούτερ και του πέταξαν το διαβατήριο στο έδαφος!».
Ο Λ. Παπαδόπουλος στις «Ματιές». Σελ. 4.

Η ΑΠΟΜΟΝΩΣΗ της Τουρκίας από την Ευρώπη διόλου δεν εξυπηρετεί τα
ελληνικά συμφέροντα. Αντιθέτως, υπό προϋποθέσεις, μπορεί να γίνει πηγή
απειλής. Και συνεπώς, θα έπρεπε η Αθήνα τώρα ν' αναλάβει πρωτοβουλίες. Ο Π.
Τσίμας στην «Τρίτη Άποψη». Σελ. 6. Βλ. και Μ. Δούντα
«Εκτός Συνόρων». Σελ. 27.

Ι. ΚΟΥΤΣΟΥΚΟΣ: Το νέο μισθολόγιο των δημοσίων υπαλλήλων είναι κατώτερο
των προσδοκιών μας. Η αύξηση 2,5% δημιουργεί προβλήματα στους εργαζομένους και
τραυματίζει την κυβερνητική αξιοπιστία. Οι απαντήσεις στις «30 Ερωτήσεις» του
Η. Γεωργάκη στη σελ. 14.

ΤΙ ΣΧΕΣΗ μπορεί να έχει η δημιουργία μιας ξεχωριστής οντότητας από τη
θαυμαστή μίξη γονιδίων γενεών, με τα ανθρώπινα υβρίδια που επαγγέλλεται η
κλωνοποίηση; Και πόσο μπορεί η έννοια «κλώνος» με τη γλυκιά φράση «το βλαστάρι
μας»; Η Λίνα Αλεξίου «Σε Πρώτο Ενικό». Σελ. 15.

ΦΟΙΤΗΤΟΥΠΟΛΗ δεν είναι η Αθήνα, η Θεσσαλονίκη κ.λπ. Αλλά τα Γιάννινα, η
Κομοτηνή, το Ρέθυμνο, τα Χανιά. Γιατί σ' αυτές τις πόλεις η παρουσία των
φοιτητών είναι καθοριστική. Δημιουργεί ακαδημαϊκή ζωή, πιάτσες, νυχτερινή
κίνηση. Ο Ν. Μάστορας στις σελ. 20-21.

Δ. ΙΣΑΑΚΙΔΟΥ: Τα ελληνικά σπίτια στην Κωνσταντινούπολη ερήμωσαν
σιγά-σιγά. Για μένα, η άλωση της Πόλης έγινε το '55. Γιατί ύστερα από εκείνα
τα φριχτά γεγονότα ξεσηκώθηκε η Ρωμιοσύνη, φύγαν όλοι, έγινε ο ξεριζωμός. Οι
«Προσωπικές Αφηγήσεις» στη σελ. 26.

Η ΡΩΣΙΚΗ μαφία έχει απλώσει τα πλοκάμια της σε όλη την Ευρώπη. Οι
οργανώσεις της εξελίσσονται σε γιγάντιες επιχειρήσεις που επιδίδονται στο
ξέπλυμα βρώμικου χρήματος που προέρχεται από λαθρεμπόριο ναρκωτικών, όπλων,
εκβιασμούς, πορνεία, απάτες κ.λπ. Από τους «Times» στη σελ. 27.

ΤΟ ΠΑΣΟΚ αν κάτι το διακρίνει

­ στην παπανδρεϊκή και στη 
σημιτική του εκδοχή ­ 
είναι η συνέχεια. Και μάλιστα στους τομείς όπου συνήθως

γίνονται οι σκληρότερες αντιπαραθέσεις: 
Την οικονομία και τα εθνικά. 
Τότε προς τι ο αλληλοσπαραγμός; 
Ο Παντελής Καψής 
στους «Προβολείς». Σελ. 6.

Ρ. ΚΡΙΓΚΕΡ: Αυτό που έκανε τους Doors να ξεχωρίζουν ήταν η ειλικρίνειά
τους.Τραγουδούσαμε αυτό που πιστεύαμε, αυτό που ζούσαμε, δεν υπήρχε καμιά
προσποίηση, δεν ήμασταν σταρ.Κυρίως ο Τζιμ (Μόρισον).Η συνέντευξη στη Μαρία
Μαρκουλή στο ΠΑΝΟΡΑΜΑ, σελ. 1, 4, 5.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16036N021</ED>
<ID>
ID:134571

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Εκπτώσεις
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Έξι κι όχι δέκα μίλια εναέριου χώρου στο Αιγαίο αναγνωρίζουν οι ΗΠΑ ­ κι εμείς
έχουμε εκπτώσεις, αλλά πληρώνουμε με δικά μας χρήματα.

Με τιμή

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16036N022</ED>
<ID>
ID:134660

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16036N023</ED>
<ID>
ID:134668

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N02&aa=3</URL></REF>


Article

<CATEGORY>vin03</CATEGORY>

 <H2>ΣΚΙΤΣΟ </H2>
<AUTHOR>ΣΤΑΘΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16036N024</ED>
<ID>
ID:134708

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N02&aa=4</URL></REF>


Article

<CATEGORY>vin01</CATEGORY>

 <H5>ΑΝΑΜΕΣΑ ΣΕ ΙΚΑΡΙΑ ΚΑΙ ΠΑΤΜΟ Η ΝΕΑ ΑΣΚΗΣΗ ΤΩΝ ΤΟΥΡΚΩΝ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Συναγερμός και πάλι στο Αιγαίο
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Εβδομάδα των Παθών και πάλι στο Αιγαίο. Οι Τούρκοι έχουν δεσμεύσει για
σήμερα ένα τμήμα του Αιγαίου, νοτίως της Ικαρίας και βορείως της Πάτμου, για
τις ανάγκες της αεροναυτικής τους άσκησης, και οι ελληνικές δυνάμεις
βρίσκονται και πάλι σε συναγερμό.

ΓΙΑ ΝΑ δούμε, αυτήν τη φορά θα βγούν στο Αιγαίο; Πάντως, το Σαββατοκύριακο
εξαντλήθηκαν σε απίστευτες φραστικές επιθέσεις κατά του Θεόδωρου Πάγκαλου, και
έφθασαν στο σημείο να κατηγορήσουν για ρατσισμό ακόμη και τους... προγόνους
του! Η Εβραϊκή Κοινότητα της Θεσσαλονίκης πήρε θέση έναντι των ισχυρισμών της
Άγκυρας περί δήθεν... παράδοσης Εβραίων στους ναζί, αποκαθιστώντας την
ιστορική πραγματικότητα.

Με τη φράση «ο καθένας μπορεί να λέει ό,τι θέλει», έβαλε τα πράγματα στη θέση
τους και ο Άκης Τσοχατζόπουλος, σχετικά με τη θέση που διατύπωσε ο νέος
Αμερικανός πρέσβης Νικ. Μπερνς για το όριο των 10 μιλίων του εθνικού εναέριου
χώρου. Ανεβασμένος ο υπουργός Εθν. Άμυνας, έκανε και μια 4ωρη ­ πλήρη ­
ενημέρωση στους Έλληνες ευρωβουλευτές. Για να ξέρουν πού βαδίζουμε. (Σελ. 10).

Οι δημοτικές εκλογές έρχονται, το ΠΑΣΟΚ ψάχνεται. Διότι δεν είναι μόνον οι
τρεις δήμοι, για τους οποίους κλείνει το θέμα εντός της εβδομάδος με την
ανακοίνωση της στήριξης των Μ. Δαμανάκη, Θρ. Λαζαρίδη και Χρ. Φωτίου. Είναι
και οι δήμοι στην υπόλοιπη Ελλάδα. Η κατ' αρχήν απόφαση που έχει ληφθεί
(«βοήθησαν» σ' αυτό σημαντικά και οι δημοσκοπήσεις σε περίπου 15 περιοχές)
είναι να υποστηριχθούν ως υποψήφιοι οι νυν δήμαρχοι και νομάρχες. Υπάρχει
επίσης μία πρόβλεψη (ότι μπορεί να επιτευχθεί συνεργασία με τον Συνασπισμό στο
60-70% της χώρας) και μια διαπίστωση: ότι οι «αντάρτες» θα είναι σ' αυτές τις
εκλογές λιγότεροι από το 1994. Σαν ευχή ακούγεται αυτό το τελευταίο. (Σελ. 12-13).

Η υπουργός Ανάπτυξης Βάσω Παπανδρέου είναι ένα κεντρικό πρόσωπο της πολιτικής
μας ζωής, άρα δικαιούται να ομιλεί επί παντός, και όχι μόνο για την ανάπτυξη,
για την οποία άλλωστε είναι και άλλοι αρμόδιοι. Στην πολύ ενδιαφέρουσα
συνέντευξη που δίνει σήμερα στα «ΝΕΑ» ομιλεί για ένα ευρύ φάσμα θεμάτων, από
τα εθνικά έως τα εσωκομματικά. (Σελ. 8-9).

Ειδικά για τα εσωκομματικά, η νέα εξέλιξη αφορά την Νεολαία ΠΑΣΟΚ, η οποία
έχει γίνει θέατρο σκληρών αντιπαραθέσεων μεταξύ «εκσυγχρονιστών» και
εσωκομματικής αντιπολίτευσης. Το πάνω χέρι το έχει η αντιπολίτευση και το
εντυπωσιακό είναι ότι οι «εκσυγχρονιστές» απειλούν να μη λάβουν μέρος στο
Συνέδριο. (Σελ. 7).

Εντός της εβδομάδος ολοκληρώνεται η διαδικασία στελέχωσης της Οργανωτικής
Επιτροπής για τους Ολυμπιακούς Αγώνες του 2004. Παρακινδυνευμένο να αναφέρει
κανείς ονόματα, οι κατάλογοι, ως γνωστόν, καταρτίζονται για να σβήνονται και
να γράφονται ονόματα... Ως εκ τούτου, περιοριζόμαστε στα γενικά: πρόεδρος ο
Πρωθυπουργός ή ο πρόεδρος της Βουλής και μετά το 2000, εκείνος που θα είναι
εκείνη την εποχή Πρόεδρος της Δημοκρατίας. Η Επιτροπή θα έχει διακομματικό
χαρακτήρα και αυξημένη παρουσία εκπροσώπων του υπουργείου Εξωτερικών. Καλή
δουλειά. (Σελ. 7).

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16036N032</ED>
<ID>
ID:134627

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Επιδιαιτησία;
</H2>
ΚΑΙ μπορεί μεν να προκάλεσε σ' όλους ανακούφιση το γεγονός ότι νέο «θερμό
επεισόδιο» στο Αιγαίο απετράπη...

ΧΑΡΙΣ ασφαλώς στην ψύχραιμη αντιμετώπιση των τελευταίων τουρκικών
παραβιάσεων του εθνικού εναέριου χώρου...

ΑΠΟ κανέναν όμως δεν μπορεί ­ ή και πρέπει ­ να διαφύγει πως, με την
ευκαιρία αυτή, οι Ηνωμένες Πολιτείες...

ΑΝΕΛΑΒΑΝ ­ περίπου επισήμως ­ τον ρόλο του επιδιαιτητή στο Αιγαίο.

ΤΟΝ ρόλο τους, μάλιστα, αυτόν ανέλαβε να προβάλει ο νέος πρέσβης τους
στην Αθήνα...

ΜΕ τη διπλή αποκάλυψη πως για μεν τις βραχονησίδες Καλόγεροι, η
Ουάσιγκτον αναγνωρίζει την ελληνική κυριαρχία...

ΩΣ εναέριο όμως χώρο μας αναγνωρίζει μόνο τα έξι μίλια.

ΑΛΛΑ αυτή ακριβώς η αντίληψη για τον «αναβαθμισμένο» ρόλο του
αμερικανικού παράγοντα στο Αιγαίο...

ΤΙΠΟΤΕ λιγότερο δεν υποδηλώνει από τη διακριτική ευχέρειά του, δίκην επιδιαιτητή...

ΠΟΤΕ να αποφαίνεται περί του δικαίου της μιας πλευράς...

ΚΑΙ πότε να κρίνει ως θεμιτά τα επιχειρήματα της άλλης...

ΚΑΙ μάλιστα σε ζητήματα που το διαφιλονικούμενο αντικείμενό τους θα
μπορούσε να εξεταστεί...

ΜΟΝΟΝ από το Διεθνές Δικαστήριο της Χάγης και μόνον στα πλαίσια των
Διεθνών Συνθηκών και του Διεθνούς Δικαίου.

ΚΑΙ πώς να μην τονισθεί ότι οι διαμεσολαβητικές πρωτοβουλίες τρίτων
είναι μία υπόθεση...

Ο ΡΟΛΟΣ όμως του επιδιαιτητή, δεν μπορεί να αναγνωρίζεται...

ΠΑΡΑ μόνον σε θεσμοθετημένα διεθνή όργανα.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16036N033</ED>
<ID>
ID:134669

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Ευάγγελος Γιαννόπουλος:

(ο υπουργός Δικαιοσύνης προς τους τραπεζίτες, σε κοινωνική εκδήλωση ­ από το «Έθνος»)

«Εμείς θα δείξουμε το κοινωνικό μας πρόσωπο, αλλά βοηθήστε και εσείς οι
τεχνοκράτες. Γιατί αν αποτύχουμε, θα μας πάρουν με τις πέτρες. Άσε που θα
έρθει και ο... Μητσοτάκης».

Χρ. Βυζοβίτης:

(ο βουλευτής της Ν.Δ., στο καφενείο της Βουλής)

«Εκσυγχρονισμός είναι το ανώτατο στάδο της φεουδαρχίας. Και σοσιαλισμός είναι
το ανώτατο στάδιο της λίθινης εποχής».

Γιώργος Κίρκος:

(ο βουλευτής του ΠΑΣΟΚ, στη Βουλή)

«Η Ν.Δ. είναι το κόμμα των βαρόνων, έτσι λένε. Μα, ποιος υποστηρίζει, στα
σοβαρά, τέτοια άποψη; Μικρομεσαίοι και κάτω, οι κύριοι!».

Μαντώ:

(η τραγουδίστρια, στο «DIVA», για το κλασικό τραγούδι)

«Ασχολήθηκα για λίγο, αλλά η όπερα δεν με κάλυπτε 100%. Σίγουρα ήταν μια
ανεκτίμητη εκπαίδευση, αλλά αυτό το στάδιο το πέρασα πολύ μικρή. Στα τρία μου
χρόνια τραγουδούσα άριες».

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16036N034</ED>
<ID>
ID:134707

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N03&aa=4</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Γερμαναράδες...
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΟΙ ΓΕΡΜΑΝΟΙ, είτε ανατολικοί είτε δυτικοί είτε «μαζί κι αντάμα», όπως τώρα,
πάντα Γερμαναράδες είναι: πριν από χρόνια, συνόδευσα τον Μ. Θεοδωράκη στη
Μόσχα, όπου οι Σοβιετικοί, στο Κρεμλίνο, θα τον τιμούσαν, απονέμοντάς του το
Βραβείο Λένιν. Ταξιδέψαμε με την Αεροφλότ, μέσω Ανατολικού Βερολίνου. Οι
γερμανικές εφημερίδες αφιέρωναν πολλές σελίδες στον Μίκη και τη βράβευσή του.
Στο αεροδρόμιο, όμως, φύσαγε άλλος άνεμος! Ο Γερμανός αστυνομικός, χωρίς αιτία
και αφορμή, ταλαιπώρησε αφάνταστα τον Έλληνα συνθέτη στον έλεγχο διαβατηρίων!
Τον κράτησε 10 λεπτά σε αναμονή, του μίλησε, δυο τρεις φορές, σα να τον έφτυνε
και λίγο έλειψε να του ψάξει και τις τσέπες, για να τον αφήσει να περάσει!

1998, 5 Ιανουαρίου, Μόναχο: ο βουλευτής Π. Καμμένος, ο αστυνομικός Βουτυρέας
και ο δημοσιογράφος Τάσος Μπούρας περιμένουν στην ουρά για να περάσουν από τον
«έλεγχο» στο αεροδρόμιο. Ο Γερμανός αστυνομικός ζητάει από τον Βουτυρέα
διαβατήριο. «Δεν έχω», του λέει ο Βουτυρέας. «Έχω, όμως, την ταυτότητά μου».
«Δεν μπορείς να ταξιδέψεις!», του τονίζει ο Γερμανός. «Κύριε, είμαι Έλληνας. Η
χώρα μου ανήκει στην Ευρωπαϊκή Ένωση και πάντα ταξιδεύω με την ταυτότητά μου.
Πώς με δεχθήκατε, πριν από μία εβδομάδα, στη Γερμανία, με την ταυτότητά μου
και τώρα δεν μ' αφήνετε να φύγω;».

Ο αστυνομικός, ανένδοτος! Παρεμβαίνει ο βουλευτής. «Είμαι βουλευτής», του λέει
και του δείχνει το διπλωματικό του διαβατήριο. «Θέλω να πάμε, αμέσως, στον
διοικητή σου!». Καμμένος, Μπούρας και Βουτυρέας, συνοδευόμενοι από τον
αστυνομικό, πάνε στο γραφείο του διοικητή. Εκεί, περιμένουν... μισή ώρα!
Φυσικά, βάζουν τις φωνές, αλλά τίποτα.

Τότε, ο βουλευτής αρχίζει να απειλεί ότι θα γίνει διπλωματικό επεισόδιο. Η
απειλή πιάνει: εμφανίζεται ο διοικητής. Αλλά κι αυτός δηλώνει ότι ο Βουτυρέας
δεν μπορεί να ταξιδέψει, γιατί στην ταυτότητά του το όνομά του δεν είναι
γραμμένο στα... γερμανικά! Νέες φωνές από τον Καμμένο, νέες απειλές
και, εν τέλει, οι Γερμανοί επιτρέπουν στον Βουτυρέα να ταξιδέψει!

Μου λέει ο συνάδελφος ­ ο Μπούρας: «Οι Γερμανοί, όμως, επειδή "δεν τους
πέρασε", θέλησαν να εκδικηθούν τον Καμμένο! Την ώρα, λοιπόν, που ο βουλευτής
περνούσε από τον έλεγχο, άρχισαν να του κάνουν σωματική έρευνα, του έβγαλαν το
σακάκι και τη ζώνη, έψαξαν την τσάντα του, άνοιξαν το κομπιούτερ του και του
πέταξαν το διαβατήριο στο έδαφος!».

Τα είπαμε: οι Γερμανοί, είτε ανατολικοί είτε δυτικοί είτε «μαζί κι αντάμα»,
πάντα Γερμαναράδες είναι!

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16036N043</ED>
<ID>
ID:134691

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N04&aa=3</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΔΕΚΑΤΡΕΙΣ ΚΥΡΙΕΣ του ΠΑΣΟΚ ­ ανάμεσά τους η σύμβουλος του κ. Κ. Σημίτη κ.
Λίλιαν Μήτρου και η κ. Ελισάβετ Παπαζώη ­ συγκεντρώθηκαν στον «Θαλασσινό» του
Κολωνακίου, με πρωτοβουλία της κ. Άννας Καραμάνου. Τι έφαγαν; Ψαράκι και
την... ανδροκρατία στο κόμμα!

ΣΕ Ο,ΤΙ ΑΦΟΡΑ τα φορολογικό, τώρα: Δεν μας τρομάζουν τα νέα μέτρα, δεν
μας τρομάζει εμάς ο εκσυγχρονισμός, εδώ περάσαμε τόσα και τόσα, θα μας
τρομάξει τώρα ο παπαντωνισμός;

ΑΛΗΘΕΥΕΙ ΟΤΙ στο αριστερό ρεύμα του ΠΑΣΟΚ ανήκουν όσοι θα ψηφίσουν
στραβομουτσουνιάζοντας το φορολογικό νομοσχέδιο;

ΠΟΛΥ ΣΩΣΤΟ το μέτρο να παραλαμβάνει αυτοπροσώπως ο φορολογούμενος το
έντυπο της φορολογικής δήλωσης που θα συμπληρώσει ­ αλίμονο αν έχουμε τα
ταχυδρομεία γι' αυτές τις δουλειές...

ΑΛΛΩΣΤΕ, ΕΙΝΑΙ γνωστό ότι σε όλο τον κόσμο τα ταχυδρομεία
χρησιμοποιούνται αλλιώς ­ για την κατασκευή εργοστασίων, για τη διάσπαση του
ατόμου, για την κλωνοποίηση και όλα τα σχετικά...

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16036N044</ED>
<ID>
ID:134696

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N04&aa=4</URL></REF>


Article

<CATEGORY>vin05</CATEGORY>

 <H2>Τ' Άη Γιάννη θα 'τανε θαρρώ...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΩΣ γνωστόν, δεν είναι κάθε μέρα τ' Άη Γιαννιού. Γι' αυτό και ο κ. Γιάννης
Καψής φρόντισε να γιορτάσει το όνομά του, εκτός από τις 7 του μήνα και στις 8
­ και πώς το γιόρτασε...

ΠΡΟΣΕΞΤΕ: Σε μικρασιάτικη ταβέρνα της Κοκκινιάς, κάθησαν στο ίδιο τραπέζι οι
κ.κ. Αν. Πεπονής, Αντ. Λιβάνης από την πλευρά των «εκσυγχρονιστών», Βάσω
Παπανδρέου και Στ. Σουμάκης από την πλευρά της «εσωκομματικής αντιπολίτευσης»,
οι κ.κ. Κ. Λαλιώτης και Δ. Ρέππας από την... κεντροαριστερά και ο κ. Γ.
Δημαράς από το... ΠΑΣΟΚ ­ Πώς; Τα μπερδέψαμε; Ε, αφού μπερδεύτηκαν που μπερδεύτηκαν...

ΤΑ σουτζουκάκια είχαν την τιμητική τους.

(δίπλα τα καλύτερα...)

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16036N045</ED>
<ID>
ID:134713

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N04&aa=5</URL></REF>


Article

<CATEGORY>vin05</CATEGORY>

 <H2>Τ' Άη Γιάννη θα 'τανε θαρρώ Νο 2
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΠΟΥ λέτε, όλα ήταν ήσυχα στην ταβέρνα, ο κυρ - Νίκος είχε πιάσει την κιθάρα κι
έπαιζε παλιά τραγούδια, όταν όλα άλλαξαν. Βλέπετε, στην ταβέρνα είχε φτάσει,
για να ευχηθεί στον κ. Γ. Καψή, ο γείτονας του «μικροπολιτικού» κ. Λ. Παπαδόπουλος..

ΤΟ τι ακολούθησε, δεν περιγράφεται. Ο κ. Παπαδόπουλος διηύθυνε τον κυρ - Νίκο,
ο κ. Γ. Δημαράς τραγούδησε άψογα το «Όταν θα λάβεις αυτό γράμμα», στο οποίο
έδωσε και διαστάσεις... πολιτικού μηνύματος, ο κ. Κ. Λαλιώτης άναψε πούρο...
μπασκετμπολίστα, ο κ. Λιβάνης συνελήφθη να τραγουδά με νοσταλγία το «Γελεκάκι
που φορείς, εγώ στο 'χω ραμμένο» ­ και βεβαίως ο κ. Καψής χόρεψε φοβερό ζεϊμπέκικο.

ΤΑ σουτζουκάκια τελείωσαν γρήγορα...

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16036N046</ED>
<ID>
ID:134723

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N04&aa=6</URL></REF>


Article

<CATEGORY>vin05</CATEGORY>

 <H2>Χωριστικό σύνδρομο
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΚΑΛΑ, ΜΑΝΙΑ έχουνε στο ΠΑΣΟΚ να μην τα βρίσκουνε, ακόμα κι όταν... τα
βρίσκουνε; Και δεν λέμε για το συνέδριο της Νεολαίας του κυβερνώντος κόμματος,
που όλο πάνε να τα βρούνε οι «ομάδες» και τελικά θα το κάνουν... ΕΦΕΕ, μιας κι
εκεί είναι τα πράγματα πολύ σύνθετα για να ασχοληθεί μαζί τους ένας ταπεινός «μικροπολιτικός»..

Για τον Βόλο, λέμε, όπου έγινε την Παρασκευή το βράδυ μία από τις μεγαλύτερες
πολιτικές συγκεντρώσεις της τελευταίας περιόδου ­ και όπου ο έρμος ο βουλευτής
κ. Λ. Τζαννής, που οργάνωσε και την εκδήλωση, μίλησε για υποστήριξη από το
ΠΑΣΟΚ του σημερινού δημάρχου Βόλου και του σημερινού νομάρχη, που έχουν
εκλεγεί με την υποστήριξη του ΠΑΣΟΚ.

Ε, τι ήταν να το πει; Χθες, η ηγεσία της Νομαρχιακής Οργάνωσης της περιοχής...
τον κατήγγειλε!

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16036N047</ED>
<ID>
ID:134727

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N04&aa=7</URL></REF>


Article

<CATEGORY>vin05</CATEGORY>

 <H2>Δεν κρατιέται
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΤΙΣ ΠΑΛΙΕΣ του συνήθειες επιστρέφει ο κ. Δ. Τσοβόλας, μετά την περιπέτεια της
εγχείρησης ανοικτής καρδιάς. Για να καταλάβετε, ούτε λόγος για μεσημεριανό
ύπνο ­ επικοινωνεί με το κινητό με φίλους του σε όλη την Ελλάδα, χθες δέχθηκε
και επισκέψεις βουλευτών του κόμματός του, οργίστηκε και μ' έναν υπουργό που
τα έβαλε μαζί του ενώ είναι στο νοσοκομείο!

Και ενώ ο πρόεδρος του ΔΗΚΚΙ δεν κρατιέται πλέον στο νοσοκομείο, πληροφορήθηκε
και ότι έγιναν δεήσεις για τη βελτίωση της υγείας του, τόσο από γέροντες του
Αγίου Όρους όσο και από μουσουλμάνους στη Θράκη!!!

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16036N048</ED>
<ID>
ID:134729

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N04&aa=8</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Εθνικό στερεότυπο
</H2>
<AUTHOR>ΠΑΥΛΟΣ ΤΣΙΜΑΣ</AUTHOR>

Είχαμε, χρόνια τώρα, συνηθίσει να ερμηνεύουμε ό,τι συνέβαινε στα μέτωπα της
διαρκούς ελληνοτουρκικής κρίσης (αλλά και άλλα προβλήματα, όπως εκείνο με τα
Σκόπια), με ένα απλό και στερεότυπο σχήμα: ένα τρίγωνο, στη μια γωνία του
οποίου στεκόμαστε Εμείς, άτρωτοι στην πανοπλία των εν παντί και πάντοτε
απαραγράπτων εθνικών μας δικαίων, στην άλλη οι Γείτονες, βάρβαροι πάντοτε,
ιταμοί και προκλητικοί, και στην τρίτη οι Ξένοι, πάντοτε επιλήσμονες τού
έναντι ημών ιστορικού χρέους των, τυφλοί στα δίκαιά μας και υποστηρικτές, εκ
συμφέροντος, των εχθρών μας.

Το στερεότυπο ήταν απλό, ιστορικά συνεπές, τα χωρούσε και τα συγχωρούσε όλα,
κουκούλωνε ενίοτε λάθη και αμαρτίες δικές μας και παρηγορούσε διαρκώς την
εθνική μοναξιά των λαϊκών μας σουξέ. Και τόσο μας βόλεψε, πολιτικούς και
δημοσιογράφους μαζί, τόσο το συνηθίσαμε το εθνικό μας στερεότυπο, ώστε κάθε
φορά που πεισματάρικα γεγονότα αρνούνται να συμμορφωθούν με τις ορθές γωνίες
του εθνικού μας τριγώνου, αμηχανία μεγάλη καταλαμβάνει τα πρωτοσέλιδα, τις
επικές τηλεοπτικές ειδήσεις και, προπάντων, τον λόγο των πολιτικών.

Παράδειγμα οι πρόσφατες εξελίξεις. Όπου, Ευρωπαίοι εταίροι, με πρώτους τους
έμφοβους Γερμανούς, υπερακοντίζουν την Ελλάδα σε αντιρρήσεις για την συμμετοχή
της Τουρκίας στην ευρωπαϊκή διεύρυνση. Όπου Ευρωπαίοι πάλι, με πρώτους τους
συχνά επί ανθελληνισμώ και φιλοτουρκισμώ κατηγορηθέντες Ιταλούς, μας ξεπερνούν
σε δηλώσεις αιχμηρές για τον τρόπο που η Άγκυρα χειρίζεται το μείζον πρόβλημά
της, το Κουρδικό. Όπου οι Αμερικανοί επίσημοι, του νέου πρέσβεως
συμπεριλαμβανομένου, εκδίδουν δηλώσεις απερίφραστης υποστήριξης των ελληνικών
θέσεων για τις αμφισβητούμενες από τους Τούρκους βραχονησίδες του Αιγαίου. Και
όπου η ίδια η Άγκυρα (για την ακρίβεια: οι στρατηγοί της) αντιδρά σε όλα αυτά
με χαρακτηριστικό εκνευρισμό, μετερχόμενη κάθε μέσο, κάθε πρόκληση, φραστική ή
έμπρακτη, από τις πτήσεις των αεροσκαφών ώς τις απελάσεις διπλωματών και από
τα ψευδή λιμενικά επεισόδια ώς τους ψευδείς ιστορικούς ισχυρισμούς περί
Εβραίων, για να ανάψει την ένταση με την Ελλάδα, να μετατρέψει (και να
εκτονώσει) σε θερμή ελληνοτουρκική κρίση το εσωτερικό και το ευρωπαϊκό της
αδιέξοδο. Τα στερεότυπα καταρρέουν.

Κι έτσι αρχίζουν να ακούγονται τις τελευταίες ημέρες, για πρώτη φορά τόσο
καθαρά, φωνές αλλιώτικες από τις συνήθεις, που λένε πράγματα που δεν χωρούν
στα παρηγορητικά μας στερεότυπα: Πως ό,τι ενοχλεί και βλάπτει την Τουρκία δεν
είναι υποχρεωτικά καλό για εμάς. Πως οι διαπλοκές των τρίτων συμφερόντων στην
περιοχή μας είναι πιο σύνθετες απ' ό,τι τις περιγράφουν τα σχήματα της
προπαγανδιστικής ευκολίας. Πως, συγκεκριμένα, η απομόνωση της Τουρκίας από την
Ευρώπη διόλου δεν εξυπηρετεί τα ελληνικά συμφέροντα, αντιθέτως υπό
προϋποθέσεις μπορεί να γίνει πηγή απειλής, και, συνεπώς, θα έπρεπε, εφόσον οι
εύθραυστες εσωτερικές ισορροπίες στην κλονισμένη Τουρκία το επιτρέψουν, πράγμα
που δεν φαίνεται δυστυχώς προς το παρόν, η Αθήνα τώρα ακριβώς να αναλάβει όχι
απλώς πρωτοβουλίες διαλόγου, αλλά και διευκόλυνσης του ευρωπαϊκού
προσανατολισμού των γειτόνων μας.

Όλα αυτά μπορεί να μην είναι ούτε καινούργια ούτε πρωτότυπα. Μα είναι εντελώς
ξένα προς το κλίμα που χρόνια τώρα κυριαρχεί, με δική μας, των δημοσιογράφων
προπάντων ευθύνη, στα ΜΜΕ και γενικότερα στον δημόσιο λόγο. Ξένα προς την
βασιλεία των στερεοτύπων, σύμφωνα με τα οποία οι θέσεις μας είναι πάντοτε
αδιαπραγμάτευτες, οι άλλοι είναι πάντοτε προκλητικοί, οι τρίτοι είναι πάντοτε
κακοπροαίρετοι και εχθρικοί, και όποιος εξ ημών αμφιβάλλει περί του εάν η διά
προπαγανδιστικών στερεοτύπων καλλιέργεια εθνικιστικών συνδρόμων είναι όντως η
καλύτερη απάντηση στον αποδεδειγμένο εθνικισμό του γείτονα, ή ζητά να μην
αυτοπαγιδευόμαστε σε διαρκή «αδιαπραγμάτευτα», κηρύσσεται απλώς και διά
συνοπτικών διαδικασιών ενδοτικός.

Τα στερεότυπα καταρρέουν, καθώς η κατάσταση γίνεται πράγματι κρίσιμη. Έστω κι
έτσι, ευπρόσδεκτη η αλλαγή κλίματος.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16036N062</ED>
<ID>
ID:134661

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Το ΠΑΣΟΚ είναι ­ πάντα ­ εδώ...
</H2>
<AUTHOR>ΠΑΝΤΕΛΗΣ ΚΑΨΗΣ</AUTHOR>

ΣΤΟΝ ΧΩΡΟ του ΠΑΣΟΚ κυριαρχούν εδώ και καιρό δύο μύθοι. Ο πρώτος είναι ότι
υπάρχει εσωκομματική αντιπολίτευση ­ με την έννοια της εναλλακτικής πολιτικής
πρότασης. Και ο δεύτερος ότι η σημερινή κυβέρνηση επιχειρεί να εφαρμόσει μια
νέα πολιτική ­ αυτό που στην τρέχουσα ορολογία έχει καθιερωθεί να ονομάζουμε
«εκσυγχρονισμό». Κατά έναν περίεργο τρόπο, ο ένας μύθος συντηρεί τον άλλο: Για
να έχει δική της πρόταση η εσωκομματική αντιπολίτευση, η κυβέρνηση θα πρέπει
να εφαρμόζει μία άλλη πολιτική. Και για να έχει νόημα ο εκσυγχρονισμός, τότε
αναγκαστικά η προηγούμενη πολιτική ­ με την οποία ταυτίζεται η αντιπολίτευση ­
θα πρέπει να μην είναι εκσυγχρονιστική. Ουδέν αναληθέστερον.

Αντιθέτως, αν κάτι διακρίνει το ΠΑΣΟΚ ­ στην παπανδρεϊκη και τη σημιτική του
εκδοχή ­ είναι η συνέχεια. Και μάλιστα, η συνέχεια στους τομείς όπου συνήθως
γίνονται οι σκληρότερες εσωκομματικές αντιπαραθέσεις: στην οικονομία και στα
εθνικά. Στην οικονομία, τα πράγματα είναι αρκετά καθαρά: συνεχής λιτότητα
με... προεκλογικά διαλείμματα. («Τσοβόλα δώσ' τα όλα» το '89 ύστερα από
καρατόμηση Σημίτη, αυξήσεις πάνω από κάθε όριο και κάτω από το τραπέζι το '96
επί... πρωθυπουργίας Σημίτη). Τα στελέχη του ΠΑΣΟΚ φυσικά δεν χάνουν ευκαιρία
να καβγαδίζουν για το πόσο σκληρή θα είναι η λιτότητα ή πόσο ενισχυμένο το
«κοινωνικό πρόσωπο».

Είναι προφανές, ωστόσο, πως από τη στιγμή που συμφωνούν όλοι στους βασικούς
στόχους, τότε οι καβγάδες γίνονται για το θεαθήναι. Όσο για τα εθνικά, μπορεί
η τάδε υποπαράγραφος του δείνα ανακοινωθέντος να ξεσηκώνει θύελλες ­ συνήθως
στα κλειστά κυκλώματα των επαϊόντων ­ οι βασικές κατευθύνσεις, ωστόσο,
παραμένουν αναλλοίωτες. Δηλαδή, όχι διάλογος για τα κυριαρχικά δικαιώματα της
Ελλάδας, ενίσχυση της άμυνας και, παράλληλα, διερεύνηση των δυνατοτήτων
προσέγγισης με την Τουρκία (Νταβός - Μαδρίτη). Βεβαίως, έχουν υπάρξει και
αλλαγές ­ όχι μόνο σε ζητήματα επιμέρους χειρισμών όσο κυρίως στην εικόνα της κυβέρνησης.

Παραδοξολογώντας ­ λίγο ­ θα μπορούσαμε να πούμε πως ο κ. Σημίτης με το να
είναι ένας πολύ πιο συνεπής... παπανδρεϊκός μοιάζει να εκπροσωπεί και μια
ριζικά διαφορετική πολιτική. Αν έτσι έχουν τα πράγματα όμως, αν δηλαδή το
«νέο» ΠΑΣΟΚ δεν διαφέρει από το παλαιό, τότε προς τι ο αλληλοσπαραγμός; Ίσως
για τον απλούστερο λόγο του κόσμου: ότι τελικά το πολιτικό είναι προσωπικό και
όχι, όπως αφελώς νομίζαμε, το αντίστροφο...

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16036N063</ED>
<ID>
ID:134692

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N06&aa=3</URL></REF>


Article

<CATEGORY>vin04</CATEGORY>

 <H5>ΥΠΕΡΚΟΜΜΑΤΙΚΗ Η ΣΥΝΘΕΣΗ ΤΗΣ ΕΠΙΤΡΟΠΗΣ ΓΙΑ ΤΟΥΣ ΟΛΥΜΠΙΑΚΟΥΣ
</H5><H2>2004 με Σημίτη;
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Η θωράκιση της «εθνικής επιτροπής» για τη διοργάνωση των Ολυμπιακών Αγώνων
με στελέχη που θα εκφράζουν όλο το πολιτικό φάσμα και μετά το 2000, ακόμη και
με την συμμετοχή στη θέση του Προέδρου της τού Προέδρου της Δημοκρατίας,
αποτελεί πρωταρχικό στόχο του Πρωθυπουργού, ο οποίος μελετάει σειρά προτάσεων
που του έχουν κατατεθεί.

ΜΙΑ ΑΠΟ τις προτάσεις αυτές, όπως σημειώνει κυβερνητικό στέλεχος που γνωρίζει
άριστα τις εξελίξεις για το θέμα αυτό, είναι να αναλάβει ο ίδιος ο
Πρωθυπουργός ή ο πρόεδρος της Βουλής, πρόεδρος της Επιτροπής. Σύμφωνα με την
πρόταση αυτή, που έχει ισχυρά ερείσματα στον κυβερνητικό χώρο, η «εθνική
επιτροπή» θα έχει αυξημένο κύρος. Και, κυρίως, «θα είναι αποτελεσματική».

Ο Πρωθυπουργός ή ο πρόεδρος της Βουλής θα έχουν και τη γενική ευθύνη των
απαιτούμενων έργων, και, λόγω της θέσης τους, τη δυνατότητα να κάνουν κατ'
ευθείαν συζητήσεις με τους αρχηγούς των κομμάτων, τους διοικητές Τραπεζών, και
γενικότερα με όλους τους σημαντικούς παράγοντες της χώρας με στόχο «την
καλύτερη προώθηση των στόχων των Ολυμπιακών του 2004».

Στις σκέψεις που αναπτύσσονται αυτό τον καιρό σε υψηλά κυβερνητικά κλιμάκια
κερδίζει έδαφος αυτή που αναφέρεται στην επιλογή του προέδρου της Βουλής και
όχι του Πρωθυπουργού, για τη θέση του προέδρου της Επιτροπής. Ο κ. Σημίτης,
άλλωστε, έχει ήδη διαμηνύσει στον πρόεδρο της Διεθνούς Ολυμπιακής Επιτροπής κ.
Σάμαρανκ, ότι δεν επιθυμεί να είναι πρόεδρος της Επιτροπής, παρά τις σχετικές
προτάσεις που έχουν διατυπωθεί από πολλές πλευρές.

Ούτως ή άλλως, όμως, προσθέτει το ίδιο κυβερνητικό στέλεχος ­ και αυτό
ανεξάρτητα από πρόσωπα ­ μετά το 2000 και τουλάχιστον δύο χρόνια πριν από την
τέλεση των Ολυμπιακών Αγώνων στην Ελλάδα, ο Πρωθυπουργός ή ο πρόεδρος της
Βουλής θα πρέπει να παραχωρήσουν τη θέση τους στον Πρόεδρο της Δημοκρατίας.

Η επιλογή αυτή «θα είναι και τότε της ευρείας αποδοχής του πολιτικού κόσμου»,
ενώ «μέσω αυτής δίδεται η δυνατότητα μεγαλύτερης προβολής της χώρας μας, αφού
ο Πρόεδρος της Δημοκρατίας θα "διαφημίζει" ανά τον κόσμο τους Ολυμπιακούς
Αγώνες της Αθήνας». Στην Επιτροπή αυτή, σύμφωνα πάντα με την ίδια πρόταση,
«έχουν ασφαλώς θέση προσωπικότητες όλων των κομμάτων ή προσωπικότητες οι
οποίες να έχουν την στήριξη όλου του πολιτικού φάσματος». Ακόμη θα συμμετέχουν
όλοι οι πρώην υφυπουργοί Αθλητισμού και θα έχει έντονη παρουσία ­ κι αυτό για
προφανείς λόγους στήριξης των εθνικών μας θεμάτων ­ το ελληνικό υπουργείο Εξωτερικών.

Ήδη, ο Πρωθυπουργός έχει δώσει εντολές σε υπουργούς του για την προώθηση
ορισμένων κρίσιμων ζητημάτων. Με τον υπουργό ΠΕΧΩΔΕ Κώστα Λαλιώτη έχει
συζητήσει τη δυνατότητα επίσπευσης των απαιτούμενων έργων, με τον αναπληρωτή
υπουργό Εξωτερικών Γιώργο Παπανδρέου έχει μελετήσει τη δυνατότητα προώθησης
πρωτοβουλιών για την ειρήνη και με τον υφυπουργό Αθλητισμού Ανδρέα Φούρα έχει
εξετάσει όλα τα σενάρια προώθησης πρωτότυπων αθλητικών πρωτοβουλιών.

Ο κ. Κώστας Σημίτης μελετά, πάντως, όλες τις προτάσεις που του έχουν γίνει, εν
όψει των ανακοινώσεων που θα κάνει η κυβέρνηση.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16036N071</ED>
<ID>
ID:134610

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N07&aa=1</URL></REF>


Article

<CATEGORY>vin04</CATEGORY>

 <H2>Απειλούν με αποχώρηση από το συνέδριο οι «εκσυγχρονιστές» της Νεολαίας ΠΑΣΟΚ
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

ΕΝΤΑΣΗ με αντιπαράθεση και οξείς χαρακτηρισμούς επικρατεί στον χώρο της
Νεολαίας ΠΑΣΟΚ εν όψει του 3ου Συνεδρίου, το οποίο έχει προγραμματιστεί να
γίνει στις 20-22 Φεβρουαρίου. Η πλευρά που θεωρείται ότι ανήκει στους
«εκσυγχρονιστές» απειλεί να μην πάρει μέρος σ' αυτό εάν δεν διασφαλιστούν
«τίμιοι όροι διεξαγωής του». Η άλλη τάση, που πρόσκειται στον Άκη
Τσοχατζόπουλο, είναι αποφασιμένη «να μην κάνει βήμα πίσω» και να προχωρήσει
κανονικά στο συνέδριο. Τις τελευταίες ημέρες έγιναν μαραθώνιες συζητήσεις
ανάμεσα στα στελέχη της Οργάνωσης δεδομένου ότι τα μεσάνυχτα του Σαββάτου
έληγε η προθεσμία υποβολής αιτήσεων νέων μελών. Όμως από εκείνη την ώρα και
μετά άρχισε ένας νέος κύκλος αντιπαράθεσης, καθώς ζητήθηκε να δοθεί παράταση
για μερικές ημέρες. Στη σύσκεψη, που ακολούθησε, συμφώνησαν όλες οι τάσεις η
κατάθεση των καρτών των μελών να ολοκληρωθεί σήμερα στις 9 το βράδυ. Ωστόσο,
χθες το βράδυ δημιουργήθηκε νέο ζήτημα. Αυτήν τη φορά οι «εκσυγχρονιστές»
διαπιστώνοντας ­ όπως τονίζουν ­ ότι έχει στηθεί ένας ολόκληρος μηχανισμός που
θα οδηγήσει σε συνέδριο-παρωδία έθεσαν ζήτημα να ορισθεί ως εγγυητής είτε ο
γραμματέας της Κ.Ε. του ΠΑΣΟΚ Κ. Σκανδαλίδης είτε τριμελής επιτροπή του
Εκτελεστικού Γραφείου. Διαφορετικά δεν θα καταθέσεουν τις κάρτες των μελών
τους για να πάρουν μέρος στην προσυνεδριακή διαδικασία.

Για τον υποψήφιο αυτής της πλευράς, Γιάννη Παπαδημητρίου, το θέμα είναι πολύ
σοβαρό. Κατηγορεί τη σημερινή πλειοψηφία του Κεντρικού Συμβουλίου (πρόσκειται
στον Α. Τσοχατζόπουλο) ότι δεν θέλει ένα τίμιο συνέδριο. Εκτιμά ότι μέρος της
εσωκομματικής αντιπολίτευσης του ΠΑΣΟΚ επιδιώκει την κρίση στη Νεολαία με
σκοπό «την όξυνση της κρίσης και τη χρέωση των γεγονότων στον ίδιο τον Κώστα
Σημίτη». Και είναι κατηγορηματικός: «Αρνούμαστε να ενσωματωθούμε στη λογική
της κρίσης. Ζητάμε πολιτική λύση και αυτό είναι στην ευθύνη του Εκτελεστικού
Γραφείου να εγγυηθεί για ένα πλαίσιο κανόνων αδιαμφισβήτητων για το συνέδριο».
Πάντως, αυτή η κατάσταση απασχόλησε και την ηγεσία του ΠΑΣΟΚ. Μάλιστα η
γραμματέας της Νεολαίας Τόνια Αντωνίου το τελευταίο διάστημα συναντήθηκε με
μέλη του Ε.Γ. (Άκη Τσοχατζόπουλο, Βάσω Παπανδρέου, Κώστα Λαλιώτη, Στέφανο
Μανίκα) και με τον γραμματέα της Κ.Ε., ενώ σήμερα έχει προγραμματιστεί να δει
τον Γεράσιμο Αρσένη και τον Απόστολο Κακλαμάνη. Η ίδια θεωρεί ότι οι
«εκσυγχρονιστές» κωλυσιεργούν τις διαδικασίες επειδή «αντιλαμβάνονται ότι δεν
θα έχουν την πλειοψηφία στο συνέδριο». Έτσι όλοι περιμένουν τι θα γίνει σήμερα
το βράδυ. Ωστόσο, η πλειοψηφία του Κ.Σ. δεν πρόκειται σε καμία περίπτωση να
δεχθεί την παρέμβαση του Ε.Γ. «Δεν μπορούμε να καταργήσουμε τα θεσμοθετημένα
όργανα της Νεολαίας», είναι η άποψη που εκφράζει. Ο υποψήφιος αυτής της
πλευράς Νίκος Μαδεμλής, μάλιστα, δηλώνει πως η διαδικασία θα ολοκληρωθεί
σήμερα και στη συνέχεια θα προχωρήσουν στις προσυνεδριακές διαδικασίες:
«Όποιος θέλει θα συμμετάσχει. Οι υπόλοιποι (όσοι δηλαδή δεν παραδώσουν τις
κάρτες των μελών) ας αναλάβουν τις ευθύνες τους και το πολιτικό κόστος».

Αργά το βράδυ η Νεολαία ΠΑΣΟΚ ανακοίνωσε ότι με την ευκαιρία λήξης των
διαδικασιών εγγραφής νέων μελών σήμερα Δευτέρα και εν όψει της έναρξης των
πολιτικών διαδικασιών η γραμματέας της Τώνια Αντωνίου θα δώσει συνέντευξη
Τύπου την Τετάρτη.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16036N072</ED>
<ID>
ID:134656

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N07&aa=2</URL></REF>


Article

<CATEGORY>vin04</CATEGORY>

 <H5>Η ΥΠΟΥΡΓΟΣ ΑΝΑΠΤΥΞΗΣ ΜΙΛΑΕΙ ΓΙΑ ΛΑΘΟΣ ΠΟΛΙΤΙΚΗ ΤΩΝ ΗΠΑ ΣΤΗΝ ΤΟΥΡΚΙΑ ΠΟΥ
«ΣΥΓΚΑΛΥΠΤΟΥΝ ΤΑ ΣΟΒΑΡΟΤΑΤΑ ΠΡΟΒΛΗΜΑΤΑ ΤΗΣ ΑΓΚΥΡΑΣ ΓΙΑ ΝΑ ΔΙΑΤΗΡΗΣΟΥΝ ΠΡΟΣΒΑΣΗ
ΣΕ ΜΙΑ ΜΕΓΑΛΗ ΑΓΟΡΑ»
</H5><H5>Σήμερα πολύ πιο ισχυρή η Ελλάδα ­ πολύ πιο απομονωμένη η Τουρκία
</H5><H5>«Πρέπει να τρέξουμε πιο γρήγορα για την Ευρώπη»
</H5><H5>«Κάποιοι στο ΠΑΣΟΚ κινούνται στη λογική της ρεβάνς του συνεδρίου»
</H5><H5>«Η κυβέρνηση ανοιχτή σε διάλογο και στο φορολογικό»
</H5><H2>ΒΑΣΩ ΠΑΠΑΝΔΡΕΟΥ
</H2><H2>Η στήριξη των στρατηγών ενισχύει τους ισλαμιστές
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

«Λάθος» χαρακτηρίζει η κ. Βάσω Παπανδρέου την στήριξη που παρέχουν οι
Ηνωμένες Πολιτείες στο στρατιωτικό κατεστημένο της Άγκυρας, στο όνομα της
καταπολέμησης του ισλαμισμού: Μιλώντας στα «ΝΕΑ», η υπουργός Ανάπτυξης τονίζει
ότι οι ΗΠΑ θα παίξουν τον ρόλο τους στην ευρύτερη περιοχή, μόνον αν
αντιμετωπίσουν την αστάθεια στη γειτονική χώρα ως έλλειμμα εκδημοκρατισμού ­
και υπογραμμίζει ότι στην πραγματικότητα, η αμερικανική στήριξη στους Τούρκους
στρατηγούς απλώς καταλήγει να ενισχύει τους ισλαμιστές. «Δεν διεκδικούμε το
αλάθητο», λέει για την κριτική που ήδη ασκείται στο φορολογικό νομοσχέδιο ­
και επισημαίνει την δήλωση Παπαντωνίου ότι η κυβέρνηση θα δεχθεί
τροποποιήσεις, ενώ επαναλαμβάνει ότι θα ληφθεί κάθε αναγκαίο μέτρο για τη
στήριξη της δραχμής, «παρά το αναπόφευκτο βραχυπρόθεσμο κόστος». Για τα
εσωκομματικά του κυβερνώντος κόμματος, η κ. Βάσω Παπανδρέου υποστηρίζει ότι
ορισμένοι έχουν επιλέξει την χωριστή πορεία ­ διαχωρίζοντας σαφώς τον κ. Α.
Τσοχατζόπουλο και τα κορυφαία στελέχη που τον στήριξαν στο συνέδριο. «Δεν
μπορεί να ασκείται εσωκομματική αντιπολίτευση από ορισμένους στη βάση του
"εσείς δεν είστε ΠΑΣΟΚ", όπως μας κατηγορούν ορισμένοι», λέει χαρακτηριστικά η
υπουργός Ανάπτυξης.

ΠΕΡΑΙΤΕΡΩ βελτίωση των ελληνοαμερικανικών σχέσεων, που ήδη είναι σε άριστο
επίπεδο, επιθυμεί ή Αθήνα, αλλά «αυτό δεν σημαίνει ότι θα καθορίζουμε τις
δικές μας θέσεις με βάσεις τις απόψεις τρίτων», υπογραμμίζει η κ. Βάσω
Παπανδρέου, απαντώντας στις γνωστές δηλώσεις Μπερνς, που επανέλαβε την γνωστή
αμερικανική θέση για αναγνώριση μόνον 6 μιλίων εναέριου χώρου στη χώρα μας.

«Είχα την ευκαιρία να συναντήσω τον κ. Μπερνς, όπως και άλλους Αμερικανούς
αξιωματούχους. Τους εξέφρασα τη θέση της κυβέρνησής μας, ότι οι ΗΠΑ μπορούν
και πρέπει να παίξουν σημαντικό ρόλο στην ευρύτερη περιοχή, αλλά για να το
επιτύχουν αυτό, χρειάζεται να σχεδιάσουν μια μακροπρόθεσμη πολιτική
αντιμετώπισης του κύριου προβλήματος, που είναι η αστάθεια στην Τουρκία».

«Φοβάμαι», συνεχίζει ή υπουργός Ανάπτυξης, «ότι τόσο οι ΗΠΑ όσο και ή
Ευρωπαϊκή Ένωση, παρά το κεκτημένο του Λουξεμβούργου εξακολουθούν να αρνούνται
την αναμέτρηση με την τουρκική πραγματικότητα, που ενδέχεται να εξελιχθεί σε
εκρηκτική, λόγω ακριβώς της πολιτικής τους. Ανακαλύπτουν τώρα το Κουρδικό,
αλλά με λανθασμένη οπτική, όχι δηλαδή ως ένα διαρκές έγκλημα σε έναν λαό.
Ανακαλύπτουν τους ισλαμιστές...».

­ Μα, υποτίθεται ότι ή πολιτική τόσο των ΗΠΑ όσο και της
Ένωσης καθοδηγείται από τον φόβο της ανάληψης της εξουσίας στην
Άγκυρα από τους ισλαμιστές.

«Ακριβώς. Υποτίθεται. Γιατί ουσιαστικά, έτσι τους ενισχύουν. Στην
πραγματικότητα απλώς ποντάρουν, για άλλη μια φορά, σε κάποιες από τις ομάδες
εξουσίας στην Άγκυρα, με στόχο βραχυπρόθεσμο: να συγκαλύψουν τα σοβαρότατα
προβλήματα, για να διατηρήσουν την πρόσβαση σε μία μεγάλη αγορά ­ έτσι, το
μόνο που επιτυγχάνουν, είναι να πολλαπλασιάζουν τα αδιέξοδα: οι μεν
στρατιωτικοί γαντζώνονται στην εξουσία, αρνούμενοι τον οποιονδήποτε
εκδημοκρατισμό στο όνομα δήθεν της καταπολέμησης του ισλαμισμού, οι δε
ισλαμιστές πραγματικά "τρέφονται" από την καταπίεση, αυξάνοντας τις δυνάμεις
τους. Είναι σαφές ότι οι στρατηγοί της Άγκυρας εκβιάζουν, για να μπουν στην
Ευρώπη όχι ως Ευρωπαίοι, αλλά ως δήθεν εγγυητές της ασφάλειας της Ευρώπης από
τους ισλαμιστές, τους οποίους οι ίδιοι ενισχύουν με την πολιτική τους.
Πρόκειται για αδιέξοδο. Η μόνη πραγματικά μακροπρόθεσμη πολιτική της Δύσης
είναι η ενεργητική παρέμβαση στην κατεύθυνση του πραγματικού εκδημοκρατισμού
της τουρκικής κοινωνίας. Και πρέπει όλοι να αντιληφθούν ότι η επεκτατική
πολιτική της Άγκυρας στο Αιγαίο δεν αφορά κάποια προβλήματα που έχει ή δεν
έχει με την Ελλάδα. Είναι μία ακόμα έκφραση της τρομακτικής αστάθειας στη
γειτονική μας χώρα ­ και μ' αυτή την οπτική οφείλουν να αντιμετωπίσουν το θέμα
η Ευρώπη και οι ΗΠΑ. Επομένως, η επανάληψη θέσεων όπως για τα μίλια, δεν βοηθεί».

­ Ναι, αλλά αυτή ή διαπίστωση δεν λύνει το πρόβλημα της χώρας
μας. Είχαμε τις νέες παραβιάσεις στο Αιγαίο πολύ πρόσφατα.

«Και θα έχουμε και στο μέλλον. Κοιτάξτε, η πολιτική των στρατηγών στην Άγκυρα
είναι πλέον ξεκάθαρη όχι μόνο στην κυβέρνησή μας, αλλά και σε κάθε Έλληνα
πολίτη. Από το '74, με αποκορύφωμα την υπόθεση των Ιμίων, επιχειρούν τη
δημιουργία ενός θερμού επεισοδίου, που θα μας οδηγούσε τελικά στο τραπέζι της
διαπραγμάτευσης κυριαρχικών μας δικαιωμάτων. Τό αποφύγαμε τότε, υπό δυσμενείς
συνθήκες. Σήμερα, η Ελλάδα είναι πολύ πιο ισχυρή και η Τουρκία πολύ πιο
απομονωμένη. Ακόμα, είναι πολύ πιο ισχυρό το εθνικό μέτωπο: Όχι μόνον η
κυβέρνηση αλλά ο πολιτικός κόσμος, στο σύνολό του, κράτησε αυτή τη φορά στάση
ψυχραιμίας και αποφασιστικότητας ­ και αυτό πρέπει να σημειωθεί. Παράλληλα,
αποκαθιστούμε με ταχείς ρυθμούς την ισορροπία δυνάμεων, που είχε διαταραχθεί».

«Η ΚΥΒΕΡΝΗΣΗ είναι αποφασισμένη να λάβει κάθε μέτρο που κρίνεται ως αναγκαίο
για τη στήριξη της ισοτιμίας της δραχμής ­ κάθε μέτρο, παρά το βραχυπρόθεσμο
κόστος που ενδέχεται να προκληθεί. Δεν είμαστε διατεθειμένοι να χαραμίσουμε
τις θυσίες που έχει κάνει τα τελευταία χρόνια ο ελληνικός λαός», υπογραμμίζει
η υπουργός Ανάπτυξης.

«Ωστόσο», συμπληρώνει, «πρέπει να μιλήσουμε ανοικτά. Οί σύγχρονες οικονομίες
διαθέτουν όλο και λιγότερα μέσα άμυνας σε ένα περιβάλλον ανοικτής αγοράς,
πράγμα που σημαίνει ότι η οικονομία μας επιβάλλεται να συνεχίσει την πορεία
της εξυγίανσης, που ξεκίνησε το '93. Αυτή είναι και η μόνη πραγματική άμυνα,
αυτή είναι και η μόνη πραγματική διασφάλιση, ότι οι θυσίες του ελληνικού λαού
δεν θα πάνε χαμένες».

«Παράλληλα», τονίζει η κ. Βάσω Παπανδρέου, «η υπόθεση της δραχμής είναι ένα
πεδίο στο οποίο δοκιμάζεται το σύνολο των δυνάμεων, πολιτικών και οικονομικών,
της χώρας μας. Κι αυτό, επειδή το κλίμα σταθερότητας που υπάρχει στη χώρα
πρέπει να διαφυλαχθεί αν θέλουμε να διαφυλάξουμε το νόμισμά μας. Ορισμένοι, σε
όλους τους χώρους, θεωρούν ότι μπορούν να καταστρέφουν το κλίμα σταθερότητας
που υπάρχει χωρίς κόστος. Κι όμως, η σταθερότητα είναι μία από τις βασικές
παραμέτρους που λαμβάνουν υπόψη οι αγορές πριν προχωρήσουν στις κερδοσκοπικές
κινήσεις σε όλες τις χώρες. Επομένως, το σημερινό κλίμα πρέπει να διαφυλαχθεί
κι αυτό δεν είναι μόνον ευθύνη της κυβέρνησης.

­ Πάντως, οι περισσότερες ευρωπαϊκές χώρες αντιμετωπίζουν προβλήματα
στην πορεία τους προς το ευρώ.

«Πραγματικά, αλλά αυτή η διαπίστωση πρέπει να μας οδηγήσει στην απόφαση να
"τρέξουμε" ακόμα πιο γρήγορα για να καλύψουμε την απόσταση που μας χωρίζει από
τους εταίρους μας. Η Ελλάδα έχει λίγο χρόνο για να διανύσει μεγάλη απόσταση.
Το μεγάλο στοίχημα της χώρας μας είναι να μπορέσουμε να παραμείνουμε στην
ομάδα εκείνη που χαράσσει την πολιτική τού αύριο για την Ευρώπη. Μόνον έτσι θα
διασφαλίσουμε τα μακροπρόθεσμα συμφέροντά μας. Αυτό δεν μπορεί να γίνει αν δεν
διαθέτουμε μία οικονομία ισχυρή. Αυτό δεν μπορεί να γίνει αν ενταχθούμε στη β'
κατηγορία των ευρωπαϊκών χωρών. Οφείλουμε να είμαστε ειλικρινείς: η Ευρώπη δεν
είναι παράδεισος, αλλά είναι ο χώρος μας και το μέλλον μας. Ρόλος μας είναι να
διασφαλίσουμε ότι στην πορεία αυτή θα προχωρήσει ολόκληρη η ελληνική κοινωνία
­ να διασφαλίσουμε τον εκσυγχρονισμό με κοινωνικό πρόσωπο.

­ Γίνεται πολύς λόγος για την αδυναμία απορρόφησης των κοινοτικών κονδυλίων.

«Θα ανησυχούσα πραγματικά στην περίπτωση αδυναμίας όχι απορρόφησης, αλλά
αξιοποίησης των κονδυλίων, όπως έγινε με την κυβέρνηση της Ν.Δ. στο πακέτο
Ντελόρ. Σήμερα, δεν συμβαίνει αυτό. Σίγουρα υπάρχουν ακόμα προβλήματα με τις
ελλείψεις στη Δημόσια Διοίκηση, αλλά τα κονδύλια αξιοποιούνται σωστά».

Βάσω Παπανδρέου. «Ο Κώστας Σημίτης έχει δώσει σαφέστατα δείγματα της
αντίληψης ότι έχουμε εισέλθει σε μία νέα εποχή για τους κομματικούς
σχηματισμούς. Ανοιχτό κόμμα, συλλογικές διαδικασίες, εσωκομματική δημοκρατία»

ΙΔΙΑΙΤΕΡΗ έμφαση στο ζήτημα της ενότητας του ΠΑΣΟΚ δίνει η κ. Βάσω Παπανδρέου,
που σημειώνει ότι «για την ενότητα του πολιτικού μας χώρου ανησυχούσαμε,
ανησυχούμε και θα ανησυχούμε πάντα. Είναι πρωταρχικό καθήκον κάθε στελέχους,
κάθε ψηφοφόρου, να εργάζεται για την ενότητα. Ωστόσο, υπάρχουν δυνάμεις που
εξακολουθούν να κινούνται με τη λογική της ρεβάνς του συνεδρίου και μάλιστα,
βάζοντας τώρα απέναντί τους ολόκληρο το ΠΑΣΟΚ».

­ Εννοείτε ότι δεν συγκαταλέγετε μεταξύ εκείνων που κινούνται με τη λογική
τής ρεβάνς, τόσο τον κ. Α. Τσοχατζόπουλο όσο και
τα κορυφαία στελέχη που τον υποστήριξαν στο συνέδριο;

«Η ενότητα δεν κινδυνεύει από εκείνους που δημιούργησαν το Κίνημα. Δεν
κινδυνεύει από εκείνους που έδωσαν όλες τις μάχες για την ενοποίηση της
δημοκρατικής παράταξης. Δεν κινδυνεύει η ενότητα από την διαφορετική άποψη.
Δεν κινδυνεύει η ενότητα από φιλοδοξίες, οι οποίες εντάσσονται στη συνολική
προσπάθεια. Εν ολίγοις, η ενότητα δεν κινδυνεύει από το μέγιστο μέρος των
στελεχών, των μελών και των ψηφοφόρων του ΠΑΣΟΚ», σημειώνει με έντονο τρόπο η
κ. Βάσω Παπανδρέου, που όμως συμπληρώνει:

ΝΕΑ ΑΝΤΙΛΗΨΗ

«Ο Κώστας Σημίτης έχει δώσει σαφέστατα δείγματα της αντίληψης ότι έχουμε
εισέλθει σε μία νέα εποχή για τους κομματικούς σχηματισμούς. Ανοικτό κόμμα,
συλλογικές διαδικασίες, εσωκομματική δημοκρατία είναι το τρίπτυχο της νέας
οπτικής για το μεγάλο κόμμα τού σήμερα και του αύριο. Έχουμε κάνει πολύ μεγάλα
βήματα σ' αυτόν τον τομέα, αλλά υπάρχουν ορισμένοι που επιλέγουν συνειδητά τη
χωριστή πορεία».

­ Ωστόσο, ήταν ο κ. Σημίτης που αποφάσισε την αποπομπή τριών
βουλευτών από την Κοινοβουλευτική Ομάδα, τη στιγμή μάλιστα που
είχαν υπερψηφίσει τον προϋπολογισμό στο σύνολό του,
καταψηφίζοντας απλώς ορισμένες δαπάνες, πράγμα που,
άλλωστε, δεν είναι κάτι το ασυνήθιστο. Εντάσσεται και αυτή η
απόφαση στη «νέα συλλογικότητα»;

«Ο Πρωθυπουργός δεν έλαβε αυτή την απόφαση επειδή οργίστηκε ή επειδή θέλησε να
αδικήσει τον έναν ή τον άλλον βουλευτή. Επρόκειτο για μία κίνηση συμβολική.
Από τη στιγμή που, όπως γνωρίζετε, δεν κινήθηκε καμία κομματική πειθαρχική
διαδικασία, η οποία έτεινε στο να καταδείξει ότι υπάρχουν όρια στη λειτουργία
του καθενός μας. Θυμίζω ότι ο Πρωθυπουργός είχε προσδώσει χαρακτήρα ψήφου
εμπιστοσύνης προς την κυβέρνηση στην ψηφοφορία για τον προϋπολογισμό, κάτι που
οι τρεις συνάδελφοι δεν έλαβαν υπόψη, παρ' ότι στη σύνοδο της Κοινοβουλευτικής
Ομάδας, που είχε προηγηθεί, ουδείς διεφώνησε. Είχε υπάρξει γενική συμφωνία,
τότε. Από κει και πέρα, πιστεύω ότι οι τρεις συνάδελφοι με την περαιτέρω στάση
τους θα οδηγήσουν στην αλλαγή αυτής της απόφασης».

ΤΟ ΠΡΟΒΛΗΜΑ

Ωστόσο, η υπουργός Ανάπτυξης παραδέχεται ότι «υπάρχει πρόβλημα», τόσο στην
Κοινοβουλευτική Ομάδα του ΠΑΣΟΚ όσο και σε τμήμα του στελεχικού δυναμικού:
«Ορισμένοι, ευτυχώς ελάχιστοι, πάσχουν από σύνδρομο αυτοκαταστροφής.
Επιχειρούν να δώσουν χαρακτήρα μετωπικής αντιπαράθεσης ακόμα και στις εκλογές
που θα γίνουν στις Νομαρχιακές μας Οργανώσεις, κάτι που σε καμία περίπτωση δεν
ισχύει και ούτε πρέπει να ισχύσει αν θέλουμε να μιλάμε για κόμμα και όχι για
μηχανισμούς. Αναγνωρίζω ότι υπάρχουν προσωπικές πικρίες, ενδεχομένως και
δικαιολογημένες. Ωστόσο, θεωρώ αδιανόητο να ασκούν ορισμένοι εσωκομματική
αντιπολίτευση στη βάση του "εσείς δεν είστε ΠΑΣΟΚ". Αντιλαμβάνονται ότι τα
λένε αυτά για εκείνον που κέρδισε την πλειοψηφία στο συνέδριο του ΠΑΣΟΚ;
Αντιλαμβάνονται ότι με τον κ. Σημίτη ως πρόεδρο κερδίσαμε και πάλι την
εμπιστοσύνη των ψηφοφόρων;».

ΚΡΙΣΙΜΗ ΧΡΟΝΙΑ

«Έχουμε εισέλθει στην πιο κρίσιμη χρονιά της τετραετίας», συνεχίζει η κ. Βάσω
Παπανδρέου. «Το '98 θα κριθεί η πολιτική μας στην Τοπική αυτοδιοίκηση, θα
κριθούν τα πρόσωπα του χώρου μας που την υλοποιούν και το αποτέλεσμα των
δημοτικών εκλογών θα δώσει πολιτικά μηνύματα και για την πορεία της κυβέρνησής
μας. Επομένως, όλοι εκείνοι που έχουν στο μυαλό τους το συνέδριο του '99,
οφείλουν να αντιληφθούν ότι οι πολίτες ελάχιστα ενδιαφέρονται για
εσωκομματικούς συσχετισμούς, για προσωπικές φιλοδοξίες στελεχών. Οι πολίτες
ψήφισαν το ΠΑΣΟΚ και τον κ. Σημίτη και θέλουν έργο, βελτίωση της καθημερινής
ζωής τους. Εμείς, εργαζόμαστε γι' αυτά και με όπλο το έργο μας θα ζητήσουμε
την ανανέωση της εμπιστοσύνης του ελληνικού λαού. Όποιος μπορεί να ακολουθήσει
σ' αυτή την πορεία ­ με τη διαφορετικότητά του, με την δική του άποψη, αλλά
και με σεβασμό της θέσης της πλειοψηφίας ­ σίγουρα δεν περισσεύει από το
ΠΑΣΟΚ. Από κει και πέρα, οι πάντες τελικά κρινόμαστε τόσο από την οργανωμένη
βάση του κόμματος όσο και ­ κυρίως ­ από τους πολίτες».

­ Θεωρείτε ότι υπάρχει θέμα ανασχηματισμού;

«Είναι θέμα αποκλειστικής ευθύνης του Πρωθυπουργού».

Η υπουργός Ανάπτυξης δεν θεωρεί ότι οι κατ' ιδίαν συναντήσεις του κ. Κ. Σημίτη
με τα μέλη του Εκτελεστικού Γραφείου έχουν κάποιον ιδιαίτερο χαρακτήρα: «Ο κ.
Σημίτης λειτουργεί συλλογικά. Στο πλαίσιο αυτό γίνονται και οι συναντήσεις του
με τα μέλη του Εκτελεστικού Γραφείου, το οποίο, όπως γνωρίζετε, συνεδριάζει
τακτικότατα. Υπάρχει το ζήτημα της πολιτικής μας ενότητας, που μας απασχολεί
ιδιαίτερα. Υπάρχει το θέμα της στρατηγικής μας. Υπάρχει το θέμα της υλοποίησης
της πολιτικής τού ΠΑΣΟΚ. Είναι θέματα που πρέπει να συζητιούνται, ώστε να
καταλήγουμε σε αποφάσεις που καλύπτουν όλους».

ΠΟΛΙΤΙΚΗ ΠΑΣΟΚ

­ Αναφέρεστε σε θέματα λειτουργίας. Ωστόσο, για το
περιεχόμενο της πολιτικής σας δέχεστε κριτική ότι απέχει πλέον
από εκείνη του Ανδρέα Παπανδρέου.

«Η κυβέρνησή μας εφαρμόζει την πολιτική του ΠΑΣΟΚ. Τό κόμμα μας ασκεί την ίδια
πολιτική στα μεγάλα θέματα από το '93, όταν οι ψηφοφόροι μάς ανέθεσαν, ύστερα
από την καταστροφική περίοδο Μητσοτάκη, και πάλι τις ευθύνες για την πορεία
της χώρας. Και η πολιτική αυτή έχει αποτέλεσμα: βελτίωση της αξιοπιστίας της
χώρας στο εξωτερικό, βελτίωση των οικονομικών μεγεθών, έμφαση στην κοινωνική
διάσταση της κυβερνητικής πολιτικής. Υπάρχουν κενά, έχουν γίνει λάθη, υπάρχουν
καθυστερήσεις, υπάρχουν αδυναμίες, αλλά υπάρχει και έργο, όπως υπάρχει και προοπτική».

­ Στό παρελθόν, είχατε μιλήσει για την ανάγκη να υπάρξει η περίφημη
«ηγετική ομάδα» στο ΠΑΣΟΚ. Σήμερα, θα υποστηρίζατε κάτι τέτοιο;

«Κοιτάξτε, η ηγετική ομάδα υπάρχει ­ και προφανώς περιλαμβάνει τα στελέχη
εκείνα που μπορούν να εκφράζουν το ΠΑΣΟΚ μέσα στο κόμμα και στην κοινωνία. Η
Πολιτική Γραμματεία και κάποια στελέχη ακόμα, σίγουρα αποτελούν την ηγετική
ομάδα του κόμματος. Και σίγουρα, έχουν γίνει ορισμένα βήματα στην κατεύθυνση
της συναπόφασης. Ωστόσο, πρέπει να γίνουν ακόμα πολλά, υπάρχει έλλειμμα
αποτελεσματικότητας στη λειτουργία, όπως υπάρχει και σοβαρό έλλειμμα
αλληλεγγύης. Αυτά πρέπει να αντιμετωπιστούν με πρωτοβουλία του ίδιου του
Πρωθυπουργού, αλλά απαιτείται και η ενεργή στήριξη των στελεχών σ' αυτή την πρωτοβουλία».

«Η ΚΥΒΕΡΝΗΣΗ Σημίτη έχει αποδείξει ότι είναι ανοικτή στον διάλογο. Δεν
διεκδικούμε το αλάθητο και σας θυμίζω ότι δεν είχαμε ποτέ πρόβλημα να
προχωρήσουμε σε διορθώσεις της πολιτικής μας, όταν διαπιστώσαμε επιμέρους
παραλείψεις ή και λάθη. Το ίδιο ισχύει και για το φορολογικό νομοσχέδιο, όπως
έχει ήδη δηλώσει και ο κ. Γ. Παπαντωνίου», υπογραμμίζει η υπουργός Ανάπτυξης
και συμπληρώνει: «Υπάρχει όμως το φαινόμενο να μην ασκείται η κριτική, να μην
κατατίθενται οι προτάσεις στα όργανα της Κοινοβουλευτικής Ομάδας, αλλά να
επιχειρείται από ορισμένους βουλευτές μας το κυνήγι των εντυπώσεων, με
δημόσιες δηλώσεις που βλάπτουν την εικόνα της κυβέρνησης»..

Η κ. Βάσω Παπανδρέου αναφέρει ότι «πρόκειται για ένα φαινόμενο που επιβάλλεται
να σταματήσει άμεσα. Έχει συμβεί αρκετές φορές ­ και σε νομοσχέδια του
υπουργείου Ανάπτυξης ­ να γίνεται συζήτηση στο αρμόδιο ΚΤΕ, στην αρμόδια
Κοινοβουλευτική Επιτροπή και να μην κατατίθεται ούτε μία διαφωνία και στη
συνέχεια, στην Ολομέλεια της Βουλής, να επιχειρείται η ακύρωση κάθε
νομοσχεδίου από έναν πολύ μικρό αριθμό βουλευτών του ΠΑΣΟΚ».

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16036N081</ED>
<ID>
ID:134611

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N08&aa=1</URL></REF>


Article

<CATEGORY>vin04</CATEGORY>

 <H5>Ο ΥΠΟΥΡΓΟΣ ΑΜΥΝΑΣ ΑΠΑΝΤΑ ΣΤΙΣ ΔΗΛΩΣΕΙΣ ΤΩΝ ΑΜΕΡΙΚΑΝΩΝ ΓΙΑ ΤΟΝ ΕΝΑΕΡΙΟ ΧΩΡΟ ΜΑΣ
</H5><H2>Άκης: Ήταν και θα είναι δέκα τα μίλια
</H2>
Δήλωση με πολλούς αποδέκτες έκανε χθες ο υπουργός Άμυνας Άκης Τσοχατζόπουλος,
υπογραμμίζοντας ότι η αμφισβήτηση ακόμη και ενός ελληνικού βράχου από την
Άγκυρα αποτελεί απειλή όχι μόνο των κυριαρχικών δικαιωμάτων της Ελλάδας, αλλά
και ολόκληρου του σύγχρονου οικοδομήματος της διεθνούς έννομης τάξης πάνω στο
οποίο συγκροτήθηκε ο μεταπολεμικός κόσμος.

ΓΙΑ να προσθέσει ότι η Ελλάδα είναι έτοιμη να δώσει απάντηση σε αυτές τις
απειλές σε πολιτικό και στρατιωτικό επίπεδο.

Η Τουρκία, τόνισε ο κ. Τσοχατζόπουλος, αμφισβητεί τις συνθήκες της Λωζάννης
και των Παρισίων που οριοθετούν ξεκάθαρα τον εθνικό χώρο της Ελλάδας, ο οποίος
περιλαμβάνει όλα τα μεγάλα νησιά καθώς επίσης και όλες τις ενδιάμεσες σε αυτά
νησίδες και μικρονησίδες και υφάλους. Με λίγα λόγια, περιλαμβάνει όλα τα
νησιωτικά συμπλέγματα του Αιγαίου Πελάγους εκτός από τις μικρονησίδες που
βρίσκονται σε μία ζώνη τριών μιλίων από τις τουρκικές ακτές, καθώς επίσης και
τα νησιά Ίμβρο και Τένεδο.

Παράλληλα, ο κ. Τσοχατζόπουλος απάντησε στις δηλώσεις Μπερνς και Φόλεϊ,
υπογραμμίζοντας ότι δεν είναι κριτήριο για τη συμπεριφορά μιας χώρας η άποψη
του οποιουδήποτε. Και υπενθύμισε ότι τα χωρικά ύδατα της Ελλάδας με βάση
συγκεκριμένο Προεδρικό Διάταγμα του 1931 είναι δέκα μίλια.

«Το αν κάποιοι για δική τους χρήση ή με βάση δικά τους κριτήρια επιμένουν ότι
θα έπρεπε ο χώρος της Ελλάδας να είναι κάποιος άλλος, είναι άποψή τους. Αυτό
που εμείς λέμε είναι πως εδώ και δεκαετίες ο εναέριος χώρος της Ελλάδας είναι
δέκα μίλια και θα παραμείνει δέκα μίλια», ανέφερε ο κ. Τσοχατζόπουλος.

Την ίδια στιγμή, οι Τούρκοι συνεχίζουν τις προσπάθειές τους να διατηρηθεί η
ένταση στο Αιγαίο. Έχουν δεσμεύσει για σήμερα περιοχές νοτίως της Ικαρίας στις
οποίες για να φτάσει κανείς θα πρέπει να περάσει μέσα από ελληνικό εναέριο χώρο.

Το Σάββατο, όμως, το τουρκικό υπουργείο Εξωτερικών ξεπέρασε τα εσκαμμένα,
κατηγορώντας τον Θ. Πάγκαλο ότι είναι απόγονος Ελλήνων φασιστών που έστειλαν
χιλιάδες Ελληνοεβραίους στα στρατόπεδα θανάτου των Γερμανών! Ισχυρισμός που
προκάλεσε την αντίδραση τόσο της ελληνικής κυβέρνησης όσο και της Ισραηλιτικής
Κοινότητας Θεσσαλονίκης.

Η γραπτή ανακοίνωση - επίθεση κατά του υπουργού Εξωτερικών ανέφερε:

«Ο σημερινός απόγονος του ελληνικού φασισμού και ρατσισμού παρασύρει και πάλι
τη χώρα σε περιπέτειες.

Ο κ. Πάγκαλος, με τις ρατσιστικές του προκλήσεις, δυναμιτίζει την ευημερία της
Ευρώπης και τα θεμέλια της ειρήνης.

Οι Έλληνες φασίστες, υπό την ηγεσία εκείνων που ομοιάζουν με τον Πάγκαλο,
έστειλαν χιλιάδες Ελληνοεβραίους στα στρατόπεδα θανάτου, παραδίδοντάς τους
στους Γερμανούς κατακτητές με τα ίδια τους τα χέρια».

Η απάντηση ήρθε από τον κυβερνητικό εκπρόσωπο: «Με άθλιες ύβρεις και αναίτιες
προκλήσεις, το μόνο που επιτυγχάνει η Άγκυρα είναι να δυσχεραίνει τη θέση της.
Όσο συντομότερα το αντιληφθεί, τόσο το καλύτερο γι' αυτήν», ανέφερε ο κ.
Ρέππας, παραπέμποντας τους ανιστόρητους Τούρκους στην αντίδραση των ίδιων των θυμάτων.

ΙΣΡΑΗΛΙΤΕΣ: ΜΑΣ ΒΟΗΘΗΣΑΝ

«Η ευγνωμοσύνη μας είναι μεγάλη για τη στάση των ελληνικών αρχών και του
ελληνικού λαού εκείνη την εποχή και γι' αυτό η στάση του υπουργείου Εξωτερικών
της Τουρκίας κυριολεκτικά μας σοκάρισε», δήλωσε ο πρόεδρος της Ισραηλιτικής
Κοινότητας της Θεσσαλονίκης Ανδρέας Σεφίχα, ο οποίος συμπλήρωσε: «Είναι γνωστή
η στάση γενικώς όλων των παραγόντων εκείνης της εποχής που προσέφεραν βοήθεια
στους ομοθρήσκους μας και ειδικά η Εκκλησία, τα σώματα ασφαλείας, η εθνική
αντίσταση και οι απλοί Έλληνες πολίτες».

Ο πρόεδρος της Ισραηλιτικής Κοινότητας της Θεσσαλονίκης, που αριθμούσε στη
διάρκεια της κατοχής πάνω από 50.000, από τους οποίους το σύνολο σχεδόν
οδηγήθηκε στα κρεματόρια του Άουσβιτς και του Μπιλγκινάου στην περίοδο
1941-43, υπενθυμίζει επίσης τη στάση του Αρχιεπισκόπου Αθηνών και Πάσης
Ελλάδος Δαμασκηνού. Ο Αρχιεπίσκοπος είχε διαμαρτυρηθεί μαζί με τα μέλη της
Ακαδημίας και 29 ακόμη συλλόγους για τη γερμανική θηριωδία, καθώς και τη στάση
των επικεφαλής της αστυνομίας σε Αθήνα και Θεσσαλονίκη. Ο κ. Σεφίχα αναφέρθηκε
όμως και στην προσωπική του εμπειρία με τη διάσωση του ίδιου και ολόκληρης της
οικογενείας του από Έλληνες με κίνδυνο της ίδιας τους της ζωής.

Ειδικά για την οικογένεια από το Άργος, που με κίνδυνο της ζωής της διέσωσε
την οικογένειά του, αλλά και για δεκάδες άλλες περιπτώσεις Ελλήνων, ο κ.
Σεφίχα υπενθυμίζει ότι έχουν τιμηθεί με τον τίτλο του «Δικαίου των Εθνών» από
το Ίδρυμα που έχει συσταθεί στο Ισραήλ για τη διατήρηση της μνήμης του
Ολοκαυτώματος και την επιβράβευση όσων βοήθησαν στη διάσωση των Εβραίων στην Κατοχή.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16036N101</ED>
<ID>
ID:134608

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N10&aa=1</URL></REF>


Article

<CATEGORY>vin04</CATEGORY>

 <H2>Επίσημη επίσκεψη Στεφανόπουλου στην Ινδία
</H2>
ΕΠΙΣΗΜΗ επίσκεψη στην Ινδία πραγματοποιεί από σήμερα και έως τις 18 Ιανουαρίου
ο Πρόεδρος της Δημοκρατίας Κ. Στεφανόπουλος. Στόχος της επίσκεψης η προώθηση
των εμπορικών και πολιτιστικών δεσμών των δύο χωρών. Ο κ. Στεφανόπουλος, ο
οποίος θα συνοδεύεται από τον υπουργό Εξωτερικών Θ. Πάγκαλο, τον υφυπουργό
Εθνικής Οικονομίας Αθ. Μπαλτά και πολυμελή επιχειρηματική αντιπροσωπεία, θα
συναντηθεί με τον Ινδό ομόλογό του κ. Ρ. Ναραγιανάν, τον Πρωθυπουργό Ίντερ
Κουμάρ Γκουτράλ και άλλους πολιτικούς της χώρας.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16036N103</ED>
<ID>
ID:134687

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N10&aa=3</URL></REF>


Article

<CATEGORY>vin04</CATEGORY>

 <H2>Κοινωνικοπολιτικό μέτωπο ζητεί το ΚΚΕ
</H2>
ΤΗΝ ΑΝΑΓΚΗ δημιουργίας του «κοινωνικοπολιτικού μετώπου», αλλά και τους όρους
δημιουργίας του, εκθέτει με ανακοίνωσή της ­ που δόθηκε χθες στη δημοσιότητα ­
η Κεντρική Επιτροπή του ΚΚΕ.

Όπως αναφέρει, «στο κοινωνικοπολιτικό μέτωπο χωράνε κομμουνιστές και μη
κομμουνιστές, όλοι εκείνοι που συμφωνούν όχι σε όλα υποχρεωτικά, αλλά στο
κύριο για σήμερα: στην ανάγκη να οργανωθεί η αντίσταση και η αντεπίθεση κατά
των μονοπωλίων και του ιμπεριαλισμού».

Η Κ.Ε. του ΚΚΕ σημειώνει επίσης πως το μέτωπο «θα είναι ασυμβίβαστο με τη
μοιρολατρία, τον ραγιαδισμό, την ηττοπάθεια. Θα φέρει αισθητές ανακατατάξεις
και αλλαγές στον πολιτικό συσχετισμό, κατά της συντήρησης και της συναίνεσης.
Θα αξιοποιεί κάθε δυνατότητα που προκύπτει από τη βελτίωση του πολιτικού
συσχετισμού δύναμης μέσα και έξω από τη Βουλή».

Η ηγεσία του ΚΚΕ τονίζει ότι «είναι η στιγμή που ο καθένας πρέπει να αναλάβει
τις ευθύνες του» και ότι «ο δρόμος κάθε αγωνιστή και αγωνίστριας βρίσκεται στη
συμπαράταξη και κοινή δράση με τους κομμουνιστές στο εργοστάσιο, στο γραφείο,
στην υπηρεσία, στο χωράφι, στη γειτονιά».

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16036N104</ED>
<ID>
ID:134706

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N10&aa=4</URL></REF>


Article

<CATEGORY>vin04</CATEGORY>

 <H2>Πήραν απάντηση για όλα οι ευρωβουλευτές
</H2>
ΣΤΗΝ ΑΝΑΓΚΑΙΟΤΗΤΑ η ενημέρωση των Ελλήνων ευρωβουλευτών από το υπουργείο
Άμυνας να αποκτήσει πιο μόνιμο και τακτικό χαρακτήρα συμφώνησαν και τα δύο
μέρη μετά την προχθεσινή, διάρκειας τεσσάρων ωρών, συνάντηση στο Πεντάγωνο.

Η προσέλευση των Ελλήνων «ευρωπατέρων» ήταν άνευ προηγουμένου ­ προσήλθαν οι
22 από τους 25. Όπως έλεγαν, όμως, πολλοί από αυτούς, άνευ προηγουμένου ήταν
και η ενημέρωση που είχαν. Ο Άκης Τσοχατζόπουλος και ο υφυπουργός Δημήτρης
Αποστολάκης, αλλά και ο αρχηγός ΓΕΕΘΑ Αθανάσιος Τζογάνης και οι επιτελείς
απάντησαν σε όλες τις ερωτήσεις ­ ακόμη και σε αυτές που κάποιος θα
χαρακτήριζε «εκτός θέματος» ή «επικίνδυνες».

Για παράδειγμα, όταν τέθηκε το ζήτημα των εξοπλισμών ­ που θα κοστίσουν
συνολικά τέσσερα τρισεκατομμύρια δραχμές ­ και τους κινδύνους που ενδεχομένως
αυτοί μπορεί να επιφυλάσσουν, η ηγεσία του υπουργείου εξέθεσε λεπτομερώς το
κόστους τους, αλλά και τις αρνητικές συνέπειες που θα έχουν για την οικονομία.
Αναγνώρισαν, μάλιστα, ότι μια τρελή κούρσα εξοπλισμών μεταξύ Ελλάδας και
Τουρκίας θα ήταν άκρως επικίνδυνη, ενώ ­ σε μια επίδειξη διαφάνειας ­ ανέφεραν
τα οπλικά συστήματα που έχουν επιλεγεί, με τα πλεονεκτήματα και τα
μειονεκτήματά τους.

Ένα άλλο θέμα που εξετάσθηκε ­ και λόγω επικαιρότητας ­ ήταν η «ασυμβατότητα»
μεταξύ των 10 μιλίων εθνικού εναερίου χώρου και των 6 (ή 12) μιλίων για τα
χωρικά ύδατα. Εκτός από τις λεπτομερείς αναφορές στις Συνθήκες και την
Ιστορία, αναγνωρίσθηκε πως το ζήτημα κάποια στιγμή πρέπει να λυθεί, έτσι ώστε
να υπάρχει συμβατότητα.

Μεγάλο τμήμα της ενημέρωσης, αλλά και των ερωτήσεων, κατελήφθη από τη
γεωπολιτική κατάσταση στην ευρύτερη περιοχή ­ Αλβανία, Κόσσοβο, υπερκαυκάσιες
χώρες, Μέση Ανατολή. Από την ατζέντα δεν έλειψαν και τα «περιφερειακά» θέματα,
όπως η παλλαϊκή άμυνα και η στράτευση των γυναικών, ο προβληματισμός για
επαγγελματικό στρατό ή ισραηλοποίηση της κοινωνίας, αλλά και τα στάνταρ ­ το
ενιαίο αμυντικό δόγμα, η νέα δομή του ΝΑΤΟ κ.λπ.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16036N105</ED>
<ID>
ID:134721

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N10&aa=5</URL></REF>


Article

<CATEGORY>vin04</CATEGORY>

 <H5>ΠΑΣΟΚ: ΠΟΙΟΙ ΥΠΟΨΗΦΙΟΙ ΘΑ ΣΤΗΡΙΧΘΟΥΝ
</H5><H5>Δημοσκοπήσεις όπου υπήρχαν ενστάσεις
</H5><H5>Πρώτο ξεκαθάρισμα για όλη την Ελλάδα
</H5><H5>Συνεργασία με ΣΥΝ για επτά στους δέκα
</H5><H2>Υπέρ των σημερινών δημάρχων τα γκάλοπ
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Τρία χαρακτηριστικά συνθέτουν τον χάρτη των υποψηφίων του ΠΑΣΟΚ στις
δημοτικές και τις νομαρχιακές εκλογές, 9 μήνες πριν από τις κάλπες.

Δαμανάκη - Φωτίου - Λαζαρίδης. Οι τρεις των μεγάλων Δήμων Αθήνας - Πειραιά
και Θεσσαλονίκης

* Πρώτον, η συντριπτική πλειοψηφία των υποψηφίων θα είναι οι σημερινοί
δήμαρχοι και νομάρχες που έχουν εκλεγεί με τη σημαία του ΠΑΣΟΚ. Επ' αυτού τα
γκάλοπ που έγιναν, έπαιξαν καταλυτικό ρόλο.

* Δεύτερον, ο αριθμός των «αντάρτικων» (διπλών) ψηφοδελτίων όλα
δείχνουν ότι θα είναι αρκετά μικρότερος αυτήν τη φορά. Και

* Τρίτον, το ποσοστό των περιπτώσεων στις οποίες υπάρχει ή θα προκύψει
συνεργασία με τον ΣΥΝ, πλησιάζει ­ κατά την Χαρ. Τρικούπη ­ το 70% στο σύνολο
της χώρας.

Είναι φανερό ότι και τα τρία στοιχεία συνδέονται, με τον έναν ή τον άλλον
τρόπο, με την εκτίμηση στελεχών του ΠΑΣΟΚ ότι οι εκλογές του προσεχούς
Οκτωβρίου για την Τοπική Αυτοδιοίκηση θα είναι μια αρκετά δύσκολη δοκιμασία
για το κυβερνών κόμμα.

«ΣΥΝΑΓΕΡΜΟΣ»

Έτσι, στο πλαίσιο αυτό δεν πρέπει να θεωρείται ως αποτέλεσμα καλής
προετοιμασίας και μόνο ο «συναγερμός», που εδώ και μήνες έχει σημάνει στο
ΠΑΣΟΚ. Ούτε ότι οι διεργασίες ­ στο προσκήνιο ή στο παρασκήνιο ­ είχαν ως
αποτέλεσμα το κλείσιμο υποψηφιοτήτων, σε αρκετές περιπτώσεις, πολύ πριν
αρχίσουν οι επίσημες κομματικές διαδικασίες.

Με την ίδια λογική ­ της μείωσης δηλαδή των πιθανοτήτων για ήττες ­ πρέπει να
ερμηνευθεί και η σχετικά γρήγορα εγκαταλειφθείσα άποψη ορισμένων στελεχών, που
έβλεπαν τις δημοτικές εκλογές ως το κατάλληλο πεδίο για ξεκαθάρισμα
εσωκομματικών αντιπαραθέσεων. Κάτι τέτοιο κρίθηκε «πολυτέλεια», μπροστά στον
κίνδυνο να αλλάξουν χρώμα στον χάρτη ορισμένοι δήμοι και ­ κυρίως ­ νομοί...

Και ενώ στις 22 Φεβρουαρίου αρχίζουν οι εσωκομματικές διαδικασίες για τους
υποψήφιους δημάρχους και νομάρχες, τη Δευτέρα 19 Ιανουαρίου το Εκτελεστικό
Γραφείο αναμένεται να ανακοινώσει και επισήμως τις υποψηφιότητες που θα
στηρίζει στους τρεις μεγάλους δήμους: την κ. Μαρία Δαμανάκη για την Αθήνα, τον
κ. Θρ. Λαζαρίδη για τη Θεσσαλονίκη και τον κ. Χρ. Φωτίου για τον Πειραιά.

Μέχρι τότε, οι κ.κ. Λαζαρίδης και Φωτίου αναμένεται να έχουν διακηρύξει και
επισήμως την υποψηφιότητά τους (η κ. Μαρία Δαμανάκη το έχει κάνει προ πολλού),
ενώ θα έχουν ρυθμιστεί ορισμένες εσωκομματικού χαρακτήρα «λεπτομέρειες». Όπως,
για παράδειγμα, να τα έχει βρει η οργάνωση του ΠΑΣΟΚ στην Α' Αθήνας για την
πραγματοποίηση ή μη προκριματικών και να έχει λυθεί το θέμα της εγγραφής
ορισμένων νέων μελών, που συνδέεται βέβαια εμμέσως με τις δημοτικές. 
ΣΥΝΑΝΤΗΣΗ

Για τα θέματα αυτά συναντάται σήμερα το μεσημέρι η ηγεσία της Α' Αθήνας με τον
γραμματέα του ΠΑΣΟΚ κ. Κ. Σκανδαλίδη, ενώ συνεδριάζει το απόγευμα η Νομαρχιακή
Επιτροπή. Οι κ.κ. Κ. Σκανδαλίδης, Θαν. Τσούρας και Στ. Μανίκας ­ που έχουν την
εποπτεία από το Ε.Γ. ­ ολοκληρώνουν τις συζητήσεις τους για την περαιτέρω
προώθηση της κίνησης της κ. Δαμανάκη (στελέχη επιτελείου, πρόγραμμα, υποδομή κ.λπ.).

* Στη Θεσσαλονίκη ­ όπου την εποπτεία έχουν οι κ.κ. Α. Τσοχατζόπουλος, Θ.
Τσουκάτος και Μαρία Αρσένη ­ η υποψηφιότητα του κ. Θρ. Λαζαρίδη αναμένεται να
ανακοινωθεί από τον ίδιο μάλλον την Πέμπτη ως «υπερκομματική». Ήδη, έχουν
ολοκληρωθεί οι συναντήσεις με τους βουλευτές. Χθες, το Νομαρχιακό Συμβούλιο
του ΠΑΣΟΚ Θεσσαλονίκης, μετά πολύωρη διαδικασία «φωτογράφισε» ως υποψήφιο
δήμαρχο της πόλης τον κ. Θρ. Λαζαρίδη. Την τελική επιλογή θα κάνει η
Νομαρχιακή Επιτροπή, η οποία εξουσιοδοτήθηκε σχετικά χθες. Τοπικά στελέχη θα
έχουν επίσης την καθοδήγηση του προεκλογικού αγώνα. Εκτός από δημοτικά στελέχη
και ανεξάρτητες προσωπικότητες, στο πολιτικό επιτελείο θα συμμετέχουν τα μέλη
της Κ.Ε. Μιχ. Αλεξανδρίδης, Μ. Τρικούκης και Δημ. Κατσαντώνης, καθώς και ο
γραμματέας του τοπικού ΠΑΣΟΚ κ. Κ. Μαμέλης. Τα υπόλοιπα εκ Θεσσαλονίκης μέλη
της Κ.Ε. (Λαζ. Αγγέλου, Λ. Τζιώλας, Ηλίας Κοντόπουλος, Χρύσα Αράπογλου και Κ.
Νικολάκαρος), θα συμμετέχουν στην αντίστοιχη επιτροπή για τις νομαρχιακές εκλογές.

ΑΙΣΙΟΔΟΞΙΑ

Στη διάθεση του ΠΑΣΟΚ υπάρχουν δύο γκάλοπ, που στηρίζουν πλήρως την αισιοδοξία
της Χαρ. Τρικούπη για νίκη του κ. Λαζαρίδη. Παράλληλα, ο συνδυασμός του νυν
δημάρχου Καλαμαριάς θα έχει στη διάθεσή του τις υπηρεσίες μεγάλης
διαφημιστικής εταιρείας (BBDo). Όπως είπε χθες στη συνεδρίαση του Νομαρχιακού
Συμβουλίου ο κ. Θρ. Λαζαρίδης, δεν μπορεί να ανακοινώσει την υποψηφιότητά του
πριν ολοκληρώσει επαφές με φορείς της πόλης. Χθες, πάντως, δεν έπεσαν στο
τραπέζι άλλα ονόματα υποψηφίων.

* Στον Πειραιά ­ όπου την ευθύνη έχουν από το ΠΑΣΟΚ ο κ. Μ. Παπαϊωάννου και
προσωρινώς ο κ. Μ. Νεονάκης ­ η υποψηφιότητα Φωτίου ανακοινώνεται σε λίγες
ημέρες. Πάντως, μέχρι την τελευταία στιγμή φαίνεται ότι ορισμένοι στο ΠΑΣΟΚ
έχουν ενστάσεις για τον κ. Φωτίου, καθώς κρίνουν ότι η παρουσία του στη
Νομαρχία είναι απαραίτητη.

Παρά το καλύτερο κλίμα που υπάρχει ως προς τα διπλά ψηφοδέλτια σε σχέση με το
1994, υπάρχει ενδεχόμενο «αντάρτικα» ψηφοδέλτια να αντιμετωπίσει το ΠΑΣΟΚ και
στις τρεις μεγάλες πόλεις, στο πρόσωπο μάλιστα πρώην βουλευτών του. Στην
Αθήνα, με τον κ. Δημ. Μπέη, που περιμένει για να αποφασίσει τη γνώμη των μελών
της οργάνωσης Α' Αθήνας. Στη Θεσσαλονίκη, με τον κ. Λ. Κωνσταντινίδη, που
φήμες τον φέρουν να έχει καλές σχέσεις με το ΔΗΚΚΙ. Και στον Πειραιά, με τον
κ. Α. Μεντιδάκη.

Ανδρ. Καράβολας. Με μεγάλη διαφορά πήρε... το χρίσμα από το γκάλοπ που έγινε
στην Πάτρα

«ΝΑΙ» στους νυν δημάρχους και νομάρχες έδειξαν οι δημοσκοπήσεις που ανέθεσε το
ΠΑΣΟΚ για περίπου 15 πόλεις και νομούς.

Στη... διαιτησία των γκάλοπ προσέφυγε η Κεντρική Επιτροπή Δημοτικών και
Νομαρχιακών Εκλογών (ΚΕΔΝΕ) σε μια σειρά δήμους και νομούς για τους οποίους
ορισμένα στελέχη είχαν ενστάσεις για τη σημερινή εκλογιμότητα των τοπικών
αρχόντων του ΠΑΣΟΚ.

Παρ' όλο που τις ενστάσεις διατύπωναν στελέχη που έχουν σχέση με τις...
επίδικες περιοχές, η ΚΕΔΝΕ παρήγγειλε τα γκάλοπ, ενώ σχεδιάζει να κάνει το
ίδιο τις επόμενες μέρες για ορισμένους δήμους του Λεκανοπεδίου Αττικής
(Ζωγράφου, Ν. Ιωνία, Καλλιθέα και ίσως 2-3 ακόμα).

Όπως διαβεβαιώνουν «ΤΑ ΝΕΑ» αρμόδια στελέχη της Χαρ. Τρικούπη, σε όλες τις
περιπτώσεις οι κρινόμενοι εξακολουθούν να έχουν στην κοινή γνώμη το προβάδισμα
είτε αρκετά είτε οριακά σε σχέση με πιθανούς εσωκομματικούς αντιπάλους.

Στην Πάτρα, για παράδειγμα, η αμφισβήτηση του κ. Ανδρέα Καράβολα είχε
εκφραστεί κυρίως με την προβολή υποψηφιοτήτων στελεχών με κορυφαίες θέσεις στο
δήμο (κυρίως αντιδημάρχων). Όμως όπως έδειξε το γκάλοπ, οι ψηφοφόροι της
αχαϊκής πρωτεύουσας, όταν ρωτήθηκαν ποιοι θεωρούν ότι γνωρίζουν τα θέματα της
Τοπικής Αυτοδιοίκησης, απάντησαν:

Ανδρέας Καράβολας 44%, Ν. Αντωνόπουλος 4,1%, Δ. Πεφάνης 3,5%, Γ. Κασίμης 2,1%,
Β. Μανωλόπουλος 2% και Ηρ. Παπαδόπουλος 1,5%.

Σε άλλο ερώτημα ­ «ποιον θεωρούν κατάλληλο για δήμαρχο Πατρέων» ­ οι ψηφοφόροι
έδωσαν προβάδισμα στον νυν δήμαρχο κ. Καράβολα (25,4%) και ακολουθούν: Πεφάνης
3,1%, Κασίμης 2,6%, Παπαδόπουλος 2,1% και Αντωνόπουλος 1,9%. Ακόμα, όταν
ρωτήθηκαν ποιος είναι γνωστότερος πολιτικός, ο κ. Καράβολας πήρε το 35% των
απαντήσεων, ενώ οι απαντήσεις για τους υπόλοιπους κυμάνθηκαν μεταξύ 1-2%.

Εξάλλου, το γκάλοπ έδειξε ότι προηγείται και ο νυν δήμαρχος Ηρακλείου κ.
Κώστας Ασλάνης, με μικρή όμως διαφορά απ' τον δεύτερο, νυν βουλευτή κ. Μαν. Φραγκιαδουλάκη.

Το ΠΑΣΟΚ αποφεύγει να δίνει στη δημοσιότητα τις πόλεις και τους νομούς όπου
έγιναν τα γκάλοπ, καθώς δεν θέλει να φανερώσει σε ποιες περιοχές ορισμένα έστω
στελέχη του έχουν αμφιβολίες για το αποτέλεσμα. Πάντως, πληροφορίες από
κομματικές πηγές ανέφεραν ότι εκτός από την Πάτρα και το Ηράκλειο,
δημοσκοπήσεις έχουν γίνει και στην Καρδίτσα, τη Φθιώτιδα κ.α.

ΤΟ ΣΥΝΟΛΟ σχεδόν των υποψηφίων που θα στηρίξει το ΠΑΣΟΚ για δημάρχους στις
πρωτεύουσες των νομών της χώρας έχει ξεκαθαρίσει. 
* Μακεδονία: Στη Βέροια, ο κ. Γ. Χασιώτης, στην Έδεσσα ο κ. Βοσνάκης,
στην Κατερίνη ένας εκ των κ.κ. Θ. Αμοιρίδη και Τ. Καραβίδα, στην Καβάλα ο Λ.
Αθανασιάδης, στις Σέρρες ένας εκ των κ.κ. Μητλιάγκα και Πισιώκα, στην Κοζάνη ο
κ. Π. Κουκουλόπουλος, στα Γρεβενά ο κ. Θαν. Ζιώγας, στην Καστοριά ο κ. Δ. Παπουλίδης.

* Ήπειρος: Στα Γιάννενα ένας εκ των Λ. Γκλίναβου, Ντ. Σιάκαρη και Φ.
Φίλιου (ο τελευταίος, αν υπάρξει συνεργασία με ΣΥΝ), στην Πρέβεζα ο κ. Δ. Ταμπούρης.

* Θεσσαλία: Στη Λάρισα ο κ. Χρ. Καφές, στα Τρίκαλα, ο κ. Γ. Σπαθής (ή ο
κ. Σαράφης χωρίς όμως να αποκλείεται και άλλη λύση), στην Καρδίτσα ο κ.
Κανταρτζής (του ΣΥΝ) ή αν δεν προχωρήσει η συνεργασία ο κ. Δημ. Κουτρουμάνος,
στον Βόλο ο κ. Λ. Πιτσιώρης.

* Ιόνια Νησιά: Στην Κέρκυρα ο κ. Χρ. Σαρλής (αν λυθούν, όπως φαίνεται,
ορισμένες εσωκομματικές διαφορές), στη Ζάκυνθο ο κ. Γ. Βαρβερίγος, στο
Αργοστόλι, ο κ. Γερ. Φόρτες, στη Λευκάδα ο κ. Παν. Σκληρός.

* Θράκη: Στην Κομοτηνή ο κ. Γ. Παπαδριέλης, στην Αλεξανδρούπολη ο κ. Λ.
Γιοφτσίδης (ή ο κ. Χατζόπουλος του ΣΥΝ).

* Στερεά Ελλάδα: Στη Λαμία ο κ. Γ. Ντελής (ή ο κ. Α. Ξανθης), στο
Αγρίνιο ο κ. Θ. Σιώκος, στο Καρπενήσι ο κ. Κ. Βλάχος, στη Λιβαδειά ο κ. Χρ.
Παλαιολόγος (του ΣΥΝ), στην Άμφισσα η κ. Γιώτα Γαζή, στη Χαλκίδα ο κ. Ορέστης
Παπαστρατής (ή ο κ. Τ. Μαργαρίτης).

* Πελοπόννησος: Στην Κόρινθο ο κ. Παν. Δαλακλίδης, στο Ναύπλιο ο κ. Σπ.
Βασιλείου ή ο κ. Κ. Τσιόρδας, στην Τρίπολη ο κ. Γεωργακόπουλος ή ο κ.
Κοτσάνης, στην Καλαμάτα ο κ. Χρ. Μαλαπάνης, στην Πάτρα ο κ. Ανδ. Καράβολας.

* Κρήτη: Στο Ηράκλειο ο κ. Κ. Ασλάνης (εφόσον υπάρξει συμφωνία όλων,
αφού ο κ. Ν. Φραγκιαδουλάκης υπολείπεται κατ' ελάχιστο στο γκάλοπ), στην
Ιεράπετρα ο κ. Μαν. Μαστοράκης, στα Χανιά ο κ. Γ. Τζανακάκης.

* Νήσοι Β. Αιγαίου - Κυκλάδες - Δωδεκάνησα: Στη Μυτιλήνη ο κ. Θ.
Χοχλάκης, στη Χίο ο κ. Γ. Βαρκάρης, στην Ερμούπολη ο κ. Γ. Δεκαβάλας, στη Ρόδο
ο κ. Γ. Γιαννόπουλος και στην Κω ο κ. Κ. Καϊσαρλής.

ΣΕ ΣΥΝΕΡΓΑΣΙΑ διαφόρων μορφών που μπορεί να καλύψει μέχρι και το 70% του
συνόλου της χώρας σε δήμους και νομούς εκτιμάται από τη Χαριλάου Τρικούπη ότι
θα καταλήξουν ΠΑΣΟΚ και ΣΥΝ.

Η συνεργασία των δύο κομμάτων προχωρεί με πιο γρήγορους ρυθμούς κυρίως σε
δήμους, ενώ για τις νομαρχίες η Κουμουνδούρου εμφανίζεται πιο συγκρατημένη.

Στις μεγάλες πόλεις τα δύο κόμματα πάνε μαζί μόνο στην Αθήνα. Στη Θεσσαλονίκη
ο ΣΥΝ προχωρεί με δικό του ψηφοδέλτιο υπό τον Σπ. Βούγια, αλλά όλα δείχνουν
ότι θα στηρίξει τον νομάρχη του ΠΑΣΟΚ κ. Παπαδόπουλο. Στον Πειραιά το θέμα
είναι ανοιχτό, καθώς μια μερίδα του ΣΥΝ επιμένει για δικό του υποψήφιο.

Στη μεγάλη περιφέρεια της Β' Αθήνας, ο ΣΥΝ ζητεί από το ΠΑΣΟΚ τη στήριξή του
σε έξι - εφτά δήμους (Ν. Σμύρνη, Άλιμο, Καισαριανή, Πετρούπολη, Βύρωνα,
Κηφισιά και Νέα Πεντέλη). Αν υπάρξει γενικότερη συμφωνία, το ΠΑΣΟΚ ίσως
στηρίξει τους υποψηφίους του ΣΥΝ σε αυτές τις περιοχές ή σε κάποιες άλλες
εναλλακτικά. Σε όλους τους άλλους δήμους αναμένεται τα δύο κόμματα να
στηρίξουν από κοινού υποψηφίους του ΠΑΣΟΚ πλην δύο - τριών περιπτώσεων, όπου
θα κατέβουν ξεχωριστά, όπως π.χ. στο Αιγάλεω, όπου το ΠΑΣΟΚ δεν στηρίζει τον
νυν δήμαρχο του ΣΥΝ κ. Μυστακόπουλο.

Στη Β' Πειραιά το ΠΑΣΟΚ θα στηρίξει τον δήμαρχο Ρέντη κ. Ιωακειμίδη, που
ανήκει στον ΣΥΝ, ενώ η Κουμουνδούρου δείχνει ότι θα στηρίξει τους υποψηφίους
σχεδόν σε όλους τους δήμους.

Σε επίπεδο νομαρχιών το ΠΑΣΟΚ θα στηρίξει από τον ΣΥΝ τους Π. Σκοτεινιώτη στη
Μαγνησία και Ι. Πέτσα στα Γρεβενά, ενώ υπάρχει ακόμη ανοιχτό θέμα για τη
Μεσσηνία, την Αργολίδα κ.ά.

Στη Διευρυμένη Νομαρχιακή Αυτοδιοίκηση Έβρου και Ροδόπης ίσως τα δύο κόμματα
πάνε μαζί με υποψήφιο του ΠΑΣΟΚ. Στην περίπτωση αυτή ίσως αποκτήσει «πόντους»
το στέλεχος του ΣΥΝ Χρ. Χατζόπουλος για δήμαρχος Αλεξανδρούπολης.

Στην Ήπειρο υπάρχει το ενδεχόμενο το ΠΑΣΟΚ να στηρίξει για δήμαρχο το στέλεχος
του ΣΥΝ Φ. Φίλιο, αν δεν περάσει η ανανέωση του χρίσματος στον Λ. Γκλίναβο.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N12</CAT>
<ED>
Κωδικός άρθρου: A16036N122</ED>
<ID>
ID:134655

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N12&aa=2</URL></REF>


Article

<CATEGORY>vin04</CATEGORY>

 <H2>Για αποστασίες μίλησε ο Γιαννόπουλος
</H2>
ΤΙΣ ΚΑΤ' ιδίαν συναντήσεις του με τα μέλη του Εκτελεστικού Γραφείου του ΠΑΣΟΚ
συνεχίζει σήμερα ο Πρωθυπουργός, ενώ χθες τον τόνο στα εσωκομματικά έδωσε ο κ.
Ε. Γιαννόπουλος.

Με ιδιαίτερα σκληρό τρόπο ο υπουργός Δικαιοσύνης επετέθη στους «διαφωνούντες»
του ΠΑΣΟΚ, τους οποίους ουσιαστικά ταύτισε με τους αποστάτες του 1965.
Μιλώντας στο Αιγάλεω ο κ. Γιαννόπουλος τόνισε, απευθυνόμενος στα μέλη του
ΠΑΣΟΚ, ότι πρέπει να αντιμετωπίζουμε «κάθε διαφωνούντα» ως «πολιτικό αντίπαλο.
Δεν θα παίξουμε», συνέχισε. «Δεν θα γίνουν τα λάθη της αποστασίας του '65». Ο
υπουργός Δικαιοσύνης πρόσθεσε ότι με τον ίδιο τρόπο, όπως τώρα, ξεκίνησε η
αμφισβήτηση του Γέρου της Δημοκρατίας. Και έκλεισε την αναφορά του στο θέμα
αυτό λέγοντας ότι τα στελέχη της κατηγορίας αυτής «τους παραδίδουμε» στον λαό
του ΠΑΣΟΚ «για να τους αντιμετωπίσετε».

Πέντε στελέχη του Εκτελεστικού Γραφείου συναντά σήμερα ο Πρωθυπουργός. Το
μεσημέρι (13.30) θα συναντηθεί με τον πρόεδρο της Βουλής κ. Απ. Κακλαμάνη και
το απόγευμα, από τις 6 μ.μ., διαδοχικά με τους κ.κ. Στ. Τζουμακα, Χρ.
Πρωτόπαπα, Μ. Παπαϊωάννου και Στ. Μανίκα.

Στο μεταξύ, έμμεση προσπάθεια «δωροδοκίας» του με προσφορά αξιωμάτων από την
ηγεσία του ΠΑΣΟΚ κατήγγειλε χθες (από τον Πλάνετ) ο κ. Δημ. Μπέης, προκειμένου
να μην κατέβει στις δημοτικές εκλογές. «Είπα ότι κάποιο λάθος κάνουν. Δεν
έχουν υπόψη τους ­ συνέχισε ο κ. Μπέης ­ ότι ζούμε για μια πολιτική
αξιοπρέπεια και όχι για να φτάσουμε σ' αυτό το σημείο». Είπε ακόμα ότι το
80-85% των μελών του ΠΑΣΟΚ δεν θέλουν την υποψηφιότητα της κ. Δαμανάκη.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N12</CAT>
<ED>
Κωδικός άρθρου: A16036N123</ED>
<ID>
ID:134688

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N12&aa=3</URL></REF>


Article

<CATEGORY>vin04</CATEGORY>

 <H5>Βοηθήστε ν' αλλάξουμε το Δημόσιο
</H5><H2>30 ΕΡΩΤΗΣΕΙΣ
</H2><H2>ΓΙΑΝΝΗΣ ΚΟΥΤΣΟΥΚΟΣ
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

ΓΕΝΝΗΘΗΚΕ: Τον Νοέμβριο του 1953 στην Αμαλιάδα.

ΣΠΟΥΔΑΣΕ: Στην ΑΣΟΕΕ και στη ζωή.

ΑΓΑΠΗΜΕΝΗ ΤΟΥ ΑΠΑΣΧΟΛΗΣΗ: Το ψάρεμα.

ΤΟΝ ΕΝΘΟΥΣΙΑΖΕΙ: Η δημιουργία.

ΤΟΝ ΕΝΟΧΛΕΙ: Η αμετροέπεια.

ΟΝΕΙΡΕΥΕΤΑΙ: Ακόμη...

ΕΛΠΙΖΕΙ: Πάντα.

Οι κυβερνήσεις είναι υπεύθυνες για την απαράδεκτη κατάσταση που επικρατεί
στη Δημόσια Διοίκηση, τονίζει ο πρόεδρος της ΑΔΕΔΥ κ. Γιάννης Κουτσούκος, με
αφορμή την έκθεση του καθηγητή κ. Γ. Σπράου. Ο πρόεδρος της ΑΔΕΔΥ υποστηρίζει
ότι η θέση του δημοσίου υπαλλήλου στην κοινωνία είναι συκοφαντημένη και
παρατηρεί ότι ο μέσος καθαρός μισθός των δημοσίων υπαλλήλων είναι σήμερα
216.000 δρχ. Ζητεί από τους πολίτες να βοηθήσουν τους δημοσίους υπαλλήλους,
ώστε να αλλάξουν μαζί τη Δημόσια Διοίκηση στη χώρα μας.

ΕΡ.: Πώς κρίνετε την έκθεση του καθηγητή κ. Γ. Σπράου για τη Δημόσια Διοίκηση;

ΑΠ.: Αυστηρά.

ΕΡ.: Προτείνεται και ο επανακαθορισμός της μονιμότητας των υπαλλήλων. Τι λέτε;

ΑΠ.: Σε κουβέντα να βρισκόμαστε...

ΕΡ.: Το νέο μισθολόγιο των δημοσίων υπαλλήλων;

ΑΠ.: Κατώτερο των προσδοκιών μας.

ΕΡ.: Ο μικρότερος και ο μεγαλύτερος καθαρός μισθός σήμερα στη Δημόσια Διοίκηση;

ΑΠ.: Ο μικρότερος είναι 154.000 δρχ. και ο μεγαλύτερος 305.000 δρχ.

ΕΡ.: Και ο μέσος καθαρός μισθός;

ΑΠ.: 216.000 δρχ.

ΕΡ.: Η θέση του δημοσίου υπαλλήλου στην ελληνική κοινωνία;

ΑΠ.: Υποβαθμισμένη, συκοφαντημένη.

ΕΡ.: Παρά τις εξαγγελίες και τις εκθέσεις, η κατάσταση στη Δημόσιο εξακολουθεί
να παραμένει η ίδια. Τι λέτε;

ΑΠ.: Αν μας άκουγαν, δεν θα ήταν έτσι.

ΕΡ.: Έχετε ποτέ περιμένει σε ουρά για να εξυπηρετηθείτε από δημόσια υπηρεσία;

ΑΠ.: Όπως όλοι οι πολίτες.

ΕΡ.: Τελικά ποιος ευθύνεται για όλη αυτή την απαράδεκτη κατάσταση;

ΑΠ.: Περισσότερο από όλους οι κυβερνήσεις.

ΕΡ.: Τι έχετε να πείτε στους πολίτες που καθημερινά καταταλαιπωρούνται;

ΑΠ.: Βοηθήστε μας ν' αλλάξουμε το Δημόσιο.

ΕΡ.: Το τέρας της γραφειοκρατίας;

ΑΠ.: Πρέπει να το ημερέψουμε.

ΕΡ.: Ποια θεωρείτε ότι είναι η χειρότερη δημόσια υπηρεσία;

ΑΠ.: Αυτή που δεν εξυπηρετεί τους πολίτες.

ΕΡ.: Τι άποψη έχετε για τη λειτουργία των εφοριών;

ΑΠ.: Πρέπει να εισπράττουν με χαμόγελο...

ΕΡ.: Και για τη λειτουργία των γραφείων του υπ. Μεταφορών;

ΑΠ.: Πρέπει να δοθεί προτεραιότητα στην οδική ασφάλεια.

ΕΡ.: Μια σκηνή στον δρόμο που σας εντυπωσίασε;

ΑΠ.: Της τελευταίας πανευρωπαϊκής διαδήλωσης των εργαζομένων στο Λουξεμβούργο.

ΕΡ.: Η κρίση του συνδικαλισμού πόσο αγγίζει την ΑΔΕΔΥ;

ΑΠ.: Τόσο όσο να μην έχει χαθεί η ενότητά του.

ΕΡ.: Τι πρέπει να γίνει για να επιστρέψουν οι εργαζόμενοι στα συνδικάτα;

ΑΠ.: Κοινό όραμα, εφικτοί στόχοι, αξιοπιστία και αποτελεσματικότητα.

ΕΡ.: Τι σας ζητούν καθημερινά οι δημόσιοι υπάλληλοι;

ΑΠ.: Προστασία.

ΕΡ.: Αλέκος Παπαδόπουλος (υπουργός Εσωτερικών - Δημόσιας Διοίκησης και Αποκέντρωσης):

ΑΠ.: Προωθεί μεγάλες αλλαγές.

ΕΡ.: Η φετινή αύξηση 2,5% στους μισθούς των δημοσίων υπαλλήλων;

ΑΠ.: Δημιουργεί προβλήματα στους εργαζομένους, τραυματίζει την κυβερνητική αξιοπιστία.

ΕΡ.: Νίκος Χριστουδουλάκης (υφυπουργός Οικονομικών):

ΑΠ.: Χρεώθηκε την κυβερνητική αναξιοπιστία απέναντί μας.

ΕΡ.: Μελλοντικά, βλέπετε θέση στη Βουλή;

ΑΠ.: Μόνο το μέλλον των συνδικάτων με ενδιαφέρει.

ΕΡ.: Η αρχή σας;

ΑΠ.: Η συνέπεια λόγων και πράξεων.

ΕΡ.: Η γυναίκα των ονείρων σας;

ΑΠ.: Η γυναίκα μου.

ΕΡ.: Το μεγαλύτερο ελάττωμά σας;

ΑΠ.: Η ειλικρίνειά μου.

ΕΡ.: Κώστας Σημίτης;

ΑΠ.: Πρέπει να πετύχει.

ΕΡ.: Η καλύτερη στιγμή στη ζωή σας;

ΑΠ.: Η γέννηση της Ελένης και της Δήμητρας.

ΕΡ.: Και η χειρότερη;

ΑΠ.: Ο θάνατος ενός νέου ανθρώπου.

ΕΡ.: Κυβερνητικός συνδικαλιστής:

ΑΠ.: Αυτονομία του συνδικαλιστικού κινήματος.

ΕΡ.: Υπάρχουν «τρύπες» για να προσληφθεί σήμερα κάποιος στο Δημόσιο;

ΑΠ.: Οι «τρύπες» είναι λίγες, οι τρυποφράκτες όμως πολλοί.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16036N141</ED>
<ID>
ID:134609

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N14&aa=1</URL></REF>


Article

<CATEGORY>vin06</CATEGORY>

 <H5>ΩΣ ΧΘΕΣ ΕΠΙΣΚΕΥΑΖΟΝΤΑΝ ΟΣΕΣ ΕΙΧΑΝ ΚΑΤΑΣΤΡΑΦΕΙ
</H5><H2>Πρεμιέρα στις μπάρες
</H2>
Τελευταία στιγμή. Μια μέρα πριν από την ισχύ του μέτρου, τα συνεργεία
τοποθετούν τις μπάρες

Όλη την ημέρα χθες συνεχιζόταν η αποκατάσταση των ζημιών στις μπάρες,
προκειμένου σήμερα να ξεκινήσει η δοκιμαστική λειτουργία του συστήματος
ηλεκτρονικής πρόσβασης σε τμήμα του Εμπορικού Τριγώνου της Αθήνας, μεταξύ των
δρόμων Σταδίου-Αθηνάς-Κολοκοτρώνη.

ΔΙΚΑΙΩΜΑ εισόδου στα σημεία εισόδου και εξόδου που έχουν τοποθετηθεί μπάρες
έχουν μόνο οι οδηγοί που είναι εφοδιασμένοι με τις ειδικές κάρτες πρόσβασης.
Τις πρώτες μέρες εφαρμογής του μέτρου υπάλληλοι της Δημοτικής Αστυνομίας θα
ενημερώνουν τους οδηγούς. Από τις 7 έως τις 10.30 το πρωί και από τις 2.30 το
μεσημέρι έως τις 5.30 το απόγευμα οι μπάρες θα είναι βυθισμένες για τα
αυτοκίνητα τροφοδοσίας. Από τις 8.30 το βράδυ έως τις 6.30 το πρωί, στη
διάρκεια της δοκιμαστικής περιόδου, όπως ανακοίνωσε το ΥΠΕΧΩΔΕ, η είσοδος θα
είναι ελεύθερη.

Για το θέμα εξέδωσε ανακοίνωση χθες ο Δήμος Αθηναίων, επισημαίνοντας ότι δεν
υπάρχει αντίθεση στο μέτρο των μπαρών εφόσον τηρηθούν οι προϋποθέσεις που
έχουν τεθεί για τη λειτουργία τους, όμως επιβάλλεται προσυνεννόηση με τους
εκπροσώπους του εμπορικού κόσμου. 
Είχαν προηγηθεί δηλώσεις του δημάρχου Αθηναίων κ. Δημήτρη Αβραμόπουλου στο
ραδιόφωνο του Antenna, στις οποίες επισήμανε ότι δεν μπορεί ακόμα να πει με
σιγουριά κατά πόσο το μέτρο είναι εφαρμόσιμο. 
Μάλιστα, σήμερα, έχει προγραμματιστεί συνάντηση του δημάρχου Αθηναίων με τα
προεδρεία των εμπορικών συλλόγων της Αθήνας για να συζητηθεί το θέμα.

Οι δηλώσεις αυτές του δημάρχου προκάλεσαν την έντονη αντίδραση αρμόδιας πηγής
του ΥΠΕΧΩΔΕ, που τόνισε ότι: «Πριν από λίγες μέρες, ο γενικός γραμματέας του
δήμου κ. Γ. Λαδικός έστειλε επιστολή στο υπουργείο στην οποία αναφερόταν ότι ο
δήμος είναι έτοιμος να ξεκινήσει την εφαρμογή του συστήματος ηλεκτρονικής
πρόσβασης στο Εμπορικό Τρίγωνο (μπάρες). 
Επίσης, οι εκπρόσωποι του δήμου στην διαρκή Επιτροπή του ΥΠΕΧΩΔΕ για τα έργα
του Τριγώνου, κατά τις συνεδριάσεις της Επιτροπής τόσο την Παρασκευή το βράδυ
όσο και το Σάββατο, δεν προέβαλλαν καμία αντίρρηση, ένσταση ή επιφύλαξη για τη
λειτουργία των μπαρών».

«Κατόπιν αυτού», κατέληξε η ίδια πηγή, «οι δηλώσεις του δημάρχου μόνο απορία
και σύγχυση δημιουργούν».

Εξάλλου, σχετικά με τη σύγχυση για το αν οι μπάρες θα λειτουργήσουν μόνο στα
17 σημεία που ανακοίνωσε το ΥΠΕΧΩΔΕ ή σε όλο το Εμπορικό Τρίγωνο της Αθήνας,
όπως τόνιζαν αρμόδιοι υπάλληλοι του Δήμου Αθηναίων την Παρασκευή, από το
υπουργείο έγινε γνωστό χθες το βράδυ ότι ­ οριστικά ­ οι μπάρες θα
λειτουργήσουν μόνο στο τμήμα του Εμπορικού Τριγώνου που περικλείεται από τους
δρόμους Σταδίου-Αθηνάς-Κολοκοτρώνη και όχι σε όλο το τρίγωνο.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N15</CAT>
<ED>
Κωδικός άρθρου: A16036N151</ED>
<ID>
ID:134563

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N15&aa=1</URL></REF>


Article

<CATEGORY>vin06</CATEGORY>

 <H2>Επιτροπή για τη βελτίωση της ποιότητας των έργων
</H2><H2></H2>
ΕΠΙΤΡΟΠΗ ΕΙΔΙΚΩΝ που θα μελετήσει και θα εισηγηθεί στο υπουργείο Περιβάλλοντος
­ Χωροταξίας και Δημοσίων Έργων τη λήψη των αναγκαίων μέτρων για τη βελτίωση
της ποιότητας των κατασκευαζόμενων δημοσίων έργων σε όλη τη χώρα, συγκροτήθηκε
με απόφαση του υφυπουργού ΠΕΧΩΔΕ κ. Χρ. Βερελή.Επικεφαλής της επιτροπής
ορίστηκε ο γενικός γραμματέας δημοσίων έργων κ. Ι. Χρυσικόπουλος και σ' αυτήν
μετέχουν εκπρόσωποι εργοληπτικών οργανώσεων, του Τεχνικού Επιμελητηρίου
Ελλάδας, καθηγητές Πολυτεχνείων, εκπρόσωποι των βιομηχάνων και στελέχη του
υπουργείου.Η επιτροπή πρέπει, μέσα σε 30 ημέρες, να υποβάλει τις προτάσεις της
και τα μέτρα που θα προτείνει θα πρέπει να είναι τέτοια, που να διασφαλίζουν
την ποιοτική κατασκευή των έργων και τη σωστή απόδοσή τους στους χρήστες.
Μεταξύ άλλων, θα ερευνηθούν οι δυνατότητες για ασφαλιστική κάλυψη των έργων,
για ενημέρωση όλων των εμπλεκομένων στο κύκλωμα παραγωγής των έργων σε θέματα
ποιότητας κ.λπ., ενώ θα προταθούν και συγκεκριμένες νομοθετικές και άλλες
πρωτοβουλίες προς την κατεύθυνση αυτή.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N15</CAT>
<ED>
Κωδικός άρθρου: A16036N152</ED>
<ID>
ID:134623

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N15&aa=2</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Βλαστάρι ή «κλώνο»;
</H2><H2></H2>
<AUTHOR>ΛΙΝΑ ΑΛΕΞΙΟΥ</AUTHOR>

ΦΑΝΤΑΖΟΜΑΙ πως δεν υπάρχει νεογέννητο που ­ εν αγνοία του φυσικά ­ να μη
γίνεται αντικείμενο ενδελεχούς παρατήρησης ­ από συγγενείς τε και φίλους ­
πριν αποφανθούν «φτυστό ο πατέρας του» (συνήθως) ή «μοιάζει στη μάνα του»
(σπανιότερα). 
Αυτός ο σχολιασμός επαναλαμβάνεται στη διαύγεια της νηπιακής, της παιδικής,
της εφηβικής ηλικίας του, επαυξημένος και με επισημάνσεις για τον χαρακτήρα
του ­ «έχει την αίσθηση της τάξης, σαν τον πατέρα του» ή «πήρε την
ισχυρογνωμοσύνη της μάνας του». Καμιά φορά «μπαίνουν στη μέση» και οι
προπάτορες ­ «έχει κλίση στα μαθηματικά, σαν τον παππού του» ή «της
μακαρίτισσας της γιαγιάς έμοιασε, που ήταν σφιχτοχέρα». 
Και ενώ είναι βέβαιο ότι το παιδί έχει κάτι απ' όλους, μα πάνω απ' όλα είναι
μια ξεχωριστή ύπαρξη και προσωπικότητα, η «μάχη» συνεχίζεται μέχρι να κλείσει
ο κύκλος με το άνοιγμα ενός νέου, για τους δικούς του απογόνους.

Έχει αυτή η τόσο οικεία ιστορία τη χάρη της ­ οι περισσότεροι γεννήτορες,
άλλωστε, τρέφονται με την αίσθηση, και ας μην το ομολογούν, πως το γέννημά
τους έχει τη σφραγίδα τους, στα εξωτερικά χαρακτηριστικά, στο μυαλό ή στην
ψυχή του.

Τι σχέση, όμως, μπορεί να έχει η δημιουργία μιας ξεχωριστής οντότητας από τη
θαυμαστή μίξη γονιδίων γενεών, με τα ανθρώπινα υβρίδια που επαγγέλλεται η
κλωνοποίηση. 
Και πόσο μπορεί η έννοια «κλώνος» ­ πάει να πει το ακριβές αντίτυπο ενός, με
προκαθορισμένα όλα τα χαρακτηριστικά του ­ με την τόσο τρυφερή και γλυκιά
φράση «το βλαστάρι μας», για το οποίο οι γονείς, κρυφά ή φανερά, καμαρώνουν;

Και τι θυμάμαι τώρα δα; 
Την επιθετική αναφορά στην κλωνοποίηση μιας μικρής στη Βουλή των Εφήβων, με τη
φράση «σκεφθείτε να ρωτούν ο ένας τον άλλο όταν στο μέλλον θα συστήνονται:

Μήπως είσαι κλώνος;».

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N15</CAT>
<ED>
Κωδικός άρθρου: A16036N153</ED>
<ID>
ID:134690

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N15&aa=3</URL></REF>


Article

<CATEGORY>vin06</CATEGORY>

 <H5>ΛΙΓΑ ΚΕΝΤΡΑ ΠΙΑ ΕΞΥΠΗΡΕΤΟΥΝ ΤΟΥΣ ΠΕΛΑΤΕΣ ΤΟΥΣ ΜΕ ΔΙΚΟΥΣ ΤΟΥΣ ΥΠΑΛΛΗΛΟΥΣ, ΑΦΟΥ
ΟΙ «ΔΟΥΛΕΙΕΣ» ΕΧΟΥΝ ΠΕΡΑΣΕΙ ΜΕ «ΔΗΜΟΠΡΑΣΙΕΣ» ΣΕ ΟΡΓΑΝΩΜΕΝΕΣ «ΕΤΑΙΡΕΙΕΣ» ΠΟΥ
ΑΝΕΞΕΛΕΓΚΤΑ ΕΛΕΓΧΟΥΝ ΤΗ ΝΥΧΤΑ ΤΗΣ ΑΘΗΝΑΣ ΕΙΣΠΡΑΤΤΟΝΤΑΣ ΔΙΣΕΚΑΤΟΜΜΥΡΙΑ ΚΑΘΕ ΣΕΖΟΝ
</H5><H5>Τι να κάνουμε; Αν δεν το δώσουμε μπορεί να το βρούμε καλοκαιρινό
</H5><H5>Εμείς τσάμπα ακούμε τα παράπονα. Υπάλληλοι, είμαστε
</H5><H5>Προσπαθούμε...
</H5><H5>Δύο λωρίδες στην Πανεπιστημίου και ολόκληρη την Πλατεία Δικαιοσύνης!
</H5><H2>Μπράβοι έκαναν πάρκινγκ τους κεντρικούς δρόμους </H2>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

Με «δημοπρασία» καταλαμβάνουν τους δρόμους, τα πεζοδρόμια και τις πλατείες που
βρίσκονται γύρω από τα μεγάλα νυχτερινά κέντρα και τα νεανικά κλαμπ της
πρωτεύουσας οι μπράβοι της νύχτας! Ο τζίρος που αφήνει το, εκβιαστικό πλέον,
φιλοδώρημα για το παρκάρισμα των αυτοκινήτων των θαμώνων, ανέρχεται σε αρκετά
δισ. δραχμές τη σεζόν! Τα υψηλά κέρδη των παρκαδόρων στα κέντρα διασκέδασης τα
τελευταία δύο χρόνια έχουν δημιουργήσει νέα κατάσταση στην νυχτερινή ζωή της
Αθήνας. Ενώ στην αρχή οι παρκαδόροι ξεκίνησαν ως υπάλληλοι των κέντρων
διασκέδασης να εξυπηρετούν τους πελάτες τους, τώρα η δουλειά τους έχει περάσει
στα χέρια οργανωμένων «εταιρειών παρκαδόρων», που ξεφυτρώνουν σαν τα
μανιτάρια. Οι εταιρείες παρκαδόρων, που οι επικεφαλής τους τα προηγούμενα
χρόνια δραστηριοποιούνταν στην προστασία των κέντρων, σήμερα αγοράζουν, έναντι
αρκετών εκατομμυρίων δραχμών τη σεζόν, τα δικαιώματα για την εκμετάλλευση του
παρκαρίσματος των αυτοκινήτων των χιλιάδων θαμώνων που συρρέουν κάθε χρόνο.
Άλλοι ιδιοκτήτες νυχτερινών καταστημάτων προτιμούν να εκμεταλλεύονται μόνοι
τους ­ με δικούς τους υπαλλήλους ­ το παρκάρισμα των Ι.Χ. των πελατών τους.
Έτσι, εξασφαλίζουν το τερπνόν μετά του ωφελίμου: Ενώ τα κέντρα τους δεν
διαθέτουν ιδιωτικά πάρκινγκ, καταφέρνουν να διευκολύνουν τους πελάτες, αλλά
και να γίνουν πλουσιότεροι κατά δεκάδες εκατομμύρια δραχμές. Αυτοί που είναι
μονίμως χαμένοι, είναι οι Αθηναίοι που δεν βρίσκουν ή δεν τους επιτρέπεται να
παρκάρουν το αυτοκίνητό τους ακόμη και σε απόσταση εκατοντάδων μέτρων. Το
πρόβλημα εντοπίζεται κυρίως στο ευρύτερο κέντρο της πρωτεύουσας. Η συγκέντρωση
των μεγάλων κλαμπ στο κέντρο της Αθήνας, σε συνδυασμό με την έλλειψη πάρκινγκ,
κυρίως τα τελευταία δύο χρόνια, έχει προκαλέσει κυκλοφοριακή ασφυξία. Κάθε
Παρασκευή, Σάββατο και Κυριακή βράδυ οι κεντρικοί δρόμοι της Αθήνας στενεύουν
επικίνδυνα, καθώς τα αυτοκίνητα των θαμώνων των κέντρων διασκέδασης, όταν
καταλαμβάνουν τις πλατείες και τα πεζοδρόμια, στη συνέχεια διπλοπαρκάρουν
στους κεντρικούς δρόμους. Αυτή την εικόνα συνάντησαν «ΤΑ ΝΕΑ» το βράδυ της
Παρασκευής στους δρόμους της Πανεπιστημίου, της Σταδίου, της Ιεράς Οδού και
της Βουλιαγμένης.

Ο ΝΕΑΡΟΣ οδηγός με το πανάκριβο σπορ αυτοκίνητο, μόλις αποβιβάζεται,
κατευθύνεται προς την είσοδο του κέντρου «Χάος» της Ιεράς Οδού. Μόνο που είχε
«ξεχάσει» το αυτοκίνητο μέσα στον δρόμο και μάλιστα στο αντίθετο ρεύμα κυκλοφορίας.

Η ενέργειά του και τα ειρωνικά χαμόγελα έδειχναν ότι δεν τον ενδιέφεραν τα
κορναρίσματα των οδηγών που κορνάριζαν δαιμονισμένα, γιατί τους είχε κλείσει
τον δρόμο. Το μόνο που έκανε ήταν να δώσει τα κλειδιά του αυτοκινήτου στον
νεαρό παρκαδόρο του νυχτερινού κέντρου. Εκείνος, με αριστοτεχνική μανούβρα
κατάφερε να το παρκάρει με την όπισθεν επί την Ιεράς Οδού δίνοντας τον δρόμο
και πάλι στην κυκλοφορία.

Παρασκευή βράδυ. Η ώρα ήταν 1 το πρωί και στην Ιερά Οδό και τους γύρω δρόμους
της περιοχής λες και είχαν συγκεντρωθεί όλα τα Ι.Χ. της Αθήνας. Οι δρόμοι, τα
πεζοδρόμια και οι διαχωριστικές νησίδες στα γύρω οικοδομικά τετράγωνα ήταν
κατειλημμένα από τα Ι.Χ. των εκατοντάδων θαμώνων που συνέχιζαν να συρρέουν στα
νυχτερινά κέντρα «Ιερά Οδός», «Χάος» και «Γκάζι». Οι γνωστοί καλλιτέχνες, που
συμμετέχουν στα προγράμματα αυτών των κέντρων, αποτελούν την μεγαλύτερη
ατραξιόν αυτήν την περίοδο στον χώρο της νυχτερινής διασκέδασης.

Μόλις είχε καταφθάσει ένα περιπολικό της Τροχαίας, του οποίου το πλήρωμα
μοίραζε κλήσεις χωρίς ιδιαίτερη... σπουδή! Κανείς όμως από τους πολυάριθμους
παρκαδόρους των τριών κέντρων δεν έδειχνε να ανησυχεί. «Γιατί να ανησυχούν,
αφού οι ίδιοι θα πάρουν πίσω τις πινακίδες για τους πελάτες τους», είπε ένας
υπάλληλος γειτονικού νυχτερινού κέντρου, το οποίο, σε αντίθεση από τα γνωστά
κλαμπ, έδειχνε να έχει χτυπηθεί από την αναδουλειά. Στα γύρω στενά ήταν
ακροβολισμένοι νεαροί παρκαδόροι, ντυμένοι με το πράσινο φωσφοριζέ αδιάβροχο,
α λα τροχονόμοι, οι οποίοι με γρήγορες κινήσεις έπαιρναν το τιμόνι από τους
οδηγούς, δίνοντάς τους ένα αριθμημένο πλαστικό καρτελάκι. Κανείς από τους
θαμώνες των νυχτερινών κέντρων δεν δείχνει να διαμαρτύρεται. Μαθημένοι πλέον
από τους κανόνες που επέβαλαν στη διασκέδαση οι παρκαδόροι, δέχονται
αδιαμαρτύρητα να δώσουν το αυτοκίνητό τους έναντι φιλοδωρήματος. «Δεν έχουμε
καμία διάθεση να μαλώνουμε κάθε βράδυ», λέει μία παρέα από τρεις νεαρούς. «Σε
ένα μαγαζί, πριν από έναν μήνα, κοντέψαμε να σκοτωθούμε στο ξύλο όταν
αντιδράσαμε. Τι να κάνουμε, δεν γίνεται διαφορετικά. Άσε που μπορεί να το
βρούμε "καλοκαιρινό", χωρίς παράθυρα και με πόρτες γρατσουνισμένες».

«Δεν γίνονται αυτά τα πράγματα σε σοβαρά κέντρα», αντιτείνει ο Γιώργος, νεαρός
παρκαδόρος ενός άλλου νυχτερινού κέντρου της Αθήνας. «Κατά καιρούς ακούμε και
εμείς διάφορα, αλλά γίνονται πάντα από τους ίδιους ανθρώπους. Ο ίδιος, ωστόσο,
δεν διστάζει να εκμυστηρευτεί ότι «πολλοί άντρες της Τροχαίας τα βρίσκουν με
τα αφεντικά μας. Το φιλοδώρημα κυμαίνεται από 30-50 χιλιάδες δραχμές. Έτσι
όταν βγαίνουν αντί να πάρουν 50 πινακίδες από το διπλοπαρκάρισμα, κάνουν τα
στραβά μάτια και δίνουν πέντε κλήσεις για να τα έχουν και αυτοί καλά με την
υπηρεσία τους».

Αντίθετη γνώμη έχει παρκαδόρος που εργάζεται σε κλαμπ της οδού Καλλιρρόης. «Το
φακελάκι πέθανε φίλε, τώρα είναι το μπουκαλάκι. Οι τροχονόμοι που βγαίνουν το
βράδυ έχουν ελευθέρας στο κέντρο που δουλεύω εγώ». Ο ίδιος δεν είναι υπάλληλος
του νυχτερινού κλαμπ, αλλά εργαζόμενος εταιρείας παρκαδόρων, η οποία νοικιάζει
έναντι 5 εκατομμυρίων δραχμών τη σεζόν το πάρκινγκ των αυτοκινήτων του καταστήματος.

Όπως εξηγεί ο ίδιος παρκαδόρος, «ο καταστηματάρχης ενός καταστήματος
παρουσιάζει τη μαρκίζα με τους καλλιτέχνες του προγράμματός του στους
ενδιαφερομένους και αυτοί στη συνέχεια παίρνουν τα δικαιώματα αφού προσφέρουν
το καλύτερο τίμημα. Γι' αυτό τα πράγματα αγριεύουν. Όταν αυτός πληρώνει πέντε
εκατομμύρια δραχμές τη σεζόν συν άλλα 5 εκατομμύρια για μισθούς, τι θα κάνει;
Δεν θα απαιτήσει να πληρωθεί από τους πελάτες του καταστήματος που έχει μισθώσει;».

«ΕΜΕΙΣ ΤΣΑΜΠΑ ακούμε τα παράπονα των πελατών. Εμείς δεν παίρνουμε δραχμή από
τα φιλοδωρήματα. Όλα πηγαίνουν στο αφεντικό. Εμείς πληρωνόμαστε 10.000 τη
βραδιά. Αυτό είναι όλο. Περίπου 200.000 τον μήνα παίρνουμε, δουλεύοντας οκτάωρο».

Τα λόγια ανήκουν σε έναν από τους πολυάριθμους παρκαδόρους του κέντρου
«Απόλλων», που βρίσκονται ακροβολισμένοι στη Βουλιαγμένης, ακόμη και σε
απόσταση 300 μέτρων από την είσοδο του καταστήματος. Δίπλα τους έχουν τα
κουτάκια με τα πλαστικά καρτελάκια που δίνουν στους πελάτες τους.

Στέκονται όρθιοι με τα χέρια στις τσέπες και λόγω του κρύου κινούνται πέρα
δώθε για να ζεσταθούν. Δουλειά τους είναι να παρκάρουν τα αυτοκίνητα των
πελατών τους κέντρου «Απόλλων». Επειδή δεν υπάρχει πάρκινγκ, προσπαθούν να
βολέψουν τα πολυάριθμα αυτοκίνητα στην οδό Βουλιαγμένης. Αυτός είναι ο...
χώρος του πάρκινγκ και τα γειτονικά στενά.

Το ίδιο κάνουν και οι υπάλληλοι του κέντρου «Διογένης». Μόνο που, όπως λέει ο
Νίκος Φάμελος, «ο "Διογένης" είναι ένα από τα ελάχιστα κέντρα που δεν
νοικιάζει την "πελατεία" του σε παρκαδόρους. Εμείς είμαστε υπάλληλοι του
"Διογένη" και έχουμε εντολή από τους υπευθύνους του κέντρου να μην ζητούμε
χρήματα, παρά μόνο εάν τα δίνουν μόνοι τους οι πελάτες μας».

Και οι ίδιοι, ωστόσο, προσπαθούν να παρκάρουν τα αυτοκίνητα των πελατών του
κέντρου στους γειτονικούς δρόμους. Όπως λέει ο Νίκος Φάμελος, που τα τελευταία
8 χρόνια έχει εργαστεί ως παρκαδόρος σε επτά νυχτερινά κέντρα, «εδώ και δύο
χρόνια όλα τα καταστήματα βγάζουν σε δημοπρασία το παρκάρισμα των αυτοκινήτων
των πελατών τους. Οι τιμές πάνε ανάλογα με τη μαρκίζα. Μέχρι τώρα έχω ακούσει
για ένα κατάστημα που "χτυπήθηκε" με επτά εκατομμύρια τη σεζόν».
<H3>ΤΡΟΧΑΙΑ
</H3>
«ΤΟ ΠΡΟΒΛΗΜΑ που δημιουργούν οι "αυτοσχέδιοι" παρκαδόροι έξω από τα κέντρα
διασκέδασης είναι εις γνώσιν της Τροχαίας. Το τελευταίο διάστημα, μάλιστα,
προσπαθούμε με συνεχείς περιπολίες να βάλουμε τάξη στην αναρχία που προκαλούν
στους δρόμους της Αθήνας. Δεν μπορούν να κλείνουν τους δρόμους, ούτε να
μετατρέπουν σε πάρκινγκ πλατείες και πεζοδρόμια».

Με αυτά τα λόγια ανώτερος αξιωματικός της Διεύθυνσης Τροχαίας Αττικής σχολίασε
τα προβλήματα που προκαλούν στην κυκλοφορία οι παρκαδόροι των νυχτερινών
κέντρων διασκέδασης. 
ΗΤΑΝ ΛΙΓΟ μετά τις 11 το βράδυ της Παρασκευής όταν στην οδό Πανεπιστημίου οι
παρκαδόροι του νυχτερινού κέντρου «REX», που οδηγούν τα αυτοκίνητα στην
Πλατεία Δικαιοσύνης, μας αφήνουν να παρκάρουμε δίχως να μας ζητήσουν το...
λόγο ή τα κλειδιά του αυτοκινήτου.

Παρ' ότι ήταν σχετικά νωρίς για την έναρξη του προγράμματος του Νότη
Σφακιανάκη, η Πλατεία Δικαιοσύνης, που βρίσκεται απέναντι, ήταν γεμάτη
αυτοκίνητα. Ακόμη και οι λιγοστοί χώροι πρασίνου της πλατείας ήταν
κατειλημμένοι από Ι.Χ.

Η απορία μας μεγάλωσε περισσότερο όταν ακόμη και μπροστά στη θέα των φλας της
φωτογραφικής μηχανής οι παρκαδόροι, αλλά και το άλλο προσωπικό του
καταστήματος, συγκρατούσαν την ψυχραιμία τους. Με εξαίρεση κάποιες υποδείξεις
ενός εύσωμου υπαλλήλου τού στυλ «μην φωτογραφίζεις την είσοδο του μαγαζιού» ή
«κοίταξε μη με βγάλεις φωτογραφία», τα πράγματα κυλούσαν σχετικά ήρεμα.
Μάλιστα έδειχναν διατεθειμένοι να βοηθήσουν με τις γνώσεις τους για τα
προβλήματα που δημιουργούνται από την έλλειψη πάρκινγκ.

«Το πρόβλημα δημιουργείται από τη στιγμή που εδώ, στο ίδιο σημείο, εκτός από
το "REX", βρίσκεται το Εθνικό Θέατρο, το σινεμά και το εστιατόριο "Ιντεάλ".
Όλοι αυτοί που έρχονται σε όλα αυτά τα μαγαζιά θέλουν να βρουν κάπου να
παρκάρουν», λέει ο Γιώργος, ένας από τους παρκαδόρους του «REX». «Εμείς αυτό
το πρόβλημα προσπαθούμε να λύσουμε».

Αντίθετη άποψη έχουν, ωστόσο, οι Αθηναίοι που πηγαίνουν στο θέατρο και στο
σινεμά της οδού Πανεπιστημίου. «Εμάς που δεν πηγαίνουμε στο "REX" δεν μας
αφήνουν να παρκάρουμε. Με το ζόρι μας διώχνουν για να παρκάρουν τα δικά τους
αυτοκίνητα», είπε μία κυρία που μόλις είχε βγει μαζί με την παρέα της από το
θέατρο. «Αν δεν τους δώσεις το χιλιαρικάκι, θα βρεις τον μπελά σου».

Στο σημείο εκείνο έμελλε να λυθεί το μυστήριο της υπερβάλλουσας καλοσύνης με
την οποία μας υποδέχθηκαν οι παρκαδόροι του γνωστού νυχτερινού κέντρου. Μόλις
είχε καταφτάσει ένα περιπολικό της Τροχαίας, ύστερα από καταγγελία μίας
Αθηναίας η οποία διαμαρτυρήθηκε ότι το αυτοκίνητό της, μάρκας «Φορντ Έσκορτ»,
είχε χαραχτεί πέρα ως πέρα με κατσαβίδι επειδή παρκάρισε στο χώρο ο οποίος
ελέγχεται από τους παρκαδόρους του κέντρου. Σύμφωνα με την ίδια, η φθορά που
υπέστη το αυτοκίνητό της προήλθε από τους παρκαδόρους του «REX», γιατί παρά
την αρνητική υπόδειξή τους, αυτή παρκάρισε το αυτοκίνητό της στο πεζοδρόμιο
της Πλατείας Δικαιοσύνης. Όταν πήγε να το πάρει, το βρήκε γρατσουνισμένο.

Το γεγονός αυτό τους είχε μαλακώσει. «Δεν το κάναμε εμείς. Τι λόγο είχαμε να
το κάνουμε. Ποιος μας λέει ότι δεν ήταν από μέρες χαραγμένο», υποστήριξε ο
Στέφανος, ένας από τους υπευθύνους των παρκαδόρων γνωστού νυχτερινού κέντρου
της οδού Πανεπιστημίου. Δίπλα του, ένας νεαρός συνεργάτης του παρουσίασε ως
πιθανούς δολιοφθορείς πότε «τα πρεζόνια που μαζεύονται στην πίσω πλευρά της
πλατείας» και πότε «τους σκουπιδιάρηδες του Δήμου Αθηναίων»!

Όσο περνούσε η ώρα η Πανεπιστημίου έχανε τη μία λωρίδα κυκλοφορίας μετά την
άλλη. Ήταν 11.45 όταν μπροστά από το «REX» τα αυτοκίνητα είχαν καταλάβει ήδη
μία λωρίδα κυκλοφορίας, ενώ σιγά σιγά καταλάμβαναν και δεύτερη λωρίδα. Τα
κορναρίσματα, οι χειρονομίες και οι ύβρεις των διερχόμενων οδηγών, που
διαμαρτύρονταν για το κλείσιμο της κεντρικής οδού, έδιναν στην όλη ατμόσφαιρα
πινελιές ομαδικής νευρικής κρίσης.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16036N161</ED>
<ID>
ID:134564

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N16&aa=1</URL></REF>


Article

<CATEGORY>vin06</CATEGORY>

 <H5>ΑΠΟΚΑΛΥΠΤΙΚΑ ΣΤΟΙΧΕΙΑ ΓΙΑ ΤΗ ΖΩΗ ΚΑΙ ΤΗΝ ΕΚΠΑΙΔΕΥΣΗ ΤΩΝ ΤΣΙΓΓΑΝΟΠΟΥΛΩΝ ΣΤΗ
ΧΩΡΑ ΜΑΣ
</H5><H2>Εκπαιδευτικό... απαρτχάιντ; </H2>
<AUTHOR>ΧΡΗΣΤΟΣ ΚΑΤΣΙΚΑΣ</AUTHOR>

Σύμφωνα με στοιχεία πρόσφατης έρευνας του Παιδαγωγικού Ινστιτούτου, ένας στους
δέκα μαθητές δεν ολοκληρώνει τη βασική 9χρονη εκπαίδευση. Μάλιστα, σύμφωνα με
την ίδια έρευνα, υπάρχουν σχολεία υποβαθμισμένων περιοχών του Λεκανοπεδίου και
της υπαίθρου χώρας στα οποία η τροχιά της «αποπεμπτικής» λειτουργίας του
σχολείου έχει τέτοια έκταση που θρυμματίζει τη συνταγματικά κατοχυρωμένη
έννοια της υποχρεωτικότητας του 9χρονου σχολείου.

«Ένα αίμα ρέει στις φλέβες όλων μας:

το αίμα των ανθρώπων»

(Δ. Ντούσας, Rom και φυλετικές διακρίσεις)

ΠΑΡ' ΟΛ' αυτά, για μια κοινωνική κατηγορία Ελληνόπουλων, τα στοιχεία της
έρευνας του Παιδαγωγικού Ινστιτούτου δεν κατορθώνουν παρά να εξαφανίσουν στη
«σκιά» τους τον ολοκληρωτικό αποκλεισμό τους από τους σχολικούς χώρους.

Πρόκειται προφανώς για το τελευταίο στάδιο του αποκλεισμού: το να εξαφανίζεται
κάποιος από το εκπαιδευτικό τοπίο σε τέτοιο βαθμό, ώστε να μη γίνεται αισθητή
η ίδια του η εξαφάνιση!

Κι αν ο «εκτοπισμός» ενός παιδιού από τη σχολική τάξη, στη διάρκεια της
εκπαιδευτικής του πορείας, πιστώνεται με αυξημένο κίνδυνο εμφάνισης του
κοινωνικού αποκλεισμού του, μπορούμε εύκολα να καταλάβουμε ποια μορφή παίρνει
η περιθωριοποίηση όταν ο αποκλεισμός από το σχολείο ξεκινάει πριν από τη
συμμετοχή του σ' αυτό.

Ο ΚΑΙΡΟΣ ΤΩΝ ΤΣΙΓΓΑΝΩΝ

«Γιατί να πάμε δηλαδή στο σχολείο;

ούτε λεφτά έχουμε για βιβλία,

ούτε δουλειά θα βρούμε ποτέ σε γραφείο.

Βάζει κανείς στα γραφεία του Γύφτους;»

(Μαρία, 14 ετών, από τσιγγάνικο μαχαλά στα Άνω Λιόσια)

Ζώντας μόνιμα στο περιθώριο της κοινωνίας, κατατρεγμένοι, στιγματισμένοι πριν
καλά καλά γεννηθούν, οι Τσιγγάνοι προσπαθούν να επιβιώσουν σε μια κοινωνία που
μοιάζει περισσότερο με κυνήγι εξοστρακισμού. Χωρίς δικαίωμα στη μόνιμη
εγκατάσταση, στη δουλειά, στην εκπαίδευση...

«Στο σχολείο μας φοβούνταν.

Άλλος έκλεβε, εμάς έπιαναν.

Μας ξεχώριζε ο δάσκαλος...

δεν μας σήκωνε στον πίνακα, δεν μας έβαζε ποιήματα...

τα μπαλαμέ δεν μας κάνανε παρέα»

(Αλέκος, 17χρονος Τσιγγάνος από τη Φλώρινα). Σύμφωνα με στοιχεία του Τμήματος
Σπουδών Πρωτοβάθμιας Εκπαίδευσης του ΥΠΕΠΘ, το σύνολο των μαθητών τσιγγάνικης
καταγωγής που φοιτούν στο Δημοτικό Σχολείο σε όλη την Ελλάδα δεν ξεπερνούν τις 3.000!

Την ίδια στιγμή, σύμφωνα με τον Δημήτρη Ντούσα, που έζησε από κοντά τη ζωή των
Ελλήνων Τσιγγάνων σε όλους τους καταυλισμούς τους, πάνω από 30.000 μικρά
Τσιγγανόπουλα δεν φοιτούν σε σχολείο! (Πίνακας 1).

Στις παρυφές της ελληνικής κοινωνίας, η μειονότητα των Τσιγγάνων ζει και
κινείται ουσιαστικά στερούμενη το θεμελιώδες δικαίωμα για μόρφωση. Το ποσοστό
των αναλφάβητων Τσιγγάνων επί του συνόλου του τσιγγάνικου πληθυσμού ανέρχεται
στο περίπου 90%.

ΔΙΑΚΡΙΣΕΙΣ

«κάθισε φρόνιμα γιατί θα σε δώσω στο Γύφτο»

Σε έρευνα δασκάλων σχετικά με τη στάση των μαθητών του Δημοτικού Σχολείου
απέναντι σε συμμαθητές τους, τα Τσιγγανόπουλα συγκεντρώνουν τα μεγαλύτερα
ποσοστά απόρριψης. (Γράφημα).

Σύμφωνα με την έρευνα, οι άμεσοι λόγοι για τους οποίους οι μαθητές Δημοτικού
απορρίπτουν τα Τσιγγανόπουλα συμπυκνώνονται στην εικόνα που έχουν γι' αυτά η
οποία κανοναρχεί και τη στάση τους.

Τα παιδιά, βέβαια, δεν είναι καθόλου δύσκολο να παγιδευτούν στις σειρήνες των
στερεοτύπων, των προκαταλήψεων.

Σύμφωνα με τον Θανάση Γκότοβο (Πανεπιστήμιο Ιωαννίνων) η κοινωνική κατηγορία
«γύφτος» στη χώρα μας ούτε προβλέπεται θεσμικά ούτε επιβάλλεται. Η επίσημη
ανυπαρξία της, όμως, καθόλου δεν συνεπάγεται και ουσιαστική ανυπαρξία,
δεδομένου ότι η κατηγορία αυτή χρησιμοποιείται στην ελληνική γλώσσα για να
δηλώσει μια σειρά από ανεπιθύμητα χαρακτηριστικά: ταπεινή καταγωγή, μελαψό
χρώμα επιδερμίδας, ιδιάζουσα εκφορά λόγου κ.λπ.

Ότι υπάρχουν γύφτοι «ψεύτες, κλέφτες, απάτριδες, βρωμιάρηδες, μάγοι» το
μαθαίνει το νήπιο με τον ίδιο τρόπο που μαθαίνει ότι υπάρχουν π.χ.
αστροναύτες: όχι τόσο ως απάντηση στο ερώτημα «τι είναι αυτό που βλέπω;» όσο
ως στοιχείο των περιγραφών που κάνουν οι ενήλικοι και των οποίων το παιδί
είναι ακροατής. Κοντολογίς, η εικόνα του γύφτου υπάρχει συνήθως στη συνείδηση
του παιδιού πολύ νωρίτερα από την πρώτη του εμπειρία με κάποιο άτομο που
ανήκει σ' αυτή την κατηγορία.

ΠΑΙΔΙΚΗ ΕΡΓΑΣΙΑ

Σε παλιότερη εμπειρική έρευνα σχετικά με την ταυτότητα των «παιδιών του
δρόμου», των ανηλίκων που καθάριζαν τζάμια αυτοκινήτων ή πωλούσαν
μικροαντικείμενα ή ζητιάνευαν σε κεντρικούς δρόμους της πρωτεύουσας,
διαπιστώσαμε ότι έξι ώς επτά στα δέκα παιδιά ήταν Τσιγγανάκια. 
Ανήλικοι 5 - 10 ετών, τα περισσότερα, «παιδιά της θύελλας», αποικιοποιούν τα
χρόνια της αθωότητάς τους, με το έσχατο στάδιο του αποκλεισμού τους από την παιδικότητα.

Παράλληλα είναι γνωστό ότι οι μικροί Τσιγγάνοι ακολουθούν τους γονείς τους
στις αγροτικές κυρίως εργασίες. Εκτεθειμένα στον ήλιο, στις λάσπες, στο κρύο,
η εργασία των Τσιγγανόπουλων στα πιο αποκτηνωτικά για την ηλικία τους πόστα
είναι και θα παραμείνει ένα από τα μεγαλύτερα στίγματα του «ηλεκτρονικού» μας πολιτισμού.

Αλλά γιατί τα Τσιγγανόπουλα «βγαίνουν» στην εργασία, ενώ θα έπρεπε να είναι
στο σχολείο;

Η ζητιανιά και η παιδική εργασία δεν είναι φυλετικό χαρακτηριστικό μόνο των
Τσιγγάνων, είναι και κάθε κοινωνικής ομάδας σε κάθε χώρα του κόσμου που
στερείται τα απαραίτητα, την τροφή και τη στέγη, που ζει την κρατική και
κοινωνική αδιαφορία.

Σύμφωνα με τον Δημήτρη Ντούσα, στις πιο πολλές περιπτώσεις των Τσιγγανόπουλων
που επαιτούν ή εργάζονται, οι γονείς τους βρίσκονται είτε στη φυλακή είτε
διώκονται με ερήμην καταδικαστικές αποφάσεις για διάφορα αδικήματα. Σύμφωνα με
στατιστικές των υπουργείου Δικαιοσύνης και Δημόσιας Τάξης, ένας στους τρεις
Τσιγγάνους βαρύνεται με καταδικαστικές αποφάσεις ή διώκεται ερήμην, ενώ στις
φυλακές ανηλίκων, ο αριθμός των Τσιγγανοπαίδων είναι επταπλάσιος σε σχέση με
τον γενικό αριθμό των ανήλικων φυλακισμένων.

Η ΤΑΥΤΟΤΗΤΑ ΤΗΣ ΕΡΕΥΝΑΣ

Τα στοιχεία που χρησιμοποιούνται στο παραπάνω άρθρο προέρχονται από πολύχρονη
έρευνα του Δημήτρη Ντούσα σε δεκάδες τσιγγάνικους καταυλισμούς σε όλη την
Ελλάδα και περιέχονται στο βιβλίο του «Rom και φυλετικές διακρίσεις», που
εκδόθηκε πριν από λίγες ημέρες από τις εκδόσεις «Gutenberg».

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16036N181</ED>
<ID>
ID:134565

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N18&aa=1</URL></REF>


Article

<CATEGORY>vin06</CATEGORY>

 <H5>ΠΩΣ ΑΛΛΑΖΕΙ Η ΖΩΗ ΣΤΙΣ ΤΟΠΙΚΕΣ ΚΟΙΝΩΝΙΕΣ ΑΠΟ ΤΗΝ ΠΑΡΟΥΣΙΑ ΧΙΛΙΑΔΩΝ ΝΕΩΝ
</H5><H5>ΞΑΝΘΗ
</H5><H5>«Επί πτυχίω» σε δίσκο
</H5><H5>ΙΩΑΝΝΙΝΑ
</H5><H5>Ιδιοκτήτες... νάιτ κλαμπ!
</H5><H5>ΚΟΜΟΤΗΝΗ
</H5><H2></H2><H2>Επισκέπτες... μακράς διαρκείας
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Μεσάνυχτα και τσουχτερό κρύο, μεσοβδόμαδα στην παλιά, πανέμορφη Ξάνθη. 
Στα σοκάκια κυκλοφορούν τα 3... «Φ»: φοιτητές, φαντάροι, φαντάσματα. Με έμφαση
στους φοιτητές, γιατί οι φαντάροι ξυπνούν νωρίς και τα φαντάσματα δεν τα
βλέπουν όλοι! Στην Κομοτηνή, δίπλα, οι κάπου 6.000 φοιτητές σέρνουν τον χορό
της πόλης πρωί και βράδυ. Εκατοντάδες τα ζευγαράκια ανάμεσά τους. Ξημέρωμα,
ώρα 4 και ο «Τούρκος», ο σουβλατζής που ξενυχτάει, δεν προφταίνει να ετοιμάζει
κεμπάπ για τους φοιτητές. Στα Γιάννενα ο μόλος γεμίζει κόσμο και η «περατζάδα»
στο κέντρο μυρίζει γιορτή κι αστράφτει από νιάτα, ζωή ανέμελη, μα και μαζί
πνευματική. Αντίθετα, στην Αθήνα, τη Θεσσαλονίκη, το Ηράκλειο η ζωή είναι
επίσης έντονη κι η νύχτα μεγάλη, όμως δεν είναι ο φοιτητόκοσμος το κύριο
χαρακτηριστικό της. Η μεγαλούπολη «χωνεύει» πολλά και μαζί τους την έννοια της «φοιτητούπολης».

Η ΑΜΦΙΣΒΗΤΗΣΗ

Τι σημαίνει αλήθεια φοιτητούπολη; Γιατί τα Γιάννενα, η Κομοτηνή, το Ρέθυμνο,
τα Χανιά και άλλες μπορείς να τις χαρακτηρίσεις έτσι, αλλά δεν λες το ίδιο για
την ακοίμητη Πάτρα, την ερωτική Θεσσαλονίκη, το ζωντανό Ηράκλειο, που έχουν
επίσης πάμπολλους φοιτητές; Τα πιο βασικά ίσως χαρακτηριστικά μιας
φοιτητούπολης είναι βέβαια το ακαδημαϊκό κλίμα και η εντονότερη από αλλού
«αμφισβήτηση» που αναπτύσσεται. Είναι όμως επίσης τα υπερβολικά ενοίκια, η
έντονη νυχτερινή ζωή με συγκέντρωση φοιτητών τις καθημερινές, η ανάμειξη
διαφορετικών στοιχείων κουλτούρας, η επικράτηση των νεώτερων ηλικιών στις
«περατζάδες» και το ανθρώπινων μέτρων μέγεθος της πόλης, που οδηγεί τα στέκια
σε πυκνή συγκέντρωση, έτσι ώστε να προκύπτει πιάτσα. Όπου συμβαίνει αυτό και
στην πόλη υπάρχουν αρκετοί φοιτητές, η πιάτσα κινείται στον ρυθμό τους. Κι
όμως: ουσιαστικότερη σύνδεση των τοπικών κοινωνιών με τους φοιτητές και τα
Πανεπιστήμια δεν φαίνεται να υπάρχει ισχυρή. Οι τοπικές κοινωνίες, λένε
πανεπιστημιακοί και φοιτητές, βλέπουν τον φοιτητόκοσμο περίπου ως «τουρίστες
μακράς παραμονής» και με κάποιες εξαιρέσεις ανάλογη είναι η σχέση που
αναπτύσσεται. Συνήθως σχέση ανοχής και οικονομικής δοσοληψίας ­ και σπανιότερα
αληθινής φιλίας.

Στην Ξάνθη: Συντροφικότητα ανεξάρτητα από πολιτικές πεποιθήσεις και παλιά
ρεμπέτικα τις νύχτες που βγαίνουν τα «3 Φ» (οι φαντάροι, οι φοιτητές και τα...
φαντάσματα) χαρακτηρίζουν τη φοιτητική ζωή της πόλης

Στην Ξάνθη, παρότι οι φοιτητές της Πολυτεχνικής του Δημοκρίτειου δεν ξεπερνούν
τους 1.500, χαρακτηριστικό της φοιτητούπολης το πρωί είναι η συγκέντρωση
πλήθους νέων στην... «παραλία» (έτσι λένε τον δρόμο με τις καφετέριες δίπλα
από το Πανεπιστήμιο). Το βράδυ, είναι οι ήχοι από τα παλιά ρεμπέτικα που
ακούγονται αχνά απο τα καπηλειά και οι ομάδες των αγκαλιασμένων κορμιών,
αγόρια που τραγουδάνε οι περισσότεροι, που επιστρέφουν μέσα στη βαθιά νύχτα
στα σπίτια τους. Είναι ακόμα οι πολιτιστικές δραστηριότητες της «Γέφυρας», του
δραστήριου φοιτητικού συλλόγου. Είναι η συντροφικότητα αριστερών, κεντρώων,
δεξιών και ανεξάρτητων φοιτητών σε ένα μοναδικό, για τα φοιτητικά δεδομένα
σύνολο, που εμπνέεται απο ξεχασμένα, λες, ιδανικά. «Είμαστε φίλοι και αν
ταιριάζουμε και αν διαφωνούμε», λένε. Το κλίμα της όμορφης πόλης είναι επίσης
εντονότατα πνευματικό και η αλληλεγγύη είναι εδώ λέξη με νόημα. Μόνο στην
Ξάνθη, εξάλλου, οι φοιτητικές παρατάξεις εκδίδουν ομόφωνα τα αποτελέσματα των
φοιτητικών εκλογών, ενώ η Πολυτεχνική της Ξάνθης ήταν η μοναδική σχολή όπου
έγινε κατάληψη εναντίον του νόμου Αρσένη, με συναίνεση όλων των φοιτητικών
παρατάξεων, ακόμα και της ΠΑΣΠ και της ΔΑΠ, που σε όλες τις άλλες σχολές της
Ελλάδας διαφωνούσαν! «Πριν από 4-5 χρόνια, οι αιτήσεις μετεγγραφής μακριά απο
εδώ, έφταναν το 70%. Τώρα έχουν σχεδόν μηδενιστεί και κανείς μας δε θέλει να
φύγει. Μας αρέσει η ζωή εδώ και η συντροφιές μας. Μόνο μας παράπονο, ότι δεν
υπάρχουν πολλά... κορίτσια, γιατί η σχολή είναι Πολυτεχνική και συνήθως
σπουδάζουν αγόρια!», λένε οι φοιτητές Φρ. Πριονιστής από τη Θεσσαλονίκη, η
Θωμαή Τόμτση από τη Νάουσα και ο Διον. Γρηγοριάδης από την Αθήνα. Τρεις ξένοι
στην πόλη, μα γοητεύτηκαν. Ιδιομορφία της πόλης: μεγάλη η συντροφικότητα των
φοιτητών και πολλές οι μεγάλες παρέες. Τα βράδια, εκτός Παρασκευής-Σαββάτου, η
Ξάνθη ζει στον ρυθμό τους.

Θανάσης Γκαϊφύλλιας: «Το Πανεπιστήμιο είναι η "βαριά βιομηχανία" για τη Θράκη
και η Κομοτηνή είναι σήμερα κατ' εξοχήν φοιτητούπολη», λέει ο ακρίτας
τραγουδοποιός για την πόλη του

ΕΠΙ ΠΤΥΧΙΩ περνάνε τα χρόνια τα φοιτητικά, αυτά στα οποία «γυρίζει ο νους
καμιά φορά» με νοσταλγία, ιδιαίτερα αν και η πόλη είναι ανθρώπινη, μαζεμένη.
«Επί πτυχίω» είναι κι ο τίτλος του δίσκου που επιμελήθηκε ο ακρίτας
τραγουδοποιός Θανάσης Γκαϊφύλλιας, που κυκλοφόρησε πέρυσι με συνδρομή και του
Δημοκρίτειου Πανεπιστημίου. Στίχους και μουσική στον δίσκο έγραψαν πρώην
φοιτητές και πανεπιστημιακοί δάσκαλοι του Δημοκριτείου, μεταξύ των οποίων ο
πρώην πρύτανης Γιάννης Πανούσης και ο Λάκης Λαζόπουλος. Παρ' ότι ο δίσκος
διατίθεται μόνο στην Κομοτηνή, πάει πολύ καλά. Να ακόμα μια ενεργή
καλλιτεχνική συμμετοχή στην κοινωνία, τέτοια «που μόνο σε περιφερειακό
Πανεπιστήμιο, σε φοιτητούπολη σαν την Κομοτηνή καρποφορεί», λέει ο Θ.
Γκαϊφύλλιας, που έχει άμεση επαφή με τον φοιτητόκοσμο. «Για τη Θράκη το
Πανεπιστήμιο ήταν η πιο σοβαρή επένδυση, η "βαριά βιομηχανία". Οι φοιτητές
εξάλλου ασυνείδητα επηρεάζουν την κοινωνία, η πόλη αποκτά τον ρυθμό τους.
Παλιότερα η Κομοτηνή κοιτούσε το αύριο πίσω από τις γρίλιες. Ήρθε το
Πανεπιστήμιο κι έπεσαν τα τείχη, ευτυχώς».

Αλλά βοήθησε κι η πόλη, που ήταν «απλωμένη» σε ανθρώπινο μέτρο. Το ίδιο συνέβη
και στα Γιάννενα. Το 1964 ο Γ. Μαυρογεώργος, ήταν ο πρώτος φοιτητής του
νεοσύστατου τότε Πανεπιστημίου, σήμερα είναι καθηγητής. «Φοιτητούπολη γίνεται
μια πόλη όταν είναι σε ανθρώπινες διαστάσεις», λέει. «Στην περίπτωση των
Ιωαννίνων βοηθάει επιπλέον το ότι δεν υπάρχει κατακερματισμός των τμημάτων σε
άλλες πόλεις κι έτσι συγκεντρώνονται κάπου 8.500 φοιτητές, εκ των οποίων οι
7.000 είναι ενεργοί. Υπάρχει ενεργή συμμετοχή τους στη ζωή της πόλης,
καλλιτεχνική, πολιτιστική και επιστημονική, ενώ υπάρχει και ακαδημαϊκό κλίμα».

Στα Ιωάννινα: Μια «πόλη μέσα στην πόλη» είναι η Πανεπιστημιούπολη των
Ιωαννίνων. Οι περίπου 7.000 ενεργοί φοιτητές ενισχύουν την τοπική οικονομία με
πάνω από 1 δισ. δρχ. τον μήνα και η νύχτα κινείται στους ρυθμούς της

Βραδάκι Τρίτης στον μώλο της λίμνης των Ιωαννίνων. Η κίνηση, που ως τότε
επικεντρωνόταν στην κεντρική πλατεία και στην αγορά, αρχίζει τώρα να
μεταφέρεται εδώ. Είναι και η φοιτητική βραδιά με τις μειωμένες τιμές.
Αργότερα, θα γίνει της τρελής στα κλαμπ και τα τσιπουράδικα, θα γεμίσουν
φοιτητόκοσμο. Οι περισσότερες παρέες αποτελούνται από 4-6 άτομα, εκτός από
τους πρωτοετείς που συνήθως πάνε πολλοί μαζί, σε μεγάλες παρέες και γι' αυτό
τους λένε... τρένα! Πολλοί φοιτητές όμως, δεν θα συμμετάσχουν στο βραδινό
γιαννιώτικο πανηγύρι. Γιατί θα μεταφέρουν πίτσες και κοτόπουλα με τα μηχανάκια
τους ή θα σερβίρουν τους άλλους, ως υπάλληλοι σε μπαρ και καφέ. Ιδιομορφία:
«Χιλιάδες είναι οι εργαζόμενοι-φοιτητές στην πόλη», λένε ο Δάκης Μαυράκης από
τη Μυτιλήνη και ο ντόπιος φοιτητής Βασίλης Κλείτσας. «Υπάρχει ένα κλίμα
ανάμεικτο, από τη μια η διασκέδαση και η συναναστροφή, από την άλλη οι
ιδεολογικές αναζητήσεις, οι σπουδές, η αγωνία για το μέλλον». Και στα
Γιάννενα, η νύχτα τελειώνει την ημέρα. Πρωταγωνιστές της βέβαια οι κάπου 7.000
(ενεργοί) φοιτητές, που κάθε μήνα συνεισφέρουν στην οικονομία της πόλης πάνω
απο 1 δισ. δραχμές, ξοδεύοντας κατά μέσον όρο κάπου 150.000 μηνιαίως ο
καθένας! Μόνο που οι συγκοινωνίες για το Πανεπιστήμιο (ιδιωτικές με ­
φοιτητικό ­ εισιτήριο... 120 δρχ.) και τα ενοίκια, είναι δύο πανάκριβα
πράγματα. Επιπλέον, κυρίως χάρη στο Πανεπιστήμιο, που έχει τη μορφή «κάμπους»
και βρίσκεται 5 χλμ. έξω από την πόλη, το γενικό κλίμα έχει έντονα πνευματικά
χαρακτηριστικά. «Χάρη στο Πανεπιστήμιο, κυρίως τα Γιάννενα, είναι σήμερα και
πόλη της διασκέδασης και σταυροδρόμι πολιτισμού», λέει ο καθηγητής του
Πανεπιστημίου κ. Γ. Μαυρογεώργος. Η επαφή του Πανεπιστημίου με την πόλη, εκτός
από πολιτιστική είναι και πρακτική, χάρη στο Πανεπιστημιακό Νοσοκομείο και το
Χημικό Τμήμα, που έχει αναλάβει έρευνες για εταιρείες της πόλης. Όμως παρ' όλα
αυτά, οι σχέσεις τοπικής κοινωνίας-φοιτητών, λένε μεταξύ άλλων και Γιαννιώτες
φοιτητές, συνήθως δεν είναι θερμές, αλλά μάλλον αδιάφορες.

Κώστας Δαλαγκόζης, 5ετής στη Φιλοσοφική Ιωαννίνων, άνοιξε με τη βοήθεια
συμφοιτητών του νάιτ κλαμπ. «Τουλάχιστον δεν έχω πια οικονομικό άγχος, αλλά
όταν τελειώσω τις σπουδές, δεν θα το κρατήσω!», λέει

ΟΤΑΝ οι φοιτητές εργάζονται, συνήθως πρόκειται για δουλειές του ποδαριού, ώστε
να βγει επιπλέον χαρτζιλίκι. Αλλά στα Γιάννενα, ο Κώστας Δαλαγκόζης, στο 5ο
έτος της Φιλοσοφικής σήμερα, και ο μεταπτυχιακός συμφοιτητής του Άκης Μπάφας,
το είδαν αλλιώς: «Αφού θα ζήσουμε εδώ κάμποσο, δεν κοιτάμε να... οργανωθούμε
καλά;», σκέφτηκαν. 
Και παρ' ότι κανείς τους δεν κατάγεται από τα Γιάννενα, το πήραν ζεστά. Βρήκαν
λοιπόν ένα παλιό μπαρ στο κέντρο της πόλης που δεν πήγαινε καλά και το
νοίκιασαν. Έπεισαν με χίλια ζόρια γονείς και φίλους να τους δανειοδοτήσουν,
μάζεψαν 3-4 εκατομμύρια δεξιά κι αριστερά, έζεψαν στη δουλειά του μπογιατζή
και του τεχνίτη δεκάδες συμφοιτητές τους, πήραν άλλους συμφοιτητές για
σερβιτόρους και DJ, αντί διαφήμισης μοίρασαν φακελάκια με... βίδες, μπήκαν στα
βαθιά και κολύμπησαν καλά: Εδώ και λίγους μήνες, το νυχτερινό κλαμπ που
έφτιαξαν έγινε στέκι, μαζεύει όλη τη νεολαία της πόλης και γίνεται της τρελής!
Κι αυτό είναι ίσως το πιο χτυπητό παράδειγμα ενός από τους πολλούς τρόπους με
τους οποίους οι φοιτητές διαμορφώνουν «πιάτσα» σε μια πόλη.

«Πάμε πολύ καλά, αν και δεν σκοπεύουμε να μείνουμε ιδιοκτήτες μπαρ για πάντα»,
λέει ο Κώστας. «Απλά, πέτυχε το τόλμημα και τώρα όχι μόνο σπουδάζουμε άνετα,
αλλά κερδίζουμε κιόλας. Όταν όμως τελειώσουμε τις σπουδές, θα ασχοληθούμε με
άλλα πράγματα. Εγώ ίσως ανοίξω φροντιστήριο, ίσως ασχοληθώ με επιχειρήσεις κι
ο Άκης τώρα παίρνει μάστερ στη βιοτεχνολογία!».

Στην Κομοτηνή: Στον ρυθμό των κάπου 6.000 φοιτητών ζει η πόλη. «Τα ζευγαράκια
είναι πολλά και τα ενοίκια απλησίαστα», λένε οι φοιτητές της Νομικής Α.
Σπαθής, Π. Ιωσηφίδου, Αιμ. Κουνδουράκης και Π. Μπόικου

Απογευματάκι στην κεντρική πλατεία της Κομοτηνής, ήλιος με δόντια, αλλά στα
τραπεζάκια έξω των καφετεριών, γίνεται πανικός: είναι οι... ορδές των περίπου
6.000 φοιτητών που βγαίνουν για καφέ και αφήνουν κάθε μήνα στην τοπική αγορά
κάπου 800 εκατ. δραχμές. «Στην Κιουμουρτζίνα (Κομοτηνή) κλαις και όταν έρθεις
και όταν φεύγεις, αλλά για αντίθετους λόγους: από απελπισία στην αρχή, από την
οδύνη του αποχωρισμού μετά», λέει ένα παλιό τοπικό φοιτητικό μότο. Το λέει και
ο Λάκης Λαζόπουλος που σπούδασε εκεί: Κομοτηνή, σε νοσταλγώ... Γιατί νοσταλγεί
κανείς την ακριτική Κομοτηνή; Ίσως γιατί οι περισσότεροι φοιτητές έρχονται για
καφέ ζευγαρωμένοι. «Στην πόλη υπάρχει η Νομική και τα κορίτσια εδώ είναι
πολλά, μπορεί και περισσότερα από τα αγόρια. Ίσως μάς αρέσει, γιατί οι παρέες
δένονται και η πόλη λειτουργεί στον ρυθμό μας. Μόνο που τα ενοίκια είναι
απίστευτα υψηλά, έως και 80-100.000 η γκαρσονιέρα!», λένε οι δευτεροετείς στη
Νομική Αντ. Σπαθής, Πέλα Ιωσηφίδου, Αιμ. Κουνδουράκης και Πέπη Μπόικου. Αυτό
το γεγονός, που πλήττει φυσικά και τον ντόπιο πληθυσμό, έχει κάνει σήμερα την
Κομοτηνή να είναι η πόλη με τη μεγαλύτερη οικοδόμηση στη χώρα. Όμως, σε αυτή
την ιδιόμορφη πόλη με τους μισούς Έλληνες χριστιανούς και τους υπόλοιπους
μουσουλμάνους, υπάρχει ­ όπως και στην Ξάνθη, σε μικρότερο βαθμό ­ και ένα
ιδιαίτερο χαρακτηριστικό: είναι οι φοιτητές, κατά κύριο λόγο, που αμβλύνουν
τις αντιθέσεις και επικοινωνούν με την ίδια ευκολία με όλους. Μπορεί να μην
κάνουν εύκολα μεικτές παρέες, αλλά επικοινωνούν όποτε υπάρχει ανταπόκριση.
Δυο-τρεις συμφοιτητές τους, μάλιστα, είναι μουσουλμάνοι, καθώς πρόσφατα δόθηκε
η δυνατότητα τριτοβάθμιων σπουδών στην Ελλάδα και στη μειονότητα. Και κάνουν
πολύ καλή παρέα. Ιδιομορφίες της πόλης: πολλά τα ζευγάρια των φοιτητών, πολλά
τα «ελληνάδικα», πανάκριβα, απλησίαστα τα ενοίκια, οικοδομικός οργασμός.
Ολόγυρα, υπάρχουν πολλά φροντιστήρια ξένων γλωσσών και πληροφορικής, πολλά
«φωτοτυπάδικα», πολλά τρίκυκλα για μικρές μεταφορές επίπλων. Όλα με φοιτητές
κυρίως δουλεύουν.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N20</CAT>
<ED>
Κωδικός άρθρου: A16036N201</ED>
<ID>
ID:134566

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N20&aa=1</URL></REF>


Article

<CATEGORY>vin06</CATEGORY>

 <H5>ΑΝΤΙΣΤΡΟΦΗ ΜΕΤΡΗΣΗ ΓΙΑ ΤΗΝ «ΕΚΠΑΙΔΕΥΤΙΚΗ ΜΕΤΑΡΡΥΘΜΙΣΗ» ΑΛΛΑ ΚΑΙ ΚΙΝΗΤΟΠΟΙΗΣΕΙΣ
</H5><H2>Ανοίγουν τα χαρτιά
</H2>
Αντίστροφη μέτρηση, από δύο διαφορετικές κατευθύνσεις, ξεκινάει αυτή την
εβδομάδα στον χώρο της Παιδείας. Από τη μια πλευρά, μαθητές, φοιτητές και
εκπαιδευτικοί αρχίζουν τις κινητοποιήσεις, ενώ από την άλλη, η ηγεσία του
υπουργείου Παιδείας πρόκειται να αρχίσει να ανοίγει τα χαρτιά της όσον αφορά
τα διατάγματα και τις υπουργικές αποφάσεις, που είναι απαραίτητο να εκδοθούν
για να λειτουργήσει η «εκπαιδευτική μεταρρύθμιση».

ΤΑ ΚΥΡΙΟΤΕΡΑ θέματα αφορούν τον διορισμό των καθηγητών με διαγωνισμό από
φέτος, την αξιολόγηση μαθητών και καθηγητών, το ενιαίο Λύκειο, την τεχνική
εκπαίδευση, τα Προγράμματα Σπουδών Επιλογής και το Ανοικτό Πανεπιστήμιο, με
άλλα λόγια, δηλαδή, το σύνολο της εκπαίδευσης.

Από τα περισσότερο επείγοντα, πάντως, ζητήματα είναι αυτό της πρόσληψης των
καθηγητών βάσει διαγωνισμού. Το σίγουρο είναι ο διαγωνισμός πρέπει οπωσδήποτε
να έχει πραγματοποιηθεί το αργότερο έως το τέλος Απριλίου, πράγμα που σημαίνει
ότι οι λεπτομέρειες πρέπει να αποφασισθούν και να ανακοινωθούν το αργότερο έως
το τέλος του τρέχοντος μηνός, ώστε να δοθεί στους ενδιαφερομένους ο
απαραίτητος χρόνος για την προετοιμασία.

Η διδακτέα ύλη των μαθητών θα είναι η εξεταστέα ύλη για τους καθηγητές κάθε
ειδικότητας. Οι εξεταζόμενοι θα πρέπει επίσης να αποδείξουν τις διδακτικές
τους ικανότητες. Δεν έχει, ωστόσο, αποφασισθεί ακόμη αν οι εξετάσεις θα είναι
ξεχωριστές για το επιστημονικό πεδίο γνώσεων και ξεχωριστές για την διδακτική
ή αν θα γίνονται ταυτόχρονα. Η εισήγηση του Παιδαγωγικού Ινστιτούτου μιλάει
για ταυτόχρονη εξέταση, ενώ άλλες εισηγήσεις που έχει στα χέρια του ο αρμόδιος
υπουργός μιλούν για δύο ξεχωριστές εξετάσεις. Πάντως, όλων των ειδικοτήτων οι
εκπαιδευτικοί θα εξετασθούν και στο μάθημα «της συμπεριφοράς στην
καθημερινότητα του σχολείου». Με άλλα λόγια, θα τεθούν υπόψη των
διαγωνιζομένων υποθετικές καταστάσεις που έχουν να κάνουν με τη διοίκηση της
σχολικής μονάδας ή με προβλήματα που μπορεί να δημιουργηθούν μέσα στην τάξη
και θα τους ζητηθεί να υποδείξουν τρόπο επίλυσης.

ΚΙΝΗΤΟΠΟΙΗΣΕΙΣ

Εβδομάδα κινητοποιήσεων θα είναι αυτή που αρχίζει σήμερα για τον χώρο της
Παιδείας. Για την ερχόμενη Πέμπτη, 15 του μηνός, έχουν προαναγγείλει
συλλαλητήριο στις 10.30 το πρωί, στα Προπύλαια, μαθητές της Αθήνας και του
Πειραιά, με κύρια αιτήματα την αύξηση των δαπανών για την Παιδεία και την
αναβάθμιση της δημόσιας δωρεάν παιδείας. Για την Παρασκευή, 16 του μηνός,
έχουν προαναγγείλει συλλαλητήριο στον ίδιο χώρο φοιτητές των σχολών της Αθήνας.

Το συντονιστικό όργανο των μαθητών τονίζει, μεταξύ άλλων, ότι οι μαθητές
αγωνίζονται ενάντια «στα τεστ από την Α' Λυκείου, στον νόμο της κυβέρνησης που
κάνει το σχολείο παραμάγαζο των φροντιστηρίων, στη λιτότητα και τον
αυταρχισμό, στη διάλυση των μαθητικών συμβουλίων και στη διάλυση των Τεχνικών
Λυκείων και την ιδιωτικοποίηση της τεχνικής ­ επαγγελματικής εκπαίδευσης».

Συλλαλητήριο, όμως, έχουν ήδη προαναγγείλει και οι εκπαιδευτικές ομοσπονδίες
των δασκάλων και των καθηγητών για τις 27 του μηνός. Στο πρόγραμμά τους είναι
να συγκεντρωθούν στις 6 το απόγευμα στην Πλατεία Κάνιγγος και στη συνέχεια να
πραγματοποιήσουν πορεία στο υπουργείο Παιδείας.

Οι εκπαιδευτικές ομοσπονδίες εκτιμούν, μεταξύ άλλων, ότι «τα προβλήματα της
δημόσιας δωρεάν παιδείας οξύνονται συνεχώς και ότι οι χαμηλές δαπάνες για την
Παιδεία, που προβλέπονται από τον κρατικό προϋπολογισμό που ψηφίστηκε
πρόσφατα, οδηγούν στη συρρίκνωσή της και στη μορφωτική υποβάθμιση».

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N22</CAT>
<ED>
Κωδικός άρθρου: A16036N221</ED>
<ID>
ID:134567

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N22&aa=1</URL></REF>


Article

<CATEGORY>vin06</CATEGORY>

 <H2>Μήνυσε τον δήμαρχο, γιατί δεν πήρε άδεια για καφετέρια
</H2>
ΚΛΗΣΗ ΠΡΟΣ απολογία πρόκειται να λάβει τις επόμενες ημέρες ο δήμαρχος της
Αθήνας Δημήτρης Αβραμόπουλος, ο πρώην αντιδήμαρχος Βασίλης Κορομάντζος, δύο
υπάλληλοι του Δήμου Αθηναίων και ένας επιχειρηματίας, εις βάρος των οποίων
ασκήθηκε ποινική δίωξη για αδικήματα σε βαθμό πλημμελήματος, ύστερα από μήνυση
επιχειρηματία, ο οποίος τους κατηγορεί ότι παράνομα έχουν μπλοκάρει την τελική
έγκριση για άδεια λειτουργίας του καταστήματός του.

Η υπόθεση αυτή, όπως μας ενημέρωσαν από το γραφείο Τύπου του Δήμου της Αθήνας,
είναι μία από τις εκατοντάδες χιλιάδες παρεμφερών υποθέσεων που εκκρεμούν, για
τις οποίες «ο δήμαρχος εκ των πραγμάτων δεν μπορεί να έχει άμεση γνώση».

Η ποινική δίωξη ασκήθηκε ύστερα από μήνυση που υπέβαλε ο επιχειρηματίας
Ιωάννης Σαλπέας εναντίον του δημάρχου, του πρώην αντιδημάρχου, των υπαλλήλων
του Δήμου Γ. Λαδικού και Ελένης Σκιαδά και του επιχειρηματία Ευ. Κατσάμπα. Οι
κατηγορίες που αντιμετωπίζουν είναι παράβαση καθήκοντος κατ' εξακολούθηση,
αδίκημα στο οποίο φέρεται ως ηθικός αυτουργός ο κ. Αβραμόπουλος, ο οποίος
παράλληλα φέρεται ότι τέλεσε ως φυσικός αυτουργός και το αδίκημα της
καταπίεσης υφισταμένων κατ' εξακολούθηση.

«Για την συγκεκριμένη υπόθεση», όπως τονίζει στα «ΝΕΑ» το γραφείο Τύπου του
Δήμου, «οι αρμόδιες υπηρεσίες έκριναν απαραίτητη την εξασφάλιση όλων των
νομίμων προϋποθέσεων για την έκδοση της άδειας λειτουργίας του καφέ-μπαρ
ιδιοκτησίας του κ. Σαλπέα. Οι δημοτικές υπηρεσίες κινούνται πάντοτε με γνώμονα
τον νόμο, αλλά και τις απόψεις των κατοίκων των περιοχών όπου λειτουργούν
τέτοιου είδους καταστήματα. Ιδίως, όταν πρόκειται για ειδικές περιπτώσεις,
όπως αυτή όπου στον δεύτερο όροφο της ίδιας πολυκατοικίας λειτουργεί ωδείο και
προσέρχονται καθημερινά δεκάδες παιδιά».

Σύμφωνα με όσα αναφέρονται στη μήνυση, ο Ιω. Σαλπέας το καλοκαίρι του 1995
υπέβαλε αίτηση για την χορήγηση άδειας λειτουργίας ζαχαροπλαστείου-καφετέριας
σε μισθωμένο ακίνητο στην περιοχή του Γαλατσίου. Στη συνέχεια, όμως, δεν
υπεγράφη η τελική άδεια, γεγονός για το οποίο θεωρεί ο ίδιος υπεύθυνο τον δήμαρχο.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N22</CAT>
<ED>
Κωδικός άρθρου: A16036N222</ED>
<ID>
ID:134624

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N22&aa=2</URL></REF>


Article

<CATEGORY>vin06</CATEGORY>

 <H2>Τρεις Έλληνες καταθέτουν για την κομπίνα με το πλοίο
</H2>
ΣΗΜΕΡΑ πρόκειται να καταθέσουν στο Κεντρικό Λιμεναρχείο Πειραιά, παρουσία δύο
Ισραηλινών αστυνομικών, τρεις Έλληνες οι οποίοι ενέχονται σε κύκλωμα που
σχεδίαζε την ανατίναξη πλοίου, με σκοπό να εισπράξουν τα ασφάλιστρα.

Όπως αποκάλυψαν «ΤΑ ΝΕΑ» το περασμένο Σαββατο, Έλληνας εφοπλιστής μαζί με
ανώτερο στέλεχος γνωστής ισραηλινής πολυεθνικής εταιρείας σεκιούριτι, με
παράρτημα στην Αθήνα, σχεδίαζαν την ανατίναξη ενός πλοίου Έλληνα πλοιοκτήτη,
προκειμένου ο τελευταίος να εισπράξει την ασφάλεια.

Το όνομα του Έλληνα εφοπλιστή δεν δόθηκε επισήμως στη δημοσιότητα. Σύμφωνα με
πληροφορίες από αξιωματικούς του Λιμενικού, που διενεργούν τις ανακρίσεις,
έχουν ήδη κληθεί, και σήμερα πρόκειται να καταθέσουν, ο ναυτιλιακός πράκτορας
του πλοίου «Ντόιλα» (σημαία Παναμά), ο φερόμενος ως πλοιοκτήτης και ένας
συνεργάτης τους. Ο πλοιοκτήτης δεν είναι κάποιο από τα μεγάλα ονόματα των
εφοπλιστών και χαρακτηρίζεται από τους λιμενικούς «αλεξιπτωτιστής» στον
ναυτιλιακό χώρο, ενώ σύμφωνα με πληροφορίες πίσω από το πλοίο κρύβεται η
παναμέζικη εταιρεία «Γκρος». Οι λιμενικοί προσπαθούν να εντοπίσουν τους
υπεύθυνους της εταιρείας, γεγονός που οι ίδιοι χαρακτήριζαν πολύ δύσκολο, αφού
οι περισσότερες από αυτές τις εταιρείες στήνονται και διαλύονται «μέσα σε μια νύχτα».

Σύμφωνα με ανταπόκριση του ΑΠΕ μαζί με τον Ισραηλινό Γιουβάλ Κούπερμαν, που
είναι ανώτερος αξιωματικός της ισραηλινής Αστυνομίας, συνελήφθησαν και οι
συμπατριώτες του Ιτάρ Γκουρ-Αριέχ και Σιμόν Πόζνερ, οι οποίοι σχεδίαζαν να
ανατινάξουν τέσσερα πλοία.

Πηγές από το Ισραηλ έλεγαν χθες ότι η υπόθεση είναι πολύ σοβαρή, αφού αν
πραγματοποιούνταν η κομπίνα, θα δημιουργούσε σοβαρό πολιτικό πρόβλημα στο
Ισραήλ. Για τον σκοπό αυτό απομακρύνθηκε από την υπηρεσία του ο Γιουβάλ Κούπερμαν.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N22</CAT>
<ED>
Κωδικός άρθρου: A16036N223</ED>
<ID>
ID:134666

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N22&aa=3</URL></REF>


Article

<CATEGORY>vin06</CATEGORY>

 <H5>ΜΠΑΡΑΖ ΔΗΜΟΣΙΕΥΜΑΤΩΝ ΣΕ ΞΕΝΑ ΕΝΤΥΠΑ, ΓΙΑ ΝΑ ΕΠΗΡΕΑΣΕΙ ΤΗ ΔΙΚΑΙΟΣΥΝΗ
</H5><H2>Παιχνίδι Ρουσέλ με την Αθηνά
</H2>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Σε προσπάθεια επηρεασμού της Δικαιοσύνης, μέσω δημοσιευμάτων στον Ευρωπαϊκό
Τύπο, αποδύεται τώρα ο Τιερί Ρουσέλ, σύμφωνα με τα στελέχη του Ιδρύματος
Ωνάση, εν όψει του μαραθωνίου δικών εναντίον του ιδίου και των δικηγόρων του,
που ξεκινούν από την ερχόμενη Τετάρτη.

Πατέρας - κόρη. Ο Τιερί Ρουσέλ συνεχίζει το μπαράζ επιθέσεων κατά της Ελλάδας
και του Ιδρύματος Ωνάση, μέσω του ευρωπαϊκού Τύπου. Για μια ακόμη φορά, ύστερα
και από τη συνέντευξη στο ιταλικό περιοδικό «Oggi», η μικρή Αθηνά Ωνάση
εμφανίζεται στο περιοδικό «Φιγκαρό» να αποκη-ρύσσει το όνομα της μητέρας της
και να «μην αγαπά» την Ελλάδα

ΚΑΙ ΝΕΟ αφιέρωμα στην Αθηνά Ωνάση και τον πατέρα της Τιερί Ρουσέλ εμφανίσθηκε
χθες στον Ευρωπαϊκό Τύπο. Το δημοσίευμα αυτό ­ που παρουσιάζεται μόλις δύο
ημέρες μετά τη συνέντευξη που η μικρή Αθηνά έδωσε στο ιταλικό περιοδικό
«Oggi», αποκηρύσσοντας το όνομα Ωνάση ­ περιέχει κατηγορίες του κ. Ρουσέλ κατά
του Ιδρύματος Ωνάση, του Στέλιου Παπαδημητρίου και των Ελλήνων εν γένει, και
εμφανίζεται στο τελευταίο τεύχος του γαλλικού περιοδικού «Le Figaro», που
κυκλοφόρησε προχθές, Σάββατο.

«Δεν θέλω η κληρονομιά της Χριστίνας να γίνει εμπόδιο για τη ζωή της Αθηνάς».
Με αυτή τη δήλωση του κ. Ρουσέλ ξεκινάει το σχετικό ρεπορτάζ του γαλλικού
περιοδικού, το οποίο περιγράφει εκτενέστατα την «ήρεμη, ευτυχισμένη και
προπάντων κανονική ζωή» της μικρής Αθηνάς Ωνάση, μαζί με τον πατέρα της,
Τιερί, τη σύζυγό του και τα τρία ετεροθαλή αδέρφια της.

«Δεν αγαπώ την Ελλάδα», είναι μια από τις ελάχιστες δηλώσεις της Αθηνάς στο
δημοσίευμα, «για μένα, είναι μια φυλακή». Αυτή η αποστροφή προς την πατρίδα
της μητέρας της, Χριστίνας, εξηγεί ο κ. Ρουσέλ, προέρχεται και «από το σοκ που
η Αθηνά δέχθηκε το καλοκαίρι του 1995, όταν έφθασε στην Ελλάδα μαζί με την
οικογένεια Ρουσέλ να κάνει ηλιόλουστες, ξέγνοιαστες διακοπές. Αντ' αυτού, με
το που η Αθηνά πάτησε πόδι στο αεροδρόμιο, 800 άτομα την περίμεναν στο
αεροδρόμιο! Δημοσιογράφοι, κάμερες, τηλεόραση... Και το πλήθος να φωνάζει
"Αθηνά! Αθηνά! Αθηνά!". Είναι πάρα πολύ δύσκολο για ένα μικρό κορίτσι, που δεν
είναι προετοιμασμένο, να εκτοξευθεί ξαφνικά στον Όλυμπο, να μεταμορφωθεί σε
Ιφιγένεια, να μετατραπεί σε έμβλημα και να επιδεικνύεται σαν διακοσμητικό στοιχείο».

«Η Αθηνά δεν είναι ο "Τελευταίος Αυτοκράτορας"», λέει ο Ρουσέλ, προσθέτοντας
πως όταν πέθανε η Χριστίνα, η Αθηνά ήταν υπερπροστατευμένο παιδί τριών ετών, η
ζωή της οποίας έμοιαζε με την ταινία του Μπερτολούτσι «Ο Τελευταίος
Αυτοκράτορας», ενώ μεγαλώνοντας μαζί με την οικογένεια Ρουσέλ έγινε
φυσιολογικό παιδί...

Όσο για την παντελή άγνοια της ελληνικής γλώσσας, που έχει η μικρή Αθηνά, ο κ.
Ρουσέλ δηλώνει «αφοπλιστικά»: «Μιλάει γαλλικά, αγγλικά και σουηδικά και στο
σχολείο μαθαίνει γερμανικά και ιταλικά. Είναι αλήθεια ότι δεν μιλάει ελληνικά.
Έγινε μια προσπάθεια να τα μάθει, εδώ και δύο χρόνια, αλλά σε τι θα ωφελούσε
αυτό, όταν δεν έχει την ευκαιρία να τα εξασκήσει; Η ίδια η Χριστίνα δεν έμαθε
ελληνικά πριν από τα 14 της και ποτέ δεν έμαθε πραγματικά να τα μιλάει».

«Είναι αποτροπιαστικές οι τελευταίες αυτές ενέργειες του κ. Ρουσέλ, με τις
οποίες εμφανίζεται η μικρή Αθηνά ­ ένα ανήλικο και άρα, χωρίς ευθύνες, παιδί ­
να κάνει δηλώσεις και να μιλάει με αυτόν τον αισχρό τρόπο, κατά της μητέρας
της, του Ιδρύματος και της Ελλάδας», αναφέρει ο κ. Στέλιος Παπαδημητρίου,
πρόεδρος του Ιδρύματος Ωνάση, για τις πρόσφατες συνεντεύξεις της Αθηνάς και
του πατέρα της, κ. Ρουσέλ, που κυκλοφόρησαν στον ευρωπαϊκό Τύπο.

«Πρόκειται για την πιο πρόσφατη επίθεση, εναντίον του Ιδρύματος Ωνάση και της
ίδιας της Ελλάδας, που εξαπολύει ο κ. Ρουσέλ», τονίζει ο κ. Παπαδημητρίου.
Σκοπό δε αυτού του καταιγισμού επιθέσεων κατά του Ιδρύματος θεωρεί ο κ.
Παπαδημητρίου «την επιθυμία του κ. Ρουσέλ να πάρει τη διαχείριση της
περιουσίας της Αθηνάς και να ιδιοποιηθεί το εισόδημά της, μέχρι η μικρή να
ενηλικιωθεί. Πράγμα που φυσικά δεν πέτυχε».

«Ύστερα μάλιστα από επανειλημμένες επιθέσεις και κατηγορίες που δεχθήκαμε»,
συνεχίζει ο κ. Παπαδημητρίου, «υποβάλαμε μηνύσεις για ψευδορκία, ψευδή
καταμήνυση και συκοφαντική δυσφήμηση, τόσο κατά του δικηγόρου του κ. Ρουσέλ
όσο και κατά του ιδίου, οι οποίες αρχίζουν να εκδικάζονται στην Αθήνα από την
ερχόμενη Τετάρτη 14 Ιανουαρίου. Είναι προφανές ότι, με τις τελευταίες αυτές
δημοσιεύσεις στα περιοδικά, ο κ. Ρουσέλ επιδιώκει μέσω και των λεγομένων της
Αθηνάς αφενός να εκδικηθεί την Ελλάδα και τους Έλληνες και αφετέρου να
επηρεάσει τη Δικαιοσύνη».

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N24</CAT>
<ED>
Κωδικός άρθρου: A16036N241</ED>
<ID>
ID:134568

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N24&aa=1</URL></REF>


Article

<CATEGORY>vin06</CATEGORY>

 <H2>Δίκτυο προστασίας στην ιδιωτική μας ζωή
</H2>
ΜΟΝΟ με εισαγγελική εντολή μπορούν να γνωστοποιήσουν οι αστυνομικές αρχές
στοιχεία που αφορούν την προσωπική και οικογενειακή ζωή πολιτών, σε τρίτους
που επικαλούνται έννομο συμφέρον, καθώς προέχει η προστασία του ιδιωτικού βίου.

Αυτό επισημαίνει με γνωμοδότησή της η Εισαγγελία του Αρείου Πάγου, ύστερα από
σχετικό ερώτημα του υπουργείου Δημόσιας Τάξης, απλώνοντας «δίκτυ προστασίας»
στην ιδιωτική ζωή των πολιτών. Σύμφωνα με τη γνωμοδότηση (του αντεισαγγελέα
του Ανωτάτου Δικαστηρίου Γ. Αρβανίτη), το έννομο συμφέρον που μπορεί να έχει
ένας πολίτης για να πληροφορηθεί προσωπικά στοιχεία συμπολίτη του (σ.σ.: ακόμη
και την ηλικία του) δεν αρκεί για να αρθεί το απόρρητο που πρέπει να καλύπτει
τα στοιχεία της προσωπικής ή οικογενειακής ζωής των πολιτών.

Κάθε σχετικό αίτημα για τη γνωστοποίηση τέτοιων στοιχείων, επισημαίνει η
Εισαγγελία του Αρείου Πάγου, θα πρέπει να απευθύνεται στον αρμόδιο εισαγγελέα
Πρωτοδικών, ο οποίος θα εξετάσει το έννομο συμφέρον του αιτούντα και θα κρίνει
ποια από τα προσωπικά στοιχεία που υπάρχουν σε διοικητικά έγγραφα μπορούν να γνωστοποιηθούν.

Η Εισαγγελία του Αρείου Πάγου ερμηνεύοντας τις σχετικές νομοθετικές διατάξεις,
τονίζει ότι «ο νομοθέτης θέλει να προστατεύσει τους πολίτες από τη διαρροή
πληροφοριών που αφορούν αποκλειστικά την ιδιωτική ή οικογενειακή τους ζωή και
να επιτύχει μία εξισορρόπηση μεταξύ του δικαιώματος ενός πολίτη για την
πρόσβασή του στα διοικητικά έγγραφα του δημόσιου τομέα και του δικαιώματος του
άλλου πολίτη να διατηρήσει απαραβίαστη την ιδιωτική και οικογενειακή του ζωή».

Έτσι, σημειώνεται στη γνωμοδότηση, μεταξύ των εγγράφων αυτών περιλαμβάνονται
και εκείνα που αναφέρονται στη διεύθυνση κατοικίας, στην ηλικία και στην
οικογενειακή κατάσταση των πολιτών γενικώς και κατά συνέπεια τα διοικητικά
έγγραφα και οι καρτέλες που συντάσσονται από τους αστυνομικούς και φυλάσσονται
από τις αστυνομικές αρχές και οι οποίες περιέχουν τα στοιχεία ταυτότητας των
πολιτών, καλύπτονται από το απόρρητο.

«Με τους περιορισμούς αυτούς ­ καταλήγει η Εισαγγελία του Αρείου Πάγου ­ και
με το γεγονός ότι η αίτηση για χορήγηση σχετικών εγγράφων κρίνεται από
δικαστικό λειτουργό, αφενός μεν παρέχονται μείζονες εγγυήσεις για την
προστασία της ιδιωτικής και οικογενειακής ζωής των πολιτών, αφετέρου δε
αποτρέπονται ποικίλης μορφής καταχρήσεις από τη διαρροή των στοιχείων της
ταυτότητάς τους».

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N24</CAT>
<ED>
Κωδικός άρθρου: A16036N242</ED>
<ID>
ID:134625

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N24&aa=2</URL></REF>


Article

<CATEGORY>vin06</CATEGORY>

 <H2>Φαντάρος πέθανε από σηψαιμικό σοκ
</H2>
ΣΤΡΑΤΙΩΤΗΣ πέθανε χθες στο Στρατιωτικό Νοσοκομείο Αθηνών ύστερα από ραγδαία
επιδείνωση της υγείας του.

Πρόκειται για τον στρατιώτη Πέτρο Δ. Τσάκωνα, 20 ετών, κάτοικο Αθηνών, ο
οποίος βρισκόταν με άδεια από τις 5 Ιανουαρίου. Τα ξημερώματα χθες μεταφέρθηκε
από τους γονείς του στο 401 Στρατιωτικό Νοσοκομείο με υψηλό πυρετό. Λίγο μετά
το μεσημέρι, όπως ανακοίνωσε το ΓΕΣ, απεβίωσε «ύστερα από ραγδαία επιδείνωση
της υγείας του (οξύ σηψαιμικό σοκ αγνώστου αιτιολογίας)». Η ακριβής αιτιολογία
θανάτου θα διαπιστωθεί ιατροδικαστικά σήμερα.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N24</CAT>
<ED>
Κωδικός άρθρου: A16036N243</ED>
<ID>
ID:134667

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N24&aa=3</URL></REF>


Article

<CATEGORY>vin06</CATEGORY>

 <H2>Φόβητρο η κατακραυγή
</H2><H2></H2>
ΓΙΑ ν' αποφύγει την κατακραυγή της κοινωνίας της Άρτας, η 33χρονη Άννα
Καλιακάτσου άφησε την περασμένη Παρασκευή, τρεις ημέρες μετά τη γέννησή του,
το κοριτσάκι της στην πόρτα γιατρού στην Πρέβεζα. Όλα αυτά, γιατί ήταν καρπός
παράνομου έρωτα με Αλβανό λαθρομετανάστη, ενώ η ίδια είναι διαζευγμένη και
μητέρα ενός μικρού παιδιού.

Η Καλιακάτσου σήμερα αναμένεται να οδηγηθεί στο Αυτόφωρο της Πρέβεζας. 
<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N24</CAT>
<ED>
Κωδικός άρθρου: A16036N244</ED>
<ID>
ID:134695

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N24&aa=4</URL></REF>


Article

<CATEGORY>vin06</CATEGORY>

 <H2>Επίδειξη σωστικών μέσων για ιστιοπλοϊκά
</H2>
ΣΤΗ ΜΑΡΙΝΑ Φλοίσβου, όπου βρίσκονται οι εγκαταστάσεις του Ναυτικού Ομίλου
Παλαιού Φαλήρου, έγινε χθες το πρωί επίδειξη της χρήσης των σωστικών,
φωτιστικών και μέσων κατάσβεσης, που υπάρχουν στα ιστιοπλοϊκά σκάφη.

Το σενάριο της επίδειξης προέβλεπε την περίπτωση εκδήλωσης πυρκαγιάς στο
ιστιοπλοϊκό σκάφος και στη συνέχεια τον τρόπο εγκατάλειψής του, με τη χρήση
των σωστικών μέσων που αυτό διαθέτει (Liferaft).

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N24</CAT>
<ED>
Κωδικός άρθρου: A16036N245</ED>
<ID>
ID:134712

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N24&aa=5</URL></REF>


Article

<CATEGORY>vin06</CATEGORY>

 <H5>ΜΕΤΑΣΕΙΣΜΟΣ ΤΑ 5,5 ΡΙΧΤΕΡ ΣΤΙΣ ΣΤΡΟΦΑΔΕΣ, ΝΟΤΙΑ ΤΗΣ ΖΑΚΥΝΘΟΥ
</H5><H2>Ήταν δυνατός, αλλά δεν μας ανησύχησε
</H2>
Σεισμός 5,5 Ρίχτερ σημειώθηκε στις 9.22 το βράδυ του Σαββάτου νότια της
Ζακύνθου. Η δόνηση έγινε αισθητή στη Ζάκυνθο και τη Δυτική Πελοπόννησο.ΕΙΧΑΝ
ΠΡΟΗΓΗΘΕΙ δέκα δονήσεις από τα ξημερώματα του Σαββάτου σε βάθος 16 χιλιομέτρων
στην περιοχή των Στροφάδων. «Είναι σεισμοί που εντάσσονται στη μετασεισμική
δραστηριότητα της περιοχής», δήλωσε ο καθηγητής του Σεισμολογικού Κέντρου στο
Πανεπιστήμιο της Πάτρας Άκης Τσελέντης, προσθέτοντας ότι δεν αποκλείει το
ενδεχόμενο μεγάλου σεισμού στην ηπειρωτική χώρα.

Στη Ζάκυνθο ο σεισμός έγινε ιδιαίτερα αισθητός στις περιοχές Βασιλικό, Γέρακα,
Λάγανα και Λιθακιά. «Ήρθε πρώτα η βουή, άρχισε ο σεισμός και κράτησε λίγο
δίχως να μας προκαλέσει ανησυχία», είπε ο συνταξιούχος Διονύσης Βίτσος.

Ο σεισμός βρήκε τους περισσότερους στο βραδινό φαγητό. «Τρώγαμε με την
οικογένειά μου, όταν νιώσαμε το τράνταγμα. Ήταν δυνατός αλλά για την περιοχή
μας φυσιολογικός...», παρατήρησε ο αγρότης Νίκος Γιατράς.

Στη Μεσσηνία ο σεισμός έγινε περισσότερο αισθητός στις περιοχές Πυλίας και
Τριφυλίας, αλλά και στην Καλαμάτα. Ωστόσο, η μικρή του διάρκεια συνετέλεσε στο
να μην υπάρξει έντονη ανησυχία και, πολύ περισσότερο, πανικός. Στην ομαλή
μετασεισμική ακολουθία του ισχυρού σεισμού των 6,6 Ρίχτερ της 18ης Νοεμβρίου
1997 εντάσσεται η νέα δόνηση νότια της Ζακύνθου, δήλωσε στα «ΝΕΑ» ο
σεισμολόγος του Εργαστηρίου Γεωφυσικής στο ΑΠΘ Μ. Σκορδίλης και επεσήμανε ότι
από τότε έχει καταγραφεί μετασεισμική δραστηριότητα στη θαλάσσια περιοχή που
χαρακτηρίζεται φυσιολογική. Στον ελλαδικό χώρο, τόνισε ο κ. Σκορδίλης, έχει
παρατηρηθεί στατιστικά ότι η μέση διαφορά ανάμεσα σε έναν κύριο σεισμό και στο
μεγαλύτερο μετασεισμό που σημειώνεται είναι στους 1,2 βαθμούς της Κλίμακας
Ρίχτερ, γεγονός που επιβεβαιώνει και την εκδοχή ότι επρόκειτο για μετασεισμική
δραστηριότητα στην περιοχή των Στροφάδων Νήσων.

Η θαλάσσια περιοχή η οποία έδωσε τους πρόσφατους σεισμούς εντάσσεται στη
σεισμική ζώνη που βρίσκεται στα όρια της ζώνης του ελληνικού τόξου κατά μήκος
του οποίου συγκρούονται η ευρασιατική και η αφρικανική πλάκα όπου
παρουσιάζεται υψηλή σεισμικότητα.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N25</CAT>
<ED>
Κωδικός άρθρου: A16036N251</ED>
<ID>
ID:134569

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N25&aa=1</URL></REF>


Article

<CATEGORY>vin06</CATEGORY>

 <H2>Δικάζονται οι δύο από το «συνδικάτο»
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

ΚΑΒΑΛΑ

ΓΙΑ ΜΕΘΑΥΡΙΟ Τετάρτη έχουν παραπεμφθεί να δικαστούν στο Μεικτό Ορκωτό
Δικαστήριο της Θεσσαλονίκης δύο από τα κορυφαία στελέχη του «συνδικάτου δολοφόνων».

Σωτήρης Κούσης

Με πρόταση του εισαγγελέα Σερρών Δ. Μητρούλια ζητήθηκε να οδηγηθούν στο
ακροατήριο, για σειρά κακουργηματικών πράξεων, οι Σωτήρης Κούσης (33 χρόνων,
ηλεκτρονικός) και Κώστας Ανδρεάδης (34 χρόνων), που βρίσκονται προφυλακισμένοι
στα Διαβατά Θεσσαλονίκης. Τον αναγνώρισαν μόνο δύο κάτοικοι - μάρτυρες των
Σερρών ­ από τους οκτώ που κλήθηκαν ­ οι οποίοι υποστήριξαν ότι: «Αυτός
πυροβόλησε δύο φορές και σκότωσε τον 25χρονο νεαρό υπάλληλο της Τράπεζας
Νιγρίτας Σερρών, Γιώργο Καραγκιόζη, ενώ τραυμάτισε σοβαρά στα πόδια και το
δεξί χέρι τον τότε διευθυντή του υποκαταστήματος Παν. Ζαρίμπα, 49 χρόνων».

Κώστας Ανδρεάδης

Το αιματηρό επεισόδιο έγινε στις 5 Ιουλίου 1993, όταν ο Κούσης με τους
συνεργάτες του Κώστα Ανδρεάδη και Βασίλη Σούφλα, 30 χρόνων, είχαν εισβάλει
πάνοπλοι στην τράπεζα. Ο Κούσης επί πέντε μέρες κατέθετε στην ανακρίτρια
Σερρών και αρνήθηκε τα πάντα για συμμετοχή του. Τους ισχυρισμούς του όμως
διαψεύδουν στοιχεία της Αστυνομίας.

Συγκεκριμένα από βαλλιστική εξέταση που έγινε στα εργαστήρια της ΕΛ.ΑΣ. στην
Αθήνα, σε βλήμα που αφαιρέθηκε από το σώμα του Γ. Καραγκιόζη, προέκυψε ότι οι
δύο σφαίρες ρίχθηκαν από όπλο τύπου Ούζι, και τέτοιο είχε μόνο ο Κούσης.

Αρνητική στάση κράτησε εξάλλου ο Σ. Κούσης, όταν ρωτήθηκε από την ανακρίτρια,
για τις ανεξιχνίαστες δολοφονίες και ληστρικές επιθέσεις του «συνδικάτου των
δολοφόνων» κυρίως στην Αττική. Ανάμεσα στα εγκλήματα αυτά είναι του
διαχειριστή της εταιρείας Μάρβω Α.Ε., Βαγγέλη Παρασιάκου, του ιδιοκτήτη σχολής
οδηγών Μανόλη Σάμιου, ενός ιδιοκτήτη πρατηρίου τσιγάρων στα Μελίσια, κ.λπ.

Σε ερώτηση εξάλλου ποιος εκτέλεσε τον Βασίλη Σούφλα απάντησε πως «δεν γνωρίζει
τίποτα» κι ότι έμαθε για τον θάνατό του όταν βρισκόταν στην Ολλανδία μαζί με
τον Κώστα Ανδρεάδη. Αρνητικός στην πολύωρη κατάθεσή του ήταν και ο Κώστας
Ανδρεάδης, ο οποίος δήλωσε αμέτοχος στην επιδρομή που έγινε στην Τράπεζα της
Νιγρίτας Σερρών, αλλά και στις άλλες αξιόποινες πράξεις του «συνδικάτου».

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N25</CAT>
<ED>
Κωδικός άρθρου: A16036N252</ED>
<ID>
ID:134626

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N25&aa=2</URL></REF>


Article

<CATEGORY>vin06</CATEGORY>

 <H5>Η ΔΕΣΠΟΙΝΑ ΙΣΑΑΚΙΔΟΥ ΘΥΜΑΤΑΙ ΤΙΣ ΘΗΡΙΩΔΙΕΣ ΤΩΝ ΤΟΥΡΚΩΝ ΕΙΣ ΒΑΡΟΣ ΤΩΝ ΕΛΛΗΝΩΝ
ΤΗΣ ΠΟΛΗΣ
</H5><H2>Ο μαύρος Σεπτέμβρης του '55
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

Μετά τους βανδαλισμούς. Οι Έλληνες προσπαθούν να σώσουν ό,τι έχει απομείνει
στους δρόμους του Πέρα

«Τα πλήθη κρατούσαν στα χέρια τους τσεκούρια, κασμάδες, ρόπαλα. Οι
διαδηλώσεις ­ που μόνο αυθόρμητες δεν ήταν ­ έγιναν σε διάφορα σημεία της
πόλης. Όταν διαλύθηκαν, οργανωμένες ομάδες πλέον κατευθύνονταν στις συνοικίες
που είχαν έντονο το ελληνικό στοιχείο. Η μεγαλύτερη ομάδα κατευθύνθηκε στο
Πέρα, όπου τα σπίτια και τα καταστήματα ήταν ελληνικά κατά 80%. Την άλλη ημέρα
έπρεπε να περνάς πάνω από 40 πόντους ρούχα, γυαλιά, ραδιόφωνα, τραπέζια, που
ήταν πεταγμένα στους δρόμους».

Αναμνήσεις. Η Δέσποινα Ισαακίδου με τη φωτογραφία από τη Β' τάξη Δημοτικού στο
Χατζοπούλειο, στην Πόλη

ΚΩΝΣΤΑΝΤΙΝΟΥΠΟΛΗ, Σεπτέμβρης του 1955. Η Δέσποινα Ισαακίδου είναι μόλις οκτώ
ετών και μένει με την οικογένειά της σ' ένα σπίτι στον περίβολο της εκκλησίας
της Κοιμήσεως της Θεοτόκου στο Σαλματομβρούκ, κοντά στα ιστορικά τείχη της
Πόλης. Σαράντα δύο χρόνια αργότερα, ακόμα δεν μπορεί να συγκρατήσει την ταραχή
της όταν θυμάται εκείνη τη νύχτα της 6ης Σεπτεμβρίου.

«Στις αρχές του Σεπτέμβρη, μία εβδομάδα πριν από τα γεγονότα, ήρθε στη
γειτονιά ο δημοτικός σύμβουλος και άρχισε να σημαδεύει όλα τα ρωμιόσπιτα μ'
έναν κόκκινο σταυρό. Τότε βγήκε η μητέρα μου και τον ρώτησε, γιατί το κάνει
αυτό και δεν σημαδεύει και τ' άλλα σπίτια. "Έμπα μέσα γκιαούρισσα", της λέει,
"και μη ρωτάς, γιατί θα φας το κεφάλι σου". Το βράδυ τα λέει στον πατέρα μου,
που ήταν τσαγκάρης και της απαντά ότι κι αυτός παρατηρεί μια αναταραχή στην
αγορά, έναν αναβρασμό και ότι αισθανόταν πως κάτι δεν πάει καλά».

Υπήρχαν, όμως, κι άλλα σημάδια ότι κάτι πρόκειται να συμβεί. «Ο πατέρας μου
κάθε βράδυ επέστρεφε στο σπίτι από τη δουλειά, γύρω στις 9.30 με 10. Εκείνη
την ημέρα τού είπε ο συνέταιρός του, που ήταν Τούρκος: "Σήκω να φύγεις από τις
6, να πας στο σπίτι, κοντά στη γυναίκα και τα παιδιά σου και να μη φύγεις από
κοντά τους". Όταν τον ρώτησε γιατί, δεν του απάντησε, αλλά του είπε ότι αν
μπορούσε θα ερχόταν κι αυτός, αργότερα. Καιρό μετά, ο ίδιος του είπε ότι όλα
ήταν προγραμματισμένα, μελετημένα πώς θα γίνουν. Και του αποκάλυψε ότι πριν
από μερικά χρόνια, μέσα στα τεμένη, τους όρκισαν στο Κοράνι, όταν έρθει η
στιγμή και τους δοθεί η εντολή, να μην αφήσουν τίποτε όρθιο από γκιαούρικο σπίτι».

ΟΡΔΕΣ ΒΑΡΒΑΡΩΝ

Η Δέσποινα, οι δύο αδελφοί της και οι γονείς έκατσαν γύρω στις 8 να φάνε. Τότε
έπεσε η πρώτη πέτρα κι έσπασε το τζάμι. «Σε λίγο είδαμε να φτάνουν φορτηγά και
να κατεβαίνουν ορδές βαρβάρων με ρόπαλα, αξίνες, τσεκούρια, κασμάδες και
όρμησαν μέσα στο σπίτι. Τα έκαναν όλα ρημαδιό. Έσπασαν τα πάντα, ξήλωσαν την
οροφή και το πάτωμα, άφησαν μόνο τους τέσσερις τοίχους. Ο μεγάλος μου αδελφός,
που ήταν τότε στα 12, πήδηξε στη διπλανή οικοδομή σε βάθος έξι μέτρων,
σκίζοντας το πρόσωπό του. Ήθελε να κρυφτεί, γιατί νόμιζε ότι γινόταν σφαγή.
Τον είχαμε χαμένο όλη νύχτα. Ο δε μικρός μου αδελφός, που ήταν τότε δύο ετών,
υπέστη σοβαρό ψυχολογικό πρόβλημα και έφθασε στο σημείο να εγκαταλείψει το
σπίτι γιατί κάθε φορά που τον φέρναμε σ' αυτό νόμιζε ότι θα ορμήξουν μέσα τα πλήθη».

Λίγο αργότερα, έφθασε καταϊδρωμένος και ο φίλος του πατέρα της. «Κάθησε στα
σκαλοπάτια κλαίγοντας και αναθεματίζοντας την ώρα και τη στιγμή που δεν
μπορούσε να μας σώσει. Όταν κατά τις 5 τα ξημερώματα κηρύχθηκε δήθεν ο
στρατιωτικός νόμος, για να μας "προστατεύσουν", έβαλαν έξι φαντάρους στην
πόρτα. Τι φοβούνταν, μη σπάσει κανείς τα σπασμένα; Κάποια στιγμή ακούω τους
φαντάρους να μιλάνε μεταξύ τους: "Πιάστε εσείς οι τρεις τη μάνα να τη
βιάσετε", τους έλεγε ο ένας, "κι εμείς οι τρεις θα βιάσουμε την κόρη". Δεν
μπορώ να σας πω τι αισθάνθηκα. Δεν ήξερα τι σημαίνει αυτό, νόμιζα ότι ήθελαν
να μας σφάξουν κι άρχισα να στριγκλίζω "μη σφάξετε τη μαμά μου, μη σφάξετε τη
μαμά μου". Εκείνη τη στιγμή έφθασε ένας Τουρκοκρητικός, που όμως δεν
συμπαθούσε τους Τούρκους κι έβαλε τις φωνές. "Αφήστε τη γυναίκα και το παιδί",
τους λέει, "τι σας φταίνε; Δεν φτάνει η καταστροφή που προκαλέσατε μέχρι
τώρα;", και μας πήρε σπίτι του να μας γλιτώσει. Για μία εβδομάδα δεν είχαμε
ούτε να ντυθούμε ούτε να φάμε ούτε παπούτσια να φορέσουμε ούτε τίποτα...».

Ο ΑΠΟΛΟΓΙΣΜΟΣ

Σύμφωνα με τα επίσημα στοιχεία, 4.348 καταστήματα καταστράφηκαν εκείνη τη
νύχτα από τον κατευθυνόμενο όχλο, 1.004 σπίτια, 27 φαρμακεία, 21 εργοστάσια,
100 ξενοδοχεία κι εστιατόρια, 73 εκκλησίες, 28 σχολεία, ενώ συλήθηκαν και
πολλοί τάφοι. Όλα αυτά σε ποσοστό 90% ήταν ελληνικά, ενώ καταστράφηκαν και
ορισμένα σπίτια και καταστήματα Αρμενίων και Εβραίων. Δεκαέξι Έλληνες
δολοφονήθηκαν, 32 τραυματίστηκαν σοβαρά και περισσότερες από 2.000 Ελληνίδες
έπεσαν θύματα βιασμών. Οι μεγαλύτερες ζημιές έγιναν σε γειτονιές όπως το
Ετζιρνέ Καπί, η Ψομασιά, το Τοπ Καπί, η Βλάγκα και το Φανάρι.

«Επί τέσσερις μήνες μέναμε στο σπίτι της γιαγιάς μας. Στο δικό μας σπίτι
πήγαμε μετά. Ο πατέρας μου είχε καρφώσει με σανίδες τα παράθυρα και δεν είχαμε
καθόλου φως, γιατί η ζημιά στο δίκτυο ήταν τόσο μεγάλη, που χρειάζονταν πολλά
λεφτά για να φτιαχτεί, που δεν είχαμε. Τελείωσα το Δημοτικό διαβάζοντας με
κεριά και λάμπες. Το '55, μόλις είχαμε αρχίσει να ορθοποδούμε οικονομικά και
πάνω που είπαμε "αντίο φτώχεια", αναγκαστήκαμε να το πάρουμε πίσω».

ΠΑΡΑΠΛΑΝΟΥΝ

Εκείνο το καλοκαίρι, σ' όλους τους δρόμους του Πέρα μπορούσε να ακούσει κανείς
ελληνικά τραγούδια. «Πριν από τα Σεπτεμβριανά χάλαγε ο κόσμος με τους δίσκους
του Καζαντζίδη ­ στους δρόμους, στα ταξί, σε σπίτια τούρκικα, γινόταν χαμός με
τη Ζιγκουάλα, τη Μαντουβάλα και άλλα τέτοια τραγούδια. Ακόμη και τώρα, όποτε
τ' ακούω, συγκινούμαι γιατί έρχονται στο μυαλό μου όλα αυτά. Κάθε φορά που
ακούγονταν πολλά ελληνικά τραγούδια, μετά γινόταν ένα μπαμ. Το '60, πριν από
τα γεγονότα με την Κύπρο, το ίδιο έγινε. Είναι η τακτική των Τούρκων, να παραπλανούν».

Η Δέσποινα Ισαακίδη έμεινε αρκετά χρόνια ακόμα στην Κωνσταντινούπολη.
Παντρεύτηκε κι έκανε δύο παιδιά. Το καλοκαίρι του 1971 όλη η Τουρκία
συγκλονιζόταν από τη δράση των φοιτητών που έβαζαν βόμβες. Τρεις Κούρδοι
φοιτητές, που έμεναν στο ισόγειο του σπιτιού, συνελήφθησαν ως βομβιστές και η
οικογένεια ετέθη σε κατ' οίκον περιορισμό. «Αποφασίσαμε πια να φύγουμε. Μέσα
σε 15 ημέρες διαλύσαμε το σπιτικό μας. Ο γιος μου ήταν τότε νεογέννητος.
Κάναμε άρον άρον τη βάπτιση και ήρθαμε στην Ελλάδα».

Τα ελληνικά σπίτια στην Κωνσταντινούπολη ερήμωσαν σιγά σιγά. «Για μένα», λέει
η Δέσποινα Ισαακίδου, «η άλωση της Πόλης έγινε το '55. Γιατί ύστερα από εκείνα
τα φριχτά γεγονότα ξεσηκώθηκε η Ρωμιοσύνη, φύγαν όλοι, έγινε ο ξεριζωμός...».

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N26</CAT>
<ED>
Κωδικός άρθρου: A16036N261</ED>
<ID>
ID:134570

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N26&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Άσεμνη ικανοποίηση
</H2>
<AUTHOR>ΜΙΧΑΛΗΣ ΔΟΥΝΤΑΣ</AUTHOR>

Η ΑΓΚΥΡΑ μηνύει για τον αποκλεισμό της από την Ευρωπαϊκή Ένωση, που, ωστόσο,
θεμελιωμένα προέβλεπε... Εκτοξεύει θραύσματα οργής προς πάντα ενδιαφερόμενο.
Και μηχανεύεται τεχνάσματα, ώστε ν' αποσπάσει ανταλλάγματα ­ ιδίως ελληνικά ­
προς ίαση της τραυματισμένης ­ πολυθρύλητης ­ τουρκικής «υπερηφάνειας». Όλα
υπολογισμένα, κυρίως η οργή. Αντιθέτως, η ελληνική κυβέρνηση θριαμβολογεί, για
το αποτέλεσμα αποδίδοντάς το, αβάσιμα, σε επιτυχή πολιτική της. Η Ουάσιγκτον,
εξάλλου, αγωνίζεται πάντα με ζέση να αποσπάσει ευρωπαϊκές παραχωρήσεις, που θα
ικανοποιούν την «πολύτιμη» Τουρκία.

Την εικόνα συμπληρώνει η συνεχιζόμενη λόγω και έργω τουρκική προκλητικότητα
στο Αιγαίο. Έτσι αρχίζει το 1998. Επισημαίνω τ' ακόλουθα:

*Η Ευρωπαϊκή Ένωση έκρινε ότι, εν όψει της επικείμενης διαδικασίας διεύρυνσης
ήταν πια αναπόφευκτο να ξεκαθαρίσει επισήμως στην Τουρκία το ανέφικτο της
ένταξής της. Η τουρκική επιδίωξη παραπέμφθηκε σε απροσδιόριστο μέλλον... Η
απόφαση πάρθηκε υπό την ισχυρή καθοδήγηση της Γερμανίας, που την ετρόμαζαν τα
οικονομικά βάρη, η μαζική μετανάστευση Τούρκων και οι συνακόλουθες κοινωνικές
αλλοιώσεις και αντιδράσεις, που θα συνεπήγετο τουρκική ένταξη. Οι λοιποί
έταίροι προθύμως συνεφώνησαν, πλην Ιταλίας και Γαλλίας, που διαφοροποιήθηκαν
εκ του ασφαλούς...

*Η ελληνική αντίδραση στον προκλητικά οργισμένο λόγο της Τουρκίας τετριμμένες,
ανούσιες διακηρύξεις: Πότε ισχυριζόμαστε ότι «η Τουρκία βρίσκεται σε δυσχερή
θέση»· πότε την προειδοποιούμε (εμείς!) ότι απομακρύνεται από την Ευρώπη·
άλλοτε ότι την συμφέρει η μετριοπάθεια. Ενίοτε «παλικαρίζουμε». Γενικώς την διδάσκουμε!

Όμως λησμονούμε ότι ψυχραιμία έναντι προσβολών προσλαμβάνει πολιτική διάσταση
μόνον όταν εκδηλώνεται από θέση ισχύος. Αλλιώς γελοιοποιεί το κράτος. Με
«λεβεντοκακομοιριά» μόνο χάνουμε.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N27</CAT>
<ED>
Κωδικός άρθρου: A16036N271</ED>
<ID>
ID:134616

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N27&aa=1</URL></REF>


Article

<CATEGORY>vin07</CATEGORY>

 <H5>ΕΚΚΑΘΑΡΙΣΤΙΚΕΣ ΕΠΙΧΕΙΡΗΣΕΙΣ ΤΩΝ ΤΟΥΡΚΩΝ ΜΕΤΑ ΤΗΝ ΙΣΧΥΡΗ ΠΙΕΣΗ ΤΩΝ ΕΥΡΩΠΑΙΩΝ
</H5><H5>Με τα πόδια από Λουτράκι στην Πάτρα
</H5><H2>Συλλήψεις 1.374 λαθρομεταναστών
</H2>
Κούρδοι πρόσφυγες. Αυτοί μπόρεσαν να φτάσουν στην Ιταλία. Χιλιάδες άλλοι
συμπατριώτες τους περιμένουν τη σειρά τους στη Νοτιοανατολική Τουρκία. (Φωτό Ρώυτερ)

Υπό την πίεση που ασκούν οι ευρωπαϊκές χώρες στην Τουρκία να εντείνει τους
ελέγχους στα σύνορά της για την ανάσχεση του κύματος Κούρδων προσφύγων προς
την Ευρώπη, οι τουρκικές αρχές συνέλαβαν χθες περισσότερους από 1.300 λαθρομετανάστες.

ΣΕ ΜΙΑ προσπάθεια ανάσχεσης του κύματος φυγής λαθρομεταναστών από την Τουρκία
στη Δυτική Ευρώπη, η τουρκική Αστυνομία εξαπέλυσε χθες εκκαθαριστικές
επιχειρήσεις στην περιοχή της Κωνσταντινούπολης, με αποτέλεσμα να συλληφθούν
1.374 λαθρομετανάστες, οι περισσότεροι υπήκοοι άλλων χωρών.

Σε άλλους ελέγχους της Αστυνομίας, σε ξενοδοχεία της τουρκικής μεγαλούπολης
και σε φορτηγά που όδευαν προς τα ελληνικά σύνορα, συνελήφθησαν εκατοντάδες
άλλοι λαθρομετανάστες.

Η Τουρκία δέχεται σημαντικές πιέσεις από τις ευρωπαϊκές χώρες να εντείνει τους
ελέγχους στα σύνορά της για τον εντοπισμό λαθρομεταναστών ­ στην πλειονότητά
τους Κούρδοι από την Τουρκία, το Ιράκ και το Ιράν ­ που αποβιβάζουν Τούρκοι
δουλέμποροι στις ιταλικές ακτές.

ΑΝΑΓΚΑΣΤΙΚΗ ΣΙΤΙΣΗ

Στη διαδικασία της αναγκαστικής σίτισης έθεσαν χθες οι γιατροί τρεις
κρατούμενους των φυλακών της Ερζερούμ, που μεταφέρθηκαν στο νοσοκομείο σε
κρίσιμη κατάσταση ύστερα από 52 ημέρες απεργίας πείνας. Περισσότεροι από 370
φυλακισμένοι αγωνιστές του Κουρδικού Εργατικού Κόμματος συνέχιζαν ως χθες την
απεργία πείνας σε δύο φυλακές της Ερζερούμ. Αίτημα των απεργών είναι η
βελτίωση των άθλιων συνθηκών διαβίωσης. Εκπρόσωποι οργάνωσης ανθρωπίνων
δικαιωμάτων δεν απέκλειαν, χθες, το ενδεχόμενο να υπάρξει σύντομα ανταπόκριση
των αρχών στα αιτήματα των απεργών. Το ξενοδοχείο όπου διαμένουν τα μέλη της
ανθρωπιστικής οργάνωσης, απειλήθηκε χθες με βομβιστική επίθεση. Το 1996,
δώδεκα αριστεροί κρατούμενοι είχαν χάσει τη ζωή τους σε απεργία πείνας με
παρόμοια αιτήματα.

ΜΙΑ ΟΜΑΔΑ Κούρδων από τον καταυλισμό του Λουτρακίου, όπου εγκαταστάθηκαν πριν
από λίγες ημέρες, έφτασε αυτή τη φορά στην Πάτρα με τα πόδια!

Ήταν οι πρώτοι Κούρδοι που προ ημερών μεταφέρθηκαν με πούλμαν στο Λουτράκι,
αλλά ξαναγύρισαν με την ελπίδα να επιβιβαστούν σε κάποιο πλοίο για να φύγουν
για Ιταλία και από εκεί στη Γερμανία.

Τελικά οι έξι Κούρδοι εντοπίστηκαν από αστυνομικούς και μεταφέρθηκαν στην Αθήνα.

* Ελληνοτουρκικό κύκλωμα δουλεμπόρων, που μετέφερε συνολικά 42 Ιρακινούς
λαθρομετανάστες, εξαρθρώθηκε από άνδρες του μεταβατικού αποσπάσματος της
Αστυνομίας στην περιοχή Τρεις Βρύσες Δαδιάς Έβρου.

Το κύκλωμα αποτελούσαν οι Ασάν Χασάν, 26 χρόνων, γεωργός, από τη Νέδα Σαπών
Ροδόπης, ο Ηράκλειος Τηλεμαχίδης, 35 χρόνων, γεωργός, από το Κιζάριο Σαπών και
ο Τούρκος Αχμάντ Φαρχάντ, 29 χρόνων, από την Κωνσταντινούπολη. Συγκεκριμένα,
οι 42 λαθρομετανάστες μπήκαν στη χώρα μας από την παρέβρια περιοχή
Κορνοφωλιάς, οδηγούμενοι από τον Φαρχάντ και ένα ακόμη μέλος του κυκλώματος
ονόματι Αράς, ο οποίος επέστρεψε στην Τουρκία.

Στη συνέχεια ο Φαρχάντ και οι λαθρομετανάστες πήγαν στο 60ό χιλιόμετρο της
εθνικής οδού Αλεξανδρούπολης - Ορεστιάδας όπου τους περίμεναν οι Χασάν και
Τηλεμαχίδης και αφού επιβιβάστηκαν σε τρακτέρ και φορτηγό ξεκίνησαν με
προορισμό τις Σάπες Ροδόπης.

Ανακρινόμενοι οι δουλέμποροι είπαν στους αστυνομικούς ότι στόχος ήταν να
μεταφέρουν τους Ιρακινούς στις Σάπες, όπου θα τους έκρυβαν, για να τους
μεταφέρουν τμηματικά τις επόμενες μέρες στη Θεσσαλονίκη. Για τη μεταφορά οι
Χασάν και Τηλεμαχίδης θα έπαιρναν ως αμοιβή 12.600 δολάρια από τον Φαρχάντ.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N28</CAT>
<ED>
Κωδικός άρθρου: A16036N281</ED>
<ID>
ID:134560

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N28&aa=1</URL></REF>


Article

<CATEGORY>vin07</CATEGORY>

 <H2>Κονκόρντ κινδύνευσε να μείνει από καύσιμα πάνω από το Χίθροου
</H2>
ΕΝΑ υπερηχητικό αεροσκάφος Κονκόρντ της Μπρίτις Αιργουέις εξέπεμψε σήμα
κινδύνου λόγω χαμηλών καυσίμων το περασμένο Σάββατο πάνω από το Λονδίνο, αλλά
οι επιβάτες δεν αντιμετώπισαν κίνδυνο.

Το επεισόδιο σημειώθηκε στις 3 Ιανουαρίου, όταν οι ισχυροί άνεμοι ανάγκασαν το
αεροσκάφος να κάνει κύκλους πάνω από το αεροδρόμιο Χίθροου του Λονδίνου επί 90 λεπτά.

Το Κονκόρντ είχε εφοδιαστεί με πρόσθετα καύσιμα λόγω της κακοκαιρίας και, όπως
ανακοίνωσε εκπρόσωπός του, το σήμα που εξέπεμψε, είχε το νόημα ότι το
αεροσκάφος μπορεί να προσγειωνόταν με λιγότερους από 6,5 τόνους καυσίμων στη
δεξαμενή του.

Αεροσκάφος των τουρκικών αερογραμμών προερχόμενο από την Κωνσταντινούπολη
ξέφυγε χθες από τον αεροδιάδρομο κατά την προσγείωσή του στο αεροδρόμιο της
Σαμψούντας, με αποτέλεσμα να τραυματιστούν ελαφρά ο κυβερνήτης και ο
συγκυβερνήτης, μετέδωσε το τουρκικό πρακτορείο ειδήσεων Ανατολή.

Το ατύχημα συνέβη γύρω στις 15.00 (ώρα Ελλάδος), ενώ το αεροσκάφος που
μετέφερε 68 επιβάτες και εξαμελές πλήρωμα, ετοιμαζόταν να προσγειωθεί σε
συνθήκες πυκνής ομίχλης.

«Λόγω της ομίχλης, το αεροπλάνο ξέφυγε από τον διάδρομο μετά την προσγείωση.
Μίλησα με την Σαμψούντα, δεν υπάρχουν σοβαροί τραυματισμοί», δήλωσε στο
πρακτορείο Ρώυτερ εκπρόσωπος των τουρκικών αερογραμμών στην Άγκυρα.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N28</CAT>
<ED>
Κωδικός άρθρου: A16036N282</ED>
<ID>
ID:134619

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N28&aa=2</URL></REF>


Article

<CATEGORY>vin07</CATEGORY>

 <H2>Σε ιδιώτες το 75% της «Ουνιτά»
</H2>
Η ΕΙΔΗΣΗ θα έκανε τον Γκράμσι να στριφογυρίζει στον τάφο του. Το Κόμμα της
Δημοκρατικής Αριστεράς ανακοίνωσε πως θα κρατήσει το 25% των μετοχών της
«Ουνιτά», και το 75% αγοράστηκε από τους εκτυπωτικούς οργανισμούς «Τοσινβέστ»
και «Ασέτ».

Κάποτε ήταν μία από τις ισχυρότερες δημοσιογραφικές φωνές στην Ιταλία,
απηχώντας τις απόψεις ενός κραταιού Κομμουνιστικού Κόμματος όπως το ΙΚΚ.

Αυτή τη βδομάδα, όμως, στην ιστορία της «Ουνιτά», της εφημερίδας που ίδρυσε ο
Αντόνιο Γκράμσι, πατέρας του ιταλικού σοσιαλισμού, ανοίγει καινούργιο κεφάλαιο
με την ανακοίνωση των κληρονόμων του τίτλου ότι πουλήθηκε σε ιδιώτες.

Τη μεγαλύτερη περίοδο του αιώνα η «Ουνιτά» ήταν συνώνυμη με το ιταλικό
κομμουνιστικό κίνημα.

ΑΠΟ ΤΟ 1924

Κυκλοφόρησε για πρώτη φορά, όταν το φασιστικό κίνημα κέρδιζε έδαφος στην
Ιταλία, το 1924, και αμέσως άρχισε να προπαγανδίζει τις απόψεις του
Επαναστατικού Σοσιαλιστικού Κόμματος του Γκράμσι.

Στη διάρκεια των χρόνων του πολέμου, η εφημερίδα εκδιδόταν στην παρανομία,
μεταφέροντας τις ειδήσεις της ιταλικής Αντίστασης και καυτηριάζοντας τους
Μουσουλίνι και Χίτλερ.

Στη μεταπολεμική περίοδο και κατά τη διάρκεια της κυριαρχίας του πλέον
διάσημου Ιταλικού κομμουνιστή ηγέτη, του Παλμίρο Τολιάτι, έφτασε στο απόγειο
της δόξας της πουλώντας μερικές φορές και εκατομμύρια φύλλα ημερησίως. Πολλά
γνωστά ονόματα του ιταλικού κομμουνιστικού κινήματος είχαν βγει στους δρόμους
των ιταλικών πόλεων και χωριών για να πουλήσουν την «Ουνιτά» χωρίς το κέρδος
του εφημεριδοπώλη.

Τις τελευταίες δεκαετίες, τα περίφημα φεστιβάλ της «Ουνιτά» είχαν καταστεί
μεγάλα πολιτισμικά γεγονότα.

ΟΙ ΔΥΣΚΟΛΙΕΣ

Οι δυσκολίες ξεκίνησαν στις αρχές της δεκαετίας του 1980, με την έκδοση της
κεντροαριστερής εφημερίδας «Λα Ρεπούμπλικα», που προσεταιρίστηκε από την αρχή
της κυκλοφορίας της πολλούς από τους αναγνώστες του ευρύτερου αριστερού χώρου.

Με την κατάρρευση του ΙΚΚ στις αρχές του 1990 η «Ουνιτά» κληρονομήθηκε από
τους μετριοπαθείς που σχημάτισαν το Κόμμα της Δημοκρατικής Αριστεράς, που
βρίσκεται σήμερα στην εξουσία.

Χιλιάδες αναγνώστες της εφημερίδας την εγκατέλειψαν μετά την ίδρυση της
Κομμουνιστικής Επανίδρυσης, του κόμματος που ακολουθούσε την ιδεολογία του ΙΚΚ.

Η εφημερίδα, με κυκλοφορία γύρω στις 400.000 φύλλα ημερησίως πριν από δύο
χρόνια, πουλά κάτω από 100.000 αυτή την εποχή, με αποτέλεσμα να σημειώσει
απώλεια 22 εκατομμυρίων δολαρίων πέρυσι.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N28</CAT>
<ED>
Κωδικός άρθρου: A16036N283</ED>
<ID>
ID:134663

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N28&aa=3</URL></REF>


Article

<CATEGORY>vin07</CATEGORY>

 <H5>Η ΙΤΑΛΙΔΑ ΧΗΡΑ ΤΟΥ ΡΑΤΖΙΒ ΓΚΑΝΤΙ ΑΡΧΙΣΕ ΤΗΝ ΠΡΟΕΚΛΟΓΙΚΗ ΤΗΣ ΕΚΣΤΡΑΤΕΙΑ
</H5><H5>Οι εκλογές τον Φεβρουάριο
</H5><H2>«Ζήτω η Μητέρα-Σόνια»
</H2>
Συνέχιση δυναστείας. Η Σόνια Γκάντι, σύμβολο της ελπίδας του Κόμματος του
Κογκρέσσου για ανόρθωση, ηγείται της προεκλογικής του εκστρατείας (φωτό του Ρώυτερ)

Μια Ιταλίδα θεωρείται η τελευταία ελπίδα του Κόμματος του Κογκρέσσου για να
ανακάμψει από την πανωλεθρία που υπέστη στις εκλογές του 1996.

ΝΟΜΙΜΗ κληρονόμος της δυναστείας των Νεχρού-Γκάντι, που κυβέρνησαν επί
δεκαετίας την Ινδία, η Σόνια Γκάντι αναλαμβάνει ενεργό πολιτικό ρόλο,
εγκαινιάζοντας την προεκλογική εκστρατεία του Κόμματος του Κογκρέσσου στην
πόλη Σριπεπουμπουντούρ, όπου δολοφονήθηκε ο σύζυγος της Ρατζίβ Γκάντι το 1991.

Χιλιάδες οπαδοί του κόμματος ζητωκραύγαζαν καθώς η 51χρονη χήρα εκφωνούσε τον
πρώτο πολιτικό της λόγο, υπογραμμίζοντας ότι στόχος της δεν είναι να καταλάβει
κάποια αξιώματα, αλλά να βοηθήσει στην ανόρθωση του Κόμματος του Κογκρέσσου.

«Ζήτω η Μητέρα-Σόνια. Ζήτω το σύμβολο της ελπίδας του Κόμματος του
Κογκρέσσου», κραύγαζε το πλήθος διακόπτοντας τον λόγο της Σόνια Γκάντι.

«Πατώ σήμερα το χώμα που ποτίστηκε από το αίμα του συζύγου μου, ο οποίος
πέθανε ως μάρτυρας για την ενότητα της χώρας. Μετά τον θάνατό του επέλεξα να
μείνω μακριά από τη δημοσιότητα, αλλά ήρθε η ώρα που νιώθω ότι πρέπει να
παραμερίσω τις προσωπικές μου επιθυμίες», είπε η Σόνια Γκάντι σηματοδοτώντας
την επιστροφή στην πολιτική της πανίσχυρης οικογένειας, που έδωσε στην Ινδία
τρεις πρωθυπουργούς οι οποίοι κυβέρνησαν τη χώρα τα 38 από τα 51 χρόνια της
ανεξαρτησίας της από τη Βρετανία.

Φορώντας ένα πράσινο σαρί και συνοδευόμενη από την κόρη της Πριγιάνκα, η Σόνια
Γκάντι εναπόθεσε γιασεμιά στο μνημείο από γρανίτη που έχει αναγερθεί στο
σημείο όπου δολοφονήθηκε ο άνδρας της και στη συνέχεια κατευθύνθηκε στο
υπόστεγο όπου είχε στηθεί για να εκφωνήσει τον λόγο της.

«ΟΤΑΝ μπήκα στην οικογένεια του άνδρα μου, πριν από 30 χρόνια, έγινα μέρος της
Ινδίας», τόνισε η χήρα τού Ρατζίβ Γκάντι, η οποία προέρχεται από μεσοαστική
οικογένεια του Μιλάνου. «Αυτή η προσήλωση με φέρνει σήμερα ενώπιον σας, όχι
για να επιδιώξω αξιώματα, αλλά για να μοιραστώ τις ανησυχίες μου για το μέλλον
της χώρας. Η ψήφος για το Κόμμα του Κογκρέσσου είναι ψήφος για την Ινδία που
οραματίστηκε ο Ρατζίβ ­ μια Ινδία ισχυρή, ανεξάρτητη και αυτάρκης». Οι εκλογές
για την ανάδειξη της νέας Βουλής της Ινδίας διεξάγονται τον επόμενο μήνα και
στις δημοσκοπήσεις προηγείται το ινδουϊστικο εθνικιστικό κόμμα Μπαρατίγια Τζανάτα.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N29</CAT>
<ED>
Κωδικός άρθρου: A16036N291</ED>
<ID>
ID:134561

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N29&aa=1</URL></REF>


Article

<CATEGORY>vin07</CATEGORY>

 <H2>Γονίδια ευθύνονται για τον αυτισμό
</H2>
ΜΙΑ ΟΜΑΔΑ γονιδίων ευθύνεται κατά πάσα πιθανότητα για τον αυτισμό, ασθένεια
που χαρακτηρίζεται από το κλείσιμο του ασθενούς στον εαυτό του, σύμφωνα με
δηλώσεις Βρετανών επιστημόνων στους «Σάντεϊ Τάιμς».

Οι ερευνητές από την Οξφόρδη, το Νιούκαστλ και το Λονδίνο αναφέρουν ότι αυτή η
ανακάλυψη θα επιτρέψει στο μέλλον την ανάπτυξη μιας θεραπείας της ασθένειας, η
οποία στις πιο βαριές μορφές της οδηγεί τους ασθενείς σε πλήρη απομόνωση από
τον έξω κόσμο.

Ύστερα από μελέτη 99 οικογενειών, οι οποίες έχουν περισσότερα από ένα
αυτιστικά παιδιά, στην Ευρώπη και τις Ηνωμένες Πολιτείες, οι Βρετανοί
ερευνητές πιστεύουν ότι πέτυχαν να απομονώσουν τα γονίδια που κατά πάσα
πιθανότητα ευθύνονται για την εμφάνιση της ασθένειας.

«Αυτό που ανακαλύψαμε, είναι ότι ο αυτισμός συνδέεται πιθανότατα με μια
πολύπλοκη γενετική ανωμαλία και όχι μόνο σε ένα γονίδιο, όπως ορισμένες μορφές
μυϊκής ατροφίας», δήλωσε στους κυριακάτικους «Τάιμς» ο Άντονι Μόνακο, του
Κέντρου Ανθρώπινης Γενετικής του Πανεπιστημίου της Οξφόρδης και πρόσθεσε ότι η
ερευνητική ομάδα εντόπισε το σημείο του DNA, όπου πιθανόν να βρίσκονται αυτά
τα γονίδια. «Είναι η πρώτη φάση μιας μακράς διαδικασίας», τόνισε ο Βρετανός επιστήμονας.

Μέχρι σήμερα, οι γνώμες των ειδικών διχάζονται σχετικά με τα αίτια της σοβαρής
αυτής ασθένειας. Άλλοι υποστηρίζουν ότι συνδέεται με ψυχικές ανωμαλίες κατά τη
διάρκεια της παιδικής ηλικίας, ενώ άλλοι πιστεύουν ότι πρόκειται για ασθένεια
κληρονομική, που μεταβιβάζεται γενετικά.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N29</CAT>
<ED>
Κωδικός άρθρου: A16036N292</ED>
<ID>
ID:134620

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N29&aa=2</URL></REF>


Article

<CATEGORY>vin07</CATEGORY>

 <H2>Άγρια σφαγή άλλων ένδεκα Αλγερινών
</H2>
ΑΛΛΑ 11 άτομα δολοφονήθηκαν στη διάρκεια της χθεσινής νύχτας στην επαρχία
Μπουίρα της Αλγερίας από «ομάδα τρομοκρατών».

Όπως ανακοίνωσαν οι αλγερινές αρχές ασφαλείας, οι δολοφονίες έγιναν «με
άνανδρο τρόπο», έκφραση που χρησιμοποιείται όταν οι δράστες κόβουν τον λαιμό
των θυμάτων τους με μαχαίρι. Η νέα αυτή σφαγή, που σημειώθηκε σε απόσταση
περίπου 80 χιλιομέτρων νοτιοανατολικά του Αλγερίου, προστίθεται σε μια σειρά
μαζικών δολοφονιών που έχουν διαπραχθεί στη χώρα από την έναρξη του
Ραμαζανιού, στις 30 Δεκεμβρίου, και όπως υπολογίζεται στοίχισαν τη ζωή χιλίων
ανθρώπων. Η αλγερινή κυβέρνηση επιρρίπτει την ευθύνη για τις σφαγές στους
φανατικούς ισλαμιστές, που μάχονται για την ανατροπή της τα τελευταία έξι χρόνια.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N29</CAT>
<ED>
Κωδικός άρθρου: A16036N293</ED>
<ID>
ID:134664

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N29&aa=3</URL></REF>


Article

<CATEGORY>vin07</CATEGORY>

 <H2>Φυλακισμένοι κρατούν ομήρους 585 άτομα
</H2>
ΤΟΥΛΑΧΙΣΤΟΝ 585 επισκέπτες, οι περισσότεροι εκ των οποίων είναι γυναίκες,
έχουν συλληφθεί ως όμηροι από εκατοντάδες κρατουμένους που στασίασαν σε
φυλακές της νοτιοδυτικής Κολομβίας. Η Αστυνομία και ο στρατός έχουν
περικυκλώσει τις φυλακές Σαν Ισίντρο στην πόλη Παπαγιάν, της επαρχίας Κάουκα.
Η διευθύντρια των φυλακών, Σάντρα Βάσκες, δήλωσε ότι επετράπη σε 15 από τους
ομήρους να εγκαταλείψουν το κτίριο των φυλακών. Μέχρι τις πρωινές ώρες δεν
υπήρχαν επίσημες πληροφορίες για εξελίξεις στο δράμα των ομήρων.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N29</CAT>
<ED>
Κωδικός άρθρου: A16036N294</ED>
<ID>
ID:134694

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N29&aa=4</URL></REF>


Article

<CATEGORY>vin07</CATEGORY>

 <H2>47 νεκροί από τα 6,2 Ρίχτερ στην Κίνα
</H2>
ΣΑΡΑΝΤΑ ΕΠΤΑ νεκροί, περισσότεροι από 10 χιλιάδες τραυματίες και 30 χιλιάδες
άστεγες οικογένειες είναι ο απολογισμός του ισχυρού σεισμού των 6,2 Ρίχτερ που
έπληξε προχθές την επαρχία Χεμπέι της Βορειοανατολικής Κίνας, κοντά στο Σινικό Τείχος.

Περισσότεροι από 1.400 τραυματίες βρίσκονται σε σοβαρή κατάσταση. Στην περιοχή
καταγράφηκαν κατά τη διάρκεια της προχθεσινής ημέρας τουλάχιστον 100 μικρής
έντασης μετασεισμικές δονήσεις.

Στην κομητεία Ζανγκμπέι, που βρέθηκε στο επίκεντρο του σεισμού, εκτός από τους
47 νεκρούς, 20.000 οικογένειες έχασαν τα σπίτια τους.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N29</CAT>
<ED>
Κωδικός άρθρου: A16036N295</ED>
<ID>
ID:134711

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N29&aa=5</URL></REF>


Article

<CATEGORY>vin07</CATEGORY>

 <H2>Παραπέμπεται η ψυχολόγος
</H2>
ΜΕ ΤΗΝ κατηγορία της απόπειρας δολοφονίας παραπέμπεται σε δίκη η Γερμανίδα
ψυχολόγος Χάιντε Φιτκάου-Γκάρτε, για τον ρόλο της σε μία παρ' ολίγον μαζική
αυτοκτονία 32 οπαδών της, στην Τενερίφη της Ισπανίας.

Η 57χρονη Φιτκάου-Γκάρτε, φέρεται ως αρχηγός του Ολιστικού Κέντρου Ίσις.

Η μαζική αυτοκτονία απετράπη όταν η αστυνομία συνέλαβε την ψυχολόγο, αργά το
βράδυ της περασμένης Τετάρτης, και ανακάλυψε στο σπίτι της επικίνδυνες χημικές
ουσίες που επρόκειτο να πάρουν οι οπαδοί της.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N29</CAT>
<ED>
Κωδικός άρθρου: A16036N296</ED>
<ID>
ID:134722

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N29&aa=6</URL></REF>


Article

<CATEGORY>vin07</CATEGORY>

 <H5>Το καινούργιο...
</H5><H5>Η εξέγερση...
</H5><H5>Η Γαλλία...
</H5><H5>Οι σοσιαλιστές...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... στις διαδηλώσεις των ανέργων που μέρες τώρα συνταράσσουν τη Γαλλία είναι
ότι για πρώτη φορά η κατηγορία αυτή πασχόντων εμφανίζεται τέλεια οργανωμένη.
Οι άνεργοι αποτελούν πλέον «σώμα». Έχουν επιτροπές, συμβούλια και ομάδες
δράσης ­ και μ' αυτά κατόρθωσαν τελικά να καταλάβουν τόσες δεκάδες γραφεία του
γαλλικού ΟΑΕΔ ­ κάτι που δεν είχε ξαναγίνει. Αλλά ποια μύγα τους τσίμπησε;
Ποιος αυλητής δίνει το βήμα στην ξαφνική στρατιά των μέχρι χθες σκιών; Διότι ο
άνεργος, συχνά, είναι μια σκιά. Ένας άνθρωπος μονάχος. Η μαυρίλα της ψυχής του
εμποδίζει την ένωση ακόμα και με τους ομοτύχους του. Ίσως το κρίσιμο σημείο,
λέει το «Νουβέλ Ομπσερβατέρ», να ήταν η υπερβολική ξενοιασιά που οι άνεργοι
έβλεπαν στους Άλλους, για τους οποίους δεν υπήρχε κανένα πρόβλημα. «Η
κυβέρνηση πηγαίνει καλά, η συγκατοίκηση κρατεί, ο προϋπολογισμός περνά, το
εύρω χτίζεται, η ανάπτυξη μεγαλώνει.... και ένα μόνο έχει κολλήσει: η ανεργία!».

... παραδόξως, δεν φουντώνει πάντα μέσα στην απελπισία. Η ελπίδα είναι εκείνη
που περισσότερο την προκαλεί. Τα τρία εκατομμύρια των ξεχασμένων βγήκαν στους
δρόμους επειδή όλα πήγαιναν καλά και αυτοί όχι. Αλλά υπάρχει κι ένα δεύτερο
«καινούργιο» στην όλη υπόθεση: το οριστικό τέλος της περιόδου χάριτος του
Ζοσπέν. Παρηγοριά περίμεναν οι απεργοί από την υπουργό Εργασίας Μαρτίν Ωμπρύ,
μαχαιριά δέχτηκαν. «Να αδειάσουν αμέσως παρακαλώ τα γραφεία που κατέλαβαν ­
διέταξε. ­ Δεν μπορούν να παρακωλύουν τη λειτουργία των κρατικών υπηρεσιών».
Κρίμα. «Η Ωμπρύ ­ γράφει η "Μοντ" ­ ήταν ως τώρα ο άλλος τόνος στην πολιτική.
Έδινε ελπίδες, ήταν το μέλλον... Κι αίφνης, μίλησε ως τεχνοκράτισσα,
αυταρχικά, με μια κοινωνική αναλγησία που θύμιζε Αλαίν Ζυππέ...». Ε, λοιπόν,
δεν πείθει πια ο λόγος της κυβέρνησης, λέει η εφημερίδα. Έσβησε η χάρις. Και ο
Ζοσπέν «τελεί υπό επιτήρηση». Αύριο, Τρίτη, άνεργοι και συνδικάτα αρχίζουν νέο
κύκλο διαδηλώσεων και καταλήψεων.

... δημιουργεί πάντα «σχολή», λέει ο ιστορικός Εμμανουέλ Λερουά Λαντυρί στην
ιταλική «Κορριέρε». Ό, τι ξεκινά σ' αυτήν απλώνεται εκτός. Συνέβη το 1789,
ξανά το 1871, και πάλι το 1968. «Θα μπορούσε να κατακρίνει κανείς την εξέγερση
των ανέργων. Ο Γάλλος άνεργος επιδοτείται. Αλλά όταν βλέπεις εργάτες με καλούς
μισθούς να προβάλλουν δυναμικά διεκδικήσεις, όπως συνέβη με τους
σιδηροδρομικούς, δεν μπορείς να ζητήσεις από τον άνεργο να σιωπά. Τώρα, αν
τους υποδαυλίζει το ΚΚ ή κάποιο συνδικάτο, είναι αδιάφορο, δεν έχει σημασία».
Η Γαλλία πρέπει να προσέξει το παράδειγμα της Αγγλίας και της Αμερικής,
πιστεύει ο Λ. «Κατάφεραν να ρίξουν την ανεργία στο 5-6%, δεν βρίσκονται στο
12% όπως εμείς. Διότι εκεί λειτουργεί πραγματικά η οικονομία των επιχειρήσεων».

... τις πρώτες μέρες της εξέγερσης, είχαν βουβαθεί. Πλήρης αφωνία, σαν από
σοκ. Λες και το κόμμα αυτό ήταν από αλλού και δεν είχε σκεφτεί ότι η ανεργία
το αφορά. Ώσπου ήρθε η σπασμωδική αντίδραση της Ωμπρύ και η «διορθωτική»
κίνηση του Ζοσπέν ­ μια υπόσχεση για αύξηση της ελεημοσύνης. Δεν ξενίζει όμως
λιγάκι, απεργοί να διαδηλώνουν εναντίον σοσιαλιστών; «Κάθε άλλο ­ λέει ο Λ. ­
Ίσα ίσα, θα έλεγα πως είναι απόλυτα φυσικό. Εφ' όσον ο σοσιαλισμός κηρύσσει
την κοινωνική δικαιοσύνη, χωρίς όμως να μπορεί να την πραγματώσει εξ
ολοκλήρου, είναι έκθετος, μοιραία, σε επιθέσεις από τα αριστερά. Η ίδια η
ιδεολογία του τις τρέφει».

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N30</CAT>
<ED>
Κωδικός άρθρου: A16036N301</ED>
<ID>
ID:134562

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N30&aa=1</URL></REF>


Article

<CATEGORY>vin07</CATEGORY>

 <H5>ΡΟΜΠΙΝ ΚΟΥΚ
</H5><H2>ΠΡΟΣΩΠΑ
</H2><H2>Μένει, πια, με τη φίλη του
</H2>
Βλέμμα λατρείας. Ο υπουργός δεν διστάζει να λανσάρει τη νέα σύντροφο της
ζωής του στις δημόσιες εμφανίσεις του

Νέες ενοχλητικές αποκαλύψεις για την ερωτική ζωή του φέρνουν σε δύσκολη θέση
τον Βρετανό υπουργό Εξωτερικών. 
Οι κυριακάτικες εφημερίδες ήταν πλημμυρισμένες από φωτογραφίες του Ρόμπιν Κουκ
και της εκλεκτής της καρδιάς του Γκέινορ Ρέγκαν, που για χάρη της διέλυσε το
γάμο του.

Δεν έφτανε που η σύζυγός του Μάργκαρετ, με την οποία βρίσκεται εν διαστάσει,
άνοιξε το στόμα της και έβγαλε στη φόρα αναδρομικά όλες τις απιστίες τού
υπουργού (ή τουλάχιστον αυτές που είχαν περιπέσει στην αντίληψή της) στα 28
χρόνια του εγγάμου βίου τους. Χθες, οι βρετανικές εφημερίδες αποκάλυψαν ότι ο
υπουργός σπίτωσε κιόλας τη φιλενάδα του, που συμβαίνει να είναι και γραμματέας
του, στο διαμέρισμά του στο Λονδίνο.

«Οι φίλοι του βάζουν στοίχημα πως σε λίγο ο Ρόμπιν Κουκ θα αρχίσει να κάνει
όλο και συχνότερα δημόσιες εμφανίσεις μαζί της, κάτι που δεν είχε επιτρέψει
ποτέ στη σύζυγό του, όπως εξομολογήθηκε η ίδια», γράφει η «Μέιλ».

Η Μάργκαρετ Κουκ, 50 ετών, δεν κρύβει την πικρία της που ο σύζυγός της την
εγκατέλειψε για να τα φτιάξει με τη γραμματέα του Γκέινορ Ρέγκαν, 41 ετών. Ο
Ρόμπιν, λέει, δεν της έδινε ούτε το κλειδί του διαμερίσματος όπου έμενε στο
Λονδίνο όταν συνεδρίαζε η Βουλή. Δεν την πήρε ποτέ σε κανένα συνέδριο του
Εργατικού Κόμματος, ούτε σε καμία δεξίωση στο Ουάιτχολ.

Ένα χέρι σωτηρίας προς τον υπουργό του, που νιώθει να πνίγεται από τα
πρωτοσέλιδα δημοσιεύματα για το ειδύλλιό του, έτεινε χθες ο πρωθυπουργός Τόνι
Μπλερ, που επισκέπτεται την Ιαπωνία.

Ο Βρετανός πρωθυπουγός δήλωσε στο BBC την αμέριστη συμπαράστασή του προς τον
Ρόμπιν Κουκ και αρνήθηκε ότι το ερωτικό σκάνδαλο, που τερμάτισε τη συζυγική
του ζωή, μπορεί να τερματίσει και την υπουργική του θητεία.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N30</CAT>
<ED>
Κωδικός άρθρου: A16036N302</ED>
<ID>
ID:134621

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N30&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Η ιδιωτικοποίηση του πολίτη
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Κορνήλιος Καστοριάδης: «Είμαι επαναστάτης, όχι προφήτης»

«Ζούμε στην εποχή του μιμητισμού, του μπαλώματος, του συγκρητισμού, του
κοντραπλακέ». Τουλάχιστον είχαμε μαζί μας τον Κορνήλιο Καστοριάδη.

ΤΡΕΙΣ είναι οι παράγοντες που εξηγούν την ακαμψία των δυτικών κοινωνιών,
τονίζει ο μεγάλος φιλόσοφος σε συνέντευξη που έδωσε πριν από μερικούς μήνες
στο περιοδικό «L' Evenement du jeudi» και δημοσιεύεται στο τελευταίο του
τεύχος. Πρώτον, η πικρή διαπίστωση ότι κάθε μεταρρύθμιση της κοινωνίας είναι
αδύνατη. Η τελευταία ελπίδα ­ η εγκαθίδρυση ενός σοσιαλιστικού καθεστώτος στη
Ρωσία μετά την επανάσταση του Φεβρουαρίου του 1917 ­ χάθηκε με το οκτωβριανό
πραξικόπημα των μπολσεβίκων, που μετέτρεψε την αυτοκρατορία των τσάρων σε
ολοκληρωτικό καθεστώς. Τι μένει σήμερα από εκείνη την ουτοπία; Η Κίνα; Έγινε
κι αυτή μια καπιταλιστική δικτατορία. Αποτέλεσμα αυτής της αποτυχίας ήταν μια
τεράστια απογοήτευση που, παράλληλα, επέτρεψε την ενίσχυση της
επιχειρηματολογίας της Δεξιάς. «Θέλετε να αλλάξετε την κοινωνία;» σου λένε.
«Θα βρεθείτε μπροστά στα γκουλάγκ».

Η δεύτερη αιτία του αδιεξόδου, εξηγεί ο Καστοριάδης, είναι η κυριαρχία ενός
ξέφρενου καταναλωτισμού. Αντί μετά τον Δεύτερο Παγκόσμιο Πόλεμο οι δυτικές
χώρες να προχωρήσουν στην ανακατανομή του πλούτου και τη συμμετοχή των
εργαζομένων στις οικονομικές προόδους, προτίμησαν να αντιμετωπίσουν τον πολίτη
ως απλό καταναλωτή. Διευκολύνοντας την πρόσβασή του σε καταναλωτικά δάνεια για
να ικανοποιήσει τις τεχνητές ανάγκες που οι ίδιες είχαν δημιουργήσει,
ουσιαστικά τον ιδιωτικοποίησαν. Κανείς δεν ενδιαφέρεται πλέον για την res
publica, τον δημόσιο βίο. Το μόνο που μετράει είναι οι «δικές μου» υποθέσεις,
οι υποθέσεις της γυναίκας και των παιδιών μου.

Ο τρίτος παράγων που οδήγησε στον λήθαργο είναι η φιλελεύθερη αντεπίθεση που
εξαπέλυσαν από κοινού το 1980 τρεις πολιτικοί: ο Ρόναλντ Ρήγκαν, η Μάργκαρετ
Θάτσερ και ο Φρανσουά Μιτεράν. Το όνομα αυτής της επίθεσης: παγκοσμιοποίηση.
Και τα όπλα της, η πλήρης ελευθερία κίνησης των κεφαλαίων, η λήψη φορολογικών
μέτρων υπέρ του μεγάλου κεφαλαίου και η εξουσιοδότηση των επιχειρήσεων να
απολύουν κατά βούληση. Οι κυβερνήσεις παραδόθηκαν στις χρηματιστηριακές
αγορές. Εκείνες κυβερνούν. Το ουσιώδες ζήτημα στις κοινωνίες μας δεν είναι η
ανεργία, αλλά το κέρδος. Άλλοτε, η απόφαση μιας μεγάλης εταιρείας να
προχωρήσει σε μαζικές απολύσεις εθεωρείτο ένδειξη κακής υγείας της οικονομίας.
Σήμερα συμβαίνει το αντίθετο.

Τι πρέπει να γίνει για να ανακτήσουν οι πολίτες την ελπίδα και την επιθυμία
για αγώνα; «Είμαι επαναστάτης και υποστηρίζω τις ριζικές αλλαγές. Δεν είμαι
όμως ούτε ο Χριστός ούτε ο Μωάμεθ. Παρατηρώ ένα γενικό φαινόμενο που οδηγεί
τις δυτικές κοινωνίες σε κρίση και φθορά. Δεν είναι μόνο η πολιτική
ακρωτηριασμένη. Αλλά και ο πολιτισμός. Τα σημαντικά έργα τελείωσαν μαζί με τη
δεκαετία του '60: από τότε βλέπουμε αναμασήματα ή εμπορικά φαινόμενα. Η ραπ
και οι μόδες της εποχής δεν είναι φαινόμενα δημιουργίας, αλλά κατανάλωσης. Ο
πολιτισμός έχει καταστραφεί. Το ίδιο και η φιλοσοφία. Υπάρχουν σήμερα άριστοι
ιστορικοί της φιλοσοφίας, αλλά όχι φιλόσοφοι». Τα περασμένα Χριστούγεννα να
πέθανε άραγε ο τελευταίος;

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N30</CAT>
<ED>
Κωδικός άρθρου: A16036N303</ED>
<ID>
ID:134665

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N30&aa=3</URL></REF>


Article

<CATEGORY>vin08</CATEGORY>

 <H5>ΤΟ ΥΠ. ΟΙΚΟΝΟΜΙΚΩΝ ΠΗΡΕ ΠΙΣΩ ΤΗ ΔΙΑΤΑΞΗ ΠΟΥ ΘΑ ΕΣΤΕΛΝΕ ΣΤΙΣ ΟΥΡΕΣ ΤΟΥΣ ΦΟΡΟΛΟΓΟΥΜΕΝΟΥΣ
</H5><H2>Έκανε πίσω μετά την κατακραυγή
</H2>
Με τίτλο. «Στις ουρές εκατομμύρια φορολογούμενοι» «ΤΑ ΝΕΑ», το Σάββατο, είχαν
εντοπίσει το πρόβλημα

Μετά την κατακραυγή και τις αντιδράσεις, το υπουργείο Οικονομικών κάνει πίσω
και αφαιρεί από το φορολογικό νομοσχέδιο την επίμαχη διάταξη, σύμφωνα με την
οποία 1.500.000 έμποροι, ελεύθεροι επαγγελματίες και γεωργοί, θα έπρεπε στο
εξής να υποβάλλουν αυτοπροσώπως τις φορολογικές τους δηλώσεις και όχι με το Ταχυδρομείο.

ΑΥΤΗ θα είναι μία από τις βασικές αλλαγές που θα γίνουν στο νομοσχέδιο. Θα
αφορούν μόνο την εξυπηρέτηση του πολίτη και όχι τη φορολογική πολιτική, καθώς
η ηγεσία του υπουργείου Οικονομικών δεν είναι διατεθειμένη, όπως εμφανίζεται,
να υποχωρήσει σε θέματα φορολογικών εσόδων. Η ηγεσία του υπουργείου
Οικονομικών έκρινε ότι η απάλειψη ορισμένων γραφειοκρατικών διαδικασιών δεν θα
έχει καμία δημοσιονομική επίπτωση και για τον λόγο αυτό θα προχωρήσει στην
κατάργησή τους.

Το συγκεκριμένο θέμα με την αυτοπρόσωπη κατάθεση των δηλώσεων, έχει ήδη
προκαλέσει την αντίδραση εφοριακών και βουλευτών, ενώ ο πρώην πρόεδρος της
Ν.Δ. κ. Μ. Έβερτ είχε καλέσει την Παρασκευή τους βουλευτές όλων των κομμάτων
να ασκήσουν πίεση, για να υποχρεωθεί η κυβέρνηση να υποχωρήσει.

Από την άλλη πλευρά, στελέχη που γνωρίζουν τις προθέσεις των βουλευτών του
ΠΑΣΟΚ τόνιζαν ότι δεν φαίνεται να υπάρχει περίπτωση καταψήφισης επί της αρχής
του νομοσχεδίου. Βεβαίως, αρκετοί βουλευτές έχουν διατυπώσει ­ και αναμένεται
να επαναφέρουν κατά τη συζήτηση επί των άρθρων στη Βουλή ­ ρυθμίσεις που
βελτιώνουν το νομοσχέδιο σε σημεία που αφορούν χαμηλόμισθους και συνταξιούχους
και άπτονται γενικότερα θεμάτων που εντοπίζονται στην κατανομή των φορολογικών
βαρών, όπως π.χ. την παρακράτηση, την έκπτωση φόρου σε περιπτώσεις εφάπαξ
πληρωμής κ.ά. Πρόσθεταν, επίσης, ότι δεν υπάρχει περίπτωση καταψήφισης, αφού
ήδη έχουν ψηφίσει τον προϋπολογισμό.

Πάντως και χθες κορυφαία πηγή του υπουργείου Οικονομικών απαντώντας σε σχετική
ερώτηση των «ΝΕΩΝ», δεν απέκλειε το ενδεχόμενο αλλαγών στο φορολογικό
νομοσχέδιο, οι οποίες, όπως έλεγε, θα αφορούν θέματα οργανωτικού χαρακτήρα και
εξυπηρέτησης του πολίτη. Για τέτοια θέματα, η ηγεσία του υπουργείου
Οικονομικών θα εξετάσει τις προτάσεις που θα υποβάλουν οι βουλευτές στη Βουλή.

Αντίθετα, η ίδια πηγή απέκλεισε τροποποιήσεις που θα αφορούν θέματα
φορολογικού χαρακτήρα, όπως: αύξηση του ποσοστού της έκπτωσης φόρου, αλλαγές
στους φορολογικούς συντελεστές κ.ά. 
Η άκαμπτη, όπως εμφανίζεται, στάση του υπουργείου Οικονομικών συνδέεται με το
γεγονός ότι ήδη έχουν γίνει τροποποιήσεις στα αρχικά πλάνα του νομοσχεδίου,
που είχαν ανακοινωθεί με τον προϋπολογισμό. 
Οι αλλαγές που αφορούν την αύξηση της μείωσης του φόρου για κάθε παιδί κατά
5.000 δραχμές, την καθιέρωση έκπτωσης 2,5% στην παρακράτηση και την αύξηση των
αφορολογήτων ποσών στις μεταβιβάσεις κατά 15%, θα έχει ένα δημοσιονομικό
κόστος που ξεπερνά τα 50 δισ. δραχμές. 
Το γεγονός αυτό, σε συνδυασμό με την αναμενόμενη καθήλωση των επιτοκίων με τα
οποία δανείζεται το Δημόσιο, περιορίζει τα περιθώρια ελιγμών που έχει η
κυβέρνηση, αφού κρίνεται ότι το 1998 θα είναι η κρίσιμη χρονιά στην πορεία για
τη σύγκλιση.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N43</CAT>
<ED>
Κωδικός άρθρου: A16036N431</ED>
<ID>
ID:134573

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N43&aa=1</URL></REF>


Article

<CATEGORY>vin08</CATEGORY>

 <H2>Κρίσιμη εβδομάδα για την τύχη των επιτοκίων
</H2>
ΚΡΙΣΙΜΗ εβδομάδα για την τύχη των επιτοκίων στα δάνεια και τις καταθέσεις
ξεκίνησε σήμερα.

Οι τραπεζίτες, που βρίσκονται σε επιφυλακή για τις εξελίξεις, εκτιμούν ότι αν
συνεχισθούν οι κερδοσκοπικές πιέσεις στη δραχμή και παραμείνουν στα υψηλά
επίπεδα τα επιτόκια στη διατραπεζική αγορά, θα υποχρεωθούν να ανεβάσουν και τα
δικά τους επιτόκια στα δάνεια και τις καταθέσεις. Το ενδεχόμενο αυτό το έχει
ήδη αφήσει ανοικτό από την προηγούμενη εβδομάδα ο διοικητής της Εθνικής
Τράπεζας Θ. Καρατζάς, ενώ από την πλευρά της η κυβέρνηση έχει διαμηνύσει προς
κάθε κατεύθυνση ­ μέσω του υπουργού Εθνικής Οικονομίας Γ. Παπαντωνίου ­ ότι
δεν θα διστάσει να αυξήσει τα επιτόκια στη διατραπεζική αγορά όσο και αν
χρειασθεί, αν συνεχισθούν οι πιέσεις στο εθνικό νόμισμα.

Να σημειωθεί ότι η άνοδος των επιτοκίων στα δάνεια θα επιβαρύνει όσους έχουν
πάρει στο παρελθόν δάνειο κυμαινόμενου επιτοκίου καθώς και όσους ετοιμάζονται
τώρα να πάρουν δάνειο.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N43</CAT>
<ED>
Κωδικός άρθρου: A16036N432</ED>
<ID>
ID:134628

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N43&aa=2</URL></REF>


Article

<CATEGORY>vin08</CATEGORY>

 <H2>Το Χρηματιστήριο κοιτάει τώρα η Τράπεζα Κύπρου
</H2>
ΔΙΑΒΗΜΑΤΑ για την εισαγωγή των μετοχών της Τράπεζας Κύπρου στο Χρηματιστήριο
της Αθήνας με τη μορφή διεθνών πιστοποιητικών θα κάνει το διοικητικό συμβούλιο
της τράπεζας.

Σε σχετική ανακοίνωση αναφέρεται ότι το Δ.Σ. του συγκροτήματος στην τελευταία
συνεδρίασή του αποφάσισε να προωθήσει σε πρώτη φάση την εισαγωγή των μετοχών
της τράπεζας στο Χρηματιστήριο του Λονδίνου και αμέσως μετά να προωθήσει την
εισαγωγή των σχετικών πιστοποιητικών στην οδό Σοφοκλέους. Τα διεθνή
πιστοποιητικά (Global Depository Receipts) διευκολύνουν την επένδυση διεθνών
θεσμικών επενδυτών σε τίτλους εισηγμένους σε Χρηματιστήρια, κυρίως
αναπτυσσόμενων χωρών, που συνήθως υπόκεινται σε περιορισμούς. Οι μετοχές που
αποκτούν οι επενδυτές τοποθετούνται σε καθορισμένη τράπεζα - θεματοφύλακα, η
οποία στη συνέχεια εκδίδει τα διεθνή πιστοποιητικά στους δικαιούχους έναντι
των μετοχών τους. Τα πιστοποιητικά αυτά εισάγονται και αποτελούν αντικείμενο
διαπραγμάτευσης στα μεγάλα διεθνή Χρηματιστήρια.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N43</CAT>
<ED>
Κωδικός άρθρου: A16036N433</ED>
<ID>
ID:134670

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N43&aa=3</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Είναι μονόδρομος
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Η ΕΦΟΡΙΑ είναι συνώνυμη με την ταλαιπωρία, αφού οι σχέσεις του πολίτη με αυτή
σημαίνουν χρήμα, κόπο και αγωνία. Μέχρι τώρα, οι αρμόδιοι κυβερνητικοί
παράγοντες προσπαθούσαν με τις δηλώσεις τους να εμφανίσουν την ήδη
προβληματική σχέση Εφορίας - πολίτη ως αποτέλεσμα... ανάγκης. Για πρώτη φορά
όμως φέτος, το υπουργείο Οικονομικών δεν δίστασε να εφαρμόσει μια πολιτική που
οδηγεί με μαθηματική ακρίβεια σε καταστάσεις απίστευτης ταλαιπωρίας 2.000.000
φορολογουμένους, χωρίς όμως κανένα δημοσιονομικό όφελος.

Η υποχρέωση να υποβάλλουν αυτοπροσώπως τις φορολογικές τους δηλώσεις όσοι
έχουν εισόδημα από άλλες πηγές εκτός των μισθών και συντάξεων, σίγουρα δεν
πρόκειται να γεμίσει τα δημόσια ταμεία. Επομένως, ο στόχος της απόφασης αυτής
δεν είναι ούτε η μείωση του δημοσιονομικού ελλείμματος ούτε η πάταξη της
φοροδιαφυγής. Ενδεχομένως, θα μπορούσε να ισχυρισθεί κάποιος ότι με το μέτρο
αυτό θα αποφευχθούν λάθη και άσκοπα πηγαινέλα των φορολογουμένων. Όμως με ποια
λογική η Εφορία θα ταλαιπωρήσει 2.000.000 φορολογουμένους για λογαριασμό
μερικών χιλιάδων «ανενημέρωτων» ή και ακόμα «πονηρών» φορολογουμένων;

Έτσι, το λογικό ερώτημα που ανακύπτει είναι ποιους τελικά οφελεί αυτό το
μέτρο. Και σ' αυτό θα πρέπει να δώσουν άμεσα απάντηση οι υπεύθυνοι. Σε
διαφορετική περίπτωση νομιμοποιούνται οι φορολογούμενοι να τους προσάψουν τον
χαρακτηρισμό της πολιτικής, κοινωνικής και οικονομικής αφροσύνης. Ίσως η
απάλειψη της διάταξης είναι η μοναδική λύση που θα βάζει τα πράγματα στη θέση τους.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N43</CAT>
<ED>
Κωδικός άρθρου: A16036N434</ED>
<ID>
ID:134710

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N43&aa=4</URL></REF>


Article

<CATEGORY>vin08</CATEGORY>

 <H5>ΟΙ ΑΛΛΟΔΑΠΟΙ ΕΠΕΣΑΝ ΘΥΜΑΤΑ ΤΗΣ ΕΛΛΗΝΙΚΗΣ ΓΡΑΦΕΙΟΚΡΑΤΙΑΣ
</H5><H5>Ζητούν πρόσθετα μέτρα
</H5><H2>Σκηνές τρέλας στον ΟΑΕΔ
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Σκηνή στον ΟΑΕΔ Αμαρουσίου: Ένας Αλβανός συνομιλεί με μια υπάλληλο.

­ Θέλω να κάνω αίτηση για την κάρτα και για τη γυναίκα μου, της λέει.

­ Θα πρέπει να φέρετε πιστοποιητικό, του απαντά η υπάλληλος.

­ Ορίστε η φωτογραφία του γάμου μας, ανταπαντά με αφέλεια ο Αλβανός.

ΕΙΝΑΙ ΜΙΑ από τις εκατοντάδες ιστορίες... δημόσιας τρέλας που ξετυλίγονται
στον ΟΑΕΔ κατά τη διαδικασία καταγραφής - νομιμοποίησης των λαθρομεταναστών.
Οι ουρές αναμονής για το έντυπο της αίτησης και το πληροφοριακό υλικό είναι
πλέον ένα καθημερινό φαινόμενο. Οι αλλοδαποί έπεσαν θύματα της ελληνικής γραφειοκρατίας!

Για να γίνει αντιληπτό το μέγεθος της ταλαιπωρίας των λαθρομεταναστών που
θέλουν να καταγραφούν για να πάρουν την κάρτα, πρέπει να αναφερθεί ότι οι
ενδιαφερόμενοι οφείλουν να πάνε στον ΟΑΕΔ τουλάχιστον 5 φορές. Αυτό σημαίνει
ότι θα γίνουν συνολικά περίπου 2 εκατομμύρια επισκέψεις αν ληφθεί υπόψη η
εκτίμηση ότι θα σπεύσουν να καταγραφούν 250.000 λαθρομετανάστες.

ΟΙ ΕΠΙΣΚΕΨΕΙΣ

Η πρώτη επίσκεψη γίνεται αυτήν την περίοδο και ο αλλοδαπός παίρνει αριθμό
προτεραιότητας. Στη δεύτερη γίνεται κατάθεση της αίτησης μαζί με τέσσερις
πρόσφατες φωτογραφίες. Στην τρίτη ακολουθεί η κατάθεση των δικαιολογητικών που
έχουν ζητηθεί. Στην τέταρτη, ο αλλοδαπός παίρνει την πρώτη ­ λευκή ­ κάρτα
πλαστικοποιημένη, με τη φωτογραφία του, και στην πέμπτη επίσκεψη θα πάρει τη
δεύτερη ­ πράσινη ­ κάρτα αφού προηγουμένως καταθέσει και άλλα δικαιολογητικά.

Φυσικά, η ταλαιπωρία δεν τελειώνει εδώ. Αφού ο αλλοδαπός καταθέσει την αίτηση
συμπληρωμένη μαζί με τις φωτογραφίες θα πρέπει να σπεύσει σε δημόσιο
νοσοκομείο και να πάρει πιστοποιητικό που να βεβαιώνει ότι δεν πάσχει από
μολυσματική νόσο επικίνδυνη για τη δημόσια υγεία. Αυτό σημαίνει ότι πρέπει να
υποβληθεί σε εξετάσεις. Κι αν ληφθεί υπόψη η λειτουργία των δημόσιων
νοσοκομείων, είναι προφανές ότι η ταλαιπωρία δεν έχει τέλος.

Στη συνέχεια θα πρέπει να πάρει πιστοποιητικό ποινικού μητρώου τύπου Α. Για
τους κατοίκους του Νομού Αττικής εκδίδεται από το υπουργείο Δικαιοσύνης
(Μεσογείων 96) που αποστέλλεται υπηρεσιακώς στον ΟΑΕΔ. Για τους κατοίκους των
άλλων νομών, απαιτείται αίτηση στην αρμόδια εισαγγελία για να εκδοθεί το
πιστοποιητικό το οποίο στη συνέχεια αποστέλλεται υπηρεσιακώς στον ΟΑΕΔ, όπου
υποβάλεται η αίτηση.

ΤΑ ΑΛΛΑ ΔΙΚΑΙΟΛΟΓΗΤΙΚΑ

Εκτός από τα δύο παραπάνω δικαιολογητικά, θα χρειαστούν και τα εξής:

* Πιστοποιητικό του υπουργείου Δημόσιας Τάξης περί μη εγγραφής στον κατάλογο
ανεπιθύμητων αλλοδαπών.

* Διαβατήριο ή άλλο ταξιδιωτικό έγγραφο ή δελτίο ταυτότητας ή βεβαίωση με
φωτογραφία από την οικεία διοικητική αρχή της χώρας προέλευσης ότι ο αλλοδαπός
έχει υποβάλει αίτηση διαβατηρίου ή, ελλείψει αυτών, πιστοποιητικό
οικογενειακής κατάστασης, με φωτογραφία, θεωρημένο από την οικεία ελληνική
προξενική αρχή. Εκτός από το διαβατήριο και το δελτίο ταυτότητας, τα υπόλοιπα
έγγραφα χρειάζονται επίσημη μετάφραση ή μετάφραση επικυρωμένη από δικηγόρο. Κι
όλα αυτά φυσικά προϋποθέτουν χρόνο και χρήμα.

* Βιβλιάριο ενσήμων (εφόσον υπάρχει) ελληνικού δημόσιου ασφαλιστικού φορέα ή
απόδειξη υποβολής αίτησης για έκδοσή του.

* Αντίγραφο σύμβασης εργασίας, εφόσον υπάρχει.

* Έγγραφα ή άλλα στοιχεία, εφόσον υπάρχουν, που να αποδεικνύουν το χρόνο
παραμονής στη χώρα μας.

ΟΙ ΥΠΑΛΛΗΛΟΙ του ΟΑΕΔ πάντως, ζητούν τη λήψη πρόσθετων μέτρων για να
αντιμετωπιστεί η όλη κατάσταση.

Ζητούν μεταφράσεις σε όλες τις γλώσσες του ενημερωτικού υλικού και
ετοιμάζονται να προχωρήσουν σε απεργίες από τις 26 Ιανουαρίου με αίτημα αιχμής
την έγκριση υπερωριών.

Ο πρόεδρος της Ομοσπονδίας Υπαλλήλων του ΟΑΕΔ κ. Γ. Μαυραειδής χαρακτηρίζει
απελπιστική την κατάσταση 
και παρατηρεί ότι η διαδικασία νομιμοποίησης των λαθρομεταναστών έχει
επιπτώσεις στην εκτέλεση των προγραμμάτων του ΟΑΕΔ.

Μέχρι τώρα ­ όπως μας είπε ο κ. Μαυραειδής ­ έχουν επισκεφθεί τα γραφεία του
ΟΑΕΔ 150.000 αλλοδαποί και έχουν υποβάλει αίτηση 30.000, εκ των οποίων οι
περισσότεροι είναι Αλβανοί.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N45</CAT>
<ED>
Κωδικός άρθρου: A16036N451</ED>
<ID>
ID:134574

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N45&aa=1</URL></REF>


Article

<CATEGORY>vin08</CATEGORY>

 <H2>Ζητούν πρόσθετα μέτρα
</H2>
ΟΙ ΥΠΑΛΛΗΛΟΙ του ΟΑΕΔ πάντως, ζητούν τη λήψη πρόσθετων μέτρων για να
αντιμετωπιστεί η όλη κατάσταση.

Ζητούν μεταφράσεις σε όλες τις γλώσσες του ενημερωτικού υλικού και
ετοιμάζονται να προχωρήσουν σε απεργίες από τις 26 Ιανουαρίου με αίτημα αιχμής
την έγκριση υπερωριών.

Ο πρόεδρος της Ομοσπονδίας Υπαλλήλων του ΟΑΕΔ κ. Γ. Μαυραειδής χαρακτηρίζει
απελπιστική την κατάσταση 
και παρατηρεί ότι η διαδικασία νομιμοποίησης των λαθρομεταναστών έχει
επιπτώσεις στην εκτέλεση των προγραμμάτων του ΟΑΕΔ.

Μέχρι τώρα ­ όπως μας είπε ο κ. Μαυραειδής ­ έχουν επισκεφθεί τα γραφεία του
ΟΑΕΔ 150.000 αλλοδαποί και έχουν υποβάλει αίτηση 30.000, εκ των οποίων οι
περισσότεροι είναι Αλβανοί.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N45</CAT>
<ED>
Κωδικός άρθρου: A16036N452</ED>
<ID>
ID:134629

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N45&aa=2</URL></REF>


Article

<CATEGORY>vin08</CATEGORY>

 <H2>Αποκλεισμένα τα λιμάνια Λέρου και Καλύμνου
</H2>
<AUTHOR>ΓΙΩΡΓΟΣ ΖΑΧΑΡΙΑΔΗΣ</AUTHOR>

ΡΟΔΟΣ

ΕΚΡΥΘΜΗ εξακολουθεί να παραμένει η κατάσταση στην Κάλυμνο και τη Λέρο, μετά
την κατάληψη των λιμανιών των δύο νησιών από αλιείς και σπογγαλιείς, που
διαμαρτύρονται για τα νέα φορολογικά μέτρα. Από το Σάββατο καταβλήθηκαν
πολύπλευρες προσπάθειες για να λήξει αρχικά ο αποκλεισμός του λιμανιού της
Καλύμνου, αλλά απέτυχαν, ενώ από χθες 60 ψαράδες της Λέρου απέκλεισαν το
λιμάνι του νησιού.

Έτσι, δεν κατέστη δυνατόν να προσεγγίσουν στα δύο λιμάνια τα οχηματαγωγά
«Ιαλυσός», «Ροδάνθη», «Λέρος» και «Δημητρούλα», που εκτελούν δρομολόγια στη
γραμμή Πειραιά - Δωδεκανήσου - Πειραιά.

Πριν από την κατάληψη προηγήθηκε στην Αθήνα συνάντηση των σφουγγαράδων και των
ψαράδων με τον υφυπουργό Οικονομικών Γ. Δρυ και με την παρουσία των βουλευτών
Κ. Σκανδαλίδη, Κ. Σφυρίου, Βασ. Παπανικόλα, όπως επίσης του δημάρχου Καλύμνου
Δημ. Διακομιχάλη και του επάρχου Γ. Ρούσσου, που όμως δεν κατέληξε σε
συμφωνία. Αποφασίστηκε να επαναληφθεί η συνάντηση στο τέλος του μήνα, αλλά
μόλις η αντιπροσωπεία των ψαράδων και των σφουγγαράδων επέστρεψε στην Κάλυμνο,
έγινε η κατάληψη του λιμανιού.

Βασικό αίτημα των ψαράδων και των σφουγγαράδων των νησιών είναι να
επανενταχθούν στις αγροτικές εκμεταλλεύσεις, ώστε να μην είναι υποχρεωμένοι να
τηρούν βιβλία εσόδων και εξόδων. Η μη ένταξή τους στις αγροτικές
εκμεταλλεύσεις αποτελεί ευρωπαϊκή οδηγία, λέει ο κ. Δρυς. Αλλά, δεν μας έδειξε
και την οδηγία αυτή, τονίζει ο δήμαρχος Καλύμνου Δημ. Διακομιχάλης, ο οποίος
όμως είναι εναντίον της κατάληψης του λιμανιού.

Αντίθετα, υπέρ της κατάληψης είναι ο έπαρχος Γ. Ρούσσος και ο πρόεδρος του
σωματείου των αλιέων Γ. Κατσοτούρχης, που ακολουθούν σκληρή γραμμή και
απειλούν και με άλλες κινητοποιήσεις αν δεν δοθεί άμεση λύση στο πρόβλημα.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N45</CAT>
<ED>
Κωδικός άρθρου: A16036N453</ED>
<ID>
ID:134671

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N45&aa=3</URL></REF>


Article

<CATEGORY>vin08</CATEGORY>

 <H5>«ΡΑΒΑΣΑΚΙΑ» ΣΕ 91.616 ΜΕΓΑΛΟΪΔΙΟΚΤΗΤΕΣ ΕΣΤΕΙΛΕ ΗΔΗ Η ΕΦΟΡΙΑ ΜΕ ΒΑΣΗ ΤΑ ΕΝΤΥΠΑ Ε9
</H5><H2>Τώρα καλούνται να πληρώσουν
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Πάνω από 90.000 φορολογούμενοι από όλη τη χώρα έχουν ήδη λάβει ειδοποίηση να
περάσουν από την εφορία για να παραλάβουν και να συμπληρώσουν τη δήλωση Φόρου
Μεγάλης Ακίνητης Περιουσίας και να πληρώσουν τον φόρο που αναλογεί στην αξία
των ακινήτων τους για το 1997.ΕΙΔΙΚΟΤΕΡΑ, πρόκειται για 91.615
φορολογουμένους, που από την επεξεργασία που έχει γίνει έως τώρα στα έντυπα
Ε9, που υποβλήθηκαν τον περασμένο Μάρτιο στην Εφορία, προκύπτει ότι έχουν
μεγάλη ακίνητη περιουσία που υπερβαίνει τα αφορολόγητα όρια που έχουν
θεσπισθεί (60 εκατ. δρχ. για άγαμο και 120 εκατ. δρχ. για ζευγάρι) και έτσι
υποχρεούνται να καταβάλουν τον φόρο.

Τα ειδοποιητήρια της Εφορίας γι' αυτούς τους φορολογουμένους έχουν
ταχυδρομηθεί σε τρεις κατά σειρά αποστολές, που θα συνεχισθούν στο επόμενο
διάστημα ώσπου να ειδοποιηθούν συνολικά 200.000 φορολογούμενοι, καθώς
εκτιμάται ότι τελικά τόσοι θα είναι όλοι όσοι έχουν μεγάλη ακίνητη περιουσία
που εμπίπτει στον νέο φόρο.

Παράλληλα, από την αναλυτική επεξεργασία που έχει γίνει στα έντυπα Ε9 των
91.615 φορολογουμένων προκύπτει ότι σχεδόν οι μισοί, δηλαδή το 46,6% ή οι
42.723, έχουν ακίνητη περιουσία που η αξία της κυμαίνεται μεταξύ 100
εκατομμυρίων δραχμών και 200 εκατομμυρίων δραχμών. Από τα ίδια στοιχεία
προκύπτει ακόμη ότι 2,2% ή 2.035 από αυτούς τους φορολογουμένους έχουν ακίνητη
περιουσία πάνω από 1 δισ. δρχ. Πρόκειται δηλαδή για τους «βαρόνους» της
ακίνητης περιουσίας στη χώρα που μόνο η ακίνητη περιουσία τους αγγίζει
τεράστια ποσά.

Ειδικότερα, η πίτα της ακίνητης περιουσίας των 91.615 φορολογουμένων
καταγράφεται στον πίνακα που παρατίθεται. Από αυτόν προκύπτει ότι 19.202
φορολογούμενοι ή το 21% έχουν περιουσία κάτω από 100 εκατομμύρια δραχμές, ενώ
14.092 φορολογούμενοι ή το 15,4% έχουν περιουσία από 200 εκατ. δρχ. έως 300
εκατ. δρχ.

Υπενθυμίζεται ότι, με διορθωτική διάταξη που περιλαμβάνεται στο φορολογικό
νομοσχέδιο, οι φορολογούμενοι που πρέπει να καταβάλουν τον Φόρο Μεγάλης
Ακίνητης Περιουσίας απαλλάσσονται από την υποχρέωση να υπολογίσουν οι ίδιοι
τον φόρο στη δήλωση. Διαδικασία που θα σήμαινε αρκετή ταλαιπωρία και πολλά
τρεχάματα σε συμβολαιογράφους και άλλους ειδικούς. 
Στη διάταξη προβλέπεται ότι η αναλυτική καταγραφή της ακίνητης περιουσίας του
κάθε φορολογουμένου καθώς και ο υπολογισμός του φόρου θα γίνεται από την
Εφορία και θα υπάρχει στη δήλωση που θα παραλαμβάνει ο φορολογούμενος..

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N46</CAT>
<ED>
Κωδικός άρθρου: A16036N461</ED>
<ID>
ID:134575

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N46&aa=1</URL></REF>


Article

<CATEGORY>vin08</CATEGORY>

 <H2>Διπλό χτύπημα με βόμβες στο ΚΕΠΥΟ και την Εφορία Καλλιθέας
</H2>
Κατεστραμένη η είσοσος της Εφορίας Καλλιθέας

ΑΠΟ ΤΥΧΗ δεν υπήρξαν θύματα στη χθεσινό διπλό τρομοκρατικό χτύπημα στο ΚΕΠΥΟ
και σε Εφορία στην Καλλιθέα. Το χρονικό περιθώριο που έδωσαν οι δράστες της
βομβιστικής επίθεσης στην Αστυνομία, για να λάβει μέτρα ασφαλείας, ήταν
λιγότερο από ένα τέταρτο.

Μόλις που πρόλαβαν οι αστυνομικοί που έσπευσαν στην οδό Γρυπάρη 20 στα γραφεία
του ΚΕΠΥΟ (Κέντρο Πληροφορικής του υπουργείου Οικονομικών) να απομακρύνουν τον
φύλακα. Δεν είχαν ακόμα αποκλείσει τον δρόμο, όταν εξερράγη ο ωρολογιακός μηχανισμός.

Η πρώτη από τις δύο εκρήξεις που συγκλόνισαν χθες το βράδυ την περιοχή της
Καλλιθέας σημειώθηκε στην οδό Γρυπάρη στις 8.04. Ακολούθησε ύστερα από 14
λεπτά και δεύτερη ισχυρότερη έκρηξη στο κτίριο όπου στεγάζονται οι Ε' και Θ'
Οικονομικές Εφορίες, στη διασταύρωση των οδών Θησέως και Δελφών στην ίδια περιοχή.

Των εκρήξεων είχαν προηγηθεί προειδοποιητικά τηλεφωνήματα στην εφημερίδα
«Ελευθεροτυπία» και στον τηλεοπτικό σταθμό Star. Ο άγνωστος που τηλεφώνησε 10
λεπτά πριν από τις 8 το βράδυ, είπε ότι θα εκραγούν δύο βόμβες στο ΚΕΠΥΟ στην
οδό Γρυπάρη και στη Θ' Οικονομική Εφορία στην Λεωφόρο Θησέως 12, στην
Καλλιθεα, και πρόσθεσε: «Αυτές οι δύο εκρήξεις δεν είναι τίποτα μπροστά στην
κοινωνική έκρηξη που θα ακολουθήσει για την οικονομική πολιτική κατά των
φτωχών του κόσμου».

Ο άγνωστος δεν ανέφερε στο τηλεφώνημά του την οργάνωση που αναλαμβάνει το
διπλό «χτύπημα».

Ο πρώτος αυτοσχέδιος ωρολογιακός μηχανισμός είχε τοποθετηθεί στην πίσω πλευρά
της πολυκατοικίας όπου στεγάζονται τα γραφεία του ΚΕΠΥΟ, ανάμεσα στα
προστατευτικά κιγκλιδώματα και στην τζαμαρία. Από την έκρηξη έσπασαν τα τζάμια
και προκλήθηκαν ζημίες σε δύο αυτοκίνητα που ήταν σταθμευμένα στην οδό Γρυπάρη.

Ο γενικός γραμματέας του ΚΕΠΥΟ υπεύθυνος για θέματα πληροφορικής, κ.
Παναγιώτης Γεωργιάδης, είπε ότι η έκρηξη δεν προκάλεσε σημαντικές ζημιές στα
γραφεία και όλες οι δραστηριότητες θα συνεχισθούν κανονικά.

Στις 8.18 μία δεύτερη έκρηξη συγκλόνισε την περιοχή της Καλλιθέας. Το δεύτερο
βομβιστικό χτύπημα των τρομοκρατών έγινε στο κτίριο της διασταύρωσης των οδών
Θησέως και Δελφών, όπου στεγάζονται τα γραφεία της Ε' και Θ' ΔΟΥ.

Η έκρηξη ήταν ισχυρότερη και προκάλεσε μεγαλύτερες ζημιές. Ο αυτοσχέδιος
ωρολογιακός μηχανισμός, όμοιος με τον προηγούμενο, είχε τοποθετηθεί κοντά στην
είσοδο του κτιρίου. Από την έκρηξη έσπασαν τα τζάμια διαμερισμάτων διπλανών
πολυκατοικιών και προκλήθηκαν μεγάλες ζημιές σε κατάστημα σκαφών, το οποίο
βρίσκεται απέναντι.

Σύγχυση και την κινητοποίηση της Αστυνομίας προκάλεσαν τηλεφώνημα αγνώστων ότι
είχαν τοποθετηθεί βόμβες σε άλλες τρεις Εφορίες σε περιοχές της Αθήνας. 
Από τους ελέγχους που έγιναν δεν βρέθηκε τίποτα και διαπιστώθηκε ότι τα
τηλεφωνήματα ήταν φάρσες.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N46</CAT>
<ED>
Κωδικός άρθρου: A16036N462</ED>
<ID>
ID:134630

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N46&aa=2</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΑΙΓΟΚΕΡΩΣ

(22 Δεκεμβρίου - 19 Ιανουαρίου). Η Πανσέληνος στον Καρκίνο σάς «βγάζει» στο
προσκήνιο. Προφυλάξτε την υγεία σας, τον γάμο σας, σχέσεις και συνεργασίες που χρειάζεσθε.

ΥΔΡΟΧΟΟΣ

(20 Ιανουαρίου - 18 Φεβρουαρίου). Η Πανσέληνος στον Καρκίνο δημιουργεί ίσως
προβλήματα στη δουλειά σας και τις εργασιακές σχέσεις. Προσοχή και σε θέματα
υγείας ή δίαιτας.

ΙΧΘΥΕΣ

(19 Φεβρουαρίου - 20 Μαρτίου). Η Πανσέληνος στον Καρκίνο δημιουργεί προβλήματα
σε αισθηματικές σχέσεις, σε ένα παιδί σας, σε μια δημιουργική προσπάθεια. Οι
έγκυοι γυναίκες ας είναι λίγο προσεκτικές.

ΚΡΙΟΣ

(21 Μαρτίου - 19 Απριλίου). Η Πανσέληνος στον Καρκίνο επηρεάζει κυρίως τον
χώρο του σπιτιού και της οικογένειας, όπου μπορούν να δημιουργηθούν προβλήματα
και εντάσεις. Προσοχή σε θέματα υγείας.

ΤΑΥΡΟΣ

(20 Απριλίου - 20 Μαΐου). Η Πανσέληνος στον Καρκίνο επηρεάζει τα νεύρα και τη
συμπεριφορά σας, μετακινήσεις, μετακομίσεις, σχέσεις με στενούς συγγενείς.
Προσέχετε όταν οδηγείτε, όταν γράφετε, όταν υπογράφετε.

ΔΙΔΥΜΟΙ

(21 Μαΐου - 21 Ιουνίου). Η Πανσέληνος στον Καρκίνο επηρεάζει κυρίως τα
οικονομικά σας. Αποφύγετε σπατάλες και ριψοκίνδυνες επενδύσεις. Μερικοί χάνουν
μια πηγή εσόδων.

ΚΑΡΚΙΝΟΣ

(22 Ιουνίου - 22 Ιουλίου). Η Πανσέληνος γίνεται στο ζώδιό σας και σας «βγάζει»
στο προσκήνιο. Προφυλάξτε την υγεία σας και την υγεία ηλικιωμένων συγγενών.
Προσοχή στον τομέα των σχέσεων και της εργασίας.

ΛΕΩΝ

(23 Ιουλίου - 22 Αυγούστου). Η Πανσέληνος στον Καρκίνο σάς γεμίζει με άγχη και
ανασφάλειες, ενώ φέρνει στην επιφάνεια παλιά συμπλέγματα. Μην απομονώνεσθε.
Αποφύγεται αλκοόλ και χάπια.

ΠΑΡΘΕΝΟΣ

(23 Αυγούστου - 23 Σεπτεμβρίου). Η Πανσέληνος στον Καρκίνο ματαιώνει ή
αναβάλλει την πραγματοποίηση κάποιου στόχου σας. Προβλήματα σε φιλικές σχέσεις
και σε σχέσεις με ομοϊδεάτες.

ΖΥΓΟΣ

(24 Σεπτεμβρίου - 23 Οκτωβρίου). Η Πανσέληνος στον Καρκίνο σας ωθεί στο
προσκήνιο. Προσοχή στον τομέα της καριέρας και της δημόσιας εικόνας.
Προφυλάξτε την υγεία σας και την υγεία ηλικιωμένων συγγενών.

ΣΚΟΡΠΙΟΣ

(24 Οκτωβρίου - 22 Νοεμβρίου). Η Πανσέληνος στον Καρκίνο επηρεάζει ταξίδια,
μετακομίσεις, δίκες, σπουδές, μίντια, εκδόσεις, πολιτική. Αποφύγετε παραβάσεις
νόμων. Προσέχετε όταν οδηγείτε και υπογράφετε.

ΤΟΞΟΤΗΣ

(23 Νοεμβρίου - 21 Δεκεμβρίου). Η Πανσέληνος στον Καρκίνο προκαλεί, ίσως, μια
μικρή κρίση στον οικονομικό ή στον ερωτικό τομέα. Ένα πρόσωπο, κάποιες
συνήθειες ή καταστάσεις φεύγουν από τη ζωή σας.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: N71</CAT>
<ED>
Κωδικός άρθρου: A16036N711</ED>
<ID>
ID:134559

</ID><URL>http://ta-nea.dolnet.gr/neaweb/neafile.print_unique?e=A&f=16036&m=N71&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: 4-1 ΤΗ ΒΕΡΟΙΑ, 73-66 ΤΗΝ ΑΕΚ
</H5><H2>Διπλός θρίαμβος
</H2><H2></H2>
ALIGN="CENTER">

ΔΙΠΛΗ επιτυχία για τον Ολυμπιακό! Στο ποδόσφαιρο οι
«ερυθρόλευκοι» νίκησαν τη Βέροια με 4-1, στο ουδέτερο γήπεδο του Ναυπλίου, ενώ
στο μπάσκετ επικράτησαν της ΑΕΚ, στο ντέρμπι, με 73-66.

σε
λ
ί
δ
ε
ς
12
- 13

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16036O001</ED>
<ID>
ID:134576

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O00&aa=1</URL></REF>


Article

<CATEGORY>vin10</CATEGORY>

 <H2>Ντεμπούτο με γκολ στο 90' </H2><H2></H2>
σελίδα 10

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16036O002</ED>
<ID>
ID:134631

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O00&aa=2</URL></REF>


Article

<CATEGORY>vin10</CATEGORY>

 <H2></H2><H2>Βλέπουν μετάλλιο στο Περθ
</H2><H2></H2>
σελίδα 22

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16036O003</ED>
<ID>
ID:134672

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Σκόνταψε ο ΠΑΟ
</H2><H2></H2>
σελ
ίδα
3

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16036O004</ED>
<ID>
ID:134697

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Χωρίς Ντέμη στην Ξάνθη
</H2><H2></H2>
σελίδα 2

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16036O005</ED>
<ID>
ID:134714

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O00&aa=5</URL></REF>


Article

<CATEGORY>vin10</CATEGORY>

 <H5>ΔΑΝΙΗΛ: ΟΠΟΙΟΣ ΠΕΤΥΧΑΙΝΕ ΤΟ ΓΚΟΛ ΘΑ ΚΕΡΔΙΖΕ ΤΟΝ ΑΓΩΝΑ
</H5><H5>Πέταξε μακριά το... φαρμακείο
</H5><H5>(Εικόνα μεγέθους : 29205 bytes)
</H5><H2>Αποτέλεσμα δίκαιο και για τους δύο
</H2>
<AUTHOR>ΘΕΜΙΣ ΜΑΝΤΑΣ</AUTHOR>

ΔΙΚΑΙΟ χαρακτήρισε το αποτέλεσμα του αγώνα ο προπονητής του Παναθηναϊκού,
Βασίλης Δανιήλ. Δήλωσε: «Είναι δυσάρεστο για εμάς το γεγονός ότι χάσαμε
βαθμούς. Η απόδοσή μας δεν ήταν καλή, ενώ παίχτηκε κακό ποδόσφαιρο με
ελάχιστες φάσεις.

Ο αγωνιστικός χώρος ήταν κάκιστος. Όποιος πετύχαινε το γκολ θα κέρδιζε και
τον αγώνα. Το αποτέλεσμα είναι δίκαιο. Δεν κατορθώσαμε να εκμεταλλευτούμε το
γεγονός ότι παίζαμε με έναν παίκτη παραπάνω για 70 λεπτά. Τα μαν του μαν του
Πανηλειακού απέδωσαν περίφημα, ενώ οι αμυντικοί μας δεν βοήθησαν. 
Επίσης, δημιούργησαν προβλήματα στην άμυνα μας με τα λάθη τους. Προσπαθήσαμε
να βρούμε λύσεις με την ενίσχυση της μεσαίας γραμμής, η οποία δεν απέδωσε»,
κατέληξε ο τεχνικός των «πρασίνων».

Ο Γιάννης Κυράστας τόνισε: «Ήταν μεγάλη επιτυχία που πήραμε την ισοπαλία
απέναντι σε μια μεγάλη ομάδα, αγωνιζόμενοι με δέκα παίκτες. Παίξαμε με μαν του
μαν στον Μίκλαντ, τον Γεωργιάδη, τον Βαζέχα, κλείνοντας τους διαδρόμους.
Επίσης, είχαμε αγωνιστική πειθαρχία. Δυσαρεστήθηκα με κάποιους προφέσορες της
εξέδρας όταν αντικατέστησα τον Μπάρνιακ. Έπρεπε να κάνω διορθωτικές κινήσεις».

*** Σύρραξη απειλήθηκε μετά το τέλος του αγώνα. Συγκεκριμένα, ορισμένοι
οπαδοί του Παναθηναϊκού γκρέμισαν κιγκλιδώματα του σταδίου του Πύργου, ενώ
πετούσαν καπνογόνα και φωτοβολίδες. Οι δυνάμεις της Αστυνομίας δεν επενέβησαν
και ύστερα από περίπου δέκα λεπτά με σωστούς χειρισμούς, το επεισόδιο έλαβε τέλος.

ΑΠΑΡΑΔΕΚΤΗ ήταν η ενέργεια του Στράτου Αποστολάκη στο 75'. Συγκεκριμένα, σ'
εκείνο το χρονικό σημείο του αγώνα ο διαιτητής της συνάντησης, Γιανναδάκης,
απέβαλε τον μασέρ της ομάδας του Πανηλειακού, Δημήτρη Σταθά, όταν ο τελευταίος
εισέβαλε στον αγωνιστικό χώρο για να προσφέρει τις πρώτες βοήθειες στον
Νεμπεγλέρα, χωρίς την άδεια του ρέφερι. Ο Αποστολάκης πήρε το φαρμακείο της
ομάδας του Πανηλειακού και το πέταξε μακριά, με αποτέλεσμα να χυθούν στο
έδαφος όλες οι φαρμακευτικές ουσίες.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O01</CAT>
<ED>
Κωδικός άρθρου: A16036O011</ED>
<ID>
ID:134577

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O01&aa=1</URL></REF>


Article

<CATEGORY>vin10</CATEGORY>

 <H2>Μεγάλη νίκη για τον Ολυμπιακό παρά τις απουσίες </H2>
στην Ομάδα

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O01</CAT>
<ED>
Κωδικός άρθρου: A16036O015</ED>
<ID>
ID:134715

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O01&aa=5</URL></REF>


Article

<CATEGORY>vin10</CATEGORY>

 <H2>ΜΕ ΜΙΑ ΜΑΤΙΑ
</H2>
Ο Παναθηναϊκός έχασε έδαφος στο κυνήγι της κορυφής, ενώ η ΑΕΚ καλείται σήμερα
να αποκτήσει ξανά τη διαφορά των τριών βαθμών από τον Ολυμπιακό εναντίον της
Ξάνθης, στο τελευταίο ματς του πρώτου γύρου.

*** Στο ουδέτερο γήπεδο του Ναυπλίου, ο Ολυμπιακός δεν αντιμετώπισε
προβλήματα. Με δύο γκολ του Ίβιτς νίκησε 4-1 τη Βέροια και συνέχισε χωρίς
απώλειες. Βαθμούς άφησε όμως ο Παναθηναϊκός στον Πύργο (0-0) από την ομάδα
των... ισοπαλιών (πέμπτο «Χ») τον Πανηλειακό. 
*** Η ΑΕΚ χωρίς τον ηγέτη της Ντέμη Νικολαΐδη θα μονομαχήσει σήμερα
στην Ξάνθη (16.30) για να διατηρήσει τις... αποστάσεις.

*** Με γκολ του Κόβατς στο 90' ο ΠΑΟΚ λύγισε τον Αθηναϊκό, ενώ χωρίς
γκολ έληξε ο αγώνας Απόλλωνα-Ηρακλή. Σημαντική νίκη (1-0) πέτυχε η Καλαμάτα
επί του ΟΦΗ με γκολ του Αλβέρτη, ενώ το Σάββατο η Παναχαϊκή δεν αντιμετώπισε
προβλήματα με την Καβάλα (2-0). 
*** Την εκτός έδρας νίκη πέτυχε ο Εθνικός και μάλιστα με ιδιαίτερη
σημασία, αφού επικράτησε της Προοδευτικής με 3-2. Γκολ και βαθμούς (2-2)
μοιράστηκαν Πανιώνιος και Ιωνικός.

*** Στο μπάσκετ, ο Ολυμπιακός χωρίς Φασούλα και Τάρλατς ήταν ο νικητής
στο μεγάλο ντέρμπι με την ΑΕΚ. Επικράτησε στο ΣΕΦ με 73-66 και διατηρήθηκε
στην πρώτη θέση.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16036O021</ED>
<ID>
ID:134587

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O02&aa=1</URL></REF>


Article

<CATEGORY>vin10</CATEGORY>

 <H5>ΣΤΗΝ TV
</H5><H2>Από το Περθ στους καλύτερους
</H2><H2></H2>
ΤΟ ΠΑΓΚΟΣΜΙΟ Πρωτάθλημα Υγρού Στίβου από το Περθ της Αυστραλίας, δύο αγώνες
ποδοσφαίρου (Α' και Β' Εθνικής) και την εκδήλωση με τις βραβεύσεις του ΠΣΑΤ
(θα γίνει στο ΣΕΦ με παρουσιαστές τον δημοσιογράφο Παύλο Γερακάρη και την
Ολυμπιονίκη Νίκη Μπακογιάννη) περιλαμβάνει το αθλητικό μενού του σημερινού
τηλεοπτικού προγράμματος. Αναλυτικά οι αθλητικές μεταδόσεις:

12.00 (ΕΤ1): Παγκ. Πρωτ. Υγρού Στίβου, 15.00 (ΕΤ3): Καλαμαριά - Δόξα Βύρωνα
(ποδ., Β' Εθνική), 16.30 (SuperSport): Skoda Ξάνθη - ΑΕΚ (ποδ., Α' Εθνική),
19.15 (ΕΤ1): Τα αστέρια του αθλητισμού (βραβεύσεις του ΠΣΑΤ), 23.35 (ΕΤ1):
Skoda Ξάνθη - ΑΕΚ (μαγν.), 01.00 (ΕΤ3): Απόλλων - Ηρακλής (μαγν., ποδ., Α' Εθνική).

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16036O022</ED>
<ID>
ID:134638

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O02&aa=2</URL></REF>


Article

<CATEGORY>vin10</CATEGORY>

 <H5>Η ΟΣΦΥΑΛΓΙΑ ΝΙΚΗΣΕ ΤΟΝ ΝΙΚΟΛΑΪΔΗ, Η ΑΕΚ ΣΤΟΧΕΥΕΙ 11η ΝΙΚΗ
</H5><H2>Για ρεκόρ χωρίς Ντέμη
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Όλο το βάρος της επίθεσης σε έναν πρώην «Ξανθιώτη», τον Βεριντιάνο Μαρτσέλο

ΜΟΝΟΝ ΕΝΑΣ τραυματισμός ήταν ικανός να σταματήσει τον (φετινό) Ντέμη
Νικολαΐδη. Έτσι κι έγινε! Ο άσος της ΑΕΚ και «αιχμή του δόρατος» στην επίθεση
της πρωταθλήτριας χειμώνα δεν παίζει σήμερα το απόγευμα στην Ξάνθη.

Τον... νίκησε η οσφυαλγία που τον ταλαιπωρούσε σε όλη τη διάρκεια της
εβδομάδας. Και ο Νικολαΐδης έμεινε στην Αθήνα ή, για την ακρίβεια, στο
αεροδρόμιο! Πήγε, αλλά η κατάστασή του δεν επέτρεπε μεγάλη αισιοδοξία για σαφή
βελτίωση και κατά συνέπεια αποκλείστηκε της αποστολής. 
Με αυτό τον άδοξο τρόπο, λοιπόν, τελείωσε το απίστευτο σερί του Ντέμη
Νικολαΐδη, ο οποίος σκόραρε για οκτώ συνεχείς αγωνιστικές.

Τώρα μένει να δούμε αν διατηρηθεί το σερί της ΑΕΚ, δηλαδή αν πετύχει απέναντι
στην Ξάνθη την ενδέκατη στη σειρά νίκη. Αν τα καταφέρει, όχι μόνο θα έχει
«αέρα» τριών βαθμών από τον Ολυμπιακό και έξι από τον Παναθηναϊκό στη στροφή
του πρώτου γύρου, αλλά θα ισοφαρίσει το (ευρωπαϊκό) ρεκόρ του Άγιαξ με τις 11 νίκες.

ΧΩΡΙΣ ΕΠΙΘΕΣΗ...

Γίνεται αντιληπτό, ότι η ΑΕΚ κόντρα στη Skoda θα παίξει δίχως επίθεση! Και
αυτό, διότι μετά τους Κωστή - Μπατίστα, τέθηκε νοκ άουτ ο Νικολαΐδης και άρα ο
Ντουμίτρου Ντουμιτρίου θα κληθεί να βρει λύσεις εκ των ενόντων και να
πειραματιστεί σε σχήματα που έως τώρα δεν έχει καν δοκιμάσει! Θεωρείται βέβαιο
ότι αρχίζει ο Γιώργος Δώνης, ενώ ανάλογα με το ποιος θα επιλεγεί για
ενδέκατος, θα φανεί και η θέση (χαφ ή επιθετικός) του Μαρτσέλο.

Πιθανή ενδεκάδα: Ατματσίδης, Κατσαβός, Κασάπης, Κωστένογλου, Καλλιτζάκης,
Μαχαιρίδης, Σαβέβσκι, Μαρτσέλο, Γκρέταρσον, Δώνης, Μαλαδένης ή Σέμπουε. 
Εικάζεται ότι ο Ντουμιτρίου δεν θα έχει πρόβλημα να προτάξει το καλό της
ομάδας και να βάλει από την αρχή Μαλαδένη (ή Κοπιτσή;), άσχετα με τα τελευταία
γεγονότα. Μην ξεχνάμε ότι η ομοιογένεια μιας ομάδας παίζει πάντα (μεγάλο) ρόλο.

... ΚΑΙ ΚΙΠΕΡ

Πρόβλημα υπάρχει και με τον τερματοφύλακα. Ο Ατματσίδης νιώθει
μικροενοχλήσεις, ο Καραγιάννης είναι άρρωστος. Έτσι στην Ξάνθη πήγε και ο
τρίτος, ο Διονύσης Χιώτης!

*** Μεταγραφή ζήτησε ο Μιχάλης Βλάχος! Οποιαδήποτε απόφαση, πάντως, θα
ληφθεί στο αυριανό συμβούλιο, αν και ο Ντουμιτρίου δεν φαίνεται να έχει αντίρρηση.

*** Στην προχθεσινή σύσκεψη Νικολάου - Σαββίδη - Ντουμιτρίου, εκτός από
το θέμα του Μαλαδένη, τέθηκε και αυτό των αναπροσαρμογών συμβολαίων! Δηλαδή,
αναγνωρίζουν ότι «υφίσταται πρόβλημα» και έτσι το καλοκαίρι θα αλλάξουν οι
οικονομικές απολαβές ορισμένων, με προτεραιότητα στους Σαβέβσκι, Ατματσίδη,
Νικολαΐδη. Ίσως γίνει και προσπάθεια υπογραφής νέων συμβολαίων!

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16036O023</ED>
<ID>
ID:134677

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O02&aa=3</URL></REF>


Article

<CATEGORY>vin10</CATEGORY>

 <H5>ΦΡΕΝΟ ΣΤΙΣ ΠΡΟΣΔΟΚΙΕΣ ΤΟΥ ΠΑΟ ΑΠΟ ΤΟΝ ΠΑΝΗΛΕΙΑΚΟ
</H5><H5>Στην ευθεία για τον Σιμπνιέφσκι
</H5><H2>Τον σταμάτησε
</H2>
<AUTHOR>ΘΕΜΗΣ ΜΑΝΤΑΣ</AUTHOR>

ΠΥΡΓΟΣ

ΦΡΕΝΟ στις προσδοκίες του Παναθηναϊκού να διατηρηθεί κοντά στην κορυφή, και
συνεπώς μέσα στο παιχνίδι του τίτλου, έβαλε χθες ο Πανηλειακός. Η ομάδα του
Γιάννη Κυράστα κατάφερε (αγωνιζόμενη για 70 λεπτά με 10 παίκτες) να κρατήσει
ανέπαφη την εστία της και τελικά ν' αποσπάσει ισοπαλία (0-0).

Οι «πράσινοι», στο πιο κρίσιμο για τον Παναθηναϊκό παιχνίδι, απογοήτευσαν.
Τίποτα δεν λειτούργησε σωστά. Τα ατού του ΠΑΟ (Γ.Χ. Γεωργιάδης, Μιλόγιεβιτς,
Μίκλαντ) καταποντίστηκαν. Απέμεινε ο Βαζέχα να μάχεται απεγνωσμένα, αλλά
μάταια. Στο γεγονός αυτό έβαλε το... χεράκι του και ο Γιάννης Κυράστας, ο
οποίος με εξουθενωτικά μαν του μαν εγκλώβισε τα μεγάλα ονόματα του
Παναθηναϊκού και παραλίγο να πάρει τη νίκη προς το τέλος! Ο Νικοπολίδης όμως
στάθηκε στο ύψος των περιστάσεων και έσωσε τον Παναθηναϊκό από απρόσμενη ήττα.

Καθοριστική φάση. Ο Τρούπκος τετ-α-τετ με τον Νικοπολίδη, προσπαθεί να τον
ντριπλάρει και να στείλει την μπάλα στα δίχτυα. Ο γκολκίπερ του ΠΑΟ, ωστόσο,
κλέβει την μπάλα με το πόδι και σώζει την ομάδα του από σίγουρο γκολ

Το παιχνίδι δεν είχε ποιοτικά στοιχεία. Ο Παναθηναϊκός διατήρησε την
πρωτοβουλία και την υπεροχή και ο Πανηλειακός (με 10 παίκτες από το 21'
επαναλαμβάνουμε) έπαιξε κλειστά και όταν οι περιστάσεις το ευνοούσαν
επιχειρούσε αντεπιθέσεις.

Βέβαια, η τύχη στάθηκε στο πλευρό των γηπεδούχων (διπλό δοκάρι του Βαζέχα στο
69'), αλλά προς το τέλος βοήθησε και τον Παναθηναϊκό που θα μπορούσε κάλλιστα
να δεχτεί γκολ.

Με λίγα λόγια, αξίζουν πολλά μπράβο στην ομάδα του Πύργου, η οποία με
περιορισμένες δυνατότητες, για ν' ακριβολογούμε, κατάφερε να σταματήσει μια
μεγάλη ομάδα σαν τον Παναθηναϊκό. Από την άλλη πλευρά, δεν αρκεί ένα
συγκρότημα κορυφής να έχει βούληση να νικήσει. Χρειάζεται το «κάτι πάρα πάνω».
Και ο Παναθηναϊκός χθες δεν το είχε. Με παρόμοιες εμφανίσεις δεν έχει ελπίδες διάκρισης.

*** Στο 69' έγινε η φάση του αγώνα: Ο Βαζέχα εξαπέλυσε δυνατό σουτ, η
μπάλα βρήκε το εσωτερικό τής κάθετης δοκού, στη συνέχεια προσέκρουσε στο
οριζόντιο δοκάρι (!) και ακολούθως το... σωτήριο πόδι του Κολοσκόπη την έδιωξε μακριά.

*** Στο 65' φοβερό βολέ του Κόλα απέκρουσε ο Γεωργίου και προς το
τέλος έγιναν οι μεγάλες φάσεις για τον Πανηλειακό: Στο 86' ο Κυζερίδης έβγαλε
τετ-α-τετ τον Τρούπκο. Το γκολ φάνηκε σίγουρο, αλλά ο Νικοπολίδης «έκλεψε» την
μπάλα από τον παίκτη του Πανηλειακού. Στο 88' ο Λάκης προσπάθησε να σκοράρει
από κοντά, αλλά και πάλι ο Νικοπολίδης απεσόβησε τον κίνδυνο.

*** Στο 21' απεβλήθη ο Λιγνός με δεύτερη κίτρινη (κόκκινη). Την πρώτη
κίτρινη την είχε «δει» μόλις στο 14'.

*** Σχετικά καλή η διαιτησία του Γιανναδάκη, που πάντως έδειξε κάποια
ευαισθησία προς τους φιλοξενουμένους...

Η ΠΡΩΤΗ επαφή Παναθηναϊκού - Καβάλας για τον Ίγκορ Σιμπνιέφσκι έγινε προχθές
και η μεταγραφή του Πολωνού επιθετικού μπήκε στην τελική ευθεία. Οι πρόεδροι
των δύο ομάδων Γ. Βαρδινογιάννης και Γ. Καραγιάννης συζήτησαν, εκτός από το
οικονομικό και τα πιθανά ανταλλάγματα. Η Καβάλα θέλει τον Θεοφύλακτο Νικολαΐδη
και ο Παναθηναϊκός δίνει τον νεαρό Βασίλη Αποστόλου. Αναμένεται να βρεθεί λύση
και η μεταγραφή θα κλείσει εντός των ημερών.

Όσον αφορά στη μετακίνηση του Δερμιτζάκη από τον ΟΦΗ στον ΠΑΟ, τα πράγματα
ξεκαθάρισαν: ο ΟΦΗ περιμένει «σινιάλο» για να παραχωρήσει τον παίκτη. Και οι
δύο υποθέσεις θεωρούνται σχεδόν τελειωμένες.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16036O031</ED>
<ID>
ID:134592

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O03&aa=1</URL></REF>


Article

<CATEGORY>vin10</CATEGORY>

 <H2>ΣΤΗΝ ΠΑΤΡΑ
</H2><H2>Σε 10' βρήκαν τον δρόμο για τις νίκες
</H2>
<AUTHOR>ΣΤ. ΚΕΡΑΜΙΔΑΣ</AUTHOR>

ΠΑΤΡΑ. 
Του ανταποκριτή μας

Η ΠΑΝΑΧΑΪΚΗ επέστρεψε (το Σάββατο) στις νίκες και επικράτησε της Καβάλας με 2-0.

Οι γηπεδούχοι κυριάρχησαν στο πρώτο ημίχρονο, όταν πέτυχαν τα δύο γκολ και
κατάφεραν να εδραιώσουν τη νίκη τους. Σε 10 λεπτά οι παίκτες του Σταύρου
Διαμαντόπουλου βρήκαν δύο φορές τον δρόμο προς τα δίχτυα και υποχρέωσαν την
Καβάλα σε νέα ήττα. Το 1-0 πέτυχε ο Βαΐτσης στο 21' και στο 31' ο Χατζί νίκησε
τον Λογαρά με σουτ φάουλ και αφού η μπάλα βρήκε και στο σώμα του Χατζηζήση (2-0).

Στο 23' έγινε η αμφισβητούμενη φάση του αγώνα, όταν σε κεφαλιά του Νοβοχάτσκι
η μπάλα βρήκε στο αριστερό δοκάρι, πήρε κατεύνθυνση προς τα δίχτυα, αλλά ο
Λογαράς την έδιωξε με υπερένταση. Οι Πατρινοί ζήτησαν γκολ, αλλά ο ο διαιτητής
Φασόλης ασπάστηκε την άποψη του επόπτη Φωστέρη, που έδειξε να συνεχιστεί το παιχνίδι.

Η Καβάλα βγήκε στην αντεπίθεση στο δεύτερο ημίχρονο, απείλησε αλλά δεν
κατάφερε να φτάσει στο γκολ, αφού ο Αμπαδιωτάκης βρέθηκε σε καλή ημέρα.

«Είμαι ικανοποιημένος από την εμφάνισή μας, είχαμε την πλήρη υπεροχή στο πρώτο
ημίχρονο, ενώ στο δεύτερο κάναμε συντήρηση», τόνισε ο Σταύρος Διαμαντόπουλος
και πρόσθεσε: «Ο απολογισμός των 19 βαθμών στον πρώτο γύρο είναι καλός, στον
δεύτερο θα πάμε καλύτερα, αφού θα παίξουμε χωρίς άγχος».

Ο υπηρεσιακός προπονητής της Καβάλας, Στέλιος Κατρακυλάκης, δήλωσε:
«Αδρανήσαμε στο ξεκίνημα του αγώνα και η Παναχαϊκή στάθηκε τυχερή και πέτυχε
δύο γκολ. Στο δεύτερο μέρος παίξαμε καλύτερα και θα μπορούσαμε να πάρουμε τον
βαθμό της ισοπαλίας».

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16036O032</ED>
<ID>
ID:134642

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O03&aa=2</URL></REF>


Article

<CATEGORY>vin10</CATEGORY>

 <H2>Μάζεψε βαθμούς και ηθικό
</H2>
<AUTHOR>ΜΑΤΙΝΑ ΗΡΕΙΩΤΟΥ</AUTHOR>

ΚΑΛΑΜΑΤΑ.

ΝΙΚΗ - οξυγόνο για την Καλαμάτα! Το 1-0 επί του ΟΦΗ όχι μόνο δίνει τρεις
«χρυσούς» βαθμούς, αλλά κυρίως γεμίζει με ηθικό την ομάδα του Μπάμπη Τεννέ εν
όψει της δύσκολης συνέχειας του πρωταθλήματος.

Το τέλος του πρώτου γύρου, λοιπόν, βρίσκει την Καλαμάτα με ελπίδες παραμονής.
Το σύνολο που εμφανίστηκε χθες άρεσε ιδιαίτερα στους μετά καιρό αρκετούς
θεατές που βρέθηκαν στο γήπεδο του Μεσσηνιακού, έγιναν ευκαιρίες και η νίκη
ήρθε απόλυτα δίκαια. Αν μάλιστα οι γηπεδούχοι πρόσεχαν, τότε θα είχαμε
ευρύτατο σκορ και καθόλου άγχος στο φινάλε!

Ο ΟΦΗ περιορίστηκε σε ρόλο δεύτερο. Καμιά ευκαιρία στο παιχνίδι και αυτό μόνο
κολακευτικό δεν είναι για την ομάδα του Ευγένιου Γκέραρντ. Πάντως, ο Ολλανδός
έδειξε υψηλό βαθμό ευπρέπειας, όταν στο 55' άλλαξε τον Μαρινάκη, ο οποίος λίγο
νωρίτερα με συνεχή νεύματα και κινήσεις έδειχνε να μην πιστεύει τον σοβαρό
τραυματισμό του Αλβέρτη. Κι όμως, ο άσος της Καλαμάτας, σκόρερ και κορυφαίος
του γηπέδου έως το 52', έπαθε διάσειση έπειτα από σουτ του Δερμιτζάκη και
διακομίστηκε στο νοσοκομείο. «Αυτά μένουν μεταξύ μας», περιορίστηκε να πει ο
Γκέραρντ, όταν ρωτήθηκε για το περιστατικό. Ο τραυματισμός του Αλβέρτη ήταν το
γεγονός του ματς, μαζί φυσικά με τη δυναμική επάνοδο του κόσμου της Καλαμάτας
που πιστεύει σε «ένα καλύτερο αύριο».

Να σημειώσουμε φυσικά και την πολύ καλή πρώτη παρουσία των νεοφερμένων στη
Μεσσηνία, Τρούπκου και Μπούλεν.

Το γκολ της νίκης (1-0), πέτυχε στο 9' ο Αλβέρτης ­ ο μέσος εκμεταλλεύτηκε
σέντρα του Τρούπκου και ασθενή απόκρουση των αμυντικών του ΟΦΗ. Μετά το γκολ,
η Καλαμάτα αύξησε την πίεση στην εστία του θετικού Χανιωτάκη, αλλά γκολ άλλο
δεν είχαμε. Καλύτερη στιγμή η κεφαλιά του Μικέ που σταμάτησε στο δοκάρι (23').

«Η νίκη μας ήταν δίκαιη, η Καλαμάτα είναι καλή ομάδα, διαθέτει παίκτες και
κόσμο, ενώ η διοίκησή της έχει συνέπεια. Τώρα βλέπουμε φως στο τούνελ και
διατηρούμε ελπίδες παραμονής», δήλωσε στο τέλος εμφανώς ικανοποιημένος ο
Μπάμπης Τεννές.

Στον αντίποδα, ο Ευγένιος Γκέραρντ τόνισε: «Στο δεύτερο ημίχρονο παίξαμε καλά
και είχαμε ζωντάνια ως ομάδα. Δυστυχώς είμαι υποχρεωμένος να κάνω συνεχείς
αλλαγές και ο ΟΦΗ δεν βρίσκει τον ρυθμό του. Όσο για τον Δερμιτζάκη, αυτό που
ξέρω είναι ότι παίζει στον ΟΦΗ».

Με λίγα λάθη η διαιτησία του Παπουτσέλη.

***Στο γήπεδο του Μεσσηνιακού υπήρχαν και πανό σε βάρος του Στέλιου
Σφακιανάκη. Κι αυτό, διότι οι οπαδοί της Καλαμάτας θεωρούν ότι ο πρόεδρος της
ΕΠΑΕ και η διοργανώτρια αρχή του πρωταθλήματος ουσιαστικά την Καλαμάτα
τιμώρησαν στέλνοντάς την να παίζει με τους τιμωρημένους Ιωνικό και
Παναθηναϊκό, σε Λιβαδειά και Τρίκαλα αντίστοιχα.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16036O033</ED>
<ID>
ID:134680

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O03&aa=3</URL></REF>


Article

<CATEGORY>vin10</CATEGORY>

 <H5>ΓΗΠΕΔΟ ΞΑΝΘΗΣ
</H5><H5>Ισοφάριση ρεκόρ από τον ΠΑΟΚ
</H5><H5>Πρώτη νίκη της Καλαμάτας
</H5><H5>Η ΚΑΛΥΤΕΡΗ ΕΝΔΕΚΑΔΑ
</H5><H2>ΤΟ ΠΑΝΟΡΑΜΑ ΤΗΣ Α' ΕΘΝΙΚΗΣ </H2>
<H3>&#009SKODA ΞΑΝΘΗ&#009ΑΕΚ
</H3>
Ο αγώνας Skoda Ξάνθης - ΑΕΚ θα διεξαχθεί σήμερα στις 16.30 και θα μεταδοθεί
απευθείας από το Supersport

Το γκολ της νίκης του ΠΑΟΚ επί του Αθηναϊκού πέτυχε ο Κόβατς στο ντεμπούτο του
με τη φανέλα της ομάδας της Θεσσαλονίκης. Στο στιγμιότυπο ο Ούγγρος παίκτης
μονομαχεί με τον Θεοδωρόπουλο

Ο ΠΑΟΚ με τη χθεσινή του νίκη ισοφάρισε την επίδοση των οχτώ σερί νικών που
είχε απ' το πρωτάθλημα 1972-73! Όμως η χθεσινή νίκη, που σημειώθηκε πάνω στη
λήξη, είχε ακόμη δύο χαρακτηριστικά. Κατ' αρχάς σκόραρε ο νεοαποκτηθείς Κόβατς
στο ντεμπούτο του και, το πιο σπουδαίο, ότι σε 8 αγώνες που φιλοξένησε τον
Αθηναϊκό τον νικούσε πάντα, δεχθείς μόνον ένα γκολ!

*** Ναι μεν ο Ολυμπιακός σημειώνει μόνο νίκες επί της Βέροιας στην έδρα
του, αλλά είχε να δεχθεί γκολ απ' αυτήν εκεί απ' τις 19.1.1971 (Αλεξανδρίδης).

*** Ο διαιτητής της συνάντησης Παπαπέτρου είχε να διαιτητεύσει αγώνα
του Ολυμπιακού στο πρωτάθλημα 21 αγωνιστικές (7.1.1996 Εδεσσαϊκός - Ολυμπιακός
2-5), ενώ αγώνες της Βέροιας 15 αγωνιστικές (20.10.1996 Βέροια - Παναχαϊκή 4-0).

*** Πρώτη συνάντηση Α' Εθνικής στο γήπεδο Ναυπλίου!

*** Εκπληκτικό. Πέμπτη συνεχής ισοπαλία που φέρνει ο Πανηλειακός!

*** Ο Ιωνικός συμπλήρωσε τέσσερις συνεχείς αγωνιστικές χωρίς νίκη ­
τρίτη συνεχής ισοπαλία!

*** Πανιώνιος και Ιωνικός σκοράρουν πάντα στη Ν. Σμύρνη!

<H3>17η ΑΓΩΝΙΣΤΙΚΗ
</H3>
Η ΚΑΛΑΜΑΤΑ νίκησε για πρώτη φορά στην ιστορία της στην Α' Εθνική τον ΟΦΗ. Η
ομάδα της Κρήτης για πρώτη φορά δεν παραβίασε την εστία της μεσσηνιακής ομάδας
στην Καλαμάτα! Ο διαιτητής της συνάντησης αυτής Παπουτσέλης «σφύριξε» για
πρώτη φορά εφέτος παιχνίδι Α' Εθνικής.

*** Έλειπε ένα «Χ» στον Πύργο στα ματς Πανηλειακού και Παναθηναϊκού και
ήλθε κι αυτό! Ο Παναθηναϊκός, μετά 4 επιτυχή αποτελέσματα, σκόνταψε στην
πελοποννησιακή πόλη. Έτσι ο Πανηλειακός, όταν παίζει με λιγότερους από 11
παίκτες, λόγω αποβολής, τότε οι «κόκκινοι» της Ηλείας δεν χάνουν στην έδρά
τους από τον Παναθηναϊκό.

22 ΠΛΕΙΩΤΑΣ (Αθηναϊκού)

8 ΛΑΚΗΣ (Πανηλειακού)

10 ΧΑΤΖΙ (Παναχαϊκής)

8 ΓΚΟΥΜΑΣ (ΠΑΟ)

4 ΙΩΑΝΝΟΥ (Απόλλωνα)

26 ΚΑΡΑΣΑΒΒΙΔΗΣ (Πανιωνίου)

7 ΠΙΣ (Καβάλας)

8 ΠΕΤΚΟΦΣΚΙ (Εθνικού)

21 ΑΛΒΕΡΤΗΣ (Καλαμάτας)

11 ΜΑΡΑΓΚΟΣ (ΠΑΟΚ)

11 ΤΖΟΡΤΖΕΒΙΤΣ (Ολυμπιακού)


<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16036O041</ED>
<ID>
ID:134593

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O04&aa=1</URL></REF>


Article

<CATEGORY>vin10</CATEGORY>

 <H2>Ο Ίβιτς στην πρώτη θέση του πίνακα των σκόρερ
</H2>
<AUTHOR>ΓΙΩΡΓΟΣ ΙΣΑΑΚΙΔΗΣ</AUTHOR>

Ο ΙΛΙΑ ΙΒΙΤΣ, που γεννήθηκε στις 17.2.1971 και ήλθε στον Ολυμπιακό από τον
Ερυθρό Αστέρα, χθες πέτυχε ένα ατομικό ρεκόρ, αφού με τα δύο γκολ που σημείωσε
πέρασε στην πρώτη θέση των σκόρερ, αλλά το σπουδαιότερο ήταν ότι ξεπέρασε το
ατομικό του ρεκόρ στον Ολυμπιακό, που ήταν 13 τέρματα σε μια περίοδο. Τώρα
υπολείπεται κατά ένα γκολ για να πιάσει το ρεκόρ που έχει στη σερβική ομάδα
και είναι 16 σε μια περίοδο.

Παραθέτουμε τα στατιστικά τού ποδοσφαιριστή:

Στον Ερυθρό Αστέρα: 1991-92: 7 αγώνες (σε 5 αλλαγή) - 7 γκολ, 1992-93: 21
αγώνες (σε 2 αλλαγή), 1993-94: 27 αγώνες (χωρίς αλλαγή) - 16 γκολ - ατομικό ρεκόρ.

Στον Ολυμπιακό: 1994-95: 26 αγώνες (10 γκολ), 1995-96 26 αγώνες (13 -
προηγούμενο ρεκόρ), 1996-97: 13 αγώνες (7), 1997-98: 17 αγώνες (15 - ατομικό
ρεκόρ στον Ολυμπιακό).

Να τα συγκεντρωτικά του στατιστικά στο ελληνικό πρωτάθλημα (αγώνες 82, 45
τέρματα - 11 κεφαλιές - 3 φάουλ - 10 πέναλτι και 21 σουτ). Στις τρεις
προηγούμενες περιόδους δε, έχανε από ένα πέναλτι τη χρονιά: 4.12.1994 με
Ηρακλή, 24.2.1996 με Παναχαϊκή 1-1 (εκτός έδρας) και 24.11.1996 με Άρη 4-0.


<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16036O042</ED>
<ID>
ID:134643

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O04&aa=2</URL></REF>


Article

<CATEGORY>vin10</CATEGORY>

 <H2>ΠΡΟ - ΠΟ </H2>
<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16036O043</ED>
<ID>
ID:134681

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O04&aa=3</URL></REF>


Article

<CATEGORY>vin10</CATEGORY>

 <H5>Ένας τυχερός κερδίζει 428 εκατ.!
</H5><H2>Τζόκερ
</H2>
ΕΝΑΣ τυχερός με 5+1 επιτυχίες βρέθηκε στον χθεσινό διαγωνισμό (11/1) του
ΤΖΟΚΕΡ, ο οποίος κερδίζει 428.803.605 δρχ. Τζακ-ποτ έγινε στη δεύτερη
κατηγορία, αφού ουδείς βρέθηκε με 5 επιτυχίες. Στις υπόλοιπες κατηγορίες τα
κέρδη είναι: 58 με 4+1 επιτυχίες θα πάρουν από 598.495 δρχ., 770 με 4 επιτ. θα
εισπράξουν από 17.265 δρχ., 2.675 με 3+1 επιτ. θα πάρουν από 10.073 δρχ.,
44.773 με 3 επιτ. θα μοιραστούν από 565 δρχ., 34.716 με 2+1 επιτ. θα
εισπράξουν από 485 δρχ. και 131.829 με 1+1 επιτυχίες θα πάρουν από 260 δρχ.

Τα πέντε τυχερά νούμερα είναι: 43, 38, 14, 19, 23, ενώ ο αριθμός του ΤΖΟΚΕΡ
είναι το 19.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16036O051</ED>
<ID>
ID:134594

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O05&aa=1</URL></REF>


Article

<CATEGORY>vin10</CATEGORY>

 <H2>ΠΡΟ - ΠΟγκόλ
</H2>
Στο ΠΡΟ-ΠΟγκόλ κερδίζουν οι αριθμοί: 23, 3, 7, 11, 21, 5, 24, 29.

Τζακ-ποτ σημειώθηκε στην πρώτη κατηγορία, αφού ουδείς βρέθηκε με 8 επιτυχίες.

Οι 82 με 7 επιτυχίες θα εισπράξουν από 168.320 δρχ. και οι 4.282 με 6
επιτυχίες από 2.635 δρχ.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16036O052</ED>
<ID>
ID:134644

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O05&aa=2</URL></REF>


Article

<CATEGORY>vin10</CATEGORY>

 <H5>ΓΗΠΕΔΟ ΚΑΛΑΜΑΡΙΑΣ
</H5><H2>Β' ΈΘΝΙΚΗ </H2>
<H3>&#009ΚΑΛΑΜΑΡΙΑ&#009ΔΟΞΑ ΒΥΡ.
</H3>
Το παιχνίδι θα γίνει απόψε στις 8 μ.μ. (ΕΤ3)

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16036O061</ED>
<ID>
ID:134595

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O06&aa=1</URL></REF>


Article

<CATEGORY>vin10</CATEGORY>

 <H5>ΝΙΚΗΣΕ 1-0 ΣΤΗΝ ΚΑΡΔΙΤΣΑ - ΗΤΤΑ ΤΟΥ ΠΑΝΕΛΕΥΣΙΝΙΑΚΟΥ ΣΤΟΝ ΒΟΛΟ
</H5><H2>Πήρε κεφάλι ο Άρης
</H2>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

Γούσης και Αναστασίου σε διεκδίκηση της μπάλας, στο χθεσινό ματς Εθνικού Αστ.
- Παναργειακού 3-2

ΑΝΑΚΑΤΑΤΑΞΕΙΣ στο βαθμολογικό πίνακα της Β' Εθνικής καθώς ο Άρης πέρασε για
πρώτη φορά μόνος πρώτος, μετά την εκτός έδρας νίκη του επί της Καρδίτσας,
εκμεταλλευόμενος την ήττα της Ελευσίνας στον Βόλο από τη Νίκη. Πολύτιμες νίκες
πέτυχαν ο Παναιτωλικός επί των Τρικάλων, ο Πανσερραϊκός επί της Λάρισας και ο
Εθνικός Αστέρας επί του Παναργειακού, δίνοντας ακόμα μεγαλύτερο ενδιαφέρον στο
«μαραθώνιο» της Β' Εθνικής. Ακόμα οι γηπεδούχοι Καλλιθέα, Εδεσσαϊκός και Δόξα
Δρ. επικράτησαν εύκολα των αντιπάλων τους, Λεβαδειακού, Καστοριάς και Λύκων,
αντίστοιχα. Απόψε (8 μ.μ.) θα γίνει το ματς Καλαμαριά - Δόξα Βύρ.

ΚΑΡΔΙΤΣΑ - ΑΡΗΣ 0-1

Ανώτερος ο Αρης νίκησε εκτός έδρας 1-0 την Καρδίτσα και πέρασε μόνος στην
κορυφή της βαθμολογίας του πρωταθλήματος. Οι φιλοξενούμενοι επέβαλαν το ρυθμό
που ήθελαν και πίεσαν από την αρχή τους αντιπάλους τους, που προσπάθησαν να
διαφυλάξουν την εστία τους, κάτι που πέτυχαν μόνο στο πρώτο ημίχρονο. Πάντως
το παιχνίδι είχε πολλή δύναμη και πάθος, ιδιαίτερα από τον Άρη, που οι παίκτες
του δέχτηκαν αρκετές κίτρινες κάρτες.

ΝΙΚΗ Β. - ΕΛΕΥΣΙΝΑ 1-0

Παιχνίδι-διαφήμιση ανάμεσα στη Νίκη Βόλου και την Ελευσίνα, όπου οι γηπεδούχοι
με περισσότερη δύναμη και πάθος πήραν πολύτιμη νίκη με 1-0. Το μοναδικό γκολ
επιτεύχθηκε από τα.. αποδυτήρια, μόλις στο 1' του αγώνα με ωραία κεφαλιά του
Κόφφα. Η Ελευσίνα προσπάθησε να αντιδράσει και στο 68' είχε δοκάρι με τον
Αρμύλαγο. Στο 41' παρ' ολίγο να υπάρξει σύρραξη, όταν ο διαιτητής αρνήθηκε
εμφανέστατο πέναλτι σε χέρι του Ντρέλια.

ΠΑΝΑΙΤΩΛΙΚΟΣ - ΤΡΙΚΑΛΑ 1-0

Τρία λεπτά πριν από τη λήξη του αγώνα, ο Παναιτωλικός κατάφερε να κάμψει την
αντίσταση των Τρικάλων και να πάρει πολύτιμη νίκη με 1-0. Το μοναδικό γκολ
πέτυχε ο Σέγγος με ανάποδο ψαλίδι. Οι γηπεδούχοι διατήρησαν την πρωτοβουλία
των κινήσεων ενώ οι φιλοξενούμενοι ήταν πολύ επικίνδυνοι στις αντεπιθέσεις
τους, ειδικότερα στο πρώτο ημίχρονο, όπου έχασαν σπουδαίες ευκαιρίες.

ΠΑΝΣΕΡΡΑΪΚΟΣ - ΛΑΡΙΣΑ 1-0

Παρά την πολύ κακή εμφάνισή του, ο Πανσερραϊκός νίκησε 1-0 τη Λάρισα και
πλησίασε τους πρωτοπόρους του πρωταθλήματος. Οι γηπεδούχοι δεν ικανοποίησαν με
την απόδοσή τους, σε αντίθεση με τη Λάρισα που διατήρησε την πρωτοβουλία των
κινήσεων, αλλά οι παίκτες της δεν μπορούσαν να ολοκληρώσουν τις προσπάθειές τους.

ΕΘΝΙΚΟΣ ΑΣΤ. - ΠΑΝΑΡΓΕΙΑΚΟΣ 3-2

Έστω και δύσκολα, ο Εθνικός Αστέρας νίκησε 3-2 τον Παναργειακό και εξακολουθεί
να διατηρεί τις φιλοδοξίες του για άνοδο στην Α' Εθνική. Οι γηπεδούχοι είχαν
την εδαφική υπεροχή, όμως ήταν αισθητή η απουσία του Γιακόβλεβιτς. Ο
Παναργειακός, παρά τα προβλήματα που αντιμετωπίζει, προσπάθησε για το καλύτερο αποτέλεσμα.

ΔΟΞΑ ΔΡ. - ΛΥΚΟΙ 2-0

Πολύτιμη νίκη πήρε στην έδρα της η Δόξα Δρ. με 2-0 επί των Λύκων, στην
προσπάθειά της να ανακάμψει και να προσπαθήσει για τη σωτηρία της. Στο πρώτο
ημίχρονο και οι δύο ομάδες είχαν ευκαιρίες, ενώ στην επανάληψη οι γηπεδούχοι
περισσότερο αποφασιστικοί ανέλαβαν την πρωτοβουλία των κινήσεων και έφτασαν
δίκαια στην τελική επικράτηση.

ΚΑΛΛΙΘΕΑ - ΛΕΒΑΔΕΙΑΚΟΣ 4-0

Τεράστια η διαφορά μεταξύ των δύο ομάδων και δίκαιη επικράτηση της Καλλιθέας
με 4-0 επί του Λεβαδειακού. Μεγάλος πρωταγωνιστής για τους γηπεδούχους ο
Θόδωρος Παπαδημητρίου που πέτυχε τρία γκολ. Ο Λεβαδειακός με πολλά αγωνιστικά
προβλήματα δεν απείλησε την Καλλιθέα.

ΕΔΕΣΣΑΪΚΟΣ - ΚΑΣΤΟΡΙΑ 3-0

Εύκολο απόγευμα πέρασε ο Εδεσσαϊκός, καθώς δεν συνάντησε ιδιαίτερη αντίσταση
από την Καστοριά. Οι γηπεδούχοι με ηγέτη και σκόρερ τον Μαρτσέλο, που πέτυχε
δύο από τα τρία γκολ της ομάδας του, επέβαλαν το ρυθμό που ήθελαν
δημιουργώντας πολλές ευκαιρίες για γκολ.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16036O071</ED>
<ID>
ID:134596

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O07&aa=1</URL></REF>


Article

<CATEGORY>vin10</CATEGORY>

 <H2>6 ομάδες αναδείχτηκαν πρωταθλήτριες χειμώνα στην Δ' Εθνική
</H2>
ΟΙ Αχαρναϊκός, Αγερσανί Νάξου, Αχαϊκή, Ηρακλής Σοφάδων, Κρύα Βρύση και Άγιος
Αθανάσιος είναι οι έξι ομάδες που αναδείχτηκαν χθες πρωταθλήτριες χειμώνα,
μετά το τέλος του πρώτου γύρου (17η αγωνιστική) στο πρωτάθλημα της Δ' Εθνικής.

Οι Αχαρναϊκός (5-0 τη Χίο) και Ατρόμητος (2-1 το Χαϊδάρι) συνεχίζουν το
«κυνήγι» της πρώτης θέσης στον 1ο όμιλο. Το Αγερσανί Νάξου νίκησε με 3-0 τον
Ασπρόπυργο στο ντέρμπι του 2ου ομίλου, ενώ η Πάτρα (0-0 με τον Πέλοπα Κ.)
πλησίασε σε απόσταση αναπνοής την πρωτοπόρο του 3ου ομίλου Αχαϊκή (0-1 με τον Ευρώτα).

Τρείς ομάδες ισοβαθμούν στην κορυφή του 4ου ομίλου: Ηρακλής Σοφάδων (1-0 τη
Λαμία), Τηλυκράτης (4-0 τον Όλυμπο Κέρκυρας) και Καρδίτσα (0-0 με τον Αγίο Ματθαίο).

Ο αγώνας Μελιτέα - Κολινδρού διεκόπη ενώ το σκορ ήταν 1-2, λόγω της επίθεσης
που δέχτηκε ο βοηθός διαιτητή από φίλαθλο των γηπεδούχων.

Τα αποτελέσματα της 17ης αγωνιστικής και οι βαθμολογίες των ομίλων:

1ος όμιλος: Αήττητος Σπ. - Κως 3-0, Ατρόμητος Αθ. - Χαϊδάρι 2-1,
Φωστήρας - Ηλυσιακός 2-1, Πολυκράτης - Άρης Αρχ. 2-0, Άρης Πετρ. - Καρλόβασι
5-0, Χίος - Αχαρναϊκός 0-5, Αγ. Παρασκευή - Ολυμπακός Λ. 2-1, Λήμνος -
Ακράτητος 0-1

Ρεπό: Καλυμνιακός.

Η ΒΑΘΜΟΛΟΓΙΑ: Αχαρναϊκός 41, Ατρόμητος Αθ. 40, Φωστήρας 35, Χαϊδάρι 32,
Άρης Πετρ. 32, Ακράτητος 31, Αγ. Παρασκευή 26, Αήττητος Σπ. 25, Ολυμπιακός Λ.
23, Ηλυσιακός 20, Πολυκράτης 19, Κως 18, Άρης Αρχ. 14, Καλυμνιακός 13, Χίος 9,
Καρλόβασι 4, Λήμνος 3.

2ος όμιλος: Μοσχάτο - Πύργος Κ.Χ. 2-0, Αγερσανί Ν. - Ασπρόπυργος 3-0,
Κεχαγιάς - Αστέρας Περ. 0-2, Χαλκίδα - Κισσαμικός 5-0, Ηρόδοτος - Επαμεινώνδας
Λ. 1-2, Χαλκηδόνα - Ατσαλένιος 3-3, Χανιά - Απόλλων Ερ. 5-0, Σύρος - Αστέρας
Ιτ. 1-0, Ολυμπιακός Λ. - Μανδραϊκός 1-1.

Η ΒΑΘΜΟΛΟΓΙΑ: Αγερσανί Ν. 40, Σύρος 37, Ασπρόπυργος 34, Ατσαλένιος 32,
Χαλκίδα 32, Χανιά 29, Αστέρας Ιτ. 27, Μανδραϊκός 27, Ολυμπιακός Λ. 25, Απόλλων
Ερ. 24, Χαλκηδόνα 23, Επαμεινώνδας Λ. 23, Αστέρας Περ. 21, Μοσχάτο 18,
Ηρόδοτος 15, Πύργος Κ.Χ. 11, Κισσαμικός 9, Κεχαγιάς 0.

* Ο Ηρόδοτος έχει δύο μηδενισμούς και -2 βαθμούς.

3ος όμιλος: Λεωνίδιο - Παλληξουριακός 3-1, Εθνικός Π. - Τέλλος Άγρας
3-2, Πέλοπας Κ. - Πάτρα 0-0, Οδυσσέας Ν. - Αστέρας Βλαχ. 1-0, Αστέρας Αμ. -
Απόλλων Καλ. 1-1, Μυστράς - Αίας Γαστ. 3-1, Ευρώτας Ελ. - Αχαϊκή 1-0,
Ελαιόφυτο - Ζάκυνθος 1-2, Ατρόμητος Παν. - Αχιλλέας Π. 4-1.

Η ΒΑΘΜΟΛΟΓΙΑ: Αχαϊκή 38, Πάτρα 37, Ευρώτας Ελ. 34, Ζάκυνθος 34, Πέλοπας
Κ. 32, Απόλλων Καλ. 29, Αστέρας Αμαλ. 27, Αστέρας Βλαχ. 25, Ελαιόφυτο 24,
Ατρόμητος Παν. 24, Λεωνίδιο 24, Οδυσσέας Ν. 22, Αχιλλέας Π. 19, Παλληξουριακός
18, Τέλλος Αγρ. 16, Μυστράς 14, Εθνικός Πατρ. 13, Αίας Γαστ. 1.

4ος όμιλος: Βελούχι - Μετέωρα 1-0, Ρήγας Φερ. - Θεσπρωτός 2-0, Αχιλλέας
Φ. - Ατρόμητος Παλ. 1-0, Καρδίτσα - Άγ. Ματθαίος 0-0, Ολυμπιακός Ανθ. -
Σκουφάς Κ. 5-1, Ηρακλής Σοφ. - Λαμία 1-0, Όλυμπος Κ. - Τηλυκράτης 0-4, Σκιάθος
- Ηρακλής Καρδ. 0-0, Αστέρας Παρ. - Ολυμπιακός Παν. 0-2.

Η ΒΑΘΜΟΛΟΓΙΑ: Ηρακλής Σοφ. 33, Τηλυκράτης 33, Καρδίτσα 33, Λαμία 30,
Θεσπρωτός 28, Αχιλλέας Φαρσ. 27, Άγ. Ματθαίος 25, Ολυμπιακός Π. 25, Βελούχι
24, Ρήγας Φερ. 23, Ολυμπιακός Ανθ. 22, Σκιάθος 21, Μετέωρα 20, Ατρόμητος Παλ.
20, Όλυμπος Κερκ. 18, Ηρακλής Καρδ. 16, Σκουφάς Κομπ. 11, Αστέρας Παρ. 8.

5ος όμιλος: Γράμμος Μαυρ. - Ηρακλής Λαρ. 2-2, Φίλιππος Μελ. -
Καμπανιακός 0-2, Καμβουνιακός - Αλμωπός Αρ. 1-1, Δράση Τσ. - Άρης Παλαιφ. 3-3,
Απόλλων Κρ. Βρ. - Εθνικός Κατ. 4-1, Ηρακλής Πτολ. - Ηρακλής Χ. 0-3, Μελιτέας
Μελ. - Κολινδρός διεκόπη, Γιαννιτσά - Γρεβενά 2-0, Ποσειδώνας Ν.Π. - Κουφάλια 4-0.

Η ΒΑΘΜΟΛΟΓΙΑ: Απόλλων Κρ. Βρ. 43, Ηρακλής Χ. 37, Ηρακλής Λαρ. 32,
Εθνικός Κατ. 31, Ποσειδώνας Ν.Π. 30, Πτολεμαΐδα 29, Κουφάλια 29, Άρης Παλαιφ.
26, Γιαννιτσά 23, Γράμμος Μαυρ. 22, Γρεβενά 21, Αλμωπός Αρ. 21, Καμβουνιακός
21, Καμπανιακός 21, Δράση Τσ. 12, Φίλιππος Μελ. 9, Μελιτέας Μελ. 8, Κολινδρός 6.

6ος όμιλος: Κορδελιό - Νέο Πετρίτσι 2-1, Απόλλων Μαυρ. - Νέα Αμισός
0-1, Μουδανιά - Σαμοθράκη 2-1, Νιγρίτα - Νεάπολη 0-3, Πόντιοι Ροδ. - Λαγκαδάς
4-0, Άγ. Αθανάσιος - Πανθρακικός 3-1, Άρης Παλ. - Νέστος Χρυσ. 0-2, Νέα
Πέραμος - Κιλκισιακός 0-1, Πανδραμαϊκός - Ορφέας Ξ. 0-0.

Η ΒΑΘΜΟΛΟΓΙΑ: Άγ. Αθανάσιος 42, Κιλκισιακός 41, Νεάπολη 35, Πόντιοι
Ροδ. 34, Κορδελιό 34, Πανδραμαϊκός 30, Πανθρακικός 29, Νέο Πετρίτσι 24,
Μουδανιά 24, Άρης Παλαιοχ. 23, Σαμοθράκη 22, Ορφέας Ξ. 21, Νέα Αμισός 21,
Νέστος Χρ. 20, Νέα Πέραμος 14, Απόλλων Μ. 7, Λαγκαδάς 5, Νιγρίτα 4.

*** Η Νιγρίτα έχει δύο μηδενισμούς και -2 βαθμούς.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16036O072</ED>
<ID>
ID:134645

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O07&aa=2</URL></REF>


Article

<CATEGORY>vin10</CATEGORY>

 <H2>Σάλος με τα αναβολικά στην πρώην Ανατ. Γερμανία
</H2>
ΠΕΡΙΣΣΟΤΕΡΟΙ από 10.000 αθλητές και αθλήτριες στην πρώην Ανατολική Γερμανία
έκαναν χρήση αναβολικών στο πλαίσιο της συστηματικής χορήγησης στεροειδών από
την κυβέρνηση, σύμφωνα με τα αποτέλεσμα έρευνας η οποία δημοσιεύεται από το
γερμανικό περιοδικό «Σπίγκελ».

Την έρευνα πραγματοποίησε ο Γερμανός ιστορικός Γκίζελχερ Σπίτσλερ, ο οποίος
κατάφερε να βρει πρόσβαση σε αρχεία που περιείχαν λίστες αθλητών, προπονητών
και ιατρών που ήταν αναμεμειγμένοι στο σχετικό πρόγραμμα.

Τα έγγραφα που εξέτασε ο Σπίτσλερ και για τα οποία επικρατούσε μέχρι πρόσφατα
η άποψη ότι είχαν καταστραφεί, αναφέρουν ακόμη και τη δοσολογία των αναβολικών
ουσιών που έπαιρνε κάθε αθλητής ή αθλήτρια.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16036O082</ED>
<ID>
ID:134646

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O08&aa=2</URL></REF>


Article

<CATEGORY>vin10</CATEGORY>

 <H2>ΑΓΓΛΙΑ
</H2><H2>Στον βυθό η Τότεναμ
</H2>
ΚΡΙΣΙΜΕΣ ώρες ζει μία από τις ιστορικότερες ομάδες της Αγγλίας, η Τότεναμ. Τα
«σπιρούνια» γνώρισαν και πάλι την ήττα (2-0 από τη Μάντσεστερ), με αποτέλεσμα
να βυθιστούν στην προτελευταία θέση του βαθμολογικού πίνακα.

Ντεμπούτο με την Τότεναμ έκανε και ο νεοαποκτηθείς Ιταλός άσος Νίκολα Μπέρτι,
ο οποίος ­ όπως δείχνει το αποτέλεσμα ­ δεν κατάφερε να πετύχει και πολλά
πράγματα. Ο Γιούργκεν Κλίνζμαν, και πάλι μακριά από τον καλό εαυτό του,
αποποιήθηκε γρήγορα τον ρόλο του «σωτήρα».

Η Τότεναμ, παρά την ενίσχυσή της, θεωρείται από τα φαβορί, για να υποβιβαστεί.
Τελευταία φορά τα «σπιρούνια» είχαν αγωνιστεί στη β' κατηγορία την περίοδο 1977-'78.

Κατά τ' άλλα, η Μάντσεστερ Γιουνάιτεντ συνεχίζει να δικαιώνει τους
μπουκμέικερς, που την θεωρούν πρώτο φαβορί για την κατάκτηση του τίτλου της
πρωταθλήτριας (μετά μάλιστα την ήττα της Μπλάκμπερν από την Ντέρμπι με 3-1),
του Κυπέλλου και του Τσάμπιονς Λιγκ.

Ωστόσο, ο κίνδυνος για τους «μπέμπηδες» έρχεται από τη δύση και συγκεκριμένα
από το Λίβερπουλ, όπου η ομώνυμη ομάδα πέτυχε την πέμπτη συνεχόμενη νίκη της
(2-0 τη Γουίμπλεντον) και είναι έτοιμη να εκμεταλλευθεί στραβοπάτημα των πρωτοπόρων.

Τέταρτη συνεχόμενη ήττα υπέστη η Νιούκαστλ, αυτήν τη φορά από τη Σέφιλντ
Γουένζντεϊ (2-1), ενώ η Άρσεναλ παρέμεινε για πέμπτο αγώνα αήττητη, νικώντας
τη Λιντς 2-1.

Αναλυτικά τα αποτελέσματα: Άρσεναλ - Λιντς 2-1 (Όβερμαρς 60', 72' -
Χάσελμπαϊνκ 69'). Άστον Βίλα - Λέστερ 1-1 (Γιοακίμ 87' - Πάρκερ 53' με
πέναλτι). Μπόλτον - Σάουθαμπτον 0-0. Τσέλσι - Κόβεντρι 3-1 (Νίκολς 65', 70',
Ντι Ματέο 78' - Τέλφερ 30'). Κρίσταλ Πάλας - Έβερτον 1-3 (Ντάιερ 17' με
πέναλτι - Μπάρμπι 3', Φέργκιουσον 12', Μαντάρ 34'). Λίβερπουλ - Γουίμπλεντον
2-0 (Ρέντναπ 71', 84'). Μάντσεστερ Γιουνάιτεντ - Τότεναμ 2-0 (Γκιγκς 44',
67'). Σέφιλντ Γουένζντεϊ - Νιούκαστλ 2-1 (Ντι Κάνιο 1', Νιούσαμ 51' - Τόμασον
20'). Γουέστ Χαμ - Μπάρνσλεϊ 6-0 (Λάμπαρντ 5', Άμπου 31', 52', Μόντσουρ 57',
Χάρτσον 67', Λαζαρίδης 90'). Ντέρμπι - Μπλάκμπερν 3-1 (Στάριντζ 15', 41',
Γουάνκοπ 88' - Σάτον 87').

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16036O083</ED>
<ID>
ID:134682

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O08&aa=3</URL></REF>


Article

<CATEGORY>vin10</CATEGORY>

 <H2>ΙΣΠΑΝΙΑ
</H2><H2>Μαχαιρώματα
</H2>
ΜΕ ΑΙΜΑ βάφτηκε η 20ή αγωνιστική του ισπανικού πρωταθλήματος. Οπαδός της
Ατλέτικο Μαδρίτης μαχαιρώθηκε από οπαδό της Ρεάλ Μαδρίτης και νοσηλεύεται σε
κρίσιμη κατάσταση. Ο άτυχος φίλαθλος δέχτηκε επίθεση από τρεις οπαδούς της
Ρεάλ ­ σύμφωνα με αυτόπτη μάρτυρα ­ χθες το πρωί, 24 σχεδόν ώρες μετά το τέλος
του ντέρμπι με την Ατλέτικο.

Στον αγωνιστικό τομέα, η Μπαρτσελόνα απέσπασε ισοπαλία 2-2 από τη Ρεάλ
Σοσιεδάδ και δεν μπόρεσε να εκμεταλλευτεί την ισοπαλία (1-1) στην οποία
υποχρέωσε η Ατλέτικο Μαδρίτης τη Ρεάλ

Στα υπόλοιπα παιχνίδια: Μερίδα-Οβιέδο 2-1, Σαραγόσα-Φίγκο 1-0,
Εσπανιόλ-Ατλέτικο Μπιλμπάο 0-1, Σαλαμάνκα-Σανταντέρ 0-0, Ντεπορτίβο-Τενερίφη
1-0, Χιχόν-Κομποστέλα 0-2

Η βαθμολογία: Μπαρτσελόνα 41, Ρεάλ 40.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16036O084</ED>
<ID>
ID:134702

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O08&aa=4</URL></REF>


Article

<CATEGORY>vin10</CATEGORY>

 <H2>ΚΥΠΡΟΣ
</H2><H2>Σκορ - μαμούθ από τον Απόλλωνα
</H2>
ΕΝΤΥΠΩΣΙΑΚΟΣ ο Απόλλωνας Λεμεσού συνέτριψε 8-0 την ΑΠΕΠ Πελενδρίου, στα
πλαίσια της πρώτης φάσης του δευτέρου γύρου του Κυπέλλου και ουσιαστικά
εξασφάλισε την πρόκρισή του στον τρίτο γύρο της διοργάνωσης.

Με γκολ του Βέσκο Μιχαήλοβιτς στο 45', η Ανόρθωση Αμμοχώστου επικράτησε 1-0
την Α.Ε. Κιτίου, αφήνοντας έτσι ανοιχτή την υπόθεση πρόκριση. Σε δύσκολη θέση
βρίσκεται και η Ομόνοια, μετά την ισοπαλία 1-1 που παραχώρησε στη Νέα
Σαλαμίνα. Επίσης, ισόπαλο χωρίς τέρματα έληξε το ντέρμπι της Πάφου, ανάμεσα
στον ΑΠΟΠ και τον Ευαγόρα

Στη Λευκωσία, ο ΑΠΟΕΛ επικράτησε 1-0 της Ένωσης Νέων Παραλιμνίου, ενώ ο
Εθνικός Ασσίας νίκησε 3-1 την Αναγέννηση. Με το ίδιο σκορ επιβλήθηκε ο Εθνικός
Άχνας της Αλκής, ενώ χωρίς τέρματα έληξε στη Λεμεσό ο αγώνας της τοπικής ΑΕΛ
με την Αναγέννηση Δερύνειας

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16036O085</ED>
<ID>
ID:134719

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O08&aa=5</URL></REF>


Article

<CATEGORY>vin10</CATEGORY>

 <H5></H5><H5>Η Νάπολι θέλει τον Τζόνσον
</H5><H5>Προς την Ισπανία ο Μακ Μάναμαν
</H5><H5>Ο Άνταμς και τα... παπούτσια του
</H5><H5>Το... μαγειρείο έβαλε μπρος
</H5><H5>Δεν... ακούει ο Ίαν Ράιτ
</H5><H2>Εμπιστευτικά
</H2>
Σάμουελ Τζόνσον

Τον πρώην άσο της Καλαμάτας και νυν της Άντερλεχτ, Σάμουελ Τζόνσον, επιθυμεί
να εντάξει στη δύναμή της η Νάπολι. Η ιταλική ομάδα πιστεύει πως ο διεθνής
Γκανέζος ποδοσφαιριστής είναι ικανός να την βγάλει από το τέλμα και να την
βοηθήσει αποφασιστικά, να αποφύγει τον υποβιβασμό.

Έναν από τους καλύτερους παίκτες της θα χάσει η Λίβερπουλ, σύμφωνα με την
«Ας». Η ισπανική εφημερίδα αποκάλυψε, πως ο Στιβ Μακ Μάναμαν υπέγραψε
προσύμφωνο με την Μπαρτσελόνα, τα χρώματα της οποίας θα φορά μετά τους αγώνες
του Μουντιάλ. Το φλερτ μεταξύ της Μπάρτσα και του Άγγλου διεθνή είχε ξεκινήσει
από το περασμένο καλοκαίρι, αλλά μόλις πριν από λίγες ημέρες οι δύο πλευρές
κατέληξαν σε συμφωνία.

Να κρεμάσει τα ποδοσφαιρικά του παπούτσια μετά τους αγώνες του Μουντιάλ '98,
σκέφτηκε ο Τόνι Άνταμς τον περασμένο μήνα, όταν ταλαιπωρείτο από συνεχείς
τραυματισμούς. Όπως δήλωσε ο ίδιος στην «Ιντιπέντεντ», το πρόγραμμα
αποθεραπείας και απεξάρτησης από το αλκοόλ που ακολούθησε σε ειδικό κέντρο,
νότια της Γαλλίας, μετά προτροπή του προπονητή του Άρσεν Βενγκέρ, τον βοήθησε
τόσο, ώστε να θέλει να επιστρέψει όσο το δυνατόν πιο γρήγορα στους
αγωνιστικούς χώρους.

Ξεκίνησαν τα «μαγειρέματα», εν όψει της εκλογής νέου προέδρου στη Διεθνή
Ομοσπονδία Ποδοσφαίρου, το καλοκαίρι. Ο γενικός γραμματέας της ασιατικής
συνομοσπονδίας, Πίτερ Βελάπεν, αποκάλυψε στους κυριακάτικους «Τάιμς», πως οι
δύο υποψήφιοι ­ μέχρι τώρα ­ για την προεδρία, ο Λέναρτ Γιόχανσον (πρόεδρος
της ΟΥΕΦΑ) και ο Ζεπ Μπλάτερ (γενικός γραμματέας ΦΙΦΑ) του υποσχέθηκαν πως θα
του αναθέσουν την γενική γραμματεία στη διεθνή ομοσπονδία, αν εκλεγούν.

Ίαν Ράιτ

Ο Ίαν Ράιτ επανέλαβε, για μία ακόμη φορά, πως δεν πρόκειται να υποκύψει στην
προσφορά της Μπενφίκα και να μετακομίσει στη Λισαβώνα. Ο Άγγλος διεθνής έχει
δύο ακόμη χρόνια συμβόλαιο με την Άρσεναλ και, όπως τόνισε, είναι
διατεθειμένος να το τηρήσει.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16036O091</ED>
<ID>
ID:134597

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O09&aa=1</URL></REF>


Article

<CATEGORY>vin10</CATEGORY>

 <H5>ΦΩΝΕΣ ΓΙΑ ΤΗ ΔΙΑΙΤΗΣΙΑ ΤΟΥ ΠΑΠΑΧΙΝΤΖΙΟΥ ΣΤΗ ΝΕΑ ΣΜΥΡΝΗ
</H5><H5>Επίθεση στον αρχιδιαιτητή
</H5><H2>Ο «Πεζοναύτης» τα έκανε θάλασσα...
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

ΟΤΙ έγινε καλό παιχνίδι χθες στη Νέα Σμύρνη, έγινε... Αν έλειπε, όμως, από
τη... μέση ο επονομαζόμενος «Πεζοναύτης» της διαιτησίας Αργύρης Παπαχίντζιος,
θα ήταν σαφώς καλύτερο. Η ισοπαλία 2-2 στην αναμέτρηση Πανιωνίου - Ιωνικού,
δεν μπορεί να κριθεί ως δίκαιο αποτέλεσμα. Απλούστατα, γιατί η ομάδα του
Χρήστου Εμβολιάδη αδικήθηκε εμφανώς από τις υποδείξεις του διαιτητή. Ήταν πιο
ψυχωμένη, πιο ουσιαστική, είχε τη νίκη στα μέτρα της, αλλά δεν υπολόγισε τα...
μέτρα και τα σταθμά της σφυρίχτρας του Παπαχίντζιου.

Σαπουντζής και Αφάς σε θεαματικό στιγμιότυπο. Πανιώνιος και Ιωνικός έμειναν
στο «Χ»

Και ο Ιωνικός; Η ομάδα της Νίκαιας ήταν πιο ομάδα. Ομάδα όμως με «τουπέ», που
μπήκε στο γήπεδο για να «λιώσει» τον Πανιώνιο, αλλά τα βρήκε σκούρα. Οι
γηπεδούχοι τής έκοψαν από την αρχή τα φτερά και τον αέρα. Μπλόκαραν όλους τους
μηχανισμούς της (Αντριόλι, Μπρούστερ, Σταματή, Αφάς, Φρούσο) και σε κάθε
αντεπίθεση έκαναν ό,τι ήθελαν την άμυνά τους. Σε κάθε αιφνιδιασμό του
Πανιωνίου, η άμυνα του Ιωνικού πιανόταν στον ύπνο.

Στο πρώτο ημίχρονο έγινε μεγάλη μάχη. Ελεύθερο και γρήγορο ποδόσφαιρο επέλεξαν
οι προπονητές, οι εντολές τους ακολουθήθηκαν κατά γράμμα. Η ομάδα του Γκμοχ
προσπάθησε να αιφνιδιάσει και έφτασε πρώτη κοντά στο γκολ με τον Αντριόλι στο
26'. Ο Βραζιλίανος μέσος, που ελέω Παπαχίντζιου έμεινε στον αγώνα, καθώς στο
15' απώθησε βίαια εκτός φάσης τον Μάντζιο (και οι δύο είδαν κίτρινη), μόνος με
τον τερματοφύλακα Στρακόσια, έστειλε την μπάλα στα χέρια του. Η απάντηση του
Πανιωνίου ήλθε δύο λεπτά αργότερα (28') με θαυμάσιο γκολ του Καρασαββίδη,
έπειτα από συνδυασμό των Φύσσα, Ναλιτζή (1-0).

Ο Ιωνικός ανοίχθηκε, πάλι με τον Αντριόλι έχασε νέα ευκαιρία στο 34', αλλά
γλίτωσε δύο φορές στο 39' και στο 43' από μεγάλες ευκαιρίες που έχασαν οι
Ναλιτζής, Μένταν.

Στην επανάληψη η μάχη συνεχίστηκε με τον ίδιο ρυθμό, αλλά για να φτάσει στην
ισοφάριση ο Ιωνικός, εκτέθηκε από τη διαιτησία του Παπαχίντζιου, αλλά και του
βοηθού διαιτητή Βλάχου. Στην πρώτη περίπτωση ο Αφάς (50') από θέση οφσάιντ
έχασε μεγάλη ευκαιρία να ισοφαρίσει, αλλά τα κατάφερε στο 70' ο Κλάεβιτς με
ανύπαρκτο πέναλτι που καταλόγισε ο διαιτητής σε θεματική βουτιά του Αντριόλι.
Στη φάση ήταν ο Μπουγάς που αποβλήθηκε, κι έτσι διπλό το κακό που έγινε στον
Πανιώνιο. Όλοι οι «κυανέρυθροι» έπεσαν πάνω του, αλλά ο Παπαχίντζιος δεν
άλλαξε γνώμη. Η κερκίδα των οπαδών του άρχισε να τον βρίζει εν χορώ. Όμως:

Τα πνεύματα γρήγορα ηρέμησαν, καθώς με τη σέντρα, ο Σαπουντζής με μακρινό
φάουλ έστειλε την μπάλα για δεύτερη φορά στα δίχτυα του Πουρλιοτόπουλου (2-1).
Ο Ιωνικός, όμως, συνέχισε να πιέζει. Ήταν πιο επιθετικός, εκμεταλλεύτηκε και
την αριθμητική υπεροχή του και στο 80' κατάφερε να ισοφαρίσει με κεφαλιά του
Ξανθοπουλου σε φάουλ του Αντριόλι. Ο οποίος για τα... μάτια του Παπαχίντζιου
(και του κόσμου) αποβλήθηκε με δεύτερη κίτρινη κάρτα στο 84', χωρίς να κάνει παράβαση.

Από τον Πανιώνιο, που δικαιολογημένα έχει παράπονα από τη διαιτησία, κορυφαίοι
ήταν οι Ναλιτζής, Στρακόσια, Φύσσας, Καρασαββίδης, ενώ από τον Ιωνικό
διακρίθηκαν οι Αντριόλι, Ξανθόπουλος, Νταρακλίτσας.

Απέτυχε η διαιτησία του Παπαχίντζιου. Ο άνθρωπος δεν κάνει κ. Βουράκη. Όπως
και ο επόπτης Βλάχος.

ΑΣΠΙΔΑ σχημάτισαν οι άνδρες των ΜΕΑ, για να προστατεύσουν τον πρόεδρο της
Επιτροπής Διαιτησίας Βασίλη Βουράκη και να τον φυγαδεύσουν από το γήπεδο της
Νέας Σμύρνης, μετά τον αγώνα Πανιωνίου - Ιωνικού. Εξαγριωμένοι οπαδοί του
Πανιωνίου, του καταλόγισαν σοβαρές ευθύνες για την επιλογή του Παπαχίντζιου
στους πίνακες των διαιτητών Α' Εθνικής και προσπάθησαν να του επιτεθούν. Ο
πρόεδρος της ΠΑΕ Πανιώνιος, δήμαρχος Νέας Σμύρνης Γιώργος Σιότροπος, συνέβαλε
τα μέγιστα ώστε να αποφευχθούν τα χειρότερα έστω κι αν ο αρχιδιαιτητής
αποχώρησε με κόπο από το γήπεδο.

Κατά τη διάρκεια του αγώνα έπεσε και ξύλο στις κερκίδες των επισήμων (βεβαίως
σε κάποιους προσκεκλημένους του Ιωνικού), ενώ προπηλακίστηκε και ο
αντιπρόεδρος και νομικός σύμβουλος της ΠΑΕ Ιωνικός Μιχάλης Δημητρακόπουλος.
Αιτία, η διαιτησία του Παπαχίντζιου. Κατά τα άλλα, οι προπονητές των ομάδων δήλωσαν:

ΕΜΒΟΛΙΑΔΗΣ: «Για δεύτερη Κυριακή έχουμε προβλήματα με τη διαιτησία. Σπάνια
μιλάω για διαιτητές, αλλά η σημερινή διαιτησία ήταν απροκάλυπτη. Είμαι
πικραμένος γιατί μπορούσαμε να νικήσουμε μια από τις καλύτερες ομάδες του
Πρωταθλήματος, που δίκαια αποτελεί την έκπληξη».

ΓΚΜΟΧ: «Ύστερα από πολύ καιρό, λόγω τιμωριών και τραυματιών, συγκροτήσαμε μια
καλή ομάδα, αλλά δυστυχώς δεν κερδίσαμε, αν και είχαμε πολλές ευκαιρίες. Αν
κερδίζαμε, η πόρτα της Ευρώπης ήταν ανοιχτή για μας. Δεν πειράζει όμως, αλλά
είμαι στενοχωρημένος γιατί επαναλαμβάνουμε λάθη στην άμυνά μας»...

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16036O092</ED>
<ID>
ID:134647

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O09&aa=2</URL></REF>


Article

<CATEGORY>vin10</CATEGORY>

 <H5>Ο ΜΑΓΥΑΡΟΣ ΚΟΒΑΤΣ ΣΤΟ ΝΤΕΜΠΟΥΤΟ ΤΟΥ ΞΕΣΗΚΩΣΕ ΤΗΝ ΤΟΥΜΠΑ ΣΤΟ 90'
</H5><H2>Ουγγρική ραψωδία...
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

Ο ΝΕΟΑΠΟΚΤΗΘΕΙΣ άσος του ΠΑΟΚ, Ζλόταν Κόβατς, έδωσε το «φιλί της ζωής»
στην ομάδα του, με το γκολ που σημείωσε στο 90'. Η ομάδα της Θεσσαλονίκης
αντιμετώπισε μεγάλη δυσκολία απέναντι στον αξιόμαχο Αθηναϊκό, τον οποίο νίκησε
τελικά με 1-0 και απέχει, πλέον, μόλις τρεις βαθμούς από τον Παναθηναϊκό που
βρίσκεται στην τρίτη θέση.

Ο Δικέφαλος του Βορρά είχε σαφώς την υπεροχή και πίεσε τον Αθηναϊκό. Όμως, ο
τερματοφύλακας των «λόρδων», Άγγελος Πλειώτας, πραγματοποιώντας εκπληκτικές
αποκρούσεις, κρατούσε ανέπαφη την εστία του. Στο 32' ο Κώστας Φραντζέσκος
στάθηκε άτυχος, όταν σε δυνατό σουτ που εξαπέλυσε, η μπάλα βρήκε στο οριζόντιο
δοκάρι της εστίας του Πλειώτα. Ένα λεπτό αργότερα, ο Πάρης Ζουμπούλης έχασε
νέα ευκαιρία (33').

Έξαλλοι πανηγυρισμοί από παίκτες και παράγοντες του ΠΑΟΚ. Ο πρωταγωνιστής
Ζλόταν Κόβατς, δεξιά, με υψωμένα τα χέρια, πέτυχε το γκολ της νίκης στο 90'

Η ομάδα του Βύρωνα θα μπορούσε να προηγηθεί στο 70', όμως ο Λιβεριανός Κλαρκ
αστόχησε από καλή θέση. Κι ενώ όλα έδειχναν ότι το παιχνίδι θα λήξει ισόπαλο
χωρίς τέρματα, ο Ζλόταν Κόβατς δεν είχε πει την τελευταία του λέξη. Ο Ούγγρος
επιθετικός, ο οποίος αντικατέστησε στο 46' τον Βελλή, με πλασέ, ύστερα από
πάσα του Σιδηρόπουλου, έδωσε τη νίκη στον ΠΑΟΚ.

Δώρο του Θεού χαρακτήρισε το γκολ του Κόβατς ο προπονητής της ομάδας της
Θεσσαλονίκης, Άγγελος Αναστασιάδης: «Είχα τονίσει επανειλημμένα ότι το ματς θα
ήταν εξαιρετικά δύσκολο. Οι παίκτες μου δεν είχαν φρεσκάδα, όμως διέθεταν
μεγάλη δύναμη. Με τη βοήθεια του κόσμου καταφέραμε και πήραμε τελικά τη νίκη.
Το γκολ αυτό ήταν δώρο του Θεού. Μας περιμένει δύσκολος αγώνας με την ΑΕΚ,
στον οποίο είμαστε υποχρεωμένοι να νικήσουμε», κατέληξε ο Αναστασιάδης.

Ο τεχνικός του Αθηναϊκού, Στάθης Σταθόπουλος, σημείωσε: «Είχαμε
αγωνιστικότητα, πειθαρχία, όμως σε τέτοια παιχνίδια πρέπει να έχεις και τύχη.
Η ήττα στο 90' μας φέρνει πικρία. Βέβαια, δεν είναι τόσο τραγικό να χάνεις από
τον ΠΑΟΚ στην Τούμπα».

Η ΛΕΣΤΕΡ

Μέχρι την Τρίτη θα περιμένει την απάντηση του Θόδωρου Ζαγοράκη η Λέστερ. Όπως
είναι γνωστό, ο αγγλικός σύλλογος έχει κάνει πρόταση στον μέσο του Δικεφάλου
του Βορρά δίνοντας, μάλιστα, 700 εκατομμύρια στην ομάδα της Θεσσαλονίκης για
δύο χρόνια. Στην πρόταση, διευκρινίζεται ότι μετά τη δίχρονη θητεία του στη
Λέστερ, ο Ζαγοράκης θα επιστρέψει και πάλι στον ΠΑΟΚ.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16036O101</ED>
<ID>
ID:134578

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O10&aa=1</URL></REF>


Article

<CATEGORY>vin10</CATEGORY>

 <H2>ΣΤΟ ΦΑΛΗΡΟ
</H2><H2>Διπλό το κέρδος για τους Πειραιώτες
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

ΜΕΓΑΛΗΣ βαθμολογικής σημασίας νίκη, και μάλιστα εκτός έδρας, πέτυχε ο Εθνικός
επί της Προοδευτικής με 3-2.

Η νίκη αυτή της ομάδας του Πειραιά παίρνει μεγαλύτερες διαστάσεις, γιατί
σημειώθηκε επί αντιπάλου ο οποίος μάχεται για τη σωτηρία του και ίσως στο
τέλος μετρήσει σε περίπτωση ισοβαθμίας.

Ο Γελαδάρης μονομαχεί με τον Ζαΐμι. Ο δεύτερος σημείωσε ένα γκολ, αλλά νικητής
ήταν ο Εθνικός στην αναμέτρηση με την Προοδευτική

Ο Εθνικός ήταν η ομάδα που είχε όλα τα στοιχεία για να πάρει τους πολύτιμους
βαθμούς. Το σωστό στήσιμο, το πάθος, τη δύναμη και βέβαια πάνω απ' όλα την
τύχη. Οι Πειραιώτες παρ' ότι βρέθηκαν δύο φορές πίσω στο σκορ, κατάφεραν να
ανατρέψουν την εις βάρος τους κατάσταση. Η Προοδευτική έπαιξε μεγάλο χρονικό
διάστημα λανθασμένα (με σέντρες) και τον υπόλοιπο χρόνο αναλώθηκε σε παιχνίδι
κέντρου. Η Προοδευτική ήταν και άτυχη, αφού δύο φορές οι παίκτες του Εθνικού
έβγαλαν την μπάλα λίγο πριν περάσει τη γραμμή. Στο 72' σουτ του Τόγια έδιωξε ο
Κόντης και στο 86' κεφαλιά του Αλμανίδη, έδιωξε ο Γεωργαμλής.

Ειδική αναφορά πρέπει να γίνει στους Σίμοβιτς και Ανδράλα, οι οποίοι
αποβλήθηκαν διότι χτύπησαν αντίπαλο. Ο πρώτος στο 68' άφησε την ομάδα του με
δέκα παίκτες, ενώ προηγείτο με 3-2 και ο δεύτερος, τη στιγμή που η Προοδευτική
προσπαθούσε να ισοφαρίσει.

Η Προοδευτική προηγήθηκε (1-0) με σουτ του Ζαΐμι (από ελεγχόμενη θέση
οφσάιντ). Ισοφάρισε με κεφαλιά στο 33' ο Ντερτιής (1-1). Οι γηπεδούχοι πήραν
και πάλι το προβάδισμα στο 46' με σουτ έξω από την περιοχή του Δήμου και αφού
η μπάλα άλλαξε πορεία στο κεφάλι του Ντερτινή (2-1), για να ισοφαρίσει (2-2)
εκ νέου ο Εθνικός με σουτ του Πετκόφσκι έξω από την περιοχή. Τη μεγάλη νίκη
στην ομάδα του Πειραιά έδωσε ο Καψής με προβολή στο 52'σε σέντρα του Πετκόφσκι (3-2).

Καλή ήταν η διαιτησία του Κασναφέρη.

ΑΠΟΔΟΚΙΜΑΣΙΕΣ

Για πρώτη φορά φέτος ακούστηκαν αποδοκιμασίες κατά του Γιάννη Καρρά, έξω από
το γήπεδο της Προοδευτικής και ύβρεις κατά του μεγαλομετόχου, οι οποίες
προκάλεσαν και... γροθιές. Ο κ. Καρράς εκνευρίστηκε και κινήθηκε εναντίον
οπαδού, τον οποίο γρονθοκόπησε.

Στις δηλώσεις του ο Τόζα Βεσελίνοβιτς χαρακτήρισε «πολεμικό» το παιχνίδι και
συμπλήρωσε: «Είχαμε περισσότερο τύχη. Τώρα βλέπουμε την παραμονή μας με
περισσότερες πιθανότητες. Μέχρι τώρα είχαμε σημειώσει επτά γκολ και σ' ένα
ματς, πετύχαμε τρία και αυτό είναι σημαντικό».

*** Ο Νίκος Καρούλιας είπε ότι επιβεβαιώθηκε ο νόμος του ποδοσφαίρου
και συμπλήρωσε: «Προσπαθήσαμε 90', αλλά δεν νικήσαμε. Θα προσπαθήσουμε να
πάρουμε εκτός έδρας τους βαθμούς και να αναπληρώσουμε το χαμένο έδαφος.
Χρειαζόμαστε μεταγραφές».

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16036O102</ED>
<ID>
ID:134632

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O10&aa=2</URL></REF>


Article

<CATEGORY>vin10</CATEGORY>

 <H5>ΑΠΟΤΕΛΕΣΜΑΤΑ ΤΟΥ 2ου (ΚΥ) ΔΙΑΓΩΝΙΣΜΟΥ 1998
</H5><H5>Τι λένε οι αριθμοί
</H5><H5>Πόσες φορές εμφανίστηκαν ως τώρα
</H5><H2>Επικράτησαν Ζυγοί και Μεγάλοι
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Για πρώτη φορά στο 1998 οι Ζυγοί και οι Μεγάλοι
υπερίσχυσαν των Μονών και των Μικρών, αντίστοιχα. Οι Ζυγοί κέρδισαν με 5 - 1,
ύστερα από τρεις συνεχόμενες νίκες των Μονών με 4 - 2. Οι Μεγάλοι κέρδισαν με
4 - 2 ύστερα από τέσσερις συνεχόμενες ισοπαλίες, αλλά παραμένουν αήττητοι εδώ
και επτά διαγωνισμούς. 
Σε αυτό το διάστημα έχουν άλλη μία νίκη με 4 - 2 και μία με 5 - 1, ενώ έχουν
σημειωθεί και πέντε ισοπαλίες. Τα συνολικά σκορ έχουν διαμορφωθεί σε 1.796Μ -
1.762Ζ και 1.770μ - 1.788Μ. Στους τρεις διαγωνισμούς του 1998 Μονοί και Ζυγοί
έχουν από 9 εμφανίσεις, ενώ οι Μεγάλοι προηγούνται των Μικρών με 10 - 8. Η
δεκάδα του 1 συνεχίζει το εκπληκτικό της σερί, που ξεκίνησε πριν από 22
διαγωνισμούς. Έχει φθάσει τους 35 αριθμούς σε αυτό το διάστημα και όχι μόνο
προσπέρασε τη δεκάδα του 40 αφήνοντάς την στην τελευταία θέση, αλλά έχει
δημιουργήσει και διαφορά οκτώ εμφανίσεων ανάμεσά τους. Πάντως, η δεκάδα του 40
είχε δύο αριθμούς στην τυχερή εξάδα της Κυριακής, ενώ αυτή ήταν η τέταρτη
συνεχής εμφάνισή της. Το σερί της δεκάδας του 30 σταμάτησε στις επτά
εμφανίσεις, με εννέα αριθμούς σε αυτό το διάστημα. Οι λήγοντες σε 4 και 6
κληρώθηκαν διπλοί. Για τον πρωτοπόρο λήγοντα σε 6 αυτή ήταν η τέταρτη συνεχής
εμφάνιση, ενώ εδώ και τέσσερις διαγωνισμούς δεν έχει κληρωθεί λήγοντας σε 1.
Ύστερα από δύο διαγωνισμούς δεν σημειώθηκε επανάληψη αριθμού, ενώ υπήρχαν δύο
συνεχόμενοι αριθμοί στην τυχερή εξάδα. Η διαλογή του διαγωνισμού ΛΟΤΤΟ της
Κυριακής ανέδειξε ένα δελτίο με 6 επιτυχίες. Ο τυχερός νικητής θα εισπράξει
περίπου 98 εκατ. δρχ. Στο ΠΡΟΤΟ σημειώθηκε Jack - Pot στην πρώτη κατηγορία. Το
ποσόν που μεταφέρεται στον επόμενο διαγωνισμό είναι περίπου 26 εκατ. δρχ.

* Κληρώθηκαν οι αριθμοί 4, 16, 33, 34, 40, 46.

* Συμπληρώθηκαν 11.968.599 στήλες.

* Μοιράστηκαν 226.445.892 δρχ.

* Βρέθηκε 1 6άρι που κερδίζει 98.503.960 δρχ., 214 5άρια που κερδίζουν από
253.955 δρχ., 11.426 4άρια που κερδίζουν από 3.565 δρχ. και 207.787 3άρια που 
κερδίζουν από 155 δρχ.

ΠΡΟΤΟ: Κληρώθηκε ο αριθμός 6410932. 
* Συμπληρώθηκαν 2.633.778 στήλες.
<H3>Σε 593 διαγωνισμούς
</H3>
<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16036O111</ED>
<ID>
ID:134579

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O11&aa=1</URL></REF>


Article

<CATEGORY>vin10</CATEGORY>

 <H5>Η ΒΕΡΟΙΑ ΔΕΝ ΑΝΤΕΞΕ ΣΤΟ ΣΥΝΕΧΕΣ ΣΦΥΡΟΚΟΠΗΜΑ ΤΟΥ ΟΛΥΜΠΙΑΚΟΥ
</H5><H5>Άρεσε το αποτέλεσμα όχι όμως και η απόδοση της ομάδας του
</H5><H2>Ο Ίβιτς άνοιξε τον δρόμο για θρίαμβο στο Ναύπλιο
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

ΝΑΥΠΛΙΟ

ΜΕ ΠΡΩΤΑΓΩΝΙΣΤΕΣ τους Τζόρτζεβιτς, Ίβιτς ο Ολυμπιακός θριάμβευσε επί της
Βέροιας με σκορ 4-1 στο ουδέτερο γήπεδο του Πανναυπλιακού και έφθασε στην
κορυφή της βαθμολογίας (έχοντας ένα παιχνίδι παραπάνω) την ΑΕΚ. Οι
«ερυθρόλευκοι» ξεπέρασαν με επιτυχία την «εξορία» τους με τη λήξη του α'
γύρου, ενώ θα περιμένουν με αγωνία το αποτέλεσμα του σημερινού αγώνα της ΑΕΚ
στην Ξάνθη.

Οι 9.000 οπαδοί του Ολυμπιακού που είχαν κατακλύσει το γήπεδο (οι περισσότεροι
ήταν όρθιοι) καρδιοχτύπησαν στο 32', όταν ο Δεμιρτζόγλου «βρήκε» τον Στόικα
και ο Ρουμάνος «σημάδεψε» το κάθετο δοκάρι της εστίας του Τοχούρογλου. Στη
φάση αυτή προηγήθηκε λάθος πάσα του Καραταΐδη.

Ο Ίλια Ίβιτς πέτυχε χθες δύο γκολ και έφθασε στην κορυφή του πίνακα των σκόρερ
τον Νικολαΐδη

Οι πρωταθλητές, που είχαν χάσει δύο καλές ευκαιρίες με τους Αλεξανδρή (13'),
Ίβιτς-Γεωργάτο (16')... ξύπνησαν και εκμεταλλευόμενοι την «καυτή» έδρα,
πέτυχαν δύο γκολ με τον Ίλια Ίβιτς. Ο Σέρβος επιθετικός, που είχε χθες μεγάλα
κέφια, «έπιασε» και πάλι την κορυφή στον πίνακα των σκόρερ με 15 γκολ.

Στο 37' σε σέντρα του Γεωργάτου, ο Ίβιτς νίκησε στον αέρα τον προσωπικό του
φρουρό Τσιγιάννη και τον γκολκίπερ Δέλλιο, στέλνοντας με κεφαλιά την μπάλα στα
δίχτυα (1-0).

Η «ερυθρόλευκη» μηχανή είχε πάρει για τα καλά μπροστά. Τα μαν του μαν του
Μπάγιεβιτς (Νταμπίζας-Προτάσοφ, Καραταΐδης-Στόικα) λειτούργησαν άψογα. Ο
Πουρσανίδης αποδείχθηκε για άλλη μια φορά πολύτιμο εργαλείο σε ρόλο αμυντικού
χαφ, ενώ οι Τζόρτζεβιτς, Γεωργάτος (αριστερά), Μαυρογενίδης (δεξιά)
πλαγιοκόπησαν αρκετές φορές την άμυνα της Βέροιας.

Το δεύτερο γκολ ήρθε στο 44', όταν οι Αλεξανδρής-Γεωργάτος έπαιξαν έξυπνα το
«1-2» και ο τελευταίος ανατράπηκε μέσα στην περιοχή από τον Δέλλιο. Το πέναλτι
μετέτρεψε σε γκολ ο Ίβιτς (2-0).

Ο προπονητής της Βέροιας, Στέφανος Γαϊτάνος, αναγκάστηκε εκ των πραγμάτων να
αλλάξει το στυλ παιχνιδιού της ομάδας του στο β' ημίχρονο. Ο Καστανιώτης πήρε
τη θέση του Προτάσοφ, ενώ ο Τσαλουχίδης έβγαινε περισσότερες φορές σαν κρυφός
κυνηγός στην εστία του Τοχούρογλου.

Η τακτική αυτή απέδωσε γρήγορα καρπούς, καθώς στο 48' ο Δεμιρτζόγλου «έπιασε»
δυνατό σουτ, ο Τοχούρογλου δεν μπόρεσε να αντιδράσει αποτελεσματικά και ο
επερχόμενος Τσαλουχίδης μείωσε το σκορ σε 2-1, βάζοντας τη Βέροια μέσα στο
παιχνίδι. Είναι χαρακτηριστικό ότι ο Γιώτης Τσαλουχίδης, πρώην παίκτης του
Ολυμπιακού, δεν πανηγύρισε για την επιτυχία του γκολ.

Η συνέχεια ανήκει στον Πρέντραγκ Τζόρτζεβιτς. Ο Σέρβος μεσοεπιθετικός πήρε
πρωτοβουλίες και κατηύθυνε με άριστο τρόπο τον Ολυμπιακό. Παράλληλα, έθεσε νοκ
άουτ τους φιλοξενούμενους στο 73', όταν με απευθείας φάουλ ανέβασε το σκορ
(3-1). 
Πέντε λεπτά νωρίτερα ο Τζόρτζεβιτς είχε δυνατό σουτ στο οριζόντιο δοκάρι, ενώ
στο 79' «έπιασε» συρτό σουτ για να αποκρούσει ο Δέλλιος.

Το τελικό 4-1 διαμορφώθηκε στο 88' με αυτογκόλ του Φασίδη. Ο Μαυρογενίδης
πραγματοποίησε σέντρα-σουτ προς την εστία και ο αμυντικός της Βέροιας στην
προσπάθειά του να διώξει την μπάλα και κάτω από την πίεση του Ίβιτς, την
έστειλε στα δίχτυα.

Ο Ντούσαν Μπάγιεβιτς παρέταξε επιθετικό σχήμα επαναφέροντας στην 11άδα τον
Τζόρτζεβιτς (εξέτισε την ποινή του) στη θέση του Ανατολάκη, ενώ χρησιμοποίησε
τον Οφορίκουε ως πρώτη αλλαγή, αποσύροντας τον Αλεξανδρή. Ο τυπικός γηπεδούχος
Ολυμπιακός νίκησε δίκαια χωρίς όμως η απόδοσή του να φτάσει σε υψηλά επίπεδα
στο μεγαλύτερο διάστημα του αγώνα.

Ικανοποιητική ήταν η διαιτησία του Αθηναίου Γιάννη Παπαπέτρου.
<H3>ΜΠΑΓΙΕΒΙΤΣ
</H3>
ΝΑΥΠΛΙΟ

ΙΚΑΝΟΠΟΙΗΜΕΝΟΣ από το τελικό αποτέλεσμα και όχι από την απόδοση στο μεγαλύτερο
διάστημα του αγώνα, ήταν ο Ντούσαν Μπάγιεβιτς. Ο προπονητής του Ολυμπιακού
τόνισε χαρακτηριστικά: «Δεν ξεκινήσαμε το παιχνίδι καλά. Δεν είχαμε καλή
κίνηση για να ανοίξουμε την άμυνα της Βέροιας, αλλά ούτε καλή τελευταία πάσα.
Στα τελευταία 25 λεπτά του πρώτου ημιχρόνου παίξαμε καλά. Πετύχαμε δύο γκολ
και δημιουργήσαμε αρκετές ευκαιρίες. Αυτά όμως είναι λίγα για τον Ολυμπιακό.
Θέλω να έχουμε μεγαλύτερη διάρκεια. Στο δεύτερο ημίχρονο η Βέροια άλλαξε το
στυλ παιχνιδιού της, ενώ εμείς δεν αγωνιστήκαμε σύμφωνα με τις δυνατότητές
μας. Τελικά μείναμε ευχαριστημένοι από την κατάκτηση των τριών βαθμών και από
την απόδοση που είχαμε για 20-25 λεπτά στο πρώτο μέρος. Αν η Βέροια σημείωνε
γκολ στη φάση του 32', τα πράγματα θα ήταν δύσκολα για την ομάδα μου. Ωστόσο
υπήρχε αρκετός χρόνος για να μπορέσουμε να αντιδράσουμε».

Ο ΓΑΪΤΑΝΟΣ

Ο προπονητής της Βέροιας Στέφανος Γαϊτάνος παραδέχτηκε την ανωτερότητα του
Ολυμπιακού, μίλησε με κολακευτικά λόγια για τον Ντούσαν Μπάγιεβιτς, ενώ ζήτησε
από την Πολιτεία να προχωρήσει σε αναδιάρθρωση των κατηγοριών: «Ψάχναμε για το
θαύμα, πιστεύαμε ότι θα κόψουμε βαθμούς από τον Ολυμπιακό. Δεν σταθήκαμε
τυχεροί στη φάση που είχαμε δοκάρι. Ακόμα και αν έχουμε δικαιολογημένα κάποια
παράπονα, υπάρχουν σημαντικές διαφορές μεταξύ των δύο ομάδων. Ο Ολυμπιακός
είναι ομάδα διαφορετικού επιπέδου. Το να διαμαρτυρόμαστε δεν έχει νόημα. Εμείς
θα πρέπει να παίξουμε με τις ομάδες που κινδυνεύουν ένα δεύτερο πρωτάθλημα και
ας περιμένουμε από την Πολιτεία να προχωρήσει σε αναδιάρθρωση των κατηγοριών.
Παράλληλα οφείλω να πω μια πραγματικότητα. Δεν γνωρίζω τον κ. Μπαγιεβιτς. Η
παρουσία του στο ελληνικό ποδόσφαιρο είναι σημαντική και έχει αρχές που
οφείλουν να οικοδομήσουν όλες οι ομάδες. Επίσης χαίρομαι γιατί δύο δικά μας
παιδιά, οι Νταμπίζας, Νινιάδης αγωνίζονται στον Ολυμπιακό».

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16036O121</ED>
<ID>
ID:134580

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O12&aa=1</URL></REF>


Article

<CATEGORY>vin10</CATEGORY>

 <H5></H5><H5>«Ευχαριστώ τον κόσμο»
</H5><H5>Δεν το περίμενε
</H5><H5>Όλοι μαζί
</H5><H5>Αναχωρεί
</H5><H5>Κίτρινος
</H5><H2>Εμπιστευτικά
</H2>
Πολύ σημαντική χαρακτήρισε τη νίκη του Ολυμπιακού στο Ναύπλιο επί της Βέροιας,
ο πρώτος σκόρερ του πρωταθλήματος Ίλια Ίβιτς, ο οποίος ευχαρίστησε τον
«ερυθρόλευκο» κόσμο για τη συμπαράστασή του.

Ο Όλεγκ Προτάσοφ, πρώην παίκτης του Ολυμπιακού, δεν περίμενε ότι η ομάδα του
θα δεχόταν τέσσερα γκολ. Ο Ουκρανός επιθετικός υποστήριξε ότι ο Ολυμπιακός
μπορεί κι εφέτος να αναδειχθεί πρωταθλητής.

Οι Προτάσοφ, Τσαλουχίδης επιβιβάστηκαν στο πούλμαν του Ολυμπιακού και
ταξίδεψαν για την Αθήνα μαζί με την «ερυθρόλευκη» αποστολή κατόπιν της
συγκατάθεσης του Ντούσαν Μπάγιεβιτς.

Ο Ολυμπιακός χάνει τον Πίτερ Οφορίκουε για περίπου ένα μήνα. Όπως δήλωσε ο
έγχρωμος επιθετικός του Ολυμπιακού, την ερχόμενη Παρασκευή θα αναχωρήσει για
την Αφρική προκειμένου να ενσωματωθεί με την Εθνική ομάδα της Γκάνα.

Ενδιαφέρον

Η αγγλική εφημερίδα «Ντέιλ Μέιλ» έγραψε προχθές ότι ο Ολυμπιακός μπήκε «σφήνα»
στην Μπεσίκτας για την απόκτηση του Σάσα Τσούρτσιτς. Από τον Ολυμπιακό όμως
διαψεύστηκε το συγκεκριμένο δημοσίευμα.

* Ο Κυριάκος Καραταΐδης συμπλήρωσε τρεις κίτρινες
κάρτες και θα απουσιάσει από τον ερχόμενο αγώνα του Ολυμπιακού με τον Εθνικό.

Ο Τάκης Περσίας έκανε νόημα στον Ίλια Ίβιτς για να δεχθεί κίτρινη κάρτα στο
90' (θα συμπλήρωνε τρίτη) αλλά ήταν αργά, αφού ο Παπαπέτρου στο επόμενο λεπτό
σφύριξε τη λήξη του αγώνα.

* Μικρό αποδείχθηκε το γήπεδο του Πανναυπλιακού για
τον Ολυμπιακό. Στο γήπεδο δεν έπεφτε «καρφίτσα» και αρκετοί φίλοι των
«ερυθρολεύκων» παρακολούθησαν το παιχνίδι από τις ταράτσες και τα μπαλκόνια
των γύρω σπιτιών.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O13</CAT>
<ED>
Κωδικός άρθρου: A16036O131</ED>
<ID>
ID:134581

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O13&aa=1</URL></REF>


Article

<CATEGORY>vin10</CATEGORY>

 <H5>«Να φάει ψάρια ο διαιτητής»
</H5><H2>Μηδέν σε όλα
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

ΣΤΟ ΜΗΔΕΝ έμειναν όλα χτες στην Ριζούπολη. Απόλλων και Ηρακλής δεν μπόρεσαν να
σημειώσουν γκολ (0-0), το θέαμα ήταν κακό και σημαντικό ρόλο σ' αυτό «έπαιξε»
ο άθλιος αγωνιστικός χώρος (θύμιζε χωράφι), ενώ οι περίπου 1.500 θεατές στην
εξέδρα ­ το τσουχτερό κρύο δεν τους επηρέασε ­ περίμεναν, αλλά μάταια, να «ζεσταθούν».

Οι δύο ομάδες περιορίσθηκαν σε παιχνίδι κέντρου, χωρίς πολλές αξιόλογες φάσεις
μπροστά στις δύο εστίες. Ανασταλτικός παράγοντας στην ανάπτυξη του παιχνιδιού
ήταν ο άθλιος αγωνιστικός χώρος. 
Ο Στολτίδης επιτίθεται, οι Ιωάννου, Χριστοδούλου και Καραγκούνης
παρακολουθούν. Απόλλων και Ηρακλής έμειναν στο μηδέν

Σε πολλά σημεία του τερέν, οι βροχές του προηγούμενου μήνα άφησαν τα σημάδια
τους: τεράστια κομμάτια χωρίς χόρτο, καλυμμένα με άμμο, προκειμένου να
εξυπηρετηθούν οι άμεσες ανάγκες. Και, όταν η μπάλα έφθανε σ' αυτά τα σημεία,
τα προβλήματα ήταν μεγάλα, αφού οι παίκτες δεν μπορούσαν να κοντρολάρουν, ενώ
συχνά έχαναν την ισορροπία τους.

Ασφαλώς, ο άθλιος αυτός αγωνιστικός χώρος δικαιολογεί ως ένα σημείο τη
μετριότατη απόδοση των δύο ομάδων. Όμως, πέρα από τον αγωνιστικό χώρο, είχαμε
και τις δύο ομάδες με εμφανή προβλήματα στην προώθηση της μπάλας στους
επιθετικούς. Και για τον Απόλλωνα αλλά και για τον Ηρακλή, οι επιθετικές
προσπάθειες σταματούσαν έξω από την αντίπαλη περιοχή, με αποτέλεσμα οι δύο
τερματοφύλακες να μην ανησυχήσουν σοβαρά. Πάντως, χρεώνονται με μία... γκέλα ο
καθένας, ευτυχώς γι' αυτούς χωρίς δυσάρεστο αποτέλεσμα. Στο 37' ο Στολτίδης
γύρισε την μπάλα στον Καρκαμάνη, ο τελευταίος δεν την βρήκε, έπιασε αέρα, κι
αυτή αργά - αργά κατέληξε κόρνερ. Στο 54', ο Χριστοδούλου «έπιασε» σουτ από
πλάγια αριστερά, η μπάλα πήγαινε επάνω στον Χαλκιά, ο τελευταίος όμως, άγνωστο
πώς, την έδιωξε κόρνερ, λίγα εκατοστά μόλις από το αριστερό του δοκάρι.

Κορυφαία στιγμή της συνάντησης, το δυνατό μακρινό σουτ του Ντικουμέ στο 70',
που κατέληξε στο αριστερό κάθετο δοκάρι του Καρκαμάνη. Οι φιλοξενούμενοι, που
δεν μπόρεσαν να εκμεταλλευθούν την αριθμητική τους υπεροχή (αποβολή του Λαχανά
στο 82') στα τελευταία λεπτά, διαμαρτύρονται για τη φάση του 76', όταν ο
Χριστοδούλου έστειλε τη μπάλα στα δίχτυα, όμως ο επόπτης είχε δείξει οφσάιντ.

ΚΙ ΟΜΩΣ, κατάφερε ν' αφήσει και τους δύο παραπονούμενους. Ο λόγος για το
διαιτητικό τρίο, στη συνάντηση Απόλλωνα - Ηρακλή 0-0.

«Πρέπει να φάει ψάρια ο διαιτητής, για να βλέπει αυτά που γίνονται δίπλα του.
Κακώς απέβαλε τον Λαχανά. Η σκαριά του Χαντζίδη ήταν επικίνδυνη. 
Ο δικός μας τον έσπρωξε αντιδρώντας στην άσχημη ενέργεια», έλεγε ο πρόεδρος
του Απόλλωνα Κώστας Αλαμάνος.

Από την άλλη πλευρά, ο Πέτρος Θεοδωρίδης και ο Τέλης Μπατάκης, τα είχαν με τον
επόπτη Κεκλίκογλου. «Είναι το πέμπτο ματς που χάνουμε βαθμούς εξαιτίας των
εποπτών» έλεγαν.

«Αμφιβάλλω αν το γκολ ήταν άκυρο» τόνισε ο Γιώργος Παράσχος μετά τη λήξη του
αγώνα και πρόσθεσε: «Το παιχνίδι ήταν μέτριο στο πρώτο μέρος. Στην επανάληψη
ήταν καλό. Έπρεπε να εκμεταλλευθούμε την ευκαιρία που μας δόθηκε όταν
αγωνισθήκαμε με παίκτη παραπάνω».

Μέτριο χαρακτήρισε και ο Τάις Λίμπρεχτς το παιχνίδι ενώ παραδέχθηκε: «Ο
Ηρακλής ήταν καλύτερος. Όμως εμείς βρεθήκαμε κοντά στο γκολ με το δοκάρι του Ντικουμέ».

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O13</CAT>
<ED>
Κωδικός άρθρου: A16036O132</ED>
<ID>
ID:134633

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O13&aa=2</URL></REF>


Article

<CATEGORY>vin10</CATEGORY>

 <H5>ΙΒΚΟΒΙΤΣ: ΟΛΑ ΤΑ ΠΑΙΔΙΑ ΕΠΑΙΞΑΝ ΠΑΘΙΑΣΜΕΝΑ, ΠΟΛΛΕΣ ΒΟΗΘΕΙΕΣ ΑΠΟ ΤΟΥΣ ΝΕΑΡΟΥΣ
</H5><H5>Χαίρομαι γιατί κέρδισε το... αουτσάιντερ!
</H5><H2>Ευχαριστώ τους παίκτες μου
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

«ΣΤΗ ΖΩΗ, τα δύσκολα είναι περισσότερα από τα εύκολα και πρέπει να τα
ξεπερνάς. Δεν είχαμε λοιπόν κι εμείς άλλη επιλογή, και ευχαριστώ τους παίκτες
μου για την προσπάθεια». 
Ο Ντούσαν Ίβκοβιτς φανερά πικραμένος από τον απρόσμενο θάνατο της αδελφής του
(θα μεταβεί σήμερα στο Βελιγράδι για την κηδεία), δεν θέλησε να αναφερθεί στο
συμβάν, αλλά μίλησε γενικότερα για τις δυσκολίες της ζωής, αν και είχε μια από
τις δυσκολότερες βραδιές της καριέρας του (τόσο προπονητικά όσο και συναισθηματικά).

«Ήταν ένα μεγάλο παιχνίδι μεταξύ δύο μεγάλων ομάδων. 
Αν και δεν υποτιμώ καθόλου την ΑΕΚ που παίζει εκπληκτικό μπάσκετ τον τελευταίο
καιρό, προσπάθησα να περάσω στους παίκτες μου τη νοοτροπία ότι δεν θα έπαιζαν
ντέρμπι. 
Με τόσες απουσίες δεν μπορούσα να κάνω αλλιώς, αφού έπρεπε να τους διώξω το
άγχος», είπε ο «Ντούντα» για να συνεχίσει: 
«Παρ' όλα αυτά ξεκινήσαμε πολύ αγχωμένα και δεν μπορούσα να δικαιολογήσω τα
πέντε βιαστικά τρίποντα. Από εκεί και έπειτα, αν εξαιρέσω κάποιους πόντους που
φάγαμε στο τέλος του ημιχρόνου με βολές, πήγαμε καλά. Όλα τα παιδιά έπαιξαν
παθιασμένα και είχαμε πολλές βοήθειες από τους νεαρούς, αφού πήραμε αρκετά
επιθετικά ριμπάουντ, με αποτέλεσμα να κάνουμε επιθέσεις και σε δεύτερο χρόνο.
Λειτουργήσαμε άψογα εκτός του φινάλε, όπου κάναμε βιαστικές επιθέσεις και το
σκορ μειώθηκε και μόνο γι' αυτό μίλησα στα παιδιά στο ημίχρονο. Η φιλοσοφία
ήταν ξεκάθαρη, αφού δεν είχαμε επιλογές για το πώς θα παίξουμε. Καταφέραμε και
περιορίσαμε την ΑΕΚ στην περιφέρεια και αυτό μέτρησε πολύ».
<H3>ΤΟΜΙΤΣ
</H3>
«ΧΑΙΡΟΜΑΙ που κέρδισε το αουτσάιντερ, αν κρίνω από αυτά που διάβασα την
Κυριακή στις εφημερίδες. Παίξαμε με ψυχή και η νίκη ήταν δίκαιη». Ο Μίλαν
Τόμιτς είχε όρεξη για χιούμορ, αμέσως μετά το παιχνίδι, ενώ ο Αρτούρας
Καρνισόβας στάθηκε ιδιαίτερα σε αυτή τη νίκη: 
«Ήταν πολύ σημαντική και παρά τις απουσίες παρουσιαστήκαμε πανέτοιμοι.
Τρέξαμε, κλέψαμε μπάλες και καλύψαμε τα κενά στην άμυνα και στην επίθεση».

Ο Μάικ Χόκινς παραδέχτηκε ότι το ματς ήταν δύσκολο, αλλά στάθηκε ιδιαίτερα
στον Ζεβροσένκο: «Μας βοήθησε πάρα πολύ και ήταν πολύ καλός. Καταφέραμε να
σταματήσουμε τους παίκτες της ΑΕΚ και έτσι θέλω να συνεχίσουμε».

Ο Ντούσαν Βούκσεβιτς είπε ότι η νίκη ήταν αποτέλεσμα της ομοιογένειας και του
συνόλου που έδειξε η ομάδα, ενώ ο Τζόνι Ρότζερς είπε ότι η νίκη ήταν
αποτέλεσμα της ψυχραιμίας που έδειξε ο Ολυμπιακός στα κρίσιμα σημεία.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O15</CAT>
<ED>
Κωδικός άρθρου: A16036O151</ED>
<ID>
ID:134582

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O15&aa=1</URL></REF>


Article

<CATEGORY>vin10</CATEGORY>

 <H5>ΕΝΑ ΑΠΟ ΤΑ ΚΑΛΥΤΕΡΑ ΚΟΟΥΤΣΑΡΙΣΜΑΤΑ ΤΗΣ ΚΑΡΙΕΡΑΣ ΤΟΥ ΕΚΑΝΕ ΧΘΕΣ ΤΟ ΒΡΑΔΥ Ο
ΠΡΟΠΟΝΗΤΗΣ ΤΟΥ ΟΛΥΜΠΙΑΚΟΥ
</H5><H2>Ματ του Ίβκοβιτς στον Ιωαννίδη
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Η ΚΑΡΔΙΑ ΤΟΥ πρωταθλητή, που έχει αποδείξει ότι διαθέτει εδώ και χρόνια ο
Ολυμπιακός, «μίλησε» και χθες με τους πρωταθλητές Ευρώπης να πετυχαίνουν μια
μεγάλη (βάσει των συνθηκών) νίκη επί της ΑΕΚ με 73-66, σε ένα παιχνίδι
πραγματική διαφήμιση για το άθλημα.

Η χθεσινή νύχτα ανήκει ολοκληρωτικά στον Ντούσαν Ίβκοβιτς, ενός μετρ των
πάγκων, που έκανε ένα από τα καλύτερα κοουτσαρίσματα της καριέρας του,
ξεπερνώντας όχι μόνο τις μεγάλες απουσίες, αλλά και το προσωπικο δράμα που
ζούσε (το Σάββατο έχασε ξαφνικά από καρδιά την αδελφή του).

Ο Ζεβροσένκο κέρδισε πολλές μάχες κάτω από τα καλάθια

Εντός του γηπέδου, ο Ολυμπιακός ευτύχησε να έχει έναν Αλεξέι Ζεβροσένκο σε
εκπληκτική ημέρα (έκανε το καλύτερό του παιχνίδι στην Ελλάδα). Σημείωσε 8
πόντους και ήταν ο κυρίαρχος των αιθέρων, όσον αφορά τα ριμπάουντ μαζεύοντας
συνολικά 14 «σκουπίδια», από τα οποία τα εννέα επιθετικά(!). Παράλληλα, νίκησε
κατά κράτος τον συμπατριώτη του και προσωπικό του αντίπαλο Ιάκωβο Τσακαλίδη, ο
οποίος δεν μπόρεσε σε καμία περίπτωση να βοηθήσει την ΑΕΚ. Ο Ζεβροσένκο ήταν η
πιο ευχάριστη έκπληξη για τους γηπεδούχους.

Άξιος συμπαραστάτης του ο Ντούσαν Βούκσεβιτς που έδωσε ένα πραγματικό ρεσιτάλ,
τόσο στην άμυνα (πάνω στον Πρέλεβιτς κυρίως) όσο και στην επίθεση προσφέροντας
πολύτιμες λύσεις σε δύσκολα σημεία. Ο Μάικ Χόκινς ήταν ο τρίτος της παρέας.
Άψογη οργάνωση και ο παίκτης που έδωσε το σύνθημα για το ξέσπασμα του
Ολυμπιακού στο δεύτερο ημίχρονο, ενώ από κοντά ο Αρτούρας Καρνισόβας, ο οποίος
δημιούργησε πολλά προβλήματα στον Ουίλι Άντερσον.

Η ΑΕΚ από την αρχή έδειξε τις προθέσεις της παίζοντας κοντά στο καλάθι με τον
εκπληκτικό Αλεξάντερ (δεν είχε αντίπαλο ουσιαστικά, αφού ο Ρότζερς δεν μπόρεσε
να τον περιορίσει, ο Παπανικολάου τα πήγε λίγο καλύτερα και μόνον ο Ζεβροσένκο
τα πήγε καλά πάνω του σε κάποια σημεία που τον έπαιξε).

Η επιλογή του «ξανθού» να βάλει πάνω στον Ρότζερς τον Λάρσεν (όταν έγινε
αλλαγή ο Αλεξάντερ) δεν «τράβηξε» και εκεί πήρε μια μικρή διαφορά ο
Ολυμπιακός, κλείνοντας το ημίχρονο με 42-39, με πρώτο σκόρερ τον Καρνισόβας (12).

Στο δεύτερο ημίχρονο, η ΑΕΚ πάλι με τον Αλεξάντερ φάνηκε να έχει προβάδισμα,
ιδιαίτερα όταν ο Καρνισόβας έκανε το τρίτο του φάουλ και το σκορ ήταν 47-43
υπέρ της «Ένωσης». Ο Ολυμπιακός ήταν πολύ νευρικός και άστοχος σε εκείνο το σημείο.

Όμως με βελτίωση της άμυνάς του και με τον Αλεξάντερ να κάθεται στον πάκγο (3ο
φάουλ στο 26') οι γηπεδούχοι έκαναν ένα σερί 13-2, προηγήθηκαν με 56-49 και
δεν ξαναέχασαν μέχρι το τέλος το προβάδισμα, αφού η ΑΕΚ «πέταξε» στα σκουπίδια
τις ευκαιρίες που τις έδωσε ο Ολυμπιακός, κάνοντας απανωτά άαθη στον
αιφνιδιασμό με αποτέλεσμα να μη μειώνει το σκορ. Οι παίκτες του «Ξανθού»
έδειξαν στο τέλος ότι δεν είχαν ψυχή, σε αντίθεση με τους αντιπάλους του, με
εξαίρεση τον συγκινητικό Βίκτορ Αλεξάντερ, που έπαιζε τουλάχιστον για... δύο.

Οι δύο προπονητές έδωσαν... παράσταση εντός αγωνιστικού χώρου για τη
διαιτησία. Οι Μπακάλης - Σπυρίδωνος πήραν... μηδέν στον πειθαρχικό έλεγχο (τον
τελευταίο λόγο έχει ο κ. Μάνος), αλλά σε καμία περίπτωση δεν διαμόρφωσαν το
αποτέλεσμα. Έκαναν πολλά λάθη εκατέρωθεν (ο χαμένος θα είχε σίγουρα
περισσότερα παράπονα) ιδιαίτερα στο δεύτερο ημίχρονο, αλλά το τελικό σκορ
είναι δίκαιο.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O16</CAT>
<ED>
Κωδικός άρθρου: A16036O161</ED>
<ID>
ID:134583

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O16&aa=1</URL></REF>


Article

<CATEGORY>vin10</CATEGORY>

 <H5>Στο ΣΕΦ και οπαδοί της ΑΕΚ
</H5><H5>Συγχαρητήρια
</H5><H5>Αποδοκιμάστηκε
</H5><H5>Τους εμψύχωσε
</H5><H5>Είχαν αγωνία
</H5><H2>Εμπιστευτικά
</H2>
ΕΚΑΤΟ οπαδοί της ΑΕΚ βρίσκονταν έξω από το Στάδιο Ειρήνης και Φιλίας, περίπου
τρεις ώρες πριν από τον αγώνα και μάλιστα είχαν στην κατοχή τους εισιτήρια
δείχνοντάς τα επιδεικτικά στους οπαδούς του Ολυμπιακού, ενώ έσπασαν και ένα
παρμπρίζ αυτοκινήτου, αφού πετούσαν πέτρες και άλλα αντικείμενα. Πάντως δεν
μπήκαν στο γήπεδο (ίσως κάποιοι μεμονωμένοι) αν και από τα μεγάφωνα του
σταδίου υπήρχε σχετική προειδοποίηση.

* Ο Αντρέας Βουρλιώτης, ο φροντιστής της ομάδας του Ολυμπιακού τα τελευταία 21
χρόνια, χθες δεν ήταν στον πάγκο. Αιτία ένα φραστικό επεισόδιο που είχε το
Σάββατο το βράδυ στην προπόνηση με τον Ντούσαν Ίβκοβιτς και ο τελευταίος τον έδιωξε.

Ο Σωκράτης Κόκκαλης πήγε στα αποδυτήρια και μοίρασε συγχαρητήρια στους παίκτες
και στον προπονητή του Ολυμπιακού για τη νίκη επί της ΑΕΚ. Για πριμ δεν
ακούστηκε τίποτα, αφού όλα αυτά υπάρχουν στα συμβόλαια των παικτών.

Αποδοκιμάστηκε ο Γιάννης Ιωαννίδης (όχι έντονα) μπαίνοντας στον αγωνιστικό
χώρο, ενώ έσκυψε και μάζεψε ένα κέρμα από κάποια που του πέταξαν. Απαράδεκτο
ήταν το σύνθημα που ακούστηκε από τα μεγάφωνα στο τέλος του ματς
(«Χειροκροτήστε την ομάδα μας και τον σοβαρό προπονητή της»), αφού ήταν
υπονοούμενο για τον «Ξανθό».

Ο Γιάννης Ιωαννίδης ίσως για πρώτη φορά στην καριέρα του (ή έστω από τις
λίγες) κάθησε τόση ώρα με τους παίκτες του, μιλώντας μάλιστα ξεχωριστά στον
καθένα λίγο πριν από το τζάμπολ, προσπαθώντας να τους εμψυχώσει.

* Στο δεύτερο ημίχρονο (λίγο πριν αρχίσει) η ΑΕΚ ζήτησε και μετρήθηκε το
καλάθι στο οποίο θα έκανε επίθεση. Όλα βρέθηκαν κανονικά.

Με πολιτικά (αλλά με μεγαλύτερη ίσως αγωνία από τους υπόλοιπους παίκτες αφού
δεν μπορούσαν να παίξουν) παρακολούθησαν το ματς οι τραυματίες Φασούλας -
Νάκιτς - Τάρλατς, ενώ δεν έπαιξε ούτε ο Ανατόλι Ζουρπένκο.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O16</CAT>
<ED>
Κωδικός άρθρου: A16036O162</ED>
<ID>
ID:134634

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O16&aa=2</URL></REF>


Article

<CATEGORY>vin10</CATEGORY>

 <H2>ΙΩΑΝΝΙΔΗΣ
</H2><H2>Δεν πήγε πάλι στη συνέντευξη Τύπου
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΓΙΑ ΑΚΟΜΑ μια φορά ο Γιάννης Ιωαννίδης δεν προσήλθε στην κοινή συνέντευξη
Τύπου στο ΣΕΦ με τον Ντούσαν Ίβκοβιτς. Ωστόσο, ο «ξανθός» αμέσως μετά τη λήξη
του αγώνα, ως γνήσιος τζέντλεμαν έδωσε το χέρι του στον προπονητή του
Ολυμπιακού και του έδωσε συγχαρητήρια. Ο «Ντούντα» του έσφιξε επίσης το χέρι
και χειροκρότησε την ενέργεια του Ιωαννίδη.

Ο προπονητής της ΑΕΚ είχε παράπονα από τους διαιτητές και δεν προσήλθε στη
συνέντευξη Τύπου, προφανώς επειδή ήξερε ότι θα υπήρχε πρόβλημα με... κάποιους.
Στην αίθουσα υπήρχαν περίπου 20 οπαδοί του Ολυμπιακού (!), οι οποίοι μόλις
είδαν τον συνεργάτη του Ιωαννίδη, τον «Ολλανδό», φώναξαν: «Πάλι εσένα έστειλε;»

Ο συνεργάτης του Ιωαννίδη και συνονόματός του, υποστήριξε:

«Ήρθα απλώς για να παραβρεθώ στη συνέντευξη Τύπου, γιατί υπάρχει υποχρέωση.
Δεν έχω να πω τίποτα».

­ Ο λόγος;

«Ψάξτε εσείς τον λόγο. Εγώ μιλάω προσωπικά. Ρωτήστε τον κόουτς».

Ο Ιωαννίδης παρέμεινε στον χώρο έξω από τα αποδυτήρια της ΑΕΚ και βημάτιζε
νευρικά, καπνίζοντας. Δεν είπε λέξη. Για τέταρτη φορά έφευγε ηττημένος από το
ΣΕΦ, ενώ οι οπαδοί του Ολυμπιακού (που όπως είχε πει πρόσφατα «είναι
ανεπανάληπτοι») τον αποδοκίμασαν κατά τη διάρκεια του αγώνα. Φεύγοντας από το
ΣΕΦ υπήρχαν μόνο δυο τρεις παλιοί φίλοι με κασκόλ του Ολυμπιακού, που τον
αγκάλισαν και τον φίλησαν. Ένας του φώναξε «πίκρα - πίκρα» και κάποιος άλλος
«θα γυρίσεις κάποτε». Ο Ιωαννίδης δεν είπε τίποτε, μόνο χαμογέλασε και
επιβιβάστηκε στο πούλμαν της «Ένωσης».

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O16</CAT>
<ED>
Κωδικός άρθρου: A16036O163</ED>
<ID>
ID:134673

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O16&aa=3</URL></REF>


Article

<CATEGORY>vin10</CATEGORY>

 <H2>ΑΝΤΕΡΣΟΝ
</H2><H2>«Τέλειο» το παιχνίδι του Ολυμπιακού
</H2>
Ο Ουίλι Άντερσον (στο στιγμιότυπο με τον Ρότζερς) παραδέχτηκε την ανωτερότητα
του Ολυμπιακού

ΤΗΝ ΑΝΩΤΕΡΟΤΗΤΑ του Ολυμπιακού παραδέχτηκαν οι περισσότεροι παίκτες της ΑΕΚ,
που δεν έψαχναν άλλοθι για την ήττα.

Ο Ουίλι Άντερσον, που επέστρεψε στο ΣΕΦ ως αντίπαλος, χαρακτήρισε «τέλειο» το
παιχνίδι του Ολυμπιακού και αποκάλυψε πως εφέτος (πιθανότατα) θα σταματήσει το
μπάσκετ και θα επιχειρήσει να κάνει καριέρα ως προπονητής.

«Έπαιξε περίφημα ο Ολυμπιακός. Οι παίκτες του έπαιξαν καλή άμυνα χωρίς την
μπάλα και μας δυσκόλεψαν».

Σε ό,τι αφορά τους διαιτητές είπε: «Ήταν μέρος του παιχνιδιού. Προσπάθησαν να
κάνουν όσο καλύτερα μπορούσαν τη δουλειά τους. Δεν μπορεί να γίνει αγώνας
χωρίς τους διαιτητές και πιστεύω ότι δεν υπήρχε πρόθεση να αδικήσουν κάποια ομάδα».

Ο Μπάνε Πρέλεβιτς δήλωσε πως δεν υπάρχει χρόνος για... σκέψη και στενοχώρια:

«Πρέπει να κοιτάξουμε μπροστά. Σε τρεις ημέρες έχουμε άλλο παιχνίδι. Ο
Ολυμπιακός έχει καλή ομάδα και δεν επηρεάζεται όταν λείπουν κάποιοι παίκτες
του. Το έχει αποδείξει άλλωστε, αφού σε τόσους αγώνες δεν έχει ηττηθεί ­
πέρασε και από δύσκολες έδρες».

Όσο για το πόσο μπορεί να επηρεάσει ψυχολογικά αυτή η ήττα την ομάδα του, εξήγησε:

«Εδώ δεν μας επηρέασαν οι συνεχόμενες ήττες στην αρχή...».

Ο Νίκος Χατζής είπε:

«Έβαλε το... χεράκι της και η διαιτησία απόψε. Προσπαθήσαμε, αλλά δεν τα
καταφέραμε. Πάντως, οφείλω να ομολογήσω ότι δεν παίξαμε καλά».

Ο Βίκτορ Αλεξάντερ, που ήταν ο καλύτερος παίκτης της ΑΕΚ, επισήμανε:

«Δεν γυρίσαμε την μπάλα, όπως έπρεπε. Τα σουτ δεν μας βγήκαν και
μπλοκαριστήκαμε. Ο Ζεβροσένκο ήταν πολύ καλός και πρέπει να μαθαίνουμε από τις ήττες».

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O17</CAT>
<ED>
Κωδικός άρθρου: A16036O171</ED>
<ID>
ID:134584

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O17&aa=1</URL></REF>


Article

<CATEGORY>vin10</CATEGORY>

 <H5>Α2
</H5><H2>Ξέφυγε ο Φίλιππος
</H2><H2></H2>
Ο ΦΙΛΙΠΠΟΣ νίκησε στη Νέα Σμύρνη τον Μίλωνα και ξέφυγε δύο βαθμούς από το
Μαρούσι (έχασε από τον Μακεδονικό) και τη Νήαρ Ηστ, στην 13η αγωνιστική του
πρωταθλήματος της Α2 κατηγορίας.

Τα αποτελέσματα: Ολύμπια Λάρισας-Ηλυσιακός 73-60 (Ντικούδης 12π,
14ρ-Βερτζάγιας 24π), Νήαρ Ηστ-Αμπελόκηποι 69-54 (Παπανικολόπουλος 12π, 4ρ, 8
ασ.-Μπούχερτ 18), Έσπερος-Πειραϊκός 76-68 (Πανταζής 19-Τσιριγωτάκης 19),
Ιωνικός ΝΦ-ΒΑΟ 76-67 (Μποζίκας 19-Χρονόπουλος 18), Μίλωνας-Φίλιππος 61-71
(Σκλάβος 17-Παπαϊωακείμ 16), ΜΕΝΤ-Αμύντας 77-71 (Μελετιάδης 20π, 5ρ,
5ασ.-Μουμούρης 28π, 12ρ, 4ασ.), Μακεδονικός-Μαρούσι 66-59 (Σιδόπουλος
19-Παντελιάδης 20).

Η βαθμολογία: Φίλιππος 24, Μαρούσι και Νήαρ Ηστ από 22, Μίλωνας, ΜΕΝΤ και
Ολύμπια Λάρισας από 21, Ηλυσιακός, Μακεδονικός από 19, Αμπελόκηποι 18,
Αμύντας, Έσπερος, Ιωνικός ΝΦ και ΒΑΟ από 17, Πειραϊκός 15.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O17</CAT>
<ED>
Κωδικός άρθρου: A16036O172</ED>
<ID>
ID:134635

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O17&aa=2</URL></REF>


Article

<CATEGORY>vin10</CATEGORY>

 <H5>ΓΥΝΑΙΚΕΣ
</H5><H2>Πλεονέκτημα Καλαμαριάς
</H2>
Η ΚΑΛΑΜΑΡΙΑ νίκησε 68-53 τον Παναθηναϊκό και είναι στην πρώτη θέση της Α'
γυναικών, στο τέλος του πρώτου γύρου. Η Καλαμαριά έχει πλεονέκτημα απέναντι σε
Παναθηναϊκό και Σπόρτιγκ με τους οποίους ισοβαθμεί. Τα άλλα αποτελέσματα:
Σπόρτιγκ - Π. Φάληρο 89-67, ΜΕΝΤ - Ακαδημία 72-70, Κομοτηνή - Εσπερίδες 61-67,
Ολυμπιακός Βόλου - Ηρακλής 59-40, Θρίαμβος - Μέγας Αλέξανδρος 71-64.

Η βαθμολογία: Καλαμαριά, Παναθηναϊκός και Σπόρτιγκ από 20, Εσπερίδες 18,
Θρίαμβος και Ακαδημία από 17, ΜΕΝΤ 16, Κομοτηνή και Ηρακλής από 15, Μέγας
Αλέξανδρος 14, Π. Φάληρο και Ολυμπιακός Βόλου από 13.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O17</CAT>
<ED>
Κωδικός άρθρου: A16036O173</ED>
<ID>
ID:134674

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O17&aa=3</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ
</H5><H2>Στην κορυφή ο Αρίωνας
</H2>
Ο ΑΡΙΩΝΑΣ έμεινε μόνος στην κορυφή της Β' Εθνικής, μετά τους αγώνες της 13ης
αγωνιστικής. Τα αποτελέσματα: Αρίωνας - Π. Φάληρο 85-77, Καβάλα - Δράμα 66-50,
Νίκη Βόλου - Πανελλήνιος 78-74, Αίας Ευόσμου - Αστέρας Εξαρχείων 77-66,
Κομοτηνή - Παγκράτι 85-82, Ιωνικός - Νέστορας 68-48, Άλιμος - Ηλιούπολη 69-47.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O17</CAT>
<ED>
Κωδικός άρθρου: A16036O174</ED>
<ID>
ID:134698

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O17&aa=4</URL></REF>


Article

<CATEGORY>vin10</CATEGORY>

 <H5>ΔΕΝΔΡΙΝΟΣ
</H5><H2>Ομάδες - όαση
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

«ΑΞΙΑ ΠΑΝΙΩΝΟΣ και Ηράκλειο βρίσκονται σε αυτή τη θέση, αποτελώντας μία όαση
στο κατεστημένο που επικρατεί. Θέλω να ευχαριστήσω τους παίκτες μου, που έχουν
αποδείξει μέχρι τώρα ότι έχουν τη θέληση να πάνε ψηλά. Αν τα επόμενα δύο
παιχνίδια μας εξελιχθούν όπως ελπίζουμε, τότε από εκεί και έπειτα θα δείτε εκπλήξεις».

Ο Μάκης Δενδρινός (φανερά συγκινημένος από το προσωπικό δράμα που περνούσε με
το θέμα της υγείας της αδελφής του) δεν ξέχασε τους παίκτες του αλλά και τον
κόσμο: «Πολλοί μάς είχαν ξεγραμμένους στην αρχή, αλλά εγώ ευχαριστώ τον κόσμο
που στάθηκε στο πλάι μας. Σε αυτό το παιχνίδι ήμασταν καλύτεροι, αλλά η
διαφορά δεν έπρεπε να είναι τόσο μεγάλη. 
Δεν θέλουμε να βάζουμε όρια στην πορεία μας γιατί θα κινδυνέψουμε με
νεοπλουτισμό. Το θέμα είναι να στεκόμαστε στα πόδια μας και να τηρήσουμε την
υπόσχεσή μας για καλό μπάσκετ», είπε ο «Βούδας», που μίλησε και για το Πρωτάθλημα.

«Είναι κρίμα να διεξάγεται σε δυόμισι πόλεις. Αυτοί που μιλούν για την πτώση
του μπάσκετ, έχουν το μερίδιο ευθύνης τους, αφού το άφησαν αλουστράριστο,
κοιτώντας μόνο το μάρκετινγκ».

Όσο για τον συνάδελφό του, τον Γιώργο Καλαφατάκη, ήταν κατηγορηματικός: «Ο
Πανιώνιος κέρδισε δίκαια, σε ένα ματς που είχε δύο όψεις. Στο πρώτο ημίχρονο
γυρίσαμε σε ζώνη την άμυνά μας και καταφέραμε να περιορίσουμε τον Πανιώνιο,
αλλά στο δεύτερο δεν αντέξαμε. Στα κρίσιμα σημεία ο Ταβουλαρέας είχε άσχημα
σφυρίγματα για εμάς με επιθετικά φάουλ σε Κάρτερ και Νιξ σε κρίσιμα σημεία,
ενώ ο Καμαριώτης έκοψε τον Μπανακάκη και δεν ανανεώθηκε το χρονόμετρο των 30».
Όχι ότι θα κερδίζαμε, αλλά η διαφορά θα ήταν πιο μικρή».

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O17</CAT>
<ED>
Κωδικός άρθρου: A16036O175</ED>
<ID>
ID:134716

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O17&aa=5</URL></REF>


Article

<CATEGORY>vin10</CATEGORY>

 <H2>ΠΑΠΑΓΟΥ
</H2><H2>Νίκησε ο... πάγκος
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Ο ΕΠΑΝΑΣΤΑΤΗΣ που ήρθε από τον... πάγκο, ήταν ο «βενιαμίν» του Παπάγου και
«σούπερ σταρ» του αγώνα, Γιώργος Διαμαντόπουλος. Όμως, ο ίδιος δεν θέλει ούτε
να ακούει αυτή τη λέξη. «Έχει πάψει να υπάρχει ο όρος "πρώτη πεντάδα". Όλοι
είναι παίκτες και αγωνίζονται για το καλό της ομάδας. Βέβαια, εμείς οι μη
βασικοί αναγκαζόμαστε πολλές φορές να παίζουμε σε λάθος θέσεις. Όμως, οι
ομάδες που έχουν πολλούς πόντους από τον πάγκο είναι αυτές που προοδεύουν». Ο
Τόνι Χάρις έδωσε το έναυσμα για τους «στρατηγούς», αλλά στη συνέχεια έμεινε
απλός... παρατηρητής: «Όλη τη δουλειά την έκαναν άλλοι. Ο Γιώργος
(Διαμαντόπουλος) έχει στοιχεία μεγάλου παίκτη. Τον παρακολουθώ και δεν μπορώ
να πιστέψω ότι είναι μόλις 17 ετών».

ΟΙ ΠΡΟΠΟΝΗΤΕΣ

Σημαντική χαρακτήρισε τη νίκη της ομάδας του, όσον αφορά την πορεία της στο
πρωτάθλημα, ο προπονητής του Παπάγου, Κώστας Μίσσας. Δήλωσε: «Είχαμε
πλουραλισμό στην επίθεση, αλλά δυσκολευτήκαμε με τα "μις ματς". Δυστυχώς, για
άλλη μια φορά ήμασταν αργοί στις επιστροφές. Ο τραυματισμός του Αλμπέρτι μάς
άλλαξε τα σχέδια. Η νίκη αυτή ήταν πολύ σημαντική για το στόχο μας».

Ο υπηρεσιακός προπονητής του Άρη, Χρήστος Μαγκότσιος, τόνισε για το παιχνίδι:
«Στις ήττες τη μεγαλύτερη ευθύνη αναλαμβάνει ο προπονητής. Προσπαθήσαμε πολύ,
όμως παρουσιαστήκαμε αγχωμένοι. Επίσης, είχαμε βιαστικές επιλογές στην επίθεση
και σοβαρό πρόβλημα στην άμυνα. Ο Παπάγου δικαίως έφτασε στη νίκη».

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O17</CAT>
<ED>
Κωδικός άρθρου: A16036O176</ED>
<ID>
ID:134724

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O17&aa=6</URL></REF>


Article

<CATEGORY>vin10</CATEGORY>

 <H2>ΑΛΕΞΟΠΟΥΛΟΣ
</H2><H2>Στηρίζω τον Σερφ
</H2>
Η ΠΑΡΕΜΒΑΣΗ του προέδρου του ΤΑΚ ΠΑΟΚ Λάκη Αλεξόπουλου ήταν καταλυτική για τη
χθεσινή νίκη επί του Ηρακλή: Παρά τις αποδοκιμασίες προς τον ίδιο αλλά και τον
Σβι Σερφ στο ημίχρονο, ο κ. Αλεξόπουλος πήγε στα αποδυτήρια και ξεκαθάρισε
στους παίκτες:

«Μπορείτε να νικήσετε. Αλλά ό,τι κι αν συμβεί ο Σερφ παραμένει στη θέση του.
Παίξτε, λοιπόν, για να νικήσετε». Αυτό το παραδέχτηκε και στο τέλος ο
Ισραηλινός τεχνικός, όταν ρωτήθηκε για το αν φοβάται για τη θέση του. «Ύστερα
από τρεις συνεχόμενες ήττες, η ομάδα είχε χάσει την αυτοπεποίθησή της», είπε ο
Σερφ. «Στο α' μέρος, οι παίκτες φαινόταν σαν να μην ήθελαν να νικήσουν, αλλά
υπήρχε μεγάλη πίεση. Μπορούμε και πρέπει να παίξουμε καλύτερα. Δεν παίζουμε
πάντως καλά και ψάχνω να βρω το γιατί. Ο Γιαννούλης ήταν ο καλύτερος παίκτης
μας, ενώ οι Στογιάκοβιτς και Μπουντούρης, παρά την κριτική που δέχονται,
έδειξαν πόσο καλοί παίκτες είναι». Ο Σβι Σερφ αναφέρθηκε και στον πρόεδρο του
ΤΑΚ Λάκη Αλεξόπουλο, λέγοντας: «Ήρθε μετά την ήττα από την ΤΣΣΚΑ στο
αεροδρόμιο και μας αγκάλιασε, λέγοντας ότι θα έρθουν καλύτερες ημέρες. Μας
στηρίζει όλους».

Ο προπονητής του Ηρακλή, Βαγγέλης Αλεξανδρής είπε: «Παίξαμε καταπληκτικά στο
α' μέρος. Παλέψαμε στη συνέχεια έως το τελευταίο λεπτό, αλλά δεν αντέξαμε.
Είχαμε φθορά από τα φάουλ, την οποία εκμεταλλεύθηκε ο ΠΑΟΚ. Για να κινήσεις
εκτός έδρας σε ένα τέτοιο παιχνίδι θα πρέπει επί σαράντα λεπτά να έχεις
πειθαρχία και αυτοσυγκέντρωση».

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O17</CAT>
<ED>
Κωδικός άρθρου: A16036O177</ED>
<ID>
ID:134728

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O17&aa=7</URL></REF>


Article

<CATEGORY>vin10</CATEGORY>

 <H5>ΠΑΥΛΟΥ
</H5><H2>Άφησε αιχμές
</H2>
<AUTHOR>ΓΙΩΡΓΟΣ ΒΟΥΝΑΤΣΟΣ</AUTHOR>

ΑΙΧΜΕΣ κατά της Λάρισας ότι θα διώξει τον Θριτ μετά το προχθεσινό ματς με τη
Δάφνη, άφησε ο προπονητής της Δάφνης Νίκος Παύλου:

«Νομίζω πως η Λάρισα είχε προετοιμασθεί για το παιχνίδι αυτό και κέρδισε
δίκαια. Θέλω όμως να σταθώ στο παιχνίδι του Θριτ που έπαιξε πρώτη φορά για
37', ενώ έχω σίγουρες πληροφορίες από τον μάνατζέρ του ότι πληρώθηκε για όλα
μέχρι χθες και φεύγει από τη Λάρισα. Αν φύγει ο Θριτ τώρα έχουμε αλλοίωση του
πρωταθλήματος, γιατί η Λάρισα δεν θα παίξει με τους ίδιους όρους».

«Η Λάρισα, όπως έχει αποδείξει όλα τα χρόνια στην Α1, είναι ομάδα με
αξιοπρέπεια και δεν έδωσε ποτέ αφορμές για "ύποπτες" δοσοληψίες στο
πρωτάθλημα», απάντησε ο Γιώργος Βαγιόπουλος. Την απάντηση βέβαια έδωσε ο ίδιος
ο Θριτ, ο οποίος δήλωνε πως τώρα άρχισε να, μαθαίνει τα συστήματα της ομάδας
και πως θα βοηθήσει ως το τέλος της περιόδου. «Οι παίκτες μου έπαιξαν με πάθος
όχι μόνο ο Θριτ που έδειξε τον καλό του εαυτό, αλλά όλοι οι παίκτες. Θα
αγωνισθούμε με αξιοπρέπεια μέχρι το τέλος του πρωταθλήματος. Η διοίκηση μου
είπε ότι θα συνεχίσουν όλοι οι παίκτες μέχρι το τέλος», είπε επίσης ο κ. Βαγιόπουλος.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O17</CAT>
<ED>
Κωδικός άρθρου: A16036O178</ED>
<ID>
ID:134730

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O17&aa=8</URL></REF>


Article

<CATEGORY>vin10</CATEGORY>

 <H5>ΣΟΥΜΠΟΤΙΤΣ: ΤΡΟΜΕΡΟΣ ΕΠΑΓΓΕΛΜΑΤΙΑΣ ΚΑΙ ΣΕΒΕΤΑΙ ΑΥΤΟ ΠΟΥ ΚΑΝΕΙ
</H5><H5>«Τεχνική ποινή» στη διαιτησία
</H5><H5>Είπε «όχι» στη Ρίμινι για τον Ντίνκινς
</H5><H2>Σούπερ Σκοτ
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Ο Κώστας Διαμαντόπουλος διαμαρτύρεται στον Νίκο Ζαβλανό για την αποβολή του

«ΜΕΛΙ έσταζε» ο Λευτέρης Σούμποτιτς για τον Μπάιρον Σκοτ, μετά το ματς του
Παναθηναϊκού με τον Απόλλωνα Πάτρας: «Αξίζουν πολλά συγχαρητήρια στον Σκοτ,
που αν και ήρθε από το ΝΒΑ παραμένει τρομερός επαγγελματίας και στην Ευρώπη.
Αγαπά την ομάδα και τους συμπαίκτες του, σέβεται αυτό που κάνει, όχι μόνο κατά
τη διάρκεια των αγώνων, αλλά και στις προπονήσεις. Κόντρα στον Απόλλωνα έπαιξε
άμυνα, σκόραρε, ενώ εμψύχωσε και τα υπόλοιπα παιδιά», είπε ο τεχνικός του Παναθηναϊκού.

Για τον Σκοτ μίλησε και ο προπονητής του Απόλλωνα Κώστας Διαμαντόπουλος: «Είχα
την ευκαιρία να τον ζήσω στο Ολ Σταρ και να γνωρίσω τον χαρακτήρα του. Τον
θαυμάζω ως αθλητή αλλά και ως άνθρωπο».

Ο Σκοτ ήταν χαρούμενος μετά το τέλος του ματς και έχοντας δίπλα την κόρη του
έλεγε γελώντας: «Της υποσχέθηκα ότι αυτή τη χρονιά θα κάνω ό,τι μπορώ ώστε η
ομάδα να νικάει συνεχώς. Νιώθω πολύ καλά, πιστεύω ότι όσο περνάει ο χρόνος θα
με βλέπετε σε καλύτερη κατάσταση». Στο ΟΑΚΑ βρισκόταν προχθές και ο μάνατζερ
του Σκοτ, Μπράιαν Μακεντέρνι, ο οποίος αναφερόμενος στην απόδοση του
Αμερικανού άσου, είπε: «Ήταν πολύ καλός, αλλά τον περιμένω ακόμα καλύτερο.
Ελπίζω να έρθω πάλι στην Αθήνα και να τον δω να κατακτά κάποιον τίτλο».

Όσον αφορά το παιχνίδι, ο Λευτέρης Σούμποτιτς είπε: «Στο α' μέρος είχαμε πολύ
άσχημες επιστροφές και πολλά προβλήματα στην άμυνα. Λίγο πολύ πάντως το
περίμενα, αφού όλη την εβδομάδα είχαμε πολύ δυνατές προπονήσεις. Πέρα από τον
Σκοτ, ήταν πολύ θετικός και ο Κοχ, ενώ στο β' μέρος λύσεις στην άμυνα έδωσαν
οι Χριστοδούλου και Καλαϊτζής».

Ο προπονητής του Απόλλωνα, Κώστας Διαμαντόπουλος, είπε: «Το αποτέλεσμα δεν
ανταποκρίνεται στην πραγματικότητα, αφού η προσπάθεια που κάναμε ήταν πολύ
καλή. Είχαμε οργανωμένες επιθέσεις, καλή άμυνα στον Ράτζα και μπορώ να πω ότι
ελέγχαμε τον ρυθμό έως το σημείο που αποβλήθηκα. Από εκεί και έπειτα, δεν έχω
άποψη, αφού εμείς στερούμαστε κάποια μέσα επικοινωνίας!».

Ο Διαμαντόπουλος, αναφερόμενος στο σημείο της αποβολής του, υποστήριξε: «Δεν
είναι λίγες οι φορές που οι προπονητές γυρίζουμε και μιλάμε στους παίκτες του
πάγκου. Αυτό έκανα και σε αυτή τη φάση. Είμαστε άνθρωποι που έχουμε ανάγκη την
εκτόνωση και το κάνουμε πάντα προς τον πάγκο. Σέβομαι τους διαιτητές και έχω
μεγάλη εκτίμηση στον κ. Ζαβλανό».

ΑΡΚΕΤΕΣ λανθασμένες αποφάσεις είχαν οι διαιτητές του αγώνα Παναθηναϊκού -
Απόλλωνα Πάτρας, Νίκος Ζαβλανός και Χρυσόστομος Σχινάς. Οι δύο διαιτητές
δημιούργησαν έκπληξη και όσον αφορά τη συμπεριφορά τους κατά τη διάρκεια του
αγώνα, όταν συζητούσαν συνεχώς με τους παίκτες και ορισμένες φορές έκαναν
ακόμα και αστεία μαζί τους!

Η αποβολή του προπονητή του Απόλλωνα Κώστα Διαμαντόπουλου χαρακτηρίζεται
«αυστηρή», το επιθετικό που καταλόγισαν στον Ντόουσον μάλλον δεν ήταν, αλλά
ενδεχομένως ήθελαν να «ισοφαρίσουν» ένα αυστηρό επιθετικό που χρέωσαν στον
Οικονόμου, στην προηγούμενη φάση.

Όμως ένα πολύ σοβαρό λάθος όσον αφορά τον πειθαρχικό έλεγχο έκαναν λίγο πριν
από το τέλος, όταν ο Ντόουσον που είχε «ανοίξει» διάλογο με την εξέδρα έκανε
άσεμνη χειρονομία προς τους οπαδούς των «πρασίνων». Στο σημείο αυτό του
χαρίστηκαν, αφού φάνηκε ότι είχαν αντιληφθεί την ενέργειά του. Στην επόμενη
φάση, κι ενώ εκτελούσε βολές ο Φώτσης, ο Ζαβλανός του έκανε συστάσεις και ο
Ντόουσον φάνηκε να εξηγεί ότι δεν έκανε τίποτα, αλλά «απλά έβηχε»!
<H3>Ο ΠΡΟΕΔΡΟΣ
</H3>
ΠΡΟΤΑΣΗ από τη Ρίμινι για την «ελευθέρας» του Μπάιρον Ντίνκινς δέχτηκε ο
Παναθηναϊκός, αλλά ο Παύλος Γιαννακόπουλος έδωσε αρνητική απάντηση στην
ιταλική ομάδα. Μάλιστα, ο κ. Γιαννακόπουλος αναφερόμενος στο θέμα είπε: «Ο
Ντίνκινς ή θα μείνει στο ΝΒΑ ή θα έρθει στον Παναθηναϊκό». Αξίζει πάντως να
σημειωθεί ότι τόσο ο Σούμποτιτς όσο και ο πρόεδρος του Παναθηναϊκού είχαν
χαρακτηρίσει πριν από λίγες ημέρες την υπόθεση Ντίνκινς ως «τελειωμένη» για
την ομάδα.

Ο Παύλος Γιαννακόπουλος παρέθεσε χτες το μεσημέρι γεύμα στους παίκτες και την
τεχνική ηγεσία σε ξενοδοχείο της Κηφισιάς, μοίρασε δώρα στα παιδιά των
παικτών, ενώ οι τυχεροί από την κοπή της πίτας ήταν ο Λευτέρης Σούμποτιτς και
ο έφορος Μάνος Παπαδόπουλος.

Η αποστολή του Παναθηναϊκού αναχωρεί σήμερα για το Λεβερκούζεν, όπου αύριο
αντιμετωπίζει την Μπάγερ στο πρώτο ματς με τη β' φάση του ευρωκυπέλλου. Στην
Αθήνα θα μείνουν οι Μαρτίνεθ, Γλυνιαδάκης και Μπραντς. Ο Μίχαελ Κοχ αναχώρησε
χτες για το Λεβερκούζεν και θα μεταφέρει στον Σούμποτιτς τις τελευταίες
πληροφορίες για την αυριανό αντίπαλο των «πρασίνων». Η Λεβερκούζεν στο
προχτεσινό ματς του γερμανικού πρωταθλήματος έχασε από την Τρίερ με 88-86.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O18</CAT>
<ED>
Κωδικός άρθρου: A16036O181</ED>
<ID>
ID:134585

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O18&aa=1</URL></REF>


Article

<CATEGORY>vin10</CATEGORY>

 <H5>ΟΥΟΤΣΟΝ
</H5><H2>Έκανα ό,τι μου είπε ο προπονητής
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Ουότσον - Ουίγκινς. Ο πρώτος έκανε περίπατο στο ντεμπούτο του

ΓΕΛΑΣΕ το χειλάκι του Αργύρη Πεδουλάκη. Ο λόγος; Είδε το νέο απόκτημα του
Περιστερίου, Άντονι Ουότσον, να τα πηγαίνει περίφημα στο ντεμπούτο του,
πετυχαίνοντας 11 πόντους σε 20 λεπτά, αλλά, το κυριότερο, να μαζεύει 13 ριμπάουντ!

Ο Ουότσον, που έχει προπονηθεί μόλις δύο ημέρες με το Περιστέρι, παρά το
γεγονός ότι δεν έχει τα σωματικά προσόντα του Τζόζεφ, έδειξε ότι μπορεί να
βοηθήσει την ομάδα του. Ασφαλώς θα έχει πρόβλημα απέναντι σε σέντερ με πιο
πολλά κιλά και ύψος. Ο Αργύρης Πεδουλάκης πάντως δεν έδειξε να ενοχλείται.
Φάνηκε να έχει «ζυγίσει» τα πράγματα:

«Πόσες ομάδες έχουν σέντερ σαν τον Τάρλατς, τον Ράτζα και τον Τσακαλίδη;
Λίγες. Μόνο απέναντι σε αυτές τις ομάδες ενδεχομένως να έχουμε πρόβλημα και
μπορεί να λυθεί με ομαδικότητα. Έμεινα ευχαριστημένος από τον Ουότσον».

Ο Αμερικανός υποστήριξε: «Υπό τις περιστάσεις που αγωνίστηκα (λίγες
προπονήσεις) πιστεύω ότι έκανα αυτό που μου ζήτησε ο προπονητής μου. Δυνατό
μου σημείο είναι η ταχύτητα. Ήρθα στην Ελλάδα για να κάνω καριέρα».

Ο προπονητής του Περιστερίου εξήρε την απόδοση του Άγγελου Κορωνιού: «Αυτόν
τον Κορωνιό θέλουμε. Οι οκτώ ασίστ που έδωσε έπαιξαν μεγάλο ρόλο στη νίκη».

Ο Κώστας Πετρόπουλος παραδέχτηκε ότι το μυαλό των παικτών του ήταν στον αγώνα
Λάρισας - Δάφνης: «Δεν ήμασταν συγκεντρωμένοι πλήρως στον αγώνα. Χάσαμε δικά
μας ριμπάουντ και δεν εκμεταλλευτήκαμε τις ευκαιρίες που μας δόθηκαν».

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O18</CAT>
<ED>
Κωδικός άρθρου: A16036O182</ED>
<ID>
ID:134636

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O18&aa=2</URL></REF>


Article

<CATEGORY>vin10</CATEGORY>

 <H2>ΜΠΟΥΛΣ
</H2><H2>Νίκη με 44 πόντους του Τζόρνταν
</H2>
ΠΟΛΛΟΙ γελάνε και άλλοι... κλαίνε στο ΝΒΑ. Οι Σικάγο Μπουλς πάντως μπορούν να
είναι ευχαριστημένοι, αφού νίκησαν στη Νέα Υόρκη προχτές (90-89, με 44 πόντους
του Τζόρνταν), ενώ στο χτεσινό ματς (87-82 το Γκόλντεν Στέιτ), έκανε την πρώτη
του εφετινή εμφάνιση ο Σκότι Πίπεν (14π., 5ρ., 4ασ.), που αποθεραπεύτηκε. Κι ο
Τζόρνταν... γιόρτασε την επιστροφή του φίλου του με 32 πόντους. Αντίθετα, στο
Χιούστον η κατάσταση δεν είναι καλή, αφού οι Ρόκετς έχασαν 111-84 από τη
Γιούτα, ενώ θα στερηθούν (μετά τους Μπάρκλεϊ, Ολάζουον) τουλάχιστον για πέντε
ματς και τον Ντρέξλερ που τραυματίστηκε.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O18</CAT>
<ED>
Κωδικός άρθρου: A16036O183</ED>
<ID>
ID:134675

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O18&aa=3</URL></REF>


Article

<CATEGORY>vin10</CATEGORY>

 <H5>ΑΝΘΡΩΠΟΣ ΓΙΑ ΟΛΕΣ ΤΙΣ ΔΟΥΛΕΙΕΣ, ΟΔΗΓΗΣΕ ΤΟΝ ΠΑΝΙΩΝΙΟ ΣΕ ΜΕΓΑΛΗ ΝΙΚΗ ΕΠΙ ΤΟΥ ΗΡΑΚΛΕΙΟΥ
</H5><H2>Έργο Καράγκουτη
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΑΝΘΡΩΠΟΣ ΓΙΑ όλες τις δουλειές ήταν το Σάββατο ο Γιώργος Καράγκουτης,
οδηγώντας τον Πανιώνιο σε μεγάλη νίκη (91-68) επί του Ηρακλείου. Μια επιτυχία
που φέρνει τους «κυανέρυθρους» σε θέση ισχύος για να πλασαριστούν αυτοί στην
πρώτη τετράδα.

Ο Πανιώνιος τελείωσε το παιχνίδι ακριβώς όπως το άρχισε με εντυπωσιακό τρόπο
και με έναν εκπληκτικό Καράγκουτη (με άξιους συμπαραστάτες τους
Κικίλια-Καμαριώτη). Οι γηπεδούχοι είχαν από την αρχή το σταθερό προβάδισμα
(9-0 στο 3', 15-4 στο '5, 37-22 στο '14 ) με τους παίκτες τους να παίζουν
ιδιαίτερα ώριμα. Όταν αποχώρησε με τρίτο φάουλ ο Καράγκουτης, ο Γιώργος
Καλαφατάκης γύρισε την άμυνά του σε ζώνη 2-3, ενώ έβαλε στο παιχνίδι και τον
Βασίλη Μπανακάκη, ο οποίος έδειξε να έχει άγνοια κινδύνου σουτάροντας τρίποντα
από τα οκτώ και εννέα μέτρα.

Ο Γιώργος Καράγκουτης ήταν ο πρωταγωνιστής στη νίκη του Πανιωνίου επί του Ηρακλείου

Ένας τρίποντος καταιγισμός (από Μπανακάκη - Χαρίση - Νιξ) των Κρητικών (είχαν
στο δεύτερο μισό του πρώτου ημιχρόνου 7/9 τρίποντα!) σε συνδυασμό με το
«κόλλημα» των παικτών του Πανιωνίου στη ζώνη έφερε το παιχνίδι στα ίσια (45-44
ημίχρονο). Όταν ο Χάουαρντ Κάρτερ με νέο τρίποντο έδωσε για πρώτη φορά το
προβάδισμα στο Ηράκλειο (48-49 στο '23 ) ο Μάκης Δενδρινός απέσυρε τον Χάρβεϊ
και επανέφερε τον Καράγκουτη. Αυτό ήταν. Ο Γιώργος έκανε τα πάντα,
σκοράροντας, μοιράζοντας πάσες, κάνοντας κλεψίματα, παίρνοντας ριμπάουντ,
παίζοντας άμυνα (μόνο το γήπεδο δεν... σκούπισε στο τέλος) και επανέφερε μία
τάξη στον αγώνα αγγίζοντας το τριπλ νταμπλ φίγκιουρ (του έλειπαν τρεις ασίστ).

Το Ηράκλειο όχι μόνο έχασε τον αγώνα, αλλά και τη διαφορά με την οποία είχε
νικήσει στην Κρήτη. Στο δεύτερο ημίχρονο οι Κρητικοί δεν έδειξαν ψυχραιμία,
αλλά έχουν και δικαιολογημένα παράπονα από τη διαιτησία κυρίως στο ξεκίνημα
του δευτέρου ημιχρόνου (1-7 τα φάουλ μεταξύ άλλων, ενώ ο Πανιώνιος δεν έφτασε
ποτέ τα οκτώ φάουλ). Όχι βέβαια ότι δεν θα έχαναν, απλά η διαφορά θα ήταν μικρότερη..

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O19</CAT>
<ED>
Κωδικός άρθρου: A16036O191</ED>
<ID>
ID:134586

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O19&aa=1</URL></REF>


Article

<CATEGORY>vin10</CATEGORY>

 <H2>ΟΑΚΑ
</H2><H2>Με τη σφραγίδα του Σκοτ
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Ο ΠΑΝΑΘΗΝΑΪΚΟΣ μπορεί να δυσκολεύτηκε στην αρχή, αλλά στο τέλος νίκησε τον
Απόλλωνα Πάτρας φτάνοντας στα... γνωστά στάνταρ του (+20π, 94-73). 
Η ομάδα της Πάτρας δημιούργησε σοβαρά προβλήματα στους «πράσινους» αφού
εκμεταλλευόμενη τις δυσκολίες στα μαρκαρίσματα (Ράτζα-Χατζόπουλος,
Οικονόμου-Μικ και Αλβέρτης-Ντόουσον) προηγείτο σταθερά στο σκορ (16-21, 20-26,
33-34) έως στο 16'. 
ΠΑΟ - Απόλλων Π. Ο Ράτζα σε μια προσπάθειά του, ανάμεσα σε Μολφέτα, Γκρέι και Μυλωνά

Στο σημείο αυτό έπαιξε καθοριστικό ρόλο η αποβολή του προπονητή του Απόλλωνα
Κώστα Διαμαντόπουλου με δεύτερη τεχνική ποινή (διαμαρτυρία ύστερα από
επιθετικό φάουλ του Ντόουσον στον Οικονόμου). Το σκορ έγινε 40-34, ο
Παναθηναϊκός προηγήθηκε στο ημίχρονο 42-39 και στη συνέχεια όλα έγιναν εύκολα
χάρη στον Μπάιρον Σκοτ (κατά πρώτο λόγο) και τον Μίχαελ Κοχ. Ο Σούμποτιτς
χρησιμοποίησε «χαμηλό σχήμα» και Σκοτ, Κοχ με σουτ τριών πόντων «διέλυσαν» την
άμυνα ζώνης του Απόλλωνα. Έτσι οι «πράσινοι» πήραν μία σημαντική διαφορά την
οποία διατήρησαν έως το τέλος.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O19</CAT>
<ED>
Κωδικός άρθρου: A16036O192</ED>
<ID>
ID:134637

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O19&aa=2</URL></REF>


Article

<CATEGORY>vin10</CATEGORY>

 <H2>ΣΤΟ ΠΕΡΙΣΤΕΡΙ
</H2><H2>Ήταν ντέρμπι για 10'
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΜΟΝΟ για δέκα λεπτά ήταν ντέρμπι το ματς Περιστερίου - Σπόρτιγκ. Η ομάδα του
Αργύρη Πεδουλάκη νίκησε με 85-68 και προς το τέλος οι παίκτες της χάρισαν
θέαμα στους φίλους του Περιστερίου. 
Όλα τελείωσαν όταν οι παίκτες του Περιστερίου πίεσαν και οι φιλοξενούμενοι δεν
άντεξαν, με αποτέλεσμα να υποπέσουν σε λάθη. 
Το Περιστέρι είχε περισσότερες επιθετικές λύσεις, ενώ ο Ουότσον με τον
Ρόμπινσον βοήθησαν στα ριμπάουντ και στην επίθεση. Ο Κορωνιός ήταν ουσιαστικός
και με τις οκτώ ασίστ βοήθησε την ομάδα του να ξεφύγει στο σκορ, ενώ ο
Γκούροβιτς όποτε ήθελε πετύχαινε καλάθι (26 π. με 7διπ. και 3/4 τριπ.). Τόσο ο
Χριστοδούλου όσο και ο Αβδάλας, που τον αντιμετώπισαν, πέρασαν δύσκολες
στιγμές. Ο Σπόρτιγκ έπαιξε τα τελευταία οκτώ λεπτά χωρίς τον Γάκη, αλλά ο
νεαρός Μοσχοβίτης που μπήκε στη θέση του έδειξε καλά στοιχεία και σίγουρα του
αξίζουν περισσότερες ευκαιρίες. Άλλωστε, ο Γάκης ήθελε ανάσες, τις οποίες δεν
τις είχε κατά τη διάρκεια του αγώνα.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O19</CAT>
<ED>
Κωδικός άρθρου: A16036O193</ED>
<ID>
ID:134676

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O19&aa=3</URL></REF>


Article

<CATEGORY>vin10</CATEGORY>

 <H2>Πρώτη νίκη της Λάρισας
</H2>
<AUTHOR>ΓΙΩΡΓΟΣ ΒΟΥΝΑΤΣΟΣ</AUTHOR>

ΕΠΙΤΕΛΟΥΣ νίκη για τη Λάρισα επί της Δάφνης ύστερα από αγώνα θρίλερ με 74-69.
Στον αγώνα οι δύο ομάδες συμβάδιζαν στο σκορ στο μεγαλύτερο μέρος του. Η Δάφνη
έπαιζε με πάθος για τη νίκη, αλλά δεν είχε βοήθεια από τον Θέρμαν που έμεινε
στους 7 πόντους από το πολύ καλό μαρκάρισμα του Θριτ. Το ημίχρονο τέλειωσε
36-36 και η Δάφνη έπαιζε από το πρώτο 5λεπτο χωρίς τον Κότνικ, πάνω στον οποίο
στηρίζεται όλο το παιχνίδι της, λόγω τραυματισμού του. Και ο οποίος επέστρεψε
στο παιχνίδι στο 25ο λεπτό. Στο β' μέρος η ομάδα της Δάφνης κατάφερε να
προηγηθεί στο πρώτο πεντάλεπτο με επτά πόντους 41-34 μέχρι το 12ο λεπτό όταν η
Λάρισα μείωσε τη διαφορά και πέρασε με 1 πόντο (57-56). Από εκείνο το λεπτό η
κερκίδα έδωσε βοήθεια, αφού οι παίκτες άρχισαν να παίζουν με πάθος για τη νίκη
και με δύο εύστοχα σουτ του Θριτ, 1' λεπτό πριν από το τέλος και 41" το
δεύτερο σουτ, έφθασαν στην πρώτη τους νίκη.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O19</CAT>
<ED>
Κωδικός άρθρου: A16036O194</ED>
<ID>
ID:134699

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O19&aa=4</URL></REF>


Article

<CATEGORY>vin10</CATEGORY>

 <H2>Με ηγέτη τον Στογιάκοβιτς
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

Ο ΠΑΟΚ νίκησε (82-77) τον Ηρακλή, αλλά δεν ικανοποίησε με την απόδοσή του.
Νίκησε χάρη στις εμπνεύσεις του Στογιάκοβιτς, αλλά και τη βελτίωση στην άμυνα
στο β' μέρος. Κι αυτό, αφού ο Ηρακλής πάλεψε όσο μπορούσε, αλλά δεν είχε
διάρκεια στην απόδοσή του. 
Οι φιλοξενούμενοι, με... τρίγωνο Μάξεϊ - Νέμπχαρτ - Μπάκναλ είχαν το
προβάδισμα για μεγάλο χρονικό διάστημα, προηγήθηκαν μάλιστα 45-32 στο 19' και
47-36 στο ημίχρονο

.

Ο ΠΑΟΚ επανήλθε στις νίκες, κόντρα στον Ηρακλή. Στο στιγμιότυπο, ο Νίκος
Μπουντούρης προσπαθεί να αποφύγει το μαρκάρισμα δύο παικτών του «Γηραιού»

Όμως, δεν κατάφεραν να αντιδράσουν στην αντεπίθεση του ΠΑΟΚ, ο οποίος με
ηγέτη τον Στογιάκοβιτς κατάφερε να ανατρέψει τη διαφορά και να προηγηθεί για
πρώτη φορά στο 33' (61-60). Από το σημείο αυτό, οι γηπεδούχοι είχαν το
προβάδισμα, παρά το γεγονός ότι οι παίκτες του Ηρακλή πάλεψαν έως το τελευταίο
λεπτό. Ο Μάξεϊ νίκησε τον Σάκλφορντ κάτω από τα καλάθια (χρεώθηκε γρήγορα με
φάουλ), αλλά ο Γιαννούλης βοήθησε περισσότερο. Ο Μπουντούρης και ο
Μπαλογιάννης έδωσαν λύσεις και ο ΠΑΟΚ κατάφερε να φθάσει στην πολύ σημαντική νίκη.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O19</CAT>
<ED>
Κωδικός άρθρου: A16036O195</ED>
<ID>
ID:134717

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O19&aa=5</URL></REF>


Article

<CATEGORY>vin10</CATEGORY>

 <H5>ΠΑΠΑΓΟΥ
</H5><H2>Μικρός... ήρωας
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Ο Γιώργος Διαμαντόπουλος ήταν ο πρωταγωνιστής του Παπάγου, που σημείωσε μεγάλη
νίκη επί του Άρη με 94-85. Οι «στρατηγοί», παίζοντας με πάθος, δεν άφησαν
πολλά περιθώρια στην ομάδα της Θεσσαλονίκης, που πάλεψε μέχρι τέλους.

Οι φιλοξενούμενοι ξεκίνησαν δυνατά και προηγήθηκαν με 13-4 (5'). Ο Τόνι Χάρις
με διαδοχικές προσπάθειες ισορρόπησε το παιχνίδι (15-15 στο 10'). Με
αντεπίθεση διαρκείας και με «ηγέτη» τον Γιώργο Διαμαντόπουλο (18 πόντοι, 3/3
δίπ., 2/3 τρίπ.) οι «στρατηγοί» μεγάλωσαν τη διαφορά ακόμη και στους δέκα
πόντους (33-23 στο 16').

Το όπλο του Άρη στον προχθεσινό αγώνα ήταν οι αιφνιδιασμοί (10/11!). Κατάφερε
να μειώσει, αλλά και να ξαναπάρει το προβάδισμα (45-44 στο 24', 54-53 στο
28'). Ο Ναχάρ (17 πόντους, 1.026 στο tendex) αποδείχτηκε άξιος αντικαταστάτης
του Χοσέ Ορτίθ, ο οποίος κάθησε στον πάγκο από το 22' με τέσσερα φάουλ. Ο
Πάσπαλι ήταν η μόνη απειλή για τους «στρατηγούς».

Ο νεαρός Διαμαντόπουλος όμως ανέλαβε το μαρκάρισμά του και τον περιόρισε
αισθητά, αφού από εκείνο το σημείο πέτυχε μόλις δύο πόντους! Ο Παπάγου ανέβασε
τη διαφορά στους έξι σε κρίσιμο χρονικό σημείο (78-71 στο 37') και εκεί
τελείωσαν όλα.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O19</CAT>
<ED>
Κωδικός άρθρου: A16036O196</ED>
<ID>
ID:134725

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O19&aa=6</URL></REF>


Article

<CATEGORY>vin10</CATEGORY>

 <H5>Η ΕΠΟΜΕΝΗ ΑΓΩΝΙΣΤΙΚΗ
</H5><H5>Ο αρχιτέκτονας της επιτυχίας
</H5><H5>Η ΠΕΝΤΑΔΑ ΤΗΣ ΗΜΕΡΑΣ
</H5><H2>ΤΟ ΠΑΝΟΡΑΜΑ ΤΗΣ Α1 </H2>
Η επόμενη αγωνιστική (16η): Σάββατο 17/1: Ηρακλής - Περιστέρι
(Ιβανώφειο, 17.00), Απόλλων Πάτρας - ΠΑΟΚ (γηπ. Απόλλωνα, 17.00), ΑΕΚ -
Παναθηναϊκός (ΟΑΚΑ, 18.30, ΑΝΤ1), Δάφνη - Παπάγου (ΚΓ Δάφνης, 17.00),
Πανιώνιος - Λάρισα (ΔΓ Ν. Σμύρνης, 17.00), Σπόρτιγκ - Ηράκλειο (γηπ. Σπόρτιγκ, 17.00).

Κυριακή 18/1: Άρης - Ολυμπιακός (Αλεξάνδρειο, 18.30, ΑΝΤ1).

Ο ΝΤΟΥΣΑΝ Ίβκοβιτς οδήγησε και χτες τον Ολυμπιακό με μοναδική μαεστρία στην
επιτυχία. Η νίκη επί της ΑΕΚ διατήρησε τον «λαβωμένο» Ολυμπιακό στην πρώτη
θέση της Α1, ο Ίβκοβιτς χειρίστηκε με επιτυχία κάθε χρήσιμο «πιόνι» στη
σκακιέρα του Νέου Φαλήρου, προσπαθώντας να ξεπεράσει ένα σημαντικό προσωπικό
του πρόβλημα.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O20</CAT>
<ED>
Κωδικός άρθρου: A16036O201</ED>
<ID>
ID:134588

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O20&aa=1</URL></REF>


Article

<CATEGORY>vin10</CATEGORY>

 <H5>ΤΑ ΚΟΡΙΤΣΙΑ ΤΟΥ ΠΟΛΟ «ΒΟΥΛΙΑΞΑΝ» ΙΣΠΑΝΙΑ ΚΑΙ ΚΑΖΑΧΣΤΑΝ
</H5><H2>Ελπίδες για μετάλλιο
</H2>
Η ΕΘΝΙΚΗ γυναικών συνεχίζει να... «αρμενίζει με ούριο άνεμο» στο Περθ, και
μετά τις επιτυχίες του Σαββατοκύριακου βρίσκεται πολύ κοντά στην κατάκτηση της
δεύτερης θέσης του ομίλου της, κάτι που θα της δώσει το δικαίωμα να ελπίζει
ακόμα και στο μετάλλιο.

Η ελληνική ομάδα νίκησε το Σάββατο στο κρίσιμο ματς 4-3 την Ισπανία, χθες
επικράτησε εύκολα 10-7 του Καζαχστάν και όλοι ελπίζουμε να... άρχισε καλά και
η σημερινή ημέρα. Το πρωί τα κορίτσια θα αντιμετώπιζαν την Ουγγαρία και με
νίκη θα ήταν στη 2η θέση.

Κόντρα στην Ισπανία η Εθνική φάνηκε να έχει άγχος, το γκολ ήταν δύσκολο (η
Ασιλιάν έχασε πέναλτι, ενώ είχαμε 0/8 στην παίκτρια παραπάνω) και παρά το
γεγονός ότι το σκορ έγινε 4-1 στις αρχές του τελευταίου 7λέπτου, τα τελευταία
δευτερόλεπτα ήταν δραματικά. 
Η Ισπανία μείωσε 4-3 στα 37'', αλλά οι Ελληνίδες πολίστριες κατάφεραν με
ψυχραιμία να κρατήσουν την μπάλα στον χρόνο που απέμενε: Τα γκολ σημείωσαν οι
Καραγιάννη 2, Ασιλιάν και Κοζομπόλη. «Μετά την υπερπροσπάθεια στο παιχνίδι με
την Ιταλία, περίμενα μια κάμψη κόντρα στην Ισπανία», είπε ο ομοσπονδιακός
τεχνικός Τάσος Δούμπας. 
«Οι καλές ομάδες όμως, ξέρουν να παίρνουν τη νίκη ακόμα και όταν δεν
αγωνίζονται σωστά».

Στο χθεσινό παιχνίδι με το Καζαχστάν η Εθνική προηγήθηκε 9-3 στο 2ο 7λεπτο και
ο Δούμπας ξεκούρασε αρκετές παίκτριες.

Κοζομπόλη και Κανελλοπούλου έπαιξαν ελάχιστα, ενώ τραυματίστηκε στο μάτι από
νύχι αντιπάλου η Μωραϊτίδου. Τα γκολ: Μωραϊτίδου 3, Βάσου 2, Μελιδόνη,
Καμμένου, Κοζομπόλη, Μάστορη, Ανδριανάκη.

Άλλα αποτελέσματα: Σάββατο: Α' όμιλος: Καναδάς - ΗΠΑ 3-2, Ρωσία - Βραζιλία
9-3, Αυστραλία - Νέα Ζηλανδία 16-4. Β' όμιλος: Ουγγαρία - Καζαχστάν 13-4,
Ολλανδία - Ιταλία 6-5. Κυριακή: Α': Νέα Ζηλανδία - Καναδάς 5-11, Ρωσία -
Αυστραλία 6-6, Βραζιλία - ΗΠΑ 7-7. Β': Ολλανδία - Ουγγαρία 7-4, Ιταλία -
Ισπανία 10-3. Οι βαθμολογίες: Α': Ρωσία 7, Καναδάς 6, Αυστραλία 5, ΗΠΑ 3,
Βραζιλία 3, Νέα Ζηλανδία 0. Β': Ολλανδία 8, Ελλάδα και Ουγγαρία από 6, Ιταλία
και Ισπανία από 2, Καζαχστάν 0.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O22</CAT>
<ED>
Κωδικός άρθρου: A16036O221</ED>
<ID>
ID:134589

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O22&aa=1</URL></REF>


Article

<CATEGORY>vin10</CATEGORY>

 <H2>ΣΥΓΧΡΟΝΙΣΜΕΝΗ
</H2><H2>Δεν ακούστηκε η... μουσική!
</H2>
ΚΑΤΑ... λάθος έμειναν εκτός τελικού στο «ντουέτο» της συγχρονισμένης
κολύμβησης η Χριστίνα Θαλασσινίδου και η Δέσποινα Θεοδωρίδου. Τα δύο κορίτσια
περίμεναν για τη μουσική υπόκρουση στο πρόγραμμά τους, κι αφού δεν ακούστηκε
τίποτα, αποφάσισαν να πέσουν στην πισίνα, ώστε να μην ακυρωθούν! Η ελληνική
αποστολή διαμαρτυρήθηκε, αλλά χωρίς αποτέλεσμα. Τα κορίτσια έμειναν τελικά
στην 14η θέση, με 90,067 βαθμούς.

*** Το επόμενο παγκόσμιο πρωτάθλημα, το 2001, θα διεξαχθεί στην
Φουκοόκα της Ιαπωνίας, ύστερα από χτεσινή απόφαση της ΦΙΝΑ.

*** Ο Κινέζος Γιού Ζουοτσένγκ κατέκτησε το χρυσό μετάλλιο στο
«τραμπολίνο», ενώ στον «μαραθώνιο» της κολύμβησης (25.000 μ.) την πρώτη θέση
κατέκτησαν ο Ρώσος Αλεξέι Ακατίεφ και η Αμερικανίδα Τόμπι Σμιθ.

*** Σήμερα αρχίζουν τα αγωνίσματα της κολύμβησης. Η Κάτια Σαρακατσάνη
μετέχει στα 400μ. μεικτή και ο Δημήτρης Μαγγανάς στα 200μ. ελεύθερο.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O22</CAT>
<ED>
Κωδικός άρθρου: A16036O222</ED>
<ID>
ID:134639

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O22&aa=2</URL></REF>


Article

<CATEGORY>vin10</CATEGORY>

 <H5>Τα προχθεσινά αποτελέσματα
</H5><H2>ΙΠΠΟΔΡΟΜΟΣ
</H2>
1η: Ρεαλίστικ Σάουθ (Ηλίας) 66-27. Λαομήδεια 16. Δίδυμο 4Χ6=69. Φορκάστ 4Χ6=165.

2η: Ηθικός (Ξυνός) 89-27. Μπρέιβχαρτ 13. Δίδυμο 2Χ6=81. Φορκάστ 6Χ2=222.
Σύνθετο 4Χ6=513. Σύν.-Δίδ. 4Χ6Χ2Χ6=705

3η: Ίμκο Λέτζεντ (Σταύρου) 84-38. Ανσασπέκτιβ 16. Δίδυμο 1Χ4=157. Φορκάστ
1Χ4=406. Σύνθετο 6Χ1=1.402. Σύν.-Δίδ. 2Χ6Χ1Χ4=1.434. TRIO 1Χ2Χ4=220. TRI CAST 1Χ4Χ=2.459.

4η: Πολεμιστής (Νίκος) 15-12. Ημίθεος 34. Δίδυμο 2Χ6=31. Φορκάστ 6Χ2=40.
Σύνθετο 1Χ6=236. Σύν.-Δίδ. 1Χ4Χ2Χ6=583.

5η: Σαρώνικ Γουΐντ (Γεωργίου) 35-26. Ντενέμπολα Γουέι. Δίδυμο 1Χ7=26. Φορκάστ
7Χ1=76. Σύνθετο 6Χ7=63. Σύν.-Δίδ. 2Χ6Χ1Χ7=83.

6η: Αδιάφθορος (Φίλιππος) 57-41. Έιντζελ 47. Δίδυμο 4Χ5=192, Φορκάστ 4Χ5=366.
Σύνθετο 7Χ4=330. Σύν.-Δίδ. 1Χ7Χ4Χ5=705. (Διαγράφτηκε ο ίππος 1, Κινούμενος Στόχος).

7η: Ηγήσανδρος (Ξυνός) 58-19. Καστελλόριζο 27, Δίδυμο 3Χ4=179. Φορκάστ
4Χ3=523. Σύνθετο 4Χ4=604. Σύν.-Δίδ. 4Χ5Χ3Χ4=3.710.

8η: Λαϊτένινγκ Σταρ (Μανώλης) 61-31. Ανμπίταμπολ 25. Δίδυμο 4Χ6=129. Φορκάστ
6Χ4=286. Σύνθετο 4Χ6=1.061. Σύν.-Δίδ. 3Χ4Χ4Χ6=2.039. TRIO 4Χ6Χ7=220. TRI CAST 6Χ4Χ7=939.

9η: Νάπο (Ξυνός) 47-25. Σούπερ Κράουν 17. Δίδυμο 1Χ2=74. Φορκάστ 2Χ1=206.
Σύνθετο 6Χ2=386. Σύν.-Δίδ. 4Χ6Χ1Χ2=1.234.

* Στην 1η κούρσα, ο ίππος «Ανέμη» ανέτρεψε στην εκκίνηση τον αναβάτη του,
Σταύρου, χωρίς ευτυχώς συνέπειες. Ο ίππος «Ανέμη» (Νο 7) ήταν ομόσταβλος με
τον ίππο Δημιάνα (Νο 1), που τερμάτισε τρίτος.

Στο σημερινό πρόγραμμα, Trio και Tri-Cast θα διεξαχθούν στην 4η, 7η, 8η και 9η κούρσα.

ΠΡΩΤΗ ΙΠΠΟΔΡΟΜΙΑ

Ώρα 3.00, 1.000 μέτρα

1. ΒΑΡΔΟΣ 58 Νίκος&#0094

2. ΒΕΖΥΡΗΣ 58 Δούκας&#0095

3. ΘΕΑΤΡΙΝΟΣ 58 Σωτηρόπ/λος&#0092

4. ΘΕΜΙΣΤΙΟΣ 58 Δημητσάνης&#0093

5. ΜΟΛΟΣΣΟΣ 58 Γεωργίου&#0098

6. ΤΑΦ ΝΑΤ 58 Λιάκος&#0091

7. ΘΥΑΜΙΣ 58 Ξυνός&#0097

8. ΧΑΡΤΙΝ. ΓΟΥΕΪ 58 Φίλιππος&#0096

* Οι ίπποι 1-8 και 4-7 είναι ομόσταβλοι.

­ Υπόδ.: ΣΤΑΒΛΟΣ (1-8) - ΘΕΜΙΣΤΙΟΣ (Μολοσσός).

ΔΕΥΤΕΡΗ ΙΠΠΟΔΡΟΜΙΑ

Ώρα 3.30, 1.000 μέτρα

1. ΜΠΙΛ ΤΟΝΥ 58 Σίντλερ&#0095

2. ΣΟΥΜΑΧΕΡ 58 ΔΙΕΓΡΑΦΗ&#009­

3. ΜΑΝΑΓΡΟΣ 57 Νίκος&#0097

4. ΝΕΓΚΡΑΟ 56,5 Σταύρου&#0094

5. ΣΕΡ ΤΑΡΙΦ 55,5 Μανώλης&#0091

6. ΧΑΡ. ΑΛ ΡΑΣΙΝΤ 55 Δημητσάνης&#0093

7. ΠΑΝΤΕΛΑΚΟΣ 55 Φίλιππος&#0092

­ ΤΑΜΕΣΗΣ ΤΖ. 54 Ζευγώλης&#0096

* Ο ίππος ΤΑΜΕΣΗΣ ΤΖΟΥΝΙΟΡ τρέχει εκτός στοιχήματος.

* Οι ίπποι 5-7 είναι ομόσταβλοι.

­ Υπόδ.: ΧΑΡΟΥΝ ΑΛ ΡΑΣΙΝΤ - ΜΑΝΑΓΡΟΣ (Παντελάκος).

ΤΡΙΤΗ ΙΠΠΟΔΡΟΜΙΑ

Ώρα 4.00, 1.400 μέτρα

1. ΒΡΙΛΗΣΣΟΣ 58 Δημητσάνης&#0094

2. ΓΙΑΓΚΟΣ 58 Σκιαδόπ/λος&#0091

3. ΓΚΑΛΑΝΤ 58 Σταύρου&#0093

4. ΘΕΑΜΑΤΙΚΟΣ 58 Σωτηρόπ/λος&#0095

5. ΚΟΡΣΑΙΡ 58 Αλέξης&#0097

6. ΦΑΜΠΙΑΝΟ 58 Νίκος&#0092

7. Μ. ΜΠΑΪΡΑΧ/ΡΗΣ 57,5 Ξυνός&#0096

­ Υπόδ.: ΒΡΙΛΗΣΣΟΣ - ΚΟΡΣΑΙΡ (Γκαλάντ).

ΤΕΤΑΡΤΗ ΙΠΠΟΔΡΟΜΙΑ

Ώρα 4.30, 1.400 μέτρα

1. ΦΙΛΙΑ 58 Γεωργίου&#0098

2. ΠΑΡΑΣΚΕΥΗ 56,5 Λιγνός&#0099

3. ΛΗ ΜΠΟΫ 57 Σωτηρόπ/λος&#0091

4. ΤΡΟΠΑΙΟΥΧΟΣ 56 Χατζηγεωργ.&#0096

5. ΜΕΝΕΣΘΕΑΣ 55,5 Δημητσάνης&#0094

6. ΣΑΝΤΟ ΧΑΛΑΡΗΣ 55,5 Σκιαδόπ/λος&#0095

7. ΕΛΑ ΓΑΥΡΕ Μ. 52 Μ. Καμούτση&#0097

8. ΕΛΑ ΚΑΛΕ ΜΟΥ 51,5 Αττίκος&#00910

9. ΠΟΝΗΡΟΥΛΑ 53 Μπάκος&#0093

10. Κ. ΧΡΗΣΤΑΡΑΣ 51 Κυριακόπ/λος&#0092

­ Υπόδ.: ΕΛΑ ΓΑΥΡΕ ΜΟΥ - ΤΡΟΠΑΙΟΥΧΟΣ (Μενεσθέας).

ΠΕΜΠΤΗ ΙΠΠΟΔΡΟΜΙΑ

Ώρα 5.00, 1.400 μέτρα

1. ΜΠΙ Ε ΠΡΙΝΣ 58 Δημητσάνης&#0094

2. ΣΤΑΥΡΟΦΟΡΟΣ 57,5 Ηλίας&#0091

3. ΕΒΕΡΛ. ΓΟΥΕΪ 55 Νίκος&#0093

4. ΣΤΡ. ΓΡΗΓΟΡΗΣ 54,5 Τσιριγώτης&#0097

5. ΜΑΡΛΕΝΑ 52,5 Ξυνός&#0095

6. ΒΥΖΑΝΤ. ΥΜΝΟΣ 51 Γεωργίου&#0096

7. ΖΙΡΕΣ 51 Δούκας&#0092

­ Υποδ.: ΣΤΡΟΝΓΚ ΓΡΗΓΟΡΗΣ - ΜΠΙ Ε ΠΡΙΝΣ (Ζιρές).

ΕΚΤΗ ΙΠΠΟΔΡΟΜΙΑ

Ώρα 5.30, 1.800 μέτρα

1. ΝΕΒΕΡ ΕΓΚΕΪΝ 58 Φίλιππος&#0096

2. ΒΡΑΧΟΣ 55 Αλέξης&#0092

3. ΜΠΡΑΪΑΝ 51 Γεωργίου&#0093

4. ΤΑΚΟΥΛΗΣ 51 Σκιαδόπ/λος&#0097

5. ΛΗΘΗ 50,5 Σγούρος&#0094

6. ΠΑΝΙΟΝΙΚ 51,5 Δημητσάνης&#0095

7. ΜΙΣΤ. ΣΟΔΟΜΑ 49,5 Δούκας&#0091

­ Υπόδ.: ΒΡΑΧΟΣ - ΝΕΒΕΡ ΕΓΚΕΪΝ (Μπράιαν).

ΕΒΔΟΜΗ ΙΠΠΟΔΡΟΜΙΑ

Ώρα 6.00, 1.800 μέτρα

1. ΛΕΪΝ. ΒΙΡΓΙΝΙΑ 59,5 Αττίκος&#0094

2. ΑΜΙΡΑΛΑΪ 59 Σίντλερ&#0091

3. ΜΑΝΙΦΙΚΟ 57,5 Μπάκος&#0095

4. Φ. ΕΝ ΜΠΙΟΥΤΥ 56,5 Δούκας&#0092

5. ΜΕΣΟΓΕΙΟΣ 56 Μανώλης&#0093

6. ΓΙΩΤΑ ΚΡΙΣΤΙ 51 Σκιαδόπ/λος&#0096

7. ΤΡΩΑΔΑ 47 Σγούρος&#0098

8. ΦΩΤΙΩΝ 45,5 Μ. Καμούτση&#0097

­ Υπόδ.: ΛΕΪΝΤΥ ΒΙΡΓΙΝΙΑ - ΜΕΣΟΓΕΙΟΣ (Γιώτα Κρίστι).

ΟΓΔΟΗ ΙΠΠΟΔΡΟΜΙΑ

Ώρα 6.30, 1.400 μέτρα

1. ΜΕΝΧΙΡ 58 Σταύρου&#0096

2. ΦΡΑΝΣΟΥΑ 57,5 Σίντλερ&#0094

3. ΜΙΣΤΕΡ ΝΙΚΟΣ 57 Φίλιππος&#0091

4. ΝΟΟΥΓΟΥΕΪ 55,5 Νίκος&#0092

5. ΦΩΦΑΚΙ 52 Κοσμάς&#0098

6. ΖΑΠΛΟΥΤΟΣ 54 Θοδωράκης&#0093

7. ΑΛ ΖΙΛΖΑΛ 52,5 Δημητσάνης&#0095

8. ΖΗΡΥΝΘΗ 52 Σκιαδόπ/λος&#0097

­ Υπόδ.: ΦΩΦΑΚΙ - ΜΙΣΤΕΡ ΝΙΚΟΣ (Μενχίρ).

ΕΝΑΤΗ ΙΠΠΟΔΡΟΜΙΑ

Ώρα 7.00, 1.400 μέτρα

1. ΓΟΥΒΕΛΗ 61 Γεωργίου&#0098

2. ΑΛΠΙΝΙΣΤΗΣ 57,5 Τσιριγώτης&#0095

3. ΜΥΡΩΝΑΣ 56 Σίντλερ&#0092

4. ΦΛ. ΕΝ ΤΑΪΓΚΕΡ 55 Ζευγώλης&#0091

5. ΗΜΙΘ. ΩΡΙΩΝ 53 Αττίκος&#0096

6. ΔΑΜΟΚΛΕΙΑ 55 Νάκος&#0094

7. ΣΑΝΤΟ ΝΑΤΑΣΑ 50 Μπακάλης&#0097

8. ΤΡΙΑΝΤΑΦΥΛΛΙΑ 50,5 Κυριακόπ/λος&#0099

9. ΦΙΝΤΟ 47 Σγούρος&#0093

­ Υπόδ.: ΗΜΙΘΕΟΣ ΩΡΙΩΝ - ΑΛΠΙΝΙΣΤΗΣ (Μύρωνας).

ΔΕΚΑΤΗ ΙΠΠΟΔΡΟΜΙΑ

Ώρα 7.30, 1.400 μέτρα

1. ΖΩΓΡΑΦΙΑ 58 Ξυνός&#0093

2. Ι. ΝΕΜΠΟΥΛΟΥΣ 54 Μπακάλης&#0095

3. ΝΙΚΟΣ ΦΟΥΣΚ 52,5 Δημητσάνης&#0091

4. ΛΕΪΝΤΥ ΑΛΙΣ 49,5 Γεωργία&#0092

5. ΜΠΙΓΚ ΤΣΗΦ 48,5 Σγούρος&#0096

6. ΚΑΠ. ΑΡΤΕΜΗΣ 49,5 Δούκας&#0094

­ Υπόδ.: ΙΠΠΟΤ. ΝΕΜΠΟΥΛΟΥΣ - ΚΑΠ. ΑΡΤΕΜΗΣ (Νίκος Φουσκ).

­ Δύο αουτσάιντερ: ΦΡΑΝΣΟΥΑ (8η) - ΦΙΝΤΟ (9η).

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O22</CAT>
<ED>
Κωδικός άρθρου: A16036O223</ED>
<ID>
ID:134678

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O22&aa=3</URL></REF>


Article

<CATEGORY>vin10</CATEGORY>

 <H5>ΧΑΝΤΜΠΟΛ
</H5><H2>Προβάδισμα ο Δούκας
</H2><H2></H2>
ΠΡΟΒΑΔΙΣΜΑ 4 βαθμών πήρε ο ΑΣΕ Δούκα νικώντας δύσκολα 22-21 στο Κιλκίς στην
πρεμιέρα του β' γύρου της Α1 χάντμπολ ανδρών. Τα αποτελέσματα της 12ης
αγωνιστικής: Κιλκίς Κ. ΜΑΧ - Δούκας, Γ.Ε. Βέροιας - Αρχέλαος 26-27, Φίλιππος -
Σχ. Ξυνή 25-25, Αθηναϊκός ΚΟΡΕΛΚΟ - Βριλήσσια SUPERSPORT 31-24, Ιωνικός Ν.Φ. -
Πανελλήνιος 22-22, Τρίτων ΑΙΟΛΙΚΗ - Πανιώνιος 34-15. Η βαθμολογία: Δούκας 20,
Σχ. Ξυνή, Ιωνικός και Γ.Ε. Βέροιας 16, Αθηναϊκός 14, Κιλκίς 13, Πανελλήνιος
11, Αρχέλαος 10, Τρίτων και Βριλήσσια 9, Φίλιππος 8, Πανιώνιος 2.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O22</CAT>
<ED>
Κωδικός άρθρου: A16036O224</ED>
<ID>
ID:134700

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O22&aa=4</URL></REF>


Article

<CATEGORY>vin10</CATEGORY>

 <H2>Η Εθνική έχασε το πλεονέκτημα
</H2>
Ελλάδα - Ισπανία. Ο Καλακόνας μάχεται με τον Πεντρερόλ

Η ΗΤΤΑ από την Ισπανία (7-6), στέρησε από την Εθνική ανδρών ένα σοβαρό
πλεονέκτημα στο Παγκόσμιο Πρωτάθλημα του Περθ. Κι αυτό, αφού η ισπανική ομάδα
θα μπει στην επόμενη φάση αήττητη. Η Εθνική θα «παλέψει» με Αμερικανούς
(αύριο), Αυστραλούς (Τετάρτη) και Σλοβάκους (Πέμπτη). Η αποστολή της είναι
σίγουρα εξαιρετικά δύσκολη, αλλά όπως έλεγε ο Γιάννης Θωμάκος, «για εμάς δεν
τέλειωσε τίποτα. Θα παλέψουμε όλα τα επόμενα παιχνίδια». Ένα ενθαρρυντικό
στοιχείο πάντως από τους δύο αγώνες του Σαββατοκύριακου ήταν η καταπληκτική
βελτίωση στον «παίκτη παραπάνω». Οι διεθνείς είχαν 6/10 με την Ισπανία και
100% (5/5) στο χθεσινό ματς με τη Νότιο Αφρική.

Το ματς με την Ισπανία χάθηκε από τις πολλές λανθασμένες επιλογές. Οι Ισπανοί
προηγήθηκαν 6-3 στις αρχές της τελευταίας περιόδου, αλλά Μάζης και Θωμάκος
μείωσαν σε 6-5. Ο Αφρουδάκης έχασε πολύ καλή ευκαιρία στην «κόντρα», με
αποτέλεσμα, αντί να ισοφαρίσουμε, να δεχτούμε άλλο γκολ. «Εμείς χάσαμε, δεν
νικήσαν οι Ισπανοί», υποστήριξε ο ομοσπονδιακός τεχνικός Κούλης Ιωσηφίδης.
«Όλα κρίθηκαν σε τρεις λανθασμένες επιλογές μας. Η νοοτροπία απλώς να χάσουμε
πρέπει να φύγει από την ομάδα. Τώρα όλα είναι πιο δύσκολα, αλλά ο στόχος
παραμένει ο ίδιος. Πρόκριση στην οκτάδα».

Αξίζει να σημειωθεί ότι στο ματς με την Ισπανία, η ελληνική ομάδα έχασε πολύ
γρήγορα τους Λούδη, Ψύχο (με τρεις ποινές) και στα τελευταία κρίσιμα λεπτά τον
Μάζη. Τα γκολ πέτυχαν οι Θωμάκος 3, Λούδης, Λοράντος, Μάζης. Στο χθεσινό
παιχνίδι με τη Νότιο Αφρική η νίκη ήρθε εύκολα (11-6). Σκόραραν οι Λοράντος 3,
Αφρουδάκης, Ψύχος, Θωμάκος, Λούδης από 2. Άλλα αποτελέσματα: Σαββατο: Ρωσία -
Καζαχστάν 13-8, Κροατία - Νέα Ζηλανδία 19-3, Ουγγαρία - Ιταλία 11-7,
Γιουγκοσλαβία - Ιράν 18-4, Βραζιλία - Ν. Αφρική 8-4, ΗΠΑ - Σλοβακία 8-5,
Αυστραλία - Καναδάς 10-5. Κυριακή: Νέα Ζηλανδία - Ρωσία 0-19, Καζαχστάν -
Κροατία 4-19, Ιράν - Ουγγαρία 2-16, Ιταλία - Γιουγκοσλαβία 10-11, Βραζιλία -
Ισπανία 3-9, ΗΠΑ - Καναδάς 10-1, Αυστραλία - Σλοβακία 9-8.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O22</CAT>
<ED>
Κωδικός άρθρου: A16036O225</ED>
<ID>
ID:134718

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O22&aa=5</URL></REF>


Article

<CATEGORY>vin10</CATEGORY>

 <H2>ΣΤΙΒΟΣ
</H2><H2>Ξένοι άλτες στον Μεσσηνιακό
</H2>
ΠΡΩΤΟΠΟΡΙΑ για τον ελληνικό στίβο στις μεταγραφές γνωστών ξένων πρωταθλητών η
απόκτηση χθες από τον Μεσσηνιακό Καλαμάτας του ζεύγους αλτών Μπρίτα και
Μπόρουτ Μπίλατς.

Τόσο η αθλήτρια του ύψους Μπρίτα όσο και ο άλτης του μήκους Μπόρουτ (σύζυγος
και προπονητής της και εν ενεργεία αθλητής) που υπέγραψαν χθες και μπορούν να
παίρνουν μέρος σε εσωτερικές διοργανώσεις με τα «χρώματα» του Μεσσηνιακού,
είναι πρωταθλητές Ευρώπης.

Τους δύο πρωταθλητές καλωσόρισαν στην Καλαμάτα, στη διάρκεια της κοπής της
πίτας του Μεσσηνιακού, οι Τάσος Μισέρος, Μπάμπης Βακαλόπουλος (πρόεδρος και
γ.γ. του Μεσσηνιακού), Δημήτρης Μπάκας (πρόεδρος ΔΟΝΑ Καλαμάτας).

*** Ο Παναγιώτης Χαραμής με 17.27 στα 6.000μ. ανδρών και η Καρολίνα
Σκούρτη με 11.11 στα 4.000 γυναικών επρώτευσαν στις κορυφαίες κατηγορίες του
αγώνα ανωμάλου δρόμου στη μνήμη Κώστα Κοτζιά που οργάνωσε ο Πανιώνιος.

*** Ο 7ος στο Αθήνα '97 τριπλουνίστας Χρήστος Μελέτογλου θα επισκεφθεί
αύριο Τρίτη (11 π.μ.) τα παιδιά του Γυμνασίου Κωφών - Βαρηκόων Αγίας
Παρασκευής στο πλαίσιο εκδήλωσης.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O22</CAT>
<ED>
Κωδικός άρθρου: A16036O226</ED>
<ID>
ID:134726

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O22&aa=6</URL></REF>


Article

<CATEGORY>vin10</CATEGORY>

 <H5>Ο ΟΛΥΜΠΙΑΚΟΣ ΝΙΚΗΣΕ 3-0 ΣΕΤ ΤΟΝ ΒΕΛΤΙΩΜΕΝΟ ΠΑΟ ­ ΒΟΜΒΕΣ ΑΠΟ ΗΡΑΚΛΗ ΚΑΙ ΦΙΛΙΑ
</H5><H2>ΒΟΛΕΪ
</H2><H2>Αντέχει στα δύσκολα
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Πλήρη επιβεβαίωση της ανωτερότητάς του στην τρέχουσα περίοδο αποτέλεσε για τον
Ολυμπιακό η νέα επιτυχία 3-0 στη «Λεωφόρο» μέσα σε τρεις μέρες επί ενός
αισθητά βελτιωμένου Παναθηναϊκού και το προβάδισμα 2 βαθμών στην κορυφή.

Όμως, τα αποτελέσματα- «βόμβες» στην 9η αγωνιστική της Α1 βόλεϊ ανδρών ήταν οι
νίκες του Ηρακλή στην Ορεστιάδα με 3-1 και της Φιλίας στην Ηλιούπολη επί της
ΑΕΚ με 3-2. 
Γεγονός και η πρώτη φετινή νίκη του Πανελληνίου (3-2 την Α.Ε. Κομοτηνής).

*** ΠΑΝΑΘΗΝΑΪΚΟΣ - ΟΛΥΜΠΙΑΚΟΣ 0-3 (13-15, 10-15, 12-15).

Ο Ολυμπιακός απέδειξε ότι αντέχει στα δύσκολα, αφού χωρίς την τέλεια απόδοση
του αγώνα Κυπέλλου κατόρθωσε, ανατρέποντας δύο φορές το σκορ, να υποτάξει έναν
σαφώς βελτιωμένο σε όλους τους τομείς Παναθηναϊκό που προηγήθηκε 10-5 στο 1ο
σετ και 11-6 στο 3ο).

Οι «ερυθρόλευκοι» είχαν εντυπωσιακούς Ποπόφ (77% υποδ.- 74% επιθ.- 3 μπλοκ- 3
άσοι), Μέρλο (97% επιθ. με 10/11- 7 μπλοκ!) και σπουδαίους Ντράκοβιτς (65%
επιθ.), Κουρνέτα (4 μπλοκ).

Από πλευράς γηπεδούχων Φιλίποφ (75% επιθ.- 5 άσοι), Σπανός (2 άσοι) ανέβασαν
το σερβίς, ο Κοβάτσεφ (78% υποδ.- 5 μπλοκ) βοήθησε στη βελτίωση υποδοχής και
μαζί με τον Σιδηρόπουλο (2 μπλοκ) στο δυνάμωμα του μπλοκ, αλλά έλειψε ξανά η
σταθερότητα του συνόλου. 
Ίσως αποτέλεσμα της αντιμετώπισης του τμήματος και επίσημα ­ με απόφαση του
Δ.Σ. του ΠΑΟ μειώθηκε ο προϋπολογισμός της περιόδου κατά 30% ­ ως πληβείου.

Έξαλλοι πανηγυρισμοί των παικτών του Ολυμπιακού ­ πιο ψηλά Ξενάκης, Ποπόφ -
στη «Λεωφόρο», για δεύτερη φορά σε τρεις ημέρες

ΟΛΥΜΠΙΑΚΟΣ (Τζ. Μοντάλι): ΚΟΥΡΝΕΤΑΣ 5+1, ΝΤΡΑΚΟΒΙΤΣ 5+14, Γκιούρδας
6+5, ΠΟΠΟΦ 8+12, ΜΕΡΛΟ 8+10, Τσακιρόπουλος 3+1- Θεοδωρίδης 1+4, Χριστοφιδέλης.

ΠΑΝΑΘΗΝΑΪΚΟΣ (Μ. Τριανταφυλλίδης): Σιδηρόπουλος 2+2, ΦΙΛΙΠΟΦ 12+21,
Σπανός 3+3, ΚΟΒΑΤΣΕΦ 6+8, Τόνεφ 2+6, Χατζηαντωνίου 6+9- Μαυράκης 2+1, Ζακυνθινός.

*** ΑΡΗΣ ΘΕΣΣ.- ΕΘΝΙΚΟΣ ΑΛΕΞ. 3-0 (15-5, 15-4, 15-11).

Οι πρωταθλητές, χωρίς τον συνήθη ρυθμό τους και τον τραυματία Μητρούδη, δεν
είχαν πρόβλημα χάρις κυρίως στην άριστη απόδοση του Τσέχου Κόβαζικ (84% υποδ.-
86% επιθ.- 3 άσοι).

ΑΡΗΣ (Κ. Χαριτωνίδης): Ι. Χαριτωνίδης 2+2, Κράβαρικ 7+6, Παπακοσμάς
6+7, ΚΟΒΑΖΙΚ 11+8, Μούχλιας 2+7, Αλεξανδρόπουλος 7+6- Κουτσονίκας 2+1,
Ιωαννίδης 0+1, Βασιλειάδης 1+0, Μπαντούλας.

ΕΘΝΙΚΟΣ (Α. Γιαννακόπουλος): Μόκαλης 1+1, Ντραγκίεφ 3+14, Ανδραβίζος
3+9, Ζλατιλίδης 1+2, Χ. Κίτσιος 0+5, Κούτρας 1+5- Αυτζιόγλου 0+1, Κοσίδης 1+0.

*** ΦΙΛΙΑ- ΑΕΚ 3-2 (8-15, 17-15, 12-15, 15-9, 15-13).

Με «πύργο» τον Αμαριανάκη (77% επιθ.- 7 μπλοκ), διαγώνιο-«αποκάλυψη» τον
Μπατιστάτο (70% επιθ.) και θαυμάσιους Οικονόμου (60% επιθ.- 3 μπλοκ- 3 άσοι),
Πισιμίση (70% επιθ.- 6 μπλοκ), Καζάζη, πέτυχε η γηπεδούχος ματ κατά της ΑΕΚ
που προηγήθηκε 2-1 σετ και διέθετε έναν φοβερό Γκουντίμα (65% επιθ.- 10 μπλοκ)
και γενικά καλύτερο μπλοκ (28 έναντι 23).

ΦΙΛΙΑ (Π. Μπακοδήμος): ΚΑΖΑΖΗΣ 5+6, ΜΠΑΤΙΣΤΑΤΟΣ 10+23, ΟΙΚΟΝΟΜΟΥ 10+18,
Μάριτς 5+17, ΠΙΣΙΜΙΣΗΣ 8+16, ΑΜΑΡΙΑΝΑΚΗΣ 16+13- Τσέργας, Δημόπουλος.

ΑΕΚ (Σ. Πολύζος): Μουστακίδης 4+1, Τζούριτς 13+34, Πανούσος 4+4, Αδάμ
9+18, Φάκας 5+3, ΓΚΟΥΝΤΙΜΑ 11+15- Αθανασιάδης 7+13.

*** ΟΡΕΣΤΙΑΔΑ DIANA - ΗΡΑΚΛΗΣ 1-3 (15-5, 8-15, 13-15, 13-15).

Το φοβερό ξεκίνημα (1ο σετ 15-5, 2ο σετ 8-1) παγίδεψε τη γηπεδούχο και η
αντεπίθεση του Ηρακλή τη βρήκε ανέτοιμη για γερή κόντρα.

Κυριαζής (82% υποδ.- 79% επιθ.- 3 μπλοκ) και Πλεσάκοφ (88% υποδ.- 90% επιθ. με
14/16- 6 μπλοκ- 2 άσοι) ήταν οι πρωταγωνιστές ενός τέλειου Ηρακλή που υπερείχε
κυρίως στην επίθεση

ΗΡΑΚΛΗΣ (Α. Λεώνης): ΔΕΛΗΚΩΣΤΑΣ 4+1, Μίλιτς 3+16, ΚΥΡΙΑΖΗΣ 8+17,
ΡΟΥΣΑΚΗΣ 6+13, ΠΛΕΣΑΚΟΦ 9+13, Δεσλής 3+1- Π. Αποστόλου 5+4, Ιωαννίδης,
Μπελουμπέκοφ 1+0.

ΟΡΕΣΤΙΑΔΑ (Γ. Τεκτονίδης): Μποζίδης 2+2, ΜΠΑΕΦ 10+25, Σαμαράς 3+18,
Πέτρογλου 4+4, Ζελιάσκοφ 12+10, Παπάζογλου 6+5- Κεμανετζής 1+3, Αμαξόπουλος.

*** ΚΤΗΣΙΦΩΝΤΑΣ- ΠΑΟΚ 3-1 (15-12, 16-17, 15-6, 15-6).

Με καλύτερους Αγγελίδη (87% επιθ.- 5 μπλοκ), Κατζ (72% επιθ.), Κουρούπη (70%
υποδ.- 59% επιθ.) ο Κτησιφώντας λύγισε τον μαχητή ΠΑΟΚ που ήταν καλύτερος σε
υποδοχή (80% έναντι 69%- Τσιγγίδης 86%) και μπλοκ (18 έναντι 14- Μήττας 5)
αλλά υστέρησε επιθετικά.

ΚΤΗΣΙΦΩΝΤΑΣ (Τ. Κουμπλής): Δούκας 7+1, ΚΑΤΖ 8+23, Φλέσσας 3+7,
ΚΟΥΡΟΥΠΗΣ 6+12, ΑΓΓΕΛΙΔΗΣ 8+8, Κουτουλέας 3+7- Κατσανεβάκης 1+1, Σιόλας.

ΠΑΟΚ (Χ. Πάτρας): Καλμαζίδης 1+3, Φλώρος 4+10, ΓΕΩΡΓΙΑΔΗΣ 7+18,
Τσιγγίδης 6+16, Χριστοφορίδης 4+15, Μήττας 6+8.

*** ΠΑΝΕΛΛΗΝΙΟΣ - Α.Ε. ΚΟΜΟΤΗΝΗΣ 3-2 (15-11, 13-15, 6-15, 15-9, 15-11).

Με εντυπωσιακούς Παππά (82% υποδ.- 68% επιθ.- 3 άσοι), Γούναρη (72% επιθ.- 6
μπλοκ), Λακασά (78% υποδ.- 68% επιθ.- 4 μπλοκ), ο Πανελλήνιος λύγισε την
Κομοτηνή που είχε καλύτερους Γκιρτζίκη (6 μπλοκ- 3 άσοι), Αρσόφ (68% επιθ.).

ΠΑΝΕΛΛΗΝΙΟΣ (Ι. Λάιος): Κωνσταντινίδης 2+3, Λάππας 5+16, ΛΑΚΑΣΑΣ 7+17,
ΠΑΠΠΑΣ 12+22, Α. Ναλμπάντης 6+9, ΓΟΥΝΑΡΗΣ 6+22- Παπαδάκης 1+1, Μπαλαγιάννης 1+0.

Α.Ε. ΚΟΜΟΤΗΝΗΣ (Α. Μασσιάς): Σ. Μασσιάς 1+1, ΑΡΣΟΦ 9+28, Μητράκας 8+20,
Λαμπιριόφ 5+21, ΓΚΙΡΤΖΙΚΗΣ 11+6, Γκορτσανιούκ 6+2- Καρχιαδάκης 2+1.


<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O23</CAT>
<ED>
Κωδικός άρθρου: A16036O231</ED>
<ID>
ID:134590

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O23&aa=1</URL></REF>


Article

<CATEGORY>vin10</CATEGORY>

 <H2>ΓΥΝΑΙΚΕΣ
</H2><H2>Επεισόδια στην Αλεξανδρούπολη
</H2>
ΠΡΩΤΟΦΑΝΗ γεγονότα για τον χώρο του γυναικείου βόλεϊ στην Αλεξανδρούπολη στη
διάρκεια και μετά τη λήξη του αγώνα Νίκης - Βριλησσίων 1-3 (5-15, 11-15, 15-1, 7-15).

Οι φιλοξενούμενοι καταγγέλλουν επίθεση περίπου 10 ατόμων στη διάρκεια του 3ου
σετ, αρχικά με βρισιές κατά προπονητών - παικτριών των Βριλησσίων και
διαιτητών και ακολούθως χειροδικώντας κατά των λίγων ατόμων που συνόδευαν την
ομάδα. Στο τέλος του αγώνα, τα ίδια άτομα επιτέθηκαν και χτύπησαν τους
προπονητές Γιώργο Δερμάτη, Μάρκο Κωβαίο, ενώ στο γήπεδο η αστυνομική δύναμη
ήταν μόλις 3 άτομα.

Κατά τα άλλα, στη 10η αγωνιστική της Α1 γυναικών: Ιωνικός Ν.Φ. - Παναθηναϊκός
1-3, Αγ. Σώστης ΣΑΒΒΑΛΑΣ - Κοζάνη 3-0, Φιλαθλητικός - Λάρισα 3-0, Άρης -
Παπάγου 3-2, Ολυμπιακός - Γ.Σ. Ηλιούπολης 3-1.

*** Η Ολυμπιάδα πήρε το συγκλονιστικό ντέρμπι της Πάτρας νικώντας την
ΕΑΠ 3-2 (13-15, 15-7, 15-12, 12-15, 15-13). Στα άλλα ματς της 7ης αγωνιστικής
της Α2 ανδρών: Έσπερος - Ιωνικός Νικ. 0-3, Μίλων - Ιωνικός Ν.Φ. 0-3, Φάρος -
Ζαφειράκης 0-3, Αριστοτέλης - Γρεβενά 3-0, Α.Ο. Σερρών - Ήφαιστος D.F.
ΧΡΗΜΑΤΙΣΤΗΡΙΑΚΗ 0-3.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O23</CAT>
<ED>
Κωδικός άρθρου: A16036O232</ED>
<ID>
ID:134640

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O23&aa=2</URL></REF>


Article

<CATEGORY>vin10</CATEGORY>

 <H5>ΤΡΙΤΟΣ
</H5><H2>Τα είχε πει ο Δανιήλ...
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>Δεν υπήρξε μέρα ­ κατά την εβδομάδα που μας πέρασε ­ που να μη διαβάσαμε ή
ακούσαμε για τον «κώδωνα κινδύνου», τον οποίο «έκρουσε» παρατεταμένα ο Δανιήλ.

*** Ο αγώνας στον Πύργο αποτελούσε «κλειδί» για τις φιλοδοξίες του
Παναθηναϊκού, εν τούτοις στην Ηλεία η ισοπαλία άφησε κυρίως στην τοπική ομάδα
την πικρή γεύση.

*** Στα 7/9 του χρόνου με μείον έναν παίκτη αγωνίστηκε ο Πανηλειακός,
κι όμως ο Κυράστας απέδειξε ότι αμυντικώς γνωρίζει καλά τα μυστικά του ποδοσφαίρου...

*** Και ο Δανιήλ σχετικός είναι, μολονότι δεν λέει πάντα αυτό που
θέλουν ν' ακούσουν οι υποστηρικτές.

*** Ποιο είναι αυτό; Ότι η ομάδα του χρειάζεται ενίσχυση. Στα Τρίκαλα
εναντίον της ουραγού (προ εβδομάδας) Καλαμάτας τα «πράσινα» προβλήματα είχαν
φανεί καθαρά.

*** Τι δεν μας λέει ακόμα ο Δανιήλ; Ότι ο Μίκλαντ, για παράδειγμα, εν
όψει του Μουντιάλ, προσπαθεί να μην «κάψει τα λάδια».

*** (Ή ότι αν είχε αγοραστεί καλύτερος ξένος το περασμένο καλοκαίρι,
δεν θα είχε χαθεί ο κόσμος).

*** Κατά τα άλλα, ο αρχηγός της Εθνικής, Αποστολάκης, αντί να δίνει την
παλιά του φρεσκάδα, τώρα εκνευρίζεται και ξεσπάει σε... φαρμακεία.

*** Η συμπεριφορά του Στράτου στον άνθρωπο του Πανηλειακού που
προσφέρει πρώτη βοήθεια σε τραυματίες ήταν... για παράσημο του «φερ πλέι».

*** Με λίγα λόγια: αν ο Παναθηναϊκός θέλει να ξαναβγεί στο Τσάμπιονς
Λιγκ, πρέπει να αποδείξει πως διαθέτει καλύτερη ομάδα από αυτές που τον έχουν προσπεράσει.

*** Δηλαδή ΑΕΚ και Ολυμπιακό.

*** Εντελώς συμπτωματικά, πρόκειται για δύο ΠΑΕ οι οποίες ξοδεύουν
χρήματα για αγορά ικανών ποδοσφαιριστών.

*** Ανεξάρτητα με το τι πρόκειται να προκύψει από τους
«ταχυδακτυλουργούς» της διαιτησίας ώς το τέλος...

Ο καθρέφτης του α' γύρου

Με αφορμή το φινάλε του πρώτου γύρου, να ρίξουμε μια ματιά στο προφίλ των ομάδων.

***Η ΑΕΚ, πρώτη έστω κι αν αποτύχει σήμερα στην Ξάνθη, προσφέρει και
θέαμα και ουσία.

*** Ο Ολυμπιακός, με πληθώρα χρήσιμων παικτών εκτός... χρήσης, σαφώς
και έχει δικαίωμα να φιλοδοξεί για νέο τίτλο.

*** Το να μένουν εκτός ενδεκάδας μισή ντουζίνα διεθνείς δεν είναι τυχαίο...

*** Ο ΠΑΟΚ, η εμπορικότερη ίσως ομάδα εφέτος, ήδη πέτυχε ρεκόρ στην
επαγγελματική του θητεία, σημειώνοντας οκτώ αλλεπάλληλες νίκες (εννιά με το Κύπελλο).

*** Ακούγεται πως το σοβαρότερο πρόβλημα στην Τούμπα είναι τα
συσσωρευμένα χρέη της διοίκησης προς τους παίκτες.

*** Βλέπετε, τα πριμ για τον της αποκλεισμό Άρσεναλ (και όχι μόνο) κοστίζουν...

*** Ιωνικός, Ηρακλής και ΟΦΗ, το πιθανότερο είναι να παλέψουν για την
5η θέση, που εκτός απροόπτου θα είναι προνομιούχος.

*** Διαθέτουν καλούς παίκτες και μεθοδικούς προπονητές.

*** Τι δεν διαθέτουν; Κόσμο (ο «Γηραιός»), ψυχραιμία και σοβαρή
διοίκηση (ο Ιωνικός), ηρεμία στην ομάδα οι Κρητικοί.

*** Εκείνος ο «πρόεδρος-μαλάκτης», δεν διέψευσε μέχρι στιγμής...

Και οι ομάδες του ΠΡΟ-ΠΟ...

Ακολουθούν (8η έως 12η θέση) ομάδες οι οποίες θα διατηρηθούν στην κατηγορία
(και στα δελτία ΠΡΟ-ΠΟ), όμως δύσκολα να μπορέσουν να «πλασάρουν».

*** Ειδική μνεία πρέπει να γίνει για τον Απόλλωνα του Κώστα Αλαμάνου.

*** Συγκομιδή 24 βαθμών σε ένα γύρο, δηλαδή «νταμπλ σκορ» από την
επικίνδυνη ζώνη, σημαίνει για τη διοίκηση «αλόγιστα έξοδα»...

*** Τι να συμβαίνει άραγε στην οδό Ανθέων;

*** Και πάμε σε Εθνικό, Προοδευτική και Βέροια, που στο μισό του
πρωταθλήματος ελπίζουν σε σωτηρία.

*** Θα δώσουν τη μάχη τους. Χθες ο Βεσελίνοβιτς, έξυπνα, πήρε τους
βαθμούς από τον Καρούλια, όμως ο προπονητής του Κορυδαλλού να μη στενοχωριέται.

*** Στα... χαρτιά είναι καλύτερος (και πιο έμπειρος) ο Τόζα!

*** Υπάρχουν, τέλος, οι Αθηναϊκός και Καλαμάτα στους 12 βαθμούς. Η
αντεπίθεσή τους είναι κάτι περισσότερο από αναμενόμενη.

*** Εκτός αν επιστρέψει ο Ζαϊρζίνιο...

*** Όσο για την Καβάλα, ομάδα που θεωρείται ίσως η πιο ήσυχη στην έδρα
της από τις 18 του πρωταθλήματος, τι θα μπορούσε να υποστηρίξει κάποιος;

***Ότι διάλεξε λάθος «συγγενείς και φίλους» εφέτος;

*** Μπορεί. Πέρυσι αποτελούσε την ομάδα-έκπληξη διάβολε!

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O24</CAT>
<ED>
Κωδικός άρθρου: A16036O241</ED>
<ID>
ID:134591

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O24&aa=1</URL></REF>


Article

<CATEGORY>vin10</CATEGORY>

 <H2>Πιο «βαριά» η 2η ήττα
</H2>
ΙΣΩΣ ο πιο απογοητευμένος βολεϊμπολίστας του Παναθηναϊκού, μετά το νέο «0-3»
μέσα σε τρεις ημέρες από τον Ολυμπιακό στη «Λεωφόρο», ήταν ο Σάββας Κοβάτσεφ,
ο οποίος σε απόδοση ήταν από τους καλύτερους των ηττημένων. Έμεινε κατηφής στο
γήπεδο επί αρκετή ώρα και οι φίλοι του ΠΑΟ του το ανταπέδωσαν με φιλοφρονήσεις παρηγορίας.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O24</CAT>
<ED>
Κωδικός άρθρου: A16036O242</ED>
<ID>
ID:134641

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O24&aa=2</URL></REF>


Article

<CATEGORY>vin10</CATEGORY>

 <H2>Προσοχή και στις λεπτομέρειες
</H2>
ΚΑΙ ΔΕΥΤΕΡΗ νίκη, στο πρωτάθλημα, επί της ΑΕΚ πέτυχε χθες ο Ολυμπιακός, με τον
Ίβκοβιτς (λόγω απουσίας των ψηλών παικτών) να «βάζει τα δυνατά του» στην
τακτική του αγώνα (73-66). Εδώ ο Ντούντα δίνει οδηγίες στους βασικούς. Οι
αναπληρωματικοί, «στα γόνατα», παρακολουθούν για λόγους ετοιμότητας...

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O24</CAT>
<ED>
Κωδικός άρθρου: A16036O243</ED>
<ID>
ID:134679

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O24&aa=3</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Οι ντρίπλες της ΕΠΑΕ
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>Η ΕΠΙΜΟΝΗ της ΕΠΑΕ να επιλέγει τους αθλητικούς δικαστές, κόντρα στον
Συνταγματικό Χάρτη και τον Κανονισμό των Δικαστηρίων, έχει αφήσει το ελληνικό
ποδόσφαιρο χωρίς το προβλεπόμενο από τις διατάξεις πειθαρχικό όργανο.

Και είναι απορίας άξιο, γιατί με τόσο πείσμα οι έμπειροι παράγοντες της ΕΠΑΕ
θέλουν να περάσει το δικό τους, επικαλούμενοι το καταστατικό της ΕΠΟ και το
αυτοδιοίκητο του ποδοσφαίρου. Ασθενή επιχειρήματα, που δεν αντέχουν σε σοβαρή συζήτηση.

Ο πρόεδρος του Τριμελούς Συμβουλίου του Πρωτοδικείου Αθηνών Χαράλαμπος
Αθανασίου έχει τηρήσει αυστηρά τις διαδικασίες που ορίζουν οι νόμοι. Ωστόσο
δεν έχουν πεισθεί οι διοικούντες την ΕΠΑΕ ότι η δικαιοδοσία τους εξαντλείται
σε συγκεκριμένα όρια.

Τίθεται το απλό ερώτημα: γιατί η ΕΠΑΕ θέλει να έχει κυρίαρχο λόγο στη
συγκρότηση της τριμελούς Επιτροπής Αθλητικών Δικαστών; Ακόμα και οι πιο
καλοπροαίρετοι φίλαθλοι σχηματίζουν την εντύπωση ότι το ενδιαφέρον της ΕΠΑΕ
για την αθλητική Δικαιοσύνη έχει «ειδικές διαστάσεις».

Η εμπλοκή των διαδικασιών, με υπαιτιότητα της ΕΠΑΕ, για συγκρότηση της
Επιτροπής Αθλητικών Δικαστών με εν ενεργεία δικαστικούς λειτουργούς του
Πρωτοδικείου Αθηνών, φανερώνει την ανάγκη αλλαγής του θεσμικού πλαισίου.

Είναι λάθος να πιστεύει η ΕΠΑΕ ότι θα βρει λύση ζητώντας δικαστές από τα
Πρωτοδικεία Πατρών, Κορίνθου και Χαλκίδας. Στο ποδόσφαιρο οι καλοί ντριπλέρ
χειροκροτούνται. Στο συγκεκριμένο θέμα όμως οι ντρίπλες δεν έχουν θέση και
απλώς καθυστερούν τις εξελίξεις.

Με την ευκαιρία, καλό θα ήταν οι αρμόδιοι του ελληνικού ποδοσφαίρου να δουν
την αλήθεια κατάματα, να κατανοήσουν τη σοβαρότητα του ρόλου τους, να
βοηθήσουν στην αποδέσμευση της αθλητικής Δικαιοσύνης και της διαιτησίας από
οποιεσδήποτε σκοπιμότητες και να προωθήσουν με τόλμη προγράμματα εξυγίανσης
και αναβάθμισης του χώρου.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O24</CAT>
<ED>
Κωδικός άρθρου: A16036O244</ED>
<ID>
ID:134701

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O24&aa=4</URL></REF>


Article

<CATEGORY>vin10</CATEGORY>

 <H5>Τζερμιαδιανός, Βαφειάδης νικητές στα Λιόσια
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΜΕ ΤΟΥΣ αγώνες του 9ου γύρου ολοκληρώθηκε χθες βράδυ το ανοιχτό διεθνές
τουρνουά των Άνω Λιοσίων. Νικητές αναδείχθηκαν ο Ανδρέας Τζερμιαδιανός και ο
Κλεάνθης Βαφειάδης με 7,5 βαθμούς που πέτυχαν αντίστοιχα νόρμες γκραν μετρ και
διεθνούς μετρ, ενώ ακολούθησαν οι Βουλδής, Σκέμπρης, Γρίβας, ο Αλβανός Τσέλα
και οι Ρουμάνοι Νεβετνίσι, Γκίντα με 7 βαθμούς. Και αν για τον Ανδρέα
Τζερμιαδιανό η επιτυχία δεν είναι κάτι το μη αναμενόμενο (άλλωστε δουλεύει όσο
λίγοι πάνω στο αντικείμενό του) η ισοβαθμία στην πρώτη θέση του Κλεάνθη
Βαφειάδη αποτελεί έκπληξη πρώτου μεγέθους. Και άλλες φορές στο παρελθόν ο
26χρονος παίκτης του Γαλαξία Θεσσαλονίκης έχει πετύχει σημαντικά, πλην
μεμονωμένα αποτελέσματα, αυτή τη φορά όμως πέτυχε να διασπάσει το τοίχος των
καθιερωμένων βασιλιάδων της σκακιέρας στην Ελλάδα και να αναδειχθεί στην
κορυφή. Ο Βαφειάδης κέρδισε τους γκραν μετρ Γρίβα, Τζούριτς, ακόμη τους
Παπασταυρόπουλο, Καλοσκάμπη, Κεσόγλου, Μάντσια, Χίτο, σημείωσε ισοπαλία με το
Τζερμιαδιανό και έχασε από τον Ρουμάνο διεθνή μετρ Γκίντα. Ο Τζερμιαδιανός
τερμάτισε αήττητος. Κέρδισε τους Νεβετνίσι, Σκέμπρη, Καραγιάννη, Καπνίση,
Παππά, Σπαρτινό και σημείωσε ισοπαλίες εναντίον των Κοτρωνιά, Χαλκιά και Βαφειάδη.

Από την άλλη μεριά; θα πρέπει να σημειώσουμε ότι ο Βασίλης Κοτρωνιάς, φαβορί
των αγώνων πριν την εκκίνηση και πρωτοπόρος στους πρώτους γύρους, αντιμετώπισε
πρόβλημα υγείας και δεν μπόρεσε να διακριθεί. Προς το τέλος έκανε σύντομες
ισοπαλίες με υποδεέστερους αντιπάλους (κάτι που είναι προς τιμήν του αφού
προσπάθησε να μην αποχωρήσει από τη διοργάνωση) και στον τελευταίο γύρο ζήτησε
εξαίρεση από την κλήρωση.

Στο τουρνουά μετείχαν 200 περίπου ­ Έλληνες και ξένοι ­ σκακιστές. Πρόκειται
για την 9η χρονιά που τα Άνω Λιόσια διοργανώνουν τους σημαντικούς αυτούς
αγώνες. Θα πρέπει να σημειώσουμε ότι οι τοπικοί σύλλογοι έχουν συνεχή
σκακιστική δραστηριότητα και ότι περισσότερα από 200 παιδιά της περιοχής
ασχολούνται με το πνευματικό άθλημα.

Ακολουθούν τα κυριότερα αποτελέσματα των τελευταίων γύρων.

7ος γύρος: Νεβετνίσι - Τζερμιαδιανός 0-1, Γκίντα - Βλ. Γκεοργκίεβ 0,5-0,5, Γ.
Νικολαΐδης - Τσβέτκοβιτς 0,5-0,5, Μπανίκας - Τσέλα 0,5-0,5, Χαριτάκης -
Σκέμπρης 0-1, Γρίβας - Ντερβίσι 1-0, Τζούριτς - Βαφειάδης 0-1, Ψωμιάδης - Κρ.
Γκεοργκίεβ 0-1, Σέκελι - Γκέσος 0,5-0,5, Βουλδής - Παούνοβιτς 0,5-0,5,
Μαναγκάτζε - Μπιχόβσκι 0,5-0,5, Κουβάτσου - Καλέσης 0,5-0,5 κ.ά.

8ος γύρος: Τζερμιαδιανός - Σκέμπρης 1-0, Βαφειάδης - Γρίβας 1-0, Κρ.
Γκεοργκίεβ - Γκίντα 0,5-0,5, Βλ. Γκεοργκίεβ - Μπανίκας 0,5-0,5, Ιβάνοβ - Γ.
Νικολαΐδης 0,5-0,5, Τσέλα - Τσβέτκοβιτς 1-0, Γκελασβίλι - Βελίτσκοβιτς
0,5-0,5, Παούνοβιτς - Νεβετνίσι 0-1, Γ. Συμεωνίδης - Σέκελι 0,5-0,5, Γκέσος -
Βουλδής 0-1, Μπιχόβσκι - Ολαράσου 0,5-0,5, Ντερβίσι - Ζαχάριεβ 0,5-0,5,
Καλέσης - Μαναγκάτζε 1-0, Χαριτάκης - Στ. Χαλκιάς 0,5-0,5, Μαξίμοβιτς - Παππάς
0-1, Β. Τσαρουχάς - Κουβάτσου 1-0, Δεληθανάσης - Κούκος 0,5-0,5 κ.ά.

9ος γύρος: Τζερμιαδιανός - Βαφειάδης 0,5-0,5, Γ. Νικολαΐδης - Τσέλα 0,5-0,5,
Μπανίκας - Κρ. Γκεοργκίεβ 0,5-0,5, Νεβετνίσι - Καλέσης 1-0, Βουλδής - Βλ.
Γκεοργκίεβ 1-0, Σκέμπρης - Ιβάνοβ 1-0, Βελίτσκοβιτς - Γρίβας 0-1, Γκίντα - Β.
Τσαρουχάς 1-0, Παππάς - Μπιχόβσκι 0-1, Τζούριτς - Χαριτάκης 1-0, Σέκελι -
Παπαθανασίου 1-0, Σπ. Κοφίδης - Γκελασβίλι 0-1, Τσβέτκοβιτς - Γ. Συμεωνίδης
1-0, Ζαχάριεβ - Μ. Αραμπατζής 0,5-0,5, Παπασταυρόπουλος - Ντερβίσι 0,5-0,5,
Στ. Χαλκιάς - Παναγής Σκλαβούνος 1-0, Ολαράσου - Κούκος 1-0, Καπνίσης - Γκέσος
1-0, Ευθυμάκης - Παούνοβιτς 0-1, Μαναγκάτζε - Μπαμπανιώτης 1-0, Φραγκιαδάκης -
Μαξίμοβιτς 0-1, Γκόγκολης - Τρ. Παπαδοπούλου 0-1, Καλοσκάμπης - Καράμπαλης 0-1 κ.ά.

Τελική βαθμολογία (οι οκτώ πρώτοι με βάση και τα κριτήρια ισοβαθμίας): 1-2)
Τζερμιαδιανός, Βαφειάδης 7,5 βαθμοί, 3-8) Γκίντα, Τσέλα, Νεβετνίσι, Σκέμπρης,
Βουλδής, Γρίβας 7 βαθμοί, 9-19) Γ. Νικολαΐδης, Κρ. Γκεοργκίεβ, Μπανίκας,
Μπιχόβσκι, Τζούριτς, Σέκελι, Τσβέτκοβιτς, Χαλκιάς, Καπνίσης, Γκελασβίλι,
Ολαράσου 6,5 βαθμοί, Καλέσης, Βλ. Γκεοργκίεβ, Ιβάνοβ, Βελίτσκοβιτς, Β.
Τσααρουχάς, Παππάς, Ζαχάριεβ, Μ. Αραμπατζής, Παπασταυρόπουλος, Ντερβίσι,
Παούνοβιτς, Μαναγκάτζε, Μαξίμοβιτς, Τρ. Παπαδοπούλου, Καράμπαλης, Καραγιάννης,
Κλέμεντ, Μάντσια, Κουβάτσου, Μουρούτης, Νανόπουλος 6 βαθμοί κ.λπ.

Τζερμιαδιανός - Σκέμπρης (8ος γύρος)

1. ε4 ε5 2. Ιζ3 Ιζ6 3. δ4 Ι: ε4 4. Αδ3 δ5 5. Ι: ε5 Ιδ7 6. Ι: δ7 Α: δ7 7. 0-0
Βθ4 8. γ4 0-0-0 9. Ιγ3 Αδ6 10. ζ4 Ι: γ3 11. β: γ3 δ: γ4 12. Α: γ4 η5 13. η3
Βθ3 14. Αδ5 η: ζ4 15. Α: ζ4 Αβ5 16. Ββ3 γ6 17. Α: ζ7 Ρβ8 18. Παβ1 Α: ζ4 19. Π:
ζ4 Πδ6 20. α4 Αα6 21. Αγ4 Πη6 22. Πζ3 β5 23. α: β5 γ: β5 24. Αζ1 Βθ6 25. Βδ5
Πη5 26. Βζ7 Πγ8 27. Πζ6 Πη6 28. Π: η6 θ: η6 29. Α: β5 Βε3+ 30. Βζ2 Β: ζ2+ 31.
Ρ: ζ2 Πζ8+ 32. Ρε3 Α: β5 33. Π: β5+ Ργ7 34. γ4 α6 35. Πβ1 α5 36. δ5 α4 37. Πα1
Πα8 38. Ρδ4 α3 39. Πα2 Ρβ6 40. θ4 Πα4 41. η4 Ργ7 42. θ5 η: θ5 43. η: θ5 Ρβ6
44. θ6 Πα7 45. γ5+ Ρβ5 46. γ6 Ρβ6 47. Ρε5 Ργ5 48. Πγ2+ Ρβ6 49. Ρδ6 Πθ7 50. Πθ2
Ρα7 51. Ργ5 Ρβ8 52. δ6 1-0

Βαφειάδης - Γρίβας (8ος γύρος)

1. δ4 Ιζ6 2. Ιζ3 η6 3. γ4 Αη7 4. Ιγ3 0-0 5. ε4 δ6 6. Αε2 Ιβδ7 7. 0-0 ε5 8.
δ:ε5 δ: ε5 9. Αε3 γ6 10. Ιδ2 Βε7 11. Ιβ3 Ιε8 12. Βγ2 Ιγ7 13. Παδ1 Ιε6 14. Αη4
Πε8 15. Α: ε6 Β: ε6 16. Ια4 Ιζ8 17. Πδ2 Βε7 18. Πζδ1 Ιε6 19. Βγ1 θ5 20. ζ3 θ4
21. Ιαγ5 Ιζ4 22. Ιδ3 Ιε6 23. Ιδγ5 Ιδ4 24. Ια4 Ββ4 25. Ιαγ5 θ3 26. Π: δ4 ε: δ4
27. Αδ2 Ββ6 28. Αα5 θ: η2 29. Α: β6 α: β6 30. Ιδ3 Π: α2 31. Ρ: η2 γ5 32. Βζ4
Αε6 33. Ιβγ1 Πα1 34. β3 Πγ8 35. Πδ2 β5 36. γ: β5 γ4 37. β: γ4 Πγ4 38. Ιβ3 Πβ1
39. Ιδγ5 Αγ8 40. Ββ8 Αζ8 41. Πα2 Α: γ5 42. Β: γ8+ Αζ8 43. Β: γ4 1-0

Τζούριτς - Βαφειάδης (7ος γύρος)

1. ε4 ε5 2. Ιζ3 Ιζ6 3. Ι: ε5 δ6 4. Ιζ3 Ι: ε4 5. γ4 Αε7 6. δ4 δ5 7. γ: δ5 Βδ5
8. Ιγ3 Βα5 9. Αδ2 Ι: δ2 10. Β: δ2 Αζ5 11. Αγ4 0-0 12. 0-0 Αδ6 13. Πζε1 Ιδ7 14.
α3 γ6 15. θ3 Βγ7 16. Ιθ4 Αθ2+ 17. Ρθ1 Αζ4 18. Βδ1 Αη6 19. Ι: η6 θ: η6 20. Βη4
Ιβ6 21. Αα2 Αδ2 22. Ιε4 Α: ε1 23. Βη6 Ιδ7 24. Π: ε1 γ5 25. Ιη5 Ιζ6 26. δ: γ5
Παδ8 27. θ4 Πδ7 28. θ5 Βζ4 29. Ρη1 Βθ4 30. Ιε4 Ι: ε4 31. Β: ε4 Β: θ5 32. Αβ1
η6 33. β4 Βδ5 34. Βη4 Βδ2 35. Πε3 Βδ4 36. Αε4 Πζδ8 0-1

* Το στέκι του Ηλία Κουρκουνάκη στα Εξάρχεια (Τζαβέλλα 18) κάνει την πρώτη του
εκδήλωση μετά τις γιορτές αύριο Τρίτη από τις 17.00 έως τις 20.00. Μια και
αύριο το ημερολόγιο δείχνει Τρίτη και 13, ο γνωστός διεθνής μετρ αποφάσισε να
αφιερώσει τη βραδιά ­ πού αλλού; ­ στην ατυχία. Σκάκι και ατυχία λοιπόν για
όσους θα έχουν την... τύχη να βρεθούν εκεί.

* Τη μόνιμη τέλεση του πρωταθλήματός του στα Καλάβρυτα αποφάσισε ο Σύλλογος
Κορυφαίων Ελλήνων Σκακιστών. Στην απόφαση αυτή προέβη ο σύλλογος λόγω της
επιτυχούς διοργάνωσης του τελευταίου πρωταθλήματος στην ιστορική πόλη, αλλά
και λόγω της δυναμικής δραστηριότητας που επιδεικνύει ο τοπικός σύλλογος
ΣΕΠΟΚΕ σε σχέση με το πνευματικό άθλημα.


<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: O99</CAT>
<ED>
Κωδικός άρθρου: A16036O991</ED>
<ID>
ID:134598

</ID><URL>http://ta-nea.dolnet.gr/neaweb/neafile.print_unique?e=A&f=16036&m=O99&aa=1</URL></REF>


Article

<CATEGORY>vin09</CATEGORY>

 <H5>ΟΙ DOORS ΜΙΛΟΥΝ ΣΤΑ «ΝΕΑ»
</H5><H2>Οι... πόρτες ανοίγουν ξανά
</H2><H2></H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Μπορεί ο Τζιμ Μόρισον να πέθανε το 1971, αυτό όμως δεν εμποδίζει τους Doors
(κάτω αριστερά) να ξαναμπούν, 27 χρόνια μετά, στο στούντιο και να βγάλουν σε
CD τραγούδια που είχαν ηχογραφήσει από τότε. Και ιδού ο νέος δίσκος του
θρυλικού συγκροτήματος

Οι Doors λοιπόν ξαναμπήκαν στο στούντιο. Όσο εκκεντρικό κι αν ακούγεται αυτό,
οι τρεις σύντροφοι του Μόρισον, ο Ρόμπι Κρίγκερ, ο Ρέι Μάνζαρεκ και ο Τζον
Ντένσμορ άνοιξαν και πάλι τις πόρτες.

Και ετοίμασαν ένα τετραπλό πακέτο με CD με παλιά κομμάτια, ανέκδοτο υλικό,
σπάνιες ζωντανές ηχογραφήσεις και ένα τραγούδι που συμπλήρωσαν πάνω σ' αυτό
που είχε αφήσει μισοτελειωμένο ο Μόρισον. Αυτά τα πέντε χρόνια που συντάραξαν
το ροκ ­ όσο οι Doors έμειναν ζωντανοί πάνω στη σκηνή, από το 1967 ώσπου ο
Μόρισον κατέβηκε μια για πάντα ­ ήταν αρκετά για να φουντώσουν τον μύθο. Αυτό
το πακέτο που δίνουν τριάντα χρόνια μετά οι Doors, δεν μπορεί παρά να τον
δένει ακόμη πιο σφιχτά.

Η θυελλώδης δύναμη του καλιφορνέζικου ροκ εν ρολ, η ψυχή του που έψαχνε τις
απαντήσεις για την ύπαρξη την ίδια, η απελευθερωτική του δύναμη για τις αξίες
της ζωής ήταν τότε ένα όχημα ιδεών, με το οποίο η Δυτική Ακτή απαντούσε στην
ωμή ποίηση της Ν. Υόρκης. Με τελετουργική αφοσίωση, ο Μόρισον γινόταν ένα
σύμβολο, από την πρώτη εμφάνισή τους στο Βένις Μπιτς της Καλιφόρνια ως τις
τελευταίες του στιγμές στο Παρίσι. Είτε έπαιζε μπροστά σ' ένα πλήθος που
κρεμόταν από τα χείλη του, είτε μπροστά σε τρεις, τέσσερις θαμώνες ενός κλαμπ
που ούτε καν είχαν προσέξει την παρουσία του. Γιατί, έλεγε, ποτέ δεν ξέρεις
πότε θα είναι η τελευταία σου συναυλία.

Οι τρεις λοιπόν εναπομείναντες, ο Κρίγκερ, ο Μάνζαρεκ, ο Ντένσμορ και ο,
ουσιαστικά, πέμπτος Doors, ο ηχολήπτης τους Μπρους Μπότνικ βούτηξαν στα αρχεία
του γκρουπ και άντλησαν το υλικό τους (κάποια από αυτά ήδη κυκλοφορούσαν σε
πειραματικές ηχογραφήσεις) για να φτιάξουν τρία ανεκτίμητα CD. Στο τέταρτο, οι
τρεις του γκρουπ έκαναν τις επιλογές τους από τα τραγούδια των Doors, κάτι σαν
τα καλύτερά τους, μια συλλογή με επιτυχίες. Ένας καθρέφτης, δηλαδή της εποχής,
του καλιφορνέζικου ονείρου, όπως το λένε στο ροκ, που ήθελε να ενώσει την
ποίηση των υπαρξιστών με την ενέργεια του ροκ εν ρολ, τον Ρεμπό με τον
Πρίσλεϊ, τον Αρτό με τον Τσακ Μπέρι. Έτσι λοιπόν ανάμεσα σ' αυτά ακούγονται
κομμάτια από τη συναυλία του Μαϊάμι, που είχε καταλήξει στη σύλληψη του
Μόρισον, από τα κοντσέρτα στο Μάντισον Σκουέαρ Γκάρντεν της Ν. Υόρκης, μαζί
μάλιστα και με το ποίημα που είχε ηχογραφήσει λίγο πριν πεθάνει ο Τζιμ για την
Πάμελα και οι άλλοι τρεις έβαλαν τώρα μουσική, το Orange County Suite. Το
πακέτο των CD συνοδεύεται από ένα βιβλίο με φωτογραφίες και κείμενα για τους
Doors ­ το πρώτο γραμμένο από τον Τομ Ρόμπινς που περιγράφει την πρώτη του
εμπειρία από τη συναυλία τους στο Σιάτλ.

Μέσα σ' αυτά ακούγεται το πάθος τους για τα μπλουζ, η λατρεία τους στη μαύρη
μουσική, ακόμη κι εκείνο το επιπόλαιο φλερτ στο φανκ, μαζί με τις μεθυσμένες
κουβέντες του Μόρισον, τα χαοτικά του ξεσπάσματα, τη μανία τους, κάποιες
φορές, για τελειότητα. Οι Doors καλούσαν τον κόσμο να παίξει μαζί τους ένα
θεατρικό παιχνίδι. Με κορυφώσεις και έναν παράξενο διάλογο με το συγκρότημα.
«Ξεθάψτε τους νεκρούς σας» ακούγεται να φωνάζει με σαιξπηρικό στόμφο. Στο
νεκροταφείο του Περ Λεσέζ, είναι γραμμένο στα ελληνικά. Σα για να συντροφεύει
τον Μόρισον και να προσπαθεί κιόλας να εξηγήσει τον τρόπο που έζησε «κατά τον
δαίμονά του». Οι Πόρτες, είναι πια ξεκάθαρο, άνοιξαν ξανά.

Η συνέντευξη του Ρόμπι Κρίγκερ στις σελ. 4-5

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16036P011</ED>
<ID>
ID:134599

</ID><URL>http://ta-nea.dolnet.gr/neaweb/neafile.print_unique?e=A&f=16036&m=P01&aa=1</URL></REF>


Article

<CATEGORY>vin09</CATEGORY>

 <H5></H5><H2>Θέατρο
</H2>
Ο Κώστας Γεωργουσόπουλος γράφει για το έργο «Προς Ελευσίνα» του
Παύλου Μάτεσι

σελ 6

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16036P012</ED>
<ID>
ID:134648

</ID><URL>http://ta-nea.dolnet.gr/neaweb/neafile.print_unique?e=A&f=16036&m=P01&aa=2</URL></REF>


Article

<CATEGORY>vin09</CATEGORY>

 <H5></H5><H2>TV
</H2>
30 ώρες την εβδομάδα βλέπουν τηλεόραση τα παιδιά. Και τα μαθήματα πάνε περίπατο...

σελ 10

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16036P013</ED>
<ID>
ID:134683

</ID><URL>http://ta-nea.dolnet.gr/neaweb/neafile.print_unique?e=A&f=16036&m=P01&aa=3</URL></REF>


Article

<CATEGORY>vin09</CATEGORY>

 <H5>ΕΚΘΕΣΗ ΦΩΤΟΓΡΑΦΙΩΝ ΤΟΥ ΑΝΔΡΕΑ ΜΑΛΕΚΟΥ ΣΤΟ ΣΠΙΤΙ ΤΗΣ ΚΥΠΡΟΥ
</H5><H2>Κάλβος και αντεργκράουντ </H2>
Φωτογραφία του πρόωρα χαμένου Ανδρέα Μαλέκου

Ο Ανδρέας Κάλβος είναι ένας ποιητής κορυφαίος, που όμως παραμένει από πολλές
απόψεις ουσιαστικά άγνωστος. Με την ευκαιρία, λοιπόν, μιας καινούργιας
μετάφρασης των «Ωδών» του στα γαλλικά από τον Ιωάννη Ανδρέα Βλάχο, το Γαλλικό
Ινστιτούτο και οι Εκδόσεις Ινδικτος διοργανώνουν απόψε μια συζήτηση στρογγύλης
τραπέζης με διακεκριμένους μελετητές του, τους καθηγητές Νάσο Βαγενά, Ζακ
Μποωσάρ, Γιάννη Δάλλα, Μιχάλη Μερακλή και Νίκο Λούτζη. (Γαλλικό Ινστιτούτο,
7.30 μ.μ., είσοδος ελεύθερη, τηλ. 3624.301).

ΦΩΤΟΓΡΑΦΙΑ

Έκθεση φωτογραφιών από το αρχείο τού πρόωρα χαμένου Ανδρέα Μαλέκου, με θέμα
την Κύπρο διοργανώνει από σήμερα το Σπίτι της Κύπρου. Ο Α. Μαλέκος υπήρξε
διευθυντής του και μανιώδης και ευαίσθητος φωτογράφος. Στη μνήμη του, το Σπίτι
της Κύπρου θα διοργανώνει κάθε αρχή χρονιάς αφιερώματα στην τέχνη της
φωτογραφίας. (Σπίτι της Κύπρου, Ηρακλείτου 1, 10 π.μ. - 3 μ.μ. και 5.30-8.30
μ.μ., έως τις 24/1/98).

ΜΟΥΣΙΚΗ

Η «Ομαδική Απόδραση» παρουσιάζει ζωντανά το καινούργιο της μουσικό υλικό στις
10 μ.μ. στο νέο «Θέατρο της Άνοιξης» (Γερμανικού 20, Μεταξουργείο, τηλ.
52.38.834, 52.38.870).

ΑΓΙΟΓΡΑΦΙΑ

Αρχίζουν σήμερα τα μαθήματα για την «Τεχνική της Βυζαντινής Αγιογραφίας», που
διοργανώνει το Τμήμα Εκπαιδευτικών Προγραμμάτων του Μουσείου Μπενάκη στην
Πινακοθήκη Γκίκα. Ο αριθμός των συμμετοχών είναι περιορισμένος και τα δίδακτρα
80.000 δρχ. Για δηλώσεις συμμετοχής στο τηλ. 3626.215. (Πινακοθήκη, Κριεζώτου
3, 1ος όρ., 5-8 μ.μ.).

ΕΞΟΜΟΛΟΓΗΣΕΙΣ

Η Έλενα Πέγκα έγραψε ένα βιβλίο που κυκλοφόρησε από τις Εκδόσεις Άγρα. Ήταν το
«Σκουώς, Στιγμές Ανδρικές και Γυναικείες», με σύντομα εξομολογητικά κείμενα
δύο γυναικών και ενός άνδρα, βαπτισμένα στο χιούμορ και την προκλητικότητα. Το
κείμενο αυτό θεατροποιήθηκε και παρουσιάζεται απόψε και αύριο στον «Φούρνο». Η
μουσική είναι του Μίκι Ναβάζιο, το εικαστικό περιβάλλον του Βαλεντίνο Μαρέγκο
και παίζουν η συγγραφέας, ο Ακύλας Καραζήσης και η Ναταλία Δραγούμη.
(«Φούρνος», Μαυρομιχάλη 168, 9.30 μ.μ., εισιτήρια προς 2.000 δρχ., τηλ. 6460.748).

ΘΕΑΤΡΟ

Το σπονδυλωτό έργο «Ενοικιάζεται εκτός απροόπτου», που βασίζεται σε κείμενα
επτά Ελλήνων και ξένων συγγραφέων και παρουσιάζεται από επτά ηθοποιούς,
ανεβάζει από σήμερα (και κάθε Δευτέρα και Τρίτη) ο Δημήτρης Αδάμης με την
«Ομάδα των Ορίων». Η χορογραφία είναι της Σοφίας Σπυράτου, η μουσική είναι του
Δ. Παπαδημητρίου και η σκηνογραφία της Στέλλας Ζαφειροπούλου. («Ροές», Ιάκχου
14, Γκάζι, 9.30 μ.μ., τηλ. 3479.426).

*** Τη «Ληστεία» της Ειρήνης Αδαμίδου παρουσιάζει απόψε και αύριο, σε
σκηνοθεσία του, ο Λεωνίδας Λοϊζίδης με τον Κοσμά Παναγιωτίδη και την Ωραιοζήλη
Καραγιαννίδου. (Θέατρο «28», 9 μ.μ.).

ΧΟΡΕΥΤΙΚΟ

Ένα χορευτικό δρώμενο εμπνευσμένο από τον μύθο των Ατρειδών, τον «Ορέστη», που
αναφέρεται στους εφιάλτες του Ορέστη και στην απέλπιδα προσπάθειά του να
ξεφύγει από το πεπρωμένο του ώσπου να έρθει η λύτρωση, παρουσιάζει επίσημα από
σήμερα η «Θεατροκίνηση» στον ομώνυμο θεατρικό χώρο που απέκτησε. Το έργο είναι
μία συμπαραγωγή με το Μέγαρο Μουσικής, σε σκηνοθεσία του Ι. Σιδέρη, χορογραφία
τών Κ. Κοσμίδη και Ι. Σιδέρη, σκηνικά του Ν. Πετρόπουλου και μουσική του Γ.
Μεταλληνού που ερμηνεύει η Καμεράτα υπό τον Ν. Τσούχλο. («Θεατροκίνηση»,
Ακαδήμου 13, έναντι Πλατείας Κουμουνδούρου, έως τις 15 Φεβρουαρίου κάθε
Δευτέρα, Τετάρτη, Κυριακή και Σάββατο μεσημέρι, τηλ. 6469.634).

ΣΥΖΗΤΗΣΗ

Με θέμα «Η οικονομία και η αναθεώρηση του Συντάγματος» πραγματοποιείται
ανοικτή συζήτηση απόψε (6.30) στο Οικονομικό Πανεπιστήμιο Αθηνών (αμφιθέατρο
πτέρυγας Αντωνιάδου). Εισηγητές οι καθηγητές Ευάγγελος Βενιζέλος, υπουργός
Πολιτισμού, Προκόπης Παυλόπουλος και Γιώργος Αλογοσκούφης, βουλευτές
Επικρατείας. Συντονιστής ο διευθυντής της «Ελευθεροτυπίας» Σεραφείμ Φυντανίδης.

ΔΙΑΛΟΓΟΣ

Για το καινούργιο του μυθιστόρημα θα συζητήσει απόψε ο Απόστολος Δοξιάδης με
τον ομότεχνό του Πέτρο Τατσόπουλο, στο πλαίσιο των «Διαλόγων» που οργανώνονται
στο Λογοτεχνικό Καφενείο του Θ. Καστανιώτη στο Κέντρο «104». («104»,
Θεμιστοκλέους 104, 8 μ.μ.).

ΠΑΛΑΙΑ ΒΙΒΛΙΑ

Μία έκθεση-εκδήλωση για τα παλαιά βιβλία διοργανώνουν απόψε το Εθνικό Κέντρο
Βιβλίου, στη Στοά του Βιβλίου. Θα παρουσιαστούν (μέχρι τις 18 Ιανουαρίου)
παλαιά βιβλία και έντυπα από την βιβλιολογική συλλογή του Κώστα Σπανού, ενώ θα
γίνουν και δύο ενδιαφέρουσες ομιλίες. Με θέμα «Βιβλία για το βιβλίο. Μια κρυφή
ιστορία» θα μιλήσει ο βιβλιογράφος και συγγραφέας Κυριάκος Ντελόπουλος, ενώ με
θέμα «Παλαιό βιβλίο, ένα βιβλίο για πάντα νέο» θα μιλήσει ο παλαιοβιβλιοπώλης
Κώστας Σπανός. (Στοά του Βιβλίου, Πεσμαζόγλου 5, 7 μ.μ.).

ΟΜΙΛΙΑ

Με θέμα «Η ανθρώπινη ψυχή στην Πολιτεία του Πλάτωνος» μιλάει απόψε ο Στέλιος
Ράμφος, στο πλαίσιο της σειράς 30 φιλοσοφικών μαθημάτων που κάνει στο Ίδρυμα
Γουλανδρή - Χορν. (Μ. Αυρηλίου 5, Πλατεία Αέρηδων, 6 μ.μ., τηλ. 3219.196).

ΤΑΙΝΙΑ

Οι «Χαμένες Νύχτες», η ταινία της Αγγελικής Αντωνίου που απέσπασε στο Φεστιβάλ
Θεσσαλονίκης τα βραβεία καλύτερης ταινίας, σκηνοθεσίας, σεναρίου, α'
γυναικείου ρόλου, προβάλλεται απόψε στο Ινστιτούτο Γκαίτε με την παρουσία των
βασικών συντελεστών της (Α. Αντωνίου, Βίκυ Βολιώτη, Δ. Παπαδημητρίου, Γ.
Σπέντζος), οι οποίοι θα συζητήσουν γι' αυτήν με το κοινό. Τη βασική εισήγηση
θα κάνει ο κριτικός κινηματογράφου Μπάμπης Ακτσόγλου. Η ταινία εκτυλίσσεται
στο Βερολίνο, όπου μια νεαρή Ελληνίδα ανακαλύπτει την αδελφή της στην πιάτσα
του παράνομου τζόγου. (Ινστιτούτο Γκαίτε, Ομήρου 14, 8 μ.μ.).

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16036P021</ED>
<ID>
ID:134602

</ID><URL>http://ta-nea.dolnet.gr/neaweb/neafile.print_unique?e=A&f=16036&m=P02&aa=1</URL></REF>


Article

<CATEGORY>vin09</CATEGORY>

 <H2>Και στη μία, και στην άλλη... </H2><H2></H2><H2>Αντρέα Γιόνασον
</H2>
<AUTHOR>Χ.</AUTHOR>

Το είχε προβλέψει και αυτό ο Τζόρτζιο Στρέλερ ­ ο Ιταλός σκηνοθέτης και
ιδρυτής του περίφημου Τεάτρο Πίκολο που έφυγε τόσο νωρίς αφήνοντας ένα
δυσαναπλήρωτο κενό για το ευρωπαϊκό θέατρο. Πώς θα μοιραστούν την περιουσία
του οι δύο γυναίκες της ζωής του: η ­ επίσημη ­ σύζυγός του Αντρέα Γιόνασον
(το πραγματικό της όνομα είναι Καρίνα Στουμφ) και η ερωμένη του και σύντροφος
των τελευταίων χρόνων της ζωής του Μάρα Μπούνι. Στη διαθήκη του, λοιπόν, που
τώρα ανοίχτηκε, όρισε το σπίτι του στο Λουγκάνο να περάσει στα χέρια της
Μπούνι και τα ακίνητά του στο Μιλάνο, τα πνευματικά δικαιώματα και τα μετρητά
του να παραμείνουν στη νόμιμη σύζυγό του. Βεβαίως, οι δύο γυναίκες της ζωής
τού Στρέλερ δεν αφήνουν το θέμα εκεί ­ στην τελευταία επιθυμία του. Ερίζουν, η
σύζυγος για το σπίτι στο Λουγκάνο και η ερωμένη για τα μετρητά...

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16036P022</ED>
<ID>
ID:134651

</ID><URL>http://ta-nea.dolnet.gr/neaweb/neafile.print_unique?e=A&f=16036&m=P02&aa=2</URL></REF>


Article

<CATEGORY>vin09</CATEGORY>

 <H5>... και όνειρα που διαβάζονται
</H5><H2>Βιβλία που μιλούν... </H2>
<AUTHOR>Π.Θ.Κ.</AUTHOR>

Διά μέσου της ηλεκτρονικής εποχής μας, μπορεί, ορισμένες φορές, η λογοτεχνία
να «χρωματιστεί» διαφορετικά, να φτάσει στα αυτιά και στη συνέχεια ­
πιθανόν... ­ στην ψυχή του αναγνώστη. Μέχρι να καλλιεργήσει μέσα του την
ακατανίκητη ­ και απαράμιλλη, είναι αλήθεια ­ τάση να ανοίξει ένα αληθινό
βιβλίο με σάρκα και οστά ­ βλέπε: την «ψυχή» του συγγραφέα, προσφορά στη δική
μας φαντασία ­ για ταξίδια μοναδικά. Αυτά σκεπτόμουν ακούγοντας τη σειρά
«Βιβλία που μιλούν» που έβγαλαν σε δίσκους και C.D. οι Εκδόσεις Πατάκη, κάθε
άλλο παρά απλά εμπορεύματα προς πώληση.

Λευτέρης Ξανθόπουλος

Θα μου πείτε, τώρα, γιατί να τα ακούσω κι όχι να πάρω να τα διαβάσω εγώ ο
ίδιος αυτά τα βιβλία... Το πιο δελεαστικό επιχείρημα είναι οι φωνές αυτών που
τα διαβάζουν κι έχουν τη χάρη να ζωντανεύουν τις ιστορίες με άλλα «χρώματα»
και «αρώματα»... Εν προκειμένω, τη σκηνοθετική επιμέλεια της σειράς των 11
διηγημάτων που κυκλοφορούν οι Εκδόσεις Πατάκη την έχει επιμεληθεί με
ατμοσφαιρική διάθεση ο Λευτέρης Ξανθόπουλος ­ διακριτική η αυθεντική μουσική
της Στέλλας Νικολάου ­ και ο τρόπος που διαβάζονται από γνωστούς ηθοποιούς σε
μεταφέρει σε μια φανταστική θεατρική σκηνή... Μεταξύ αυτών είναι
υποδειγματικός ο τρόπος που ο Δημήτρης Καταλειφός διαβάζει Παπαδιαμάντη, ο
Κώστας Καζάκος διαβάζει Γιώργο Μανιώτη, ο Ακίλας Καραζήσης νουβέλα της Μαρίας
Σκιαδαρέση (CD και κασέτες για μεγάλους). Και για τους μικρούς... ωτακουστές
αναγνώστες, η Εύα Κοταμανίδου και η Γιάνκα Αβαγιανού διαβάζουν διηγήματα της
Ζωρζ Σαρρή ­ η ίδια η συγγραφέας διαβάζει τον δικό της «Αθηνόδωρο» και οι
Δημήτρης Λιγνάδης, Γιάννης Βούρος, Κωνσταντίνος Τζούμας, Νίκος Κούρος, Μάνος
Κοντολέων δίνουν ποικιλοτρόπως τη δική τους ηχώ και «ματιά» σε παραδοσιακά
λογοτεχνικά κείμενα.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16036P023</ED>
<ID>
ID:134686

</ID><URL>http://ta-nea.dolnet.gr/neaweb/neafile.print_unique?e=A&f=16036&m=P02&aa=3</URL></REF>


Article

<CATEGORY>vin09</CATEGORY>

 <H2>Το κλουβί με τα κουφά </H2>
<AUTHOR>Γ.Δ.Σ.</AUTHOR>

Την είδα. Επί σκηνής. Μια κυρία που ακούει στο όνομα Γιατζόγλου και τα
τελευταία χρόνια θορυβεί σε κανάλια και εφημερίδες και περιοδικά, μέσα σε
κλουβιά, κάτω από μπασκέτες, με βιβλία και με κάθε δυνατό μέσο. Και βουβάθηκα.
Και κουφάθηκα ­ όχι, δεν κουφαίνει πια ο αυνανισμός, άλλα κουφαίνουν... Τύφλα
να 'χουν η Μιμή Ντενίση και η Βάσια Παναγοπούλου. Άλλο ένα αστέρι αναλόγου
υποκριτικού διαμετρήματος φαίνεται ότι ανατέλλει. Και, ατάκα, διαβάζω σε...
απειλητική «αποκλειστικότητα» συναδέλφου ότι η κυρία ­ όχι, δεν τραγουδάει
μπλουζ, πάλι καλά, αλλά ­ «διαβάζει», λέει, «θεατρικά έργα και ακούει
προτάσεις για τον ερχόμενο χειμώνα», γιατί, «σκέφτεται να συνεχίσει». Μήπως
πρέπει να το σκεφτεί καλύτερα; Γιατί εγώ, τι φταίω;

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16036P024</ED>
<ID>
ID:134704

</ID><URL>http://ta-nea.dolnet.gr/neaweb/neafile.print_unique?e=A&f=16036&m=P02&aa=4</URL></REF>


Article

<CATEGORY>vin09</CATEGORY>

 <H5>ΚΩΣΤΗΣ ΜΟΣΚΩΦ: ΒΙΒΛΙΟ ΓΙΑ ΤΗ ΖΩΗ ΤΟΥ
</H5><H2>«Ναι, ζητώ το ανέφικτο»
</H2>
Κωστής Μοσκώφ. Εξομολογείται τη ζωή του χωρίς δισταγμό στο βιβλίο του «Τα όρια
του έρωτα και της Ιστορίας» (εκδόσεις Ιανός)

«Μ' έχει κουράσει ακόμη ότι και στον άμεσο χώρο που ζω, υπάρχει αγάπη,
υπάρχει φιλία, αλλά δεν υπάρχει πάθος. Και χωρίς πάθος εγώ δύσκολα ζω».

Είναι ο Κωστής Μοσκώφ σε ένα εξομολογητικό βιβλίο με τίτλο «Τα όρια του έρωτα
και της Ιστορίας», που γεννήθηκε από μία σειρά ραδιοφωνικών εκπομπών στην ΕΡΤ3
και κυκλοφόρησε από τον θεσσαλονικιώτικο «Ιανό». Πρόκειται για ένα βιβλίο με
εντυπωσιακή αμεσότητα, που ξαφνιάζει με την ειλικρίνειά του. Ένα βιβλίο
συναρπαστικό, γιατί η ζωή του Κωστή Μοσκώφ είναι μυθιστορηματική και γιατί την
«ανοίγει» στον αναγνώστη χωρίς δισταγμό.

Ιστορικός, δοκιμιογράφος, ποιητής και δημοσιογράφος (π.χ. η «Διαμόρφωση της
εθνικής και κοινωνικής συνείδησης στην Ελλάδα», Εκδόσεις Καστανιώτης, 1985,
έχει κάνει πέντε εκδόσεις), δήμαρχος για ένα διάστημα της Θεσσαλονίκης,
σύμβουλος του υπουργείου Πολιτισμού, στρατευμένος στην Αριστερά, ο Μοσκώφ
είναι από το 1989 ο μορφωτικός σύμβουλος της ελληνικής πρεσβείας στην Αίγυπτο,
ένας ιδανικός και παθιασμένος σύνδεσμος του Ελληνισμού με τον αραβικό κόσμο.

Στο βιβλίο του, όμως, δεν είναι αυτός ο «δημόσιος» Μοσκώφ, που
αυτοπαρουσιάζεται, αλλά ο ιδιωτικός με τις περιπέτειες, τις ανησυχίες και τις
σκέψεις του, εδώ και 57 χρόνια.

Το επίθετο Μοσκώφ, εξηγεί, σήμαινε στα δημώδη τουρκικά Μόσκοβος, Ρώσος δηλαδή,
και δόθηκε σαν παρατσούκλι στους προγόνους του που λέγονταν Παπάζογλου, επειδή
ήταν Πόντιοι καϊξήδες που έκαναν εμπόριο και πηγαινοέρχονταν στη Ρωσία. Από τα
τέλη του προηγούμενου αιώνα, όμως, το όνομα Μοσκώφ καθιερώθηκε στην οικογένειά
του. «Από τον πατέρα μου πήρα τα ποντιακά στοιχεία, από τη μάνα μου έχω
κληρονομήσει την αγάπη προς την ομορφιά», δηλώνει στην αρχή του βιβλίου του.
Και πράγματι, η μητέρα του, η οποία ήταν δισεγγονή ενός Ιταλού κόντε, ήταν μία
πανέμορφη Ιταλίδα που έλαμπε για πολλά χρόνια στο θεσσαλονικιώτικο κατεστημένο.

Ο Κωστής Μοσκώφ προχωρεί στις σπουδές του, στο Παρίσι, στους έρωτές του, στο
πέρασμά του από το ΕΚΚΕ στο ΚΚΕ, στη γνωριμία του με τον Πάμπλο, στους φίλους
του, στην αρρώστια του (καρκίνος στους λεμφαδένες), που εκδηλώθηκε το 1969
όταν επρόκειτο να αποκτήσει το δεύτερο παιδί του, στην απόφασή του να
εγκαταλείψει τη μεγάλη οικογενειακή επιχείρηση, που για ένα διάστημα ήταν η
πιο σημαντική καπνεμπορική της Ελλάδας. Αυτό έγινε το 1975. Και από τότε
αρχίζει να εκδίδει τα βιβλία του. Τα εισοδήματά του διήρκεσαν 15 χρόνια και
του επέτρεψαν να παρεμβαίνει δημιουργικά στη δημόσια ζωή της Ελλάδας, χωρίς
την αγωνία του βιοπορισμού. Έπειτα ήρθε η Αίγυπτος ­ που τον κατέκτησε. Θα
ήθελε να αναλάβει σήμερα τις πολιτιστικές σχέσεις της Ελλάδας με τον τουρκικό
λαό. Νιώθει, όμως, ότι δεν έχει την απαιτούμενη βιολογική δύναμη. Έτσι, η
φιλοδοξία του είναι να συνεχίσει τον αγώνα με πιο συστηματική δράση.

«Εκείνο το κενό που βλέπω, τονίζει, και προς το οποίο βρισκόμαστε πίσω, γιατί
παρ' όλες τις πολλές προτάσεις που έχουμε κάνει δεν έχουμε βοηθηθεί από την
Πολιτεία, είναι ο πανεπιστημιακός χώρος. Δηλαδή, να δημιουργήσουμε φορείς
διάδοσης των ελληνικών Γραμμάτων μέσα στα αραβικά Πανεπιστήμια, που θα ανήκουν
στα αραβικά Πανεπιστήμια και θα επιδοτούνται από τον ελληνικό λαό. Παράλληλα,
κάτι τέτοιο πρέπει να γίνει στην Ελλάδα».

Και η νοσταλγία; τον ρωτά η δημοσιογράφος Βάνα Χαραλαμπίδου, η οποία εκμαίευσε
τις ραδιοφωνικές εξομολογήσεις του:

«Νόστος υπάρχει, λέει. Νοσταλγία για τη μητέρα Θεσσαλονίκη, τον Πλαταμώνα,
όπου είναι οι περισσότεροι φίλοι μου. Αλλά έχω δημιουργήσει κι αλλού πάλι
καταστάσεις τέτοιες και δεν αισθάνομαι πολίτης του κόσμου. Αισθάνομαι Έλληνας
βέβαια και Ρωμιός, και μάλιστα με την ιδιαιτερότητα του Θεσσαλονικιού που
είμαι. Αλλά αισθάνομαι ότι αυτό που είχα στην Ελλάδα, το δημιουργώ μέσα από
ανθρώπινες σχέσεις και σε άλλα μέρη και το επεκτείνω. Και αυτό έχει μια
ομορφιά! Δηλαδή, φτιάχνεις τη ζωή σου με μεγαλύτερη ποικιλία, με περισσότερες
εκφορές. Ο Κωστής Μοσκώφ έχει τελειώσει αυτόν τον καιρό ένα μυθιστόρημα 1.200
σελίδων. Το μυθιστόρημα της ζωής του με συνειρμικά και περιγραφικά μέρη. Και καταλήγει:

«Ναι, ζητώ το ανέφικτο. Αλλά είπαμε, το όνειρο πρέπει να υπάρχει. Δεν είναι
κακό να ζητάς το όνειρο. Δεν είναι κακό να ζητάς το απόλυτο. Σημασία έχει να
ψάχνεις να βρεις ­ θαυμάζω τον Λένιν πάλι ­ και τα νάματα που κάνουν το όνειρο
πράξη. Ψάχνω να βρω κι εγώ τρόπους, το ανέφικτο να γίνει εφικτό. Και εν μέρει
το καταφέρνω, εν μέρει δεν μπορώ να το καταφέρω. Ο άνθρωπος δεν είναι γραφτό
να πετύχει. Μπορεί και ν' αποτύχει. Σημασία έχει την αποτυχία σου να την
κάνεις, όπως κάνουμε εμείς, όπως κάνει πολλές φορές ο ελληνικός λαός,
τραγωδία. Δηλαδή, υψηλού επιπέδου λόγο και τέχνη. Δηλαδή, πάλι πραγματικότητα
σε ένα άλλο πεδίο κίνησης ζωής. Η τέχνη είναι μια πραγματικότητα σε ένα άλλο
πεδίο κίνησης. Αυτό προσπαθώ. Το ανέφικτο. Το εφικτό. Όλα αυτά».

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16036P031</ED>
<ID>
ID:134603

</ID><URL>http://ta-nea.dolnet.gr/neaweb/neafile.print_unique?e=A&f=16036&m=P03&aa=1</URL></REF>


Article

<CATEGORY>vin09</CATEGORY>

 <H5>Ο ΚΙΘΑΡΙΣΤΑΣ ΤΩΝ DOORS, ΡΟΜΠΙ ΚΡΙΓΚΕΡ, ΜΙΛΑΕΙ ΣΤΑ «ΝΕΑ»:
</H5><H5>Για τον Τζιμ Μόρισον
</H5><H5>Για τον Όλιβερ Στόουν
</H5><H5>Ποιος είναι ο Ρόμπι Κρίγκερ
</H5><H5>Εννέα σταθμοί
</H5><H2>«Ευχόμουν να μην είχε αρχίσει το ποτό ο Μόρισον»
</H2><H2></H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

«Ένα πράγμα θα ευχόμουν, αν μπορούσα πραγματικά να αλλάξω κάτι στο πώς
εξελίχθηκαν τα πράγματα με τους Doors: Να μην είχε αρχίσει να πίνει ο Τζιμ.
Καθόλου. Να μην είχε γνωρίσει το ποτό. Να μην είχε μπει στη ζωή του. Θα ήταν
πολύ διαφορετικά τα πράγματα. Ο Τζιμ, τότε, γινόταν άλλος άνθρωπος».

Και τι δεν θα μπορούσε κανείς να πει ακόμη. Μέσα στον θρύλο χωράνε όλες οι
ιστορίες, όλες οι υποθέσεις, όλες οι ευχές εκ των υστέρων. Ο Ρόμπι Κρίγκερ, ο
κιθαρίστας των Doors, πήρε μια βαθιά ανάσα στο τηλέφωνο, τόσο που υπέθεσα ότι
δεν θα ήθελε να απαντήσει στο τι θα ευχόταν να είχε γίνει. Ίσως ο μύθος να μην
ήταν ο ίδιος, αν η 3η Ιουλίου του '71 δεν έβρισκε τον Τζιμ Μόρισον νεκρό στο
Παρίσι. Τριάντα χρόνια όμως μετά το πρώτο άλμπουμ των Doors, με την κυκλοφορία
των ανέκδοτων και τη συλλογή με τα καλύτερά τους, η μουσική, τα τραγούδια τους
γίνονται τα ίδια ξανά ο μύθος ­ η πιο αληθινή λατρεία του ροκ. «Μάθαμε έτσι
και εμείς να ζούμε μέσα σ' αυτή τη μυθολογία, να ανταποκρινόμαστε σ' αυτό που
ο κόσμος θέλει τους Doors. Κάτι που μας έκανε κιόλας να αργήσουμε να
πλησιάσουμε ξανά τα τραγούδια που υπήρχαν, όλα όσα ζούσαν μαζί με το
συγκρότημα». Ο Κρίγκερ ζει σήμερα στην περιοχή του Μπένεντικτ Κάνιον, που ως
όνομα κιόλας κρύβει μέσα του κάτι σαν περιπέτεια. Γελάει. «Έτσι αντιμετωπίζουν
όσους έζησαν στα σίξτις», λέει.

Μετά τον θάνατο του Μόρισον οι εναπομείναντες Doors ­ o Ρέι Μάνζαρεκ, ο Τζον
Ντένσμορ και ο Ρόμπι Κρίγκερ ­ προσπάθησαν να συνεχίσουν σαν τρίο, με δύο
δίσκους, το «Other Voices» και το «Full Circle», που δεν κατάφεραν παρά να
περάσουν στη σκιά τού «L.Α. Woman». Ο Μόρισον ήταν αυτός που τους ξανάφερε
κοντά, όταν συναντήθηκαν για να βάλουν μουσική στα ποιήματα που είχε
ηχογραφήσει εκείνος, στα τελευταία του γενέθλια. Ήταν το «American Prayer».
Ένα ιερό άλμπουμ.

Λίγους μήνες πριν, οι Doors βρέθηκαν να ξαναγράφουν μουσική μαζί. Πάνω σ' ένα
μισοτελειωμένο κομμάτι που είχε αφήσει ο Μόρισον, το «Orange County Suite».
Έτσι, περίπου όπως είχαν κάνει πρόπερσι οι Beatles με το «Free As Α Bird» του Λένον.

Εμπειρία

­ Πώς ήταν στ' αλήθεια αυτή η εμπειρία, το να γράφετε ξανά μουσική μαζί;

­ Συγκλονιστική, όπως εκείνες οι ημέρες. Ήταν μία ιδέα που είχαμε εδώ και
πέντε χρόνια, αλλά ήταν σαν να έλειπε κάτι. Είχαμε τα «καλύτερα», τα Greatest
Hits, αλλά δεν φαινόταν αυτό ικανό να ξαναβάλει μπροστά τη μηχανή. Σκεπτόμαστε
τους φαν. Κι αυτό που περίμεναν. Θέλαμε ο ήχος να είναι όσο το δυνατόν
καλύτερος, πράγμα που έκανε εφικτό η τεχνολογία. Έτσι δουλεύτηκε όλο αυτό το
ανέκδοτο υλικό με τον καλύτερο τρόπο.

­ Πόσο εύκολο θα ήταν για τους Doors να «ζουν» σήμερα στη μουσική
βιομηχανία, που έχει γίνει πια ένας τόσο πολύπλοκος μηχανισμός,
καθαρά «μπίζνες»;

­ Θα ήταν δύσκολο. Για όλους μας. Ειδικότερα για τον Τζιμ, όμως. Δεν νομίζω
πως θα άντεχε με αυτούς τους κανόνες. Ίσως να γράφαμε τη μουσική μας σε μια
μικρή ανεξάρτητη εταιρεία.

­ Έχεις καταλήξει στο τι πραγματικά ήταν οι Doors;

­ Για μένα, αυτό που έκανε τους Doors να ξεχωρίζουν ήταν η ειλικρίνειά τους.
Τραγουδούσαμε αυτό που πιστεύαμε, αυτό που ζούσαμε, δεν υπήρχε καμία
προσποίηση, δεν ήμασταν σταρ. Κυρίως ο Τζιμ. Ζούσε αυτήν τη δική του
πραγματικότητα και αυτή μετέδιδε από τη σκηνή. Τώρα βλέπεις πόσο διαφορετικά
είναι τα πράγματα, πηγαίνεις σε μια συναυλία και όλα γίνονται από το κομπιούτερ.

­ Σε ποιο βαθμό όλα αυτά που έχουν συνδεθεί με το όνομα των Doors είναι αλήθεια;

­ Σε ένα 50% θα έλεγα. Δεν είναι εύκολο από ένα σημείο και μετά να
ξεκαθαρίσεις την αλήθεια από τον μύθο. Υπήρχαν οι υπερβολές. Όλες αυτές οι
παρεκτροπές του Όλιβερ Στόουν με την ταινία του. Είναι τόσο εύκολο να
παρασυρθείς από εκείνα τα άγρια, παρανοϊκά χρόνια.

­ Ας πούμε το επεισόδιο με το Μαϊάμι, όπου συνέλαβαν τον Τζιμ,
για το οποίο έχουμε ακούσει τόσα πολλά;

­ Κι αυτό απέχει πολύ από την πραγματικότητα. Κατ' αρχάς δεν υπάρχει ούτε μία
φωτογραφία που να δείχνει τον Τζιμ να έχει ξεκουμπώσει το παντελόνι του. Ήταν
όμως μία εποχή που μιλούσαν για τα ήθη. Είχε πιει, αυτό είναι αλήθεια. Αλλά
δεν έγιναν τα πράγματα έτσι, δεν ανέβηκαν στη σκηνή να μας συλλάβουν, ούτε
ξεκίνησε πανικός. Το ίδιο βράδυ, θυμάμαι, πίναμε μπίρες και αστειευόμασταν με
τους αστυνομικούς στα παρασκήνια. Όλα τ' άλλα ήταν ένα πολιτικό σόου. Βέβαια,
εκείνη την εποχή το να οδηγούν στη φυλακή μια παρέα ροκάδων ήταν σαν να
επέβαλαν τον αμερικανικό πουριτανισμό σε όλη την κοινωνία.

­ Για ποιο πράγμα θα μιλούσαν σήμερα οι Doors;

­ Δεν ξέρω. Τότε, ήταν η δεκαετία του '60 με τα τόσα πολλά να γίνονται. Ήταν ο
Μάρτιν Λούθερ Κινγκ, οι αγώνες για τα δικαιώματα, η συνειδητοποίηση του
πολίτη. Σήμερα, είναι η Βοσνία. Μπορεί, λοιπόν, να έγραφε κάτι γι' αυτά ο Μόρισον.

Ελλάδα

­ Σκεφτήκατε ποτέ ότι σε μια χώρα πολύ μακριά από εκεί που δίνατε
συναυλίες, στην Ελλάδα, οι Doors λατρεύονταν σαν θεοί;

­ Ξέρεις, ήταν αδύνατο να φανταστούμε κάτι τέτοιο. Ό, τι γινόταν, γινόταν
εκείνη τη στιγμή μπροστά μας. Δεν μπορούσε να χωρέσει στο μυαλό μας ότι σε μια
χώρα τόσο μακριά θα ήξεραν τα τραγούδια μας. Ήταν διαφορετικά τότε. Αν
συνεχίζαμε, ίσως και να φθάναμε στην Ελλάδα. Ο Τζιμ ήταν ποιητής και θα την
αγαπούσε πολύ.

­ Είχατε την ανησυχία μήπως, δουλεύοντας τώρα πάνω στο τραγούδι που
είχε μισοτελειώσει ο Μόρισον, προδίδατε κάτι από το δικό του πνεύμα;

­ Είχαμε δουλέψει κάπως έτσι και για το «American Prayer» και δεν ήταν ξένη
όλη αυτή η διαδικασία για τον Τζον, τον Ρέι και εμένα. Δεν ήθελε άλλωστε ο
Τζιμ να παίξουμε εμείς αυτό το τραγούδι, γιατί το είχε γράψει εκείνος μόνος
για τη φίλη του, την Πάμελα Κούρσον. Ωστόσο, το θεωρήσαμε σαν ένα τραγούδι των
Doors και έχω την αίσθηση ότι θα το αγαπούσε σήμερα και ο Τζιμ, έτσι όπως θα
το άκουγε. Ήταν για μας μία περιπέτεια πολύ ιδιαίτερη αυτή η ηχογράφηση.

Ανέκδοτα

­ Υπάρχει περίπτωση να δούμε και άλλα ανέκδοτα των Doors να κυκλοφορούν
εντός ολίγου;

­ Δεν θα είναι σύντομα, αλλά δεν αποκλείεται. Βέβαια, μη φανταστείτε ότι
υπάρχουν πολλά πράγματα ακόμη στα συρτάρια. Ελάχιστα φωνητικά. Είναι γνωστό,
το ξέρουν όλοι, πως όταν τελειώναμε μια δουλειά στα στούντιο της Electra, ό,τι
περίσσευε σβηνόταν και γράφονταν άλλα από πάνω.

­ Τι ήταν αυτό, εκτός από τον ιδιαίτερο ήχο των πλήκτρων, που
έκανε ξεχωριστή τη μουσική σας;

­ Ίσως το ότι δεν θέλαμε να μιμηθούμε τον Τσακ Μπέρι στην κιθάρα. Όπως είναι
γνωστό, οι Doors δεν είχαν μπασίστα, γεγονός που μας έκανε να καλύπτουμε και
τους χαμηλούς τόνους στην κιθάρα.

­ Στο «Light My Fire», η σύνθεση είναι δική σου και...

­ Ήταν απίστευτο. Έχω ακόμη μπροστά στα μάτια μου τη σκηνή. Το πώς άκουσα από
το ραδιόφωνο του σπιτιού μου εκείνο το «τοπ-τεν». «Και στο νούμερο ένα... το
Light My Fire!».

Ένα ψέμα

­ Σε κάποια στιγμή, ωστόσο, τα πράγματα φαίνονταν πολύ
δύσκολα για τον Τζιμ. Πότε είχε αρχίσει αυτό να γίνεται απειλή;

­ Η τελευταία εποχή δεν έμοιαζε καθόλου με την πρώτη. Τα σύννεφα ήταν πολύ
απειλητικά. Ο Μόρισον απομακρυνόταν όλο και πιο πολύ. Έπαιρνε διάφορες ουσίες,
γινόταν τελείως διαφορετικός άνθρωπος. Ακούγονταν όλες αυτές οι ιστορίες. Όταν
μας ειδοποίησαν από το Παρίσι, σε κανέναν μας δεν φαινόταν αλήθεια. Ένα άλλο
ψέμα, είχαμε πει.

«Ο Τζιμ Μόρισον ήταν ένας ποιητής, με την πιο ρομαντική έννοια της λέξης.
Έφερνε μαζί του ένα μήνυμα, δεν προσποιούταν τη ζωή τού ποιητή, απλώς
προσπαθούσε να πει κάποια πράγματα για τη ζωή την ίδια.... Ήταν ένας παράξενος
άνθρωπος. Έχω ακούσει ανθρώπους να λένε πως δεν είχαν δει άλλους να πίνουν
τόσο πολύ όσο εκείνος. Μακάρι να μην είχε αρχίσει ποτέ. Ήταν ανήσυχος, σαν
κάτι να τον βασάνιζε, σαν να έβαζε στοιχήματα με τον εαυτό του. Δεν ήταν
σίγουρα ο συνηθισμένος άνθρωπος, αυτός που θα μπορούσε να έχει μία ζωή σαν
όλους τους άλλους. Ποτέ δεν μπορούσες να προβλέψεις την επόμενη κίνησή του...
Ο Τζιμ δεν ήταν πάντα, ωστόσο, ο τραγικός χαρακτήρας, όπως πολλοί πιστεύουν.
Είχε μία απίστευτη αίσθηση του χιούμορ. Του άρεσε να κινείται διαρκώς, να
χορεύει, να γελάει...».

Οι «Doors» του Όλιβερ Στόουν (εδώ ο Βαλ Κίλμερ και η Μεγκ Ράιαν) δεν είχαν
σχέση με αυτό που πραγματικά ήμασταν ­ λέει ο κιθαρίστας του θρυλικού συγκροτήματος

Οι Doors του Όλιβερ Στόουν ήταν μία τελείως διαφορετική ιστορία. Δεν είχε
σχέση με αυτό που πραγματικά ήμασταν, ήταν μία υπερβολική ιστορία του Όλιβερ
Στόουν. Όταν υπογράφαμε, βέβαια, για να κάνουμε μια ταινία του Χόλιγουντ, τα
ξέραμε όλα αυτά..

Δούλεψα μαζί με τον Στόουν. Ήλθε μόνος του και μας βρήκε· μας ζήτησε να
είμαστε σύμβουλοι της ταινίας του, αλλά δεν πιστεύω ότι τον ενδιέφερε τελικά η
ιστορία του γκρουπ. Δεν άκουγε αυτά που του λέγαμε, έκανε αυτό που ήθελε
εκείνος. Στην ουσία δεν είχε καν σενάριο και οι σχέσεις ανάμεσά μας, στο
συγκρότημα, δεν φάνηκαν ποτέ στην ταινία. Ο Στόουν είχε στο μυαλό του τα
σίξτις. 
Η δεκαετία του '60 ήταν αυτό που "σημάδευε" την ταινία με όλες τις
ακρότητες και τις υπερβολές της, με όλα όσα έμελλε να την ακολουθήσουν. Και
αυτό ακριβώς έκανε με τους δικούς του Doors, ζωγράφισε τα σίξτις. 
Μην ξεχνάμε πως είναι μια πολύ δυνατή προσωπικότητα και ο ίδιος. Ήταν στο
Βιετνάμ. Έχει έναν πολύ δυνατό πολιτικό λόγο και μπορεί πραγματικά να προκαλέσει...».

«Μάθαμε να ζούμε μέσα σ' αυτή τη μυθολογία, να ανταποκρινόμαστε σ' αυτό που ο
κόσμος θέλει τους Doors», λέει στα «ΝΕΑ» ο Ρόμπι Κρίγκερ

Ο Ρόμπι Κρίγκερ είναι σήμερα 51 χρόνων. Στα 20 χρόνια του είδε το τραγούδι
του, το «Light My Fire», που έγραψε εκείνος για το συγκρότημά του, τους Doors,
να ανεβαίνει στην κορυφή του καταλόγου επιτυχιών της Αμερικής και να βάζει
φωτιές όπου έφθανε το ροκ την εποχή εκείνη. Ο Κρίγκερ ήταν ο τελευταίος που
πέρασε τις «Πόρτες» και έγινε μέλος του συγκροτήματος ­ τον είχε προτείνει ο
Ντένσμορ, ο οποίος ήταν φίλος του. Λάτρευε τα μπλουζ και το φλαμένκο και
αμέσως, μετά τις πρώτες πρόβες, έγινε ένα με τους υπόλοιπους. Ήταν το χαμηλό
βλέμμα, ο συγκρατημένος κιθαρίστας, δίπλα στη θύελλα του Μόρισον.

Η ιστορία μετά είναι γνωστή, όταν οι Doors έγιναν μύθος, γιγαντώθηκαν πολύ
πέρα από το ροκ που είχαν διαδώσει. Ο Κρίγκερ συνέχισε αυτό που αγαπούσε να
κάνει, να γράφει μουσική. Ηχογράφησε το «Here and Now», το «Butts Band», το
«Robbie Krieger and Friends», το «Door Jams». Με το συγκρότημά του δίνει
κάποιες συναυλίες ­ «ίσως είναι ευκαιρία να παίξουμε και στην Ελλάδα» ­ και,
όπως λέει, ετοιμάζει το καινούργιο άλμπουμ του. Θα ήθελε, εξομολογείται, να
ασχοληθεί σοβαρά με τη μουσική για τον κινηματογράφο και να μη σταματήσει να
παίζει γκολφ.

«Θυμάμαι που όλοι μάς ρωτούσαν τότε, μα γιατί δεν συνεχίζετε, θα το ήθελε
και ο Τζιμ... Προσπαθήσαμε στην αρχή, αλλά η ισορροπία δεν ήταν εκεί. Απλώς
δεν γινόταν. Ακόμη και όταν παίξαμε μαζί με τον Έντι Βέντερ, στο πρόσωπο του
οποίου πολλοί είδαν έναν συνεχιστή του Τζιμ, δεν ήταν δυνατό να δεχτείς πως
ήταν οι Doors εκεί πάνω».

1965 Ο Τζιμ Μόρισον και ο Ρέι Μάνζαρεκ, που σπούδαζαν κινηματογράφο στο
Πανεπιστήμιο της Καλιφόρνια στο Λος Άντζελες, αποφασίζουν να κάνουν ένα
συγκρότημα. Το βαφτίζουν Doors, σε μία αναφορά τους στον ποιητή Γουίλιαμ
Μπλέικ. Ο Τζον Ντέσνμορ και ο Ρόμπι Κρίγκερ παίρνουν και αυτή τη θέση τους στο συγκρότημα.

1966 Οι Doors υπογράφουν στην Electra. Προκαλούν αντιδράσεις με το
τραγούδι τους The End.

1967 Κυκλοφορούν το The Doors και το Strange Days.

1968 Είναι η χρονιά του Waiting For The Sun. Στον δίσκο αυτό είναι
τυπωμένο το ποίημα The Celebration Of The Lizard, που ξεκινάει όλο αυτό τον
μύθο για τον «Βασιλιά Σαύρα».

1969 Το The Soft Parade κυκλοφορεί.

1970 Η χρονιά σημαδεύεται από το Morisson Hotel και το Absolutely Live.

1971 Το L.Α. Woman έμελλε να γίνει η διαθήκη τους. Ο Μόρισον βρίσκεται
πια στο Παρίσι όπου πεθαίνει στις 3 Ιουλίου, σε ηλικία 27 ετών.

1983 Βγαίνει το Alive She Cried, με αποσπάσματα από συναυλίες τους από
τα αρχεία του συγκροτήματος.

1998 Βγαίνει το άλμπουμ με τα ανέκδοτα τραγούδια τους.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16036P041</ED>
<ID>
ID:134604

</ID><URL>http://ta-nea.dolnet.gr/neaweb/neafile.print_unique?e=A&f=16036&m=P04&aa=1</URL></REF>


Article

<CATEGORY>vin09</CATEGORY>

 <H5>Η ιστορία «νέων» και «παλιών» φοιτητών
</H5><H2>ΒΙΒΛΙΟπαρουσίαση
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

<H3></H3>ΚΩΝΣΤΑΝΤΙΝΟΣ Γ. ΠΑΠΟΥΤΣΗΣ: «Ο Ματρίκολας». Σελίδες
328. Αθήνα 1997. Εκδόσεις Perugia - Τίνα Ζωγοπούλου.

«Ματρίκολας» σημαίνει κατά λέξη αριθμός μητρώου. Στην αργκό όμως των
Ελλήνων φοιτητών της Ιταλίας μεταφράζεται ως ο πρωτοετής, ο «ψάρακλας», ο
καινούργιος. Την ιστορία των 200.000 «νέων» και «παλιών», τη φοιτητική ζωή των
Ελλήνων που ξεκίνησαν για σπουδές στη γείτονα χώρα, από το 1960 μέχρι σήμερα,
ξετυλίγει, μέσα από αληθινές διηγήσεις φοιτητών, ο Κωνσταντίνος Παπούτσης.

Φοιτητής και ο ίδιος στην Ιταλία, ο συγγραφέας του «Ματρίκολα» έχει ζήσει
από κοντά τις ελληνικές φοιτητικές κοινότητες στη χώρα των σπαγγέτι. Δίνει τον
λόγο όμως σ' αυτούς που τις έκτισαν, χωρίς να παρεμβαίνει στο ύφος, τη γλώσσα
και το στυλ των διηγήσεών τους. Οι πρωταγωνιστές της φοιτητικής μετανάστευσης
στα χρόνια του '70 και του '80 («ματρίκολες» και μη) περιγράφουν οι ίδιοι τους
έρωτες, τις γκάφες, τη σχέση τους με την πολιτική, τα γκέτο, το «όργωμα»
ολόκληρης της Ιταλίας για την απόκτηση του πολυπόθητου πτυχίου.

Οι χρονικές και γεωργαφικές επιλογές δεν μειώνουν την απήχηση των αφηγήσεών
τους. Στο βιβλίο περιγράφονται συναισθήματα, προβλήματα, καταστάσεις και
δυσκολίες που είναι κοινές για όλους εκείνους, οι οποίοι έφυγαν και φεύγουν
από την Ελλάδα αναζητώντας μία θέση στα πανεπιστημιακά ιδρύματα του κόσμου. Οι
σελίδες του βιβλίου και ο οδηγός «για "ματρίκολες" και γονείς», που
περιλαμβάνεται στο παράρτημα του βιβλίου, προσφέρονται ως «συμβουλή» στις
οικογένειες εκείνες που ετοιμάζουν σήμερα τις... βαλίτσες μεταναστών φοιτητών,
για όλους εκείνους που... καλλιεργούν «ματρίκολες».

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16036P042</ED>
<ID>
ID:134652

</ID><URL>http://ta-nea.dolnet.gr/neaweb/neafile.print_unique?e=A&f=16036&m=P04&aa=2</URL></REF>


Article

<CATEGORY>vin09</CATEGORY>

 <H5>Ηθοποιός χωρίς σύνορα
</H5><H2>ΤΟ ΠΝΕΥΜΑ του τόνου
</H2>
<AUTHOR>ΓΙΩΡΓΟΣ ΣΚΟΥΡΤΗΣ</AUTHOR>

<H3></H3>Πριν από μερικά χρόνια «έφυγε» στα ξαφνικά ένας φίλος. Ύστερα από κάνα μήνα
συναντάω έναν κοινό γνωστό που έλειπε στο εξωτερικό και είχε καιρό να τον δει.
Ανάμεσα στ' άλλα, με ρώτησε: «Αυτός τι γίνεται, καλά είναι;». «Αυτός», του
απαντάω, «μας την έκανε ο κατεργάρης. Γνώρισε μια Αυστραλέζα, την ερωτεύτηκε
κι έφυγε να ζήσει μαζί της, σε μια φάρμα που είχε αυτή εκεί πέρα». «Ωραίος!»,
αναφώνησε κι ήπιαμε στην υγειά του. Έλα όμως που συνάντησε κι άλλους γνωστούς
κι ένας απ' αυτούς του είπε την αλήθεια! Κι όταν τον ξανάδα, μου είπε: «Α, ρε,
Γιώργο, καλύτερα που τον σκεφτόμουνα στην Αυστραλία ­ κι ας μη τον ξανάβλεπα ­
παρά που έμαθα ότι πέθανε». Τι να λέμε, λοιπόν ­ κι εγώ και οι άλλοι
τεθλιμμένοι φίλοι ­ για τον Γιώργο Σαμπάνη, όταν μάς ρωτάει κάποιος που δεν
έτυχε να μάθει ότι έπαθε «ανακοπή» και πάει, μας άφησε χειρότερα μόνους με τις
κακές τις σκέψεις; Σκέφτομαι να τον εντάξω σ' ένα φανταστικό θεατρικό σχήμα,
ας πούμε «Ηθοποιοί χωρίς σύνορα», και να λέω ότι ο Σαμπάνης «ταξιδεύει»
συνεχώς, παίζοντας διάφορους ρόλους για τους αδικημένους. Και στον θίασο είναι
μαζί με τον Σκυλοδήμο, τον Πέτσο, τον Παπαγιαννόπουλο, τον Τζόγια, τον
Φωτόπουλο, τον Χατζίσκο, τον Μινωτή, τον Κατράκη, την Παξινού, τη Γώγου, την
Καρέζη, τη Βουγιουκλάκη, τη Μελίνα... και παίζουν έργα που γράφουν ο
Σεβαστίκογλου, ο Καρράς, ο Ψαθάς, ο Τσιφόρος, ο Ζακόπουλος, ο Πρετεντέρης...
με σκηνικά - κοστούμια Τσαρούχη και Χαρατσίδη... μουσική Χατζιδάκι, Χρήστου,
Λοΐζου... σκηνοθεσία Κουν.

Οι αρχαίοι τον Κάτω Κόσμο τον είχαν ζωντανό μέσα απ' τους μύθους Εμείς, τον
φανταζόμαστε με τους δικούς μας, αγαπημένους, «μύθους». Καλές παραστάσεις...

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: P05</CAT>
<ED>
Κωδικός άρθρου: A16036P051</ED>
<ID>
ID:134605

</ID><URL>http://ta-nea.dolnet.gr/neaweb/neafile.print_unique?e=A&f=16036&m=P05&aa=1</URL></REF>


Article

<CATEGORY>vin09</CATEGORY>

 <H2>Νέκυια και Νείκος Άδου
</H2><H2></H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Στη βυζαντινή σημειολογία η Ανάσταση ονομάζεται «Ες Άδου Κάθοδος». Και είναι
εκπληκτικό πόσο κοντά είναι αυτή η σημειολογία με τα μυστικά δρώμενα των
Ελευσινίων Μυστηρίων.

Η κάθοδος της Κόρης - Περσεφόνης στον Άδη είναι η προϋπόθεση για την επάνοδό
της, είναι η συμβολική αποτύπωση της περιπέτειας του σπόρου, ο οποίος θάβεται
για να πετάξει ρίζες και βλαστούς. Ο Παύλος Μάτεσις αυτή τη μυστική μυητική
πορεία προς τον θάνατο ως προσδοκία Αναστάσεως αφηγείται στο σημαντικότατο
απόκτημα της νεοελληνικής δραματουργίας, το «Προς Ελευσίνα». 
Νίκος Καραγεώργος, Μηνάς Χατζησάββας, Σπύρος Κωνσταντόπουλος, Ντίνα Μιχαηλίδη
στο «Προς Ελευσίνα»

Το πώς μεταποίησε σε ελληνικό τραγικό ποίημα το αριστούργημα του Φώκνερ «Καθώς
ψυχορραγώ», το επεξεργάστηκε συστηματικά, μεθοδικά και εξαντλητικά η
θεατρολόγος Έλσα Ανδριανού σε μια εκτεταμένη μελέτη, πυκνή διατύπωση της
οποίας δημοσιεύεται στον εφετινό «Επίλογο». Και δεν θα επιμείνω επ' αυτού.
Εξάλλου, όταν το έργο είχε ανεβαστεί για λίγο, ανεπιτυχώς, στο Εθνικό Θέατρο,
είχα δημοσιεύσει στο πρόγραμμα ένα δοκίμιο. Αλλά και στην κριτική μου στα
«ΝΕΑ» για την ίδια παράσταση το 1995 είχα αναφερθεί στο έργο και ειδικότερα
στην επική, δρομική δομή του, στην ευθύγραμμη και αφηγηματική σαν μπαλάντα
μορφή του και στο λυρικό, στοχαστικό, αλλά βίαιο, συχνά αποτρόπαιο και ωμό
τρόπο γραφής του, που οδηγεί σε μια ιδιάζουσα απαίτηση για μιμητική πράξη.
Είχα αναφερθεί στην εντύπωση πως ο Μάτεσις γράφει μια σύγχρονη τραγωδία και
είχα παραπέμψει στους Ιρλανδούς ποιητές του θεάτρου του αιώνα μας και στους
μεταφυσικούς Πολωνούς. Σήμερα θα πρόσθετα πως το «Προς Ελευσίνα» συγγενεύει με
τα κολασμένα έργα του Γουέμπστερ, του Φορντ, αλλά και τα ιδιόμορφα «Μυστήρια»
του Βάλιε Ινγκλάν, αλλά και το «Θαμμένο παιδί» του Σέπαρντ.

Τώρα που το έργο βρήκε την οικεία φόρμα του στη σκηνή του «Ανοιχτού Θεάτρου»,
τείνω να πιστέψω ότι ο Μάτεσις έχει γράψει μια νεοελληνική «Κόλαση» σε μια
«Θεία Κωμωδία», που ίσως αναζητεί ακόμη τη συνέχειά της. Πιθανόν, το
«Καθαρτήριό» του να είναι η «Βουή», έργο που πρόσφατα κυκλοφόρησε. Έτσι, ο
Μάτεσις χρεώνεται με έναν «Παράδεισο», παρ' όλο που συχνά στα έργα του υπάρχει
έντονος ένας λυρικός εδεμισμός.

Ο Γιώργος Μιχαηλίδης βρήκε στο έργο του Μάτεσι στοιχεία που έχει κατά καιρούς
επεξεργαστεί σκηνικά. Ο έντονος εικαστικός βυζαντινός συμβολισμός του
συγγραφέα συναντάται με άλλα βέβαια συμφραζόμενα και στα μυθιστορήματα του
Μιχαηλίδη. Στα «Φονικά» του υπάρχει μια ανάλογη μητέρα και στο «Λάμβδα», που
παραπέμπει στη ραψωδία Λ' της Οδύσσειας του Ομήρου, υπάρχει η πρώτη στην
ιστορία της λογοτεχνίας Κάθοδος ες Άδου. Ο Μιχαηλίδης βρήκε στο «Προς
Ελευσίνα» τον κόσμο του, τους τρόμους του, τα φετίχ του, τα ταμπού του, τις
τελετουργικές του αισθητικές προτιμήσεις, τη βιαιότητα και την ωμότητα που
συχνά χαρακτηρίζουν τις σκηνοθεσίες του, αλλά ταυτόχρονα και την τρυφερότητα,
τη νοσταλγία και τον έρωτα για τα τιμαλφή της ζωής.

Η σύλληψη της σκηνοθετικής πρυτανεύουσας γραμμής είναι έξοχη· ο Μιχαηλίδης
σκηνοθέτησε με σεμνότητα και γνώση ένα «Μυστήριον». Και μορφολογικά ακολούθησε
την παράδοση της αφηγηματικής τεχνοτροπίας του ορθόδοξου ναού στις
τοιχογραφίες, αλλά και στις φορητές εικόνες των μαρτύρων. Η «Έκφρασις» της
βυζαντινής τοιχογραφικής αφήγησης είναι μια ροή εικόνων που αναπτύσσει μια
ιστορία (ιστόρηση), αλλά κάθε μια εικόνα διατηρεί την αυτονομία της και την
εσωτερική της οργάνωση και δομή. Στις εικόνες πάλι των μαρτύρων πρυτανεύει η
κυρίαρχη συμβολική του πορτρέτου, αλλά την κύρια σκηνή περιτρέχουν ως
εικονιστικό κάδρο σκηνές από τη ζωή, τα θαύματα και το μαρτυρικό θάνατο του
αγίου. Ένα τέτοιο μαρτυρολόγιο έστησε στη σκηνή ο Μιχαηλίδης, μαρτυρολόγιο
κολασμένων ψυχών που οδεύουν προς τη μύηση του θανάτου, άρα προς την κατανόηση
της ζωής. Η πορεία των ηρώων του είναι η πορεία του αιμομείχτη και πατροκτόνου
Οιδίποδα προς τον Κολωνό. Και θα μπορούσε να έδινε τον τίτλο στο έργο του, αν
δεν υπήρχε η έξοχη νουβέλα της Καίης Τσιτσέλη με τον τίτλο «Ο δρόμος προς τον
Κολωνό». (Αν δεν μας είχαν πνίξει τα παντοία σκουπίδια του κιτς, τι θαυμάσιες
ευκαιρίες υπάρχουν στη γενικότερη λογοτεχνική μας παραγωγή για γόνιμες
πνευματικές συζητήσεις!).

Ο Μιχαηλίδης έχει μια θαυμάσια συνεργάτιδα, μόνιμη τα τελευταία χρόνια, την
Αγνή Ντούτση· του δημιούργησε έναν συμβολικό χώρο, ένα τοπίο που παραπέμπει
στη σχηματική βυζαντινή αγιογραφία.

Έξοχα ήταν επίσης τα κοστούμια και τα σύμβολα που απαιτεί το ύφος του Μάτεσι·
μικρά εκκλησάκια, σαν αυτά που κρατούν οι κτήτορες των ναών στην αγιογραφία·
επιτύμβιες στήλες κ.λπ.

Ο Μιχαηλίδης ανέτρεψε τελείως τις σκηνικές οδηγίες του Μάτεσι για τη μουσική
που επενδύει το έργο. Επέλεξε συνταρακτικά δημοτικά οργανικά και λυρικά
κομμάτια που έδωσαν στην εικόνα έναν ηχητικό «κάμπο». Η μουσική εκδοχή του
Μιχαηλίδη έδωσε στο έργο του Μάτεσι ιθαγένεια χωρίς να υποκύψει ούτε μια
στιγμή στη γραφικότητα ή στην ηθογραφία.

Ο Γιώργος Μιχαηλίδης νομίζω πως φοβήθηκε κάπως το λυρισμό της γλώσσας του
Μάτεσι, γι' αυτό τόνισε κυρίως την κίνηση και ανίχνευσε τον ψυχισμό των ηρώων.
Βέβαια, το είδος που διακονεί εδώ ο Μάτεσις δεν έχει καμία σχέση με το
ρεαλισμό και τον ψυχολογισμό. Οι ήρωες δεν εξελίσσονται, είναι δεδομένοι.
Οδεύουν πλησίστιοι προς τον έσχατο προορισμό τους, τον μοιραίο.

Η Μαριέττα Σγουρδαίου είναι μια συγκλονιστική Μητέρα, ως Πλατυτέρα, στο
σκηνογραφικό εύρημα της Ντούτση μεταλλάσσεται και αποστασιοποιείται από τα
θνητά, καθώς βυθίζεται διά του θανάτου ξανά στη μήτρα και γυρίζει στη γενέθλια
θάλασσα (γενέθλιον κάθε ζώντος όντος).

Ο Σπύρος Κωνσταντόπουλος, ηθοποιός λιτός, παίζει τον γήινο, ενστικτώδη και
πρακτικό «άρρενα» Πατέρα με τον αρμόζοντα ποιητικό αφηρημένο ρεαλισμό. Ο
Χατζησάββας, τονίζοντας την υγρασία της τρέλας, έδωσε στο Μεγάλο Γιο μια
ενδιαφέρουσα φρενίτιδα, προκάλυμμα της τυπτούσης ενοχής. Ο Νίκος Καραγεώργος
έπαιξε με τρυφερότητα τον ωμό Μικρό Γιο, κάτι σαν αχινός, μαλάκιο με αγκάθια.

Η Ντίνα Μιχαηλίδη, στο δυσκολότερο ρόλο της Κόρης, έπαιξε με μέτρο,
ισορροπώντας την άγιά της απλότητα με το βαθύ μυστήριο της μητρότητας. Η
Μπέλλα Μπερδούση μετρημένη Γειτόνισσα και θαυμάσια φιγούρα ο Ερμής ­
ψυχοπομπός ­ αρχάγγελος Γαβριήλ, Ηλίας Σκούφης.

Η συνάντηση του Μιχαηλίδη με το έργο του Μάτεσι εγγράφεται στις σημαντικές
επιτεύξεις της ιστορίας του νεοελληνικού θεάτρου.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16036P061</ED>
<ID>
ID:134606

</ID><URL>http://ta-nea.dolnet.gr/neaweb/neafile.print_unique?e=A&f=16036&m=P06&aa=1</URL></REF>


Article

<CATEGORY>vin09</CATEGORY>

 <H2></H2><H2>Οι βαρόνοι Haussmann
</H2><H2></H2>
<AUTHOR>ΆΡΗΣ ΦΑΚΙΝΟΣ</AUTHOR>

Στα 1857, με εντολή της κυβέρνησης του Λουδοβίκου Ναπολέοντα Βοναπάρτη, ο
βαρόνος και νομάρχης της περιοχής Παρισιού Οσμάν (Haussmann) χαράζει και
κατασκευάζει τις μεγάλες αρτηρίες του κέντρου της γαλλικής πρωτεύουσας, που
είναι σήμερα γνωστές σαν «μεγάλα βουλεβάρτα». Επίσημη δικαιολογία: η
«διευκόλυνση της κυκλοφορίας». Ανεπίσημος αλλά πραγματικός στόχος: η εύκολη
και ταχεία πρόσβαση της έφιππης αστυνομίας της εποχής στα νευραλγικά σημεία
της πόλης σε περιόδους διαδηλώσεων, οδοφραγμάτων κ.λπ.

Ο ρηξικέλευθος βαρόνος καταπιάνεται στη συνέχεια και με άλλα «εκσυγχρονιστικά»
σχέδια όπως το συστηματικό ξήλωμα όλων των λαϊκών συνοικιών του κέντρου του
Παρισιού και η βαθμιαία απομάκρυνση από την πόλη όλων των φτωχών, των
παραπεταμένων, των άνεργων και των απόκληρων. Μετά την εξέγερση του 1789,
δηλαδή εκείνης της μεγάλης Επανάστασης, η εξουσία δεν θέλει άλλες ανάλογες
εκπλήξεις. Είναι περιττό να πούμε ότι η απομάκρυνση όλου του
περιθωριοποιημένου πληθυσμού από το Παρίσι γίνεται στο όνομα της «διευκόλυνσης
της κυκλοφορίας» και του «εξωραϊσμού» της πρωτεύουσας.

Για την «εύρυθμη λειτουργία» του Παρισιού και για τη «ρύθμιση των
κυκλοφοριακών προβλημάτων» της γαλλικής πρωτεύουσας ξεκινάει, μετά τη γνωστή
εξέγερση του Μάη 1968, η επικάλυψη όλων των λιθόστρωτων δρόμων της πόλης με
κοινό ασφαλτοτάπητα. Κανείς φυσικά δεν ξεγελιέται με τις δικαιολογίες της τότε
γαλλικής κυβέρνησης, γιατί όλοι ξέρουν ότι κατά τη διάρκεια της εξέγερσης τα
λιθάρια των δρόμων χρησιμοποιήθηκαν από τους διαδηλωτές για την κατασκευή
οδοφραγμάτων και σαν βλήματα εναντίον των αστυνομικών.

Πάντα για να λυθούν τα «κυκλοφοριακά προβλήματα» του Παρισιού, η γαλλική
αστυνομία στήνει στις αρχές της δεκαετίας του '80, δηλαδή επί εποχής του
«σοσιαλιστή» Μιτεράν, εκατοντάδες κάμερες στις στέγες των κτιρίων που
βρίσκονται σε «νευραλγικά» σταυροδρόμια της πρωτεύουσας. Όμως, το ενδιαφέρον
της ιστορίας είναι το ότι όλα αυτά τα σταυροδρόμια βρίσκονται στις διαδρομές
που ακολουθούν όλες σχεδόν οι πορείες και οι διαδηλώσεις που γίνονται στο Παρίσι.

Βαρόνοι Οσμάν υπάρχουν σήμερα σε όλες τις ευρωπαϊκές πρωτεύουσες, έτοιμοι να
μας λύσουν τα «κυκλοφοριακά προβλήματα» και να μας απαλλάξουν επί τη ευκαιρία
και από πολλούς άλλους αστικούς «ρύπους» όπως οι πορείες, οι διαδηλώσεις, τα
μπλοκαρίσματα των δρόμων κ.λπ. Δεν είναι η πρώτη φορά στην Ιστορία που η
εξουσία παίρνει τα μέτρα της, ενώ οι εξουσιαζόμενοι μεριμνούν και τυρβάζονται
περί άλλα.

Ο Άρης Φακίνος είναι συγγραφέας και παραγωγός στη Γαλλική Ραδιοφωνία.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16036P062</ED>
<ID>
ID:134653

</ID><URL>http://ta-nea.dolnet.gr/neaweb/neafile.print_unique?e=A&f=16036&m=P06&aa=2</URL></REF>


Article

<CATEGORY>vin09</CATEGORY>

 <H5>ΤΗΛΕΚΡΙΤΙΚΗ
</H5><H2>Η ευκολία βασιλεύει...
</H2>
<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

<H3>Δύο από τις πιο σημαντικές εκπομπές λόγου, κατά κανόνα πολιτικού περιεχομένου,
εγκαινίασαν τη νέα τηλεοπτική χρονιά με θέματα καλλιτεχνικής υφής. Η «Ώρα της
αλήθειας» και το «Ενώπιος Ενωπίω» των μεγάλων εμπορικών καναλιών, Antenna και
Mega, επικεντρώθηκαν στο ελληνικό σινεμά και στον Χάρρυ Κλυνν. Ενώ η κρατική
ΝΕΤ συντονίστηκε, έχοντας στο τοκ σόου «Εξ-Τρεμη-σμοί» Μπέζο και Αρβανιτάκη.
</H3>
Το ποδαρικό που έκαναν οι συμπαθείς καλλιτέχνες, δεν θα παραξένευε εάν
διανύαμε περίοδο πολιτικής ομαλότητας. Οι συνεχείς προκλήσεις, όμως, της
Τουρκίας, μετά τον αποκλεισμό της από την Ευρωπαϊκή Ένωση, δημιουργούσαν, σε
ολοένα ευρύτερη μερίδα θεατών, την επιθυμία μιας άλλης θεματολογίας για
εκπομπές κυρίως πολιτικού χαρακτήρα.

Παρά ταύτα, ορισμένα τοκ σόου αφενός πήγαν διακοπές για την εορταστική περίοδο
και αφετέρου, όταν επέστρεψαν, το... έριξαν στην καλλιτεχνία! Χωρίς να
λογαριάσει κανείς ότι το «Μήλον της έριδος» του Παύλου Τσίμα έχει καταργηθεί
και το «Προφίλ» του Πάνου Παναγιωτόπουλου βρίσκεται σε υποχρεωτική αργία,
αναζητώντας νέα τηλεοπτική στέγη.

Βέβαια, όπως λέει ο Παύλος Τσίμας, σε συνέντευξή του στο περιοδικό «Ζάπινγκ»,
«η τηλεόραση είναι γεμάτη από εκπομπές όπου οι άνθρωποι μιλούν. Κι αυτό για
λόγους οικονομίας της τηλεόρασης και όχι λόγω ανάγκης του κοινού.

Επομένως υπάρχει μια μεγάλη προσφορά δουλειάς για ανθρώπους που μιλάνε και όχι
για ανθρώπους που έχουν κάτι ουσιαστικό να πουν... Ένας κύκλος προσώπων και
θεμάτων οδηγείται στη φθορά»...

Επιπτώσεις

Τι θα γίνει όμως, όταν μέσω ψηφιακού σήματος θα έρχονται στην οθόνη διακόσια
κανάλια; Και μάλιστα το καθένα διαφορετικής ειδικότητας; Οι επιπτώσεις στην
ελληνική τηλεόραση θα είναι τεράστιες. Και ήδη το θέμα αυτό έπρεπε να έχει
απασχολήσει ορισμένα τοκ σόου που επιμελούνται σοβαροί δημοσιογράφοι. Δυστυχώς
η ευκολία βασιλεύει. Έτσι π.χ. η «Ώρα της αλήθειας» του Γιάννη Πρετεντέρη πριν
διακόψει για την εορταστική περίοδο ασχολήθηκε με το έργο «Βίρα τις άγκυρες»,
ένα αφιέρωμα στην ελληνική επιθεώρηση που ανέβασε ο Σταμάτης Φασουλής στο
θέατρο Κοτοπούλη και κάνει θραύση ως καλλιτεχνική και εμπορική επιτυχία. Πιο
βασανιστική εκπομπή δεν είχαμε ξαναδεί. Διότι ο υπεύθυνος του τοκ σόου η «Ώρα
της αλήθειας», άριστος στα πολιτικά θέματα άλλα άσχετος με τον κόσμο της
τέχνης, μας έβγαλε την... ψυχή καθώς έτρωγε την ώρα γυροφέρνοντας χωρίς να
κάνει τις απαραίτητες τομές.

Ευτυχώς η Άννα Παναγιωτοπούλου και οι συγγραφείς Μιχάλης Ρέπας και Θανάσης
Παπαθανασίου συν ο σκηνοθέτης είπαν όσα έπρεπε να πουν για να κατατοπιστούμε.
Και πάλι σχετικώς διότι η ώρα περνούσε ­ την έτρωγε άσκοπα ο κ. Πρετεντέρης ­
κι έμειναν απέξω μερικά ουσιώδη όπως το πέρασμα π.χ. του Αυλωνίτη στον
ελληνικό κινηματογράφο και ειδικότερα σε ταινίες του Τσιφόρου. Κρίμα! Γιατί τα
καλλιτεχνικά δεν είναι για άρπα-κόλλα και καλύτερα να μην ανακατεύονται οι
δημοσιογράφοι του πολιτικού τομέα.

Δύο ημέρες μετά τα Φώτα η κρατική ΝΕΤ είχε το πρώτο μέρος μιας τετράπτυχης
έρευνας πάνω στην τηλεόραση στα πλαίσια της εκπομπής «Ρεπορτάζ χωρίς σύνορα»
του Στέλιου Κούλογλου. 
Η αρχή έγινε από την Πορτογαλία όπου λειτουργούν δύο κανάλια, ένα κρατικό και
το ιδιωτικό «Sio» που κατάφερε έπειτα από πέντε χρόνια να φθάσει στην κορυφή
με θεαματικότητα 50%. 
Η συνταγή; Πολύ απλή και παλαιότατη που είχε εφαρμοστεί και εδώ στην άνοιξη
της ελληνικής τηλεόρασης αλλά και του ραδιοφώνου: Σαπουνόπερες στη νιοστή
δύναμη κυρίως λατινοαμερικάνικες· και ειδικότερα βραζιλιάνικες. Κλάμα, κακό,
μωρό που χάθηκε, πάθη και άλλα σχετικά παρόμοια συν ένα βραδινό «κλαμπ βιπς».

Στόχος

Ο διευθυντής δηλώνει ότι απευθυνόταν στα μεσαία στρώματα αλλά στόχος είναι το
λαϊκό κοινό, γι' αυτό κάνουν τα Δελτία Ειδήσεων μεγάλης διάρκειας και, από
άποψη ποιότητας, χειρότερα!

Ταυτόχρονα το «Sio» ψάχνει για σπόνσορες και βρίσκει κάποιον που πουλάει
λουκάνικα για το σίριαλ «Οι χωριάτες» που παίζεται επί τρία χρόνια, ενώ
αναγγέλλει μια ιστορία με τέσσερις γυναίκες και σχεδιάζει πρωινή εκπομπή με...
τηλέφωνο ανοικτό στο κοινό. Το επιτελείο του σταθμού γελάει και κοροϊδεύει τον
κόσμο ενώ ο διευθυντής δηλώνει: «Έχουμε πουλήσει την ψυχή μας στον διάβολο».

Ωραία η ιδέα του Στέλιου Κούλογλου. Βέβαια δεν μας λέει τίποτα για την
Πορτογαλία και τις συνθήκες διαβίωσης του εκεί κόσμου που θυμίζουν παλιά
Ελλάδα της μεγάλης φτώχειας.

Αλλά καθώς η έρευνα φέρνει στο μυαλό και το παρελθόν της δικής μας τηλεόρασης
που επιβιώνει με τις σαπουνόπερες Φώσκολου, τις σαχλολαϊκές πρωινές εκπομπές
και τα τσιγγανοειδή σίριαλ, το «Ρεπορτάζ χωρίς σύνορα» γίνεται καθρέφτης και
της δικής μας εμπορικής τηλεοπτικής πραγματικότητας.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16036P071</ED>
<ID>
ID:134607

</ID><URL>http://ta-nea.dolnet.gr/neaweb/neafile.print_unique?e=A&f=16036&m=P07&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -πάθεια
</H2>
* Η κυρία που τηλεφωνούσε στους «Λογοδοσμένους» ήταν αποφασισμένη να αλιεύσει
συντροφιά. Ξεκίνησε λοιπόν με τον κύριο που επιδιόρθωνε παπούτσια και για να
δείξει τον βαθμό της συγκατάβασής της, του πρότεινε να επεκτείνουν την
επιχείρηση και να φτιάξουν βιοτεχνία παπουτσιών. Ο κύριος είχε αντιρρήσεις για
τη διαφορά ηλικίας τους. Απτόητη, ζητά από τη Γιούλη Ηλιοπούλου κάποιον
άλλον. Και προκύπτει άλλη περίπτωση. Αρχίζει τις ερωτήσεις καταγωγής και
διαμονής και εκείνος απαντάει ότι δουλεύει στην Κω. «Α, ώστε στην Κω είναι η
αφετηρία σας»! Με τέτοια βιασύνη αποκατάστασης, λεωφορείο τον έκανε τον άνθρωπο.

* Αν η τηλεόραση και οι σειρές της αντανακλούν ή εμπνέονται από την
πραγματικότητα, τότε αυτό αποδεικνύει η «Πύρινη Ζώνη» που προβάλλει ο Star.
Θανατηφόρα χάπια αδυνατίσματος ήταν οι «πρωταγωνιστές» του χθεσινού
επεισοδίου, που είχαν διοχετευτεί στην αγορά από μία εταιρεία η οποία είχε
αποκρύψει τις παρενέργειές τους. Και δεν έχει περάσει πολύς καιρός από τότε
που τα δημοσιεύματα των εφημερίδων και οι τηλεοπτικές ειδήσεις εφιστούσαν την
προσοχή στους καταναλωτές και τελειομανείς της εμφάνισης για ανάλογα παρασκευάσματα.

* Ειδήσεις για παιδιά από παιδιά. Ειδικό παιδικό δελτίο ειδήσεων ετοιμάζει ο
Σκάι που θα βγαίνει στον αέρα κάθε Σάββατο μεσημέρι, με διάρκεια μισή ώρα. Η
ιδέα της εκπομπής είναι του διευθυντή Ειδήσεων και Προγράμματος Σταμάτη
Μαλέλη, υπεύθυνος του δελτίου ο δημοσιογράφος Γιάννης Καφάτος,
αρχισυντάκτρια η Βάσω Μαυρουδή και σκηνοθέτης ο Μάνος Βελάνης.
Όσο για τους παρουσιαστές, ακόμη αναζητούνται, καθώς 100 πιτσιρίκια πέρασαν
από δοκιμαστικά και απέδειξαν ότι τα πάνε πολύ καλά με τον φακό.

* Η κοπέλα ένα όνειρο έχει στη ζωή της. Να προκαλέσει θερμά επεισόδια
παίρνοντας εκπομπή σε μεγάλο κανάλι για να τραγουδάει. Μέχρι λοιπόν να
εκπληρωθεί το όνειρό της, δέχεται αγόγγυστα τις ταλαιπωρίες που επιβάλλει μία
εκπομπή σκουπιδιών όπως το «Αυτόφωρο» στο New Channel. Και οι ταλαιπωρίες της
Πέπης Τσεσμελή σχετίζονται με την τηλεφωνική επικοινωνία που κρατάει με
τους θεατές του κ. Λεωτσάκου. Οι οποίοι όταν απευθύνονται σε αυτήν,
πολύ συχνά χρησιμοποιούν συνήθη ρήματα με την αγοραία τους έννοια. Όμως αγαθά
κόποις κτώνται. Και μέσα από αυτό το «πάρε ­ δώσε» η ξανθιά του «Αυτόφωρου»
άρχισε να έχει στον περιοδικό Τύπο... μοίρα. Σε αυτή τη ζωή όλα μπορεί να συμβούν.

* Σάββατο βράδυ. Αργά, πολύ αργά. Προχωρημένα μεσάνυχτα. Επιστρέφει ο κόσμος
από την έξοδο με φίλους. Και ανοίγει την τηλεόραση, γιατί μία υπερένταση την
έχει, σκεφτόμενος να δει κάτι ήσυχο για να χαλαρώσει και να κοιμηθεί. Το ότι
γελάστηκε είναι το λιγότερο. Το ότι ξαφνιάστηκε είναι το πιθανότερο. Αλλά και
γιατί αγριεύτηκε; Επειδή υπήρχε τουλάχιστον διακαναλική συνωμοσία επαγρύπνησης
τηλεθεατών. Το Star ξεκίνησε από νωρίς με πτώσεις αεροπλάνων από την επανάληψη
του «Τζάμπο 747 σε κίνδυνο» μέχρι την «Περιπέτεια στην Αρκτική», με σκάφος του
Καναδά να συντρίβεται και οι επιζώντες να περιμένουν μέσα στο κρύο σωστικά
συνεργεία. Το Mega συνέβαλε με τον σεισμό του Σαν Φρανσίσκο του 1989 μεγέθους
7 Ρίχτερ. Η ΕΤ1 πρόβαλε ένα θρίλερ από τη Δανία ­ αχ αυτές οι πολιτιστικές
ανταλλαγές μεταξύ κοινοτικών χωρών ­ με έναν φοιτητή της νομικής να
συμπληρώνει τα έξοδά του κάνοντας τον νυχτοφύλακα σε νεκροτομείο, το οποίο
όμως καθόλου δεν άντεχε. Γιατί λοιπόν οι θεατές να αντέξουν αυτήν τη
συντονισμένη επίθεση με στόχο τη διαταραχή του ύπνου τους;

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16036P072</ED>
<ID>
ID:134654

</ID><URL>http://ta-nea.dolnet.gr/neaweb/neafile.print_unique?e=A&f=16036&m=P07&aa=2</URL></REF>


Article

<CATEGORY>vin15</CATEGORY>

 <H5>Σκληρός και ασυμβίβαστος
</H5><H2>ΤΗΛΕΟΡΑΣΗ ΔΕΥΤΕΡΑΣ
</H2><H2></H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>Ο ΕΠΙΘΕΩΡΗΤΗΣ ΧΑΡΙ ΚΑΛΑΧΑΝ ΑΝΑΛΑΜΒΑΝΕΙ ΝΑ ΕΞΙΧΝΙΑΣΕΙ ΜΙΑ ΔΟΛΟΦΟΝΙΑ
</H3>
«Ένα Μάγκνουμ για τον επιθεωρητή Κάλαχαν» κρατάει επιδέξια στα χέρια του ο
Κλιντ Ίστγουντ, δίχως να έχει άλλον... αντίπαλο σε ταινία, απόψε στα κανάλια.

Από τις πρώτες ταινίες της «σειράς» με τον επιθεωρητή Κάλαχαν εν δράσει, το
αποψινό «Ένα Μάγκνουμ για τον επιθεωρητή Κάλαχαν» ­ '73 ­ είχε σταθεί
αποφασιστικό βήμα για να ξεφύγει ο Κλιντ Ίστγουντ από τα σπαγγέτι-γουέστερν.

Αναλυτικότερα, μεταξύ των ταινιών που προγραμματίζουν να παίξουν τα κανάλια
είναι και οι παρακάτω:

«Νίγκερ Τσάρλι, ο αμείλικτος»

11.30 Star (The soul of Nigger Charlie). Παλιό γουέστερν ­ '73 ­
του Λάρι Σπάνγκλερ που είναι συνέχεια της ταινίας «The legend of nigget
Charlie». Εδώ ο ίδιος ήρωας προσπαθεί να ελευθερώσει νέγρους σκλάβους στα
σύνορα του Μεξικό. Με τους Φρεντ Γουίλιαμσον, Ντ' Έρβιλ Μάρτιν, Ντενίζ
Νίκολας. (Διάρκεια: 104') **

«Καμικάζι αγάπη μου»

18.15 Star. Βιντεοφάρσα ­ '86 ­ του Γιάννη Δαλιανίδη που δεν
θυμίζει παλιές δουλειές του στο ελληνικό σινεμά. Ο Στάθης Ψάλτης θα αναγκαστεί
για την αγάπη της Καίτης Φίνου να γίνει μέχρι και... καμικάζι. (Διάρκεια: 84')*

«Βασιλικός γάμος»

21.15 Seven Χ (Royal wedding). Παλιωμένο μιούζικαλ ­ '51 ­ του
βετεράνου στο είδος Στάνλεϊ Ντόνεν, με τον εξπέρ Φρεντ Αστέρ και τους: Τζέιν
Πάουελ, Σάρα Τσόρτσιλ. (Διάρκεια: 93')**

«Ένα Μάγκνουμ για τον επιθεωρητή Κάλαχαν»

«Ένα Μάγκνουμ για τον επιθεωρητή Κάλαχαν» κράτησε ο Κλιντ Ίστγουντ στις αρχές
του '70 και κατάφερε να το «εξαργυρώνει» στα ταμεία μέχρι σήμερα!

22.00 Star (Magnum force). Αστυνομική περιπέτεια ­ '73 ­
με χορταστικό θέαμα, σκηνοθετημένη ικανοποιητικά από τον Τεντ Ποστ. Ο Κλιντ
Ίστγουντ είναι «ό,τι πρέπει» στον ρόλο του ασυμβίβαστου επιθεωρητή Χάρι
Κάλααχαν, γνωστού ως «Βρώμικου Χάρι», εξαιτίας των ανορθόδοξων μεθόδων που
χρησιμοποιεί και έχει προβλήματα με την υπηρεσία του... Αναγκάζονται, όμως, να
του ξαναζητήσουν βοήθεια, όταν ένα κύμα δολοφονιών σπέρνει τον πανικό στην
πόλη. Μαζί του οι: Χολ Χόλμπρουκ, Μίτσελ Ράιαν, Ντέιβιντ Σόουλ. (Διάρκεια: 123')***

«Σκηνή δρόμου»

23.00 Seven Χ (Street scene). Η ζωή στις φτωχογειτονιές της Νέας
Υόρκης. Δυνατό δράμα ­ '31 ­ του αξιόλογου Κινγκ Βίντορ, που το σενάριό της
βασίζεται σε θεατρικό έργο του Ελμέρ Ράις, ο οποίος είχε βραβευτεί με
Πούλιτζερ. Με τους: Σίλβια Σίντνεϊ, Γουίλιαμ Κόλιερ, Ντέιβιντ Λαντάου, Εστέλ
Τέιλορ. (Διάρκεια: 79')***

«Κάθοδος στην άβυσσο»

23.45 Antenna (Darkness before dawn). Η Μέρεντιθ Μπάξτερ είναι
απόλυτα πειστική στον ρόλο μιας τοξικομανούς, η οποία καταβάλλει τεράστιες
προσπάθειες να ξεφύγει από τα ναρκωτικά. Η σκηνοθεσία ανήκει στον Τζον
Πάτερσον, παραγωγή '92. (Διάρκεια: 89')**

«Φονικά παιχνίδια»

00.45 Star (Gud runner). Ταινία επιστημονικής φαντασίας σ' έναν
μελλοντικό κόσμο που ελέγχεται από κομπιούτερ και ρομπότ. Δύο αστυνομικοί του
Λας Βέγκας τα... βάζουν μαζί τους. Παίζουν ­ σκηνοθέτης δεν... υπάρχει στο
δελτίο Τύπου του καναλιού! ­ οι: Ντον «Δε Ντράγκον» Γουίλσον, Άντριου Στίβενς,
Ασόκ Αμεριτράιτ.*

«Ο νόμος του δρόμου»

02.15 Star (Street justice). Καλογυρισμένη περιπέτεια ­ '89 ­
του έμπειρου Ρίτσαρντ Σαραφιάν. Πριν από δώδεκα χρόνια ένας μυστικός πράκτορας
των ΗΠΑ δολοφονήθηκε σε μία ανατολική χώρα και οι ανώτεροί του τον ξέγραψαν
από τα αρχεία τους... Όταν όμως μαθαίνουν ότι αυτός δεν πέθανε και ότι
επιστρέφει στην Αμερική, έπειτα από μια πολύχρονη παραμονή του σε φυλακή
υψίστης ασφαλείας, αρχίζουν να ανησυχούν. Με τους: Μάικλ Όντκίν, Τζοάνα Κερνς,
Γουίλιαμ Γουίντομ, Κάθριν Μπαχ. (Διάρκεια: 94')**

«Διαβολικός μάγος»

03.20 Antenna (The great flamarion). Ο θρυλικός Έριχ Φον
Στρόχαϊμ, ο σκηνοθέτης που είχε αναστατώσει το Χόλιγουντ με τις ταινίες του
προπολεμικά, κρατάει εδώ τον πρωταγωνιστικό ρόλο. Πρόκειται για ένα φιλμ
τρόμου ­ '45 ­ του έμπειρου Άντονι Μαν που ειδικεύτηκε στα γουέστερν και τις
επικές περιπέτειες. (Διάρκεια: 78')**

«Γερουσιαστής για γέλια»

04.45 Antenna (It's a joke, son). Κωμωδία ­ '47 ­ του Μπεν
Στάλοφ με ατέλειωτες γκάφες και «χοντρό» γκανγκ. Ήρωάς της ένας γερουσιαστής
που είναι ένας ανεκδιήγητος πολιτικός άνδρας, καθώς αναστατώνει τους πάντες με
τις γκάφες και τα καμώματά του. Με τους: Τζον Λόκχαρτ, Κεντ Ντέσμορ, Ούνα
Μέρκελ. (Διάρκεια: 63')**

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16036P081</ED>
<ID>
ID:134618

</ID><URL>http://ta-nea.dolnet.gr/neaweb/neafile.print_unique?e=A&f=16036&m=P08&aa=1</URL></REF>


Article

<CATEGORY>vin09</CATEGORY>

 <H5>ΕΥΘΥΝΕΣ ΣΤΗ ΜΙΚΡΗ ΟΘΟΝΗ ΓΙΑ ΤΙΣ ΧΑΜΗΛΕΣ ΕΠΙΔΟΣΕΙΣ ΤΩΝ ΜΑΘΗΤΩΝ
</H5><H5>Πώς βλέπουν
</H5><H2>32 ώρες μπροστά στην TV
</H2>
<AUTHOR>ΧΡΗΣΤΟΣ ΙΕΡΕΙΔΗΣ</AUTHOR>

Η τηλεόραση ευθύνεται για τη χαμηλή επίδοση των παιδιών στα μαθήματα του
σχολείου. Έχει μάλιστα υπολογιστεί πως σε εβδομαδιαία βάση τα παιδιά αναλώνουν
κάπου 30 ώρες κατά μέσο όρο σε παρακολούθηση τηλεοπτικών προγραμμάτων.

Ένας άνθρωπος που γεννιέται σήμερα, στα 70 χρόνια
του θα έχει παρακολουθήσει συνολικά επτά χρόνια τηλεόρασης, σύμφωνα με
επιστημονικές μελέτες που περιλαμβάνονται στην έρευνα «Η επίδραση της
τηλεόρασης στην ψυχική και σωματική υγεία του παιδιού» της επίκουρης
καθηγήτριας Παιδαγωγικής Πόπης Αναστασέας - Βλάχου. Η έρευνα άρχισε πριν από
πέντε χρόνια από την Α' Παιδιατρική Κλινική του Πανεπιστημίου Αθηνών,
συμπεριελήφθησαν κάπου 5.000 παιδιά (από την Αττική και την επαρχία) και
βασίστηκε σε απαντήσεις που έδωσαν σε συνεργασία με τους γονείς τους.

Παιδιά ηλικίας έως 6 ετών «περνούν» 20 ώρες κατά μέσο όρο εβδομαδιαίως μπροστά
στην τηλεόραση, τα μεγαλύτερα (7 έως 12 χρόνων) αφιερώνουν συνολικά 24 ώρες
και εκείνα ηλικίας άνω των 13 ετών φθάνουν τις 32 ώρες, σύμφωνα με τα
αποτελέσματα της έρευνας. Από τα στοιχεία προκύπτει πως ηλικία και χρόνος
παρακολούθησης είναι ποσά ευθέως ανάλογα. Όσο, δηλαδή, αυξάνει η ηλικία των
παιδιών αυξάνει και ο χρόνος που κάθονται μπροστά στους τηλεοπτικούς δέκτες
(τόσο τις καθημερινές όσο και τις αργίες).

«Όλες σχεδόν οι μέχρι τώρα μελέτες έχουν δείξει πως τα μεγαλύτερα παιδιά που
βλέπουν πολλές ώρες τηλεόραση, έχουν χαμηλή σχολική επίδοση», σημειώνει στην
έρευνα η κ. Αναστασέα - Βλάχου τονίζοντας πως «ο χρόνος παρακολούθησης δεν
πρέπει να υπερβαίνει τις δύο ώρες ημερησίως».

Από την επεξεργασία των απαντήσεων, που έδωσαν τα παιδιά, προέκυψε πως εκείνα
που έχουν τηλεόραση στο δωμάτιό τους, έχουν επίσης χαμηλή επίδοση στο σχολείο
διότι παραμελούν το διάβασμα των μαθημάτων τους. Ως εντυπωσιακό,
χαρακτηρίζεται στην έρευνα, το εύρημα πως τα παιδιά με χαμηλή σχολική επίδοση
«ξόδευαν» πολλές ώρες και ανεξέλεγκτα μπροστά στην τηλεόραση, καθυστερώντας
μάλιστα να κοιμηθούν.

Διαπιστώθηκε δε πως η τηλεόραση προκαλεί τάσεις μιμητισμού περισσότερο στα
αγόρια, σε παιδιά μικρής ηλικίας, σε παιδιά της επαρχίας και σε εκείνα που δεν
«πάνε» καλά στο σχολείο.

Στην ερώτηση αν η τηλεόραση ευθύνεται που τα παιδιά κοιμούνται αργά, η
πλειονότητα απάντησε θετικά, ενώ τα αγόρια φάνηκαν πως υπακούουν πιο δύσκολα
στην υπόδειξη τον γονέων τους «νωρίς για ύπνο».

Θετικό σημείο της έρευνας ήταν το γεγονός ότι οκτώ στους δέκα γονείς συζητούν
με τα παιδιά τους για τα τηλεοπτικά προγράμματα. Ενθαρρυντικό επίσης ήταν το
στοιχείο πως εννέα στα δέκα παιδιά που πήραν μέρος στην έρευνα δήλωσαν πως
όταν έχουν εναλλακτικούς τρόπους ψυχαγωγίας, όπως παιχνίδια με φίλους, άθληση,
πολιτιστικές δραστηριότητες, απορρίπτουν την τηλεόραση.

Η πλειονότητα των παιδιών ­ κάπου 4.200 ­ παρακολουθεί τηλεόραση με κάποιο
φως αναμμένο στο δωμάτιο, ενώ επτά στα δέκα δήλωσε πως βλέπει από απόσταση
τουλάχιστον τριών μέτρων και με ένταση ήχου μέτρια. 
Από την άλλη, όμως, ένα στα δύο παιδιά έως έξι ετών που πήραν μέρος στην
έρευνα είπαν πως βλέπουν τηλεόραση από απόσταση μικρότερη των τριών μέτρων και
πολλές φορές ξαπλωμένα στο πάτωμα.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16036P101</ED>
<ID>
ID:134600

</ID><URL>http://ta-nea.dolnet.gr/neaweb/neafile.print_unique?e=A&f=16036&m=P10&aa=1</URL></REF>


Article

<CATEGORY>vin09</CATEGORY>

 <H2>Η γοητεία της τέχνης </H2>
Ο καθηγητής στη Σχολή Αρχιτεκτόνων του Μετσόβιου Πολυτεχνείου, και
καταξιωμένος καλλιτέχνης τόσο στην Ελλάδα όσο και στο εξωτερικό, Σωτήρης
Σόρογκας μιλά στην εκπομπή του Άρη Σκιαδόπουλου «Νυχτερινός επισκέπτης» (ΝΕΤ,
23.00) για την γοητεία της τέχνης που είναι για τους ανθρώπους «ένα καταφύγιο
μέσω του οποίου μπορεί κανείς να αποδράσει από την πραγματικότητα».

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16036P102</ED>
<ID>
ID:134649

</ID><URL>http://ta-nea.dolnet.gr/neaweb/neafile.print_unique?e=A&f=16036&m=P10&aa=2</URL></REF>


Article

<CATEGORY>vin09</CATEGORY>

 <H2>Κινηματογράφηση της μνήμης δύο λαών
</H2><H2></H2>
Με το Μεγάλο Βραβείο τιμήθηκε στο επίσημο
διαγωνιστικό φεστιβάλ του Παλέρμο ­ έγινε τον Δεκέμβριο του 1997 ­ το
ντοκιμαντέρ των Τίμωνα Κουλμάση και Ηρώς Σιαφλιάκη «Σινασός - τοπογραφία της
μνήμης», ανάμεσα σε 82 συμμετοχές απ' όλες τις μεσογειακές χώρες.

Το ντοκιμαντέρ αυτό, που πήρε και το βραβείο κοινού στο 38ο Φεστιβάλ
Κινηματογράφου Θεσσαλονίκης, θα προβληθεί απόψε στις 10.00 από τη ΝΕΤ.

Δεν είναι εύκολο να κινηματογραφηθεί η μνήμη των λαών, όταν οι άνθρωποι αυτοί
ζουν σε κατάσταση μόνιμης απειλής ενός πολέμου. Κι όμως, το ντοκιμαντέρ
εξετάζει το ζωντανό παράδειγμα της Σινασού, ενός χωριού της Καππαδοκίας αλλά
και τους μηχανισμούς που οδηγούν στους εθνικισμούς και το μίσος.

Απο την αρχαιότητα, ο ελληνικός λαός έζησε στις όχθες του Αιγαίου. Το 1923,
μετά τον ελληνοτουρκικό πόλεμο και με τις ευλογίες των μεγάλων δυνάμεων,
αποφασίστηκε η πρώτη οργανωμένη μεταξύ δύο κρατών εθνική εκκαθάριση του 20ού
αιώνα. Τότε, ενάμισι εκατομμύριο Έλληνες εγκαταλείπουν την Τουρκία κάτω από
απάνθρωπες συνθήκες και 400 Τούρκοι υποχρεώνονται να φύγουν από την Ελλάδα.

Μέσω της ιστορίας ενός χωριού, της Σινασού, η ταινία ανασυγκροτεί τη μνήμη της
καθημερινής ζωής των δύο λαών, που παρά τις διαφορές τους έζησαν για αιώνες
μαζί στη Μικρά Ασία μέχρι τον βίαιο διαχωρισμό τους. Η ταινία εμμένει στον
τρόπο με τον οποίο τα πολιτικά γεγονότα αυτού του αιώνα και η προπαγάνδα
αντέστρεψαν τη μνήμη των δύο λαών.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16036P103</ED>
<ID>
ID:134684

</ID><URL>http://ta-nea.dolnet.gr/neaweb/neafile.print_unique?e=A&f=16036&m=P10&aa=3</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2><H2></H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Πυροβολημένο ψάρι. 5.00-7.00-9.00-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Εραστές για μια νύχτα. 6.30-8.45-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Τζέιμς Μποντ 007: Το αύριο ποτέ
δεν πεθαίνει. 6.00-8.30-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Το πέμπτο στοιχείο. 6.30-8.30-10.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Το παιχνίδι. 6.00-8.30-11.00 μ.μ.

ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Προστάτης οικογένειας. 6.50-9.00-11.00 μ.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Επτά χρόνια
στο Θιβέτ. 8.00-10.40 μ.μ. Μόνος στο σπίτι 3 ώρα 6.00 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Προστάτης οικογένειας. 6.30-8.40-10.50 μ.μ. 
ΑΘΗΝΑΙΟΝ CINEPOLIS PHILIPS 2. Μοιραία βλάβη. 7.00-9.00-11.00 μ.μ.

ΑΘΗΝΑΙΟΝ CINEPOLIS PHILIPS 3. Θεωρίες συνωμοσίας. 6.30-8.30-11.00 μ.μ.

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Caondition). Εραστές για μια νύχτα. 6.30-8.45-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Το παιχνίδι. 6.00-8.30-11.00 μ.μ.

ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Εραστές για μια νύχτα.
6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo). Ο
μικρός Κόλια. 8.50-10.50 μ.μ. Ο γκαφατζής της ζούγκλας. 5.30-7.50 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Ο άνεμος στην
πόλη. 6.30-8.45-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Προστάτης οικογένειας.
5.45-8.00-10.15 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Μοιραία βλάβη. 6.40-8.50-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Τζέιμς Μποντ
007: Το αύριο ποτέ δεν πεθαίνει. 6.00-8.30-11.00 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Το παιχνίδι. 6.00-8.30-11.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition).
Πυροβολημένο ψάρι. 6.30-8.30-10.30 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Κορίτσια καριέρας.
7.00-9.00-11.00 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Η παγοθύελλα. 6.20-8.40-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital).
Τζέιμς Μποντ 007: Το αύριο ποτέ δεν πεθαίνει. 5.30-8.05-10.45 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS). Επτά
χρόνια στο Θιβέτ. 5.30-8.15-11.00 μ.μ. 
ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Η
παγοθύελλα. 6.20-8.50-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Προστάτης οικογένειας. 5.45-8.00-10.15 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Τζέιμς Μποντ 007: Το αύριο ποτέ δεν πεθαίνει.
4.45-7.20-10.00 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Προστάτης οικογένειας. 5.45-8.00-10.15 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 Dolby Stereo). Επτά
χρόνια στο Θιβέτ. 5.15-7.45-10.30 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Προστάτης οικογένειας. 6.40-8.55-11.05 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Προστάτης οικογένειας. 6.30-8.45-11.00 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Τζέιμς Μποντ 007: Το αύριο ποτέ δεν πεθαίνει. 5.20-7.50-10.20 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Εραστές για
μια νύχτα. 6.30-8.45-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Το υποβρύχιο. 6.30-10.10 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Το παιχνίδι. 5.15-7.45-10.15 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Εραστές για
μία νύχτα. 6.45-8.55-11.00 μ.μ.

ΑΤΤΙΚΟΝ RENAULT (Οδ. Σταδίου ~ 3228.821 Dolby Digital Air Condition). Η
παγοθύελλα. 6.00-8.15-10.30 μ.μ.

ΑΦΑΙΑ (Καλλιθέα ~ 9595.534 Dolby Stereo). Το υποβρύχιο. 7.20-11.10 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Ο γκαφατζής της ζούγκλας
(Κ.). 10.45-13.00-15.15-17.30-19.45-22.15-00.45.

VILLAGE CENTRE Αίθουσα 2. Ο ψευταράς (Κ). 11.15-13.45-16.00-18.15-20.30-22.45-01.15.

VILLAGE CENTRE Αίθουσα 3. Μόνος στο σπίτι 3 (Κ.).
12.00-14.30-17.00-19.30-22.00. Άντρες με τα όλα τους. Κάθε μέρα 00.30 π.μ.

VILLAGE CENTRE Αίθουσα 4. Τζέιμς Μποντ 007: Το αύριο ποτέ δεν πεθαίνει. 11.30-14.00-16.30-19.00-21.30-00.00.

VILLAGE CENTRE Αίθουσα 5. Προστάτης οικογένειας. 13.00-15.30-18.00-20.30-23.00-01.30.

VILLAGE CENTRE Αίθουσα 6. Εραστές για μια νύχτα. 18.40-21.00-23.20-01.40.
Ηρακλής - Πέρα από τον μύθο. 10.40-12.40-14.40-16.40.

VILLAGE CENTRE Αίθουσα 7. Θεωρίες συνωμοσίας. 12.45-15.45-18.45-21.45-00.45.

VILLAGE CENTRE Αίθουσα 8. Το παιχνίδι. 11.30-14.15-17.00-19.45-22.45-01.30.

VILLAGE CENTRE Αίθουσα 9. Τζέιμς Μποντ 007: Το αύριο ποτέ δεν πεθαίνει. 12.30-15.00-17.30-20.00-22.30-01.00.

VILLAGE CENTRE Αίθουσα 10. Μοιραία βλάβη. 11.15-13.30-15.45-18.15-20.45-23.15-01.40.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Το παιχνίδι. 6.00-8.30-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα).
Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Η παγοθύελλα. 6.20-8.40-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Το παιχνίδι. 5.30-8.00-10.30 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Διαλύοντας τον Χάρι.
6.30-8.30-10.30 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Εραστές για μια νύχτα. 6.20-8.30-10.40 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΕΥΑ (Εμπεδοκλέους 121 Παγκράτι, Άγ. Αρτέμιος ~ 7629.215). Air Force One.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Το παιχνίδι.
6.00-8.30-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Προστάτης οικογένειας. 6.30-8.45-11.00 μ.μ.

INTEAL ARAMIS (Πανεπ/μίου 46 ~ 3826.720 Dolby Digital). Το παιχνίδι.
5.10-7.50-10.30 μ.μ.

INTEAL ΜΑΡΟΥΣΙ ARAMIS (Λεωφόρος Κηφισίας 215 ~ 6129.169 Dolby Stereo).
Διαλύοντας τον Χάρι. 6.30-8.30-10.30 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Η παγοθύελλα. 6.30-8.50-11.00 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Εραστές για μια νύχτα.
5.45-8.10-10.50 μ.μ. Ηρακλής - Πέρα από τον μύθο. Ώρα 4.00 μ.μ. 
ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Θεωρίες συνωμοσίας.
4.30-7.20-10.30 μ.μ. 
ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Το παιχνίδι. 4.45-7.30-10.40 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo)
Προστάτης οικογένειας. Δευτ. 6.30-8.45-11.00 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Λος Άντζελες
εμπιστευτικό. 5.20-8.00-10.45 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Μοιραία βλάβη.
7.00-9.00-11.00 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Διαλύοντας τον
Χάρι. 6.30-8.30-10.30 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Εραστές για μια νύχτα.
6.10-8.20-10.30 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo).
Εραστές για μια νύχτα. 6.00-8.10-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Μοιραία βλάβη.
7.00-9.00-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Θεωρίες συνωμοσίας.
5.30-8.20-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Διαλύοντας τον Χάρι. 6.50-8.50-10.50 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Το παιχνίδι.
6.00-8.30-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Ο ψευταράς (Κ.).
5.20-7.10-9.05-11.00 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Διαλύοντας τον Χάρι. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Το παιχνίδι. 5.30-8.00-10.30 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Μοιραία βλάβη.
6.30-8.30-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Το παιχνίδι. 6.00-8.30-11.00 μ.μ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Εραστές για μια νύχτα. 4.00-6.00-8.10-10.20 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο ~ 2826.873, 2825.607, Dolby Stereo Digital SR).
Το παιχνίδι. 5.15-7.45-10.15 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο ~ 2826.873, 2825.607, Dolby Stereo Digital SR).
Προστάτης οικογένειας. 6.30-8.45-11.00 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Διαλύοντας τον Χάρι. 7.00-9.00-11.00 μ.μ.

ΦΑΛΗΡΟ 1 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Το παιχνίδι. 5.50-8.20-10.50 μ.μ.

ΦΑΛΗΡΟ 2 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Διαλύοντας τον Χάρι. 6.40-8.40-10.40 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (Περιστέρι ~ 5711.105 Dolby Stereo). Προστάτης οικογένειας.
6.00-8.15-10.25 μ.μ. 
*

ΗΜΙΚΕΝΤΡΙΚΟΙ

ΑΝΤΑΜΣ (Αιγάλεω ~ 5989.226 Dolby Stereo). Ο ψευταράς (Κ.). 6.00-8.10-10.15 μ.μ.

ΒΥΖΑΝΤΙΟ (Αιγάλεω ~ 5985.071). Το παιχνίδι. 5.30-8.00-10.30 μ.μ.

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222, ~
7793.515-18). Τρίτη ώρα 9.00 μ.μ.: Ακατόνε. Παρασκευή ώρα 9.00 μ.μ.: Η περιπέτεια.

*

ΠΡΟΑΣΤΙΩΝ

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Κιν/κή
Λέσχη. Τρίτη ώρα 5.00 μ.μ.: Ηρακλής πέρα από το μύθο. Ώρα 7.00-9.30 μ.μ.: Επτά
χρόνια στο Θιβέτ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Con Air -
Απόδραση στον αέρα. 6.00-8.00-10.15 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Το πέμπτο στοιχείο.
7.00-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246441). Πέμπτη: Ο
γκαφατζής της ζούγκλας.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Πέμπτη: Ο
γκαφατζής της ζούγκλας. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα ~ 4640.408). Παρ.: Air Force One. 5.00-7.15-9.30 μ.μ.

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Προστάτης
οικογένειας. 5.45-8.00-10.15 μ.μ. μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Το παιχνίδι. 5.15-7.45-10.15 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453). Λος
Άντζελες εμπιστευτικό. 8.15-10.45 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453).
Λος Άντζελες εμπιστευτικό. 8.15-10.45 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Βαλκανιζατέr (Κ.).

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Ο γκαφατζής της ζούγκλας
(Κ.). 6.10-8.10-10.10 μ.μ.

ΔΗΜΟΤΙΚΟΣ ΜΟΣΧΑΤΟΥ ΚΙΝ/ΦΟΣ ΣΙΝΕ ΚΗΠΟΣ (Ηλεκτρικός σταθμός ~ 4816.276). Σάβ.
5.00 μ.μ., Κυρ. 6.00 μ.μ.: Ματίλντα.

ΖΕΑ (Πασαλιμάνι ~ 4521.388 Dolby Stereo Air Condition). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Δοξόμπους. 8.30 μ.μ. Τετ.: Ο Χριστός σταμάτησε στο Έμπολι. 8.30 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Μοιραία βλάβη. 6.30-8.30-10.30 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Εραστές για μια νύχτα.
6.10-8.20-10.30 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Ο μικρός Κόλια.
6.00-8.00-10.00 μ.μ.

*

ΘΕΣΣΑΛΟΝΙΚΗΣ

Α' ΠΡΟΒΟΛΗΣ

ΧΕΙΜΕΡΙΝΟΙ

ΑΘΗΝΑΙΟΝ (~ 832.060 Dolby Stereo). Εραστές για μια νύχτα. 5.00-7.00-9.00-11.00 μ.μ.

ΑΛΕΞΑΝΔΡΟΣ (~ 257.255 Dolby Stereo). Απογεμαυτινές κάθε μέρα στις 6 μ.μ.:
Ελευθερώστε τον Γουίλι Νο 3. 5.15-7.00. Βραδινές: Μοιραία βλάβη.
7.30-9.15-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Τζέιμς Μποντ 007: Το αύριο
ποτέ δεν πεθαίνει. 6.00-8.30-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Εραστές για μια νύχτα.
5.00-7.00-9.00-11.00 μ.μ.

ΒΑΚΟΥΡΑ (~ 283.777 Dolby Stereo). Παγοθύελλα. 7.00-9.00-11.00 μ.μ.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Μοιραία βλάβη.

VILLAGE CENTRE Αίθουσα 2. Προστάτης οικογένειας / Εραστές για μια νύχτα.

VILLAGE CENTRE Αίθουσα 3. Μόνος στο σπίτι 3 / Full Monty (μεταμεσονύκτια).

VILLAGE CENTRE Αίθουσα 4. Ο γκαφατζής της ζούγκλας.

VILLAGE CENTRE Αίθουσα 5. Τζέιμς Μποντ 007: Το αύριο ποτέ δεν πεθαίνει.

VILLAGE CENTRE Αίθουσα 6. Ο ψευταράς.

VILLAGE CENTRE Αίθουσα 7. Τζέιμς Μποντ 007: Το αύριο ποτέ δεν πεθαίνει.

VILLAGE CENTRE Αίθουσα 8. Θεωρίες συνωμοσίας.

VILLAGE CENTRE Αίθουσα 9. Ο Ηρακλής πέρα από τον μύθο / Το παιχνίδι - The Game.

ΓΑΛΑΞΙΑΣ (~ 817.010 Dolby Stereo). Ο ψευταράς. 5.30-7.20-9.10-11.00 μ.μ.

ΕΓΝΑΤΙΑ (~ 225.172 Dolby Digital). Προστάτης οικογένειας. 7.00-9.00-11.00 μ.μ.

ΕΣΠΕΡΟΣ 1 (~ 235.304 και 265.544 Dolby Stereo). Το παιχνίδι - The Game.
6.00-8.30-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Απογευματινές: Ο γκαφατζής της
ζούγκλας. 4.30-6.30 μ.μ. Βραδινές: Εραστές για μια νύχτα. 9.00-11.00 μ.μ.

ΚΑΠΙΤΟΛ (~ 815.570 Dolby Stereo). Μόνος στο σπίτι 3. 5.00-7.00 μ.μ. Βραδινές:
Θεωρίες Συνωμοσίας. 8.45-11.00 μ.μ.

ΚΟΛΟΣΣΑΙΟΝ (~ 831.565). Τζέιμς Μποντ 007: Το αύριο ποτέ δεν πεθαίνει.
6.00-8.30-11.00 μ.μ.

ΛΑΟΥΡΑ (~ 819.935 Dolby Stereo). Πυροβολημένο ψάρι. 6.40-8.50-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Απογευματινές: Ο Ηρακλής πέρα από τον
μύθο (στα ελληνικά 5.00). Βραδινές: Άννα Καρένινα. 7.00-9.00-11.00 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Προστάτης οικογένειας. 6.30-8.30-10.30 μ.μ.

ΝΑΥΑΡΙΝΟΝ (~ 225.152 Dolby Stereo). Απογευματινές. Μόνος στο σπίτι 3.
5.00-6.45 μ.μ. Βραδινές: Επτά χρόνια στο Θιβέτ. 8.30-11.00 μ.μ.

ΟΛΥΜΠΙΑΣ (~ 217.336). Θέατρο: Θίασος Γιώργου Πάντζα με την κωμωδία:
«Ένας υπέροχος κερατάς».

ΠΑΛΛΑΣ (~ 278.515 Dolby Stereo). Ο Ηρακλής πέρα από τον μύθο (στα ελληνικά
4.30). Βραδινές: Το παιχνίδι - The Game. (6.00-8.30-11.00).

ΡΑΔΙΟ ΣΙΤΥ (~ 824.970 Digital Sound). Ο Ηρακλής πέρα από τον μύθο (στα
ελληνικά Παρ.: 4.30, Σάββατο: 3.00-4.30, Κυριακή: 11.00-3.00-4.30. Βραδινές:
Το παιχνίδι - The Game. 6.00-8.30-11.00.

ΤΙΤΑΝΙΑ 1 (~ 520.040 Οδός Λαγκαδά). Το παιχνίδι - The Game.
3.30-6.00-8.30-11.00 μ.μ.

ΤΙΤΑΝΙΑ 2 (~ 520.040 Οδός Λαγκαδά). Ο Ηρακλής πέρα από τον μύθο. 3.00-5.00
μ.μ. Βραδινές: Ο γκαφατζής της ζούγκλας. 7.00-9.00-11.00 μ.μ.

ΦΑΡΓΚΑΝΗ (~ 213.929 Dolby Stereo). Διαλύοντας τον Χάρι. 7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16036P111</ED>
<ID>
ID:134617

</ID><URL>http://ta-nea.dolnet.gr/neaweb/neafile.print_unique?e=A&f=16036&m=P11&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
<H3></H3>Η Μάικλ Ντάγκλας, στο «Παιχνίδι»

«ΕΡΑΣΤΕΣ ΓΙΑ ΜΙΑ ΝΥΧΤΑ»: Αισθηματική κομεντί με τον έρωτα να χαράσσει
το σωστό δρόμο στη ζωή τεσσάρων ανθρώπων. Του Μάικ Φίγκις. Με τους: Γουέσλι
Σνάιπς, Ναστάζια Κίνσκι, Ρόμπερτ Ντάουνι Τζούνιορ, Κάιλ Μακ Λάχλαν. [Agora,
Αίγλη, Αλεξάνδρα (Πατ.), Άτταλος, Village Centre 6, Έμπασσυ, Κηφισιά 1,
Μετάλλιον, Μπροντγουαίη, Τιτάνια, Χάιλάιφ].

«ΤΖΕΪΜΣ ΜΠΟΝΤ ΠΡΑΚΤΩΡ 007: ΤΟ ΑΥΡΙΟ ΠΟΤΕ ΔΕΝ ΠΕΘΑΙΝΕΙ»: Η 18η ταινία
της θρυλικής ­ και χρυσοφόρας για τους παραγωγούς ­ σειράς του 007, που αυτή
τη φορά τα βάζει μ' έναν βαρόνο των ΜΜΕ. Του Ρότζερ Σπότισγουντ, με τον Πιρς
Μπρόσναν για δεύτερη φορά ως Τζέιμς Μποντ ­ ο καλύτερος μετά τον Σον Κόνερι.
(Αελλώ, Άνεσις, Αστέρια, Μαρούσι 2, Άστορ, Village Centre 4, 9, Γλυφάδα,
Ετουάλ, Νανά).

«ΤΟ ΠΑΙΧΝΙΔΙ»: Θρίλερ για την «απώλεια του ελέγχου» από το σκηνοθέτη
του «Seven», Ντέιβιντ Φίντσερ. Με τους: Μάικλ Ντάγκλας, Σον Πεν. [Αθηνά
(Πατ.), Αλεξ. (Καλλ.), Άννα Ντορ, Ατλαντίς, Village Centre 8, Γαλαξίας, Ζίνα,
Ιντεάλ, Κηφισιά 3, Όσκαρ, Πτι Παλαί, Σπόρτιγκ, Τρία Αστέρια 1, Φάληρο 1,
Βυζάντιο, Αττικόν (Πειρ.)].

«ΑΝΕΜΟΣ ΣΤΗΝ ΠΟΛΗ»: «Τέλος» και «αρχή;» σε μια επαρχιακή πόλη της
Ρωσίας «μετά σοσιαλισμόν» μέσα από έναν περιπλανώμενο θίασο. Του Πέτρου
Σεβαστίκογλου, με πολλά βραβεία στο Φεστιβάλ Θεσσαλονίκης. Με την Μαρίνα
Βλαντί. (Αλφαβίλ).

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16036P112</ED>
<ID>
ID:134662

</ID><URL>http://ta-nea.dolnet.gr/neaweb/neafile.print_unique?e=A&f=16036&m=P11&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ </H2>
ΔΑΝΔΟΥΛΑΚΗ (Αγίου Μελετίου 61Α ­ Πατησίων, ~ 86.40.414, 86.40.452). «Μια
ξεχωριστή μέρα» των Ε. Σκόλα - Τζ. Φαντόνι Βαγενά, Νινιός.

ΔΙΑΥΛΟΣ (Δράκου 9, ~ 92.39.588). «Η κυρά-Κώσταινα» ­ «Συζυγική σκηνή» του Μ.
Μητσάκη Κολόζου, Αντωνιάδης.

ΘΕΑΤΡΟΚΙΝΗΣΗ (Ακαδήμου 13, κάθετος οδού Πειραιώς, έναντι πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). «Το μυστήριο της
Ίρμα Βεπ» του Τσ. Λάντλαμ Π. Μιχαηλίδης, Χατζηγιάννης.

ΜΟΥΣΟΥΡΗ (πλατεία Καρύκη 6, ~ 33.10.936). «Να ζει κανείς ή να μη συζεί» του Λ.
Κάσλερ Βενιζελέα, Δ. Βογιατζής.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264).
«Εγχείρημα»: «Τρίπτυχο» του Θ. Βλάχου - «Το αόρατο που σε κοιτά» (Μ.
Ευσταθιάδη) του Α. Διαμαντή Θ. Βλάχος, Α. Διαμαντής.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. Μακ Ντόναλντ Κουνελάκη, Τσοπανάκη.

Όλα τα άλλα θέατρα, σήμερα Δευτέρα, αργούν.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16036P113</ED>
<ID>
ID:134693

</ID><URL>http://ta-nea.dolnet.gr/neaweb/neafile.print_unique?e=A&f=16036&m=P11&aa=3</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ </H2>
ΟΡΙΖΟΝΤΙΑ

1. Σύμπτωμα της ηλίασης. 2. Πρωτεύουσα ελληνικού νομού (γεν.).
3. Χαρακτηρίζονται και εξόφθαλμα. 4. Το μικρό όνομα του ποιητή
μας Λειβαδίτη. ­ Κοινή ονομασία ορμόνης της υπόφυσης. 5. Σύμβολο των
αλχημιστών. ­ Διασχίζει μία ευρωπαϊκή πρωτεύουσα (ξεν.). ­ Συνεχόμενα στο
αλφάβητο. 6. Έτσι... λατινομαθών. ­ Γνωστό φιλοσοφικό του έργο και το
«Πέραν του καλού και του κακού». 7. Ο πλανήτης μας, σε φράση του
Αρχιμήδη (αντίστρ.). ­ Αρχίζει και τελειώνει με... κρύο. 8. Πλούσιο σε
πετρέλαιο. ­ Κατηγορία αυτοκινήτων (ξεν.). 9. Έχουν τους οπαδούς τους.

ΚΑΘΕΤΑ

1. Υποδηλώνει και την έλλειψη χαράς και ελπίδας. 2. Χάνει σιγά
σιγά τα φύλλα του. 3. Η πληρότητα τον χαρακτηρίζει. ­ Βιβλική δούλη της
Σάρας. 4. Ο... άκρως εχέμυθος. ­ Βυζαντινή μουσική νότα. 5.
Συνθέτης της όπερας «Μανόν» (με άρθρο). 6. Πατριάρχης του Ισραήλ, γιος
του Ιακώβ. ­ Ό, τι και το 6 β' οριζόντια. 7. Επίνειο της Άμφισσας
(καθ.). ­ Μορφή συσκευασίας υφάσματος. 8. Είδος λουλουδιού. 9.
Στοιχείο ενός κράτους (αντίστρ.).

ΛΥΣΗ (10/1/98)

ΟΡΙΖΟΝΤΙΑ: 1. ΘΡΑΚΙΚΟ 2. ΡΟΔΕΡΙΧΟΣ 3. ΟΥΙ - ΑΤΙΜΟ
4. ΜΠΑΚ - ΟΥ 5. ΒΕΘΕΣΔΑ 6. ΩΛΕΝΗ - ΙΚΑ 7. ΣΟΠΕΝ
8. ΗΛΙ - ΟΑΙ 9. ΛΑΜΑΡΙΝΑ.

ΚΑΘΕΤΑ: 1. ΘΡΟΜΒΩΣΗ 2. ΡΟΥΠΕΛ - ΛΛ 3. ΑΔΙΑΘΕΣΙΑ
4. ΚΕ - ΚΕΝΟ 5. ΙΡΑ - ΣΗΠΙΑ 6. ΤΙΚ - ΕΑΡ 7. ΟΧΙ -
ΑΙΝΟΙ 8. ΟΜΟ 9. ΤΣΟΥΒΑΛΙΑ.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16036P114</ED>
<ID>
ID:134709

</ID><URL>http://ta-nea.dolnet.gr/neaweb/neafile.print_unique?e=A&f=16036&m=P11&aa=4</URL></REF>


Article

<CATEGORY>vin09</CATEGORY>

 <H2>Έξοδος με «ανακάλυψη της Αμερικής»
</H2><H2></H2>
Η κ. Δήμητρα Λιάνη - Παπανδρέου με τις πρωταγωνίστριες , Χρύσα Σπηλιώτη και
Αννέτα Παπαθανασίου

Το έργο γυναικείο. Γραμμένο από μια γυναίκα, τη Χρύσα Σπηλιώτη. Με την ιστορία
δύο γυναικών από τα 8 έως τα 88 τους χρόνια. Σ' αυτό το σημείο λοιπόν στάθηκε
και η κ. Δήμητρα Λιάνη - Παπανδρέου, που αποφάσισε, ύστερα από αρκετά χρόνια,
να παρακολουθήσει θεατρική παράσταση. Και διάλεξε το «Ποιος ανακάλυψε την
Αμερική», που σκηνοθετεί ο Βαγγέλης Θεοδωρόπουλος, με πρωταγωνίστριες τη
συγγραφέα και την Αννέτα Παπαθανασίου, στο θέατρο «Αυλωνίτη».

Σάββατο βράδυ, γεμάτη η πλατεία του θεάτρου (κυρίως γυναίκες). Το μαύρο
αστραφτερό αυτοκίνητο έξω «χανόταν» ανάμεσα στις λιμουζίνες της Βουκουρεστίου.
Μόνον τα τηλεοπτικά συνεργεία έδειχναν να περιμένουν κάποιες ­ επώνυμες ­
δηλώσεις. Όπερ και εγένετο. Η κ. Παπανδρέου ­ που συνοδευόταν στο θέατρο από
τον ιδιοκτήτη της γκαλερί «Αγκάθι» Γιώργο Καρτάλο, τον οδοντίατρο κ.
Πετρόγιαννη, και τη σύζυγό του, τον φύλακα και τον οδηγό της ­ αρνήθηκε να
απαντήσει σε οποιαδήποτε πολιτικής φύσης ερώτηση, αλλά δέχτηκε να μιλήσει για
τις εντυπώσεις της: «Μπορεί ο Κολόμβος να ανακάλυψε την Αμερική», είπε, «εμείς
όμως οφείλουμε να ανακαλύπτουμε νέους ανθρώπους, νέα έργα, νέες παραστάσεις.
Ήταν μια τρυφερή γυναικεία παράσταση, με ευρηματική σκηνοθεσία, άψογα σκηνικά
και θαυμάσιες ερμηνείες».

Η κ. Παπανδρέου, που είχε ειδοποιήσει από την προηγουμένη πως θα
παρακολουθήσει την παράσταση, μίλησε επί αρκετή ώρα με τον παραγωγό Τάσο
Παπανδρέου, αλλά και με τις πρωταγωνίστριες, ήπιε ένα ποτήρι κρασί
(συνοδευτικό της κουβεντούλας) και έφυγε.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16036P121</ED>
<ID>
ID:134601

</ID><URL>http://ta-nea.dolnet.gr/neaweb/neafile.print_unique?e=A&f=16036&m=P12&aa=1</URL></REF>


Article

<CATEGORY>vin09</CATEGORY>

 <H5>ΠΗΓΑΜΕ ΣΤΟΝ «ΒΟΪΤΣΕΚ» ΤΟΥ «ΘΕΑΤΡΟΥ ΤΗΣ ΑΝΟΙΞΗΣ»
</H5><H2></H2><H2>Βιβλικό γυμνό
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

Οι έξι πρωταγωνιστές του «Βόιτσεκ» στο καμαρίνι τους, εις δημοσίαν θέαν

ΠΟΥ. Στο ολοκαίνουργιο «Θέατρο της Άνοιξης» (στην οδό Γερμανικού 20 του
Μεταξουργείου, στην ταχύτατα εξελισσόμενη θεατρικά ευρύτερη περιοχή της παλιάς Αθήνας).

ΠΩΣ. «Κατηφορίζοντας» την Πειραιώς από την Ομόνοια, στο ύψος της
Πλατείας Κουμουνδούρου, στο φανάρι αμέσως μετά το ΙΚΑ, στρίβετε δεξιά στη
Μυλλέρου και μετά αριστερά, στην τέταρτη κάθετο που είναι η Γερμανικού.

ΤΙ. Ο «Βόιτσεκ», η «άναρχη», δυνατή τραγωδία του Γκέοργκ Μπίχνερ, έργο
του 1837, χρονιάς του θανάτου του εικοσιτετράχρονου συγγραφέα (έργο που
δημοσιεύτηκε το 1875 και πρωτοπαίχθηκε μόλις το 1913), σε μια «συμπυκνωμένη»
διασκευή για έξι ηθοποιούς του σκηνοθέτη της παράστασης Γιάννη Μαργαρίτη, πάνω
στη μετάφραση της Κοραλίας Σωτηριάδου.

ΔΙΑΡΚΕΙΑ. Μιάμιση ώρα.

ΠΑΡΚΙΝΓΚ. Η περιοχή, το βράδυ, δεν ανήκει στις «δύσκολες».

ΧΩΡΟΣ. Ένα πάλαι ποτέ ξυλουργείο, το οποίο στη συνέχεια είχε γίνει
συνεργείο αυτοκινήτων και στούντιο ζωγραφικής πριν μεταμορφωθεί σε θέατρο.

ΦΟΥΑΓΙΕ. Ευρύχωρο, σε σχήμα γάμα, λιτό, με πάγκους και κυλικείο.
Μπάρμαν ο Σέργιος Γκάκας, βασικό στέλεχος του «Θεάτρου της Άνοιξης», που θα
είναι ο σκηνοθέτης μιας από τις επόμενες παραστάσεις και ταμίας ο σκηνοθέτης
Γιάννης Μαργαρίτης.

ΚΑΜΑΡΙΝΙΑ. Εις δημοσίαν θέαν. Αν καθήσετε στους πάγκους του φουαγιέ,
στο βάθος, όχι κήπος αλλά τα καμαρίνια. Με τους πάγκους, το μεγάλο τραπέζι,
τους λαμπτήρες και τους καθρέφτες τους όπου οι ηθοποιοί βάφονται ­ κι όλα αυτά
χωρισμένα από το φουαγιέ με ένα διάφανο τζάμι. Όχι ­ μην είστε των άκρων ­ δεν
τους βλέπετε και να αλλάζουν. Αυτό το κάνουν πιο μέσα.

ΑΙΘΟΥΣΑ. Γερή πέτρα, μια μεγαλοπρεπής ξύλινη οροφή, εκατόν σαράντα
θέσεις ­ που μπορούν, αναλόγως με τις ανάγκες της παράστασης να περιοριστούν
στις εκατόν πέντε ­ σε πάγκους με μαλακά μαξιλάρια τοποθετημένοι κλιμακωτά σε
εξέδρα με μεγάλη κλίση.

ΣΚΗΝΙΚΟ. Ένα στρογγυλό πατάρι με τέσσερις καταπακτές που κρύβουν άμμο
και νερό και ένα ξύλινο φόντο με παράθυρα ­ μια αίσθηση τσίρκου και θεάτρου με
νευρόσπαστα. Στο πλάι, ένα δεύτερο, φυσικό, σκηνικό επίπεδο. Της Αγνής
Ντούτση, όπως και τα κοστούμια.

ΠΑΡΑΣΤΑΣΗ. Γοργή και στυλιζαρισμένη, βουτηγμένη στην σφύζουσα από
ενέργεια μουσική του Θάνου Μικρούτσικου και στα τραγούδια του, στα οποία
ακούγεται ο Κώστας Θωμαΐδης.

ΠΡΟΪΣΤΟΡΙΑ. Τον «Βόιτσεκ» πρωτοανέβασε ο Γιάννης Μαργαρίτης και το
«Θέατρο της Άνοιξης» (που ιδρύθηκε το 1976) το 1981 στο τότε θέατρο «Εντοπία».
Το εντελώς καινούργιο ανέβασμα, με μόνο κοινό στοιχείο την ­ «ξανακοιταγμένη»
πάντως ­ μουσική του Θάνου Μικρούτσικου, έγινε την περασμένη άνοιξη στο
«Αμόρε» και τώρα η παράσταση εγκαινίασε το νέο χώρο.

ΚΟΥΚΛΕΣ. Μεγάλες, σε ανθρώπινο μέγεθος, ευλύγιστες, με τις μορφές των
προσώπων του έργου, «συμπρωταγωνιστούν».

ΓΥΜΝΟ. Της Χρυσάνθης Δούζη, που διαβάζει βιβλικά παραθέματα στο ημίφως,
σκυμμένη πάνω από το νερό.

ΠΡΟΣΩΠΟ ΠΟΥ ΚΥΡΙΑΡΧΕΙ. Ο σχεδόν βουβός ως ρόλος Κρίστιαν, γιος του
Βόιτσεκ και της Μαρίας, με μάσκα που παραπέμπει στην «Κραυγή» του Μουνχ.

ΑΛΛΑΓΗ. Τον Δημήτρη Σιακάρα, που έπαιζε τον επώνυμο ρόλο, έχει
αντικαταστήσει, επειδή έπρεπε να φύγει στην Ιταλία για να συμμετάσχει σε
παράσταση του Μπομπ Ουίλσον, ο σκηνοθέτης.

Η ΠΑΡΑΣΤΑΣΗ ΘΑ ΠΑΙΖΕΤΑΙ. Ως τις αρχές Φεβρουαρίου.

ΣΧΕΔΙΑ ΤΟΥ ΘΙΑΣΟΥ: Στις 15 Φεβρουαρίου το «Χορωδείον», ένα ταξίδι χωρίς
λόγια, με σταθμούς τα τραγούδια και τους χορούς που συνόδευσαν την περιπέτεια
των Νεοελλήνων (σκηνοθεσία Γιάννης Μαργαρίτης), την 1η Μαρτίου το «Ολομόναχος,
μωρή ωραιοτάτη...» πάνω στα διηγήματα της Ιωάννας Καρυστιάνη «Η κυρία Κατάκη»
(σκηνοθεσία Σέργιος Γκάκας) ­ σε εναλλασσόμενο ρεπερτόριο ­ και, μετά το
Πάσχα, φιλοξενία τριών θιάσων από Πολωνία, Ιταλία και Ολλανδία.

ΠΡΟΓΡΑΜΜΑ ΠΑΡΑΣΤΑΣΕΩΝ. Κάθε Τετάρτη έως και Σάββατο στις 9.15 μ.μ. και
κάθε Κυριακή στις 7 μ.μ.

ΤΙΜΕΣ ΕΙΣΙΤΗΡΙΩΝ. 4.500 και για φοιτητές και ομαδικά 3.000 δραχμές.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16036P122</ED>
<ID>
ID:134650

</ID><URL>http://ta-nea.dolnet.gr/neaweb/neafile.print_unique?e=A&f=16036&m=P12&aa=2</URL></REF>


Article

<CATEGORY>vin09</CATEGORY>

 <H5></H5><H2>Ο πωλών τοις μετρητοίς
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Κώστας Σπυρόπουλος

Μια δήλωση μπορεί να είναι... ο άνθρωπος! Ας πούμε ο (εκάστοτε) κυβερνητικός
εκπρόσωπος! «Δηλώνει εκείνος, "όχι άλλοι φόροι"; Ε, έσο έτοιμος να σου πάρουν
και τα σώβρακα» (έλεγε σωστά, μια σωστή ψυχή).

* Τι άλλο μπορεί να είναι ο άνθρωπος; Ας πούμε ο Κώστας Σπυρόπουλος;
Μια διαβεβαίωση: «Εγώ δεν πουλάω την Αλίκη». Για να το λέει, κάτι ξέρει
που εγώ δεν ξέρω. Πάντως, ουδείς εξ ημών «πούλησε, πουλάει, θα πουλήσει την Αλίκη».

Εδώ τον εαυτό μας δεν μπορούμε να «πουλήσουμε». Ενώ; Είσαι (ας πούμε)
Σπυρόπουλος; Δηλώνεις «εγώ δεν πουλάω την Αλίκη;».

* Κερδίζεις εξώφυλλο!

Διά της... πεθαμένης οδού. Ενώ ο Σάκης Μπουλάς; «Αυτός ο υπέροχος
άνθρωπος, με τα μεγάλα αυτιά και την μεγάλη καρδιά παιδιού, κάνει τηλεόραση,
όπως ένας αρχιτέκτονας που εξ ανάγκης κάνει σουβλατζίδικο»!..

* Κοινός φίλος είδε τον Σάκη (εκτός TV) και τα 'χασε.

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16036P123</ED>
<ID>
ID:134685

</ID><URL>http://ta-nea.dolnet.gr/neaweb/neafile.print_unique?e=A&f=16036&m=P12&aa=3</URL></REF>


Article

<CATEGORY>vin09</CATEGORY>

 <H5></H5><H2>Η Aston Martin του Σάκη Μπουλά
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Σάκης Μπουλάς

Πήγα κι εγώ μέχρι τα Βριλήσσια, έτσι για να τα χάσω. Πού; Σε κατάστημα που
πουλάει έπιπλα ιταλικής και ισπανικής «ραφής», καθώς και χαλιά εκ του
Αφγανιστάν, προερχόμενα από την εμπορική αγορά του Αμβούργου (την καλύτερη
ευρωπαϊκή αγορά περσικών χαλιών, καθώς ισχυρίζονται οι επαΐοντες).

* Και σας βεβαιώ πως τα 'χασα. Ο Σάκης δεν πουλάει έπιπλα απλώς. Σχεδιάζει,
ονειρεύεται, «πεθαίνει» με το σχέδιο. Με το... αντικείμενο, με την
αρχιτεκτονική χάρη. Φανταστείτε πως Ιταλοί παραγωγοί κοπιάρανε σχέδιά του,
«τοιχοκολλώντας» τη δική τους φίρμα! Φανταστείτε ακόμη πως επί πέντε ολόκληρες
ώρες, από τις 11 το βράδυ μέχρι τα ξημερώματα, κρεμαστήκαμε από τα λόγια του!
Ακούγοντάς τον να περιγράφει την ιστορία, την ύφανση, το παραμύθι των χαλιών. Σαν.

* Μία και χίλιες νύχτες.

Ε, λοιπόν, αφού δεν πιστεύετε, ρωτήστε τη Swatch! Λόγω της αχόρταγης
συλλεκτικής του μανίας και των 1.150 ρολογιών πάσης φύσεως, ηλικίας και φίρμας
(σωστά Σάκη;), η Swatch τού ενεχείρισε κάρτα επίτιμου... διαπλανητικού μέλους
της! Ρωτήστε την Aston Martin! Ή την Jaguar!

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16036P124</ED>
<ID>
ID:134703

</ID><URL>http://ta-nea.dolnet.gr/neaweb/neafile.print_unique?e=A&f=16036&m=P12&aa=4</URL></REF>


Article

<CATEGORY>vin09</CATEGORY>

 <H5></H5><H2>Και το Λονδίνο του Λούη Μουρσελά
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Μπορεί (εντός της τηλεοράσεως) να διαπράξει το οτιδήποτε προκειμένου να
εξασφαλίσει το αντίτιμο μιας Aston του 1961. Την επιδιορθώνει, τη μεταμορφώνει
σε... τζάμι, την... καβαλάει και ύστερα από δύο χρόνια την πουλάει. Και ύστερα
φτου κι από την αρχή!

* Τι σου 'ναι ο άνθρωπος! Να πάρτε για παράδειγμα τον άνθρωπο, συγγραφέα, φίλο
και υποδειγματικό πατέρα Κώστα Μουρσελά! Παράδειγμα; Είσαι στο Λονδίνο,
σε κάποιο ξενοδοχείο, άγνωστος μεταξύ αγνώστων και έτσι από το πουθενά,
κουδουνίζει το τηλέφωνο: «Κώστας εδώ, τι κάνεις απόψε;».

Τα χάνεις! Διότι ο Κώστας συχνά, συχνότατα, πηγαινοέρχεται στο Λονδίνο. Όχι
για ν' αγοράσει κοστουμάκι Paul Smith, αλλά για να δει τον
Μιχάλη του, την Ολλανδέζα νύφη του Μαρίκα (η ελληνοποίηση του
Μαρίκε) που μιλάει απταίστως ελληνικά και το εγγονάκι του, τον Κωστάκη! Και ο
αθεόφοβος επιμένει. Με την καρδιά του. Σαν τον Λούη, τον ήρωά του από
τα «Κόκκινα βαμμένα μαλλιά». Σου λέει: «Έλα».Πάντα υπάρχει θέση για τον Άνθρωπο

<REF><SOURCE>ΤΑ ΝΕΑ</SOURCE>
<DATE>, 12-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16036P125</ED>
<ID>
ID:134720

</ID><URL>http://ta-nea.dolnet.gr/neaweb/neafile.print_unique?e=A&f=16036&m=P12&aa=5</URL></REF>


Article

<CATEGORY>vin08</CATEGORY>

 <H5>ΧΟΝΓΚ ΚΟΝΓΚ - ΕΠΙΤΟΚΙΑ ΒΟΥΛΙΑΞΑΝ ΤΗ ΣΟΦΟΚΛΕΟΥΣ
</H5><H2>ΕΧΑΣΑΝ 486 ΔΙΣ. σε μια μέρα στο Χρηματιστήριο
</H2>
ΜΕΣΑ σε μια ημέρα χάθηκαν 486 δισ. δραχμές στο
Χρηματιστήριο. Αυτό είναι το αποτέλεσμα της θεαματικής πτώσης των τιμών των
μετοχών που σημειώθηκε χθες στην οδό Σοφοκλέους. Η πτώση αυτή προκλήθηκε από
τη βουτιά που σημειώθηκε τόσο στο Χρηματιστήριο του Χονγκ Κονγκ όσο και στα
άλλα χρηματιστήρια του εξωτερικού, καθώς και από τα υψηλά επιτόκια που
εξακολουθούν να ισχύουν στην ελληνική αγορά. Στο τέλος της συνεδρίασης,
μάλιστα, στη Σοφοκλέους επικράτησε πανικός και ο γενικός δείκτης κατρακύλησε
κατά 5,08%.

σελίδες
46-47

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16037N011</ED>
<ID>
ID:134745

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N01&aa=1</URL></REF>


Article

<CATEGORY>vin06</CATEGORY>

 <H2></H2><H2>Εκπτώσεις και στις ... μπάρες
</H2>
ΕΚΠΤΩΣΕΙΣ και στις μπάρες, αφού, όπως ανακοινώθηκε χθες, το μέτρο της
ηλεκτρονικής πρόσβασης στο εμπορικό τρίγωνο της Αθήνας δεν πρόκειται να
εφαρμοστεί παρά μόνο δοκιμαστικά μέχρι τις 28 Φεβρουαρίου.

σελ
ίδα
12

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16037N013</ED>
<ID>
ID:134824

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N01&aa=3</URL></REF>


Article

<CATEGORY>vin06</CATEGORY>

 <H2></H2><H2>Στο Αυτόφωρο οι μπράβοι του πάρκινγκ
</H2>
ΣΤΟ ΑΥΤΟΦΩΡΟ θα οδηγούνται οι μπράβοι των πάρκινγκ. Με εντολή της Τροχαίας, οι
παρκαδόροι των κέντρων διασκέδασης θα οδηγούνται στο Αυτόφωρο σε περίπτωση που
διαταράσσουν την κυκλοφορία στους δρόμους. Για το θέμα αυτό χθες έγινε σύσκεψη
στο υπουργείο Δημόσιας Τάξης.

σελ. 13 και ΡΙΠΕΣ (σελ. 3)

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16037N014</ED>
<ID>
ID:134855

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N01&aa=4</URL></REF>


Article

<CATEGORY>vin06</CATEGORY>

 <H2>Η βία στην TV δεν βλάπτει τα παιδιά! </H2>
στο Πανόραμα

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16037N015</ED>
<ID>
ID:134875

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N01&aa=5</URL></REF>


Article

<CATEGORY>vin06</CATEGORY>

 <H2>Απαλλαγείτε απ' τα κιλά των Εορτών
</H2>
στο ένθετο ΥΓΕΙΑ

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16037N016</ED>
<ID>
ID:134890

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N01&aa=6</URL></REF>


Article

<CATEGORY>vin06</CATEGORY>

 <H2>160 εκατ. σε θύμα νοσοκομείου
</H2>
σελίδα 15

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16037N017</ED>
<ID>
ID:134898

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N01&aa=7</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΔΕΧΟΜΑΣΤΕ ότι φταίμε εμείς που δεν ξεκρεμάσαμε από τον τοίχο τις
φωτογραφίες των ηρώων της ελληνικής ιστορίας για να βάλουμε πόστερς των
γιάπις, των εργολάβων, των ευρωαπατεώνων και των κοσμικών μηδε-νικών. Ο Ι.
Πανούσης στην «Τρίτη Άποψη». Σελ. 6.

Γ. ΣΙΔΕΡΗ: Πίστευα ότι άξιζα τον τίτλο τοπ μόντελ 1998. Είμαι
ερωτευμένη με τη δουλειά μου. Πιστεύω ότι την τύχη τη φτιάχνουμε μόνοι μας και
μόνοι μας τη χαλάμε. Στην προσευχή μου λέω: Θεέ μου, να μου δίνεις δύναμη. Οι
απαντήσεις στις «30 Ερωτήσεις» του Α. Σπηλιόπουλου στη σελ. 10.

Γ. ΚΑΡΑΓΙΩΡΓΑΣ: Στο ψυχρό κορεάτικο δειλινό ένας Έλληνας στρατιώτης,
κολλημένος στο όπλο του, μέσα στο χαράκωμα, άρχισε να τραγουδά ένα δημοτικό
τραγούδι. Με συνοδεία το αδιάκοπο σφυροκόπημα των πυροβόλων. Οι «Προσωπικές
Αφηγήσεις» στη σελ. 14.

Ο Χ. ΣΑΛΑΧ, Κούρδος δημοσιογράφος, από το Ιράκ, έραψε το στόμα του για
να διεκδικήσει πολιτικό άσυλο στην Ελλάδα. Ευτυχώς οι γιατροί του νοσοκομείου
Αλεξανδρούπολης τον έπεισαν ότι τον υποστηρίζουν και τους άφησε να του βγάλουν
τα ράμματα. Σελ. 16.

«ΔΑΙΜΟΝΕΣ» στο Internet δεν χαρακτηρίζονται μόνο τα πορνογραφικά sites,
αλλά και σελίδες μέσω των οποίων οι παιδεραστές προσπαθούν να προσελκύσουν τα
θύματά τους. Γι' αυτό και η Ελλάδα ετοιμάζεται να «κλειδώσει» τα μηνύματα. Σελ. 18-19.

Ο ΠΛΗΘΥΣΜΟΣ σε πολλές χώρες του πλανήτη μειώνεται. Γενικά η αύξηση του
πληθυσμού της Γης επιβραδύνεται. Στις επόμενες δεκαετίες ο κόσμος των
συνταξιούχων θα διευρύνεται. Ακόμη και στην Κίνα η αύξηση είναι μικρή. Από την
«Independent» στη σελ. 41.

Η ΤΟΥΡΚΙΚΗ μαφία χρησιμοποιεί τα κατεχόμενα εδάφη της μαρτυρικής Κύπρου
για να ξεπλένει εκατομμύρια δολάρια που προέρχονται από τη διακίνηση
λαθρομεταναστών και ηρωίνης. Αυτά από την «Κοριέρε ντέλα Σέρα». Σελ. 43.

ΟΙ ΑΝΘΡΩΠΟΙ της εξουσίας 
έχουν το δικαίωμα να ερωτεύονται; 
Και μάλιστα όταν είναι παντρεμένοι; 
Σύμφωνα με τα αγγλικά ταμπλόιντ,

ο υπουργός Εξωτερικών Ρ. Κουκ πρέπει να παραιτηθεί

­ αν και είναι επιτυχημένος στα καθήκοντά του. 
Ο Γ. Χρ. Παπαχρήστος 
στους «Προβολείς». Σελ. 6.

ΤΖ. ΜΠΟΝΤ, 
μη με κοιτάς μ' αυτό το ύφος από τους δρόμους έξω,

καθώς οδηγώ, σα να θέλεις να με βάλεις σε περιπέτεια.

Απάντησε στο τηλέφωνο, Τζέιμς...

Αλλά κάθομαι μπροστά στο κομπιούτερ 
και μου φαίνεται σ' έχω αφήσει πίσω. 
Η Μαρία Μαρκουλή

«Σε πρώτο ενικό». Σελ. 11.

Ο ΧΡ. ΝΙΚΟΛΟΠΟΥΛΟΣ 
κατέθεσε αίτηση ασφαλιστικών μέτρων 
που στρέφεται όχι μόνο κατά του Στέλιου Καζαντζίδη,

αλλά και κατά του δημοσιογράφου Αργ. Ντινόπουλου 
και των υπευθύνων του Antenna, 
ζητώντας μην ομιλείτε δι' εμέ.

Στο «Πανόραμα»,

σελ. 9.

Ο «ΤΙΤΑΝΙΚΟΣ» είναι η κιβωτός της αριστοκρατικής βρετανικής κοινωνίας! 
Ε, είναι ποτέ δυνατόν μια τέτοια άψογη κοινωνία να βυθιστεί;

Είναι, λέει ο Καναδός σκηνοθέτης Τζ. Κάμερον. 
Οι λεπτομέρειες στο Cine Club. 
Ο Δ. Δανίκας στο «Πανόραμα», σελ. 1.

ΤΟ «ΚΑΤΗΓΟΡΩ» (φωτογραφία της «Ορόρ») του Ζολά δεν αφορά την καταπάτηση των
ανθρωπίνων δικαιωμάτων, συλλήβδην και ανακατωτά. Αφορά μία εξατομικευμένη
περίπτωση που γίνεται, όμως, καθολική, χάρη στην τέχνη του συγγραφέα. Ο Β.
Βασιλικός στη σελ. 11 και ο Δ. Κούρτοβικ στο «Πανόραμα»,
σελ. 3.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16037N021</ED>
<ID>
ID:134744

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Μη
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Ευρηματικοί οι Τούρκοι ­ δεσμεύουν περιοχές του Αιγαίου για ασκήσεις που δεν
κάνουν. Από τον «μη πόλεμο» περάσαμε στις «μη ασκήσεις»;

Με τιμή

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16037N022</ED>
<ID>
ID:134818

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16037N023</ED>
<ID>
ID:134827

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N02&aa=3</URL></REF>


Article

<CATEGORY>vin01</CATEGORY>

 <H5>ΒΟΥΤΙΑ ΣΤΟ ΚΕΝΟ ΓΙΑ ΤΙΣ ΤΙΜΕΣ ΤΩΝ ΜΕΤΟΧΩΝ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Ένας δείκτης πέφτει, πέφτει...
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Άσχημα, πολύ άσχημα μπήκε ο καινούργιος χρόνος στην Σοφοκλέους, που
χτυπήθηκε χθες άγρια από τον ασιατικό τυφώνα, και είδε τον Γενικό Δείκτη των
μετοχών της να βουτάει στο (απόλυτο) κενό.

Ο ΔΕΙΚΤΗΣ έπεσε κατά 5,08% και η αγωνία επενδυτών και κυβέρνησης έχει φθάσει
στο αποκορύφωμα, καθώς οι κίνδυνοι πλέον για την ελληνική οικονομία
διαγράφονται ορατοί. Η δραχμή δεν υπέστη πιέσεις, αντίθετα εισέρευσαν 100
εκατομμύρια δολάρια σε συνάλλαγμα. Η κυβέρνηση, ωστόσο, παρακολουθεί έντονα
προβληματισμένη την κατάσταση και είναι αποφασισμένη να περιφρουρήσει την
ισοτιμία της δραχμής έναντι των κυριότερων ξένων νομισμάτων. Μένει να δούμε τι
έκβαση θα έχει αυτή η (παρατεταμένη) μάχη. (Σελ. 46-47).

Στα αμιγώς πολιτικά θέματα της ημέρας, κυριαρχούν οι επαφές του Πρωθυπουργού
Κώστα Σημίτη με κορυφαία στελέχη του ΠΑΣΟΚ ­ ένας κύκλος επαφών που άρχισε
μετά τις γιορτές και θα ολοκληρωθεί αύριο. Ο Πρωθυπουργός συναντήθηκε, μεταξύ
άλλων, με τον Απ. Κακλαμάνη, τον Στ. Μανίκα, τον Χρ. Πρωτόπαπα, τον Μ.
Παπαϊωάννου και τον Στ. Τζουμάκα και συζήτησε μαζί τους... Αλήθεια, τι
συζήτησε; Διότι αρχικά είχε δοθεί η εντύπωση ότι αντικείμενο αυτών των επαφών
ήταν τα εσωκομματικά. Επειδή όμως το θέμα αυτό πήγε να γίνει κεντρικό πρόβλημα
για το ΠΑΣΟΚ, επιχειρήθηκε να δοθεί η εντύπωση ότι κατά τις επαφές συζητούνται
και κυβερνητικά θέματα. Και παράλληλα διαβιβάζεται και η... ενόχληση της
κυβέρνησης για τα περί εσωκομματικών! Καλό. (Σελ. 5).

Υπάρχει όμως και ειδησεογραφία από τη Ν.Δ. Σε πείσμα όσων υποστηρίζουν ότι το
κόμμα της αξιωματικής αντιπολίτευσης βρίσκεται σε αγρανάπαυση, ο Κώστας
Καραμανλής συγκάλεσε χθες τα κορυφαία όργανά του. Το πλέον ενδιαφέρον ήταν η
σύγκληση της Εκτελεστικής Επιτροπής με την συμμετοχή των βαρόνων του κόμματος
(Κ. Μητσοτάκης, Μ. Έβερτ, Γ. Σουφλιάς). Αντικείμενο της συνεδρίασης τα εθνικά
θέματα και οι σχετικές εξελίξεις περί αυτά. Στη συνεδρίαση των τομεαρχών, ο Κ.
Καραμανλής καθόρισε τις προτεραιότητες για το 1998, προσδιορίζοντας ως πρώτο
πεδίο δράσης της Ν.Δ. τα κοινωνικά θέματα. (Σελ. 8).

Στα στενά κομματικά, το ΠΑΣΟΚ κατάφερε να ξεμπερδέψει το ένα από τα δύο
μπερδεμένα κουβάρια που αντιμετώπιζε. Εκείνο της Νεολαίας του κόμματος
συγκεκριμένα, που φάνηκε να οδεύει σπαρασσόμενη στο συνέδριό της, αλλά τελικώς
την ύστατη ώρα, με αμοιβαίες υποχωρήσεις, η κρίση δείχνει να εκτονώνεται. Το
δεύτερο, της Νομαρχιακής Α' Αθήνας αφορά βεβαίως την υποψηφιότητα της Μαρίας
Δαμανάκη για τον Δήμο Αθηναίων. Η Νομαρχιακή έριξε το μπαλάκι στο Εκτελεστικό
Γραφείο για την απόφαση. Το ζόρι το τραβάει ο Κώστας Σκανδαλίδης, που έχει
αναλάβει ρόλο κυανόκρανου, μεταξύ των δύο πλευρών ­ εκσυγχρονιστών και
εσωκομματικής αντιπολίτευσης. (Σελ.
5, 8).

Τέλος, να μην περιμένετε αύριο τη σύνθεση της Οργανωτικής Επιτροπής των
Ολυμπιακών Αγώνων. Θα καθυστερήσουν και άλλο τα ονόματα. Ίσως γιατί δεν έχει
ολοκληρωθεί το μαγείρεμα. (Σελ. 5).

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16037N032</ED>
<ID>
ID:134788

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Εργολαβίες...
</H2>
ΠΟΛΥ καλά έκανε ­ βεβαίως ­ η Τροχαία και αντέδρασε στο χθεσινό
αποκαλυπτικό ρεπορτάζ των «ΝΕΩΝ»...

ΜΕ την εντολή να τερματισθεί πάραυτα η παρανομία της «εργολαβίας
πάρκινγκ» έξω από νυχτερινά κέντρα διασκέδασης...

ΟΠΟΥ η κατάληψη των οδοστρωμάτων κεντρικών αρτηριών και το χαράτσωμα
των πελατών ήταν ­ από καιρό ­ καθεστώς ρουτίνας.

ΕΡΩΤΗΜΑ όμως, δυστυχώς, παραμένει για την αδιαφορία που μέχρι τώρα επιδείχθηκε...

ΚΑΙ άφησε ελεύθερο το έδαφος στην ασυδοσία και την εκμετάλλευση...

ΩΣΑΝ η καταστολή ­ όταν ενεργοποιείται ­ να είναι προτιμότερη από την πρόληψη...

Ή ΩΣΑΝ να μην υπάρχει καν θέμα καταστολής...

ΠΑΡΑ μόνον όταν το κοινό μυστικό έρχεται ­ όπως συνέβη ­ στη δημοσιότητα.

ΑΛΛΑ οι αρμόδιες αρχές γνωρίζουν πως τα ποικιλώνυμα κυκλώματα της νύχτας...

ΥΠΟΛΟΓΙΖΟΥΝ ακριβώς στην αδράνεια, αν όχι ­ όπως όλοι υποψιάζονται ­
στην ανοχή...

ΓΙΑ να επιδίδονται σε ανομίες από τις οποίες προσπορίζονται «ζεστό χρήμα».

ΚΑΙ πότε είναι η ­ άγνωστη και αυτή; ­ «προστασία» που εκβιαστικά παρέχουν...

ΠΟΤΕ οι χοντρές «μπίζνες» ­ όπως, καλή ώρα, έξω από τα νυχτερινά κέντρα
­ που εδραιώνουν την παράνομη εξουσία τους.

ΚΑΙ τώρα, ας μην πιστέψει κανείς ότι αρκεί μιας νύχτας «επιχείρηση - σκούπα»...

ΓΙΑ να εκλείψει η εμπορία των οδοστρωμάτων...

ΩΣΑΝ να πρόκειται για ιδιοκτησία των αετονύχηδων.

ΓΙΑΤΙ θα χρειασθεί ­ ποιος αμφιβάλλει; ­ επιμονή...

ΩΣΤΕ να το πάρουν ­ οι τελευταίοι ­ απόφαση.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16037N033</ED>
<ID>
ID:134828

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Ευάγγελος Γιαννόπουλος:

(ο υπουργός Δικαιοσύνης υπεραμύνεται της συζήτησης στα κομματικά όργανα ­ από
τον «Πλάνετ»)

«Πάρτε το παράδειγμα του Γεράσιμου Αρσένη (...). Όταν κουβέντιασε με τον
Τσοχατζόπουλο και τον Πάγκαλο, τότε ηρέμησε. Και είναι πάντα ψυχικά μαζί μας».

Γιάννης Καψής:

(ο πρώην υπουργός απαντά στις δηλώσεις του κ. Ευ. Γιαννόπουλου για τους
διαφωνούντες βουλευτές του ΠΑΣΟΚ)

«Υπάρχουν άλλοι που βουλεύονται και άλλοι που είναι γυμνοσάλιαγκες, αυτοί
δηλαδή που περπατάνε έρποντας και με το σάλιο τους».

Πέπυ Τσεσμελή:

(η παρουσιάστρια του «Αυτόφωρου» λέει στο «Ντόλτσε Βίτα» ποιον πολιτικό θεωρεί
σέξι και τι θα έκανε μαζί του)

«Ο Ευάγγελος Γιαννόπουλος συνδυάζει σεξουαλικότητα και χιούμορ. Θα τον τάιζα
παγωτό "πύραυλο", θα του μίλαγα πολύ γλυκά και θα τον χάιδευα τρυφερά».

Μάκης Κουρής:

(ο δημοσιογράφος και πρώην βουλευτής, στο «Penthouse»)

«Εγώ πιστεύω ότι η Μαλβίνα είναι ο Κακαουνάκης του 1990. Τότε ο Κακαουνάκης
χτύπαγε αλύπητα τον Μητσοτάκη. Σήμερα η Μαλβίνα κάνει κριτική, κάποιες στιγμές
υπερβολική, αλλά ­ δυστυχώς ­ οι ευκαιρίες τής δίνονται».

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16037N034</ED>
<ID>
ID:134873

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N03&aa=4</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Βελουχιώτης
</H2>
Ο ΛΟΓΟΣ στους αναγνώστες. Ο Γιώργος Α. Καπνιάς, Δημοσθένους 108,
Καλλιθέα, γράφει:

«Προκαλεί κατάπληξη η προσπάθεια του κυρίου Φούγια, στην επιστολή του που
δημοσιεύθηκε στη εφημερίδα "ΤΑ ΝΕΑ", στήλη "ΓΡΑΜΜΑΤΑ ΣΤΙΣ ΜΑΤΙΕΣ", στις
25.10.1997, να σπιλώσει την εθνική προσφορά του Άρη Βελουχιώτη, πρωτεργάτη της
Εθνικής Αντίστασης, με χαρακτηρισμούς "στυγερός εγκληματίας". Αγνοεί, άραγε, ο
επιστολογράφος, ότι ο Άρης Βελουχιώτης, έγκλειστος για τις ιδέες του στα
κολαστήρια του μεταξικού φασισμού, ζήτησε την αποφυλάκισή του για να
υπερασπιστεί εθελοντικά την ελευθερία της Πατρίδας στο αλβανικό μέτωπο; Ο
Βελουχιώτης, οργανώνοντας αυτός πρώτος το κίνημα αντίστασης του Λαού κατά των
εισβολέων, όχι μόνο έδωσε συνέχεια στην εποποιία του αλβανικού μετώπου, αλλά
εμφύσησε και την ελπίδα (στον Λαό) ότι οι εισβολείς ήταν ευάλωτοι και η
δημιουργηθείσα κατάσταση αναστρέψιμη. Εκπλήσσει ακόμη το ότι ο επιστολογράφος:

1) Δεν αναφέρει καν την Εθνική Αντίσταση και αποκαλεί μαύρη περίοδο τη χρονική
της διάρκεια.

2) Ενώ χρεώνει εγκληματικές πράξεις στον Πρωτοκαπετάνιο, τηρεί αιδήμονα σιγή
για τα εγκλήματα των ταγμάτων ασφαλείας, την ντροπή του Έθνους.

Φαλκίδευση της αλήθειας και παραχάραξη της ιστορίας αποτελεί η αμφισβήτηση της
εθνικής προσφοράς του Άρη, αφού τα πατριωτικά του εύσημα τού τα απένειμε ο Λαός.».

Η Ασημίνα Παπούλια, Ν. Σουλιώτη 39, γράφει:

«Η εγγονή μου, 11 ετών, βάφτισε ένα βρέφος στον Άγιο Δημήτριο Αμπελοκήπων. Ο
ιερέας, όμως, εκνευρίσθηκε άνευ λόγου, τέλεσε το μυστήριο σε ελάχιστα λεπτά
και δεν άφησε την εγγονή μου να πει το "Πιστεύω", που το γνωρίζει 
"απ' έξω"! Ρωτάω: με αυτόν τον τρόπο θα τραβήξει η Εκκλησία τους νέους κοντά
της; Ή μήπως απαγορεύεται σε ένα παιδί να γίνει νονός ή νονά;».

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16037N043</ED>
<ID>
ID:134851

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N04&aa=3</URL></REF>


Article

<CATEGORY>vin05</CATEGORY>

 <H2>Ο αγαπημένος των σκιτσογράφων
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΗΝ ΚΥΡΙΑΚΗ το πρωί, από το Αιγάλεω, επιτέθηκε λάβρος εναντίον των
«διαφωνούντων» στο κόμμα του. Την Κυριακή το βράδυ, βρέθηκε στο «Μπίρα -
Μπίρα» για να παραλάβει τα βραβεία του ­ όχι για τα πρωινά, αλλά για όλα...

Λοιπόν, η Γελοιογραφική Ελληνική Λέσχη, στην οποία μετέχουν όλοι οι
γελοιογράφοι μας, ομοφώνως και με συνοπτικές διαδικασίες που διήρκεσαν ένα
λεπτό, ανακήρυξε τον υπουργό Δικαιοσύνης ως «το πρόσωπο της χρονιάς».

Ο κ. Γιαννόπουλος, μαζί με τη σύζυγό του, την κ. Ντιντή, παρέλαβαν τα σκίτσα
που τους χάρισαν οι γελοιογράφοι και ακολούθησε λουκούλλειο δείπνο, με
γιαννοπουλικές διηγήσεις για όλους και για όλα...

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16037N044</ED>
<ID>
ID:134858

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N04&aa=4</URL></REF>


Article

<CATEGORY>vin05</CATEGORY>

 <H2>Νίτσα μου, Κώστα μου
</H2><H2></H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΩΠΑ! ΜΕΤΑ τον ευρωβουλευτή κ. Μιχ. Παπαγιαννάκη, ήταν χθες η σειρά μίας
βουλευτού του ΣΥΝ να δει τετ-α-τετ τον κ. Κ. Σημίτη: Η κ. Νίτσα Λουλέ, λοιπόν,
είδε για μισή ώρα τον Πρωθυπουργό, στο γραφείο του, στη Βουλή. Το ραντεβού ­
που αυτή τη φορά ήταν εκ των προτέρων σε γνώση της ηγεσίας του Συνασπισμού ­
είχε κλειστεί εδώ και ένα μήνα, στο Παρίσι, παρακαλώ: Στο περιθώριο της
κοινοβουλευτικής συνέλευσης της Δυτικοευρωπαϊκής Ένωσης... Λοιπόν, η κ. Λουλέ,
για να ξέρετε, ζήτησε από τον κ. Κ. Σημίτη να επανέλθει στο κράτος δικαίου,
υποστήριξε ότι η περισσή προβολή της «Κεντροαριστεράς» δεν βοηθά, ενώ έθιξε
και το θέμα των συμβασιούχων της ΕΡΤ...

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16037N045</ED>
<ID>
ID:134877

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N04&aa=5</URL></REF>


Article

<CATEGORY>vin05</CATEGORY>

 <H2>Πάει στον δήμαρχο
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Ε, ΠΩΣ ΝΑ το κάνουμε; Είδε τον Πρωθυπουργό, είδε τους υπουργούς, είδε την
αντιπολίτευση, δεν θα έβλεπε τον δήμαρχο, ο πρεσβευτής των ΗΠΑ στην Αθήνα, ο
κ. Ν. Μπερνς; Κι όταν λέμε τον δήμαρχο, αντιλαμβάνεστε ­ τον δήμαρχο Αθηναίων
κ. Δ. Αβραμόπουλο εννοούμε, βεβαίως - βεβαίως... Το ραντεβού λοιπόν κλείστηκε
για απόψε το βράδυ, στο δημαρχιακό μέγαρο.

Αυτά.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16037N046</ED>
<ID>
ID:134891

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N04&aa=6</URL></REF>


Article

<CATEGORY>vin05</CATEGORY>

 <H2>Αντι-... καπνιστής
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΠΟΛΥ ΘΕΡΜΟ ήταν το χθεσινό τηλεφώνημα που δέχτηκε ο αναρρωννύων κ. Δ.
Τσοβόλας, από τον πρόεδρο της Βουλής κ. Απ. Κακλαμάνη ­ και, βέβαια, ο
πρόεδρος του ΔΗΚΚΙ, παρ' ότι είχε κόψει το κάπνισμα τους τελευταίους μήνες,
δέχτηκε πρόσθετες συμβουλές από τον αντικαπνιστή κ. Κακλαμάνη...

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16037N047</ED>
<ID>
ID:134899

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N04&aa=7</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΣΧΕΔΟΝ ΟΛΟΙ οι «παροικούντες την Ιερουσαλήμ» έχουν προσκληθεί στην ομιλία
του Έλληνα επιτρόπου κ. Χρ. Παπουτσή με θέμα τη γεωπολιτική της ενέργειας στη
Νοτιοανατολική Ευρώπη ­ και ο επίτροπος δίνει μεγάλη σημασία στην ομιλία του
αυτή, που θα γίνει την ερχόμενη Δευτέρα, στην αίθουσα τελετών του
Πανεπιστημίου της Αθήνας...

ΩΧ! ΣΕ ΔΙΚΗΓΟΡΟΥΣ παρέδωσε ο κ. Μ. Γικόνογλου τα κείμενα των τελευταίων
δηλώσεων, άρθρων και συνεντεύξεων του κ. Β. Γιαννόπουλου εναντίον των στελεχών
της «εσωκομματικής αντιπολίτευσης» του ΠΑΣΟΚ ­ και δηλώνει ότι ετοιμάζεται για
... μηνύσεις!

ΚΑΙ ΟΜΩΣ ΣΥΝΕΒΗ: Σάββατο μεσημέρι, 25χρονος μπαίνει σε κουρείο του
Παγκρατίου με «ΤΑ ΝΕΑ» στα χέρια και ζητεί από τον κουρέα, δείχνοντάς του τη
σχετική φωτογραφία, «ένα κούρεμα α λα Νίκολας Μπερνς». Οπότε, ο κουρέας του
απαντά: «Μπα, μάλλον α λα Γιάννος Παπαντωνίου κούρεμα χρειάζεσαι»...

ΠΩΣ ΛΥΘΗΚΕ ΤΟ πρόβλημα με το επικείμενο συνέδριο της Νεολαίας του
ΠΑΣΟΚ; Με ένα τηλεφώνημα μεταξύ δύο μελών του Εκτελεστικού Γραφείου του
κόμματος ­ που ήταν νεαροί πριν απο 20 χρόνια...

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16037N048</ED>
<ID>
ID:134901

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N04&aa=8</URL></REF>


Article

<CATEGORY>vin04</CATEGORY>

 <H5>ΕΝΟΧΛΗΜΕΝΟΣ ΑΠΟ ΤΗΝ ΕΣΩΣΤΡΕΦΕΙΑ ΚΑΙ ΤΙΣ ΚΟΜΜΑΤΙΚΕΣ ΤΡΙΒΕΣ
</H5><H2>Να πέσουν οι τόνοι θέλει ο Κ. Σημίτης
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Ενοχλημένος είναι ο Πρωθυπουργός για τη συνεχιζόμενη εσωστρέφεια και τις
εσωκομματικές τριβές, που εκδηλώθηκαν και πάλι εντονότερες με αφορμή τις κατ'
ιδίαν συναντήσεις που έχει ξεκινήσει ο Κ. Σημίτης με τα μέλη του Εκτελεστικού Γραφείου

Σημίτης - Κακλαμάνης. Ο πρόεδρος της Βουλής ζήτησε από τον Πρωθυπουργό τη
διάλυση των δύο συσπειρώσεων στο κόμμα

Ο ΠΡΩΘΥΠΟΥΡΓΟΣ στο κλίμα αυτό προσπαθεί να απαντήσει με την προβολή της
κομματικής δραστηριότητας, ενώ ένας εκ των συνομιλητών του χθες, ο πρόεδρος
της Βουλής Απ. Κακλαμάνης, ζήτησε τη διάλυση των δύο συσπειρώσεων στο κόμμα
και τον αποκλεισμό από τις επικείμενες εσωκομματικές εκλογές των 68.000 νέων μελών.

Στις επαφές που έχει κάνει μέχρι τώρα, ο Κ. Σημίτης έχει δείξει καθαρά ότι δεν
υπάρχει θέμα ανασχηματισμού ­ κάτι που άλλωστε κατηγορηματικά απέκλειαν και
χθες το βράδυ αρμόδιες κυβερνητικές πηγές. Για τον Κ. Σημίτη φαίνεται ότι το
πραγματικό του ενδιαφέρον είναι ­ όπως ανέφερε στους συνομιλητές του ­ η
αντιμετώπιση των προβλημάτων της οικονομίας, τα εθνικά θέματα και η επίλυση
των πολλών καθημερινών προβλημάτων του λαού.

Όσον αφορά τα εσωκομματικά, ο Πρωθυπουργός δείχνει στους συνομιλητές του ότι
τον ενδιαφέρει η ταχύτατη άμβλυνση των αντιπαραθέσεων ­ που ίσως να έχουν και
προσωπικό χαρακτήρα, όπως αφήνει να εννοηθεί. Και έδειξε, όπως ανέφερε
συνομιλητής του, ότι η ενόχλησή του δεν προέρχεται αποκλειστικά από τη στάση
της λεγόμενης εσωκομματικής αντιπολίτευσης. Δεν θέλει να τον εμφανίζουν ως
επικεφαλής της μιας πλευράς αλλά ολόκληρου του ΠΑΣΟΚ και ενοχλείται, όπως
έδειξε, όταν αμφισβητείται ο ρόλος του ως ηγέτη ολόκληρου του κόμματος.
Παράλληλα εκφράζει την απορία του για την ένταση με την οποία κάποια στελέχη
ασκούν κριτική.

ΟΧΙ ΔΥΟ ΣΥΣΠΕΙΡΩΣΕΙΣ

Με τον Απ. Κακλαμάνη ο Κ. Σημίτης συναντήθηκε το μεσημέρι, ενώ το απόγευμα
δέχθηκε διαδοχικά τους Στ. Μανίκα, Χρ. Πρωτόπαπα, Μ. Παπαϊωάννου και Στ.
Τζουμάκα. Μάλιστα με τους τρεις τελευταίους ο Πρωθυπουργός συζήτησε και αρκετά
θέματα της αρμοδιότητάς τους ως υπουργών. Ο πρόεδρος της Βουλής φέρεται να
είπε στον Πρωθυπουργό ότι δεν μπορεί να προχωρήσει μια κυβέρνηση «με δύο
συσπειρώσεις» στο κόμμα. Κατά τον κ. Κακλαμάνη οι συσπειρώσεις δεν έχουν
πολιτικά χαρακτηριστικά, μίλησε για «μικροπαρέες» και ζήτησε τη διάλυσή τους.
Επίσης ως απαρχή της αντιμετώπισης των δύο συσπειρώσεων ο κ. Κακλαμάνης
πρότεινε να υπάρξει ειδικός χειρισμός των 68.000 νέων μελών: να δηλωθεί ότι το
ΠΑΣΟΚ τούς σέβεται αλλά να εξηγηθεί ότι δεν μπορούν να ψηφίσουν στις
επικείμενες εκλογές, με το σκεπτικό ότι η εγγραφή τους οφείλεται κυρίως στη
δράση των δύο ομάδων.

ΤΟ ΑΡΘΡΟ ΤΟΥ ΓΙΑΝΝΟΠΟΥΛΟΥ

Το τελευταίο 48ωρο, πάντως, η θερμοκρασία στο ΠΑΣΟΚ ανέβηκε με αφορμή άρθρο
αλλά και δηλώσεις του Ευάγ. Γιαννόπουλου.

Ο υπουργός Δικαιοσύνης, παρ' όλο που προσπάθησε να μετριάσεις τις προχθεσινές
δηλώσεις του περί αποστασίας, άσκησε σκληρή κριτική στους διαφωνούντες και
εστίασε τα πυρά του στον Μαν. Δασκαλάκη, λέγοντας (στον Πλάνετ) ότι δαπάνησε
400 εκατ. δρχ. στις εκλογές. Στον κ. Γιαννόπουλο απάντησε ο Γ. Καψής, που
μίλησε για «γυμνοσάλιαγκες». Κυβερνητική πηγή άφηνε χθες να φανεί ότι όσα είπε
ο κ. Γιαννόπουλος δεν εκφράζουν την κυβέρνηση, η οποία ασχολείται με το έργο
της και αυτό θέλει να προωθήσει. Εντύπωση, ωστόσο, προκάλεσε η δήλωση του Κ.
Σκανδαλίδη με αφορμή όσα είπε ο Ευάγ. Γιαννόπουλος. «Ο καθένας ­ δήλωσε ­
εκφράζεται με τον δικό του τρόπο και ο Ευάγ. Γιαννόπουλος έχει τον πολύ
χαρακτηριστικό τρόπο να λέει τα πράγματα λίγο υπερβολικά ίσως, που όμως έχουν
κάποια βάση».

ΤΗΝ ΠΕΜΠΤΗ ΤΟ ΚΥΣΕΑ

Στην κατεύθυνση αυτή ο Πρωθυπουργός θα έχει από σήμερα σειρά συσκέψεων με
κυβερνητικά στελέχη:

* Σήμερα, για τα προβλήματα της περιφέρειας και για τα έργα (σ' αυτήν
συμμετέχουν οι Λ. Παπαδήμας, Χρ. Παχτάς και Χρ. Βερελής).

* Αύριο, Τετάρτη, για τη διοργάνωση των Ολυμπιακών Αγώνων (με τη συμμετοχή των
Ευάγ. Βενιζέλου, Χρ. Πάχτα, Χρ. Βερελή και Α. Φούρα).

* Την Πέμπτη, συνεδρίαση του ΚΥΣΕΑ για τις κρίσεις των αρχηγών των Γενικών
Επιτελείων Στρατού, Ναυτικού και Αεροπορίας και αργότερα σύσκεψη με την ηγεσία
του υπ. Γεωργίας και τη διοίκηση της Αγροτικής Τράπεζας, και

* την Παρασκευή, συνεδρίαση του Υπουργικού Συμβουλίου για θέματα πρόνοιας και
κοινωνικής πολιτικής, στο πλαίσιο της αντιμετώπισης καθημερινών προβλημάτων
του πολίτη όπου θέλει να εστιάσει η κυβέρνηση την προσοχή της.

ΤΟ ΔΗΚΚΙ

Στο μεταξύ επίθεση στον Πρωθυπουργό Κώστα Σημίτη κάνει το Γραφείο Τύπου του
ΔΗΚΚΙ, κατηγορώντας τον ότι αυτός «έδωσε την παραγγελία για το άρθρο του κ.
Ευάγγελου Γιαννόπουλου κατά του κ. Δ. Τσοβόλα» (σ.σ.: στην «Ελευθεροτυπία»).

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16037N051</ED>
<ID>
ID:134771

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N05&aa=1</URL></REF>


Article

<CATEGORY>vin04</CATEGORY>

 <H2>Στο Εκτελεστικό Γραφείο το «μπαλάκι» για τη Μαρία
</H2>
ΣΤΟ ΕΚΤΕΛΕΣΤΙΚΟ Γραφείο «έριξε το μπαλάκι» η Νομαρχιακή Επιτροπή του ΠΑΣΟΚ Α'
Αθήνας όσον αφορά το θέμα της απόφασης για την στήριξη της υποψηφιότητας της
κ. Μαρίας Δαμανάκη.

Η ηγεσία της Νομαρχιακής Επιτροπής που συναντήθηκε χθες με τον γραμματέα του
ΠΑΣΟΚ δεν δέχθηκε την πρόταση του κ. Κ. Σκανδαλίδη να λάβει τη σχετική απόφαση
ένα οργανο μικτής συνθέσεως από μέλη της Νομαρχιακής, της Επιτροπής Εκλογικού
Αγώνα και του Εκτελεστικού Γραφείου. Η γραμματεία της Νομαρχιακής πρότεινε
αρχικά να γίνουν προκριματικές εκλογές, αλλά εξήγησε ότι μπορεί να χρεωθεί η
ίδια μια απόφαση για την υποψηφιότητα. Για να είναι ισχυρή η απόφαση, είπαν,
πρέπει να προέρχεται απ' το Εκτελεστικό Γραφείο και εμείς, πρόσθεσαν,
ανεξάρτητα απ' τις απόψεις μας, θα υπακούσουμε. Παράλληλα, πηγές της
Νομαρχιακής Επιτροπής τόνιζαν ότι δεν θα υποστηριχθούν διασπαστικά ψηφοδέλτια.

Αλλά και ο κ. Κ. Σκανδαλίδης απ' τα Χανιά όπου ήταν χθες το βράδυ τόνισε ότι
«όσοι ελπίζουν ότι μέσα από αυτές τις διαδικασίες το ΠΑΣΟΚ θα εμφανισθεί
αποδυναμωμένο κάνουν λάθος».

Όσον αφορά το θέμα των περίπου 850 αιτήσεων για εγγραφές νέων μελών τις οποίες
αμφισβητεί η μειοψηφία (πρόσκειται στους εκσυγχρονιστές) το θέμα έμεινε
ανοιχτό, αφού δεν έγινε δεκτή και από τις δύο πλευρές η πρόταση Σκανδαλίδη.
Σύμφωνα με αυτή, μια τριμελής ομάδα μελών της Νομαρχιακής Επιτροπής θα εξέταζε
τις αιτήσεις μία προς μία για να δει αν είναι πλήρεις. Η πλειοψηφία ωστόσο
επέμεινε ότι με βάση τη σχετική εγκύκλιο του κ. Κ. Σκανδαλίδη αρμόδια γι' αυτό
είναι η ολομέλεια της Νομαρχιακής Επιτροπής. Στον αντίποδα, η μειοψηφία ζήτησε
να σταλεί η ένστασή της κατά της εγγραφής των 850 στην Κεντρική Επιτροπή Δεοντολογίας.

Μετά το χθεσινό αδιέξοδο αναμένεται νέα πρωτοβουλία Σκανδαλίδη, ενώ η
Νομαρχιακή Επιτροπή προχωρεί στην έκδοση των εκλογικών καταλόγων για τις
εσωκομματικές εκλογές που ακολουθούν.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16037N052</ED>
<ID>
ID:134810

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N05&aa=2</URL></REF>


Article

<CATEGORY>vin04</CATEGORY>

 <H2>Όχι ακόμη ονόματα για την Επιτροπή του 2004
</H2>
ΤΙΣ ΠΡΟΤΑΣΕΙΣ των συναρμόδιων υπουργών για τη στελέχωση της Εθνικής Επιτροπής
για τους Ολυμπιακούς Αγώνες του 2004 θα ακούσει ο Πρωθυπουργός κατά την
αυριανή συνάντησή τους.

Η σύνθεση της Επιτροπής δεν πρόκειται να ανακοινωθεί αύριο, καθώς ο κ. Κ.
Σημίτης αναμένει προτάσεις και από άλλους συνεργάτες του. «Ο Πρωθυπουργός θα
χειριστεί το θέμα και σε εύλογο χρονικό διάστημα, μέσα στις προθεσμίες, θα
ανακοινωθούν τα ονόματα», δήλωσε ο κυβερνητικός εκπρόσωπος, ο οποίος άφησε να
φανεί, απαντώντας σε ερώτηση, ότι στην Επιτροπή πιθανώς θα χρησιμοποιηθεί ο κ.
Π. Συναδινός.

Στο μεταξύ αναβιώνει η ιδέα της ολυμπιακής εκεχειρίας μετά τη συνάντηση του
αναπληρωτή υπουργού κ. Γ. Παπανδρέου με τον πρόεδρο της ΔΟΕ κ. Σάμαρανκ χθες
στη Λωζάνη.

Κατά τη συνάντηση αποφασίστηκε μεταξύ άλλων να υιοθετηθεί η ελληνική
πρωτοβουλια για την αναβίωση της εκεχειρίας κατά τη διάρκεια των Αγώνων και να
δημιουργηθεί κέντρο στην Ολυμπία το οποίο θα προωθήσει την ιδέα αυτή.

Ο κ. Σάμαρανκ κάλεσε τη χώρα μας να παρουσιάσει την πρόταση και επισήμως στο
Ναγκάνο της Ιαπωνίας κατά τη διάρκεια συνεδρίασης της ΔΟΕ πριν από τους
Χειμερινούς Ολυμπιακούς Αγώνες που θα πραγματοποιηθούν εκεί.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16037N053</ED>
<ID>
ID:134846

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N05&aa=3</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Ο (αγ)οραματισμός τους
</H2>
<AUTHOR>ΓΙΑΝΝΗΣ ΠΑΝΟΥΣΗΣ</AUTHOR>

Το απόσπασμα αυτό, από πρόσφατη συνέντευξη του νεώτερου Έλληνα ακαδημαϊκού
Δημήτρη Νανόπουλου, απαντάει ­ πιστεύω ­ κατά τον καλύτερο τρόπο σε αυτούς που
διακηρύσσουν ότι τόσο τα έθνη όσο και οι άνθρωποι μπορούν να ζουν και να
μεγαλουργούν χωρίς οράματα.

«Πρέπει να βρούμε νέες αφορμές για να συνεχίσουμε να ονειρευόμαστε

... Αλίμονο στους επιβεβαιωμένους εραστές»

ΕΙΝΑΙ πράγματι γεγονός ότι στο παρελθόν η λέξη/σύνθημα «όραμα» είχε
καταχρηστικά χρησιμοποιηθεί, καθώς ενεπλάκη σε κομματικούς διαξιφισμούς ή
εκλήθη να καλύψει ιδεολογικά/πολιτικά κενά.

Από τη διαπίστωση όμως αυτή, μέχρι να επιχειρούμε να πείσουμε έναν ολόκληρο
λαό ότι όλα αυτά είναι «άνευ ουσίας», ότι το μεδούλι της παρουσίας μας στη γη
δεν είναι άλλο από την (πλασματική ή πραγματική) άνοδο του ατομικού βιοτικού
μας επιπέδου, υπάρχει νομίζω απόσταση (ανάλογη με αυτήν που χωρίζει έναν
άνθρωπο από έναν κλώνο ή ένα ρομπότ).

Πέραν της κοσμοθεωρητικής αλλά και υπαρξιακής διάστασης, η υιοθέτηση μιας
τέτοιας εκδοχής θα 'χει δύο, τουλάχιστον, άμεσες επιπτώσεις.

Κατά πρώτον στη συνείδηση του κόσμου θα αντικατασταθούν οι ηγέτες με τους
γραφειοκράτες και οι ήρωες με τους (υπο)λογιστές ή τους τραπεζίτες.

Δεν θα ελέγχουμε τη ζωή μας (απλώς θα διαβάζουμε τους «λογαριασμούς» που θα
μας στέλνουν οι αρμόδιοι), δεν θ' (αξίζει ν') αγωνιζόμαστε για τίποτα και για
κανέναν (αφού τα κινήματα διεκδίκησης/αλληλεγγύης θα 'χουν ενσωματωθεί στον
προϋπολογισμό ως υπόλοιπες δράσεις), σε τελική ανάλυση θ' απομονωθούμε στο
μικρό «μικρό κουτάκι» της επιβίωσής μας, περιμένοντας τον Μεγάλο Αδελφό να μας
αναγγείλει τον θρίαμβο της οικονομίας της αγοράς ή τον θάνατό μας. Θα ζούμε
μέσω αριθμών, οθόνης και διαγγελμάτων και όχι μέσα στη μεγάλη βοή των ανθρώπων.

Κατά δεύτερο λόγο, επειδή η παραγωγικότητα και η ευημερία δεν εξαρτώνται
αποκλειστικά ούτε από τη δική μας εργασιοθεραπεία, ούτε από τις ατέρμονες
θυσίες των μονίμως θυσιαζομένων, αλλά κυρίως από εξωγενείς, διεθνείς,
υπερεθνικούς παράγοντες, συχνά «το μοντελάκι αγοραίας ανάπτυξης» δεν θα ευδοκιμεί.

Τότε, οι σοφοί αριθμομνήμονες και οι ακολουθίες τους (ομοτράπεζοι και
τραπεζοκόμοι) ­ χωρίς αιδώ ­ θα στρέφονται προς το μέρος μας και θα μας
καθιστούν υπεύθυνους για την αποτυχία.

Εμείς σαμποτάραμε, υπονομεύσαμε, καταστρέψαμε «τη μεγάλη στρατηγική τους
κίνηση» ν' αντικαταστήσουν τα οράματα με business.

Εμείς φταίμε που πιστέψαμε κι αγωνιστήκαμε γα «τα ψεύτικα τα λόγια τα μεγάλα»
(των οραματιστών). Εμείς φταίμε που δεν πιστέψαμε και δεν αγωνιστήκαμε για
τους «ρεαλιστικούς τους δείκτες τους μικρούς» (των πραγματιστών).

Δεν υπάρχουν οικονομικά συμφέροντα, ταξικές αναφορές, κρατική βούληση,
θεσμικές αγκυλώσεις, δομικές αντιδράσεις, δεν κινούνται λόμπις, κύκλοι,
αόρατοι κυβερνήτες.

Τίποτα απ' όλα αυτά δεν πρέπει να κατηγορήσουμε. Όλοι και όλα παίζουν σωστά
και εκσυγχρονισμένα τον ρόλο τους. Μόνον εμείς δεν έχουμε καταλάβει τίποτε και
πελαγοδρομούμε ανάμεσα στο όνειρο και την πραγματικότητα.

Ξεχνούν όμως, οι εν λόγω, ότι εμείς φτιάξαμε και το όνειρο και την
πραγματικότητα και ότι χωρίς εμάς αυτοί δεν θα 'χαν δει ούτε στο όνειρό τους
τις καρέκλες που κάθονται και διατάζουν ή φιλολογούν.

Αρνούμαστε ότι φταίμε εμείς για τις δικές τους επιλογές. Αρνούμαστε ότι φταίμε
εμείς επειδή τόσα χρόνια μάθαμε να ζούμε και να πεθαίνουμε για τον άνθρωπο ­
την ελευθερία και το δίκιο του ­ και όχι για τα χρηματιστήρια του Τόκιο ή της
Νέας Υόρκης. Δεχόμαστε ότι φταίμε εμείς που δεν ξεκρεμάσαμε από τον τοίχο τις
φωτογραφίες των ηρώων της ελληνικής ιστορίας για να βάλουμε πόστερς των
γιάπις, των εργολάβων, των ευρωαπατεώνων και των κοσμικών μηδε-νικών.
Δεχόμαστε ότι φταίμε εμείς που ακούμε κάποιους «σιγουρατζήδες» οι οποίοι έχουν
αναλάβει να ιδεολογικοποιήσουν την πτώση του ανθρωπισμού κατά 1998 μονάδες.
Δεν είμαστε όμως συνένοχοί σας ακόμη κι αν σιωπούμε. Γρήγορα άλλωστε, θα
καταλάβατε ότι αυτή μας η σιωπή είναι η μεγάλη μήτρα που γεννάει το νέο όραμα. 
Ένα όραμα στο οποίο θα χωράμε όλοι και όχι μόνον τα 2/3 των επιβιωσάντων
(εξαιρουμένου του 1/3, δηλαδή των γερόντων, των μεταναστών, των αγωνιστών, των
ουτοπιστών, αλλά και των παιδιών μας, καθώς κι αυτά με τη σειρά τους θ'
αρνηθούν να ζήσουν σ' έναν κόσμο/Σάυλοκ που απλώς «μετράει», «μετριέται» και
αργο-πεθαίνει μόνος).

Ο Γιάννης Πανούσης είναι καθηγητής Επικοινωνίας και ΜΜΕ στο Πανεπιστήμιο Αθηνών.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16037N062</ED>
<ID>
ID:134819

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>«Εμπρός στον δρόμο που χάραξε ο Κουκ»
</H2>
<AUTHOR>ΓΙΩΡΓΟΣ ΠΑΠΑΧΡΗΣΤΟΣ</AUTHOR>

ΕΧΟΥΝ δικαίωμα οι άνθρωποι της εξουσίας να ερωτεύονται; Το ερώτημα δεν είναι
ρητορικό ­ κάθε άλλο. Μπορεί να τέθηκε ξανά με τον πρωτοσέλιδο έρωτα του
Βρετανού υπουργού Εξωτερικών Ρόμπιν Κουκ και της γραμματέως του, υπάρχει όμως
από την εποχή που η οργανωμένη κοινωνία των ανθρώπων απέκτησε θεσμούς, άρα και
κάποιας μορφής εξουσία. Με τη συλλογιστική των αγγλικών ταμπλόιντ, ο Ρόμπιν
Κουκ, που σημειωτέον είναι πολύ επιτυχημένος στα καθήκοντά του, οφείλει να
παραιτηθεί από υπουργός Εξωτερικών, διότι συνήψε δεσμό με τη γραμματέα του,
όντας παντρεμένος. Είναι μια θέση που εκπορεύεται από τη φαρισαϊκά πουριτανική
βρετανική κοινωνία, και τα ταμπλόιντ απλώς την καταγράφουν. Είναι η ίδια
κοινωνία που κατά καιρούς έχει κλείσει τα μάτια σε απίστευτα σκάνδαλα ηθικής
και πολιτικής, αλλά είναι κάθε φορά έτοιμη να κατασπαράξει κάποιον ατυχή του
οποίου η σχέση, έστω η παράνομη σχέση, διέρρευσε. Αλλά το βασικό ερώτημα είναι
αυτό: έχουν το δικαίωμα οι άνθρωποι της εξουσίας να ερωτεύονται; Πολλοί, που
θεωρούν ότι η βάση στις σχέσεις ενός ζευγαριού είναι η πιστή τήρηση της
εντολής «ου μοιχεύσεις», θα σπεύσουν να απαντήσουν «όχι»...

Εκείνοι όμως που γνωρίζουν τους απάνθρωπους ρυθμούς ζωής και εργασίας των
πολιτικών, ασφαλώς και θα απαντήσουν καταφατικά. Γιατί ο πολιτικός,
ανεξαρτήτως φύλου, δεν έχει προσωπική ζωή. Περνάει τις μέρες του ντυμένος στην
γκρίζα στολή της καθημερινότητας, σπαταλιέται ψυχικά ανάμεσα σε συσκέψεις
υπηρεσιακών παραγόντων και σε «επείγοντα» τηλεφωνήματα, προσπαθεί να αισθανθεί
άνθρωπος, αλλά δεν τα καταφέρνει. Και κάπου εκεί που έχει ξεχάσει ότι «εκτός
από την πολιτική, υπάρχει και η ζωή», ξαφνικά, ένα σημείωμα, μια αγκαλιά
λουλούδια, ένας καλός λόγος, τον επαναφέρουν στην πραγματικότητα. Κοιτάζει
γύρω του κι αρχίζει να αισθάνεται. Να νιώθει συναισθήματα που πίστευε ότι ποτέ
ξανά δεν θα αισθανόταν. Ο εντιμότατος κύριος Κουκ τα έφτιαξε με τη γραμματέα
του. Ζει τον έρωτα της ζωής του, και το δηλώνει. Άλλοι, προσπαθούν να πνίξουν
τα συναισθήματά τους με εργασιοθεραπεία και φυγή από την πραγματικότητα, για
μια καριέρα που καθιστά τις χαρές της ζωής απαγορευμένο καρπό! Αμφιβάλλει
κανείς ότι ένας πολιτικός γεμάτος από συναισθήματα έχει προφανώς καλύτερη
απόδοση, από έναν στερημένο και καταπιεσμένο;

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16037N063</ED>
<ID>
ID:134852

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N06&aa=3</URL></REF>


Article

<CATEGORY>vin04</CATEGORY>

 <H2>Φαρσοκωμωδία στη Νεολαία
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

ΣΚΗΝΕΣ φαρσοκωμωδίας εκτυλίχθηκαν χθες στα γραφεία της Νεολαίας ΠΑΣΟΚ, καθώς
οι δύο ισχυρότερες τάσεις τη μια στιγμή τα έβρισκαν και την άλλη διαφωνούσαν.

Μέχρι αργά το βράδυ, παρά τις καταλυτικές προσπάθειες μελών του Εκτελεστικού
Γραφείου του κόμματος για το ξεπέρασμα της κρίσης, τα στελέχη της Νεολαίας
έπαιζαν μεταξύ τους το «κρυφτούλι» δίχως στην ουσία να επιθυμούν την εξεύρεση
μιας λύσης στο αδιέξοδο που έχει δημιουργηθεί εν όψει του 3ου Συνεδρίου, το
οποίο έχει προγραμματιστεί για τις 20-22 Φεβρουαρίου. Αυτό βέβαια έχει
προκαλέσει την έντονη δυσαρέσκεια της ηγεσίας του κόμματος, η οποία μάλιστα
εκφράσθηκε σε όλες τις χθεσινές συναντήσεις και τις τηλεφωνικές επαφές που
είχε με στελέχη της Νεολαίας. Άλλωστε, στην ίδια τη γραμματέα της οργάνωσης
Τόνια Αντωνίου, ο γραμματέας της Κ.Ε. Κώστας Σκανδαλίδης, στη συνάντηση που
είχαν χθες, της κατέστησε σαφές ότι πρέπει να βρεθεί μία λύση για να
ξεπεραστεί η κρίση.

Τα όσα διαδραματίζονται αυτές τις ημέρες στον χώρο της Νεολαίας δεν έχουν
αφήσει αδιάφορα τα κορυφαία στελέχη του κόμματος. Μάλιστα, συνεργάτες του
υπουργού Άμυνας Άκη Τσοχατζόπουλου (στον οποίο θεωρείται ότι πρόσκειται η
πλειοψηφία του Κεντρικού Συμβουλίου) τόνιζαν χθες ότι ο ίδιος έχει έντονα
ενοχληθεί από τις μεθοδεύσεις της άλλης πλευράς. Και τόνιζαν ότι δεν πρόκειται
να συμφωνήσει ­ ως μέλος του Εκτελεστικού Γραφείου ­ σε τέτοιες διαδικασίες.
Μάλιστα φέρεται να δηλώνει, σε υψηλούς τόνους, «ή έχουμε όργανα και Νεολαία ή
όχι». Το απόγευμα και λίγο πριν από τις 9 μ.μ., οπότε έληγε η προθεσμία
κατάθεσης των καρτών-μελών, όλα έδειχναν ότι είχε βρεθεί μία συμβιβαστική λύση
η οποία κάλυπτε και τις δύο πλευρές. Βέβαια, είχε προηγηθεί τηλεφωνική
επικοινωνία ανάμεσα στα μέλη του Εκτελεστικού Γραφείου Θόδωρου Τσουκάτου και
Μανώλη Δασκαλάκη, ώστε να ξεπεραστούν τα εμπόδια και να συνεχισθούν κανονικά
οι προσυνεδριακές διαδικασίες.

Και ενώ στα γραφεία της Νεολαίας άρχισαν να συγκεντρώνονται μέλη όλων των
τάσεων με δηλώσεις αβροφροσύνης οι μεν προς τους δε και έχοντας τις κάρτες των
νομαρχιακών επιτροπών, η κατάσταση πήρε μία τελείως διαφορετική τροπή. Τα
στελέχη, που θεωρούνται προσκείμενα στο «εκσυγχρονιστικό μπλοκ», έθεσαν ζήτημα
επί της διαδικασίας υποστηρίζοντας ότι δεν προλαβαίνουν λόγω του προχωρημένου
της ώρας να καταθέσουν τις κάρτες των μελών που έχουν συγκεντρώσει.

Όπως είναι φυσικό αυτό δημιούργησε νέα αναστάτωση. Ξανά από την αρχή
συζητήσεις και ύστερα από αντεγκλήσεις η γραμματέας της Νεολαίας πρότεινε να
κλείσει οριστικά το θέμα χθες στις 12 τα μεσάνυχτα. Αυτό προκάλεσε την
αντίδραση των «εκσυγχρονιστών», οι οποίοι αποχώρησαν.

Έτσι το όλο ζήτημα πρόκειται να απασχολήσει εκ νέου την ηγεσία του κόμματος
στις νέες επαφές που θα γίνουν σήμερα, όπου αναμένεται να ληφθούν και
οριστικές αποφάσεις για το συνέδριο.

Πάντως χθες αργά το βράδυ η κάθε πλευρά έδινε τους «δικούς της αριθμούς» σε
ότι αφορά τα μέλη της νεολαίας ΠΑΣΟΚ των οποίων τις κάρτες είχε στη διάθεσή
της. Η πλευρά που πρόσκειται στον Άκη Τσοχατζόπουλο έκανε λόγο για περισσότερα
από 15.000 μέλη, οι «εκσυγχρονιστές» για 14.-15 000 και οι «προεδρικοί»
μιλούσαν για 11.000!

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16037N081</ED>
<ID>
ID:134772

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N08&aa=1</URL></REF>


Article

<CATEGORY>vin04</CATEGORY>

 <H5>ΕΒΕΡΤ ΚΑΤΑ ΜΗΤΣΟΤΑΚΗ ΓΙΑ ΤΙΣ ΘΕΣΕΙΣ ΤΟΥ ΣΤΗΝ ΟΙΚΟΝΟΜΙΑ
</H5><H2>Ποδαρικό με ειρωνεία
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Ο Μιλτιάδης Έβερτ άκουσε υπομονετικά τις διαπιστώσεις του Κωνσταντίνου
Μητσοτάκη για την κακή πορεία της οικονομίας και για τα λάθη στους χειρισμούς
της κυβέρνησης στην εξωτερική πολιτική.

Ο κ. Κ. Μητσοτάκης απέφυγε να χαιρετήσει τον κ. Γ. Κεφαλογιάννη,ο οποίος
καθόταν απέναντί του. Αντήλλαξε όμως θερμή χειραψία με τον πρόεδρο του κόμματος

ΚΑΙ ΟΤΑΝ ο πρώην πρωθυπουργός σηκώθηκε για να φύγει, ο πρώην πρόεδρος της Ν.Δ.
με λεπτή ειρωνεία άφησε αιχμές εναντίον του για τις εντελώς αντίθετες θέσεις
που διατύπωνε πριν από τις εκλογές. «Τελικά να συμφωνήσουμε ­ του είπε
γελώντας ­ εάν είναι καλοί ο Σημίτης και ο Παπαντωνίου και εάν καταρρέει ή όχι
η οικονομία». Ο πρόεδρος και τα κορυφαία στελέχη της Ν.Δ. χαμογέλασαν με
αμηχανία και συνέχισαν τη συζήτησή τους στην πρώτη συνεδρίαση της Εκτελεστικής
Επιτροπής το 1998, η οποία πάντως διεξήχθη σε καλό κλίμα. Ωστόσο, οι ευχές για
καλή χρονιά δεν ήταν ικανές να διαγράψουν τις βεντέτες και τις διαμάχες του
παρελθόντος. Οι κακές προσωπικές σχέσεις των κορυφαίων φάνηκαν τόσο την ώρα
της ανταλλαγής ευχών για το νέο έτος όσο και στις διαφορετικές θέσεις που
διατύπωναν για τα εθνικά θέματα και την οικονομία.

Ο Κωνσταντίνος Μητσοτάκης έφθασε στην Ρηγίλλης λίγο πριν από τις 7
συνοδευόμενος από την Ντόρα Μπακογιάννη. Χαιρέτησε τους δημοσιογράφους και
τους θυρωρούς του κτιρίου, απέφυγε όμως να ανταλλάξει χειραψία με τον κ. Γ.
Κεφαλογιάννη, ο οποίος είχε πάρει θέση στο τραπέζι των συνεδριάσεων. Αυτό δεν
τους εμπόδισε πάντως λίγο αργότερα να συμφωνήσουν με την άποψη του κ. Γ.
Σουφλιά ότι υπάρχει μεγάλο πρόβλημα στην επικοινωνιακή πολιτική του κόμματος.
Μάλιστα ο πρώην πρωθυπουργός είπε ότι στο θέμα των στρατηγείων του ΝΑΤΟ δεν
έγιναν γνωστές οι θέσεις του κόμματος.

Τα περισσότερα στελέχη της Ν.Δ. προέβλεψαν ότι κατά πάσα πιθανότητα δεν θα
γίνει θερμό επεισόδιο στο Αιγαίο, επέκριναν όμως την κυβέρνηση για τους
χειρισμούς της. Αντίθετα, ο κ. Γ. Κεφαλογιάννης είπε ότι εκείνος δεν μπορεί να
αποκλείσει την εκδήλωση θερμού επεισοδίου. 
Ο κ. Μ. Έβερτ πρότεινε στον πρόεδρο του κόμματος να στείλει εμπιστευτικό
σημείωμα στον Πρωθυπουργό με τις προτάσεις της Ν.Δ. στον χειρισμό των κρίσιμων
ελληνοτουρκικών προβλημάτων, ενώ ο κ. Γ. Σουφλιάς είπε στον κ. Κ. Καραμανλή να
συναντηθεί κατ' ιδίαν με τον Πρωθυπουργό.

Πάντως, ο κ. Κ. Καραμανλής ξεκαθάρισε ότι δεν πρόκειται να βάλει τα εθνικά
θέματα στη ζυγαριά των εσωκομματικών σκοπιμοτήτων και αμέσως επέκρινε τον
Πρωθυπουργό για τους χειρισμούς του. «Η υποχωρητικότητα ­ τόνισε ­ καλλιεργεί
και προκαλεί κλιμάκωση της προκλητικότητας, της απαράδεκτης προκλητικότητας
της Τουρκίας».

Τα περισσότερα μέλη της Εκτελεστικής Επιτροπής εξέφρασαν την έντονη δυσφορία
τους για τη στάση του νέου πρέσβη των ΗΠΑ στην Αθήνα κ. Νίκολας Μπερνς.
Μάλιστα ο κ. Αχιλλέας Καραμανλής είπε στον πρόεδρο του κόμματος, ο οποίος
συναντάται σήμερα με τον Αμερικανό πρέσβη: «Αύριο που θα τον δεις να του τα πεις».

Με εντελώς διαφορετικές απόψεις έκαναν τα στελέχη της Ν.Δ. τις κακές
προβλέψεις τους για την πορεία της οικονομίας. Ο κ. Κ. Μητσοτάκης προέβλεψε
υποτίμηση της δραχμής και ο κ. Μ. Έβερτ διολίσθηση.

Λίγες ώρες νωρίτερα οι τομεάρχες της Ν.Δ. ομόφωνα είχαν αποφασίσει για την
αντιπολιτευτική τακτική που θα ακολουθήσει το κόμμα το 1998. «Αυτήν τη χρονιά
θα δώσει τη δυνατότητα στην Ν.Δ. ­ είπε ο κ. Κ. Καραμανλής ­ να μπει και πάλι
πρωταγωνιστικά στην πολιτική διαδικασία, στην πολιτική μάχη. Θα δώσουμε έμφαση
στα προβλήματα του απλού πολίτη, ο οποίος καθημερινά επιβαρύνεται με νέους
φόρους. Πρέπει να δείξουμε πραγματικά ότι η κυβέρνηση ψεύδεται συστηματικά και
παραπλανά τον ελληνικό λαό, ενώ είναι φανερό ότι είναι εγκλωβισμένη σε ένα
φαύλο κύκλο».

Πρόθεση του προέδρου της Ν.Δ. είναι να αναδείξει το κοινωνικό πρόσωπο του
κόμματος σε μια προσπάθεια να πείσει τον ελληνικό λαό ότι το ΠΑΣΟΚ και ο κ. Κ.
Σημίτης δεν έχουν πλέον καμία δυνατότητα να δώσουν λύσεις στα προβλήματα του
ελληνικού λαού.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16037N082</ED>
<ID>
ID:134811

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N08&aa=2</URL></REF>


Article

<CATEGORY>vin04</CATEGORY>

 <H2>Επιμένει ο Ψωμιάδης στην υποψηφιότητά του
</H2><H2></H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΣΕ ΜΙΑ προσπάθεια επίδειξης ισχύος παρουσία χιλιάδων οπαδών του κατά τη
διάρκεια της εκδήλωσης της κοπής της πρωτοχρονιάτικης πίτας του Πολιτικού του
Γραφείου, ο βουλευτής της Νέας Δημοκρατίας, Παναγιώτης Ψωμιάδης, δήλωσε ότι θα
είναι οπωσδήποτε υποψήφιος στις προσεχείς δημοτικές εκλογές για τον Δήμο
Θεσσαλονίκης, σε περίπτωση που η Νέα Δημοκρατία «δώσει» το χρίσμα στον
σημερινό δήμαρχο Κωνσταντίνο Κοσμόπουλο. Κατά τη διάρκεια της εκδήλωσης ο κ.
Ψωμιάδης, σε ερώτηση για τις υποψηφιότητες στις προσεχείς δημοτικές εκλογές,
είπε: «Σε τρίτη λύση ­ εννοεί αν το κόμμα του ορίσει τρεις υποψηφίους ­
υποχωρώ. Και πειθαρχώ στην απόφαση του προέδρου μου. Από εκεί και πέρα σε μια
υποτιθέμενη συνέχιση της σημερινής κατάστασης, θα είμαι σίγουρα υποψήφιος.
Γιατί δεν το αποφασίζω εγώ. Το αποφασίζει ο λαός της πόλης. 
Και ο λαός της πόλης θέλει υποψήφιο δήμαρχο τον Παναγιώτη Ψωμιάδη».

Κατά τη διάρκεια της κεντρικής ομιλίας του, ο κ. Ψωμιάδης κατηγόρησε έμμεσα με
βαρείς χαρακτηρισμούς τον δήμαρχο Κ. Κοσμόπουλο, αναφερόμενος στα προβλήματα
της πόλης και στις ενέργειες που πρέπει να γίνουν.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16037N083</ED>
<ID>
ID:134847

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N08&aa=3</URL></REF>


Article

<CATEGORY>vin04</CATEGORY>

 <H5>ΟΙ ΤΟΥΡΚΟΙ ΠΡΟΣΠΑΘΟΥΝ ΝΑ ΣΤΗΡΙΞΟΥΝ ΜΕ ΒΙΒΛΙΟ ΤΙΣ ΑΞΙΩΣΕΙΣ ΤΟΥΣ ΕΠΙ ΕΛΛΗΝΙΚΩΝ ΝΗΣΙΩΝ
</H5><H2>Έκαναν το θράσος... επιστήμη
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Περίβλημα... επιστημονικό επιδιώκει να δώσει τώρα η Άγκυρα στις αξιώσεις
της επί ελληνικών νησιών και βραχονησίδων, προειδοποιώντας εμμέσως ότι δεν
πρόκειται να είναι σιωπηλός θεατής της «πολιτικής εποικισμού» των βραχονησίδων
στο Αιγαίο. Την ίδια στιγμή, η Άγκυρα έχει ξεκινήσει βολιδοσκοπήσεις αναφορικά
με τις προθέσεις της Αθήνας για την εξέλιξη των ευρωτουρκικών σχέσεων.

ΤΡΕΙΣ Τούρκοι «ειδικοί», σε βιβλίο που πρόκειται να κυκλοφορήσουν εντός των
ημερών, υποστηρίζουν ότι όλα τα νησιά, οι νησίδες και οι βραχονησίδες του
Αιγαίου, που δεν «μεταβιβάζονται», ρητά και με το όνομά τους, με διεθνή
συμφωνία στην Ελλάδα, ανήκουν στην Τουρκία. Είναι χαρακτηριστικό ότι η
εφημερίδα «Γένι Γιουζγίλ» τιτλοφορεί το σχετικό της ρεπορτάζ «Το Καρντάκ (σ.σ.
Ίμια) και η Γαύδος ανήκουν στην Τουρκία».

Το βιβλίο υπό τον τίτλο «Το βασικό πρόβλημα του Αιγαίου» έχουν γράψει, σύμφωνα
με το δημοσίευμα, ο ειδικός στο Διεθνές Δίκαιο και κυρίως σε ζητήματα του
Αιγαίου, πλωτάρχης Κουρουμαχμούτ, ο υφηγητής του Διεθνούς Δικαίου Χαμί
Μπάσερεν και ο καθηγητής Ιστορίας Τζεβντέντ Κιουτσούκ. Με την εργασία τους, η
οποία, κατά τον πλωτάρχη Κουρουμαχμούτ, είναι αποτέλεσμα έρευνας χιλιάδων
οθωμανικών εγγράφων και διεθνών συμφωνιών, επιχειρούν να στηρίξουν τη θεωρία
που πρωτοπαρουσιάστηκε τον Μάιο του 1996 σε εγχειρίδιο τουρκικών στρατιωτικών
ακαδημιών. Σύμφωνα μ' αυτήν, οτιδήποτε στο Αιγαίο δεν «μεταβιβάζεται» ρητώς
στην Ελλάδα, ανήκει στην Τουρκία, η οποία αποτελεί «συνέχεια και όχι διάδοχο»
της Οθωμανικής Αυτοκρατορίας.

Η εφημερίδα «Γένι Γιουζγίλ» ­ που φιλοξενεί και δηλώσεις του πλωτάρχη
Κουρουμαχμούτ ­ ασκεί και κριτική στη «σιωπή» της Άγκυρας έναντι του
προγράμματος ήπιας οικολογικής αξιοποίησης σειράς νησίδων στο Αιγαίο. «Η σιωπή
θα αποτελέσει έμμεση αναγνώριση της ελληνικής κυριαρχίας», προειδοποιεί η εφημερίδα.

Παράλληλα, πάντως, με τις προκλητικές και επιθετικές της ενέργειες ­ χθες
μόλις επανέλαβε τα περί «εκπαίδευσης» ανταρτών του ΡΚΚ από Έλληνες
αξιωματικούς ­ η Άγκυρα επιχειρεί να αναθερμάνει τις σχέσεις της με την
Ευρωπαϊκή Ένωση ύστερα από την αρνητική γι' αυτήν απόφαση του Λουξεμβούργου.
Έπειτα από ένα πρώτο διάστημα, στο οποίο η Τουρκία υιοθέτησε στάση επιθετική ­
άρνηση να συμμετάσχει η κοινοτική προεδρία στη διαδικασία της Επιτροπής Σοφών,
επικρίσεις στην Ευρώπη με αφορμή το θέμα των Κούρδων λαθρομεταναστών ­ τώρα
έχουν αρχίσει βολιδοσκοπήσεις για τις διαθέσεις της Αθήνας, αλλά και των εταίρων.

Στο πλαίσιο αυτό, ο νέος πρέσβης της Τουρκίας στην Αθήνα, Αλί Τινάζ Τουγκάν,
συναντήθηκε με τον υφυπουργό Εξωτερικών, Γιάννο Κρανιδιώτη και συζήτησε μαζί
του τις ευρωτουρκικές σχέσεις. Σύμφωνα με πληροφορίες, ο κ. Τουγκάν
βολιδοσκόπησε τον κ. Κρανιδιώτη για το ενδεχόμενο να υπάρξει «συναινετική»
στάση από μέρους της Αθήνας, ενώ ο υφυπουργός Εξωτερικών επανέλαβε πως είναι
ανάγκη να ανταποκριθεί η Τουρκία στους όρους και τις προϋποθέσεις που έχει
θέσει η Ένωση, ώστε να επωφεληθεί από τις δυνατότητες ενός ευρωπαϊκού μέλλοντος.

Στο επίκεντρο των τουρκικών βολιδοσκοπήσεων βρίσκεται η ένταξη ­ έστω και
αργότερα ­ της Άγκυρας στην Ευρωπαϊκή Διάσκεψη και πώς αυτό θα μπορούσε να
επιτευχθεί χωρίς ιδιαίτερες υποχωρήσεις. Η Τουρκία επιδιώκει επίσης η ένταξή
της να συνοδευτεί και με άρση του ελληνικού βέτο για την κοινοτική της
χρηματοδότηση ­ επιδίωξη την οποία η Αθήνα δεν πρόκειται να υλοποιήσει, εάν
δεν υπάρξει μία κίνηση της Άγκυρας στην κατεύθυνση της προσφυγής στο
Δικαστήριο της Χάγης.

Κύκλοι του υπουργείου Εξωτερικών έλεγαν ότι ερωτηματικό εξακολουθεί να
παραμένει η στάση της βρετανικής προεδρίας, η οποία δεν έχει δείξει ακόμη ποια
«γραμμή» θα ακολουθήσει για τις ευρωτουρκικές σχέσεις. Κάποιες ενδείξεις
αναμένεται να υπάρξουν στη συνεδρίαση της Πολιτικής Επιτροπής της Ε.Ε., αλλά
και στις συναντήσεις που θα έχει ο κ. Κρανιδιώτης την ερχόμενη Δευτέρα στο Λονδίνο.

ΟΙ ΑΣΚΗΣΕΙΣ

Στο μεταξύ ούτε και χθες οι Τούρκοι πραγματοποίησαν ασκήσεις στις περιοχές που
(αυθαιρέτως) είχαν δεσμεύσει βορείως και νοτίως της Ικαρίας. Γενικώς δε,
απέφυγαν να στείλουν αεροσκάφη και πλοία στο Αιγαίο.

Για σήμερα, η Άγκυρα έχει προγραμματίσει άσκηση βορείως της Λέσβου, σε περιοχή
που έχει ζητήσει η Τουρκία και έχει ήδη εκδώσει αγγελία η ελληνική Υπηρεσία
Πολιτικής Αεροπορίας (ΥΠΑ).

Σήμερα, εξάλλου, συνεχίζει τις επισκέψεις του σε νησιά του Αιγαίου ο κ. Άκης
Τσοχατζόπουλος. Στο πρόγραμμα περιλαμβάνεται και επίσκεψη στη νησίδα Παναγιά,
όπου βρίσκεται στρατιωτικό παρατηρητήριο.

Αύριο, το πρόγραμμα των Τούρκων περιλαμβάνει ασκήσεις μεταξύ Λέσβου και Χίου
(περιοχή τυπικώς εντάξει) και δυτικώς της Χίου, στην περιοχή που περιλαμβάνει
και τη βραχονησίδα Καλόγηροι.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16037N091</ED>
<ID>
ID:134773

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N09&aa=1</URL></REF>


Article

<CATEGORY>vin04</CATEGORY>

 <H2>F-15 ζήτησε να αγοράσει η Άγκυρα από τις ΗΠΑ
</H2>
ΤΗ ΒΑΣΙΜΟΤΗΤΑ δημοσιεύματος στον τουρκικό Τύπο, σύμφωνα με το οποίο η Άγκυρα
ζήτησε να αγοράσει από τις ΗΠΑ 40 μαχητικά αεροσκάφη F-15, εξετάζει το
ελληνικό Πεντάγωνο.

Όπως αναφέρει η αγγλόφωνη τουρκική εφημερίδα «Turkish Daily News», η αγορά
αυτή κρίθηκε αναγκαία από το γενικό επιτελείο για τη διατήρηση της ισορροπίας
στην Κύπρο και στο Αιγαίο μετά τις προσπάθειες της Ελλάδας να αγοράσει
αεροσκάφη F-15.

Στρατηγικές πηγές δεν απέκλειαν η κίνηση των Τούρκων να γίνεται για λόγους
αντιπερισπασμού και να μην έχει πραγματική βάση, καθώς η Άγκυρα και αριθμητική
υπεροχή έχει σε αεροσκάφη και πολλαπλάσιας ισχύος αεροσκάφη ανεφοδιασμού
διαθέτει. Επιπλέον θεωρείται δύσκολο να μην χρησιμοποιήσει την υπάρχουσα
γραμμή παραγωγής για τα F-16 που έχει.

Η ελληνική Πολεμική Αεροπορία εξετάζει για αγορά 5 τύπους αεροσκαφών: τα
αμερικανικά F-15 Ε και F-16, το γαλλικό Μιράζ 2000-5, το ρωσικό Σουχόι 27/30
και το Γιουροφάιτερ που κατασκευάζει κονσόρτσιουμ εταιρειών από τη Γερμανία,
τη Βρετανία, την Ιταλία και την Ισπανία.

Το γαλλικό Μιράζ 2000-5 δοκιμάστηκε ήδη το φθινόπωρο στο Αιγαίο. Από χθες
βρίσκονται στη Μόσχα 7 Έλληνες πιλότοι για να δοκιμάσουν το Σουχόι. Για το
Γιουροφάιτερ, η ημερομηνία δοκιμής θα οριστεί σε δύο εβδομάδες, ενώ τα F-15 Ε
και F-16 αναμένονται για δοκιμές τέλη Φεβρουαρίου - αρχές Μαρτίου.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16037N092</ED>
<ID>
ID:134812

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N09&aa=2</URL></REF>


Article

<CATEGORY>vin04</CATEGORY>

 <H2></H2><H2>Επίθεση της Ντόρας στα... χνάρια Μητσοτάκη
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΚΟΝΤΡΑ ΓΙΑ τις αποκρατικοποιήσεις σημειώθηκε χθες στη Βουλή ανάμεσα στην
κυβέρνηση και τη Ν.Δ., με αφορμή σχετική επερώτηση της αξιωματικής αντιπολίτευσης.

Απ' όλους τους ομιλητές της Ν.Δ. ξεχώρισε για τους οξύτατους χαρακτηρισμούς η
πρώην υπουργός Ντόρα Μπακογιάννη, ενώ ο υφυπουργός Εθνικής Οικονομίας Χρήστος
Πάχτας μίλησε σε χαμηλούς τόνους.

«Αναξιοπιστία, αλαζονεία, εμπαιγμός, αδράνεια, ανεπάρκεια, εγκληματείτε,
προκαλείτε γέλια...» ­ ήταν ορισμένες απ' τις εκφράσεις της πρώην υπουργού, η
οποία συνέχισε την επίθεση στην κυβέρνηση στο ίδιο μοτίβο με αυτό της
προηγούμενης εβδομάδας στην ομιλία του κ. Μητσοτάκη.

«Έχει συντελεσθεί σημαντικό έργο» αντέτεινε ο κ. Πάχτας. «Οι
αποκρατικοποιήσεις που πρέπει να γίνουν συνεχίζονται. Και θα γίνει και τρίτος
διαγωνισμός για την Τράπεζα Κρήτης, τον προσεχή Μάρτιο, ενώ θα ολοκληρωθεί ο
κύκλος των ιδιωτικοποιήσεων των 5 επιχειρήσεων που έχει αναλάβει ο ΟΑΕ
(Οργανισμός Ανασυγκρότησης Επιχειρήσεων)».

Πάντως, η χθεσινή νέα επίθεση στην κυβέρνηση ­ σε εντελώς νέο στυλ ­ της Ν.Δ.,
κυρίως με την κ. Μπακογιάννη, αλλά και άλλους συναδέλφους της, εγκαινιάζει,
όπως επεσήμαναν κορυφαίοι κοινοβουλευτικοί κύκλοι του ΠΑΣΟΚ, μία νέα περίοδο
στην αντιπολιτευτική τακτική της αξιωματικής αντιπολίτευσης. «Πιστεύουν ότι
έτσι θα συσπειρωθεί το κόμμα και θα αντεπεξέλθει στην πρόκληση των δημοτικών
εκλογών», πρόσθεσαν. «Ωστόσο, η κ. Μπακογιάννη ακολουθεί, πλέον, μια αυτόνομη
και σκληρή αντιπολιτευτική πορεία».

Ο υφυπουργός κ. Πάχτας στη δευτερολογία του άφησε πολλά υπονοούμενα, ότι η
Ν.Δ. κινδυνολογεί για την οικονομία, διαφωνώντας με την κ. Μπακογιάννη στην
εκτίμησή της πως «βρισκόμαστε μπροστά σε ραγδαίες εξελίξεις και σημαντικές
κοινωνικές και οικονομικές εκρήξεις με ανεξέλεγκτες καταστάσεις».

Στη συζήτηση, οι βουλευτές του ΚΚΕ, του ΣΥΝ και του ΔΗΚΚΙ επεσήμαναν ότι οι
αποκρατικοποιήσεις που προωθεί η κυβέρνηση δεν θα δώσουν λύση στο οικονομικό
πρόβλημα της χώρας, «απλά θα το μπαλώσουν πρόσκαιρα», όπως σχολίαζε ο Τ.
Ιντζές, βουλευτής του ΔΗΚΚΙ.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16037N093</ED>
<ID>
ID:134848

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N09&aa=3</URL></REF>


Article

<CATEGORY>vin04</CATEGORY>

 <H5>Τα μοντέλα έχουν ημερομηνία λήξης
</H5><H2>30 ΕΡΩΤΗΣΕΙΣ
</H2><H2>ΓΕΩΡΓΙΑ ΣΙΔΕΡΗ
</H2>
<AUTHOR>ΑΝΤΩΝΗΣ ΣΠΗΛΙΟΠΟΥΛΟΣ</AUTHOR>

ΓΕΝΝΗΘΗΚΕ: Το 1976 στο Αιτωλικό Μεσολογγίου.

ΖΩΔΙΟ: Καρκίνος

ΦΑΓΗΤΟ: Μακαρονάδες.

ΛΟΥΛΟΥΔΙ: Κόκκινο τριαντάφυλλο.

ΜΕΤΑΝΙΩΣΕ: Δεν μετανιώνει ποτέ για ό,τι και να κάνει.

ΔΕΝ ΣΥΓΧΩΡΕΙ: Το ψέμα.

ΘΥΜΩΝΕΙ: Πολύ εύκολα για ασήμαντα πράγματα.

ΠΙΣΤΕΥΕΙ: Στη δύναμη του ανθρώπου.

ΕΝΑ ΤΑΞΙΔΙ: Και πού δεν θα ήθελε να πάει.

«Τοπ μόντελ 1998» η Γεωργία Σιδέρη, αρνείται την «τύχη», είναι «ερωτευμένη
με τη δουλειά της», πιστεύει «απόλυτα στο Θεό» και επικαλείται τη βοήθειά του
σε κάθε δυσκολία. Ακούει όλα τα είδη μουσικής με προτίμηση στον Μίκη
Θεοδωράκη. Και περισσότερο από κάθε άλλο «αγαπά τη ζωή της».

ΕΡ.: Πιστεύετε ότι ο τίτλος τοπ μόντελ 1998 θα σας βοηθήσει στην καριέρα σας;

ΑΠ.: Πάρα πολύ.

ΕΡ.: Πιστεύατε στην εκλογή σας;

ΑΠ.: Πιστεύω ότι το άξιζα.

ΕΡ.: Ποιες θεωρείτε τοπ μόντελ;

ΑΠ.: Λίντα Ευαγγελίστα, Σίντι Κρόφορντ, Ναούμι Κάμπελ, Έλενα Κουντουρά, Βίκυ
Κουλιανού και Ξένια Πανταζή - Κουντουρά.

ΕΡ.: Τώρα νέα, ωραία και τοπ μόντελ. Αύριο τι;

ΑΠ.: Δεν ξέρω ακόμα. Για την ώρα με απασχολεί η καριέρα μου.

ΕΡ.: Έχετε φίλες;

ΑΠ.: Έχω φίλες, με Φ κεφαλαίο

ΕΡ.: Είστε ερωτευμένη;

ΑΠ.: Ναι, με τη δουλειά μου.

ΕΡ.: Πιστεύετε στην τύχη;

ΑΠ.: Πιστεύω ότι την τύχη τη φτιάχνουμε μόνη μας και μόνη μας τη χαλάμε.

ΕΡ.: Πιστεύετε στο Θεό;

ΑΠ.: Απόλυτα.

ΕΡ.: Τι λέτε στην προσευχή σας;

ΑΠ.: Θεέ μου να μου δίνεις δύναμη.

ΕΡ.: Μουσική που ακούτε;

ΑΠ.: Σχεδόν όλα τα είδη, ανάλογα με την ώρα και τη διάθεση που έχω.

ΕΡ.: Έλληνα συνθέτη;

ΑΠ.: Μίκη Θεοδωράκη.

ΕΡ.: Έλληνα ποιητή;

ΑΠ.: Οδυσσέα Ελύτη

ΕΡ.: Τι αγαπάτε περισσότερο στη ζωή σας;

ΑΠ.: Την ίδια τη ζωή.

ΕΡ.: Σε περίπτωση κατακλυσμού, τι θα σώζατε;

ΑΠ.: Την οικογένειά μου.

ΕΡ.: Θέλετε να κάνετε δική σας οικογένεια;

ΑΠ.: Σίγουρα ναι, όταν θα 'ρθει η στιγμή. Υπολογίζω μετά τα τριάντα.

ΕΡ.: Τι θα λέγατε στον Τούρκο πρωθυπουργό;

ΑΠ.: Μακριά τα χέρια από την Ελλάδα.

ΕΡ.: Έχετε πρότυπο άνδρα;

ΑΠ.: Δεν μ' αρέσουν τα πρότυπα.

ΕΡ.: Με ποιο τρόπο θα σας συγκινήσει ένας άνδρας;

ΑΠ.: Με τον σεβασμό και την ειλικρίνεια που θα μου δείξει.

ΕΡ.: Μια έντονη ανάμνηση από τα παιδικά σας χρόνια;

ΑΠ.: Οι τσακωμοί μου με τ' αγόρια.

ΕΡ.: Τι άσχημο έχετε;

ΑΠ.: Νομίζω τα δόντια μου. Είναι λίγο πεταχτά.

ΕΡ.: Οι γονείς σας συμφωνούν με τον επαγγελματικό δρόμο που διαλέξατε;

ΑΠ.: Μου συμπαραστέκονται πάρα πολύ.

ΕΡ.: Γοητευτικότερος Έλληνας πολιτικός;

ΑΠ.: Ο Δημήτρης Αβραμόπουλος.

ΕΡ.: Κρυφό όνειρο;

ΑΠ.: Να φτάσω εκεί που δεν έφτασε καμία επώνυμη.

ΕΡ.: Μια αξέχαστη μέρα;

ΑΠ.: Δεν θα ξεχάσω τη μέρα του τελικού και τη συγκίνηση της μητέρας μου όταν
κέρδισα τον τίτλο τοπ μόντελ 1998.

ΕΡ.: Τι είναι αυτό που μπορεί να σας κάνει να κλάψετε;

ΑΠ.: Όταν βλέπω παιδιά να δυστυχούν.

ΕΡ.: Τι φοβάστε;

ΑΠ.: Τα γηρατειά.

ΕΡ.: Μοντέλο: ποια ή αλήθεια ποιο το ψέμα;

ΑΠ.: Είναι μια δουλειά που έχει ημερομηνία λήξης.

ΕΡ.: Το χρώμα στη ζωή σας;

ΑΠ.: Χωρίς αυτό δεν γίνεται τίποτα.

ΕΡ.: Η πιο δυνατή αίσθηση;

ΑΠ.: Η όραση

ΕΡ.: Νιώθεις μοναξιά;

ΑΠ.: Δυστυχώς, πολλές φορές.

ΕΡ.: Με ποιον άνδρα θα θέλατε να συναντηθείτε;

ΑΠ.: Με τον Νίκο Κούρκουλο.

ΕΡ.: Εκτός από όμορφη, τι άλλο είστε;

ΑΠ.: Πεισματάρα και ευαίσθητη.

ΕΡ.: Πιστεύετε στις ειδήσεις;

ΑΠ.: Πιστεύω ότι είναι λίγο υπερβολικές.

ΕΡ.: Μια ευχή για το 1998;

ΑΠ.: Να μην υπάρχει πείνα και να επικρατήσει ειρήνη σε όλο τον κόσμο.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16037N101</ED>
<ID>
ID:134770

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N10&aa=1</URL></REF>


Article

<CATEGORY>vin06</CATEGORY>

 <H5>Ο ΖΟΛΑ, Ο ΝΤΡΕΫΦΟΥΣ, Τ' ΑΝΘΡΩΠΙΝΑ ΔΙΚΑΙΩΜΑΤΑ ΚΑΙ Ο «ΧΑΜΕΝΟΣ ΧΡΟΝΟΣ»
</H5><H2>Το «Κατηγορώ» που διαρκεί 100 χρόνια
</H2>
<AUTHOR>ΒΑΣΙΛΗΣ ΒΑΣΙΛΙΚΟΣ</AUTHOR>

«Τρίτη και δεκατρείς» ξανά. Τρίζουν τα θεμέλια του καινούργιου χρόνου, για την
πρώτη επικοινωνία μας, αφού την περασμένη Τρίτη ήταν τα Φώτα και η εφημερίδα
μας, όπως όλες οι εφημερίδες, είχε την ημέρα εκείνη διακοπή του ρεύματος.

ΟΜΩΣ σαν σήμερα ακριβώς, στις 13 του Γενάρη, μια Τρίτη ξανά, που τότε λεγόταν
Πέμπτη, ο Εμίλ Ζολά δημοσίευε στην παρισινή εφημερίδα «Ωρόρ» (Αυγή), το
«Κατηγορώ» του, για την υπόθεση Ντρέυφους, που στάθηκε αφορμή να θεσπιστούν τα
ανθρώπινα δικαιώματα, που φέτος γιορτάζονται τα πενήντα πρώτα χρόνια τους από
την, και νομικά, κατοχυρωμένη ύπαρξή τους, πράγμα βέβαια που δεν εμποδίζει
κάποιους γείτονες να τα παραβιάζουν ασύστολα και εξακολουθητικά.

Ωστόσο, το «Κατηγορώ» του Ζολά δεν αφορά την καταπάτηση των ανθρωπίνων
δικαιωμάτων, συλλήβδην κι ανακατωτά, όπως διαβάζουμε π.χ. στην προχθεσινή
«Ρεπούμπλικα» το άρθρο του Furio Colombo για τη μαζική εξολόθρευση των Κούρδων
στην Τουρκία ή για το δραματικό ριμέηκ του φονικού στην Αλγερία, μπροστά στα
αδιάφορα έως συνένοχα μάτια των Δυτικοευρωπαίων. Το «Κατηγορώ» του Ζολά αφορά
μιαν εξατομικευμένη περίπτωση που γίνεται όμως καθολική γιατί η τέχνη του
συγγραφέα είναι να αναγάγει το ατομικό σε παγκόσμιο. Και αυτή την τέχνη την
κατείχε άριστα ο συγγραφέας της «Νανάς» και της «Κοιλιάς του Παρισιού».

Ο αξιωματικός του γαλλικού στρατού Ντρέυφους, γόνος της γαλλικής
μπουρζουαζίας, είχε κατηγορηθεί για εσχάτη προδοσία, με βάση χαλκευμένα, όπως
αποδείχτηκε αργότερα, ενοχοποιητικά στοιχεία, που ήθελαν να βρουν στον
«μειονοτικό Εβραίο» (le sale juif) το εξιλαστήριο θύμα της γαλλικής ήττας από
τους Γερμανούς.

Η ιστορία ξεκίνησε το 1894. Και όταν το 1897, αθωώθηκε ο λοχαγός Εστερχάζυ,
του οποίου η καταδίκη θα σήμαινε την αθώωση του Ντρέυφους, η συνείδηση του
πολίτη Ζολά, του συγγραφέα-φωτογράφου και ιδρυτή συν τοις άλλοις της
πεζογραφικής σχολής του νατουραλισμού, εξεγέρθηκε και με ένα θαρραλέο γράμμα
προς τον πρόεδρο της Γαλλικής Δημοκρατίας, τον Φελίξ Φορ, κατονόμαζε τους
υπουργούς που συναίνεσαν στην αθώωση του Εστερχάζυ (δηλαδή στη νομιμοποίηση
της καταδίκης του Ντρέυφους) και τον αντισυνταγματάρχη Πατύ ντε Κλαμ σαν τον
«εγκέφαλο» της πλεκτάνης.

Έκτοτε δεν βρήκε ησυχία ο άνθρωπος. Έγινε κάρφος εν οφθαλμώ για τους
«εθνικιστές». Τιμωρήθηκε με ένα χρόνο φυλακή και για να γλιτώσει τις απειλές
για τη ζωή του αναγκάστηκε να εξοριστεί στην Αγγλία. Όμως στις 30 Αυγούστου
του ιδίου χρόνου, ένα μέλος της στρατιωτικής σκληροπυρηνικής ομάδας (της
«Ασπίδας» θα λέγαμε, ή του ΙΔΕΑ του σαμποτάζ του Έβρου) ο συνταγματάρχης Ένρι
ομολόγησε την ενοχή του, ότι αυτός υπήρξε ο χαλκευτής του ενοχοποιητικού
εγγράφου και αυτοκτόνησε την επομένη, στις 31 Αυγούστου 1898.

Οκτώ χρόνια μετά, η τιμή του αξιωματικού Ντρέυφους, με συνεχείς αναθεωρήσεις
της δίκης, αποκαταστάθηκε. Μα η Γαλλία παρέμεινε έκτοτε διχασμένη: από τη μια
οι υποστηρικτές της αθωότητας του Ντρέυφους και από την άλλη οι οπαδοί της
ενοχής του, οι «αντισημίτες» δηλαδή, που κατέληξαν στους σημερινούς
«ξενόφοβους» ψηφοφόρους του ακροδεξιού Λε Πεν.

Περιτρέχοντας βιαστικά την Ιστορία της Γαλλίας των τελευταίων εκατό χρόνων,
βρίσκεσαι συνεχώς αντιμέτωπος με το «σύνδρομο Ντρέυφους»: από τον Α' Παγκόσμιο
Πόλεμο μέχρι τον Β', μέχρι ακόμη και τις ημέρες μας όπου η δίκη στη Λυών του
νομάρχη επί χιτλερικής κατοχής Παπόν, κατηγορουμένου για την εκτόπιση στα
στρατόπεδα του τέλους εκατοντάδων Εβραίων αναμοχλεύει το μάγμα της ενοχής που
άφησε στις συνειδήσεις των ανθρώπων η υπόθεση Ντρέυφους.

Και επειδή η Ιστορία γράφεται τελικά από τους συγγραφείς και όχι από τους
ιστορικούς, παίρνοντας τη σκυτάλη από τον Ζολά, ένας άλλος μεγάλος συγγραφέας,
ο Μαρσέλ Προυστ (που ευτύχησε στη χώρα μας να μεταφραστεί από τον Παύλο Ζάννα,
όταν ο Παύλος ήταν φυλακισμένος των δικών μας συνταγματαρχών), τοποθέτησε το
μνημειώδες ενδεκάτομο έργο του «Στην αναζήτηση του χαμένου χρόνου», κάτω από
τον αστερισμό της υπόθεσης Ντρέυφους. Οι ήρωές του διακρίνονται σε
«βενιζελικούς» και «βασιλικούς», ανάλογα με το τι πιστεύουν για την αθωότητα ή
για την ενοχή του Ντρέυφους.

Έτσι το «Κατηγορώ» του συγγραφέα που έφερε την πεζογραφία στο ύψος της
φωτογραφικής της απεικόνισης, γέννησε τον επόμενο μεγάλο συγγραφέα, που
καταργώντας τη φωτογραφία έφερε στη θέση της τη μνήμη.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16037N111</ED>
<ID>
ID:134735

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N11&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Τζέιμς Μποντ, φάε τη σκόνη μου
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

ΛΟΙΠΟΝ, Τζέιμς ­ μου επιτρέπεις τον ενικό, φαντάζομαι, γνωριζόμαστε άλλωστε
πια ­ δεν ήθελα να βρεθώ σ' αυτή τη δύσκολη θέση, αλλά φοβάμαι πως δεν γίνεται
αλλιώς. Μην ξεχνάς πως σου είχα συμπαρασταθεί όταν έπεφτε το τείχος και όταν
οι άλλοι έβλεπαν το μέλλον σου σαν ληγμένη κονσέρβα. Όταν έλεγαν πως ένας
κατάσκοπος σαν κι εσένα έξω από τα νερά του Ψυχρού Πολέμου θα είχε να κάνει
ό,τι ένας δύτης στη Σαχάρα, στάθηκα στο πλάι σου γιατί πίστευα πως μπορείς
ακόμη να κάνεις πολλά, από το να προσγειώνεις αεροπλάνα σε πίστες χόκεϊ ως να
γοητεύεις καλλίγραμμες ξανθές με κίνδυνο τη ζωή σου.

Μην με κοιτάς μ' αυτό το ύφος απ' τους δρόμους έξω, καθώς οδηγώ σαν να θέλεις
να με βάλεις σε περιπέτεια, Τζέιμς· απάντησε στο τηλέφωνο. Ποιος να φανταζόταν
ότι θα τα έβγαζες πέρα με άγρια ερπετά, πολύπλοκα συστήματα, μυστικές
υπηρεσίες, μοχθηρούς τύπους και γυναίκες-παγίδες, για να βρεθείς απέναντί μου.
Λυπάμαι Τζέιμς. Γιατί, ακριβώς, η γοητεία σου δεν πρόκειται να πιάσει τόπο
αυτή τη φορά. Σε καταλαβαίνω. Έχεις δοκιμάσει τα πάντα, αλλά όσα μικροτσίπ κι
αν αποκαλύψεις δεν νομίζω πως θα μπορέσουν να σώσουν τη φήμη σου. Δεν περίμενα
ότι θα έρθουν έτσι τα πράγματα..

Σερβίρω ένα μαρτίνι, καλά χτυπημένο ως γνωστόν, στον εαυτό μου, βάζω Τζον
Μπάρι στο CD, κάθομαι μπροστά στο κομπιούτερ και, Τζέιμς, μου φαίνεται σε έχω
αφήσει πίσω. Γιατί, πολύ απλά, μπορώ να ανοίξω φακέλους, να μπω σε κωδικούς,
να «κατεβάσω» ό,τι θέλω στην οθόνη, να βρω ονόματα, να «κατασκοπεύσω», να πάρω
τα μηνύματα από μακριά, να κρύψω και να αποκαλύψω, να στείλω πληροφορίες, να
κάνω τη δική σου δουλειά Τζέιμς, αν και σου υπόσχομαι πως δεν θα ζητήσω να
διαφημίσω τίποτε· είμαι σίγουρη πως το κάνεις καλύτερα εσύ. Το όνομά μου
είναι...μα, δεν έχει σημασία πια Τζέιμς.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16037N112</ED>
<ID>
ID:134816

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N11&aa=2</URL></REF>


Article

<CATEGORY>vin06</CATEGORY>

 <H5>ΜΕΧΡΙ ΤΟ ΤΕΛΟΣ ΤΩΝ ΕΚΠΤΩΣΕΩΝ ΘΑ ΙΣΧΥΣΕΙ ΔΟΚΙΜΑΣΤΙΚΑ ΤΟ ΜΕΤΡΟ ΣΤΟ ΕΜΠΟΡΙΚΟ
ΤΡΙΓΩΝΟ ΤΗΣ ΑΘΗΝΑΣ
</H5><H5>Όλα γράφονται σε κάμερες
</H5><H2>Σεμινάριο για τις μπάρες
</H2>
«Στρίψτε λίγο πιο αριστερά το αυτοκίνητό σας, κύριε. Πρέπει να είσαστε πιο
κοντά για να σας "πιάνει" το μηχάνημα. Με αυτή την κάρτα θα μπορείτε σε λίγες
μέρες, αν την έχετε, να μπαίνετε στο Εμπορικό Τρίγωνο».

Πρώτη μέρα. Όλοι ήταν διστακτικοί χθες, πρώτη μέρα εφαρμογής του συστήματος
ηλεκτρονικής πρόσβασης στο Εμπορικό Τρίγωνο της Αθήνας

ΟΙ ΥΠΑΛΛΗΛΟΙ της Δημοτικής Αστυνομίας της Αθήνας προσπαθούσαν να εξηγήσουν όλη
μέρα χθες πώς λειτουργεί το σύστημα της ηλεκτρονικής πρόσβασης, που ξεκίνησε
δοκιμαστικά μέχρι το τέλος των εκπτώσεων (28 Φεβρουαρίου). Κάποιοι οδηγοί
είχαν έτοιμη την απάντηση: «Πόσο κάνει αυτή η κάρτα, να την αγοράσω τώρα να
τελειώνει η ιστορία και να μην ταλαιπωρούμαστε;»...

Τριάντα τρεις μήνες μετά την πρώτη εξαγγελία, οι μπάρες χθες ανυψώθηκαν στα
δεκαπέντε από τα τριάντα εννέα σημεία που έχουν τοποθετηθεί, στο τμήμα που
περικλείεται από τις οδούς Σταδίου-Κολοκοτρώνη-Αθηνάς, στο Εμπορικό Τρίγωνο
της Αθήνας. Όλα τα αυτοκίνητα και τα δίκυκλα που έπεφταν πάνω σε μπάρες
περνούσαν από ένα γρήγορο σεμινάριο από τους αρμόδιους υπαλλήλους του Δήμου
Αθηναίων. Αυτό θα γίνεται κάθε μέρα για το επόμενο δεκαήμερο, όπως ανακοίνωσε
το ΥΠΕΧΩΔΕ, ώστε να υπάρξει ενημέρωση των οδηγών που δικαιούνται να
εισέρχονται στο τμήμα αυτό του Εμπορικού Τριγώνου (δεν ξεπερνούν τους 150 και
ήδη κάποιοι από αυτούς έχουν εφοδιαστεί με τις ειδικές κάρτες).

ΟΙ ΩΡΕΣ «ΒΥΘΙΣΗΣ»

Από τις 7 έως τις 10.30 το πρωί και από τις 2.30 το μεσημέρι έως τις 5.30 το
απόγευμα οι μπάρες θα είναι βυθισμένες, ώστε να διευκολύνεται η κίνηση των
αυτοκινήτων τροφοδοσίας. Επίσης από τις 8.30 το βράδυ έως τις 6.30 το πρωί,
στην διάρκεια της δοκιμαστικής περιόδου, η είσοδος θα είναι ελεύθερη για όλα
τα αυτοκίνητα.

«Το βασικό πράγμα που μας ενδιέφερε ήταν να δούμε πώς λειτουργεί το σύστημα
από τεχνικής απόψεως» λέει ο τεχνικός της εταιρείας που εγκατέστησε το σύστημα
κ. Γιάννης Μπέλτσιος.

Και η χθεσινή μέρα, όμως, σημαδεύτηκε από την κόντρα του ΥΠΕΧΩΔΕ και του Δήμου
Αθηναίων για το θέμα. Αρχικά ήταν ο δήμαρχος Αθηναίων κ. Δημήτρης Αβραμόπουλος
ο οποίος μετά την συνάντησή του με εκπροσώπους των εμπόρων της Αθήνας δήλωσε
ότι ο δήμος, που «έχει την αποκλειστική ευθύνη για την λειτουργία αυτού του
συστήματος, δεν έχει δώσει ακόμα το πράσινο φως για τη μόνιμη λειτουργία του».

Ακόμη, ανακοίνωσε ότι στη συνάντηση αποφασίσθηκε η συγκρότηση επιτροπής
διαχείρισης του συστήματος, με ευθύνη του Δήμου Αθηναίων. Σύμφωνα με την
ανακοίνωση του ΥΠΕΧΩΔΕ, όμως, μετά την περίοδο της δοκιμαστικής εφαρμογής και,
αφού επιλυθούν με την συνεργασία όλων των ενδιαφερόμενων φορέων όσα προβλήματα
δημιουργηθούν και αφού ολοκληρωθεί η εκπαίδευση των υπαλλήλων του δήμου, ώστε
να είναι σε θέση να λειτουργήσουν αυτόνομα το σύστημα, τότε θα παραδοθεί στο
Δήμο Αθηναίων.

Εξάλλου, από την πλευρά του ΥΠΕΧΩΔΕ τονιζόταν ότι το απόγευμα δεν λειτούργησαν
οι μπάρες σε εννέα από τα δεκαπέντε σημεία, επειδή οι αρμόδιοι υπάλληλοι της
Δημοτικής Αστυνομίας δεν προσήλθαν. Το γεγονός αυτό, όμως, διαψευδόταν από το
γραφείο Τύπου του Δήμου Αθηναίων. «Μάλλον οι υπάλληλοι του υπουργείου δεν
γνωρίζουν πού είναι οι μπάρες», ήταν η απάντηση που έδωσε στα «ΝΕΑ» το γραφείο
Τύπου του Δήμου Αθηναίων.

Ο επικεφαλής του συνδυασμού της αντιπολίτευσης στο Δήμο Αθηναίων κ. Νίκος
Αγγελάκης τόνισε χθες ότι οι δηλώσεις του κ. Αβραμόπουλου «αναδεικνύουν για
μια ακόμα φορά την προχειρότητα και την ανευθυνότητα με την οποία
αντιμετωπίζει τα σοβαρά θέματα της πόλης», επισημαίνοντας όμως ότι τα πρώτα
συμπεράσματα είναι πως το σύστημα λειτούργησε θετικά.

Η ΑΛΛΗ πλευρά του συστήματος ηλεκτρονικής πρόσβασης στο κέντρο της Αθήνας. Την
ώρα που οι οδηγοί τοποθετούν τις ειδικές κάρτες στα μηχανήματα για να κατέβουν
οι μπάρες, οι ειδικές κάμερες που έχουν τοποθετηθεί και στα 39 σημεία, όπου
λειτουργεί το σύστημα της ηλεκτρονικής πρόσβασης, καταγράφουν κάθε κίνησή τους.

Στο κέντρο ελέγχου του συστήματος, στη Μητροπόλεως, που λειτουργεί σε 24ωρη
βάση, υπάρχουν οθόνες με όλους τους δρόμους του εμπορικού τριγώνου που έχουν
μπάρες. Όπου εμφανίζεται πρόβλημα, έχει δικαίωμα να επέμβει ο υπεύθυνος
ασφαλείας και με ένα απλό κουμπί στον ηλεκτρονικό υπολογιστή να ανεβάσει ή να
κατεβάσει την μπάρα.

«Οι εικόνες που βλέπουμε εδώ δεν καταγράφονται σε βίντεο. Μας ενδιαφέρει,
απλώς, να βλέπουμε αν όλα πηγαίνουν καλά», λένε οι υπεύθυνοι του κέντρου.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N12</CAT>
<ED>
Κωδικός άρθρου: A16037N121</ED>
<ID>
ID:134736

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N12&aa=1</URL></REF>


Article

<CATEGORY>vin02</CATEGORY>

 <H2>ΝΑΙ
</H2><H2>Θετικές εντυπώσεις
</H2>
<AUTHOR>ΜΑΡΙΑ ΠΑΤΕΛΑΡΟΥ</AUTHOR>

ΠΡΩΤΗ ΗΜΕΡΑ εφαρμογής του νέου τρόπου ελέγχου της κυκλοφορίας στην περιοχή του
εμπορικού τριγώνου και οι πρώτες εντυπώσεις για την αποτελεσματικότητα του
συστήματος είναι θετικές.

Το σύστημα λειτούργησε χωρίς κανένα τεχνικό πρόβλημα. Παράλληλα με την
δοκιμαστική λειτουργια του συστήματος, έγινε ενημέρωση του κοινού με την
διανομή φυλλαδίου και με την επιτόπια χρήση της ηλεκτρονικής κάρτας για την
είσοδο στην περιοχή του εμπορικού τριγώνου.

Τα σχόλια ήταν πολύ θετικά, κυρίως από την πλευρά των πεζών, γιατί αισθάνονται
ότι μπορούν να κυκλοφορήσουν άνετα στο κέντρο της Αθήνας, χωρίς την όχληση που
προξενούν τα αυτοκίνητα (ηχητική, οπτική και εκπομπής ρύπων) και να βιώσουν
έναν χώρο αναβαθμισμένο. Η πλειοψηφία των εμπόρων έχει αποδεχθεί και δει
θετικά το μέτρο και ελπίζουμε με την συνεχή ενημέρωση του κόσμου να υπάρξει
μία γενικότερη αποδοχή.

Η Μαρία Πατελάρου είναι ειδική σύμβουλος του υπουργού ΠΕΧΩΔΕ,
υπεύθυνη για τα θέματα του ιστορικού κέντρου της Αθήνας.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N12</CAT>
<ED>
Κωδικός άρθρου: A16037N122</ED>
<ID>
ID:134817

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N12&aa=2</URL></REF>


Article

<CATEGORY>vin02</CATEGORY>

 <H2>ΟΧΙ
</H2><H2>Προσοχή στην τροφοδοσία
</H2>
<AUTHOR>ΑΛΕΞΑΝΔΡΟΣ ΔΡΑΚΑΤΟΣ</AUTHOR>

ΕΧΟΥΜΕ συζητήσει το θέμα σε επανειλημμένες συσκέψεις με όλους τους φορείς.
Αυτό που επιδιώκουμε είναι να μην εμποδίζεται η τροφοδοσία των εμπορικών
καταστημάτων και των επιχειρήσεων που πουλάνε χονδρική. Δεν πρέπει, άλλωστε,
να ξεχνάμε ότι πολλά από αυτά τα καταστήματα διακινούν βαριά υλικά.

Προσπαθούμε στις διάφορες συσκέψεις που γίνονται να λύσουμε το ζήτημα της
τροφοδοσίας. Πρέπει να δοθούν κάρτες (ώστε να κυκλοφορούν και εκτός από τις
ώρες που έχουν θεσπισθεί για τις ώρες τροφοδοσίας) στα φορτηγά αυτοκίνητα και
σε αυτά που έρχονται από την επαρχία.

Θα δούμε πώς θα λειτουργήσουν οι μπάρες μέχρι το τέλος των εκπτώσεων, στις 28
Φεβρουαρίου, και θα κάνουμε τις προτάσεις μας αναλόγως. Αυτήν τη στιγμή
περισσότερο πληροφορείται ο κόσμος για το μέτρο, παρά εφαρμόζεται στην πράξη.
Δεν μπορούμε να βγάλουμε συμπεράσματα από τόσο νωρίς.

Ο Αλέξανδρος Δρακάτος είναι πρόεδρος του Εμπορικού Συλλόγου Αθηνών.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N12</CAT>
<ED>
Κωδικός άρθρου: A16037N123</ED>
<ID>
ID:134850

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N12&aa=3</URL></REF>


Article

<CATEGORY>vin06</CATEGORY>

 <H5>ΣΤΟ ΑΥΤΟΦΩΡΟ ΟΙ ΜΠΡΑΒΟΙ ΤΩΝ ΠΑΡΚΙΝΓΚ * ΑΠΟΤΑΞΗ ΣΤΟΥΣ ΑΣΤΥΝΟΜΙΚΟΥΣ ΠΟΥ ΚΑΝΟΥΝ
ΤΑ ΣΤΡΑΒΑ ΜΑΤΙΑ
</H5><H2>Θα χτυπηθεί το κύκλωμα
</H2>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

Παράνομο πάρκινγκ. Τι κι αν υπάρχει σήμανση που απαγορεύει στάση και
στάθμευση! Οι πάντες παρανομούν. Όπως και στην επάνω φωτογραφία που
παρουσιάζει το χάος σε όλο του το μεγαλείο

Στο Αυτόφωρο θα οδηγούνται οι παρκαδόροι των νυχτερινών κέντρων που με τη
δράση τους παρακωλύουν ή διαταράσσουν την ομαλή λειτουργία της κυκλοφορίας
στους δρόμους της Αθήνας!

ΤΗ ΣΧΕΤΙΚΗ εγκύκλιο εξέδωσε χθες, μετά τις αποκαλύψεις των «ΝΕΩΝ», η Διοίκηση
της Τροχαίας Αττικής, ενώ την ίδια στιγμή ο υπουργός Δημόσιας Τάξης και ο
δήμαρχος Αθηναίων δηλώνουν αποφασισμένοι να πατάξουν από κοινού τα παράνομα
κυκλώματα. Μάλιστα, το χθεσινό δημοσίευμα των «ΝΕΩΝ» για τα κυκλώματα των
νονών-παρκαδόρων, που έχουν χωρίσει σε ζώνες επιρροής τους δρόμους, τα πάρκα
και τα πεζοδρόμια γύρω από τα κέντρα διασκέδασης, εκμεταλλευόμενοι το
παρκάρισμα των αυτοκινήτων των θαμώνων, αποτέλεσε αντικείμενο ευρείας σύσκεψης
του υπουργού Δημόσιας Τάξης κ. Γιώργου Ρωμαίου με την ηγεσία της ΕΛ.ΑΣ.

Λόγω της έκτασης του φαινόμενου, η ηγεσία του αρμόδιου υπουργείου είναι
αποφασισμένη να πάρει δραστικά μέτρα, προκειμένου να πατάξει τις παράνομες
ομάδες που κερδοσκοπούν εις βάρος των πολιτών και που με τη δράση τους
μετατρέπουν δημόσιους χώρους σε πάρκινγκ, παρακωλύοντας την ομαλή λειτουργία
της κυκλοφορίας.

Εκτός αυτού, στην σύσκεψη εξετάστηκαν με ιδιαίτερη προσοχή οι καταγγελίες που
περιλαμβάνονταν στο χθεσινό ρεπορτάζ των «ΝΕΩΝ» για άνδρες της Τροχαίας που
χρηματίζονται από τα κυκλώματα των παρκαδόρων για να κάνουν τα στραβά μάτια
στις παρανομίες τους. Όπως τόνιζαν χαρακτηριστικά ανώτατοι αξιωματικοί της
ΕΛ.ΑΣ., «ο υπουργός είναι αποφασισμένος να διώξει κακήν κακώς από το Σώμα τους
επίορκους άνδρες της Τροχαίας».

Για τους λόγους αυτούς η σύσκεψη του υπουργού Δημόσιας Τάξης με την ηγεσία της
ΕΛ.ΑΣ. αναμένεται να επαναληφθεί σήμερα προκειμένου να παρθούν άμεσα όλα
εκείνα τα μέτρα «που θα ξεριζώσουν άπαξ διά παντός τα κυκλώματα των νονών-παρκαδόρων».

Την ίδια στιγμή ο δήμαρχος Αθηναίων κ. Δημήτρης Αβραμόπουλος με δηλώσεις του
στα «ΝΕΑ» επεσήμανε ότι «το ζήτημα αυτό αποτελεί μεγάλο πρόβλημα για τον Δήμο
Αθηναίων. Κάθε βράδυ δημόσιοι χώροι καταλαμβάνονται από παρκαδόρους-πειρατές.
Έχουν φθάσει στο σημείο να ξηλώνουν κολωνάκια και προστατευτικά κιγκλιδώματα
από πάρκα και πλατείες για να κάνουν καλύτερα τη... δουλειά τους».

Ο κ. Αβραμόπουλος υπογράμμισε επίσης ότι έχει έρθει σε επικοινωνία με τον
υπουργό Δημόσιας Τάξης για το θέμα αυτό και πρόσθεσε χαρακτηριστικά: «Κινούμαι
και εγώ το βράδυ και βλέπω ότι η κατάσταση είναι δραματική στους δρόμους της
Αθήνας εξαιτίας αυτών των παρκαδόρων-πειρατών. Κάνω έκκληση προς την κυβέρνηση
να προστατεύσει την πόλη μας»!

Σύμφωνα με πληροφορίες, τα κυκλώματα των παρκαδόρων που δραστηριοποιούνται
στην καρδιά της Αθήνας, προ ημερών απείλησαν οδηγό ενός απορριμματοφόρου γιατί
στάθμευε το όχημα σε σημείο της Πλατείας Δικαιοσύνης και εμπόδιζε τη...
δουλειά τους. «Απείλησαν ότι θα κάψουν το απορριμματοφόρο εάν το στάθμευε στο
ίδιο σημείο της Πλατείας Δικαιοσύνης», τόνισε αρμόδια αρχή του Δήμου Αθηναίων.

Αναφερόμενος στο ίδιο θέμα ο κ. Πέτρος Ανυφαντάκης, αναπληρωτής διευθυντής της
Διεύθυνσης Τροχαίας Αττικής, μιλώντας στα «ΝΕΑ» επεσήμανε ότι «μόλις λάβαμε
υπόψη το δημοσίευμα της εφημερίδας σας προχωρήσαμε στην έκδοση εγκυκλίου προς
τις κατά τόπους υπηρεσίες της Τροχαίας, προκειμένου να βεβαιώνουν παραβάσεις
στους υπαίτιους. Ήδη έχουν εντατικοποιηθεί οι έλεγχοι».

Συγκεκριμένα, όπως τόνισε ο κ. Ανυφαντάκης, «εκδόθηκε διαταγή να εφαρμόζονται
με αυστηρότητα οι διατάξεις τόσο του Ποινικού Κώδικα όσο του Κώδικα Οδικής
Κυκλοφορίας (ΚΟΚ) και να οδηγούνται στο Αυτόφωρο όσοι παρκαδόροι ευθύνονται
για την διατάραξη ή παρακώλυση των συγκοινωνιών. Θα υποστούν τις συνέπειες του νόμου».

Ένα θέμα που θα κληθούν να εξετάσουν ακόμη οι άνδρες της Τροχαίας αφορά τις
περιπτώσεις εκείνες όπου οι παρκαδόροι μηχανεύονται διάφορες ενέργειες,
προκειμένου να κοροϊδέψουν τους ιδιοκτήτες των Ι.Χ. αυτοκινήτων. Όπως έχει
διαπιστωθεί από την Τροχαία, πολλοί από τους παρκαδόρους των νυχτερινών
κέντρων αφαιρούν από τα Ι.Χ. τις κλήσεις που βεβαιώνουν οι άνδρες της
Τροχαίας, ώστε να μην κατηγορηθούν για πλημμελή παροχή. Οι κάτοχοι αυτών των
αυτοκινήτων, ωστόσο, πληροφορούνται για τη «λυπητερή» ύστερα από εβδομάδες,
όταν καλούνται από την Τροχαία να σπεύσουν να πληρώσουν το σχετικό πρόστιμο!

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16037N131</ED>
<ID>
ID:134737

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N13&aa=1</URL></REF>


Article

<CATEGORY>vin06</CATEGORY>

 <H2>Ξεχασμένοι από όλους, ζωντανεύουν την τέχνη της μαρμαρογλυπτικής
</H2>
<AUTHOR>ΔΗΜΗΤΡΑ ΣΚΟΥΦΟΥ</AUTHOR>

Στην Τήνο. Θαύματα στη μαρμαρογλυπτική ετοιμάζουν οι μαθητές της σχολής
στον Πάνορμο

ΤΟ ΞΕΧΑΣΜΕΝΟ μαχαιράκι, από ένα παλιό σερβίτσιο, στη βάση του προπλάσματος
κάνει τον θεατή να απορήσει. Το αποτέλεσμα δεν δικαιολογείται από τα υλικά και
τα μέσα που χρησιμοποιούνται. Σε οποιαδήποτε άλλη σχολή του κόσμου ένα
εργαλείο γλυπτικής θα είχε θέση εκεί που οι μαθητές της Σχολής Καλών Τεχνών
Πανόρμου Τήνου αφήνουν ένα μαχαίρι και μια πρόκα. Στο νησί της Τηνου, ένας
πυρήνας νέων ανθρώπων από όλες τις γωνιές της Ελλάδας, ζωντανεύει την τέχνη
της μαρμαρογλυπτικης. «Νιώθω ότι είμαστε ξεχασμένοι απ' όλους», λέει ο Πέτρος
Γεωργόπουλος, τριτοετής φοιτητής της σχολής. «Χρειάστηκαν 6 χρόνια για να
τελειώσω τη σχολή που τυπικά η φοίτησή της είναι τρία χρόνια. Δεν με πειράζει
όμως, αρκεί να βλέπω την πέτρα να παίρνει μορφή».

Η μοναδική στην Ελλάδα Σχολή Μαρμαρογλυπτικής άρχισε να λειτουργεί το 1955.
«Κανείς δεν ήρθε ποτέ από κοντά να μας δει και να συζητήσει μαζί μας τα
προβλήματα που αντιμετωπίζουμε», λέει ο Γιώργος Σύλικος, μαρμαρογλύπτης,
καθηγητής της σχολής επί 18 χρόνια. Όπως συμπληρώνει ο Γιάννης Μανιατάκος,
διευθυντής της σχολής, κανένα τυπικό στοιχείο δεν καλύπτει την αξία των
γνώσεων των 38 μαθητών που φοιτούν. Οι ελάχιστοι πόροι της σχολής ­ το
μεγαλύτερο μέρος των οποίων προέρχεται από το Ίδρυμα Ευαγγελιστρίας Τήνου και
δωρεές πολιτιστικών συλλόγων της περιοχής ­, 22 εκατομμύρια δραχμές το χρόνο,
δεν είναι ικανοί να καλύψουν τις υπάρχουσες ανάγκες.

Ο Πέτρος δεν έχει ακόμα τελειώσει τις σπουδές του, ήταν αναγκασμένος να
διακόψει για να πάει φαντάρος. «Ένα από τα μεγάλα προβλήματα που δημιουργεί η
αδιαφορία αυτή είναι και η μη χορήγηση αναβολής στράτευσης».

Τον περασμένο Ιούλιο, ύστερα από πρόταση του ευρωβουλευτή Αλέκου Αλαβάνου,
ψηφίσθηκαν από την Ολομέλεια του Ευρωπαϊκού Κοινοβουλίου τροπολογίες που
αφορούν την ενίσχυση και τη στήριξη παραδοσιακών σχολών τεχνιτών. Κατ'
επανάληψη στο Ελληνικό Κοινοβούλιο έχει έρθει το θέμα της Σχολής της Τήνου
αλλά επί ματαίω.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16037N132</ED>
<ID>
ID:134784

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N13&aa=2</URL></REF>


Article

<CATEGORY>vin06</CATEGORY>

 <H5>Ο ΓΙΩΡΓΟΣ ΚΑΡΑΓΙΩΡΓΑΣ ΘΥΜΑΤΑΙ ΤΟΥΣ ΕΛΛΗΝΕΣ ΣΤΡΑΤΙΩΤΕΣ ΣΤΟΝ ΠΟΛΕΜΟ ΤΗΣ ΚΟΡΕΑΣ
</H5><H2>Με τους «Μαύρους Ακροβολιστές»
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

<H3>Οι πολεμικοί ανταποκριτές δεν κινδύνευαν ούτε για τα Ηνωμένα Έθνη ούτε για
τη χώρα που αντιπροσώπευαν. Το έκαναν για το επάγγελμά τους, για τη μικρή, την
ασήμαντη ­ κάποτε ­ είδηση
</H3>
«Βρισκόμασταν σ' ένα λόφο, κοντά στο Ιζοντσού. Πίσω μας, το φως από τα
τελευταία καλυβόσπιτα των βορείων συνοικιών της Σεούλ χάνονταν στην ομίχλη.
Αμερικανικές πυροβολαρχίες έβαλλαν εναντίον των υψωμάτων όπου ήταν οι θέσεις
των Κινέζων».

«ΣΤΗΝ κορυφή ενός λόφου, άνδρες του ελληνικού τάγματος είχαν καταλάβει θέσεις,
έσκαψαν χαρακώματα, έστησαν παγίδες με χειροβομβίδες. Σ' αυτό το ψυχρό
κορεατικό δειλινό, ένας Έλληνας στρατιώτης κολλημένος στο όπλο του, μέσα στο
χαράκωμα, άρχισε να τραγουδά ένα δημοτικό τραγούδι με συνοδεία το αδιάκοπο
σφυροκόπημα των πυροβόλων».

Καλοκαίρι του 1951, στο φούντωμα του Ψυχρού Πολέμου. Ο πόλεμος στην Κορέα
μαίνεται και οι μάχες στον 38ο Παράλληλο είναι καθημερινές μεταξύ των
κινεζικών στρατευμάτων και των δυτικών δυνάμεων. Ένα ελληνικό τάγμα βρίσκεται
να πολεμάει στην χερσόνησο της Κίτρινης Θάλασσας, 20.000 χιλιόμετρα μακριά από
την χώρα του. Ο δημοσιογράφος Γιώργος Καράγιωργας, απεσταλμένος του «Έθνους»
εκείνης της εποχής, προσγειώνεται στις 12 Μαΐου στο αεροδρόμιο της Ταεγκόν.
Στην Κορέα θα παραμείνει στέλνοντας ανταποκρίσεις μέρα παρά μέρα, επί 7 μήνες.

«Όσοι έζησαν στην Κορέα διαπίστωσαν τον εξής δογματισμό: τόσο ο στρατηγός Μακ
Άρθουρ όσο και ο στρατηγός Βαν Φλιτ πίστευαν ότι ο μόνος τρόπος επίλυσης του
κορεατικού προβλήματος ήταν η νίκη διά στρατιωτικών μέσων». Έτσι, μέσα στο
άναμμα του Ψυχρού Πολέμου, Έλληνες αξιωματικοί και οπλίτες πολεμούν κοντά στον
ποταμό Χαν και στο Ουιζόμπου. Οι Αμερικανοί βάφτισαν το ελληνικό τάγμα
«Σκέρμιτς Μπλακ», δηλαδή «Μαύροι Ακροβολιστές» και τους ενέταξαν στην δύναμη
του 7ου Συντάγματος των συμμαχικών δυνάμεων.

ΣΤΟ ΜΕΤΩΠΟ

Στη Σεούλ, το ελληνικό τάγμα εγκαθίσταται στις φυλακές της πόλης. Σύντομα
μετακινείται προς Βορράν, προς το μέτωπο. «Το τάγμα έπιασε θέσεις σ' έναν
λόφο. Μπροστά από την σκηνή του διοικητή απλωνόταν μια κοιλάδα την οποία
διέσχιζε ένας καρόδρομος και η σιδηροδρομική γραμμή. Αριστερά και δεξιά,
απέραντοι ορυζώνες. Με το πρώτο σκοτάδι από τα θολωμένα νεροτόπια σηκώνονταν
σύννεφα κουνουπιών, που έπεφταν με ορμή πάνω στους στρατιώτες. Εκείνοι
ξεδίπλωναν τις ειδικές κουνουπιέρες, τις άπλωναν πάνω στα κράνη και σκέπαζαν
το πρόσωπό τους. Ο καθένας μαζευόταν όπως μπορούσε στο χαράκωμα, για να
ξεκλέψει ύπνο λίγων ωρών. Ο αξιωματικός μάς είπε ότι τα μεσάνυχτα ­ όπως
συνήθως ­ αναμενόταν η επίθεση».

Στην Κορέα. Με τους Έλληνες διοικητές λόχων από το τάγμα των «Μαύρων Ακροβολιστών»

Δεξιά ήταν απλωμένος ο πρώτος λόφος, στο κέντρο ο δεύτερος, αριστερά ο τρίτος.
«Το ελληνικό τάγμα σχημάτιζε σφήνα στο κύριο σώμα των Κινέζων. Στην μέση
βρίσκονταν οι όλμοι που θα επενέβαιναν, εάν κάποιος από τους τρεις λόχους
κινδύνευε σοβαρά. Ξαφνικά, διέκοψε την εφιαλτική σιωπή μια μακρινή βροντή.
Οβίδες και όλμοι σκάνε στον καρόδρομο, προερχόμενοι και από τις δύο πλευρές.
Το πυκνό σκοτάδι σπάει από δύο ισχυρές δέσμες προβολέων που στέλνουν οι
Αμερικανοί, οι οποίοι βρίσκονται ταμπουρωμένοι σε διπλανά υψώματα. Ένα
αμερικανικό αεροπλάνο εφοδιασμένο με μεγάφωνα πετά πάνω από τους Κινέζους και
τους καλεί στη γλώσσα τους να παραδοθούν».

ΛΑΣΠΗ ΠΑΝΤΟΥ

Με το φως της ημερας, αρχίζει και η περισυλλογή των τραυματιών. Όλα γίνονται
πιο δύσκολα λόγω της λάσπης. «Λάσπη παντού. Όπου πατούσες, βούλιαζες έως την
κνήμη. Γέμιζαν λάσπη οι μπότες, οι τσέπες, οι κάννες των όπλων». Μέσα σε αυτό
το άγνωστο, εχθρικό τοπίο, ακόμα και ο σκοπός αυτού του πολέμου, χιλιάδες
χιλιόμετρα μακριά από την Ελλάδα, παύει να είναι ξεκάθαρος. Τσαλαβουτώντας
στους ορυζώνες το μόνο που συνδέει τους Έλληνες φαντάρους με την πατρίδα είναι
ο 38ος Παράλληλος, που, περνώντας από την Κορέα, κάνει τον κύκλο της Υδρογείου
και φθάνει στην Αθήνα...

Ο Γιώργος Καράγιωργας, όπως και οι πολεμικοί ανταποκριτές από όλο τον κόσμο,
πήγαιναν συχνά στο Τόκιο, στο «Correspondents Club», όπου οι ικανότητες των
Ελλήνων αεροπόρων γίνονται θέμα συζήτησης: «Ένα βράδυ άκουσα από τον Αμερικανό
κινηματογραφιστή Τσάρλι Ντεσόρια την ιστορία του αποκλεισμού του με τους
πεζοναύτες στη Χαγκαρού. Ο καιρός δεν επέτρεπε σε αεροπλάνα να πλησιάσουν και
βρίσκονταν περικυκλωμένοι. Ξαφνικά, βλέπουν να περνάει ξυστά από το βουνό ένα
αεροπλάνο. Σκέφτηκαν, ή πέφτει ή αυτός που έρχεται είναι τρελός. Διάδρομος δεν
υπήρχε για προσγείωση και παρακολουθούσαν έκπληκτοι το αεροπλάνο να χαμηλώνει.
Ο πιλότος δεν τηρούσε κανέναν από τους κανονισμούς. Ο Αμερικανός μού διηγόταν
ότι ετοίμασε τις μηχανές του για να φωτογραφίσει τον τρελό που θα τσακιζόταν.
Και ύστερα άκουσαν ένα μπαμ και η Ντακότα κόλλησε κάτω σαν ελικόπτερο. Έτρεξαν
όλοι και είδαν αεροπόρους που φορούσαν περίεργες στολές. Τους ρώτησαν από πού
είναι. Έλληνες είμαστε, απάντησαν. Φορτώστε γρήγορα τους τραυματίες, γιατί
έχουμε να κάνουμε πολλά δρομολόγια...».

ΓΙΑ ΤΗΝ ΕΙΔΗΣΗ

Ο πόλεμος της Κορέας έγινε σε μια εποχή που δεν υπήρχε CNN και τα μέσα της
τηλεόρασης και του ραδιοφωνου ήταν περιορισμένα. Οι ανταποκριτές των
εφημερίδων ήταν αυτοί που, διαπιστευμένοι στα Ηνωμένα Έθνη, διέσχιζαν
καθημερινά με τρένα, τζιπ, καμιόνια και αεροπλάνα την Κορέα με μία φωτογραφική
μηχανή κρεμασμένη στον λαιμό και το σημειωματάριο στο χέρι, ντυμένοι με ρούχα
εκστρατείας του αμερικανικού στρατού.

Δεκαεννέα δημοσιογράφοι σκοτώθηκαν στη διάρκεια του πολέμου της Κορέας, πολλοί
τραυματίστηκαν και τρεις αιχμαλωτίστηκαν ­ μεταξύ αυτών και ο Γεράσιμος
Τσιγάντες, ο πρώτος πολεμικός ανταποκριτής που έφθασε στην Κορέα, απεσταλμένος
της εφημερίδας «Observer» του Λονδίνου. «Όλοι αυτοί δεν το έκαναν ούτε για τα
Ηνωμένα Έθνη ούτε για τη χώρα που αντιπροσώπευαν», λέει ο Γ. Καράγιωργας. «Το
έκαναν για το επάγγελμά τους, για την μικρή, την ασήμαντη κάποτε είδηση που
διαβάζει ο ανύποπτος αναγνώστης. Και όπως έγραφε ο Φιλίπ Ντοντί του Γαλλικού
Πρακτορείου Ειδήσεων, ο θάνατός τους καταχωρήθηκε με τον τίτλο «Εργατικό ατύχημα»...

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16037N141</ED>
<ID>
ID:134738

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N14&aa=1</URL></REF>


Article

<CATEGORY>vin06</CATEGORY>

 <H5>ΤΟ ΚΡΑΤΟΣ ΚΑΛΕΙΤΑΙ ΝΑ ΠΛΗΡΩΣΕΙ ΓΙΑ ΠΡΩΤΗ ΦΟΡΑ ΓΙΑ ΜΟΛΥΝΣΗ ΠΟΥ ΠΡΟΚΛΗΘΗΚΕ ΑΠΟ ΜΕΤΑΓΓΙΣΗ
</H5><H5>Δεν έκαναν έλεγχο στο αίμα
</H5><H2>Αποζημίωση λόγω AIDS
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Την πρώτη στα ελληνικά δικαστικά χρονικά απόφαση για αποζημίωση από το
Ελληνικό Δημόσιο σε οικογένεια ασθενούς που πέθανε από AIDS, αφού μολύνθηκε
από τον θανατηφόρο ιό ύστερα από μετάγγιση αίματος σε κρατικό νοσοκομείο,
καλείται να εκδώσει το Συμβούλιο της Επικρατείας.

Ο ΕΙΣΗΓΗΤΗΣ της υπόθεσης πρότεινε χθες στο Ανώτατο Διοικητικό Δικαστήριο η
αποζημίωση να ανέλθει σε 105 εκατ. δραχμές (περίπου 160 εκατ. δρχ. μαζί με
τους τόκους).

Θύμα της τραγικής ιστορίας, που έχει οδηγήσει τη κρατική μηχανή στο εδώλιο του
κατηγορουμένου, είναι η Κωνσταντίνα Δημακοπούλου, που έσβησε τον Οκτώβριο του
1992 στον Αρχάγγελο Ρόδου, μόλις στα 11 χρόνια της και αφού πάλευε με τη
μάστιγα του αιώνα επί μία επταετία.

Και τώρα το ΣτΕ καλείται να επικυρώσει την καταδικαστική απόφαση που έχει
προηγηθεί εις βάρος του Ελληνικού Δημοσίου από το Διοικητικό Εφετείο Ρόδου και
που ανοίγει τον δρόμο για καταβολή αποζημιώσεων ύστερα από κάθε αντίστοιχη
περίπτωση αμέλειας ή παράλειψης κρατικών φορέων.

Ο σύμβουλος Επικρατείας κ. Π.Ζ. Φλώρος, με εισήγηση-καταπέλτη κατά των
υπευθύνων του Γενικού Κρατικού Νοσοκομείου Ρόδου, πρότεινε κατά τη χθεσινή
συζήτηση της υπόθεσης στο αρμόδιο Στ' Τμήμα του ΣτΕ να επικυρωθεί η εφετειακή
απόφαση και να καταβληθούν στην οικογένεια του 11χρονου κοριτσιού 104,8 εκατ.
δραχμές, ποσό που εντόκως ανέρχεται σήμερα στα 160 εκατομμύρια.

Σύμφωνα με τον εισηγητή, η ευθύνη του νοσοκομείου της Ρόδου αιτιολογείται
απόλυτα από την εφετειακή απόφαση και γι' αυτό το λόγο πρέπει να απορριφθεί η
αίτηση αναίρεσης που έχει υποβάλει η πλευρά του Ελληνικού Δημοσίου.

Η Κωνσταντίνα, παιδί πολύτεκνης οικογένειας εργατών από τη Ρόδο, έπασχε από
μεσογειακή αναιμία και από δύο ετών έκανε μεταγγίσεις αίματος, δύο φορές το
μήνα, στο κρατικό νοσοκομείο του νησιού. Έως τον Οκτώβριο του 1986, οπότε οι
εξετάσεις στο ίδιο νοσοκομείο έδειξαν ότι το ανήλικο κορίτσι είχε μολυνθεί και
από τον ιό του AIDS. Από την πρώτη στιγμή η ευθύνη για την τραγική εξέλιξη,
που οδήγησε στο θάνατο το κορίτσι τον Οκτώβριο του 1992, αποδόθηκε στο
νοσοκομείο, αφού επί έξι μήνες, το 1985, δεν γινόταν έλεγχος του
μεταγγιζόμενου αίματος για τυχόν ύπαρξη του θανατηφόρου ιού, παρά τις σχετικές
εγκυκλίους του υπουργείου Υγείας που είχαν εκδοθεί τον Ιανουάριο του ίδιου έτους.

Λίγους μήνες από τη στιγμή που το άτυχο κορίτσι προσβλήθηκε από τον θανατηφόρο
ιό, εμφάνισε διόγκωση των αδένων στη μασχάλη και στη βουβωνική χώρα και το
δικαστήριο δέχθηκε ότι η μετάγγιση του μολυσμένου αίματος έγινε τον Οκτώβριο
του 1985. Στοιχείο ουσιαστικό για την δικαστική έκβαση της υπόθεσης, καθώς η
πλευρά του νοσοκομείου αμφισβητεί ότι το κορίτσι μολύνθηκε από μετάγγιση
αίματος στο νοσοκομείο και υποστηρίζει ότι του μετάγγισαν αίμα εκτός
νοσοκομείου, τον Φεβρουάριο του 1985.

«ΘΕΛΩ ΝΑ ΠΕΘΑΝΩ...»

Πάντως, η άτυχη Κωνσταντίνα και η οικογένειά της, από τη στιγμή που
διαπιστώθηκε η μόλυνση πέρασαν σκληρές ώρες, απομονώθηκαν από τον κοινωνικό
περίγυρό τους στον Αρχάγγελο, και μάλιστα ­ όπως αναφέρει η εφετειακή απόφαση
­ «κατά τρόπο που θυμίζει τη μεταχείριση των λεπρών κατά τον Μεσαίωνα και των
φυματικών προ του πολέμου, αφού αρκετοί όχι μόνο δεν την πλησίαζαν αλλά
απέφευγαν και την οικογένειά της, ενώ το 1988 έδιωξαν την Κωνσταντίνα από το
σχολείο, στο οποίο επέστρεψε ύστερα από παρέμβαση του υπουργείου...».

Αρκετούς μήνες πριν από το οριστικό τέλος, η Κωνσταντίνα κλείστηκε στο σπίτι
και στον εαυτό της. Και οι τραγικοί γονείς, παράλληλα με το μαρτύριο που
ζούσαν άκουγαν καθημερινά το κορίτσι να εκλιπαρεί για το τέλος. «Ανέπνεε με
δυσκολία και συνεχώς φώναζε "θέλω να πεθάνω"...», έλεγαν βουρκωμένοι στο
περιθώριο της χθεσινής συζήτησης.

Η ΠΟΙΝΙΚΗ δίωξη κατά των υπευθύνων στο Μικροβιολογικό Τμήμα του Νοσοκομείου
Ρόδου παύθηκε οριστικά πριν από χρόνια, λόγω παραγραφής. Και την παραγραφή των
ευθυνών επικαλούνται και τώρα οι υπεύθυνοι του νοσοκομείου, ως προς την
υποχρέωση καταβολής αποζημίωσης στην οικογένεια της άτυχης Κωνσταντίνας.

Η πλευρά του νοσοκομείου, που εκπροσωπήθηκε στη χθεσινή συζήτηση και από τον
πρόεδρο του Δικηγορικού Συλλόγου του νησιού κ. Ευθ. Μπόνη, υποστήριξε ότι
ακόμη κι αν η μοιραία μετάγγιση αίματος έγινε το 1985 στο νοσοκομείο, οι
αξιώσεις της οικογένειας του κοριτσιού έχουν παραγραφεί γιατί η αγωγή τους
υποβλήθηκε το 1991, μετά πάροδο πενταετίας.

Αλλά ο εισηγητής αντέκρουσε το επιχείρημα του νοσοκομείου, τονίζοντας ότι ο
χρόνος παραγραφής δεν μετράει από την ημέρα της μετάγγισης, αλλά από τη στιγμή
που διαπιστώθηκε ότι το κορίτσι είχε προσβληθεί από τον θανατηφόρο ιό. Και
αυτό έγινε το 1986.

Ως προς τις ευθύνες των μικροβιολόγων του κρατικού νοσοκομείου, ο κ. Φλώρος
σημείωσε ότι «παρά το γεγονός πως από τον Ιούλιο του 1985 εκδόθηκαν δύο
εγκύκλιοι από το υπουργείο Υγείας για το ζήτημα του AIDS, σύμφωνα με έγγραφο
του ιδίου νοσοκομείου, το αίμα (ελβετικής προέλευσης) που διέθετε σε ασθενείς
ήταν ανεξέλεγκτο έως το τέλος του 1985...»

Η απόφαση του Ανωτάτου Διοικητικού Δικαστηρίου για τη σημαντική αντιδικία
αναμένεται να εκδοθεί τον προσεχή μήνα.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N15</CAT>
<ED>
Κωδικός άρθρου: A16037N151</ED>
<ID>
ID:134739

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N15&aa=1</URL></REF>


Article

<CATEGORY>vin06</CATEGORY>

 <H2>Δίωξη μετά τη μήνυση Γιαννόπουλου
</H2>
ΠΟΙΝΙΚΗ δίωξη για συκοφαντική δυσφήμηση, απλή και διά του Τύπου, ασκήθηκε χθες
από την Εισαγγελία Πρωτοδικών της Αθήνας εις βάρος του δημοσιογράφου Μάκη
Τριανταφυλλόπουλου και των υπευθύνων της εφημερίδας «Καλημέρα», ύστερα από τη
μήνυση που υπέβαλε την περασμένη Παρασκευή ο υπουργός Δικαιοσύνης κ. Ευάγγελος Γιαννόπουλος.

Η αντιδικία ξεκίνησε με αφορμή όσα είπε στη διάρκεια του δελτίου ειδήσεων στην
τηλεόραση του Σκάι ο Μάκης Τριανταφυλλόπουλος, ο οποίος επικαλούμενος έγγραφο
του διοικητή του ΙΚΑ κ. Γρ. Σολωμού προς τον κ. Γιαννόπουλο σχετικά με
δικαστική του εκκρεμότητα άφησε αιχμές για παρέμβαση του υπουργού Δικαιοσύνης
στο έργο των δικαστικών λειτουργών.

Στη συνέχεια, ο Μ. Τριανταφυλλόπουλος δημοσίευσε στην εφημερίδα «Καλημέρα»
κείμενο με τίτλο «Κίτρινος Τύπος - Ανοικτή Επιστολή προς τον Εισαγγελέα του
Αρείου Πάγου», το περιεχόμενο του οποίου θεωρήθηκε από τον υπουργό υβριστικό
για το κύρος της Δικαιοσύνης, αλλά και για τον ίδιο προσωπικά.

Η προανάκριση για την περαιτέρω διερεύνηση της υπόθεσης ανατέθηκε σε
πταισματοδίκη, ο οποίος πριν καλέσει σε απολογία τους κατηγορουμένους θα
καλέσει και θα εξετάσει τους μάρτυρες που έχει προτείνει ο μηνυτής και είναι
οι εξής: Κ. Νταϊλιάνας, πρώην γενικός γραμματέας του υπουργείου Δικαιοσύνης,
Κ. Λυμπερόπουλος, πρόεδρος της Ένωσης Δικαστών και Εισαγγελέων, Λ. Καράμπελας,
προϊστάμενος της Εισαγγελίας Εφετών της Αθήνας, Χ. Αθανασίου, προϊστάμενος του
Πρωτοδικείου της Αθήνας, οι πρόεδροι των Δικηγορικών Συλλόγων της Αθήνας Α.
Ρουπακιώτης, Πειραιώς Β. Βενέτης και Θεσσαλονίκης Γ. Ιγνατιάδης, καθώς και ο
βουλευτής Χρ. Μαρκογιαννάκης.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N15</CAT>
<ED>
Κωδικός άρθρου: A16037N152</ED>
<ID>
ID:134785

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N15&aa=2</URL></REF>


Article

<CATEGORY>vin06</CATEGORY>

 <H2>Αναβλήθηκε η δίκη του βιαστή ανηλίκων
</H2>
ΑΝΗΛΙΚΑ αγόρια στην πιο τρυφερή τους ηλικία τους έμελλε να γνωρίσουν με τρόπο
βίαιο τον έρωτα στα χέρια του καθηγητή Μιχάλη Δεληγιάννη. Κατηγορείται ότι
«ψάρευε» τα ανυποψίαστα θύματά του, τα οποία στη συνέχεια βίαζε και άλλοτε
πάλι τα εξανάγκαζε να διαπράττουν κλοπές σε σπίτια για λογαριασμό του.

Ο κατηγορούμενος για αδικήματα βιασμού, απόπειρας βιασμού και διακεκριμένης
κλοπής, έχει καταφέρει να διαφύγει στη Μανίλα των Φιλιππίνων, όπου και εκεί
συνελήφθη δύο φορές για αποπλάνηση ανηλίκων. Στη συνέχεια όμως αφέθηκε
ελεύθερος αφού προηγουμένως κατέβαλε χρηματική εγγύηση.

Χθες είχε προσδιορισθεί να γίνει η δίκη του στο Μεικτό Ορκωτό Δικαστήριο της
Αθήνας, αλλά το εδώλιο του κατηγορουμένου ήταν κενό. Ο κατηγορούμενος ­ όπως
ήταν αναμενόμενο ­ δεν εμφανίστηκε να λογοδοτήσει για τις πράξεις του. Αντ'
αυτού ο δικηγόρος του κ. Γ. Γκόγκος ζήτησε να αναβληθεί η εκδίκαση της
υπόθεσης, γιατί ο κατηγορούμενος ­ όπως διαβεβαίωσε τους δικαστές ­ προτίθεται
να έρθει στη χώρα μας και να θέσει εαυτόν στην κρίση της Ελληνικής Δικαιοσύνης.

Ο Μιχ. Δεληγιάννης είχε στείλει φαξ στο οποίο ισχυρίζεται ότι δεν ήταν έτοιμα
όλα τα ταξιδιωτικά του έγγραφα και γι' αυτό και δεν μπόρεσε να είναι παρών στη
δίκη του. Οι δικαστές από την πλευρά τους, προκειμένου να αποφευχθεί
ενδεχόμενος κίνδυνος παραγραφής της υπόθεσης, ανέστειλαν τη διαδικασία και
παράλληλα διέταξαν τη σύλληψη του Δεληγιάννη, αν και η χώρα μας δεν έχει
υπογράψει σύμβαση δικαστικής συνδρομής με τις Φιλιππίνες.

Σύμφωνα με την κατηγορία, ο Μιχάλης Δεληγιάννης από το καλοκαίρι του 1993 έως
τον Σεπτέμβριο του 1994 βίασε τρία ανήλικα αγόρια τα οποία τα χρησιμοποιούσε
και για τη διάπραξη κλοπών σε σπίτια στο Καβούρι και το Νέο Φάληρο.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N15</CAT>
<ED>
Κωδικός άρθρου: A16037N153</ED>
<ID>
ID:134825

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N15&aa=3</URL></REF>


Article

<CATEGORY>vin06</CATEGORY>

 <H2>Έτοιμοι για δράση οι επιθεωρητές του Δημοσίου
</H2>
ΑΠΟ ΥΠΗΡΕΣΙΕΣ αιχμής, όπως είναι οι Εφορίες, τα πολεοδομικά γραφεία, τα
ασφαλιστικά γραφεία και οι αρμόδιες για την έκδοση παντός είδους αδειών
υπηρεσίες θα αρχίσει τη δράση του το νέο σώμα Επιθεωρητών Δημόσιας Διοίκησης. 
Τα πενήντα μέλη του ξεκίνησαν χθες σεμινάριο ώστε πλήρως καταρτισμένοι να
αρχίσουν το έργο τους, που σκοπό έχει τον εσωτερικό έλεγχο της δημόσιας διοίκησης.

«Δεν μας ενδιαφέρει ένα σώμα κατασταλτικού ελέγχου», είπε μιλώντας χθες στην
έναρξη του σεμιναρίου ο υφυπουργός Δημόσιας Διοίκησης Σταύρος Μπένος, αλλά ένα
σώμα που θα διεισδύσει στα σπλάγχνα της δημόσιας διοίκησης για να διερευνήσει
τη δομή και τη λειτουργία του, αλλά και την κατάσταση και τις συνθήκες
εργασίας του ανθρώπινου δυναμικού της».

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N15</CAT>
<ED>
Κωδικός άρθρου: A16037N154</ED>
<ID>
ID:134856

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N15&aa=4</URL></REF>


Article

<CATEGORY>vin06</CATEGORY>

 <H5>ΚΟΥΡΔΟΣ ΔΗΜΟΣΙΟΓΡΑΦΟΣ ΓΙΑ ΝΑ ΖΗΤΗΣΕΙ ΠΟΛΙΤΙΚΟ ΑΣΥΛΟ
</H5><H2>Έραψε το στόμα του!
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

Σκληρή μορφή διαμαρτυρίας επέλεξε ο 21χρονος Κούρδος δημοσιογράφος Χοντόρ
Σαλάχ προκειμένου να διεκδικήσει έγκριση για παροχή πολιτικού ασύλου στη χώρα μας.

ΚΑΒΑΛΑ

Ο Σαλάχ, που συνελήφθη πριν από τρεις ημέρες από αστυνομικούς κοντά στον Έβρο
ποταμό, ενώ βρισκόταν με συμπατριώτες του στο κρατητήριο, «έραψε» τα χείλη του
με βελόνα και κλωστή που έκρυβε στα ρούχα του, αρχίζοντας απεργία πείνας με
αίτημα να του χορηγηθεί πολιτικό άσυλο.

Οι αστυνομικοί τον μετέφεραν στο Γενικό Περιφερειακό Νοσοκομείο
Αλεξανδρούπολης, ανησυχώντας για την υγεία του.

Ο Σαλάχ όταν ρωτήθηκε από τους δημοσιογράφους, είπε πως «εργαζόταν σε μέσο
ενημέρωσης στο Ιράκ και επειδή φοβόταν πως αν επιστρέψει κινδυνεύει η ζωή του,
αποφάσισε να κάνει απεργία πείνας, ράβοντας τα χείλη του... με αίτημα να του
δοθεί πολιτικό άσυλο. 
Τελικά ύστερα από συζήτηση που είχε με τον πρόεδρο του νοσοκομείου κ. Θεόδωρο
Ουρδουμποζάνη, ο νεαρός Κούρδος πρόσφυγας πείσθηκε για τις καλές προθέσεις
τόσο του προσωπικού του ιδρύματος όσο και της Πολιτείας και επέτρεψε στους
γιατρούς να του αφαιρέσουν τα ράμματα. Ο Σαλάχ μετά την περιπέτειά του θα
παραμείνει προληπτικά για δύο ακόμη ημέρες στο νοσοκομείο και στη συνέχεια θα
υποβάλει αίτηση για να του χορηγηθεί πολιτικό άσυλο.

ΔΙΑΣΠΟΡΑ

Τη διασπορά των Κούρδων σε διάφορα μέρη στην Ελλάδα ­ και για λόγους υγιεινής
των στρατοπέδων τους ­ έχει επιλέξει η κυβέρνηση, επεσήμανε χθες στη Βουλή ο
υφυπουργός Εξωτερικών Γιάννος Κρανιδιώτης. «Μα δεν βλέπετε την έκθεση του
Κέντρου Υγείας της Πεντέλης, κύριε υπουργέ, για κίνδυνο επιδημίας;», ρώτησε ο
βουλευτής της Ν.Δ. Γεράσιμος Γιακουμάτος. «Μέχρι και τα κοντάρια της ΔΕΗ
χρησιμοποιούν για να ζεσταθούν». Ο υφυπουργός αναγνώρισε το πρόβλημα,
τονίζοντας ότι η διεθνοποίησή του αποτελεί μακροπρόθεσμα τη σωστή λύση του και
διαβεβαίωσε το Σώμα ότι «η κυβέρνηση θα λάβει όλα τα πρόσφορα μέτρα για να μη
θιγούν οι περιοχές όπου διαμένουν οι Κούρδοι».

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16037N161</ED>
<ID>
ID:134740

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N16&aa=1</URL></REF>


Article

<CATEGORY>vin06</CATEGORY>

 <H2>Τον «σκότωσαν» ανεργία και μοναξιά
</H2>
ΔΕΝ είχαν γίνει γνωστά, μέχρι τις πρωινές ώρες, τα στοιχεία άνδρα που βρέθηκε
χθες το πρωί κρεμασμένος έξω από εργοστάσιο στο Μενίδι. Ο άνδρας, ηλικίας 50
έως 60 χρόνων, πήγε προχθές το βράδυ στη συμβολή των οδών Τατοΐου 377 και
Δεκελείας, όπου βρίσκεται το εργοστάσιο, και κρεμάστηκε από κολόνα. Υπάλληλοι
του εργοστασίου τον βρήκαν χθες το πρωί νεκρό.

Κάτω από το άψυχο σώμα του βρέθηκε ένα χειρόγραφο σημείωμα στο οποίο υπήρχε η
φράση: «Είμαι άνεργος και μόνος, γι' αυτό θα πεθάνω».

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16037N162</ED>
<ID>
ID:134786

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N16&aa=2</URL></REF>


Article

<CATEGORY>vin06</CATEGORY>

 <H2>Ριφιφί σε χρυσοχοείο
</H2>
«ΦΛΕΒΑ χρυσού» χτύπησαν οι άγνωστοι δράστες του «ριφιφί» σε χρυσοχοείο και
άρπαξαν από το χρηματοκιβώτιο κοσμήματα αξίας 50.000.000 δρχ.

Το «χρυσό ριφιφί» στο χρυσοχοείο του Δημήτρη Δημόπουλου, στην οδό Σωρκάτους
42, στην Ομόνοια, έγινε το περασμένο Σαββατοκύριακο. Οι δράστες μπήκαν σε
διπλανή ανασφάλιστη αποθήκη και άνοιξαν τρύπα στη μεσοτοιχία. «Πέτυχαν διάνα»
αφού βρέθηκαν στο πίσω μέρος του χρηματοκιβωτίου. Το διέρρηξαν με συσκευή
οξυγόνου και έκλεψαν τα κοσμήματα.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16037N163</ED>
<ID>
ID:134826

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N16&aa=3</URL></REF>


Article

<CATEGORY>vin06</CATEGORY>

 <H2>Στο εδώλιο αύριο ο πληρεξούσιος δικηγόρος του Ρουσέλ
</H2>
Στο εδώλιο του Β'. Τριμελούς Εφετείου της Αθήνας θα καθίσει αύριο ο καθηγητής
της Νομικής Σχολής του Πανεπιστημίου της Αθήνας κ. Νέστορας Κουράκης,
πληρεξούσιος δικηγόρος του Τιερί Ρουσέλ, ο οποίος αντιμετωπίζει την κατηγορία
της συκοφαντικής δυσφήμησης.

Η ποινική δίωξη ασκήθηκε εις βάρος του κ. Κουράκη ύστερα από μήνυση που
υπέβαλαν τα μέλη του Ιδρύματος Ωνάση. 
Η κατηγορία αφορά σε συνεντεύξεις που έδωσε ο κ. Κουράκης από τον Ιούνιο έως
και τον Αύγουστο του 1996 διατυπώνοντας στον ελληνικό Τύπο τις θέσεις του
εντολέα του, Τιερί Ρουσέλ, που θεωρήθηκαν όμως συκοφαντικές από τα μέλη του
Ιδρύματος Ωνάση, τα οποία προσέφυγαν στ Δικαιοσύνη.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16037N164</ED>
<ID>
ID:134857

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N16&aa=4</URL></REF>


Article

<CATEGORY>vin06</CATEGORY>

 <H2>Αυξάνονται τα μέτρα έξω από τις Εφορίες
</H2>
ΚΑΜΙΑ οργάνωση δεν είχε αναλάβει μέχρι αργά χθες το βράδυ την ευθύνη για το
προχθεσινό διπλό «χτύπημα» στο ΚΕΠΥΟ και σε Οικονομικές Εφορίες στην Καλλιθέα,
γεγονός που εντείνει τις ανησυχίες των αρχών Ασφαλείας για μπαράζ βομβιστικών
επιθέσεων τις επόμενες ημέρες. Για το λόγο αυτό πρόκειται να αυξηθούν, σύμφωνα
με πληροφορίες, τα μέτρα ασφαλείας με συχνές περιπολίες για τη φρούρηση
κτιρίων όπου στεγάζονται Εφορίες καθώς και άλλες παρεμφερείς υπηρεσίες.

Οι δύο αυτοσχέδιοι εκρηκτικοί μηχανισμοί, που τοποθέτησαν άγνωστοι στο ΚΕΠΥΟ
και στο κτίριο όπου στεγάζονται οι Ε' και Θ' ΔΟΥ, αποτελούντο από ρολόγια
χειρός, εννιάβολτες μπαταρίες και μικρές ποσότητες εκρηκτικής ύλης. Και οι δύο
εκρήξεις ήταν μέτριας ισχύος. Οι εκρηκτικοί μηχανισμοί ήσαν μέσα σε νάιλον
σακούλες τις οποίες οι δράστες είχαν τοποθετήσει έξω από τα δυο κτίρια.

Η συνδεσμολογία των αυτοσχέδιων εκρηκτικών μηχανισμών θυμίζει στους
αξιωματικούς της Αντιτρομοκρατικής Υπηρεσίας τις παλιές βόμβες που
χρησιμοποιούσε η οργάνωση ΕΛΑ. «Πρόκειται όμως για παραδοσιακή κατασκευή»,
είπε χαρακτηριστικά ανώτατος αξιωματικός, ο οποίος πρόσθεσε ότι τέτοιου είδους
μηχανισμούς έχουν χρησιμοποιήσει και άλλες «νεώτερες» οργανώσεις, όπως οι
«Επαναστατικοί Πυρήνες».

Στα δύο προειδοποιητικά τηλεφωνήματα που έγιναν πριν από τις εκρήξεις ο
άγνωστος δεν ανέφερε το όνομα της οργάνωσης που αναλαμβάνει την ευθύνη για το
διπλό «χτύπημα». Αξιωματικοί της Αντιτρομοκρατικής δεν αποκλείουν το
ενδεχόμενο η οργάνωση να έχει προγραμματίσει και άλλες επιθέσεις σε Εφορίες
και όταν ολοκληρωθεί ο «κύκλος των χτυπημάτων» να αναλάβει με προκήρυξή της ή
με τηλεφώνημα την ευθύνη για όλες τις επιθέσεις.

Συνεργεία εργατών δούλευαν χθες εντατικά για την αποκατάσταση των ζημιών στο
κτίριο όπου στεγάζεται το ΚΕΠΥΟ, στην οδό Γρυπαρη, καθώς και στο κτίριο στην
διασταύρωση των οδών Θησέως και Δελφών όπου στεγάζονται η Ε' και η Θ' ΔΟΥ.

Ο γενικός γραμματέας του ΚΕΠΥΟ κ. Παναγιώτης Γεωργιάδης επεσήμανε χθες ότι από
την έκρηξη δεν προκλήθηκαν ζημίες σε αρχεία, το κέντρο λειτουργεί κανονικά και
οι μικροζημιές που προκλήθηκαν στο κτίριο θα αποκατασταθούν σύντομα.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16037N165</ED>
<ID>
ID:134876

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N16&aa=5</URL></REF>


Article

<CATEGORY>vin06</CATEGORY>

 <H5>ΙΣΡΑΗΛΙΝΟΙ ΑΣΤΥΝΟΜΙΚΟΙ ΗΡΘΑΝ ΣΤΗΝ ΕΛΛΑΔΑ ΚΑΙ ΠΑΡΕΔΩΣΑΝ ΤΟΝ ΦΑΚΕΛΟ ΓΙΑ ΤΟ ΠΛΟΙΟ «ΛΟΪΝΤΑ»
</H5><H2>Σε 120 σελίδες η απάτη
</H2>
<AUTHOR>ΠΡΟΚΟΠΗΣ ΓΙΟΓΙΑΚΑΣ</AUTHOR>

Πέπλο μυστήριου εξακολουθεί να καλύπτει την υπόθεση ασφαλιστικής απάτης
που ετοίμαζαν Ισραηλινοί μαζί με Έλληνα εφοπλιστή, προκειμένου να εισπράξουν
τα ασφάλιστρα.

Βενέδικτος Ρούσσος. Ο διαχειριστήςτου πλοίου «Λόιντα». 
ΤΗΝ ΥΠΟΘΕΣΗ αποκάλυψαν «ΤΑ ΝΕΑ» το περασμένο Σάββατο και ήδη βρίσκονται στην
Ελλάδα τρεις Ισραηλινοί αστυνομικοί (δύο γυναίκες και ένας άντρας), που
συνεργάζονται με τη Λιμενική Αστυνομία. Οι Ισραηλινοί αστυνομικοί, που έκαναν
αίτηση δικαστικής συνδρομής την περασμένη Πέμπτη, η οποία έγινε δεκτή από τις
ελληνικές αρχές, παρέδωσαν χθες στους αξιωματικούς του Κεντρικού Λιμεναρχείου
Πειραιά έναν φάκελο, με 120 σελίδες, για την υπόθεση (είναι γραμμένος στα
εβραϊκά και στα αγγλικά), ο οποίος έχει ήδη σταλεί στο υπουργείο Εξωτερικών
για μετάφραση.

Όπως είναι γνωστό, συνελήφθη στο Ισραήλ ο Γιουβάλ Κούπερμαν, που είναι ανώτερο
στέλεχος της ισραηλινής αστυνομίας και οι συμπατριώτες του Ιτάρ Γκουρ-Αριέχ
και Σιμόν Πόζνερ, οι οποίοι σχεδίαζαν ­ κατά τους Ισραηλινούς ­ μαζί με τον
Έλληνα εφοπλιστή να ανατινάξουν το πλοίο «Λόιντα».

Οι Ισραηλινοί κατονομάζουν ως πλοιοκτήτη τον Γιάννη Βάττη, 77 χρόνων, που
είναι πρόεδρος του Δ.Σ. της εταιρείας «Kronos Maritime», ενώ σύμφωνα με
πληροφορίες από τους αξιωματικούς που διενεργούν τις ανακρίσεις, κατονομάζουν
και τους Τ. Ευαγγέλου, που είναι κρατούμενους στις δικαστικές φύλακες
Κορυδαλλού για αρχαιοκαπηλία και έναν Ζωϊτάκη, που είναι ασφαλιστικός
σύμβουλος σε ναυτιλιακή εταιρεία, ο οποίος αναζητείται από τις ελληνικές αρχές
προκειμένου να καταθέσει. 
Ο Ισραηλινός. Στις ανακρίσεις παίρνουν μέρος και τρεις Ισραηλινοί
αστυνομικοί, που θα μείνουν στην Ελλάδα έως την ερχόμενη Παρασκευή

Χθες το απόγευμα κατέθεσε στην Ασφάλεια του Κεντρικού Λιμεναρχείου Πειραιά ο
διαχειριστής του πλοίου, Βενέδικτος Ρούσσος, 36 χρόνων. «Δεν ξέρω τίποτα»
είπε, σύμφωνα με πληροφορίες, στους λιμενικούς. Αξιωματικοί όμως, που πήραν
μέρος στην κατάθεση, έλεγαν χθες ότι ο Βενέδικτος Ρούσσος δεν έπεισε και ότι
θα συνεχίσουν τις έρευνες. Ο διαχειριστής πάντως, μετά την κατάθεσή του, είπε
στους δημοσιογράφους ότι το πλοίο ήταν ασφαλισμένο για το ποσό των 30 εκατ.
δολαρίων και ότι πουλήθηκε τον Νοέμβριο με δικαίωμα επαναγοράς. Υποστήριζε
μάλιστα, ότι θα πήγαινε να φάει με τον Γιάννη Βάττη.

Σε ό,τι αφορά το ιδιοκτησιακό καθεστώς του πλοίου, που επρόκειτο ­ σύμφωνα με
τους Ισραηλινούς ­ να ανατιναχτεί, οι λιμενικοί το χαρακτήριζαν χθες «θολό».
Το πλοίο ναυπηγήθηκε το 1996 και αρχικώς λεγόταν «Ρίγκελ» (είχε την ελληνική
σημαία). Στις 28 Νοέμβριου όμως του 1997 διεγράφη από το Ελληνικό Νηολόγιο,
άλλαξε όνομα, έγινε «Λόιντα» και ύψωσε τη σημαία του Παναμά.

Σύμφωνα με πληροφορίες από ναυτιλιακούς κύκλους, το πλοίο πουλήθηκε έναντι του
ποσού των 15 εκατομμυρίων δολαρίων και με τα χρήματα αυτά εξοφλήθηκαν όλες οι
υποθήκες του Γιάννη Βάττη.

«ΤΑ ΝΕΑ» προσπάθησαν χθες, χωρίς επιτυχία, να επικοινωνήσουν με τον Γιάννη
Βάττη, αφού από το υπουργείο Εμπορικής Ναυτιλίας έγινε γνωστό ότι ο εφοπλιστής
λείπει στο εξωτερικό.

Τα σενάρια που «παίζονται» και ενισχύονται από την ισραηλινή πλευρά είναι ότι
επρόκειτο είτε να ανατιναχθεί στο λιμάνι της Μερσίνας είτε εν πλω από τη
Σμύρνη προς τη Μερσίνα, το διάστημα από το περασμένο Σάββατο έως χθες. Το
«Λόιντα» είναι δεξαμενόπλοιο και έχει πλήρωμα 27 άτομα, από τα οποία οι εννέα
είναι Έλληνες. Μάλιστα τέσσερις από τους Έλληνες είχαν μαζί τους και τις
συζύγους τους.

Πίσω από το πλοίο, όταν αυτό άλλαξε σημαία, στα χαρτιά φαίνεται ότι ήταν η
παναμέζικη εταιρεία «Γκορ» ­ είναι από τις εταιρείες που στήνονται και
διαλύονται μέσα σε μια νύχτα» και σύμφωνα με πληροφορίες σε αυτή την εταιρεία
φαίνεται αναμεμειγμένος ο Βενέδικτος Ρούσσος.

«ΤΑ ΝΕΑ» επικοινώνησαν με τον πλοίαρχο του πλοίου τον Δημήτρη Διαμαντίδη. Ο
καπετάνιος διέψευσε όλα τα σενάρια περί ανατίναξης του «Λόιντα».

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16037N171</ED>
<ID>
ID:134741

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N17&aa=1</URL></REF>


Article

<CATEGORY>vin06</CATEGORY>

 <H5>Θα κατεδαφισθούν τα αυθαίρετα στην παραλία
</H5><H2>Παρανομίες στην έκδοση οικοδομικών αδειών από τον Δήμο Μεγάρων
</H2>
<AUTHOR>ΑΝΤΩΝΗΣ ΡΕΝΙΕΡΗΣ</AUTHOR>

ΣΩΡΕΙΑ ΠΑΡΑΝΟΜΙΩΝ στην έκδοση οικοδομικών αδειών από το Πολεοδομικό Γραφείο
του Δήμου Μεγάρων διαπίστωσαν οι επιθεωρητές του υπουργείου Περιβάλλοντος -
Χωροταξίας και Δημοσίων Έργων, οι οποίοι διενήργησαν δειγματοληπτικούς
ελέγχους έπειτα από καταγγελίες που έγιναν στο υπουργείο.

Το πόρισμα, που συνέταξαν οι επιθεωρητές του ΥΠΕΧΩΔΕ, διαβιβάστηκε ήδη στη
Γενική Γραμματεία της Περιφέρειας Αττικής, ώστε να επιβληθούν οι ανάλογες
κυρώσεις στους υπεύθυνους που, πάντως, στο πόρισμα δεν κατονομάζονται.

Ο έλεγχος έγινε από 4 επιθεωρητές, οι οποίοι ερεύνησαν ­ δειγματοληπτικά ­ 25
φακέλους έκδοσης οικοδομικών αδειών και σε όλους βρήκαν από τυπικές
παραλείψεις μέχρι μεγάλες παρανομίες, τόσο στις μελέτες των οικοδομών όσο και
στα φορολογικά στοιχεία. Ειδικά για τα φορολογικά αναφέρεται στο πόρισμα ότι
«σε πολλές άδειες δεν υπάρχει η σφραγίδα της Εφορίας, με αποτέλεσμα να μην
είναι γνωστό αν πληρώθηκε η Εφορία για το συγκεκριμένο έργο, αλλά και να
υπάρχει κίνδυνος επαναχρησιμοποιήσεως του ιδίου εντύπου και για άλλες άδειες,
πολύ περισσότερο μια και στα σχετικά παραστατικά στοιχεία δεν υπάρχει η
ένδειξη "άκυρον", γεγονός που αποτελεί ουσιώδη παράλειψη». Οι επιθεωρητές του
ΥΠΕΧΩΔΕ σημειώνουν ότι ανάλογες «παραλείψεις» παρατηρούνται και σε άλλα έντυπα
έκδοσης οικοδομικών αδειών και προσθέτουν ότι πολλά φύλλα αναθέσεων, αναλήψεων
και σφράγισης των μελετών δεν συμφωνούν σε αρκετές άδειες, αφού εμφανίζονται
διαφορετικά πρόσωπα στην ανάθεση, ανάληψη και σφράγιση.

Εκτός από τις παρανομίες στα φορολογικά, διαπιστώθηκε και πλήθος καθαρά
πολεοδομικών και τεχνικών λαθών στις άδειες, που τις καθιστούν άκυρες και τα
κτίσματα στα οποία αναφέρονται αυθαίρετα. Μεταξύ άλλων διαπιστώθηκε ότι
φάκελοι αδειών υπογράφονται από μη διπλωματούχους αρχιτέκτονες ή πολιτικούς
μηχανικούς, έχουν δοθεί άδειες για δημιουργία γραφείων σε περιοχές όπου
επιτρέπεται η χρήση μόνο κατοικίας, υπάρχουν προβλήματα με τα όρια των
οικοπέδων και τις αποστάσεις από τα όρια, οι μελέτες για τον φωτισμό είναι
ανεπαρκείς, δεν υπάρχουν μελέτες ενεργητικής προστασίας (πυρόσβεση κ.λπ.). Σε
αρκετές περιπτώσεις που αφορούν σε αναθεωρήσεις αδειών δεν υπάρχουν οι
αιτιολογήσεις των αναθεωρήσεων, δεν υπάρχουν τεχνικές εκθέσεις, δεν υπάρχουν
κοστολόγια, λείπουν τοπογραφικά διαγράμματα ή υπάρχουν αλλά δεν συμφωνούν με
τα οικόπεδα στα οποία αναφέρονται κ.λπ.

Οι επιθεωρητές του ΥΠΕΧΩΔΕ προτείνουν να επανεξεταστούν όλες οι άδειες στις
οποίες διαπιστώθηκαν παρανομίες και ­ όπου υπάρχει η δυνατότητα ­ να
αναθεωρηθούν, όπου δε δεν υπάρχει τέτοια δυνατότητα τα κτίσματα στα οποία
αφορούν να χαρακτηριστούν ως αυθαίρετα.

Σημειώνεται, πάντως, ότι καταγγελίες για παρόμοιες παρανομίες έχουν γίνει και
για άλλα πολεοδομικά γραφεία, τόσο δήμων όσο και εποπτευόμενα από το
υπουργείο, οι οποίες θα ερευνηθούν επίσης από τους επιθεωρητές για να
διαπιστωθεί η βασιμότητά τους.

ΣΤΗΝ ΚΑΤΕΔΑΦΙΣΗ αυθαιρέτων κτισμάτων ή τμημάτων τους στην παραλία του
Σαρωνικού θα προχωρήσει η Νομαρχία Αθηνών μετά τις 23 Ιανουαρίου.

Τα κέντρα διασκέδασης «Νέα Δειλινά», «Ακρωτήρι», «Φαντασία», «Ζέφυρος»,
«Φλοίσβος», καθώς και κτίσματα του Sea Park, του Ναυτικού Αθλητικού Όμιλου
Αγίου Κοσμά, του Συλλόγου Ερασιτεχνών Αλιέων Αλίμου και άλλα βρίσκονται στο
στόχαστρο της νομαρχίας που έχει στα χέρια της τελεσίδικες δικαστικές
αποφάσεις για το χαρακτηρισμό τους ως αυθαιρέτων.

Όπως ανακοινώθηκε χθες από τη νομαρχία, έχει ήδη εγκριθεί το αποτέλεσμα
δημοπρασίας ανάδειξης εργολάβου για την κατεδάφιση των αυθαιρέτων μετά τις 23
Ιανουαρίου. «Στο διάστημα αυτό, τονίζεται στην ανακοίνωση, οι ενδιαφερόμενοι
μπορούν να προβούν στις απαραίτητες ενέργειες για την αποκατάσταση της νομιμότητας».

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16037N172</ED>
<ID>
ID:134787

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N17&aa=2</URL></REF>


Article

<CATEGORY>vin06</CATEGORY>

 <H5>ΠΑΓΚΟΣΜΙΑ ΕΚΣΤΡΑΤΕΙΑ ΓΙΑ ΝΑ ΠΡΟΣΤΑΤΕΥΘΟΥΝ ΤΑ ΠΑΙΔΙΑ ΠΟΥ «ΣΕΡΦΑΡΟΥΝ» ΣΤΟ ΔΙΚΤΥΟ
ΚΑΙ ΒΓΑΙΝΟΥΝ ΣΕ ΠΟΡΝΟΓΡΑΦΙΚΑ ΚΑΙ ΑΛΛΑ ΑΚΑΤΑΛΛΗΛΑ ΓΙΑ ΑΝΗΛΙΚΟΥΣ ΜΗΝΥΜΑΤΑ
</H5><H5>Νέος φορητός υπολογιστής για αυτοκίνητα
</H5><H5>Ένα θαλάσσιο τέρας εξέβρασε ο ωκεανός
</H5><H5>«Έτος της φωτιάς» χαρακτηρίστηκε το '97
</H5><H2>Κλείνουν τις πόρτες στους κακούς του Ίντερνετ
</H2>
<AUTHOR>ΕΥΗ ΕΛΕΥΘΕΡΙΑΔΟΥ - ΛΑΜΠΡΙΝΗ ΣΤΑΜΑΤΗ</AUTHOR>

Η παγκόσμια μάχη ενάντια στους «δαίμονες» του δικτύου, που ξεκίνησε πρόσφατα,
διαδραματίζεται σε τεχνολογικό και πολιτικό επίπεδο. Στόχο έχει την προστασία
των παιδιών από πορνογραφικά και άλλα, «ακατάλληλα δι' ανηλίκους» μηνύματα,
που κυκλοφορούν ανεξέλεγκτα στο Ίντερνετ.

ΣΤΗΝ ΕΛΛΑΔΑ, η Εθνική Επιτροπή Τηλεπικοινωνιών και οι εταιρείες παροχής
Ίντερνετ ετοιμάζονται για... κατά μέτωπον επίθεση.

Από την Αμερική μέχρι τη Μ. Βρετανία και από τη Γερμανία έως την Ελλάδα, η
συζήτηση γύρω από την προστασία των παιδιών, που «σερφάρουν» στο Ίντερνετ,
φουντώνει. Οι αρμόδιοι φορείς, εταιρείες που παρέχουν υπηρεσίες του δικτύου
και ειδικοί σε θέματα τηλεπικοινωνιών συστήνουν επιτροπές προκειμένου να
σχεδιάσουν τα «σωσίβια» που θα προστατέψουν τους «μικρούς» από τους «κακούς
μάγους» του δικτύου.

Η «μαύρη λίστα» των επικίνδυνων sites βρίσκεται ήδη στα χέρια ορισμένων
εταιρειών και πολλές έχουν «κλειδώσει» τις πόρτες που οδηγούν στις ακατάλληλες
διευθύνσεις. 
«Η λίστα με τις "κακές διευθύνσεις" περιλαμβάνεται σε ένα πρόγραμμα, οι
ρυθμίσεις του οποίου καθιστούν αδύνατη την πρόσβαση», εξηγεί ο κ. Γιάννης
Πανάς από την Ένωση Ελλήνων Χρηστών Ίντερνετ. «Είναι όμως πρακτικά αδύνατον να
συμπεριλάβει όλες τις ακατάλληλες σελίδες, καθώς διαρκώς προστίθενται νέες».

Η Ελλάδα ετοιμάζεται να συμμετάσχει στην παγκόσμια εκστρατεία. Η Εθνική
Επιτροπή Τηλεπικοινωνιών (ΕΕΤ) έχει ξεκινήσει τις διαπραγματεύσεις με τις εδώ
εταιρείες παροχής Ίντερνετ και είναι πια έτοιμοι να ανακοινώσουν τα μέτρα που
θα λάβουν, τις οδηγίες και τις συμβουλές προς τους γονείς.

«Έχουμε συμφωνήσει να ακολουθήσουμε μια κοινή πρακτική και να προτείνουμε ένα
σύστημα αυτορύθμισης, το οποίο θα έχει τη δυνατότητα να αφαιρεί τα επικίνδυνα
sites και να μην επιτρέπει την πρόσβαση εκεί», εξηγεί ο κ. Παναγιώτης
Καγιάφας, στέλεχος της ΕΕΤ.

Αντίστοιχα προγράμματα παρέχονται ήδη δωρεάν από τις εταιρείες, ενώ μπορεί
κάποιος να τα βρει και στο Ίντερνετ. 
Πρόκειται για «φίλτρα» που έχουν τη δυνατότητα να «κλείνουν» τις σελίδες
εκείνες που απευθύνονται αποκλειστικά σε ενηλίκους και τα οποία έχουν
αναπτύξει εταιρείες κολοσσοί του χώρου, όπως η America Online και η Microsoft.

Η ίδια η φύση του δικτύου όμως και οι απεριόριστες δυνατότητες πρόσβασης, που
παρέχει, καθιστούν εξαιρετικά δύσκολη την επίλυση του προβλήματος. 
«Δυνατές» κυβερνήσεις, όπως αυτή της Αμερικής, επαναφέρουν το θέμα της
εφαρμογής μιας «πολιτικής ελέγχου» για το Ίντερνετ, γεγονός που προκαλεί την
έντονη αντίδραση των... εραστών του δικτύου. 
Ο «κίνδυνος» αυτός, πάντως, δεν είναι ακόμη ορατός. Στις συνεδριάσεις των
αρμόδιων επιτροπών, στην Αμερική, την Ευρώπη, αλλά και στην Ελλάδα, όλοι
συμφωνούν πως τη λύση θα δώσει η τεχνολογία και η ενημέρωση μικρών και μεγάλων
και όχι μια όποια «κυβερνητική» παρέμβαση.

«Δαίμονες» δεν χαρακτηρίζονται μόνον τα πορνογραφικά sites, αλλά και σελίδες,
μέσω των οποίων παιδεραστές προσπαθούν να προσελκύσουν τα θύματά τους. 
Αντίστοιχα περιστατικά καταγράφονται συχνά στην Αμερική. Η ανωνυμία του
δικτύου και το γεγονός πως τα περισσότερα παιδιά «σερφάρουν» μόνα τους,
δημιουργεί τις πλέον ευνοϊκές συνθήκες για τη δράση τέτοιων εγκληματιών. 
Ο μεγαλύτερος εφιάλτης των γονιών είναι πως, πολύ εύκολα, ο άγνωστος μπορεί να
ξεγελάσει τα παιδιά και να κλείσει ένα αληθινό ραντεβού μαζί τους.

Σύμφωνα με την κοινωνιολόγο Σέρι Τερκλ από το ΜΙΤ, επικίνδυνες για τα παιδιά
είναι και οι ανακρίβειες, που υπάρχουν κατά χιλιάδες στις σελίδες του δικτύου. 
«Θα πρέπει να μάθουμε στα παιδιά μας πως επειδή ένα μήνυμα ή ένα κείμενο είναι
στο κομπιούτερ δεν σημαίνει πως είναι και αληθινό».

Ορισμένες χρήσιμες διευθύνσεις για τους γονείς, στις οποίες μπορούν να βρουν
πολύτιμα εργαλεία είναι:

http: //www. freezone. com

http: //www. bonus. com

http: //www. yahooligans. com.

ΝΕΑ Ολυμπιακά μετάλλια κατέκτησαν Έλληνες, αυτή τη φορά στην ένατη
Διεθνή Ολυμπιάδα Πληροφορικής, που έγινε πριν από λίγες ημέρες στο Κέηπ Τάουν
της Νότιας Αφρικής. Ο Αθηνόδωρος Παναγιωτίδης από την Αθήνα και ο Απόστολος
Δημητρομανωλάκης από τα Χανιά κατέκτησαν δύο χάλκινα μετάλλια. Πρώτος
αναδείχθηκε ένας μαθητής από τη Ρωσία. Από την Ελλάδα, συμμετείχαν ακόμη ο
Γιώργος Τζούμας από το Αγρίνιο και ο Γιάννης Τσουκαλίδης από τη Θεσσαλονίκη.
Όλοι τους είχαν επιλεγεί στον Πανελλήνιο Διαγωνισμό Πληροφορικής της Ελληνικής
Εταιρείας Επιστημόνων Η/Υ και Πληροφορικής. Οι συμμετοχές για τον φετινό
πανελλήνιο διαγωνισμό λήγουν στις 28 Φεβρουαρίου 1998. Τα θέματα στην
Ολυμπιάδα απαιτούσαν γνώσεις προγραμματισμού σε μία από τις γλώσσες Pascal ή
C/C++. Η Ελλάδα θα διοργανώσει την Ολυμπιάδα Πληροφορικής το 2004.

ΤΗΝ ΚΥΚΛΟΦΟΡΙΑ του νέου φορητού υπολογιστή για το αυτοκίνητο ανακοίνωσε η
Microsoft, τις πρώτες ημέρες του 1998. Το Auto PC λειτουργεί με τη μέθοδο
αναγνώρισης φωνής και συνδέεται στο ραδιόφωνο του αυτοκινήτου και σε ένα
κυψελοειδές ψηφιακό τηλέφωνο. Παρέχονται όλες οι απαιτούμενες συσκευές που
αφήνουν ελεύθερα τα χέρια του οδηγού, ενώ μένει να δούμε αν θα... περάσει κι
από τον έλεγχο της Τροχαίας.

ΛΥΣΗ ΣΤΟ μυστήριο που... ξέβρασε ο ωκεανός σε μία παραλία της Τασμανίας την
περασμένη εβδομάδα καλούνται να δώσουν οι επιστήμονες. Είναι δεινόσαυρος,
καρχαρίας, γιγαντιαίο χταπόδι, απομεινάρια φάλαινας ή... δένδρο; Ουδείς είναι
σε θέση να κάνει σωστή διάγνωση ακόμη. Πάντως, κατά την εφημερίδα
«Independent», αυτή η τεράστια μάζα, αγνώστου ταυτότητος, ζυγίζει τέσσερις
τόνους, έχει μήκος επτά μέτρα, έξι πλοκάμια, καλύπτεται από ένα παράξενο υλικό
και... μυρίζει άσχημα.

Το γεγονός έχει κινήσει την περιέργεια επιστημόνων από τη Σκωτία, τη Ρωσία, τη
Νέα Ζηλανδία και τη Νότια Αφρική. Ορισμένοι από τους θαλάσσιους βιολόγους
πάντως, που έχουν σπεύσει στην περιοχή, πιστεύουν πως είναι καρχαρίας σε
κατάσταση αποσύνθεσης. «Μπορεί να φθάσει ακόμη και τα 11 μέτρα σε μήκος και να
μοιάσει σε θαλάσσιο τέρας», όπως εξηγεί ο Όλιβερ Κρίμεν από το Μουσείο Φυσικής
Ιστορίας του Λονδίνου. «Θα μπορούσε βέβαια να είναι φώκια, φάλαινα ή καλαμάρι».

Πάντως, οι Τασμανοί ετοιμάζονται να κάνουν τεστ στο DNA του οργανισμού για να
βρουν την ταυτότητά του, αφού μέχρι τώρα δεν έχει βρεθεί ίχνος σκελετού. Οι
πιο... ρομαντικοί, πάντως, ελπίζουν πως πρόκειται για το κουφάρι ενός
πλησιόσαυρου, ενός δεινόσαυρου με μακρύ λαιμό και άκρα σαν κουπιά. Ενώ οι πιο
προσγειωμένοι υποστηρίζουν πως δεν είναι τίποτα άλλο από κομμάτι... δένδρου.

ΟΣΟ ΚΑΛΑ τόσο και άσχημα νέα άφησε πίσω του το 1997, σε ό,τι αφορά το
περιβάλλον. Τα καλά νέα έρχονται από τη διεθνή ασφαλιστική εταιρεία Munich Re,
σύμφωνα με την οποία το 1997 ήταν η χρονιά με τις λιγότερες φυσικές
καταστροφές (κατεγράφησαν 530 πλημμύρες, σεισμοί και τυφώνες, ενώ συνήθως ο
αριθμός τους κυμαίνεται από 580 έως 600).

Τα άσχημα νέα τα φέρνει το Παγκόσμιο Ταμείο για τη Φύση-WWF, το οποίο
χαρακτηρίζει τη χρονιά που πέρασε ως «έτος της φωτιάς», καθώς σημειώθηκαν πολύ
περισσότερες πυρκαγιές από άλλοτε και είχαν ως αποτέλεσμα να καταστραφούν
περισσότερα από 20 εκατομμύρια στέμματα δάσους, σε ολόκληρο τον κόσμο.

Αν και οι πιο μεγάλες πυρκαγιές σημειώθηκαν στην Ινδονησία, την Αυστραλία και
τη Βραζιλία, το ρεκόρ της Ελλάδας είναι εξίσου τραγικό. Το WWF-Ελλάς
επισημαίνει πως μέσα στη δεκαετία από το 1986 έως το 1996 έχουν αποτεφρωθεί
περίπου 5,5 εκατομμύρια στρέμματα δάσους, χωρίς να υπολογίζονται οι
καταστροφικές πυρκαγιές που σημειώθηκαν το 1997.

Στην έκθεση του WWF αναφέρεται πως οι φωτιές στην Ελλάδα, την Ινδονησία, τη
Βραζιλία, την Αυστραλία, τη Ρωσία, την Κίνα, τη Νέα Γουινέα, το Περού, την
Αφρική δεν προκλήθηκαν κατά λάθος. «Πρόκειται για εμπρησμούς με σκοπό την
αύξηση των καλλιεργήσιμων εκτάσεων, των οικισμών ή των βιοτόπων και την
πραγματοποίηση μεγάλων αναπτυξιακών έργων».

Όπως αναφέρει ο διευθυντής Δασικών Προγραμμάτων του WWF, Ζαν Πολ Ζανρενό,
«δημιουργούμε έναν φαύλο κύκλο καταστροφής, όπου οι φωτιές είναι ταυτόχρονα
αποτέλεσμα και αίτιο των κλιματικών αλλαγών». Το φαινόμενο «Ελ Νίνιο» και η
ξηρασία που προκαλεί επιδεινώνουν την κατάσταση. Παράλληλα, η αποτέφρωση των
δασών επιτείνει το φαινόμενο του θερμοκηπίου, το οποίο επίσης ευνοεί την ξηρασία.

Πάντως, η φύση φαίνεται πως δείχνει σταδιακά την οργή της, καθώς, σύμφωνα με
την ασφαλιστική εταιρεία Munich Re, οι φυσικές καταστροφές περιορίσθηκαν το
1997. Η εταιρεία κατέγραψε 170 ανεμοθύελλες και 120 εκρήξεις ηφαιστείων, ενώ
οι σεισμοί έφθασαν τους 100. Οι ζημιές από τα φυσικά αυτά φαινόμενα
υπολογίζονται σε 30 δισεκατομμύρια δολάρια (8,4 τρισ. δραχμές), ποσό κατά το
ήμισυ μικρότερο από εκείνο για το 1996.

Ωστόσο, εκτιμάται και από την ίδια την εταιρεία πως στο μέλλον τα φαινόμενα
αυτά θα ενταθούν. «Αν συγκρίνουμε στοιχεία της δεκαετίας του '60 με εκείνα των
τελευταίων 10 ετών, διαπιστώνουμε πως σημειώθηκαν τρεις φορές περισσότερες
καταστροφές από το 1987 έως το 1997», καταλήγει η έκθεση της εταιρείας.

Ομιλία με θέμα «Η γεωπολιτική της ενέργειας στην ευρύτερη περιοχή της
Νοτιοανατολικής Ευρώπης» δίνει την ερχόμενη Δευτέρα ο κ. Χρήστος Παπουτσής,
επίτροπος της Ευρωπαϊκής Ένωσης και αρμόδιος για την πολιτική Ενέργειας,
Επιχειρήσεων και Τουρισμού στο Πανεπιστήμιο Αθηνών (Μεγάλη Αίθουσα Τελετών,
Πανεπιστημίου 30, 6 μ.μ.).

«Ολυμπιακοί Αγώνες, πόλη και περιβάλλον» είναι το θέμα του συνεδρίου, που
διοργανώνεται στις 22 και 23 Ιανουαρίου από το Παγκόσμιο Δίκτυο
Περιβαλλοντικής Επιστήμης και Τεχνολογίας, στο Ζάππειο Μέγαρο. Στόχος των
διοργανωτών είναι ο διάλογος πάνω στα ζητήματα της πόλης με αφορμή τους
Ολυμπιακούς του 2004 και η διερεύνηση της δυνατότητας παρεμβάσεων για τη
βελτίωση της ποιότητας του περιβάλλοντος.

Το ερευνητικό της πρόγραμμα για την παρακολούθηση και καταγραφή των κητωδών
στο Ιόνιο Πέλαγος θα συνεχίσει το ερχόμενο καλοκαίρι η Ελληνική Εταιρεία
Μελέτης και Προστασίας Δελφινιών και Φαλαινών, με σκοπό να δημιουργήσει μία
βάση δεδομένων για τις ελληνικές θάλασσες. Όσοι ενδιαφέρονται να συμμετέχουν
εθελοντικά, μπορούν να επικοινωνήσουν με την κ. Α. Δρούγα στο τηλ. 094-201447.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16037N181</ED>
<ID>
ID:134742

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N18&aa=1</URL></REF>


Article

<CATEGORY>vin06</CATEGORY>

 <H5>ΟΙ ΦΟΙΤΗΤΕΣ ΤΟΥ ΠΑΝΕΠΙΣΤΗΜΙΟΥ ΚΑΙ ΤΟΥ ΠΟΛΥΤΕΧΝΕΙΟΥ ΤΗΣ ΚΡΗΤΗΣ
</H5><H5>10.000 φοιτητές στο Ηράκλειο
</H5><H5>«Ιδανική πόλη για φοιτητές τα Χανιά»
</H5><H2>Δίνουν ξεχωριστό αέρα
</H2>
<AUTHOR>ΓΙΩΡΓΟΣ ΓΑΡΕΔΑΚΗΣ - ΚΩΣΤΑΣ ΜΠΟΓΔΑΝΙΔΗΣ</AUTHOR>

Στο Ηράκλειο, οι φοιτητές αυξάνονται χρόνο με τον χρόνο ­ ήδη φθάνουν τους
10.000, δίνοντας το δικό τους στίγμα στην κοινωνική, πολιτιστική και,
λιγότερο, στην οικονομική ζωή της πόλης. Ωστόσο, η φοιτητική οικογένεια δεν
μπόρεσε να «κυριαρχήσει στην τοπική κοινωνία και να επιβάλει τους δικούς της
ρυθμούς, κατά την εικοσαετία που μεσολάβησε από την έναρξη της λειτουργίας των
Σχολών του Πανεπιστημίου της Κρήτης στο Ηράκλειο». Στα Χανιά, η «ντόπια»
νεολαία είναι ζωντανή, αλλά και οι 1.200 περίπου φοιτητές που σπουδάζουν στο
Πολυτεχνείο Κρήτης δίνουν «ξεχωριστό αέρα» μέσα από πολιτιστικές και αθλητικές
παρεμβάσεις στη ζωή της πόλης. Πάντως, τόσο το Ηράκλειο όσο και τα Χανιά,
έχουν μια οικονομική παρουσία μέσω του τουρισμού αρκετά σημαντική, αλλά και με
το εμπόριο και τα αγροτικά προϊόντα, με αποτέλεσμα η οικονομική «συνεισφορά»
των φοιτητών να μην είναι καθοριστική και εμφανής, όπως συμβαίνει συνήθως σε
μικρότερες πόλεις. Χαρακτηριστική είναι η περίπτωση του Ρεθύμνου, όπου η
παρουσία των φοιτητών υπήρξε καταλυτική για την περαιτέρω ανάπτυξη της πόλης.

ΗΡΑΚΛΕΙΟ

ΤΟ ΗΡΑΚΛΕΙΟ, η πόλη των χιλιάδων αυθαιρέτων, που όμως είναι από τις πιο
ζωντανές στην Ελλάδα, φιλοξενεί περίπου 10.000 φοιτητές και σπουδαστές. Ένας
μεγάλος αριθμός δραστήριων ανθρώπων με ενδιαφέροντα, που όμως... χάνονται σ'
ένα Ηράκλειο με τη δυναμική ανάπτυξη στους τομείς του εμπορίου, του τουρισμού,
της αγροτικής οικονομίας, αλλά και της μεγάλης πολιτιστικής παράδοσης.

«Είναι αλήθεια πως στο Ηράκλειο φοιτητές και σπουδαστές δίνουν έναν τόνο, αλλά
δεν κυριαρχούν», λέει στα «ΝΕΑ» ο πρόεδρος του ΤΕΙ Ηρακλείου κ. Μάρκος
Καραναστάσης, που παρακολουθεί από τις αρχές της δεκαετίας του '80 την εξέλιξη
της πόλης και τις δραστηριότητες των φοιτητών.

«Έχουν βρει, συνεχίζει, σήμερα τα παιδιά που σπουδάζουν πολλά διέξοδα
δημιουργώντας θεατρικές ομάδες, ραδιοφωνικό σταθμό, ομάδα εθελοντικής
αιμοδοσίας, ακόμη και ορειβατική, αλλά όλα αυτά δεν περνούν άρον άρον στην
τοπική κοινωνία».

«Αντίθετα με ό,τι συμβαίνει σε άλλες πόλεις, εδώ στο Ηράκλειο υπάρχει μια πολύ
δυναμική νεολαία που είναι αυτή που κυριαρχεί και όχι εμείς», τονίζει ο
τριτοετής φοιτητής Γιάννης Κλώντζας, ο οποίος άρχισε να πηγαίνει στο
Πολύκεντρο Νεολαίας που δημιούργησε ο Δήμος Ηρακλείου όταν διαπίστωσε πως
πηγαίνει ο... καλύτερος κόσμος!

«Δεν είναι ξεκομμένο το Πανεπιστήμιο από την τοπική κοινωνία χάρη στα
ανοίγματα που έγιναν τον τελευταίο καιρό. Οι φοιτητές μπορεί να έχουν και τη
δική τους ζωή, αλλά βρίσκονται και μέσα στην πόλη, υπάρχει μια σύνθεση», θα συμπληρώσει.

Το πιο χαρακτηριστικό παράδειγμα είναι ίσως το Πολύκεντρο Νεολαίας του δήμου.
Εκεί θα βρεις και μαθητές και εργαζομένους, αλλά και φοιτητές. Θα παίζουν από
τάβλι μέχρι σκάκι και άλλοι θα «σερφάρουν» στο Ίντερνετ. Δεν υπάρχουν δικά
τους και άλλα στέκια.

Φοιτητές σ' ένα από τα στέκια που συχνάζουν στην πόλη του Ηρακλείου

Ο Γιώργος Αντωνάκης, ο υπεύθυνος του Πολύκεντρου αλλά και άνθρωπος του θεάτρου
που συνεργάζεται στενά με τις φοιτητικές ομάδες, θεωρεί πως «αυτό που
συμβαίνει στο Ηράκλειο είναι απολύτως φυσιολογικό».

Για παράδειγμα, ένας τομέας που φυσιολογικά οι φοιτητές περιορίζονται σε
δεύτερο ρόλο είναι ο οικονομικός-εμπορικός. Η τοπική αγορά μάλλον... δεν
αντιλαμβάνεται την όποια οικονομική δύναμη των 10.000 χιλιάδων ανθρώπων. «Το
Ηράκλειο, ως αγορά, ασφαλώς δεν μπορεί και δεν περιμένει πολλά πράγματα από
τους φοιτητές. Δεν έχουν την οικονομική δυνατότητα να συντηρήσουν μία αγορά με
μεγάλες προσδοκίες, αντίθετα με τα όσα συμβαίνουν σε μικρότερες πόλεις που
περιμένουν και από τους φοιτητές», αναφέρει ο Βασίλης Ατσαλής, ο οποίος, ως
φοιτητής, επέστρεψε στο Ηράκλειο για να δημιουργήσει μια επιτυχημένη
επιχείρηση με τον συνεργάτη του Ν. Αβανίδη.

Και αυτό δεν συμβαίνει μόνο σε αυτή την περίπτωση. Το Ηράκλειο μπόρεσε να
κρατήσει και τους νέους του. Ακόμη και όσοι φοιτούν σε άλλες πόλεις ή στο
εξωτερικό, επιστρέφουν, όπως δηλώνει στα «ΝΕΑ» η Εριέτα Βουράκη, η οποία
σπούδασε Γαλλική Φιλολογία στη Θεσσαλονίκη και γύρισε στο Ηράκλειο.

«Οι νέοι του Ηρακλείου, επισημαίνει, έχουν την τάση, και αυτό είναι θετικό, να
μένουν εδώ και νομίζω πως δίνουν τον πολιτιστικό και κοινωνικό τόνο στην πόλη».

ΧΑΝΙΑ

ΠΕΡΙΠΟΥ 1.200 φοιτητές σπουδάζουν στο Πολυτεχνείο Κρήτης.

Οι περισσότεροι προτιμούν το παλιό λιμάνι των Χανίων για τη βόλτα τους. Θα
τους δεις, συνήθως, σε μεζεδοπωλεία και κουτούκια της παλιάς πόλης να
διασκεδάζουν ανά παρέες, υπό τους ήχους ρεμπέτικων τραγουδιών ή σε μπαρ με ροκ
μουσική. Σε ορισμένα μπαρ εργάζονται μάλιστα φοιτητές, ως σερβιτόροι ή ως ντι
τζέι, προκειμένου, αφ' ενός μεν να ικανοποιήσουν το χόμπι τους, που είναι η
μουσική, αφ' ετέρου δε να εξασφαλίσουν τα χρήματα που θα τους επιτρέψουν μια
πιο άνετη φοιτητική ζωή. Αρκετοί φοιτητές ασχολούνται ιδιαίτερα με τη μουσική.
Έχουν σχηματίσει ροκ συγκροτήματα και συχνά παίζουν μουσική σε διάφορους
χώρους των Χανίων.

Στα ενδιαφέροντα φοιτητών είναι και το θέατρο. Αυτή την περίοδο ολοκληρώνεται
η δημιουργία της Θεατρικής Ομάδας Φοιτητών του Πολυτεχνείου Κρήτης.

Φοιτητές, εξάλλου, έχουν δημιουργήσει τον όμιλο «3Π», που ασχολείται με τη
διοργάνωση διαφόρων εκδηλώσεων στην πόλη των Χανίων. Στις δραστηριότητες του
ομίλου είναι και σειρά συναυλιών που έχουν γίνει στο Φρούριο Φιρκά στο παλιό
λιμάνι, με ροκ συγκροτήματα.

«ιδανική πόλη για τους φοιτητές», χαρακτηρίζει τα Χανιά ο πρύτανης του
Πολυτεχνείου Κρήτης Δημήτρης Σωτηρόπουλος, ο οποίος τονίζει: «Σχεδιάζουμε τον
τριπλασιασμό του αριθμού των φοιτητών στα επόμενα τρία με τέσσερα χρόνια.
Έχουμε ξεκινήσει τη διαδικασία για την επέκταση της Φοιτητικής Εστίας με την
ανέγερση δευτέρου κτιρίου, ενώ σήμερα μισθώνουμε δωμάτια σε ξενοδοχεία των
Χανίων, για τη διαμονή των άπορων φοιτητών, καθώς σήμερα η Εστία μπορεί να
στεγάσει 73».

Και προσθέτει: «Με τον τριπλασιασμό του αριθμού των φοιτητών, τα Χανιά θα
γίνουν μεγαλύτερη φοιτητούπολη». «Θα βοηθήσει τα Χανιά να γίνουν φοιτητούπολη
ο τριπλασιασμός του αριθμού των φοιτητών και των Τμημάτων», υποστηρίζει ο
πρώην πρόεδρος του Συλλόγου Φοιτητών του Πολυτεχνείου Κρήτης Δημ. Βογανάτσης,
ο οποίος επισημαίνει ότι στις δραστηριότητες των φοιτητών είναι και η
συμμετοχή των συλλόγων τους, στο Δημοτικό Συμβούλιο Νεολαίας, που συμμετείχε
σε αντιρατσιστική συναυλία που έχει γίνει στο Φρούριο Φιρκά.

Ένας πολύ καλός τρόπος για τη σύνδεση μιας πανεπιστημιακής κοινότητας με την
τοπική κοινωνία της πόλης όπου φιλοξενείται, είναι και οι αθλητικές
δραστηριότητες που αναπτύσσουν τα μέλη της.

Στα Χανιά, ο Μπάμπης Λίτος, μεταπτυχιακός φοιτητής στο Τμήμα Μηχανικών
Παραγωγής και Διοίκησης του Πολυτεχνείου Κρήτης, έχει έντονη αθλητική
δραστηριότητα κυρίως μέσω της κολύμβησης, του ποδοσφαίρου και του μπιτς βόλεϊ,
με τα οποία ασχολείται.

«Νομίζω ότι στα Χανιά υπάρχει κατάλληλη υποδομή που επιτρέπει σ' έναν φοιτητή
να ασχοληθεί με τον αθλητισμό, ενώ και οι αποστάσεις είναι μικρές».

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N20</CAT>
<ED>
Κωδικός άρθρου: A16037N201</ED>
<ID>
ID:134743

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N20&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Κουρδικό και Ελλάδα
</H2>
<AUTHOR>Γ.Ε. ΣΕΚΕΡΗΣ</AUTHOR>

ΤΑ ΠΑΘΗ των Κούρδων ­ μια από τις πολλές, δυστυχώς, τραγωδίες της εποχής μας ­
είναι φυσικό να διεγείρουν συνειδήσεις και να προκαλούν αγανακτισμένες
καταγγελίες και στη χώρα μας. Οι καθ' όλα όμως ευεξήγητες και θεμιτές αυτές
ανθρωπιστικές μας αντιδράσεις, δεν νοείται να παρεμποδίσουν τη διεξαγωγή μιας
αποτελεσματικής ελληνικής εθνικής στρατηγικής.

Κατά τη χάραξη της οποίας πρέπει απαραιτήτως να ληφθεί υπόψη: Ότι η Άγκυρα
εκλαμβάνει την κουρδική εξέγερση ως ευθεία απειλή κατά της εδαφικής της
ακεραιότητας. Ότι η αντιπαράθεσή μας με την Τουρκία πλησιάζει επικινδύνως το
σημείο της ένοπλης ρήξης. Και ότι, ως εκ τούτου, θα ήταν ασύνετο να φορτίσουμε
περαιτέρω τις ήδη τόσο βεβαρημένες ελληνοτουρκικές σχέσεις με ενέργειες που,
εν πάση περιπτώσει, ούτε τους Τούρκους θα εξασθενίσουν αλλά ούτε και την
κουρδική υπόθεση ουσιαστικά θα προωθήσουν. Μια και η όποια ελληνική στήριξη
προς την υπόθεση αυτή, συμβολική και μόνον αξία θα έχει. Ενώ ειδικότερα στο
κοινοτικό πλαίσιο ­ και με δεδομένη την ελληνοτουρκική αντιπαλότητα ­ οι
εταίροι μας θα τείνουν πάντοτε να την αποδίδουν σε εθνική ιδιοτέλεια.

Κοντολογίς: Ανεξάρτητα από το τι θα κάνουμε ή δεν θα κάνουμε εμείς, το
Κουρδικό θα συνεχίσει να αμαυρώνει τη διεθνή εικόνα της γείτονος. Ο χρόνος θα
δείξει κατά πόσο θα διαβρώσει σοβαρά ­ όπως ορισμένοι πιστεύουν ­ και την ισχύ
του τουρκικού κράτους. Οπωσδήποτε, όμως, η επίσημη Ελλάδα έχει κάθε λόγο να
προσεγγίζει το Κουρδικό με μέτρο και περίσκεψη.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N41</CAT>
<ED>
Κωδικός άρθρου: A16037N411</ED>
<ID>
ID:134777

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N41&aa=1</URL></REF>


Article

<CATEGORY>vin07</CATEGORY>

 <H5>ΟΙ ΒΡΕΤΑΝΟΙ ΒΕΤΕΡΑΝΟΙ ΣΤΡΑΤΙΩΤΕΣ ΔΕΝ ΔΕΧΘΗΚΑΝ ΤΙΣ ΤΥΨΕΙΣ ΤΗΣ ΙΑΠΩΝΙΑΣ ΓΙΑ ΤΑ
ΔΕΙΝΑ ΠΟΥ ΠΡΟΞΕΝΗΣΕ ΚΑΤΑ ΤΟΝ ΠΟΛΕΜΟ
</H5><H5>Και αγωγή για αποζημιώσεις στους αιχμαλώτους
</H5><H2>Επιστρέφουν τη συγγνώμη
</H2>
Συγγνώμη - προσβολή. Ο Τόνι Μπλερ και ο Ριουτάρο Χασιμότο γελαστοί μετά
την επίσημη ιαπωνική συγγνώμη, την οποία όμως δεν δέχονται οι Βρετανοί
αιχμάλωτοι πολέμου (φωτό Ρώυτερ)

Την επίσημη δημόσια συγγνώμη της Ιαπωνίας για τα δεινά που προξένησε κατά τον
Δεύτερο Παγκόσμιο Πόλεμο δεν δέχτηκαν οι Βρετανοί βετεράνοι στρατιώτες, οι
οποίοι χαρακτήρισαν την απολογία του Τόκιο προσβολή και άφησαν να εννοηθεί ότι
θα υπάρξουν εκδηλώσεις διαμαρτυρίας κατά την επίσκεψη του Ιάπωνα αυτοκράτορα
στο Λονδίνο, την άνοιξη.

ΚΑΤΑ την συνάντησή του με τον Βρετανό πρωθυπουργό Τόνι Μπλερ, ο Ιάπωνας
ομόλογός του Ριουτάρο Χασιμότο εξέφρασε «τις ειλικρινείς τύψεις και την από
καρδιάς συγγνώμη» της ιαπωνικής κυβέρνησης για τα όσα δεινά υπέστησαν τα
θύματα του πολέμου, στα οποία περιλαμβάνονται και 10.000 Βρετανοί αιχμάλωτοι
σε ιαπωνικά στρατόπεδα συγκέντρωσης. Την ίδια φρασεολογία είχε χρησιμοποιήσει
και ο προηγούμενος πρωθυπουργός της Ιαπωνίας, Τομιίτσι Μουραγιάμα, σε
ανακοίνωση που εξέδωσε τον Αύγουστο του 1995, κατά την 50ή επέτειο της λήξης
του Δευτέρου Παγκοσμίου Πολέμου. Αλλά εκπρόσωπος του Τόνι Μπλερ διευκρίνισε
ότι αυτή τη φορά η συγγνώμη έχει διαφορετικό χαρακτήρα, επειδή ο Ιάπωνας
πρωθυπουργός κατέστησε σαφές ότι ήταν μια επίσημη ανακοίνωση η οποία είχε την
υποστήριξη όλης της κυβέρνησής του.

Ο Τόνι Μπλερ αναφέρθηκε στο θέμα των αιχμαλώτων πολέμου κατά τις συνομιλίες
του με τον Ριουτάρο Χασιμότο, εν όψει της επίσκεψης του Ιάπωνα αυτοκράτορα
Ακιχίτο τον Μάιο στη Βρετανία, η οποία όπως εκτίμησαν και οι δύο κυβερνήσεις
θα επηρεαζόταν αρνητικά από ένα υπαρκτό και άλυτο πρόβλημα.

«Αναγνωρίζω ότι πρόκειται για ένα θέμα που προκαλεί μεγάλη συγκίνηση στη
Βρετανία», δήλωσε ο Ιάπωνας πρωθυπουργός στον Βρετανό ομόλογό του. Ο
εκπρόσωπος του Βρετανού πρωθυπουργού ανακοίνωσε ότι η Ιαπωνία συμφώνησε σε ένα
σχέδιο για την χρηματοδότηση και από τις δύο κυβερνήσεις επισκέψεων βετεράνων
και των δύο χωρών σε πεδία μαχών και σε στρατιωτικά κοιμητήρια της Ασίας.

Η ΙΑΠΩΝΙΑ υποσχέθηκε επίσης να χρηματοδοτήσει πρόγραμμα ετήσιων υποτροφιών σε
ιαπωνικά εκπαιδευτικά κέντρα για τους απογόνους των Βρετανών αιχμαλώτων
πολέμου, καθώς επίσης και την επέκταση του προγράμματος επισκέψεων των εγγονών
τους στην Ιαπωνία.

Ο Τόνι Μπλερ εξέφρασε την ικανοποίησή του για την επίσημη δήλωση συγγνώμης και
για την πρόοδο που συντελείται στη διαδικασία συμφιλίωσης των δύο χωρών.

Αλλά οι περισσότερες οργανώσεις Βρετανών βετεράνων απέρριψαν ως προσβολή της
ιαπωνική συγγνώμη. «Το να προσφέρουν μέτρα συμφιλίωσης, αξίας 800.000
στερλινών, είναι προσβολή για τους αιχμαλώτους πολέμου», δήλωσε ο Μάρτιν Ντέι,
δικηγόρος της Ένωσης Αιχμαλώτων Πολέμου, ο οποίος ανακοίνωσε ότι θα υποβάλει
αγωγή εναντίον της ιαπωνικής κυβέρνησης ζητώντας αποζημίωση 13.000 στερλινών
για κάθε αιχμάλωτο πολέμου και πρόσθεσε ότι η επίσκεψη του αυτοκράτορα Ακιχίτο
στο Λονδίνο θα είναι «επεισοδιακή».

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N42</CAT>
<ED>
Κωδικός άρθρου: A16037N421</ED>
<ID>
ID:134732

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N42&aa=1</URL></REF>


Article

<CATEGORY>vin07</CATEGORY>

 <H2>Οι «4» υποστήριξαν στο δικαστήριο την αντισυνταγματικότητα εφαρμογής του ευρώ
</H2>
ΤΗΝ αντισυνταγματικότητα της εφαρμογής του ευρώ από την 1η Ιανουαρίου του 1999
υποστήριξαν χθες στο Συνταγματικό Δικαστήριο της Γερμανίας τέσσερις γνωστοί
ακαδημαϊκοί, επικριτές της Οικονομικής και Νομισματικής Ένωσης και του ενιαίου νομίσματος.

Οι «τέσσερις» ζήτησαν από το Δικαστήριο να εκδώσει προσωρινή απόφαση που θα
εμποδίζει τη Βόννη να μετάσχει στην ΟΝΕ από της ενάρξεώς της.

Οι κ.κ. Κ. Α. Σαχτσνάιντερ (καθηγητής Συνταγματικού Δικαίου), Β. Χάνκελ (πρώην
διοικητής της Κρατικής Τράπεζας της Έσσης), Β. Νέλιγκ (πρώην διοικητής της
Κρατικής Τράπεζας του Αμβούργου) και Γ. Σταρμπάτι (καθηγητής Οικονομικών),
υποστήριξαν ότι η κυκλοφορία του ευρώ θα παραβιάσει το άρθρο ΚΙ του
Συντάγματος, που εγγυάται την ιδιοκτησία, και το άρθρο 38, που προβλέπει ότι
το Κοινοβούλιο προστατεύει τα συμφέροντα των πολιτών.

Στο σκεπτικό τους ανέφεραν πως τα κριτήρια του Μάαστριχτ δεν μπορούν να
εκπληρωθούν και ως εκ τούτου το ενιαίο νόμισμα θα είναι ασθενέστερο και
λιγότερο σταθερό του μάρκου ­ άποψη την οποία συμμερίζεται η πλειοψηφία των
συμπατριωτών τους.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N42</CAT>
<ED>
Κωδικός άρθρου: A16037N422</ED>
<ID>
ID:134781

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N42&aa=2</URL></REF>


Article

<CATEGORY>vin07</CATEGORY>

 <H2>Ξανάρχισε ο ειρηνευτικός διάλογος
</H2>
Επανάληψη συνομιλιών. Ο Τζέρι Άνταμς πολιορκείται από τους δημοσιογράφους, ενώ
προσέρχεται για τις συνομιλίες (φωτό του Ρώυτερ)

ΥΣΤΕΡΑ ΑΠΟ διακοπή τριών εβδομάδων, κατά τη διάρκεια των οποίων ξέσπασε για
μία ακόμη φορά ένα νέο κύμα βίας, αλλά σημειώθηκε και έντονη διπλωματική
δραστηριότητα, επαναλήφθηκαν οι συνομιλίες για την ειρήνευση στη Βόρεια Ιρλανδία.

Οι κυβερνήσεις της Βρετανίας και της Ιρλανδίας παρουσίασαν ένα σχέδιο δύο
σελίδων στα οκτώ κόμματα που συμμετέχουν στις συνομιλίες, συνειδητοποιώντας
ότι ο καιρός περνάει και πλησιάζει η προθεσμία του Μαΐου που έχουν θέσει για
την άρση του αδιεξόδου και την επίτευξη συμφωνίας.

Λονδίνο και Δουβλίνο προτείνουν τη σύσταση κοινοβουλίου στο Μπέλφαστ και ενός
εκτελεστικού συμβουλίου με ευρείες εξουσίες, το οποίο θα χειρίζεται τα δύσκολα
μεθοριακά ζητήματα ανάμεσα στη Βόρειο και τη Νότιο Ιρλανδία.

Λίγες ώρες πριν από την επανάληψη των ειρηνευτικών συνομιλιών, που διεξάγονται
στο Στόρμοντ, αρχηγείο της βρετανικής κυβέρνησης στο Ανατολικό Μπέλφαστ, όπου
άρχισαν οι διαπραγματεύσεις τον Ιούνιο του 1996, παρατηρήθηκε έντονη
διπλωματική δραστηριότητα. Ο Βρετανός πρωθυπουργός Τόνι Μπλερ, ο οποίος
πραγματοποιεί επίσκεψη στην Ιαπωνία, τηλεφώνησε στους πρωταγωνιστές της
ειρηνευτικής διαδικασίας, μεταξύ των οποίων και στον ηγέτη του Σιν Φέιν Τζέρι
Άνταμς και τον αρχηγό των Ενωτικών του Όλστερ Ντέιβιντ Τριμπλ, κάνοντας
έκκληση για εποικοδομητική στάση.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N42</CAT>
<ED>
Κωδικός άρθρου: A16037N423</ED>
<ID>
ID:134821

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N42&aa=3</URL></REF>


Article

<CATEGORY>vin07</CATEGORY>

 <H2>Ρόμπιν Κουκ: Θα παντρευτώ τη γραμματέα μου
</H2>
Ο ΒΡΕΤΑΝΟΣ υπουργός Εξωτερικών Ρόμπιν Κουκ ανακοίνωσε ότι προτίθεται να
χωρίσει από τη σύζυγό του Μάργκαρετ και να παντρευτεί τη γραμματέα του Γκέινορ Ρέγκαν.

Η ανακοίνωση του Κουκ εκδόθηκε μετά την πλήρη υποστήριξή του από τον
πρωθυπουργό Τόνι Μπλερ.

Ο Κουκ έφθασε στο αεροδρόμιο του Εδιμβούργου με τη γραμματέα του. Οι
δημοσιογράφοι τον ρώτησαν τότε αν αληθεύει ότι έχει πολλές εξωγαμιαίες
σχέσεις. «Η μόνη σχέση που έχω είναι μ' αυτήν τη γυναίκα, την οποία αγαπώ και
θα την παντρευτώ», απάντηση ο υπουργός Εξωτερικών.

Η εν διαστάσει σύζυγος του Κουκ, που εργάζεται σε νοσοκομείο του Εδιμβούργου,
έχει υποστηρίξει ότι ο άνδρας της είχε συνάψει πολλούς δεσμούς πριν χωρίσουν οριστικά.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N42</CAT>
<ED>
Κωδικός άρθρου: A16037N424</ED>
<ID>
ID:134853

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N42&aa=4</URL></REF>


Article

<CATEGORY>vin07</CATEGORY>

 <H5>ΞΕΠΛΕΝΕΙ ΕΚΑΤΟΜΜΥΡΙΑ ΔΟΛΑΡΙΑ ΑΠΟ ΤΗ ΔΙΑΚΙΝΗΣΗ ΛΑΘΡΟΜΕΤΑΝΑΣΤΩΝ ΚΑΙ ΗΡΩΙΝΗΣ
</H5><H2>Οργιάζει η τουρκική μαφία στα κατεχόμενα
</H2>
Το χθεσινό πρωτοσέλιδο της «Κοριέρε ντέλα Σέρα»

Τα μακριά πλοκάμια της τουρκικής μαφίας στην κατεχόμενη Κύπρο, με τον έλεγχο
του τραπεζικού συστήματος, αποκαλύπτει με πρωτοσέλιδο δημοσίευμά της η χθεσινή
«Κοριέρε ντέλα Σέρα».

ΣΤΗΝ κατεχόμενη Κύπρο η τουρκική μαφία «ξεπλένει» εκατομμύρια δολάρια που
προέρχονται από τη διακίνηση των λαθρομεταναστών και την ηρωίνη, αποκαλύπτει η
ιταλική εφημερίδα.

Με τίτλο «Στα κατεχόμενα η έδρα της μαφίας που διακινεί τους λαθρομετανάστες»
και υπότιτλο «Η τουρκική μαφία ελέγχει "τραπεζικά ιδρύματα", με τον τρόπο αυτό
ανακυκλώνονται τα κέρδη από τη διακίνηση των λαθρομεταναστών», το δημοσίευμα
τονίζει: Στην κατεχόμενη Λευκωσία έχουν την έδρα τους 36 τράπεζες «Off Shore»
(υπερπόντιες) και οι θυγατρικές 29 «κανονικών τραπεζών» που γεννήθηκαν τα
τελευταία τρία χρόνια.

Σ' αυτές τις τράπεζες κατατίθενται τα χρήματα που η τουρκική μαφία κερδίζει
από τη λαθρομετανάστευση, τα ναρκωτικά και το λαθρεμπόριο. Επίσης τα τελευταία
χρόνια άνοιξαν 8 καζίνο στην κατεχόμενη Βόρεια Κύπρο.

Κάθε πλοίο που αγοράζεται στη Ρωσία ή τη Μαύρη Θάλασσα κοστίζει από
80.000-100.000 δολάρια. Για τη δωροδοκία Τούρκων αστυνομικών και πολιτικών
δαπανήθηκαν 2,5 εκατ. δολάρια. Τα υπόλοιπα 5 εκατ. κατατέθηκαν σε τράπεζες της
κατεχόμενης Κύπρου. Στα κέρδη αυτά θα πρέπει να προστεθούν τα ποσά που
προέρχονται από τα ναρκωτικά. Το 90% της ηρωίνης που πωλείται σε Ιταλία και Μ.
Βρετανία προέρχεται από την Τουρκία, όπου φθάνει από το τουρκικό και ιρακινό
Κουρδιστάν. Στην όλη διακίνηση εμπλέκονται κρατικοί παράγοντες και πολιτικοί
της Τουρκίας. Χαρακτηριστικό παράδειγμα είναι η Τανσού Τσιλέρ, η οποία μαζί με
τον σύζυγό της επινόησαν τις τράπεζες «Off Shore» στην Κύπρο. Το μεγαλύτερο
τουριστικό πρακτορείο της Τουρκίας «Turban» είναι κρατικό, αλλά για αρκετό
διάστημα βρισκόταν κάτω από τον έλεγχο του συζύγου της Τσιλέρ.

Στο Μιλάνο το πρακτορείο «Turbanulabia» είχε διευθυντή τον έμπιστο της Τσιλέρ
αλλά και του προέδρου Ντεμιρέλ, τον Ομέρ Μπιλγκίν, ο οποίος παρά τη βουλευτική
του ασυλία θα δικασθεί για σωρεία αδικημάτων.

Όπως κατήγγειλε και ο Μπρούνο Τρεντίν, πρόεδρος της επιτροπής προσφύγων της
Ιταλίας, από τον προϋπολογισμό του πρακτορείου χρηματοδοτήθηκαν οι ομάδες
θανάτων που καταστρέφουν και πυρπολούν τα κουρδικά χωριά. 
Αλλά και το όνομα του προέδρου Ντεμιρέλ είναι αναμειγμένο σ' αυτά τα
κυκλώματα, αφού ο αδελφός του και ο ανιψιός του είναι ιδιοκτήτες
τραπεζών-φαντασμάτων στα κατεχόμενα.

Ανάλογο δημοσίευμα στο χθεσινό «Νιούζγουικ», υποστηρίζει πως στη Δημοκρατία
της Κύπρου ανθεί το εμπόριο με τη Ρωσία, και η Λεμεσός έχει μετατραπεί σε
«Μικρή Οδησσό».

Τη Λεμεσό πλημμυρίζουν πλέον οι Ρώσοι τουρίστες, ιδιαίτερα μετά την άρση των
ταξιδιωτικών περιορισμών. Έτσι ξεπερνούν τις 150 χιλιάδες αυτοί που πήγαν
πέρυσι στην Κύπρο για διακοπές.

Στο δημοσίευμα του «Νιούζγουικ» τονίζεται ότι ενώ αρχικά η ρωσική μαφία είχε
βρει στην Κύπρο τράπεζες να ξεπλένει το βρώμικο χρήμα της το 1995, έφθασε
μήνυμα της Ευρωπαϊκής Ένωσης που προειδοποιούσε για τα δυσμενή επακόλουθα.
Αυτό ήταν αρκετό για να σταματήσει κάθε παράνομη οικονομική δραστηριότητα στη
Δημοκρατία της Κύπρου. Το δημοσίευμα του αμερικανικού περιοδικού παραδέχεται
ότι η ρωσική μαφία μπορεί να σταμάτησε τις δραστηριότητές της στη Δημοκρατία
της Κύπρου, αλλά τις μετέφερε στην Ελβετία, τη Νέα Υόρκη και το Μαϊάμι.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N43</CAT>
<ED>
Κωδικός άρθρου: A16037N431</ED>
<ID>
ID:134733

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N43&aa=1</URL></REF>


Article

<CATEGORY>vin07</CATEGORY>

 <H2>Να εφαρμοστούν τα μέτρα ζητούν Κολ και Πρόντι
</H2>
ΝΑ ΕΦΑΡΜΟΣΤΟΥΝ αμέσως τα μέτρα που αποφασίστηκαν στη σύσκεψη της Ρώμης για την
ανακοπή του κύματος Κούρδων προσφύγων από την Τουρκία προς την Ευρώπη
συμφώνησαν χθες ο Γερμανός καγκελάριος Χέλμουτ Κολ και ο Ιταλός πρωθυπουργός
Ρομάνο Πρόντι. Όμως, στις Βρυξέλλες, πολλές μη κυβερνητικές οργανώσεις στους
κόλπους του Ευρωπαϊκού Συμβουλίου για τους πρόσφυγες και τους εξόριστους
τονίζουν σε ανακοίνωσή τους ότι «οι Ευρωπαίοι ηγέτες που ανησυχούν για την
εισροή Κούρδων προσφύγων στην Ευρωπαϊκή Ένωση πρέπει να αναζητήσουν τρόπους
για να προστατεύσουν τους πρόσφυγες και όχι να για να προστατευθούν οι ίδιοι
από αυτούς». Η οργάνωση της Διεθνούς Αμνηστίας απηύθυνε έκκληση στη Γερμανία
και σε άλλες ευρωπαϊκές χώρες να αρχίσουν συνομιλίες με την Τουρκία
προκειμένου να βρεθεί πολιτική λύση στο Κουρδικό. 
<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N43</CAT>
<ED>
Κωδικός άρθρου: A16037N432</ED>
<ID>
ID:134782

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N43&aa=2</URL></REF>


Article

<CATEGORY>vin07</CATEGORY>

 <H2>Με 96 και όχι 180 χλμ. έτρεχε το αυτοκίνητο της Νταϊάνας...
</H2>
ΤΟ ΑΥΤΟΚΙΝΗΤΟ στο οποίο βρήκε τον θάνατο η πριγκίπισσα Νταϊάνα έτρεχε, όταν
συνετρίβη, με πολύ μικρότερη ταχύτητα απ' ό,τι εκτίμησαν οι Γάλλοι αρμόδιοι
που διεξάγουν τις σχετικές ανακρίσεις, βεβαιώνει Βρετανός εμπειρογνώμονας.
Όπως δήλωσε ο καθηγητής Μάρεϊ Μακέι, επικεφαλής ειδικού κέντρου μελέτης των
τροχαίων δυστυχημάτων, η Μερτσέντες, στην οποία βρήκε τον θάνατο η Νταϊάνα
στις 31 Αυγούστου στο Παρίσι, έτρεχε με ταχύτητα 96 χιλιομέτρων περίπου και
όχι με 150 έως 180, όπως είχε υπολογιστεί αρχικά.

Ο Μακέι εξηγεί ότι το σημείο στο οποίο κατέληξε το αυτοκίνητο, σε απόσταση 5
μέτρων από την κολόνα στην οποία προσέκρουσε, δείχνει ότι έτρεχε με πολύ
μικρότερη ταχύτητα από αυτήν που είχε ανακοινωθεί. «Αν η Μερτσέντες είχε
χτυπήσει στην κολόνα με ταχύτητα 180 χλμ. την ώρα, τότε ολόκληρη η καμπίνα των
επιβατών θα είχε καταστραφεί», τονίζει ο Βρετανός εμπειρογνώμονας. 
<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N43</CAT>
<ED>
Κωδικός άρθρου: A16037N433</ED>
<ID>
ID:134822

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N43&aa=3</URL></REF>


Article

<CATEGORY>vin07</CATEGORY>

 <H2>Χιόνια κάλυψαν την Ιερουσαλήμ
</H2>
Και χιονοπόλεμος. Παλαιστίνιοι της Ιερουσαλήμ επιδίδονται σε χιονοπόλεμο .
Είναι ο βαρύτερος χιονιάς από το 1992. (Φωτό Ρώυτερ)

ΠΥΚΝΟ χιόνι σκέπασε την Ιερουσαλήμ χθες, για πρώτη φορά ύστερα από έξι χρόνια,
με αποτέλεσμα να παραλύσει το συγκοινωνιακό δίκτυο και τα σχολεία να
παραμείνουν κλειστά, ενώ η αστυνομία και ο στρατός ανέλαβαν τη μεταφορά των
βουλευτών με ελικόπτερα και ειδικά οχήματα για τη χθεσινή κρίσιμη ψηφοφορία
για το μέλλον του πρωθυπουργού Νετανιάχου στην Κνεσέτ.

Ο Ισραηλινός πρωθυπουργός και η κυβέρνησή του πήραν ψήφο εμπιστοσύνης στην
Κνεσέτ. 
Η πρόταση μομφής απορρίφθηκε με ψήφους 54-54 και με δύο απουσίες. Χρειαζόταν η
απόλυτη πλειοψηφία συν ένα για να πέσει η κυβέρνηση (61 ψήφοι στην 120μελή Κνεσέτ).

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N43</CAT>
<ED>
Κωδικός άρθρου: A16037N434</ED>
<ID>
ID:134854

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N43&aa=4</URL></REF>


Article

<CATEGORY>vin07</CATEGORY>

 <H2>Εκρήξεις συγκλόνισαν τη νύχτα το Αργυρόκαστρο
</H2>
ΙΣΧΥΡΕΣ εκρήξεις σημειώθηκαν στις 11.30 το βράδυ στην πόλη του Αργυροκάστρου.
Οι «βόμβες» εξερράγησαν στα γραφεία του Σοσιαλιστικού Κόμματος και στο
δημαρχείο της πόλης. Σύμφωνα με ανεπιβεβαίωτες πληροφορίες τραυματίστηκε ένας
αστυνομικός και προκλήθηκαν μεγάλες καταστροφές σε κτίρια.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N43</CAT>
<ED>
Κωδικός άρθρου: A16037N435</ED>
<ID>
ID:134874

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N43&aa=5</URL></REF>


Article

<CATEGORY>vin07</CATEGORY>

 <H2>2.000.000 δολάρια θέλει η Πόλα Τζόουνς
</H2>
ΔΥΟ εκατομμύρια δολάρια ζητεί ως αποζημίωση και μια συγγνώμη από τον Μπιλ
Κλίντον η Πόλα Τζόουνς, προκειμένου να συμβιβαστεί σχετικά με την αγωγή που
έχει εγείρει εναντίον του για σεξουαλική παρενόχληση που έγινε εις βάρος της,
όπως λέει, όταν ο Κλίντον ήταν κυβερνήτης της πολιτείας Αρκάνσας, το 1991. Η
απαίτηση αυτή της Τζόοουνς είναι τριπλάσια από εκείνη που αρχικά ζητούσε. Ο
Κλίντον δεν έχει ακόμα απαντήσει στη συμφιλιωτική αυτή πρόταση του δικηγόρου
της Τζόουνς.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N43</CAT>
<ED>
Κωδικός άρθρου: A16037N436</ED>
<ID>
ID:134889

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N43&aa=6</URL></REF>


Article

<CATEGORY>vin07</CATEGORY>

 <H2>Και τα κινητά όπως τα τσιγάρα
</H2>
ΒΡΕΤΑΝΟΙ επιστήμονες ζητούν τα κινητά τηλέφωνα να φέρουν στο εξής
προειδοποίηση ότι «ενδέχεται να κάνουν κακό στην υγεία», όπως και τα πακέτα
των τσιγάρων. Μετά την εκρηκτική ανάπτυξη που γνώρισε η κινητή τηλεφωνία,
ακούγονται σήμερα οι πρώτες φωνές ανησυχίας για τους κινδύνους που μπορούν να
εγκυμονούν για την υγεία και που ποικίλλουν από απλούς πονοκεφάλους μέχρι
όγκους του εγκεφάλου. «Καθένας που μιλάει στο κινητό του τηλέφωνο παραπάνω από
20 λεπτά σε κάθε συνδιάλεξη πρέπει να κάνει εγκεφαλογράφημα», ισχυρίζεται ο
Βρετανός ερευνητής της Βιοηλεκτρομαγνητικής Ρότζερ Κόγκιλ από την Ουαλία. Ο
Βρετανός ερευνητής σχεδιάζει να υποβάλει αγωγή σε τοπική εταιρεία κινητής
τηλεφωνίας, προκειμένου να την υποχρεώσει να συμμορφωθεί προς τη νομοθεσία για
την προστασία των καταναλωτών. 
<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N43</CAT>
<ED>
Κωδικός άρθρου: A16037N437</ED>
<ID>
ID:134897

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N43&aa=7</URL></REF>


Article

<CATEGORY>vin07</CATEGORY>

 <H5>Ο πρόεδρος...
</H5><H5>Οι Κλίντον...
</H5><H5>Και όμως...
</H5><H5>Η Ντόλλυ...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... των ΗΠΑ είχε βυθιστεί σε χειμερία νάρκη. Τι απέγινε ο Κλίντον; ρωτούσαν
στην Ουάσιγκτον. Μερικοί αστειεύονταν: «Μην ξυπνάτε τον τιμονιέρη. Έχει βάλει
τον αυτόματο». Γιατί όχι; Πληθωρισμός, σχεδόν μηδενικός. Δολλάριο, στα ύψη.
Ανεργία, κάτω του 5%. Ως και τα εγκλήματα μειώθηκαν. Το αντίπαλο δέος έχει
σβήσει: οι Απέναντι βολεύτηκαν με τα Μακντόναλντς και την Κόκα-Κόλα. Και οι
τέως δαίμονες, βλέπε Ιράν, ζητούν τώρα σχέσεις με τη Συμπολιτεία. (Απλή
υπόθεση. Το αναλαμβάνει μάλλον η φίλη του Λευκού Οίκου, Κριστιάν Αμανπούρ του
CNN, που σπεύδει στην Τεχεράνη)...

... ούτε επανεκλογή δεν έχουν να σκεφτούν. Το 2000, ο Μπιλ παίρνει σύνταξη,
τρίτη θητεία απαγορεύεται. Δεν τους μένει θαρρείς άλλος ρόλος από του
ψυχαγωγού. Να τέρπουν τουλάχιστον την Αμερική. Έτσι, ο πρόεδρος δεν δίστασε να
διακηρύξει τις προάλλες ότι έχει βρει μια νέα απασχόληση που τον «γεμίζει»:
την περιποίηση του Μπάντυ, ενός στοχαστικού Λαμπραντόρ με κρεμαστά αυτιά. Λίγο
αργότερα, ανήγγειλε στο έθνος κι άλλο τερπνό: Οι σχέσεις του Μπάντυ με τον
Σοκς (τον γάτο του Λευκού Οίκου) βελτιώνονται σταθερά. Στα διαλείμματα των
ζωοφιλικών ασχολιών του, τον Κλίντον διεκδικεί βέβαια η Χίλλαρυ, και με
επιτυχία. Απόδειξη, το ερωτικό τανγκό τους ­ που απαθανάτισαν σε μια ακτή οι
αιώνιοι παπαράτσι «εξοργίζοντας», τάχα, τον πρωταγωνιστή. Τι να προσδοκά, μέσα
σ' όλα αυτά, η καημένη η Πώλα Τζόουνς; Ακόμα και η αναμενόμενη επίσκεψή της
στον Λευκό Οίκο ­ κατά την κατάθεση του Κλίντον ­ προβλέπεται καταδικασμένη.
Άλλη μια στιγμή ψυχαγωγίας για τους Αμερικανούς, τίποτα περισσότερο.

... για λίγο έστω, προς γενική έκπληξη, ο πρόεδρος ξύπνησε. «Σαν να ήθελε να
πάρει αποφάσεις για τη νέα χρονιά», μεταδίδουν οι ανταποκριτές. Την πρώτη
Δευτέρα του '98, ανήγγειλε τη μηδένιση του ελλείμματος στον προϋπολογισμό. Για
την ακρίβεια, αυτή θα επέλθει το '99 αλλά οι ενδείξεις, είπε, είναι ήδη
ξεκάθαρες. Την Τρίτη, νέα ανακοίνωση: Το «Μεντικαίαρ», η δωρεάν περίθαλψη που
δικαιούται κάθε ανασφάλιστος Αμερικανός από τα 65 του, κατεβαίνει στα 55 ­
έναντι μικρής εισφοράς (περίπου 10 δολλαρίων τον μήνα). Ημέρα Τετάρτη, άλλο
χαρμόσυνο μήνυμα: Καθιερώνεται επίδομα για κάθε παιδί σχολικής ηλικίας ­ και
φορολογικές ελαφρύνσεις για τους γονείς. «Πολλά παιδιά μένουν μόνα από τις 2
ως τις 6, στον δρόμο ή μπροστά στην τηλεόραση ­ είπε ο Κλίντον. ­ Είναι μια
μοναξιά που ευνοεί την εγκληματικότητα. Η κυβέρνηση δεν μπορεί βέβαια ν'
αγαπήσει όλα αυτά τα παιδιά, αλλά μπορεί να στηρίξει την αγάπη που νοιώθουν οι
γονείς τους». Πηγή των χρημάτων: Η αύξηση της φορολογίας στις
καπνοβιομηχανίες. Ακόμη κι αν ο Κλίντον ξανακοιμηθεί, οι καλές εντυπώσεις μένουν.

... το μακάριο αυτό πρόβατο της Αγγλίας, λέγεται πως είναι έγκυος και θα μας
χαρίσει σύντομα τους απογόνους της, αλλά και το πρώτο κλωνικό πουλόβερ. Διότι
εκτός από το σεξ, είχε ήδη την εμπειρία και του πρώτου κουρέματος. Τρία κιλά
λαμπερό μαλλί παραδόθηκαν για επεξεργασία στην περίφημη σχολή Υφαντουργίας του
πανεπιστημίου του Ληντς. Το οποίο ζητάει κιόλας προσφορές από οίκους μόδας
«για την κατασκευή πλεκτού ενδύματος». Τα έσοδα από το πολύτιμο αυτό μαλλί θα
διατεθούν για ιατρικές έρευνες. Ο αγοραστής θα δικαιούται να επιδείξει το
πουλόβερ ή μαγιό κ.λπ. σε πασαρέλα. Κατόπιν θα πρέπει να το προσφέρει στο
Μουσείο Επιστημών του Λονδίνου...

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N44</CAT>
<ED>
Κωδικός άρθρου: A16037N441</ED>
<ID>
ID:134734

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N44&aa=1</URL></REF>


Article

<CATEGORY>vin07</CATEGORY>

 <H5>ΑΜΠΝΤΕΛΚΑΝΤΕΡ ΧΑΣΑΝΙ
</H5><H2>ΠΡΟΣΩΠΑ
</H2><H2>Το Μέτωπο Σωτηρίας θέλει ειρήνη
</H2>
Ο αρχηγός Αμπντελκαντέρ Χασάνι. «Δεν είμαστε εμείς που σκοτώνουμε», λέει ο
αρχηγός του FIS

Χημικός μηχανικός το επάγγελμα, σαρανταπεντάρης, γενειοφόρος και
διοπτροφόρος, ο Αμπντελκαντέρ Χασάνι είναι ένα από τα σημαντικότερα πολιτικά
πρόσωπα στη ματωμένη Αλγερία: ο αρχηγός του FIS, του περιώνυμου Ισλαμικού
Μετώπου Σωτηρίας.

Ο ΧΑΣΑΝΙ ανέλαβε το Μέτωπο το καλοκαίρι του 1991, όταν οι παραδοσιακοί αρχηγοί
του, ο Αμπάσι Μαντάνι και ο Αλή Μπελχάτζ κλείστηκαν στη φυλακή. Τον Ιανουάριο
του 1992, οδηγούσε το κόμμα του στον θρίαμβο, και λίγο έλειψε να γίνει
πρωθυπουργός της Αλγερίας με τον δεύτερο γύρο των εκλογών ­ μόνο που αυτός ο
δεύτερος γύρος δεν έγινε ποτέ.

Μπλοκάροντας τους Ισλαμιστές στην πορεία τους προς την εξουσία, οι «λαϊκοί»
πολιτικοί και ο στρατός της χώρας ανέστειλαν την όλη διαδικασία των εκλογών
και συνέλαβαν τελικά και τον Χασάνι, που έμεινε πέντε χρόνια σ' ένα κελί, για
να απολυθεί μόλις τον Σεπτέμβριο του 1997.

Πώς βλέπει το κύμα της βίας που σαρώνει σήμερα τη χώρα του; Τι λέει για το
ατέλειωτο λουτρό αίματος από τη μία άκρη της Αλγερίας ως την άλλη;

«Το FIS καταδικάζει ανεπιφύλακτα αυτές τις σφαγές ­ δηλώνει στην πρώτη μεγάλη
συνέντευξή του που έδωσε χθες στη γαλλική "Φιγκαρό". ­ Πρόκειται για εγκλήματα
κατά της ανθρωπότητας και πιστεύουμε ότι οι ένοχοι πρέπει να βρεθούν και να
τιμωρηθούν όπως τους αξίζει».

Ποιοι είναι όμως οι ένοχοι; Τους γνωρίζει ο Χασάνι;

«Είναι δύσκολο να σας πω ποιοι κάνουν αυτά τα εγκλήματα. Δεν τους γνωρίζω, δεν
είναι πάντως το FIS. Εμείς έχουμε κάνει έκκληση προς όλους όσους μας ακούνε να
σταματήσουν τη χρήση ένοπλης βίας».

Ο Χασάνι φαίνεται να πιστεύει, ωστόσο, ότι κάποιοι δεν υπακούουν το FIS και
κάποιοι άλλοι δεν θέλουν ούτε να το ξέρουν. Αλλά παρ' όλο που ζητάει την
τιμωρία τους, δεν φορτώνει την ευθύνη αποκλειστικά στην πλευρά των Ισλαμιστών σφαγέων.

«Αν το καθεστώς δεχόταν πολιτική λύση, δεν θα γίνονταν σφαγές. Αλλά ούτε καν
τη συζητεί. Η Αλγερία όμως χρειάζεται ειρήνη. Και μόνο με την ειρήνη θα βρούμε
και τους πραγματικούς ενόχους. Γιατί όπως έχουν σήμερα τα πράγματα, τα στόματα
μένουν κλειστά. Πρέπει να υπάρχει στοιχειώδης ασφάλεια για να τολμήσει κανείς
να μιλήσει και να αποκαλύψει όσα γνωρίζει».

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N44</CAT>
<ED>
Κωδικός άρθρου: A16037N442</ED>
<ID>
ID:134783

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N44&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>«Σουτσλουγιορούμ»
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Εσμπέρ Γιαγκμουρντερελί. Η δίωξη αυτού του τυφλού συγγραφέα συμβολίζει την
αναλγησία του τουρκικού καθεστώτος

Έναν ακριβώς αιώνα μετά το ξέσπασμα του Εμίλ Ζολά, δεκάδες, εκατοντάδες
«Κατηγορώ» αναζητούν τον δικό τους χώρο έκφρασης. Το ίδιο δυναμικοί οι
συγγραφείς τους ­ αν και όχι πάντα τόσο μοναχικοί.

Ο ΙΝΔΟΣ Καλίας Σατυάρτι, προνομιούχος που επέλεξε να αγωνιστεί για τους
καταπιεσμένους, κατηγορεί τις μεγάλες πολυεθνικές εταιρείες γιατί απασχολούν
μικρά παιδιά και ετοιμάζει πορεία παιδιών από τις Φιλιππίνες μέχρι τη Γενεύη.
Η Μπιάνκα Τζάγκερ, προνομιούχος κι αυτή, κατηγορεί τις μεγάλες δυνάμεις γιατί
συγκάλυψαν τη σφαγή των Μουσουλμάνων στη Σρεμπρένιτσα. Ο ιάπωνας βουλευτής
Σατόρου Ιενίσι κατηγορεί την κυβέρνησή του για αδιαφορία απέναντι στους
μολυσμένους αιμοφιλικούς, του ιδίου συμπεριλαμβανομένου. Ο αλγερινός
συγγραφέας Αμάρι κατηγορεί το καθεστώς γιατί υποθάλπει την τρομοκρατία με
σκοπό να εδραιωθεί στην εξουσία.

Από το τελευταίο τεύχος του «Courrier International» όμως, που είναι εξ
ολοκλήρου αφιερωμένο στους μοναχικούς αγώνες κατά της αδικίας, θα σταθούμε
λίγο περισσότερο στο «Κατηγορώ» («Σουτσλουγιορούμ» στη γλώσσα του) ενός
τούρκου δημοσιογράφου. Το σενάριο είναι το ίδιο εδώ και σαράντα ή πενήντα
χρόνια, γράφει ο Χικμέτ Τσετίνκαγια στην «Τζουμχουριέτ». Συμμετέχεις σε μια
διαδήλωση φοιτητών ή υπαλλήλων και σε συλλαμβάνει η αστυνομία. Οι αρχές
αναζητούν στη συνέχεια στοιχεία για τους γονείς σου και την οικογένειά σου
μέχρι και επτά γενιές πριν. Εισβάλλουν στο σπίτι σου, όπου κατάσχουν βιβλία
που αποκαλούν «απαγορευμένα έντυπα» και καμιά φορά «ανακαλύπτουν» και καμιά
βόμβα Μολότωφ. Και συντάσσουν έκθεση όπου σε χαρακτηρίζουν «εξτρεμιστή ο
οποίος συνελήφθη στον πυρήνα της οργάνωσής του».

Ζητάς να μάθεις ποιο είναι το έγκλημά σου; Μα ότι «ανήκεις σε ένοπλη
συμμορία!». Μπορείς να φωνάξεις, να διαμαρτυρηθείς, δεν θα σ' ακούσει κανείς.
Αντίθετα, θα δικαστείς από στρατοδικείο και θα σε χώσουν στη φυλακή. Οι γονείς
σου, η γυναίκα σου, τα παιδιά σου θα κτυπήσουν όλες τις πόρτες. Θα απευθυνθούν
στις εφημερίδες και θα προσπαθήσουν να πείσουν τους διευθυντές τους ότι δεν
είσαι μέλος καμιάς συμμορίας. Ορισμένοι θα δείξουν ενδιαφέρον, άλλοι θα
ανυπομονούν να τους ξεφορτωθούν.

Μετίν Καλιοντζουγκίλ, Ελίφ Καχιάογλου, Αχμέτ Ασγκίν Ντογκάν, Μπουλέντ Καρακάς,
Ντενίζ Καρτάλ. Νέα αγόρια και κορίτσια που καταδικάστηκαν πρόσφατα σε 10 και
12 χρόνια φυλακή επειδή προσπαθούν, λέει, «να καταστρέψουν το συνταγματικό
σύστημα με ένοπλο αγώνα ώστε να εγκαθιδρύσουν σύστημα με βάση τις
μαρξιστικές-λενινιστικές αρχές». Τι έκαναν; Έλαβαν μέρος σε φοιτητικές
διαδηλώσεις στην Άγκυρα. Τι πειστήρια χρησιμοποιήθηκαν εναντίον τους; Τριάντα
βιβλία, 300 προκηρύξεις με τίτλο «Ελάτε στη διαδήλωση» και ένα πανώ που
έγραφε: «Ο λόγος, οι αποφάσεις και η εξουσία στον λαό».

Στις 17 Δεκεμβρίου, 24 άτομα συνελήφθησαν στην Άγκυρα επειδή διαδήλωναν σε
ένδειξη συμπαράστασης προς τους καταδικασμένους φοιτητές. Οι συλληφθέντες
παραπέμπονται τώρα σε δίκη για «έμπρακτη αντίθεση προς τον αντιτρομοκρατικό
νόμο». Την ίδια ώρα, ο Μεσούτ Γιλμάζ διαβεβαίωνε τους συνομιλητές του στην
Ουάσιγκτον ότι η κυβέρνησή του θα δώσει ιδιαίτερη προσοχή στη λειτουργία της
δημοκρατίας και τα ανθρώπινα δικαιώματα...

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N44</CAT>
<ED>
Κωδικός άρθρου: A16037N443</ED>
<ID>
ID:134823

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N44&aa=3</URL></REF>


Article

<CATEGORY>vin08</CATEGORY>

 <H5>ΠΑΡΑΘΥΡΑ ΓΙΑ ΔΙΑΔΙΚΑΣΤΙΚΕΣ ΒΕΛΤΙΩΣΕΙΣ ΣΤΟ ΦΟΡΟΛΟΓΙΚΟ
</H5><H2>Μικροδιαφωνίες...
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

«Πολλή φασαρία τελικώς για το τίποτα» έλεγαν χθες το βράδυ οι βουλευτές του
ΠΑΣΟΚ, μετά τη συνεδρίαση ­ σε χαμηλούς τόνους ­ του Κοινοβουλευτικού Τομέα
Εργασίας Οικονομικών για το φορολογικό νομοσχέδιο.

Ο ΥΠΟΥΡΓΟΣ Εθνικής Οικονομίας Γιάννος Παπαντωνίου δεν έκρυβε τη χαρά του,
γιατί τελικώς συνάντησε «την ουσιαστική στήριξη της Κοινοβουλευτικής Ομάδας»,
όπως χαρακτηριστικά σχολίασε, αντί ενός κλίματος έντονων διαφωνιών, όπως προ
εβδομάδων είχε διαφανεί.

Άφησε ανοιχτά παράθυρα για βελτιώσεις του επίμαχου νομοσχεδίου, που αρχίζει να
συζητείται σήμερα στην αρμόδια κοινοβουλευτική επιτροπή, διευκρινίζοντας
ωστόσο ότι οι αλλαγές που μπορεί να γίνουν θα είναι διαδικαστικές και όχι επί
της ουσίας.

Πρέπει να μαζέψει το κράτος έσοδα, είπε, και δέχθηκε πρόταση του γραμματέα του
ΚΤΕ Γιώργου Ανωμερίτη να υπάρξει ειδική σύνοδος του ΚΤΕ του ΠΑΣΟΚ για τη
δημοσιονομική πολιτική.

Από τη συζήτηση δεν έλειψε το χιούμορ ­ κυρίως για τις πισίνες και τη
φορολόγηση σπιτιών με τέτοιες εγκαταστάσεις ­, ενώ ο βουλευτής Αλέκος
Δαμιανίδης, ο οποίος άφησε και πάλι ανοιχτό το θέμα για τη στάση που θα
κρατήσει στην Ολομέλεια, σχολίασε: «Όποιος έχει μια πισίνα δεν σημαίνει
αυτομάτως ότι είναι και εύπορος».

Ο πρώην υπουργός Αναστάσιος Πεπονής επέκρινε τη φορολόγηση στα κινητά και στα
μοτοποδήλατα ­ «χτυπούν τα χαμηλά εισοδήματα» ­ και ο πρώην υφυπουργός
Δημήτρης Αλαμπάνος ζήτησε να μην ξεφύγουν από τη φορολογία όσοι πήραν έργα
(προγραμματικές συμβάσεις).

Με την τελευταία πρόταση συμφώνησαν οι Γ. Παπαντωνίου και Γ. Δρυς, οι οποίοι
άκουσαν με προσοχή την κριτική που άσκησαν οι Στ. Παπαθεμελής, Δ.
Κουτσόγιωργας και Λ. Κανελλόπουλος. Ο τελευταίος ζήτησε να αυξηθεί το
αφορολόγητο όριο στο 1,5 εκατομμύριο αντί του 1,3, που ισχύει σήμερα. Ο κ.
Παπαντωνίου, τέλος, είπε πως φορολογικές ελαφρύνσεις θα υπάρξουν ουσιαστικά
από το 2000.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N45</CAT>
<ED>
Κωδικός άρθρου: A16037N451</ED>
<ID>
ID:134746

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N45&aa=1</URL></REF>


Article

<CATEGORY>vin08</CATEGORY>

 <H2>Έκαναν «λαϊκή αγορά» την Καραγεώργη Σερβίας
</H2>
Οι παραγωγοί λαϊκών αγορών έριξαν τα ζαρζαβατικά, φρούτα και λαχανικά που
είχαν φορτωμένα στα αυτοκίνητά τους στον δρόμο έξω από το υπουργείο,
εκδηλώνοντας έτσι την έντονη διαμαρτυρία τους

ΜΕ ΧΩΜΑΤΕΡΗ έμοιαζε ο δρόμος έξω από το υπουργείο Οικονομικών χθες το μεσημέρι
ύστερα από τη συνάντηση του υφυπουργού Οικονομικών κ. Γ. Δρυ με τους
εκπροσώπους των παραγωγών λαϊκών αγορών που πραγματοποίησαν πορεία και
συγκέντρωση διαμαρτυρίας για την αύξηση της φορολογίας τους με το νέο
φορολογικό νομοσχέδιο.

Οι εκπρόσωποι των παραγωγών, που έφυγαν με άδεια χέρια από το υπουργείο όσον
αφορά την ικανοποίηση των αιτημάτων τους, έριξαν τα ζαρζαβατικά, φρούτα και
λαχανικά που είχαν φορτωμένα στα αυτοκίνητά τους στον δρόμο έξω από το
υπουργείο, εκδηλώνοντας έτσι την έντονη διαμαρτυρία τους. Στη συνέχεια έκαναν
πορεία προς το υπουργείο Εμπορίου. Να σημειωθεί ότι και σήμερα θα είναι
κλειστές οι λαϊκές αγορές. Αυτό αποφάσισαν χθες οι δύο αρμόδιες ομοσπονδίες,
που σήμερα αναμένεται να δώσουν συνέντευξη Τύπου.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N45</CAT>
<ED>
Κωδικός άρθρου: A16037N452</ED>
<ID>
ID:134789

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N45&aa=2</URL></REF>


Article

<CATEGORY>vin08</CATEGORY>

 <H2>Φουλάρουν την αποστολή των φορολογικών δηλώσεων
</H2>
ΣΕ 1.100.000 φορολογουμένους έχουν σταλεί μέχρι τώρα από την Εφορία οι φάκελοι
με τη φορολογική δήλωση που πρέπει να συμπληρώσουν και να υποβάλουν τον
Μάρτιο. Να σημειωθεί ότι ­ όπως έγραψαν και «ΤΑ ΝΕΑ» ­ μέχρι τα μέσα της
περασμένης εβδομάδας είχαν σταλεί οι φορολογικές δηλώσεις σε 800.000 φορολογουμένους.

Φέτος, προγραμματίζεται να αποσταλούν συνολικά 4.268.430 φορολογικές δηλώσεις
σε αντίστοιχους φορολογουμένους.

Για την πορεία αποστολής των φορολογικών δηλώσεων ενημερώθηκε χθες ο
υφυπουργός Οικονομικών Κ. Γ. Δρυς σε επίσκεψη που έκανε στο Κέντρο
Πληροφορικής του υπουργείου Οικονομικών (ΚΕΠΥΟ).

Επίσης, σύμφωνα με τα στοιχεία που έφθασαν στο υπουργείο Οικονομικών για την
πορεία των εσόδων το 1997, προκύπτει ότι τελικά τα έσοδα κλείνουν με ποσοστό
αύξησης 14,2% από 15,6% που είχε εγγραφεί αρχικά στον προϋπολογισμό του 1997.
Έτσι η υστέρηση των εσόδων κυμάνθηκε στα προϋπολογισθέντα επίπεδα των 300 δισ.
δρχ. περίπου.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N45</CAT>
<ED>
Κωδικός άρθρου: A16037N453</ED>
<ID>
ID:134829

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N45&aa=3</URL></REF>


Article

<CATEGORY>vin08</CATEGORY>

 <H2>Μιλτ. Έβερτ: Η ταλαιπωρία θα συνεχιστεί
</H2>
Η ταλαιπωρία των φορολογουμένων δεν πρόκειται να σταματήσει παρά την υποχώρηση
της κυβέρνησης που ύστερα από τη γενική κατακραυγή αναγκάσθηκε να πάρει πίσω
τη διάταξη του φορολογικού νομοσχεδίου που απαγόρευε την ταχυδρομική αποστολή
των φορολογικών δηλώσεων από εκατομμύρια φορολογουμένους, ελεύθερους
επαγγελματίες ή όσους έχουν εισοδήματα από εμπορικές ή γεωργικές επιχειρήσεις.
Αυτό τονίζει σε δήλωση που έκανε χθες ο πρώην πρόεδρος της Ν.Δ. κ. Μ. Έβερτ.

Αναφερόμενος στην υποχώρηση της κυβέρνησης που πήρε πίσω τη συγκεκριμένη
διάταξη, ο κ. Μ. Έβερτ προβλέπει ότι η ταλαιπωρία των φορολογουμένων θα
συνεχισθεί καθώς, όπως σημειώνεται στην εγκύκλιο του υπουργείου Οικονομικών,
ορίζεται ότι οι ελεύθεροι επαγγελματίες, οι αγρότες και οι επιχειρηματίες
υποχρεούνται να πάνε στις Εφορίες για να παραλάβουν τα συμπληρωματικά έντυπα
που μέχρι τώρα αποστέλλονταν μαζί με όλα τα άλλα έντυπα των φορολογικών
δηλώσεων. Ο κ. Μ. Έβερτ σημειώνει ότι με βάση όλα αυτά «αποδεικνύεται η
επιπολαιότητα της κυβέρνησης και το γεγονός ότι ανίκανοι και επικίνδυνοι
άνθρωποι κυβερνούν την Ελλάδα». Ο κ. Μ. Έβερτ καλεί τους βουλευτές όλων των
κομμάτων να αντιδράσουν ώστε να υποχωρήσει η κυβέρνηση και στο θέμα αυτό.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N45</CAT>
<ED>
Κωδικός άρθρου: A16037N454</ED>
<ID>
ID:134859

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N45&aa=4</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Η απλούστευση... κόβει ουρές
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

ΕΙΝΑΙ γεγονός ότι τα περιθώρια ανάκλησης των 12 νέων φορολογιών που
επιβάλλονται εντός του 1998 είναι ισχνά έως ανύπαρκτα. Τα επιπλέον έσοδα αυτών
των φορολογιών θεωρούνται απαραίτητα για να κλείσει ο προϋπολογισμός στο
έλλειμμα το προβλεπόμενο από τη Συνθήκη του Μάαστριχτ, δηλαδή στο 3%, ώστε να
βάλει η Ελλάδα το ένα πόδι της στην ΟΝΕ.

Στο σημείο αυτό πρέπει να υπενθυμίσουμε ότι μεταξύ των επιχειρημάτων που
χρησιμοποιούν οι κερδοσκόποι για να καλλιεργήσουν υποτιμητική ψυχολογία στις
αγορές είναι ότι ακριβώς η κυβέρνηση ενώπιον των αντιδράσεων ακόμη και από
βουλευτές του ΠΑΣΟΚ, δεν θα μπορέσει να «περάσει» από τη Βουλή το φορολογικό
νομοσχέδιο και κατ' επέκταση να εκτελέσει επακριβώς τον προϋπολογισμό.

Αν όμως η κυβέρνηση βρίσκεται σε αδυναμία να υποχωρήσει σε αλλαγές που έχουν
κόστος από πλευράς εσόδων, μπορεί κάλλιστα να αλλάξει διατάξεις που
θεσμοθετούν γραφειοκρατικές διαδικασίες ταλαιπωρίας των πολιτών. Ας γίνει,
λοιπόν, το φορολογικό νομοσχέδιο απλούστερο και προπαντός πιο λειτουργικό.
Διότι οι ουρές στην Εφορία είναι ισοδύναμες με την επιβολή φορολογιών.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N45</CAT>
<ED>
Κωδικός άρθρου: A16037N455</ED>
<ID>
ID:134888

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N45&aa=5</URL></REF>


Article

<CATEGORY>vin08</CATEGORY>

 <H5>ΕΧΑΣΑΝ 486 ΔΙΣ. ΣΕ ΜΙΑ ΜΕΡΑ ΣΤΟ ΧΡΗΜΑΤΙΣΤΗΡΙΟ * ΞΕΝΑΧΡΗΜΑΤΙΣΤΗΡΙΑ ΚΑΙ ΕΠΙΤΟΚΙΑ
ΒΟΥΛΙΑΞΑΝ ΤΗΝ ΣΟΦΟΚΛΕΟΥΣ
</H5><H5>Έτοιμες να αυξήσουν τα επιτόκια οι Τράπεζες
</H5><H5>Πού κτυπάει η κρίση των χρηματιστηρίων
</H5><H2>Πανικός πωλήσεων λόγω «κίτρινου πυρετού»
</H2>
Η πτώση στις τιμές των μετοχών ήταν έντονη από την αρχή της συνεδρίασης. Μισή
ώρα μετά την έναρξη των συναλλαγών, ο Γενικός Δείκτης είχε ήδη υποχωρήσει σε
ποσοστό 2% και συνέχιζε να «πέφτει» και σε χαμηλότερα επίπεδα.

«Πανικός» επικράτησε χθες, στη λήξη της συνεδρίασης του Χρηματιστηρίου. Το
αποτέλεσμα ήταν να χάσει το 5,08% της αξίας του ο Γενικός Δείκτης για τις
τιμές των μετοχών, που σημαίνει ότι οι επενδυτές έχασαν 486 δισ. δρχ.ΑΥΤΗ
είναι (λογιστικά) η μείωση της αξίας στο σύνολο των μετοχών του Χρηματιστηρίου
Αθηνών, από τη χθεσινή μεγάλη «κατρακύλα» στις τιμές τους.

Η πτώση οφείλεται στην αναταραχή που έχει ξεσπάσει στις διεθνείς αγορές, και
επηρεάζει δυσμενώς και την Ελλάδα, και στα αυξημένα επιτόκια. Έτσι ο «κίτρινος
πυρετός» από τη Νοτιοανατολική Ασία «προσέβαλε» και τη Σοφοκλέους. Αρχικά
έριξε τον Δείκτη σε ποσοστό 3,5%, όμως τα 20 τελευταία λεπτά της συνεδρίασης
τού έδωσε τη... χαριστική βολή.

Η πτώση στις τιμές των μετοχών ήταν έντονη από την αρχή της συνεδρίασης.

Μισή ώρα μετά την έναρξη των συναλλαγών, ο Γενικός Δείκτης είχε ήδη υποχωρήσει
σε ποσοστό 2% και συνέχιζε να «πέφτει» και σε χαμηλότερα επίπεδα.

Στο σημείο εκείνο σημειώθηκε προσωρινή ανάκαμψη, εμφανίστηκαν αγοραστές και οι
τιμές των μετοχών ανέκτησαν μέρος της χαμένης τους αξίας. Ο Γενικός Δείκτης
έχανε μόνο 1,5%-2%.

ΜΗΝΥΜΑΤΑ

Όμως τα μηνύματα από τις διεθνείς αγορές σε Ασία και Ευρώπη προκάλεσαν το
δυσάρεστο φινάλε της συνεδρίασης.

Σύμφωνα με χαρακτηρισμούς επενδυτών, προκλήθηκε «πανικός πωλήσεων» και πολλοί
μέτοχοι (ιδιώτες και θεσμικοί επενδυτές) εμφανίζονταν να πωλούν και έριχναν
τις τιμές.

Μέσα σε λίγα λεπτά ο Δείκτης υποχώρησε κι άλλο, για να «κλείσει» τελικά στις
1.405,37 μονάδες. 
Η μεγάλη πτώση δηλαδή προσγείωσε τις τιμές, λίγο πιο πάνω από τα επίπεδα τιμών
κατά την κρίση του Οκτωβρίου. Τότε, ο Γενικός Δείκτης είχε πέσει στις
1.370-1.380 μονάδες (δηλαδή μόνο 2% χαμηλότερα από το χθεσινό κλείσιμο).

Πάντως, η προσφορά μετοχών και η έλλειψη αγοραστών στο τέλος της συνεδρίασης
έγινε αιτία να κρατηθεί σχετικά χαμηλά και ο τζίρος. Έκλεισε στα 17,688 δισ.
δρχ. Από τις 229 μετοχές (τίτλους), οι 201 υποχώρησαν, 9 έμειναν αμετάβλητες
και μόνο 19 σημείωσαν άνοδο.

ΤΡΕΙΣ ΠΑΡΑΓΟΝΤΕΣ

Μετά τη λήξη της χθεσινής συνεδρίασης, ο πρόεδρος του Συνδέσμου Μελών στο
Χρηματιστήριο Αθηνών (ΣΜΕΧΑ) κ. Παναγιώτης Κονταλέξης απέδωσε τη μεγάλη πτώση
στα διεθνή γεγονότα, που επηρεάζουν και την ελληνική αγορά. 
Όπως είπε, «τρεις είναι οι παράγοντες της μεγάλης πτώσης: Η αναταραχή στις
διεθνείς αγορές, τα υψηλά επιτόκια ­ τα οποία είναι συνέπεια της αναταραχής ­
και τα διαρθρωτικά προβλήματα της ελληνικής οικονομίας που παραμένουν παρά τα
θετικά βήματα που έχουν γίνει». 
Ο ίδιος πρόσθεσε ότι «τα προβλήματα αυτά έγιναν αντιληπτά στην ένταση της
πτώσης, που ήταν μεγαλύτερη από ό,τι σε άλλες ισχυρότερες αγορές».

ΑΝΑΜΕΝΟΜΕΝΗ ΑΝΤΙΔΡΑΣΗ

Επίσης, ο κ. Κώστας Περβανάς, εκπρόσωπος της εταιρείας «Περβανάς ΑΧΕ» δήλωσε
ότι «η Σοφοκλέους πιέστηκε πολύ από την πτώση σε όλες σχεδόν τις διεθνείς αγορές.

Έτσι η αντίδραση ήταν αναμενόμενη, αφού δεν έχει λήξει ακόμα η χρηματιστηριακή
κρίση στην Άπω Ανατολή, ενώ το Χρηματιστήριο της Νέας Υόρκης σημείωσε πτώση
την Παρασκευή που επηρέασε όλες τις αγορές».

ΜΕ ΤΟ «δάκτυλο στη σκανδάλη» βρίσκονται οι Τράπεζες για να προχωρήσουν σε
αύξηση των επιτοκίων τους σε δάνεια και καταθέσεις. Τα επιτελεία των Τραπεζών
δεν αποκλείουν τώρα μία αύξηση των επιτοκίων τους, την οποία όμως συναρτούν με
τις εξελίξεις στο «μέτωπο» της δραχμής, αλλά και με τη στάση που θα
ακολουθήσουν οι ανταγωνίστριες Τράπεζες.

Τραπεζικά στελέχη τόνιζαν χθες στα «ΝΕΑ» ότι αυτή την εβδομάδα δεν πρόκειται
να προχωρήσουν σε αύξηση των επιτοκίων αν δεν υπάρξει περαιτέρω επιδείνωση των
συνθηκών που επικρατούν στην αγορά της δραχμής και του συναλλάγματος.

Από την άλλη πλευρά, η Τράπεζα της Ελλάδος εμφανίζεται αντίθετη στην αύξηση
των τραπεζικών επιτοκίων. «Δεν υπάρχει λόγος να αυξηθούν τα τραπεζικά
επιτόκια», τόνιζαν χθες στα «ΝΕΑ» πηγές προσκείμενες στη Διοίκηση της Τραπέζης
της Ελλάδος απαντώντας σε σχετική ερώτηση των «ΝΕΩΝ».

Πάντως, όλες οι ενδείξεις συγκλίνουν στο συμπέρασμα ότι τουλάχιστον οι μεγάλες
εμπορικές Τράπεζες θα ακολουθήσουν τη στάση τού «βλέποντας και κάνοντας», αφού
και αυτές από την πλευρά τους δεν επιθυμούν να προχωρήσουν σε μία αύξηση των
επιτοκίων τόσο στα δάνεια όσο και στις καταθέσεις. Αιτία της στάσης αυτής
είναι ο ανταγωνισμός που υπάρχει μεταξύ των Τραπεζών, που έχει ως αποτέλεσμα
τα πιστωτικά ιδρύματα να συνδέουν μία αύξηση των επιτοκίων με απώλεια μεριδίου
της αγοράς.

Από την άλλη πλευρά, όμως, και χθες στη διατραπεζική αγορά τα επιτόκια, με τα
οποία δανείζονται μεταξύ τους οι Τράπεζες, παρέμειναν σε υψηλά επίπεδα (μέχρι
27%) αφού η αγορά έχει στεγνώσει από ρευστό. Για τον λόγο αυτό παρενέβη η
Τράπεζα της Ελλάδος προσφέροντας ρευστότητα 83 δισ. δραχμές με επιτόκιο 23%.

Πάντως, τα υψηλά επιτόκια απέτρεψαν νέες πιέσεις στη δραχμή. Έτσι, χθες
σημειώθηκαν εισροές, το ύψος των οποίων υπολογίζεται σε περίπου 120
εκατομμύρια δολάρια.

Στο μεταξύ, χθες, η Τράπεζα Χίου ανακοίνωσε ότι αυξάνει κατά 0,50 ποσοστιαία
μονάδα το επιτόκιο του λογαριασμού καταθέσεων XIOS ΑΛΜΑ. Επίσης, η Σίτι Μπανκ
αύξησε κατά 1 ποσοστιαία μονάδα τα επιτόκια στα προσωπικά δάνεια (από 20,5% σε 21,50%).

Η ΚΡΙΣΗ που πλήττει το ελληνικό και τα διεθνή Χρηματιστήρια μπορεί να έχει
αλυσιδωτές επιπτώσεις στην ελληνική αγορά, στην περίπτωση που διαρκέσει για
μεγάλο χρονικό διάστημα.

Το πρόσφατο παράδειγμα των Χρηματιστηρίων στις χώρες της Νοτιοανατολικής
Ασίας, αλλά και το χρηματιστηριακό κραχ στη Ν. Υόρκη, στο τέλος της
προηγούμενης δεκαετίας, δίνουν μιαν εικόνα των επιπτώσεων που μπορεί να έχει
μια χρηματιστηριακή κρίση.

Έτσι, μια παρατεταμένη κατρακύλα των τιμών των μετοχών μπορεί να έχει ολέθριες
επιπτώσεις τόσο για τις επιχειρήσεις που έχουν ήδη τις μετοχές τους εισηγμένες
στο Χρηματιστήριο, όσο και γι' αυτές που σκέπτονται να «περάσουν την πόρτα»
της οδού Σοφοκλέους. Η κατρακύλα αυτή επηρεάζει όμως και γενικότερα την πορεία
της ελληνικής οικονομίας, αφού το Χρηματιστήριο είναι στενά συνδεδεμένο με τις
αγορές χρήματος και συναλλάγματος. Οι επενδυτές, άλλωστε, στα χαρτοφυλάκιά
τους έχουν «μείγμα» μετοχών, ομολόγων, χρηματοοικονομικών και συναλλαγματικών
προϊόντων. Έτσι, άλλωστε, λειτουργεί η θεωρία του ντόμινου.

Η πρώτη επίπτωση από την κατρακύλα είναι η διαμόρφωση ενός γενικότερου
αρνητικού κλίματος στην αγορά, αφού για τους επενδυτές η πτώση των τιμών
«μεταφράζεται» σε απώλεια περιουσιών. Αυτό σημαίνει ότι:

1 Οι επιχειρήσεις δεν μπορούν να αντλήσουν κεφάλαια και στρέφονται σε
τραπεζικό δανεισμό πιέζοντας προς τα πάνω τα επιτόκια.

2 Προκαλείται κύμα ρευστοποιήσεων σε αμοιβαία κεφάλαια, γεγονός που επηρεάζει
δευτερογενώς τα επιτόκια. Η πρόσφατη εμπειρία της ΝΑ Ασίας με τις χρεοκοπίες
αποτελεί μιαν ακραία εικόνα των επιπτώσεων.

3 Περιορίζεται η καθαρή θέση των πιστωτικών ιδρυμάτων, γεγονός που επηρεάζει
το ύψος των επιτοκίων.

4 Φρενάρουν οι ιδιωτικοποιήσεις που έχει προγραμματίσει να κάνει η κυβέρνηση
μέσω του Χρηματιστηρίου, με ανάλογες επιπτώσεις στα δημοσιονομικά ελλείμματα
και στα επιτόκια.

5 Περιορίζονται οι επενδύσεις των ιδιωτικών επιχειρήσεων και ο ρυθμός ανάπτυξης.

Δυστυχώς, όμως, οι επιπτώσεις της χρηματιστηριακής κρίσης δεν σταματούν στο
σημείο αυτό, αλλά επεκτείνονται και στην αγορά συναλλάγματος. Αυτό συμβαίνει
γιατί ξένοι και Έλληνες επενδυτές που έχουν αγοράσει μετοχές ελληνικών
επιχειρήσεων, όταν πουλήσουν αρκετές φορές, μετατρέπουν τα χρήματά τους σε
συνάλλαγμα. Έτσι, προκαλούνται πιέσεις και στη δραχμή και στα επιτόκια της.

Έτσι, ολοκληρώνεται το «παζλ» της οικονομικής θύελλας, που σίγουρα αποτελεί
πλέον τον εφιάλτη όχι μόνο για όσους χαράσσουν την οικονομική πολιτική των
κρατών αλλά και για όσους έχουν επενδύσει τις μικρές ή τις μεγάλες
αποταμιεύσεις τους στο Χρηματιστήριο.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N46</CAT>
<ED>
Κωδικός άρθρου: A16037N461</ED>
<ID>
ID:134747

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N46&aa=1</URL></REF>


Article

<CATEGORY>vin08</CATEGORY>

 <H2>Κλυδωνίζονται οι οικονομίες της Άπω Ανατολής
</H2>
ΑΝΑΖΩΠΥΡΩΣΗ της ασιατικής κρίσης παρέσυρε χθες σε κάθετη πτώση τα
Χρηματιστήρια στο Χονγκ Κονγκ, τη Σιγκαπούρη, την Ιαπωνία, την Αυστραλία και
τη Νέα Ζηλανδία. Ο απόηχος από την ασιατική πτώση υποχρέωσε σε απώλειες και
την Ευρώπη. Αξιωματούχοι του Διεθνούς Νομισματικού Ταμείου και των ΗΠΑ
περιοδεύουν στην ΝΑ Ασία, κομίζοντας σχέδια σωτηρίας των οικονομιών της περιοχής.

Η αύξηση των επιτοκίων μπροστά στους φόβους για επίθεση κερδοσκόπων στο τοπικό
νόμισμα και η κατάρρευση της Πέρεγκριν, μιας από τις μεγαλύτερες επενδυτικές
τράπεζες, υποχρέωσε χθες το Χρηματιστήριο του Χονγκ Κονγκ σε απώλειες 8,7%.
Πτώση σημείωσαν και οι μετοχές εταιρειών που συνδέονται με κινεζικές
επιχειρήσεις, τα λεγόμενα «ρεντ τσιπς». Ο δείκτης Χανγκ Σενγκ έχει απολέσει
συνολικά το 50% της αξίας του από τον περασμένο Αύγουστο.

Νέα βουτιά έκανε το νόμισμα της Ταϊλάνδης, ενώ ασταθείς παρέμειναν και οι
άλλες ασιατικές αγορές, όπου η οικονομική κρίση μεταφράζεται κυρίως σε κρίση
εμπιστοσύνης. Απώλειες 2,2% σημείωσε και το Χρηματιστήριο του Τόκιο.

Εξαίρεση από το χθεσινό δυσμενές κλίμα στη ΝΑ Ασία αποτέλεσαν η Ινδονησία και
η Νότια Κορέα. 
Η ινδονησιακή ρουπία έδειξε τάσεις σταθεροποίησης, ενώ άνοδο σημείωσε το
Χρηματιστήριο της Σεούλ. Ο διευθυντής του Διεθνούς Νομισματικού Ταμείου Μισέλ
Καμντεσί, ο οποίος επισκέπτεται την κορεατική πρωτεύουσα, δήλωσε ότι η
κατάσταση στη Νότια Κορέα έχει βελτιωθεί από τον περασμένο Νοέμβριο.

Επείγοντα μέτρα εξυγίανσης του τραπεζικού της συστήματος ζήτησαν από την
Ιαπωνία ­ που θα μπορούσε να αποτελέσει σταθεροποιητικό παράγοντα στην περιοχή
­ αξιωματούχοι της Ευρωπαϊκής Ένωσης.

Όμως, ο κίνδυνος από τη γενικότερη ασιατική κρίση παραμένει, κυρίως με τη
μορφή του αντιπληθωρισμού, που θα μπορούσε να βυθίσει σε ύφεση τη Δύση και
κυρίως τις ΗΠΑ. Ο Γάλλος πρόεδρος Ζακ Σιράκ παραδέχθηκε χθες ότι η κρίση στην
Ασία θα επηρεάσει αρνητικά την ανάπτυξη στις ευρωπαϊκές χώρες.

Στον απόηχο της ασιατικής κρίσης, με σημαντικές απώλειες άνω των 130 μονάδων
άνοιξε η Γουώλ Στρητ, αλλά στη συνέχεια κατόρθωσε να καλύψει μεγάλο μέρος τους.

Η συγκρατημένη αντίδραση της Νέας Υόρκης στον ασιατικό πανικό ενθάρρυνε τις
ευρωπαϊκές κεφαλαιαγορές, που στην αρχή της συνεδρίασης σημείωναν σημαντικές
απώλειες. Μολονότι έκλεισαν αρνητικά, τα μεγάλα ευρωπαϊκά Χρηματιστήρια
κατόρθωσαν να καλύψουν σημαντικό μέρος των αρχικών απωλειών τους.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N46</CAT>
<ED>
Κωδικός άρθρου: A16037N462</ED>
<ID>
ID:134790

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N46&aa=2</URL></REF>


Article

<CATEGORY>vin08</CATEGORY>

 <H2>Ποια Ταμεία θα ομαδοποιηθούν ή θα συγχωνευθούν σύμφωνα με τις ανάγκες
</H2>
Μιλτιάδης Παπαϊωάννου. Δεν μπορείς να πας σε νέους πόρους αν πρώτα δεν
οργανώσεις το σύστημα

ΟΜΑΔΟΠΟΙΗΣΗ και συγχωνεύσεις ασφαλιστικών Ταμείων καθώς και αξιοποίηση της
κινητής και ακίνητης περιουσίας τους είναι τα βασικά θέματα που θα
περιλαμβάνει το ασφαλιστικό νομοσχέδιο του υπουργείου Εργασίας και Κοινωνικών
Ασφαλίσεων το οποίο θα κατατεθεί την άνοιξη στη Βουλή. Σχετικές ανακοινώσεις
έγιναν χθες από τον υπουργό Εργασίας και Κοινωνικών Ασφαλίσεων κ. Μ.
Παπαϊωάννου. 
ΔΙΑΛΟΓΟΣ

Μέχρι το τέλος Φεβρουαρίου, είπε ο κ. Παπαϊωάννου, θα κατατεθούν οι προτάσεις
στο πλαίσιο του κοινωνικού διαλόγου, προκειμένου η κυβέρνηση να προχωρήσει σε
νομοθετικές ρυθμίσεις για τα ζητήματα που αφορούν:

* Την οργάνωση του συστήματος που σημαίνει ομαδοποίηση των Ταμείων σύμφωνα με
τις ανάγκες που 
υπάρχουν σε σχέση με τον αριθμό των υπαλλήλων, τη μηχανοργάνωση, την
εξυπηρέτηση του πολίτη κ.ά.

* Την αξιοποίηση της κινητής και ακίνητης περιουσίας.

* Τους κλάδους υγείας και τα προβληματικά Ταμεία των οποίων η λειτουργία δεν
μπορεί να συνεχιστεί.

ΤΑ ΣΕΝΑΡΙΑ

Από τα διαθέσιμα στοιχεία προκύπτει ότι η κυβέρνηση προσανατολίζεται να
προχωρήσει στη συγχώνευση του Ταμείου Μετάλλου με το ΙΚΑ και του ΤΣΑ
(αυτοκινητιστές) με το ΤΕΒΕ, ενώ υπό συζήτηση είναι το σενάριο που προβλέπει
την ομαδοποίηση των Ταμείων ΤΕΒΕ, ΤΑΕ (Εμπόρων), ΤΑΝΠΥ (ναυτικών πρακτόρων). Η
ενοποίηση των Ταμείων στις τράπεζες θα τεθεί στο τραπέζι, αφού ήδη έχει γίνει
προεργασία με επιστημονικές μελέτες αλλά είναι άγνωστο το αποτέλεσμα.

ΑΝΑΚΑΤΑΝΟΜΗ

Σχετικά με τη χρηματοδότηση του ασφαλιστικού συστήματος, ο κ. Παπαϊωάννου
επανέλαβε ότι η κυβέρνηση δεν είναι έτοιμη να πάρει αποφάσεις. Είπε ο υπουργός
Εργασίας και Κοινωνικών Ασφαλίσεων: «Είναι κοινός ο τόπος ότι αν μείνουμε στη
σημερινή δομή, εισφορές εργοδοτών-εργαζομένων, δεν θα μπορέσουμε να δώσουμε
απάντηση, στον βαθμό που υπάρχει ανάγκη για ανακατανομή των κοινωνικών πόρων ή
για νέους κοινωνικούς πόρους. Και αυτό ­ πρόσθεσε ­ είναι το μεγάλο ζήτημα.
Δεν μπορείς όμως να πας σε νέους πόρους αν πρώτα δεν οργανώσεις το σύστημα».

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N46</CAT>
<ED>
Κωδικός άρθρου: A16037N463</ED>
<ID>
ID:134830

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N46&aa=3</URL></REF>


Article

<CATEGORY>vin08</CATEGORY>

 <H5>ΚΥΟΦΟΡΟΥΝΤΑΙ ΑΛΛΑΓΕΣ ΣΤΟΥΣ ΤΟΚΟΥΣ ΥΠΕΡΗΜΕΡΙΑΣ
</H5><H2>Ψαλίδι στα πανωτόκια
</H2>
Στο τραπέζι έπεσαν τα σενάρια για τις νομοθετικές αλλαγές στα πανωτόκια, καθώς
τώρα στο υπουργείο Εθνικής Οικονομίας ζητούνται οι απόψεις τραπεζών αλλά και
εκπροσώπων δανειοληπτών, προκειμένου να γίνουν οι αλλαγές.

ΣΥΜΦΩΝΑ με πληροφορίες, το πιο πιθανό είναι ότι η νέα νομοθετική ρύθμιση θα
προβλέπει ο υπολογισμός των τόκων υπερημερίας σε στεγαστικά, καταναλωτικά,
επενδυτικά ­ και γενικότερα σ' όλα τα δάνεια εκτός των κεφαλαίων κίνησης ­ να
γίνεται κάθε εξάμηνο. Με το ισχύον καθεστώς ο υπολογισμός των τόκων
υπερημερίας για τα δάνεια αυτά γίνεται κάθε μήνα.

Όσον αφορά τον υπολογισμό των τόκων υπερημερίας στα δάνεια για κεφάλαια
κίνησης, σύμφωνα με το ίδιο σενάριο θα γίνεται κάθε τρίμηνο. Στην ίδια πρόταση
προβλέπεται ότι για τον υπολογισμό θα προϋπάρχει ειδική συμφωνία μεταξύ της
τράπεζας και του δανειολήπτη.

Σύμφωνα με εκτιμήσεις αρμόδιων παραγόντων, οι αλλαγές αυτές θα έχουν ως
αποτέλεσμα να περιορισθούν σημαντικά οι τόκοι υπερημερίας που πληρώνουν οι
οφειλέτες, οι οποίοι δεν εξοφλούν κανονικά το δάνειο που έχουν πάρει.

Ακόμα μια πρόταση που εξετάζεται είναι να καθορισθεί ένα νέο επιτόκιο βάσης
υπολογισμού των τόκων υπερημερίας. Τραπεζίτες που είχαν ερωτηθεί πρόσφατα από
«ΤΑ ΝΕΑ» τόνιζαν ότι ως επιτόκιο βάσης μπορεί να χρησιμοποιηθεί το Lombard,
δηλαδή αυτό με το οποίο δανείζονται οι τράπεζες, βάζοντας ενέχυρο τίτλους
Δημοσίου στην κεντρική τράπεζα. Με τον τρόπο αυτό, τόνιζαν οι ίδιοι
τραπεζίτες, θα υπάρχει κοινή βάση υπολογισμού των τόκων υπερημερίας.

Πάντως, αρμόδια τραπεζικά στελέχη, που ρωτήθηκαν χθες για το θέμα των αλλαγών
στο καθεστώς υπολογισμού των τόκων υπερημερίας, τόνιζαν ότι οποιαδήποτε αλλαγή
στο ισχύον νομοθετικό πλαίσιο θα γίνει μετά την απόφαση του Αρείου Πάγου.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16037N481</ED>
<ID>
ID:134748

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N48&aa=1</URL></REF>


Article

<CATEGORY>vin08</CATEGORY>

 <H2>Απεργία στα μέσα συγκοινωνίας στις 20 Ιανουαρίου
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

ΑΝΑΤΑΡΑΧΗ στο χώρο των συγκοινωνιών και των ΔΕΚΟ προκαλεί διάταξη του
φορολογικού νομοσχεδίου που ανατρέπει τις συλλογικές διαπραγματεύσεις για
ζητήματα που αφορούν τις εργασιακές σχέσεις.

Με άρθρο του νομοσχεδίου ορίζεται ότι κατ' εξαίρεση η τροποποίηση του Γενικού
Κανονισμού Προσωπικού των δημοσίων επιχειρήσεων και οργανισμών που εμφανίζουν
ελλείμματα ή επιχορηγούνται από το Δημόσιο με στόχο την εξυγίανσή τους ή έχουν
εισαχθεί στο Χρηματιστήριο γίνεται με νόμο.

Με τη διάταξη αυτή αλλάζει το ισχύον καθεστώς (Νόμος 2414/96) που προβλέπει
ότι για την κατάρτιση Γενικού Κανονισμού Προσωπικού και για ζητήματα που
αφορούν τις εργασιακές σχέσεις οποιαδήποτε αλλαγή απαιτεί σύμφωνη γνώμη των
δύο μερών (επιχείρηση - εργαζόμενοι) με υπογραφή συλλογικής σύμβασης εργασίας.

Τα σωματεία εργαζομένων στις συγκοινωνίες (ΟΑΣΑ, ΕΘΕΛ, ΗΛΠΑΠ, ΗΣΑΠ), δηλαδή
στα τρόλεϊ, τα λεωφορεία, στον ηλεκτρικό σιδηρόδρομο και στα «πράσινα»
λεωφορεία, αποφάσισαν ομόφωνα να οργανώσουν στις 20 Ιανουαρίου 24ωρη απεργία
ζητώντας την απόσυρση της σγκεκριμένης διάταξης από το φορολογικό νομοσχέδιο.

Επίσης η ηγεσία της ΟΜΕ-ΟΤΕ ζητεί την άμεση απόσυρση της επίμαχης διάταξης.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16037N482</ED>
<ID>
ID:134791

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N48&aa=2</URL></REF>


Article

<CATEGORY>vin08</CATEGORY>

 <H2>Σπράος: Μόνιμοι οι δημόσιοι υπάλληλοι αλλά αντάξιοι του προνομίου...
</H2>
ΘΕΣΣΑΛΟΝΙΚΗ. 
Γραφείο Β. Ελλάδας

«Η ΜΟΝΙΜΟΤΗΤΑ στο δημόσιο τομέα πρέπει να συνεχισθεί, αλλά είναι προνόμιο για
το οποίο οι δημόσιοι υπάλληλοι πρέπει να φανούν αντάξιοι».

Ο καθηγητής Γιάννης Σπράος διέψευσε από τη Θεσσαλονίκη για άλλη μια φορά
δημοσιεύματα σύμφωνα με τα οποία στην έκθεση που υποβλήθηκε στον Πρωθυπουργό
για τη Δημόσια Διοίκηση και θα δημοσιοποιηθεί σήμερα, προτείνεται η κατάργηση
της μονιμότητας των δημοσίων υπαλλήλων.

Απαντώντας σε ερώτηση για τη νέα «επίθεση» στη δραχμή και τους τρόπους
προστασίας της, ο καθηγητής Σπράος εξέφρασε την αισιοδοξία του ότι η δραχμή θα
αντεπεξέλθει και σε αυτήν την κρίση και... θα πάει καλά.

Κατά τη διάρκεια της παραμονής του στη Θεσσαλονίκη ο καθηγητής Γιάννης Σπράος
επισκέφθηκε τα γραφεία του Συνδέσμου Βιομηχανιών Βόρειας Ελλάδας προκειμένου
να ενημερωθεί για την πορεία της βιομηχανίας στην ευρύτερη περιοχή εν όψει της
έκθεσης που θα συνταχθεί και για τη βιομηχανία. Πριν από τη συνεδρίαση ο
καθηγητής αρνήθηκε να απαντήσει σε επίμονες ερωτήσεις 20 και πλέον
δημοσιογράφων που είχαν συγκεντρωθεί από νωρίς στα γραφεία του Συνδέσμου,
επιμένοντας ότι η επίσκεψή του είναι ιδιωτική.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16037N483</ED>
<ID>
ID:134831

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N48&aa=3</URL></REF>


Article

<CATEGORY>vin08</CATEGORY>

 <H2>«Αναβιώνει» υπό προθεσμία η Εξπρές Α.Ε.
</H2>
Η ΑΣΦΑΛΙΣΤΙΚΗ εταιρεία «Εξπρές Α.Ε.», η άδεια της οποίας είχε ανακληθεί από
την υπουργό Ανάπτυξης Βασ. Παπανδρέου, μπορεί προσωρινά να λειτουργήσει, υπό
την προϋπόθεση ότι εντός δέκα ημερών θα εξοφλήσει το χρέος της προς το
Επικουρικό Ταμείο και θα καλύψει τα ελλείμματά της στα τεχνικά αποθέματα.
Αντίθετα, το «λουκέτο» του υπουργείου Ανάπτυξης παραμένει για την εταιρεία
«Θέμις Ασφαλιστική Α.Ε.».

Αυτό έκρινε με δύο χθεσινές αποφάσεις του το τμήμα αναστολών του Συμβουλίου
της Επικρατείας. Στην πρώτη περίπτωση, της «Εξπρές Α.Ε.», το Ανώτατο
Διοικητικό Δικαστήριο έκανε δεκτή την σχετική αίτηση της εταιρείας και
ανέστειλε προσωρινά την ανάκληση της άδειας λειτουργίας της, εκτιμώντας ότι
δεν είχε τα χρονικά περιθώρια να καλύψει το έλλειμμα, ενώ η οφειλή της προς το
Επικουρικό Κεφάλαιο δεν θεωρείται ιδιαίτερα σημαντική (7,3 εκατ. δραχμές).

Στην περίπτωση της εταιρείας «Θέμις Ασφαλιστική Α.Ε.», το ΣτΕ έκρινε ότι λόγω
και των ελλειμμάτων της (396 εκατ. δρχ.) δεν συντρέχει λόγος αναστολής του
«λουκέτου» που της επιβλήθηκε, έως ότου συζητηθεί η κύρια προσφυγή της τον
προσεχή Μάιο.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16037N484</ED>
<ID>
ID:134860

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N48&aa=4</URL></REF>


Article

<CATEGORY>vin08</CATEGORY>

 <H2>Απόφαση-κόλαφος για τα γερμανικά δικαστήρια
</H2>
ΤΟ ΕΥΡΩΠΑΪΚΟ Δικαστήριο αμφισβητεί τη νομολογία των γερμανικών δικαστηρίων ­
και την πρακτική των γερμανικών υπηρεσιών κοινωνικής ασφάλισης ­ που
απορρίπτουν συστηματικά τα ελληνικά διορθωτικά πιστοποιητικά γέννησης για τους
Έλληνες εργαζόμενους στη Γερμανία, προκειμένου να πάρουν σύνταξη. Τα γερμανικά
δικαστήρια, υποστηρίζει το Ευρωπαϊκό Δικαστήριο (σύμφωνα με τηλεγράφημα του
ΑΠΕ από τις Βρυξέλλες), πρέπει να κρίνουν την κάθε περίπτωση χωριστά με βάση
συγκεκριμένες ενδείξεις, ότι η διόρθωση είναι λανθασμένη.

Με την απόφαση αυτή του Ευρωπαϊκού Δικαστηρίου έληξε μακροχρόνια διένεξη της
Γερμανίας με την Ελλάδα, που είχε λάβει τη μορφή «πολέμου» μεταξύ κοινοτικού
Βορρά - Νότου και είχε αναστατώσει τις αρμόδιες υπηρεσίες της Ευρωπαϊκής
Επιτροπής, που είχε υποστηρίξει τις γερμανικές θέσεις.

Η υπόθεση είχε τεθεί από την Ελληνίδα, εργαζόμενη στη Γερμανία, Ευθαλία
Δαφέκη, στο Κοινωνικό Δικαστήριο του Αμβούργου, γιατί το συνταξιοδοτικό της
ταμείο στη Γερμανία αρνήθηκε να δεχθεί διόρθωση της ημερομηνίας γέννησής της
από τα ελληνικά δικαστήρια, προκειμένου να λάβει πρόωρη σύνταξη.

Η περίπτωσή της δεν είναι μοναδική. Χιλιάδες Έλληνες, που εργάζονται στη
Γερμανία, έχουν αναγκαστεί να διορθώσουν τις ληξιαρχικές πράξεις γέννησης για
λόγους γεωπολιτικούς. Σεισμοί, μετακινήσεις πληθυσμών, εδαφικές προσαρτήσεις,
ο Β' Παγκόσμιος Πόλεμος, ο εμφύλιος πόλεμος, που έχουν καταστρέψει πολλά
αρχεία ληξιαρχείων. Τα γερμανικά δικαστήρια αντιμετωπίζουν τις περιπτώσεις
αυτές με δυσπιστία. Αλλά το Ευρωπαϊκό Δικαστήριο έκρινε ότι οι κοινωνικές
υπηρεσίες και τα δικαστήρια ενός κράτους-μέλους πρέπει να σέβονται τα ανάλογα
πιστοποιητικά από άλλο κράτος-μέλος, τουλάχιστον όταν δεν αμφισβητείται η
ακρίβειά τους με συγκεκριμένες ενδείξεις.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16037N485</ED>
<ID>
ID:134878

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N48&aa=5</URL></REF>


Article

<CATEGORY>vin08</CATEGORY>

 <H2>Επισπεύδεται η μετοχοποίηση έξι Οργανισμών του Δημοσίου
</H2>
ΕΞΙ ΔΗΜΟΣΙΕΣ Επιχειρήσεις και Οργανισμοί ΔΕΚΟ θα μετοχοποιηθούν το 1998. Αυτές
οι επιχειρήσεις είναι η ΕΥΔΑΠ, η Ολυμπιακή Τουριστική, η Ολύμπικ Κέτερινγκ, η
Κτηματική Εταιρεία του Δημοσίου (ΚΕΔ), η Διεθνής Έκθεση Θεσσαλονίκης (ΔΕΘ),
καθώς και η Διώρυγα της Κορίνθου (ΑΣΔΥΚ). Στόχος του οικονομικού επιτελείου
της κυβέρνησης είναι φέτος ένα σημαντικό μέρος από τις μετοχές των
επιχειρήσεων αυτών να περάσει το «κατώφλι» του Χρηματιστηρίου και να πωληθούν
σε ιδιώτες.

Η πορεία και το χρονοδιάγραμμα αποκρατικοποίησης των 6 ΔΕΚΟ εξετάσθηκαν σε
σύσκεψη που έγινε χθες στο υπουργείο Εθνικής Οικονομίας υπό τον υπουργό κ. Γ.
Παπαντωνίου και τη συμμετοχή των διοικητών των επιχειρήσεων αυτών.

Ο υπουργός κάλεσε τους διοικητές να εντείνουν τις διαδικασίες, ώστε μέχρι το
τέλος Φεβρουαρίου να ολοκληρωθούν όλες οι διαδικαστικές πλευρές για την
μετοχοποίηση των επιχειρήσεων, ενώ τους έκανε γνωστό ότι κάθε δύο μήνες θα
πραγματοποιείται σύσκεψη για να ελέγχεται η πορεία τους. Από τα αποτελέσματα
των συσκέψεων αυτών θα ενημερώνεται και ο Πρωθυπουργός, ο οποίος, όπως
τονίζουν κύκλοι του υπουργού Εθνικής Οικονομίας, έχει δώσει τις κατευθύνσεις
για επιτάχυνση των αποκρατικοποιήσεων στον χώρο των ΔΕΚΟ.

Έτσι με βάση τις χθεσινές αποφάσεις, μέχρι το τέλος Φεβρουαρίου οι 6 ΔΕΚΟ θα
πρέπει να έχουν προσλάβει σύμβουλο αποτίμησης και σύμβουλο μετοχοποίησης με
ανάλογες προκηρύξεις διεθνών διαγωνισμών.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16037N486</ED>
<ID>
ID:134892

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N48&aa=6</URL></REF>


Article

<CATEGORY>vin08</CATEGORY>

 <H2>Δεν συμφωνούν με την ιδιωτικοποίηση
</H2>
ΘΕΣΣΑΛΟΝΙΚΗ

Γραφείο Β. Ελλάδας

ΟΙ ΕΡΓΑΖΟΜΕΝΟΙ στην Τράπεζα Μακεδονίας - Θράκης πραγματοποίησαν χθες το πρωί
συγκέντρωση διαμαρτυρίας κάτω από το κτίριο διοίκησης της τράπεζας, στη
Θεσσαλονίκη, στο πλαίσιο της πρώτης ημέρας της 48ωρης πανελλαδικής απεργίας
τους, με βασικό αίτημα τη μη ιδιωτικοποίηση του χρηματοπιστωτικού ιδρύματος
που εξαγγέλθηκε από τον υπουργό Εθνικής Οικονομίας.

Σήμερα, δεύτερη ημέρα της απεργίας, διοργανώνεται στην Αθήνα συγκέντρωση των
εργαζομένων μπροστά από το κτίριο διοίκησης της τράπεζας, στην Πλατεία Εθνικής Αντίστασης.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16037N487</ED>
<ID>
ID:134900

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N48&aa=7</URL></REF>


Article

<CATEGORY>vin08</CATEGORY>

 <H2>Υποχώρηση λόγω ασιατικής κρίσης
</H2>
Κατακόρυφη πτώση σημείωσαν οι τιμές των μετοχών κατά τη χθεσινή συνεδρίαση του
Χρηματιστηρίου Αξιών Αθηνών (ΧΑΑ) μετά τη νέα κρίση των ασιατικών αγορών.
Συγκεκριμένα ο Γενικός Δείκτης υποχώρησε κατά 75,26 μονάδες σημειώνοντας πτώση
της τάξεως του 5,08%. Από τους επιμέρους Κλαδικούς Δείκτες τη μεγαλύτερη
υποχώρηση σημείωσε ο δείκτης των Τραπεζών κατά 133,66 μονάδες ή ποσοστό της
τάξεως του 6,02%. Από τις 229 μετοχές που πραγματοποίησαν συναλλαγές, 19
σημείωσαν άνοδο, 201 πτώση και 9 παρέμειναν σταθερές, ενώ 56 έκλεισαν με
αγοραστές και 118 με πωλητές. Άνοδο σημείωσαν οι συναλλαγές, η αξία των οποίων
ανήλθε στα 17,7 δισ. δρχ. (5.031.728 τεμάχια). Αναλυτικά τα 4.489.466 τεμάχια
συνολικής αξίας 16,3 δισ. δρχ. αφορούσαν την Κύρια Αγορά ενώ τα 542.262
τεμάχια συνολικής αξίας 1.407 εκατ. δρχ. την Παράλληλη Αγορά. Τη μεγαλύτερη
αξία συναλλαγών σημείωσαν οι μετοχές των Τραπεζών (4.458 εκατ. δρχ. - 419.476
τεμάχια) και των Μεταλλουργικών Επιχειρήσεων (3.127 εκατ. δρχ.- 1.202.992 τεμάχια).

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16037N491</ED>
<ID>
ID:134749

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N49&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΑΙΓΟΚΕΡΩΣ

(22 Δεκεμβρίου - 19 Ιανουαρίου). Ο Ερμής περνάει στο ζώδιό σας έως τις 3
Φεβρουαρίου. Θα σας απασχολήσουν τώρα, κυρίως, οικονομικής φύσεως θέματα και
εμπορικές συναλλαγές.

ΥΔΡΟΧΟΟΣ

(20 Ιανουαρίου - 18 Φεβρουαρίου). Ο Ερμής περνάει στον Αιγόκερω έως τις 3
Φεβρουαρίου. Θα γίνετε πιο εσωστρεφείς και θα δυσκολεύεστε να λύσετε απλά
πρακτικά προβλήματα. Θα χάνεσθε σε ονειροπολήσεις.

ΙΧΘΥΕΣ

(19 Φεβρουαρίου - 20 Μαρτίου). Ο Ερμής περνάει στον Αιγόκερω έως τις 3
Φεβρουαρίου. Θα επικοινωνείτε τώρα πιο συχνά με φίλους και με ομοϊδεάτες. Θα
συζητάτε για ιδεολογικής και ανθρωπιστικής φύσεως θέματα.

ΚΡΙΟΣ

(21 Μαρτίου - 19 Απριλίου). Ο Ερμής περνάει στον Αιγόκερω έως τις 3
Φεβρουαρίου. Το μυαλό σας θα είναι τώρα, κυρίως, σε θέματα καριέρας και
δημόσιας εικόνας. Αποφύγετε να δώσετε αφορμές για σχόλια και κουτσομπολιά.

ΤΑΥΡΟΣ

(20 Απριλίου - 20 Μαΐου). Ο Ερμής περνάει στον Αιγόκερω έως τις 3 Φεβρουαρίου.
Θα ευνοεί ταξίδια, σπουδές, μίντια, εκδόσεις, επαφές με αλλοδαπούς και με
πρόσωπα που μένουν μακριά, δίκες. Πνευματικά είστε σε φόρμα.

ΔΙΔΥΜΟΙ

(21 Μαΐου - 21 Ιουνίου). Ο Ερμής περνάει στον Αιγόκερω έως τις 3 Φεβρουαρίου.
Θα γίνετε πιο εσωστρεφείς. Θα σας απασχολήσουν οικονομικής φύσεως θέματα και
θέματα που άπτονται της μεταφυσικής.

ΚΑΡΚΙΝΟΣ

(22 Ιουνίου - 22 Ιουλίου). Ο Ερμής περνάει στον Αιγόκερω έως τις 3
Φεβρουαρίου. Θα γίνετε πιο επικοινωνιακοί και πιο αντικειμενικοί στη σκέψη.
Μπορεί να σας απασχολήσει μια συνεργασία ή μια δίκη.

ΛΕΩΝ

(23 Ιουλίου - 22 Αυγούστου). Ο Ερμής περνάει στον Αιγόκερω έως τις 3
Φεβρουαρίου. Θα σας απασχολούν τώρα, κυρίως, θέματα υγείας και δίαιτας ή
θέματα της δουλειάς σας. Θα επικοινωνείτε κυρίως με συναδέλφους σας.

ΠΑΡΘΕΝΟΣ

(23 Αυγούστου - 23 Σεπτεμβρίου). Ο Ερμής περνάει στον Αιγόκερω έως τις 3
Φεβρουαρίου. Θα γίνετε πιο εύθυμοι και πνευματώδεις και θα επικοινωνείτε πιο
άνετα με τον ερωτικό σας σύντροφο και με τα παιδιά σας. 
ΖΥΓΟΣ

(24 Σεπτεμβρίου - 23 Οκτωβρίου). Ο Ερμής περνάει στον Αιγόκερω έως τις 3
Φεβρουαρίου. Θα σας απασχολούν τώρα, κυρίως, θέματα του σπιτιού και της
οικογένειας, ακίνητα και αγορές για το σπίτι.

ΣΚΟΡΠΙΟΣ

(24 Οκτωβρίου - 22 Νοεμβρίου). Ο Ερμής περνάει στον Αιγόκερω έως τις 3
Φεβρουαρίου. Θα ευνοηθούν μετακινήσεις, μετακομίσεις, επαφές, συναλλαγές,
μίντια. Θα γίνετε πιο επικοινωνιακοί, κινητικοί, ευφυείς, εύστροφοι.

ΤΟΞΟΤΗΣ

(23 Νοεμβρίου - 21 Δεκεμβρίου). Ο Ερμής περνάει στον Αιγόκερω έως τις 3
Φεβρουαρίου. Θα σας απασχολήσουν τώρα, κυρίως, οικονομικής φύσεως θέματα και
εμπορικές συναλλαγές.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: N59</CAT>
<ED>
Κωδικός άρθρου: A16037N591</ED>
<ID>
ID:134731

</ID><URL>http://ta-nea.dolnet.gr/neaweb/neafile.print_unique?e=A&f=16037&m=N59&aa=1</URL></REF>


Article

<CATEGORY>vin10</CATEGORY>

 <H5>ΧΩΡΙΣ ΝΙΚΟΛΑΪΔΗ - ΜΠΑΤΙΣΤΑ ΕΜΕΙΝΕ ΣΤΟ ΜΗΔΕΝ
</H5><H2>Άσφαιρη η ΑΕΚ
</H2><H2></H2>
ALIGN="CENTER">

ΣΤΙΣ 10 νίκες σταμάτησε το εντυπωσιακό σερί της
ΑΕΚ. Το 0-0 στην Ξάνθη φέρνει πλέον τον Ολυμπιακό σε απόσταση αναπνοής (ένας
βαθμός χωρίζει τις δύο ομάδες) και την πρωταθλήτρια χειμώνα να αναλογίζεται
τις δυσκολίες όταν παίζει δίχως Νικολαΐδη-Μπατίστα.

σελίδες
6-7

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16037O001</ED>
<ID>
ID:134750

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Θέλω 25 γκολ και τον τίτλο
</H2><H2></H2>
σελίδα 1

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16037O002</ED>
<ID>
ID:134792

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O00&aa=2</URL></REF>


Article

<CATEGORY>vin10</CATEGORY>

 <H2></H2><H2>«Κίτρινη» σε Παπαχίντζιο και Βελλιώδη
</H2><H2></H2>
σελίδα 3

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16037O003</ED>
<ID>
ID:134832

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Τιμή στους άξιους του '97
</H2><H2></H2>
σελίδα
5

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16037O004</ED>
<ID>
ID:134861

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Ευχαριστώ τον Ίβκοβιτς
</H2><H2></H2>
σελίδα 11

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16037O005</ED>
<ID>
ID:134879

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O00&aa=5</URL></REF>


Article

<CATEGORY>vin10</CATEGORY>

 <H2></H2><H2>Έφυγε ο Σοκ...
</H2><H2></H2>
σελίδα 10

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16037O006</ED>
<ID>
ID:134893

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O00&aa=6</URL></REF>


Article

<CATEGORY>vin10</CATEGORY>

 <H5>ΙΒΙΤΣ: ΘΕΛΩ ΤΙΤΛΟ ΚΑΙ 25 ΓΚΟΛ
</H5><H2>Δύο στόχοι
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

«ΔΕΝ το κρύβω πως αισθάνομαι ικανοποιημένος επειδή βρίσκομαι πρώτος στον
πίνακα των σκόρερ. Σημαντικότερο όμως για μένα είναι να κατακτήσει ο
Ολυμπιακός και πάλι τον τίτλο. Ελπίζω φέτος να συνδυαστούν και τα δύο. Να
αναδειχτεί πρώτη η ομάδα μου και εγώ πρώτος σκόρερ με 25 γκολ». Ο Ίλια Ίβιτς ο
πρώτος σκόρερ του πρωταθλήματος (15 γκολ) αποκαλύπτει στην «ΟΜΑΔΑ» τους
στόχους που έχει χαράξει και μιλάει για την κάρτα που δεν δέχτηκε στο Ναύπλιο
στον αγώνα με τη Βέροια.

«Πιστεύω ότι έχω τις δυνατότητες να φθάσω τα 25 γκολ. Είναι αριθμός
ικανοποιητικός. Πρώτα απ' όλα να είμαι υγιής», δήλωσε ο Ίλια Ίβιτς και
πρόσθεσε: «Αυτή τη στιγμή δεν με απασχολεί πόσα γκολ θα πετύχω στο πρωτάθλημα,
αλλά να οδηγήσω μαζί με τους συμπαίκτες μου τον Ολυμπιακό στην κορυφή. Το
πρωτάθλημα θα έχει ενδιαφέρον μέχρι το τέλος. Τώρα βρεθήκαμε σε απόσταση
αναπνοής από την ΑΕΚ μετά την ισοπαλία της στην Ξάνθη. Μπροστά μας έχουμε ένα
γύρο και μπορούμε να καλύψουμε τη διαφορά του ενός βαθμού».

Αναφερόμενος στην απόφαση της «ερυθρόλευκης» τεχνικής ηγεσίας για να δεχτεί
κίτρινη κάρτα στον αγώνα με τη Βέροια (για να συμπληρώσει τρεις) ο 26χρονος
Σέρβος επιθετικός υπογράμμισε: «Δεν είναι του χαρακτήρα μου να αντικρύσω χωρίς
λόγο την κίτρινη κάρτα. Τι να κάνω; Να κλωτσήσω αντίπαλό μου ή να κρατήσω την
μπάλα με το χέρι; Δεν έτυχε να γίνει η φάση και έτσι δεν δέχτηκα κίτρινη κάρτα».

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O01</CAT>
<ED>
Κωδικός άρθρου: A16037O011</ED>
<ID>
ID:134751

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O01&aa=1</URL></REF>


Article

<CATEGORY>vin10</CATEGORY>

 <H5>ΣΤΟ ΜΑΤΣ ΜΕ ΤΟΝ ΠΑΝΗΛΕΙΑΚΟ ΦΑΝΗΚΑΝ ΤΑ ΚΕΝΑ ΤΟΥ ΠΑΝΑΘΗΝΑΪΚΟΥ
</H5><H2>Στον Πύργο ... κρύβονταν παίκτες
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Η λύση στο πρόβλημα της αριστερής πτέρυγας ακούει στο όνομα Δερμιτζάκης

Ο ΠΥΡΓΟΣ έδειξε τα κενά! Και τώρα χρειάζονται
διορθωτικές κινήσεις ώστε να μπορέσει ο Παναθηναϊκός να παραμείνει στο
παιχνίδι του τίτλου και να τον διεκδικήσει. Η ομάδα του τριφυλλιού χρειάζεται
τρεις παίκτες αξίας. Έναν αριστερό μπακ χαφ, έναν πολυσύνθετο μέσο και έναν
κυνηγό. Αν υποθέσουμε ότι ο Δερμιτζάκης θα λύσει το πρόβλημα της αριστερής
πτέρυγας (τον πιστεύει πολύ ο Βασίλης Δανιήλ), τότε ο ΠΑΟ πρέπει να προχωρήσει
σε απόκτηση δυο ξένων καλών παικτών για να «δέσει» η ομάδα.

Ο πρόεδρος κινείται με απόλυτη μυστικότητα. Οι πληροφορίες αναφέρουν ότι ο
Παναθηναϊκός θα εξετάσει τις περιπτώσεις δύο Ουκρανών, αλλά πέραν αυτού ουδέν!
Οι Ουκρανοί θα έρθουν στην Αθήνα σύντομα (και πριν λήξει η μεταγραφική
περίοδος εννοείται) κι αν ο Δανιήλ δώσει το οκέι, θα αποκτηθούν. Ο Σιμπνιέφσκι
εξακολουθεί να αποτελεί την πρώτη εναλλακτική λύση, ενώ ο Δεριμτζάκης θα
ενταχθεί στην ομάδα ίσως και μέσα στην εβδομάδα! Χθες, ο προπονητής του
Παναθηναϊκού μίλησε στους παίκτες του και μεταξύ άλλων επισήμανε: «Δεν χάθηκε
τίποτα. Συνεχίζουμε για να δείξουμε την πραγματική εικόνα της ομάδας. Στον
Πύργο δεν παίξατε καλά, αλλά έχετε ένα ελαφρυντικό. Ο αγωνιστικός χώρος ήταν
κακός και δεν διευκόλυνε την ανάπτυξη παιχνιδιού. Όμως η Ελλάδα είναι γεμάτη
κακούς αγωνιστικούς χώρους και πρέπει να προσαρμοστείτε σ' αυτές τις συνθήκες.
Δεν έχετε άλλη επιλογή».

Οι παίκτες από την πλευρά τους παραδέχτηκαν ότι δεν έπαιξαν καθόλου καλά και
ορισμένοι επικαλέστηκαν κούραση από τα συνεχή παιχνίδια και τις μετακινήσεις.
Οι επόμενοι τρεις αγώνες πρωταθλήματος (με Πανιώνιο, Απόλλωνα, Παναχαϊκή)
γίνονται στην Αθήνα και ο Παναθηναϊκός θα έχει την ευκαιρία να ανακάμψει.
Βέβαια, στον Πύργο χάθηκε χρυσή ευκαιρία, διότι αν νικούσε ο ΠΑΟ τώρα θα
βρισκόταν δύο μόλις βαθμούς από την κορυφή και θα καραδοκούσε για να την
κατακτήσει. Αλλά με τα «αν» δεν παίζεται το ποδόσφαιρο...

*** Αύριο στις 18.00 θα γίνει το μεγάλο διεθνές παιχνίδι με τον Άγιαξ,
στο ΟΑΚΑ. Η είσοδος για τους μαθητές Λυκείων και Γυμνασίων της Αθήνας θα είναι
ελεύθερη στις θύρες 1, 3 και 11. Τα εισιτήρια για τους μη μαθητές τιμώνται από
1.500 - 3.000 δραχμές και διατίθενται από τη θύρα 11 του γηπέδου της Λεωφόρου.

*** Ούτε χθες πήγε στην προπόνηση ο Δημήτρης Σαραβάκος. Κι αυτό
σημαίνει ότι εμμένει στην απόφασή του να σταματήσει το ποδόσφαιρο.

*** Σήμερα στις 13.30 ο Βασίλης Δανιήλ θα δώσει συνέντευξη Τύπου στην Παιανία.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16037O021</ED>
<ID>
ID:134755

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O02&aa=1</URL></REF>


Article

<CATEGORY>vin10</CATEGORY>

 <H2>«Καλοκαιρινός» ο Άγιαξ στην Αθήνα
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

ΜΕ ΚΑΛΟΚΑΙΡΙΝΗ αμφίεση έφτασε χθες η αποστολή του Άγιαξ στο Ανατολικό
Αεροδρόμιο για τον αυριανό φιλικό αγώνα με τον Παναθηναϊκό. Οι παίκτες του
«Αίαντα» φορούσαν κοντομάνικα κόκκινα μπλουζάκια, ενώ, μάλιστα, χαρακτήρισαν
το κλίμα αρκετά ζεστό. Παράλληλα, απέδειξαν για άλλη μια φορά πόσο σωστοί
επαγγελματίες είναι, αφού παρά την κούραση από το ταξίδι, δέχτηκαν με
ευχαρίστηση να μιλήσουν.

Ο προπονητής της ολλανδικής ομάδας Μόρτεν Όλσεν σημείωσε: «Προσπαθούμε να
χτίσουμε ένα καινούργιο σύνολο. Βέβαια, είναι δύσκολο να φτάσουμε στα επίπεδα
του παλιού Άγιαξ. Το ευχάριστο είναι ότι έχουμε πολλούς νέους παίκτες που
έχουν όρεξη για δουλειά. Το παιχνίδι με τον Παναθηναϊκό θα είναι δυνατό τεστ,
αφού η ελληνική ομάδα είναι αναγνωρισμένη και έχει παράδοση στην Ευρώπη».

Ο Γιάρι Λιτμάνεν, ο οποίος είχε «εκτελέσει» τους «πράσινους» πριν από δύο
χρόνια στον ημιτελικό κυπέλλου πρωταθλητριών (είχε σημειώσει δύο γκολ στο
ΟΑΚΑ), δεν θα αγωνιστεί στο αυριανό παιχνίδι: 
«Είμαι τραυματίας. Θα ήθελα πολύ να αγωνιστώ, όμως είναι δύσκολο. Ο αγώνας
είναι εντελώς διαφορετικός με αυτόν που είχαμε παίξει στο Τσάμπιονς Λιγκ. Τώρα
έχουμε νέους παίκτες και νέο προπονητή. Βέβαια, και ο Παναθηναϊκός έχει
αλλάξει κάποιους παίκτες».

Τον θαυμασμό του για την απόδοση του Παναθηναϊκού στο Άμστερνταμ εξέφρασε ο
Φρανκ Ντε Μπουρ: «Ήταν η πιο δυνατή ομάδα που έχει αγωνιστεί μέχρι στιγμής ο
Άγιαξ. Θυμάμαι την κούρσα του Δώνη και το άψογο πλασέ του Βαζέχα.

Στη ρεβάνς, όλα μάς είχαν πάει τέλεια. Μόνο έτσι θα μπορούσαμε να
αποκλείσουμε τον Παναθηναϊκό. Ήταν η πιο δύσκολη πρόκριση της ομάδας μου».

Με το κλίμα της Αθήνας ξαφνιάστηκε ο Μίκαελ Λάουντρουπ: «Είναι φανταστικά εδώ.
Ο καιρός είναι εξαιρετικός και είναι ιδανικός για προπόνηση. 
Γνώριζα ότι η Ελλάδα έχει πολύ καλές καιρικές συνθήκες, όμως αυτό είναι
εκπληκτικό. Ελπίζω να ξανάρθουμε, όχι μόνο για φιλικό αγώνα».

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16037O022</ED>
<ID>
ID:134796

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O02&aa=2</URL></REF>


Article

<CATEGORY>vin10</CATEGORY>

 <H2>Ο Σιμπνιέφσκι συνελήφθη ... οφσάιντ σε αλκοτέστ
</H2>
ΚΑΒΑΛΑ

ΣΕ ΦΥΛΑΚΙΣΗ 4 μηνών, εξαγοράσιμη προς 1.500 δραχμές την ημέρα, χρηματική ποινή
150.000 δραχμών και αφαίρεση της άδειας οδήγησης για τέσσερις μήνες, επέβαλε
χθες το Αυτόφωρο Τριμελές Πλημμελειοδικείο Καβάλας στον ποδοσφαιριστή του Α.Ο.
Καβάλα Ιγκόρ Σιμπνιέφσκι επειδή οδηγούσε το Ι.Χ. αυτοκίνητό του υπό την
επήρεια οινοπνεύματος.

Συγκεκριμένα, τροχονόμοι σε συνήθη έλεγχο που ενεργούσαν σε κεντρικό δρόμο της
Καβάλας, σταμάτησαν για αλκοτέστ και τον Πολωνό ποδοσφαιριστή. Διαπιστώθηκε
πως είχε στο αίμα του ποσοστό οινοπνεύματος που ανερχόταν στο 1,55%. Άσκησε
έφεση κατά της απόφασης.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16037O023</ED>
<ID>
ID:134836

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O02&aa=3</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ
</H5><H2>Ο επόπτης φταίει
</H2><H2></H2>
ΘΕΣΣΑΛΟΝΙΚΗ

Ο ΒΑΘΜΟΣ της ισοπαλίας που απέσπασαν οι «κυανόλευκοι» του Ηρακλή στη Ριζούπολη
δεν ικανοποίησε κανέναν στην ομάδα της Θεσσαλονίκης, αφού δεν κατάφεραν να
μειώσουν τη διαφορά από τον πέμπτο Ιωνικό και ταυτόχρονα έμειναν ακόμη πιο
πίσω από τον τέταρτο της βαθμολογίας ΠΑΟΚ. Τόσο η εμφάνιση της ομάδας όσο και
οι απαιτήσεις ήταν να πάρει ο Ηρακλής τους τρεις πόντους, που κατά τα λεγόμενα
διοικούντων και τεχνικής ηγεσίας χάθηκαν και λόγω υποδείξεων του επόπτη.
«Βαρεθήκαμε να χάνουμε βαθμούς από τους επόπτες και να κάνουμε παράπονα χωρίς
αποτέλεσμα», έλεγε χθες ο Πέτρος Θεοδωρίδης, εμφανώς εκνευρισμένος από την
αγωνιστική συμπεριφορά του επόπτη Κεκλίκογλου. Ο αγώνας αυτός όμως είναι
παρελθόν για τον Ηρακλή και εκείνο που απασχολεί τώρα δεν είναι μόνο η
συνέχεια, αλλά και η μεταγραφική ενίσχυση. Ένας Περουβιανός, ένας Νιγηριανός,
ένας Αλβανός και ένας Αργεντίνος είναι οι παίκτες που προτάθηκαν και πιθανόν
να δοκιμαστούν από τον Γιώργο Παράσχο.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16037O024</ED>
<ID>
ID:134865

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O02&aa=4</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ: ΚΑΛΗ Η ΣΥΓΚΟΜΙΔΗ ΤΟΥ Α' ΓΥΡΟΥ, ΑΛΛΑ ΘΕΛΩ ΤΗΝ ΟΜΑΔΑ ΠΙΟ ΔΥΝΑΤΗ ΓΙΑ
ΤΙΣ ΑΝΑΜΕΤΡΗΣΕΙΣ ΠΟΥ ΕΡΧΟΝΤΑΙ
</H5><H2>Βλέπω μάχη
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Μπάγιεβιτς - Τζόρτζεβιτς. Είναι ικανοποιημένοι από το γεγονός ότι ο Ολυμπιακός
συγκέντρωσε 43 βαθμούς στον πρώτο γύρο

«Ο ΟΛΥΜΠΙΑΚΟΣ θα μπορούσε να είχε συγκεντρώσει περισσότερους βαθμούς με τη
λήξη του πρώτου γύρου. Δεν κρύβω όμως ότι είμαι σε γενικές γραμμές
ευχαριστημένος με τη συγκομιδή των 43 βαθμών. Περιμένω όμως τον Ολυμπιακό πιο
δυνατό στο β' γύρο». Ο Ντούσαν Μπάγιεβιτς έκανε τον απολογισμό του για τους
βαθμούς που συγκέντρωσε η ομάδα του στα 17 ματς του α' γύρου (πέρυσι ο
Ολυμπιακός είχε κατακτήσει 39 βαθμούς στον πρώτο γύρο) και ζητεί από τους
ποδοσφαιριστές του να έχουν διάρκεια στην απόδοσή τους. Παράλληλα ο προπονητής
του Ολυμπιακού αναφέρθηκε στην υπόθεση των μεταγραφών.

«Δεν κοιτάμε τι έκανε η ΑΕΚ στην Ξάνθη ή ο Παναθηναϊκός στον Πύργο. Εμείς
κοιτάμε την ομάδα μας», είπε ο Ντούσαν Μπάγιεβιτς. Πρόσθεσε: «Θέλω στον
δεύτερο γύρο ο Ολυμπιακός να παρουσιαστεί καλύτερος, πιο δυνατός και να
αγωνίζεται σύμφωνα με την αξία του. Το πρωτάθλημα έχει μακρύ δρόμο και τίποτα
δεν έχει κριθεί. Εμείς δεν έχουμε άλλο στόχο, παρά μόνο την κατάκτηση του
τίτλου. Πιστεύω ότι θα γίνει μεγάλη μάχη έως το τέλος».

Η αγγλική εφημερίδα «Σαν» φιλοξένησε χθες δηλώσεις του μέσου της Άστον Βίλα
Σάσα Τσούρτσιτς: «Προτιμώ τον Ολυμπιακό από την Μπεσίκτας. Θέλω να συνεχίσω
την καριέρα μου στην Ελλάδα και όχι στην Τουρκία».

Ο Ντούσαν Μπάγιεβιτς θεωρεί δύσκολη υπόθεση τη μεταγραφή του Τσούρτσιτς στον
Ολυμπιακό: «Τώρα είναι πολύ δύσκολο να γίνει αυτή η μεταγραφή». Παράλληλα δεν
θέλησε να πει τίποτα για το ενδεχόμενο της απόκτησης του Πάολο Αντριόλι. Ο
Ντούσκο ήταν κατηγορηματικός: «Μπορεί να γίνει μία μεταγραφή, μπορεί και να μη γίνει».

ΤΖΟΡΤΖΕΒΙΤΣ: ΜΠΟΡΟΥΜΕ

Ικανοποίηση επικρατεί στον Ολυμπιακό για τη χθεσινή ισοπαλία της ΑΕΚ στην
Ξάνθη και οι «ερυθρόλευκοι» αισιοδοξούν τώρα ότι θα «πατήσουν» σύντομα στην
κορυφή. Ο πρωταγωνιστής στον αγώνα με τη Βέροια, Πρέντραγκ Τζόρτζεβιτς,
τόνισε: «Κρατάμε την τύχη στα χέρια μας. Φτάσαμε πολύ κοντά στην πρώτη θέση
και μπορούμε να ξεπεράσουμε την ΑΕΚ. Πολλά θα κριθούν στο μεταξύ μας ντέρμπι.
Πρώτα όμως πρέπει να κατακτήσουμε έξι βαθμούς στα δύο παιχνίδια με τον Εθνικό
και τον Αθηναϊκό. Ο Ολυμπιακός θα μπορούσε να είχε περισσότερους βαθμούς στον
α' γύρο και όλοι θα θυμούνται πώς χάσαμε από την ΑΕΚ. Ο β' γύρος πιστεύω ότι
θα έχει μεγαλύτερο ενδιαφέρον και η μάχη για την κατάκτηση του τίτλου θα είναι
μεγάλη μέχρι το τέλος».

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16037O031</ED>
<ID>
ID:134756

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O03&aa=1</URL></REF>


Article

<CATEGORY>vin10</CATEGORY>

 <H2>Β' ΕΘΝΙΚΗ
</H2><H2>Γεύση ήττας στην Καλαμαριά
</H2>
ΤΗΝ ΠΡΩΤΗ ήττα (2-1) στο γήπεδό της υπέστη χθες η Καλαμαριά από τη Δόξα Βύρωνα
που πλησίασε το γκρουπ των πρωτοπόρων.

Στο 60' οι φιλοξενούμενοι έμειναν με δέκα παίκτες λόγω της αποβολής με κόκκινη
κάρτα του Σιατούνη και τέσσερα λεπτά αργότερα ο Άντιτς σκόραρε για την Καλαμαριά.

Ο παίκτης των «Ποντίων» δέχτηκε την κόκκινη κάρτα από τον διαιτητή
Δημητρόπουλο γιατί πανηγύρισε εκτός του αγωνιστικού χώρου. Στο 70' ο
Ζαφειράκης ισοφάρισε το σκορ, ενώ στο 78' ο ίδιος παίκτης «κτύπησε» πάλι,
πετυχαίνοντας το νικητήριο γκολ της ομάδας του.

ΚΑΛΑΜΑΡΙΑ: Κοέντας, Σαμλίδης, Γρηγοριάδης, Στρατηλάτης, Πέτροβιτς, Λεβέντης
(50' Λίνδρας), Λιόφτης (55' Τσαλίκης, 78' Καραγιαννίδης), Κάκογλου,
Ιγνατιάδης, Νάκου, Άντιτς.

ΔΟΞΑ ΒΥΡΩΝΑ: Μαλιαρίτσης, Σεντεμεντές, Ζαφειράκης, Σφακιανάκης, Σεροπιάν,
Θεοδωρίδης, Ντικουμέ, Σιατούνης, Λιάος (80' Καρράς), Γιαννενάκης (50'
Δημόπουλος), Τσιάτσιος (86' Πανίδης).


<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16037O032</ED>
<ID>
ID:134797

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O03&aa=2</URL></REF>


Article

<CATEGORY>vin10</CATEGORY>

 <H2>ΔΙΑΙΤΗΣΙΑ
</H2><H2>Τιμωρία για Παπαχίντζιο, Βελλιώδη
</H2>
«Η ΚΑΤΑΣΤΑΣΗ στη διαιτησία δεν πάει άλλο. Τα μέτρα που θα λαμβάνονται θα είναι
άμεσα. Οι διαιτητές δεν μπορούν να μένουν ατιμώρητοι για τα λάθη τους»..

Αυτά τόνισε χθες ο πρόεδρος της Επιτροπής Διαιτησίας Βασίλης Βουράκης,
δικαιολογώντας τις αποφάσεις του οργάνου για την τιμωρία των Παπαχίντζιου,
Βελλιώδη. Ο πρώτος είναι του Συνδέσμου Θεσσαλονίκης και η απόδοσή του στο ματς
Πανιωνίου-Ιωνικού σημαδεύτηκε από σοβαρά λάθη στην εφαρμογή κανονισμών. Ο
Παπαχίντζιος τιμωρήθηκε με 15 μέρες αποκλεισμό από τις κληρώσεις και παράλληλα
αποπομπή του από τον πίνακα διαιτητών μεγάλης εμπειρίας. Ο Βελλιώδης, του
Συνδέσμου Αθήνας, τιμωρήθηκε και αυτός με 15 μέρες αποκλεισμό από τις
κληρώσεις διότι σύμφωνα με την έκθεση του παρατηρητή διαιτησίας υπέπεσε σε
λάθη στην εφαρμογή κανονισμών και στον πειθαρχικό έλεγχο στο παιχνίδι Εθνικού
- ΠΑΟΚ..

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16037O033</ED>
<ID>
ID:134837

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O03&aa=3</URL></REF>


Article

<CATEGORY>vin10</CATEGORY>

 <H5>ΣΤΟΝ ΚΟΣΜΟ
</H5><H2>Κορυφαίος και πάλι ο Ρονάλντο </H2>
Ο Ρονάλντο ήταν πρώτη επιλογή στην ψηφοφορία για 86 ομοσπονδιακούς προπονητές,
με αποτέλεσμα να συγκεντρώσει 480 βαθμούς έναντι 65 τού συμπατριώτη του και
συμπαίκτη του στην Εθνική Βραζιλίας, Ρομπέρτο Κάρλος και 62 των Μπέργκαμπ
(Ολλανδία-Άρσεναλ) και Ζιντάν (Γαλλία-Γιουβέντους).

«Συγγνώμη που δεν μπορώ να μοιραστώ τον τίτλο με τον Κάρλος», ήταν τα πρώτα
λόγια του Ρονάλντο στους δημοσιογράφους που... κρέμονταν από τα χείλη του, σε
ειδικά διαμορφωμένη αίσθουσα στην Ντισνέιλαντ, όπου του απονεμήθηκε ο τίτλος.

Στην ερώτηση, αν μπορεί να σπάσει το ρεκόρ του Ζιστ Φοντέν, ο οποίος έχει
πετύχει 13 γκολ σε τελική φάση Μουντιάλ, ο Ρονάλντο τόνισε:

«Πιστεύω πως ίσως τα καταφέρω, αφού αγωνίζομαι σε μια Εθνική ομάδα που
δημιουργεί πολλές ευκαιρίες. Το σημαντικότερο όμως, είναι να κερδίσει η
Βραζιλία το Παγκόσμιο Κύπελλο».

Στην ίδια εκδήλωση η ΦΙΦΑ παρουσίασε το Χολ οφ Φέιμ των πρωταθλητών, στο οποίο συμπεριέλαβε:

Παίκτες: Μπεκενμπάουερ, Μπόμπι Τσάρλτον, Κρόιφ, Ντι Στέφανο, Εουσέμπιο,
Στάνλεϊ Μάθιους, Πελέ, Πλατινί, Πούσκας, Γιασίν.

Προπονητές: Σερ Ματ Μπάσμπι, Ρίνους Μίχελς.

Διαιτητής: Μισέλ Βοτρό.

Πρωτοπόρος: Ζιλ Ριμέ.

Σωματείο: Ρεάλ Μαδρίτης.

Εθνική ομάδα: Βραζιλία.

Εκπρόσωπος Τύπου: Ζακ Γκοντέτ.

Για το καλό του παιχνιδιού: Χορστ Ντάσλερ.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16037O034</ED>
<ID>
ID:134866

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O03&aa=4</URL></REF>


Article

<CATEGORY>vin10</CATEGORY>

 <H2>Ο Σβένσον μιλάει με την Ελλάδα
</H2>
Ο Τόμι Σβένσον βρίσκεται σε συνεχή επαφή με εκπροσώπους της ελληνικής
ομοσπονδίας ποδοσφαίρου, χωρίς ωστόσο να έχει στα χέρια του επίσημη πρόταση
συνεργασίας. Όπως αποκάλυψε ο ίδιος, το πιο πιθανό είναι να απαντήσει
αρνητικά, αν τελικά η ΕΠΟ αποφασίσει να του προτείνει συμβόλαιο συνεργασίας.

«Δεν νοιάζονται»

Δύο πολυεθνικές εταιρείες, η IMG και η γνωστή μας ENIC έχουν καταθέσει
προτάσεις στη διοίκηση της Φερεντσβάρος, προκειμένου να αναλάβουν τον έλεγχο
της ουγγρικής ομάδας. Στο μεταξύ, στην Ιταλία, οι οπαδοί της Βιτσέντζα
κατηγορούν τη θυγατρική της ENIC, Στέλεκαν, που κατέχει την πλειοψηφία των
μετοχών, πως δεν ενδιαφέρεται για τα αποτελέσματα της ομάδας (έχει τέσσερις
συνεχόμενες ήττες), αλλά μόνο πώς θα ανακατασκευάσουν το γήπεδο.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16037O035</ED>
<ID>
ID:134882

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O03&aa=5</URL></REF>


Article

<CATEGORY>vin10</CATEGORY>

 <H5>ΓΚΕΡΑΡΝΤ ΚΑΙ ΔΙΟΙΚΗΣΗ ΤΟΥ ΟΦΗ ΑΠΟΜΑΚΡΥΝΟΝΤΑΙ
</H5><H2>Η σχέση περνάει κρίση
</H2>
<AUTHOR>ΜΑΝΩΛΗΣ ΠΑΝΤΙΝΑΚΗΣ</AUTHOR>

ΗΡΑΚΛΕΙΟ

Το ερώτημα που πλανάται στον κόσμο του ΟΦΗ είναι αν ο Γκέραρντ διανύει την
τελευταία χρονιά του στην Κρήτη

ΕΙΝΑΙ η τρέχουσα περίοδος η τελευταία χρονιά του Έγκεν Γκέραρντ στο Ηράκλειο;
Αυτό το ερώτημα πλανάται τελευταία στον φίλαθλο κόσμο του ΟΦΗ.

Κάποιοι από το περιβάλλον του Ολλανδού επιμένουν ότι το 1998 θα διακόψει τη
συνεργασία του με την κρητική ομάδα ο Γκέραρντ, ενώ οι πιο αισιόδοξοι εκτιμούν
ότι ο προπονητής των «ασπρόμαυρων» είναι συναισθηματικά «δεμένος» όχι μόνο με
τον ΟΦΗ που αναγέννησε, αλλά και με την Κρήτη που τον γοητεύει.

Γεγονός είναι πάντως ότι με την πλειοψηφία των παραγόντων της ΠΑΕ ΟΦΗ δεν
υπάρχει συνεργασία και επικοινωνία κι αυτή η επιχείρηση στερείται οργάνωσης.
Τούτο καυτηριάζει κάθε φορά ο τεχνικός της κρητικής ΠΑΕ.

Οι πρόσφατες δηλώσεις του προέδρου του ΟΦΗ κ. Γιάννη Παπαματθαιάκη για την
υπόθεση Δερμιτζάκη σε συνέντευξή του σε αθηναϊκή εφημερίδα έχουν εξοργίσει τον Γκέραρντ.

Είχε προτείνει με τον πρόεδρο της επιτροπής μεταγραφών κ. Κώστα Καζανάκη, ο
παίκτης να μείνει ως το καλοκαίρι στον ΟΦΗ και μετά ας παραχωρηθεί στον
Παναθηναϊκό ή μεταγραφεί σε ομάδα της Αγγλίας εφόσον υπάρχει ενδιαφέρον.

Με τις δηλώσεις όμως του κ. Παπαματθαιάκη αποδεικνύεται ότι η ΠΑΕ ΟΦΗ στο θέμα
των μεταγραφών έχει δύο πολιτικές και θα υπερισχύσει η πιο ισχυρή.

Ο Γκέραρντ είναι ιδιαίτερα ενοχλημένος από το ότι την τελευταία τριετία η
ομάδα αποδυναμώθηκε σοβαρά, αφού έφυγαν βασικοί και διεθνείς της παίκτες
(Μαχλάς, Φραντζέσκος, Κωνσταντινίδης, Πουρσανίδης).

Παίκτες που δεν αντικαταστάθηκαν, με αποτέλεσμα το βαρύ πρόγραμμα της ομάδας
να σηκώσουν νεαροί και άπειροι παίκτες.

Την ίδια ώρα που ο Ολλανδός τεχνικός «δουλεύει» με μικρά παιδιά, οι
ανταγωνίστριες ομάδες διαθέτουν υψηλά ποσά και ενισχύονται (ΠΑΟΚ, Ιωνικός,
Ηρακλής) διεκδικώντας κι αυτές ευρωπαϊκή έξοδο.

Ο συμπατριώτης του γιατρός που τον είδε πρόσφατα συνέχισε και πάλι να τον
παροτρύνει ν' αποφεύγει το άγχος και το στρες και πάνω απ' όλα να φροντίσει
την υγεία του. Αυτό δεν σημαίνει ότι πρέπει ν' αφήσει τον πάγκο του ΟΦΗ, γιατί
«τότε θα είναι χειρότερα γι' αυτόν», αλλά να μην τον απασχολούν άλλα θέματα
πέρα από εκείνα της καθοδήγησης της ομάδας

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16037O041</ED>
<ID>
ID:134757

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O04&aa=1</URL></REF>


Article

<CATEGORY>vin10</CATEGORY>

 <H2>ΣΤΗΝ ΕΛΕΥΣΙΝΑ
</H2><H2>Πήραν Αρχοντίδη
</H2>
Στη θέση του Νίκου Γκουλή ο Χρήστος Αρχοντίδης

ΑΠΟΛΥΘΗΚΕ από την τεχνική ηγεσία του Πανελευσινιακού ο Νίκος Γκουλής. Η κόντρα
που είχε ξεσπάσει τους τελευταίους τρεις μήνες μεταξύ του προπονητή και τριών
μελών της διοίκησης της ομάδας της Ελευσίνας, είχε αποτέλεσμα την απομάκρυνση
του Γκουλή, η οποία ανακοινώθηκε ως «λύση του συμβολαίου κοινή συναινέσει».

Ο Νίκος Γκουλής αρνήθηκε χθες να μιλήσει για το θέμα, λέγοντας ότι έφυγε από
την ομάδα έχοντας τις καλύτερες σχέσεις με τους παίκτες, με τους οποίους δεν
είχε κανένα πρόβλημα: «Εύχομαι καλή επιτυχία στην ομάδα, την οποία αφήνω στην
κορυφή της βαθμολογίας», αρκέστηκε να σχολιάσει ο πρώην τεχνικός του Πανελευσινιακού.

Η θέση του τεχνικού του Πανελευσινιακού, όμως, δεν έμεινε κενή ούτε μία ημέρα,
αφού προσελήφθη ο Χρήστος Αρχοντίδης.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16037O042</ED>
<ID>
ID:134798

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O04&aa=2</URL></REF>


Article

<CATEGORY>vin10</CATEGORY>

 <H2>ΓΕΩΡΓΑΜΛΗΣ
</H2><H2>Ενωμένοι σαν γροθιά
</H2>
«ΧΑΡΑΣ ευαγγέλια» στον Εθνικό μετά τη μεγάλη εκτός έδρας νίκη, επί της
Προοδευτικής. Στην ομάδα του Πειραιά, όλοι πλέον πιστεύουν ότι η σωτηρία δεν
είναι μακρινό όνειρο. Ο αρχηγός Λύσανδρος Γεωργαμλής δήλωσε: «Έχουμε καλή
ομάδα. 
Το παιχνίδι με την Προοδευτική ήταν οριακό για μας. Μέχρι τώρα δεν είχαμε
τύχη. Είμαστε μια οικογένεια και ενωμένοι σαν γροθιά. Έχουμε κοντά μας τον
κόσμο, ο οποίος έχει ανάγκη από χαρές. Πιστεύω ότι θα σωθούμε».

Η επιτυχία του Εθνικού γιορτάστηκε ανάλογα, μέχρι τις πρώτες πρωινές ώρες, σε
γνωστό νυκτερινό κέντρο, από παίκτες, διοίκηση και προπονητικό τιμ. Οι νίκες
φέρνουν και χρήματα και έτσι κάθε ποδοσφαιριστής του Εθνικού θα πάρει 300.000 πριμ.

Ο Σπάσιτς μετάνιωσε για την προσφυγή του. Χθες συζήτησε με τη διοίκηση του
Εθνικού και εκτός απροόπτου θα την αποσύρει.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16037O043</ED>
<ID>
ID:134838

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O04&aa=3</URL></REF>


Article

<CATEGORY>vin10</CATEGORY>

 <H5>ΑΘΗΝΑΪΚΟΣ
</H5><H2>Ενδιαφέρον για Αλέξη και Κεφαλά
</H2><H2></H2>
<AUTHOR>ΘΟΔΩΡΗΣ ΑΚΑΛΕΣΤΟΣ</AUTHOR>

ΙΚΑΝΟΠΟΙΗΣΗ για την εμφάνιση αλλά και απογοήτευση, γιατί χάθηκε ο βαθμός της
ισοπαλίας στο τελευταίο λεπτό, αισθάνονται όλοι στον Αθηναϊκό, για το παιχνίδι
με τον ΠΑΟΚ, στην Τούμπα.

«Δείξαμε για ακόμη μια φορά με μεγάλο αντίπαλο ότι ο Αθηναϊκός έχει δυνάμεις,
είναι ομάδα με σοβαρότητα και προσπαθούμε για το καλύτερο αποτέλεσμα» είπε
χθες ο Στάθης Σταθόπουλος και κατέληξε: «Συγχαρητήρια στους παίκτες, για τη
συνέπεια και τη σοβαρότητά τους».

Στον αγωνιστικό τομέα, ο Κότζος συμπλήρωσε έξι κάρτες, ενώ ο Πρόκοπ εξέτισε
την ποινή του και τέθηκε και πάλι στη διάθεση του Στάθη Σταθόπουλου. Ο Αντώνης
Σπίνουλας υποφέρει και πάλι από θλάση στον δικέφαλο. Αυτή ήταν η διάγνωση του
γιατρού κ. Πισκοπάκη και ο λόγος που αντικαταστάθηκε στο 22' του αγώνα της
Τούμπας. Τέλος, η ΠΑΕ Αθηναϊκός απέστειλε ευχαριστήριο τηλεγράφημα στην ΠΑΕ
ΠΑΟΚ, για τη φιλοξενία της, με την υπόσχεση της ανταπόδοσης στον δεύτερο γύρο.

Σε ό,τι αφορά τις μεταγραφές, ο Αθηναϊκός ενδιαφέρεται για τους Αλέξη και
Κεφαλά της ΑΕΚ. Αν πάρει τον Αλέξη, η ομάδα του Βύρωνα, αυτό θα γίνει υπό τη
μορφή δανεισμού, ενώ αντίθετα ο Κεφαλάς μπορεί να έρθει με μεταγραφή στους
«Λόρδους». Σήμερα ο Αθηναϊκός θα παίξει φιλικό παιχνίδι με την Κηφισιά.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16037O044</ED>
<ID>
ID:134867

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O04&aa=4</URL></REF>


Article

<CATEGORY>vin10</CATEGORY>

 <H5>ΣΤΟΝ ΑΡΗ
</H5><H2>Ενθουσιασμός από τις νίκες
</H2><H2></H2>
ΘΕΣΣΑΛΟΝΙΚΗ

Ο ΚΑΛΠΑΣΜΟΣ του Άρη προς την Α' Εθνική έχει φέρει τον ενθουσιασμό στις τάξεις
της «κιτρινόμαυρης» ομάδας, που περνώντας νικηφόρα από την Καρδίτσα έμεινε
αήττητη για 10ο παιχνίδι στη σειρά. Μάλιστα στα εννέα από τα δέκα παιχνίδια
ήταν νικητής και αυτό ήταν το γεγονός που έφερε τον Άρη στην πρώτη θέση της
βαθμολογίας για πρώτη φορά μετά 15 αγωνιστικές στο πρωτάθλημα της Β' Εθνικής.
Το μόνο που απομένει πια ώστε να ξεπεράσει όλα του τα προβλήματα ο ιστορικός
σύλλογος της Θεσσαλονίκης είναι να βγει από το διοικητικό και οικονομικό
αδιέξοδο που προς το παρόν δεν φαίνεται έντονα λόγω των 65.000.000 δρχ. τα
οποία συγκεντρώθηκαν από τις εισφορές φιλάθλων.

Όπως επανέλαβε χθες ο Γιώργος Φοιρός στον πρόεδρο της ΠΑΕ Λάκη Ιωαννίδη, «η
ομάδα χρειάζεται ενίσχυση από έναν - δύο καλούς παίκτες, όχι μόνο για να
σιγουρεύσει την άνοδο, αλλά και για να βάλει τις βάσεις για τη νέα χρονιά».

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16037O045</ED>
<ID>
ID:134883

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O04&aa=5</URL></REF>


Article

<CATEGORY>vin10</CATEGORY>

 <H5>Ο ΠΑΝΕΛΛΗΝΙΟΣ ΣΥΝΔΕΣΜΟΣ ΑΘΛΗΤΙΚΟΥ ΤΥΠΟΥ (ΠΣΑΤ) ΤΙΜΗΣΕ ΤΟΥΣ ΚΑΛΥΤΕΡΟΥΣ ΤΗΣ
ΧΡΟΝΙΑΣ ΠΟΥ ΠΕΡΑΣΕ
</H5><H5>ΦΑΣΟΥΛΑΣ
</H5><H5>Νιώθουμε δικαιωμένοι
</H5><H5>ΦΟΥΡΑΣ
</H5><H5>Λαμπρή χρονιά
</H5><H5>Φάρσα για βόμβα
</H5><H2>Ραντεβού και το '98
</H2>
<AUTHOR>ΓΙΩΡΓΟΣ ΡΟΥΣΑΚΗΣ - ΜΠΑΜΠΗΣ ΚΟΥΒΑΡΑΚΗΣ - ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Οι καλύτεροι του 1997

ΟΙ ΚΑΛΥΤΕΡΟΙ του 1997 ήταν εκεί. Οι αθλητές και οι αθλήτριες που με τα
επιτεύγματά τους και τη λάμψη τους «φώτισαν» τον περασμένο χρόνο, τιμήθηκαν,
χθες, στο Στάδιο Ειρήνης και Φιλίας από τον Πανελλήνιο Σύνδεσμο Αθλητικού
Τύπου. Και χαμογέλασαν, συγκινήθηκαν, μα πάνω απ' όλα υποσχέθηκαν και του
χρόνου να βρίσκονται στον ίδιο χώρο, για τον ίδιο σκοπό.

Ο Κώστας Γκατσιούδης, η Νίκη Ξάνθου, οι παίκτες του Ολυμπιακού στο μπάσκετ,
ήταν μερικά από τα τιμώμενα πρόσωπα. Τη μεγαλύτερη συγκίνηση, όμως, προκάλεσε
η παρουσία του... ξεχασμένου Νίκου Γκάλη, που ήταν εκεί για να παραλάβει το
έπαθλο αθλητικής προσφοράς και ήθους. «Σκέπτομαι να αγωνιστώ τους Ολυμπιακούς
Αγώνες του 2004», είπε χαριτολογώντας ο Γκάλης, προκαλώντας τα χειροκροτήματα
των παρευρισκομένων. «Δεν έχω πει ότι θα παίξω, αλλά ότι μπορώ να παίξω»,
συμπλήρωσε ο μεγάλος άσος του ελληνικού μπάσκετ.

Στις ειδικές βραβεύσεις τιμήθηκε η Εθνική ομάδα Νεανίδων στο πόλο που
κατέκτησε το Παγκόσμιο Πρωτάθλημα, ο αθλητής τη πάλης Γιώργος Τζιώλας, ο
Αντώνης Σαουλίδης του χάντμπολ, η κωπηλάτρια από την Κατερίνη, Ειρήνη Ζώρα, η
Εθνική ομάδα παίδων στο βόλεϊ και ο ομογενής Γιώργος Μπούλος, από την
Αλεξάνδρεια. Το έπαθλο του «ευ αγωνίζεσθαι» απονεμήθηκε στον Κώστα Φραντζέσκο,
που συνεχάρη τον Δημήτρη Ελευθερόπουλο στον αγώνα ΠΑΟΚ-Ολυμπιακού. Καλύτερος
ποδοσφαιριστής του 1997 αναδείχθηκε ο Νίκος Μάχλας.

Τιμητική διάκριση απονεμήθηκε στην πρόεδρο του Αθήνα 2004, Γιάννα Δασκαλάκη-
Αγγελοπούλου, στον ΣΕΓΑΣ που συμπλήρωσε 100 χρόνια από την ίδρυσή του, στους
Γιατρούς Χωρίς Σύνορα για την μεγάλη κοινωνική προσφορά τους και στον
υπερμαραθωνοδρόμο Γιάννη Κούρο. Τέλος, βραβεύτηκαν και οι παλαιοί αθλητές που
σήμερα διακρίνονται στον κοινωνικό τομέα, Αριστείδης Καμάρας (δικηγόρος),
Κανέλλος Κανελλόπουλος (ζωγράφος - αγιογράφος), Κώστας Πρέκας (ηθοποιός),
Γιώργος Κατσιμπάρδης (βουλευτής), Κώστας Κοσκινάς (καθηγητής Παντείου
Πανεπιστημίου), Βασίλης Παπαγεωργόπουλος (βουλευτής) και Λάκης Νικολάου
(γιατρός - πρόεδρος ΠΑΕ ΑΕΚ).

«Η ΑΠΟΨΙΝΗ βράβευση αποτελεί δικαίωση για τις
περσινές μας εμφανίσεις», δήλωσε ο αρχηγός του Ολυμπιακού, Παναγιώτης
Φασούλας. Και συνέχισε: «Δεν αφήσαμε κανένα περιθώριο αμφισβήτησης. Ήμασταν οι
καλύτεροι. Ελπίζω και του χρόνου να βραβευτούμε και πάλι στο χώρο των
θριάμβων» (σ.σ.: εννοεί το Στάδιο Ειρήνης και Φιλίας).

Λίγο πιο δίπλα, η δεύτερη στον κόσμο, Νίκη Ξάνθου, «έλαμπε» από χαρά.
Κρατώντας σφιχτά το έπαθλό της, έλεγε: «Αυτό εδώ είναι η αναγνώριση των
προσπαθειών μου. Ευχαριστώ τους αθλητικούς συντάκτες για την προτίμησή τους
και εύχομαι σε ένα χρόνο να βρίσκομαι και πάλι εδώ».

Ο Κώστας Γκατσιούδης, τρίτος στο παγκόσμιο πρωτάθλημα στον ακοντισμό,
σημείωσε: «Το ακόντιό μου θα φτάσει πιο μακριά. Θα το δείτε. Πιστεύω ότι
κάποια στιγμή θα με ψηφίσετε και ως παγκόσμιο πρωταθλητή».

Όμως, το πρόσωπο της βραδιάς ήταν αναμφισβήτητα ο Νίκος Γκάλης. Όλοι τον
αγκάλιαζαν, οι πιτσιρικάδες ζητούσαν απεγνωσμένα ένα αυτόγραφό του και μια
φωτογραφία μαζί του, ενώ οι πιο μεγάλοι τον ρωτούσαν για... πολλοστή φορά:
«Νίκο, θα ξαναπαίξεις μπάσκετ;». Εκείνος έσκαγε ένα χαμόγελο και απαντούσε
πρόθυμα: «Ο χρόνος θα δείξει». Για την βράβευσή του, ο πρώην άσος του
ελληνικού μπάσκετ δήλωσε: «Πρόκειται για μια λαμπρή γιορτή που θα πρέπει να
γίνεται κάθε χρόνο. Αποτελεί μεγάλη τιμή για τους αθλητές και αναγνώριση των
προσπαθειών τους. Έχω βραβευτεί τρεις φορές, όμως απόψε βραβεύτηκα για μια
χρονιά που ήμουν εκτός δράσης».

«ΤΟ 1997 ήταν χωρίς αμφιβολία μία ευτυχής χρονιά
για τον ελληνικό αθλητισμό. Μία χρονιά μεστή από επιτυχίες των αθλητών και
αθλητριών μας σε διεθνές επίπεδο. Μία χρονιά κατά την οποία η διοργάνωση του
παγκοσμίου πρωταθλήματος στίβου και η επιστροφή των Ολυμπιακών Αγώνων στον
τόπο που γεννήθηκαν, καταγράφονται στις πιο λαμπρές σελίδες της αθλητικής
ιστορίας μας».

Αυτά τόνισε στη χθεσινή γιορτή των αθλητικών συντακτών για τη βράβευση των
κορυφαίων αθλητών του 1997, ο υφυπουργός αθλητισμού Ανδρέας Φούρας. Και
πρόσθεσε: «Η Ελλάδα με την ανάληψη της πρώτης Ολυμπιάδας της νέας χιλιετίας,
βρίσκεται μπροστά σε μία μεγάλη ιστορική πρόκληση. Για τρεις χιλιετίες
αποδείξαμε ότι το Ολυμπιακό Ιδεώδες αποτελεί διαχρονική αξία του Ελληνισμού.
Θα πρέπει όμως με ειλικρίνεια να αναγνωρίσουμε ότι σήμερα ο αθλητισμός, παρά
τον επαναστατικό του ρόλο, είναι ένα σύστημα δέσμιο πολυποίκιλων γιγαντιαίων
συμφερόντων, με χαρακτηριστικό παράδειγμα τη βαθιά κρίση που περνάει το
επαγγελματικό ποδόσφαιρο»..

ΤΗΛΕΦΩΝΗΜΑ αγνώστου σε Αστυνομικό Τμήμα, για
τοποθέτηση βόμβας στην αίθουσα «Μελίνα Μερκούρη», προκάλεσε αναστάτωση στους
υπευθύνους του Σταδίου Ειρήνης και Φιλίας. Ειδικευμένοι άνδρες της Αστυνομίας
έφτασαν στο ΣΕΦ και ύστερα από συνεννόηση με τον γ.γ. του υπουργείου Δημόσιας
Τάξης Γιάννη Παπαδογιαννάκη, με διακριτικό τρόπο έκανα έλεγχο στους χώρους
χωρίς να αντιληφθούν κάτι οι τιμώμενοι αθλητές και οι φίλαθλοι που
παρακολουθούσαν την εκδήλωση. Τελικά αποδείχτηκε ότι ήταν φάρσα και όλα
κύλησαν ομαλά, μέχρι το τέλος της εκδήλωσης.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16037O051</ED>
<ID>
ID:134758

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O05&aa=1</URL></REF>


Article

<CATEGORY>vin10</CATEGORY>

 <H5></H5><H5>Βασίλισσα της βραδιάς
</H5><H5>Μεγάλοι άσοι
</H5><H2>Εμπιστευτικά
</H2>
Ποια ζήλευε ποια; Η απαστράπτουσα ­ μέσα στο άσπρο ταγιέρ της ­ Νίκη
Μπακογιάννη που ρωτούσε, ως παρουσιάστρια της εκδήλωσης, την καλύτερη αθλήτρια
της χρονιάς για τα σχέδιά της στη νέα περίοδο ή η Νίκη Ξάνθου που ως αστέρι
της χρονιάς έβλεπε τη συναθλήτριά της να είναι η «βασίλισσα της βραδιάς»; Και
οι δύο ήταν το ίδιο αξιοζήλευτες.

*Πάντως, ήταν παρούσα και μία άλλη όμορφη
εκπρόσωπος του στίβου που καμάρωνε και τις δύο «σταρ της βραδιάς». Ήταν η
παγκόσμια πρωταθλήτρια των 200 μ. κλειστού, Κατερίνα Κόφφα, παρέα με τον
συναθλητή της ημιφιναλίστα του Αθήνα '97 Άγγελο Παυλακάκη.

Στις ξεχωριστές παρουσίες της γιορτής, ο μεγάλος άσος του Ολυμπιακού Ηλίας
Υφαντής, ο οποίος βλέποντας τον Αριστείδη Καμάρα στο πόντιουμ τη στιγμή της
βράβευσης μας αποκάλυψε: «Ο Αριστείδης είναι ξάδελφός μου. Ως αντίπαλοι δεν
είχαμε προβλήματα. Ήταν από τότε άψογος».

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16037O052</ED>
<ID>
ID:134799

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O05&aa=2</URL></REF>


Article

<CATEGORY>vin10</CATEGORY>

 <H5>ΝΤΟΥΜΙΤΡΙΟΥ: ΕΙΧΑΜΕ ΕΛΛΕΙΨΕΙΣ ΣΤΗΝ ΕΠΙΘΕΣΗ ΚΑΙ ΜΕ ΤΟΣΕΣ ΑΠΟΥΣΙΕΣ ΠΡΕΠΕΙ ΝΑ
ΕΙΜΑΙ ΙΚΑΝΟΠΟΙΗΜΕΝΟΣ
</H5><H5>ΤΟ ΜΑΤΣ
</H5><H5>Χωρίς επίθεση, αλλά με Ατματσίδη
</H5><H2>Καλό το αποτέλεσμα, γιατί δεν χάσαμε!
</H2>
<AUTHOR>ΔΗΜΗΤΡΗΣ ΞΑΝΘΑΚΗΣ</AUTHOR>

ΞΑΝΘΗ. 
Οι οδηγίες του Ντουμίτρου Ντουμιτρίου στον Γιώργο Δώνη δεν έπιασαν τόπο

ΙΚΑΝΟΠΟΙΗΜΕΝΟΣ από το ισόπαλο 0-0, άσχετα αν έλαβε τέλος το σερί νικών της
ΑΕΚ, εμφανίστηκε ο Ντουμίτρου Ντουμιτρίου. Και μάλιστα, δεν είχε κανένα
πρόβλημα να δημοσιοποιήσει τα συναισθήματά του:

«Το αποτέλεσμα μου αρέσει! Κι αυτό διότι δεν χάσαμε. Ήταν πολύ δύσκολο να
νικήσουμε, καθώς παίξαμε με ελλείψεις επιθετικών παικτών. Οι Μαρτσέλο -
Μαλαδένης προσπάθησαν, ωστόσο δεν είναι επιθετικοί. Έτσι, χάθηκαν ορισμένες
ευκαιρίες. Συνεπώς, με τόσες απουσίες, πρέπει να είμαι ικανοποιημένος».

Και συμπλήρωσε ο Ρουμάνος προπονητής της πρωταθλήτριας χειμώνα: «Αναγκάστηκα
να παίξω με οκτώ μέσους και δύο αμυντικούς. Ρίσκαρα επιθετικό ματς, χωρίς
κλασικούς επιθετικούς. Προσθέτω όμως ότι ο Ατματσίδης κράτησε το 0-0. Άρα, το
αποτέλεσμα είναι δίκαιο σε ματς που αγωνίστηκε ο κορυφαίος Έλληνας διαιτητής.
Όσον αφορά στο ματς με τον ΠΑΟΚ, εμείς πάμε για τη νίκη». 
Ο Ντουμιτρίου ρωτήθηκε και για την απουσία του Νικολαΐδη: «Δεν γνωρίζω τι θα
γινόταν αν έπαιζε, είμαι όμως βέβαιος ότι η απόδοση της ΑΕΚ θα ήταν καλύτερη.
Ωστόσο, ακόμη και στην αποστολή να ήταν, δύσκολα θα τον έβαζα να παίξει,
προέχει η υγεία ενός παίκτη».

Ο τεχνικός της SKODA Ξάνθης, Γιάννης Μαντζουράκης, υποστήριξε: «Δεν γινόταν να
ρισκάρω, διότι το τελευταίο διάστημα η μηχανή της Ξάνθης δεν ρολάρει όσο
πρέπει. Έτσι, δεν ήθελα να πάθουμε ζημιά. Έγιναν ευκαιρίες για γκολ και το
αποτέλεσμα θεωρείται καλό. 
Λυπάμαι όμως διότι σταματήσαμε το σερί του φίλου μου του Ντουμιτρίου».

*** Έξι κίτρινες κάρτες συμπλήρωσε ο Τριαντάφυλλος Μαχαιρίδης και θα
απουσιάσει από τους αγώνες με ΠΑΟΚ και Προοδευτική. Επίσης, τρεις κάρτες
έφτασε ο Μαρτσέλο.

Εισιτήρια: 6.033, εισπράξεις: 14.377.630 δρχ.

*** Στο αποψινό Δ.Σ. της ΠΑΕ ΑΕΚ θα αποφασιστεί αν θα δοθεί ή όχι
μεταγραφή στον Μιχάλη Βλάχο και ακόμη, ποιοι ποδοσφαιριστές θα φύγουν

ΞΑΝΘΗ. Του ανταποκριτή μας

ΟΛΑ τα ωραία κάποτε τελειώνουν! Έτσι συνέβη και με
το εντυπωσιακό σερί (10 κολλητές νίκες) της ΑΕΚ ­ «έπεσε» χθες στην Ξάνθη. Το
0-0 θεωρείται αποτέλεσμα δίκαιο και αν κάποιος άξιζε τη νίκη ήταν η SKODA.

Η ΑΕΚ δεν άρεσε και φάνηκε πόσο σημαντική ήταν η απουσία του Ντέμη Νικολαΐδη.
Δίχως τον κορυφαίο σκόρερ και ηγέτη της επίθεσης (προσθέστε και τη σημαντική
απώλεια του Ντανιέλ Μπατίστα), η ομάδα του Ντουμιτρίου ήταν ακίνδυνη και μόνο
περιστασιακά έκανε αισθητή την παρουσία της.

Στον αντίποδα, η Ξάνθη με... μετρημένο παιχνίδι και παίζοντας το σύστημα των
αντεπιθέσεων, πλησίασε στην επιτυχία, δεν κατάφερε όμως να σκοράρει. Ο λόγος;
Όσες φορές οι επιθετικοί έφθασαν σε θέση βολής, ο Ηλίας Ατματσίδης απέδειξε
κλάση και φόρμα.

Εκτός από τον κίπερ της, η ΑΕΚ δεν έχει άλλον διακριθέντα με την πραγματική
έννοια του όρου. Το κέντρο άμυνας «έκανε νερά», οι μέσοι δεν έβγαλαν τις
κατάλληλες μπαλιές, ο Μαλαδένης μόχθησε χωρίς να είναι σέντερ φορ, ενώ οι
νεαποκτηθέντες... κόλλησαν. Ο μεν Σέμπουε έγινε αλλαγή στο 43'(!), ο δε Δώνης
χάθηκε κοντά στη γραμμή...

Όσο για την Ξάνθη, έστω και με τις μηχανές να μη δουλεύουν σε φουλ ρυθμούς,
διατήρησε τον έλεγχο του αγώνα, πάλεψε με πάθος και άγγιξε τους βαθμούς της
νίκης. Στο 31' ο Κυπαρίσσης δεν νίκησε με κεφαλιά τον Ατματσίδη, ίδια τύχη
είχε προσπάθειά του (σουτ) στο 50', ενώ η πλέον δύσκολη επέμβαση του διεθνούς
γκολκίπερ της ΑΕΚ έγινε στο 60': κεφαλιά από κοντά ο Τεγγελίδης, εκτίναξη και
στοπ από τον Ατματσίδη.

Η ΑΕΚ έχει να λέει για την κεφαλιά του Μαλαδένη στο 2' (μπλοκ ο Μπούτσεκ) και
για μια ακόμη κεφαλιά του Μαρτσέλο (48'), αλλά και πάλι ο Σλοβάκος αντέδρασε
σωστά. Τίποτα άλλο δεν έδειξε η πρωταθλήτρια χειμώνα και άρα, δίκαια στο τέλος
ο Ηλίας Ατματσίδης έλεγε: «Είμαι ευχαριστημένος από το 0-0, δεν παίξαμε
σύμφωνα με τις δυνατότητές μας και η Ξάνθη είχε περισσότερες ευκαιρίες».

Συμπέρασμα; Ναι μεν η ΑΕΚ έμεινε μόνη πρώτη στην κορυφή της βαθμολογίας,
έβγαλε ένα ακόμη δύσκολο ματς (άσχετα αν η SKODA δεν αγωνίστηκε με φανατισμό),
η διαφορά όμως από τον Ολυμπιακό μειώθηκε στον έναν βαθμό και συνεπώς ο
δεύτερος γύρος αναμένεται με ξεχωριστό ενδιαφέρον.

Αν φυσικά παίζει και ο Νικολαΐδης, όλα θα είναι διαφορετικά, μια και στην
πράξη δεν αποδείχθηκε στην Ξάνθη το «μπορούμε και δίχως τον Ντέμη», που
πρόσφατα είπε ο Ντουμιτρίου.

Να σημειωθεί και το εξής: χθες, έγινε το πρώτο ματς στην Ξάνθη υπό το φως των
προβολέων! Είχαμε εγκαίνια, το γήπεδο ήταν σχεδόν γεμάτο και η όλη ατμόσφαιρα
καθαρά ποδοσφαιρική.

Πολύ καλή η διαιτησία του Μπίκα.


<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16037O061</ED>
<ID>
ID:134759

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O06&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Διαφωνεί για τη μοιρασιά στην ΕΠΑΕ
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

ΚΑΙ Ο ΠΑΟΚ θέλει να μπει στο κλαμπ των καλύτερα
«αμειβόμενων» ΠΑΕ από τα τηλεοπτικά έσοδα. Κι όχι μόνο αυτό. Ζητάει το ποσοστό
αυτό, από 12% που είναι, να φθάσει το 15%.

Το 12% (που παίρνουν ήδη ΑΕΚ, Ολυμπιακός και ΠΑΟ) είναι περίπου 220 εκατ. δρχ.
για εφέτος, ενώ το 15% που ζητάει ο ΠΑΟΚ για τον ίδιο, αλλά και τις τρεις πιο
εμπορικές ομάδες του κέντρου, αντιπροσωπεύει ποσό πάνω από 250 εκατ. δρχ.. Το
όλο θέμα προκαλεί ήδη μεγάλες τριβές στους κύκλους των ΠΑΕ και χτες αργά το
βράδυ διέρρευσαν πληροφορίες περί αναβολής της προγραμματισμένης για αύριο
γενικής συνέλευσης της διοργανώτριας που έχει αποκλειστικό θέμα τη μοιρασιά
των 4 δισ. από τα τηλεοπτικά.

Οι εντονότερες αντιδράσεις προέρχονται από τις υπόλοιπες ομάδες της Α' Εθνικής
κατηγορίας που θα πάρουν γύρω στα 130 εκατ. δρχ. (μάξιμουμ) η κάθε μία. Όπως
επίσης και από τις ΠΑΕ της Β' και Γ' Εθνικής κατηγορίας (από 30 εκατ. δρχ. και
9 εκατ. δρχ. αντίστοιχα για κάθε ΠΑΕ των παραπάνω κατηγοριών), αφού τα χρήματα
που προτίθεται να δώσει η ΕΠΑΕ θεωρούνται λίγα σε σχέση με το δυσβάσταχτο
οικονομικό κόστος γι' αυτές από την τηλεοπτική μετάδοση των αγώνων, που
περιορίζει στο ελάχιστο την προσέλευση οπαδών τους στα γήπεδα.

Με αυτή τη μοιρασιά θα μείνουν στο ταμείο της διοργανώτριας περίπου 350 εκατ.
δρχ., τα οποία θα διατεθούν για την επαγγελματική διαιτησία (κυρίως) αλλά και
άλλες πρωτοβουλίες της ΕΠΑΕ στην προσπάθεια αναβάθμισης του ποδοσφαίρου. Στο
μεταξύ, στην ΕΠΑΕ έφθασαν τα μηνύματα από την Ευρώπη, όπου τελευταία υπάρχει η
έντονη πίεση των μεγάλων ομάδων, προκειμένου να διαπραγματεύονται μόνες τους
την πώληση των τηλεοπτικών τους δικαιωμάτων. Το θέμα έχει πάρει τεράστιες
διαστάσεις, οι πιέσεις των ομάδων είναι εντονότατες, ενώ κάθετη είναι η
αντίδραση των εκπροσώπων της λίγκα.

Το θέμα αυτό αναμένεται να συζητηθεί στη σύσκεψη των ευρωπαϊκών επαγγελματικών
συλλόγων που θα γίνει στο τέλος του μήνα στην Αθήνα. Σε αυτή τη σύσκεψη θα
παραστεί και ο γενικός γραμματέας της ΟΥΕΦΑ Γκέραρντ Άιγκνερ.

*** Η συγκρότηση της Πειθαρχικής Επιτροπής θα απασχολήσει το Διοικητικό
Συμβούλιο της ΕΠΑΕ στη σημερινή του συνεδρίαση.

*** Σε κλήσεις σε απολογία προχώρησε χτες ο δικηγόρος Γ. Δαμοράκης, για
λογαριασμό της Πειθαρχικής Επιτροπής, όμως, εφόσον γίνει ανασυγκρότηση του
Οργάνου σήμερα, τότε τα κατηγορητήρια αυτά θα είναι άκυρα και θα εκδοθούν νέα.
Σημαντικότερη υπόθεση η καταγγελία της ΠΑΕ Λάρισας όπου ο κ. Παπανικολάου
τονίζει ότι ο διαιτητής Μαρίνος «ήταν στημένος και ύποπτος» στο ματς με τον
Πανελευσινιακό. Μάλιστα, αφήνει υπονοούμενα ότι είχε πάρει εντολή αν όχι να
νικήσει ο Πανελευσινιακός, τουλάχιστον να μη χάσει.

*** Τη Δευτέρα, 2 Φεβρουαρίου, αναμένεται να ορίσει η ΕΠΑΕ το ντέρμπι
ΑΕΚ - Ολυμπιακού.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16037O071</ED>
<ID>
ID:134760

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O07&aa=1</URL></REF>


Article

<CATEGORY>vin10</CATEGORY>

 <H5>ΕΦΙ
</H5><H2>Ποινή 3 ετών στον Κανελλάκη
</H2>
ΤΡΙΑ ΧΡΟΝΙΑ στέρηση της φίλαθλης ιδιότητας είναι η ποινή που επέβαλε η
Επιτροπή Φιλάθλου Ιδιότητας στον πρόεδρο του Ιωνικού Κανελλάκη, για την
επεισοδιακή συμπεριφορά του μετά τη λήξη του αγώνα με τον Ολυμπιακό. Με δύο
χρόνια στέρηση της φίλαθλης ιδιότητας τιμωρήθηκε ο αντιπρόεδρος της ΠΑΕ
Μιχάλης Δημητρακόπουλος.

Και οι δύο μπορούν να υποβάλουν έφεση ενώπιον της Ολομέλειας της ΕΟΑ. Στην
περίπτωση πάντως που οι ποινές παραμείνουν ή μειωθούν, τότε οι κ.κ. Κανελλάκης
και Δημητρακόπουλος δεν μπορούν να μετέχουν στη διοίκηση της ΠΑΕ.

Με έξι μήνες στέρηση της φίλαθλης ιδιότητας τιμωρήθηκε ο πρόεδρος του
Λεβαδειακού Παναγιώτης Οικονόμου.

Η ΕΦΙ έκανε δεκτή τη συγγνώμη του Ντούσαν Μπάγιεβιτς για το επεισόδιο με τον
Μ. Μυριανάκη (κατά την επιστροφή του Ολυμπιακού από τη Νορβηγία) και
τιμωρήθηκε με 6μηνη αφαίρεση της φίλαθλης ιδιότητας, αλλά με τριετή αναστολή.
Η ίδια ποινή επιβλήθηκε και στον Μπάμποβιτς, προπονητή της Λάρισας (για
επεισόδιο με τον Μάντζιο, όταν ήταν προπονητής των Τρικάλων).

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16037O072</ED>
<ID>
ID:134800

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O07&aa=2</URL></REF>


Article

<CATEGORY>vin10</CATEGORY>

 <H2>Υπέγραψε στη Βέροια ο Ριμπέιρα
</H2>
Η ΒΕΡΟΙΑ απέκτησε τον Βραζιλιάνο επιθετικό Λίμα Μαρτσέλο Ριμπέιρα. Ο παίκτης
αγωνιζόταν μέχρι πριν από λίγες ημέρες στην πρωταθλήτρια Περού, Αλιάνζε. Είναι
29 ετών και το συμβόλαιό του είναι για ενάμισι χρόνο. Χθες υπέγραψε το δελτίο
του και προπονήθηκε για πρώτη φορά με τη νέα ομάδα του. Ο ποδοσφαιριστής θα
πάρει 33 εκατ. δραχμές.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16037O073</ED>
<ID>
ID:134839

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O07&aa=3</URL></REF>


Article

<CATEGORY>vin10</CATEGORY>

 <H2>Ο Αλβανός Φορτούζι στον Απόλλωνα
</H2>
Ο ΑΠΟΛΛΩΝ απέκτησε τελικά τον Αλβανό μέσο Φορτούζι, για ενάμιση χρόνο. Ο
παίκτης υπέγραψε το συμβόλαιό του, αλλά δεν συνέβη το ίδιο με κάποιους άλλους
ποδοσφαιριστές. Τρεις ξένοι και τρεις Έλληνες δοκιμάστηκαν, αλλά ο Τάις
Λίμπρεχτς τους απέρριψε όλους. Ο Απόλλων, πάντως, συνεχίζει να ενδιαφέρεται
για κάποιους ποδοσφαιριστές, όπως ο Καραδήμος της Καλλιθέας, αλλά η ομάδα του
«ζητάει πολλά», όπως είπε ο Κώστας Αλαμάνος (χωρίς να αναφερθεί στο ποσόν) και
μάλλον η μεταγραφή του δεν πρόκειται να πραγματοποιηθεί.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16037O074</ED>
<ID>
ID:134868

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O07&aa=4</URL></REF>


Article

<CATEGORY>vin10</CATEGORY>

 <H2>ΑΝΑΣΤΑΣΙΑΔΗΣ
</H2><H2>Κάθε ματς είναι τελικός
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

ΘΕΣΣΑΛΟΝΙΚΗ

Ζόλταν Κόβατς

ΜΕ τον καλύτερο δυνατό τρόπο έκλεισε τον πρώτο γύρο
ο ΠΑΟΚ, κερδίζοντας τον Αθηναϊκό στην Τούμπα, σημειώνοντας την όγδοη
συνεχόμενη νίκη στο πρωτάθλημα και έχοντας την καλύτερη συγκομιδή βαθμών από
όλες τις ελληνικές ομάδες στο δεύτερο μισό του πρώτου γύρου.

Δικαιολογημένα οι άνθρωποι του «δικεφάλου» είναι ικανοποιημένοι από τη μέχρι
τώρα πορεία της ομάδας. «Θέλω όλοι οι παίκτες να είναι ετοιμοπόλεμοι. Ο
Χριστός είναι μέσα στην ομάδα. Μας δίνει δύναμη και κουράγιο. Όλοι οι παίκτες
στην ομάδα σημειώνουν γκολ. Χαίρομαι που τα παιδιά κάθε αγωνιστική προσπαθούν
μέχρι το τελευταίο λεπτό να τα δίνουν όλα. Κάθε ματς για μας είναι τελικός.
Τώρα πάμε να κερδίσουμε την πρωτοπόρο ΑΕΚ. Δεν έχουμε να φοβηθούμε τίποτα.
Σεβόμαστε κάθε αντίπαλο, αλλά είμαστε υποχρεωμένοι να κερδίζουμε και να
είμαστε ψηλά. Ο κόσμος μας είναι ο 12ος παίκτης και τον θέλω να βρίσκεται στο
πλευρό μας», τόνισε ο Άγγελος Αναστασιάδης, ο οποίος στο πρόσωπο του Ούγγρου
επιθετικού Ζόλταν Κόβατς βρίσκει τις λύσεις που θέλει, με αποκορύφωμα το γκολ
που χάρισε ο διεθνής επιθετικός στην ομάδα.

Σε συναγερμό βρίσκονται οι οπαδοί του ΠΑΟΚ για το παιχνίδι με την ΑΕΚ στη Νέα
Φιλαδέλφεια. Όπως υποστήριζαν χθες οι οργανωμένοι σύνδεσμοι, η εκστρατεία τω
οπαδών δεν θα έχει προηγούμενο, αφού θα είναι περισσότεροι από 4.500.

Σήμερα θα πληρωθούν οι παίκτες του «δικεφάλου» τους μισθούς και τα πριμ. Κάθε
παίκτης θα πάρει συνολικά περίπου 3.500.000 δρχ.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16037O075</ED>
<ID>
ID:134884

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O07&aa=5</URL></REF>


Article

<CATEGORY>vin10</CATEGORY>

 <H5>ΤΑ ΚΟΡΙΤΣΙΑ ΤΟΥ ΠΟΛΟ ΑΠΕΦΥΓΑΝ ΤΗΝ ΑΥΣΤΡΑΛΙΑ ΚΑΙ ΠΑΙΖΟΥΝ ΑΥΡΙΟ ΜΕ ΤΗ ΡΩΣΙΑ
</H5><H2>Ευνοήθηκε από την... ήττα
</H2>
Η Δήμητρα Ασιλιάν είναι από τις βασικές πρωταγωνίστριες της Εθνικής πόλο στην
πολύ καλή έως τώρα πορεία στο Παγκόσμιο Πρωτάθλημα του Περθ

«ΟΥΤΕ ΚΡΥΟ ούτε ζέστη» για τα κορίτσια, μετά τη χθεσινή ήττα από την Ουγγαρία,
στο τελευταιο παιχνίδι της α' φάσης στο Παγκόσμιο Πρωτάθλημα πόλο, στο Περθ. Η
ελληνική ομάδα μάλλον ευνοήθηκε από την... ήττα, αφού θα αντιμετωπίσει στον
αυριανό κρίσιμο προημιτελικό τη Ρωσία, απέφυγε δηλαδή τη διοργανώτρια Αυστραλία.

«Σαφώς είναι καλύτερα που αντιμετωπίζουμε της Ρωσίδες, αλλά ας μην κρυβόμαστε.
Στο επίπεδο που αγωνιζόμαστε πλέον, όλες οι ομάδες είναι ισχυρές. Η Ρωσία
είναι καλή ομάδα, με πολύ καλό σουτ και θέλει οπωσδήποτε μεγάλη προσοχή»,
υποστήριξε ο Κώστας Πετράκης, ο προπονητής που βρίσκεται στο Περθ με διπλή
αποστολή. Βοηθός τού Τάσου Δούμπα στην Εθνική γυναικών και γυμναστής στην
ομάδα των ανδρών. «Ο πρώτος στόχος της ομάδας έγινε πραγματικότητα.
Προκριθήκαμε στην οκτάδα και εξασφαλίσαμε τη συμμετοχή μας στο ΦΙΝΑ ΚΑΠ, που
θα γίνει το 1999 στον Καναδά. Μας ενδιέφερε αυτή η πρόκριση, γιατί μέσω του
ΦΙΝΑ ΚΑΠ θα διεκδικήσουμε την πρόκριση στους Ολυμπιακούς Αγώνες του Σίδνεϊ».

Στο χθεσινό ματς με την Ουγγαρία (6-9), η ελληνική ομάδα είχε 3/8 στην
παίκτρια παραπάνω και τρία γκολ στα ίδια. Σκόραραν: Κανελλοπούλου 2, Ασιλιάν,
Μωραϊτίδου, Μίκηκη, Καραγιάννη. Τα αποτελέσματα στη χθεσινή τελευταία
αγωνιστική: Αυστραλία - Βραζιλία 13-5, Νέα Ζηλανδία - ΗΠΑ 4-14, Καναδάς -
Ρωσία 6-5. Η βαθμολογία: Καναδάς, Ρωσία, Αυστραλία 8, ΗΠΑ 5, Βραζιλία 1, Νέα
Ζηλανδία 0. Β' όμιλος: Ισπανία - Ολλανδία 1-9, Καζαχστάν - Ιταλία 3-19.
Βαθμολογία: Ολλανδία 10, Ουγγαρία 8, Ελλάδα 6, Ιταλία 4, Ισπανία 2, Καζαχστάν
0. Τα ζευγάρια των αυριανών προημιτελικών: Ελλάδα - Ρωσία, Ουγγαρία -
Αυστραλία, Ιταλία - Καναδάς, Ολλανδία - ΗΠΑ.

ΟΙ ΑΝΔΡΕΣ

Το πρωί, η Εθνική ανδρών μπήκε στη μάχη β' φάσης, αντιμετωπίζοντας στο πρώτο
παιχνίδι τις Ηνωμένες Πολιτείες. Με νίκη, η Εθνική θα κάνει ένα σημαντικό βήμα
για την πρόκρισή της στην οκτάδα και στη συνέχεια θα μπορεί να διεκδικήσει με
αξιώσεις μία καλύτερη θέση. Η βαθμολογία εκκίνησης στον όμιλο: Ισπανία και
Αυστραλία από 4, Ελλάδα και Ηνωμένες Πολιτείες από 2, Σλοβακία και Βραζιλία 0.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16037O091</ED>
<ID>
ID:134761

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O09&aa=1</URL></REF>


Article

<CATEGORY>vin10</CATEGORY>

 <H2>ΒΟΛΕΪ
</H2><H2>Σε ρυθμούς Ευρώπης
</H2>
«ΠΥΡΕΤΟΣ Ευρώπης» από σήμερα στον φιλέ με τέσσερις ελληνικές ομάδες να
αναχωρούν στο εξωτερικό για κρίσιμες πρεμιέρες εκτός έδρας αύριο Τετάρτη.
Στους άνδρες αναχωρούν ο Άρης Θεσσαλονίκης (Πρωταθλητριών) στη Φινλανδία, όπου
δίνει τον πρώτο αγώνα του ημιτελικού ομίλου με αντίπαλο τη Ράισον και ο
Ολυμπιακός (Κυπελλούχων) στο Βέλγιο, όπου αντιμετωπίζει στον δικό του
ημιτελικό όμιλο τη Λένικ.

Στις γυναίκες τα Βριλήσσια (Πρωταθλητριών) πηγαίνουν στην Πράγα για δύσκολο
πρώτο αγώνα στον ημιτελικό όμιλο με την Ολύμπικ και ο Παναθηναϊκός
(Κυπελλούχων) ­ χωρίς τη Ρούλα Πραγκαλούδη ­ στο Βέλγιο για σχετικά εύκολο
πρώτο αγώνα με την Ιζόλα.. Τέλος, γηπεδούχοι αγωνίζονται αύριο σε πρώτους από
διπλούς αγώνες νοκ άουτ η Ορεστιάδα Diana (CEV ανδρών) με την ολλανδική Άλκομ
Καπέλε και ο Φιλαθλητικός (CEV γυναικών), που αντιμετωπίζει στο κλειστό Θέρμης
τη γαλλική Μιλούζ.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16037O092</ED>
<ID>
ID:134801

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O09&aa=2</URL></REF>


Article

<CATEGORY>vin10</CATEGORY>

 <H2>ΤΕΝΙΣ
</H2><H2>Πρωτάθλημα τζούνιορ
</H2>
ΜΕ ΜΕΓΑΛΗ επιτυχία ολοκληρώθηκε στις εγκαταστάσεις του Φθιωτικού Ο.Α. στη
Λαμία, το Α' Πανελλήνιο Πρωτάθλημα Τένις, στις κατηγορίες τζούνιορ.

Τα αποτελέσματα των τελικών: Αγόρια κάτω των 10 χρόνων: Γεμουχίδης (Ο.Α.
Γλυφάδας) - Σπύρου (Ο.Α. Γλυφάδας) 4-0, 4-0. Κορίτσια κάτω των 10 χρόνων:
Παπαδοπούλου (Ο.Α. Κατερίνης) - Βόσιου (ΕΦΤ Αιολική) 4-1, 4-1. Αγόρια κάτω των
12: Κατσιγιαννάκης (Ο.Α. Ιωλκός Βόλου) - Τριάντης (ΑΣΑ Αγρινίου) 6-2, 6-3.
Κορίτσια κάτω των 12: Μαυρίδου (Ο.Α. Αλεξανδρούπολης) - Αγαπίου (Ο.Α.
Σαλαμίνας) 4-6, 6-0, 7-6. Αγόρια κάτω των 14: Καραμπέτσος (Ο.Α. Γλυφάδας) -
Δρακωτός (Ο.Α. Γλυφάδας) 6-4, 1-6, 7-6. Κορίτσια κάτω των 14: Λεβεντάκη (Ο.Α.
Χανίων) - Σωτηριάδου (Ο.Α. Πετρούπολης) 5-7, 6-3, 6-2.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16037O093</ED>
<ID>
ID:134840

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O09&aa=3</URL></REF>


Article

<CATEGORY>vin10</CATEGORY>

 <H2>Απογοήτευσαν Σαρακατσάνη, Μαγγανάς
</H2>
ΔΕΝ ΠΗΓΑΝ καλά Σαρακατσάνη και Μαγγανάς στην πρεμιέρα των αγωνισμάτων
κολύμβησης στο παγκόσμιο πρωτάθλημα του Περθ. Η Σαρακατσάνη ήταν 22η στα 400μ
μεικτής με 4.59.88, ενώ ο Μαγγανάς 27ος στα 200μ ελεύθερο με 1.53.86. Τα
αποτελέσματα στους τελικούς της πρώτης ημέρας:

400μ μεικτής γυναικών: Σεν Γιάν (Κίνα) 4.36.66, Κλόσκοβα (Ουκρανία) 4.38.60,
Τατζίμα (Ιαπωνία) 4.39.45.

200μ ελεύθερο ανδρών: Κλιμ (Αυστραλία) 1.47.41, Ροσολίνο (Ιταλία) 1.48.30, Βαν
ντεν Χόγκενμπαντ (Ολλανδία) 1.48.65.

100μ πρόσθιο ανδρών: Ντεμπουργκέβ (Βέλγιο) 1.01.34, Κιλιάνγκ (Κίνα) 1.01.76,
Γκρόουτ (ΗΠΑ) 1.01.93.

100μ ελεύθερο γυναικών: Τόμπσον (ΗΠΑ) 54.95, Μοράβκονα (Σλοβακία) 55.09, Γινγκ
(Κίνα) 55.10.

*** Η Χριστίνα Θαλασσινίδου αγωνιζόταν το πρωί στον τελικό του «σόλο»
στη συγχρονισμένη κολύμβηση. Η Ελληνίδα πρωταθλήτρια ήταν 8η στα προκριματικά
(τεχνικό πρόγραμμα) και έχει σημαντικές ελπίδες να καταλάβει καλύτερη θέση.

*** Η Ολένα Ζούπινα από την Ουκρανία κατέκτησε το χρυσό μετάλλιο στις
καταδύσεις από βατήρα 10μ, νικώντας τις Κινέζες Σαΐ Γιουιάν και Σεν Λι.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16037O094</ED>
<ID>
ID:134869

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O09&aa=4</URL></REF>


Article

<CATEGORY>vin10</CATEGORY>

 <H5>Τα χθεσινά αποτελέσματα
</H5><H2>ΙΠΠΟΔΡΟΜΟΣ
</H2>
1η: Χάντινγκ Γουέι (Φίλιππος) 51-20. Θεμίστιος 19. Δίδυμο 1Χ4=53. Φορκάστ
4Χ1=153. (Διαγράφτηκε ο ίππος 6, Ταφ Νατ).

2η: Χαρούν Αλ Ρασίντ (Δημητσάνης) 12-11. Παντελάκος 17. Δίδυμο 5Χ6=23. Φορκάστ
6Χ5=35. Σύνθετο 4Χ6=94. Σ.Δ. 1Χ4Χ5Χ6=134. (Διαγράφτηκε ο ίππος 2, Σουμάχερ).

3η: Κορσάιρ (Αλέξης) 24-15. Θεαματικός 21. Δίδυμο 4Χ5=56. Φορκάστ 5Χ4=99.
Σύνθετο 6Χ5=29. Σ.Δ. 5Χ6Χ4Χ5=169.

4η: Τροπαιούχος (Χατζηγεωργίου) 76-20. Πονηρούλα 30. Τρίτος, Έλα Γαύρε Μου.
Δίδυμο 4Χ9=107. Φορκάστ 4Χ9=232. Σύνθετο 5Χ4=101. Σ.Δ. 4Χ5Χ4Χ9=1.003. Trio
4Χ7Χ9=105. Tri Cast 4Χ9Χ7=988.

5η: Μπι Ε Πρινς (Δημητσάνης) 27-20. Εβερλάστινγκ Γουέι 26. Δίδυμο 1Χ3=146.
Φορκάστ 1Χ3=252. Σύνθετο 4Χ1=171. Σ.Δ. 4Χ9Χ1Χ3=1.548.

6η: Βράχος (Αλέξης) 16-11. Νέβερ Εγκέιν 14. Δίδυμο 1Χ2=44. Φορκάστ 2Χ1=71.
Σύνθετο 1Χ2=69. Σ.Δ. 1Χ3Χ1Χ2=789.

7η: Λέιντυ Βιργινία (Αττίκος) 18-10. Μανίφικο 10. Τρίτος, Γιώτα Κρίστι. Δίδυμο
1Χ3=21. Φορκάστ 1Χ3=35. Σύνθετο 2Χ1=37. Σ.Δ. 1Χ2Χ1Χ3=111. Trio 1Χ3Χ6=55. Tri
Cast 1Χ3Χ6=129.

8η: Μίστερ Νίκος (Φίλιππος) 41-21. Νόου Γουέι 32. Τρίτος, Φρανσουά. Δίδυμο
3Χ4=170. Φορκάστ 3Χ4=267. Σύνθετο 1Χ3=96. Σ.Δ. 1Χ3Χ3Χ4=552. Trio 2Χ3Χ4=88. Tri
Cast 3Χ4Χ2=575.

9η: Φλας Εν Τάιγκερ (Ζευγώλης) 201-46. Αλπινιστής 23. Τρίτος, Φίντο. Δίδυμο
2Χ4-156. Φορκάστ 4Χ2=492. Σύνθετο 3Χ4=647. Σ.Δ. 3Χ4Χ2Χ4=2.519. Trio 2Χ4Χ9=286.
Tri Cast 4Χ2Χ9=2.153.

10η: Ιπποτούρ Νέμπουλους (Μπακάλης) 32-10. Ζωγραφιά 10. Δίδυμο 1Χ2=47. Φορκάστ
2Χ1=85. Σύνθετο 4Χ2=647. Σ.Δ. 2Χ4Χ1Χ2=1.048. (Διαγράφτηκε ο ίππος 3, Νίκος Φουσκ).

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16037O095</ED>
<ID>
ID:134885

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O09&aa=5</URL></REF>


Article

<CATEGORY>vin10</CATEGORY>

 <H2>ΠΡΟ - ΠΟ
</H2><H2>Το έκτακτο </H2>
<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16037O096</ED>
<ID>
ID:134895

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O09&aa=6</URL></REF>


Article

<CATEGORY>vin10</CATEGORY>

 <H5>ΙΩΑΝΝΙΔΗΣ: ΑΝ ΠΑΙΖΑΜΕ ΟΠΩΣ ΕΠΡΕΠΕ ΜΠΟΡΟΥΣΑΜΕ ΝΑ ΝΙΚΗΣΟΥΜΕ ΑΝΕΤΑ
</H5><H5>Νοκ άουτ ο Λάσα
</H5><H2>Εμείς χάσαμε
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Κάταγμα στον αντίχειρα υπέστη ο Λάσα, που δεν θα παίξει αύριο εναντίον της
Ούλκερ. Ο Ισπανός ­ εδώ ­ δέχεται τη βοήθεια των Αλεξάντερ, Χατζή

«ΔΕΝ ΝΙΚΗΣΕ ο Ολυμπιακός, εμείς χάσαμε. Αν παίζαμε όπως έπρεπε, μπορούσαμε να
νικήσουμε άνετα».

Ο Γιάννης Ιωαννίδης έλυσε τη σιωπή του. Μια ημέρα μετά την ήττα από τον
Ολυμπιακό, μίλησε σχεδόν για όλα. Για το τι έφταιξε, για το τάιμ άουτ του
Ντούσαν Ίβκοβιτς οκτώ δευτερόλεπτα πριν από τη λήξη, μόνο για τους διαιτητές
απέφυγε την κριτική («να τους κρίνετε εσείς»).

Δεν θέλησε να εξηγήσει τους λόγους που δεν παραβρέθηκε στη συνέντευξη Τύπου λέγοντας:

«Γούστο μου να μην πάω. Είναι υποχρέωσή μας να πάει κάποιος από το προπονητικό
τιμ της ομάδας και πήγε ("Ολλανδός")».

Τι έφταιξε όμως;

«Δεν είχαμε τη βοήθεια που έπρεπε από την περιφέρεια. Κάναμε λάθη στους
αιφνιδιασμούς και αυτό συνέβη επειδή δεν είχαμε αυτοσυγκέντρωση. Ο Αλεξάντερ
έκανε το καλύτερό του παιχνίδι, όμως δεν είχε βοήθεια από τους υπόλοιπους».

Για το τάιμ άουτ του Ίβκοβιτς στο τέλος και ενώ το ματς είχε κριθεί, είπε:

«Άβυσσος η ψυχή του ανθρώπου. Ο καθένας μπορεί να κάνει ό,τι θέλει».

Ο προπονητής της ΑΕΚ χαρακτήρισε «καλή» την ατμόσφαιρα του ντέρμπι:

«Έτσι πρέπει να είναι σε όλα τα ντέρμπι. Πρέπει να συνεχίσουμε να πολεμάμε όλα
τα παιχνίδια. Δεν μείναμε έξω απο τους στόχους μας».

Για την κακή εμφανιση των Πρέλεβιτς, Άντερσον, Τσακαλίδη, δήλωσε:

«Είναι αλήθεια ότι δεν κατάφεραν να βοηθήσουν την ομάδα. 
Για τον Άντερσον πιθανόν να φταίει το πάθος που είχε να παίξει καλά εναντίον
της πρώην ομαδας του. Οι μικροί μόνο κέρδος έχουν αν παίξουν καλά σε ντέρμπι.
Οι μεγάλοι έχουν άγχος, που πρέπει να αποδείξουν την αξία τους».

ΝΟΚ ΑΟΥΤ για τον αγώνα με την Ούλκερ και πιθανόν για το ντέρμπι με τον
Παναθηναϊκό τέθηκε ο Χοσέ Λάσα. Ο Ισπανός πλέι μέικερ υπέστη κάταγμα στον
αντίχειρα και ακολουθεί θεραπευτικό πρόγραμμα. Ο Λάσα πρόλαβε να πει δυο
κουβέντες έξω από τα αποδυτήρια, πριν ο γυμναστής της ΑΕΚ Κωσταντίνος Καπούρος
τον... «απαγάγει» με απαράδεκτο τρόπο και συμπεριφορά:

«Πονάω, ήταν μια άτυχη στιγμή» υποστήριξε ο Ισπανός, που φορούσε πολιτικά και
είχε δεμένο το χέρι του από το σημείο του καρπού μέχρι τον αντίχειρα.

«Είναι μεγάλο πρόβλημα ο τραυματισμός του Λάσα και δεν ξέρω για πόσο καιρό θα
απουσιάσει» τόνισε σχετικά ο Ιωαννίδης, που προβληματίζεται για το ποιος θα
αντιμετωπίσει (πιθανότατα ο Κολντεμπέλα θα έχει τη βοήθεια του Μπαρλά) τον
ταχύτατο πλέι μέικερ της Ούλκερ, Άντερσον. Πάντως, ο «ξανθός» βρήκε το
κουράγιο για χιούμορ:

«Προσπαθούμε να μην γκρινιάζουμε, όπως άλλοι. Κάποιοι έχουν αναγάγει τη
γκρίνια σε επιστήμη. Όπως λέμε... μεικτή κόσμου γκρίνιας».

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16037O101</ED>
<ID>
ID:134752

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O10&aa=1</URL></REF>


Article

<CATEGORY>vin10</CATEGORY>

 <H2>ΠΑΟ
</H2><H2>Με οδηγό τον Κοχ
</H2>
Μίχαελ Κοχ

ΤΑ ΚΕΡΑΣΜΑΤΑ του Μίχαελ Κοχ περιμένουν απόψε στο Λεβερκούζεν ο Λευτέρης
Σούμποτιτς και οι παίκτες του Παναθηναϊκού. Οι «πράσινοι» επιστρέφουν στο
ευρωκύπελλο αντιμετωπίζοντας την Μπάγερ Λεβερκούζεν στο πρώτο παιχνίδι για τη
φάση των «32». Κι απόψε, στο «Ντοπάτκα Χάλε», θα έχουν οδηγό τον Μίχαελ Κοχ,
που άλλωστε γνωρίζει πολύ καλά τα... κατατόπια. Ο Γερμανός γκαρντ γιορτάζει
σήμερα και την 32η επέτειο των γενεθλίων του και φυσικά θα επιδιώξει να...
κεράσει τους συμπαίκτες του τη νίκη.

Ο Παναθηναϊκός ταξίδεψε στο Λεβερκούζεν με προοπτική να ξεκαθαρίσει την
πρόκριση. Όπως είπε μάλιστα και ο Κώστας Παταβούκας: «Είμαστε σαφώς καλύτερη
ομάδα, απλώς πρέπει να το αποδείξουμε και στο γήπεδο. Άλλωστε, ας μην ξεχνάμε
ότι πλέον μπαίνουμε σε μια κρίσιμη φάση της διοργάνωσης και πρέπει να είμαστε
σοβαροί, ώστε να μη βρεθούμε προ εκπλήξεων».

Ο Λευτέρης Σούμποτιτς περιμένει τις τελευταίες πληροφορίες για την αποψινή
αντίπαλο του Παναθηναϊκού από τον Κοχ (ήταν στο Λεβερκούζεν από προχθές) και
θυμήθηκε ένα φιλικό ανάμεσα στις δύο ομάδες στην Κύπρο το καλοκαίρι: «Αυτό το
ματς θα είναι εντελώς διαφορετικό. Τότε είχαμε νικήσει εύκολα, ήταν και στην
αρχή της περιόδου. Όλοι οι παίκτες είναι σε πολύ καλή κατάσταση, εκτός από τον
Χριστοδούλου, που ακόμη δεν είναι 100% έτοιμος». Το παιχνίδι θα αρχίσει στις
21.00 και θα μεταδοθεί απευθείας από το SuperSport.

Ο ΑΠΟΛΛΩΝ

Χωρίς τον τραυματία Σούλη, ο Απόλλων Πατρών αντιμετωπίζει απόψε στην πόλη
Εϊλάτ του Ισραήλ τη Χάποελ, στο πρώτο ματς για τη φάση των «32» στο
ευρωκύπελλο. Η αποστολή της ελληνικής ομάδας είναι εξαιρετικά δύσκολη αφού η
Εϊλάτ είναι πρωτοπόρος στο πρωτάθλημα του Ισραήλ.

«Μονο και μόνο αυτό το γεγονός πρέπει να μας πείσει ότι το ματς είναι δύσκολο
και θα πρέπει να αντιμετωπίσουμε την Εϊλάτ με σοβαρότητα και προσοχή, ώστε να
θέσουμε τις βάσεις για την πρόκριση», είπε ο Γιάννης Μολφέτας.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16037O102</ED>
<ID>
ID:134793

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O10&aa=2</URL></REF>


Article

<CATEGORY>vin10</CATEGORY>

 <H5>ΕΣΑΚ
</H5><H2>Ψήφισαν Καράγκουτη
</H2>
Ο ΓΙΩΡΓΟΣ Καράγκουτης δεν κέρδισε μόνο το Ηράκλειο (σχεδόν μόνος του) αλλά και
την ψήφο των περισσοτέρων δημοσιογράφων που τον ανέδειξαν σε παίκτη της
αγωνιστικής. Ο φόργουορντ του Πανιωνίου στην ψηφοφορία των ΜΜΕ που διοργανώνει
η ΕΣΑΚ έλαβε συνολικά 54 ψήφους, έναντι 46 του Αλεξέι Ζεβροσένκο, 20 του
Στογιάκοβιτς, 18 του Καρνισόβας και 8 του Διαμαντόπουλου.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16037O103</ED>
<ID>
ID:134833

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O10&aa=3</URL></REF>


Article

<CATEGORY>vin10</CATEGORY>

 <H2>Πρόστιμο
</H2><H2></H2>
ΜΕ χρηματικό πρόστιμο τιμωρήθηκαν χθες από τον αθλητικό δικαστή ο Ηρακλής
(200.000 δραχμές) και το Περιστέρι (400.000 δραχμές) για τη συμπεριφορά των
οπαδών τους στους αγώνες με τον Ολυμπιακό και τον ΠΑΟΚ αντίστοιχα.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16037O104</ED>
<ID>
ID:134862

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O10&aa=4</URL></REF>


Article

<CATEGORY>vin10</CATEGORY>

 <H2>ΑΡΗΣ
</H2><H2>Έφυγε ο Σοκ, ακολουθεί ο Ορτίθ
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

ΘΕΣΣΑΛΟΝΙΚΗ

Ο Τίιτ Σοκ εγκατέλειψε χθες τον Άρη και αναχώρησε για την πατρίδα του

ΟΠΟΥ φύγει φύγει στον Άρη και ήδη η αρχή έγινε από τον Τίιτ Σοκ, που την
Κυριακή μάζεψε τα... μπογαλάκια του και γύρισε πίσω στην Εσθονία. Έτσι χωρίς
πολλά πολλά, ο πλέι-μέικερ των «κιτρινόμαυρων», που ήταν και ο λιγότερο
καθυστερημένος στις πληρωμές (εκκρεμούσε η δόση της 20ής Δεκεμβρίου), έχοντας
εισπράξει 48 εκατ. δρχ. από τα 75 εκατ. δρχ. που προέβλεπε το συμβόλαιό του,
αλλά και βλέποντας να μη δίνεται λύση στο οικονομικό πρόβλημα της ομάδας,
αποφάσισε να εγκαταλείψει τον Άρη και να επιστρέψει στην πατρίδα του.

Η φυγή του Σοκ από τη Θεσσαλονίκη έγινε γνωστή μόλις χθες που δεν εμφανίστηκε
στην προπόνηση και ο μόνος που γνώριζε γι' αυτήν ήταν ο Χάουαρντ Όρτμαν, τον
οποίο ο Σοκ αποχαιρέτησε τηλεφωνικά την Κυριακή, λίγο πριν πετάξει για το
Ταλίν. Ο 33χρονος ελληνοποιημένος Εσθονός μπασκετμπολίστας, ο οποίος στους
πέντε μήνες παραμονής του στην ομάδα του Άρη ήταν κλεισμένος στο... καβούκι
του, όπως άλλωστε έκανε και στον Παναθηναϊκό, παρ' ότι αναζητήθηκε στο Ταλίν,
προκειμένου να εξηγήσει τους λόγους της αιφνιδιαστικής φυγής του, απέφυγε να
μιλήσει και έβαλε τον γιο του να απαντάει στα δεκάδες τηλεφωνήματα που δέχθηκε.

Βέβαια μετά τον Σοκ ουδείς αμφιβάλλει πως θα ακολουθήσουν και άλλοι παίκτες,
εκτός και αν συμβεί κάτι ευχάριστο για τον Άρη και βρεθεί χορηγός να σώσει από
τη διάλυση την ομάδα μπάσκετ των «κιτρινόμαυρων». 
Σύμφωνα με πληροφορίες, ήδη ο Ορτίθ έχει βγάλει εισιτήρια για να φύγει
οικογενειακώς την Πέμπτη για το Πουέρτο Ρίκο, ενώ και ο Ζάρκο Πάσπαλι
σκέφτεται να ενεργήσει ανάλογα με τον συμπαίκτη του. Άλλωστε, αυτοί είναι
καθυστερημένοι κατά ενάμισι και δυόμισι μήνες αντίστοιχα (τους οφείλονται
δηλαδή δύο και τρεις δόσεις), ενώ στη χειρότερη θέση από όλους είναι οι
Γαλακτερός - Φλώρος, που τους οφείλονται δόσεις από τις 30/9 και τις 5/10, αντίστοιχα.

*** «Αν με πληρώσουν, επιστρέφω», είπε χθες από το Ταλίν ο Τίιτ Σοκ,
στο συμβόλαιο του οποίου υπήρχε ειδικός όρος ότι αν καθυστερούσε η καταβολή
των χρημάτων για μία εβδομάδα, τότε μπορούσε να αποχωρήσει, χωρίς καμία
απαίτηση από την πλευρά του Άρη.

*** Νέο διοικητικό αδιέξοδο για τον Άρη. Ούτε χθες βρέθηκε σχήμα που να
ηγηθεί του ΤΑΚ. Αντίθετα συστήθηκε τετραμελής επιτροπή η οποία θα συζητήσει με
τον προπονητή Σούλη Μαρκόπουλο την πιθανότητα επιστροφής του στην ομάδα.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16037O105</ED>
<ID>
ID:134880

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O10&aa=5</URL></REF>


Article

<CATEGORY>vin10</CATEGORY>

 <H2>ΔΙΑΙΤΗΣΙΑ
</H2><H2>Επανέρχονται οι εξετάσεις
</H2>
ΕΠΑΝΕΡΧΟΝΤΑΙ οι εξετάσεις του... πρώτου εξαμήνου, όχι βέβαια στα σχολεία, αλλά
στη διαιτησία. Η ΟΔΚΕ, παράλληλα με τα σεμινάρια επιμόρφωσης που θα
πραγματοποιηθούν σε όλους τους συνδέσμους θα οργανώσει εξετάσεις για τους
διαιτητές προκειμένου να διαπιστωθεί ο βαθμός ετοιμότητας. Στόχος είναι η
πληρέστερη και αρτιότερη επιμόρφωση των διαιτητών και φυσικά τα αποτελέσματα
αυτών των εξετάσεων δεν θα παίξουν (τουλάχιστον προς το παρόν) ρόλο, όσον
αφορά την πορεία τους στην εφετινή περίοδο.

«Καλή» χαρακτηρίζεται η διαιτησία του Λεωνίδα Σπυρίδωνος και του Παναγιώτη
Μπακάλη στο προχθεσινό ματς Ολυμπιακού - ΑΕΚ. Ο παρατηρητής διαιτησίας,
Αντώνης Μάνος, καταλογίζει μεν λάθη και στους δύο, τα οποία όμως δεν έπαιξαν
ρόλο στη διαμόρφωση του τελικού αποτελέσματος.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16037O106</ED>
<ID>
ID:134894

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O10&aa=6</URL></REF>


Article

<CATEGORY>vin10</CATEGORY>

 <H5>Ο ΖΕΒΡΟΣΕΝΚΟ ΑΠΟΝΕΜΕΙ ΤΑ ΕΥΣΗΜΑ ΓΙΑ ΤΗΝ ΕΜΦΑΝΙΣΗ ΤΟΥ ΣΤΟΝ ΙΒΚΟΒΙΤΣ
</H5><H5>Συμμαθητής του Τσακαλίδη
</H5><H5>ΒΟΥΚΣΕΒΙΤΣ
</H5><H5>Δεν φοβόμαστε κανένα
</H5><H2>Ευχαριστώ, κόουτς
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

«Όλα τα οφείλω στον Ίβκοβιτς», λέει ο Ζεβροσένκο

ΞΕΚΙΝΗΣΕ αναγκαστικά το παιχνίδι ως λύση
ανάγκης, αφού ήταν ο μοναδικός ψηλός του Ολυμπιακού (Φασούλας-Τάρλατς, αλλά
και Ζουρπένκο ήταν νόκ άουτ) και εξελίχθηκε σε πρόσωπο της βραδιάς. Ο λόγος
για τον Αλεξέι Ζεβροσένκο, που ήταν ο ογκόλιθος του Ολυμπιακού κάτω από τα
καλάθια στο ντέρμπι με την ΑΕΚ.

­ Τελικά, έκανες τη διαφορά. Το περίμενες;

«Σίγουρα ήταν η καλύτερή μου εμφάνιση από τότε που είμαι στην ανδρική ομάδα».

­ Ποιο ήταν το μυστικό σου;

«Όλα τα οφείλω στον κόουτς που με βοήθησε πάρα πολύ και με προετοίμασε
κατάλληλα γι' αυτόν τον αγώνα. Μου μίλησε και μου είπε να πιστέψω στον εαυτό
μου, ενώ μου έδωσε μεγάλη ευκαιρία λέγοντάς μου ότι είμαι έτοιμος για το
μεγάλο παιχνίδι».

­ Περίμενες τέτοια απόδοση από την ομάδα σου;

«Ναι, γιατί θέλαμε πάρα πολύ αυτή τη νίκη. Το παιχνίδι ήταν πολύ δύσκολο, αφού
είχαμε μεγάλες απουσίες και έπρεπε να τις ξεπεράσουμε».

­ Πού γιόρτασες την επιτυχία;

«Θα αστειεύεσαι βέβαια. Πέρασα το βράδυ στο σπίτι μου. Ακόμα δεν έχω πετύχει
τίποτα και δεν δικαιούμαι να μιλάω για μένα».

­ Νίκησες και κατά κράτος τον φίλο σου. Θα σου κρατήσει κακία;

«Όχι, αφού είμαστε πάρα πολύ φίλοι με τον Τσακαλίδη. Έχουμε περάσει πολλά μαζί
και είμαστε αντίπαλοι μόνο στο γήπεδο για 40 λεπτά, από εκεί και έπειτα
είμαστε πολύ δεμένοι».

­ Τελικά, με το δικό σου όνομα τι γίνεται;

«Έχω διπλό επίθετο και με λένε Αμανατίδη ή Ζεβροσένκο. Η μητέρα μου είναι
Ελληνίδα και σίγουρα προτιμώ το ελληνικό όνομα, αφού παίζω στην Ελλάδα».

­ Η συνέχεια για σένα και τον Ολυμπιακό;

«Ελπίζω το ίδιο καλή, αν και ακόμα υπάρχει πολύς δρόμος».

Ο ΖΕΒΡΟΣΕΝΚΟ (που δεν είναι προληπτικός αφού φορά
το Νο 13) ήρθε στην Ελλάδα πριν από λίγα χρόνια (τον έφερε ένας μάνατζερ) και
αμέσως έκλεψε τις εντυπώσεις αγωνιζόμενος στην εφηβική ομάδα του Ολυμπιακού. Ο
πατέρας του είναι προπονητής του βόλεϊ στη Ρωσία και η μητέρα του Ελληνίδα (με
το επίθετο Αμανατίδη). Λίγο αργότερα από αυτόν ήρθε στην Ελλάδα (από τον ίδιο
μάνατζερ) και ο Τσακαλίδης που επειδή δεν ήξεραν το όνομά του τον φώναζαν
Αλέξης-2. Με τον Τσακαλίδη έχουν βγάλει το ίδιο σχολείο στη Ρωσία, είναι
«κολλητοί» φίλοι.

Την πρώτη του εμφάνιση την έκανε σε ένα τουρνουά εφήβων στη Θεσσαλονίκη και ο
Γιάννης Ιωαννίδης όταν τον είχε δει έδωσε το οκέι, αναγνωρίζοντας την αξία
του. Ο νεαρός αργότερα εξέπληξε σε ένα τουρνουά στο Σολέ της Γαλλίας (1996)
πριν ο Ντούσαν Ιβκοβιτς τον πάρει στην αντρική ομάδα. Είναι γεννημένος στις 20
Φεβρουαρίου του 1979 και έχει ύψος 2.13.

Αμέσως μετά το παιχνίδι την Κυριακή, το πρώτο πράγμα που έκανε ήταν να
τηλεφωνήσει στον Σταύρο Κατσαφάδο, τον προπονητή που είχε στο εφηβικό και να
τον ευχαριστήσει για ό,τι έκανε γι' αυτόν.

«ΝΟΜΙΖΩ ότι όταν αγωνιστούμε πλήρεις δεν έχουμε να φοβηθούμε καμία ομάδα και
μπορούμε να νικήσουμε οποιονδήποτε αντίπαλο. Το γεγονός ότι παρά τις μεγάλες
απουσίες που είχαμε καταφέραμε να κερδίσουμε το ντέρμπι με την ΑΕΚ, λέει πολλά».

Ο Ντούσαν Βούκσεβιτς πέρασε χθες μια πολύ όμορφη μέρα, όπως έλεγε, αφού η νίκη
επί της ΑΕΚ, παρά τα προβλήματα, ήταν ό,τι καλύτερο.

«Προσπαθήσαμε από την αρχή να τα δώσουμε όλα στο γήπεδο, ώστε να μην φανούν οι
απουσίες μας», τόνισε ο Βούκσεβιτς, που δεν ήθελε να σταθεί στην εκπληκτική
δική του εμφάνιση: «Ίσως ήταν η μέρα μου, αλλά ο καθένας μας είναι μέρος του
συνόλου και έτσι αποδίδουμε, μέσα από την ομαδικότητα».

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16037O111</ED>
<ID>
ID:134753

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O11&aa=1</URL></REF>


Article

<CATEGORY>vin10</CATEGORY>

 <H2>ΠΕΡΙΣΤΕΡΙ
</H2><H2>«Ο Τζόζεφ θα είναι ξεκούραστος»
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Ο ΑΝΤΟΝΙ Ουότσον μπορεί να εντυπωσίασε τον Αργύρη
Πεδουλάκη στο ντεμπούτο του κόντρα στον Σπόρτιγκ, όμως ο προπονητής του
Περιστερίου αφιέρωσε χθες αρκετό χρόνο στον Γκαρθ Τζόζεφ! Ο Αμερικανός
γίγαντας αγωνίζεται κανονικά στην Ευρώπη και ο Πεδουλάκης προσπαθεί να τον
κρατήσει σε φόρμα και να του ανεβάσει την ψυχολογία εν όψει του αυριανού αγώνα
με τη Μπουντουσνόστ. Ο Τζόζεφ, που έχει τριετές συμβόλαιο με το Περιστέρι,
δέχτηκε χωρίς παράπονα την «αλλαγή» του στο πρωτάθλημα, όμως ανησυχούν στην
ομάδα μήπως επηρεαστεί ψυχολογικά, αφού είναι νεαρός στην ηλικία.

«Είναι καλύτερα που δεν παίζει δύο ματς την εβδομάδα σε Ελλάδα και Ευρώπη. Θα
είναι περισσότερο ξεκούραστος και μπορεί να προσφέρει περισσότερα» υποστήριξε
σχετικά για τον Τζόζεφ ο Πεδουλάκης.

Ο προπονητής του Περιστερίου δήλωσε για τον αγώνα με την Μπουντουσνόστ στο
Κύπελλο Κόρατς:

«Είναι πιο έμπειρη ομάδα από τον Ερυθρό Αστέρα που αντιμετωπίσαμε. Δεν μπορώ
να πω συγκεκριμένα για κάποιον παίκτη ­ όλοι τους τρέχουν και σουτάρουν σαν
δαιμονισμένοι. Προσοχή στα τρίποντα» επισήμανε ο Πεδουλάκης, αλλά αναφέρθηκε
και στα αδύνατα σημεία: «Όλες οι ομάδες έχουν αδύνατα σημεία ­ εκεί πρέπει να
τους χτυπήσουμε. Αυτό που πρέπει να προσέξουμε είναι να μην μπούμε στο γήπεδο
με τη σκέψη να πάρουμε διαφορά. Νίκη με έναν πόντο πρέπει να είναι ο στόχος μας».

Στη χθεσινή προπόνηση δεν πήρε μέρος ο Αποσκίτης, ο οποίος υποφέρει από
πρόβλημα στη μέση, όπως και ο Μυριούνης που αναμένεται να επιστρέψει στο τέλος
του μήνα.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16037O112</ED>
<ID>
ID:134794

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O11&aa=2</URL></REF>


Article

<CATEGORY>vin10</CATEGORY>

 <H5>Ίωση ο Τάρλατς
</H5><H5>Ρεκόρ στο ΣΕΦ
</H5><H2>Εμπιστευτικά
</H2>
ΔΕΝ πέρασαν καλά καλά ούτε 10 ημέρες από τότε που ο Ντράγκαν Τάρλατς έκανε την
εγχείρηση στο πόδι και χθες επισκέφθηκε εκ νέου το Ιατρικό Κέντρο, αφού είχε
ίωση (!) και του χορηγήθηκε αντιβίωση.

Συνολικά 10.600 εισιτήρια κόπηκαν προχθές στο μεγάλο ντέρμπι και αυτό ήταν
ρεκόρ για εφέτος στα εντός έδρας παιχνίδια του Ολυμπιακού. Λογικά αναμένεται
να «σπάσει» αυτό το ρεκόρ στον αγώνα με τον Παναθηναϊκό.

* Οικογενειακό θέμα, που θα λυθεί εκ των έσω (πολύ
σύντομα μάλιστα) αποτέλεσε το φραστικό επεισόδιο που είχαν ο Ντούσαν Ίβκοβιτς
με τον φροντιστή της ομάδας Αντρέα Βουρλιώτη. Ο τελευταίος ήταν πολύ
στενοχωρημένος, επειδή κάποιοι (όχι μέσα από την ομάδα) διέδωσαν ότι ένας από
τους λόγους που δεν ήταν στον πάγκο ήταν επειδή είχε συνάντηση με τον Γιάννη
Ιωαννίδη (!).

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16037O113</ED>
<ID>
ID:134834

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O11&aa=3</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Στηρίζεται στα παιδιά του </H2>
Γιώργος Καράγκουτης

Ο ΠΑΝΙΩΝΙΟΣ στηρίζεται φέτος σχεδόν αποκλειστικά στα δικά του παιδιά. Κι όταν
λέμε «δικά του», εννοούμε όλους αυτούς τους παίκτες που «μεγάλωσαν» στον
σύλλογο και αυτή την περίοδο κλήθηκαν να δείξουν τις ικανότητές τους σε μια
δύσκολη χρονιά για τον Πανιώνιο.

Με βάση τους αριθμούς, οι Έλληνες παίκτες του Πανιωνίου προσφέρουν σημαντική
βοήθεια στην φετινή εντυπωσιακή πορεία στο πρωτάθλημα. Μπορεί ο Αμερικανός
Φράνκι Κινγκ να είναι το πρώτο «πιστόλι» (22,8π - 4,4ρ - 3,5 ασ), ο Αντόνιο
Χάρβεϊ να κυριαρχεί κάτω από τα καλάθια (13,9π - 9,7 ριμπ), όμως άλλα τέσσερα
Ελληνόπουλα δίνουν σημαντικές λύσεις: ο Γιώργος Καράγκουτης έχει 11,1 πόντους,
7,1 ριμπ., ο Βασίλης Κικίλιας 8,4π - 4ρ, ο Μάκης Δρελιώζης 8,7 πόντους, ενώ ο
Γιώργος Καμαριώτης έχει 4,5π. Ανάλογη είναι και η βοήθεια του Ντούσαν Γιέλιτς (7,1π).

Πίσω από το αυτούς, είναι και άλλοι νέοι παίκτες, όπως οι Ασημακόπουλος,
Κανελλόπουλος, Παπάς, Λαμπράκος, ενώ ο Μάκης Δενδρινός υπολογίζει και στη
βοήθεια των Μάρκοβιτς, Γκουσγκούνη.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16037O114</ED>
<ID>
ID:134863

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O11&aa=4</URL></REF>


Article

<CATEGORY>vin10</CATEGORY>

 <H5>ΔΑΦΝΗ
</H5><H2>Εμπιστοσύνη στους παίκτες
</H2>
«Ο ΝΙΚΟΣ Παύλου ανέβασε την ομάδα στην Α1 και δεν θα επιτρέψω σε
κανέναν να φανεί αχάριστος και αγνώμων. Έχω απόλυτη εμπιστοσύνη σε όλα τα
παιδιά, που θα τα δώσουν όλα μέσα στο γήπεδο, μέχρι το τέλος».

Ο πρόεδρος της Δάφνης Κώστας Τζιβελέκας ήταν σαφής χθες, απαντώντας ουσιαστικά
σε κάποια σενάρια που κυκλοφορούσαν περί αντικατάστασης του τεχνικού της
Δάφνης Νίκου Παύλου, μετά την ήττα στη Λάρισα.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16037O115</ED>
<ID>
ID:134881

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O11&aa=5</URL></REF>


Article

<CATEGORY>vin10</CATEGORY>

 <H5>ΝΤΟΥΜΙΤΡΙΟΥ
</H5><H2>Έχει τον τρόπο του
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>Τίμια στάση κράτησε ο Ντουμιτρίου αμέσως μετά τη λήξη του αγώνα της ΑΕΚ στην
Ξάνθη. Η δήλωση «αφού δεν χάσαμε είμαι ευχαριστημένος» ήταν προϊόν
ειλικρίνειας, δεδομένου ότι η πρωτοπόρος χωρίς τον Ντέμη στην ενδεκάδα δεν
ήταν επικίνδυνη.

*** Παράλληλα, η τοποθέτηση του Ρουμάνου κολακεύει το κοινό της Ξάνθης,
αφού δείχνει ότι (παρα)δέχεται την αξία της γηπεδούχου.

*** Μεταξύ μας, ο αγώνας ήταν μέτριος. Για την ακρίβεια, το κοινό που
παρακολούθησε το ματς από την τηλεόραση πρέπει να περίμενε περισσότερα πράγματα.

*** Τα οποία έχουν αποδείξει πως μπορούν να τα δώσουν και οι δύο
ομάδες, αλλά...

*** Είπαμε: Ντέμη απόντος...

*** Κατά τα άλλα, ήταν ευχάριστο που γέμισε χθες το γήπεδο της Ξάνθης,
αλλά και που απέκτησε προβολείς.

*** Τώρα έχουν σειρά και άλλα γήπεδα της περιφέρειας ­ Καλαμάτα, Πάτρα...

*** Και η Ριζούπολη.

*** Απέναντι στις τηλεοπτικές κάμερες, όλες οι ΠΑΕ πρέπει να νιώθουν
ίσες. 
Χρήσιμος και όχι μόνο...

Η μεταγραφική περίοδος προχωράει για τα καλά, όμως μεταγραφή από Ολυμπιακό και
Παναθηναϊκό ακόμη δεν χειροκρότησε το κοινό των δύο ομάδων.

*** Υπάρχει χρόνος...

*** Περίπτωση Τσούρτσιτς απεκλείσθη χθες από τον Μπάγιεβιτς, οπότε η
Μπεσίκτας μπορεί να ηρεμήσει.

*** Όμως, στο παρασκήνιο υπάρχει κάποιο όνομα ξένου, το οποίο ενδέχεται
σύντομα να ακουστεί στο λιμάνι.

*** Του Βραζιλιάνου Αντριόλι!

*** Είναι ο ποδοσφαιριστής της ελβετικής Σεν Γκάλεν που παίζει με
«ενοίκιο» στον Ιωνικό και άκουσα πως επιλέγει σε ποια ματς θα αγωνιστεί.

*** Ξαφνικά, προχθές, έκρινε έτοιμο τον εαυτό του, έπαιξε στη Νέα
Σμύρνη και ήταν σχετικά καλός πριν αποβληθεί...

*** Ο Αντριόλι, πέραν της όποιας ιδιοτροπίας του, είναι καλός παίκτης.

*** Χρήσιμος. Ειδικά αν γυμναστεί όσο οι συμπαίκτες του...

*** Το πρόβλημα με αυτόν είναι ότι ποτέ δεν τον τιμώρησε η διοίκηση του Ιωνικού...

*** Ούτε καν της Σεν Γκάλεν!

Η Ελευσίνα μεγαλώνει...

Πέντε νίκες εκτός έδρας είχε σημειώσει ως την Κυριακή ο Πανελευσινιακός, έχασε
όμως στη Νέα Ιωνία Βόλου και χθες ο προπονητής Γκουλής πήρε «πασαπόρτι».

*** Επίσημα, οι Ελευσίνιοι ανακοίνωσαν διαζύγιο κοινή συναινέσει, αλλά
αυτό δύσκολα πείθει.

*** Ο Γκουλής ακούγεται ότι δεν συμφωνούσε με τρόικα παραγόντων, οπότε
ήταν θέμα χρόνου η απομάκρυνσή του.

*** Ξέρουν μπάλα οι παράγοντες. Κυρίως στα «μικρά» σωματεία!

*** Η είδηση ξάφνιασε, γιατί οι φίλαθλοι άκουγαν εφέτος
«Πανελευσινιακός» και πίστευαν πως αυτό το σωματείο «μεγαλώνει»

Πολύ ύφος οι «Αίαντες»

Με τη γνωστή υπεροψία στα πρόσωπά τους εμφανίστηκαν χθες στο αεροδρόμιο του
Ελληνικού τα μέλη του Άγιαξ, για τον αυριανό αγώνα με τον Παναθηναϊκό.

*** Είδα φωτογραφία του Λιτμάνεν που ποζάρει μπροστά σε... δέκα φωτορεπόρτερ!

*** Αληθινός σταρ ο τύπος, άσε που φέρνει λίγο του Ρίτσαρντ Γκιρ...

*** Αξίζει αύριο να του προσφέρει σπέσιαλ περιποίηση ο Κολιτσιδάκης,
έτσι για να χαμηλώσει το ύφος του ο Φινλανδός, αν βέβαια παίξει.

*** Ο Φρανκ Ντε Μπουρ, επίσης υπερόπτης όχι μόνο στο στυλ, προχώρησε σε
κρίση που θα ερεθίσει τους Κρητικούς.

*** Ρωτήθηκε αν ο Μαχλάς είναι πολύ καλός κυνηγός και αν θα τον ήθελε
στον Άγιαξ.

*** Ο Φρανκ ήταν κατηγορηματικός. «Χρήσιμος παίκτης για τη Βίτεσε»,
είπε, προσθέτοντας ότι στον Άγιαξ στέκονται παίκτες που πρέπει να είναι το
κάτι άλλο.

*** Επάνω του Στράτο!

*** Ο αγώνας του ΟΑΚΑ χαρακτηρίζεται από συμπαθητικός έως ενδιαφέρων.

*** Είναι εύλογο οι διοργανωτές να περιμένουν περισσότερο κόσμο από
αυτόν που είχε κόψει εισιτήριο στο προηγούμενο φιλικό με την Άαλμποργκ!

*** Αν και φιλικό, το ματς είναι για τον ΠΑΟ Ευρώπη.

Και χιονίζει και... φυσάει

Καταπληκτικές ειδήσεις από την Ιαπωνία.

*** Πρώτον, «ακούστηκαν» οι προσευχές της «επιτροπής ιδανικών συνθηκών»
της χειμερινής Ολυμπιάδας, και χιόνισε στο Ναγκάνο.

*** Μόνο που χιόνισε περισσότερο του αναμενόμενου και τώρα ίσως
δουλέψουν... γκρέιντερ.

*** Κι ακόμα: η Φλόγα που έχει φτάσει στη μακρινή χώρα από την Αρχαία
Ολυμπία, μέχρι χθες είχε σβήσει επτά φορές.

*** Οι διοργανωτές δεν μπορούν να καταλάβουν πού οφείλεται το πρόβλημα.

*** Κάποιοι αγριοκοίταξαν τον κατασκευαστή της δάδας, αλλά ο άνθρωπος
ορκίστηκε πως είχε κάνει καλά τη δουλειά του.

*** Λέτε να βάλουν και αυτόν να κάνει την... προσευχή του;

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16037O121</ED>
<ID>
ID:134754

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O12&aa=1</URL></REF>


Article

<CATEGORY>vin10</CATEGORY>

 <H2>Μια πάπια στο χαλάρωμα... </H2>
ΠΕΡΘ. 
Η κολυμβήτρια Τσέρνα Χάνα από την Τσεχία χαλαρώνει μετά την κούρσα των 400 μ.
και ξαφνικά βλέπει μπροστά της μια πάπια που μάλλον έχασε το δρόμο της. Δεν
είναι μαγεία;

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16037O122</ED>
<ID>
ID:134795

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O12&aa=2</URL></REF>


Article

<CATEGORY>vin10</CATEGORY>

 <H2>Τα λέει όλα το χαμόγελο
</H2>
ΦΑΣΗ μεταξύ Ιωαννίδη-Σπυρίδωνος, από το προχθεσινό ντέρμπι. Ο «ξανθός» ό,τι
έχει να πει, το λέει με ειρωνικό χαμόγελο. Άλλωστε ούτε στη συνέντευξη Τύπου
πήγε, δικαιολογώντας την απουσία του χθες με δύο λέξεις: «γούστο μου»! Ο
προπονητής της ΑΕΚ πρέπει να έχει πειραχτεί πολύ από το τάιμ άουτ που ζήτησε ο
Ίβκοβιτς στα τελευταία δευτερόλεπτα του αγώνα!

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16037O123</ED>
<ID>
ID:134835

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O12&aa=3</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Τιμή στους κορυφαίους
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΠΕΝΗΝΤΑ τέσσερα χρόνια ζωής συμπληρώνει ο Πανελλήνιος Σύνδεσμος Αθλητικού
Τύπου (ΠΣΑΤ). Χρόνια δύσκολα, αλλά και δημιουργικά. Εννέα αθλητικοί συντάκτες
υπέγραψαν το πρώτο πρακτικό. Τώρα, αρκετές εκατοντάδες δίνουν καθημερινά μάχες
για τη διάδοση των αθλητικών ιδεωδών, για την ανάπτυξη και διάκριση του
ελληνικού αθλητισμού.

Ο ΠΣΑΤ τίμησε χθες σε όμορφη εκδήλωση στο Στάδιο Ειρήνης και Φιλίας τους
κορυφαίους αθλητές και ομάδες του 1997. Εκδήλωση, που έχει καθιερωθεί πλέον
στη συνείδηση των φιλάθλων και δίκαια θεωρείται η κορυφαία κάθε χρόνο. Θα
σταθώ στη βράβευση του Κώστα Φραντζέσκου για το ευ αγωνίζεσθαι. Αυτό το έπαθλο
έχει ιδιαίτερη αξία και πρέπει να προβληθεί για να μπει η νεολαία σε τροχιά
αθλητικής παιδείας. Για τον ίδιο λόγο βραβεύτηκαν και τα παιδιά 42 ομάδων της
Αθήνας. Μεγάλη και η τιμή που έγινε στους παλιούς αθλητές Γιώργο Κατσιμπάρδη,
Βασίλη Παπαγεωργόπουλο, Αριστείδη Καμάρα, Λάκη Νικολάου, Κώστα Κοσκινά,
Κανέλλο Κανελλόπουλο και Κώστα Πρέκα, οι οποίοι διακρίνονται στις επιστήμες,
στην πολιτική και στις τέχνες. Οι νέοι καλό είναι να μαθαίνουν ότι μπορούν να
συνδυαστούν αθλητισμός και γράμματα. Τα παραδείγματα των τιμηθέντων το επιβεβαιώνουν.

Στην ομιλία του ο υφυπουργός Αθλητισμού Ανδρέας Φούρας υπογράμμισε ότι το 1997
ήταν «ευτυχής χρονιά για τον ελληνικό αθλητισμό». Είχε το θάρρος να
αναγνωρίσει ότι «ο αθλητισμός σήμερα είναι ένα σύστημα δέσμιο πολυποίκιλων
γιγαντιαίων συμφερόντων». Αναφερόμενος στους αθλητικούς συντάκτες, τόνισε:
«Πιστεύουμε ότι υπηρετούν ένα σημαντικό λειτούργημα και επηρεάζουν
αποφασιστικά την αθλητική, κοινωνική και πολιτιστική μας ζωή και θα
πρωταγωνιστήσουν στην πανεθνική προσπάθεια για να επικρατήσει στον αθλητισμό η
άμιλλα και να αποτελέσουν οι Ολυμπιακοί Αγώνες που θα διοργανώσει η Ελλάδα
πρότυπο και μέτρο σύγκρισης για όλες τις επόμενες ολυμπιακές διοργανώσεις».

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16037O124</ED>
<ID>
ID:134864

</ID><URL>http://ta-nea.dolnet.gr/neaweb/neafile.print_unique?e=A&f=16037&m=O12&aa=4</URL></REF>


Article

<CATEGORY>vin09</CATEGORY>

 <H5>Η ΠΙΟ ΑΚΡΙΒΗ ΤΑΙΝΙΑ ΤΟΥ ΚΟΣΜΟΥ ΣΤΟ CINE CLUB ΤΩΝ «ΝΕΩΝ»
</H5><H2>Αβάν πρεμιέρ... Τιτανική
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Το φωταγωγημένο, λαμπερό, πανάκριβο, αβύθιστο πλοίο μόλις... τώρα βυθίζεται!
(Βεβαίως, εδώ πρόκειται όχι για τα παγωμένα νερά του Πόλου, αλλά για τη
μεγαλύτερη δεξαμενή, με 65 εκατ. λίτρα νερού)

Δευτέρα 19/1, στις 9 το βράδυ, στο «Αττικόν», η... Τιτανική αβάν πρεμιέρ του
τρίωρου «Τιτανικού», του Τζέιμς Κάμερον και του Cine Club, με τη χορηγία της
Renault. Έτσι για πρόγευση και δίχως την παραμικρή επανάληψη των μεγεθών (200
εκατομμύρια δολάρια το κόστος παραγωγής) ένα πρώτο συμπέρασμα από τους πρώτους
τυχερούς δημοσιογράφους, που σε ειδική «κλειστή» προβολή καθηλώθηκαν βλέποντας
την... ανέλκυση του τιτάνιου κινηματογραφικού εγχειρήματος του Καναδού Τζέιμς Κάμερον:

Κατακλυσμιαίο, αρχετυπικό, κοινωνικό και ρομάντσο.

Θα τεθεί επικεφαλής των φετινών... ταμείων.

Θα σαρώσει στα Όσκαρ.

Η Κιβωτός του Νώε

Τι κερδίζει; Η μηχανή ή ο άνθρωπος; Η... καταστροφή ή ο έρωτας; Τα σπέσιαλ
εφέ, το ντόλμπι και ο θόρυβος ή τα αισθήματα; Όσο και να ακούγεται περίεργα,
όσο και να μοιάζει με παραδοξολογία, δεν είναι (και θα το διαπιστώσετε με τα
μάτια σας). Τα 200 εκατομμύρια δολάρια της παραγωγής δεν... φαίνονται. Όχι,
δεν είναι εξαφανισμένα ούτε χάθηκαν στην παραλία Ροζαρίτο του Μεξικού, όπου
έγιναν και τα γυρίσματα εντός μιας «υγρής» εκτάσεως 160.000 τετραγωνικών μέτρων.

Νυν υπέρ πάντων ο έρωτας. Αλλά ποιος έρωτας και ποιο... σκάφος! Το μεγαθήριο,
το «αβύθιστο» και μεγαλύτερο όχημα που είχε κατασκευάσει ώς τότε (το 1912) ο
άνθρωπος είναι η αφορμή, το πρόσχημα, το δόλωμα του Κάμερον! Ο «Τιτανικός»
είναι η κιβωτός του... Νώε. Όχι του Θεού, αλλά του υπερόπτη Ανθρώπου. Είναι η
κιβωτός της αριστοκρατικής, βρετανικής κοινωνίας! Ε, είναι ποτέ δυνατόν μια
τέτοια άψογα οργανωμένη κοινωνία να... βυθιστεί; Είναι(!) λέει ο Καναδός
σκηνοθέτης. Που ώς τον «Τιτανικό» επένδυσε όλες τις δυνάμεις για να
δημιουργήσει θέαμα και «επιστημονική φαντασία» με τον «Εξολοθρευτή» και την
«Άβυσσο». Καιρός τώρα να αποδείξει πώς μπορεί να «χειριστεί»... αληθινούς
ανθρώπινους χαρακτήρες, δραματικές ιστορίες με κοινωνικές προεκτάσεις.

Μέσα στις 2.200 ψυχές που «συνοδεύουν» το θηριώδες αυτό σκάφος, στο παρθενικό
του ταξίδι, περιλαμβάνονται και δύο διαφορετικά πλάσματα. Η 17χρονη Ρόουζ,
γόνος ξεπεσμένης βρετανικής οικογένειας και ο 20χρονος φτωχός, «άστεγος»
Αμερικανός ερασιτέχνης καλλιτέχνης Τζακ, που κερδίζει ένα εισιτήριο τρίτης
θέσης στα χαρτιά. Εκείνη σε σουίτα αξίας 50.000 δολαρίων (της εποχής), εκείνος
στο αμπάρι. Όμως κανένας κοινωνικός φραγμός δεν μπορεί να τους χωρίσει. Τα
αντίθετα έλκονται. Πώς;

Κατακλυσμιαίο love story

Η Ρόουζ ασφυκτιά από τη σκέψη ενός ζοφερού μέλλοντος, στο πλευρό του
μεγιστάνα, μέλλοντος Αμερικανού συζύγου της. Και αποφασίζει να θέσει τέρμα στο
μαρτύριό της πέφτοντας από την πλώρη στα παγωμένα νερά του Ατλαντικού. Όμως ο
Τζακ θα τη σώσει. Και από εκείνη τη στιγμή ώς τη μοιραία νύχτα της 14ης
Απριλίου του 1912, θα τη σώζει διαρκώς. Γιατί ο έρωτας ποτέ δεν πεθαίνει!

Το κατακλυσμιαίο love story του Τζέιμς Κάμερον μπορεί να θεωρηθεί επίτευγμα,
γιατί ο ίδιος έχει γράψει το σενάριο και είχε τον πλήρη έλεγχο της παραγωγής,
πράγμα που σε τέτοια μεγάλα μεγέθη δεν είχε ποτέ άλλοτε συμβεί. Το ναυάγιο
είναι το φόντο, το αλληγορικό «όχημα» της αισθηματικής, κοινωνικής και
θυελλώδους αυτής ιστορίας. Το τρίτο στοίχημα που κερδίζει ο Κάμερον είναι η
επιλογή των δύο πρωταγωνιστών του. Επιλέγει φρέσκα πρόσωπα, φρέσκα ονόματα και
εμπιστεύεται στις ερμηνευτικές ικανότητες της Λονδρέζας Κέιτ Γουίνσλετ
(«Λογική και ευαισθησία») και του Αμερικανού Λεονάρντο ντι Κάπριο. Τα
αποτελέσματα ξεπέρασαν τις προσδοκίες του. Είναι πλέον ζήτημα μηνών όλοι οι
συντελεστές να ανταμειφθούν με Όσκαρ!

Η είσοδος στην αβάν πρεμιέρ του «Τιτανικού», τη Δευτέρα 19 Ιανουαρίου,
στις 9 το βράδυ, στο «Αττικόν», θα γίνει με τη συνήθη διαδικασία ανταλλαγής
ενός κουπονιού με μία πρόσκληση. Τα κουπόνια θα δημοσιευτούν εντός των
προσεχών ημερών.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16037P011</ED>
<ID>
ID:134762

</ID><URL>http://ta-nea.dolnet.gr/neaweb/neafile.print_unique?e=A&f=16037&m=P01&aa=1</URL></REF>


Article

<CATEGORY>vin09</CATEGORY>

 <H5></H5><H2>TV
</H2>
Νέες έρευνες: Η βία στη μικρή οθόνη δεν επηρεάζει τόσο τα παιδιά!

σελ 8

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16037P012</ED>
<ID>
ID:134802

</ID><URL>http://ta-nea.dolnet.gr/neaweb/neafile.print_unique?e=A&f=16037&m=P01&aa=2</URL></REF>


Article

<CATEGORY>vin09</CATEGORY>

 <H5></H5><H2>Μουσική
</H2>
Ασφαλιστικά μέτρα του Χρήστου Νικολόπουλου εναντίον του Στέλιου Καζαντζίδη

σελ 9

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16037P013</ED>
<ID>
ID:134841

</ID><URL>http://ta-nea.dolnet.gr/neaweb/neafile.print_unique?e=A&f=16037&m=P01&aa=3</URL></REF>


Article

<CATEGORY>vin09</CATEGORY>

 <H5>«ΛΗΣΤΕΙΑ» ΣΤΟ ΘΕΑΤΡΟ 28, «ΣΚΟΥΩΣ» ΣΤΟΝ ΦΟΥΡΝΟ
</H5><H2>Τιμή στον Γ. Μουζάκη
</H2>
Γιώργος Μουζάκης. Τον τιμά ο Ροταριανός Όμιλος για τη σύγχρονη μουσική
προσφορά του

Την εξηντάχρονη μουσική πορεία του συνθέτη των μεγάλων επιτυχιών Γιώργου
Μουζάκη τιμάει απόψε ο Ροταριανός Όμιλος Αθηνών. Για την προσφορά του
τιμώμενου θα μιλήσουν ο συνθέτης Γιώργος Νιάρχος, ο δημοσιογράφος Άγγελος
Πυριόχος, ενώ οι καλλιτέχνες Κλειώ Δενάρδου, Άντζελα Ζήλια, Σόφη Ζανίνου και
Τέρης Χρυσός θα τραγουδήσουν μελωδίες του. Στο ξενοδοχείο «Royal Olympic»,
στις 9 μ.μ.

ΘΕΑΤΡΟ

Το θεατρικό σχήμα του Λεωνίδα Λοϊζίδη παρουσιάζει στο Θέατρο «28» το έργο της
Ειρήνης Αδαμίδου «Η Ληστεία». Παίζουν οι Κοσμάς Παναγιωτίδης και Ωραιοζήλη
Καραγιαννίδου. Η σκηνοθεσία είναι του Λεωνίδα Λοϊζίδη και τα σκηνικά κοστούμια
της Δέσποινας Βολίδη. Στις 9 μ.μ.

*** Τη θεατρική παρουσίαση του βιβλίου της Έλενας Πέγκας «Σκουώς, Στιγμές
Αντρικές και Γυναικείες» διοργανώνουν οι Εκδόσεις Άγρα και το θέατρο
«Φούρνος». Το «Σκουώς», με χαρακτηριστικό χιούμορ και προκλητικότητα,
παρουσιάζει σε ένα κίτρινο και μοβ πάρκο σύντομες εξομολογητικές στιγμές
ανάμεσα σε δύο νέες γυναίκες και έναν άνδρα. Συμμέτεχουν οι ηθοποιοί Ακύλας
Καραζήσης και Ναταλία Δραγούμη. Η μουσική, ειδικά γραμμένη για τη βραδιά,
είναι του Μίκι Ναβάτζιο και το εικαστικό περιβάλλον του Βαλεντίνο Μαρένγκο.
Στον «Φούρνο» (Μαυρομιχάλη 168, τηλ. 6460.748), στις 9.30 μ.μ.

ΖΩΓΡΑΦΙΚΗ

Ο Αχιλλέας Χρηστίδης παρουσιάζει τη 13η ατομική του έκθεση στις «Νέες Μορφές»
(Βαλαωρίτου 9, τηλ. 3616.165). Με την εξπρεσιονιστική χειρονομία που διακρίνει
τα έργα του, ο ζωγράφος προσδοκεί την επικοινωνία μεταξύ καλλιτέχνη και θεατή.
Τα μισά ταμπλό αυτής της έκθεσης ­ όλα μεγάλα λάδια ­ δείχνουν αυτό που
έχουμε. Τα υπόλοιπα, ό,τι ποθούμε. Εγκαίνια, στις 8 μ.μ. Διάρκεια μέχρι τις 8 Φεβρουαρίου.

*** Συνεχίζεται η έκθεση της Ρένας Παπασπύρου στην Γκαλερί «7» Ζαλοκώστα.
Μέχρι τις 6 Φεβρουαρίου.

ΕΚΔΗΛΩΣΕΙΣ

Στο «Κέντρο Λόγου και Τέχνης 104» (Θεμιστοκλέους 104, τηλ. 3802.056) αρχίζει
απόψε ένας νέος κύκλος εκδηλώσεων με τίτλο «Τεχνέπολις». Η πρώτη συνάντηση
έχει θέμα την αρχιτεκτονική και την πόλη. Συζητούν ο επιμελητής των
εκδηλώσεων, ο ψυχίατρος και ιστορικός Νίκος Σιδέρης και οι αρχιτέκτονες
Ανδρέας Κούρκουλας, Γιώργος Σημαιοφορίδης και Δημήτρης Φιλιππίδης.

*** Το Πνευματικό Κέντρο του Δήμου Αγίας Παρασκευής παρουσιάζει τον συγγραφέα
Θανάση Βαλτινό. Για το έργο του συγγραφέα μιλάει ο φιλόλογος-κριτικός Νικήτας
Παρίσης. Αποσπάσματα διαβάζει η ηθοποιός Μαρία Μάλλιου. Στις 8.15 μ.μ. στο
Πνευματικό Κέντρο (Αγ. Ιωάννου, 58 β, τηλ. 6081.369).

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16037P021</ED>
<ID>
ID:134764

</ID><URL>http://ta-nea.dolnet.gr/neaweb/neafile.print_unique?e=A&f=16037&m=P02&aa=1</URL></REF>


Article

<CATEGORY>vin09</CATEGORY>

 <H2></H2><H2>Αποχαιρετισμός
</H2><H2></H2>
<AUTHOR>ΣΤΑΜΑΤΗΣ ΦΑΣΟΥΛΗΣ</AUTHOR>

Δεν ξέρω να πενθώ. Δεν ξέρω αυτό το τυπικό του πένθους, αυτή τη συμπεριφορά
του πόνου ενώπιον όλων, που σε λυτρώνει τη στιγμή του χωρισμού. Έτσι και
προχθές, που πήγαμε ν' αποχαιρετήσουμε τον Γιώργο τον Σαμπάνη, έφυγα από την
κηδεία σαν να μην είχα πάει. Μέρες μετά, κι ο κόμπος στον λαιμό δεν λέει να
λυθεί. Ίσως όμως εδώ, στην περίπτωση του Γιώργου, να ήθελα και ειδικά να μην
το δω το τετελεσμένο. Όπως δεν ήθελα και να δω τον Γιώργο τα τελευταία χρόνια.
Απέφευγα αυτή τη συνάντηση με πανικό. Γιατί; Τι φοβόμουν; Ποιος ξέρει τι σκατά
φόβοι και ενοχές είχαν μαγαρίσει την ψυχή μου και του κρυβόμουνα ο μαλάκας.
Τώρα όμως, που χάθηκε οριστικά, τώρα δεν μπορώ με τίποτα πια να του ξεφύγω.
Είναι αυτός ο επίμονος πόνος της μνήμης που στάζει στον ύπνο, στάζει στον
ξύπνιο και κανείς δεν μπορεί να τον γλυκάνει. Δεν ξεφεύγεις απ' τη μνήμη...

Γνώρισα τον Γιώργο στα χρόνια της σχολής. Ένα μελαχρινό παιδί με μάτια στο
πάθος βουτηγμένα, ένα κορμί σαν έλασμα και δυο χείλια βαριά σαν γινωμένα
δαμάσκηνα. Ήτανε λίγο πιο μεγάλος από μας και του άρεσε να το παίζει ο πατέρας
της παρέας. Μας φρόντιζε όλους, με όλους τους τρόπους. Χάριζε απλόχερα τα
πάντα. Ψυχή, λεφτά, καρδιά, φαΐ. Είχε ο πατέρας του τις δυο ταβέρνες και μας
μάζευε να μας ταΐσει, και κάθε μέρα σχεδόν έσκυβε πάνω απ' το τραπέζι, πάνω
απ' το πρόβλημά σου και: «Είμαστε εντάξει; Όλα ωραία;».

Όλα ωραία Γιώργο μου. Όλα ωραία ήταν τότε. Μετά ήρθαν τα δύσκολα. Για όλους.
Μα πιο πολύ γι' αυτόν. Δεν ξέρω ποιο πάθος, ποιος καημός και ποιο κρυφό μεράκι
τον γέμισε με τόσο φόβο. Για να προστατευτεί άδειαζε σ' ένα κύκλο γύρω του
οινόπνευμα και του 'βαζε φωτιά, κακό να μην τον πιάνει, να μην τον πλησιάζει.
Κι όρμησε η φωτιά κι έφαγε τον ίδιο και τον έκαψε. Η Άννα λέει «ήξερε μόνο να
δίνει, χωρίς να λογαριάζει. Κι αφού έφτασε να τα δώσει όλα και δεν του 'μεινε
τίποτα, πώς να ζει χωρίς να δίνει; Έφυγε».

Μας έβλεπα προχθές γύρω απ' το φέρετρο, άλλους με περισσότερα κιλά, άλλους με
λιγότερα μαλλιά και τον χρόνο να ρουφάει τους χυμούς σαν διψασμένος σκύλος,
έβλεπα τα στεφάνια, και τον φίλο που έφευγε για πάντα και σφίχτηκε η καρδιά
μου και πόνεσα βαθιά. Μόνο στον γυρισμό, ακούγοντας τον Αργύρη, τον γιο της
Υβόννης να μιλάει για μουσική, ποίηση, Ελλάδα και κινηματογράφο, γλύκανε λίγο
η μαγκωμένη μου ψυχή. Και το βράδυ, λίγο πριν από τον ύπνο, ήρθε η δακρυσμένη
φωνή της Μαργαρίτας, της κόρης του Γιώργου, και μου ξανάπε «να τον θυμόμαστε
Σταμάτη μου. Να τον θυμόμαστε».

Ίσως η Μαργαρίτα, ο Γιάννης, ο Κωνσταντίνος, ο Πάρις, ο Δημήτρης, η Εύα και ο
Ορέστης, ο Ορφέας, ο Δημήτρης, η Εύα και η Αντιγόνη, η Μαρία, ο Μιχάλης κι ο
Αργύρης, κι όλα τα παιδιά των «παιδιών» του «Ελεύθερου Θεάτρου» να φτιάξουν
αυτά τον μεγάλο θίασο της «Ελεύθερης Ζωής». Τα παιδιά είναι πιο κοντά στο φως.

Καληνύχτα Γιώργο.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16037P022</ED>
<ID>
ID:134805

</ID><URL>http://ta-nea.dolnet.gr/neaweb/neafile.print_unique?e=A&f=16037&m=P02&aa=2</URL></REF>


Article

<CATEGORY>vin09</CATEGORY>

 <H2>Η εκδίκηση των «ριάλιτι σόου» </H2><H2></H2><H2>Ελένη Κούρκουλα
</H2>
<AUTHOR>Ε.Δ.Χ.</AUTHOR>

«Γιώργο, χάσαμε», ή πώς να παραδεχτείς δημόσια την ήττα σου. Υπάρχουν τρόποι
και τρόποι. Από το κεφαλλονίτικο ανέκδοτο που έκανε διάσημο ο Γεράσιμος
Αρσένης, ως την τυπική ανακοίνωση ενός έργου που κατεβαίνει στα μέσα της
σεζόν. Η Ελένη Κούρκουλα, που ηγείται θιάσου στο θέατρο «Μελίνα Μερκούρη»,
όπου παρουσιάζει το έργο του Παναγιώτη Μέντη «Ριάλιτι και σόου», διάλεξε τον
δεύτερο τρόπο. Αξιοπρεπώς, πλην όχι χωρίς κάποια πίκρα και βέβαια όχι χωρίς
απορία η Ελένη Κούρκουλα ανακοίνωσε στους συνεργάτες της ότι η παράσταση
σταματάει στο τέλος της εβδομάδας, αν και γράφτηκαν μόνον υμνητικές κριτικές.
Ωστόσο, το κοινό δεν ανταποκρίθηκε. Κι αυτή η ανταπόκριση είναι που κάνει την
επιτυχία ή την αποτυχία στο θέατρο. Κι αυτή η ανταπόκριση είναι που παραμένει
ένα μυστήριο. Όμως κι εδώ υπάρχει μια... μοίρα, που θέλει «το κάθε θέατρο να
έχει το κοινό που του αξίζει». Κι απ' ό,τι φαίνεται το «Ριάλιτι και σόου» δεν
βρήκε το θεατρικό του κοινό. Μήπως γιατί το θέμα του αφορά στους παθητικούς
τηλεθεατές των ­ δωρεάν ­ ριάλιτι σόου που προσφέρουν αφειδώς τα κανάλια;
Μήπως έχουμε να κάνουμε με την εκδίκηση της τηλεόρασης;

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16037P023</ED>
<ID>
ID:134843

</ID><URL>http://ta-nea.dolnet.gr/neaweb/neafile.print_unique?e=A&f=16037&m=P02&aa=3</URL></REF>


Article

<CATEGORY>vin09</CATEGORY>

 <H2>Περί «αλχημείας» και «φαστ φουντ»... </H2>
<AUTHOR>Π.Α.</AUTHOR>

Ας μιλήσουμε για μουσική, είπε. Και οργάνωσε (η Ορχήστρα των Χρωμάτων) τον
Νοέμβριο μία ημερίδα για την κατάσταση, τα δεδομένα και το μέλλον της μουσικής
στην Ελλάδα. Εκεί τέθηκαν ­ έστω... ­ τα ζητήματα του «διχασμού» της ελληνικής
παραδοσιακής μουσικής και της λόγιας μουσικής, της επικράτησης των τραγουδιών
«φαστ φουντ» και της τάσης συγχώνευσης διαφορετικών μουσικών πολιτισμών
(«αλχημεία»). Συμπεράσματα; Η ανάγκη ύπαρξης μιας πιο ξεκάθαρης πολιτικής από
την πολιτεία κόντρα στον ­ τρέχοντα, δυστυχώς ­ λαϊκισμό και τη μαζικοποίηση
και η ανάγκη άρσης της ανισορροπίας στην ανάπτυξη του τραγουδιού (από τη μία
πλευρά) και της λόγιας δημιουργίας (από την άλλη). Ζητήθηκε δε να υπάρξουν
κίνητρα για τις μικρές παραγωγές ποιοτικής μουσικής και να βελτιωθεί η εικόνα
(και κυρίως η παρουσία) της Ελλάδας στους ευρωπαϊκούς και διεθνείς θεσμούς,
που κρίθηκε ανεπαρκέστατη. Καλώς ετέθησαν όλα αυτά. Ακούει κανείς;

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16037P024</ED>
<ID>
ID:134871

</ID><URL>http://ta-nea.dolnet.gr/neaweb/neafile.print_unique?e=A&f=16037&m=P02&aa=4</URL></REF>


Article

<CATEGORY>vin09</CATEGORY>

 <H2>Αντιγραφές made in Greece; </H2>
<AUTHOR>Ε.Φ.</AUTHOR>

Φουτουριστικό σύνολο του Μιγκλέρ

Έχει όλες τις προϋποθέσεις για να είναι σταρ. Καλή φωνή, σκηνική παρουσία,
όμορφη εμφάνιση, πείρα χρόνων, οπαδούς, θαυμαστές και φιλοδοξίες. Και επειδή η
Άννα Βίσση είναι σταρ, επιζητεί την ποιότητα στο αποτέλεσμα. Όμως γιατί αυτή η
τελειομανία να συνοδεύεται από αντιγραφές; Η γιγαντοαφίσα που τη δείχνει ως
ρομπότ με το ασημί μεταλλικό κοστούμι θυμίζει πως πριν από τον Μπιλ Γεωργούση,
ο οποίος τη φωτογράφισε, υπήρξε ο Τιερί Μιγκλέρ. Ο οποίος και επινόησε αυτό το
φουτουριστικό σύνολο πριν από τρία τουλάχιστον χρόνια, παρουσιάζοντάς το στο
φινάλε μιας επίδειξής του, για να δείξει πως στο μέλλον η μόδα θα ενδιαφέρεται
μόνο για το σώμα. Αφού λοιπόν η συγκεκριμένη δημιουργία του Μιγκλέρ ήταν τόσο
πρωτότυπη ώστε να μην έχει ξεχαστεί, γιατί έπρεπε να χρησιμοποιηθεί για τις
ανάγκες προβολής μιας σοουγούμαν, της οποίας το επίπεδο απαιτεί αν μη τι άλλο
πρωτότυπες ιδέες;

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16037P025</ED>
<ID>
ID:134887

</ID><URL>http://ta-nea.dolnet.gr/neaweb/neafile.print_unique?e=A&f=16037&m=P02&aa=5</URL></REF>


Article

<CATEGORY>vin09</CATEGORY>

 <H2>Το παιχνίδι </H2>
<AUTHOR>Μ.Μ.</AUTHOR>

Μουσικά, οι αποστάσεις εκμηδενίζονται. Πολύ πιο εύκολα, όπως φαίνεται, όταν η
πρόκληση είναι η εικόνα. Τρεις άνθρωποι, από διαφορετικές γωνιές δημιουργοί, ο
σκηνοθέτης Νίκος Τριανταφυλλίδης και οι μουσικοί Μπλέιν Ρέινινγκερ και Γιώργος
Χριστιανάκης συναντώνται στην καινούργια ταινία του πρώτου, με τίτλο «Μαύρο
γάλα». Και αν ο Ρέινινγκερ των πάλαι ποτέ Tuxedo Moon μας είχε συνηθίσει στις
αναζητήσεις της ηλεκτρονικής μουσικής, ο Χριστιανάκης δεν κρύβει την
περιπετειώδη διάθεσή του στις μουσικές με ρίζες και ιστορία. Μέσα μάλιστα στο
πιο δυναμικό τοπίο, του ασταμάτητου ανακατέματος των ήχων που χαρακτηρίζει τα
μουσικά πράγματα της εποχής, το «παιχνίδι» αναμένεται εξαιρετικά ενδιαφέρον. Η
συνέχεια, που λένε, επί της οθόνης. Ή... στο CD, αφού ως γνωστόν υπάρχει ζωή
και μετά το πανί.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16037P026</ED>
<ID>
ID:134896

</ID><URL>http://ta-nea.dolnet.gr/neaweb/neafile.print_unique?e=A&f=16037&m=P02&aa=6</URL></REF>


Article

<CATEGORY>vin09</CATEGORY>

 <H2>Η θερμάστρα του Ζολά
</H2><H2></H2>
<AUTHOR>ΔΗΜΟΣΘΕΝΗΣ ΚΟΥΡΤΟΒΙΚ</AUTHOR>

Ακριβώς πριν από εκατό χρόνια, στις 13 Ιανουαρίου 1898, η εφημερίδα L'
Aurore δημοσίευσε το περίφημο «Κατηγορώ» του Εμίλ Ζολά, το κείμενο με το οποίο
ο διάσημος συγγραφέας κατάγγειλε επώνυμα υψηλά ιστάμενους κρατικούς
λειτουργούς για τη σκευωρία τους εις βάρος του λοχαγού Ντρέυφους. Ήταν η
γενέθλια ώρα μιας καινούργιας παράδοσης, που θέλει τον διανοούμενο να
παρεμβαίνει κριτικά στον δημόσιο βίο.

Κατηγορώ ­ όχι την «κοινωνία», το «σύστημα», το
«κατεστημένο», δηλαδή κανέναν· αλλά τον συνταγματάρχη, τον στρατηγό, τον
υπουργό Στρατιωτικών, δηλαδή πλήττω την Εξουσία κάτω από την προστατευτική
μάσκα της απροσωπίας, που εξουδετερώνει κάθε χτύπημα πριν καν δοθεί. Και δεν
τους κατηγορώ όλους αυτούς για συνωμοσία κατά του λαού, αλλά, ίσα ίσα, για
συνωμοσία εναντίον ενός μοναχικού πολίτη που η εβραϊκή καταγωγή του τον κάνει
λαομίσητο σε περίοδο αντισημιτικού παροξυσμού. Με άλλα λόγια, παίζω πολύ
επικίνδυνο παιχνίδι. Βάζω το κεφάλι μου στον ντορβά. Δικάζομαι, τρώω έναν
χρόνο φυλακή κι ένα γερό πρόστιμο και αναγκάζομαι να αυτοεξοριστώ. Όταν
επιστρέφω, με περιμένει ένας θάνατος ­ από τις αναθυμιάσεις της σόμπας μου ­
που μπορεί και να μην είναι ατύχημα...

Έτσι γεννήθηκε, πριν από εκατό χρόνια ακριβώς, ένα νέο πρότυπο: του
διανοούμενου που παρεμβαίνει κριτικά στην κοινωνική ζωή, που ξεσκεπάζει ό,τι η
Εξουσία προσπαθεί να συγκαλύψει, που πολεμάει τα κατά συνθήκην ψεύδη και τις
συλλογικές φενάκες, που βρίσκεται στην αντιπολίτευση και στη μειοψηφία όποια
και αν είναι η κυβέρνηση και η πλειοψηφία, που υπερασπίζει έστω και μόνος
κάποιες απαράγραπτες, μόνιμα διακυβευόμενες αξίες ­ αλήθεια, δικαιοσύνη,
ανθρωπιά ­ αψηφώντας σκοπιμότητες, ακόμα και κοινά αποδεκτές, αδιαφορώντας για
συμφέροντα, ακόμα και τα δικά του.

Δεν ήταν πάντα έτσι. Βέβαια, από την εποχή του Αναξαγόρα και του Σωκράτη
υπήρχαν διανοούμενοι που διώχτηκαν για τις ιδέες τους, από την εποχή του
Διαφωτισμού διανοούμενοι που δημιούργησαν το ιδεολογικό υπόβαθρο για την
ανατροπή καθεστώτων και τον θρίαμβο μιας νέας τάξης πραγμάτων, από την εποχή
του ρομαντισμού διανοούμενοι που αναζήτησαν τη χαμένη θαλπωρή της κοινότητας
στη σύνδεσή τους με εθνικούς και λαϊκούς αγώνες.

Εμίλ Ζολά

Αλλά το παράδειγμα του Ζολά σηματοδοτεί κάτι πραγματικά καινούργιο: όχι μόνον
οι αξίες που υπηρετεί ο διανοούμενος έχουν κοινωνικό αντίκρισμα, όχι μόνο του
επιβάλλουν το καθήκον της διαρκούς συμμετοχής στα κοινά, αλλά και ο ειδικός
ρόλος του δοκιμάζεται ακριβώς εκεί όπου είναι λιγότερο φανερό, λιγότερο
αποδεκτό, λιγότερο εξοργιστικό ότι αυτές οι αξίες θίγονται. Η περίπτωση του
Ντρέυφους ήταν ιστορικά ασήμαντη, αυτή καθ' εαυτή. Το κρίσιμο ήταν ότι το θύμα
ήταν αθώο αφ' ενός, ανίσχυρο και αντιδημοφιλές αφετέρου. Ο Ζολά έστειλε ένα
μήνυμα που έλεγε ότι ο διανοούμενος οφείλει να παρεμβαίνει προπαντός όταν η
αλήθεια και το δίκιο δεν είναι δημοφιλή κι έχουν ξεμείνει από συμμάχους.

Πολλές δεκαετίες αργότερα, ο Σαρτρ επρόκειτο να το θέσει ως εξής: ο
διανοούμενος οφείλει να βλέπει τον κόσμο από τη σκοπιά των αδυνάμων. Δεν
ακούγεται άσχημα, αλλά δεν είναι το ίδιο. Υπάρχει μια διαφορά, που περνάει
απαρατήρητη όταν οι αδύναμοι είναι μια μάζα συμπαγής, συμπαθής κι ευλογημένη
από μια σωτηριολογική ιδεολογία, αλλά που γίνεται πολύ αισθητή, όταν οι
αδύναμοι είναι ετερόκλητα σύνολα με διαφορετικές επιδιώξεις και αντίρροπα
συμφέροντα, που συχνά παράγουν άλλους αδύναμους. Διότι τότε διακρίνεται ότι το
να είσαι αδύναμος δεν σου δίνει εξ ορισμού δίκιο. Αν ο Ντρέυφους έπρεπε να
υποστηριχτεί επειδή ήταν αδύναμος και όχι επειδή ήταν αθώος, θα είχε σαπίσει
στο Νησί του Διαβόλου χωρίς να απασχολήσει κανέναν Ζολά ­ αλλά και κανέναν Σαρτρ.

Ανάμεσα στην αντίληψη του Ζολά και του Σαρτρ παίχτηκε όλο το δράμα της
κριτικής διανόησης αυτά τα εκατό χρόνια. Οι περισσότεροι επίγονοι του Ζολά
ταύτισαν απόλυτα την κριτική λειτουργία τους με τους αγώνες καταπιεσμένων
τάξεων, λαών, κοινωνικών ομάδων που διεξάγονταν στο όνομα απελευθερωτικών
ιδεολογιών με οικουμενική εμβέλεια. Στην πορεία αυτών των κινημάτων ανέχτηκαν
και απέκρυψαν ψέματα, αδικίες, ωμότητες που στοίχισαν εκατομμύρια Ντρέυφους.
Πίστευαν ότι όλα αυτά ήταν λεπτομέρειες μπροστά στην ανώτερη αλήθεια και
δικαιοσύνη που αντιπροσώπευε ο Σκοπός.

Όταν ήρθε η μεγάλη άμπωτη, όταν από τις κορυφές των κυμάτων της μάζας οι
διανοούμενοι αυτοί βρέθηκαν ανάμεσα σε ξεβρασμένα καραβόξυλα ιδεών, φάνηκε
καθαρά πόσο μικρή αντοχή έχει ο κριτικός λόγος, όταν αντλεί την ενέργειά του
από ένα πολιτικό όραμα και όχι από μια βαθιά προσωπική πίστη ότι η αλήθεια και
η ανθρωπιά είναι αξίες υπέρτερες από ταξικά ή εθνικά συμφέροντα, ιστορικούς
προορισμούς και «εικότες μύθους». Γιατί δεν λιγόστεψαν στον κόσμο η δυστυχία,
η στέρηση, η αυθαιρεσία, η βία, η εκμετάλλευση, ο σκοταδισμός, η αναισθησία, η
απάτη, η μωροπιστία. Αντίθετα, πήραν μορφές ωμότερες από πριν. Αλλά, χωρίς τις
πλάτες μιας μαζικής ιδεολογίας κι ενός μαζικού κινήματος με μεγάλες
πιθανότητες επιτυχίας, οι περισσότεροι εκπρόσωποι της «κριτικής διανόησης» δεν
είχαν πια διάθεση να καταγγέλλουν θύτες και να υπερασπίζουν θύματα.

Οι διανοούμενοι αγαπούν ιδέες, όχι ανθρώπους. Είναι πολύ σκληρή αυτή η θέση,
ιδίως όταν διατυπώνεται τόσο ισοπεδωτικά. Αλλά έχει μεγάλη δόση αλήθειας.
Προπαντός όμως οι διανοούμενοι ­ οι περισσότεροι διανοούμενοι ­ αγαπούν την
εξουσία. Σ' αυτό δεν διαφέρουν από τους πολιτικούς και τους μεγιστάνες του
χρήματος. Όταν ο αριστερός ριζοσπαστισμός έπαψε να έχει απήχηση, είδαμε με
πόση ευκολία πολλοί ιεροφάντες του μεταλλάχτηκαν σε γκουρού των πανεπιστημίων
και των ΜΜΕ, σκαρώνοντας εκκεντρικές, μπιχλιμπιδάτες, νεφελώδεις και, βέβαια,
πολιτικά ουδέτερες θεωρίες. Είδαμε με πόση ευκολία άλλοι μεταμορφώθηκαν σε
κήρυκες ενός πρωτόγονου εθνικισμού, που υποσχόταν τώρα τόση δύναμη όση άλλοτε
ο σοσιαλισμός.

Είδαμε επίσης πώς οι ιδεολόγοι των «νέων κοινωνικών κινημάτων» (φεμινίστριες,
οικολόγοι, προπαγανδιστές του μαύρου εθνοτισμού, ακτιβιστές ομοφυλόφιλοι)
έγιναν μισαλλόδοξοι, αλαζονικοί δογματιστές μόλις απέκτησαν ακαδημαϊκή επιρροή
και πώς εξαπέλυσαν τον πολιτισμικό μακαρθισμό που ευφημιστικά ονομάστηκε
political correctness. Και ακόμη βλέπουμε με πόση προθυμία οι περισσότεροι
διανοούμενοι αποδέχονται τιμές και αξιώματα που περιφρονούν και χλευάζουν όταν
απονέμονται σε άλλους.

Μοιάζει αναπόδραστο το συμπέρασμα ότι το ιδεώδες της κριτικής διανόησης, όπως
το εγκαινίασε το «Κατηγορώ» του Ζολά, έμεινε άλλη μία από τις διαψευσμένες
ουτοπίες του εικοστού αιώνα. Αλλά ένα τόσο απόλυτο συμπέρασμα θα ήταν
αδικαιολόγητα και άδικα απαισιόδοξο. Υπήρξαν και υπάρχουν διανοούμενοι που,
σχεδόν μόνοι και συχνά πληρώνοντας βαρύ τίμημα, αντιτάχτηκαν σε πανίσχυρα
δόγματα, τυφλούς συρμούς και μαζικές ψυχώσεις, που συγκρούστηκαν με θεσμικές
και άτυπες εξουσίες επειδή αρνήθηκαν ότι η αλήθεια, η δικαιοσύνη και η
ανθρωπιά πρέπει να είναι κομμένες και ραμμένες στα μέτρα των συμφερόντων ενός
έθνους, των διαθέσεων της κοινής γνώμης ή των μύθων μιας κοινωνικής ομάδας,
έστω και αναξιοπαθούσας, έστω και άξιας κατά τα άλλα κάθε υποστήριξης.

Ας θυμηθούμε, για παράδειγμα, τον Μπέρτραντ Ράσελ, με τον νηφάλιο, αλλά τόσο
ζεστό και πολιτικά ευαίσθητο κριτικό λόγο του. Ας θυμηθούμε τον Καμύ, που ο
αιρετικός και τόσο γενναιόδωρος ανθρωπισμός του τον αποξένωσε από Αριστερά και
Δεξιά. Ας θυμηθούμε τον καθολικό Χάινριχ Μπαιλ, που σ' εποχή καθολικής
αντιτρομοκρατικής υστερίας στη χώρα του υπεράσπισε δημόσια την αυτοκτονημένη
τρομοκράτισσα Ουλρίκε Μάινχοφ, στιγματίζοντας τους αυτοκτόνους της. Δεν είναι
πολύ μακρύς ο κατάλογος. Αλλά ευτυχώς δεν τελειώνει εδώ.

Προπαντός όμως το πρότυπο που δημιούργησε ο Ζολά λειτούργησε κι εξακολουθεί να
λειτουργεί όπως κάθε ανεκπλήρωτο ιδανικό: σαν αόρατο δικαστήριο της
συνείδησης, σαν αγγελική, αλλά αδυσώπητη Ερινύα. Κανένας διανοούμενος,
οσοδήποτε κυνικός και συμβιβασμένος, οσοδήποτε επινοητικός σε δικαιολογίες και
ιδεολογήματα, δεν μπορεί να πνίξει μέσα του αυτή τη φωνή, που τον ρωτάει το
ίδιο και το ίδιο: γιατί ανέχεται ό,τι ως διανοούμενος ξέρει καλά ότι είναι
κίβδηλο και αχρείο, γιατί δεν το πολεμάει έμπρακτα. Όχι σαν φαντάρος που
εκτελεί διαταγές ανωτέρων, αλλά με τον μόνο αληθινό τρόπο του κριτικού
διανοούμενου: σαν ελεύθερος σκοπευτής ­ πάντα μόνος, πάντα εκτεθειμένος, πάντα
αποκλειστικός υπεύθυνος για την επιλογή των εκάστοτε στόχων και για την
ευστοχία ή την αστοχία των βολών του.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16037P031</ED>
<ID>
ID:134765

</ID><URL>http://ta-nea.dolnet.gr/neaweb/neafile.print_unique?e=A&f=16037&m=P03&aa=1</URL></REF>


Article

<CATEGORY>vin09</CATEGORY>

 <H2>Ο Μέγας Αλέξανδρος της Δύσης
</H2><H2></H2>
<AUTHOR>ΜΑΤΟΥΛΑ ΣΚΑΛΤΣΑ</AUTHOR>

Η έκθεση, μέρος ενός εκτεταμένου προγράμματος με θέμα τον Μ. Αλέξανδρο,
περιλαμβανόταν στο πρόγραμμα του δεύτερου στη σειρά καλλιτεχνικού διευθυντή,
του Σταύρου Ξαρχάκου.

Ήταν αναμφίβολα η καλύτερα οργανωμένη έκθεση της Πολιτιστικής Πρωτεύουσας της
Ευρώπης '97, έκθεση πραγματικά ευρωπαϊκού επιπέδου, τόσο για την ποιότητα και
το εύρος των εκθεμάτων όσο και για την τεκμηρίωσή τους. Δεν είναι η πρώτη φορά
που ο επιστημονικός επιμελητής της, καθηγητής Ν. Χατζηνικολάου, επιτυχώς
αποτολμά τέτοια δύσκολα για την Ελλάδα εγχειρήματα. Η οργανωτική επιτροπή (Α.
Χατζηνικολάου και Γ. Παπαδάκη) δεν θα είχε εύκολες νύχτες.

Η πανοπλία του Μεγάλου Αλεξάνδρου, όπως την είδε η Δύση ­ από την έκθεση στο
Τελλόγλειο Ίδρυμα

Για πρώτη φορά η Θεσσαλονίκη είδε συγκεντρωμένα τόσο έργα γνωστών καλλιτεχνών:
Le Brun, Daumier, von Erlach, Lagrenee, Moreau, Parmigianino, Primaticcio,
Raimondi, Raphael, Ricci, Rosa, Rubens, Solimena, Tiepolo, Thorvaldsen κ.ά.,
ατένισε εκ του σύνεγγυς την ανάσα των γραμμών τους, θαύμασε δημιουργίες των
πιο φημισμένων εργαστηρίων ταπητουργίας, μεταλλοτεχνίας και διακοσμητικής
κεραμικής, ταπισερί των Γκομπλέν και των Βρυξελλών από χρυσό, μαλλί και ασήμι,
προορισμένες για αυτοκρατορικές σκευές, σε σχέδια των Le Brun, Coypel, Le
Moine, Mabuse κ.ά., μοναδικά πιάτα μαγιόλικα, σπάνιες εκδόσεις των
Castiglione, Fulvio, Quintus Curtius Rufus, Quatremere de Quincy, Αρριανού,
Διόδωρου, Σικελιώτη, Πετράρχη, Πλούταρχου και Ρήγα Βελεστινλή, σπάνιους
μικρογραφημένους κώδικες, δύο εξαιρετικά γλυπτά κεφάλια και άλλα θαυμαστά. Η
επίσκεψη στην έκθεση άξιζε και μόνο για τα απαράμιλλης ευαισθησίας σχέδια των
Ραφαήλ και Ρούμπενς.

Ο τρόπος παρουσίασης των εκθεμάτων από τις αρχιτεκτόνισσες (Ε. Κατσανίκα και
Γ. Παπαδέλη) ήταν ευρηματικός, σε πείσμα των αντιστάσεων του ιδιαίτερα
προβληματικού εκθεσιακού χώρου του Τελλογλείου. Η εισαγωγή στην κάθε ενότητα
της έκθεσης, με αποσπάσματα κειμένων, που λειτούργησαν ως πηγή έμπνευσης για
τα έργα τέχνης που εξετέθησαν, αποτελούσε μια ευφάνταστη και παιδευτική λύση.
Ο κατάλογος, με ραχοκοκαλιά και άποψη, είναι μνημείο τεκμηριωτικής πληρότητας,
έχει γλώσσα ρέουσα και καθόλου σχολαστική, ενώ σίγουρα αποτελεί μεταφραστικό άθλο.

Η έκθεση χωριζόταν σε 23 ενότητες, με πιο εκτεταμένες κάποιες που αναφέρονταν
σε επεισόδια από τη ζωή του Αλέξανδρου (π.χ. «Αλέξανδρος και Διογένης»,
«Αλέξανδρος, Απελλής και Παγκάστη», «Ο Αλέξανδρος και η οικογένεια του
Δαρείου», «Οι γάμοι του Αλέξανδρου και της Ρωξάνης» κ.ά.), καθώς και εκείνη
που αναφέρεται στις «Πηγές των καλλιτεχνών» για την εικαστική απόδοση των
προηγούμενων ενοτήτων.

Η έκθεση απέδωσε τη θετική πρόσληψη του Αλέξανδρου από την ευρωπαϊκή τέχνη και
οι περισσότερες ενότητες εκφράζουν τις αρετές του Αλέξανδρου: Π.Χ. το θάρρος
στη μάχη των Γαυγαμήλων ή του Γρανικού, τη μεγαλοθυμία απέναντι στην
οικογένεια του Δαρείου, τη γενναιοδωρία στο «Απελλής και Παγκάστη» κ.ο.κ. Όπως
σημειώνει και ο επιμελητής, πέραν της θετικής πρόσληψης του Αλέξανδρου από τα
γραπτά κείμενα (Πλούταρχος, Αρριανός, Διόδωρος ­ που ενέπνευσαν τους
καλλιτέχνες), υπάρχει και μια αρνητική (Κούρτιους Ρούφους, Κικέρων, Σενέκας,
Δάντης, Πετράρχης), η οποία δεν φαίνεται να απασχόλησε τις εικαστικές τέχνες,
πλην ελαχίστων εξαιρέσεων [στο «Δείπνο με τον Κλείτο», στο «Αλέξανδρος και
Βήτος», εμμέσως στο επεισόδιο με τον Διογένη και γενικότερα σε είδη «κατώτερα»
της ζωγραφικής (χαρακτική)]. Για 4 σχεδόν αιώνες, από τον 15ο έως τον 18ο, ο
Αλέξανδρος «χρησιμοποιείται» ως το πρότυπο του καλού ηγεμόνα. Αυτή την
πραγματικότητα παρουσίασε με εναργή τρόπο και η έκθεση.

Ωστόσο, ενώ στον κατάλογο ερμηνεύεται το φαινόμενο της θετικής και αρνητικής
πρόσληψης του Αλέξανδρου στα γράμματα και μόνο της θετικής στην τέχνη, η
έκθεση δεν παρουσίασε αυτή τη διαπίστωση. Πώς να παρουσιαστεί; Όντως δύσκολο
μουσειολογικό πρόβλημα, που όμως, αν ετίθετο, είναι βέβαιο ότι θα είχε με
κάποιον τρόπο αντιμετωπιστεί. Η απουσία σχετικών σχολίων στα επεισόδια, τόσο
του Διογένη όσο και του Βήτου (αντίγραφο του Langrenee), θα μπορούσε να
εκληφθεί, από κάποιον που δεν πήρε ή δεν διάβασε τον κατάλογο, ως ηθελημένη
απόκρυψη της «σκοτεινής» πλευράς του Αλέξανδρου. Και βέβαια, η αναφορά στον
κατάλογο θωρακίζει τον επιμελητή, δεν αποτελεί όμως μουσειολογική λύση που
λαμβάνει υπόψη της τον μέσο Έλληνα επισκέπτη. Ο τελευταίος, σε χώρο και χρόνο
ευαίσθητους, φεύγει από την έκθεση, μ' ένα ανυποψίαστο αίσθημα ευφορίας και
αυτοπεποίθησης, αφού ο Μακεδών πρόγονός του επί 4 αιώνες απασχολεί τους πλέον
εξέχοντες εκπροσώπους της ευρωπαϊκής τέχνης στις αυλές των «καλύτερων οικογενειών».

Ένα άλλο σημείο που επίσης μουσειολογικά προβλημάτισε είναι ότι, σε μια
διάρκεια 4 αιώνων, στον μέσο επισκέπτη δεν δόθηκαν τα εργαλεία να αντιληφθεί
τις διαφορές πρόσληψης του Αλέξανδρου από την τέχνη και τους
ιδεολογικοπολιτικούς λόγους πίσω απ' αυτές, ενώ η στυλιστική διαφοροποίηση από
την Αναγέννηση στο Ροκοκό, η απόδοση του ίδιου θέματος από διαφορετικά είδη
τέχνης, ο χαρακτήρας και ο ρόλος κάθε είδους τέχνης, οι πηγές αναφοράς μεγάλων
καλλιτεχνών σε παρελθόντα έργα μεγάλων δασκάλων της ιστορίας τέχνης, οι
σχέσεις σχεδίων και τελικών έργων, συνθήκες, που στο μεγαλύτερό τους μέρος
αντιμετωπίζονται στον κατάλογο, δεν έγιναν εποπτικά εναργείς στην εκθεσιακή
παρουσίαση. Συμμερίζομαι τα προβλήματα που ο επιμελητής αντιμετώπισε στη
δύσκολη Θεσσαλονίκη (τα υπαινίσσεται στην εισαγωγή), όπως είμαι σίγουρη ότι
δεν παρερμηνεύονται οι αγαθές προθέσεις τέτοιων μουσειολογικών παρατηρήσεων:
γίνονται με μέτρο το υψηλό επιστημονικό επίπεδο της έκθεσης και φυσικά δεν θα
είχαν νόημα για άλλες ομόθεμες, όπως εκείνη η ανεκδιήγητη στο λιμάνι. Αυτή
πάντως ήταν μια άξια έκθεση σαν κι αυτές που θα έχριζαν επαξίως μια πόλη
ευρωπαϊκή πρωτεύουσα πολιτισμού.

Η Ματούλα Σκαλτσά είναι ιστορικός τέχνης - μουσειολόγος, αναπληρώτρια
καθηγήτρια ΑΠΘ.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16037P041</ED>
<ID>
ID:134766

</ID><URL>http://ta-nea.dolnet.gr/neaweb/neafile.print_unique?e=A&f=16037&m=P04&aa=1</URL></REF>


Article

<CATEGORY>vin09</CATEGORY>

 <H2>Ιστορικό χειρόγραφο θα επιστρέψει στο Άγιον Όρος
</H2><H2></H2>
ΘΕΣΣΑΛΟΝΙΚΗ

Γραφείο Βόρ. Ελλάδας

Στη μονή Ζωγράφου του Αγίου Όρους ­ όπου «γεννήθηκε» πριν από 236 χρόνια ­
επιστρέφει σήμερα το ιστορικό χειρόγραφο του μοναχού Παΐσιου.

Συνοδεία του υφυπουργού Πολιτισμού της Βουλγαρίας Πανταλέι Τζανκόφ και του
διευθυντή του Πολιτικού Γραφείου του προέδρου του γειτονικού κράτους Πέτερ
Στογιάνοφ, το ανεκτίμητης αξίας χειρόγραφο μεταφέρθηκε σε ειδικό
χρηματοκιβώτιο και με ισχυρή αστυνομική δύναμη, οδικώς, από τη Σόφια στην Ελλάδα.

Στον συνοριακό σταθμό του Προμαχώνα η επίσημη βουλγαρική αποστολή έφτασε γύρω
στις 2 το μεσημέρι. Στο ελληνικό έδαφος η αποστολή συμπληρώθηκε από ισχυρή
ελληνική αστυνομική δύναμη που συνόδευσε το πολύτιμο κειμήλιο ως τη
Θεσσαλονίκη στο κτίριο της βουλγαρικής πρεσβείας και σήμερα το πρωί θα
«ταξίδευε» ως το Άγιον Όρος. Στις Καρυές θα πραγματοποιηθεί τελετή υποδοχής
του πολύτιμου χειρογράφου που θα τοποθετηθεί και πάλι στη μονή Ζωγράφου όπου
και γράφτηκε στα 1762.

Το ανεκτίμητης ιστορικής αξίας χειρόγραφο της «Σλαβοβουλγαρικής ιστορίας» είχε
κλαπεί το 1985 από τη μονή Ζωγράφου και εντοπίστηκε έντεκα χρόνια αργότερα
(στις 13 Σεπτεμβρίου του 1996) στο Εθνικό Ιστορικό Μουσείο της Σόφιας όπου,
σύμφωνα με την επίσημη εκδοχή, «παραδόθηκε από ανώνυμο δωρητή».

Από τις 23 Σεπτεμβρίου του 1996 πάντως το ιστορικό κειμήλιο εκτίθετο επισήμως
στο Εθνικό Ιστορικό Μουσείο της Σόφιας.

Το χειρόγραφο του μοναχού Παΐσιου που εκτιμάται από τους Βούλγαρους ως
πολιτιστικό μνημείο, μια που το θεωρούν ως το κείμενο που θέτει την απαρχή της
βουλγαρικής πνευματικής αναγέννησης, επιστρέφει στην ιερά κοινότητα του Αγίου
Όρους με απόφαση του ίδιου του Βούλγαρου προέδρου Πέτερ Στογιάνοφ.

Η απόφαση του Βούλγαρου προέδρου ελήφθη το περασμένο καλοκαίρι έπειτα από
συνάντηση που είχε ο Πέτερ Στογιάνοφ με τον ηγούμενο της μονής Ζωγράφου,
Βούλγαρο μοναχό, αρχιμανδρίτη Αμβρόσιο και τον πρώτο επίσκοπο της μονής μοναχό Παχώμιο.

Με απόφαση του υπουργού Πολιτισμού Ευάγγελου Βενιζέλου συστάθηκε, στο μεταξύ,
η επιτροπή αξιολόγησης της γνησιότητας του χειρογράφου, με πρόεδρο τον
καθηγητή Θεολογίας στο Αριστοτέλειο Πανεπιστήμιο Θεσσαλονίκης Αιμίλιο -
Αντώνιο Ταχιάο.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16037P042</ED>
<ID>
ID:134806

</ID><URL>http://ta-nea.dolnet.gr/neaweb/neafile.print_unique?e=A&f=16037&m=P04&aa=2</URL></REF>


Article

<CATEGORY>vin09</CATEGORY>

 <H5>Οι ομορφιές και οι αντιθέσεις της Χρυσοβίτσας
</H5><H2>ΒΙΒΛΙΟπαρουσίαση
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

<H3></H3>ΠΑΝΑΓΙΩΤΗΣ Δ. ΛΑΖΑΡΟΠΟΥΛΟΣ: «Η μεγάλη γύρα». Εκδόσεις
Αλφειός. Σελ 208.

Στη Χρυσοβίτσα, το χωριό που τον ανάθρεψε και «με φιλοξένησε στα χρόνια της
νιότης μου», αφιερώνει τη «Μεγάλη γύρα» ο Παναγιώτης Δ. Λαζαρόπουλος. Ένα
βιβλίο πλημμυρισμένο από παιδικές αναμνήσεις και παιδικές ιστορίες τις οποίες
ο συγγραφέας κρατούσε πάντα στη μνήμη του και με μεράκι τις αποτύπωσε στις
σελίδες αυτού του βιβλίου. Γραμμένο με πολύ απλή γλώσσα, ο Παναγιώτης Δ.
Λαζαρόπουλος περνά στις σελίδες αυτού του βιβλίου την ομορφιά του τόπου του,
αλλά και λεπτομέρειες για τα καταπράσινα βουνά, τον ταχυδρόμο, τους
χωροφύλακες που ανάλογα με την περίσταση και τις ανάγκες «έρχονταν ένας, δύο ή
ολόκληρο τάγμα» ενώ ήταν και περιζήτητοι... γαμπροί, τον μπαρμπα-Νάσο που ήταν
μια ζωή τσοπάνος «ως τα βαθιά γηρατειά», αδυναμία του οποίου ήταν το κρασάκι,
αλλά και τον μπαρμπα-Νίκο τον ράφτη που ήταν ξακουστός παραμυθάς σ' όλη την περιοχή.

Στη «Μεγάλη γύρα» του ο συγγραφέας καταγράφει όλα όσα είχε παρατηρήσει στη
Χρυσοβίτσα, όπως ήταν οι αιτίες που οδηγούσαν σε προστριβές, «κακογλωσσιές,
συκοφαντίες, οικογενειακά, κληρονομικά ζητήματα, τα σύνορα στα χωράφια».

Φυσικά δεν ξεχνά να αναφερθεί στους πολιτικούς που επισκέπτονταν τακτικά τα
χωριά, στα... παρατσούκλια των συγχωριανών του, απ' τα οποία δεν γλίτωνε
κανείς, για τη ζωή των τσελιγκάδων στα χειμαδιά, για το πρώτο αυτοκίνητο που
πάτησε τους δρόμους του χωριού, για τους καπνοπαραγωγούς και τη σχέση τους με
τους εμπόρους, για τους... άδοξους κατσικοκλέφτες αλλά και για τη μετανάστευση
και την αστυφιλία.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16037P043</ED>
<ID>
ID:134844

</ID><URL>http://ta-nea.dolnet.gr/neaweb/neafile.print_unique?e=A&f=16037&m=P04&aa=3</URL></REF>


Article

<CATEGORY>vin09</CATEGORY>

 <H5>ΣΕ 13 ΕΠΕΙΣΟΔΙΑ ΤΕΛΕΙΩΝΕΙ Η ΕΡΩΤΙΚΗ ΣΕΙΡΑ ΤΟΥ MEGA
</H5><H5></H5><H2>Πέντε... ψίθυροι για το φινάλε
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

Η κατάληξη της ερωτικής ιστορίας στους «Ψίθυρους καρδιάς» απασχολεί όχι μόνο
τους σεναριογράφους και τον σκηνοθέτη, αλλά και τους πρωταγωνιστές Μελίνα
Μποτέλη (Αφροδίτη), Απόστολο Γκλέτσο (Αντώνης), Άννα Μαρία Παπαχαραλάμπους (Ερατώ)

Η Ερατώ θα έρθει με τον Αντώνη εις γάμου κοινωνίαν... στους «Ψίθυρους
καρδιάς»; Ή μήπως τελικά ο δρόμος που έχει πάρει το... ερωτευμένο ζευγάρι δεν
οδηγεί πουθενά;

Δεκατρία επεισόδια απομένουν ακόμη για να πέσει η
αυλαία στην ερωτική σειρά του Μανούσου Μανουσάκη «Ψίθυροι καρδιάς» και η
αγωνία των τηλεθεατών, που έδειξαν το ενδιαφέρον τους από τα πρώτα κιόλας
επεισόδια στο σίριαλ του Mega, κορυφώνεται για το ποιο τελικά θα είναι το
φινάλε, από τα πέντε που έχουν κατά νου οι συντελεστές του σίριαλ.

Το σίγουρο πάντως είναι ότι η Ερατώ πήρε τη μεγάλη απόφαση. Μια απόφαση που
εκμυστηρεύτηκε στη γιαγιά της Ελένη (Ντενίς Μπαλτσαβιά) και τη μάνα της
Αφροδίτη (Μελίνα Μποτέλη). Δεν πρόκειται να παντρευτεί τον αρραβωνιαστικό της
Μάρκο (Μιχάλη Ιατρόπουλο) που σύντομα αποφυλακίζεται. «Αυτός ο γάμος δεν θα
γίνει, ακόμη και αίμα να χυθεί».

Η μάνα της θέλοντας να αποφύγει το «κακό που θα τους βρει» καταβάλλει κάθε
προσπάθεια για να την μεταπείσει, μήπως και γίνει τελικά ο γάμος. Από την άλλη
πλευρά ο Αντώνης (Απόστολος Γκλέτσος) το παίζει σε διπλό ταμπλό, αλλά στο
μυαλό του έχει μόνον την Ερατώ.

Ποια κατάληξη θα έχει λοιπόν αυτή η γνωριμία της πανέμορφης τσιγγάνας Ερατώς
(Άννα Μαρία Παπαχαραλάμπους) και του νεαρού «μπαλαμού» Αντώνη που αρχίζει σιγά
- σιγά να ταράζει τα νερά της υψηλής κοινωνίας; Οι δύο σεναριογράφοι Σταύρος
Αβδούλος και Ειρήνη Ριτσώνη, ο σκηνοθέτης Μανούσος Μανουσάκης αλλά και οι
πρωταγωνιστές στους «Ψίθυρους καρδιάς» προβληματίζονται για το ποια θα πρέπει
να είναι η κατάληξη αυτού του δεσμού. Επιθυμία τους είναι το φινάλε να είναι
αρκετά εντυπωσιακό, αλλά και... απρόσμενο για τους περισσότερο από 1.000.000
τηλεθεατές που είναι φαν του σίριαλ κάθε Δευτέρα βράδυ.

Ήδη οι συντελεστές στους «Ψίθυρους καρδιάς» μελετούν πέντε φινάλε, δίχως να
έχουν κατασταλάξει ακόμη ποιο θα είναι το επικρατέστερο. Πρώτο και καλύτερο,
οι γονείς της Ερατώς να δώσουν τελικά τη συγκατάθεσή τους σ' αυτόν τον γάμο
της κόρης τους Ερατώς με τον... «Ρακλό» Αντώνη, με την προϋπόθεση όμως αυτός ο
γάμος να γίνει στον τσιγγάνικο καταυλισμό.

Δεύτερη εκδοχή είναι το ζευγάρι μετά την κοινωνική κατακραυγή και βλέποντας
ότι δεν μπορεί να ζήσει μακριά ο ένας απ' τον άλλον, αποφασίζει να φύγει σε
μια μακρινή πόλη όπου κανείς δεν θα τους δημιουργεί προβλήματα. Ο Αντώνης και
η Ερατώ, τρελά ερωτευμένοι, ζουν με την ελπίδα να μη χωρίσουν ποτέ και μπροστά
στα ανυπέρβλητα εμπόδια που αντιμετωπίζουν, αυτοκτονούν, πέφτοντας με το
αυτοκίνητο σε γκρεμό.

Στην περίπτωση που η Αφροδίτη (Μελίνα Μποτέλη) καταφέρει με το ζόρι να
παντρέψει την Ερατώ με τον Μάρκο, ο Αντώνης θα παντρευτεί κι αυτός την κόρη
του αφεντικού του Άννα (Φαίη Κοκκινοπούλου) και για να ξεχάσει τη μεγάλη του
αγάπη το ρίχνει στο πιοτό.

Και, τέλος, ο Αντώνης τρέχοντας με το αυτοκίνητό του για να συναντήσει την
Ερατώ ώστε να φύγουν μακριά, σκοτώνεται σε τροχαίο και η αγαπημένη του Ερατώ
θα ζήσει μόνη μεγαλώνοντας το μωρό τους που έχει στα σπλάχνα της.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: P05</CAT>
<ED>
Κωδικός άρθρου: A16037P051</ED>
<ID>
ID:134767

</ID><URL>http://ta-nea.dolnet.gr/neaweb/neafile.print_unique?e=A&f=16037&m=P05&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Ναι, είναι αλήθεια. Οι φαν των «Χ-Files» κάναν πάρτι. Ο Μόλντερ και η
Σκάλι επέστρεψαν από χθες βράδυ στη θέση τους. Ο «Χαϊλάντερ» όμως όχι.
Τα ίχνη του αναζητώνται στα υψίπεδα της Σκωτίας ακόμα από το Star. Γι' αυτό
και βγήκε πάλι η «Ζίνα» να πάρει την ώρα του, με τις ίδιες πάλι ξαναζεσταμένες περιπέτειες.

* Η Ζαν Μορό έχει ένα πάθος για τη ζωή που την κάνει ξεχωριστή
φυσιογνωμία στον κινηματογράφο. Τη διαδρομή της Γαλλίδας ηθοποιού στον
κινηματογράφο αλλά και στην καθημερινή της ζωή παρουσιάζει η απόψε η ΝΕΤ, με
αποσπάσματα από ταινίες, μαγνητοταινίες, αρχειακό υλικό και φωτογραφίες. Η Ζαν
Μορό θυμάται με συγκίνηση τις πιο σημαντικές γνωριμίες της ζωής της με τον
Μαρτσέλο Μαστρογιάνι, τον Μικελάντζελο Αντονιόνι, τον Ίγκμαρ
Μπέργκμαν, βγάζοντας στον φακό την επιθυμία της να τη θυμούνται όχι σαν
αντικείμενο αλλά ως γυναίκα.

* Ας κάνει κάτι η ΕΡΤ με τους δορυφόρους. Ολόκληρος ουρανός και το δορυφορικό
κανάλι της Κύπρου βρήκε πάνω στο MTV να πέσει; Χάθηκε το κανάλι, έσβησαν τα
βίντεο κλιπ και έμειναν οι φωτογραφίες - καρτ ποστάλ με αξιοθέατα και μνημεία
της Μεγαλονήσου.

* Σύντομα, το καράτε θα γίνει του συρμού. Κάθε μεσημέρι το Star προβάλλει και
από μια ταινία του Μπρους Λι. Αλλά επειδή ο Μπρους Λι απέκτησε και
μιμητές, το κανάλι δείχνει και δικές τους ταινίες. Τίποτα όμως δεν ξεπερνάει
τον έναν και πρώτο διδάξαντα. Γι' αυτό, προσοχή στις απομιμήσεις..

* Γιάννης Κούρος. Κάτοχος παγκοσμίου ρεκόρ στον υπερμαραθώνιο.
Συγγραφέας, συνθέτης, δρομέας. Η έκφραση «τρέχει και δεν φτάνει» δεν του
ταιριάζει διόλου. Περνάνε 24 ώρες, 48 ώρες, 6 ημέρες, 10 ημέρες και αυτός
αντέχει. Στη μίνι συνέντευξη στην «Αθλητική Κυριακή» στην ΕΤ1, δήλωσε πως όσο
κι αν προσπαθεί και καταπιάνεται με πολλά και διάφορα πράγματα, στο τέλος
καταλήγει στο ότι δεν έχει κάνει τίποτα σπουδαίο. Εννοώντας ως «τίποτα
σπουδαίο» το να διανύσει τρέχοντας την απόσταση Σίδνεϊ - Μελβούρνη...
Επιτέλους κάποιος που βγαίνει στην τηλεόραση και αφήνει τις πράξεις του να
μιλήσουν για τον ίδιον.

* «Επάγγελμα ζιγκολό». Όσες φορές και αν προβληθεί από κάποιο κανάλι, ποτέ δεν
θα είναι αρκετές. Γιατί η ταινία είναι ένα μάθημα. Εμφάνισης, επειδή ο
Τζόρτζιο Αρμάνι απέδειξε πως τα άψυχα, άνευρα και ουδέτερα γκρι
- μπεζ χρώματα δίνουν υπόσταση σε εκείνους που τα φοράνε, φτάνει να έχουν την
υπογραφή του. Αλλά και μάθημα ανθρώπινων σχέσεων, με την εξύψωση του
γυναικείου φύλου. Αφού είναι η Μισέλ (Λορίν Χάτον) που δείχνει
ανωτερότητα και αποδεικνύει την αγάπη της με μια θυσία. Όπως επίσης και μάθημα
συμπεριφοράς των ανδρών. Γιατί ο Τζούλι (Ρίτσαρντ Γκιρ)
παραδέχεται πως έχασε πολλά στη ζωή του που δεν τη γνώρισε νωρίτερα.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: P05</CAT>
<ED>
Κωδικός άρθρου: A16037P052</ED>
<ID>
ID:134807

</ID><URL>http://ta-nea.dolnet.gr/neaweb/neafile.print_unique?e=A&f=16037&m=P05&aa=2</URL></REF>


Article

<CATEGORY>vin15</CATEGORY>

 <H5>Ερωτικές φαντασιώσεις
</H5><H2>ΤΗΛΕΟΡΑΣΗ ΤΡΙΤΗΣ
</H2><H2></H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΜΑΥΡΗ ΚΩΜΩΔΙΑ ΤΣΕΧΙΚΗΣ ΠΑΡΑΓΩΓΗΣ ΣΤΗ ΝΕΤ
</H3>
Αξιόλογα φιλμικά ριπλέι σήμερα στα κανάλια, αλλά αναζητήστε το καινούργιο
στη μαύρη κωμωδία «Συνωμότες της ηδονής» του Τσέχου Γιάν Σβανκμάγιερ.

Σουρεαλιστικοί «Συνωμότες της ηδονής» για έναν διαφορετικό κινηματογράφο

Γνωστός σουρεαλιστής δημιουργός ο Γιάν Σβανκμάγιερ, γύρισε τους «Συνωμότες της
ηδονής» το '96 δημιουργώντας μια σύνθετη μαύρη κωμωδία με φιξιόν δράση,
κούκλες και κινούμενα σχέδια σε ξεχωριστή σύνθεση. Το ψυχολογικό θρίλερ
«Παγίδα θανάτου» ανήκει στον βετεράνο του είδους Σίντνεϊ Λιούμετ κι έχει για
πρωταγωνιστές τους Μάικλ Κέιν, Κρίστοφερ Ριβ, Νταϊάν Κάνον. Ενδιαφέρον
παρουσιάζει και το φιλμ «Hanussen» του έμπειρου Ίστβαν Ζάμπο, ενώ το «Μια
νύχτα στο υπόγειο» είναι από τα ιλουστρασιόν γκανγκστερικά φιλμ που έστρωσαν
τον δρόμο του Λικ Μπεσόν για το Χόλιγουντ και το «Πέμπτο στοιχείο».

Αναλυτικότερα, μεταξύ των ταινιών που προγραμματίζουν να παίξουν σήμερα τα
κανάλια είναι και οι πιο κάτω:

«Φτωχαδάκια και λεφτάδες»

18.15 Star. Χαριτωμένη παλιά εγχώρια φάρσα ­ '61 ­ του βετεράνου
Ορέστη Λάσκου με ζηλευτούς κωμικούς μας: Νίκος Σταυρίδης, Μίμης Φωτόπουλος,
Ελένη Χαλκούση, Γιάννης Γκιωνάκης, Χρήστος Τσαγανέας, Μπεάτα Ασημακοπούλου,
Σμαρούλα Γιούλη. (Διάρκεια: 88'). **

«Της μιας δραχμής τα γιασεμιά»

19.15 ΕΤ1. Μελόδραμα ­ '60 ­ πάνω στο αγαπημένο τραγούδι του
Αττίκ σε σενάριο - σκηνοθεσία Ανδρέα Λαμπρινού. Ο τραγικός έρωτας δύο φτωχών
νέων με τους: Κατερίνα Βασιλάκου, Ορέστη Μακρή, Ηλία Σταματίου, Κώστα Δούκα. **

«Της ζήλειας τα καμώματα»

22.15 Σκάι. Άλλη μια χαριτωμένη φάρσα ­ '71 ­ του Ορέστη Λάσκου
με τους: Λάμπρο Κωνσταντάρα, Μάρω Κοντού, Λευτέρη Βουρνά. (Διάρκεια: 87' ) **

«Σταλόνε, η απόδραση»

22.15 Mega (Lock up). Μια τυπική περιπέτεια ­ '89 ­ με τον μυώδη
Σιλβέστερ Σταλόνε σε εποχή που δεν εξαργύρωνε πλέον τους «Ράμπο» στα ταμεία.
Μαζί του ο Ντόναλντ Σάδερλαντ. (Διάρκεια: 104')**

«Μια νύχτα στον υπόγειο»

22.30 ΕΤ3 (Subway). Γαλλικό βιντεοκλίπ γκανγκστερικό φιλμ του
Λικ Μπεσόν ­ '85 ­ με τους: Ιζαμπέλ Ατζανί, Κριστόφ Λαμπέρ. Ανθρωποκυνηγητό
στο Μετρό. Με... σινιέ περιθωριακούς ως σκηνοθετική «άποψη». (Διάρκεια: 104') ***

«Παράνομα όνειρα 2»

00.15 Σκάι. Ερωτικό ­ τάχα... ­ θρίλερ με ένα πλούσιο ζευγάρι,
όπου ο σύζυγος διατηρεί ­ ως... κύριος ­ μακροχρόνια εξωσυζυγική σχέση. Του
Άλβιν Βετράνο. (Διάρκεια: 90') *

«Συνωμότες της ηδονής»

00.30 ΝΕΤ (Conspirators of pleasure). Μια παρέα ανθρώπων
αποφασίζουν να πραγματοποιήσουν τις ερωτικές τους φαντασιώσεις. Μαύρη
σουρεαλιστική κωμωδία ­ '96 ­ του Γιάν Σβανκμάγιερ. Οι κούκλες ανήκουν στην
Εύα Σβανκμάγιερ και τα κινούμενα σχέδια στους Μπέντριχ Γκλάστερ, Μάρτιν
Κιούμπλακ. Διαφορετική ταινία ενός «δύσκολου» δημιουργού. (Διάρκεια: 75') ****

«Σκοτεινός άνεμος»

00.30 Mega (The dark wind). Άλλο ένα θρίλερ μυστηρίου ­ '91 ­
του Έρολ Μόρις από μυθιστόρημα του Τόνι Χίλερμαν. Με τους: Λαν Ντάιμοντ
Φίλιπς, Γκάρι Φάρμερ, Φρεντ Γουόρντ. (Διάρκεια: 107') **

«Hanussen»

01.00 ΕΤ3. Η ζωή ενός «προφήτη» στη διάρκεια του Μεσοπολέμου,
που προβλέπει τις μεγαλύτερες προκλήσεις του αιώνα αλλά και τη δική του μοίρα.
Του Ίστβαν Ζάμπο με τους Κλόους Μαρία Μπραντάουερ, Έρλαντ Γιόζεφσον.
(Διάρκεια: 110') ***

«Παγίδα θανάτου»

01.30 Star (Deathtrap). Ψυχολογικό θρίλερ ­ '82 ­ του Σίντνεϊ
Λιούμετ με τους: Μάικλ Κέιν, Κρίστοφερ Ριβ, Νταϊάν Κάνον. Ο ήρωας είναι
πετυχημένος θεατρικός συγγραφέας με φθίνουσα καριέρα που εφευρίσκει ένα
τερατώδες κόλπο για να «εμπνευστεί». (Διάρκεια: 110') ***

«Το αγγελικό πρόσωπο ενός εγκληματία»

02.50 Antenna (The killing kind). Ένας νεαρός με διαταραγμένη
προσωπικότητα βγαίνει από μια ψυχιατρική κλινική αλλά εκδηλώνει δολοφονική
μανία εναντίον νεαρών γυναικών. Θρίλερ ­ '73 ­ του Κέρτις Χάρινγκτον με τους:
Αν Σάδερν, Τζον Σάβατζ. (Διάρκεια: 95') **

«Αριστοκράτης με το ζόρι»

04.30 Antenna (Little tough guy). Κοινωνική ταινία ­ '38 ­ του
Χάρολντ Γιάνγκ με τους Έλιν Πάρις, Μπίλι Χάλοπ. Ένας νεαρός μπλέκει με
συμμορίες, ενώ ο πατέρας του βρίσκεται στη φυλακή. (Διάρκεια: 81') **

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16037P061</ED>
<ID>
ID:134780

</ID><URL>http://ta-nea.dolnet.gr/neaweb/neafile.print_unique?e=A&f=16037&m=P06&aa=1</URL></REF>


Article

<CATEGORY>vin09</CATEGORY>

 <H2>Άρχισε η 10λεπτη διακοπή στο πρόγραμμα του Antenna </H2>
Άρχισε να εφαρμόζεται από χθες το μεσημέρι (από 12.50 έως 13.00), λίγο πριν
από την εκπομπή της Νατάσας Ράγιου «Κεντρί», η δεκάλεπτη αναστολή του
προγράμματος του Antenna (ποινή που επέβαλε το Ραδιοτηλεοπτικό Συμβούλιο και
επικυρώθηκε με υπουργική απόφαση). Στο διάστημα αυτό το κανάλι διέκοψε το
πρόγραμμά του και πρόβαλε εικόνες της Unisef για ανθρωπιστικούς λόγους, ύστερα
από συνεννόηση με το ΕΣΡ. Η ολιγόλεπτη αναστολή του προγράμματος του Antenna
(από τις 12 έως και τις 16 Ιανουαρίου) καθώς και το πρόστιμο των 100
εκατομμυρίων δραχμών είχαν επιβληθεί στο κανάλι του Αμαρουσίου από το Εθνικό
Συμβούλιο Ραδιοτηλεόρασης στις αρχές του περασμένου Ιουλίου, με αφορμή την
αυτοκτονία ενός 45χρονου πατέρα λίγο πριν ξεκινήσει η εκπομπή «Κεντρί» όπου
επρόκειτο να καταγγελθεί ότι ασελγούσε εις βάρος της ανήλικης κόρης του.

Την ποινή του ΕΣΡ επικύρωσε την 1η Σεπτεμβρίου 1997 ο υπουργός Τύπου, ενώ ο
Antenna προσέφυγε στο Συμβούλιο της Επικρατείας ζητώντας την αναστολή και την
ακύρωση της απόφασης. Ο Antenna κέρδισε την αναστολή πληρωμής του προστίμου
και στις 3 Μαρτίου αναμένεται η οριστική απόφαση. Η δεκάλεπτη διακοπή του
προγράμματος του Antenna τέθηκε από χθες σε ισχύ, ύστερα από σχετική απόφαση
που εξέδωσε ο υπουργός Τύπου και ΜΜΕ Δημήτρης Ρέππας.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16037P081</ED>
<ID>
ID:134768

</ID><URL>http://ta-nea.dolnet.gr/neaweb/neafile.print_unique?e=A&f=16037&m=P08&aa=1</URL></REF>


Article

<CATEGORY>vin09</CATEGORY>

 <H2>Η συμπεριφορά στελεχών της ΕΡΤ </H2>
«Τα θέματα που αφορούν τη συμπεριφορά, τη στάση ή τις επιλογές των στελεχών
της ΕΡΤ αντιμετωπίζονται με βάση εσωτερικές διαδικασίες της δημόσιας
επιχείρησης» δήλωσε χθες στο Πρες Ρουμ ο υπουργός Τύπου και ΜΜΕ Δημήτρης
Ρέππας με αφορμή τις δύο εγκυκλίους του διευθυντή της ΕΡΑ1 Θανάση
Γεωργακόπουλου προς τους εργαζομένους της, τους οποίους καλούσε να προσέλθουν
ως μάρτυρες υπεράσπισης στο Πειθαρχικό Συμβούλιο της ΕΣΗΕΑ. Ο κ. Ρέππας ήδη
έχει μιλήσει με τους εμπλεκομένους και οι κατευθύνσεις που έχει δώσει είναι
«να υπάρξει όσο γίνεται συντομότερα η αντιμετώπιση αυτής της εκκρεμότητας».

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16037P082</ED>
<ID>
ID:134808

</ID><URL>http://ta-nea.dolnet.gr/neaweb/neafile.print_unique?e=A&f=16037&m=P08&aa=2</URL></REF>


Article

<CATEGORY>vin09</CATEGORY>

 <H5>ΑΙΤΗΣΗ ΑΣΦΑΛΙΣΤΙΚΩΝ ΜΕΤΡΩΝ ΕΝΑΝΤΙΟΝ ΤΟΥ ΤΡΑΓΟΥΔΙΣΤΗ ΚΑΙ ΤΟΥ ΑΝΤΕΝΝΑ
</H5><H2>Χρήστος Νικολόπουλος κατά Στέλιου Καζαντζίδη
</H2>
Να παραλείπεται κάθε αναφορά του ονόματός του «που θα προσβάλλει την τιμή και
την υπόληψή του» ζητεί ο Χρήστος Νικολόπουλος δικαστικώς (από τον Στέλιο
Καζαντζίδη και τον Antenna)

Στη δικαστική αίθουσα του Μονομελούς Πρωτοδικείου της Αθήνας (Τμήμα
Ασφαλιστικών Μέτρων) μεταφέρεται αύριο η διαμάχη ανάμεσα στον μουσικοσυνθέτη
Χρήστο Νικολόπουλο και τον αγαπητό τραγουδιστή Στέλιο Καζαντζίδη, που στο
παρελθόν υπήρξαν στενοί συνεργάτες και φίλοι.

Ο Χρήστος Νικολόπουλος κατέθεσε αίτηση ασφαλιστικών μέτρων, με την οποία
στρέφεται όχι μόνο κατά του Στέλιου Καζαντζίδη, αλλά και κατά του
δημοσιογράφου Αργύρη Ντινόπουλου και των υπευθύνων του τηλεοπτικού σταθμού
Antenna, ζητώντας να υποχρεωθούν με τη δικαστική απόφαση να παραλείπουν στο
μέλλον κάθε αναφορά του ονόματός του που θα προσβάλλει την τιμή και την
υπόληψή του. Επίσης, ζητεί να απαγορευθεί να χρησιμοποιούν οποιαδήποτε
φωτογραφία ή εικόνα του, χωρίς να έχουν προηγουμένως την έγγραφη συναίνεσή του.

Αφορμή για τη δικαστική διαμάχη αποτέλεσε η συνέντευξη που παραχώρησε ο
Στέλιος Καζαντζίδης στον δημοσιογράφο Αργύρη Ντινόπουλο και προβλήθηκε από τον
Antenna την 1η Νοεμβρίου 1997. Κατά τη διάρκεια εκείνης της συνέντευξης ο
Στέλιος Καζαντζίδης, απαντώντας σε σχετικές ερωτήσεις για τον Χρήστο
Νικολόπουλο, είχε πει χαρακτηριστικά ότι «η αχαριστία είναι το χειρότερο
πράγμα στον άνθρωπο, να ξεχνάει και να μη σκέφτεται τους ευεργέτες του».

«Μην το λέτε τόσο συχνά το όνομα αυτό (σ.σ: του Χρ. Νικολόπουλου) ­ είχε
προσθέσει ­ γιατί νιώθω αηδία, ειλικρινά σας λέω νιώθω αηδία, ντρέπομαι για
ό,τι έχω κάνει γι' αυτόν τον άνθρωπο. Βγήκε και με αποκάλεσε ούτε λίγο ούτε
πολύ κλέφτη. Εγώ ο Καζαντζίδης κλέφτης. Έκλεψα μουσικές του Χρήστου του... Αν
είναι δυνατόν! Κοίταξε, διαφήμιση του κάνουμε πάλι, αν έγινε γνωστός έγινε από
τη φωνή μου και από αυτά που κατά καιρούς έχουμε πει. Θα βγει πάλι στα
παράθυρα να πει ότι έτσι κι αλλιώς... Ξέρω ποιοι τον προστατεύουν, πάρα πολύ
καλά, γνωρίζω τη συμμορία που κρύβεται από πίσω του».

Σύμφωνα με όσα αναφέρει στην ενδεκασέλιδη αίτησή του ο Χρήστος Νικολόπουλος, ο
Καζαντζίδης «με τη συκοφαντική αυτή συμπεριφορά του επεδίωξε να με εκθέσει στη
συνείδηση των φίλων του καλού ελληνικού τραγουδιού, στους οποίους απευθύνομαι
με τις συνθέσεις μου και να μου προκαλέσει ζημία προσωπική και επαγγελματική».

Και συνεχίζει ο Χρήστος Νικολόπουλος λέγοντας ότι ο Στέλιος Καζαντζίδης
συμπεριφέρθηκε με τον τρόπο αυτό αν και «γνωρίζει καλώς ότι από πολλών ετών
εργάζομαι ως μουσικοσυνθέτης με επαγγελματική αρτιότητα και ευσυνειδησία
έναντι των συναδέλφων μου και του κοινού, με αποτέλεσμα οι κόποι ολόκληρων
δεκαετιών να με έχουν καταξιώσει στη συνείδηση των Ελλήνων, που αναγνωρίζουν
στο πρόσωπό μου τη συνέπεια, την ποιότητα της καλλιτεχνικής δημιουργίας και τη
γνήσια και ειλικρινή στράτευσή μου στο ελληνικό λαϊκό τραγούδι. Για τον λόγο
αυτό άλλωστε με εμπιστεύτηκε να συνθέσω τη μουσική των τραγουδιών, που
ερμήνευσε με τον τίτλο "Βραδυάζει"».

Όσον αφορά τους υπευθύνους του τηλεοπτικού σταθμού, ο Χρήστος Νικολόπουλος
υποστηρίζει ότι δεν του έδωσαν τη δυνατότητα να παρέμβει, γεγονός που κατά τον
αιτούντα αποδεικνύει την απροθυμία τους να τηρήσουν ίσες αποστάσεις. Και
προσθέτει ότι οι εντυπωσιακοί τίτλοι που χρησιμοποιήθηκαν, όπως «ο Στέλιος
Καζαντζίδης μιλά για την αχαριστία», είχαν αποκλειστικό στόχο την υψηλή
τηλεθέαση και το μεγάλο οικονομικό όφελος.

Για όλους αυτούς τους λόγους ο Χρήστος Νικολόπουλος αποφάσισε ­ όπως λέει ­ να
προσφύγει στη Δικαιοσύνη επισημαίνοντας ότι «λόγω της κυκλοφορίας νέου δίσκου
από τον Στέλιο Καζαντζίδη και της μεγάλης προβολής του από τα μέσα μαζικής
ενημέρωσης υφίσταται άμεσος κίνδυνος να επαναληφθεί η προβολή της επίμαχης
συνέντευξης, με αποτέλεσμα να πληγεί ευρύτατα και ανεπανόρθωτα η επαγγελματική
μου τιμή και η υπόληψή μου στον επαγγελματικό και κοινωνικό χώρο».

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: P09</CAT>
<ED>
Κωδικός άρθρου: A16037P091</ED>
<ID>
ID:134769

</ID><URL>http://ta-nea.dolnet.gr/neaweb/neafile.print_unique?e=A&f=16037&m=P09&aa=1</URL></REF>


Article

<CATEGORY>vin09</CATEGORY>

 <H2>Εξ ημισείας το βραβείο «Καζαντζάκης»
</H2>
<H3></H3>ΗΡΑΚΛΕΙΟ

Στους κ.κ. Θανάση Παπαθανασόπουλο και Δημήτρη Ξυριτάκη απονέμεται εξ ημισείας
το βραβείο «Νίκος Καζαντζάκης» στον τομέα της μελέτης για τη ζωή και το έργο
του μεγάλου συγγραφέα.

Το βραβείο, που έχει θεσπίσει ο Δήμος Ηρακλείου από το 1977, απονέμεται στους
δύο με χθεσινοβραδινή απόφαση της επιτροπής που εξέτασε τις σχετικές προτάσεις
για όσους έχουν μελετήσει και γράψει για το έργο του Νίκου Καζαντζάκη.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: P09</CAT>
<ED>
Κωδικός άρθρου: A16037P092</ED>
<ID>
ID:134809

</ID><URL>http://ta-nea.dolnet.gr/neaweb/neafile.print_unique?e=A&f=16037&m=P09&aa=2</URL></REF>


Article

<CATEGORY>vin09</CATEGORY>

 <H2>Μόνο ένα από τα έξι θεσμοθετημένα βραβεία!
</H2><H2></H2>
Το τρίτο μόνο βραβείο του Διαγωνισμού Κρατικού Βραβείου Συγγραφής Θεατρικού
Έργου απένειμε ­ στον Δημήτριο Στίνη, για το έργο του «Ένας ευσεβής εγωιστής
μόνος ψάχνει» ­ η αρμόδια επιτροπή του υπουργείου Πολιτισμού που αποφάσισε με
παρόντες τους Δημήτρη Κεχαΐδη (πρόεδρο), Θανάση Παπαγεωργίου, Βάιο Παγκουρέλη
και Γιάννη Μαργαρίτη, ενώ η επιτροπή του Διαγωνισμού Κρατικού Βραβείου για
Νέους Θεατρικούς Συγγραφείς, που αποτελούσαν οι Σωτηρία Ματζίρη (πρόεδρος),
Ανδρέας Στάικος, Αντώνης Αντύπας, Λυδία Κονιόρδου και Νίκος Διαμαντής, έκρινε
ότι «τα υποβληθέντα θεατρικά έργα στο σύνολό τους είναι μειωμένου
ενδιαφέροντος, θεατρικά, γλωσσικά και αισθητικά» και αποφάσισε να μην
απονείμει κανένα από τα τρία θεσμοθετημένα βραβεία!

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: P09</CAT>
<ED>
Κωδικός άρθρου: A16037P093</ED>
<ID>
ID:134845

</ID><URL>http://ta-nea.dolnet.gr/neaweb/neafile.print_unique?e=A&f=16037&m=P09&aa=3</URL></REF>


Article

<CATEGORY>vin09</CATEGORY>

 <H5>Πικρές αποδημίες!
</H5><H2>ΤΟ ΠΝΕΥΜΑ του τόνου
</H2>
<AUTHOR>ΕΥΑ ΚΟΤΑΜΑΝΙΔΟΥ</AUTHOR>

<H3></H3>«Ο πόνος λόγια δεν έχει... ο χάρος είναι άπιαστος», έγραφε με οδύνη στον
«Θρήνο» της η Γεωργία Δεληγιάννη - Αναστασιάδη, η ποιήτρια, η συγγραφεύς
παιδικών βιβλίων, θεατρικών έργων, η μεταφράστρια μεγάλων έργων ξένης
λογοτεχνίας, η αγωνίστρια, η συνδικαλίστρια, η μάνα με τους δυο γιους που
τράβηξαν του λιναριού τα πάθη. Πάντα παρούσα, πάντα γλυκιά, χαμογελαστή,
προσηνής, σεμνή στις συγκεντρώσεις των καλλιτεχνών και των γυναικών του ΚΚΕ
Εσ. Δεν ήξερα ποια καθόταν δίπλα μου, από πού ερχόταν, τι πρόσφερε, τι πλούσια
ζωή είχε διανύσει. Τα πάθη και οι εξάρσεις της Μεταπολίτευσης μας τύλιξαν στη
δίνη των γεγονότων. Θέλαμε να τ' αλλάξουμε όλα και αγνοούσαμε αυτούς που είχαν
ματώσει για τους ίδιους σκοπούς σ' αλλοτινούς καιρούς. Η αλαζονεία της νιότης
έδειχνε σεβασμό αλλά προσπερνούσε την αξία της προσωπικής μεγαλοσύνης. Ταπεινά
συγγνώμη, Γεωργία!

Ο Γιώργος Σαμπάνης δεν χρειαζόταν συστάσεις. Τον ξέραμε καλά. Το πρόσωπο
και το σώμα του ήταν η ολοκάθαρη ταυτότητά του. Ευθύς, ανοιχτός, στέρεος.
Αδύνατον να φανταστείς νεκρό το σγουρομάλλικο παιδί, τον πληθωρικό, τον κεφάτο
Γιώργο με τη μεγάλη καρδιά και τα ανεξάντλητα αποθέματα προσφοράς.

Φύγαν μαζί την ίδια μέρα. Μάνα και γιος, συνοδοιπόροι στο μακρύ ταξίδι.
Κρατώντας του το χέρι του ψιθυρίζει σίγουρα τρυφερά «... ο χάρος είναι
άπιαστος, παιδί μου!».

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: P09</CAT>
<ED>
Κωδικός άρθρου: A16037P094</ED>
<ID>
ID:134872

</ID><URL>http://ta-nea.dolnet.gr/neaweb/neafile.print_unique?e=A&f=16037&m=P09&aa=4</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2><H2></H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Πυροβολημένο ψάρι. 5.00-7.00-9.00-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Εραστές για μια νύχτα. 6.30-8.45-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Τζέιμς Μποντ 007: Το αύριο ποτέ
δεν πεθαίνει. 6.00-8.30-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Το πέμπτο στοιχείο. 6.30-8.30-10.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Το παιχνίδι. 6.00-8.30-11.00 μ.μ.

ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Προστάτης οικογένειας. 6.50-9.00-11.00 μ.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Επτά χρόνια
στο Θιβέτ. 8.00-10.40 μ.μ. Μόνος στο σπίτι 3 ώρα 6.00 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Προστάτης οικογένειας. 6.30-8.40-10.50 μ.μ. 
ΑΘΗΝΑΙΟΝ CINEPOLIS PHILIPS 2. Μοιραία βλάβη. 7.00-9.00-11.00 μ.μ.

ΑΘΗΝΑΙΟΝ CINEPOLIS PHILIPS 3. Θεωρίες συνωμοσίας. 6.30-8.30-11.00 μ.μ.

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Caondition). Εραστές για μια νύχτα. 6.30-8.45-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Το παιχνίδι. 6.00-8.30-11.00 μ.μ.

ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Εραστές για μια νύχτα.
6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo). Ο
μικρός Κόλια. 8.50-10.50 μ.μ. Ο γκαφατζής της ζούγκλας. 5.30-7.50 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Ο άνεμος στην
πόλη. 6.30-8.45-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Προστάτης οικογένειας.
5.45-8.00-10.15 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Μοιραία βλάβη. 6.40-8.50-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Τζέιμς Μποντ
007: Το αύριο ποτέ δεν πεθαίνει. 6.00-8.30-11.00 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Το παιχνίδι. 6.00-8.30-11.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition).
Πυροβολημένο ψάρι. 6.30-8.30-10.30 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Κορίτσια καριέρας.
7.00-9.00-11.00 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Η παγοθύελλα. 6.20-8.40-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital).
Τζέιμς Μποντ 007: Το αύριο ποτέ δεν πεθαίνει. 5.30-8.05-10.45 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS). Επτά
χρόνια στο Θιβέτ. 5.30-8.15-11.00 μ.μ. 
ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Η
παγοθύελλα. 6.20-8.50-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Προστάτης οικογένειας. 5.45-8.00-10.15 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Τζέιμς Μποντ 007: Το αύριο ποτέ δεν πεθαίνει.
4.45-7.20-10.00 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Προστάτης οικογένειας. 5.45-8.00-10.15 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 Dolby Stereo). Επτά
χρόνια στο Θιβέτ. 5.15-7.45-10.30 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Προστάτης οικογένειας. 6.40-8.55-11.05 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Προστάτης οικογένειας. 6.30-8.45-11.00 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Τζέιμς Μποντ 007: Το αύριο ποτέ δεν πεθαίνει. 5.20-7.50-10.20 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Εραστές για
μια νύχτα. 6.30-8.45-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Το υποβρύχιο. 6.30-10.10 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Το παιχνίδι. 5.15-7.45-10.15 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Εραστές για
μία νύχτα. 6.45-8.55-11.00 μ.μ.

ΑΤΤΙΚΟΝ RENAULT (Οδ. Σταδίου ~ 3228.821 Dolby Digital Air Condition). Η
παγοθύελλα. 6.00-8.15-10.30 μ.μ.

ΑΦΑΙΑ (Καλλιθέα ~ 9595.534 Dolby Stereo). Το υποβρύχιο. 7.20-11.10 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Ο γκαφατζής της ζούγκλας
(Κ.). 10.45-13.00-15.15-17.30-19.45-22.15-00.45.

VILLAGE CENTRE Αίθουσα 2. Ο ψευταράς (Κ). 11.15-13.45-16.00-18.15-20.30-22.45-01.15.

VILLAGE CENTRE Αίθουσα 3. Μόνος στο σπίτι 3 (Κ.).
12.00-14.30-17.00-19.30-22.00. Άντρες με τα όλα τους. Κάθε μέρα 00.30 π.μ.

VILLAGE CENTRE Αίθουσα 4. Τζέιμς Μποντ 007: Το αύριο ποτέ δεν πεθαίνει. 11.30-14.00-16.30-19.00-21.30-00.00.

VILLAGE CENTRE Αίθουσα 5. Προστάτης οικογένειας. 13.00-15.30-18.00-20.30-23.00-01.30.

VILLAGE CENTRE Αίθουσα 6. Εραστές για μια νύχτα. 18.40-21.00-23.20-01.40.
Ηρακλής - Πέρα από τον μύθο. 10.40-12.40-14.40-16.40.

VILLAGE CENTRE Αίθουσα 7. Θεωρίες συνωμοσίας. 12.45-15.45-18.45-21.45-00.45.

VILLAGE CENTRE Αίθουσα 8. Το παιχνίδι. 11.30-14.15-17.00-19.45-22.45-01.30.

VILLAGE CENTRE Αίθουσα 9. Τζέιμς Μποντ 007: Το αύριο ποτέ δεν πεθαίνει. 12.30-15.00-17.30-20.00-22.30-01.00.

VILLAGE CENTRE Αίθουσα 10. Μοιραία βλάβη. 11.15-13.30-15.45-18.15-20.45-23.15-01.40.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Το παιχνίδι. 6.00-8.30-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα).
Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Η παγοθύελλα. 6.20-8.40-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Το παιχνίδι. 5.30-8.00-10.30 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Διαλύοντας τον Χάρι.
6.30-8.30-10.30 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Εραστές για μια νύχτα. 6.20-8.30-10.40 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΕΥΑ (Εμπεδοκλέους 121 Παγκράτι, Άγ. Αρτέμιος ~ 7629.215). Air Force One.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Το παιχνίδι.
6.00-8.30-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Προστάτης οικογένειας. 6.30-8.45-11.00 μ.μ.

INTEAL ARAMIS (Πανεπ/μίου 46 ~ 3826.720 Dolby Digital). Το παιχνίδι.
5.10-7.50-10.30 μ.μ.

INTEAL ΜΑΡΟΥΣΙ ARAMIS (Λεωφόρος Κηφισίας 215 ~ 6129.169 Dolby Stereo).
Διαλύοντας τον Χάρι. 6.30-8.30-10.30 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Η παγοθύελλα. 6.30-8.50-11.00 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Εραστές για μια νύχτα.
5.45-8.10-10.50 μ.μ. Ηρακλής - Πέρα από τον μύθο. Ώρα 4.00 μ.μ. 
ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Θεωρίες συνωμοσίας.
4.30-7.20-10.30 μ.μ. 
ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Το παιχνίδι. 4.45-7.30-10.40 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo)
Προστάτης οικογένειας. Δευτ. 6.30-8.45-11.00 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Λος Άντζελες
εμπιστευτικό. 5.20-8.00-10.45 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Μοιραία βλάβη.
7.00-9.00-11.00 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Διαλύοντας τον
Χάρι. 6.30-8.30-10.30 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Εραστές για μια νύχτα.
6.10-8.20-10.30 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo).
Εραστές για μια νύχτα. 6.00-8.10-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Μοιραία βλάβη.
7.00-9.00-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Θεωρίες συνωμοσίας.
5.30-8.20-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Διαλύοντας τον Χάρι. 6.50-8.50-10.50 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Το παιχνίδι.
6.00-8.30-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Ο ψευταράς (Κ.).
5.20-7.10-9.05-11.00 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Διαλύοντας τον Χάρι. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Το παιχνίδι. 5.30-8.00-10.30 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Μοιραία βλάβη.
6.30-8.30-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Το παιχνίδι. 6.00-8.30-11.00 μ.μ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Εραστές για μια νύχτα. 4.00-6.00-8.10-10.20 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο ~ 2826.873, 2825.607, Dolby Stereo Digital SR).
Το παιχνίδι. 5.15-7.45-10.15 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο ~ 2826.873, 2825.607, Dolby Stereo Digital SR).
Προστάτης οικογένειας. 6.30-8.45-11.00 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Διαλύοντας τον Χάρι. 7.00-9.00-11.00 μ.μ.

ΦΑΛΗΡΟ 1 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Το παιχνίδι. 5.50-8.20-10.50 μ.μ.

ΦΑΛΗΡΟ 2 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Διαλύοντας τον Χάρι. 6.40-8.40-10.40 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (Περιστέρι ~ 5711.105 Dolby Stereo). Προστάτης οικογένειας.
6.00-8.15-10.25 μ.μ. 
*

ΗΜΙΚΕΝΤΡΙΚΟΙ

ΑΝΤΑΜΣ (Αιγάλεω ~ 5989.226 Dolby Stereo). Ο ψευταράς (Κ.). 6.00-8.10-10.15 μ.μ.

ΒΥΖΑΝΤΙΟ (Αιγάλεω ~ 5985.071). Το παιχνίδι. 5.30-8.00-10.30 μ.μ.

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222, ~
7793.515-18). Τρίτη ώρα 9.00 μ.μ.: Ακατόνε. Παρασκευή ώρα 9.00 μ.μ.: Η περιπέτεια.

*

ΠΡΟΑΣΤΙΩΝ

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Κιν/κή
Λέσχη. Τρίτη ώρα 5.00 μ.μ.: Ηρακλής πέρα από το μύθο. Ώρα 7.00-9.30 μ.μ.: Επτά
χρόνια στο Θιβέτ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Con Air -
Απόδραση στον αέρα. 6.00-8.00-10.15 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Το πέμπτο στοιχείο.
7.00-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246441). Πέμπτη: Ο
γκαφατζής της ζούγκλας.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Πέμπτη: Ο
γκαφατζής της ζούγκλας. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα ~ 4640.408). Παρ.: Air Force One. 5.00-7.15-9.30 μ.μ.

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Προστάτης
οικογένειας. 5.45-8.00-10.15 μ.μ. μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Το παιχνίδι. 5.15-7.45-10.15 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453). Λος
Άντζελες εμπιστευτικό. 8.15-10.45 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453).
Λος Άντζελες εμπιστευτικό. 8.15-10.45 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Βαλκανιζατέr (Κ.).

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Ο γκαφατζής της ζούγκλας
(Κ.). 6.10-8.10-10.10 μ.μ.

ΔΗΜΟΤΙΚΟΣ ΜΟΣΧΑΤΟΥ ΚΙΝ/ΦΟΣ ΣΙΝΕ ΚΗΠΟΣ (Ηλεκτρικός σταθμός ~ 4816.276). Σάβ.
5.00 μ.μ., Κυρ. 6.00 μ.μ.: Ματίλντα.

ΖΕΑ (Πασαλιμάνι ~ 4521.388 Dolby Stereo Air Condition). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Δοξόμπους. 8.30 μ.μ. Τετ.: Ο Χριστός σταμάτησε στο Έμπολι. 8.30 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Μοιραία βλάβη. 6.30-8.30-10.30 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Εραστές για μια νύχτα.
6.10-8.20-10.30 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Ο μικρός Κόλια.
6.00-8.00-10.00 μ.μ.

*

ΘΕΣΣΑΛΟΝΙΚΗΣ

Α' ΠΡΟΒΟΛΗΣ

ΧΕΙΜΕΡΙΝΟΙ

ΑΘΗΝΑΙΟΝ (~ 832.060 Dolby Stereo). Εραστές για μια νύχτα. 5.00-7.00-9.00-11.00 μ.μ.

ΑΛΕΞΑΝΔΡΟΣ (~ 257.255 Dolby Stereo). Απογεμαυτινές κάθε μέρα στις 6 μ.μ.:
Ελευθερώστε τον Γουίλι Νο 3. 5.15-7.00. Βραδινές: Μοιραία βλάβη.
7.30-9.15-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Τζέιμς Μποντ 007: Το αύριο
ποτέ δεν πεθαίνει. 6.00-8.30-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Εραστές για μια νύχτα.
5.00-7.00-9.00-11.00 μ.μ.

ΒΑΚΟΥΡΑ (~ 283.777 Dolby Stereo). Παγοθύελλα. 7.00-9.00-11.00 μ.μ.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Μοιραία βλάβη.

VILLAGE CENTRE Αίθουσα 2. Προστάτης οικογένειας / Εραστές για μια νύχτα.

VILLAGE CENTRE Αίθουσα 3. Μόνος στο σπίτι 3 / Full Monty (μεταμεσονύκτια).

VILLAGE CENTRE Αίθουσα 4. Ο γκαφατζής της ζούγκλας.

VILLAGE CENTRE Αίθουσα 5. Τζέιμς Μποντ 007: Το αύριο ποτέ δεν πεθαίνει.

VILLAGE CENTRE Αίθουσα 6. Ο ψευταράς.

VILLAGE CENTRE Αίθουσα 7. Τζέιμς Μποντ 007: Το αύριο ποτέ δεν πεθαίνει.

VILLAGE CENTRE Αίθουσα 8. Θεωρίες συνωμοσίας.

VILLAGE CENTRE Αίθουσα 9. Ο Ηρακλής πέρα από τον μύθο / Το παιχνίδι - The Game.

ΓΑΛΑΞΙΑΣ (~ 817.010 Dolby Stereo). Ο ψευταράς. 5.30-7.20-9.10-11.00 μ.μ.

ΕΓΝΑΤΙΑ (~ 225.172 Dolby Digital). Προστάτης οικογένειας. 7.00-9.00-11.00 μ.μ.

ΕΣΠΕΡΟΣ 1 (~ 235.304 και 265.544 Dolby Stereo). Το παιχνίδι - The Game.
6.00-8.30-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Απογευματινές: Ο γκαφατζής της
ζούγκλας. 4.30-6.30 μ.μ. Βραδινές: Εραστές για μια νύχτα. 9.00-11.00 μ.μ.

ΚΑΠΙΤΟΛ (~ 815.570 Dolby Stereo). Μόνος στο σπίτι 3. 5.00-7.00 μ.μ. Βραδινές:
Θεωρίες Συνωμοσίας. 8.45-11.00 μ.μ.

ΚΟΛΟΣΣΑΙΟΝ (~ 831.565). Τζέιμς Μποντ 007: Το αύριο ποτέ δεν πεθαίνει.
6.00-8.30-11.00 μ.μ.

ΛΑΟΥΡΑ (~ 819.935 Dolby Stereo). Πυροβολημένο ψάρι. 6.40-8.50-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Απογευματινές: Ο Ηρακλής πέρα από τον
μύθο (στα ελληνικά 5.00). Βραδινές: Άννα Καρένινα. 7.00-9.00-11.00 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Προστάτης οικογένειας. 6.30-8.30-10.30 μ.μ.

ΝΑΥΑΡΙΝΟΝ (~ 225.152 Dolby Stereo). Απογευματινές. Μόνος στο σπίτι 3.
5.00-6.45 μ.μ. Βραδινές: Επτά χρόνια στο Θιβέτ. 8.30-11.00 μ.μ.

ΟΛΥΜΠΙΑΣ (~ 217.336). Θέατρο: Θίασος Γιώργου Πάντζα με την κωμωδία:
«Ένας υπέροχος κερατάς».

ΠΑΛΛΑΣ (~ 278.515 Dolby Stereo). Ο Ηρακλής πέρα από τον μύθο (στα ελληνικά
4.30). Βραδινές: Το παιχνίδι - The Game. (6.00-8.30-11.00).

ΡΑΔΙΟ ΣΙΤΥ (~ 824.970 Digital Sound). Ο Ηρακλής πέρα από τον μύθο (στα
ελληνικά Παρ.: 4.30, Σάββατο: 3.00-4.30, Κυριακή: 11.00-3.00-4.30. Βραδινές:
Το παιχνίδι - The Game. 6.00-8.30-11.00.

ΤΙΤΑΝΙΑ 1 (~ 520.040 Οδός Λαγκαδά). Το παιχνίδι - The Game.
3.30-6.00-8.30-11.00 μ.μ.

ΤΙΤΑΝΙΑ 2 (~ 520.040 Οδός Λαγκαδά). Ο Ηρακλής πέρα από τον μύθο. 3.00-5.00
μ.μ. Βραδινές: Ο γκαφατζής της ζούγκλας. 7.00-9.00-11.00 μ.μ.

ΦΑΡΓΚΑΝΗ (~ 213.929 Dolby Stereo). Διαλύοντας τον Χάρι. 7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16037P101</ED>
<ID>
ID:134778

</ID><URL>http://ta-nea.dolnet.gr/neaweb/neafile.print_unique?e=A&f=16037&m=P10&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
<H3></H3>Η Σιγκούρνι Γουίβερ στην «Παγοθύελλα»

«ΕΡΑΣΤΕΣ ΓΙΑ ΜΙΑ ΝΥΧΤΑ»: Αισθηματική κομεντί με τον έρωτα να χαράσσει
το σωστό δρόμο στη ζωή τεσσάρων ανθρώπων. Του Μάικ Φίγκις. Με τους: Γουέσλι
Σνάιπς, Ναστάζια Κίνσκι, Ρόμπερτ Ντάουνι Τζούνιορ, Κάιλ Μακ Λάχλαν. [Agora,
Αίγλη, Αλεξάνδρα (Πατ.), Άτταλος, Village Centre 6, Έμπασσυ, Κηφισιά 1,
Μετάλλιον, Μπροντγουαίη, Τιτάνια, Χάιλάιφ].

«ΤΖΕΪΜΣ ΜΠΟΝΤ ΠΡΑΚΤΩΡ 007: ΤΟ ΑΥΡΙΟ ΠΟΤΕ ΔΕΝ ΠΕΘΑΙΝΕΙ»: Η 18η ταινία
της θρυλικής ­ και χρυσοφόρας για τους παραγωγούς ­ σειράς του 007, που αυτή
τη φορά τα βάζει μ' έναν βαρόνο των ΜΜΕ. Του Ρότζερ Σπότισγουντ, με τον Πιρς
Μπρόσναν για δεύτερη φορά ως Τζέιμς Μποντ ­ ο καλύτερος μετά τον Σον Κόνερι.
(Αελλώ, Άνεσις, Αστέρια, Μαρούσι 2, Άστορ, Village Centre 4, 9, Γλυφάδα,
Ετουάλ, Νανά).

«ΤΟ ΠΑΙΧΝΙΔΙ»: Θρίλερ για την «απώλεια του ελέγχου» από το σκηνοθέτη
του «Seven», Ντέιβιντ Φίντσερ. Με τους: Μάικλ Ντάγκλας, Σον Πεν. [Αθηνά
(Πατ.), Αλεξ. (Καλλ.), Άννα Ντορ, Ατλαντίς, Village Centre 8, Γαλαξίας, Ζίνα,
Ιντεάλ, Κηφισιά 3, Όσκαρ, Πτι Παλαί, Σπόρτιγκ, Τρία Αστέρια 1, Φάληρο 1,
Βυζάντιο, Αττικόν (Πειρ.)].

«ΑΝΕΜΟΣ ΣΤΗΝ ΠΟΛΗ»: «Τέλος» και «αρχή;» σε μια επαρχιακή πόλη της
Ρωσίας «μετά σοσιαλισμόν» μέσα από έναν περιπλανώμενο θίασο. Του Πέτρου
Σεβαστίκογλου, με πολλά βραβεία στο Φεστιβάλ Θεσσαλονίκης. Με την Μαρίνα
Βλαντί. (Αλφαβίλ).

«ΠΑΓΟΘΥΕΛΛΑ»: Η... παρακμή του αμερικανικού τρόπου ζωής στη δεκαετία
του '70 μέσα από ένα οικογενειακό δράμα. Του Ανγκ Λι, με τους: Κέβιν Κλάιν,
Σιγκούρνι Γουίβερ. (Αβάνα, Άττικα 2, Αττικόν, Δαναός, Καλυψώ)

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16037P102</ED>
<ID>
ID:134820

</ID><URL>http://ta-nea.dolnet.gr/neaweb/neafile.print_unique?e=A&f=16037&m=P10&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ </H2>
ΟΡΙΖΟΝΤΙΑ

1. Μέρος ενός οργάνου μας (αιτ.). 2. Μας δυσαρεστούν όταν
εμφανίζονται. 3. Άλλη ονομασία της γιορτής της Πεντηκοστής. 4.
Πληθυντικός άρθρου. ­ «Οδός» ενός φιλοσοφικοθρησκευτικού συστήματος. 5.
Χωρίς άμμο δεν γίνεται (καθ.). ­ Πολλοί οι ασφαλισμένοι του (αρχικά).
6. Ακολουθείται από ρήμα. ­ Χρονικό επίρρημα. 7. Γαλλικό σύμφωνο
(αντίστρ.). ­ Προδίδει... ψησταριά. 8. Πρώτο συνθετικό
επιστημονικοτεχνικών όρων. ­ Το αγγλικό π.μ. 9. Του συνέβη κάτι αναπάντεχο.

ΚΑΘΕΤΑ

1. Κατευθυντήριο μέσο. 2. Κίνδυνος για τη γεροντική ηλικία. ­
Τίτλος έργου του Κνουτ Χάμσουν. 3. Πόλη της Αν. Τουρκίας. ­ Οι άλλοι
έχουν... δύο. 4. Είχε γίνει και ο Μ. Ναπολέων. ­ Μουσική νότα
(αντίστρ.). 5. Από τον πλοίαρχο καθορίζεται (γεν.). ­ Γαλλική ακτή.
6. Χαρακτηρίζεται έτσι συγκρινόμενο. ­ Επιβάλλεται... ηχητικά.
7. Πόλη της Σερβίας. ­ Δεν το έχει ο... ασύγκριτος (αντίστρ.).
8. Φιλοσοφική θεωρία (αιτ.). 9. Το θηλυκό αντωνυμίας. ­ Πρόθεση.

ΛΥΣΗ (12/1/98)

ΟΡΙΖΟΝΤΙΑ: 1. ΣΚΟΤΟΔΙΝΗ 2. ΚΑΛΑΜΑΤΑΣ 3. ΟΛΟΦΑΝΕΡΑ
4. ΤΑΣΟΣ-ΑΚΤ 5. ΕΝ-ΣΕΝ-ΙΚ 6. ΙΤΑ-ΝΙΤΣΕ 7. ΓΑΝ-ΕΤΟΣ
8. ΙΡΑΚ-ΣΠΟΡ 9. ΑΙΡΕΣΕΙΣ. ΚΑΘΕΤΑ: 1. ΣΚΟΤΕΙΝΙΑ 2.
ΚΑΛΑΝΤΑΡΙ 3. ΟΛΟΣ-ΑΓΑΡ 4. ΤΑΦΟΣ-ΚΕ 5. Ο ΜΑΣΕΝΕ 6.
ΔΑΝ-ΝΙΤΣΕ 7. ΙΤΕΑ-ΤΟΠΙ 8. ΝΑΡΚΙΣΣΟΣ 9. ΕΚΤΑΣΗ.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16037P103</ED>
<ID>
ID:134849

</ID><URL>http://ta-nea.dolnet.gr/neaweb/neafile.print_unique?e=A&f=16037&m=P10&aa=3</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2><H2></H2>
ΑΘΗΝΑ (Δεριγνύ 10 ­ Πατησίων, ~ 82.38.698, 82.37.330). «Ταξίδι μιας μεγάλης
μέρας μέσα στη νύχτα» του Γ. Ο' Νιλ Λάσκαρη, Θεοδωρακόπουλος.

ΑΘΗΝΩΝ (Βουκουρεστίου 10 ­ Πανεπιστημίου, ~ 32.35.524). «Μικρές αλεπούδες» της
Λ. Χέλμαν Μαραγκού, Χρυσικάκος.

ΑΚΑΔΗΜΟΣ (Ιπποκράτους 17 ­ Ακαδημίας, ~ 36.25.119, 36.03.835). «Μπράβο
γιατρέ...» του Ρ. Κούνεϊ Ρώμας, Βλ. Κυριακίδης.

ΑΚΡΟΠΟΛ (Ιπποκράτους 9-11, ~ 36.43.700, 36.08.666). Αργεί.

ΑΛΙΚΗ (Αμερικής 4, ~ 32.44.146). «Το κλουβί με τις τρελές» του Ζ. Πουαρέ
Μουστάκας, Φωκάς.

ΑΛΚΥΟΝΙΣ (Ιουλιανού 42-46 ­ Αριστοτέλους, ~ 88.15.402). «Ντα» του Χ. Λέοναρντ
Μεσσάλας, Γλυκοφρύδη.

ΑΛΑΜΠΡΑ (Στουρνάρη 53, Πολυτεχνείο, ~52.27.497, 52.44.400). «Ποπ κορν» του Μπ.
Έλτον Τζώρτζογλου, Λογοθέτης.

ΑΛΦΑ (Στουρνάρη ­ Πατησίων, ~ 52.38.742). «Ορφέας και Ευρυδίκη» του Ζ. Ανούιγ
Γ. Βούρος, Σταθακοπούλου.

ΑΜΙΡΑΛ (Αμερικής 10, ~ 36.39.385). «Ο παππούς έχει πίεση» της Δ. Παπαδοπούλου
Δ. Παπαδοπούλου, Μητρούσης.

ΑΜΟΡΕ - ΕΞΩΣΤΗΣ (Πριγκηποννήσων 10, ~ 64.68.009). «Shopping and fucking» του
Μ. Ρέιβενχιλ Σκιαδαρέσης, Θ. Πάνου.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκηποννήσων 10, ~ 64.68.009). «Ιβάνοφ» του Α.
Τσέχοφ Γεωργακόπουλος, Σμυρναίου.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Απόψε αυτοσχεδιάζουμε» του Λ.
Πιραντέλο Ευαγγελάτος (σκηνοθ.), Τασοπούλου.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739). «Σε φιλώ στη μούρη» του Γ. Διαλεγμένου
Αναλυτή, Ρηγόπουλος.

ΑΝΟΙΞΗΣ (Γερμανικού 20, Μεταξουργείο, ~ 52.38.870). «Βόιτσεκ» του Γκ. Μπίχνερ
Μαργαρίτης, Δούζη.

ΑΝΟΙΧΤΟ (Κάλβου 70 - Γκύζη, ~ 64.45.749). «Προς Ελευσίνα» του Π. Μάτεσι Γ.
Μιχαηλίδης (σκηνοθ.), Χατζησάββας.

ΑΝΤΙΘΕΑΤΡΟ (Μοσχονησίων 36, πλατεία Αμερικής, ~ 85.61.168). «Οι δήμιοι στα
Σόδομα» (ντε Σαντ) των Μ. Ξενουδάκη - Κ. Πολυχρονοπούλου Ξενουδάκη, Πρωτονοταρίου.

ΑΠΛΟ ­ ΚΕΝΤΡΙΚΗ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Φεγγάρι για καταραμένους» του Γ. Ο' Νιλ Αντύπας
(σκηνοθ.), Λεμπεσόπουλος.

ΑΠΛΟ ­ ΝΕΑ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Μανέ, Χατζηπαναγιώτης.

ΑΠΟ ΜΗΧΑΝΗΣ (Ακαδήμου 13, Μεταξουργείο, ~ 52.35.716). «Φυλλωσιές» του Λ. Νορέν
Βαλαβανίδης, Κράλλη.

ΑΤΕΝΕΟΥΜ (Αμερικής 8, ~ 36.33.722). Αργεί.

ΑΤΤΙΣ (Λεωνίδου 7, Μεταξουργείο, ~ 52.26.260). «Ηρακλής» του Χ. Μίλερ
Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Σουίτα γενεθλίων» του Ρ. Χόντον Παπαναστασίου, Γεωργίτσης.

ΑΥΛΩΝΙΤΗ (Βουκουρεστίου 1, ~ 33.13.321-3). «Ποιος ανακάλυψε την Αμερική;» της
Χρ. Σπηλιώτη Σπηλιώτη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522). «Μπαμπάδες με ρούμι» των Θ. Παπαθανασίου -
Μ. Ρέππα Φασουλής, Ε. Γερασιμίδου.

ΒΕΜΠΟ (Καρόλου 18, ~ 52.21.767, 52.48.289). «Γκριζ» των Τζ. Τζέικομπς - Γ.
Κέισι Φραγκούλης, Βασιλοπούλου.

ΒΙΚΤΩΡΙΑ (Μαγνησίας 5 - 3ης Σεπτεμβρίου 119, ~ 82.33.125). «Καλή τύχη» του Γ.
Θεοδοσιάδη Σπαντίδας, Βλαντή.

ΒΡΕΤΑΝΙΑ (Πανεπιστημίου 7, ~ 32.21.579). «Τρομεροί γονείς» του Ζ. Κοκτό
Παναγιωτοπούλου, Παπακωνσταντίνου.

ΓΚΛΟΡΙΑ (Ιπποκράτους 7, ~ 36.09.400). «Αινιγματικές παραλλαγές» του Ερ.-Εμ.
Σμιτ Καρράς, Γ. Κυρίτσης.

ΔΑΝΔΟΥΛΑΚΗ (Αγίου Μελετίου 61Α - Πατησίων, ~ 86.40.414, 86.40.452).
Κεντρική Σκηνή. «Μάστερ κλας» του Τ. Μακ Νάλι Δανδουλάκη,
Σοντάκη. Δεύτερη Σκηνή. «Μια ξεχωριστή μέρα» των Ε. Σκόλα - Τζ.
Φαντόνι Βαγενά, Νινιός.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ ΜΕΛΙΝΑ ΜΕΡΚΟΥΡΗ (Αγίου Δημητρίου 55). Αργεί.

ΔΗΜΟΤΙΚΟ ΚΕΡΑΤΣΙΝΙΟΥ (Μικράς Ασίας 24 - Παπαναστασίου, πίσω από το Δημαρχείο,
~ 46.15.767, 46.35.009). Αργεί.

ΔΗΜΟΤΙΚΟ ΠΕΙΡΑΙΑ (Αγίου Κωνσταντίνου 4, ~ 41.94.550). «Θεοδώρα, η αγία των
φτωχών» της Μ. Ντενίση Ντενίση, Γαλανός.

ΔΙΑΝΑ (Ιπποκράτους 7, ~ 36.26.956). «Το βαλς των ταυρομάχων» του Ζ. Ανούιγ
Τσακίρογλου, Διαβάτη

ΔΙΑΥΛΟΣ (Δράκου 9, ~ 92.39.588). «Η κυρα-Κώσταινα» ­ «Συζυγική σκηνή» του Μ.
Μητσάκη Κολόζου, Αντωνιάδης.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42. 772). «Μαχαίρι
στο κόκαλο» του Κ. Μουρσελά Νιχωρίτη, Κατσάμπας.

ΔΙΟΝΥΣΙΑ (Αμερικής 10, ~ 36.12.500). «Προσοχή, δαγκώνει!», του Αλ. Γκέρνι
Ράντου, Μεντή.

ΕΘΝΙΚΗ ΛΥΡΙΚΗ ΣΚΗΝΗ (Ακαδημίας 59, ~ 36.12.461). Βραδιά μπαλέτου (Σάβ.)
Μουσικά παραμύθια του δάσους (Κυρ.) «Αντριάνα Λεκουβρέρ» του Φρ. Τσιλέα (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Οι εκατομμυριούχοι της Νάπολης» του Εντ. Ντε Φιλίπο Ληναίος, Γρηγοριάδου.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπέζος, Κρούσκα.

ΕΘΝΙΚΟ - ΝΕΑ ΣΚΗΝΗ ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~ 52.23.242,
52.33.322). «Ο Χάσης» του Δ. Γουζέλη. - «Η γυναίκα της Ζάκυθος» (Σολωμός) του
Στ. Τσακίρη Στ. Κυριακίδης, Χατούπη.

28 (Μοσχονησίων 28, πλατεία Αμερικής, ~ 86.43.263, 86.56.853). «Τελευταία
απόδραση» του Μπ. Όουεν Μοντανάρη, Ε. Οικονόμου.

104 ΚΕΝΤΡΟ ΛΟΓΟΥ ΚΑΙ ΤΕΧΝΗΣ (Θεμιστοκλέους 104, ~ 38.02.056, 38.02.059).
«Μουσική, δύο άνθρωποι αγαπήθηκαν και...» της Μ. Ντιράς Ρικάκη (σκην.), Φέστα.

ΕΛΠΙΔΑΣ (Αριστοτέλους 53 - Σμύρνης, μεταξύ Ιουλιανού και Ηπείρου, ~
82.29.030). «Ο αρχισιδηρουργός» (Ονέ) της Έλ. Τσαλδάρη Ντούζος, Τσαλδάρη.

ΕΛΥΖΕ (Νυμφαίου 12, 1η στάση Ιλίσια, ~ 77.82.354). Αργεί.

ΕΜΠΡΟΣ - ΕΠΑΝΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Ν. Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Αγγέλα» του Γ. Σεβαστίκογλου Μπαντής (σκηνοθ.), Ταχτσόγλου.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, ~ 34.65.634). «Ο μασκοφόρος» του
Χ. Κράουσερ Καβουκίδη, Κρομμύδας.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Γυάλινος ουρανός» του
Ντ. Χέαρ Βουτέρης, Δεκαβάλλα.

ΕΡΕΥΝΑΣ (Ιλισίων 21, Ζωγράφου ~ 77.80.826). «Αγάπη και κατανόηση» του Τζ.
Πένχολ Ποταμίτης, Καστανάς.

ΗΛΙΟΥ - ΚΑΤΩ ΧΩΡΟΣ (Φρυνίχου 10, Πλάκα ~ 32.31.591, 32.47.509). «Έξω, μπροστά
στην πόρτα» του Β. Μπόρχερτ Παπασπύρος, Δ. Βασιλειάδου.

ΗΜΕΡΑΣ - ΚΟΚΚΙΝΗ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~
69.29.090, 64.95.777). «Προ των Θερμοπυλών» του Π. Τακόπουλου Γιώρ.
Κυριακίδης, Γιαννικάκης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Μολιεριάδα» (Μολιέρος) των Ζ. Ζεραρντί - Α. Μοντζολή
Στυλιανοπούλου, Γιώρ. Κυριακίδης.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890). «Αρσενικό - θηλυκό»
του Α. Θωμόπουλου Α. Αντωνίου, Ν. Ασίκη.

ΘΕΑΤΡΟΚΙΝΗΣΗ (Ακαδήμου 13, κάθετος οδού Πειραιώς, έναντι πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΘΗΣΕΙΟΝ (Τουρναβίτου 7, ~ 32.55.444). Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). «Στο Μαντράς τη νύχτα
εκείνη» του Ε. Μανέ Βοζικιάδου, Στάγκος.

ΙΛΙΣΙΑ (Παπαδιαμαντοπούλου 4, ~ 72.16.317). Αργεί.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, ~ 72.50.657). Αργεί.

ΚΑΙΡΩΝ (Τσέλιου 10 - Σολιώτη, Αμπελόκηποι, πίσω από τον Άρειο Πάγο, ~
64.54.407). Αργεί.

ΚΑΙΣΑΡΙΑΝΗΣ (Κοιμήσεως Θεοτόκου 30, Καισαριανή, ~ 72.23.023). «Οι φυλακισμένοι
της κεντρικής λεωφόρου» του Ν. Σάιμον Κωνσταντινίδης, Παπανέστορος.

ΚΑΛΟΥΤΑ (Πατησίων 240, ~ 86.11.311, 86.75.588). «Οι αισιόδοξοι» του Γ.
Λαζαρίδη Γ. Βασιλείου, Βιδάλη.

ΚΑΡΕΖΗ (Ακαδημίας 3, ~ 36.36.144, 36.25.520). «Περιμένοντας τον Γκοντό» του Σ.
Μπέκετ Κώστας Καζάκος, Φιλιππίδης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Γράμμα στον Ορέστη» του Ι. Καμπανέλλη Δαφνής, Γκαβάκου.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Του Κουτρούλη ο γάμος» του Α.
Ρίζου - Ραγκαβή Μπέλλος, Στάικου.

ΚΝΩΣΣΟΣ (Κνωσσού 11, Πατησίων, στάση Καλλιφρονά, ~ 86.77.070, 86.24.463). «Οι
κούκλες» του Π. Γεωργιόπουλου Λ. Τσάγκας, Βαμβακίδης.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 ­ Πολυτεχνείου, ~ 88.12.846). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Το στοίχημα» του Κλ. Όντετς
Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 38.48.342). Αργεί.

ΜΑΣΚΕΣ (Λήθης 6 - Αγίου Μελετίου 107, ~ 86.12.509). «Ο φλύαρος» του Σ. Καρύδη
Χριστοφιλάκης (σκηνοθ.), Πελαΐδης.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασ. Σοφίας - Κόκκαλη, ~ 72.82.333). Αίθουσα
Δημήτρη Μητρόπουλου. Σειρά Rising Stars. Κάριν Ντόρνμπους: ρεσιτάλ
κλαρινέτου (Παρ.).

ΜΕΛΙΝΑ (Βουκουρεστίου 3, ~ 32.13.685-6). «Ριάλιτι και σόου» του Π. Μέντη
Κούρκουλα, Πιτσούλη.

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). «Το μυστήριο της
Ίρμα Βεπ» του Τσ. Λάντλαμ Π. Μιχαηλίδης, Χατζηγιάννης.

ΜΙΝΩΑ (Πατησίων 91, ~ 82.32.578, 82.10.048). «Αθήνα 2000 με τα... τέσσερα» των
Α. Πυριόχου - Π. Χατζηκουτσέλη - Ντ. Σπυρόπουλου - Μ. Άνθη Πανοπούλου, Τριφύλλη.

ΜΟΥΣΟΥΡΗ (πλατεία Καρύκη 6, ~ 33.10.936). Κεντρική Σκηνή. «Κάτω από τη
σκάλα» του Τσ. Ντάιερ Μιχαλακόπουλος, Μοσχίδης. Δεύτερη Σκηνή.
«Να ζει κανείς ή να συζεί;» του Λ. Κάσλερ Βενιζελέα, Δ. Βογιατζής.

ΜΠΡΟΝΤΓΟΥΑΙΗ (Αγίου Μελετίου 61Α - Πατησίων, στοά Λάλη, ~ 86.20.231). «Μπλαντ
μπράδερς - Δεσμοί αίματος» του Γ. Ράσελ Κ. Σπυρόπουλος, Μπονάτσος.

ΝΕΟ ΕΛΛΗΝΙΚΟ (Δεληγιάννη 19 - Μπουμπουλίνας, πίσω από το Μουσείο, ~
82.53.489). «Νηρέας ο Βάρας» του Δ. Παπαχρήστου Γ. Αρμένης, Τζιραλίδου.

ΝΕΟΥ ΚΟΣΜΟΥ (Αντισθένους 7 - Θαρύπου, Φιξ, ~ 92.12.900). «Βρομιά» του Ρ.
Σνάιντερ Β. Θεοδωρόπουλος (σκην.), Μαρκουλάκης.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι ~ 57.73.666, 57.11.412). «Ένα
καπέλο γεμάτο βροχή» του Μ. Γκάτσο Α. Παπαδόπουλος, Αδάμ.

ΟΔΟΥ ΑΝΤΙΟΧΕΙΑΣ (Αντιοχείας 1 ­ Πιπίνου, ~ 88.32.050). Αργεί.

ΟΔΟΥ ΕΡΜΟΥ (Ερμού 106, Μοναστηράκι, τηλ.: 32.14.950, 86.40.555). «Το δωμάτιο
με τους μανδαρίνους» του Ρ. Τομά Μ. Ραζή, Χρυσούλης.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Γερτρούδη» του Γ.
Σέντεμπεργκ Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). Αργεί.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). Αργεί.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264).
«Εγχείρημα»: «Τρίπτυχο» του Θ. Βλάχου ­ «Το αόρατο που σε κοιτά» (Μ.
Ευσταθιάδη) του Α. Διαμαντή σε Θ. Βλάχος, Α. Διαμαντής.

ΠΕΙΡΑΜΑΤΙΚΟ ΤΗΣ ΠΟΛΗΣ (Σταδίου 4, ~ 32.22.035). «Προδομένη γυναίκα» της Σ. ντέ
Μποβουάρ Ζαβιτσιάνου, Ριάλδη.

ΠΕΡΟΚΕ (Οδυσσέως 2, πλατεία Καραϊσκάκη, Μεταξουργείο, ~ 52.32.132, 52.40.040).
«Ό,τι πείτε υπουργέ μου» του Ρ. Κούνεϊ Βουτσάς, Τσιβιλίκας.

ΠΟΛΙΤΕΙΑ (Σαρρή 40, Θησείο, ~ 33.10.663-4). Αργεί.

ΠΟΛΥΤΕΧΝΟ (Διγενή Ακρίτα 15 ­ Μαυρομιχάλη 157, ~ 64.34.700). «Βίος και
συνουσία» των Ντ. Φο ­ Φ. Ράμε, Κ. Μουρσελά Πιατάς, Κανελλοπούλου.

ΠΟΡΤΑ (Μεσογείων 59, ~ 77.11.333). «Άμλετ» του Ουίλ. Σαίξπηρ Κιμούλης, Μπεμπεδέλη.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.17.030). «Το λιοντάρι το
χειμώνα» του Τζ. Γκόλντμαν Βαλάκου, Χρ. Πολίτης.

ΡΟΕΣ - ΚΑΤΩ (Ιάκχου 14, Γκάζι, ~ 34.79.426). «Τούτο εστί το σώμα μου» της Σ.
Σπυράτου Χοροθέατρο «Ροές».

ΡΟΕΣ - ΠΑΝΩ (Ιάκχου 14, Γκάζι, ~ 34.79.426). «Ενοικιάζεται... εκτός απροόπτου»
του Δ. Αδάμη Αδάμης, Γεωργουσοπούλου.

ΣΗΜΕΙΟ (Χ. Τρικούπη 10, πίσω από την Πάντειο, Καλλιθέα, ~ 92.29.579). «Η
επιστροφή των Τσε» του Γ. Χρυσούλη Ν. Διαμαντής (σκηνοθ.), Ι. Μακρή.

ΣΤΑΘΜΟΣ (Β. Ουγκώ 55, παραπλεύρως του «Περοκέ», πλατεία Καραϊσκάκη, ~
52.22.656). «Ενυδρείο» του Κ. Μουρσελά Τ. Χαλκιάς, Διδασκάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). Αργεί.

ΣΥΓΧΡΟΝΟ ΑΘΗΝΑΣ (Ευμολπιδών 41, Γκάζι, ~ 34.67.095). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Αργεί.

ΤΕΧΝΗΣ ΚΑΡΟΛΟΣ ΚΟΥΝ (Φρυνίχου 14 - Διονυσίου Αρεοπαγίτου, ~ 32.36.732,
32.22.464). Αργεί.

ΤΕΧΝΗΣ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Μια συνάντηση κάπου
άλλου» του Ι. Καμπανέλλη Κουγιουμτζής (σκηνοθ.), Προύσαλης.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Κρίμα που είναι πόρνη»
του Τζ. Φορντ Κακλέας (σκηνοθ.), Αστεριάδη.

ΤΕΧΝΟΧΩΡΟΣ ΥΠΟ ΣΚΙΑΝ (Μαυρομιχάλη 161 ­ Ξιφίου 14, ~ 64.20.522). «Αγρίμια τη
νύχτα» του Μ. Αζαμά Κωτσής (σκηνοθ.), Ανδριώτης.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Αγν. Οσιέτσκα Λύγαρη, Νάτσιος.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. ΜακΝτόναλντ Κουνελάκη, Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). «Ιστορίες σοφίας της Ανατολής» του Σ.
Πελασγού Πελασγός ­ «Τ' αερικά στο ρέμα» του Σ. Πελασγού Πελασγός.

ΧΑΤΖΗΧΡΗΣΤΟΥ (Πανεπιστημίου 38, ~ 36.10.171, 36.27.248). «Αθάνατοι,...
ξεβράκωτοι και ωραίοι» των Κ. Παπαπέτρου - Γ. Γεωργίου Χατζηχρήστος, Γ. Μιχαλόπουλος.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16037P111</ED>
<ID>
ID:134779

</ID><URL>http://ta-nea.dolnet.gr/neaweb/neafile.print_unique?e=A&f=16037&m=P11&aa=1</URL></REF>


Article

<CATEGORY>vin09</CATEGORY>

 <H2>Πέθανε ο ποιητής Γιώργης Κότσιρας
</H2>
<H3></H3>Πέθανε σε ηλικία 77 ετών και κηδεύεται σήμερα, στις 3.30 μ.μ. από την εκκλησία
της Μεταμορφώσεως του Σωτήρος, στο Κεφαλάρι της Κηφισιάς, ο ποιητής Γιώργης Κότσιρας.

Ο Γιώργης Κότσιρας γεννήθηκε στην Αθήνα το 1921 και είχε σπουδάσει νομικά και
πολιτικές επιστήμες. 
Από το 1965 ήταν συμβολαιογράφος. Στα γράμματα πρωτοεμφανίστηκε το 1944, στο
περιοδικό «Φοιτητική Τέχνη», με ένα διήγημα, αλλά στη συνέχεια αφιερώθηκε
σχεδόν αποκλειστικά στην ποίηση. Είχε εκδώσει: «Η χώρα των λωτοφάγων»,
«Φρουροί της σιωπής», «Η πολιορκία του χρόνου», «Η συνομιλία με τον Σίσυφο»,
«Αυτογνωσία», «Ανατομία εγκλήματος», «Η μυθολογία των πραγμάτων», «Το Άλφα του
Κενταύρου», ενώ το 1978 κυκλοφόρησε συγκεντρωτική έκδοση των ποιημάτων του σε
δύο τόμους. Έχει, επίσης, εκδώσει το πεζογράφημα «Το σπίτι», το θεατρικό
«Ηρόστρατος» και τη μελέτη «Η σύγχρονη ποίηση και η πνευματική αγωνία της
εποχής» και έχει μεταφράσει Καμύ (τον «Ξένο»), Λόρκα (το «Σπίτι της Μπερνάρντα
Άλμπα» και Ντάντε (τη «Θεία Κωμωδία»). Ποιήματά του έχουν μεταφραστεί σε ξένες
γλώσσες, ενώ το 1958 και το 1975 είχε τιμηθεί με το κρατικό βραβείο ποίησης
και το 1964 με το βραβείο ποίησης της Ομάδας των 12.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16037P112</ED>
<ID>
ID:134803

</ID><URL>http://ta-nea.dolnet.gr/neaweb/neafile.print_unique?e=A&f=16037&m=P11&aa=2</URL></REF>


Article

<CATEGORY>vin09</CATEGORY>

 <H2>67.000 προτίμησαν έναν... «Προστάτη»
</H2><H2></H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Ο «Προστάτης οικογένειας» του Νίκου Περάκη συνεχίζει να αρέσει στο κοινό και
ήδη τον έχουν δει 67 χιλ. θεατές πανελλαδικά

Δεν είναι καθόλου λίγα 67 χιλιάδες εισιτήρια σε δέκα μέρες... Νούμερο που
έκανε τις διάφορες Κασσάνδρες να εξαφανιστούν, καθώς προφήτευαν ότι μετά την
πρώτη εβδομάδα προβολής της η ταινία θα «κλείσει» και θα κατεβεί... 
Ο λόγος για τον σατιρικό «Προστάτη οικογένειας» του Νίκου Περάκη, που έπειτα
από δέκα χρόνια ­ τότε είχε κάνει το «Βίος και πολιτεία» που είχε θριαμβεύσει
με 300.000 εισ.! ­ παρέδωσε στον τελικό κριτή, το κοινό, την ταινία του... Κι
αυτό ανταποκρίθηκε, και συνεχίζει ­ απ' ό,τι δείχνουν οι αριθμοί ­ να
ανταποκρίνεται... Την πρώτη εβδομάδα, λοιπόν, προβολής του στην Αθήνα, έκοψε
38.000 εισιτήρια και το περασμένο τριήμερο ­ Παρασκευή - Κυριακή ­ άλλα
12.000, φτάνοντας τα 50.000. Συν τα 17 χιλιάδες που έχει κόψει στη
Θεσσαλονίκη, έχουμε συνολικά 67.000 εισιτήρια σε δέκα μέρες πανελλαδικά. 
Με τις πιο απλές στατιστικές, το φιλμ θα συγκεντρώσει τις δύο εβδομάδες
προβολής του γύρω στα 80.000 εισιτήρια. Νούμερο κάθε άλλο παρά «μέτριο» ή
«συμπαθητικό». Απλά, απόλυτα ικανοποιητικό.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16037P121</ED>
<ID>
ID:134763

</ID><URL>http://ta-nea.dolnet.gr/neaweb/neafile.print_unique?e=A&f=16037&m=P12&aa=1</URL></REF>


Article

<CATEGORY>vin09</CATEGORY>

 <H5>ΠΗΓΑΜΕ ΣΤΟ ΚΕΝΤΡΟ ΣΥΓΧΡΟΝΗΣ ΤΕΧΝΗΣ «ΙΛΕΑΝΑ ΤΟΥΝΤΑ»
</H5><H2></H2><H2>Βίντεο και βελούδο
</H2>
Άποψη από το εικαστικό περιβάλλον του Πάνου Κούρου 
Ένα φαρδύ, ημικύκλιο καμωμένο από φύλλα χρυσού, υψωμένο στον τοίχο να
καταυγάζεται από λευκό, φυσικό φως. Κι ανάμεσά του να ξεπροβάλλει κάθε τόσο,
σκαρφαλώνοντας σ' ένα σκοινί με χοντρούς κόμπους, ένας νεαρός περφόρμερ.

Πλάι, ένα γιγάντιο σκοτεινό δωμάτιο ­ μια «κάμερα ομπσκούρα» ­, όπου πάνω στον
έναν τοίχο του να προβάλλεται ανεστραμμένο και «τρισδιάστατο» το είδωλο των
δρώμενων του πλαϊνού δωματίου. Στον άλλον τοίχο, λέιζερ να σχηματίζουν λέξεις
και στον προθάλαμο, σε αρκετά βίντεο, να προβάλλεται ένα πολυσύνθετο CD-ROM.

Αυτό σε γενικές γραμμές ήταν το τόσο πολύπλοκο αλλά και τόσο απλό στη σύλληψή
του εικαστικό περιβάλλον. Ένα «σχέδιο μνημικής αρχιτεκτονικής» του Πάνου
Κούρου, που με τον τίτλο «Πασιφίλη - Πανδεκτική αυλή - Εποχείσθαι»,
εγκαινιάστηκε χθες στο Κέντρο Σύγχρονης Τέχνης «Ιλεάνα Τούντα».

Ο επάνω όροφος, πάλι γέμισε βελούδο κατακόκκινο. Η Μάρω Μιχαλακάκου «έξυσε» με
χειρουργικά ξέστρα κατακόκκινα βελούδα, «αποτυπώνοντας» πάνω τους μέλη
ανθρώπινα ­ χέρια κυρίως. «Στα βελούδα μου αποτυπώνονται άνθρωποι που κάθησαν,
μίλησαν, αγαπήθηκαν, αναρωτήθηκαν, έζησαν...», λέει η ίδια.

Ανάμεσα στα εκθέματα κι ένα κομψό καναπεδάκι, ντυμένο κι αυτό με βαθυκόκκινο
βελούδο και με «χαραγμένες» πάνω του ανθρώπινες παλάμες.

Πολλοί νέοι άνθρωποι ζωντάνεψαν τα χθεσινά εγκαίνια των δύο εκθέσεων. Ήταν
εκεί μεταξύ πολλών άλλων οι Γιάννης Μπουτέας, Δημοσθένης Δαββέτας, Αντώνης
Δαγκλίδης, Ελεονώρα Σταθοπούλου, Κώστας Μπερικόπουλος, Τάκης και Αικατερίνη
Καρβέλη, Μάνθος Σαντοριναίος, η Μαίρη Τσούτη, συνεργάτις του Πάνου Κούρου σε
μια δουλειά τους στις ΗΠΑ.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16037P122</ED>
<ID>
ID:134804

</ID><URL>http://ta-nea.dolnet.gr/neaweb/neafile.print_unique?e=A&f=16037&m=P12&aa=2</URL></REF>


Article

<CATEGORY>vin09</CATEGORY>

 <H5></H5><H2>Ο... αέρας της «Φιλοθέης» τιμάται 20 εκατομμύρια
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ενώ Κυριακή και 18 φεύγουν και δεν ξαναγυρνούν. Ποιοι; «Ριάλιτι σόου» και
Ελένη Κούρκουλα.... εγκαταλείπουν το θέατρο «Μελίνα» πριν τους
εγκαταλείψει και ο τελευταίος θεατής. Είπαμε, η ζωή... χαρτί είναι. Τραβάς από
το 22 και καίγεσαι.

*Παρασκευή και 9 τραβήχτηκαν... μαχαίρια. Για ένα σινεμαδάκι. Ούτε που θα το
φανταζόταν κανείς. Ο αέρας (και μόνο ο... αέρας) θερινής αίθουσας να φτάσει
ετησίως μια... εικοσάρα; Κύριε των Δυνάμεων.

Την... αποφράδα εκείνη Παρασκευή, κατέφθασε η ώρα της αλήθειας. Για τη
«Φιλοθέη», στη Φιλοθέη. Που το καλοκαίρι που μας πέρασε, έκοψε πάνω κάτω
42.000 εισιτήρια («μπορεί να φτάσει και τα 60.000», βεβαιώνει κατηγορηματικώς
η πιάτσα). Η δήμαρχος Φιλοθέης με «σφυρί» ανά χείρας, ξεκινάει τον
πλειστηριασμό με αρχική, μίνιμουμ, τιμή «αέρος» τα 20 εκατομμύρια ετησίως. Συν
(παρακαλώ) ποσοστά επί εκάστου εισιτηρίου!

*Από κάτω, πλήθος οι.. πλειοδότες. Από τον έσχατο (της πιάτσας) Αντώνη
Στεργιάκη (διανομέα του Ιρανού Αμπάς Κιαροστάμι) μέχρι τον
Γιώργο Μιχαηλίδη, αφεντικό της ογκώδους ΕΛΚΕ, αλλά και τον Φούκη
του «Γαλαξία» και (ίσως) εκπρόσωπο του Παντελή Μητρόπουλου της πρώτης
σε τζίρο «Προοπτικής».

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16037P123</ED>
<ID>
ID:134842

</ID><URL>http://ta-nea.dolnet.gr/neaweb/neafile.print_unique?e=A&f=16037&m=P12&aa=3</URL></REF>


Article

<CATEGORY>vin09</CATEGORY>

 <H5></H5><H5></H5><H2>Ο όγκος ενός Παπανδρέου
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Όλα άρχισαν... ηρέμως. Αλλά όσο το ποσοστό σκαρφάλωνε από τα κάτω προς τα
πάνω, τόσο έβγαιναν μαχαίρια. «Μα για ένα σινεμαδάκι;», θα πείτε. Για ένα
σινεμαδάκι (θα πω). Άρχισαν από το 10% και στο 30% που πρόσφερε ο Τάσος
Παπανδρέου, η δήμαρχος άρχισε να μετράει «ένα, δύο, τρία». Πριν ακουστεί
το «α» του «τρία», η φωνή του... «Γαλαξία» ακούστηκε, προσφέροντας το
απίστευτο... 31%! Το συλλαμβάνετε; Επί εκάστου εισιτηρίου αξίας 1.800 δραχμών,
να εισπράττει το ταμείο του δήμου ένα «πεντακάθαρο» 31%.

*Μάχαιραν έδωκες, μάχαιραν θα λάβεις.

Τελικώς, ο Τάσος Παπανδρέου έλαβε τη «Φιλοθέη» της Φιλοθέης προσφέροντας το
πρωτοφανές 36%! Τουτέστιν 600 δραχμούλες κάθε εισιτηρίου θα πηγαίνουν στον
δήμο. Πρακτικώς αυτό σημαίνει πως το σινεμαδάκι θα δουλεύει για τον δήμο και
πως ο Παπανδρέου θα λαμβάνει μόνο από το μπαρ!

Θανάσης Βέγγος

*Λαμβάνει (όμως) και από αλλού. Από το θέατρο, από την εταιρεία
«Σπέντζος» που του ανήκει κατά το 1/3 και από τον... Θανάση
Βέγγο! Για να είστε μέσα στα πράγματα, πρέπει να γνωρίζετε πως τρία
ονόματα κατέχουν τον μεγάλο όγκο της ογκώδους ελληνικής κινηματογραφικής
παραγωγής: η χήρα Φίνου, η εταιρεία Καραγιάννης -
Καρατζόπουλος και ο Τάσος Παπανδρέου.

Σοφά σκεφτόμενος ο άνθρωπος, αγόραζε, προ αμνημονεύτων χρόνων, ταινίες...
ευτελούς ελληνικής παραγωγής. Ας πούμε τα μελό του Στράντζαλη, τα...
σκουπίδια του Αβραμέα και παλιές κωμωδίες του Θανάση. «Μα τρελός
είναι;», ρωτούσαν οι άλλοι.

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16037P124</ED>
<ID>
ID:134870

</ID><URL>http://ta-nea.dolnet.gr/neaweb/neafile.print_unique?e=A&f=16037&m=P12&aa=4</URL></REF>


Article

<CATEGORY>vin09</CATEGORY>

 <H5></H5><H2>Γολιάθ ο Κάμερον, Δαβίδ ο Κόκκινος
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Από τρελό και από Παπανδρέου μαθαίνεις την αλήθεια. Διότι με την έλευση των
ιδιωτικών καναλιών, αυξήθηκε (ιλιγγιωδώς) η ζήτηση παλιών ελληνικών ταινιών.
Και ο άνθρωπος από Παπανδρέου έγινε... διάσημος.

*Το 'χει τ' όνομα!

Αντώνης Κόκκινος

Άγνωστα (ευρυτέρως) είναι τα ονόματα των κοριτσιών και συναδελφισσών,
Έφης Παπαζαχαρίου και Βάσως Τζεβελέκου, που υπέγραψαν το
καλύτερο «προμόσιον» για την προ-διαφήμιση μιας ελληνικής παραγωγής. Οργάνωσαν
διήμερο ροκ συναντήσεως της δεκαετίας του '60 με τη δεκαετία του '90 στο
«Ρόδον», προκειμένου η ταινία «Ο αδελφός μου κι εγώ» του Αντώνη
Κόκκινου, να θριαμβεύσει από τα... αποδυτήρια!

*Γίνεται; Πάντως βέβαιο είναι πως την 23η Ιανουαρίου θα προκύψει... χαμός. Από
τη μια ο «Τιτανικός» των 200 εκατομμυρίων δολαρίων, από την άλλη η ταινία του
Έλληνος παραγωγού Παναγιώτη Παπαχατζή. Σαν να λέμε Γολιάθ και Δαβίδ.
Όμως λόγω Τρίτης και 13, προτείνω ψυχραιμία, ηρεμία, συμφιλίωση. Δηλαδή;

Και τη μία και την άλλη

<REF><SOURCE>ΤΑ ΝΕΑ</SOURCE>
<DATE>, 13-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16037P125</ED>
<ID>
ID:134886

</ID><URL>http://ta-nea.dolnet.gr/neaweb/neafile.print_unique?e=A&f=16037&m=P12&aa=5</URL></REF>


Article

<CATEGORY>vin06</CATEGORY>

 <H5>ΕΝΑ «ΗΣΥΧΟ ΠΑΙΔΙ» ΜΕ ΠΑΡΕΛΘΟΝ
</H5><H2>ΑΠΟΚΑΛΥΠΤΗΡΙΑ του 27χρονου βομβιστή
</H2>
σε
λίδ
ες
15
- 17
και ΡΙΠΕΣ: Η συνέχεια (σελ.3)

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16038N011</ED>
<ID>
ID:134906

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N01&aa=1</URL></REF>


Article

<CATEGORY>vin08</CATEGORY>

 <H2></H2><H2>Ελίτ δημοσίων υπαλλήλων προτείνει ο Σπράος
</H2>
σελίδες
54-55

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16038N013</ED>
<ID>
ID:135004

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N01&aa=3</URL></REF>


Article

<CATEGORY>vin06</CATEGORY>

 <H2>Πιο φθηνά έως 150.000 τα ΙΧ 1400 κ.ε.
</H2>
στο AUTO ΝΕΑ

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16038N014</ED>
<ID>
ID:135028

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N01&aa=4</URL></REF>


Article

<CATEGORY>vin06</CATEGORY>

 <H2>Ένοχη η Βάσια λέει ο εισαγγελέας </H2>
σελίδα 13

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16038N015</ED>
<ID>
ID:135046

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N01&aa=5</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΜΑΓΑΖΙ σε αμερικάνικο στυλ. Πολύ μέταλλο, πολύ γυαλί, νεαρές γκαρσόνες,
σταρ της TV σε δύο τραπέζια, αλλά και πλούσιοι επιχειρηματίες. Φάγαμε δύο
μερίδες ντολμαδάκια (παγωμένα, από το ψυγείο)... Ο λογαριασμός; Δραχμές
93.650! Ο Λ. Παπαδόπουλος στις «Ματιές». Σελ. 4.

ΓΕΝΟΚΤΟΝΙΑ: Είναι αμφίβολο αν ο οδυρμός των 20 εκατομμυρίων Κούρδων,
που οι «χασάπηδες της Άγκυρας» εξοντώνουν ανελέητα, θα οδηγήσει τουλάχιστον
τους κυρίους Ντ' Αλέμα, Ζοσπέν, Μπλερ, Λαφοντέν, να αγοράσουν «καινούργια
σοσιαλιστική συνείδηση». Ο Θ. Αντωνόπουλος στους «Προβολείς». Σελ. 6.

Η ΔΙΕΥΚΟΛΥΝΣΗ των σχέσεων Τουρκίας - Ευρώπης εξυπηρετεί δήθεν την
Ελλάδα. Μια τέτοια κατευναστική στάση, συνεχίζει η συμβατική σοφία, είναι
σωτήρια προσέγγιση για την αντιμετώπιση του τουρκικού επεκτατισμού και της
επιθετικότητας... Ο Π. Ήφαιστος στην «Τρίτη Άποψη». Σελ. 6.

Α. ΧΑΤΖΗΣ: Πάντως, δεν ξεκίνησα ως τραγουδιστής. Έκανα πολλές
χειρωνακτικές και σκληρές δουλειές πριν από το τραγούδι. Το πρόβλημα ήταν ότι
η μηλιά είχε φυτρώσει στο χείλος του γκρεμού κι εγώ ακόμα πέφτωωωω! Οι
απαντήσεις στις «30 Ερωτήσεις» της Μαρίας Νταλιάνη στη σελ. 12.

Η ΜΑΡΙΑ είναι η μόνη που γλίτωσε από την οικογενειακή τραγωδία. Ο
πατέρας, ο αδελφός και η μητέρα είναι νεκροί από το χέρι του ίδιου τού πατέρα.
«Φύγε», της φώναξε, «εσύ πρέπει να ζήσεις». Άραγε, ποια λάμψη έσχισε το
σκοτάδι του μυαλού του και την έσωσε; Σελ. 18-19.

Α. ΜΟΘΩΝΙΟΣ: Το πρωί βλέπω πρωτοσέλιδο τίτλο στην «Ουάσιγκτον Ποστ»: «Ο
Τζόνσον ηττήθη από τον Παπανδρέου». Ανεβαίνω στο δωμάτιο του «Γέρου» και του
τον δείχνω χαρούμενος. Τι γελάς, μου απάντησε σκεπτικός. Τώρα πια είναι
σίγουρο ότι θα μας ρίξουν. Οι «Προσωπικές Αφηγήσεις» στη σελ. 20.

ΤΟ ΙΡΛΑΝΔΙΚΟ μπορεί να επιλυθεί; Άνεμος αισιοδοξίας πνέει στο Μπέλφαστ.
Οι νέες ιδέες προβλέπουν ένα σχέδιο που θα ενώνει Λονδίνο, Μπέλφαστ και
Εδιμβούργο. Και όλοι βρίσκουν κάτι θετικό σ' αυτό! Από «The Indeppedent στη
σελ. 49.

Ο ΑΜΕΡΙΚΑΝΟΣ πτέραρχος της Νάπολης

καθίσταται απόλυτος άρχων στο Αιγαίο

και θα «μοιράζει παιχνίδι» κατά το δοκούν... 
Η παράγραφος 4 του μνημονίου της Μαδρίτης

θα μας καταδιώκει και στους ουρανούς! 
Ο Ν. Κουρής στον «Πολιτικό Διάλογο». Σελ. 10.

ΑΙΣΘΑΝΟΜΑΙ κιόλας παρωχημένη... 
Άνθρωποι σιωπηλοί, τεχνολογικά εξελιγμένοι,

ψηφιακά απομονωμένοι, υγιείς και αποστειρωμένοι,

μπροστά σ' έναν υπολογιστή θα ζουν τη νέα εποχή. 
Κανείς δεν θα ξέρει αν ποτέ δάκρυσαν.

Η Έλενα Δ. Χατζηιωάννου «Σε πρώτο ενικό». Σελ. 13.

ΤΟ «ΒΑΛΚΑΝΙΖΑΤΕR» εναντίον του «Μίστερ Μπιν» (φωτογραφία). 
Το πρώτο, έκοψε 200.000 εισιτήρια σε 8 αίθουσες 
και το δεύτερο, 245.000 εισιτήρια σε 10 αίθουσες. 
Γενικότερα, πάντως, μέχρι τώρα 
το σινεμά έκανε 1.800.000 εισιτήρια. 
Ο Π. Κάγιος στο «Πανόραμα», σελ. 1.

ΟΙ ΣΤΑΡ της ροκ και της ποπ 
κέρδισαν δισεκατομμύρια τη χρονιά που έφυγε.

Και όχι οι σταρ της τηλεόρασης και οι ηθοποιοί. 
Ο σερ Έλτον Τζον (φωτογραφία), για παράδειγμα, 
κέρδισε 13 δισ. και είναι επικεφαλής της λίστας των κερδισμένων. 
Στο «Πανόραμα», σελ. 3.

ΤΟ ΚΤΙΡΙΟ ζυγίζει 2.100 τόνους. Είναι παραδοσιακό και αποτελούσε την κατοικία
του διευθυντή των Ανατολικών Σιδηροδρόμων Θεσσαλονίκης - Σκοπίων -
Βελιγραδίου. Και θα κάνει ένα δρομολόγιο 40 μέτρων. Σελ. 48.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16038N021</ED>
<ID>
ID:134916

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Τρόμος
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Μετά τις χθεσινές μαζικές συλλήψεις για τρομοκρατία, να υποθέσω ότι ο κ. Δρυς
είχε ακλόνητο άλλοθι;

Με τιμή

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16038N022</ED>
<ID>
ID:134991

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16038N023</ED>
<ID>
ID:135002

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N02&aa=3</URL></REF>


Article

<CATEGORY>vin01</CATEGORY>

 <H5>ΚΑΙ ΠΑΛΙ ΟΙ ΤΟΥΡΚΟΙ ΕΠΕΧΕΙΡΗΣΑΝ ΝΑ ΠΑΡΕΝΟΧΛΗΣΟΥΝ ΤΟΝ ΥΠΟΥΡΓΟ ΑΜΥΝΑΣ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Προτίμηση ... στον Άκη!
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

«Προνομιακή» μεταχείριση στον υπουργό Εθνικής Άμυνας επιφυλάσσει το
τελευταίο διάστημα η Άγκυρα, η οποία (για τρίτη φορά) επιχείρησε προκλητική
αεροπορική παρενόχληση του κ. Τσοχατζόπουλου, στο Αιγαίο.

Η ΝΕΑ ΠΡΟΚΛΗΣΗ αντιμετωπίστηκε μεν άμεσα από τα ελληνικά αεροσκάφη, αλλά η
πολιτική της σημασία έγκειται στο ότι η Άγκυρα συστηματικά κλιμακώνει την
ένταση. Και ύστερα από τις πρόσφατες ύβρεις και συκοφαντίες, αλλά και τις
«επιστημονικές» διεκδικήσεις νησιών, μετέρχεται και στρατιωτικά μέσα για να προκαλέσει.

Ο κ. Τσοχατζόπουλος βρέθηκε (για προφανείς λόγους) στα νησιά του Αιγαίου, στην
περιοχή όπου πραγματοποιούνται τουρκικές ασκήσεις «επίδειξης» (οι οποίες
συνοδεύτηκαν με πολλές παραβιάσεις και εμπλοκές).

*Ταυτόχρονα, όμως, με την έξαρση της τουρκικής προκλητικότητας, ο πρέσβης των
ΗΠΑ στην Αθήνα συνέχισε και χθες τις επαφές του με πολιτικά πρόσωπα (π.χ.
Καραμανλής, Κωνσταντόπουλος κ.λπ.), ενώ επεχείρησε να αμβλύνει τις (δυσμενείς)
εντυπώσεις που προκάλεσαν δηλώσεις του σχετικά με το εύρος του ελληνικού
εναέριου χώρου. Υποστήριξε ότι οι (επίμαχες) δηλώσεις του δεν αποδόθηκαν ορθά
και ότι εν τοιαύτη περιπτώσει οι θέσεις των ΗΠΑ για τα δέκα μίλια είναι
γνωστές από παλιά (σ.σ.: υποστηρίζουν ότι πρέπει να συμπίπτουν χωρικά ύδατα
και εναέριος χώρος).

* Οι ελληνοτουρκικές σχέσεις επιβαρύνθηκαν χθες και από την υπόθεση δολοφονίας
Έλληνα νεωκόρου στην Κωνσταντινούπολη. Η δολοφονία συνοδεύθηκε από εμπρησμό
ορθόδοξου ναού.

Η κυβέρνηση διαμαρτυρήθηκε και ζήτησε εξηγήσεις από την Άγκυρα. (Σ
ελ.
8 -
9).

* Κατά τα άλλα, στο εσωτερικό πεδίο κυριαρχεί η «αποκαθήλωση» ­ όπως
ανακοίνωσε η Αστυνομία ­ δικτύου οργανώσεων, που βαρύνονται με πολλές
βομβιστικές επιθέσεις το τελευταίο διάστημα.

Η αποκάλυψη του δικτύου έγινε ύστερα από παρακολουθήσεις και αξιοποίηση
στοιχείων και αποτελεί την πρώτη σοβαρή επιτυχία των διωκτικών αρχών, στον
βαθμό που τα δεδομένα είναι αδιάσειστα και δεν αφήνουν σκιές.

Για την υπόθεση αυτή έγιναν ήδη συλλήψεις και προσαγωγές, ενώ συνεχίζονται οι
ανακρίσεις και οι έρευνες για την πλήρη διαλεύκανση. (Σελ. 15-17).

* Την ίδια στιγμή, στο κυβερνητικό στρατόπεδο καταβάλλεται προσπάθεια για την
άμβλυνση των δημοσίων αντιθέσεων των στελεχών και τη διαμόρφωση ενός κλίματος
στοιχειώδους συνεννόησης και συνεργασίας.

Μάλιστα, τη σχετική πρωτοβουλία έχει αναλάβει ο Πρωθυπουργός, ο οποίος
συναντάται διαδοχικά με όλα τα «επώνυμα» στελέχη, τόσο της «συμπολίτευσης» όσο
και της «αντιπολίτευσης» για την ομαλοποίηση της όλης κατάστασης.

Ταυτόχρονα, όμως, παραμένει για το ΠΑΣΟΚ η «ανοιχτή πληγή» της νεολαίας. (Σ
ε
λ. 7).

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16038N032</ED>
<ID>
ID:134965

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Η συνέχεια
</H2>
ΑΥΤΗ ­ τουλάχιστον ­ τη φορά όλα δείχνουν πως οι διωκτικές αρχές ξέφυγαν...

ΑΠΟ τις αλησμόνητες εκείνες φαιδρότητες του είδους «ακουμπάμε τους τρομοκράτες»...

ΑΠΟ τις γνωστές επιπολαιότητες όπου ως ένοχοι ανακηρύσσονταν τα πλέον
απίθανα πρόσωπα...

ΚΑΙ από τις αστειότητες όπου από τα αρχεία ­ ή και την καλή καρδιά! ­
ξένων μυστικών υπηρεσιών υποτίθετο πως θα πληροφορούμεθα τα ονόματα των εδώ
πρακτόρων ή ενεργουμένων τους.

ΟΛΑ όσα ανακοινώθηκαν χθες δίνουν την ­ ευχάριστη για μια φορά ­
εντύπωση πως μια συγκεκριμένη περίπτωση τρομοκρατίας...

ΑΝΤΙΜΕΤΩΠΙΣΤΗΚΕ ­ επιτέλους ­ με τη σοβαρότητα που επιβάλλει το ίδιο το θέμα.

ΚΑΙ το γεγονός πως, την επομένη της ανεύρεσης ενός δακτυλικού
αποτυπώματος, δεν διατάχθηκε η αθρόα προσαγωγή των «συνήθων υπόπτων»...

ΑΛΛΑ ακολούθησε μια μακρά και επίμονη αναζήτηση προσώπων και στοιχείων...

ΥΠΟΔΗΛΩΝΕΙ πως οι διωκτικές αρχές αποφεύγουν πλέον τους σκοπέλους.

ΑΝ η ικανοποίηση του κοινού δεν είναι σήμερα ακόμα μεγαλύτερη...

ΕΙΝΑΙ βεβαίως γιατί κανείς δεν μπορεί να λησμονήσει πως και άλλες
φορές, σε άλλες περιπτώσεις, εντοπίστηκαν πρόσωπα...

ΧΩΡΙΣ η συνέχεια που δόθηκε να καταλήξει σε οργανώσεις.

ΓΙ' αυτό ακριβώς και στη φάση αυτή...

ΑΠΟ τη συνέχεια που θα δοθεί και από το πώς ­ και με τι αποτελέσματα ­
θα αξιοποιηθεί η αρχική αυτή επιτυχία...

ΘΑ κριθούν τελικά και η πολιτική ηγεσία και οι υπηρεσιακοί παράγοντες
του υπουργείου Δημόσιας Τάξης.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16038N033</ED>
<ID>
ID:135003

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Χρυσόστομος:

(ο Μητροπολίτης Ζακύνθου αρνείται, στο «Penthouse», ότι είναι... αιμοδιψής,
αλλά προσθέτει)

«Εγώ νομίζω ότι για να φτιάξουμε λίγο την κοινωνία, πρέπει να κρεμάσουμε ένα
δεσπότη, ένα δικαστή, έναν πολιτικό, ένα μηχανικό, έναν εργολάβο, ένα δικηγόρο
και 2-3 δημοσιογράφους. Εδώ υπάρχει σήμερα ατιμωρησία. Κάπου θα πρέπει να
σταματήσει αυτή η ιστορία».

Γιάννης Σουλαδάκης:

(ο βουλευτής Επικρατείας του ΠΑΣΟΚ, στον 9,84)

«Τα παλαιότερα και τα τωρινά "ρεύματα" δεν είναι παρά ομάδες προσώπων που
διεκδικούν. Οι εθνικοπατριώτες και οι εκσυγχρονιστές του παρελθόντος, αλλά και
οι άλλοι ομαδοποιημένοι, διεκδικούσαν απλώς εξουσίες και αυτό συνεχίζεται και
σήμερα με κάποιες παραλλαγές».

Δημήτρης Ρέππας:

(ο κυβερνητικός εκπρόσωπος με αφορμή προσφυγή του κ. Πάγκαλου στη Δικαιοσύνη
για δημοσίευμα του «Ριζοσπάστη»)

«Η πολιτική κριτική, όταν είναι πολιτική κριτική, έχει τη θέση της και δεν
μπορεί να αντιμετωπιστεί δικαστικά. Η συκοφαντία, όταν είναι συκοφαντία και
δεν είναι πολιτική κριτική, ασφαλώς επισύρει κυρώσεις. Είναι σαφές».

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16038N034</ED>
<ID>
ID:135044

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N03&aa=4</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Ποικίλα
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΟΠΟΙΟΣ ΓΥΡΙΖΕΙ, μυρίζει... Αποφεύγω τα εστιατόρια της μόδας. (Κι έχουν
ξεφυτρώσει πάρα πολλά τον τελευταίο καιρό). Και τα αποφεύγω γιατί, τις
περισσότερες φορές, σου προσφέρουν «ένα τίποτα» (μια φάβα, ας πούμε, με όμορφη
γαρνιτούρα ή ξενική ονομασία) και σου παίρνουν και το... παντελόνι! Η φίλη μου
η Μαρία, όμως, τρελαίνεται για τέτοια μαγαζιά! Δωσ' της εστιατόριο της μόδας
και πάρ' της την ψυχή...

Προχθές, η Μαρία υποδέχθηκε τρεις φίλους της από τη Ρώμη. «Θα πάμε σε ένα
εστιατόριο κα-τα-πλη-κτι-κό! Όλη η καλή Αθήνα τρώει σ' αυτό...», μου είπε. Και
πρόσθεσε: «Ξέρω τις αντιρρήσεις σου, αλλά θέλω να 'ρθεις και συ μαζί μας. Θα
είμαστε, όλοι κι όλοι, οκτώ άτομα. Μου βγήκε η πίστη ώσπου να εξασφαλίσω τραπέζι...».

Δεν μπορούσα να της χαλάσω το χατίρι. Πήγα. Μαγαζί σε αμερικάνικο στυλ, πολύ
μέταλλο, πολύ γυαλί, νεαρές γκαρσόνες, σταρ της TV σε δύο τραπέζια, αλλά και
πλούσιοι επιχειρηματίες. Φάγαμε δύο μερίδες ντολμαδάκια (παγωμένα, απ' το
ψυγείο!), σαλάτες, ένα ψάρι, μερικά κεφτεδάκια, τέσσερα φιλέτα και ήπιαμε και
τρία μπουκάλια κρασί. Ο λογαριασμός; Δραχμές 93.650! Δηλαδη, 100.000!
Καταλάβατε; Ούτε στα μπουζούκια να 'χαμε πάει...

Όποιος γυρίζει, μυρίζει...

Αγαπώ πολύ τα σκυλιά. Είχα, μάλιστα, κι εγώ ένα, τον Ζαχαρία, που τον πάτησε
το αυτοκίνητο και μαράθηκε η καρδιά μου. Στου Φιλοπάππου, που πηγαίνω κάθε
μέρα (συχνά και με τον Μίκη) για περπάτημα, πολλές κυρίες (και ο φίλος μου ο
Αιμίλιος) βγάζουν τα σκυλιά τους βόλτα. Τα σκυλιά, όμως, δεν έχουν ιδέα από...
αποχωρητήρια. Όπου βρεθούν, λερώνουν. Έτσι, ο λόφος έχει γεμίσει από
περιττώματα. Πρόκειται για άθλια κατάσταση! Και επικίνδυνη. Γιατί δεν γίνεται
κι εδώ ό,τι και στην Ευρώπη; Γιατί τ' αφεντικά των σκυλιών δεν μαζεύουν τις
ακαθαρσίες τους σ' ένα σακουλάκι, για να τις πετάξουν, κατόπιν, στον σκουπιδοτενεκέ;

Όποιος γυρίζει, μυρίζει...

Παρακολουθούσα, το Σάββατο, ένα ματς μπάσκετ, στην τηλεόραση του Antenna. Κάθε
τόσο, ο σταθμός, μ' ένα «ζωνάρι», πληροφορούσε τους ακροατές του ότι «τελείωσε
μια μεγάλη μεταγραφή του Ολυμπιακού στο ποδόσφαιρο. Λεπτομέρειες στο
δελτίο ειδήσεων». Περίμενα το δελτίο. Κι εκεί, προς το τέλος, άκουσα να
λέγεται ότι ο Ολυμπιακός διεκδικεί τον παίκτη του Ιωνικού Αντριόλι, ο οποίος
έχει προβλήματα με μια ελβετική ομάδα και διάφορα τέτοια! Ωραία δημοσιογραφία...

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16038N043</ED>
<ID>
ID:135024

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N04&aa=3</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΟΛΙΓΟΝ... ΑΘΗΝΑΙΟΣ δήλωσε χθες το βράδυ, μετά τη συνάντησή του με τον κ.
Δ. Αβραμόπουλο, ο πρεσβευτής των ΗΠΑ στην Αθήνα, κ. Ν. Μπερνς. Πώς κι έτσι; Α,
απλώς υπενθύμισε ότι κατάγεται από τη Βοστώνη, την οποία αποκαλούν «Αθήνα της Αμερικής»...

ΣΕ ΛΙΓΟ ΘΑ ΖΗΤΗΣΕΙ να ψηφίσει και στις δημοτικές εκλογές ο πρεσβευτής...

ΝΑ ΑΠΑΙΤΗΣΕΙ ΤΟ Ευρωκοινοβούλιο από τις ΗΠΑ κατάργηση της θανατικής
ποινής ­ όπως το ζητεί από τις χώρες του Κόλπου ­ ζητεί η κ. Άννα Καραμάνου.
Μα, καλά, δεν γνωρίζει τον χρυσό κανόνα;

ΤΙ ΛΕΕΙ Ο ΚΑΝΟΝΑΣ; Ότι όποιος έχει τον χρυσό, κάνει τους κανόνες...

ΤΙ ΓΙΝΕΤΑΙ ΣΤΗ Νεολαία του ΠΑΣΟΚ; Μα, τι άλλο; Εποικοδομητικός διάλογος
­ όπου να 'ναι θα πέσουν και οι πρώτες σφαλιάρες, για να γίνουν πιο πειστικά
τα επιχειρήματα...

ΣΕ ΛΙΓΟ, ΔΕΝ ΘΑ χρειάζεται συνέδριο για να εκλεγεί ο νέος γραμματέας,
αλλά μονομαχία στον πράσινο ήλιο...

ΕΚΤΟΣ ΚΙ ΑΝ ΤΟ ΕΡΓΟ έχει τίτλο «Για μια χούφτα σταυρούς»...

ΝΑ 'ΣΑΝ ΤΑ ΝΙΑΤΑ ΔΥΟ φορές, το συνέδριο καμία...

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16038N044</ED>
<ID>
ID:135031

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N04&aa=4</URL></REF>


Article

<CATEGORY>vin05</CATEGORY>

 <H2>Ψαράκι... κεντροαριστερό
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, πάει και τελείωσε: Η Κεντροαριστερά περνάει από το στομάχι ­ και μην
πάει το μυαλό σας σε τίποτα πονηρά, για τη χρησιμοποίηση στελεχών του ΣΥΝ από
την κυβέρνηση του ΠΑΣΟΚ και όλα τα σχετικά...

ΑΠΛΩΣ, η μεγάλη εκδήλωση περί Κεντροαριστεράς στα Χανιά ­ με Σκανδαλίδη,
Αλαβάνο, Πιέρο, 650 ανθρώπους στο ακροατήριο, μεταξύ των οποίων και τα τοπικά
στελέχη του ΣΥΝ ­ ολοκληρώθηκε ως εξής:

ΤΑ ΣΤΕΛΕΧΗ του ΠΑΣΟΚ και του ΣΥΝ, που μετείχαν στην εκδήλωση, κατέφυγαν σε
γνωστή ψαροταβέρνα της πόλης για φρέσκο ψαράκι ­ κι αν δεν τα βρήκαν στα
λόγια, τελικά τα βρήκαν στα... έργα!

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16038N045</ED>
<ID>
ID:135048

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N04&aa=5</URL></REF>


Article

<CATEGORY>vin05</CATEGORY>

 <H2>Στον 7ο όροφο της Κουμουνδούρου
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΩΡΑΙΑ θέα στην Ακρόπολη διαθέτει το προεδρικό γραφείο του κ. Ν.
Κωνσταντόπουλου, στα κεντρικά γραφεία του κόμματός του, στην Κουμουνδούρου ­
και ο πρόεδρος του ΣΥΝ το εκμεταλλεύθηκε στη χθεσινή συνάντησή του με τον
πρεσβευτή των ΗΠΑ στην Αθήνα κ. Ν. Μπερνς...

ΠΟΥ ΛΕΤΕ, τον οδήγησε στο μπαλκόνι ­ και δείχνοντάς του την Ακρόπολη, του
μίλησε περί Περικλή, περί Δημοκρατίας, αλλά και περί του «παραπόνου» που έχουν
οι Έλληνες από τις ΗΠΑ για τη στήριξη που παρείχαν στη χούντα των συνταγματαρχών...

ΠΩΣ; Ε, ναι ­ ο κ. Μπερνς δεν απέφυγε την αυτοκριτική. Άλλωστε, έχουν περάσει
τόσα χρόνια...

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16038N046</ED>
<ID>
ID:135060

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N04&aa=6</URL></REF>


Article

<CATEGORY>vin05</CATEGORY>

 <H2>Κοινωνικό κράτος
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΟΜΙΛΙΑ με πολύ ενδιαφέρον θέμα οργανώνει την ερχόμενη εβδομάδα σε γνωστό
κέντρο διασκέδασης ο αντιπρόεδρος της Βουλής κ. Λ. Αποστολίδης: «Κοινωνική
Ευρώπη, κοινωνικό κράτος»...

Και για του λόγου το αληθές, στη σχετική πρόσκληση αναγράφεται ότι την ομιλία
θα ακολουθήσει πλούσιο καλλιτεχνικό πρόγραμμα με Πανταζή, Γιαγκούση και Καρρά
­ όταν λέμε κοινωνικό πρόσωπο, εννοούμε κοινωνικό πρόσωπο...

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16038N047</ED>
<ID>
ID:135064

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N04&aa=7</URL></REF>


Article

<CATEGORY>vin05</CATEGORY>

 <H2>Συντροφικά καρφώματα
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΩΠΑ! ΣΤΗ Νέα Δημοκρατία είναι τόσο πολύ αγαπημένοι, που δεν μπορούν να το
κρύψουν: Μιλούσε, που λέτε, χθες το μεσημέρι στη Βουλή, στο περιθώριο των
εργασιών της Επιτροπής για την Αναθεώρηση του Συντάγματος, η κ. Ντόρα
Μπακογιάννη με ένα δημοσιογράφο.

Ο άνθρωπος της έλεγε ότι έχει κάνει ιδιαίτερη εντύπωση το γεγονός ότι,
τελευταία, εμφανίζεται ιδιαίτερα επικριτική για την κυβέρνηση ­ οπότε ο κ. Γ.
Κεφαλογιάννης, που περνούσε εκείνη τη στιγμή, σχολίασε μεγαλόφωνα: Για να
κάνει εντύπωση αυτό σήμερα, καταλαβαίνετε τι γινόταν παλιότερα...

­ Συντροφικά καρφώματα, σχολίασε και η κ. Ντόρα Μπακογιάννη χαμογελαστά και...
όλοι ησύχασαν...

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16038N048</ED>
<ID>
ID:135068

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N04&aa=8</URL></REF>


Article

<CATEGORY>vin05</CATEGORY>

 <H2>Πήρε γράμμα
</H2><H2></H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΦΥΛΛΑΔΙΟ με τον απολογισμό του κοινοβουλευτικού του έργου εξέδωσε ο κ. Σπ.
Δανέλης του ΣΥΝ πριν από λίγες ημέρες ­ και χθες έλαβε συγχαρητήρια επιστολή
από τον κ. Απ. Κακλαμάνη, ο οποίος του εύχεται να αποτελέσει παράδειγμα προς
μίμηση για τους άλλους βουλευτές..

Λέτε;

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16038N049</ED>
<ID>
ID:135071

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N04&aa=9</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Μετασχηματισμοί ηγετών
</H2>
<AUTHOR>ΠΑΝΑΓΙΩΤΗΣ ΗΦΑΙΣΤΟΣ</AUTHOR>

Ο George Kennan υποστήριξε ότι άλλο οι προσωπικές θέσεις και απόψεις και άλλο
η συμπεριφορά ενός πολιτικού ηγέτη όταν αναλαμβάνει τη διακυβέρνηση ενός
κράτους. 
Ως δημόσιο πρόσωπο, έγραψε ο Κέναν, ο ηγέτης «διατρέχει τον μηχανισμό της
πολιτικής οργάνωσης και υφίσταται μετασχηματισμό» για να μετατραπεί σε
εντολοδόχο και όχι εντολέα της κοινωνικής θέλησης, δηλαδή, ουσιαστικά,
εντολοδόχο του εθνικού συμφέροντος.

Όταν τα δημόσια πρόσωπα επιβεβαιώνουν αυτήν την θεωρητική θέση του Κέναν,
πέραν της εξυπηρέτησης του εθνικού συμφέροντος, αυξάνουν τις πιθανότητες
παραμονής τους στην εξουσία (ή επανόδου στην κυβέρνηση εάν βρίσκονται στην
αντιπολίτευση). Τον περασμένο μήνα, στη συνάντηση κορυφής του Λουξεμβούργου,
φαίνεται να επιβεβαιώθηκε ο Κέναν, όταν ο Πρωθυπουργός διασύνδεσε τα θέματα
της κυπριακής ένταξης και των σχέσεων Τουρκίας - Ε.Ε. με τη διεύρυνση της Ε.Ε.
Για το θέμα αυτό είχαμε έντονη αντιπαράθεση του Πρωθυπουργού με τον Γάλλο
πρόεδρο Ζακ Σιράκ. Η πολιτική ηγεσία φαίνεται να υιοθετεί, τελικά, την άποψη
ότι η προώθηση της ένταξης της Κύπρου στην Ε.Ε., σε συνδυασμό με ισχυρή
αποτρεπτική ισχύ στο κεντρικό μέτωπο και συνεχή ενίσχυση της Κύπρου στο
πλαίσιο του Ενιαίου Αμυντικού Χώρου, θα μπορούσε να οδηγήσει σε διέξοδο από το
τέλμα ή, τουλάχιστον, σε ευνοϊκότερους διπλωματικούς και στρατιωτικούς συσχετισμούς.

Τα συμβάντα στο Λουξεμβούργο είναι διδακτικά, επειδή καταξίωσαν ορισμένες
θέσεις και απαξίωσαν ορισμένες άλλες. Τουλάχιστον, στην περίπτωση αυτή,
κατέρρευσε η βασιλεία των κατευναστικών στερεοτύπων και των υποχωρητικών
προσεγγίσεων που πολλοί ­ μερικοί θιασώτες του Πρωθυπουργού ­ υποστήριξαν στο
παρελθόν. Δείγμα μόνο των θέσεων που «αποτάχθηκαν» στο Λουξεμβούργο είναι το
πιο κάτω: Πρώτον, δήθεν για να μην προκαλούσαμε δυσαρέσκεια και για να μην
απομονωνόμασταν, δεν έπρεπε να υποβάλει η Κύπρος αίτηση ένταξης στην Ε.Ε.
(μέμνησο την έντονη αντιπαράθεση του Θόδωρο Πάγκαλου με τον τότε πρόεδρο
Βασιλείου και ορισμένους ακαδημαϊκούς κύκλους των Αθηνών). Δεύτερον, όταν
ύστερα από μεγάλο αγώνα κατά της συμβατικής σοφίας η αίτηση υποβλήθηκε, οι
ίδιοι ­ ή περίπου οι ίδιοι στην Αθήνα και στη Λευκωσία ­ υποστήριξαν πως
έπρεπε, δήθεν, να δεχθούμε πως «η ένταξη δεν είναι εφικτή πριν επιλυθεί το
Κυπριακό». Όπως είναι γνωστό, σταθερά, γίνεται ολοένα και περισσότερο αποδεκτή
η αντίθετη θέση, δηλαδή πως «η Κύπρος δεν μπορεί να παραμείνει εσαεί όμηρος
της τουρκικής άρνησης να δεχθεί βιώσιμη λύση». Η ένταξη, με τους κατάλληλους
χειρισμούς (ουσιαστικά με επιδέξιες διασυνδέσεις) ίσως επιτευχθεί. Τρίτον, η
διευκόλυνση των σχέσεων Τουρκίας - Ευρώπης εξυπηρετεί, δήθεν, την Ελλάδα. Μια
τέτοια κατευναστική στάση, συνεχίζει η συμβατική σοφία, είναι σωτήρια
προσέγγιση για την αντιμετώπιση του τουρκικού επεκτατισμού και της επιθετικότητας.

Όμως, δυστυχώς για τη συμβατική σοφία, ο Κέναν επιβεβαιώνεται διαρκώς. Η
παρούσα πολιτική ηγεσία, αποτινάσσοντας τις στρεβλές θεωρήσεις της διεθνούς
πραγματικότητας, διεκδικεί αυτό που η αέναη σιωπηρή πλειοψηφία των Ελλήνων
θεωρεί ως εθνικό συμφέρον. Βεβαίως, ο δρόμος που θα πρέπει να διανυθεί για να
υπάρξει πλήρης εναρμονισμός με την σιωπηρή πατριωτική πολιτική βούληση της
ελληνικής κοινωνίας είναι μεγάλος. «Ιδού η Ρόδος, ιδού και το πήδημα»: Μεταξύ
άλλων, 1) εντατικοποίηση των προσπαθειών αμυντικής εξισορρόπησης της Τουρκίας
σ' όλα τα μέτωπα, 2) ενίσχυση του πατριωτικού φρονήματος και της θέλησης της
κοινωνίας για αντίσταση, 3) απόρριψη μη βιώσιμων λύσεων του Κυπριακού, 4)
αποφυγή νομιμοποίησης του σκοπιανού αλυτρωτισμού (για το ότι στα Σκόπια σήμερα
έχουμε «εθνικιστικό πυρετό» βλ. «ΤΟ ΒΗΜΑ», 21.12.97, σελ. Α25), 5) χωρίς
σύνδρομα κατωτερότητας, «σκληρές διασυνδέσεις» στην Ε.Ε., ιδιαίτερα όσον αφορά
την Τουρκία, 6) πολλά «μολών λαβέ» σε κάθε τουρκικό casus belli (και όχι μόνον
για την Γαύδο) και 7) άμεση δρομολόγηση διαδικασιών επέκτασης των χωρικών
υδάτων στα 12 μίλια.

Αργά ή γρήγορα, ιδιαίτερα όταν κοντεύουν εκλογές ή κομματικά συνέδρια, ο Κέναν
και πάλι θα επιβεβαιωθεί και η ηγεσία θα προσαρμοσθεί στην υποβόσκουσα σιωπηρή
κοινωνική βούληση. Μέχρι τότε, θα υπομείνουμε τις κουραστικές, αφελείς,
κακόμοιρες και πλανερές σοφιστείες περί σωτηρίας, δήθεν, της Ελλάδας, εάν
μετατραπούμε σε έντρομους νεροκουβαλητές των Τούρκων στρατηγών στις Βρυξέλλες
και σε υποστηρικτές του εφευρήματος περί εξευρωπαϊσμού και εκδημοκρατισμού της Τουρκίας.

Ο Παναγιώτης Ήφαιστος είναι αν. καθηγητής Διεθνών Σχέσεων και Στρατηγικών
Σπουδών στο Πάντειο Πανεπιστήμιο.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16038N062</ED>
<ID>
ID:134992

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Ποιοι θυμούνται τις γενοκτονίες...
</H2>
<AUTHOR>ΘΑΝΑΣΗΣ ΑΝΤΩΝΟΠΟΥΛΟΣ</AUTHOR>

ΠΡΩΤΟΔΙΔΑΞΑΝ τη γενοκτονία... «Ποιος ενθυμείται σήμερα τη γενοκτονία των
Αρμενίων από τους Τούρκους», επιχειρηματολόγησε ο Χίτλερ, προκειμένου να
κάμψει τις όποιες επιφυλάξεις για την επεξεργασία του σχεδίου «Τελική Λύση».
Και τα κρεματόρια άνοιξαν...

Η «Νέμεσις», η τιμωρός χείρα των σφαγιασμένων Αρμενίων, μπορεί να καταδίωξε
μέχρι τελικής εξόντωσης τους υπευθύνους ηγέτες των Νεοτούρκων, που έβαψαν τα
νερά του Ευφράτη κόκκινα, με το αθώο αίμα 1.500.000 Αρμενίων, το Δικαστήριο
της Νυρεμβέργης μπορεί να έστειλε στην αγχόνη ναζί εγκληματίες πολέμου, αλλά
προηγουμένως οι πολιτικοί της «αψόγου στάσης», Τσάμπερλεν και Νταλαντιέ,
υπέγραψαν στο Μόναχο του 1938 το αιματοκύλισμα της ανθρωπότητας, με τα 25
εκατομμύρια νεκρούς και τις ανυπολόγιστες υλικές καταστροφές του Β' Παγκοσμίου Πολέμου.

Ο «Επιτήδειος Ουδέτερος», η Άγκυρα, και πάλι, ενώ η Ευρώπη των «ανθρωπιστικών
αξιών» σφυρίζει αδιάφορα και ο «Πλανητάρχης» διαγράφει από το Σύνταγμα της
Αμερικανικής Συμπολιτείας τον όρκο πίστης στον Άνθρωπο και τις αξίες του
Πολιτισμού των Πατριαρχών της Αμερικανικής Δημοκρατίας, επιδίδεται στο γνώριμο
«παιχνίδι» του, την εξόντωση των λαών που η κακή τους μοίρα τους έθεσε υπό την
κυριαρχία της «Κατάρας της Ασίας».

Είναι αμφίβολο αν ο οδυρμός των 20 εκατομμυρίων Κούρδων, που οι «χασάπηδες της
Άγκυρας» εξοντώνουν ανελέητα, θα οδηγήσει, τουλάχιστον, τους κυρίους Ντ'
Αλέμα, Ζοσπέν, Μπλερ, Λαφοντέν να αγοράσουν «καινούργια σοσιαλιστική
συνείδηση», τις Βρυξέλλες να εγκύψουν στις διακηρύξεις των πρωτομαστόρων της
Ενωμένης Ευρώπης και τον Κλάους Κίνκελ να κάνει μια επίσκεψη «περισυλλογής και
αυτογνωσίας» στο Μπιργκενάου, το Άουσβιτς, το Ματχάουζεν...

Αν μπορεί να συμφωνήσει κανείς με τον Θεόδωρο Πάγκαλο σε κάποιο σημείο είναι
ότι ενίοτε η «φωνή της συνείδησης» παρακάμπτει τον υπουργό Εξωτερικών του
«διπλωματικού καθωσπρεπισμού», των σκοπιμοτήτων, και ομιλεί για τους
«δολοφόνους» και τους «γίγαντες με μυαλό νάνου»...

Είναι κάτι κι αυτά τα ψήγματα...

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16038N063</ED>
<ID>
ID:135025

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N06&aa=3</URL></REF>


Article

<CATEGORY>vin02</CATEGORY>

 <H5>ΛΙΓΕΣ ΗΜΕΡΕΣ ΠΡΙΝ ΑΠΟ ΤΟ 3ο ΣΥΝΕΔΡΙΟ ΚΟΡΥΦΩΝΕΤΑΙ Η ΚΡΙΣΗ ΣΤΗΝ Ν. ΠΑΣΟΚ
</H5><H2>ΠΡΟΕΚΤΑΣΕΙΣ
</H2><H2>Τα μεγάλα παιδία παίζει...
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

Ως γνωστόν, από μικρό κι από τρελό μαθαίνεις την αλήθεια ­ και στη Νεολαία
ΠΑΣΟΚ οι ηλικίες είναι αναπόφευκτα μικρές, ενώ τις τελευταίες ημέρες, εν όψει
του 3ου Συνεδρίου τους, έγιναν και αρκετά... τρελά: σημειώθηκε η πρώτη μετά
τον Ιούνιο του '96 ανοικτή ρήξη σημιτικών και τσοχατζοπουλικών. Και το
σημαντικότερο: οι πάλαι ποτέ προεδρικοί έδωσαν σαφέστατο μήνυμα ότι τώρα πια
επιλογή τους δεν είναι ο κ. Α. Τσοχατζόπουλος...

ΒΕΒΑΙΑ, Η κρίση στη Νεολαία ΠΑΣΟΚ δεν έχει ακόμα εκτονωθεί ­ και τα Μπωφόρ της
διαμάχης πολύ δύσκολα θα μειωθούν, παρά τις συμφωνίες «κάτω από το τραπέζι»
που έγιναν προχθές το βράδυ στη Χαριλάου Τρικούπη: Ήδη, η πλειοψηφία του
Κεντρικού Συμβουλίου της Νεολαίας, που πρόσκειται στον κ. Α. Τσοχατζόπουλο,
δηλώνει ότι θα εμμείνει στο γράμμα των αποφάσεών της και θα αρνηθεί να δεχτεί
εκπρόθεσμες εγγραφές στην οργάνωση ­ εμμονή που θα έχει ως αποτέλεσμα τον
αποκλεισμό των εκσυγχρονιστών από το επικείμενο συνέδριο...

Ωστόσο, στη Χαριλάου Τρικούπη ασχολούνται κυρίως με τη συμπεριφορά των
«ενηλίκων» που επηρεάζουν τα στελέχη της Νεολαίας ΠΑΣΟΚ ­ επιχειρώντας να
βγάλουν τα πρώτα συμπεράσματα για τις κινήσεις των εσωκομματικών ομάδων εν
όψει του 5ου Συνεδρίου του ΠΑΣΟΚ που θα γίνει το '99.

Τόσο η πλευρά των σημιτικών όσο και η πλευρά των τσοχατζοπουλικών έχουν ήδη
καταλήξει στην εκτίμηση ότι οι προεδρικοί ­ που είχαν συνταχθεί με τον κ. Α.
Τσοχατζόπουλο στο προηγούμενο συνέδριο ­ αναζητούν τώρα αυτόνομο ρόλο εν όψει
του '99, χωρίς ακόμη να μπορούν να βασίζονται σε έναν ηγέτη: Οι προεδρικοί του
Κεντρικού Συμβουλίου της Νεολαίας ΠΑΣΟΚ αποσχίσθηκαν από την τσοχατζοπουλική
πλειοψηφία που καθοδηγεί η Τόνια Αντωνίου ­ και σε μία τακτική κίνηση
ευθυγραμμίστηκαν με τους εκσυγχρονιστές στα διαδικαστικά του συνεδρίου της Νεολαίας.

Στο μεν πεδίο της Νεολαίας ΠΑΣΟΚ ­ που θα τροφοδοτήσει με εκατοντάδες
συνέδρους και το επόμενο συνέδριο του κυβερνώντος κόμματος ­ η τακτική
συμπόρευσης δύο ετερόκλητων πολιτικά ομάδων δεν αποκλείεται να μετεξελιχθεί
και σε στρατηγική συμμαχία, με την εκλογή κοινού γραμματέα της Οργάνωσης.
Ωστόσο, είναι απολύτως βέβαιο ότι κάτι τέτοιο δεν πρόκειται να επαναληφθεί και
στο συνέδριο των «ενηλίκων» ­ απλώς, οι προεδρικοί έκαναν το πρώτο μεγάλο βήμα
αυτονόμησης από την «ομπρέλα» του κ. Τσοχατζόπουλου.

Είναι μάλιστα ενδιαφέρον ότι το σημαντικότερο τηλεφώνημα που οδήγησε στην
προσωρινή τουλάχιστον εκτόνωση του κλίματος ρήξης στη Νεολαία ΠΑΣΟΚ έγινε
μεταξύ των Μ. Δασκαλάκη και Θ. Τσουκάτου.

Σημειώνεται, πάντως, ότι στον χώρο των προεδρικών της Νεολαίας ΠΑΣΟΚ η
κατάσταση είναι αρκετά ιδιόρρυθμη ­ καθώς τα στελέχη που απαρτίζουν αυτή την
ομάδα έχουν αναπτύξει εδώ και καιρό σχέσεις και πέραν των «ενηλίκων»
προεδρικών. Υπάρχουν στελέχη που προσβλέπουν είτε στον στον κ. Κ. Λαλιώτη,
είτε στον κ. Β. Βενιζέλο είτε στον κ. Κ. Σκανδαλίδη ­ οι οποίοι όμως λόγω του
πολιτικού βάρους τους διατηρούν σχέσεις και με στελέχη άλλων ομάδων της Νεολαίας.

Από την άλλη πλευρά, ο υπουργός Άμυνας θέλει ­ μέσω της υπόθεσης του Συνεδρίου
της Νεολαίας ­ να δώσει κι ένα μήνυμα στον κ. Κ. Σημίτη. Εν ολίγοις, δίνει το
μήνυμα ότι η γραμμή της «κριτικής στήριξης» προς τον Πρωθυπουργό είναι μία
τακτική επιλογή, η οποία ισχύει μόνον στο βαθμό που δεν θίγονται χώροι και
πρόσωπα της επιρροής του. Είναι χαρακτηριστικό ότι έπειτα από επικοινωνία του
με την κ. Αντωνίου, ο κ. Τσοχατζόπουλος προχώρησε σε τηλεφωνική επικοινωνία με
τον γραμματέα της Κεντρικής Επιτροπής του ΠΑΣΟΚ Κ. Σκανδαλίδη, στον οποίο
μετέφερε ότι «θα φτάσει στα άκρα» μία αντιπαράθεση που θα ξεκινούσε στο χώρο
της Νεολαίας ΠΑΣΟΚ. Λίγο αργότερα, συνεργάτες του Α. Τσοχατζόπουλου
επικοινωνούσαν με τον Θ. Τσουκάτο, μεταφέροντας το ίδιο μήνυμα.

Παράλληλα, οι εκσυγχρονιστές τηρούν σκληρή στάση απέναντι στα στελέχη του κ.
Τσοχατζόπουλου ­ δίνοντας το μήνυμα ότι παρά την προσωρινή συμπόρευση, θεωρούν
τον υπουργό Άμυνας δυνάμει αντίπαλο στο συνέδριο του '99. Είναι χαρακτηριστικό
ότι δεν είναι λίγοι εκείνοι στο χώρο των σημιτικών που δεν διστάζουν τις
τελευταίες ημέρες να κάνουν λόγο ακόμα και για οριστική ρήξη στη Νεολαία «αν
αυτό χρειαστεί». Ωστόσο, ένα τέτοιο ενδεχόμενο θα προκαλούσε αλυσιδωτές
αντιδράσεις στο χώρο των ενηλίκων του ΠΑΣΟΚ ­ και θα έφερνε πολύ πρόωρα στην
πολιτική σκηνή το προσυνεδριακό κλίμα, κάτι που δεν επιθυμεί σε καμία
περίπτωση ο κ. Κ. Σημίτης.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16038N071</ED>
<ID>
ID:134952

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N07&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Αγκυλωμένοι γραφειοκράτες
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

ΣΠΑΡΑΣΣΟΜΕΝΗ από εσωτερικές έριδες οδεύει προς το Συνέδριό της η Νεολαία
ΠΑΣΟΚ. Αιτία είναι τα «κουκιά» ­ το ποιος δηλαδή θα έχει το πάνω χέρι στο
Συνέδριο και τις εκλογικές διαδικασίες που θα ακολουθήσουν για την ανάδειξη
των οργάνων της Νεολαίας. Ζητημα κρίσιμο για μία νεολαία που είναι εικόνα και
ομοίωση του ΠΑΣΟΚ, στο οποίο ακόμη κυριαρχεί η λογική των συσχετισμών.

Και ακόμη πιο κρίσιμο για όλους εκείνους που βλέπουν τη Νεολαία ΠΑΣΟΚ σαν
εφαλτήριο για μια θέση στη Βουλή ­ έργο που έχουμε, κατ' επανάληψη
παρακολουθήσει τα τελευταία χρόνια. Θυμηθείτε πόσοι βουλευτές έχουν διατελέσει
πρόεδροι Νεολαίας και αντιστοιχείστε με το έργο ενός εκάστου στη θέση του
προέδρου. Ανύπαρκτο.

Το ερώτημα είναι τι αντιπροσωπεύουν όλοι αυτοί που διαγκωνίζονται για να
«αναγνωρισθούν» ως νεολαίοι ΠΑΣΟΚ. Διότι νεολαίοι, ηλικιακά δεν είναι. Και
δυστυχώς ούτε και στα μυαλά. Δεν έχουν όνειρα, ιδέες, όραμα, διάθεση για να
προσφέρουν σε μια νεολαία που χειμάζεται από την ανεργία, τα ναρκωτικά, την
κοινωνική απομόνωση.

Πρόκειται για αγκυλωμένους κομματικούς γραφειοκράτες που αγωνίζονται για μια
σφραγίδα. Αυτό είναι όλο...

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16038N072</ED>
<ID>
ID:134993

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N07&aa=2</URL></REF>


Article

<CATEGORY>vin04</CATEGORY>

 <H2>Αδιέξοδο στις εγγραφές
</H2>
ΝΕΟ ΑΔΙΕΞΟΔΟ σημειώθηκε χθες στη Νεολαία ΠΑΣΟΚ, παρά τις προηγούμενες
διαβεβαιώσεις όλων των τάσεων προς τα μέλη του Εκτελεστικού Γραφείου ότι θα
παραμερίσουν τις επιμέρους αντιθέσεις τους και θα προχωρήσουν κανονικά προς το
3ο Συνέδριο. Έτσι από τη μια χθες, σε μία τυπική κατά τ' άλλα ανακοίνωση που
την υπογράφουν 55 από τα 66 μέλη του Κ.Σ. Οργάνωσης, τονίζεται ότι έληξαν τη
Δευτέρα 12 Ιανουαρίου οι εγγραφές των μελών για να μετέχουν στο Συνέδριο και
πως αρχίζει η προσυνεδριακή διαδικασία. Είναι η πλευρά που θεωρείται ότι
πρόσκειται στον Άκη Τσοχατζόπουλο, πρώην προσκείμενοι στον Γεράσιμο Αρσένη,
καθώς και οι λεγόμενοι «προεδρικοί». Από την άλλη, όσοι θεωρούνται ότι ανήκουν
στο «εκσυγχρονιστικό μπλοκ» ανακοίνωσαν χθες το μεσημέρι πως έχουν καταθέσει
στον λογαριασμό της οργάνωσης στην Εθνική Τράπεζα το ποσόν που αντιστοιχεί σε
εγγραφές 15.000 μελών. Και ζήτησαν με φαξ από το Κ.Σ. να συγκεντρώσει από τις
νομαρχιακές επιτροπές τις αιτήσεις της εγγραφής των νέων μελών ώστε να πάρουν
μέρος στις προσυνεδριακές διαδικασίες. Πάντως, μέχρι στιγμής δεν έχει
εξομαλυνθεί η κατάσταση, με συνέπεια το θέμα να απασχολήσει για μία ακόμη φορά
την ηγεσία του κόμματος. 
<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16038N073</ED>
<ID>
ID:135022

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N07&aa=3</URL></REF>


Article

<CATEGORY>vin04</CATEGORY>

 <H2>Με Αρσένη συνεχίζει τις επαφές του ο Σημίτης
</H2>
ΜΕ ΤΟΝ κ. Κ. Λαλιώτη χθες και τον κ. Γ. Αρσένη σήμερα, συνεχίζει τις επαφές
του με τα μέλη του Εκτελεστικού Γραφείου ο Πρωθυπουργός, ο οποίος συζητεί μαζί
τους και τα μεγάλα θέματα του τομέα ευθύνης τους.

Πάνω από δύο ώρες κράτησε η συνάντηση του κ. Κ. Σημίτη με τον υπουργό ΠΕΧΩΔΕ,
για την οποία και οι δύο πλευρές απέφυγαν να δώσουν οποιαδήποτε πληροφορία
πέραν του ότι ήταν «γόνιμη και εφ' όλης της ύλης».

Ο κ. Κ. Λαλιώτης, όπως λέει συχνά - πυκνά στους φίλους του τελευταία, θεωρεί
αναγκαία την ύπαρξη ενός νέου πολιτικού σχεδιασμού για το ΠΑΣΟΚ και την
προοπτική του. Στο σχέδιο πρέπει, λέει, να χωρούν όλα τα στελέχη και οι
απόψεις τους, αρκεί να προωθείται και να στηρίζεται η κοινή στρατηγική.

Όσον αφορά τον υπουργό Παιδείας, κ. Γερ. Αρσένη, η σημερινή συνάντησή του με
τον Πρωθυπουργό αποτελεί μια καλή ευκαιρία, όπως λένε από το περιβάλλον του,
για να του αναπτύξει τις απόψεις του στα φλέγοντα θέματα της περιόδου.

Ο υπουργός Παιδείας, σύμφωνα με κύκλους του υπουργείου Παιδείας, έχει την
άποψη ότι η πολιτική της σκληρής δραχμής οδηγεί σε αδιέξοδο. Θα επαναλάβει
επίσης τις απόψεις του για τα θέματα του ΝΑΤΟ σε συνδυασμό με τα
ελληνοτουρκικά, ενώ παράλληλα θα επισημάνει το έλλειμμα εσωκομματικού διαλόγου
στα αρμόδια όργανα, που έχει στην πράξη ως αποτέλεσμα την πολιτική κατά
κάποιον τρόπο απομόνωση στελεχών του κόμματος και της κυβέρνησης.

Ο κ. Αρσένης θα ενημερώσει βεβαίως τον κ. Σημίτη και για τα εκπαιδευτικά
θέματα, που βρίσκονται πλέον στο τελικό στάδιο προετοιμασίας. 
Πρόκειται για τις διατάξεις που αφορούν την πρόσληψη των εκπαιδευτικών, την
αξιολόγηση καθηγητών και μαθητών, το Ενιαίο Λύκειο, τα Προγράμματα Σπουδών
Επιλογής (ΠΣΕ) και το Ανοικτό Πανεπιστήμιο.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16038N074</ED>
<ID>
ID:135045

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N07&aa=4</URL></REF>


Article

<CATEGORY>vin04</CATEGORY>

 <H5>ΠΡΟΣΧΕΔΙΑΣΜΕΝΗ ΚΑΙ Η ΔΕΥΤΕΡΗ «ΠΡΟΣΩΠΙΚΗ» ΑΕΡΟΠΟΡΙΚΗ ΠΡΟΚΛΗΣΗ ΕΙΣ ΒΑΡΟΣ ΤΟΥ
ΕΛΛΗΝΑ ΥΠΟΥΡΓΟΥ ΑΜΥΝΑΣ ­ ΣΚΛΗΡΕΣ ΕΙΚΟΝΙΚΕΣ ΑΕΡΟΜΑΧΙΕΣ 2 ΧΙΛΙΟΜΕΤΡΑ ΑΠΟ ΤΟ
ΕΛΙΚΟΠΤΕΡΟ ΤΟΥ
</H5><H2>Τουρκική βεντέτα με τον Άκη...
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Σε δεύτερη «προσωπική» αεροπορική πρόκληση εις βάρος του Έλληνα υπουργού
Άμυνας προχώρησαν χθες οι Τούρκοι, οι οποίοι παράλληλα συνέχισαν τις
παραβιάσεις του εθνικού εναέριου χώρου στο Αιγαίο, κυρίως στα Δωδεκάνησα, όπου
μεταξύ Ρόδου και Καρπάθου σημειώθηκαν 49.

Η ΠΡΟΚΛΗΣΗ εκδηλώθηκε με την απόπειρα δύο τουρκικών F-16 να παρενοχλήσουν το
ελικόπτερο που επέβαινε ο κ. Άκης Τσοχατζόπουλος στον διεθνή εναέριο χώρο
μεταξύ Λέσβου και Ψαρών. Έληξε δε μόνο ύστερα από σκληρή αερομαχία «δύο κατά
δύο», περίπου 2,5 χιλιόμετρα μακριά από τα ελικόπτερα της υπουργικής αποστολής.

«Αν δεν γινόταν η αναχαίτιση, η κατάσταση ίσως εξελισσόταν επικίνδυνα»
σχολίασε αρμόδια κυβερνητική πηγή, η οποία πάντως κράτησε χαμηλούς τόνους.

Από την πλευρά του ο υπουργός Άμυνας καυτηρίασε για άλλη μια φορά την τουρκική
προκλητικότητα και τις επιδιώξεις για αμφισβήτηση του εύρους του εθνικού
εναέριου χώρου, ενώ αντιμετώπισε με χιούμορ τη δεύτερη, μετά το ταξίδι της
Κύπρου, απόπειρα... αεροπορικής παρενόχλησής του. Ερωτώμενος για το μήνυμα που
στέλνει στους Τούρκους πιλότους που επιχειρούν... να τον συναντήσουν όταν πετά
στο FIR Αθηνών, είπε ότι αυτό είναι απλό: «Τους παρέχουμε δωρεάν εξάσκηση και
μπορούν να μας ακολουθούν και να μαθαίνουν πώς τους διώχνουμε όταν ξεπερνούν
τα όρια».

Πάντως ο κ. Τσοχατζόπουλος φαίνεται ότι περιμένει και άλλες προκλήσεις από την
Άγκυρα, καθώς κάλεσε τον ελληνικό λαό να συνειδητοποιήσει ότι για «αρκετά
μακρά περίοδο» θα συνεχίσουμε να ζούμε «με συνθήκες έντονου ανταγωνισμού». Και
απέδωσε τη στάση αυτή στη μεταβατική περίοδο που περνά η γειτονική χώρα.

ΔΕΝ ΒΟΗΘΑΕΙ

«Δυστυχώς, η Τουρκία δεν αντιλαμβάνεται ότι με τη στάση αυτή, για να
αντιμετωπίσει τα εσωτερικά προβλήματα, δεν βοηθά στην ανάπτυξη σχέσεων γνήσιας φιλίας».

Όσον αφορά τώρα την απόπειρα παρενόχλησης, στρατιωτικές πηγές κάνουν λόγο για
«προσχεδιασμένη κίνηση με άγνωστες προθέσεις». Τα τουρκικά αεροσκάφη που
απογειώθηκαν από το αεροδρόμιο Μπαλί Κεσίρ εντοπίστηκαν από τα ελληνικά ραντάρ
να κατευθύνονται προς τον χώρο που πετούσαν τα δύο ελικόπτερα. Πιο πίσω
πετούσαν και άλλα δύο τουρκικά F-16.

Για προληπτικούς λόγους και μετά την εμπειρία του ταξιδιού στην Κύπρο τον
περασμένο Νοέμβριο, η Αεροπορία είχε 4 ελληνικά αεροσκάφη σε περιπολία στην
περιοχή. Όταν το Κέντρο Επιχειρήσεων στη Λάρισα είδε τις κινήσεις των Τούρκων
έστειλε 2 F-16 να αναχαιτίσουν τα ίδιου τύπου τουρκικά. Τα συνάντησαν σε
απόσταση περίπου 15.000 ποδών πίσω και ψηλότερα από τα ελικόπτερα. Οι Τούρκοι
πιλότοι αντέδρασαν στην αναχαίτιση, με αποτέλεσμα να πραγματοποιηθούν σκληρές
εικονικές αερομαχίες.

4 ΠΑΡΑΒΙΑΣΕΙΣ

Τις εμπλοκές κέρδισαν λίγο αργότερα τα ελληνικά F-16, σε απόσταση μόλις 6.000
ποδών από το υπουργικό ελικόπτερο. Δύο ελληνικά Μιράζ 2000 που περιπολούσαν κι
αυτά δεν χρειάστηκε να πάρουν μέρος στην εμπλοκή με τα άλλα δύο τουρκικά F-16.
Τα τουρκικά αεροσκάφη όμως έκαναν 4 παραβιάσεις στην περιοχή, ενώ έφθασαν να
πετάξουν και σχεδόν πάνω από τις ακτές των Οινουσσών.

Λίγες ώρες νωρίτερα, πολυάριθμες παραβάσεις των κανόνων εναέριας κυκλοφορίας
και 49 παραβιάσεις του εθνικού εναέριου χώρου είχαν κάνει 14 τουρκικά
αεροσκάφη στην περιοχή μεταξύ Ρόδου και Καρπάθου. Σε μία περίπτωση πέταξαν
πάνω από τις ακτές της Σύμης, ενώ σε άλλη πτήση έφθασαν 4 μίλια από τη Ρόδο.

«Ματαιοπονούν» ήταν το σχόλιο του κ. Τσοχατζόπουλου για τις παραβιάσεις τις
οποίες χαρακτήρισε «ενεργό απειλή» κατά της χώρας μας. Ο κυβερνητικός
εκπρόσωπος ανακοίνωσε ότι το υπουργείο Εξωτερικών θα προχωρήσει σε διαβήματα
και θα ενημερώσει τους εκπροσώπους των χωρών-μελών της Ευρωπαϊκής Ένωσης.

Παραβιάσεις του εναέριου χώρου της Κύπρου πραγματοποίησαν τουρκικά F-16 και
στην Κύπρο, ενώ υπήρξε και αεροφωτογράφηση της βάσης της Πάφου. Ο υπουργός
Εξωτερικών κ. Κασουλίδης δήλωσε ότι Αθήνα και Λευκωσία συμφώνησαν σε μέτρα
αντίδρασης στις τουρκικές προκλήσεις με εμπλοκή της Ευρωπαϊκής Ένωσης.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16038N081</ED>
<ID>
ID:134945

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N08&aa=1</URL></REF>


Article

<CATEGORY>vin04</CATEGORY>

 <H2>Εξηγήσεις Μπερνς για τα 6 μίλια
</H2>
ΠΡΟΣΠΑΘΕΙΑ ΝΑ μεταβάλει τις εντυπώσεις που δημιούργησαν οι πρόσφατες δηλώσεις
του, ότι οι Ηνωμένες Πολιτείες δεν αναγνωρίζουν το ασύμβατο μεταξύ εναέριου
χώρου (10 μίλια) και χωρικών υδάτων (6 μίλια), κατέβαλε χθες ο Αμερικανός
πρέσβης Νίκολας Μπερνς ­ κάνοντας ταυτοχρόνως σαφές ότι η Ουάσιγκτον θα
εξακολουθήσει την πολιτική τών «κατά περίπτωση παρεμβάσεων» σε Ελλάδα και Τουρκία.

Την ίδια στιγμή, η βρετανική προεδρία έκανε σαφές ότι δεν προτίθεται να
αναλάβει κάποια πρωτοβουλία σε σχέση με τα ελληνοτουρκικά, λόγω της αρνητικής
διάθεσης της Τουρκίας, αλλά θα στηρίζει τις προσπάθειες του ΝΑΤΟ και των
Ηνωμένων Πολιτειών στην κατεύθυνση της μείωσης της έντασης στο Αιγαίο.

Ο Νίκολας Μπερνς συναντήθηκε προχθές με τον Βρετανό πρέσβη σερ Λιούελιν Σμιθ
και χθες με τον πρόεδρο της Ν.Δ. Κώστα Καραμανλή, τον υφυπουργό Εξωτερικών
Γιάννο Κρανιδιώτη, τον πρόεδρο του ΣΥΝ Νίκο Κωνσταντόπουλο και τον δήμαρχο
Αθηναίων Δημήτρη Αβραμόπουλο.

ΠΑΡΕΡΜΗΝΕΥΘΗΚΑΝ...

Κοινό χαρακτηριστικό των χθεσινών του συναντήσεων ήταν η προσπάθεια να πείσει
τους συνομιλητές του ότι οι δηλώσεις τις οποίες έκανε σε Έλληνες
δημοσιογράφους αναφορικά με το εύρος του ελληνικού εναέριου χώρου
παρερμηνεύθηκαν. «Λυπήθηκα όταν είδα δημοσιεύματα, το περασμένο
Σαββατοκύριακο, ότι συνδέω την ελληνική κυριαρχία στο Αιγαίο με το θέμα του
εναέριου χώρου. Δεν είπα αυτό. Δεν είναι αλήθεια, δεν συνδέουμε αυτά τα
θέματα. Σεβόμαστε την ελληνική κυριαρχία στο Αιγαίο. Τελεία και παύλα», δήλωσε
χαρακτηριστικά ο κ. Μπερνς μετά τη συνάντησή του με τον κ. Καραμανλή. Προς
επίρρωσιν δε των λεγομένων του, ο Αμερικανός πρέσβης είπε ότι οι Ηνωμένες
Πολιτείες επιθυμούν να βοηθήσουν εάν το ζητήσουν η Ελλάδα και η Τουρκία για να
επιλύσουν ορισμένα από τα προβλήματα στην περιοχή και υποστήριξε πως
εργάσθηκαν προς αυτή την κατεύθυνση, όταν η τουρκική κυβέρνηση αποφάσισε να
κάνει στρατιωτικές ασκήσεις στους Καλόγερους και στην Άνδρο. Τόνισε ακόμη ότι
δεν είναι κυρίαρχο θέμα στις ελληνοτουρκικές διαφορές το εύρος του ελληνικού
εναέριου χώρου ­ και οι ΗΠΑ δεν το ανάγουν σε μείζον θέμα.

Σύμφωνα με πληροφορίες, όταν κάποιος από τους συνομιλητές του επεσήμανε στον
κ. Μπερνς ότι οι Έλληνες έχουν την αίσθηση πως οι Ηνωμένες Πολιτείες στηρίζουν
περισσότερο την Τουρκία και λιγότερο την Ελλάδα, ο Αμερικανός πρέσβης είπε πως
κάτι τέτοιο δεν ισχύει ­ και μόνο στο εντελώς τελευταίο διάστημα η Ουάσιγκτον
παρενέβη τρεις φορές στην Άγκυρα υπέρ των ελληνικών θέσεων.

Ο ΡΟΛΟΣ ΤΩΝ ΒΡΕΤΑΝΩΝ

Ο Βρετανός πρέσβης στην Αθήνα σερ Λιούελιν Σμιθ, σε συνέντευξη Τύπου για τις
προτεραιότητες της βρετανικής προεδρίας, δήλωσε ότι η Ευρωπαϊκή Ένωση θέλει να
μειωθεί η ένταση στο Αιγαίο και θα καλοδεχόταν τον διάλογο Ελλάδας-Τουρκίας,
ενώ στηρίζει τις προσπάθειες του ΝΑΤΟ και των Ηνωμένων Πολιτειών. Όμως «μην
περιμένετε πρωτοβουλία της προεδρίας» για τις ελληνοτουρκικές σχέσεις στο
Αιγαίο, είπε ο σερ Λιούελιν, εξηγώντας πως «δεν μπορούμε να επιβάλουμε τις
καλές μας υπηρεσίες σε μια χώρα που δεν τις επιθυμεί» όπως η Τουρκία. Ο
Βρετανός πρέσβης διευκρίνισε ακόμη ότι η προεδρία δεν προτίθεται να
επικεντρώσει τις προσπάθειές της στο να πείσει την Άγκυρα να εκπληρώσει τις
προσδοκίες της Ένωσης για να γίνει δεκτή στην Ευρωπαϊκή Διάσκεψη ­ αντιθέτως,
από κοινού με την Κομισιόν θα ασχοληθεί με τη στρατηγική της Ε.Ε. για την
Άγκυρα (εφαρμογή τελωνειακής ένωσης κ.λπ.)

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16038N082</ED>
<ID>
ID:134986

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N08&aa=2</URL></REF>


Article

<CATEGORY>vin04</CATEGORY>

 <H2>Μικρά νησιά του Αιγαίου σε ευρωπαϊκό πρόγραμμα αξιοποίησης
</H2>
<AUTHOR>ΠΑΝΟΣ ΜΠΑΙΛΗΣ</AUTHOR>

ΛΕΣΒΟΣ

Ο ΠΑΠΑ-ΣΤΡΑΤΗΣ έδειχνε ικανοποιημένος. Τόσα χρόνια στο Μανταμάδο έχει μάθει να
ξεχωρίζει τις «πετυχημένες βολές». Έχει δει εκατοντάδες ασκήσεις. Εύχεται να
μη δει ποτέ πόλεμο, αλλά δεν φοβάται. «Περισσότερο φοβόσαστε εσείς στην Αθήνα.
Για μας εδώ δεν τρέχει τίποτα», λέει. Κάθεται μαζί με τους στρατιωτικούς στο
Λιμάνι του Αγίου Στεφάνου και παρακολουθεί την άσκηση. Μπροστά του οι
επιτελείς εξηγούν στον υπουργό Εθνικής Άμυνας Άκη Τσοχατζόπουλο τι ακριβώς
γίνεται. Δείχνει εντυπωσιασμένος. Τα βλήματα πέφτουν σε στόχους μέσα στη
θάλασσα, σε μικρή απόσταση από τα τρία μικρά νησάκια, τα Τουκμάκια. Και αυτά
τα αμφισβητούν οι Τούρκοι. Είναι από τις νησίδες που το υπουργείο Αιγαίου έχει
εντάξει στο πρόγραμμα οικολογικής αξιοποίησης.

Στα Ψαρά. Οι μαθητές ζήτησαν από τον υπουργό Άμυνας Άκη Τσοχατζόπουλο να τον
ξαναδούν σύντομα

Οι ντόπιοι τα γνωρίζουν καλά. Πάνε μέχρι εκεί, ψαρεύουν. «Και βέβαια πάω. Εδώ
από κάτω μένω. Είμαι σήμερα 73 χρόνων. Τι να φοβηθώ; Στον τόπο μου και να
φοβάμαι; Αν ήταν έτσι θα είχαμε φύγει όλοι από έδώ», λέει ο κ. Γιώργος
Παπαγρηγορίου. Ήλθε κι αυτός μαζί με τον φίλο του τον κ. Ιωάννη Βαχτσαβάκη να
δει τους «Αθηναίους».

Γελάει με τις απορίες «περί φόβου, για Τούρκους που απειλούν». Είναι τόσο
κοντά και όμως οι απειλές δεν φθάνουν ώς αυτούς.

Πολλές φορές ψαρεύουν δίπλα δίπλα με τους Τούρκους. Δεν έχουν να χωρίσουν
τίποτα. Θέλουν να αξιοποιηθούν τα νησιά. Δεν πρόκειται για βράχια. Είναι νησιά
που μπορούν να αξιοποιηθούν. Τα Τουκμάκια, η Παναγιά, το Μαράθι Πάτμου, το
Γυαλί, το Κουτελούδι, η Νίσυρος, η Ψέριμος, η Ισηρία, η Παχειά, η Ανάφη,
σύμφωνα με την υπουργό Αιγαίου κ. Ελισάβετ Παπαζώη, ύστερα από μελέτες της
Ορνιθολογικής Εταιρείας μπορούν να αξιοποιηθούν και να αναπτυχθούν οικονομικά.

«Το πρόγραμμα θα προχωρήσει κανονικά. Έχει ενταχθεί στο NATURA 2000 τον
περασμένο Οκτώβριο.

Η αξιοποίηση δεν ήταν κάτι που έγινε εν αγνοία της κυβέρνησης. Αντίθετα ήταν
σε γνώση όλων», λέει η κ. Παπαζώη, η οποία υποστηρίζει ότι το πρόγραμμα πρέπει
να προχωρήσει άμεσα πριν «οι νησίδες αυτές αξιοποιηθούν άναρχα».

Την αξιοποίηση των νησίδων ζήτησαν και αντιπροσωπείες των κατοίκων των
Οινουσσών, οι οποίοι υποδέχτηκαν τον κ. Άκη Τσοχατζόπουλο στο φυλάκιο της Ν.
Παναγιάς μερικές εκατοντάδες μέτρα από τις τουρκικές ακτές, που πριν 20 χρόνια κατοικούνταν.

Όμως θα ήθελαν να το δουν αυτό στην πράξη: «Δυστυχώς μας έχουν εγκαταλείψει.
Για πρώτη φορά είδαμε τόσο κόσμο. Τους Τούρκους δεν τους φοβόμαστε, με τον λαό
είμαστε φίλοι», έλεγε η κυρία Ελένη Γεωργακοπούλου.

Λίγο πριν, στα Ψαρά ο κ. Τσοχατζόπουλος (είναι πρώτη φορά που επισκέπτεται το
νησί υπουργός Εθνικής Άμυνας) είχε την ευκαιρία να μιλήσει με τους λιγοστούς
μαθητές του Δημοτικού. Οι κάτοικοι όλων των ηλικιών τον ακολούθησαν έως την
πλατεία. Ήταν μία ξεχωριστή ημέρα γι' αυτούς. Θέλουν έργα, θέλουν να
αισθάνονται το κράτος δίπλα τους.Ο κ. Τσοχατζόπουλος επισκέφθηκε διαδοχικά τη
Λέσβο, τα Ψαρά, την Παναγιά και τη Χίο, όπου και παρακολούθησε και μικρής
κλίμακας εκπαιδευτικές δραστηριότητες των Ενόπλων Δυνάμεων.

ΑΥΞΗΣΕΙΣ

Πρόσθετες αυξήσεις, πέραν αυτών που προβλέπει το ισχύον στρατιωτικό
μισθολόγιο, θα δοθούν σύντομα στους αξιωματικούς ανωτέρων και ανωτάτων βαθμών
με νέο νόμο, ανακοίνωσε στη Χίο ο κ. Α. Τσοχατζόπουλος. Ο υπουργός δήλωσε
επίσης ότι προχωρεί μεγάλο πρόγραμμα για τη στέγαση των αξιωματικών στα νησιά
και τα σύνορα.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16038N091</ED>
<ID>
ID:134946

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N09&aa=1</URL></REF>


Article

<CATEGORY>vin04</CATEGORY>

 <H2>Δολοφονία νεωκόρου και φωτιά σε εκκλησία της Πόλης
</H2>
ΤΗΝ ΕΝΤΟΝΗ διαμαρτυρία της ελληνικής κυβέρνησης προς τις τουρκικές αρχές
προκάλεσε η δολοφονία του νεωκόρου Βασίλη Χαβιαρόπουλου, που βρέθηκε με
θρυμματισμένο το κρανίο στο πηγάδι του Αγιάσματος του Αγίου Θεράποντα, στην Κωνσταντινούπολη.

Το πτώμα του νεωκόρου ανακαλύφθηκε μετά την κατάσβεση της πυρκαγιάς, που
εκδηλώθηκε το απόγευμα της Δευτέρας στο Αγίασμα και για την οποία ακόμα δεν
έχουν ανακοινωθεί τα αίτια και, όπως σε κάθε προηγούμενη ανάλογη περίπτωση,
δεν έχουν εντοπιστεί οι ένοχοι.

Ο κυβερνητικός εκπρόσωπος Δημήτρης Ρέππας ανακοίνωσε ότι γίνονται όλες οι
διπλωματικές ενέργειες και κατήγγειλε τις τουρκικές αρχές για
αναποτελεσματικότητα, εφ' όσον οι ένοχοι παρόμοιων εγκληματικών πράξεων, που
σημειώνονται κυρίως στην Κωνσταντινούπολη, δεν έχουν ανακαλυφθεί μέχρι τώρα.

Πρόσθεσε δε ο κυβερνητικός εκπρόσωπος ότι οι εικόνες και άλλα αντικείμενα
αξίας του Αγιάσματος του Αγίου Θεράποντα, ο οποίος βρίσκεται στην ίδια περιοχή
με την Αγία Σοφία, αφαιρέθηκαν και επεσήμανε πως προκαλεί εντύπωση το γεγονός
πως φυγαδεύτηκαν πολλά και ογκώδη αντικείμενα σε κεντρική και πολυσύχναστη
λεωφόρο της Κωνσταντινούπολης.

Ο εκπρόσωπος Τύπου του υπουργείου Εξωτερικών, Κώστας Μπίκας, υπογράμμισε ότι
όλα τα στοιχεία δείχνουν πως πρόκειται για στυγερό έγκλημα, την διαλεύκανση
του οποίου ζητεί το ταχύτερο δυνατόν η ελληνική κυβέρνηση.

Την δολοφονία του άτυχου νεωκόρου κατήγγειλε και η Νέα Δημοκρατία, η οποία
επεσήμανε ότι τις τελευταίες ημέρες εντείνεται το ανθελληνικό μένος το οποίο
έχει αναπτύξει εδώ και καιρό η Τουρκία.

«Καλούμε την Άγκυρα να καταγγείλει αυτήν τη βαρβαρότητα και να φροντίσει έτσι
ώστε να συλληφθούν και να τιμωρηθούν παραδειγματικά οι δολοφόνοι και συνάμα οι
ιερόσυλοι», καταλήγει η ανακοίνωση της Νέας Δημοκρατίας.

Το πτώμα του Βασίλη Χαβιαρόπουλου βρέθηκε χθες στις πέντε το πρωί σε πηγάδι
δίπλα από το Αγίασμα, που κάηκε.

Είχε σ' όλους προκαλέσει ανησυχία το γεγονός ότι ο νεωκόρος δεν φάνηκε καθ'
όλη τη διάρκεια της προσπάθειας για την κατάσβεση της πυρκαγιάς και η
οικογένειά του προσέφυγε στο Πατριαρχείο.

Ο Μητροπολίτης Φιλαδελφείας Μελίτων και ο πρωτοσύγκελλος του Οικουμενικού
Πατριαρχείου Θεόληπτος ζήτησαν από την αστυνομία να εντείνει τις έρευνές της.
Και οι δύο κληρικοί βρίσκονταν στο Αγίασμα όταν εντοπίσθηκε το πτώμα του
νεωκόρου στο πηγάδι.

Η έρευνα της αστυνομίας για το έγκλημα συνεχίζεται.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16038N092</ED>
<ID>
ID:134987

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N09&aa=2</URL></REF>


Article

<CATEGORY>vin04</CATEGORY>

 <H5>ΑΡΘΡΟ ΤΟΥ ΠΡΩΗΝ ΥΦΥΠΟΥΡΓΟΥ ΕΘΝΙΚΗΣ ΑΜΥΝΑΣ
</H5><H2></H2><H2>Pax Americana στο Αιγαίο
</H2>
<AUTHOR>ΝΙΚΟΣ ΚΟΥΡΗΣ</AUTHOR>

Οι αλλαγές στην πολιτική και στρατιωτική δομή του ΝΑΤΟ ώστε, πέρα από τις
λειτουργίες της συλλογικής άμυνας, να μπορεί να επεμβαίνει σε περιφερειακές
συγκρούσεις και να αναλαμβάνει αποστολές επιβολής ή διατήρησης της ειρήνης,
έξω από την περιοχή του, είναι μερικά γνωρίσματα της νέας τάξεως πραγμάτων,
που προέκυψε μετά τη διάλυση της Σοβιετικής Ένωσης.

ΑΞΙΟΠΡΟΣΕΚΤΕΣ είναι κάποιες αναφορές των εισαγωγικών παραγράφων της Διακήρυξης
της Μαδρίτης επί της Ευωρατλαντικής Ασφαλείας και Συνεργασίας, που συμφωνήθηκε
σε επίπεδο αρχηγών κρατών και κυβερνήσεων τον περασμένο Ιούλιο.

«[...] Βαδίζουμε προς την πραγματοποίηση του οράματός μας για μια δίκαιη και
διαρκή τάξη ειρήνης στην Ευρώπη στο σύνολό της, βασισμένη στα ανθρώπινα
δικαιώματα, στην ελευθερία και τη δημοκρατία [...] στο πνεύμα αυτό οικοδομούμε
μια Ευρωπαϊκή Ταυτότητα Ασφαλείας και Άμυνας μέσα στο ΝΑΤΟ [...] Η Συμμαχία
και η Ευρωπαϊκή Ένωση έχουν κοινά στρατηγικά συμφέροντα [...] Το ΝΑΤΟ θα
παραμείνει το βασικό βήμα διαβουλεύσεων μεταξύ των μελών του και το οχυρό για
συμφωνίες επί πολιτικών θεμάτων που αναφέρονται στις δεσμεύσεις ασφαλείας και
άμυνας των Συμμάχων [...]».

Ο... ΧΩΡΟΦΥΛΑΚΑΣ

Αξίζει νομίζω να διατυπώσουμε μερικές παρατηρήσεις στις παραπάνω αναφορές:

* Η Διακήρυξη αναγορεύει το ΝΑΤΟ σε... χωροφύλακα της ευρωπαϊκής ηπείρου και
όχι μόνο. Πράγματι το ιδρυτικό των στρατηγείων που συγκροτούνται στη Νότια
Περιοχή προβλέπει το ενδεχόμενο στρατιωτικών επεμβάσεων του ΝΑΤΟ στη Β. Αφρική
και στη Μ. Ανατολή1.

* Είναι φανερή η αρνητική στάση της Διακήρυξης στην αμυντική απεξάρτηση της
Ευρώπης από το ΝΑΤΟ, με τη λογική ότι τα στρατηγικά συμφέροντα της Ευρωπαϊκής
Ένωσης συμπίπτουν με εκείνα της Ατλαντικής Συμμαχίας (δηλ. της Ουάσιγκτον).
Αυτό σε απλή γλώσσα σημαίνει ότι το δόγμα της Ευρωατλαντικής Συνεργασίας
αποκλείει, έμμεσα, την άσκηση αυτόνομης εξωτερικής πολιτικής από την Ε.Ε.,
γιατί αυτή θα παραμείνει εγκλωβισμένη στη ΝΑΤΟϊκή αμυντική ομπρέλα.

* Μια άλλη ενδιαφέρουσα επισήμανση, που θα μπορούσε να γίνει πάνω στο προοίμιο
της Διακήρυξης της Μαδρίτης, είναι η προφανής αντίφαση ανάμεσα στους ευγενείς
οραματισμούς της περί «ανθρωπίνων δικαιωμάτων, ελευθερίας και δημοκρατίας» και
τα στρατηγικά συμφέροντα... Όλοι γνωρίζουμε ότι οι αρχές αυτές θυσιάζονται
κατά τον πιο κυνικό τρόπο στον βωμό των στρατηγικών σκοπιμοτήτων. Πρόσφατα
παραδείγματα, η συνεχιζόμενη κατοχή του βόρειου τμήματος της Κύπρου και η
γενοκτονία των Κούρδων από την Τουρκία, τη συμπεριφορά της οποίας ανέχονται οι
Δυτικές Δυνάμεις, προκειμένου να προστατεύσουν τα συμφέροντά τους.

Οι πρόσφατες αλλαγές στη στρατιωτική δομή της Συμμαχίας επιβεβαίωσαν την
πρόθεση της Ουάσιγκτον να διατηρήσει τον έλεγχο του αμυντικού μηχανισμού της
Ευρώπης και ιδιαίτερα της περιοχής της Μεσογείου, συμπεριλαμβανομένου του Αιγαίου.

Οι Αμερικανοί διατήρησαν τη θέση του Ανωτάτου Διοικητού Συμμαχικών Δυνάμεων
Ευρώπης (SACEUR) και αντέδρασαν σθεναρά στην προσπάθεια της Γαλλίας να
ανατεθούν και οι δύο περιφερειακές διοικήσεις (Βορρά - Νότου) σε Ευρωπαίους
αξιωματικούς. Πρόθεση βέβαια των Παρισίων ήταν να αναλάβει Γάλλος αξιωματικός
τη διοίκηση του Νότου (AFSOUTH), απέτυχαν.

Η ΣΤΑΣΗ ΤΗΣ ΕΛΛΑΔΑΣ

Ως μέλος του ΝΑΤΟ η Ελλάδα πρέπει να παρακολουθεί όλα τα ζητήματα της
Συμμαχίας. Όμως είναι ευνόητο να έχει ιδιαίτερο ενδιαφέρον για τις ρυθμίσεις
που αφορούν τη Νότια Πτέρυγά της. Αυτό οφείλεται και στο γεγονός ότι η Άγκυρα,
μέσω του αμυντικού μηχανισμού του ΝΑΤΟ, προσπαθεί να προωθήσει τις πάγιες
βλέψεις της για αλλαγή του status quo στην περιοχή εις βάρος της χώρας μας.

Πάγια πολιτική της Ελλάδας στο θέμα διοικήσεως και ελέγχου, από το 1964, ήταν
ότι η ευθύνη άμυνας όλου του εθνικού μας χώρου, καθώς και των θαλάσσιων και
εναέριων προσβάσεων σε αυτόν, στο πλαίσιο του ΝΑΤΟ, έπρεπε να αποτελεί
αρμοδιότητα Ελλήνων διοικητών, που να εδρεύουν στη χώρα μας.

Αυτό προϋπέθετε ότι θα υπήρχαν συγκεκριμένα όρια επιχειρησιακής ευθύνης, όρος
που συνιστούσε μια μορφή διασφάλισης έναντι των επεκτατικών σχεδίων της
Άγκυρας. Αντίθετα, η Τουρκία επιδίωκε κατάργηση των ορίων και υιοθέτηση ενός
νόθου καθεστώτος επιχειρησιακής συναρμοδιότητας στην περιοχή μας, εξέλιξη που,
όπως είναι φανερό, εξυπηρετούσε τα αναθεωρητικά της σχέδια.

Η νέα στρατιωτική δομή του ΝΑΤΟ, που υιοθετήθηκε στις πρόσφατες υπουργικές
συνόδους της Ατλαντικής Συμμαχίας, καταργεί τις περιοχές ευθύνης, κάτω από το
επίπεδο περιφερειακής διοίκησης (της Μεσογείου για τη Νότια Περιοχή). Έτσι το
Μεικτό ΝΑΤΟϊκό Υποστρατηγείο που ιδρύεται στη Λάρισα δεν θα έχει όρια
επιχειρησιακής ευθύνης. Δεν προβλέπεται επίσης η ύπαρξη Ναυτικού και
Αεροπορικού Στρατηγείου. Η αρμοδιότητα άμυνας των θαλάσσιων περιοχών μας και
του εναέριου χώρου μας περιέρχεται στους διοικητές Ναυτικών και Αεροπορικών
Δυνάμεων Μεσογείου, Ιταλό ναύαρχο και Αμερικανό πτέραρχο αντίστοιχα.

ΟΙ ΖΩΝΕΣ ΔΡΑΣΕΩΣ

Επειδή δεν υπάρχουν συγκεκριμένες περιοχές ευθύνης, οι ζώνες δράσεως των
τοπικών Υποστρατηγείων, σε περίπτωση ανάγκης ή πολέμου, θα ορίζονται κατά
περίπτωση και θα εγκρίνονται από το Ατλαντικό Συμβούλιο ή τη Στρατιωτική
Επιτροπή του ΝΑΤΟ, σύμφωνα και με το αναθεωρημένο MC 36/22. Ποιο
είναι το κύριο ζητούμενο της αναθεώρησης; Η κατάργηση της διατάξεως που ορίζει
ότι τα κράτη-μέλη της Συμμαχίας έχουν την τελική ευθύνη για την αμυντική
προστασία των εδαφών και των πληθυσμών τους...

Ό, τι δηλαδή επιδίωκαν οι στρατηγοί της Άγκυρας από τη δεκαετία του '60,
προκειμένου να δημιουργήσουν τουρκική «ζώνη ασφαλείας» στο Ανατολικό Αιγαίο!

Οι περιοχές των ΝΑΤΟϊκών ασκήσεων, σύμφωνα με τις νέες ρυθμίσεις, θα
καθορίζονται «σε συντονισμό με τις ενδιαφερόμενες χώρες, λαμβανομένων υπόψη
των συμφερόντων ασφαλείας τους καθώς και των διατάξεων του MC 94/3».

Θυμίζουμε ότι στις 8 Ιουλίου 1997 η Ελλάδα συμφώνησε στη Μαδρίτη ότι και η
Τουρκία έχει «[...] ζωτικά συμφέροντα και ενδιαφέροντα στο Αιγαίο τα οποία
έχουν μεγάλη σημασία για την ασφάλεια και την εθνική κυριαρχία της». (Σημείο 4
του Κοινού Ανακοινωθέντος). Εξάλλου το MC 94/3 ορίζει ότι μόνο στις μεγάλες
ασκήσεις, που γίνονται δηλαδή σε όλη την περιοχή του ΝΑΤΟ, οι προδιαγραφές
τους απαιτούν έγκριση των συλλογικών οργάνων της Συμμαχίας. Στις περιφερειακές
ασκήσεις όλες οι σχετικές ρυθμίσεις αποφασίζονται από τους αντίστοιχους
διοικητές (Αμερικανό ναύαρχο για τη Μεσόγειο).

ΔΥΣΜΕΝΕΣΤΕΡΟΙ ΟΡΟΙ

Σε απλά ελληνικά τα παραπάνω σημαίνουν ότι τα γνωστά προβλήματα με τις
ασκήσεις στο Αιγαίο θα υφίστανται και με τη νέα δομή του ΝΑΤΟ. Η διαφορά είναι
ότι τώρα οι όροι θα είναι δυσμενέστεροι για τη χώρα μας, μια και έχουμε
αποδεχθεί ρητά ότι και η Τουρκία έχει ζωτικά συμφέροντα ασφαλείας στο
Αιγαίο... Ιδιαίτερα βλαπτική για τη χώρα μας είναι η κατάργηση του Αεροπορικού
Στρατηγείου στη Λάρισα και η υποκατάστασή του με ένα Κέντρο Συνδυασμένων
Αεροπορικών Επιχειρήσεων, το οποίο όμως δεν θα υπάγεται στον Έλληνα διοικητή
του Υποστρατηγείου αλλά στον Αμερικανό πτέραρχο της Νάπολης!

Ο αξιωματικός αυτός θα εκδίδει όλες τις οδηγίες λειτουργίας του Κέντρου
Αεροπορικών Επιχειρήσεων, για την ειρηνική και πολεμική περίοδο και θα
αναθέτει αποστολές σε περιοχές που θα ορίζει, κατόπιν συνεργασίας με τις
ενδιαφερόμενες χώρες, λαμβάνοντας υπόψη τα ενδιαφέροντα ασφαλείας τους.

ΑΠΟΛΥΤΟΣ ΑΡΧΩΝ

Δυο παρατηρήσεις αναφορικά με τις αεροπορικές επιχειρήσεις στη νέα δομή του ΝΑΤΟ:

Ο Αμερικανός πτέραρχος της Νάπολης καθίσταται απόλυτος άρχων των αιθέρων στο
Αιγαίο και θα «μοιράζει παιχνίδι» κατά το δοκούν...

Η παράγραφος 4 του μνημονίου της Μαδρίτης θα μας... καταδιώκει και στους ουρανούς!

Ιδιαίτερα μετά την ενεργοποίηση του Αυτοματοποιημένου Συστήματος Αεροπορικού
Ελέγχου (ACCS) διαγράφει ο κίνδυνος να ασκηθεί πίεση από ΝΑΤΟϊκής πλευράς να
παραιτηθούμε από την απαίτηση κατάθεσης σχεδίων πτήσεως στο FIR Αθηνών. Αν
δεχθούμε κάτι τέτοιο, τα τουρκικά μαχητικά θα «αλωνίζουν» τελείως ανεμπόδιστα
στο Αιγαίο με... διαβατήριο ΝΑΤΟ!

Κάτω από αυτές τις συνθήκες το Αιγαίο, που αποτελεί ζωτική περιοχή για την
ασφάλεια του νησιωτικού μας συμπλέγματος, καθώς και οι γραμμές επικοινωνιών με
αυτό περιέρχονται στην αμυντική αρμοδιότητα ξένων ΝΑΤΟϊκών διοικητών.

ΙΣΟΔΥΝΑΜΗ ΠΑΡΟΥΣΙΑ

Στην καλύτερη των περιπτώσεων, Ελλάδα και Τουρκία θα έχουν ισοδύναμη
στρατιωτική παρουσία. Αυτό θα εξαρτάται από τις διαθέσεις των Αμερικανών
διοικητών της Νάπολης...

Είναι προφανές ότι οι εμπνευστές των ρυθμίσεων αυτών προσδοκούν να υπάρξει
σταθερότητα σε μια στρατηγική περιοχή, για να διασφαλισθεί η ακίνδυνη
διακίνηση των ενεργειακών αποθεμάτων του Καυκάσου προς τις δυτικές αγορές.
Συγχρόνως όμως προωθούνται ουσιαστικά οι τουρκικές επιδιώξεις γιατί
«θεσμοθετείται» η ουδετεροποίηση του Αιγαίου και ανοίγει ο δρόμος για την
αναθεώρηση του υφιστάμενου status quo. Το πρώτο βήμα θα γίνει ενδεχομένως με
την αλλαγή των διευθετήσεων στο FIR Αθηνών, μια και η εναέρια κυκλοφορία είναι
στενά συνδεδεμένη με τις λειτουργίες αεράμυνας...

Η Ελλάδα θα κληθεί να πληρώσει το τίμημα της Pax Americana στο Αιγαίο...

«ΞΕΚΙΝΗΜΑ» ΤΟ '92

Για τις δυσμενείς αυτές προοπτικές, που είναι πλέον ορατές, δεν ευθύνεται
αποκλειστικά η σημερινή κυβέρνηση. Ο δρόμος για τις εξελίξεις αυτές άνοιξε τον
Δεκέμβριο του 1992, όταν η τότε κυβέρνηση της Ν.Δ. δέχθηκε, για πρώτη φορά, το
δόγμα της κατάργησης των ορίων περιοχών στον αέρα, στο πλαίσιο της Συνόδου των
Υπουργών Άμυνας του ΝΑΤΟ. Ολίσθημα που είχε προκαλέσει θύελλα αντιδράσεων εκ
μέρους του ΠΑΣΟΚ και προσωπικά του Α. Παπανδρέου, ο οποίος σε συνέντευξή του
στα «ΝΕΑ»3κατακεραύνωσε την κυβέρνηση, επιρρίπτοντας ευθύνες και
στην τότε στρατιωτική ηγεσία, η οποία, σύμφωνα με τον νόμο, είναι σύμβουλος
της πολιτικής ηγεσίας για θέματα άμυνας.

Το λάθος της σημερινής κυβέρνησης δεν συνίσταται μόνο στο ότι δεν εξήντλησε
όλα τα περιθώρια που παρέχουν οι διαδικασίες λήψης απόφασης στα συλλογικά
όργανα του ΝΑΤΟ για την αποτροπή της δυσμενούς αυτής εξέλιξης, αλλά και στο
γεγονός ότι επιχείρησε να εμφανίσει την υιοθέτηση της νέας δομής του ΝΑΤΟ και
στην περιοχή μας ως εθνική επιτυχία ή περίπου!..

Αντίθετα, οι Τούρκοι στρατηγοί εσιώπησαν. Υποθέτω ότι θα χαμογέλασαν πίσω από
τις κλειστές πόρτες της αίθουσας του Συμβουλίου Εθνικής Ασφαλείας της Άγκυρας
για τον ισχυρισμό μας αυτό...

1. «Αυτή είναι η Νέα Δομή», «ΤΟ ΒΗΜΑ», 7 Δεκ. '97, σελ. Α26.

2. MC 36/2 «Έγγραφο της Στρατιωτικής Επιτροπής του ΝΑΤΟ».

3. «ΤΑ ΝΕΑ», 8 Ιουνίου 1993.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16038N101</ED>
<ID>
ID:134942

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N10&aa=1</URL></REF>


Article

<CATEGORY>vin04</CATEGORY>

 <H2>Πρόταση να αλλάζει η Βουλή τα κονδύλια του προϋπολογισμού
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

«ΠΡΟΣΩΠΙΚΟΙ μηχανισμοί του προέδρου», «διευθυντικές ομάδες» και «στενά
περιβάλλοντα», που λειτουργούν πάνω από θεσμοθετημένα όργανα, αποφασίζουν στα
κόμματα, είπαν χθες στη Βουλή βουλευτές του ΠΑΣΟΚ και της Ν.Δ., στη συζήτηση
για την αναθεώρηση του Συντάγματος.

Ο κ. Γ. Ζαφειρόπουλος (εισηγητής του ΠΑΣΟΚ) και οι κ.κ. Κ. Μητσοτάκης και Άννα
Ψαρούδα-Μπενάκη (εισηγήτρια της Ν.Δ.) εξέθεσαν σχετικές απόψεις, ενώ ο
υπουργός Δικαιοσύνης Ευάγγελος Γιαννόπουλος διαφώνησε μαζί τους και κυρίως με
τους βουλευτές της Ν.Δ., τονίζοντας ότι δεν μπορεί να υπάρξει συνταγματική πρόβλεψη.

Μάλιστα, για το θέμα ο κ. Ζαφειρόπουλος (ΠΑΣΟΚ) ζήτησε τον λόγο «επί
προσωπικού», αλλά ο υπουργός Δικαιοσύνης δεν έδωσε συνέχεια, λέγοντας πως η
αναφορά του αφορούσε τους βουλευτές της Ν.Δ.

Πάντως, αν η παραπάνω «ιστορία» προκάλεσε προβλήματα στη χθεσινή πρεμιέρα για
το '98 της Επιτροπής Αναθεώρησης του Συντάγματος, η πρόταση του υπουργού
Πολιτισμού Ευάγγελου Βενιζέλου να μπορεί η Βουλή να αλλάζει κονδύλια του
προϋπολογισμού τούς βρήκε όλους σύμφωνους.

Όπως επίσης είχαν θετική ανταπόκριση ­ χωρίς όμως πρακτικό αποτέλεσμα ­ τρεις
προτάσεις του βουλευτή Γιώργου Σουφλιά (Ν.Δ.) με στόχο τη διαφάνεια στον
πολιτικό βίο:

1 Εάν ένας βουλευτής δεν μπορεί να αιτιολογήσει επαρκώς τον τρόπο
απόκτησης των περιουσιακών του στοιχείων ­ θα ελέγχεται συνεχώς για το πόθεν
έσχες του από το Ελεγκτικό Συνέδριο ­ θα εκπίπτει της βουλευτικής του ιδιότητας.

2 Η ιδιότητα του βουλευτή είναι ασυμβίβαστη με οποιαδήποτε
επαγγελματική δραστηριότητα.

3 Ο εκλογικός νόμος δεν θα ισχύει για τις πρώτες εκλογές μετά την
ψήφισή του ή την τροποποίησή του και να υπάρξει πρόβλεψη για την απεξάρτηση
των βουλευτών από τις πελατειακές σχέσεις του σταυρού και τα οικονομικά συμφέροντα.

Πάντως, στο θέμα της άρσης της ασυλίας, η Ν.Δ. ζήτησε να υπάρξει αυστηρότερη
διάταξη στο Σύνταγμα, ενώ η κυβέρνηση πρότεινε να μην αλλάξει η σχετική διάταξη.

Στη χθεσινή συζήτηση, πάντως, από την οποία έλειπαν οι περισσότεροι βουλευτές
του ΠΑΣΟΚ και όλοι οι βουλευτές των μικρότερων κομμάτων, εν αντιθέσει με τη
Ν.Δ. η οποία έκανε έντονη την παρουσία της ­ θέμα το οποίο σχολίασαν οι κ.
Ευάγγ. Γιαννόπουλος και Κ. Μητσοτάκης ­ ο υπουργός Πολιτισμού επέμεινε στην
ανάγκη ύπαρξης ουσιαστικότερου κοινοβουλευτικού ελέγχου.

«Ας σεβαστούμε εμείς οι ίδιοι τους πυλώνες του δημοκρατικού πολιτεύματος»,
είπε χαρακτηριστικά ο κ. Βενιζέλος, τονίζοντας ότι παρά τα όσα λέγονται το
ελληνικό πολιτικό σύστημα λειτουργεί καλύτερα και με πιο έντιμο τρόπο από
πολλά άλλα στη Δυτική Ευρώπη.

«Για να υπάρξει όμως δημοκρατική λειτουργία, πρέπει να κατοχυρωθεί αυτό στο
Σύνταγμα», είπε η κ. Μπενάκη, ενώ ο κ. Βενιζέλος επέμεινε να κατοχυρωθεί πως
δεν θα επιτρέπονται οι άσχετες τροπολογίες με «ποινή» να «εκπίπτουν» ολόκληρες
διατάξεις νόμων και να μην ισχύουν.

Ο υπουργός Δικαιοσύνης Ευάγγελος Γιαννόπουλος επεσήμανε χθες ότι δεν πρέπει τα
κόμματα να επιτρέψουν στη Δικαιοσύνη να παρέμβει στο εσωτερικό τους, ενώ ο
πρώην πρωθυπουργός Κωνσταντίνος Μητσοτάκης τόνισε ότι πρέπει να κατοχυρωθεί
στο Σύνταγμα πως «αφανείς ομάδες» δεν πρέπει να καθορίζουν την τύχη των κομμάτων.

Τέλος, ο πρώην υπουργός Προκόπης Παυλόπουλος, αναφερόμενος σε άρθρο του
Συντάγματος που καθιερώνει πλειάδα κωλυμάτων εκλογιμότητας, το χαρακτήρισε
«παρωχημένο, υποκριτικό και αναποτελεσματικό».

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16038N111</ED>
<ID>
ID:134943

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N11&aa=1</URL></REF>


Article

<CATEGORY>vin04</CATEGORY>

 <H5>Ο ΠΑΝΑΓΙΩΤΗΣ ΨΩΜΙΑΔΗΣ ΔΗΛΩΝΕΙ ΟΤΙ ΘΑ ΕΙΝΑΙ ΥΠΟΨΗΦΙΟΣ ΔΗΜΑΡΧΟΣ
</H5><H2>Σε ρυθμό... Δημοτικό
</H2>
<AUTHOR>ΓΙΑΝΝΗΣ ΠΟΛΙΤΗΣ - ΠΕΡΙΚΛΗΣ ΓΛΕΝΤΑΔΑΚΗΣ</AUTHOR>

Παρασκευή βράδυ στη Θεσσαλονίκη. Ο Παναγιώτης Ψωμιάδης μόλις έχει φθάσει
στη συμπρωτεύουσα από την Αθήνα. Αφήνει στο σπίτι του τον χαρτοφύλακα του
βουλευτή, αλλάζει ρούχα και φεύγει για το νυχτερινό κέντρο «Άουρα» στα
Λαδάδικα. Τώρα για τρία βράδια είναι τραγουδιστής.

Π. Ψωμιάδης

ΛΙΓΟ μετά τις 12 ανεβαίνει στην πίστα. Οι φίλοι και οι ψηφοφόροι του τον
υποδέχονται με χειροκρότημα και τον ραίνουν με γαρδένιες. «Σας ευχαριστώ για
την αγάπη σας» τούς λέει και η ορχήστρα παίζει την εισαγωγή του αγαπημένου του
τραγουδιού: «Βρέχει φωτιά στη στράτα μου».

Το Σαββατοκύριακο που βρίσκεται στη Θεσσαλονίκη δεν σταματάει ούτε λεπτό.
Μιλάει σε συγκεντρώσεις, κόβει εορταστικές πίτες, πηγαίνει σε καλλιτεχνικές
εκδηλώσεις και παραβρίσκεται σε συνεδριάσεις ποντιακών και αθλητικών σωματείων
στα Διοικητικά Συμβούλια των οποίων είναι μέλος.

Το πρωί της Δευτέρας τα φανταχτερά κοστούμια του τραγουδιστή μπαίνουν στην
ντουλάπα. Ο Παναγιώτης Ψωμιάδης με το πρώτο αεροπλάνο επιστρέφει στην Αθήνα.
«Από το πρωί μέχρι το βράδυ τρέχει». «Εδώ τον βρίσκεις εκεί τον χάνεις», λένε
οι συνάδελφοί του. Καταθέτει επερωτήσεις στη Βουλή, κάνει δηλώσεις για όλα τα
θέματα της επικαιρότητας, και τρέχει στα υπουργεία για να εξυπηρετήσει τους
ψηφοφόρους του. Οι φίλοι τον αποκαλούν «γνήσιο αγωνιστή, που αγαπάει τον λαό
και ασχολείται με τα καθημερινά του προβλήματα». Οι εχθροί του τον
χαρακτηρίζουν «αφόρητο λαϊκιστή».

Ο 50χρονος βουλευτής στήριξε ενεργά όλους τους προέδρους της Ν.Δ. Πρώτα τον
Κωνσταντίνο Μητσοτάκη, μετά τον Μιλτιάδη Έβερτ και τώρα τον Κώστα Καραμανλή.
Γι' αυτό και οι αντίπαλοί του τον αποκαλούν «γυρολόγο». Είναι ποντιακής
καταγωγής και υπερψηφίζεται σε όλες τις εκλογές από τους Πόντιους.

Τώρα πιστεύει ότι ήρθε η ώρα να διεκδικήσει τη δημαρχία της Θεσσαλονίκης. Εδώ
και έξι μήνες έχει πει στον πρόεδρο της Ν.Δ. ότι η στενή φιλική τους σχέση δεν
θα τον εμποδίσει «να βγει στο αντάρτικο» εάν η Ρηγίλλης δώσει το χρίσμα στον
Ντίνο Κοσμόπουλο.

Αρχικά ο πρόεδρος της Ν.Δ. δεν είχε δώσει τόσο μεγάλη σημασία στις προθέσεις
του βουλευτή. Πίστευε ότι θα τον πείσει να υποχωρήσει. Ο κ. Π. Ψωμιάδης όμως
είναι ανένδοτος. Το βράδυ της Τρίτης προχώρησε στην επίσημη ανακοίνωση της
υποψηφιότητάς του. Παρουσία χιλιάδων οπαδών του κατά την κοπή της
πρωτοχρονιάτικης πίτας του Πολιτικού Γραφείου του, αφού εξαπέλυσε δριμύτατη
επίθεση εναντίον του σημερινού δημάρχου, ξεκαθάρισε ότι στην περίπτωση που ο
κ. Κ. Καραμανλής δώσει το χρίσμα στον κ. Ντ. Κοσμόπουλο, εκείνος θα είναι
οπωσδήποτε υποψήφιος. Χθες πέρασε στην αντεπίθεση ο κ. Ντ. Κοσμόπουλος και
κατηγόρησε τον βουλευτή για «αμετροέπεια και πλήρη έλλειψη σοβαρότητας και
ευθύνης» και ακόμη ότι «ασχημονεί και καθυβρίζει αναίτια τον δήμαρχο της πόλης».

Ο πρόεδρος της Ν.Δ. αποφεύγει να πάρει θέση στην αντιπαράθεση του δημάρχου με
τον βουλευτή. Περιμένει πρώτα να κοπάσει ο θόρυβος και ύστερα να χειρισθεί ο
ίδιος με ψυχραιμία την υπόθεση. Η πρόθεσή του πάντως είναι να δώσει εκ νέου το
χρίσμα στον κ. Κ. Κοσμόπουλο, αν και αρκετά στελέχη τού εισηγούνται να
αναζητήσει τρίτη λύση. 
<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16038N112</ED>
<ID>
ID:134985

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N11&aa=2</URL></REF>


Article

<CATEGORY>vin04</CATEGORY>

 <H2>Με πιο γρήγορους ρυθμούς η συνεργασία Ελλάδας - Ινδίας
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

ΝΕΟ ΔΕΛΧΙ

ΤΗΝ ΑΝΑΓΚΗ της περαιτέρω βελτίωσης των ήδη καλών πολιτικών σχέσεων Ελλάδας -
Ινδίας, αλλά και τη σημαντική διεύρυνση των εμπορικών ανταλλαγών ανάμεσα στις
δύο χώρες, επεσήμανε χθες στο Νέο Δελχί ο Πρόεδρος της Δημοκρατίας Κ.
Στεφανόπουλος, ο οποίος κάλεσε τον Ινδό ομόλογό του, Κοσερίλ Ραμάν Ναραγιανάν,
να επισκεφθεί την Αθήνα.

Ο κ. Στεφανόπουλος έγινε δεκτός από τον Πρωθυπουργό (υπηρεσιακό) κ. Γκονζράλ
και τους αρχηγούς των κομμάτων, οι οποίοι του μίλησαν για τις επερχόμενες
εκλογές του Φεβρουαρίου, ενώ το βράδυ παρακάθησε σε γεύμα που του παρέθεσε ο
κ. Ναραγιανάν στο προεδρικό μέγαρο.

Παράλληλα, ο υπουργός Εξωτερικών Θ. Πάγκαλος και ο υπουργός Κοινοβουλευτικών
Υποθέσεων και Τουρισμού της Ινδίας υπέγραψαν συμφωνία διμερούς συνεργασίας, σε
μια προσπάθεια να καλυφθεί το έλλειμμα που υπάρχει εις βάρος της Ελλάδας στον
εμπορικό τομέα.

«Οι πολύ καλές σχέσεις μας δεν συνοδεύονται ατυχώς από αναλόγου επιπέδου
οικονομικές σχέσεις», ανέφερε ο Πρόεδρος της Δημοκρατίας.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16038N113</ED>
<ID>
ID:135021

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N11&aa=3</URL></REF>


Article

<CATEGORY>vin04</CATEGORY>

 <H2>Αγωγή Πάγκαλου κατά «Ριζοσπάστη»
</H2>
ΑΓΩΓΗ κατά της «Τυποεκδοτικής Α.Ε.» (ιδιοκτήτριας εταιρείας της εφημερίδας
«Ριζοσπάστης»), καθώς και του εκδότη και του διευθυντού της εφημερίδας,
κατέθεσε ο υπουργός Εξωτερικών Θόδωρος Πάγκαλος για δημοσίευμα της 20ής
Νοεμβρίου που έφερε τον τίτλο «3% ή σύγχρονος λογιστική και μείωση της εθνικής κυριαρχίας».

Στην αγωγή του, με την οποία ζητεί αποζημίωση 100 εκατομμυρίων δρχ., ο κ.
Πάγκαλος υποστηρίζει ότι το συγκεκριμένο δημοσίευμα εμπεριέχει «βαρύτατους
υβριστικούς χαρακτηρισμούς και δυσφημιστικούς ισχυρισμούς εις βάρος του
ενάγοντος, γεγονός που έρχεται σε ευθεία αντίθεση με κάθε δημοσιογραφική
δεοντολογία, αλλά και με τη μακρόχρονη αγωνιστική ιστορία της ως άνω εφημερίδας».

Το δημοσίευμα της 20ής Νοεμβρίου ­ στο πλαίσιο της σατιρικής στήλης της
εφημερίδας «Διακριτικά» ­ ανέφερε μεταξύ άλλων ότι θα έρθει «η στιγμή που θα
φύγετε νύχτα, μεταμφιεσμένοι (και καλά ο χερ Σhμιτ, αλλά εσύ, ρε Θόδωρε, πού
να κρύψεις τα 300 τόσα κιλά σου...), με αεροπλάνο, άλλος για Γερμανία, άλλος
για Αμερική, ποιος ξέρει, καθένας πίσω στην έδρα του, σ' αυτούς που σας
έστειλαν, με συγκεκριμένη Σύμβαση Έργου ορισμένου χρόνου».

Από το περιβάλλον του υπουργού Εξωτερικών ελέγετο ότι ο υπουργός δεν είχε άλλη
επιλογή από την κατάθεση αγωγής, καθώς η εφημερίδα τον έβρισε ως πράκτορα
ξένων συμφερόντων και ως έχοντα την πρόθεση να ξεπουλήσει τη χώρα.

Ο διευθυντής του «Ριζοσπάστη», Δημήτρης Κουτσούμπας, με χθεσινή του δήλωση
υποστηρίζει ότι «πρόκειται για πολιτική δίωξη» του οργάνου της Κεντρικής
Επιτροπής του ΚΚΕ ­ και τονίζει ότι «η κριτική που ασκεί ο "Ριζοσπάστης"
πάντοτε είναι πολιτική κριτική, δεν αφορά προσωπικά ζητήματα, αλλά τις
πολιτικές θέσεις και απόψεις που εκφράζονται μέσα από τα πρόσωπα. Είναι
πολιτική θέση, λοιπόν, η άποψή μας ότι η κυβέρνηση και το υπουργείο Εξωτερικών
ακολουθούν πολιτική υποτέλειας απέναντι σε ξένες δυνάμεις, ότι υποχωρούν και
υποκύπτουν στις αξιώσεις των ΗΠΑ και του ΝΑΤΟ, ότι δική τους σύμμαχος είναι η
τουρκική κυβέρνηση μέσα στα πλαίσια του ΝΑΤΟ, ότι αυτοί εκχωρούν κυριαρχικά
δικαιώματα της χώρας με τη νέα δομή του ΝΑΤΟ και ετοιμάζουν στρατηγεία και
πολυεθνικές δυνάμεις ταχείας επέμβασης ενάντια στους λαούς με ΝΑΤΟϊκούς,
Τούρκους και άλλους διοικητές, αυτοί είναι που ξεπουλάνε την Ελλάδα στις
ιμπεριαλιστικές δυνάμεις και την παραδίδουν βορά στα μονοπώλια, στις
πολυεθνικές». Κι ο κ. Κουτσούμπας κατέληξε: «Τον "Ριζοσπάστη", το ΚΚΕ, δεν
μπόρεσαν να το φιμώσουν άλλοι Πάγκαλοι, σε πιο δύσκολους καιρούς. Αν είναι
δυνατόν να το μπορέσει ο σημερινός Πάγκαλος!».

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16038N114</ED>
<ID>
ID:135043

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N11&aa=4</URL></REF>


Article

<CATEGORY>vin04</CATEGORY>

 <H2>Υγιής και έτοιμος για τη Βουλή ο Δ. Τσοβόλας
</H2>
ΘΕΣΣΑΛΟΝΙΚΗ

Γραφείο Βόρ. Ελλάδας

ΟΙ ΠΟΛΙΤΙΚΕΣ αλλαγές του 1989 και η προσωπική-πολιτική δοκιμασία που υπέστη ο
ίδιος στη διαδικασία του Ειδικού Δικαστηρίου ήταν οι βασικοί λόγοι για τον
κλονισμό της υγείας του σημερινού προέδρου του ΔΗΚΚΙ Δημήτρη Τσοβόλα.

Απόλυτα υγιής πλέον και ιδιαίτερα ευδιάθετος, μία ακριβώς εβδομάδα μετά την
επιτυχημένη επέμβαση τετραπλού μπάι-πας που υπεβλήθη στο νοσοκομείο «Γ.
Παπανικολάου» της Θεσσαλονίκης, ο πρόεδρος του ΔΗΚΚΙ είχε χθες την πρώτη του
επαφή με τα Μέσα Ενημέρωσης, τα οποία ευχαρίστησε για την ιδιαίτερα διακριτική
αλλά και συγκινητική στάση τους στο θέμα της υγείας του.

«Η επέμβαση αυτή έπρεπε να γίνει ώστε η κατάσταση της υγείας μου να επανέλθει
­ έτσι όπως ήταν και πριν από το 1989», δήλωσε χαρακτηριστικά ο κ. Τσοβόλας. 
<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16038N115</ED>
<ID>
ID:135058

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N11&aa=5</URL></REF>


Article

<CATEGORY>vin04</CATEGORY>

 <H5>Η κληρονομιά είναι δίκοπο μαχαίρι
</H5><H2>30 ΕΡΩΤΗΣΕΙΣ
</H2><H2>ΑΛΕΞΑΝΔΡΟΣ ΧΑΤΖΗΣ
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

ΓΕΝΝΗΘΗΚΕ: Δυτ. Γερμανία στις 25-7-68

ΜΕΓΑΛΩΣΕ: Αθήνα και Εύβοια

ΑΓΑΠΗΜΕΝΟ ΤΡΑΓΟΥΔΙ: «Μικρή πατρίδα», ερμηνεύει ο Παντελής Θεοχαρίδης

ΔΙΑΣΚΕΔΑΖΕΙ ΜΕ: Θέατρο, σινεμά, καλή παρέα, μπιλιάρδο, διάβασμα

ΠΡΟΣΠΑΘΕΙ: Να είναι χρήσιμος στους συνανθρώπους, όσο μπορεί

ΤΟ ΜΟΤΟ ΤΟΥ: «Παν μέτρον άριστον»

Προσπάθησε να το αποφύγει ο Αλέξανδρος Χατζής το τραγούδι κάνοντας
«διάφορες άλλες χειρωνακτικές και βαριές δουλειές», αλλά τελικά εκεί κατέληξε
προσπαθώντας να είναι προσεκτικός με το «δίκοπο μαχαίρι του ονόματος» που
φέρει. Ο γιος τού Κώστα Χατζή εμφανίζεται καθημερινά στο «Κεντρί» μαζί με τον
πατέρα του, αλλά ομολογεί ότι αυτό που προτιμά περισσότερο είναι να συνθέτει.

ΕΡ.: Η ομοιότητα στη φωνή είναι φυσική ή και θέμα καλλιέργειας;

ΑΠ.: Είναι θέμα ότι πέτυχε η μεταμόσχευση.

ΕΡ.: Σας μπερδεύουν;

ΑΠ.: Εκείνον ίσως.

ΕΡ.: Πώς αισθάνεσθε ως μήλο που... πέφτει;

ΑΠ.: Άγουρος!

ΕΡ.: Είναι μεγάλο το ύψος (της μηλιάς);

ΑΠ.: Το πρόβλημα δεν ήταν μόνο το ύψος της μηλιάς, ήταν και το ότι είχε
φυτρώσει στο χείλος του γκρεμού κι εγώ ακόμα πέφτωωωωωω!

ΕΡ.: Θα μπορούσατε να μην είστε τραγουδιστής;

ΑΠ.: Πάντως, δεν ξεκίνησα ως τραγουδιστής. Έκανα πολλές χειρωνακτικές και
σκληρές δουλειές πριν από το τραγούδι.

ΕΡ.: Πότε ξεκινήσατε;

ΑΠ.: Το καλοκαίρι του 1991.

ΕΡ.: Ήταν εύκολα;

ΑΠ.: Έτσι κι έτσι.

ΕΡ.: Η πρώτη εμφάνιση σε κοινό;

ΑΠ.: Μια συναυλία στη Λαμία με τον Κ. Χατζή σε αμφιθέατρο.

ΕΡ.: Ο τραγουδιστής αναπαράγει νότες που άλλοι γράφουν;

ΑΠ.: Δίνει ζωή και ψυχή στις νότες.

ΕΡ.: Πόσο δημιουργική είναι η δουλειά σας;

ΑΠ.: Όσο και ενός ζωγράφου, ενός γλύπτη, ενός αγγειοπλάστη, ενός συγχραφέα κ.ο.κ.

ΕΡ.: Γράφετε και δικά σας τραγούδια;

ΑΠ.: Ό, τι μου αρέσει περισσότερο να κάνω! Και στις τρεις δισκογραφικές
δουλειές μου έχω συμβάλει ως συνθέτης.

ΕΡ.: Έχετε μάνατζερ;

ΑΠ.: Με έχει!

ΕΡ.: Άνθρωπο για τις δημόσιες σχέσεις;

ΑΠ.: Κι αυτός με έχει.

ΕΡ.: Είναι απαραίτητες στη δουλειά σας;

ΑΠ.: Το απαιτεί το μάρκετινγκ για να προωθηθεί μια δισκογραφική δουλειά.
Μεγάλο μέρος της προώθησης κάνει η εταιρεία μου FM Records.

ΕΡ.: Πόσο ποθείτε έναν δίσκο από πλατίνα;

ΑΠ.: Όσο και η Εφορία!

ΕΡ.: Σας ενοχλεί η μουσική μιας χρήσης;

ΑΠ.: Έστω και για μια χρήση είναι χρήσιμη! Όπως και τα ξυραφάκια Bic ή ένα προφυλακτικό.

ΕΡ.: Μα αφού τα σουξέ γεμίζουν τα μαγαζιά, ή όχι;

ΑΠ.: Καλά ντε, μη βαράς!

ΕΡ.: Το κοινό σας τι χρειάζεται να πληρώσει για να σας ακούσει;

ΑΠ.: Νομίζω πληρώνεται για να μ' ακούσει;

ΕΡ.: Η νύχτα είναι ψυχοφθόρος;

ΑΠ.: Όσο και η ημέρα πλέον.

ΕΡ.: Ποια είναι η μεγαλύτερη τιμή για έναν τραγουδιστή;

ΑΠ.: Έχουν πέσει τα νυχτοκάματα πια, δεν παίρνουμε πολλά!.

ΕΡ.: Αισθάνεστε τον πατέρα σας περήφανο που ακολουθείτε τα χνάρια του;

ΑΠ.: Ούτε ζέστη ούτε κρύο. Τον νοιάζει μόνο ό,τι κάνω να το κάνω με αγνά ελατήρια.

ΕΡ.: Η κληρονομιά τελικά είναι εμπόδιο ή ευλογία;

ΑΠ.: Είναι δίκοπο μαχαίρι. Αν δεν προσέξεις, κόβεσαι.

ΕΡ.: Αλήθεια, τι σημαίνει το όνομά σας;

ΑΠ.: Απλά χαρακτηρίζει μια παράδοση 70 χρόνων στο τραγούδι και τη δημοτική
μουσική. Κατά τ' άλλα τίποτε περισσότερο από τα αλλα ονόματα. Πάνω απ' όλα ο Θεός.

ΕΡ.: Λευτέρης Παπαδόπουλος ή Θάνος Μικρούτσικος;

ΑΠ.: Έκαστος στο είδος του!

ΕΡ.: Τι θα θυσιάζατε για να πετύχετε;

ΑΠ.: Χρόνο, κι αυτόν με μέτρο.

ΕΡ.: Θα συμμετείχατε σε δίσκο του Γιώργου Νταλάρα;

ΑΠ.: Αν μου ταίριαζε καλλιτεχνικά η συγκεκριμένη δουλειά, ευχαρίστως.

ΕΡ.: Μια λέξη που σας έρχεται στο μυαλό στο άκουσμα ενός ονόματος: Στέλιος Διονυσίου;

ΑΠ.: Στράτος Διονυσίου.

ΕΡ.: Χάρης Βαρθακούρης;

ΑΠ.: «Έρωτας είναι θαρρώ»...

ΕΡ.: Δημήτρης Κόκοτας;

ΑΠ.: Φιλαράκι.

ΕΡ.: Γιάννης Βαρδής;

ΑΠ.: Βάρδος.

ΕΡ.: Ποιες φωνές ξεχωρίζετε;

ΑΠ.: Ανδρεάτος, Δημ. Μπάσσης, Παντ. Θεοχαρίδης, Γ. Βαρδής, Φοίβος Δεληβοριάς,
Ζερβουδάκης, Κότσιρας, Τσαλιγοπούλου, Κανά, Κατ. Κυρμιζή, Μαρ. Σκιαδαρέση και
πολλοί άλλοι ακόμα.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N12</CAT>
<ED>
Κωδικός άρθρου: A16038N121</ED>
<ID>
ID:134944

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N12&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Οι παρωχημένοι του 20ού αιώνα
</H2><H2></H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

ΚΥΒΕΡΝΟΧΩΡΟΣ, κυβερνοδιάστημα, ψηφιακά δεδομένα, Internet, virtual reality,
τηλεαγορές, τηλεεργασίες, εικονική ψυχαγωγία, ακόμα και ανταλλαγή εμπειριών,
μέσω υπολογιστή.

Να, η καινούργια πραγματικότητα. Η τεχνολογική έκρηξη έχει αρχίσει. Ήδη, στα
εργαστήρια κατασκευάζονται ψηφιακά γάντια, μαγικά γυαλιά, πειραματικές μύτες,
για την ηλεκτρονική ανάπλαση των αισθήσεων.

Ο ψηφιακός πύργος της Βαβέλ χτίζεται με ιλιγγιώδεις ρυθμούς.

Το παγκόσμιο χωριό ετοιμάζεται μεταξύ εφιάλτη και ονείρου.

Τέλειοι άνθρωποι με το κλειδί του DNA στο χέρι και υπέροχοι κλώνοι θα
χειρίζονται, καθισμένοι μπροστά σε οθόνες, τον κόσμο τους.

Η πραγματικότητα θα καθορίζεται από κομπιούτερ.

Κι όμως! Ο ευφυέστερος υπολογιστής έχει την ευφυΐα μιας μέλισσας.

Χα! Γιατί δεν ξέρει τη λειτουργία της σκέψης.

Δίνει μόνον πληροφορίες. Όλες τις πληροφορίες.

Η ψηφιακή κουλτούρα υπόσχεται την απόλυτη πρόοδο.

Αισθάνομαι κιόλας παρωχημένη, από μια διαδικασία που έχει αρχίσει και είναι μη αναστρέψιμη.

Άνθρωποι σιωπηλοί, τεχνολογικά εξελιγμένοι, ψηφιακά απομονωμένοι, υγιείς και
αποστειρωμένοι, μπροστά σ' έναν υπολογιστή, θα ζουν τη Νέα Εποχή.

Κανείς δεν θα ξέρει αν ποτέ δακρύσουν.

Ίσως και να φοβούνται τον «Μεγάλο αδελφό». Όταν τους ελέγξει δεν θα πρέπει να
βρει μυστικά, παράπονα και ουμανιστικές αδυναμίες.

Γιατί οι λιποτάκτες του Δικτύου θα αποθηκεύονται στο Μουσείο του 20ού αιώνα.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16038N131</ED>
<ID>
ID:134950

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N13&aa=1</URL></REF>


Article

<CATEGORY>vin06</CATEGORY>

 <H5>ΖΗΤΗΣΕ ΤΗΝ ΕΝΟΧΗ ΤΗΣ ΒΑΣΙΑΣ ΠΑΝΑΓΟΠΟΥΛΟΥ ΚΑΙ ΔΥΟ ΣΥΝΕΡΓΑΤΩΝ ΤΗΣ
</H5><H2>Δεν έπεισε τον εισαγγελέα
</H2>
<AUTHOR>ΣΙΛΑ ΑΛΕΞΙΟΥ</AUTHOR>

Η αρχή του τέλους της πιο περίπλοκης δίκης των τελευταίων ετών, δεν
επεφύλασσε εκπλήξεις. Ο εισαγγελέας της έδρας ήταν απολύτως σαφής. Πρότεινε
στο δικαστήριο την ενοχή της Βάσιας Παναγοπούλου, του Αντώνη Μαχαιρίδη και του
Νίκου Καλογερά, ζητώντας την απαλλαγή του Παναγιώτη Μπαντουράκη.

«Δεν αντέχει στη λογική ο ισχυρισμός της κ. Βάσιας Παναγοπούλου ότι όλο το
κατηγορητήριο αποτελεί σατανικό σχέδιο», επισήμανε ο εισαγγελέας 
«ΔΕΝ ΑΝΤΕΧΕΙ στη λογική ο ισχυρισμός της κ. Παναγοπούλου, ότι όλο το
κατηγορητήριο που τη βαρύνει αποτελεί σατανικό σχέδιο εξοντώσεώς της εκ μέρους
του κ. Δοξιάδη», επισήμανε ο κ. Παν Παναγιωτόπουλος, απευθυνόμενος προς τους
τρεις δικαστές του Β' Τριμελούς Πλημμελειοδικείου της Αθήνας. Και συνέχισε:
«Δεν θα ήταν δυνατόν να σκηνοθετηθούν όλα τόσο τέλεια και αποτελεσματικά, από
έναν άνθρωπο, έστω και τόσο ευφυή όπως είναι ο κ. Δοξιάδης».

Ο κ. Παναγιωτόπουλος αναφέρθηκε λεπτομερώς σε όλα τα στοιχεία που προέκυψαν
κατά τη διάρκεια της πολυήμερης ακροαματικής διαδικασίας, απορρίπτοντας τους
ισχυρισμούς που προέβαλε η Βάσια Παναγοπούλου στην απολογία της. Στάθηκε
μάλιστα ιδιαίτερα στο θέμα της υπογραφής του ιδιωτικού συμφωνητικού, με το
οποίο η ηθοποιός συναίνεσε στην ανάθεση της επιμέλειας της μικρής Έμμας, στον
πατέρα της. Το συμφωνητικό αυτό υπεγράφη στις 28 Μαρτίου 1995, δύο μέρες μετά
την επίσκεψη του δικηγόρου Γ. Αγουρίδη στο καμαρίνι της, όπου της αποκάλυψε
πως ο Απ. Δοξιάδης γνώριζε τα σχέδιά της.

«Θα υπέγραφε ποτέ αν δεν ένιωθε ενοχή; Το μητρικό της ένστικτο υποχώρησε κατά
τρόπο αφύσικο. Όπως είπαν οι μάρτυρες, ο τότε δικηγόρος της Αλ. Λυκουρέζος,
της συνιστούσε να μην υπογράψει. Της το έλεγε γιατί ήξερε ότι με την υπογραφή
αυτή θα αποδεικνυόταν πλήρως η ενοχή της. Εκείνη όμως επέμενε να υπογράψει»,
τόνισε ο κ. Παναγιωτόπουλος, κατατάσσοντας το γεγονός αυτό, καθώς και την
άμεση ματαίωση της παράστασης του θεάτρου, μετά την επίσκεψη Αγουρίδη, στα
στοιχεία που ενισχύουν την ενοχή της.

Στο σημείο αυτό πρέπει να υπενθυμίσουμε πως η κ. Παναγοπούλου στην απολογία
της επέρριψε τις ευθύνες για την υπογραφή του συμφωνητικού στον τότε δικηγόρο
της, Αλ. Λυκουρέζο, λέγοντας μάλιστα χαρακτηριστικά πως εκείνος την παρέσυρε.
Ο κ. Λυκουρέζος όμως την διαψεύδει και με επιστολή που μας έστειλε
υπογραμμίζει πως «η κ. Παναγοπούλου πήρε μόνη της την απόφαση να υπογράψει»,
αφού προηγουμένως της εξήγησε ο ίδιος τις συνέπειες. «Υπέγραψε το συμφωνητικό
κάτω από ισχυρή πίεση του αντιδίκου της. Τονίζω όμως για τελευταία φορά πως
δεν θα έπρεπε να οχυρώνεται πίσω από την αδυναμία μου να μιλήσω λόγω του
επαγγελματικού απορρήτου που με δεσμεύει», καταλήγει ο κ. Λυκουρέζος.

Το γεγονός ότι η κ. Παναγοπούλου προσέφυγε στον κ. Λυκουρέζο, έναν
ποινικολόγο, την επομένη της συνάντησής της με τον κ. Αγουρίδη, ενώ έως τότε
χρειαζόταν τις υπηρεσίες δικηγόρου αστικολόγου, βεβαιώνει τον κ.
Παναγιωτόπουλο πως η ηθοποιός αισθανόταν κιόλας το βάρος της ενοχής.

Αφορμή των παθών που γεννήθηκαν στην κ. Παναγοπούλου για τον άλλοτε σύζυγό
της, αποτέλεσαν κατά τον εισαγγελέα τα εξώδικα που της απέστειλε προκειμένου
να την πείσει να του παραχωρήσει την επιμέλεια της Έμμας. «Προ του κινδύνου να
χάσει την Έμμα πρωτίστως και δευτερευόντως για να καρπωθεί την περιουσία του
κ. Δοξιάδη, αποφάσισε να τον εκδικηθεί. Η οργή μετεξελίχθηκε σε μίσος και έτσι
οργάνωσε το σχέδιο δολοφονίας του», πρόσθεσε ο κ. Παναγιωτόπουλος.

ΟΙ ΣΥΓΚΑΤΗΓΟΡΟΥΜΕΝΟΙ

Στους συγκατηγορουμένους της Αντ. Μαχαιρίδη και Ν. Καλογερά, ο εισαγγελέας δεν
αναφέρθηκε ιδιαίτερα, εντάσσοντάς τους στα πλαίσια του σχεδιαζόμενου
εγκλήματος. Όσον αφορά τον Π. Μπαντουράκη, για τον οποίο πρότεινε απαλλαγή, ο
κ. Παναγιωτόπουλος υπογράμμισε πως η εμπλοκή του δεν προέκυψε κατά την
ακροαματική διαδικασία.

Ιδιαίτερη μνεία έκανε ωστόσο στους μάρτυρες και των δύο πλευρών. Απαντώντας
στις αιτιάσεις της υπεράσπισης, περί χρηματισμού των μαρτύρων κατηγορητηρίου
εκ μέρους του κ. Δοξιάδη, απέκλεισε αυτό το ενδεχόμενο, ενώ αμφισβήτησε ευθέως
την αξιοπιστία κάποιων μαρτύρων υπεράσπισης της κ. Παναγοπούλου, οι οποίοι
εμφανίστηκαν πρόσφατα για να διαψεύσουν τον δικηγόρο Γ. Αγουρίδη. Διάτρητο,
τέλος, χαρακτήρισε ο εισαγγελέας τον μάρτυρα Κ. Λαδά, που εξεβίασε εκ των
υστέρων και την κ. Παναγοπούλου σε συνεργασία με τον Μαχαιρίδη, προκειμένου,
μετά την αποκάλυψη του σχεδίου, να της αποσπάσουν χρήματα.

«Η ενοχή των τριών είναι τα μάλα αποδεδειγμένη», κατέληξε ο κ.
Παναγιωτόπουλος, του οποίου την αγόρευση ακολούθησαν οι αγορεύσεις των
συνηγόρων πολιτικής αγωγής κ.κ. Χρ. Αργυρόπουλου, Αρ. Οικονομίδη και Αλ.
Κούγια. Μόλις ολοκληρωθούν οι αγορεύσεις των συνηγόρων υπεράσπισης, που
αρχίζουν αύριο, θα εκδοθεί η απόφαση.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16038N132</ED>
<ID>
ID:134959

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N13&aa=2</URL></REF>


Article

<CATEGORY>vin06</CATEGORY>

 <H5>Η ΑΝΤΙΠΟΛΙΤΕΥΣΗ ΚΑΤΗΓΟΡΕΙ ΤΗ ΔΗΜΟΤΙΚΗ ΑΡΧΗ ΓΙΑ ΕΙΣΠΡΑΚΤΙΚΗ ΛΟΓΙΚΗ ΣΤΟ ΘΕΜΑ ΤΩΝ ΠΑΡΚΟΜΕΤΡΩΝ
</H5><H5>Όχι στέρηση φορολογικής ενημερότητας
</H5><H2>Έδωσαν... κλήση στον Δήμο
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

Πάνω από 1.500 άτομα έχουν λάβει, τις τρεις τελευταίες μέρες, λανθασμένες
κλήσεις για παράνομο παρκάρισμα, σύμφωνα με τις εκτιμήσεις της αντιπολίτευσης
στον Δήμο Αθηναίων.

Δαμανάκη-Αγγελάκης. Οι επικεφαλής των παρατάξεων της αντιπολίτευσης εκτιμούν
ότι πάνω από 1.500 άτομα έχουν λάβει, τις τρεις τελευταίες μέρες, λάθος
κλήσεις για παράνομο παρκάρισμα από τον Δήμο Αθηναίων

ΠΟΛΛΟΙ από αυτούς καλούνται να πληρώσουν για κλήσεις σε περιοχές που ουδέποτε
πήγαν, ενώ αρκετές είναι οι περιπτώσεις οδηγών που έλαβαν επιστολή για
παραβάσεις που υποτίθεται ότι έκαναν σε διαφορετικές περιοχές μέσα σε λίγα λεπτά.

Στη χθεσινή κοινή συνέντευξη Τύπου που παραχώρησαν οι επικεφαλής των
παρατάξεων της αντιπολίτευσης Γιάννης Αγγελάκης και Μαρία Δαμανάκη,
κατηγόρησαν τη δημοτική αρχή για εισπρακτική λογική στο θέμα των παρκομέτρων.
«Η σύμβαση που έχει υπογράψει ο κ. Αβραμόπουλος δεν τηρεί τις βασικές
προϋποθέσεις του νόμου, αφού δεν έχει εγκριθεί από τα δύο τρίτα των μελών του
Δημοτικού Συμβουλίου, όπως απαιτείται», τόνισε ο κ. Αγγελάκης.

Από την πλευρά της, η κ. Δαμανάκη έκανε λόγο για «παράνομη διαδικασία και
απευθείας ανάθεση» των παρκομέτρων στη συγκεκριμένη εταιρεία. «Οι πολίτες
καλούνται να πληρώσουν κλήσεις για παραβάσεις που δεν έκαναν ποτέ, εξαιτίας
των λανθασμένων επιλογών της δημοτικής αρχής», επισήμανε η υποψήφια δήμαρχος
της Αθήνας.

Ένας από αυτούς βρέθηκε χθες στο Πνευματικό Κέντρο του Δήμου Αθηναίων, όπου
δόθηκε η συνέντευξη. Ο Σίμος Γιακαμόζης δέχθηκε επιστολή από τον Δήμο Αθηναίων
με την υπόμνηση να πληρώσει 30.000 δραχμές για μια παράβαση, που, όπως λέει,
δεν έκανε ποτέ. «Στις 22 Μαΐου, που αναφέρει η επιστολή ότι έκανα παράβαση
στην οδό Λουκιανού 34, ήμουν στη Θεσσαλονίκη για έναν γάμο», λέει. Το ερώτημα,
βέβαια, είναι τι μπορούν να κάνουν οι δημότες που δέχονται επιστολές για
λανθασμένες κλήσεις. Για όσους το λάθος είναι εμφανές (π.χ. παραβάσεις την
ίδια μέρα και μέσα σε μικρό χρονικό διάστημα), το πρόβλημά τους θα λυθεί μέσα
σε λίγα λεπτά από τους αρμόδιους υπαλλήλους του Δήμου Αθηναίων, στην οδό
Λιοσίων 22. Όσοι, όμως, «κατηγορούνται» για παραβάσεις που, όπως υποστηρίζουν,
ουδέποτε έκαναν, οφείλουν να προσκομίσουν, όπως τονιζόταν χθες από τον Δήμο
Αθηναίων, υπεύθυνες δηλώσεις μαρτύρων ότι δεν βρίσκονταν στο σημείο εκείνο τη
συγκεκριμένη ημέρα.

Οι επικεφαλής των συνδυασμών «Αθήνα 2000» και «Πολίτες για την Αθήνα» είπαν,
εξάλλου, χθες ότι ο δήμαρχος πρέπει άμεσα να αποσύρει την προσφυγή που έχει
κάνει στο Συμβούλιο της Επικρατείας για να κηρυχθεί άκυρη η απόφαση του
υπουργείου Εσωτερικών, που είχε κηρύξει παράνομη την ανάθεση των παρκομέτρων.
Ο κ. Αγγελάκης και η κ. Δαμανάκη, ακόμα, κατέθεσαν τη δική τους πρόταση για το
σύστημα διαχείρισης της κυκλοφορίας και της στάθμευσης στην Αθήνα.

Το Γραφείο Τύπου του Δήμου Αθηναίων, απαντώντας στις αιτιάσεις, έκανε λόγο για
«παλαιοκομματικού τύπου αντιπολιτευτική τακτική για προεκλογικούς και μόνο
λόγους», τονίζοντας ότι η αντιπολίτευση είχε δώσει την έγκρισή της για το
σύστημα της ηλεκτρονικά ελεγχόμενης στάθμευσης. Άμεση υπήρξε η αντίδραση της
αντιπολίτευσης, που, σε ανακοίνωσή της, τονίζει ότι από την πρώτη στιγμή είχε
καταγγείλει τις μεθοδεύσεις και τις παρανομίες της δημοτικής αρχής. «Θα
συμβουλεύαμε λιγότερες κραυγές και περισσότερη ευθύνη. Οι καιροί άλλαξαν»,
ήταν η ανταπάντηση που δόθηκε από το Γραφείο Τύπου του Δήμου Αθηναίων.

Στο θέμα παρενέβη και ο γενικός γραμματέας της Νομαρχιακής Επιτροπής Α' Αθήνας
του ΠΑΣΟΚ Γιάννης Κουμέντος, που μίλησε για σκάνδαλο διαρκείας που γίνεται με
τα παρκόμετρα στην Αθήνα και κάλεσε την κυβέρνηση «να παρέμβει και να
προστατεύσει τους πολίτες».

ΣΤΟ ΤΡΙΓΩΝΟ

Στο μεταξύ, κανένα ιδιαίτερο πρόβλημα δεν παρουσιάστηκε χθες, δεύτερη μέρα της
δοκιμαστικής εφαρμογής του συστήματος της ηλεκτρονικής πρόσβασης στο Εμπορικό
Τρίγωνο της Αθήνας. Τα πρώτα μηνύματα είναι θετικά, αφού, σύμφωνα με στοιχεία
του ΥΠΕΧΩΔΕ, τις δύο πρώτες μέρες παρατηρήθηκε μειωμένη κυκλοφορία των
αυτοκινήτων (προχθές μπήκαν 859 και χθες 668 στο τμήμα του Εμπορικού Τριγώνου
όπου λειτουργούν οι μπάρες). Χθες λειτούργησαν κανονικά δεκαπέντε μπάρες
εισόδου και εξόδου, ενώ οι λίγες ζημιές που καταγράφηκαν έγιναν σε σταθερές μπάρες.

ΒΟΥΛΕΥΤΕΣ του ΠΑΣΟΚ, με τροπολογία που κατέθεσαν χθες στο φορολογικό
νομοσχέδιο, ζητούν «να μη συνδέεται η χορήγηση αποδεικτικού φορολογικής
ενημερότητας με την καταβολή προστίμων και προσαυξήσεων για τις
χαρακτηριζόμενες ως "παράνομες" σταθμεύσεις από δήμους ή ιδιωτικές εταιρείες».

Οι Α. Πεπονής, Λ. Βερυβάκης, Γ. Ανωμερίτης, Στ. Παπαθεμελής, Π. Οικονόμου, Θ.
Τσούρας σημειώνουν ότι «ισχύει πλήθος αυθαίρετων απαγορεύσεων, που δεν
ανταποκρίνονται σε πραγματικές κυκλοφοριακές ανάγκες». Άλλωστε, «οι κυρώσεις
για παράνομες σταθμεύσεις επιβάλλονται περιστασιακά και μόνο για εισπρακτικούς λόγους».

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16038N141</ED>
<ID>
ID:134907

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N14&aa=1</URL></REF>


Article

<CATEGORY>vin06</CATEGORY>

 <H2>Τρία χρόνια για συκοφαντική εκπομπή
</H2><H2></H2>
ΠΟΙΝΗ φυλάκισης τριών ετών ερήμην επέβαλε χθες το 6ο Τριμελές Πλημμελειοδικείο
της Αθήνας στον δημοσιογράφο Μάκη Τριανταφυλλόπουλο, ο οποίος κρίθηκε ένοχος
για το αδίκημα της συκοφαντικής δυσφήμησης διά του Τύπου.

Η ποινική δίωξη είχε ασκηθεί εναντίον του ύστερα από μήνυση που είχαν
καταθέσει ο πρύτανης της Γεωπονικής Σχολής Μιχ. Λουκάς και ο αντιπρύτανης
Αλεξ. Σιδερίδης. Αφορμή αποτέλεσαν οι ισχυρισμοί του Μ. Τριανταφυλλόπουλου,
κατά την διάρκεια εκπομπής στο ραδιόφωνο του Antenna, στις 14 Μαρτίου 1995,
σύμφωνα με τους οποίους οι μηνυτές κρατούσαν παράνομα για τον εαυτό τους μέρος
από την επιδότηση που είχε εγκριθεί για ερευνητικά προγράμματα της Γεωπονικής Σχολής.

Οι δικαστές αποφάσισαν η έφεση του κατηγορουμένου να έχει ανασταλτικό αποτέλεσμα.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16038N142</ED>
<ID>
ID:134960

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N14&aa=2</URL></REF>


Article

<CATEGORY>vin06</CATEGORY>

 <H2>«Πονοκέφαλος» για τους λιμενικούς η υπόθεση ασφαλιστικής απάτης
</H2>
<AUTHOR>ΠΡΟΚΟΠΗΣ ΓΙΟΓΙΑΚΑΣ</AUTHOR>

ΣΕ ΠΟΝΟΚΕΦΑΛΟ εξελίσσεται για τους λιμενικούς η υπόθεση ασφαλιστικής απάτης,
που σύμφωνα με την ισραηλινή αστυνομία σχεδίαζαν Ισραηλινοί μαζί με Έλληνα
εφοπλιστή, προκειμένου να εισπράξουν τα ασφάλιστρα.

Αυτό που κάνει πλέον τους λιμενικούς να αφήνουν ανοιχτό κάθε ενδεχόμενο (ακόμη
και να είναι όλη η υπόθεση «βιτρίνα» για άλλα παιγνίδια) είναι το γεγονός ότι
από τα ώς τώρα στοιχεία (εκκρεμεί ακόμη η μετάφραση, από το υπουργείο
Εξωτερικών των 120 σελίδων του φακέλου που παρέδωσαν στις ελληνικες αρχές οι
Ισραηλινοί, η οποία θα είναι έτοιμη ύστερα από δέκα μέρες) φαίνεται ότι σε
περίπτωση ανατίναξης του πλοίου «Λόιντα» δεν θα προέκυπτε κανένα οικονομικό
όφελος για την εταιρεία του 77χρονου εφοπλιστή Γιάννη Βάττη, ο οποίος όμως
μετά την πώληση του πλοίου, στις 28 Νοεμβρίου 1997, εξακολουθούσε να το διαχειρίζεται.

Χθες κατέθεσε στο Κεντρικό Λιμεναρχείο Πειραιά η σύζυγος του εφοπλιστή Ελένη
Βάττη, η οποία υποστήριξε ότι δεν υπήρχε λόγος ανατίναξης του πλοίου, αφού δεν
θα έπαιρνε δραχμή και ο Αντώνης Ζωιτάκης, που κατονομάζεται από τους
Ισραηλινούς ως συνεργός. Και αυτός στην κατάθεσή του κινήθηκε στο ίδιο μήκος κύματος.

Το πλοίο ήταν ασφαλισμένο για το ποσό των 30 εκατομμυρίων δολαρίων. Σύμφωνα με
πληροφορίες, ήταν υποθηκευμένο για το ποσό των 17 εκατομμυρίων δολαρίων στην
Τράπεζα της Σκωτίας και για το ποσό των 7,5 εκατομμυρίων δολαρίων στην Τάντον
Οσεάνικ, στις Βερμούδες. Βάσει συμβολαιογραφικής πράξης το πλοίο αγοράστηκε
από τη λιβεριανή εταιρεία Πρεμιέρ Μπέη. Σύμφωνα με πληροφορίες, πίσω από αυτή
την εταιρεία είναι η Τάντον Οσεάνικ, η οποία και ανέλαβε να εξυπηρετήσει το
δάνειο των 17 εκατομμυρίων δολαρίων από την Τράπεζα της Σκωτίας.

Τραπεζικοί, όμως, κύκλοι του Πειραιά δεν απέκλειαν χθες το ενδεχόμενο, στην
περίπτωση που ανατιναζόταν το πλοίο, να επωφελείτο με το ποσό των 5,5
εκατομμυρίων δολαρίων (24,5 εκατομμύρια ήταν η υποθήκη στις δυο τράπεζες και
30 εκατομμύρια η ασφάλεια) η εταιρεία που συνέστησε ο Γιάννης Βάττης ­ το
όνομά της δεν έχει γίνει γνωστό ­ για να το διαχειρίζεται.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16038N143</ED>
<ID>
ID:134998

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N14&aa=3</URL></REF>


Article

<CATEGORY>vin06</CATEGORY>

 <H5>Ο 27ΧΡΟΝΟΣ ΝΙΚΟΣ ΜΑΖΙΩΤΗΣ ΣΥΝΕΛΗΦΘΗ ΣΕ ΣΠΙΤΙ ΓΕΜΑΤΟ ΕΚΡΗΚΤΙΚΑ
</H5><H2></H2><H2>Τον πρόδωσε ένα αποτύπωμα
</H2>
<AUTHOR>ΚΩΣΤΑΣ ΠΑΠΑΠΕΤΡΟΥ</AUTHOR>

Αντιρρησίας συνείδησης. Γνωστός στις αρχές Ασφαλείας ήταν ο Νίκος Μαζιώτης.
Είχε καταδικασθεί σε έναν χρόνο φυλάκιση ως αρνητής στράτευσης, ενώ είχε
συλληφθεί και τον Νοέμβριο του 1995 με άλλους αναρχικούς για την κατάληψη του Πολυτεχνείου

Στις δισκέτες ενός κομπιούτερ και στις γεμάτες σελίδες του
σημειωματάριου-ημερολογίου που βρέθηκαν μαζί με τα εκρηκτικά στη γιάφκα του
27χρονου Νίκου Μαζιώτη, στην οδό Σπάρτης 13, στο Καματερό, αλλά και από την
αξιολόγηση του υπόλοιπου υλικού, το οποίο βρέθηκε στα έξι σπίτια των 16 φίλων
του, ελπίζουν οι αξιωματικοί της Αντιτρομοκρατικής Υπηρεσίας να βρουν τις
απαντήσεις, αλλά κυρίως τις αποδείξεις για την εξάρθρωση μιας σειράς
τρομοκρατικών οργανώσεων, που τα τελευταία χρόνια έχουν αναλάβει την ευθύνη
για βομβιστικές επιθέσεις στη χώρα μας.

Μία καλή αρχή που θα ξετυλίξει το κουβάρι της τρομοκρατίας και θα φωτίσει εις
βάθος τη δράση μικρότερων ή μεγαλύτερων οργανώσεων ή μια επιτυχία με
«περιορισμένο βεληνεκές» στο σκοτεινό τούνελ της τρομοκρατικής δράσης;

Η συγκρατημένη στάση του υπουργού Δημόσιας Τάξης κ. Ρωμαίου στη χθεσινοβραδινή
συνέντευξη Τύπου, μπορεί να σημαίνει πολλά. Ίσως πάλι να φανερώνει πως η
υπεραισιοδοξία που επικρατούσε από χθες το πρωί στα ανώτερα κλιμάκια των αρχών
Ασφαλείας μπορεί και να είναι πρόωρη.

Το βέβαιο είναι πως πρόκειται για μια σημαντική επιτυχία της Αντιτρομοκρατικής
Υπηρεσίας. Μια επιτυχία, αποτέλεσμα μιας καλά σχεδιασμένης επιχείρησης, κατά
την οποία αποφεύχθηκαν λάθη του παρελθόντος.

ΠΡΟΣΑΓΩΓΕΣ

Η χθεσινή σύλληψη του Νίκου Μαζιώτη και οι προσαγωγές στον 12ο όροφο του
Αστυνομικού Μεγάρου της Λεωφόρου Αλεξάνδρας των 16 φίλων του, εκ των οποίων οι
οκτώ γυναίκες, μπορεί να οδηγήσουν πολύ μακριά. Όμως σε αυτήν τη φάση και αφού
η προανακριτική έρευνα συνεχίζεται, μόνον τα συγκεκριμένα στοιχεία που έδωσαν
οι αρχές μπορεί να επικαλεσθεί κανείς.

Όλα άρχισαν πριν από 37 ημέρες, όταν την Κυριακή 7 Δεκεμβρίου 1997, έφθανε στο
γραφείο του υπουργού Δημόσιας Τάξης και του αρχηγού της ΕΛ.ΑΣ. η απάντηση από
τα εργαστήρια της Διεύθυνσης Εγκληματολογικών Ερευνών για ένα αποτύπωμα που
είχε βρεθεί σε μονωτική ταινία από τη βόμβα, η οποία είχε τοποθετηθεί την
προηγουμένη έξω από το υπουργείο Βιομηχανίας, στην οδό Μιχαλακοπούλου, και δεν
είχε εκραγεί. Επρόκειτο για αποτύπωμα του δείκτη του αριστερού χεριού του
27χρονου Νικολάου Μαζιώτη (Δημοσθένους 113 Καλλιθέα, γεννημένου στην Έδεσσα).
Ο Μαζιώτης ήταν γνωστός στις αρχές Ασφαλείας ως αντιρρησίας συνείδησης που
είχε καταδικασθεί σε έναν χρόνο φυλάκιση, με τριετή αναστολή, ως αρνητής
στράτευσης, ενώ είχε καταδικασθεί και σε 40 μήνες φυλάκιση για την κατάληψη
του Πολυτεχνείου και για τα επεισόδια με άλλους αναρχικούς τον Νοέμβριο του
1995. Αυτήν τη φορά οι αξιωματικοί της Αντιτρομοκρατικής δεν βιάστηκαν και δεν
έσπευσαν να τον συλλάβουν. Ο Μαζιώτης τέθηκε αμέσως σε στενή παρακολούθηση σε
24ωρη βάση για 37 ολόκληρες ημέρες. Οι αστυνομικοί γνώριζαν όλες του τις
κινήσεις. Ποιους επισκεπτόταν και ποιοι τον επισκέπτονταν στο κρησφύγετό του,
στην μονοκατοικία της οδού Σπάρτης 13, στο Καματερό. 
Η «ΕΠΙΧΕΙΡΗΣΗ»

Το «μυστικό» γνώριζαν μόνον ο υπουργός Δημόσιας Τάξης κ. Γ. Ρωμαίος και ο
αρχηγός της ΕΛ.ΑΣ. ανιτστράτηγος Αθ. Βασιλόπουλος, που συντόνιζαν την
«επιχείρηση», και βέβαια ο προϊστάμενος της Αντιτρομοκρατικής Υπηρεσίας,
αστυνομικός διευθυντής Φώτης Νασιάκος. Σε σύσκεψη, η οποία πραγματοποιήθηκε
την Δευτέρα το μεσημέρι στο γραφείο του υπουργού κ. Ρωμαίου, αποφασίσθηκε να
εφαρμοσθεί το σχέδιο σύλληψης του Μαζιώτη και των γνωστών του, αμέσως. Το ίδιο
βράδυ οργανώθηκε μια γιγαντιαία αστυνομική επιχείρηση και οι άνδρες της
Αντιτρομοκρατικής ενισχύθηκαν με αστυνομικούς της Ασφάλειας Αττικής. Υπήρχαν
εννέα σπίτια-στόχοι σε διάφορες περιοχές του Λεκανοπέδιου και της Φθιώτιδας
και στις 2 χθες τα ξημερώματα άρχισε η «επιχείρηση», στην οποία μετείχαν και
πέντε εισαγγελείς. Πάνοπλοι αστυνομικοί πήραν θέσεις γύρω από τα
σπίτια-στόχους των υπόπτων. Την «επιχείρηση» συντόνιζαν προσωπικά ο υπουργός
Δημάσιας Τάξης κ. Ρωμαίος και ο αρχηγός της ΕΛ.ΑΣ. αντιστράτηγος Αθ.
Βασιλόπουλος μέσω των κινητών τους τηλεφώνων. Πρώτος και βασικός στόχος ο Ν.
Μαζιώτης και το σπίτι του, στην οδό Σπάρτης 13, στο Καματερό. 
Η ΣΥΛΛΗΨΗ

Οι αστυνομικοί, που είχαν πεισθεί από την παρακολούθηση των προηγούμενων
ημερών πως θα έβρισκαν «υλικό» στη γιάφκα του Καματερού, περίμεναν, παρουσία
του εισαγγελέως, την στιγμή που ο Μαζιώτης θα έβγαινε από το σπίτι για να τον
συλλάβουν. Ο 27χρονος, που μέχρι πριν από λίγο καιρό ήταν άνεργος, τελευταία
είχε βρει δουλειά σε κάποιο σιδηρουργείο. Όμως τη Δευτέρα δεν πήγε στη δουλειά
του και παρέμεινε στο σπίτι. Οι αστυνομικοί ίσως πίστευαν ότι κάτι νέο
ετοίμαζε γι' αυτό και αποφάσισαν να τον συλλάβουν. Στις 6.45 π.μ. ακριβώς ο Ν.
Μαζιώτης άνοιξε την πόρτα της μονοκατοικίας να βγει και τότε οι αστυνομικοί
επενέβησαν και τον συνέλαβαν. 
<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N15</CAT>
<ED>
Κωδικός άρθρου: A16038N151</ED>
<ID>
ID:134908

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N15&aa=1</URL></REF>


Article

<CATEGORY>vin06</CATEGORY>

 <H5>ΔΕΚΑΕΞΙ ΣΥΛΛΗΨΕΙΣ ΦΙΛΩΝ ΤΟΥ ΜΑΖΙΩΤΗ
</H5><H5>Τα «ευρήματα»
</H5><H2></H2><H2>Σημειωματάριο με το κείμενο για τη βόμβα
</H2>
Πολύτιμο υλικό. Δισκέτες και σημειωματάρια βρήκαν οι αστυνομικοί της
Αντιτρομοκρατικής Υπηρεσίας στο κρησφύγετο του Ν. Μαζιώτη

Ταυτόχρονα με τη σύλληψη του Μαζιώτη, υπουργός και αργηγός μέσω των κινητών
τηλεφώνων δινόταν η εντολή και στις υπόλοιπες ομάδες των αστυνομικών που είχαν
πάρει θέση έξω από τα άλλα σπίτια-στόχους να επέμβουν. Τα σπίτια αυτά
βρίσκονταν στην Κυψέλη, στους Αγίους Αναργύρους, στη Νίκαια, στην Καλλιθέα,
στην Ηλιούπολη, αλλά και στον Άγιο Κωνσταντίνο Φθιωτίδας, όπου είναι το
εξοχικό της οικογένειας Μαζιώτη.

Ύστερα από την έφοδο στα σπίτια των φίλων του Μαζιώτη, προσήχθησαν στα γραφεία
της Αντιτρομοκρατικής οι:.

Κωνσταντίνος Σταθόπουλος του Ιωάννου και της Χριστίνας, ετών 50, Ιωάννης
Σταθόπουλος του Κωνσταντίνου και της Αγγελικής, ετών 21, Ευάγγελος Σταθόπουλος
του Κωνσταντίνου και της Αγγελικής, ετών 20, Αθανάσιος Καραμουσκέτας του
Παύλου και της Παρασκευής, ετών 22, Νικόλαος Ζέρβας του Σωκράτη και της
Στασινής, ετών 24, Αικατερίνη Σοφιανού του Αντωνίου και της Ειρήνης, ετών 22,
Χριστιάνα Ρούπα του Βίκτωρος και της Ειρήνης, ετών 31, Ευθύμιος Αδαμόπουλος
του Γεωργίου και της Νικολέττας, ετών 23, Μυρτώ Μπερνχάρτ του Έριχ και της
Μαρίας, ετών 22, Ελένη Φλεμετάκη του Παύλου και της Πολυμνίας, ετών 21, Θεανώ
Φλεμετάκη του Παύλου και της Πολυμνίας, ετών 18, Παναγιώτα Ρούπα του Βίκτωρος
και της Ειρήνης, ετών 29, Λεωνίδας Νάνος του Κωνσταντίνου και της Γεωργίας,
ετών 31, Νικολέττα Σγουρίδη του Αιμιλίου και της Αιμιλίας, ετών 23, Γεώργιος
Κωστόπουλος του Λάμπρου και της Καλλιόπης, ετών 20 και Βασιλική Λιαού του
Άγγελου και της Ελένης, ετών 25.

Εννέα από τους προσαχθέντες, σύμφωνα με πληροφορίες, αφέθησαν ελεύθεροι λίγο
πριν από τα μεσάνυχτα αφού δεν προέκυψεε κανένα στοιχείο εις βάρος τους. 
Σε ένα από τα σημειωματάρια, όπως αποκάλυψε ο κ. Ρωμαίος, υπάρχει χειρόγραφο
κείμενο σε κάποια σελίδα όπου, μεταξύ των άλλων, αναφέρει: «Σε μισή ώρα θα
εκραγεί ωρολογιακός μηχανισμός στο υπουργείο Βιομηχανίας - Ενέργειας και
Τεχνολογίας, στην οδό Μιχαλακοπούλου. Την ευθύνη αναλαμβάνουν οι "Αναρχικοί
Αντάρτες Πόλης" ως ένδειξη αλληλεγγύης στον αγώνα των κατοίκων της Βαρβάρας
και της Ολυμπιάδας εναντίον της εγκατάστασης εργοστασίου χρυσού. Η επένδυση
της TVX GOLD δεν θα περάσει». Και όπως είπε ο κ. Ρωμαίος: «Είναι ακριβώς το
ίδιο κείμενο που είχε τηλεφωνηθεί στην "Ελευθεροτυπία" την ημέρα που είχε
τοποθετηθεί η βόμβα έξω από το υπουργείο Ανάπτυξης». Όσον αφορά τα αλλά
ευρήματα στην γιάφκα της οδού Σπάρτης, αλλά και στα υπόλοιπα σπίτια των
προσαχθέντων, όπως τόνισε ο κ. Ρωμαίος «είναι πολύ το υλικό σε κείμενα, σε δισκέτες»

ΚΑΙ ΑΛΛΕΣ ΟΡΓΑΝΩΣΕΙΣ

Αμέσως μετά τη σύλληψη του Μαζιώτη χθες το πρωί, αλλά και από μια πρώτη
αξιολόγηση του υλικού που βρέθηκε στο σπίτι του, αστυνομικές πήγες εξέφραζαν
την βεβαιότητα ότι είχαν εξαρθρώσει την τρομοκρατική οργάνωση Μαχόμενος
Αντάρτικος Σχηματισμός, που έχει αναλάβει την ευθύνη μιας σειράς βομβιστικών
επιθέσεων από τον Νοέμβριο του 1996 μέχρι σήμερα και αυτό αν και για την βόμβα
στο υπουργείο Βιομηχανίας, στις 6 Δεκεμβριου, την ευθύνη είχαν αναλάβει οι
Αναρχικοί Αντάρτες Πόλεων. Άλλωστε, η πεποίθηση που επικρατεί είναι πως οι
οργανώσεις αυτές χρησιμοποιούν διαφορετικά ονόματα σε κάθε «χτύπημα» για να
αποπροσανατολίζουν τις αστυνομικές έρευνες.

Διαφορετική ήταν η εικόνα που έδωσε χθες βράδυ ο κ. Ρωμαίος. Σε ερώτηση αν από
τα ευρήματα και την μέχρι τώρα έρευνα έχει προκύψει πως ο Ν. Μαζιώτης και οι
16 άλλοι προσαχθέντες έχουν σχέση με τον Μαχόμενο Αντάρτικο Σχηματισμό ή με
κάποια άλλη οργάνωση από αυτές που δρουν στη χώρα μας, ο υπουργός Δημόσιας
Τάξης ήταν σαφής: «Το μόνο που έχει προκύψει είναι η άμεση σχέση του Μαζιώτη
με την βόμβα που είχε τοποθετηθεί στο υπουργείο Ανάπτυξης. Είναι τα
αποτυπώματα, είναι το κείμενο που βρήκαμε σπίτι του, το οποίο, επαναλαμβάνω,
είναι ταυτόσημο με εκείνο που είχε τηλεφωνηθεί στην "Ελευθεροτυπια"

Σε ερώτηση των «ΝΕΩΝ» αν στα σπίτια των 16 προσαχθέντων βρέθηκαν ενοχοποιητικά
στοιχεία εις βάρος τους, ο κ. Ρωμαίος απάντησε ότι στα σπίτια αυτά βρέθηκε
πολύ λίγο υλικό και μέχρι αυτήν τη στιγμή δεν αξιολογείται ως ιδιαίτερα
σημαντικό, αλλά βέβαια η έρευνα συνεχίζεται.

Αν και είναι νωρίς ακόμη να ειπωθεί κάτι με βεβαιότητα για το «βάθος» της
οργάνωσης Αναρχικοί Αντάρτες Πόλεων και με την οποία συνδέεται άμεσα ο
Μαζιώτης, πηγές της Αστυνομίας εκτιμούν πως η τρομοκρατική αυτή οργάνωση ίσως
αποτελεί αποσχισθέν τμήμα κάποιας άλλης πιο «επώνυμης», όπως π.χ. του ΕΛΑ, ο
οποίος έχει «σιωπήσει» τα τελευταία τρία χρόνια, αφού η τελευταία του
βομβιστική επίθεση είχε γίνει τον Μάρτιο του 1995, στην ΑΣΟΕ. Οι ίδιες πηγές
εκτιμούν ότι είναι μέσα στο «παιχνίδι των τρομοκρατών» να αποδίδουν τα
«χτυπήματά» τους σε οργανώσεις με διαφορετικές ονομασίες ή και να λειτουργούν
με διαφορετικά «σχήματα», που όμως αποτελούν «συγκοινωνούντα δοχεία».

Στη γιάφκα της οδού Σπάρτης 13, στο Καματερό, οι αστυνομικοί βρήκαν:

9.740 γρ. εκρηκτικής ύλης, 1 πιστόλι 9 mm ZASTAVA, 1 περίστροφο 38 mm SMITH
AND WESSON, 1 πιστόλι 6,35 mm made in Italy, βραδύκαυστο φiτίλι, 4 μάλλινες
κουκούλες, 1 ζευγάρι γάντια συνθετικά, 2 ζευγάριa γάντια μάλλινα, 2
γεμιστήρες, 148 σφαίρες, 2 κουλούρες καλωδίων, 1 στρατιωτικό παγούρι με τσόχα,
35 κενά μπουκάλια μπ'iρας, 3 τετράδια με διάφορες σημειώσεις χειρόγραφες,
διάφορα δακτυλογραφημένα κείμενα, ατζέντες με διευθύνσεις και τηλέφωνα,
αυτοκόλλητα clips που αναγράφουν «Τα όμορφα μαγαζιά καίγονται».

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16038N161</ED>
<ID>
ID:134909

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N16&aa=1</URL></REF>


Article

<CATEGORY>vin06</CATEGORY>

 <H2>Επτά επιθέσεις από δύο οργανώσεις την τελευταία διετία
</H2>
<AUTHOR>ΔΗΜΗΤΡΑ ΣΚΟΥΦΟΥ</AUTHOR>

Τελευταίο χτύπημα. Στις 10 Δεκεμβρίου 1997 ο Μαχόμενος Αντάρτικος
Σχηματισμός αναλαμβάνει την ευθύνη για την τοποθέτηση βόμβας στο Πολιτικό
Γραφείο της υπουργού Ανάπτυξης, Βάσως Παπανδρέου

ΔΥΟ ΤΡΟΜΟΚΡΑΤΙΚΕΣ οργανώσεις φωτογραφίζουν τα στοιχεία που βρέθηκαν στη γιάφκα
του Νίκου Μαζιώτη στο Καματερό: τον Μαχόμενο Αντάρτικο Σχηματισμό και τους
Αναρχικούς Αντάρτες των Πόλεων.

Η τρομοκρατική οργάνωση Μαχόμενος Αντάρτικος Σχηματισμός έκανε για πρώτη φορά
την εμφάνισή της στις 13 Νοεμβρίου 1996, με την τοποθέτηση εκρηκτικού
μηχανισμού στο κτίριο των Ηλεκτρολόγων - Μηχανολόγων, του Πολυτεχνείου, ο
οποίος εξερράγη προκαλώντας υλικές ζημίες.

Τον επόμενο μήνα του ίδιου χρόνου, στις 30 Δεκεμβρίου, η ίδια οργάνωση
τοποθέτησε εκρηκτικό μηχανισμό στην πρεσβεία του Περού που βρίσκεται στη
Λεωφόρο Βασ. Σοφίας. Η επίθεση του Μαχόμενου Αντάρτικου Σχηματισμού έγινε σε
ένδειξη συμπαράστασης των ανταρτών Τουπάκ Αμάρος. Από την έκρηξη τραυματίστηκε
ελαφρά η Χιονία Κασαπίδου, ένοικος της πολυκατοικίας, ενώ προκλήθηκαν μεγάλες
υλικές ζημίες.

Μερικούς μήνες αργότερα, στις 23 Φεβρουαρίου 1997, η ίδια οργάνωση αναλαμβάνει
την ευθύνη για την τοποθέτηση βόμβας στο σπίτι της Μαίρης Μπόση, πρώην
συμβούλου του υπουργείου Δημόσιας Τάξης για θέματα τρομοκρατίας, στη Νέα
Πεντέλη. Η βόμβα δεν εξερράγη. 
Τον Απρίλιο της ίδιας χρονιάς ακολουθούν δύο ακόμα επιθέσεις. Η πρώτη στις 4
Απριλίου στα γραφεία της αεροπορικής εταιρίας Alitalia, στην Αργυρούπολη, και
η δεύτερη στις 17 Απριλίου στην αντιπροσωπεία της LANCIA στη Λ. Βουλιαγμένης.
Και στις δυο περιπτώσεις οι εκρηκτικοί μηχανισμοί δεν εξερράγησαν. Για την
βόμβα στην Alitalia με τηλεφώνημα αναλαμβάνουν την ευθύνη διευκρινίζοντας ότι
η ενέργειά τους αυτή είναι «καλωσόρισμα στα ιταλικά στρατεύματα στην
εξεγερμένη Αλβανία».

Στις 5 Δεκεμβρίου 1997, μια νέα οργάνωση με την ονομασία Αναρχικοί Αντάρτες
των Πόλεων κάνει την εμφάνισή της με την τοποθέτηση βόμβας στο υπουργείο
Βιομηχανίας, στην οδό Μιχαλακοπούλου. 
Πέντε ημέρες μετά ακολουθεί δεύτερη τοποθέτηση βόμβας, αυτή τη φορά στο
Πολιτικό Γραφείο της υπουργού Ανάπτυξης Βάσως Παπανδρέου, στην οδό Ομήρου 15. 
Την ευθύνη για αυτήν την επίθεση ανέλαβε ο Μαχόμενος Αντάρτικος Σχηματισμός,
εκφράζοντας την αντίθεσή του στην εξόρυξη χρυσού στη Χαλκιδική από την
καναδέζικη εταιρία TVX.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16038N162</ED>
<ID>
ID:134961

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N16&aa=2</URL></REF>


Article

<CATEGORY>vin06</CATEGORY>

 <H2>Είχε συλληφθεί ως ανυπότακτος και στα γεγονότα του Πολυτεχνείου
</H2>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

Οι γείτονες. Έπεσαν από τα σύννεφα οι γείτονες του Νίκου Μαζιώτη στην οδό
Σπάρτης στο Καματερό, όταν έμαθαν για τους λόγους της σύλληψής του. «Ουδέποτε
μας είχε ενοχλήσει. Δεν είχε δώσει αφορμή στη γειτονιά», λέει ο Αντώνης
Μαραγκός που μένει στο διπλανό σπίτι

«ΕΙΧΕ ΑΡΝΗΘΕΙ τη στράτευση, αλλά δεν είχε απορρίψει τη βία». Με αυτά τα λόγια
περιγράφουν τον Νίκο Μαζιώτη μέλη των αντιρρησιών συνείδησης, που στις αρχές
του 1990 είχε προσχωρήσει στις τάξεις τους αρνούμενος να καταταγεί στον
ελληνικό Στρατό.

Παρ' ότι ο Νίκος Μαζιώτης διαδραμάτισε ενεργό ρόλο στον Σύνδεσμο Αντιρρησιών
Συνείδησης, πολύ γρήγορα αποχώρησε, εκφράζοντας την αντίθεσή του στην αποδοχή
της κοινωνικής θητείας. Για τον ίδιο, η εναλλακτική θητεία αποτελούσε «άμισθη
παροχή υπηρεσιών στο κράτος». 
Από τους ανθρώπους που τον γνώρισαν εκείνη την περίοδο χαρακτηρίζεται ως
«ιδεολόγος, αλλά απόλυτος που δεν σήκωνε συμβιβασμούς».

Στις 15 Μαΐου 1991, διεθνής ημέρα των αντιρρησιών συνείδησης, ο Νίκος Μαζιώτης
συλλαμβάνεται μετά την άρνηση να καταταγεί στον Στρατό. Τον Σεπτέμβριο του
ίδιου έτους δικάζεται και αφήνεται ελεύθερος με αναστολή. Ύστερα από λίγους
μήνες κλήθηκε για δεύτερη φορά να καταταγεί στον Στρατό, αλλά δεν ανταποκρίθηκε.

Σε ένα πάρτι νεαρών αναρχικών συλλαμβάνεται εκ νέου ως ανυπότακτος. Τον
Οκτώβριο του 1992 καταδικάζεται με την κατηγορία της ανυποταξίας και της
προσβολής του Στρατού. Αιτία της δεύτερης καταδίκης ήταν οι θέσεις που
εξέφρασε για τον Στρατό σε ανάλογη ερώτηση των στρατοδικών.

Τον Δεκέμβριου του 1992, κατά την κράτησή του στις στρατιωτικές φυλακές Παύλου
Μελά της Θεσσαλονίκης, ο Νίκος Μαζιώτης πραγματοποιεί απεργίας πείνας, λίγο
πριν από τη διεξαγωγή της δίκης του, η οποία κράτησε 57 ημέρες. Ύστερα από
κινητοποιήσεις κοινωνικών οργανώσεων, τον Ιανουάριο του 1993 αφέθηκε ελεύθερος.

Η δεύτερη φορά που απασχολεί τις αστυνομικές αρχές ο Νίκος Μαζιώτης ήταν στα
επεισόδια του Πολυτεχνείου το 1996. 
Κατά την ομαδική σύλληψη των δεκάδων νεαρών που είχαν κλειστεί στον χώρο του
Πολυτεχνείου, το πρωί της 18ης Νοεμβρίου, συλλαμβάνεται και αυτός.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16038N171</ED>
<ID>
ID:134910

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N17&aa=1</URL></REF>


Article

<CATEGORY>vin06</CATEGORY>

 <H5>ΣΤΟ ΚΑΜΑΤΕΡΟ
</H5><H2>«Δεν μας είχε ενοχλήσει ποτέ»
</H2>
<AUTHOR>ΛΙΑ ΝΕΣΦΥΓΕ</AUTHOR>

ΔΙΠΛΑ ΣΤΑ εκρηκτικά κοιμόνταν εδώ και καιρό, όπως φαίνεται, τα μέλη της
οικογένειας του Αντώνη Μαραγκού, χωρίς βέβαια να έχουν υποψιασθεί το
παραμικρό. Μια μεσοτοιχία χωρίζει το σπίτι τους με τη μονοκατοικία στην οδό
Σπάρτης 13 στο Καματερό όπου διέμενε τα τελευταία τρία χρόνια ο Νίκος Μαζιώτης.

Ουδέποτε είχε δώσει αφορμή στην γειτονιά. Ποτέ δεν είχε δημιουργήσει
προβλήματα ούτε ο ίδιος ούτε γνωστοί του που τον επισκέπτονταν. Ούτε φασαρίες
ούτε καβγάδες. Δεν είχε ακουστεί το παραμικρό. Τον πρώτο καιρό η εμφάνιση του
τούς έκανε επιφυλακτικούς. «Είχε μακριά μαλλιά και τατουάζ» μας λέει η κ.
Ευγενία Μ. Η συμπεριφορά του όμως τούς έκανε να αλλάξουν γνώμη.

«Ήταν ευγενέστατος. Σε μένα πάντα συμπεριφερόταν με σεβασμό» μας λέει η κ.
Πολυξένη Μαραγκού που μένει στο διπλανό σπίτι. «Δεν είχε ενοχλήσει ποτέ.
Γείτονας ήταν, μόνος του έμενε και αν χρειαζόταν κάτι μού χτύπαγε την πόρτα.
Την Πρωτοχρονιά μια γειτόνισσα τον κέρασε για το καλό της χρονιάς».

Οι γείτονες τις τελευταίες ημέρες δεν είχαν αντιληφθεί τίποτα ασυνήθιστο στην
περιοχή τους. Οι αστυνομικοί που παρακολουθούσαν την μονοκατοικία φρόντιζαν να
είναι αθέατοι, μακριά από αδιάκριτα βλέμματα.

Χθες μετά τα μεσάνυχτα οι κάτοικοι του διπλανού σπιτιού άκουσαν θορύβους από
τη μονοκατοικία και τον Άρη, το σκυλί του Νίκου Μαζιώτη, να ουρλιάζει.

Μια άλλη γειτόνισσα, η κ. Ευγενία Μ., μας λέει: «Αρχικά είχα την εντύπωση ότι
τον συνέλαβαν για ναρκωτικά. Ένας αστυνομικός το πρωί ζήτησε από έναν γείτονα
μια ζυγαριά. Υπέθεσα ότι επρόκειτο για υπόθεση ναρκωτικών».

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16038N172</ED>
<ID>
ID:134962

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N17&aa=2</URL></REF>


Article

<CATEGORY>vin06</CATEGORY>

 <H5>ΣΤΗΝ ΚΑΛΛΙΘΕΑ
</H5><H2>«Διαφορετικός από τους υπόλοιπους»
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

ΤΑ ΤΕΛΕΥΤΑΙΑ χρόνια ο Νίκος Μαζιώτης, που άλλαξε μάλιστα το επίθετό του, ζούσε
μακριά από το σπίτι του. Οι γονείς του, σύμφωνα με τις μαρτυρίες κάποιων
γνωστών της οικογένειάς του, του έδιναν περίπου 50.000 δραχμές κάθε μήνα «για
να περνάει».

Δεν εργαζόταν, δεν υπηρέτησε τη θητεία του και φαίνεται ότι ήταν το μοναδικό
μέλος της οικογένειας «τόσο διαφορετικός από τους υπόλοιπους». Ο πατέρας του
συνταξιούχος εφοριακός και η μητέρα του επίσης συνταξιούχος ζουν στον Άγιο
Κωνσταντίνο και τα αδέλφια του έχουν όλα σπουδάσει και δημιουργήσει δικές τους
οικογένειες. Μια ήσυχη οικογένεια, μορφωμένων και θεοσεβούμενων ανθρώπων, που
δεν έδινε ποτέ αφορμή για σχόλια... Ούτε ο «Βενιαμίν» είχε δημιουργήσει το παραμικρό.

Η οικογένεια του Αγαμέμνονος Μαζιώτη κατοικούσε χρόνια στην πολυκατοικία της
οδού Δημοσθένους στην Καλλιθέα. Η μεγάλη πινακίδα πάνω από τα θυροτηλέφωνα της
εισόδου με το όνομα «Δημήτρης Μαζιώτης, δικηγόρος» βρισκόταν στη θέση της χθες
το απόγευμα, αν και, σύμφωνα με τις μαρτυρίες κάποιων γειτόνων, το διαμέρισμα
δεν κατοικείται πλέον από την οικογένεια, ούτε χρησιμοποιείται ως γραφείο.

«Εδώ κι ένα μήνα νομίζω πως το άδειασαν εντελώς», λέει μια από τις ενοίκους
της πολυκατοικίας που, όπως και οι υπόλοιποι γείτονες, ομολογεί την έκπληξή
της για τα χθεσινά νέα της σύλληψης του Νίκου. Η οικογένεια έχει τέσσερα
παιδιά, ο συλληφθείς είναι ο μικρότερος σε ηλικία. Ένας γιος είναι δικηγόρος,
ο άλλος γιος γιατρός, παντρεμένος με παιδί, και ζει στη Θεσσαλονίκη και η
μοναδική κόρη, η Ελεούσσα Μαζιώτη, καθηγήτρια φιλόλογος.

«Καλέ τους ξέρουμε τους ανθρώπους, ποτέ δεν δημιούργησαν κανένα πρόβλημα»,
έλεγαν χθες οι ένοικοι.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16038N173</ED>
<ID>
ID:134999

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N17&aa=3</URL></REF>


Article

<CATEGORY>vin06</CATEGORY>

 <H5>Ο 50ΧΡΟΝΟΣ ΑΝΤΩΝΗΣ ΤΑΜΠΑΚΑΚΗΣ ΣΚΟΤΩΣΕ ΜΕ ΚΑΡΑΜΠΙΝΑ ΤΗ ΣΥΖΥΓΟ ΤΟΥ ΧΡΙΣΤΙΝΑ, ΤΟΝ
ΓΙΟ ΤΟΥ ΜΙΧΑΛΗ ΚΑΙ ΑΥΤΟΚΤΟΝΗΣΕ: ΤΟ ΠΑΘΟΣ ΤΗΣ ΧΑΡΤΟΠΑΙΞΙΑΣ ΤΟΥ ΔΗΛΗΤΗΡΙΑΣΕ ΤΗ
ΖΩΗ ΚΑΙ ΤΟΝ ΟΔΗΓΗΣΕ ΣΤΟ ΑΠΟΤΡΟΠΑΙΟ ΤΕΛΟΣ. ΑΦΗΣΕ ΜΟΝΟ ΖΩΝΤΑΝΗ ΤΗΝ 27ΧΡΟΝΗ ΚΟΡΗ ΤΟΥ
</H5><H5>Εικόνα Αποκάλυψης
</H5><H2>Έπαιξε το τελευταίο του χαρτί κλέβοντας τρεις ζωές
</H2>
<AUTHOR>ΑΡΕΤΗ ΑΘΑΝΑΣΙΟΥ - ΛΙΑ ΝΕΣΦΥΓΕ</AUTHOR>

Αντώνης Ταμπακάκης. Ποτέ δεν τήρησε τις υποσχέσεις που έδωσε στη γυναίκα
του και τα παιδιά του. Το πάθος του για τη χαρτοπαιξία ήταν μοιραίο

Έμεινε ξάγρυπνος την τελευταία του νύχτα. Κάπνιζε ακατάπαυστα και βημάτιζε
νευρικά στο μικρό δωμάτιο. Το τασάκι ξεχείλιζε από τσιγάρα ρουφηγμένα ως τη
γόπα κι εκείνος από οργή. Η Χριστίνα, ο Μιχάλης και η Μαρία, ανυποψίαστοι
κοιμούνταν... Έμεινε ξάγρυπνος την τελευταία του νύχτα να συλλογιέται τα
άσχημα μονάχα της ζωής του. Γιατί έπρεπε να αποφασίσει ποιος θα ζήσει και
ποιος θα πεθάνει! Δεν υπήρχε άλλη λύση στο ταραγμένο μυαλό του Αντώνη
Ταμπακάκη. Να εγκαταλείψει τη χαρτοπαιξία και την άστατη ζωή του, έτσι κι
αλλιώς αδυνατούσε... Και εκείνοι, η γυναίκα, ο γιος και η κόρη, ταπεινωμένοι
χρόνια πολλά, έδειχναν πια αποφασισμένοι να τραβήξουν διαχωριστική γραμμή.
Ανάμεσα στο χθες που τους πονούσε. Και στο αύριο, που κάτι τους υποσχόταν...
Κανείς δεν ξέρει πόσες φορές λιποτάκτησε και πόσες άλλες ξαναβρέθηκε στη δίνη
του εσωτερικού του εφιάλτη. Για το μόνο, πάντως, που αισθάνθηκε «έτοιμος και
δυνατός» ήταν να γεμίσει με σκάγια την επαναληπτική καραμπίνα και να οπλίσει.
Μόλις που ξημέρωνε μια καινούργια μέρα... Ώρες μετά και λίγο πριν
μεσημεριάσει. Κόσμος πολύς, γνωστοί και άγνωστοι, φίλοι και συγγενείς,
δημοσιογράφοι και περίεργοι, ένα πλήθος που συρρέει στο στενό δρομάκι. Ανάμεσα
στο φορτηγάκι και τη νεκροφόρα για τα σώματα ­ ό,τι απέμεινε από τη ζωή των
τριών τους. Και η έρημη, η 27χρονη Μαρία, να τραβάει τα μαλλιά της, «κρυμμένη»
σε γειτονικό σπίτι. Δεν υπάρχει θρήνος. Βουβό και σφιγμένο το πλήθος.
Παράξενη, ανυπόφορη σιωπή, που «σπάει» ξαφνικά από τη φωνή εκείνης της
γυναίκας: «Να την, να την η καραμπίνα. Να την, δεν την βλέπετε; Εκεί κάτω
είναι στημένη και καλογυαλισμένη, στα δύο τελευταία σκαλιά του ισογείου»,
επαναλαμβάνει η μεσόκοπη ξανθιά κυρία με το έντονο κόκκινο στα χείλη. Λίγο
πρωτύτερα είχε δηλώσει ότι με όλα αυτά που βλέπει στην τηλεόραση «συνήθισα
τόσο, που κανένα έγκλημα και κανένα φονικό δεν με εκπλήσσει»! Σπρώχνονται οι
κάμεραμεν, κολλάνε πάνω στη σιδερένια αυλόπορτα να απαθανατίσουν μέσα από τα
κάγκελα το «πειστήριο» του πολλαπλού εγκλήματος και η γυναίκα τούς
διευκολύνει. Ένα κηπάκι, αυτό είναι που μεσολαβεί και «εμποδίζει». Με
καταπράσινο τριφύλλι και κλαδεμένες τριανταφυλλιές έτοιμες να ανθίσουν... Το
πρώτο φέρετρο πήρε τη θέση του στο φορτηγάκι, στις 12 και κάτι. Λίγο πριν από
τη 1, άνοιξε δρόμο το πλήθος για το δεύτερο. Η πόρτα του φορτηγού έκλεισε με
κρότο. Και εκεί, γύρω στη 1.30, το φέρετρο με το σώμα του Μιχάλη αποχαιρετούσε
από τη «λιμουζίνα» του το τριώροφο σπίτι, τον κήπο με τις τριανταφυλλιές και
το στενό τσιμεντένιο δρομάκι. Ο μόνος θρήνος, η μόνη ανθρώπινη ιαχή, το μόνο
βογκητό που ακούστηκε... Βγαλμένο από το ρυτιδιασμένο στόμα της κυρα-Μαίρης.
Έζησε τόσο η πρόωρα γερασμένη γειτόνισσα, που είδε τα παιδιά της Χριστίνας να
μεγαλώνουν, τον Μιχάλη να παίζει αγορίστικα παιχνίδια με τον Κώστα, τον δικό
της γιο, τη Μαρία να γίνεται από κοριτσάκι έφηβη και ύστερα γυναίκα. Και
τώρα... Αγγίζει με τα ακροδάχτυλά της το φέρετρο του Μιχάλη και είναι η μόνη
που τον μοιρολογά μέσα από τα αναφιλητά της: «Πού 'ναι η μάνα σου να σε κλάψει
λεβέντη μου; Και ποιος θα κλάψει τώρα εκείνη;». Το δημοσιογραφικό ενδιαφέρον
ήταν εστιασμένο στην έξοδο από το σπίτι του ιατροδικαστή, των αστυνομικών που
έκαναν την έρευνα, των συγγενών που βρίσκονταν μέσα. Μέχρι που διέρρευσε η
άλλη είδηση: σύλληψη βομβιστών! Τα κινητά άρχισαν να χτυπάνε, οι δημοσιογράφοι
να μετατοπίζονται, τα συνεργεία να μαζεύουν μηχανές και καλώδια. Η ζωή
«διέψευδε» για άλλη μία φορά τη σπουδαιότητα μιας είδησης!

Μιχάλης Ταμπακάκης. Ξύπνησε από το φονικό πυροβολισμό του πατέρα του προς
τη μητέρα του. Και δέχθηκε τα σκάγια από την καραμπίνα, τυλιγμένος ακόμα με το
πάπλωμα του ύπνου του

«ΦΥΓΕ», της φώναξε. «Μη με εμποδίζεις! Εσύ πρέπει να ζήσεις». Έκλεισε πίσω του
την εξώπορτα, αφήνοντας εκείνη, τη μικρότερη της οικογένειας, τη μόνη ζωντανή
ανάμεσα σε δυο νεκρούς. 
Τρέχοντας κατέβηκε τα σκαλιά και εκεί, κάπου στη μέση, ανακάθησε. Έστρεψε την
καραμπίνα στο δικό του μάγουλο. Και η ζωή του σκορπίστηκε στα σκαλιά... Πίσω
του άφησε: με μια σφαίρα στο στήθος και άλλη μια στο κεφάλι, τη γυναίκα του,
τη 48χρονη Χριστίνα. Με μια ακόμη σφαίρα στο πρόσωπο, τον γιο του, τον 30χρονο
Μιχάλη. Και ένα τασάκι με 40 αποτσίγαρα...

Το πτώμα του πατέρα της δρασκέλισε η 27χρονη Μαρία, με το ματωμένο νυχτικό και
τα ξυπόλητα πόδια... Αλαφιασμένη, με σαλεμένο λογικό, να μην ξέρει ποια πόρτα
να πρωτοχτυπήσει. 
Τον βουβό της θρήνο από τους πρώτους αφουγκράστηκαν ο γείτονας του ισογείου
Σάκης Σακαλάκης αλλά και η κυρα-Μαίρη με τον γιο της, τον Κώστα, από απέναντι.
Άκουσαν, λένε, ένα κοριτσίστικο βογκητό στην πόρτα τους και ίσα που διέκριναν
τη λεπτοκαμωμένη γυναικεία φιγούρα που κουνούσε ακατανόητα τα χέρια...

Ήταν 7.30 το πρωί. Τρίτη και 13. Κι όλα είχαν τελειώσει. Αρκούσαν μερικά
κλάσματα του δευτερολέπτου για να περάσουν στην άλλη όχθη η Χριστίνα με τον
μοναχογιό της τον Μιχάλη, αλλά κι εκείνος, ο άνδρας και πατέρας, ο φονιάς
τους. 
Σε κλάσματα του δευτερολέπτου πάλι, λίγο πριν στρέψει την καραμπίνα στον εαυτό
του, επέλεξε εκείνος να ζήσει η κόρη, που περισσότερο αγάπησε...

Έτσι απόμεινε «ζωντανή» η Μαρία. Αυτήκοος και αυτόπτης μάρτυρας ενός εφιάλτη,
που ποτέ δεν θα πάρει τέλος. Τέλος πήραν μονάχα οι ζωές της μάνας, του αδελφού
κι ύστερα του ­ δολοφόνου και αυτόχειρα ­ πατέρα... Έτσι ξεκληρίστηκε και η
δική της...

ΜΙΑ ΖΩΗ ΔΗΛΗΤΗΡΙΟ

Η κόκκινη αιμάτινη γραμμή «ζωγράφισε» ανεξίτηλα τον εξωτερικό τοίχο. Αυτή η
γραμμή λες και σφράγισε το δικό του κρίμα. Νόμισε πως έτσι «πλήρωνε» ­
αδύναμος να αντέξει τις συνέπειες, αρκετά «δυνατός» για τις πάρει μαζί του.

Τριάντα δύο χρόνια κοινής ζωής του Αντώνη Ταμπακάκη με τη Χριστίνα... Κομμάτια
στιγμιαίας ευτυχίας ίσως και να υπήρξαν στα πολύ παλιά χρόνια. Από την εποχή
που εκείνος έκλεισε το ξυλουργείο του στα Χανιά της Κρήτης και μετακόμισε με
τη γυναίκα και τα παιδιά του στην Αθήνα, η ευτυχία έγινε αμετάκλητο παρελθόν...

Το πάθος του για τα χαρτιά, την «εύκολη» ζωή και τα νυχτοπερπατήματα
δηλητηρίασαν σιγά σιγά τη ζωή της Χριστίνας. 
Ξενοδούλευε εκείνη, πλύστρα και καθαρίστρια σε πολυκατοικίες, καφετέριες και
πιτσαρίες, να αναστήσει τα δυο της παιδιά. 
Η ζωή τους, γεμάτη εντάσεις, καβγάδες και διενέξεις, που άλλοτε έμεναν μέσα
στο εσωτερικό του σπιτιού κι άλλοτε διαπερνούσαν τους τοίχους. Όλοι στη
γειτονιά ήξεραν το πρόβλημα της Χριστίνας κι όλοι καταλάβαιναν όσα έκρυβε το
μαραμένο της πρόσωπο.

Τις δύο τελευταίες δεκαετίες η οικογένεια ζούσε στην Αγία Παρασκευή. Δεκαπέντε
χρόνια πριν, η Χριστίνα δεν άντεξε άλλο και αποφάσισε να χωρίσουν. 
Έφτασαν μέχρι τα δικαστήρια. Εκείνος πήρε το αγόρι και η Χριστίνα το κορίτσι. 
Τρία χρόνια αργότερα η Χριστίνα έκανε το μοιραίο λάθος. Υπέκυψε στα παρακάλια
του και είπε να του δώσει μια ακόμη ευκαιρία. Να έχουν τα παιδιά της πατέρα
και εκείνη έναν σύντροφο.

ΞΕΝΟΓΥΡΝΟΥΣΕ

Δούλευε συνήθως ο Αντώνης Ταμπακάκης. Πότε εδώ και πότε εκεί, πάντα ως
ξυλουργός. Καλός τεχνίτης, «ήσυχος και κλειστός άνθρωπος», κατά τον Παναγιώτη
Αλεξόπουλο, έναν από τους πρώην εργοδότες του. 
Μέχρι το '82 συνεργάστηκαν κάμποσα χρόνια μαζί. Και ο κ. Αλεξόπουλος, που
έσπευσε από τους πρώτους στο τριώροφο της οδού Μεσογείων 375, να απορεί και να
μονολογεί: «μα πώς το 'κανε αυτό; Δεν το χωράει το μυαλό μου...». Τον θυμάται,
από τότε, να έχει διαφορές με τη γυναίκα του. Ήταν άστατος χαρακτήρας,
ξενογυρνούσε. Αργούσε να γυρίσει στο σπίτι, είχαν συχνές διενέξεις. Κι ύστερα χωρίσανε...

Είκοσι χρόνια γνώριζε τον δράστη και αυτόχειρα και ο Ηλίας Αχουλιάς. Δούλεψαν
κατά διαστήματα μαζί στην προκατασκευή σπιτιών: «Άκουσα το φονικό και ήρθα.
Μου 'ρθε τρέλα. Ήταν δύσκολος άνθρωπος, μίζερος, τσιφούτης. Ποτέ δεν είχε
λεφτά, μαθαίναμε ότι έπαιζε. Αλλά δεν είχε ενοχλήσει κανέναν...».

ΛΑΘΟΣ ΖΩΗΣ

Λάθος ζωής ήταν τελικά για τη Χριστίνα η επιστροφή της στην ύπανδρη ζωή. Ο
Αντώνης δεν τήρησε ποτέ τις υποσχέσεις που έδωσε σε εκείνη και τα παιδιά τους.
Και τα τρία τελευταία χρόνια, ύστερα από ένα τροχαίο ατύχημα που τον κράτησε
για μήνες στο Γενικό Κρατικό Νοσοκομείο, δεν ξαναδούλεψε. 
Δούλευε όμως εκείνη, από το πρωί μέχρι το βράδυ, σε μια πιτσαρία. Δούλευε και
ο Μιχάλης τους, σε ένα βενζινάδικο. Και η Μαρία σε σούπερ μάρκετ της περιοχής.
Όλοι έφερναν λεφτά στο σπίτι. Και από όλους έπαιρνε. Για να τα παίξει και να
τα χάσει το βράδυ στο καφενείο ή στη χαρτοπαιχτική λέσχη.

Ήταν τέτοιο το πάθος του για τη χαρτοπαιξία, που εξουδετέρωσε σιγά σιγά κάθε
καλό που υπήρχε μέσα του. Έγινε βίαιος στο σπίτι. Και κάθε φορά που έβρισκε
αντίσταση, ανταπέδιδε βαρβαρότητα. 
Η Χριστίνα είχε πια χάσει την παλιά της νεότητα, την παλιά της λάμψη: «Πέρναγε
μπροστά από το σπίτι της κυρα-Μαρίας και εκείνη της έλεγε: "Γεια σου
κυρα-Χριστίνα, έλα να πιούμε έναν καφέ...". "Βιάζομαι, έχω υποχρεώσεις",
απαντούσε με σκυμμένο το κεφάλι. "Όλοι βιαζόμαστε Χριστίνα", της έλεγε. "Έλα
να ξαποστάσεις". Αλλά πια δεν ερχόταν... Ήταν περήφανη γυναίκα, δεν ήθελε να
μοιράζει τον πόνο της. Τον "μετρούσες" μόνο, ρυτίδα ρυτίδα στο πρόσωπό της.
Μόνο μια γυναίκα μπορεί να καταλάβει τον πόνο μιας άλλης...». Ξέρει καλά η
κυρα-Μαίρη τα αποτυπώματα που αφήνει η θλίψη, η μοναξιά, η στενοχώρια. 
Κάποιες φορές άκουγε τους τσακωμούς του ζευγαριού. Τις περισσότερες
«αναγνώριζα τα ίχνη τους στο μαραμένο πρόσωπο της Χριστίνας». Και τα βήματά
της, που γίνονταν όλο και περισσότερο αργόσυρτα...

ΤΕΛΕΣΙΓΡΑΦΟ

Ο τελευταίος τους τσακωμός ξετυλίχθηκε το απόβραδο της Κυριακής και έγινε
αντιληπτός από πολλούς στη γειτονιά. Εκείνο το βράδυ, μάνα, γιος και κόρη
έδωσαν το τελικό τελεσίγραφο στον άστατο πατέρα. Τον ικέτεψαν να σταματήσει τη
χαρτοπαιξία, διαφορετικά ­ του είπαν ­ θα τον εγκατέλειπαν. Θα έφευγαν από το
σπίτι. Θα μάζευαν χρήματα και θα άνοιγαν ένα δικό τους μαγαζάκι... Το
μαγαζάκι, όνειρο ζωής αλλά και εισιτήριο θανάτου για τους τρεις... Εκείνος δεν
είχε το σθένος να προσπαθήσει δίπλα τους. Δεν είχε πια έρεισμα να κερδίσει τη
ζωή και την αξιοπρέπειά του. Έμεινε ολόκληρη τη Δευτέρα στο σπίτι. Σιωπηλός,
βλοσυρός. Δεν αντάλλαξε μαζί τους κουβέντες ούτε διαπληκτίστηκαν. Έπεσαν να
κοιμηθούν το βράδυ της Δευτέρας προς Τρίτη. Στο ίδιο δωμάτιο μάνα και κόρη,
στο δικό του κρεβάτι ο Μιχάλης. Στο άλλο δωμάτιο εκείνος, άγρυπνος και
ταραγμένος, με συντροφιά το ολόγιομο φεγγάρι, στη χειμερινή του πανσέληνο.
Κανείς δεν ξέρει τις τελευταίες του σκέψεις, αν πάλεψε, αν αντιστάθηκε, αν
έκλαψε... Ο μέσα του «δράκος» θέριεψε, η ζυγαριά έγειρε, η απόφαση πάρθηκε:
έπρεπε να πεθάνουν. Κι εκείνος μαζί τους...

Ντυμένη για τη δουλειά βρήκε η πρώτη σφαίρα τη 48χρονη Χριστίνα. Την ώρα που
κατευθυνόταν προς την τουαλέτα. Δεν προηγήθηκε καβγάς, δεν ακούστηκε κουβέντα.
Μονάχα ο θόρυβος της καραμπίνας. Η σφαίρα διαπερνούσε τον θώρακά της. Έγειρε
εκείνη προς την πλευρά τής τζαμαρίας, που χώριζε το δωμάτιο του Μιχάλη από
αυτό της μάνας και της αδελφής του... 
Πετάχτηκε στον ύπνο του ο Μιχάλης και ανασηκώθηκε παραπατώντας,
συμπαρασύροντας το πάπλωμα του ύπνου του. Τον είδε μπροστά του με την
καραμπίνα κι ούτε που κατάλαβε τη σφαίρα που κομμάτιαζε το κεφάλι του.

«ΜΗ, ΠΑΤΕΡΑ, ΜΗ»

Η Μαρία... Να τρέχει ξοπίσω από τον αλλόφρονα πατέρα ουρλιάζοντας... Να
προσπαθεί να αποτρέψει το αναπόφευκτο κακό. 
Να σταματήσει τον χρόνο, να γυρίσει τον λεπτοδείκτη λίγα λεπτά πριν... Κι
εκείνος να μην καταλαβαίνει, να μη σταματά. «Μη, πατέρα, μη», φώναζε. Μάταια.
Τον είδε να πυροβολεί τον αδελφό της. 
Τον είδε να ελέγχει το σωριασμένο σώμα της μητέρας της, που ψυχορραγούσε και
ύστερα να την πυροβολεί ξανά στο κεφάλι. Ύστερα τον είδε να ετοιμάζεται και
για την τελική πράξη. Μπήκε ξανά μπροστά. Εκείνος την έσπρωξε και της είπε
εκείνα τα λόγια που θα της ματώνουν πάντα την καρδιά: «Φύγε, μη με εμποδίζεις.
Εσύ θέλω να ζήσεις...».

Έτσι ήθελε. Και έτσι έπραξε. Αφήνοντας τη Μαρία δίχως μάνα, δίχως αδελφό και
δίχως πατέρα...

Εικόνα φρικτή. Ο δράστης και αυτόχειρας στη σκάλα του σπιτιού νεκρός. Ο
ιατροδικαστής και οι αστυνομικοί έμειναν άναυδοι από την τραγωδία. Στα χέρια
των δύο αστυνομικών η καραμπίνα του εγκλήματος

«ΕΙΚΟΝΑ ΑΠΟΚΑΛΥΨΗΣ» χαρακτήρισε το σκηνικό του φονικού ο ιατροδικαστής κ.
Μανώλης Νόνας. «Τα θύματα αιφνιδιάστηκαν, δεν πρόλαβαν να αντιδράσουν. Ο
δράστης αυτοπυροβολημένος στα σκαλιά, η γυναίκα σε μια λίμνη αίματος, δίπλα
στην τζαμαρία, ο γιος πεσμένος κοντά στο κρεβάτι του, με διαλυμένο κεφάλι...
Θέαμα φρίκης. Μέσα σε μια νύχτα άνοιξε και έκλεισε η σελίδα ενός δράματος...».

Άκουσε τους πυροβολισμούς και τα ουρλιαχτά της Μαρίας ο ένοικος του ισογείου,
Σάκης Σακαλάκης. 
Στο σπιτικό του βρήκε καταφύγιο η Μαρία, λίγα λεπτά μετά τις πολλαπλές σκηνές
φρίκης που έζησε. Ούτε που μπορούσε να μιλήσει...

«Μου είπε: βοήθεια κύριε Σάκη, τους σκότωσε και τους δύο. Είχα καταλάβει ότι
κάτι φοβερό είχε συμβεί. Φοβόμουν όμως να βγω έξω... Είδα το κορίτσι με το
νυχτικό, μέσα στα αίματα. Ήταν σε κατάσταση σοκ. Μπέρδευε τις λέξεις. Με πολύ
κόπο κατάφερε να μου πει λίγες φράσεις...».

Γείτονες για δύο δεκαετίες, άκουγε συχνά τους τσακωμούς και τις διενέξεις του
ζευγαριού: «Είχαν πολλά προβλήματα. Ήταν σκληρός άνθρωπος ο πατέρας. 
Κλεισμένος στον κόσμο του. Στη γειτονιά έδειχνε ένα καλύτερο πρόσωπο. Αλλά στο
σπίτι του... Πολλά είχαν ακουσθεί για τα χαρτιά που έπαιζε. 
Η Χριστίνα ήταν μια αξιοπρεπέστατη γυναίκα. Δεν μετέφερε τα προβλήματά της στη
γειτονιά. Και τα παιδιά, δύο θαυμάσια παιδιά που κέρδιζαν τη ζωή τους
δουλεύοντας από πολύ μικρά...».

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16038N181</ED>
<ID>
ID:134911

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N18&aa=1</URL></REF>


Article

<CATEGORY>vin06</CATEGORY>

 <H5>Ο ΑΝΔΡΕΑΣ ΜΟΘΩΝΙΟΣ ΘΥΜΑΤΑΙ ΤΟ «ΟΧΙ» ΤΟΥ ΓΕΩΡΓΙΟΥ ΠΑΠΑΝΔΡΕΟΥ ΣΤΟΝ ΤΖΟΝΣΟΝ, ΣΤΟΝ
ΛΕΥΚΟ ΟΙΚΟ, ΤΟ '64
</H5><H2>«Οι Αμερικανοί θα με ρίξουν»
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

Μετά τη συνάντηση. Ο Γεώργιος Παπανδρέου, κατηφής, περιστοιχισμένος από
τους συνεργάτες του, ανακοινώνει στους δημοσιογράφους την άρνησή του στις
πιέσεις των Αμερικανών

«Ο Τζόνσον δεν θα μου συγχωρέσει ποτέ την ήττα του και μάλιστα σε προεκλογική
περίοδο. Οι "μεγάλοι" δεν συγχωρούν ποτέ. Να είσαι βέβαιος ότι ήδη έχει
αρχίσει το έργο της διάβρωσης. Θα βρουν ανθρώπους ακόμα και στον δικό μας
χώρο. Πόσος καιρός θα χρειασθεί, δεν το ξέρω. Αλλά είναι βέβαιο ότι οι
Αμερικανοί θα με ρίξουν».

ΤΑ ΛΟΓΙΑ αυτά του Γεωργίου Παπανδρέου, τον Ιούνιο του 1964, αποδείχθηκαν
προφητικά. Έναν χρόνο αργότερα, έγινε η αποστασία. Ο Ανδρέας Μοθωνιός,
διευθυντής του ιδιαίτερου γραφείου του «Γέρου», συνόδευσε τον τότε πρωθυπουργό
στο ταξίδι του στην Ουάσιγκτον, για να συναντηθεί με τον Αμερικανό πρόεδρο
Λύντον Τζόνσον.

«Στις αρχές Ιουνίου ειδοποιηθήκαμε για την πρόσκληση του Τζόνσον. Στις 23
Ιουνίου έφθασε το ιδιωτικό αεροπλάνο του Αμερικανού προέδρου για να μας
μεταφέρει στην Ουάσιγκτον. Είχαμε μάθει ότι μια εβδομάδα πριν, βρισκόταν στον
Λευκό Οίκο ο Ισμέτ Ινονού, τότε πρωθυπουργός της Τουρκίας. Οι Αμερικανοί
συνέχισαν να πιέζουν ώστε να μεταβληθεί το Κυπριακό από διεθνές θέμα σε
ελληνοτουρκική διαφορά, γι' αυτό και ήταν δεδομένο ότι θα επιμείνουν για
συνάντηση Παπανδρέου - Ινονού».

Το Air Force 1 απογειώθηκε στις 10 το πρωί. «Λίγο μετά, μας ήρθε μια έντονη
μυρωδιά. Στην κουζίνα ετοίμαζαν το κλασικό αγγλοσαξονικό πρωινό: αυγά με
μπέικον. "Οι πρώτες ενδείξεις δεν προδικάζουν ευχάριστα τα αποτελέσματα του
ταξιδιού", γυρνάει και μου λέει ο Γ. Παπανδρέου. Ποιες ενδείξεις, Πρόεδρε, τον
ρωτάω. "Υποπτεύομαι ότι θα φάμε τα υπόλοιπα του Ινονού. Δεν σου μυρίζει
παστουρμάς; Στον Τούρκο πρόσφεραν από αβρότητα το εθνικό του έδεσμα. Σε μας
προσφέρουν τα περισσεύματά του". Μα, πρόκειται για μπέικον. "Σε μπέικον θα το
μεταβαπτίσουν, αλλά θα πρόκειται περί γνησίου παστουρμά...", επέμεινε γελώντας».

ΤΟ «ΟΧΙ»

Το μενού. «Κοτόπουλο Παπανδρέου» ήταν το πρώτο πιάτο που σερβιρίστηκε στο
επίσημο δείπνο. Τον κατάλογο με το μενού του κ. Μοθωνιού, υπέγραψαν ο Λ.
Τζόνσον και ο Γ. Παπανδρέου

Στο τραπέζι των επίσημων συνομιλιών, εκτός του πρωθυπουργού, από ελληνικής
πλευράς είχαν παρακαθήσει ο Ανδρέας Παπανδρεου, ως υπουργός Προεδρίας τότε, ο
υπουργός Εξωτερικών Σταύρος Κωστόπουλος και ο Έλληνας πρεσβευτής στην
Ουάσιγκτον, Αλέξανδρος Μάτσας. Οι Αμερικανοί άρχισαν να ασκούν έντονες
πιέσεις. Τόσο ο πρόεδρος Τζόνσον όσο και ο υπουργός Εξωτερικών Ντην Ρασκ, αλλά
και ο υπουργός Άμυνας Ρόμπερτ Μακναμάρα, έθεσαν το θέμα της συνάντησης με τον
Ινονού, που περίμενε στην Νέα Υόρκη. «Ο Γεώργιος Παπανδρέου τους απάντησε: Οι
προτάσεις σας αποτελούν τελεσίγραφο της Τουρκίας, το οποίον μάς μεταφέρετε και
μας ζητείτε την άνευ όρων παράδοση. Μας λέτε: ή θα υποταγείτε ή θα γίνει
εισβολή. Αυτό ακριβώς σημαίνει τελεσίγραφο. Αλλά αυτού του είδους τα
τελεσίγραφα έχει λάβει η Ελλάς από τον φασισμό και τον ναζισμό. Ουδέποτε
ανέμενε ότι θα ελάμβανε από τους συμμάχους και μάλιστα από τους ηγέτας του
ελεύθερου κόσμου. Το τελεσίγραφο είναι τουρκικό. Μας το διαβιβάζετε. Αυτό, εάν
δεν σημαίνει αποδοχή, σημαίνει ανοχή εκ μέρους σας. Χωρίς καμμία μεγαληγορία,
εις ηρεμώτατον τόνο, οφείλω να σας δώσω την απάντηση, την οποία υπαγορεύει η
Ιστορία και η τιμή του Έθνους μου. Όχι».

ΠΑΓΩΣΑΝ ΟΛΟΙ

«Πάγωσαν όλοι», θυμάται ο Ανδρέας Μοθωνιός. Ο Μακναμάρα, θέλοντας να πιέσει
την κατάσταση, είπε ότι οι ΗΠΑ μπορεί να παρενέβησαν και να εμπόδισαν ένα
θερμό επεισόδιο, αλλά θα είναι πολύ δύσκολο να το κάνουν και δεύτερη φορά. «Σε
περίπτωση σύγκρουσης, η Τουρκία διαθέτει δεκαπλάσια αεροπορική δύναμη από τη
δική σας και πρέπει να προσέξετε». Ο Παπανδρέου τον ευχαρίστησε για την
πληροφορία και επειδή, όπως του είπε, «εσείς φροντίσατε να την καταστήσετε
τόσο ισχυρή. Όμως», πρόσθεσε, «στην Ελλάδα έχουμε μια παροιμία: απ' τα μαλλιά
πιάνεται ο πνιγμένος. Πνιγμένος στην προκειμένη περίπτωση είναι η Κύπρος. Τα
μαλλιά, η Σοβιετική Ένωση που διαθέτει εκατονταπλάσια αεροπορική δύναμη από
την Τουρκία».

Όλοι έμειναν άναυδοι. Η συνάντηση είχε τελειώσει. «Ο Λύντον Τζόνσον, ένας
"τύπος" καουμπόι ακόμα και στο περπάτημα, ήταν τόσο εκνευρισμένος, που δεν
έμεινε ούτε για τη σύνταξη του ανακοινωθέντος. Πήγαμε δίπλα, στο Μπλαιρ Χάουζ
όπου μέναμε και άρχισε μια παρέλαση επισήμων προκειμένου να καμφθεί η άρνηση
του Γ. Παπανδρέου: Μακναμάρα, Άτσεσον, Χάρρυμαν, Μακόνεϋ, ακόμα και ο Καναδός
υπουργός Εξωτερικών Μάρτιν. Όλοι, όμως, έφευγαν άπρακτοι».

ΣΤΟ ΔΕΙΠΝΟ

Το βράδυ, στο επίσημο δείπνο, τους περίμενε άλλη μια έκπληξη. Το πρωτόκολλο
του Λευκού Οίκου προβλέπει, όταν δίνονται γεύματα προς τιμήν ξένου επίσημου,
ένα από τα φαγητά να φέρει το όνομά του. «Ο σεφ της προεδρικής κουζίνας, στην
περίπτωση Παπανδρέου επέλεξε το κοτόπουλο. Έτσι, στο μενού που βρισκόταν στη
θέση καθενός από τους 110 καλεσμένους αναγραφόταν και το φαγητό: "Κοτόπουλο
Παπανδρέου". Το κοτόπουλο, όμως, αποδείχθηκε τελικά πολύ σκληρό για τα δόντια τους...»

Η ελληνική αποστολή μετέβη στη Νέα Υόρκη ­ απ' όπου είχε αναχωρήσει πλέον ο
Ινονού ­ για να επιστρέψει στην Αθήνα. «Το πρωί, βλέπω πρωτοσέλιδο τίτλο στην
"Ουάσιγκτον Ποστ": Ο Τζόνσον ηττήθη από τον Παπανδρέου. Ανεβαίνω στο δωμάτιο
του "Γέρου" και του το δείχνω χαρούμενος. Τι γελάς, μου απάντησε σκεφτικός.
Τώρα πια είναι σίγουρο ότι θα μας ρίξουν. Αργότερα, πήγα για ψώνια και του
έφερα δώρο ένα ζευγάρι παντόφλες. Όταν του της έδωσα, μ' ευχαρίστησε και με
περιπαικτικό τόνο, πρόσθεσε: Μια και δεν κατάφερε ο Τζόνσον να μου δώσει τα
παπούτσια στο χέρι, αποφάσισε να μου δώσεις εσύ τις παντόφλες στο χέρι».

Η τελευταία προσπάθεια να μεταπεισθεί ο Γ. Παπανδρέου επιχειρήθηκε από τον
Αντλάϊ Στήβενσον. «Ήρθε λίγα λεπτά πριν από την αναχώρησή μας για το
αεροδρόμιο και το μόνο που κατάφερε ήταν μια δίωρη καθυστέρηση του αεροπλάνου
της "Παναμέρικαν" που θα μας μετέφερε στο Παρίσι, για την συνάντηση του
προέδρου με τον στρατηγό Ντε Γκωλ. Στο αεροπλάνο ο πρωθυπουργός ήταν
συννεφιασμένος. Τον πλησίασα και του είπα: Κύριε Πρόεδρε, υπερασπίσατε
Θερμοπύλες και μάλιστα νικηφόρα. Γύρισε, με κοίταξε και απάντησε: Όπως το λέει
κι ο Καβάφης, ο αρνηθείς δεν μετανιώνει. Αν ρωτιόταν, όχι θα ξανάλεγε».

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N20</CAT>
<ED>
Κωδικός άρθρου: A16038N201</ED>
<ID>
ID:134912

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N20&aa=1</URL></REF>


Article

<CATEGORY>vin06</CATEGORY>

 <H2>Κηδεύεται αύριο η Ελένη Ποταμιάνου
</H2>
Αύριο, στις 15.30 στο Α' Νεκροταφείο, κηδεύεται η Ελένη Ποταμιάνου

ΚΗΔΕΥΕΤΑΙ αύριο στις 15.30 το μεσημέρι από το Α' Νεκροταφείο η Ελένη
Ποταμιάνου, που πέθανε χθες το πρωί, πλήρης ημερών, σε ηλικία 91 χρόνων. Η
Ελένη Ποταμιάνου ήταν μητέρα του Ανδρέα Ποταμιάνου, προέδρου της Ένωσης
Εφοπλιστών Επιβατηγών Πλοίων, του Γιώργου Ποταμιάνου, προέδρου της ναυτιλιακής
εταιρείας Ηπειρωτική και της Βαρβάρας Ποταμιάνου, η οποία συμμετέχει στην ίδια εταιρεία.

Η Ελένη Ποταμιάνου γεννήθηκε το 1907 στην Αθήνα και αφιέρωσε όλη της τη ζωή
στα ιδεώδη του Ερυθρού Σταυρού. Στη διάρκεια του Β' Παγκοσμίου Πολέμου
προσέφερε με την ιδιότητα της εθελόντριας αδελφής τις υπηρεσίες της στο 7ο
Στρατιωτικό Νοσοκομείο, ενώ στον εμφύλιο φρόντισε τους ασθενείς και τους
τραυματίες του 423 Στρατιωτικού Νοσοκομείου. Το 1953 συμμετείχε στο έργο της
περίθαλψης των σεισμοπαθών της Πάτρας και το 1954 έλαβε μέρος σε αποστολή στη
Βιέννη για τον επαναπατρισμό Ελλήνων από την Ουγγαρία.

Στην πολύχρονη δράση της στον Ελληνικό Ερυθρό Σταυρό βοήθησε και εκπαίδευσε
τις νεώτερες αδελφές και έκανε πολλά όχι μόνο για τους ασθενείς, αλλά και για
τους φτωχούς και τους ανήμπορους. Η Ελένη Ποταμιάνου διετέλεσε μέλος πολλών
φιλανθρωπικών, κοινωνικών και πολιτιστικών σωματείων και βραβεύτηκε με τον
Χρυσό Σταυρό του Οικουμενικού Πατριαρχείου Κωνσταντινουπόλεως και με πολλά
μετάλλια (μεταξύ των οποίων το Μετάλλιο Εξαιρέτων Πράξεων του υπουργείου
Στρατιωτικών, το Παράσημο Παπάγου του Γενικού Επιτελείου Στρατού, το Μετάλλιο
της Ακαδημίας Αθηνών, το Χρυσό Μετάλλιο Εράνου του ΕΕΣ και το Χρυσό Μετάλλιο Ευποιίας).

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N22</CAT>
<ED>
Κωδικός άρθρου: A16038N221</ED>
<ID>
ID:134913

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N22&aa=1</URL></REF>


Article

<CATEGORY>vin06</CATEGORY>

 <H5>ΕΔΩΣΕ ΤΗΝ ΠΡΩΤΗ ΤΟΥ ΜΑΧΗ ΣΤΑ ΠΑΡΑΛΙΑ ΤΗΣ ΘΕΣΠΡΩΤΙΑΣ ΜΕ ΑΛΒΑΝΟΥΣ ΕΜΠΟΡΟΥΣ ΝΑΡΚΩΤΙΚΩΝ
</H5><H2>Ταχύπλοο κατά μαφιόζων
</H2>
<AUTHOR>ΓΙΩΡΓΟΣ ΚΥΡΟΥΣΗΣ</AUTHOR>

Πρώτη μάχη. Επάνω το ταχύπλοο του Λιμενικού και κάτω το αλβανικό μετά τη μάχη
που δόθηκε με τους Αλβανούς μαφιόζους

Στην πρώτη του θαλάσσια επιχείρηση το νέο καταδιωκτικό σκάφος του
Λιμεναρχείου Ηγουμενίτσας, λίγες ώρες μετά την παράδοσή του το μεσημέρι της
Δευτέρας, έδωσε πραγματική μάχη στις 2.30 τα ξημερώματα χθες στα παράλια της
Θεσπρωτίας, με αλβανικό ταχύπλοο που ήταν έμφορτο με σάκους χασίς. 
ΙΩΑΝΝΙΝΑ

Ακολούθησε ανταλλαγή πυροβολισμών, το αλβανικό ταχύπλοο πήρε φωτιά και
ανατινάχθηκε ενώ οι τρεις Αλβανοί που επέβαιναν σ' αυτό αγνοούνται.

Μαζί με ένα άλλο σκάφος του Λιμενικού, το νέο ταχύπλοο περιπολούσε στη
θαλάσσια περιοχή του όρμου «Φτελιά» όταν τα ραντάρ του εντόπισαν ένα αλβανικό
ταχύπλοο, το οποίο κατευθυνόταν προς τον Νότο από τις αλβανικές ακτές,
προφανώς για να ξεφορτώσει τα ναρκωτικά σε ερημική παραλία της Θεσπρωτίας.
Ταχύτατα τα ελληνικά σκάφη, πλησίασαν το αλβανικό σε απόσταση ασφαλείας και
κάλεσαν τους τρεις Αλβανούς που επέβαιναν σ' αυτό να σταματήσουν για έλεγχο.

Οι τελευταίοι αντί να υπακούσουν, ανέπτυξαν μεγαλύτερη ταχύτητα και ταυτόχρονα
άρχισαν να αδειάζουν δεσμίδες από «Καλάσνικοφ» κατά των ελληνικών σκαφών.

Οι λιμενικοί κάλεσαν εκ νέου τους Αλβανούς να σταματήσουν για έλεγχο και όταν
έπεσε πάλι στο κενό η προειδοποίησή τους, ενώ ταυτόχρονα τα πυρά εναντίον τους
συνεχίζονταν, αναγκάστηκαν να χρησιμοποιήσουν τα όπλα των σκαφών τους. Μέσα σε
λίγα λεπτά, το αλβανικό ταχύπλοο κτυπημένο στο ρεζερβουάρ του, τυλίχτηκε στις
φλόγες. Από τις πρώτες εκτιμήσεις των λιμενικών, στον ίδιο χώρο της μηχανής οι
Αλβανοί είχαν και εφεδρικά ντεπόζιτα με βενζίνη που ανεφλέγησαν. Η φωτιά
επεκτάθηκε στους σάκους με την αποξηραμένη κάνναβη και, σε χρόνο ρεκόρ, τα
ταχύπλοο έδινε την εντύπωση «φλεγόμενης λαμπάδας».

Οι τρεις Αλβανοί με την πρώτη εμφάνιση της φωτιάς, το έστρεψαν προς την ακτή
και πλησίασαν σε μικρή απόσταση, πριν χαθούν από τα μάτια των λιμενικών που
παρακολουθούσαν χωρίς να μπορούν να επέμβουν.

Παρ' όλα αυτά τους καλούσαν να εγκαταλείψουν το φλεγόμενο... σκάφος και να
πέσουν στη θάλασσα, κάτι που ίσως έγινε, γιατί όταν έσβησε η φωτιά, που
κατέστρεψε το ταχύπλοο, δεν βρέθηκαν ανθρώπινα ίχνη.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N47</CAT>
<ED>
Κωδικός άρθρου: A16038N471</ED>
<ID>
ID:134914

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N47&aa=1</URL></REF>


Article

<CATEGORY>vin06</CATEGORY>

 <H2>Μορφωτική συνεργασία με Αλβανία
</H2>
Η επίσκεψη. Με τα παιδιά του Αρσακείου και τα μέλη τής Φιλεκπαιδευτικής
φωτογραφήθηκαν οι Αλβανοί προσκεκλημένοι

ΣΥΝΕΡΓΑΣΙΑ σε όλες τις βαθμίδες της εκπαίδευσης και ίδρυση Πρότυπου
Ελληνοαλβανικού Εκπαιδευτηρίου στα Τίρανα, με πρωτοβουλία της Φιλεκπαιδευτικής
Εταιρείας, προβλέπει, μεταξύ άλλων, διμερής μορφωτική συμφωνία
Ελλάδας-Αλβανίας που θα υπογραφεί το αργότερο έως τα τέλη Φεβρουαρίου από τους
υπουργούς Παιδείας των δύο χωρών κ.κ. Αρσένη και Ρούκα.

Οι δύο άνδρες είχαν την ευκαιρία να συζητήσουν εις βάθος για τα εκπαιδευτικά
ζητήματα με την ευκαιρία της επίσκεψης στη χώρα μας του κ. Ρούκα, ύστερα από
πρόσκληση του κ. Αρσένη.

Στο κοινό ανακοινωθέν, που εξεδόθη χθες το βράδυ, προβλέπεται ακόμη ότι η
ελληνική πλευρά θα βοηθήσει στον εκσυγχρονισμό του εκπαιδευτικού συστήματος
της Αλβανίας, στη συντήρηση και τον εξοπλισμό των σχολικών κτιρίων, καθώς και
στον τομέα της επαγγελματικής εκπαίδευσης και κατάρτισης.

Θα συσταθεί επίσης επιτροπή εμπειρογνωμόνων από τις δύο χώρες, η οποία θα
μεριμνήσει «για την αμοιβαία γνώση και κατανόηση της ιστορίας και του
πολιτισμού των δύο λαών μέσω των σχολικών προγραμμάτων». Επιπλέον το ελληνικό
υπουργείο Παιδείας θα συνδράμει στην ίδρυση και τον εμπλουτισμό των
βιβλιοθηκών στην Αλβανία.

Στο μεταξύ χθες το πρωί ο κ. Ρούκα και ο υφυπουργός Παιδείας της Αλβανίας κ.
Μάρτος, συνοδευόμενοι από τον Έλληνα υφυπουργό κ. Ι. Ανθόπουλο επισκέφθηκαν το
Αρσάκειο Ψυχικού, όπου ξεναγήθηκαν από τον πρόεδρο της Φιλεκπαιδευτικής
Εταιρείας καθηγητή κ. Γ. Μπαμπινιώτη.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N47</CAT>
<ED>
Κωδικός άρθρου: A16038N472</ED>
<ID>
ID:134963

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N47&aa=2</URL></REF>


Article

<CATEGORY>vin06</CATEGORY>

 <H2>Τους θέρισε γιατί τους θεώρησε δράστες κλοπής
</H2>
ΘΕΣΣΑΛΟΝΙΚΗ. Γραφείο Βόρειας Ελλάδας

ΤΟΥΣ ΘΕΩΡΗΣΕ ως δράστες της κλοπής που έγινε πρόσφατα στην αγροικία του και
θέλησε να τους εκδικηθεί. Εισέβαλε στην αποθήκη όπου κοιμόνταν και τους
«θέρισε» με την κυνηγετική του καραμπίνα. Ο απολογισμός: 26χρονος Αλβανός
νεκρός και δύο συμπατριώτες του τραυματίες.

Ο 56χρονος αγρότης Τρύφων Φώτης, από τη Νάουσα, εντοπίσθηκε αρκετές ώρες μετά
το αιματηρό επεισόδιο που έγινε σε αγροτική περιοχή της Νάουσας και συνελήφθη.

Στην κατοχή του βρέθηκε η κυνηγετική καραμπίνα που χρησιμοποιήθηκε στο
αιματηρό επεισόδιο, ενώ ­ σύμφωνα με την ανακοίνωση της Αστυνομίας ­ ο
56χρονος ομολόγησε την πράξη του.

Προχθές τα ξημερώματα, ο δράστης εισέβαλε στην αποθήκη όπου κοιμόταν ο
26χρονος Κουιτίμ Κούκα, ο 22χρονος εξάδελφος τού Μισίρ Κούκα και ο 17χρονος
Αλίμ Μπουτάνι. Με την απειλή της καραμπίνας ζήτησε να μάθει πού βρισκόταν ένας
ακόμη Αλβανός που ήταν μαζί τους και όταν του είπαν ότι απουσίαζε, πυροβόλησε
εναντίον τους και τους τραυμάτισε από απόσταση δύο περίπου μέτρων.

Οι τρεις Αλβανοί μεταφέρθηκαν στο Νοσοκομείο Νάουσας, όπου ο 26χρονος Κουιτίμ
Κούκα υπέκυψε στα τραύματά του. Οι δύο συμπατριώτες του νοσηλεύονται εκτός κινδύνου.

Με τη δικογραφία που σχηματίσθηκε εις βάρος του ο 56χρονος αγρότης οδηγήθηκε
στον εισαγγελέα, ενώ προανάκριση για την υπόθεση διενεργεί το Τμήμα Ασφάλειας Νάουσας.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N47</CAT>
<ED>
Κωδικός άρθρου: A16038N473</ED>
<ID>
ID:135000

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N47&aa=3</URL></REF>


Article

<CATEGORY>vin06</CATEGORY>

 <H2>Η βάρκα σκότωσε τον γιατρό
</H2>
ΠΑΤΡΑ

ΜΟΙΡΑΙΑ στάθηκε η αγάπη ενός 51χρονου γιατρού για το ψάρεμα.

Προχθές το μεσημέρι ο Κωνσταντίνος Σχίζας, από την Τέμενη Αιγίου, μαζί με δύο
φίλους του είχε πάει για ψάρεμα στον Κορινθιακό Κόλπο, όμως η ξαφνική
θαλασσοταραχή ανέτρεψε την πλαστική τους βάρκα με αποτέλεσμα ο 51χρονος να
χτυπήσει στο κεφάλι και παρά τις προσπάθειες των φίλων του ­ Γιώργου
Θεοδωρακόπουλου (37 χρόνων) και Βασίλη Χρόνη (22 χρόνων) ­ να τον σώσουν, πνίγηκε.

Σημειώνεται ότι ο Κωνσταντίνος Σχίζας ήταν από τους λίγους που είχε διασωθεί
με την οικογένειά του, όταν καταπλακώθηκαν από τα συντρίμμια της μοιραίας
πολυκατοικίας επί της οδού Δεσποτοπούλου στο Αίγιο, μετά τον ισχυρό σεισμό
στις 15 Ιουνίου του 1995.

Οι διασωθέντες μεταφέρθηκαν στο Νοσοκομείου Αιγίου, όπου νοσηλεύονται και η
κατάστασή τους είναι εκτός κινδύνου, ενώ προανάκριση διενεργεί το Λιμεναρχείο.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N47</CAT>
<ED>
Κωδικός άρθρου: A16038N474</ED>
<ID>
ID:135029

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N47&aa=4</URL></REF>


Article

<CATEGORY>vin06</CATEGORY>

 <H2>Αναβλήθηκε η συζήτηση
</H2>
ΓΙΑ ΤΙΣ 20 Ιανουαρίου αναβλήθηκε χθες η συζήτηση της αίτησης των ιταλικών
αρχών για την έκδοση του Ενρίκο Μπιάνκο, ο οποίος έχει καταδικαστεί ερήμην στη
χώρα του σε συνολική ποινή φυλάκισης επτά ετών για ληστεία, διακεκριμένη
κλοπή, κατοχή ναρκωτικών, σύσταση και συμμορία.

Τα μέλη του Δικαστικού Συμβουλίου, παρά την αντίθετη εισαγγελική πρόταση,
έκαναν δεκτό το αίτημα του συνηγόρου υπεράσπισης κ. Π. Κανελλάκη, ο οποίος
ζήτησε να εξεταστούν ως μάρτυρες ο Ιταλός πρέσβης Ενρίκο Πιέτρο Μάκι και ο
αξιωματικός της Αντιτρομοκρατικής Υπηρεσίας Φ. Παπαγεωργίου.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N47</CAT>
<ED>
Κωδικός άρθρου: A16038N475</ED>
<ID>
ID:135047

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N47&aa=5</URL></REF>


Article

<CATEGORY>vin06</CATEGORY>

 <H2>Κατάληψη στον Βόλο
</H2>
ΒΟΛΟΣ

ΣΥΝΕΧΙΖΟΝΤΑΙ οι καταλήψεις σχολείων από μαθητές στον Βόλο, σε ένδειξη
διαμαρτυρίας κατά του νόμου του υπουργού Παιδείας Γεράσιμου Αρσένη για την
εκπαιδευτική μεταρρύθμιση.

Οι μαθητές έχουν καταλάβει τα 1ο, 2ο, 3ο Τεχνικά Λύκεια, το Πολυκλαδικό, το 4ο
Εσπερινό, τα 1ο, 3ο και 5ο Γενικά, ενώ σε κατάληψη προτίθενται να προχωρήσουν
και οι μαθητές του Κλασικού Λυκείου.

Οι μαθητές του 3ου Λυκείου διαμαρτύρονται και για την άσχημη κατάσταση του
σχολικού τους διδακτηρίου.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N47</CAT>
<ED>
Κωδικός άρθρου: A16038N476</ED>
<ID>
ID:135059

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N47&aa=6</URL></REF>


Article

<CATEGORY>vin06</CATEGORY>

 <H5>ΠΑΡΑ ΤΟ ΠΡΟΕΔΡΙΚΟ ΔΙΑΤΑΓΜΑ ΤΟ ΣΩΜΑ ΕΛΕΓΚΤΩΝ ΠΡΟΣΤΑΣΙΑΣ ΠΕΡΙΒΑΛΛΟΝΤΟΣ
ΔΙΑΠΙΣΤΩΣΕ ΟΤΙ ΟΠΟΙΟΣ ΘΕΛΕΙ ΜΠΑΖΩΝΕΙ ΚΑΙ ΚΤΙΖΕΙ
</H5><H5>Υπό παρακολούθηση τα μικρά έργα
</H5><H2>Ξέφραγο αμπέλι ο Κηφισός
</H2>
Ξέφραγο αμπέλι, όπου όποιος θέλει πάει και μπαζώνει, οικοπεδοποιεί, κτίζει,
περιφράζει και δημιουργεί ευνοϊκές συνθήκες για πλημμύρες, παραμένει μεγάλο
τμήμα του Κηφισού ποταμού!Η ΔΙΑΠΙΣΤΩΣΗ ανήκει στο Σώμα Ελεγκτών Προστασίας
Περιβάλλοντος, μέλη του οποίου, ύστερα από καταγγελίες, έκαναν αυτοψία σε
πολλά σημεία του Κηφισού καθώς και σε παραχειμάρρους του, κυρίως στις περιοχές
Κηφισιάς, Άνοιξης, Ν. Φιλαδέλφειας, Καπανδριτίου, Κρυονερίου, Μενιδίου κ.λπ.

Και αυτά συμβαίνουν παρά την ύπαρξη του προεδρικού διατάγματος (ΦΕΚ 632,
Τεύχος Δ' της 27ης Ιουνίου 1994), με το οποίο υποτίθεται ότι προστατεύεται ο
Κηφισός καθώς και οι γύρω απ' αυτόν περιοχές. Φαίνεται όμως ότι ναι μεν
υπάρχει το διάταγμα, αλλά ουδείς το λαμβάνει υπόψη του, αφού βεβαίως δεν
υπάρχει και κανένας φορέας (κυρίως Νομαρχίες και Δήμοι) που να φροντίζουν για
την εφαρμογή του.

Οι Ελεγκτές Περιβάλλοντος συνέταξαν έκθεση μετά τις αυτοψίες που έκαναν, όπου
έχουν συμπεριλάβει περίπου 50 περιπτώσεις παρανομιών κατά μήκος του Κηφισού
και των παραχειμάρρων του. Τις 12 απ' αυτές εμφανίζεται να τις έχει κάνει ένα
και μόνον άτομο, ενώ ένας άλλος εμφανίζεται σε έξι περιπτώσεις, ένας ακόμη σε
τρεις περιπτώσεις, ενώ αρκετοί εμφανίζονται να έχουν κάνει τουλάχιστον δύο παρανομίες.

Μερικοί από τους αυθαίρετους του Κηφισού έχουν κατασκευάσει ολόκληρα
συγκροτήματα βιοτεχνιών μέσα στην προστατευόμενη ζώνη του ποταμού, άλλοι έχουν
δημιουργήσει οικόπεδα δίπλα ή και μέσα στην κοίτη, άλλοι τα έχουν κτίσει
κιόλας, ενώ μερικοί έχουν κάνει, μέχρι στιγμής, μόνο τις περιφράξεις θέλοντας
προφανώς να κατοχυρώσουν την... ιδιοκτησία τους!

Οι Ελεγκτές Περιβάλλοντος αναφέρουν στην έκθεσή τους ότι απαιτείται μεγαλύτερη
αστυνόμευση των δύο ζωνών προστασίας του Κηφισού, τονίζουν ότι οι ενέργειες
από τις Πολεοδομίες, με θυροκολλήσεις πιστοποιητικών χαρακτηρισμού των
κατασκευών ως αυθαιρέτων, δεν αρκούν και προτείνουν σειρά μέτρων για την
ουσιαστική προστασία του Κηφισού όπως κτηματογράφηση και περίφραξή του,
δενδροφύτευση όλης της περιοχής, έργα διαμόρφωσης των πρανών και των ελεύθερων
χώρων κ.λπ.

Για τη λήψη συγκεκριμένων μέτρων προστασίας του Κηφισού, μετά και τις
διαπιστώσεις των Ελεγκτών, θα γίνει μεγάλη σύσκεψη υπό την προεδρία του
γενικού γραμματέα του ΥΠΕΧΩΔΕ κ. Δημ. Σαράφογλου, στις 21 Ιανουαρίου.

ΥΠΟ ΣΤΕΝΗ παρακολούθηση, από το Συντονιστικό Διυπουργικό Όργανο, τίθενται
πλέον και όλα τα μικρά δημόσια έργα που κατασκευάζονται σε όλη τη χώρα.

Αυτό αποφασίστηκε χθες, κατά τη διάρκεια σύσκεψης που έγινε υπό την προεδρία
του Πρωθυπουργού κ. Κ. Σημίτη και τη συμμετοχή των υφυπουργών Εσωτερικών κ. Λ.
Παπαδήμα, Εθνικής Οικονομίας κ. Χρ. Πάχτα και ΠΕΧΩΔΕ κ. Χρ. Βερελή.

Η παρακολούθηση των μικρότερων έργων που γίνονται σε όλη τη χώρα, σε ό,τι
αφορά την πρόοδο της κατασκευής τους και την ποιοτική κατασκευή τους,
καθίσταται αναγκαία επειδή έχουν διαπιστωθεί πολλά παρατράγουδα, μεγάλες
καθυστερήσεις, πολλά έργα μένουν μισοτελειωμένα κ.λπ. Την παρακολούθηση θα
ασκούν τα αρμόδια όργανα των περιφερειών, τα οποία στη συνέχεια θα ενημερώνουν
τους αρμόδιους υπουργούς και το Διυπουργικό Όργανο, καθώς και το γραφείο του Πρωθυπουργού.

Η κυβέρνηση πιστεύει ότι με την παρακολούθηση αυτή θα επιτευχθεί αφ' ενός
επίσπευση των έργων και αφ' ετέρου μεγαλύτερη δραστηριοποίηση των επιτελικών
οργάνων των περιφερειών και των υπουργείων που θα έχει ως αποτέλεσμα την
απορρόφηση των πιστώσεων και τη σωστή κατασκευή των μικρών, πλην απολύτως
αναγκαίων, έργων της επαρχίας.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16038N481</ED>
<ID>
ID:134915

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N48&aa=1</URL></REF>


Article

<CATEGORY>vin06</CATEGORY>

 <H2>Κτίριο του ΟΣΕ θα μετακινηθεί σε ράγες
</H2>
Στις ράγες. Σπάνιο τεχνολογικό εγχείρημα θεωρείται η μετακίνηση πάνω σε ράγες
ολόκληρου κτιρίου για 40 μέτρα

ΘΕΣΣΑΛΟΝΙΚΗ. 
Γραφείο Βόρειας Ελλάδας

ΔΡΟΜΟΛΟΓΙΟ σαράντα μέτρων θα διανύσει ένα... κτίριο του Οργανισμού
Σιδηροδρόμων Ελλάδας (ΟΣΕ). Το σύντομο δρομολόγιο του παραδοσιακού κτιρίου θα
γίνει πάνω σε ειδικές ράγες, προκειμένου να διασωθεί από την κατεδάφιση, καθώς
από τη σημερινή θέση του περνά το οδικό τμήμα της δυτικής εισόδου της Θεσσαλονίκης.

Πρόκειται για σπάνιο τεχνολογικό εγχείρημα σε ευρωπαϊκό επίπεδο, αφού το
κτίριο που μετακινείται ολόδμητο έχει βάρος περίπου 2.100 τόνους και
διαστάσεις 19,60Χ 16,20 μέτρα με μέγιστο ύψος 14 μ. Όπως τονίζει ο υπεύθυνος
μελετητής του εγχειρήματος, αρχιτέκτονας, κ. Δημήτρης Κορρές, η αίθουσα που
μετακινήθηκε πέρυσι με παρόμοιο τρόπο σε πλατεία του Βερολίνου είχε το μισό
βάρος από το κτίριο που διετέλεσε στις αρχές του αιώνα κατοικία του διευθυντή
των Ανατολικών Σιδηροδρόμων Θεσσαλονίκης - Σκοπίων - Βελιγραδίου.

Προς το παρόν το κτίριο, του οποίου έχουν κοπεί τα θεμέλια, ακουμπά πάνω σε
130 ξύλινους τάκους σε απόσταση 6-7 εκατοστών από το έδαφος, ενώ με ακτίνες
λέιζερ παρατηρούνται οι παραμορφώσεις που του επιφέρουν οι μεταβολές της
θερμοκρασίας και οι πιθανές καθιζήσεις του εδάφους.

Κάτω από το κτίριο, σε όλο το μήκος της διαδρομής που θα διανύσει, έχουν
κατασκευαστεί οκτώ σιδερένιες ράγες με επένδυση ατσάλινων φύλλων. Πάνω στις
ράγες είναι τοποθετημένα λαμαρινένια πέδιλα που διαθέτουν πλάκες από τεφλόν,
οι οποίες εφάπτονται στα ατσάλινα φύλλα και βοηθούν το κτίριο να γλιστρά πάνω
στις ράγες.

Αύριο το κτίριο θα διανύσει τα πρώτα δεκαοκτώ μέτρα της διαδρομής που
αναμένεται να ολοκληρωθεί ύστερα από δέκα περίπου ημέρες. Στη νέα θέση του θα
τοποθετηθεί ρευστό σκυρόδεμα πάνω στο οποίο θα τοποθετηθεί το κτίριο.

Την κατεδάφισή του, που προέβλεπε ο σχεδιασμός της δυτικής εισόδου, εμπόδισαν
οι αντιδράσεις παραγόντων του ΟΣΕ και του Συλλόγου Φίλων του Σιδηροδρόμου.

«Όταν ολοκληρωθεί η μεταφορά θα είμαστε υπερήφανοι γιατί θα έχουμε συμβάλει
στη διάσωση και στη διατήρηση της κληρονομιάς όχι μόνο του Οργανισμού, αλλά
και της πόλης της Θεσσαλονίκης», δήλωσε ο βοηθός γενικός διευθυντής του ΟΣΕ,
κ. Λουδοβίκος Κουρτίδης.

Παρόμοια εγχειρήματα είναι η μεταφορά σε απόσταση 120 μέτρων της εκκλησίας των
Αγίων Σαράντα το 1991 στην Κηφισιά και εκείνης των Πέτρου και Παύλου σε
απόσταση 350 μέτρων στα Σπάτα, λόγω της κατασκευής του νέου αεροδρομίου. Ακόμη
έχουν μετακινηθεί καμινάδα 30 μέτρων σε απόσταση 800 μ. στη Νέα Ιωνία και
πέτρινη δεξαμενή βάρους 300 τόνων από τη Βουλή στο Γουδί.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16038N482</ED>
<ID>
ID:134964

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N48&aa=2</URL></REF>


Article

<CATEGORY>vin06</CATEGORY>

 <H2>Αθωώθηκε για την άρνηση έκδοσης αδειών για πολιτικό γάμο
</H2>
ΛΑΡΙΣΑ

ΑΘΩΟΣ ΚΡΙΘΗΚΕ χθες με ψήφους 2 υπέρ και 1 κατά ο πρόεδρος της κοινότητας
Βερδικούσας από το Τριμελές Εφετείο Λάρισας, γιατί δεν εξέδιδε άδειες για
πολιτικό γάμο.

Ο κ. Θεόδωρος Καφφές είχε κατηγορηθεί γιατί ως πρόεδρος της κοινότητας στο
παρελθόν είχε αρνηθεί να παραλάβει δικαιολογητικά και να προβεί στην έκδοση
άδειας για τέλεση πολιτικού γάμου.

Ο κ. Καφφές κατέθεσε στο Εφετείο πως αρνήθηκε να δώσει άδεια για πολιτικό γάμο
λόγω των προσωπικών του θρησκευτικών πεποιθήσεων. Κατά την απολογία του
υπεραμύνθηκε των πράξεών του, τονίζοντας ότι πορεύθηκε με βάση τη δική του
κλίμακα αξιών, καθώς και ότι έπραξε με καθαρή συνείδηση προκειμένου να
υπηρετήσει τον Θεό και τον θείο νόμο.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16038N483</ED>
<ID>
ID:135001

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N48&aa=3</URL></REF>


Article

<CATEGORY>vin06</CATEGORY>

 <H2>Αλλού οι ευθύνες για το «Γιάκοβλεφ»
</H2>
ΤΗΝ ΠΑΡΑΜΙΚΡΗ ευθύνη, για το δυστύχημα του ουκρανικού αεροπλάνου «Γιάκοβλεφ»,
δεν φέρουν ούτε το αεροδρόμιο της Θεσσαλονίκης αλλά ούτε και οι κάτοικοι της
Περαίας που αρνούνται την εγκατάσταση ραντάρ στην περιοχή τους.

Την κατηγορηματική αυτή διαβεβαίωση έδωσε χθες ο υπουργός Μεταφορών,
τονίζοντας ότι τα μέχρι στιγμής στοιχεία που συγκεντρώνουν οι εμπειρογνώμονες
τούς οδηγούν σε άλλη κατεύθυνση.

Ο κ. Τάσος Μαντέλης, μιλώντας στην κοινοβουλευτική Επιτροπή Θεσμών και
Διαφάνειας, επέμεινε ιδιαίτερα στο θέμα της ασφάλειας των ελληνικών
αεροδρομίων. «Μην αυτομαστιγωνόμαστε! Τέτοιες πρακτικές αποφέρουν τεράστιες
συνέπειες για τη χώρα μας», είπε χαρακτηριστικά.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16038N484</ED>
<ID>
ID:135030

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N48&aa=4</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Σουχάρτο Α.Ε.
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

Η ΚΑΤΑΡΡΕΥΣΗ των ασιατικών αγορών διέψευσε πολλούς νεοψυχροπολεμικούς
προφήτες: δεν ήρθε ούτε από την ενσωμάτωση του Χονγκ Κονγκ με την «Ερυθρά
Κίνα» ούτε από έναν πόλεμο ανάμεσα στις δύο Κορέες.

Όμως, οι καταβολές της είναι ψυχροπολεμικές. Προήλθε από αυταρχικά καθεστώτα,
με γραφειοκρατίες και ελίτ που εγκαταστάθηκαν στις χώρες της Ασίας όταν ακόμη
οι ΗΠΑ προσπαθούσαν να χαράξουν τις διαχωριστικές γραμμές ανάμεσα στις σφαίρες
επιρροής της Δύσης και του σινοσοβιετικού κόσμου.

Η αυταρχική πολιτική κουλτούρα εξέθρεψε μια αυταρχική οικονομική κουλτούρα,
που είναι ασυμβίβαστη με τη σύγχρονη παγκόσμια οικονομία. Παράδειγμα, η
Ινδονησία. Χρεοκοπημένη τράπεζα του γιου του προέδρου Σουχάρτο, άνοιξε με άλλο
όνομα για να πάρει δάνειο. Τράπεζα του ετεροθαλούς αδελφού τού προέδρου
Σουχάρτο, που τελούσε υπό εκκαθάριση, επετράπη να ξαναλειτουργήσει. Στις
περισσότερες χώρες της ΝΑ Ασίας, η οικονομική ανάπτυξη στηρίχθηκε σε καθεστώτα
διαφθοράς και οικογενειοκρατίες τύπου Σουχάρτο.

Τώρα αυτές οι χώρες καλούνται να πληρώσουν το τίμημα στην προκρούστειο κλίνη
του Διεθνούς Νομισματικού Ταμείου. Τα αναδρομικά μέτρα λιτότητας που πρέπει να
εφαρμόσουν είναι τόσο αυστηρά, που κινδυνεύουν να προκαλέσουν κοινωνικές συγκρούσεις.

Η γενικότερη οικονομική κρίση είναι βέβαια ο λόγος που αξιωματούχοι των ΗΠΑ
επισκέπτονται εσπευσμένα την περιοχή. Όμως, το κυριότερο είναι ότι νιώθουν να
απειλούνται άμεσα τα αμερικανικά συμφέροντα μαζί με τη σταθερότητα στη ΝΑ Ασία.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16038N491</ED>
<ID>
ID:134951

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N49&aa=1</URL></REF>


Article

<CATEGORY>vin07</CATEGORY>

 <H5>ΔΙΑΔΗΛΩΣΕΙΣ ΚΑΙ ΠΟΡΕΙΕΣ ΣΤΟ ΠΑΡΙΣΙ ΚΑΙ ΑΛΛΕΣ 45 ΠΟΛΕΙΣ
</H5><H2>Ταραχές με ανέργους
</H2>
Οι άνεργοι. Πορείες και συγκεντρώσεις διαμαρτυρίας πραγματοποίησαν χθες στο
Παρίσι και άλλες 45 πόλεις οι άνεργοι της Γαλλίας (φωτό Ρώυτερ)

Για δεύτερη φορά μέσα σε μία εβδομάδα χιλιάδες άνεργοι πραγματοποίησαν χθες
πορεία στο Παρίσι, αξιώνοντας από την κυβέρνηση του Λιονέλ Ζοσπέν τη λήψη
μέτρων για την αντιμετώπιση της ανεργίας.

ΑΝΑΛΟΓΕΣ εκδηλώσεις πραγματοποιήθηκαν σε άλλες 45 πόλεις της Γαλλίας. Ο
πρωθυπουργός Λιονέλ Ζοσπέν έχει υποσχεθεί να διαθέσει για την ενίσχυση των
ανέργων ένα δισεκατομμύριο φράγκα. Όμως, οι προτάσεις του Ζοσπέν δεν έγιναν
δεκτές από τις επιτροπές των ανέργων, ενώ το κλίμα έχει οξυνθεί μετά την
επέμβαση της αστυνομίας για την απομάκρυνση ανέργων διαδηλωτών από το Γραφείο
Ευρέσεως Εργασίας, στο Παρίσι, το περασμένο Σάββατο.

Οι χθεσινές κινητοποιήσεις είχαν την υποστήριξη της κομμουνιστικής εργατικής
συνομοσπονδίας CGT. Άλλες συνδικαλιστικές οργανώσεις έχουν αποφύγει πάντως να
στηρίξουν ανοικτά το κίνημα των ανέργων.

Εκατοντάδες άνεργοι διαδηλωτές κατέλαβαν χθες το απόγευμα το κτίριο του
Χρηματιστηρίου Εμπορευμάτων στο Παρίσι, ζητώντας να τους δοθεί μεγαλύτερη
οικονομική βοήθεια.

Ύστερα από δύο ώρες, αστυνομικές δυνάμεις με δακρυγόνα απομάκρυναν τους
ανέργους από το κτίριο. Κατά τη διάρκεια της κατάληψης δεν έγιναν συναλλαγές.
Οι διαδηλωτές που εισέβαλαν στα γραφεία του χρηματιστηρίου με προτροπή της
συντονιστικής τους επιτροπής που έχει οργανώσει η Γενική Συνομοσπονδία Εργατών
CGT, απέκλεισαν τις εισόδους του κτιρίου με έπιπλα.

Είναι η πρώτη φορά που δημιουργούνται παρόμοια επεισόδια από την έναρξη των
κινητοποιήσεων των ανέργων, εδώ και πέντε εβδομάδες.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16038N501</ED>
<ID>
ID:134903

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N50&aa=1</URL></REF>


Article

<CATEGORY>vin07</CATEGORY>

 <H2>Το κύμα βίας άρχισε από το πλούσιο Στρασβούργο
</H2>
<AUTHOR>ΚΙΤΤΥ ΞΕΝΑΚΗ</AUTHOR>

ΣΤΡΑΣΒΟΥΡΓΟ

ΔΙΕΚΔΙΚΟΥΝ ΤΟ δικαίωμά τους στην αξιοπρέπεια. Την κοινωνική επανένταξη. Την
εργασία. Η εξέγερση των ανέργων στη Γαλλία είχε, κατά κάποιον τρόπο,
προαναγγελθεί από καιρό. Άφησε όμως τους πάντες κατάπληκτους. Και απειλεί τώρα
να αμαυρώσει την επιτυχημένη εικόνα της γαλλικής κυβέρνησης.

Εδώ και τριάντα χρόνια, το ποσοστό των ανέργων στη Γαλλία ακολουθεί σταθερά
ανοδική πορεία. Αντιθέτως, οι πιθανότητες επανένταξής τους στον εργασιακό
τομέα μειώνονται σταδιακά. Θύματα ενός ολοένα και πιο καταστροφικού κοινωνικού
συστήματος ­ θύματα, με άλλα λόγια, μιας κρίσης που οι Γάλλοι δεν τολμούν
ακόμη να αποκαλέσουν με το όνομά της ­ οι άνεργοι έμοιαζαν να αδυνατούν και οι
ίδιοι να αντιδράσουν κάτω από το βάρος των εξελίξεων. Η ξαφνική επάνοδός τους
στο προσκήνιο μόνον έκπληξη μπορούσε λοιπόν να προκαλέσει.

Οι εικόνες των φλεγόμενων αυτοκινήτων, των διαδηλώσεων, των καταλήψεων, οι
κάθε λογής εκδηλώσεις απόγνωσης των «μειονεκτούντων» εισέβαλαν στα σπίτια των
Γάλλων μέσω της τηλεόρασης δηλητηριάζοντας το εορταστικό κλίμα των ημερών. Κι
έφεραν στην επιφάνεια κάποια καλά κρυμμένα αισθήματα ενοχής...

ΤΟ ΞΕΚΙΝΗΜΑ

Το γεγονός ότι το κύμα της βίας, που έδωσε με τη σειρά του την σκυτάλη στις
πρώτες διαδηλώσεις των ανέργων, ξεκίνησε από το Στρασβούργο, μία πόλη-πρότυπο
ευημερίας, δεν είναι ασφαλώς τυχαίο. Όχι, οι επονομαζόμενοι «νέοι των
προαστίων» της αλσατικής πρωτεύουσας, οι νέοι που προέρχονται δηλαδή από την
υποβαθμισμένη περιφέρεια, δεν βρίσκονται σε περισσότερο μειονεκτική θέση από
τους άλλους: η οικονομική κατάσταση της πόλης είναι ανθηρή. Ίσως αυτό ακριβώς
να μη μπορούν να ανεχθούν. Το βάρος της ανέχειας γίνεται ακόμα πιο δυσβάσταχτο
σε μία πλούσια πόλη...

Το «πορτρέτο» αυτού του νεαρού «βανδάλου» έχει ήδη σκιαγραφηθεί. Έχει
πιθανότατα «αραβική καταγωγή». Είναι κατά συνέπεια μουσουλμάνος. «Ξένος»
δηλαδή. Και ήδη «οικείο πρόσωπο» στην αστυνομία. Επιπλέον, είναι γόνος ανέργου
πατρός. Και συχνά ανήλικος. Κάποιοι έσπευσαν να κάνουν λόγο για αδιαφορία των
γονέων. Άλλοι αντιπαρέταξαν το επιχείρημα της «αδυναμίας» των γονέων. Τι
οράματα για το μέλλον μπορεί ένας πατέρας που αδυνατεί να βρει μία οποιαδήποτε
εργασία να περάσει στο παιδί του; Οι ίδιοι οι «παραστρατημένοι» νεαροί δεν
κατάφεραν να δικαιολογήσουν επαρκώς τις πράξεις τους ενώπιον του δικαστηρίου.
Η βία όμως δεν πυροδοτείται ποτέ αναίτια. Και η ανεργία σίγουρα δεν αποτελεί
κατασταλτικό παράγοντα.

Η εξέγερση των ανέργων στη Γαλλία μοιάζει να μην έχει λάβει ­ ακόμη ­ τραγικές
διαστάσεις. Επανέφερε ωστόσο στο πολιτικό προσκήνιο ένα μείζον κοινωνικό
πρόβλημα. Και αφύπνισε την ­ φαινομενικά ­ ναρκωμένη συνείδηση των Γάλλων. Οι
οποίοι αντιμετωπίζουν στην πλειοψηφία τους με κατανόηση την αγανάκτηση των
ανέργων. Ο μέσος πολίτης βλέπει το κυβερνητικό έργο να αποφέρει καρπούς σε
όλους τους τομείς πλην του πλέον ουσιώδους. Εδώ και 20 χρόνια, οι καλές
προθέσεις του κράτους σκοντάφτουν στην ανεργία. Το Κράτος Πρόνοιας έρχεται
αντιμέτωπο με την ανεπάρκειά του. Και οι Γάλλοι κατηγορούν την κυβέρνηση ότι
παραμελεί το κοινωνικό της έργο προς όφελος των κοινωνικών μεταρρυθμίσεων.

ΔΡΑΣΤΙΚΕΣ ΛΥΣΕΙΣ

Βρισκόμενη πλέον αντιμέτωπη με την καθ' όλα δικαιολογημένη εξέγερση των
ανέργων, η πολιτική ηγεσία βλέπει τα περιθώρια επιλογής της να στενεύουν. 
Μπορεί να ικανοποιήσει, λίγο έως πολύ, το αίτημα των εξεγερθέντων για αύξηση
της αποζημίωσης που λαμβάνουν, κινδυνεύοντας ωστόσο να δημιουργήσει, με αυτόν
τον τρόπο, μία νέα κοινωνική τάξη, αυτή του «επαγγελματία ανέργου» και να
διαιωνίσει έτσι το πρόβλημα.

Μπορεί επίσης να αναλάβει ένα δύσκολο έργο ουσιαστικών μεταρρυθμίσεων. 
Η πρόταση της κυβέρνησης για μείωση του χρόνου εργασίας σε 35 ώρες την
εβδομάδα αντιμετωπίζεται με σκεπτικισμό. 
Η εξαγγελία των νέων μέτρων, στα οποία περιλαμβάνεται η ίδρυση ενός Κοινωνικού
Ταμείου, αποτελεί ­ θεωρητικά ­ μήνυμα ελπίδας για τους ανέργους. Οι Γάλλοι
όμως φαίνονται αποφασισμένοι να μην ανεχθούν καμία προσπάθεια πρόσκαιρης
επικάλυψης του προβλήματος. Οι άνεργοι απαιτούν πλέον δραστικές λύσεις. Ζητούν
εγγυήσεις για το μέλλον. Και ο Ζοσπέν μάλλον τους απογοητεύει.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16038N502</ED>
<ID>
ID:134956

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N50&aa=2</URL></REF>


Article

<CATEGORY>vin07</CATEGORY>

 <H2>Ομοφυλόφιλος αυτοπυρπολήθηκε στην Βασιλική του Αγίου Πέτρου
</H2>
ΕΝΑΣ ομοφυλόφιλος σαραντάχρονος, αντίθετος στην καταδίκη από το Βατικανό των
ερωτικών σχέσεων μεταξύ ομοφυλοφίλων, αυτοπυρπολήθηκε χθες μπροστά στην
Βασιλική του Αγίου Πέτρου στην Πόλη του Βατικανού.

Ο Αλφρέντο Ορμάντο, κάτοικος του Παλέρμο, αφού έβγαλε τη μπλούζα του και
περιλούστηκε με βενζίνη, αυτοπυρπολήθηκε στην Πλατεία του Αγίου Πέτρου.
Φλεγόμενος, έτρεξε προς την κύρια είσοδο της Βασιλικής, για να λιποθυμήσει
πριν καταφέρει να μπει στον ναό.

Στοιχεία που βρέθηκαν από την αστυνομία πάνω στον Ορμάντο καθιστούσαν σαφές
ότι ήταν ομοφυλόφιλος και ότι η διαμαρτυρία του στρεφόταν ευθέως κατά της
Ρωμαιοκαθολικής Εκκλησίας και της πρόσφατης απόφασής της για την απαγόρευση
των ομοφυλοφιλικών σχέσεων. Η Ρωμαιοκαθολική Εκκλησία, ενώ δεν καταδικάζει την
ομοφυλοφιλία είναι αντίθετη στη σύναψη ομοφυλοφιλικών σχέσεων.

Ο Ορμάντο φέρει εγκαύματα σε ποσοστό 90% και νοσηλεύεται σε κρίσιμη κατάσταση
σε νοσοκομείο της Ρώμης.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16038N503</ED>
<ID>
ID:134995

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N50&aa=3</URL></REF>


Article

<CATEGORY>vin07</CATEGORY>

 <H2>Επιχείρησαν για δεύτερη φορά να αυτοκτονήσουν μέλη αίρεσης
</H2>
ΟΙ ΙΣΠΑΝΙΚΕΣ αρχές ανακοίνωσαν χθες ότι η αστυνομία συνέλαβε 19 μέλη
θρησκευτικής αίρεσης που επιχείρησαν για δεύτερη φορά να αυτοκτονήσουν ομαδικά
τη νύχτα της Δευτέρας προς την Τρίτη, στη νότια περιοχή της νήσου Τενερίφης.

Η σύλληψή τους, ύστερα από την αποτυχημένη απόπειρα, έγινε σε αγρόκτημα του
νησιού, ιδιοκτησίας της Γερμανίδας ψυχολόγου, η οποία θεωρείται αρχηγός της
αίρεσης και συνελήφθη το περασμένο Σάββατο, δήλωσε κυβερνητικός εκπρόσωπος στα
Κανάρια Νησιά. Της σύλληψης προηγήθηκε τηλεφώνημα προς την αστυνομία της
μητέρας ενός από τους οπαδούς της αίρεσης, που αποκαλείται Ολιστικό Κέντρο Ίσις.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16038N504</ED>
<ID>
ID:135026

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N50&aa=4</URL></REF>


Article

<CATEGORY>vin07</CATEGORY>

 <H5>ΧΑΡΗ ΣΤΗΝ ΨΥΧΡΑΙΜΙΑ ΤΗΣ ΓΟΥΩΛ ΣΤΡΗΤ ΑΝΕΚΑΜΨΑΝ ΟΛΕΣ ΟΙ ΑΣΙΑΤΙΚΕΣ ΑΓΟΡΕΣ
</H5><H5>Αστυνομικό θρίλερ
</H5><H2>Άνοδος εξ... Αμερικής
</H2>
Ασιατική κρίση. Δύο από τους πρωταγωνιστές της, ο πρωθυπουργός της
Σιγκαπούρης Γκο Τσοκ Τονγκ (αριστερά) και ο πρόεδρος της Ινδονησίας Σουχάρτο
(δεξιά) συναντήθηκαν χθες στην Τζακάρτα (φωτό Ρώυτερ)

Η Γουώλ Στρητ ανέσυρε από τα Τάρταρα τις ασιατικές αγορές, που ανέκαμψαν
εντυπωσιακά χθες, ύστερα από την καθίζηση που υπέστησαν την περασμένη Δευτέρα.

Η ΨΥΧΡΑΙΜΙΑ που επέδειξε η Νέα Υόρκη και οι επισκέψεις που πραγματοποιούν στην
περιοχή της ΝΑ Ασίας Δυτικοί αξιωματούχοι λειτούργησαν πυροσβεστικά ­ έστω και
προσωρινά ­ στην προχθεσινή αναζωπύρωση της χρονίζουσας ασιατικής κρίσης. Τα
Χρηματιστήρια του Χονγκ Κονγκ και της Σιγκαπούρης ανέκτησαν σχεδόν όλες τις
απώλειες της Δευτέρας, ύστερα από την άνοδο της Γουώλ Στρητ που έδειξε να
μένει ανεπηρέαστη από την προχθεσινή υποτροπή της ασιατικής κρίσης. Η άνοδος
του Χονγκ Κονγκ κατά 7,3% ενίσχυσε και το Χρηματιστήριο του Λονδίνου, όπου οι
μετοχές των εταιρειών που δραστηριοποιούνται στην πρώην βρετανική αποικία
σημείωσαν σημαντικά κέρδη. Με σημαντική άνοδο έκλεισαν το Παρίσι και η Φρανκφούρτη.

Οικονομικοί αναλυτές δήλωναν χθες ότι η αναταραχή στο Χονγκ Κονγκ δεν
οφειλόταν τόσο στην κατάρρευση της επενδυτικής τράπεζας Πέρεγκριν, όσο στην
πτώση 222 μονάδων που είχε σημειώσει η Γουώλ Στρητ την περασμένη Παρασκευή.

Στη χθεσινή άνοδο στη ΝΑ Ασία διακρίθηκε το Χρηματιστήριο της Τζακάρτας, με
9,1%, μετά την υπόσχεση των ΗΠΑ και του Διεθνούς Νομισματικού Ταμείου να
ανασύρουν την Ινδονησία από την κρίση. Ύστερα από τη συνάντησή του με τον
Σουχάρτο, ο Αμερικανός υφυπουργός Οικονομικών Λόρενς Σάμερς δήλωσε ότι ο
Ινδονήσιος πρόεδρος παραδέχτηκε ότι επιβάλλεται η λήψη σκληρών μέτρων για την
αποκατάσταση της εμπιστοσύνης των επενδυτών.

Θετική επίδραση είχε και η επίσκεψη του γενικού διευθυντή του Διεθνούς
Νομισματικού Ταμείου Μισέλ Καμντεσί στη Νότια Κορέα. Το Χρηματιστήριο της
Σεούλ σημείωσε άνοδο.

Στις ασιατικές χρηματαγορές σταθεροποιητικά κινήθηκαν χθες η ινδονησιακή
ρουπία και το ταϊλανδικό μπατ.

Πάντως, οι σπασμωδικές κινήσεις των ασιατικών χρηματιστηρίων συντηρούν την
αβεβαιότητα για το μέλλον. Σύμφωνα με τους Αμερικανούς αξιωματούχους που
επισκέπτονται την ΝΑ Ασία, οι επιλογές που έχουν οι χώρες της περιοχής είναι
δύο (το ίδιο σκληρές): να αφήσουν τις προβληματικές εταιρείες να χρεοκοπήσουν
και να επιτρέψουν τις εξαγορές από ξένα κεφάλαια ή να υποκύψουν στον
υπερπληθωρισμό και το χρεοστάσιο.

ΤΟ ΘΡΙΛΕΡ που εκτυλίχθηκε χθες στο Χρηματιστήριο του Τόκιο δεν ήταν
οικονομικό, αλλά αστυνομικό. Επί έξι ώρες, ένας ένοπλος ακροδεξιός κρατούσε
όμηρο αξιωματούχο του υπουργείου Οικονομικών στον δέκατο τέταρτο όροφο του
χρηματιστηρίου. Αστυνομικοί κατόρθωσαν να συλλάβουν τον δράστη και να
απελευθερώσουν τον όμηρο.

Ο οπλοφόρος ζήτησε να διακοπεί η συνεδρίαση του χρηματιστηρίου και να
συναντηθεί με τον υπουργό Οικονομικών Χιρόσι Μιτσουζούα για να του εκφράσει
την αντίθεσή του στις φιλελεύθερες οικονομικές μεταρρυθμίσεις που σχεδιάζει η
ιαπωνική κυβέρνηση.

Σύμφωνα με την αστυνομία, ο απαγωγέας είναι μέλος της ακροδεξιάς οργάνωσης της
Μεγάλης Θλίψης και οπαδός του ακροδεξιού Σουσούκε Νομούρα, αρχηγού του
Κόμματος του Ανέμου, που το 1993 είχε αυτοκτονήσει επειδή περιοδικό είχε
δημοσιεύσει σατιρική γελοιογραφία για τις εθνικιστικές του απόψεις.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16038N511</ED>
<ID>
ID:134904

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N51&aa=1</URL></REF>


Article

<CATEGORY>vin07</CATEGORY>

 <H2>Τα οστά του Τσάρου Νικολάου Β' θα ταφούν στην παλαιά πόλη
</H2>
Ο ΔΗΜΑΡΧΟΣ της Πετρούπολης Αλεξάντρ Γιάκοβλεφ πρότεινε τα οστά που ανήκουν
στον Τσάρο Νικόλαο Β' και στα μέλη της οικογενείας του να ταφούν στην παλαιά
αυτοκρατορική πόλη, ενώ διευκρίνισε ότι απέστειλε επιστολή στον πρόεδρο Μπόρις Γιέλτσιν.

«Τα λείψανα που εξετάστηκαν ανήκουν στον Τσάρο και στα μέλη της οικογενείας
του», δήλωσε ο πρώτος αντιπρόεδρος της ρωσικής κυβέρνησης Μπορίς Νεμτσόφ. 
<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16038N512</ED>
<ID>
ID:134957

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N51&aa=2</URL></REF>


Article

<CATEGORY>vin07</CATEGORY>

 <H2>Το ΡΚΚ δεν είναι τρομοκρατική οργάνωση
</H2>
ΤΟ ΕΡΓΑΤΙΚΟ Κόμμα του Κουρδιστάν (ΡΚΚ), το οποίο είναι απαγορευμένο και στη
Γερμανία και στην Τουρκία, δεν θεωρείται πλέον τρομοκρατική οργάνωση, δήλωσε
στην Καρλσρούη ο Γερμανός γενικός εισαγγελέας Κάι Νεμ. Σύμφωνα με τον Νεμ, με
βάση τις τελευταίες πληροφορίες, δεν υπάρχουν στοιχεία ότι η ηγεσία του ΡΚΚ
σχεδιάζει δολοφονίες ή εμπρηστικές επιθέσεις ­ ενέργειες που θα την
χαρακτήριζαν τρομοκρατική οργάνωση. Ωστόσο, όπως τόνισε ο Νεμ, η ηγεσία της
οργάνωσης αυτής εξακολουθεί να βρίσκεται στη «μαύρη λίστα» στη Γερμανία,
θεωρούμενη ως τρομοκρατική ομάδα που ενέχεται σε υποθέσεις απαγωγών παιδιών,
εκβιασμών και πρόκλησης σωματικών βλαβών.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16038N513</ED>
<ID>
ID:134996

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N51&aa=3</URL></REF>


Article

<CATEGORY>vin07</CATEGORY>

 <H2>Χάθηκε αεροπλάνο με 20 επιβάτες
</H2>
ΑΕΡΟΠΛΑΝΟ, τσεχικής κατασκευής, που ανήκει σε εταιρεία της Λευκορωσίας και
εκτελούσε πτήση από την πόλη Γκόμε της χώρας αυτής προς το Μπρνο της Ανατ.
Τσεχίας, εξαφανίστηκε από τα ραντάρ, όπως μετέδωσε το ρωσικό πρακτορείο ΙΤΑΡ
ΤΑΣ. Τα αεροσκάφη αυτά δεν έχουν δυνατότητα μεταφοράς περισσότερων από 20
ανθρώπους. 
Σύμφωνα με άλλη πηγή στο αεροπλάνο επέβαινε μόνο το πλήρωμα.

* 80 Ταλεμπάν σκοτώθηκαν όταν το αεροσκάφος του Αφγανιστάν που τους μετέφερε
συνετρίβη χθες κοντά στο Πακιστάν.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16038N514</ED>
<ID>
ID:135027

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N51&aa=4</URL></REF>


Article

<CATEGORY>vin07</CATEGORY>

 <H5>Ούτε η Θάτσερ...
</H5><H5>Ο Τόνυ Μπλαιρ...
</H5><H5>Η Τόνι Μόρρισον...
</H5><H5>Οι κριτικοί...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... δεν είχε διανοηθεί ­ στα πιο νεοφιλελεύθερα όνειρά της ­ να εφαρμόσει στην
εκπαίδευση αυτό που ετοιμάζει για φέτος ο Τόνυ Μπλαιρ: εκχώρηση των δημόσιων
σχολείων στην ιδιωτική πρωτοβουλία. Μάνατζερ από τον χώρο της βιομηχανίας και
του κεφαλαίου θα αναλάβουν τα πρώτα σχολεία το φθινόπωρο, και το μέτρο θα
επεκταθεί βαθμιαία σε 500 σχολεία 25 επαρχιών. «Θα προτιμηθούν τα χειρότερα»,
δηλώνει το υπουργείο Παιδείας. Τα πιο αποτυχημένα σε επιδόσεις και σε συνθήκες
λειτουργίας. Τα πιο μισητά σε μαθητές και καθηγητές εξίσου. Οι νέοι διευθυντές
θα εισαγάγουν τους κανόνες της ιδιωτικής επιχείρησης σε ό,τι αφορά τις
επενδύσεις, το κόστος, το προσωπικό. Θα μπορούν ν' απολύουν καθηγητές και
διοικητικούς αν τους κρίνουν ανίκανους ή περιττούς. Θα μπορούν ακόμη και ν'
αλλάζουν το σχολικό πρόγραμμα βάσει των «αναγκών της εποχής» ­ και, προφανώς,
της αγοράς.

... μαζεύει ήδη προσφορές. Τράπεζες, ασφαλιστικές εταιρείες, βιομηχανίες,
ακόμη και επιχειρήσεις τροφίμων συναγωνίζονται ποια να πρωτοπάρει ένα σχολείο.
Μαζί, και την προβλεπόμενη γερή κρατική επιχορήγηση, για την οποία όμως οι
ίδιες υποχρεούνται να βάλουν άλλα τόσα. Λίγες αποβλέπουν σε κέρδη. Για τις
περισσότερες, είναι θέμα γοήτρου. Η «μεταρρύθμιση» (η κυβέρνηση επιμένει ότι
δεν έχει καμμιά σχέση με «ιδιωτικοποίηση») θα ανταμείψει τους άξιους και τους
φίλεργους: Οι νέοι μάνατζερ θα δώσουν αυξήσεις ή πριμ όπου το κρίνουν σκόπιμο.
Θα ευπρεπίσουν κτίρια και χώρους, θα κομίσουν εξοπλισμό και, ίσως, ιδέες. Θα
χτυπήσουν (ελπίζει ο Μπλαιρ) τη χαλαρότητα, τον χουλιγκανισμό, το ρουσφέτι.
Αλλά τα συνδικάτα των καθηγητών είναι επί ποδός. Η αριστερή πτέρυγα των
Εργατικών κοντεύει να πάθει αποπληξία. Έχουν κυριολεκτικά αλαλιάσει. Βράζουν.
Δεν θα 'ρθει το φθινόπωρο; Οψόμεθα εις Φιλίππους...

... στο νέο βιβλίο της, τον «Παράδεισο» ­ το πρώτο μετά το Νόμπελ ­ μιλάει για
ρατσισμό, αλλά με τον πιο απροσδόκητο τρόπο: χωρίς να λέει πουθενά ποιο είναι
το χρώμα των γυναικών που περιγράφει. Ξέρουμε μόνο ότι έχουν εγκατασταθεί,
ομάδα αντικομφορμιστική, σ' ένα πρώην μοναστήρι του Ρούμπυ, χωριού της
Οκλαχόμας του 1876. Το Ρούμπυ είναι τόπος λευκών, αυτές όλες μαύρες πλην μιας.
Η παρουσία τους, τα ήθη τους, ερεθίζουν τους ντόπιους. Πώς ν' απαλλαγούν απ'
αυτές; Κάποια στιγμή γίνεται η έφοδος. Και το βιβλίο αρχίζει απ' το τέλος:
«Πρώτη ­ ξεκινά ­ σκότωσαν τη λευκή». Ακολουθεί ένα πελώριο φλας-μπακ. Όπου
μαθαίνουμε τα πάντα για τις ηρωίδες, το παρελθόν τους, τα αισθήματά τους, τις
πιο μύχιες σκέψεις τους ­ εκτός απ' το ποιες είναι οι μαύρες και ποια η άσπρη.
«Μόνο ένας πολύ οξυδερκής αναγνώστης θα λύσει το αίνιγμα», λέει ένας κριτικός.

... έχουν μαγευτεί. Η 66χρονη Μόρρισον, λένε, βρίσκεται στην πιο δημιουργική
στιγμή της. Μεγάλη κυρία της αμερικάνικης λογοτεχνίας, η συγγραφέας της «Τζαζ»
­ για το Χάρλεμ της δεκαετίας του '20 ­ είναι πάλι στο στοιχείο της με τον
«Παράδεισο», καθώς αγγίζει τα πιο βαθειά αισθήματα και ταμπού στη χώρα της,
χωρίς πουθενά να φτηναίνει. Τα μήντια συναγωνίζονται ποιο να της πρωτοπάρει
συνέντευξη. Το «Νιούσγουηκ» πρόλαβε το «Τάιμ» στην παρουσίαση του έργου. Αλλά
το «Τάιμ» ετοίμασε αφιέρωμα. Τα κανάλια πολιορκούν τη «θεία Τόνι» για
συνεντεύξεις. Και προμηνύεται μεταφορά του έργου στην οθόνη. Το ερώτημα είναι
πώς θα διασωθεί ­ και οπτικά ­ το «αίνιγμα» που θέτει η συγγραφέας.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16038N521</ED>
<ID>
ID:134905

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N52&aa=1</URL></REF>


Article

<CATEGORY>vin07</CATEGORY>

 <H5>ΚΑΪΛΑΣ ΣΑΤΥΑΡΤΙ
</H5><H2>ΠΡΟΣΩΠΑ
</H2><H2>Το σκάνδαλο της παιδικής εργασίας
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Καϊλάς Σατυάρτι. «Αρκετά με την παγκοσμιοποίηση της οικονομίας... καιρός
για παγκοσμιοποίηση της συμπόνιας και της αλληλεγγύης»

Το 1848, ο Καρλ Μαρξ ζητούσε στο «Κομμουνιστικό Μανιφέστο» του «την κατάργηση
της παιδικής εργασίας»· ενάμιση αιώνα μετά, το αίτημα παραμένει το ίδιο.

Ο ΙΝΔΟΣ Καϊλάς Σατυάρτι, ιδρυτής και επικεφαλής του Συνασπισμού της
Νοτιοανατολικής Ασίας κατά της Παιδικής Δουλείας, είναι ο οργανωτής μιας
διεθνούς πορείας εναντίον «του σκανδάλου της εποχής μας», όπως χαρακτηρίζει
την εργασία των παιδιών. Η πορεία θα ξεκινήσει το Σάββατο από τη Μανίλα· άλλα
τμήματά της θα ξεκινήσουν τον Φεβρουάριο και τον Μάρτιο από το Ρίο και το Κέηπ
Τάουν και όλα θα συγκλίνουν στη Γενεύη στις 4 Ιουνίου, οπότε θα συνεδριάσει η
Διεθνής Οργάνωση Εργασίας για να εκπονήσει μια νέα διεθνή σύμβαση για την
απαγόρευση των πιο απαράδεκτων μορφών της παιδικής εργασίας. «Αρκετή
παγκοσμιοποίηση της οικονομίας και εξοπλισμούς είχαμε τον 20ό αιώνα», λέει ο
Σατυάρτι. «Τον ερχόμενο αιώνα είναι ανάγκη να συνεργαστούμε για την
παγκοσμιοποίηση της ανθρώπινης συμπόνιας και αλληλεγγύης».

Το γεγονός ότι η ιδέα γι' αυτή την παγκόσμια πρωτοβουλία γεννήθηκε στην Ινδία
δεν προκαλεί έκπληξη, καθώς η χώρα αυτή έχει περισσότερους εργάτες κάτω των 14
ετών από οποιαδήποτε άλλη: 17,5 εκατομμύρια σύμφωνα με τα στοιχεία της
κυβέρνησης, περισσότερους από 60 εκατομμύρια σύμφωνα με τον Σατυάρτι. Τα
παιδιά αυτά δουλεύουν για πενταροδεκάρες και το μποϊκοτάζ των προϊόντων που
παράγουν δεν είναι λύση ­ η απαγόρευση της παιδικής εργασίας στο Μπανγκλαντές
έπειτα από ένα τέτοιο μποϊκοτάζ οδήγησε στην άμεση απόλυση 50.000 παιδιών,
πολλά από τα οποία αναγκάστηκαν να γίνουν ρακοσυλλέκτες ή επαίτες για να
σώσουν την οικογένειά τους από την έσχατη ανέχεια. «Πρέπει ωστόσο να κάνουμε
τις οικογένειες να συνειδητοποιήσουν», εξηγεί ο Σατυάρτι, «πως αν το παιδί
εργάζεται, η οικογένειά του καταδικάζεται στην ανέχεια γιατί το παιδί δεν
εκπαιδεύεται κι έτσι δεν θα μπορέσει να διεκδικήσει μια καλύτερη δουλειά όταν
μεγαλώσει». Στην Ινδία, ακόμη και σύμφωνα με τα επίσημα στοιχεία, ο αριθμός
των παιδιών που εργάζονται αυξάνεται με ρυθμό 25% κάθε 10 χρόνια.

Δεν πρέπει ωστόσο να θεωρηθεί ότι το σκάνδαλο της παιδικής εργασίας αφορά μόνο
τις φτωχές χώρες του Νότου. Στην Ευρωπαϊκή Ένωση, ο αριθμός τους ξεπερνά τα
δύο εκατομμύρια, γράφει στη «Μοντ Ντιπλοματίκ» ο διευθυντής της Ιγνάσιο
Ραμονέ, «ιδιαίτερα στις ζώνες που έχουν πληγεί από υπερφιλελεύθερες
αναδιαρθρώσεις, όπως η Βρετανία». Ακόμη όμως και στις θεωρούμενες ως
«κοινωνικά προηγμένες» χώρες, όπως η Δανία και η Ολλανδία, το φαινόμενο της
παιδικής εργασίας κάνει και πάλι την εμφάνισή του. Σύμφωνα με τον Καϊλάς
Σατυάρτι, μόνον η παγκόσμια πίεση ­ στις κυβερνήσεις, τους εργοδότες και τις
κοινότητες ­ είναι ικανή να μεταστρέψει την τάση.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16038N522</ED>
<ID>
ID:134958

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N52&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Ντανιέλ και Ζαν-Μαρί
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Ζαν-Μαρί Ονορέ. Ο 37χρονος μαχητής, μαζί με μέλη της οικογενείας του και
τον άστεγο που φιλοξενεί

Ο ένας είναι πρώην επαναστάτης. Ο άλλος είναι νυν εξεγερμένος. Ο πρώτος
ηγήθηκε των αμφισβητιών πριν από τριάντα χρόνια, ο δεύτερος οδηγεί σήμερα τους
απελπισμένους. Δύο προσωπικότητες, δύο εποχές.

ΤΟ ΠΡΩΤΟ πρόσωπο το χρησιμοποιούν εκτενώς και οι δύο ­ μα με πόσο διαφορετικό
τρόπο! Ακούστε πώς εκφράζεται ο Ντανιέλ Κον-Μπεντίτ σε συνέντευξή του στο
περιοδικό «L' Evenement du jeudi»: «Έχω κάνει πολλά για να ανοίξει η συζήτηση
για το Μάαστριχτ στη Γαλλία, τη Γερμανία και την Ιταλία. Στις τελευταίες
εκλογές ώθησα τη γαλλική αριστερά να προβάλει ένα πιο ευρωπαϊκό πρόσωπο, να
μην παίζει πια κρυφτό με το ευρώ. Και τώρα, τριάντα χρόνια μετά την απέλασή
μου, ονειρεύομαι να κάνω εδώ προεκλογική εκστρατεία. Θέλω να ηγηθώ της λίστας
των Πρασίνων στις ευρωεκλογές. Μα μερικοί απ' αυτούς νομίζουν πως έχουν βγει
από το τούνελ και πως δεν χρειάζονται εμένα για να αποσπάσουν ένα καλό
αποτέλεσμα. Πλανώνται. Τους εκνευρίζω γιατί δεν είμαι άνθρωπος του κόμματος.
Μου λένε πως είμαι ανεξέλεγκτος, πως θα γίνω ένας νέος Μπερνάρ Ταπί, αν είναι δυνατόν...».

Θα δεχόταν ο άλλοτε ηγέτης του Μάη και μετέπειτα αντιδήμαρχος της Φραγκφούρτης
να έχει τη δεύτερη ή την τρίτη θέση στη λίστα; «Η πρόταση αυτή είναι ανέντιμη.
Ή οι Πράσινοι θα αποφασίσουν ότι είναι ενδιαφέρον να προωθήσουν την ιδέα μιας
οικολογικής και κοινωνικής Ευρώπης και θα με τοποθετήσουν επικεφαλής της
λίστας ή θα απορρίψουν την ιδέα και δεν θα με συμπεριλάβουν καθόλου στο
ψηφοδέλτιό τους. Στην περίπτωση αυτή, όμως, δύσκολα θα ξεπεράσουν το όριο του 5%».

Δοξάστε τον άνθρωπο που, αφού έβγαλε τη γαλλική αριστερά από την απομόνωση,
θέλει τώρα να σώσει τους οικολόγους! Θαυμάστε τον τρόπο με τον οποίο ο άλλοτε
υπέρμαχος της συλλογικής δράσης καλλιεργεί τώρα την προσωπολατρία! Βάλτε
δίπλα-δίπλα την αλαζονεία του με την κραυγή ενός σημερινού αμφισβητία: «Είμαι
αντάρτης γιατί είμαι άνεργος και ίσως να είμαι άνεργος επειδή είμαι αντάρτης»,
λέει στο ίδιο περιοδικό ο Ζαν-Μαρί Ονορέ, εκπρόσωπος των χωρίς ταυτότητα,
χωρίς δουλειά, χωρίς στέγη, χωρίς αξιοπρέπεια. Στο πρώτο πρόσωπο μιλάει κι
αυτός. «Δουλεύω από τα δέκα μου. Στα 14 παράτησα το σχολείο και τα επόμενα
δεκαπέντε χρόνια εργάστηκα σε αρτοποιεία-ζαχαροπλαστεία. Έφυγα για το Βέλγιο
και ό,τι κέρδιζα τα έστελνα στη γυναίκα μου και τα παιδιά μου. Μια μέρα με
βρήκαν αναίσθητο στον δρόμο. Γύρισα στη Γαλλία. Δούλευα εδώ κι εκεί. Έμαθα να
τρώω κάθε δύο μέρες και να κοιμάμαι ελάχιστες ώρες. Από το 1994 είμαι μέλος
της οργάνωσης AC! (Δράση κατά της ανεργίας). Κλέβουμε προϊόντα από τα
καταστήματα και τα μοιράζουμε στους φτωχούς, καταλαμβάνουμε γραφεία ευρέσεως
εργασίας, τέτοια πράγματα».

Τον αποκαλούν Ρομπέν των Δασών ή Τσε. Η πολιτική γι' αυτόν είναι ισοδύναμη με
τη δράση, τα κόμματα δεν τον ενδιαφέρουν. Είναι απρόβλεπτος και ανέντακτος.
Αργά ή γρήγορα, ο Κον-Μπεντίτ θα τον βρει απέναντί του.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16038N523</ED>
<ID>
ID:134997

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N52&aa=3</URL></REF>


Article

<CATEGORY>vin08</CATEGORY>

 <H5>ΕΛΙΤ ΔΗΜΟΣΙΩΝ ΥΠΑΛΛΗΛΩΝ ΠΡΟΤΕΙΝΕΙ Η ΕΚΘΕΣΗ ΤΟΥ ΚΑΘΗΓΗΤΗ ΓΙΑΝΝΗ ΣΠΡΑΟΥ *
ΑΝΤΙΔΡΟΥΝ ΣΥΝΔΙΚΑΛΙΣΤΙΚΕΣ ΗΓΕΣΙΕΣ ΚΑΙ ΝΕΑ ΔΗΜΟΚΡΑΤΙΑ
</H5><H5>Η βιομηχανία αναπτυξιακή διέξοδος για την Ελλάδα
</H5><H5>Προεκλογικές προσλήψεις τέλος
</H5><H2>Ανώτατα στελέχη «πασπαρτού»...
</H2>
<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

Και ιδιώτες μάνατζερ στο Δημόσιο; «Ναι», λέει ο καθηγητής Γιάννης Σπράος που
περιέλαβε τη σχετική πρόταση στην έκθεσή του για τη Δημόσια Διοίκηση. 
«Ιδέα πολύτιμη, που θα τη λάβουμε υπόψη· κάποια στιγμή μπορεί και να γίνει»,
δήλωσε αργότερα ο υφυπουργός Δημόσιας Διοίκησης κ. Σταύρος Μπένος.ΤΗΝ ΑΝΑΤΡΟΠΗ
της δημοσιοϋπαλληλικής ιεραρχίας, με τη δημιουργία ανεξάρτητου ­ επί θητεία ­
Σώματος Ανώτατων Στελεχών Διοίκησης, που θα στελεχωθεί με ειδικές διαδικασίες
επιλογής από ικανά στελέχη τόσο από τον δημόσιο όσο και τον ιδιωτικό τομέα,
προτείνει ο κ. Σπράος. Σύμφωνα με τον καθηγητή, η ομάδα στελεχών Διοίκησης θα
είναι διυπουργική, θα καλύπτει δηλαδή τις ανάγκες όλων των υπηρεσιών, και θα
μπορεί να μετακινείται από τον ένα φορέα στον άλλο και από τη μια θέση ευθύνης
στην άλλη μέσα στον ίδιο φορέα. Τα ανώτατα στελέχη Διοίκησης θα είναι δημόσιοι
υπάλληλοι κατά τη διάρκεια της 5ετούς θητείας τους, θα επιλέγονται με ειδική
διαδικασία «... για ορισμένες θέσεις την τελική επιλογή θα έχει ο Πρωθυπουργός
ή το Υπουργικό Συμβούλιο», θα έχουν ειδικό μισθολόγιο που συνδέεται με την
απόδοσή τους και άλλα προνόμια.

ΚΙΝΗΤΗΡΙΑ ΔΥΝΑΜΗ

Κατά τον καθηγητή, η δημιουργία διυπουργικού κλάδου στελεχών Δημόσιας
Διοίκησης αποτελεί στην Ελλάδα, όπως και στις περισσότερες χώρες, πρώτη
προτεραιότητα. «Κι αυτό γιατί τα ανώτατα στελέχη Διοίκησης θα αποτελέσουν την
κινητήρια δύναμη για την επιχειρούμενη διοικητική μεταρρύθμιση της ελληνικής
Δημόσιας Διοίκησης σε Διοίκηση αποτελεσμάτων». Σε ποιες θέσεις; «Στις
σημερινές των γενικών διευθυντών των υπουργείων και των περιφερειών, μεγάλων
νομικών προσώπων, καθώς και των προϊσταμένων επιτελικών υπηρεσιών».

ΚΟΥΤΣΟΥΚΟΣ - ΠΑΥΛΟΠΟΥΛΟΣ

Στις προτάσεις αυτές αντέδρασε ήδη ο πρόεδρος της ΑΔΕΔΥ κ. Γιάννης Κουτσούκος:
«Δεν μπορούν να γίνουν αποδεκτές από την ΑΔΕΔΥ», δεδομένου ότι ανατρέπονται τα
κεκτημένα των δημοσίων υπαλλήλων ως προς την ιεραρχία, αλλά και τα πορίσματα
για τον νέο Δημοσιοϋπαλληλικό Κώδικα που συζητήθηκε προσφάτως στο Υπουργικό
Συμβούλιο (και επεστράφη στους συντάκτες του για τις αναγκαίες διορθώσεις).

Αντίδραση εκδηλώθηκε και από τη Νέα Δημοκρατία, που διά στόματος Προκόπη
Παυλόπουλου κατηγορεί την κυβέρνηση ότι επιχειρεί «να φορτώσει στην πλάτη της
Δημόσιας Διοίκησης ένα σώμα ανώτατων υπαλλήλων που δρουν εκτός ιεραρχίας,
υπόκεινται στον έλεγχο της κυβέρνησης χωρίς καμιά εγγύηση υπηρεσιακής
ανεξαρτησίας αποτελώντας έτσι εστία καλλιέργειας ενός νέου τύπου πολιτικού
νεποτισμού. 
Και όλα αυτά τη στιγμή που εμφανίζεται να επιθυμεί την εύρυθμη λειτουργία της
Δημόσιας Διοίκησης με στελέχη που δρουν στο πλαίσιο καθαρώς υπηρεσιακών
κριτηρίων». Η Έκθεση Σπράου συνοδεύεται από την επιστολή υποδοχής της εκ
μέρους του Πρωθυπουργού: «Ελπίζω να δώσει αφορμή σε μια εποικοδομητική
συζήτηση», αλλά και θετικά σχόλια εκ μέρους του κ. Μπένου: «Ο προβληματισμός
και οι ιδέες του υπουργείου σε πολλά σημεία υπερκαλύπτουν την έκθεση Σπράου, η
οποία περιλαμβάνει χρήσιμες ιδέες που ασφαλώς θα λάβουμε υπόψη».

ΤΡΕΙΣ ΣΥΝ ΜΙΑ ΠΡΟΤΑΣΕΙΣ

Η Έκθεση περιλαμβάνει άλλες τέσσερις προτάσεις για τη βελτίωση της Δημόσιας Διοίκησης:

1 Τον αναπροσδιορισμό της μονιμότητας των δημοσίων υπαλλήλων μέσα στα
υπάρχοντα συνταγματικά πλαίσια. «Επ' ουδενί λόγω εισηγούμαστε την κατάργηση
της μονιμότητας», είπε ο καθηγητής, «η οποία δεν οδηγεί στη μεταλλαγή της
Δημόσιας Διοίκησης. Απλώς ισχυριζόμαστε ότι οι δημόσιοι υπάλληλοι πρέπει να
φανούν αντάξιοι της μονιμότητας».

Αναλυτικότερος στο θέμα αυτό υπήρξε ο κ. Μπένος λέγοντας ότι η μεγάλη
κατάκτηση της μονιμότητας έχει σήμερα απαξιωθεί και ότι μέσα από την
επιτάχυνση των πειθαρχικών διαδικασιών (ώστε να ολοκληρώνονται εντός 6μήνου
και όχι εντός τριών ετών, πράγμα που οδηγεί στην ατιμωρησία τελικά), αλλά και
τη διατύπωση ενός πιο συγκεκριμένου πλαισίου κανόνων, που δεν θα έχει να κάνει
μόνο με τα πειθαρχικά παραπτώματα αλλά και με την κατά συρροή μη απόδοση των
υπαλλήλων, θα δοθεί το πραγματικό νόημα στην έλλειψη σεβασμού αυτής της κατάκτησης.

2 Τη σύσταση ειδικού σώματος οικονομολόγων Διοίκησης που θα μετράει το
κόστος των παρεχόμενων υπηρεσιών σε σχέση με την απόδοσή τους.

3 Τη σύσταση ειδικής επιτροπής σοφών που θα ελέγχει τις κανονιστικές
ρυθμίσεις (νόμους, προεδρικά διατάγματα, υπουργικές αποφάσεις) και της οποίας
η γνωμοδότηση θα συνοδεύει την αντίστοιχη κανονιστική πράξη ως «παραστατικό
καλής ποιότητας». Ειδικά όσον αφορά τα σχέδια νόμων που κατατίθενται στη Βουλή
αυτά θα συνοδεύονται υποχρεωτικά από την έκθεση ποιότητας της υπηρεσίας.

Η ειδική αυτή επιτροπή θα στελεχωθεί από μέλη με αναγνωρισμένη επιστημονική
κατάρτιση και εμπειρία, ενώ για την εκπλήρωση του έργου της κρίνεται σκόπιμο
να υποβοηθείται από μονάδα νομοθετικής έρευνας και ανάλυσης, στην οποία
συνιστώνται 15 θέσεις ειδικών επιστημόνων.

4 Τέλος, ο κ. Σπράος, εκφράζοντας προσωπικές απόψεις τις οποίες δεν
συμπεριέλαβε στην έκθεση και απαντώντας σε σχετική ερώτηση, τάχθηκε υπέρ της
σύνδεσης της αποδοτικότητας με το βαθμολόγιο και το μισθολόγιο. «Πιστεύω ότι
θα έπρεπε να υπάρξει ειδικό καθεστώς για την εξέλιξη κάποιων υπαλλήλων και
ειδικό μισθολόγιο επίσης για κάποιες κατηγορίες υπαλλήλων, αναλόγως της
αποδοτικότητάς τους».

ΘΕΣΣΑΛΟΝΙΚΗ. 
Γραφείο Βόρειας Ελλάδας

«ΣΤΟ ΜΕΛΛΟΝ ή η βιομηχανία ή ένα μεγάλο λαχείο είναι οι μοναδικές λύσεις για
την Ελλάδα».

Με τη φράση αυτή στην ειδική συνεδρίαση του διοικητικού συμβουλίου του
Συνδέσμου Βιομηχανιών Βόρειας Ελλάδας, ο καθηγητής Γιάννης Σπράος θέλησε να
δώσει το μέγεθος της διαπίστωσής του ότι η βιομηχανία αποτελεί τη μοναδική
αναπτυξιακή διέξοδο της ελληνικής οικονομίας.

Κατά τη διάρκεια της συνεδρίασης, ο καθηγητής Γιάννης Σπράος επισήμανε ότι οι
πραγματικά νέες αγορές στη Νοτιοανατολική Ευρώπη δίνουν μια ανάσα στην
ελληνική οικονομία και ειδικότερα στην ελληνική βιομηχανία, η οποία εκτός του
ότι έχει τη μικρότερη συμμετοχή στο ΑΕΠ από όλες τις ευρωπαϊκές χώρες, κατά
την περίοδο 1980-1994 δέχθηκε την εντονότερη εισαγωγική διείσδυση από όλες τις
χώρες του ΟΟΣΑ, με ετήσιο ρυθμό αύξησης των εισαγωγών της τάξεως του 7,25%,
όταν το ΑΕΠ την ίδια περίοδο αυξανόταν με ετήσιο ρυθμό 1,4%.

Η εξέλιξη αυτή αποδόθηκε από τον κ. Σπράο στο γεγονός ότι η σημασία της
βιομηχανίας στην Ελλάδα και η σχετική της θέση ποτέ δεν εκτιμήθηκε σωστά μέχρι
σήμερα και ότι ποτέ δεν υπήρξε σχεδιασμένη βιομηχανική πολιτική που θα στήριζε
την ανάπτυξη της ελληνικής οικονομίας στη βιομηχανία.

Σε ό,τι αφορά τις κατευθύνσεις των αναγκαίων μέτρων πολιτικής, ο κ. Σπράος
επισήμανε ότι πρέπει να εντοπισθούν οι αιτίες που οδηγούν κατ' αρχάς στη
χαμηλή αποδοτικότητα των βιομηχανικών επενδύσεων (λόγος μεταβολής της
επένδυσης προς τη μεταβολή του προϊόντος) και στη συνέχεια στο μικρό μέγεθος
των επιχειρήσεων.

ΟΡΙΣΤΙΚΟ τέλος στις προσλήψεις, μετατάξεις, προαγωγές κ.ά. στον δημόσιο τομέα,
βάζει η Ολομέλεια του Αρείου Πάγου, κρίνοντας απόλυτα συνταγματικούς τους
σχετικούς περιορισμούς του νόμου 2190/94 («νόμος Πεπονή»). Η απόφαση του
Ανωτάτου Δικαστηρίου δημοσιεύθηκε χθες και οδηγεί, ως γνωστόν, σε ανατροπή της
νομολογίας που είχε δημιουργηθεί από το 1996 (επί προεδρίας Βασ. Κόκκινου), με
την απόφαση για τους απολυθέντες συμβασιούχους της ΔΕΗ αλλά και όσους είχαν
προσληφθεί στην επιχείρηση κατά την προεκλογική περίοδο του 1993. Η νέα
απόφαση του Αρείου Πάγου ­ που δεν επηρεάζει την «τύχη» των συμβασιούχων της
ΔΕΗ, αλλά κλείνει την πόρτα για τη νομιμοποίηση, μέσω της δικαστικής οδού, και
άλλων προσλήψεων ή υπηρεσιακών μεταβολών στο Δημόσιο που έγιναν σε προεκλογική
περίοδο, παρά την ρητή απαγόρευση του νόμου ­ αφορά υπαλλήλους της Αγροτικής
Τράπεζας που είχαν προαχθεί προεκλογικώς το 1993 και η διοίκηση της ΑΤΕ
«πάγωσε» στη συνέχεια τις, ρουσφετολογικού χαρακτήρα, προαγωγές τους.

Η Ολομέλεια του Αρείου Πάγου, κατά πλειοψηφία, δικαίωσε με τη χθεσινή απόφασή
της της απόφαση της Αγροτικής Τράπεζας κι έκρινε ότι οι διατάξεις του νόμου
2190/94 είναι σύμφωνες προς το Σύνταγμα και την ανάγκη προστασίας του δημοσίου συμφέροντος.

ΜΕ ΣΥΝΕΝΤΕΥΞΗ

Επτακόσιες τριάντα μία προσλήψεις με το σύστημα της προσωπικής συνέντευξης
στην Εμπορική και την Ιονική Τράπεζα έγιναν το '96 και το '97, σύμφωνα με
απάντηση του υπουργού Εθνικής Οικονομίας στον βουλευτή του ΠΑΣΟΚ Αλέκο Χρυσανθακόπουλο.

Απ' αυτούς είναι αποσπασμένοι: Στο γραφείο του υπουργού Δημόσιας Τάξης ο κ.
Θεοφάνης Ρωμαίος, η κ. Μαρία Μεργεμαλή στο γραφείο του Πρωθυπουργού και η κ.
Σμαράγδα Κοιλάλου στο γραφείο της ευρωβουλευτού κ. Άννας Καραμάνου.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N54</CAT>
<ED>
Κωδικός άρθρου: A16038N541</ED>
<ID>
ID:134917

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N54&aa=1</URL></REF>


Article

<CATEGORY>vin08</CATEGORY>

 <H5>Το διαζύγιο ή η χηρεία δεν περικόπτουν το οικογενειακό επίδομα
</H5><H2>Στα 7/10 το συνταξιοδοτικό μερίδιο της χήρας
</H2>
ΜΕ ΝΟΜΟΣΧΕΔΙΟ που κατατέθηκε χθες το βράδυ στη Βουλή προβλέπεται η επέκταση
του νέου μισθολογίου για τους πολιτικούς δημοσίους υπαλλήλους στους συνταξιούχους.

Οι ρυθμίσεις αφορούν το σύνολο των πολιτικών συνταξιούχων, τους
σιδηροδρομικούς συνταξιούχους, τους συνταξιούχους των ΟΤΑ και των ΝΠΔΔ.

Με το νομοσχέδιο:

* Η σύνταξη των εξερχομένων από 1.1.97 και μετά δεν θα είναι μικρότερη εκείνης
που θα έπαιρναν αν αποχωρούσαν όταν ίσχυε το παλαιό μισθολόγιο.

* Αυξάνεται το συνταξιοδοτικό μερίδιο της χήρας από τα 5/10 στα 7/10, ενώ η
ίδια ρύθμιση θα ισχύσει και για τους χήρους συζύγους. Η διαφορά που προκύπτει
κατά την ημερομηνία έναρξης πληρωμής της σύνταξης μεταξύ της σύνταξης που
κανονίζεται με βάση τα 7/10 και εκείνης με βάση τα 5/10 θα καταβληθεί σταδιακά
σε 3 δόσεις, ως εξής: το 30% από 1.8.97. Το άλλο 30% από 1.1.98 και το
υπόλοιπο 40% από 1.1.99.

* Θεσπίζεται νέος τρόπος για τον υπολογισμό των επιδομάτων ανικανότητας στους
πολιτικούς και στρατιωτικούς συνταξιούχους. Στο εξής θα υπολογίζονται ως
ποσοστό του εκάστοτε ισχύοντος βασικού μισθού του λοχαγού.

Οι συντάξεις που πήραν πολιτικοί υπάλληλοι και κληρικοί που εξήλθαν από την
υπηρεσία από 1.1.97 και μέχρι να ψηφισθεί και δημοσιευθεί ως νόμος το
νομοσχέδιο θα ανακαθοριστούν από το Γενικό Λογιστήριο του Κράτους μετά την
έκδοση της απόφασης για την κατάταξη του υπαλλήλου σε μισθολογικό κλιμάκιο.

Οι νέες μισθολογικές ρυθμίσεις επεκτείνονται και στους δημοσίους πολιτικούς
υπαλλήλους που έχουν αποχωρήσει από την υπηρεσία μέχρι και τις 31.12.96 και
των οποίων οι συντάξεις θα αναπροσαρμοσθούν από 1.8.97 από το ΓΛΚ.

Με τις διατάξεις του νομοσχεδίου καθορίζεται ο τρόπος για την κατάταξη των
συνταξιούχων στις μισθολογικές κλίμακες, ο υπολογισμός του επιδόματος χρόνου
υπηρεσίας και οι υπηρεσίες που λαμβάνονται υπόψη για την κατάταξη και την
προσαύξηση του χρονοεπιδόματος.

Από 1.1.97 ισχύει νέο κατώτατο όριο σύνταξης ή βοηθήματος του Δημοσίου το
οποίο ορίζεται στο μισό του μισθολογικού κλιμακίου 36, δηλαδή στις 55.000 δρχ.

Αυτό το όριο θα αυξάνεται κάθε φορά που θα αυξάνεται ο βασικός μισθός του
ανώτερου μισθολογικού κλιμακίου.

Το επίδομα οικογενειακής παροχής θα χορηγηθεί από 1.1.97 μέχρι 31.7.97 και
στους συνταξιούχους των οποίων οι συντάξεις αναπροσαρμόζονται μόνο ως δραχμική
διαφορά του επιδόματος αυτού, χωρίς ανάλογη προσαύξηση της ΑΤΑ.

Επίσης ρυθμίζονται θέματα που αφορούν τη σύνταξη δημοσίων υπαλλήλων, υπαλλήλων
ΟΤΑ και ΝΠΔΔ, καθώς και υπαλλήλων τραπεζών που κρατήθηκαν, φυλακίσθηκαν ή
εκτοπίσθηκαν κατά τη διάρκεια της δικτατορίας.

Ακόμα αναμορφώνονται οι συντελεστές για τις ανώτατες βαθμίδες της στρατιωτικής
ιεραρχίας, ώστε να αυξηθούν οι βασικοί μισθοί και να αναμορφωθούν οι συντάξεις
των ανωτάτων στρατιωτικών.

Οι μισθοί αυτοί από 1.1.98 αυξάνονται έτσι ώστε να κυμαίνονται από τις 437.500
δρχ. για τον Α/ΓΕΕΘΑ ως τις 285.300 δρχ. για τον ταξίαρχο και από 1.7.98 από
455.000 μέχρι 296.700 δρχ.

Επίσης από 1.1.98 αυξάνονται τα ποσοστά του επιδόματος για ειδική απασχόληση
των ανωτάτων αξιωματικών από 85.000 σε 150.000 δρχ. και από 65.000 σε 125.000
δρχ. για τους ομοιόβαθμους στα Σώματα Ασφαλείας, ενώ για τους ανώτερους
αξιωματικούς στις Ένοπλες Δυνάμεις και τα Σώματα Δσφαλείας το επίδομα
αυξάνεται από 85.000 σε 100.000 δρχ. και από 65.000 σε 80.000 δρχ. αντίστοιχα.

Επίσης αναπροσαρμόζονται από 1.1.98 τα ποσά του επιδόματος θέσης - ευθύνης για
τους βαθμούς του συνταγματάρχη και άνω (θα κυμαίνονται στο εξής από 40.000
μέχρι 300.000 δρχ.), καθώς και τα ποσά για έξοδα παράστασης.

ΛΟΓΩ ΔΙΑΖΥΓΙΟΥ ή χηρείας δεν μπορεί να κοπεί το οικογενειακό επίδομα για
δημοσίους υπαλλήλους ή υπαλλήλους του ευρύτερου δημοσίου τομέα, ακόμη κι αν
δεν έχουν παιδιά, κρίνει ο Άρειος Πάγος, ενώ επισημαίνει ότι σε κάθε περίπτωση
οικογενειακό επίδομα δικαιούνται όλοι οι άγαμοι γονείς.

Με την απόφαση (9/98) του πολιτικού τμήματος του Ανωτάτου Δικαστηρίου, που
ανοίγει τον δρόμο για την υποβολή σωρείας αγωγών από δημοσίους υπαλλήλους που
έχασαν το οικογενειακό επίδομα ύστερα από διαζύγιο ή τον θάνατο του συζύγου,
δικαιώθηκαν δύο γυναίκες υπάλληλοι του ΟΤΕ που βρίσκονται σε χηρεία και δεν
έχουν παιδιά.

Η απόφαση του Αρείου Πάγου αφορά κάθε αντίστοιχη περίπτωση μόνιμων ή εκτάκτων
υπαλλήλων του δημόσιου τομέα και βάζει τέλος στην τακτική που ακολουθούσαν οι
δημόσιοι οργανισμοί να μειώνουν τις συνολικές αποδοχές ενός υπαλλήλου με
περικοπή του επιδόματος για λόγους χηρείας ή διαζυγίου.

Σύμφωνα με τη χθεσινή απόφαση του Ανωτάτου Δικαστηρίου, το οικογενειακό
επίδομα (10% επί του βασικού μισθού ως επίδομα συζύγου και 5% για κάθε παιδί)
πρέπει να εξακολουθήσει να καταβάλλεται, ακόμη κι αν εκλείψουν οι λόγοι για
τους οποίους είχε χορηγηθεί. Έτσι, μία διαζευγμένη υπάλληλος θα πρέπει να
παίρνει το επίδομα που έλαβε μετά τον γάμο της (10% επί του μισθού), ακόμη κι
αν ακολουθήσει διαζύγιο (κι επιπλέον το 5% αν έχει παιδί, όπως έχει κριθεί με
απόφαση του Αρείου Πάγου από το 1996).

Το Ανώτατο Δικαστήριο έκρινε ότι το επίδομα θα πρέπει ουσιαστικά να
καταβάλλεται ισοβίως στους υπαλλήλους, παρά το διαζύγιο ή τη χηρεία,
ερμηνεύοντας τις διατάξεις του νόμου 1849/89 που προβλέπει ότι «δικαιούχοι του
επιδόματος είναι και οι άγαμοι γονείς (ως προς 5% για κάθε παιδί) αλλά και οι
ευρισκόμενοι σε κατάσταση χηρείας και οι διαζευγμένοι».

Αντίθετη απόφαση, η οποία αναιρέθηκε από τον Άρειο Πάγο, είχε εκδώσει το
Εφετείο Αθήνας, κρίνοντας ότι οι δημόσιοι υπάλληλοι, κατόπιν χηρείας ή
διαζυγίου, δεν δικαιούνται οικογενειακού επιδόματος εάν δεν έχουν παιδιά.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N55</CAT>
<ED>
Κωδικός άρθρου: A16038N551</ED>
<ID>
ID:134918

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N55&aa=1</URL></REF>


Article

<CATEGORY>vin08</CATEGORY>

 <H2>Κατέβαλαν στο ΝΑΤ, τα ζητάει και το ΙΚΑ!
</H2>
ΒΟΛΟΣ

ΤΗΝ ΠΑΡΑΛΙΑΚΗ οδό της πόλης του Βόλου απέκλεισαν δεκάδες ιδιοκτήτες αλιευτικών
σκαφών, διαμαρτυρόμενοι για την κατάσχεση σκάφους συναδέλφου τους από το ΙΚΑ.
Οι ιδιοκτήτες μηχανότρατων διαμαρτύρονται επειδή το ΙΚΑ ζητεί να καταβάλουν
εισφορές, τις οποίες όμως, όπως υποστηρίζουν, έχουν καταβάλει ήδη στο ΝΑΤ για
τους εργαζόμενους, κυρίως Αιγυπτίους, που απασχολούν. Με παρέμβαση του νομάρχη
Μαγνησίας Π. Σκοτινιώτη στον διοικητή του ΙΚΑ Γρ. Σολωμό, το κατασχεθέν σκάφος
επεστράφη στον ιδιοκτήτη του. Σε κινητοποιήσεις, μετά τις 23 Ιανουαρίου,
προσανατολίζονται και οι παράκτιοι αλιείς, αποκλείοντας Εφορίες αν το ΥΠΕΘΟ
δεν αποσύρει τη διάταξη για την εγκατάσταση ταμειακών μηχανών στα σκάφη τους.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N55</CAT>
<ED>
Κωδικός άρθρου: A16038N552</ED>
<ID>
ID:134966

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N55&aa=2</URL></REF>


Article

<CATEGORY>vin08</CATEGORY>

 <H2>Διαμαρτύρονται για το νέο δημοτικό τέλος
</H2>
ΑΝΤΙΔΡΟΥΝ οι έμποροι για την επικείμενη επιβολή νέου δημοτικού τέλους 2% επί
του κύκλου εργασιών των επιχειρήσεων.

Σχετική επιστολή διαμαρτυρίας προς τον πρόεδρο της ΚΕΔΚΕ και δήμαρχο Αθηναίων
κ. Δημ. Αβραμόπουλο έστειλε η Εθνική Συνομοσπονδία Ελληνικού Εμπορίου, όπου
μεταξύ άλλων τονίζεται ότι:

* Υπάρχει κενό επαφής της δημοτικής αρχής και της αγοράς.

* Οι έμποροι δεν θα ανεχθούν καμία νέα επιβάρυνση των επιχειρήσεών τους με
οποιοδήποτε δημοτικό τέλος.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N55</CAT>
<ED>
Κωδικός άρθρου: A16038N553</ED>
<ID>
ID:135005

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N55&aa=3</URL></REF>


Article

<CATEGORY>vin08</CATEGORY>

 <H2>Σε ήρεμα νερά το Χρηματιστήριο
</H2>
Ανοδικά κινήθηκαν οι τιμές των μετοχών στην οδό Σοφοκλέους

Η ηρεμία επανήλθε χθες στο Χρηματιστήριο Αθηνών, όπως και στις αγορές συναλλάγματος.

Έτσι ο Γενικός Δείκτης για τις τιμές των μετοχών που διαπραγματεύονται στη
Σοφοκλέους σημείωσε άνοδο κατά 1,48%, μετά και τις ανοδικές συνεδριάσεις στην
Άπω Ανατολή.

Παράλληλα, στο μέτωπο της δραχμής ούτε και χθες σημειώθηκαν εκροές, αλλά
αντίθετα εισέρευσε συνάλλαγμα ύψους 350 εκατομμυρίων ECU. Τα επιτόκια
παρέμειναν περίπου στα ίδια σχετικώς υψηλά επίπεδα. 
Στην οδό Σοφοκλέους οι τιμές των μετοχών κινήθηκαν ανοδικά από την αρχή της
συνεδρίασης. Μισή ώρα μετά, ο Δείκτης σημείωνε άνοδο κατά 1% και έκλεισε
τελικά στις 1.426,14 μονάδες, δηλαδή αύξηση κατά 1,48%. Οι συναλλαγές έφθασαν
συνολικά τα 18,998 δισ. δρχ.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N55</CAT>
<ED>
Κωδικός άρθρου: A16038N554</ED>
<ID>
ID:135032

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N55&aa=4</URL></REF>


Article

<CATEGORY>vin08</CATEGORY>

 <H2>Αντίθετες και ΓΣΕΕ - ΟΤΟΕ στην ιδιωτικοποίηση
</H2>
ΤΗΝ ΑΝΤΙΘΕΣΗ τους στην πώληση της Τράπεζας Μακεδονίας - Θράκης εκφράζουν η
ΓΣΕΕ και η ΟΤΟΕ. Τα εργατικά συνδικάτα αντιδρούν στην προσπάθεια που γίνεται
να μεταβιβασθεί η Διοίκηση της Τράπεζας στο ιδιωτικό κεφάλαιο, δηλαδή να
πωληθεί το 30% του μετοχικού κεφαλαίου που κατέχουν η Εθνική Τράπεζα, η ΕΤΕΒΑ
και το Ταχυδρομικό Ταμιευτήριο (το υπόλοιπο 70% ανήκει σε ιδιώτες). Οι
συνδικαλιστικές οργανώσεις ζητούν από την κυβέρνηση να σταματήσει κάθε
διαδικασία μεταβίβασης της Τράπεζας σε ιδιώτες.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N55</CAT>
<ED>
Κωδικός άρθρου: A16038N555</ED>
<ID>
ID:135049

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N55&aa=5</URL></REF>


Article

<CATEGORY>vin08</CATEGORY>

 <H2>Μικρή άνοδος
</H2>
Μικρή άνοδο σημείωσαν οι τιμές των μετοχών κατά τη χθεσινή συνεδρίαση του
Χρηματιστηρίου Αξιών Αθηνών (ΧΑΑ). Συγκεκριμένα ο Γενικός Δείκτης έκλεισε στις
1,426.14 μονάδες σημειώνοντας άνοδο κατά 20,77 μονάδες ή ποσοστό της τάξεως
του 1,48%. Από τους επιμέρους Κλαδικούς Δείκτες τη μεγαλύτερη άνοδο σημείωσε ο
δείκτης των Διαφόρων μετοχών κατά 36,53 μονάδες ή ποσοστό της τάξεως του
3,61%. Από τις 226 μετοχές που πραγματοποίησαν συναλλαγές, 143 σημείωσαν
άνοδο, 57 πτώση και 26 παρέμειναν σταθερές, ενώ 52 έκλεισαν με αγοραστές και
131 με πωλητές. Άνοδο σημείωσαν οι συναλλαγές η αξία των οποίων ανήλθε στα
18,9 δισ. δρχ. (5.281.568 τεμάχια). Αναλυτικά τα 4.710.389 τεμάχια συνολικής
αξίας 17,4 δισ. δρχ. αφορούσαν την Κύρια Αγορά ενώ τα 571.179 τεμάχια
συνολικής αξίας 1.607 εκατ. δρχ. την Παράλληλη Αγορά. Τη μεγαλύτερη αξία
συναλλαγών σημείωσαν οι μετοχές των Τραπεζών (5.585 εκατ. δρχ. - 469.869
τεμάχια) και των Μεταλλουργικών Επιχειρήσεων (2.749 εκατ. δρχ. - 1.039.712 τεμάχια).

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N56</CAT>
<ED>
Κωδικός άρθρου: A16038N561</ED>
<ID>
ID:134919

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N56&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΑΙΓΟΚΕΡΩΣ

(22 Δεκεμβρίου - 19 Ιανουαρίου). Η ημέρα προσφέρεται για την τακτοποίηση
κληρονομικών και φορολογικών υποθέσεων, δανείων, ασφαλειών, ακινήτων. Ο Κρόνος
επηρεάζει, τώρα, τους γεννημένους 5-6 Ιανουαρίου.

ΥΔΡΟΧΟΟΣ

(20 Ιανουαρίου - 18 Φεβρουαρίου). Η ημέρα προσφέρεται για σοβαρές επαφές και
συνεντεύξεις, για σημαντικές συναλλαγές, για πνευματική εργασία. Ο Άρης
επηρεάζει, τώρα, τους γεννημένους 10-13 Φεβρουαρίου.

ΙΧΘΥΕΣ

(19 Φεβρουαρίου - 20 Μαρτίου). Η ημέρα είναι κατάλληλη για δουλειές που
απαιτούν συγκέντρωση και προσοχή στη λεπτομέρεια. Προσφέρεται, επίσης, για την
τακτοποίηση υποθέσεων οικονομικής φύσεως.

ΚΡΙΟΣ

(21 Μαρτίου - 19 Απριλίου). Με σοβαρότητα και ευθύνη αντιμετωπίζετε, σήμερα,
τα προβλήματα των παιδιών σας ή της ερωτικής σας ζωής. Ο Κρόνος επηρεάζει,
τώρα, τους γεννημένους 4-5 Απριλίου.

ΤΑΥΡΟΣ

(20 Απριλίου - 20 Μαΐου). Η ημέρα προσφέρεται για την τακτοποίηση υποθέσεων
που αφορούν το σπίτι, την οικογένεια, ακίνητα. Ο Άρης επηρεάζει, τώρα, τους
γεννημένους 11-14 Μαΐου.

ΔΙΔΥΜΟΙ

(21 Μαΐου - 21 Ιουνίου). Η ημέρα προσφέρεται για σοβαρές πνευματικές και
καλλιτεχνικές προσπάθειες, για πολιτικές πρωτοβουλίες, για σημαντικές αλλαγές
και επαφές. Θα είστε σοβαροί και υπεύθυνοι.

ΚΑΡΚΙΝΟΣ

(22 Ιουνίου - 22 Ιουλίου). Η ημέρα προσφέρεται για επαφές με γονείς ή
προϊσταμένους, προκειμένου να λυθούν εργασιακά ή οικονομικά θέματα. Ο Κρόνος
επηρεάζει, τώρα, τους γεννημένους 6-7 Ιουλίου.

ΛΕΩΝ

(23 Ιουλίου - 22 Αυγούστου). Η Σελήνη είναι στο ζώδιό σας και σας ωθεί στο
προσκήνιο. Η ημέρα προσφέρεται για επαφές με προϊσταμένους και σημαντικά
πρόσωπα. Θα είστε σοβαροί, αποτελεσματικοί, υπεύθυνοι.

ΠΑΡΘΕΝΟΣ

(23 Αυγούστου - 23 Σεπτεμβρίου). Η ημέρα προσφέρεται για αυτοσυγκέντρωση,
ενδοσκόπηση, αλλά και για την τακτοποίηση θεμάτων που έχουν σχέση με
κληρονομιά, φορολογικά, δάνεια, ασφάλειες, κ.λπ..

ΖΥΓΟΣ

(24 Σεπτεμβρίου - 23 Οκτωβρίου). Η ημέρα είναι κατάλληλη για συλλογικές
προσπάθειες, σημαντικές πολιτικές πρωτοβουλίες, συνδικαλισμό, επαφές με
ηλικιωμένα άτομα και σοβαρούς φίλους.

ΣΚΟΡΠΙΟΣ

(24 Οκτωβρίου - 22 Νοεμβρίου). Η Σελήνη από τον Λέοντα σάς ωθεί στο προσκήνιο.
Η ημέρα προσφέρεται για επαφές με προϊσταμένους, γονείς, σημαντικά πρόσωπα. Θα
είστε και αποτελεσματικοί στη δουλειά σας.

ΤΟΞΟΤΗΣ

(23 Νοεβρίου - 21 Δεκεμβρίου). Η ημέρα προσφέρεται για επαγγελματικά ταξίδια,
για πνευματικές και καλλιτεχνικές προσπάθειες, για εξετάσεις, για δίκες. Τα
παιδιά σας θα είναι σοβαρά και υπεύθυνα.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: N58</CAT>
<ED>
Κωδικός άρθρου: A16038N581</ED>
<ID>
ID:134902

</ID><URL>http://ta-nea.dolnet.gr/neaweb/neafile.print_unique?e=A&f=16038&m=N58&aa=1</URL></REF>


Article

<CATEGORY>vin10</CATEGORY>

 <H5>ΑΓΝΩΣΤΟ ΕΑΝ ΘΑ ΑΓΩΝΙΣΤΕΙ ΣΤΟ ΜΑΤΣ ΜΕ ΤΟΝ ΠΑΟΚ
</H5><H2>Μυστήριο με Ντέμη
</H2>
ΠΑΙΖΕΙ ο Νικολαΐδης κόντρα στον ΠΑΟΚ; Και πόσο
σοβαρά είναι η μέση του; Στα ερωτήματα αυτά, ουδείς μπορεί να απαντήσει με
βεβαιότητα και όλοι αναμένουν τα αποτελέσματα των εξετάσεων. Ο διεθνής
επιθετικός, πάντως, δεν εμφανίστηκε καν στη χθεσινή προπόνηση, ακολουθώντας
στο σπίτι του «πρόγραμμα ξεκούρασης».

σελίδα
2

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16038O001</ED>
<ID>
ID:134920

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Τρία τα φαβορί για τον τίτλο </H2>
σελίδα 1

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16038O002</ED>
<ID>
ID:134967

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O00&aa=2</URL></REF>


Article

<CATEGORY>vin10</CATEGORY>

 <H2></H2><H2>Νεκρός 28χρονος στην προπόνηση </H2>
σελίδα 2

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16038O003</ED>
<ID>
ID:135006

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O00&aa=3</URL></REF>


Article

<CATEGORY>vin10</CATEGORY>

 <H2>Ο Παπουτσέλης στο ντέρμπι ΑΕΚ-ΠΑΟΚ </H2>
σελίδα 2

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16038O004</ED>
<ID>
ID:135033

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O00&aa=4</URL></REF>


Article

<CATEGORY>vin10</CATEGORY>

 <H5></H5><H2>Περίπατος στην Ευρώπη </H2>
σελίδα 9

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16038O005</ED>
<ID>
ID:135050

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O00&aa=5</URL></REF>


Article

<CATEGORY>vin10</CATEGORY>

 <H5></H5><H2>Στην 8άδα το πόλο </H2>
σελίδα
11

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16038O006</ED>
<ID>
ID:135061

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O00&aa=6</URL></REF>


Article

<CATEGORY>vin10</CATEGORY>

 <H2></H2><H2>Όλσεν: Γιατί αλλάξαμε τη συνταγή </H2>
σελίδες 6-7

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16038O007</ED>
<ID>
ID:135065

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O00&aa=7</URL></REF>


Article

<CATEGORY>vin10</CATEGORY>

 <H2></H2><H2>Ο Παναθηναϊκός κόντρα στον Άγιαξ </H2>
σελίδα 7

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16038O008</ED>
<ID>
ID:135069

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O00&aa=8</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ: ΟΛΥΜΠΙΑΚΟΣ, ΑΕΚ ΚΑΙ ΠΑΟ ΠΙΟ ΚΟΝΤΑ ΣΤΗΝ ΚΑΤΑΚΤΗΣΗ ΤΟΥ ΤΙΤΛΟΥ,
ΑΟΥΤΣΑΪΝΤΕΡ Ο ΠΑΟΚ
</H5><H2>Φαβορί οι τρεις
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

«Ο ΟΛΥΜΠΙΑΚΟΣ, η ΑΕΚ και ο Παναθηναϊκός είναι φαβορί για την κατάκτηση του
τίτλου. Το πρωτάθλημα θα κριθεί στο τέλος», υποστήριξε ο Ντούσαν Μπάγιεβιτς, ο
οποίος θεωρεί αουτσάιντερ τον ΠΑΟΚ.

Ο «ερυθρόλευκος» τεχνικός επιδοκίμασε το ενδεχόμενο να μειωθεί ο αριθμός των
ομάδων στο πρωτάθλημα της Α' Εθνικής για «το καλό που ποδοσφαίρου».

Ο Μπάγιεβιτς δήλωσε χαρακτηριστικά: «Δεν θέλω να μιλήσω για την ΑΕΚ και τον
Παναθηναϊκό, αλλά μόνο για τη δική μας ομάδα. Πιστεύω ότι θα μπορούσαμε να
πάμε ακόμα καλύτερα. Αν όμως το μελετήσουμε θα πρέπει να είμαστε
ευχαριστημένοι στον πρώτο γύρο. Περιμένω τον Ολυμπιακό καλύτερο και πιο δυνατό
στο δεύτερο γύρο. Φαβορί για την κατάκτηση του τίτλου είναι οι τρεις ομάδες.
Και ο ΠΑΟΚ έχει ελπίδες. Κάθε βαθμός είναι σημαντικός για τους διεκδικητές του
τίτλου. Όποια ομάδα κάνει τα λιγότερα λάθη, έχει περισσότερες λύσεις και
λιγότερο άγχος είναι πιο κοντά στην κατάκτηση του τίτλου. Δεν θέλω να συγκρίνω
τον Ολυμπιακό με την ΑΕΚ ή τον Παναθηναϊκό. Κάθε ομάδα έχει πλεονεκτήματα και
μειονεκτήματα. Εμείς θα πρέπει να βελτιωθούμε και να φανούμε πιο δυνατοί στη
συνέχεια του πρωταθλήματος. Εξάλλου είμαι ευχαριστημένος από την παρουσία της
ομάδας στο Τσάμπιονς Λιγκ. Θεωρώ όμως αποτυχία τον αποκλεισμό μας από το Κύπελλο».

Αναφερόμενος στην περίπτωση να μειωθεί ο αριθμός των ομάδων στο πρωτάθλημα της
Α' Εθνικής, ο Ντούσκο τόνισε: «Το πρωτάθλημα θα γίνει πιο δυνατό και θα
παρουσιάσει μεγαλύτερο ενδιαφέρον, όταν μείνουν 14-16 ομάδες».

Ο Μπάγιεβιτς ήταν αντίθετος στο θέμα να μειωθεί ο αριθμός των επαγγελματιών
στον Ολυμπιακό: «Δεν έχω κανένα πρόβλημα. Βέβαια όποιος θέλει μπορεί να φύγει
από την ομάδα. Σε όλους δόθηκε η ευκαιρία να παίξουν. Ο καθένας βοήθησε όσο
μπορούσε. Μπροστά μας έχουμε ακόμα 17 παιχνίδια».

*** Άλλο ρεπορτάζ για τον Ολυμπιακό στη σελ. 3.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O01</CAT>
<ED>
Κωδικός άρθρου: A16038O011</ED>
<ID>
ID:134921

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O01&aa=1</URL></REF>


Article

<CATEGORY>vin10</CATEGORY>

 <H5>ΟΥΤΕ ΧΘΕΣ ΠΡΟΠΟΝΗΘΗΚΕ, ΑΜΦΙΒΟΛΙΕΣ ΓΙΑ ΤΗΝ ΚΥΡΙΑΚΗ
</H5><H5>Και τυπικά τέλος ο Βλάχος
</H5><H2>Πονάει ο Ντέμης
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Και χθες παρέμεινε σπίτι του ο Νικολαΐδης, αυξάνοντας τις αμφιβολίες για τη
συμμετοχή του στο ματς με τον ΠΑΟΚ

ΔΙΑΣΤΑΣΕΙΣ παίρνει το θέμα του τραυματισμού του Ντέμη Νικολαΐδη! Και ουδείς
μπορεί με βεβαιότητα να πει πότε ο διεθνής επιθετικός θα επιστρέψει στους
αγωνιστικούς χώρους, πολύ δε περισσότερο αν θα είναι έτοιμος στο (μεγάλο)
ντέρμπι με τον ΠΑΟΚ.

Ο Νικολαΐδης εξακολουθεί να νιώθει ενοχλήσεις και μάλιστα χθες δεν εμφανίστηκε
καν στην προπόνηση της ΑΕΚ! Παρέμεινε σπίτι και αρκέστηκε σε (πρωινή)
θεραπεία. Το πρόγραμμα στη συνέχεια για τον επιθετικό άσο αναμένεται να
διαμορφωθεί αναλόγως, γεγονός όμως είναι πως στην ΑΕΚ ανησυχούν (τουλάχιστον)
για την παρουσία του Ντέμη το απόγευμα της Κυριακής.

Ως γνωστόν, ο Νικολαΐδης υποφέρει από οσφυαλγία. Ένιωσε ενοχλήσεις μετά το
ματς με την Καλαμάτα (μάλιστα επέστρεψε αεροπορικώς, ώστε να μην
ταλαιπωρηθεί), αλλά η κατάστασή του επιδεινώθηκε στο παιχνίδι με τον ΟΦΗ.
Έκτοτε, δεν έχει κάνει ούτε μία πλήρη προπόνηση... Χθες ο Ντέμης υποβλήθηκε
και σε μαγνητική τομογραφία, σε μια επιχείρηση του ιατρικού τιμ της ΑΕΚ να
βρει «τι κρύβεται πίσω από τους πόνους»! Ελπίζεται, όμως, να μην βρεθούν
οστεόφυτα ή ενδεχόμενο δισκοκήλης! Τονίζεται ότι η θεραπεία που συνιστάται σε
τέτοιες περιπτώσεις είναι «ξεκούραση και φυσικοθεραπεία», ωστόσο κατά τη
διάρκεια του πρωταθλήματος, αυτό δεν φαίνεται εφικτό. Ούτε οι όποιες ενέσεις
γίνονται έχουν άμεση σχέση και βέβαια θεαματικά αποτελέσματα δεν έρχονται. Αν
το πρόγραμμα της ΑΕΚ δεν ήταν βεβαρημένο, ο Ντέμης θα αναπαυόταν (όπως
χθες...), τώρα όμως όλα δείχνουν διαφορετικά.

Θυμίζουμε ότι στο ματς με τον ΠΑΟΚ ναι μεν γυρίζει ο (πολύτιμος) Μπατίστα,
ωστόσο θα απουσιάσουν οι τιμωρημένοι Μαχαιρίδης - Μαρτσέλο. Άρα, το «παρών»
του Νικολαΐδη κρίνεται απόλυτα αναγκαίο.

Εδώ αξίζει να αναφέρουμε και τα εξής: αρκετοί λένε ότι ο Νικολαΐδης χολώθηκε
με τις πρόσφατες δηλώσεις Ντουμιτρίου, δηλαδή το «μπορούμε χωρίς Ντέμη» ή το
«αν ασχολείται μόνο με το ποδόσφαιρο, δεν πρέπει να δέχεται κάρτες». Όπως και
να έχει, ο Ρουμάνος πέρα από όσα είπε πρόσφατα, κατ' επανάληψη έχει αναφερθεί
με θερμά λόγια στον Νικολαΐδη, τον οποίο θεωρεί τον «υπ' αριθμόν ένα» άσο της
ΑΕΚ! Επίσης κανενός δεν πρέπει να διαφεύγει της προσοχής πως (με τα νέα
δεδομένα και τις αποφάσεις-προτάσεις Λεωτσινίδη), ο επιθετικός αμείβεται με
λιγότερα χρήματα από άλλους ποδοσφαιριστές...

Ο ΝΤΟΥΜΙΤΡΙΟΥ

Χθες, ο Ντουμιτρίου στην ομιλία του προς τους παίκτες της ΑΕΚ παραδέχθηκε ότι
το αποτέλεσμα δεν ήταν κακό, αναφέρθηκε στα δεδομένα του αγώνα στην Ξάνθη
(ελλείψεις της ΑΕΚ, όχι απόλυτη προσαρμογή των νέων παικτών), ζήτησε νίκες στα
παιχνίδια με ΠΑΟΚ και Προοδευτική, συνέστησε προσοχή εν όψει του δύσκολου
δεύτερου γύρου, ενώ κράτησε για τον εαυτό του τη δυσαρέσκεια για κάποιους
παίκτες (οι οποίοι όμως δεν έπαιξαν στις θέσεις τους!).

Περισσότερα αναμένεται να ειπωθούν στη συνέντευξη Τύπου που θα γίνει αύριο.
Εκτός του προπονητή, παρόντες θα είναι οι κ.κ. Νικολάου - Λεωτσινίδης, αλλά
και ο αρχηγός της ΑΕΚ Νίκος Κωστένογλου.

*** Περίπου πέντε χιλιάδες εισιτήρια ζητεί για το ντέρμπι ο ΠΑΟΚ! Ωστόσο, η
ΑΕΚ θέλει να προπληρωθούν και ίσως στην πορεία δημιουργηθεί (μεγάλο) πρόβλημα.
Το ποσό που πρέπει να δοθεί ξεπερνά τα 10 εκατ.

ΤΟ «ΝΑΙ» του Ντουμίτρου Ντουμιτρίου απομένει για να πάει σε άλλη ομάδα ο
Μιχάλης Βλάχος. Βεβαίως ο Ρουμάνος ήδη έχει συναινέσει στο αίτημα του
ποδοσφαιριστή και άρα από χθες το βράδυ ο Βλάχος και τυπικά είναι παρελθόν για
την ΑΕΚ, μετά τεσσεράμισι χρόνια παραμονής στη Νέα Φιλαδέλφεια.

Αυτό αποφάσισε το χθεσινό Δ.Σ. της ΠΑΕ ΑΕΚ (δηλαδή να δοθεί «ελευθέρας» στον
παίκτη), ενώ ως δανεικοί θα φύγουν οι Αλέξης - Πλατάκης και χωρίς όρους ο
Κώστας Παυλόπουλος. Ο Κεφαλάς παραμένει. Πού θα πάει ο Βλάχος; Αν όχι στον
ΠΑΟΚ, καμία έκπληξη αν γίνει προσπάθεια για Αγγλία (στη Σέφιλντ Γιουνάιτεντ;).

Να σημειωθεί ακόμη ότι το Δ.Σ. εξέτασε και το θέμα των συνθηκών ασφαλείας στο
«Νίκος Γκούμας», όπως και την εκκρεμότητα με τους οργανωμένους στη σκεπαστή ­
αποφάσεις όμως δεν ελήφθησαν.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16038O021</ED>
<ID>
ID:134925

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O02&aa=1</URL></REF>


Article

<CATEGORY>vin10</CATEGORY>

 <H2>Πέθανε 28χρονος παίκτης από ανακοπή στο γήπεδο
</H2>
<AUTHOR>ΓΙΩΡΓΟΣ ΖΑΧΑΡΙΑΔΗΣ</AUTHOR>

ΡΟΔΟΣ

ΜΟΛΙΣ μπλόκαρε την μπάλα από το σουτ του συμπαίκτη του έπεσε στο έδαφος. Όλοι
νόμισαν ότι έκανε μία ακόμη απόκρουση, κατά τη διάρκεια της προπόνησης. Όμως,
για τον 28χρονο τερματοφύλακα της ομάδας του Αγίου Γεωργίου Μαλώνας (α'
κατηγορίας Δωδεκανήσου) Παναγιώτη Σπ. Τριγένη αυτή ήταν και η τελευταία
απόκρουση της ζωής του! Είχε υποστεί καρδιακή ανακοπή και ο θάνατος υπήρξε ακαριαίος.

Όλα αυτά συνέβησαν στις 4.30 το απόγευμα στο χωριό Μαλώνα της Ρόδου, που είναι
η έδρα της ομάδας του Αγίου Γεωργίου. Ο Τριγένης μαζί με τους συμπαίκτες του
έκαναν την καθιερωμένη προπόνηση. Στο ένα τέρμα γυμνάζονταν οι περισσότεροι
παίκτες και στο άλλο τέρμα ο κωφάλαλος αναπληρωματικός τερματοφύλακας Κ.
Καλαμπίχης έριχνε σουτ, που απέκρουε ο βασικός τερματοφύλακας Παναγιώτης Τριγένης.

Σε κάποια στιγμή ο Τριγένης μπλόκαρε την μπάλα και έπεσε στο έδαφος. Ο
Καλαμπίχης νόμιζε ότι του έκανε πλάκα, γιατί συνέχιζε να βρίσκεται στο έδαφος.
Τον πλησίασε τότε και αντελήφθη ότι κάτι δεν πήγαινε καλά.

Έσπευσε αμέσως να ειδοποιήσει τους άλλους συμπαίκτες του, που έτρεξαν κοντά
για να του προσφέρουν τις πρώτες βοήθειες. Φαίνεται όμως ότι ήταν πολύ αργά,
γιατί ο θάνατος επήλθε αμέσως.

Οι συμπαίκτες του Τριγένη τον μετέφεραν στο Κέντρο Υγείας Αρχάγγελου, όπου οι
γιατροί περιορίστηκαν να διαπιστώσουν τον θάνατό του.

Η είδηση του θανάτου του Τριγένη συγκλόνισε την κοινή γνώμη της Ρόδου,
ιδιαίτερα την ποδοσφαιρική οικογένεια του νησιού. Ο Τριγένης ήταν ιδιαίτερα
αγαπητός, είχε δε αγωνιστεί κατά καιρούς στις ομάδες Διαγόρας, Ιάλυσος,
Φοίβος, Διαγόρας Βατίου και φέτος στον Άγιο Γεώργιο Μαλώνας.

Είχε γεννηθεί στο χωριό Λάερμα της Ρόδου και υπηρετούσε στην Ελληνική
Αστυνομία στο Τμήμα Τουρισμού.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16038O022</ED>
<ID>
ID:134971

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O02&aa=2</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Ετοιμάζει εκστρατεία στη Νέα Φιλαδέλφεια
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

ΤΗ ΣΥΜΠΑΡΑΣΤΑΣΗ 5.000 οπαδών του θα έχει ο ΠΑΟΚ στη Νέα Φιλαδέλφεια με την
ΑΕΚ, στην πρεμιέρα του δεύτερου γύρου.

Οι φίλαθλοι του «δικεφάλου» του βορρά ετοιμάζονται για τη μεγάλη αυτή
εκστρατεία ναυλώνοντας πούλμαν, τρένα και πτήση τσάρτερ!

Η κάθοδος των ΠΑΟΚτζήδων στη Νέα Φιλαδέλφεια, όπως υποστήριζαν χθες οι
οργανωμένοι σύνδεσμοι από ολόκληρη τη Βόρεια Ελλάδα, δεν θα έχει προηγούμενο
αφού η ομάδα της Θεσσαλονίκης βρίσκεται στην τροχιά του τίτλου.

Στον αγωνιστικό τομέα ο Άγγελος Αναστασιάδης δεν αντιμετωπίζει ιδιαίτερα
προβλήματα, αφού και ο Πέρσι Ολιβάρεζ πήρε μέρος κανονικά χθες στην προπόνηση
όπως επίσης και ο Θόδωρος Ζαγοράκης ο οποίος είχε τραυματισθεί στο ματς με τον Αθηναϊκό.

Ταλαιπωρήθηκε ο Κώστας Φραντζέσκος χθες το πρωί στο Ελληνικό μια και η ομίχλη
στο αεροδρόμιο Μακεδονία καθήλωσε τον διεθνή παίκτη, που ήθελε να επιστρέψει
από την Αθήνα, για επτά ώρες με αποτέλεσμα να μην πάρει μέρος στην προπόνηση.

Την ερχόμενη Δευτέρα θα ανακοινώσει η δευτεροβάθμια επιτροπή της ΕΠΟ την
απόφαση της έφεσης που έκανε ο ΠΑΟΚ για τον αγώνα με τον Ιωνικό. Στη Νότιο
Αφρική θα μεταβεί στις προσεχείς ημέρες ο αντιπρόεδρος της ΠΑΕ Κώστας Ορφανός,
για να ρυθμίσει τη λύση του συμβολαίου με τον Ραμπουτλα, ο οποίος έφυγε από
την Ελλάδα πριν από 15 ημέρες με ηπατίτιδα.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16038O023</ED>
<ID>
ID:135010

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O02&aa=3</URL></REF>


Article

<CATEGORY>vin10</CATEGORY>

 <H2>Εξέταση
</H2>
ΠΡΟΚΑΤΑΡΚΤΙΚΗ εξέταση για στημένα παιχνίδια στο ποδόσφαιρο, διετάχθη χθες από
την Εισαγγελία Πειραιά, μετά την αναφορά που κατέθεσε χθες ο αρχιδιαιτητής
Βασίλης Βουράκης.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16038O024</ED>
<ID>
ID:135037

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O02&aa=4</URL></REF>


Article

<CATEGORY>vin10</CATEGORY>

 <H2>Σφυρίζει ο Παπουτσέλης
</H2>
Ο ΣΤΡΑΤΟΣ Παπουτσέλης από τον Σύνδεσμο Λέσβου, κληρώθηκε χθες να διευθύνει το
ντέρμπι ΑΕΚ-ΠΑΟΚ, ενώ στον αγώνα Εθνικού-Ολυμπιακού διαιτητής θα είναι ο
Δημήτρης Μπέγκος από την Αργολίδα. Στα υπόλοιπα μάτς της 18ης αγωνιστικής του
επαγγελματικού πρωταθλήματος κληρώθηκαν οι: Παναθηναϊκός-Πανιώνιος:
Χατζησταυρίδης Ιωνικός-Απόλλων: Αμπελάκιας, Ηρακλής-Παναχαϊκή: Μπίκας,
ΟΦΗ-SKODA Ξάνθη: Μιντιούρης, Πανηλειακός-Καλαμάτα: Τσαγκαράκης,
Αθηναϊκός-Προοδευτική: Καλύβας και Καβάλα-Βέροια: Βαλλιάνος.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16038O025</ED>
<ID>
ID:135053

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O02&aa=5</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ: ΧΡΕΙΑΖΕΤΑΙ ΕΙΔΙΚΗ ΜΕΤΑΧΕΙΡΙΣΗ Ο ΟΦΟΡΙΚΟΥΕ
</H5><H2>Είναι παιδί...
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Θα πρέπει να γίνει πιο σοβαρός, δηλώνει ο Μπάγιεβιτς για τον Οφορίκουε

Ο ΝΤΟΥΣΑΝ Μπάγιεβιτς αναφέρθηκε στην απουσία του Πίτερ Οφορίκουε: «Χάνουμε μία
λύση όταν απουσιάζει ένας ποδοσφαιριστής. Ο Πίτερ είναι παιδί και χρειάζεται
διαφορετική αντιμετώπιση. Δεν μπορεί να τον υπολογίζουμε όπως έναν
ολοκληρωμένο επαγγελματία. Θα πρέπει να ξεπεράσει κάποιο στάδιο. Να γίνει πιο
σοβαρός. Χρειάζεται χρόνο και υπομονή. Ο Πίτερ έχει δυνατότητες και πιστεύω να
τα καταφέρουμε. Δεν ξέρω αν θα είναι παρών στον αγώνα με τον Εθνικό. Ο ίδιος
μας έχει πει ότι θα φύγει την Παρασκευή».

Σχετικά με το θέμα των κίτρινων καρτών που είναι φορτωμένοι οι Ίβιτς,
Αλεξανδρής, Γεωργάτος (έχουν από δύο), ο προπονητής του Ολυμπιακού είπε: «Στον
αγώνα με τον Εθνικό κάποιος θα πρέπει να συμπληρώσει τρεις κίτρινες κάρτες.
Στη συνέχεια δίνουμε τρία δυνατά ματς και οι παίκτες που βρίσκονται στο όριο
θα πρέπει να προσέχουν. Ο Ολυμπιακός έχει εναλλακτικές λύσεις».

Ο Μπάγιεβιτς υποστήριξε ακόμα ότι ο Ολυμπιακός δεν επηρεάστηκε από το γεγονός
της «εξορίας» για δύο αγωνιστικές από το ΟΑΚΑ και ότι δεν έχει πρόβλημα αν το
ντέρμπι με την ΑΕΚ θα διεξαχθεί το Σάββατο ή την Δευτέρα.

*** Ο Ολυμπιακός ζήτησε 15.000 εισιτήρια για τον αγώνα με τον Εθνικό.

ΓΙΑ ΤΣΟΥΡΣΙΤΣ

Ο Ντούσαν Μπάγιεβιτς παρουσιάστηκε «κουμπωμένος»κατά τη διάρκεια της χθεσινής
συνέντευξης Τύπου στο θέμα των μεταγραφών και μίλησε για τον Σάσα Τσούρσιτς:
«Όποια ομάδα κάνει μεταγραφή ξένου ποδοσφαιριστή μπορεί να ελπίζει σε κάτι
καλύτερο. Για τον Τσούρσιτς δεν μπορούμε να πούμε ότι δεν ενδιαφερόμαστε, αλλά
ούτε ότι θα τον αποκτήσουμε. Υπάρχει περίπτωση ο Ολυμπιακός να μην κάνει
μεταγραφή. Αυτή τη στιγμή δεν υπάρχει κάτι συγκεκριμένο. Θα περιμένουμε μέχρι
το τέλος του μήνα. Αν δεν βρούμε παίκτη καλύτερο από αυτούς που έχουμε θα
συνεχίσουμε με τους ίδιους ποδοσφαιριστές. Άλλωστε εγώ τους επέλεξα».

Κορυφαίο διοικητικό στέλεχος του Ολυμπιακού απέκλεισε χθες το ενδεχόμενο της
μεταγραφής του Τσούρσιτς.

Για το θέμα της αποχώρησης των Σαμπανάντζοβιτς, Βαρεσάνοβιτς από τον
Ολυμπιακό, ο 49χρονος προπονητής υποστήριξε ότι δεν έχει σημειωθεί κάποια εξέλιξη.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16038O031</ED>
<ID>
ID:134926

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O03&aa=1</URL></REF>


Article

<CATEGORY>vin10</CATEGORY>

 <H2>ΑΘΗΝΑΪΚΟΣ
</H2><H2>Προσέφυγε στη ΦΙΦΑ για τον Αγαθοκλέους
</H2>
ΣΤΗ ΦΙΦΑ μέσω της ΕΠΟ προσέφυγε ο Αθηναϊκός για να πάρει την μπλε κάρτα του
Μάριου Αγαθοκλέους από τη Λεμεσό. Η κυπριακή ομάδα, παρ' ότι ο ποδοσφαιριστής
είναι ελεύθερος (όπως ισχυρίζεται ο ίδιος, αλλά και ο Αθηναϊκός), μέχρι χθες
αρνήθηκε να στείλει την ελευθέρας του.

Ο Αθηναϊκός, λοιπόν, εκτός από τη ΦΙΦΑ, ανέθεσε την υπόθεση σε Κύπριο δικηγόρο
σε ό,τι αφορά το νομικό μέρος, το οποίο πρέπει να λυθεί στην Κύπρο. Ο
Αγαθοκλέους, πάντως, πήρε τα πράγματά του και το αυτοκίνητό του και τα έφερε
στην Ελλάδα, αφού πιστεύει ότι σύντομα θα βρεθεί λύση στο θέμα του. Χθες ο
Αθηναϊκός νίκησε σε φιλικό αγώνα 6-2 (3 γκολ ο Καλπακίδης και από ένα οι
Ραφαηλίδης, Ρουτζιέρης, Κόλτζος) την Κηφισιά, στην οποία παραχώρησε δανεικό
τον Σπύρο Βελετάκο. Όσοι παίκτες δεν αγωνίστηκαν στο φιλικό έκαναν πρόγραμμα
φυσικής κατάστασης με τον γυμναστή Φώτη Θανέλα. Ο τελευταίος έπεσε θύμα
ληστείας. Κατά την απουσία του, στη Θεσσαλονίκη, άγνωστοι μπήκαν στο σπίτι του
και έκλεψαν χρήματα και κοσμήματα συνολικής αξίας 3 εκατ. δρχ.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16038O032</ED>
<ID>
ID:134972

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O03&aa=2</URL></REF>


Article

<CATEGORY>vin10</CATEGORY>

 <H2>ΠΡΟΟΔΕΥΤΙΚΗ
</H2><H2>Μετράει απόντες
</H2>
ΧΩΡΙΣ τέσσερις παίκτες της θα αγωνιστεί η Προοδευτική, στον εκτός έδρας αγώνα
της Κυριακής με τον Αθηναϊκό, ενώ δύο ακόμα είναι αμφίβολοι. Ο Νίκος Καρούλιας
δεν υπολογίζει τους τιμωρημένους Ζαΐμι, Παντελίδη, που συμπλήρωσαν κάρτες, τον
Γιαννόπουλο, που χρωστά ακόμα μία αγωνιστική και φυσικά τον Ανδράλα που
αποβλήθηκε στο παιχνίδι με τον Ιωνικό. Ο Γιάννης Καρράς ζήτησε 25 εκατ.
δραχμές από τον Ιωνικό για την μεταγραφή του Αφάς και πήρε την υπόσχεση ότι θα
καταβληθούν. 
<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16038O033</ED>
<ID>
ID:135011

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O03&aa=3</URL></REF>


Article

<CATEGORY>vin10</CATEGORY>

 <H2>ΜΑΥΡΙΤΑΝΙΑ
</H2><H2>5 νεκροί στο ράλι Παρίσι - Ντακάρ
</H2>
ΜΕ ΑΙΜΑ βάφτηκε το ράλι Παρίσι-Ντακάρ στη Μαυριτανία. Το αυτοκίνητο των Γάλλων
Μπουνεΐ-Αλιφάτ βγήκε εκτός αγώνα και προσέκρουσε σε αυτοκίνητο που επέβαιναν
Μαυριτανοί, με αποτέλεσμα να σκοτωθούν πέντε άτομα και αλλα δύο να
τραυματιστούν σοβαρά.Όπως ανακοινώθηκε, οι Γάλλοι τη γλίτωσαν μόνο με...
γρατσουνιές και τα θύματα ήταν απο το αυτοκίνητο των Μαυριτανών.

*** Στη Μαυριτανία ­ στο ίδιο ράλι, τραυματίσθηκε σοβαρά ο Ισπανός
οδηγός μοτοσικλέτας Αντόνιο Μπολούντα, όταν έχασε τον έλεγχο στο 551ο
χιλιόμετρο. Ο Μπολούντα υπέστη κρανιοεγκεφαλικές κακώσεις και βαριά διάσειση
και η κατάστασή του είναι κρίσιμη.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16038O034</ED>
<ID>
ID:135038

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O03&aa=4</URL></REF>


Article

<CATEGORY>vin10</CATEGORY>

 <H2>Καταγγέλλει επεισόδια ο Ιωνικός
</H2>
ΑΝΑΚΟΙΝΩΣΗ, με την οποία καταγγέλλει επεισόδια που συνέβησαν εις βάρος των
ανθρώπων του, στην Τούμπα και τη Νέα Σμύρνη, εξέδωσε χθες η ΠΑΕ Ιωνικός.
Σύμφωνα με αυτήν, στην Τούμπα, στον αγώνα κυπέλλου με τον ΠΑΟΚ, έπεφταν «βροχή
τα ρουλεμάν» στον πάγκο της ομάδας της Νεάπολης, με κίνδυνο τη σωματική
ακεραιότητα παικτών και τεχνικής ηγεσίας. Στη Νέα Σμύρνη, στον αγώνα με τον
Πανιώνιο «οι τραμπούκοι ­ όπως αναφέρει η ανακοίνωση ­ έδρασαν εις βάρος των
οπαδών και των παραγόντων της ομάδας της Νεάπολης». Καταλήγοντας προτρέπει την
ΕΠΑΕ να πάρει θέση για τα θλιβερά γεγονότα που πλήττουν το ποδόσφαιρο.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16038O035</ED>
<ID>
ID:135054

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O03&aa=5</URL></REF>


Article

<CATEGORY>vin10</CATEGORY>

 <H2>Διϋπουργική Επιτροπή
</H2>
ΠΡΟΩΘΗΘΗΚΕ ΓΙΑ δημοσίευση στην Εφημερίδα της Κυβερνήσεως η απόφαση για την
συγκρότηση Διϋπουργικής Επιτροπής η οποία θα ασχοληθεί με θέματα διοργάνωσης
των Ολυμπιακών Αγώνων του 2004. Μέλη της Επιτροπής είναι ο υπουργός Πολιτισμού
Ευάγγελος Βενιζέλος, και οι υφυπουργοί Αθλητισμού Ανδρέας Φούρας, Εθνικής
Οικονομίας Χρήστος Πάχτας και ΠΕΧΩΔΕ Χρήστος Βερελής.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16038O036</ED>
<ID>
ID:135062

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O03&aa=6</URL></REF>


Article

<CATEGORY>vin10</CATEGORY>

 <H2>Νιγηριανός στην Καβάλα
</H2>
ΤΟΝ Νιγηριανό Τζέιμς Ενανγκουάνα απέκτησε η Καβάλα. Ο 26χρονος διεθνής
αμυντικός υπέγραψε συμβόλαιο για 1,5 χρόνο, όμως το ποσό της μεταγραφής του
δεν έγινε γνωστό. Να σημειωθεί ότι ο Ενανγκουάνα αναδείχθηκε το 1995 κορυφαίος
ποδοσφαιριστής στη χώρα του. Εξάλλου, «ναυάγησε» η μεταγραφή του Θέμη Τζανετή
στην Καβάλα, αφού τα 24 εκατομμύρια που ζητούσε ο παίκτης για ένα χρόνο,
κρίθηκαν υπερβολικά από τη διοίκηση του συλλόγου.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16038O037</ED>
<ID>
ID:135066

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O03&aa=7</URL></REF>


Article

<CATEGORY>vin10</CATEGORY>

 <H2>Μηνυτήρια αναφορά
</H2>
ΜΗΝΥΤΗΡΙΑ αναφορά κατέθεσαν χθες στην Εισαγγελία Πρωτοδικών της Αθήνας τα μέλη
της Πρωτοβουλίας Πολιτών ενάντια στην διεξαγωγή των Ολυμπιακών Αγώνων 2004
στην Αθήνα, με την οποία στρέφονται κατά της κ. Γιάννας
Δασκαλάκη-Αγγελοπούλου, των μελών και των υπαλλήλων του Οργανισμού 2004.

Η μηνυτήρια αναφορά στηρίζεται στην έκθεση που είχε συντάξει ο κ. Κωνσταντίνος
Σοφούλης, διευθυντής του Αθήνα 2004, ο οποίος απευθυνόμενος προς τον
Πρωθυπουργό κ. Κ. Σημίτη επεσήμαινε διαχειριστικές ατασθαλίες.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16038O038</ED>
<ID>
ID:135070

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O03&aa=8</URL></REF>


Article

<CATEGORY>vin10</CATEGORY>

 <H5>ΤΡΕΙΣ ΠΡΟΕΔΡΟΙ ΠΡΩΤΟΔΙΚΩΝ ΣΤΗΝ ΠΕΙΘΑΡΧΙΚΗ ΕΠΙΤΡΟΠΗ ΤΗΣ ΕΠΑΕ
</H5><H2>Γυναίκες δικαστές
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

ΓΥΝΑΙΚΕΣ και στην Αθλητική Δικαιοσύνη. Η ΕΠΑΕ προχώρησε χθες στην εκ νέου
ανασυγκρότηση της Πειθαρχικής της Επιτροπής (για έκτη φορά από τον
Σεπτέμβριο), τοποθετώντας ως τακτικά μέλη τις προέδρους Πρωτοδικών Χριστοφόρη
Μπακατσέλου, Μαρία Γαλάνη - Λεορδανοπούλου και Αικατερίνη Πάνταινα. Και οι
τρεις, όπως και τα ισάριθμα αναπληρωματικά μέλη (οι πρωτοδίκες Αθανάσιος
Τσουλός, Νομικός Ρούσσος και Φώτιος Μουζάκης), προέρχονται από τη δύναμη του
Πρωτοδικείου της Χαλκίδας.

Πάντως, το γεγονός που προκαλεί εντύπωση είναι ότι η ΕΠΑΕ τήρησε χωρίς την
παραμικρή παρέκκλιση τη λίστα του Πρωτοδικείου της Χαλκίδας, όταν δεν είχε
κάνει το ίδιο με τη λίστα που της είχε δοθεί από το Πρωτοδικείο της Αθήνας.

Παρά τη νέα εξέλιξη, το θέμα δεν πρέπει να θεωρείται ότι έληξε, αφού έγκυροι
νομικοί κύκλοι υποστηρίζουν ότι η ΕΠΑΕ εξήντλησε το δικαίωμα της αναζήτησης
δικαστικών για τη στελέχωση της συγκεκριμένης επιτροπής με το έγγραφο που
έστειλε στο Πρωτοδικείο της Αθήνας.

Στο μεταξύ, για τις 10 Φεβρουαρίου αναβλήθηκε η προγραμματισμένη για σήμερα
γενική συνέλευση της ΕΠΑΕ. Και μαζί με τη μοιρασιά των χρημάτων από τα
τηλεοπτικά δικαιώματα αυτής της περιόδου θα πραγματοποιηθεί και η εκλογή του
ενός μέλους που θα πάρει τη θέση του παραιτηθέντος Σταύρου Παπαδόπουλου στο
διοικητικό συμβούλιο της διοργανώτριας.

Το θέμα της μοιρασιάς των τηλεοπτικών φαίνεται να προβληματίζει έντονα την
διοίκηση της ΕΠΑΕ, η οποία χθες ασχολήθηκε με το αίτημα του ΠΑΟΚ (να ενταχθεί
στο γκρουπ των ισχυρών και να αυξηθεί το ποσοστό για τον ίδιο, την ΑΕΚ, τον
ΠΑΟ και τον Ολυμπιακό). 
Το αίτημα του ΠΑΟΚ μάλλον θα γίνει δεκτό, όμως οι αντιδράσεις από τις μικρές
ΠΑΕ αποτελούν τεράστιο ζήτημα. Προς εκτόνωση λοιπόν αυτής της κατάστασης η
ΕΠΑΕ ανέβαλε για τις 10 Φεβρουαρίου τη γενική της συνέλευση. Επίσης στην ίδια
συνέλευση θα συζητηθεί το αίτημα της αύξησης των εσόδων από τον ΟΠΑΠ, η
υπογραφή σύμβασης και θέματα του υπουργείου Ανάπτυξης.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16038O041</ED>
<ID>
ID:134927

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O04&aa=1</URL></REF>


Article

<CATEGORY>vin10</CATEGORY>

 <H2>ΠΡΟΤΥΠΟ
</H2><H2>Ο Μπαρμπέ άνοιξε τον δρόμο
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

Οι Ιταλοί ανακήρυξαν σε «θεσμό κορυφής» τον αθλητικό δικαστή

ΛΟΓΟΣ πολύς γίνεται αυτό τον καιρό για τον αθλητικό δικαστή, που μετά ένα
διάστημα έχασε την εμπιστοσύνη των φιλάθλων και ως θεσμός στην Ελλάδα
οδηγήθηκε στην αποτυχία. 
Οι λόγοι πολλοί, αλλά ο σημαντικότερος κατά την εκτίμηση της κοινής γνώμης «η
αναξιοπιστία που δημιουργήθηκε με μια σειρά αποφάσεων, οι οποίες στο
μεγαλύτερο μέρος ήταν αλληλοσυγκρουόμενες». Κυρίως όμως, οι ίδιοι κύκλοι
μιλούν για «κάκιστη αντιγραφή ενός προτύπου που οι Ιταλοί, ειδικότερα,
ανακήρυξαν σε θεσμό κορυφής. Και το όνομα αυτού του δικαστή που άφησε εποχή,
Αλμπέρτο Μπαρμπέ.

Να, λοιπόν, που φθάσαμε στο επίμαχο σημείο. Η αθλητική Δικαιοσύνη γίνεται
απαραίτητη σε όλο το φάσμα του αθλητισμού. Ιδιαίτερα όμως στο ποδόσφαιρο, το
μπάσκετ και γενικότερα στα ομαδικά σπορ. Με τη διαφορά ότι σε πολλές
ευρωπαϊκές χώρες δεν θεωρήθηκε απαραίτητο να υπάρχει αθλητικός δικαστής, αλλά
ένας εκπρόσωπος της ομοσπονδίας, ο οποίος ασκεί χρέη αθλητικού δικαστή.
Εφαρμόζει δε κατά γράμμα τους νόμους που οι κανονισμοί παιδιάς ορίζουν. Ποινές
σε ποδοσφαιριστές, παράγοντες (σπάνιο φαινόμενο γιατί ελάχιστα γνωρίζουν έστω
και τα ονόματά τους...), αλλά κυρίως σε συλλόγους. Όπως π.χ. στην Αγγλία, στη
Γερμανία και την Ολλανδία ή τη Γαλλία.

Το σημαντικότερο στην αθλητική Δικαιοσύνη, που έγινε στην Ελλάδα «θέμα υψίστης
σημασίας» και «γεγονός της χρονιάς», είναι η εκλογή του προσώπου που καλείται
να αναλάβει μια τέτοια θέση.

Σε όλες τις χώρες όπου υπάρχουν αθλητικοί δικαστές, η φήμη τους είναι
περισσότερο διαδεδομένη, όταν αποφασίζει για μια αθλητική υπόθεση παρά όταν
αναλαμβάνει μια υπόθεση Ποινικού Δικαίου, όπως δολοφονίας, απάτης, δίωξης
ναρκωτικών, κ.λπ. Παράδειγμα κυρίως οι Ιταλοί εισαγγελείς και πρωτοδίκες οι
οποίοι είναι γνωστοί με τα μικρά τους ονόματα όταν δικάζουν αθλητική υπόθεση
(Μπαρμπέ, Μαουρίτσιο Λάουντι, Τζιόρτζιο Κερουμπίνι κ.ά.).

Το μέλλον ανήκει πλέον, όπως όλα δείχνουν, στους δικηγόρους πείρας στα
αθλητικά, οι οποίοι όμως θα είναι υποχρεωμένοι να εγκαταλείπουν άλλες
υποθέσεις ιδιωτικού Δικαίου.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16038O042</ED>
<ID>
ID:134973

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O04&aa=2</URL></REF>


Article

<CATEGORY>vin10</CATEGORY>

 <H2>ΕΠΟ
</H2><H2>Τώρα «βλέπουν» Γκέραρντ και Γκμοχ για την Εθνική
</H2>
ΟΣΟ περνάει ο καιρός τόσο αποδυναμώνεται η εκδοχή της πρόσληψης ομοσπονδιακού
προπονητή από το εξωτερικό και το ενδιαφέρον της ΕΠΟ επικεντρώνεται πλέον στο
εσωτερικό. 
Οι πιθανότητες για συνεργασία με τον Σουηδό Τόμι Σβένσον ή τον Ιταλό Αρίγκο
Σάκι ελαχιστοποιήθηκαν και τώρα η Ομοσπονδία αναζητεί να βρει πλέον την εφικτή λύση.

Για τη θέση του ομοσπονδιακού προπονητή «παίζουν» από δω και πέρα ο Έγκεν
Γκέραρντ και ο Γιάτσεκ Γκμοχ, που προτάθηκαν μάλιστα στην προηγούμενη
συνεδρίαση της Τεχνικής Επιτροπής, ενώ ανοιχτό παραμένει πάντα το ενδεχόμενο
της πρόσληψης του Ίβιτσα Όσιμ.

Η Τεχνική Επιτροπή της ΕΠΟ θα συνεδριάσει πάλι αύριο το πρωί και το απόγευμα
θα φέρει τις προτάσεις της ενώπιον του Δ.Σ.

Με έγγραφο της FIFA καλείται η Προοδευτική να καταβάλει 4,3 εκατ. δρχ. στην
Κορβινούλ Ρουμανίας, ποσό που οφείλει για τη μεταγραφή τού ποδοσφαιριστή Μίτριγκα.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16038O043</ED>
<ID>
ID:135012

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O04&aa=3</URL></REF>


Article

<CATEGORY>vin10</CATEGORY>

 <H5>ΙΤΑΛΙΑ
</H5><H2>Επιλέγουν από 40 ονόματα
</H2>
ΣΤΗΝ Ιταλία, εκτός του αθλητικού δικαστή που προτείνεται ανάμεσα σε 40 ονόματα
δικαστικών οι οποίοι επιλέγονται από το υπουργείο Δικαιοσύνης ή την ανώτατη
αρχή του Σώματος, που είναι η Γενική Εισαγγελία, ή τον πρόεδρο των Πρωτοδικών
εφόσον πρόκειται για άλλα μέλη του δικαστικού αθλητικού συμβουλίου, των
ομοσπονδιών, υπάρχουν και οι εξής επιλογές:

1) Στην περίπτωση κατά την οποία ένας δικαστικός επιλέγεται για τη θέση του
αθλητικού δικαστή, αναλαμβάνει αυτή τη θέση μόνο «κατά τις ελεύθερες ώρες του,
εκτός λειτουργήματος».

2) Δεν έχει μόνιμο μισθό, αλλά εισπράττει ένα συγκεκριμένο ποσό όταν
συνεδριάζει κάποια από τις επιτροπές που προεδρεύει. Το ποσό αυτό έχει οριστεί
στις 120.000 δραχμές.

3) Στην περίπτωση κατά την οποία ένας δικαστικός επιλέγεται και προτείνεται
για τις περιπτώσεις «διαιτησίας αθλητικών υποθέσεων» η αποζημίωσή του είναι
ποσοστιαία επί του ποσού που εκδικάζεται και διεκδικείται (φθάνει σε αρκετά
εκατομμύρια δραχμές).

Συνολικά, 200 ανώτεροι δικαστικοί λειτουργοί προτείνονται για την επιλογή των
προέδρων (αθλητικών δικαστών) και των μελών των διαφόρων επιτροπών. Φυσικά,
αναφερόμαστε για την ποδοσφαιρική ομοσπονδία κυρίως, η οποία περιλαμβάνει όλων
των ειδών τις περιπτώσεις «επίλυσης διαφορών» και ποινές αθλητών, συλλόγων,
παραγόντων και γηπέδων.

Αυτές τις ημέρες, στην Ιταλία ξέσπασε «επανάσταση» όταν ο υπουργός της
Δικαιοσύνης πήρε την απόφαση «ν' απαγορεύσει στο μέλλον σε εισαγγελείς την
ανάληψη καθηκόντων στις επιτροπές της αθλητικής δικαιοσύνης».

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16038O044</ED>
<ID>
ID:135039

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O04&aa=4</URL></REF>


Article

<CATEGORY>vin10</CATEGORY>

 <H5>ΚΑΛΑΜΑΤΑ
</H5><H2>Πήρε και τον Μάρκο
</H2>
ΝΕΑ μεταγραφή πραγματοποίησε η Καλαμάτα, που χθές ανακοίνωσε την απόκτηση του
διεθνούς μέσου Δημήτρη Μάρκου. Ο πρώην ποδοσφαιριστής του Παναθηναϊκού, που
από το καλοκαίρι είχε μετακομίσει στην Αγγλία υπογράφοντας συμβόλαιο με τη
Σέφιλντ Γουένσντεϊ, αποφάσισε να επιστρέψει στα «πάτρια» εδάφη, αφού δεν
έπαιζε βασικός στην αγγλική ομάδα. Έτσι, υπέγραψε συμβόλαιο ενός χρόνου με τη
μεσσηνιακή ΠΑΕ και σήμερα θα προπονηθεί για πρώτη φορά με τη νέα του ομάδα.

Να σημειωθεί ότι την απόκτηση του Μάρκου ζητούσε επίμονα από τον πρόεδρο της
ΠΑΕ κ. Παπαδόπουλο, ο τεχνικός της ομάδας Μπάμπης Τεννές. Έτσι, μετά τους
Τρούπκο, Μάρκο, η Καλαμάτα θα κάνει μία ακόμα μεταγραφή παίκτη εγνωσμένης
αξίας, ώστε να διεκδικήσει με αυξημένες πιθανότητες την παραμονή της στην κατηγορία.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16038O045</ED>
<ID>
ID:135055

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O04&aa=5</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Αλλάζουν χέρια οι μετοχές
</H2>
ΠΟΛΥ κοντά στη μεταβίβαση του πακέτου των μετοχών στον Γιάννη Καραγιάννη
βρίσκεται η ΠΑΕ Πανιώνιος. Ύστερα από πολλές διαπραγματεύσεις χθες ο δικηγόρος
του υποψήφιου αγοραστή, ζήτησε και πήρε τον προϋπολογισμό του Πανιωνίου, μέχρι
τον μήνα Ιούνιο. Στη συνέχεια, θα συναντηθεί (εντός της εβδομάδας) με τον
δήμαρχο Γιώργο Σιότροπο, προκειμένου να ολοκληρωθούν και οι τελευταίες
λεπτομέρειες που υπάρχουν για τη μεταβίβαση της ΠΑΕ. Τόσο από πλευράς
Πανιωνίου όσο και από τον κ. Καραγιάννη εκφράζεται η αισιοδοξία ότι το θέμα θα
τελειώσει μέχρι την Κυριακή.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16038O046</ED>
<ID>
ID:135063

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O04&aa=6</URL></REF>


Article

<CATEGORY>vin10</CATEGORY>

 <H2>Γ' Εθνική
</H2>
ΣΤΗΝ ΕΔΡΑ τους αγωνίζονται οι πρωτοπόροι της βαθμολογίας στο Νότιο και Βόρειο
όμιλο, στη σημερινή 10η αγωνιστική του πρωταθλήματος της Γ' Εθνικής.
Συγκεκριμένα, ο Παναιγιάλειος υποδέχεται τον Πύργο, ο Άγιος Νικόλαος
αγωνίζεται με τον Πάμισο και ο Πιερικός αντιμετωπίζει τους Αμπελόκηπους.

Το υπόλοιπο πρόγραμμα (15.00): Νότιος όμιλος: Ιάλυσος-Εργοτέλης,
Ναυπακτιακός-Κερατσίνι, ΕΑΡ-Αιολικός, Μαρκό-Αγ. Ελεούσα, Κόρινθος-Κέρκυρα.

Βόρειος όμιλος: Ορέστης Ορ.-Ποσειδών Ν.Μ., Τύρναβος-Ολυμπιακός Β., Πρέβεζα-Αν.
Άρτας, Αετός Σκ.-Κοζάνη, Γιάννινα-Απόλλων Λαρ., Ορφέας Αλεξ.-Νάουσα.

*** Ο εξ αναβολής αγώνας Εδεσσαϊκού-Λάρισας θα διεξαχθεί σήμερα (15.00)
για το πρωτάθλημα της Β' Εθνικής.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16038O047</ED>
<ID>
ID:135067

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O04&aa=7</URL></REF>


Article

<CATEGORY>vin10</CATEGORY>

 <H5>ΑΝ ΕΞΑΙΡΕΣΟΥΜΕ ΤΟΝ ΠΑΟ, ΔΥΣΚΟΛΑ ΒΡΙΣΚΟΥΜΕ ΑΚΛΟΝΗΤΟ ΣΤΑΝΤΑΡ
</H5><H2>Ανοιχτό σε εκπλήξεις
</H2>
ΔΕΛΤΙΟ ΠΡΟ-ΠΟ «ανοιχτό σε εκπλήξεις» είναι αυτό της Κυριακής. Και είναι
χαρακτηριστικό ότι, αν εξαιρέσουμε τον Παναθηναϊκό, δύσκολα βρίσκουμε ακλόνητο στάνταρ

*** Μια ματιά στην ετοιμασία των ομάδων:

1. ΑΕΚ - ΠΑΟΚ: Από την ΑΕΚ θα απουσιάσουν οι Μαχαιρίδης, Μαρτσέλο
(τιμωρημένοι), επιστρέφει ο Μπατίστα που εξέτισε την ποινή του, ενώ
ενδεχομένως θα χρησιμοποιηθεί ο Νικολαΐδης που ήταν τραυματίας. Ο Άγγελος
Αναστασιάδης στον ΠΑΟΚ ίσως χρησιμοποιήσει από την αρχή τον Κόβατς.

2. ΑΘΗΝΑΪΚΟΣ - ΠΡΟΟΔΕΥΤΙΚΗ: Στον Αθηναϊκό επιστρέφει ο Πρόκοπ (εξέτισε
την ποινή του), ενώ από την Προοδευτική θα απουσιάσουν οι τιμωρημένοι
Γιαννόπουλος, Αδράλας.

3. ΙΩΝΙΚΟΣ - ΑΠΟΛΛΩΝ ΑΘ.: Από τον Ιωνικό θα απουσιάσει ο Αντριόλι που
αποβλήθηκε στο ματς με τον Πανιώνιο. Ο Γιάτσεκ Γκμοχ μπορεί πάντως να
χρησιμοποιήσει τους Βαβίλη, Οφρυδόπουλο. Στον Απόλλωνα δεν υπολογίζουν τον
τιμωρημένο Λαχανά.

4. ΚΑΒΑΛΑ - ΒΕΡΟΙΑ: Οι γηπεδούχοι θα στερηθούν των υπηρεσιών του
Μάλλιου, ενώ υπολογίζουν τον Διγκόζη. Η Βέροια ενισχύεται με τους Παγγούρα,
Πουρσαϊτίδη που εξέτισαν την ποινή τους.

5. ΗΡΑΚΛΗΣ - ΠΑΝΑΧΑΪΚΗ: Απουσίες έχουν και οι δύο ομάδες: Γκώνιας,
Παπαδόπουλος (τραυματίες, Ηρακλή) και Καλά, Κυριακόπουλος (τιμωρημένοι, Παναχαϊκή).

6. ΠΑΝΑΘΗΝΑΪΚΟΣ - ΠΑΝΙΩΝΙΟΣ: Ο Βασίλης Δανιήλ δεν αντιμετωπίζει
προβλήματα, ενώ από τον Πανιώνιο θα απουσιάσει ο Μπουγάς, που αποβλήθηκε στον
αγώνα με τον Ιωνικό.

7. ΠΑΝΗΛΕΙΑΚΟΣ - ΚΑΛΑΜΑΤΑ: Ο Γιάννης Κυράστας δεν υπολογίζει στους
τιμωρημένους Σαπάνη, Λιγνό, ενώ στην Καλαμάτα δεν υπάρχουν προβλήματα.

8. ΛΑΡΙΣΑ - ΕΘΝΙΚΟΣ ΑΣΤΕΡΑΣ: Οι δύο ομάδες αναμένεται να παραταχθούν με
την καλύτερη δυνατή σύνθεση.

9. ΛΕΒΑΔΕΙΑΚΟΣ - ΠΑΝΑΙΤΩΛΙΚΟΣ: Ο τιμωρημένος Μαρτιναίος θα απουσιάσει
από τον Λεβαδειακό, ενώ ο Νίκος Αναστόπουλος στον Παναιτωλικό έχει όλους τους
παίκτες στη διάθεσή του.

10. ΠΑΝΑΡΓΕΙΑΚΟΣ - ΛΥΚΟΙ: Η ομάδα του Άργους δεν μπορεί να
χρησιμοποιήσει τους τιμωρημένους Γιαννίδη, Μανώλη. Στους Λύκους δεν υπάρχουν προβλήματα.

11. ΑΤΑΛΑΝΤΑ - ΟΥΝΤΙΝΕΖΕ: Η Αταλάντα παραμένει αήττητη στο Μπέργκαμο
κόντρα στην Ουντινέζε από τις 29-3-85. Μάλιστα, στις τρεις τελευταίες
συναντήσεις δεν έχει δεχθεί γκολ.

12. ΜΠΟΛΟΝΙΑ - ΓΙΟΥΒΕΝΤΟΥΣ: Η Γιουβέντους είναι αήττητη στην Μπολόνια
για 22 χρόνια. Στις τέσσερις τελευταίες αναμετρήσεις έχει τρεις νίκες και μία ισοπαλία.

13. ΦΙΟΡΕΝΤΙΝΑ - ΛΑΤΣΙΟ: Στα τελευταία τρία ματς ανάμεσα στις δύο
ομάδες έχουν σημειωθεί δύο ισοπαλίες.

ΣΟΥΠΕΡ 13: ΕΒΕΡΤΟΝ - ΤΣΕΛΣΙ: Η Έβερτον είναι ικανή για το καλύτερο και
το χειρότερο στο «Γκούντισον Παρκ» (4 ν., 2 ισ., 4 ητ.), ενώ η Τσέλσ έχει έξι
νίκες εκτός έδρας.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16038O051</ED>
<ID>
ID:134928

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O05&aa=1</URL></REF>


Article

<CATEGORY>vin10</CATEGORY>

 <H5>Ο ΜΟΡΤΕΝ ΟΛΣΕΝ, ΣΤΗΝ «ΟΜΑΔΑ»: ΓΙΑΤΙ Ο ΑΓΙΑΞ ΑΓΝΟΗΣΕ ΤΙΣ ΑΚΑΔΗΜΙΕΣ ΚΑΙ ΑΓΟΡΑΣΕ
ΕΜΠΕΙΡΟΥΣ ΠΑΙΚΤΕΣ
</H5><H5>ΓΙΑ ΜΑΧΛΑ
</H5><H5>Πάντα στη σωστή θέση την κατάλληλη στιγμή
</H5><H2>Η πείρα οδηγεί στην κορυφή
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Οι φίλαθλοι στην Ελλάδα ασκούν μεγάλη πίεση στους ποδοσφαιριστές, λέει ο
Μόρτεν Όλσεν στον Γιώργο Νασμή

«ΚΥΡΙΟΙ, στο τέλος της περιόδου θα φύγω από τον Άγιαξ. Ήρθε η στιγμή να
αναζητήσετε νέο προπονητή».

Ο Λουίς Φαν Γκάαλ δημοσιοποίησε την απόφασή του να εγκαταλείψει την ολλανδική
ομάδα έξι μήνες πριν από το τέλος της περσινής περιόδου, προκειμένου να δώσει
την ευκαιρία στην ηγεσία του «Αίαντα» να αναζητήσει έναν ικανό αντικαταστάτη.

Τον Απρίλιο, στο Στάδιο Αρένα οι διοικούντες τον Άγιαξ παρουσίασαν τον νέο
τιμονιέρη τους: τον Δανό Μόρτεν Όλσεν.

«Στο ποδόσφαιρο είμαι 20 χρόνια. Όλοι γνωρίζουν ότι είμαι λάτρης του
επιθετικού ποδοσφαίρου, γεγονός που αποδείχτηκε καθοριστικό για την πρόσληψή
μου από τον Άγιαξ». Το πρόσωπο του Μόρτεν Όλσεν είναι ήρεμο, όπως όταν
αγωνιζόταν με την εθνική Δανίας και την Κολωνία, με την οποία έκανε σπουδαία
καριέρα ως ποδοσφαιριστής.

Μόλις είχε τελειώσει η συνέντευξη Τύπου που παραχώρησε ο Άγιαξ στην Παιανία,
εν όψει του φιλικού αγώνα με τον Παναθηναϊκό, αλλά ο Όλσεν σε καμία στιγμή δεν
προσπάθησε να μας αποφύγει.

«Πρέπει να συνεργαζόμαστε με τους δημοσιογράφους. Είναι μέρος της δουλειάς
μας» μας λέει χαμογελαστά και κάθεται στον πράσινο καναπέ που βρίσκεται στην
είσοδο του εντευκτηρίου του προπονητικού καμπ του Παναθηναϊκού.

Η συζήτηση ξεκινάει με αναφορά στο όνομα Φαν Γκάαλ.

«Δεν μου αρέσει να ζω με το παρελθόν. Κοιτάζω μόνο μπροστά. Για τον Άγιαξ, ο
Φαν Γκάαλ είναι παρελθόν».

­ Όπως είναι παρελθόν και η τακτική του Φαν Γκάαλ να χρησιμοποιεί παίκτες από
τις ακαδημίες του Άγιαξ.

Οι παίκτες του Άγιαξ στη χθεσινή τους προπόνηση

«Έχετε δίκιο. Εφέτος, για πρώτη φορά μετά πολλά χρόνια, ο Άγιαξ άλλαξε τακτική
και αγόρασε έτοιμους παίκτες αντί να προωθήσει τα ταλέντα του. Σας διαβεβαιώνω
όμως πως η φετινή χρονιά θα αποτελέσει εξαίρεση».

­ Γιατί αλλάξατε τακτική;

«Ο Άγιαξ πέρυσι δεν είχε καλή χρονιά. Έπρεπε να επανέλθει στην κορυφή πάση
θυσία. Αυτό θα γινόταν μόνο αν αγοράζαμε έτοιμους παίκτες, αφού οι
ποδοσφαιριστές από τις ακαδημίες χρειάζονται αρκετό χρόνο για να
προσαρμοστούν. Ειδικά εφέτος, ο Άγιαξ χρειαζόταν 20 ετοιμοπόλεμους παίκτες,
λόγω των πολλών αγώνων που ήταν υποχρεωμένοι να δώσουν οι διεθνείς με τις
εθνικές ομάδες για το Μουντιάλ».

­ Δηλαδή, θεωρείτε επιτυχία για τον Παναθηναϊκό το γεγονός ότι διεκδικεί το
ελληνικό πρωτάθλημα, παρά τη μεγάλη ανανέωση που έκανε;

«Και για τον Παναθηναϊκό και για οποιαδήποτε ομάδα που πρωταγωνιστεί κάθε
χρόνο είναι πολύ δύσκολο να κάνει ανανέωση. Χρειάζεται ένα με δύο χρόνια για
να προσαρμοστούν οι νέοι παίκτες στην πίεση του πρωταθλητισμού και να
αποδώσουν τα μέγιστα. Ακόμη και ο Άγιαξ που έχει φέτος 10 νέους παίκτες στη
σύνθεσή του, έστω κι αν πολλοί απ' αυτούς είναι έμπειροι, αντιμετωπίζει
πρόβλημα συνοχής».

­ Μια ομάδα όταν κερδίζει τίτλους, χρειάζεται νέους παίκτες;

«Μια ομάδα πάντα χρειάζεται νέους παίκτες. Το ποδόσφαιρο είναι κύκλος. Άλλοι
φεύγουν, άλλοι έρχονται. Ακόμη κι αν ο Άγιαξ κατακτήσει το Τσάμπιονς Λιγκ, θα
χρειαστεί να πάρει νέους παίκτες. Ο νέος παίκτης φέρνει άλλον αέρα σε μια
ομάδα. Την ανανεώνει».

­ Για το ελληνικό ποδόσφαιρο, τι γνωρίζετε;

«Ότι το αποκλείσαμε από το Μουντιάλ... Ας σοβαρευτούμε. Αυτό που παρατηρώ στο
ελληνικό ποδόσφαιρο είναι ότι οι φίλαθλοι ασκούν μεγάλη πίεση στους παίκτες
των ομάδων, από τους οποίους απαιτούν να νικούν σε κάθε αγώνα. Αυτό είναι πολύ
κακό. Το ποδόσφαιρο είναι πάνω απ' όλα παιχνίδι».

­ Θα ερχόσασταν ποτέ στην Ελλάδα για να εργαστείτε σε κάποια ομάδα;».

«Ποτέ δεν ξέρεις...».

«Ο ΜΑΧΛΑΣ είναι "φονιάς". Βρίσκεται πάντα στη σωστή θέση την κατάλληλη στιγμή.
Έίναι πολύ καλός παίκτης. Αν θα τον αποκτήσουμε δεν ξέρω. Δεν μπορούμε να
έχουμε 50 παίκτες στην ομάδα».

«Μέλι» έσταζε ο προπονητής του Άγιαξ, Μόρτεν Όλσεν, για τον σπουδαίο σκόρερ
Νίκο Μαχλά, κατά τη διάρκεια συνέντευξης Τύπου που παραχώρησε στο προπονητικό
κέντρο του Παναθηναϊκού στην Παιανία, εν όψει της αποψινής αναμέτρησης της
ομάδας του με τον Παναθηναϊκό.

Ο Όλσεν, ομιλητικότατος, αναφέρθηκε στη νέα ομάδα του Άγιαξ, την απόφαση
Μπόσμαν και τα τεράστια ποσά που δαπανούν οι ομάδες για να αποκτήσουν «αστέρια».

«Η σημερινή ομάδα δεν μπορεί να συγκριθεί με την ομάδα που κατέκτησε πριν από
λίγα χρόνια το Τσάμπιονς Λιγκ. Έχουμε κάνει μεγάλη ανανέωση, αφού αποκτήσαμε
10 νέους παίκτες. Βρισκόμαστε στο σωστό δρόμο. Αυτό που μας λείπει προς το
παρόν είναι η σταθερότητα, αλλά θα την αποκτήσουμε κι αυτήν παιχνίδι με παιχνίδι».

Για την απόφαση Μπόσμαν:

«Έκανε καλό στους ποδοσφαιριστές αλλά όχι και στις ομάδες. Παλαιότερα, ο Άγιαξ
μπορούσε να αποκτήσει παίκτες που έπαιζαν στη Ρεάλ ή την Μπαρτσελόνα. Τώρα
όχι. Πρέπει να αγοράζουμε λιγότερο γνωστούς παίκτες, γιατί αλλιώς θα
αντιμετωπίσουμε οικονομικό πρόβλημα».

Για τα τεράστια ποσά που δαπανούν οι ομάδες για την αγορά παικτών:

«Ο συναγωνισμός αναγκάζει τις ομάδες να αγοράζουν σπουδαίους παίκτες. Όμως, το
ποδόσφαιρο είναι ομαδικό άθλημα και ένας μόνο παίκτης δεν μπορεί να βοηθήσει
αποφασιστικά, αν δεν προσαρμοστεί στο σύνολο».

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16038O061</ED>
<ID>
ID:134929

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O06&aa=1</URL></REF>


Article

<CATEGORY>vin10</CATEGORY>

 <H5>ΑΠ0ΨΕ
</H5><H5>Φιέστα με Άγιαξ
</H5><H2>«Δεν έχουμε όλες τις λύσεις»
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Χρειαζόμαστε πίστωση χρόνου, ομολόγησε ο Βασίλης Δανιήλ, που στο στιγμιότυπο
εικονίζεται με τον Αγγελόπουλο

«ΕΠΙΘΥΜΙΑ μας είναι να δημιουργήσουμε έναν Παναθηναϊκό που να παίζει το ίδιο
καλά και στην Αθήνα και στην περιφέρεια. Χρειαζόμαστε όμως πίστωση χρόνου. Η
ομάδα, σε σχέση με πέρυσι, έχει ανανεωθεί σε ποσοστό 50%. Έχουμε κάποιες
λύσεις, αλλά δεν έχουμε όλες τις λύσεις».

Ο πρώτος γύρος του πρωταθλήματος έληξε και ο Παναθηναϊκός βρίσκεται στην τρίτη
θέση. Ο Βασίλης Δανιήλ κάνει σύντομη, αλλά περιεκτική ανάλυση. Και εμμέσως,
πλην σαφώς, ζητεί μεταγραφές:

«Μεχρι τώρα στηριχτήκαμε σ' έναν κορμό δέκα παικτών. Επόμενο ήταν να επέλθει
κόπωση. Επι πλέον ­ και δεν είναι δικαιολογία αυτό ­ έχουμε παίξει πολλά ματς
μακριά από την έδρα μας, λόγω της γνωστής τιμωρίας. Ζήτησα ήδη από τον
καθηγητή Αργύρη Μήτσου επιστημονική στήριξη. Οι παίκτες θα κάνουν σειρά
ιατρικών εξετάσεων. Παράλληλα, πρέπει να προσέξουν τη ζωή τους, τη διατροφή τους».

Ο Δανιήλ πρόσθεσε ότι «οι πειραματισμοί και οι συχνές αλλαγές παικτών δεν
ενδείκνυνται στο μέσον της σεζόν, διότι δεν βοηθούν στην ομοιογένεια της ομάδας».

Στο μεταξύ, στον μεταγραφικό τομέα δεν σημειώθηκε καμία ουσιαστική εξέλιξη. Οι
επαφές ΠΑΟ-Καβάλας για τον Σιμπνιέφσκι συνεχίζονται και τώρα συζητούνται τα
ανταλλάγματα (οικονομικό και παίκτες). Ειναι πολύ πιθανό σήμερα να συναντηθούν
οι πρόεδροι των δύο ομάδων Γ. Βαρδινογιάννης και Γ. Καραγιάννης και να
συζητήσουν από κοντά την εξέλιξη της μεταγραφής. Καλά ενημερωμένη πηγή
αποκάλυψε στην «ΟΜΑΔΑ» ότι η Καβάλα ζήτησε χθες και τον Νασιόπουλο.

ΠΟΔΟΣΦΑΙΡΙΚΗ φιέστα απόψε στο Ολυμπιακό Στάδιο με Παναθηναϊκό και Άγιαξ να
τίθενται αντίπαλοι για τέταρτη φορά, έστω σε φιλικό αγώνα. Μέχρι σήμερα κανένα
ματς μεταξύ των αντιπάλων δεν έχει λήξει ισόπαλο. Ο ΠΑΟ μετράει τη μεγάλη νίκη
επί του Άγιαξ στο Άμστερνταμ στον ημιτελικό του Τσάμπιονς Λιγκ και ο Άγιαξ δύο
νίκες: μία στο Γουέμπλεϊ (2-0, στον τελικό του Κυπέλλου Πρωταθλητριών 1971)
και μία στην Αθήνα (3-0).

Το σπουδαίο φιλικό παιχνίδι θα αρχίσει στις 18.00, θα μεταδοθεί απ' ευθείας
από το Mega και ταυτόχρονα θα το δούν «ζωντανό» και άλλες τέσσερις χώρες: ΗΠΑ,
Καναδάς, Ολλανδία, Βέλγιο. Δήλωσε ο Βασίλης Δανιήλ:

«Το παιχνίδι ζωντανεύει ευχάριστες αναμνήσεις στους φιλάθλους του
Παναθηναϊκού. Και νομίζω ότι ο κόσμος της ομάδας θα έρθει στο γήπεδο για να
απολαύσει θέαμα. Πιστεύω ότι θα γίνει μεγάλο ματς».

Η είσοδος για τους μαθητές Λυκείων και Γυμνασίων είναι δωρεάν, ενώ για τους
υπόλοιπους τα εισιτήρια κοστίζουν από 1.500-3.000 δραχμές.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16038O071</ED>
<ID>
ID:134930

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O07&aa=1</URL></REF>


Article

<CATEGORY>vin10</CATEGORY>

 <H5>ΙΩΑΝΝΙΔΗΣ: ΣΙΦΟΥΝΑΣ Ο ΑΝΤΕΡΣΟΝ, ΔΙΕΙΣΔΥΤΙΚΟΣ Ο ΕΡΝΤΕΝΑΪ
</H5><H2>Θέλει προσοχή
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

«Σταματήστε τον σίφουνα Άντερσον», ζήτησε από τους παίκτες του ο Ιωαννίδης

ΤΟ ΑΓΚΑΘΙ της Ούλκερ θα επιχειρήσει να αποφύγει απόψε η ΑΕΚ για να μην
πληγωθεί στο δρόμο για την πρώτη θέση στην Ευρωλίγκα. Η «Ένωση» υποδέχεται την
τουρκική ομάδα στο ΟΑΚΑ και δεν έχει περιθώρια για στραβοπάτημα σε όλα τα
εντός έδρας παιχνίδια.

Ο Γιάννης Ιωαννίδης ζήτησε από τους παίκτες του να ξεχάσουν τον αγώνα με τον
Ολυμπιακό, αφού η Ούλκερ είναι επικίνδυνη ομάδα και ικανή να κάνει τη «ζημιά».
Ο προπονητής του «δικεφάλου» έπλεξε το εγκώμιο του Μάικλ Άντερσον, του πλέι
μέικερ της τουρκικής ομάδας, όμως ήταν στενοχωρημένος αφού δεν έχει στη
διάθεσή του τον πιο ταχύ παίκτη του, τον Χοσέ Λάσα. Ο Ισπανός παραμένει
τραυματίας και τη θέση του θα πάρει ο Παναγιώτης Μπαρλάς

«Είδα όλα τα παιχνίδια της Ούλκερ και είναι επικίνδυνη ομάδα. Θέλει ιδιαίτερη
προσοχή και κυρίως ο Άντερσον, που είναι σίφουνας. Από τους πλέι μέικερ που
υπάρχουν στην Ευρώπη, τρέχει πιο πολύ από όλους. Πρέπει να μην αφήσουμε από τα
μάτια μας και τον Ερντενάι, που είναι διεισδυτικός. Την Τίμσυστεμ τη νίκησε
άνετα, αφού και οι δύο ομάδες έπαιξαν με γρήγορες επιθέσεις», υποστήριξε ο Ιωαννίδης.

Ο «ξανθός» μίλησε και για τα αδύνατα σημεία της Ούλκερ:

«Έχουν αργές επιστροφές και δέχονται αιφνιδιασμούς. Εκεί πρέπει να τους χτυπήσουμε».

Για τον Μέλβιν Τσίτουμ, ο προπονητής της ΑΕΚ είπε:

«Στο πρώτο του παιχνίδι έπαιξε 10-15 λεπτά, τώρα σίγουρα θα πάρει περισσότερο
χρόνο συμμετοχής. Τον ξέρουμε και μας ξέρει».

Ο Ιωαννίδης επισήμανε ακόμη πως η ομάδα του δεν έχει περιθώρια απώλειας
βαθμού, αφού ναι μεν ηττήθηκε η Τίμσυστεμ, όμως η νίκη της Τσιμπόνα στο
Βελιγράδι δεν ευνοεί την ΑΕΚ:

«Η τριπλή ισοβαθμία δεν μας ευνοεί».

*** Την πεποίθησή τους ότι η Ούλκερ μπορεί να φύγει νικήτρια από το ΟΑΚΑ,
εξέφρασαν τόσο ο προπονητής της τουρκικής ομάδας Τσετίν Γιλμάζ όσο και οι
παίκτες της.

«Πάμε φουλ για τη νίκη, αφού μόνο έτσι θα προχωρήσουμε στην επόμενη φάση».

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16038O081</ED>
<ID>
ID:134931

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O08&aa=1</URL></REF>


Article

<CATEGORY>vin10</CATEGORY>

 <H2>ΕΥΡΩΛΙΓΚΑ
</H2><H2>Στον Σάκλφορντ ποντάρει ο ΠΑΟΚ
</H2>
ΕΝΑ ΑΠΟ τα πιο κρίσιμα παιχνίδια του δίνει απόψε ο ΠΑΟΚ στην Ευρωλίγκα,
φιλοξενώντας τη Λιμόζ και φυσικά δεν υπάρχει άλλο αποτέλεσμα από τη νίκη για
τους Θεσσαλονικείς, αφού σε διαφορετική περίπτωση μπορεί να μπλέξουν σε
περιπέτειες ακόμα και υποβιβασμού (!).

Οι Γάλλοι προέρχονται από μία εκπληκτική νίκη επί της Μπένετον και δίνουν
απεγνωσμένα τη μάχη, μήπως και αποφύγουν την τελευταία θέση του ομίλου τους.
Φυσικά ο ΠΑΟΚ δεν θέλει να γίνει αυτός η αφορμή για να το πετύχουν.

Ο Σβι Σερφ ήδη έχει δώσει το σύνθημα στους παίκτες του, ενώ η διαφορά δεν
ενδιαφέρει άμεσα τον κόουτς του «δικεφάλου» αφού με νίκη πολύ δύσκολα θα
ισοβαθμήσουν με τους Γάλλους.

«Αν κερδίσουμε όλα τα παιχνίδια στην έδρα μας, θα είμαστε σίγουρα στην επόμενη
φάση, έστω και χωρίς πλεονέκτημα έδρας. Η Λιμόζ έχει αλλάξει αρκετά από τότε
που ήμουν εγώ, αλλά σίγουρα θα είναι ένα πολύ δύσκολο ματς και θέλω τη
συμπαράσταση του κόσμου», είπε ο Σβι Σερφ, που έκανε και ειδική αναφορά στον
Τσαρλς Σάκλφορντ, από τον οποίο ζητά να παίρνει περισσότερες επιθετικές
προσπάθειες στο παιχνίδι.

Ο Σάκλφορντ τις δύο τελευταίες ημέρες υπέφερε από τροφική δηλητηρίαση και τώρα
έχει συνέλθει λίγο και θα παίξει κανονικά όπως και ο Πρέντραγκ Στογιάκοβιτς,
που είχε κάποιες ενοχλήσεις από τενοντίτιδα.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16038O082</ED>
<ID>
ID:134974

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O08&aa=2</URL></REF>


Article

<CATEGORY>vin10</CATEGORY>

 <H2>Νίκη με διαφορά
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Η παρουσία του Τζόζεφ κάτω από τα καλάθια μπορεί να δώσει λύσεις στο
Περιστέρι, σήμερα, κόντρα στην Μπουντοτσνόστ

ΠΕΡΙΣΤΕΡΙ και Παπάγου θα επιδιώξουν απόψε ένα θετικό αποτέλεσμα κόντρα σε
Μπουντοτσνόστ και Κομπασάν, για να έχουν ελπίδες πρόκρισης στην επόμενη φάση
του Κυπέλλου Κόρατς.

ΚΟΡΑΤΣ

Το Περιστέρι λοιπόν, θα βρεθεί και πάλι αντίπαλος με εκπρόσωπο της
γιουγκοσλαβικής σχολής. Μετά τον Ερυθρό Αστέρα, η σειρά της Μπουντοτσνόστ, που
μαζί με την Παρτιζάν είναι στην πρώτη θέση στο πρωτάθλημα Γιουγκοσλαβίας. Και
σε αυτό ακριβώς το σημείο στάθηκε ο Αργύρης Πεδουλάκης: «Μόνο και μόνο το
γεγονός ότι προέρχεται από αυτή τη χώρα, αξίζει να την προσέξουμε ιδιαίτερα»,
είπε. «Αυτό που πρέπει να κάνουμε είναι να ελέγχουμε τον ρυθμό του αγώνα και
να μην αγχωθούμε ώστε να εξασφαλίσουμε διαφορά. Μας ενδιαφέρει πρώτα απ' όλα η
νίκη». Η Μπουντοτσνόστ είναι μια ομάδα που στηρίζεται στα σουτ τριών πόντων.
Εξαιτερικοί σουτέρ είναι οι Σπεπάνοβιτς (1μ.98), Βούκσεβιτς (2μ.02), Πάιοβιτς
(1μ.87). Ο Πεδουλάκης δεν έχει στη διάθεσή του τον τραυματία Μυριούνη, ενώ
στην Ευρώπη αγωνίζεται ο Τζόζεφ, αφού δεν έχει δικαίωμα συμμετοχής ο Γουότσον.
Το ματς θα αρχίσει στις 17.00 και θα καλυφθεί απευθείας από τον Σκάι.

Ο ΠΑΠΑΓΟΥ

Ο Παπάγου, χωρίς άγχος, υποδέχεται την τουρκική Κομπασάν (17.30, Supersport),
μια ομάδα που γνώρισαν το καλοκαίρι με σειρά φιλικών αγώνων αρκετοί σύλλογοι
της Α1. Μάλιστα, η τουρκική ομάδα δεν έχασε ούτε ένα παιχνίδι! Ο Κώστας Μίσσας
συγκέντρωσε αρκετές πληροφορίες για την αποψινή αντίπαλό του: «Η κύρια δύναμή
της είναι οι ξένοι παίκτες (Γκάρικ, Σάντερς), όμως στη σύνθεσή της υπάρχουν
και ορισμένοι Τούρκοι που μπορούν να κάνουν τη ζημιά. Διαθέτουν καλό σουτ,
αλλά νομίζω ότι είναι μέσα στις δυνατότητές μας να την αποκλείσουμε». Ο
Μίσσας, δεν θα χρησιμοποιήσει τον Πάολο Αλμπέρτι, που αντιμετωπίζει πρόβλημα
στην ωμοπλάτη.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16038O083</ED>
<ID>
ID:135013

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O08&aa=3</URL></REF>


Article

<CATEGORY>vin10</CATEGORY>

 <H5>Ο ΠΑΟ ΣΤΟΥΣ «16» ΤΟΥ ΕΥΡΩΠΑΪΚΟΥ ΚΥΠΕΛΛΟΥ - ΝΙΚΗΣΕ 86-64 ΤΗΝ ΛΕΒΕΡΚΟΥΖΕΝ
</H5><H2>Τυπική διαδικασία
</H2>
Οι Αλβέρτης, Ράτζα, Καλαϊτζής πανηγυρίζουν τον θρίαμβο του Παναθηναϊκού στο Λεβερκούζεν

ΣΕ ΤΥΠΙΚΗ διαδικασία μετέτρεψε τον αγώνα ρεβάνς του ΟΑΚΑ, απέναντι στη Μπάγερ
Λεβερκούζεν, ο Παναθηναϊκός. Οι «πράσινοι», με ηγέτη τον Ντίνο Ράτζα,
συνέτριψαν (86-64) τους Γερμανούς στο... σπίτι τους (Ντοπάτκα Χάλε) και
ουσιαστικά πήραν το «εισιτήριο» για την πρόκριση στους «16» του Ευρωπαϊκού Κυπέλλου.

Ο Κροάτης σέντερ ήταν «χάρμα ιδέσθαι» και νίκησε κατά κράτος τους ψηλούς
(Σμιθ, Μάλμπεγκ, Κουλ) της Μπάγερ. Πέτυχε 30 πόντους, ενώ και ο Χούπμαν, που
τον αντικατέστησε στο τέλος, πρόλαβε να προσθέσει άλλους 9.

Ο Μπάιρον Σκοτ συνέχισε τις καλές εμφανίσεις, δείχνοντας σταθερότητα στην
απόδοσή του (17 π.), ενώ πολύ καλή εμφάνιση έκανε και ο Φραγκίσκος Αλβέρτης
(15 π.).

Ο Παναθηναϊκός δυσκολεύτηκε μόνο στο πρώτο 10λεπτο, όπου δέχτηκε 26 πόντους
(τους περισσότερους από τους Βάγκνερ και Τέρτετζε), ενώ όταν οι παίκτες του
βελτιώθηκαν στην άμυνα και πίεσαν, όλα έγιναν... απλά. Αυτό επισήμανε και ο
Λευτέρης Σούμποτιτς, που ευχαρίστησε τους Έλληνες ομογενείς για τη
συμπαράστασή τους:

«Όταν βελτιωθήκαμε στην άμυνα η διαφορά έγινε αισθητή. Κάθε νίκη ακόμη και σε
φιλικό παιχνίδι είναι σημαντική. Προσπαθώ να ξεχάσω ότι είμαστε φαβορί, αφού
πρέπει σε κάθε παιχνίδι να πολεμάμε και να προσπαθούμε περισσότερο».

Ο προπονητής του Παναθηναϊκού υποστήριξε ακόμη ότι η νίκη αυτή είναι ιδιαίτερα
σημαντική, γιατί επετεύχθη πριν από το ντέρμπι με την ΑΕΚ:

«Δείξαμε ότι είμαστε σε καλή κατάσταση πριν από το ματς με την ΑΕΚ. Το
πρωτάθλημα στην Ελλάδα παρουσιάζει μεγάλο ενδιαφέρον». Οι Γερμανοί έπαθαν
«μπλακ άουτ» και ο Παναθηναϊκός με σερί 14-0 προηγήθηκε με 42-28. Τα 10
επιθετικά ριμπάουντ των «πρασίνων» στο πρώτο ημίχρονο βοήθησαν ώστε να
«κτιστεί» η διαφορά.

Στο δεύτερο ημίχρονο ο Ράτζα έκανε ό,τι ήθελε στο γήπεδο: κάρφωνε,
δημιουργούσε, σούταρε, ακόμη και τον... πλέι μέικερ έκανε. Οι αντίπαλοί του
μόνο με φάουλ τον σταματούσαν και η διαφορά μεγάλωνε.

Αξίζει να αναφερθεί η δήλωση (και) του Ντιρκ Μπάουερμαν: «Δεν πρέπει να μας
στενοχωρεί η ήττα από τον Παναθηναϊκό, γιατί είναι ομάδα για Ευρωλίγκα».

ΠΑΝΑΘΗΝΑΪΚΟΣ: Ράτζα 30, Σκοτ 17, Αλβέρτης 15, Χούπμαν 9, Χριστοδούλου 3,
Καλαϊτζής 2, Κοχ 7, Παταβούκας 2, Οικονόμου 1, Βουρτζούμης.

ΜΠΑΓΕΡ ΛΕΒΕΡΚΟΥΖΕΝ: Βάγκνερ 17, Κοβάτσεφ, Πρατέζι 4, Τέρτετζε 10, Βούχερερ 10,
Σμιθ 4, Τέιλορ 15, Κουλ 4.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16038O091</ED>
<ID>
ID:134932

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O09&aa=1</URL></REF>


Article

<CATEGORY>vin10</CATEGORY>

 <H2>ΠΑΤΡΑ
</H2><H2>Βαριά ήττα, επεισόδιο με Ντόουσον
</H2>
Η εντυπωσιακή εμφάνιση του Τόνι Ντόουσον δεν ήταν αρκετή για τον Απόλλωνα

ΒΑΡΙΑ ΗΤΤΑ (101-84) γνώρισε χθες ο Απόλλων Πάτρας στο Ισραήλ από τη Χάποελ
Εϊλάτ, και πλέον για να προκριθεί στην επόμενη φάση και να παίξει με τον
Παναθηναϊκό θα πρέπει στον επαναληπτικό της Πάτρας σε μία εβδομάδα να κερδίσει
με διαφορά τουλάχιστον 18 πόντων. Οι Πατρινοί βρέθηκαν σε πολύ κακή μέρα (με
εξαίρεση τον Τόνι Ντόουσον), αλλά τουλάχιστον στο πρώτο ημίχρονο έμειναν κοντά
στο σκορ (45-40). 
Στην επανάληψη όμως κατέρρευσαν και έδωσαν την ευκαιρία στους ενθουσιώδεις
Ισραηλινούς όχι μόνο να νικήσουν, αλλά να εξασφαλίσουν και μια αρκετά
ικανοποιητική διαφορά. 
Σαν να μην έφταναν όλα αυτά, στο τέλος του αγώνα βρέθηκαν στο γήπεδο
εκπρόσωποι της ομάδας Μπαϊράτ του Τελ Αβίβ, οι οποίοι απείλησαν ακόμα και με
σύλληψη (!) τον Τόνι Ντόουσον του Απόλλωνα για λεφτά που, όπως είπαν, τους
χρωστούσε πριν από χρόνια (!). 
Το θέμα τελικά διευθετήθηκε και η αποστολή του Απόλλωνα αναχώρησε κανονικά για
το αεροδρόμιο και την Ελλάδα. Κορυφαίοι από τους γηπεδούχους ήταν οι Ελίζμα
και Κατζ, ενώ συνολικά η Χάποελ Εϊλάτ είχε 12/22 τρίποντα και υπερίσχυσε κατά
10 ριμπάουντ του Απόλλωνα (35-25). 
Ο Απόλλων, εκτός του Ντόουσον, είχε σε καλή ημέρα τον Γκρέι (ευχάριστη
έκπληξη), ενώ τραγικά άστοχος (4/13 δίποντα) ήταν ο Έρικ Μικ, που δεν μπόρεσε
να βοηθήσει όσο θα ήθελε την ομάδα του. 
Ο Απόλλων πάντως και στο παρελθόν έχει αποδείξει ότι μπορεί να ανατρέπει στην
έδρα του τέτοιες διαφορές, αλλά θα χρειαστεί πολύ μεγάλη προσπάθεια.

ΧΑΠΟΕΛ ΕΪΛΑΤ: Ελίζμα 28 (4), Κατζ 23 (5), Ντόουσον 19 (1), Χάμιλτον 15
(1), Ταπίρο 12 (1), Ασκενάζ 2, Ζανό 2.

ΑΠΟΛΛΩΝ ΠΑΤΡΩΝ: Ντόουσον 24 (1), Γκρέι 18, Βετούλας 12 (3), Μικ 10,
Χατζόπουλος 10, Γεωργικόπουλος 6 (2), Μυλωνάς 2, Μολφέτας 1, Αργυρόπουλος 1.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16038O092</ED>
<ID>
ID:134975

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O09&aa=2</URL></REF>


Article

<CATEGORY>vin10</CATEGORY>

 <H2>ΚΡΟΑΤΙΑ
</H2><H2>Ισόπαλο το ντέρμπι
</H2>
ΙΣΟΠΑΛΟ 59-59, αλλά ευτυχώς χωρίς επεισόδια τελείωσε το μεγάλο ντέρμπι μεταξύ
της κροατικής Ζρίνιεβατς και της γιουγκοσλάβικης Μπεομπάνκα, ενώ ο Κεραυνός
Λευκωσίας πήρε μεγάλη νίκη από τη Ζαλγκίρις Κάουνας στο ευρωκύπελλο. 
Τα αποτελέσματα (σήμερα γίνεται ο αγώνας Ελσίνκι-Λεμάν): Ζρίνιεβατς-Μπεομπάνκα
59-59, Φενερμπαχτσέ-Μπανταλόνα 78-75, Πιβοβάρνα Λάσκο-Τόφας Μπούρσα 79-85,
Μπίπα Μόντα Οντέσα-Σλασκ Βρότσλαβ 74-84, Κεραυνός Λευκωσίας-Ζαλγκίρις Κάουνας
61-57, Ζέλεζνικ-Βιλερμπάν 71-66, Μαζοβζάνκα-Σαμάρα 78-94, ΚΚ Ζάγκρεμπ-Καθέρες
98-63, Πολζέλα Μάριμπορ-Στεφανέλ Μιλάνο 58-96 (Σιγάλας 13),
Ρέντορφερ-Σαρλερουά 83-77, Σλοβακοφάρμα Πέζινοκ-Καντού 95-87, Μακάμπι
Ρανανά-Σουνέρ Οστάνδης 86-82, Κέρμεντ-Αφτοντορόσνικ Σάρατοφ 85-83.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16038O093</ED>
<ID>
ID:135014

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O09&aa=3</URL></REF>


Article

<CATEGORY>vin10</CATEGORY>

 <H5>Η 4ΜΕΛΗΣ ΕΠΙΤΡΟΠΗ ΕΠΕΙΣΕ ΤΟΥΣ ΠΑΙΚΤΕΣ ΤΟΥ ΑΡΗ ΝΑ ΑΓΩΝΙΣΤΟΥΝ ΚΑΙ ΣΗΜΕΡΑ
</H5><H2>Στα πρόθυρα της διάλυσης
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

Υπομονή κάνουν οι παίκτες του Άρη (στο στιγμιότυπο οι Πάσπαλι, Αγγελίδης,
Ορτίθ), όμως είναι άγνωστο μέχρι... πότε

ΘΕΣΣΑΛΟΝΙΚΗ

ΠΡΟ ΤΗΣ ολοκληρωτικής διάλυσης βρίσκεται η ομάδα μπάσκετ του Άρη, όμως αυτή η
δυσάρεστη εξέλιξη μετά τα χθεσινά γεγονότα πήρε παράταση μερικών ημερών, αφού
η τετραμελής επιτροπή των Καπετανόπουλου, Παπαβασιλείου, Αδαμόπουλου,
Κουκουβίνου επισκέφθηκε στο «Αλεξάνδρειο» τους παίκτες κατά την ώρα της
προπόνησης και τους έπεισε να αγωνιστούν σήμερα κόντρα στη Βέντσπιλς.

Μόνοι και έρημοι οι μπασκετμπολίστες των «κιτρινόμαυρων» στο τελευταίο
διάστημα, ήλπιζαν να βρεθεί διάδοχος λύση στο ΤΑΚ Άρης για να πληρωθούν τα
οφειλόμενα και να επανέλθει η ηρεμία στην ομάδα, όμως απογοητεύθηκαν
αντικρύζοντας μία επιτροπή «ζωής» πέντε ημερών που απλά τους ζήτησε να κάνουν
υπομονή έως τη Δευτέρα, οπότε και σύμφωνα με πληροφορίες θα συγκροτηθεί
διοικητικό σχήμα από τους Σαμολαδά - Αδαμόπουλο. 
Απόψε πάντως στο παλαί ο Άρης θα παραταχθεί πλήρης (εκτός του φυγά Σοκ,
φυσικά) απέναντι στη Βέντσπιλς (9.30 μ.μ., Γιόβανσιτς - Τζιασάντι), την πρώτη
του αντίπαλο για το κύπελλο Κόρατς. Οι Λετονοί είναι ενήμεροι για το δράμα του
Άρη, αλλά απέφυγαν αν εμφανίσουν σημάδια αισιοδοξίας.

Όσο για τους παίκτες του Άρη, ο Αγγελίδης ως αρχηγός της ομάδας απλά τόνισε:
«Θα παίξουμε για τη φανέλα για να κερδίσουμε, παρ' ότι η ψυχολογία μας είναι
στο μηδέν. 
Θα κάνουμε κι άλλη υπομονή, όπως μας ζήτησαν οι προσωρινοί διοικούντες, αλλά
κανείς δεν μπορεί να προβλέψει το αύριο». Και ποιο μπορεί να είναι το αύριο; 
Ήδη ο Χοσέ Ορτίθ έχει μαζέψει τα πράγματά του, εγκατέλειψε το σπίτι που
νοίκιαζε και έβγαλε εισιτήρια επιστροφής στο Πουέρτο Ρίκο. Παρομοίως ενδέχεται
να αντιδράσουν τόσο ο Πάσπαλι όσο και ο Μπόνι, αν και όπως τόνισε ο Θανάσης
Αδαμόπουλος, που φέρεται ως ο πιθανότερος παράγοντας ο οποίος θα καταφέρει να
συγκροτήσει σχήμα για να διοικήσει, «θα προσπαθήσουμε να πείσουμε όλους τους
παίκτες να κάνουν υπομονή λίγες ημέρες ακόμη και όλα τα προβλήματα θα λυθούν». 
Πάντως, χθες, θέση όσον αφορά την κρίση στον Άρη πήρε και ο πρόεδρος του ΠΑΟΚ,
Απόστολος Αλεξόπουλος, ξεκαθαρίζοντας: «Ο Άρης είναι άξιος και σεβασμού και
συμπαράστασης, γιατί προσέφερε ανεκτίμητες υπηρεσίες στο μπάσκετ της
Θεσσαλονίκης μας και όχι μόνο. 
Σαν μόνος χορηγός του ΠΑΟΚ, δηλώνω ότι κανένας παίκτης του Άρη, όσο καλός κι
αν είναι, αν εγκαταλείψει την κρίσιμη αυτή ώρα την ομάδα του, ούτε δωρεάν δεν
γίνεται δεκτός στον ΠΑΟΚ.

Εύχομαι και πιστεύω ότι ο Άρης θα ξεπεράσει μόνος του την κρίση».

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16038O101</ED>
<ID>
ID:134922

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O10&aa=1</URL></REF>


Article

<CATEGORY>vin10</CATEGORY>

 <H2>ΟΛΥΜΠΙΑΚΟΣ
</H2><H2>Γύρισε ο Νάκιτς στις προπο νήσεις
</H2>
Ο ΦΡΑΝΚΟ Νάκιτς επανήλθε χθες ­ έστω και χαλαρά ­ στις προπονήσεις, ενώ από
σήμερα αναμένεται να μπει στο πρόγραμμα και ο Παναγιώτης Φασούλας. Ο πρώτος
θεωρείται σχεδόν βέβαιο ότι θα προλάβει να είναι στη δεκάδα του κυριακάτικου
ντέρμπι με τον Άρη, ενώ ο ψηλός είναι δύσκολο να είναι έτοιμος. 
Όμως ο Ντούσαν Ίβκοβιτς (που επέστρεψε χθες από το Βελιγράδι, όπου είχε πάει
για την κηδεία της αδελφής του) θα μιλήσει μαζί του και αν κριθεί απαραίτητο
ίσως να είναι στη δεκάδα. 
Πάντως, στον Ολυμπιακό δεν θέλουν να ρισκάρουν καθόλου, αφού και την
προηγούμενη φορά που έπαιξε ο «Πάνι» στο Περιστέρι αποδείχθηκε ότι δεν ήταν
100% έτοιμος.

Όσον αφορά την Κροάσια Σπλιτ (την οποία φιλοξενούν αύριο οι «ερυθρόλευκοι»), ο
«Ντούντα» ζήτησε από τους παίκτες του να είναι προσεκτικοί, αφού οι Κροάτες
δεν έχουν να χάσουν τίποτα και θα παίξουν ελεύθερα.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16038O102</ED>
<ID>
ID:134968

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O10&aa=2</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Δεν άντεξε το Κλίβελαντ
</H2>
Ο ΛΙΘΟΥΑΝΟΣ Ζιντρούνας Ιλγκάουκας δεν τα πήγε και άσχημα με αντίπαλο τον Καρλ
Μαλόουν, αλλά το Κλίβελαντ δεν άντεξε και έχασε 106-99, στο Σολτ Λέικ Σίτι,
από τη Γιούτα. Ο Ιλγκάουκας είχε 26 π., 17 ριμπ., ενώ πρώτοι σκόρερ της Γιούτα
ήταν οι Χόρνακσεκ (23 π.), Στόκτον (22 π., 12 ασ.) και Μαλόουν (19 π., 11 ρ.).

Άλλα αποτελέσματα: Νιου Τζέρσεϊ - Τορόντο 108-100, Μινεσότα - Γκόλντεν Στέιτ
103-87, Μιλγούοκι - ΛΑ Κλίπερς 110-95, Σακραμέντο - Φοίνιξ 96-90.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16038O103</ED>
<ID>
ID:135007

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O10&aa=3</URL></REF>


Article

<CATEGORY>vin10</CATEGORY>

 <H2>TV
</H2><H2>Υγρός στίβος και Παναθηναϊκός - Άγιαξ
</H2>
ΣΠΟΡ για όλα τα γούστα έχει το αθλητικό μενού του σημερινού τηλεοπτικού προγράμματος.

Οι φίλαθλοι τηλεθεατές θα έχουν την ευκαιρία να παρακολουθήσουν το Παγκόσμιο
Πρωτάθλημα Υγρού Στίβου, τους αγώνες μπάσκετ των ελληνικών ομάδων στα Κύπελλα
Ευρώπης, τον διεθνή φιλικό αγώνα ποδοσφαίρου Παναθηναϊκού - Άγιαξ και το
Ευρωπαϊκό Πρωτάθλημα Καλλιτεχνικού Πατινάζ. Αναλυτικά οι αθλητικές μεταδόσεις:

12.00 (ΕΤ1): Παγκ. Πρωτ. Υγρού Στίβου (κολύμβηση), 14.15 (ΕΤ1): Ελλάδα -
Αυστραλία (πόλο ανδρών), 15.10 (ΕΤ1): Ελλάδα - Ρωσία (μαγν., πόλο γυναικών),
17.00 (ΣΚΑΪ): Περιστέρι - Μπουντοτνόσκ (μπάσκετ, Κόρατς), 17.30 (Supersport):
Παπάγου - Κομπασάν (μπάσκετ, Κόρατς), 18.05 (MEGA): ΠΑΟ - Άγιαξ (ποδόσφαιρο,
φιλικό ματς), 18.15 (STAR): ΠΑΟΚ - Λιμόζ (μπάσκετ, Ευρωλίγκα), 21.30 (ΑΝΤ1):
ΑΕΚ - Ούλκερ (μπάσκετ, Ευρωλίγκα), 21.30 (Supersport): Άρης - Βέντσπιλς
(μπάσκετ, Κόρατς), 23.35 (ΕΤ1): Ευρωπ. Πρωτ. Καλλιτ. Πατινάζ (μαγν.).

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16038O104</ED>
<ID>
ID:135034

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O10&aa=4</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Στο σημερινό πρόγραμμα, Trio και Tri-Cast δεν θα διεξαχθούν στην 1η, 2η, 8η
και 9η ιπποδρομία.

ΠΡΩΤΗ ΙΠΠΟΔΡΟΜΙΑ

Ώρα 3.00, 1.000 μέτρα

1. ΑΝΟΥΚ 58 Λιάκος&#0094

2. ΘΕΣΠΙΑΣ 58 Ξυνός&#0092

3. ΜΠΙΟΥΤΙΦΟΥΛ ΠΕΝΝΥ 58 Μπάμπης&#0093

4. ΠΙΚΟΛΙΝΑ ΔΕΣΠΟΙΝΑ 58 Σωτηρόπ/λος&#0091

5. ΤΟΠ ΤΣΟΪΣ 58 Νίκος&#0096

6. ΧΙΟΝΟΘΥΕΛΛΑ 58 Δημητσάνης&#0095

­ Υπόδ.: ΧΙΟΝΟΘΥΕΛΛΑ - ΜΠΙΟΥΤ. ΠΕΝΝΥ (Πικολίνα Δέσποινα).

ΔΕΥΤΕΡΗ ΙΠΠΟΔΡΟΜΙΑ

Ώρα 3.30, 1.000 μέτρα

1. ΑΝΑΣΑ 58 Φίλιππος&#0094

2. ΚΑΠΑ ΚΟΥΠΑ 58 Νίκος&#0096

3. ΣΟΥΣΟΥΡΑΔΑ 57,5 Αλέξης&#0091

4. ΑΜΑΛ ΧΑΓΙΑΤΙ 57 Χατζηγεωργίου&#0093

5. ΒΕΡΟΝΙΝΑ 57 Βενιχάκης&#0092

6. ΛΕΪΝΤΥ ΕΛΙΖΑΜΠΕΘ 56,5 Ντίνος&#0097

7. ΗΛΙΟΜΟΡΦΗ 54,5 Ξυνός&#0095

8. ΗΓΕΡΙΑ 55,5 Λιάκος&#0098

* Οι ίπποι 6-8 είναι ομόσταβλοι.

­ Υπόδ.: ΣΟΥΣΟΥΡΑΔΑ - ΗΛΙΟΜΟΡΦΗ (Λ. Ελίζαμπεθ).

ΤΡΙΤΗ ΙΠΠΟΔΡΟΜΙΑ

Ώρα 4.00, 1.400 μέτρα

1. ΑΝΤΙΓΟΝΗ 58 Φίλιππος&#0097

2. ΒΑΣΙΣ 58 Σταύρου&#0094

3. ΘΕΛΞΙΝΟΗ 58 Ξυνός&#0095

4. ΚΙΡΚΗ 58 Ζευγώλης&#0099

5. ΝΑΝΣΥ ΦΑΚΙΡΗ 58 Γεωργία&#0093

6. ΡΕΣΙΤΑΛ 58 Νίκος&#0098

7. ΦΩΤΕΙΝΗ 58 Λιάκος&#0091

8. ΧΟΡΕΥΤΡΙΑ 58 Δημητσάνης&#0092

9. ΑΛΟΝΤΡΑ 57,5 Νικολαΐδης&#0096

­ Υπόδ.: ΡΕΣΙΤΑΛ - ΑΝΤΙΓΟΝΗ (Χορεύτρια).

ΤΕΤΑΡΤΗ ΙΠΠΟΔΡΟΜΙΑ

Ώρα 4.30, 1.400 μέτρα

1. ΠΡΕΜΕΤΗ 58 Δημητσάνης&#0097

2. ΡΟΥΚΕΠΑ 58 Χατζηγεωργίου&#0095

3. ΘΑΣΟΣ 57 Κυριακόπουλος&#0096

4. ΜΑΝΙΤΟΜΠΑ 55,5 Νάκος &#0091

5. ΑΒΑΡΙΣ 55 Σίντλερ&#0092

6. ΨΩΚΑ 55 Μπακάλης&#0094

7. ΛΕΪΝΤΥ ΣΤΑΡ 55 Ηλίας&#0093

8. ΘΕΪΚΗ ΟΜΟΡΦΙΑ 55 Νίκος&#0098

­ Υπόδ.: ΘΕΪΚΗ ΟΜΟΡΦΙΑ - ΠΡΕΜΕΤΗ (Μανιτόμπα).

ΠΕΜΠΤΗ ΙΠΠΟΔΡΟΜΙΑ

Ώρα 5.00, 1.800 μέτρα

1. ΙΠΤΑΜΕΝΟΣ ΔΙΣΚΟΣ 60,5 Νίκος&#0098

2. ΣΑΡΛ 60,5 Αχιλλέας&#0093

3. ΣΚΙΠΠΕΡ 60 Σταύρου&#0091

4. ΣΟΥΠΕΡΙΑ 58 Δρόσος&#0097

5. ΑΛΜΑΖ 53,5 Δημητσάνης&#0095

6. ΤΡΥΦΩΝΑΣ 51,5 Γεωργίου&#0099

7. ΔΡΑΠΕΤΗΣ 49,5 Σγούρος&#0092

8. ΠΡΙΤΤΥ ΕΛΕΝ 47,5 Γεωργία&#0096

9. ΜΙΑ ΧΑΡΑ 47 Μ. Καμούτση&#0094

­ Υποδ.: ΙΠΤΑΜ. ΔΙΣΚΟΣ - ΔΡΑΠΕΤΗΣ (Μια Χαρά).

ΕΚΤΗ ΙΠΠΟΔΡΟΜΙΑ

Ώρα 5.30, 1.400 μέτρα

1. ΡΑΒΕΝΟ 58 Δημητσάνης&#0095

2. ΝΤΕΖΕΡΤ ΓΟΥΕΪ 56 Σταύρου&#0096

3. ΜΕΓΑΛΟΣ ΤΑΚΗΣ 55 Ηλίας&#0092

4. ΣΤΡΟΝΓΚ ΒΑΓΓΕΛΗΣ 53 Ξυνός&#0091

5. ΤΑΜΕΣΙΣ ΡΙΒΕΡ 52,5 Γεωργίου&#0098

6. ΑΕΡΑΣ 51,5 Σκιαδόπουλος&#0097

7. ΕΝΔΟΞΟΣ 51,5 Σγούρος&#0099

8. ΤΣΕΤΗΣ 50 Δούκας&#0094

9. ΑΜΕΡΙΚΑΝ ΝΕΪΣΟΝ 51 Χαραλάμπους&#0093

* Οι ίπποι 2-9 είναι ομόσταβλοι.

­ Υπόδ.: ΣΤΑΒΛΟΣ - ΡΑΒΕΝΟ (Αέρας).

ΕΒΔΟΜΗ ΙΠΠΟΔΡΟΜΙΑ

Ώρα 6.00, 1.400 μέτρα

1. ΓΟΥΡΟΠΙΑΝ 59,5 Σωτηρόπουλος&#0093

2. ΑΜΥΘΟΥΝΤΑ 56 Δημητσάνης&#0092

3. ΕΞΠΛΟΖΙΟΥΡ 53 Μπακάλης&#0096

4. ΕΚΑΤΟΝΤΑΡΧΟΣ 51,5 Σκιαδόπουλος&#0098

5. ΦΑΪΡΟΥΖ 49 Γεωργίου&#0095

6. ΑΛΠΙΝΑ 49,5 Δούκας&#0094

7. ΛΑΪΟΝΕΛ 47,5 Γεωργία&#0091

8. ΥΠΕΡΒΑΣΗ 47 Σγούρος&#0097

­ Υπόδ.: ΛΑΪΟΝΕΛ - ΓΙΟΥΡΟΠΙΑΝ (Υπέρβαση).

ΟΓΔΟΗ ΙΠΠΟΔΡΟΜΙΑ

Ώρα 6.30, 1.400 μέτρα

1. ΙΠΠΟΤΟΥΡ ΜΑΤΖΕΣΤΥ 58 Σταύρου&#0095

2. ΧΙΟΝΙΑΣ 53,5 Δημητσάνης&#0091

3. ΛΕΪΝΤΥ ΛΙΝΤΑ 53 Αττίκος&#0093

4. ΑΛΜΠΕΡΤ 52,5 Χαραλάμπους&#0094

5. ΕΥΓΕΝΙΚΟ ΚΟΡΙΤΣΙ 51,5 Δούκας&#0097

6. ΓΟΥΑΝΤΚΑ 50,5 Γεωργίου&#0096

7. ΜΙΣ ΝΤΙΝΑ 51,5 Μπάκος&#0092

8. ΝΤΡΙΜΣ ΓΟΥΕΪ 50,5 Ν. Βαλακούδουνας&#0098

* Οι ίπποι 1-8 είναι ομόσταβλοι.

­ Υπόδ.: ΣΤΑΒΛΟΣ - ΕΥΓΕΝ. ΚΟΡΙΤΣΙ (Χιονιάς).

ΕΝΑΤΗ ΙΠΠΟΔΡΟΜΙΑ

Ώρα 7.00, 1.400 μέτρα

1. ΜΠΛΕΪΖ 58 Νίκος&#0095

2. ΣΕΡ ΣΤΕΛΙΟΣ 58 Μανώλης&#0094

3. ΓΡΑΦΙΚΟΣ ΝΗΣΙΩΤΗΣ 57,5 Σωτηρόπ/λος&#0096

4. ΜΑΚ ΤΑΚ 55,5 Ζευγώλης&#0091

5. ΜΕΣΑΡΙΑ 55,5 Λιάκος&#0092

6. ΚΟΥΗΝ ΤΖΩΡΤΖΙΑ 52,5 Κυριακόπουλος&#0098

7. ΕΝΟΠΗ 52 Μπάκος&#0099

8. ΑΠΡΟΒΛΕΠΤΟΣ 57 Δημητσάνης&#0093

9. ΒΛΑΧΑ 55,5 Σγούρος&#0097

* Οι ίπποι 2-8 και 6-9 είναι ομόσταβλοι.

­ Υπόδ.: ΜΑΚ ΤΑΚ - ΜΠΛΕΪΖ (Απρόβλεπτος).

­ Δύο αουτσάιντερ: ΤΣΕΤΗΣ (6η) - ΜΙΣ ΝΤΙΝΑ (8η).

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16038O105</ED>
<ID>
ID:135051

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O10&aa=5</URL></REF>


Article

<CATEGORY>vin10</CATEGORY>

 <H5>Η ΕΘΝΙΚΗ ΜΕ ΝΙΚΗ ΕΠΙ ΤΗΣ ΑΥΣΤΡΑΛΙΑΣ ΠΡΟΚΡΙΝΕΤΑΙ ΣΤΗΝ ΤΕΤΡΑΔΑ ΤΟΥ ΠΑΓΚΟΣΜΙΟΥ ΠΡΩΤΑΘΛΗΜΑΤΟΣ
</H5><H2>Προ των πυλών
</H2>
Ο Γιώργος Αφρουδάκης σημείωσε δύο γκολ στο χθεσινό ματς με τις Ηνωμένες Πολιτείες

«ΧΕΡΙΑ τη χεριά», η εθνική πόλο κέρδισε χθες την πρώτη μάχη στο Περθ (3-2 τις
Ηνωμένες Πολιτείες) και σήμερα, κόντρα στην Αυστραλία (14.15, απ' ευθείας
ΕΤ1), θα επιδιώξει να πετύχει την ιστορική πρόκριση στην τετράδα του
παγκοσμίου πρωταθλήματος. Με τη χθεσινή νίκη η ελληνική ομάδα εξασφάλισε θέση
στην οκτάδα και παράλληλα πρόκριση για το ΦΙΝΑ ΚΑΠ του 1999.

Όπως έλεγε και ο αρχηγός της Εθνικής, Γιώργος Μαυρωτάς: «Για εμάς το παιχνίδι
με την Αυστραλία είναι τελικός. Έχουμε στα χέρια μας μία χρυσή ευκαιρία και θα
προσπαθήσουμε να την εκμεταλλευθούμε. Αν όλα πάνε καλά, θα είμαστε σίγουρα
στην τετράδα. Αν όχι, θα πρέπει να νικήσουμε στο τρίτο ματς τη Σλοβακία και να
ευνοηθούμε από τα αποτελέσματα των άλλων αγώνων». Ο Μαυρωτάς υποστήριξε ότι η
Αυστραλία δεν είναι καλύτερη από την Ισπανία. «Είναι ομάδα την οποία μπορούμε
να νικήσουμε. Η ψυχολογία μας είναι ανεβασμένη και ξέρουμε ότι η τετράδα είναι
πολύ κοντά. Δεν μας τρομάζει η Αυστραλία. Τι πρέπει να προσέξουμε; Να έχουμε
συνεχώς το μυαλό μας στο παιχνίδι. Να έχουμε την ίδια αμυντική διάθεση, όπως
και στον αγώνα με τις Ηνωμένες Πολιτείες και να μην εκνευριστούμε από
ενδεχόμενη εύνοια των διαιτητών προς τους διοργανωτές Αυστραλούς».

ΑΙΣΙΟΔΟΞΙΑ

Οι διεθνείς είναι αισιόδοξοι για το σημερινό ματς, ενώ ο Γιώργος Αφρουδάκης
σχολιάζοντας τον αγώνα εμφανίστηκε πολύ αισιόδοξος: «Θα κάνουμε τα πάντα για
να μας υποδεχθείτε με μετάλλιο. Το ματς ήταν νευρικό, είχαμε άγχος, γι' αυτό
κάναμε λάθη στην επίθεση. Το παιχνίδι με την Αυστραλία θα κριθεί στις
λεπτομέρειες». Στο χθεσινό παιχνίδι, η ελληνική ομάδα έπαιξε καταπληκτική
άμυνα: Ο Λούδης χρεώθηκε μόλις στο 4' με δύο ποινές, αλλά οι Μάζης και Ψύχος
εξουδετέρωσαν τον Χάρμπερτ, ενώ γενικά σε όλες τις αμυντικές προσπάθειες
υπήρχαν σωστές βοήθειες. Καταπληκτική ήταν και η απόδοση του τερματοφύλακα
Γιώργου Ρέππα. Ο Αφρουδάκης (2 γκολ) σκόραρε τέσσερα λεπτά πριν από το τέλος
για το 3-2, ενώ άλλο ένα γκολ σημείωσε ο Καλακόνας. Για τους Αμερικανούς
σημείωσαν γκολ οι Χάμπερτ και Σουμάχερ.

*** Στα άλλα ματς του ομίλου μας: Ισπανία - Σλοβακία 15-8, Αυστραλία -
Βραζιλία 9-2. Η βαθμολογία: Ισπανία, Αυστραλία από 6, Ελλάδα 4, ΗΠΑ 2,
Σλοβακία 0, Βραζιλία 0. Στον άλλο όμιλο: Γιουγκοσλαβία - Κροατία 6-6,
Καζαχστάν - Ουγγαρία 3-17, Ρωσία - Ιταλία 6-8. Η βαθμολογία: Ουγγαρία 6, Ρωσία
4, Κροατία και Γιουγκοσλαβία από 3, Ιταλία 2, Καζαχστάν 0.

*** Πριν από τους άνδρες, πάντως, νωρίς το πρωί τα κορίτσια θα έδιναν τη δική
τους μάχη για την πρόκριση στην τετράδα. Η ελληνική ομάδα επρόκειτο να
αντιμετωπίσει τη Ρωσία σε νοκ άουτ παιχνίδι και σε περίπτωση νίκης θα
εξασφάλιζαν την πρόκρισή τους στην ημιτελική φάση.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16038O111</ED>
<ID>
ID:134923

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O11&aa=1</URL></REF>


Article

<CATEGORY>vin10</CATEGORY>

 <H2>ΒΟΛΕΪ
</H2><H2>Ευρωπαϊκές εξετάσεις για έξι
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Με το όραμα του τελικού ρίχνονται σήμερα στις ευρωπαϊκές μάχες ο Ολυμπιακός ­
εδώ από τον νικηφόρο τελικό του Κυπελλούχων 1996 ­ και άλλες 5 ελληνικές
ομάδες βόλεϊ

ΔΥΟ ΟΜΑΔΕΣ μας γηπεδούχοι και τέσσερις εκτός έδρας δίνουν σήμερα τις πρώτες
τους δύσκολες εξετάσεις φέτος στα ευρωπαϊκά κύπελλα βόλεϊ με στόχο νίκες που
θα τους ανοίξουν δρόμο για πρόκριση στην επόμενη φάση (για Πρωταθλητριών -
Κυπελλούχων τελική, για Κύπελλο CEV ημιτελική).

Το γεγονός ότι οι έξι αγώνες διεξάγονται όλοι την ίδια ημέρα και ότι
απουσιάζει παντελώς η τηλεοπτική κάλυψη, δείχνει το επίπεδο οργάνωσης των
σωματείων που συνεχίζουν στην Ευρώπη.

Ας ελπίσουμε τουλάχιστον ότι από καθαρά αγωνιστικής πλευράς όλες οι ομάδες μας
θα αποδειχθούν αρκετά ικανές και προετοιμασμένες ώστε να μείνουν ακέραιες οι
ελπίδες για κάτι καλό. Άρης Θεσσαλονίκης (Τσάμπιονς Λιγκ ανδρών), Βριλήσσια
(Τσάμπιονς Λιγκ γυναικών), Ολυμπιακός (Κυπελλούχων ανδρών) και Παναθηναϊκός
(Κυπελλούχων γυναικών) θέλουν νικηφόρα πρεμιέρα σε ομίλους των «8» (με αγώνες
ενός γύρου, κατά το αμίμητο σύστημα της CEV) με τις δύο πρώτες θέσεις να
οδηγούν στο φάιναλ φορ. Ορεστιάδα DIANA (CEV ανδρών) και Φιλαθλητικός (CEV
γυναικών) θέλουν νίκη με 3-0 σετ και όσο γίνεται μικρότερη απώλεια πόντων για
να έχουν σιγουριά στη ρεβάνς με στόχο πρόκριση στην οκτάδα.

Το πρόγραμμα των αγώνων (ώρες Ελλάδας): Ανδρών: Λόιμου Ράισιον (Φινλανδία) -
Άρης (18.00'). Μπράμπαντ Λένικ (Βέλγιο) - Ολυμπιακός (21.00'). Ορεστιάδα DIANA
- Άλκομ Καπέλε (Ολλανδία), 19.00'. Γυναικών: Ολύμπια Πράγας (Τσεχία) -
Βριλήσσια (17.00'). Ιζόλα Τόγκερεν (Βέλγιο) - Παναθηναϊκός (21.00').
Φιλαθλητικός - Μιλούζ (Γαλλία) - Θέρμη, 19.00'.

ΣΤΗΝ Α1

Η απόφαση περί έναρξης του πρωταθλήματος Α1 ανδρών 1998-'99 από τα μέσα
Δεκεμβρίου ­ λόγω Κοσμοβόλεϊ '98 ­ για την οποία «θα ενημερωθούν και τα
σωματεία προκειμένου να μη μπαίνουν σε έξοδα για μισή περίοδο», σύμφωνα με τη
δήλωση του προέδρου κ. Θ. Μπελιγράτη, ήταν «η είδηση» στη χθεσινή συνέντευξη
Τύπου της ΕΟΠΕ.

Να δούμε πού θα φτάσει το ήδη υποβαθμισμένο πρωτάθλημα της Α1 με τέτοια
απόφαση που ουσιαστικά αναστέλλει την ύπαρξή του για μια χρονιά. Στα θετικά η
απόφαση για τη δημιουργία εθνικών ομάδων ατόμων με ειδικές ανάγκες και η
επιλογή του Πεδίου του Άρεως ως τόπου διεξαγωγής των δύο αθηναϊκών τουρνουά
μπιτς βόλεϊ.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16038O112</ED>
<ID>
ID:134969

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O11&aa=2</URL></REF>


Article

<CATEGORY>vin10</CATEGORY>

 <H2>ΡΥΘΜΙΚΗ
</H2><H2>Αναλαμβάνουν καθήκοντα
</H2>
ΤΑ ΚΑΘΗΚΟΝΤΑ τους, ως μέλος της Εκτελεστικής Επιτροπής της UEG και μέλος της
Τεχνικής Επιτροπής Ρυθμικής της UEG, θα αναλάβουν ο πρόεδρος της ΕΓΟ Δημήτρης
Δημητρόπουλος και το μέλος του Δ.Σ. Ελένη Μιχοπούλου, αντίστοιχα, στο Συνέδριο
της Λας Πάλμας Ισπανίας..

Τα δύο στελέχη της ελληνικής γυμναστικής αναχωρούν σήμερα στην πρωτεύουσα των
Καναρίων Νήσων, ενώ το Συνέδριο για ανάληψη καθηκόντων της νέας ηγεσίας
τετραετούς θητείας της Ευρωπαϊκής Ομοσπονδίας Γυμναστικής ­ μετά τις
αρχαιρεσίες στην Αττάλεια τον περασμένο Σεπτέμβριο ­ ξεκινά αύριο και λήγει
την Κυριακή 18 Ιανουαρίου.

*** Πρώτη σημαντική διεθνής διοργάνωση για τη ρυθμική γυμναστική το
1998 το Ευρωπαϊκό Προπονητικό Σεμινάριο που οργανώνει η ΕΓΟ σε συνεργασία με
την UEG (Αίθουσα «Μ. Μερκούρη» ΟΑΚΑ, 21-24 Ιανουαρίου).

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16038O113</ED>
<ID>
ID:135008

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O11&aa=3</URL></REF>


Article

<CATEGORY>vin10</CATEGORY>

 <H2>ΣΤΙΒΟΣ
</H2><H2>Σε φόρμα ο Θεοδωρίδης
</H2>
ΣΕ ΠΟΛΥ καλή φόρμα βρίσκεται ήδη ο σπρίντερ του ΠΑΟΚ Γιώργος Θεοδωρίδης, ο
οποίος ετοιμάζεται να πραγματοποιήσει την πρώτη του εμφάνιση φέτος σε κλειστό
στίβο στην ημερίδα που θα γίνει το ερχόμενο Σάββατο στο «Αλεξάνδρειο».

Ο Θεοδωρίδης, που γυμνάζεται με τον προπονητή του χρυσού μεταλλίου της Βούλας
Πατουλίδου στην Ολυμπιάδα '92 Πλούταρχο Σαρασλανίδη, έχει στόχο την κατάρριψη
του ρεκόρ που κατέχει στα 50μ. ο Βασίλης Παπαγεωργόπουλος από το 1972 με 6.41.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16038O114</ED>
<ID>
ID:135035

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O11&aa=4</URL></REF>


Article

<CATEGORY>vin10</CATEGORY>

 <H5>ΣΥΓΧΡΟΝΙΣΜΕΝΗ
</H5><H2>Στην όγδοη θέση η Θαλασσινίδου
</H2>
Ικανοποιητική ήταν η 8η θέση της Χριστίνας Θαλασσινίδου στο «σόλο» της
συγχρονισμένης κολύμβησης, στο παγκόσμιο πρωτάθλημα

Η ΧΡΙΣΤΙΝΑ Θαλασσινίδου πραγματοποίησε αρκετά καλή εμφάνιση στον τελικό του
σόλο στη συγχρονισμένη κολύμβηση, αλλά έμεινε στην 8η θέση με 93,867 βαθμούς.
Οπωσδήποτε, όμως, είναι πολύ μεγάλη επιτυχία, άλλωστε είναι η δεύτερη φορά που
η χώρα μας εκπροσωπείται σε τελικό παγκοσμίου πρωταθλήματος (6η στα 200μ.
πεταλούδας η Ρουσάκη, το 1986 στη Μαδρίτη). Η Θαλασσινίδου ήταν ευχαριστημένη
και είπε: «Πήγαμε καλά. Έχουμε τα περιθώρια να προχωρήσουμε περισσότερο με τη
νέα προπονήτρια (Όλγα Βασιλένκο) που έρχεται μετά το Περθ στην Αθήνα».

Το χρυσό μετάλλιο κατέκτησε για άλλη μια φορά, η Ρωσίδα Όλγα Σεντάκοβα, με
99,467 βαθμούς.

*** Οι χτεσινοί τελικοί στην κολύμβηση: 100μ πρόσθιο γυναικών: Κόουολ
(ΗΠΑ) 1.08.42, Ντέμαν (Αυστραλία) 1.08.51, Βαν Όστεν (Καναδάς) 1.08.66.

400μ. μεικτή ανδρών: Ντόλαν (ΗΠΑ) 4.14.95, Γούντα (Ολλανδία) 4.15.53, Κέρτις
Μάιντεν (Καναδάς) 4.16.45.

200μ. ελεύθερος γυναικών: Πολ (Κόστα Ρίκα) 1.58.90, Μοράκοβα (Σλοβακία)
1.59.61, Γκρέβιλ (Αυστραλία) 1.59.92.

4Χ200μ. ελεύθερο ανδρών: Αυστραλία (Κλιμ, Χάκετ, Θορπ, Κοβάλσκι) 7.12.48,
Ολλανδία 7.16.77, Βρετανία 7.17.33.

*** Στις καταδύσεις από βατήρα 3μ., ο Νίκος Συρανίδης ήταν 15ος με την
πολύ καλή (για τα ελληνικά δεδομένα) βαθμολογία, 570,42 βαθμούς. Ο Θωμάς
Μπίμης ήταν 28ος με 315,06. Το χρυσό μετάλλιο κατέκτησε ο Ρώσος Ντιμίτρι
Σαούτιν με 746,79 βαθμούς.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16038O115</ED>
<ID>
ID:135052

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O11&aa=5</URL></REF>


Article

<CATEGORY>vin10</CATEGORY>

 <H5>ΠΕΡΙΠΤΩΣΗ ΝΤΕΜΗ
</H5><H2>Διαλέγετε και παίρνετε...
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>Θα παίξει στο ντέρμπι ΑΕΚ-ΠΑΟΚ ο Ντέμης Νικολαΐδης ή θα δηλώσει μη έτοιμος για
την επανεμφάνισή του;

*** Το ερώτημα νομίζω πως απασχολεί σοβαρά τους φίλους της ΑΕΚ (και όχι
μόνον...), οι οποίοι έχουν δικαίωμα να πιστεύουν ό,τι θέλουν.

***Ότι, ας πούμε, ο Ντέμης είναι όντως τραυματίας.

*** Ή κάπου νιώθει κουρασμένος και χρειάζεται ριλάξ.

*** (Ήδη, χθες έμεινε σπίτι με πόνους...).

*** Το βέβαιο είναι ότι ο χρήσιμος κυνηγός σκοράριζε και «πυροβολούσε»,
όσο είχε το νου του στο να αποδίδει καλό ποδόσφαιρο.

*** Τώρα τελευταία κάτι έχει αλλάξει στη συμπεριφορά του, ειδικά με τα
συμβόλαια τα οποία έκλεισε η νέα εργοδοσία με κάποιους ποδοσφαιριστές.

*** Βεβαίως, δεν μπορεί να είναι υπεύθυνος ο Κασάπης, λόγου χάριν, που
συμφώνησε περισσότερα χρήματα ετησίως από αυτά που εισπράττουν ο Ντέμης ή ο Σαβέβσκι...

*** Θέλουν προσοχή αυτά τα πράγματα, γιατί οδηγούν σε απώλεια
ισορροπίας. 
*** Θυμίζω ότι ο Αλεξανδρής δεν διατηρήθηκε στον Δικέφαλο «επειδή
ζητούσε 220 ακατέβατα» και αυτό κρίθηκε πως θα κατέστρεφε το ήρεμο κλίμα...

Νίκη εδώ και τώρα!

Όμως το πρόβλημα του Ντέμη ίσως δεν αφορά ούτε τη μία συνιστώσα ούτε την άλλη.

*** Ας υποθέσουμε ότι η διοίκηση θέλει να λύσει το πρόβλημα ηρεμίας μια
και καλή. Τι θα έπρεπε να κάνει;

***Να πληρώσει τους παίκτες με βάση την αξία τους ­ όπως συμβαίνει στις
μεγάλες ευρωπαϊκές ομάδες.

*** Για παράδειγμα, άλλο ποσό θα προσφέρει ο Χ μεγάλος ευρωπαϊκός
σύλλογος στον Μπορμπόκη ή τον Δάλλα, και εντελώς διαφορετικό για την απόκτηση
του Ντέμη, αν και εφ' όσον.

*** Μιλάμε για δισ.!

*** Κατά τα άλλα, το παρασκήνιο στην ΑΕΚ μόνο πρωτοπόρο δεν θυμίζει.

*** Στην Ξάνθη, λέγεται πως οι περισσότεροι βασικοί γέλασαν με την
καρδιά τους όταν μπήκε ως αλλαγή ο... Ντόμπος (και ενώ η ομαδα ζητούσε το γκολ).

*** Τι άλλο ακούγεται;

*** Ότι κάποια μεγαλοστελέχη ζήτησαν πάση θυσία νίκη επί του ΠΑΟΚ,
διότι ενδέχεται να υπάρξουν εξελίξεις στις θέσεις πάγκου.

*** Τρελό δεν σας φαίνεται;

*** Και δυσκολόπεπτο;

*** Σήμερα κιόλας θα διασταυρώσω την πληροφορία με τον... Ραβούση και
τα ξαναλέμε (αν φυσικά μιλήσει ο Πέτρος...).

*** Περαστικά Ντέμη...

Σε ρόλο πορτιέρη...

Ενέργεια που δεν τιμά το ΤΑΚ ΑΕΚ προέκυψε προχθές Δευτέρα από εργαζόμενο εις
βάρος δημοσιογράφου και μάλλον δεν την αντελήφθη ο ξανθός (έτσι για να μην τα
χρεώνουμε όλα στον κόουτς).

*** Η συνέντευξη Τύπου είχε τελειώσει, όταν ο συνάδελφος Θανάσης
Λιοντζόπουλος φώναξε τον Λάσα, με σκοπό να του κάνει ερώτηση για τον
τραυματισμό του κ.λπ.

***Τότε εμφανίστηκε στο «σκαλί» ο φυσικοθεραπευτής και στην προσπάθειά
του να το παίξει (και) αυστηρός θυρωρός αποδυτηρίων, έσπρωξε τον δημοσιογράφο
τραβώντας του το μανίκι.

*** «Τι δουλειά έχεις εδώ; Έξω από τα αποδυτήρια». Το περιστατικό δεν
έληξε εκεί, ακολούθησε ύβρις από τον υπάλληλο.

*** Αν η ΑΕΚ ΤΑΚ θέλει να θεωρείται... ευρωλίγκα, οφείλει συγγνώμη για
το συμβάν και εντολή στο προσωπικό της να κάνουν κόσμια την δουλειά τους.

*** Σωστά;

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16038O121</ED>
<ID>
ID:134924

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O12&aa=1</URL></REF>


Article

<CATEGORY>vin10</CATEGORY>

 <H2>Νίκη ικανοποίησης </H2>
ΜΕ ΕΝΘΟΥΣΙΑΣΜΟ χαιρετίστηκε χθες από το φίλαθλο κοινό η νίκη της Εθνικής μας
ομάδας πόλο επί των ΗΠΑ στο Περθ. Κυρίως, επειδή στο FINA CAP της Αθήνας,
διαιτησία και ατυχία μάς είχαν στερήσει την πρώτη θέση με αντίπαλο ­ στον
τελικό ­ τους... πλανητάρχες. Εδώ ο ικανός τεχνικός της ελληνικής ομάδας
Κούλης Ιωσηφίδης.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16038O122</ED>
<ID>
ID:134970

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O12&aa=2</URL></REF>


Article

<CATEGORY>vin10</CATEGORY>

 <H2>Με τον «μάγο» στη μέση
</H2>
ΡΟΝΑΛΝΤΟ, Πελέ και Ρομπέρτο Κάρλος σε αναμνηστική πόζα, αμέσως μετά την
βράβευση των κορυφαίων της FIFA στην Ντίσνεϊλαντ του Παρισιού. Όπως είναι
γνωστό, ο Ρονάλντο αναδείχθηκε 1ος, όπως και πέρυσι. Ο Ρ. Κάρλος πήρε τη
δεύτερη θέση.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16038O123</ED>
<ID>
ID:135009

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O12&aa=3</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Επιτέλους τι επιδιώκει;
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΕΝΑ ΑΠΛΟ θέμα, η συγκρότηση της Πειθαρχικής Επιτροπής της ΕΠΑΕ, έχει γίνει
πολυσύνθετο. Από τον Σεπτέμβριο του 1997 έως τώρα, έξι φορές έχει αλλάξει η
σύνθεση του δικαιοδοτικού οργάνου, γεγονός που φανερώνει «ιδιαίτερη
ευαισθησία» της ΕΠΑΕ στον συγκεκριμένο τομέα.

Όταν υπάρχουν τεράστια άλυτα προβλήματα στον χώρο του επαγγελματικού
ποδοσφαίρου και οι αγώνες στις διάφορες διοργανώσεις διεξάγονται ερήμην των
φιλάθλων, θα ήταν λογικό απλά ζητήματα, όπως η συγκρότηση Πειθαρχικής
Επιτροπής, να μην μπαίνουν στον λαβύρινθο ειδικού τύπου.

Η ΕΠΑΕ με τη χθεσινή απόφαση να συγκροτήσει την Πειθαρχική με έξι τακτικούς
δικαστές από το Πρωτοδικείο της Χαλκίδας, δείχνει ότι αγνοεί τις πραγματικές
δυνατότητές της στον συγκεκριμένο χώρο, αλλά και την πιεστική ανάγκη να
υπάρξει διαιτητικό όργανο (Αθλοδικείο κατά τον επίκουρο καθηγητή Αθλητικού
Δικαίου στα ΤΕΦΑΑ Πανεπιστημίου Αθηνών Δημήτρη Παναγιωτόπουλο).

Από το 1975, όταν για πρώτη φορά θεσμοθετήθηκε η Αθλητική Δικαιοσύνη,
επιλέγονταν τακτικοί δικαστές ή νομικοί, με βαθιά ή κάποια γνώση αθλητικών
θεμάτων, αλλά και των ιδιαιτεροτήτων του ποδοσφαίρου μας.

Η ΕΠΑΕ ορίζοντας τρεις γυναίκες δικαστές από το Πρωτοδικείο της Αθήνας,
φανερώνει τη διάθεση των διοικούντων της να πάρουν ρεβάνς από τον πρόεδρο του
Τριμελούς Συμβουλίου Διοίκησης του Πρωτοδικείου της Αθήνας Χαράλαμπο
Αθανασίου, ο οποίος με ακαταμάχητα νομικά επιχειρήματα έκλεισε τον δρόμο στο
«δικαίωμα επιλογής τακτικών δικαστών για πειθαρχικά όργανα από στελέχη
αθλητικών φορέων».

Γεννιέται ένα ερώτημα: πώς και γιατί η ΕΠΑΕ άφησε στην άκρη ένα από τα
επιχειρήματά της, ότι οι αθλητικοί δικαστές επιβάλλεται να έχουν γνώση και
πείρα ποδοσφαιρικών πραγμάτων;

Επιτέλους η ΕΠΑΕ οφείλει να καταλάβει ότι πρέπει να διοχετεύσει δημιουργικά
τις τεράστιες ικανότητες των διοικούντων της.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16038O124</ED>
<ID>
ID:135036

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O12&aa=4</URL></REF>


Article

<CATEGORY>vin10</CATEGORY>

 <H5>Αλλαγές στα εθνικά πρωταθλήματα
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Η ΓΕΝΙΚΗ ΚΑΘΙΕΡΩΣΗ της τετράωρης παρτίδας χωρίς ανανέωση του χρόνου σκέψης στα
εθνικά διασυλλογικά πρωταθλήματα ­ κατά τα πρότυπα του κυπέλλου Ελλάδας ­
είναι η καινοτομία του φετινού σχεδιασμού της ΕΣΟ. Η Ομοσπονδία Σκακιού
προβαίνει στην αλλαγή αυτή προκειμένου να συμπιέσει τις ημερομηνίες διεξαγωγής
των πρωταθλημάτων (άρα και το κόστος τους) με την πραγματοποίηση κατά
περίπτωση δύο αγώνων την ημέρα. Θεωρεί ταυτόχρονα ότι κατ' αυτόν τον τρόπο
ευθυγραμμίζεται με τις γενικότερες κατευθύνσεις της ΦΙΝΤΕ (γ.γ. της οποίας
είναι ο πρόεδρος της ΕΣΟ), όπως αυτές προκύπτουν από την εισαγωγή μειωμένου
χρόνου σκέψης στο πρόσφατο παγκόσμιο πρωτάθλημα.

Έτσι το πρωτάθλημα της Α' Εθνικής (9 γύροι) θα διεξαχθεί σε 7 μέρες (20-26/4)
με διπλούς γύρους στις 21 και 23/4. Όταν υπάρχει μόνο απογευματινός αγώνας,
αυτός θα ξεκινάει στις 17.00, ενώ όταν γίνονται δύο γύροι ο πρωινός θα
ξεκινάει στις 11.00 και ο απογευματινός στις 18.00. Το τετράωρο καθιερώνεται
και για τις άλλες εθνικές κατηγορίες. Οι πανεπαρχιακοί όμιλοι Β' και Γ'
εθνικής κατηγορίας καθώς και ο βόρειος όμιλος της Β' εθνικής θα
πραγματοποιηθούν στην Πάτρα, στο Στάδιο Ειρήνης και Φιλίας και στη Θεσσαλονίκη
αντίστοιχα στο διάστημα 21-26/4 (με διπλό γύρο στις 23/4). Οι υπόλοιποι όμιλοι
θα γίνουν κανονικά στις έδρες των σωματείων με ώρα έναρξης 11.00.

Η μείωση του χρόνου αναμένεται να προκαλέσει ζωηρές συζητήσεις. Δεδομένου
μάλιστα ότι δεν χρησιμοποιείται το ρολόι του Φίσερ που προσθέτει δευτερόλεπτα
μετά από κάθε κίνηση, πολλές παρτίδες αλλά και πρωταθλήματα ολόκληρα είναι
δυνατόν να κρίνονται στα λάθη της πίεσης χρόνου.

Θα πρέπει να ληφθεί υπ' όψιν ότι οι μειώσεις του χρόνου που επέβαλε η διεθνής
ομοσπονδία στο πρόσφατο παγκόσμιο πρωτάθλημα δεν φάνηκε να ενθουσιάζουν τους
σκακιστές. Όπως ακόμη, ότι όσο μειώνεται ο χρόνος τόσο αυξάνεται ο ρόλος του
τυχαίου. Γι' αυτό και τα διεθνή τουρνουά ανά τον κόσμο, ιδίως αυτά που
φιλοξενούν μεγάλους σκακιστές, ποτέ δεν υιοθετούν παρόμοιες λύσεις.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: O99</CAT>
<ED>
Κωδικός άρθρου: A16038O991</ED>
<ID>
ID:134933

</ID><URL>http://ta-nea.dolnet.gr/neaweb/neafile.print_unique?e=A&f=16038&m=O99&aa=1</URL></REF>


Article

<CATEGORY>vin09</CATEGORY>

 <H5>ΕΛΛΗΝΙΚΗ ΕΚΠΛΗΞΗ: ΔΕΥΤΕΡΟ ΣΤΑ ΤΑΜΕΙΑ, ΦΕΤΟΣ, ΤΟ «ΒΑΛΚΑΝΙΖΑΤΕR» ΤΟΥ ΣΩΤΗΡΗ ΓΚΟΡΙΤΣΑ
</H5><H2>Χρονιά 1.800.000 εισιτηρίων
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

«Βαλκανιζατέr» εναντίον «Μίστερ Μπιν»! Είχε πολλά χρόνια ελληνική ταινία να
κονταροχτυπηθεί με ξένη παραγωγή για την πρωτιά στο ΤΟΡ-10 ­ έστω και στη μέση
της σεζόν ­ και ως εκ τούτου θα πρέπει να αναφερθεί πρώτο πρώτο το γεγονός αυτό!

Με συνεχιζόμενη την αύξηση της προσέλευσης θεατών στους κινηματογράφους ­ μόνο
στο ΤΟΡ-10 κόπηκαν 1.350.000 εισιτήρια ενώ συνολικά υπολογίζονται έως τώρα τα
εισιτήρια σε 1.800.000! ­ η Έβδομη Τέχνη και ο τρόπος επαφής της με το κοινό,
μέσω της κινηματογραφικής αίθουσας, αποκαθίσταται σταθερά, ξεπερνώντας την
κάμψη που παρουσίασε στα τέλη της δεκαετίας του '80, αποδεικνύοντας ότι είναι
αναντικατάστατη η μαγεία που εκπέμπει η «χημεία» των δυο τους. Μία λάμψη που
απείλησε να ξεθωριάσει η τηλεόραση με την ιδιωτικοποίησή της, αλλά ο
κινηματογράφος και η σκοτεινή αίθουσα ξανά προς τη δόξα τραβούν!

Συν Αθηνά και χείρα κίνει, βέβαια, γιατί αν η ριζική ανακαίνιση των
κινηματογραφικών αιθουσών δεν έπαιρνε μαζική μορφή, μαζί με τις αλυσίδες των
πολυσινεμά που ξεφυτρώνουν στην Αθήνα και σε άλλες πόλεις, θα ήταν πολύ
αμφίβολη η εικόνα ανάκαμψης που εμφανίζει σήμερα.

Ένα άλλο νέο δεδομένο, που φαίνεται να αλλάζει το συνολικό σκηνικό της
κινηματογραφικής «πιάτσας» και να αποτελεί πλέον «κατάσταση πραγμάτων», είναι
η διέξοδος που βρήκαν πολλές παραγωγές μη μεγάλων αμερικανικών εμπορικών ταινιών.

Τα τελευταία τέσσερα χρόνια βλέπουμε ­ κάτι που δεν συμβαίνει σε πολλές άλλες
ευρωπαϊκές πρωτεύουσες... ­ ταινίες απ' όλες τις γωνιές της γης. Κι αυτό χάρη
στο σπάσιμο του «μονοπωλίου» από την ύπαρξη του νέου, διεθνούς πια, Φεστιβάλ
της Θεσσαλονίκης το οποίο διαχώρισε την θέση του από τις κλασικές εταιρείες
εισαγωγής ταινιών στη χώρα μας, προβάλλοντας άγνωστες δημιουργίες, από
παν-άγνωστες, κινηματογραφικά, χώρες, συν τη γέννηση τριών νέων εταιρειών που
φέρνουν φιλμ στην Ελλάδα (Rosebud, Ama, Ovo). Και πάνω απ' όλα βέβαια, αυτό
οφείλεται στην αυξημένη σινεφίλ λατρεία του κοινού της χώρας μας το οποίο...
κίνησε τον τροχό της ιστορίας. Στον παραπάνω «τομέα», μαζί με τα καλά νέα που
αφορούν το εγχώριο σινεμά, καθώς η ταινία του Νίκου Περάκη «Προστάτης
οικογενείας» στις 10 μέρες προβολής της έκανε 67.000 εισιτήρια, πρέπει να
αναφέρουμε τα παραδείγματα των ταινιών που κάθε άλλο παρά ανεπίδοτα γράμματα
έμειναν: Το «Γλυκό πεπρωμένο» με 55.000 εισιτήρια, 8 εβδομάδες προβολή σε 6
μόνο αίθουσες, τον «Αιχμάλωτο του Καυκάσου» με 56.000 εισιτήρια, 12 εβδομάδες
προβολή σε 10 αίθουσες, τα «Κορίτσια καριέρας» με 25.000 εισιτήρια, 4
εβδομάδες προβολή σε 5 αίθουσες, το «Πυροβολημένο ψάρι» με 20.700 εισιτήρια, 2
εβδομάδες προβολή σε 5 αίθουσες, το φιλμ «Η τελευταία φορά που αυτοκτόνησα» με
15.500 εισιτήρια, 3 εβδομάδες προβολή σε 2 αίθουσες και την «Γενεαλογία ενός
εγκλήματος» με 10.000 εισιτήρια, 3 εβδομάδες προβολή σε 4 αίθουσες.

Εισπρακτικά, πιο κάτω από το ΤΟΡ-10, ακολουθούν τα φιλμ: «Πρίγκιπας Βάλιαν» με
75.000 εισ., 2 εβδομάδες προβολή σε 8 αίθουσες, «Λος Άντζελες: εμπιστευτικό»
με 71.000 εισ., 5 εβδομάδες προβολή σε 14 αίθουσες, «Μόνος στο σπίτι» με
70.000 εισ., 3 εβδομάδες προβολή σε 30 αίθουσες, «Ηφαίστειο» με 65.000 εισ., 4
εβδομάδες προβολή σε 30 αίθουσες, «Ψευταράς» με 65.000 εισ., 2,5 εβδομάδες
προβολή σε 27 αίθουσες, «Διαλύοντας τον Χάρι», 53.000 εισ., 2,5 εβδομάδες
προβολή σε 8 αίθουσες, «Ο ειρηνοποιός» με 50.000 εισ., 4 εβδομάδες προβολή, σε
22 αίθουσες, «Κόπλαντ» με 45.000 εισιτήρια, 2 εβδομάδες προβολή, σε 8
αίθουσες, «Ο Άγιος» με 40.000 εισ., 4 εβδομάδες προβολή σε 22 αίθουσες,
«Κραυγή αγωνίας» και «Σταγόνες αγάπης» με 40.000 εισ. η κάθε μία σε 2
εβδομάδες προβολή, σε 16 αίθουσες.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16038P011</ED>
<ID>
ID:134934

</ID><URL>http://ta-nea.dolnet.gr/neaweb/neafile.print_unique?e=A&f=16038&m=P01&aa=1</URL></REF>


Article

<CATEGORY>vin09</CATEGORY>

 <H2>Μουσική
</H2>
Και όμως, οι ρόκερ κερδίζουν δισεκατομμύρια...

Σελ.: 3

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16038P012</ED>
<ID>
ID:134976

</ID><URL>http://ta-nea.dolnet.gr/neaweb/neafile.print_unique?e=A&f=16038&m=P01&aa=2</URL></REF>


Article

<CATEGORY>vin09</CATEGORY>

 <H2>TV
</H2>
105 εκατομμύρια ζητεί τώρα από τη Ρούλα Κορομηλά ο Antenna

Σελ.: 8

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16038P013</ED>
<ID>
ID:135015

</ID><URL>http://ta-nea.dolnet.gr/neaweb/neafile.print_unique?e=A&f=16038&m=P01&aa=3</URL></REF>


Article

<CATEGORY>vin09</CATEGORY>

 <H2>«Οίκος» ολλανδικός </H2>
<AUTHOR>Γ.Δ.Σ.</AUTHOR>

Μανόλης Κορρές

Το θεατρικό έργο του Μανόλη Κορρέ «Οίκος ευγηρίας "Η ευτυχισμένη δύσις"» ήταν
η πρώτη και μεγαλύτερη επιτυχία του. Το έργο παίχθηκε και ξαναπαίχθηκε,
μεταφράστηκε, παρουσιάστηκε σε πολλές ευρωπαϊκές χώρες ­ ως και στην τότε
Σοβιετική Ένωση ­, στις ΗΠΑ... Τώρα έφθασε και η σειρά της Ολλανδίας.
Μεταφρασμένο από τον ελληνιστή Αντρέας Βανρισελμπέργκε και σε σκηνοθεσία Φρανς
Βαν Ντρουμ έκανε πρεμιέρα στις 15 Νοεμβρίου, στο Τίλμπουργκ της Ολλανδίας στο
θέατρο «Ε.Τ. Ντόντο» που, γιορτάζοντας εβδομήντα χρόνια ζωής, προγραμμάτισε
την παρουσίαση ευρωπαϊκών θεατρικών έργων που θεωρήθηκαν επιτυχίες στις χώρες
τους. Η επιτυχία ήταν εντυπωσιακή και η κριτική έγραψε ότι η παράσταση ήταν
θαυμάσια, επαινώντας τη διεύθυνση του θεάτρου για την επιλογή της.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16038P021</ED>
<ID>
ID:134936

</ID><URL>http://ta-nea.dolnet.gr/neaweb/neafile.print_unique?e=A&f=16038&m=P02&aa=1</URL></REF>


Article

<CATEGORY>vin09</CATEGORY>

 <H5>... και βιντεοταινίες
</H5><H2>«Παράλληλο κύκλωμα»...
</H2>
<AUTHOR>Π.Θ.Κ.</AUTHOR>

Είδες τι σου κάνει ένα «Ροκ στον χρόνο»; Μαθαίνεις ότι και κάποιοι φορείς της
Πολιτείας κάνουν παρεμβάσεις στο δύσκολο κοινωνικό γίγνεσθαι του καιρού μας...
Αναφέρομαι στη δραστηριότητα που έχει αναπτύξει η Γενική Γραμματεία Νέας
Γενιάς σε πολλούς πολιτιστικούς τομείς κι εγώ, τουλάχιστον, την αγνοούσα.
Πληροφορήθηκα, λοιπόν, πως το '97 δημιούργησε ένα «παράλληλο κύκλωμα» σε
διάφορες μορφές τέχνης που το διαθέτει μέσω των σχολείων ­ Γυμνασίων, Λυκείων
­ σ' όσους μαθητές ενδιαφέρονται, με έντυπα που σε κατατοπίζουν καταλλήλως.

Συνεργαζόμενη η Γενική Γραμματεία Νέας Γενιάς με διάφορες κινηματογραφικές
εταιρείες διανομής ταινιών στη χώρα μας, διαθέτει σε βιντεοκασέτες 19 από τις
πιο νεανικές, καλτ και άκρως σινεφίλ ταινίες αποστέλλοντάς τες σε κάθε
ενδιαφερόμενο. Ανάμεσα σ' αυτές είναι το «Γαμήλιο πάρτι» του Ανγκ Λι, το
«Trust» του Χαλ Χάρτλεϊ, «Μικρά εγκλήματα μεταξύ φίλων» του Ντάνι Μπόιλ, «Το
φιλί της πεταλούδας», το «Δόλωμα», του Μπέρτραν Ταβερνιέ, «71 συμπτώσεις» του
Μικαέλ Χάνεκε, οι «Άγριες νύχτες» του Σίριλ Κολάρ, «ΤΑΧΙ» του Κάρλος Σάουρα,
«Καπνός» του Γουέιν Γουάνγκ, «Μη ξεχνάς πως θα πεθάνεις», «Απόντες» του Νίκου
Γραμματικού, «Kids», «Κοντά στον παράδεισο» του Κωνσταντίνου Γιάνναρη,
«Δέσποινα» του Σωτήρη Γκορίτσα κ.ά. Στον χώρο του θεάτρου δημιουργεί θεατρικά
σεμινάρια, ενώ για τις έννοιες των λέξεων «Ελευθερία», «Αλληλεγγύη»,
«Αντίσταση» έχει φτιάξει τρεις κασέτες, 55 λεπτών η καθεμία, στις οποίες νέα
παιδιά μιλούν και ορίζουν τι σημαίνουν αυτές οι λέξεις. Με τον τίτλο «Η βία
της εξουσίας» έχει εκδόσει, τέλος, ένα σημαντικό σε περιεχόμενο και «στάση»
ζωής βιβλίο στο οποίο καταπιάνεται με το θέμα του τίτλου μέσα από σημαντικά
εικαστικά έργα διάσημων δημιουργών ανά τους αιώνες και λογοτεχνικά αποσπάσματα
σπουδαίων καλλιτεχνών.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16038P022</ED>
<ID>
ID:134979

</ID><URL>http://ta-nea.dolnet.gr/neaweb/neafile.print_unique?e=A&f=16038&m=P02&aa=2</URL></REF>


Article

<CATEGORY>vin09</CATEGORY>

 <H2>Η Ακαδημία της... νοσταλγίας
</H2>
<AUTHOR>Μ.Μ.</AUTHOR>

Ήταν η τιμητική της δεκαετίας του '70 (αλλά και λίγο πριν) φέτος στο Rock Ν'
Roll Hall Of Fame. Η περίφημη Ακαδημία του Ροκ Ν'Ρολ στο Κλίβελαντ υποδέχθηκε
τους Eagles, τους Fleetwood Mac, τους Santana. Ο ίδιος ο Κάρλος Σαντάνα άνοιξε
τη βραδιά, χθες στο Γουόλντορφ Αστόρια της Ν. Υόρκης, στην 13η διοργάνωση, με
το θρυλικό του Black Magic Woman. Ήταν και φέτος μια μεγάλη γιορτή, με όλους
τους εν ζωή τιμώμενους παρόντες. Οι Mamas and The Mamas, για πρώτη φορά στα 20
χρόνια βρέθηκαν μαζί στη σκηνή και τραγούδησαν το California Dreamin', τη
μεγαλύτερη επιτυχία τους από την εποχή '66-'68. Νοσταλγία; Πολλή. Φλας μπακ;
Ακόμη περισσότερα. Άλλες εποχές; Κι απ' αυτές πολλές! Και να φανταστεί κανείς
πως το ροκ εν ρολ ήταν ακριβώς το αντίθετο. Ήταν το εδώ και τώρα.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16038P023</ED>
<ID>
ID:135017

</ID><URL>http://ta-nea.dolnet.gr/neaweb/neafile.print_unique?e=A&f=16038&m=P02&aa=3</URL></REF>


Article

<CATEGORY>vin09</CATEGORY>

 <H5>ΣΤΟ ΘΕΑΤΡΟ «ΑΤΤΙΣ» ΤΟΥ ΜΕΤΑΞΟΥΡΓΕΙΟΥ
</H5><H5>«ΖΩΝΤΑΝΑ» </H5><H2>Μίλερ και Μπρεχτ
</H2>
Ο Τάσος Δήμας σε σκηνή από τον «Ηρακλή» του Χάινερ Μίλερ

Προλαβαίνετε, για δύο εβδομάδες ακόμα, να δείτε τον «Ηρακλή» του Χάινερ Μίλερ,
σε σκηνοθεσία Θόδωρου Τερζόπουλου, στο θέατρο «Άττις» (Λεωνίδου 7,
Μεταξουργείο, τηλ. 5226.260). Ο «Ηρακλής» θα παρουσιασθεί την άνοιξη σε
διάφορα διεθνή φεστιβάλ. Εν τω μεταξύ, η ομάδα «Άττις» ετοιμάζει την
καινούργια της παράσταση. Μια σκηνική σύνθεση με τίτλο «Το χρήμα», που
στηρίζεται στα έργα του Μπρεχτ «Όπερα της Πεντάρας», «Το μικρό Μαχαγκόνι» και
«Τα επτά θανάσιμα αμαρτήματα των μικροαστών». Με αυτή την παράσταση το θέατρο
«Άττις» γιορτάζει τα «100 χρόνια από τη γέννηση του Μπρεχτ». Η πρεμιέρα
προγραμματίζεται για τις 10 Φεβρουαρίου. Η σκηνοθεσία και η δραματουργική
επεξεργασία των κειμένων είναι του Θόδωρου Τερζόπουλου, η μετάφραση των
τραγουδιών του Παύλου Μάτεσι, τα σκηνικά του Αλέξανδρου Κόκκινου, στα κρουστά
ο Δήμος Τσιγκάκος. Παίζουν οι ηθοποιοί: Τάσος Δήμας, Σοφία Μιχοπούλου, Σοφία
Χιλ και Λαέρτης Βασιλείου.

ΦΩΤΟΓΡΑΦΙΑ

Τα μάτια της Τζένης Καρέζη. (Από την έκθεση φωτογραφίας του «Αστρολάβου»)

Εγκαινιάζεται απόψε στις 8 το βράδυ έκθεση φωτογραφίας της Πηνελόπης Μασούρη,
στη γκαλερί «Αστρολάβος» (Ξανθίππου 11, τηλ. 7294.342-3). Η έκθεση αποτελείται
από 50 πορτρέτα γυναικών του ελληνικού κινηματογράφου. Διάρκεια, ως τις 31 Ιανουαρίου.

ΡΕΣΙΤΑΛ

«Η μουσική μιας Ενωμένης Ευρώπης» είναι ο τίτλος του ρεσιτάλ του βαθύφωνου
Ευθύμιου Μιχαλόπουλου, που παρουσιάζεται απόψε στις 8.30 μ.μ. στο
κινηματοθέατρο «Παλλάς» (Βουκουρεστίου 1, Σύνταγμα, τηλ. 3224.434). Θα
ερμηνεύει άριες από έργα Μότσαρτ, Τόστι, Βέρντι, Σεϊτανίδη, Μπελίνι, Χέντελ,
Μουσόργκσκι, Σούμπερτ, Γκουνό, Πουτσίνι και τραγούδια του Νίκου
Χατζηαποστόλου. Το ρεσιτάλ είναι υπό την αιγίδα του Δήμου Αθηναίων και του
υπουργείου Πολιτισμού. Τιμές εισιτηρίων 3.000 και 1.500 (φοιτητικό).

ΕΚΘΕΣΗ

Ο ζωγράφος Απόστολος Παλαβράκις εκθέτει δουλειά του στο «Επίκεντρο» (Αρμοδίου
10, τηλ. 3312.187), με τίτλο «Ανάβασις». Πρόκειται για μια σειρά ζωγραφικών
έργων, τα οποία αντιπαρατίθενται με τις τρισδιάστατες κατασκευές του. Τα υλικά
που χρησιμοποιεί στη ζωγραφική του είναι η πίσσα και το λάδι. Τα υλικά που
χρησιμοποιεί στις κατασκευές του είναι το τεχνητό φως, το αλάτι και το χώμα.

*** Εγκαινιάζεται απόψε στις 8 μ.μ. στο κτίριο της Ένωσης Πτυχιούχων Ανωτάτης
Σχολής Καλών Τεχνών (Θόλου και Πανός 19α - Πλάκα) έκθεση ζωγραφικής της
Ειρήνης Αντώνη με γενικό τίτλο «Χρωματογραφίες». Στα εγκαίνια η Λίλα Σούση θα
παρουσιάσει μουσικά κομμάτια για φλάουτο.

*** Η ζωγράφος Κατερίνα Κολιάκου παρουσιάζει στο «Club Plus Soda» (Ερμού 161)
έργα τρισδιάστατα με την τεχνική mixed media. Είναι μοντέρνες Παναγίες
ανάγλυφα κεντημένες με κολάζ και σπρέι πάνω σε τεράστιο μουσαμά.

*** Τα εγκαίνια της έκθεσης ζωγραφικής του Νικόλα Κυριακού πραγματοποιούνται
απόψε στις 8 στην «Bosch Galerie», στον Παράδεισο Αμαρουσίου (Κηφισίας 6-8,
τηλ. 6824.244 - 6849.322). Η έκθεση του Νικόλα Κυριακού θα παραμείνει ανοιχτή
έως τις 3 Φεβρουαρίου 1998.

ΠΑΡΤΙ

Το πρώτο πάρτι του '98 κάνει απόψε το «Χοροστάσιο». «Nightmare Electronica»
είναι η βραδιά που θα στήσουν ηχητικά οι ντιτζέις Χάρης Παπαδημητρίου και
Chris D. Στα πλατό, ένα ηλεκτρονικό ταξίδι από Kraftwerk ως Prodigy.
Σκουλενίου 2, Πλατεία Κλαυθμώνος, τηλ. 3314.330-1.

*** Στο «Kingsize» της οδού Αμερικής (αρ. 2) «κλείνει» τις Τετάρτες του ο
ντιτζέι Άρης. Οι βραδιές έχουν όνομα: «F.F.» (Fast Forward, δηλαδή), με
μπόλικο χάουζ αμερικάνικο, σπιντ γκαράζ κι άλλα δημοφιλή.

ΣΥΝΑΥΛΙΑ

Οι πιανίστες Αγκλίκα Γκένοβα και Λιούμπεν Ντιμιτρόβ από τη Βουλγαρία
ερμηνεύουν απόψε στις 8.30 στην Αίθουσα Συναυλιών Φίλιππος Νάκας (Ιπποκράτους
41) έργα για δύο πιάνα των Μότσαρτ, Σούμαν, Ραβέλ και Ραχμάνινοφ. Τιμή
εισιτηρίων 3.000 και φοιτητικό 2.000 δρχ.

ΔΙΑΛΕΞΗ

Η καθηγήτρια του Αριστοτελείου Πανεπιστημίου Θεσσαλονίκης κ. Τζίνα Πολίτη,
δίνει απόψε διάλεξη στις 7 μ.μ., στην αίθουσα 209 του Παντείου Πανεπιστημίου,
προσκεκλημένη από το Τμήμα Επικοινωνίας και Μέσων Μαζικής Ενημέρωσης. Θέμα της
ομιλίας της «Η κατασίγαση της σιωπής» (Λόγος για τον Μπέκετ).

ΒΙΒΛΙΟ

Ο συγγραφέας Βασίλης Νεμέας συναντάει απόψε στις 8 το βράδυ στο Κέντρο Λόγου
και Τέχνης 104 (Θεμιστοκλέους 104) τους αναγνώστες του νέου του βιβλίου
«Πεταλούδες στο στομάχι». Αποσπάσματα θα διαβάσει ο ηθοποιός Γιάννης Μόρτζος.

ΔΙΑΛΕΞΗ

Στο Εθνικό Αρχαιολογικό Μουσείο (Τοσίτσα 1, τηλ. 8217.724) μιλάει απόψε στις
7.00 ο καθηγητής Στέφεν Μίλερ, με θέμα «Η Νεμέα και τα Νέμεα - Ανασκαφή και αναβίωση».

Ο Σταύρος Παπασταύρος και ο Γιώργης Χριστοδούλου τραγουδούν απόψε στο μουσικό
χώρο «Πινακοθήκη» (Αγ. Θέκλας 5 - Ψυρή, τηλ. 3247.741).

*** Το κουϊντέτο του Μανώλη Σκουλά «School Bus» παρουσιάζει απόψε στο «Hi-Hat
Cafe» (Κρουσόβου 1, Χίλτον, τηλ. 7218.171) γνωστά ροκ τραγούδια και blues
επιτυχίες. Ώρα έναρξης 11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16038P024</ED>
<ID>
ID:135041

</ID><URL>http://ta-nea.dolnet.gr/neaweb/neafile.print_unique?e=A&f=16038&m=P02&aa=4</URL></REF>


Article

<CATEGORY>vin09</CATEGORY>

 <H5>ΠΟΣΑ ΚΕΡΔΙΣΑΝ, ΠΟΣΑ ΕΧΟΥΝ ΟΙ ΑΣΤΕΡΕΣ ­ ΚΥΡΙΩΣ ­ ΤΗΣ ΜΟΥΣΙΚΗΣ, ΤΟ 1997
</H5><H2>Ροκ δισεκατομμύρια
</H2>
Ποιοι ήταν οι πιο κερδισμένοι στον χώρο του θεάματος στη Βρετανία; Ποιοι
έγιναν περισσότερο πλούσιοι από κάποιους άλλους στις σόου μπίζνες; Μην ψάξετε
στους σταρ του σινεμά· αυτοί δεν «κοστίζουν» τόσο πολύ εκεί, όσο στην αντίπερα
όχθη. Τα πιο μεγάλα κέρδη τα είχαν οι ροκ σταρ. Οι πρωταγωνιστές της ροκ και
της ποπ. Αυτοί που σάρωσαν σε πωλήσεις CD και κέρδισαν στα βιντεοκλίπ τις
εντυπώσεις. Οι τηλεοπτικές προσωπικότητες, αντίθετα, δεν έλαμψαν τόσο πολύ,
τουλάχιστον όχι τόσο όσο ένας Έλτον Τζον και ένας Άντριου Λόιντ Βέμπερ.
Βετεράνοι του ροκ και νέο αίμα κέρδισαν περιουσίες μέσα στη χρονιά που πέρασε,
κάτι που σίγουρα δεν μπορούμε να πούμε για τους ανθρώπους του βρετανικού
σινεμά. Που, παρότι περνάει καλές ημέρες, δεν ανήκει και στους καλοπληρωμένους
του θεάματος. Αυτοί δεν κατοικούν στη μεγάλη οθόνη, όταν μιλάμε για την
Αγγλία. Ιδού, λοιπόν, οι δεκαέξι πρώτοι, οι δεκαέξι που κέρδισαν τα
περισσότερα μέσα στη χρονιά που πέρασε και όπου θα συναντήσουμε από παλιές
δόξες, σαν τον Σον Κόνερι και τον Μικ Τζάγγερ.

50 ετών. Με 13 δισ. δρχ. έσοδα, ο σερ Έλτον Τζον γίνεται ο σταρ που
κέρδισε τα περισσότερα μέσα σε αυτή τη χρονιά. 
Όπως πολύ σωστά φαντάζεστε, το Candle Of Love που ξαναηχογράφησε για την
Νταϊάνα, βοήθησε ώστε οι πωλήσεις του άλμπουμ του να εξακοντιστούν στα ύψη.

49 ετών. Αύξησε την περιουσία του κατά 9,5 δισ. φέτος, κέρδη από τις
μετοχές του στην εταιρεία Really Useful που έπεσαν εξαιτίας μεγάλων
επενδύσεων. 
Η περιουσία του ανέρχεται σε 264 δισ.

51 ετών. Επίσης 9,5 δισ. ήταν οι εισπράξεις της χρονιάς από τα σόου του
στη Γουέστ Εντ. 
Η περιουσία του υπολογίζεται σε 154 δισεκατομμύρια δραχμές.

55 ετών. Έβγαλε μέσα στο '97 7 δισεκατομμύρια, που σημαίνει ότι δεν τα
πήγε τόσο καλά όσο την προηγούμενη χρονιά. Που είχαν κυκλοφορήσει οι
«Ανθολογίες» των Beatles. 
Πάντως, ο Μακάρτνεϊ έχει στο ταμείο του 202 στρογγυλά δισεκατομμύρια.

34 ετών. Ο Κύπριος κ. Κυριακού, όπως είναι το όνομα του Τζορτζ Μάικλ, κατάφερε
να βάλει ξανά δυναμικά το όνομά του στο βασίλειο της ποπ, μετά την περιβόητη
εκείνη μάχη του με τη Sony, αυξάνοντας τα χρήματά του κατά 6 δισ. 
Το άλμπουμ του Οlderδεν πούλησε αρκετά. Σε 23 δισ. εξάλλου ανέρχεται η
περιουσία του.

Στα 46 του χρόνια κέρδισε, μέσα στο '97 5,5 δισ. Κυρίως έσοδα από
συναυλίες, καθώς το άλμπουμ του Mercury Falling δεν ήταν και από τις
εμπορικότερες επιτυχίες του. 
Πάντως παλιότερα τραγούδια του, σαν το Every Breath You Take, το οποίο
χρησιμοποίησε ο Παφ Ντάντι, εξακολουθούν να του φέρνουν λεφτά.

52 ετών και πλουσιότερος κατά 5 δισ. Χάρη στην περιοδεία του στην
Αμερική, που αποδείχθηκε η τέταρτη πιο δημοφιλής. 
Γενικά οι συναυλίες καλοπληρώνουν την πιο... θρυλική βραχνή φωνή, κατά
3 δισ. περίπου τον χρόνο.

Ο δημιουργικός νους των Oasis, ο μεγάλος αδελφός Γκάλαχερ, που γράφει επίσης
τους στίχους και τη μουσική, 30 μόλις ετών, κέρδισε πέρσι 4,7 δισ. 
Καθόλου άσχημη χρονιά για το παιδί από το Μάντσεστερ.

Οι δύο Rolling Stones μοιράζονται, εκτός από τη θέση τους στην ιστορία της
μουσικής, και την 9η θέση των κερδισμένων της σοουμπίζνες στην Αγγλία.
4,5 δισ. αναλογούν στον καθένα από το Stirred άλμπουμ τους, ενώ δεν
έχουν αρχίσει καλά καλά να μετριούνται οι εισπράξεις από το Bridges Το
Babylon. 
Σημειωτέον πως ο Μικ έχει στην άκρη 56 δισ., ενώ ο Κιθ γύρω στα 38.

37 χρόνων. Ο μίστερ Simply Red έβαλε στο ταμείο του και αυτός, όπως και οι
Stones, 4,5 δισ. 
Απόδειξη πως το παλικάρι από το Μάντσεστερ, η πιο «μαύρη» από τις λευκές
φωνές, ξέρει πώς να κάνει σουξέ. Στα 12 δισ. υπολογίζεται εξάλλου η
περιουσία του.

67 ετών. Και ο πιο δημοφιλής 007, κέρδισε πέρσι 4,5 και αυτός. 
Ένα εκατομμύριο δολάρια είναι η αμοιβή του για τη συμμετοχή του στην
κινηματογραφική έκδοση των «Εκδικητών» με πρωταγωνιστή τον Ραλφ Φάινς.
Περιουσια, 23 δισ. δραχμές.

Ετών 46. Ο Φιλ Κόλινς κέρδισε 4,5 δισ. και αυτός, αλλά είδε και την
προσωπική του περιουσία να πέφτει εξαιτίας του διαζυγίου του. 
Γιατί η νέα ερωτική περιπέτεια του άλλοτε μέλους των Genesis του στοίχισε τις
μισές τουλάχιστον καταθέσεις του.

50 ετών. Φέτος εισέπραξε μόνον 4,5 δισ. γιατί το άλμπουμ του Earthling
δεν πούλησε τόσο πολύ όσο άλλα έργα του, αλλά ο προηγούμενος κατάλογός του
κέρδισε πολλά. 
Η περιουσία του ανεβαίνει αλματωδώς.

Οι πρώην Beatles επωφελήθηκαν από την «επανεμφάνιση» των Σκαθαριών. 
Με 3,8 δισ. σε εισπράξεις βρέθηκαν σ' αυτή τη θέση.

52 ετών. 3,2 δισ. έφεραν στον κ. Κλάπτον το From The Cradle (το πιο
εμπορικό μπλουζ άλμπουμ) . 
Το τραγούδι του Change The World έκανε εντυπωσιακές πωλήσεις στην Αμερική.

48 ετών. 2,8 δισ. για την «ψυχή» των Dire Straits, που είδε μεν το
προσωπικό του δίσκο Golden heart να μη συγκινεί την αγορά, τα δε άλμπουμ του
συγκροτήματος να εξακολουθούν να ζητιούνται επίμονα.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16038P031</ED>
<ID>
ID:134937

</ID><URL>http://ta-nea.dolnet.gr/neaweb/neafile.print_unique?e=A&f=16038&m=P03&aa=1</URL></REF>


Article

<CATEGORY>vin09</CATEGORY>

 <H5>Άρνηση ιστορικής μνήμης
</H5><H5></H5><H5>Κώστας Γεωργουσόπουλος
</H5><H2>ΤΟ ΠΝΕΥΜΑ του τόνου
</H2>
Είναι γνωστό, τουλάχιστον στους ανθρώπους του θεάτρου και στο ενημερωμένο
θεατρόφιλο κοινό, πως ο έγκριτος ηθοποιός Θόδωρος Έξαρχος εδώ και αρκετά
χρόνια έχει αφιερώσει τη ζωή του στη διακονία μιας σημαντικής προσφοράς.
Συντάσσει με άκρα επιμέλεια, ακρίβεια, αντικειμενικότητα και μεθοδικότητα
λεξικά με σπουδαία λήμματα βιογραφικά των ηθοποιών από τον περασμένο αιώνα έως
τις ημέρες μας. Έφερε στο φως πληροφορίες αξιόλογες και φώτισε μαζί με τον βίο
σημαντικών και αγνώστων εργατών του θεάτρου και τον βίο της ίδιας της
νεοελληνικής σκηνής. Οι βιογραφίες των θεατρίνων είναι η βιογραφία του θεάτρου
μας. Τίποτε δεν είναι περιττό. Κάθε είδηση, κάθε διανομή, κάθε πρεμιέρα στο
τελευταίο καφενείο είναι ιστορικώς απαραίτητη για τη συγκρότηση της σύνολης
ιστορίας της σκηνικής τέχνης των Νεοελλήνων.

Αυτόν τον καιρό ο Έξαρχος έχει μπει σε δύσβατη περιοχή. Ετοιμάζει τον έσχατο
τόμο του. Ηθοποιοί που γεννήθηκαν μετά το 1925. Οι περισσότεροι ζώντες,
δρώντες, θριαμβεύοντες μεταξύ μας, δίπλα μας. Και όμως, όπως μαθαίνω, ενώ οι
ίδιοι οφείλουν να είναι οι έγκυρες και πλήρεις πηγές του συγγραφέα-συναδέλφου,
υπάρχουν λίγες αλλά ενδεικτικές περιπτώσεις που δυσχεραίνουν την έρευνα και
την πληρότητα του έργου. Μιζέριες, αναστολές, προσωπικές πικρίες, παραξενιές,
παραποιήσεις χρονολογιών, αρνήσεις για διάθεση ντοκουμέντων, συχνά απρεπείς
αρνήσεις για το ίδιο το εγχείρημα.

Το ίδιο το Σωματείο, που γνωρίζω πόσο συμπαραστάθηκε στον Έξαρχο, οφείλει να
συστήσει σε όλα τα μέλη του να συνδράμουν στην πληρέστερη συγκρότηση του
τόμου. Κάθε έλλειψη ή παράλειψη βλάπτει τη μελλοντική θεμελίωση των ιστορικών
επιχειρημάτων για την πορεία του θεάτρου μας.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16038P032</ED>
<ID>
ID:134980

</ID><URL>http://ta-nea.dolnet.gr/neaweb/neafile.print_unique?e=A&f=16038&m=P03&aa=2</URL></REF>


Article

<CATEGORY>vin09</CATEGORY>

 <H5>Τηλεόραση βία, πολιτική και πολιτισμός
</H5><H2>ΒΙΒΛΙΟπαρουσίαση
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

ΣΤΕΛΙΟΣ ΠΑΠΑΘΑΝΑΣΟΠΟΥΛΟΣ: «Η δύναμη της τηλεόρασης. Η λογική του μέσου
και η αγορά». Σελίδες 475. Αθήνα 1997. Εκδόσεις Καστανιώτης.

Το 99% των ελληνικών σπιτιών διαθέτει τουλάχιστον μία τηλεόραση. Γι' αυτόν τον
λόγο και μόνο, το βιβλίο του Στέλιου Παπαθανασόπουλου, επίκουρου καθηγητή στο
Τμήμα Επικοινωνίας και Μέσων Μαζικής Ενημέρωσης του Πανεπιστημίου Αθηνών και
συγγραφέα πολλών μελετών και βιβλίων για τα ΜΜΕ, είναι ένα απόκτημα για την
ελληνική βιβλιογραφία. Μια εμπεριστατωμένη μελέτη για την σχέση μας με την
μικρή οθόνη, πάνω στην οποία φαίνεται να στηρίζεται ο πολιτισμός των
τελευταίων δεκαετιών.

Βασικά θέματα με τα οποία ασχολείται ο συγγραφέας είναι η προβολή βίαιων
απεικονίσεων και σκηνών βίας, η σχέση της τηλεόρασης με τη σύγχρονη πολιτική
και τους πολιτικούς (σε ένα κεφάλαιο που εξετάζει ακόμα και την τελευταία
εκλογική αναμέτρηση στη χώρα μας), η ενημέρωση που εισπράττουμε από την
τηλεόραση, είτε μέσω των τηλεοπτικών δελτίων ειδήσεων είτε μέσω ενημερωτικών
εκπομπών, η σχέση της τηλεόρασης με την δικαιοσύνη και τη διαφήμιση. Στόχος
του βιβλίου είναι να σκιαγραφήσει και να καταγράψει τις επιδράσεις στο κοινό
και τις μεταβολές που έχει επιφέρει η μικρή οθόνη σε μερικές σημαντικές
πλευρές της σύγχρονης ζωής.

Ο συγγραφέας όμως δεν μελετά μόνο την επίδραση που έχει πάνω μας αυτό το νέο
μοντέλο επικοινωνίας αλλά και το πώς η ίδια η τηλεόραση, όντας το κυρίαρχο
μέσο, έχει αλλάξει λόγω της αιφνίδιας και ταχύτατης εμπορευματοποίησής της, με
αποτέλεσμα να επηρεάζει και να επηρεάζεται από το κοινωνικό περιβάλλον αλλά
και να παρεμβαίνει σε αυτό. Η ανάγνωση του βιβλίου αυτού θα σας κάνει να δείτε
την τηλεόραση με άλλο τρόπο.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16038P041</ED>
<ID>
ID:134938

</ID><URL>http://ta-nea.dolnet.gr/neaweb/neafile.print_unique?e=A&f=16038&m=P04&aa=1</URL></REF>


Article

<CATEGORY>vin09</CATEGORY>

 <H2>Η ώρα της φωτογραφίας
</H2>
<AUTHOR>ΧΑΡΗΣ ΚΑΜΠΟΥΡΙΔΗΣ</AUTHOR>

<H3>Το CD-ROM «Φωτοθήκη» (74 φωτογράφοι, 1.800 έργα), μεταφέρει την ελληνική
φωτογραφική τέχνη στο κοινό της ψηφιακής εποχής και μας υπενθυμίζει τα
προβλήματά της.
</H3>
Είναι τέχνη η φωτογραφία; Το παλιό και στερεότυπο αυτό ερώτημα προκαλεί πικρά
χαμόγελα στους φωτογράφους και ειρωνικά στους ζωγράφους μας, μολονότι ίσως να
είναι το κρισιμότερο ερώτημα του σύγχρονου πολιτισμού: Θα αντιμετωπίζαμε με
την ίδια οπτική γωνία τον κόσμο, εξωτερικό και εσωτερικό, σήμερα, εποχή της
οπτικής επικοινωνίας, αν δεν είχε μεσολαβήσει η φωτογραφία; Είναι υψηλότερη
τέχνη η ζωγραφική, όπως προσπαθεί ν' αποδείξει από το 1839 που εφευρέθηκε η
δαγεροτυπία και ανάγκασε τους ζωγράφους να προχωρήσουν στον εμπρεσιονισμό,
στον μοντερνισμό και στην άκρα υποκειμενικότητα;

Μια χαρακτηριστική «ηλεκτρονική σελίδα» από τη «Φωτοθήκη»

«Ο νεοελληνικός πολιτισμός υπήρξε για πολύ καιρό φαινόμενο κατεξοχήν
λογοτεχνικό» σημειώνει εύστοχα ο Γ. Σταθάτος στον τόμο «Εικόνα και Είδωλο ­ η
Νέα Ελληνική Φωτογραφία» που εκδόθηκε πέρσι και που τώρα μεταφέρθηκε σε CD-ROM
για κομπιούτερ. Η νεοελληνική σκέψη και τα συναισθήματά μας είχαν υλικό και
όχημα τον (προφορικό ή γραπτό) λόγο, όπως σ' όλους τους προβιομηχανικούς
πολιτισμούς. Η φωτογραφική εικόνα ανέτρεψε το παλιό εργαλείο του λόγου,
προεκτάθηκε με τον Κινηματογράφο, την Τηλεόραση και το Ίντερνετ, έκανε την
πραγματικότητα περισσότερο κοινή ανάμεσα στους ανθρώπους, έκανε όλους τους
κατοίκους του πλανήτη μας συγχωριανούς. Οι παλιοί τρόποι ζωής αντέδρασαν στην
(κάθε είδους) εικόνα, επειδή χαλούσε την υποκειμενικότητα και τις
ψευδαισθήσεις τους. Αν λοιπόν, σήμερα, η φωτογραφική μηχανή, στα χέρια του
καθενός, έγινε σιγά - σιγά ό,τι παλιότερα ήταν το στόμα και ο λάρυγγας, που
σχημάτιζαν τις λέξεις, τότε ποια είναι η δική της τέχνη στον τόπο μας; Στο
ερώτημα αυτό απαντά η «Φωτοθήκη» με τα 1.800 έργα των 74 φωτογράφων που περικλείει.

Ελάχιστοι απ' αυτούς είναι ευρύτερα γνωστοί στον φιλοτεχνικό χώρο, κι όχι
βέβαια επειδή δεν το αξίζουν, αλλά επειδή η φωτογραφία δεν είναι συλλεκτικό
είδος. Ούτε καν οι διανοούμενοι θυμούνται ότι η παραβολή του πλατωνικού
Σπηλαίου, που τόσο μοιάζει με φωτογραφικό θάλαμο, γεννήθηκε στην Αθήνα. Οι
φωτογράφοι πάντως της «Νέας ελληνικής Φωτογραφίας», όπως αυτοχαρακτηρίζονται,
για να δείξουν ότι εκπροσωπούν την εποχή μετά την ίδρυση του Φωτογραφικού
Κέντρου Αθηνών το 1979 (Κ. Αντωνιάδης, Γ. Δήμου, Ν. Παναγιωτόπουλος, κ.ά.),
έχουν πλήρη γνώση και του εκφραστικού εργαλείου τους και της σημασίας του.

Φυλλομετρώντας το CD-ROM ο φιλότεχνος αποκτά μαζί τους μια σύγχρονη ματιά στον
τρέχοντα κόσμο, άλλοτε διαμέσου της θεματολογίας των καλλιτεχνών κι άλλοτε από
τον ειδικό τρόπο που χειρίζονται τις φωτογραφικές τεχνικές. Το τελικό
αποτέλεσμα είναι μια εκτεταμένη και ευαίσθητη καταγραφή του τόπου μας, της
εποχής, ων ανησυχιών και των προσδοκιών μας, μ' άλλα λόγια μια πλήρης
καλλιτεχνική κατάθεση η οποία καθιερώνει την ελληνική φωτογραφία σ' όσους ως
τώρα δεν την λάβαιναν σοβαρά υπόψη. Και αναδεικνύει τη «Φωτοθήκη» ως
«ηλεκτρονικό φωτογραφικό μουσείο», μη υπάρχοντος ακόμη κάποιου άλλου σε
αληθινό χώρο. Ως προς τους ζωγράφους, στέλνει μηνύματα ισοτιμίας. Από
αισθητική πλευρά, ζωγράφοι και φωτογράφοι δεν έχουν διαφορές, και η τρέχουσα
κρίση της ζωγραφικής ίσως σταθεί αφορμή για δυναμική παρουσία της φωτογραφίας
στις γκαλερί, όπως άλλωστε γίνεται εδώ και χρόνια στη Ν. Υόρκη. Ούτε οι μεν
ούτε οι δε πάντως, φαίνεται να ευαισθητοποιούνται καλλιτεχνικά στη νέα εποχή
που ξεκίνησε η virtual reality (εικονική πραγματικότητα) των υπολογιστών, και
η οποία ανατρέπει άρδην την παραδοσιακή φιλοσοφία περί αναπαράστασης -
πραγματικότητας στον κόσμο μας.

Η έκδοση αυτή πάντως, έχει και ελλείψεις. Μνημονεύει μεν, αλλά δεν
περιλαμβάνει τους ζωγράφους που χρησιμοποιούν δημιουργικά τη φωτογραφία, όπως
ο πρωταγωνιστής της «Mec-art» Ν. Κεσσανής ή οι φωτορεαλιστές Γ. Ψυχοπαίδης, Δ.
Σκουλάκης, Αχ. Δρούγκας, κ.ά.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16038P042</ED>
<ID>
ID:134981

</ID><URL>http://ta-nea.dolnet.gr/neaweb/neafile.print_unique?e=A&f=16038&m=P04&aa=2</URL></REF>


Article

<CATEGORY>vin09</CATEGORY>

 <H2></H2><H2>Μαγικός ρεαλισμός
</H2>
<AUTHOR>ΧΡΙΣΤΟΦΟΡΟΣ ΜΗΛΙΩΝΗΣ</AUTHOR>

Μαγικός ρεαλισμός είναι το πρόσχημα που χρησιμοποιείται σήμερα, για να
καλύψει κάθε φαντασιοκόπημα και κάθε ανοητολογία. Λατινοαμερικανικής
προελεύσεως ­ κάτι σαν το σομπρέρο ­, μάς ήρθε μέσω του Μάρκες και κυρίως με
το μυθιστόρημά του «Εκατό χρόνια μοναξιάς», μ' εκείνη τη δυναστεία των
Μπουενδία και την ωραία Ρεμέδιο, που πότε εμφανίζεται και πότε αναλαμβάνεται
ως νεφέλη στους ουρανούς. Αλλά στον Μάρκες μπορείς να είσαι συγκαταβατικός, ως
προς αυτά, ή ουδέτερος ή και να τα δέχεσαι με θαυμασμό. Για να το λέει ­
σκέφτεσαι ­, κάπως έτσι θα συλλαμβάνουν τα πράγματα στους αντίποδες, με μια
φαντασία και μια μυθολογία που σβήνει τα όρια ανάμεσα σ' αυτόν τον κόσμο και
στον επέκεινα.

Μου διηγόταν ένας Λατινοαμερικάνος φοιτητής πως στην πατρίδα του, τη Λίμα,
μέρα μεσημέρι, μια κοπέλα που ο αρραβωνιαστικός της είχε πρόσφατα πεθάνει,
γύριζε στο σπίτι από τη δουλειά της. Ώρα αιχμής και το λεωφορείο φίσκα.
Ξαφνικά η κοπέλα ένιωσε την εσάρπα της να της φεύγει από τον ώμο. Υπέθεσε πως
κάποιος επιβάτης τη σούφρωνε κι έβαλε τις φωνές, έψαξε γύρω της, έψαξαν κι οι
άλλοι ­ του κάκου! Έφτασε στη στάση της και κατέβηκε χωρίς την εσάρπα. Την
Κυριακή πήγε λουλούδια στο νεκροταφείο. Πάνω στον τάφο του αγαπημένου της
βρισκόταν καλοδιπλωμένη η εσάρπα της. Το διηγήθηκε με τόση αθωότητα και πίστη,
που δεν σκέφτηκα ούτε στιγμή να το αμφισβητήσω. Ούτε ιδέα βέβαια να χαμογελάσω.

Τις προάλλες, ένας νέος συγγραφέας, φίλος μου, μου παρέδωσε ένα διήγημά του,
να το διαβάσω κ.τ.λ. Γνωστά πράγματα ­ διαπίστωνα ­, αλλά για μας που κάτι
παραπάνω γνωρίσαμε, πάντα ενδιαφέροντα: Ένας χωρικός διηγόταν πώς τον είχαν
συλλάβει οι αντίθετοι, στον Εμφύλιο, πώς τον στήσανε δίπλα στον ανοιγμένο
λάκκο, πώς τον εκτελέσανε και τον θάψανε φτυαρίζοντας επάνω του το χώμα.

Παραλίγο να το χάψω. Διάβολε! λέω και τινάχτηκα. Τον παίρνω στο τηλέφωνο: «Και
δε μου λες», τον ρωτώ. «Πώς τα διηγείται αφού τον σκοτώσανε; Μπας και τον
πρόλαβαν και τον ξεθάψανε μισοπεθαμένο; Και για δεν το λες;» ­ «Όχι!», μου
λέει. «Είναι μαγικός ρεαλισμός!» με αφόπλισε.

Τελευταία, ο όρος άρχισε να χρησιμοποιείται και με αναδρομική ισχύ. Κάθε
μετάβαση από την ορατή πραγματικότητα στα πεδία της φαντασίας, επιδέξια ή
αδέξια, χαρακτηρίζεται ως μαγικός ρεαλισμός που όλα τα εξιλεώνει. Πρόσφατα
άκουσα σε συνέδριο για τον Καζαντζάκη ­ ου και την μνήμην επιτελούσαμε ­ ότι
είναι συγγραφέας του μαγικού ρεαλισμού. Μόνο που δεν το ήξερε, παρά την
κραυγαλέα πολυμάθειά του. Κάτι σαν μαρξιστής, να πούμε, πριν από τον Μαρξ.

Ο Χριστόφορος Μηλιώνης είναι φιλόλογος και πεζογράφος.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16038P043</ED>
<ID>
ID:135018

</ID><URL>http://ta-nea.dolnet.gr/neaweb/neafile.print_unique?e=A&f=16038&m=P04&aa=3</URL></REF>


Article

<CATEGORY>vin09</CATEGORY>

 <H2>Hello Dolly
</H2>
<AUTHOR>ΜΥΡΤΩ ΡΗΓΟΥ</AUTHOR>

<H3>Μας κλονίζουν αυτές τις ημέρες τα Δελτία Ειδήσεων με την είδηση ότι στις ΗΠΑ ο
καθηγητής Σιντ πειραματίζεται για να γεννηθεί ένα παιδί από το κύτταρο ενός
μόνου ανθρώπου που θα είναι και το ακριβές αντίγραφό του.
</H3>
Επειδή η είδηση συνοδεύεται αναγκαστικά από εικόνα και το παιδί δεν έχει
γεννηθεί ακόμη, στη θέση του, η κλωνοποιημένη Ντόλι βεβαιώνει για την αβέβαιη
ταυτότητα του ανθρώπου που έρχεται. Τι συνδέει όμως άνθρωπο και ζώο;

Η τεχνική αναπαραγωγή τους. Όταν ο Β. Μπένγιαμιν έγραφε για «το έργο τέχνης
στην εποχή της τεχνικής αναπαραγωγιμότητάς του» δεν είχε υπόψη του τον
σύγχρονο κλωνισμό αλλά τον κλονισμό της παράδοσης από τα μοντέρνα «μέσα» της
εποχής του, τον κινηματογράφο και τη φωτογραφία, που συνελάμβαναν τα πράγματα
σε συνάρτηση με τη απεριόριστη αναπαραγωγιμότητά τους. Αυτό που χάνεται από το
πράγμα τη στιγμή της αναπαραγωγής του είναι η αύρα του. Αλλά και ο άνθρωπος
χάνει την αύρα του όταν παρουσιάζεται στο κοινό μέσω μιας μηχανής, είτε
πρόκειται για την κινηματογραφική είτε για την τηλεοπτική κάμερα. Αναπαράγει
τον εαυτό του ως είδωλο και το μεταφέρει μπροστά στο κοινό. Η απουσία του
πρωτότυπου, το άνευ καταγωγής είναι το ομοίωμα του ανθρώπου, του ζώου και του
πράγματος στην τηλεόραση. Η τηλεόραση είναι αυτή η δανεική μήτρα που δέχεται
το κλωνισμένο έμβρυο. Υποδέχεται και εγκυμονεί ιδανικά, ταυτοτικές οντότητες
και εικόνες που τίποτα δεν τις διαφοροποιεί.

Έλλειψη

Η κλωνοποίηση, λοιπόν, έχει ήδη συμβεί κι ο τηλεθεατής ανίκανος να εννοήσει
την παράβαση αυτή της φύσης έχει προ πολλού δεχθεί ότι υπάρχει μια έλλειψη στη
φύση και ως εκ τούτου η προσθήκη του κλώνου του, δηλαδή η προσθήκη του
ομοιώματός του, δεν τον τρομάζει αλλά τη θεωρεί φυσική. Στα ριάλιτι σόου του
Μικρούτσικου ­ στα ριάλιτι σόου των Ειδήσεων ­ δεν υπάρχει ενδιάμεσο ανάμεσα
σ' αυτόν και σ' αυτούς όχι μόνο γιατί η υποκατάστασή του πληροί ένα
καθορισμένο κενό αλλά γιατί ο ίδιος ο τηλεθεατής και όχι η τηλεόραση είναι το
«μέσον», ο μέσος όρος in between. 
Η κλωνοποίηση βέβαια ισχύει όχι μόνο για τους τηλεθεατές αλλά και για τους
τηλεπαρουσιαστές. Τα σώματά τους στην οθόνη παύουν να είναι σώματα και
συρρικνώνονται στην πληροφοριακή τους υπόσταση, στο DNA τους. Ο άνθρωπος που
μοιάζει με μηχανή και η μηχανή που μοιάζει ζωντανή μπορεί να είναι ένα αστείο
γιατί αποτελεί ενδεχομενικότητα. Όταν, όμως, η αναγκαιότητα (το DNA) αποκλείει
το ενδεχόμενο (το σώμα - μηχανή), τότε συμβαίνει ο εφιάλτης. 
Ο εφιάλτης δεν είναι ο κλωνοποιημένος άνθρωπος που θα 'ρθει, αλλά οι
τηλεκλωνιστές που γίνονται η πραγματικότητά μας και μας το αναγγέλλουν. Τα
σώματά τους αναπαράγονται στα κανάλια με τους ίδιους όρους που χρησιμοποιεί ο
Μπένγιαμιν για τα βιομηχανικά προϊόντα και τις εικόνες των ΜΜΕ: προηγείται η
αναπαραγωγή τους σε σχέση με την παραγωγή. Προηγούνται τα ξανθιά μαλλιά σε
σχέση με τα «Χρυσά κουφέτα», προηγούνται οι φωνές σε τόνο συναγερμού σε σχέση
με τις ειδήσεις των Δελτίων.

Αναπαραγωγή

Τα νέα που άκουσα στην τηλεόραση για την άφυλη αναπαραγωγή του ανθρώπου που
επιτρέπει να παρακάμπτουμε το άλλο και να παράγουμε το ταυτό απ' το ταυτό, δεν
είναι νέα αλλά η αναπαραγωγή του ίδιου πράγματος.

Φόνοι, βιασμοί, ολοκαυτώματα, απραξία, ανευθυνότητα, ιδού το ένα και
επαναλαμβανόμενο θέμα που καλύπτει το Δελτίο. Τελευταία προστέθηκε ένα
πρόβατο, η Ντόλι. Μα δεν υπήρχε ανέκαθεν;

Ο Ζ. Μποντριγιάρ στη «Διαφάνεια του κακού» επισημαίνει σ' αυτό ακριβώς το
σημείο της μεταστατικής αταξίας από γειτνίαση το ανεπανόρθωτο: «Τα σημερινά
τεχνολογικά όντα, οι μηχανές, οι κλώνοι, οι προσθέσεις, τείνουν όλα προς αυτόν
τον τύπο αναπαραγωγής και επάγουν επιδέξια την ίδια διαδικασία στα λεγόμενα
ανθρώπινα και έμφυλα όντα.

Όλες οι σημερινές απόπειρες, ανάμεσά τους και η προωθημένη βιολογική έρευνα,
τείνουν να βάλουν στο επίκεντρο αυτή τη γενετική υποκατάσταση, αυτή τη
γραμμική εν σειρά αναπαραγωγή, τον κλωνισμό, την παρθενογένεση και τις άγαμες μικρομηχανές».

Η Μυρτώ Ρήγου είναι επίκουρος καθηγήτρια στο Τμήμα Επικοινωνίας και ΜΜΕ του
Πανεπιστημίου Αθηνών.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: P05</CAT>
<ED>
Κωδικός άρθρου: A16038P051</ED>
<ID>
ID:134939

</ID><URL>http://ta-nea.dolnet.gr/neaweb/neafile.print_unique?e=A&f=16038&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Στην εκπομπή της οργάνωσε διαγωνισμό μύτης και με τη μεζούρα της αναζήτησε
άντρες με προσόντα. Επέβαλε αυστηρούς κανονισμούς στους συμμετέχοντες,
αναγκάζοντας τους να φέρνουν και το χαρτί του διαζυγίου τους για να το
δείχνουν μπροστά στην κάμερα. 
Από σκέρτσο άλλο τίποτα, από νεολογισμούς, μοναδική στο είδος της. Η Αννίτα
Πάνια εξηγεί τα γύρω από τον εαυτό της στο «Man to Man» του Μανώλη Καψή και
θυμίζει ότι έχει εκδώσει και ποιητική συλλογή. 
Κάτι που είχε πει και στον Νίκο Μαστοράκη, στην πρώτη της τηλεοπτική
συνέντευξη, ως νεόφερτο πρόσωπο τότε στην TV.

* «Ταλιθά κούμι». Στην αραμαϊκή γλώσσα σημαίνει «σήκω κόρη» και το είπε ο
Ιησούς θεραπεύοντας ένα ετοιμοθάνατο κορίτσι. Στη γλώσσα της τηλεόρασης είναι
ένα από τα καλά επεισόδια των «Χ-Files», με το οποίο η σειρά έκανε ντεμπούτο
για το '98 στο Star. Και επειδή ήταν τόσο καλό, δεν χώρεσε στη διάρκεια ενός
επεισοδίου, γι' αυτό και συνεχίζεται.

* Μητροπολίτης δίνει συνέντευξη σε ειδικό περιοδικό για άντρες. Μοναχοί και
ποιμένες της Εκκλησίας κάνουν τακτικές εμφανίσεις στις εκπομπές του
Μάκη Τριανταφυλλόπουλου. Ε, οι μοναχές θα έμεναν άπραγες; Βρήκαν
και εκείνες επικοινωνία με τον κόσμο μέσω Αγγελικής Νικολούλη. Το «Φως
στο τούνελ» λοιπόν μπήκε σε μοναστήρι. Στη μία και είκοσι μετά τα μεσάνυχτα η
Αγγελική Νικολούλη μιλούσε με μια καλόγρια από τη Μονή Αγίας Άννης στη
Λαμία, αναζητώντας πληροφορίες για μια εξαφανισμένη γυναίκα. Και η γερόντισσα
όχι μόνο δεν αναστατώθηκε από τη μεταμεσονύχτια ενόχληση του λαγωνικού, αλλά
απαντούσε, συμμετέχοντας στις έρευνες.

* Όλο απορίες είναι η Ελένη Μενεγάκη. Πώς γίνεται το ένα, πώς συνέβη το
άλλο... Όταν όμως ρωτάει τη Σοφία Αλιμπέρτη για το πώς ακριβώς γέννησε
και εισπράττει την απάντηση «με καισαρική», γιατί διαπράττει το σφάλμα να
κάνει ανόητες ερωτήσεις όπως «δηλαδή ναρκωμένη έπαιρνες βαθιές ανάσες»;
Τουλάχιστον στην ηλικία της, στα πλέον αναπαραγωγικά, γόνιμα χρόνια της, θα
έπρεπε να γνωρίζει με ποιους τρόπους γεννιούνται τα παιδιά.

* Η «Ακούνα Ματάτα», η αεροκυβερνομεταφερόμενη νταλίκα που χρησιμοποιεί ο
Χρήστος Φερεντίνος στα ταξίδια του, ξεκινάει και πάλι χωρίς κανένα
πρόβλημα, όπως ακριβώς δηλώνει και το όνομά της. Απόψε λοιπόν στο Mega ο
Χρήστος Φερεντίνος παρουσιάζει το ταξίδι της «Ακούνα Ματάτα» στο
Γιοχάνεσμπουργκ, όπου συναντάει διάφορους Έλληνες. Για να φτάσει μέχρι και στα
περίχωρα των Ζουλού, αναπτύσσοντας μια ενδιαφέρουσα συνομιλία μαζί τους, σε
μια γλώσσα δικής του επινόησης.

* Θέμα στο «Εν Θερμώ» έγινε ο Νίκος Φώσκολος. Ένας χαμένος συγγενής
του, κατατρεγμένος και βασανισμένος, εντοπίστηκε ύστερα από χρόνια. Ολόκληρη
εκπομπή στήθηκε πάνω στην ιστορία τους και στο πώς ο δημιουργός της «Λάμψης»
τού συμπαραστάθηκε. Κανένας δεν βρίσκει ησυχία από αυτή τη βεβιασμένη προβολή
της προσωπικής του ζωής. Χαρές και δράματα μεγεθύνονται στη μικρή οθόνη και
υφίστανται τη μελοδραματική επεξεργασία από τέτοιες εκπομπές.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: P05</CAT>
<ED>
Κωδικός άρθρου: A16038P052</ED>
<ID>
ID:134982

</ID><URL>http://ta-nea.dolnet.gr/neaweb/neafile.print_unique?e=A&f=16038&m=P05&aa=2</URL></REF>


Article

<CATEGORY>vin15</CATEGORY>

 <H5>Ένα τέρας από το μέλλον
</H5><H2>ΤΗΛΕΟΡΑΣΗ ΤΕΤΑΡΤΗΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΣΥΝΔΥΑΣΜΟΣ ΤΡΟΜΟΥ ΚΑΙ ΕΠΙΣΤΗΜΟΝΙΚΗΣ ΦΑΝΤΑΣΙΑΣ
</H3>
Μπορεί να ξαναπαίζεται για πολλοστή φορά το «Άλιεν, ο επιβάτης του
διαστήματος», αλλά πώς να μην το αναφέρεις πρώτο πρώτο, αφού είναι η καλύτερη,
ίσως, ταινία επιστημονικής φαντασίας της τελευταίας εικοσαετίας...

Ο Ρίντλεϊ Σκοτ κατάφερε να ανανεώσει το είδος της «επιστημονικής φαντασίας»
και «τρόμου» το '79 με την ταινία του «Άλιεν, ο επιβάτης του διαστήματος»,
στην οποία η Σιγκούρνι Γουίβερ είναι μοναδική, όπως και στις συνέχειες που
ακολούθησαν. Στην άλλη μεριά της φιλμικής απόλαυσης υπάρχει το δραματικό φιλμ
«Εννέα μήνες» της Ουγγαρέζας Μάρτα Μεζάρος, ενώ στο «δικό» μας «Κοροϊδάκι της
δεσποινίδος» με τους Καρέζη - Ηλιόπουλο γελάς όσες φορές και αν το έχεις δει.
Αν τύχει και αυτή την ώρα που κυκλοφορεί η εφημερίδα είστε στο σπίτι, δείτε
τον «Μυστικό κήπο» της Ανιέσκα Χόλαντ με τη Μάγκι Σμιθ.

Αναλυτικότερα, μεταξύ των ταινιών που προγραμματίζουν να δείξουν τα κανάλια,
είναι και οι παρακάτω:

«Το κοροϊδάκι της δεσποινίδος»

21.00 Star. Η πανέμορφη, ασπρόμαυρη κομεντί ­ '60 ­ του Γιάννη
Δαλιανίδη με την Τζένη Καρέζη και τον Ντίνο Ηλιόπουλο να είναι στα πολύ μεγάλα
κέφια τους, με αποτέλεσμα το γέλιο να μη γερνάει και ας έχουν περάσει 38
χρόνια από τότε που γυρίστηκε το φιλμ. (Διάρκεια: 90') ***

«Χαμένα όνειρα»

21.35 ΕΤ1. Από τις συμπαθητικές κομεντί του παλιού ελληνικού
σινεμά που ανήκει στον Αλέκο Σακελλάριο από το θεατρικό έργο «Η μεγάλη
παρένθεση», το οποίο είχε γράψει μαζί με τον Χρήστο Γιαννακόπουλο. Δύο νέοι ­
Αντιγόνη Βαλάκου, Δημήτρης Παπαμιχαήλ ­ έχουν πολλά όνειρα και εργάζονται
προσωρινά σ' ένα γραφείο, αλλά η καθημερινότητα και τα χρόνια που περνούν τούς
κάνουν να προσγειωθούν στην πεζή πραγματικότητα. Μουσική Μάνου Χατζιδάκι.**

«Εννέα μήνες»

22.30 ΕΤ3 (Nine months). Η ταραγμένη ζωή μιας γυναίκας που
προσπαθεί να πάρει την μοίρα της στα χέρια της και να μη μείνει στη γωνία, σε
μία ανδροκρατούμενη κοινωνία. Της Ουγγαρέζας Μάρτα Μεζάρος. (Διάρκεια: 88') ***

«Μετρόπολις»

23.00 SevenX (Metropolis). Το φουτουριστικό αριστούργημα του
Φριτς Λανγκ ­ '26 ­ που ελάχιστα σημερινά φιλμ «επιστημονικής φαντασίας»
μπορούν να συγκριθούν μαζί του. Μια εφιαλτική εικόνα της κοινωνίας του 21ου
αιώνα. Το φιλμ προβάλλεται πολύ από το κανάλι αυτό. (Διάρκεια: 119')*****

«Οι όμηροι του Άλτα Βιου»

23.15 Star (Deliver them, from evil: the taking of Alta View).
Ένας θεοσεβούμενος οικογενειάρχης μετατρέπεται σε αδίστακτο εκδικητή, όταν από
ιατρικό λάθος η γυναίκα του μένει στείρα. Του Πίτερ Λέβιν. Παραγωγής '93. **

Ωραία και ατρόμητη η Σιγκούρνι Γουίβερ, μονομαχεί μέχρις εσχάτων με τα
αδίστακτα «Άλιεν»

«Άλιεν, ο επιβάτης του διαστήματος»

24.00 Mega (Alien). Συνδυάζοντας μοναδικά τα είδη των ταινιών
τρόμου και επιστημονικής φαντασίας, ο Ρίντλεϊ Σκοτ έκανε μια σπουδαία ταινία ­
'79 ­ που έχει αφήσει εποχή, όπως και η επόμενή του, «Μπλέιντ ράνερ», το '82.
Ένα διαστημόπλοιο προσεδαφίζεται σ' έναν άγνωστο πλανήτη και εισβάλλει μέσα
κάποιος εξωγήινος οργανισμός, ο οποίος μεταλλάσσεται και γίνεται ένα εφιαλτικό
τέρας που τρώει τα μέλη του πληρώματος. Μοναδικές στιγμές έντασης και σασπένς
που κόβει ­ στην κυριολεξία ­ την ανάσα. Και η Σιγκούρνι Γουίβερ σ' έναν ρόλο
που της «πάει» γάντι. (Διάρκεια: 117') *****

«Οι βετεράνοι»

01.00 ΕΤ3 (Το heal a nation). Ένας βετεράνος του Βιετνάμ
επιστρέφει στην πατρίδα του και αγωνίζεται για να στηθεί ένα μνημείο γι'
αυτούς που χάθηκαν στον πόλεμο... Του Μάικλ Πρέσμαν ­ '88 ­ με τους Έρικ
Ρόμπερτς, Γκλίνις Ο' Κόνορ. (Διάρκεια: 98') **

«Ο πόνος της αγάπης»

02.45 Antenna (Love at fair). Εύθυμη αισθηματική ταινία ­ '39 ­
του Λίο Μακ Κάρεϊ (είχε κερδίσει δύο φορές το Όσκαρ σκηνοθεσίας). Με τους:
Σαρλ Μπουαγιέ, Αϊρίν Νταν. (Διάρκεια: 88') **

«Οι σιδηρόδρομοι της άγριας Δύσης»

04.30 Antenna (Kansas Pacific). Γουέστερν ­ '53 ­ του Ρέι Νάζαρο
με τους: Στέρλινγκ Χέιντεν, Ιβ Μίλερ. (Διάρκεια: 74') **

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16038P061</ED>
<ID>
ID:134955

</ID><URL>http://ta-nea.dolnet.gr/neaweb/neafile.print_unique?e=A&f=16038&m=P06&aa=1</URL></REF>


Article

<CATEGORY>vin09</CATEGORY>

 <H5>Ο ΑΝΤΕΝΝΑ ΖΗΤΕΙ ΚΑΤΑΣΧΕΣΗ ΤΗΣ ΠΕΡΙΟΥΣΙΑΣ ΤΗΣ ΡΟΥΛΑΣ ΚΟΡΟΜΗΛΑ
</H5><H2>Σίριαλ... 105 εκατομμυρίων
</H2>
<H3>Δεν έχει τέλος η δικαστική διαμάχη ανάμεσα στον Antenna και τη Ρούλα Κορομηλά. </H3>
Νέο επεισόδιο στο δικαστικό σίριαλ του Antenna με τη Ρούλα Κορομηλά (στη
φωτογραφία, από προηγούμενη δίκη)

Το κανάλι του Αμαρουσίου ζητεί την κατάσχεση της
περιουσίας τής τηλεστάρ έως το ποσόν των 105 εκατομμυρίων δραχμών, ενώ
αναμένεται να ασκήσει και νέα αγωγή, διεκδικώντας από αυτήν το ποσό των 90
εκατομμυρίων δραχμών για «αθέτηση συμβατικών υποχρεώσεών» της το 1995.

Η δικαστική διαμάχη του Antenna με τη Ρούλα Κορομηλά ξεκίνησε το καλοκαίρι του
'94 και απ' ό,τι φαίνεται θα κρατήσει για πολύ ακόμη. Στις 19 Αυγούστου του
ιδίου χρόνου, η Ρούλα Κορομηλά κατήγγειλε τη σύμβασή της, καταγγελία η οποία
όμως δεν έγινε αποδεκτή από το κανάλι.

Μάλιστα, ο Antenna ζήτησε τότε από τη Ρούλα Κορομηλά να επιστρέψει στο κανάλι
για να συνεχίσει την παρουσίαση των δύο εκπομπών «Πρωινός Καφές» και «Ciao
Ant1». Λίγους μήνες αργότερα, στις 18 Νοεμβρίου, με αγωγή του ο Antenna,
διεκδικούσε από τη σοουγούμαν 900 εκατομμύρια δραχμές για διαφυγόντα κέρδη.

Το επόμενο βήμα του Antenna ήταν να ζητήσει από το Μονομελές Πρωτοδικείο
Αθηνών να μη βγει στον αέρα το «Μπράβο» από το Mega, αίτημα που δεν έγινε
αποδεκτό, με αποτέλεσμα το σόου να κάνει πρεμιέρα το Σάββατο 26 Νοεμβρίου.

Στις 18 Μαΐου του '95, ο Antenna διεκδικούσε από τη Ρούλα Κορομηλά 870
εκατομμύρια δραχμές για διαφυγόντα κέρδη, καθώς και για το «σπάσιμο» του
συμβολαίου της.

Τέσσερις μήνες αργότερα, στις 29 Σεπτεμβρίου του '95, ο Antenna κέρδισε στο
Πολυμελές Πρωτοδικείο Αθηνών την αγωγή με την οποία το δικαστήριο επιδίκασε
στο κανάλι 131 εκατομμύρια δραχμές.

Νέα έφεση κατά της απόφασης ασκήθηκε από τη Ρούλα Κορομηλά, η εκδίκαση της
οποίας ορίστηκε για τις 13 Μαρτίου του '97, όπου όμως η σοουγούμαν ζήτησε ­
αυτή τη φορά ­ αναβολή και η υπόθεση συζητήθηκε τελικά στο Εφετείο Αθηνών την
Πέμπτη 7 Οκτωβρίου '97. Η απόφαση που εκδόθηκε στις 16 Δεκεμβρίου του '97
υποχρέωνε την Ρούλα Κορομηλά να καταβάλει στον Antenna το ποσό των 60
εκατομμυρίων δραχμών.

Όπως έγινε χθες γνωστό από τον Antenna, η νομική υπηρεσία του καναλιού
επέσπευσε την εκτέλεση της απόφασης του Εφετείου, ζητώντας την κατάσχεση
περιουσιακών στοιχείων της Ρούλας Κορομηλά έναντι του ποσού των 105
εκατομμυρίων δραχμών. Παράλληλα σκοπεύει να ασκήσει και νέα αγωγή,
διεκδικώντας ακόμη 90 εκατομμύρια δραχμές, ενώ το ίδιο ποσό θα διεκδικεί με
νέες αγωγές ο Antenna από τη Ρούλα Κορομηλά για τα υπόλοιπα χρόνια και έως τον
Μάιο του 1998 που θα έληγε το συμβόλαιό της.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16038P081</ED>
<ID>
ID:134940

</ID><URL>http://ta-nea.dolnet.gr/neaweb/neafile.print_unique?e=A&f=16038&m=P08&aa=1</URL></REF>


Article

<CATEGORY>vin09</CATEGORY>

 <H2>Η Βοσνία μετά τον εμφύλιο πόλεμο
</H2>
Η Βοσνία στην «αυγή» του '98 κατεγράφη από το «Video» του Παύλου Τσίμα και
προβάλλεται απόψε από τη συχνότητα του Mega (23.00). Δύο χρόνια μετά τη
συμφωνία του Ντέιτον, στα μέτωπα του εμφυλίου ο Παύλος Τσίμας και το
τηλεοπτικό συνεργείο του Mega διέσχισαν τα σύνορα, τριγύρισαν στους
βομβαρδισμένους δρόμους των πόλεων, επισκέφθηκαν στρατόπεδα προσφύγων
καταγράφοντας όλες τις πλευρές του βοσνιακού μωσαϊκού.

Στην κάμερα της εκπομπής μιλούν οι πρωταγωνιστές της κρίσης της
Σερβοβοσνιακής Δημοκρατίας: η πρόεδρος Πλάβσιτς, ο πρωθυπουργός Κράισνιτς και
ο πρόεδρος του κόμματος του Κάρατζιτς, Αλέξι Μπούχα. Στο «Video» μιλούν επίσης
η δήμαρχος της Τούζλα και υποψήφια για Νόμπελ Ειρήνης, Σελίμ Μπέζλαγκιτς, ο
υπεύθυνος για το Μόσταρ, Σερ Μάρτιν Γκάροτ, αλλά και οικονομικοί και πολιτικοί
παράγοντες των αντιμαχομένων πλευρών της Βοσνίας.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16038P082</ED>
<ID>
ID:134983

</ID><URL>http://ta-nea.dolnet.gr/neaweb/neafile.print_unique?e=A&f=16038&m=P08&aa=2</URL></REF>


Article

<CATEGORY>vin09</CATEGORY>

 <H2>118,5 εκατ. οφείλουν στην ΕΡΤ 11 κανάλια
</H2>
Κάπου 118,5 εκατομμύρια δραχμές, συνολικά, είναι τα χρέη των ιδιωτικών
καναλιών προς την ΕΡΤ από τεχνικές διευκολύνσεις, ειδησεογραφικό υλικό κ.ά.
Από τους ένδεκα ιδιωτικούς τηλεοπτικούς σταθμούς που έχουν οικονομική
εκκρεμότητα με την κρατική ραδιοτηλεόραση το μεγαλύτερο ποσό οφείλει ο Σκάι
και έπονται ο Antenna και το Star Channel.

Αναλυτικότερα, ο Σκάι (Ερμής Ραδιοτηλεοπτικές Επιχειρήσεις Α.Ε.) οφείλει
28.824.430 δραχμές, ο Antenna TV 21.580.737 δραχμές, το Star Channel (Νέα
Τηλεόραση Α.Ε.) 20.609.995 δραχμές, το Telecity (City News) 13.839.997
δραχμές, το New Channel 11.814.728 δραχμές, το Mega Channel (Τηλέτυπος Α.Ε.)
10.837.510 δραχμές, το Τηλετώρα 6.263.110 δραχμές (έχει κάνει ρύθμιση μέσω του
υπουργείου Οικονομικών ώστε να πληρώνει, από την 1η Ιανουρίου 1998, 500.000
δραχμές μηνιαίως), το Κανάλι 29, 3.498.791 δραχμές, το Κανάλι 5, 846.202
δραχμές, η Ραδιοτηλεοπτική Προβολή Α.Ε. 312.700 δραχμές και ο 902
(Ραδιοτηλεοπτική Α.Ε.) 168.032 δραχμές.

Τα στοιχεία αυτά δόθηκαν, μέσω της ΕΡΤ, από τον υπουργό Τύπου Δημήτρη Ρέππα
ύστερα από σχετική ερώτηση των βουλευτών του ΠΑΣΟΚ κ.κ. Παναγιώτη Κρητικού,
Στέλιου Παπαθεμελή και Ηλία Παπαηλία, οι οποίοι ζητούσαν παράλληλα να
ενημερωθούν για το εταιρικό καθεστώς της Nethold Hellas Α.Ε., μητρικής
εταιρείας των Filmnet, Supersport και KidTV.

Μέτοχοι της εταιρείας Nethold Hellas Α.Ε. είναι η Nethold Mediterranean Β. V
με έδρα την πόλη Hoofdorp Ολλανδίας και ποσοστό 66%, η Myriad Development Β.V
(αμφότερες με έδρα την πόλη Hoofdorp Ολλανδίας) με ποσοστό 30% και η Lumiere
Services ltd (με έδρα την Κύπρο) με ποσοστό 4%.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16038P083</ED>
<ID>
ID:135019

</ID><URL>http://ta-nea.dolnet.gr/neaweb/neafile.print_unique?e=A&f=16038&m=P08&aa=3</URL></REF>


Article

<CATEGORY>vin09</CATEGORY>

 <H2>Νέος διευθυντής στην ΕΡΑ 5
</H2>
Ο δημοσιογράφος Γιάννης Κουτζουράδης ορίστηκε με απόφαση του γενικού διευθυντή
της ΕΡΑ, Γιάννη Τζαννετάκου, διευθυντής της ΕΡΑ 5 - «Η φωνή της Ελλάδος» στη
θέση του εκλιπόντος Παντελή Τρωγάδη.

Ο Γιάννης Κουτζουράδης είναι από τα παλαιά στελέχη της ΕΡΑ και ως πρόσφατα
ήταν προϊστάμενος στο τμήμα ειδήσεων της ΕΡΑ 5.

Την ερχόμενη Δευτέρα, εξάλλου, η Ελληνική Ραδιοφωνία θα ονομάσει, επισήμως,
δύο αίθουσες του ραδιομεγάρου (Ρ321 και Ρ323) σε «Ραδιοθαλάμους Παντελή
Τρωγάδη», αποτίοντας ελάχιστο φόρο τιμής στη μνήμη του δημοσιογράφου που
πέθανε πρόσφατα.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16038P084</ED>
<ID>
ID:135042

</ID><URL>http://ta-nea.dolnet.gr/neaweb/neafile.print_unique?e=A&f=16038&m=P08&aa=4</URL></REF>


Article

<CATEGORY>vin09</CATEGORY>

 <H2>Ο Ε. Γιαννόπουλος για τα κυκλώματα
</H2>
Ο υπουργός Δικαιοσύνης Ευάγγελος Γιαννόπουλος φιλοξενείται από τον Γιάννη
Πρετεντέρη στην «Ώρα της αλήθειας» (Antenna, 23.10) για μία συζήτηση με αφορμή
τις καταγγελίες για κυκλώματα δικηγόρων, δικαστών και εισαγγελέων.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16038P085</ED>
<ID>
ID:135057

</ID><URL>http://ta-nea.dolnet.gr/neaweb/neafile.print_unique?e=A&f=16038&m=P08&aa=5</URL></REF>


Article

<CATEGORY>vin09</CATEGORY>

 <H5>ΟΙ ΕΠΙΦΥΛΛΙΔΕΣ ΤΗΣ ΤΖΙΝΑΣ ΠΟΛΙΤΗ ΑΠΟ «ΤΑ ΝΕΑ» ΣΕ ΒΙΒΛΙΟ
</H5><H2>Σκανδαλιές που σκοτώνουν
</H2>
Η τιμημένη πλην πτωχή νέα Κούλα ΣΥΝγγέλου και οι υποψήφιοι γαμπροί της: ο
προσφάτως πλουτίσας ΠΑναής ΣΟΚαλης και ο γηραίος προύχοντας ΝΕΑρχος
ΔΗΜΟΚΡΑΤΙΑδης. Το κοριτσάκι που έγραψε έκθεση με θέμα «Το Σάββατο διάβασα "ΤΑ
ΝΕΑ"» και γέμισε απορίες για την πολιτική Ζολώτα, τον Ντεριντά, τις ποικίλες
κοινωνικές έρευνες.

Η δρ Αθανασία Πνευματικού που προετοιμάζει με ζήλο για ένα Διεθνές Συνέδριο
την ανακοίνωσή της με θέμα «Η επιθυμία τού μετά». Οι κόρες της κυρίας
Κοντογιαννίδου που ράβουν καινούργιες σχολικές ενδυμασίες...

Όλες και όλοι τους κι άλλοι πολλοί μοιάζουν για ήρωες σατιρικών διηγημάτων και
όμως δεν είναι παρά πρωταγωνιστγές επιφυλλίδων. Αλλά ποιων επιφυλλίδων. Των
βαθύτατα πολιτικών σχολίων που δημοσίευσε στα «ΝΕΑ» η ομότιμος πλέον
καθηγήτρια στη Φιλοσοφική Σχολή του Αριστοτελείου Πανεπιστημίου Τζίνα Πολίτη.

Πρόκειται για δεκατρία κείμενα που κυκλοφόρησαν μόλις σε βιβλίο από τις
Εκδόσεις Παρατηρητή με τίτλο «Περαστικά! Σκηνοθετώντας το εφήμερο» και με
πρόλογο του Δημήτρη Δημητριάδη. Σαν παστίς ή παρωδίες, σε γλώσσα δημώδη,
καθαρεύουσα, του δρόμου ή παιδιάστικη, οι επιφυλλίδες αυτές είναι ηθελημένα
αφελείς και σχολιάζουν την καθημερινότητα του Έλληνα και την πολιτική ζωή κατά
τους πρώτους μήνες της κυβέρνησης Μητσοτάκη. Ήταν η εποχή που, όπως σημειώνει
ο Δ. Δημητριάδης, «η άσκηση της πολιτικής τέχνης έφθασε τον βαθμό μηδέν του
ευεργετικού και κοινωφελούς προορισμού της». Η εποχή «όπου αυτό που ονομάζεται
δημόσιος βίος είχε μετατραπεί σε μία δημόσια πλεκτάνη» και «όπου τα πράγματα
εξελίσσονταν με ασυγκράτητη κατιούσα φορά...»

Αυτό ακριβώς σαρκάζει η Τζίνα Πολίτη με τα ευφάνταστα, όπως λέει και ο Δ.
Δημητριάδης, και διασκεδαστικά κείμενά της που είναι γραμμένα με ανάλαφρο ύφος
και που εμπεριέχουν τη διάθεση της σκανδαλιάς και της ανατροπής. «Με την
έννοια αυτή, καταλήγει, τα κείμενα του τόμου αυτού αποτελούν δείγματα και
υποδείγματα πολιτικού λόγου, όμως εντελώς αντίστροφου από εκείνον που
κυριαρχούσε στην περίοδο κατά την οποία γράφτηκαν». Ίσως γι' αυτούς ακριβώς
τους λόγους, αυτές οι επιφυλλίδες μοιαζουν σήμερα τόσο επίκαιρες και
διαβάζονται με τόση απόλαυση.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: P09</CAT>
<ED>
Κωδικός άρθρου: A16038P091</ED>
<ID>
ID:134941

</ID><URL>http://ta-nea.dolnet.gr/neaweb/neafile.print_unique?e=A&f=16038&m=P09&aa=1</URL></REF>


Article

<CATEGORY>vin09</CATEGORY>

 <H2>«Ο αδελφός μου κι εγώ» στο Cine Club
</H2>
«Ο αδελφός μου κι εγώ» ­ Βαγγέλης Γερμανός, Δημοσθένης Παπαδόπουλος ­ ζουν τη
δική τους ιστορία που κρύβει πολλά μυστικά...

Μετά το ασπρόμαυρο «Τέλος εποχής» που ερχόταν από το... πουθενά, αλλά αρκούσε
η «ψυχούλα» του για να το αγκαλιάσουν 200.000 θεατές, τώρα έρχεται ξανά κοντά
μας με τη νέα του ταινία «Ο αδελφός μου κι εγώ». Ο εν λόγω κύριος είναι, πολύ
απλά, ένας «δικός μας άνθρωπος» ως «ματιά» στα γεγονότα της ζωής... Είναι ο
Αντώνης Κόκκινος και η νέα του ταινία «Ο αδελφός μου κι εγώ», που το Cine Club
της εφημερίδας «ΤΑ ΝΕΑ» προσφέρει στους σινεφίλ σε αβάν πρεμιέρ αυτή την Κυριακή.

Ήρωές της δύο αδέλφια με 20 χρόνια διαφορά ο ένας από τον άλλο και το «χάσμα»,
η «σύγκρουση» δύο διαφορετικών γενιών... Ο «μικρός» είναι ένας 24χρονος
φοιτητής του Πολυτεχνείου ­ Δημοσθένης Παπαδόπουλος ­ που μένει με τον 45χρονο
αδελφό του ­ Βαγγέλης Γερμανός ­ μετά τον θάνατο της μητέρας τους. Ο «μεγάλος»
μένει κολλημένος στη δεκαετία του '60, τότε που φοιτητής του Πολυτεχνείου και
αυτός, είχε φτιάξει με τους φίλους του ένα ροκ γκρουπ, τους Living Dead, το
οποίο διατηρούν ακόμα, και στα γεγονότα του Πολυτεχνείου είχε παίξει ενεργό ρόλο...

Ο «μικρός» θαυμάζει τυφλά τον μεγάλο αδελφό του και τη ροκ γενιά του με τα
πολλά ιδανικά, σε αντίθεση με τη δική του, τη σημερινή, που δεν έχει κανένα
όραμα... όσο και αν η φίλη του ­ Μυρτώ Αλικάκη ­ προσπαθεί με σνομπ
συμπεριφορά να του δώσει να καταλάβει ότι υπερβάλλει. Ώσπου θα έρθει ξαφνικά
μια μυστηριώδης γυναίκα από το παρελθόν τού μεγάλου αδελφού ­ Πέμυ Ζούνη ­ και
θα βάλει τα πράγματα στη θέση τους. Έτσι που ο «μικρός» να καταλάβει ότι
τίποτα δεν είναι όπως το έχει θέσει στο μυαλό του για το «ένδοξο παρελθόν» του
αδελφού του... Μέχρι να αρχίσει να νιώθει μέσα του πως πρέπει να ζήσει στο
σήμερα, να φτιάξει το δικό του παρελθόν και να τα καταφέρει καλύτερα από τη
γενιά του αδελφού του...

Μια ροκ ταινία ­ γκεστ σταρ είναι ο Έρικ Μπάρτον, που τραγουδά και εμφανίζεται
σ' έναν μικρό ρόλο παίζοντας τον εαυτό του ­ με μουσική από παλιά γνωστά ροκ
κόμματα και αυθεντική των Βαγγέλη Γερμανού, Γιάννη «Μπαχ» Σπυρόπουλου, που στο
φιλμ παίζει έναν από τους φίλους του Βαγγέλη Γερμανού.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: P09</CAT>
<ED>
Κωδικός άρθρου: A16038P092</ED>
<ID>
ID:134984

</ID><URL>http://ta-nea.dolnet.gr/neaweb/neafile.print_unique?e=A&f=16038&m=P09&aa=2</URL></REF>


Article

<CATEGORY>vin09</CATEGORY>

 <H2>ΚΛΑΣΙΚΗ ΔΙΣΚΟΘΗΚΗ
</H2>
<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

Ρέκβιεμ για έναν σημαντικό Βρετανό συνθέτη, μια μουσική φιλία και λατρεία για
το βιολοντσέλο και τη φωνή.

Σερ Μάικλ Τίπετ, Κοντσέρτο για διπλή Ορχήστρα Εγχόρδων,
Σπιρίτσουαλ από το «Παιδί του Καιρού μας». Χορωδία του
Καθεδρικού Ναού της Εκκλησίας του Χριστού, Αγγλική Ορχήστρα
Εγχόρδων, υπό τον Γουίλιαμ Μπότον (NIMBUS).

Η έκφραση του «συλλογικού» (ομαδικού) αισθήματος ήταν ο άξονας της μουσικής
δημιουργίας του διάσημου Βρετανού συνθέτη, που πέθανε την περασμένη Παρασκευή
από πνευμονία σε ηλικία 93 ετών. Και τι χαρακτηριστικότερο από το ορατόριό του
«Ένα Παιδί του Καιρού μας», που μαζί με το Κοντσέρτο για διπλή Ορχήστρα
Εγχόρδων τον έκαναν ιδιαίτερα γνωστό το 1938-1939 και το 1944 αντίστοιχα. Το
ορατόριο γράφτηκε με το ξέσπασμα του Β' Παγκοσμίου Πολέμου και αποτελεί μια
μουσική διαμαρτυρία για την απάθεια απέναντι στους διωγμούς των Εβραίων.
Τριάντα χρόνια αργότερα το περιοδικό «Newsweek» αναγνώριζε στο έργο (που έχει
επιρροές από τον Χέντελ, τον Μπαχ, τον Στραβίνσκι, αλλά και από τα νέγρικα
σπιρίτσουαλ) τη μεγαλοφυΐα του Τίπετ. «Θα μπορούσε να το είχε γράψει ο Χέντελ,
αν ζούσε στα χρόνια του Άουσβιτς», σημείωνε.

Σερ Μάικλ Τίπετ, Κουαρτέτο Εγχόρδων αρ. 4. Μπέντζαμιν
Μπρίτεν, Κουαρτέτο Εγχόρδων αρ. 3. Κουαρτέτο Lindsay. (ASV).

Ο Τίπετ ξεκίνησε τη μουσική του καριέρα με ένα κουαρτέτο Εγχόρδων (αρ. 1), το
οποίο δεν έτυχε καμίας αναγνώρισης το 1935. Δεν έγινε όμως το ίδιο με τα
επόμενα κουαρτέτα του, όταν πια είχε περάσει από την πρώτη, λυρική φάση της
δημιουργίας του, στη δεύτερη και έπειτα στην ωριμότερη, τρίτη περίοδο. Το
κουαρτέτο αρ. 1 αναθεωρήθηκε το 1943 (τη χρονιά που φυλακίστηκε ως αντιρρησίας
συνείδησης), αλλά και πάλι δεν είχε την αναγνώριση που είχε 34 χρόνια μετά το
κουαρτέτο αρ. 4.

Βόλφγκανγκ Αμαντέους Μότσαρτ, Κοντσέρτο για δύο πιάνα και Κοντσέρτα για
πάνο αρ. 12, 15, 17, 18, 20.
Ρομπέρ Κασαντεσίς (και Γκάμπι Κασαντεσίς), πιάνο,
Ορχήστρα του Κλίβελαντ, υπό τον Γκέοργκ Σελ (SONY).

«Η μουσική φιλία» είναι ο τίτλος τής εν λόγω επανέκδοσης, που αξιοποιεί μια ­
μάλλον άγνωστη ­ ηχογράφηση των δύο μεγάλων μουσικών από τη δεκαετία του '50
(η χρονολογία δεν είναι εξακριβωμένη), με ήχο όχι μόνο μονοφωνικό, αλλά και ­
ένα από τα πρώτα δείγματα στη δισκογραφία ­ στερεοφωνικό. Το κοντσέρτο για δύο
πιάνα (που έχει τον αρ. 10) γράφτηκε το 1779, την περίοδο που ο Μότσαρτ, μη
καταφέρνοντας να αποκτήσει θέση αυλικού συνθέτη στο Παρίσι, αναγκάστηκε να
επιστρέψει στο Ζάλτσμπουργκ, ενώ τα πέντε κοντσέρτα (του διπλού CD) γράφτηκαν
μεταξύ 1782-1785, όταν είχε αρχίσει πλέον να αντιμετωπίζει σοβαρές οικονομικές δυσκολίες.

Αντόνι Βιβάλντι, Κοντσέρτα για έγχορδα για βιολί, για
βιολοντσέλο, Καντάτες. Σάρα Μινγκάρντο,
κοντράλτο, Concerto Italiano, υπό τον Ρινάλντο
Αλεσαντρίνι (OPUS 111).

Ο Βιβάλντι έκανε, στα χρόνια του μπαρόκ, ό,τι περνούσε από το χέρι του για να
καθιερώσει το βιολοντσέλο ως σόλο μουσικό όργανο και ένα από τα καλύτερα
παραδείγματα της προσπάθειάς του περιλαμβάνεται στη νέα έκδοση του δραστήριου
Ιταλού μουσικού Ρινάλντο Αλεσαντρίνι. Ενδιαφέρον και το δείγμα της (κοσμικής)
καντάτας «Amore, hai vinto», που είχε γραφτεί για να εκτελεσθεί από τα
κορίτσια του Ιδρύματος (Νόθων) Κορασίδων της Πιετά, στη Βενετία.
Χαρακτηριστική η συμβολή τής κοντράλτο Σάρα Μινγκάρντο, που συμμετείχε
πρόσφατα στη διανομή της πρώτης παγκόσμιας ηχογράφησης της όπερας «Ριχάρδος ο
Α'» του Χέντελ.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: P09</CAT>
<ED>
Κωδικός άρθρου: A16038P093</ED>
<ID>
ID:135020

</ID><URL>http://ta-nea.dolnet.gr/neaweb/neafile.print_unique?e=A&f=16038&m=P09&aa=3</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Πυροβολημένο ψάρι. 5.00-7.00-9.00-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Εραστές για μια νύχτα. 6.30-8.45-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Τζέιμς Μποντ 007: Το αύριο ποτέ
δεν πεθαίνει. 6.00-8.30-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Το πέμπτο στοιχείο. 6.30-8.30-10.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Το παιχνίδι. 6.00-8.30-11.00 μ.μ.

ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Προστάτης οικογένειας. 6.50-9.00-11.00 μ.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Επτά χρόνια
στο Θιβέτ. 8.00-10.40 μ.μ. Μόνος στο σπίτι 3 ώρα 6.00 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Προστάτης οικογένειας. 6.30-8.40-10.50 μ.μ. 
ΑΘΗΝΑΙΟΝ CINEPOLIS PHILIPS 2. Μοιραία βλάβη. 7.00-9.00-11.00 μ.μ.

ΑΘΗΝΑΙΟΝ CINEPOLIS PHILIPS 3. Θεωρίες συνωμοσίας. 6.30-8.30-11.00 μ.μ.

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Caondition). Εραστές για μια νύχτα. 6.30-8.45-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Το παιχνίδι. 6.00-8.30-11.00 μ.μ.

ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Εραστές για μια νύχτα.
6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo). Ο
μικρός Κόλια. 8.50-10.50 μ.μ. Ο γκαφατζής της ζούγκλας. 5.30-7.50 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Ο άνεμος στην
πόλη. 6.30-8.45-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Προστάτης οικογένειας.
5.45-8.00-10.15 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Μοιραία βλάβη. 6.40-8.50-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Τζέιμς Μποντ
007: Το αύριο ποτέ δεν πεθαίνει. 6.00-8.30-11.00 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Το παιχνίδι. 6.00-8.30-11.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition).
Πυροβολημένο ψάρι. 6.30-8.30-10.30 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Κορίτσια καριέρας.
7.00-9.00-11.00 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Η παγοθύελλα. 6.20-8.40-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital).
Τζέιμς Μποντ 007: Το αύριο ποτέ δεν πεθαίνει. 5.30-8.05-10.45 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS). Επτά
χρόνια στο Θιβέτ. 5.30-8.15-11.00 μ.μ. 
ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Η
παγοθύελλα. 6.20-8.50-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Προστάτης οικογένειας. 5.45-8.00-10.15 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Τζέιμς Μποντ 007: Το αύριο ποτέ δεν πεθαίνει.
4.45-7.20-10.00 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Προστάτης οικογένειας. 5.45-8.00-10.15 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 Dolby Stereo). Επτά
χρόνια στο Θιβέτ. 5.15-7.45-10.30 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Προστάτης οικογένειας. 6.40-8.55-11.05 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Προστάτης οικογένειας. 6.30-8.45-11.00 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Τζέιμς Μποντ 007: Το αύριο ποτέ δεν πεθαίνει. 5.20-7.50-10.20 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Εραστές για
μια νύχτα. 6.30-8.45-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Το υποβρύχιο. 6.30-10.10 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Το παιχνίδι. 5.15-7.45-10.15 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Εραστές για
μία νύχτα. 6.45-8.55-11.00 μ.μ.

ΑΤΤΙΚΟΝ RENAULT (Οδ. Σταδίου ~ 3228.821 Dolby Digital Air Condition). Η
παγοθύελλα. 6.00-8.15-10.30 μ.μ.

ΑΦΑΙΑ (Καλλιθέα ~ 9595.534 Dolby Stereo). Το υποβρύχιο. 7.20-11.10 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Ο γκαφατζής της ζούγκλας
(Κ.). 10.45-13.00-15.15-17.30-19.45-22.15-00.45.

VILLAGE CENTRE Αίθουσα 2. Ο ψευταράς (Κ). 11.15-13.45-16.00-18.15-20.30-22.45-01.15.

VILLAGE CENTRE Αίθουσα 3. Μόνος στο σπίτι 3 (Κ.).
12.00-14.30-17.00-19.30-22.00. Άντρες με τα όλα τους. Κάθε μέρα 00.30 π.μ.

VILLAGE CENTRE Αίθουσα 4. Τζέιμς Μποντ 007: Το αύριο ποτέ δεν πεθαίνει. 11.30-14.00-16.30-19.00-21.30-00.00.

VILLAGE CENTRE Αίθουσα 5. Προστάτης οικογένειας. 13.00-15.30-18.00-20.30-23.00-01.30.

VILLAGE CENTRE Αίθουσα 6. Εραστές για μια νύχτα. 18.40-21.00-23.20-01.40.
Ηρακλής - Πέρα από τον μύθο. 10.40-12.40-14.40-16.40.

VILLAGE CENTRE Αίθουσα 7. Θεωρίες συνωμοσίας. 12.45-15.45-18.45-21.45-00.45.

VILLAGE CENTRE Αίθουσα 8. Το παιχνίδι. 11.30-14.15-17.00-19.45-22.45-01.30.

VILLAGE CENTRE Αίθουσα 9. Τζέιμς Μποντ 007: Το αύριο ποτέ δεν πεθαίνει. 12.30-15.00-17.30-20.00-22.30-01.00.

VILLAGE CENTRE Αίθουσα 10. Μοιραία βλάβη. 11.15-13.30-15.45-18.15-20.45-23.15-01.40.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Το παιχνίδι. 6.00-8.30-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα).
Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Η παγοθύελλα. 6.20-8.40-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Το παιχνίδι. 5.30-8.00-10.30 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Διαλύοντας τον Χάρι.
6.30-8.30-10.30 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Εραστές για μια νύχτα. 6.20-8.30-10.40 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΕΥΑ (Εμπεδοκλέους 121 Παγκράτι, Άγ. Αρτέμιος ~ 7629.215). Air Force One.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Το παιχνίδι.
6.00-8.30-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Προστάτης οικογένειας. 6.30-8.45-11.00 μ.μ.

INTEAL ARAMIS (Πανεπ/μίου 46 ~ 3826.720 Dolby Digital). Το παιχνίδι.
5.10-7.50-10.30 μ.μ.

INTEAL ΜΑΡΟΥΣΙ ARAMIS (Λεωφόρος Κηφισίας 215 ~ 6129.169 Dolby Stereo).
Διαλύοντας τον Χάρι. 6.30-8.30-10.30 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Η παγοθύελλα. 6.30-8.50-11.00 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Εραστές για μια νύχτα.
5.45-8.10-10.50 μ.μ. Ηρακλής - Πέρα από τον μύθο. Ώρα 4.00 μ.μ. 
ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Θεωρίες συνωμοσίας.
4.30-7.20-10.30 μ.μ. 
ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Το παιχνίδι. 4.45-7.30-10.40 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo)
Προστάτης οικογένειας. Δευτ. 6.30-8.45-11.00 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Λος Άντζελες
εμπιστευτικό. 5.20-8.00-10.45 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Μοιραία βλάβη.
7.00-9.00-11.00 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Διαλύοντας τον
Χάρι. 6.30-8.30-10.30 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Εραστές για μια νύχτα.
6.10-8.20-10.30 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo).
Εραστές για μια νύχτα. 6.00-8.10-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Μοιραία βλάβη.
7.00-9.00-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Θεωρίες συνωμοσίας.
5.30-8.20-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Διαλύοντας τον Χάρι. 6.50-8.50-10.50 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Το παιχνίδι.
6.00-8.30-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Ο ψευταράς (Κ.).
5.20-7.10-9.05-11.00 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Διαλύοντας τον Χάρι. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Το παιχνίδι. 5.30-8.00-10.30 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Μοιραία βλάβη.
6.30-8.30-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Το παιχνίδι. 6.00-8.30-11.00 μ.μ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Εραστές για μια νύχτα. 4.00-6.00-8.10-10.20 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο ~ 2826.873, 2825.607, Dolby Stereo Digital SR).
Το παιχνίδι. 5.15-7.45-10.15 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο ~ 2826.873, 2825.607, Dolby Stereo Digital SR).
Προστάτης οικογένειας. 6.30-8.45-11.00 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Διαλύοντας τον Χάρι. 7.00-9.00-11.00 μ.μ.

ΦΑΛΗΡΟ 1 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Το παιχνίδι. 5.50-8.20-10.50 μ.μ.

ΦΑΛΗΡΟ 2 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Διαλύοντας τον Χάρι. 6.40-8.40-10.40 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (Περιστέρι ~ 5711.105 Dolby Stereo). Προστάτης οικογένειας.
6.00-8.15-10.25 μ.μ. 
*

ΗΜΙΚΕΝΤΡΙΚΟΙ

ΑΝΤΑΜΣ (Αιγάλεω ~ 5989.226 Dolby Stereo). Ο ψευταράς (Κ.). 6.00-8.10-10.15 μ.μ.

ΒΥΖΑΝΤΙΟ (Αιγάλεω ~ 5985.071). Το παιχνίδι. 5.30-8.00-10.30 μ.μ.

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222, ~
7793.515-18). Τρίτη ώρα 9.00 μ.μ.: Ακατόνε. Παρασκευή ώρα 9.00 μ.μ.: Η περιπέτεια.

*

ΠΡΟΑΣΤΙΩΝ

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Κιν/κή
Λέσχη. Τρίτη ώρα 5.00 μ.μ.: Ηρακλής πέρα από το μύθο. Ώρα 7.00-9.30 μ.μ.: Επτά
χρόνια στο Θιβέτ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Con Air -
Απόδραση στον αέρα. 6.00-8.00-10.15 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Το πέμπτο στοιχείο.
7.00-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246441). Πέμπτη: Ο
γκαφατζής της ζούγκλας.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Πέμπτη: Ο
γκαφατζής της ζούγκλας. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα ~ 4640.408). Παρ.: Air Force One. 5.00-7.15-9.30 μ.μ.

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Προστάτης
οικογένειας. 5.45-8.00-10.15 μ.μ. μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Το παιχνίδι. 5.15-7.45-10.15 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453). Λος
Άντζελες εμπιστευτικό. 8.15-10.45 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453).
Λος Άντζελες εμπιστευτικό. 8.15-10.45 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Βαλκανιζατέr (Κ.).

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Ο γκαφατζής της ζούγκλας
(Κ.). 6.10-8.10-10.10 μ.μ.

ΔΗΜΟΤΙΚΟΣ ΜΟΣΧΑΤΟΥ ΚΙΝ/ΦΟΣ ΣΙΝΕ ΚΗΠΟΣ (Ηλεκτρικός σταθμός ~ 4816.276). Σάβ.
5.00 μ.μ., Κυρ. 6.00 μ.μ.: Ματίλντα.

ΖΕΑ (Πασαλιμάνι ~ 4521.388 Dolby Stereo Air Condition). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Δοξόμπους. 8.30 μ.μ. Τετ.: Ο Χριστός σταμάτησε στο Έμπολι. 8.30 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Μοιραία βλάβη. 6.30-8.30-10.30 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Εραστές για μια νύχτα.
6.10-8.20-10.30 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Ο μικρός Κόλια.
6.00-8.00-10.00 μ.μ.

*

ΘΕΣΣΑΛΟΝΙΚΗΣ

Α' ΠΡΟΒΟΛΗΣ

ΧΕΙΜΕΡΙΝΟΙ

ΑΘΗΝΑΙΟΝ (~ 832.060 Dolby Stereo). Εραστές για μια νύχτα. 5.00-7.00-9.00-11.00 μ.μ.

ΑΛΕΞΑΝΔΡΟΣ (~ 257.255 Dolby Stereo). Απογεμαυτινές κάθε μέρα στις 6 μ.μ.:
Ελευθερώστε τον Γουίλι Νο 3. 5.15-7.00. Βραδινές: Μοιραία βλάβη.
7.30-9.15-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Τζέιμς Μποντ 007: Το αύριο
ποτέ δεν πεθαίνει. 6.00-8.30-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Εραστές για μια νύχτα.
5.00-7.00-9.00-11.00 μ.μ.

ΒΑΚΟΥΡΑ (~ 283.777 Dolby Stereo). Παγοθύελλα. 7.00-9.00-11.00 μ.μ.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Μοιραία βλάβη.

VILLAGE CENTRE Αίθουσα 2. Προστάτης οικογένειας / Εραστές για μια νύχτα.

VILLAGE CENTRE Αίθουσα 3. Μόνος στο σπίτι 3 / Full Monty (μεταμεσονύκτια).

VILLAGE CENTRE Αίθουσα 4. Ο γκαφατζής της ζούγκλας.

VILLAGE CENTRE Αίθουσα 5. Τζέιμς Μποντ 007: Το αύριο ποτέ δεν πεθαίνει.

VILLAGE CENTRE Αίθουσα 6. Ο ψευταράς.

VILLAGE CENTRE Αίθουσα 7. Τζέιμς Μποντ 007: Το αύριο ποτέ δεν πεθαίνει.

VILLAGE CENTRE Αίθουσα 8. Θεωρίες συνωμοσίας.

VILLAGE CENTRE Αίθουσα 9. Ο Ηρακλής πέρα από τον μύθο / Το παιχνίδι - The Game.

ΓΑΛΑΞΙΑΣ (~ 817.010 Dolby Stereo). Ο ψευταράς. 5.30-7.20-9.10-11.00 μ.μ.

ΕΓΝΑΤΙΑ (~ 225.172 Dolby Digital). Προστάτης οικογένειας. 7.00-9.00-11.00 μ.μ.

ΕΣΠΕΡΟΣ 1 (~ 235.304 και 265.544 Dolby Stereo). Το παιχνίδι - The Game.
6.00-8.30-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Απογευματινές: Ο γκαφατζής της
ζούγκλας. 4.30-6.30 μ.μ. Βραδινές: Εραστές για μια νύχτα. 9.00-11.00 μ.μ.

ΚΑΠΙΤΟΛ (~ 815.570 Dolby Stereo). Μόνος στο σπίτι 3. 5.00-7.00 μ.μ. Βραδινές:
Θεωρίες Συνωμοσίας. 8.45-11.00 μ.μ.

ΚΟΛΟΣΣΑΙΟΝ (~ 831.565). Τζέιμς Μποντ 007: Το αύριο ποτέ δεν πεθαίνει.
6.00-8.30-11.00 μ.μ.

ΛΑΟΥΡΑ (~ 819.935 Dolby Stereo). Πυροβολημένο ψάρι. 6.40-8.50-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Απογευματινές: Ο Ηρακλής πέρα από τον
μύθο (στα ελληνικά 5.00). Βραδινές: Άννα Καρένινα. 7.00-9.00-11.00 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Προστάτης οικογένειας. 6.30-8.30-10.30 μ.μ.

ΝΑΥΑΡΙΝΟΝ (~ 225.152 Dolby Stereo). Απογευματινές. Μόνος στο σπίτι 3.
5.00-6.45 μ.μ. Βραδινές: Επτά χρόνια στο Θιβέτ. 8.30-11.00 μ.μ.

ΟΛΥΜΠΙΑΣ (~ 217.336). Θέατρο: Θίασος Γιώργου Πάντζα με την κωμωδία:
«Ένας υπέροχος κερατάς».

ΠΑΛΛΑΣ (~ 278.515 Dolby Stereo). Ο Ηρακλής πέρα από τον μύθο (στα ελληνικά
4.30). Βραδινές: Το παιχνίδι - The Game. (6.00-8.30-11.00).

ΡΑΔΙΟ ΣΙΤΥ (~ 824.970 Digital Sound). Ο Ηρακλής πέρα από τον μύθο (στα
ελληνικά Παρ.: 4.30, Σάββατο: 3.00-4.30, Κυριακή: 11.00-3.00-4.30. Βραδινές:
Το παιχνίδι - The Game. 6.00-8.30-11.00.

ΤΙΤΑΝΙΑ 1 (~ 520.040 Οδός Λαγκαδά). Το παιχνίδι - The Game.
3.30-6.00-8.30-11.00 μ.μ.

ΤΙΤΑΝΙΑ 2 (~ 520.040 Οδός Λαγκαδά). Ο Ηρακλής πέρα από τον μύθο. 3.00-5.00
μ.μ. Βραδινές: Ο γκαφατζής της ζούγκλας. 7.00-9.00-11.00 μ.μ.

ΦΑΡΓΚΑΝΗ (~ 213.929 Dolby Stereo). Διαλύοντας τον Χάρι. 7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16038P101</ED>
<ID>
ID:134953

</ID><URL>http://ta-nea.dolnet.gr/neaweb/neafile.print_unique?e=A&f=16038&m=P10&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ </H2>
Ο Πιρς Μπρόσναν στον 18ο «Τζέιμς Μποντ, το αύριο ποτέ δεν πεθαίνει»

«ΕΡΑΣΤΕΣ ΓΙΑ ΜΙΑ ΝΥΧΤΑ»: Αισθηματική κομεντί με τον έρωτα να χαράσσει
το σωστό δρόμο στη ζωή τεσσάρων ανθρώπων. Του Μάικ Φίγκις. Με τους: Γουέσλι
Σνάιπς, Ναστάζια Κίνσκι, Ρόμπερτ Ντάουνι Τζούνιορ, Κάιλ Μακ Λάχλαν. [Agora,
Αίγλη, Αλεξάνδρα (Πατ.), Άτταλος, Village Centre 6, Έμπασσυ, Κηφισιά 1,
Μετάλλιον, Μπροντγουαίη, Τιτάνια, Χάιλάιφ].

«ΤΖΕΪΜΣ ΜΠΟΝΤ ΠΡΑΚΤΩΡ 007: ΤΟ ΑΥΡΙΟ ΠΟΤΕ ΔΕΝ ΠΕΘΑΙΝΕΙ»: Η 18η ταινία
της θρυλικής ­ και χρυσοφόρας για τους παραγωγούς ­ σειράς του 007, που αυτή
τη φορά τα βάζει μ' έναν βαρόνο των ΜΜΕ. Του Ρότζερ Σπότισγουντ, με τον Πιρς
Μπρόσναν για δεύτερη φορά ως Τζέιμς Μποντ ­ ο καλύτερος μετά τον Σον Κόνερι.
(Αελλώ, Άνεσις, Αστέρια, Μαρούσι 2, Άστορ, Village Centre 4, 9, Γλυφάδα,
Ετουάλ, Νανά).

«ΤΟ ΠΑΙΧΝΙΔΙ»: Θρίλερ για την «απώλεια του ελέγχου» από το σκηνοθέτη
του «Seven», Ντέιβιντ Φίντσερ. Με τους: Μάικλ Ντάγκλας, Σον Πεν. [Αθηνά
(Πατ.), Αλεξ. (Καλλ.), Άννα Ντορ, Ατλαντίς, Village Centre 8, Γαλαξίας, Ζίνα,
Ιντεάλ, Κηφισιά 3, Όσκαρ, Πτι Παλαί, Σπόρτιγκ, Τρία Αστέρια 1, Φάληρο 1,
Βυζάντιο, Αττικόν (Πειρ.)].

«ΑΝΕΜΟΣ ΣΤΗΝ ΠΟΛΗ»: «Τέλος» και «αρχή;» σε μια επαρχιακή πόλη της
Ρωσίας «μετά σοσιαλισμόν» μέσα από έναν περιπλανώμενο θίασο. Του Πέτρου
Σεβαστίκογλου, με πολλά βραβεία στο Φεστιβάλ Θεσσαλονίκης. Με την Μαρίνα
Βλαντί. (Αλφαβίλ).

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16038P102</ED>
<ID>
ID:134994

</ID><URL>http://ta-nea.dolnet.gr/neaweb/neafile.print_unique?e=A&f=16038&m=P10&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Πρόσωπο της εποχής του Χριστού. 2. Ο συγγραφέας του
«Αρχισιδηρουργού» (αντίστρ.). ­ Αποτελείται από ίνες. 3. Νομπελίστας
Γερμανός συγγραφέας. ­ Ένας από τους σημαντικότερους συντελεστές της
εκπαιδευτικής μεταρρύθμισης στη χώρα μας (αιτ.). 4. Συνηθισμένες σε
τραπέζια εστιατορίων. 5. Ένας Αφρικανός. 6. Ξενική απάντηση
(αντίστρ.). ­ Ακολουθείται από ρήμα. ­ Άρθρο. 7. Τα αρχικά παλιότερης
συμμαχίας. ­ Αριθμητικό της καθαρεύουσας. 8. Η ομορφιά της έχει
αναγνωριστεί. ­ Απεκλήθη ο Λέων ΣΤ' του Βυζαντίου. 9. Έχει τα πιο ψηλά
βουνά. ­ Ακατάστατες οι ώρες εργασίας της.

ΚΑΘΕΤΑ

1. Γίνεται σε μεγάλη θερμοκρασία. 2. Συνηθισμένες οι ιατρικές.
3. Κινηματογραφικός... βάρβαρος. ­ Έχουν κάτι το κοινό (αντίστρ.).
4. Από μία αιτιατική ακολουθείται. 5. Δολοφόνησε τον Αγαμέμνονα.
6. Χαρακτηρισμός επιφάνειας. ­ Ο άνθρωπος ξενόγλωσσα. 7. Η τύχη
του εξαρτάται από αποφάσεις άλλων (αιτ.). ­ Φιλοσοφικό ρήμα. 8. Λέξη
της αρχαίας για τους συγκάτοικους. 9. Η εκπομπή του συνεγείρει. ­ Στους
πρόποδές της βρίσκονται τα Αμπελάκια.

ΛΥΣΗ (13/1/98)

ΟΡΙΖΟΝΤΙΑ: 1. ΛΑΒΥΡΙΝΘΟ 2. ΑΝΑΠΟΔΙΕΣ 3. ΓΟΝΑΤΙΣΤΗ
4. ΟΙ-ΤΑΟ 5. ΥΑΛΟΣ-ΙΚΑ 6. ΑΣ-ΠΡΙΝ 7. ΜΠΕ-ΚΝΙΣΑ
8. ΡΑΔΙΟ-ΑΜ 9. ΑΝΑΣΤΑΤΟΣ.

ΚΑΘΕΤΑ: 1. ΛΑΓΟΥΔΕΡΑ 2. ΑΝΟΙΑ-ΠΑΝ 3. ΒΑΝ-ΛΑΜΔΑ 4.
ΥΠΑΤΟΣ-ΣΙ 5. ΡΟΤΑΣ-ΚΟΤ 6. ΙΔΙΟ-ΠΝ 7. ΝΙΣ-ΤΑΙΡΙ 8.
ΘΕΤΙΚΙΣΜΟ 9. ΟΣΗ-ΑΝΑ.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16038P103</ED>
<ID>
ID:135023

</ID><URL>http://ta-nea.dolnet.gr/neaweb/neafile.print_unique?e=A&f=16038&m=P10&aa=3</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ (Δεριγνύ 10 ­ Πατησίων, ~ 82.38.698, 82.37.330). «Ταξίδι μιας μεγάλης
μέρας μέσα στη νύχτα» του Γ. Ο' Νιλ Λάσκαρη, Θεοδωρακόπουλος.

ΑΘΗΝΩΝ (Βουκουρεστίου 10 ­ Πανεπιστημίου, ~ 32.35.524). «Μικρές αλεπούδες» της
Λ. Χέλμαν Μαραγκού, Χρυσικάκος.

ΑΚΑΔΗΜΟΣ (Ιπποκράτους 17 ­ Ακαδημίας, ~ 36.25.119, 36.03.835). «Μπράβο
γιατρέ...» του Ρ. Κούνεϊ Ρώμας, Βλ. Κυριακίδης.

ΑΚΡΟΠΟΛ (Ιπποκράτους 9-11, ~ 36.43.700, 36.08.666). Αργεί.

ΑΛΙΚΗ (Αμερικής 4, ~ 32.44.146). «Το κλουβί με τις τρελές» του Ζ. Πουαρέ
Μουστάκας, Φωκάς.

ΑΛΚΥΟΝΙΣ (Ιουλιανού 42-46 ­ Αριστοτέλους, ~ 88.15.402). «Ντα» του Χ. Λέοναρντ
Μεσσάλας, Γλυκοφρύδη.

ΑΛΑΜΠΡΑ (Στουρνάρη 53, Πολυτεχνείο, ~52.27.497, 52.44.400). «Ποπ κορν» του Μπ.
Έλτον Τζώρτζογλου, Λογοθέτης.

ΑΛΦΑ (Στουρνάρη ­ Πατησίων, ~ 52.38.742). «Ορφέας και Ευρυδίκη» του Ζ. Ανούιγ
Γ. Βούρος, Σταθακοπούλου.

ΑΜΙΡΑΛ (Αμερικής 10, ~ 36.39.385). «Ο παππούς έχει πίεση» της Δ. Παπαδοπούλου
Δ. Παπαδοπούλου, Μητρούσης.

ΑΜΟΡΕ - ΕΞΩΣΤΗΣ (Πριγκηποννήσων 10, ~ 64.68.009). «Shopping and fucking» του
Μ. Ρέιβενχιλ Σκιαδαρέσης, Θ. Πάνου.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκηποννήσων 10, ~ 64.68.009). «Ιβάνοφ» του Α.
Τσέχοφ Γεωργακόπουλος, Σμυρναίου.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Απόψε αυτοσχεδιάζουμε» του Λ.
Πιραντέλο Ευαγγελάτος (σκηνοθ.), Τασοπούλου.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739). «Σε φιλώ στη μούρη» του Γ. Διαλεγμένου
Αναλυτή, Ρηγόπουλος.

ΑΝΟΙΞΗΣ (Γερμανικού 20, Μεταξουργείο, ~ 52.38.870). «Βόιτσεκ» του Γκ. Μπίχνερ
Μαργαρίτης, Δούζη.

ΑΝΟΙΧΤΟ (Κάλβου 70 - Γκύζη, ~ 64.45.749). «Προς Ελευσίνα» του Π. Μάτεσι Γ.
Μιχαηλίδης (σκηνοθ.), Χατζησάββας.

ΑΝΤΙΘΕΑΤΡΟ (Μοσχονησίων 36, πλατεία Αμερικής, ~ 85.61.168). «Οι δήμιοι στα
Σόδομα» (ντε Σαντ) των Μ. Ξενουδάκη - Κ. Πολυχρονοπούλου Ξενουδάκη, Πρωτονοταρίου.

ΑΠΛΟ ­ ΚΕΝΤΡΙΚΗ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Φεγγάρι για καταραμένους» του Γ. Ο' Νιλ Αντύπας
(σκηνοθ.), Λεμπεσόπουλος.

ΑΠΛΟ ­ ΝΕΑ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Μανέ, Χατζηπαναγιώτης.

ΑΠΟ ΜΗΧΑΝΗΣ (Ακαδήμου 13, Μεταξουργείο, ~ 52.35.716). «Φυλλωσιές» του Λ. Νορέν
Βαλαβανίδης, Κράλλη.

ΑΤΕΝΕΟΥΜ (Αμερικής 8, ~ 36.33.722). Αργεί.

ΑΤΤΙΣ (Λεωνίδου 7, Μεταξουργείο, ~ 52.26.260). «Ηρακλής» του Χ. Μίλερ
Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Σουίτα γενεθλίων» του Ρ. Χόντον Παπαναστασίου, Γεωργίτσης.

ΑΥΛΩΝΙΤΗ (Βουκουρεστίου 1, ~ 33.13.321-3). «Ποιος ανακάλυψε την Αμερική;» της
Χρ. Σπηλιώτη Σπηλιώτη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522). «Μπαμπάδες με ρούμι» των Θ. Παπαθανασίου -
Μ. Ρέππα Φασουλής, Ε. Γερασιμίδου.

ΒΕΜΠΟ (Καρόλου 18, ~ 52.21.767, 52.48.289). «Γκριζ» των Τζ. Τζέικομπς - Γ.
Κέισι Φραγκούλης, Βασιλοπούλου.

ΒΙΚΤΩΡΙΑ (Μαγνησίας 5 - 3ης Σεπτεμβρίου 119, ~ 82.33.125). «Καλή τύχη» του Γ.
Θεοδοσιάδη Σπαντίδας, Βλαντή.

ΒΡΕΤΑΝΙΑ (Πανεπιστημίου 7, ~ 32.21.579). «Τρομεροί γονείς» του Ζ. Κοκτό
Παναγιωτοπούλου, Παπακωνσταντίνου.

ΓΚΛΟΡΙΑ (Ιπποκράτους 7, ~ 36.09.400). «Αινιγματικές παραλλαγές» του Ερ.-Εμ.
Σμιτ Καρράς, Γ. Κυρίτσης.

ΔΑΝΔΟΥΛΑΚΗ (Αγίου Μελετίου 61Α - Πατησίων, ~ 86.40.414, 86.40.452).
Κεντρική Σκηνή. «Μάστερ κλας» του Τ. Μακ Νάλι Δανδουλάκη,
Σοντάκη. Δεύτερη Σκηνή. «Μια ξεχωριστή μέρα» των Ε. Σκόλα - Τζ.
Φαντόνι Βαγενά, Νινιός.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ ΜΕΛΙΝΑ ΜΕΡΚΟΥΡΗ (Αγίου Δημητρίου 55). Αργεί.

ΔΗΜΟΤΙΚΟ ΚΕΡΑΤΣΙΝΙΟΥ (Μικράς Ασίας 24 - Παπαναστασίου, πίσω από το Δημαρχείο,
~ 46.15.767, 46.35.009). Αργεί.

ΔΗΜΟΤΙΚΟ ΠΕΙΡΑΙΑ (Αγίου Κωνσταντίνου 4, ~ 41.94.550). «Θεοδώρα, η αγία των
φτωχών» της Μ. Ντενίση Ντενίση, Γαλανός.

ΔΙΑΝΑ (Ιπποκράτους 7, ~ 36.26.956). «Το βαλς των ταυρομάχων» του Ζ. Ανούιγ
Τσακίρογλου, Διαβάτη

ΔΙΑΥΛΟΣ (Δράκου 9, ~ 92.39.588). «Η κυρα-Κώσταινα» ­ «Συζυγική σκηνή» του Μ.
Μητσάκη Κολόζου, Αντωνιάδης.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42. 772). «Μαχαίρι
στο κόκαλο» του Κ. Μουρσελά Νιχωρίτη, Κατσάμπας.

ΔΙΟΝΥΣΙΑ (Αμερικής 10, ~ 36.12.500). «Προσοχή, δαγκώνει!», του Αλ. Γκέρνι
Ράντου, Μεντή.

ΕΘΝΙΚΗ ΛΥΡΙΚΗ ΣΚΗΝΗ (Ολύμπια, Ακαδημίας 59, ~ 36.12.461). Βραδιά μπαλέτου
(Σάβ.) Μουσικά παραμύθια του δάσους (Κυρ.) «Αντριάνα Λεκουβρέρ» του Φρ. Τσιλέα (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Οι εκατομμυριούχοι της Νάπολης» του Εντ. Ντε Φιλίπο Ληναίος, Γρηγοριάδου.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπέζος, Κρούσκα.

ΕΘΝΙΚΟ - ΝΕΑ ΣΚΗΝΗ ­ ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~
52.23.242, 52.33.322). «Ο Χάσης» του Δ. Γουζέλη - «Η γυναίκα της Ζάκυθος»
(Σολωμός) του Στ. Τσακίρη Στ. Κυριακίδης, Χατούπη.

28 (Μοσχονησίων 28, πλατεία Αμερικής, ~ 86.43.263, 86.56.853). «Τελευταία
απόδραση» του Μπ. Όουεν Μοντανάρη, Ε. Οικονόμου.

104 ΚΕΝΤΡΟ ΛΟΓΟΥ ΚΑΙ ΤΕΧΝΗΣ (Θεμιστοκλέους 104, ~ 38.02.056, 38.02.059).
Κεντρική Σκηνή: «Μουσική, δύο άνθρωποι αγαπήθηκαν και...» της Μ. Ντιράς
Ρικάκη (σκην.), Φέστα. Δεύτερη Σκηνή: «Νύχτες κωμωδίας»
(Standup-comedy) Σεραφείμ, Ζαραλίκος (εναλλασσόμενο ρεπερτόριο).

ΕΛΠΙΔΑΣ (Αριστοτέλους 53 - Σμύρνης, μεταξύ Ιουλιανού και Ηπείρου, ~
82.29.030). «Ο αρχισιδηρουργός» (Ονέ) της Έλ. Τσαλδάρη Ντούζος, Τσαλδάρη.

ΕΛΥΖΕ (Νυμφαίου 12, 1η στάση Ιλίσια, ~ 77.82.354). Αργεί.

ΕΜΠΡΟΣ - ΕΠΑΝΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Ν. Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Αγγέλα» του Γ. Σεβαστίκογλου Μπαντής (σκηνοθ.), Ταχτσόγλου.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, ~ 34.65.634). «Ο μασκοφόρος» του
Χ. Κράουσερ Καβουκίδη, Κρομμύδας.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Γυάλινος ουρανός» του
Ντ. Χέαρ Βουτέρης, Δεκαβάλλα.

ΕΡΕΥΝΑΣ (Ιλισίων 21, Ζωγράφου ~ 77.80.826). «Αγάπη και κατανόηση» του Τζ.
Πένχολ Ποταμίτης, Καστανάς.

ΗΛΙΟΥ - ΚΑΤΩ ΧΩΡΟΣ (Φρυνίχου 10, Πλάκα ~ 32.31.591, 32.47.509). «Έξω, μπροστά
στην πόρτα» του Β. Μπόρχερτ Παπασπύρος, Δ. Βασιλειάδου.

ΗΜΕΡΑΣ - ΚΟΚΚΙΝΗ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~
69.29.090, 64.95.777). «Προ των Θερμοπυλών» του Π. Τακόπουλου Γιώρ.
Κυριακίδης, Γιαννικάκης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Μολιεριάδα» (Μολιέρος) των Ζ. Ζεραρντί - Α. Μοντζολή
Στυλιανοπούλου, Γιώρ. Κυριακίδης.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890). «Αρσενικό - θηλυκό»
του Α. Θωμόπουλου Α. Αντωνίου, Ν. Ασίκη.

ΘΕΑΤΡΟΚΙΝΗΣΗ (Ακαδήμου 13, κάθετος οδού Πειραιώς, έναντι πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΘΗΣΕΙΟΝ (Τουρναβίτου 7, ~ 32.55.444). Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). «Στο Μαντράς τη νύχτα
εκείνη» του Ε. Μανέ Βοζικιάδου, Στάγκος.

ΙΛΙΣΙΑ (Παπαδιαμαντοπούλου 4, ~ 72.16.317). Αργεί.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, ~ 72.50.657). Αργεί.

ΚΑΙΡΩΝ (Τσέλιου 10 - Σολιώτη, Αμπελόκηποι, πίσω από τον Άρειο Πάγο, ~
64.54.407). Αργεί.

ΚΑΙΣΑΡΙΑΝΗΣ (Κοιμήσεως Θεοτόκου 30, Καισαριανή, ~ 72.23.023). «Οι φυλακισμένοι
της κεντρικής λεωφόρου» του Ν. Σάιμον Κωνσταντινίδης, Παπανέστορος.

ΚΑΛΟΥΤΑ (Πατησίων 240, ~ 86.11.311, 86.75.588). «Οι αισιόδοξοι» του Γ.
Λαζαρίδη Γ. Βασιλείου, Βιδάλη.

ΚΑΡΕΖΗ (Ακαδημίας 3, ~ 36.36.144, 36.25.520). «Περιμένοντας τον Γκοντό» του Σ.
Μπέκετ Κώστας Καζάκος, Φιλιππίδης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Γράμμα στον Ορέστη» του Ι. Καμπανέλλη Δαφνής, Γκαβάκου.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Του Κουτρούλη ο γάμος» του Α.
Ρίζου - Ραγκαβή Μπέλλος, Στάικου.

ΚΝΩΣΣΟΣ (Κνωσσού 11, Πατησίων, στάση Καλλιφρονά, ~ 86.77.070, 86.24.463). «Οι
κούκλες» του Π. Γεωργιόπουλου Λ. Τσάγκας, Βαμβακίδης.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 ­ Πολυτεχνείου, ~ 88.12.846). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Το στοίχημα» του Κλ. Όντετς
Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 38.48.342). Αργεί.

ΜΑΣΚΕΣ (Λήθης 6 - Αγίου Μελετίου 107, ~ 86.12.509). «Ο φλύαρος» του Σ. Καρύδη
Χριστοφιλάκης (σκηνοθ.), Πελαΐδης.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασ. Σοφίας - Κόκκαλη, ~ 72.82.333). Αίθουσα
Δημήτρη Μητρόπουλου. Σειρά Rising Stars. Κάριν Ντόρνμπους: ρεσιτάλ
κλαρινέτου (Παρ.).

ΜΕΛΙΝΑ (Βουκουρεστίου 3, ~ 32.13.685-6). «Ριάλιτι και σόου» του Π. Μέντη
Κούρκουλα, Πιτσούλη.

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). «Το μυστήριο της
Ίρμα Βεπ» του Τσ. Λάντλαμ Π. Μιχαηλίδης, Χατζηγιάννης.

ΜΙΝΩΑ (Πατησίων 91, ~ 82.32.578, 82.10.048). «Αθήνα 2000 με τα... τέσσερα» των
Α. Πυριόχου - Π. Χατζηκουτσέλη - Ντ. Σπυρόπουλου - Μ. Άνθη Πανοπούλου, Τριφύλλη.

ΜΟΥΣΟΥΡΗ (πλατεία Καρύκη 6, ~ 33.10.936). Κεντρική Σκηνή. «Κάτω από τη
σκάλα» του Τσ. Ντάιερ Μιχαλακόπουλος, Μοσχίδης. Δεύτερη Σκηνή.
«Να ζει κανείς ή να συζεί;» του Λ. Κάσλερ Βενιζελέα, Δ. Βογιατζής.

ΜΠΡΟΝΤΓΟΥΑΙΗ (Αγίου Μελετίου 61Α - Πατησίων, στοά Λάλη, ~ 86.20.231). «Μπλαντ
μπράδερς - Δεσμοί αίματος» του Γ. Ράσελ Κ. Σπυρόπουλος, Μπονάτσος.

ΝΕΟ ΕΛΛΗΝΙΚΟ (Δεληγιάννη 19 - Μπουμπουλίνας, πίσω από το Μουσείο, ~
82.53.489). «Νηρέας ο Βάρας» του Δ. Παπαχρήστου Γ. Αρμένης, Τζιραλίδου.

ΝΕΟΥ ΚΟΣΜΟΥ (Αντισθένους 7 - Θαρύπου, Φιξ, ~ 92.12.900). «Βρομιά» του Ρ.
Σνάιντερ Β. Θεοδωρόπουλος (σκην.), Μαρκουλάκης.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι ~ 57.73.666, 57.55.685). «Ένα
καπέλο γεμάτο βροχή» του Μ. Γκάτσο Μιχόπουλος (σκηνοθ.), Α. Παπαδόπουλος.

ΟΔΟΥ ΑΝΤΙΟΧΕΙΑΣ (Αντιοχείας 1 ­ Πιπίνου, ~ 88.32.050). Αργεί.

ΟΔΟΥ ΕΡΜΟΥ (Ερμού 106, Μοναστηράκι, τηλ.: 32.14.950, 86.40.555). «Το δωμάτιο
με τους μανδαρίνους» του Ρ. Τομά Μ. Ραζή, Χρυσούλης.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Γερτρούδη» του Γ.
Σέντεμπεργκ Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). Αργεί.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). Αργεί.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264).
«Εγχείρημα»: «Τρίπτυχο» του Θ. Βλάχου ­ «Το αόρατο που σε κοιτά» (Μ.
Ευσταθιάδη) του Α. Διαμαντή σε Θ. Βλάχος, Α. Διαμαντής.

ΠΕΙΡΑΜΑΤΙΚΟ ΤΗΣ ΠΟΛΗΣ (Σταδίου 4, ~ 32.22.035). «Προδομένη γυναίκα» της Σ. ντέ
Μποβουάρ Ζαβιτσιάνου, Ριάλδη.

ΠΕΡΟΚΕ (Οδυσσέως 2, πλατεία Καραϊσκάκη, Μεταξουργείο, ~ 52.32.132, 52.40.040).
«Ό,τι πείτε υπουργέ μου» του Ρ. Κούνεϊ Βουτσάς, Τσιβιλίκας.

ΠΟΛΙΤΕΙΑ (Σαρρή 40, Θησείο, ~ 33.10.663-4). Αργεί.

ΠΟΛΥΤΕΧΝΟ (Διγενή Ακρίτα 15 ­ Μαυρομιχάλη 157, ~ 64.34.700). «Βίος και
συνουσία» των Ντ. Φο ­ Φ. Ράμε, Κ. Μουρσελά Πιατάς, Κανελλοπούλου.

ΠΟΡΤΑ (Μεσογείων 59, ~ 77.11.333). «Άμλετ» του Ουίλ. Σαίξπηρ Κιμούλης, Μπεμπεδέλη.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.17.030). «Το λιοντάρι το
χειμώνα» του Τζ. Γκόλντμαν Βαλάκου, Χρ. Πολίτης.

ΡΟΕΣ - ΚΑΤΩ (Ιάκχου 14, Γκάζι, ~ 34.79.426). «Τούτο εστί το σώμα μου» της Σ.
Σπυράτου Χοροθέατρο «Ροές».

ΡΟΕΣ - ΠΑΝΩ (Ιάκχου 14, Γκάζι, ~ 34.79.426). «Ενοικιάζεται... εκτός απροόπτου»
του Δ. Αδάμη Αδάμης, Γεωργουσοπούλου.

ΣΗΜΕΙΟ (Χ. Τρικούπη 10, πίσω από την Πάντειο, Καλλιθέα, ~ 92.29.579). «Η
επιστροφή των Τσε» του Γ. Χρυσούλη Ν. Διαμαντής (σκηνοθ.), Ι. Μακρή.

ΣΤΑΘΜΟΣ (Β. Ουγκώ 55, παραπλεύρως του «Περοκέ», πλατεία Καραϊσκάκη, ~
52.22.656). «Ενυδρείο» του Κ. Μουρσελά Τ. Χαλκιάς, Διδασκάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). Αργεί.

ΣΥΓΧΡΟΝΟ ΑΘΗΝΑΣ (Ευμολπιδών 41, Γκάζι, ~ 34.67.095). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Αργεί.

ΤΕΧΝΗΣ ΚΑΡΟΛΟΣ ΚΟΥΝ (Φρυνίχου 14 - Διονυσίου Αρεοπαγίτου, ~ 32.36.732,
32.22.464). Αργεί.

ΤΕΧΝΗΣ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Μια συνάντηση κάπου
άλλου» του Ι. Καμπανέλλη Κουγιουμτζής (σκηνοθ.), Προύσαλης.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Κρίμα που είναι πόρνη»
του Τζ. Φορντ Κακλέας (σκηνοθ.), Αστεριάδη.

ΤΕΧΝΟΧΩΡΟΣ ΥΠΟ ΣΚΙΑΝ (Μαυρομιχάλη 161 ­ Ξιφίου 14, ~ 64.20.522). «Αγρίμια τη
νύχτα» του Μ. Αζαμά Κωτσής (σκηνοθ.), Ανδριώτης.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Αγν. Οσιέτσκα Λύγαρη, Νάτσιος.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. ΜακΝτόναλντ Κουνελάκη, Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). «Ιστορίες σοφίας της Ανατολής» του Σ.
Πελασγού Πελασγός ­ «Τ' αερικά στο ρέμα» του Σ. Πελασγού Πελασγός.

ΧΑΤΖΗΧΡΗΣΤΟΥ (Πανεπιστημίου 38, ~ 36.10.171, 36.27.248). «Αθάνατοι,...
ξεβράκωτοι και ωραίοι» των Κ. Παπαπέτρου - Γ. Γεωργίου Χατζηχρήστος, Γ. Μιχαλόπουλος.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16038P111</ED>
<ID>
ID:134954

</ID><URL>http://ta-nea.dolnet.gr/neaweb/neafile.print_unique?e=A&f=16038&m=P11&aa=1</URL></REF>


Article

<CATEGORY>vin09</CATEGORY>

 <H2>Απηλλάγη ο Ρασούλης
</H2><H2></H2>
ΘΕΣΣΑΛΟΝΙΚΗ. Γραφείο Βόρειας Ελλάδας

Στα δικαστήρια για μια μουσική συναυλία κατέληξαν χθες ο μουσικοσυνθέτης
Μανώλης Ρασούλης και τα μέλη του δημοτικού συμβουλίου στον Δήμο Συκεών
Θεσσαλονίκης. Τελικά, το Τριμελές Πλημμελειοδικείο Θεσσαλονίκης απήλλαξε από
κάθε κατηγορία τον μουσικοσυνθέτη, ο οποίος ­ σύμφωνα με το κατηγορητήριο ­
είχε αποκαλέσει σε άρθρο του τους δημοτικούς άρχοντες... «απολίτιστους και σκυλάδες».

Η διαμάχη ανάμεσα στις δύο πλευρές ξέσπασε με αφορμή κάποια μουσική συναυλία
που έδωσε ο Ρασούλης στο ανοιχτό δημοτικό θέατρο Συκεών, πριν από δύο και
πλέον χρόνια. Η αμοιβή ήταν μικρότερη από αυτή που συμφωνήθηκε, ενώ η εκδήλωση
δεν προβλήθηκε όσο θα έπρεπε.

Τελικά, πριν από δύο περίπου μήνες, παρά το γεγονός ότι ο Ρασούλης δεν είχε
κλητευθεί στη δίκη, το Τριμελές Πλημμελειοδικείο τον καταδίκασε ερήμην σε
φυλάκιση 12 μηνών και σε χρηματικό πρόστιμο 1 εκατ. δραχμών.

Ο κατηγορούμενος κατέθεσε αίτηση ακυρότητας ­ καθώς δεν του δόθηκε η
δυνατότητα να παραστεί στη δίκη ­ και χθες το δικαστήριο την έκανε δεκτή και
τον απήλλαξε.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16038P112</ED>
<ID>
ID:134977

</ID><URL>http://ta-nea.dolnet.gr/neaweb/neafile.print_unique?e=A&f=16038&m=P11&aa=2</URL></REF>


Article

<CATEGORY>vin09</CATEGORY>

 <H5>ΟΙ FLOWERS OF ROMANCE «ΕΞΑΓΟΝΤΑΙ»
</H5><H2></H2><H2>Έλληνες 18 χωρών!
</H2>
Ιδού οι Flowers of Romance, με φόντο την ελληνική ύπαιθρο. Η μουσική τους
όμως έχει πλέον ως φόντο τα δισκοπωλεία 18 χωρών της υφηλίου

Δεν είναι ανάγκη να έχει «έθνικ» διαβατήριο η ελληνική μουσική για να
ταξιδέψει στο εξωτερικό. Ούτε είναι ανάγκη να φέρνει κάθε φορά μαζί τις ρίζες
της για να δηλώνει Ελλάδα και να βρίσκει το κοινό της. Μπορεί να κινηθεί άνετα
σε ροκ ­ και... διεθνείς ­ τόνους, σαν αυτούς με τους οποίους ταξίδεψαν προς
τα έξω και οι δικοί μας Flowers of Romance. Οι οποίοι έχουν ήδη το άλμπουμ
τους «Brilliant Mistakes» να διακινείται στην αλλοδαπή, συγκεκριμένα σε άλλες
18 χώρες.

Έτσι και μέσα από τους θαυμαστές τους, που απλώνονται πολύ πιο μακριά από τα
περίχωρα της Αθήνας, όπου εδρεύει το γκρουπ, τα τραγούδια τους έφτασαν σε
αυτιά ειδικών και ανθρώπων των εταιρειών, κάποιοι από τους οποίους ξεχώρισαν
το «The Crying Puppet» (την... «Κούκλα που κλαίει») μέσα από το άλμπουμ. Με το
τραγούδι αυτό οι Flowers of Romance βρέθηκαν να συμμετέχουν σ' ένα τριπλό CD,
τη συλλογή «The Black Bible», που κυκλοφορεί στην Αμερική και τον Καναδά από
την αμερικάνικη δισκογραφική εταιρεία «Cleopatra». Κάτι που ανεβάζει ιδιαίτερα
τις μετοχές του ελληνικού συγκροτήματος στους φίλους του «σκοτεινού ροκ», μια
και το πακέτο αυτό δεν είναι παρά ένα αφιέρωμα στα μεγάλα ονόματα της σκηνής,
από όλο τον κόσμο.

«Είναι σημαντικό για μας» λένε οι Flowers of Romance, που έχουν κάνει κι άλλες
φορές αισθητή την παρουσία τους στα διεθνή μουσικά ύδατα, «αλλά πρώτα απ' όλα
μας ενδιαφέρει η ίδια η μουσική μας. Συνεχίζουμε τις πρόβες για τις συναυλίες
που ετοιμάζουμε, για τις εμφανίσεις μας, πρώτα στην Ελλάδα...».

Τελευταία εντοπίστηκαν στον Πειραιά, να «ντύνουν» τη νύχτα με μουσικές, από το
«νταρκ γουέιβ» ως τα αξεπέραστα ροκ κομμάτια, αναλόγως εορταστικά με το πνεύμα
των ημερών που πέρασαν.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16038P121</ED>
<ID>
ID:134935

</ID><URL>http://ta-nea.dolnet.gr/neaweb/neafile.print_unique?e=A&f=16038&m=P12&aa=1</URL></REF>


Article

<CATEGORY>vin09</CATEGORY>

 <H2>Ποιος κρατάει τον... ροκ Διονύση
</H2>
Θα κρατήσει για αρκετό καιρό ακόμη τη... ρεσεψιόν στο «Ξενοδοχείο» του, στο
«Μετρό» της οδού Γκύζη, ο Διονύσης Σαββόπουλος

Είπε ο άνθρωπος να κρατήσει το «Ξενοδοχείο» του ανοιχτό την περίοδο των
εορτών, είπε να ανταποκριθεί έτσι στην αυξημένη ζήτηση των ημερών. Οι γιορτές
πέρασαν, όμως και το ξενοδοχείο δεν άδειαζε, οι επισκέπτες κατέφθαναν όλο και
πιο μαζικά... διότι στο «Ξενοδοχείο», πρώην «Μετρό», ήταν ο Διονύσης
Σαββόπουλος στη ρεσεψιόν του.

Και πράγματι, μετά τις πρώτες προγραμματισμένες παραστάσεις, εκείνες που
ξεκίνησαν με φόντο το δέντρο των Χριστουγέννων, το πρόγραμμα δεν λέει να
τελειώσει. Παίρνει παράταση. Και την 1η Φεβρουαρίου το «Ξενοδοχείο» θα
λειτουργεί. Με όλους αυτούς που «έρχονται» κάθε βράδυ στη σκηνή του και
ζωντανεύουν μέσα από τα τραγούδια τους, έτσι όπως ο Διονύσης Σαββόπουλος τους
φυσάει άλλο αέρα επί σκηνής. Το συγκρότημα παίζει δαιμονισμένα ποτισμένο
ιδρώτα ροκ εν ρολ, παίζει αέρινα τις μπαλάντες, παίζει φλογερά ρεφρέν που
μεγάλωσαν γενιές και γενιές, ξαναβάζει στο παιχνίδι τους Jethro Tull. Και δεν
σταματάει εκεί ο Σαββόπουλος, αλλά ό,τι αγαπάει και ό,τι τον αγγίζει το
πλησιάζει, το χαϊδεύει και το δονεί. Τραγουδάει της «Γιατρειάς το Ρίσκο», το
«Healing Game», δηλαδή του Βαν Μόρισον και στέκεται απέναντι, ανοίγοντας
κουβέντα με τον Ιρλανδό. Από τη «Συννεφούλα» βγαίνει μπροστά στο ροκ, στο
«Σώσε μας αγάπη» και συνεχίζει τις... κρατήσεις στο ξενοδοχείο του, αφού τόσος
κόσμος τώρα περιμένει υπομονετικά για να πάρει τη θέση του. Πριν κλείσει για
την επόμενη σεζόν.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16038P122</ED>
<ID>
ID:134978

</ID><URL>http://ta-nea.dolnet.gr/neaweb/neafile.print_unique?e=A&f=16038&m=P12&aa=2</URL></REF>


Article

<CATEGORY>vin09</CATEGORY>

 <H2>Αφεντικά, υπηρέτες, πίθηκοι
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Κάποιες πληροφορίες, έτσι στο τσάκα τσάκα! Ποια ταινία θεωρήθηκε καλύτερη του
1997 από το αμερικανικό «λαϊκό» Time; «Γεύση κερασιού» του... τριτοκοσμικού
Αμπάς Κιαροστάμι.

* Καταλάβατε πόσο όπισθεν βρισκόμαστε; Εμείς που μιμούμαστε τους (πλανητάρχες)
Αμερικανούς και που θα «ψηφίζαμε», ας πούμε, ως καλύτερη ταινία της χρονιάς
την (καλή) «Επαφή» του Ρόμπερτ Ζεμέκις;

* (το 'χε αποκαλύψει κινηματογραφικώς ο Τζόζεφ Λόουζι, με τον
«Υπηρέτη», που μόλις εξασφαλίζει θέση αφεντικού, επί του αφεντικού του,
γίνεται σκληρότερος και... αφεντικότερος).

Κώστας Γαβράς

Ετέρα πληροφορία: ο Κώστας Γαβράς αφικνείται στα πάτρια
εδάφη στις 6 Φεβρουαρίου, δίνει συνεντεύξεις και αναχωρεί, λίγο πριν από την
ελληνική προβολή της τελευταίας του ταινίας «Mad city» με Τζον Τραβόλτα
και Ντάστιν Χόφμαν.

* (ο τίτλος της ταινίας παρέμεινε ως έχει ­ mad city ­ κατόπιν υποδείξεως του
Γαβρά, διότι πώς να το πούμε «τρελή πόλη»; «Τρελοί είμαστε;»).
<REF><SOURCE>
ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16038P123</ED>
<ID>
ID:135016

</ID><URL>http://ta-nea.dolnet.gr/neaweb/neafile.print_unique?e=A&f=16038&m=P12&aa=3</URL></REF>


Article

<CATEGORY>vin09</CATEGORY>

 <H2>Παράσημα οξέος
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Τρίτο news, εκ της Γαλλίας προερχόμενο! Η μαντάμ Κατρίν Τροτμάν, η Γαλλίδα
ομόλογος του Ευάγγελου Βενιζέλου, παρασημοφόρησε με Μετάλλιο της Τάξης
Γραμμάτων και Τεχνών πέντε βρετανικά ονόματα πρώτης γραμμής. Δηλαδή Τζέρεμι
Άιρονς, Μάικ Λι, Στίβεν Φρίαρς, Πίτερ Γκριναγουέι, Μάικ Ράντφορντ.

* Αλλά και το ελληνικότατο, εντελώς «παραμελημένο» από την γκλαμουριά που μας
δέρνει (λόγω αθεράπευτου πιθηκισμού), περιοδικό ενός μετέωρου κόσμου, με το
όνομα «Οξύ»... παρασημοφορήθηκε στην ξενιτιά. Είναι το μοναδικό ελληνικό
περιοδικό που αναφέρεται (και μάλιστα εκτενώς) στο τελευταίο τεύχος του
διάσημου «Internationl Design Magazine», αφιερωμένου στην παγκόσμια
πρωτοποριακή γραφιστική.

* Η δυστυχία του να είσαι Έλληνας

Ευτυχία για τον Μπλέιν Ρένινγκερ. Η συνεργασία του με τον Έλληνα μουσικό
Γιώργο Χριστιανάκη! Μάλιστα... τολμώ! Διότι υπό κανονικάς, ελληνο-πιθηκιστικάς
συνθήκας (ως είθισται να λένε), ο Έλλην πρέπει να εκλαμβάνεται ως τυχερός που
ένας Αμερικανός Ρένινγκερ των Tuxedo Moon... καταδέχτηκε να συνεργαστεί μ'
αυτόν τον ανώνυμο... Βαλκάνιο της Θεσσαλονίκης.

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16038P124</ED>
<ID>
ID:135040

</ID><URL>http://ta-nea.dolnet.gr/neaweb/neafile.print_unique?e=A&f=16038&m=P12&aa=4</URL></REF>


Article

<CATEGORY>vin09</CATEGORY>

 <H2>Αν μ' αγαπάς, πού με βάζεις;
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ευτυχής και η ελληνική δισκογραφία που διαθέτει μικρές, μικρούλες...
εταιρειούλες. Και που λόγω αυτών των μικρών εταιρειουλών εξασφαλίζουν οι
«έσχατοι» μια θέση στον (μουσικό) ήλιο.

* Διά ταύτα, η μικροσκοπική Ankh της Χριστίνας Τσεκούρα και του
Θάνου Φουριώτη εξέδωσε τρία... CDάκια.

Γιώργος Μιχαλακόπουλος

Νίκολα Πιοβάνι, με τη μουσική από τον «Κύριο με τα γκρι»
(την ταινία με τον καλύτερο Γιώργο Μιχαλακόπουλο από κινηματογραφικής
συστάσεως... Μιχαλακόπουλου!).

* Λίνο Βεντούρα, με μουσικές από τις θρυλικές και άκρως «αντρικές»
παρουσίες του «Ταξί από το Τομπρούκ», «Η συμμορία των Σικελών», «Πέμπτος
κύκλος»! Και

Ελένη Περινού, με μουσική Αλέξανδρου Οικονόμου και με στίχους δικούς της, σαν
κι αυτόν:

Αν μ' αγαπάς μη μ' ορίζεις/αν μ' αγαπάς να με γνωρίζεις

<REF><SOURCE>ΤΑ ΝΕΑ</SOURCE>
<DATE>, 14-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16038P125</ED>
<ID>
ID:135056

</ID><URL>http://ta-nea.dolnet.gr/neaweb/neafile.print_unique?e=A&f=16038&m=P12&aa=5</URL></REF>


Article

<CATEGORY>vin04</CATEGORY>

 <H5>ΚΑΙ Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΔΗΛΩΝΕΙ:
</H5><H2>ΕΙΜΑΙ ΑΝΗΣΥΧΟΣ για θερμό επεισόδιο στο Αιγαίο
</H2>
«ΝΑΙ, ΕΙΜΑΙ ανήσυχος», απάντησε ο Πρόεδρος της Δημοκρατίας όταν
ρωτήθηκε ­ στο Νέο Δελχί ­ για τον κίνδυνο ενός θερμού επεισοδίου στο Αιγαίο,
εξαιτίας των προκλητικών παραβιάσεων του ελληνικού εναέριου χώρου από μαχητικά
αεροσκάφη της Τουρκίας. Ο κ. Κ. Στεφανόπουλος κάλεσε την Άγκυρα να προσφύγει
στο Διεθνές Δικαστήριο της Χάγης για το θέμα της υφαλοκρηπίδας. Την ίδια
στιγμή, οι Τούρκοι έκαναν 39 παραβιάσεις στο Αιγαίο, υποστηρίζοντας ότι και οι
ΗΠΑ δεν αναγνωρίζουν τα 10 μίλια εναέριου χώρου.

σελίδες 8-9

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16039N011</ED>
<ID>
ID:135114

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N01&aa=1</URL></REF>


Article

<CATEGORY>vin04</CATEGORY>

 <H2>Τσοβόλας στα «ΝΕΑ»: Επιστρέφω σε καλύτερη φόρμα
</H2>
σελίδα 11

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16039N013</ED>
<ID>
ID:135192

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N01&aa=3</URL></REF>


Article

<CATEGORY>vin06</CATEGORY>

 <H2></H2><H2>Πετάει... το αεροδρόμιο
</H2>
σελίδα 16

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16039N014</ED>
<ID>
ID:135198

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N01&aa=4</URL></REF>


Article

<CATEGORY>vin06</CATEGORY>

 <H2>Ο Τζέιμς Μποντ πρωτοπόρος της τεχνολογίας!
</H2>
σελίδα 20

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16039N015</ED>
<ID>
ID:135217

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N01&aa=5</URL></REF>


Article

<CATEGORY>vin04</CATEGORY>

 <H2>Φωτιές ανάβει ο Μπερνς
</H2>
σελίδα 9

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16039N016</ED>
<ID>
ID:135228

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N01&aa=6</URL></REF>


Article

<CATEGORY>vin06</CATEGORY>

 <H2>Τελικά οι τρομοκράτες ήταν...ο εξής ένας! </H2>
σελίδες
14-15

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16039N017</ED>
<ID>
ID:135230

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N01&aa=7</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΤΟ ΠΑΙΧΝΙΔΙ εναντίον της δραχμής γίνεται με όπλο την ίδια την...
δραχμή. Αλλά δεν υπάρχουν ελεύθερες και διαθέσιμες δραχμές σε ποσότητες
τέτοιες ώστε να χρηματοδοτήσουν μια παρατεταμένη επίθεση κατά της δραχμής. Ο
Ν. Νικολάου στην «Τρίτη Άποψη». Σελ. 6.

Τ. ΧΥΤΗΡΗΣ: Μετά την «Εξόρμηση» η «Έκφραση» της ωριμότητας και της
προοπτικής. Αποκλείονται οι αποκλεισμοί. Ο Κ. Σημίτης πρέπει να διορθώσει τα
αδιόρθωτα. Στον Κ. Καραμανλή θα συμβούλευα να συνεχίσει έτσι... Οι απαντήσεις
στις «30 Ερωτήσεις» του Γ. Ε. Διακογιάννη. Σελ. 12.

... ΓΙΑ ΚΑΚΗ του τύχη, όμως, ενεπλάκη με την πολιτική ­ κι έκτοτε έχασε
την ησυχία του. Τώρα πρέπει να νοιάζεται για τη γνώμη των άλλων, προσπαθεί να
χρησιμοποιεί πιο απλές λέξεις σε μια αμήχανη προσπάθεια να γίνει κατανοητός...
Η Ειρήνη Καρανασοπούλου «Σε πρώτο ενικό». Σελ. 13.

Ο ΜΗΤΡΟΠΟΛΙΤΗΣ Ζακύνθου Χρυσόστομος θα πρέπει να απολογηθεί στη Διαρκή
Ιερά Σύνοδο για τη συνέντευξή του στο «Πεντχάουζ». Διότι οι Συνοδικοί θεωρούν
ότι τους έκανε ρεζίλι. Ο Π. Μπαΐλης στη σελ. 13.

Η. ΚΟΥΚΟΥΝΑΚΗΣ: Ήμασταν πιασμένοι από τα σχοινάκια 20 με 22 άτομα.
Παλεύαμε με τεράστια κύματα. Περνούσαν τα καράβια από δίπλα μας και δεν μας
έβλεπαν. Βλέπαμε τα αεροπλάνα από πάνω μας, αλλά αυτοί δεν μας έβλεπαν. Σιγά -
σιγά από την εξάντληση χάνονταν πολλοί. Οι «Προσωπικές Αφηγήσεις» στη σελ. 18.

Ο ΧΙΤΛΕΡ διέταξε προσωπικά την εξόντωση των Εβραίων της Ευρώπης. Η
απόδειξη βρίσκεται στο ημερολόγιο του αρχηγού των Ες-Ες Χ. Χίμλερ και το
ανακάλυψε ο ιστορικός Κρ. Γκέρλαχ στα αρχεία της KGB. Για όποιους έχουν
αμφιβολία, βέβαια. Από τους «TIMES» στη σελ. 47.

Η ΑΘΑΝΑΣΙΑ δεν είναι πια μια ουτοπία. Αμερικανοί επιστήμονες ανακάλυψαν
το ένζυμο που επιτρέπει στα ανθρώπινα κύτταρα να αποφεύγουν τη φυσιολογική
φθορά του γήρατος και του θανάτου. Σελ. 49.

ΕΝΑ ΑΜΗΧΑΝΟ κοριτσάκι 
δίπλα από έναν χαμογελαστό πατέρα

που την αγκαλιάζει προστατευτικά, δηλώνει: 
«Δεν αγαπώ την Ελλάδα». 
Το όνομα Ωνάσης θα ήθελα να το ξεχάσω».

Μεγάλα λόγια από το στόμα μικρού παιδιού 
ή μήπως δια στόματος; 
Η Νατάσα Μπαστέα στους «Προβολείς». Σελ. 6.

ΑΛ ΠΑΤΣΙΝΟ:

Το πάθος είναι συστατικό της μακροβιότητας. 
Νομίζω πως αυτό ψάχνεις πάντα. 
Ακόμα και σ' ένα εμπορικό σχέδιο προσπαθείς να βρεις 
τον παλμό του πάθους για να σου δώσει ώθηση... 
Ευτυχία είναι μια επικίνδυνη λέξη.

Από τους «Times» στο «Πανόραμα» σελ. 1.

Ο ΛΟΡΔΟΣ Μπάυρον 
είναι από τους πρώτους ξένους λογοτέχνες

που μεταφράστηκαν στα ελληνικά τον 19ο αιώνα. 
Από το 1800 έως το 1990 έχουν μεταφραστεί στα ελληνικά 
20.000 μυθιστορήματα, ποιητικές συλλογές,

θεατρικά έργα, ταξιδιωτικά βιβλία και βιογραφίες. 
Η Μικέλα Χαρτουλάρη στο «Πανόραμα», σελ. 4-5.

ΟΙ ΠΙΣΤΕΣ των χιονοδρομικών κέντρων είναι λευκές από το χιόνι. Αν είστε λοιπόν
λάτρεις του σκι, μην αργοπορείτε. Βέβαια, να είστε προσεκτικοί συμβουλεύει η
Μαίρη Μηλιαρέση. Όσο για τον εξοπλισμό, συμβουλευτείτε το αφιέρωμα στην
«Αγορά». Σελ. 1, 5, 6, 7, 8.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16039N021</ED>
<ID>
ID:135085

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Βεβαιότητα
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Έτσι όπως πάνε τα πράγματα, για καμία φορολογική ρύθμιση δεν μπορούμε να
είμαστε βέβαιοι ότι δεν πρόκειται να ισχύσει ποτέ, αν δεν κατατεθεί πρώτα σε
κυβερνητικό νομοσχέδιο.

Με τιμή

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16039N022</ED>
<ID>
ID:135164

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16039N023</ED>
<ID>
ID:135173

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N02&aa=3</URL></REF>


Article

<CATEGORY>vin01</CATEGORY>

 <H5>ΚΑΤΑ ΚΥΜΑΤΑ ΚΑΙ ΠΑΛΙ ΤΑ ΤΟΥΡΚΙΚΑ ΜΑΧΗΤΙΚΑ ΣΤΟ ΑΙΓΑΙΟ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Δοκιμάζουν τα νεύρα μας
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Τι ήταν να το πει ο Άκης Τσοχατζόπουλος ότι είναι χαρά μας να...
εκπαιδεύουμε τους Τούρκους πιλότους, το πήραν φαίνεται τοις μετρητοίς οι
Τούρκοι στρατηγοί και χθες έστειλαν και πάλι, κατά κύματα, τα τουρκικά
μαχητικά στο Αιγαίο.

ΠΑΝΩ από 60 αεροπλάνα ελληνικά και τουρκικά βρέθηκαν κάποια στιγμή να παίζουν
κυνηγητό στους ουρανούς, αλλά ευτυχώς και πάλι τα πράγματα δεν έφθασαν στα
άκρα. Αλλά για πόσο ακόμη; Ο Πρόεδρος της Δημοκρατίας Κ. Στεφανόπουλος από την
Ινδία που βρίσκεται εξέφρασε φόβους για την πρόκληση θερμού επεισοδίου, ενώ ο
υφυπουργός Εθνικής Άμυνας Δ. Αποστολάκης δήλωσε ότι κι εμείς έχουμε νεύρα και
μπορεί να αντιδράσουμε βίαια. (Σελ. 8-9).

Σε διπλωματικό επίπεδο οι Τούρκοι αμφισβήτησαν χθες την ελληνική κυριαρχία επί
των Καλογήρων και διατύπωσαν τον ισχυρισμό ότι οι ΗΠΑ... αναγνώρισαν πως ο
ελληνικός εναέριος χώρος δεν είναι στα 10 μίλια. Έκαναν δηλαδή χρήση των
δηλώσεων του Νίκολας Μπερνς.

Ο ίδιος ο Αμερικανός πρέσβης στην Αθήνα, σε ομιλία του στο Ελληνοαμερικανικό
Επιμελητήριο τάχθηκε υπέρ του διαλόγου Ελλάδας - Τουρκίας, διατύπωσε την άποψη
ότι η Ελλάδα... διεκδικεί τα 10 μίλια εναέριου χώρου, έπλεξε το εγκώμιο της
οικονομικής πολιτικής της κυβέρνησης και εξέφρασε παράπονα για μερίδα του
ελληνικού Τύπου, ότι διαστρέβλωσαν τις δηλώσεις του. Α, και κάτι σημαντικό:
δήλωσε οπαδός του Παναθηναϊκού. (Σελ.9).

Στα αμιγώς εσωτερικά, η υπόθεση τρομοκρατίας που εμφανίσθηκε ως μέγα θέμα,
τελικά φαίνεται να ξεφουσκώνει. Όλοι οι προσαχθέντες αφέθηκαν ελεύθεροι και ο
μόνος που κρατείται είναι ο Ν. Μαζιώτης. Η Αντιτρομοκρατική Υπηρεσία εξετάζει
όσα στοιχεία έχει στα χέρια της και ευελπιστεί. Η ελπίδα, ως γνωστόν, πεθαίνει
τελευταία. Ειδικά όταν επί 23 χρόνια τώρα κάνεις συλλογή από γκάφες. (Σελ. 14-15).

Ο Κώστας Σημίτης συναντήθηκε χθες και με τον Γεράσιμο Αρσένη στα πλαίσια των
επαφών που έχει με κυβερνητικά και κομματικά στελέχη. Τίποτε το ιδιαίτερο δεν
προέκυψε από τη συνάντηση αυτή ­ ο Γερ. Αρσένης δηλώνει ικανοποιημένος που
εξέφρασε τις απόψεις του εμπιστευτικά και σε προσωπικό επίπεδο. Και προφανώς
επειδή τα είπε...

Τι βγαίνει από τις συναντήσεις αυτές του Πρωθυπουργού; Ο απολογισμός θα γίνει
από τον ίδιο τον Κ. Σημίτη, για τους υπόλοιπους απομένουν οι πολιτικές
εκτιμήσεις: λοιπόν ανασχηματισμός δεν πρόκειται να γίνει. Ούτε στο Εκτελεστικό
Γραφείο ούτε στην κυβέρνηση. Άρα, ας ησυχάσουν όσοι το τελευταίο διάστημα
είχαν απολέσει τον ύπνο τους. (Σελ. 7).

Στη Νεολαία ΠΑΣΟΚ, η κόντρα των καρεκλοκένταυρων καλά κρατεί. Οι προσκείμενοι
στους εκσυγχρονιστές νεολαίοι δεν προσήλθαν στις συμφωνημένες ημερομηνίες να
νομιμοποιήσουν τη συμμετοχή τους και η απερχόμενη γραμματέας της Νεολαίας Τ.
Αντωνίου ­ άλλη μια σιδηρά κυρία στο ΠΑΣΟΚ ­ προχωρεί στο συνέδριο χωρίς
αυτούς. Το Σάββατο συνέρχεται η Κεντρική Οργανωτική Επιτροπή Συνεδρίου της Ν.
ΠΑΣΟΚ και τα πράγματα τραβούν πλέον τον δρόμο τους. (Σελ. 7).

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16039N032</ED>
<ID>
ID:135133

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Ενωμένοι;
</H2>
ΕΙΝΑΙ φυσικό σε ένα ­ ιδίως μεγάλο ­ κόμμα...

ΚΑΙ διαφορές απόψεων να υπάρχουν...

ΚΑΙ ανταγωνισμοί να αναπτύσσονται ανάμεσα σε πρόσωπα.

ΤΑ πράγματα αυτά συνέβαιναν ­ και εδώ και αλλού ­ και είναι σύμφυτα...

ΜΕ τη δημοκρατική λειτουργία των πολιτικών κομμάτων.

ΟΣΑ όμως συμβαίνουν τούτο τον καιρό στους κόλπους του ΠΑΣΟΚ...

ΑΣΦΑΛΩΣ ξεφεύγουν από τα όρια αυτά και δίνουν την εντύπωση ενός αλληλοσπαραγμού...

ΣΤΟΝ οποίο εκείνοι που συμμετέχουν ούτε στοιχειώδεις κανόνες κοινωνικής
συμβίωσης δεν φαίνονται διατεθειμένοι να τηρήσουν:

ΚΑΙ τη μια καταγγέλλεται πως κάποιοι επιζητούν «ρεβάνς» για το
τελευταίο συνέδριο...

ΚΑΙ την άλλη υποστηρίζεται πως μία αυταρχική ηγεσία καταπνίγει κάθε
ελεύθερη φωνή...

ΚΑΙ ο ένας μιλά για υποψήφιους «αποστάτες»...

ΚΑΙ ο άλλος γι' αυτούς που «περπατάνε έρποντας»...

ΚΑΙ άλλοι θεωρούνται ύποπτοι για κάθε λογής εθνικές μειοδοσίες...

ΚΑΙ κάποιοι άλλοι κατηγορούνται για σκανδαλώδεις ­ και κατάφωρα
παράνομες ­ εκλογικές δαπάνες.

ΚΑΙ ­ όλοι πλέον μαζί ­ αλληλοκατηγορούνται για μέλη-μαϊμούδες που
εγγράφουν τόσο οι μεν όσο και οι δε...

ΜΕ στόχο να αλλοιώσουν το αποτέλεσμα των εκλογών σε νομαρχιακές
επιτροπές και συνέδρια νεολαίας.

ΕΝΑ παρόμοιο κλίμα ασφαλώς δεν αντιμετωπίζεται με πειθαρχικά μέτρα...

ΤΟ ίδιο όμως ασφαλώς αν δεν επικρατήσει μία άλλη λογική μέσα στο ΠΑΣΟΚ...

ΟΣΑ ­ από όλους ­ λέγονται για την ενότητά του θα ηχούν όλο και
περισσότερο υποκριτικά.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16039N033</ED>
<ID>
ID:135174

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Ορέστης Μαρτινόπουλος:

(ο συνταξιούχος εφοριακός, στον «Αγγελιοφόρο» της Θεσσαλονίκης)

«Όλοι μιλούν για κλέφτες εφοριακούς, ενώ είναι γνωστό ότι για μια παράνομη
συναλλαγή πρέπει να υπάρχουν δύο άτομα. Γιατί, λοιπόν, καταγγέλλουν τους
εφοριακούς και όχι εκείνους οι οποίοι τους εκμαυλίζουν;».

Βίκυ Λυκοτραφίτη:

(το μοντέλο ερωτάται από το «Ciao» αν θα καλούσε ποτέ τον κ. Σπράο για φαγητό
και τι θα του έλεγε)

«Είναι ο καθηγητής που ασχολείται με την οικονομία μας; Θα του έλεγα: "Κάτσε
να φας, αλλά μη μας φας"...».

Άννα Παναγιωταρέα:

(η δημοσιογράφος σχολιάζει, στην πρωινή της εκπομπή, στη ΝΕΤ, το ενδεχόμενο
ταξίδι της Δήμητρας Παπανδρέου στη Μ. Ανατολή)

«Μην κόψω και τις φλέβες μου...».

Άννα Φόνσου:

(η ηθοποιός ερωτάται, από το «Dolce Vita», αν θα ασχοληθεί ξανά με την πολιτική)

«Ναι, φυσικά, με το ΚΚΕ στη Β' Αθηνών και πιστεύω αυτή τη φορά να εκλεγώ».

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16039N034</ED>
<ID>
ID:135215

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N03&aa=4</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Γιατί HELLAS;
</H2>
Ο ΛΟΓΟΣ στους αναγνώστες Ο Χρ. Παπαδημητρίου, Λυκούργου 16,
Αθήνα, γράφει:

«Διάβασα στα "ΝΕΑ" για το "Ευρω-γλωσσικό ζήτημα". Σε ένα σημείο τονίζεται:
"Και πολλοί ήταν οι Γερμανοί που δεν καταλάβαιναν γιατί τα "spageti" έπρεπε να
γράφονται "spaghetti"! Και δεν έχουν άδικο.

Λοιπόν, το ίδιο δεν καταλαβαίνω και εγώ, γιατί το όνομα της πατρίδας μας
"ΕΛΛΑΣ", ­ στην ΑΠΟΔΟΣΗ του με ΛΑΤΙΝΙΚΟΥΣ ΧΑΡΑΚΤΗΡΕΣ ­ μάς επιβάλλουν να
γράφεται HELLAS και όχι ELLAS (γίνεται, ανόητα και παράλογα, προσθήκη ενός
γράμματος που δεν υπάρχει).

Η ιστορία με το HELLAS έχει αρχίσει εδώ και χρόνια, από τις επωνυμίες διαφόρων
εταιρειών ως δεύτερο συνθετικό τους. Τώρα τελευταία, όμως, γίνεται μόδα και
στους κρατικούς και εθνικούς φορείς. Π.χ. φανέλες εθνικών ομάδων διαφόρων αθλημάτων.

Προχθές το είδα και στην πινακίδα της κλήρωσης για το Μουντομπάσκετ και
έφριξα. Μα είναι δυνατόν, έτσι αυθαίρετα να προσθέτουμε ένα γράμμα, εκεί που
δεν υπάρχει και που δεν χρειάζεται; Εδώ προσπαθούμε να απαλλαγούμε από το
GREECE, που σαν γραφή και σαν ήχος είναι παντελώς άσχετο με το ΕΛΛΑΣ, και
δημιουργούμε άλλο πρόβλημα με το Η.

Υποτίθεται πως η ΑΠΟΔΟΣΗ με ΛΑΤΙΝΙΚΑ ΓΡΑΜΜΑΤΑ, και ΟΧΙ στη ΛΑΤΙΝΙΚΗ ΓΛΩΣΣΑ,
γίνεται για να διαβάζεται εύκολα από τους μη ελληνόφωνους. Προς τι, λοιπόν, η
προσθήκη του ΑΝΥΠΑΡΚΤΟΥ γράμματος Η; Μήπως για τους αγγλόφωνους, να προφέρουν
σωστά το ΕΛΛΑΣ; Μα, αυτοί ουδέποτε θα το προσφέρουν ΕΛΛΑΣ, αλλά θα το
προφέρουν ΧΕΛΛΑΣ ή ΧΕΙΛΛΑΣ. (Για δασείες, κ.λπ., θα είναι αστείο να μιλάμε σήμερα).

Τελευταία, έχουν ζουρλαθεί ο ΟΤΕ και η ΔΕΗ, με σπάταλες διαφημίσεις σε
εφημερίδες και τηλεοράσεις. Και καλά ο ΟΤΕ, να ψευτοδικαιολογηθεί πως θέλει να
ανταγωνισθεί τις άλλες δύο, της κινητής τηλεφωνίας. Αλλά η ΔΕΗ ποιον; Δεν έχει
μονοπώλιο το ηλεκτρικό ρεύμα; Ποιον να ανταγωνισθεί, τον εαυτό της; Μήπως
θέλει να μας πείσει να αυξήσουμε την κατανάλωση, για τη μείωση της οποίας έχει
ξοδέψει δισεκατομμύρια;».

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16039N043</ED>
<ID>
ID:135195

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N04&aa=3</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΕΝΑ ΓΚΑΛΟΠ, μια παραίτηση: Τα στοιχεία της δημοσκόπησης του ΠΑΣΟΚ για τον
Δήμο Πατρέων, που δημοσιεύτηκαν στα «ΝΕΑ» ­ και φέρουν με μεγάλη διαφορά πρώτο
στις προτιμήσεις των ψηφοφόρων τον κ. Α. Καράβολα ­ δημιούργησαν μεγάλη
ταραχή, αφού οι υποψήφιοι είναι τέσσερις...

ΕΝΑΣ ΑΝΤΙΔΗΜΑΡΧΟΣ ήδη υπέβαλε παραίτηση, η Νομαρχιακή Οργάνωση του
ΠΑΣΟΚ βγάζει ανακοινώσεις ότι κινδυνεύει η ενότητα και ο βουλευτής της
περιοχής, ο κ. Δ. Γεωργόπουλος, πρότεινε ήδη να κληθούν δήμαρχος και δελφίνοι
στην Αθήνα από το Εκτελεστικό Γραφείο για... τα περαιτέρω.

ΤΩΝ ΦΡΟΝΙΜΩΝ τα παιδιά... Που λέτε, οι δικηγόροι του ΠΑΣΟΚ έφτιαξαν ένα
μετωπικό σχήμα ­ το λένε «Δικηγόροι 2000» εν όψει των εκλογών στον Δικηγορικό
Σύλλογο της Αθήνας, που θα γίνουν... σ' ένα χρόνο κι ένα μήνα...

ΛΟΙΠΟΝ, Ο ΥΠΟΥΡΓΟΣ Μεταφορών, ο κ. Τ. Μαντέλης, έτρωγε χθες στο
εστιατόριο της Βουλής ­ κι όταν τον ρώτησαν τι θα γίνει αν κάποιος βουλευτής
του ΠΑΣΟΚ δεν ψηφίσει κάποιο άρθρο του φορολογικού νομοσχεδίου, απάντησε ότι
δεν είναι ίδιας σημασίας με τον προϋπολογισμό μία τέτοια διαφοροποίηση...

ΚΑΤΙ ΞΕΡΕΙ;

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16039N044</ED>
<ID>
ID:135201

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N04&aa=4</URL></REF>


Article

<CATEGORY>vin05</CATEGORY>

 <H5>Πράσινος ο κ. Μπερνς Νο2
</H5><H2>Πράσινος ο κ. Μπερνς
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΓΙΑ τα μίλια του εναερίου χώρου δεν μας τα λέει καθόλου καλά, αλλά τουλάχιστον
διαθέτει ποδοσφαιρικό χιούμορ ο πρεσβευτής των ΗΠΑ στην Αθήνα, κ. Ν. Μπερνς...

ΝΑ, στη χθεσινή του ομιλία στην εκδήλωση του Ελληνοαμερικανικού Επιμελητηρίου,
άρχισε να λέει ότι τον είχαν προειδοποιήσει πως στη χώρα μας υπάρχει ένα θέμα
που «συγκεντρώνει την έντονη προσοχή της χώρας σε καθημερινή βάση» και ότι
«είναι επιτακτικό για τους διπλωμάτες να κρατάνε χαμηλά το κεφάλι».

ΠΟΙΟ είναι αυτό; Το Κυπριακό; Τα ελληνοτουρκικά; «Μιλάω για ένα μεγαλύτερο και
πιο ευαίσθητο θέμα: Τι να είμαι; Ολυμπιακός ή Παναθηναϊκός;».

(δίπλα η επιλογή του)

ΠΟΥ λέτε, ο Αμερικανός πρεσβευτής αποφάσισε να ξεκαθαρίσει τη θέση του:
«Κατάγομαι από τη Βοστώνη, την Αθήνα της Αμερικής, όπου η μεγάλη μας ομάδα του
μπάσκετ, οι Σέλτικς, φοράει πράσινες φανέλες και έχει ως έμβλημα το τριφύλλι.
Ο Ντίνο Ράτζα ήταν ένας από τους αστέρες μας»...

ΣΤΗ συνέχεια... ομολόγησε ανοικτά ότι έγινε εξ αυτού και θα παραμείνει
φίλαθλος του Παναθηναϊκού ­ αλλά προχώρησε και σε μία καθαρά διπλωματική
κίνηση: Ζήτησε συγγνώμη για την επιλογή του από την πόλη του Πειραιά και τον
πρόεδρο του Ολυμπιακού!

(ΛΕΤΕ στο εξής να υποδέχονται οι Ολυμπιακοί τους Παναθηναϊκούς με το σύνθημα
«έξω τώρα οι Αμερικάνοι»;).

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16039N045</ED>
<ID>
ID:135218

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N04&aa=5</URL></REF>


Article

<CATEGORY>vin05</CATEGORY>

 <H2>Μ' έναν σμπάρο...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΕ ΚΙΝΗΣΗ με δύο αποδέκτες προχώρησε χθες η κ. Μαρία Δαμανάκη ­ υποστήριξε
τροπολογία που κατέθεσαν στη Βουλή διακεκριμένα στελέχη της εσωκομματικής
αντιπολίτευσης του ΠΑΣΟΚ ­ μεταξύ αυτών οι κ.κ. Αν. Πεπονής, Λ. Βερυβάκης και
Στ. Παπαθεμελής ­ με την οποία ζητούν να μην ισχύσει το μέτρο της άρνησης
παροχής φορολογικής ενημερότητας σε όσους χρωστούν πρόστιμα από κλήσεις της
Δημοτικής Αστυνομίας...

Ποιος είναι ο άλλος αποδέκτης; Μα, ο κ. Αλ. Παπαδόπουλος, που υπέγραψε τη
σχετική ρύθμιση.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16039N046</ED>
<ID>
ID:135226

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N04&aa=6</URL></REF>


Article

<CATEGORY>vin05</CATEGORY>

 <H2>Διπλωματικά βάσανα...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΤΗ ΧΑΛΚΙΔΑ, για τα εγκαίνια έκθεσης με θέμα «Ορίζοντες, Ισραήλ μία αρχαία -
νέα χώρα» βρέθηκε χθες ο πρεσβευτής του Ισραήλ στην Αθήνα κ. Ραν Κουριέλ ­
αλλά συνάντησε την άρνηση του δημάρχου της πόλης να τον συναντήσει...

Ο δήμαρχος θέλησε μ' αυτόν τον τρόπο να εκφράσει τη διαμαρτυρία του για τη
στρατιωτική συνεργασία Τουρκίας - Ισραήλ. Έτσι, ο πρεσβευτής έδωσε συνέντευξη
Τύπου για να μιλήσει περί «παραπληροφόρησης» σχετικά με τον «ξαφνικό έρωτα»
της χώρας του...

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16039N047</ED>
<ID>
ID:135231

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N04&aa=7</URL></REF>


Article

<CATEGORY>vin05</CATEGORY>

 <H2>Βγαίνει ο Τσοβόλας
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΒΓΑΙΝΕΙ σήμερα από το νοσοκομείο ο κ. Δ. Τσοβόλας ­ και στο γραφείο Τύπου του
ΔΗΚΚΙ περιμένουν να τον υποδεχτούν με το εξής τετράστιχο: «Είσαι ο υιός του
αγωγιάτη, πού δεν ξέρει από κρεβάτι, τι κι αν έχεις μπάι πας, τον Σημίτη θα
τον φας»!!!

(Καλή η έμπνευση, αλλά αυτοί δεν μας έλεγαν ως τώρα ότι ο κ. Σημίτης δεν...
τρώγεται με τίποτα;).

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16039N048</ED>
<ID>
ID:135233

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N04&aa=8</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Non passeran!
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

Αν αξιοποιηθούν σωστά δύο τακτικά πλεονεκτήματα που έχει η ελληνική οικονομία,
τότε είναι σίγουρο ότι οι κερδοσκόποι non passeran!

ΕΝΑ ΕΥΛΟΓΟ ερώτημα συνοδευόμενο από μεγάλη ανησυχία που θα έχουν ασφαλώς οι
αναγνώστες μας, όταν διαβάζουν στον Τύπο ότι των συνδυασμένων επιθέσεων κατά
της δραχμής ηγούνται ισχυρές αμερικανικές τράπεζες και τα μεγάλα αμερικανικά
επίσης κερδοσκοπικά Αμοιβαία Κεφάλαια (Hedge Funds), είναι φυσικά το εξής: «Μα
είναι δυνατόν η μικρή Ελλάδα να τα βάλει με αυτούς τους οικονομικούς γίγαντες
και να ανθέξει; Μήπως η τύχη μας είναι προδιαγεγραμμένη και αργά ή γρήγορα η
δραχμή θα υποτιμηθεί;».

Αλλά στην οικονομία, όπως ασφαλώς και στην πολιτική, ακόμη και στον πόλεμο το
αποτέλεσμα δεν προκύπτει από τα μαθηματικά, όπου ο μεγαλύτερος αριθμός
υπερτερεί πάντοτε των μικροτέρων. Το μικρό Βιετνάμ νίκησε τις πανίσχυρες
Ηνωμένες Πολιτείες. Και το 1992, στην επίθεση του Hedge Fund του Τζορτζ Σόρος,
η αγγλική στερλίνα λύγισε και υποτιμήθηκε, ενώ η δραχμή άνθεξε και οι
κερδοσκόποι που την πίεζαν έχασαν λεφτά.

Η ελληνική οικονομία έχει πράγματι ορισμένα τακτικά πλεονεκτήματα, τα οποία αν
αξιοποιηθούν σωστά τής δίνουν όχι μονάχα τη δύναμη να αντισταθεί στις
κερδοσκοπικές επιθέσεις, αλλά και να προκαλέσει τόσες ζημιές σε όλους αυτούς
που παίζουν εναντίον της, ώστε να τους πείσει να παραιτηθούν από τα
υποτιμητικά τους σχέδια. Ποια είναι αυτά τα πλεονεκτήματα;

Πρώτον ότι δεν υπάρχουν ελεύθερες και διαθέσιμες δραχμές σε ποσότητες τέτοιες
ώστε να χρηματοδοτήσουν μια παρατεταμένη επίθεση κατά της δραχμής. Όπως είναι
ήδη γνωστό, το παιχνίδι εναντίον της δραχμής γίνεται με όπλο... την ίδια τη
δραχμή. Δηλαδή η ξένη τράπεζα συγκεντρώνει δραχμές και με αυτές αγοράζει από
την Τράπεζα της Ελλάδος συνάλλαγμα (δολάρια, μάρκα, ECU κ.λπ.), τα οποία
εφόσον η δραχμή στο μεταξύ υποτιμηθεί θα τα ξαναπωλήσει στην Τράπεζα της
Ελλάδος, αποκομίζοντας έτσι το κέρδος από την άνοδο των τιμών του ξένου νομίσματος.

Οι ξένες τράπεζες, όμως, που έχουν ένα πολύ μικρό κομμάτι της ελληνικής
αγοράς, δεν έχουν τόσες πολλές δραχμές ώστε να αγοράσουν μεγάλες ποσότητες
συναλλάγματος που θα εξαντλούν το απόθεμα της Τραπέζης της Ελλάδος ώστε να
αναγκασθεί αυτή να υποτιμήσει τη δραχμή. Αναγκάζονται λοιπόν, για να βρουν τις
δραχμές αυτές, να τις δανεισθούν στη διατραπεζική αγορά. Ακριβώς στο σημείο
αυτό παρεμβαίνει η Τράπεζα της Ελλάδος, ανεβάζει τα επιτόκια και καθιστά το
κόστος δανεισμού τόσο υψηλό, ώστε να υπερκαλύπτει το προσδοκώμενο κέρδος από
την υποτίμηση της δραχμής. Τα υψηλά επιτόκια δηλαδή είναι το πιο ισχυρό
αμυντικό μας όπλο.

Αλλά είναι το επιτόκιο ισχυρό και αποτελεσματικό όπλο γιατί ακριβώς έχουμε το
τακτικό πλεονέκτημα η δραχμή να μην είναι διεθνές και αποθεματικό νόμισμα που
να κυκλοφορεί σε μεγάλες ποσότητες στο εξωτερικό, όπως π.χ. συμβαίνει με τη
στερλίνα, το μάρκο, το δολάριο κ.λπ.

Το δεύτερο τακτικό μας πλεονέκτημα είναι ότι το τραπεζικό μας σύστημα, σε
ποσοστό πάνω από 60%, ελέγχεται από το κράτος. Ο έλεγχος αυτός εξασφαλίζει δύο
θετικά αποτελέσματα, δύο ισχυρά αναχώματα κατά της ξένης κερδοσκοπίας. Πρώτον,
οι κρατικές τράπεζες όχι μόνο δεν παίζουν κατά της δραχμής, αλλά και
κινητοποιούν το διεθνές τους δίκτυο υπέρ του εθνικού μας νομίσματος
ενισχύοντας περισσότερο το συναλλαγματικό μας απόθεμα. Ειδικά η Εθνική Τράπεζα
έχει προσφέρει στον τομέα αυτόν τεράστιες υπηρεσίες. Αλλά στο σημείο αυτό
πρέπει να αναγνωρίσουμε και τη θετική συμβολή των ελληνικών ιδιωτικών τραπεζών
και ειδικά της Alpha Τράπεζας Πίστεως, που σε όλες τις κρίσεις παρενέβη
αποτελεσματικά υπέρ της δραχμής. Δεύτερον, οι κρατικές τράπεζες δεν αφήνουν να
περάσει όλο το κόστος από την άνοδο των επιτοκίων στην πραγματική οικονομία.
Με επιτόκια στη διατραπεζική που σε ορισμένες φάσεις της κρίσεως ξεπέρασαν το
30%-40%, οι εμπορικές τράπεζες κράτησαν την ψυχραιμία τους, ανέλαβαν ένα μέρος
του κόστους και οι αναπροσαρμογές που έκαναν στα επιτόκια δανεισμού ήταν πολύ μετριοπαθείς.

Αλλά ασφαλώς το ισχυρότερο τακτικό μας πλεονέκτημα είναι η εμπιστοσύνη στο
εθνικό νόμισμα του ευρύτατου αποταμιευτικού κοινού. Οι Έλληνες καταθέτες δεν
παρεσύρθησαν σε καμία φάση από την υποτιμητική προπαγάνδα και δεν ζήτησαν να
μετατρέψουν τους δραχμικούς λογαριασμούς τους σε συνάλλαγμα. Και πρέπει να
πούμε ότι αυτοί οι λογαριασμοί ξεπερνάνε τα 25-30 τρισ. δρχ., ενώ οι ξένοι
κερδοσκόποι στο απόγειο της δύναμής τους δεν διέθεταν πάνω από 1 τρισ. δρχ.

Αυτά τα τακτικά πλεονεκτήματα, λοιπόν, δίνουν στην κυβέρνηση την αυτοπεποίθηση
να απαντά ότι οι κερδοσκόποι non passeran!

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16039N062</ED>
<ID>
ID:135165

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Στόμα Αθηνάς, φωνή Ρουσέλ
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

ΟΙ ΦΩΤΟΓΡΑΦΙΕΣ της Αθηνάς Ωνάση κατακλύζουν και πάλι τις τελευταίες ημέρες τον
διεθνή Τύπο. Ένα αμήχανο κοριτσάκι δίπλα από έναν χαμογελαστό πατέρα που την
αγκαλιάζει προστατευτικά. «Δεν αγαπώ την Ελλάδα», δηλώνει η Αθηνά στο
περιοδικό «Le Figaro». «Το όνομα Ωνάσης θα ήθελα να το ξεχάσω», προσθέτει στο
περιοδικό «Oggi». Οι γονείς, καλώς ή κακώς, μεγαλώνουν τα παιδιά τους όπως
κρίνουν οι ίδιοι σωστό. Όμως δεν μπορεί παρά να αναρωτιέται κανείς πώς
περιγράφει ο Τιερί Ρουσέλ στη μικρή Αθήνα τη μητέρα της, την οικογένειά της
και τη χώρα καταγωγής της για να φθάνει να μιλά με τέτοια αποστροφή.

Παραπονιέται για τους δημοσιογράφους που περίμεναν την Αθηνά στο αεροδρόμιο ο
Ρουσέλ, αλλά ο ίδιος δεν διστάζει καθόλου να την περιφέρει στις σελίδες του
διεθνούς Τύπου όπως τον συμφέρει και να τη βάζει να μιλά για πράγματα που δεν
γνωρίζει. Ας ερχόταν η Αθηνά να γνωρίσει την Ελλάδα και ύστερα ας διαμόρφωνε
δική της γνώμη για το εάν την αγαπά. Ας διδασκόταν ελληνικά κι ύστερα, αν
ήθελε, ας μη τα χρησιμοποιούσε ποτέ. Ας μάθαινε την ιστορία της οικογένειάς
της κι ύστερα, αν ήθελε, ας την αποκήρυσσε για πάντα. Όμως όλα αυτά δεν έχουν
γίνει και είναι μάλλον προφανές ότι ο Ρουσέλ όση επιρροή και έλεγχο κι αν
ασκεί στην κόρη του, κατά βάθος μπορεί και να φοβάται τη στιγμή που η Αθηνά θα
έρθει σε επαφή με τις ρίζες της.

Τον Ρουσέλ πέρα από τον λυσσώδη αγώνα του να πάρει στα χέρια του την περιουσία
της Αθηνάς θα μπορούσαμε να τον κρίνουμε από τις αποτυχημένες του επιχειρήσεις
στην Πορτογαλία, από τις περίεργες διασυνδέσεις του, από το ότι στην
πραγματικότητα απέχει πολύ από το πρότυπα του καλού πατέρα που θέλει να βγάλει
προς τα έξω ­ αν πρέπει να πιστέψουμε τα περιοδικά, ας τα πιστέψουμε όλα.

Όμως στο κάτω κάτω μπορεί όλα αυτά και να μη μας αφορούν. Το δικαίωμα κάθε
ανθρώπου και κάθε παιδιού ειδικότερα να μην υποβάλλετε σε πλύση εγκεφάλου μάς
αφορά. Και αυτό το δικαίωμα η Αθηνά, δυστυχώς, δεν φαίνεται να το έχει...

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16039N063</ED>
<ID>
ID:135196

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N06&aa=3</URL></REF>


Article

<CATEGORY>vin04</CATEGORY>

 <H5>ΟΥΤΕ ΑΝΑΣΧΗΜΑΤΙΣΜΟΣ ΟΥΤΕ ΑΝΑΣΥΝΘΕΣΗ ΤΟΥ ΕΚΤΕΛΕΣΤΙΚΟΥ ΓΡΑΦΕΙΟΥ ΟΥΤΕ ΚΑΠΟΙΑ «ΔΙΑΠΡΑΓΜΑΤΕΥΣΗ»
</H5><H2>Επαφές Σημίτη για εκτόνωση
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Χρηματιστήριο του... Χονγκ Κονγκ τις τελευταίες ημέρες ίσως αποδειχθούν οι
προσδοκίες όσων είχαν επενδύσει πολλά στις συναντήσεις του Πρωθυπουργού με τα
μέλη του Εκτελεστικού Γραφείου, που βρίσκονται σε εξέλιξη.

Σημίτης - Άκης. Δεν φαίνεται να πτοήθηκαν ο Πρωθυπουργός και ο υπουργός
Εθνικής Άμυνας, επειδή το φλουρί της πίτας των ανταποκριτών ξένου Τύπου έπεσε
στον κυβερνητικό εκπρόσωπο...

ΒΕΒΑΙΑ, προτάσεις έγιναν, αγωνίες εκφράστηκαν, προβληματισμοί διατυπώθηκαν
(και διέρρευσαν), ωστόσο ο Πρωθυπουργός κλείνει κάθε σχετική συζήτηση
επαναλαμβάνοντας ότι μοναδικό και πρωταρχικό του μέλημα είναι η προώθηση του
κυβερνητικού έργου, από το οποίο, όπως λέει, «θα κριθούμε».

Προς άρση των όποιων... προσδοκιών, ο κυβερνητικός εκπρόσωπος φρόντισε χθες να
δώσει το στίγμα των προθέσεων του κ. Κ. Σημίτη. Οι συναντήσεις, είπε, είναι
«τακτικές, μόνιμες και διαρκείς» και δεν αποτελούν μια «εξαιρετική
διαδικασία». Στο τέλος της, ωστόσο, θα επιδιωχθεί «σύνθεση» στο επίπεδο του
Εκτελεστικού Γραφείου, προκειμένου, όπως είπε, «να ορισθεί ή να επιβεβαιωθεί»
το πολιτικό πλαίσιο της «συλλειτουργίας» όλων των στελεχών της κυβέρνησης και
του κόμματος σε όλα τα επίπεδα.

ΤΡΕΙΣ ΑΞΟΝΕΣ

Για τον Πρωθυπουργό τρία πράγματα ήταν ξεκάθαρα πριν αρχίσει τις επαφές του
και η θέση του επ' αυτών, όπως διαβεβαιώνουν συνεργάτες του, δεν θα
επηρεαζόταν καθοριστικά από το περιεχόμενο των συζητήσεων:

* Πρώτον, ότι δεν υπάρχει θέμα ανασχηματισμού της κυβέρνησης.

* Δεύτερον, ότι δεν υπάρχει θέμα ανασύνθεσης ­ και μονοτασικής έκφρασης
­ του Εκτελεστικού Γραφείου. Και

* Τρίτον, ότι δεν υπάρχει θέμα «διαπραγμάτευσης» είτε στο εσωτερικό του
κόμματος είτε στα θέματα της κυβέρνησης.

«Είναι πρόεδρος του ΠΑΣΟΚ, δεν συγκυβερνάει», έλεγε χθες συνεργάτης τού κ. Κ.
Σημίτη, που δεν έκρυβε ότι η όλη διαδικασία έχει και «εκτονωτικά»
χαρακτηριστικά, καθώς επιδίωξη του Πρωθυπουργού είναι «να πέσουν οι τόνοι».
Παράλληλα, πάντα κατά το ίδιο στέλεχος, με την αποδοχή της πρότασης για τις
συναντήσεις, ο κ. Κ. Σημίτης ήθελε «να ρίξει ευγενικά το γάντι» σε όσους
αμφισβητούν ότι είναι εξίσου ανοιχτός με όλους: «Εσείς είστε τα μέλη της
Κυβερνητικής Επιτροπής, εσείς τα μέλη της Πολιτικής Γραματείας, η πολιτική
είναι συμφωνημένη, ιδού μπροστά σας πεδίον δόξης λαμπρό για πρωτοβουλίες και
προώθηση του κυβερνητικού έργου».

ΚΛΕΙΣΤΑ ΧΑΡΤΙΑ

Στις επαφές του, πάντως, ο κ. Κ. Σημίτης δεν άνοιξε τα χαρτιά του αν και σε
αρκετούς έδωσε την αίσθηση ότι προβληματίζεται από την κατάσταση που επικρατεί
στην κυβερνητική παράταξη, αλλά και για το δέον γενέσθαι. «Θέλει να πάρει
κάποιες πρωτοβουλίες, αλλά δεν μου άφησε περιθώρια να αντιληφθώ προς ποια
κατεύθυνση», σχολίασε στέλεχος του ΠΑΣΟΚ. «Ο καιρός θα δείξει...»,
περιορίστηκε να πει, και το ίδιο αινιγματικά απάντησε και όταν του ετέθη υπόψη
η περί «εκτονωτικού» χαρακτήρα ερμηνεία των συναντήσεων...

Ορισμένοι συνομιλητές του Πρωθυπουργού συμπέραναν ότι η κριτική που ασκείται
από μερίδα στελεχών της λεγόμενης «εσωκομματικής αντιπολίτευσης» δεν έχει
πολιτικά ή ιδεολογικά χαρακτηριστικά, αλλά προσωπικά. Μάλιστα φέρεται ότι σε
δύο-τρεις τουλάχιστον συνομιλητές του προσδιόρισε πιο συγκεκριμένα την αιτία:
ότι η κριτική ασκείται επειδή τα συγκεκριμένα πρόσωπα δεν συμμετέχουν στην
κυβέρνηση ή στο «σύστημα εξουσίας» γενικότερα.

Κάποιοι, πάντως, αποκρυπτογράφησαν ότι ο προβληματισμός του ενδεχομένως να
προέρχεται από τη συμπεριφορά στελεχών όλων των «πτερύγων».

ΜΕ ΑΡΣΕΝΗ

Χθες ο Πρωθυπουργός συζήτησε σε πολύ καλό κλίμα με τον κ. Γερ. Αρσένη, ενώ
σήμερα έχει προγραμματιστεί να συναντηθεί με την υπουργό Ανάπτυξης κ. Βάσω
Παπανδρέου. Ο υπουργός Παιδείας, σύμφωνα με συνεργάτες του, είπε τις απόψεις
του επί του πρακτέου «προσωπικά και εμπιστευτικά» για μια σειρά θεμάτων
λειτουργίας του κόμματος και του κυβερνητικού έργου. Μίλησαν βεβαίως και για
την εκπαιδευτική μεταρρύθμιση και την ταχεία υλοποίησή της, όπου, όπως
τονίζουν, η στήριξη του Πρωθυπουργού είναι δεδομένη. Από τους συνομιλητές του
(11 μέχρι τώρα) ο κ. Κ. Σημίτης άκουσε πολλά: προβληματισμούς για την εικόνα
της κυβέρνησης και ανησυχίες για τις δημοτικές εκλογές, αλλά και προτάσεις για
έναν συνολικό πολιτικό σχεδιασμό με αξιοποίηση όλων των στελεχών.

Τι θα κάνει απ' όλα αυτά ο κ. Κ. Σημίτης; Στενός του συνεργάτης έλεγε χθες ότι
όλα τα λαμβάνει υπόψη, αλλά μην περιμένετε πολλά, αφού η πολιτική είναι
δεδομένη. «Ορισμένα συμπληρώματα στην κυβέρνηση και στο κόμμα δεν μπορεί να
αποκλείονται, αλλά όλα θα γίνουν σταδιακά...». Ο ίδιος συνεργάτης δεν κρύβει
ότι η κατάσταση δεν είναι η ιδανική, αλλά το «φάρμακο» είναι γι' αυτόν ­ και
τον Πρωθυπουργό φυσικά ­ δεδομένο: η επιτάχυνση του κυβερνητικού έργου και μόνο...

ΜΕ ΕΜΠΙΣΤΟΣΥΝΗ

Τη σημασία, άλλωστε, του κυβερνητικού έργου και τις θετικές επιπτώσεις που
περιμένει από αυτό το ΠΑΣΟΚ, επεσήμανε και χθες ο Πρωθυπουργός. «Μπορούμε να
προσβλέπουμε στο μέλλον με εμπιστοσύνη», είπε προσερχόμενος στην εκδήλωση της
Ένωσης Ανταποκριτών Ξένου Τύπου ο κ. Κ. Σημίτης, και αφού απαρίθμησε το έργο
που επιτελείται.

Παράλληλα, έστειλε μήνυμα και προς το εσωτερικό του κόμματός του: «Οι
αναταράξεις στη διεθνή οικονομία, τα προβλήματα τα οποία συναντούμε όλοι μας
στην καθημερινή ζωή μας, η ένταση στις ελληνοτουρκικές σχέσεις, δεν πρέπει να
μας δημιουργούν την εντύπωση ότι δεν προχωρούμε», είπε.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16039N071</ED>
<ID>
ID:135118

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N07&aa=1</URL></REF>


Article

<CATEGORY>vin04</CATEGORY>

 <H2>Κομφούζιο και πιθανή ρήξη στη Νεολαία ΠΑΣΟΚ
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

Επιτείνεται η αίσθηση του κομφούζιου στη Νεολαία ΠΑΣΟΚ. Από χθες οι
προσκείμενοι στον Άκη Τσοχατζόπουλο και οι «εκσυγχρονιστές» τραβούν ο καθένας
τον δρόμο του, με συνέπεια η Οργάνωση να βρίσκεται, περισσότερο από κάθε άλλη
φορά, στα πρόθυρα οριστικής ρήξης. Βέβαια το θέμα πρόκειται να απασχολήσει την
επόμενη συνεδρίαση του Εκτελεστικού Γραφείου και δεν αναμένεται να κλείσει
χωρίς αντιπαράθεση. Άλλωστε, οι τελευταίες εξελίξεις, με τις συνεχείς επαφές
των στελεχών της Νεολαίας με μέλη του Ε.Γ., δείχνουν ότι η αντιπαράθεση έχει
πλέον ξεφύγει από τα πλαίσια της Οργάνωσης και έχει αντίκτυπο στην ηγεσία του
κόμματος. Χθες, η γραμματέας Τόνια Αντωνίου σε συνέντευξη Τύπου ανακοίνωσε ότι
η Νεολαία θα προχωρήσει κανονικά προς το 3ο Συνέδριο. 
Τόνισε ότι δεν έχει αποσταλεί στα γραφεία της Οργάνωσης «ούτε μία εκπρόθεσμη
αίτηση εγγραφής». Παραδέχθηκε την κατάθεση κάποιων εκατομμυρίων δραχμών (σ.σ.:
από τους «εκσυγχρονιστές») στον λογαριασμό της Νεολαίας στην Εθνική Τράπεζα,
όμως διευκρίνισε ότι δεν συνοδεύονται από αιτήσεις. «Είμαστε υποχρεωμένοι να
ευχαριστήσουμε όσους φροντίζουν για την οικονομική ενίσχυση της Ν. ΠΑΣΟΚ». 
Η Τόνια Αντωνίου αναφέρθηκε εμμέσως και στους «εκσυγχρονιστές» υπογραμμίζοντας
ότι τα οργανωμένα μέλη και στελέχη της Ν. ΠΑΣΟΚ δεν είναι «μικρά παιδιά» που
άγονται και φέρονται από «κομματικούς μπαμπάδες», αλλά έχουν τη δική τους θέση
και άποψη. Η πλευρά των «εκσυγχρονιστών» επιμένει να μην καταθέτει τις κάρτες
των μελών της και ουσιαστικά να επιδιώκει να λυθεί το όλο ζήτημα από το
Εκτελεστικό Γραφείο του κόμματος. Κάτι το οποίο όμως δεν πρόκειται να το
δεχθούν ούτε οι προσκείμενοι στον Άκη Τσοχατζόπουλο, αλλά ούτε και οι
«προεδρικοί», καθώς και εκείνοι που παλαιότερα υποστήριζαν τον Γεράσιμο Αρσένη.

Πάντως, ο υποψήφιος των «εκσυγχρονιστών», Γιάννης Παπαδημητρίου, δήλωσε χθες
ότι τα μέλη αυτής της τάσης θα πάρουν κανονικά μέρος στο Κ.Σ. που έχει
προγραμματιστεί να γίνει αύριο. 
«Θέλουμε να πάμε σ' ένα συνέδριο ενότητας, χωρίς αποκλεισμούς. Αυτή θα είναι η
μοναδική λύση», πρόσθεσε. Η εκτίμηση όμως αυτής της πλευράς είναι ότι στην
περίπτωση που δεν γίνουν δεκτές οι κάρτες της, τότε η Ν. ΠΑΣΟΚ θα οδηγηθεί σε
ρήξη. Ωστόσο, χθες πήραν ανοιχτά θέση και οι «προεδρικοί». Χαρακτηρίζουν ως
απαράδεκτες, παράτυπες και αστείες τις διαδικασίες όπου κατατίθενται χρήματα
δίχως κάρτες μελών. 
Προειδοποιούν, κατά κάποιο τρόπο, ότι «όποιος από το κόμμα ή τη Νεολαία
νομιμοποιήσει αυτές τις διαδικασίες είναι έκθετος απέναντι στα μέλη της
Οργάνωσης και επιτείνει το αδιέξοδο». Ο υποψήφιος αυτής της πλευράς Γιάννης
Παναγόπουλος είναι κατηγορηματικός. «Σε κάθε περίπτωση αν γίνουν αποδεκτές
εκπρόθεσμες κάρτες μελών, τότε εμείς δεν έχουμε κανένα λόγο να πάρουμε μέρος
στο Συνέδριο».

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16039N072</ED>
<ID>
ID:135158

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N07&aa=2</URL></REF>


Article

<CATEGORY>vin04</CATEGORY>

 <H2>«Πορεία προς τον λαό» μέσω ... Ακαδημίας
</H2>
Ο κ. Κ. Καραμανλής άκουσε τα προβλήματα των επαγγελματιών και ανταποκρίθηκε
πρόθυμα στο αίτημα τριών νέων κοριτσιών να φωτογραφηθεί μαζί τους

Η «ΠΟΡΕΙΑ προς τον λαό», που είναι το νέο σύνθημα της αντιπολιτευτικής
τακτικής του προέδρου της Ν.Δ., άρχισε από την οδό Ακαδημίας. Ο κ. Καραμανλής,
συνοδευόμενος από στελέχη του κόμματός του, δεκάδες δημοσιογράφους, οπερατέρ
και φωτογράφους πήγε χθες το πρωί στην αγορά να ακούσει από πρώτο χέρι τα
προβλήματα των επαγγελματιών.

Η περιοδεία του όμως ήταν γεμάτη εκπλήξεις και απρόοπτα. Ενώ περπατούσε στον
δρόμο, τον σταμάτησε μια φοιτήτρια από τις Σέρρες. Του έσφιξε το χέρι και του
είπε: «Κώστα, εγώ είμαι μακρινή ξαδελφη σου». Ενθουσιασμένος ο πρόεδρος της
Ν.Δ. την χαιρέτησε θερμά και τη ρώτησε ποια είναι η οικογένειά της. Λίγα λεπτά
αργότερα συνάντησε έναν παλιό του συμμαθητή: «Πού είσαι ρε αδέλφι», του είπε ο
πρόεδρος της Ν.Δ. Στο πρώτο εμπορικό κατάστημα που μπήκε, ο ιδιοκτήτης
διαμαρτυρήθηκε για τη δραματική κατάσταση ­ όπως είπε ­ που επικρατεί στην
αγορά. «Δεν θα αντέξουμε, πρόεδρε, θα κατεβάσουμε τα ρολά». Ο κ. Κ. Καραμανλής
χτύπησε τον έμπορο στην πλάτη και του απάντησε: «Είναι σίγουρο ότι θα
αντέξουμε όλοι». Στη συνέχεια υποσχέθηκε ότι το κόμμα του εάν κερδίσει τις
εκλογές θα καταργήσει τα αντικειμενικά κριτήρια, ενώ χαρακτήρισε αποτυχημένη
την οικονομική πολιτική της κυβέρνησης.

Πριν προλάβει να μπει στο επόμενο κατάστημα, τρία όμορφα κορίτσια βγήκαν από
το κομμωτήριο στο οποίο εργάζονται και του ζήτησαν να φωτογραφηθούν μαζί του.
Εκείνος πρόθυμα ανταποκρίθηκε στο αίτημά τους.

Δεν ήταν όμως το ίδιο πρόθυμος, όταν ο επόμενος καταστηματάρχης του προσέφερε
τυρόπιτα. «Σε ευχαριστώ, αποκλείεται να την φάω, κάνω δίαιτα. Κέρασε τον
Σπηλιωτόπουλο», είπε γελώντας, δείχνοντας τον εκπρόσωπο του κόμματός του.
Κάθησε πάντως για λίγο και ήπιε έναν εσπρέσο. Το επόμενο κατάστημα που
επισκέφθηκε ήταν καφενείο και οι θαμώνες επέμεναν να τον κεράσουν τσίπουρο.
Ήπιε μια γουλιά, ευχήθηκε «καλή χρονιά» και είπε: «Είναι καλό το τσίπουρο αλλά
δεν μπορώ να το πιω όλο».

Δεν απέφυγε πάντως στη μικρή διαδρομή του ο κ. Κ. Καραμανλής τις διαμαρτυρίες
οπαδών του κόμματος που του ζητούσαν να κάνει πιο σκληρή αντιπολίτευση.
«Επιτρέπεται μια ολόκληρη Νέα Δημοκρατία να μην κάνει τίποτε και το ΠΑΣΟΚ να
μας έχει βάλει τα δύο πόδια σ' ένα παπούτσι;», του έλεγαν αλλά εκείνος απέφυγε
να ανοίξει συζήτηση γι' αυτό το θέμα.

Μετά την επίσκεψή του σε καταστήματα του κέντρου της Αθήνας, ο κ. Κ.
Καραμανλής μετέβη στα γραφεία της ΓΕΣΕΒΕ και ενημερώθηκε από τους εκπροσώπους
των παραγωγικών τάξεων για τα προβλήματα που αντιμετωπίζει ο εμπορικός κόσμος.
Στη σύντομη ομιλία του τόνισε ότι η «οικονομική πολιτική της κυβέρνησης έχει
ως μοναδικό της στήριγμα τη διαρκή επιβάρυνση των φόρων ενώ η κυβέρνηση
ψεύδεται διαρκώς».

ΚΟΝΤΡΑ ΜΑΝΟΥ - ΚΑΡΑΤΖΑΦΕΡΗ

Αντιδικία ξέσπασε μεταξύ των κ.κ. Γ. Καρατζαφέρη και Στ. Μάνου. Ο βουλευτής
της Β' Αθήνας αντέδρασε έντονα στα όσα αναφέρει ο πρώην υπουργός σε κείμενό
του που δημοσιεύτηκε τον περασμένο Νοέμβριο ­ ο κ. Καρατζαφέρης το ανακάλυψε
στο Ίντερνετ ­ και τον κατηγόρησε ευθέως ότι διατύπωσε «φιλοτουρκικές
ανιστόρητες απόψεις». Ο κ. Μάνος, από την πλευρά του, απάντησε ότι υποπτεύεται
πως ο κ. Καρατζαφέρης δεν διάβασε το κείμενό του πριν το σχολιάσει.

Ο κ. Καρατζαφέρης αναφέρει ότι ο κ. Μάνος κατηγορεί την ελληνική Πολιτεία για
αδιαφορία περί πολιτιστικών μνημείων των Τούρκων στη χώρα μας, αλλά και ότι οι
Τούρκοι δεν δυνάστευαν τους Έλληνες την περίοδο της τουρκοκρατίας.

Ο κ. Μάνος, στην απάντησή του αναφέρει ότι η ουσία του κειμένου του αφορούσε
την ανάγκη να αποφορτιστούν σταδιακά οι δύο λαοί από τα αισθήματα μίσους και
εχθρότητας ­ και σημειώνει ότι η φράση του κ. Καρατζαφέρη ότι «οι Τούρκοι
ουδέποτε πρόσφεραν κάτι στον ανθρώπινο πολιτισμό» επιβεβαιώνει την ανάγκη
αυτής της προσπάθειας...

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16039N081</ED>
<ID>
ID:135119

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N08&aa=1</URL></REF>


Article

<CATEGORY>vin04</CATEGORY>

 <H5>«ΕΙΜΑΙ ΑΝΗΣΥΧΟΣ ΓΙΑ ΘΕΡΜΟ ΕΠΕΙΣΟΔΙΟ ΣΤΟ ΑΙΓΑΙΟ», ΔΗΛΩΣΕ ΑΠΟ ΤΗΝ ΙΝΔΙΑ,
ΚΑΛΩΝΤΑΣ ΠΑΛΙ ΤΗΝ ΤΟΥΡΚΙΑ ΝΑ ΠΡΟΣΦΥΓΕΙ ΣΤΗ ΧΑΓΗ ΓΙΑ ΤΗΝ ΥΦΑΛΟΚΡΗΠΙΔΑ
</H5><H2>Σκληρή γλώσσα από Στεφανόπουλο
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

Την ανησυχία του για τον κίνδυνο ενός θερμού επεισοδίου στο Αιγαίο εξαιτίας
των προκλητικών παραβιάσεων του ελληνικού εναέριου χώρου από μαχητικά
αεροσκάφη της Τουρκίας, εξέφρασε χθες ο Πρόεδρος της Δημοκρατίας κ.
Στεφανόπουλος και κάλεσε την Άγκυρα να προσφύγει στο Διεθνές Δικαστήριο της
Χάγης για την επίλυση της μόνης διαφοράς ανάμεσα στις δύο χώρες, αυτή της
υφαλοκρηπίδας του Αιγαίου.

ΝΕΟ ΔΕΛΧΙ

Κωστής Στεφανόπουλος. Από την Ινδία όπου βρίσκεται μίλησε και για το
Κυπριακό, εκφράζοντας τη λύπη του για «τις αδυναμίες και την ανικανότητα του
ΟΗΕ να επιβάλει τις αποφάσεις του»

Ο κ. Στεφανόπουλος, σε χθεσινή συνέντευξη Τύπου, υπογράμμισε ακόμη ότι κανείς
δεν μπορεί να εμποδίσει την ένταξη της Κύπρου στην Ευρωπαϊκή Ένωση,
σημειώνοντας παράλληλα ότι λόγω της στάσης του Ρ. Ντενκτάς δεν μπορεί να
υπάρξει επίλυση του Κυπριακού, παρά μόνο μέσω της ένταξής της στην Ευρώπη.

Ακόμη, ο Πρόεδρος της Δημοκρατίας έδωσε το δικό του στίγμα για τον τρόπο που
θα επιθυμούσε να γίνει η αναθεώρηση του Συντάγματος, υποστηρίζοντας ότι μία
από τις βασικές αρχές του δημοκρατικού πολιτεύματος είναι οι πολλές
αλληλοελεγχόμενες εξουσίες.

Ο κ. Στεφανόπουλος εξέφρασε επίσης την ελπίδα για βελτίωση των πολιτικών και
οικονομικών σχέσεων Ελλάδας - Ινδίας (ο Ινδός Πρόεδρος δέχθηκε την πρόσκλησή
του να επισκεφθεί την Αθήνα), ενώ ανέφερε ότι η ελληνική πλευρά υποστηρίζει
την επιδίωξη της Ινδίας να γίνει και αυτή ένα από τα μόνιμα μέλη του
Συμβουλίου Ασφαλείας.

ΚΙΝΔΥΝΟΣ

Ο Πρόεδρος της Δημοκρατίας εξέφρασε τη συμπάθειά του προς τον υπουργό Άμυνας
Άκη Τσοχατζόπουλο για την, για δεύτερη φορά, παρενόχληση του αεροσκάφους του
από τουρκικά μαχητικά.

«Το συγκεκριμένο περιστατικό», πρόσθεσε, «μπορεί να μην είναι σοβαρό. Σοβαρή,
όμως, είναι η τακτική που ακολουθεί η Τουρκία παραβιάζοντας καθημερινά σχεδόν
τον ελληνικό εναέριο χώρο», ανέφερε ο κ. Στεφανόπουλος, υπογραμμίζοντας τον
κίνδυνο ενός θερμού επεισοδίου στο Αιγαίο.

Ο Πρόεδρος της Δημοκρατίας εξέφρασε επίσης την πεποίθησή του ότι οι ελληνικές
διαμαρτυρίες και τα διπλωματικά διαβήματα δεν πρόκειται να μεταπείσουν την
Τουρκία να αλλάξει στάση. Ωστόσο, η Αθήνα θα συνεχίσει, όπως είπε, τη σώφρονα
πολιτική της, ζητώντας από την Άγκυρα να προσφύγει στη Χάγη για την μοναδική
ελληνοτουρκική διαφορά, αυτή της υφαλοκρηπίδος.

Μιλώντας για το Κυπριακό, ο κ. Στεφανόπουλος εξέφρασε τη λύπη του για «τις
αδυναμίες και την ανικανότητα του ΟΗΕ να επιβάλει τις αποφάσεις του, τις αρχές
του, οι οποίες», όπως είπε, «δυστυχώς υποχωρούν εύκολα μπροστά στα συμφέροντα
των ισχυρών και σε αντίθετες προς το Διεθνές Δίκαιο επιδιώξεις».

ΤΟ ΣΥΝΤΑΓΜΑ

Ο κ. Στεφανόπουλος ζήτησε και ­ εμμέσως πλην σαφώς ­ την ενίσχυση των εξουσιών
του Προέδρου της Δημοκρατίας, έτσι ώστε να αποτελεί έναν από τους πόλους
εξουσίας του πολιτεύματος.

Μιλώντας στον «Ρατζίβ Γκάντι Φαουντέισον», στο Νέο Δελχί, σε ένα ακροατήριο
σημαντικών προσωπικοτήτων της ινδικής πολιτικής και κοινωνικής ζωής, ο
Πρόεδρος ανέφερε, μεταξύ άλλων: «Οι εξουσίες στα δημοκρατικά πολιτεύματα
πηγάζουν βεβαίως από τον λαό, αλλά το αξίωμα παραμένει ατελές, αν οι εξουσίες
δεν είναι πολλές, αλληλοελεγχόμενες και κάθε μία στερημένη από απόλυτη
πολιτική ισχύ».

Φράση που θα μπορούσε να αποτελεί σαφή κριτική κατά των υπερεξουσιών που
μπορεί να έχει στο σημερινό κοινοβουλευτικό πολίτευμα ο εκάστοτε πρωθυπουργός
και της έλλειψης ουσιαστικών εξουσιών από άλλους πόλους, όπως είναι το
Κοινοβούλιο ή ο Πρόεδρος της Δημοκρατίας.

ΚΑΝΟΝΕΣ

«Δεν είναι μικρότερο το πρόβλημα του προσδιορισμού των πλαισίων της άνετης
δράσης του συνδικαλισμού και της λειτουργίας των μέσων μαζικής ενημέρωσης και
άλλων οργανωμένων συμφερόντων, χωρίς η δράση τους αυτή να νοθεύει βασικές
αρχές της Δημοκρατίας και να καταστρατηγεί αναγκαίους συνταγματικούς κανόνες»,
πρόσθεσε ο κ. Στεφανόπουλος, σημειώνοντας ότι υπάρχει ανάγκη συνεχούς
προσπάθειας βελτίωσης των θεσμών. Και ανέφερε ως παράδειγμα τη σημερινή
δεύτερη συνταγματική μεταρρύθμιση του ισχύοντος Συντάγματος του 1975.

Τέλος, ο Πρόεδρος της Δημοκρατίας εξέφρασε την ενόχλησή του διότι τελικά στην
ελληνική αντιπροσωπεία στην Ινδία δεν μετείχαν ­ αν και προσκλήθηκαν ­ Έλληνες
επιχειρηματίες που είχαν δηλώσει ότι θα μετάσχουν, για λόγους που, όπως είπε,
«εκείνοι γνωρίζουν καλύτερα». Ωστόσο, ο υφυπουργός Εθνικής Οικονομίας Α.
Μπαλτάς, μιλώντας στους Ινδούς επιχειρηματίες, προέβαλε ως επίσημη δικαιολογία
τις πρόσφατες αναταράξεις στο Χρηματιστήριο της οδού Σοφοκλέους.

ΠΑΡΑΒΙΑΣΕΙΣ

Στο μεταξύ, στην Αθήνα εντείνεται η αίσθηση ότι η Άγκυρα επιδιώκει όξυνση στο
Αιγαίο και ίσως θερμό επεισόδιο.

Οι συστηματικές στρατιωτικές προκλήσεις, που χθες συνεχίστηκαν με 39
παραβιάσεις, προβληματίζουν την κυβέρνηση, η οποία χαρακτήρισε τη συμπεριφορά
της Άγκυρας «προκλητική και επιθετική».

Τόσο οι επιτελείς του υπουργείου Άμυνας όσο και οι διπλωμάτες έχουν στα υπό
εξέταση ενδεχόμενα την πρόκληση θερμού επεισοδίου από την Άγκυρα, ενώ δεν έχει
ακόμα εκτιμηθεί μέχρι πού θα τραβούσαν το σκοινί οι Τούρκοι στην προσπάθειά
τους να παρενοχλήσουν το ελικόπτερο με τον κ. Α. Τσοχατζόπουλο.

«Πέραν όλων των άλλων, μια τέτοια συμπεριφορά θα έλεγα ότι δεν είναι έντιμη»,
ανέφερε ο κυβερνητικός εκπρόσωπος Δ. Ρέππας. Το στίγμα των κινήσεων της
Άγκυρας σε στρατιωτικό επίπεδο έδωσε χθες ο υφυπουργός Άμυνας Δημ.
Αποστολάκης. «Οι Τούρκοι, είπε, προσπαθούν να περάσουν τα όρια, πρέπει όμως να
λάβουν σοβαρά υπόψη ότι κάποια στιγμή η αντίδρασή μας θα είναι πολύ βίαιη», προειδοποίησε.

Για την κατάσταση των Ενόπλων Δυνάμεων ο κ. Αποστολάκης είπε ότι γίνεται ό,τι
χρειάζεται. «Εμείς δεν θα προξενήσουμε τον πόλεμο, αλλά δεν θα τον αποφύγουμε
αν προκληθούμε», τόνισε, ενώ όταν ρωτήθηκε σχετικά, είπε ότι «είναι υπαρκτός»
ο κίνδυνος για θερμό επεισόδιο, είτε από πρόθεση είτε όχι, αν οι Τούρκοι
περάσουν κάποια στιγμή τα όρια.

ΑΕΡΟΜΑΧΙΕΣ

Οι περισσότερες παραβιάσεις του εθνικού εναέριου χώρου έγιναν στην περιοχή
μεταξύ Χίου και Λέσβου λίγο πριν από τις 4 το απόγευμα. Είκοσι τουρκικά
αεροσκάφη μπήκαν στο FIR Αθηνών στην περιοχή αυτή και επιχείρησαν να
κατευθυνθούν προς το Κεντρικό Αιγαίο. Τα τουρκικά αεροσκάφη αναχαιτίστηκαν από
ισάριθμα ελληνικά αεροσκάφη, ενώ σε 9 περιπτώσεις οι Τούρκοι πιλότοι
αντέδρασαν, με αποτέλεσμα να γίνουν οι αερομαχίες. Άλλες 16 παραβιάσεις είχαν
κάνει νωρίτερα τουρκικά αεροσκάφη σε δύο φάσεις, κυρίως στα Δωδεκάνησα.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16039N082</ED>
<ID>
ID:135159

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N08&aa=2</URL></REF>


Article

<CATEGORY>vin04</CATEGORY>

 <H5>ΦΩΤΙΕΣ ΑΝΑΒΕΙ Ο ΝΙΚΟΛΑΣ ΜΠΕΡΝΣ
</H5><H2>«Η Ελλάδα διεκδικεί τα 10 μίλια»
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Αμερικάνος πρεσβευτής. Οι θέσεις του για τον εναέριο χώρο χρησιμοποιήθηκαν
χθες από την Άγκυρα, η οποία υποστήριξε ότι «οι ΗΠΑ δεν δέχονται τα περί 10 μιλίων»

ΦΩΤΙΕΣ ΑΝΑΨΕ με τις δηλώσεις του για το εύρος του εναέριου χώρου ο Αμερικανός
πρεσβευτής στην Αθήνα, Νίκολας Μπερνς. Σε χθεσινή του ομιλία επανήλθε στο
θέμα, αναφέροντας μάλιστα πως τα 10 μίλια είναι κάτι «που από καιρό διεκδικεί
η Ελλάδα», προκαλώντας την έντονη δυσφορία της ελληνικής κυβέρνησης.

Παράλληλα ο κ. Μπερνς προκάλεσε και την αντίδραση του ΚΚΕ και του ΣΥΝ,
υποστηρίζοντας ότι η δέσμευση του προέδρου Τρούμαν να προστατέψει την Ελλάδα
από τον κομμουνισμό αποτελεί μία από τις μεγαλύτερες συνεισφορές των ΗΠΑ στη
χώρα μας.

Οι αμερικανικές θέσεις για τον εναέριο χώρο χρησιμοποιήθηκαν χθες από την
Άγκυρα, η οποία έφτασε να υποστηρίξει ότι «οι ΗΠΑ ανακοίνωσαν πως δεν δέχονται
τα περί 10 μιλίων» και ότι οι πτήσεις μαχητικών αεροσκαφών πέρα από τον
εναέριο χώρο των 6 μιλίων είναι «σύμφωνες με το Διεθνές Δίκαιο». Φυσικά,
επανέλαβε και τις αιτιάσεις της περί του αμφιβόλου καθεστώτος των βραχονησίδων.

Ο κ. Μπερνς, σε χθεσινή του ομιλία στο Ελληνοαμερικανικό Εμπορικό
Επιμελητήριο, επανήλθε στο θέμα του εύρους του εναέριου χώρου, κατηγορώντας
και πάλι μερίδα του Τύπου ότι διαστρεβλώνει τα λεγόμενά του. Όπως είπε
«κάποιες εφημερίδες και στη συνέχεια σχολιαστές της τηλεόρασης και του
ραδιοφώνου ισχυρίστηκαν ότι είχα προτείνει κάποιου είδους συμβιβασμό στο
Αιγαίο, όπου θα εξασφαλιζόταν η ελληνική κυριαρχία των νησίδων Καλόγηροι με
αντάλλαγμα τη μείωση του εναέριου χώρου που από καιρό διεκδικεί η Ελλάδα. Στην
πραγματικότητα, ούτε το είπα αλλά ούτε και θα μπορούσα καν να το φανταστώ».

ΔΥΣΦΟΡΙΑ

Κύκλοι της κυβέρνησης εξέφρασαν την εντονότατη δυσφορία της Αθήνας, τόσο για
το συγκεκριμένο απόσπασμα της ομιλίας του Αμερικανού πρέσβη όσο και για τις
παρομοίου περιεχομένου δηλώσεις του κ. Μπερνς των προηγούμενων ημερών. Τόνιζαν
ότι ο εναέριος χώρος των 10 μιλίων δεν είναι κάτι «που από καιρό διεκδικεί η
Ελλάδα», αλλά είναι ο εθνικός εναέριος χώρος, τον οποίο μάλιστα νομικά δεν τον
έχει αμφισβητήσει ούτε η ίδια η Τουρκία!

Ωστόσο, οι τοποθετήσεις του κ. Μπερνς χρησιμοποιήθηκαν δεόντως από την Άγκυρα:
ο εκπρόσωπος του τουρκικού υπουργείου Εξωτερικών, Νετζατί Ουτκάν, αναφέρθηκε
χθες εκτενώς στο θέμα του εναέριου χώρου και υποστήριξε ότι «η Ελλάδα, κατά
παράβαση του Διεθνούς Δικαίου, ισχυρίζεται ότι ο εθνικός εναέριος χώρος είναι
10 ναυτικά μίλια». Ο κ. Ουτκάν είπε ότι «με βάση το Διεθνές Δίκαιο το όριο του
εναέριου χώρου είναι ίσο με το όριο των χωρικών υδάτων κάθε χώρας», και ότι «η
μοναδική χώρα που δεν δέχεται την αρχή αυτή του Διεθνούς Δικαίου είναι η
Ελλάδα». Προς επίρρωση των λεγομένων του χρησιμοποίησε, βέβαια, το
«επιχείρημα» ότι «οι ΗΠΑ ανακοίνωναν πως δεν δέχονται τα περί 10 μιλίων».

ΟΙ ΚΑΛΟΓΗΡΟΙ

Ο κ. Ουτκάν, απαντώντας σε σχετική ερώτηση, έθεσε και πάλι θέμα βραχονησίδων,
υποστηρίζοντας ότι «δεν έχει προσδιοριστεί προς το παρόν η κυριότητα των
βραχονησίδων Καλόγηροι». Σημειώνεται, πάντως, ότι πριν από λίγες μόλις ημέρες
η Άγκυρα είχε πει στους Αμερικανούς ­ που της ασκούσαν πιέσεις να μην κάνει
ασκήσεις που εμπλέκουν ελληνικές βραχονησίδες ­ ότι οι Καλόγηροι από «λάθος»
περιελήφθησαν στην άσκηση.

Ο εκπρόσωπος του τουρκικού υπουργείου Εξωτερικών ανακοίνωσε επίσης ότι η
Τουρκία επέδωσε χθες διάβημα διαμαρτυρίας στην ελληνική πρεσβεία για
«περιστατικό» της 9ης Ιανουαρίου στο οποίο ­ όπως υποστήριξε ­ σκάφος της
ελληνικής ακτοφυλακής άνοιξε πυρ εναντίον τουρκικού αλιευτικού. Το περιστατικό
έχει διαψεύσει κατηγορηματικά η ελληνική κυβέρνηση. Στις ανακοινώσεις του κ.
Ουτκάν απάντησε και ο εκπρόσωπος του ελληνικού υπουργείου Εξωτερικών,
υπενθυμίζοντας ότι η Τουρκία «επί δεκαετίες έχει σεβασθεί το υφιστάμενο νομικό
καθεστώς του Αιγαίου, το οποίο περιλαμβάνει εναέριο χώρο 10 ναυτικών μιλίων».
Ο κ. Μπίκας συνέστησε επίσης στο τουρκικό υπουργείο Εξωτερικών «να εγκύψει με
μεγαλύτερη προσοχή στη Συνθήκη της Λωζάννης».

ΚΚΕ-ΣΥΝ

Ο Νίκολας Μπερνς με τη χθεσινή του ομιλία προκάλεσε και την έντονη αντίδραση
των δύο κομμάτων της Αριστεράς, του ΚΚΕ και του ΣΥΝ. Και τούτο διότι
υποστήριξε πως «η δέσμευση του προέδρου Τρούμαν να προστατέψει τον ελληνικό
λαό από τον κομμουνισμό και η βοήθεια στο πλαίσιο του σχεδίου Μάρσαλ,
προκειμένου να στρωθεί ο δρόμος προς την οικονομική ανάκαμψη, υπήρξαν από τις
πιο σημαντικές και θετικές συνεισφορές της Αμερικής στην Ελλάδα». Είπε ακόμη
ότι «χωρίς τη θαρραλέα ελληνική ηγεσία και αυτές των συμμάχων στις Ηνωμένες
Πολιτείες και την Ευρώπη, υπάρχει κάθε λόγος να πιστεύει κανείς ότι η Ελλάδα
θα μπορούσε να είχε βρεθεί στη λάθος πλευρά του Σιδηρού Παραπετάσματος,
καταδικασμένη να υποφέρει οικονομικές και πνευματικές στερήσεις και τη σκληρή
πολιτική καταπίεση του κομμουνισμού της Ανατολικής Ευρώπης». Βέβαια, ο κ.
Μπερνς ανέφερε επίσης πως «ειλικρινά, δεν αισθάνομαι εξίσου υπερήφανος για τις
πράξεις της Αμερικής κατά τη διάρκεια του άλλου μεγάλου δράματος της κοινής
μας μεταπολιτευτικής ιστορίας με την Ελλάδα ­ τη στρατιωτική δικτατορία του
1967-74». Το ΚΚΕ σε ανακοίνωσή του χαρακτηρίζει τον κ. Μπερνς «προκλητικό,
άξιο απόγονο του Πιουριφόι... ένα γεράκι του ιμπεριαλισμού, έναν γκαουλάιτερ
των πολυεθνικών, που εργάζεται για τη σταθερή επιβολή της εγκληματικής τάξης
πραγμάτων των ΗΠΑ και του ΝΑΤΟ».

Υποστηρίζει επίσης ότι οι δηλώσεις Μπερνς «δείχνουν ότι ο ιμπεριαλισμός, σε
συμφωνία με τους κυβερνητικούς ιθύνοντες της Ελλάδας, έχουν στόχο την πάση
θυσία επιβολή των δολοφονικών σχεδίων κατά του λαού και της χώρας».

Ο ΣΥΝ, από την πλευρά του, σημείωσε ότι «ο ελληνικός λαός έχει γυρίσει
οριστικά και αμετάκλητα τη σελίδα του εμφυλίου πολέμου.

Σήμερα οι Έλληνες πολίτες ανεξαρτήτως ιδιαιτέρων πολιτικών πεποιθήσεων έχουν
συνειδητοποιήσει ότι η επέμβαση του ξένου παράγοντα ήταν πηγή παρατεταμένης
πολιτικής ανωμαλίας, υπονόμευσης και τελικά κατάλυσης των δημοκρατικών θεσμών».

Ο Νίκολας Μπερνς αναφέρθηκε και στο θέμα της τρομοκρατίας, απευθύνοντας την
παραίνεση για «μεγαλύτερη προσήλωση από μέρους μας». Χαρακτήρισε ακόμη
«ενθαρρυντικό» το γεγονός της σύλληψης «υπόπτων τρομοκρατών από τις ελληνικές αρχές».

ΜΙΣΑΛΛΟΔΟΞΙΑ

Στο πλαίσιο «της έντασης και επιθετικότητας που ενσυνείδητα καλλιεργεί η
Άγκυρα» εντάσσει η Αθήνα και τις εγκληματικές ενέργειες όπως αυτή της
δολοφονίας του νεωκόρου στο Αγίασμα του Αγίου Θεράποντος στην
Κωνσταντινούπολη. Το υπουργείο Εξωτερικών σημειώνει επίσης ότι «σ' αυτό το
κλίμα ρατσισμού και μισαλλοδοξίας εναντίον οτιδήποτε ελληνικού ή ορθόδοξου
εντάσσεται και η ανιστόρητη και ανοίκεια επίθεση κατά της ελληνικής κοινωνίας
που εκδηλώθηκε σε ανακοίνωση του τουρκικού υπουργείου Εξωτερικών που
προηγήθηκε της επίθεσης στο Αγίασμα».

Ο εκπρόσωπος του τουρκικού υπουργείου Εξωτερικών εξέφρασε τη «λύπη» του
υπουργείου και είπε ότι «πιστεύουμε πως θα συλληφθούν οι δράστες». Την ίδια
στιγμή, ωστόσο, οι τουρκικές αρχές αρνήθηκαν να δεχθούν τον γενικό πρόξενο ή
την πρόξενο της Ελλάδας, με αποτέλεσμα το ελληνικό γενικό προξενείο να στείλει
έντονο γραπτό διάβημα προς τη νομαρχία Κωνσταντινουπόλεως.

Ο εκπρόσωπος της Ν.Δ. δήλωσε πως «είναι απαράδεκτο και συνάμα θλιβερό το ότι η
Τουρκία εξακολουθεί να συμπεριφέρεται ως χώρα - πειρατής. Δεν φτάνει που δεν
έχει καταγγείλει ακόμα το γεγονός της στυγερής δολοφονίας του νεωκόρου και της
ιεροσυλίας, εξακολουθεί να προκαλεί ανοήτως».

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16039N091</ED>
<ID>
ID:135120

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N09&aa=1</URL></REF>


Article

<CATEGORY>vin04</CATEGORY>

 <H5>ΟΥΤΕ ΣΤΟ ΓΡΑΦΕΙΟ ΤΟΥ ΔΕΝ ΠΗΓΕ ΚΑΙ Ο ΔΕΥΤΕΡΟΣ ­ ΜΕΣΑ ΣΕ ΕΝΑ ΜΗΝΑ ­ ΠΡΟΕΔΡΟΣ
ΤΗΣ ΟΛΥΜΠΙΑΚΗΣ
</H5><H5>Νέος πρόεδρος ο διευθύνων σύμβουλος
</H5><H2>«Πέταξε» πριν αναλάβει
</H2>
«Απωλέσθη» και ο νέος πρόεδρος της Ολυμπιακής Αεροπορίας, πριν καν προλάβει
και αυτός να αναλάβει καθήκοντα...

ΕΤΣΙ, ΜΕΣΑ σε ένα μήνα δύο άτομα που επελέγησαν και ανακοινώθηκαν τα ονόματά
τους ότι αναλαμβάνουν πρόεδροι στην πολύπαθη εταιρεία δεν πρόλαβαν ούτε στο
γραφείο τους να πάνε!

Ο πρώτος ήταν ο κ. Εμμ. Φθενάκης, που ύστερα από... ώριμη σκέψη δεν αποδέχτηκε
τη θέση και την περασμένη Παρασκευή ήταν ο κ. Βασ. Στεφανής, που ενώ
ανακοινώθηκε ότι προτείνεται για τη θέση ­ και μάλιστα χθες επρόκειτο να
παρουσιαστεί στην αρμόδια επιτροπή της Βουλής ­ ανακοινώθηκε λίγες ώρες πριν
ότι τελικώς τη θέση του προέδρου θα καταλάβει, μαζί με αυτήν του διευθύνοντος
συμβούλου, ο κ. Θεόδωρος Τσακιρίδης.

ΠΡΟΧΕΙΡΟΤΗΤΑ

Η νέα αυτή αρρυθμία γύρω από την ανάδειξη νέας διοίκησης στην Ο.Α. έχει
προκαλέσει ποικίλα σχόλια, γιατί δείχνει τουλάχιστον προχειρότητα στη λήψη
σημαντικών αποφάσεων. Η προβαλλόμενη δε ως δικαιολογία ότι λόγω των μεγάλων
προβλημάτων της εταιρείας πρέπει να υπάρχει ισχυρή διοίκηση εκφραζόμενη από
ένα πρόσωπο ώστε να αποφεύγονται οι τριβές, μπορεί να είναι σωστή, αλλά
βεβαίως ίσχυε και την περασμένη εβδομάδα οπότε ανακοινώθηκε η τοποθέτηση του
κ. Στεφανή.

Η γνωστοποίηση της μη τοποθέτησης τελικά του κ. Στεφανή στην προεδρία της
Ολυμπιακής Αεροπορίας έγινε χθες το μεσημέρι με επιστολή του υπουργού
Μεταφορών - Επικοινωνιών κ. Αν. Μαντέλη προς τον πρόεδρο της Βουλής κ. Απ.
Κακλαμάνη, στην οποία αναφέρεται ότι: «Η ανάγκη να προχωρήσει η Ο.Α. σε ένα
ταχύ πρόγραμμα εξυγίανσης επιβάλλει, τουλάχιστον στα πρώτα βήματα, να
συμπίπτουν οι ιδιότητες του προέδρου και διευθύνοντος συμβούλου. Δεδομένου ότι
ήδη έχει προταθεί ως διευθύνων σύμβουλος ο κ. Θεόδωρος Τσακιρίδης, παρακαλώ να
ληφθεί υπόψη κατά την ενώπιον της αρμόδιας επιτροπής της Βουλής διαδικασία ότι
ο ανωτέρω θα ασκήσει και καθήκοντα προέδρου της Ολυμπιακής Αεροπορίας».

Σύμφωνα, πάντως, με πληροφορίες, η κυβέρνηση είναι αποφασισμένη να προχωρήσει
σε ριζικά μέτρα για την εξυγίανση της Ο.Α. και στο πλαίσιο αυτό είναι
αποφασισμένη να περικόψει σημαντικά προνόμια των εργαζομένων στην εταιρεία. Η
ενέργεια αυτή αναμένεται να προκαλέσει θύελλα αντιδράσεων, η αντιμετώπιση των
οποίων απαιτεί στιβαρή διοίκηση χωρίς εσωτερικά προβλήματα ή διαφορετικές
απόψεις στην κορυφή της.

Θ. Τσακιρίδης. Σε διπλό ρόλο στην Ολυμπιακή

ΜΕ 8 ψήφους υπέρ (ΠΑΣΟΚ), 5 κατά (4 της Ν.Δ. και 1 του ΔΗΚΚΙ) και 1 λευκό
(ΣΥΝ), η Επιτροπή Ακροάσεων της Βουλής ενέκρινε χθες το βράδυ, ύστερα από
πολύωρη συνεδρίαση, την τοποθέτηση του κ. Θ. Τσακιρίδη για τη θέση του
προέδρου και διευθύνοντος συμβούλου της Ολυμπιακής. Οι βουλευτές του ΠΑΣΟΚ
εξήραν το ήθος και τις ικανότητες του κ. Τσακιρίδηη.

Αντιθέτως, οι βουλευτές της αντιπολίτευσης εξαπέλυσαν σφοδρή επίθεση που την
εστίασαν «στη στάση του κ. Τσακιρίδη με τα σωματεία».

Πάντως, στο θέμα αυτό παρενέβη στη συζήτηση ο πρόεδρος της Βουλής Απόστολος
Κακλαμάνης, τονίζοντας:

«Θέλουμε μια διοίκηση να συγκρουσθεί». Ενώ λίγο αργότερα έκλεισε τη συζήτηση
λέγοντας πως προσωπικά θα ήθελε να συγκρουσθεί ο κ. Τσακιρίδης με τα σωματεία,
μήπως και καταλάβουν οι εργαζόμενοι ότι στα 50 τους κινδυνεύουν να ψάχνουν για δουλειά.

ΣΤΟΝ ΟΤΕ

Με 8 ψήφους υπέρ (ΠΑΣΟΚ), 3 κατά (Ν.Δ.) και 1 λευκή (ΣΥΝ) η Επιτροπή Ακροάσεων
της Βουλής ενέκρινε χθες, την τοποθέτηση του κ. Γιώργου Χρυσολούρη στη θέση
του διευθύνοντος συμβούλου του ΟΤΕ.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16039N101</ED>
<ID>
ID:135115

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N10&aa=1</URL></REF>


Article

<CATEGORY>vin04</CATEGORY>

 <H2>Κόντρα σε υψηλούς τόνους για τα δημόσια έργα
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΚΟΝΤΡΑ σε υψηλούς τόνους και με βαριές κατηγορίες από την πλευρά της
αξιωματικής αντιπολίτευσης σημειώθηκε χθες στη Βουλή ανάμεσα στην κυβέρνηση
και τη Ν.Δ., για τα δημόσια έργα.

Ο υπουργός ΠΕΧΩΔΕ κ. Κώστας Λαλιώτης αντέδρασε έντονα στις κατηγορίες για
«ρεμούλα, εκσυγχρονιστική διαφθορά και σκάνδαλα», ρωτώντας τους βουλευτές κ.κ.
Β. Μεϊμαράκη και Β. Κορκολόπουλο: «Γιατί δεν πάτε τις καταγγελίες σας στον εισαγγελέα;».

«Τα στελέχη του ΥΠΕΧΩΔΕ διακρίνονται για το ήθος, την αξιοπρέπεια και τις
ικανότητές τους», είπε ο υπουργός απαντώντας σε κατηγορίες για «εγκάθετους του
ΠΑΣΟΚ» και για «γραμματέα του υπουργείου ­ τον κ. Γιάννη Χρυσικόπουλο ­ που
λειτουργεί ως ταμίας».

«Γιατί δεν μας λέτε για τον άνθρωπό σας - υποψήφιο στο ΤΕΕ που του αναθέσατε
μελέτες ύψους πολλών δισεκατομμυρίων ή την ανάθεση που θα κάνετε την άλλη
εβδομάδα της μελέτης της Εγνατίας, ύψους 15 δισ. δρχ.;», αντέτεινε ο κ. Μεϊμαράκης.

«Κατεβάζετε το επίπεδο. Μιλάτε χωρίς στοιχεία. Και δεν αναγνωρίζετε ένα τόσο
σοβαρό έργο που γίνεται», είπε ο υπουργός, ο οποίος ωστόσο κατηγόρησε
εργολάβους για «νοσηρή συμπεριφορά», αλλά και «εξωφρενικές εκπτώσεις που
δίνουν για να παίρνουν έργα».

Η συζήτηση έγινε για το νομοσχέδιο που «βελτιώνει τις διαδικασίες για την
ανάθεση της κατασκευής των δημοσίων έργων». Και ο εισηγητής του ΠΑΣΟΚ
Κωνσταντίνος Σπηλιόπουλος τόνισε ότι ­ παρά τα όσα λέει η Ν.Δ. ­ για πρώτη
φορά με τόσο οργανωμένο τρόπο επιχειρείται «να μπει μια τάξη στον τομέα της
κατασκευής έργων, αλλά και μία εξυγιαντική διαδικασία».

Ο υπουργός κατέθεσε πίνακες στους οποίους καταγράφεται ότι μόνον τα 6 στα 227
έργα, την περίοδο '94-'97 δόθηκαν κατ' ανάθεση και στις περιπτώσεις αυτές
«όλες οι αποφάσεις των Επιτροπών ήταν ομόφωνες».

Τα μικρότερα, πάντως, κόμματα της Βουλής, το ΚΚΕ, ο ΣΥΝ, το ΔΗΚΚΙ, κατηγόρησαν
την κυβέρνηση ότι το νομοσχέδιο, ουσιαστικά, δεν προσφέρει τη διαφάνεια για τα
δημόσια έργα. «Μόνο με κλήρωση αυτό μπορεί να διασφαλισθεί», είπε
χαρακτηριστικά ο κ. Β. Κορκολόπουλος (Ν.Δ.).

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16039N102</ED>
<ID>
ID:135157

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N10&aa=2</URL></REF>


Article

<CATEGORY>vin04</CATEGORY>

 <H2>Καταργείται άρθρο για την ιθαγένεια που μας εξέθετε διεθνώς
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

ΤΗΝ ΚΑΤΑΡΓΗΣΗ του άρθρου 19 του Κώδικα περί Ιθαγένειας ανακοινώνει επισήμως
σήμερα στο Συμβούλιο της Ευρώπης ο υφυπουργός Εξωτερικών, Γιάννος Κρανιδιώτης

Στις συναντήσεις που θα έχει, στο Στρασβούργο, με τον γενικό γραμματέα κ.
Ταρσίς, τον βοηθό γενικό γραμματέα κ. Κρούγκερ και τον αρμόδιο για τα
ανθρώπινα δικαιώματα κ. Ιμπέρ, ο υφυπουργός Εξωτερικών θα τους ανακοινώσει πως
η κατάργηση του άρθρου 19 περνά από το αυριανό Υπουργικό Συμβούλιο. (σ.σ.: η
συζήτηση πάντως ενδέχεται να αναβληθεί για το επόμενο Υπουργικό Συμβούλιο, σε
περίπτωση που άλλο θέμα «αναλώσει» όλο τον χρόνο).

Η κατάργηση του άρθρου 19, βάσει του οποίου είχαν χάσει την ελληνική ιθαγένεια
χιλιάδες μουσουλμάνοι της Θράκης, αποτελούσε δέσμευση όλων των τελευταίων
ελληνικών κυβερνήσεων (Μητσοτάκη, Παπανδρέου, Σημίτη), αλλά δεν είχε μέχρι
σήμερα υλοποιηθεί ­ κυρίως, λόγω ενδοκυβερνητικών διαφωνιών.

Με παρέμβαση του Πρωθυπουργού Κώστα Σημίτη, ο υπουργός Εσωτερικών Αλέκος
Παπαδόπουλος τελικώς συμφώνησε με την κατάργηση του άρθρου αυτού που έχει
εκθέσει διεθνώς τη χώρα. Στην υλοποίηση της δέσμευσης προς το Συμβούλιο της
Ευρώπης, εκτός του κ. Κρανιδιώτη και του υπουργείου Εξωτερικών, ενεργό ρόλο
έπαιξε κι ο νομικός σύμβουλος του Πρωθυπουργού, Γιώργος Παπαδημητρίου.

Η κατάργηση του άρθρου 19 ουσιαστικά αίρει και τον τελευταίο λόγο για τον
οποίο η Ελλάδα «εισέπραττε» καταδικαστικά ψηφίσματα στους διεθνείς
οργανισμούς. Οι άλλοι δύο λόγοι ­ η κατάργηση της θανατικής ποινής και το
δικαίωμα άρνησης στράτευσης για λόγους συνείδησης ­ έχουν ήδη εκλείψει. Στις
σημερινές συναντήσεις του υφυπουργού Εξωτερικών στο Στρασβούργο θα συζητηθούν
επίσης θέματα θρησκευτικών δικαιωμάτων και μειονοτήτων.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16039N103</ED>
<ID>
ID:135193

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N10&aa=3</URL></REF>


Article

<CATEGORY>vin04</CATEGORY>

 <H5>«ΕΠΙΣΤΡΕΦΩ ΣΕ ΚΑΛΥΤΕΡΗ ΦΟΡΜΑ ΚΑΙ ΜΕ ΠΕΡΙΣΣΟΤΕΡΗ ΑΓΑΠΗ ΓΙΑ ΟΛΟΥΣ» ΔΗΛΩΝΕΙ ΣΤΑ
«ΝΕΑ» Ο ΠΡΟΕΔΡΟΣ ΤΟΥ ΔΗΚΚΙ
</H5><H5>«Θα υπάρξουν εκπλήξεις»
</H5><H2>Δημήτρης Τσοβόλας
</H2><H2>Περισσότερη δουλειά τώρα
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Στη Θεσσαλονίκη. Το ζεύγος Τσοβόλα με χαμόγελα, μετά τη μεγάλη δοκιμασία,
φωτογραφίζεται στο νοσοκομείο «Παπανικολάου» με τον καρδιοχειρουργό Παναγιώτη
Σπύρου και την ιατρική του ομάδα

Η Θεσσαλονίκη «τον πάει» τον Δημήτρη Τσοβόλα. Εκεί πήρε το πτυχίο της
Νομικής, εκεί ίδρυσε το ΔΗΚΚΙ, με το οποίο επανήλθε στη Βουλή, και εκεί έδωσε
με επιτυχία τη μάχη για τη ζωή. Αλλά η Αθήνα είναι η έδρα του.

«ΕΠΙΣΤΡΕΦΩ, αύριο (σήμερα), στην Αθήνα, σε πολύ καλή κατάσταση», λέει στα
«ΝΕΑ», μιλώντας από το δωμάτιο του νοσοκομείου Παπανικολάου, ο πρόεδρος του ΔΗΚΚΙ.

«Και ομολογώ, με πολύ καλές αναμνήσεις. Πολλοί με συγκίνησαν για τη
συμπαράστασή τους. Αλλά περισσότερο απ' όλους με άγγιξε η κίνηση των
δημοσιογράφων. Την ώρα που μου είχαν κάνει την προνάρκωση και με μετέφεραν με
το φορείο, συμφώνησαν με τους κάμεραμεν, όπως μου είπε η γυναίκα μου η Ρένα,
και κατέβασαν τις κάμερες».

Ο Δημήτρης Τσοβόλας ­ μέσα στις ώρες της μεγάλης δοκιμασίας ­ πήρε πολλές
χαρές και από πολλούς.

ΜΙΚΡΟΤΗΤΕΣ

«Δεν έλειψαν, όμως, και οι μικρότητες. Δεν είναι δυνατόν, όταν ολόκληρος ο
πολιτικός κόσμος σου συμπαραστέκεται, υπουργός να δημοσιεύει, την ώρα που
είμαι στην Εντατική και δίνω τον αγώνα για τη ζωή, λίβελλο εναντίον μου.
Πρέπει να είμαστε πάνω απ' όλα άνθρωποι.

Και πονάει πολύ, περισσότερο και από την καρδιά, άμα βλέπεις κάποιους να
βάζουν, είτε γιατί τους διέταξαν είτε από μόνοι τους, πάνω απ' όλα την
εμπάθεια, όταν χάνουν αυτό που μας διακρίνει από τα ζώα, την ανθρωπιά. Αλλά
και αυτό είναι στα... περαστικά. Επιστρέφω πιο δυνατός από πριν, στην Αθήνα».

Το πιστεύει βαθιά ο κ. Τσοβόλας. Ότι δηλαδή μετά την εγχείρηση επιστρέφει «σε
καλύτερη φόρμα».

«Και να ξέρετε ότι δεν φοβήθηκα καθόλου. Ίσως γιατί είχα πλάι μου τη Ρένα και
τα δύο μας παιδιά, τον Κώστα και τη Λύδια, τα αδέλφια μου τον Νίκο και τη
Μαίρη, την πεθερά μου. Ίσως γιατί ο γιος μου ήταν παρών στην εγχείρηση. Ίσως,
γιατί ήταν περισσή η αγάπη του κόσμου...

Ήξερα, όμως, ότι αν δεν ακολουθούσα της συμβουλές του Παναγιώτη Σπύρου και του
Πέτρου Ξαπλαντέρη θα πάθαινα έμφραγμα. Και αυτό θα μπορούσε να συμβεί και μέσα
στη Βουλή, στην Αίθουσα».

Η ΠΕΡΙΠΕΤΕΙΑ

Ο Δημήτρης Τσοβόλας αφηγείται στη συνέχεια πώς έζησε την τελευταία του περιπέτεια.

«Το βράδυ των Χριστουγέννων οικογενειακά, με τον Γιάννη Δημαρά πήγαμε στον
Γιάννη Ζουγανέλη. Και στη συνέχεια για φαγητό. Φτάσαμε στο σπίτι με τη Ρένα
στις 4 τα ξημερώματα. Στις 7 το πρωί αισθάνθηκα πόνους στο στήθος. Ο
Ξαπλαντέρης, ιδρυτικό στέλεχος του ΔΗΚΚΙ, μου έκανε καρδιογράφημα, αλλά δεν
έδειξε τίποτα.

Το ίδιο έγινε και την επομένη, αλλά χωρίς και πάλι να φανεί το πρόβλημα. Στο
ΝΙΜΤΣ έκαναν τη στεφανιογραφία κι εκεί εμφανίσθηκε τι έχω. Ο Σπύρου, παλιός
φίλος και στέλεχος κι αυτός του ΔΗΚΚΙ, μου ζήτησε να κάνω αμέσως την
εγχείρηση. Και μου εξήγησε ­ και τον πίστεψα ­ ότι θα είμαι έπειτα από αυτήν
καλύτερα από πριν. Έτσι πήραμε το αυτοκίνητο με τον καλό μου συνεργάτη και
οδηγό τον Γιάννη και ανηφορίσαμε για τη Θεσσαλονίκη.

Στο μεταξύ, δεν ήθελα να ανησυχήσω κόσμο. Είναι και η μάνα μου, η κυρά Δήμητρα
στην Άρτα. Ογδόντα χρόνων γυναίκα που έχει περάσει πολλά, από τότε που τον
πατέρα μας τον είχαν πάρει όμηρο οι Γερμανοί στο Νταχάου. Και δεν ήθελα να της
πω πολλά και να τρομάξει.

ΕΜΠΙΣΤΟΣΥΝΗ

Μπήκα με καλή διάθεση στο χειρουργείο. Και θέλω να το πιστέψτε, γιατί το είδα
και στην περίπτωσή μου, τόσο στο ΝΙΜΤΣ όσο και στο Παπανικολάου. Πρέπει να
εμπιστευόμαστε τα ελληνικά νοσοκομεία και τους γιατρούς μας».

Ο Δημήτρης Τσοβόλας δέχθηκε χθες την Ολυμπιονίκη Βούλα Πατουλίδου.

«Μου χάρισε, με μια πολύ θερμή αφιέρωση, το βιβλίο της "Έκφραση ψυχής". Και
αυτό μου έδωσε πολλή χαρά.

Όπως μεγάλη χαρά ένιωσα όταν ο Μανόλης Γλέζος με επισκέφθηκε στην Εντατική
φορώντας την πράσινη μπλούζα. Ο Γλέζος είχε κάνει εγχείρηση και πάλι από τον
Σπύρου πριν από 9 χρόνια. Μου έδωσε θάρρος λέγοντάς μου πόσο καλύτερα
αισθάνεται από τότε, σε σχέση με πριν από την εγχείρησή του, που αντιμετώπιζε
προβλήματα. Με συγκίνησαν πολλοί αυτές τις μέρες. Βουλευτές του ΠΑΣΟΚ και της
Ν.Δ. που με επισκέφθηκαν, μητροπολίτες της Μακεδονίας, ο αρχιμανδρίτης από την
Αθήνα που μου έφερε ένα μικρό μπουκαλάκι με αγιασμό».

ΜΕ ΕΝΗΜΕΡΩΝΑΝ

Κατά τα άλλα, για τις... λεπτομέρειες της εγχείρησης, τα by-pass, και όλα τα
της καρδιάς, ο Δημήτρης Τσοβόλας τα έχει μάθει απ' έξω.

«Με ενημέρωναν συνεχώς οι γιατροί, με τους οποίους συνομίλησα με τις ώρες.
Αλλά, εκείνο που έζησα περισσότερο από κάθε άλλη φορά, είναι το πόσο αθόρυβα η
σύντροφος της ζωής μου Ρένα, μου συμπαραστέκεται σε κάθε δοκιμασία μου. Την
θυμάμαι όταν με περίμενε στο σπίτι αργά τα βράδια που γύρναγα από το
υπουργείο. Τη θυμάμαι, όταν ήταν δίπλα μου στο Ειδικό Δικαστήριο. Και θα
θυμάμαι πάντα που δεν έφυγε ούτε στιγμή από το νοσοκομείο.

Ξέρετε και ποια άλλη χαρά αισθάνθηκα; Ο γιος μου ο Κώστας που κάθησε πλάι μου
τόσες μέρες στη Θεσσαλονίκη πέρασε με επιτυχία το μάθημα στο οποίο είχε
προχθές εξετάσεις. Και η Λύδια μού υποσχέθηκε να μου παίξει στο πιάνο μόλις
φτάσω απόψε στο σπίτι ένα κομμάτι για το καλώς όρισες. Νιώθω να τους αγαπώ
όλους περισσότερο από πριν».

«ΜΟΛΙΣ φτάσω στο σπίτι θα συγκαλέσω τα κομματικά μας όργανα. Μας περιμένει
πολλή δουλειά. Πρέπει να εξειδικευθεί η απόφαση της Κεντρικής Επιτροπής για
τις δημοτικές και νομαρχιακές εκλογές», είναι η απάντηση που δίνει ο Δημήτρης
Τσοβόλας στην ερώτηση τι θα κάνει επιστρέφοντας στην Αθήνα.

Και όταν ερωτάται ποιοι θα είναι οι υποψήφιοι του ΔΗΚΚΙ, απαντά ότι «θα
υπάρξουν εκπλήξεις», χωρίς να ανοίγει τα χαρτιά του.

«Να ξέρετε, πάντως, ότι βρήκα περισσότερο χρόνο αυτό τον καιρό, και διάβασα
εφημερίδες και ενημερώθηκα σε πολλά πράγματα. Όπως επίσης κουβέντιασα και με
πολλούς. Και αυτό μου έδωσε και πληροφορίες που δεν ήξερα».

Τον κ. Τσοβόλα επισκέφθηκαν στο νοσοκομείο οι επτά βουλευτές του, αλλά και τα
μέλη της Εκτελεστικής Γραμματείας, γεγονός που το αξιοποίησε για τον
προγραμματισμό του κόμματός του.

«Αισθάνομαι τόσο καλά, που έχω την αίσθηση ότι θα αυξηθούν οι ρυθμοί
εργασίας». Και όταν του επισημαίνουν πως «δεν λέει με τίποτα να χαλάσει τη
φήμη του, ότι είναι εργασιομανής», χαμογελάει.

«Μην τα παραλέτε. Άμα κάνεις έναν αγώνα, τον προχωράς μέχρι τη δικαίωση, και
ακόμα παραπέρα. Ή πιστεύεις σε κάτι ή όχι».

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16039N111</ED>
<ID>
ID:135116

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N11&aa=1</URL></REF>


Article

<CATEGORY>vin04</CATEGORY>

 <H5>Όλοι ΠΑΣΟΚ είμαστε...
</H5><H2>30 ΕΡΩΤΗΣΕΙΣ
</H2><H2>ΤΗΛΕΜΑΧΟΣ ΧΥΤΗΡΗΣ
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΓΕΝΝΗΘΗΚΕ: Και... μεγαλώνει.

ΖΕΙ: Και ελπίζει.

ΟΝΕΙΡΕΥΕΤΑΙ: Και πράττει.

ΠΙΣΤΕΥΕΙ: Και μάχεται.

ΤΑΞΙΔΕΥΕΙ: Και μαθαίνει.

ΠΑΘΙΑΖΕΤΑΙ: Και το νιώθει.

Με τη φράση «όλοι ΠΑΣΟΚ είμαστε», ο βουλευτής και πρώην εκπρόσωπος Τύπου
του Ανδρέα Παπανδρέου, Τηλέμαχος Χυτήρης, αντιπαρέρχεται τα εσωκομματικά
προβλήματα του ΠΑΣΟΚ. Δηλώνει, πάντως, ότι θα προσπαθεί «να ορθο-γραφεί» στο
περιοδικό του ΠΑΣΟΚ «Έκφραση», που θα διευθύνει από τον Μάρτιο. Και για το
κείμενο που γραφόταν κατ' εντολήν του Ανδρέα Παπανδρέου για το συνέδριο του
ΠΑΣΟΚ, αφήνει ανοιχτό το θέμα αν θα δημοσιοποιηθεί.

ΕΡ.: Μετά την «Εξόρμηση»;

ΑΠ.: Η «Έκφραση» της ωριμότητας και της προοπτικής.

ΕΡ.: Από εφημερίδα σε περιοδικό;

ΑΠ.: Που φτάνει στον πολίτη.

ΕΡ.: Το περιεχόμενο;

ΑΠ.: Μεστό.

ΕΡ.: Ποιοι έχουν θέση σ' αυτό;

ΑΠ.: Οι έχοντες νου και ανοικτά μάτια.

ΕΡ.: Αποκλεισμοί;

ΑΠ.: Αποκλείονται.

ΕΡ.: Ο ρόλος της εσωκομματικής αντιπολίτευσης;

ΑΠ.: Όλοι ΠΑΣΟΚ είμαστε.

ΕΡ.: Θα αρθρογραφείτε;

ΑΠ.: Προσπάθεια να ορθο-γραφώ.

ΕΡ.: Καλύτερα διευθυντής ή υπουργός;

ΑΠ.: Έτερον εκάτερον.

ΕΡ.: Αλήθεια ή ψέμα. Τι είναι πιο εύκολο;

ΑΠ.: Δεν μ' ενδιαφέρει το εύκολο, μ' ενδιαφέρει το σωστό.

ΕΡ.: Ως κυβερνητικός εκπρόσωπος τι προτιμούσατε;

ΑΠ.: Την ειλικρίνεια.

ΕΡ.: Το κείμενο που πήρατε με τον Νίκο Αθανασάκη από τον ηλεκτρονικό
υπολογιστή του σπιτιού του Ανδρέα Παπανδρέου, θα το δώσετε στη δημοσιότητα;

ΑΠ.: Η ιστορία θα δείξει.

ΕΡ.: Ήταν εύκολη η συνεργασία με τον Ανδρέα Παπανδρέου;

ΑΠ.: Ήταν ουσιαστική.

ΕΡ.: Τι περιμένετε από τον Κώστα Σημίτη;

ΑΠ.: Αυτό που περιμένει ο απλός Έλληνας πολίτης.

ΕΡ.: Τι πρέπει να διορθώσει στη χώρα;

ΑΠ.: Τα αδιόρθωτα.

ΕΡ.: Σας κάλεσε για καφέ ο Άκης Τσοχατζόπουλος;

ΑΠ.: Έχω ανοιχτή πρόσκληση.

ΕΡ.: Τι θα προτείνατε στον Γερ. Αρσένη;

ΑΠ.: Ανταλλαγή επισκέψεων Κέρκυρα - Κεφαλονιά.

ΕΡ.: Τι θα συμβουλεύατε τον Κώστα Καραμανλή;

ΑΠ.: Να συνεχίσει έτσι...

ΕΡ.: Τι θα ευχόσαστε στον Δημήτρη Τσοβόλα, εκτός από υγεία;

ΑΠ.: Να μη χάνεται, εδώ είμαστε όλοι.

ΕΡ.: Θα μαγειρεύατε για να κάνετε το τραπέζι στην Αλέκα Παπαρήγα;

ΑΠ.: Βεβαίως, να φέρει το κρασί.

ΕΡ.: Τι σας ενώνει με τον Νίκο Κωνσταντόπουλο;

ΑΠ.: Κοινή ανησυχία για το μέλλον της Αριστεράς.

ΕΡ.: Πώς βλέπετε τη μάχη της Αθήνας;

ΑΠ.: Ειρηνική και ουσιαστική για το καλό της πόλης.

ΕΡ.: Τη Μαρία Δαμανάκη;

ΑΠ.: Καλή τύχη, Μαρία!

ΕΡ.: ΠΑΣΟΚ του '74;

ΑΠ.: Η αστείρευτη πηγή μας.

ΕΡ.: Του '98;

ΑΠ.: Η συνέχεια του σήμερα.

ΕΡ.: Ποίηση ή πολιτική;

ΑΠ.: Και τα δύο.

ΕΡ.: Στο πλευρό τόσα χρόνια της μεγάλης Μαρίας Φαραντούρη, τι μάθατε;

ΑΠ.: Να μη «φαλτσάρω».

ΕΡ.: Γινόμαστε Ευρωπαίοι;

ΑΠ.: Έλληνες Ευρωπαίοι.

ΕΡ.: Φορολογικό νομοσχέδιο;

ΑΠ.: Κι αυτό θα περάσει.

ΕΡ.: Ομάδες στα κόμματα;

ΑΠ.: Σημεία των καιρών.

ΕΡ.: Στο δικό σας;

ΑΠ.: Προσοχή.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N12</CAT>
<ED>
Κωδικός άρθρου: A16039N121</ED>
<ID>
ID:135117

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N12&aa=1</URL></REF>


Article

<CATEGORY>vin06</CATEGORY>

 <H5>ΣΕ ΑΠΟΛΟΓΙΑ ΚΛΗΘΗΚΕ ΑΠΟ ΤΗΝ ΙΕΡΑ ΣΥΝΟΔΟ Ο ΜΗΤΡΟΠΟΛΙΤΗΣ ΖΑΚΥΝΘΟΥ
</H5><H2>Χρυσόστομος και... Ελευθερόστομος
</H2>
<AUTHOR>ΠΑΝΟΣ ΜΠΑΙΛΗΣ</AUTHOR>

Σε γραπτή απολογία κλήθηκε από την Διαρκή Ιερά Σύνοδο ο Μητροπολίτης
Ζακύνθου Χρυσόστομος, για όσα υποστήριξε στην συνέντευξή του στο περιοδικό «Πεντχάουζ».

ΟΙ ΣΥΝΟΔΙΚΟΙ μητροπολίτες ομόφωνα χαρακτήριζαν την συνέντευξη απαράδεκτη. «Μας
έκανε ρεζίλι», «είναι απαράδεκτος», «κάνει συνεχώς τον έξυπνο», «έχει
εξευτελίσει την Εκκλησία», ήταν μερικές από τις εκφράσεις που ακούστηκαν κατά
του κ. Χρυσοστόμου στην χθεσινή συνεδρίαση. 
Ο ίδιος ο Μητροπολίτης Ζακύνθου απέφυγε να πει οτιδήποτε για την απόφαση.

«Αν δεν μάθω το σκεπτικό, δεν μπορώ να πάρω θέση», είπε τονίζοντας ότι
επιμένει στα όσα υποστήριξε στην συνέντευξη. 
Για την επιλογή του περιοδικού, περιορίστηκε να πει: 
«Ας μας δώσουν έναν κατάλογο για το ποιες εφημερίδες είναι καλές, αλλά και
ποια περιοδικά».

Την ίδια στιγμή ο Σύνδεσμος Κληρικών Ελλάδος σε ανακοίνωσή του κάνει λόγο για
«σκανδαλώδη συνέντευξη», κάνοντας εκτενή αναφορά στις «προγαμιαίες σχέσεις». 
Από την πλευρά του, ο Μητροπολίτης Φλωρίνης Αυγουστίνος επικρίνει τις θέσεις
του Χρυσοστόμου για τις προγαμιαίες σχέσεις, αλλά και την ποινή θανάτου
τονίζοντας χαρακτηριστικά, ότι ο Θεός έδωσε την ζωή και αυτός μόνο μπορεί να
την πάρει...

Η Διαρκής Ιερά Σύνοδος, που συνεδρίασε χθες χωρίς τον Αρχιεπίσκοπο Σεραφείμ,
εκτός ημερησίας διατάξεως συζήτησε το θέμα της συνέντευξης με πρωτοβουλία του
Μητροπολίτη Ύδρας Ιεροθέου. 
Εκτός των βαρύτατων χαρακτηρισμών που ακούστηκαν κυρίως από τους Μητροπολίτες
Ύδρας, Αιτωλοακαρνανίας, Εδέσσης και Γόρτυνος, κατά τη διάρκεια της
συνεδρίασης ακούστηκε η άποψη να γίνουν ανακρίσεις και να περάσει ο κ.
Χρυσόστομος από Συνοδικό Δικαστήριο. 
Τελικά, επεκράτησε η άποψη να κληθεί σε έγγραφη απολογία μέχρι τέλους
Ιανουαρίου και στη συνέχεια να το επανεξετάσουν.

Εκτός από το συγκεκριμένο περιοδικό, οι μητροπολίτες στάθηκαν ιδιαίτερα στο
περιεχόμενο της συνέντευξης και κυρίως στις θέσεις του και τις κρίσεις του για
πολιτικούς και ιεράρχες. 
Ο κ. Χρυσόστομος μιλώντας πήρε θέσεις για διάφορα θέματα: τάχθηκε υπέρ των
προγαμιαίων σχέσεων, υπέρ της θανατικής ποινής για ορισμένες περιπτώσεις, ενώ
μίλησε ακόμη για τους πολιτικούς αρχηγούς, αλλά και τους δημοσιογράφους.

Ενώ απαντώντας σε σχετική ερώτηση υποστήριξε, μεταξύ των άλλων, ότι «για να
φτιάξουμε λίγο την κοινωνία πρέπει να κρεμάσουμε έναν Δεσπότη, έναν δικαστή,
έναν πολιτικό, έναν μηχανικό, έναν εργολάβο, έναν δημοσιογράφο». 
Οι δηλώσεις αυτές προκάλεσαν έντονες αντιδράσεις όχι μόνο των κληρικών και του
κ. Αυγουστίνου, αλλά και της Ένωσης Θεολόγων Ελλάδος, η οποία με επιστολή της
προς τη Σύνοδο ζητεί να εγκαλέσει τον μητροπολίτη για τις θέσεις του, οι
οποίες, όπως λένε, «ανατρέπουν τη διδασκαλία του Ευαγγελίου».

Εκτός από το θέμα που προέκυψε με τον Μητροπολίτη Ζακύνθου, τα μέλη της
Συνόδου συζήτησαν, με πρόταση του Μητροπολίτη Καρυστίας, και το πρόβλημα που
εχει προκύψει στη Λάρισα και τις καταγγελίες δύο κληρικών για ατασθαλίες. 
Στην Σύνοδο διαβάστηκε υπόμνημα του Μητροπολίτη Ιγνατίου, ο οποίος κάνει λόγο
για ένα διαρκές μαρτύριο που ζει όλο αυτόν τον καιρό και ενημερώνει τους
ιεράρχες για τα μέτρα που πήρε. 
Οι εξηγήσεις κρίθηκαν ικανοποιητικές και έτσι δεν θα δοθεί συνέχεια στο θέμα,
εν όψει και του αποτελέσματος της δικαστικής έρευνας που έχει διαταχθεί.

Η Διαρκής Ιερά Σύνοδος θα συνεδριάσει και σήμερα και μάλιστα υπό την προεδρία
του Αρχιεπισκόπου, ο οποίος χθες έκανε αιμοκάθαρση.

Πέρα από αυτά που συμβαίνουν στην ελλαδική Εκκλησία, χθες παραιτήθηκε από την
θέση του Μητροπολίτη Ιανουπόλεως (Γιοχάνεσμπουργκ) Παύλος ύστερα από παρέμβαση
του Πατριάρχη Αλεξανδρείας.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16039N131</ED>
<ID>
ID:135077

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N13&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Ειρηνική συνύπαρξη - με τον εαυτό μας
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

ΕΠΙ ΧΡΟΝΙΑ πολλά απόλαυσε το κύρος του μεταξύ των ομοίων του ­ ανθρώπων της
επιστημονικής θεωρίας, μια κατά το μάλλον ή ήττον κλειστή παρέα - ομάδα,
σημαδεμένη ίσως από την αυτάρκεια κι ενίοτε την αλαζονεία, όπου ο
χαρακτηρισμός «ενδιαφέρον» συνήθως ισοδυναμεί με αυτό που οι άλλοι άνθρωποι
λένε «καταπληκτικό» ή «τέλειο». Για κακή του τύχη, όμως, ενεπλάκη με την
πολιτική ­ κι έκτοτε έχασε την ησυχία του. Τώρα πρέπει να νοιάζεται για τη
γνώμη των άλλων, προσπαθεί να χρησιμοποιεί πιο απλές λέξεις σε μια αμήχανη
προσπάθεια να γίνει κατανοητός, υφίσταται την παρουσία ανθρώπων των οποίων
κάποτε δεν γνώριζε την ύπαρξη. Χαμογελά ευγενικά ακόμη κι όταν ακούει ανοησία,
αγωνίζεται να μη χάσει τους δικούς του ανθρώπους, αυτούς που τον καταλάβαιναν
και τους καταλάβαινε, συχνά κρύβει τις γνώσεις του για να μην φαίνεται
διαφορετικός ­ και κατατρύχεται από ένα αίσθημα απώλειας, δεν ξέρει γιατί, ο
ίδιος άλλωστε αποφάσισε για όλα, αλλά να, τότε ένιωθε ελεύθερος και πλήρης...

Στην πραγματικότητα, ο επιστήμονας της ιστορίας μου δεν βιώνει τίποτε
διαφορετικό από αυτό που περάσαμε εμείς (εγώ) ­ σε πολύ νεώτερη ηλικία, βέβαια
­ όταν ένιωθα ντροπή που δεν γνώριζα ενδελεχώς τα ρεμπέτικα ή, έστω, τον
Καζαντζίδη, που πίεσα τον εαυτό μου να λέει «άμεσα» αντί «αμέσως». Έκρυψα την
αγάπη μου για τον Ντάρελ ­ κι έκτοτε έχω την τάση να ερωτεύομαι τα χείλη που
προφέρουν το όνομά του ­ χάριν πιο «πολιτικών» αναγνωσμάτων, τα οποία φυσικά
έχουν τώρα περιπέσει στη λήθη, αυτή την επιλεκτική αμνησία in litteris. Η
διαφορά μας είναι ότι εμείς ξεπεράσαμε αυτή την άτεχνη προσπάθεια εκλαΐκευσης
του εαυτού μας ­ τώρα πια γελάω όταν ακούω να προφέρεται ως βρισιά η λέξη
«ελίτ», δεν διστάζω να λέω ότι κάτι δεν με ενδιαφέρει (ακόμη κι αν είναι
ζωτικής σημασίας γι' αυτούς τους ισοπεδωτικούς «άλλους») και σχεδόν
κολακεύομαι όταν με αποκαλούν, κατά περίπτωση, «παράδοξη», «περιθώριο» ή και «υστερική».

Μα, πάνω από όλα, επιτρέπω πια στον εαυτό μου να χαμογελά, έτσι, χωρίς λόγο...

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16039N132</ED>
<ID>
ID:135163

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N13&aa=2</URL></REF>


Article

<CATEGORY>vin06</CATEGORY>

 <H5>ΤΟ ΧΕΙΡΟΓΡΑΦΟ ΗΤΑΝ ΤΟΥ ΜΑΖΙΩΤΗ ΚΑΙ ΤΑ ΔΥΟ ΟΠΛΑ ΠΟΥ ΒΡΕΘΗΚΑΝ ΔΕΝ ΕΙΧΑΝ
ΧΡΗΣΙΜΟΠΟΙΗΘΕΙ ­ ΨΑΧΝΕΙ ΤΙΣ ΔΙΣΚΕΤΕΣ Η ΑΣΤΥΝΟΜΙΑ
</H5><H5>Ποινική δίωξη για τρία κακουργήματα
</H5><H5>Έξι τετ α τετ... και έξι γκάφες
</H5><H2>Άφαντες οι διασυνδέσεις του βομβιστή
</H2>
<AUTHOR>ΚΩΣΤΑΣ ΠΑΠΑΠΕΤΡΟΥ</AUTHOR>

«Κι άλλοι χρησιμοποιούσαν το σπίτι του Καματερού», λέει ο Μαζιώτης

Τελικά η σύλληψη του 27χρονου Ν. Μαζιώτη δεν έφερε την... άνοιξη στην
εξάρθρωση της τρομοκρατίας, αφού με βάση τα σημερινά δεδομένα η οργάνωση
«Αναρχικοί Αντάρτες Πόλης» αποδεικνύεται μέχρι στιγμής οργάνωση... του ενός...

ΛΙΓΕΣ ώρες πριν ο Νίκος Μαζιώτης οδηγηθεί χθες το απόγευμα στον εισαγγελέα και
στη συνέχεια στον ανακριτή με βαριές κατηγορίες για τρία κακουργήματα, οι 15
φίλοι του που είχαν προσαχθεί και εξετάζονταν στην Αντιτρομοκρατική αφήνονταν
ελεύθεροι στο πλαίσιο των δικονομικών προθεσμιών, αφού κανένα στοιχείο δεν
είχε αποδειχθεί εις βάρος τους. Μόνο ο Αθ. Καραμουσκέτας, ο οποίος
κατηγορείται ως λιποτάκτης, παρέμεινε σε άλλη υπηρεσία προκειμένου να
παραδοθεί στη Στρατονομία.

Όσο βέβαιο είναι πως η σύλληψη του Ν. Μαζιώτη, τα εκρηκτικά στο κρησφύγετο της
οδού Σπάρτης 13 και η σύνδεσή του με την οργάνωση «Αναρχικοί Αντάρτες Πόλης»,
με βάση το αποτύπωμά του στην πλαστική ταινία, δεν σημαίνει απαραίτητα και την
εξάρθρωση της τρομοκρατίας στη χώρα μας, άλλο τόσο πιθανό μπορεί να θεωρηθεί
ότι η αξιολόγηση του υλικού που υπάρχει πλέον στα χέρια των ανδρών της
Αντιτρομοκρατικής μπορεί να οδηγήσει αργότερα σε αποκαλύψεις...

ΤΟ ΥΛΙΚΟ

Από τη μέχρι τώρα αξιολόγηση του υλικού που βρέθηκε στο κρησφύγετο του Νίκου
Μαζιώτη στο Καματερό, αλλά και στα σπίτια των 16 φίλων του, έχει προκύψει
(ύστερα από γραφολογική εξέταση του κειμένου της προκήρυξης που είχε
τηλεφωνηθεί στην «Ελευθεροτυπία» για τη βόμβα στο υπουργείο Ανάπτυξης στις 6
Δεκεμβρίου) ότι το χειρόγραφο κείμενο είναι του Νίκου Μαζιώτη.

Η βαλλιστική εξέταση των δύο εκ των τριών όπλων που βρέθηκαν στη μονοκατοικία
της οδού Σπάρτης απέδειξε ότι αυτά δεν έχουν χρησιμοποιηθεί. Η εξέταση του
τρίτου όπλου, του ZASTAVA των 9 mm, δεν είχε ολοκληρωθεί μέχρι χθες το βράδυ.
Οι άνδρες της Αντιτρομοκρατικής δεν περιμένουν να βρουν κάτι, αφού όπως
εκτιμούν τα όπλα αυτά τα μέλη των τρομοκρατικών οργανώσεων τα φέρουν μαζί τους
στις «αποστολές» με το ενδεχόμενο να τα χρησιμοποιήσουν για να διαφύγουν σε
περίπτωση που γίνουν αντιληπτοί κατά τη μεταφορά ή την τοποθέτηση των βομβών.

Σίγουρα οι απαντήσεις που περιμένουν να βρουν οι αξιωματικοί της
Αντιτρομοκρατικής για τη δράση της οργάνωσης «Αναρχικοί Αντάρτες Πόλης» και τη
σύνδεσή της με άλλες τρομοκρατικές οργανώσεις βρίσκονται πλέον στα εργαστήρια
της Εγκληματολογικής Υπηρεσίας, αλλά και στην αποκωδικοποίηση του υλικού το
οποίο έχουν στα χέρια τους. Ανώτερο στέλεχος της Αντιτρομοκρατικής έλεγε χθες:
«Τώρα αρχίζουν τα δύσκολα».

Ο ίδιος ο κατηγορούμενος αρνήθηκε τα πάντα και το μόνο που απεκάλυψε ήταν πως
τη μονοκατοικία της οδού Σπάρτης 13 τη χρησιμοποιούσαν και άλλοι. Τώρα οι
αξιωματικοί περιμένουν τις «απαντήσεις» που χρειάζονται για να «δέσουν» την
επιτυχία τους από την αξιοποίηση του υλικού που έχουν στα χέρια τους. Σύμφωνα
με καλά πληροφορημένες πηγές μέσα από την Αντιτρομοκρατική, τα αποτελέσματα
από την πρώτη απόπειρα αποκωδικοποίησης δεν δημιουργούν ιδιαίτερη αισιοδοξία,
αν και βέβαια βρίσκονται ακόμη στην αρχή.

ΟΙ ΔΙΣΚΕΤΕΣ

Χθες οι ειδικοί της Αντιτρομοκρατικής κατάφεραν να «σπάσουν» τους κωδικούς για
τις 7 δισκέτες που βρέθηκαν στο σπίτι του Νίκου Μαζιώτη και οι οποίες
περιέχουν κείμενα τα οποία μέχρι αργά χθες το βράδυ δεν είχαν αξιολογηθεί.
Υπάρχουν ακόμη 15 δισκέτες από ηλεκτρονικό υπολογιστή που βρέθηκαν στο σπίτι
μιας από τις κοπέλες οι οποίες προσήχθησαν για εξέταση, όμως γι' αυτές ακόμη
οι ειδικοί δεν έχουν καταφέρει να «σπάσουν» τους κωδικούς. Κανένα στοιχείο
παρά μόνο... τραγούδια και κάποιους αθώους διάλογους περιείχαν οι δώδεκα
κασέτες μαγνητόφωνου που συμπεριλαμβάνονται στο υλικό.

Αντίθετα, ιδιαίτερο ενδιαφέρον για τους αστυνομικούς που εξετάζουν το υλικό
παρουσιάζουν οι 300 σελίδες γεμάτες με σημειώσεις, κωδικοποιημένα ονόματα,
διευθύνσεις κ.λπ. από τα τέσσερα σημειωματάρια των 100 σελίδων το καθένα που
βρέθηκαν στο κρησφύγετο της οδού Σπάρτης 13 καθώς επίσης και 200 άλλες
δακτυλογραφημένες σελίδες.

Στις σημειώσεις αναφέρονται κάποια ονόματα με αρχικά και πολλά τηλέφωνα τα
οποία θα πρέπει να διασταυρωθούν με εκείνα που περιέχονται στις ατζέντες.
Υπάρχουν ακόμη 40 χειρόγραφες σελίδες που αναφέρονται στην αντιστρατιωτική
δράση μέσα στη χώρα, ενώ ιδιαίτερα φαίνεται να απασχολεί τους αξιωματικούς ένα
«Εγχειρίδιο Εκστρατείας» του Στρατού που βρέθηκε και αυτό στο κρησφύγετο.
Ανάμεσα στα άλλα, στα χέρια των ανδρών της Αντιτρομοκρατικής υπάρχουν δύο
γραφομηχανές που βρέθηκαν στα σπίτια των Αθ. Καραμουσκέτα και του Ι.
Σταθόπουλου και οι οποίες δεν έχουν εξετασθεί ακόμη. 
Οι δύο προαναφερθέντες είχαν επισκεφθεί, πάντως, το κρησφύγετο του Μαζιώτη
στην οδό Σπάρτης 13 στο Καματερό... Στέλεχος του υπουργείου Δημόσιας Τάξης,
που χαρακτήριζε την όλη υπόθεση ως «ένα ρήγμα στον χώρο της τρομοκρατίας»,
επισήμανε με νόημα: «Το θέμα είναι τι θα κάνει η κύρια ανάκριση από 'δω και
πέρα. Θα εξαρτηθούν πολλά από αυτήν την προσπάθεια, ανεξάρτητα με το έργο της Αντιτρομοκρατικής».

Σύμφωνα με αξιόπιστες πηγές, στο υλικό που έχουν στα χέρια τους οι άνδρες της
Αντιτρομοκρατικής περιλαμβάνεται και ένα ολόκληρο αρχείο με υποθέσεις
αναρχικών. Οι φάκελοι αυτού του αρχείου αναφέρονται στις υποθέσεις Καλαρέμα -
Δαπέργολα, του Οδυσσέα Καμπούρη, για τον Μαρίνο και για τον Δριμύλη και
άλλους. Επίσης υπάρχουν φάκελοι με στοιχεία για την εταιρεία TVX και για τα
γεγονότα στο Πολυτεχνείο το 1995 και 1996.

Παρ' όλο ότι επικρατεί σιωπή για την πορεία των ερευνών από την
Αντιτρομοκρατική, ανώτεροι αξιωματικοί της Αστυνομίας δεν απέκλειαν το
ενδεχόμενο τις επόμενες ημέρες από τη αξιολόγηση του υλικού να προκύψουν
στοιχεία που να συνδέουν την οργάνωση «Αναρχικοί Αντάρτες Πόλης» με άλλες
τρομοκρατικές οργανώσεις της «δεύτερης γενιάς» και κυρίως με τον «Μαχόμενο
Αντάρτικο Σχηματισμό». Μέχρι να υπάρξουν όμως αυτά τα αποδεικτικά στοιχεία,
οποιαδήποτε εκτίμηση μοιάζει παρακινδυνευμένη.

ΗΤΑΝ λίγο μετά τις τέσσερις χθες το μεσημέρι όταν ισχυρή αστυνομική δύναμη
παρατάχθηκε μπροστά από το κτίριο 16 των δικαστηρίων της πρώην Σχολής
Ευελπίδων, όπου στεγάζεται η Εισαγγελία Πρωτοδικών της Αθήνας. Μέσα στα
επόμενα λεπτά ένα αυτοκίνητο της Ασφάλειας, μέσα στο οποίο βρισκόταν ο Νίκος
Μαζιώτης, σταμάτησε έξω από το ίδιο κτίριο..

Ο Νίκος Μαζιώτης φορώντας χειροπέδες προσήχθη ενώπιον του εισαγγελέα
Πρωτοδικών κ. Ιωάννη Σακελάκου, ο οποίος είχε μελετήσει τα στοιχεία της
προανακριτικής δικογραφίας μαζί με τον συνάδελφό του κ. Ιωάννη Διώτη, ο οποίος
εποπτεύει το έργο της Αντιτρομοκρατικής Υπηρεσίας, και άσκησε εναντίον του
ποινική δίωξη για τρεις κακουργηματικές πράξεις.

Οι κατηγορίες που αντιμετωπίζει είναι προμήθεια, κατοχή και παρασκευή
εκρηκτικών υλών και βομβών, απόπειρα εκρήξεων και διακεκριμένη οπλοκατοχή. 
Οι αστυνομικοί στη συνέχεια προσπάθησαν να τον φυγαδεύσουν για να αποφύγουν
τις τηλεοπτικές κάμερες και τους φωτογράφους, οι οποίοι περίμεναν τον
κατηγορούμενο έξω από την κύρια είσοδο του κτιρίου της Εισαγγελίας.

Αρκετοί φίλοι του είχαν συγκεντρωθεί στα δικαστήρια φωνάζοντας συνθήματα υπέρ
του κατηγορουμένου όπως «Λευτεριά στον σύντροφο Μαζιώτη», «Το πάθος για τη
λευτεριά είναι δυνατότερο απ' όλα τα κελιά».

Ο κατηγορούμενος, ο οποίος αρνείται ότι έχει σχέση με τρομοκρατικές ενέργειες,
παραπέμφθηκε να απολογηθεί σε τακτικό ανακριτή από τον οποίο ζήτησε και πήρε
προθεσμία μέχρι αύριο το πρωί, προκειμένου να προετοιμάσει την υπεράσπισή του.

Η συνήγορός του κ. Δάφνη Βαγιανού παραδέχθηκε ότι ο Ν. Μαζιώτης τον οποίο
χαρακτήρισε ως έναν «ιδεολόγο νεαρό» προέρχεται από τον χώρο των αναρχικών.
Αρνήθηκε όμως ότι ο κατηγορούμενος κατασκεύασε ή κατείχε εκρηκτικά και όπλα. 
Και πρόσθεσε ότι ο Μαζιώτης δεν έχει καμία σχέση με τα όπλα που βρέθηκαν στο
σπίτι του, στην περιοχή του Καματερού. 
Όπως είπε εξεταζόμενος 
και προανακριτικά ο κατηγορούμενος δεν γνωρίζει πώς βρέθηκαν 
τα όπλα στο σπίτι του, το οποίο χρησιμοποιούσαν ­ σύμφωνα με τους
υπερασπιστικούς ισχυρισμούς του ­ και τρίτα άτομα, καθώς η δική του κύρια
κατοικία βρισκόταν στην περιοχή της Καλλιθέας.

Ο κατηγορούμενος. Κάτω από αυστηρά μέτρα ασφαλείας προσήχθη χθες ενώπιον
του εισαγγελέα ο Ν. Μαζιώτης εις βάρος του οποίου ασκήθηκε ποινική δίωξη για
τρία κακουργήματα

Η ΠΡΟΧΤΕΣΙΝΗ σύλληψη του 27χρονου βομβιστή Νίκου Μαζιώτη είναι η πρώτη υπόθεση
στα 23 χρόνια της δράσης των τρομοκρατικών οργανώσεων στην Ελλάδα στην οποία η
Ελληνική Αστυνομία κατάφερε να φτάσει με επιτυχία ύστερα από συστηματική
παρακολούθηση και έρευνα, κρατώντας ταυτοχρόνως χαμηλούς τόνους για το αποτέλεσμα.

Όλα αυτά τα χρόνια οι αστυνομικοί έχουν έρθει έξι φορές τετ α τετ με μέλη
τρομοκρατικών οργανώσεων σε ισάριθμα περιστατικά, τα οποία όμως εξελίχθηκαν σε
γκάφες για την Αστυνομία, αφού δεν κατάφερε να τα εκμεταλλευτεί για να
προχωρήσει στην εξάρθρωση της τρομοκρατίας.

1 Ως η μεγαλύτερη γκάφα της Αστυνομίας καταγράφηκε στις 27 Φεβρουαρίου
1992 η ιστορία της οδού Λουίζης Ριανκούρ στους Αμπελοκήπους, όπου άντρες της
Αντιτρομοκρατικής Υπηρεσίας και των ΕΚΑΜ, παρ' ότι ήρθαν τετ α τετ με μέλη της
17 Νοέμβρη, τα έχασαν μέσα από τα χέρια τους!

Η υπόθεση αυτή άρχισε να εκτυλίσσεται όταν, σύμφωνα με το υπουργείο Δημόσιας
Τάξης, άγνωστη γυναίκα τηλεφώνησε στην Αστυνομία και ανέφερε ότι στην οδό
Λουίζης Ριανκούρ, κοντά στο Γηροκομείο Αθηνών, θα γινόταν συνάντηση μελών της οργάνωσης-φάντασμα.

Αστυνομικοί της Αντιτρομοκρατικής Υπηρεσίας και των ΕΚΑΜ μπλόκαραν ολόκληρη
την περιοχή. Κάποια στιγμή τα μέλη της 17Ν βρέθηκαν πολύ κοντά στους
αστυνομικούς που τους περίμεναν και κάθησαν μάλιστα σε διπλανό παγκάκι. Ένας
από τους αστυνομικούς, όταν αντιλήφθηκε ότι ο άγνωστος διπλανός του φορούσε
περούκα, έσπευσε να τηλεφωνήσει στην Άμεση Δράση προκειμένου να διαπιστώσει αν
το φορτηγάκι από το οποίο είχε αποβιβαστεί ήταν κλεμμένο. Όταν αυτό
επιβεβαιώθηκε, ο αστυνομικός κατευθύνθηκε προς το αυτοκίνητο της Ασφάλειας με
τους συμβατικούς αριθμούς και περίμενε τις επόμενες κινήσεις.

Μόλις το φορτηγάκι με τα μέλη της 17Ν ξεκίνησε, το αυτοκίνητο της Ασφάλειας το
ακολούθησε για λίγο, αλλά, καθώς αυτό κατευθύνθηκε προς τα Τουρκοβούνια, οι
αστυνομικοί ­ όπως ανέφεραν ­ το έχασαν.

Για την γκάφα αυτή, που επισήμως χρεώθηκε «σε λανθασμένη εκτίμηση της
κατάστασης από τους αστυνομικούς», αποτάχθηκαν ο επικεφαλής των ΕΚΑΜ αστυνόμος
Μαυρουλέας και άλλοι δύο χαμηλόβαθμοι αστυνομικοί που ήταν μαζί του.

2 Στις «χαμένες ευκαιρίες» των διωκτικών αρχών περιλαμβάνεται και η
συμπλοκή στου Γκύζη, στις 15 Μαΐου 1985, στη διάρκεια της οποίας σκοτώθηκαν
τρεις αστυνομικοί και ο Χρήστος Τσουτσουβής, ο οποίος, σύμφωνα με την
Αστυνομία, ήταν μέλος του ΕΛΑ και ιδρυτικό στέλεχος της Αντικρατικής Πάλης.

Η Αστυνομία είχε εντοπίσει μια κλεμμένη μοτοσυκλέτα και έστησε ενέδρα για να
συλλάβει το... νέο ιδιοκτήτη της. Όμως, τη μοτοσυκλέτα είχε ο Τσουτσουβής, ο
οποίος συνεπλάκη με τους αστυνομικούς που την παρακολουθούσαν, αιφνιδιάζοντάς
τους. Σκοτώθηκε ο ίδιος και οι αστυνομικοί Δουγενής, Γεωργίου και Μπούρας.

Το περιστατικό καταλογίζεται στα λάθη των διωκτικών αρχών γιατί δεν εκτιμήθηκε
σωστά από τους αστυνομικούς (πίστευαν ότι είχαν να κάνουν με απλά κλεφτρόνια
και έστειλαν για την αντιμετώπισή τους άντρες από το Τμήμα Διαρρηκτών και όχι
των Ειδικών Δυνάμεων).

3 Η «μάχη» των Σεπολίων με μέλη της 17Ν τα ξημερώματα της 19ης
Νοεμβρίου 1991, στη διάρκεια της οποίας τραυματίστηκαν τέσσερις αστυνομικοί,
καταλογίζεται επίσης στις «γκάφες» της Αστυνομίας.

Το βράδυ εκείνο, περιπολικά της Άμεσης Δράσης έφτασαν στην οδό Αυλώνος 44,
ύστερα από τηλεφώνημα κατοίκου της περιοχής σύμφωνα με το οποίο τέσσερις
άγνωστοι προσπαθούσαν να κλέψουν ένα φορτηγάκι.

Οι αστυνομικοί αρχικά αιφνιδίασαν τους τρεις τρομοκράτες και τους
ακινητοποίησαν. Ο τέταρτος, όμως, που ήταν κρυμμένος, άνοιξε πυρ εναντίον τους
με 45άρι πιστόλι. Τραυματίστηκαν οι αστυνομικοί Κοτζιάς, Σταμάτης, Καδάς και
Παπαφώτης, ενώ οι δράστες επιβιβάστηκαν σε διερχόμενο ταξί και ανάγκασαν τον
οδηγό να τους απομακρύνει από το σημείο της συμπλοκής.

4 Τα λάθη των διωκτικών αρχών δεν σταματούν εδώ. Την 1η Οκτωβρίου 1987
άντρες των ΕΚΑΜ είχαν αποκλείσει σε πολυκατοικία στην Καλογρέζα τον Μιχάλη
Πρέκα, που κατεζητείτο ως μέλος τρομοκρατικής οργάνωσης.

Ενώ το κτίριο στο οποίο βρισκόταν ο Πρέκας ήταν ζωσμένο από άντρες των ΕΚΑΜ
και δεν υπήρχε πιθανότητα διαφυγής του, ύστερα από πολύωρη πολιορκία και
ανταλλαγή πυροβολισμών ο Πρέκας σκοτώθηκε.

5 Ένα χρόνο αργότερα, ένα άλλο περιστατικό που άφησε έκθετη την
Αστυνομία ήταν αυτό του ΙΘ Αστυνομικού Τμήματος Βύρωνα. Στις 15 Αυγούστου 1988
«κομάντος» της 17Ν εισέβαλαν στο Τμήμα, έδεσαν τους αστυνομικούς στο υπόγειο,
τους πήραν τα όπλα και εξαφανίστηκαν. Οι αστυνομικοί απελευθερώθηκαν, αρκετές
ώρες αργότερα, από πολίτες που τους άκουσαν να φωνάζουν «βοήθεια...»!

6 Λάθη όμως στην Αστυνομία καταλογίζονται και στην υπόθεση της
δολοφονίας του Παύλου Μπακογιάννη στις 26 Σεπτεμβρίου 1989.

Λίγα λεπτά μετά τη δολοφονία του βουλευτή της Ν.Δ. στην οδό Ομήρου, έξω από το
γραφείο του Μπακογιάννη, φτάνει πρώτος ένας μοτοσυκλετιστής της ομάδας «Ζ» ο
οποίος βλέπει κάποιους να τρέχουν και τους ακολουθεί. Ο ένας από αυτούς πετάει
στο έδαφος ένα φάκελο. Ο μοτοσυκλετιστής αντί να τους κυνηγήσει έσκυψε και
πήρε τον φάκελο. Όταν διαπίστωσε ότι ο φάκελος περιείχε προκήρυξη της 17Ν οι
άγνωστοι είχαν εξαφανιστεί!

ΟΙ ΑΜΕΡΙΚΑΝΟΙ

Άλλο ένα περιστατικό που καταγράφηκε στα λάθη της Αστυνομίας, ήταν η υπόθεση
των Αμερικανών με το φορτηγάκι που συνελήφθησαν στις 16 Νοεμβρίου 1993 κοντά
στην Πλατεία Αμερικής.

Συγκεκριμένα, ύστερα από καταγγελία πολιτών, συνελήφθησαν από την Άμεση Δράση
στην οδό Μηθύμνης δύο Αμερικανοί ­ πράκτορες μυστικών υπηρεσιών σύμφωνα με την
επίσημη εκδοχή ­ μέσα σε ένα κλειστό Φολκς Βάγκεν. Μέσα στο φορτηγάκι υπήρχαν
ασύρματοι, φωτογραφικές μηχανές και κρεβάτια, ενώ οι συλληφθέντες οπλοφορούσαν
και φορούσαν περούκες.

Οι Αμερικανοί οδηγήθηκαν στην Ασφάλεια. Όμως, ύστερα από παρέμβαση του τότε β'
γραμματέα της πρεσβείας των ΗΠΑ στην Αθήνα Τζον Φάντις, οι συλληφθέντες
οδηγήθηκαν στην πρεσβεία και την επομένη αναχώρησαν για την Τζαμάικα.

Το ερώτημα «τι γύρευαν οι Αμερικανοί στην Πλατεία Αμερικής», δεν έχει
απαντηθεί ακόμα.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16039N141</ED>
<ID>
ID:135078

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N14&aa=1</URL></REF>


Article

<CATEGORY>vin06</CATEGORY>

 <H2>Αναστάτωση στον Άγιο Κωνσταντίνο
</H2>
<AUTHOR>ΓΙΩΡΓΟΣ ΠΑΛΑΜΙΩΤΗΣ</AUTHOR>

ΛΑΜΙΑ

ΔΕΝ ΜΠΟΡΟΥΣΑΝ να πιστέψουν στα μάτια τους οι κάτοικοι του Αγίου Κωνσταντίνου
της Φθιώτιδας ότι ο Νίκος Μαζιώτης ήταν υπεύθυνος για τρομοκρατικές πράξεις.
Το πρωί της Τρίτης όμως είδαν αυτοκίνητα της Αστυνομίας να κάνουν έναν κλοιό
γύρω 
από το σπίτι και αστυνομικοί, παρουσία εισαγγελέα, να ερευνούν χωρίς όμως να
βρουν τίποτα που να έχει σχέση με τρομοκρατικές πράξεις., «Ήρθε και η μητέρα
του εκείνη τη στιγμή που ήταν οι αστυνομικοί στο σπίτι και δεν της επέτρεπαν
να προσεγγίσει», λέει ο συνταξιούχος κ. Κώστας Βουγάς, που «ήξερε τον
Νικολάκη, όπως τον λέει, από μικρό παιδί». «Ήταν κοντά μου όταν ήταν παιδί,
ακόμα και μέχρι 15 χρόνων, για να μάθει υδραυλικός», λέει ο Κώστας Βουγάς που
είναι πρόεδρος του οικισμού «Πάτερα», όπου ο πατέρας του Νίκου Μαζιώτη, ο
συνταξιούχος εφοριακός Μένιος Μαζιώτης, μαζί με τη μητέρα του Σοφία είχαν ένα
εξοχικό σπίτι όπου όλη η οικογένεια έμενε τα καλοκαίρια. Όλοι τους μιλούσαν με
τα καλύτερα λόγια για την οικογένεια του Μένιου Μαζιώτη που πριν από ένα χρόνο
έφυγε από την Καλλιθέα της Αθήνας και ζει μόνιμα στον Άγιο Κωνσταντίνο σε ένα
διαμέρισμα που αγόρασε πριν από λίγους μήνες. Κλεισμένοι στον εαυτό τους οι
γονείς του στον Άγιο Κωνσταντίνο δεν θέλησαν να πουν κουβέντα.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N15</CAT>
<ED>
Κωδικός άρθρου: A16039N151</ED>
<ID>
ID:135079

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N15&aa=1</URL></REF>


Article

<CATEGORY>vin06</CATEGORY>

 <H5>ΤΑ ΕΡΓΑ ΠΡΟΧΩΡΟΥΝ ΓΡΗΓΟΡΟΤΕΡΑ ΑΠΟ ΤΟ ΧΡΟΝΟΔΙΑΓΡΑΜΜΑ!
</H5><H2>Σπάνε όλα τα ρεκόρ στα Σπάτα!
</H2>
<AUTHOR>ΑΝΤΩΝΗΣ ΡΕΝΙΕΡΗΣ</AUTHOR>

Ο ανατολικός διάδρομος. Σε λίγο ολοκληρώνονται οι χωματουργικές εργασίες
για τη δημιουργία του ανατολικού διαδρόμου από/προσγειώσεων του νέου αεροδρομίου

Μια ελληνική παράδοση πολλών χρόνων κινδυνεύει λόγω των έργων κατασκευής
του αεροδρομίου στα Σπάτα. Όλα δείχνουν ότι το νέο διεθνές αεροδρόμιο της
Αθήνας στα Σπάτα θα είναι έτοιμο να λειτουργήσει όχι μόνο στην ώρα του, αλλά
ίσως και λίγο νωρίτερα!

ΑΝ τελικά έτσι εξελιχθούν τα πράγματα, το αεροδρόμιο στα Σπάτα θα είναι ίσως
το μοναδικό μεγάλο τεχνικό έργο που έγινε στη χώρα μας και τελείωσε χωρίς
χρονική υπέρβαση, γεγονός που σημαίνει ότι δεν θα υπάρχει και υπέρβαση του
προϋπολογισμού του.

ΡΟΛΟΪ...

Μέχρι στιγμής, λοιπόν, τα έργα στα Σπάτα εξελίσσονται σύμφωνα με τα
χρονοδιαγράμματα και τον αρχικό προγραμματισμό, χωρίς να παρατηρείται καμία
ουσιαστική καθυστέρηση, καμία υπέρβαση των προϋπολογισμών, χωρίς ουσιαστικές
τριβές με το Ελληνικό Δημόσιο ή την Ευρωπαϊκή Ένωση (που συγχρηματοδοτούν το
έργο) και γενικά όλα φαίνεται να δουλεύουν ρολόι.

Σύμφωνα λοιπόν με το υπάρχον χρονοδιάγραμμα κατασκευής, το νέο αεροδρόμιο της
Αθήνας θα λειτουργήσει επίσημα από την 1η Μαρτίου του 2001, αλλά θα είναι
έτοιμο τουλάχιστον τέσσερις μήνες νωρίτερα, προκειμένου να γίνουν οι δοκιμές
όλων των συστημάτων του και να διορθωθούν τυχόν ατέλειες. 
Ακριβώς επειδή δεν υπάρχουν χρονικές καθυστερήσεις (πλην μερικών ασήμαντων
περιπτώσεων, που και αυτές είναι εύκολο να καλυφθούν με εντατικοποίηση των
εργασιών από εδώ και πέρα), ο τελικός προϋπολογισμός του έργου παραμένει όπως
ήταν στην αρχή, δηλαδή 658 δισεκατομμύρια δραχμές.

ΤΙ ΕΧΕΙ ΓΙΝΕΙ

Σύμφωνα με ενημερωτικό σημείωμα που υπεβλήθη από το υπουργείο Περιβάλλοντος -
Χωροταξίας και Δημοσίων Έργων στο γραφείο του Πρωθυπουργού στις 23 Δεκεμβρίου,
η πορεία των έργων ενάμιση χρόνο μετά την έναρξή τους, εμφανίζεται ως εξής:

* Χωματουργικά έργα: Έχουν γίνει σε ποσοστό 80%. Από τα 22.000.000 κυβικά
μέτρα χωματουργικών εργασιών που προβλέπεται να γίνουν, ήδη έχουν εκτελεστεί
εργασίες για 17.500.000 κυβικά μέτρα. Στα έργα αυτά περιλαμβάνεται και το
χαμήλωμα (κατά 45 μέτρα) του λόφου Ζαγάνι, από όπου έχουν εκσκαφεί περίπου
1.200.000 κυβικά μέτρα χωμάτων, βράχων κ.λπ.

* Οι εργοταξιακές εγκαταστάσεις (μονάδες παραγωγής σκυροδέματος, συγκρότημα
αδρανών υλικών, εργοστάσιο προκατασκευασμένων στοιχείων, ξυλουργείο, διάφορα
εργαστήρια, αποθήκες, γραφεία, εστιατόριο για 2.200 άτομα κ.λπ.) είναι έτοιμες
κατά 90%.

* Σε πολύ προχωρημένο στάδιο κατασκευής βρίσκεται το κτίριο του κεντρικού
αεροσταθμού (main terminal), που ήδη έχουν τελειώσει τα έργα σε δύο από τα
επτά τμήματα και έχει ξεκινήσει η ανέγερση της μεταλλικής οροφής. Στα υπόλοιπα
τμήματα έχει γίνει το 75% των εργασιών.

Ο κεντρικός αεροσταθμός. Σε προχωρημένο στάδιο κατασκευής βρίσκεται ο
κεντρικός αεροσταθμός του αεροδρομίου στα Σπάτα

* Τα έργα για την κατασκευή του Πύργου Ελέγχου Εναέριας Κυκλοφορίας ξεκίνησαν
τον Οκτώβριο, πέντε μήνες νωρίτερα από τον αρχικό προγραμματισμό, και
προχωρούν κανονικά.

* Έχει ολοκληρωθεί η κατασκευή των γραφείων της εταιρείας του αεροδρομίου,
μαζί με δρόμους, πάρκιγκ, εστιατόριο για 600 άτομα, σταθμό πρώτων βοηθειών,
βιολογικό καθαρισμό, πρατήριο βενζίνης, μικρή αγορά κ.λπ.

* Το κτίριο συντήρησης κτιρίων και εδάφους έχει κατασκευαστεί κατά 50%, ενώ
σύμφωνα με το χρονοδιάγραμμα προχωρούν και τα έργα για τον πυροσβεστικό σταθμό
και το κτίριο της ράμπας. Κατά 90% έχουν γίνει και τα έργα για τα δίκτυα
(νερού, ηλεκτρικού κ.λπ.).

ΟΙ ΑΡΧΑΙΟΤΗΤΕΣ

Πέρα από αυτά, τα έργα που αφορούν στην κατασκευή του αεροδρομίου έχουν γίνει
και σημαντικά έργα για την προστασία των αρχαιοτήτων, τη μεταφορά του ναού των
Αγίων Αποστόλων Πέτρου και Παύλου (μεταφέρθηκε 300 μέτρα πιο πέρα αφού
βρισκόταν στο χώρο που γίνεται ο διάδρομος προσγειώσεων και απογειώσεων).

Αυτή την περίοδο για την κατασκευή του αεροδρομίου στα Σπάτα απασχολούνται
3.250 άτομα, από τα οποία μόνο 150 είναι αλλοδαποί.

Η ΟΛΥΜΠΙΑΚΗ

Το μόνο ερωτηματικό που υπάρχει με το αεροδρόμιο στα Σπάτα, είναι αν θα
προλάβει η Ολυμπιακή Αεροπορία να ολοκληρώσει τις δικές της εγκαταστάσεις στο
χώρο του νέου αεροδρομίου. Και αυτό γιατί όχι μόνο δεν έχει ξεκινήσει η
κατασκευή των εγκαταστάσεων αυτών, αλλά ούτε καν έχει αποφασιστεί τι ακριβώς
θα γίνει, ποιος θα πληρώσει το κόστος κ.λπ. Αυτό όμως είναι ένα θέμα που δεν
αφορά αυτήν καθεαυτήν την κατασκευή του νέου αεροδρομίου, αφού δεν
περιλαμβάνεται στις υποχρεώσεις της κοινοπραξίας που κατασκευάζει το έργο...

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16039N161</ED>
<ID>
ID:135080

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N16&aa=1</URL></REF>


Article

<CATEGORY>vin06</CATEGORY>

 <H5>ΜΙΑ ΜΑΡΤΥΡΙΑ ΕΚΠΑΙΔΕΥΤΙΚΗΣ ΠΡΑΞΗΣ
</H5><H2>Η σχολική αίθουσα, νησίδα αισιοδοξίας
</H2>
<AUTHOR>ΝΙΚΟΣ ΤΣΟΥΛΙΑΣ</AUTHOR>

Υπάρχει ένας θεσμός όπου η δόμηση της προσωπικότητας του ανθρώπου συμβαδίζει
με την κοινωνικοποίησή του χωρίς τις εντάσεις και τους ανταγωνισμούς της
οικονομικής τάξης πραγμάτων.

ΥΠΑΡΧΕΙ ένας χώρος όπου το παιδικό όνειρο και η εφηβική αναζήτηση επωάζονται
σε ένα κλίμα ιδιαίτερης φροντίδας και στον οποίο πλεονάζει η προσπάθεια
εκπολιτισμού. Υπάρχει η σχολική αίθουσα, όπου η εξιδανικευμένη ματιά που
ρίχνει ο νέος στον κόσμο τροφοδοτείται από την περιδιάβαση στα όμορφα
μονοπάτια της μόρφωσης. Υπάρχει η σχολική αίθουσα ως νησίδα αισιοδοξίας, πως
μπορούμε να ομορφύνουμε τη ζωή μας μέσα από τα στοχαστικά και αισθητικά
νοήματα της γνώσης. Όλοι περνάμε από αυτές τις αίθουσες. Ένα σημαντικό και
έντονα συναισθηματικό μέρος της ζωής μας μορφοποιείται και εκδηλώνεται εδώ.

Μια μαρτυρία που δεν είναι μόνο αφήγηση ενός επαγγέλματος, αλλά και μια
παιδαγωγική εξιστόρηση που αντιστοιχεί στην πιο οργανωμένη προσπάθεια
εξανθρωπισμού της δημόσιας ζωής. Μια συλλογική πρόκληση απαιτεί να μένεις νέος
για να νιώθεις το κλίμα της αίθουσας. Να αφουγκράζεσαι πάντα τα σύγχρονα
ρεύματα της σκέψης, να νιώθεις τη χαρά ότι μπορείς να βοηθήσεις τον νέο στη
ζωή του. «Να ξεδιπλώνουμε το παιχνίδι της γνώσης, ώστε να δίνουμε απαντήσεις
πειστικές, αλλά και κυρίως να προκαλούμε έκρηξη ερωτημάτων και προβληματισμών
με τέτοια τεχνική, ώστε ο νέος να εμπλέκεται σε μια περιπέτεια αυτοανακάλυψής
του και δόμησης της προσωπικότητάς του. Να εμβαθύνουμε και να ενθουσιάζουμε
τον εφηβικό στοχασμό με την τέχνη της διδακτικής και αυτό να είναι ένα διαρκές
ζητούμενο, για κάθε ώρα μαθήματος...»(*).

Να απευθύνεσαι κάθε στιγμή με τέτοιον τρόπο, ώστε να ανταποκρίνεσαι στις
νοητικές και ψυχοκινητικές δυνατότητες 25-30 παιδιών ταυτόχρονα. Να αμβλύνεις
τις κοινωνικές ανισότητες που υπονομεύουν την ίδια την ηθική της παιδαγωγικής,
επιζητώντας αντισταθμιστικές εκπαιδευτικές κινήσεις σε ασφυκτικούς
περιορισμούς. Να αναδεικνύεις τη δημιουργικότητα της φαντασίας. Να ενσταλάζεις
ευθύνες στο παιδικό όνειρο χωρίς να αλλοιώνεις την αυθεντικότητά του και την
ουτοπία του. Να αποχρωματίζεις την πίκρα της πρόωρης αποτυχίας και να
ενθαρρύνεις τον μαθητή κάνοντάς τον να συνειδητοποιεί την αντίληψη πως η
μαθησιακή διαδικασία είναι μια στάση ζωής και δεν εξαντλείται στις εξετάσεις.

Ο ΜΙΚΡΟΚΟΣΜΟΣ

Και όλα αυτά σε έναν μικρόκοσμο όπου η ανεμελιά ξεθωριάζει με βίαιο τρόπο και
η παιδικότητα οξειδώνεται σε άγχος από την ανησυχία τού αύριο, όπου η αμηχανία
και η υπόκωφη ένταση λογίζονται ως αδιαφορία και τάση ευδαιμονισμού. Η σχολική
αίθουσα θα γευθεί το τέλος του παιδικού ρομαντισμού, την αναταραχή της ήβης,
το ερωτικό σκίρτημα, τη σκιά της ανεργίας, με μια θαυμαστή πυκνότητα
γεγονότων. Παλιότερα η αίθουσα ήταν χώρος απλών λειτουργιών (όπως απέρρεαν από
το ιδεολογικό περιβάλλον της εποχής) και κυρίως της χειραγώγησης και του
πειθαναγκασμού. Σήμερα τα πράγματα είναι πολύ πιο σύνθετα. Ο εκπαιδευτικός δεν
μπορεί να οριοθετηθεί στον παραδοσιακό ρόλο ενός περιορισμένου γνωσιακού διδακτισμού.

Οφείλεις να εισάγεις το νέο στις άπειρες πτυχές του κόσμου (με την
αρχαιοελληνική έννοια του όρου), στα ανεξάντλητα νοήματα της ζωής, στο σύμπαν
των εννοιών, στις πάντα ανήσυχες διαδρομές της ανθρώπινης ιστορίας. Να
σμιλεύεις την παιδική ψυχή με μια ηθική που σπάνια έχει πέραση στην
αντεστραμμένη κλίμακα αξιών του ατομοκεντρισμού, της χρησιμοθηρίας, του
cocooning. Να εκπαιδεύεις τους μαθητές στην ανάδυση της γνώσης και στην
ανάπτυξη της προσωπικότητάς τους, που θα καλλιεργούν τον συναισθηματικό τους
κόσμο και θα ενισχύουν τους κοινωνικούς τους δεσμούς. Να τους μάθεις να
μαθαίνουν μόνοι τους, να αμφισβητούν, να νιώθουν τον εαυτό τους μέσα από τις
ανθρώπινες σχέσεις. Να συνειδητοποιείς τη μεγάλη ευθύνη, όπως την προσδιόριζε
ο Μίλτος Κουντουράς:

Ο ΚΑΛΟΣ ΔΑΣΚΑΛΟΣ

«Ο καλός ο δάσκαλος είναι αυτός που απλώνει το χέρι στην ψυχή του παιδιού και
τονώνει αυτό που διαθέτει το καθένα». Να σηκώνεις το ιστορικό βάρος της
παιδαγωγικής πράξης σε μια εποχή όπου η γνώση αλλάζει καταστατική θέση και
γίνεται καθοριστικός παράγοντας των παραγωγικών ανακατατάξεων και της
κοινωνικής διαστρωμάτωσης, σε μια εποχή όπου η προσπάθεια της χώρας μας για
ισότιμη συμμετοχή στην ευρωπαϊκή ολοκλήρωση και για βελτίωση της θέσης της στο
διεθνή καταμερισμό συναρτάται, όλο και περισσότερο, από την ποιότητα της
εκπαίδευσης. Να προωθείς τη δυναμική της γνώσης μαζί με τις αυθεντικές
πρωτοβουλίες των μαθητών, πέραν των ορίων του πίνακα και της «μετωπικής
διδασκαλίας», στις αντιλήψεις της πολιτιστικής δραστηριότητας, της οικολογικής
θεώρησης, της φιλαναγνωσιακής στάσης, της προαγωγής της τέχνης και της
ευαισθησίας. Να κάνεις ορατό το σχολείο του πολιτισμού και της παιδείας. Να
αγωνίζεσαι για να σπουδάζουν όλοι οι νέοι χωρίς διακρίσεις, για να έχουν
δικαίωμα στο όνειρο και στη φιλοδοξία όλοι οι μαθητές. Γιατί η γνώση δεν είναι
πεδίο ανταγωνισμού. Είναι τόπος της προσωπικής μας αυτοολοκλήρωσης και της
κοινωνικής μας συνδιάρθρωσης. Είναι χώρος της υπαρξιακής μας αγωνίας και του
ατέρμονος ανθρώπινου φιλοσοφικού στοχασμού, γιατί συνδέεται με το «θαυμάζειν»,
το «απορείν» και το «ερωτάν».

Δυστυχώς, οι πολιτικοί ταγοί δεν έχουν κατανοήσει τον ουσιαστικό ρόλο του
εκπαιδευτικού. Δεν γνωρίζουν ότι ο εκπαιδευτικός λειτουργεί κυρίως με δύο
αρχές, την παιδαγωγική ευθύνη, ευθύνη του «ποιείν ανθρώπους», και την
παιδαγωγική ελευθερία, που «νομιμοποιείται» από το φτερούγισμα της παιδικής
ψυχής και από την ανάγκη ανάδειξης της μορφής του πολίτη μέσα σε κουλτούρα
χειραφέτησης. Η διαχρονική στάση των πολιτικών ιθυνόντων ως προς την
εκπαιδευτική πράξη είναι προϊόν ελλείμματος παιδείας, γι' αυτό και δεν μπορούν
να ψηλαφήσουν την ουσία της παιδαγωγικής.

(*) Από την ανακοίνωση της ΟΛΜΕ για την Παγκόσμια Ημέρα των Εκπαιδευτικών.

Ο Νίκος Τσούλιας είναι πρόεδρος της ΟΛΜΕ

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16039N171</ED>
<ID>
ID:135081

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N17&aa=1</URL></REF>


Article

<CATEGORY>vin06</CATEGORY>

 <H2>Παραπέμπεται για απάτη
</H2>
ΓΙΑ ΑΠΑΤΗ σε βαθμό κακουργήματος, λόγω εισφοροδιαφυγής 21,5 εκατομμυρίων
δραχμών, παραπέμπεται οριστικά να δικαστεί ο ιδιοκτήτης και διαχειριστής των
εργαστηρίων ελευθέρων σπουδών Southeastern College Αχιλλέας Κ. Κανελλόπουλος,
με χθεσινή απόφαση του Αρείου Πάγου.

Σύμφωνα με το βούλευμα, ο Κανελλόπουλος από το 1986 έως το 1990 δεν κατέβαλε
στο ΙΚΑ εισφορές ύψους 21,5 εκατ. δραχμών, καθώς στις καταστάσεις μισθοδοσίας
των καθηγητών που εργάζονταν στο ιδιωτικό κολέγιο εμφανίζονταν αποδοχές
μικρότερες από αυτές που ελάμβαναν. Με αποτέλεσμα να εμφανίζονται μειωμένες
και οι αναλογούμενες εισφορές.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16039N172</ED>
<ID>
ID:135131

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N17&aa=2</URL></REF>


Article

<CATEGORY>vin06</CATEGORY>

 <H2>Έκρηξη - μυστήριο στην Αχαΐα
</H2>
ΕΚΚΩΦΑΝΤΙΚΟΣ κρότος και ισχυρή δόνηση αναστάτωσαν χθες το βράδυ τους κατοίκους
15 κοινοτήτων που βρίσκονται στην ορεινή περιοχή του Αγίου Νικολάου Σπάτων
στην Αχαΐα. Το γεγονός προκάλεσε την κινητοποίηση των αστυνομικών δυνάμεων,
που, αν και ερευνούσαν όλη τη νύχτα στην περιοχή, μέχρι τις πρωινές ώρες, δεν
εντόπισαν τίποτα.

Το περίεργο περιστατικό σημειώθηκε χθες στις 9 το βράδυ. Όπως είπαν στα «ΝΕΑ»
κάτοικοι από τις γύρω κοινότητες, «ακούστηκε εκκωφαντικός θόρυβος, κάτι σαν
ισχυρή έκρηξη που μας έκανε να βγούμε τρομαγμένοι από τα σπίτια μας για να
δούμε τι συμβαίνει. Ύστερα από λίγα δευτερόλεπτα όλη η ορεινή περιοχή του
Αγίου Νικολάου σείστηκε σε ακτίνα 10 χιλιομέτρων».

Τα τηλέφωνα στην Άμεση Δράση της Αστυνομικής Διεύθυνσης Αχαΐας, έσπασαν.
Κάτοικοι πολλών κοινοτήτων τηλεφωνούσαν και ανέφεραν το συμβάν ζητώντας
πληροφορίες. 
Αξιωματικός της Αστυνομίας δήλωσε στα «ΝΕΑ»: «Στην αρχή νομίσαμε ότι συνέβη
κάποιο αεροπορικό δυστύχημα ή σεισμός».

Έτσι, ξεκίνησε ένας μαραθώνιος τηλεφωνικών επαφών με σεισμολογικά ινστιτούτα
και υπηρεσίες του στρατού. Ενημερώθηκαν οι 116 και 117 πτέρυγες μάχης, το
Κέντρο Εκπαίδευσης Τεχνικού στην Πάτρα, οι υπηρεσίες των στρατιωτικών ραντάρ
μέχρι και τη Λάρισα. Από παντού υπήρχε αρνητική απάντηση. Ούτε σεισμός είχε
καταγραφεί, ούτε κάποιο αεροσκάφος είχε εντοπιστεί από τα ραντάρ και από τα
προγράμματα πτήσεων. 
Γι' αυτόν το λόγο αποφασίστηκε να ερευνηθεί η περιοχή. Με επικεφαλής τον
αστυνομικό διευθυντή Αχαΐας δεκάδες αστυνομικοί χτένιζαν όλη νύχτα την περιοχή.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16039N173</ED>
<ID>
ID:135171

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N17&aa=3</URL></REF>


Article

<CATEGORY>vin06</CATEGORY>

 <H2>Νέα ευρήματα της ομάδας ΒΑΝ
</H2>
ΟΙ ΣΕΙΣΜΟΙ μπορούν να προβλεφθούν, ίσως και εβδομάδες νωρίτερα, μετρώντας τα
ηλεκτρικά ρεύματα στο φλοιό της Γης, σύμφωνα με τον κ. Παναγιώτη Βαρώτσο.
Σύμφωνα με δημοσίευμα στο τελευταίο τεύχος του «New Scientist», νέα ευρήματα
του κ. Βαρώτσου περιέχουν ενδείξεις πως η πρόβλεψη είναι δυνατή. Το περιοδικό,
αλλά και η βρετανική «Independent», επικαλούνται δημοσίευση του καθηγητή του
Πανεπιστημίου Αθηνών στο επιστημονικό έντυπο «Journal of Applied Physics»,
όπου περιγράφει το τελευταίο του πείραμα.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16039N174</ED>
<ID>
ID:135199

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N17&aa=4</URL></REF>


Article

<CATEGORY>vin06</CATEGORY>

 <H5>Ο ΗΛΙΑΣ ΚΟΥΚΟΥΝΑΚΗΣ, ΔΙΑΣΩΘΕΙΣ ΣΤΟ ΝΑΥΑΓΙΟ ΤΗΣ ΦΑΛΚΟΝΕΡΑΣ, ΘΥΜΑΤΑΙ ΤΗ ΝΥΧΤΑ
ΤΗΣ 8ης ΔΕΚΕΜΒΡΙΟΥ ΤΟΥ '66
</H5><H2>«Πνίγηκε αυτή που μ' έσωσε»
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

<H3>Ήμασταν πιασμένοι σ' ένα κομμάτι ξύλου περίπου 20 άτομα. Παλεύαμε με
τεράστια κύματα. Περνούσαν τα καράβια δίπλα μας και δεν μας έβλεπαν. Σιγά
σιγά, από την εξάντληση, οι περισσότεροι πνίγηκαν
</H3>
«Κοιμόμουν στην καμπίνα μαζί με άλλους τρεις συναδέλφους. Μας ξύπνησε ένας
ξάδελφός μου, που εργαζόταν κι αυτός στο πλοίο, παντρεμένος με παιδιά. Χτύπησε
την πόρτα, φωνάζοντας «βγείτε έξω, βουλιάζει το πλοίο, πνιγόμαστε».
Πεταχτήκαμε έξω στους διαδρόμους, όπου επικρατούσε πανικός. Ο κόσμος έτρεχε
προς όλες τις κατευθύνσεις. Οι τρεις συνάδελφοί και ο εξάδελφος μου πνίγηκαν
εκείνο το βράδυ, μαζί με τόσους άλλους...».

Ο ΗΛΙΑΣ Κουκουνάκης ήταν 19 ετών το 1966 και εργαζόταν ως θαλαμηπόλος στο
φέρι-μποτ «Ηράκλειον», που βυθίστηκε το βράδυ της 8ης Δεκεμβρίου κοντά στη
Φαλκονέρα. 
Περισσότερα από 360 άτομα επέβαιναν στο πλοίο που εκτελούσε τη διαδρομή
Χανιά-Πειραιάς, μια και λέγεται ότι αρκετοί δεν ήταν γραμμένοι στους
καταλόγους επιβατών, αφού είχαν βγάλει τα εισιτήριά τους μέσα στο καράβι. Οι
240 από αυτούς πνίγηκαν εκείνο το μοιραίο βράδυ. Ο Ηλίας Κουκουνάκης δεν ήταν
ανάμεσά τους.

Το «Ηράκλειον» αναχώρησε από τα Χανιά με καιρικές συνθήκες όχι και πολύ
ευνοϊκές και άνεμο κοντά στα 5 Μπωφόρ. Καθυστέρησε, μάλιστα, μισή ώρα
περιμένοντας την άφιξη ενός φορτηγού-ψυγείου που μετέφερε πορτοκάλια. 
Το αυτοκίνητο τοποθετήθηκε κάθετα στην μπουκαπόρτα και απλώς στερεώθηκε με
«τάκους» στις ρόδες του, χωρίς να δεθεί με συρματόσχοινα. Κοντά στη Φαλκονέρα
ο καιρός αγρίεψε. Το φορτηγό «ξέφυγε» από τους τάκους και άρχισε να πέφτει με
δύναμη πάνω στη δεξιά πόρτα, με αποτέλεσμα να τη σπάσει και να μπαίνουν νερά
στο καράβι.

ΕΛΑΧΙΣΤΑ ΣΩΣΙΒΙΑ

«Εργαζόμουν τότε στο πλοίο ήδη 4 μήνες. Εκείνη τη νύχτα ο καιρός ήταν πάρα
πολύ άσχημος. 
Το καράβι ήταν σάπιο και υπήρχαν ελάχιστα σωσίβια. Αργότερα άκουσα ότι κάποιοι
επιβάτες πήραν ένα σωσίβιο που πήγε να φορέσει ο μάγειρας. Τέλος πάντων, όταν
ανέβηκα στο κατάστρωμα το καράβι είχε ήδη πάρει μεγάλη κλίση, η δεξιά μεριά
είχε μπατάρει. Μου λέει ένας συνάδελφος να πέσουμε στην θάλασσα από την πλώρη. 
Σκέφτηκα όμως ότι πρίμα στο κατάστρωμα υπήρχαν οι καμπίνες των λοστρόμων και
των ναυτών και από πάνω μια τέντα με σίδερα, όπου καθόντουσαν και κάπνιζαν το
καλοκαίρι. Δεν ήξερα μπάνιο. Σκέφτηκα μήπως και δεν βουλιάξει το καράβι, να
ανέβω εκεί μπας και μας πάρουν. Έτσι, λοιπόν, ανέβηκα».

Περίπου στις 2 τα ξημερώματα το σκάφος εξέπεμψε σήμα κινδύνου - «SOS
Ηράκλειον, βυθίζομαι» και ανέφερε το στίγμα του: 36,52 Βόρειο και 24,08
Ανατολικό. Ακολούθησε δεύτερο σήμα και ύστερα ο ασύρματος σίγησε. Το ατμόπλοιο
«Χανιά» και το φινλανδικό σκάφος «Νούνα Λαθ» ήταν από τα πρώτα που έφθασαν
στην περιοχή.

«Όταν ξεκινήσαμε από τα Χανιά, γνώρισα έναν καπετάνιο στο μπαρ που είχε έρθει
από τον Άγιο Νικόλαο. Είχε ξεμπαρκάρει και πήγαινε σπίτι του. Αυτόν τον
άνθρωπο είδα στην κουπαστή να φωνάζει στον κόσμο: "Παιδιά, πέσετε στην θάλασσα
γιατί το καράβι θα βουλιάξει, είμαι καπετάνιος και ξέρω. Πέσετε στη θάλασσα!".
Ήρθε ένα μεγάλο κύμα εκεί που βρισκόμουν και με πέταξε πολύ μακριά. Ένιωσα να
με κουκουλώνουν τα νερά. Εκείνη τη στιγμή πιάνω μια γυναίκα από τα ρούχα.
Πρέπει να φώναζα, μου λέει "μη φοβάσαι, είμαστε κι άλλοι, κράτησέ με"».

Η τραγική είδηση. Το πρωτοσέλιδο των «ΝΕΩΝ» στις 8 Δεκεμβρίου 1966. Δεν
είχε γίνει ακόμα γνωστό ότι στο πλοίο επέβαιναν περισσότερα από 360 άτομα...

ΔΕΝ ΜΑΣ ΕΒΛΕΠΑΝ

«Πάνω στο κατάστρωμα υπήρχαν κάτι σαν "μπαούλα" με σωσίβια μέσα και σχοινάκια
γύρω-γύρω. Πάνω εκεί είχαμε πιαστεί. Άκουσα ότι κάποιος Αλέκος Στρατηγόπουλος,
αρχικαμαρότος ­ που ήταν το τρίτο του ναυάγιο ­ ανέβηκε και τα έκοψε και έτσι
τα βρήκαμε εμείς στη θάλασσα. Ήμασταν πιασμένοι περίπου 20 με 22 άτομα.
Παλεύαμε με τεράστια κύματα. Περνούσαν τα καράβια από δίπλα μας και δεν μας
έβλεπαν. Βλέπαμε τα αεροπλάνα από πάνω μας, αλλά αυτοί δεν μας έβλεπαν.
Σιγα-σιγά από την εξάντληση χάνονταν πολλοί, στο τέλος πνίγηκε και η κοπέλα
που με είχε σώσει. Μείναμε τρεις, ο Σταύρος, ο Παναγιώτης κι εγώ. Ένα μεγάλο
κύμα ήρθε κι έσπασε το ξύλο στο οποίο κρατιόμαστε. Έτσι, πιαστήκαμε από τα σωσίβια».

Στην περιοχή άρχισαν να καταφθάνουν αντιτορπιλικά του Πολεμικού Ναυτικού:
«Δόξα», «Ασπίς», «Σφενδόνη», «Λόγχη» και άλλα. «Περάσαμε όλη την ημέρα στη
μανιασμένη θάλασσα. Το βράδυ ήρθε ένα καράβι, "Σακίπης" του Ναυτικού. Φόρτωνε
μικρά καράβια από τη Σούδα και τα πήγαινε στην Ελευσίνα για επισκευή. Είχαν
αναμμένους προβολείς και με είδαν. Πέταξαν σκοινιά και με τράβηξαν. Τους λέω,
"είναι και άλλοι κάτω" και μετά λιποθύμησα. Συνήλθα πολλές ώρες αργότερα στο
νοσοκομείο. Βρήκαν και έσωσαν τους άλλους δύο».

Στον Πειραιά, όπου ανεμένετο το καράβι, είχαν ήδη συγκεντρωθεί συγγενείς των
επιβατών. 
Ο θρήνος άρχισε. Το ίδιο και στην Κρήτη. «Το περίεργο σ' αυτό το ναυάγιο»,
έγραψε αργότερα ο Ε. Δεβόγας στα «Χανιώτικα Νέα», «είναι ότι πνίγηκαν οι καλοί
κολυμβητές και σώθηκαν όσοι είχαν την τύχη να βρεθεί μπροστά τους μια σανίδα,
μια πόρτα, ένα καδρόνι ή οτιδήποτε άλλο που έπλεε και να γαντζωθούν πάνω εκεί,
μέχρι να έρθουν να πλοία να τους περισυλλέξουν».

Η Α. ΑΓΟΡΑΣΤΑΚΗ

Ανάμεσα σ' αυτούς που πνίγηκαν ήταν και η Χανιώτισσα Άλκηστις Αγοραστάκη,
τελειόφοιτος του Ιστορικού Τμήματος της Φιλοσοφικής Σχολής του Πανεπιστημίου
Αθηνών, η οποία κατόρθωσε να σώσει πολλούς απ' αυτούς που δεν ήξεραν κολύμπι,
πριν εξαντληθεί και παρασυρθεί στον βυθό. Δύο μήνες αργότερα, η Ακαδημία
Αθηνών επέδωσε στην οικογένειά της παράσημο για την αυτοθυσία που έδειξε.

«Όλη η Κρήτη ήταν συγκλονισμένη. Όταν γύρισα έπειτα από μέρες στο χωριό μου,
στη Ροδοπού Χανίων, οι φίλοι και οι συγγενείς σήκωσαν από τη συγκίνησή τους το
ταξί στο οποίο επέβαινα, στον αέρα», θυμάται ο Ηλίας Κουκουνάκης. Όσο για
αποζημίωση, ούτε λόγος. «Όχι αποζημίωση, ούτε τον μισθό μας δεν μας έδωσε η
πλοιοκτήτρια εταιρεία των αδελφών Τυπάλδου». Όπως αποδείχτηκε αργότερα, η
εταιρεία μεταποίησε το πλοίο σε οχηματαγωγό χωρίς να ακολουθήσει τους κανόνες
ασφαλείας και χωρίς να κλείσει τις σκάλες και τα ανοίγματα προς το γκαράζ που
οδηγούσαν από την κουβέρτα στο κύτος του σκάφους. Αν αυτά είχαν κλειστεί, τα
νερά θα έμπαιναν από τη σπασμένη μπουκαπόρτα και θα χύνονταν πάλι στη θάλασσα.

Αν είχαν γίνει όλα αυτά, δεν θα είχαμε ένα από τα πλέον πολύνεκρα ναυάγια στην
ιστορία της χώρας μας. Λίγο καιρό αργότερα δημιουργήθηκε η ΑΝΕΚ, μια εταιρεία
λαϊκής βάσης, με πρωτοβουλία των Κρητικών. 
Στα Χανιά, πάντως, ο δρόμος πάνω από την Πλατεία Δικαστηρίων που κατευθύνεται
προς τη θάλασσα μετονομάστηκε ­ για να θυμίζει εκείνη τη μοιραία νύχτα: «Οδός
8ης Δεκεμβρίου».

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16039N181</ED>
<ID>
ID:135082

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N18&aa=1</URL></REF>


Article

<CATEGORY>vin06</CATEGORY>

 <H5>ΦΟΡΤΗΓΟ-ΨΥΓΕΙΟ ΚΑΙ ΛΕΩΦΟΡΕΙΟ ΣΥΓΚΡΟΥΣΘΗΚΑΝ ΣΤΗΝ ΠΕΡΙΟΧΗ ΤΗΣ ΛΑΡΙΣΑΣ
</H5><H2>Ομίχλη - φονιάς
</H2>
Ένας νεκρός. Ο οδηγός του λεωφορείου έχασε τη ζωή του μετά τη σύγκρουση με το φορτηγό

Η πυκνή ομίχλη που επικρατούσε χθες το πρωί στην περιοχή της Λάρισας ήταν η
αιτία της σύγκρουσης μεταξύ ενός φορτηγού-ψυγείου και λεωφορείου των ΚΤΕΛ
Λάρισας, με αποτέλεσμα να σκοτωθεί ο οδηγός του λεωφορείου και να
τραυματισθούν ένδεκα επιβάτες.

ΟΜΙΧΛΗ κάλυψε χθες και το Αεροδρόμιο Μακεδονία, το οποίο έμεινε κλειστό μέχρι
τις 12 το μεσημέρι, ενώ δύο ψαράδες χάθηκαν σε θαλάσσια περιοχή της Μεθώνης
Πιερίας, για να εντοπιστούν σώοι πολλές ώρες αργότερα.

Το τροχαίο, στη Λάρισα, συνέβη στις 7.35 το πρωί όταν το λεωφορείο του ΚΤΕΛ
Λάρισας πραγματοποιούσε το δρομολόγιο Λάρισα - Αγιά, με 20 επιβάτες. Εκείνη
την ώρα βρισκόταν στον παρακαμπτήριο δρόμο προς Βόλο, λόγω των έργων που
γίνονται στην παλαιά εθνική οδό Λάρισας - Βόλου. Δρόμος που, όπως καταγγέλλουν
οι κάτοικοι της κοινότητας Μελισσοχωρίου και οδηγοί είναι στενός και
επικίνδυνος. Σύμφωνα με τις μαρτυρίες των επιβατών, επικρατούσε πυκνή ομίχλη
και σε μια στροφή είδαν το φορτηγό-ψυγείο να περνάει στο αντίθετο ρεύμα και να
πέφτει πάνω στο λεωφορείο στο σημείο ακριβώς της θέσης του οδηγού.

Επικράτησε πανικός, κάποιοι καλούσαν σε βοήθεια, ενώ σε χειρότερη θέση
βρισκόταν ο οδηγός του λεωφορείου που είχε εγκλωβιστεί. «Άκουσα τον οδηγό να
φωνάζει βοήθεια, αλλά είχα τραυματισθεί και εγώ και δεν μπορούσα να τον
βοηθήσω. Έφταιγε ο οδηγός του φορτηγού που έπεσε πάνω μας και ευτυχώς που δεν
τρέχαμε γιατί είχε ομίχλη», λέει στα «ΝΕΑ» ο εισπράκτορας του λεωφορείου κ.
Αθανάσιος Ζιαζιάς, ο οποίος παρέμεινε για νοσηλεία στο νοσοκομείο Λάρισας.

Τα ασθενοφόρα παρέλαβαν τους τραυματίες και τον σοβαρά τραυματισμένο οδηγό του
λεωφορείου, τον οποίο χρειάσθηκε μία ώρα για να απεγκλωβίσουν και τους
μετέφεραν στο νοσοκομείο Λάρισας. Εκεί ο οδηγός του λεωφορείου υπέκυψε στα
τραύματά του.

Εξάλλου, η πυκνή ομίχλη που κάλυψε τα τελευταία 24ωρα τον Νομό Θεσσαλονίκης
και την ευρύτερη περιοχή της Κεντρικής Μακεδονίας προκάλεσε προβλήματα στη
διεξαγωγή των συγκοινωνιών. Η πυκνή ομίχλη προκάλεσε για άλλη μία φορά τα...
συνήθη προβλήματα στο Αεροδρόμιο Μακεδονία, το οποίο άρχισε να λειτουργεί
κανονικά μετά τις 12 χθες το μεσημέρι.

Από το πρωί πραγματοποιήθηκαν μόνο δύο πτήσεις προς Λήμνο και Μυτιλήνη, δύο
πτήσεις ματαιώθηκαν, ενώ έξι πραγματοποιήθηκαν με καθυστέρηση και προκάλεσαν
την ταλαιπωρία των επιβατών.

Η ομίχλη, εξάλλου, προκάλεσε προβλήματα και στις οδικές συγκοινωνίες, αφού στο
δρόμο Θεσσαλονίκης - Σερρών στην περιοχή του Δερβενίου και του Χορτιάτη, η
ορατότητα ήταν μέχρι τα δέκα μέτρα.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N19</CAT>
<ED>
Κωδικός άρθρου: A16039N191</ED>
<ID>
ID:135083

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N19&aa=1</URL></REF>


Article

<CATEGORY>vin06</CATEGORY>

 <H2>Μια μικρή απόσταση από το κινητό δεν βλάπτει...
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΑΣ ΚΡΑΤΑΜΕ τουλάχιστον μία απόσταση όταν μιλάμε με κινητό τηλέφωνο, είναι το
συμπέρασμα μιας ενδιαφέρουσας συζήτησης στη Βουλή που έγινε χθες ανάμεσα στον
υπουργό Υγείας Κώστα Γείτονα και την ερωτώσα βουλευτή της Ν.Δ. Παρθένα Φουντουκίδου.

«Δεν υπάρχει οριστική απάντηση, διεθνώς, ποιες είναι οι επιπτώσεις από τις μη
ιονίζουσες ακτινοβολίες», είπε χαρακτηριστικά ο υπουργός. Τόνισε όμως ότι δεν
υπάρχει λόγος να κινδυνολογεί κανείς. «Και η Επιτροπή Ατομικής Ενεργείας, αλλά
και η Αντικαρκινική Εταιρεία ­ πρόσθεσε ­ δεν έχουν μέχρι τώρα ενδείξεις πως
μπορεί να επηρεάζεται η γέννηση ή η ανάπτυξη καρκίνου από τα κινητά τηλέφωνα».

Πάντως, «τα ηλεκτρομαγνητικά κύματα προκαλούν αύξηση της θερμοκρασίας των
ιστών», παρατήρησε, «αλλά δεν έχει τεκμηριωθεί πως επηρεάζουν ή προκαλούν τη μετάλλαξη».

Ο υπουργός απαντώντας στις έντονες επικρίσεις των βουλευτών της Ν.Δ.
παρατήρησε ότι η κυβέρνηση έχει κάθε λόγο να προστατεύσει την υγεία των
πολιτών και έχει την ευαισθησία και με υπουργικές αποφάσεις να βοηθήσει.

Η βουλευτής, ωστόσο, Παρθένα Φουντουκίδου, επισήμανε με τη σειρά της ότι θα
'πρεπε τουλάχιστον η πολιτεία όταν ηγέρθη ο σχετικός θόρυβος στον Τύπο, να
απαντήσει, όπως απάντησε ο υπουργός στη Βουλή, για να μην προκαλείται ανησυχία
στο κοινό. 
Και τόνισε ότι έχουν γίνει πολύ λίγα ­ στην Ελλάδα ­ στην κατεύθυνση να
προστατευθεί η υγεία των Ελλήνων.

Τέλος, ο υπουργός παρατήρησε ότι «όλα τα κινητά που κυκλοφορούν στην Ελλάδα
είναι εγκεκριμένα και έχουν όλες τις προδιαγραφές που ορίζει η Ευρωπαϊκή Ένωση.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N19</CAT>
<ED>
Κωδικός άρθρου: A16039N192</ED>
<ID>
ID:135132

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N19&aa=2</URL></REF>


Article

<CATEGORY>vin06</CATEGORY>

 <H2>Δεμένα στα λιμάνια σήμερα τα πλοία
</H2>
ΔΕΜΕΝΑ ΣΤΑ λιμάνια θα παραμείνουν σήμερα τα πλοία, αφού οι ναυτικοί
πραγματοποιούν από τα ξημερώματα 24ωρη πανελλαδική απεργία σε όλες τις
κατηγορίες των πλοίων, ζητώντας να μην αλλάξει το καθεστώς του καμποτάζ
προκειμένου, όπως υποστηρίζουν, να μη χαθούν νέες θέσεις εργασίας. 
Σήμερα κλιμάκιο της Πανελλήνιας Ναυτικής Ομοσπονδίας, με επικεφαλής τον γενικό
γραμματέα κ. Γιάννη Χαλά, πρόκειται να συναντηθεί στις Βρυξέλλες με τον
επίτροπο Μεταφορών της Ε.Ε. κ. Neil Kinnok για να του θέσει υπόψη τα θέματα
που απασχολούν τον κλάδο.

«Κλειστό» θα παραμείνει και το Ρίο - Αντίρριο μέχρι αύριο τα ξημερώματα λόγω
της συμμετοχής των ναυτικών στην πανελλαδική απεργία του κλάδου.

Τα φέρι μπόουτ θα διακόψουν τη λειτουργία τους μέχρι το πρωί της Παρασκευής
και θα διακινηθούν μόνον εφ' όσον προκύψουν έκτακτες ανάγκες μεταφοράς.

Η απεργία άρχισε σήμερα το πρωί στο Ρίο, ενώ απόψε ενδέχεται ορισμένα από τα
πλοία που συνδέουν την Πάτρα με την Ιταλία να μην πραγματοποιήσουν δρομολόγια.

*Το ένα μετά το άλλο κλείνουν τα λιμάνια της χώρας από ψαράδες και
σφουγγαράδες που αντιδρούν στο νέο φορολογικό νομοσχέδιο, που προβλέπει βιβλία
Εσόδων ­ Εξόδων απόδοση ΦΠΑ και ταμειακές μηχανές σε ψαροκάικα. 
Αποκλεισμένα ήταν χθες τα λιμάνια των Καλύμνου, Πάτμου, Λέρου και Ηρακλείου.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N19</CAT>
<ED>
Κωδικός άρθρου: A16039N193</ED>
<ID>
ID:135172

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N19&aa=3</URL></REF>


Article

<CATEGORY>vin06</CATEGORY>

 <H2>«Φαρμακερή» η δωδέκατη ληστεία...
</H2>
ΣΤΟΝ «κουλοχέρη» ξόδεψαν τα χρήματα, περίπου 5 εκατομμύρια δρχ., από τις 11
ληστείες που έκαναν μέσα σε ένα μήνα σε πρατήρια υγρών καυσίμων. ΠΡΟΚΕΙΤΑΙ για
τα αδέλφια Δημήτρη και Πρόδρομο Πιτσίλογλου, 23 και 18 χρόνων αντίστοιχα, που
συνελήφθησαν. Οι δύο, μαζί με έναν ακόμη νεαρό ο οποίος καταζητείται (η
Αστυνομία γνωρίζει μόνο το μικρό όνομα - Γιώργος), ρήμαζαν βενζινάδικα. Η 12η
ΟΜΩΣ ληστεία, που αποπειράθηκαν να κάνουν προχθές τα ξημερώματα σε ταβέρνα
στην οδό Αιγίνης 9, στο Αιγάλεω, ήταν και η «μοιραία». Οι δράστες απείλησαν με
ψεύτικο όπλο τον ιδιοκτήτη Αναστάσιο Μπέκα και τους υπαλλήλους. 
Αυτοί αντέδρασαν ψύχραιμα, με αποτέλεσμα να συλλάβουν τον Πρόδρομο Πιτσίλογλου
και να τον παραδώσουν στους αστυνομικούς.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N19</CAT>
<ED>
Κωδικός άρθρου: A16039N194</ED>
<ID>
ID:135200

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N19&aa=4</URL></REF>


Article

<CATEGORY>vin06</CATEGORY>

 <H5>ΟΙ ΤΕΧΝΟΛΟΓΙΚΕΣ ΚΑΙΝΟΤΟΜΙΕΣ ΣΤΙΣ ΤΑΙΝΙΕΣ ΤΟΥ ΤΖΕΪΜΣ ΜΠΟΝΤ ΗΤΑΝ ΠΡΩΤΟΤΥΠΕΣ
ΔΗΜΙΟΥΡΓΙΕΣ ΤΟΥ ΒΡΕΤΑΝΙΚΟΥ ΣΤΡΑΤΟΥ
</H5><H5>Ο «δημιουργός» ήταν... άσχετος
</H5><H2>007: Όπλα με φαντασία
</H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Το κινητό. Πρωταγωνιστεί στην καινούργια ταινία «Το αύριο ποτέ δεν πεθαίνει»,
ανοίγοντας χρηματοκιβώτια, οδηγώντας αυτοκίνητα και ακινητοποιώντας αντιπάλους

Στη νέα ταινία του Τζέιμς Μποντ την παράσταση κλέβει ένα κινητό τηλέφωνο.

ΔΕΝ ΠΡΟΚΕΙΤΑΙ βέβαια για ένα συνηθισμένο μοντέλο ­ όπως άλλωστε συμβαίνει και
με κάθε αντικείμενο του διάσημου πράκτορα. Χρησιμοποιώντας το, ο 007 οδηγεί
αυτοκίνητο, ανοίγει χρηματοκιβώτια και ακινητοποιεί τους αντιπάλους του με ηλεκτροσόκ.

Μπορεί το κινητό αυτό να μην κυκλοφορεί ακόμα στην αγορά, σύμφωνα όμως με τους
εκπροσώπους της κατασκευάστριας εταιρείας, αν το θέλουν οι καταναλωτές, μπορεί
να είναι έτοιμο σε δύο μόλις χρόνια. Οι τεχνολογικές καινοτομίες, που κάνουν
την εμφάνισή τους σε όλες τις ταινίες του Τζέιμς Μποντ, πάντα εντυπωσιάζουν
τους θεατές για την εφευρετικότητα των σεναριογράφων, αλλά και των ειδικών που
τις κάνουν πραγματικότητα. Τα περισσότερα μηχανήματα και αξεσουάρ που
χρησιμοποιεί ο 007 δεν βρίσκονται στη σφαίρα της επιστημονικής φαντασίας. 
ΤΟΥΣ... ΠΑΡΑΚΟΛΟΥΘΟΥΣΑΝ!

Το όπλο. Από την ταινία «Golden eye», του 1995, κόβει μέταλλα με ακτίνες
λέιζερ και εκτοξεύει ατσάλινο σκοινί

Πολλά από αυτά παλιότερα ήταν πρωτότυπες δημιουργίες της βρετανικής
αντικατασκοπίας ή του στρατού που δανείζονταν οι παραγωγοί, υποχρεώνοντας
μάλιστα τους Σοβιετικούς πράκτορες στην εποχή του Ψυχρού Πολέμου να
παρακολουθούν με προσοχή κάθε σκηνή των ταινιών για να κλέψουν τα μυστικά των Βρετανών.

Δεν είναι λίγα τα παραδείγματα συσκευών που ο κόσμος είδε για πρώτη φορά στα
χέρια του Τζέιμς Μποντ, στην οθόνη του κινηματογράφου, πριν κυκλοφορήσουν
ευρέως στην παγκόσμια αγορά. Από το 1963 ήδη, στην ταινία «Από την Ρωσία με
αγάπη» το μπίπερ και το κινητό τηλέφωνο αυτοκινήτου έκαναν την εμφάνισή τους
για πρώτη φορά.

Στην ίδια ταινία, ένα πειραματικό όπλο της βρετανικής αντικατασκοπίας
χρησιμοποιήθηκε από τον Μποντ: μία «αθώα» στην εμφάνιση βαλιτσούλα, που
περιείχε ένα ολόκληρο οπλοστάσιο. Ο Σον Κόνερι είχε επίσης στη διάθεσή του
έναν ανιχνευτή τηλεφωνικών κοριών και ένα μαγνητοφωνάκι κρυμμένο σε μία
φωτογραφική μηχανή.

ΜΕ ΠΥΡΑΥΛΟ

Το τζετ. Ακόμα ένα όπλο του αμερικανικού στρατού εμφανίστηκε στην ταινία
«Thunderball» του 1965, ανασηκώνοντας τον 007 200 μέτρα από το έδαφος

Στον «Χρυσοδάκτυλο» οι θεατές είδαν για πρώτη φορά ένα αλεξίσφαιρο γιλέκο. Στο
«Thunderball», του 1965, ο Κόνερι διέφυγε από τους εχθρούς του με τη βοήθεια
ενός μίνι πυραύλου που φορούσε στην πλάτη του, εφεύρεση του αμερικανικού
στρατού. Στο ίδιο έργο χρησιμοποίησε μία υποβρύχια φωτογραφική μηχανή, έναν
ανιχνευτή ραδιενέργειας, μία συσκευή οξυγόνου που έμοιαζε με πούρο και ένα
υποθαλάσσιο όπλο που ήταν επίσης μίνι υποβρύχιο.

Στην ταινία «Ζεις μόνο δύο φορές», του 1967, ο Μποντ κατέστρεψε τρία
ελικόπτερα πετώντας με ένα συναρμολογούμενο πειραματικό όπλο του βρετανικού
στρατού, μήκους τριών μέτρων. Διέθετε δύο πολυβόλα, δύο εκτοξευτές
τηλεκατευθυνόμενων πυραύλων αέρος-αέρος, δύο φλογοβόλα, μία συσκευή
παραπετάσματος καπνού, νάρκες που έπεφταν με αλεξίπτωτα, ένα μικρόφωνο και μία
κάμερα στο κράνος του οδηγού.

ΚΑΙ ΣΤΙΣ 18 ΤΑΙΝΙΕΣ

Η Νέλι. Στην ταινία «Ζεις μόνο 2 φορές», του 1967, ο Σον Κόνερι χρησιμοποίησε
ένα πειραματικό όπλο του βρετανικού στρατού, που βρισκόταν σε κομμάτια σε
τέσσερις βαλίτσες. Στην τελική του μορφή ήταν ένα αεροπλανάκι με πυραύλους,
πολυβόλα, νάρκες και κάμερες

Όπως φαίνεται και στις δεκάδες ηλεκτρονικές σελίδες στο Ίντερνετ που
περιγράφουν λεπτομερέστατα τα φουτουριστικά αξεσουάρ του Βρετανού πράκτορα,
καμία από τις 18 ταινίες δεν άφησε παραπονεμένους τους φανατικούς φίλους της
σειράς για την πληθώρα των ηλεκτρονικών γκάτζετ που περιείχε: Δίσκοι που
πετούν και κόβουν κεφάλια, όπλα με ακτίνες λέιζερ που λιώνουν τον εχθρό,
αναπτήρες-φωτογραφικές μηχανές, ομπρέλες με θανατηφόρα λεπίδια, μπρασελέ που
φοριέται στον καρπό και εκτοξεύει δηλητηριώδη βέλη, κρυφά μικρόφωνα, πένες
Μοντ Μπλανκ που αντί για μελάνι περιέχουν οξύ, ξυριστικές μηχανές που
«κρυφακούν», μπρελόκ που ανοίγει όλες τις κλειδαριές του κόσμου και εκτοξεύει
παραλυτικό αέριο, οδοντόκρεμα που εκρήγνυται, ζώνη που συγκρατεί μεγάλα βάρη,
ακόμα και σκουλαρίκια που άνοιγαν κλειδαριές, όλα στην διάθεση του Μποντ.

Και βέβαια, τα περίφημα αυτοκίνητά του ήταν εξοπλισμένα με κάθε είδους μυστική
και θανατηφόρα συσκευή. Το Άστον Μάρτιν DB5 είχε τη δυνατότητα αυτόματης
εκτίναξης του καθίσματος του οδηγού, δημιουργούσε προπέτασμα καπνού και
διέθετε αλιξίσφαιρη ασπίδα. Το Λότους Εσπρί μεταμορφωνόταν σε υποβρύχιο, είχε
περισκόπιο και ραντάρ, το Άστον Μάρτιν Βολάντε εκτόξευε πυραύλους, άκουγε τις
συχνότητες της αστυνομίας και έκανε... σκι, ενώ τα μπροστινά φώτα του BMW Ζ3
πετούσαν πυραύλους.

Η βαλίτσα. Ο Σον Κόνερι και ο Q στην ταινία «Από τη Ρωσία με αγάπη» με τη
βαλίτσα που περιέχει ένα ολόκληρο κρυφό οπλοστάσιο

ΤΑ ΘΑΥΜΑΤΟΥΡΓΑ εργαλεία και αξεσουάρ του Τζέιμς Μποντ προέρχονται όλα από το
εργαστήριο του διάσημου επιστήμονα Q, στενού συνεργάτη των Βρετανικών
Αντικατασκοπευτικών Υπηρεσιών. Πρωτοεμφανίστηκε στην ταινία «Από την Ρωσία με
αγάπη», το 1963, και από τότε τον υποδύεται ο 82χρονος σήμερα ηθοποιός Desmond Llewellyn.

Ο ίδιος, στην πραγματικότητα, δεν τα πάει καθόλου καλά με την τεχνολογία, όπως
αναφέρει στους «Times» του Λονδίνου. Παρ' όλο που δεν ήταν στα αρχικά σχέδια
του Ίαν Φλέμινγκ, δημιουργού της σειράς του Μποντ, από την τρίτη ταινία έχει
γίνει αναπόσπαστο στοιχείο της και ελπίζει πως θα παίζει «μέχρι να πεθάνει».
Μπορεί ο ρόλος του να μην ήταν ποτέ μεγάλος, χωρίς την ιδιοφυία του όμως ο
πράκτορας 007 δεν θα διέφερε από τους συναδέλφους του.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N20</CAT>
<ED>
Κωδικός άρθρου: A16039N201</ED>
<ID>
ID:135084

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N20&aa=1</URL></REF>


Article

<CATEGORY>vin11</CATEGORY>

 <H2>Οι Έλληνες προστάτευσαν με αυτοθυσία τους Εβραίους
</H2>
ΓΙΑ ΤΗ στάση που κράτησαν οι Έλληνες έναντι των Εβραίων κατά τη διάρκεια της
ναζιστικής Κατοχής γράφει ο κ. Ιωσήφ Κοέν, από την Αθήνα:

«Ύστερα από 55 χρόνια, η πολιτεία αποφάσισε να εγείρει μνημείο εις μνήμη των
χιλιάδων Ελλήνων Εβραίων που έφυγαν για τα στρατόπεδα εξόντωσης της ναζιστικής
Γερμανίας και δεν ξαναγύρισαν ποτέ πια. Υπάρχει, βέβαια, μια εύλογη απορία για
τη "μικρή" αυτή καθυστέρηση, κάλλιο αργά παρά ποτέ λέει ο λαός μας.

Όμως, οι Έλληνες ποτέ δεν διαχώρισαν ανθρώπους λόγω της θρησκείας τους.

Οι Έλληνες Εβραίοι δεν ήταν ανακάλυψη ελληνική, αλλά χιτλερική, για να
μεθοδευτεί έτσι καλύτερα το παρανοϊκό σχέδιο εξόντωσης, που επινόησε το
ναζιστικό - φασιστικό τέρας.

Οι Έλληνες όχι μόνο δεν πρόδωσαν τους αδελφούς τους στις μαύρες αυτές μέρες
της φασιστικής λαίλαπας, αλλά με αυτοθυσία και μητρική αγάπη προστάτευσαν και
έκρυψαν με κίνδυνο της ζωής τους και των οικογενειών τους όσο το δυνατόν περισσότερους.

Είχαν να παλέψουν ένα τέλειο οργανωμένο σχέδιο.

Το χονδροειδές, ασύστολο και ανιστόρητο ψέμα ότι οι Έλληνες "πρόδωσαν τους
αδελφούς τους" στις αρχές Κατοχής όχι μόνο δεν ευσταθεί, αλλά βεβηλώνει στα
μάτια όλου του πολιτισμένου κόσμου κατά τρόπο επαίσχυντο το Ολοκαύτωμα.

Και για του λόγου το αληθές, ο γράφων αυτές τις γραμμές και η οικογένειά του
ευγνωμονούμε δημόσια και για πολλοστή φορά με πολλή αγάπη και εύλογη συγκίνηση
τους Έλληνες αδελφούς μας, που χάρις στη δική τους αυταπάρνηση εμείς σήμερα
ζούμε, αναπνέουμε, δουλεύουμε, αγαπάμε και ονειρευόμαστε αυτόν τον τόπο
καλύτερο. Γι' αυτό και μάθαμε πολύ καλά να μην ανεχόμεθα το ψέμα και τον
φασισμό, με όποια μορφή ή για οποιαδήποτε σκοπιμότητα εκδηλώνεται».

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N22</CAT>
<ED>
Κωδικός άρθρου: A16039N221</ED>
<ID>
ID:135076

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N22&aa=1</URL></REF>


Article

<CATEGORY>vin11</CATEGORY>

 <H2>«Κατά ανύπαρκτου στόχου»
</H2>
ΔΗΜΟΣΙΕΥΣΑΜΕ δύο επικριτικές επιστολές για σχόλιο ­ στο πλαίσιο
κινηματογραφικής κριτικής ­ του Δημήτρη Δανίκα. Αυτή που δημοσιεύουμε αμέσως
παρακάτω διαφωνεί με τις επικρίσεις. Γράφει, μεταξύ άλλων, ο αναγνώστης μας
Λάζαρος Γαβαλάς, καθηγητής Αγγλικών (Βούλα):

«Γιατί, άραγε, μια κριτική κινηματογράφου με επίκαιρες κοινωνιολογικές
επισημάνσεις "έθιξε" τους μαθητές του Κολλεγίου Αθηνών; Ίσως όχι από νοητική
ανεπάρκεια αλλά από ανεξέλεγκτη υπεροψία, η "έκθεση" της υπογράφουσας δεν
δικαιώνει καν τον κ. Δανίκα, αλλά μάλλον βάλλει κατά ανύπαρκτου στόχου.

Μ' ένα μείγμα λογοτεχνικού και δημοσιογραφικού ύφους, πιστεύω, ο κ. Δανίκας
έκανε κάποιες σημειολογικές αναφορές για να υποστηρίξει την κριτική του σε μια
ταινία και κατ' επέκταση στο κοινωνικό περιβάλλον όπου είναι ενταγμένη. Δεν
απευθυνόταν, διαισθάνομαι, σε σας ούτε στους οποιουσδήποτε μαθητές ή
αποφοίτους του Κολλεγίου ο συγγραφέας του άρθρου, όπως, όταν λέμε "αναρχικοί
των Εξαρχείων", καθόλου δεν αναφερόμαστε στη συντριπτική πλειοψηφία των
κατοίκων της περιοχής αυτής. Θέλησε απλώς με αμεσότητα και παραστατικότητα να
αναφέρει το γόνιμο έδαφος για την ανάπτυξη ακραίων φαινομένων αντικοινωνικής
συμπεριφοράς και φωτογράφισε μια κοινωνική τάξη. Ωστόσο, είναι απόλυτα σαφές
στο άρθρο ότι τα φαινόμενα αυτά αποτελούν το μεταίχμιο της νοσηρής εκδοχής
αυτής της τάξης και της κινηματογραφικής φαντασίας. Μ' άλλα λόγια, είναι πολύ
περίεργη έως "αλαζονική" η αίσθησή σας ότι "ενοχοποιηθήκατε".

Όχι μόνον αποτύχατε ν' αναγνωρίσετε σε ποιους απευθύνεται ο συγγραφέας, αλλά
αντιμετωπίσατε τις "κατηγορίες" με σαθρά και άστοχα επιχειρήματα. Η
επαγγελματική επιτυχία αλλά και αξιώματα που "σημάδεψαν την ιστορία αυτού του
τόπου" είναι ελάχιστα ασύμβατα με τις συμπεριφορές που καυτηριάζει ο συγγραφέας.

Είναι μεγάλος πειρασμός, τέλος, να επιστήσω την προσοχή σας στο μέλλον να μην
"εκτίθεσθε" τόσο με τις εκθέσεις σας, διότι ακόμη κι αυτός ο αυτοσκοπός σας
της επαγγελματικής επιτυχίας, φοβάμαι, θα ολισθήσει».

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N22</CAT>
<ED>
Κωδικός άρθρου: A16039N222</ED>
<ID>
ID:135130

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N22&aa=2</URL></REF>


Article

<CATEGORY>vin11</CATEGORY>

 <H2>Η πισίνα ως τεκμήριο πολυτελούς διαβίωσης
</H2>
Ο ΧΑΡΑΚΤΗΡΙΣΜΟΣ της πισίνας ως τεκμηρίου πολυτελούς διαβίωσης παρουσιάζει
προβλήματα. Γράφει ο κ. Παναγιώτης Τζουνάκος, από τον Μυστρά:

«Μια πισίνα κοστίζει από 6 εκατ. δρχ. έως 30 εκατ., ίσως και περισσότερο
(υδρομασάζ κ.λπ.). Μπορεί να λειτουργεί όλο τον χρόνο (θερμαινόμενη) ή μόνο 4
μήνες τον χρόνο (απλή).

Η πισίνα δεν μεταβιβάζεται, ούτε τμήμα της, ούτε ολόκληρη. Δεν μπορεί να
καταστραφεί, δηλαδή να πάψει να υπάρχει.

Παρότι φαίνεται ότι η πισίνα είναι κριτήριο πολυτελούς διαβίωσης ­ δεν είναι
έτσι σε όλες τις περιπτώσεις ­ δεν μπορεί να μπει τεκμήριο, λόγω των
ιδιαιτεροτήτων που παρουσιάζει.

Σε διαφορετική, όμως, περίπτωση πρέπει να ληφθούν υπόψη:

* Η περιοχή, αν είναι ανεπτυγμένη ή όχι.

* Αν είναι σε οικόπεδο ή σε χωράφια (εκτός οικισμού).

* Αν λειτουργεί όλο τον χρόνο ή μερικούς μήνες.

* Όπως στα αυτοκίνητα, στα σκάφη, ακόμη και στα κινητά τηλέφωνα, θα πρέπει
κάθε μεταβολή να είναι ανάλογη με τα τετραγωνικά μέτρα, δηλαδή χωρίς άλματα.

Έχω την εντύπωση ότι θα είναι πολύ άδικο να μπουν στο ίδιο μέτρο εκτίμησης το
χωριό της επαρχίας με την Πολιτεία, το Κεφαλάρι ή τη Γλυφάδα».

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N22</CAT>
<ED>
Κωδικός άρθρου: A16039N223</ED>
<ID>
ID:135170

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N22&aa=3</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Σύγχρονο «κατηγορώ»
</H2>
<AUTHOR>ΕΥΗ ΣΤΑΥΡΟΥΛΑΚΗ</AUTHOR>

ΕΝΑΣ ΚΟΣΜΟΣ παράλληλος, αφανισμένος από τις επιταγές του Μάαστριχτ, αγνοημένος
από κυβερνήσεις και αποκλεισμένος από την κοινωνία, τόλμησε να βγει από την
σκιά που τον καταδίκασε η κυρίαρχη πλέον λογική της αγοράς. Και να
βροντοφωνάξει το δικό του «κατηγορώ» κατά της οικονομικής και κοινωνικής
βαρβαρότητας, που διευρύνει τις ανισότητες, εξωθεί στο περιθώριο και καθιστά
το δικαίωμα στην εργασία άπιαστο αγαθό. Από τη Γαλλία, κοιτίδα της αστικής
επανάστασης, της Κομμούνας και του Μάη του '68, οι άνεργοι δείχνουν τον δρόμο.
Αφυπνίζονται, οργανώνονται και δημιουργούν ένα αυθόρμητο και αυτόνομο κίνημα,
που κάνει εδώ και ένα μήνα αισθητή την παρουσία του με καταλήψεις ταμείων
ανεργίας και δυναμικές διαδηλώσεις, όχι μόνο στο Παρίσι αλλά και σε δεκάδες
άλλες πόλεις. Και οι σφυγμομετρήσεις δείχνουν ότι η εξέγερση των απόκληρων
έχει τη λαϊκή συμπαράσταση, αφού και οι έχοντες εργασία αγωνιούν για το δικό
τους μέλλον και τρέμουν στην ιδέα ότι αύριο μπορεί και οι ίδιοι να πυκνώσουν
τη στρατιά των τριών εκατομμυρίων ανέργων της Γαλλίας και των δεκαοκτώ της
Ευρώπης. Οι διαμαρτυρίες των ανέργων μπορεί να πάρουν χαρακτήρα χιονοστιβάδας,
που θα σαρώσει όλη την Ευρώπη αν συνεχιστεί η ίδια πολιτική, η οποία δείχνει
ότι η ευημερία των δεικτών επιτυγχάνεται με την εξαθλίωση των εργαζομένων. Τα
στατιστικά στοιχεία που ανακοινώθηκαν πριν από λίγες μέρες στη Γερμανία, το
αποδεικνύουν περίτρανα: η αύξηση του ρυθμού ανάπτυξης της οικονομίας και της
παραγωγικότητας, οδήγησε στην απώλεια 406.000 θέσεων εργασίας το 1997,
αυξάνοντας μέσα σε ένα χρόνο τον αριθμό των τεσσάρων εκατομμυρίων Γερμανών
ανέργων κατά 419.000.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N47</CAT>
<ED>
Κωδικός άρθρου: A16039N471</ED>
<ID>
ID:135124

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N47&aa=1</URL></REF>


Article

<CATEGORY>vin07</CATEGORY>

 <H5>ΜΟΥΔΙΑΣΕ Η ΑΓΚΥΡΑ ΑΠΟ ΤΗΝ ΑΠΟΦΑΣΗ ΤΗΣ ΓΕΡΜΑΝΙΚΗΣ ΔΙΚΑΙΟΣΥΝΗΣ, ΟΤΙ ΤΟ ΡΚΚ ΔΕΝ
ΕΙΝΑΙ ΤΡΟΜΟΚΡΑΤΙΚΗ ΟΡΓΑΝΩΣΗ
</H5><H5>Μεγαλομαφιόζοι σε κρατικές αποστολές
</H5><H2>Κόλαφος για την Τουρκία
</H2>
Με τη βούλα της γερμανικής Δικαιοσύνης δεν είναι πια τρομοκράτες οι Κούρδοι
του Οτζαλάν. Στη φωτογραφία εικονίζονται σε παλαιότερη διαδήλωσή τους στη
Στουτγάρδη (φωτό Ρώυτερ)

Άγρια κόντρα ξέσπασε ανάμεσα στη Γερμανία και την Τουρκία, με αφορμή τον
αποχαρακτηρισμό του Εργατικού Κόμματος του Κουρδιστάν (ΡΚΚ), που δεν θεωρείται
πλέον τρομοκρατική οργάνωση από τη γερμανική Δικαιοσύνη.

ΕΝΤΟΝΗ ΚΡΙΤΙΚΗ άσκησε χθες η Άγκυρα στη Βόννη έπειτα από δήλωση Γερμανού
ομοσπονδιακού εισαγγελέα ότι το Εργατικό Κόμμα του Κουρδιστάν (ΡΚΚ) δεν
θεωρείται πλέον τρομοκρατική οργάνωση στη Γερμανία. Ο αντιπρόεδρος της
τουρκικής κυβέρνησης Μπουλέντ Ετσεβίτ δήλωσε στο Κοινοβούλιο ότι η απόφαση
αυτή στέλνει στους Κούρδους ένα επικίνδυνο μήνυμα: «Κάντε ό,τι θέλετε στην
Τουρκία, σκοτώστε γυναίκες και παιδιά, αλλά μην κάνετε επιθέσεις στο έδαφός
μας. Αυτή είναι η στάση των Γερμανών. Δεν τους νοιάζει ακόμη κι αν το φίδι
γίνει χιλίων ετών, αρκεί να μην τους δαγκώνει». Επίσης, «σοβαρό σφάλμα και
υπόδειγμα μεροληψίας» χαρακτήρισε τη γερμανική απόφαση ο Τούρκος υπουργός
Εξωτερικών Ισμαήλ Τζεμ.

Ο Γερμανός ομοσπονδιακός εισαγγελέας Κάι Νεμ δήλωσε ότι το Εργατικό Κόμμα του
Κουρδιστάν έχει εγκαταλείψει την τακτική των εμπρηστικών επιθέσεων κατά
τουρκικών στόχων στη Γερμανία και, επομένως, η Εισαγγελία της Καρλσρούης
μπορεί να θεωρεί πλέον το κίνημα αυτό «παράνομη οργάνωση», αλλά όχι
τρομοκρατική. Το γερμανικό υπουργείο Εσωτερικών ανακοίνωσε ότι το Εργατικό
Κόμμα του Κουρδιστάν θα παραμείνει στον κυβερνητικό κατάλογο των παράνομων
οργανώσεων που δρουν στη Γερμανία. Πάντως, σύμφωνα με τον Νεμ, η κατάσταση
«έχει ευτυχώς εξομαλυνθεί σημαντικά» από τον Αύγουστο του 1996, αφότου ο
ηγέτης του Εργατικού Κόμματος του Κουρδιστάν Αμπντουλάχ Οτζαλάν συμφώνησε να
σέβεται τους γερμανικούς νόμους.

ΘΛΙΒΕΡΟ ΡΕΚΟΡ

Τούρκος υπέρμαχος των ανθρωπίνων δικαιωμάτων ενημέρωσε χθες, σε ειδική
συνάντηση, απεσταλμένους ευρωπαϊκών χωρών για το θλιβερό ρεκόρ της Τουρκίας σε
σχέση με τα ανθρώπινα δικαιώματα, καθώς και τη μάστιγα της παράνομης
μετανάστευσης Τούρκων πολιτών σε ευρωπαϊκές χώρες.

«Διπλωμάτες από τις πρεσβείες χωρών - μελών της Ευρωπαϊκής Ένωσης
παρακολούθησαν την ενημέρωση», δήλωσε στο πρακτορείο Ρώυτερ εκπρόσωπος της
βρετανικής πρεσβείας στην Άγκυρα.

Ο Ακίν Μπιρντάλ, επικεφαλής της Ένωσης Ανθρωπίνων Δικαιωμάτων στην Τουρκία,
δήλωσε μετά την ενημέρωση ότι πληροφόρησε τους Ευρωπαίους απεσταλμένους πως η
Τουρκία έχει ακόμα πολύ δρόμο να κάνει για να βελτιώσει το θλιβερό ρεκόρ της
σχετικά με τον σεβασμό των ανθρωπίνων δικαιωμάτων.

«Υπήρξαν τρεις τομείς στους οποίους αναφερθήκαμε: οι συνεχείς και κατάφορες
παραβιάσεις των ανθρωπίνων δικαιωμάτων, η παράνομη μετανάστευση από την
Τουρκία προς την Ευρώπη και η αποτυχία της Τουρκίας να καλύψει τις ευρωπαϊκές
απαιτήσεις», δήλωσε ο Μπιρντάλ χωρίς να δεχθεί να επεκταθεί.

ΣΤΙΣ ΣΤΕΝΕΣ επαφές της τουρκικής κυβέρνησης με τη μαφία αναφέρονται χθεσινά
δημοσιεύματα του τουρκικού Τύπου επικαλούμενα έκθεση του ειδικού ανακριτή
Κουτλού Σαβάς, η οποία παραδόθηκε στις αρχές της εβδομάδας στον πρωθυπουργό
Μεσούτ Γιλμάζ.

Η έκθεση αποκαλύπτει με ποιους τρόπους ανώτεροι Τούρκοι κυβερνητικοί
αξιωματούχοι, πολιτικοί, δικηγόροι, ανώτατοι αστυνομικοί και η μυστική
υπηρεσία ΜΙΤ χρησιμοποιούσαν γνωστούς, ακόμη και καταζητούμενους μαφιόζους,
για ειδικές αποστολές. Μία από αυτές τις αποστολές ήταν η υποστήριξη
πραξικοπήματος εναντίον του προέδρου του Αζερμπαϊτζάν Γκαϊντάρ Αλίεφ τον
Οκτώβριο του 1994.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16039N481</ED>
<ID>
ID:135073

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N48&aa=1</URL></REF>


Article

<CATEGORY>vin07</CATEGORY>

 <H2>Τεράστια κατολίσθηση έθαψε πόλη 2.500 κατοίκων
</H2>
ΚΑΤΟΛΙΣΘΗΣΗ μιας ολόκληρης πλαγιάς στην οροσειρά των Άνδεων κατέστρεψε πόλη
2.500 κατοίκων, με αποτέλεσμα να αγνοείται ως τώρα η τύχη 150 ατόμων.

Σύμφωνα με πληροφορίες από τοπικούς ραδιοφωνικούς σταθμούς, η πόλη Σάντα
Τερέζα Λα Αντίγκουα, κοντά στο Κρούσκο, νότια της πρωτεύουσας του Περού, Λίμα,
καταστράφηκε ολοσχερώς από την τεράστια κατολίσθηση, που προκλήθηκε από τις
πρόσφατες καταρρακτώδεις βροχές, τις οποίες οι ειδικοί συνδέουν με το
φαινόμενο Ελ Νίνιο.

Επιζώντες της καταστροφής, που έθαψε όλα τα σπίτια της περιοχής, βρήκαν
καταφύγιο στις πλαγιές του βουνού και είναι χωρίς τροφή, κουβέρτες και
φάρμακα, όπως μετέδωσε ο ραδιοφωνικός σταθμό RPP.

Μόνη πρόσβαση προς την πόλη ήταν το τρένο, τώρα όμως οι κατολισθήσεις έχουν
καλύψει τις τροχιές. Ο πρόεδρος του Περού, Αλμπέρτο Φουτζιμόρι, υποσχέθηκε
βοήθεια στα θύματα και επέμεινε στη δήλωσή του ότι κανείς δεν σκοτώθηκε.

Ο δήμαρχος της Σάντα Τερέζα Λα Αντίγκουα δήλωσε ότι δεν έχει πληροφορίες για
ανθρώπινες απώλειες αλλάπρόσθεσε ότι κανένα σπίτι δεν έμεινε όρθιο.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16039N482</ED>
<ID>
ID:135127

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N48&aa=2</URL></REF>


Article

<CATEGORY>vin07</CATEGORY>

 <H5>ΟΙ ΕΠΙΣΤΗΜΟΝΕΣ ΑΝΟΙΓΟΥΝ ΤΟΝ ΔΡΟΜΟ ΓΙΑ ΤΗΝ ΑΘΑΝΑΣΙΑ;
</H5><H2>Ένζυμο, πηγή νεότητας!
</H2>
Τον δρόμο για την αθανασία άνοιξαν Αμερικανοί επιστήμονες, ανακαλύπτοντας την
πηγή της νεότητας, που επιτρέπει στα ανθρώπινα κύτταρα να αποφεύγουν την
φυσιολογική φθορά του γήρατος και του θανάτου.ΠΡΟΚΕΙΤΑΙ για ένα ένζυμο το
οποίο, όπως απέδειξαν εργαστηριακά πειράματα, αυξάνει τη διάρκεια ζωής των
ανθρώπινων κυττάρων. Το ένζυμο αυτό, που ονομάζεται τηλομεράση, αναδομεί την
μοριακή δομή των κυττάρων και δημιουργεί ελπίδες για την ανακάλυψη νέων
θεραπειών για την καταπολέμηση σοβαρών ασθενειών, όπως ο καρκίνος.

«Ανακαλύψαμε ότι η βιολογική γήρανση μπορεί να αναχαιτιστεί», δήλωσε ο δρ
Ουόντρινγκ Ράιτ, καθηγητής της κυτταρικής βιολογίας του Πανεπιστημίου του
Τέξας. «Η έρευνα μάς δείχνει ότι υπάρχει δυνατότητα να λαμβάνουμε τα κύτταρα
ενός ασθενούς, να τα αναζωογονούμε, να τα τροποποιούμε κατάλληλα και να τα
επανεισάγουμε στον ασθενή για τη θεραπεία πολλών γενετικών και άλλων νόσων».

Η ΤΗΛΟΜΕΡΑΣΗ

Ο δρ Ράιτ και οι συνεργάτες του ανακάλυψαν ότι η τηλομεράση, η οποία παράγεται
από τα γεννητικά κύτταρα όπως τα ωάρια και τα σπερματοζωάρια, επηρεάζει τα
άκρα των χρωματοσωμάτων, τα οποία φέρουν τα γονίδια.

Τα κανονικά κύτταρα δεν παράγουν τηλομεράση. Κάθε φορά που ένα κύτταρο
διαιρείται, χάνει ένα τμήμα των άκρων των χρωματοσωμάτων. Η απώλεια αυτή
σχετίζεται με το γήρας, αλλά με τη χρησιμοποίηση του ενζύμου τα άκρα
αποκαθίστανται και σταματά η διαδικασία της φθοράς και του θανάτου,
τουλάχιστον σε κυτταρικό επίπεδο.

Βέβαια, όπως επισημαίνει ο Αμερικανός επιστήμονας, η νέα ανακάλυψη δεν θα μας
διατηρήσει για πάντα νέους, ούτε θα μας επιτρέψει να ζήσουμε για πάντα.

«Το ένζυμο δεν είναι σίγουρα η απάντηση στην αιώνια νεότητα, αλλά θα ενισχύσει
την υγεία των κυττάρων, βελτιώνοντας ταυτόχρονα και τη διάρκεια της ζωής του»,
υπογραμμίζει ο Ουόντρινγκ Ράιτ. Ο δρ Τζέρι Σέι, ο οποίος συμμετείχε στην
έρευνα, υποστηρίζει ότι με τη διατήρηση της ικανότητας διαίρεσης των κυττάρων
είναι δυνατόν να ανακαλύψουν νέες θεραπείες για τον έλεγχο των ασθενειών που
συνδέονται με το γήρας ­ από τις ρυτίδες μέχρι κάποιες μορφές τύφλωσης και
καρδιαγγειακών παθήσεων.

Ωστόσο, άλλοι επιστήμονες εξέφρασαν επιφυλάξεις και έσπευσαν να
προειδοποιήσουν ότι τα εργαστηριακά πειράματα επί των ανθρωπίνων κυττάρων
μπορεί να μην έχουν τα ίδια αποτελέσματα στους ζώντες οργανισμούς.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16039N491</ED>
<ID>
ID:135074

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N49&aa=1</URL></REF>


Article

<CATEGORY>vin07</CATEGORY>

 <H2>Οργή και θρήνος στους Τσιάπας
</H2>
Θρήνος και οργή. Η Γουαδελούπε Μέντες πυροβολήθηκε έχοντας στην αγκαλιά
της τη μικρή κόρη της, η οποία επέζησε με βαριά τραύματα (φωτό Ρώυτερ)

ΜΕ ΔΑΚΡΥΑ στα μάτια και με κατάρες για την αστυνομία του Μεξικού, που
εξακολουθεί να κυνηγά «αυτούς που δεν έχουν τίποτα», οι χωρικοί της περιοχής
Οκοσίνγκο κήδεψαν χθες το τελευταίο θύμα της κρατικής βίας, μιαν αγρότισσα 38 χρόνων.

Η Γουαδελούπε Μέντες σκοτώθηκε τη Δευτέρα, όταν αστυνομικοί άνοιξαν πυρ
εναντίον διαδηλωτών, που διαμαρτύρονταν για τη σφαγή ­ και πάλι από την
αστυνομία ­ 45 χωρικών της επαρχίας Τσιάπας, επειδή θεωρήθηκαν υποστηρικτές
των Ζαπατίστας.

Η κυβέρνηση του προέδρου Ερνέστο Σεδίγιο ανακρίνει απρόθυμα μερικούς
αστυνομικούς, και ανακοίνωσε ότι για 22 από αυτούς βρέθηκαν κάποια
ενοχοποιητικά στοιχεία, αλλά δεν προσδιόρισε τι σκοπεύει να κάνει με αυτούς.

Ο τρόπος αντιμετώπισης των ακτημόνων Ίντιος της επαρχίας Τσιάπας από τις αρχές
του Μεξικού έχει προκαλέσει κατακραυγή στη χώρα, και η θέση του Σεδίγιο
γίνεται όλο και πιο δύσκολη.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16039N492</ED>
<ID>
ID:135128

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N49&aa=2</URL></REF>


Article

<CATEGORY>vin07</CATEGORY>

 <H2>Και στην Ελλάδα γυρίσματα για τη ζωή της Νταϊάνας
</H2>
ΤΟΥΣ σωσίες της Νταϊάνας και του Ντόντι, που θα πρωταγωνιστήσουν στην
αμφιλεγόμενη ταινία με θέμα τη ζωή της πριγκίπισσας της Ουαλίας, παρουσίασαν
χθες οι παραγωγοί της.

Άγνωστοι και άσημοι, οι ηθοποιοί Έιμι Σίκομπ και Τζορτζ Τζέικος θα ερμηνεύσουν
τους ρόλους της Νταιάνας και του Ντόντι Αλ Φαγιέντ, σε μία τηλεοπτική παραγωγή
που οι δικηγόροι της οικογένειας της πριγκίπισσας έχουν καταδικάσει ως
«εντελώς απαράδεκτη και στερούμενη ευαισθησίας».

Η ταινία θα καλύπτει τα τελευταία χρόνια της ζωής της Νταϊάνας, αλλά δεν θα
υπάρχουν ερωτικές σκηνές, ούτε η σκηνή του δυστυχήματος. Τα γυρίσματα, που θα
γίνουν στη Μαγιόρκα, στη Βοσνία, στην Ελλάδα και στη Νότια Γαλλία, θα αρχίσουν
την 1η Φεβρουαρίου και η ταινία θα προβληθεί στα μέσα Απριλίου.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16039N493</ED>
<ID>
ID:135168

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N49&aa=3</URL></REF>


Article

<CATEGORY>vin07</CATEGORY>

 <H2>Φόβοι μετάδοσης της νόσου τρελών αγελάδων από μολυσμένο αίμα
</H2>
ΑΝΗΣΥΧΙΑ προκάλεσαν στο Ευρωπαϊκό Κοινοβούλιο δηλώσεις του Ιρλανδού επιτρόπου,
Πατρένγκ Φλιν, σχετικά με τις μεταγγίσεις αίματος, μολυσμένου με την ασθένεια
Κρόιτσφελντ Γιάκομπς (ασθένεια τρελών αγελάδων).

Σε ερώτηση που κατέθεσε ο ευρωβουλευτής της Πολιτικής Άνοιξης, Νικήτας
Κακλαμάνης, αναφορικά με το ενδεχόμενο διενέργειας ελέγχων στο μεταγγιζόμενο
αίμα, προκειμένου να ανιχνευτεί η πιθανότητα ύπαρξης της συγκεκριμένης
ασθένειας, ο κ. Φλιν απάντησε ότι υπάρχει φόβος για τη μετάδοση της ασθένειας
από το αίμα και τα παράγωγά του, όταν είναι μολυσμένοι οι δότες.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16039N494</ED>
<ID>
ID:135197

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N49&aa=4</URL></REF>


Article

<CATEGORY>vin07</CATEGORY>

 <H2>Διαδήλωση βάφτηκε με αίμα
</H2>
ΕΚΡΗΞΗ που σημειώθηκε έξω από κυβερνητικό κτίριο της πόλης Ποντγκορίτσα, στη
Δημοκρατία του Μαυροβουνίου της Γιουγκοσλαβίας, την ώρα που διαδηλωτές
επιχειρούσαν να εισβάλουν σ' αυτό, προκάλεσε τον τραυματισμό 48 ατόμων (44
ήταν αστυνομικοί). Νωρίτερα, συγκρούσεις είχαν σημειωθεί ανάμεσα στις
αστυνομικές δυνάμεις και υποστηρικτές του πρώην προέδρου του Μαυροβουνίου,
Μομίρ Μπουλάτοβιτς. Σήμερα πρόκειται να γίνει η ορκωμοσία του νέου προέδρου
του Μαυροβουνίου, Μίλο Τζουκάνοβιτς. Την εκλογή του αρνείται να αποδεχθεί ο
απερχόμενος πρόεδρος που καταγγέλλει καλπονοθεία στις πρόσφατες εκλογές. «Θα
παραδώσω την εξουσία στον λαό, σε μια συμβολική κίνηση, διότι ανήκει σ' αυτόν».

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16039N495</ED>
<ID>
ID:135216

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N49&aa=5</URL></REF>


Article

<CATEGORY>vin07</CATEGORY>

 <H5>Οι Αμερικανοί...
</H5><H5>Η Ωλμπράιτ...
</H5><H5>Το εύρω...
</H5><H5>Το Ιντερνέτ...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... ιθύνοντες ζουν τα τελευταία χρόνια με τον φόβο της οικονομικής ταπείνωσης
από την Ευρώπη. Σπάνια το παραδέχονται, αλλά η καλλιέργεια λ.χ. στενών
οικονομικών δεσμών πότε με την Κίνα και πότε με την Ιαπωνία περικλείει πάντοτε
την ανησυχία τους για μια ενδεχόμενη οικονομική εκτίναξη των Ευρωπαίων. Σαν
για να διαλύσει κάθε υποψία, μάλιστα, ο πρόεδρος Κλίντον είχε ευχηθεί πέρυσι
στον καγκελλάριο Κολ κάθε επιτυχία στις προσπάθειες της Ευρώπης για
νομισματική ενοποίηση. Αλλά, όπως επισημαίνουν ορισμένοι αναλυτές, για τον
μέσο αξιωματούχο της Ουάσινγκτον, το θρυλικό εύρω είναι κάτι τόσο τρομακτικό
όσο ήταν άλλοτε οι θωρακισμένες μεραρχίες της ΕΣΣΔ. Και η Ευρωπαϊκή Κοινότητα
είναι ­ στα μάτια αυτού του αξιωματούχου ­ τόσο αινιγματική και επίφοβη όσο
ήταν άλλοτε το σιδερόφραχτο Σύμφωνο της Βαρσοβίας.

... πάντως, η υπουργός Εξωτερικών του Κλίντον, άφησε τις προάλλες να της
ξεφύγει η αλήθεια για την ιδέα που έχει το Στέητ Ντηπάρτμεντ ­ αλλά και η
Ομοσπονδιακή Τράπεζα Αποθεμάτων ­ για τον «ευρωπαϊκό κίνδυνο». Τώρα πια, είπε,
δεν υπάρχουν μεγάλα στρατιωτικά μπλοκ το ένα απέναντι στο άλλο. Υπάρχουν
τεράστιες ενώσεις οικονομικών και εμπορικών συμφερόντων. «Πιστεύω ότι στον
αιώνα που έρχεται, τη θέση που είχαν άλλοτε οι στρατιωτικές συμμαχίες θα την
κατέχουν οι μεγάλοι οικονομικοί οργανισμοί». Και τέτοιος οργανισμός, ο πιο
σημαντικός και ο πιο πεισματάρης, είναι βέβαια η Ευρωπαϊκή Ένωση. Η Μάντλην
Ωλμπράιτ, στη συνέχεια του λόγου της, έγινε σαφέστερη: «Η Αμερική ­ είπε ­ θα
πρέπει να αντιμετωπίσει την πρωτοφανή οικονομική απειλή από τους οργανισμούς
αυτούς μέσω σειράς συμμαχιών».

... όπως δηλώνουν και άλλοι Αμερικανοί αξιωματούχοι, «μπορεί να γίνει η
καταστροφή» της αμερικανικής οικονομίας. Στο κάτω κάτω, μήπως γι' αυτόν τον
λόγο, ακριβώς, δεν σχεδιάστηκε; Για την ενίσχυση της Ευρώπης απέναντι στον
ανταγωνισμό που υφίσταται από την Αμερική (και την Άπω Ανατολή); Στην
Ουάσινγκτον, χωρίς πολλές τυμπανοκρουσίες, προωθείται ήδη ο αντιπερισπασμός:
Έπειτα από σειρά επαφών με Λατινοαμερικάνους ηγέτες, οι ΗΠΑ ετοιμάζουν μια
σούπερ-Κοινή Αγορά της Αμερικής με τη συμμετοχή όλων σχεδόν των κρατών της
ηπείρου. Η πρώτη διάσκεψη κορυφής για την (προσωρινά αποκαλούμενη)
«Αμερικανική Ζώνη Ελευθέρων Συναλλαγών» έχει προγραμματιστεί για τον Απρίλιο.
Μια δεύτερη κίνηση γίνεται προς την Αφρική. Οι ΗΠΑ προσεγγίζουν ορισμένες νέες
κυβερνήσεις της Μαύρης Ηπείρου, στην οποία φιλοδοξούν να αυξήσουν την
οικονομική επιρροή τους καλύπτοντας τα «κενά» που άφησε η λήξη της
(ευρωπαϊκής) αποικιοκρατίας. «Σε ό,τι αφορά τα ανθρώπινα δικαιώματα, οι
Αφρικανοί ηγέτες ελάχιστα θυμίζουν τον Τόμας Τζέφερσον ­ λένε στο "Στέητ". ­
Αλλά πρέπει να έχουμε σχέσεις μαζί τους, έστω για να τους πιέζουμε λιγάκι»...

... διαπρέπει ήδη και στην ιατρική. Ιταλοί γιατροί είχαν κατατρομάξει με ένα
Σικελό οικοδόμο που πέθαινε από μια σπανιότατη νόσο, δρεπανοειδή αναιμία. Ο
διευθυντής του κεντρικού νοσοκομείου της Φλωρεντίας, Γκουΐντο Ντε Μπιάνι,
έστειλε μέσω του Δικτύου σ' όλο τον κόσμο το SOS. «Δεν προλαβαίνουμε να τον
χειρουργήσουμε, είναι σε κακή κατάσταση». Μισή ώρα αργότερα, μια νεαρή γιατρός
από τη Βαλτιμόρη έστειλε οδηγίες: «Η νόσος είναι συνηθισμένη στους μαύρους των
ΗΠΑ, και εμείς εδώ έχουμε αρκετή πείρα. Δώστε του αμέσως τα εξής φάρμακα...»
Και ο άρρωστος γλύτωσε.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16039N501</ED>
<ID>
ID:135075

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N50&aa=1</URL></REF>


Article

<CATEGORY>vin07</CATEGORY>

 <H5>ΜΙΛΟ ΤΖΟΥΚΑΝΟΒΙΤΣ
</H5><H2>ΠΡΟΣΩΠΑ
</H2><H2>Προβλήματα για τον Μιλόσεβιτς
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Μίλο Τζουκάνοβιτς. Επιμένει πως είναι προσηλωμένος στη διατήρηση της
ομοσπονδίας με τη Σερβία

Ο Μίλο Τζουκάνοβις, 35 ετών, αναλαμβάνει σήμερα πρόεδρος του Μαυροβουνίου· ένα
αγκάθι στο πλευρό του Σλόμπονταν Μιλόσεβιτς, σχολιάζουν παρατηρητές.

Η ΚΙΝΗΤΟΠΟΙΗΣΗ των οπαδών του αντιπάλου του Τζουκάνοβιτς, απερχομένου προέδρου
του Μαυροβουνίου και ευνοουμένου του Βελιγραδίου Μομίρ Μπουλάτοβιτς, εναντίον
του μεταρρυθμιστή τέως φίλου και νυν αντιπάλου του, ο οποίος τον κέρδισε στις
προεδρικές εκλογές του Οκτωβρίου, είχε ως αποτέλεσμα είκοσι τραυματίες από
ένοπλες συγκρούσεις που σημειώθηκαν χθες στο Μαυροβούνιο. Ο Τζουκάνοβιτς
κέρδισε τις εκλογές με μικρή πλειοψηφία, μολονότι ο αντίπαλός του είχε με το
μέρος του τον πρόεδρο της Σερβίας Μιλόσεβιτς, τα μέσα ενημέρωσης και τον
κομματικό μηχανισμό. Η Δύση χαιρέτησε τη νίκη του, αλλά ο Μπουλάτοβιτς
κατήγγειλε νοθεία και οργάνωσε μαζικές διαμαρτυρίες με στόχο τη διοργάνωση
νέων εκλογών. Μολονότι δήλωσε την Τρίτη, έπειτα από έντονες διπλωματικές
πιέσεις, πως θα παραδώσει την εξουσία στον νεαρό αντίπαλό του, η κατάσταση
εκτραχύνθηκε χθες με αποτέλεσμα τις ένοπλες συγκρούσεις στην Ποντγκόριτσα
μεταξύ 8.000 οπαδών του Μπουλάτοβιτς και της αστυνομίας.

Πτυχιούχος στα Οικονομικά, ο Τζουκάνοβιτς μιλάει αγγλικά και ρωσικά και, στα
29 του, είχε γίνει πρωθυπουργός του Μαυροβουνίου ­ ο νεώτερος πρωθυπουργός
στην Ευρώπη. Η φιλία του με τον Μπουλάτοβιτς ­ και οι δύο θεωρούνται «παιδιά»
του Μιλόσεβιτς ­ χρονολογείται από την Αντιγραφειοκρατική Επανάσταση του 1989
που οργάνωσε ο Μιλόσεβιτς για να απαλλαγεί από τη φιλογιουγκοσλαβική ηγεσία
της Σερβίας και του Μαυροβουνίου ανοίγοντας τον δρόμο για τη διάλυση της
παλιάς ομοσπονδίας, δύο χρόνια αργότερα. Η πολιτική διαμάχη τους ξέσπασε
πέρυσι με θέμα αντιπαράθεσης τον αργό ρυθμό των μεταρρυθμίσεων στη Σερβία. Ο
Τζουκάνοβιτς κατηγόρησε ανοικτά τον Μιλόσεβιτς ως ένα ξεπερασμένο από τα
πράγματα πολιτικό που εκμεταλλεύεται τη Γιουγκοσλαβία προς ίδιον όφελος ­ με
αποτέλεσμα να κατηγορηθεί για αποσχιστικές προθέσεις. Ο ίδιος επιμένει πως
είναι προσηλωμένος στη διατήρηση της ομοσπονδίας με τη Σερβία, αλλά υπό τον
όρο ότι θα υπάρχουν συνταγματικές εγγυήσεις ισότητας για το Μαυροβούνιο.

Οι σκληροπυρηνικοί λένε πως ο Τζουκάνοβιτς δεν είναι πραγματικός
μεταρρυθμιστής: τόσο ο Μπουλάτοβιτς όσο και τα ελεγχόμενα από τον Μιλόσεβιτς
σερβικά μέσα μαζικής ενημέρωσης τον εμφανίζουν ως έναν εγκληματία που θέλει να
κάνει το Μαυροβούνιο προσωπικό φέουδό του. Ωστόσο ο Μιλόσεβιτς θα πρέπει τώρα
να μοιραστεί μαζί του μια έδρα στο Ανώτατο Αμυντικό Συμβούλιο της
Γιουγκοσλαβίας, το οποίο καθορίζει τις εσωτερικές και εξωτερικές ανάγκες
ασφαλείας της χώρας· και κατά πάσα πιθανότητα ο Τζουκάνοβιτς δεν θα έχει
διάθεση να του κάνει τα χατίρια.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16039N502</ED>
<ID>
ID:135129

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N50&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Έμποροι ψευδαισθήσεων
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Επαγγελματικές αρχές. «Όσο δεν κυκλοφορούν πλαστά ευρώ, εγώ στο ενιαίο νόμισμα
δεν πιστεύω» (του Αλτάν, από το «Εσπρέσσο»)

Παλιότερα, όσοι τολμούσαν να ασκήσουν κριτική στο Διεθνές Νομισματικό Ταμείο
και την Παγκόσμια Τράπεζα χαρακτηρίζονταν «εξτρεμιστές της Αριστεράς». Έκτοτε
οι επικριτές έχουν πολλαπλασιαστεί επικίνδυνα.

«ΤΟ ΔΙΕΘΝΕΣ Νομισματικό Ταμείο μοίρασε και στην πρόσφατη ασιατική κρίση τα
κλασικά του φάρμακα: λιτότητα και μεγάλη άνοδος των επιτοκίων. Τα φάρμακα όμως
είναι χειρότερα από την αρρώστια, αφού μετατρέπουν έναν απλό πανικό των
τραπεζών σε ύφεση καταστρεπτική για τις οικονομίες αυτές». Η εκτίμηση αυτή δεν
ανήκει σε κανένα βετεράνο αμφισβητία της καθεστηκυίας τάξης, αλλά στον άνθρωπο
που είχε κληθεί στο παρελθόν να σώσει τη Ρωσία, τον πολύ Τζέφρυ Σακς, υπεύθυνο
σήμερα του Ινστιτούτου Παγκόσμιας Ανάπτυξης. Μα δεν είναι ο μόνος έγκυρος
οικονομολόγος που επιτίθεται σήμερα κατά της ασιατικής πολιτικής του ΔΝΤ και
του διευθυντή του Μισέλ Καμντεσύ. «Αντί να σπρώχνουν αυτές τις χώρες στην
ύφεση και να προβάλλουν απαιτήσεις που περιπλέκουν την κατάσταση, θα έπρεπε να
αναζητήσουν τα αίτια της κρίσης», έγραφε πρόσφατα στην «Ουώλ Στρητ Τζέρναλ» ο
Τζόζεφ Στίγκλιτς, επικεφαλής οικονομολόγος της Παγκόσμιας Τράπεζας και πρώην
σύμβουλος του Μπιλ Κλίντον.

Παρ' όλο που το Διεθνές Νομισματικό Ταμείο διέθεσε πάνω από 100 δισεκατομμύρια
δολάρια (το ένα τρίτο των οποίων προερχόταν απευθείας από τα ταμεία του) για
να «βοηθήσει» τη Νότια Κορέα, την Ινδονησία και την Ταϊλάνδη, τα αποτελέσματα
δεν ήταν τα αναμενόμενα. Η εξάπλωση της κρίσης δεν απετράπη, η έξοδος των
κεφαλαίων δεν σταμάτησε, η εμπιστοσύνη δεν αποκαταστάθηκε, τα νομίσματα δεν
σταθεροποιήθηκαν. Οι επικρίσεις και οι επιθέσεις δεν άργησαν να εκδηλωθούν.
Και προέρχονταν από δύο στρατόπεδα. Οι πρώτοι χαρακτηρίζουν το ΔΝΤ
«νεο-ιμπεριαλιστή χωροφύλακα» και το κατηγορούν ότι με τις συνταγές του
(μείωση των κυβερνητικών δαπανών, αύξηση των επιτοκίων, μείωση του χρέους)
παίζει το παιγνίδι των πλούσιων δυτικών μελών του. Η Κορέα και η Ινδονησία,
λένε, δεν πάσχουν από υπέρμετρες κυβερνητικές δαπάνες αλλά από την υπερχρέωση
του ιδιωτικού τομέα και οι θυσίες που καλούνται να κάνουν οι πληθυσμοί τους θα
οδηγήσουν αργά ή γρήγορα σε κοινωνική έκρηξη.

Οι νεοφιλελεύθεροι, από την άλλη πλευρά, κατηγορούν το Ταμείο ότι διαταράσσει
με τις παρεμβάσεις του τη λειτουργία των αγορών. Με το στρατόπεδο αυτό, γράφει
η «Λιμπερασιόν», έχει συμμαχήσει παραδόξως και η Αριστερά, που επισημαίνει ότι
η χρηματοδότηση των προγραμμάτων «σωτηρίας» του Τρίτου Κόσμου από τους
φορολογουμένους γλιτώνει συχνά τους επενδυτές από τη χρεοκοπία.

Για τους «εμπόρους ψευδαισθήσεων» μιλάει και η Κάθριν Κώφιλντ στο ομώνυμο
βιβλίο της («Masters of Illusion») που κυκλοφόρησε πρόσφατα από τις εκδόσεις
Macmillan. Η συγγραφέας αναφέρεται εδώ στην Παγκόσμια Τράπεζα, έναν οργανισμό
με τεράστια δύναμη και προνόμια χάρις στην παντελή έλλειψη δημοσίου ελέγχου.
Έναν οργανισμό ­ γράφει ­ που με τα πολυετή πειράματά του για τη μείωση της
φτώχειας έχει καταστρέψει εκατομμύρια ανθρώπινες ζωές και τεράστιες εκτάσεις
δασών, εδαφών, ακτών και ποταμών. Έναν οργανισμό που πουλάει ανάπτυξη αλλά
παράγει φτώχεια.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16039N503</ED>
<ID>
ID:135169

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N50&aa=3</URL></REF>


Article

<CATEGORY>vin08</CATEGORY>

 <H5>ΠΡΟΒΛΕΠΕΤΑΙ ΠΤΩΣΗ ΥΣΤΕΡΑ ΑΠΟ ΤΡΕΙΣ ΜΗΝΕΣ
</H5><H2>Στο ύψος τους τα επιτόκια
</H2>
Πολύ μικρή εκτιμάται ότι θα είναι η πτώση, αν υπάρξει, στα επιτόκια το πρώτο
τρίμηνο του 1998. Στην ουσία θα παραμείνουν παγωμένα στα σημερινά επίπεδα.
Όμως από τον Απρίλιο και μετά αναμένεται να αρχίσει νέα πτώση, καθώς τότε
υπολογίζεται ότι θα έχει ομαλοποιηθεί πλήρως το κλίμα στη χρηματαγορά και στη
δραχμή και θα έχουν φανεί τα πρώτα θετικά αποτελέσματα στο μέτωπο του
πληθωρισμού για το 1998.

ΣΤΙΣ εκτιμήσεις αυτές κατέληξαν χθες το απόγευμα, σε σύσκεψη που είχαν για τις
εξελίξεις στην εγχώρια χρηματαγορά αλλά και τις διεθνείς αγορές χρήματος, ο
υπουργός Εθνικής Οικονομίας κ. Γ. Παπαντωνίου, ο διοικητής της Τραπέζης της
Ελλάδος κ. Λ. Παπαδήμος και οι δύο υποδιοικητές της κ.κ. Π. Θωμόπουλος και Ν.
Γκαργκάνας, καθώς και υπηρεσιακοί παράγοντες.

Στη σύσκεψη εκτιμήθηκε ότι η κατάσταση στην ελληνική αγορά χρήματος
ομαλοποιείται με αποτέλεσμα τις τρεις τελευταίες ημέρες, από τη Δευτέρα μέχρι
και χθες Τετάρτη, να έχουν εισρεύσει στη χώρα 670 εκατ. δολάρια. Έτσι και χθες
η δραχμή δεν δέχθηκε πίεση, αντίθετα εισέρευσαν 320 εκατ. δολάρια ενώ η
Τράπεζα της Ελλάδος για αποτρεπτικούς λόγους μάζεψε με δημοπρασία από την
διατραπεζική αγορά 313,5 δισ. για 14 ημέρες με επιτόκιο 20% προκειμένου να
περιορίσει τη ρευστότητα και να αποτρέψει κερδοσκοπικές κινήσεις. Αυτός ήταν
και ο λόγος που τα επιτόκια «τσίμπησαν» προς τα πάνω και διαμορφώθηκαν γύρω
στο 23%-25% στο τέλος της συνεδρίασης. Κάποια στιγμή μόνο έγινε πράξη με
επιτόκιο γύρω στο 50% αλλά ήταν μεμονωμένη και αφορούσε σχετικά μικρό ποσό..

Με βάση και τις τελευταίες εξελίξεις, στη σύσκεψη εκτιμήθηκε ότι αφενός η
κατάσταση ομαλοποιείται αφετέρου όμως ότι αυτό δεν επιτρέπει κανέναν
εφησυχασμό αλλά επιφυλακή τουλάχιστον μέχρι και το πρώτο τρίμηνο που
αναμένεται να έχει ξεκαθαρίσει ποιες χώρες θα συμμετάσχουν στην πρώτη φάση της
ΟΝΕ. Επίσης περίπου τότε προβλέπεται ότι θα ομαλοποιηθούν και οι χρηματαγορές
στης Ασίας, σύμφωνα με τις εκτιμήσεις που έκαναν οι διοικητές των Κεντρικών
Τραπεζών της Ευρώπης και της Αμερικής στη συνεδρίαση που είχαν στη Βασιλεία
και τις οποίες μετέφερε χθες στη σύσκεψη ο κ. Λ. Παπαδήμος. Παράλληλα η
κυβέρνηση αναμένει ότι στο διάστημα αυτό θα έχει μειωθεί περαιτέρω ο
πληθωρισμός, που σύμφωνα με τις εκτιμήσεις της θα πέσει στο 4,5%-4,6% τον
Ιανουάριο και ακόμη πιο κάτω τον Φεβρουάριο. Στη σύσκεψη προγραμματίσθηκε στο
επόμενο διάστημα οι δανειακές ανάγκες του Δημοσίου να καλυφθούν με διάθεση
εντόκων γραμματίων και με εξωτερικό δανεισμό.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16039N511</ED>
<ID>
ID:135086

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N51&aa=1</URL></REF>


Article

<CATEGORY>vin08</CATEGORY>

 <H2>Ευνοϊκές συνθήκες για τη σταθερότητα της δραχμής
</H2>
«Η ΣΗΜΑΝΤΙΚΗ βελτίωση βασικών οικονομικών μεγεθών, όπως η υποχώρηση του
πληθωρισμού στο 4,7% το 1997 και η μείωση του δημόσιου ελλείμματος,
διαμορφώνουν συνθήκες ευνοϊκές για τη σταθερότητα της δραχμής. Τα
συναλλαγματικά διαθέσιμα της χώρας είναι σε ικανοποιητικό επίπεδο και η
Τράπεζα της Ελλάδος θα χρησιμοποιήσει με αποφασιστικότητα όλα τα μέσα
νομισματικής πολιτικής για να στηρίξει την ισοτιμία της δραχμής». Αυτό τονίζει
με δηλώσεις του, προς τον «Οικονομικό Ταχυδρόμο» που κυκλοφορεί σήμερα, ο
διοικητής της Τραπέζης της Ελλάδος Λ. Παπαδήμος, απαντώντας στο ερώτημα «πόσο
αντέχει ακόμα η δραχμή;».

Παράλληλα, ο διοικητής της Τραπέζης της Ελλάδος σημειώνει ότι «η
αποτελεσματικότητα της νομισματικής πολιτικής εξαρτάται βεβαίως από την
παράλληλη εφαρμογή κατάλληλης οικονομικής και διαρθρωτικής πολιτικής, που θα
ενισχύσουν την ανταγωνιστικότητα της οικονομίας και θα αμβλύνουν τις πιέσεις
στο ισοζύγιο πληρωμών».

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16039N512</ED>
<ID>
ID:135134

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N51&aa=2</URL></REF>


Article

<CATEGORY>vin08</CATEGORY>

 <H2>Σε επίπεδα ισορροπίας η ισοτιμία της δραχμής
</H2>
Η ΔΡΑΧΜΗ δεν είναι υπερτιμημένη. Αυτό είναι το συμπέρασμα έρευνας, στο οποίο
κατέληξαν ερευνητές της Εθνικής Τράπεζας, υπολογίζοντας την αξία της δραχμής
σε σχέση με 21 νομίσματα, των χωρών με τις οποίες συναλλάσσεται κατά κύριο
λόγο η Ελλάδα.

Η μελέτη, όπως ανακοίνωσε χθες η Εθνική Τράπεζα, εξετάζει την πορεία της
δραχμής και των 21 νομισμάτων κατά τη χρονική περίοδο 1972-1997 (δηλαδή την
τελευταία δεκαπενταετία), για να δείξει ότι η αξία της δραχμής διαμορφώνεται
σε επίπεδα ισορροπίας σε σχέση με τα υπόλοιπα νομίσματα.

Η ίδια μελέτη δείχνει επίσης ότι οι διακυμάνσεις στην ισοτιμία της δραχμής
ακολουθούν τις διακυμάνσεις στις αναμενόμενες διαφορές πληθωρισμού, μεταξύ της
Ελλάδας και των χωρών που είναι οι εμπορικοί της εταίροι.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16039N513</ED>
<ID>
ID:135175

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N51&aa=3</URL></REF>


Article

<CATEGORY>vin08</CATEGORY>

 <H2>Χωρίς παράταση τα τέλη κυκλοφορίας
</H2>
ΔΕΝ ΠΡΟΚΕΙΤΑΙ να δοθεί παράταση στην προθεσμία για την πληρωμή των τελών
κυκλοφορίας και την απόκτηση του ειδικού σήματος για αυτοκίνητα και
μοτοσυκλέτες. Η προθεσμία λήγει στις 31 Ιανουαρίου και από την ημέρα αυτή και
μετά θα επιβάλλονται τα προβλεπόμενα πρόστιμα.

Την προειδοποίηση αυτή κάνει το υπουργείο Οικονομικών, με ανακοίνωση που
εξέδωσε χθες, προτρέποντας τους κατόχους αυτοκινήτων και μοτοσυκλετών να
προμηθευτούν έγκαιρα το ειδικό σήμα τελών κυκλοφορίας από τις τράπεζες που
γράφει το ειδοποιητήριο το οποίο έχουν παραλάβει.

Διαφορετικά, όπως αναφέρεται, εάν μετά τη λήξη της προθεσμίας βρεθούν οχήματα
χωρίς το ειδικό σήμα που πρέπει να έχει επικολληθεί στο παρμπρίζ, τότε τα
αστυνομικά όργανα θα αφαιρούν τις πινακίδες και την άδεια κυκλοφορίας.
Διευκρινίζεται, επίσης, ότι το ειδικό σήμα τελών κυκλοφορίας πρέπει να είναι
επικολλημένο στο μπροστινό μέρος του οχήματος και όχι απλώς να βρίσκεται μέσα
στο όχημα, γιατί τότε θα θεωρείται ότι το όχημα κυκλοφορεί χωρίς σήμα και θα
επιβάλλονται τα προβλεπόμενα πρόστιμα.

Με την ανακοίνωση καλούνται όσοι φορολογούμενοι δεν έχουν λάβει ακόμη το
σχετικό ειδοποιητήριο ή το έχουν χάσει να προσέλθουν στην Εφορία για να
προμηθευτούν το σήμα και να πληρώσουν τα τέλη πριν λήξει η προθεσμία.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16039N514</ED>
<ID>
ID:135202

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N51&aa=4</URL></REF>


Article

<CATEGORY>vin08</CATEGORY>

 <H2>Τα αντικειμενικά δεν κρίθηκαν
</H2>
Σε εκκρεμότητα παραμένει το ζήτημα της συνταγματικότητας ή μη των
αντικειμενικών κριτηρίων φορολόγησης, καθώς το Συμβούλιο της Επικρατείας με
χθεσινή απόφασή του απέρριψε αναίρεση υπέρ του νόμου που είχε ασκήσει ο
γενικός επίτροπος των τακτικών διοικητικών δικαστηρίων, χωρίς ωστόσο να μπει
στην ουσία της υπόθεσης. Ο Γενικός επίτροπος είχε, ασκήσει αναίρεση στο ΣτΕ
κατά απόφασης του Διοικητικού Πρωτοδικείου Θεσσαλονίκης, που είχε κρίνει τα
επίμαχα κριτήρια ως αντισυνταγματικά, αφού την ίδια περίοδο είχαν εκδοθεί
αντίθετες αποφάσεις από άλλα Πρωτοδικεία. Το αρμόδιο Β' Τμήμα του ΣτΕ,
απέρριψε ως απαράδεκτη την αναίρεση, κρίνοντας ότι δεν μπορεί ο γενικός
επίτροπος να προχωρήσει στο συγκεκριμένο ένδικο μέσο, προτού μια υπόθεση
τελεσιδικήσει. Έτσι, τώρα θα πρέπει να εκδοθεί κάποια απόφαση από Διοικητικό
Εφετείο και κατόπιν να οδηγηθεί εκ νέου στο ΣτΕ και να κριθεί το ζήτημα επί
της ουσίας. Σημειώνεται, πάντως, ότι από την πλευρά του Ανωτάτου Διοικητικού
Δικαστηρίου έχει ανάψει «πράσινο φως» υπέρ της συνταγματικότητας των
αντικειμενικών κριτηρίων φορολόγησης, με προγενέστερες αποφάσεις του που
έκριναν ως συνταγματικά τα παρεμφερή τεκμήρια διαβίωσης.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16039N515</ED>
<ID>
ID:135219

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N51&aa=5</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Ματαιοπονούμε με μεγάλο κόστος για τη δραχμή
</H2>
<AUTHOR>ΔΗΜΗΤΡΗΣ ΣΤΕΡΓΙΟΥ</AUTHOR>

ΜΑΤΑΙΗ θα αποδειχθεί η άμυνα, με τόσο μεγάλο οικονομικό κόστος, στις
κερδοσκοπικές επιθέσεις εναντίον της δραχμής, αν δεν αντιμετωπισθεί με τη
δέουσα σοβαρότητα το μεγάλο αυτό πρόβλημα. Δηλαδή, πρέπει γρήγορα να στηριχθεί
η νομισματική και η συναλλαγματική πολιτική από μια πιο σοβαρή οικονομική
πολιτική στην προσπάθειά της να «βγάλει τα φίδια από την τρύπα», δηλαδή τους
κερδοσκόπους ή «επενδυτές», τους οποίους έχουν εκθρέψει κυρίως η δημοσιονομική
πολιτική και τα τραγικά διαρθρωτικά προβλήματα της οικονομίας μας.

Από την πρώτη μεγάλη νομισματική κρίση του Μαΐου 1994 είχε καταδειχθεί ότι η
κατάσταση της οικονομίας μας, με τις έντονες δημοσιονομικές ανισορροπίες, τις
υψηλές δανειακές ανάγκες του Δημοσίου, τα υψηλά δημόσια ελλείμματα, το υψηλό
δημόσιο χρέος, το προβληματικό ισοζύγιο, τη χαμηλή ανταγωνιστικότητα και τις
ασυγκράτητες σχεδόν δημόσιες δαπάνες, αποτελεί την «αχίλλειο πτέρνα» της
δραχμής. Στην ίδια περίπου κατάσταση (με ελάχιστες βελτιώσεις σε μερικά
μεγέθη) βρέθηκε, ύστερα από άλλα τριάμισι «καμένα» χρόνια, η οικονομία μας και
τον περασμένο Οκτώβριο, όταν εκδηλώθηκε η δεύτερη μεγάλη νομισματική κρίση, με
αφορμή και αιτία την κατάρρευση των αγορών χρήματος στη Νοτιοανατολική Ασία.

Είναι αλήθεια ότι έως τώρα αντιμετωπίσθηκαν επιτυχώς οι κερδοσκοπικές
επιθέσεις με τα εφαρμοσθέντα νομισματοπιστωτικά «όπλα». Αλλά φαίνεται πια
καθαρά ότι τα «όπλα» αυτά μόνα τους δεν αρκούν. Χρειάζονται και άλλα, που
μπορεί να εξασφαλίσει μόνο ένα άλλο μείγμα οικονομικής πολιτικής. Όχι, πάντως,
το φορολογικό νομοσχέδιο που συζητείται ήδη στη Βουλή!

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16039N516</ED>
<ID>
ID:135229

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N51&aa=6</URL></REF>


Article

<CATEGORY>vin08</CATEGORY>

 <H5>ΕΠΙΧΕΙΡΗΣΕΙΣ ΔΕΝ ΑΠΟΔΙΔΟΥΝ ΦΟΡΟΥΣ
</H5><H2>Κατακρατούν 800 δισ.!
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

Γιάννος Παπαντωνίου: Θα είμαι ο τελευταίος υπουργός Οικονομικών που θα
επιβάλλει νέους φόρους

Περίπου 800 δισεκατομμύρια δραχμές κάθε χρόνο δεν αποδίδονται στο κράτος από
τις επιχειρήσεις. Την καταγγελία αυτή έκανε χθες ο υπουργός Εθνικής Οικονομίας
και Οικονομικών, τονίζοντας ότι για πρώτη φορά φέτος το «κράτος "έπιασε" 200
δισ.». Ενώ διαβεβαίωσε ότι «του χρόνου θα πάμε ακόμη καλύτερα».Ο κ. ΓΙΑΝΝΟΣ
Παπαντωνίου μιλώντας στην αρμόδια Κοινοβουλευτική Επιτροπή για το φορολογικό
νομοσχέδιο απέδωσε αυτή την επιτυχία στους «κομάντος» του Σώματος Δίωξης
Οικονομικού Εγκλήματος. Μάλιστα έκανε γνωστό ότι μόνον κατά τη διάρκεια του
περασμένου μήνα έφθασε στο 27% η αύξηση των εσόδων από τον ΦΠΑ, τη στιγμή που
­ όπως είπε ­ τους υπόλοιπους μήνες του 1997 αυτό το ποσοστό έφθανε το 20%.

250 δις. έσοδα

Ο υπουργός Εθνικής Οικονομίας αναφέρθηκε και στις αποκρατικοποιήσεις, από τις
οποίες εξήγησε ότι τα έσοδα έφθασαν στα 250 δισεκατομμύρια δραχμές. Εξέφρασε
την άποψη ότι ανάλογα θα είναι τα έσοδα και το 1998 ενώ πληροφόρησε ότι θα
μετοχοποιηθούν έξι ΔΕΚΟ, μικρές τράπεζες και θα ληφθούν επιπλέον μέτρα για τον
ΟΤΕ και την Εθνική Τράπεζα.

Θιγόμενοι

Επίσης έκανε αναφορά και στα τρία κεντρικά σημεία της φορολογικής πολιτικής
της κυβέρνησης. Και τα προσδιόρισε ως το πάγωμα των έμμεσων φόρων, την πάταξη
της φοροδιαφυγής και τη φορολόγηση του μεγάλου κεφαλαίου. Μάλιστα τόνισε ότι
«ούτε ένα μέτρο θίγει μισθωτό, εργαζόμενο και συνταξιούχο. Αντίθετα, θίγονται
οι καπνιστές και οι κάτοχοι κινητών τηλεφωνικών συσκευών».

Πάντως, επανέλαβε τη βεβαιότητα ότι στο τέλος του 1999 θα καταργηθούν τα
αντικειμενικά κριτήρια και πως η κυβέρνηση θα προχωρήσει σε ελαφρύνσεις των
μισθωτών και των συνταξιούχων. «Πιστεύω ότι θα είμαι ο τελευταίος υπουργός
Οικονομικών που θα επιβάλει νέους φόρους», είπε χαρακτηριστικά.

Η διετία

Ωστόσο παραδέχθηκε ότι η επόμενη διετία θα είναι κρίσιμη καθώς θα σημαδευτεί
από «μία διοικητική επανάσταση» στη χώρα μας και πρόσθεσε ότι η ελληνική
οικονομία θα μπει σε νέα φάση.

Για τη διεθνή κρίση επεσήμανε ότι η Ελλάδα την έχει ξεπεράσει, όμως αυτό δεν
σημαίνει ­ είπε ­ ότι «είμαστε αλώβητοι». Και υποστήριξε ότι πρέπει να υπάρχει
κλίμα εμπιστοσύνης, σταθερότητας και αξιοπιστίας στη διεθνή αγορά.

Στην Κοινοβουλευτική Επιτροπή εξέθεσαν τις απόψεις τους εκπρόσωποι κοινωνικών
φορέων, οι περισσότεροι από τους οποίους (ΓΣΕΕ, ΑΔΕΔΥ) ετάχθησαν κατά του
φορολογικού νομοσχεδίου.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16039N521</ED>
<ID>
ID:135087

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N52&aa=1</URL></REF>


Article

<CATEGORY>vin08</CATEGORY>

 <H5>Διαμαρτύρονται και οι εργολήπτες
</H5><H2>Πυρά και από τον Δικηγορικό Σύλλογο κατά Φορολογικού
</H2>
ΑΝΤΙΘΕΤΟΣ με το νέο φορολογικό νομοσχέδιο δηλώνει και ο Δικηγορικός Σύλλογος
Αθήνας, υποστηρίζοντας ότι «διακατέχεται από φοροεισπρακτική λογική και
επιβαρύνει για μία ακόμη φορά υπέρμετρα τα ασθενέστερα οικονομικά στρώματα».

Το νομοσχέδιο συζητήθηκε σε έκτακτη συνεδρίαση του Διοικητικού Συμβουλίου του
ΔΣΑ. Και τα πυρά των περισσότερων συμβούλων συγκέντρωσαν οι διατάξεις που
προβλέπουν φορολογική απαλλαγή για τα αποθεματικά των τεχνικών εταιρειών,
καθώς και η διάταξη που προβλέπει ότι οι πολίτες που ενάγουν το Δημόσιο (για
ασφαλιστικά ζητήματα κ.λπ.) αναλαμβάνουν το κόστος κοινοποίησης των δικογράφων
στις αρμόδιες δημόσιες υπηρεσίες.

Σύμφωνα με χθεσινή ανακοίνωση του ΔΣΑ, από τη διάταξη αυτή «δημιουργούνται
πρόσθετες επιβαρύνσεις για τους πολίτες, στους οποίους και μετακυλίεται η
συνταγματική υποχρέωση για παροχή έννομης προστασίας».

ΠΑΝΤΕΧΝΙΚΗ συγκέντρωση οργανώνουν την προσεχή Δευτέρα και ώρα 12.20 το
μεσημέρι στο θέατρο «Χατζηχρήστου» οι εργοληπτικές οργανώσεις της χώρας,
διαμαρτυρόμενες για «την υπερφορολόγηση που προβλέπει το φορολογικό νομοσχέδιο
για τις τεχνικές εταιρείες».

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16039N522</ED>
<ID>
ID:135135

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N52&aa=2</URL></REF>


Article

<CATEGORY>vin08</CATEGORY>

 <H5>ΑΝΩΝΥΜΗ ΕΤΑΙΡΕΙΑ ΓΙΑ ΤΗΝ ΠΡΟΩΘΗΣΗ ΤΩΝ ΕΞΑΓΩΓΩΝ ΓΕΩΡΓΙΚΩΝ ΠΡΟΪΟΝΤΩΝ
</H5><H2>Χάνουμε αγορές
</H2>
Τον κίνδυνο να πληρώσουν διπλά οι αγρότες το κοινοτικό πρόγραμμα δράσης
«Agenda 2000» αποκάλυψε χθες η ηγεσία της ΠΑΣΕΓΕΣ σε ειδική εκδήλωση, όπου
παρέστη ο υπουργός Εθνικής Οικονομίας Γ. Παπαντωνίου.ΑΝΤΙΜΕΤΩΠΟΣ με
επισημάνσεις για το μέγεθος των προβλημάτων ο υπουργός ανέφερε ότι δεν θα
δεχθεί καμία περικοπή πιστώσεων από πλευράς Ε.Ε. στα αγροτικά προϊόντα, ενώ ο
πρόεδρος της ΠΑΣΕΓΕΣ Ν. Λιόλιος υπογράμμισε, αναφερόμενος και σε αποφάσεις που
έχουν δρομολογηθεί, ότι η «Agenda 2000» δεν διασφαλίζει εφτά βασικές αρχές,
που έχουν τεθεί από το συνεταιριστικό κίνημα αλλά και από μεγάλο μέρος των
αγροτικών οργανώσεων της Ε.Ε.

Από την πλευρά του ο υπουργός Γεωργίας Στ. Τζουμάκας, με ανακοίνωσή του αργά
το απόγευμα, έδωσε στη δημοσιότητα θεσμική παρέμβαση για να αντιμετωπιστούν
προβλήματα στον τομέα των εξαγωγών, που είναι θέμα που χειρίζεται το υπουργείο
Εθνικής Οικονομίας τα τελευταία χρόνια.

Όλα τα σχετικά προβλήματα ωστόσο, μαζί με τις επιπτώσεις από τις εξελίξεις σε
επίπεδο Ε.Ε., έχουν έγκαιρα τεθεί από την ηγεσία της ΠΑΣΕΓΕΣ και τους
αγροτικούς συλλόγους στην κυβέρνηση. Οι διαπιστώσεις αυτές πάντως συμπίπτουν
χρονικά με τη σημερινή ανακοίνωση της έκθεσης του καθηγητή Γ. Σπράου για τον
αγροτικό τομέα που αναμένεται με ιδιαίτερο ενδιαφέρον.

Στη χθεσινή ομιλία του στην εκδήλωση της ΠΑΣΕΓΕΣ ο κ. Παπαντωνίου υποστήριξε
ότι η αναμόρφωση της Κοινής Αγροτικής Πολιτικής (ΚΑΠ) είναι ανεκτή στο πλαίσιο
της ενίσχυσης της μεσογειακής γεωργίας και ανέφερε ότι η κυβέρνηση θα δώσει
μάχη για να στηρίξει τον Έλληνα αγρότη.

Σχετικά με τη διεύρυνση της Ε.Ε. (π.χ. με χώρες της ΝΑ Ευρώπης) ο υπουργός
πρόσθεσε ότι η χώρα μας είναι θετική και δεν θα ασκήσει βέτο, όπως είπε, εάν
το άνοιγμα προς Ανατολάς συνδυάζεται με την ένταξη της Κύπρου και αντιμετώπιση
του Κυπριακού.

Την ίδια ώρα ωστόσο, από την πλευρά του, ο υπουργός Γεωργίας Στ. Τζουμάκας ­
και ανεξάρτητα από προβλήματα που είναι επί θύρας εν όψει της διεύρυνσης ­
τονίζει ότι ήδη προϊόντα μεσογειακών αγροτικών χωρών εκτοπίζουν τα ελληνικά
από σημαντικές αγορές, στις οποίες η χώρα μας είχε εδραιωμένες σχέσεις και παράδοση.

Σχετικά επισημαίνει την απώλεια αγορών εσπεριδοειδών στις χώρες της Κεντρικής
και Ανατολικής Ευρώπης καθώς και τη συρρίκνωση αγορών σε χώρες όπως η Γερμανία
και οι σκανδιναβικές χώρες.

Ο κ. Τζουμάκας με νομοσχέδιο που έδωσε στη δημοσιότητα προτείνει τη δημιουργία
Α.Ε. με την επωνυμία Agroprom Α.Ε., για την προώθηση των εξαγωγών αγροτικών
προϊόντων, και με μετόχους ιδιωτικούς φορείς.

Με επιστολή του στον ΣΕΒ, στον Οργανισμό Προώθησης Εξαγωγών (ΟΠΕ), σε όλες τις
διεπαγγελματικές οργανώσεις, στην ΠΑΣΕΓΕΣ, τη ΓΕΣΑΣΕ, τη ΣΥΔΑΣΕ και συνολικά
σε 36 επιχειρηματικούς φορείς του κλάδου τροφίμων, προτείνει τη δημιουργία
ενός φορέα, γιατί όπως αναφέρεται σε σχετική επιστολή του κ. Τζουμάκα:
«Διαπιστώνεται αδυναμία προώθησης των ελληνικών προϊόντων στις διεθνείς αγορές
από το εξαγωγικό εμπόριο αλλά και μια απομόνωση των προϊόντων της ελληνικής
γεωργίας και της βιομηχανίας τροφίμων στη διεθνοποιημένη πια εγχώρια αγορά».

Φθηνότερο το λάδι

Τη μείωση της λιανικής τιμής του ελαιολάδου κατά 100 δρχ. το λίτρο ανακοίνωσε
χθες ο υπουργός Γεωργίας κ. Στ. Τζουμάκας.

Ήδη η τιμή διαμορφώνεται στις 1.350-1.450 δρχ. το λίτρο, ενώ αναμένεται και
νέα μείωση 80 δρχ. το λίτρο τον Φεβρουάριο.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N53</CAT>
<ED>
Κωδικός άρθρου: A16039N531</ED>
<ID>
ID:135088

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N53&aa=1</URL></REF>


Article

<CATEGORY>vin08</CATEGORY>

 <H2>Δεν συζήτησαν το θέμα των παρκομέτρων
</H2>
ΤΗΝ ΕΠΙΒΟΛΗ δημοτικού τέλους 2% για τα καταστήματα τουριστικών ειδών,
ενοικίασης μοτοποδηλάτων και αυτοκινήτων αποφάσισε κατά πλειοψηφία χθες το
δημοτικό συμβούλιο της Αθήνας. Ένταση δημιουργήθηκε, εξάλλου, στη διάρκεια της
συνεδρίασης όταν ο δήμαρχος Αθηναίων κ. Δημήτρης Αβραμόπουλος απέρριψε πρόταση
της αντιπολίτευσης να συζητηθεί το θέμα των παρκομέτρων εκτός της ημερήσιας διάταξης.

Σε ανακοίνωσή τους οι συνδυασμοί της αντιπολίτευσης «Κίνηση Πολιτών Αθήνα
2000» και «Πολίτες για την Αθήνα» τονίζουν ότι πρέπει ο δήμαρχος να αποσύρει
την προσφυγή του από το Συμβούλιο της Επικρατείας κατά της ακυρωτικής απόφασης
του υπουργείου Εσωτερικών. Από την πλευρά της δημοτικής αρχής, ο αντιδήμαρχος
κ. Νικόλαος Γιατράκος επισήμανε ότι τα παρκόμετρα έχουν συζητηθεί έξι φορές
στο δημοτικό συμβούλιο, ύστερα από αίτηση των μειοψηφιών. «Να είναι βέβαιοι οι
δημότες ότι όταν υπάρχει παράλειψη, θα δικαιώνονται μέσα σε μια εβδομάδα το
πολύ από την υποβολή της ένστασης, ενώπιον της τριμελούς επιτροπής, η οποία
αποτελείται από εκπροσώπους του Δήμου και από τον εκπρόσωπο της εταιρείας»,
είπε ο ίδιος.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N53</CAT>
<ED>
Κωδικός άρθρου: A16039N532</ED>
<ID>
ID:135136

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N53&aa=2</URL></REF>


Article

<CATEGORY>vin08</CATEGORY>

 <H5>ΠΡΑΣΙΝΗ ΒΙΒΛΟΣ ΑΠΟ ΤΗΝ ΕΥΡΩΠΑΪΚΗ ΕΠΙΤΡΟΠΗ ΓΙΑ ΤΑ ΑΔΙΕΞΟΔΑ ΤΩΝ ΚΡΑΤΙΚΩΝ
ΣΥΣΤΗΜΑΤΩΝ ΑΣΦΑΛΙΣΗΣ
</H5><H2>Σειρήνα κινδύνου
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Καταρρέουν τα κρατικά συστήματα ασφάλισης επισημαίνει η Κομισιόν και δίνει
κατευθύνσεις στα κράτη - μέλη της να λάβουν τα απαραίτητα μέτρα.

Η αρμόδια Γενική Διεύθυνση της Ευρωπαϊκής Ένωσης στην Πράσινη Βίβλο για τις
συνταξιοδοτικές παροχές, αφού εκπέμπει σήμα κινδύνου για την πορεία του
ασφαλιστικού συστήματος, δίνει κατεύθυνση για την ανάπτυξη συστημάτων
συμπληρωματικών παροχών για τους ασφαλισμένους, μέσω των επικουρικών ταμείων
και των ιδιωτικών εταιρειών, καθώς επίσης και την αποδοτικότερη αξιοποίηση των
εισφορών - πόρων των Ταμείων.

Τα στοιχεία που περιλαμβάνονται στην Πράσινη Βίβλο για το Ασφαλιστικό είναι
εντυπωσιακά και αποδεικνύουν ότι αν δεν ληφθούν πρόσθετα μέτρα, το σύστημα
κοινωνικής ασφάλισης θα καταρρεύσει.

ΔΥΟ ΠΡΟΣ ΕΝΑΝ

Ενδεικτικά αναφέρεται ότι ενώ σήμερα στα περισσότερα κράτη - μέλη αντιστοιχούν
4 εργαζόμενοι προς έναν συνταξιούχο, η αναλογία αυτή θα πέσει το έτος 2040 στο
2 προς 1. Επίσης από το έτος 2030 τα έξοδα για τις κρατικές συντάξεις θα
αυξηθούν και θα ξεπεράσουν κατά πολύ το 10% του ΑΕΠ.

Στην έκθεση τονίζεται ότι θα είναι δύσκολο για τα κράτη - μέλη να
αντιμετωπίσουν αυτή την αύξηση με δεδομένα τα υψηλά ποσά τα οποία
καταβάλλονται αλλά και τις υποχρεώσεις τους για αυστηρούς προϋπολογισμούς.

ΜΕΙΩΣΕΙΣ ΠΑΡΟΧΩΝ

Στην Πράσινη Βίβλο επισημαίνεται ότι «ο ρόλος των κρατικών συστημάτων θα
παραμείνει βασικός σαν τμήμα της κοινωνικής πολιτικής της Ευρωπαϊκής Ένωσης,
ενώ υποδεικνύεται η άμεση ανάπτυξη νέων χρηματοδοτικών συστημάτων τα οποία θα
αντισταθμίζουν τις μειώσεις των εγγυημένων, από τα κράτη, παροχών». Οι
μειώσεις αυτές ήδη γίνονται σε σειρά κρατών μέσω της αυστηροποίησης των
προϋποθέσεων συνταξιοδότησης, αύξησης των ορίων ηλικίας συνταξιοδότησης,
μείωσης του χρόνου καταβολής των συντάξεων κ.ά.

Σε άλλο σημείο της Πράσινης Βίβλου δίνεται η κατεύθυνση να αξιοποιηθούν
περισσότερο δύο άλλα συμπληρωματικά επίπεδα παροχών που μπορούν να
εξασφαλίζουν καλύτερες αποδόσεις.

ΟΡΙΟ ΤΟ 2010

Η έκθεση της Κομισιόν έρχεται να προστεθεί στις δραματικές επισημάνσεις τόσο
του ΟΟΣΑ όσο και των επιστημόνων για επικείμενη κατάρρευση του συστήματος
κοινωνικής ασφάλισης αν δεν ληφθούν ριζικά μέτρα. Μελέτες που αφορούν τη χώρα
μας δείχνουν ότι μετά το έτος 2010 τα ασφαλιστικά ταμεία δεν θα είναι σε θέση
να καταβάλουν τις παροχές κυρίως λόγω της γήρανσης του πληθυσμού και της
αύξησης της ανεργίας. Όλα τα στοιχεία δείχνουν ότι η μείωση του εργατικού
δυναμικού και η γήρανση του πληθυσμού θα έχουν σοβαρές επιπτώσεις στην
οικονομική βιωσιμότητα των ασφαλιστικών ταμείων λόγω της αύξησης των δαπανών
και της μείωσης των εσόδων. Αρκεί μόνο να αναφερθεί ότι το έτος 2030 θα
αντιστοιχούν μόνο 1,26 εργαζόμενοι σε κάθε άτομο που θα συνταξιοδοτείται εντός
των ορίων συνταξιοδότησης του ΙΚΑ.

ΠΑΛΙ ΔΙΑΛΟΓΟΣ

Θα πρέπει να σημειωθεί ότι η κυβέρνηση δεν μελετά επί του παρόντος τη λήψη
δραστικών μέτρων για την αντιμετώπιση του προβλήματος. Εφέτος θα ανοίξει ο
δεύτερος κύκλος του κοινωνικού διαλόγου για το Ασφαλιστικό, όπου θα τεθούν όλα
τα σοβαρά ζητήματα για το μέλλον της κοινωνικής ασφάλισης. Παράλληλα εντός της
άνοιξης πρόκειται να κατατεθεί στη Βουλή σχέδιο νόμου για την οργάνωση του
συστήματος κοινωνικής ασφάλισης (ομαδοποίηση - συγχώνευση ταμείων κ.ά.).

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N54</CAT>
<ED>
Κωδικός άρθρου: A16039N541</ED>
<ID>
ID:135089

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N54&aa=1</URL></REF>


Article

<CATEGORY>vin08</CATEGORY>

 <H2>48 ώρες δουλειάς στο επταήμερο
</H2>
Η ΚΥΒΕΡΝΗΣΗ δεν σκοπεύει επί του παρόντος να καταθέσει νομοσχέδιο για τη
διευθέτηση του χρόνου εργασίας, θέμα που έμεινε ανοικτό (λόγω των γνωστών
διαφωνιών) στον πρόσφατο κοινωνικό διάλογο για την απασχόληση, την ανάπτυξη
και την ανταγωνιστικότητα. Αυτό δευκρινιζόταν χθες από πηγές του υπουργείου
Εργασίας - Κοινωνικών Ασφαλίσεων με αφορμή επικείμενη επικύρωση κοινοτικής
οδηγίας του 1993 για την υγιεινή και ασφάλεια στους χώρους εργασίας, όπου
γίνεται αναφορά και στον χρόνο εργασίας. 
Η σχετική οδηγία πρόκειται να επικυρωθεί μέχρι τον Νοέμβριο και παρέχει τη
δυνατότητα εργασίας πέραν του 48ώρου την εβδομάδα, με την προϋπόθεση να
παρέχεται αντίστοιχη περίοδος ανάπαυσης. Τα βασικά σημεία της οδηγίας (93/104)
προβλέπουν τα εξής:

* Ο χρόνος εργασίας να μην υπερβαίνει στο 7ήμερο τις 48 ώρες
συμπεριλαμβανομένων και των υπερωριών.

* Κάθε εργαζόμενος πρέπει να έχει ανά 24ωρο ελάχιστη περίοδο ανάπαυσης 11
συνεχόμενων ωρών.

* Όταν ο χρόνος της ημερήσιας 
εργασίας υπερβαίνει τις 6 ώρες, εξασφαλίζεται χρόνος διαλείμματος.

* Κάθε εργαζόμενος διαθέτει ­ ανά περίοδο 7 ημερών ­ ελάχιστη περίοδο
ανάπαυσης 24 ωρών.

* Ο κανονικός χρόνος νυχτερινής εργασίας δεν μπορεί να υπερβαίνει τις 8 ώρες
ανά 24ωρο.

* Ως ελάχιστη διάρκεια 
της ετήσιας άδεια μετ' αποδοχών ορίζονται οι 4 εβδομάδες κ.ά.

Το αρμόδιο υπουργείο ­ όπως διευκρινιζόταν ­ δεν συνδέει το περιεχόμενο της
εγκυκλίου με όποιες μελλοντικές ρυθμίσεις για τον χρόνο εργασίας.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N54</CAT>
<ED>
Κωδικός άρθρου: A16039N542</ED>
<ID>
ID:135137

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N54&aa=2</URL></REF>


Article

<CATEGORY>vin08</CATEGORY>

 <H2>Και γραφείο του ΕΚΑ για αιτήσεις λαθρομεταναστών
</H2>
ΓΡΑΦΕΙΟ ΕΝΗΜΕΡΩΣΗΣ των λαθρομεταναστών για την καταγραφή και νομιμοποίησή τους
λειτουργεί από χθες στο κέντρο της Αθήνας (Ηπείρου 8 και 3ης Σεπτεμβρίου) με
πρωτοβουλία του Εργατικού Κέντρου Αθήνας (ΕΚΑ). Τα εγκαίνια του γραφείου, το
οποίο στελεχώνεται και με υπάλληλο του ΟΑΕΔ, έγιναν χθες το μεσημέρι. Από το
γραφείο οι ενδιαφερόμενοι λαθρομετανάστες θα μπορούν ­ παράλληλα με τα γραφεία
του ΟΑΕΔ ­ να παίρνουν τις αιτήσεις καθώς και έντυπο υλικό σε εννέα γλώσσες.
Επίσης κάθε λαθρομετανάστης θα μπορεί να υποβάλλει την αίτηση και τα
δικαιολογητικά του και σε αυτό το γραφείο ώστε να μην περιμένει στις ουρές των
υπηρεσιών του ΟΑΕΔ.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N54</CAT>
<ED>
Κωδικός άρθρου: A16039N543</ED>
<ID>
ID:135176

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N54&aa=3</URL></REF>


Article

<CATEGORY>vin08</CATEGORY>

 <H2>210.000 Έλληνες εργάζονται με προσωρινή απασχόληση
</H2>
ΕΝΑΣ στους δέκα μισθωτούς στη χώρα μας εργάζεται με προσωρινή απασχόληση.

Τα στοιχεία του ΟΑΕΔ, σε έρευνα που παρουσιάζεται στο μηνιαίο περιοδικό του
Οργανισμού, «Εργασία», δείχνουν ότι:

* Οι γυναίκες αποτελούν το 40% του συνόλου των προσωρινά απασχολουμένων.

* Τα στοιχεία του Οργανισμού δείχνουν ότι στη χώρα μας με προσωρινή απασχόληση
εργάζονται περίπου 210.000 άτομα, δηλαδή το 10,2% του συνόλου των μισθωτών.

* Μεγάλους αριθμούς προσωρινά απασχολουμένων εμφανίζουν οι ειδικευμένοι
τεχνίτες, οι ανειδίκευτοι εργάτες καθώς και οι απασχολούμενοι στην παροχή
υπηρεσιών. Η απόλυτη πλειοψηφία των ανδρών εργαζομένων με προσωρινή απασχόληση
συγκεντρώνεται σε δύο επαγγελματικές κατηγορίες, των ειδικευμένων τεχνιτών και
των ανειδίκευτων εργατών.

* Σημαντικός αριθμός των προσωρινά απασχολουμένων εργάζεται στον κλάδο των
κατασκευών. Περίπου το ένα τρίτο ανδρών εργάζεται στις κατασκευές. Από τους
υπόλοιπους, υψηλή σχετικά συμμετοχή εμφανίζουν οι απασχολούμενοι στη
μεταποίηση, στα ξενοδοχεία, στα εστιατόρια και στο εμπόριο.

* Υψηλά μερίδια στο σύνολο των προσωρινά απασχολουμένων γυναικών εμφανίζουν οι
κλάδοι της εκπαίδευσης, της υγείας, των ξενοδοχείων κ.ά. Στον κλάδο της
εκπαίδευσης ο αριθμός των γυναικών εκτιμάται περίπου διπλάσιος του αριθμού των
ανδρών, ενώ και στον κλάδο υγείας ο αριθμός των γυναικών είναι διπλάσιος των ανδρών.

* Η χώρα μας εμφανίζει ποσοστά προσωρινής απασχόλησης παρόμοια με τον
κοινοτικό μέσο όρο.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N54</CAT>
<ED>
Κωδικός άρθρου: A16039N544</ED>
<ID>
ID:135203

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N54&aa=4</URL></REF>


Article

<CATEGORY>vin08</CATEGORY>

 <H2>Ανεπαίσθητη πτώση
</H2>
Οριακή πτώση σημείωσαν οι τιμές των μετοχών κατά τη χθεσινή συνεδρίαση του
Χρηματιστηρίου Αξιών Αθηνών (ΧΑΑ). Συγκεκριμένα ο Γενικός Δείκτης έκλεισε στις
1,426.08 μονάδες σημειώνοντας ανεπαίσθητη πτώση κατά 0,06 μονάδες. Από τους
επιμέρους Κλαδικούς Δείκτες τη μεγαλύτερη άνοδο σημείωσε ο δείκτης των
Διαφόρων μετοχών κατά 26,23 μονάδες ή ποσοστό της τάξεως του 2,50% ενώ τη
μεγαλύτερη πτώση σημείωσε ο δείκτης των εταιρειών Λήζινγκ κατά 3,17 μονάδες ή
ποσοστό της τάξεως του 1,34%. Από τις 241 μετοχές που πραγματοποίησαν
συναλλαγές, 114 σημείωσαν άνοδο, 101 πτώση και 26 παρέμειναν σταθερές, ενώ 55
έκλεισαν με αγοραστές και 117 με πωλητές. Άνοδο σημείωσαν οι συναλλαγές η αξία
των οποίων ανήλθε στα 21,3 δισ. δρχ. (6.694.394 τεμάχια). Αναλυτικά τα
5.821.662 τεμάχια συνολικής αξίας 18,9 δισ. δρχ. αφορούσαν την Κύρια Αγορά ενώ
τα 872.732 τεμάχια συνολικής αξίας 2.405 εκατ. δρχ. την Παράλληλη Αγορά. Τη
μεγαλύτερη αξία συναλλαγών σημείωσαν οι μετοχές των Τραπεζών (4.621 εκατ. δρχ.
- 448.354 τεμάχια) και των Μεταλλουργικών Επιχειρήσεων (3.539 εκατ. δρχ -
1.106.054 τεμάχια).

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N55</CAT>
<ED>
Κωδικός άρθρου: A16039N551</ED>
<ID>
ID:135090

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N55&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΑΙΓΟΚΕΡΩΣ

(22 Δεκεμβρίου - 19 Ιανουαρίου). Αποφύγετε αγορές και σημαντικές οικονομικές
δοσοληψίες ­ ενδέχεται να κάνετε λάθη και να ξοδέψετε περισσότερα απ' όσα υπολογίζατε.

ΥΔΡΟΧΟΟΣ

(20 Ιανουαρίου - 18 Φεβρουαρίου). Προσοχή σε λόγια και γραπτά ­ μπορεί να
χαλάσετε τη δημόσια εικόνα σας ή να δώσετε λαβή για παρεξηγήσεις. Ο Άρης
εγκαταλείπει το ζώδιό σας σε δέκα μέρες.

ΙΧΘΥΕΣ

(19 Φεβρουαρίου - 20 Μαρτίου). Αποφύγετε υπερβολές στο φαΐ και ελέγχετε τα
άγχη σας. Ο Άρης θα μπει στο ζώδιό σας σε δέκα ημέρες. Τακτοποιήστε από τώρα
εκκρεμότητες στη δουλειά και τις σχέσεις σας.

ΚΡΙΟΣ

(21 Μαρτίου - 19 Απριλίου). Η έμφαση εξακολουθεί να είναι στον τομέα της
καριέρας, της δημόσιας εικόνας, των επαγγελματικών στόχων. Σήμερα, αποφύγετε
υπερβολές, εγωισμούς, επιπολαιότητες ­ καθώς και τυχερά παιχνίδια.

ΤΑΥΡΟΣ

(20 Απριλίου - 20 Μαΐου). Σε τυχόν δημόσιες εμφανίσεις, φερθείτε σεμνά και
χωρίς κομπασμούς. Ελέγχετε μια τάση σας για υπερβολές και επιπολαιότητες.
Αποφύγετε να γίνετε στόχοι σχολίων.

ΔΙΔΥΜΟΙ

(21 Μαΐου - 21 Ιουνίου). Αποφύγετε εμπορικές συναλλαγές και αγορές, γιατί θα
παρασυρθείτε σε επιπολαιότητες και σπατάλες. Να κρατάτε το μέτρο, όταν μιλάτε
και όταν γράφετε.

ΚΑΡΚΙΝΟΣ

(22 Ιουνίου - 22 Ιουλίου). Δεν είναι ημέρα για αγορές και σημαντικές
οικονομικές δοσοληψίες ­ θα κάνετε λάθη και θα ξοδέψετε περισσότερα απ' όσα υπολογίζατε.

ΛΕΩΝ

(23 Ιουλίου - 22 Αυγούστου). Ελέγχετε μια τάση για επίδειξη, επιπολαιότητες,
πολλά λόγια, ρητορείες. Κρατήστε το μέτρο σε συζητήσεις και γραπτά. Ο Άρης
«χτυπάει» τώρα τους γεννημένους από 15 Αυγούστου και μετά.

ΠΑΡΘΕΝΟΣ

(23 Αυγούστου - 23 Σεπτεμβρίου). Ελέγχετε μια τάση σας για υπερβολές στο φαΐ
και στο πιοτό. Ο Άρης, σε δέκα ημέρες, θ' αρχίσει να «χτυπάει» το ζώδιό σας.
Προσοχή από τώρα σε υγεία, γάμο, σχέσεις, συνεργασίες.

ΖΥΓΟΣ

(24 Σεπτεμβρίου - 23 Οκτωβρίου). Αποφύγετε υπερβολές, επιπολαιότητες και
τυχερά παιχνίδια, σήμερα. Ο Κρόνος επηρεάζει τώρα τους γεννημένους 7-8
Οκτωβρίου ­ προσοχή σε υγεία, γάμο, εργασία.

ΣΚΟΡΠΙΟΣ

(24 Οκτωβρίου - 22 Νοεμβρίου). Ελέγχετε τον τρόπο που θα συμπεριφερθείτε σε
τυχόν δημόσιες εμφανίσεις ­ αποφύγετε κομπασμούς και υπερβολές. Ο Άρης
δημιουργεί πάντα προβλήματα στο σπίτι και την οικογένεια.

ΤΟΞΟΤΗΣ

(23 Νοεμβρίου - 21 Δεκεμβρίου). Αποφύγετε σημαντικές εμπορικές συναλλαγές και
ελέγχετε επιπολαιότητες και υπερβολές σε γραπτά και λόγια. Ο Άρης, σε δέκα
ημέρες, θ' αρχίσει να δημιουργεί προβλήματα στο σπίτι και την οικογένεια.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: N66</CAT>
<ED>
Κωδικός άρθρου: A16039N661</ED>
<ID>
ID:135072

</ID><URL>http://ta-nea.dolnet.gr/neaweb/neafile.print_unique?e=A&f=16039&m=N66&aa=1</URL></REF>


Article

<CATEGORY>vin10</CATEGORY>

 <H5>Ο ΠΑΟ 3-1 ΤΟΝ ΑΓΙΑΞ ­ ΑΝΕΞΗΓΗΤΑ ΕΠΕΙΣΟΔΙΑ ΟΠΑΔΩΝ ΤΟΥ
</H5><H2>Γκρίζος θρίαμβος
</H2><H2></H2>
ALIGN="CENTER">

Ο ΠΑΝΑΘΗΝΑΪΚΟΣ νίκησε τον Άγιαξ! Οι «πράσινοι» επικράτησαν χθες της ολλανδικής
ομάδας με 3-1 και προκάλεσαν αίσθηση με την απόδοσή τους. Η φιέστα του
σημαντικού φιλικού αγώνα στιγματίστηκε από την ανεξήγητη συμπεριφορά των
οπαδών του Παναθηναϊκού, οι οποίοι εισέβαλαν στον αγωνιστικό χώρο στο τέλος
του ματς.

σ ε
λ ί
δ ε
ς
6
- 7

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16039O001</ED>
<ID>
ID:135091

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Αδιέξοδο στην κυβέρνηση για τα ονόματα του 2004
</H2><H2></H2>
σελίδα 3

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16039O002</ED>
<ID>
ID:135138

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O00&aa=2</URL></REF>


Article

<CATEGORY>vin10</CATEGORY>

 <H2></H2><H2>Οριστικά απών ο Ντέμης
</H2><H2></H2>
σελίδα 2

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16039O003</ED>
<ID>
ID:135177

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2></H2><H2>ΑΕΚ: Νίκη-θρίλερ στην παράταση. ΠΑΟΚ:
΄Ολα ο Στογιάκοβιτς
</H2><H2></H2>
σελίδα 9

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16039O004</ED>
<ID>
ID:135204

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Στον Πειραιά έως το 2003 με 200 εκατ.
</H2><H2></H2>
σελίδα 5

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16039O005</ED>
<ID>
ID:135220

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O00&aa=5</URL></REF>


Article

<CATEGORY>vin10</CATEGORY>

 <H5>ΙΩΑΝΝΙΔΗΣ: ΦΤΑΙΜΕ, ΓΙΑΤΙ ΔΩΣΑΜΕ ΤΟ ΔΙΚΑΙΩΜΑ ΝΑ ΠΙΣΤΕΨΟΥΝ ΣΤΗ ΝΙΚΗ
</H5><H2>Τυχεροί
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

«ΠΕΣΑΜΕ από τον Λευκό Πύργο και σωθήκαμε ­ λέμε εμείς στη Θεσσαλονίκη».Ο
Γιάννης Ιωαννίδης δεν δίστασε να χαρακτηρίσει τυχερή την ΑΕΚ και είπε τα
πράγματα «έξω από τα δόντια»:

«Μπορούσαμε να είχαμε χάσει. Από τη στιγμή που χάσαμε τις βολές και ευστόχησε
ο Ερντενάι, όλα ήταν εις βάρος μας. Φταίμε, γιατί τους δώσαμε το δικαίωμα να
πιστέψουν στη νίκη».

Ο προπονητής της «Ένωσης» εξήγησε:

«Αρχίσαμε τον αγώνα νωθρά, απέναντι σε μια επικίνδυνη ομάδα σαν την Ούλκερ και
παραλίγο να το πληρώσουμε ακριβά. Όταν ήμασταν έξι πόντους μπροστά στο σκορ,
μπορούσαμε να τελειώσουμε το ματς. Αυτό είναι το μπάσκετ. Μέρα με τη μέρα
μπορεί να έρθουν τα πάνω κάτω».

Ο «ξανθός» αναφέρθηκε στα προβλήματα που αντιμετώπισε η ομάδα του:

«Ο Λάσα είναι τραυματίας, ο Πρέλεβιτς δεν έχει αναρρώσει πλήρως (έχει έναν
τραυματισμό από την Ιερουσαλήμ και κάνει συντήρηση) και ο Άντερσον
τραυματίστηκε στα μέσα του δευτέρου ημιχρόνου, κάτι που μας έβγαλε εκτός
ρυθμού. Ελπίζω να μην είναι κάτι σοβαρό. Μας περιμένει δύσκολο πρόγραμμα και
πρέπει να δούμε τις επιλογές μας. Δεν θα μας λυπηθεί κανείς».

Όσο για τη συνέχεια στο κυνήγι της πρώτης θέσης στην Ευρωλίγκα, είπε:

«Πρέπει να νικήσουμε στα υπόλοιπα δύο εντός έδρας ματς. Πρέπει να είμαστε πιο
δυνατοί και πιο αποφασιστικοί. Λογικά, το πιο εύκολο ματς είναι το τελευταίο
με τη Χάποελ».

Ολοκληρώνοντας, ο Ιωαννίδης δικαιολόγησε τον χαρακτηρισμό του, ως
«τουρκοφάγος»: «Εγώ θα τρελαινόμουν αν χάναμε από τους Τούρκους».

*** Άλλο ρεπορτάζ στη σελίδα 9

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O01</CAT>
<ED>
Κωδικός άρθρου: A16039O011</ED>
<ID>
ID:135092

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O01&aa=1</URL></REF>


Article

<CATEGORY>vin10</CATEGORY>

 <H5>ΜΟΝΟ ΜΕ ΘΑΥΜΑ ΠΑΙΖΕΙ Ο ΝΤΕΜΗΣ ΚΑΤΑ ΤΟΥ ΠΑΟΚ
</H5><H2>Παράταση αγωνίας
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Η διάγνωση λέει οσφυϊκή δισκοκήλη, που σημαίνει: Ντέμης απών την Κυριακή και βλέπουμε

ΟΣΦΥΪΚΗ δισκοκήλη είναι η διάγνωση του ιατρικού τιμ της ΑΕΚ για την περίπτωση
του Ντέμη Νικολαΐδη! Το οποίον σημαίνει, ότι ναι μεν δεν πάμε προς εγχείρηση,
ωστόσο συμμετοχή του στο ματς με τον ΠΑΟΚ θα ισοδυναμεί με θαύμα.

Ο Νικολαΐδης ούτε και χθες εμφανίστηκε για προπόνηση. Όπως ειπώθηκε αρμοδίως
έκανε κινησιοθεραπεία και το απόγευμα ξεκουράστηκε, δηλαδή ακολούθησε το
πρόγραμμα που ενδείκνυται σε τέτοιες περιπτώσεις.

Η μαγνητική τομογραφία έδειξε «οσφυϊκή δισκοκήλη ελαφράς μορφής» και ειπώθηκε
«δεν το βλέπουμε να παίζει την Κυριακή». Το θέμα συνεπώς είναι πότε θα
επιστρέψει ο Ντέμης, ο οποίος εξακολουθεί να αισθάνεται έντονες ενοχλήσεις στη
μέση (η κατάσταση επιδεινώθηκε και για το λόγο αυτό δεν ακολούθησε νωρίτερα,
την προηγούμενη εβδομάδα, συντηρητικό πρόγραμμα).

Όσο για τον πρόεδρο και γιατρό της ομάδας, τον Λάκη Νικολάου, τόνισε:
«Ανησυχούμε για κάθε μέση αθλητή! Και περισσότερο ανησυχώ εγώ. Το σημείο είναι
ευαίσθητο. Κάθε πρόβλημα στη μέση είναι ξεχωριστό και περίπλοκο. Θέλει
ιδιαίτερη προσοχή».

ΓΙΑ ΚΩΣΤΗ

Ο κ. Νικολάου αναφέρθηκε και στον Κωστή: «Είναι δίκοπο μαχαίρι η γρήγορη
επάνοδός του με υψηλό επίπεδο απόδοσης. Σε τέτοιες περιπτώσεις ο αθλητής μένει
εκτός έξι μήνες, ώστε να θρέψει το κόκαλο. Αν επισπεύσει την επάνοδο, δεν το
ξέρουμε. Ωστόσο, αρκετές φορές γίνονται βιαστικά πράγματα που αργότερα
αποβαίνουν εις βάρος όλων».

ΤΟ ΣΥΜΒΟΥΛΙΟ

Πέρα από το θέμα Βλάχου (ήδη βρίσκεται στην Αγγλία και συζητά με τη Σέφιλντ
Γιουνάιτεντ), το προχθεσινό Δ.Σ. ασχολήθηκε και με άλλα θέματα. Όπως για
παράδειγμα τα υψηλά ποσά που δόθηκαν στις πρόσφατες μεταγραφές (590 ο
Δώνης-210 η Ξάνθη για τον Σέμπουε), ενώ μάλλον σε αρκετούς συμβούλους δεν
αρέσει η τακτική συγκεντρωτισμού που έχει ο Γ. Λεοτσινίδης. «Ποιος είναι ο
δικός μας ρόλος; Ας μας ενημερώνεις. Να κάνουμε πλάνο δουλειάς και όχι να
γίνεται ό,τι παλιά», ειπώθηκε από αρκετά μέλη». 
Ακόμη, έγινε εισήγηση για πρόστιμα σε Μαλαδένη -Κοπιτσή (δεν... περπάτησε),
συζητήθηκε το «καυτό» θέμα του εσωτερικού κανονισμού, ενώ παρουσιάστηκε ότι
ήδη έχουν σταλεί για ανάγκες της ΑΕΚ περί το 1 δισ. 600 εκατ. Και όλα έχουν φύγει!

Για τον Μαλαδένη, αφού έγινε αναφορά στο θέμα του αιτήματος μεταγραφής και των
ευκαιριών που (δεν) έχει, ακούστηκε και το «σε νέα συζήτηση που είχαμε, είπαμε
αν είναι παικταράς ας φέρει 200-300 εκατ. και να φύγει»!

*** Σε χθεσινή του ομιλία στους παίκτες της ΑΕΚ ο Ντουμίτρου
Ντουμιτρίου έκανε ... φροντιστήριο, ώστε κανείς να μην «φορτωθεί» κόντρα στον
ΠΑΟΚ με κίτρινη κάρτα .

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16039O021</ED>
<ID>
ID:135096

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O02&aa=1</URL></REF>


Article

<CATEGORY>vin10</CATEGORY>

 <H2>Γ' ΕΘΝΙΚΗ
</H2><H2>Καταιγίδα ο ΠΑΣ
</H2>
ΧΕΙΜΑΡΡΟΣ ήταν χθες τα Γιάννινα που συνέτριψαν με 5-0 τον Απόλλωνα Λάρισας,
ενώ το δίδυμο της κορυφής (Παναιγιάλειος και Άγιος Νικόλαος) του νοτίου ομίλου
νίκησε έστω και δύσκολα στην 10η αγωνιστική του πρωταθλήματος της Γ' Εθνικής.

«Αφιλόξενοι» ήταν οι γηπεδούχοι, αφού μόνο το Κερατσίνι (η ευχάριστη έκπληξη
του πρωταθλήματος) κατάφερε να επικρατήσει εκτός έδρας με 4-2 του
Ναυπακτιακού, ενώ το σκορ της ημέρας ήταν το 1-0 που σημειώθηκε στους 7 από
τους 14 αγώνες.

Ο πρωτοπόρος του βορείου ομίλου Πιερικός σκόνταψε (1-1) στην Κατερίνη κόντρα
στους Αμπελόκηπους. Ο Πέρος στην εκπνοή του ημιχρόνου άνοιξε το σκορ για τον
Πιερικό, ενώ στο 66' ο Ντάρτζαλης ισοφάρισε για τους φιλοξενούμενους.

Τα Γιάννινα πλησίασαν σε απόσταση αναπνοής από την κορυφή, μετά τη νίκη (5-0)
επί του Απόλλωνα Λάρισας. Τα γκολ των νικητών πέτυχαν οι Θεοδωρής (24', 90'),
Θώδης (49'), Τζούρτζεβιτς (60') και Γήτας (73').

Στο Αίγιο, ο Παναιγιάλειος με σκόρερ τον Ανδρούτσο (11') επιβλήθηκε με 1-0 του
Πύργου. Στην Κρήτη, ο Άγιος Νικόλαος κατάφερε να πάρει τη νίκη (1-0) εναντίον
του Πάμισου, στα τελευταία πέντε λεπτά του αγώνα με πέναλτι του Κότσα.


<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16039O022</ED>
<ID>
ID:135142

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O02&aa=2</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Ξαφνικό πρόβλημα με Νάγκμπε
</H2>
ΘΕΣΣΑΛΟΝΙΚΗ

ΣΤΟΝ ΡΥΘΜΟ του αγώνα με την ΑΕΚ βρίσκεται ο ΠΑΟΚ ενώ οι οργανωμένοι σύνδεσμοί
του προετοιμάζονται για την κάθοδό τους στη Νέα Φιλαδέλφεια. Η ΑΕΚ έστειλε
χθες στον ΠΑΟΚ 2.000 εισιτήρια και σήμερα θα δώσει ακόμη 2.000 μια και ο
αριθμός των εισιτηρίων που κυκλοφόρησε για την κυριακάτικη αναμέτρηση είναι
μειωμένος κατά 5.000 εισιτήρια λόγω αυξημένων μέτρων της Αστυνομίας στο Στάδιο
Νίκος Γκούμας. Στον αγωνιστικό τομέα ο Άγγελος Αναστασιάδης συνεχίζει να
«ντοπάρει» ψυχολογικά τους παίκτες του έτσι ώστε να συνεχισθεί το σερί των
οκτώ τελευταίων αγωνιστικών. Ο Πέρσι Ολιβάρεζ θα είναι τελικά στη διάθεση του
προπονητή του μια και ο Περουβιανός άσος ξεπέρασε το πρόβλημα τραυματισμού που
είχε από το ματς κυπέλλου με τον Ιωνικό την περασμένη εβδομάδα. 
Αντίθετα μόνος του γυμνάζεται ο Θόδωρος Ζαγοράκης που τραυματίσθηκε στον αγώνα
με τον Αθηναϊκό, ενώ ξαφνικό πρόβλημα παρουσιάσθηκε με τον Λιβεριανό Τζο
Νάγκμπε, ο οποίος χθες δεν πήρε μέρος στην προπόνηση αφού υποφέρει από ένα
παλιό του τραύμα στο πόδι. 
<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16039O023</ED>
<ID>
ID:135181

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O02&aa=3</URL></REF>


Article

<CATEGORY>vin10</CATEGORY>

 <H2>Μήνυσε τον πρόεδρο του Εθνικού
</H2>
ΜΗΝΥΣΗ εναντίον του προέδρου του Εθνικού Βασίλη Τσιαμάκη για εκβιασμό υπέβαλε
στο Αστυνομικό Τμήμα Δραπετσώνας χθες το απόγευμα ο ποδοσφαιριστής της ομάδας
Ντόμπρικα Σπάσικ.

Όπως αναφέρει στη μήνυσή του, ο πρόεδρος της ομάδας μαζί με ένα σωματοφύλακα
και τον ταμία Γιώργο Λέμα, τον ανάγκασαν διά της βίας να υπογράψει σε
αποδείξεις ότι παρέλαβε το ποσόν που του χρωστούσε ο Εθνικός.

Σύμφωνα με τον ποδοσφαιριστή το συμβάν σημειώθηκε στα γραφεία της ομάδας που
βρίσκονται στην οδό Μπουμπουλίνας 3, στον Πειραιά.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16039O024</ED>
<ID>
ID:135207

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O02&aa=4</URL></REF>


Article

<CATEGORY>vin10</CATEGORY>

 <H5>ΔΥΣΤΟΚΙΑ ΣΤΗΝ ΚΥΒΕΡΝΗΣΗ ΓΙΑ ΤΑ ΟΝΟΜΑΤΑ ΤΟΥ 2004
</H5><H2>Σε αδιέξοδο
</H2>
Τα μέλη της διυπουργικής επιτροπής, ο υπουργός Πολιτισμού Ευάγγελος Βενιζέλος
και οι υφυπουργοί ΠΕΧΩΔΕ Χρήστος Βερελής, Εθνικής Οικονομίας Χρήστος Πάχτας
και Αθλητισμού Ανδρέας Φούρας, αποχωρούν από το Μέγαρο Μαξίμου

ΑΔΙΕΞΟΔΟ δημιουργείται στην κυβέρνηση με τα ονόματα των στελεχών που θα
κληθούν να μετάσχουν στα διάφορα οργανωτικά σχήματα για τους Ολυμπιακούς
Αγώνες του 2004. Αυτό τουλάχιστον φάνηκε και χθες, στη συνεδρίαση της
διυπουργικής επιτροπής στο Μέγαρο Μαξίμου, υπό την προεδρία του Πρωθυπουργού
Κώστα Σημίτη.

Το αδιέξοδο εμφανίζεται μετά την άρνηση του προέδρου της Τράπεζας Πίστεως
Γιάννη Κωστόπουλου να αναλάβει επικεφαλής της Οργανωτικής Επιτροπής, αλλά και
της Γιάννας Αγγελοπούλου - Δασκαλάκη να τεθεί πρόεδρος της Επιτροπής Διεθνούς
Επικοινωνιακής Προβολής των Αγώνων του 2004. Ο υπουργός Πολιτισμού Ευάγγελος
Βενιζέλος όταν ρωτήθηκε για το θέμα απάντησε «ονόματα στη συνεδρίαση δεν
συζητήσαμε» ενώ σε άλλο ερώτημα, αν αυτά θα γίνουν γνωστά την επόμενη
εβδομάδα, απέφυγε να δεσμευθεί: «Δεν θέλω να σας δώσω συγκεκριμένο χρονοδιάγραμμα».

ΓΙΑ ΘΕΣΜΙΚΑ

Έτσι, από τη χθεσινή, πρώτη σύσκεψη της διυπουργικής επιτροπής (συμμετέχουν ο
υπουργός Πολιτισμού Ευάγγελος Βενιζέλος, οι υφυπουργοί Εθνικής Οικονομίας
Χρήστος Πάχτας, ΠΕΧΩΔΕ Χρήστος Βερελής και Αθλητισμού Ανδρέας Φούρας)
προέκυψαν αποφάσεις μόνο για θεσμικά ζητήματα:

*** Ολοκληρώθηκε η επεξεργασία του προσχεδίου νόμου, με το οποίο
συνίσταται η Εθνική Επιτροπή Ολυμπιακών Αγώνων - Αθήνα 2004.

*** Αποφασίσθηκε η επίδοση του οριστικού κειμένου του προσχεδίου νόμου
στα κόμματα, πριν από την κατάθεσή του στη Βουλή και αφού προηγουμένως
ενημερωθεί ο Πρόεδρος της Δημοκρατίας από τον Πρωθυπουργό.

*** Οριστικοποιήθηκε η θεσμική σύνθεση των μελών της Εθνικής Επιτροπής.

*** Εξετάσθηκε διεξοδικώς η δομή, το περιεχόμενο και το πλαίσιο δράσης
της Οργανωτικής Επιτροπής των Ολυμπιακών Αγώνων - Αθήνα 2004.

*** Όπως είναι προφανές, η οργάνωση των Ολυμπιακών Αγώνων είναι ένα
εγχείρημα εθνικών διαστάσεων» τόνισε μετά τη σύσκεψη ο υπουργός Πολιτισμού
Ευάγγελος Βενιζέλος και συνέχισε: «Υπερβαίνει τα όρια μιας κυβέρνησης και μιας
συγκεκριμένης πλειοψηφίας. Άρα απαιτείται η συστράτευση όλων των κοινωνικών,
πολιτικών, εθνικών δυνάμεων. Για τον λόγο αυτό, ειλημμένη κυβερνητική απόφαση
είναι να συγκροτηθεί: πρώτον, μια εθνική επιτροπή για τους Ολυμπιακούς Αγώνες
του 2004, η οποία θα εκφράζει ακριβώς την κινητοποίηση όλων των δυνάμεων του
τόπου. Υπάρχει όμως και το πρόβλημα της οργάνωσης με πολύ πρακτικό και
συγκεκριμένο τρόπο. Άρα απαιτείται η συγκρότηση μιας οργανωτικής επιτροπής, η
οποία θα προσλάβει την μορφή της ανώνυμης εταιρείας. Ολα αυτά πρέπει να
θεσμοθετηθούν, γιατί χρειαζόμαστε ασφαλή νομική βάση. Το προσχέδιο νόμου
συζητήθηκε στη συνεδρίασή μας και νομίζω πως την επόμενη εβδομάδα θα είμαστε
έτοιμοι να το καταθέσουμε στη Βουλή».

ΤΟ ΠΡΟΣΧΕΔΙΟ

Σύμφωνα με το προσχέδιο νόμου που φέρει τον τίτλο «Οργάνωση των Ολυμπιακών
Αγώνων - Αθήνα 2004»:

α. Η Εθνική Επιτροπή παρακολουθεί τον γενικό σχεδιασμό της οργάνωσης των Ο.Α.,
ενημερώνεται πλήρως για την πορεία της προετοιμασίας από την Οργανωτική
Επιτροπή και διατυπώνει παρατηρήσεις και συστάσεις. Οπως έχουν γράψει «ΤΑ ΝΕΑ»
το σχέδιο νόμου προβλέπει η προεδρία της Επιτροπής να ανατεθεί στον Πρόεδρο
της Δημοκρατίας Κωστή Στεφανόπουλο ή τον πρόεδρο της Βουλής. Προς το παρόν
όμως δεν έχουν ερωτηθεί αν θέλουν ή όχι να αναλάβουν.

β. Η Οργανωτική Επιτροπή: Θα είναι νομικό πρόσωπο ιδιωτικού δικαίου, θα
λειτουργεί με τη μορφή ανώνυμης εταιρείας και με την επωνυμία «Οργανωτική
Επιτροπή Ολυμπιακών Αγώνων - Αθήνα 2004». Θα λειτουργεί με αμιγή
ιδιωτικο-οικονομικά κριτήρια, δεν θα ανήκει στον δημόσιο τομέα και το
καταστατικό της θα διέπεται από τη νομοθεσία περί ανωνύμων εταιρειών.

ΟΙ ΕΤΑΙΡΕΙΕΣ

Θα μπορεί να συστήνει, εφ' όσον χρειάζεται, θυγατρικές εταιρείες:

*** Για την κατασκευή ειδικών τεχνικών έργων που ανατίθενται στην Α.Ε.
Αθήνα 2004, με απόφαση του Υπουργικού Συμβουλίου.

*** Για τη διαμόρφωση της αναγκαίας τηλεπικοινωνιακής και
ραδιοτηλεοπτικής υποδομής και υποδομής πληροφορικής.

*** Για την οργάνωση της φιλοξενίας και την τουριστική υποστήριξη των
Ολυμπιακών Αγώνων του 2004.

*** Για τη διεθνή επικοινωνιακή προβολή των Ολυμπιακών Αγώνων του 2004
και των συναφών εκδηλώσεων.

Το διοικητικό συμβούλιο της Α.Ε. Αθήνα 2004 θα είναι 15μελές και θα
αποτελείται από τον πρόεδρο, τον αντιπρόεδρο, τον διευθύνοντα σύμβουλο και 12 μέλη.

Η εποπτεία της Α.Ε. Αθήνα 2004 θα ασκείται ­ πέραν της υφιστάμενης νομοθεσίας
­ από το Υπουργικό Συμβούλιο, μέσω ειδικής διυπουργικής επιτροπής, η οποία
συγκροτείται με απόφαση του Πρωθυπουργού.

Ο διαχειριστικός έλεγχος της εταιρείας θα ασκείται από τριμελή επιτροπή μελών
του Ελεγκτικού Συνεδρίου που ορίζονται με πράξη του προέδρου του Ελεγκτικού Συνεδρίου.

ΥΠΟΧΡΕΩΣΕΙΣ

Τέλος, στη χθεσινή σύσκεψη συζητήθηκαν θέματα που αφορούν τις υποχρεώσεις της
χώρας μας, οι οποίες απορρέουν από τον ελληνικό φάκελο υποψηφιότητας, που έχει
κατατεθεί στη ΔΟΕ.

Ο υπουργός Πολιτισμού τόνισε επίσης ότι στόχος είναι όλα τα έργα, εφόσον είναι
δυνατόν, να είναι αυτοχρηματοδοτούμενα.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16039O031</ED>
<ID>
ID:135097

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O03&aa=1</URL></REF>


Article

<CATEGORY>vin10</CATEGORY>

 <H2>ΣΤΗΝ ΕΔΕΣΣΑ
</H2><H2>Και τρίτη διακοπή!
</H2>
ΙΣΤΟΡΙΑ γράφει ο αγώνας Εδεσσαϊκού - Λάρισας, αφού διεκόπη χθες για τρίτη φορά
(!) λόγω της πυκνής ομίχλης που επικρατούσε στο γήπεδο της Έδεσσας.

Ο διαιτητής Χρονόπουλος σφύριξε την έναρξη της συνάντησης με πέντε λεπτά
καθυστέρηση, ενώ στο 29' κι ενώ το σκορ ήταν 0-1 με γκολ του Μάρζιτς (26'),
αποφάσισε να διακόψει το ματς αφού η ορατότητα ήταν περιορισμένη.

Τα δύο προηγούμενα παιχνίδια είχαν γίνει στις 21/12 (1-1, διεκόπη στο 68') και
στις 22/12 (2-3, διεκόπη στο 68').

Ο αγώνας των δύο ομάδων θα διεξαχθεί (αν επιτρέψουν οι καιρικές συνθήκες)
σήμερα στις 15.00.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16039O032</ED>
<ID>
ID:135143

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O03&aa=2</URL></REF>


Article

<CATEGORY>vin10</CATEGORY>

 <H5>ΕΧΑΣΑΝ ΑΡΗΣ, ΟΛΥΜΠΙΑΚΟΣ ­ ΝΙΚΗΣΑΝ ΤΑ ΚΟΡΙΤΣΙΑ
</H5><H2>Ήττες - σοκ
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Η Νίκη Γκαραγκούνη στην επίθεση απέναντι στην Τσέχα Μουζίζοβα, χθες στην Πράγα

ΜΟΝΟ τα Βριλήσσια (Πρωταθλητριών Γυναικών) νίκησαν σε πρεμιέρα - «σοκ» για το
ελληνικό βόλεϊ στους ημιτελικούς ομίλους των Κυπέλλων Ευρώπης. Απίστευτες
ήττες για Ολυμπιακό (Κυπελλούχων) 0-3 στο Βέλγιο από την άσημη Λένικ και τον
πρωταθλητή Άρη 2-3 στη Φινλανδία.

Ήττα με 1-3 και για τα κορίτσια του Παναθηναϊκού (Κυπελλούχων) στο Βέλγιο, ενώ
στο Κύπελλο CEV η Ορεστιάδα DIANA (3-0 την ολλανδική Καπέλε) «βλέπει» πρόκριση
και ο Φιλαθλητικός (0-3 από τη γαλλική Μιλούζ) αποκλεισμό.

*** ΛΟΪΜΟΥ ΡΑΪΣΙΟΝ- ΑΡΗΣ 3-2 (11-15, 9-15, 15-11,
15-10, 17-15).

Για «αυτοκτονία» μίλησε ο προπονητής του Άρη Κώστας Χαριτωνίδης, αφού οι
πρωταθλητές έχασαν ματς στο οποίο προηγήθηκαν 2-0 σετ και στο τάι μπρέικ ήταν
μπροστά 9-6 και 13-11!.

*** ΜΠΡΑΜΠΑΝΤ ΛΕΝΙΚ - ΟΛΥΜΠΙΑΚΟΣ 3-0 (15-12, 15-13, 15-10).

Οι «ερυθρόλευκοι» υπέκυψαν σε μέτριο αντίπαλο και μπροστά σε 250 Έλληνες
φιλάθλους κάνοντας έξαλλο τον Τζανπάολο Μοντάλι, που δήλωσε: «Είδαμε το ματς
υπεροπτικά και δείξαμε όλα τα ελαττώματά μας, ενώ είχα επιστήσει την προσοχή
στους παίκτες».

Μόνος διασωθείς από το «ναυάγιο» στα ρηχά ο Ουκρανός Ποπόφ, ενώ υστέρησαν
κυρίως οι Γκιούρδας, Μέρλο.

*** ΟΡΕΣΤΙΑΔΑ DIANA- ΑΛΚΟΜ ΚΑΠΕΛΕ 3-0 (15-6, 15-6, 15-4).

«Καταιγίδα» στο σερβίς ­ 13 άσοι ­ η ακριτική ομάδα διέλυσε κάθε αντίσταση των
Ολλανδών και έφτασε σε νίκη που παρέχει μεγάλη σιγουριά για πρόκριση στη ρεβάνς.

*** ΟΛΥΜΠ ΠΡΑΓΑΣ- ΒΡΙΛΗΣΣΙΑ 2-3 (6-15, 15-6,
12-15, 16-14, 18-20).

Τα Βριλήσσια άντεξαν σε αγώνα για γερά νεύρα και πήραν τη μεγάλη νίκη εκτός
έδρας απέναντι σε αξιόλογη ομάδα.

Η πρωταθλήτρια Ελλάδας στο 3ο σετ ανέτρεψε το 10-12, στο 4ο πλησίασε σε νίκη
με 3-1 σετ (προηγήθηκε 14-13) και στο τάι μπρέικ προηγήθηκε 14-13 και ανέτρεψε
14-15 και 15-16!.

Κορυφαία της ελληνικής ομάδας η Τσέχα Σιλχάνοβα ­ παίζοντας μπροστά στους
γονείς και τον αδελφό της!

*** ΙΖΟΛΑ ΤΟΝΓΚΕΡΕΝ- ΠΑΝΑΘΗΝΑΪΚΟΣ 3-1 (15-11, 15-6,
12-15, 15-13).

«Παίξαμε σαν Παναθηναϊκός μετά το 2ο σετ, αλλά δεν τα καταφέραμε με αντίπαλο
που ήταν στα μέτρα μας και με καλή διαιτησία», παραδέχθηκε ο προπονητής του
ΠΑΟ Γιάννης Νικολάκης.

*** ΦΙΛΑΘΛΗΤΙΚΟΣ- ΜΙΛΟΥΖ 0-3 (9-15, 11-15, 12-15).

Ανώτερη η γαλλική ομάδα ­ με 5 ξένες παίκτριες ­ κατάφερε να αξιοποιήσει τη
νευρικότητα του Φιλαθλητικού και να πάρει σκορ που λογικά δεν ανατρέπεται στη ρεβάνς.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16039O041</ED>
<ID>
ID:135098

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O04&aa=1</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ
</H2><H2>Το έκτακτο </H2>
<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16039O042</ED>
<ID>
ID:135144

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O04&aa=2</URL></REF>


Article

<CATEGORY>vin10</CATEGORY>

 <H2>Δελτίο ΠΡΟ-ΠΟγκόλ </H2>
<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16039O043</ED>
<ID>
ID:135182

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O04&aa=3</URL></REF>


Article

<CATEGORY>vin10</CATEGORY>

 <H5>Τζακ-ποτ, από 384.035 δρχ. στους πεντάρηδες
</H5><H2>ΛΟΤΤΟ
</H2>
ΤΖΑΚ-ΠΟΤ (96.057.018 δρχ.) έγινε στον χθεσινό διαγωνισμό (14/1) του ΛΟΤΤΟ,
αφού ουδείς εξάρης βρέθηκε. Οι 138 πεντάρηδες θα πάρουν από 384.035 δρχ., οι
7.824 τεσσάρηδες θα εισπράξουν από 5.080 δρχ. και οι 164.142 τριάρηδες από 195 δρχ..

Τα νούμερα του ΛΟΤΤΟ είναι: 12, 17, 32, 46, 47, 48.

Στο χθεσινό διαγωνισμό (14/1) του ΠΡΟΤΟ έγινε τζακ-ποτ (50.740.628 δρχ.) στην
πρώτη κατηγορία. Στις άλλες κατηγορίες τα κέρδη είναι: Πέντε τυχεροί στη
δεύτερη θα πάρουν από 4.135.620 δρχ., 52 στην τρίτη θα εισπράξουν από 397.655
δρχ., 441 στην τέταρτη από 46.885 δρχ., 4.441 στην πέμπτη από 4.655 δρχ. και
44.812 στην έκτη από 390 δρχ..

Ο αριθμός του ΠΡΟΤΟ είναι: 2680591.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16039O044</ED>
<ID>
ID:135208

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O04&aa=4</URL></REF>


Article

<CATEGORY>vin10</CATEGORY>

 <H5>Τα χθεσινά αποτελέσματα
</H5><H2>ΙΠΠΟΔΡΟΜΟΣ
</H2>
1η: Χιονοθύελλα (Δημητσάνης) 12-12. Μπιούτυφουλ Πέννυ 45. Δίδυμο 3Χ6=208.
Φορκάστ 6Χ3=249.

2η: Σουσουράδα (Αλέξης) 12-12. Ηγερία 34. Δίδυμο 3Χ6=16. Φορκάστ 3Χ6=21.
Σύνθετο 6Χ3=23. ΣΔ 3Χ6Χ3Χ6=316. (Διαγράφτηκε, λόγω δυστροπίας, ο ίππος 7, Ηλιόμορφη).

3η: Βάσις (Σταύρου) 105-20. Ρεσιτάλ 12. Τρίτος, Χορεύτρια. Δίδυμο 2Χ6=65.
Φορκάστ 2Χ6=212. Σύνθετο 3Χ2=163. ΣΔ 3Χ6Χ2Χ6=79. Trio: 2Χ6Χ8=58. Tri-Cast: 2Χ6Χ8=633.

4η: Θεϊκή Ομορφιά (Νίκος) 21-10. Πρεμετή 11. Τρίτος, Μανιτόμπα. Δίδυμο 1Χ8=20.
Φορκάστ 8Χ1=33. Σύνθετο 2Χ8=258. ΣΔ 2Χ6Χ1Χ8=117. Trio: 1Χ4Χ8=55. Tri-Cast: 8Χ1Χ4=98.

5η: Μια Χαρά (Μ. Καμούτση) 165-33. Σκίππερ 22. Τρίτος, Τρύφωνας. Δίδυμο
3Χ9=575. Φορκάστ 9Χ3=2.210. Σύνθετο 8Χ9=730. ΣΔ 1Χ8Χ3Χ9=1.918. Trio:
3Χ6Χ9=982. Tri-Cast: 9Χ3Χ6=6.642. (Διαγράφτηκε ο ίππος 2, Σαρλ, ύστερα από
κτηνιατρική γνωμάτευση).

6η: Ένδοξος (Σγούρος) 216-144. Ραβένο 28. Τρίτος, Μεγάλος Τάκης. Δίδυμο
1Χ7=382. Φορκάστ 7Χ1=1.127. Σύνθετο 9Χ7=8.166. ΣΔ 3Χ9Χ1Χ7=23.666. Trio:
1Χ3Χ7=1.582. Tri-Cast: 7Χ1Χ3=3.973.

7η: Αμυθούντα (Δημητσάνης) 58-14. Γιουρόπιαν 12. Τρίτος, Εξπλόζιουρ. Δίδυμο
1Χ2=31. Φορκάστ 2Χ1=111. Σύνθετο: 7Χ2=1.348. ΣΔ 1Χ7Χ1Χ2=1.427. Trio:
1Χ2Χ3=139. Tri-Cast: 2Χ1Χ3=963.

8η: Ιπποτούρ Μάτζεστυ (Σταύρου) 22-38. Γουάντκα 34. Δίδυμο 1Χ6=62. Φορκάστ
1Χ6=95. Σύνθετο 2Χ1=128. ΣΔ 1Χ2Χ1Χ6=194.

9η: Γραφικός Νησιώτης (Σωτηρόπουλος) 46-20. Μακ Τακ 18. Δίδυμο 3Χ4=73. Φορκάστ
3Χ4=144. Σύνθετο 1Χ3=116. ΣΔ 1Χ6Χ3Χ4=417.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16039O045</ED>
<ID>
ID:135221

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O04&aa=5</URL></REF>


Article

<CATEGORY>vin10</CATEGORY>

 <H5>ΑΡΣΗ ΒΑΡΩΝ
</H5><H2>Τούρκοι ντοπέ
</H2>
ΤΟ ΝΤΟΠΙΝΓΚ απειλεί να θέσει εκτός διεθνών διοργανώσεων την τουρκική άρση
βαρών ύστερα από τη σύλληψη «θετικών» τριών αθλητριών και ενός αθλητή στο
πρόσφατο Παγκόσμιο Πρωτάθλημα της Ταϊλάνδης.

Οι αθλήτριες των οποίων ­ όπως ανακοίνωσε η Διεθνής Ομοσπονδία (IWF) ­ το
πρώτο δείγμα βρέθηκε «θετικό» είναι οι Αιζέλ Οζγκούρ (76 κ.), Ντέρια Ακιγκιόζ
(83 κ.) και Νουρσιχάν Γκονούλ (+83 κ.) που είχαν κατακτήσει συνολικά 3 χρυσά
και 3 ασημένια μετάλλια. Ο αθλητής είναι ο Σονάι Μπουλούτ (91 κ. - 4ος
Ολυμπιονίκης και με ασημένιο μετάλλιο στην Ταϊλάνδη).

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16039O046</ED>
<ID>
ID:135227

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O04&aa=6</URL></REF>


Article

<CATEGORY>vin10</CATEGORY>

 <H5>Δύο σούπερ τυχεροί
</H5><H2>Τζόκερ
</H2>
ΔΥΟ ΤΥΧΕΡΟΙ με 5+1 επιτυχίες βρέθηκαν στο χθεσινό διαγωνισμό (14/1) του
ΤΖΟΚΕΡ, οι οποίοι κερδίζουν από 212.500.000 δρχ. Στις υπόλοιπες κατηγορίες τα
κέρδη είναι: Πέντε με 5 επιτυχίες θα εισπράξουν από 23.922.640 δρχ., 110 με
4+1 επιτ. από 261.910 δρχ., 1.744 με 4 επιτ. από 6.325 δρχ., 3.820 με 3+1
επιτ. από 5.855 δρχ., 57.228 με 3 επιτ. από 375 δρχ., 36.478 με 2+1 επιτ. από
375 δρχ. και 137.311 με 1+1 επιτυχίες από 235 δρχ.

Τα πέντε τυχερά νούμερα είναι: 15, 18, 29, 12, 39, ενώ ο αριθμός του ΤΖΟΚΕΡ
είναι το 14.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16039O047</ED>
<ID>
ID:135232

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O04&aa=7</URL></REF>


Article

<CATEGORY>vin10</CATEGORY>

 <H5>ΥΠΟΓΡΑΦΗ ΣΕ 5ΕΤΕΣ ΣΥΜΒΟΛΑΙΟ ΓΙΑ 200 ΕΚΑΤ.
</H5><H2>Συμφωνία με τον Πασσαλή
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

«Ερυθρόλευκος» έως το 2003 ο Πέτρος Πασσαλής, που υπέγραψε χθες νέο συμβόλαιο
συνεργασίας με τον Ολυμπιακό

ΟΛΥΜΠΙΑΚΟΣ και Πασσαλής μαζί έως το 2003. Ο 24χρονος αμυντικός μέσος υπέγραψε
πενταετές συμβόλαιο (κατατέθηκε χθες στην ΕΠΑΕ) έναντι του ποσού των 200 εκατ.
δρχ., ενώ υπάρχει ρήτρα ο παίκτης να φέρει 4 δισ. (!) σε περίπτωση που σπάσει
το συμβόλαιό του και πάρει μεταγραφή σε ομάδα του εσωτερικού ή του εξωτερικού.

Το νέο συμβόλαιο έχει ισχύ από τον Ιανουάριο 1998 έως τον Ιανουάριο 2003. Να
σημειωθεί ότι το συμβόλαιο του Πέτρου Πασσαλή έληγε τον Δεκέμβριο του '98 και
ύστερα από εισήγηση του Ντούσαν Μπάγιεβιτς η διοίκηση του Ολυμπιακού έκλεισε
από τώρα τον νεαρό ποδοσφαιριστή, αφού λύθηκε το προηγούμενο συμβόλαιο κοινή συναινέσει.

«Αιφνιδιάστηκα όταν μου είπε η διοίκηση για το νέο συμβόλαιο. Είναι αλήθεια
ότι δεν το περίμενα τόσο γρήγορα. Δεν ξέρω αν θα πάρω σύνταξη στον Ολυμπιακό.
Η ομάδα αυτή είναι όνειρο ζωής για κάθε ποδοσφαιριστή», τόνισε στην «ΟΜΑΔΑ» ο
Πέτρος Πασσαλής και πρόσθεσε: «Ευχαριστώ τον κ. Μπάγιεβιτς και τη διοίκηση για
την εμπιστοσύνη που μου έδειξαν. Είναι υπέροχο συναίσθημα να νιώθεις ότι ο
Ολυμπιακός είναι το σπίτι σου. Δεν είχα άγχος για την ανανέωση της συνεργασίας
μου με τον Ολυμπιακό. Όταν μπαίνω στο γήπεδο δεν σκέφτομαι συμβόλαια, αλλά πώς
θα νικήσω.

Κορυφαία διοικητικά στελέχη του Ολυμπιακού εκτιμούσαν χθες ότι οι
Σαμπανάντζοβιτς, Βαρεσάνοβιτς θα παραμείνουν στον Πειραιά, ενώ είναι δύσκολη η
περίπτωση απόκτησης ξένου επιτελικού μέσου.

ΣΤΟ ΔΙΤΕΡΜΑ

Δοκιμές στην ενδεκάδα έκανε χθες βράδυ στον Ρέντη ο Ντούσαν Μπάγιεβιτς, εν
όψει του αγώνα με τον Εθνικό. Στο οικογενειακό δίτερμα με τους βασικούς
αγωνίστηκαν οι Τοχούρογλου, Μαυρογενίδης, Ανατολάκης, Νταμπίζας, Γεωργάτος,
Πουρσανίδης, Πασσαλής, Τζόρτζεβιτς, Νινιάδης, Ίβιτς, Αλεξανδρής. 
<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16039O051</ED>
<ID>
ID:135099

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O05&aa=1</URL></REF>


Article

<CATEGORY>vin10</CATEGORY>

 <H2>«ΣΑΝ»
</H2><H2>Ερίζουν δύο για τον Μπορμπόκη
</H2>
ΖΗΤΗΜΑ χρόνου ήταν οι φήμες να επιβεβαιωθούν. Χθεσινό δημοσίευμα της «Σαν»
ανέφερε πως ο μάνατζερ της Νιούκαστλ Κένι Νταλγκλίς και ο ομόλογός του της
Άρσεναλ, Αρσέν Βενγκέρ, δίνουν τη δική τους μάχη για την απόκτηση του Βασίλη Μπορμπόκη.

Οι δύο μάνατζερ προσφέρουν στη Σέφιλντ Γιουνάιτεντ περίπου ένα δισ. δραχμές,
προκειμένου να της κάμψουν τις αντιρρήσεις και να απελευθερώσει τον παίκτη.

«Οι ομάδες που ενδιαφέρονται για να με αποκτήσουν είναι περισσότερες από δύο.
Αν η Σέφιλντ Γιουνάιτεντ μου δώσει μεταγραφή, δεν το γνωρίζω. Το πιο πιθανό,
πάντως, είναι να αλλάξω ομάδα το καλοκαίρι αν συνεχιστούν οι πολύ καλές
προσφορές», υποστήριξε στην «ΟΜΑΔΑ» ο Βασίλης Μπορμπόκης, ο οποίος ενημερώθηκε
για το δημοσίευμα κατά τη διάρκεια της φυσικοθεραπείας του (έχει τραυματιστεί
στον αστράγαλο).

Η «Σαν» αναφέρει επίσης, πως ο Νταλγκλίς παρακολουθεί τον παίκτη τούς δύο
τελευταίους μήνες και θεωρεί τον Μπορμπόκη ιδανική λύση για το πρόβλημα που
αντιμετωπίζει στη δεξιά πλευρά της άμυνας η Νιούκαστλ.

Η ίδια εφημερίδα σημειώνει, πως ο Βένγκερ θέλει να εντάξει τον Μπορμπόκη στο
έμψυχο δυναμικό της Άρσεναλ, προκειμένου να αντικαταστήσει τον Λι Ντίξον, ο
οποίος είναι ήδη 34 ετών.

Ο μάνατζερ της Σέφιλντ Γιουνάιτεντ, Νάιτζελ Σπάκμαν ­ σύμφωνα με τη «Σαν» ­
απέκτησε ήδη τον αντικαταστάτη τού Βασίλη Μπορμπόκη, ο οποίος είναι ο πρώην
άσος της Έβερτον, Ερλ Μπάρετ.

Και ενώ ο Βασίλης Μπορμπόκης ετοιμάζει τις βαλίτσες του για να φύγει από τη
Σέφιλντ Γιουνάιτεντ, ένας άλλος Έλληνας παίκτης, ο Μιχάλης Βλάχος, ετοιμάζεται
να υπογράψει συμβόλαιο με την αγγλική ομάδα. Προς το παρόν, ο Βλάχος είναι
φιλοξενούμενος του πρώην συμπαίκτη του στην ΑΕΚ.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16039O052</ED>
<ID>
ID:135145

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O05&aa=2</URL></REF>


Article

<CATEGORY>vin10</CATEGORY>

 <H2>ΕΠΟ
</H2><H2>Διάσταση απόψεων για τον ομοσπονδιακό
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

ΦΙΛΟΛΟΓΙΚΟΥ περιεχομένου θα είναι και η σημερινή συζήτηση για τον
αρχιπροπονητή της ΕΠΟ, καθώς θα επιδιωχθεί, τόσο από την Τεχνική Επιτροπή της
Ομοσπονδίας όσο και από την Ολομέλεια του Διοικητικού Συμβουλίου, να μην
αναφερθεί κανένα όνομα από τους υποψήφιους διαδόχους του Κώστα Πολυχρονίου. 
Τα μέλη της Τ.Ε., αλλά και του προεδρείου της ΕΠΟ, έχουν βρεθεί προ αδιεξόδου,
καθώς στο παρασκήνιο υπάρχει έντονη διαμάχη για την εθνικότητα του τεχνικού,
αλλά και για τις προδιαγραφές του.

Οι απόψεις των μελών της Τεχνικής Επιτροπής διίστανται. Συμφωνούν ως προς την
αξία και τις αποδεδειγμένες ικανότητες που πρέπει να έχει ο νέος
ομοσπονδιακός, ωστόσο διαφωνούν για τη χώρα προέλευσής του. 
Βέβαια η περίπτωση του Έγκεν Γκέραρντ κερδίζει συνεχώς έδαφος και το θέμα του
Ίβιτσα Όσιμ παραμένει πάντα ανοιχτό, όμως, από χθες άρχισε να διαμορφώνεται
μια άλλη... κατάσταση κι ένας έντονος εκνευρισμός να κυριαρχεί για τη λύση του προβλήματος.

Αρκετοί από τους συμβούλους θεωρούν ότι «όλα είναι στο αέρα, αφού επί της
ουσίας το θέμα δεν έχει συζητηθεί». Ο χρόνος, πάντως, πιέζει. Στην κλήρωση των
αγώνων του ευρωπαϊκού πρωταθλήματος 2000, που θα γίνει την Κυριακή στη Γάνδη,
η Ελλάδα θα είναι από τις ελάχιστες χώρες που θα παραστεί δίχως προπονητή,
αλλά αυτό δεν σημαίνει τίποτα ­ όπως δήλωσε υψηλόβαθμο στέλεχος της
ομοσπονδίας. «Στο πρώτο επίσημο παιχνίδι της Εθνικής Ανδρών, η ομάδα θα έχει
εκλέκτορα». Κι αυτό το παιχνίδι θα γίνει στις 18 Φεβρουαρίου στο Ολυμπιακό
Στάδιο με αντίπαλο τη Ρωσία.

­ Εμπλοκή παρουσιάστηκε στη μεταγραφή του Δημήτρη Μάρκου στην Καλαμάτα. Η
ομοσπονδία της Αγγλίας, με χθεσινό έγγραφό της, αρνείται να χορηγήσει το
διεθνές πιστοποιητικό της μεταγαρφής (μπλε κάρτα), καθώς υποστηρίζει ότι ο
παίκτης ανήκει στη Σέφιλντ Γιουνάιτεντ μέχρι τις 30/6/98.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16039O053</ED>
<ID>
ID:135183

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O05&aa=3</URL></REF>


Article

<CATEGORY>vin10</CATEGORY>

 <H5>ΟΦΗ
</H5><H2>Επιστρέφει ο Παυλόπουλος
</H2>
ΗΡΑΚΛΕΙΟ

ΣΤΑ παλιά του λημέρια επιστρέφει ο Κώστας Παυλόπουλος, που έμεινε ελεύθερος
από την ΑΕΚ.

Ο παίκτης, που είχε αγωνιστεί παλιότερα στον ΟΦΗ, έρχεται σήμερα στο Ηράκλειο
για να υπογράψει συμβόλαιο διετούς διάρκειας με την κρητική ομάδα. Σήμερα το
απόγευμα, εξάλλου, ο ΟΦΗ θα δώσει φιλικό παιχνίδι με την Ιωνία Χανίων.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16039O054</ED>
<ID>
ID:135209

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O05&aa=4</URL></REF>


Article

<CATEGORY>vin10</CATEGORY>

 <H5>Ο ΠΡΩΤΟΠΟΡΟΣ ΤΟΥ ΟΛΛΑΝΔΙΚΟΥ ΠΡΩΤΑΘΛΗΜΑΤΟΣ ΥΠΟΚΛΙΘΗΚΕ ΣΤΟΥΣ «ΠΡΑΣΙΝΟΥΣ» ­ ΤΑ
ΕΠΕΙΣΟΔΙΑ ΣΚΙΑΣΑΝ ΤΟΝ ΜΕΓΑΛΟ ΘΡΙΑΜΒΟ (3-1) ΤΟΥ ΠΑΝΑΘΗΝΑΪΚΟΥ
</H5><H2>Σκόρπισε τον Άγιαξ
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

ΑΥΤΑ τα πράγματα δεν έχουν ξαναγίνει! Να θριαμβεύει ο Παναθηναϊκός επί
του Άγιαξ (3-1), να έχει χάσει ένα τσουβάλι γκολ, να πετάει ως ομάδα στο
γήπεδο και να βρίσκονται εκατοντάδες αλητών να αμαυρώνουν την Ελλάδα στη μισή
Ευρώπη (το ματς μεταδόθηκε απευθείας στην Ολλανδία, το Βέλγιο και άλλες χώρες).

Πάνω από 22.000 θεατές πρώτα απόλαυσαν εκπληκτικό θέαμα και υπέροχο
Παναθηναϊκό και στη συνέχεια είδαν με τρόμο τους βανδάλους να εισέρχονται στον
αγωνιστικό χώρο και να καταστρέφουν γκολπόστ, τραπέζια (που είχαν επάνω τα
κύπελλα), πινακίδες, φόρμες, φανέλες των άμοιρων παικτών, οι οποίοι έντρομοι,
αντί για γύρο θριάμβου, έτρεχαν να σωθούν στα αποδυτήρια...

Όλος ο κόσμος θα έπρεπε να βλέπει τα γκολ του ΠΑΟ επί του Άγιαξ. Αλλά οι
απανταχού μισέλληνες θα δείχνουν τους βανδαλισμούς, διότι οι βανδαλισμοί
«πουλάνε». Ο πρόεδρος Γ. Βαρδινογιάννης προσπάθησε να επιβάλει την τάξη μόνος
του, αλλά εισέπραξε το σύνθημα «κάνε καμιά μεταγραφή»! Οι αόρατοι
αντιπρόεδροι, που ξέρουν μόνο να προσκαλούν πρέσβεις, πρίγκιπες και λόρδους,
δεν εμφανίστηκαν πουθενά. Δεν καταδέχονται φαίνεται να μιλάνε κάθε μέρα με
τους εκπροσώπους των φανατικών μπας και τους βάλουν μυαλό. Αλλά φταίει και ο
Βαρδινογιάννης. Γιατί δεν έχει επιλέξει σωστούς συνεργάτες, που να σκέπτονται
την ομάδα και όχι την προσωπική τους προβολή. Πώς κατάντησε έτσι ο
Παναθηναϊκός, ο οποίος ήταν παράδειγμα για τις άλλες ομάδες.

Ποιος διοικεί τελικά τον ιστορικό σύλλογο; Μια ομάδα αλητών; Αυτοί που θέλουν
να στείλουν το αθηναϊκό συγκρότημα στα Τρίκαλα, στο Άργος, οπουδήποτε εκτός
από την πρωτεύουσα, για να δρουν ανεξέλεγκτοι;

Φτάνει πια με τις πολεμικές ανταποκρίσεις. Ο υγιής ποδοσφαιρικός κόσμος θέλει
να δει μπάλα. Κι αν κλείσει το Στάδιο για τον Παναθηναϊκό θα έχουν νικήσει οι
σκοτεινές δυνάμεις. Αυτές που θέλουν μικρό, έναν σύλλογο με ενενήντα χρόνια ιστορία.

Κρίμα. Χίλιες φορές κρίμα. Τέτοια μπάλα έπαιξε η ομάδα και σήμερα η Ελλάδα, η
Ευρώπη θα μιλάει για κανιβάλους.

Ο Παναθηναϊκός σκόρπισε τον Άγιαξ σαν φτερό στον άνεμο. Τον «πάτησε». Μπορούσε
να σημειώσει έξι γκολ. Έστω σε φιλικό αγώνα, έστω μετά δύο χρόνια, πήρε ρεβάνς
χωρίς αντίκρυσμα. Ο Άγιαξ, που είναι πρώτος στην Ολλανδία με 13 βαθμούς από
τον δεύτερο, υποκλίθηκε στην ομάδα των «πρασίνων». Ο Μόρτεν Όλσεν είχε να λέει
ότι δεν είχε χάσει ματς στην Αθήνα. Και ο Βασίλης Δανιήλ του έδωσε ένα μάθημα
σε όλα τα επίπεδα. Τακτική, ανάπτυξη, θέαμα, κίνηση. Ο Παναθηναϊκός ήταν...
Άγιαξ! Τουλάχιστον χθες. Δεν υπήρξε παίκτης των «πρασίνων» που να υστέρησε.
Όλοι ξεπέρασαν τα ποιοτικά και βιολογικά όριά τους. Και μπράβο στον κυρ
Βασίλη. Τα δίνει όλα για την ομάδα του. Αυτός ο τεχνικός θέλει στήριξη. Με δυο
πραγματικούς παικταράδες ο ΠΑΟ θα αγωνίζεται συνέχεια έτσι.

Μπράβο στους παίκτες. Διότι αυτό το 3-1 θα κυκλοφορήσει στα πέρατα του κόσμου.
Ήταν σπουδαία, μεγαλειώδης νίκη. Κόντρα σ' έναν Άγιαξ πλήρη, που δεν αρέσκεται
να χάνει ούτε σε ματς προπόνησης. Ο Παναθηναϊκός πήρε την ταυτότητα των
Ολλανδών. Σε τέσσερις αγώνες έχει δύο νίκες. Το άρωμα Ευρώπης εμπνέει το «Τριφύλλι»...

***Το σκορ άνοιξε στο 23' ο Γ.Χ. Γεωργιάδης
με έξοχο πλασέ. Προηγήθηκε ιδανική εφαρμογή του «1-2» με τον Λυμπερόπουλο.

*** Στο 45' ο Λαγωνικάκης εξαπέλυσε κεραυνό,
η μπάλα βρήκε πάνω στο σώμα του Μέλχιοτ, άλλαξε πορεία και κατέληξε στα δίχτυα
του Βαν ντερ Σαρ (2-0).

*** Στο 18', ο Αλεξούδης με έξοχη κίνηση και
σουτ πέτυχε το 3-0. Ήταν ένα υπέροχο γκολ.

*** Στο 81', ο Γκόρε με σουτ μείωσε σε 3-1
και ενωρίτερα (66') ο Γ.Σ. Γεωργιάδης με φάουλ έστειλε την μπάλα στο δοκάρι
του Βαν ντερ Σαρ.

*** Ο Παναθηναϊκός έχασε σωρεία ευκαιριών.
Αναφέρουμε δύο χαρακτηριστικά τετ-α-τετ: στο 37', ο Κόλα μόνος του σούταρε
άουτ. Και στο 82', ο Αλεξούδης ένα μέτρο από την εστία δεν μπόρεσε να στείλει
την μπάλα στα δίχτυα.

*** Ρεσιτάλ διαιτησίας από τον Μπίκα.
Απέδειξε ότι είναι ο κορυφαίος ρέφερι της Ελλάδας.

ΠΑΝΑΘΗΝΑΪΚΟΣ: Νικοπολίδης (86' Κοτσόλης), Μιλόγιεβιτς (46' Γκούμας),
Κολιτσιδάκης (46' Αποστολάκης), Μπασινάς (78' Αλεξόπουλος), Λυμπερόπουλος (76'
Νασιόπουλος), Λαγωνικάκης (55' Νικολαΐδης), Γ.Σ. Γεωργιάδης, Κωνσταντινίδης,
Κολα (16' Μίκλαντ), Βαζέχα (16' Αλεξούδης), Γ.Χ. Γεωργιάδης (46' Στράντλι).

ΑΓΙΑΞ: Βαν ντερ Σαρ (46' Γκρίε), Μέλχιοτ (46' Ντάνι), Φ. ντε Μπορ,
Ολίσα, Σιέρ (46' Μπένι), Β. ντε Μπορ, Λάουντρουπ (46' Ρούντι), Βίτσκε (70'
Γκόρε), Μπαμπαγκίντα (82' Λεντέζμα), Αρβελάτζε, Χιούξτρα (46' Μένσα).

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16039O061</ED>
<ID>
ID:135100

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O06&aa=1</URL></REF>


Article

<CATEGORY>vin10</CATEGORY>

 <H5>Τηλεφωνικό ραντεβού για Σιμπνιέφσκι
</H5><H5>«Κάνε καμιά μεταγραφή»
</H5><H2>ΔΑΝΙΗΛ
</H2><H2>Είναι ωραίο να νικάς τον Άγιαξ
</H2>
ΑΠΟΛΥΤΑ ικανοποιημένος από την απόδοση των παικτών του έμεινε ο
προπονητής του Παναθηναϊκού, Βασίλης Δανιήλ. Δήλωσε: «Είχαμε σοβαρότητα και
πειθαρχία στο παιχνίδι μας. Η νίκη αυτή μας έφερε ψυχολογική ανάταση. Έγινε
ωραίο παιχνίδι ανάμεσα σε δύο μεγάλες ομάδες. Αυτός ο αγώνας μάς φέρνει κοντά
στην Ευρώπη και μας θυμίζει παλιές καλές εποχές. Είναι ωραίο να νικάς τον
Άγιαξ. Όμως δεν πρέπει να επαναπαυτούμε σε αυτό. Μου δόθηκε η δυνατότητα να
χρησιμοποιήσω παίκτες με λίγες ώρες συμμετοχής. Έμεινα ικανοποιημένος από την
απόδοση όλων των παικτών μου».

Μόνο καλά λόγια είχε να πει για τον Παναθηναϊκό ο τεχνικός του Άγιαξ, Μόρτεν
Όλσεν. Ο Δανός προπονητής τόνισε: «Ευχαριστούμε τον Παναθηναϊκό για τη
φιλοξενία και για τις καλές συνθήκες που μας άφησε να προπονηθούμε. Δυστυχώς,
επιστρέφουμε στην Ολλανδία αφού έχουμε δεχτεί τρία γκολ. Όμως βρισκόμαστε σε
περίοδο προετοιμασίας και αυτό μας δίνει κάποιο ελαφρυντικό. Μην ξεχνάμε ότι ο
Παναθηναϊκός αγωνίζεται ήδη στο πρωτάθλημα».

Για την απόδοση των «πρασίνων» ο Όλσεν σημείωσε: «Με τέτοια απόδοση θα
επιστρέψει γρήγορα στα ευρωπαϊκά σαλόνια, κάτι το οποίο του εύχομαι». Τέλος,
όσον αφορά τη συμπεριφορά των οπαδών του τριφυλλιού, ο Δανός τεχνικός
αρκέστηκε να πει: «Το ποδόσφαιρο στην πατρίδα σας είναι κάτι σαν θρησκεία.
Είναι εντυπωσιακό το γεγονός ότι ο κόσμος ζει με μια ομάδα. Το κοινό ήταν φανταστικό».

Δεν σταμάτησαν να μοιράζουν αυτόγραφα οι παίκτες του Άγιαξ έξω από τα
αποδυτήρια, καθώς είχαν συγκεντρωθεί μικροί και μεγάλοι θαυμαστές τους για να
δουν από κοντά τα ινδάλματά τους. Το πιο μεγάλο «σουξέ» είχε ο τραυματίας
Γιάρι Λιτμάνεν, σκόρερ της ολλανδικής ομάδας στον αγώνα που είχαν δώσει οι δύο
σύλλογοι για το Τσάμπιονς Λιγκ. «Ο κόσμος είναι πολύ ενθουσιώδης. Έτσι ακριβώς
είναι και στην Ολλανδία. Είναι ωραίο να γίνονται τέτοιοι αγώνες διότι οι
φίλαθλοι χαίρονται να βλέπουν ποδόσφαιρο», σημείωσε ο Φινλανδός επιθετικός.

Ο Φρανκ Ντε Μπουρ μιλούσε συνεχώς για τους οπαδούς του Παναθηναϊκού και την
είσοδό τους στον αγωνιστικό χώρο: «Πρώτη φορά βλέπω τέτοια λατρεία για μια
ομάδα. Μου έκαναν εντύπωση κάτι πιτσιρικάδες που έδιναν τα πάντα για να πάρουν
την εμφάνιση της ομάδας που αγαπούν».

Για το παιχνίδι ο Ολλανδός άσος τόνισε: «Βρισκόμαστε ακόμα σε στάδιο
προετοιμασίας για το πρωτάθλημα. Όμως μια ήττα με 1-3 είναι βαριά και δεν
υπάρχει δικαιολογία. Ο Παναθηναϊκός αγωνίστηκε πολύ καλά και μας βρήκε
απροετοίμαστους», κατέληξε ο Ντε Μπουρ.

*** Κόπηκαν 7.426 εισιτήρια, ενώ
εισπράχτηκαν 13.347.000 δραχμές.

ΤΗΛΕΦΩΝΙΚΟ ραντεβού έχει για σήμερα ο πρόεδρος της Καβάλας κ. Γ. Καραγιάννης
με τον ομόλογό του κ. Γ. Βαρδινογιάννη για το θέμα του Ιγκόρ Σιμπνιέφσκι. Η
μεταγραφή δεν πρόκειται να κλείσει πριν από την προσεχή Δευτέρα, διότι ο κ.
Καραγιάννης αναχωρεί το πρωί για το εξωτερικό.

Ως γνωστόν, η Καβάλα ζητεί από τον Παναθηναϊκό τον Θεοφύλακτο Νικολαΐδη και
τον Γιώργο Νασιόπουλο ή έναν από τους δύο. Ο κ. Βαρδινογιάννης επιφυλάχθηκε να
απαντήσει. Χθες οι δύο πρόεδροι επρόκειτο να συναντηθούν, αλλά λόγω της...
εισβολής των φανατικών η συνάντηση αναβλήθηκε.

Πρόλαβαν, πάντως, και αντάλλαξαν μερικές κουβέντες. Όπως γίνεται αντιληπτό,
εξελίξεις θα υπάρξουν από την προσεχή Δευτέρα.

ΣΤΟ 83' της συνάντησης ο πρόεδρος του Παναθηναϊκού, Γιώργος Βαρδινογιάννης,
πλησίασε στο πέταλο των θερμόαιμων οπαδών της ομάδας του, με αφορμή τις
φωτοβολίδες και τα καπνογόνα που πέταγαν. Μόλις τον αντελήφθησαν, άρχισαν να
τον χειροκροτούν ειρωνικά, ενώ του φώναζαν: «Κάνε καμιά μεταγραφή».

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16039O062</ED>
<ID>
ID:135146

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O06&aa=2</URL></REF>


Article

<CATEGORY>vin10</CATEGORY>

 <H2>ΕΙΣΒΟΛΗ
</H2><H2>Έφθασαν μέχρι τα αποδυτήρια!
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Οπαδοί του Παναθηναϊκού προσπαθούν να πάρουν τη φανέλα από παίκτη του Άγιαξ
που δεν πρόλαβε να πάει στα αποδυτήρια

ΣΚΗΝΕΣ «ροκ» διαδραματίστηκαν στο 90' πριν ακόμη ο
διαιτητής της συνάντησης Γιώργος Μπίκας σφυρίξει τη λήξη. Περίπου χίλιοι
οπαδοί του Παναθηναϊκού, οι οποίοι περίμεναν στον περίγυρο του σταδίου,
εισέβαλαν στον αγωνιστικό χώρο, προς έκπληξη των ποδοσφαιριστών των δύο ομάδων.

Παίκτες και προπονητές τα έχασαν, ενώ μόλις αντελήφθησαν ότι διατρέχουν
κίνδυνο, άρχισαν να τρέχουν προς τα αποδυτήρια. Κάποιοι ανεγκέφαλοι έσπασαν
τις πινακίδες των αλλαγών, έσκισαν όσες εμφανίσεις και φόρμες βρήκαν μπροστά
τους, ενώ ορισμένοι γκρέμισαν ακόμη και τα στηρίγματα των δοκαριών. Ούτε τα
δίχτυα... κατάφεραν να γλιτώσουν, αφού τα έσκισαν τραβώντας τα με μανία.

Οι ποδοσφαιριστές του Άγιαξ κοιτούσαν με έκπληξη, όμως ούτε αυτοί ήταν
ασφαλείς. Ορισμένοι φίλοι του «τριφυλλιού» τούς όρμηξαν ζητώντας τους τη
φανέλα, ενώ κάποιοι άλλοι πιο... ήπιοι ήθελαν ένα απλό... αυτόγραφο.

Οι υπεύθυνοι του σταδίου έψαχναν απεγνωσμένα τα τρόπαια, τα οποία θα απένειμαν
στην ολλανδική ομάδα, όμως είχαν εξαφανιστεί κι αυτά! Αρκετοί παίκτες του
Παναθηναϊκού έτρεχαν στα αποδυτήρια, χωρίς τις φανέλες τους, ενώ τους
καταδίωκαν για να τους πάρουν και τα σορτσάκια!

Όλα είχαν ξεκινήσει από το ημίχρονο, όταν πολλοί οπαδοί του Παναθηναϊκού
εισέβαλαν στον αγωνιστικό χώρο, ευτυχώς, όμως, ύστερα από δέκα λεπτά περίπου
αποχώρησαν από μόνοι τους.

Είναι πιθανόν τα πνεύματα να οξύνθηκαν όταν ο πρόεδρος του Παναθηναϊκού
Γιώργος Βαρδινογιάννης μπήκε στον αγωνιστικό χώρο στο 83' για να κάνει κάποιες
συστάσεις, με αφορμή τα καπνογόνα και τις φωτοβολίδες που εκσφενδονίστηκαν.

Πέντε λεπτά μετά τη λήξη του αγώνα, περίπου πενήντα οπαδοί των «πρασίνων»
εισέβαλαν ακόμη και στα αποδυτήρια της ομάδας τους, προκαλώντας τον πανικό.
Μάλιστα, παρόντες ήταν οι πρόεδροι Βαρδινογιάννης και Καραγιάννης, οι οποίοι
τα έχασαν μόλις τους είδαν. Ευτυχώς, με την έγκαιρη παρέμβαση της Αστυνομίας,
οι θερμόαιμοι μεταφέρθηκαν έξω από τους χώρους του σταδίου.

Πάντως, παρά το γεγονός ότι τα γεγονότα συγκλόνισαν παίκτες και τεχνική ηγεσία
του Άγιαξ, οι Ολλανδοί δεν τα σχολίασαν με αρνητικό τρόπο. Οι ποδοσφαιριστές
του «Αίαντα» ήταν πρόθυμοι μετά το τέλος του αγώνα στο να υπογράφουν αυτόγραφα
στους θαυμαστές, ενώ δεν απέφυγαν να χαρίσουν και τις εμφανίσεις τους.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16039O063</ED>
<ID>
ID:135184

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O06&aa=3</URL></REF>


Article

<CATEGORY>vin10</CATEGORY>

 <H5>ΙΩΝΙΚΟΣ
</H5><H2>Θέλει Μπελά και Πις
</H2><H2></H2>
ΤΟΝ ΛΕΣΕΚ Πις και τον Άριαν Μπελά θέλει να αποκτήσει ο Ιωνικός. Η ομάδα της
Νεάπολης κινείται με άκρα μυστικότητα, αλλά οι επαφές με τους δύο
ποδοσφαιριστές έχουν προχωρήσει και ιδιαίτερα με τον Μπελά, ο οποίος βρίσκεται
πολύ κοντά στη συμφωνία, αφού έχει κάνει προσφυγή και έχει μείνει ελεύθερος
από τον Εθνικό. Σε ό,τι αφορά τον Πις, τα πράγματα είναι πιο δύσκολα αφού ο
Πολωνός έχει συμβόλαιο με την Καβάλα μέχρι το καλοκαίρι και για να γίνει η
μεταγραφή πρέπει να πάρει χρήματα και η ομάδα του. Εκτός όμως απ' αυτούς, ο
Ιωνικός κινείται για τη μεταγραφή ενός ακόμα Ισλανδού, μετά την απόκτηση του Τόμανσον.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16039O071</ED>
<ID>
ID:135101

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O07&aa=1</URL></REF>


Article

<CATEGORY>vin10</CATEGORY>

 <H5>ΑΠΟΛΛΩΝ
</H5><H2>Φιλικό με 12 γκολ
</H2>
Ο ΑΠΟΛΛΩΝ νίκησε σε φιλικό στο γήπεδο του Ταύρου τον Φωστήρα με 9-3. Τέσσερα
γκολ πέτυχε ο κορυφαίος παίκτης του αγώνα Παντελής Κωνσταντινίδης, από δύο οι
Λαμπριάκος και Έρακ και ένα ο Νταμιάνοβιτς. Ο Τάις Λίμπρεχτς δοκίμασε στη θέση
του λίμπερο έναν Αλβανό, ο οποίος όμως, όπως είπε στο τέλος, δεν τον
ικανοποίησε, αφού θέλει πολλή δουλειά.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16039O072</ED>
<ID>
ID:135147

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O07&aa=2</URL></REF>


Article

<CATEGORY>vin10</CATEGORY>

 <H5>ΠΡΩΤΟΔΙΚΕΙΟ
</H5><H2>Η απόφαση της ΕΠΑΕ είναι παράνομη
</H2>
«Ο ΝΟΜΟΣ προβλέπει ότι η συγκρότηση της Πειθαρχικής Επιτροπής πρέπει να
γίνει από οικείο δικαστήριο. Αντ' αυτού, η συγκρότηση έγινε από το Πρωτοδικείο
Χαλκίδας. Η απόφαση αυτή κρίνεται παράνομη, όπως και η θέση της ΕΠΑΕ να θέλει
εκείνη να επιλέγει από πίνακα περισσοτέρων δικαστών από εκείνους που
απαιτούνται για τη συγκρότηση των οργάνων της». Αυτό τόνισε χθες, με αφορμή
την προχθεσινή απόφαση της ΕΠΑΕ, ο εφέτης Χαράλαμπος Αθανασίου, προϊστάμενος
του Πρωτοδικείου Αθηνών. Και πρόσθεσε: Δεν μπορεί ο κρινόμενος να επιλέγει
τους κριτές του. Με ενοχλούν αφάνταστα, ως δικαστικό λειτουργό, αυτές οι
μεθοδεύσεις που γίνονται. Οι αποφάσεις θα αφήνουν πλέον περιθώρια για
ενστάσεις λόγω του κακού ορισμού των δικαστών».

Από την πλευρά τους, οι πρόεδροι Πρωτοδικών από την Χαλκίδα αποδέχθηκαν τον
διορισμό τους, ενώ ο πρόεδρος της ΕΠΑΕ Στέλιος Σφακιανάκης τόνισε: «Κάναμε μία
αισθητική παρέμβαση στην ΕΠΑΕ».

Ο πρόεδρος της διοργανώτριας άφησε να εννοηθεί ότι δεν πρόκειται να
αξιολογηθεί το ντέρμπι ΑΕΚ - Ολυμπιακού, τονίζοντας: «Θα αργήσουμε να
αξιολογήσουμε ματς του β' γύρου, διότι ακόμη και στα ντέρμπι δεν μπορεί να
κριθεί ένα ολόκληρο πρωτάθλημα».

Λάβρος ήταν ο πρώην αθλητικός δικαστής Νίκος Χατζάκης, για όσα συμβαίνουν στα
δικαιοδοτικά όργανα, σε δηλώσεις του στον ραδιοφωνικό σταθμό «Σπριντ FM».
Τόνισε πως είναι παραβάτες τους Συντάγματος όσοι αποφάσισαν τον ορισμό των
δικαστών από την Χαλκίδα στην Επιτροπή ενώ τους αποκάλεσε «μπακάληδες».
Συγχρόνως κατήγγειλε απόπειρα ανθρωποκτονίας εις βάρος του, όταν ήταν στη
συγκεκριμένη θέση: «Εμένα μου είχαν κόψει τα σωληνάκια τροφοδοσίας στο
αυτοκίνητο και κόντεψα να τιναχθώ στον αέρα».

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16039O073</ED>
<ID>
ID:135185

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O07&aa=3</URL></REF>


Article

<CATEGORY>vin10</CATEGORY>

 <H2>ΠΟΙΝΕΣ
</H2><H2>Κεκλεισμένων των θυρών
</H2>
ΣΤΗΝ αλλαγή του άρθρου 29 του ΚΑΠ (ποινές σε ομάδες για επεισόδια)
προτίθεται να προχωρήσει η ΕΠΑΕ από τη νέα αγωνιστική περίοδο, στην περίπτωση
που πραγματοποιηθεί επιθυμία του καλωδιακού καναλιού «Pay per view».

Οι ποινές αποκλεισμού των γηπέδων ομάδων θα αντικατασταθούν με ποινές
«κεκλεισμένων των θυρών», προκειμένου οι τιμωρημένες ΠΑΕ να μην αλλάζουν έδρα,
αφού κάτι τέτοιο θα κάνει δύσκολη τη μετάδοση των αγώνων από το καλωδιακό κανάλι.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16039O074</ED>
<ID>
ID:135210

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O07&aa=4</URL></REF>


Article

<CATEGORY>vin10</CATEGORY>

 <H2>ΑΘΗΝΑΪΚΟΣ
</H2><H2>Πλησιάζει τον Αλέξη
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

ΠΟΛΥ ΚΟΝΤΑ στην απόκτηση του Θόδωρου Αλέξη, από την ΑΕΚ, βρίσκεται ο
Αθηναϊκός. Η ομάδα του Βύρωνα έχει ζητήσει τον παίκτη από τους
«κιτρινόμαυρους», η διοίκηση των οποίων δεν έχει αντίρρηση να παραχωρήσει τον
ποδοσφαιριστή με τη μορφή του δανεισμού, μέχρι το καλοκαίρι.

Ο Αλέξης έχει ήδη μιλήσει με τους ανθρώπους της διοίκησης του Αθηναϊκού, αλλά
και με τον Στάθη Σταθόπουλο, ο οποίος του εξέφρασε τη μεγάλη του επιθυμία για
την ένταξή του στους «Λόρδους». Για τον Αλέξη έδειξαν ενδιαφέρον και άλλες
ομάδες, όπως η Προοδευτική, αλλά η ΑΕΚ έδωσε τη συγκατάθεσή της για να
μετακομίσει ο παίκτης στον Βύρωνα. Αν δεν συμβεί κάτι απρόοπτο, ο Αλέξης θα
υπογράψει σήμερα συμβόλαιο, θα πάρει περίπου 12 εκατ. μέχρι το καλοκαίρι και
θα είναι στη διάθεση του Σταθόπουλου για το ματς με την Προοδευτική.

Στα αγωνιστικά θέματα της ομάδας, ο Κλαρκ έχει θλάση στον δικέφαλο και τέθηκε
νοκ άουτ για τον αγώνα της Κυριακής. Χθες, ήρθε απάντηση από την ομάδα του
Κόγιο Τόμας, την Μπλακ Στάρας και ζητεί 500 δολάρια (134.000! δραχμές) για να
στείλει την μπλε κάρτα του παίκτη. Σήμερα το βράδυ ο Σπύρος Καλογιάννης θα
συναντηθεί με τον Στάθη Σταθόπουλο και τον Τάσο Χατζηαγγελή για να συζητήσουν
μεταγραφικά θέματα, αλλά και τον τελικό καθορισμό αρμοδιοτήτων του
Χατζηαγγελή, στην ομάδα. 
Τίποτα, πάντως, δεν αποκλείει την πραγματοποίηση και άλλης μεταγραφής από τον Αθηναϊκό.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16039O075</ED>
<ID>
ID:135222

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O07&aa=5</URL></REF>


Article

<CATEGORY>vin10</CATEGORY>

 <H5>Ο ΣΤΟΓΙΑΚΟΒΙΤΣ ΜΕ 35 ΠΟΝΤΟΥΣ ΟΔΗΓΗΣΕ ΤΟΝ ΠΑΟΚ ΣΤΟΝ ΘΡΙΑΜΒΟ ΕΠΙ ΤΗΣ ΛΙΜΟΖ
</H5><H2>Το σύστημα «8»
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

Οι παίκτες της Λιμόζ δεν μπορούσαν να σταματήσουν τον Στογιάκοβιτς

ΤΟ «ΣΥΣΤΗΜΑ 8» λειτούργησε άψογα χτες στον ΠΑΟΚ, με αποτέλεσμα τη νίκη επί της
Λιμόζ (85-76) και την ανανέωση των ελπίδων για διάκριση στην ευρωλίγκα. Ποιο
είναι το σύστημα 8; «Αφήστε τον Στογιάκοβιτς να καθαρίσει». Έτσι κι έγινε
λοιπόν. Όταν η Λιμόζ εκμεταλλεύτηκε τα προβλήματα του ΠΑΟΚ στην περιφέρεια και
την παγωμένη ατμόσφαιρα στο Αλεξάνδρειο για να προηγηθεί 25-15 στο 12' και
37-44 στο 24', ο ΠΑΟΚ απάντησε με τον ίδιο τρόπο.

Ο Κακιούσης στη θέση του Μπουντούρη (εκτός κλίματος χτες και με πρόβλημα στο
μαρκάρισμα του Άλεν), ο Μπαλογιάννης (αντί του αρνητικού Ρόουαν, με επιθετικές
λύσεις), ο Γιαννούλης (αντί του Μακρέι) να δίνουν βοήθειες και ο Στογιάκοβιτς
να σκοράρει συνεχώς, διαλύοντας κάθε αμυντικό σύστημα του Ζαν Μονκλάρ. Την
πρώτη φορά, ο Στογιάκοβιτς με 12 πόντους μετέτρεψε το 25-15 σε 29-28 (στο
17'), το ημίχρονο τέλειωσε 31-31, αλλά η γαλλική ομάδα βρήκε και πάλι τον
τρόπο να προηγηθεί.

Η παρουσία του Στογιάκοβιτς ήταν και πάλι καταλυτική, ενώ η μπάλα πήγαινε και
κάτω από το καλάθι όπου ο Σάκλφορντ είχε τα κέφια του (23π με 8/11δ, 7/7β, 9
ριμπ). Έτσι, το σκορ έγινε 58-52 στο 30', ενώ όταν η Λιμόζ πλησίασε (74-72 στο
37'), ένα σφύριγμα του Ιταλού Κολούτσι βοήθησε σημαντικά τον ΠΑΟΚ (5ο
φάουλ-επιθετικό, στον Βάις). Στη συνέχεια, έδρασε και πάλι ο Στογιάκοβιτς...

ΥΜΝΟΙ ΑΠΟ ΣΕΡΦ

Όπως ήταν φυσικό, ο Σβι Σερφ έκανε ιδιαίτερη αναφορά στον Μπέντζα: «Ήταν ο
καλύτερος, είχε καταπληκτικό παιχνίδι. Πολύ σημαντική όμως, ήταν και η βοήθεια
των Μπαλογιάννη, Σάκλφορντ, ενώ ο Κακιούσης είχε το καλύτερο εφετινό του
παιχνίδι, παρά το γεγονός ότι χρεώθηκε νωρίς με φάουλ».

Ο Ισραηλινός τεχνικός είπε επίσης: «Έπρεπε να διατηρήσουμε το αβαντάζ της
έδρας. Πιστεύω ότι με τρεις νίκες στο Αλεξάνδρειο, μπορούμε να προκριθούμε
στην επόμενη φάση. Στην αρχή είχαμε πρόβλημα απέναντι στους γρήγορους
περιφερειακούς της Λιμόζ. Επίσης, όταν η γαλλική ομάδα είχε αργές επιθέσεις
δεχόμασταν στο τέλος καλάθι, αφού δεν ήμασταν συγκεντρωμένοι. Μη βλέπετε τη
Λιμόζ στην τελευταία θέση. Είναι ικανή και έμπειρη ομάδα. Τώρα, θα ασχοληθούμε
με το ματς στην Πάτρα, αφού είναι ώρα να πετύχουμε και μιά εκτός έδρας νίκη»

ΖΗΜΙΑ

Ο προπονητής της Λιμόζ Ζαν Μονκλάρ είπε: «Γνωρίζαμε ότι ήταν δύσκολο να
σταματήσουμε τον Στογιάκοβιτς, αλλά δεν περίμενα τόση ζημιά από τον Σάκλφορντ.
Ο ΠΑΟΚ είχε καλά σουτ από την περιφέρεια και άξιζε τη νίκη. Έχω κάποια
ερωτηματικά για το 5ο φάουλ του Βάις, ενώ το ματς κρίθηκε στο επιθετικό
ριμπάουντ του Γιαννούλη, ενάμισι λεπτό πριν από το τέλος. Στόχος μας είναι να
αποφύγουμε την τελευταία θέση».


<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16039O081</ED>
<ID>
ID:135102

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O08&aa=1</URL></REF>


Article

<CATEGORY>vin10</CATEGORY>

 <H2>ΓΥΝΑΙΚΕΣ
</H2><H2>Ισοπαλία στη Λεωφόρο
</H2>
Τούλα Καλέντζου

ΥΣΤΕΡΑ από ένα αμφίρροπο ματς που έγινε χθες στη Λεωφόρο, η γυναικεία ομάδα
του Παναθηναϊκού ήρθε ισόπαλη 61-61 (29-29 ημ.) με τη γαλλική Ταρμπ, για το
Κύπελλο Λιλιάνα Ρονκέτι.

Η ελληνική ομάδα καλείται να νικήσει στη ρεβάνς που θα γίνει την άλλη εβδομάδα
στη Γαλλία, προκειμένου να προκριθεί στην επόμενη φάση.

*** Χωρίς βαθμολογικό ενδιαφέρον, ο Σπόρτιγκ θα αντιμετωπίσει απόψε στα
Πατήσια την Ρουζόμπεροκ, για την Ευρωλίγκα γυναικών.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16039O082</ED>
<ID>
ID:135148

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O08&aa=2</URL></REF>


Article

<CATEGORY>vin10</CATEGORY>

 <H5>ΕΥΡΩΛΙΓΚΑ
</H5><H2>Η Ρασίγκ επικράτησε της Ορτέζ
</H2>
ΣΤΟ... γαλλικό ντέρμπι της ευρωλίγκα, η Ρασίγκ Παρί του Μπόζινταρ Μάλκοβιτς,
νίκησε στο Πο την Ορτέζ 64-61, με κορυφαίο παίκτη τον Έρικ Στρίλενς (19 π.).
Πρώτος σκόρερ της Ορτέζ, ο Μουσταφά Σονκό (15 π.).

Για τον Ε' όμιλο, στον οποίο μετέχει ο Ολυμπιακός, η Έφες Πίλσεν νίκησε στο...
τουρκικό ντέρμπι της ευρωλίγκα την Τελεκόμ Άγκυρα 74-68, με κορυφαίους τους
Σέλερς (16 π.) και Ναουμόσκι (15 π.). Πρώτος σκόρερ της Τελεκόμ, ο Σκοτ (23
π.). Τέλος, στην Μπολόνια η Τιμσύστεμ νίκησε 85-82 την Παρτιζάν.

Το αποψινό πρόγραμμα: Ε' όμιλος: Μακάμπι Τελ Αβίβ-Πόρτο, Ζ': Μπενετόν
Τρεβίζο-Ρεάλ Μ., Εστουντιάντες-ΤΣΣΚΑ, Η': Κίντερ Μπολόνια-Ολύμπια
Λιουμπλιάνας, Μπαρτσελόνα-Άλμπα Βερολίνο, Θ': Τσιμπόνα- Χάποελ Ιερουσαλήμ.

Τα αποτελέσματα στα πρώτα ματς της φάσης των «16» στο Κύπελλο Κόρατς: Χάποελ
Γκαλίλ Ελιόν-Βερόνα 86-83, Ρόμα-Μάλαγα 73-55, Ερυθρός Αστέρας-Νταρουσαφάκα
67-62, Σολέ-Βαρέζε 95-70, Σταλ Μπόμπρεκ-Ντιζόν 77-63. Οι επαναληπτικοί αγώνες
θα διεξαχθούν την προσεχή Τετάρτη.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16039O083</ED>
<ID>
ID:135186

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O08&aa=3</URL></REF>


Article

<CATEGORY>vin10</CATEGORY>

 <H5>ΔΙΚΑΣΤΗΣ
</H5><H2>Σε απολογία κλήθηκε ο Διαμαντόπουλος </H2>
Κώστας Διαμαντόπουλος

Ο ΑΘΛΗΤΙΚΟΣ δικαστής κάλεσε σε απολογία τον Κώστα Διαμαντόπουλο, για την
αποβολή του τελευταίου στον αγώνα με τον Παναθηναϊκό στο ΟΑΚΑ στην τελευταία
αγωνιστική. Επίσης κάλεσε σε απολογία τον Γιάννη Ιωαννίδη προκειμένου να
εξηγήσει τους λόγους για τους οποίους δεν πήγε στη συνέντευξη Τύπου μετά τον
αγώνα με τον Ολυμπιακό.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16039O084</ED>
<ID>
ID:135211

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O08&aa=4</URL></REF>


Article

<CATEGORY>vin10</CATEGORY>

 <H2>Η Εθνική στη Στουτγκάρδη
</H2>
ΣΤΗΝ ΣΤΟΥΤΓΚΑΡΔΗ θα διεξαχθεί στις 25/2 ο αγώνας της Εθνικής με τη Γερμανία,
στα πλαίσια της προκριμαικής φάσης του Ευρωμπάσκετ '99. Όσον αφορά τη
συνάντηση της τελευταίας αγωνιστικής με το Βέλγιο (28/2), ήδη έχουν γίνει οι
κατάλληλες ενέργειες για τη διεξαγωγή του στο νέο κλειστό γήπεδο της Δράμας,
αλλά οριστική απόφαση θα ληφθεί από τον Παναγιώτη Γιαννάκη.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16039O085</ED>
<ID>
ID:135223

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O08&aa=5</URL></REF>


Article

<CATEGORY>vin10</CATEGORY>

 <H5>Ο ΑΛΕΞΑΝΤΕΡ ΚΡΑΤΗΣΕ ΖΩΝΤΑΝΗ ΤΗΝ ΑΕΚ ΣΤΟ ΚΥΝΗΓΙ ΤΗΣ Α' ΘΕΣΗΣ
</H5><H2>Φιλί της ζωής
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Ο Βίκτορ Αλεξάντερ ήταν ο άνθρωπος της τελευταίας στιγμής για την ΑΕΚ

Ο «ΧΡΥΣΟΔΑΧΤΥΛΟΣ» Βικ Αλεξάντερ, με ένα από τα σημαντικότερα φόλοου της
καριέρας του, ήταν ο άνθρωπος που κράτησε «ζωντανή» την ΑΕΚ στο κυνήγι της
πρώτης θέσης στον όμιλο της, αφού ήττα στο χθεσινό ματς θα σήμαινε σχεδόν...
καταστροφή για την «Ένωση».

Η χαμένη βολή του Ερντενάι στα 13'' πριν από το τέλος (με 1/2 βολές έκανε το
σκορ 69-71) ήταν αυτό που περίμενε η ΑΕΚ. Ο Μπάνε Πρέλεβιτς ελίχθηκε, σούταρε,
αλλά αστόχησε. Η μπάλα πήρε ύψος και ο Αλεξάντερ με μόλις 1.4'' για τη λήξη
την έσπρωξε με τα δάχτυλα στο αντίπαλο καλάθι μέσα σε έξαλλους πανηγυρισμούς,
ισοφαρίζοντας σε 71-71.

Η παράταση ήταν τυπική διαδικασία, αφού η Ούλκερ πέτυχε καλάθι μόλις 24'' πριν
από τη λήξη, ενώ είχε προηγηθεί ένα 10-0 της ΑΕΚ, για να τελειώσει το παιχνίδι
με 81-73. Μία νίκη που κατακτήθηκε τρομερά δύσκολα από την κακή χθες ΑΕΚ, που
και πάλι βασίστηκε στις εξάρσεις των παικτών της, ενώ γενικά ήταν πολύ άστοχη
(κάποια στιγμή στο δεύτερο ημίχρονο είχε 9% στα τρίποντα!). Η αγωνία είχε
φτάσει στο κατακόρυφο από τα τελευταία λεπτά, όταν οι εκνευριστικά ψύχραιμοι
Τούρκοι κατάφεραν να προηγηθούν με 60-64, σχεδόν τέσσερα λεπτά πριν από το
τέλος. Ήταν εκεί που ο Νίκος Χατζής ανέλαβε προσωπικά την υπόθεση και αρχικά
με τρίποντο έκανε το 65-64 (37') και στη συνέχεια με δίποντο το 67-66 (39').

Ο Μάικλ Άντερσον έδωσε εκ νέου το προβάδισμα στην Ούλκερ (67-68 στα 37''), ενώ
ο Νίκος Χατζής έκανε... καρδιακούς τούς συμπαίκτες του αστοχώντας σε δύο βολές
στα 20''. Αντίθετα, ο Ερντενάι ήταν εύστοχος (67-70 στα 18'') και στις δύο,
για να τον μιμηθεί αυτή τη φορά ο Χατζής (69-70 στα 14''). Ο Ερντενάι, στα
13'', ευστόχησε μόνο στην πρώτη και ο Αλεξάντερ ήταν εκεί.

Οι Τούρκοι με μία άμυνα ζώνης δημιούργησαν προβλήματα στην ΑΕΚ, ενώ από την
αρχή ο Κέβιν Ράνκιν έκανε ό,τι ήθελε κάτω από τα δύο καλάθια (27 πόντοι και 19
ριμπάουντ!) νικώντας κατά κράτος τον άπειρο Τσακαλίδη. Με συμπαραστάτη τον
Ερντενάι, η Ούλκερ είχε σταθερά το προβάδισμα (18-26 στο 15') πριν κάνει το
ξέσπασμα η ΑΕΚ για να κλείσει το ημίχρονο με 36-31 (18-5 σερί).

Στο δεύτερο ημίχρονο η ΑΕΚ φάνηκε να «καθαρίζει» το παιχνίδι (56-50 στο 30')
με εντυπωσιακούς τους Άντερσον-Αλεξάντερ και Πρέλεβιτς, αλλά ο Αλεξάντερ έκανε
το τέταρτο φάουλ, ενώ ο Τσετίν Γιλμάζ γύρισε την άμυνά του σε ζώνη και η
Ούλκερ ξαναμπήκε στο παιχνίδι που επιφύλασσε το δραματικό φινάλε, με χάπι έντ
για την ελληνική ομάδα.


<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16039O091</ED>
<ID>
ID:135103

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O09&aa=1</URL></REF>


Article

<CATEGORY>vin10</CATEGORY>

 <H2>ΑΡΗΣ
</H2><H2>Πικρό αντίο από Ορτίθ
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

«Αντίο» είπε και ο Χοσέ Πικουλίν Ορτίθ στον Άρη, μετά το χθεσινό ματς με τη Βέστπιλς

ΝΕΟ ΠΛΗΓΜΑ για τον Άρη, αφού μετά το τέλος του αγώνα με τη Βέστπιλς, ο Χοσέ
Πικουλίν Ορτίθ ανακοίνωσε και επίσημα ότι εγκαταλείπει την ομάδα. Ο Ορτίθ
αναμένεται σήμερα να αναχωρήσει για την πατρίδα του:

«Ήρθε η ώρα μηδέν. Είναι δύσκολο να σας κοιτάξω στα μάτια. Αύριο (σήμερα)
φεύγω και αυτό μου κοστίζει. Είμαι στεναχωρημένος για το γεγονός ότι δεν
τέλειωσα το έργο μου. Ελπίζω να συμβεί κάτι και να λυθούν όλα τα προβλήματα.
Να μου τηλεφωνήσουν από τον Άρη και να επιστρέψω. Μου έχει κοστίσει πολύ που
ήρθαν έτσι τα πράγματα.Στον Άρη έζησα τα καλύτερά μου χρόνια» . Ο Ορτίθ
υποστήριξε επίσης ότι έχει προτάσεις από άλλες ομάδες, τις οποίες αποκλείεται
να δεχτεί. Αξίζει να σημειωθεί ότι τα μέλη της τριμελούς επιτροπής
(Αδαμόπουλος, Κουκουβίνος, Καπετανόπουλος) πήγαν στα αποδυτήρια σε μία
προσπάθεια να τον μεταπείσουν λέγοντάς του να κάνει υπομονή έως τη Δευτέρα,
αφού ­ όπως του είπαν ­ έχει βρεθεί λύση.

Ο Ορτίθ μάλιστα μοίρασε δήλωσή του προς τους φιλάθλους του Άρη, σημειώνοντας
τα προβλήματα που υπάρχουν στην ομάδα: Σύμφωνα με αυτήν, δεν ενημερώθηκε από
την ομάδα για τη βράβευσή του από την ΕΣΑΚ, ότι πλήρωσε 40.000 δρχ. για να
πάρει... αντίγραφο του κυπέλλου Κόρατς, καθώς και κάποια περιστατικά που
αφορούν συμπαίκτες του. «Βρήκα την οικογένειά μου να κρυώνει, επειδή δεν είχαν
πληρωθεί τα κοινόχρηστα» σημειώνει χαρακτηριστικά.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16039O092</ED>
<ID>
ID:135149

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O09&aa=2</URL></REF>


Article

<CATEGORY>vin10</CATEGORY>

 <H2>Προκρίθηκε στους «8» του Κόρατς
</H2>
ΕΚΠΛΗΚΤΙΚΟΣ ο Άρης, νίκησε χτες 102-66 τη Βέστπιλς από τη Λετονία και
ουσιαστικά εξασφάλισε την πρόκρισή του στους «8» του Κυπέλλου Κόρατς. Η
απόδοση της ελληνικής ομάδας ήταν καταπληκτική και στηρίχθηκε στην πολύ απλή
συνταγή δυνατή άμυνα, ριμπάουντ και αιφνιδιασμούς, τους οποίους οργάνωνε με
μαεστρία ο Γ. Σιούτης. Ο. Ορτίθ, στην τελευταία του εμφάνιση με τη φανέλα του
Άρη «σκέπασε» τα καλάθια και ήταν πρωταγωνιστής.

ΑΡΗΣ: Ορτίθ 14 (7/10δ, 9ρ, 4ασ., 1κλ), Λιαδέλης 21 (6/6β, 6/7δ, 1/4τρ),
Χρυσανθόπουλος 15 (3/3δ, 3/5τρ), Πάσπαλι 8 (6/10β, 1/3δ, 6ρ, 3ασ.), Σιούτης 17
(1/1β, 8/10δ,4ρ, 8ασ.), Γαλακτερός, Ναχάρ 6, Αγγελίδης 16 (2/3β, 7/9δ, 5ρ),
Φλώρος, Μπόνι 5.

ΒΕΣΤΠΛΙΣ: Μπονταρένκο 9 (12ρ), Ταμπς 21, Μακλέντον 12, Μπούκσεβιτς 2, Λάκσα,
Βαλέικο 11 (1), Βισούεβιτς 4, Ζάιντακς 7, Μπέρνιτς.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16039O093</ED>
<ID>
ID:135187

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O09&aa=3</URL></REF>


Article

<CATEGORY>vin10</CATEGORY>

 <H5>ΙΩΑΝΝΙΔΗΣ:
</H5><H2>Γιατί δεν πήγα στη συνέντευξη Τύπου
</H2><H2></H2>
«Η ΚΟΙΝΗ συνέντευξη Τύπου γίνεται μόνο για τους δημοσιογράφους. Και όχι για
τους οπαδούς».

Ο Γιάννης Ιωαννίδης έκανε γνωστούς τους λόγους της άρνησής του να παραστεί στη
συνέντευξη Τύπου στο ΣΕΦ με τον Ίβκοβιτς. Χθες, και μετά την κλήση του από τον
αθλητικό δικαστή, έγινε αποκαλυπτικός.

Ο προπονητής της ΑΕΚ είπε: «Στη συνέντευξη Τύπου πρέπει να απαντάς στις
ερωτήσεις των δημοσιογράφων, όχι των οπαδών. Εμένα τη διαγωγή μου δεν
πρόκειται να τη χαλάσει κανείς. Εδώ είναι εκκλησία ­ ουδείς μπαίνει στην
αίθουσα εκτός των δημοσιογράφων. Αν έχω άδικο γράψτε το».

Ο «ξανθός» παραδέχθηκε ότι μπορεί να φταίει και ο ίδιος (για την κατάσταση στο ΣΕΦ):

«Μπορεί να φταίω κι εγώ. Όμως βλέπετε ότι δεν έχω μαζί μου κάποιους. Δεν
γίνονταν τέτοια όσο ήμουν εγώ κόουτς».

Ο Ιωαννίδης ήταν καυστικός και (πιθανόν) θυμήθηκε τη συνέντευξη Τύπου μεταξύ
του Σούμποτιτς και του Ίβκοβιτς στο ΟΑΚΑ:

«Η συνέντευξη Τύπου ονομάζεται κοινή και υπάρχει λόγος γι' αυτό: μιλούν οι δύο
προπονητές ­ ακούει ο ένας τον άλλο. Μιλάω και σηκώνομαι και φεύγω, δεν
σημαίνει τίποτα...».

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16039O094</ED>
<ID>
ID:135212

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O09&aa=4</URL></REF>


Article

<CATEGORY>vin10</CATEGORY>

 <H5>ΙΒΚΟΒΙΤΣ: ΝΑ ΜΗ ΧΑΣΟΥΜΕ ΤΟΝ ΕΛΕΓΧΟ ΤΟΥ ΠΑΙΧΝΙΔΙΟΥ
</H5><H5>ΚΟΟΥΤΣ
</H5><H5>Δεν μετανιώνω για το τάιμ άουτ
</H5><H2>Έτοιμοι για νίκη
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΜΕ ΤΟΝ ΑΕΡΑ από τη νίκη επί της ΑΕΚ ο Ολυμπιακός θέλει να ξεπεράσει απόψε
ανώδυνα και το εμπόδιο της Κροάσια Σπλιτ, στην Ευρωλίγκα, αφού για να
εξασφαλίσει (ό,τι και αν κάνουν οι διώκτες του) την πρώτη θέση του νέου του
ομίλου χρειάζεται μόνο νίκες στην έδρα του και μία επιτυχία στα δύο ματς που
του απομένουν εκτός έδρας. Κόντρα σε έναν παλιό τους γνώριμο (από τα ντέρμπι
Ολυμπιακού - Παναθηναϊκού) θα βρεθούν οι παίκτες του Ολυμπιακού, αφού ο Ζέλικο
Παβλίσεβιτς είναι ο κόουτς των Κροατών, οι οποίοι ψάχνουν μία μεγάλη νίκη,
προκειμένου να αποφύγουν την 5η θέση του ομίλου (η 6η είναι... κατειλημμένη
από την Πόρτο) που οδηγεί στον αποκλεισμό από την επόμενη φάση. «Είναι μια
πολύ έμπειρη ομάδα, με καλούς σουτέρ και πολύ καλό πάσινγκ γκέιμ. Με μέσο όρο
40% στα τρίποντα και με δέκα εύστοχα σουτ και άνω σε κάθε παιχνίδι, είναι
λογικό να πρέπει να δείξουμε μεγάλη προσοχή στην περιφέρεια. Το βασικό είναι
να μη χάσουμε σε κανένα σημείο τον έλεγχο του παιχνιδιού, όπως κάναμε και με
την ΑΕΚ, και να περιορίσουμε τους Χένρι, Τρβίντιτς και Πρκάτσιν, που είναι οι
πιο επικίνδυνοι παίκτες της Κροάσια», τόνισε ο Ντούσαν Ίβκοβιτς, που είναι
φανερά ικανοποιημένος από τη μέχρι τώρα πορεία της ομάδας του.

Ο ΚΑΡΝΙΣΟΒΑΣ

«Η ομάδα έχει πειθαρχία και οι παίκτες μου έχουν ομαδικότητα και το κυριότερο
καταλαβαίνουν το μπάσκετ, ενώ πάντα είναι πολύ καλά διαβασμένοι για τον
αντίπαλό τους. Ο καθένας ξέρει απόλυτα τον ρόλο του. Μπορεί για παράδειγμα ο
Καρνισόβας να είναι ο ηγέτης της ομάδας, αλλά ποιος μπορεί να παραβλέψει τον
Τόμιτς, που κάνει όλες τις δύσκολες δουλειές; Ο τεχνικός του Ολυμπιακού, που
μίλησε με ιδιαίτερα κολακευτικά σχόλια για τους νεαρούς της ομάδας: «Μπήκαν
από νωρίς στα βαθιά, αλλά τα πάνε περίφημα. Αυτό είναι αποτέλεσμα της σκληρής
δουλειάς που έχουν κάνει ως τώρα. Περιμένω ακόμα περισσότερα από αυτούς και
γενικά θεωρώ ότι η ομάδα, παρά τα συνεχόμενα παιχνίδια και τις απουσίες, δεν
θα είναι κουρασμένη στο ματς με την Κροάσια. Είμαστε έτοιμοι για τη νίκη και
θα παρουσιαστούμε με καλή φυσική κατάσταση.

ΠΟΝΟΚΕΦΑΛΟΣ

Η ίωση που ταλαιπωρεί εδώ και λίγες μέρες τον Τάρλατς θα καθυστερήσει την
αποθεραπεία του: «Θα μιλήσω και με τον Νικολάου προσωπικά, αλλά πολύ δύσκολα
θα προλάβει ο Τάρλατς το Φάιναλ Φορ του Κυπέλλου. Δεν θα τον πιέσουμε και
θεωρώ ότι στο Κύπελλο δεν θα παίξει».

Ο Ντούσαν Ίβκοβιτς δείχνει στον Αρτούρας Καρνισόβας τον δρόμο προς τη νίκη

Ο ΝΤΟΥΣΑΝ Ίβκοβιτς με αφορμή, όπως είπε, κάποια σχόλια που του μετέφεραν,
θέλησε να σχολιάσει και τη φάση που πήρε το τάιμ άουτ στον αγώνα με την
ΑΕΚ.«Κάποιοι ίσως νόμισαν ότι πήρα το τάιμ άουτ στα 8.2'' και όχι στα 5'' όπως
λέχθηκε, για να πανηγυρίσω. Αυτό είναι λάθος. Εγώ και να ξαναγίνει αυτό σε
κάποιο ματς, πάλι θα πάρω τάιμ άουτ, αν έχω μόνο πέντε πόντους και δύο βολές.
Έπρεπε να πω στους παίκτες μου πώς θα παίξουν είτε έμπαιναν οι βολές είτε όχι.
Στο Βερολίνο είχαμε χάσει στην κανονική διάρκεια του αγώνα ματς στο οποίο
προηγούμαστε με πέντε πόντους ελάχιστα δευτερόλεπτα πριν από το τέλος. Δεν
ρισκάρω τίποτα και τόσα χρόνια στο μπάσκετ έχω δει πολλά. Και ο καλύτερος
φίλος μου να είναι στον αντίπαλο πάγκο, θα πάρω το τάιμ άουτ αν το κρίνω σωστό
για την εξέλιξη του αγώνα», είπε ο «Ντούντα».

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16039O101</ED>
<ID>
ID:135093

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O10&aa=1</URL></REF>


Article

<CATEGORY>vin10</CATEGORY>

 <H2>ΠΑΠΑΓΟΥ
</H2><H2>Έχασε τη διαφορά
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Ο Τόνι Χάρις ήταν ο κορυφαίος και πρώτος σκόρερ του Παπάγου στον χθεσινό αγώνα
με την Κομπασάν

ΠΗΓΕ για τα πολλά ο Παπάγου και έχασε και τα... λίγα. Η ομάδα του Κώστα Μίσσα
νίκησε με 79-76 την Κομπασάν, όμως οι τρεις πόντοι της διαφοράς θα μπορούσαν
να είναι περισσότεροι. 
Συγκεκριμένα, ο Παπάγου προηγήθηκε στο 35' με 72-58, όμως οι παίκτες του
προσπάθησαν να αυξήσουν τη διαφορά και έπαθαν τη... ζημιά. 
Οι Τούρκοι απάντησαν με τρίποντα (από δύο πέτυχαν οι Γκάρικ και Μπιτίν) και η
διαφορά εξανεμίστηκε.

«Έπαιξε ρόλο η απειρία. Μπορούσαμε να πάρουμε καλύτερη διαφορά» υποστήριξε ο
Κώστας Μίσσας. Ο προπονητής του Παπάγου είπε ακόμη:

«Είναι η πρώτη φορά στην ιστορία του Παπάγου που φτάνει ώς εδώ. Είναι
σημαντική ακόμη και η νίκη. Θα παλέψουμε στη ρεβάνς και ό,τι γίνει».

Ο προπονητής της Κομπασάν Μουράτ Ντιντίν προσπάθησε να αποφύγει τον ρόλο του
φαβορί για τη ρεβάνς στην Τουρκία:

«Μας σκότωσαν τα τρίποντα (9/16) του Παπάγου. Η ρεβάνς είναι ανοιχτή».

Ο Χάρις ήταν ο πρωταγωνιστής του αγώνα και τον ακολούθησαν σε απόδοση οι
Γούντς, Υφαντής.

ΠΑΠΑΓΟΥ: Λημνιάτης 2, Χάρις 26, Διαμαντόπουλος 11, Γουντς 18, Υφαντής 17,
Κούβελας 5.

ΚΟΜΠΑΣΑΝ: Σαχίν 14, Καταλολούκ 5, Μπιτίν 13, Γκάρικ 16, Τασπινάρ 14, Γεμέν 3,
Σάντερς 11.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16039O102</ED>
<ID>
ID:135139

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O10&aa=2</URL></REF>


Article

<CATEGORY>vin10</CATEGORY>

 <H2>Θεμέλια πρόκρισης για Περιστέρι
</H2><H2></H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Ο Μίλαν Γκούροβιτς ήταν από τους συντελεστές της μεγάλης επιτυχίας του Περιστερίου

ΝΙΚΗ με έναν πόντο είχε ζητήσει ο Αργύρης Πεδουλάκης από τους παίκτες του και
αυτοί του χάρισαν μία επιτυχία με 19 πόντους διαφορά (76-57) επί της
γιουγκοσλαβικής Μπούντουκνοστ βάζοντας γερά θεμέλια για την πρόκριση στα
προημιτελικά του Κυπέλλου Κόρατς.

Αν ο Τζόζεφ μπορούσε να βοηθήσει, είναι σίγουρο ότι το Περιστέρι θα πήγαινε
για τουρισμό στη Γιουγκοσλαβία. Πάλι καλά που ο Παύλος Νόντας είχε τρομερή
θέληση και έκανε τη διαφορά, σε συνδυασμό με την εντυπωσιακή εμφάνιση του
Κορωνιού, τη βοήθεια του Χένρι ιδιαίτερα στην δύσκολη αρχή και την εκπληκτική
­ συνολικά ­ άμυνα (μεγάλες λύσεις έδωσε εκεί ο Ρόμπινσον) που έπαιξε το Περιστέρι.

Οι γηπεδούχοι άντεξαν στην κοιλιά που έκαναν (όταν με ένα σερί 10-0 των
Γιουγκοσλάβων το σκορ πήγε στο 53-49 στο 31') και πήραν τελικά μια πολύ καλή διαφορά.

ΠΡΟΣΕΚΤΙΚΟΙ

«Απλά τελείωσε το πρώτο ημίχρονο. Η διαφορά είναι καλή, αλλά με τους
Γιουγκοσλάβους δεν μπορείς ποτέ να είσαι σίγουρος και πρέπει να είμαστε
προσεκτικοί. Θέλω να συγχαρώ τον Νόντα για το πάθος που έδειξε, ενώ γενικά όλη
η ομάδα πήγε καλά. Η άμυνά μας ήταν εκπληκτική» είπε ο Αργύρης Πεδουλάκης, ενώ
ο Μίλαν Γκούροβιτς τόνισε: «Η ατμόσφαιρα θα είναι δύσκολη στη Γιουγκοσλαβία,
αλλά πιστεύω ότι θα περάσουμε».

ΠΕΡΙΣΤΕΡΙ: (20/39 διπ., 5/12 τρ., 21/22 βολ.,19-13 ρ., 9 ας., 8 κλ., 5
κοψ., 13 λ.): Κορωνιός 24 (5/9 δ., 2/3 τρ., 8/8 β.), Χένρι 15 (2/5 δ., 2/5
τρ.), Νόντας 6 (2-3 ρ.), Τζόζεφ 2, Γιάριτς 2, Ρόμπινσον 6, Γκούροβιτς 21 (7/9
δ., 1/4 τρ.).

ΜΠΟΥΝΤΟΥΚΝΟΣΤ: (16/38 δ., 4/12 τρ., 13/13 β.,14-10 ρ., 6 ασ., 6 κλ., 1
κοψ., 18 λ.): Σκεπάνοβιτς 11(1), Βούκσεβιτς, Όστογιτς, Αλ. Ιβάνοβιτς 15 (1),
Μαρ. Ιβάνοβιτς 20 (1), Πέκοβιτς 11(1).

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16039O103</ED>
<ID>
ID:135178

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O10&aa=3</URL></REF>


Article

<CATEGORY>vin10</CATEGORY>

 <H5>ΠΛΗΡΩΣΑΝ ΤΗΝ ΑΣΤΟΧΙΑ ΤΟΥΣ ΟΙ ΕΘΝΙΚΕΣ ΟΜΑΔΕΣ ΑΝΔΡΩΝ ΚΑΙ ΓΥΝΑΙΚΩΝ
</H5><H2>ΠΟΛΟ
</H2><H2>Ξέχασαν το γκολ
</H2>
Ο Γιώργος Μαυρωτάς και οι υπόλοιποι διεθνείς έχασαν μια σπουδαία ευκαιρία για
διάκριση στο Παγκόσμιο Πρωτάθλημα Πόλο, στο Περθ

ΤΙ ΣΕΒΙΛΛΗ, τι Περθ! Όπως τον περασμένο Αύγουστο, όταν η τετράδα για άνδρες
και γυναίκες χάθηκε στις λεπτομέρειες, έτσι και χθες, στο Περθ, η χώρα μας
έχασε τη χρυσή ευκαιρία για μια πολύ σημαντική διάκριση, στο Παγκόσμιο Πρωτάθλημα.

Άνδρες και γυναίκες δεν κατάφεραν να μπουν στην τετράδα, αφού η... είσοδος
ήταν «αποκλεισμένη» από Αυστραλούς και Ρωσίδες. Κυρίως όμως φροντίσαμε κι
εμείς, με τα λάθη, να τους δώσουμε αυτή τη δυνατότητα.

Η Εθνική ανδρών έχασε 5-3 από την Αυστραλία, αφού... ξέχασε να σημειώσει γκολ
για 18'33''! Η ελληνική ομάδα έπαιξε καταπληκτικά σε άμυνα και επίθεση για δύο
επτάλεπτα, προηγήθηκε 3-1, αλλά στη συνέχεια τίποτα δεν λειτούργησε σωστά. «Τι
να πω. Το παιχνίδι ήταν δικό μας. Για δύο επτάλεπτα τούς είχαμε καθηλώσει!
Χάσαμε τη μεγαλύτερη ευκαιρία», έλεγε ο Γιώργος Μαυρωτάς. «Δεν μπορώ κι εγώ να
εξηγήσω τι μας έπιασε στα τελευταία δύο επτάλεπτα. Ατυχία, αστοχία, πέσ' το
όπως θέλεις, τους δώσαμε την ευκαιρία να πάρουν θάρρος και να αντεπιτεθούν.
Δεν εκμεταλλευτήκαμε δυο τρεις φορές τον παίκτη παραπάνω, ε, σε τέτοια ματς θα
δεχθείς στη συνέχεια γκολ. Το βλέπαμε ότι ο αγώνας θα κρινόταν στα τέσσερα,
πέντε γκολ, αλλά λες και ήμασταν... ματιασμένοι».

Ο Μάζης έχασε πολύ καλή ευκαιρία για το 4-1, στη συνέχεια οι Αυστραλοί
σκόραραν τρεις φορές από τη θέση του «φουνταριστού» και στο τελευταίο
επτάλεπτο δεν αξιοποιήσαμε τρεις φορές τον παίκτη παραπάνω (συνολικά 1/6). Δύο
γκολ πέτυχε ο Λούδης και ένα ο Λοράντος, ενώ για τους Αυστραλούς σκόραραν οι
Κλαρκ, Όμπερμαν, Μάρστεν, Μπόιντ και Τόμας. Το πρωί, η Εθνική θα αντιμετώπιζε
στο τελευταίο ματς της β' φάσης την Σλοβακία (μένει εκτός οκτάδας, αν χάσει με
δύο γκολ διαφορά). Στα άλλα ματς του ομίλου: Ισπανία - ΗΠΑ 5-4, Σλοβακία -
Βραζιλία 9-8. Η βαθμολογία: Αυστραλία και Ισπανία από 8, Ελλάδα και ΗΠΑ από 4,
Σλοβακία 2, Βραζιλία 0. Στον άλλο όμιλο: Ιταλία - Καζακστάν 13-3, Ουγγαρία -
Κροατία 9-8, Γιουγκοσλαβία - Ρωσία 9-7. Βαθμολογία: Ουγγαρία 8, Γιουγκοσλαβία
5, Ρωσία 4, Ιταλία 4, Κροατία 3, Καζακστάν 0.

ΤΑ ΚΟΡΙΤΣΙΑ

Τα κορίτσια έχασαν 8-6 από τη Ρωσία εξαιτίας της αστοχίας τους από την
περιφέρεια και κυρίως από το γεγονός ότι δεν κατάφεραν να εκμεταλλευτούν την
παίκτρια παραπάνω (2/8). «Ήμασταν έτοιμοι γι' αυτό το παιχνίδι, δεν νομίζω ότι
πήγαμε άσχημα, αλλά δεν μπορούσαμε να βρούμε λύση στα σουτ από την περιφέρεια,
κάτι που αποτελεί γενικότερο πρόβλημα για το ελληνικό πόλο. Δεν είμαστε
απογοητευμένοι, γιατί ο αρχικός στόχος της οκτάδας επιτεύχθηκε. Θα συνεχίσουμε
έως το τέλος», είπε ο ομοσπονδιακός τεχνικός Τάσος Δούμπας. Από δύο γκολ
πέτυχαν Μωραϊτίδου και Καραγιάννη και από ένα Ασιλιάν, Μίκηκη. Στους άλλους
προημιτελικούς: Αυστραλία - Ουγγαρία 8-5, Ολλανδία - ΗΠΑ 9-5, Ιταλία - Καναδάς
12-9. Η ελληνική ομάδα αντιμετώπιζε το πρωί τις Ηνωμένες Πολιτείες
διεκδικώντας την 5η θέση.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16039O111</ED>
<ID>
ID:135094

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O11&aa=1</URL></REF>


Article

<CATEGORY>vin10</CATEGORY>

 <H2>ΚΟΛΥΜΒΗΣΗ
</H2><H2>Βαριές ποινές για ντόπινγκ
</H2>
Η Αμερικανίδα Μάουερ, νικήτρια στα 100 μ. ύπτιο

ΑΣΤΡΑΨΕ και βρόντησε η ΦΙΝΑ (παγκόσμια ομοσπονδία) επιβάλλοντας βαριές ποινές
σε κολυμβητές, κολυμβήτριες και προπονητές για χρήση απαγορευμένων ουσιών. Η
Γιουάν Γιουάν τιμωρήθηκε με αποκλεισμό τεσσάρων χρόνων (καθώς και ο προπονητής
της Ζου Ζεουέν), επειδή βρέθηκαν στην αποσκευές της στο Σίδνεϊ ουσίες που
περιείχαν «αυξητική ορμόνη». Άλλες τέσσερις Κινέζες κολυμβήτριες τιμωρήθηκαν
με αποκλεισμό από τους αγώνες (Βανγκ, Χουιγιούε, Γι και Βέι), επειδή σε έλεγχο
που πραγματοποιήθηκε στις 8/1, βρέθηκαν να έχουν κάνει χρήση της ουσίας
τριαμτερίνη. Επίσης, η ΦΙΝΑ τιμώρησε με τέσσερα χρόνια αποκλεισμό την Ουκρανή
Λαπούνοβα (χρήση της ουσίας μεταντιενόνη, στεροϊδές αναβολικό) και τον
Αυστραλό Σκοτ Μίλερ με δύο μήνες, ύστερα από έλεγχο που πραγματοποιηθηκε τον
Νοέμβριο. Τέλος, η ομοσπονδία της Ουκρανίας τιμώρησε με ισόβιο αποκλεισμό τον
προπονητή Όλεγκ Κουζμίν και την προπονήτρια Μαρίνα Κούζμινα.

Οι νικητές στα χτεσινά αγωνίσματα: 100μ ελευθερο ανδρών: Ποπόφ (Ρωσία) 48.93,
Κλιμ (Αυστραλία) 49.20, Φρολάντερ (Σουηδία) 49.53. 200μ πεταλούδας ανδρών:
Σιλάντιεφ (Ουκρανία) 1.56.61, Εσποζιτό (Γαλλία) 1.56.77, Μάλκοου (ΗΠΑ)
1.57.26. 100μ ύπτιο γυναικών: Μάουερ (ΗΠΑ) 1.01.16, Νακαμούρα (Ιαπωνία)
1.01.28, Φέλκερ (Γερμανία) 1.01.47. 400μ ελευθερο γυναικών: Γιαν (Κίνα)
4.06.72, Μπένετ (ΗΠΑ) 4.07.07, Χάζε (Γερμανία) 4.08.82.

Στα 200μ πεταλούδας ο Γιώργος Πόποτας ήταν 31ος με 2.04.17.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16039O112</ED>
<ID>
ID:135140

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O11&aa=2</URL></REF>


Article

<CATEGORY>vin10</CATEGORY>

 <H2>ΠΑΟ
</H2><H2>Έκαναν έκπληξη στον Μίκαελ Κοχ
</H2>
Γιόρτασε με τον καλύτερο τρόπο τα γενέθλιά του στο Λεβερκούζεν ο Μίκαελ Κοχ

ΟΥΤΕ... ανάσα δεν πρόλαβαν να πάρουν οι παίκτες του Παναθηναϊκού. Ο Λευτέρης
Σούμποτιτς, αμέσως μετά την επιστροφή από το Λεβερκούζεν, τους πήγε στο ΟΑΚΑ
για προπόνηση, ενώ αργότερα ο προπονητής των «πρασίνων» παρακολούθησε τον
αγώνα της προσεχούς αντιπάλου του, ΑΕΚ, με την Ούλκερ.

«Είναι σπουδαία η νίκη που πετύχαμε, γιατί "καθαρίσαμε" από τον πρώτο αγώνα
την πρόκριση στους "16" του Ευρωκυπέλλου. Είναι η πρώτη φορά που πετυχαίνω
νίκη στο Λεβερκούζεν, ως προπονητής και ως παίκτης. Δείξαμε επίσης καλά
στοιχεία εν όψει του αγώνα με την ΑΕΚ και μπορώ να πω ότι ήταν καλή προπόνηση».

ΓΕΝΕΘΛΙΑ

Στο ξενοδοχείο της ομάδας στο Λεβερκούζεν (αμέσως μετά τη λήξη του αγώνα)
περίμενε μια έκπληξη τον Μίκαελ Κοχ. Οι συμπαίκτες του ήξεραν ότι ο Γερμανός
είχε γενέθλια (32 ετών) και του ετοίμασαν... πάρτι. Μπαλόνια και μια τούρτα
(χωρίς κεράκια, αφού δεν κατάφεραν να βρουν την τελευταία στιγμή) μαζί με
πολλές ευχές ήταν τα δώρα των παικτών του Παναθηναϊκού. Εξάλλου, στο Ντοπάτκα
Χάλε, δύο τσιρλίντερ της Μπάγερ Λεβερκούζεν χάρισαν στον Κοχ ένα λιονταράκι,
που είναι το έμβλημα της ομάδας, ως δώρο για τα γενέθλιά του

Το πούλμαν του Παναθηναϊκού καθυστέρησε να φύγει από το γήπεδο περίπου μισή
ώρα, αφού 200 Έλληνες έκαναν «κλοιό», δείχνοντας την αγάπη τους

*** Τον αγώνα παρακολούθησε και ο Χένρι Ντέντμαν, που είναι ο
προπονητής της Εθνικής Γερμανίας και στο τέλος προσπάθησε να πείσει τον Σάσα
Χούπμαν να επιστρέψει στην ομάδα.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16039O113</ED>
<ID>
ID:135179

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O11&aa=3</URL></REF>


Article

<CATEGORY>vin10</CATEGORY>

 <H2>ΝΒΑ
</H2><H2>Νέα «σαραντάρα» από τον Τζόρνταν
</H2><H2></H2>
Σικάγο - Σιάτλ. Αυτή τη φορά, ο Ρόντμαν (στο στιγμιότυπο με τον Μακ Ιλβάιν)
έκανε καλά τη δουλειά του

ΝΕΑ «σαραντάρα» από τον Μάικλ Τζόρνταν και οι Σικάγο Μπουλς νίκησαν 101-91
τους Σιάτλ Σούπερσόνικς στο σούπερ ντέρμπι του ΝΒΑ. Εκτός από τον Τζόρνταν
πάντως, βοήθησε και ο Ρόντμαν που μάζεψε 17 ριμπ. και μοίρασε έξι ασίστ. Για
το Σιάτλ, που παραμένει πάντα στην κορυφή του ΝΒΑ (29 ν.-8 ήτ.), ο Πέιτον είχε
22 π. Στη Βοστώνη, ο Ντέιβιντ Ρόμπινσον με 36 π., 11 ρ., οδήγησε τους Σαν
Αντόνιο Σπερς στη νίκη επί των Σέλτικς με 97-88. Σημαντική νίκη πέτυχαν και οι
Ατλάντα Χοκς στη Νέα Υόρκη επί των Νικς, με 91-89. Πρωταγωνιστές οι Σμιθ (35
π.), Ρεκάστνερ (21 π.) και Λέτνερ (16 π., 9 ρ.).

Άλλα αποτελέσματα: Σάρλοτ Χόρνετς - Νιού Τζέρσεϊ Νετς 68-81, Φιλαδέλφεια
Σίξερς - Βανκούβερ Γκρίζλις 107-89, Χιούστον Ρόκετς - Ντάλας Μάβερικς 100-87,
Ντένβερ Νάγκετς - Ορλάντο Μάτζικ 84-98, Φοίνιξ Σανς - Κλίβελαντ Καβαλίερς
84-102, Πόρτλαντ Τρέιλ Μπλέιζερς - Μαϊάμι Χιτ 68-76.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16039O114</ED>
<ID>
ID:135205

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O11&aa=4</URL></REF>


Article

<CATEGORY>vin10</CATEGORY>

 <H5>ΑΤΥΧΟ ΣΤΑΔΙΟ...
</H5><H2>Φτάνει πια «κύριοι»
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>Απωθημένο το είχαν οι οπαδοί του Παναθηναϊκού με αντίπαλο τον Άγιαξ;

*** Λίγο δύσκολο, διότι πέρασαν 27 χρόνια από τότε που αντιμετωπίστηκε
ο Άγιαξ στο Γουέμπλεϊ.

*** Οι νεαροί ταραξίες που εισέβαλαν ως «ορδή βαρβάρων» στον αγωνιστικό
χώρο δεν μπορεί να είχαν ζήσει εκείνον τον ιστορικό τελικό.

*** Κατά συνέπειαν, το να κόψουν το... διχτάκι από την εστία δεν
αποτελεί ενθύμιο, αλλά αντικείμενο έρευνας ψυχολόγων!

*** Ήταν και εκείνα τα καθίσματα τα οποία ξεριζώθηκαν άνευ λόγου και αιτίας.

*** Πάλι θα τρέχει η ηγεσία του ελληνικού ποδοσφαίρου να δίνει
εξηγήσεις στη ΦΙΦΑ και την ΟΥΕΦΑ.

*** Πάλι ο αθλητικός δικαστής θα βρεθεί σε δύσκολη θέση, δεδομένου ότι
ο Γιώργος Μπίκας δεν μπορεί να μην ενοχλήθηκε από τον όχλο.

*** Η συμπεριφορά των χούλιγκαν που έχει «θρέψει» ο φετινός
Παναθηναϊκός ήταν, εκτός από απαράδεκτη, και μη αναμενόμενη.

*** Καλεσμένος ήταν ο Άγιαξ και όχι εχθρός.

*** Ο Βασίλης Δανιήλ φανερά ενοχλημένος τρύπωσε νωρίς στα αποδυτήρια.

*** Τι άλλο μπορούσε να κάνει;

*** Να βάλει αυτός το χέρι στην τσέπη του προέδρου και να αγοράσει ποδοσφαιριστές;

*** Γιατί εκεί βρίσκεται το ζητούμενο (το απαράδεκτο ζητούμενο) του προβλήματος.

*** Οι οπαδοί θέλουν μεταγραφές ­ το φωνάζουν.

*** Η διοίκηση το βλέπει συμπαθητικά, αλλά δεν βιάζεται...

*** Και την πληρώνει το στάδιο, αλλά και η εικόνα του ποδοσφαίρου μας
στην Ευρώπη.

*** Ντροπή, ταραξίες.

*** Ο Παναθηναϊκός θα γίνει σε λίγο ενενήντα ετών και ­ αν δεν το
γνωρίζετε ­ έχει σημαντική ιστορία στα σπορ αυτού του τόπου.

Έχουμε δυνατότητες

Απέτυχαν οι ομάδες μας πόλο ανδρών-γυναικών να νικήσουν χθες και να πάρουν
εισιτήριο για τετράδα (και προοπτική μεταλλίου), επειδή μας έλειψε το «κάτι»
που χρειάζονταν οι περιστάσεις.

*** Οι άνδρες, μπροστά στο σκορ 3-1 στο μισό του αγώνα με τους
Αυστραλούς, δεν μπόρεσαν σε δύο επτάλεπτα να πετύχουν γκολ.

*** Δέχτηκαν τέσσερα, και αν δεν γνωρίζαμε το πάθος του Ιωσηφίδη, του
Μίχαλου και το ήθος όλων των αθλητών, ίσως θα κάναμε... κολάσιμες σκέψεις.

*** Δεν χανόταν ο χθεσινός αγώνας, έτσι όπως έδειξαν πρώτο και δεύτερο επτάλεπτο.

*** Και μάλιστα από μια ομάδα που την προηγούμενη μέρα είχε νικήσει
τους Αμερικανούς.

*** Οι κοπέλες, εντάξει. Είχαν άγχος. Να προσέξουν όμως, ώστε να μην
τριτώσει η ατυχία τους.

*** Οι ειδικοί του πόλο θα θυμηθούν σήμερα πως με τον ίδιο τρόπο είχαν
χάσει την ημιτελική φάση (και) στην προηγούμενη διοργάνωση της Σεβίλλης.

*** Το γαμώτο είναι ότι έχουμε δυνατότητες. Πολλές δυνατότητες.

Περίεργη εκκρεμότητα

Ο Λιβεριανός χαφ Κόγιο Τόμο, παίκτης που επιλέχτηκε από τον Αθηναϊκό στην
τρέχουσα μεταγραφική περίοδο, δεν μπορεί ακόμη να αγωνιστεί διότι αργεί η μπλε
κάρτα του.

*** Προσέξτε πού οφείλεται η καθυστέρηση.

*** Για να σταλεί από την «Μπλακ Σταρς» της Λιβερίας στον Βύρωνα,
πρέπει πρώτα οι «λόρδοι» να εμβάσουν ποσό πεντακοσίων δολαρίων!

*** Δηλαδή γύρω στις 135.000 δραχμές!

*** Όπως έγινε γνωστό, η καθυστέρηση οφείλεται σε κακή συνεννόηση.

*** Ο πρόεδρος πίστευε ότι το ασήμαντο ποσό θα το έστελνε ο μάνατζερ,
και ο τελευταίος το αντίθετο.

*** Βρε μήπως δεν είχαν αμφότεροι «ψιλά»;

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16039O121</ED>
<ID>
ID:135095

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O12&aa=1</URL></REF>


Article

<CATEGORY>vin10</CATEGORY>

 <H2>Δυνατή η Τσεν...
</H2>
ΠΡΟΕΛΑΥΝΕΙ (συνολικά) στα μετάλλια η ομάδα της Κίνας. Εδώ στο μέσον η Τσεν
Γιάν χρυσό μετάλλιο στα 400 μ. ελεύθερο, κοιτάζει την «ασημένια» Μπρουκ Μπένετ
(ΗΠΑ) που συγχαίρει την τρίτη νικήτρια Γερμανίδα Ντάγκμαρ Χάζε (δεξιά), στο
βάθρο του Περθ. Να σημειωθεί ότι τέσσερις συναθλήτριες της Γιάν δεν θα ζήσουν
ανάλογες στιγμές, αφού βρέθηκαν «θετικές» στο ντόπινγκ κοντρόλ της διοργάνωσης
και αποκλείστηκαν.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16039O122</ED>
<ID>
ID:135141

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O12&aa=2</URL></REF>


Article

<CATEGORY>vin10</CATEGORY>

 <H2>Αντί γιορτή, έφοδος στο τερέν
</H2>
ΚΙ Ο,ΤΙ που είχαμε ηρεμήσει από τις εχθροπραξίες στο στάδιο... Εδώ, οπαδοί του
Παναθηναϊκού κλείνουν τη γιορτή του φιλικού με τον Άγιαξ, ξεσπώντας με μανία
στην εστία. Γιατί βρε παιδιά; Το άρωμα Ευρώπης για την ομάδα σας είχε κάνει
την εμφάνισή του...

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16039O123</ED>
<ID>
ID:135180

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O12&aa=3</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Θέμα για ψυχιάτρους
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>Η ΒΙΑ εμφανίζεται στα γήπεδα όταν ξεπηδούν από τον αγωνιστικό χώρο ερεθίσματα,
είτε από φαλτσοσφυρίγματα διαιτητών είτε από αντιαθλητικά μαρκαρίσματα.

Εμφανίζεται κι όταν κάποιοι φανατικοί δεν δέχονται την ανωτερότητα της
αντίπαλης ομάδας ή από άγνοια ή ημιμάθεια εισπράττουν λανθασμένα τις αποφάσεις
των διαιτητών.

Εμφανίζεται ακόμα όποτε το κοινό της εξέδρας σχηματίζει την εντύπωση ότι το
κοροϊδεύουν και αντιδρά για όλα όσα έχουν τροχίσει κατά καιρούς την αξιοπιστία
των διοργανώσεων.

Η βία όμως εμφανίζεται στα γήπεδα και χωρίς την παραμικρή σύνδεση με τα
δρώμενα. Είναι μια μορφή αντίδρασης, που δεν έχει σχέση με το ποδόσφαιρο.
Πρόκειται για εισαγόμενη βία, από άτομα που παριστάνουν τους οπαδούς ομάδων
και πλήττουν το άθλημα, με την ψυχρότητα που καταστρέφουν αυτοκίνητα, μαγαζιά,
τρένα και ό,τι βρουν στο δρόμο τους.

Χθες το βράδυ στο Ολυμπιακό Στάδιο ο Παναθηναϊκός πέτυχε θριαμβευτική νίκη επί
του Άγιαξ 3-1 σε φιλικό αγώνα. Μερικές όμως εκατοντάδες νεαρών, που δηλώνουν
οπαδοί του, εισέβαλαν στο τερέν και έκαναν ασχήμιες. Έστειλαν για μία ακόμα
φορά εικόνες ντροπής έξω από τα σύνορά μας. Κι όλα αυτά χωρίς ποδοσφαιρικό
λόγο. Βία για τη βία.

Τεράστια η ζημιά για τον Παναθηναϊκό, αλλά και για το ποδόσφαιρό μας. Σε μια
εποχή μάλιστα, που συζητείται η κατάργηση των κιγκλιδωμάτων στα γήπεδα.

Πραγματικά προκαλεί πολλές απορίες η στάση «οπαδών» του Παναθηναϊκού κατά την
αγωνιστική περίοδο που διανύουμε. Έχουν γίνει αρκετές φορές αρνητικοί
πρωταγωνιστές κι έστειλαν την «ομάδα» τους στην εξορία. Τα προηγούμενα χρόνια
είχαν εντελώς διαφορετική συμπεριφορά. Τι έχει αλλάξει; Τι επιδιώκουν; Πώς
εξηγείται η παρατεταμένη βίαιη συμπεριφορά τους;

Δεν χωράει σε λογική επεξεργασία η εισβολή τους στο τερέν, αλλά και στα
αποδυτήρια, και η καταστρεπτική δράση τους, ύστερα από θρίαμβο επί του Άγιαξ.
Το θέμα ανήκει στην αρμοδιότητα ψυχιάτρων.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16039O124</ED>
<ID>
ID:135206

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O12&aa=4</URL></REF>


Article

<CATEGORY>vin10</CATEGORY>

 <H5>Εκκίνηση σήμερα των εκδηλώσεων «Ίκαρος '98»
</H5><H2>ΣΚΑΚΙ
</H2><H2></H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΣΗΜΕΡΑ ξεκινάει η νέα περίοδος του Ίκαρου. Η καθιερωμένη ετήσια διοργάνωση με
τις πολλές συμμετοχές και τις σημαντικές σκακιστικές εκδηλώσεις αρχίζει τη
φετινή της δραστηριότητα με τρία ανοιχτά τουρνουά. Το πρώτο ξεκινάει σήμερα το
απόγευμα στους Αμπελοκήπους. Είναι ελβετικό τουρνουά 7 γύρων και θα διεξάγεται
τρεις φορές την εβδομάδα (Τρίτη - Πέμπτη - Σάββατο). Θα ολοκληρωθεί στις 31
Ιανουαρίου. Τόσο το τουρνουά αυτό όσο και το τρίτο κατά σειρά των εκδηλώσεων
(από 21 Φεβρουαρίου μέχρι 14 Μαρτίου, Τετάρτη - Σάββατο) θα πραγματοποιηθούν
στο εντευκτήριο των Αμπελοκήπων, Μακρυνίτσας 12-14. Ένα ακόμη ανοιχτό τουρνουά
θα πραγματοποιηθεί στον Ιωνικό Σύνδεσμο (Δευτέρα - Τετάρτη - Παρασκευή) από
τις 2 μέχρι τις 16 Φεβρουαρίου.

Πρέπει ιδιαιτέρως να προσεχθεί ότι αρχικά το πρώτο τουρνουά είχε ανακοινωθεί
ότι θα γίνει στην ΕΦΕΤ, άλλαξε όμως ο τόπος διεξαγωγής. Αγώνες στην ΕΦΕΤ θα
πραγματοποιηθούν, αλλά αργότερα. Το τουρνουά που ξεκινάει σήμερα 15 Ιανουαρίου
στους Αμπελοκήπους έχει ώρα έναρξης 17.00. Παράβολο 5.000 δρχ. (3.000 για
έφηβους) θα υπάρχει σε όλα τα ανοιχτά τουρνουά του φετινού Ίκαρου και θα
διατίθεται αποκλειστικά για τα έπαθλα. Κάθε τουρνουά δίνει προκρίσεις σε
κλειστά τουρνουά νόρμας τίτλου ενώ περιλαμβάνεται και στη συγκεντρωτική
βαθμολογία του Ίκαρου που καθορίζει και τις φιλοξενίες στο διεθνές τουρνουά
της Ικαρίας το καλοκαίρι. Θα πρέπει να σημειωθεί ότι για όσους παίξουν και στα
τρία πρώτα τουρνουά υπάρχουν και ξεχωριστές προκρίσεις. 
Όσοι συγκεντρώσουν 20 βαθμούς (και τα τρία τουρνουά είναι 7 γύρων) αποκτούν
δικαίωμα συμμετοχής σε κλειστό τουρνουά νόρμας διεθνούς μετρ. Όσοι
συγκεντρώσουν 18 σε τουρνουά νόρμας εθνικού μετρ, οι 16 βαθμοί δίνουν πρόκριση
σε κλειστό τουρνουά νόρμας ομοσπονδιακού μετρ, και οι 14 σε κλειστό νόρμας
υποψήφιους μετρ. Για το σημερινό τουρνουά αρκεί η επί τόπου παρουσία πριν από
την έναρξη του πρώτου γύρου. Για τα επόμενα τουρνουά δηλώσεις συμμετοχής
γίνονται δεκτές από τους διαιτητές του πρώτου τουρνουά κ.κ. Βλαχόπουλο,
Κέφαλο, Μαούνη κατά τη διάρκεια των αγώνων στο τηλ. του εντευκτηρίου των
Αμπελοκήπων (6433.584) καθώς και στο τηλ. 9234.342 (κ. Ρ. Χριστόπουλο,
εργάσιμες ημέρες και ώρες).

*Ανοιχτό τουρνουά ξεκινάει όμως τη Δευτέρα και στο ΣΑΕ με τη συνεργασία του
Πήγασου Κυψέλης. Θα διεξάγεται Δευτέρα και Παρασκευή με ώρα έναρξης 17.30. Θα
απονεμηθούν κύπελλα στους τρεις πρώτους και βιβλία στους πρώτους προεφήβους.
Υπάρχει παράβολο 2.000 δρχ. (1.000 για προεβήφους) για την κάλυψη των εξόδων
της διοργάνωσης. Δηλώσεις συμμετοχής μέχρι αύριο Πέμπτη στη γραμματεία του ΣΑΕ
(τηλ. 8228.150, 8213.038).

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: O99</CAT>
<ED>
Κωδικός άρθρου: A16039O991</ED>
<ID>
ID:135104

</ID><URL>http://ta-nea.dolnet.gr/neaweb/neafile.print_unique?e=A&f=16039&m=O99&aa=1</URL></REF>


Article

<CATEGORY>vin09</CATEGORY>

 <H2>Το θέμα
</H2>
20.000 τίτλοι ξένων λογοτεχνικών βιβλίων μεταφράστηκαν, από το 1800, στα ελληνικά!

σελ. 4-5

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16039P011</ED>
<ID>
ID:135105

</ID><URL>http://ta-nea.dolnet.gr/neaweb/neafile.print_unique?e=A&f=16039&m=P01&aa=1</URL></REF>


Article

<CATEGORY>vin09</CATEGORY>

 <H2>TV
</H2>
«Κρυφτούλι» στις τηλεσυχνότητες με τα δορυφορικά κανάλια

σελ. 7

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16039P012</ED>
<ID>
ID:135150

</ID><URL>http://ta-nea.dolnet.gr/neaweb/neafile.print_unique?e=A&f=16039&m=P01&aa=2</URL></REF>


Article

<CATEGORY>vin09</CATEGORY>

 <H2>Θαυμάσιο αφιέρωμα
</H2>
<AUTHOR>Κ.Ρ.</AUTHOR>

Διονύσιος Σολωμός

200 χρόνια από τον θάνατο του Διονυσίου Σολωμού συμπληρώνονται φέτος και η
«Λέξη» τιμά το έργο του ποιητή με ένα από τα καλύτερα αφιερώματα στην ιστορία
της: κείμενα μεστά και τεκμηριωμένα, με καθαρή άποψη και σαφείς θέσεις, που
δείχνουν πόσο ζωντανός μένει ο Σολωμός σήμερα ανάμεσά μας ­ πιο σύγχρονος,
ίσως, και προσιτός από ποτέ. Από τις φιλολογικές και κριτικές συμβολές του
αφιερώματος ξεχωρίζουν τα δοκίμια του Κώστα Γεωργουσόπουλου (για τον ήχο της
σολωμικής στιχουργίας), του Γιάννη Δάλλα (για τη «διγλωσσία» του ποιητή), του
Αλεξ. Αργυρίου (για την αντιπαράθεση Αθηναϊκής και Επτανησιακής Σχολής), του
Γιώργου Βελουδή (για την εγγενή αποσπασματικότητα του Σολωμού) και του Βαγγέλη
Χατζηβασιλείου (για τον Σολωμό ως «λογοτεχνικό κανόνα»). Την προσοχή, όμως,
του αναγνώστη τραβούν εξίσου και τα κείμενα των πεζογράφων, των ποιητών, των
μουσικοσυνθετών ή των σκηνοθετών, που μιλούν με τον δικό τους, πιο προσωπικό
τρόπο για τον Σολωμό. Και τον λόγο εδώ έχουν η Μάρω Δούκα και ο Νίκος Ξυδάκης,
ο Νάνος Βαλαωρίτης και η Ζέφη Δαράκη, ο Κυριάκος Χαραλαμπίδης και ο Στρατής
Πασχάλης ή ο Γιάννης Κοντός και ο Σπύρος Βραχωρίτης.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16039P021</ED>
<ID>
ID:135108

</ID><URL>http://ta-nea.dolnet.gr/neaweb/neafile.print_unique?e=A&f=16039&m=P02&aa=1</URL></REF>


Article

<CATEGORY>vin09</CATEGORY>

 <H5>...μιας επιτυχίας
</H5><H2>Για την ιστορία...
</H2>
<AUTHOR>Γ.Δ.Σ.</AUTHOR>

Οι ουρές που ξεκινούν από το ταμείο του θεάτρου «Κοτοπούλη» και κατηφορίζουν
την Πανεπιστημίου είναι γεγονός που διαπιστώνεται διά γυμνού οφθαλμού. Και η
επιτυχία τού «Βίρα τις άγκυρες» των Παπαθανασίου - Ρέππα στην εκτυφλωτική
παράσταση του Σταμάτη Φασουλή και των συνεργατών του, αυταπόδεικτη. Όμως,
έτσι, για την ιστορία, που συνήθως αλλοιώνεται, να θυμίσω αυτό που κι εγώ τώρα
έμαθα: ο πρώτος που έριξε περί επιθεώρησης ιδέα στο Εθνικό Θέατρο ήταν ο
συγγραφέας Λάκης Μιχαηλίδης, μέλος τότε του Διοικητικού Συμβουλίου. Η πρότασή
του αφορούσε το ανέβασμα αυτούσιας επιθεώρησης από δοκιμασμένους στο είδος. 
Ο Νίκος Κούρκουλος, πρόεδρος τότε του θεάτρου, ενστερνίστηκε με ενθουσιασμό
την ιδέα, τα υπόλοιπα μέλη του Συμβουλίου συμφώνησαν, αλλά το σχέδιο
προσέκρουσε στην Καλλιτεχνική Επιτροπή. Ο Νίκος Κούρκουλος, όμως ­ και είναι
προς τιμήν του ­ επέμεινε, επανήλθε στο σχέδιο αυτό ως διευθυντής πια του
Εθνικού και η ιδέα μετεξελίχθηκε σ' ένα έργο που να αναφέρεται στην ιστορία
της επιθεώρησης. Εξ ου προέκυψε το «Βίρα της άγκυρες». Που όλα δείχνουν ότι θα
εξελιχθεί στη μεγαλύτερη ως τώρα ταμειακή επιτυχία του Εθνικού Θεάτρου. Και ­
πιστεύω ­ το αξίζει.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16039P022</ED>
<ID>
ID:135152

</ID><URL>http://ta-nea.dolnet.gr/neaweb/neafile.print_unique?e=A&f=16039&m=P02&aa=2</URL></REF>


Article

<CATEGORY>vin09</CATEGORY>

 <H2>Γέλιο στο σκοτάδι
</H2>
<AUTHOR>Μ.Χ.</AUTHOR>

Γραμματόσημο... Βασίλης Αυλωνίτης

Κυκλοφόρησαν μέσα στις γιορτές και ίσως πέρασαν απαρατήρητα. Οκτώ γραμματόσημα
με τους πρωταγωνιστές του γέλιου στον παλιό ελληνικό κινηματογράφο. Ένα βήμα
μπροστά για τα ΕΛΤΑ και όσους αποφασίζουν ποιο «σήμα» θα μας αντιπροσωπεύει ως
χώρα. Ε, λοιπόν, μετά τους «μεγάλους», όπως η Κάλλας ή ο Ελύτης που «έγιναν»
πρόσφατα γραμματόσημα, ιδού οι μετρ της κωμωδίας Βασίλης Αυλωνίτης (20 δρχ.),
Βασίλης Αργυρόπουλος (30 δρχ.), Γεωργία Βασιλειάδου (50 δρχ.), Λάμπρος
Κωνσταντάρας (70 δρχ.), Βασίλης Λογοθετίδης (100 δρχ.), Διονύσης
Παπαγιαννόπουλος (140 δρχ.), Νίκος Σταυρίδης (170 δρχ.) και Μίμης Φωτόπουλος
(200 δρχ.). Σε καθένα από αυτά τα καινούργια γραμματόσημα, που σχεδίασε η
Μυρσίνη Βαρδοπούλου, δεσπόζει το πρόσωπό τους ­ πόσο «έγραφαν» στο πανί αυτά
τα πρόσωπα... ­ και ως φόντο παρουσιάζεται μία χαρακτηριστική σκηνή από κάποια
ταινία τους. Τα γραμματόσημα αυτά θα διατίθενται από τα ταχυδρομικά γραφεία
μέχρι τον Δεκέμβριο του 1998. Μετά θ' αρχίσουν να γίνονται συλλεκτικά.
Σπεύσατε λοιπόν να κολλήσετε λίγο γέλιο στις επιστολές σας. Διότι ως γνωστόν
το αυθεντικό γέλιο σπανίζει.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16039P023</ED>
<ID>
ID:135189

</ID><URL>http://ta-nea.dolnet.gr/neaweb/neafile.print_unique?e=A&f=16039&m=P02&aa=3</URL></REF>


Article

<CATEGORY>vin09</CATEGORY>

 <H5>Ο ΛΟΥΔΟΒΙΚΟΣ ΤΩΝ ΑΝΩΓΕΙΩΝ ΣΤΙΣ «ΓΡΑΜΜΕΣ»
</H5><H5>5 χρόνια Ουτοπία»
</H5><H2>Χιούμορ και χορός
</H2>
Ένα από τα έργα που εκθέτει η Όπυ Ζούνη στην γκαλερί «Αδάμ»

Κουτσομπόληδες και θύματα κουτσομπολιού, απόψε είναι... η βραδιά σας!

«Κουτσομπολιό και Κίτρινα ΜΜΕ». Αυτός είναι ο τίτλος της παράστασης κωμωδίας
που παρουσιάζουν ο Χριστόφορος Ζαραλίκος, ο Κώστας Παπαγεωργίου, ο Μιχάλης
Κουτσοδήμος και ο Αντρέας Κωνσταντινίδης στο «104» της Θεμιστοκλέους. Στο
επίκεντρο του ενδιαφέροντός τους τα μεγάλα μαλλιοτραβήγματα στα παρασκήνια των
θεάτρων, οι μεγάλες συμφωνίες που κλείνονται στα μικρά εστιατόρια, οι
αναγνώστες των κουτσομπολίστικων περιοδικών και οι θεατές των
κουτσομπολίστικων τηλεοπτικών εκπομπών καθώς και... Τα υπόλοιπα είναι έκπληξη!
(Κέντρο Λόγου και Τέχνης «104», Θεμιστοκλέους 104, παραστάσεις staund up
comedy, 11 μ.μ., τηλ. 3802.425).

ΧΟΡΟΣ

Ένας μουσικός και μια χορεύτρια, ο Πέτρος Θεοδώρου και η Έφη Τσολακίδου,
συνεργάστηκαν στενά στο πλαίσιο του χοροθεατρικού σχήματος «Εντροπία» και
«γέννησαν» από κοινού τις «Ισημερίες». Τρεις ιδιότυπες σκηνικές δράσεις με
τίτλους «Τόπος», «Το τραγούδι του ποταμού», «Το όνειρο της μαριονέτας» που
παρουσιάζονται από σήμερα έως και την Κυριακή στο Βαφοπούλειο Πνευματικό
Κέντρο της Θεσσαλονίκης στις 9.30 μ.μ.

ΑΠΟ ΤΗΝ ΚΡΗΤΗ

Τρεις εμφανίσεις με πρώτη τη σημερινή θα κάνει ο Λουδοβίκος των Ανωγείων στις
«Γραμμές». Ο γνωστός Κρητικός τραγουδοποιός θα παρουσιάσει τραγούδια γνωστά
αλλά και ανέκδοτα, καθώς και κομμάτια από την τελευταία του δισκογραφική
δουλειά «Η Πύλη της Άμμου». Μαζί του οι μουσικοί Δημήτρης Οικονομάκης, Σοφία
Μαυρογενίδου, Βασίλης Δραμουντάνης, Γιώργος Κατσάνος και στο τραγούδι η Μαρία
Αριστοπούλου. («Γραμμές», 10 μ.μ.).

ΡΟΚ

Ροκ μουσική βραδιά απόψε με τον βετεράνο Ζορζ Πιλαλί, στο «Omni Live» στο
πλαίσιο εξαήμερου μουσικού αφιερώματος στην ελληνόφωνη ροκ σκηνή. (Omni Live,
Άγγ. Σικελιανού και Αγγελοπούλου 2, Ν. Ψυχικό, τηλ. 6001.168, 6741.424).

ΤΖΑΖ

Συνθέτης και κιθαρίστας της ελληνικής τζαζ μουσικής ο Τάκης Μπαρμπέρης με το
κουαρτέτο του εμφανίζονται απόψε στο Μπι-Μποπ Κλαμπ (Ορμηνίου 4Α, Χίλτον, 11
μ.μ., εισιτ. 1.500 δρχ., τηλ. 7221.708).

ΣΥΖΗΤΗΣΗ

Εκδήλωση για τα πέντα χρόνια του περιοδικού «Ουτοπία» διοργανώνουν απόψε οι
εκδόσεις «Στάχυ» στη Στοά του Βιβλίου, με ομιλητές τον καθηγητή Ευτύχη
Μπιτσάκη, τον ποιητή Έκτορα Κακναβάτο και τον αρχιτέκτονα Σταύρο Σταυρίδη.

ΓΙΑ ΤΟ ΓΕΛΙΟ

«Το χαμένο γέλιο των Χριστιανών» είναι το θέμα που θα διαπραγματευθεί απόψε ο
καθηγητής του Πανεπιστημίου Κρήτης Δημήτρης Κυρτάτας σε ομιλία του στο Ίδρυμα
Γουλανδρή-Χορν. Αφετηρία του, η φράση «Ουαί, οι γελώντες νυν, ότι πενθήσετε
και κλαύσετε». (Μ. Αυρηλίου 5, Πλατεία Αέρηδων, Πλάκα, 7.30 μ.μ.).

ΕΚΘΕΣΕΙΣ

Είκοσι δύο καινούργια έργα της παρουσιάζει η ζωγράφος Όπυ Ζούνη στην Γκαλερί
«Αδάμ». Η έκθεση αυτή που εγκαινιάζεται σήμερα συνδυάζεται με την παρουσίαση
της δίγλωσσης μονογραφίας για τη ζωγράφο που κυκλοφορούν οι εκδόσεις «Αδάμ» με
θέμα την καλλιτεχνική της δραστηριότητα από το 1964. Στην έκδοση φιλοξενούνται
και αξιόλογα κείμενα ιστορικών τέχνης με διεθνή αναγνώριση. (Γκαλερί «Αδάμ»,
Νεοφύτου Βάμβα 5, Κολωνάκι).

*** Ένας κόσμος λαμπερός, χαρούμενος, «χρωματιστός» που ξεφεύγει από την
γκρίζα καθημερινότητα και εμπνέεται από την ύπαιθρο, αναδύεται από την
καινούργια δουλειά του Πάνου Φειδάκη που παρουσιάζεται από σήμερα στην Γκαλερί
«Ζουμπουλάκη». (Εικόνες από τη Φύση, έκθεση γκαλερί «Ζουμπουλάκη», Πλ.
Κολωνακίου 20).

*** Ενενήντα τρεις υδατογραφίες του χώρου της Βουλής των Ελλήνων παρουσιάζει η
ζωγράφος-χαράκτρια Αγγελική Ντάγκαρη στο εργαστήριό της έως τις 28 Φεβρουαρίου
(Λαμψάκου 3, έναντι Μεγάρου Μουσικής).

*** Είκοσι τέσσερα έργα που χαρακτηρίζονται από ένα κλίμα θετικής στάσης για
τη ζωή και από μια δόση υπόγειου χιούμορ παρουσιάζει ο γνωστός κομίστας
Γιώργος Μπότσος στον χώρο τέχνης Βαβέλ (Ζωοδόχου Πηγής και Σόλωνος, είσοδος
από Λόντου 1, 8.30 μ.μ. έως τις 15 Φεβρουαρίου).

ΑΛΛΗΛΕΠΙΔΡΑΣΗ

Εξήντα δύο έργα του γνωστού Ολλανδού καλλιτέχνη Μάουριτζ Κόρνελις Έσερ
(1898-1972) παρουσιάζονται από σήμερα στο Πολιτιστικό Κέντρο του Πανεπιστημίου
Αθηνών - κτίριο «Κωστή Παλαμά». Την έκθεση θα εγκαινιάσει ο υπουργός
Πολιτισμού Ευάγγελος Βενιζέλος. Το ενδιαφέρον του Έσερ έγκειται στο είδος του
έργου του που βασίζεται στη γεωμετρία και που προχωρά στη δημιουργία μιας
πολυδιάστατης πραγματικότητας η οποία απαιτεί τη συνεργασία του θεατή, άρα
εντάσσεται στην υπόθεση της αλληλεπίδρασης. (Κτίριο Κωστή Παλαμά, έως τις
30/1/98, 9-2 μ.μ., 6-9 μ.μ.).

ΣΕΜΙΝΑΡΙΑ

Με θέμα «Προληπτική συντήρηση σημαντικών αντικειμένων τέχνης, μικροτεχνία,
φωτογραφία, χαρτί» ο Μηνάς Χατζηχρήστου αρχίζει σήμερα και κάθε Πέμπτη κύκλο
σχετικών σεμιναρίων στο Εργαστήριο Ελευθέρων Σπουδών Κρίστις Ελλάς.
(Φιλελλήνων 26, τηλ. 3212.901).

*** Ο Γιάννης Χατζηφώτης μιλά σήμερα στις Γυναικείες Φυλακές Κορυδαλλού με
θέμα «Σύγχρονη ποίηση και έσω άνθρωπος». Θα ακολουθήσει διανομή βιβλίων για τα
παιδιά των έγκλειστων γυναικών.

Απόψε στις 8 μ.μ., συνεργάτες και φίλοι του περιοδικού «Ουτοπία» θα
συναντηθούν στην Αίθουσα Λόγου (Στοά του Βιβλίου, Πεσμαζόγλου 5 και Σταδίου)
να γιορτάσουν με συζήτηση και κρασί τα 5 χρόνια του περιοδικού.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16039P024</ED>
<ID>
ID:135214

</ID><URL>http://ta-nea.dolnet.gr/neaweb/neafile.print_unique?e=A&f=16039&m=P02&aa=4</URL></REF>


Article

<CATEGORY>vin09</CATEGORY>

 <H5>ΝΙΚΟΛΟΠΟΥΛΟΣ ΚΑΤΑ ΚΑΖΑΝΤΖΙΔΗ ΚΑΙ ΚΑΖΑΝΤΖΙΔΗΣ ΚΑΤΑ ΝΙΚΟΛΟΠΟΥΛΟΥ ΜΕ ΑΓΩΓΗ 200 ΕΚΑΤ.
</H5><H2>Σίριαλ αγωγών
</H2>
Είχαν πιάσει δύο γωνιές και δεν αντάλλασσαν ούτε μια ματιά. Σαν δυο ξένοι. Αν
και ήταν για πολλά χρόνια φίλοι, συνεργάτες και... κουμπάροι.

Ο Στέλιος Καζαντζίδης με ένα θαυμαστή του χθες το πρωί στο δικαστήριο

Ο Στέλιος Καζαντζίδης μαζί με τη σύζυγό του Βάσω κάθησαν από νωρίς το πρωί στη
μια γωνία της δικαστικής αίθουσας, στο κτίριο 5, του Μονομελούς Πρωτοδικείου
Αθηνών. Και στην άλλη γωνία ο Χρήστος Νικολόπουλος. Τελικά οι εκατέρωθεν
διαφορές ­ μετά την αναβολή που ζήτησε η πλευρά του Στέλιου Καζαντζίδη ­ θα...
λυθούν στις 9 Φεβρουαρίου.

Πρώτος αποχώρησε από την αίθουσα ο Χρήστος Νικολόπουλος. Και λίγο αργότερα ο
Στέλιος Καζαντζίδης, τον οποίο περίμεναν στα σκαλοπάτια οι τηλεοπτικές
κάμερες. «Πω, πω, όλοι εσείς εμένα περιμένετε;» ήταν οι πρώτες κουβέντες του
τραγουδιστή. «Ντρέπομαι ειλικρινά για ό,τι έχω κάνει γι' αυτόν τον άνθρωπο»
δήλωσε αμέσως μετά.

Την ώρα που έφθασαν στα δικαστήρια εκδικαζόταν η υπόθεση Νο 2. Δυο χωρισμένοι
είχαν έρθει σε κόντρα για ένα διαμέρισμα. Ήταν 10.15 το πρωί όταν ένας
κάμεραμαν θέλησε να μπει στην αίθουσα για να τραβήξει πλάνα με τους δύο
καλλιτέχνες. «Σας παρακαλώ, πηγαίνετε έξω. Σας είπα εγώ ότι θέλω να με πιάσει
η κάμερα;». Το ίδιο αυστηρή ήταν η πρόεδρος του δικαστηρίου και προς τους
φωτορεπόρτερ, στους οποίους δεν επέτρεπε να εισέλθουν στην αίθουσα. 
Κάποια στιγμή ­ όταν ήρθε η ώρα της εκδίκασης της υπόθεσης ­ κατάφεραν να
μπουν μέσα και να απαθανατίσουν ορισμένες στιγμές με τους δύο καλλιτέχνες, που
δεν κουνήθηκαν ούτε λεπτό από τα καθίσματά τους. Και πάλι η πρόεδρος γκρίνιαζε
για την παρουσία των φωτορεπόρτερ, ζητώντας να περάσουν έξω και απειλώντας να
εκδικάσει την υπόθεση τελευταία. 
Πάντως οι μόνες λέξεις που ακούστηκαν από τα χείλη τόσο του Χρήστου
Νικολόπουλου όσο και του Στέλιου Καζαντζίδη ήταν «παρών», όταν η πρόεδρος
εκφώνησε τα ονόματά τους.

Ο Χρήστος Νικολόπουλος με τον δικηγόρο του, Βασίλη Καπερνάρο

Ο δικηγόρος του Χρήστου Νικολόπουλου, Βασίλης Καπερνάρος, επέμενε να συζητηθεί
η αίτηση των ασφαλιστικών μέτρων, χαρακτηρίζοντας ως κίνηση εντυπωσιασμού από
την πλευρά του Στέλιου Καζαντζίδη την υποβολή αίτησης ασφαλιστικών μέτρων και
αγωγής, με την οποία διεκδικεί από τον συνθέτη αποζημίωση ύψους 200
εκατομμυρίων δραχμών. Λίγο πριν η δικηγόρος του Στέλιου Καζαντζίδη, Αΐντα
Τζαβέλλα, είχε ζητήσει από το δικαστήριο να αναβληθεί η εκδίκαση της υπόθεσης,
κοινοποιώντας ταυτόχρονα την αίτηση του λαϊκού τραγουδιστή, ο οποίος με τον
τρόπο αυτόν πέρασε στην αντεπίθεση. 
Ο Στέλιος Καζαντζίδης με την αίτηση των ασφαλιστικών μέτρων ζητεί να
υποχρεωθεί ο Χρήστος Νικολόπουλος να πάψει στο μέλλον να προσβάλλει με
οποιονδήποτε τρόπο και μέσο την τιμή και την υπόληψή του. Ενώ με άλλη αγωγή
του, η οποία θα συζητηθεί στις 8 Οκτωβρίου του '98, ο Στέλιος Καζαντζίδης
ζητεί αποζημίωση 200 εκατομμυρίων δραχμών για την ηθική βλάβη που υπέστη από
συνεντεύξεις του Χρήστου Νικολόπουλου οι οποίες δημοσιεύθηκαν στον Τύπο και
εμπεριέχουν συκοφαντικούς χαρακτηρισμούς για το πρόσωπό του.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16039P031</ED>
<ID>
ID:135109

</ID><URL>http://ta-nea.dolnet.gr/neaweb/neafile.print_unique?e=A&f=16039&m=P03&aa=1</URL></REF>


Article

<CATEGORY>vin09</CATEGORY>

 <H2></H2><H2>Η Σιναία Ακαδημία
</H2>
<AUTHOR>ΕΒΗ ΤΟΥΛΟΥΠΑ</AUTHOR>

Η Ακαδημία Αθηνών είναι ένα από τα πρώτα νεοκλασικά κτίρια ιωνικού ρυθμού στο
οποίο εφαρμόστηκαν διδάγματα της αρχαίας ελληνικής αρχιτεκτονικής, όπως η
χρήση πεντελικού μαρμάρου και πειραϊκού λίθου, η πολυχρωμία κ.ά. Επιδιώχθηκε
ακόμη (χωρίς μεγάλη επιτυχία) και η καμπυλότητα των οριζοντίων γραμμών. Ο
γλυπτός διάκοσμος εκτελέστηκε από τους γλύπτες Λ. Δρόση, Ι. Κόσσο και Γ.
Βιτάλη, ενώ η ζωγραφική στην αίθουσα τελετών έγινε από τον Chr. Griepenkerl,
που ήταν μαθητής του Κ. Rahl, ζωγράφου του Καποδιστριακού Πανεπιστημίου. Από
τη Βιέννη έφθασαν τα πήλινα γλυπτά των οκτώ αετωμάτων, που είχαν σχεδιαστεί
από τον Θεόφιλο Χάνσεν και εκτελεστεί από τον Melnizki. Ο Τηνιακός
μαρμαροτεχνίτης Μαλακατέ, γνωστός και από τις εργασίες του στα Ανάκτορα,
ανέλαβε την κατασκευή των κιόνων και άλλων αρχιτεκτονικών μελών.

Το κτίριο θεμελιώθηκε το 1858 από τον Θεόφιλο Χάνσεν, που μετά δύο χρόνια
ανέθεσε την ευθύνη για τη συνέχιση των οικοδομικών εργασιών στον νεαρό
συνεργάτη του, Ερνέστο Τσίλλερ. Και οι δύο αρχιτέκτονες υπολόγιζαν ότι το έργο
θα ολοκληρωνόταν σε οκτώ χρόνια, αλλά με τις διάφορες περιπέτειες του
ελληνικού κράτους μόλις το 1875 τέλειωσε η τοποθέτηση της στέγης.

Οι σχέσεις χορηγού και αρχιτέκτονα υπήρξαν πάντα άριστες και τούτο γιατί ο
Τσίλλερ, προς μεγάλη έκπληξη του Σίνα, που ως φιλότεχνος υποστήριζε τους
καλλιτέχνες, δεν ζητούσε άλλα χρήματα πέρα από τον μισθό του. Ο πλούσιος
επιχειρηματίας, που ήταν και πρέσβης της Ελλάδος στην Αυλή της Βιέννης,
στάθηκε σαν πατέρας στον πτωχό τότε αρχιτέκτονα.

Όταν το 1876 πέθανε ο Σίνας, η χήρα του προσέφερε όλη την επίπλωση και 800.000
δρχ. για την προικοδότηση της Ακαδημίας. Ο Δηλιγιάννης, που ήταν τότε
πρωθυπουργός, θεώρησε το ποσό ανεπαρκές. Έτσι δεν έγινε η επίσημη παράδοση του
κτιρίου. Όταν ήρθε στα πράγματα ο Τρικούπης, το Δ.Σ. του Ιδρύματος Σίνα δήλωσε
πτώχευση. Η βαρόνη φον Σίνα και η κόρη της πριγκίπισσα Υψηλάντη έγραψαν ότι η
προικοδότηση δεν υπήρχε πλέον, αλλά και αν ακόμη υπήρχε για άλλους λόγους δεν
θα γίνονταν πληρωμές. Η παράδοση έγινε το 1887 χωρίς επισημότητα. «Ο Τρικούπης
δεν είπε ούτε μια λέξη, το ίδιο κι εγώ», γράφει στα απομνημονεύματά του ο Τσίλλερ.

Για τον δωρητή και για τους δύο αρχιτέκτονες έχουν γραφτεί πολλά και τελευταία
κυκλοφόρησε από τις εκδόσεις Libro ένα κομψό βιβλίο, στο οποίο συνεργάστηκαν η
αρχιτέκτων Μ.Κ. Αδάμη και η αρχαιολόγος Α.Π. Κρίστενσεν. Τα καλογραμμένα
κείμενα με τις πολύτιμες σημειώσεις τους γράφτηκαν ύστερα από έρευνες, της
πρώτης στα Γενικά Αρχεία του Κράτους και της δεύτερης στη Βασιλική Βιβλιοθήκη
της Κοπεγχάγης. Θα άξιζε, πιστεύω, να αναθέσει η Ακαδημία τη συγγραφή της
Ιστορίας της σε έναν άξιο μελετητή (γιατί όχι στην αρχιτέκτονα Κ.Δ. Βιριράκη,
που βράβευσε τελευταία για το σύγγραμμά της «Παλαιά Ανάκτορα Αθηνών»), αφού 26
χρόνια μετά το σχετικό βιβλίο του Γ. Λάιου υπάρχουν τώρα νέα στοιχεία.

- Η Έβη Τουλούπα είναι αρχαιολόγος

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16039P032</ED>
<ID>
ID:135153

</ID><URL>http://ta-nea.dolnet.gr/neaweb/neafile.print_unique?e=A&f=16039&m=P03&aa=2</URL></REF>


Article

<CATEGORY>vin09</CATEGORY>

 <H5>Εθνικά και πνευματικά θέματα
</H5><H2>ΒΙΒΛΙΟπαρουσίαση
</H2>
<AUTHOR>ΤΑΚΗΣ ΔΕΣΑΛΕΡΜΟΣ</AUTHOR>

ΣΠΥΡΟΣ ΜΥΛΩΝΑΣ: «Ανάλεκτα». Μελέτες και δοκίμια. Κέντρο
Πνευματικών Ερευνών και Εκδόσεων «Ανδρέας Κάλβος». Έκδοση
«Κερύνεια» Λευκωσία - «Νέα Σύνορα Α. Λιβάνης». Αθήνα 1996.
Σελίδες 432.

Τριάντα χρόνων πνευματική δουλειά του Ζακύνθιου λογοτέχνη Σπύρου Μυλωνά,
που ζει και εργάζεται στη Λευκωσία, έχει συγκεντρωθεί στο βιβλίο αυτό.
Μελέτες, δοκίμια, άρθρα και μονογραφίες προσωπικοτήτων, είτε ανέκδοτες είτε
δημοσιευμένες σε εφημερίδες και περιοδικά της Ελλάδας, της Κύπρου, της
Αυστραλίας και του Καναδά, που αναφέρονται κυρίως σε εθνικά, πνευματικά και
πολιτιστικά θέματα από την εποχή της Επανάστασης του 1821 έως τις μέρες μας.

Μεταξύ άλλων τα «Ανάλεκτα» περιλαμβάνουν κείμενα για τον Ρήγα Φεραίο, τον
Αδαμάντιο Κοραή, την Εθνική Παλιγγενεσία, τον Ανδρέα Κάλβο (ο Σπύρος Μυλωνάς
έχει εκδώσει παλαιότερα τα «Άπαντα» του Ζακύνθιου ποιητή), τον Ηλία Ζερβό -
Ιακωβάτο (πρωτεργάτη του ξεσηκωμού κατά των Βρετανών κατακτητών στην
Κεφαλονιά), την Επτανησιακή Ελευθερία, το Εθνικό Πρόβλημα της Κύπρου, τα
Ελγίνεια Μάρμαρα, τον Ιωάννη Φιλήμονα, τον Γεώργιο Τερτσέτη, τον Διονύσιο
Σολωμό, τον Κωνσταντίνο Καβάφη, τον Γιάννη Βλαχογιάννη, τον Αριστοτέλη
Βαλαωρίτη, τον Δημήτρη Γληνό, τον Γιώργο Σεφέρη, τον Γιάννη Ρίτσο κ.ά.
Υπάρχουν ακόμη ενδιαφέροντα κείμενα για το Έπος του '40, τη Μεγάλη Ιδέα, καθώς
και για τα προβλήματα της Κύπρου, τη λογοτεχνία και την ποίησή της, όλα
γραμμένα με αγάπη και ευαισθησία για το νησί και γενικότερα την Ελλάδα.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16039P033</ED>
<ID>
ID:135190

</ID><URL>http://ta-nea.dolnet.gr/neaweb/neafile.print_unique?e=A&f=16039&m=P03&aa=3</URL></REF>


Article

<CATEGORY>vin09</CATEGORY>

 <H2>Μετάλλιο της Αθήνας στον Αντώνη Σαμαράκη
</H2>
Αντώνης Σαμαράκης

Το Χρυσό Μετάλλιο Αξίας της Πόλης των Αθηνών θα απονείμει σύντομα ο Δήμος
Αθηναίων στον Αντώνη Σαμαράκη. Στη χθεσινή συνεδρίαση του Δημοτικού
Συμβουλίου, ύστερα από εισήγηση του δημάρχου Αθηναίων κ. Δημήτρη Αβραμόπουλου,
αποφασίστηκε να τιμηθεί ο γνωστός Έλληνας συγγραφέας για την προσφορά του στη
λογοτεχνία και στον πολιτισμό.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16039P041</ED>
<ID>
ID:135110

</ID><URL>http://ta-nea.dolnet.gr/neaweb/neafile.print_unique?e=A&f=16039&m=P04&aa=1</URL></REF>


Article

<CATEGORY>vin09</CATEGORY>

 <H2>Υπαίθριο μουσείο το Α' Νεκροταφείο
</H2>
Σε υπαίθριο μουσείο προτείνει ο δήμαρχος Αθηναίων Δημήτρης Αβραμόπουλος να
μετατραπεί το Α' Νεκροταφείο Αθηνών. Πρόκειται για μια προσπάθεια του δήμου
που έχει ως στόχο την προστασία, τη συντήρηση και την ανάδειξη των γλυπτών
μνημείων που βρίσκονται στον χώρο του Κοιμητηρίου και που αποτελούν αξιόλογα
έργα τέχνης, υψηλής καλλιτεχνικής αξίας.

Τον σχεδιασμό και την υλοποίηση του προγράμματος ανέλαβε η Επιτροπή
Προστασίας Αθηναϊκών Μνημείων (ΕΠΑΜ), που συστήθηκε πριν από ενάμιση περίπου
χρόνο και στην οποία συμμετέχουν επιστήμονες, καθηγητές του Εθνικού Μετσόβιου
Πολυτεχνείου, της Σχολής Καλών Τεχνών και του ΥΠΠΟ.

Ο χώρος θα παραμείνει κοιμητηριακός και μετά τη μετατροπή του σε μουσειακό.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16039P042</ED>
<ID>
ID:135154

</ID><URL>http://ta-nea.dolnet.gr/neaweb/neafile.print_unique?e=A&f=16039&m=P04&aa=2</URL></REF>


Article

<CATEGORY>vin09</CATEGORY>

 <H5>ΑΠΟ ΤΟΝ ΛΟΡΔΟ ΒΥΡΩΝΑ ΕΩΣ ΤΟΝ ΚΟΥΝΤΕΡΑ: ΔΥΟ ΕΡΕΥΝΕΣ ΓΙΑ ΤΗ ΜΕΤΑΦΡΑΣΗ ΣΤΑ
ΕΛΛΗΝΙΚΑ ΞΕΝΩΝ ΒΙΒΛΙΩΝ ΚΑΙ ΕΛΛΗΝΙΚΩΝ ΣΕ ΞΕΝΕΣ ΓΛΩΣΣΕΣ
</H5><H5>Οι πρώτες απόπειρες
</H5><H5>Σταρ, μετά το 1845, ο Δουμάς
</H5><H5>«Κατακλυσμός» μετά το 1950
</H5><H2>Διαβάσαμε 20.000 μεταφράσεις λογοτεχνικών έργων!
</H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

<H3>Είκοσι χιλιάδες. Τόσες είναι οι αυτοτελώς εκδοθείσες μεταφράσεις ξένων
λογοτεχνικών έργων στα ελληνικά, από το 1800 έως το 1990. Τόσα περίπου είναι
δηλαδή τα μυθιστορήματα, οι ποιητικές συλλογές, τα θεατρικά έργα, τα βιβλία
ταξιδιωτικών εντυπώσεων ή οι μυθιστορηματικές βιογραφίες με ξένη υπογραφή ­
από τον Θερβάντες έως τον Μπάυρον ή τον Ουγκώ και τον Κούντερα ­ που πέρασαν
από τη διεθνή βιβλιοπαραγωγή στα ελληνικά, για να γίνουν κτήμα του Έλληνα
αναγνώστη και να καλλιεργήσουν την επικοινωνία του με τους άλλους πολιτισμούς.
</H3>
Τα εντυπωσιακά στοιχεία για τις μεταφράσεις ξένων λογοτεχνικών έργων στα
ελληνικά συνιστούν το αποτέλεσμα δεκαετούς έρευνας που ξεκίνησε από το Ιόνιο
Πανεπιστήμιο, υποστηρίχθηκε από το υπουργείο Πολιτισμού και χρηματοδοτήθηκε
από τη Γενική Γραμματεία Έρευνας και Τεχνολογίας και το λεγόμενο Πακέτο Ντελόρ
2. Τη διηύθυνε ένας δραστήριος άνθρωπος με υπομονή και επιμονή μυρμηγκιού. Ο
Κωνσταντίνος Κασίνης, αναπληρωτής καθηγητής της Νεοελληνικής Φιλολογίας στο
Πανεπιστήμιο Αθηνών και διευθυντής της Βιβλιοθήκης της Ακαδημίας, ο οποίος
δούλεψε με τους συνεργάτες του «με αυτοψία», αναζητώντας και εξετάζοντας όλα
τούτα τα βιβλία σε όλες τις μεγάλες βιβλιοθήκες της Ελλάδας.

Και στο Ίντερνετ

Για πρώτη φορά, το 1998, τα αποτελέσματα αυτής της έρευνας θα δουν το φως της
δημοσιότητας σε έντυπη και ηλεκτρονική μορφή και έπειτα στο Ίντερνετ και σε
CD-ROM, καθώς η «Βιβλιογραφία της Μεταφρασμένης Ξένης Λογοτεχνίας» του Κ.
Κασίνη θα εκδοθεί (και θα προωθηθεί σε όλες τις μορφές) από το Εθνικό Κέντρο
Βιβλίου. Προβλέπεται να κυκλοφορήσουν έξι τόμοι 700 σελίδων, ο πρώτος το πρώτο
εξάμηνο του 1998 και οι υπόλοιποι ανά εξάμηνο, πράγμα ιδιαίτερα σημαντικό για
την πολιτιστική προβολή της Ελλάδας στο πλαίσιο της Πολιτιστικής Ολυμπιάδας
(2000-2004) και του (σχεδόν βέβαιου) εορτασμού της ως τιμώμενης χώρας στη
Διεθνή Έκθεση Βιβλίου της Φρανκφούρτης το 2001.

Η έκδοση αυτή ­ ήδη έχουν παραδοθεί προς πληκτρολόγηση τα δύο τρίτα του έργου
­ θα συνδυαστεί με την έκδοση του ­ θεαματικά μικρότερου ­ Αρχείου
Ντελόπουλου, ο οποίος έκανε για λογαριασμό του Εθνικού Κέντρου Βιβλίου την
αντίστροφη δουλειά. Κατέγραψε με τη συνεργασία νεοελληνιστών, σε διάφορες
χώρες, όλα τα έργα της ελληνικής λογοτεχνίας που έχουν μεταφραστεί σε ξένες
γλώσσες, σε μια συντομότερη όμως περίοδο αφότου γίνονται συστηματικές: από τα
τέλη του προηγούμενου αιώνα μέχρι σήμερα.

Στατιστικά

Τα αποτελέσματα της έρευνας Κασίνη προβάλλουν ανάγλυφα λοιπόν, αν συνδυαστούν
με την έρευνα του Κυριάκου Ντελόπουλου, αλλά και με τα στατιστικά δεδομένα των
μεταφράσεων ξένης λογοτεχνίας μετά το 1990, καθώς και με τα αποτελέσματα των
ερευνών Λ. Δρούλια - Αικ. Κουμαριανού, που μελέτησαν στο πλαίσιο του Κέντρου
Νεοελληνικών Ερευνών του Εθνικού Ιδρύματος Ερευνών τις μεταφράσεις ξένων έργων
(όχι μόνον λογοτεχνικών) στα ελληνικά, από τον 16ο έως τον 18ο αιώνα, ιδίως
την περίοδο του Διαφωτισμού 1770-1820.

Όπως λέει ο Κ. Κασίνης: «Η βιβλιογραφική αυτή δουλειά μπορεί να αποτελέσει
εργαλείο διαπολιτισμικών σχέσεων μεταξύ των λαών, γιατί δείχνει τη διασταύρωση
των ξένων γλωσσών και λογοτεχνιών με την ελληνική. Ένα ξένο έργο από τη στιγμή
που μεταφράζεται "εγκλιματίζεται" στη γραμματεία μας. Η μετάφραση π.χ. που
κάνει ο Σεφέρης της "Έρημης χώρας" του Έλιοτ αποτελεί και ελληνικό έργο».

Λόρδος Μπάυρον. Από τους πρώτους που μεταφράστηκαν τον 19ο αιώνα

Χαρακτηριστικά παραδείγματα των πρώτων ξένων βιβλίων που μεταφράστηκαν στα
ελληνικά τον περασμένο αιώνα και ορισμένων από τα τελευταία όπως καταγράφονται
αλφαβητικά στην πολύτιμη εξάτομη βιβλιογραφία του Κωνσταντίνου Κασίνη που θα
πρωτοπαρουσιαστεί στη δημοσιότητα την άνοιξη:

Barthelemy Jean-Jacques

Χαριτώ και Πολύδωρος ήτοι βιβλίον, οπού γράφει πώς να αγαπήθηκαν τούτα τα δύο
αρχοντόπουλα: από τας Αθήνας τον καιρόν των παλαιών Ελλήνων ακόμι, και τα τόσα
πάθη οπού εδοκίμασαν έως όπου τέλος πάντων υπανδρεύθηκαν, κ' απέρασαν την ζωήν
τους ευτυχέστατα, ποίημα εκείνου του περιφήμου Γάλλου, κ' υψηλού νοός Αββά
Βαρθολομαίου οπού συνέγραψε, τον Ανάχαρσιν νυν το πρώτον εκδοθέν εις την
ημετέραν απλήν διάλεκτον. «Μετάφρασις Κωνσταντίνου Γ. Κούτζικου». Εν Πέστη,
Τύποις Φραγκίσκου Πάτζκου, 1801 Σελ. ΙΙ+86. ­ ΓΕΝ. ­ ΓΜ 107

Fenelon de Salignac de la Mothe Francois

Τύχαι Τηλεμάχου υιού του Οδυσσέως συντεθείσαι μεν Γαλλιστί παρά του σοφωτάτου
κυρίου Φραγκίσκου Σαλινιάκ δε λα Μόττε Φενελόν· μεταφρασθείσαι δε, πλείστοις
σημειώμασιν επηυξήνθησαν παρά Δημητρίου Παναγιώτου του Γοβδελαά. Τόμος πρώτος.
Δαπάνη φιλελλήνων. Εν Βούδα, Τύποις του κατ' Ουγκαρίαν Βασιλικού
Πανδιδακτηρίου, αωα' 1801

Ungaretti Giuseppe

Ποιήματα, μετάφραση, σημειώσεις, βιβλιογαφία, χρονολόγιο: Φοίβος Ι. Πιομπίνος
Αθήνα, 1990. Σελ. 292 (ιταλικά και ελληνικά) σ.σ. 11-17: Πρόλογος του
μεταφραστή σ.σ. 239-248: Σημειώσεις σ.σ. 249-281: Χρονολόγιο σ.σ. 283-289:
Μεταφράσεις τού ­ στα ελληνκά Β.Β.φ.

Γουλφ Βιρτζίνια

Η κυρία Νταλογουέη. Μετάφραση: Δέσποινα Κερεβάντη, Γιάννης Βαλλούρδος.
(Αθήνα), γράμματα, 1990, (Λογοτεχνία 165). Σελ. 224 ΒΙΠφ

Αλέξανδρος Δουμάς

Ποιοι είναι οι πλέον μεταφρασμένοι συγγραφείς και ποιες οι δημοφιλέστερες
γλώσσες-πηγές τον 19ο και τον 20ό αιώνα; Τις απαντήσεις δίνει ο Κ.Γ. Κασίνης.

Συγγραφείς: Κατά την περίοδο του νεοελληνικού διαφωτισμού κυριαρχούν με
τα θεατρικά τους ο Μεταστάσιος (1755) και ο Γκολντόνι (1790). Στις αρχές του
19ου αιώνα ο Βολταίρος και ο Αλφιέρι. Και, μετά το 1845 οπότε το μυθιστόρημα
παίρνει το προβάδισμα απέναντι στο θέατρο, πρωταγωνιστούν στις μεταφράσεις: ο
Δουμάς (200 εκδόσεις μεταφρασμένων μυθιστορημάτων), ο Ευγένιος Σύη, ο Πονσόν
ντι Τεραίγ με τον Ροκαμβόλ και αρκετά πίσω τους ο Βερν, ο Ουγκώ, ο Σατωμπριάν,
η Γεωργία Σάνδη και ο Ουόλτερ Σκοτ. Λίγο αργότερα πρωτομεταφράζονται ο Δάντης,
ο Βοκκάκιος, ο Σαίξπηρ, ο Θερβάντες, ο Γκαίτε, ο Σουίφτ κ.ά. Στις αρχές του
20ού αιώνα πυκνώνουν οι εκδόσεις της ρωσικής και της σκανδιναβικής λογοτεχνίας
με Τολστόι, Ντοστογιέφσκι, Αντρέγιεφ, Τσέχωφ, Γκόγκολ, Τουργκένιεφ, Χάμσουν,
Ίψεν, Στρίντμπεργκ, μεταφράζονται τα Άπαντα του Σαίξπηρ, ο Όσκαρ Ουάιλντ, ο
Σω, ο Μωμ, ο Ο'Νηλ, αλλά και τα διάσημα αστυνομικά και περιπετειώδη έργα, με
ήρωες τον Αρσέν Λουπέν, τον Σέρλοκ Χολμς, τον Ταρζάν, τον Φου Μανσού, τον
Δράκοντα. Μετά το 1950 και μόνον τότε αρχίζει η κυριαρχία των Αγγλοαμερικανών συγγραφέων.

Γλώσσες: Κατά τον 16ο, 17ο και 18ο αιώνα η πρώτη γλώσσα από την οποία
μεταφράζονται λογοτεχνικά έργα είναι η ιταλική (65% των μεταφράσεων). Από το
1840 η πρωτοκαθεδρία περιέρχεται στη γαλλική γλώσσα (67% των έργων) που
κρατάει την πρώτη θέση και το πρώτο ήμισυ του 20ού αιώνα, οπότε όμως πέφτει
στο 36% των έργων, ενώ τα ποσοστά μεταφρασμένης λογοτεχνίας από τις «βόρειες
γλώσσες» (ρωσικά, σκανδιναβικά, γερμανικά) φθάνουν το 27,4%. Από το 1944 κι
έπειτα, στην πρώτη θέση έρχεται η αγγλική, πράγμα που ερμηνεύεται κατά τον Κ.
Κασίνη ως φυσική συνέπεια δύο καθοριστικών γεγονότων: ότι η Ελλάδα υπάγεται
πολιτικώς στη σφαίρα επιρροής των Αγγλοαμερικανών, ενώ την ίδια εποχή
εισάγεται για πρώτη φορά στα δημόσια σχολεία η διδασκαλία της αγγλικής.

Μεταφραστές: Οι φυσιογνωμίες που δεσπόζουν τον 19ο αιώνα είναι ο
Ιωάννης Ισιδωρίδης Σκυλίσσης και ο Νικόλαος Δραγούμης, αλλά κοντά τους και
λογοτέχνες όπως ο Ροΐδης, ο Παπαδιαμάντης, ο Α. Ραγκαβής, ο Πανας ή ο Γαλανός
που μεταφράζει από τα σανσκριτικά. Στις αρχές του 20ού αιώνα ο Α. Βλάχος, ο Α.
Παπαδιαμάντης, ο Ν. Πολίτης, ο Μπάμπης Άννινος και έπειτα ο Κ. Θεοτόκης, ο Ν.
Καζανταζάκης, ο Γ. Σημηριώτης, ο Π. Πικρός. Αργότερα ο Α. Αλεξάνδρου, ο Κ.
Πολίτης, ο Χουρμούζιος, ο Γ. Σεφέρης, ο Μ. Πλωρίτης, ο Π. Πρεβελάκης, ο Ο. Ελύτης...

Τα έργα του Τσέχου Μίλαν Κούντερα μεταφράστηκαν όλα στα ελληνικά ­ ειδικά
μετά την επιτυχία της ταινίας «Η αβάσταχτη ελαφρότητα του είναι»

Η μεταφραστική έκρηξη στην Ελλάδα (έργων ξένης λογοτεχνίας προς τα ελληνικά)
αρχίζει, λέει στα «ΝΕΑ» ο Κωνσταντίνος Κασίνης, με τη στροφή προς τα φώτα, την
περίοδο του νεοελληνικού Διαφωτισμού. Τις παραμονές δηλαδή της Επανάστασης του
1821. Αντίθετα, λέει ο Κυριάκος Ντελόπουλος, οι πρώτες συστηματικές
μεταφράσεις ελληνικής λογοτεχνίας προς ξένες γλώσσες καθυστερούν. Αρχίζουν στα
τέλη του 19ου αιώνα, κυρίως από τα έργα του Δημητρίου Βικέλα.

Έτσι, διαμορφώνεται η εξής εικόνα κατά τον κ. Κασίνη:

Η αρχή

Από τον 16ο έως τα τέλη του 18ου αιώνα μεταφράζονται και εκδίδονται αυτοτελώς
στην Ελλάδα περίπου 70 έργα ξένης λογοτεχνίας. Τον 19ο αιώνα, τα έργα αυτά
αυξάνονται θεαματικά και φθάνουν τα 3.000. Η αύξηση συνεχίζεται από το 1901
έως το 1950, οπότε μεταφράζονται στα ελληνικά 3.000 ακόμη έργα. Η μεγάλη
στροφή των Ελλήνων εκδοτών προς την ξένη λογοτεχνία γίνεται όμως μετά το 1950.
Από το 1951 μέχρι το 1990, σε 40 χρόνια, μεταφράζονται 14.000-15.000
αυτοτελείς τόμοι ­ πενταπλάσια έργα δηλαδή απ' όσα μεταφράστηκαν τον 19ο αιώνα
και διακόσιες φορές πολλαπλάσια απ' όσα μεταφράστηκαν τους τρεις προηγούμενους
αιώνες 16ο, 17ο και 18ο!

Τα δείγματα. δε, που έχουμε μετά το 1990 μάς επιτρέπουν να υπολογίζουμε ότι
την τελευταία δεκαετία του αιώνα θα προστεθούν άλλοι 5.000, αν όχι 10.000,
αυτοτελείς τόμοι μεταφράσεων.

Περίπου 4.000

Αντίθετα, από τα τέλη του 19ου αιώνα μέχρι σήμερα, τα ελληνικά λογοτεχνικά
έργα που μεταφράστηκαν σε ξένες γλώσσες είναι περίπου ­ σύμφωνα με τον Κ.
Ντελόπουλο ­ 4.000! Το ένα πέμπτο δηλαδή των ξένων την αντίστοιχη περίοδο.
Κυριαρχούν εδώ ο Βασιλικός με 67, π.χ., μεταφρασμένους τίτλους μέχρι το 1976,
ο Σαμαράκης, ο Καζαντζάκης και ο Ρίτσος.

Η σημασία των αριθμητικών αυτών μεγεθών γίνεται πιο κατανοητή, αν κοιτάξει
κάποιος την ελληνική παραγωγή των τελευταίων χρόνων. Σύμφωνα με τα στοιχεία
του «Ιχνευτή» του Κώστα Βουκελάτου, από το 1990 έως το 1996 είχαμε μια
εντυπωσιακή αύξηση 81,8% στις μεταφράσεις ξένης πεζογραφίας προς τα ελληνικά.
Ειδικότερα, το 1996 μεταφράστηκαν 569 τίτλοι ξένης πεζογραφίας και 25 τίτλοι
ξένης ποίησης, ενώ το 1990 μεταφράστηκαν 313 πεζογραφήματα και 22 ποιητικές
συλλογές προς τα ελληνικά. Αν, εξάλλου, κοιτάξει κάποιος την ελληνική εκδοτική
παραγωγή γενικά, θα δει ότι οι μεταφράσεις βιβλίων όλων των κατηγοριών
καλύπτουν σήμερα ένα ποσοστό 36,5% από την ετήσια ελληνική βιβλιοπαραγωγή, που
ξεπερνάει πλέον τους 5.000 τίτλους («Ιχνευτής»).

Μύθος

«Είναι μύθος ότι έχουμε μεγάλα κενά στην ελληνική βιβλιογραφία ως προς τις
λογοτεχνικές μεταφράσεις», δηλώνει στα «ΝΕΑ» ο Κωνσταντίνος Κασίνης. «Ο Άλκης
Αγγέλου, που έχει ασχοληθεί διεξοδικά με το θέμα, μπορεί να μιλήσει για
εξαιρέσεις και "σιωπές". Όμως, από την έρευνά μου αυτούς τους δύο τελευταίους
αιώνες δεν έχω εντοπίσει να λείπει κάτι σημαντικό. Ένα μεγάλο έργο δηλαδή που
το στερείται η ελληνική παιδεία και που θα έπρεπε να το είχε αποκτήσει μέσω
μετάφρασης. Εκείνο, αντίθετα, που παρατηρώ είναι ότι ανθεί ακόμα το σπορ της
μετάφρασης από μετάφραση, πράγμα που μπορούσε να δικαιολογηθεί τον περασμένο
αιώνα, λιγότερο όμως σήμερα. Ο "Δον Κιχώτης" του Θερβάντες π.χ.
πρωτομεταφράστηκε στα ελληνικά από τη γαλλική του μετάφραση...».

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16039P043</ED>
<ID>
ID:135191

</ID><URL>http://ta-nea.dolnet.gr/neaweb/neafile.print_unique?e=A&f=16039&m=P04&aa=3</URL></REF>


Article

<CATEGORY>vin09</CATEGORY>

 <H5>Τραγελαφικά
</H5><H2>ΤΟ ΠΝΕΥΜΑ του τόνου
</H2>
<AUTHOR>ΜΑΝΟΣ ΕΛΕΥΘΕΡΙΟΥ</AUTHOR>

Ασφαλώς ειδικούς λόγους θα είχαν οι φωστήρες για να απαιτήσουν από τους
ελεύθερους επαγγελματίες να υποβάλουν αυτοπροσώπως τη φορολογική τους δήλωση.
Έτσι, θα είχαν όλοι οι ταλαιπωρημένοι τη χαρά και την κακεντρέχεια να δουν
δίπλα τους στις ουρές να ξεροσταλιάζουν μαζί τους σεβάσμιους γέρους
καλλιτέχνες, σκηνοθέτες, τραγουδιστές, γιατρούς, δικηγόρους και δεν συμμαζεύεται.

Φυσικά, το γνωρίζουν ότι οι μεγάλοι μύθοι αναπαύονται σε τόπους χλοερούς
και δεν θα υπήρχε συνωστισμός τηλεοπτικών συνεργείων για να καταγράψουν αυτή
την απάνθρωπη τιμωρία. Σκεφθείτε, όμως, σε τι εξευτελισμούς θα κατέφευγαν αν
επρόκειτο ο φορολογούμενος ελεύθερος επαγγελματίας να... εισπράξει.

Δεν ξέρω από ποιες διασταυρώσεις βγαίνουν τέτοια μυαλά. Και δεν
καταλαβαίνει κανείς αυτήν τη συνεχή αφόδευση ειδικών διατάξεων εσωτερικής
καύσεως, που δεν δημοσιεύονται και πρέπει να μυρίσεις τα νύχια σου για να μην
πληρώσεις πρόστιμο, επειδή αγνοούσες τα τερτίπια τους.

Φυσικά, αυτό δεν σημαίνει ότι πρέπει να βάζουμε φωτιές και βόμβες στις
Εφορίες, άλλο τώρα αν μας γαργαλάει ο διάολος και λέμε καμιά φορά «καλά τους
έκαναν». Τέλος καλά, όλα χειρότερα.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: P05</CAT>
<ED>
Κωδικός άρθρου: A16039P051</ED>
<ID>
ID:135111

</ID><URL>http://ta-nea.dolnet.gr/neaweb/neafile.print_unique?e=A&f=16039&m=P05&aa=1</URL></REF>


Article

<CATEGORY>vin09</CATEGORY>

 <H5>ΣΠΑΝΙΕΣ ΗΧΟΓΡΑΦΗΣΕΙΣ ΤΗΣ ΕΡΑ ΣΕ CD
</H5><H2>Άνοιξε το αρχείο
</H2>
Η Κατίνα Παξινού ακούγεται στους «Βρικόλακες» - Ο Δημήτρης Μητρόπουλος στο
πρώτο CD με δύο συνθέσεις του - Η Γεωργία Βασιλειάδου παίζει στην «Επιθεώρηση
του σταθμού»

Ένα κομμάτι μιας σειράς δειγμάτων πολιτιστικής παρακατα- θήκης έκανε την
εμφάνισή του χθες από την Ελληνική Ραδιοφωνία.

Από τις 120.000 ταινίες - ηχογραφήματα που απαρτίζουν την ηχοταινιοθήκη της
ΕΡΑ, με μεράκι και περισσή προσοχή διαλέχτηκαν ηχογραφήσεις - σπάνια ηχητικά
ντοκουμέντα, οι οποίες αποτυπώθηκαν σε έξι θεματικούς δίσκους ακτίνας (CD).

Στο πρώτο CD, «Έλληνες συνθέτες», «φιλοξενούνται» σημαντικά έργα των δύο
παγκοσμίως αναγνωρισμένων Ελλήνων συνθετών. Πρόκειται για αποσπάσματα από τις
ηχογραφήσεις της «Ταφής» (1915) και του «Concerto grosso» (1928) του Δημήτρη
Μητρόπουλου και της «Κλασικής συμφωνίας» (από την παγκόσμια πρώτη, το 1947)
του Νίκου Σκαλκώτα, τα οποία είναι «σημαντικά κλασικά συνθέματα» σημειώνουν o
μουσικοκριτικός Γιώργος Λεωτσάκος και ο καθηγητής Απόστολος Κώστιος.

Το δεύτερο της σειράς CD με τίτλο «Έλληνες συνθέτες» περιλαμβάνει (σε επιλογή
Βασίλη Ριζιώτη, όπως και sτο πρώτο) συνθέσεις του Γιάννη Κωνσταντινίδη ­
«Πρώτη Δωδεκανησιακή Σουίτα», «Μικρασιατική ραψωδία» (διεύθυνση ορχήστρας
Βύρωνα Κολάση) και «Δεύτερη Δωδεκανησιακή Σουίτα» (διεύθυνση ορχήστρας
Ευθύμιου Καβαλλιεράτου)­ τα οποία ερμηνεύονται από την Εθνική Συμφωνική
Ορχήστρα της ΕΡΤ.

Από τον χώρο του κλασικού πενταγράμμου στον χώρο του θεάτρου «μεταφέρει» τον
ακροατή ο τρίτος δίσκος μέσα από ηχογραφημένες φωνές 16 κορυφαίων ηθοποιών σε
εξαιρετικές ερμηνείες. Από τον μονόλογο του Άμλετ και τη σκηνή της Μαργαρίτας
στον «Φάουστ», μέχρι την έκρηξη της κυρίας Άλβινγκ στους «Βρικόλακες» του
Ίψεν. Ακούγονται «ήχοι μαγικοί και φωνές του μύθου», αναφέρει χαρακτηριστικά
στο συνοδευτικό βιβλιαράκι ο Βάιος Παγκουρέλης, των Αλέξη Μινωτή, Μάνου
Κατράκη, Άννας Συνοδινού, Κατίνας Παξινού, Δημήτρη Χόρν, Θάνου Κωτσόπουλου κ.ά.

Στιγμές και ατμόσφαιρα από τον χώρο του μουσικού θεάτρου απαθανατίζονται στο
τέταρτο CD, «Η επιθεώρησις του σταθμού μας». Η επιλογή έγινε από τη Νέλλα
Δουλτσίνου και ο θεατρικός κριτικός Κώστας Γεωργουσόπουλος με το κείμενό του ­
στο συνοδευτικό βιβλιαράκι ­ εισάγει τον ακροατή στο «κλίμα» που δημιουργούν
αποσπάσματα παραστάσεων με τους Γεωργία Βασιλειάδου, Μαρίκα Νέζερ, Σπεράντζα
Βρανά, Χρήστο Ευθυμίου, Δημήτρη Νικολαϊδη κ.ά.. Πλούσιο δείγμα της αύρας του
ελληνικού αρχιπελάγους και ευωδιές της ελληνικής γης από «μαργαριτάρια» της
παραδοσιακής μουσικής, τα οποία διάλεξε ο Γιώργος Παπαδάκης, περιλαμβάνονται
στο πέμπτο δισκάκι.

Ο κύκλος ολοκληρώνεται από ελληνικά τραγούδια «Όταν τα Τρίο τραγουδούν», σε
επιλογή Νέλλας Δουλτσίνου - Άκη Έβενη. το CD είναι μία παρέλαση 18 κομματιών
που τραγουδούν τα Τρίο Μπελκάντο, Τρίο Καντσόνε, Τρίο Μορένο, Τρίο Γκρέκο,
Τρίο Μέλοντι, και Τρίο Κιτάρα μαζί με τις Τζένη Βάνου, Νάνα Μούσχουρη, Μαίρη Μοντ.

Τα έξι CD (όλα συνοδεύονται από ένα ενημερωτικό και άκρως κατατοπιστικό για το
περιεχόμενο του δίσκου βιβλιαράκι) είναι οι προάγγελοι δύο ακόμα ειδικών
εκδόσεων ­ «βρίσκονται στα σκαριά», είπε χαρακτηριστικά ο γενικός διευθυντής
της ΕΡΑ, Γιάννης Τζαννετάκος. Η μία με αποσπάσματα λόγων πολιτικών από τα
χρόνια του Μεσοπολέμου ως τις μέρες μας και η άλλη με αποσπάσματα λογοτεχνικών
κειμένων και ποιήματα που διαβάζουν οι ίδιοι οι συγγραφείς και ποιητές.

Το «Αρχείο ραδιοφώνου» είναι καρπός δουλειάς 12 μηνών και είναι «η απάντηση
των εργαζομένων της ΕΡΑ και της ΕΡΤ γενικότερα σε όσους αμφισβητούν, επίσημα ή
ανεπίσημα, το έργο, τη δράση τους και την προσπάθειά τους να παρεμβαίνουν
αποτελεσματικά», τόνισε ο Γιάννης Τζανεττάκος.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16039P061</ED>
<ID>
ID:135112

</ID><URL>http://ta-nea.dolnet.gr/neaweb/neafile.print_unique?e=A&f=16039&m=P06&aa=1</URL></REF>


Article

<CATEGORY>vin09</CATEGORY>

 <H2>«Ενώπιος» ο Κώστας Καραμανλής </H2>
Την πρώτη, μετά την εκλογή του στην ηγεσία της Ν.Δ., τηλεοπτική του συνέντευξη
παραχωρεί ο Κώστας Καραμανλής στον Νίκο Χατζηνικολάου μέσα από την εκπομπή
«Ενώπιος Ενωπίω» (Mega, 23.30). 
Ο πρόεδρος της Ν.Δ. ξεφυλλίζει τις σελίδες της προσωπικής του ιστορίας, από τα
παιδικά του χρόνια ώς σήμερα. Θα μιλήσει για τη σχέση του με τον Κωνσταντίνο
Καραμανλή και τις επιρροές που δέχθηκε από αυτόν. 
<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16039P062</ED>
<ID>
ID:135155

</ID><URL>http://ta-nea.dolnet.gr/neaweb/neafile.print_unique?e=A&f=16039&m=P06&aa=2</URL></REF>


Article

<CATEGORY>vin09</CATEGORY>

 <H5>ΚΑΤΑΙΓΙΣΜΟΣ ΠΑΡΕΜΒΟΛΩΝ ΣΕ ΠΟΛΛΑ ΚΑΝΑΛΙΑ
</H5><H5>Η εμφάνιση του Ραδιοτηλεοπτικού Ιδρύματος Κύπρου στη συχνότητα που εκπέμπει το
βρετανικό μουσικό MTV είναι προσωρινή και συνάμα... τρικ. Όμως οι παρεμβολές
στα δορυφορικά κανάλια αλλά και στα προγράμματα της ΕΡΤ συνεχίζονται με
αμείωτο ρυθμό.
</H5><H2>Δορυφορικά... κουκουλώματα
</H2>
<AUTHOR>ΧΡΗΣΤΟΣ ΙΕΡΕΙΔΗΣ</AUTHOR>

Η απώλεια του δορυφορικού βρετανικού νεανικού μουσικού καναλιού από τους
τηλεοπτικούς δέκτες είναι η κορυφή του παγόβουνου και το... κουκούλωμά του από
το Ραδιοτηλεοπτικό Ίδρυμα Κύπρου είναι ένα τέχνασμα που εφαρμόζεται συχνά από
τις τεχνικές υπηρεσίες της ΕΡΤ, όταν καλούνται να αποκαταστήσουν βλάβη σε
πομπό ή αναμεταδότη.

«Η λήψη του MTV δεν ήταν η καλύτερη δυνατή από τεχνικής πλευράς», εξήγησαν στα
«ΝΕΑ», τεχνικοί της ΕΡΤ. «Διαπιστώθηκε βλάβη, η οποία σύντομα θα διορθωθεί»,
τόνιζαν για να καθησυχάσουν τους τηλεθεατές και τους φανατικούς του βρετανικού
καναλιού, διευκρινίζοντας πως «η εμφάνιση του ΡΙΚ ή άλλου καναλιού στη θέση
του MTV είναι μια συνήθης τακτική που ακολουθείται σε ανάλογες ή παρόμοιες
περιπτώσεις, προκειμένου να διασφαλιστεί η συχνότητα, να μη "χαθεί"».

Και αν το ΡΙΚ «μπήκε» προσωρινά ως... ρεζέρβα στη θέση του MTV, τα άλλα
δορυφορικά κανάλια ­ όσα έχουν απομείνει ­ δέχονται καταιγισμό παρεμβάσεων, οι
οποίες διαφέρουν από περιοχή σε περιοχή.

Στην περιοχή του λεκανοπεδίου ειδικότερα, η εικόνα δεν έχει αλλάξει διόλου.
Μόνον οι «πρωταγωνιστές» των παρεμβολών. Το CNN δέχεται παρεμβολές από το TV
Magic και το TV Μακεδονία, το Euronews «καλύπτεται» από τον τηλεοπτικό σταθμό
902 Αριστερά, αλλά και από τον Seven Χ. Το γαλλόφωνο TV5 παρενοχλείται από το
Telecity, το MTV από το Seven Χ και τον τηλεοπτικό Jeronimo Groovy και το
δορυφορικό πρόγραμμα του ΡΙΚ από το Τηλετώρα και τον Αθήνα TV.

Το πρόβλημα των παρεμβολών είναι γνωστό και στην Αλβιόνα. Οι άνθρωποι του MTV
πριν από περίπου ένα χρόνο αποφάσισαν να αλλάξουν δορυφόρο, προκειμένου να
εξαλειφθούν διά παντός τα προβλήματα παρεμβάσεων, μεταδίδοντας το πρόγραμμα
του σταθμού από άλλον, με κωδικοποιημένο μάλιστα σήμα, αλλά στις ίδιες
συχνότητες που έβγαινε και προηγουμένως. Οι υπεύθυνοι του βρετανικού
τηλεοπτικού σταθμού στη χώρα μας εγκατέστησαν τότε αποκωδικοποιητές στους
πομπούς Υμηττού και Πάρνηθας, αλλά λίγο αργότερα οι προβλέψεις των τεχνικών
της ΕΡΤ, για νέες παρεμβολές, επαληθεύθηκαν.

Από παρεμβολές δεν πλήττονται μόνον τα δορυφορικά κανάλια, αλλά και τα
κρατικά, σε όλα τα μήκη και πλάτη της ελληνικής επικράτειας. Οι τεχνικές
υπηρεσίες της ΕΡΤ μέσα στο 1996 έκαναν κάπου 100 τεχνικές εκθέσεις
(πραγματογνωμοσύνες) για παρεμβολές, ενημερώνοντας τα υπουργεία Τύπου,
Επικοινωνιών - Μεταφορών και το Εθνικό Συμβούλιο Ραδιοτηλεόρασης, ενώ μέσα στο
'97 προστέθηκαν μερικές ακόμα.

Παράλληλη κινητοποίηση έκαναν και οι νομικές υπηρεσίες της ΕΡΤ, υποβάλλοντας
μηνύσεις σε «πειρατές» των τηλεσυχνοτήτων αλλά «δεν αρκεί μόνον αυτό», έλεγε
στα «ΝΕΑ» ο τεχνικός του Τμήματος Συχνοτήτων της ΕΡΤ, Νίκος Κανιόρης.

Η λύση στο πρόβλημα είναι ο περίφημος χάρτης συχνοτήτων, αφού και το μέτρο
προστασίας των τηλεσυχνοτήτων με περιπολίες ραδιογωνιομέτρων «έχει ατονήσει
σήμερα, καθώς για την περιοχή Αττικής υπάρχει μόνον ένα τέτοιο όχημα κι αυτό
σε κακή κατάσταση», ανέφεραν τεχνικοί της ΕΡΤ, λέγοντας πως «στο παρελθόν οι
περιπολίες ήταν τακτικές και αποτελεσματικές, αφού δεν ήταν λίγες οι φορές που
οι αρμόδιες υπηρεσίες του υπουργείου Επικοινωνιών - Μεταφορών "έπιαναν" στα...
δίχτυα τους τους δράστες, κατάσχοντας παράλληλα τα μηχανήματά τους».

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16039P071</ED>
<ID>
ID:135113

</ID><URL>http://ta-nea.dolnet.gr/neaweb/neafile.print_unique?e=A&f=16039&m=P07&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ-πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Και μία διόρθωση σε ό,τι αφορά την Ελένη Μενεγάκη και τα
χαρακτηριστικά του προσώπου της. Το τονισμένο στόμα δεν είναι αποτέλεσμα
χειρουργικής αισθητικής, αλλά μακιγιάζ. Όπως έσπευσε να ενημερώσει η ίδια την
«Τηλε-Πάθεια», φταίει το ροζ κραγιόν, το λιπ γκλος και το μολύβι περιγράμματος
που ξέφυγε κατά τι παραπάνω. Και συμπλήρωσε πως το μόνο που δεν την απασχολεί
είναι το πρόσωπό της, ώστε να του αφιερώνει περισσότερο από τον κανονικό
χρόνο. Γι' αυτό και για ένα διάστημα αλλάζει το μακιγιάζ της προς διαπίστωση όλων.

* Η «Θύρα 300» του Γιώργου Παπαχρήστου γιορτάζει απόψε στο Super Sport
τα πρώτα της γενέθλια. Και απονέμει ειδικά βραβεία θάρρους, ταλέντου,
μεγαλύτερης εμπειρίας στα σπορ, συγκρατημένης αισιοδοξίας, χιούμορ,
διπλωματικής απάντησης, φιλίας στους πολιτικούς που πέρασαν από την εκπομπή.
Τα μέλη της... επιτροπής βραβείων και αποψινοί καλεσμένοι, ο δημοσιογράφος
Θέμος Αναστασιάδης και ο γραμματέας της Κ.Ε. του ΠΑΣΟΚ,
Κώστας Σκανδαλίδης.

* Καλεσμένη στο «Μεταξύ μας» ήταν η Άννα Παναγιωταρέα. Και έδωσε ένα
σοβαρό ύφος στην εκπομπή. Και οι συνηθισμένες κουβέντες του πρωινού περί
ανέμων και υδάτων μεταλλάχτηκαν σε σχόλια περί της οικονομικής πολιτικής και
των φοροκλεφτών. Ακόμα και από το τμήμα μαγειρικής έκοψε τη διάθεση των
γευστικών περιπλανήσεων, δηλώνοντας ότι το αγαπημένο της πιάτο είναι βραστά
χόρτα με πατάτες τηγανητές. Και με το ίδιο πνεύμα λιτότητας και πειθαρχίας
παρατήρησε πόση φασαρία έκαναν εκείνοι που βρίσκονταν εκτός πλατό και
ενοχλούσαν το γύρισμα. Αυτό σημαίνει πυγμή μιας γυναίκας που δεν αφήνει την
κατάσταση να ξεφύγει από τον έλεγχό της.

* Σε τόνους πιο συναισθηματικούς κυμάνθηκε ο «Πρωινός Καφές» και μια μικρή
συγκίνηση που ήθελε να προκαλέσει, την έβγαλε με τη βοήθεια της Νατάσας
Ράγιου. Η οποία άκρως ευσυγκίνητη, δάκρυσε με την έκπληξη που της
έκαναν. Της παρουσίασαν δηλαδή τον αδελφό της και τον έφεραν στο στούντιο. Όχι
πως είχε χρόνια να τον δει. Η κοπέλα δεν ανήκει στις περιπτώσεις των χαμένων
συγγενών που έβγαζε η Ρούλα Κορομηλά στο «Μπράβο» της. Απλά τους
αγαπάει πολύ και κλαίει από τη χαρά της όποτε τους βλέπει.

* Τίνκι Γουίνκι, Λα Λα και Πο, είναι οι αγαπημένοι ήρωες
των νηπίων, των παιδιών σχολικής ηλικίας, των εφήβων, των κλάμπερ, αλλά και
πολλών στρεσαρισμένων γιάπιδων στην Αγγλία. Η τριάδα με τα περίεργα ονόματα
είναι τα γιγαντιαία άλιεν μωρά που έχουν στην κοιλιά τους οθόνες τηλεόρασης
στην παιδική σειρά «Teletubbies» (σε ελεύθερη απόδοση «Τηλεβαρελάκια») που
προβάλλει η αγγλική τηλεόραση. Τα Τηλεβαρελάκια ζουν στην Τηλεβαρελοχώρα, όλη
μέρα τρώνε κρέμα μέσα από ένα βαρέλι και παίζουν με την κατοικίδια ηλεκτρική
σκούπα Νου Νου. Μερικοί γονείς που δεν κατανοούν τη λατρεία που δείχνουν τα
παιδιά τους στα Τηλεβαρελάκια, κατηγορούν τη σειρά ότι χρησιμοποιεί
μωρουδίστικο λεξιλόγιο καθυστερώντας τα παιδιά τους να μάθουν να μιλάνε σωστά.
Η δημιουργός της σειράς, πρώην φιλόλογος, Αν Γουντ, υποστηρίζει ότι τα
Τηλεβαρελάκια έχουν εκπαιδευτικό χαρακτήρα, όχι όμως με τον παραδοσιακό τρόπο.
Είναι ευγενικά, χαρούμενα, ευτυχισμένα και όπως δείχνει η επιτυχία τους στην
Αγγλία σύντομα θα διαδοθούν και σε άλλες χώρες, με μεγάλους που έχουν
παραμείνει μέσα τους παιδιά.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16039P072</ED>
<ID>
ID:135156

</ID><URL>http://ta-nea.dolnet.gr/neaweb/neafile.print_unique?e=A&f=16039&m=P07&aa=2</URL></REF>


Article

<CATEGORY>vin15</CATEGORY>

 <H5>Χιούμορ και ιππότες
</H5><H2>ΤΗΛΕΟΡΑΣΗ ΠΕΜΠΤΗΣ
</H2><H2></H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΔΥΟ ΜΑΥΡΕΣ ΚΩΜΩΔΙΕΣ ΚΑΙ ΜΕΣΑΙΩΝΙΚΗ ΠΕΡΙΠΕΤΕΙΑ
</H3>
Ευρωπαϊκό το αποψινό προφίλ και των τριών καλύτερων ταινιών, που κυριαρχούν
στα κανάλια και είναι σε θέση να ικανοποιήσουν όλες τις διαθέσεις.

Ο Άλεκ Γκίνες είναι, όπως, παντα, απολαυστικός στον «Εντουίν»

Μαύρες κωμωδίες με κοινωνικό χιούμορ είναι τα ουγγρικά «Φιλιά από τη μαμά» του
Γιάνος Ράτσα και το «Εντουίν» του Ρόντνεϊ Μπένετ με τον Άλεκ Γκίνες, ενώ
ξαναπαίζεται και η πασίγνωστη φανταστική περιπέτεια, με χέβι μέταλ στυλ,
«Εξκάλιμπερ» του Τζον Μπούρμαν.

«Ο Φανούρης και το σόι του»

18.15 Star. Μεταφορά στην οθόνη ­ '57 ­ της ομώνυμης θεατρικής
κωμωδίας των Αλέκου Σακελλαρίου - Χρήστου Γιαννακόπουλου. Με τον Μίμη
Φωτόπουλο να προσπαθεί να μαζέψει την προίκα της αδελφής του. (Διάρκεια: 90') **

«Βουλευτές και βουλευτίνες»

19.25 ΕΤ1. Δευτεροκλασάτη φάρσα του παλιού ελληνικού σινεμά ­
'81 ­ με έναν βουλευτή να συγκρούεται με τη φεμινίστρια γυναίκα του. Με τους
Βάσο Ανδριανό, Άννα Φόνσου, Νίκο Παπαναστασίου **

«Μαντ Μαξ Νο 3: απόδραση από το βασίλειο του κεραυνού»

21.00 Star (Mad Max ΙΙΙ: Beyond Thunderdome). Η συνέχεια της
επιτυχημένης ταινίας, με τη συμμετοχή τής Τίνα Τέρνερ. Η διάσημη τραγουδίστρια
υποδύεται την Άντι Έντιτι, τη γυναίκα που κυβερνά και ελέγχει την πόλη
Μπαρτερτάουν, μετά το πυρηνικό ολοκαύτωμα. Στην πόλη αυτή φτάνει ο Μαντ Μαξ
(Μελ Γκίμπσον) και αποφασίζει να τα βάλει με την κυριαρχία τής Έντιτι.
Καταπληκτικά εφέ και υπέροχα τραγούδια, ερμηνευμένα από την Τίνα Τέρνερ.
Σκηνοθεσία Τζορτζ Μίλερ. (Διάρκεια 106') ***

«Πίσω μου σ' έχω Σατανά»

21.05 Antenna. Ένα από τα πιο ταιριαστά «πρωταγωνιστικά
ζευγάρια» του παλιού ελληνικού σινεμά, Λάμπρος Κωνσταντάρας - Μάρω Κοντού, σε
μια χαριτωμένη κομεντί ­ '71 ­ του Ντίνου Δημόπουλου. Ο πρώτος είναι ο
σπάταλος και γλεντζές πενηντάρης, τον οποίο η δεύτερη θα βάλει στον «ίσιο
δρόμο». (Διάρκεια: 92') **

«Εντουίν»

00.10 ΝΕΤ (Edwin). Χιουμοριστική κοινωνική ταινία ­ '85 ­
αγγλικής παραγωγής του Ρόντνεϊ Μπένετ. Το σενάριο βασίζεται στο θεατρικό έργο
του Τζον Μόρτιμερ και από τους πρωταγωνιστές ξεχωρίζει ο Άλεκ Γκίνες. Είναι
απολαυστικός στον ρόλο ενός συνταξιούχου δικαστικού που πλήττει και για να
ξεδώσει αποφασίζει να... δικάσει τη γυναίκα του και τον καλύτερό του φίλο και
να εκδώσει απόφαση για το αν τον έχουν απατήσει ή όχι! (Διάρκεια: 78')***

«Νονοί της νύχτας»

22.45 Σκάι (The crime lords). Οι δυσκολίες ενός αστυνομικού που
έχει μείνει στάσιμος στην υπηρεσία του, επειδή ποτέ του δεν «έγλειψε». Του
Γουέιν Κρόφορντ με τον ίδιο πρωταγωνιστή. Παραγωγή του '90. (Διάρκεια '97) **

«Εξκάλιμπερ»

23.00 Star (Excolibur). Ο μύθος του βασιλιά Αρθούρου γίνεται από
τον Τζον Μπούρμαν ­ '81 ­ ένα εντυπωσιακό φιλμ ιστορικής περιπέτειας, με χέβι
μέταλ διάθεση και ατμόσφαιρα. Με τους: Νάιτζελ Τέρι, Χέλεν Μίρεν, Νίκολας
Κλέι, Νικόλ Γουίλιαμσον. (Διάρκεια: 140') ***

«Σεξ, έρωτας και χρήμα»

00.45 Mega (Sex, love and cold hard cash). Κωμική αισθηματική
περιπέτεια ­ '93 ­ του Χάρι Λόνγκστριτ. Μ' έναν τύπο που μόλις αποφυλακίζεται,
ψάχνει να βρει τα χρήματα που είχε κρύψει πριν μπει στη φυλακή. (Διάρκεια:
83') **

«Φιλιά από τη μαμά»

01.00 ΕΤ3 (Love, mother). Η ζωή μιας τυπικής ουγγρικής
οικογένειας κυλάει σαν «κουρδισμένο ρολόι» και δίχως να καταφέρνει ο ένας
να... βλέπει τον άλλο από τις πολλές ασχολίες! Σαρκαστκή κωμωδία του Γιάνος
Ρότσα. (Διάρκεια: 99') ***

«Για την αγάπη της»

03.30 Antenna (Adventures of galliant bess). Αισθηματική
περιπετειούλα ­ '48 ­ μ' έναν τύπο που δείχνει περισσότερο ενδιαφέρον για το
αγαπημένο του άλογο, παρά για την εκλεκτή της καρδιάς του! Του Λιου Μάντερς,
με τους: Κάμερον Μίτσελ, Όντρεϊ Λονγκ. (Διάρκεια: 70') **

«Το σχολιαρόπαιδο»

04.50 Antenna (Hoosier schoolboy). Προπολεμική κοινωνική ταινία
­ '37 ­ με τον Μίκι Ρούνεϊ να έχει πάρει τον «κακό δρόμο» μέχρι να βρει
κατανόηση από μια γλυκιά δασκάλα. (Διάρκεια: 64') **

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16039P081</ED>
<ID>
ID:135126

</ID><URL>http://ta-nea.dolnet.gr/neaweb/neafile.print_unique?e=A&f=16039&m=P08&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2><H2></H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Πυροβολημένο ψάρι. 5.00-7.00-9.00-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Εραστές για μια νύχτα. 6.30-8.45-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Τζέιμς Μποντ 007: Το αύριο ποτέ
δεν πεθαίνει. 6.00-8.30-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Το πέμπτο στοιχείο. 6.30-8.30-10.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Το παιχνίδι. 6.00-8.30-11.00 μ.μ.

ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Προστάτης οικογένειας. 6.50-9.00-11.00 μ.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Επτά χρόνια
στο Θιβέτ. 8.00-10.40 μ.μ. Μόνος στο σπίτι 3 ώρα 6.00 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Προστάτης οικογένειας. 6.30-8.40-10.50 μ.μ. 
ΑΘΗΝΑΙΟΝ CINEPOLIS PHILIPS 2. Μοιραία βλάβη. 7.00-9.00-11.00 μ.μ.

ΑΘΗΝΑΙΟΝ CINEPOLIS PHILIPS 3. Θεωρίες συνωμοσίας. 6.30-8.30-11.00 μ.μ.

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Caondition). Εραστές για μια νύχτα. 6.30-8.45-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Το παιχνίδι. 6.00-8.30-11.00 μ.μ.

ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Εραστές για μια νύχτα.
6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo). Ο
μικρός Κόλια. 8.50-10.50 μ.μ. Ο γκαφατζής της ζούγκλας. 5.30-7.50 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Ο άνεμος στην
πόλη. 6.30-8.45-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Προστάτης οικογένειας.
5.45-8.00-10.15 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Μοιραία βλάβη. 6.40-8.50-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Τζέιμς Μποντ
007: Το αύριο ποτέ δεν πεθαίνει. 6.00-8.30-11.00 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Το παιχνίδι. 6.00-8.30-11.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition).
Πυροβολημένο ψάρι. 6.30-8.30-10.30 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Κορίτσια καριέρας.
7.00-9.00-11.00 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Η παγοθύελλα. 6.20-8.40-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital).
Τζέιμς Μποντ 007: Το αύριο ποτέ δεν πεθαίνει. 5.30-8.05-10.45 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS). Επτά
χρόνια στο Θιβέτ. 5.30-8.15-11.00 μ.μ. 
ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Η
παγοθύελλα. 6.20-8.50-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Προστάτης οικογένειας. 5.45-8.00-10.15 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Τζέιμς Μποντ 007: Το αύριο ποτέ δεν πεθαίνει.
4.45-7.20-10.00 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Προστάτης οικογένειας. 5.45-8.00-10.15 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 Dolby Stereo). Επτά
χρόνια στο Θιβέτ. 5.15-7.45-10.30 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Προστάτης οικογένειας. 6.40-8.55-11.05 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Προστάτης οικογένειας. 6.30-8.45-11.00 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Τζέιμς Μποντ 007: Το αύριο ποτέ δεν πεθαίνει. 5.20-7.50-10.20 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Εραστές για
μια νύχτα. 6.30-8.45-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Το υποβρύχιο. 6.30-10.10 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Το παιχνίδι. 5.15-7.45-10.15 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Εραστές για
μία νύχτα. 6.45-8.55-11.00 μ.μ.

ΑΤΤΙΚΟΝ RENAULT (Οδ. Σταδίου ~ 3228.821 Dolby Digital Air Condition). Η
παγοθύελλα. 6.00-8.15-10.30 μ.μ.

ΑΦΑΙΑ (Καλλιθέα ~ 9595.534 Dolby Stereo). Το υποβρύχιο. 7.20-11.10 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Ο γκαφατζής της ζούγκλας
(Κ.). 10.45-13.00-15.15-17.30-19.45-22.15-00.45.

VILLAGE CENTRE Αίθουσα 2. Ο ψευταράς (Κ). 11.15-13.45-16.00-18.15-20.30-22.45-01.15.

VILLAGE CENTRE Αίθουσα 3. Μόνος στο σπίτι 3 (Κ.).
12.00-14.30-17.00-19.30-22.00. Άντρες με τα όλα τους. Κάθε μέρα 00.30 π.μ.

VILLAGE CENTRE Αίθουσα 4. Τζέιμς Μποντ 007: Το αύριο ποτέ δεν πεθαίνει. 11.30-14.00-16.30-19.00-21.30-00.00.

VILLAGE CENTRE Αίθουσα 5. Προστάτης οικογένειας. 13.00-15.30-18.00-20.30-23.00-01.30.

VILLAGE CENTRE Αίθουσα 6. Εραστές για μια νύχτα. 18.40-21.00-23.20-01.40.
Ηρακλής - Πέρα από τον μύθο. 10.40-12.40-14.40-16.40.

VILLAGE CENTRE Αίθουσα 7. Θεωρίες συνωμοσίας. 12.45-15.45-18.45-21.45-00.45.

VILLAGE CENTRE Αίθουσα 8. Το παιχνίδι. 11.30-14.15-17.00-19.45-22.45-01.30.

VILLAGE CENTRE Αίθουσα 9. Τζέιμς Μποντ 007: Το αύριο ποτέ δεν πεθαίνει. 12.30-15.00-17.30-20.00-22.30-01.00.

VILLAGE CENTRE Αίθουσα 10. Μοιραία βλάβη. 11.15-13.30-15.45-18.15-20.45-23.15-01.40.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Το παιχνίδι. 6.00-8.30-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα).
Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Η παγοθύελλα. 6.20-8.40-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Το παιχνίδι. 5.30-8.00-10.30 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Διαλύοντας τον Χάρι.
6.30-8.30-10.30 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Εραστές για μια νύχτα. 6.20-8.30-10.40 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΕΥΑ (Εμπεδοκλέους 121 Παγκράτι, Άγ. Αρτέμιος ~ 7629.215). Air Force One.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Το παιχνίδι.
6.00-8.30-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Προστάτης οικογένειας. 6.30-8.45-11.00 μ.μ.

INTEAL ARAMIS (Πανεπ/μίου 46 ~ 3826.720 Dolby Digital). Το παιχνίδι.
5.10-7.50-10.30 μ.μ.

INTEAL ΜΑΡΟΥΣΙ ARAMIS (Λεωφόρος Κηφισίας 215 ~ 6129.169 Dolby Stereo).
Διαλύοντας τον Χάρι. 6.30-8.30-10.30 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Η παγοθύελλα. 6.30-8.50-11.00 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Εραστές για μια νύχτα.
5.45-8.10-10.50 μ.μ. Ηρακλής - Πέρα από τον μύθο. Ώρα 4.00 μ.μ. 
ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Θεωρίες συνωμοσίας.
4.30-7.20-10.30 μ.μ. 
ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Το παιχνίδι. 4.45-7.30-10.40 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo)
Προστάτης οικογένειας. Δευτ. 6.30-8.45-11.00 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Λος Άντζελες
εμπιστευτικό. 5.20-8.00-10.45 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Μοιραία βλάβη.
7.00-9.00-11.00 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Διαλύοντας τον
Χάρι. 6.30-8.30-10.30 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Εραστές για μια νύχτα.
6.10-8.20-10.30 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo).
Εραστές για μια νύχτα. 6.00-8.10-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Μοιραία βλάβη.
7.00-9.00-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Θεωρίες συνωμοσίας.
5.30-8.20-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Διαλύοντας τον Χάρι. 6.50-8.50-10.50 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Το παιχνίδι.
6.00-8.30-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Ο ψευταράς (Κ.).
5.20-7.10-9.05-11.00 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Διαλύοντας τον Χάρι. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Το παιχνίδι. 5.30-8.00-10.30 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Μοιραία βλάβη.
6.30-8.30-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Το παιχνίδι. 6.00-8.30-11.00 μ.μ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Εραστές για μια νύχτα. 4.00-6.00-8.10-10.20 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο ~ 2826.873, 2825.607, Dolby Stereo Digital SR).
Το παιχνίδι. 5.15-7.45-10.15 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο ~ 2826.873, 2825.607, Dolby Stereo Digital SR).
Προστάτης οικογένειας. 6.30-8.45-11.00 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Διαλύοντας τον Χάρι. 7.00-9.00-11.00 μ.μ.

ΦΑΛΗΡΟ 1 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Το παιχνίδι. 5.50-8.20-10.50 μ.μ.

ΦΑΛΗΡΟ 2 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Διαλύοντας τον Χάρι. 6.40-8.40-10.40 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (Περιστέρι ~ 5711.105 Dolby Stereo). Προστάτης οικογένειας.
6.00-8.15-10.25 μ.μ. 
*

ΗΜΙΚΕΝΤΡΙΚΟΙ

ΑΝΤΑΜΣ (Αιγάλεω ~ 5989.226 Dolby Stereo). Ο ψευταράς (Κ.). 6.00-8.10-10.15 μ.μ.

ΒΥΖΑΝΤΙΟ (Αιγάλεω ~ 5985.071). Το παιχνίδι. 5.30-8.00-10.30 μ.μ.

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222, ~
7793.515-18). Τρίτη ώρα 9.00 μ.μ.: Ακατόνε. Παρασκευή ώρα 9.00 μ.μ.: Η περιπέτεια.

*

ΠΡΟΑΣΤΙΩΝ

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Κιν/κή
Λέσχη. Τρίτη ώρα 5.00 μ.μ.: Ηρακλής πέρα από το μύθο. Ώρα 7.00-9.30 μ.μ.: Επτά
χρόνια στο Θιβέτ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Con Air -
Απόδραση στον αέρα. 6.00-8.00-10.15 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Το πέμπτο στοιχείο.
7.00-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246441). Πέμπτη: Ο
γκαφατζής της ζούγκλας.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Πέμπτη: Ο
γκαφατζής της ζούγκλας. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα ~ 4640.408). Παρ.: Air Force One. 5.00-7.15-9.30 μ.μ.

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Προστάτης
οικογένειας. 5.45-8.00-10.15 μ.μ. μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Το παιχνίδι. 5.15-7.45-10.15 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453). Λος
Άντζελες εμπιστευτικό. 8.15-10.45 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453).
Λος Άντζελες εμπιστευτικό. 8.15-10.45 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Βαλκανιζατέr (Κ.).

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Ο γκαφατζής της ζούγκλας
(Κ.). 6.10-8.10-10.10 μ.μ.

ΔΗΜΟΤΙΚΟΣ ΜΟΣΧΑΤΟΥ ΚΙΝ/ΦΟΣ ΣΙΝΕ ΚΗΠΟΣ (Ηλεκτρικός σταθμός ~ 4816.276). Σάβ.
5.00 μ.μ., Κυρ. 6.00 μ.μ.: Ματίλντα.

ΖΕΑ (Πασαλιμάνι ~ 4521.388 Dolby Stereo Air Condition). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Δοξόμπους. 8.30 μ.μ. Τετ.: Ο Χριστός σταμάτησε στο Έμπολι. 8.30 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Μοιραία βλάβη. 6.30-8.30-10.30 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Εραστές για μια νύχτα.
6.10-8.20-10.30 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Ο μικρός Κόλια.
6.00-8.00-10.00 μ.μ.

*

ΘΕΣΣΑΛΟΝΙΚΗΣ

Α' ΠΡΟΒΟΛΗΣ

ΧΕΙΜΕΡΙΝΟΙ

ΑΘΗΝΑΙΟΝ (~ 832.060 Dolby Stereo). Εραστές για μια νύχτα. 5.00-7.00-9.00-11.00 μ.μ.

ΑΛΕΞΑΝΔΡΟΣ (~ 257.255 Dolby Stereo). Απογεμαυτινές κάθε μέρα στις 6 μ.μ.:
Ελευθερώστε τον Γουίλι Νο 3. 5.15-7.00. Βραδινές: Μοιραία βλάβη.
7.30-9.15-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Τζέιμς Μποντ 007: Το αύριο
ποτέ δεν πεθαίνει. 6.00-8.30-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Εραστές για μια νύχτα.
5.00-7.00-9.00-11.00 μ.μ.

ΒΑΚΟΥΡΑ (~ 283.777 Dolby Stereo). Παγοθύελλα. 7.00-9.00-11.00 μ.μ.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Μοιραία βλάβη.

VILLAGE CENTRE Αίθουσα 2. Προστάτης οικογένειας / Εραστές για μια νύχτα.

VILLAGE CENTRE Αίθουσα 3. Μόνος στο σπίτι 3 / Full Monty (μεταμεσονύκτια).

VILLAGE CENTRE Αίθουσα 4. Ο γκαφατζής της ζούγκλας.

VILLAGE CENTRE Αίθουσα 5. Τζέιμς Μποντ 007: Το αύριο ποτέ δεν πεθαίνει.

VILLAGE CENTRE Αίθουσα 6. Ο ψευταράς.

VILLAGE CENTRE Αίθουσα 7. Τζέιμς Μποντ 007: Το αύριο ποτέ δεν πεθαίνει.

VILLAGE CENTRE Αίθουσα 8. Θεωρίες συνωμοσίας.

VILLAGE CENTRE Αίθουσα 9. Ο Ηρακλής πέρα από τον μύθο / Το παιχνίδι - The Game.

ΓΑΛΑΞΙΑΣ (~ 817.010 Dolby Stereo). Ο ψευταράς. 5.30-7.20-9.10-11.00 μ.μ.

ΕΓΝΑΤΙΑ (~ 225.172 Dolby Digital). Προστάτης οικογένειας. 7.00-9.00-11.00 μ.μ.

ΕΣΠΕΡΟΣ 1 (~ 235.304 και 265.544 Dolby Stereo). Το παιχνίδι - The Game.
6.00-8.30-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Απογευματινές: Ο γκαφατζής της
ζούγκλας. 4.30-6.30 μ.μ. Βραδινές: Εραστές για μια νύχτα. 9.00-11.00 μ.μ.

ΚΑΠΙΤΟΛ (~ 815.570 Dolby Stereo). Μόνος στο σπίτι 3. 5.00-7.00 μ.μ. Βραδινές:
Θεωρίες Συνωμοσίας. 8.45-11.00 μ.μ.

ΚΟΛΟΣΣΑΙΟΝ (~ 831.565). Τζέιμς Μποντ 007: Το αύριο ποτέ δεν πεθαίνει.
6.00-8.30-11.00 μ.μ.

ΛΑΟΥΡΑ (~ 819.935 Dolby Stereo). Πυροβολημένο ψάρι. 6.40-8.50-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Απογευματινές: Ο Ηρακλής πέρα από τον
μύθο (στα ελληνικά 5.00). Βραδινές: Άννα Καρένινα. 7.00-9.00-11.00 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Προστάτης οικογένειας. 6.30-8.30-10.30 μ.μ.

ΝΑΥΑΡΙΝΟΝ (~ 225.152 Dolby Stereo). Απογευματινές. Μόνος στο σπίτι 3.
5.00-6.45 μ.μ. Βραδινές: Επτά χρόνια στο Θιβέτ. 8.30-11.00 μ.μ.

ΟΛΥΜΠΙΑΣ (~ 217.336). Θέατρο: Θίασος Γιώργου Πάντζα με την κωμωδία:
«Ένας υπέροχος κερατάς».

ΠΑΛΛΑΣ (~ 278.515 Dolby Stereo). Ο Ηρακλής πέρα από τον μύθο (στα ελληνικά
4.30). Βραδινές: Το παιχνίδι - The Game. (6.00-8.30-11.00).

ΡΑΔΙΟ ΣΙΤΥ (~ 824.970 Digital Sound). Ο Ηρακλής πέρα από τον μύθο (στα
ελληνικά Παρ.: 4.30, Σάββατο: 3.00-4.30, Κυριακή: 11.00-3.00-4.30. Βραδινές:
Το παιχνίδι - The Game. 6.00-8.30-11.00.

ΤΙΤΑΝΙΑ 1 (~ 520.040 Οδός Λαγκαδά). Το παιχνίδι - The Game.
3.30-6.00-8.30-11.00 μ.μ.

ΤΙΤΑΝΙΑ 2 (~ 520.040 Οδός Λαγκαδά). Ο Ηρακλής πέρα από τον μύθο. 3.00-5.00
μ.μ. Βραδινές: Ο γκαφατζής της ζούγκλας. 7.00-9.00-11.00 μ.μ.

ΦΑΡΓΚΑΝΗ (~ 213.929 Dolby Stereo). Διαλύοντας τον Χάρι. 7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16039P101</ED>
<ID>
ID:135125

</ID><URL>http://ta-nea.dolnet.gr/neaweb/neafile.print_unique?e=A&f=16039&m=P10&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ </H2>
<H3></H3>Από τη σκληρή σάτιρα του Νίκου Περάκη «Προστάτης οικογένειας»

«ΠΡΟΣΤΑΤΗΣ ΟΙΚΟΓΕΝΕΙΑΣ»: Ο Νίκος Περάκης ξαναχτυπά μετά δέκα χρόνια με
μια ακραία σαρκαστική και πικρή κοινωνική σάτιρα της νεοελληνικής
πραγματικότητας. Με τους: Ρένο Χαραλαμπίδη, Κατερίνα Γιατζόγλου. [Αθήναιον,
Αθήναιον Cinepolis 1, Αμπεσέ, Μαρούσι 1, Όπερα 1, Ράδιο Σίτυ, Τροπικάλ,
Village Centre 5, Ίλιον, Κόρονετ, Τρία Αστέρια 2, Φοίβος, Απόλλων (Πειρ.)].

«ΕΡΑΣΤΕΣ ΓΙΑ ΜΙΑ ΝΥΧΤΑ»: Αισθηματική κομεντί με τον έρωτα να χαράσσει
το σωστό δρόμο στη ζωή τεσσάρων ανθρώπων. Του Μάικ Φίγκις. Με τους: Γουέσλι
Σνάιπς, Ναστάζια Κίνσκι, Ρόμπερτ Ντάουνι Τζούνιορ, Κάιλ Μακ Λάχλαν. [Agora,
Αίγλη, Αλεξάνδρα (Πατ.), Άτταλος, Village Centre 6, Έμπασσυ, Κηφισιά 1,
Μετάλλιον, Μπροντγουαίη, Τιτάνια, Χάιλάιφ].

«ΤΖΕΪΜΣ ΜΠΟΝΤ ΠΡΑΚΤΩΡ 007: ΤΟ ΑΥΡΙΟ ΠΟΤΕ ΔΕΝ ΠΕΘΑΙΝΕΙ»: Η 18η ταινία
της θρυλικής ­ και χρυσοφόρας για τους παραγωγούς ­ σειράς του 007, που αυτή
τη φορά τα βάζει μ' έναν βαρόνο των ΜΜΕ. Του Ρότζερ Σπότισγουντ, με τον Πιρς
Μπρόσναν για δεύτερη φορά ως Τζέιμς Μποντ ­ ο καλύτερος μετά τον Σον Κόνερι.
(Αελλώ, Άνεσις, Αστέρια, Μαρούσι 2, Άστορ, Village Centre 4, 9, Γλυφάδα,
Ετουάλ, Νανά).

«ΤΟ ΠΑΙΧΝΙΔΙ»: Θρίλερ για την «απώλεια του ελέγχου» από το σκηνοθέτη
του «Seven», Ντέιβιντ Φίντσερ. Με τους: Μάικλ Ντάγκλας, Σον Πεν. [Αθηνά
(Πατ.), Αλεξ. (Καλλ.), Άννα Ντορ, Ατλαντίς, Village Centre 8, Γαλαξίας, Ζίνα,
Ιντεάλ, Κηφισιά 3, Όσκαρ, Πτι Παλαί, Σπόρτιγκ, Τρία Αστέρια 1, Φάληρο 1,
Βυζάντιο, Αττικόν (Πειρ.)].

«ΑΝΕΜΟΣ ΣΤΗΝ ΠΟΛΗ»: «Τέλος» και «αρχή;» σε μια επαρχιακή πόλη της
Ρωσίας «μετά σοσιαλισμόν» μέσα από έναν περιπλανώμενο θίασο. Του Πέτρου
Σεβαστίκογλου, με πολλά βραβεία στο Φεστιβάλ Θεσσαλονίκης. Με την Μαρίνα
Βλαντί. (Αλφαβίλ).

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16039P102</ED>
<ID>
ID:135166

</ID><URL>http://ta-nea.dolnet.gr/neaweb/neafile.print_unique?e=A&f=16039&m=P10&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ </H2>
ΟΡΙΖΟΝΤΙΑ

1. Προσωνυμία του Ιωάννη του Προδρόμου. 2. Αναφέρονται τα
«οψώνιά» της. 3. Από την πόλη αυτή του Βελγίου πήρε την ονομασία του ο
υπερίτης. ­ Ρήμα και για τα... νύχια (καθ.). 4. Αναφέρεται για καφέ ή
παγωτό. 5. Αγγλικό σύμφωνο. ­ Αντικατοπτρίζεται στον τρόπο της
κοινωνικής ζωής των ατόμων. 6. Πρωτεύουσα αμερικανικού κράτους. ­
Ποδοσφαιριστής-θρύλος. 7. Ονομασία της Λαμίας επί Τουρκοκρατίας
(αντίστρ.). 8. Αριθμημένες οι έδρες του. ­ Πρόθεση. 9. Τελικός
σύνδεσμος. ­ Σκακιστικό σύμβολο. ­ Συνηθισμένες οι προστριβές στους κόλπους του.

ΚΑΘΕΤΑ

1. Καθησυχάζω με απατηλές υποσχέσεις (ρήμα). 2. Ειδικό κύτος. ­
Ακολουθείται από ρήμα. 3. Ποιητική έκφραση ζώου. ­ Ρωσική λέξη για την
ειρήνη. 4. Από τα τρία... δύο. ­ Καλοκαιρινή απόλαυση. 5.
Υδρόφιλο δέντρο. 6. Μουσική νότα. ­ Πιο όμορφος την άνοιξη. 7.
Μας βάζουν... στη θέση μας. 8. Η πληρότητα την χαρακτηρίζει. 9.
Θεωρούνται... σφικτοί.

ΛΥΣΗ (14/1/98)

ΟΡΙΖΟΝΤΙΑ: 1. ΖΑΚΧΑΙΟΣ 2. ΟΝΕ-ΜΥΣ 3. ΜΑΝ - ΓΛΗΝΟ
4. ΑΛΑΤΙΕΡΕΣ 5. ΤΥΝΗΣΙΟΣ 6. ΣΙ - ΘΑ - ΤΟ 7. ΣΕΑΤΟ
- ΕΙΣ 8. ΜΙΣ - ΣΟΦΟΣ 9. ΑΣΙΑ - ΜΑΙΑ. ΚΑΘΕΤΑ: 1. ΖΕΜΑΤΙΣΜΑ
2. ΑΝΑΛΥΣΕΙΣ 3. ΚΟΝΑΝ - ΙΣΑ 4. ΤΗ 5. ΑΙΓΙΣΘΟΣ
6. ΛΕΙΑ - ΟΜ 7. ΟΜΗΡΟ - ΕΦΑ 8. ΣΥΝΕΣΤΙΟΙ 9. ΣΟΣ - ΟΣΣΑ.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16039P103</ED>
<ID>
ID:135194

</ID><URL>http://ta-nea.dolnet.gr/neaweb/neafile.print_unique?e=A&f=16039&m=P10&aa=3</URL></REF>


Article

<CATEGORY>vin09</CATEGORY>

 <H2>Ένα ξεχασμένο λίκνο του μυκηναϊκού πολιτισμού
</H2><H2></H2>
Χρυσό ηλιόσχημο έμβλημα και πήλινη πινακίδα ­ δύο από τα σημαντικά ευρήματα
στην Καδμεία Ακρόπολη της Θήβας

Πέντε βουλευτές καλούν την κυβέρνηση να εκπονήσει και να εφαρμόσει ένα
ολοκληρωμένο πρόγραμμα απαλλοτριώσεων και αρχαιολογικών ανασκαφών στην περιοχή
της Καδμείας Ακρόπολης της Θήβας, διαθέτοντας από τον κρατικό προϋπολογισμό
και τα ευρωπαϊκά κονδύλια τα χρήματα που απαιτούνται.

Με αυτό τον τρόπο σπάνια ευρήματα, που βρίσκονται θαμμένα στον αρχαιολογικό
χώρο της Θήβας, θα έρθουν στο φως, θα αξιοποιηθούν και το κέντρο της Θήβας θα αναπτυχθεί.

Επίσης, ο υπουργός Πολιτισμού ερωτάται από τους ίδιους βουλευτές για την
πορεία της μελέτης του νέου αρχαιολογικού μουσείου της Θήβας.

Η Καδμεία Ακρόπολη της Θήβας μαζί με τις Μυκήνες και την Πύλο συγκαταλέγονται
ανάμεσα στα μεγαλύτερα κέντρα του μυκηναϊκού πολιτισμού. Και ενώ οι Μυκήνες
και η Πύλος έχουν ανασκαφεί σε μεγάλη έκταση και έτσι έχουν διασωθεί
ανεκτίμητης αξίας μνημεία και αντικείμενα, στη Θήβα και στον ευρύτερο χώρο της
Καδμείας δεν έχει προχωρήσει πρόγραμμα απαλλοτριώσεων, ανασκαφών και ερευνών.

Μικρής έκτασης ανασκαφές έχουν γίνει και αυτές έχουν αποκαλύψει θησαυρούς
εξαιρετικά μεγάλης αξίας.

Η ερώτηση, την οποία κατέθεσαν οι βουλευτές Γ. Κατσιμπάρδης, Φ. Χατζημιχάλης,
Ν. Σηφουνάκης (ΠΑΣΟΚ), Φ. Κουβέλης (ΣΥΝ) και Γ. Δημαράς (ΔΗΚΚΙ) προς τον
υπουργό Πολιτισμού κ. Βενιζέλο, για το θέμα της Καδμείας Ακρόπολης της Θήβας,
υπενθυμίζει ένα πρόβλημα που χρονίζει και κρατάει στο σκοτάδι «ένα από τα
μεγαλύτερα κέντρα του μυκηναϊκού πολιτισμού».

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16039P111</ED>
<ID>
ID:135106

</ID><URL>http://ta-nea.dolnet.gr/neaweb/neafile.print_unique?e=A&f=16039&m=P11&aa=1</URL></REF>


Article

<CATEGORY>vin15</CATEGORY>

 <H5></H5><H2>ΘΕΑΤΡΑ
</H2>
ΑΘΗΝΑ (Δεριγνύ 10 ­ Πατησίων, ~ 82.38.698, 82.37.330). «Ταξίδι μιας μεγάλης
μέρας μέσα στη νύχτα» του Γ. Ο' Νιλ Λάσκαρη, Θεοδωρακόπουλος.

ΑΘΗΝΩΝ (Βουκουρεστίου 10 ­ Πανεπιστημίου, ~ 32.35.524). «Μικρές αλεπούδες» της
Λ. Χέλμαν Μαραγκού, Χρυσικάκος.

ΑΚΑΔΗΜΟΣ (Ιπποκράτους 17 ­ Ακαδημίας, ~ 36.25.119, 36.03.835). «Μπράβο
γιατρέ...» του Ρ. Κούνεϊ Ρώμας, Βλ. Κυριακίδης.

ΑΚΡΟΠΟΛ (Ιπποκράτους 9-11, ~ 36.43.700, 36.08.666). Αργεί.

ΑΛΙΚΗ (Αμερικής 4, ~ 32.44.146). «Το κλουβί με τις τρελές» του Ζ. Πουαρέ
Μουστάκας, Φωκάς.

ΑΛΚΥΟΝΙΣ (Ιουλιανού 42-46 ­ Αριστοτέλους, ~ 88.15.402). «Ντα» του Χ. Λέοναρντ
Μεσσάλας, Γλυκοφρύδη.

ΑΛΑΜΠΡΑ (Στουρνάρη 53, Πολυτεχνείο, ~52.27.497, 52.44.400). «Ποπ κορν» του Μπ.
Έλτον Τζώρτζογλου, Λογοθέτης.

ΑΛΦΑ (Στουρνάρη ­ Πατησίων, ~ 52.38.742). «Ορφέας και Ευρυδίκη» του Ζ. Ανούιγ
Γ. Βούρος, Σταθακοπούλου.

ΑΜΙΡΑΛ (Αμερικής 10, ~ 36.39.385). «Ο παππούς έχει πίεση» της Δ. Παπαδοπούλου
Δ. Παπαδοπούλου, Μητρούσης.

ΑΜΟΡΕ - ΕΞΩΣΤΗΣ (Πριγκηποννήσων 10, ~ 64.68.009). «Shopping and fucking» του
Μ. Ρέιβενχιλ Σκιαδαρέσης, Θ. Πάνου.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκηποννήσων 10, ~ 64.68.009). «Ιβάνοφ» του Α.
Τσέχοφ Γεωργακόπουλος, Σμυρναίου.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Απόψε αυτοσχεδιάζουμε» του Λ.
Πιραντέλο Ευαγγελάτος (σκηνοθ.), Τασοπούλου.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739). «Σε φιλώ στη μούρη» του Γ. Διαλεγμένου
Αναλυτή, Ρηγόπουλος.

ΑΝΟΙΞΗΣ (Γερμανικού 20, Μεταξουργείο, ~ 52.38.870). «Βόιτσεκ» του Γκ. Μπίχνερ
Μαργαρίτης, Δούζη.

ΑΝΟΙΧΤΟ (Κάλβου 70 - Γκύζη, ~ 64.45.749). «Προς Ελευσίνα» του Π. Μάτεσι Γ.
Μιχαηλίδης (σκηνοθ.), Χατζησάββας.

ΑΝΤΙΘΕΑΤΡΟ (Μοσχονησίων 36, πλατεία Αμερικής, ~ 85.61.168). «Οι δήμιοι στα
Σόδομα» (ντε Σαντ) των Μ. Ξενουδάκη - Κ. Πολυχρονοπούλου Ξενουδάκη, Πρωτονοταρίου.

ΑΠΛΟ ­ ΚΕΝΤΡΙΚΗ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Φεγγάρι για καταραμένους» του Γ. Ο' Νιλ Αντύπας
(σκηνοθ.), Λεμπεσόπουλος.

ΑΠΛΟ ­ ΝΕΑ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Μανέ, Χατζηπαναγιώτης.

ΑΠΟ ΜΗΧΑΝΗΣ (Ακαδήμου 13, Μεταξουργείο, ~ 52.35.716). «Φυλλωσιές» του Λ. Νορέν
Βαλαβανίδης, Κράλλη.

ΑΤΕΝΕΟΥΜ (Αμερικής 8, ~ 36.33.722). Αργεί.

ΑΤΤΙΣ (Λεωνίδου 7, Μεταξουργείο, ~ 52.26.260). «Ηρακλής» του Χ. Μίλερ
Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Σουίτα γενεθλίων» του Ρ. Χόντον Παπαναστασίου, Γεωργίτσης.

ΑΥΛΩΝΙΤΗ (Βουκουρεστίου 1, ~ 33.13.321-3). «Ποιος ανακάλυψε την Αμερική;» της
Χρ. Σπηλιώτη Σπηλιώτη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522). «Μπαμπάδες με ρούμι» των Θ. Παπαθανασίου -
Μ. Ρέππα Φασουλής, Ε. Γερασιμίδου.

ΒΕΜΠΟ (Καρόλου 18, ~ 52.21.767, 52.48.289). «Γκριζ» των Τζ. Τζέικομπς - Γ.
Κέισι Φραγκούλης, Βασιλοπούλου.

ΒΙΚΤΩΡΙΑ (Μαγνησίας 5 - 3ης Σεπτεμβρίου 119, ~ 82.33.125). «Καλή τύχη» του Γ.
Θεοδοσιάδη Σπαντίδας, Βλαντή.

ΒΡΕΤΑΝΙΑ (Πανεπιστημίου 7, ~ 32.21.579). «Τρομεροί γονείς» του Ζ. Κοκτό
Παναγιωτοπούλου, Παπακωνσταντίνου.

ΓΚΛΟΡΙΑ (Ιπποκράτους 7, ~ 36.09.400). «Αινιγματικές παραλλαγές» του Ερ.-Εμ.
Σμιτ Καρράς, Γ. Κυρίτσης.

ΔΑΝΔΟΥΛΑΚΗ (Αγίου Μελετίου 61Α - Πατησίων, ~ 86.40.414, 86.40.452).
Κεντρική Σκηνή. «Μάστερ κλας» του Τ. Μακ Νάλι Δανδουλάκη,
Σοντάκη. Δεύτερη Σκηνή. «Μια ξεχωριστή μέρα» των Ε. Σκόλα - Τζ.
Φαντόνι Βαγενά, Νινιός.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ ΜΕΛΙΝΑ ΜΕΡΚΟΥΡΗ (Αγίου Δημητρίου 55). Αργεί.

ΔΗΜΟΤΙΚΟ ΚΕΡΑΤΣΙΝΙΟΥ (Μικράς Ασίας 24 - Παπαναστασίου, πίσω από το Δημαρχείο,
~ 46.15.767, 46.35.009). Αργεί.

ΔΗΜΟΤΙΚΟ ΠΕΙΡΑΙΑ (Αγίου Κωνσταντίνου 4, ~ 41.94.550). «Θεοδώρα, η αγία των
φτωχών» της Μ. Ντενίση Ντενίση, Γαλανός.

ΔΙΑΝΑ (Ιπποκράτους 7, ~ 36.26.956). «Το βαλς των ταυρομάχων» του Ζ. Ανούιγ
Τσακίρογλου, Διαβάτη

ΔΙΑΥΛΟΣ (Δράκου 9, ~ 92.39.588). «Η κυρα-Κώσταινα» ­ «Συζυγική σκηνή» του Μ.
Μητσάκη Κολόζου, Αντωνιάδης.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42. 772). «Μαχαίρι
στο κόκαλο» του Κ. Μουρσελά Νιχωρίτη, Κατσάμπας.

ΔΙΟΝΥΣΙΑ (Αμερικής 10, ~ 36.12.500). «Προσοχή, δαγκώνει!», του Αλ. Γκέρνι
Ράντου, Μεντή.

ΕΘΝΙΚΗ ΛΥΡΙΚΗ ΣΚΗΝΗ («Ολύμπια», Ακαδημίας 59, ~ 36.12.461). Βραδιά μπαλέτου
(Σάβ.) Μουσικά παραμύθια του δάσους (Κυρ.) «Αντριάνα Λεκουβρέρ» του Φρ. Τσιλέα (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Οι εκατομμυριούχοι της Νάπολης» του Εντ. Ντε Φιλίπο Ληναίος, Γρηγοριάδου.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπέζος, Κρούσκα.

ΕΘΝΙΚΟ - ΝΕΑ ΣΚΗΝΗ ­ ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~
52.23.242, 52.33.322). «Ο Χάσης» του Δ. Γουζέλη - «Η γυναίκα της Ζάκυθος»
(Σολωμός) του Στ. Τσακίρη Στ. Κυριακίδης, Χατούπη.

28 (Μοσχονησίων 28, πλατεία Αμερικής, ~ 86.43.263, 86.56.853). «Τελευταία
απόδραση» του Μπ. Όουεν Μοντανάρη, Ε. Οικονόμου.

104 ΚΕΝΤΡΟ ΛΟΓΟΥ ΚΑΙ ΤΕΧΝΗΣ (Θεμιστοκλέους 104, ~ 38.02.056, 38.02.059).
Κεντρική Σκηνή: «Μουσική, δύο άνθρωποι αγαπήθηκαν και...» της Μ. Ντιράς
Ρικάκη (σκην.), Φέστα. Δεύτερη Σκηνή: «Νύχτες κωμωδίας» (stand
up comedy) Σεραφείμ, Ζαραλίκος (εναλλασσόμενο ρεπερτόριο).

ΕΛΠΙΔΑΣ (Αριστοτέλους 53 - Σμύρνης, μεταξύ Ιουλιανού και Ηπείρου, ~
82.29.030). «Ο αρχισιδηρουργός» (Ονέ) της Έλ. Τσαλδάρη Ντούζος, Τσαλδάρη.

ΕΛΥΖΕ (Νυμφαίου 12, 1η στάση Ιλίσια, ~ 77.82.354). Αργεί.

ΕΜΠΡΟΣ - ΕΠΑΝΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Ν. Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Αγγέλα» του Γ. Σεβαστίκογλου Μπαντής (σκηνοθ.), Ταχτσόγλου.

ΕΝΑΣΤΡΟ (Δεληγιάννη 19 - Μπουμπουλίνας, πίσω από το Μουσείο, ~ 82.53.489).
«Νηρέας ο Βάρας» του Δ. Παπαχρήστου Γ. Αρμένης, Τζιραλίδου.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, ~ 34.65.634). «Ο μασκοφόρος» του
Χ. Κράουσερ Καβουκίδη, Κρομμύδας.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Γυάλινος ουρανός» του
Ντ. Χέαρ Βουτέρης, Δεκαβάλλα.

ΕΡΕΥΝΑΣ (Ιλισίων 21, Ζωγράφου ~ 77.80.826). «Αγάπη και κατανόηση» του Τζ.
Πένχολ Ποταμίτης, Καστανάς.

ΗΛΙΟΥ - ΚΑΤΩ ΧΩΡΟΣ (Φρυνίχου 10, Πλάκα ~ 32.31.591, 32.47.509). «Έξω, μπροστά
στην πόρτα» του Β. Μπόρχερτ Παπασπύρος, Δ. Βασιλειάδου.

ΗΜΕΡΑΣ - ΚΟΚΚΙΝΗ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~
69.29.090, 64.95.777). «Προ των Θερμοπυλών» του Π. Τακόπουλου Γιώρ.
Κυριακίδης, Γιαννικάκης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Μολιεριάδα» (Μολιέρος) των Ζ. Ζεραρντί - Α. Μοντζολή
Στυλιανοπούλου, Γιώρ. Κυριακίδης.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890). «Αρσενικό - θηλυκό»
του Α. Θωμόπουλου Α. Αντωνίου, Ν. Ασίκη.

ΘΕΑΤΡΟΚΙΝΗΣΗ (Ακαδήμου 13, κάθετος οδού Πειραιώς, έναντι πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΘΗΣΕΙΟΝ (Τουρναβίτου 7, ~ 32.55.444). Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). «Στο Μαντράς τη νύχτα
εκείνη» του Ε. Μανέ Βοζικιάδου, Στάγκος.

ΙΛΙΣΙΑ (Παπαδιαμαντοπούλου 4, ~ 72.16.317). Αργεί.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, ~ 72.50.657). Αργεί.

ΚΑΙΡΩΝ (Τσέλιου 10 - Σολιώτη, Αμπελόκηποι, πίσω από τον Άρειο Πάγο, ~
64.54.407). Αργεί.

ΚΑΙΣΑΡΙΑΝΗΣ (Κοιμήσεως Θεοτόκου 30, Καισαριανή, ~ 72.23.023). «Οι φυλακισμένοι
της κεντρικής λεωφόρου» του Ν. Σάιμον Κωνσταντινίδης, Παπανέστορος.

ΚΑΛΟΥΤΑ (Πατησίων 240, ~ 86.11.311, 86.75.588). «Οι αισιόδοξοι» του Γ.
Λαζαρίδη Γ. Βασιλείου, Βιδάλη.

ΚΑΡΕΖΗ (Ακαδημίας 3, ~ 36.36.144, 36.25.520). «Περιμένοντας τον Γκοντό» του Σ.
Μπέκετ Κώστας Καζάκος, Φιλιππίδης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Γράμμα στον Ορέστη» του Ι. Καμπανέλλη Δαφνής, Γκαβάκου.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Του Κουτρούλη ο γάμος» του Α.
Ρίζου - Ραγκαβή Μπέλλος, Στάικου.

ΚΝΩΣΣΟΣ (Κνωσσού 11, Πατησίων, στάση Καλλιφρονά, ~ 86.77.070, 86.24.463). «Οι
κούκλες» του Π. Γεωργιόπουλου Λ. Τσάγκας, Βαμβακίδης.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 ­ Πολυτεχνείου, ~ 88.12.846). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Το στοίχημα» του Κλ. Όντετς
Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 38.48.342). «Ιφιγένεια (εν Ληξουρίω)» του Π.
Κατσαΐτη Θεατρική ομάδα Παντείου.

ΜΑΣΚΕΣ (Λήθης 6 - Αγίου Μελετίου 107, ~ 86.12.509). «Ο φλύαρος» του Σ. Καρύδη
Χριστοφιλάκης (σκηνοθ.), Πελαΐδης.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασ. Σοφίας - Κόκκαλη, ~ 72.82.333). Αίθουσα
Δημήτρη Μητρόπουλου. Σειρά Rising Stars. Κάριν Ντόρνμπους: ρεσιτάλ
κλαρινέτου (Παρ.).

ΜΕΛΙΝΑ (Βουκουρεστίου 3, ~ 32.13.685-6). «Ριάλιτι και σόου» του Π. Μέντη
Κούρκουλα, Πιτσούλη.

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). «Το μυστήριο της
Ίρμα Βεπ» του Τσ. Λάντλαμ Π. Μιχαηλίδης, Χατζηγιάννης.

ΜΙΝΩΑ (Πατησίων 91, ~ 82.32.578, 82.10.048). «Αθήνα 2000 με τα... τέσσερα» των
Α. Πυριόχου - Π. Χατζηκουτσέλη - Ντ. Σπυρόπουλου - Μ. Άνθη Πανοπούλου, Τριφύλλη.

ΜΟΥΣΟΥΡΗ (πλατεία Καρύκη 6, ~ 33.10.936). Κεντρική Σκηνή. «Κάτω από τη
σκάλα» του Τσ. Ντάιερ Μιχαλακόπουλος, Μοσχίδης. Δεύτερη Σκηνή.
«Να ζει κανείς ή να συζεί;» του Λ. Κάσλερ Βενιζελέα, Δ. Βογιατζής.

ΜΠΡΟΝΤΓΟΥΑΙΗ (Αγίου Μελετίου 61Α - Πατησίων, στοά Λάλη, ~ 86.20.231). «Μπλαντ
μπράδερς - Δεσμοί αίματος» του Γ. Ράσελ Κ. Σπυρόπουλος, Μπονάτσος.

ΝΕΟΥ ΚΟΣΜΟΥ (Αντισθένους 7 - Θαρύπου, Φιξ, ~ 92.12.900). «Βρομιά» του Ρ.
Σνάιντερ Β. Θεοδωρόπουλος (σκην.), Μαρκουλάκης.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι ~ 57.73.666, 57.55.685). «Ένα
καπέλο γεμάτο βροχή» του Μ. Γκάτσο Μιχόπουλος (σκηνοθ.), Α. Παπαδόπουλος.

ΟΔΟΥ ΑΝΤΙΟΧΕΙΑΣ (Αντιοχείας 1 ­ Πιπίνου, ~ 88.32.050). Αργεί.

ΟΔΟΥ ΕΡΜΟΥ (Ερμού 106, Μοναστηράκι, τηλ.: 32.14.950, 86.40.555). «Το δωμάτιο
με τους μανδαρίνους» του Ρ. Τομά Μ. Ραζή, Χρυσούλης.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Γερτρούδη» του Γ.
Σέντεμπεργκ Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). Αργεί.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). Αργεί.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264).
«Εγχείρημα»: «Τρίπτυχο» του Θ. Βλάχου ­ «Το αόρατο που σε κοιτά» (Μ.
Ευσταθιάδη) του Α. Διαμαντή σε Θ. Βλάχος, Α. Διαμαντής.

ΠΕΙΡΑΜΑΤΙΚΟ ΤΗΣ ΠΟΛΗΣ (Σταδίου 4, ~ 32.22.035). «Προδομένη γυναίκα» της Σ. ντέ
Μποβουάρ Ζαβιτσιάνου, Ριάλδη.

ΠΕΡΟΚΕ (Οδυσσέως 2, πλατεία Καραϊσκάκη, Μεταξουργείο, ~ 52.32.132, 52.40.040).
«Ό,τι πείτε υπουργέ μου» του Ρ. Κούνεϊ Βουτσάς, Τσιβιλίκας.

ΠΟΛΙΤΕΙΑ (Σαρρή 40, Θησείο, ~ 33.10.663-4). Αργεί.

ΠΟΛΥΤΕΧΝΟ (Διγενή Ακρίτα 15 ­ Μαυρομιχάλη 157, ~ 64.34.700). «Βίος και
συνουσία» των Ντ. Φο ­ Φ. Ράμε, Κ. Μουρσελά Πιατάς, Κανελλοπούλου.

ΠΟΡΤΑ (Μεσογείων 59, ~ 77.11.333). «Άμλετ» του Ουίλ. Σαίξπηρ Κιμούλης, Μπεμπεδέλη.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.17.030). «Το λιοντάρι το
χειμώνα» του Τζ. Γκόλντμαν Βαλάκου, Χρ. Πολίτης.

ΡΟΕΣ - ΚΑΤΩ (Ιάκχου 14, Γκάζι, ~ 34.79.426). «Τούτο εστί το σώμα μου» της Σ.
Σπυράτου Χοροθέατρο «Ροές».

ΡΟΕΣ - ΠΑΝΩ (Ιάκχου 14, Γκάζι, ~ 34.79.426). «Ενοικιάζεται... εκτός απροόπτου»
του Δ. Αδάμη Αδάμης, Γεωργουσοπούλου.

ΣΗΜΕΙΟ (Χ. Τρικούπη 10, πίσω από την Πάντειο, Καλλιθέα, ~ 92.29.579). «Η
επιστροφή των Τσε» του Γ. Χρυσούλη Ν. Διαμαντής (σκηνοθ.), Ι. Μακρή.

ΣΤΑΘΜΟΣ (Β. Ουγκώ 55, παραπλεύρως του «Περοκέ», πλατεία Καραϊσκάκη, ~
52.22.656). «Ενυδρείο» του Κ. Μουρσελά Τ. Χαλκιάς, Διδασκάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). Αργεί.

ΣΥΓΧΡΟΝΟ ΑΘΗΝΑΣ (Ευμολπιδών 41, Γκάζι, ~ 34.67.095). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Αργεί.

ΤΕΧΝΗΣ ΚΑΡΟΛΟΣ ΚΟΥΝ (Φρυνίχου 14 - Διονυσίου Αρεοπαγίτου, ~ 32.36.732,
32.22.464). Αργεί.

ΤΕΧΝΗΣ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Μια συνάντηση κάπου
άλλου» του Ι. Καμπανέλλη Κουγιουμτζής (σκηνοθ.), Προύσαλης.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Κρίμα που είναι πόρνη»
του Τζ. Φορντ Κακλέας (σκηνοθ.), Αστεριάδη.

ΤΕΧΝΟΧΩΡΟΣ ΥΠΟ ΣΚΙΑΝ (Μαυρομιχάλη 161 ­ Ξιφίου 14, ~ 64.20.522). «Αγρίμια τη
νύχτα» του Μ. Αζαμά Κωτσής (σκηνοθ.), Ανδριώτης.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Αγν. Οσιέτσκα Λύγαρη, Νάτσιος.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. ΜακΝτόναλντ Κουνελάκη, Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). «Ιστορίες σοφίας της Ανατολής» του Σ.
Πελασγού Πελασγός ­ «Τ' αερικά στο ρέμα» του Σ. Πελασγού Πελασγός.

ΧΑΤΖΗΧΡΗΣΤΟΥ (Πανεπιστημίου 38, ~ 36.10.171, 36.27.248). «Αθάνατοι,...
ξεβράκωτοι και ωραίοι» των Κ. Παπαπέτρου - Γ. Γεωργίου Χατζηχρήστος, Γ. Μιχαλόπουλος.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16039P112</ED>
<ID>
ID:135167

</ID><URL>http://ta-nea.dolnet.gr/neaweb/neafile.print_unique?e=A&f=16039&m=P11&aa=2</URL></REF>


Article

<CATEGORY>vin09</CATEGORY>

 <H5>ΟΙ ΤΡΑΓΟΥΔΙΣΤΕΣ ΕΚΟΨΑΝ ΤΗΝ ΠΙΤΑ ΤΟΥΣ
</H5><H2></H2><H2>Μουσικό φλουρί
</H2>
<H3></H3>Οι τραγουδιστές κόβουν την πίτα τους. Από αριστερά: Πετρή Σαλπέα, Βασίλης
Πάτσιος, Άννα Βιτυνάρου, Τάνια Τσανακλίδου, Κώστας Σκόνδρας και Νενέ Ανδριανού

«Νάτο, νάτο το φλουρί, έπεσε σε μένα παιδιά», φώναξε χαρούμενη η Δέσποινα
Γλέζου καθώς έκοβε στα δύο το κομμάτι της πίτας που της αναλογούσε.

Ευχές για το 1998, γλυκά, ποτά, χαμόγελα αλλά και περίσκεψη για τα μεγάλα
προβλήματα των τραγουδιστών, που συνδύασαν χτες το τερπνόν μετά του ωφελίμου.
Έκοψαν την πίτα τους για τη νέα χρονιά, αλλά παράλληλα συζήτησαν τα μεγάλα
τους προβλήματα που ­ όπως τόνισαν ­ είναι άμεσα και φλέγοντα.

Η εκδήλωση της Ένωσης Τραγουδιστών Ελλάδος έγινε στη «Σφενδόνα» της λεωφόρου
Αλεξάνδρας. 
Όσοι παραβρέθηκαν συζήτησαν τα προβλήματα που απασχολούν τον κλάδο των
τραγουδιστών και όπως τόνισαν «τους καίει άμεσα η αύξηση από 15% σε 20% της
παρακράτησης φόρου». Συμφώνησαν, πάντως, να προχωρήσουν σε γενική συνέλευση
όπου ενδεχομένως θ' αποφασίσουν να δώσουν συναυλία διαμαρτυρίας (για τα
προβλήματά τους) στην Αθήνα.

Στην εκδήλωση, μεταξύ άλλων, παραβρέθηκαν: Δημήτρης Μητροπάνος, Τάνια
Τσανακλίδου, Ελευθερία Αρβανιτάκη, Πετρή Σαλπέα, Λήδα, Γιάννης Καλατζής,
Δέσποινα Γλέζου, Κώστας Τουρνάς, Ηλίας Κλωναρίδης, Βασίλης Πάτσιος, Νάσια
Κονιτοπούλου και άλλοι.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16039P121</ED>
<ID>
ID:135107

</ID><URL>http://ta-nea.dolnet.gr/neaweb/neafile.print_unique?e=A&f=16039&m=P12&aa=1</URL></REF>


Article

<CATEGORY>vin09</CATEGORY>

 <H2>Γεννήθηκε το θέατρο του... «Βάρα»
</H2><H2></H2>
Στα εγκαίνια του Νέου Ελληνικού Θεάτρου του Γιώργου Αρμένη (στο μέσον, στη φωτογραφία)

Ένα σχέδιο χρόνων κατάφερε να υλοποιήσει ο Γιώργος Αρμένης. Το Νέο Ελληνικό
Θέατρό του το ονόμασε «Έναστρο». Ένα νεοκλασικό κτίριο στην περιοχή του
Μουσείου (Δεληγιάννη και Μπουμπουλίνας) στεγάζει τώρα την παράσταση με την
οποία περιόδευσε όλο το καλοκαίρι στην Ελλάδα. «Ο Νηρέας ο Βάρας» του Δημήτρη
Παπαχρήστου, που σκηνοθέτησε η Εύα Κοταμανίδου, είναι η ιστορία ενός
πεισματάρη Έλληνα που επιμένει να ζει μια ζωή άξια να την διηγηθεί. 
Έργο με τρία πρόσωπα που ερμηνεύεται από τον Γιώργο Αρμένη, τον Χάρη Σώζο και
τη Μαρίκα Τζιραλίδου. «Ο Νηρέας ο Βάρας» θα παίζεται έως το τέλος Ιανουαρίου.
Το επόμενο έργο που θ' ανεβάσει ο Αρμένης είναι «Κομμάτια και θρύψαλα» του
Γιώργου Σκούρτη.

Στο καλαίσθητο θέατρο «Έναστρο» δόθηκε προχθές παράσταση για φίλους του
θιασάρχη, ανάμεσα στους οποίους ήσαν οι Κ. Πρέκας, Δ. Παπαχρήστος, Α. Ροκός,
Λ. Κόκοτος, Λ. Δημητρακοπούλου, Α. Γιανέλος, Κ. Καστανάς κ.ά.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16039P122</ED>
<ID>
ID:135151

</ID><URL>http://ta-nea.dolnet.gr/neaweb/neafile.print_unique?e=A&f=16039&m=P12&aa=2</URL></REF>


Article

<CATEGORY>vin09</CATEGORY>

 <H5></H5><H2>Τα τεράστια φτερά του κίτρινου πυρετού
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Παιδιά, δεν το 'βγαλα εκ της κοιλίας μου. Ο Τάκης Δαμάσχης, λέει, και
το συγκρότημα C: Real περιόδευσαν Μπανγκόκ και Μαλαισία, πνίγηκαν στις
συνεντεύξεις, «απήχθησαν» εκ των Ταϊλανδών media και αναστάτωσαν το Sunclub!
Σε τέτοιο σημείο αναστατώσεως, ώστε να επέμβει η πολιτσία και να συλληφθεί
θαμώνας για κατοχή ναρκωτικών! Και το συμπέρασμα, λέει;.

* «Η Ασία είναι ένας γίγαντας που σύντομα θα ξυπνήσει, βρίσκεται στο στάδιο
που μαθαίνει από την ευρωπαϊκή εμπειρία και σύντομα θα ανοίξει τα δικά της
τεράστια φτερά».

Αυτά παθαίνουν όσοι δεν διαβάζουν για την επέλαση του... κίτρινου πυρετού. Εκ
του οποίου πυρετού αφαιρέθηκαν την Δευτέρα από το Χρηματιστήριο της Σοφοκλέους
και τις τσέπες των μικρομετόχων περί τα 500 δισεκατομμυριάκια.

* Ούτε αυτό (το παρακάτω) εξήλθε εκ της ίδιας κοιλίας μου. Διότι αν ρωτήσεις
τα Μegaδισκοπωλεία... Ψόφιους κοριούς θ' ακούσεις! Πρώτα; «Μέσα στους
πρώτους!». Δηλαδή;Τέσσερις φοιτητές του Πολυτεχνείου Ξάνθης, με μέσο όρο
ηλικίας τα 22, προερχόμενοι από... Ξάνθη, Σητεία, Βόλο, Λάρισα και με τα
ονόματα: Βαγγέλης Νερατζάς, Φάνης Βαλιάζης,
Γιάννης Δανιήλ, Δημήτρης Μυταφίδης.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16039P123</ED>
<ID>
ID:135188

</ID><URL>http://ta-nea.dolnet.gr/neaweb/neafile.print_unique?e=A&f=16039&m=P12&aa=3</URL></REF>


Article

<CATEGORY>vin09</CATEGORY>

 <H5></H5><H2>Σαράντα πέντε Υάννιδες
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Yanni

Hit του πρώτου τους δίσκου η «επιστροφή στη φύση» που μιλάει για το χασίσι και
που όλοι, μα όλοι με βεβαιώνουν πως ουδεμία ευθύνη γι' αυτό (δίσκο, hit, φύση,
χασίσι) φέρει ο Γιωργάκης Παπανδρέου.

* Αλλά ούτε και τούτο που διάβασα στο επαγγελματικό μουσικό Billboard της 10ης
Ιανουαρίου βγήκε από τη νοσηρή φαντασία μου.

Πρώτο, top άλμπουμ, στην κατηγορία New age, εντός των Ηνωμένων Πολιτειών
Αμερικής είναι το Tribute του Γιάννη Χρυσομάλλη, κατά διεθνή κόσμο
Yanni. Αποτέλεσμα;

* Εξαφανισμένοι. Και ο Yanni και το Tribute μέσα στα άγια πάτρια εδάφη. Τ'
αυτιά μας ακούν και διαλέγουν καλύτερα; Σαράντα πέντε Υanniδες ενός κοκόρου
γνώση; Ή...

Όσο κι αν ανέλθω η Ελλάδα θα με πληγώνει!

Ούτε και το τελευταίο είναι... σκηνοθετημένο. Συνέβη στην απογευματινή του
Σαββάτου, στους «Μπαμπάδες με ρούμι», στο «Βεάκη». Έτσι όπως... σάς βλέπω και
με βλέπετε! Τριών μόλις χρόνων ο Κωνσταντίνος Λάλας-Ρώπας (λόγω
ισοτιμίας εντάξει), είναι μαθημένος να περιμένει πίσω στις κουίντες και να
χαζεύει την μαμά Χρυσούλα. Χάζευε ησύχως ο Κωστάκης, με σπαθί ανά
χείρας, αλλά από την απέναντι πλευρά ο... μικρός Σταμάτης Φασουλής τον παροτρύνει.

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16039P124</ED>
<ID>
ID:135213

</ID><URL>http://ta-nea.dolnet.gr/neaweb/neafile.print_unique?e=A&f=16039&m=P12&aa=4</URL></REF>


Article

<CATEGORY>vin09</CATEGORY>

 <H5></H5><H2>Κωστάκη, έλα στο θείο
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

«Ελα, έλα, έλα». «Πού;» ρωτάει με νοήματα το εκπαιδευμένο τέκνο! «Έξω», του
κάνει νόημα ο Σταμάτης. Και ο Κωστάκης, υπακούοντας στο πρόσταγμα του
σκηνοθέτη Φασουλή, εξέρχεται στη σκηνή και γίνεται το «παροιμιώδες».

* Χάνει η μάνα το παιδί και το παιδί τη μάνα.

Χειροκροτήματα αποθέωσης επί πεντάλεπτον, ξανά χειροκροτήματα, ουδείς
καταφέρνει να ηρεμήσει την αίθουσα και στο φινάλε, κατ' απαίτηση των θεατών,
επανέρχεται θριαμβευτικά ο Κωστάκης. «Μπαμπά», γυρνάει και λέει, το βράδυ «δεν
θα ξαναβγώ αν με καλέσει ο Σταμάτης».

* Με τούτα και με τ' άλλα σε 21 εκατομμυριάκια ανήλθαν οι εισπράξεις του
«Βεάκη» των Μπαμπάδων, των Μαμάδων, του Σταμάτη και των άλλων, κατά τη
διάρκεια του περασμένου θεατρικού επταήμερου. Η πρόβλεψη του Χρήστου
Χωμενίδη πλήρως επαληθεύτηκε:

Το σοφό παιδί

<REF><SOURCE>ΤΑ ΝΕΑ</SOURCE>
<DATE>, 15-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16039P125</ED>
<ID>
ID:135224

</ID><URL>http://ta-nea.dolnet.gr/neaweb/neafile.print_unique?e=A&f=16039&m=P12&aa=5</URL></REF>


Article

<CATEGORY>vin04</CATEGORY>

 <H5>Ο ΠΡΕΣΒΕΥΤΗΣ ΤΩΝ ΗΠΑ ΕΚΛΗΘΗ ΣΤΟ ΥΠΟΥΡΓΕΙΟ ΕΞΩΤΕΡΙΚΩΝ
</H5><H2>ΚΛΙΜΑΚΩΝΟΥΝ τις προκλήσεις και στα Ίμια
</H2><H2></H2>
ALIGN="CENTER">

ΣΕ ΝΕΑ ύποπτη κίνηση κοντά στα Ίμια προχώρησαν χθες οι Τούρκοι κλιμακώνοντας
τις προκλήσεις. Ομάδα τουρκικών «ψαράδικων» επέμεινε να μπει στα ελληνικά
ύδατα, για τρίτη φορά μέσα σε 10 ημέρες, προκειμένου να «ψαρέψει». Για τις
συνεχιζόμενες προκλήσεις της Άγκυρας ο Αμερικανός πρέσβης στην Αθήνα κ. Ν.
Μπερνς εκλήθη στο υπουργείο Εξωτερικών με εντολή του κ. Πάγκαλου από την Ινδία.

σελίδες
8-9

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16040N011</ED>
<ID>
ID:135273

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N01&aa=1</URL></REF>


Article

<CATEGORY>vin06</CATEGORY>

 <H2>Ξεκινά με 2 Τμήματα το Ανοιχτό Πανεπιστήμιο
</H2><H2></H2>
σελίδα 17

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16040N013</ED>
<ID>
ID:135328

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N01&aa=3</URL></REF>


Article

<CATEGORY>vin08</CATEGORY>

 <H2></H2><H2>Νέο καψώνι της Εφορίας για εμπόρους, επαγγελματίες
</H2><H2></H2>
ΝΕΟ καψώνι της Εφορίας σε εμπόρους, επαγγελματίες. Τους καλεί να δηλώσουν
πωλήσεις, δαπάνες, κέρδη κ.ά. από το 1993 μέχρι το 1997.

σελίδα 53

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16040N014</ED>
<ID>
ID:135362

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N01&aa=4</URL></REF>


Article

<CATEGORY>vin06</CATEGORY>

 <H2>Πυκνή ομίχλη το βράδυ στην Αθήνα
</H2><H2></H2>
σελίδα 14

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16040N015</ED>
<ID>
ID:135381

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N01&aa=5</URL></REF>


Article

<CATEGORY>vin04</CATEGORY>

 <H5></H5><H2>Καπέλο ΟΤΕ και στη Βουλή!
</H2>
σελίδα 7

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16040N016</ED>
<ID>
ID:135398

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N01&aa=6</URL></REF>


Article

<CATEGORY>vin06</CATEGORY>

 <H2>Εις θάνατον 5χρονος λόγω αδιαφορίας νοσοκομείου
</H2><H2></H2><H2></H2>
σελίδα 13

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16040N017</ED>
<ID>
ID:135399

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N01&aa=7</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΤΑ ΔΙΣΕΚΑΤΟΜΜΥΡΙΑ στις ΠΑΕ πάνε και έρχονται. Δεν είναι λογικό,
επομένως, ένα τμήμα των εξόδων αστυνόμευσης των γηπέδων να καταβάλλεται από το
ποδόσφαιρο; (Και από το μπάσκετ;). Είναι λογικό. Και ελπίζω ότι οι παράγοντες
του ποδοσφαίρου θα ανοίξουν τα συρτάρια τους. Ο Λ. Παπαδόπουλος στις «Ματιές».
Σελ. 4.

«Η ΕΛΛΑΔΑ έχει υιοθετήσει μια περισσότερο διεθνιστική εξωτερική
πολιτική, την οποία θα πρέπει να ακολουθήσει η Τουρκία. Εάν η τελευταία
επιθυμεί να καταστεί μέλος της Ευρωπαϊκής Ένωσης». Ο Π. Κ. Ιωακειμίδης στους
«Προβολείς». Σελ. 6.

Η ΕΥΡΩΠΗ έχει 20 εκατομμύρια ανέργους, δεκάδες εκατομμύρια κάτω από το
όριο της φτώχειας, βρίσκεται σε ηθική, πολιτισμική και υπαρξιακή κρίση,
συνταράσσεται από απεργίες, διαδηλώσεις και εξεγέρσεις. Γιατί, λοιπόν, να
μπούμε στην Ευρώπη; Ο Ε. Μπιτσάκης στην «Τρίτη Άποψη». Σελ. 6.

ΤΟ ΜΩΡΟ Χριστός κάθεται γαλήνιο στην κούνια, παίζοντας με τα άχυρα και
τα περιστέρια. Τι να σου κάνει και το βρέφος... Άντε, γεννήθηκε τα
Χριστούγεννα, γιόρτασε την Πρωτοχρονιά, πέρασαν και τα Φώτα και παραμένει στην
Πλατεία Κλαυθμώνος. Η Νατάσα Μπαστέα «Σε Πρώτο Ενικό». Σελ. 11.

Ο Μ. ΔΗΜΗΤΡΑΚΟΠΟΥΛΟΣ, συνήγορος του Α. Μαχαιρίδη στη δίκη της Βάσιας
Παναγοπούλου, κατηγόρησε τον εισαγγελέα της έδρας ότι είχε δεχθεί υπόδειξη
ανωτέρου του για την ενοχή κατηγορουμένων. Και όταν κλήθηκε να καταθέσει τις
κασέτες, ομολόγησε ότι ήταν... άδειες!. Σελ. 11.

Η ΟΜΙΧΛΗ και η υγρασία σε συνδυασμό με την ατμοσφαιρική ρύπανση έφεραν
ιώσεις. Τα ιατρεία γέμισαν από κρυολογημένους ενηλίκους. Η γρίπη και οι ιώσεις
τείνουν να λάβουν μάλιστα μορφή επιδημίας. Άντε να βρέξει, να γλιτώσουμε κι
από τις ισχιαλγίες! Ο Στ. Διανέλλος στη σελ. 14.

ΤΟ ΒΟΥΚΟΒΑΡ και η Ανατολική Σλαβονία πέρασαν στα χέρια των Κροατών πια.
Στην τελετή δεν παραβρέθηκε ο πρόεδρος της Κροατίας Φρ. Τούντσμαν, ύστερα από
υπόδειξη των Δυτικών. Για να δούμε, λοιπόν, πόσο ανθεκτικές είναι οι συμφωνίες
του Ντέιτον. Ο Κ. Μπετινάκης στη σελ. 49.

Ο Α. ΣΕΦΙΧΑ,

πρόεδρος σήμερα της Ισραηλιτικής Κοινότητας, 
και η οικογένειά του σώθηκαν 
στο κτήμα της οικογένειας Τσιαπούρη

έξω από το Άργος.

Μόλις 50 μέτρα από το 
στρατόπεδο των Γερμανών,

που έπαιρναν νερό από το ίδιο πηγάδι. Σελ. 16.

ΛΙΖΑ ΕΒΕΡΤ:

Ζουμ στα Μικρονήσια,

γιατί μαγνητίζει η ομορφιά τους. 
Θα έμενα σε έναν τέτοιο παράδεισο,

αν με ακολουθούσε και ο Μίλτος. 
Το επόμενο ταξίδι μου 
θα είναι στις αλλοτινές πατρίδες.

Οι απαντήσεις στις «30 Ερωτήσεις» 
του Π. Αγιαννίδη στη σελ. 10.

Α. ΠΡΩΤΟΨΑΛΤΗ: 
Ο Δ. Παπαϊωάννου μου χαρίζει μια σκηνοθεσία 
που έχει βρει τον κώδικα να χρησιμοποιεί το σώμα μου,

τις κινήσεις του και να τα συνδέει 
με τις λέξεις και τις φράσεις των τραγουδιών... 
Ο Π. Ηλ. Αγιαννίδης στο «Πανόραμα», σελ. 1.

Η ΣΥΛΛΟΓΗ Γ. Κωστάκη, 
το «δυτικό» τμήμα των έργων της ρωσικής πρωτοπορίας,

είναι πολύ πιθανό να αποτελέσει τον «θησαυρό»

του Μουσείου Σύγχρονης Τέχνης στη Θεσσαλονίκη. 
Μια προκαταρκτική ή ενδιάμεση 
συμφωνία αγοράς έχει γίνει ήδη.

Στο «Πανόραμα», σελ. 3.

Ο ΧΕΙΜΩΝΑΣ και ο νέος χρόνος απαιτούν ανανέωση. Δώστε, λοιπόν, την υπόσχεση
στον εαυτό σας και αρχίστε πάραυτα να γελάτε, να γυμνάζεστε και, αν δεν σας
πειράζει, να τρώτε... σοκολάτες! Στην «Καλύτερη Ζωή», σελ. 1,2,3.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16040N021</ED>
<ID>
ID:135248

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Άρης
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Μην απορείτε για τη διαφορετική στάση των δύο υπουργών του ΠΑΣΟΚ για τον Άρη
Βελουχιώτη: Και οι δύο ΚΚΕ είναι κατά βάθος ­ αλλά με άλλη Ολομέλεια ο καθένας.

Με τιμή

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16040N022</ED>
<ID>
ID:135322

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16040N023</ED>
<ID>
ID:135332

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N02&aa=3</URL></REF>


Article

<CATEGORY>vin01</CATEGORY>

 <H5>ΕΝΟΧΛΗΜΕΝΗ Η ΚΥΒΕΡΝΗΣΗ, ΕΝΟΧΛΗΜΕΝΟΙ ΚΑΙ ΟΙ ΑΜΕΡΙΚΑΝΟΙ!
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>10 μίλια διαφωνίες
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Τώρα πληρώνουμε τα λάθη του παρελθόντος. Η Ελλάδα είναι η μόνη χώρα που δεν
συμπίπτουν τα θαλάσσια και εναέρια σύνορά της, και το αποτέλεσμα είναι να
εμφανιζόμαστε να... «διεκδικούμε» ­ κατά την έκφραση του Ν. Μπερνς ­ αυτά που
δικαιωματικά μας ανήκουν!

Η ΠΟΛΥΠΡΑΓΜΟΣΥΝΗ του νέου Αμερικανού πρέσβη έχει ενοχλήσει στελέχη της
κυβέρνησης τα οποία τοποθετούνται ήδη αρνητικά απέναντί του, με αποτέλεσμα
να... ενοχλούνται τώρα και οι Αμερικανοί για τις αρνητικές δηλώσεις των
υπουργών! Μύλος...

Μύλος φαίνεται να επικρατεί και στο εσωτερικό της κυβέρνησης, καθώς η επίσημη
ενημέρωση για τα όσα συμβαίνουν στο Αιγαίο είναι δύο ταχυτήτων. Πλην εκείνης
που κάνει το υπουργείο Εθνικής Άμυνας, εσχάτως εμπλέκεται και το υπουργείο
Τύπου. 
Ο κυβερνητικός εκπρόσωπος Δημ. Ρέππας, για δεύτερη φορά μέσα σε λίγες ημέρες,
ξανοίχθηκε στα χωράφια του υπουργείου Άμυνας, αναφέροντας περιστατικό (με
τουρκικά αλιευτικά στα ανοιχτά των Ιμίων) το οποίο θεωρητικά θα έπρεπε να
ανακοινωθεί από το υπουργείο. Εκείνο πάντως που κάνει τη μεγαλύτερη εντύπωση
είναι πως το «κλίμα» που δίνουν τα δύο υπουργεία είναι εμφανώς διαφορετικό.

Στον καθαρά... αγωνιστικό τομέα, το «ματς» κράτησε 5 ώρες, στη διάρκεια των
οποίων είχαμε (... μόνο) 37 παραβιάσεις από περίπου 30 τουρκικά αεροσκάφη τα
οποία αναχαιτίσθηκαν από ελληνικά μαχητικά.

Μέχρι να τελειώσει αυτή η «ευέλικτη πένσα», ως τις 23 του μηνός θα έχουμε
κάθε ημέρα τέτοια περιστατικά στο Αιγαίο. Χωρίς να σχετίζονται με την τουρκική
άσκηση και την έκβασή της, πραγματοποιήθηκαν οι κρίσεις της ηγεσίας του
στρατεύματος. Άτυχος της ημέρας ο Αρχηγός ΓΕΝ Λ. Παλαιογιώργος, που
αποστρατεύθηκε, και τυχερός ο έως τώρα Αρχηγός του Στόλου αντιναύαρχος Γ.
Ιωαννίδης, που τον διαδέχεται. (Σελ.
8
-
9).

*

Ο Πρωθυπουργός Κώστας Σημίτης συναντήθηκε χθες με τη Βάσω Παπανδρέου, στο
πλαίσιο των επαφών που έχει με κορυφαία στελέχη της κυβέρνησης και του ΠΑΣΟΚ.
Ουδέν ανακοινώσιμο για το περιεχόμενο της συνομιλίας, πέραν των τετριμμένων. Η
κυβέρνηση επιχειρεί να ρίξει τους τόνους, για μια διαδικασία που η ίδια
ξεκίνησε. Η συζήτηση για το φορολογικό νομοσχέδιο ολοκληρώθηκε χθες στην
αρμόδια επιτροπή της Βουλής, και την προσεχή Τρίτη εισάγεται προς συζήτηση
στην Ολομέλεια. Στη συζήτηση αυτή εναποθέτουν τις ελπίδες τους και οι ψαράδες
που έχουν αποκλείσει τα λιμάνια. Τι ζητούν; Να τους απαλλάξει η κυβέρνηση από
την υποχρέωση να τηρούν βιβλία εσόδων-εξόδων, διότι ταμειακές μηχανές, όπως
διατείνονται ορισμένοι, ουδείς τους επέβαλε να διατηρούν!

*

Ο Κώστας Καραμανλής, μετά τη βόλτα του στην οδό Ακαδημίας και την πλατεία
Κάνιγγος, δήλωσε στη διάρκεια τηλεοπτικής συνέντευξης στο Mega ότι... δεν θα
αποφύγει το γάμο. Προηγουμένως είχε προεδρεύσει σε κοινή συνεδρίαση των
τομεαρχών του κόμματος με τα μέλη των ΟΚΕ, και του δόθηκε η ευκαιρία να
ανεβάσει και άλλο τους τόνους της κριτικής του κατά της κυβέρνησης. Για να μην
τον τραβούν οι νεοδημοκράτες από τα μανίκια στην επόμενη βόλτα του στο κέντρο
της Αθήνας. (Σελ. 5).

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16040N032</ED>
<ID>
ID:135293

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Αμηχανίες
</H2>
ΚΑΙ από τον σκεπτικισμό ­ τώρα ­ στην καχυποψία.

ΓΙΑΤΙ την επιτυχία, τον Σεπτέμβριο, στη διεκδίκηση της Ολυμπιάδας του 2004...

ΕΜΕΛΛΕ ν' ακολουθήσουν μόνο απανωτές αναβολές που μοιάζει να
υποδηλώνουν ­ στην καλύτερη των περιπτώσεων ­ αμηχανία:

ΤΟΝ Νοέμβριο θα αποφασιζόταν ποιο σχήμα θα αναλάμβανε την οργάνωση των αγώνων...

ΤΟΝ Νοέμβριο δηλώθηκε πως αποφάσεις θα ληφθούν τον Δεκέμβριο μετά την
κατάθεση του προϋπολογισμού...

ΤΩΡΑ οι αποφάσεις θα ληφθούν πότε μια Τετάρτη, πότε μια Παρασκευή και, τελικά...

ΤΟ μόνο που βεβαιώνεται είναι πως όλα θα έχουν γίνει ­ πάλι καλά ­ μέσα
στις προθεσμίες που μας έχουν ορισθεί!

ΚΑΙ στο αναμεταξύ ζητούμε από τη Διεθνή Ολυμπιακή Επιτροπή κάθε φορά
και μια άλλη ημερομηνία...

ΓΙΑ την εμφάνιση της ελληνικής αντιπροσωπείας στη σύνοδό της στη
Χειμερινή Ολυμπιάδα του Φεβρουαρίου...

ΑΠΛΟΥΣΤΑΤΑ γιατί κανείς δεν φαίνεται να ξέρει ποιους θα στείλουμε.

ΦΥΣΙΚΟ είναι οι αναβολές αυτές σ' εμάς μεν να δίνουν ­ σωστά ή όχι,
αδιάφορο ­ την εντύπωση...

ΕΙΤΕ ­ κακό βεβαίως ­ πως κατάλληλοι άνθρωποι δεν βρίσκονται...

ΕΙΤΕ ­ ακόμη χειρότερα ­ πως συμφέροντα συγκρούονται...

ΕΙΤΕ ­ χείριστο όλων ­ πως αδιάφθοροι για να αναλάβουν το έργο δεν υπάρχουν...

ΕΝΩ προς τα έξω δίνεται ­ εδώ πια όχι αδικαιολόγητα ­ η εντύπωση...

ΠΩΣ στον τόπο μας και σ' αυτό ακόμη το θέμα βασιλεύει ο ερασιτεχνισμός.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16040N033</ED>
<ID>
ID:135333

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Παντελής Οικονόμου:

(ο βουλευτής και μέλος του Ε.Γ. του ΠΑΣΟΚ ­ απ' τη «Βουλή και Ευρωβουλή»)

«Η πόρτα του ΠΑΣΟΚ είναι ανοιχτή όχι για να ελευθεροδιαβαίνουν οι επιτήδειοι
και οι επιτήδειες της μόδας, αλλά για να κυκλοφορούν ελεύθερα οι ιδέες».

Ευάγγελος Γιαννόπουλος:

(ο υπουργός Τύπου, στο «Μανιφέστο» του, που δημοσίευσε η «Ελευθεροτυπία»)

«Το σύνθημά μας πρέπει να είναι: Υπό την κυβέρνηση του ΠΑΣΟΚ υπό τον κ.
Σημίτη. Πικραμένοι, οργισμένοι, αδικημένοι, στενοχωρημένοι, πίσω στη μάνα μας!
Πίσω στη μάνα γη του ΠΑΣΟΚ».

Μάγκυ Χαραλαμπίδου:

(η παρουσιάστρια, στο «Σοκ»)

«Έχω κλείσει ως γυναίκα. Με τον Πολυχρονίου δεν είμαι; Επομένως σ' αυτόν θα
έδινα το γοβάκι μου, για να πιει σαμπάνια».

Ρούλα Καρπουλτζή:

(η εμφανιζόμενη σε τηλεοπτικές ψυχαγωγικές εκπομπές και σε video-clips,
ερωτάται από το «Νέον» πόσο μάγκας είναι)

«Πολλά κιλά!».

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16040N034</ED>
<ID>
ID:135376

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N03&aa=4</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Αστυνόμευση
</H2>
<AUTHOR>ΛΕΥΤΕΡΣ Π. ΠΑΠΑΔΟΠΟΥΛΟΣ</AUTHOR>

ΟΙ ΠΡΟΧΘΕΣΙΝΟΙ χουλιγκανισμοί στο ΟΑΚΑ από οπαδούς του Παναθηναϊκού
ξαναφέρνουν στην επικαιρότητα το θέμα της αστυνόμευσης των γηπέδων. Έχουν
δίκιο ο Γιώργος Ρωμαίος και ο Ανδρέας Φούρας: Τα έξοδα αυτά ­ 8 δισεκατομμύρια
τον χρόνο, παρακαλώ ­ δεν μπορεί να τα πληρώνει ο Έλληνας φορολογούμενος.
(Έχει γράψει, σχετικά, ένα εμπεριστατωμένο άρθρο, στο «Βήμα» ο φίλος και
ξεχωριστός συνάδελφος Γιάννης Μαρίνος, πρόσφατα). Γιατί το ποδόσφαιρο ή το
μπάσκετ, με τους επαγγελματίες παίκτες και τους επιχειρηματίες προέδρους, δεν
είναι πια αθλητισμός. Ή, είναι αθλητισμός, αλλά σε πολύ μικρό ποσοστό. Στην
ουσία, έχουμε να κάνουμε με επιχειρήσεις. Που ξοδεύουν και εισπράττουν
αστρονομικά ποσά.

Πρέπει, κάποτε, ν' αρχίσουμε και σ' αυτό τον τόπο να βλέπουμε τα πράγματα στις
ακριβείς τους διαστάσεις. Ας πάρουμε, για παράδειγμα, την ομάδα μπάσκετ του
Παναθηναϊκού. Αυτός ο Παναθηναϊκός, δεν είναι η ομάδα που την έφτιαξε από
αγάπη για το «τριφύλλι», και γι' αυτό πληρώνει τα έξοδά της, ο φαρμακέμπορος
κ. Γιαννακόπουλος. Υπάρχει και αγάπη, βέβαια. Αλλά στην πραγματικότητα, ο ΠΑΟ
του κ. Γιαννακόπουλου (ο Ολυμπιακός του κ. Κόκκαλη, η ΑΕΚ του κ. Φιλίππου
κ.λπ.) είναι μια γιγαντιαία επιχείρηση, που δαπανά, κάθε σεζόν, ένα βαγόνι
εκατομμύρια, για να εξασφαλίσει τη συνεργασία των πιο ικανών καλαθοσφαιριστών
της Ευρώπης και της Αμερικής.

Με έναν πανίσχυρο Παναθηναϊκό, που κατακτά πρωταθλήματα και κύπελλα και
διακρίνεται και στην Ευρώπη, ευχαριστιέται, ασφαλώς και καμαρώνει και γίνεται
«θεός» στους οπαδούς ο κ. Γιαννακόπουλος. Αλλά, το πράγμα, δεν τελειώνει στο
καμάρι και στο χειροκρότημα. Ο Παναθηναϊκός, η επιχείρηση του κ.
Γιαννακόπουλου, εισπράττει και πολλά χρήματα, από τα εισιτήρια των φιλάθλων,
τα τηλεοπτικά δικαιώματα, τις διαφημίσεις κ.λπ.

Δεν ξέρω αν κερδίζει ή χάνει, απ' αυτό το δούναι και λαβείν ο κ.
Γιαννακόπουλος (ή ο κ. Κόκκαλης ή ο κ. Φιλίππου). Εκείνο που ξέρω είναι, ότι η
ομάδα του (και επιχείρησή του) διαφημίζεται, κάθε μέρα, δωρεάν, από τον Τύπο,
το ραδιόφωνο και την τηλεόραση, αγωνίζεται σε γήπεδα, που έχουν πληρώσει με
τον ιδρώτα τους οι Έλληνες φορολογούμενοι και απασχολεί ­ για την ομαλή
κυκλοφορία, την αντιμετώπιση επεισοδίων κ.λπ. ­ σε κάθε αναμέτρησή της,
εκατοντάδες αστυνομικών, που επίσης πληρώνουν οι Έλληνες φορολογούμενοι.

Όλα αυτά ισχύουν ­ και σε μεγαλύτερο βαθμό ­ και στο ποδόσφαιρο. Τα
δισεκατομμύρια στις ΠΑΕ (μεταγραφές, τηλεοπτικά δικαιώματα, διαφημίσεις στις
φανέλες) πάνε κι έρχονται. Δεν είναι λογικό, επομένως, ένα τμήμα των εξόδων
αστυνόμευσης των γηπέδων (2,5 δισεκατομμύρια) να καταβάλλεται από το
ποδόσφαιρο; (Και από το μπάσκετ;) Είναι λογικό. Και, ελπίζω, ότι τελικά, όλοι
οι παράγοντες του ποδοσφαίρου και του μπάσκετ, θα συμφωνήσουν με τον κ. Γ.
Ρωμαίο και θ' ανοίξουν τα συρτάρια τους.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16040N043</ED>
<ID>
ID:135354

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N04&aa=3</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΕΚΟΨΑΝ ΤΗΝ πρωτοχρονιάτικη πίτα στο επιτελείο του υπουργού Άμυνας ­ και το
φλουρί, μία ολοστρόγγυλη λίρα, έπεσε στον διευθυντή Στ. Πετρουλάκη. Ε, τον
πειράζει και ο κ. Α. Τσοχατζόπουλος «τα 'χες στήσει τα κομμάτια», αλλά ο κ.
Πετρουλάκης αιφνιδιάζει: Το αντίτιμο της λίρας θα είναι η πρώτη κατάθεση στο
υπό συγκρότηση Ταμείο Εξοπλισμών!

ΕΓΚΩΜΙΑ ΓΙΑ τον κ. Σωκρ. Κοσμίδη που «κάνει πολύ καλά τη δουλειά του»
επεφύλαξε χθες ο κ. Απ. Κακλαμάνης. Όμως, έπλεξε και το εγκώμιο του κ. Κ.
Μητσοτάκη που «δεν καπνίζει στην Ολομέλεια»!!!

ΩΧ! ΔΡΑΜΑΤΑ... Που λέτε, ο πρόεδρος της Βουλής έχει διατάξει τον
εκσυγχρονισμό των γραφείων των ανεξάρτητων βουλευτών, προκειμένου να
εξυπηρετηθούν οι «τρεις» του ΠΑΣΟΚ. Όμως, οι κ.κ. Β. Κεδίκογλου, Μ. Γικόνογλου
και Χρ. Κηπουρός δεν θέλουν με τίποτα... τέτοιον εκσυγχρονισμό!

ΛΟΙΠΟΝ, ΕΤΣΙ που το πάει η κυβέρνηση, θα αλλάξει τους κανόνες: Στο
μέλλον, δεν θα κρίνεται από τα νομοσχέδια που καταθέτει, αλλά από τις
διατάξεις που αποσύρει!

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16040N044</ED>
<ID>
ID:135361

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N04&aa=4</URL></REF>


Article

<CATEGORY>vin05</CATEGORY>

 <H2>Λουλούδια για τον αρχηγό
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΚΑΛΥΤΕΡΑ κι από πριν επέστρεψε από τη Θεσσαλονίκη στην Αθήνα ο κ. Δ. Τσοβόλας
­ οδικώς, παρακαλώ: Ο πρόεδρος του ΔΗΚΚΙ έκανε τη διαδρομή στη θέση του
συνοδηγού, ενώ η σύζυγός του, η κ. Ρένα Τσοβόλα, προτίμησε την πίσω θέση...

ΛΟΙΠΟΝ, σ' ένα βενζινάδικο που σταμάτησαν, στα σύνορα Μακεδονίας και
Θεσσαλίας, τον ανάγκασαν να βγει από το αυτοκίνητο τον κ. Τσοβόλα και ν'
αρχίσει να χαιρετά τους παρισταμένους!!!

ΣΥΜΠΕΡΑΣΜΑ; Δεν άλλαξε καθόλου...

Ε, ΚΙ όταν έφτασε στο σπίτι του, στην οδό Σερίφου, εκεί να ήσασταν: Κόσμος τον
περίμενε για να τον δει από κοντά, να του δώσει λουλούδια και να του ευχηθεί «περαστικά».

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16040N045</ED>
<ID>
ID:135383

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N04&aa=5</URL></REF>


Article

<CATEGORY>vin05</CATEGORY>

 <H2>Κλείνει με Δασκαλάκη
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, την άλλη Τετάρτη κλείνει ο κύκλος των τετ - α - τετ συναντήσεων του κ.
Κ. Σημίτη με τα μέλη του Εκτελεστικού Γραφείου του ΠΑΣΟΚ. Και πώς κλείνει; Με
Μανώλη Δασκαλάκη, παρακαλώ...

ΚΑΤΑ τα άλλα, ο Πρωθυπουργός συναντήθηκε χθες για περίπου δύο ώρες με την
υπουργό Ανάπτυξης κ. Βάσω Παπανδρέου ­ συζήτησαν για όλα, έπεσαν και προτάσεις
στο τραπέζι, αλλά τίποτα δεν «διέρρευσε», πέραν του ότι το κλίμα ήταν πολύ
καλό και... εκσυγχρονιστικό.

ΣΗΜΕΡΑ, πάντως, ο Πρωθυπουργός έχει καλέσει τον κ. Π. Οικονόμου ­ και μέσα
στις επόμενες ημέρες πρόκειται να συναντηθεί και με τους κ.κ. Θ. Πάγκαλο, Γ.
Παπανδρέου και Μαρία Αρσένη...

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16040N046</ED>
<ID>
ID:135394

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N04&aa=6</URL></REF>


Article

<CATEGORY>vin05</CATEGORY>

 <H2>Τρεις φορές...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΧΜΜ... ΟΥΤΕ ΜΙΑ, ούτε δύο, αλλά τρεις αναφορές στον κ. Κων. Μητσοτάκη έκανε ο
πρεσβευτής των ΗΠΑ στην Αθήνα, κ. Ν. Μπερνς, στην περιβόητη ομιλία του στην
εκδήλωση του Ελληνοαμερικανικού Επιμελητηρίου ­ όλες εγκωμιαστικές, φυσικά...

Ίσως έτσι εξηγείται και το θερμό χειροκρότημα του επίτιμου προέδρου της Νέας
Δημοκρατίας στο τέλος της ομιλίας του πρεσβευτή ­ μιας ομιλίας με την οποία ο
κ. Μπερνς έριξε λάδι στη φωτιά, στην υπόθεση του εναερίου χώρου...

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16040N047</ED>
<ID>
ID:135400

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N04&aa=7</URL></REF>


Article

<CATEGORY>vin05</CATEGORY>

 <H2>Ποιος, ποιον
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΥΝΕΠΕΣΑΝ χθες το βράδυ στη Μεγάλη Βρετανία, στη μεγάλη εκδήλωση για την κοπή
της πίτας του Ξενοδοχειακού Επιμελητηρίου, η κ. Βάσω Παπανδρέου, ο κ. Κ.
Καραμανλής και η κ. Μαρία Δαμανάκη.

Σε κάποια στιγμή, λοιπόν, οι φωτογράφοι τους ζήτησαν να φωτογραφηθούν και οι
τρεις μαζί ­ και οι δύο κυρίες σκέφτηκαν να προτείνουν στον κ. Καραμανλή να
σταθεί ανάμεσά τους.

­ Μα, θα σας εκθέσω, αντιδρά ο κ. Καραμανλής...

­ Ας βγάλουμε τη φωτογραφία και μετά βλέπουμε... ποιος θα εκτεθεί, απαντά
αμέσως η κ. Βάσω Παπανδρέου...

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16040N048</ED>
<ID>
ID:135403

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N04&aa=8</URL></REF>


Article

<CATEGORY>vin05</CATEGORY>

 <H2>Τέλος...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, ΕΙΝΑΙ οριστικό: Ο κ. Απ. Κακλαμάνης έθεσε το θέμα στην πρόσφατη
συνάντησή του με τον κ. Κ. Σημίτη ­ και ο Πρωθυπουργός έδωσε το οκέι: Στο
εξής, σε κάθε νομοσχέδιο θα γίνονται δεκτές το πολύ τρεις ­ σχετικές και
έγκαιρα κατατεθειμένες ­ υπουργικές τροπολογίες...

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16040N049</ED>
<ID>
ID:135404

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N04&aa=9</URL></REF>


Article

<CATEGORY>vin04</CATEGORY>

 <H5>ΓΙΑ ΠΡΩΤΗ ΦΟΡΑ Ο Κ. ΚΑΡΑΜΑΝΛΗΣ ΔΗΛΩΣΕ ΟΤΙ ΠΑΝΤΡΕΥΕΤΑΙ ΜΕΣΑ ΣΤΟ '98
</H5><H2>«Δεν γλιτώνω την παντρειά»
</H2>
Για πρώτη φορά δήλωσε επισήμως χθες ο κ. Κ. Καραμανλής ότι παντρεύεται.
«Εάν σας έλεγα ότι μέσα στο '98 δεν την γλιτώνω θα πέφταμε μέσα».

Κώστας Καραμανλής - Νατάσα Παζαΐτη. Εις γάμου κοινωνία μέσα στο '98

ΑΥΤΗ ήταν η απάντηση που έδωσε στον κ. Ν. Χατζηνικολάου μιλώντας στην εκπομπή
«Ενώπιος Ενωπίω» του Mega. Λίγο νωρίτερα είχε χαρακτηρίσει «αστειότητες» τα
όσα λέγονται περί πιέσεων που δέχεται από κορυφαία στελέχη του κόμματος να
παντρευτεί: «Εγώ νομίζω ότι κάθε άνθρωπος κάνει τους κύκλους του και τελικά
τις επιλογές του. Και νομίζω ότι βρίσκομαι σε ένα στάδιο σχετικής ωριμότητας
να αποτολμήσω το επόμενο βήμα. Ασχέτως δημόσιων επιλογών».

Στην πρώτη συνέντευξή του ο κ. Κ. Καραμανλής, μετά την εκλογή του στην ηγεσία
του κόμματος, επιχείρησε να εμφανιστεί χαλαρός αλλά σε ορισμένα σημεία δεν το
πέτυχε και έδινε την εντύπωση ότι διακατέχεται από νευρικότητα. Πρώτα μίλησε
για τα παιδικά του χρόνια, για τους γονείς του και για τις σχέσεις του με τους
ανθρώπους που αγαπά και στη συνεχεία για τη νίκη του στο συνέδριο τον
περασμένο Μάρτιο.

Αναφερόμενος στην πορεία της Ν.Δ. και τις σχέσεις του με τα κορυφαία στελέχη
υποβάθμισε τα εσωκομματικά του προβλήματα. «Δεν βλέπω πουθενά διαφωνία επί της
πολιτικής ουσίας. Το ότι μπορεί να υπάρχουν διαφορετικές απόψεις σε ζητήματα
τακτικής ή σε ζήτημα έντασης σε μια συγκεκριμένη στιγμή, δεν το θεωρώ ούτε
ανθυγιεινό ούτε επιβλαβές». Απέφυγε επίσης να προεξοφλήσει τη νίκη του
κόμματός του στις εκλογές και όταν ρωτήθηκε εάν η ηγεσία του θα κριθεί στις
επόμενες εθνικές εκλογές απάντησε: «Θα σας έλεγα ότι η γενικότερη πορεία του
κάθε στελέχους κρίνεται κάθε μέρα με πάρα πολλά κριτήρια. Δεν μπορεί κανείς να
κρίνει απόλυτα μόνο από μια στιγμή, όσο σημαντική και εάν είναι αυτή».

Στην ερώτηση τι γνώμη έχει για τον Πρωθυπουργό στο ανθρώπινο επίπεδο απάντησε:
«Δεν τον ξέρω καλά».

Χθες το πρωί ο κ. Κ. Καραμανλής μιλώντας στους τομεάρχες και τους προέδρους
των ομάδων κοινοβουλευτικού έργου επετέθη για μία ακόμη φορά με δριμύτητα στην
κυβέρνηση και προσωπικά στον Πρωθυπουργό, λέγοντας ότι απέτυχε, και κάλεσε όλα
τα στελέχη να στρατευθούν στη μάχη για τη νίκη του κόμματος: «Οι καιροί ου
μενετοί ­ είπε. Ξέρετε καλά ότι είμαι ο πρώτος που απεχθάνεται τα βιαστικά
βήματα τις απότομες κινήσεις. Επειδή όμως είναι αρχή της χρονιάς, είναι η πιο
επίκαιρη στιγμή. Όλοι και όλες έχουμε μόνο έναν προσανατολισμό. Να κοιτάμε
μπροστά και να συντονίζουμε τη δράση μας».

Πάντως οι βουλευτές κ. Κ. Σημαιοφορίδης και Ν. Ζαφειρόπουλος ζήτησαν καλύτερο
συντονισμό για να βελτιωθεί η εικόνα του κόμματος στη Βουλή. Ο κ. Ν. Κάκκαλος
τόνισε ότι το κόμμα δεν έχει συγκεκριμένες θέσεις για την Παιδεία. Η
παρατήρηση αυτή προκάλεσε την παρέμβαση του κ. Κ. Καραμανλή, ο οποίος είπε με
έμφαση ότι το «κόμμα είναι κατά της επετηρίδας των εκπαιδευτικών».

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16040N051</ED>
<ID>
ID:135275

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N05&aa=1</URL></REF>


Article

<CATEGORY>vin04</CATEGORY>

 <H2>Τσοβόλας: Υγιής και ευδιάθετος, πιάνει δουλειά από βδομάδα
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

Στελέχη και οπαδοί του Δημήτρη Τσοβόλα τον αποχαιρέτησαν θερμά, καθώς ο
αρχηγός του ΔΗΚΚΙ έφευγε από το νοσοκομείο

ΥΓΙΗΣ, χαμογελαστός και ευδιάθετος βγήκε στις 11 χθες το πρωί από την
καρδιοχειρουργική κλινική του νοσοκομείου «Γ. Παπανικολάου» ο πρόεδρος του
ΔΗΚΚΙ Δημήτρης Τσοβόλας, ο οποίος αναχώρησε στη συνέχεια οδικώς για την Αθήνα.

Από νωρίς στους χώρους του νοσοκομείου συγκεντρώθηκαν δεκάδες γνωστοί και
φίλοι του Δημήτρη Τσοβόλα, στελέχη και οπαδοί του ΔΗΚΚΙ, οι οποίοι τον
επευφήμησαν τη στιγμή που βγήκε από το δωμάτιο του νοσοκομείου, όπου έδωσε τη
μάχη για την υγεία του εδώ και εννέα ημέρες.

Σύμφωνα με τους θεράποντες γιατρούς του και τον καρδιοχειρουργό Παναγιώτη
Σπύρου, ο πρόεδρος του ΔΗΚΚΙ είναι απόλυτα υγιής και από την επόμενη εβδομάδα
μπορεί να επιστρέψει κανονικά στις καθημερινές, πολιτικές και κοινωνικές, του ασχολίες.

Ο πρόεδρος του ΔΗΚΚΙ, έχοντας στο πλάι τη σύζυγό του Ρένα, ευχαρίστησε στην
αρχή τους γιατρούς και το νοσηλευτικό προσωπικό του νοσοκομείου για τις
υπηρεσίες που του προσέφεραν και την άψογη συμπεριφορά τους, καθώς και όλους
τους απλούς πολίτες που του συμπαραστάθηκαν στην περιπέτειά του, ενώ ιδιαίτερη
μνεία έκανε και πάλι στα Μέσα Μαζικής Ενημέρωσης.

«Πηγαίνω αμέσως στην Αθήνα, σε λίγες ημέρες θα αρχίσω να ασκώ κανονικά τα
καθήκοντά μου», είπε ο κ. Τσοβόλας και απαντώντας σε ερώτηση δημοσιογράφου για
τα θέματα με τα οποία πρώτα θα ασχοληθεί αναφέρθηκε στην οικονομία και τα
ελληνοτουρκικά, η πορεία των οποίων ­ όπως επεσήμανε ­ δικαιώνει τις θέσεις
του κόμματός του.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16040N052</ED>
<ID>
ID:135314

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N05&aa=2</URL></REF>


Article

<CATEGORY>vin04</CATEGORY>

 <H2>Διαφορετικές απόψεις υπουργών για τον Άρη
</H2>
ΟΙ ΔΙΑΦΟΡΕΤΙΚΕΣ προσεγγίσεις δύο υπουργών για τον αρχικαπετάνιο του ΕΛΑΣ
έγιναν χθες αντικείμενο εκμετάλλευσης για «διχογνωμίες στο ΠΑΣΟΚ» από τον
βουλευτή της Ν.Δ. Γιώργο Καρατζαφέρη, ο οποίος είχε συνυπογράψει μαζί με
άλλους 57 βουλευτές της αξιωματικής αντιπολίτευσης κείμενο κατά του Άρη Βελουχιώτη.

Πάντως, ο υπουργός Τύπου Δημήτρης Ρέππας, σε γραπτή απάντησή του στον βουλευτή
της Ν.Δ., χαρακτηρίζει τον Άρη Βελουχιώτη «αμφιλεγόμενη προσωπικότητα»

Αντιθέτως, ο υπουργός Εθνικής Άμυνας Άκης Τσοχατζόπουλος χαρακτηρίζει τον Άρη
Βελουχιώτη ως την «ηγετική φυσιογνωμία της ενιαίας Εθνικής Αντίστασης» και
επικρίνει τον κ. Καρατζαφέρη ­ αλλά και όσους βουλευτές της Ν.Δ. κατηγόρησαν
σχετικές εκπομπές της ΝΕΤ ­ τονίζοντας πως «εμφυλιοπολεμικές πρακτικές,
πολιτικές εμπάθειες ή σκοπιμότητες είναι εκ των προτέρων καταδικασμένες στον
ελληνικό λαό».

Ο κ. Καρατζαφέρης, σε ερώτηση που είχε καταθέσει προ καιρού στη Βουλή για
εκπομπή της ΝΕΤ για την Εθνική Αντίσταση και τον Άρη Βελουχιώτη, είχε ζητήσει
από τους δύο υπουργούς να μη μεταδίδονται τέτοιες εκπομπές, ενώ χθες επανήλθε
υποστηρίζοντας ότι «οι δύο υπουργοί εκφράζουν αντίθετες θέσεις».

Ο κ. Ρέππας στην απάντησή του για το παραπάνω αίτημα σημειώνει, ότι «σε
εκπομπές, ειδικότερα όπως αυτή που μετέδωσε η ΝΕΤ για τη "μορφή και τη δράση
του Άρη Βελουχιώτη", καταβάλλεται ιδιαίτερη προσπάθεια για την προβολή όλων
των θέσεων και απόψεων» και προσθέτει: «Επειδή η περίοδος της Εθνικής
Αντίστασης επανέρχεται συχνά στην επικαιρότητα, θα δοθεί η ευκαιρία, μέσα από
παρόμοια εκπομπή, να ακουσθούν ­ για την εν λόγω αμφιλεγόμενη προσωπικότητα ­
και απόψεις που, ενδεχομένως, δεν έχουν μέχρι τώρα ακουσθεί».

Ο κ. Τσοχατζόπουλος, σε μακροσκελέστερο κείμενο, εξαίρει τον ρόλο της Εθνικής
Αντίστασης στη σύγχρονη ελληνική Ιστορία και επαινεί τον αγώνα του Άρη
Βελουχιώτη, κατηγορώντας βουλευτές της Ν.Δ., οι οποίοι με τις
«εμφυλιοπολεμικές πρακτικές τους» οδηγούν στον «ολισθηρό κατηφορικό δρόμο τον
Εθνικό Διχασμό και τη μισαλλοδοξία, κάτι που δεν είναι διατεθειμένος να
ακολουθήσει ο ελληνικός λαός».

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16040N053</ED>
<ID>
ID:135349

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N05&aa=3</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Κόσμε χρυσέ!
</H2>
<AUTHOR>ΕΥΤΥΧΗΣ ΜΠΙΤΣΑΚΗΣ</AUTHOR>

Η οικονομική μας πολιτική καθορίζεται από ένα στόχο: «να πιάσουμε» τα κριτήρια
του Μάαστριχτ! Αυτό συνεπάγεται καθήλωση των μισθών και των ημερομισθίων (2,2
εκατ. Έλληνες ζουν με μέσο εισόδημα 67.940 δρχ.), σκληρή δραχμή που άμεσα
πλήττει τους μισθωτούς και έμμεσα τους μικρομεσαίους, στασιμότητα της
οικονομίας και, εν τέλει, υπονόμευση της ίδιας της φετιχοποιημένης
(καπιταλιστικής) ανάπτυξης.

Γιατί όλα αυτά; Για να μπούμε στην Ευρώπη! Και γιατί να μπούμε στην Ευρώπη;
Επειδή έτσι μπαίνουμε σε μια αγορά εκατοντάδων εκατομμυρίων ανθρώπων, και
θωρακιζόμαστε από τον διεθνή ανταγωνισμό! Ωραία! Αλλά η Ευρώπη έχει 20
εκατομμύρια ανέργους, δεκάδες εκατομμύρια κάτω από το όριο φτώχειας, βρίσκεται
σε ηθική, πολιτισμική και υπαρξιακή κρίση, συνταράσσεται από απεργίες,
διαδηλώσεις και εξεγέρσεις (θυμηθείτε τι γίνεται στις δύο πλούσιες χώρες,
Γαλλία και Γερμανία). Γιατί όμως η πλούσια Ευρώπη ζει αυτή την πρωτοφανή
αντίθεση φτώχειας και πλούτου; Επειδή πρέπει να ενωθεί, και για να ενωθεί
πρέπει και αυτή να πιάσει τα δρακόντεια κριτήρια του Μάαστριχτ! Αλλά γιατί να
ενωθεί αν πρόκειται να πληρώσουν οι λαοί της τέτοιο αντάλλαγμα; Η απάντηση
είναι προφανής: πρέπει να ενωθεί για να αντιμετωπίσει ενωμένη τον ανταγωνισμό
των δύο άλλων μητροπόλεων του καπιταλισμού: των ΗΠΑ και της Ιαπωνίας και ­
οσονούπω ­ των τίγρεων της Ανατολής, που επί του παρόντος πάσχουν από ασιατική γρίπη!

Και πάλι ωραία! Αλλά γιατί Ευρώπη εναντίον ΗΠΑ, ΗΠΑ εναντίον Ευρώπης, Ευρώπη
εναντίον Ιαπωνίας, ΗΠΑ εναντίον Ιαπωνίας και το αντίστροφο; Γιατί αυτή η
γενικευμένη βαρβαρότητα και παράνοια;

Παράνοια; Λάθος! Σκληρή, άτεγκτη, ψυχρή, αδυσώπητη λογική του καπιταλισμού.
Πώς και γιατί φτάσαμε λοιπόν στον γενικευμένο οικονομικό πόλεμο, που
συνεπάγεται για την ώρα μόνο τοπικούς πολέμους; Κάποτε οι άνθρωποι παρήγαγαν
αγαθά - αξίες χρήσης, όπως λεν οι οικονομολόγοι. Σήμερα παράγουν εμπορεύματα.
Αλλά τα εμπορεύματα πρέπει να πουληθούν. Και για να πουληθούν πρέπει να βρουν αγορές.

Εδώ ξεμυτίζει η αντίφαση: με τη σημερινή αναπτυγμένη τεχνολογία, η ανθρωπότητα
θα μπορούσε να παράγει τόσα αγαθά ώστε να εξασφαλίσει ένα αξιοπρεπές βιοτικό
επίπεδο για ολόκληρο τον πληθυσμό του πλανήτη. Αλλά σκοπός της σημερινής
γενικευμένης εμπορευματικής παραγωγής δεν είναι αυτός. Σκοπός της είναι το
κέρδος, που προέρχεται από την υπεραξία (την απλήρωτη εργατική δύναμη) που
δημιουργείται στον χώρο της παραγωγής. 
Η περίοδος των κυκλικών (περιοδικών) κρίσεων ανήκει στο παρελθόν. Η σημερινή
κρίση είναι παγκόσμια, δεν αφορά μόνο τις «αναπτυγμένες» χώρες. Δεν είναι
περιοδική αλλά μόνιμη. Δεν οδηγεί σε εκρήξεις ­ είναι έρπουσα, με εξάρσεις και
υφέσεις. Το ανεξέλεγκτο, κυρίαρχο και παρασιτικό χρηματιστικό κεφάλαιο,
προκαλεί με τη σειρά του κρίσεις που συγκλονίζουν την παγκοσμιοποιημένη
οικονομία του καπιταλισμού. Αυτές τις ημέρες ζούμε μια τέτοια έξαρση, που
άρχισε από τα Χρηματιστήρια της Άπω Ανατολής και εξαπλώθηκε σαν σεισμικό κύμα
σ' ολόκληρο σχεδόν τον πλανήτη.

Οικονομία στην υπηρεσία του κέρδους! Αυτό συνεπάγεται: τη φθορά των δύο
μόνιμων πηγών του πλούτου, της γης και της εργατικής δύναμης, ανεργία και
φτώχεια στις «αναπτυγμένες» χώρες. Καταλήστευση των πρώτων υλών, της εργατικής
δύναμης και του πλούτου του λεγόμενου Τρίτου κόσμου. Κατασπατάληση και
εξάντληση των φυσικών αποθεμάτων. Μόλυνση της ατμόσφαιρας, της λιθόσφαιρας και
της υδρόσφαιρας. Πόλεις της μόλυνσης, του εγκλήματος και της μοναξιάς.

Η ανθρωπότητα έχει εισέλθει σε μία νέα περίοδο μετα-νεωτερικής βαρβαρότητας. Η
πορεία της μοιάζει σαν ένα τυφλό γλίστρημα σε μια καθοδική έλικα. Τι θα
απογίνει ένας πολιτισμός στηριγμένος στο πετρέλαιο όταν αυτό θα τείνει να
τελειώσει; Ο πόλεμος του Κόλπου έχει δώσει ήδη την απάντηση. Ο
παγκοσμιοποιημένος καπιταλισμός αγγίζει ήδη τα ιστορικά του όρια και τείνει να
παρασύρει την ανθρωπότητα σε μια ολοκληρωτική καταστροφή. Θυσία στον νέο Μολώχ
της «ανάπτυξης».

Η ανθρωπότητα θα επιβιώσει μόνον αν στον «διεθνισμό» του κεφαλαίου αντιταχθεί
ο διεθνισμός των εργαζομένων. Αν η παραγωγή ξαναγίνει παραγωγή αγαθών για τις
ουσιαστικές ανάγκες των ανθρώπων. Σοσιαλισμός στην εποχή της χολέρας; Είναι
και αυτή μία δυνατότητα! Εν τω μεταξύ εμείς στήσαμε το υψηλότερο δέντρο της
Ευρώπης και προβληματιζόμαστε μεταξύ Αβραμόπουλου και Δαμανάκη!

Ο Ευτύχης Μπιτσάκης είναι ομότιμος καθηγητής του Πανεπιστημίου Ιωαννίνων.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16040N062</ED>
<ID>
ID:135323

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Ελλάδα «μεταμοντέρνα»
</H2>
<AUTHOR>Π.Κ. ΙΩΑΚΕΙΜΙΔΗΣ</AUTHOR>

Στο τελευταίο τεύχος της επιθεώρησης Foreing Affairs (τεύχος Ιανουαρίου -
Φεβρουαρίου 1998) δημοσιεύεται ένα δοκίμιο για τις σχέσεις Ελλάδας-Τουρκίας
γραμμένο από τη Marcia Christoff Kurop. Η βασική θέση του δοκιμίου συνοψίζεται
στη διαπίστωση ότι «η Ελλάδα έχει υιοθετήσει μια περισσότερο διεθνιστική
εξωτερική πολιτική την οποία θα πρέπει να ακολουθήσει η Τουρκία εάν η
τελευταία επιθυμεί να καταστεί μέλος της Ευρώπης». Η διαπίστωση αυτή,
προερχόμενη από την περισσότερο έγκυρη και με την ισχυρότερη επιρροή
επιθεώρηση, είναι δηλωτική των σημαντικών αλλαγών που συντελούνται στη θέση
της χώρας στο διεθνές σύστημα, αλλά και των νέων «αντιλήψεων» (perceptions)
που διαμορφώνονται σε ό,τι αφορά τον ρόλο της χώρας διεθνώς. Και τόσο η θέση
όσο και οι «αντιλήψεις» είναι ιδιαίτερα θετικές. Στη διεθνή «κλίμακα ισχύος
και επιρροής», η Ελλάδα εμφανίζεται να βελτιώνει σταθερά την ­ πολιτική και
οικονομική ­ θέση της τελευταία. Αναμφίβολα, η αναδιατύπωση, η εντατικοποίηση
και η προβολή της ελληνικής εξωτερικής πολιτικής (σε συνδυασμό με τις
μεταρρυθμίσεις για την είσοδο στο ενιαίο νόμισμα ­ ευρώ) συμβάλλουν
καθοριστικά στη βελτίωση της θέσης και στην αλλαγή των αντιλήψεων. Μόλις πριν
από λίγα χρόνια η Ελλάδα περιγράφονταν από τις ίδιες έγκυρες επιθεωρήσεις «ως
η μεγάλη ασθενής της Ευρώπης» («The sick man of Europe» - The Economist,
9.5.1992). Η περίοδος αυτή έκλεισε, αν και ορισμένοι με τα λόγια και τις
πράξεις τους θα μπορούσαν εύκολα να ξανα-οδηγήσουν τη χώρα στην κατάσταση
αυτή. Και αυτό που πραγματικά θα υπονόμευε τη διαδικασία ισχυροποίησης της
χώρας θα ήταν να παρασυρθεί σε μια λογική έντασης και αντιπαράθεσης με την
Τουρκία (κάτι που διακαώς θα ήθελε την περίοδο αυτή ­ μετά «Λουξεμβούργο» ­ η
Άγκυρα). 
Η ελληνική εξωτερική πολιτική μπορεί, όπως είπε πρόσφατα ο υφυπουργός
Εξωτερικών Γ. Κρανιδιώτης, να είναι προσανατολισμένη στην «επίλυση των
προβλημάτων» (problem-solving) για τη μεγιστοποίηση των στόχων της. Και από
την άποψη αυτή, ο χειρισμός της τρέχουσας κρίσης με την Τουρκία αποτελεί
δείγμα της ωριμότητας της χώρας. Αποτελεί δείγμα ότι η Ελλάδα εισέρχεται στην
κατηγορία των χωρών που ο R. Cooper ονομάζει «μεταμοντέρνες» στο διεθνές σύστημα...

Ο Π. Κ. Ιωακειμίδης είναι αναπληρωτής καθηγητής του Πανεπιστημίου Αθηνών

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16040N063</ED>
<ID>
ID:135357

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N06&aa=3</URL></REF>


Article

<CATEGORY>vin04</CATEGORY>

 <H5>ΑΠΑΓΟΡΕΥΕΤΑΙ ΤΟ ΚΑΠΝΙΣΜΑ ­ ΑΛΛΑ ΚΑΙ ΤΑ ΚΙΝΗΤΑ ΤΗΛΕΦΩΝΑ ­ ΣΤΗΝ ΑΙΘΟΥΣΑ
</H5><H2>Καθαρός αέρας στη Βουλή
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

Η απαγόρευση του καπνίσματος και της χρήσης κινητών τηλεφωνικών συσκευών θα
περιοριστεί τελικά μόνον στην αίθουσα της Ολομέλειας και στις υπόλοιπες όπου
συνεδριάζουν οι διαρκείς κοινοβουλευτικές επιτροπές.

Στα ορεινά. Ο πρώην πρωθυπουργός Τζαννής Τζαννετάκης δεν θα ξαναπολαύσει την
πίπα του μέσα στην αίθουσα

ΑΥΤΟ διευκρινίστηκε χθες από τον πρόεδρο της Βουλής, μετά την καθιερωμένη
διάσκεψη των κοινοβουλευτικών εκπροσώπων των κομμάτων: «Θα απευθυνθώ με
επιστολή μου στους συναδέλφους και θα τους παρακαλώ, έναν έναν, να σεβαστούν
αυτή την απόφαση. Ελπίζω όλοι ν' ανταποκριθούν», δήλωσε στους δημοσιογράφους ο
Απόστολος Κακλαμάνης.

ΣΤΑ ΟΡΕΙΝΑ

Πάντως τυπικά ίσχυε ώς τώρα η σχετική απαγόρευση, όμως πολλοί βουλευτές την
είχαν καταστρατηγήσει με την ανοχή του εκάστοτε προεδρείου, αλλά και των
συναδέλφων τους. Έτσι οι μανιώδεις καπνιστές έβρισκαν διέξοδο στα ορεινά
καθίσματα της αίθουσας, τα οποία είχαν μετατραπεί σ' ένα είδος...
καπνιστηρίου, χωρίς όμως να ενοχλούνται οι υπόλοιποι.

ΤΑ ΚΙΝΗΤΑ

Αντίθετα, η συχνή χρήση των κινητών πολλές φορές διέκοπτε τις συνεδριάσεις
στην Ολομέλεια και στις επιτροπές με συνέπεια να προκαλούνται επικριτικά
σχόλια στους βουλευτές από τους προεδρεύοντες, για να τους «επαναφέρουν στην τάξη».

Ο κ. Κακλαμάνης αναγκάστηκε να κάνει τη συγκεκριμένη επεξήγηση αφού ένα ζήτημα
που δημιουργήθηκε νωρίτερα, με την ευκαιρία επίκαιρης ερώτησης του Γ. Σούρλα
προς τον υπουργό Υγείας για την αύξηση των κρουσμάτων καρκίνου στη χώρα μας,
«πάγωσε» την Ολομέλεια. Πιο... προωθημένος αντικαπνιστής ο βουλευτής της Νέας
Δημνοκρατίας ζήτησε να επεκταθεί το μέτρο σ' όλο το Κοινοβούλιο: «Να
απαγορευτεί το κάπνισμα σ' όλο το κτίριο της Βουλής και όχι μόνο στις
αίθουσες», είπε χαρακτηριστικά.

­ «Πρέπει να δώσουμε όλοι το παράδειγμα και ιδιαίτερα εσείς οι γιατροί»,
πρόσθεσε ο βουλευτής του ΚΚΕ Στρ. Κόρακας.

­ «Χαίρομαι, κύριοι συνάδελφοι, για το ότι υπάρχει σχεδόν ομοφωνία στην
αίθουσα για να απαγορευτεί το κάπνισμα στην Ολομέλεια και στις επιτροπές»,
συμπλήρωσε ο προεδρεύων βουλευτής του ΠΑΣΟΚ Π. Σγουρίδης.

ΝΑ ΛΙΓΟΣΤΕΥΟΥΝ

Ο υφυπουργός Υγείας πληροφόρησε ότι το κάπνισμα θεωρείται στην Ευρώπη ένα από
τα σημαντικότερα προβλήματα. Και ναι μεν «χαιρέτισε» την απόφαση του προέδρου
της Βουλής αλλά «προχώρησε» και πιο πέρα: «Το θέμα δεν είναι να απαγορεύσει
κανείς το κάπνισμα, αλλά να σταματήσουν οι καπνιστές και κάθε τόσο να έχουμε
λιγότερους», είπε ο Μ. Σκουλάκης. Οι αντικαπνιστικές θέσεις αλλά και η
«ενοχλητική μερικές φορές χρήση των κινητών» συζητήθηκαν και στη συνάντηση του
κ. Κακλαμάνη με τα μέλη του προεδρείου της Βουλής και η σχετική απόφαση ελήφθη ομόφωνα.

ΟΙ ΠΑΘΗΤΙΚΟΙ

Βέβαια ο πρόεδρος της Βουλής επέμεινε ιδιαίτερα ότι δεν υπάρχει το παραμικρό
ίχνος κοινωνικού ρατσισμού για τους καπνιστές. Αλλά αναφέρθηκε στα παράπονα
που ­ όπως είπε ­ συχνά εκφράζονται: «Πολλοί βουλευτές έχουν κατά καιρούς
διαμαρτυρηθεί. Ανάμεσά μας βρίσκονται άτομα με εγχειρήσεις καρδιάς που
μετατρέπονται σε παθητικούς καπνιστές. Όμως και η γενικότερη εικόνα που
παρουσιάζει η αίθουσα της Ολομέλειας έχει δυσμενώς σχολιαστεί από τους
επισκέπτες και τα σχολεία που έρχονται να μας δουν. Άλλωστε και στην Ευρώπη
έχουν ανάλογα μέτρα», πρόσθεσε.

Επί της ουσίας της ερώτησης του κ. Σούρλα ο υφυπουργός Υγείας τόνισε ότι
πιέζονται οι διοικήσεις των νοσοκομείων να απαγορεύσουν σ' όλους τους χώρους
το κάπνισμα.

Ο βουλευτής της Νέας Δημοκρατίας υποστήριξε ότι κάθε χρόνο εμφανίζονται 38.000
νέες περιπτώσεις καρκίνου στη χώρα μας, ενώ επισήμανε πως οι επιστήμονες
εκτιμούν ότι μία στις δέκα γυναίκες αναμένεται να εμφανίσει καρκίνο κατά τη
διάρκεια της ζωής της.

Ο Μ. Σκουλάκης εξήγησε ότι η ανησυχητική αύξηση του καρκίνου δεν αφορά μόνο
την Ελλάδα αλλά όλες τις ανεπτυγμένες χώρες. Αναγνώρισε ότι τα Κέντρα Υγείας
δεν προσφέρουν πολλά στην πρόληψη του καρκίνου και τόνισε ότι τώρα
επιχειρείται μια προσπάθεια ώστε να επαναπροσανατολισθεί ο ρόλος τους.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16040N071</ED>
<ID>
ID:135276

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N07&aa=1</URL></REF>


Article

<CATEGORY>vin04</CATEGORY>

 <H2>Καπέλο 18 εκατ. στα τηλεφωνήματα της Βουλής
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΦΟΥΣΚΩΜΕΝΟΙ κατά... 18.400.000 δραχμές ήταν οι λογαριασμοί του ΟΤΕ στη Βουλή
το περασμένο τρίμηνο. Ο πρόεδρός της Απόστολος Κακλαμάνης ήταν αυτός που
«τσίμπησε» την υπέρβαση. Και πέτυχε, ύστερα από επιστολή του στη διοίκηση του
Οργανισμού Τηλεπικοινωνιών Ελλάδας, να διορθώσει το λάθος.

Ο κ. Κακλαμάνης κατάλαβε ότι οι λογαριασμοί είναι φουσκωμένοι, ύστερα από
έρευνα που έκανε. Ούτως ή άλλως, μαζί με τον γενικό γραμματέα της Βουλής κάνει
κάθε μήνα έλεγχο στα τρέχοντα έξοδα. Το ίδιο κάνει και για τους λογαριασμούς
του ΟΤΕ ­ στη Βουλή έρχονται ανά τρίμηνο ­, τους οποίους υπολόγιζε να μην
ξεπερνούν ανά συσκευή (και αριθμό τηλεφώνου) τις 30.000 δραχμές. Όταν όμως ο
κ. Κακλαμάνης είδε ότι οι λογαριασμοί ξεπέρασαν τα συνηθισμένα ποσά, ζήτησε να
γίνει πρόσθετος έλεγχος από τις υπηρεσίες του ΟΤΕ στη Βουλή. Ο έλεγχος έγινε
και ανακαλύφθηκε, τελικά, ότι δεν φταίνε κάποιοι υπάλληλοι που έκαναν ­
υποτίθεται ­ υπεραστικά τηλεφωνήματα, χρεώνοντας τη Βουλή, αλλά οι υπηρεσίες
του ΟΤΕ.

Ο κ. Κακλαμάνης απευθύνθηκε αμέσως στη διοίκηση του ΟΤΕ, η οποία με τη σειρά
της αναγνώρισε ότι είχε βάλει κατά λάθος, όπως αποδείχθηκε, «καπέλο» στη
Βουλή. 
Οι λογαριασμοί έπρεπε αθροιστικά να είναι 24.600.000 και αυτοί που έφτασαν για
να πληρωθούν ήταν 43.000.000!

Τα μόνα τηλέφωνα, πάντως, που «ανάβουν» στο κτίριο της Βουλής είναι αυτά των
γραφείων των κομμάτων. Πολλοί βουλευτές είναι υποχρεωμένοι να συνομιλούν συχνά
με την ιδιαίτερη περιφέρειά τους, όταν για παράδειγμα συζητείται ερώτηση ή
επερώτηση ειδικότερου ενδιαφέροντος.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16040N072</ED>
<ID>
ID:135315

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N07&aa=2</URL></REF>


Article

<CATEGORY>vin04</CATEGORY>

 <H2>Διχάζει η μεταφορά αρμοδιοτήτων της ΕΥΔΑΠ
</H2>
Η «ΕΞΟΥΣΙΑ» επί των... υδάτων δίχασε χθες την Ολομέλεια της Βουλής, κατά τη
συζήτηση νομοσχεδίου για τη διαφάνεια στα δημόσια έργα.

Αφορμή στάθηκε η θέση του ΥΠΕΧΩΔΕ για μεταφορά αρμοδιοτήτων της ΕΥΔΑΠ, κυρίως
στον τομέα των αντιπλημμυρικών έργων στους δήμους της Αττικής, και η ίδρυση
Ινστιτούτου Οικονομίας Κατοικίας.

Ο μεν υφυπουργός ΠΕΧΩΔΕ Χρήστος Βερελής επεσήμανε ότι όλα μπορεί να
λειτουργήσουν καλύτερα αν «η επιχείρηση ύδρευσης και αποχέτευσης πρωτεύουσας
έχει την εποπτεία και εγκρίνει τις μελέτες για έργα κατασκευής τοπικών
δικτύων, καθαρισμού φρεατίων και εκβολών συλλεκτήρων, τα οποία θα
αναλαμβάνουν, πλέον, οι αυτοδιοικήσεις του Λεκανοπεδίου».

Και πρόσθεσε ότι «δυστυχώς πολλοί δήμοι έχουν ήδη κατασκευάσει 1.500 "τυφλά"
φρεάτια και αγωγούς χωρίς καμία εποπτεία».

Αντιθέτως, οι βουλευτές Βασίλης Κορκολόπουλος (Ν.Δ.), Νίκος Γκατζής (ΚΚΕ),
Ευάγγελος Αποστόλου (ΣΥΝ) και Γιάννης Αράπης (ΔΗΚΚΙ) σημείωσαν ότι
«μεταφέρονται αρμοδιότητες, χωρίς την αναγκαία μεταφορά πόρων».

Το νομοσχέδιο, στο οποίο καθορίζεται ότι και με μαθηματικό τύπο θα δίδονται τα
δημόσια έργα, «για να υπάρχει διαφάνεια», ψηφίστηκε χθες και κατ' άρθρο (κατά πλειοψηφία).

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16040N073</ED>
<ID>
ID:135350

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N07&aa=3</URL></REF>


Article

<CATEGORY>vin02</CATEGORY>

 <H5>Θα διορθωθεί η κατάσταση
</H5><H2>ΝΑΙ
</H2>
<AUTHOR>ΜΟΣΧΟΣ ΓΙΚΟΝΟΓΛΟΥ</AUTHOR>

ΣΥΜΦΩΝΩ με την απαγόρευση και έχω δώσει μάχη για το θέμα.

Εγώ είμαι καρδιοπαθής. Έχω δώσει αγώνες γι' αυτό.

Συχνά έλεγα σε συναδέλφους μου, πηγαίνετε έξω να καπνίσετε. 
Αλλά, επειδή αυτό δεν ήταν κατοχυρωμένο, ποιος να σ' ακούσει. 
Και τους έλεγα ότι «δεν θα πεθάνω εγώ για να χαίρεσθε εσείς». Τώρα, πιστεύω θα
διορθωθεί η κατάσταση.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16040N074</ED>
<ID>
ID:135379

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N07&aa=4</URL></REF>


Article

<CATEGORY>vin02</CATEGORY>

 <H5>Να μη χαλάσει η παράδοση
</H5><H2>ΟΧΙ
</H2>
<AUTHOR>ΝΟΡΑ ΚΑΤΣΕΛΗ</AUTHOR>

ΔΙΑΦΩΝΩ με το μέτρο.

Εδώ και 150 χρόνια στα ορεινά της Βουλής, αυτή είναι η παράδοση ­ δινόταν η
δυνατότητα να συζητούν οι βουλευτές

. Θα 'λεγα, λοιπόν, ότι δεν πρέπει να χαλάμε την παράδοση. 
Εγώ, όμως, σέβομαι τον πρόεδρο της Βουλής και θα υπακούσω. 
Και, φυσικά, συμφωνώ να μην ακούγονται τα κινητά στην αίθουσα.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16040N075</ED>
<ID>
ID:135392

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N07&aa=5</URL></REF>


Article

<CATEGORY>vin04</CATEGORY>

 <H2>Ψάχνουν λύση για το συνέδριο της Νεολαίας
</H2>
ΣΥΝΑΝΤΗΣΗ με τριμελή επιτροπή του Εκτελεστικού Γραφείου (Κ. Σκανδαλίδη, Στ.
Μανίκα, Μ. Δασκαλάκη) έχει προγραμματίσει να έχει σήμερα η Γραμματεία της Ν.
ΠΑΣΟΚ προκειμένου να δοθεί λύση στο πρόβλημα της οργάνωσης ενόψει του 3ου Συνεδρίου.

Πάντως χθες η κάθε πλευρά επέμεινε για μία ακόμη φορά στις απόψεις της, αν και
οι εκπρόσωποι των τάσεων πήραν μέρος στη συνεδρίαση της Εκτελεστικής
Γραμματείας, χωρίς όμως να λύσουν τις διαφορές τους.

Για αύριο, σε κεντρικό ξενοδοχείο, έχει ανακοινωθεί να συνεδριάσει η ΚΟΕΣ της
Νεολαίας και να ορίσει τις προσυνεδριακές διαδικασίες.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16040N081</ED>
<ID>
ID:135277

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N08&aa=1</URL></REF>


Article

<CATEGORY>vin04</CATEGORY>

 <H2>Αναβολή για την επιστολή
</H2>
ΓΙΑ τις 5 Νοεμβρίου 1998 αναβλήθηκε χθες από το Πολυμελές Πρωτοδικείο της
Αθήνας η συζήτηση της αγωγής του γραμματέα του ΠΑΣΟΚ Κώστα Σκανδαλίδη με την
οποία στρέφεται κατά των υπευθύνων του περιοδικού «ΜΕΝ» διεκδικώντας
αποζημίωση 50.000.000 δραχμών για τη δημοσίευση επιστολής με φερόμενο ως
αποδέκτη τον Ανδρέα Παπανδρέου, που είχε τίτλο «Αγαπητέ μου Πρόεδρε».

Ο Κ. Σκανδαλίδης με την αγωγή του ­ στην οποία χαρακτηρίζει πλαστή, ψευδή και
συκοφαντική για το πρόσωπό του την επίμαχη επιστολή ­ στρέφεται κατά του
δημοσιογράφου Στ. Θεοδωράκη και των υπευθύνων της ανώνυμης εταιρείας «Άρης
Τερζόπουλος Ειδικές Εκδόσεις Α.Ε.» ζητώντας αποζημίωση για την ηθική βλάβη που
υπέστη, το ποσό της οποίας, σε περίπτωση που του επιδικασθεί από το
δικαστήριο, προτίθεται να διαθέσει για τις ανάγκες της δημιουργίας του αρχείου
του Α. Παπανδρέου από το ΠΑΣΟΚ.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16040N082</ED>
<ID>
ID:135316

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N08&aa=2</URL></REF>


Article

<CATEGORY>vin04</CATEGORY>

 <H2>Αθώωση
</H2>
ΑΘΩΩΘΗΚΑΝ χθες το από το Δ' Τριμελές Εφετείο της Αθήνας έξι μέλη της Οργάνωσης
για την Ανασυγκρότηση του ΚΚΕ (ΟΑΚΚΕ), που είχαν καταδικαστεί πρωτοδίκως σε
ποινή φυλάκισης έξι μηνών το καθένα για το αδίκημα της διέγερσης πολιτών σε διχόνοια.

Οι κατηγορούμενοι είχαν συλληφθεί τον Ιανουάριο του 1992 να κολλούν αφίσες με
περιεχόμενο υπέρ της «δημοκρατίας της Μακεδονίας».

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16040N083</ED>
<ID>
ID:135351

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N08&aa=3</URL></REF>


Article

<CATEGORY>vin04</CATEGORY>

 <H5>«ΔΟΛΩΜΑ» ΤΩΝ ΤΟΥΡΚΩΝ ΓΙΑ ΚΛΙΜΑΚΩΣΗ ΤΗΣ ΕΝΤΑΣΗΣ ΣΤΟ ΑΙΓΑΙΟ ΠΑΡΑΛΛΗΛΑ ΜΕ ΤΟ
ΜΠΑΡΑΖ ΠΑΡΑΒΙΑΣΕΩΝ ΤΟΥ FIR ΑΘΗΝΩΝ * ΠΡΟΒΛΗΜΑΤΙΣΜΟΣ ΣΤΗΝ ΑΘΗΝΑ ΓΙΑ ΤΙΣ
ΠΡΟΘΕΣΕΙΣ ΤΗΣ ΑΓΚΥΡΑΣ
</H5><H2>Ύποπτες κινήσεις «ψαράδικων» στα Ίμια
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Με νέο «δόλωμα» στα Ίμια επιχείρησαν να κλιμακώσουν την ένταση στο Αιγαίο
οι Τούρκοι μεγαλώνοντας τον προβληματισμό στην Αθήνα για το «πού το πάνε».

Ύποπτα «δολώματα». Τις δύο προηγούμενες ύποπτες κινήσεις των Τούρκων στα
Ίμια, την περασμένη εβδομάδα, αλλά και άλλες παρόμοιες ενέργειες της Άγκυρας
για κλιμάκωση της έντασης είχαν επισημάνει «ΤΑ ΝΕΑ» στο φύλλο του Σαββάτου 10/1/98

ΓΙΑ ΤΡΙΤΗ φορά μέσα σε δέκα ημέρες η Άγκυρα έστειλε στην περιοχή των Ιμίων 5-6
«ψαράδικα», με τις κινήσεις των οποίων, ακόμα και εντός των ελληνικών υδάτων,
επεχείρησαν την αμφισβήτηση των συνόρων και τον έλεγχο των ελληνικών ανακλαστικών.

Για την επαναλαμβανόμενη ύποπτη αυτή κίνηση, αλλά και τις κλιμακούμενες
τουρκικές παραβιάσεις εκλήθη στο υπουργείο Εξωτερικών ο Αμερικανός πρέσβης κ.
Μπερνς, στον οποίο και επισημάνθηκαν οι κίνδυνοι που εγκυμονούνται από την
δραστηριότητα των «συμμάχων».

ΧΑΜΗΛΟΙ ΤΟΝΟΙ

Την ίδια ώρα ενημέρωση δύο τόνων προς την κοινή γνώμη, μέσω του Τύπου,
εκπορεύεται από την κυβέρνηση το τελευταίο 48ωρο για το θέμα των παραβιάσεων
και γενικά της δραστηριότητας των Τούρκων, δίνοντας άλλη μία διάσταση στο
σκηνικό. Το υπουργείο Άμυνας κράτησε χαμηλούς τόνους για τις παραβιάσεις, ενώ
το υπουργείο Τύπου, για δεύτερη ημέρα, έσπευδε να ανακοινώνει αυτή την
τουρκική δραστηριότητα.

Η νέα ύποπτη κίνηση των Τούρκων απολούθησε σειρά άλλων την περασμένη εβδομάδα
και αξιολογείται με προσοχή από τα υπουργεία Εξωτερικών και Άμυνας, αφού από
πολλούς ερμηνεύεται ως «δόλωμα» για αύξηση της έντασης με απροσδιόριστα αποτελέσματα.

ΜΕ ΣΥΝΟΔΕΙΑ

Γύρω στις 12 το μεσημέρι 5-6 τουρκικά «αλιευτικά» πλησίασαν τα Ίμια,
συνοδευόμενα διακριτικά από τουρκική ακταιωρό.

Στην αρχή κινήθηκαν στην οριογραμμή των συνόρων και στη συνέχεια μπήκαν για
λίγο στα ελληνικά χωρικά ύδατα. Το περιπολικό του ελληνικού Λιμενικού, που
βρισκόταν εκεί, τους σταμάτησε και ζήτησε να φύγουν από τον τον ελληνικό χώρο.
Ο «επικεφαλής» των ψαράδων αρνήθηκε και για αρκετή ώρα υπήρχε επικοινωνία των
δυο πλευρών, ενώ τα τουρκικά «ψαράδικα» μπαινόβγαιναν. Ύστερα από μία -
μιάμιση ώρα οι Τούρκοι απομακρύνθηκαν και κατευθύνθηκαν προς τα μικρασιατικά
παράλια ολοκληρώνοντας το «ψάρεμα».

Και χθες, όπως και τις προηγούμενες δύο φορές, ο σχηματισμός των «ψαράδικων»
έδειχνε απόλυτα συντονισμένος, ενώ τις συνεννοήσεις τις έκανε ένας μόνον από
τους Τούρκους.

ΑΕΡΟΜΑΧΙΕΣ

Το ίδιο διάστημα όμως και τουρκικά αεροσκάφη είχαν αναπτύξει δραστηριότητα στο
Αιγαίο προκαλώντας και νέες παραβιάσεις στο Βόρειο Αιγαίο, αλλά και νοτιότερα.
Λίγο αργότερα νέο κύμα τουρκικών F-16 βγήκε στο Αιγαίο ανεβάζοντας τον αριθμό
τους σε 32 και τις παραβιάσεις σε 37. Σε αρκετές περιπτώσεις ­ το υπουργείο
Άμυνας δεν έδωσε αριθμό ­ οι Τούρκοι πιλότοι αντέδρασαν, με αποτέλεσμα να
γίνουν και εικονικές αερομαχίες (εμπλοκές).

* Οι χθεσινές παραβιάσεις και η σχετική πληροφόρηση που έδιναν διάφορα κέντρα
της κυβέρνησης ανέδειξε όμως και μία, εσωτερικού ενδιαφέροντος, πτυχή του
θέματος που ίσως έχει συνέχεια.

Όπως και προχθές, έτσι και χθες τον τόνο για τις προκλήσεις των Τούρκων έδωσε
από την αίθουσα ενημέρωσης των πολιτικών συντακτών ο κυβερνητικός εκπρόσωπος.
Μέχρι εκείνη την ώρα το υπουργείο Άμυνας ούτε επισήμως ούτε ως διαρροή είχε
δώσει στοιχεία για παραβιάσεις. Μετά την ενημέρωση του κ. Ρέππα, οι υπεύθυνοι
ενημέρωσης του Πενταγώνου έκαναν λόγο για αριθμό παραβιάσεων που, πάντως, όπως
έλεγαν, ήταν μικρότερος από αυτόν της προηγουμένης. Τα τελικά στοιχεία δόθηκαν
αργά το απόγευμα.

ΔΥΟ ΤΟΝΟΙ

Στο υπουργείο Άμυνας υπήρχε προβληματισμός για την βιασύνη του κυβερνητικού
εκπροσώπου να ανακοινώσει χθες και προχθές τις παραβιάσεις και μάλιστα με
πρωτοβουλία του (χωρίς δηλαδή να ερωτηθεί). Η ηγεσία του υπουργείου Άμυνας δεν
θέλει να συνεχίζεται σε καθημερινή βάση η «παραβασιολογία» διότι, όπως έλεγε
αρμόδια πηγή, «κάποια στιγμή δεν θα πιστεύουν τις καταγγελίες μας». Στο
πλαίσιο αυτό πρέπει να ερμηνευτεί και η χθεσινή ηπιότερη δήλωση που έκανε ο
υφυπουργός Άμυνας κ. Δημ. Αποστολάκης.

Άλλη ήταν η προσέγγιση που έκανε το υπουργείο Τύπου, το οποίο μέχρι τώρα
σχεδόν πάντα λειτουργούσε «πυροσβεστικά» στο θέμα των τουρκικών προκλήσεων.

Αρμόδια πηγή του έλεγε χθες στα «ΝΕΑ» ότι η συγκεκριμένη επικοινωνιακή τακτική
επελέγη για να μη δίνεται η ευκαιρία σε «ορισμένα μέσα ενημέρωσης» να δίνουν
τον τόνο στα εθνικά θέματα, «σηκώνοντας» κάποια περιστατικά κατά το δοκούν.
«Έτσι τους παίρνουμε την μπουκιά από το στόμα», είπε χαρακτηριστικά και
«δεν... κηρύσσουν τον πόλεμο». Άλλες, πάντως, κυβερνητικές πηγές έλεγαν ότι με
το να προέρχονται οι ελληνικές αντιδράσεις μόνο από το υπουργείο Τύπου,
«κάποιοι εμφανίζονται πιο πατριώτες από τους άλλους».

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16040N084</ED>
<ID>
ID:135377

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N08&aa=4</URL></REF>


Article

<CATEGORY>vin04</CATEGORY>

 <H2>Διακλαδικές οι Σχολές
</H2>
Στο μεταξύ, έμφαση στη διακλαδική επιμόρφωση των ανώτερων στελεχών των Ενόπλων
Δυνάμεων δίνει το «Πεντάγωνο». Όπως ανακοίνωσε ο υφυπουργός Άμυνας κ. Δημ.
Αποστολάκης στις υπάρχουσες Σχολές Πολέμου των 3 Κλάδων δημιουργείται και
διακλαδικού χαρακτήρα τμήμα. Στην επιλογή αυτή προχώρησε το υπουργείο με
εντολή του υπουργού Άκη Τσοχατζόπουλου που δίνει ιδιαίτερη σημασία στη
διακλαδική διάσταση του στρατιωτικού δόγματος. Όπως τόνισε ο υφυπουργός κ.
Αποστολάκης τα στελέχη πρέπει να έχουν εγκαίρως διεισδύσει στην επιχειρησιακή
σκέψη και τις διαδικασίες των άλλων κλάδων, αφού, όπως είπε, τα Επιτελεία
κάνουν κοινές επιχειρήσεις.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16040N085</ED>
<ID>
ID:135391

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N08&aa=5</URL></REF>


Article

<CATEGORY>vin04</CATEGORY>

 <H5>ΕΠΙΣΗΜΟ ΔΙΑΒΗΜΑ ΜΕ ΕΝΤΟΛΗ ΠΑΓΚΑΛΟΥ
</H5><H2>«Αερομαχία» κυβέρνησης - Μπερνς για τα 10 μίλια
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

ΕΝΤΑΣΗ επικράτησε χθες στις σχέσεις κυβέρνησης - Νίκολας Μπερνς, με την πρώτη
να εκφράζει τη δυσφορία της για τις δηλώσεις του Αμερικανού πρεσβευτή περί του
εύρους του εναέριου χώρου και την αμερικανική πρεσβεία να αφήνει να
διαφαίνεται η δυσφορία της για το γεγονός ότι υπουργοί της κυβέρνησης
προέβησαν σε δηλώσεις με βάση δημοσιεύματα.

Την ίδια στιγμή, η Ουάσιγκτον φέρεται αποφασισμένη να προωθήσει συγκεκριμένες
πρωτοβουλίες όχι μόνον για το Κυπριακό, αλλά και για τις ελληνοτουρκικές
σχέσεις, ενώ στην Ευρωπαϊκή Ένωση αναζητούν τρόπους εξασφάλισης της
συνεργασίας της Άγκυρας για την ένταξη της Κύπρου.

Αρμόδιος κυβερνητικός παράγοντας υπογράμμιζε ότι η δυσφορία της ελληνικής
πλευράς διεμηνύθη στον κ. Μπερνς εκτός διπλωματικών καναλιών. Η ελληνική
δυσφορία πήρε χθες και χαρακτήρα άμεσο, καθώς ο υπουργός Εξωτερικών Θόδωρος
Πάγκαλος, από την Ινδία όπου συνοδεύει στην επίσκεψή του τον Πρόεδρο της
Δημοκρατίας, έδωσε εντολή να κληθεί στο υπουργείο Εξωτερικών ο κ. Μπερνς.
Όντως, ο πρέσβης κ. Κλης επέστησε την προσοχή του κ. Μπερνς στα πρόσφατα
περιστατικά που αποδεικνύουν την τουρκική επιθετικότητα στο Αιγαίο, ενώ,
σύμφωνα με πληροφορίες, υπογράμμισε πως δηλώσεις υψηλόβαθμων Αμερικανιών
παραγόντων (σ.σ. όπως αυτές του ιδίου του πρεσβευτή) ενδέχεται να
χρησιμοποιηθούν από την Άγκυρα. Υπενθυμίζεται ότι μόλις προχθές ο εκπρόσωπος
του τουρκικού υπουργείου Εξωτερικών υποστήριξε ότι και οι Ηνωμένες Πολιτείες
δεν αναγνωρίζουν τα 10 μίλια.

Πάντως, τόσο η κυβέρνηση όσο και κύκλοι της αμερικανικής πρεσβείας αρνήθηκαν
να χαρακτηρίσουν ως «διάβημα» τη χθεσινή κλήση του κ. Μπερνς στο ΥΠΕΞ.

Την ίδια στιγμή, ωστόσο, η κυβέρνηση δεν κρύβει την ενόχλησή της για τις
δηλώσεις του κ. Μπερνς. Ο κυβερνητικός εκπρόσωπος τόνισε ότι η Ελλάδα δεν θα
επιτρέψει αμφισβήτηση της πολιτικής της, σύμφωνα με την οποία ο ελληνικός
εθνικός εναέριος χώρος εκτείνεται σε 10 ναυτικά μίλια εδώ και έξι περίπου
δεκαετίες και ουδείς, όπως είπε, το έχει αμφισβητήσει για πάρα πολλά χρόνια.

Ο κ. Ρέππας ανέφερε επίσης ότι η θέση του Αμερικανού πρεσβευτή «δεν μας
βρίσκει σύμφωνους», διότι δεν ανταποκρίνεται στις αρχές του Διεθνούς Δικαίου
που τηρούνται επί δεκαετίες στην περιοχή. Παράλληλα, κύκλοι της αμερικανικής
πρεσβείας, με τη σειρά τους, εξέφραζαν τη δυσφορία τους για το γεγονός ότι
κυβερνητικοί παράγοντες προέβησαν σε δηλώσεις και σχόλια βασισμένοι σε
δημοσιεύματα, χωρίς να εξετάσουν εάν αυτά ανταποκρίνονταν πράγματι σε λεγόμενα
του κ. Μπερνς. Για δε την κλήση του κ. Μπερνς στο υπουργείο Εξωτερικών έλεγαν
ότι σκοπός ήταν να ενημερωθεί για το χθεσινό περιστατικό στα Ίμια.

Το θέμα των συνεπειών που έχουν οι δηλώσεις του Αμερικανού πρεσβευτή
συζητήθηκε και στη συνάντηση που είχε ο κ. Μπερνς, την Τρίτη, με τον υφυπουργό
Εξωτερικών, Γιάννο Κρανιδιώτη.

Χθες, το Στέιτ Ντιπάρτμεντ, απαντώντας γραπτώς σε ερώτηση Τούρκου
δημοσιογράφου για το εάν τα όρια του FIR Αθηνών αντιστοιχούν στα όρια του
ελληνικού εναέριου χώρου, απέφυγε ουσιαστικά να απαντήσει. Επανέλαβε απλώς τη
γενική αρχή ότι «τα FIR έχουν διαμορφωθεί σύμφωνα με τους κανόνες της διεθνούς
εναέριας κυκλοφορίας ως μέρος του συστήματος ελέγχου εναέριας κυκλοφορίας. Το
FIR δεν έχει τίποτα να κάνει με την οροθέτηση του εθνικού εναέριου χώρου».

Αρμόδιος κυβερνητικός αξιωματούχος εκτιμούσε ότι η όλη συμπεριφορά των
Αμερικανών ­ το να δικαιώνουν, για παράδειγμα, την Ελλάδα στο θέμα της
βραχονησίδας Καλόγεροι και εν συνεχεία να «δικαιώνουν» την Τουρκία για την
αμφισβήτηση των 10 μιλίων εναέριου χώρου ­ ενδεχομένως στοχεύει σε
«προετοιμασία του εδάφους» για κάποιες μελλοντικές διαπραγματεύσεις.

Άλλωστε, τη Δευτέρα φθάνει στην Αθήνα, προερχόμενος από την Άγκυρα, ο ειδικός
συντονιστής για το Κυπριακό κ. Μίλερ, ο οποίος, σύμφωνα με πηγές του
υπουργείου Εξωτερικών, προωθεί πρωτοβουλία για τα ελληνοτουρκικά, η οποία θα
έχει ως αιχμή την προσφυγή στο Δικαστήριο της Χάγης για τα Ίμια.

Κύκλοι του υπουργείου Εξωτερικών αναφερόμενοι στο θέμα του εύρους του εναέριου
χώρου έλεγαν ότι πράγματι το ασύμβατο των 6 μιλίων στα χωρικά ύδατα και των 10
μιλίων στον αέρα είναι κάτι που θα μπορούσε να εναρμονισθεί ­ δεδομένου ότι η
χώρα μας είναι η μόνη στον κόσμο που εμφανίζει αυτό το παράδοξο. Για να γίνει,
όμως, αυτό, απαιτείται ένα περιβάλλον ειρήνης και συνεργασίας και όχι ένα
περιβάλλον τουρκικής επιθετικότητας, διεκδίκησης βραχονησίδων κ.λπ.

Οι ίδιοι κύκλοι έλεγαν ότι είναι απίθανο στο προσεχές διάστημα να υπάρξει
ένταξη της Τουρκίας στην Ευρωπαϊκή Διάσκεψη ­ θα μπορούσε ωστόσο να προχωρήσει
η στρατηγική της Ευρωπαϊκής Ένωσης για την Τουρκία. Και εξηγούσαν πως εάν η
Άγκυρα πιέσει τον Ντενκτάς και επιτρέψει την απρόσκοπτη εξέλιξη των ενταξιακών
διαπραγματεύσεων της Κύπρου, η Ελλάδα θα μπορούσε να συναινέσει σε προώθηση
των κοινοτικών χρηματοδοτήσεων προς την Τουρκία. Προσέθεταν ακόμη ότι το θέμα
της ευρωπαϊκής προοπτικής της Τουρκίας είναι κάτι που θα μπορούσε να συζητήσει
η Αθήνα με την Άγκυρα απευθείας, όπως ακριβώς κάνουν και οι άλλες κοινοτικές χώρες.

Χθες, ο Γάλλος υπουργός Ευρωπαϊκών Υποθέσεων επανάλαβε τις θέσεις της χώρας
του, ότι δεν πρέπει να τεθεί στην Άγκυρα καμία προϋπόθεση για τη συμμετοχή της
στην Ευρωπαϊκή Διάσκεψη.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16040N091</ED>
<ID>
ID:135278

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N09&aa=1</URL></REF>


Article

<CATEGORY>vin04</CATEGORY>

 <H2>Νέος αρχηγός ΓΕΝ
</H2>
Αλλαγή φρουράς. Στις 16 Φεβρουαρίου ο αρχηγός ΓΕΝ αντιναύαρχος Λ.
Παληογιώργος( δεξιά) θα παραδώσει την ηγεσία του Όπλου στον αντιναύαρχο Γ. Ιωαννίδη

Ο ΑΝΤΙΝΑΥΑΡΧΟΣ Γεώργιος Ιωαννίδης, αρχηγός Στόλου σήμερα, επελέγη από το ΚΥΣΕΑ
ως ο νέος αρχηγός του Γενικού Επιτελείου Ναυτικού.

Ο αντιναύαρχος Λεωνίδας Παληογιώργος, που μένει στη θέση του μέχρι τις 16
Φεβρουαρίου, κρίθηκε αποστρατευτέος από το ΚΥΣΕΑ έπειτα από δύο χρόνια
επιτυχούς θητείας ως αρχηγός ΓΕΝ. Οι αρχηγοί των δύο άλλων Επιτελείων, Στρατού
(αντιστράτηγος Μαν. Παραγιουδάκης) και Αεροπορίας (αντιπτέραρχος Γ.
Αντωνετσής) παραμένουν με απόφαση του ΚΥΣΕΑ για έναν ακόμα χρόνο.

Ο κ. Ιωαννίδης έχει διατελέσει υπαρχηγός ΓΕΝ και έχει υπηρετήσει ως ύπαρχος,
κυβερνήτης (τορπιλακάτων και φρεγάτας), ναυτικός ακόλουθος στην Ουάσιγκτον,
διοικητής Σχηματισμών και διευθυντής Κλάδων. Ήταν επίσης υπασπιστής του κ. Γ.
Χαραλαμπόπουλου. Στη θέση του θα τοποθετηθεί ένας εκ των υποναυάρχων Λουμάκη,
Κατσαρού, Μασουρίδη, Θεοδουρουλάκη και Καζάση. Στην Τακτική Αεροπορία αρχηγός
παραμένει ο αντιπτέραρχος Δημ. Λυντζεράκος.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16040N092</ED>
<ID>
ID:135317

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N09&aa=2</URL></REF>


Article

<CATEGORY>vin04</CATEGORY>

 <H2>Πρωτοβουλίες για αλλαγή πλαισίου
</H2>
«Η ΕΛΛΑΔΑ οφείλει τάχιστα να πάρει πρωτοβουλίες με στόχο την αλλαγή του
πλαισίου που ισχύει σήμερα στις ελληνοτουρκικές σχέσεις», υποστήριξε ο
πρόεδρος του ΣΥΝ Νίκος Κωνσταντόπουλος.

Σε ομιλία του, σε εκδήλωση του Ινστιτούτου Διεθνών Σχέσεων του Παντείου
Πανεπιστημίου, ο κ. Κωνσταντόπουλος είπε πως: «Η λογική των προϋποθέσεων που
σήμερα τίθενται από την Ευρωπαϊκή Ένωση προς την Τουρκία, ικανοποιεί
συναισθηματικά την Ελλάδα, πολιτικά όμως εξυπηρετεί όσους θέλουν να κρατήσουν
το πρόβλημα έξω από την αυλή τους, να το μετατρέψουν σε ελληνοτουρκική
διαφορά. Η στάση και οι αντιδράσεις της Τουρκίας έναντι της Ελλάδας να
καταστούν εσωτερικό πρόβλημα της Ε.Ε.».

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16040N093</ED>
<ID>
ID:135352

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N09&aa=3</URL></REF>


Article

<CATEGORY>vin04</CATEGORY>

 <H2>Ανθελληνική παγίδα Μπερίσα μέσω ΝΑΤΟ
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

ΠΡΟΒΟΚΑΤΣΙΑ ΕΙΣ βάρος της Ελλάδας επιχειρήθηκε στο ΝΑΤΟ με «αγωγό» την
αλβανική αντιπολίτευση του Μπερίσα. Η διεθνής γραμματεία του ΝΑΤΟ διακίνησε
στην Πολιτική Επιτροπή της Συμμαχίας, με τον πιο επίσημο τρόπο, ανακοίνωση
οργάνωσης του Μπερίσα, με την οποία κατηγορούσε 
την Αθήνα για τη διατήρηση στρατιωτικού τμήματος στην Αλβανία και συκοφαντούσε
την ελληνική δύναμη για μύρια όσα.

Η ανακοίνωση, που είναι άγνωστο από ποιο «κανάλι» έφθασε στο ΝΑΤΟ, διενεμήθη
στις 6 Ιανουαρίου και προκάλεσε την αντίδραση της ελληνικής αποστολής. 
Ο προεδρεύων της Πολιτικής Επιτροπής κ. Μακκόνελ προσπάθησε να αποδώσει τη
διακίνηση εντός του ΝΑΤΟ, της συκοφαντικής ανακοίνωσης, σε «υπερβάλλοντα ζήλο»
κατώτερου υπαλλήλου, πρόσθεσε πως κανονικά θα έπρεπε να είχε ερωτηθεί η Ελλάδα
και υποσχέθηκε να μην ξανασυμβεί παρόμοιο περιστατικό.

ΑΠΟΔΟΚΙΜΑΣΙΑ

Η ανακοίνωση της Οργάνωσης του Μπερίσα «Ένωση για τη Δημοκρατία», βέβαια, έχει
σχολιαστεί και αποκρουστεί από τα Τίρανα με επίσημη απόφαση του αλβανικού
Κοινοβουλίου, ενώ για τη μεγάλη βοήθεια που έχουν δώσει το ελληνικό υπουργείο
Άμυνας και ο ελληνικός λόχος δηλώσεις έχουν κάνει ο Αλβανός πρωθυπουργός και
οι αρμόδιοι υπουργοί.

Τα στοιχεία αυτά, μαζί με την επίσημη διακρατική συμφωνία για την παραμονή του
λόχου, παρουσιάστηκαν στην Πολιτική Επιτροπή του ΝΑΤΟ την Τρίτη 13 Ιανουαρίου
έπειτα από εντολές της Αθήνας που ενοχλήθηκε από τη διακίνηση του εγγράφου. Ο
Έλληνας αντιπρόσωπος καυτηρίασε την πρωτοβουλία της Διεθνούς Γραμματείας να
διακινήσει ένα έγγραφο που δεν προέρχεται από επίσημη αντιπροσωπεία, πολύ
περισσότερο όταν περιέχει δυσφημηστικά σχόλια και ανεπιβεβαίωτες πληροφορίες
που δημιουργούν «αναληθείς εντυπώσεις».

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16040N094</ED>
<ID>
ID:135378

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N09&aa=4</URL></REF>


Article

<CATEGORY>vin04</CATEGORY>

 <H5>Μιλάει με εικόνες και φωτοσκιάσεις
</H5><H2>30 ΕΡΩΤΗΣΕΙΣ
</H2><H2>ΛΙΖΑ ΕΒΕΡΤ
</H2>
<AUTHOR>ΠΑΥΛΟΣ ΑΓΙΑΝΝΙΔΗΣ</AUTHOR>

ΓΕΝΝΗΘΗΚΕ: Στην Αθήνα.

ΑΠΕΦΥΓΕ: Την επιτήδευση.

ΑΠΟΖΗΤΑ: Την αυθεντικότητα.

ΑΓΑΠΗΜΕΝΟ ΒΙΒΛΙΟ: Τα ποιήματα του Καβάφη και του Ελύτη.

ΤΟ 1998 ΑΣ ΦΕΡΕΙ... Ευτυχία.

Η Ελλάδα, όπου κι αν τη γυρίσει, τη γοητεύει τη Λίζα Έβερτ. Και μάλιστα τη
μαγνητίζουν τα Μικρονήσια με την ομορφιά τους, που την αποτύπωσε πρόσφατα στο
λεύκωμα «50 Μικρονήσια». Θα έμενε, δε, σε μια βραχονησίδα αν την «ακολουθούσε
ο Μίλτος»... Σχεδιάζει το επόμενο ταξίδι της στις «αλλοτινές πατρίδες».
Πιστεύει στο «φωτογραφικό μάτι». Προτιμά να «μιλάει» με τις εικόνες και τις
φωτοσκιάσεις. Και εύχεται να πετάξει ένα περιστέρι στο Αιγαίο

ΕΡ.: Με τον φακό ανά την Ελλάδα...

ΑΠ.: Απαθανατίζοντας τις πιο άγνωστες και απομονωμένες γωνιές.

ΕΡ.: Ζουμ στα Μικρονήσια. Γιατί;

ΑΠ.: Γιατί μαγνητίζει η ομορφιά τους.

ΕΡ.: Η μαγεία τους;

ΑΠ.: Η ιδιαιτερότητά τους.

ΕΡ.: Ποιο θα διαλέγατε από τα πενήντα;

ΑΠ.: Και τα πενήντα με γοητεύουν.

ΕΡ.: Σε ποιο θα στέλνατε για διακοπές τον καλύτερό σας φίλο;

ΑΠ.: Δεν θέλω να αδικήσω κανένα.

ΕΡ.: Αιγαίο ή Ιόνιο;

ΑΠ.: Το καθένα έχει τη δική του ομορφιά.

ΕΡ.: Τα περιγράφετε σαν παραδείσους. Θα μένατε σ' έναν τέτοιο παράδεισο;

ΑΠ.: Αν με ακολουθούσε και ο Μίλτος.

ΕΡ.: Ποιο ήταν το συχνότερο αίτημα που ακούσατε από τους ­ απομονωμένους ­ κατοίκους;

ΑΠ.: Η απομόνωση και οι δυσκολίες στην επικοινωνία.

ΕΡ.: Το επόμενο ταξίδι σας;

ΑΠ.: Στις αλλοτινές πατρίδες.

ΕΡ.: Η πρώτη κουβέντα του Μιλτιάδη Έβερτ όταν είδε το λεύκωμα;

ΑΠ.: Ωραία. Ανέδειξες την εγκαταλελειμμένη Ελλάδα.

ΕΡ.: Σας ενδιαφέρουν περισσότερο οι άνθρωποι ή τα τοπία;

ΑΠ.: Οι άνθρωποι, όταν τους βρίσκω σε παραδοσιακό περιβάλλον.

ΕΡ.: Καλύτερο για φωτογράφηση: βουνό ή θάλασσα;

ΑΠ.: Νησί.

ΕΡ.: Τι μπορεί να φέρει στην επιφάνεια ο φακός;

ΑΠ.: Τα 50 Μικρονήσια.

ΕΡ.: Πιστεύετε ότι το «φωτογραφικό μάτι» μπορεί να μας κάνει να αγαπήσουμε πράγματα;

ΑΠ.: Ναι. Διότι δίδει τη ματιά του φωτογράφου με τρόπο που πολλές φορές δεν θα
βλέπαμε εμείς.

ΕΡ.: Φωτογραφία. Μία τέχνη;

ΑΠ.: Οπωσδήποτε ναι.

ΕΡ.: Θέμα ευαισθησίας ή θέμα τεχνικής;

ΑΠ.: Και τα δύο. Χωρίς ευαισθησία δεν αναδεικνύεται η τεχνική.

ΕΡ.: Πιστεύετε στη ρήση «μία φωτογραφία αξίζει όσο χίλιες λέξεις»;

ΑΠ.: Εξαρτάται από τη φωτογραφία και τις λέξεις.

ΕΡ.: Μιλάτε πιο εύκολα με τις εικόνες;

ΑΠ.: Προς το παρόν, ναι.

ΕΡ.: Και με τις φωτοσκιάσεις;

ΑΠ.: Απαραίτητες.

ΕΡ.: Άλλος τρόπος ­ καλλιτεχνικής ­ έκφρασής σας;

ΑΠ.: Κιθάρα και γράψιμο.

ΕΡ.: Η Ελλάδα σε μια φωτογραφία

ΑΠ.: Αρχαία μνημεία με φόντο το γαλάζιο της θάλασσας και φως, πολύ φως.

ΕΡ.: Το μέλλον στον φακό;

ΑΠ.: Η εξέλιξη έχει πάντα ενδιαφέρον.

ΕΡ.: Οδηγίες προς Πολιτεία;

ΑΠ.: Να προσέξει τα εγκαταλελειμμένα Μικρονήσια.

ΕΡ.: Μία ευχή... φωτογραφική;

ΑΠ.: Ένα περιστέρι στο Αιγαίο.

ΕΡ.: Και λίγες λέξεις, ως λεζάντα;

ΑΠ.: Σ' αυτήν τη φωτογραφία δεν χρειάζεται λεζάντα.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16040N101</ED>
<ID>
ID:135274

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N10&aa=1</URL></REF>


Article

<CATEGORY>vin06</CATEGORY>

 <H5>Ο ΣΥΝΗΓΟΡΟΣ ΤΟΥ ΜΑΧΑΙΡΙΔΗ ΠΡΟΣΠΑΘΗΣΕ ΝΑ ΠΑΡΑΠΛΑΝΗΣΕΙ ΤΟΝ ΕΙΣΑΓΓΕΛΕΑ
</H5><H5>Θα κριθεί εκ νέου το θέμα της συκοφαντικής δυσφήμησης
</H5><H2>«Υπεράσπιση»...με κενές κασέτες
</H2>
Το πρωτοφανές φαινόμενο της απόπειρας παραπλάνησης του εισαγγελέα της έδρας με
την απειλή δήθεν ύποπτης κασέτας, αναστάτωσε χθες το Β' Τριμελές
Πλημμελειοδικείο της Αθήνας, από το οποίο δικάζεται η Βάσια Παναγοπούλου και
οι τρεις συγκατηγορούμενοί της.

Μαχαιρίδης - Δημητρακόπουλος. Ο δεύτερος, με ένα πρωτοφανές επιχείρημα,
προσπάθησε να παραπλανήσει τον εισαγγελέα της έδρας

«ΔΡΑΣΤΗΣ» της ενέργειας αυτής υπήρξε ο συνήγορος υπεράσπισης του Αντώνη
Μαχαιρίδη, Μιχ. Δημητρακόπουλος, ο οποίος κρατώντας μια κασέτα στο χέρι, προς
το τέλος της αγόρευσής του και αφού η Βάσια Παναγοπούλου είχε αποχωρήσει από
τη δικαστική αίθουσα, καθώς ήταν η ημέρα επικοινωνίας με το παιδί της, είπε
απευθυνόμενος προς το δικαστήριο: «Θα ήθελα να σας κάνω μια καταγγελία. Αυτή η
κασέτα έφθασε στο γραφείο μου χθες το βράδυ και περιέχει συνομιλία του
εισαγγελέα της έδρας με ανώτατο δικαστικό λειτουργό».

Εισαγγελέας: Ποιον εισαγγελέα εννοείτε;.

Συνήγορος: Τον εισαγγελέα της έδρας.

Δηλαδή εμένα; ξαναρωτά ο κ. Παν. Παναγιωτόπουλος, δείχνοντας να μην έχει
συνειδητοποιήσει τι συμβαίνει.

«Ναι, εσάς», διευκρινίζει ο αγορεύων δικηγόρος και συνεχίζει: «Ο ανώτατος
δικαστικός λειτουργός ζητάει από τον εισαγγελέα να του πει τη γνώμη του για
την υπόθεση. Ο εισαγγελέας τού απαντά πως δεν έχει διαμορφώσει άποψη ακόμη και
ο συνομιλητής του τού λέει πως, κατά τη δική του γνώμη, οι κατηγορούμενοι
είναι ένοχοι. Τότε, ο κ. Παναγιωτόπουλος ανταπαντά πως οφείλει να ασπαστεί την
άποψη του ανώτατου δικαστικού λειτουργού "αφού το λέει αυτός"».

Ο εισαγγελέας της έδρας διατηρεί την ψυχραιμία του και εισηγείται αμέσως να
ακουστεί η κασέτα στο δικαστήριο. Τότε ο δικηγόρος, ο οποίος προηγουμένως έχει
αφήσει σαφείς αιχμές περί χρηματισμού των εισαγγελέων, προβαίνει στην εξής αποκάλυψη:

«Η κασέτα είναι κενή. Δεν περιλαμβάνει καμιά συνομιλία, αλλά το έκανα για να
σας αποδείξω πώς μπορεί κάποιος να καταρρεύσει ακόμη και όταν είναι αθώος.
Έτσι κατέρρευσε και η κ. Παναγοπούλου και ματαίωσε την παράσταση, όταν την
κατηγόρησε ο κ. Αγουρίδης πως σχεδίαζε να δολοφονήσει τον Απ. Δοξιάδη».

Ο κ. Παναγιωτόπουλος, ο οποίος βεβαίως δεν είχε καταρρεύσει, όπως ματαίως
ήλπιζε ο δικηγόρος, χαρακτήρισε το επίπεδο της υπεράσπισης χαμηλό,
επιφυλασσόμενος για τα περαιτέρω.

Χθες αγόρευσαν οι συνήγοροι υπεράσπισης του Παν. Μπαντουράκη ­ Ελίζα
Βόζενμπεργκ, Ηλ. Γιολδασέας και Γ. Αδαμόπουλος ­ του Ν. Καλογερά ο Ν.
Κωνσταντόπουλος (σ.σ.: απλή συνωνυμία με τον πρόεδρο του ΣΥΝ) και τέλος ο ένας
από τους δύο συνηγόρους τού Αντ. Μαχαιρίδη. Σήμερα αναμένεται να ολοκληρωθούν
οι αγορεύσεις και ­ το αργότερο την Τρίτη ­ να εκδοθεί η απόφαση.

Αναίρεση βουλεύματος. Ο Άρειος Πάγος ζήτησε να κριθεί εκ νέου η υπόθεση από
το Δικαστικό Συμβούλιο

ΤΗΝ ΑΝΑΙΡΕΣΗ του βουλεύματος με το οποίο παραπέμπονται σε δίκη η Βάσια
Παναγοπούλου και ο καθηγητής Ψυχιατρικής Ι. Νέστωρος, για συκοφαντική
δυσφήμηση του Απ. Δοξιάδη, ζητεί η Εισαγγελία του Αρείου Πάγου, κρίνοντας ότι
δεν είναι απόλυτα αιτιολογημένο.

Ο καθηγητής είχε γνωματεύσει, για λογαριασμό της Βάσιας Παναγοπούλου, ότι
«υπάρχουν ενδείξεις σοβαρής ψυχικής διαταραχής» του Απ. Δοξιάδη,
παρακολουθώντας τον στη συζήτηση ασφαλιστικών μέτρων που αφορούσε την
επιμέλεια της κόρης τους Έμμας. Τη γνωμάτευση παρουσίασε η Παναγοπούλου σε
δικαστήριο που ακολούθησε για το ίδιο θέμα.

Με το βούλευμα, που ζητεί η Εισαγγελία του Αρείου Πάγου να αναιρεθεί, ο
Νέστωρος παραπέμπεται σε δίκη για συκοφαντική δυσφήμηση και η Παναγοπούλου για
ηθική αυτουργία στο ίδιο αδίκημα. Κατά την εισαγγελική αρχή, το βούλευμα
παρουσιάζει νομικές πλημμέλειες και η υπόθεση πρέπει να κριθεί εκ νέου από το
αρμόδιο δικαστικό συμβούλιο.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16040N111</ED>
<ID>
ID:135239

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N11&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Άντε και Καλό Πάσχα!
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

ΟΙ ΚΑΜΗΛΕΣ έχουν να το λένε ­ «τέτοιο καιρό χειμωνιάτικα, ούτε στη Βηθλεέμ».
Μόνο τα άλλα ζώα, εκείνα με τις τέσσερις και τις δύο ρόδες αγκομαχούν στη
Σταδίου, μουγκρίζουν, τρέχουν και σταματάνε απότομα. Οι δύο καμήλες της
Πλατείας Κλαυθμώνος στέκουν ατάραχες δίπλα στη φάτνη παρέα με τους
καμηλιέρηδες και τους μάγους που πάνε να δώσουν τα δώρα, αλλά σαν να το
καλοσκέφτονται ­ πού καιρός για έξοδα με τις εκθέσεις Σπράου και τις νέες
κρατήσεις που αποφάσισε ο Γιάννος. Άσε που είναι δύσκολη η εποχή και
αναμένονται επιθέσεις στη δραχμή.

Ο Ιωσήφ, μεροκαματιάρης άνθρωπος, ξέρει από αυτά. Κάτι το νέο φορολογικό
νομοσχέδιο, κάτι το χάος για τη νομιμοποίηση των λαθρομεταναστών κι εκείνο το
πρακτορείο που του υποσχέθηκε ότι θα του βγάλει βίζα αλλά μέχρι να τους
ξεπληρώσει του κρατούν το διαβατήριο, τον κάνουν σκεπτικό. Παρ' όλα αυτά, η
χαρά για το νεογέννητο δεν μπορεί να κρυφθεί.

Το μωρό-Χριστός κάθεται γαλήνιο στην κούνια του παίζοντας με τα άχυρα και τα
περιστέρια που, ατρόμητα πια, τον επισκέπτονται νυχθημερόν, ενώ το πίσω
πρόβατο σουζάρει από την έκπληξη. Τι να σου κάνει και το βρέφος... Άντε
γεννήθηκε τα Χριστούγεννα, γιόρτασε και την Πρωτοχρονιά, πέρασαν και τα Φώτα
και παραμένει στην Πλατεία Κλαυθμώνος παρακολουθώντας συλλογισμένο την πορεία
των έργων του Μετρό.

Όσο για τη Μαρία, σκέφτεται τις δυσκολίες για το μεγάλωμα ενός παιδιού. Κοιτά
τους φοιτητές και τους μαθητές που περνούν διαδηλώνοντας μπροστά τους με τα
πανό διαμαρτυρόμενοι για την παιδεία, βλέπει τους ανέργους να πληθαίνουν,
διαβάζει και στις εφημερίδες την είδηση ότι 1 στους 10 μισθωτούς εργάζεται με
προσωρινή απασχόληση και κάνει τον σταυρό της.

Άντε, και ποιος ξέρει; Αν παραμείνει κι άλλο η φάτνη στην Κλαυθμώνος μπορεί να
δώσει ιδέες για τις Απόκριες...

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16040N112</ED>
<ID>
ID:135321

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N11&aa=2</URL></REF>


Article

<CATEGORY>vin06</CATEGORY>

 <H2>Απελευθερώνεται με έρανο η Αλβανή και η κόρη της
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

Μάνα και κόρη. Με έρανο στο δικαστήριο απελευθε-ρώθηκε η 35χρονη Κολόνα
Φελένσκε και έτσι έφυγε με την κόρη της Αριέλα

ΕΡΑΝΟ για να μην οδηγηθεί στις φυλακές μια τριανταπεντάχρονη από την Αλβανία
μαζί με το ανήλικο παιδί της πραγματοποίησαν χθες στους διαδρόμους του
δικαστικού μεγάρου στη Θεσσαλονίκη δικηγόροι και ένας αστυνομικός.

Η 35χρονη Κολόνα Φελένσκε, από την Κορυτσά, μαζί με την ηλικίας οκτώ ετών κόρη
της Αριέλα συνελήφθησαν την περασμένη Τρίτη από αστυνομικούς στην οδό Αγίου
Δημητρίου, στο κέντρο της Θεσσαλονίκης, την ώρα που ζητιάνευαν.

Μάνα και κόρη οδηγήθηκαν στο κρατητήριο, ενώ λίγες ώρες αργότερα ο εισαγγελέας
υπηρεσίας άσκησε εις βάρος τους ποινική δίωξη για επαιτεία και για εξώθηση σε
επαιτεία και τις παρέπεμψε να δικαστούν στο Μονομελές Αυτόφωρο Πλημμελειοδικείο.

Χθες, στην απολογία της η 35χρονη υποστήριξε ότι δεν έβρισκε δουλειά και
αναγκάστηκε να ζητιανεύει μαζί με το παιδί της για να αγοράσουν τρόφιμα και
ρούχα. Η αλλοδαπή είπε στο δικαστήριο ότι δεν είχε χρήματα να πληρώσει ούτε
καν τα δικαστικά έξοδα και ζήτησε να την αθωώσουν.

Το δικαστήριο αθώωσε την ανήλικη, αλλά καταδίκασε τη μάνα σε φυλάκιση 30
ημερών, εξαγοράσιμη προς 1.500 δραχμές τη μέρα, γεγονός που σημαίνει ότι θα
έπρεπε να οδηγηθεί στις φυλακές Διαβατών. 
Κάποιοι δικηγόροι που βρίσκονταν την ώρα εκείνη στην αίθουσα για άλλες
υποθέσεις ζήτησαν από το δικαστήριο να επιβάλει μεγαλύτερη αλλά εφέσιμη ποινή
στην αλλοδαπή, για να μην καταλήξει στις φυλακές, χωρίς όμως αποτέλεσμα.

Σε κάποια στιγμή οι αστυνομικοί που θα έπρεπε να απομακρύνουν τη μάνα από το
παιδί και να την οδηγήσουν στις φυλακές, αισθάνθηκαν αμηχανία, ενώ ο
επικείμενος σκληρός αποχωρισμός της μάνας από το παιδί συγκίνησε κάποιους
δικηγόρους οι οποίοι βγήκαν στους διαδρόμους και άρχισαν να συγκεντρώνουν χρήματα.

Τελικά, πέντε δικηγόροι, ένας συμβολαιογράφος και ένας αστυνομικός
ανταποκρίθηκαν, έδειξαν τη φιλανθρωπία τους και μέσα σε λίγη ώρα κατάφεραν να
συγκεντρώσουν γύρω στις εκατό χιλιάδες δραχμές.

Με τα χρήματα εξαγόρασαν την ποινή, πλήρωσαν τα δικαστικά έξοδα, ενώ από τον
έρανο περίσσεψαν και κάποια χρήματα που δόθηκαν στο κοριτσάκι.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N12</CAT>
<ED>
Κωδικός άρθρου: A16040N121</ED>
<ID>
ID:135240

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N12&aa=1</URL></REF>


Article

<CATEGORY>vin06</CATEGORY>

 <H2>Ένας νεκρός και 5 τραυματίες από επίθεση Αλβανών σε πρατήριο
</H2>
ΣΕ ΤΡΑΓΩΔΙΑ κατέληξε η ένοπλη ληστεία με δράστες δύο Αλβανούς, οι οποίοι
εισέβαλαν κρατώντας Καλάσνικοφ και χειροβομβίδες σε βενζινάδικο, χθες το
βράδυ, κοντά στο Αργυροπούλι Λάρισας.

Ένας 25χρονος σκοτώθηκε και 5 ακόμη τραυματίστηκαν (ανάμεσά τους και οι δύο
ληστές), όταν εξερράγη μία από τις χειροβομβίδες.

Το φονικό έγινε λίγο πριν από τις 10 το βράδυ στο πρατήριο υγρών καυσίμων των
αδελφών Γεωργίου και Αποστόλου Βογιατζή, που βρίσκεται στο 7ο χλμ. της οδού
Τυρνάβου - Ελασσόνας κοντά στο Αργυροπούλι.

Την ώρα εκείνη στο βενζινάδικο βρίσκονταν ακόμη ο Βασίλειος Τρικούπης 25
χρόνων και η Σωτηρία Πατσιαούρα από τον Τύρναβο, οι οποίοι γνωρίζονταν με τους ιδιοκτήτες.

Ξαφνικά εισέβαλαν δύο νεαροί αλλοδαποί, κρατώντας ο ένας ένα όπλο τύπου
Καλάσνικοφ και ο δεύτερος δύο τουλάχιστον χειροβομβίδες. Με φωνές και απειλές
(στα αλβανικά) άρχισαν να ζητούν χρήματα. Μερικά χιλιάρικα που βρίσκονταν στο
ταμείο φαίνεται ότι δεν τους ικανοποίησαν, οπότε ο ένας άρχισε να πυροβολεί
και ο άλλος να καλεί τους 4 ομήρους να βγάλουν οτιδήποτε αξίας είχαν πάνω
τους. Δαχτυλίδια, σταυροί, ακόμη κι ένα κινητό τηλέφωνο άλλαξαν χέρια...

Κάποια στιγμή ο εκ των ιδιοκτητών, Αποστόλης Βογιατζής, προσπάθησε να
αφοπλίσει τον αλλοδαπό που κρατούσε το Καλάσνικοφ. Στη μικροσυμπλοκή που
ακολούθησε αντέδρασε ο συνεργός του, ο οποίος είτε πέταξε είτε άφησε τη
χειροβομβίδα που κρατούσε απασφαλισμένη.

Από τα θραύσματα της έκρηξης σκοτώθηκε επί τόπου ο Β. Τρικούπης και
τραυματίστηκαν οι υπόλοιποι.

Στο μεταξύ, κάτοικοι του Αργυροπουλίου που είχαν ακούσει τους πυροβολισμούς
έσπευσαν στο βενζινάδικο, σχεδόν τη στιγμή της έκρηξης.

Με ασθενοφόρα οι τραυματίες μεταφέρθηκαν αρχικά στο Κέντρο Υγείας Τυρνάβου και
στη συνέχεια στο Γενικό Νοσοκομείο Λάρισας. Σοβαρά τραυματισμένοι είναι ο ένας
εκ των δραστών και ο ένας εκ των ιδιοκτητών του πρατηρίου.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N12</CAT>
<ED>
Κωδικός άρθρου: A16040N122</ED>
<ID>
ID:135289

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N12&aa=2</URL></REF>


Article

<CATEGORY>vin06</CATEGORY>

 <H5>ΕΚΤΑΚΤΑ ΜΕΤΡΑ ΤΗΣ ΑΣΤΥΝΟΜΙΑΣ ΓΙΑ ΠΙΘΑΝΗ ΕΠΙΘΕΣΗ «ΑΝΤΑΡΤΙΚΟΥ ΣΧΗΜΑΤΙΣΜΟΥ»
</H5><H5>Απολογείται στον ανακριτή ο Μαζιώτης
</H5><H2>Φοβούνται χτύπημα
</H2>
Έκτακτα μέτρα σε «στόχους» που ενδεχομένως θα επιχειρήσει κάποιο εντυπωσιακό
χτύπημα ο «Μαχόμενος Αντάρτικος Σχηματισμός» παίρνουν οι αρχές Ασφαλείας, αφού
έντονος είναι ο προβληματισμός σε ανώτερα στελέχη της ΕΛ.ΑΣ. πως η
τρομοκρατική οργάνωση, με την οποία συνδυάσθηκε η σύλληψη του 27χρονου Ν.
Μαζιώτη και η γιάφκα με τα όπλα στην οδό Σπάρτης 13 στο Καματερό, θα
προσπαθήσει να αποδείξει ότι παραμένει ανέγγιχτη...

ΟΣΟ ΚΑΙ αν πηγές της Αστυνομίας επιμένουν πως οι τρομοκρατικές οργανώσεις της
«δεύτερης γενιάς», όπως ο «Μαχόμενος Αντάρτικος Σχηματισμός», λειτουργούν ως
«συγκοινωνούντα δοχεία», το γεγονός ότι από τα μέχρι τώρα στοιχεία και την
έρευνα η σύλληψη του Ν. Μαζιώτη συνδυάζεται αποκλειστικά ­ με βάση το
αποτύπωμα στη βόμβα στο Υπουργείο Ανάπτυξης ­ με τους «Αναρχικούς Αντάρτες
Πόλης» αποδεικνύει όχι μόνο την αυτονομία της οργάνωσης, αλλά και πόσο
προσεκτικά είναι τα μέλη της, μια και για κανέναν άλλο δεν προέκυψε κάποιο
επιβαρυντικό στοιχείο.

Από την άλλη πλευρά, οι άνδρες της Αντιτρομοκρατικής έχουν βάλει στο
«μικροσκόπιο» το σύνολο του τεράστιου υλικού που βρέθηκε στο κρησφύγετο του
27χρονου σιδηρουργού, προσπαθώντας να ανακαλύψουν το στοιχείο εκείνο που θα
τους οδηγήσει στην εξιχνίαση κάποιων τρομοκρατικών «χτυπημάτων» και θα
αποτελέσει τον συνδετικό κρίκο με την οργάνωση της οποίας φέρεται ως
«εγκέφαλος» ο Νίκος Μαζιώτης.

«Φωτιά» έχουν πάρει και τα εργαστήρια της Διεύθυνσης των Εγκληματολογικών
Ερευνών όπου συνεχίζεται η βαλλιστική έρευνα για τα τρία όπλα ­ για το
ενδεχόμενο να έχουν χρησιμοποιηθεί σε ληστείες ­ ενώ εξετάζονται ακόμη οι δύο
γραφομηχανές που βρέθηκαν στα σπίτια δύο εκ των προσαχθέντων, και ακόμη η
εκρηκτική ύλη (πιθανότατα αμμωνιοδυναμίτιδα) από τη γιάφκα του Καματερού.

Ιδιαίτερη επιμονή δείχνουν οι άνδρες της Αντιτρομοκρατικής Υπηρεσίας στις 15
δισκέτες (PC) των οποίων ακόμη δεν έχουν «σπάσει» τους κωδικούς, αφού ελπίζουν
πως σε κάποια από αυτές θα βρουν κάποιον «συνδετικό κρίκο» που θα συνδέει την
οργάνωση «Αναρχικοί Αντάρτες Πόλης» με κάποια άλλη τρομοκρατική οργάνωση. 
Όσον αφορά το υπόλοιπο υλικό (τα πολυσέλιδα σημειωματάρια με τα κωδικοποιημένα
ονόματα, τις δακτυλογραφημένες σελίδες και τις ατζέντες με τα τηλέφωνα) από
την έρευνα μέχρι στιγμής δεν έχει προκύψει κάτι σημαντικό.

ΣΤΟ ΜΕΤΑΞΥ απολογείται σήμερα στον ανακριτή ο Ν. Μαζιώτης, ο οποίος καλείται
να δώσει εξηγήσεις για τις σοβαρότατες κατηγορίες που αντιμετωπίζει.

Ο εισαγγελέας Πρωτοδικών της Αθήνας, με βάση τα στοιχεία της προανακριτικής
δικογραφίας, έχει ασκήσει εναντίον του ποινική δίωξη για τρεις κακουργηματικές
πράξεις, που είναι προμήθεια, κατοχή και παρασκευή εκρηκτικών υλών και βομβών,
απόπειρα εκρήξεων και διακεκριμένη οπλοκατοχή.

Ο Ν. Μαζιώτης αρνείται ότι έχει σχέση με τα όπλα που βρέθηκαν στο σπίτι του
στο Καματερό, υποστηρίζοντας μάλιστα ότι δεν είχε αυτός την αποκλειστική χρήση
του ακινήτου.

* Με αφορμή τη σύλληψη του Ν. Μαζιώτη, ο Σύνδεσμος Αντιρρησιών Συνείδησης
εξέδωσε ανακοίνωση στην οποία αναφέρει ότι «οποιοσδήποτε συσχετισμός ανάμεσα
στην ιδέα της αντίρρησης και σε πράξεις βίας είναι τουλάχιστον άδικος και
ατυχής». Και προσθέτουν στην ίδια ανακοίνωση ότι «ως προς τις ιδεολογικές
απόψεις του Μαζιώτη είναι προφανές ότι αυτές αφορούν τον ίδιο και σε καμία
περίπτωση τον Σύνδεσμο Αντιρρησιών Συνείδησης».

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N12</CAT>
<ED>
Κωδικός άρθρου: A16040N123</ED>
<ID>
ID:135329

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N12&aa=3</URL></REF>


Article

<CATEGORY>vin06</CATEGORY>

 <H5>ΜΗΝΥΤΗΡΙΑ ΑΝΑΦΟΡΑ ΑΠΟ ΤΗ ΜΗΤΕΡΑ 5ΧΡΟΝΟΥ ΠΟΥ ΠΕΘΑΝΕ ΑΠΟ ΜΗΝΙΓΓΙΤΙΔΑ ΣΤΗΝ ΞΑΝΘΗ
ΓΙΑΤΙ ΔΕΝ ΤΟ ΠΡΟΣΕΞΑΝ ΟΙ ΓΙΑΤΡΟΙ
</H5><H5>Το παιδάκι έσβηνε και το ασθενοφόρο έκανε στάσεις!
</H5><H2>Το σκότωσε η αδιαφορία
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

«Το παιδί μου το έχασα από ανεξήγητη ελαφρότητα γιατρών στο νοσοκομείο της
Ξάνθης». Αυτό καταγγέλλει η κ. Κωνσταντίνα Κουρτόγλου, κάτοικος Θαλασσιάς
Ξάνθης, που είδε τον 5χρονο γιο της Βασίλη να πεθαίνει στα χέρια της, επειδή
κάποιοι γιατροί έκαναν «κακή διάγνωση», όπως υποστηρίζει η ίδια.

Η μητέρα του 5χρονου κατέθεσε μηνυτήρια αναφορά στην Εισαγγελία της Ξάνθης
μέσω του συνηγόρου της και ζητεί να καταλογισθούν ευθύνες, εκεί που υπάρχουν,
για τον θάνατο του μονάκριβου 5χρονου αγοριού της.

Η έγκληση στρέφεται κατά του προέδρου του νοσοκομείου κ. Άγγελου Σαββανίδη,
της ιατρού κ. Ιωάννας Βλάχου, του παιδιάτρου, διευθυντή του ΕΣΥ Ξάνθης κ.
Θεόδ. Ζαμπογιάννη, του ιατρού - ορθοπεδικού κ. Ματθαίου Σαββίδη, του
παιδιάτρου του νοσοκομείου Ξάνθης κ. Δημ. Αδαμίδη, του οδηγού ασθενοφόρου κ.
Χαρ. Τσιρίδη, του τραυματιοφορέα κ. Βασ. Δραγάνη και κατά παντός άλλου υπευθύνου.

Εξάλλου, για το ίδιο θέμα ο υφυπουργός Υγείας - Πρόνοιας κ. Μ. Σκουλάκης είχε
διατάξει ΕΔΕ και κανένας δεν γνωρίζει αν βγήκε πόρισμα ή όχι.

Σημειώνεται ότι η κ. Κουρτόγλου υπέβαλε τη μηνυτήρια αναφορά αρκετό καιρό μετά
το τραγικό συμβάν, γιατί έπρεπε να συγκεντρωθούν όλα τα απαραίτητα στοιχεία
από το νοσοκομείο Ξάνθης καθώς και τις ιατροδικαστικές υπηρεσίες που έκαναν
την νεκροψία και νεκροτομή στο άτυχο αγοράκι.

Οι γιατροί πάντως από την πλευρά τους υποστηρίζουν ότι δεν έγινε λάθος
διάγνωση κι έκαναν καλά τη δουλειά τους, λέγοντας πως ό,τι άλλο έχουν να πουν
θα το πουν στο δικαστήριο.

«Για το θέμα σίγουρα θα πρέπει να γίνει έρευνα. Εφόσον προκύψουν ευθύνες θα
πρέπει η τιμωρία να είναι παραδειγματική», δήλωσε χθες στα «ΝΕΑ» ο ταμίας της
ΕΙΝΑΠ κ. Γιάννης Πολυθοδωράκης, παιδίατρος νευροχειρουργός.

ΣΤΙΣ 13 Νοεμβρίου και ώρα 12.30 το μεσημέρι ο μικρός γύρισε από το σχολείο του
(πήγαινε στα νήπια), ήπιε αριάνι, έφαγε πίτα και βγήκε να παίξει στην αυλή με
τα άλλα παιδάκια. Μέχρι τότε δεν είχε παραπονεθεί για τίποτα. Γύρω στις 3 η
ώρα, πήγε στη μητέρα του και της είπε ότι πονάει το πόδι του, κάπου κοντά στον
αστράγαλο. Σε ερώτηση αν χτύπησε πουθενά ή στραβοπάτησε, απάντησε όχι. Ακόμη
παραπονέθηκε ότι κρύωνε. Είχε ρίγος.

Ξάπλωσε, τον σκέπασε η μάνα του για να ζεσταθεί και του έβαλε θερμόμετρο και
είχε 39 πυρετό.

Του έδωσε ντεπόν και ύστερα από μισή ώρα περίπου, του ξαναέβαλε θερμόμετρο. Ο
πυρετός όχι μόνο δεν έπεσε, αλλά ανέβηκε στο 39,5 και στη συνέχεια 39,9.

Τότε η μάνα του ανήσυχη μετέφερε τον Βασίλη στο Νοσοκομείο Ξάνθης στα
επείγοντα περιστατικά.

«Όταν έφθασα εκεί, λέει, κρατούσα το παιδί στην αγκαλιά μου, "έκαιγε" από τον
πυρετό, εγώ ήμουν τρομαγμένη και η νοσοκόμα μού είπε να περιμένω. Όμως δεν την
άκουσα και μπήκα και εκεί με ρώτησανν τι θέλω, με ύφος επιτιμητικό».

Ήταν μία παιδίατρος που άκουσε το ιστορικό. Δεν θέλησε να εξετάσει το παιδί
και ζήτησε να το δει πρώτο ορθοπεδικός, τον οποίο και κάλεσε τηλεφωνικώς να 'ρθει.

Αυτός ζήτησε να πάει το παιδί για ακτίνες και όταν θα έπαιρναν την
ακτινογραφία θα τον ειδοποιούσαν να κατέβει να το εξετάσει».

Με το παιδί στην αγκαλιά η μάνα πήγε στο Ακτινολογικό Τμήμα του νοσοκομείου,
όπου συνάντησε ουρά αναμονής.

Βγήκε η ακτινογραφία. Δεν έδειξε απολύτως τίποτα και την έφερε στο τμήμα των
επειγόντων περιστατικών. Ειδοποιήθηκε και ήρθε ο ορθοπεδικός, εξέτασε τον
Βασίλη και έβαλε το πόδι σε νάρθηκα. Σε ερώτηση της μάνας γιατί, αφού η
ακτινογραφία δεν έδειξε τίποτα, μπαίνει νάρθηκας, απάντησε ότι «στα μικρά
παιδιά τα κόκαλα είναι τρυφερά και πολλές φορές δεν δείχνουν».

Συνέστησε ύστερα από δέκα ημέρες να έλθει για να βγάλει τον νάρθηκα.

Στη συνέχεια, εξέτασε τον μικρό άτυχο Βασίλη η παιδίατρος και, όπως εξιστόρησε
η μάνα του παιδιού, της είπε:

­ Δεν έχει ακροαστικά. Δεν βρίσκω τίποτε. Μάλλον, θα είναι ιός γρίπης.

­ Και τι πρέπει να κάνω; ρώτησε η μάνα.

­ Μετά τρεις ώρες να δώσεις το ντεπόν. Και έφυγε.

Είχα την αίσθηση ­ λέει η μάνα ­ ότι δεν τελειώσαμε. Ότι δεν εξετάσθηκε το
παιδί μου. Δεν πίστευα ότι έφυγε η γιατρός. Παραδίπλα μιλούσαν ζωηρά για
μακαρόνια, ποια είναι πιο νόστιμα. Και εγώ εκείνη την ώρα ένιωθα σαν χαμένη.
Δεν ήξερα τι να κάνω. Με συνέφερε μια νοσοκόμα, που μου είπε «πήγαινε σπίτι
σου τώρα και κάνε ό,τι σου είπε η γιατρός» και τότε έφυγα. Πήγα σπίτι. Μέσα
μου ένιωθα άσχημα. Ένα βάρος. Κάτι σαν κακό προαίσθημα.

Στον δρόμο για το σπίτι, το παιδί έκανε εμετό. Η νύχτα ήταν δύσκολη. Ο πυρετός
ανεβοκατέβαινε απότομα και κατά διαστήματα ένιωθε ρίγος. Έκανε εμετό και είχε
βγάλει κοκκινίλες στο κορμί του. Το πρωί της άλλης ημέρας οι κοκκινίλες
άρχισαν να γίνονται μελανιές.

Η μάνα παίρνει το παιδί και πάει αυτήν τη φορά όχι στο νοσοκομείο, γιατί είχε
κλονισθεί η εμπιστοσύνη της, αλλά σε ιδιώτη παιδίατρο, ο οποίος μόλις είδε το
αγοράκι διέγνωσε αμέσως οξεία μηνιγγίτιδα.

Το στέλνει με τη γνωμάτευσή του στο νοσοκομείο, εκεί στους ίδιους γιατρούς,
που αυτήν τη φορά έβαλαν αμέσως ορρό στο παιδί και του πήραν αίμα για εξέταση.
Μέσα σε μισή ώρα το παιδί χειροτέρεψε και πριν ακόμη πάρουν τα αποτελέσματα
της εξέτασης του αίματος, αποφάνθηκαν ότι πρέπει ο Βασίλης να μεταφερθεί στην
Πανεπιστημιακή Παιδιατρική Κλινική της Αλεξανδρούπολης, γιατί το Νοσοκομείο
Ξάνθης δεν διαθέτει Παιδιατρική Κλινική.

Ασθενοφόρο, μπροστά ο οδηγός και συνοδηγός και πίσω η μάνα με το μονάκριβό της
παιδί, που χειροτέρευε η κατάστασή του από στιγμή σε στιγμή. Κάπου μέσα στην
Ξάνθη σταματάει το ασθενοφόρο. Γιατί σταματήσαμε; ρωτά η μάνα. Και η απάντηση:
Ο συνάδελφος κατέβηκε στην Τράπεζα για μια δουλειά. Ύστερα από ένα δεκάλεπτο
τελείωσε ο «συνάδελφος» τη δουλειά του στην Τράπεζα και το ασθενοφόρο
ξαναξεκίνησε. Ύστερα από λίγη ώρα το ασθενοφόρο ξανασταμάτησε. «Για να φθάσει
ο παιδίατρος», απάντησε ο οδηγός στην ερώτηση της μάνας. Ύστερα από κάμποση
ώρα, εμφανίστηκε ο παιδίατρος και ανέβηκε στο ασθενοφόρο. Όταν αυτό έφθασε στο
νοσοκομείο της Αλεξανδρούπολης, κάνοντας τη διαδρομή σε πάνω από δύο ώρες, η
κατάσταση του Βασιλάκη είχε χειροτερέψει. Μελανιές σ' όλο του το σώμα και στο πρόσωπο.

Εκεί στο Νοσοκομείο της Αλεξανδρούπολης ­ όπως λέει η μάνα ­ «έπεσαν» όλοι οι
γιατροί πάνω στο παιδί και πάλεψαν για να το σώσουν. Δεν μπόρεσαν. «Ήρθε
αργά», είπαν.

Ο ιατροδικαστής είπε: «Αφού οι ακτίνες δεν είχαν δείξει τίποτε για το πόδι του
παιδιού, δεν έπρεπε να μπει νάρθηκας, αλλά να του πάρουν αίμα και ούρα και να
κάνουν εξετάσεις». Διέγνωσε ότι ο θάνατος του παιδιού προήλθε από οξύ
εγκεφαλικό οίδημα μεγάλου βαθμού, φλεγμονώδη εξεργασία μηνίγγων, πιθανή μηνιγγίτιδα.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16040N131</ED>
<ID>
ID:135241

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N13&aa=1</URL></REF>


Article

<CATEGORY>vin06</CATEGORY>

 <H5>ΣΧΙΖΟΦΡΕΝΕΙΑ
</H5><H2>Λιγότερα κρούσματα, αλλά παραμένει ασθένεια-αίνιγμα
</H2>
<AUTHOR>ΝΑΝΑ ΝΤΑΟΥΝΤΑΚΗ</AUTHOR>

ΑΣΘΕΝΕΙΑ-αίνιγμα, παρά την μεγάλη επιστημονική πρόοδο, εξακολουθεί να αποτελεί
η σχιζοφρένεια, που παραμένει η πιο σοβαρή ψυχική πάθηση με τεράστιο
ψυχολογικό αλλά και κοινωνικό κόστος.

Βέβαια, η σχιζοφρένεια δεν είναι πια στις μέρες μας η νόσος που ήταν πριν από
μερικές δεκαετίες και που αποτελούσε συνώνυμο του ανίατου και του ισόβιου
εγκλεισμού σε ψυχιατρικά ιδρύματα ασυλικού τύπου. Σήμερα, όπως παρατήρησε ο
καθηγητής κ. Στεφανής σε συνέντευξη Τύπου που δόθηκε χθες, φθάσαμε στο σημείο
να κατέβει το ποσοστό των απαιτούμενων κλινών από 30% σε 10% κι αυτό να
χρησιμοποιείται μόνο για σύντομα χρονικά διαστήματα από ένα μικρό ποσοστό ασθενών.

Εν τούτοις, όπως τόνισε ο κ. Στεφανής, η σχιζοφρένεια αποτελεί έναν από τους
κύριους αρνητικούς παράγοντες στην παραγωγικότητα, μια και προσβάλλει άτομα
νέας ηλικίας (γύρω στα 20) σε συχνότητα έναν στους 100. Και παρ' ότι αφορά το
1% του πληθυσμού και είναι 12 φορές λιγότερο συχνή από τις καρδιακές παθήσεις,
έχει έξι φορές μεγαλύτερο άμεσο και έμμεσο κόστος που υπολογίζεται στο 1/5
περίπου των συνολικών δαπανών.

Η διάγνωση της νόσου είναι δύσκολη και η αιτιολογία της όχι σαφώς καθορισμένη.

Τα συμπτώματα, που συνήθως εκδηλώνονται στην προεφηβική και εφηβική ηλικία
(αλλά δεν αποκλείεται να εμφανιστούν και πολύ αργότερα) είναι τέτοια που συχνά
συγχέονται με την εφηβική συμπεριφορά ­ απομόνωση, πτώση των επιδόσεων στο
σχολείο, αίσθηση και παράπονα ότι τον κοροϊδεύουν τα άλλα παιδιά κ.λ.π..

Το αίνιγμα της σχιζοφρένειας αποτελεί πάντα μια επιστημονική πρόκληση που αυτή
τη φορά θα αποτελέσει κίνητρο για μια ημερίδα που θα πραγματοποιηθεί αύριο 17
Ιανουαρίου στο Κολλέγιο Αθηνών και στην οποία θα συμμετάσχουν σημαντικοί
εκπρόσωποι του διεθνούς ψυχιατρικού κόσμου.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16040N132</ED>
<ID>
ID:135290

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N13&aa=2</URL></REF>


Article

<CATEGORY>vin06</CATEGORY>

 <H2>«Ελπίδα» για τα παιδιά
</H2>
Η ΕΠΕΚΤΑΣΗ της Μονάδας Μεταμόσχευσης Μυελού των Οστών στο νοσοκομείο «Αγία
Σοφία» και η αποπεράτωση του ξενώνα για τις οικογένειες των παιδιών με καρκίνο
που έρχονται από την επαρχία, είναι οι στόχοι του Συλλόγου Φίλων Παιδιών με
Καρκίνο «Η Ελπίδα», οι οποίοι ανακοινώθηκαν χθες σε συνέντευξη Τύπου.

Παράλληλα ανακοινώθηκε η πραγματοποίηση της εκατοστής μεταμόσχευσης μυελού των
οστών, ενώ παρουσιάστηκε συνολικά η δραστηριότητα του Συλλόγου από την πρόεδρο
κ. Μαριάννα Βαρδινογιάννη. Τα μέλη του συλλόγου έκοψαν την πίτα μαζί με δέκα
από τα παιδιά που νοσηλεύτηκαν κατά το παρελθόν στη Μονάδα. Παρέστη δε και ο
υπουργός Υγείας - Πρόνοιας και Κοινωνικών Ασφαλίσεων Κώστας Γείτονας.

Στη Μονάδα, που ιδρύθηκε τον Μάιο του 1993 αρχικά με 4 κλίνες και σήμερα με 9,
έγιναν μόνο κατά το 1997 44 μεταμοσχεύσεις. Έχουν επίσης νοσηλευτεί και 8
παιδιά από τη Σερβία, την Αλβανία και το Ιράν.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16040N133</ED>
<ID>
ID:135330

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N13&aa=3</URL></REF>


Article

<CATEGORY>vin06</CATEGORY>

 <H5>Η ΟΜΙΧΛΗ «ΕΠΝΙΞΕ» ΤΑ ΒΟΡΕΙΑ ΠΡΟΑΣΤΙΑ
</H5><H5>Ματαιώθηκαν πτήσεις της Ολυμπιακής
</H5><H5>Ομίχλη και υγρασία έφεραν ιώσεις
</H5><H2>Ορατότης μηδέν...
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

Τοπίο στην ομίχλη ήταν χθες το βράδυ τα βόρεια προάστια, αλλά και άλλες
περιοχές του Λεκανοπεδίου.

«ΟΡΑΤΟΤΗΣ μηδέν» λόγω της ομίχλης για πολλούς οδηγούς που κινούντο χθες το
βράδυ στην Εθνική οδό Αθηνών - Λαμίας, στην Κηφισίας, στη Μεσόγειων, κυρίως
μετά το ραδιομέγαρο της ΕΡΤ και σε άλλους δρόμους των βορείων προαστίων της
Αθήνας. Τα έντονα προβλήματα άρχισαν από τις 8 το βράδυ. Πυκνή ομίχλη κάλυψε
την Εθνική οδό Αθηνών - Λαμίας από το 29ο χιλιόμετρο έως το 31ο χιλιόμετρο.
Στα «τυφλά» πήγαιναν οι οδηγοί των αυτοκίνητων, καθώς η ορατότητα ήταν πολύ
περιορισμένη (στα 15 έως 20 μέτρα). Ευτυχώς που η κίνηση την ώρα εκείνη στην
Εθνική οδό ήταν περιορισμένη και δεν υπήρξαν μποτιλιαρίσματα. Η ταλαιπωρία
όμως για τους οδηγούς ήταν μεγάλη, καθώς αναγκάζονταν να πηγαίνουν με «βήμα
σημειωτόν», επειδή λόγω της ομίχλης υπήρχε κίνδυνος ατυχήματος.

Μεγαλύτερη ακόμα ήταν η ταλαιπωρία για τους οδηγούς αυτοκινήτων που κινούντο
χθες το βράδυ στα βόρεια προάστια της Αθήνας. Ομίχλη κάλυψε την Κηφισιά, το
Χαλάνδρι, τα Βριλήσσια, την Αγία Παρασκευή και το Ψυχικό προκαλώντας
προβλήματα στην κυκλοφορία. Εντονότερα ήταν τα προβλήματα στον Σταυρό Αγίας
Παρασκευής, όπου ο φωτισμός δεν ήταν επαρκής. Η πυκνή ομίχλη ταλαιπώρησε ακόμα
και τους κατοίκους της Κερατέας, του Κορωπίου και του Μαρκόπουλου.

Συνηθισμένο φαινόμενο για τη εποχή χαρακτήρισε η Μετεωρολογική Υπηρεσία την
ομίχλη που παρατηρήθηκε χθες το βράδυ στα βόρεια προάστια της Αθήνας, μέχρι
την περιοχή του Γαλατσίου.

ΚΑΒΑΛΑ

Η ΠΥΚΝΗ ομίχλη που επικρατούσε χθες στην Θράκη έγινε αιτία να ματαιωθούν οι
πτήσεις της Ολυμπιακής (πρωινή και βραδινή) από Αθήνα για Αλεξανδρούπολη.
Δεκάδες επιβάτες ταλαιπωρήθηκαν επί ώρες περιμένοντας υπομονετικά από το πρωί
στο αεροδρόμιο «Δημόκριτος» της εβρίτικης πρωτεύουσας. Αρκετά άτομα που ήταν
ανάγκη να ταξιδεύσουν για Αθήνα, αναζήτησαν θέσεις στα αεροδρόμια της Καβάλας
και της Θεσσαλονίκης. Εξάλλου πολλοί Θρακιώτες καθηλώθηκαν στην Αθήνα και
αναμένουν σήμερα να ταξιδεύσουν για Αλεξανδρούπολη, αν δεν αναβληθούν πάλι οι
πτήσεις εξαιτίας της πυκνής ομίχλης.

Τέλος, πολλοί ήταν εκείνοι που κατέληξαν στο σταθμό του Κηφισού και ταξίδευσαν
με λεωφορείο για Κομοτηνή και Αλεξανδρούπολη κι άλλοι μίσθωσαν ταξί.

Η ΟΜΙΧΛΗ έφερε ιώσεις. Η υγρασία των τελευταίων ημερών γέμισε τα ιατρεία με
πολλούς κρυωμένους ενηλίκους. Γιατροί και επιστήμονες τονίζουν ότι η ίωση που
βασανίζει πολύ κόσμο τις τελευταίες ημέρες οφείλεται στον συνδυασμό της
υγρασίας και της ατμοσφαιρικής ρύπανσης.

Οι οδηγοί, τις τελευταίες ημέρες στην ΑΘήνα, βρίσκουν τα αυτοκίνητά τους
«μούσκεμα» στο πρώτο φως της ημέρας. Και η ομίχλη που εγκαταστάθηκε τις
τελευταίες ημέρες πάνω από τη Βόρεια Ελλάδα και τη Θεσσαλία δεν λέει να φύγει
μόλις πέσει το σκοτάδι. Οι ειδικοί μιλούν για το τίμημα που πληρώνουμε
εξαιτίας του ασυνήθιστα καλού καιρού για την εποχή, όμως φαίνεται ότι το κλίμα
των τελευταίων ημερών έχει δημιουργήσει προβλήματα σε πολύ κόσμο.

«Είναι γεγονός ότι υπάρχουν αυξημένα κρούσματα γρίπης τις τελευταίες ημέρες,
κυρίως σε ενηλίκους», λέει ο παθολόγος και μέλος του Διοικητικού Συμβουλίου
του Ιατρικού Συλλόγου Αθηνών κ. Κώστας Βαγιανός. Όπως λέει ο ίδιος, κύριο
χαρακτηριστικό αυτής της γρίπης είναι η μικρή σχετικά διάρκεια (το πολύ
τέσσερις ημέρες), αλλά και το γεγονός ότι συνδυάζει βήχα, πυρετό και
πονόλαιμο. «Οι καιρικές συνθήκες αυτές τις ημέρες είναι έντονα νοσογόνες. Η
υγρασία κάνει πιο ευπαθή τον οργανισμό. Επίσης, οι περισσότεροι, εξαιτίας της
καλοκαιρίας, δεν ξέρουν πώς να ντυθούν, με αποτέλεσμα το κρύωμα να έρχεται πιο εύκολα».

Μπορεί οι επιστήμονες να τονίζουν ότι η υγρασία δεν είναι ένα φαινόμενο
πρωτόγνωρο για τον ελλαδικό χώρο, όμως ο συνδυασμός με την ρύπανση «μπορεί να
δημιουργήσει βλάβες στον ανθρώπινο οργανισμό», όπως λέει ο καθηγητής
Πνευμονολογίας κ. Χρήστος Βάμβαλης, που τονίζει ότι οι υδρατμοί που περιέχει η
ομίχλη, σε συνδυασμό με τη ρύπανση (διοξείδιο του θείου, διοξείδια του αζώτου
κ.λπ.), δημιουργούν το θειώδες οξύ, που είναι «πολύ ερεθιστικό για τον
ανθρώπινο οργανισμό».

Η ομίχλη των τελευταίων ημερών μοιάζει πολύ με την καπνομίχλη του Λονδίνου,
όπως λέει ο κ. Βάμβαλης. Και όλα αυτά, επειδή κάνει καλό καιρό...

«Διανύουμε τις Αλκυονίδες ημέρες, που συνοδεύονται από καλό καιρό. Η ζέστη τις
πρωινές ώρες εξατμίζει το νερό. Όμως, λόγω της πτώσης της θερμοκρασίας το
βράδυ το νερό στερεοποιείται και γίνεται σταγόνα. Αποτέλεσμα είναι να
δημιουργείται η υγρασία στην Αθήνα και η ομίχλη στη Θεσσαλονίκη, όπου υπάρχει
περισσότερη θάλασσα και πιο πολλοί υδροβιότοποι», εξηγεί ο αναπληρωτής
καθηγητής στο Εργαστήριο Φυσικής της Ατμόσφαιρας του Αριστοτελείου
Πανεπιστημίου Θεσσαλονίκης κ. Γιάννης Ζιώμας.

Την καλοκαιρία των ημερών πληρώνει η... ατμόσφαιρα. Επειδή δεν υπάρχουν
σύννεφα, η ατμόσφαιρα κρυώνει πιο γρήγορα. «Δεν υπάρχει τίποτα που να
συγκρατεί τη θερμότητα, που διαχέεται στο διάστημα. Έτσι, λόγω του κρύου, το
βράδυ συμπυκνώνονται οι υδρατμοί που υπάρχουν στην ατμόσφαιρα, με αποτέλεσμα
να δημιουργείται η ομίχλη στην Θεσσαλονίκη και η υγρασία στην Αθήνα»,
καταλήγει ο κ. Ζιώμας.

Οι ιώσεις των τελευταίων ημερών, που τείνουν να λάβουν τη μορφή επιδημίας,
μόνο τυχαίες δεν είναι. Όπως λέει ο καθηγητής της Φυσικής της Ατμόσφαιρας στο
Αριστοτέλειο Πανεπιστήμιο της Θεσσαλονίκης κ. Χρήστος Ζερεφός, όταν υπάρχει
υγρασία τα οξείδια του αζώτου και το διοξείδιο του θείου διαλύονται στο νερό
και δημιουργούν τα οξέα, τα οποία αναπνέουμε ως υγρό ρυπογόνο αέρα.

Τι σημαίνει αυτό για την υγεία μας; Μα, απλούστατα, ότι σε περιοχές με νέφος η
υγρασία δεν είναι ό,τι καλύτερο. «Η ομίχλη για μεγάλες περιόδους δεν είναι
ωφέλιμη για τον ανθρώπινο οργανισμό. Ευτυχώς στη χώρα μας διαρκεί λίγο και
έτσι δεν δημιουργούνται σοβαρά προβλήματα στον κόσμο», λέει ο κ. Ζιώμας.

Όσο γι' αυτούς που έχουν πέσει στο κρεβάτι, μην αντέχοντας τον καιρό των
ημερών, οι συμβουλές των γιατρών δεν διαφέρουν πολύ από αυτές που συνήθως
δίνονται σε αυτές τις περιπτώσεις: «Η ίωση αυτή δεν διαρκεί πολύ. Η χορήγηση
αντιπυρετικών, η ηρεμία και η ανάπαυση αποτελούν βασικές προϋποθέσεις για
γρήγορη ανάρρωση», λέει ο κ. Βαγιανός.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16040N141</ED>
<ID>
ID:135242

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N14&aa=1</URL></REF>


Article

<CATEGORY>vin06</CATEGORY>

 <H5>ΤΟ 88% ΤΩΝ ΚΟΡΙΤΣΙΩΝ ΗΛΙΚΙΑΣ 13-17 ΧΡΟΝΩΝ ΔΗΛΩΝΕΙ ΠΩΣ ΛΑΤΡΕΥΕΙ ΤΗ ΓΥΡΑ ΣΤΑ ΜΑΓΑΖΙΑ
</H5><H5>Δεν είναι πια το «αδύνατο φύλο»
</H5><H2>Η γενιά Υ πάει για ψώνια
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

Τα κορίτσια έχουν δύναμη που μετριέται σε... δισεκατομμύρια δολάρια και
τρισεκατομμύρια δραχμές. Κοπέλες ηλικίας από 13 έως 18 ετών, εκπρόσωποι της
γενιάς Υ, τα μικρά αδέρφια της Χ, αποτελούν τον τέλειο επιχειρηματικό στόχο
των εταιρειών, καθώς ξοδεύουν εξαιρετικά πολλά χρήματα σε ρούχα, καλλυντικά,
CDs, αξεσουάρ, περιοδικά και οτιδήποτε... χτυπά στο μάτι.

Η ΚΑΛΥΤΕΡΗ βόλτα για την Άννα και την Ελένη είναι μια γύρα στα μαγαζιά.
Βιτρίνες με ρούχα, χρώματα έντονα και φίρμες διάσημες είναι η «καλύτερή τους».
Δεν θέλουν ούτε να ακούσουν για ψώνια που διάλεξε η μαμά. «Από τα 13 - 14
ψωνίζω μόνη μου, όχι μόνο ρούχα αλλά και καλλυντικά», λέει η 16χρονη Ελένη Τζανάκα.

«Το διασκεδάζω αφάνταστα να βγαίνω με τις φίλες μου για ψώνια και μπορεί να
ξοδέψω και όλο μου το χαρτζιλίκι, αν δω κάτι να μου αρέσει». Η φίλη της, η
Άννα Μεγαλογένη, είναι κάτι μήνες μεγαλύτερη και συμφωνεί πως τα κορίτσια της
ηλικίας της είναι «οι καλύτεροι καταναλωτές. Μπορεί να ξοδεύουν πολύ
περισσότερα κι από τις μαμάδες τους».

Η... ροπή των κοριτσιών προς την κατανάλωση έγινε αρχικά αντιληπτή στην
Αμερική. Εκεί, οι υπεύθυνοι μάρκετινγκ των εταιρειών δεν άργησαν να καταλάβουν
πως τα κορίτσια «κινούν» κι «αναταράσσουν» την αγορά. Μετά τη γενιά Χ, που
αρκούνταν σε ένα αντρικό Τ-shirt, τα παιδιά της ψηφιακής εποχής, εκείνα που
γεννήθηκαν μετά το 1978 και φέρουν το... διακριτικό Υ, έχουν ήδη «ξεχυθεί» στα
μαγαζιά, ψωνίζουν και ξοδεύουν ασύστολα.

Ο πληθυσμός της γενιάς Υ αριθμεί 77 εκατομμύρια και οι έμποροι τρίβουν τα
χέρια τους, καθώς, σύμφωνα με έρευνες αμερικανικών πανεπιστημίων, φέτος
αναμένεται να ξοδέψουν περί τα 84 δισεκατομμύρια δολάρια (κάπου 235
τρισεκατομμύρια δραχμές δηλαδή)! Τα κορίτσια αναμένεται να πληρώσουν
περισσότερα, καθώς είναι αποδεδειγμένο πως αν τους αρέσει ένα συγκρότημα, θα
τρέξουν να αγοράσουν την αφίσα, το μπλουζάκι, την τσάντα, τις καραμέλες, το
κραγιόν, την ομπρέλα...

«ΤΟ ΠΑΡΑΚΑΝΟΥΜΕ»

«Έτσι είναι. Και για να λέμε του στραβού το δίκιο, πολλές φορές το
παρακάνουμε», λέει η 18χρονη Μαρίνα Παπαδοπούλου. Βγαίνουν συχνά για ψώνια
μαζί με την αδερφή της, Αλεξάνδρα, και «πρώτα στη λίστα έρχονται τα ρούχα κι
αμέσως μετά τα καλλυντικά». Η λίστα όμως είναι πολύ μεγαλύτερη... «Αρχίζει με
λίγα καλλυντικά, αλλά τα ποσά που ξοδεύεις κάθε μήνα αυξάνονται πάρα πολύ αν
προσθέσεις και τα περιοδικά, τα CDs, τα βιβλία, όλα αυτά τα διάφορα μικρά
ανεβάζουν κατά πολύ το κόστος».

Το νόημα το έχουν ήδη «πιάσει» οι εταιρείες. Ξέρουν πως και τα αγόρια αυτής
της ηλικίας ξοδεύουν, ποτέ όμως τόσο όσα τα κορίτσια. «Ένα αγόρι θα αγοράσει
ένα, το πολύ δύο σορτς. Ένα κορίτσι θα αγοράσει τουλάχιστον τέσσερα για κάθε
σεζόν», λέει, μιλώντας στο περιοδικό «Fortune», ο Randy Hild, διευθυντής του
γυναικείου τμήματος της εταιρείας Quiksilver, σύμφωνα με εκτιμήσεις της οποίας
το σημερινό ποσοστό του 20%, που αντιστοιχεί στις αγορές των κοριτσιών, θα
φτάσει στο 50% το έτος 2000.

ΜΙΚΡΟΤΕΡΟ ΤΟ ΧΑΡΤΖΙΛΙΚΙ

Στην ελληνική αγορά οι σπατάλες δεν είναι τόσο υπερβολικές, καθώς το ποσοστό
των νέων που εργάζονται για ορισμένες ώρες την ημέρα και έχουν ένα επιπλέον
εισόδημα από το χαρτζιλίκι που τους δίνουν οι γονείς είναι σαφώς μικρότερο. Η
τάση όμως των νέων κοριτσιών προς την υπερκατανάλωση είναι ευδιάκριτη και το
ξέρουν καλύτερα απ' όλους οι καταστηματάρχες. «Πριν από μερικά χρόνια, οι
νεαρές κοπέλες συνοδεύονταν συνήθως από τη μητέρα τους και χρειάζονταν τη
συμβουλή τους, όταν επρόκειτο να αγοράσουν ρούχα. Σήμερα, συναντά κανείς το
ακριβώς αντίθετο», λέει η Λένα Περγιώτη, υπεύθυνη καταστήματος ρούχων στο
κέντρο της Αθήνας.

Σε καλλυντικά. Εκεί ξοδεύουν τα περισσότερα χρήματα τα κορίτσια της γενιάς Υ
και ευλόγως βρίσκονται στο κέντρο του επιχειρηματικού ενδιαφέροντος μεγάλων πολυεθνικών

ΤΑ ΑΘΛΗΤΙΚΑ ρούχα και αξεσουάρ κερδίζουν στις προτιμήσεις των κοριτσιών, που
πια έχουν ξεφύγει από το προφίλ του «ευαίσθητου» και «λεπτεπίλεπτου» και
«αδυνάτου» φύλου. Αντιθέτως, ασχολούνται με «σκληρά» αθλήματα, παίζουν σε
ομάδες ποδοσφαίρου και μπάσκετ, συναγωνίζονται ως ίσος προς ίσον τους νεαρούς
της παρέας και επιλέγουν αθλητικά ρούχα που αναδεικνύουν όχι τόσο τη
θηλυκότητά όσο τον δυναμισμό τους. Έτσι, δεν είναι τυχαίο που εταιρείες
αθλητικών ειδών όπως η Nike ή η Reebok είδαν τα μερίδια των κοριτσιών στις
πωλήσεις τους να αυξάνονται κατακόρυφα τα τελευταία χρόνια.

Το «θηλυκό» του θέματος είναι η άλλη όψη του νομίσματος και αφορά τις
υπόλοιπες ώρες τις ημέρας, εκείνες που είναι αφιερωμένες στο κλάμπινγκ. Εκεί,
τον πρώτο λόγο έχει το μακιγιάζ.

Όπως και να 'χει πάντως, οι νεαρές καταναλώτριες «εξορμούν» στα μαγαζιά
συγκεκριμένες ημέρες και ώρες. Έτσι κι οι μαγαζάτορες ξέρουν πότε να τις
περιμένουν και προετοιμάζονται να προσφέρουν ό,τι τελειότερο έχουν να
υποδείξουν οι τάσεις της μόδας και της εποχής. 
<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N15</CAT>
<ED>
Κωδικός άρθρου: A16040N151</ED>
<ID>
ID:135243

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N15&aa=1</URL></REF>


Article

<CATEGORY>vin06</CATEGORY>

 <H5>ΠΩΣ ΜΙΑ ΟΙΚΟΓΕΝΕΙΑ ΕΒΡΑΙΩΝ ΣΩΘΗΚΕ ΑΠΟ ΕΛΛΗΝΕΣ ΣΤΟ ΑΡΓΟΣ, ΚΑΤΩ ΑΠΟ ΤΗ ΜΥΤΗ ΤΩΝ ΓΕΡΜΑΝΩΝ
</H5><H5>Μάτια βουρκωμένα και ένα μεγάλο ευχαριστώ
</H5><H2>«Αγαπημένοι μας σωτήρες»
</H2>
<AUTHOR>ΠΑΝΟΣ ΜΠΑΙΛΗΣ - ΓΙΩΡΓΟΣ ΧΑΤΣΙΟΣ</AUTHOR>

Είχαν περάσει λίγες μέρες από τον βομβαρδισμό του Άργους από τους
συμμάχους. Ήταν Οκτώβριος του 1943.

Σαν αδέλφια. Η Μαρία Τσιαπούρη και ο Αντρέα Σεφιχά σχεδόν 50 χρόνια μετά, στη
βράβευσή της από την πρεσβεία του Ισραήλ για τη βοήθεια που προσέφερε.
«Είμαστε σαν αδέλφια», λέει

ΣΤΟ ΚΤΗΜΑ της οικογένειας Τσιαπούρη, έξω από την πόλη, πέντε άνθρωποι
παρακαλούν να μείνουν λίγο ακόμα. Δήλωναν πρόσφυγες. Έκλαιγαν. Τελικά έμειναν
και έφυγαν από κει μετά την απελευθέρωση. Στην αρχή κανείς δεν γνώριζε την
ταυτότητά τους. Όταν έμαθαν ότι πρόκειται για Εβραίους της Θεσσαλονίκης
προσευχήθηκαν στον «Άγιο» στο οικογενειακό τους εκκλησάκι και ανέλαβαν την
προστασία τους, σ' έναν χώρο 50 μέτρα απόσταση από το στρατόπεδο των Γερμανών.

Τέσσερις αυτοί, ο Ηλίας, η Σοφία, η Μαρία και ο Γιώργος, και η οικογένεια των
Εβραίων, ο γιατρός Μπαταλόν με τη γυναίκα του, η κόρη τους Ντέζι, ο συζυγός
της Λαζάρ και ο 12χρονος γιος τους Αντρέα, ο σημερινός πρόεδρος της
Ισραηλιτικής Κοινότητας Θεσσαλονίκης. 
Τον Οκτώβριο έφυγαν από τη Θεσσαλονίκη για να σωθούν. Στην αρχή τους έκρυψε
ένας έμπορος με τον οποίο συνεργάζονταν. 
Όταν όμως οι σύμμαχοι βομβάρδισαν το Άργος, ο έμπορος σκοτώθηκε. 
Οι κάτοικοι εγκατέλειψαν την πόλη και βρήκαν καταφύγιο στα περιβόλια. Στο
κτήμα της οικογένειας συγκεντρώθηκαν περίπου 10 οικογένειες, μεταξύ των οποίων
και οι Εβραίοι. 
Όταν ηρέμησε η κατάσταση, οι ντόπιοι πήγαν στα σπίτια τους. Οι άλλοι δεν είχαν
πού να πάνε. 
Ο Ηλίας Τσιαπούρης επικαλέστηκε τον Άγιο Νικόλαο και τους κράτησε, χωρίς να
πει τίποτα σε κανέναν...

«ΜΙΑ ΟΙΚΟΓΕΝΕΙΑ»

«Γίναμε μια οικογένεια. Ενάμιση χρόνο μοιραζόμαστε τα πάντα. Και είχαμε κάθε
μέρα στα πόδια μας τους Γερμανούς. 
Θυμάμαι όταν έρχονταν να πάρουν νερό από το πηγάδι μας, κρύβαμε τη γιαγιά, η
οποία δεν γνώριζε ελληνικά, στο πάνω δωμάτιο και την παρουσιάζαμε ως άρρωστη. 
Οι υπόλοιποι προσπαθούσαμε να κρατήσουμε την ψυχραιμία μας». 
Η κ. Μαρία Κοστοβού, 19 χρόνων τότε, θυμάται εκείνες τις στιγμές. 
Θυμάται ακόμη πως πήγαινε η ίδια τον μικρό Αντρέα στο σχολείο για να μη χάσει
τη χρονιά του. 
Θυμάται ότι ζύμωνε για όλους και ότι δούλευε διπλά. 
Θυμάται ακόμη μες στην αγωνία την προσπάθεια που έκαναν να σώσουν έναν
τραυματισμένο αντάρτη μπροστά στα μάτια των Γερμανών με διπλό κίνδυνο.

Αργότερα όταν ήρθε η απελευθέρωση, οι πέντε Εβραίοι έφυγαν για τη Θεσσαλονίκη.
Όμως ποτέ δεν ξέχασαν τους ευεργέτες τους. «Αγαπητοί μας σωτήρες» τους έλεγαν
κάθε φορά που επικοινωνούσαν. Και όταν τους δινόταν η ευκαιρία, έδειχναν τον
σεβασμό τους στους «άγνωστους φίλους τους». 
«Όταν το 1968 πήγα στη Θεσσαλονίκη εκδρομή με το Γυμνάσιο και συναντηθήκαμε,
σηκώθακαν όλοι και άρχισαν να μου φιλούν τα χέρια, αν και ήμουν παιδί», λέει ο
γιος της κ. Μαρίας, Σωτήρης. 
Έτσι συμπεριφέρονταν πάντα.Πέρασαν αρκετά χρόνια. 
Και το 1989 στο Δημαρχείο της Αθήνας οι Εβραίοι τίμησαν την κ. Κοτσοβού
τάσσοντάς την επίσημα πια στους «Δικαίους των Εθνών». 
Δυο χρόνια αργότερα τη φιλοξένησαν στο Ισραήλ και το 1994 την τίμησαν σε
ειδική εκδήλωση στη Θεσσαλονίκη, αναγνωρίζοντας την προσφορά της.
<H3>ΑΝΔΡΕΑΣ ΣΕΦΙΧΑ
</H3>
ΘΕΣΣΑΛΟΝΙΚΗ

Γραφείο Βόρειας Ελλάδας

Δύσκολες στιγμές. Η κ. Μαρία με τον σύζυγό της και τον γιο της στο Άργος,
ακόμα και σήμερα, κοιτάζοντας τις τότε φωτογραφίες, δεν μπορεί να
συνειδητοποιήσει πού βρήκε τόσο θάρρος εκείνη την εποχή για να προστατεύσει Εβραίους

ΜΕΡΙΚΑ βαμμένα κόκκινα αυγά, τσουρέκια και ένα ολόκληρο... αρνί είναι το πλέον
ανέλπιστο και το καλύτερο ίσως δώρο που πήρε μέχρι σήμερα στη ζωή του ο
68χρονος σήμερα Ανδρέας Σεφιχά, πρόεδρος της Ισραηλιτικής Κοινότητας
Θεσσαλονίκης, το «σκοτεινό» Πάσχα του 1943. Ο Ανδρέας Σεφιχά, ύστερα από
πενήντα πέντε ολόκληρα χρόνια, καθισμένος στην αναπαυτική πολυθρόνα στο
γραφείο του προέδρου της Κοινότητας, αφηγείται όλες εκείνες τις μαύρες ημέρες
του ξεκληρίσματος για τους χιλιάδες Θεσσαλονικείς ομοθρήσκους του και όταν
θυμάται τη βοήθεια που προσέφερε σ' αυτόν, στους γονείς και τους παππούδες του
η οικογένεια Τσαπούρη, από το Άργος της Αργολίδας, αλλά και τόσοι άλλοι
συμπατριώτες χριστιανοί, πνίγει τον λαιμό του ένας κόμπος και κάθε τόσο τα
μάτια του βουρκώνουν.

Η περιπέτεια του Ανδρέα Σεφιχά ξεκίνησε το 1942, έναν περίπου χρόνο μετά την
εισβολή των γερμανικών στρατευμάτων στη Θεσσαλονίκη. Οι ναζί λεηλατούν το
κατάστημα εμπορίας βιομηχανικών ειδών που λειτουργούσε ο πατέρας του Λάζαρος
και το επιτάσσουν, ενώ ο ίδιος οδηγείται, χωρίς λόγο, στις στρατιωτικές
φυλακές «Παύλου Μελά», όπου κρατείται μαζί με άλλους Εβραίους. Λίγους μήνες
αργότερα, ο 12χρονος τότε γιος του Ανδρέας, μαζί με τη μητέρα του και τον
παππού του Μωυσή Ματαλών, γιατρό-μαιευτήρα, αλλά και τον θείο του Αβραάμ,
συνταγματάρχη του ελληνικού στρατού, αποφασίζουν να τον απελευθερώσουν
δωροδοκώντας με 1.000 χρυσές λίρες Αγγλίας τον επικεφαλής των γερμανικών
δυνάμεων κατοχής στη Θεσσαλονίκη, στρατηγό Μέρτεν, ο οποίος συμμετείχε
αργότερα στην οργάνωση των σιδηροδρομικών αποστολών των Εβραίων της
Θεσσαλονίκης στα στρατόπεδα του θανάτου. Ο μικρός Ανδρέας, μαθητής της Β'
τάξης στο Πειραματικό Γυμνάσιο Θεσσαλονίκης, από φόβο, ίσως από ένστικτο,
μέχρι και σήμερα δεν μπορεί να εξηγήσει για ποιο ακριβώς λόγο τον Απρίλιο του
1943 αποφασίζει να εγκαταλείψει το γκέτο της οδού Μισραχή στην Ανατολική
Θεσσαλονίκη, όπου οι Γερμανοί κρατούσαν περιορισμένους χιλιάδες ομοθρήσκους
του. Με μια ψεύτικη ταυτότητα που κατάφερε να εξασφαλίσει με το όνομα «Ανδρέας
Σφήκας, κάτοικος Καβάλας», αποχαιρέτησε τους γονείς του και τους παππούδες
του, πήρε το τρένο και αφού πέρασε το μπλόκο που είχαν στήσει στη θέση
Πλαταμώνας οι ναζί, έφθασε στην Αθήνα, ενώ δύο βδομάδες αργότερα συναντήθηκε
με την υπόλοιπη οικογένειά του, που δραπέτευσε από τη Θεσσαλονίκη με κάποιο
καΐκι. Τελικά, έφθασαν στο Άργος, όπου έζησαν για ενάμιση χρόνο με την
οικογένεια Τσαπούρη. Η οικογένεια επέστρεψε μετά την απελευθέρωση στη
Θεσσαλονίκη, όπου σιγά σιγά άρχισαν να συνειδητοποιούν το μέγεθος της
καταστροφής που είχε πλήξει την πολυπληθέστερη μέχρι τότε ισραηλιτική
κοινότητα ολόκληρης της Ανατολικής Μεσογείου. Είδαν τις καταστροφές των
καταστημάτων και των περιουσιών τους, τους ελάχιστους ομοθρήσκους τους που
κατάφεραν να επιστρέψουν ανθρώπινα ράκη από τα στρατόπεδα συγκέντρωσης και
μόνο τότε κατάλαβαν τι θα τους περίμενε αν δεν δραπέτευαν από το γκέτο ή,
καλύτερα, αν δεν υπήρχαν κάποιοι άνθρωποι για να τους σώσουν από τα χέρια των ναζί.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16040N161</ED>
<ID>
ID:135244

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N16&aa=1</URL></REF>


Article

<CATEGORY>vin06</CATEGORY>

 <H5>340 ΦΟΙΤΗΤΕΣ ΣΕ 2 ΜΕΤΑΠΤΥΧΙΑΚΑ ΠΡΟΓΡΑΜΜΑΤΑ ΘΑ ΔΕΧΘΕΙ ΤΟΝ ΦΕΒΡΟΥΑΡΙΟ ΤΟ ΑΝΟΙΧΤΟ ΠΑΝΕΠΙΣΤΗΜΙΟ
</H5><H5>Πώς θα γίνει η επιλογή
</H5><H2>Πρεμιέρα με δύο Τμήματα
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Επιτέλους, ύστερα από πέντε ολόκληρα χρόνια και αφού πέρασε από τα χέρια
ισάριθμων υπουργών Παιδείας, επί υπουργίας Γεράσιμου Αρσένη, το Ανοικτό
Πανεπιστήμιο θα ανοίξει τις πόρτες του.

ΑΠΟ ΤΟΝ επόμενο μήνα θα δεχθεί 340 φοιτητές και φοιτήτριες σε δύο μεταπτυχιακά
προγράμματα σπουδών (Αγγλικής Γλώσσας και Εξ Αποστάσεως Εκπαίδευσης), ενώ ως
το τέλος του χρόνου προβλέπεται ότι θα λειτουργήσουν άλλα τρία τουλάχιστον
προπτυχιακά προγράμματα σπουδών από τα 21 ­ προπτυχιακά και μεταπτυχιακά ­ που
ήδη προετοιμάζονται: Φυσικών Επιστημών, Πληροφορικής και Διοίκησης Επιχειρήσεων.

Το συνολικό κόστος σπουδών κυμαίνεται από 150.000 δραχμές για το πρόγραμμα της
Εξ Αποστάσεως Εκπαίδευσης, έως 1.800.000 για τα τετραετούς διάρκειας
προπτυχιακά τμήματα, ενώ προβλέπονται και υποτροφίες.

Το Ανοικτό Πανεπιστήμιο πρωτοσυζητήθηκε επί υπουργίας του αείμνηστου Αντώνη
Τρίτση. Εξαγγέλθηκε από τον Βασίλη Κοντογιαννόπουλο λίγο πριν παραδώσει το
υπουργείο Παιδείας στον Γεώργιο Σουφλιά, ο οποίος και νομοθέτησε την ίδρυσή
του το 1992. Για την υποδομή και την χρηματοδότηση μερίμνησε ο Γιώργος
Παπανδρέου, που όρισε από το 1995 πρόεδρο της Διοικούσας Επιτροπής τον, και
τώρα προεδρεύοντα, κ. Αλέξη Λυκουργιώτη, ενώ το κλειδί στην πόρτα έβαλε ο
Γεράσιμος Αρσένης.

ΤΟ Α' ΠΡΟΓΡΑΜΜΑ

Το πρώτο μεταπτυχιακό πρόγραμμα που θα παρακολουθήσουν 100 φοιτητές αφορά στην
μεταπτυχιακή ειδίκευση καθηγητών Αγγλικής Γλώσσας και οδηγεί σε μεταπτυχιακό
τίτλο σπουδών (master) ύστερα από παρακολούθηση έξι εξαμηνιαίων θεματικών
ενοτήτων επί τριετία τουλάχιστον ή επί εξαετία το περισσότερο.

Από τις έξι θεματικές ενότητες οι ακόλουθες τέσσερις είναι υποχρεωτικές:

­ Language Learning Skills & Materials (Reading & Writing).

­ Language Learning Skills & Materials (Listening & Speaking).

­ Course Desing and Evaluation.

­ Assessment in Language Learning.

Οι φοιτητές πρέπει να επιλέξουν επίσης δύο από τις ακόλουθες θεματικές ενότητες:

­ Educational Technology for Specific Purposes.

­ Teaching English for Srecific Purposes.

­ Intercultural studiew.

­ The Education of Language Teachers.

­ Teaching Grammar.

­ TESOL for Young Learners.

Βασική προϋπόθεση για την παρακολούθηση του προγράμματος είναι η κατοχή
πτυχίου Αγγλικής Φιλολογίας ή ισοτίμου προς αυτό και διδακτική εμπειρία
τουλάχιστον τριών ετών.

ΤΟ Β' ΠΡΟΓΡΑΜΜΑ

Το δεύτερο πρόγραμμα αφορά στην κατάρτιση στελεχών στην Ανοικτή και Εξ
Αποστάσεως Εκπαίδευση και οδηγεί σε πιστοποιητικό μεταπτυχιακής επιμόρφωσης,
ύστερα από δεκάμηνη παρακολούθηση μιας θεματικής ενότητας. Το πρόγραμμα αυτό
θα παρακολουθήσουν 200 φοιτητές, ενώ προβλέπονται επιπλέον 20 θέσεις για άτομα
με ειδικές ανάγκες και 20 θέσεις για κατοίκους ακριτικών περιοχών.

Βασικός στόχος αυτού του προγράμματος είναι η εξοικείωση των φοιτητών με τα
Ανοιχτά και εξ Αποστάσεως Εκπαιδευτικά Συστήματα, με τον ρόλο των
καθηγητών-συμβούλων σε αυτά και με την ανάπτυξη διδακτικού υλικού, συμβατού με
την εξ αποστάσεως διδασκαλία και με τη χρήση νέων τεχνολογιών. Πράγμα, που
σημαίνει ότι όποιος διαθέτει το ανωτέρω πιστοποιητικό θα έχει συγκριτικό
πλεονέκτημα σε σχέση με άλλους υποψηφίους για εργασία στο ίδιο το Ανοικτό Πανεπιστήμιο.

Οι φοιτητές θα πληρώνουν 150.000 για κάθε θεματική ενότητα. Συνολικά, δηλαδή,
για μεν το πρόγραμμα της Αγγλικής Γλώσσας, που περιλαμβάνει 6 θεματικές
ενότητες, οι φοιτητές θα πληρώσουν 900.000 δραχμές, για δε το πρόγραμμα της Εξ
Αποστάσεως Εκπαίδευσης, που περιλαμβάνει μία θεματική ενότητα 150.000 δραχμές.
Τα δίδακτρα θα καταβάλλονται μηνιαίως, δηλαδή 15.000 ή 30.000 δραχμές τον
μήνα, ανάλογα με τον αριθμό θεματικών ενοτήτων που παρακολουθεί κάθε φοιτητής
και καλύπτουν βιβλία, σημειώσεις, βιντεοκασέτες μετακινήσεις καθηγητών κ.λπ.
Κάθε φοιτητής, πάντως, μπορεί να παρακολουθεί από μία έως τρεις το πολύ
θεματικές ενότητες ταυτοχρόνως.

Για τα προπτυχιακά προγράμματα σπουδών καθένα από τα οποία προβλέπει
παρακολούθηση τουλάχιστον 12 θεματικών ενοτήτων τα συνολικά δίδακτρα θα είναι
1.800.000 δραχμές. Ο χρόνος σπουδών για τα προπτυχιακά προγράμματα σπουδών θα
είναι τουλάχιστον τέσσερα έτη.

Συναντήσεις των σπουδαστών των δύο προγραμμάτων σπουδών θα γίνονται σε τακτά
χρονικά διαστήματα στην Αθήνα, τη Θεσσαλονίκη, το Ηράκλειο και την Πάτρα, όπου
και η έδρα του Ανοικτού Πανεπιστημίου.

Εντός των ημερών, όπως είπε ο πρόεδρος του Ανοικτού Πανεπιστημίου κ. Αλ
Λυκουργιώτης, θα δημοσιευθούν οι προκηρύξεις για την εκδήλωση ενδιαφέροντος
των φοιτητών. Θα ακολουθήσει ένα εικοσαήμερο, εντός του οποίου θα υποβληθούν
οι αιτήσεις και θα γίνει η επιλογή των φοιτητών και αμέσως μετά θα ξεκινήσουν
τα εξ αποστάσεως μαθήματα.

Η ΕΠΙΛΟΓΗ των σπουδαστών για τις 200 θέσεις του Προγράμματος για την Ανοικτή
και Εξ Αποστάσεως Εκπαίδευση, θα γίνει από τη Διοικούσα Επιτροπή του Ελληνικού
Ανοικτού Πανεπιστημίου με βάση την ακόλουθη σειρά προτεραιότητας:

* Κάτοχοι διδακτορικών διπλωμάτων, μεταπτυχιακών τίτλων σπουδών, υποψήφιοι
διδάκτορες με δημοσιευμένο επιστημονικό έργο, διδάσκοντες σε τριτοβάθμια ιδρύματα.

* Πτυχιούχοι καθηγητικών σχολών και παιδαγωγικών τμημάτων ΑΕΙ καθώς και
πτυχιούχοι ΑΕΙ με διετή εμπειρία στην Εκπαίδευση Ενηλίκων.

* Πτυχιούχοι ΑΕΙ.

* Πτυχιούχοι ΤΕΙ.

Η επιλογή υποψηφίων μιας κατηγορίας θα γίνεται με την προϋπόθεση ότι οι
προσφερόμενες θέσεις δεν θα έχουν εξαντληθεί από υποψηφίους της προηγούμενης κατηγορίας.

Πέραν των 200 θέσεων, τα άτομα με ειδικές ανάγκες και οι κάτοικοι ακριτικών
περιοχών, πτυχιούχοι τριτοβάθμιας εκπαίδευσης, θα μπορούσαν να διεκδικήσουν
επιπλέον 20 και 20 θέσεις αντιστοίχως που προσφέρονται για τις κατηγορίες αυτές.

Σε μια συγκεκριμένη κατηγορία, εφόσον ο αριθμός των θέσεων που έχουν απομείνει
από τις προηγούμενες κατηγορίες είναι μικρότερος του αριθμού των υποψηφίων της
κατηγορίας αυτής, η επιλογή θα γίνεται συνεκτιμώντας τα ακόλουθα:

1. Γενικό βαθμό ακαδημαϊκών τίτλων.

2. Βαθμολογία σε προπτυχιακά μαθήματα που είναι σχετικά με το πρόγραμμα.

3. Επίδοση σε διπλωματική εργασία προπτυχιακού επιπέδου (όπου προβλέπεται).

4. Ερευνητική δραστηριότητα υποψηφίου.

ΤΑ ΑΓΓΛΙΚΑ

Η επιλογή των σπουδαστών για τις 100 περίπου θέσεις του Προγράμματος της
Αγγλικής Γλώσσας θα γίνει συνεκτιμώντας τα ακόλουθα:

1. Γενικό βαθμό πτυχίου

2. Βαθμολογία σε προπτυχιακά μαθήματα που είναι σχετικά με το πρόγραμμα.

3. Επίδοση σε διπλωματική εργασία προπτυχιακού επιπέδου (όπου προβλέπεται).

4. Ερευνητική δραστηριότητα υποψηφίου.

5. Συγγραφή περίληψης (400 λέξεων) ενός άρθρου ή ενός αυτοτελούς Κεφαλαίου
6-10 σελίδων στην Αγγλική.

6. Συνέντευξη στην Αγγλική.

7. Δύο συστατικές επιστολές.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16040N171</ED>
<ID>
ID:135245

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N17&aa=1</URL></REF>


Article

<CATEGORY>vin06</CATEGORY>

 <H2>Μετά τους μαθητές τη σκυτάλη παίρνουν σήμερα οι φοιτητές
</H2>
ΤΗ ΣΚΥΤΑΛΗ από τους μαθητές, που χθες πραγματοποίησαν πορεία διαμαρτυρίας για
την εκπαιδευτική μεταρρύθμιση στο κέντρο της Αθήνας, παίρνουν σήμερα οι
φοιτητές, που πραγματοποιούν για τον ίδιο λόγο στις 12 το μεσημέρι,
συγκέντρωση στα Προπύλαια και πορεία προς το υπουργείο Παιδείας. Η χθεσινή
μαθητική πορεία εξελίχθηκε ομαλότατα. Παρά τους φόβους της Αστυνομίας, που
είχε λάβει δρακόντεια μέτρα φρούρησης για το ενδεχόμενο να παρεισφρήσουν
αναρχικά στοιχεία που θα προκαλούσαν επεισόδια εξαιτίας και της πρόσφατης
σύλληψης του Ν. Μαζιώτη, έληξε χωρίς να σημειωθεί κανένα επεισόδιο.
Συμμετείχαν εκατοντάδες μαθητές Γενικών και Τεχνικών Λυκείων, οι οποίοι
αντιτίθενται στα μέτρα της εκπαιδευτικής μεταρρύθμισης που αφορούν τη
Δευτεροβάθμια Εκπαίδευση (ζητούν να μην εφαρμοστούν τα νέα τεστ από την Α'
Λυκείου, να μη διαλυθούν τα Τεχνικά Λύκεια, να μην καταργηθεί ο θεσμός του
μετεξεταστέου κ.ά.).

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16040N172</ED>
<ID>
ID:135291

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N17&aa=2</URL></REF>


Article

<CATEGORY>vin06</CATEGORY>

 <H2>Τώρα ψάχνουν όλες τις δηλώσεις του Χρυσοστόμου
</H2>
ΑΚΟΜΗ και την παραπομπή του Μητροπολίτη Ζακύνθου στο Συνοδικό Δικαστήριο θα
επιδιώξει η Ιερά Σύνοδος σε περίπτωση που οι εξηγήσεις του κ. Χρυσοστόμου δεν
κριθούν ικανοποιητικές. Αυτό υποστήριξε χθες, μιλώντας μετά τη συνεδρίαση της
ΔΙΣ, ο Μητροπολίτης Σερρών Μαξιμος, ως εκπρόσωπος των 12 Ιεραρχών.

Πάντως για κάθε ενδεχόμενο, ύστερα από πρόταση του Μητροπολίτη Καρυστίας,
αποφασίστηκε να συγκεντρωθούν όλα όσα έχει υποστηρίξει κατά καιρούς σε
εφημερίδες και περιοδικά ο Μητροπολίτης Ζακύνθου, ο οποίος και χθες αρνήθηκε
να κάνει οποιοδήποτε σχόλιο.

Πέρα από αυτό ούτε χθες ζητήθηκε η έκτακτη Σύνοδος της Ιεραρχίας αφού ο
Αρχιεπίσκοπος δεν παρέστη. Μητροπολίτες ερμήνευαν την απουσία του κ. Σεραφείμ
ως απόρριψη της πρότασης για σύγκληση της Ιεράς Συνόδου, αφού σύμφωνα με
πληροφορίες εκτός από την πλήρωση των δύο κενών θέσεων των Μητροπόλεων Κοζάνης
και Κυθήρων θα έμπαιναν και ζητήματα για τον οικονομικό έλεγχο, ενώ δεν
αποκλείεται να ζητούνταν η παραίτησή του

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16040N181</ED>
<ID>
ID:135246

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N18&aa=1</URL></REF>


Article

<CATEGORY>vin06</CATEGORY>

 <H2>Διενεργείται ΕΔΕ για τους συνδικαλιστές αστυνομικούς
</H2>
ΕΝΟΡΚΗ Διοικητική Εξέταση εις βάρος συνδικαλιστών της ΠΟΑΣΥ και της Ένωσης
Αστυνομικών Υπάλληλων Αττικής διενεργείται με εντολή του υπουργού Δημόσιας
Τάξης κ. Γ. Ρωμαίου, προκειμένου να εντοπισθούν τυχόν ευθύνες για τη
διαμαρτυρία αστυνομικών στο ΟΑΚΑ.

Η διαμαρτυρία με πανό των συνδικαλιστών έγινε την Τετάρτη 10 Δεκεμβρίου στον
αγωνιστικό χώρο του ΟΑΚΑ, όπου διεξαγόταν ο ποδοσφαιρικός αγώνας Ολυμπιακού
-Ροζενμπουργκ και μετείχαν σ' αυτή τα μέλη των Δ.Σ. όλων των πρωτοβάθμιων
ενώσεων και αντιπρόσωποι της ΠΟΑΣΥ.

Όπως καταγγέλλουν οι συνδικαλιστές, πέντε ημέρες αργότερα, με διαταγή του
υπουργού Δημόσιας Τάξης, άρχισε Ένορκη Διοικητική Εξέταση εναντίον του
προέδρου της Ένωσης Αστυνομικών Υπάλληλων Αττικής κ. Γιάννη Μακρή, του γενικού
γραμματέα Παναγιώτη Σπηλιόπουλου και των μελών του Δ.Σ. Αθανασίου Μαγούλα και
Αντώνη Δαλκαφούκη. Ανάλογη Ένορκη Διοικητική Εξέταση διεξάγεται και εις βάρος
του προέδρου και του γενικού γραμματέα της ΠΟΑΣΥ.

Σε ανακοίνωσή της η Ένωση Αστυνομικών Υπαλλήλων Αττικής θέτει θέμα
συνταγματικότητας της διαταγής και εκφράζει την πικρία της επειδή, όπως
επισημαίνει, πρόκειται «για δίωξη κατά θεσμοθετημένων προσώπων και δη του
προεδρείου μιας Πρωτοβάθμιας Ένωσης 7.000 μελών για τις ενέργειες τους, που
ίσως κάτω από άλλες προϋποθέσεις θα έπρεπε να είχαν ενισχυθεί και επαινεθεί
από την επίσημη πολιτεία». Η παραπάνω συνδικαλιστική ενέργεια που είχε σκοπό
την ευαισθητοποίηση της κοινής γνώμης στην εξάλειψη του φαινομένου της βίας
στα γήπεδα, όπως επισημαίνουν, δεν καταχράστηκε τίποτα και έγινε σε εργασιακό
τους χώρο.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16040N182</ED>
<ID>
ID:135292

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N18&aa=2</URL></REF>


Article

<CATEGORY>vin06</CATEGORY>

 <H2>Κομπίνα με πιστωτικές κάρτες
</H2>
ΕΜΠΟΡΟΣ συνελήφθη από αστυνομικούς της Δίωξης Οικονομικού Εγκλήματος για απάτη
και πλαστογραφία κατ' εξακολούθηση. Πρόκειται για τον Κωνσταντίνο Ε. Σιούτη,
36 ετών, που διατηρεί κατάστημα γυναικείων ενδυμάτων στο Χαλάνδρι, στην οδό
Αγίας Παρασκευής 40 (παλαιότερα είχε κατάστημα στην οδό Βουλής 7, στο κέντρο
της Αθήνας).

Σύμφωνα με την ανακοίνωση της Αστυνομίας, ο έμπορος κρατούσε τις αριθμοσειρές
λογαριασμών πιστωτικών καρτών VISA των οποίων οι κάτοχοι είναι κάτοικοι
εξωτερικού και είχαν επισκεφθεί τη χώρα μας. Τις αριθμοσειρές αυτές τις
πληκτρολογούσε στο POS (ηλεκτρονική μηχανή αναγνώρισης πιστωτικών καρτών) και
πραγματοποιούσε εικονικές αγοραπωλησίες. Με τον τρόπο αυτόν εκταμίευε για
λογαριασμό του μεγάλα χρηματικά ποσά.

Ο Σιούτης, σύμφωνα με την Αστυνομία, εξαπάτησε πολλές τράπεζες. Από τον Μάιο
του 1997, όπως καταγγέλθηκε, έχει αποσπάσει τουλάχιστον το ποσόν των
107.000.000 δρχ. από τράπεζες.

Ο έλεγχος συνεχίζεται για να διαπιστωθεί το συνολικό ποσόν της απάτης. Ο
κατηγορούμενος, με τη δικογραφία που σχηματίστηκε εις βάρος του, οδηγήθηκε
στον εισαγγελέα Πλημμελειοδικών Αθηνών.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16040N183</ED>
<ID>
ID:135331

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N18&aa=3</URL></REF>


Article

<CATEGORY>vin06</CATEGORY>

 <H2>Κηδεύτηκε η Ελένη Ποταμιάνου
</H2>
ΠΑΡΟΥΣΙΑ εκατοντάδων συγγενών και φίλων κηδεύτηκε χθες από το Α' Νεκροταφείο η
Ελένη Ποταμιάνου, που πέθανε την περασμένη εβδομάδα, σε ηλικία 91 ετών. Στην
κηδεία της παραβρέθηκαν, μεταξύ των άλλων, ο υπουργός Εμπορικής Ναυτιλίας κ.
Σταύρος Σουμάκης, ο υπουργός Υγείας - Πρόνοιας κ. Κώστας Γείτονας και ο
δήμαρχος Αθηναίων κ. Δημήτρης Αβραμόπουλος. Την Ελένη Ποταμιάνου συνόδευσαν
ακόμη στην τελευταία κατοικία της ανώτεροι και ανώτατοι αξιωματικοί, καθώς και
εκπρόσωποι του Ελληνικού Ερυθρού Σταυρού, τις τάξεις του οποίου η εκλιπούσα
υπηρέτησε επί 10ετίες.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16040N184</ED>
<ID>
ID:135360

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N18&aa=4</URL></REF>


Article

<CATEGORY>vin06</CATEGORY>

 <H2>«Καμποτάζ» και στις μεταφορές του ΚΤΕΛ
</H2>
ΠΑΡΑΤΑΣΗ του μονοπωλίου του μεταφορικού έργου των ΚΤΕΛ για περίπου 30 χρόνια,
ζητούν οι ιδιοκτήτες των υπεραστικών και αστικών λεωφορείων όλης της χώρας.

Στη διάρκεια έκτακτης συνέλευσης που είχαν χθες στην Αθήνα οι ιδιοκτήτες των
λεωφορείων έθεσαν το αίτημά τους αυτό στον υπουργό Μεταφορών Αναστάσιο
Μαντέλη, ο οποίος τους υποσχέθηκε ότι θα αντιμετωπιστεί ευνοϊκά.

Υπενθυμίζεται ότι η Ελλάδα περιλαμβάνεται μεταξύ των χωρών της Ευρωπαϊκής
Ένωσης, των οποίων οι υπεραστικές μεταφορές έχουν εξαιρεθεί της απελευθέρωσης
που θα ισχύσει το 2000. Απομένει ο διά νόμου καθορισμός της χρονικής διάρκειας
παράτασης του «καμποτάζ» στις υπεραστικές και αστικές μεταφορές. Από την
πλευρά του υπουργείου Μεταφορών εκτιμάται ότι η διάρκεια αυτή δεν θα πρέπει να
υπερβαίνει τα είκοσι χρόνια.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16040N185</ED>
<ID>
ID:135382

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N18&aa=5</URL></REF>


Article

<CATEGORY>vin06</CATEGORY>

 <H5>Η ΤΟΥΡΚΙΚΗ ΜΑΦΙΑ ΕΞΑΠΟΛΥΕΙ ΣΥΓΧΡΟΝΙΣΜΕΝΗ ΕΠΙΘΕΣΗ ΚΑΤΑ ΤΩΝ ΚΟΥΡΔΩΝ
</H5><H5>Το βρώμικο σχέδιο
</H5><H5>Μυστικές υπηρεσίες και παρακράτος
</H5><H2>Κωδικός: Εξοντώστε τους
</H2>
<AUTHOR>ΚΩΣΤΑΣ ΠΑΠΑΠΕΤΡΟΥ</AUTHOR>

Οι παρακρατικές οργανώσεις και η πανίσχυρη τουρκική μαφία, που
κατευθύνονται και ελέγχονται από μυστικές υπηρεσίες όπως η JITEM, η ΜΙΤ και η
Ασφάλεια, με την υψηλή καθοδήγηση της OHD (Διεύθυνσης Ειδικού Πολέμου), έχουν
αναλάβει να υλοποιήσουν το «βρώμικο σχέδιο» της κυβέρνησης της Άγκυρας και του
Συμβουλίου Εθνικής Ασφαλείας για τον ξεριζωμό των Κούρδων από τις πατρογονικές
τους εστίες και τη μαζική φυγάδευσή τους προς την Ελλάδα και άλλες ευρωπαϊκές χώρες.

ΜΕ ΑΥΤΟΝ τον τρόπο η Άγκυρα επιτυγχάνει δύο, τουλάχιστον, βασικούς στόχους,
επισημαίνει ο Κένταλ Μεζάν, πρόεδρος του Κουρδικού Ινστιτούτου του Παρισιού:
να κάνει εξαγωγή του κουρδικού προβλήματος και παράλληλα να εκριζώσει τους
Κούρδους από τη γενέθλια γη. Στο μεταξύ, το πανίσχυρο στρατιωτικό και
αστυνομικό παρακράτος και η τουρκική μαφία, που λειτουργούν ως συγκοινωνούντα
δοχεία στο λαθρεμπόριο ηρωίνης, όπλων, τσιγάρων και πυρηνικών προϊόντων,
πέτυχαν να εξασφαλίσουν μέσω της μαζικής φυγάδευσης των Κούρδων στην Ευρώπη
μια πρόσθετη σημαντική πηγή εσόδων για τα... λειτουργικά τους έξοδα, αφού η
«ταρίφα» για κάθε Κούρδο λαθρομετανάστη με προορισμό την Ευρώπη είναι 3.000
δολάρια. Με εξαίρεση την Ελλάδα, που είχε επισημάνει σε διεθνές επίπεδο τα
τελευταία χρόνια το πρόβλημα των Κούρδων λαθρομεταναστών, καθώς και τις
σχετικές προθέσεις της Άγκυρας, οι κυβερνήσεις των άλλων ευρωπαϊκών χωρών
δείχνουν μόλις τώρα να συνειδητοποιούν το ζήτημα. Παρ' όλα αυτά, τα σχέδια των
Τούρκων ήταν γνωστά, τόσο στο Στρατηγείο του ΝΑΤΟ όσο και στις μυστικές
υπηρεσίες. Όπως γνωστή ήταν και η σχέση του τουρκικού κράτους με τη μαφία και
τις παρακρατικές οργανώσεις.

* Στις 24 Αυγούστου του 1997, η Στρατοχωροφυλακή της Κεσσάνης σε έλεγχο
ρουτίνας διαπίστωσε ότι το υπ' αριθμόν 34UL845 φορτηγό, με οδηγό τον Nedim
Tiriyaki και συνοδηγό τον Kemal Menguara, μετέφερε στα Ύψαλα, κοντά στους
Κήπους του Έβρου, 27 λαθρομετανάστες, από τους οποίους 25 Κούρδοι του Βόρειου
Ιράκ. Την επόμενη ημέρα διαπιστώθηκε ότι ένα εικοσαήμερο περίπου πριν, στις 5
Αυγούστου, τα ίδια άτομα με το ίδιο φορτηγό είχαν συλληφθεί περίπου στο ίδιο
μέρος από άλλη περίπολο να μεταφέρουν και πάλι λαθρομετανάστες στην Ελλάδα.
Παρενέβη όμως η «προϊστάμενη αρχή» από την Κωνσταντινούπολη και αφέθηκαν ελεύθεροι.

ΥΠΟ ΠΡΟΣΤΑΣΙΑ

* Στις 27 Οκτωβρίου 1997 το υπό λιβανική σημαία φορτηγό πλοίο «Hussan»
αναχώρησε από λιμάνι της θάλασσας του Μαρμαρά για την Ιταλία με «φορτίο» 796
λαθρομετανάστες, Κούρδοι στην πλειονότητά τους. Στις 3 Νοεμβρίου του 1997, το
«Hussan» προσέγγισε στην παραλιακή πόλη Santa Maria Di Leuca στην περιοχή
Puglia της Νότιας Ιταλίας και το πενταμελές πλήρωμά του συνελήφθη. Από τις
ανακρίσεις, προέκυψε ότι η όλη «επιχείρηση» είχε γίνει υπό την προστασία των
αρχών ασφαλείας της Κωνσταντινούπολης.

Δύο μήνες πριν από τον Σεπτέμβριο του 1997, η ιταλική υπηρεσία πληροφοριών
SISMI, με την υπ' αριθμ. 39 Αναφορά Πληροφοριών Εθνικής Ασφάλειας έθιγε το
θέμα της δράσης τουρκικών συμμοριών στην Ιταλία. Η δράση των τουρκικών
συμμοριών επεκτεινόταν, σύμφωνα με την αναφορά, στο εμπόριο ναρκωτικών, στο
«ξέπλυμα» βρώμικου χρήματος και στη διακίνηση λαθρομεταναστών. Στο ίδιο
κείμενο γινόταν σαφώς μνεία στην ισχυρή στήριξη και κάλυψη που έχουν από
πολιτικούς, κρατικούς λειτουργούς και «ισχυρά ονόματα» στην Τουρκία.

ΔΥΟ ΠΤΩΜΑΤΑ

* Στις αρχές Ιουλίου του 1997 εξεβράσθησαν δύο πτώματα στις Συρακούσες της
Ιταλίας. Οι αρχές ασφαλείας περισυνέλεξαν λίγο μετά τον εντοπισμό των πτωμάτων
και έναν ναυαγό, τον Shakoor Ahmad, πακιστανικής καταγωγής, που βρισκόταν σε
κακή κατάσταση. Στην κατάθεση που έδωσε όταν συνήλθε, ο ναυαγός ανέφερε ότι το
πλοίο από το οποίο προερχόταν μετέφερε συνολικά 289 λαθρομετανάστες διαφόρων
εθνικοτήτων, κυρίως, όμως, Κούρδους και είχε ξεκινήσει από την Τουρκία. Μόλις
πλησίασε τις ιταλικές ακτές εγκαταλείφθηκε από το πλήρωμά του και βυθίστηκε
στα ανοικτά, παίρνοντας μαζί του 288 λαθρομετανάστες. Το πλήρωμα αποτελούσαν
Τούρκοι, που ήταν μέλη του κόμματος Εθνικιστικής Δράσης του Α. Turkes, του
γνωστού ΜΗΡ με τους παρακρατικούς «Γκρίζους Λύκους».

* Στις 10 Οκτωβρίου 1997 το υπό τουρκική σημαία «Asiye Ana» εξέπεμψε SOS, ενώ
έπλεε μεταξύ Σικελίας - Ρέτζιο ντι Καλαβρία μεταφέροντας 250 λαθρομετανάστες,
από τους οποίους 159 Κούρδους του Ιράκ και της Τουρκίας. Οι ιταλικές αρχές
επενέβησαν και διαπίστωσαν ότι οι λαθρομετανάστες είχαν συλλάβει τον κυβερνήτη
και το πενταμελές πλήρωμα του πλοίου την ώρα που προσπαθούσαν να εγκαταλείψουν
με ταχύπλοο το σαπιοκάραβο, ηλικίας 45 χρόνων. Από την ανάκριση προέκυψε ότι ο
κυβερνήτης έκανε απόπειρα να βυθίσει το πλοίο μαζί με τους λαθρομετανάστες. Ο
ιδιοκτήτης του πλοίου Abdurrahman Durmus, απόστρατος συνταγματάρχης, από το
RIZAIO του Πόντου, είναι ενεργό μέλος του ΜΗΡ και έχει ισχυρές διασυνδέσεις
στη ΜΙΤ και στην ασφάλεια. Μέλος του ΜΗΡ ήταν και ο κυβερνήτης του πλοίου
Hasan Bulbul, από το Gorum, ενώ μέλη των «Γκρίζων Λύκων» ήταν όλα τα μέλη του πληρώματος.

* Τέλος, πριν από λίγες εβδομάδες, το υπό τουρκική σημαία πλοίο «Cometa»
αναχώρησε από λιμάνι της περιοχής του Τσανάκ Καλέ φορτωμένο με 418
λαθρομετανάστες, από τους οποίους οι 290 ήταν Κούρδοι. Την Πρωτοχρονιά οι
ιταλικές αρχές το ακινητοποίησαν (το πλήρωμα είχε κατά τα ειωθότα διαφύγει)
κοντά στα στενά του Οτράντο. Πίσω από τη σπείρα των λαθρεμπόρων βρίσκονταν και
πάλι οι «Γκρίζοι Λύκοι» με τον γνωστό απόστρατο αξιωματικό. Από το 1990 158
λαθρομετανάστες πνίγηκαν, καθώς προσπαθούσαν να περάσουν από τις τουρκικές
ακτές στα ελληνικά νησιά.

Η ΤΟΥΡΚΙΚΗ κυβέρνηση που επί αιώνες είχε επιβάλει στις κουρδικές περιοχές
φεουδαρχικούς θεσμούς, προσφέροντας υπερεξουσίες στους τοπικούς ηγέτες, έχασε
τον έλεγχό τους από το 1984, και κυρίως μετά το 1991, όταν το ΡΚΚ πέρασε από
την ένοπλη προπαγάνδα στην ένοπλη δράση με τον εθνικοαπελευθερωτικό του αγώνα.
Η κυβέρνηση της Άγκυρας, για να αποφύγει τον διαμελισμό, εκκένωσε περισσότερα
από 3.000 χωριά, με αποτέλεσμα κάπου πέντε εκατομμύρια Κούρδοι να ξεριζωθούν
και να σκορπιστούν στις μεγάλες πόλεις της Τουρκίας, όπως στην
Κωνσταντινούπολη, τη Σμύρνη, την Αττάλεια, τη Μερσίνα, τα Άδανα, το
Ντιαρμπακίρ κ.λπ. Σύμφωνα με ειδική μελέτη που έκαναν μυστικές υπηρεσίες
γειτονικής προς την Τουρκία χώρας, το 60% των εκριζωθέντων από τις
πατρογονικές τους εστίες Κούρδων είναι ηλικίας κάτω των 30 ετών. Θεωρείται
βέβαιο πως όποια μέτρα και αν ληφθούν στα σύνορα των ευρωπαϊκών χωρών είναι
αναπόφευκτο δύο έως τέσσερα εκατομμύρια νεαροί Κούρδοι από φέτος και μέχρι το
2005 να καταλήξουν στην Ευρώπη.

Το άλλο σκέλος αφορά τους Κούρδους και τους Τουρκομάνους του Βορείου Ιράκ. Τα
τελευταία δύο χρόνια η κυβέρνηση της Άγκυρας έθεσε υπό πλήρη έλεγχο το KDP του
Μπαρζανί και δημιούργησε το κόμμα των Τουρκομάνων του Τ. Παρτισί. Εν συνεχεία
άρχισε να μεταφέρει επίσημα με λεωφορεία Κούρδους και Τουρκομάνους προς τις
ακτές του Αιγαίου και προς τον Έβρο με προορισμό την Ελλάδα, αλλά και τις
χώρες της Δυτικής Ευρώπης. Στόχος η δημιουργία μιας αντίρροπης προς το ΡΚΚ
κίνησης, τόσο στην Ελλάδα όσο και στην Ευρώπη, και ο σχηματισμός «κοινοτήτων»
που θα αναδείξουν το ζήτημα των Τουρκομάνων του Βορείου Ιράκ. Με τον τρόπο
αυτό η Άγκυρα κατάφερε να σκορπίσει και έναν μεγάλο αριθμό πρακτόρων της στην
Ελλάδα και στις άλλες ευρωπαϊκές χώρες. 
Η ΣΥΣΤΑΣΗ και η λειτουργία της Διεύθυνσης Ειδικού Πολέμου (OHD) στην Τουρκία
έλκει την καταγωγή από την εποχή που το ΝΑΤΟ είχε δημιουργήσει στις χώρες-μέλη
του και ειδικά σε εκείνες για τις οποίες προέβλεπε το ενδεχόμενο σοβιετικής
κατάληψης, ένα «δίκτυο» από εκπαιδευμένους πράκτορες και κρύπτες με το
απαραίτητο υλικό (χρήματα, όπλα, πυρομαχικά, χάρτες, ακόμη και ειδικά τρόφιμα).

Σήμερα, το πρώην ΝΑΤΟϊκό δίκτυο λειτουργεί ως Διεύθυνση Ειδικού Πολέμου (OHD)
και σε πολλές περιπτώσεις «καπελώνει» το Γενικό Επιτελείο Εθνικής Άμυνας,
μολονότι τυπικά υπάγεται σε αυτό. Εδώ ολοκληρώνονται και συντονίζονται οι
«επιχειρήσεις» εκκαθάρισης του κουρδικού πληθυσμού που αποφασίζονται στο
Συμβούλιο Εθνικής Ασφάλειας. Λέγεται ότι η OHD συντονίζει και ελέγχει το
λαθρεμπόριο ηρωίνης, τσιγάρων, όπλων, όπως και το δουλεμπόριο, αφού χρειάζεται
τεράστια κονδύλια για να λειτουργήσει. Στην OHD υπάγεται άτυπα η JITEM, η
Υπηρεσία Πληροφοριών της Στρατοχωροφυλακής που δημιουργήθηκε παράνομα το 1992
με μυστικό διάταγμα του Συμβουλίου Εθνικής Ασφάλειας.

Η μυστική αυτή οργάνωση ανέλαβε τα τελευταία χρόνια τις δολοφονίες
δημοσιογράφων, διανοούμενων, πολιτικών και επιχειρηματιών κουρδικής καταγωγής.
Η JITEM λειτουργεί παράλληλα με τη ΜΙΤ και την ασφάλεια. Οι τρεις υπηρεσίες
στρατολογούν και εκπαιδεύουν στη διακίνηση των φορτίων της ηρωίνης και γενικά
στο επίσημο λαθρεμπόριο νεαρούς με προσόντα που καταλήγουν να στελεχώνουν:

* Τη μαφία του παρακράτους.

* Το κουρδικό κόμμα του Μεσούτ Μπαρζανί.

* Το κόμμα του Τουρκμέν Παρτισί στο Βόρειο Ιράκ που είναι καθαρώς
«κατασκεύασμα» της ΜΙΤ.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N20</CAT>
<ED>
Κωδικός άρθρου: A16040N201</ED>
<ID>
ID:135247

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N20&aa=1</URL></REF>


Article

<CATEGORY>vin07</CATEGORY>

 <H5>ΤΟ ΒΟΥΚΟΒΑΡ ΤΕΛΕΙ ΠΛΕΟΝ ΥΠΟ ΚΡΟΑΤΙΚΗ ΔΙΟΙΚΗΣΗ
</H5><H2>Ανοιχτές οι πληγές
</H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

Στην ουρά. Σέρβοι πρόσφυγες στο Βούκοβαρ περιμένουν να πάρουν κροατικές
ταυτότητες, καθώς αποτελούν πλέον μειονότητα υπό κροατική διοίκηση (φωτό Ρώυτερ)

Εδώ και μερικούς μήνες στο Βούκοβαρ ­ το πεδίο των σκληρότερων μαχών όταν
ξέσπασε ο εμφύλιος στη Γιουγκοσλαβία ­ κυκλοφορούσαν προκηρύξεις που έγραφαν:
«Σέρβοι Τσέτνικοι: Απομένουν λίγες ημέρες έως τις 15 Ιανουαρίου. Μας αρέσει το
κυνήγι των άγριων ζώων. Θα σας σκοτώσουμε αργά και ήσυχα».

«ΕΔΩ είναι Σερβία και οι Τσέτνικοι (Σέρβοι εθνικιστές) δεν φοβούνται. Εδώ θα
μείνουμε», λένε τα γκράφιτι στα κυριλλικά σε μισογκρεμισμένους τοίχους. Σε
κινηματογράφο του Βούκοβαρ, οι πολιτικές, στρατιωτικές και θρησκευτικές αρχές
συγκεντρώθηκαν χθες για να γιορτάσουν τη μεταβίβαση της εξουσίας της
Ανατολικής Σλαβονίας. Ακριβώς έξι χρόνια μετά την αναγνώριση της Κροατίας από
την Ευρωπαϊκή Ένωση, το Ζάγκρεμπ έχει τελικά κάτω από τον έλεγχό του όλα τα
εδάφη που περιέχονται εντός των συνόρων του.

ΤΟ ΠΕΙΡΑΜΑ

Η Ανατολική Σλαβονία βρισκόταν κάτω από τη διοίκηση των Ηνωμένων Εθνών επί δύο
χρόνια, βάσει των συμφωνιών του Ντέιτον.

«Πριν από δύο χρόνια, ελάχιστοι πίστευαν πως κάτι τέτοιο θα ήταν δυνατόν να
γίνει: Κροάτες και Σέρβοι να ζουν μαζί. Η αυριανή όμως επιτυχία του πειράματος
θα είναι πρωταρχικά επιτυχία για τους Κροάτες», δήλωσε ο Μπέρναρντ Μιγέτ,
βοηθός γενικού γραμματέα του ΟΗΕ για ειρηνευτικές επιχειρήσεις. Ο εθνικιστής
πρόεδρος της Κροατίας Φράνιο Τούντσμαν, που υπάκουσε στις δυτικές πιέσεις και
δεν παρέστη στην τελετή παράδοσης της Ανατολικής Σλαβονίας, είπε σε διπλωμάτες
στο Ζάγκρεμπ: «Με την αποκατάσταση της ενότητας των εδαφών εντός των συνόρων
της, η Κροατία μπορεί τώρα να συγκεντρωθεί στη δημοκρατική, οικονομική και
πολιτιστική της ανάπτυξη».

ΟΙ ΠΡΟΣΦΥΓΕΣ

Τα μεγάλα λόγια της πρώτης ημέρας της επιστροφής της Ανατολικής Σλαβονίας,
κάτω από κροατική διοίκηση, απομένουν να βρουν δικαίωση. 
Οι πληγές του πολέμου, όμως, δεν έχουν κλείσει ακόμα. Η ανοικοδόμηση του
Βούκοβαρ υπολογίζεται πως θα απαιτήσει δυόμισι δισεκατομμύρια δολάρια. Η πόλη
είχε ισοπεδωθεί το 1991, όταν ξεσηκώθηκαν οι Σέρβοι κάτοικοί της μετά την
ανακήρυξη της ανεξαρτησίας της Κροατίας από τη Γιουγκοσλαβική Ομοσπονδία.

Υπολογίζεται ότι ξεπερνούν τους 80.000 οι Κροάτες που εγκατέλειψαν την πόλη
και περίμεναν την αποκατάσταση της κροατικής κυριαρχίας για να επιστρέψουν
στις εστίες τους. 
Οι περισσότερες κατοικίες όμως, που γλίτωσαν από τις βόμβες, έχουν καταληφθεί
από περίπου 60.000 Σέρβους πρόσφυγες, οι οποίοι εγκαταστάθηκαν εκεί διωγμένοι
στον πόλεμο από άλλα σημεία της πρώην Γιουγκοσλαβίας ­ κυρίως την Κροατία και
τη Βοσνία.

ΦΟΒΟΙ ΕΠΕΙΣΟΔΙΩΝ

Οι κροατικές αρχές έχουν προτείνει στους Σέρβους πρόσφυγες να επιστρέψουν στις
κατοικίες τους ή να πουλήσουν την περιουσία τους και να φύγουν οριστικά.
Πάντως, οι αστυνομικές αρχές έχουν πάρει αυστηρές οδηγίες για να αποτρέψουν
ενδεχόμενα επεισόδια.

Οι παρατηρητές του ΟΗΕ, που θα παραμείνουν για ένα μικρό διάστημα, είναι
αισιόδοξοι, αν και αναμένουν ότι θα γίνουν κάποιες μεμονωμένες επιθέσεις
αντεκδίκησης από Κροάτες. Περίπου 200 παρατηρητές του Οργανισμού Ευρωπαϊκής
Ασφάλειας και Συνεργασίας θα μείνουν στην περιοχή την οποία μέσα στην εβδομάδα
εγκαταλείπουν οι κυανόκρανοι του ΟΗΕ, για να παρακολουθήσουν τους Κροάτες που
αναμένονται να φθάνουν κατά κύματα για να επιθεωρήσουν τι απέμεινε από τις
περιουσίες τους.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16040N491</ED>
<ID>
ID:135235

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N49&aa=1</URL></REF>


Article

<CATEGORY>vin07</CATEGORY>

 <H2>Δύσκολη η μεταβίβαση εξουσίας στο Μαυροβούνιο
</H2><H2></H2>
ΑΛΛΗ μία μεταβίβαση εξουσίας, στο Μαυροβούνιο αυτή τη φορά, έδειξε ότι δεν
είναι εύκολο να επιτευχθεί ομαλά, καθώς περισσότερα από 45 άτομα
τραυματίστηκαν στις ταραχές που ξέσπασαν ανάμεσα στους οπαδούς του απερχόμενου
προέδρου Μομίρ Μπουλάτοβιτς και την Αστυνομία. Η ορκωμοσία του φιλοδυτικού
νέου προέδρου Μίλο Τζουγκάνοβιτς είναι απειλή για την πολιτική ισχύ του
προέδρου της Γιουγκοσλαβίας Σλόμπονταν Μιλόσεβιτς, τον οποίο κατηγόρησαν ως
«υποκινητή των επεισοδίων» οι Ηνωμένες Πολιτείες.

Το Μαυροβούνιο μπορεί να αποτελεί μικρό τμήμα για την Ομοσπονδιακή
Γιουγκοσλαβία, με τη Σερβία τον κύριο εταίρο, αλλά διατηρεί το 50% των ψήφων
στην Ομοσπονδιακή Βουλή και έτσι μπορεί να εμποδίσει κάποια σχέδια του Μιλόσεβιτς.

Αλλά τα προβλήματα δεν τελειώνουν για τη Γιουγκοσλαβία.

Ο Αμερικανός απεσταλμένος Ρόμπερτ Γκέλμπαρτ διάλεξε την χθεσινή ημέρα, που οι
Σέρβοι θρηνούσαν για την οριστική απώλεια και της Ανατολικής Σλαβονίας, να
τους καλέσει να αρχίσουν διάλογο με την αλβανόφωνη πλειοψηφία του Κοσσυφοπέδιου.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16040N492</ED>
<ID>
ID:135285

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N49&aa=2</URL></REF>


Article

<CATEGORY>vin02</CATEGORY>

 <H5></H5><H2>ΕΚΤΟΣ ΣΥΝΟΡΩΝ
</H2><H2>Ιδεολογία και εθνική στρατηγική
</H2>
<AUTHOR>ΑΘΑΝΑΣΙΟΣ Γ. ΠΛΑΤΙΑΣ</AUTHOR>

ΓΙΑ ΕΝΑ μικρό και αδύναμο κράτος (όπως η Ελλάδα) που αντιμετωπίζει
πολυπληθέστερους αντιπάλους με επεκτατικές βλέψεις (όπως η Τουρκία) χωρίς να
μπορεί να βασίζεται σε φυσικούς προστάτες, η εθνική του στρατηγική είναι πρώτα
απ' όλα στρατηγική κρατικής επιβίωσης. Η επιβίωση περιλαμβάνει δύο σκέλη: α)
εδαφική κυριαρχία και β) εθνική ανεξαρτησία. Σε αντίθεση με μεγάλες δυνάμεις
που μπορεί να έχουν την πολυτέλεια να βασίζουν πτυχές της εξωτερικής τους
πολιτικής σε ιδεολογικές προτιμήσεις (π.χ. φιλελευθερισμός από τις ΗΠΑ), τα
μικρά κράτη δεν μπορεί να ξεφεύγουν από τον πραγματισμό που επιβάλλουν οι
περιστάσεις. Για την Ελλάδα η εθνική στρατηγική δεν μπορεί να είναι «δεξιά» ή
«αριστερή», «φιλελεύθερη» ή «σοσιαλιστική», «εθνικιστική» ή «διεθνιστική»,
«προοδευτική» ή «αντιδραστική». Για την Ελλάδα η εθνική στρατηγική μπορεί α)
να συμπλέει ή να μη συμπλέει με τις τάσεις που επικρατούν στο διεθνές σύστημα,
β) να υπερβαίνει ή να μην υπερβαίνει τις υλικές της δυνατότητες και γ) να
χρησιμοποιεί ή να μη χρησιμοποιεί όλα τα διαθέσιμα μέσα ορθολογικά. Με
τέτοιους όρους έπρεπε να διεξάγεται η δημόσια συζήτηση για την εθνική
στρατηγική στην Ελλάδα. Δυστυχώς όμως διεξάγεται με όρους ιδεολογικούς.

Πρόσφατο παράδειγμα η περίπτωση Π. Κονδύλη που στο εκπληκτικής διαύγειας
βιβλίο του για τη Θεωρία του Πολέμου τόλμησε να αναφέρει ότι η χώρα λόγω α)
γεωπολιτικής τρωτότητος β) αδυναμίας να διεξαγάγει μακροχρόνιο πόλεμο και γ)
την τάση της στρατιωτικής τεχνολογίας που ευνοεί την επίθεση πρέπει να
δημιουργήσει τη στρατιωτική επιλογή του πρώτου πλήγματος αν θέλει να αυξήσει
την αξιοπιστία της αποτροπής της. 
Αμέσως ο κ. Κονδύλης χαρακτηρίστηκε πολεμοκάπηλος.

Η δημόσια συζήτηση, αντί να επικεντρωθεί στα πλεονεκτήματα και τα
μειονεκτήματα της πρότασης, επικεντρώθηκε στις ιδεολογικές προτιμήσεις των συμμετεχόντων.

Σε μια χώρα όταν α) δεν υπάρχουν κρατικοί θεσμοί παραγωγής στρατηγικής και β)
ο δημόσιος διάλογος διεξάγεται κάτω από την πίεση ιδεολογικής τρομοκρατίας,
τότε είναι δύσκολο να ανθήσει η μελέτη της στρατηγικής που τόσο χρειάζεται ο τόπος.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16040N493</ED>
<ID>
ID:135355

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N49&aa=3</URL></REF>


Article

<CATEGORY>vin07</CATEGORY>

 <H5>ΚΙΝΔΥΝΟΣ ΑΠΟ ΤΗ ΣΥΓΧΩΝΕΥΣΗ ΔΥΟ ΕΜΒΡΥΩΝ ΜΕ ΕΜΦΥΤΕΥΣΗ ΠΟΛΛΩΝ ΩΑΡΙΩΝ ΣΤΗ ΜΗΤΡΑ
</H5><H2>Παιδιά-Χίμαιρες
</H2>
Τον κίνδυνο της συγχώνευσης δύο εμβρύων με την εμφύτευση πολλών
γονιμοποιημένων ωαρίων στη μήτρα μιας γυναίκας που υποβάλλεται σε τεχνητή
γονιμοποίηση, με αποτέλεσμα να γεννιούνται παιδιά-χίμαιρες, επισημαίνουν
Βρετανοί ερευνητές.

ΟΙ ΒΡΕΤΑΝΟΙ επιστήμονες εντόπισαν μία περίπτωση κατά την οποία δύο έμβρυα ­
ένα αρσενικό και ένα θηλυκό ­ συγχωνεύτηκαν κατά την ανάπτυξή τους,
δημιουργώντας ένα παιδί. Το περιστατικό, το οποίο αναφέρεται στην Ιατρική
Επιθεώρηση της Νέας Αγγλίας, έγινε αντιληπτό όταν το κατά τα άλλαα υγιέστατο
παιδί ­ ένα αγοράκι ­ υποβλήθηκε σε χειρουργική επέμβαση, επειδή ο αριστερός
του όρχις δεν είχε αναπτυχθεί φυσιολογικά. Οι χειρουργοί ανακάλυψαν μέσα στον
όρχι μία ωοθήκη και μία σάλπιγγα.

Στη ιατρική η κατάσταση αυτή ονομάζεται «χιμαιρισμός», από την Χίμαιρα, το
τέρας της ελληνικής μυθολογίας που ήταν εν μέρει λιοντάρι, εν μέρει κατσίκα
και είχε ουρά δράκου. Οι ερευνητές του Πανεπιστημίου του Εδιμβούργου, υπό τη
Λίζα Στρέιν, επισημαίνουν ότι η καθιερωμένη πρακτική της εμφύτευσης πολλών
ωαρίων κατά την τεχνητή γονιμοποίηση δημιουργεί πιθανότητες να συγχωνευτούν τα
δύο έμβρυα.

ΠΟΛΛΑ ΚΡΟΥΣΜΑΤΑ

«Η παρακολούθηση για "χιμαιρισμό" των παιδιών που έρχονται στον κόσμο με
τεχνητή γονιμοποίηση πρέπει από 'δω και πέρα να λαμβάνεται σοβαρά υπ' όψιν»,
υπογράμμισε η δρ Λίζα Στρέιν. «Τέτοια φαινόμενα μπορεί να προκληθούν και από
τη φύση, είναι όμως εξαιρετικά σπάνια, τόσο σπάνια ώστε να υποδηλώνουν μία
σχέση αιτίου - αιτιατού με την τεχνητή γονιμοποίηση».

Όπως αφήνει να εννοηθεί η ερευνητική ομάδα του Πανεπιστημίου του Εδιμβούργου,
υπάρχουν περισσότερα κρούσματα «χιμαιρισμού» απ' όσα εντοπίζονται, γιατί η
συγχώνευση μεταξύ δύο αρσενικών ή δύο θηλυκών εμβρύων δεν μπορεί να γίνει
αντιληπτή μέχρι να παρουσιαστεί κάποια ανωμαλία στα γεννητικά όργανα του παιδιού.

Η ΑΥΞΗΣΗ ΓΟΝΙΜΟΤΗΤΑΣ

Ο κίνδυνος να γεννηθούν παιδιά-χίμαιρες έχει αυξηθεί τα τελευταία χρόνια,
εφόσον όλο και περισσότερες γυναίκες λαμβάνουν φάρμακα για την αύξηση της
γονιμότητας, που προκαλούν την απελευθέρωση πολλών ωαρίων για γονιμοποίηση.
Επίσης, όλο και περισσότερα ζευγάρια καταφεύγουν στη μέθοδο της τεχνητής
γονιμοποίησης, κατά την οποία συνήθως οι γιατροί εμφυτεύουν πολλά
γονιμοποιημένα ωάρια στη μήτρα της γυναίκας, έτσι ώστε να υπάρχουν αυξημένες
πιθανότητες ότι τουλάχιστον ένα από αυτά θα εξελιχθεί σε έμβρυο που θα
μπορέσει να επιβιώσει. Το μεγαλύτερο ποσοστό γεννήσεων διδύμων, τριδύμων η
τετραδύμων, μετά τη χορήγηση φαρμάκων που αυξάνουν τη γονιμότητα και έπειτα
από τεχνητή γονιμοποίηση, σημαίνει επίσης ότι είναι δυνατόν να εντοπιστούν
περισσότερα παιδιά-χίμαιρες. Στις Ηνωμένες Πολιτείες και τον Καναδά ύστερα από
θεραπείες γονιμότητας και τεχνητές γονιμοποιήσεις, το 28% των παιδιών που
γεννιούνται είναι δίδυμα και το 6% τρίδυμα. Τα αντίστοιχα ποσοστά στις
φυσιολογικές συλλήψεις είναι 1% και 0,013%.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16040N501</ED>
<ID>
ID:135236

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N50&aa=1</URL></REF>


Article

<CATEGORY>vin07</CATEGORY>

 <H2>Η Αίτνα ηρέμησε προσωρινά αλλά η Ιταλία παραμένει σε επιφυλακή
</H2><H2></H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

ΦΑΙΝΕΤΑΙ πως ο Ήφαιστος ξανάπιασε... δουλειά στο εργαστήριό του στην Αίτνα της
Σικελίας. Εκεί που, σύμφωνα με τη μυθολογία, κατασκευάζει όπλα και πανοπλίες
για να καλοπιάσει τους υπόλοιπους θεούς. Έτσι μπορεί να εξηγείται και η
επαναδραστηριοποίηση του μεγαλύτερου ηφαιστείου της Ευρώπης.

Σε επιφυλακή βρίσκονται οι ιταλικές αρχές και οι ηφαιστειολόγοι, που
παρακολουθούν από κοντά όλο το 24ωρο το ηφαίστειο. Το παράξενο είναι πως από
τη Δευτέρα φαίνεται να έχει σιγήσει. Κάτι που, όπως λέει ο Λετερίο Βίλαρι,
υπεύθυνος του Εθνικού Ηφαιστειολογικού Ινστιτούτου της Ιταλίας, μπορεί να
σημαίνει ότι το μάγμα βρήκε ­ ή προσπαθεί να βρει ­ αλλού διέξοδο. Ίσως βρει
κάποια υπόγεια δεξαμενή, όπου συγκεντρώνεται. Αν συνεχίσει να συσσωρεύεται
όμως, θα ξαναβγεί στην επιφάνεια από κάποια άλλη διέξοδο.

Η νέα δραστηριότητα του ηφαιστείου ξεκίνησε την περασμένη εβδομάδα με πλήθος
μικροσεισμών και σημαντική παραμόρφωση του εδάφους. Ξαφνικά όμως όλα
σταμάτησαν τη Δευτέρα.

Η Αίτνα είναι γνωστή για τη συχνή δραστηριότητά της, που εκδηλώνεται με ροή
λάβας και έκλυση αερίων από τους κρατήρες της. Οι επιστήμονες είχαν αρχίσει να
ανησυχούν γιατί η τελευταία φορά που είχε γίνει αυτό ήταν το 1993, κάτι που
σημαίνει πως το μάγμα συσσωρεύεται επικίνδυνα. Η τωρινή επαναδραστηριοποίησή
της θεωρείται φυσιολογική.

ΚΑΝΕΝΑΣ ΚΙΝΔΥΝΟΣ ΓΙΑ ΤΗΝ ΕΛΛΑΔΑ

Οι Ιταλοί, πάντως, διαθέτουν τον πιο σύγχρονο εξοπλισμό για τη στενή
παρακολούθηση του ηφαιστείου, όπως εξηγεί ο κ. Μιχάλης Φυτίκας, υπεύθυνος του
Ινστιτούτου για τη Μελέτη και την Παρακολούθηση του Ηφαιστείου της Σαντορίνης.
«Η Αίτνα είναι ακίνδυνο ηφαίστειο. Σπάνια έχει σκοτώσει ανθρώπους.
Προειδοποιεί εγκαίρως και οι κάτοικοι απομακρύνονται. Εξάλλου, δεν είναι ο
τύπος του ηφαιστείου που κάνει μεγάλες εκρήξεις, όπως είναι της Σαντορίνης ή
του Βεζουβίου. Για αυτό δεν υπάρχει κίνδυνος για την Ελλάδα, ούτε για
συνέπειες στο κλίμα της περιοχής, όπως έγινε στην περίπτωση του Πινατούμπο
στις Φιλιππίνες πριν από λίγα χρόνια».

Σύμφωνα με τον κ. Ευθύμιο Λέκκα, επίκουρο καθηγητή Γεωλογίας στο Πανεπιστήμιο
Αθηνών, η Αίτνα είναι γνωστή κυρίως για ροή λάβας και έκλυση πυροκλαστικών
αερίων. Το 1958 και το 1993 είχαν γίνει οι σημαντικότερες εκρήξεις της. Την
τελευταία μάλιστα φορά η λάβα απείλησε το χωριό Τζαφεράνα, φτάνοντας στα πρώτα
σπίτια. Τότε οι Ιταλοί με μία γιγαντιαία επιχείρηση κατόρθωσαν να εκτρέψουν τη
ροή της λάβας σε υπόγειο τούνελ και να τη διοχετεύσουν σε μία πεδιάδα χωρίς
κατοίκους, γλιτώνοντας το χωριό.

Στο μεταξύ, ένα άλλο ηφαίστειο ανησυχεί πολύ περισσότερο τους επιστήμονες.
Βρίσκεται στο Μεξικό και θεωρείται πολύ πιο επικίνδυνο από την Αίτνα. Αν
εκραγεί το ηφαίστειο του Ποποκατεπέτλ, όπως προμηνύεται, καθώς έχει
συσσωρευτεί πολλή λάβα στον κρατήρα του, μπορεί να έχει απρόσμενες συνέπειες,
όχι μόνο στην γύρω περιοχή, αλλά και στο κλίμα ολόκληρου του πλανήτη.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16040N502</ED>
<ID>
ID:135286

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N50&aa=2</URL></REF>


Article

<CATEGORY>vin07</CATEGORY>

 <H2>Βρήκαν πώς προκαλείται ο καρκίνος του τραχήλου της μήτρας </H2>
ΒΡΕΤΑΝΟΙ και Ολλανδοί επιστήμονες ανακοίνωσαν πως ανακάλυψαν τον τρόπο με τον
οποίο εισβάλλει στο ανοσοποιητικό σύστημα ο ιός που προκαλεί τον καρκίνο του
τραχήλου της μήτρας.

Η ανακάλυψη αυτή θα βοηθήσει τη δημιουργία εξελιγμένων θεραπειών για τη μορφή
αυτή καρκίνου και στην παρασκευή εμβολίων για τον καρκίνο του τραχήλου και όχι μόνο.

«Είναι η πρώτη φορά που μπορούμε να δούμε πώς εισβάλλει ο ιός στα κύτταρα του
τραχήλου, δηλαδή πώς αρχίζει η ασθένεια», τόνισε ο επικεφαλής των ερευνητών,
δρ Πίτερ Στερν.

Οι γιατροί γνώριζαν πως ορισμένες μορφές του ιού του ανθρώπινου θηλώματος
συνδέονται με το 90% των περιπτώσεων καρκίνου του τραχήλου, αλλά δεν μπορούσαν
να εξηγήσουν γιατί πολλές γυναίκες αντιστέκονται στη μόλυνση και άλλες όχι.

Επιστήμονες από το Ινστιτούτο Αντικαρκινικών Ερευνών Πάτερσον στο Μάντσεστερ
και από το Ελεύθερο Πανεπιστήμιο του Άμστερνταμ, παρακολουθούσαν επί τρία
χρόνια 88 γυναίκες με ανωμαλίες στους ιστούς του τραχήλου.

Πολλές από τις γυναίκες αυτές ανάρρωσαν, αλλά οι πέντε από αυτές που ανέπτυξαν
ενδοεπιθήλιο νεοπλασία του τραχήλου ­ ένα στάδιο πριν από τον καρκίνο ­ είχαν
το ίδιο αντιγόνο λευκοκυττάρων, ένα μόριο το οποίο βρίσκεται σε όλα τα κύτταρα
και ειδοποιεί το ανοσοποιητικό σύστημα για την παρουσία ιού στον οργανισμό.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16040N503</ED>
<ID>
ID:135325

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N50&aa=3</URL></REF>


Article

<CATEGORY>vin07</CATEGORY>

 <H2>60χρονη γιαγιά γέννησε φυσιολογικά ένα αγοράκι </H2>
ΕΝΑΝΤΙΑ στους νόμους της φύσης, μια 60χρονη Βρετανίδα που ήδη έχει γίνει
γιαγιά, απέκτησε τον περασμένο Νοέμβριο ένα αγοράκι, χωρίς να καταφύγει σε
τεχνητή γονιμοποίηση.

Η Ελίζαμπεθ Μπατλ, που εκτρέφει αιγοπρόβατα στην Ουαλία, γέννησε στις 20
Νοεμβρίου με καισαρική στο νοσοκομείο του Καρμάρτεν ένα υγιέστατο αγοράκι. Η
κ. Μπατλ έχει μία κόρη 35 ετών, η οποία έγινε για πρώτη φορά μητέρα στα 16 της.

Η περίπτωση της γυναίκας αυτής είναι μοναδική στον κόσμο. «Δεν έχω ακούσει
ποτέ παρόμοια περίπτωση γυναίκας σε προχωρημένη ηλικία να μένει έγκυος
φυσιολογικά», δήλωσε ένας από τους γιατρούς της κ. Μπατλ.

Η 63χρονη Ιταλίδα Ροζάνα Αλία Κόρτα κατέχει το ρεκόρ της μεγαλύτερης σε ηλικία
γυναίκας που έφερε στον κόσμο ένα υγιές μωρό, όμως η γυναίκα αυτή συνέλαβε με
τη μέθοδο της εξωσωματικής γονιμοποίησης.

Η Ελίζαμπαθ Μπατλ και ο 56χρονος σύζυγός της θεωρούν τον ερχομό του μωρού ως
ένα θαύμα και υποστηρίζει πως σε αυτό έπαιξε ρόλο η ζωή τους στη φύση.

Η μητέρα τής κ. Μπατλ είχε μείνει έγκυος στα 53 της χρόνια, αλλά απέβαλε, το
ίδιο και μία θεία της.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16040N504</ED>
<ID>
ID:135358

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N50&aa=4</URL></REF>


Article

<CATEGORY>vin07</CATEGORY>

 <H5>Η ΤΟΥΡΚΙΑ ΕΧΕΙ ΜΑΚΡΥ ΔΡΟΜΟ ΓΙΑ ΤΗΝ ΕΥΡΩΠΗ, ΛΕΝΕ ΓΕΡΜΑΝΙΑ ΚΑΙ ΓΑΛΛΙΑ
</H5><H2>Θα περιμένει πολύ ακόμη </H2>
Γιλμάζ - Κολ. Οι σχέσεις της Άγκυρας με την Ελλάδα, το Κυπριακό και οι
παραβιάσεις των ανθρωπίνων δικαιωμάτων εμποδίζουν την ένταξη της Τουρκίας στην
Ευρωπαϊκή Ένωση. (Φωτό Ρώυτερ)

Τη θεωρούν απαραίτητη, αλλά δεν τη θέλει κανείς. Η Γερμανία και η Γαλλία
πιστεύουν ότι η Τουρκία έχει ακόμη πολύ δρόμο μπροστά της ώσπου να γίνει
σύγχρονη ευρωπαϊκή, δημοκρατική χώρα.

ΣΕ διάσκεψη με θέμα την Ευρώπη, που διοργανώθηκε από το Χριστιανοδημοκρατικό
Κόμμα, ο Χέλμουτ Κολ εξέφρασε την ελπίδα ότι σύντομα θα καταστεί δυνατό να
επαναληφθεί ο διάλογος με την Άγκυρα. «Είναι προς το συμφέρον μας να
εκμεταλλευθεί την ευκαιρία η Τουρκία και να μπει στην πορεία προς την
Ευρωπαϊκή Ένωση», δήλωσε ο Χέλμουτ Κολ. «Όμως ­ πρόσθεσε ­ για να είναι σε
θέση να ενταχθεί στην Ευρωπαϊκή Ένωση, η Άγκυρα θα πρέπει να βελτιώσει τις
επιδόσεις της στον τομέα των ανθρωπίνων δικαιωμάτων, να σέβεται απολύτως τις
δημοκρατικές αρχές και να επιλύσει τις εντάσεις με τη γειτονική Ελλάδα για το Κυπριακό».

Ο Γερμανός καγκελάριος Χέλμουτ Κολ εξέφρασε τη λύπη του για την οργίλη
αντίδραση της Τουρκίας μετά την απόφαση Γερμανών ομοσπονδιακών εισαγγελέων που
έκριναν ότι το Εργατικό Κόμμα του Κουρδιστάν δεν αποτελεί τρομοκρατική οργάνωση.

Υπέρ της συμμετοχής της Τουρκίας στην ευρωπαϊκή διάσκεψη τάχθηκε χθες ο Γάλλος
υπουργός αρμόδιος για ευρωπαϊκές υποθέσεις, Πιέρ Μοσκοβισί.

Πάντως, ο Μοσκοβισί υπογράμμισε τους κινδύνους που εγκυμονούν για την Τουρκία
ο ισλαμισμός και το Κυπριακό. «Η Τουρκία έχει πολύ δρόμο να διανύσει, τόσο στα
ανθρώπινα δικαιώματα, όσο και στις σχέσεις της με τους γείτονές της και το
θέμα της Κύπρου». Αναφορικά με την Κύπρο, ο Μοσκοβισί υπογράμμισε ότι η
Τουρκία πρέπει να πειστεί ότι «δεν έχει τίποτε να κερδίσει αν εμπλακεί σε μια
δυναμική αναμέτρηση».

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16040N511</ED>
<ID>
ID:135237

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N51&aa=1</URL></REF>


Article

<CATEGORY>vin07</CATEGORY>

 <H2>Απελευθέρωση του χρηματοδοτικού πρωτοκόλλου επιδιώκει η Ιταλία
</H2><H2></H2>
ΤΗΝ ΑΠΕΛΕΥΘΕΡΩΣΗ του χρηματοδοτικού πρωτοκόλλου για την Τουρκία θα προτείνει η
Ιταλία, δήλωσε χθες ο Ιταλός πρωθυπουργός Ρομάνο Πρόντι. Απαντώντας στο
Κοινοβούλιο σε ερωτήσεις σχετικά με το Κουρδικό και την Τουρκία, είπε ότι η
Ιταλία θα προτείνει σχέδιο συζήτησης στο Συμβούλιο Γενικών Υποθέσεων της Ε.Ε.
που θα συγκληθεί στις 26 Ιανουαρίου.

Το ιταλικό σχέδιο θα έχει τρία βασικά σημεία: Την ανταλλαγή πληροφοριών και τη
συνεργασία των αστυνομιών των χωρών-μελών της Συμφωνίας του Σένγκεν και της
Τουρκίας. Την εναρμόνιση των μέτρων σχετικά με το πολιτικό άσυλο των χωρών-
μελών της Σένγκεν, διότι αν υπάρχουν διαφορετικοί νόμοι δεν μπορεί να υπάρξει
κοινή ευρωπαϊκή πολιτική. Τρίτον, τη συνέχιση των σχέσεων μεταξύ της Ε.Ε. και
της Τουρκίας, παρ' ότι το αποτέλεσμα του Λουξεμβούργου δεν ικανοποίησε την
Άγκυρα. Γι' αυτό τον λόγο, συνέχισε ο κ. Πρόντι, θα πρέπει να εξετάσουμε τη
δυνατότητα απελευθέρωσης του χρηματοδοτικού πρωτοκόλλου για προγράμματα
βοήθειας στη Νοτιοανατολική Τουρκία, που θα βελτιώσουν τις συνθήκες των
ανθρωπίνων δικαιωμάτων του κουρδικού πληθυσμού.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16040N512</ED>
<ID>
ID:135287

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N51&aa=2</URL></REF>


Article

<CATEGORY>vin07</CATEGORY>

 <H2>Η Ρωσία προτείνει αεροσκάφη της να αντικαταστήσουν τα U-2 στο Ιράκ
</H2><H2></H2>
ΑΠΑΡΑΔΕΚΤΗ χαρακτήρισε χθες το γαλλικό υπουργείο Εξωτερικών την απόφαση του
Ιράκ να μην επιτρέψει στους επιθεωρητές των Ηνωμένων Εθνών να επισκεφθούν
εγκαταστάσεις στις οποίες φυλάσσονται όπλα.

Η εκπρόσωπος Ανί Γκαζό - Σεκρέ δήλωσε ότι ο Ρίτσαρντ Μπάτλερ, επικεφαλής της
αρμόδιας επιτροπής για τον αφοπλισμό του Ιράκ, θα συναντηθεί με τον Γάλλο
υπουργό Εξωτερικών Ιμπέρ Βεντρίν, με στόχο την ενίσχυση της γαλλικής
συμμετοχής στη σύνθεση της επιτροπής.

Σύμφωνα με τον εκπρόσωπο του ρωσικού υπουργείου Εξωτερικών Βαλερί
Νεστερούσκιν, η Ρωσία είναι υπέρ της επίλυσης της ιρακινής κρίσης με
πολιτικο-διπλωματικά μέσα και τόνισε ότι «η χρήση βίας είναι απαράδεκτη». Η
Ρωσία πρότεινε ρωσικά αεροσκάφη να επιτηρούν τον εναέριο χώρο του Ιράκ, αντί
των αμερικανικών U-2, για τα οποία η Βαγδάτη έχει αντιρρήσεις.

Ανώτερος Ιρακινός αξιωματούχος κατηγόρησε χθες τις ΗΠΑ ότι προετοιμάζουν το
έδαφος για επίθεση εναντίον του Ιράκ. Τη δήλωση έκανε προς το Γαλλικό
Πρακτορείο ο Σαάντ Κασέμ Χαμουντί, ηγετικό στέλεχος του κυβερνώντος κόμματος Μπάαθ.

Τρεις Αμερικανοί ­ ένας άνδρας και δύο γυναίκες ­ μέλη αμερικανικής
ανθρωπιστικής οργάνωσης άρχισαν χθες καθιστική διαμαρτυρία στη Βαγδάτη,
μπροστά από την έδρα των επιθεωρητών του ΟΗΕ, ζητώντας την άρση του εμπάργκο
κατά του Ιράκ. Οι τρεις Αμερικανοί είναι μέλη της οργάνωσης Φωνές στην Έρημο,
που σε έκθεσή της υποστηρίζει ότι τα πέντε τελευταία χρόνια, εξαιτίας των
διεθνών κυρώσεων, έχουν χάσει τη ζωή τους 600.000 παιδιά.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16040N513</ED>
<ID>
ID:135326

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N51&aa=3</URL></REF>


Article

<CATEGORY>vin07</CATEGORY>

 <H2>Η «τρόικα» πάει τελικά στην Αλγερία
</H2><H2></H2>
ΤΗΝ ΠΡΟΣΕΧΗ Δευτέρα θα επισκεφθεί επίσημα την Αλγερία η υπουργική «τρόικα» της
Ευρωπαϊκής Ένωσης, όπως ανακοινώθηκε από το αλγερινό υπουργείο Εξωτερικών. Στο
επίσημο ανακοινωθέν αναφέρεται ότι η ακριβής ημερομηνία συναποφασίστηκε με
διαβουλεύσεις ανάμεσα στην αλγερινή κυβέρνηση και την βρετανική προεδρία της
Ε.Ε. Την υπουργική «τρόικα» της Ε.Ε. συγκροτούν ο Βρετανός υφυπουργός
Εξωτερικών Ντέρεκ Φάτσετ, η Αυστριακή υφυπουργός Εξωτερικών Μπενίτα Φερέρο -
Βάλντνερ (η χώρα της αναλαμβάνει την 1η Ιουλίου 1998 την εξαμηνιαία προεδρία
της Ε.Ε.) και ο υφυπουργός Εξωτερικών του Λουξεμβούργου Ζορζ Βόχλφαρτ.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16040N514</ED>
<ID>
ID:135359

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N51&aa=4</URL></REF>


Article

<CATEGORY>vin07</CATEGORY>

 <H5></H5><H2>Έχουν χαθεί οι τοιχογραφίες της βασιλικής του Αγίου Φραγκίσκου
</H2>
ΤΟ ΜΕΓΑΛΥΤΕΡΟ μέρος των τοιχογραφιών της βασιλικής του Αγίου Φραγκίσκου της
Ασίζης, που καταστράφηκαν από το μεγάλο σεισμό του περασμένου Σεπτεμβρίου,
έχουν χαθεί για πάντα, ανακοίνωσε ο εκπρόσωπος της Μονής του Αγίου Φραγκίσκου,
πάτερας Νικόλα Τζαντομένικο.

Επικαλούμενος την άποψη των ειδικών, ο εκπρόσωπος της μονής επεσήμανε πως μόνο
το 10% των τοιχογραφιών του θόλου, που ήταν έργο του Τσιμαμπούε, είναι δυνατόν
να αποκατασταθεί.

Αντίθετα, ο πρώην υπουργός Πολιτισμού της Ιταλίας Αντόνιο Παολούτσι, υπεύθυνος
για τις εργασίες αποκατάστασης, είναι αισιόδοξος και πιστεύει πως θα
αποκατασταθεί έως και το 50% των τοιχογραφιών. Τόνισε ακόμη πως έχουν
συγκεντρωθεί περίπου 50.000 κομματάκια μεγέθους από ένα έως πέντε εκατοστά, τα
οποία θα ενωθούν όπως σε παζλ, με τη βοήθεια ηλεκτρονικού υπολογιστή.

Το έργο της αποκατάστασης θα αρχίσει το 1999 και μέσα σε ένα έτος θα έχει
επισκευαστεί το πάνω μέρος του ναού. Μόνο η οικοδόμηση τμημάτων του
μοναστηρίου θα κοστίσει 55 δισ. λιρέτες (περίπου 900 εκατ. δρχ.).

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16040N515</ED>
<ID>
ID:135380

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N51&aa=5</URL></REF>


Article

<CATEGORY>vin07</CATEGORY>

 <H2>Η Ευρωβουλή καταδικάζει τη βία εναντίον των Ζαπατίστας </H2>
ΤΟ ΕΥΡΩΠΑΪΚΟ Κοινοβούλιο υιοθέτησε χθες απόφαση, μετά τη σφαγή 45 χωρικών στην
επαρχία Τσιάπας του Μεξικού, με την οποία ζητεί «να μπορέσουν οι Ζαπατίστας να
ενταχθούν ως μία νόμιμη οργάνωση στη μεξικανική πολιτική ζωή».

Στην απόφαση του Ευρωκοινοβουλίου καταδικάζεται απερίφραστα η βία με στόχο
τους Ζαπατίστας, οι οποίοι αναγνωρίζονται ως νόμιμη πολιτική οργάνωση, και
καλείται ο «Εθνικοαπελευθερωτικός Στρατός των Ζαπατίστας» να συμμετάσχει στον
εθνικό διάλογο στο Μεξικό. Ζητείται, επίσης, από τον Μεξικανό πρόεδρο Ερνέστο
Ζεντίγιο να αποτρέψει μελλοντικές ενέργειες παραστρατιωτικών στοιχείων
εναντίον των Ζαπατίστας.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16040N516</ED>
<ID>
ID:135393

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N51&aa=6</URL></REF>


Article

<CATEGORY>vin07</CATEGORY>

 <H5>ΜΙΛΛΕΡ ΚΟΥΩΡΛΣ
</H5><H2>ΠΡΟΣΩΠΑ
</H2><H2>Το όνειρο της αιώνιας νιότης
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Μίλλερ Κουώρλς. Η έμμονη ιδέα του είναι να ζήσει για πάντα

Επιστήμονες ανακοίνωσαν ότι ανακάλυψαν την πηγή της νεότητας και άνοιξαν το
δρόμο για την αθανασία· κι αυτό χάρη στον Μίλλερ Κουώρλς.

Ο ΜΙΛΛΕΡ Κουώρλς είναι ένας 83χρονος τεξανός πολυεκατομμυριούχος με μία έμμονη
ιδέα: θέλει να ζήσει για πάντα. Όχι ως κλώνος ούτε μέσω των παιδιών του, αλλά
ο ίδιος. «Μου έχουν μείνει αρκετά κύτταρα για να γίνω και πάλι όπως ήμουν στα
45 μου, αν βέβαια μπορούσα να τα κάνω να διαιρεθούν εγκαίρως», δήλωσε πρόσφατα
σε συνέντευξή του. «Πρέπει να κρατηθώ ζωντανός και υγιής επειδή ο χρόνος μου,
στατιστικά, τελειώνει».

Πολλοί επιστήμονες πιστεύουν πως το μυστικό της αιώνιας νιότης βρίσκεται στη
διαίρεση των κυττάρων. Κάθε ανθρώπινο κύτταρο έχει ένα «φιτίλι» στην άκρη του
DNA του που κονταίνει κάθε φορά που το κύτταρο διαιρείται. Όταν, βραχυνόμενο,
φτάσει σ' ένα ορισμένο μέγεθος, το κύτταρο πεθαίνει. Είναι συνεπώς λογικό ότι
αν δεν κοντύνει η άκρη αυτή, το κύτταρο ­ και συνεπώς ο οργανισμός ­ θα ζήσει
αιώνια. Όταν το πληροφορήθηκε ο Κουώρλς, το 1991, θέλησε να ιδρύσει μια
ιδιωτική εταιρεία για να αξιοποιήσει την πληροφορία· η Geron Corporation
ιδρύθηκε έτσι, το 1992, στην Καλιφόρνια.

Φαντάζεται λοιπόν κανείς τον ενθουσιασμό του Κουώρλς όταν μια ομάδα της Geron
Corporation, που δούλευε με τον δρα Γούντρινγκ Ράιτ του Πανεπιστημίου του
Τέξας, ανακοίνωσε ότι κατάφερε να κάνει ανθρώπινα κύτταρα να ζήσουν, στο
εργαστήριο τουλάχιστον, πολύ περισσότερο απ' ό,τι θεωρείται φυσιολογικό.
Κλειδί για το επίτευγμα ήταν η παραγωγή ενός ενζύμου που δεν παράγει ο
ανθρώπινος οργανισμός: ονομάζεται τηλομεράση και εμποδίζει τη βράχυνση των
άκρων του DNA στην οποία, όπως αποδείχθηκε άμεσα από τα πειράματα, οφείλεται η
γήρανση των κυττάρων. Η ερευνητική ομάδα δήλωσε προς την επιθεώρηση Science
ότι οι μακροπρόθεσμες συνέπειες της ανακάλυψης είναι «συνταρακτικές» και ότι
τα κύτταρα «βρήκαν τη δική τους πηγή της νεότητας».

Δυστυχώς όμως θα χρειαστεί ακόμη καιρός για ν' ανοίξει ο Κουώρλς τις
σαμπάνιες. Άλλοι επιστήμονες επισημαίνουν ότι η τηλομεράση δεν είναι αρκετή
και ότι κύτταρα που δεν διαιρούνται, όπως αυτά των μυών και των νεύρων,
πεθαίνουν επίσης κάποια στιγμή. Τα κύτταρα των τρωκτικών παράγουν συνεχώς
τηλομεράση και τα άκρα του DNA των κυττάρων τους δεν βραχύνονται, ωστόσο τα
τρωκτικά πεθαίνουν. Η γήρανση, λέει στην «Ιντιπέντεντ» ο καθηγητής Ρόμπερτ
Νιούμπολντ του Πανεπιστημίου Μπρουνέλ, είναι μια σωρευτική διαδικασία ενώ
γενετικές βλάβες μπορούν επίσης να προκαλέσουν αυτοκαταστροφή των κυττάρων. Η
τηλομεράση δεν είναι τελικά το μυστικό της αιώνιας ζωής. Ισως για το καλό μας·
μπορεί έτσι να αποφύγουμε το «αποθανείν θέλω» της Σίβυλλας.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16040N521</ED>
<ID>
ID:135238

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N52&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Η σφαγή των αθώων
</H2><H2></H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Άμαχος πληθυσμός. 200 εκατομμύρια νεοσσοί θανατώνονται κάθε χρόνο στις
Ηνωμένες Πολιτείες

Χρειάζονται ασφαλώς γερά νεύρα για να εξοντώσεις 1,3 εκατομμύριο κοτόπουλα σε
μια μέρα. Για να σκοτώνεις όμως μισό εκατομμύριο νεογνά ΚΑΘΕ μέρα, μάλλον
πρέπει να έχεις αποκτηνωθεί.

ΣΤΟ Χονγκ Κονγκ δεν ενδιαφέρονται για την κρίση των χρηματαγορών. Βρίσκονται
ακόμη υπό το κράτος του σοκ για τον τρόπο με τον οποίο σφαγιάστηκαν τις
τελευταίες μέρες του χρόνου περισσότερα από ένα εκατομμύριο πουλερικά, ύποπτα
για τη διάδοση της ομώνυμης θανατηφόρας γρίπης. Οι τοπικές εφημερίδες βρίθουν
περιγραφών για τους κηπουρούς που έσφαζαν με ιλιγγιώδεις ρυθμούς τα κοτόπουλα,
ενώ την ίδια στιγμή 2.200 άτομα που είχαν επιστρατευθεί από την κυβέρνηση
τοποθετούσαν βιαστικά άλλα πουλερικά σε πλαστικές σακούλες και τα έπνιγαν με
διοξείδιο του άνθρακα. «Ενώ οι έμποροι πουλερικών έβγαζαν τα πουλιά από τα
κλουβιά τους και τα σκότωναν ένα-ένα», γράφει η «Χονγκ Κονγκ Στάνταρντ», «οι
κυβερνητικοί υπάλληλοι, φορώντας χειρουργικές μάσκες, γάντια και άσπρες
μπλούζες, τα έριχναν σε σάκους που προορίζονταν για τις χωματερές των Νέων Εδαφών».

Το κακό είναι ότι η περισυλλογή των σάκων δεν γινόταν γρήγορα. Οι σκύλοι και
οι γάτες είχαν έτσι όλη την άνεση να στραγγαλίζουν όσα πουλερικά ήθελαν ­
ζωντανά ή ψόφια ­ με αποτέλεσμα, εκτός από το φρικτό θέαμα, να δημιουργηθούν
φόβοι και για διάδοση του ιού σε νέα είδη. Ήδη ο ιός εντοπίστηκε σε κόπρανα
από πάπιες και χήνες και οι κάτοικοι του Χονγκ Κονγκ φοβούνται ότι οι σφαγές
θα έχουν συνέχεια.

Για να παρηγορηθούν, αρκεί να πληροφορηθούν τι γίνεται στα αμερικανικά
πτηνοτροφεία ­ όχι σε μια κατάσταση έκτακτης ανάγκης όπως στο Χονγκ Κονγκ,
αλλά μια συνηθισμένη μέρα. Ένα κοτόπουλο που έχει μόλις βγει από τ' αυγό είναι
ένα πολύ τρυφερό πλάσμα. Έχει τα μάτια ανοιχτά από την πρώτη στιγμή και
χοροπηδάει χαρούμενο, τσιμπολογώντας ψίχουλα από το χέρι που θα βρεθεί μπροστά
του και αναζητώντας τη ζεστασιά και τους κτύπους της καρδιάς του ανθρώπινου
σώματος. Εάν το αφήσουν να ζήσει, βέβαια. Γιατί στην Αμερική (ανάλογα
φαινόμενα παρατηρούνται στις περισσότερες δυτικές χώρες), περισσότερα από
500.000 αρσενικά νεογέννητα κοτόπουλα σκοτώνονται κάθε μέρα πριν προλάβουν
καλά-καλά να ξεμυτίσουν από τ' αυγό.

Η γενοκτονία αυτή οφείλεται στο ότι οι κότες χωρίζονται σε δύο κατηγορίες: τις
ωοτόκους και εκείνες που ανατρέφονται για το κρέας τους. Οι αμερικανοί
πτηνοτρόφοι παράγουν 76 δισεκατομμύρια αυγά τον χρόνο. Για τον σκοπό αυτό
χρειάζονται 200 εκατομμύρια ωοτόκους όρνιθες. Το κακό είναι όμως ότι μαζί με
τους θηλυκούς νεοσσούς γεννιούνται και ισάριθμοι αρσενικοί, που για τους
πτηνοτρόφους είναι άχρηστοι και πρέπει να θανατωθούν. Την αποστολή αυτή την
εκτελούν ειδικοί δήμιοι, που όλη τη μέρα δεν κάνουν τίποτα άλλο από το να
εξετάζουν το πτέρωμα των νεογνών για να προσδιορίσουν το φύλο τους.

Τα αρσενικά φορτώνονται σε φορτηγά και τα πιο τυχερά θανατώνονται με παροχή
αερίου. Τα άλλα διοχετεύονται ζωντανά σε αλεστικά μηχανήματα και γίνονται λίπασμα.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16040N522</ED>
<ID>
ID:135288

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N52&aa=2</URL></REF>


Article

<CATEGORY>vin07</CATEGORY>

 <H5>Ένα ερώτημα...
</H5><H5>Ο πληθωρισμός...
</H5><H5>Ο Βάττιμο...
</H5><H5>Τι προτείνει...
</H5><H2>ΑΥΤΟΙ
</H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... με αφορμή τα 100 χρόνια από το «Κατηγορώ» του Ζολά, είναι πόσα περιθώρια
υπάρχουν σήμερα για πολιτική και κοινωνική διαμαρτυρία. Κάπως στενότερα,
τίθεται επίσης το θέμα της πολιτικής στράτευσης ­ ιδίως των διανοουμένων. Τα
πράγματα δεν φαίνονται και πολύ ευχάριστα. Ο Ιταλός συγγραφέας και διανοητής
της αριστεράς Τζιάννι Βάττιμο κάνει μια ανάλυση σχετικά στο σημερινό
«Εσπρέσσο»: «Η καταγγελία του Ζολά ­ γράφει ­ αν γινόταν στις μέρες μας, θα
ήταν πιθανότατα μια από τις τόσες και τόσες διακηρύξεις που έχουμε υπογράψει
για τούτο ή εκείνο το δίκιο, και των οποίων η απήχηση, μέσα στον γενικότερο
καταναλωτισμό, γίνεται όλο και πιο αδύναμη». Διότι καταναλωτισμός, πιστεύει ο
Β., λειτουργεί και στις διαμαρτυρίες.

... που καταστρέφει την αξία του χρήματος, λέει ο Β., ισχύει αλλοίμονο και ως
προς το κύρος του λόγου. Όταν τα τωκ-σόου και τα τηλεοπτικά παράθυρα ήταν
ακόμη λίγα, οι καταγγελίες που τύχαινε να φιλοξενούν γίνονταν αμέσως
αντιληπτές, έβρισκαν κατ' ευθείαν τον στόχο τους. Ο επικοινωνιακός πληθωρισμός
όμως τα ανακατώνει όλα, τα χωνεύει και τα αποδυναμώνει. Υπονομεύει, μοιραία,
και τον «στρατευμένο». Ο αγώνας του δεν είναι πια παρά ένα από τα μυριάδες
μεταδιδόμενα συνθήματα, που απαιτούν από τον αποδέκτη τους αρκετό κόπο ­ και
ικανότητα διάκρισης ­ ώστε να ξεχωρίσει τα σοβαρά από τα λιγότερο σοβαρά. Υπό
τους όρους αυτούς, η ίδια η επιμονή του στρατευμένου, η φλογερή πίστη του,
μπορεί να τον κάνουν να φαίνεται γελοίος, ακόμα και ύποπτος. «Έχουν προηγηθεί
άλλωστε ­ υπενθυμίζει ο Β. ­ οι γελοιογραφικές εκείνες μορφές των
"επαγγελματιών ιδεολόγων", που επί τόσα χρόνια κυριαρχούσαν στα Ανατολικά ΚΚ,
αλλά και στα Δυτικά, και που τόσο καταρράκωσαν κάθε έννοια ειλικρινούς στράτευσης».

... επισημαίνει κάτι ακόμη: Τα φτερά των στρατευμένων δεν τα ψαλιδίζει μόνο ο
«επικοινωνιακός πληθωρισμός». Τους τα μαδά επίσης ­ οποία τραγική ειρωνεία ­ η
άνοδος στην εξουσία ομοϊδεατών τους, τους οποίους όμως τα πράγματα έκαναν πολύ
γρήγορα «πραγματιστές». Ο ιδεολόγος μας θα μπορούσε να γίνει κι αυτός
πραγματιστής, αλλά δεν το θέλει διόλου. Αισθάνεται ωστόσο καθηλωμένος από δύο
«χάντικαπ»: Πρώτον, θεωρεί λίγο άτοπο να γίνει ξαφνικά, αυτός, κριτής παλιών
συντρόφων και συναγωνιστών, πάνω που έγιναν εξουσία ­ αυτό δηλαδή που,
υποτίθεται, ήταν ο στόχος. Δεύτερον, φοβάται την ευθύνη: Μήπως με την κριτική
του κάνει στο τέλος περισσότερο κακό παρά καλό. Μήπως λόγου χάρη ρίξει ξαφνικά
την «προοδευτική» κυβέρνηση, που επιτέλους απέκτησε ο τόπος, και ανοίξει ξανά
την πόρτα στην αντίδραση. Η νίκη των αριστερών δυνάμεων σε πολλές χώρες της
Ευρώπης, από την Αγγλία και τη Γαλλία ως την Ιταλία και άλλες, έκανε
δυσκολώτερο τον ρόλο πολλών συνειδητών πνευματικών ανθρώπων, δεν τον ευκόλυνε.

... ο Β.; Μπορεί να μην είναι περίφημη ιδέα, λέει, αλλά μια λύση θα ήταν να
αποδεχτούμε μια μικρή διάκριση: Ο τεχνοκράτης να παραμείνει ο διαχειριστής του
υπάρχοντος και ο διανοούμενος να είναι ο θεματοφύλακας του οράματος. Ν' αφήσει
δηλαδή κατά μέρος ο τελευταίος (κατά το δυνατόν) τις λεπτομέρειες για το
συνταξιοδοτικό ή για το συγκοινωνιακό και τα άλλα καθ' ημέραν προβλήματα, και
να φωτίσει τα νέα μεγάλα ζητήματα: τον νέο οικουμενισμό, την παγκοσμιοποίηση,
την τεχνολογική κοινωνία... Φυλάσσοντας βέβαια πάντα ­ όσο μπορεί ο καημένος ­
τις Θερμοπύλες.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16040N523</ED>
<ID>
ID:135327

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N52&aa=3</URL></REF>


Article

<CATEGORY>vin08</CATEGORY>

 <H5>ΝΕΟ ΚΑΨΩΝΙ ΤΗΣ ΕΦΟΡΙΑΣ ΓΙΑ ΕΜΠΟΡΟΥΣ - ΕΠΑΓΓΕΛΜΑΤΙΕΣ
</H5><H2>Ζητούν δηλώσεις... 4ετίας! </H2>
Η πρόβλεψη που υπάρχει στο Ε3: Απαραίτητη κατά το υπουργείο, «καψώνι» κατά τον
Μιλτιάδη Έβερτ

Νέο καψώνι βρήκε να κάνει η Εφορία στους εμπόρους, τους ελεύθερους
επαγγελματίες και τους γεωργούς.

Η Εφορία παρομοιαζόταν χθες με Λερναία Ύδρα, καθώς ενώ παίρνει πίσω, εξαιτίας
των αντιδράσεων, τη μία ταλαιπωρία των φορολογούμενων, την άλλη στιγμή
δημιουργεί άλλες. 
Έτσι, ενώ το υπουργείο Οικονομικών υποχώρησε και ο κ. Γ. Παπαντωνίου απέσυρε
τη διάταξη με την οποία υποχρεώνονταν 1.500.000 φορολογούμενοι να υποβάλουν
από φέτος αυτοπροσώπως τη φορολογική τους δήλωση, τώρα τους αναγκάζει να
δηλώσουν αναλυτικά σχεδόν όλα τα οικονομικά στοιχεία και τα κέρδη τους χρονιά
προς χρονιά από το 1993 μέχρι το 1997.

Η υποχρέωση αυτή έχει προκαλέσει σάλο και αναστάτωση στους γεωργούς, τους
ελεύθερους επαγγελματίες και τους εμπόρους, αφού καλούνται τώρα να δηλώσουν
για το διάστημα 1993-1997 τα εξής στοιχεία:

1 Το σύνολο των αγορών για κάθε χρονιά ξεχωριστά.

2 Τα έσοδα από τις πωλήσεις των εμπορευμάτων.

3 Τα έσοδα από τις πωλήσεις προϊόντων.

4 Τα έσοδα από παροχή υπηρεσιών.

5 Τις μεικτές αμοιβές των ελεύθερων επαγγελματιών.

6 Το σύνολο της απογραφής.

7 Το σύνολο των δαπανών.

8 Τα μεικτά κέρδη.

9 Τα κέρδη βάσει των αντικειμενικών κριτηρίων.

10 Τα καθαρά κέρδη.

11 Τις δηλωθείσες λογιστικές διαφορές.

Ο Μ. ΕΒΕΡΤ

Ο πρώην πρόεδρος της Ν.Δ. κ. Μ. Έβερτ καταγγέλλει την υποχρέωση αυτή, αφού,
όπως τονίζει σε σχετική ανακοίνωσή του, «τα στοιχεία αυτά τα έχει ήδη το
Κέντρο Πληροφορικής του υπουργείου Οικονομικών». Δηλώνει μάλιστα
χαρακτηριστικά «ότι στη φορολογική δήλωση που θα υποβάλει «σε καμία περίπτωση
δεν πρόκειται να δηλώσει τα εισοδήματα περασμένων ετών, διότι τα έχει το ΚΕΠΥΟ
και πρέπει το υπουργείο Οικονομικών να με σεβασθεί ως απλό πολίτη και εμένα
και κάθε φορολογούμενο».

ΑΠΑΡΑΙΤΗΤΗ

Από την πλευρά τους παράγοντες του υπουργείου, που ρωτήθηκαν από «ΤΑ ΝΕΑ» για
την υποχρέωση υποβολής από ελεύθερους επαγγελματίες, εμπόρους, επιτηδευματίες,
γεωργούς κ.ά. των οικονομικών στοιχείων τους χρονιά προς χρονιά από το 1993
έως το 1997, τόνιζαν ότι η σχετική πρόβλεψη που υπάρχει στο έντυπο Ε3 κρίθηκε
απαραίτητη προκειμένου να γίνουν φορολογικοί έλεγχοι μέσω της μηχανογραφικής
επεξεργασίας των στοιχείων.

* Πρέπει να σημειωθεί ότι ο πρώην πρόεδρος της Ν.Δ. κ. Μ. Έβερτ επισημαίνει
και τη νέα αλλαγή στον τρόπο υποβολής της δήλωσης του Φόρου Μεγάλης Ακίνητης
Περιουσίας, που αναγκάζει τους υπόχρεους να καταθέσουν τη δήλωση αυτοπροσώπως
ή με πληρεξούσιο ή με δικαστικό επιμελητή, με αποτέλεσμα χιλιάδες
φορολογούμενοι να ταλαιπωρούνται.

Στην επόμενη σελίδα: Κινητοποιήσεις κατά του φορολογικού

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N53</CAT>
<ED>
Κωδικός άρθρου: A16040N531</ED>
<ID>
ID:135249

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N53&aa=1</URL></REF>


Article

<CATEGORY>vin08</CATEGORY>

 <H5></H5><H2>Δεν έχουν στείλει 20.000 εκκαθαριστικά του '97 και 5.000 εκκαθαριστικά του '96!
</H2>
ΠΑΝΩ από 20.000 φορολογούμενοι δεν έχουν παραλάβει ακόμη από την Εφορία το
εκκαθαριστικό σημείωμα για τις φορολογικές δηλώσεις που υπέβαλαν το 1997. Μαζί
με αυτούς υπολογίζεται ότι ακόμη 5.000 φορολογικές δηλώσεις παλαιότερων ετών,
δηλαδή δηλώσεις που υποβλήθηκαν το 1996 και τα προηγούμενα χρόνια, δεν έχουν
ακόμη εκκαθαρισθεί από διάφορες παραλείψεις.

Και όμως, η κατάσταση αυτή, η οποία αποτελεί ακόμη μία αιτία ταλαιπωρίας για
τους φορολογουμένους, είναι γεγονός. 
ΑΥΣΤΗΡΑ...

Οι καθυστερήσεις αυτές ομολογούνται σε διαταγή που έστειλε το υπουργείο
Οικονομικών προς τις Εφορίες, τις οποίες καλεί με αυστηρό τρόπο να σπεύσουν
και να εκκαθαρίσουν τις δηλώσεις αυτές μέχρι τις 28 Φεβρουαρίου 1998 και να
βεβαιώσουν και τον φόρο. Με την διαταγή καλούνται οι επιθεωρητές των Εφοριών
να επιβλέπουν την κατάσταση και να αναφέρουν στο υπουργείο μέχρι τις 10
Μαρτίου πόσες από αυτές τις δηλώσεις εκκαθαρίστηκαν ανά Εφορία.

ΠΑΡΑΠΟΝΑ

Από την εγκύκλιο προκύπτει ανάγλυφα η αγανάκτηση όλων αυτών των
φορολογουμένων. Χαρακτηριστικά όπως τονίζεται στην εγκύκλιο αρκετοί
φορολογούμενοι εκφράζουν συνεχώς «δικαιολογημένα παράπονα» για τις
καθυστερήσεις αυτές, οι οποίες παράλληλα προκαλούν και καθυστερήσεις στην
είσπραξη των εσόδων από το Δημόσιο. Να σημειωθεί ότι οι 20.000 φορολογούμενοι
που περιμένουν το εκκαθαριστικό μέχρι τώρα, θα αναγκασθούν τελικά να πληρώσουν
το ποσό του φόρου που θα προκύψει όταν ολοκληρωθεί η εκκαθάριση σε μία δόση
και όχι σε τρεις όπως οι άλλοι φορολογούμενοι.

ΚΑΘΥΣΤΕΡΗΣΗ

Ειδικότερα στην εγκύκλιο, που έστειλε το υπουργείο στις Εφορίες, τονίζεται ότι
«από πληροφορίες που έχουν περιέλθει στην αρμόδια υπηρεσία, στις Εφορίες
υπάρχει μεγάλος αριθμός ανεκκαθάριστων αρχικών και συμπληρωματικών δηλώσεων
φορολογίας εισοδήματος οικονομικών ετών 1997 και προηγουμένων ετών...». Και
αμέσως μετά σημειώνεται ότι «αποτέλεσμα είναι να εκφράζονται δικαιολογημένα
παράπονα από τους φορολογούμενους και να καθυστερεί η είσπραξη των εσόδων του Δημοσίου...».

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N53</CAT>
<ED>
Κωδικός άρθρου: A16040N532</ED>
<ID>
ID:135294

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N53&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Αν ήταν γνωστό...
</H2><H2></H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

ΤΕΛΙΚΑ φαίνεται ότι το πρόβλημα με τις εξαγωγές είναι ακόμα μεγαλύτερο.

Εμείς κάναμε έγκαιρα τις επισημάνσεις μας.

Προχθές, όμως, ο υπουργός Γεωργίας έριξε το γάντι. Και πρότεινε (μπροστά στο
αδιέξοδο) να γίνει φορέας για την προώθηση των εξαγωγών αγροτικών προϊόντων
και τροφίμων. Η επισήμανση για «απώλεια αγορών» ενόχλησε. Αλλά τα στοιχεία
ήταν επίσημα.

Και χθες, η Έκθεση Σπράου τα είπε έξω από τα δόντια:

* 95% των ελληνικών εξαγωγών ελαιολάδου εξάγεται χύμα (αλλά πληρώνουμε δισ. σε
προγράμματα εξαγωγών για τυποποιημένο!...)

* πρόβλημα με τον τοματοπολτό, τα εσπεριδοειδή

* χύμα και η σταφίδα

* με ξένες ετικέτες οι κονσέρβες μας...

Το ζήτημα είναι ότι στην Επιτροπή Σπράου συμμετέχει (και δικαίως) κορυφαίο
στέλεχος του υπουργείου Εθνικής Οικονομίας.

Συνεπώς, το πρόβλημα ήταν γνωστό και αρμοδίως. Από χρόνια.

Οπότε...

ΥΓ: 1. Οι 11 που λέγαμε (σε προηγούμενο σχόλιο), εκεί...

2. Πρόκληση: Εξαγωγές... συμπερασμάτων τώρα!

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N53</CAT>
<ED>
Κωδικός άρθρου: A16040N533</ED>
<ID>
ID:135356

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N53&aa=3</URL></REF>


Article

<CATEGORY>vin08</CATEGORY>

 <H2>Και πανελλαδική απεργία σε όλες τις ΔΕΚΟ για άλλη επίμαχη διάταξη...
</H2><H2></H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

ΜΕΓΑΛΕΣ διαστάσεις παίρνει το θέμα που δημιουργήθηκε με τη διάταξη στο
φορολογικό νομοσχέδιο με την οποία επιχειρείται η ανατροπή των υφιστάμενων
εργασιακών σχέσεων αλλά και συμφωνημένων όρων σε συλλογικές συμβάσεις εργασίας
που αφορούν τους κανονισμούς για το προσωπικό των ΔΕΚΟ - τραπεζών.

Η ΓΣΕΕ ­ μετά τη χθεσινή άκαρπη συνάντηση που είχε με τον υπουργό Εθνικής
Οικονομίας, κ. Γ. Παπαντωνίου ­ κήρυξε 24ωρη πανελλαδική απεργία σε όλες τις
ΔΕΚΟ (ΔΕΗ, ΟΤΕ, ΕΛΤΑ, κ.λπ.) αλλά και στις τράπεζες για την επόμενη Πέμπτη 22
Ιανουαρίου. Θα προηγηθεί απεργία των εργαζομένων στα μέσα μαζικής μεταφοράς
(τρόλεϊ, λεωφορεία, πράσινα, ηλεκτρικός) την Τρίτη 20.1.98. Οι απεργίες θα
κλιμακωθούν αν δεν υπάρξει άμεση απόσυρση της επίμαχης διάταξης, όπως ζητούν
τα συνδικάτα. Για το θέμα αυτό έγινε χθες το πρωί σύσκεψη του προεδρείου της
ΓΣΕΕ με τα προεδρεία των Ομοσπονδιών και των σωματείων όλων των ΔΕΚΟ και των
τραπεζών. Τόσο στην εισήγηση του προέδρου της ΓΣΕΕ όσο και στις τοποθετήσεις
των προέδρων των Ομοσπονδιών επισημάνθηκε η ανάγκη άμεσης αντίδρασης του
συνδικαλιστικού κινήματος με στόχο την απόσυρση της τροπολογίας. Μετά τη
σύσκεψη το προεδρείο της ΓΣΕΕ μαζί με δεκάδες συνδικαλιστικά στελέχη των
Ομοσπονδιών έκανε μαζική παράσταση στο υπουργείο Εθνικής Οικονομίας και
συναντήθηκε με τον κ. Παπαντωνίου. Κατά τη συνάντηση τέθηκε στον υπουργό
Εθνικής Οικονομίας το αίτημα των συνδικάτων για απόσυρση της διάταξης και η
απόφαση για αγωνιστικές κινητοποιήσεις. Από την πλευρά του ο κ. Παπαντωνίου
δήλωσε ότι έχει δώσει εντολή στον γενικό γραμματέα του υπουργείου να
επανεξετάσει το περιεχόμενο της τροπολογίας και ορίσθηκε νέα συνάντηση για σήμερα.

Το επίμαχο άρθρο του φορολογικού νομοσχεδίου ­ το οποίο βρίσκεται προς
συζήτηση στη Βουλή ­ ορίζει ότι κατ' εξαίρεση η τροποποίηση του Γενικού
Κανονισμού Προσωπικού των δημοσίων επιχειρήσεων και οργανισμών που εμφανίζουν
ελλείμματα ή επιχορηγούνται από το Δημόσιο με στόχο την εξυγίανσή τους ή έχουν
εισαχθεί στο Χρηματιστήριο γίνεται με νόμο. Με τη διάταξη αυτή αλλάζει το
ισχύον καθεστώς (νόμος 2414/96) που προβλέπει ότι για την κατάρτιση Γενικού
Κανονισμού Προσωπικού και για ζητήματα που αφορούν τις εργασιακές σχέσεις
οποιαδήποτε αλλαγή απαιτεί σύμφωνη γνώμη των δύο μερών (επιχείρηση -
εργαζόμενοι), με υπογραφή συλλογικής σύμβασης εργασίας

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N54</CAT>
<ED>
Κωδικός άρθρου: A16040N541</ED>
<ID>
ID:135250

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N54&aa=1</URL></REF>


Article

<CATEGORY>vin08</CATEGORY>

 <H5>ΤΖΟΓΟΣ, ΨΥΧΑΓΩΓΙΑ ΚΑΙ ΓΙΑΤΡΟΙ - ΔΙΚΗΓΟΡΟΙ - ΚΑΛΛΙΤΕΧΝΕΣ ΣΤΟ ΣΤΟΧΑΣΤΡΟ ΤΟΥ ΣΔΟΕ
ΓΙΑ ΤΟ '98
</H5><H2>3 δισ. από ΦΠΑ έχουν αποκρύψει έξι καζίνο!
</H2>
Γιατρούς, δικηγόρους, καλλιτέχνες και συμβολαιογράφους από όλη τη χώρα θα
«σαρώσει» με τους ελέγχους που προγραμματίζει να κάνει το 1998 το Σώμα Δίωξης
Οικονομικού Εγκλήματος (ΣΔΟΕ). 
Οι κατηγορίες αυτές των ελευθέρων επαγγελματιών που παρουσιάζουν μεγάλα
εισοδήματα καθώς και μη παραγωγικές δραστηριότητες όπως ο τζόγος (καζίνο και
άλλες επιχειρήσεις με τυχερά παιγνίδια) και τα κέντρα διασκέδασης, μαζί με
όλες τις μεγάλες επιχειρήσεις που έχουν έσοδα πάνω από 2 δισ. δρχ. θα μπουν
στο στόχαστρο του ΣΔΟΕ το νέο έτος. Μάλιστα οι έλεγχοι έχουν ήδη ξεκινήσει με
αρχή τα καζίνο, που σε 6 από αυτά που ελέγχονται διαπιστώνεται μέχρι στιγμής
ότι μόνο από τον ΦΠΑ έχουν αποκρυβεί έσοδα πάνω από 3 δισ. δρχ. Επίσης από
τους ελέγχους που έγιναν το 1997 σε 23 συμβολαιογράφους προέκυψε ότι οι 19
απέκρυψαν εισοδήματα 900 εκατ. δρχ.

Οι στόχοι αυτοί του ΣΔΟΕ για το 1998 εγκρίθηκαν χθες σε σύσκεψη μεταξύ του
υπουργού Εθνικής Οικονομίας και Οικονομικών κ. Γ. Παπαντωνίου, του υφυπουργού
κ. Γ. Δρυ, του επικεφαλής του ΣΔΟΕ κ. Γ. Κανελλόπουλου και αρμόδιων
υπηρεσιακών παραγόντων. Στους στόχους αυτούς περιλαμβάνονται επίσης η
διακίνηση τσιγάρων, καυσίμων και οινοπνεύματος, καθώς και οι επιχειρήσεις που
κάνουν ενδοκοινοτικό εμπόριο ή ασχολούνται με κοινοτικά προγράμματα...

Ο επικεφαλής του ΣΔΟΕ κ. Γ. Κανελλόπουλος αναφερόμενος στο πρόγραμμα δράσης
του Σώματος έκανε χθες στα «ΝΕΑ» στην ακόλουθη δήλωση: «Το 1998 το ΣΔΟΕ
φιλοδοξεί να κάνει ακόμη πιο έντονη την παρουσία του στην προσπάθεια για τον
περιορισμό της φοροδιαφυγής. Στόχος είναι η δουλειά μας να έχει έντονο
κοινωνικό χρώμα. Γι' αυτό θα στραφούμε σε οικονομικές δραστηριότητες,
επαγγέλματα και πρόσωπα που πλουτίζουν παράνομα. Η πρώτη προτεραιότητά μας
είναι να ελεγχθούν οι κερδοφόρες αλλά αντιπαραγωγικές οικονομικές
δραστηριότητες όπως π.χ. οι δραστηριότητες γύρω από τον τζόγο, σύμβουλοι και
επιχειρήσεις που διαχειρίζονται επιδοτήσεις, εθνικές και κοινοτικές, τεχνικές
εταιρείες, κέντρα διασκέδασης και βέβαια η μεγάλη κατάχρηση που γίνεται στον ΦΠΑ».

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N54</CAT>
<ED>
Κωδικός άρθρου: A16040N542</ED>
<ID>
ID:135295

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N54&aa=2</URL></REF>


Article

<CATEGORY>vin08</CATEGORY>

 <H2>Φουρτούνες από το φορολογικό
</H2><H2></H2>
Δεμένα χθες τα πλοία λόγω της απεργίας της Πανελλήνιας Ναυτικής Ομοσπονδίας

ΜΙΚΡΟΕΠΕΙΣΟΔΙΑ προκλήθηκαν χθες στο λιμάνι της Πάτρας από την απεργία των
ναυτικών, που έληξε σήμερα τα ξημερώματα. Απεργοί προσπάθησαν να εμποδίσουν
τον απόπλου του επιβατηγού πλοίου «ΙΟΝΙΑΝ SUN» για την Κεφαλονιά. Η κατάσταση
εκτονώθηκε με την επέμβαση των λιμενικών, που απαγόρευσαν την επιβίβαση των επιβατών.

Στο μεταξύ σοβαρά... κυκλοφοριακά προβλήματα προκάλεσαν στα λιμάνια της Κρήτης
οι ψαράδες που τ' απέκλεισαν με τα καΐκια τους διαμαρτυρόμενοι για τα
φορολογικά μέτρα της κυβέρνησης που αφορούν τον κλάδο τους.

Στα λιμάνια του Ηρακλείου και της Σητείας οι ψαράδες παρέταξαν τα καΐκια και
δεν άφηναν... πλεούμενο να περάσει, προκαλώντας προβλήματα και ταλαιπωρία
στους επιβάτες ή τους οδηγούς των φορτηγών που βρίσκονταν στα πλοία της
γραμμής. Σήμερα στον χορό των κινητοποιήσεων μπαίνουν και οι ψαράδες του
Ρεθύμνου. Οι επιβάτες των πλοίων «Δαίδαλος» και «Άπτερα», των Μινωικών και της
ΑΝΕΚ αντίστοιχα, περίμεναν περισσότερο από τρεισήμισι ώρες, αφού τα φέρι
μπόουτ δεν μπορούσαν να μπουν στο λιμάνι και να αγκυροβολήσουν.

Στις 9 και 15 το πρωί οι ψαράδες έκαναν παραχώρηση σε αυτά τα δύο πλοία να
μπουν και να «δέσουν», αφού η ΠΝΟ είχε απεργία και οι εργαζόμενοι ζήτησαν για
λόγους αλληλεγγύης να ασκήσουν το συνδικαλιστικό τους δικαίωμα.

Πρόβλημα δημιουργήθηκε και χθες το βράδυ με το «Αγία Γαλήνη», που έφτασε μεν
έξω από το λιμάνι, αλλά δεν το άφησαν να «δέσει» και μέχρι αργά τη νύχτα
έμεινε έξω στ' ανοιχτά.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N54</CAT>
<ED>
Κωδικός άρθρου: A16040N543</ED>
<ID>
ID:135334

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N54&aa=3</URL></REF>


Article

<CATEGORY>vin08</CATEGORY>

 <H2>Φοροδιαφεύγουν έξι στις δέκα μεγάλες επιχειρήσεις
</H2><H2></H2>
Η ΦΟΡΟΔΙΑΦΥΓΗ ζει και βασιλεύει. Περίπου η μία στις δύο επιχειρήσεις που
ελέχθησαν από το Σώμα Δίωξης Οικονομικού Εγκλήματος (ΣΔΟΕ) το 1997,
επιδίδονταν στο κερδοφόρο σπορ της φοροδιαφυγής. Με ακόμη μεγαλύτερη μανία
επιδίδονταν στο ίδιο «άθλημα» οι μεγάλες, κυρίως, επιχειρήσεις, καθώς κατά
μέσο όρο το 60% από αυτές, δηλαδή οι 6 στις 10, που ελέχθησαν είχαν υποπέσει
σε φορολογική ή τελωνειακή παράβαση. Υψηλά ποσοστά παραβάσεων παρατηρήθηκαν
πάντως και από ελέγχους που έγιναν στα κέντρα διασκέδασης, στον κλάδο
καυσίμων, στις ξενοδοχειακές και τουριστικές επιχειρήσεις, ενώ σε ορισμένους
κλάδους όπως στα γουναρικά και στην παραγωγή και εμπορία κρεάτων διαπιστώθηκαν
παραβάσεις σε όλες τις επιχειρήσεις που ελέχθησαν, δηλαδή και στο 100%.

500.000 ΠΑΡΑΒΑΣΕΙΣ!

Τα στοιχεία αυτά, που δείχνουν το μέγεθος της φοροδιαφυγής στη χώρα μας,
καταγράφονται στον απολογισμό που έκανε το ΣΔΟΕ για τους έλεγχους που
πραγματοποίησε το εννεάμηνο από 10 Απριλίου 1997, όταν ξεκίνησε να λειτουργεί
μέχρι τις 31 Δεκεμβρίου 1997. Ειδικότερα από τα στοιχεία αυτά που δόθηκαν χθες
στη δημοσιότητα προκύπτει ότι στο διάστημα αυτό πραγματοποιήθηκαν συνολικά
97.043 έλεγχοι και διαπιστώθηκε σωρεία φορολογικών και τελωνειακών παραβάσεων,
που ανέρχονται στις 501.477. Μόνον από τα πρόστιμα που καταλογίστηκαν για τις
παραβάσεις, το υπουργείο Οικονομικών εκτιμά ότι θα εισπράξει 39,2 δισ. δρχ.
χωρίς να υπολογίζονται οι επιπλέον φόροι που θα προκύψουν από τη φορολόγηση
των εισοδημάτων που δεν είχαν δηλωθεί και αποκαλύφθηκαν.

Από τους ελέγχους αυτούς οι 61.107 έγιναν σε ισάριθμες επιχειρήσεις, από τις
οποίες οι 25.375 ή ποσοστό 41,53% βρέθηκαν να έχουν υποπέσει σε παράβαση.
Συνολικά, από τους ελέγχους αυτούς διαπιστώθηκαν 494.230 παραβάσεις, οι οποίες
αφορούν κυρίως μη έκδοση τιμολογίων αγοράς και πώλησης (14.839), μη έκδοση
αποδείξεων λιανικής πώλησης (114.031), μη έκδοση εισιτηρίων (108.904), έκδοση
πλαστών και εικονικών στοιχείων (16.220) κ.ά. Οι υπόλοιποι 35.936 έγιναν κατά
τη διακίνηση αγαθών, σε λιμάνια, εισόδους καθώς και εξόδους των αστικών
κέντρων. Από αυτούς τους ελέγχους σε 2.221 περιπτώσεις διαπιστώθηκαν 7.247 παραβάσεις.

ΟΙ «ΜΕΓΑΛΟΙ»

Πιο αναλυτικά, σε ό,τι αφορά τις μεγάλες επιχειρήσεις οι έλεγχοι
επικεντρώθηκαν σε αυτές που είχαν τζίρο πάνω από 2 δισ. δρχ. για την περιοχή
της Αττικής και της Θεσσαλονίκης και πάνω από 300 εκατ. δρχ. για τις υπόλοιπες
περιοχές της χώρας. Προέκυψε ότι από τις 2.088 επιχειρήσεις που ελέγχθησαν οι
1.246 είχαν υποπέσει σε 51.309 παραβάσεις (ποσοστό 60%).

Από τους ελέγχους που έγιναν σε 7.753 κέντρα διασκέδασης, στα 3.326
διαπιστώθηκαν 118.149 παραβάσεις (ποσοστό 43% των επιχειρήσεων που ήταν παραβάτες)...

Στους ελέγχους που έγιναν στη διακίνηση των καυσίμων αλλά και σε επιχειρήσεις
που χρησιμοποιούν για να λειτουργήσουν πετρέλαιο κίνησης, προκειμένου να
διαπιστωθεί αν χρησιμοποιούσαν παράνομα πετρέλαιο θέρμανσης, που είναι
φθηνότερο (λατομεία, ξενοδοχεία, βιομηχανίες, θαλαμηγούς, θερμοκήπια,
αρτοποιεία κ.ά.), διαπιστώθηκε ότι από τις 2.764 επιχειρήσεις που ελέγχθησαν
οι 1.392 επιχειρήσεις είχαν κάνει παράβαση (ποσοστό 50%). Σε 2.421
ξενοδοχειακές επιχειρήσεις που ελέγχθησαν, στις 1.052 διαπιστώθηκαν σημαντικές
παραβάσεις (ποσοστό 43%), ενώ σε 4.447 τουριστικές επιχειρήσεις διαπιστώθηκαν
παραβάσεις σε 1.821 (ποσοστό 41%)

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N54</CAT>
<ED>
Κωδικός άρθρου: A16040N544</ED>
<ID>
ID:135363

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N54&aa=4</URL></REF>


Article

<CATEGORY>vin08</CATEGORY>

 <H2>Σύσκεψη υπό τον Πρωθυπουργό για τις προτεραιότητες στον αγροτικό τομέα
</H2><H2></H2>
ΕΜΦΑΣΗ ­ με εντολή του Πρωθυπουργού ­ στην άμεση αντιμετώπιση προβλημάτων του
αγροτικού τομέα δίνει η κυβέρνηση και μέσα στις σχετικές προτεραιότητες
εντάσσονται και θέματα κλάδων και προϊόντων, που η εμπορική τους περίοδος
είναι επίκαιρη, όπως το ελαιόλαδο, τα εσπεριδοειδή κ.ά.

Χθες πραγματοποιήθηκε στο Μέγαρο Μαξίμου σύσκεψη υπό την προεδρία του Κ.
Σημίτη, με τη συμμετοχή κυβερνητικών και κομματικών στελεχών, της ηγεσίας του
υπουργείου Γεωργίας και της διοίκησης της ΑΤΕ.

Εξετάσθηκαν μεταξύ άλλων:

* η πρόοδος που συντελείται στην προώθηση του νομοθετικού έργου,

* η δυνατότητα υλοποίησης νέων θεσμικών μεταβολών.

Ιδιαίτερη έμφαση δόθηκε στην αντιμετώπιση των διαρθρωτικών προβλημάτων που
αντιμετωπίζει ο αγροτικός τομέας και εξετάσθηκαν διεξοδικά:

* η πορεία των ενεργειών και μέτρων που στοχεύουν στην εξασφάλιση της
ανταγωνιστικότητας της ελληνικής γεωργίας,

* οι ενδεικνυόμενες δράσεις με στόχο τη βιώσιμη ανάπτυξη της ελληνικής
υπαίθρου και τη διασφάλιση της κοινωνικής προστασίας του αγροτικού πληθυσμού.

Αποφασίσθηκε ήδη:

* η επιτάχυνση της εφαρμογής του νόμου που θεσπίζει κίνητρα για τους νέους αγρότες,

* η περαιτέρω βελτίωση του συστήματος ελέγχου και πληρωμών των αποζημιώσεων,
των ενισχύσεων και των επιδοτήσεων της Κοινής Αγροτικής Πολιτικής (ΚΑΠ), με
επισήμανση αλλά και αντιμετώπιση, σε συνεργασία με τους νομάρχες, προβλημάτων
που διαπιστώνονται σε περιφερειακό επίπεδο:

Ήδη κυβερνητικά στελέχη πρόκειται να περιοδεύσουν σε συγκεκριμένες περιοχές
(Θράκη, Άρτα κ.λπ.) ώστε να υπάρχει ενημέρωση των παραγωγών και των τοπικών
φορέων για τις λύσεις που προωθούνται αλλά και για το κυβερνητικό έργο συνολικά.

Ανάλογη ενημέρωση θα υπάρξει και σε επίπεδο κομματικών στελεχών με ευθύνη της
Γραμματείας Συνεταιριστικού του ΠΑΣΟΚ.

Στη σύσκεψη στο πρωθυπουργικό γραφείο, που διήρκεσε δύο ώρες, πήραν μέρος ο
υπουργός Γεωργίας Στ. Τζουμάκας, οι υφυπουργοί Δημ. Σωτηρλής, Βασ. Γερανίδης,
ο διοικητής της ΑΤΕ Π. Λάμπρου και ο υποδιοικητής Θαν. Παπαγεωργίου, το μέλος
του Ε.Γ. του ΠΑΣΟΚ Θ. Τσουκάτος, ο πρόεδρος της ΠΑΣΕΓΕΣ Νίκος Λιόλιος, ο πρώην
πρόεδρος της ΠΑΣΕΓΕΣ και βουλευτής Ιωαννίνων του ΠΑΣΟΚ Βαγγέλης Αργύρης και οι
σύμβουλοι του Πρωθυπουργού καθηγητές Τάσος Γιαννίτσης και Δημ. Δαμιανός.

Ο Πρωθυπουργός εξέφρασε το ιδιαίτερο ενδιαφέρον του για την αναμόρφωση των
κοινών οργανώσεων αγορών για σημαντικά προϊόντα για την Ελλάδα, όπως είναι το
ελαιόλαδο, ο καπνός, τα αμπελοοινικά, το βαμβάκι κ.ά.

«Το μήνυμα που θέλουμε να στείλουμε στον αγροτικό κόσμο ­ δήλωσε μετά τη
σύσκεψη ο υπουργός Γεωργίας κ. Τζουμάκας ­ είναι ότι μαζί θα προχωρήσουμε και
από κοινού θα κάνουμε προσπάθειες για να μπορέσουμε να αντεπεξέλθουμε σε
προβλήματα που πολλές φορές είναι και άμεσα και πιεστικά».

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N55</CAT>
<ED>
Κωδικός άρθρου: A16040N551</ED>
<ID>
ID:135251

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N55&aa=1</URL></REF>


Article

<CATEGORY>vin08</CATEGORY>

 <H5>ΑΠΟΣΤΑΣΕΙΣ ΑΠΟ ΤΗΝ ΕΚΘΕΣΗ ΣΠΡΑΟΥ ΓΙΑ ΤΑ ΑΓΡΟΤΙΚΑ ΚΡΑΤΑΕΙ ΤΟ ΥΠΟΥΡΓΕΙΟ ΓΕΩΡΓΙΑΣ
</H5><H2>Οι δέκα προτάσεις
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Γιάννης Σπράος: «Όσοι ρίχνουν ανάθεμα μόνο στους συνεταιρισμούς ας πουν τι θα
τους υποκαταστήσει»

Φθηνό ντίζελ για τους αγρότες, αλλά περιορισμούς στην κατανάλωση του νερού, με
ενδεχομένως υψηλότερη τιμολόγηση για τις αγροτικές χρήσεις, είναι δύο
εξελίξεις που απασχολούν την ηγεσία των συναρμόδιων υπουργείων Γεωργίας και Οικονομικών.

ΣΧΕΤΙΚΑ με τη μείωση στην τιμή του πετρελαίου για τους παραγωγούς έχει
συγκροτηθεί επιτροπή, η οποία συνεδριάζει αύριο αλλά και τη Δευτέρα. Αναφορικά
όμως με το ενδεχόμενο μέτρων, μεταξύ των οποίων και ανατίμηση του νερού που
περιλαμβάνεται στις προτάσεις της Έκθεσης Σπράου για τον αγροτικό τομέα, το
υπουργείο Γεωργίας διατηρεί ήδη αποστάσεις.

Ο ΥΠΟΥΡΓΟΣ

Το αγροτικό ζήτημα της χώρας έχει πτυχές και διαστάσεις που ξεπερνούν τα όρια
των αμιγώς γεωργικών προβλημάτων, επεσήμανε προλογίζοντας την Έκθεσή του ο
καθηγητής κ. Γ. Σπράος.

Αντίθετα, ο υπουργός Γεωργίας κ. Στ. Τζουμάκας με δήλωσή του, σχετικά με την
Έκθεση, τονίζει ότι περιέχει καίριες επισημάνσεις. Δεν αναφέρεται, όμως, στο
σύνολο των προβλημάτων και των πτυχών της ελληνικής γεωργίας.

Στο πλαίσιο του διαλόγου για την αγροτική ανάπτυξη, καταλήγει ο υπουργός, θα
αξιολογηθούν οι εκτιμήσεις και οι τοποθετήσεις που περιέχονται στην Έκθεση.
Μπορούν, υπογραμμίζει, να προκύψουν ουσιαστικά συμπεράσματα για την πολιτική
στη γεωργία.

Από πλευράς υπουργού Εθνικής Οικονομίας και Οικονομικών, δεν υπήρχε χθες
αντίδραση, τόσο ως προς το ζήτημα της ενδεχόμενης ανατίμησης του νερού όσο και
για τις αποκαλύψεις που αφορούν δυσλειτουργίες στον τομέα των εξαγωγών
(εξωτερικό εμπόριο).

Η ΕΚΘΕΣΗ

Στις επισημάνσεις αλλά και τις προτάσεις της Έκθεσης της Επιτροπής Σπράου για
τη γεωργία, που παρουσιάστηκε χθες από τον ίδιο τον καθηγητή και τον ειδικό
εμπειρογνώμονα κ. Α. Κόρακα, τονίζεται μεταξύ άλλων:

1 Οι κύριες αδυναμίες της ελληνικής γεωργίας αφορούν την
ανταγωνιστικότητα, τη συνοχή (κοινωνική και οικονομική), την προοπτική και
τους θεσμούς.

2 Τη διαφορά ανάμεσα στις περισσότερο και τις λιγότερο «ευνοημένες»
αγροτικές περιοχές κάνουν σε σημαντικό βαθμό, εκτός από τις κοινοτικές
επιδοτήσεις και εξωγεωργικά εισοδήματα.

3 Μια σειρά από εμπόδια απωθούν τους νέους από το γεωργικό επάγγελμα ή
και την παραμονή τους στις αγροτικές περιοχές.

4 Η χώρα διολισθαίνει προς χρόνια λειψυδρία, απόρροια ελλιπούς
διαχείρισης και σπατάλης υδάτινων πόρων στη γεωργία. Πρόταση μέτρων αφορά
επενδύσεις εξοικονόμησης νερού και εφαρμογή αυστηρών μέτρων διαχείρισης και τιμολόγησης.

5 Επανεξέταση και αναπροσδιορισμός του ρόλου των αγροτικών
συνεταιρισμών, αφού η έκθεση διαπιστώνει προβλήματα πολιτικά και νοοτροπίας.
Προτείνεται η εισαγωγή του θεσμού ομάδων παραγωγών, παράλληλα με την ύπαρξη
συνεταιρισμών, που στη μορφή αυτή και διαδικασία απορρίπτει το συνεταιριστικό
κίνημα. Επισημαίνει όμως η έρευνα πως «όσοι ρίχνουν ανάθεμα μόνο στους
συνεταιρισμούς ας πουν τι θα τους υποκαταστήσει».

6 Δημιουργία ειδικού οργανισμού «Τράπεζα Γης», που θα μπορεί να
παρεμβαίνει ως αγοραστής, πωλητής ή ενοικιαστής. Σχετική μελέτη, πάντως, της
ΑΤΕ παρουσιάστηκε και εγκρίθηκε στο πρόσφατο Συμβούλιο Αγροτικής Πολιτικής.

7 Τράπεζα Ποσοστώσεων, που θα μπορεί να ανακατανέμει τις ποσοστώσεις
προς το κοινό συμφέρον. Μόνο που στην περίπτωση της χώρας οι ποσοστώσεις σε
βασικά προϊόντα (π.χ. γάλα) ελέγχονται από μεγάλα βιομηχανικά συγκροτήματα παστερίωσης.

8 Να εκπονηθούν ειδικά προγράμματα τοπικής ανάπτυξης κατά περιοχές.

9 Να διασφαλισθεί η διαφανής και αποτελεσματική διανομή των κοινοτικών
επιδοτήσεων με τη δημιουργία ανεξάρτητων και αξιόπιστων οργανισμών πληρωμών
και ελέγχου.

10Το μητρώο αγροτών να μη μπορεί να χρησιμοποιηθεί για διαχωρισμό σε
«αγρότες» και σε «μη αγρότες».

ΟΙ ΕΞΑΓΩΓΕΣ

Ιδιαίτερα αποκαλυπτική, πάντως, είναι η έκθεση για τις εξαγωγές ελληνικών
αγροτικών προϊόντων και τροφίμων.

Έτσι, ενώ είναι σε εξέλιξη τα τελευταία τρία χρόνια πρόγραμμα για την προώθηση
των εξαγωγών επώνυμων αγροτικών προϊόντων, όπως το λάδι και τα κονσερβοειδή, η
έκθεση της Επιτροπής Σπράου αποκαλύπτει:

* εξαγωγή χύμα προϊόντων σε μεγάλες ποσότητες και η εν συνεχεία τυποποίησή
τους από βιομηχανίες άλλων χωρών

* το 95% των ελληνικών εξαγωγών ελαιολάδου (σχεδόν το 40% της εγχώριας
παραγωγής) πωλείται χύμα σχεδόν αποκλειστικά στην Ιταλία, όπου αναμειγνύεται
με ελαιόλαδα άλλων προελεύσεων και προωθείται στις διεθνείς αγορές με
αλλοδαπές επωνυμίες.

Σύμφωνα με πληροφορίες, τέτοιες ποιότητες και συσκευασίες εντοπίζονται, π.χ.
στην αγορά των ΗΠΑ, όπου παράλληλα είναι σε εξέλιξη και ελληνικό πρόγραμμα
εξαγωγών προϋπολογισμού εκατοντάδων εκατομμυρίων δραχμών για ελληνικά επώνυμα προϊόντα.

Ανάλογες διαπιστώσεις αφορούν άλλα δυναμικά εξαγώγιμα προϊόντα μας, όπως
τοματοπολτό, βρώσιμες ελιές, δημητριακά κ.ά.

Τέλος, τα προβλήματα είναι ιδιαίτερα έντονα στις εξαγωγές νωπών φρούτων.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N55</CAT>
<ED>
Κωδικός άρθρου: A16040N552</ED>
<ID>
ID:135296

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N55&aa=2</URL></REF>


Article

<CATEGORY>vin08</CATEGORY>

 <H2>Καταγγελία και έρευνα για διπλοζυγίσματα στο βαμβάκι
</H2><H2></H2>
ΛΑΡΙΣΑ

ΚΑΤΑΓΓΕΛΙΑ για διπλοζυγίσματα στο βαμβάκι έκανε στον υπουργό Γεωργίας μέλος
του Δ.Σ. της Ένωσης Αγροτικών Συνεταιρισμών Λάρισας και της Πανθεσσαλικής
Συντονιστικής Επιτροπής των αγροτών.

Ο κ. Αθανάσιος Κοκκινούλης συναντήθηκε με τον κ. Στέφανο Τζουμάκα και τον
ενημέρωσε για συγκεκριμένες περιπτώσεις διπλοζυγισμάτων σε εκκοκκιστήρια της
Θεσσαλίας. Ο υπουργός έδωσε εντολή να γίνει έρευνα. «Θεώρησα επιβεβλημένο να
θέσω υπ' όψιν του αρμόδιου υπουργού τις πληροφορίες που είχα για συγκεκριμένες
επιχειρήσεις και αυτός ζήτησε αμέσως αυστηρό έλεγχο» είπε στα «ΝΕΑ» ο κ. Κοκκινούλης.

Σημειώνεται ότι τα διπλοζυγίσματα αποτελούσαν πληγή για την ελληνική παραγωγή
βαμβακιού, αλλά τα τελευταία χρόνια είχαν περιορισθεί με τους συνεχείς
ελέγχους του Οργανισμού Βάμβακος, χωρίς ωστόσο να έχει εξαφανισθεί το φαινόμενο.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N55</CAT>
<ED>
Κωδικός άρθρου: A16040N553</ED>
<ID>
ID:135335

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N55&aa=3</URL></REF>


Article

<CATEGORY>vin08</CATEGORY>

 <H2>Τα τρακτέρ στις ράγες...
</H2><H2></H2>
ΛΑΡΙΣΑ

ΝΕΕΣ ΚΙΝΗΤΟΠΟΙΗΣΕΙΣ αρχίζουν στις 23 Ιανουαρίου οι αγρότες της Θεσσαλίας, με
χθεσινή απόφαση της Συντονιστικής τους Επιτροπής.

Τα τρακτέρ αυτή τη φορά θα παραταχθούν στις ράγες της σιδηροδρομικής γραμμής
κι όχι στην εθνική οδό.

Έτσι στις 23 Ιανουαρίου θα γίνει συμβολική κατάληψη της σιδηροδρομικής γραμμής
στα Φάρσαλα (δεν ανακοινώθηκε το ακριβές σημείο) από αγρότες της Θεσσαλίας.

Η κατάληψη θα γίνει ως συμπαράσταση στους αγρότες της περιοχής που θα
δικάζονται την ίδια ημέρα γιατί είχαν «κλείσει» σε προηγούμενες κινητοποιήσεις
τους τη σιδηροδρομική γραμμή.

Όπως είπε οΓιάαννης Πατάκης, σε κινητοποιήσεις προσανατολίζονται και οι
καπνοπαραγωγοί για τις 2 Φεβρουαρίου.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N55</CAT>
<ED>
Κωδικός άρθρου: A16040N554</ED>
<ID>
ID:135364

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N55&aa=4</URL></REF>


Article

<CATEGORY>vin08</CATEGORY>

 <H2>Ανά εξάμηνο ο ανατοκισμός σε δάνεια-καταθέσεις
</H2><H2></H2>
ΣΕ ΡΥΘΜΙΣΗ για τα πανωτόκια προχωρεί σύντομα η κυβέρνηση. Μάλιστα πρόθεσή της
είναι να είναι ίσος ο χρόνος ανατοκισμού των τόκων καταθέσεων μ' αυτόν του
ανατοκισμού των τόκων χορηγήσεων. Δηλαδή το διάστημα των έξι μηνών.

Αυτό επανέλαβε χθες στη Βουλή ο υφυπουργός Εθνικής Οικονομίας απαντώντας σε
σχετική ερώτηση του προέδρου του Συνασπισμού κ. Ν. Κωνσταντόπουλου: 
«Η ρύθμιση αυτή θα αναφέρεται στις νέες δανειακές συμβάσεις και θα οριστεί
ελάχιστη χρονική περίοδος ανατοκισμού», εξήγησε ο κ. Χρ. Πάχτας.

Ο υφυπουργός διευκρίνισε ότι αυτό θα ισχύει για τα δάνεια όλων των κατηγοριών,
ενώ μελετάται να επεκταθεί και στις πιστωτικές κάρτες: «Έτσι οι δανειζόμενοι
θα είναι σε θέση να γνωρίζουν ότι μόνο ύστερα από 6 μήνες οι δεδουλευμένοι
οφειλόμενοι τόκοι θα προστίθενται στο αρχικό κεφάλαιο και θα αποτελούν τη νέα
βάση για τον υπολογισμό των τόκων το επόμενο εξάμηνο», πρόσθεσε.

Ο πρόεδρος του Συνασπισμού ζήτησε από την κυβέρνηση να προχωρήσει αμέσως στις
νομοθετικές ρυθμίσεις.

Επίσης ο κ. Ν. Κωνσταντόπουλος πρότεινε οι ρυθμίσεις να γίνουν με βάση την
απόφαση του Αρείου Πάγου και με τέτοιες διαδικασίες ώστε να αντιμετωπιστούν τα
συσσωρευμένα κέρδη και όλες οι υπόλοιπες καταστάσεις με συναινετικό τρόπο.

Ο υφυπουργός τόνισε ότι η κυβέρνηση βρίσκεται σε συνεχή επαφή με την Ένωση
Τραπεζών και των δανειοληπτών με σκοπό να διαμορφωθεί μία πρόταση σεβαστή απ'
όλες τις πλευρές.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N56</CAT>
<ED>
Κωδικός άρθρου: A16040N561</ED>
<ID>
ID:135252

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N56&aa=1</URL></REF>


Article

<CATEGORY>vin08</CATEGORY>

 <H5>ΠΩΣ Η ΤΡΑΠΕΖΑ ΤΗΣ ΕΛΛΑΔΟΣ ΘΩΡΑΚΙΖΕΙ ΠΕΡΑΙΤΕΡΩ ΤΗ ΔΡΑΧΜΗ
</H5><H2>Τιμωρία κερδοσκόπων </H2>
Λουκάς Παπαδήμος: Να αποτραπεί η αύξηση της ρευστότητας

Σε νέα φάση περνά η μάχη της δραχμής, καθώς η Τράπεζα της Ελλάδος είναι
αποφασισμένη να ενισχύσει ακόμη περισσότερο την άμυνα του εθνικού νομίσματος.

ΠΡΟΚΕΙΤΑΙ, ουσιαστικά, για μια προσπάθεια της Κεντρικής Τράπεζας να αποδείξει
και πάλι ότι είναι αποφασισμένη να τιμωρήσει όσους κερδοσκοπούν εις βάρος της
δραχμής χρησιμοποιώντας το όπλο των επιτοκίων. Αυτή η σκλήρυνση φάνηκε την
Τετάρτη, όταν με μια παρέμβασή της μάζεψε όλο το ρευστό που υπήρχε στην αγορά.
Προσέφερε, μάλιστα, επιτόκια υψηλότερα σε σχέση με αυτά που είχαν διαμορφωθεί
την ημέρα εκείνη. Αποτέλεσμα της παρέμβασης αυτής ήταν τράπεζες που προσέφεραν
ρευστό στην Τράπεζα της Ελλάδος (το οποίο όμως δεν το είχαν) να αναγκαστούν να
τρέχουν την τελευταία στιγμή για να καλύψουν τα ανοίγματά τους και έτσι
δανείστηκαν από την αγορά με επιτόκια που ξεπερνούσαν το 50%.

«Πρέπει να στηρίξουμε εμπράκτως τη δραχμή», έλεγε χαρακτηριστικά στα «ΝΕΑ»
παράγοντας της Τραπέζης της Ελλάδος, σκιαγραφώντας με τον τρόπο αυτό τη νέα στρατηγική.

ΕΞΩΘΕΝ...

Πάντως, αυτή τη στιγμή, ο στόχος της Κεντρικής Τράπεζας είναι να αποτρέψει
τόσο την αύξηση της ρευστότητας στην αγορά όσο και την προσπάθεια κυρίως
επενδυτών του εξωτερικού να μαζέψουν με χαμηλά επιτόκια δραχμές, ώστε να
μπορούν να κερδοσκοπούν με ασφάλεια εις βάρος του νομίσματος και της
οικονομίας. Δεν είναι τυχαίο, άλλωστε, ότι τις τελευταίες εβδομάδες ο
δανεισμός σε δραχμές εκ μέρους πολλών ξένων επενδυτών για να αγοράσουν
συνάλλαγμα ήταν για διάστημα μέχρι ενός χρόνου. Αυτό πρακτικά σημαίνει ότι αν
κατόρθωναν να κάνουν μεγάλο δραχμικό απόθεμα, ουσιαστικά μπορούσαν να παίζουν
εκ του ασφαλούς, αφού θα κέρδιζαν είτε δανείζοντας δραχμές σε υψηλότερα
επιτόκια είτε από την πίεση της δραχμής που θα ασκούσαν οι ίδιοι.

Η ΚΙΝΗΣΗ

Το επιτελείο της Κεντρικής Τράπεζας μόλις διαπίστωσε στις αρχές της εβδομάδας
ότι από την Πέμπτη θα υπήρχε ρευστότητα από τις αυξημένες εισροές
συναλλάγματος έκανε την καθοριστική κίνηση, στερεύοντας την αγορά από ρευστό.
Συγκεκριμένα, από τη Δευτέρα μέχρι και την Τετάρτη έγιναν εισροές 830
εκατομμυρίων δολαρίων (όσες δηλαδή ήταν περίπου οι εκροές συναλλάγματος την
προηγούμενη εβδομάδα). Η ρευστότητα αυτή που αντιπροσώπευε περίπου 240 δισ.
δραχμές θα άρχιζε να πέφτει από την Πέμπτη στην αγορά. Έτσι, η Τράπεζα της
Ελλάδος την Τετάρτη μάζεψε 300 δισ. δραχμές και απέτρεψε την κίνηση των κερδοσκόπων.

Η τακτική των άμεσων «απαντήσεων» που εγκαινίασε η Τράπεζα της Ελλάδος
αποτελεί ουσιαστικά την έμπρακτη απόδειξη ότι οι νομισματικές αρχές της χώρας
είναι αποφασισμένες να χρησιμοποιήσουν τα επιτόκια για να «κάψουν τα χαρτιά»
των κερδοσκόπων.

ΡΕΥΣΤΟΤΗΤΑ

«Τα μέτρα που έλαβε η Τράπεζα της Ελλάδος την προηγούμενη εβδομάδα για την
αντιμετώπιση των πιέσεων στην αγορά συναλλάγματος απέδωσαν, με αποτέλεσμα να
σημειωθεί σημαντική εισροή κεφαλαίων ύψους 800 εκατ. δολαρίων περίπου από τις
αρχές αυτής της εβδομάδας. Οι παρεμβάσεις της Τράπεζας στην αγορά χρήματος τις
τελευταίες ημέρες αποσκοπούσαν στον έλεγχο της ρευστότητας, που θα διογκωνόταν
λόγω των εισροών αυτών, καθώς και στη διαμόρφωση των επιτοκίων σε επίπεδα
συνεπή με τη σταθερότητα της συναλλαγματικής ισοτιμίας και την περαιτέρω
υποχώρηση του πληθωρισμού. Η Τράπεζα της Ελλάδος θα χρησιμοποιήσει με
αποφασιστικότητα όλα τα διαθέσιμα μέτρα νομισματικής πολιτικής, προκειμένου να
επιτευχθεί η επιδιωκόμενη αποκλιμάκωση του πληθωρισμού και η σταθερότητα της
συναλλαγματικής ισοτιμίας. Η επίτευξη αυτών των στόχων θα οδηγήσει σε
εξομάλυνση των συνθηκών στην αγορά χρήματος και τη μείωση των επιτοκίων»
δήλωσε χθες στα «ΝΕΑ» ο διοικητής της Τραπέζης της Ελλάδος κ. Λουκάς Παπαδήμος.

ΕΠΙΤΟΚΙΑ

Όμως, θα πρέπει να επισημανθεί και το γεγονός ότι παρά τις παρεμβάσεις που
κάνει η Τράπεζα της Ελλάδος στη διατραπεζική αγορά παρατηρείται αποκλιμάκωση
των επιτοκίων. Αυτό κρίνεται ως ιδιαίτερα θετικό αν συνυπολογιστεί και το
γεγονός ότι την περίοδο αυτή ουσιαστικά το βάρος της άμυνας της δραχμής έχει
πέσει στις νομισματικές αρχές, αφού η δημοσιονομική πολιτική βάλλεται και
βρίσκεται υπό συνεχή αμφισβήτηση. Ανάλογες είναι και οι εκτιμήσεις που
διατυπώνονται και από τραπεζικά ιδρύματα. Ενδεικτική είναι η άποψη, που
διατυπώνεται στο Εβδομαδιαίο Δελτίο της ALPHA Τράπεζας Πίστεως, σύμφωνα με την
οποία τις προσεχείς μέρες θα υπάρξει ενίσχυση της ρευστότητας, που θα
οφείλεται στις εισροές συναλλάγματος. Η εξέλιξη αυτή υποστηρίζεται ότι θα
ασκήσει περαιτέρω πτωτική επίδραση στα διατραπεζικά επιτόκια. Παράλληλα,
εκφράζεται η άποψη ότι η «περαιτέρω ευνοϊκή εξέλιξη του πληθωρισμού τον
Ιανουάριο, αλλά και του ισοζυγίου μπορούν να αποτελέσουν τη βάση για αλλαγή
του κλίματος και πτώση των επιτοκίων».

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N56</CAT>
<ED>
Κωδικός άρθρου: A16040N562</ED>
<ID>
ID:135297

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N56&aa=2</URL></REF>


Article

<CATEGORY>vin08</CATEGORY>

 <H5></H5><H2>Επίσκεψη του πρεσβευτή των ΗΠΑ στην Ιντρακόμ
</H2>
Ο ΠΡΕΣΒΗΣ των Ηνωμένων Πολιτειών στην Ελλάδα, κ. Νίκολας Μπερνς, επισκέφθηκε
χθες τις εγκαταστάσεις της Ιντρακόμ στην Παιανία, όπου είχε συνομιλίες με τον
πρόεδρο της εταιρείας κ. Σωκράτη Κόκκαλη και με στελέχη του ομίλου.

Οι συζητήσεις περιστράφηκαν γύρω από τις δραστηριότητες της Ιντρακόμ στους
τομείς των τηλεπικοινωνιών, της πληροφορικής, της διαχείρισης δικτύων και των
αμυντικών εφαρμογών και επικεντρώθηκαν στα αναπτυξιακά σχέδια της εταιρείας.
Συγκεκριμένα, συζητήθηκαν οι επιχειρηματικές ευκαιρίες που προσφέρουν η Ελλάδα
και τα Βαλκάνια σε τομείς υψηλής τεχνολογίας και οι προθέσεις της Ιντρακόμ για
ακόμα στενότερη συνεργασία με αμερικανικές εταιρείες του κλάδου και για
επέκτασή της και στην αμερικανική αγορά.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N56</CAT>
<ED>
Κωδικός άρθρου: A16040N563</ED>
<ID>
ID:135336

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N56&aa=3</URL></REF>


Article

<CATEGORY>vin08</CATEGORY>

 <H5></H5><H2>Η νέα ηγεσία του Συνδέσμου Γραφείων Μελετών
</H2>
ΝΕΑ ΔΙΟΙΚΗΣΗ ανέλαβε στον Σύνδεσμο Ελληνικών Γραφείων Μελετών (ΣΕΓΜΕ).

Πρόεδρος εξελέγη ο πολιτικός μηχανικός κ. Παν. Παναγόπουλος, αντιπρόεδρος ο
επίσης πολιτικός μηχανικός κ. Λεων. Λογοθέτης, γενικός γραμματέας ο κ. χρ.
Τσατσανίκος πολ. μηχανικός, αναπληρωτής γραμματέας ο μηχανολόγος -
ηλεκτρολόγος κ. Γιάννης Μακατσώρης, επιμελητής οικονομικών ο τοπογράφος κ. Γ.
Χουρμουζιάδης, μέλος ο κ. Ι. Τσελέντης πολ. μηχανικός και αναπληρωματικά μέλη
οι: Έφη Καραθανάση και Παν. Αντωναρόπουλος. Υπεύθυνος Βορ. Ελλάδος ο πολιτικός
μηχανικός κ. Χ. Μυλωνάς.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N56</CAT>
<ED>
Κωδικός άρθρου: A16040N564</ED>
<ID>
ID:135365

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N56&aa=4</URL></REF>


Article

<CATEGORY>vin08</CATEGORY>

 <H2>Υποχώρηση κατά 2,25%
</H2><H2></H2>
Πτώση σημείωσαν οι τιμές των μετοχών κατά τη χθεσινή συνεδρίαση του
Χρηματιστηρίου Αξιών Αθηνών (ΧΑΑ). Συγκεκριμένα ο Γενικός Δείκτης έκλεισε στις
1,393.99 μονάδες σημειώνοντας υποχώρηση κατά 32,09 μονάδες ή ποσοστό της
τάξεως του 2,25%. Από τους επιμέρους Κλαδικούς Δείκτες τη μεγαλύτερη πτώση
σημείωσε ο δείκτης των Τραπεζών κατά 87,55 μονάδες ή ποσοστό της τάξεως του
4,27%. Από τις 238 μετοχές που πραγματοποίησαν συναλλαγές, 71 σημείωσαν άνοδο,
149 πτώση και 18 παρέμειναν σταθερές, ενώ 56 έκλεισαν με αγοραστές και 119 με
πωλητές. Πτώση σημείωσαν οι συναλλαγές η αξία των οποίων ανήλθε σε 19,4 δισ.
δρχ. (5.688.927 τεμάχια). Αναλυτικά τα 4.739.129 τεμάχια συνολικής αξίας 17,3
δισ. δρχ. αφορούσαν την Κύρια Αγορά ενώ τα 949.798 τεμάχια συνολικής αξίας
2.116 εκατ. δρχ. την Παράλληλη Αγορά. Τη μεγαλύτερη αξία συναλλαγών σημείωσαν
οι μετοχές των Τραπεζών (6.780 εκατ. δρχ. - 642.765 τεμάχια) και των
Μεταλλουργικών Επιχειρήσεων (2.447 εκατ. δρχ. - 705.113 τεμάχια).

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N57</CAT>
<ED>
Κωδικός άρθρου: A16040N571</ED>
<ID>
ID:135253

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N57&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΑΙΓΟΚΕΡΩΣ

(22 Δεκεμβρίου - 19 Ιανουαρίου). Η σύνοδος Ηλίου - Αφροδίτης σάς κάνει
γοητευτικούς και δημοφιλείς. Μην πιστεύετε, όμως, και πολύ σε ό,τι ακούτε.
Τυχόν νέες γνωριμίες μπορεί να σας απογοητεύσουν αργότερα.

ΥΔΡΟΧΟΟΣ

(20 Ιανουαρίου - 18 Φεβρουαρίου). Η σύνοδος Ηλίου - Αφροδίτης ευνοεί τους
καλλιτέχνες και σας κάνει, όλους, ανιδιοτελείς στο δόσιμο της αγάπης σας. Αλλά
νέες ερωτικές σχέσεις δεν θα έχουν σταθερές βάσεις.

ΙΧΘΥΕΣ

(19 Φεβρουαρίου - 20 Μαρτίου). Η σύνοδος Ηλίου - Αφροδίτης σάς κάνει συμπαθείς
και κοινωνικούς. Θα δώσετε και θα πάρετε αγάπη. Αλλά τυχόν νέες γνωριμίες θα
σας απογητεύσουν, πιθανότατα, αργότερα.

ΚΡΙΟΣ

(21 Μαρτίου - 19 Απριλίου). Εύνοια για κοινωνική ζωή, για οικονομίες και
καλλιτεχνικές δραστηριότητες. Θα σας απασχολήσει πολύ η εμφάνιση, η δημόσια
εικόνα σας. Θα είστε γοητευτικοί.

ΤΑΥΡΟΣ

(20 Απριλίου - 20 Μαΐου). Η σύνοδος Ηλίου - Αφροδίτης σάς «φωτίζει», σας κάνει
γοητευτικούς. Θα δώσετε και θα πάρετε αγάπη και θαυμασμό. Εύνοια για τους καλλιτέχνες.

ΔΙΔΥΜΟΙ

(21 Μαΐου - 21 Ιουνίου). Η σύνοδος Ηλίου - Αφροδίτης επηρεάζει ευνοϊκά την
ερωτική σας ζωή. Μπορεί να πάρετε και ένα δώρο. Αλλά σε τυχόν οικονομικές
δοσοληψίες να είστε λίγο επιφυλακτικοί.

ΚΑΡΚΙΝΟΣ

(22 Ιουνίου - 22 Ιουλίου). Η σύνοδος Ηλίου - Αφροδίτης σας κάνει γοητευτικούς,
δημοφιλείς και σας «βγάζει» στο προσκήνιο. Εύνοια για τους καλλιτέχνες. Μην
πιστεύετε, όμως, και πολύ σε τυχόν νέες γνωριμίες.

ΛΕΩΝ

(23 Ιουλίου - 22 Αυγούστου). Δεν θα έχετε κέφι για σκληρή δουλειά και
πειθαρχία. Θα κάνετε μόνο πράγματα που σας ευχαριστούν. Θα έχετε την τάση να
φάτε και πολλά γλυκά. Εύνοια για τους καλλιτέχνες.

ΠΑΡΘΕΝΟΣ

(23 Αυγούστου - 23 Σεπτεμβρίου). Η σύνοδος Ηλίου - Αφροδίτης σάς ωθεί στην
ψυχαγωγία, στη διασκέδαση, στο φλερτ, σε καλλιτεχνικά ενδιαφέροντα. Αλλά τυχόν
νέες γνωριμίες δεν είναι ό,τι φαίνονται.

ΖΥΓΟΣ

(24 Σεπτεμβρίου - 23 Οκτωβρίου). Η σύνοδος Ηλίου - Αφροδίτης σάς «φωτίζει»,
σας δίνει χάρισμα, σας ωθεί στο προσκήνιο. Θα δώσετε και θα πάρετε θαυμασμό
και αγάπη. Αποφύγετε τις υπερβολές στο φαΐ.

ΣΚΟΡΠΙΟΣ

(24 Οκτωβρίου - 22 Νοεμβρίου). Θα είστε πιο ευγενικοί και συμπαθείς απ' ό,τι
συνήθως. Εύνοια θα έχουν οι καλλιτέχνες και όσοι γράφουν. Τυχόν νέες
γνωριμίες, όμως, δεν θα είναι αυτό που φαίνονται.

ΤΟΞΟΤΗΣ

(23 Νοεμβρίου - 21 Δεκεμβρίου). Είναι πιθανόν να πάρετε ένα δώρο. Σε τυχόν
οικονομικές δραστηριότητες, όμως, να είστε επιφυλακτικοί. Εξακολουθεί να
κυριαρχεί το στοιχείο της απάτης.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: N67</CAT>
<ED>
Κωδικός άρθρου: A16040N671</ED>
<ID>
ID:135234

</ID><URL>http://ta-nea.dolnet.gr/neaweb/neafile.print_unique?e=A&f=16040&m=N67&aa=1</URL></REF>


Article

<CATEGORY>vin10</CATEGORY>

 <H5>ΜΕΤΡΑ ΚΑΤΑ ΤΟΥ ΠΑΟ ΑΠΟ ΤΟ Δ.Σ. ΤΟΥ ΟΑΚΑ ­ ΕΤΟΙΜΑΖΕΙ ΠΡΟΤΑΣΕΙΣ Η ΠΑΕ
</H5><H2>Κλείνει τις πόρτες
</H2>
ΚΛΕΙΝΕΙ τις πόρτες του Ολυμπιακού Σταδίου για τον Παναθηναϊκό η διοίκηση του
ΟΑΚΑ. Με χθεσινή της απόφαση ειδοποίησε την ΠΑΕ ΠΑΟ να αναζητήσει άλλο γήπεδο
για έδρα της ομάδας της, αφήνοντάς της όμως ένα μεγάλο «παράθυρο»: θα μπορέσει
να συνεχίσει στο Μαρούσι αν καταφέρει να εξασφαλίσει συνθήκες αποφυγής εκτρόπων...

σελ
ίδα
2

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16040O001</ED>
<ID>
ID:135254

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Χτίζουμε την ΑΕΚ της Ευρώπης
</H2>
σελίδα 6

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16040O002</ED>
<ID>
ID:135298

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O00&aa=2</URL></REF>


Article

<CATEGORY>vin10</CATEGORY>

 <H2></H2><H2>Ρότζερς-Καρνισόβας τον κράτησαν στην κορυφή
</H2>
σελίδες
1,
9

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16040O003</ED>
<ID>
ID:135337

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Ανταλλαγή επαίνων
</H2>
σελίδα
10

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16040O004</ED>
<ID>
ID:135366

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Οι κοπέλες στον αφρό
</H2>
σελίδα 11

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16040O005</ED>
<ID>
ID:135384

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O00&aa=5</URL></REF>


Article

<CATEGORY>vin10</CATEGORY>

 <H2></H2><H2>Φοβάμαι για την οικογένειά μου </H2>
σελίδα 4

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16040O006</ED>
<ID>
ID:135395

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O00&aa=6</URL></REF>


Article

<CATEGORY>vin10</CATEGORY>

 <H2></H2><H2>Παρασκήνιο στην ΕΠΟ για τον προπονητή
</H2>
σελίδα 4

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16040O007</ED>
<ID>
ID:135401

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O00&aa=7</URL></REF>


Article

<CATEGORY>vin10</CATEGORY>

 <H2>Με πείσμα στη νίκη
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

«Η ΑΠΟΔΟΣΗ μας στο πρώτο ημίχρονο μας πείσμωσε και στα αποδυτήρια είπαμε ότι
δεν γίνεται να συνεχίσουμε έτσι. Όλα τα παιδιά είχαμε θυμώσει με το
εξωπραγματικό ποσοστό που είχαν οι αντίπαλοί μας στα τρίποντα και στο δεύτερο
ημίχρονο δεν το αφήσαμε να συνεχιστεί».

Ο Τζόνι Ρότζερς για μια ακόμα φορά εφέτος ήταν ο παίκτης (μαζί με τον Αρτούρας
Καρνισόβας) που έδωσε στον Ολυμπιακό τις λύσεις που χρειαζόταν στις κρίσιμες
στιγμές του αγώνα. Όμως, όπως και οι συμπαίκτες του, δεν μπορούσε εύκολα να
ξεχάσει το πρώτο ημίχρονο.

«Παίξαμε πραγματικά κακή άμυνα και η Κροάσια το εκμεταλλεύτηκε, ενώ ήταν
εξαιρετική στα τρίποντα. Ο κόουτς αμέσως άλλαξε την άμυνα, παίξαμε πιο έξυπνα
και φτάσαμε σε μια νίκη που μας χρειαζόταν. Θέλουμε να μείνουμε ως το τέλος
πρώτοι», τόνισε ο Ρότζερς.

Ο Μάικ Χόκινς από την πλευρά του τόνισε ικανοποιημένος από την άμυνα της
ομάδας στο δεύτερο ημίχρονο, ενώ ο Μίλαν Τόμιτς χαρακτήρισε επίσης «κλειδί»
για την επιτυχία την άμυνα που έπαιξε ο Ολυμπιακός στο δεύτερο ημίχρονο:
«Κερδίσαμε χάρις στην αλλαγή του σχήματος στο δεύτερο ημίχρονο, αλλά και την
καλή άμυνα, αφού περιορίσαμε τον Τβρντιτς».

Ο ΠΑΒΛΙΣΕΒΙΤΣ

Αυτό έλειπε, να έρθει στη δεύτερη πατρίδα του και να έχει πρόβλημα. Ο Ζέλικο
Παβλίσεβιτς, ένας από τους μεγαλύτερους τζέντλεμαν που έχει περάσει ποτέ από
τη χώρα μας, είχε την ευκαιρία να περάσει κάποιες ευχάριστες στιγμές με φίλους
του στην Ελλάδα κατά τη διήμερη παραμονή της Κροάσια, τρώγοντας και τα
αγαπημένα του ελληνικά φαγητά.

«Θέλω όσο τίποτε άλλο να παίξω στην Ελλάδα, αλλά φαίνεται πως εδώ σε σας οι
πρόεδροι θέλουν παίκτες σταρ και όχι εργάτες». Τάδε έφη ο Ντάνεν Χένρι, ο
Αμερικανός που από την Λιουμπλιάνα και την Ολύμπια μετακόμισε εφέτος στο Σπλιτ
και στην Κροάσια.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O01</CAT>
<ED>
Κωδικός άρθρου: A16040O011</ED>
<ID>
ID:135255

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O01&aa=1</URL></REF>


Article

<CATEGORY>vin10</CATEGORY>

 <H5>ΧΩΡΙΣ ΘΕΑΤΕΣ Ο ΑΓΩΝΑΣ ΜΕ ΠΑΝΙΩΝΙΟ ΑΠΟΦΑΣΙΣΕ ΤΟ Δ.Σ. ΤΟΥ ΟΑΚΑ
</H5><H2>Έξωση στον ΠΑΟ
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Χωρίς φιλάθλους θα διεξαχθεί ο αγώνας του Παναθηναϊκού με τον Πανιώνιο στο ΟΑΚΑ

ΕΞΩΣΗ από το ΟΑΚΑ για τον Παναθηναϊκό. Αυτό αποφάσισε χτες σε έκτακτη
συνεδρίασή του το Διοικητικό Συμβούλιο του Ολυμπιακού Σταδίου, αρχής γενομένης
από την Κυριακή, με τους «πράσινους» να αντιμετωπίζουν τον Πανιώνιο χωρίς
θεατές στις εξέδρες.

Αφορμή για την απόφαση της διοίκησης του ΟΑΚΑ ­ που πάντως αφήνει κάποια
«παραθυράκια» στους «πράσινους» ­ στάθηκαν τα προχτεσινά επεισόδια μετά τη
λήξη του αγώνα με τον Άγιαξ. Η διοίκηση του ΟΑΚΑ ενημέρωσε τη διοίκηση του
Παναθηναϊκού ότι «επειδή είναι δύσκολο να βρει γήπεδο σε δύο μέρες, θα
αγωνισθεί στο Στάδιο με τον Πανιώνιο, αλλά χωρίς θεατές», ενώ δίνει στον ΠΑΟ
το δικαίωμα να συνεχίσει «εφόσον εξασφαλίσει τις συνθήκες αποφυγής νέων
εκτρόπων». Στις σκέψεις των υπευθύνων του ΟΑΚΑ είναι να βάλουν ποινική ρήτρα 1
δισ. δρχ. στη σύμβαση με τον ΠΑΟ, έτσι ώστε να είναι εξασφαλισμένοι στην
περίπτωση επεισοδίων.

Συγκεκριμένα, στην ανακοίνωση της, η διοίκηση του ΟΑΚΑ σημειώνει:

«Το Δ.Σ., αφού έλαβε υπόψη του την προηγούμενη απόφασή του της 3.12.97,
σχετικά με τη συμπεριφορά των οπαδών των ΠΑΕ στις οποίες διατίθεται το Στάδιο,
αποφάσισε τη μη διάθεσή του στην ΠΑΕ ΠΑΟ και μέχρι εξασφάλισης των συνθηκών
αποφυγής επανάληψης εκτρόπων.

Ειδικά για τη συνάντηση της Κυριακής 18.1.98 του αγώνα ΠΑΟ - Πανιωνίου,
αντιλαμβανόμενο τις δυσκολίες προσδιορισμού άλλου γηπέδου μέσα σε 2 ημέρες που
μεσολαβούν, δέχεται την παραχώρηση του Σταδίου υπό την σαφή προϋπόθεση ότι ο
αγώνας θα διεξαχθεί χωρίς φιλάθλους, και με τη ρητή σύμφωνη γνώμη της ΕΠΑΕ και
της ΠΑΕ ΠΑΟ ως προς τις οικονομικές συνέπειες».

Σύμφωνα με τις εκτιμήσεις των αρμοδίων, από τα επεισόδια στο ΟΑΚΑ προκλήθηκαν
ζημιές ύψους περίπου 2,5 εκατ. δρχ. 
Η διοίκηση του ΟΑΚΑ έχει έτοιμη την απάντηση σε περίπτωση που η ΠΑΕ ΠΑΟ
υποστηρίξει πως έχει πουλήσει εισιτήρια για το μεθαυριανό ματς. 
Και η απάντηση - λύση στο πρόβλημα δεν είναι άλλη από την επιστροφή των
εισιτηρίων και φυσικά την επιστροφή των χρημάτων στους φίλους των «πρασίνων».

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16040O021</ED>
<ID>
ID:135259

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O02&aa=1</URL></REF>


Article

<CATEGORY>vin10</CATEGORY>

 <H2>ΤΟΥΡΝΟΥΑ
</H2><H2>Φιλικό με την Αργεντινή
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Ο Μπατιστούτα και η παρέα του θα έλθουν στην Αθήνα για φιλικό με τον ΠΑΟ στις
18 Φεβρουαρίου

ΣΤΗΝ Ελλάδα ο Παναθηναϊκός μπορεί να τρέχει (και να μη φθάνει!) με τους
οπαδούς του, αλλά στον υπόλοιπο κόσμο η ομάδα χαίρει μεγάλης εκτίμησης. Θέλετε
τρανό παράδειγμα; Η Εθνική Αργεντινής, δύο φορές πρωταθλήτρια κόσμου, έρχεται
για τουρνέ στην Ευρώπη και πρότεινε φιλικό αγώνα στον Παναθηναϊκό για τις 18
Φεβρουαρίου, στο Ολυμπιακό Στάδιο! Η πρόταση εξετάζεται με προσοχή από τη
διοίκηση και την τεχνική ηγεσία και κατά πάσα πιθανότητα η απάντηση θα είναι
θετική στον Μπατιστούτα και την παρέα του. Η Εθνική Αργεντινής θα έρθει με όλα
τα αστέρια της στην Αθήνα.

Επίσης, στις 26 τρέχοντος αναμένεται στην Αθήνα η ΤΣΣΚΑ Κιέβου που θα δώσει
φιλικό παιχνίδι με τον Παναθηναϊκό, σε ημερομηνία που θα οριστεί εντός των ημερών.

Στο μεταξύ, την προσεχή Δευτέρα ή Τρίτη θα υπάρξουν εξελίξεις στο θέμα
Σιμπνιέφσκι. Κι αυτό, διότι ο πρόεδρος της Καβάλας κ. Γ. Καραγιάννης
απουσιάζει στη Σόφια για προσωπικές υποθέσεις και θα επιστρέψει στην Ελλάδα
την Κυριακή. Αγωνιστικά, ο Βασίλης Δανιήλ είναι απόλυτα ικανοποιημένος από την
εμφάνιση και το αποτέλεσμα στο φιλικό με τον Άγιαξ και χθες, μιλώντας στους
παίκτες του, επισήμανε μεταξύ άλλων:

«Συγχαρητήρια για τη νίκη και την εμφάνιση. Κάνατε μιαν σημαντική επιτυχία.
Προσέξτε όμως μην πάρουν τα μυαλά σας αέρα. Διότι αλλιώς είναι ένα φιλικό
παιχνίδι, έστω με μεγάλο αντίπαλο, κι αλλιώς στο πρωτάθλημα, όπου γίνονται
ανελέητες μάχες και υπάρχει άγχος».

Πρόβλημα με ελαφρύ διάστρεμμα αντιμετωπίζει ο Γ.Σ. Γεωργιάδης, αλλά πιστεύεται
ότι την Κυριακή θα είναι εντάξει και θα παίξει εναντίον του Πανιωνίου. Σήμερα,
εξάλλου, αναμένεται η συνάντηση προέδρου - προπονητή, στην οποία θα συζητηθούν
τρέχοντα θέματα.

*** Αγώνα προπόνησης στην Παιανία θα δώσει ο Αγιαξ αύριο το απόγευμα
(17.30) με αντίπαλο το ΜΑΡΚΟ. Ο αγώνας θα γίνει κεκλεισμένων των θυρών.

*** Σήμερα στις 16.00 ο Βασίλης Δανιήλ θα δώσει συνέντευξη Τύπου στην Παιανία.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16040O022</ED>
<ID>
ID:135302

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O02&aa=2</URL></REF>


Article

<CATEGORY>vin10</CATEGORY>

 <H5>ΒΑΡΔΙΝΟΓΙΑΝΝΗΣ
</H5><H2>Προσχεδιασμένα τα επεισόδια
</H2>
ΠΡΟΣΧΕΔΙΑΣΜΕΝΑ θεωρούν στον Παναθηναϊκό τα προχθεσινά γεγονότα. Και ετοιμάζουν
προτάσεις τις οποίες θα υποβάλουν σήμερα στο διοικητικό συμβούλιο του ΟΑΚΑ,
ώστε το πρόβλημα να λυθεί άπαξ διά παντός.

Παράλληλα, ο πρόεδρος του ΠΑΟ κ. Γ. Βαρδινογιάννης με δήλωσή του στην «ΟΜΑΔΑ»
άφησε να εννοηθεί ότι κάποιοι ήξεραν εκ των προτέρων «πως κάτι δεν θα πάει
καλά», αλλά δεν ενημέρωσαν τον Παναθηναϊκό. Δήλωσε ο κ. Βαρδινογιάννης:
«Διερευνούμε το θέμα με προσοχή. Τα επεισόδια ήταν προσχεδιασμένα και κάποιοι
το γνώριζαν, αλλά δεν μας ενημέρωσαν εγκαίρως. Όσοι επιμείνουν να φύγουμε από
το Στάδιο, ας αναλογιστούν τις ευθύνες τους. Ουδείς μπορεί να παίξει με τον Παναθηναϊκό».

Επίσημη πηγή της «πράσινης» ΠΑΕ θεωρεί ότι τα ταραχοποιά στοιχεία ήταν
ελάχιστα και ότι το σύνολο των μαθητών των Λυκείων και Γυμνασίων της Αττικής
που παρακολούθησαν τον αγώνα ΠΑΟ - Άγιαξ μπήκαν στο γήπεδο για να πανηγυρίσουν
και να πάρουν αυτόγραφα από τους παίκτες και των δύο ομάδων. Οι μαθητές ­ κατά
την ίδια πηγή ­ δεν προκάλεσαν ζημιές. Οι ταραχοποιοί πήγαν απευθείας στις δύο
εστίες και προσπάθησαν να τις καταστρέψουν. Αργά το απόγευμα, η «πράσινη» ΠΑΕ
εξέδωσε ανακοίνωση για τα γεγονότα, στην οποία επισημαίνονται τα ακόλουθα:

«Η ΠΑΕ Παναθηναϊκός έχοντας δώσει σαφείς αποδείξεις διάστασης στον χώρο του
ποδοσφαίρου μέσα από την καταπολέμηση της βίας και ανταποκρινόμενη στην
απόφαση του Δ.Σ. του ΟΑΚΑ, θα θέσει υπόψη του τις προτάσεις της που και
υλοποιήσιμες θα είναι και θα ικανοποιούν τις απαιτήσεις του Δ.Σ. (του ΟΑΚΑ).

Είμαστε όμως υποχρεωμένοι να διευκρινίσουμε προς κάθε κατεύθυνση ότι τα
συγκεκριμένα γεγονότα δεν στοιχειοθετούν μορφή βίας, αλλά ίσως έναν
απρόβλεπτο, υπερβολικό τρόπο εκδήλωσης μερίδας φιλάθλων.

Η διαχρονικά άριστη συνεργασία μας με το Δ.Σ. του ΟΑΚΑ, τα πρόσφατα
αποδεδειγμένα μέτρα ομαλής διεξαγωγής αγώνων της ομάδας μας, αρκετά μακριά από
τη φυσική μας έδρα, καθώς και οι συγκεκριμένες προτάσεις που θα υποβάλουμε, θα
δώσουν τη δυνατότητα στο Δ.Σ. του ΟΑΚΑ να συμφωνήσει μαζί μας για τη συνέχιση
της συνεργασίας μας».

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16040O023</ED>
<ID>
ID:135341

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O02&aa=3</URL></REF>


Article

<CATEGORY>vin10</CATEGORY>

 <H2>Ο Μπάγιεβιτς
</H2>
<AUTHOR>ΛΕΥΤΕΡΗΣ ΠΑΠΑΔΟΠΟΥΛΟΣ</AUTHOR>

ΜΕΓΑΛΟΣ... μάγκας ο κ. Μπάγιεβιτς! Τον ρώτησαν οι δημοσιογράφοι τι βλέπει για
το πρωτάθλημα και απάντησε «ο Ολυμπιακός, η ΑΕΚ και ο Παναθηναϊκός είναι
φαβορί για την κατάκτηση του τίτλου»! Και για να μην αφήσει κανένα ενδεχόμενο
ανοιχτό, πρόσθεσε: «αουτσάιντερ, πάντως, είναι ο ΠΑΟΚ»!

Σε οποιοδήποτε καφενείο της χώρας μπει κάνεις και ρωτήσει ποιες ομάδες είναι
επικρατέστερες για τον τίτλο, θα πάρει την απάντηση που έδωσε ο κ. Μπάγιεβιτς:
ΑΕΚ, Ολυμπιακός, Παναθηναϊκός και ΠΑΟΚ. Ουδείς θα μιλήσει για τον Ιωνικό, που
είναι 5ος στη βαθμολογία, τον Ηρακλή, την Ξάνθη, τον Απόλλωνα κ.λπ. Ουδείς!
Γιατί ουδείς είναι ηλίθιος σ' αυτόν τον τόπο, ώστε να αμφισβητεί τα αυτονόητα.
Ηλίθιους, όμως, μας θεωρεί όλους ο κ. Μπάγιεβιτς! Που μιλάει για τα αυτονόητα,
σαν να αποκαλύπτει βαθιές σοφίες! Κι εμείς, «μασάμε»...

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16040O024</ED>
<ID>
ID:135370

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O02&aa=4</URL></REF>


Article

<CATEGORY>vin10</CATEGORY>

 <H2>Έμεινε στην Ξάνθη ο Κυπαρίσσης
</H2>
ΝΕΟ συμβόλαιο διάρκειας 2,5 χρόνων υπέγραψε χθες με την ΠΑΕ SKODA Ξάνθη, ο
επιθετικός τής ομάδας Θωμάς Κυπαρίσσης. Ο 26χρονος ποδοσφαιριστής αποδέχθηκε
την πρόταση του μεγαλομετόχου της ΠΑΕ κ. Πανόπουλου σε ό,τι αφορά το
οικονομικό σκέλος και υπέγραψε νέο συμβόλαιο, το οποίο λήγει το καλοκαίρι του
2000. Να σημειωθεί ότι ο Κυπαρίσσης σε έξι μήνες ήταν ελεύθερος να
διαπραγματευθεί την ένταξή του σε όποια ομάδα ήθελε. Το γεγονός αυτό ανάγκασε
τον κ. Πανόπουλο να του προτείνει νέο συμβόλαιο με καλύτερους οικονομικά όρους.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16040O025</ED>
<ID>
ID:135387

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O02&aa=5</URL></REF>


Article

<CATEGORY>vin10</CATEGORY>

 <H5>Ο ΜΠΑΓΙΕΒΙΤΣ ΚΤΙΖΕΙ ΤΟΝ ΟΛΥΜΠΙΑΚΟ ΤΟΥ ΜΕΛΛΟΝΤΟΣ
</H5><H2>Βλέπει μακριά
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Το συμβόλαιο του Νίκου Νταμπίζα λήγει το καλοκαίρι του '99, ο Μπάγιεβιτς έχει
εισηγηθεί την ανανέωσή του

ΤΟΝ ΟΛΥΜΠΙΑΚΟ του μέλλοντος κτίζει ο Ντούσαν Μπάγιεβιτς, κάτι που σημαίνει ότι
η διοίκηση της ΠΑΕ εκτός σοβαρού απροόπτου θα του ανανεώσει το συμβόλαιο το
ερχόμενο καλοκαίρι. Το συγκεκριμένο θέμα διατηρείται στον Ολυμπιακό σαν
επτασφράγιστο μυστικό, αλλά σύμφωνα με τις τελευταίες εξελίξεις που έχουν να
κάνουν με τις ανανεώσεις συμβολαίων, αποδεσμεύσεις και μεταγραφές το ερχόμενο
καλοκαίρι, ο πρόεδρος της ΠΑΕ Σωκράτης Κόκκαλης θα συνεχίσει τη συνεργασία με
τον Ντούσαν Μπάγιεβιτς.

Ο Ντούσκο άναψε το «πράσινο φως» και ο Πέτρος Πασσαλής υπέγραψε νέο συμβόλαιο
(λήγει τον Ιανουάριο του 2003). Παράλληλα έχει εισηγηθεί να γίνει νέο
συμβόλαιο στο Νίκο Νταμπίζα (λήγει το καλοκαίρι του '99). Από το περασμένο
καλοκαίρι η διοίκηση του Ολυμπιακού έχει κάνει πρόταση στον Νταμπίζα
προκειμένου να υπογράψει νέο συμβόλαιο, αλλά ο 24χρονος στόπερ θεώρησε ότι
είναι πολύ νωρίς.

Το καλοκαίρι λήγουν τα συμβόλαια των Καραταΐδη, Καραπιάλη, Αμανατίδη και ο
«ερυθρόλευκος» τεχνικός δεν έχει πει ακόμα το «οκέι» για την ανανέωσή τους.
Κορυφαίο διοικητικό στέλεχος του Ολυμπιακού υπογράμμισε χθες ότι το θέμα των
τριών ποδοσφαιριστών θα συζητηθεί στην «ώρα του».

Σύμφωνα με τα υπάρχοντα δεδομένα ο Ολυμπιακός δεν πρόκειται να προχωρήσει στην
τρέχουσα μεταγραφική περίοδο στην ενίσχυση του έμψυχου υλικού. Αποκλείστηκε η
περίπτωση απόκτησης του Σάσα Τσούρσιτς και του Πάολο Αντριόλι. Ο Ολυμπιακός
αναμένεται να επανέλθει το καλοκαίρι για τον Γιουγκοσλάβο μέσο της Άστον Βίλα.

«Θα περιμένω τον Ολυμπιακό έως το καλοκαίρι», δήλωσε χθες ο Σάσα Τσούρσιτς, ο
οποίος έχει συχνή επικοινωνία με τον Ντούσαν Μπάγιεβιτς. Σύμφωνα με τις
τουρκικές εφημερίδες, ο Γιουγκοσλάβος ποδοσφαιριστής βρέθηκε στην
Κωνσταντινούπολη και συζήτησε το ενδεχόμενο της μεταγραφής του στη Μπεσίκτας.
Οι Τούρκοι δημοσιογράφοι εκτιμούν ότι η μεταγραφή του Τσούρσιτς αναμένεται να
στοιχίσει περίπου 448 εκατ. δρχ. Ωστόσο, ο Γιουγκοσλάβος μέσος που έχει καλές
σχέσεις με τον Ουαλό προπονητή της Μπεσίκτας Τζον Τόσακ θέλει να κρατήσει την
πόρτα ανοιχτή σε περίπτωση που ο Ολυμπιακός δεν τον αποκτήσει το καλοκαίρι.

Στο μεταξύ ο Πίτερ Οφορίκουε θα αναχωρήσει σήμερα για την Αφρική προκειμένου
να ενσωματωθεί με την εθνική ομάδα της Γκάνα και θα απουσιάσει από τον
Ολυμπιακό για περίπου ένα μήνα.

*** Ο Γιάννης Καρελιώτης και η Αγγελική Αρκάδη κέρδισαν τα φλουριά από τις
πίτες που κόπηκαν χθες για τους υπαλλήλους του Ολυμπιακού.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16040O031</ED>
<ID>
ID:135260

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O03&aa=1</URL></REF>


Article

<CATEGORY>vin10</CATEGORY>

 <H2>Ο ΔΕΡΜΙΤΖΑΚΗΣ
</H2><H2>«Ντροπή να φύγει για τον πάγκο»
</H2>
<AUTHOR>ΜΑΝΩΛΗΣ ΠΑΝΤΙΝΑΚΗΣ</AUTHOR>

Δεν ξεχνά ο Γκέραρντ τη φυγή του Κωνσταντινίδη...

ΗΡΑΚΛΕΙΟ

«ΑΝ ΠΡΕΠΕΙ να γίνει η μεταγραφή του Δερμιτζάκη στον Παναθηναϊκό, ας γίνει τώρα
και ήδη είναι αργά. Θα είναι, όμως, ντροπή κατά την προσωπική μου άποψη, να
πάει στο "τριφύλλι" και να καθήσει στον πάγκο».

Ο Έγκεν Γκέραρντ δεν ξεχνά την αιφνιδιαστική μεταγραφή του Κωνσταντινίδη
πέρυσι στους «πράσινους» και βαρέθηκε να απαντά πλέον στην υπόθεση Δερμιτζάκη.

Ο Ολλανδός, αν και φαίνεται ενοχλημένος από τα όσα έχουν γίνει τελευταία στα
μεταγραφικά του ΟΦΗ, δεν σκέπτεται να φύγει από την ομάδα. Και ο αντιπρόεδρος
της ΠΑΕ, κ. Γιώργος Καραντινός δήλωσε ότι «Γκέραρντ και ΟΦΗ είναι ένας γάμος
13 χρόνων» και αργότερα θα είναι μάνατζερ της ομάδας.

Οι διοικητικοί παράγοντες της κρητικής ομάδας λογαριάζουν χωρίς τον...
ξενοδόχο. Γιατί δύσκολα θα κρατήσουν τον Ολλανδό στο Ηράκλειο αν δεν αλλάξουν
τακτική σε ορισμένα ζητήματα και δεν οργανώσουν καλύτερα την εταιρεία που διοικούν.

Εν πάση περιπτώσει, η ζωή συνεχίζεται και ο Γκέραρντ συνεχίζει να δουλεύει
εντατικά για την ομάδα που αγάπησε και κοπίασε.

Δήλωσε χθες ότι «από την 1η Φεβρουαρίου θα είμαστε καλύτεροι και με
περισσότερη δύναμη». Το πρωί ήρθε στο Ηράκλειο και υπέγραψε συμβόλαιο
διάρκειας 2 χρόνων ο Κώστας Παυλόπουλος που δεν έπαιξε στην ΑΕΚ.

Ο τεχνικός των Κρητικών χαρακτήρισε «καλή μεταγραφή» την επιστροφή του
Παυλόπουλου στον ΟΦΗ, γιατί «εμείς ξέρουμε την ποιότητά του».

Η απόκτηση του Παυλόπουλου έγινε, όπως εξήγησε ο Γκέραρντ, γιατί η ομάδα έχει
προβλήματα στην άμυνα εξαιτίας των τιμωριών και των τραυματισμών. Για άλλες
μεταγραφές, πάντως, δεν μπόρεσε να πει τίποτα.

Σίγουρη, πάντως, μπορεί να θεωρηθεί η απόκτηση ενός ακόμη παίκτη, ίσως και
ξένου, αφού δύο ποδοσφαιριστές «ίσως πρέπει να πάνε σε άλλες ομάδες ή να
δοθούν δανεικοί».

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16040O032</ED>
<ID>
ID:135303

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O03&aa=2</URL></REF>


Article

<CATEGORY>vin10</CATEGORY>

 <H2>ΑΘΗΝΑΪΚΟΣ
</H2><H2>Πήρε Αλέξη για ένα χρόνο
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

ΟΛΟΚΛΗΡΩΘΗΚΕ χθες η μεταγραφή του Θόδωρου Αλέξη, από την ΑΕΚ, στον Αθηναϊκό. Ο
παίκτης υπέγραψε το συμβόλαιό του διάρκειας ενός έτους, αφού δεν υπάρχει
συμβόλαιο έξι μηνών, αλλά η συμφωνία είναι να παραμείνει στην ομάδα του Βύρωνα
μέχρι το καλοκαίρι. Για το λόγο αυτό τόσο ο ποδοσφαιριστής όσο και ο Αθηναϊκός
υπέγραψαν εγγυητική ύψους 100 εκατ. δραχμών ο καθένας για την περίπτωση που
δεν γυρίσει ο παίκτης το καλοκαίρι στην ΑΕΚ. Ο Αλέξης θα πάρει 12 εκατ.
δραχμές μέχρι το τέλος της περιόδου.

«Ήθελα να πάω στον Αθηναϊκό επειδή είναι από τις πιο σοβαρές ομάδες της Α'
Εθνικής και επειδή έχει πολύ καλό προπονητή. Άλλωστε και η ΑΕΚ ήθελε να πάω
στην ομάδα του Βύρωνα. Ο τελευταίος λόγος είναι ότι δεν ήθελα να φύγω από την
Αθήνα» είπε μετά την υπογραφή του συμβολαίου του ο Θόδωρος Αλέξης, ο οποίος θα
είναι στη διάθεση του Σταθόπουλου στον αγώνα κατά της Προοδευτικής. 
Οι μεταγραφές του Αθηναϊκού όμως δεν τελείωσαν. Ένας ακόμα ποδοσφαιριστής θα
αποκτηθεί και ο οποίος αναμένεται να βοηθήσει πολύ την ομάδα του Βύρωνα. Το
όνομά του θα γίνει γνωστό μεθαύριο ή το πολύ τη Δευτέρα.

Η κατάσταση του τραυματισμού του Ρόμπερτ Κλαρκ παρουσίασε θεαματική εξέλιξη
(προς το καλύτερο) η οποία εξέπληξε τους πάντες στον Αθηναϊκό. Δεν έγινε το
ίδιο όμως με τον Σπίνουλα, ο οποίος εξακολουθεί να έχει πρόβλημα θλάσης. Χθες
οι ποδοσφαιριστές και ο προπονητής έφαγαν σε ταβέρνα του Βύρωνα.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16040O033</ED>
<ID>
ID:135342

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O03&aa=3</URL></REF>


Article

<CATEGORY>vin10</CATEGORY>

 <H5>ΠΡΟΟΔΕΥΤΙΚΗ
</H5><H2>Θέλει τον Σφακιανάκη δανεικό
</H2>
ΤΗΝ ΠΟΡΤΑ του Ολυμπιακού θα «κτυπήσει» η Προοδευτική, με στόχο την παραχώρηση,
με τη μορφή δανεισμού, του Στέλιου Σφακιανάκη. Η διοίκηση της ομάδας της
Νίκαιας, μετά την αποτυχία της απόκτησης του Αλέξη και την παραχώρησή του από
την ΑΕΚ στον Αθηναϊκό, θα προσπαθήσει να αποκτήσει τον νεαρό παίκτη του
Ολυμπιακού. Η περίπτωση αυτή απασχολεί τη διοίκηση και τον Νίκο Καρούλια, αλλά
οι πολλές προτάσεις που δέχεται ο Ολυμπιακός για τον παίκτη έχουν κάνει την
υπόθεση δύσκολη.

Από χθες στη διάθεση του Νίκου Καρούλια, για τον μεθαυριανό αγώνα με τον
Αθηναϊκό, είναι οι Τζάχερ και Καλογκαρίτσα, των οποίων τα δελτία εκδόθηκαν από
την ΕΠΟ, αφού έφθασαν οι μπλε κάρτες τους. Στο παιχνίδι του Βύρωνα μάλλον δεν
θα αγωνιστεί ο Δήμος (εκτός των τιμωρημένων), αφού η κατάστασή του δεν έχει
παρουσιάσει μεγάλη βελτίωση.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16040O034</ED>
<ID>
ID:135371

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O03&aa=4</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Πρόταση για τις μετοχές
</H2>
ΣΗΜΕΡΑ θα καταθέσει την τελική πρότασή του για τη μεταβίβαση του πακέτου των
μετοχών της ΠΑΕ Πανιώνιος ο Γιάννης Καραγιάννης.

Ο κ. Καραγιάννης δεν πρόκειται να δώσει χρήματα στον δήμο, αλλά θα αναλάβει
όλες τις υποχρεώσεις του Πανιωνίου, δηλαδή μεταγραφές, πληρωμές παικτών,
πληρωμή των δόσεων των συμβολαίων και οτιδήποτε άλλο χρειαστεί. Κατά τη
διάρκεια των διαπραγματεύσεων προέκυψαν δύο εμπόδια, τα οποία όμως αναμένεται
να ξεπεραστούν. Το πρώτο ήταν η επιμονή κάποιων να πληρωθούν και οι οφειλές
προς την Εφορία, το οποίο ο κ. Καραγιάννης θα το κάνει, και το δεύτερο ότι
επειδή πρόκειται για δήμο, οι μετοχές πρέπει να μπουν σε δημοπρασία. Ο
υποψήφιος αγοραστής τόνισε πως θα αναλάβει την ομάδα και στη συνέχεια θα
ολοκληρωθεί η διαδικασία δημοπρασίας.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16040O035</ED>
<ID>
ID:135388

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O03&aa=5</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ
</H5><H2>Β' διαλογής
</H2>
ΘΕΣΣΑΛΟΝΙΚΗ

ΤΡΙΤΗ ΑΠΟΡΡΙΨΗ παίκτη υπό δοκιμή από τον Γιώργο Παράσχο, που ζήτησε μεταγραφή
αξιόλογου ποδοσφαιριστή, αλλά μέχρι τώρα του πηγαίνουν και δοκιμάζει παίκτες
δεύτερης διαλογής. Μετά λοιπόν τον Σουηδό και τον Σέρβο, χθες απορρίφθηκε και
ο Αλβανός, ενώ θα ακολουθήσουν κι άλλες δοκιμές. Συγκεκριμένα, αναμένεται στη
Θεσσαλονίκη ένας Νιγηριανός, συμπατριώτης του Σαμ Ότις, που μέχρι τώρα δεν του
δόθηκε η ευκαιρία να δείξει τι μπορεί να προσφέρει.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16040O036</ED>
<ID>
ID:135397

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O03&aa=6</URL></REF>


Article

<CATEGORY>vin10</CATEGORY>

 <H5>Ο ΣΠΑΣΙΤΣ ΥΠΕΒΑΛΕ ΜΗΝΥΣΗ ΣΤΟΝ ΕΘΝΙΚΟ ΓΙΑ ΕΚΒΙΑΣΜΟ ΚΑΙ ΑΠΕΙΛΕΣ ΚΑΤΑ ΤΗΣ
ΟΙΚΟΓΕΝΕΙΑΣ ΤΟΥ
</H5><H2>Φοβάμαι για τους δικούς μου
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Ο Ντόμπριτσα Σπάσιτς χθες στα γραφεία της ΕΠΑΕ

«ΦΟΒΑΜΑΙ για την οικογένειά μου. Θα τους στείλω πίσω στην πατρίδα και θα
καταγγείλω το γεγονός στη σερβική ομοσπονδία ποδοσφαίρου και στη ΦΙΦΑ» είπε
χθες ο Ντόμπριτσα Σπάσιτς, για τις απειλές που δέχθηκε από άγνωστο στα γραφεία
της εταιρείας του Βασίλη Τσιαμάκη, για να αποσύρει την προσφυγή που είχε
κάνει, χωρίς να πάρει χρήματα. Παράλληλα ο Σέρβος προχώρησε σε μήνυση κατά του
προέδρου του Εθνικού, του ταμία Γιώργου Λέμμα και ενός άγνωστου προσώπου για
εκβίαση και απειλή, προχθές αργά το βράδυ.

Ο ποδοσφαιριστής υποστηρίζει ότι πήγε στο γραφείο της εταιρείας του προέδρου
της πειραϊκής ΠΑΕ, για να πάρει τις δόσεις που του οφείλονται από το συμβόλαιό
του και εκεί συνέβησαν απίστευτα πράγματα: «Ο κ. Τσιαμάκης άνοιξε μία τσάντα
με χρήματα, παρουσία του κ. Λέμμα, και κάποια στιγμή προφασίστηκε ότι ήθελε να
πάει στην τουαλέτα» λέει ο Σπάσιτς και συνεχίζει: 
«Όταν έφυγε ο πρόεδρος, ο κ. Λέμμας έκλεισε την τσάντα και βγήκε έξω. Τότε
μπήκε μέσα κάποιος "φουσκωτός" και μου είπε: Έκανες λάθος που τα έβαλες με τον
Εθνικό. Δεν ξέρω τι να σου κάνω. 
Να σε πυροβολήσω στα πόδια, να σε δείρω. Έχεις και ωραία γυναίκα και παιδί και
μπορεί να τους συμβεί κάτι. Υπέγραψε το χαρτί ότι θα αποσύρεις την προσφυγή
και ότι πληρώθηκες γιατί θα έχεις πρόβλημα».

Ο Σπάσιτς στη συνέχεια ανέφερε ότι τρομοκρατήθηκε, υπέγραψε το χαρτί και
έφυγε. Πήγε σε ένα φίλο του Σέρβο ο οποίος του υπέδειξε να προχωρήσει σε
μήνυση, κάτι που έκανε.

«ΑΓΝΟΙΑ»

Η «ΟΜΑΔΑ» επικοινώνησε με τον κ. Τσιαμάκη, ο οποίος δήλωσε άγνοια για τα όσα
κατήγγειλε ο παίκτης: «Ο Σπάσιτς τα έκανε όλα αυτά γιατί θέλει να πάρει
μεταγραφή. Γνωρίζουμε ότι έχει προτάσεις από ομάδες Α' και Β' Εθνικής και
θέλει να φύγει από τον Εθνικό, παίρνοντας και χρήματα» είπε ο πρόεδρος της
ομάδας του Πειραιά. Λίγο αργότερα η ΠΑΕ Εθνικός με ανακοίνωσή της διέψευσε το
επεισόδιο, ενώ ανέφερε ότι σε περίπτωση που ο Σπάσιτς δεν διαψεύσει τα
δημοσιεύματα θα κινηθεί νομικά εναντίον του. Χθες εξάλλου εκδικάστηκε η
προσφυγή που είχε κάνει ο Σπάσιτς, στην ΕΠΑΕ, για οφειλές του Εθνικού, η οποία
ανεβλήθη για τις 23 του μήνα, ώστε οι δύο πλευρές να προσκομίσουν αποδεικτικά στοιχεία.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16040O041</ED>
<ID>
ID:135261

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O04&aa=1</URL></REF>


Article

<CATEGORY>vin10</CATEGORY>

 <H2>ΡΕΠΠΑΣ
</H2><H2>Επιβεβαίωση για τον Πρόεδρο της Δημοκρατίας
</H2>
ΕΠΙΒΕΒΑΙΩΣΕ ο υπουργός Τύπου Δημήτρης Ρέππας την πρόθεση της διυπουργικής
επιτροπής για την διοργάνωση των Ολυμπιακών Αγώνων του 2004, να προτείνει στον
Πρόεδρο της Δημοκρατίας Κωστή Στεφανόπουλο την ανάληψη της προεδρίας της
Εθνικής Επιτροπής.

«Έχει τεθεί αυτό το θέμα», επεσήμανε ο κ. Ρέππας, και πρόσθεσε: «Εφόσον
συμφωνεί ο Πρόεδρος της Δημοκρατίας, πιστεύω ότι αυτή θα είναι μία πολύ καλή εξέλιξη».

Ο υπουργός Τύπου τόνισε επίσης ότι «υπάρχει αρκετός χρόνος ακόμη προκειμένου
να ασχοληθεί η κυβέρνηση και να ανακοινώσει τα πρόσωπα εκείνα, τα οποία θα
στελεχώσουν τις Επιτροπές».

Τέλος, ο κ. Ρέππας απαντώντας σε ερώτηση δημοσιογράφου τόνισε «ότι δεν έχει
απασχολήσει ακόμη την κυβέρνηση οτιδήποτε αφορά την επιλογή προσώπων».

ΣΧΟΛΙΚΟΣ ΑΘΛΗΤΙΣΜΟΣ

Τη σημαντική θέση του σχολικού αθλητισμού, στα πλαίσια της εκπαιδευτικής και
αθλητικής πολιτικής, τόνισαν χθες στις εναρκτήριες ομιλίες τους στη
συνεδιάσκεψη για τον σχολικό αθλητισμό στο ΣΕΦ, ο υπουργός Παιδείας Γεράσιμος
Αρσένης και ο υφυπουργός Αθλητισμού Ανδρέας Φούρας. Στη συνδιάσκεψη μετέχουν
170 σχολικοί σύμβουλοι, προϊστάμενοι γραφείων ΦΑ των Νομαρχιών, εκπρόσωποι της
ΕΟΑ, των Αθλητικών Ομοσπονδιών, της Τοπικής Αυτοδιοίκησης κ.λπ. Επίσης,
ανέπτυξαν τις θέσεις τους ο πρόεδρος της ΕΟΑ Λάμπης Νικολάου, ο γραμματέας του
τομέα Παιδείας και Αθλητισμού του ΠΑΣΟΚ Χρ. Σμυρλής, ο πρόεδρος των
Ολυμπιονικών Τάσος Μπουντούρης, κ.ά.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16040O042</ED>
<ID>
ID:135304

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O04&aa=2</URL></REF>


Article

<CATEGORY>vin10</CATEGORY>

 <H5>ΕΠΟ
</H5><H2>«Μάχη» για τον προπονητή της Εθνικής
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

ΔΙΧΑΣΜΕΝΟ παρουσιάζεται το Δ.Σ. της ΕΠΟ ως προς την εθνικότητα του νέου
εκλέκτορα της εθνικής ανδρών. 
Οι πλειονότητα της Τεχνικής Επιτροπής, αλλά και των μελών της διοίκησης,
εισηγούνται την πρόσληψη Έλληνα ή ελληνοποιημένου ή ξένου προπονητή που
εργάζεται ή έχει εργαστεί στην Ελλάδα, ωστόσο το προεδρείο της Ομοσπονδίας
είναι εκ διαμέτρου αντίθετο με τις απόψεις που εκφράστηκαν και προτείνει όνομα
εγνωσμένης αξίας, με διεθνή προβολή, μεγάλη εμπειρία και προσβάσεις στο
διεθνές forum.

Η Τεχνική Επιτροπή της ΕΠΟ, που ασχολήθηκε χθες με το θέμα του ομοσπονδιακού
προπονητή και με τον σχεδιασμό των εθνικών ομάδων περισσότερο από τρεις ώρες,
αποφάσισε και εισηγήθηκε στο Δ.Σ. να εγκρίνει την έναρξη διαπραγματεύσεων με
έξι τεχνικούς. Σύμφωνα με το κείμενο που ανέγνωσε ο πρόεδρος της Τεχνικής
Επιτροπής κ. Ανδριάς, αυτοί είναι: Αλκέτας Παναγούλιας, Ντούσαν Μπάγιεβιτς,
Βασίλης Δανιήλ, Έγκε Γκέραρντ, Γιάτσεκ Γκμοχ και Γιώργος Παράσχος.

Η ανακοίνωση, όμως, των ονομάτων προκάλεσε πολλά ερωτηματικά, καθώς υπήρξαν
αιχμές εναντίον των μελών της Τεχνικής Επιτροπής, επειδή, όπως ειπώθηκε,
«κακώς αναφέρονται, αφού πλην ενός, ίσως, δύο από τους προαναφερθέντες δεν
έχει γίνει καμία επαφή, όλοι δεσμεύονται με συμβόλαια και δεν είναι δυνατόν να
δημιουργούνται προβλήματα τόσο σε αυτούς όσο και στις ομάδες με τις οποίες συνεργάζονται».

Τελικά, ύστερα από εισήγηση της Τ.Ε. το θέμα του αρχιπροπονητή θα το
χειριστούν ο πρόεδρος της ΕΠΟ Σωτήρης Αλημίσης, ο γεν. γραμματέας Βασίλης
Γκαγκάτσης, ο Γ' αντιπρόεδρος Γιώργος Θωμαΐδης και ο πρόεδρος της Τεχνικής
Επιτροπής Δημήτρης Ανδριάς. Κατα την άποψη, πάντως, του κ. Αλημίση, ο νέος
προπονητής πέρα από τα τυπικά και ουσιαστικά προσόντα του, καθώς και την
ακτινοβολία που πρέπει να εκπέμπει στο διεθνές ποδόσφαιρο, επιβάλλεται να
είναι και στα οικονομικά μεγέθη της Ομοσπονδίας. 
Συμφώνησε δε ότι Έλληνας προπονητής δεν υπάρχει αυτήν την ώρα για τις υψηλές
απαιτήσεις και υποχρεώσεις του εθνικού συγκροτήματος και τόνισε ότι ο νέος
τεχνικός θα είναι ξένος (χθες αργά τη νύχτα διέρρευσε η πληροφορία ότι αυτός,
ίσως, είναι ο Τέρι Βέναμπλς). 
*** Στη χθεσινή συνεδρίαση της ΕΠΟ καταναλώθηκε αρκετός χρόνος και για
τα τηλεοπτικά δικαιώματα και τη σύμβαση της UEFA, που προτείνει ανανέωση της
υπάρχουσας για δυο ακόμη χρόνια (2000-2001) έναντι 3 εκατ. μάρκων. Το Δ.Σ. της
ΕΠΟ αποφάσισε τις διαπραγματεύσεις γι'αυτό το θέμα να κάνει το προεδρείο της Ομοσπονδίας.

*** Με απόφαση του Δ.Σ. της ΕΠΟ οι αγώνες Κυπέλλου Άρη - ΟΦΗ και
Ιωνικού - ΠΑΟΚ θα διεξαχθούν στις 28 και 29 Ιανουαρίου αντίστοιχα, με ώρα
έναρξης 16.45 και 14.45.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16040O043</ED>
<ID>
ID:135343

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O04&aa=3</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ
</H5><H2>Τέταρτη και... φαρμακερή για την Λάρισα
</H2>
Η ΟΜΙΧΛΗ δεν έκανε χθες την... εμφάνισή της στο γήπεδο της Έδεσσας και το
γεγονός αυτό επέτρεψε να διεξαχθεί έως το τέλος ο αγώνας Εδεσσαϊκού - Λάρισας
(3-0), στο... τέταρτο ραντεβού των δύο ομάδων σε διάστημα 25 ημερών!

Ο Εδεσσαϊκός κατάφερε να αιφνιδιάσει τη θεσσαλική ομάδα στο πρώτο ημίχρονο και
με σκόρερ τον Μαρσέλο (18', 33') πήρε προβάδισμα στο σκορ (2-0). Οι γηπεδούχοι
είχαν τον έλεγχο του παιχνιδιού και στο δεύτερο μέρος, πετυχαίνοντας το τρίτο
τους γκολ στο 84' με τον Κρύο.

Χωρίς προβλήματα η διαιτησία του Χρονόπουλου.

Εδεσσαϊκός: Τόλιος, Χασιώτης, Πέτας (75' Καραογλάνης), Κότσυφας, Παπαδόπουλος,
Λουτσιάνο, Σταφυλίδης, Σαμώλης, Κρύος, Μαρσέλο (77' Βεκόπουλος), Τσαμφίλογλου
(88' Φωτιάδης).

Λάρισα: Παπαγιαννόπουλος, Κουζιώτης, Χρυσοστομίδης (80' Τσακμακίδης),
Παυλίδης, Κατσάρας (70' Παπαδόπουλος), Ταξιάρχης (46' Ραντοΐκοβιτς), Βαλκάνης,
Κρούνιτς, Μάρζιτς, Προβίδας, Μαυρόπουλος.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16040O044</ED>
<ID>
ID:135372

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O04&aa=4</URL></REF>


Article

<CATEGORY>vin10</CATEGORY>

 <H5>ΑΠΟΤΕΛΕΣΜΑΤΑ ΤΟΥ 3ου (ΤΕ) ΔΙΑΓΩΝΙΣΜΟΥ 1998
</H5><H5>ΠΟΣΕΣ ΦΟΡΕΣ ΕΜΦΑΝΙΣΤΗΚΑΝ ΩΣ ΤΩΡΑ
</H5><H5>Τι λένε οι αριθμοί
</H5><H5>Σε 594 διαγωνισμούς
</H5><H2>Πρώτο Jack - Pot του '98
</H2>
<AUTHOR>ΔΗΜΗΤΡΗ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Ητριάδα των συνεχόμενων 46, 47 και 48 ήταν ο κυριότερος λόγος της αστοχίας
στις προβλέψεις των παικτών. Έτσι, ύστερα από 4 διαγωνισμούς, στην κλήρωση της
περασμένης Τετάρτης σημειώθηκε το πρώτο Jack - Pot της χρονιάς. Το ενδιαφέρον
μεταφέρεται για τον επόμενο διαγωνισμό, αφού σύμφωνα με τον ΟΠΑΠ τουλάχιστον
200 εκατ. δρχ. θα μοιραστούν οι τυχεροί εξάρηδες του ερχόμενου Σαββάτου. Το
δεύτερο Jack - Pot για το

'98 σημειώθηκε στην 1η κατηγορία του ΠΡΟΤΟ και το ποσό που μεταφέρεται για
τον επόμενο διαγωνισμό είναι 50.740.628 δρχ. Η αιφνιδιαστική κατά τα άλλα
εμφάνιση της τριάδας των συνεχόμενων 46, 47 και 48 επηρέασε θετικά τους
40άρηδες. Έτσι, η δεκάδα του 40 κάνει τριπλή εμφάνιση, αλλά με 689 συνολικές
εμφανίσεις παραμένει ουραγός. Διπλή εμφάνιση είχε η πρωτοπόρος δεκάδα του 10,
αλλά με 737 συνολικές εμφανίσεις δεν δημιουργεί μεγάλη διαφορά από την δεκάδα
του 30 που ακολουθεί με 734. Οι δεκάδες των 1 και 20 δεν μας τίμησαν με την
παρουσία τους και παραμένουν στις 694 και 710 συνολικές εμφανίσεις αντίστοιχα.
Οι καθυστερημένοι συνεχίζουν να... καθυστερούν. Ο 23 δεν έχει εμφανιστεί στους
τελευταίους 41 διαγωνισμούς, ενώ και ο 45 παραμένει άφαντος στους τελευταίους
30. Οι Μεγάλοι για δεύτερη συνεχή φορά κερδίζουν με 4 - 2 και διαμορφώνουν το
συνολικό σκορ σε 1.772μ - 1.792Μ. Όσο για το επιμέρους σκορ του '98, οι
Μεγάλοι με 14 συνολικές εμφανίσεις υπερέχουν έναντι των Μικρών με 10. Διπλή
εμφάνιση είχαν οι λήγοντες σε 2 και σε 7. Έτσι, ο λήγοντας σε 2 με 357
συνολικές εμφανίσεις μόλις που καταφέρνει να διατηρήσει την 6η θέση αφού ο
λήγοντας σε 7 ακολουθεί με μία μονάδα διαφορά.

* Κληρώθηκαν οι αριθμοί 12, 17, 32, 46, 47, 48.

* Συμπληρώθηκαν 11.671.286 στήλες. * Μοιράστηκαν 124.763.713 δρχ. * Δεν
μοιράστηκαν 96.057.018 δρχ.

* Δεν βρέθηκε 6άρι, ενώ βρέθηκαν 138 5άρια που κερδίζουν από 384.035 δρχ.,
7.824 4άρια που κερδίζουν από 5.080 δρχ. 
και 164.142 3άρια που κερδίζουν από 195 δρχ.

ΠΡΟΤΟ: Κληρώθηκε ο αριθμός 2680591. * Συμπληρώθηκαν 2.443.518 στήλες.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16040O051</ED>
<ID>
ID:135262

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O05&aa=1</URL></REF>


Article

<CATEGORY>vin10</CATEGORY>

 <H5>Η ΤΡΟΧΙΑ ΕΝΟΣ ΑΣΤΡΟΥ
</H5><H2>ΝΤΕΜΗΣ ΝΙΚΟΛΑΪΔΗΣ
</H2><H2>Με την ΑΕΚ πάνω απ' όλα
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Από τις φτωχογειτονιές της Αλεξανδρούπολης, εκεί που από μικρός ονειρευόταν:
στη Νέα Φιλαδέλφεια. Από ανώνυμος οπαδός, η «σημαία». Ο Ντέμης Νικολαΐδης δεν
χάραξε τυχαία στο μπράτσο του έναν αητό «δικέφαλο»

ΚΟΡΥΦΑΙΟΣ ποδοσφαιριστής, άνθρωπος που καυχιέται ότι «βάζω την ΑΕΚ πάνω από
όλα», γνήσιος Ενωσίτης και παιδί συγκροτημένο είναι ο Ντέμης Νικολαΐδης. Μπήκε
στη ζωή μας με τις επιδόσεις του, στην καρδιά μας με τα γκολ του στην Εθνική
και τώρα αγωνιούν όλοι για το «πότε γυρίζει».

Ο Νικολαΐδης γεννήθηκε στις 17 Σεπτεμβρίου '73 και θεωρείται γέννημα-θρέμμα
της Αλεξανδρούπολης. Εκεί έκανε τα πρώτα του ποδοσφαιρικά βήματα, αισιόδοξος
πάντα ότι μια μέρα θα εκπληρώσει το μεγάλο του όνειρο να αγωνιστεί στην ΑΕΚ.
Πιτσιρικάς λέγεται ότι του άρεσε η γραμμή των μέσων και ειδικά τα νούμερο 10,
ωστόσο όλο και βρισκόταν κοντά στα αντίπαλα δίχτυα! Με τα χρώματα του Εθνικού
Αλεξανδρούπολης όχι μόνο ξεδίπλωσε το ταλέντο του, αλλά έκανε την ευρύτερη
κοινή γνώμη να ασχοληθεί μαζί του. Σύντομα το... αστεράκι ξεπέρασε τα όρια του
νομού, αγωνίστηκε στις μικρές Εθνικές και οι πρώτοι «κατάσκοποι» εμφανίστηκαν.

«ΠΑΡΤΕ ΤΟΝ»

Η ΑΕΚ, ομάδα με καλούς φίλους στην Αλεξανδρούπολη, έκανε την επαφή. «Πάρτε τον
και δεν θα μετανιώσετε», ακούστηκε σε ένα από τα πολλά ταξίδια της ΑΕΚ στην
Ξάνθη, αρχές δεκαετίας του '90. Το ποσό όμως για τον Ντέμη ήταν σχεδόν
απαγορευτικό. Κοντά στα 9 εκατ. ζητούσαν, η ΑΕΚ δεν έδειχνε πρόθυμη να τον
πάρει και διέρρεε πως «ας δώσει 9 εκατ. να παίξει σε μας»!

Την ίδια εποχή ο Νικολαΐδης διατράνωνε με διάφορους τρόπους τη Original αγάπη
του για την ΑΕΚ. Ταμίας στο κλαμπ της Αλεξανδρούπολης, κάποτε εμφανίστηκε
ενώπιον του Δημήτρη Μελισσανίδη, όταν η ΑΕΚ μετέβη στην Ξάνθη μέσω της
ακριτικής πόλης και όχι από τη Χρυσούπολη. Και στο κλαμπ έγινε μίνι γιορτή,
αλλά μάξι χαμός! Κάποιες άλλες φορές ο Νικολαΐδης έκανε εκδρομές στις πόλεις
του Βορρά, προκειμένου να παρακολουθήσει από κοντά την «ΑΕΚάρα του».
Θεσσαλονίκη, Έδεσσα, Ξάνθη. Στην τελευταία μάλιστα απόλαυσε και τη μεγάλη
ανατροπή, 4-3 από 1-3 στο 60'! Τότε το ίνδαλμα ήταν ο Βασίλης Δημητριάδης,
γκολ έβαζε και ο Σλίσκοβιτς, ενώ μαχόταν ο Μητρόπουλος. Φυσικά, στον πάγκο
οδηγίες έδινε ο Μπάγιεβιτς.

Ο Μπάγιεβιτς δεν ευτύχησε να δώσει ποτέ συμβουλές (εντολές) ως προπονητής στον
άσο. Είχε ακούσει να τον λένε «κοντό», να τον απορρίπτουν, ουδέποτε όμως
προτού φύγει για την Αθήνα ο Νικολαΐδης είπε ευθέως τη γνώμη του. Και η ΑΕΚ,
για 15-20 εκατ., έχασε τον παίκτη.

Ο ΑΠΟΛΛΩΝΑΣ

Δεκέμβριος '93. Είκοσι και... κάτι, ο Νικολαΐδης κατηφορίζει στη Ριζούπολη. Ο
έμπειρος Κώστας Αλαμάνος κάνει την επένδυση και δεν μετανιώνει. Την ίδια εποχή
ο Ντέμης «τα δίνει όλα» και από μέσα του σκέφτεται «κρίμα που δεν έδωσε τώρα η
ΑΕΚ τα χρήματα να με πάρει, αργότερα θα ΔΩΣΟΥΜΕ πολλά περισσότερα». Ήταν
βέβαιος και δεν λάθεψε! Το πρώτο εξάμηνο στον Απόλλωνα παίζει σε 18 ματς
(ντεμπούτο στην Πάτρα με την Παναχαϊκή, 0-0) και σκοράρει πέντε φορές. Η
συνέχεια όμως είναι αρκετά καλύτερη. Περίοδος '94-'95 σταματά στα 17 γκολ και
ξεχωρίζει για τα δυνατά σουτ, το στυλ, τα γκολ με διαγώνιο σουτ, αλλά και τη
δυναμική εισβολή στα αντίπαλα καρέ. Ο Ντέμης, άσχετα αν είναι πλέον
επαγγελματίας, δεν κρύβει την προτίμησή του. Στο ματς ΑΕΚ - Άγιαξ για το
Τσάμπιονς Λιγκ, επισκέπτεται τη Νέα Φιλαδέλφεια και χειροκροτεί το γκολ του
Σαβέβσκι, μολονότι δεν αρκεί για θετικό αποτέλεσμα (1-2). Είναι όμως αυτό που
επιθυμεί περισσότερο: οπαδός! Όταν έρχεται το πλήρωμα του χρόνου, η ΑΕΚ
αποφασίζει το μπάσιμο: ο Μ. Τροχανάς κάνει την πρόταση, τα χρήματα όμως δεν
φτάνουν για να πωληθεί ο Νικολαΐδης. Πόσα έδωσε; 80 εκατ. και όχι διότι
(εκείνη την περίοδο) δεν μπορούσε να «σπρώξει» περισσότερα. Απλώς δεν τον
άφησαν, κρίνοντας τα 80 εκατ. αρκετά για τον Νικολαΐδη. Η μεταγραφή ματαιώθηκε
και όσοι γνωρίζουν τον επιθετικό έχουν να λένε για τη μεγάλη απογοήτευσή του.
Στις εφημερίδες έφτασαν φωτογραφίες από προπόνηση του Απόλλωνα που «τα έλεγαν όλα».

Η ΑΕΚ 
Καλοκαίρι '96. Ο Απόλλων είναι μικρός για να κρατήσει παίκτη (και άνθρωπο) με
τις φιλοδοξίες του νεαρού άσου. Στις εφημερίδες φιγουράρουν μεγάλες
φωτογραφίες και όλοι θεωρούν τη μεταγραφή δεδομένη. Πού θα πάει; Ο φιλικός
στον Ολυμπιακό Τύπος ποντάρει στο «κόκκινο» και είναι χαρακτηριστικό ότι όταν
έβαλε γκολ στο 3-0 του Απόλλωνα επί του Ολυμπιακού στο Νέο Φάληρο αποθεώθηκε!
Τόσο σίγουρη ήταν η εκεί μεταπήδηση του παίκτη. Στην ΑΕΚ, πάντως, ήξεραν τι
έκαναν. Δεν βιάζονταν, σχεδόν «είχαν δέσει το γάιδαρό τους» και ήξεραν αρκετά.
Πόσα; Τόσα ώστε δεν τους ήταν άγνωστο το «ή στην ΑΕΚ ή πουθενά» που έλεγε ο
Νικολαΐδης. Σκεφτείτε, το έλεγε από την Αλεξανδρούπολη επικοινωνώντας με την
«ΟΜΑΔΑ». Με τέτοια συμπεριφορά και τοποθέτηση, καθόλου παράξενη η νίκη της
ΑΕΚ. Ο Ντέμης πούλησε οπαδιλίκι, το έκανε όμως από νωρίς, όχι εκ των υστέρων
και αυτό όχι μόνο άρεσε, αλλά τον έκανε ιδιαίτερα αγαπητό στον κόσμο. Ο ίδιος
θεωρεί τη συγκεκριμένη του στάση ως απόλυτα σωστή ­ μην ξεχνάμε ότι παλαιότερα
οι άσοι(;) μετά την υπογραφή έλεγαν «πήγα στην ομάδα που αγαπώ». Ε, λοιπόν, ο
Ντέμης δεν έκανε αυτό και άρα, αξίζει!

Στην ΑΕΚ από νωρίς έγινε βασιλιάς. Πρώτη σεζόν με 31 ματς και 18 γκολ,
απολογισμός διόλου άσχημος. Ακόμη και «πενταρέ» έκανε! Απόλαυσε επιτυχίες,
μονιμοποιήθηκε στην Εθνική, ακούγεται το όνομά του στο εξωτερικό. Τώρα είναι
μάλλον ο κορυφαίος παίκτης, αξίζει δισ. και καθημερινά ολοκληρώνεται.

ΚΑΙ ΤΑΤΟΥΑΖ

Κυκλοφορεί με τζιπάκι, του αρέσουν τα σκυλιά, ενώ αίσθηση έκανε η αποκάλυψη με
το τατουάζ του Δικεφάλου στο μπράτσο! Το... χορτάσαμε όταν έβαλε (και άλλο)
γκολ στον Ολυμπιακό, στο εφετινό 1-0 στο Στάδιο. Ανέμιζε την «κιτρινόμαυρη»
και ο Δικέφαλος στο μπράτσο έκανε μπαμ! Ένδειξη αγάπης για την ΑΕΚ; Σίγουρα,
αν και εδώ που τα λέμε μάλλον δεν ήταν αναγκαία. Κι αυτό διότι κάθε παίκτης
είναι επαγγελματίας.

Το τελευταίο μάλλον αφορά μελλοντικές κινήσεις του ποδοσφαιριστή. Στην Ελλάδα
ακούγεται το «υπάρχει για μένα μόνο η ΑΕΚ», αλλά στα σχέδια υπάρχει ευρωπαϊκή
καριέρα. Το συμβόλαιό του με την ΑΕΚ λήγει το καλοκαίρι '99 και τότε τα ξαναλέμε.

Αν και κανείς δεν μπορεί να αποκλείσει το ενδεχόμενο να πετάξει (τα αεροπλάνα
είναι τα αγαπημένα του, όπως και το διάβασμα ή η γεωγραφία, τομείς που δεν
έδωσε βάση νωρίς...) στο εξωτερικό, θεωρείται βέβαιο πως οι αποδοχές του θα
αναπροσαρμοστούν. Διότι μάλλον «δεν λέει» να ζει με 60 εκατ. μεικτά και να μην
είναι ο πρώτος (ή μαζί με τον Κωστή) στη λίστα με τους υψηλά αμειβόμενους. Δεν συμφωνείτε;

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16040O061</ED>
<ID>
ID:135263

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O06&aa=1</URL></REF>


Article

<CATEGORY>vin10</CATEGORY>

 <H5>ΝΙΚΟΛΑΟΥ
</H5><H5>«Επιλογή μας η τακτική χαμηλών τόνων»
</H5><H5>ΚΩΣΤΕΝΟΓΛΟΥ
</H5><H5>«Εμείς θα κόψουμε το νήμα»
</H5><H2>Είναι τραυματίας, εγώ τον εξέτασα!
</H2>
Κι όταν το θέμα έφθασε στον Νικολαΐδη, ο Λάκης Νικολάου δεν άφησε περιθώρια
διαλόγου: «Είναι κακοήθεια», είπε ορθά κοφτά. Λίγο αργότερα ο Ντουμιτρίου
ξεκαθάρισε: «Θα προτιμούσα να ήταν οικονομικό το θέμα και όχι τραυματισμός»

ΑΝΟΙΧΤΟ το ενδεχόμενο να λείψει (και) από το ντέρμπι με τον Ολυμπιακό ο Ντέμης
Νικολαΐδης, άφησε χθες ο πρόεδρος και γιατρός της ΠΑΕ ΑΕ, κ. Παντελής
Νικολάου. Και προς το τέλος της (μαραθώνιας) συνέντευξης Τύπου, όπου μίλησε
για πολλούς και πολλά, διευκρίνισε το θέμα που «καίει» όλους τους φίλους της ΑΕΚ:

«Ο Νικολαΐδης έχει οσφυο-ισχιαλγία, πάθηση που προκαλείται από
μικροτραυματισμούς στον μεσοσπονδύλιο δίσκο. Το έχει εδώ και 3-4 εβδομάδες,
πιστεύαμε όμως ότι θα το ξεπερνούσε. Έκρινα ότι έπρεπε να τον υποβάλω σε
εξετάσεις, ώστε να δούμε αν υπάρχει άλλο πρόβλημα στην πορεία. Κάποιο διάστημα
θα μείνει μακριά από προπονήσεις, όχι όμως και από τη θεραπεία».

Και ακόμη: «Ο Ντέμης θα είναι απών 2-3 εβδομάδες. Κανείς δεν μπορεί να πει με
βεβαιότητα πότε επιστρέφει. Αν το ξέραμε πριν από τέσσερις εβδομάδες, ίσως
έμενε εκτός. Όπως ο τραυματισμός μπορεί να προκαλέσει σταδιακή αποχή, έτσι και
η βελτίωση μπορεί να είναι θεαματική. Δεν μιλάμε όμως εδώ για κόκαλο που
κολλάει ξανά! Πιστεύω σε θεαματική βελτίωση».

Όταν δε έγινε λόγος για όσα γράφονται ή ακούγονται το τελευταίο διάστημα περί
«οικονομικού θέματος» ή άλλου είδους «παράπονα» του άσου, ο Λάκης Νικολάου
σηκώθηκε έμπλεος οργής από τη θέση του, λέγοντας: «Είναι κακοήθεια ότι
εκβιάζει για τα χρήματα! Και δεν απαντώ σε κακοήθειες. Τι έπρεπε δηλαδή να
κάνω, να βγω να καλύψω όσα λέγονταν; Έχουν γραφτεί πολλά».

Το θέμα Ντέμη, άσχετα αν «έπεσε στο τέλος», σχεδόν μονοπώλησε το ενδιαφέρον.
Σκεφθείτε, ότι αμέσως μετά, τον λόγο πήρε ο Ντουμιτρίου και προσπάθησε να...
μαζέψει το «μπορούμε και χωρίς τον Ντέμη», που είχε πει πρόσφατα: «Είχα
τονίσει ότι πρέπει να τα καταφέρνουμε και όταν δεν παίζει ο Νικολαΐδης.
Δηλαδή, πρέπει να διαλυθούμε; Αν γίνεται, να μη φαίνεται η απουσία του. Ποτέ
δεν θα πω ότι δεν είναι αναγκαίος για την ΑΕΚ. Όταν έλεγα στην αρχή θετικά
λόγια για τον παίκτη, έλεγαν πως δεν κοιτώ τους άλλους. Και με τον Κωστή, θα
βάζαμε ένα ή δύο γκολ παραπάνω, αλλά τους ίδιους βαθμούς θα παίρναμε. Έπρεπε
και χωρίς τον Ντέμη να νικήσουμε στην Ξάνθη. Ντέμης και Κωστής, πάντως, είναι
οι καλύτεροι Έλληνες»!

Και ακόμη: «Ο Νικολαΐδης ποτέ δεν έχει μιλήσει για οικονομικά. Αν και θα
προτιμούσα να ήταν έτσι και όχι να είναι τραυματίας»!

ΔΙΑΣΤΑΣΗ

«Ίσως» σε κάποια μεταγραφή από τον κ. Νικολάου, «όχι» από τον Γ. Λεωτσινίδη.
Προσέξτε την τοποθέτηση Νικολάου μετά τα νέα δεδομένα (καθώς δεν ξεκαθαρίστηκε
πότε θα μπορεί να βοηθήσει ο Ντέμης, πότε δηλαδή λήγουν οι 2-3 εβδομάδες):
«Πρέπει να είμαστε ευέλικτοι και να δίνουμε λύσεις. Ίσως πρέπει να μας
απασχολεί τώρα η μεταγραφή. Να είμαστε πάντα ετοιμοπόλεμοι, άσχετα αν δεν
χρειάζεται να τρομοκρατούμαστε όταν τραυματίζεται κάποιος». Τι απάντησε ο κ.
Λεωτσινίδης; «Το διαθέσιμο για μεταγραφές, είναι μηδέν»!

Άρα, μόνον αν κάποιος παίκτης έρθει τσάμπα στην ΑΕΚ θα γίνει μεταγραφή, άσχετα
αν στο πρόσφατο Δ.Σ. πολλοί σύμβουλοι πίεσαν για μεταγραφή.

ΟΛΑ ΤΑ θέματα εξάντλησε, τόσο στην εισαγωγή του, όσο και απαντώντας σε
ερωτήσεις, ο πρόεδρος της ΠΑΕ Λάκης Νικολάου. Τόνισε αρχικά ότι «είμαστε
ανοιχτοί σε όλα, θα γίνουν στο μέλλον άλλες δύο ή τρεις τέτοιες συζητήσεις»
και μετά υποστήριξε:

*** Ήταν καλό που το Δ.Σ. είχε ένταση. Δείχνει ζωντάνια. Και αισθάνομαι
ευτυχής με θέσεις, αντιθέσεις, διάλογο.

*** Επιλογή μας και όχι αδυναμία είναι η τακτική χαμηλών τόνων. Δουλειά
μας είναι να βοηθήσουμε τον βασικό ασθενή, το ποδόσφαιρο.

*** Για την αγορά της ΠΑΕ από την ENIC, όποιος θέλει μπορεί να πάρει
παραστατικά από την Εφορία ή το υπουργείο Εμπορίου.

*** Όταν μιλήσαμε με τους αξιωματούχους της ΟΥΕΦΑ, δεν ήξεραν τίποτα
για ENIC.

*** Στόχος μας να ενισχύσουμε την ΑΕΚ στην Ευρώπη.

*** Με την Ερασιτεχνική ΑΕΚ οι σχέσεις μας είναι αγαθές όσο ποτέ.

*** Η ΑΕΚ είναι σύλλογος, όχι ομάδα. Κι αυτό, διότι επιτελεί κοινωνικό έργο.

*** Από τις 13/10, έως τις 5/12 δόθηκε το ποσό του 1 δισ. 617 εκατ.

*** Στις μεταγραφές είχαμε καλή συνεργασία με τον προπονητή. Οι
Δώνης-Σέμπουε θα βοηθήσουν, ο Μανωλάς γύρισε για λόγους ηθικής τάξεως, είναι
καλύτερος από τους αμυντικούς των άλλων ομάδων, αν και όχι από της ΑΕΚ.

*** Είναι καταστροφή να αλλάζεις προπονητή στη μέση της σεζόν. Και
εμείς τον στηρίζουμε. Γιατί να σκεφτόμαστε τον Ιορντανέσκου;

*** Θέλουμε άλλο προφίλ στις σχέσεις μας με την Πολιτεία. Ζητάμε
αξιοπρέπεια και λέμε τέλος στους τσαμπουκάδες. Ποτέ δεν διαμαρτυρόμαστε πριν,
αλλά το κάνουμε μόνο στα αρμόδια όργανα. Δεν πρέπει να εντείνουμε την
αναξιοπιστία των διαιτητών. Στην ΑΕΚ κάνουμε επενδύσεις, αν τα ξοδεύαμε αλλού
θα δίναμε λιγότερα!

*** Στηρίζουμε τον Παπουτσέλη. Θα βοηθάμε τους διαιτητές. Τον θεωρώ
ικανό διαιτητή.

*** Θα αναβαθμίσουμε το γήπεδο της Νέας Φιλαδέλφειας.

*** Η πολεμική στην ΑΕΚ είναι αδικαιολόγητη, τη στιγμή που έχουμε την
εμπιστοσύνη όλων. Τώρα υπάρχει διαφάνεια. Εμείς θα έχουμε συνέχεια. Ακόμη και
ότι υπάρχει όρος στο συμβόλαιο του Δώνη για συμμετοχή στο Τσάμπιονς Λγικ έγραψαν!

*** Σε συνεργασία με την Ελληνική Ογκολογική Εταιρεία και το
Αντικαρκινικό Ινστιτούτο θα τοποθετηθεί κινητή μονάδα έξω από το γήπεδο για
ένα χρόνο, προκειμένου να κάνουν προληπτικές εξετάσεις οι γυναίκες των γύρω
περιοχών για καρκίνο του μαστού και τραχήλου της μήτρας.

*** Ο Ντουμιτρίου έδωσε λίστα 8 παικτών και οι Δώνης-Σέμπουε ήταν μέσα!
Με τον Παντούρου βαρέθηκα να μας κοροϊδεύουν. Δώσαμε 500.000 δολάρια, όχι
παραπάνω διότι το καλοκαίρι είναι ελεύθερος. Ο Σέμπουε θα πάρει κοντά στα 100
εκατ. ενώ η Ξάνθη 170 εκατ.

*** Χρησιμοποιούμε τη «Λήδρα» μόνο για τις διαφημίσεις μας.

*** Σκεφτόμαστε την ανανέωση συμβολαίου στον Ντουμιτρίου, αλλά δεν
κάναμε ακόμη συζητήσεις.

*** Ο Λεωτσινίδης μας δίνει λόγο, αλλά δείχνει με τις κινήσεις του έμπειρος.

*** Οι παίκτες που εκφράζουν οικονομικά παράπονα, είναι ανώριμα παιδιά.
Θα έρθει και η ώρα τους να πάρουν χρήματα σε ανανεώσεις. Αλλιώς, ας φέρουν
πρόταση και τη συζητάμε.

ΤΟΝ Κωστένογλου όπως δεν τον είχαμε γνωρίσει στο παρελθόν, είδαμε χθες στη
συνέντευξη Τύπου. Ο αμυντικός, αφού μίλησε για νέες βάσεις και ανθρώπους της
διοίκησης που έχουν ταυτίσει τη ζωή τους με την ΑΕΚ, είπε: «Στις 17 Μαΐου
εμείς θα κόψουμε το νήμα! Είτε το θέλουν μερικοί, είτε όχι»!

Ο ΝΙΚΟΛΑΟΥ

Ο πρόεδρος αιφνιδιάστηκε αρχικά, αλλά μετά χαρακτήρισε την ομιλία του αρχηγού
«δυνατό ποδοσφαιρικό λόγο». Εξήγησε (με τρόπο...), «αυτό έλειπε να θέλουν και
οι αντίπαλοι να πάρει τον τίτλο η ΑΕΚ», αλλά ο Κωστένογλου δεν έκανε πίσω:
«Εκμεταλλεύονται το χαμηλό μας προφίλ. Πάντως, κάποιος θα βγει δεύτερος»!

ΣΥΓΚΡΑΤΗΜΕΝΟΣ

Ο Λάκης Νικολάου, ωστόσο, έδειξε και μετά συγκρατημένος: «Δεν είμαι
υπεραισιόδοξος. Βλέπω τις δυσκολίες και γνωρίζουμε τα απρόοπτα. Ανησυχώ πολύ,
αλλά σημασία έχει τι πιστεύουν οι παίκτες».

ΓΙΑ ΤΑ ΧΡΗΜΑΤΑ

Στον Κωστένογλου ετέθη και το χρηματικό. Δηλαδή, όσα ακούγονται για αδικίες
και υψηλές απολαβές επί «νέας εποχής». Απάντησε ο άσος: «Δεν θα το κάνω
προσωπικό το ζήτημα, αλλά η διοίκηση φτιάχνει τις αδικίες. Ο Κασάπης έπαιζε με
4 εκατ. τον χρόνο! Και εγώ, πήρα 25 εκατ. με δόσεις του 1 εκατ. που
καθυστερούσαν! Όσο για τον Ντουμιτρίου, κάθησα στον πάγκο και δεν νομίζω να
έχει εμπάθεια με κανέναν».

Ο ΝΤΟΥΜΙΤΡΙΟΥ

Ενδιαφέρον είχε και ο λόγος Ντουμιτρίου: «Όσα είπε ο πρόεδρος ήταν αληθινά.
Και η ομάδα είχε καλή εξέλιξη, μην ξεχνάμε ότι χάσαμε στην πορεία και τον
καλύτερό μας παίκτη, τον Χρήστο Κωστή! Εμείς, πάντως, θέλουμε να δίνουμε
λύσεις εντός του αγωνιστικού χώρου. Σύντομα οι Δώνης - Σέμπουε (νωρίτερα ο κ.
Νικολάου είπε ότι ουδείς στη διοίκηση είχε υποσχεθεί ηχηρές μεταγραφές), θα
βοηθήσουν αποτελεσματικά. Το καλοκαίρι πάμε για άλλους, τότε θα δίνονται οι
καλοί παίκτες (που άλλωστε ήταν ψηλότερα στη λίστα μου), τότε τελειώνουν και συμβόλαια».

ΟΙ ΚΑΡΤΕΣ

Ο Ρουμάνος αναφέρθηκε ακόμη στα αιτήματα μεταγραφών (δεν γίνεται να παίζουν
όλοι, ούτε να φεύγουν έτσι απλά), μίλησε για κάρτες: «Ορισμένοι τις δέχονται
με ευκολία. Πώς όμως να έβαζα στην αρχή πρόστιμο όταν δεν έπαιρναν τα πριμ;
Στη συνέχεια, όλες οι κάρτες θα μετρούν»! Τέλος, ο Ντουμιτρίου έκλεισε με το
«οι μεταγραφές είναι σημαντικό θέμα, αλλά πρέπει να πάρουμε κάποιον που να
αναπληρώσει επάξια όσους λείπουν, αλλιώς να μην αγοράσουμε κανέναν».

Παράθυρο δηλαδή ανοιχτό, που φρόντισε τάχιστα να κλείσει ο Γ. Λεωτσινίδης!

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16040O062</ED>
<ID>
ID:135305

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O06&aa=2</URL></REF>


Article

<CATEGORY>vin10</CATEGORY>

 <H5>ΙΒΚΟΒΙΤΣ: ΜΕΓΑΛΗ Η ΝΙΚΗ ΤΟΥ ΟΛΥΜΠΙΑΚΟΥ ΜΕΤΑ ΤΗΝ ΕΚΠΛΗΚΤΙΚΗ ΕΜΦΑΝΙΣΗ ΤΗΣ ΚΡΟΑΣΙΑ
</H5><H5>ΤΟ ΜΑΤΣ
</H5><H5>Ο Ρότζερς έδειξε τον δρόμο
</H5><H2>Μπράβο παιδιά
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Ο Τζόνι Ρότζερς, σημειώνοντας 24 πόντους, ήταν ο κορυφαίος του Ολυμπιακού

«ΕΤΣΙ ΟΠΩΣ εξελίχθηκε το παιχνίδι, η νίκη μας ήταν μεγάλη και θέλω να δώσω
συγχαρητήρια σε όλους τους παίκτες μου». Ο Ντούσαν Ίβκοβιτς φανερά
ικανοποιημένος από τη νίκη, είχε να λέει για την εμφάνιση της Κροάσια στο
πρώτο ημίχρονο (όπου και έβαλε 45 πόντους, τους περισσότερους που έχει δεχτεί
σε ένα εικοσάλεπτο ο Ολυμπιακός).

«Ήταν εκπληκτική. Οι παίκτες της είχαν ένα ρεσιτάλ στα τρίποντα με 9/12 και η
ομάδα ήταν πολύ διαβασμένη. Από την πλευρά μας δεν παίξαμε έξυπνα, αφού
τελειώσαμε τα πρώτα είκοσι λεπτά χωρίς να φτάσουμε τα οκτώ φάουλ. Αντίθετα
αφήναμε τους αντιπάλους μας να βρίσκουν συνέχεια διαδρόμους και να σκοράρουν
αμαρκάριστοι. Στο δεύτερο ημίχρονο παίξαμε αναγκαστικά με κοντό σχήμα, αφού
δεν ήταν και απλή διαδικασία να κερδίσουμε το παιχνίδι. Έτσι κόψαμε τον
αιφνιδιασμό της Κροάσια, τους περιορίσαμε στα τρίποντα και καταφέραμε και
πήραμε τη νίκη, που είναι πολύ σημαντική με έναν τέτοιο αντίπαλο», υπογράμμισε
ο «Ντούντα».

Δίπλα του, ένας φίλος από τα παλιά, ο Ζέλικο Παβλίσεβιτς, ο άνθρωπος που είχε
οδηγήσει παλαιότερα την ομάδα στον τίτλο του κυπέλλου πρωταθλητριών και που
τώρα έχει κληθεί για να την φέρει και πάλι στις κορυφαίες θέσεις, τουλάχιστον
του κροατικού πρωταθλήματος.

«Παίξαμε πραγματικά εκπληκτικά στο πρώτο ημίχρονο, αλλά αυτό δεν ήταν αρκετό,
αφού ο Ολυμπιακός βελτίωσε πολύ την άμυνά του στο δεύτερο ημίχρονο και η
πραγματικότητα είναι το τελικό σκορ. Η ομάδα μου αποτελείται από νέους παίκτες
και τα άσχημα αποτελέσματα που έχει φέρει τους έχουν επηρεάσει αρνητικά στο
θέμα της ψυχολογίας. Θα προσπαθήσουμε για το καλύτερο», είπε ο Ζέλικο Παβλίσεβιτς.

ΤΡΙΠΟΝΤΑ εσείς; Δίποντα εμείς... Ο Ολυμπιακός νίκησε 90-79 την Κροάσια Σπλιτ,
στη 2η αγωνιστική της β' φάσης της ευρωλίγκα, παίζοντας πολύ καλή περιφερειακή
άμυνα στο β' μέρος και μεταφέροντας τις περισσότερες επιθέσεις του κοντά στα καλάθια.

Οι «ερυθρόλευκοι» πέρασαν πάντως ένα εφιαλτικό πρώτο μέρος, όταν τα 9/12
τρίποντα των παικτών της Κροάσια τους ανάγκαζαν να είναι συνεχώς πίσω στο σκορ
(ημίχρονο 39-45). Κι αφού οι ίδιοι δεν μπορούσαν να «απαντήσουν» με τον ίδιο
τρόπο (0/5), ο Ίβκοβιτς ζήτησε επιθέσεις κοντά στο καλάθι. Όμως, η αρχή έγινε
από την άμυνα, η οποία συνήθως είναι θέμα διάθεσης. Στο α' μέρος, ο Σέρβος
τεχνικός κουράστηκε να αλλάζει σχήματα, χωρίς όμως επιτυχία. Στη συνέχεια
όμως, οι «ερυθρόλευκοι» βελτιώθηκαν αισθητά και οι Κροάτες είχαν μόλις 5/14 τρίποντα.

Στο ίδιο διάστημα Ρότζερς (κατ' αρχήν), Καρνισόβας και Παπανικολάου άρχισαν να
σκοράρουν και σύντομα η πειραϊκή ομάδα πήρε το προβάδισμα (53-49 στο 24'). Ο
Τρβντιτς μείωσε σε 53-52, αλλά ο Ολυμπιακος «απάντησε» με σερί 11-0, το σκορ
έγινε 64-52 (31') και ο Ίβκοβιτς άρχισε τα... πειράματα, δίνοντας χρόνο
συμμετοχής σε όλους τους παίκτες του.

Στην επικράτηση των «ερυθρολεύκων» στο β' μέρος βοήθησε το χαμηλό
(αναγκαστικά), σχήμα αλλά και η πολύ καλή άμυνα των Παπανικολάου στον Τρβιντς
(5/7 τριπ. στο α' μέρος) και Καρνισόβας στον Γιάμαν (3/3 τρίπ.).


<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16040O091</ED>
<ID>
ID:135264

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O09&aa=1</URL></REF>


Article

<CATEGORY>vin10</CATEGORY>

 <H2>Ο δρόμος προς τη Βαρκελώνη (β' φάση)
</H2>
<H3></H3><REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16040O092</ED>
<ID>
ID:135306

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O09&aa=2</URL></REF>


Article

<CATEGORY>vin10</CATEGORY>

 <H5>ΕΥΡΩΛΙΓΚΑ
</H5><H5></H5><H2>«Βατερλώ» για τις ισπανικές ομάδες
</H2>
«ΒΑΤΕΡΛΩ» των ισπανικών ομάδων στη χτεσινή αγωνιστική της ευρωλίγκα, αφού
έχασαν και οι τρεις ­ Μπαρτσελόνα και Εστουντιάντες μάλιστα, εντός έδρας. Η
Άλμπα νίκησε στη Βαρκελώνη 78-77 την Μπαρτσελόνα (Η' όμιλος), με κορυφαίους
τους Αλέξις (22π) και Καράσεφ (19π). Στη Μαδρίτη, η ΤΣΣΚΑ (Ζ' όμιλος)
επικράτησε 85-78 της Εστουντιάντες και πέρασε στη δεύτερη θέση του ομίλου, ενώ
ο ΠΑΟΚ είναι πλέον τρίτος, με ένα βαθμό διαφορά από τους Ισπανούς. Η Μπενετόν
παρέμεινε στην πρώτη θέση, νικώντας 65-56 τη Ρεάλ.

Στον Θ' όμιλο η ΑΕΚ είναι πάντα πρώτη, ενώ η Τσιμπόνα νίκησε δύσκολα στο
Ζάγκρεμπ 81-79 τη Χάποελ Ιερουσαλήμ (Ρίματς 24, Μουλαομέροβιτς 18 - Σέφα 19).

Ακλόνητος στην κορυφή του Ε' ομίλου είναι ο Ολυμπιακός, με ένα βαθμό διαφορά
από την Εφές Πίλσεν και δύο από τη Μακάμπι που δεν δυσκολεύτηκε χτες, κόντρα
στην Πόρτο (88-89).

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16040O093</ED>
<ID>
ID:135344

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O09&aa=3</URL></REF>


Article

<CATEGORY>vin10</CATEGORY>

 <H5>ΦΙΛΟΦΡΟΝΗΣΕΙΣ ΑΛΕΞΑΝΤΕΡ - ΑΝΤΕΡΣΟΝ ΜΕΤΑ ΤΟ ΜΑΤΣ ΜΕ ΤΗΝ ΟΥΛΚΕΡ
</H5><H2>Αν δεν ήσουν εσύ...
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Αμερικανική αλληλεγγύη. Αλεξάντερ και Άντερσον έχρισαν ο ένας τον άλλον
πολυτιμότερο παίκτη

­ «Αν δεν ήταν ο Βίκ...».

­ «Έβαλα κι εγώ το χεράκι μου, αλλά ο Ουίλι έκανε τη διαφορά».

Το καλό κλίμα που υπάρχει στην ΑΕΚ επιβεβαίωσαν οι δύο Αμερικανοί Βίκτορ
Αλεξάντερ και Ουίλι Άντερσον. Οι δύο Αμερικανοί αντάλλαξαν φιλοφρονήσεις μετά
τη νίκη-θρίλερ επί της Ούλκερ, χαρακτηρίζοντας ο ένας τον άλλον...
πολυτιμότερο παίκτη. Η αλήθεια είναι ότι και οι δύο ήταν υπέροχοι, όμως το
γεγονός ότι ο ένας έδωσε τη σκυτάλη των συγχαρητηρίων στον άλλον προκάλεσε
ευχάριστη εντύπωση στους συμπαίκτες τους, ακόμη και στον Γιάννη Ιωαννίδη. Ο
προπονητής της Ένωσης δίνει μεγάλη βαρύτητα στην ομαδικότητα και χαίρεται να
βλέπει τους παίκτες του να κρατούν χαμηλούς τόνους εκτός αγωνιστικών χώρων,
αποφεύγοντας να χαρακτηριστούν εγωιστές και υπερόπτες.

Δύο ακόμη παίκτες της ΑΕΚ πέρασαν με επιτυχία μια δοκιμασία προχθές. Ο Νίκος
Χατζής, που βρήκε το κουράγιο να ξεπεράσει τις δύο άστοχες βολές στα τελευταία
20 δευτερόλεπτα, ευστοχώντας στη συνέχεια σε αλλες δύο βολές, και ο Παναγιώτης
Μπαρλάς, που ρίχτηκε στα βαθιά και δεν πνίγηκε.

«Ήταν πολύτιμη νίκη, γιατί ανοίγει πλέον ο δρόμος για την πρωτιά στον όμιλο.
Για να ευστοχήσεις σε τόσο κρίσιμες βολές, πρέπει να είσαι ήρεμος και να έχεις
καθαρό μυαλό» εξήγησε ο Καλαματιανός γκαρντ. Από την άλλη, ο Παναγιώτης
Μπαρλάς, που πήρε αναγκαστικά τη θέση του τραυματία Λάσα, είχε θετικά και
αρνητικά στοιχεία, αλλά σίγουρα μπορεί να πάει καλύτερα στο αυριανό ντέρμπι με
τον Παναθηναϊκό. Ο νεαρός, παρ' ότι του λείπουν λεπτά συμμετοχής, είχε πάθος,
πίεσε στην άμυνα και είχε θράσος (ήταν άστοχος όμως).

Από χθές πάντως, άρχισε η προετοιμασία για το ματς με τον Παναθηναϊκό. Ο
Πρέλεβιτς προπονήθηκε κάνοντας συντήρηση, ενώ ο Ουίλι Άντερσον δεν φαίνεται να
εχει κάτι σοβαρό.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16040O101</ED>
<ID>
ID:135256

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O10&aa=1</URL></REF>


Article

<CATEGORY>vin10</CATEGORY>

 <H2>ΣΟΥΜΠΟΤΙΤΣ
</H2><H2>Η ΑΕΚ θέλει προσοχή
</H2>
Λευτέρης Σούμποτιτς 
«Ξεχάστε την Μπάγερ Λεβερκούζεν. Μας περιμένει η ΑΕΚ».

Ο Λευτέρης Σούμποτιτς προσπάθησε χθες να «ξυπνήσει» τους παίκτες του, εν όψει
του αυριανού αγώνα με την ΑΕΚ στο ΟΑΚΑ. Ο προπονητής του Παναθηναϊκού
«κατασκόπευσε» προχθές την «Ένωση» στο ματς με την Ούλκερ και χθες εξήγησε
στους παίκτες του τι πρέπει να προσέξουν περισσότερο.

«Η ψυχολογία θα παίξει σημαντικό ρόλο», έλεγε χθές ο «Πίξι», που δίνει μεγάλη
βαρύτητα στον τομέα αυτό. Στο μεταξύ, συνεχίστηκαν χθες οι συζητήσεις μεταξύ
του προέδρου του Παναθηναϊκού Παύλου Γιαννακόπουλου και του μάνατζερ του
Μπάιρον Ντίνκινς. Ο Αμερικανός θέλει να συνεχίσει την καριέρα του στη Ρόμα
(παίζει στο Κύπελλο Κόρατς), αλλά είναι αμφίβολο αν θα τον αφήσει ελεύθερο ο
πρόεδρος των «πρασίνων».

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16040O102</ED>
<ID>
ID:135299

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O10&aa=2</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Νίκες από τους πύργους
</H2><H2></H2>
ΜΕ... «ΠΥΡΓΟΥΣ» έπαιξαν αρκετές ομάδες του ΝΒΑ στα χθεσινά ματς. Ο Σακίλ Ο'
Νιλ είχε 34 πόντους στο ματς των Λ.Α. Λέικερς επί των Ντένβερ Νάγκετς
(132-114), ενώ Ρόμπινσον (22 π., 14 ριμπ.) και Ντάνκαν (28 π., 17 ριμπ.) ήταν
οι πρωταγωνιστές των Σαν Αντόνιο Σπερς στη νίκη επί των Ουίζαρντς, στην
Ουάσιγκτον. Επίσης, ο Ντικέμπε Μουτόμπο είχε 21 π., 19 ριμπ. στο ματς Ατλάντα
Χοκς - Ντάλας Μάβερικς (89-79). Όχι βέβαια πως και οι «κοντοί» δεν έκαναν καλά
τη δουλειά τους: Νταμόν Στουνταμάιρ 36 π. (Τορόντο Ράπτορς - Λ.Α. Κλίπερς
101-101, Ρέτζι Μίλερ 25 π. (Ιντιάνα Πέισερς - Ντιτρόιτ Πίστονς 100-93, παρά
τους 37 π. του Γκραντ Χιλ). Επίσης, Μιλγουόκι Μπακς - Γκόλντεν Στέιτ Ουόριορς
101-95 (Γκλεν Ρόμπινσον 31 π.).

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16040O103</ED>
<ID>
ID:135338

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O10&aa=3</URL></REF>


Article

<CATEGORY>vin10</CATEGORY>

 <H2>ΠΕΔΟΥΛΑΚΗΣ
</H2><H2>Να ελέγξουμε τον ρυθμό της ρεβάνς
</H2><H2></H2>
ΤΑ ΕΥΣΗΜΑ στους παίκτες του απέδωσε και χθες ο Αργύρης Πεδουλάκης για την
εντυπωσιακή εμφάνιση στον αγώνα με την Μπούντουκνοστ, που συνοδεύθηκε από μία
ευρεία νίκη (19 πόντων), η οποία δίνει στο Περιστέρι τον πρώτο λόγο για την
υπόθεση πρόκριση, στα προημιτελικά του Κυπέλλου Κόρατς.

Όμως, οι άνθρωποι του Περιστερίου γνωρίζουν πολύ καλά την «καυτή» έδρα της
Μπούντουκνοστ (πρωτοπόρος του γιουγκοσλαβικού πρωταθλήματος και πρόσφατα
νίκησε και την Παρτιζάν Βελιγραδίου) και ότι εκεί μπορεί να κερδίσει τον
αντίπαλό της με μεγάλη διαφορά, συνεπώς δεν «πετούν» στα σύννεφα.

«Το βασικό είναι να ελέγξουμε τον ρυθμό από τα πρώτα λεπτά», είπε για τη
ρεβάνς ο Αργύρης Πεδουλάκης, που όμως ήδη έχει ξεχάσει αυτό το παιχνίδι και
έχει στρέψει την προσοχή των παικτών του στον δύσκολο αγώνα με τον Ηρακλή στη Θεσσαλονίκη.

Από την αποστολή της ομάδας για το συγκεκριμένο παιχνίδι ίσως απουσιάσει ο
Θόδωρος Αποσκίτης, που θα τον δει σήμερα ο γιατρός, για να του δώσει ή όχι την
έγκρισή του.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16040O104</ED>
<ID>
ID:135367

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O10&aa=4</URL></REF>


Article

<CATEGORY>vin10</CATEGORY>

 <H2>Συμεωνίδης και Πιτσίλκας «σφυρίζουν» στο ντέρμπι
</H2><H2></H2>
Ο ΣΤΕΛΙΟΣ Συμεωνίδης από τη Θεσσαλονίκη και ο Νίκος Πιτσίλκας από τη Λάρισα,
κληρώθηκαν να διευθύνουν το ντέρμπι ΑΕΚ-Παναθηναϊκού, που θα διεξαχθεί αύριο
στο ΟΑΚΑ. Επίσης, στη συνάντηση Άρη-Ολυμπιακού (Κυριακή) θα «σφυρίξουν» οι
Τσανίδης-Λαϊνιώτης. 
Οι διαιτητές στα άλλα ματς της 16ης αγωνιστικής: Ηρακλής-Περιστέρι:
Μαστραφτσής-Σπυρίδωνος, Απόλλων Πάτρας-ΠΑΟΚ: Καρούσης- Μηναρετζόπουλος,
Δάφνη-Παπάγου: Ράλλης (επιστρέφει ύστερα από τρεις μήνες)- Μπακάλης,
Πανιώνιος-Λάρισα: Βορεάδης-Μεταφτσής, Σπόρτιγκ-Ηράκλειο: Κορομηλάς- Κουκουλεκίδης.

Κατά τη διάρκεια της διαδικασίας εκφράστηκαν σοβαρές αντιρρήσεις από τον
Ολυμπιακό όσον αφορά την αξιολόγηση του αγώνα με τον Άρη (5ο στη σειρά).

Η επιτροπή είχε αξιολογήσει στην Κ1 τα ματς ΑΕΚ-ΠΑΟ, Δάφνη-Παπάγου και
Σπόρτιγκ-Ηράκλειο! 
Οι «ερυθρόλευκοι» διαμαρτυρήθηκαν έντονα γι' αυτό, μάλιστα βρήκαν σύμμαχο και
τον Παναθηναϊκό! Η άποψη της επιτροπής ορισμού:

«Εκτιμήσαμε ότι τα άλλα ματς ήταν πιο αμφίρροπα». Στο μεταξύ, από την επόμενη
εβδομάδα ενδέχεται να συμπεριληφθεί στην κλήρωση ο Κώστας Τσούλης.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16040O105</ED>
<ID>
ID:135385

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O10&aa=5</URL></REF>


Article

<CATEGORY>vin10</CATEGORY>

 <H5>ΓΥΝΑΙΚΕΣ
</H5><H2>Νέα ήττα για τον Σπόρτιγκ </H2>
ΝΕΑ ΗΤΤΑ (63-53) από τη Ρουζομπέροκ γνώρισε η γυναικεία ομάδα του Σπόρτιγκ στα
Πατήσια. Να σημειώσουμε ότι ο Σπόρτιγκ είχε ελάχιστες ελπίδες να προκριθεί
στην επόμενη φάση της Ευρωλίγκα (10η αγωνιστική). Ο Βόσνιος διαιτητής
Ακσαμίγια έπαθε λουμπάγκο πριν από τον αγώνα, αλλά τελικά αγωνίστηκε, ενώ στα
Πατήσια βρέθηκε (για παν ενδεχόμενο) ο Καρούσης, που είναι διεθνής.

Η σλοβάκικη ομάδα προηγήθηκε στο ημίχρονο με 35-33, αλλά ο Σπόρτιγκ φάνηκε
αδύναμος να ανατρέψει το αποτέλεσμα και παραδόθηκε.

*** Με τον αγώνα Μακεδονικού - Φιλίππου ανοίγει απόψε (19.00,
Supersport) η αυλαία του β' γύρου στο πρωτάθλημα της Α2.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16040O106</ED>
<ID>
ID:135396

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O10&aa=6</URL></REF>


Article

<CATEGORY>vin10</CATEGORY>

 <H2>Η πίτα της ΕΣΚΑ
</H2><H2></H2>
Η ΚΟΠΗ της πρωτοχρονιάτικης πίτας της ΕΣΚΑ γίνεται μεθαύριο (6 μ.μ.) στο
Πνευματικό Κέντρο του Δήμου Αθηναίων, κατά τη διάρκεια της οποίας θα γίνουν
τιμητικές διακρίσεις. Τιμητικές πλακέτες θα λάβουν οι ομάδες που κατετάγησαν
στις τρεις πρώτες θέσεις του πρωταθλήματος, ο Ολυμπιακός, που κατέκτησε
επιπλέον το ευρωπαϊκό πρωτάθλημα, προπονητές, πρόεδροι, διαιτητές και άνθρωποι
του αθλητισμού.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16040O107</ED>
<ID>
ID:135402

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O10&aa=7</URL></REF>


Article

<CATEGORY>vin10</CATEGORY>

 <H5>Η ΚΑΝΕΛΛΟΠΟΥΛΟΥ «ΕΚΤΕΛΕΣΕ» (10-9) ΤΙΣ ΗΠΑ ­ Η ΕΘΝΙΚΗ ΓΥΝΑΙΚΩΝ ΔΙΕΚΔΙΚΕΙ ΤΗΝ 5η ΘΕΣΗ
</H5><H2>Με... τρίποντο
</H2>
Η Εθνική γυναικών διεκδικεί την 5η θέση στο Παγκόσμιο Πρωτάθλημα Πόλο, στο Περθ

ΕΝΑ ΓΚΟΛ της Μαρίας Κανελλοπούλου οκτώ δέκατα πριν από το τέλος του ματς (σουτ
από τα εννέα μέτρα!) χάρισε στην Εθνική γυναικών τη νίκη επί των Ηνωμένων
Πολιτειών (10-9) και παράλληλα τη δυνατότητα να διεκδικήσει το πρωί την 5η
θέση στο Παγκόσμιο Πρωτάθλημα του Περθ. Αν αυτό γίνει πραγματικότητα, τότε θα
πρόκειται ασφαλώς για μια πολύ σημαντική επιτυχία, αφού τα κορίτσια μετέχουν
για πρώτη φορά στη διοργάνωση, ενώ δεν πρέπει να ξεχνάμε ότι η εθνική ομάδα
των γυναικών έχει ιστορία μόλις δέκα χρόνων.

Αξίζει να σημειωθεί ότι η Κανελλοπούλου χρειάστηκε να κάνει ένεση για να
αγωνιστεί, αφού αισθανόταν ισχυρούς πόνους στον δεξιό ώμο. Πολύ καλή απόδοση
είχε και η Ασιλιάν (5 γκολ), ενώ σκόραραν ακόμα Καραγιάννη 2, Κοζομπόλη
(ισοφάρισε σε 9-9, 2.52 πριν από το τέλος), Μωραϊτίδου. Τα κορίτσια είχαν 5/10
στην παίκτρια παραπάνω και πέντε γκολ στα ίσια. Το πρωί, η ελληνική ομάδα
επρόκειτο να αντιμετωπίσει τον Καναδά και σε περίπτωση νίκης θα καταλάβει την
5η θέση.

ΤΟ ΣΥΣΤΗΜΑ

«Μπορούσαμε να παίξουμε καλύτερα στην άμυνα, αλλά ευτυχώς είχαμε πολύ καλή
απόδοση στην επίθεση», είπε ο ομοσπονδιακός τεχνικός Τάσος Δούμπας. «Μας
βοήθησε σίγουρα και η τύχη. Η 5η θέση θα είναι πολύ σημαντική επιτυχία, όμως
προσωπικά θεωρώ αποτυχία τον αποκλεισμό μας από την τετράδα. Οι δυνατότητες
της ομάδας είναι πολύ μεγαλύτερες». Ο Τάσος Δούμπας σχολίασε επίσης και την
πρόκριση της Ιταλίας στον τελικό (την οποία η Εθνική νίκησε 10-4): «Το σύστημα
είναι και λίγο άδικο. Μια ομάδα με μία ήττα χάνει την τετράδα, ενώ άλλη με μία
νίκη παίζει στον τελικό». Άλλα αποτελέσματα: Ημιτελικοί: Ολλανδία-Ρωσία 7-5,
Ιταλία-Αυστραλία 10-9. Θέσεις 5-8: Καναδάς-Ουγγαρία 7-5.

ΟΙ ΑΝΔΡΕΣ

Αντίθετα, οι άνδρες απογοήτευσαν. Έχασαν και από τη Σλοβακία με 11-9 και
ευτυχώς που τελικά «μέτρησε» η συνολική διαφορά και όχι τα αποτελέσματα μεταξύ
των ομάδων που ισοβαθμούν. Διαφορετικά, μπορεί να λέγαμε «αντίο οκτάδα»! Η
Εθνική δεν πήγε άσχημα στον παίκτη παραπάνω (6/11), αλλά δεν έπαιξε καλά στην
άμυνα (6/7ππ οι Σλοβάκοι), ενώ έχασε πέναλτι ο Μαυρωτάς στο 6-7. Τα γκολ
σημείωσαν οι: Αφρουδάκης 4, Λούδης 3, Παπαναστασίου 2. Αύριο, η ελληνική ομάδα
θα αντιμετωπίσει τη Ρωσία, για τις θέσεις 5-8. Όσο για την Αυστραλία, έχασε
χθες από την Ισπανία 5-4, αλλά με την προχθεσινή νίκη επί της Εθνικής θα
διεκδικήσει μετάλλιο. Κι όπως σημείωσε στον τίτλο της χθες η «Western
Australia», «Μας ανέστησαν οι Έλληνες». Η εφημερίδα χαρακτήρισε απίστευτη τη
νίκη της Αυστραλίας. Επίσης, ΗΠΑ-Βραζιλία 13-5. Τα αποτελέσματα στον άλλο
όμιλο: Ρωσία-Ουγγαρία 12-11, Γιουγκοσλαβία-Καζακστάν 16-5, Κροατία-Ιταλία 9-9.
Στους ημιτελικούς θα παίξουν: Ισπανία-Γιουγκοσλαβία και Ουγγαρία-Αυστραλία.
Θέσεις 5-8: Ελλάδα-Ρωσία και ΗΠΑ-Ιταλία, ενώ η Κροατία θα διεκδικήσει την 9η
θέση με Καζακστάν, Βραζιλία και Σλοβακία.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16040O111</ED>
<ID>
ID:135257

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O11&aa=1</URL></REF>


Article

<CATEGORY>vin10</CATEGORY>

 <H2>ΚΟΛΥΜΒΗΣΗ
</H2><H2>Επίθεση εναντίον της Κίνας
</H2><H2></H2>
ΕΠΙΘΕΣΗ κατά της Κίνας από τρεις χώρες που μετέχουν στο παγκόσμιο πρωτάθλημα
υγρού στίβου στο Περθ, μάλιστα μία από αυτές, η Σουηδία, ανακοίνωσε ότι δεν
σκοπεύει να λάβει μέρος στο παγκόσμιο κύπελλο κολύμβησης, που θα διεξαχθεί στο
Πεκίνο στο διάστημα 23-25/2!

Η αιτία της επίθεσης είναι φυσικά τα κρούσματα ντόπινγκ που σημειώθηκαν από
Κινέζες κολυμβήτριες, οι οποίες αποκλείστηκαν από τους αγώνες με απόφαση της
ΦΙΜΠΑ. Πρώτη πέρασε στην επίθεση η Αυστραλία, ζητώντας από την παγκόσμια
ομοσπονδία τον αποκλεισμό της Κίνας από όλες τις διοργανώσεις. Ακολούθησε η
Γερμανία και τέλος η Σουηδία με την απόφασή της να μη λάβει μέρος στους αγώνες
στο Πεκίνο. Πάντως, παράγοντες της ΦΙΝΑ στο Περθ σημείωναν ότι δεν μπορεί να
επιβληθεί ποινή κατά της Κίνας, κυρίως για... πρακτικούς λόγους! 
Η Κινέζα που συνελήφθη για κατοχή αυξητικής ορμόνης στο αεροδρόμιο του Σίδνεϊ,
είπε ότι τη μετέφερε εκ μέρους όλης της ομάδας και όχι μόνο για προσωπική της
χρήση. Πάντως, η Ολυμπιακή Επιτροπή της Κίνας ανακοίνωσε ότι ζήτησε να
συσταθεί ειδική επιτροπή η οποία θα εξετάσει την υπόθεση.

Τα αποτελέσματα στους χθεσινούς τελικούς: 200μ πρόσθιο γυναικών: Κόβατς
(Ουγγαρία) 2.25.45, Κόουαλ (ΗΠΑ) 2.26.19, Στριτ (ΗΠΑ) 2.26.50, 100μ πεταλούδας
γυναικών: Τόμπσον (ΗΠΑ) 58.46, Αογιάμα (Ιαπωνία) 58.79, Τόμας (Αυστραλία)
58.97, 400μ ελεύθερο ανδρών: Θορπ (Αυστραλία) 3.46.29, Χάκετ (Αυστραλία)
3.46.44, Πάλμερ (Βρετανία) 3.48.02. 100μ ύπτιο ανδρών: Κρέιζελμπεργκ (ΗΠΑ)
55.00, Βέρσφελντ (Καναδάς) 55.17, Τελόκε (Γερμανία) 55.20. 4Χ100μ ελεύθερο
ανδρών: ΗΠΑ (Τάκερ, Ουόκερ, Όλσεν, Χολ) 3.16.69, Αυστραλία 3.16.97, Ρωσία 3.18.45.

*** Ο Δημήτρης Μαγγανάς ήταν 24ος στα 400μ
ελεύθερο με 4.01.66, ενώ η Σαρακατσάνη 29η στα 200μ πρόσθιο, με 2.41.33.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16040O112</ED>
<ID>
ID:135300

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O11&aa=2</URL></REF>


Article

<CATEGORY>vin10</CATEGORY>

 <H5>ΒΟΛΕΪ
</H5><H2>Αρνητική σύμπτωση
</H2><H2></H2>
ΣΥΜΠΤΩΣΗ που επαναλαμβάνεται, παύει να είναι σύμπτωση και επιπλέον μετά τις
νέες ήττες ελληνικών ομάδων βόλεϊ στο Βέλγιο, διαμορφώνεται δυσμενής παράδοση
στην οποία πρέπει να μπει τέλος το συντομότερο.

Η επανάληψη της (μη) σύμπτωσης στο Βέλγιο ­ και όχι μόνον ­ ήλθε να
επιβεβαιώσει ότι το ελληνικό βόλεϊ στερείται παικτών και συλλόγων με
επαγγελματική νοοτροπία. 
Τρεις στις τέσσερις προχθεσινές ήττες σημειώθηκαν με τρόπο που δείχνει ότι
κάποιοι δεν έχουν συνειδητοποιήσει ότι οι υψηλοί στόχοι απαιτούν υψηλό βαθμό
αυτοσυγκέντρωσης και προσήλωσης στο «κυνήγι της ευκαιρίας».

Ο Ολυμπιακός αγνόησε τα περυσινά παθήματα στο Βέλγιο Εθνικής ανδρών και
Παναθηναϊκού και βρέθηκε ανέτοιμος, τα κορίτσια του Παναθηναϊκού δεν κατάλαβαν
ότι έπρεπε να νικήσουν την Τόνγκερεν για να ελπίζουν βάσιμα σε πρόκριση και ο
πρωταθλητής Άρης (στον ίδιο παρονομαστή κρισιμότητας) ηττήθηκε στη Φινλανδία,
ενώ προηγήθηκε 2-0 σετ, 6-0 στο 3ο και 13-11 στο 5ο!

Ευτυχώς τουλάχιστον τα Βριλήσσια που νίκησαν 3-2 στην Πράγα, μπορούν να
ελπίζουν σε καλή πορεία στο Τσάμπιονς Λιγκ γυναικών, η Ορεστιάδα DIANA είναι
λογικά στους «8» του Κυπέλλου CEV μετά το 3-0 επί της ολλανδικής Καπέλε, αλλά
και ο Ολυμπιακός (Κυπελλούχων) μπορεί να έχει πορεία πρόκρισης στον όμιλο παρά
το κάζο στο Βέλγιο.

*** Με αποκλεισμό έδρας δύο αγωνιστικών και
πρόστιμο 400.000 δραχμών τιμώρησε ο αθλητικός δικαστής Χρήστος Ηλιάδης την
ομάδα βόλεϊ ανδρών του Παναθηναϊκού και πρόστιμο 50.000 δραχμών εκείνη του
Ολυμπιακού για τα επεισόδια στο ντέρμπι Κυπέλλου.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16040O113</ED>
<ID>
ID:135339

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O11&aa=3</URL></REF>


Article

<CATEGORY>vin10</CATEGORY>

 <H2>«Διεθνείς εξετάσεις»
</H2><H2></H2>
Η σούπερ σταρ της χρονιάς Νίκη Ξάνθου είναι από τις πιθανές ελληνικές
παρουσίες στο ΑΘΗΝΑ '98

ΩΣ ΕΞΕΤΑΣΕΙΣ σε όλα τα επίπεδα, οργάνωσης, υψηλών επιδόσεων, παρουσία φιλάθλων
και χορηγών, αντιμετωπίζει ο ΣΕΓΑΣ το διεθνές μίτινγκ κλειστού στίβου ΑΘΗΝΑ
'98 που έχει προγραμματιστεί για το Σάββατο 21 Φεβρουαρίου στο Στάδιο Ειρήνης
και Φιλίας.

Αυτό τονίστηκε σε χθεσινή συνένετυξη Τύπου του ΣΕΓΑΣ, στην οποία ο πρόεδρος
Βασίλης Σεβαστής υπογράμμισε: «Ο λόγος που βλέπουμε το μίτινγκ σαν μεγάλη
πρόκληση είναι να πετύχουμε ώστε να μπει του χρόνου στη σειρά Γκραν Πρι της
IAAF. Δουλεύουμε για τη διοργάνωση τρεις μήνες και όλα πάνε καλά».

Ο διευθυντής του μίτινγκ Κώστας Γατζίας πρόσθεσε: «Βρισκόμαστε στην τελική
ευθεία. Έμειναν 37 ημέρες και μπορούμε να πούμε ότι θα έχουμε υψηλό
συναγωνισμό σε 60μ., 800μ., ύψος, μήκος ανδρών και μήκος γυναικών».

Στα σημαντικά ονόματα των οποίων είναι σίγουρη η συμμετοχή περιλαμβάνονται οι
Αντρέι Φεντόριφ (Ρωσία - 60μ.- 6.58), Αντρέα Μπενβενούτι (Ιταλία - 800μ.-
1.43.92), Φιλ Κίμποκ (Κένυα - 800μ. - 1.43.55), Λεονίντ Πουμαλάινεν (Ρωσία -
ύψος - 2.33), Κονσταντίν Κράουζε (Γερμανία - μήκος - 8.21), Βικτόρια Βερσίνινα
(Ουκρανία - μήκος - 6.92).

Έγινε επίσης γνωστό ότι ο προϋπολογισμός του μίτινγκ θα φθάσει στα 80 εκατ.
δραχμές. Το 50% αφορά χρηματικά έπαθλα στα οποία θα μετάσχουν σε ισότιμη βάση
ξένοι και Έλληνες αθλητές. Μέρος των εξόδων θα καλυφθεί από τα εισιτήρια που
θα τιμώνται 2.000 δραχμές για 2.500 επιλεγμένες θέσεις, 1.000 για μεγάλους και
500 για παιδιά.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16040O114</ED>
<ID>
ID:135368

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O11&aa=4</URL></REF>


Article

<CATEGORY>vin10</CATEGORY>

 <H5>ΙΣΤΙΟΠΛΟΪΑ
</H5><H2>19 χώρες στο Γιουρολύμπ '98
</H2><H2></H2>
ΤΙΣ 19 έφτασαν, με την προσθήκη χθες της Ρουμανίας και της Σλοβενίας, οι χώρες
που έχουν δηλώσει συμμετοχή στη Διεθνή Ιστιοπλοϊκή Εβδομάδα Γιουρολύμπ '98 της
Αθήνας (8-12 Φεβρουαρίου).

Στο μεταξύ η Οργανωτική Επιτροπή των αγώνων αποφάσισε η συνέντυεξη Τύπου της
ερχόμενης Τετάρτης να δοθεί εν πλω στο πλοίο «Ιφιγένεια» και παρουσία των
αστέρων της ελληνικής ιστιοπλοΐας.

Ανάμεσα σ' εκείνους που θα δώσουν το παρών στη συνέντευξη Τύπου, και που θα
εκπροσωπήσουν την Ελλάδα στη διοργάνωση, θα είναι οι Ολυμπιονίκες Τάσος
Μπουντούρης και Νίκος Κακλαμανάκης.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16040O115</ED>
<ID>
ID:135386

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O11&aa=5</URL></REF>


Article

<CATEGORY>vin10</CATEGORY>

 <H5>ΠΑΟ - ΟΑΚΑ
</H5><H2>Θα «ανάψουν» τα τηλέφωνα...
</H2><H2></H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Η διοίκηση του ΟΑΚΑ θέλει να διώξει τον Παναθηναϊκό από το «Σπυρος Λούης»,
όμως ενδέχεται να μην επιμείνει πολύ.

*** Η ΠΑΕ Παναθηναϊκός θεωρεί τα όσα έγιναν προχθές προσχεδιασμένα και
«κάποιοι τα γνώριζαν»...

*** Η ουσία είναι πως ουδείς είναι βέβαιος αν την Κυριακή το ματς
ΠΑΟ-Πανιωνίου θα γίνει με κόσμο στις εξέδρες ή θα θυμίζει ήρεμη ερημιά...

*** Σήμερα ίσως ξεκαθαρίσουν κάποια πράγματα και είναι βέβαιο ότι τα
τηλέφωνα θα «ανάψουν».

*** (Και μέσα σε όλα, ιδού η πρόταση της Εθνικής Αργεντινής στον
Παναθηναϊκό για φιλικό στην Αθήνα!)

*** Έχει ζήτηση...

*** Άλλο: ΠΑΟΚτζήδες ­ μιλάμε για χιλιάδες ­ απειλούν τη διοίκηση της
ομάδας τους (!) πως αν δεν εξασφαλίσει θέσεις για το κυριακάτικο ντέρμπι στη
Νέα Φιλαδέλφεια, να αναλάβουν τις ευθύνες τους.

*** Ωχ!

*** Οι ανάγκες των Θεσσαλονικέων αγγίζουν τις 5.000 εισιτήρια και
μάλιστα... μαζικά.

*** Η διοίκηση της ΑΕΚ δίνει, αλλά «σκόρπια» και τα λεφτά μπροστά!

*** Δεν είναι πρόβλημα;

Σεβαστός ο πρόεδρος

Η ειδησεογραφία διαθέτει αριστουργήματα. Προσέξτε και κρίνετε.

*** Ο Ντέμης Νικολαΐδης είναι... οριστικά ασθενής στη μέση. Για να το
λέει ο πρόεδρος Παντελής Νικολάου, γιατρός, επιβάλλεται να το πιστέψουμε.

*** Αυτό σημαίνει στην πράξη ότι όσο λείπει ο Ντέμης (για θεραπεία) θα
τον αντικαθιστά ο Μπατίστα.

*** Είπαμε, ο πρόεδρος είναι γιατρός.

*** Ο Λεωντσινίδης δεν είναι, μολονότι και αυτός προσπαθεί να
«γιατρέψει» το ταμείο.

*** Το έχουμε ξαναπεί. Ο μισθός του αγγίζει τα πέντε εκατομμύρια.

*** Τι άλλο μπορεί να κάνει;

Υπάρχουν τραμπούκοι;

Συνεχίζουμε: ο ποδοσφαιριστής Σπάσιτς μπορεί να μην είναι παίκτης κλάσης, όμως
βλάκα δεν θέλει να τον πιάνουν.

*** Το ότι κατέθεσε μήνυση κατά τριών προσώπων ­ ένας από τους οποίους
είναι ο πρόεδρος της ΠΑΕ Εθνικός ­ και ως είδηση εξευτελίζει έτσι κι αλλιώς το
ιστορικό σωματείο.

*** Μιλάμε για οικονομική διαφορά, η οποία ­ όπως υποστηρίζει ο Σέρβος
­ κατέληξε σε τραμπουκισμό και απειλές.

*** Τι να υποθέσει κανείς;

*** Ότι οι πρόεδροι ποτέ δεν λειτουργούν με την επικούρηση τραμπούκων;

*** Θου κύριε φυλακή κ.λπ.

*** Όποιος έχει οφθαλμούς βλέπει γύρω του.

*** Και τους διακρίνει εύκολα κανείς, διότι ξεχωρίζουν από ύψος και βάρος.

*** Πάντως, ο πρόεδρος του Εθνικού επιμένει ότι όλα γίνονται για άλλους λόγους...

Έτοιμο το κόλπο

Το πρόβλημα πρόσληψης νέου προπονητή της εθνικής μας ομάδας ποδοσφαίρου
συζητήθηκε εκ νέου χθες στο συμβούλιο της ΕΠΟ.

*** Δυστυχώς, η τεχνική επιτροπή ανέφερε ονόματα ­ πέντε για την
ακρίβεια ­ τεχνικών οι οποίοι εργάζονται ήδη σε ΠΑΕ.

*** Κακό αυτό. Σκέφτεστε τον Δανιήλ να... ξεμυαλιστεί από το ενδιαφέρον
της Συγγρού και να χάσει τον ύπνο του;

*** Ή τον Παράσχο, τον Γκέραρντ, τον Μπάγιεβιτς και τον Γιάτσεκ;

*** Καλή πηγή ανέφερε στη στήλη πως ό,τι συζητιέται (και βγαίνει
βεβαίως προς τα έξω) αποτελεί «στάχτη στα μάτια».

*** Και ότι στις 18 Φεβρουαρίου, στον φιλικό αγώνα Ελλαδας-Ρωσίας,
αλλοδαπός τεχνικός θα βρίσκεται εδώ να δει και να συζητήσει.

*** Μήν ζητάτε όνομα. Απλά, πρόκειται για Δυτικοευρωπαίο «τυχοδιώκτη»,
εργασθέντα όχι πάντα με επιτυχία σε αρκετές εθνικές ομάδες του πλανήτη...

*** Ευτυχώς, υπάρχει στην ΕΠΟ ο Μπατάκης, ο οποίος εξέφρασε χθες άποψη
πολύ ενδιαφέρουσα.

*** Να προσληφθεί Έλληνας με λογικά χρήματα και τα «200» που σκοπεύει
να ξοδέψει η ΕΠΟ για κόουτς να καλύψουν προγράμματα οργάνωσης, ακαδημιών κ.λπ.

*** Οι περισσότεροι συμφώνησαν, άσχετα αν από μέσα τους γελούσαν.

Ξαφνικά περιζήτητος

Από χθεσινό δημοσίευμα: «Άρσεναλ και Νιούκαστλ πέφτουν στα πόδια του Μπορμπόκη».

*** Είναι σαφές ότι ο παίκτης, τόσο στην Καλαμαριά όσο και στην ΑΕΚ,
έκανε μόνος του πεντικιούρ...

*** Τον Αλβανό ποδοσφαιριστή Φορτούζι έχει κλείσει ο Απόλλωνας, όμως η
ομοσπονδία του παίκτη θέλει... χρήματα για να στείλει την κάρτα.

*** Πρόκειται για μικρό πρόβλημα που δεν είχε υπολογίσει ο πρόεδρος Αλαμάνος...

*** Η ομάδα της Σλοβακίας νίκησε την Εθνική μας πόλο των ανδρών.

*** Που σημαίνει ότι το ηθικό των παικτών μας βρίσκεται κοντά στο βυθό
της πισίνας του Περθ.

*** Αλλιώς δεν εξηγείται η χθεσινή ήττα.

*** Πάλι καλά που οι κοπέλες μας ήταν προσεκτικές, νίκησαν τις
Αμερικανίδες και σήμερα σημαδεύουν την 5η θέση.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16040O121</ED>
<ID>
ID:135258

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O12&aa=1</URL></REF>


Article

<CATEGORY>vin10</CATEGORY>

 <H5></H5><H2>Άντερσον εναντίον Άντερσον...
</H2>
ΠΕΣΜΕΝΟΙ στο παρκέ οι Αμερικανοί Ουίλι Άντερσον (της ΑΕΚ) και Μάικλ
Άντερσον (της Ούλκερ) προσπαθούν να πλησιάσουν την μπάλα! Περίεργο στιγμιότυπο
από το θρίλερ του ΟΑΚΑ, στο οποίο νίκησε στην παράταση η ελληνική ομάδα.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16040O122</ED>
<ID>
ID:135301

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O12&aa=2</URL></REF>


Article

<CATEGORY>vin10</CATEGORY>

 <H2>Και 5ο νταν ο Ρήγος
</H2><H2></H2>
Η ΑΓΑΠΗ για το τζούντο οδηγεί αθλητές και προπονητές μέχρι την Ιαπωνία. Τρεις
πρωταθλητές του Εθνικού Γ.Σ. (Β. Κουιμτζής, Σπ. Ρήγος, Α. Σμετς) γυμνάστηκαν
με Γιαπωνέζο δάσκαλο επί ένα μήνα με δικά τους έξοδα. Μάλιστα στον Ρήγο
απενεμήθη το 5ο νταν από το Ινστιτούτο Κόντοκαν, διάκριση μοναδική για Έλληνα
και σπάνια για Ευρωπαίο τζουντόκα.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16040O123</ED>
<ID>
ID:135340

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O12&aa=3</URL></REF>


Article

<CATEGORY>vin10</CATEGORY>

 <H5></H5><H2>3η ΚΑΡΤΑ
</H2><H2>Σχολή από το μέλλον
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΣΧΟΛΗ διαιτησίας από το μέλλον: Όσα προσδοκούσαν γενιές παραγόντων της
διαιτησίας έγινε χθες πραγματικότητα, καθώς 170 φοιτητές των ΤΕΦΑΑ του
Πανεπιστημίου της Αθήνας κάθησαν σε άλλα θρανία, στον Πειραιά.

Όλοι όσοι μιλούσαν για αναβάθμιση του κλάδου των διαιτητών με ενεργοποίηση
φοιτητών, ιδιαίτερα μελλοντικών γυμναστών-προπονητών, ένιωσαν μεγίστη
ικανοποίηση για την έναρξη των μαθημάτων στην αίθουσα του Συνδέσμου Διαιτητών
Πειραιά, στην οδό Γούναρη 31-33, στον έβδομο όροφο.

Αυτή η σπουδαία εξέλιξη δεν οφείλεται ωστόσο σε κάποιον διαιτητοπατέρα, αλλά
στην πρωτοβουλία του διδάκτορα-ερευνητή Αθλητικών Επιστημών του Πανεπιστημίου
Temple των ΗΠΑ και λέκτορα Ειδικής Προπονησιολογίας του Πανεπιστημίου Αθηνών
Ζήση Παπανικολάου, ο οποίος τον τελευταίο χρόνο έχει να παρουσιάσει σοβαρότατο
έργο στον τομέα της ανίχνευσης και καλλιέργειας ταλέντων στην εξαιρετικά
δραστήρια Ένωση Ποδοσφαιρικών Σωματείων Πειραιά.

Επί σαράντα πέντε μέρες ο κ. Παπανικολάου συνεργάστηκε με τους φοιτητές του
και κατάφερε να πείσει πολλούς για την αναγκαιότητα να ασχοληθούν σοβαρά με τη
διαιτησία ποδοσφαίρου. Πιστεύει ότι πολλά έχουν να κερδίσουν οι φοιτητές και
περισσότερα η διαιτησία και το ποδόσφαιρο.

Σημαντικό είναι το γεγονός ότι η σχολή αυτή θα έχει κορυφαίους καθηγητές, αφού
τόσο η Ομοσπονδία Διαιτησίας όσο και η ΕΠΣ Πειραιά και ο Σύνδεσμος Διαιτητών
Πειραιά συνειδητοποίησαν τη μεγάλη ευκαιρία για άνοιγμα οριζόντων στον κλάδο.

Ήταν καιρός να ταραχτούν τα νερά της διαιτησίας, να μπουν μορφωμένοι νέοι στο
χώρο και να διευρυνθούν οι προοπτικές. Είναι όμως και καιρός να γίνουν πιο
ελκυστικά τα κίνητρα για ανανέωση του κλάδου των «δικαστών του δευτερολέπτου».

Αν, ωστόσο, δεν καθιερωθούν αντικειμενικά κριτήρια αξιολόγησης των διαιτητών,
η αξιοκρατία θα παραμείνει ζητούμενο και οι καλλιεργημένοι διαιτητές δεν θα
προσφέρουν τα προσδοκώμενα.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16040O124</ED>
<ID>
ID:135369

</ID><URL>http://ta-nea.dolnet.gr/neaweb/neafile.print_unique?e=A&f=16040&m=O12&aa=4</URL></REF>


Article

<CATEGORY>vin09</CATEGORY>

 <H5>ΠΡΩΤΟΨΑΛΤΗ, ΣΕ ΧΟΡΟΓΡΑΦΙΑ ΔΗΜΗΤΡΗ ΠΑΠΑΪΩΑΝΝΟΥ, ΣΤΟ ΔΗΜΟΤΙΚΟ ΘΕΑΤΡΟ ΠΕΙΡΑΙΑ
</H5><H2>Η Άλκηστη ακροβατεί...
</H2>
<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

Την «άλλη Άλκηστη» θα δούμε επί σκηνής Δημοτικού Θεάτρου Πειραιά, από τις 5
Φεβρουαρίου και για 30 νύχτες (λεπτομέρεια: η Άλκηστη δεν καπνίζει. Το τσιγάρο
είναι θέμα στάιλινγκ)

Νύχτα 5ης Φεβρουαρίου. Τα φώτα στην ­ ιταλική ­ σκηνή του Δημοτικού Θεάτρου
Πειραιά χαμηλώνουν. Μία γυναικεία μορφή, με την πλάτη στο κοινό, κρατά δύο
φωτεινά ραβδιά. Οι υπόηχοι της ορχήστρας τραντάζουν το σανίδι. «Εκεί
που φύτρωνε φλισκούνι κι άγρια μέντα...», ακούγεται η φωνή.
Κινήσεις αργές, βήματα νωχελικά, μετρημένα. Μια χορογραφία πάνω στα μουσικά
χνάρια της «Περσεφόνης», ώσπου η γυναίκα να κινήσει για ένα ταξίδι σκηνής,
ζωής κι ερμηνείας με ένα «Ακριβό διθέσιο», να χαθεί μαζί με τη «Φαίδρα» στη
μουσική και να φτάσει να αναρωτιέται «Θεός αν είναι», που τ' αφήνει «Μόνο του»...

Σκηνές από τα «προσεχώς» μιας... μεταμόρφωσης. Της γυναίκας της σκηνής, που
δεν είναι άλλη από την Άλκηστη Πρωτοψάλτη. Είναι όμως μια άλλη Άλκηστη,
εύθραυστη καθώς αναπνέει τραγούδια, σε τόνους χαμηλότερους. Εκρηκτική και
πύρινη, καθώς ξυπνά «Σαν ηφαίστειο» και μιλά με τον «άλλο εαυτό» της.

Είναι η Άλκηστη, που κράτησε την ενέργειά της, τόσον καιρό, που άφησε την
αναμονή να γίνει Τέχνη και τα βήματά της να τα οδηγήσει στο νέο της «σχήμα»
ένας πολύ καλός χορογράφος της νέας γενιάς: ο Δημήτρης Παπαϊωάννου (της
δραστήριας «Ομάδας εδάφους»).

«Η νέα σκέψη μου»

«Όλο αυτό που θα συμβεί στο Δημοτικό Θέατρο Πειραιά, στη σκηνή, στο θέατρο ­
γιατί θεατρικές και μουσικές θα είναι αυτές οι παραστάσεις μου ­ είναι η νέα
μου σκέψη», λέει κι αφήνει το βλέμμα της να χαθεί σε εικόνες του μυαλού της.
Εικόνες που έστησε με κόπο κι επιμονή ενάμιση μήνα τώρα στις ­ χορευτικές εν
τέλει ­ πρόβες της στο Κτίριο Καλλιτεχνών. «Ο Δημήτρης Παπαϊωάννου», σπεύδει
να εξηγήσει, «μου χαρίζει μια σκηνοθεσία που έχει βρει τον κώδικα να
χρησιμοποιεί το σώμα μου, τις κινήσεις του και να τα συνδέει με τις λέξεις και
τις φράσεις των τραγουδιών. Όλα αυτά γίνονται με μεγάλη πειθαρχία και
ευαισθησία, βγάζοντας ίσως για πρώτη φορά το εύθραυστο της Άλκηστης. Τόσο
όμως, όσο να σε αφήνει να καταλάβεις πως πίσω είναι κρυμμένη δύναμη κι ενέργεια.

Πρώτη φορά στη ζωή μου ακροβατώ. Πάνω στα λόγια, στο νόημά τους, στη μουσική ­
και βιώνω την κάθαρση στο τέλος. Αυτή η δουλειά με βάζει να κάνω πράγματα, που
δεν πίστευα ποτέ πως θα τα κάνω. Χρειάζεται δε τρομερή πειθαρχία μυαλού,
σώματος και ερμηνείας. Μοιάζουν όλα να γίνονται σαν σε σινεμά, σε αργή κίνηση.
Ο Δημήτρης μέσα από τα τραγούδια (σ.σ.: που ανθολόγησε και «έδεσε» στο
πρόγραμμα η Λίνα Νικολακοπούλου) έβγαλε την άλλη πλευρά μου, που δεν είχε
φανεί στα 15 χρόνια που σκηνοθετούνται οι παραστάσεις μου. Κι έπαιξε μεγάλο
ρόλο η εκγύμναση τόσων ετών».

Ανυπομονησία

Δεν κρύβει την ανυπομονησία της να τα φανερώσει όλα αυτά στο κοινό. Το ίδιο,
αυτό το συναίσθημα της λαχτάρας του καινούργιου, λέει, το είχε αισθανθεί πριν
από άλλες τρεις παραστάσεις: την «Λεωφόρο Α'», το «Zoom» και το πρώτο «Γκάζι».
Μόνον που εδώ η προετοιμασία της κάθε βράδυ (από τα 30 που θα εμφανιστεί στο
Δημοτικό Θέατρο Πειραιά, ως τις 12 Μαρτίου, τα άλλα 30 που θα χαρίσει τη
δουλειά της στη Θεσσαλονίκη και τη μία εβδομάδα που θα εμφανιστεί στο Δημοτικό
Θέατρο της Πάτρας) προϋποθέτει και προθέρμανση χορευτική. «Αλλιώς κινδυνεύουν
οι αστράγαλοι και τα γόνατά μου», εξηγεί.

Το σκηνικό της ­ χορευτικής ­ παράστασης επιμελείται η Λίλυ Πεζανού. Είναι
απλό ­ ένα τραπέζι με δύο καρέκλες, μια σκάλα και, γύρω, φωτεινά αντικείμενα,
σαν σε γαλαξία. Στο ίδιο ύφος σχεδίασε η ίδια και τα κοστούμια, που θα
φαντάζουν θεατρικά στους φωτισμούς του Ανδρέα Μπέλλη. Πίσω, στο βάθος, μία
οθόνη, όπου «τρέχουν» φιλμάκια, δεμένα με τα τραγούδια, που γύρισε ο Γιώργος
Λάνθιμος. Δίπλα, η οκταμελής ορχήστρα, υπό τη διεύθυνση του συνθέτη (και του
δίσκου «Σαν ηφαίστειο που ξυπνά») Νίκου Αντύπα, που ανέλαβε και την
ενορχηστρωτική «μεταμόρφωση» κάποιων τραγουδιών, όπως η «Φαίδρα» και ο
«Μετανάστης» του Μίκη Θεοδωράκη ή το «Ανθρώπων έργα» του Σταμάτη Κραουνάκη.
Ανάμεσα στο πρώτο και το δεύτερο μέρος της δίωρης σχεδόν παράστασης ο συνθέτης
Νένατ Γκέλιτς θα λέει τρία τραγούδια του, ενώ στα φωνητικά θα συμπλέουν με την
Άλκηστη η Νέλλη Βαβάση και τρεις από τους μουσικούς της ορχήστρας.

«Είναι η πιο σωστή στιγμή, νομίζω, να βγει αυτό το εύθραυστο της Άλκηστης»,
λέει η ερμηνεύτρια. «Μέσα απ' αυτά τα τραγούδια, από αυτά τα λόγια, από αυτή
τη διδασκαλία. Πιστεύω στην ψυχή και την ενέργειά τους. Πιστεύω πως όλα έχουν δουλέψει».

Και νέος δίσκος

Η Άλκηστη Πρωτοψάλτη όμως δεν σταματά εκεί. Ύστερα από τις τριάντα παραστάσεις
στον Πειραιά (τις μοναδικές στο Λεκανοπέδιο), τη Θεσσαλονίκη και την Πάτρα, θα
ακολουθήσει περιοδεία ανά την Ελλάδα και στην Κύπρο και δύο συναυλίες, τον
Μάιο και τον Σεπτέμβριο στην Πολωνία.

Προετοιμάζει δε ήδη και την επόμενη δισκογραφική δουλειά της. Με νέα τραγούδια
του Ζμπίγκνιεφ Πράισνερ (γνωστό μας από τα «Τρία Χρώματα» του Κισλόφσκι), του
Γκόραν Μπρέγκοβιτς, του Νένατ Γκέλιτς, αλλά και του Λατίνου Τίτο Πουέντε και
από ελληνικής πλευράς του Σταμάτη Κραουνάκη και του Νίκου Αντύπα, που θα
αναλάβει την ενορχήστρωση.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16040P011</ED>
<ID>
ID:135265

</ID><URL>http://ta-nea.dolnet.gr/neaweb/neafile.print_unique?e=A&f=16040&m=P01&aa=1</URL></REF>


Article

<CATEGORY>vin09</CATEGORY>

 <H5></H5><H2>Εικαστικά
</H2>
Αβάν γκαρντ πίνακες της περίφημης Συλλογής Κωστάκη έρχονται ­ για να μείνουν ­
στη Θεσσαλονίκη

σελ 3

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16040P012</ED>
<ID>
ID:135307

</ID><URL>http://ta-nea.dolnet.gr/neaweb/neafile.print_unique?e=A&f=16040&m=P01&aa=2</URL></REF>


Article

<CATEGORY>vin09</CATEGORY>

 <H5></H5><H2>TV
</H2>
Με τις ταινίες της Αλίκης γελάσαμε περισσότερο τα τελευταία επτά χρόνια

σελ 6

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16040P013</ED>
<ID>
ID:135345

</ID><URL>http://ta-nea.dolnet.gr/neaweb/neafile.print_unique?e=A&f=16040&m=P01&aa=3</URL></REF>


Article

<CATEGORY>vin09</CATEGORY>

 <H5>ΝΕΑΡΗ ΣΟΥΗΔΕΖΑ ΚΛΑΡΙΝΕΤΙΣΤΑ ΠΑΙΖΕΙ ΣΤΟ ΜΕΓΑΡΟ
</H5><H5>«ΖΩΝΤΑΝΑ» </H5><H2>Πολυδούρη στο «Ιλίσια» </H2>
Η Όλια Λαζαρίδου με τον Κωνσταντίνο Βήτα στην «Ηχώ στο χάος»

Μια εξαίρετη παράσταση στην οποία, μέσα από ένα ιδιότυπο σύμπλεγμα κειμένων
και στίχων της Μαρίας Πολυδούρη, ιχνηλατείται η πορεία και το έργο της με τον
τίτλο «Ηχώ στο χάος», παρουσιάζει το ΔΗΠΕΘΕ Βόλου στο θέατρο «Ιλίσια»
(Παπαδιαμαντοπούλου 4, τηλ. 7216.317) από σήμερα στις 9.30 μ.μ. έως τις 25
Ιανουαρίου, κάθε μέρα (πλην Τρίτης 20/1) την ίδια ώρα και επιπλέον τις
Κυριακές, σε λαϊκή απογευματινή στις 7 μ.μ. Η σύνθεση και η σκηνοθεσία είναι
της Βαρβάρας Μαυρομάτη, η μουσική του Κωνσταντίνου Βήτα (ιδρυτή των Stereo
Nova), ο οποίος συμμετέχει στην παράσταση, ο προγραμματισμός των κομπιούτερ
του Κώστα Σκαλτσά, τα σκηνικά και τα κοστούμια του Σωκράτη Σωκράτους, οι
φωτισμοί του Κώστα Τατάκου και η ηχητική επεξεργασία του Κωστή Δρυγιαννάκη.
Τον μονόλογο αποδίδει με τη μοναδική αισθαντικότητά της η Όλια Λαζαρίδου.
Εισιτήρια προς 4.500 και για φοιτητές και στη λαϊκή απογευματινή 3.000 δρχ.

*** Σήμερα, στο θέατρο «Αμαλία» της Θεσσαλονίκης (Αμαλίας 71, τηλ. 821.483) η
Πειραματική Σκηνή της «Τέχνης» δίνει τη φετινή πρεμιέρα της περσινής παραγωγής
της με το έργο της Μαργαρίτας Λυμπεράκη «Η γυναίκα του Κανδαύλη», που
πρωτοπαρουσιάστηκε 43 χρόνια μετά τη συγγραφή του. Η σκηνοθεσία είναι του
Νίκου Χατζηπαπά, τα σκηνικά και τα κοστούμια της Ντόρας Λελούδα, η μουσική του
Κώστα Βόμβολου και οι φωτισμοί του Στράτου Κουτράκη. Τους ρόλους ερμηνεύουν
οι: Λυδία Φωτοπούλου, Δημήτρης Ναζίρης, Τάσος Αποστόλου, Ελένη Δημοπούλου,
Μένη Κυριάκογλου, Στέλλα Μιχαηλίδου, Δημήτρης Σακατζής.

*** Τον «Καλιγούλα» του Καμί παρουσιάζει έως τις 29 Μαρτίου κάθε Παρασκευή,
Σάββατο και Κυριακή, στις 9 μ.μ., το θέατρο «Παράθλαση» της Θεσσαλονίκης
(Μεγάλου Αλεξάνδρου 37, τηλ. 813.411), σε σκηνοθεσία Μόνας Κιτσοπούλου.
Παράλληλα, έως τις 26 Μαρτίου, κάθε Τετάρτη και Πέμπτη, την ίδια ώρα, στο ίδιο
θέατρο παίζεται, σε σκηνοθεσία Γιώργου Γκασνάκη, η «Ψεύτρα» των Μπρικέρ - Λασέγκ.

*** Τι άλλο μπορούσε να ανεβάσει το Δημοτικό Θέατρο Ζακύνθου από Ξενόπουλο; Ε,
Γρηγόρη Ξενόπουλο ανεβάζει: το «Φιόρο του Λεβάντε». Σκηνοθετεί ο Θοδωρής
Καμπίτσης, η μουσική είναι του Τιμόθεου Αρβανιτάκη, τα σκηνικά και τα
κοστούμια του Νίκου Παπαδάτου και η χορογραφία της Βάνιας Τσιλιμίγκρα. Παίζουν
οι: Ηλίας Αθανασούλιας, Μανωλία Δαρδαβέση, Σούλα Διακάτου, Αντιγόνη
Δρακουλάκη, Θοδωρής Καμπίτσης, Τάκης Καποδίστριας, Νέστορας Κοψίδας, Ευγενία
Μαραγκού, Κατερίνα Παπαδάκη, Κατερίνα Σουβλή, Διονύσης Τραυλός. Στο
κινηματοθέατρο «Φώσκολος».

ΣΥΝΑΥΛΙΕΣ

Η πολλά υποσχόμενη 27χρονη Σουηδή κλαρινετίστα Κάριν Ντόρνμπους δίνει στις
8.30 μ.μ. ρεσιτάλ με έργα Μπραμς, Μπέριο, Μαρτινού, Μπεργκ, Φόρσελ και
Ντεμπισί, στην αίθουσα Δημήτρη Μητρόπουλου του Μεγάρου Μουσικής (τηλ.
7282.333), με τη συνοδεία του πιανίστα Έρικ Λάνινγκερ. Η εμφάνισή της, που
πραγματοποιείται σε συνεργασία με την Ευρωπαϊκή Οργάνωση Αιθουσών Συμφωνικής
Μουσικής, εντάσσεται στο πλαίσιο της σειράς «Rising Stars», που φιλοξενούνται
για πρώτη φορά στο Μέγαρο Μουσικής και που διοργανώνονται με την υποστήριξη
της Εμπορικής Τράπεζας. Εισιτήρια προς 6.000, 3.500 και για φοιτητές 1.500 δρχ.

*** Έργα Μπετόβεν, Τορέλι και Βιβάλντι θα ερμηνεύσει στις 8.30 μ.μ. η Κρατική
Ορχήστρα Αθηνών, υπό τον Βύρωνα Φιδετζή στο «Παλλάς» (Βουκουρεστίου). Σολίστ
είναι οι τρομπετίστες Σωκράτης Άνθης και Παναγιώτης Καίσαρης. Εισιτήρια προς
2.500, 2.000, 1.000 και για φοιτητές 500 δρχ.

ΦΩΤΟΓΡΑΦΙΑ

Το Κέντρο Σύγχρονης Εικαστικής Δημιουργίας Ρεθύμνης εγκαινιάζει, στη Δημοτική
Πινακοθήκη «Λευτέρης Κανακάκις» του Ρεθύμνου, την έκθεση «Εικόνα και είδωλο. Η
νέα ελληνική φωτογραφία 1975-1995», που οργανώθηκε για τη Θεσσαλονίκη
Πολιτιστική Πρωτεύουσα, όπου και παρουσιάστηκε, όπως, ήδη, και στην
Μπρατισλάβα. Πρόκειται για την πρώτη κριτική αποτίμηση των μεταμορφώσεων της
φωτογραφικής εικόνας στην Ελλάδα κατά τη διάρκεια της εικοσαετίας αυτής, που
επιμελήθηκε ο φωτογράφος και κριτικός Γιάννης Σταθάτος και περιλαμβάνει 230
φωτογραφίες όλων των τεχνικών και των διαστάσεων, 44 καλλιτεχνών. Έως τις 15 Μαρτίου.

ΑΡΧΑΙΟ ΔΡΑΜΑ

Το 7ο ετήσιο Διήμερο Αρχαίου Δράματος, που οργανώνει το Κέντρο Σημειολογίας
Θεάτρου, με θέμα «Το αρχαίο δράμα και το σύγχρονο κοινό του», πραγματοποιείται
σήμερα και αύριο από τις 5 έως τις 8 μ.μ. στις Αίθουσες Λόγου και Τέχνης της
Στοάς του Βιβλίου (Πεσμαζόγλου 5, τηλ. 3253.989, 3244.398). Την εναρκτήρια
ομιλία θα κάνει η αναπληρώτρια καθηγήτρια της Φιλοσοφικής Σχολής του
Πανεπιστημίου Αθηνών και πρόεδρος του Κέντρου Σημειολογίας Θεάτρου Μαρίκα Θωμαδάκη.

ΣΕΜΙΝΑΡΙΟ

Σεμινάριο, που θα οδηγήσει σε παράσταση, οργανώνει η Βίλη Σωτηροπούλου με θέμα
«Ο μαγικός κόσμος των Μπουφόνων και το θέατρο του δρόμου». Έναρξη στις 21
Ιανουαρίου. Πληροφορίες στο τηλ. 9939.266.

ΑΚΡΟΑΣΕΙΣ

Ακροάσεις ηθοποιών, για το ανέβασμα καλοκαιρινής παράστασης, πραγματοποιεί η
θεατρική ομάδα «Θέναρ» τη Δευτέρα στις 11 π.μ., στο Δημοτικό Θέατρο Καλλιθέας
(Κρέμου - Φιλαρέτου γωνία).

Είναι η εποχή που τα «Ξύλινα Σπαθιά» κατεβαίνουν στην Αθήνα. Συνεπείς στο
αθηναϊκό κοινό, οι Θεσσαλονικείς ρόκερ αρχίζουν από σήμερα τις εμφανίσεις τους
στο «Ρόδον», όπου θα μείνουν έως και την Κυριακή. Στην «πρώτη γραμμή»
τραγούδια από το φετινό τους «Μια ματιά σαν βροχή» και τα προηγούμενα που
έχουν ήδη κάνει καριέρα. Εισιτήριο προς 3.500 δρχ., στις 9.30 μ.μ.
Διοργανώτρια είναι η «Άνωση» και χορηγός η Camel Music.

*** Τρεις εμφανίσεις πραγματοποιεί από σήμερα έως και την Κυριακή στο
«Εμπριμέ» (Αγίου Μελετίου 38, Κυψέλη, τηλ. 8253.441), ο Νίκος Ζιώγαλας με τους
μουσικούς του.

*** Τραγούδια του αλλά και τραγούδια άλλων συνθετών σε στίχους του ερμηνεύει ο
Μίλτος Πασχαλίδης στη «Μεσόγειο» (Πατησίων 208, Πλατεία Αμερικής, τηλ.
8674.901), απόψε και αύριο στις 11.

*** Οι Nightstalker εμφανίζονται στις 11 μ.μ. στο ανακαινισμένο «Αν club».

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16040P021</ED>
<ID>
ID:135268

</ID><URL>http://ta-nea.dolnet.gr/neaweb/neafile.print_unique?e=A&f=16040&m=P02&aa=1</URL></REF>


Article

<CATEGORY>vin09</CATEGORY>

 <H2>Σπαθιά πύρινα </H2>
<AUTHOR>Μ.Χ.</AUTHOR>

Μιχάλης Κατσαρός

Πέρυσι ο ποιητής πέρασε μέρες επί ημερών στην Εντατική. Και με το που μπήκε το
1998, να ένα καινούργιο ποιητικό βιβλίο του! Το δέκατο τέταρτο του Μιχάλη
Κατσαρού! Με τίτλο «Σύγγραμα - Λυρικά», από τις εκδόσεις Σ.Ι. Ζαχαρόπουλος με
εξώφυλλο του Γιάννη Μητράκα. Μια συλλογή με σύντομα ποιήματα που κινούνται σε
ένα κλίμα έντονου σαρκασμού και αναφέρονται στην αγάπη. Με την κρυπτική και
αναρχική πάντα γλώσσα του ποιητή που πριν από 45 χρόνια καθιερώθηκε με το
«Κατά Σαδδουκαίων». Να ένα δείγμα γραφής: «Τα λυρικά δεν είναι / τα αγαπητά
και λιγωμένα. / Είναι σπαθιά πύρινα / στον ύπνο που χαράξουν / τον μισητό τον
άνθρωπο όπου τον καίνε. / Δεν ξεθυμώνω με την ποίηση. / Αν ηρεμώ αυτό να
φοβηθείς. / Γιατί ­ υπολογισμένα κτυπώ ­ κι όχι να λάβω. / Αλλά ­ όπως το
νιώθουν οι νεόγλωττοι. / Να που σου γράφω να σταθώ / Μόνο να θυμηθείς τον
αριθμό / και κείνο που κάποτε συμβολικά εννοούσε».

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16040P022</ED>
<ID>
ID:135310

</ID><URL>http://ta-nea.dolnet.gr/neaweb/neafile.print_unique?e=A&f=16040&m=P02&aa=2</URL></REF>


Article

<CATEGORY>vin09</CATEGORY>

 <H2>Ρεκόρ Όσκαρ! </H2>
<AUTHOR>Χ.</AUTHOR>

Λέτε το σινεμά να τα πάει τόσο καλά; Ή μόνον το Χόλιγουντ; Είναι πάντως
γεγονός ότι φέτος η Αμερικανική Ακαδημία Κινηματογράφου ­ που απονέμει κάθε
χρόνο τα βραβεία Όσκαρ ­ είδε ένα ρεκόρ να «ισοφαρίζει»... Ήτοι, φέτος θα
συναγωνιστούν για τα πολυπόθητα αγαλματάκια 275 ταινίες, δηλαδή 27
περισσότερες από πέρυσι. Το ρεκόρ υποψηφιοτήτων πάντως είχε σπάσει, και πάλι
με 275 ταινίες, το 1973. Στις 10 Φεβρουαρίου πάντως θα ανακοινωθούν οι
επικρατέστερες ταινίες, ενώ ήδη στα στοιχήματα προηγείται ο πανάκριβος ­ άνω
των 200 εκατ. δολαρίων ­ «Τιτανικός» του Τζέιμς Κάμερον. Μια και ήδη πήρε το
πάνω χέρι στις υποψηφιότητες για τις Χρυσές Σφαίρες (τα βραβεία που απονέμουν
οι κριτικοί κινηματογράφου του Λος Άντζελες και θεωρούνται προάγγελοι των Όσκαρ).

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16040P023</ED>
<ID>
ID:135347

</ID><URL>http://ta-nea.dolnet.gr/neaweb/neafile.print_unique?e=A&f=16040&m=P02&aa=3</URL></REF>


Article

<CATEGORY>vin09</CATEGORY>

 <H5>... και η απάντηση
</H5><H2>Η έκπληξη... </H2>
<AUTHOR>Μ.Χ.</AUTHOR>

Παύλος Μάτεσις

Οι Γάλλοι ζουν στον αστερισμό του Παύλου Μάτεσι. Δεν εξηγείται αλλιώς. Μετά το
σαλόνι της «Λιμπερασιόν», μετά το πεντάστηλο της «Μοντ», ιδού μια σελίδα στο
περιοδικό «Εξπρές». Συνεννοημένοι δεν ήσαν οι δημοσιογράφοι ­ αυτό είναι
σίγουρο ­ γιατί τα έντυπά τους δεν έχουν συνήθως τις ίδιες βιβλιοπροτιμήσεις.
Από την άλλη πλευρά, ο Παύλος Μάτεσις δεν είναι ένας συγγραφέας που
αναλίσκεται σε δημόσιες σχέσεις ή που έχει ιδιαίτερες διασυνδέσεις με τη
Γαλλία άλλες από την εκτίμηση που τρέφουν γι' αυτόν κάποιοι σοβαροί
μεταφραστές. Η απάντηση λοιπόν γι' αυτή την προβολή βρίσκεται στο δεύτερο
μυθιστόρημά του που πρόσφατα μεταφράστηκε στα γαλλικά.

Ο «Παλιός των Ημερών», ένα μυθιστόρημα «που αντλεί την έμπνευσή του από τις
πηγές της βίας» όπως λέει το γαλλικό «Εξπρές», αρέσει στους Γάλλους. Τους
αρέσει που μιλά για την «κακοτράχαλη Ελλάδα της σιωπής και του σκληρά
κερδισμένου ψωμιού», τους αρέσει που το υλικό του Μάτεσι «είναι ο άνθρωπος, η
γη, το μίσος και ο πόθος. «Το αντλεί ­ λέει το «Εξπρές» ­ εν αφθονία από τις
βαλκανικές ρίζες του λουσμένες με αίμα, σπέρμα και ροδοπέταλα». Στο άρθρο του
«Εξπρές» ο Μάτεσις παρομοιάζεται με τον Κουστουρίτσα διότι «διαθέτει ένα
παρόμοιο κράμα τρέλας και μαγείας» και στην κατακλείδα τονίζεται: «Ο Μάτεσις
επιβεβαιώνεται ως ένας πολύ μεγάλος μυθιστοριογράφος».

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16040P024</ED>
<ID>
ID:135374

</ID><URL>http://ta-nea.dolnet.gr/neaweb/neafile.print_unique?e=A&f=16040&m=P02&aa=4</URL></REF>


Article

<CATEGORY>vin09</CATEGORY>

 <H2>Πολύ κακό για ένα «ταυ» </H2>
<AUTHOR>Γ.Δ.Σ.</AUTHOR>

Σίνης. Δημήτρης Σίνης λέγεται ο τιμημένος με το τρίτο ­ και μόνο ­ βραβείο του
Κρατικού Διαγωνισμού Συγγραφής Θεατρικού Έργου. Και όχι Στίνης όπως έγραφε το
σχετικό Δελτίο Τύπου του υπουργείου Πολιτισμού. Σχετικά με το θέμα με
πληροφόρησε τηλεφωνικά ­ και αρκούντως επιθετικά ­ ο υπάλληλος, λέει, του
υπουργείου Πολιτισμού κύριος Τερζοβίτης, ο οποίος μου ετόνισε ότι είναι οφειλή
μας να διορθώσουμε το όνομα, αφαιρώντας το «ταυ». Έστω κι αν εδώ χωράφια
καίγονται... Βέβαια, όπως διαπίστωσα, «κύριο Τερζοβίτη» στο υπουργείο
Πολιτισμού μήτε έχουν δει μήτε έχουν απαντήσει. Αλλά μήπως, και οι συγγραφείς
στον διαγωνισμό με ψευδώνυμο δεν μετέχουν; Πάντως, ο συγκεκριμένος συγγραφέας
Σίνης λέγεται.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16040P025</ED>
<ID>
ID:135390

</ID><URL>http://ta-nea.dolnet.gr/neaweb/neafile.print_unique?e=A&f=16040&m=P02&aa=5</URL></REF>


Article

<CATEGORY>vin09</CATEGORY>

 <H5>ΕΝΑ ΤΜΗΜΑ ΤΗΣ ΠΕΡΙΦΗΜΗΣ ΣΥΛΛΟΓΗΣ ΚΩΣΤΑΚΗ ΣΤΟ ΚΡΑΤΙΚΟ ΜΟΥΣΕΙΟ ΣΥΓΧΡΟΝΗΣ ΤΕΧΝΗΣ
</H5><H2>Αβάν γκαρντ για τη Θεσσαλονίκη
</H2>
<H3>Η συλλογή Γ. Κωστάκη έρχεται στην Ελλάδα. Το «δυτικό» τμήμα των έργων της
Ρωσικής Πρωτοπορίας που βρίσκεται αποθηκευμένο και ασφαλισμένο στην Κολωνία,
μεταφέρεται, αποθηκεύεται και ασφαλίζεται με έξοδα του κράτους στη
Θεσσαλονίκη. Ωστόσο, η απόφαση του υπουργού Πολιτισμού, Ευάγγελου Βενιζέλου,
είναι η συλλογή με τα έργα των Ρώσων αβάν γκαρντ ζωγράφων να επανδρώσει το
Κρατικό Μουσείο Σύγχρονης Τέχνης στη Θεσσαλονίκη.
</H3>
Έργα από την περίφημη ­ αβάν γκαρντ ­ Συλλογή Κωστάκη (λίγο πριν από την
παρουσίασή τους, πρόσφατα, στην Εθνική Πινακοθήκη)

«Πρόκειται για μία πολιτιστική διαπραγμάτευση και όχι τόσο για μία εμπορική
συμφωνία», όπως υπογράμμισε χθες ο υπουργός Πολιτισμού κ. Ευ. Βενιζέλος,
εξηγώντας πως επιτρέπει να έρθει στην Ελλάδα η Συλλογή Κωστάκη, χωρίς να
υπάρξουν άλλες πωλήσεις μεμονωμένων έργων και να αξιοποιηθεί επιστημονικά και εικαστικά.

Η διαπραγμάτευση αυτή είναι μία ενδιάμεση συμφωνία αγοράς, κατά την οποία η
οικογένεια Κωστάκη και η διαχειρίστρια εταιρεία της συλλογής, Art Company,
αναλαμβάνουν την υποχρέωση, για ένα χρόνο, να μη μεταβάλουν τη σύνθεση της
συλλογής. Κατά τη διάρκεια αυτού του χρόνου, το υπουργείο Πολιτισμού
καταβάλλει τη δαπάνη ασφάλισης και φύλαξης (100.000 δολάρια περίπου) και
δικαιούται να οργανώνει εκθέσεις, έως 80 έργων κάθε φορά, μέσα στη χώρα. Σε
αντάλλαγμα, το ΥΠΠΟ καταβάλλει στην Art Co., ως «αρραβώνα», το ποσό του
ενάμισι εκατομμυρίου δολαρίων (περίπου 430 εκατομμύρια δραχμές).

Αν οι διαπραγματεύσεις δεν ευδοκιμήσουν, η Ελλάδα επιστρέφει τη Συλλογή και η
διαχειρίστρια εταιρεία το ποσό του αρραβώνα. Και για να τιμηθεί το όνομα
Κωστάκη, ο υπουργός Πολιτισμού πρότεινε στην Αλίκη Κωστάκη να μετάσχει ως
μέλος του διοικητικού συμβουλίου του Κρατικού Μουσείου Σύγχρονης Τέχνης.

Κατά την εκτίμηση του υπουργού Πολιτισμού, προσφορότερος χώρος φιλοξενίας της
Συλλογής Κωστάκη στη Θεσσαλονίκη είναι ένας από τους χώρους της νέας πτέρυγας
της Μονής Λαζαριστών, έως ότου διαμορφωθεί το Κρατικό Μουσείο Σύγχρονης
Τέχνης, στην ΥΦΑΝΕΤ, για το οποίο υπάρχει έτοιμη η μελέτη. Με το σκεπτικό ότι
«η συλλογή Κωστάκη συγκροτείται από έργα Ρώσων κατά βάση καλλιτεχνών και η
σημασία της είναι διεθνής, χωρίς να συνδέεται με τη διαμόρφωση της ελληνικής
σύγχρονης τέχνης», όπως τονίζει ο κ. Βενιζέλος στην επιστολή του προς τον
πρόεδρο του Συλλόγου «Φίλοι του Μουσείου Σύγχρονης Τέχνης», Αλέξανδρο Ξύδη, η
Θεσσαλονίκη επιλέγεται επειδή αποτελεί το «κέντρο της βαλκανικής και της
παρευξείνιας πολιτικής μας (χώρες της τέως Σοβιετικής Ένωσης)».

Η ενίσχυση του Κρατικού Μουσείου Σύγχρονης Τέχνης της Θεσσαλονίκης με τη
Συλλογή Κωστάκη, η οποία θα ανήκει στη χώρα, προσδίδοντάς της επιπλέον ένα
κύρος στο σύστημα διεθνών ανταλλαγών από μουσείο σε μουσείο, στηρίζεται στην
εξής λογική: «Η διαφορά πληθυσμού είναι 1:5, αλλά η διαφορά συσσωρευμένου
κεφαλαίου που μπορεί να επενδυθεί σε χορηγίες και έργα τέχνης είναι 1:1.000.
Διότι οι μεγάλες συλλογές βρίσκονται στην Αθήνα. Διότι οι μεγάλοι Έλληνες
συλλέκτες βρίσκονται εδώ, διότι εδώ υπάρχει μια συσσώρευση οικονομική που δεν
υπάρχει εκτός Αθηνών. Επίσης υπάρχει προοπτική στην Αθήνα να συγκροτηθούν
ιδιωτικά μουσεία, μικρά ή μεγάλα, ενώ τέτοια προοπτική δεν υπάρχει στη
Θεσσαλονίκη. Υπάρχουν αυτή τη στιγμή τουλάχιστον τρεις πολύ σοβαρές εν
εξελίξει τέτοιες ιδιωτικές προσπάθειες στην Αθήνα. Όμως η Συλλογή Κωστάκη
ανήκει στη χώρα. Είναι ένα επιχείρημα στην εικαστική αγορά για να έρχονται
έργα στη χώρα και να εκτίθενται. Δεν θα έρχονται στη Θεσσαλονίκη μόνο, όπως
δεν θα έπρεπε να έρχονται μόνον στην Αθήνα», διευκρίνιζε χθες ο κ. Βενιζέλος.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16040P031</ED>
<ID>
ID:135269

</ID><URL>http://ta-nea.dolnet.gr/neaweb/neafile.print_unique?e=A&f=16040&m=P03&aa=1</URL></REF>


Article

<CATEGORY>vin09</CATEGORY>

 <H2></H2><H2>Στους καιρούς της αμοιβάδας
</H2><H2></H2>
<AUTHOR>ΤΑΚΗΣ ΘΕΟΔΩΡΟΠΟΥΛΟΣ</AUTHOR>

Στην εποχή της οργανωμένης συγκατάβασης που χαρακτηρίζει περισσότερο από
οτιδήποτε άλλο τις σχέσεις μεταξύ διανοουμένων, τι νόημα μπορεί να έχει μια
χειρονομία σαν αυτή που εγκαινίασε το «Κατηγορώ» του Ζολά πριν από έναν αιώνα;
Γιατί ας μην ξεχνάμε ότι χειρονομίες τέτοιες, για να υπάρξουν, έχουν ανάγκη
από σημεία αναφοράς που ξεπερνούν και ως ένα σημείο αναιρούν το τελετουργικό
μιας κάστας που έχει φθάσει να αντιμετωπίζει την αλήθεια ως παρωχημένη αγωνία
και να ταυτίζει την δικαιοσύνη με την κοινωνική καταξίωση.

Σε μια εποχή που οι πολιτικοί και οι πολιτικές τους έχουν αποδείξει ότι
μπορούν να διαχειρισθούν οτιδήποτε άλλο εκτός από τους όρους της ελευθερίας
μας, τι νόημα μπορεί να έχει το «Κατηγορώ» εκείνο που διεκδικούσε την
ελευθερία μέσα από την πολιτική; Σήμερα, ξέρουμε ότι πρέπει να ξαναεφεύρουμε
τους όρους της ελευθερίας μας, να ανακαλύψουμε από την αρχή τρόπους για να
μπορούμε να αμφισβητούμε τις συνθήκες της ύπαρξής μας. Πώς θα γίνει αυτό,
ουδείς το γνωρίζει ακόμη. Προς το παρόν το μόνο που μπορεί να ειπωθεί με
βεβαιότητα είναι ότι η ανάγκη είναι επείγουσα μπροστά στον νέο μεσαίωνα που
μας επιφυλάσσει ο νέος αιώνας.

Προς το παρόν το μόνο που μπορεί να ειπωθεί με βεβαιότητα είναι ότι
οποιοσδήποτε πολιτικός λόγος πάει να αρθρωθεί ­ εναλλακτικός ή ανταλλακτικός ­
και να ξεφύγει από την συλλογιστική των στατιστικών, την μόνη κατοχυρωμένη
πολιτική στις δημοκρατίες μας, ξεπέφτει στην λογική του ολοκληρωτισμού. Αυτό
που με τρομάζει περισσότερο στην πολιτική των οικολόγων είναι η λογική της
επιβίωσης που την χαρακτηρίζει. Είμαστε πια αρκετά σοφοί για να ξέρουμε ότι τα
χειρότερα εγκλήματα της Ιστορίας έχουν γίνει εν ονόματι της επιβίωσης. Κι αν
έχω να διαλέξω ανάμεσα στο χαρτί και τον κορμό ενός δέντρου, θα διαλέξω το
χαρτί. Μια ζωή που θα μου επιτρέπει να αναπνέω καθαρό αέρα και δεν θα 'χω τι
να διαβάσω μού φαίνεται αδιανόητη. Δυστυχώς, είμαι πολιτισμένος. Κοινώς,
γνωρίζω ότι ο καθαρός αέρας δεν μου φθτάνει για να ζήσω.

Σε μια εποχή που το ανθρωπιστικό πρότυπο αρχίζει και μοιάζει επικίνδυνα μ'
αυτήν την μονοδιάστατη αμοιβάδα που μικραίνει και μεγαλώνει ανάλογα με την
πτώση ή την άνοδο των τιμών στα Χρηματιστήρια, τι νόημα μπορεί να έχει μια
χειρονομία σαν αυτή που έκανε ο Ζολά με το «Κατηγορώ» του; Γιατί ήταν μια
χειρονομία που ενεργοποιούσε μια πολυδιάστατη συνείδηση για την οποία η
δικαιοσύνη δεν ήταν απλό δικονομικό πρόβλημα, η αλήθεια δεν ήταν απλό θέμα
ύφους και η ελευθερία ήταν ακόμη ένα υπαρξιακό μέγεθος που ξεπερνούσε τις
στατιστικές και τους αριθμούς τους.

Γιατί αυτό έκανε ο Ζολά με το «Κατηγορώ» του. Έφτιαξε μια συντροφική φωνή για
την συνείδηση του ανθρώπου του Εικοστού Αιώνα, μια φωνή που ακουγόταν ακόμη
και στα βάθη των στρατοπέδων συγκέντρωσης ή στα χιονισμένα τοπία του γκουλάγκ,
μια φωνή που ακόμη και στους σημερινούς καιρούς του «πολιτικώς ορθού», εκεί
που κυβερνάει ο γενικευμένος κομφορμισμός του «κοινώς αποδεκτού» υπενθυμίζει
ότι ο σκεπτόμενος άνθρωπος υπάρχει όσο υπάρχει η αναζήτηση του δικαίου και της αληθείας.

Είναι για όλους αυτούς τους λόγους που πιστεύω ότι το «Κατηγορώ» του Ζολά
είναι μια χειρονομία που παίρνει μαζί του ο αιώνας που φεύγει, μια χειρονομία
που έγραψε την ιστορία της και γράφτηκε στην Ιστορία. Κι αν έχει κάποιο νόημα
σήμερα είναι για να μας υπενθυμίζει ότι ο διανοούμενος λόγος οφείλει να
ανακαλύψει ξανά και για λογαριασμό της δικής μας εποχής την στάση του απέναντι
στον κόσμο και τα πράγματα.

Θα μου πείτε, και τι έγινε. Μπορούμε να ζήσουμε και χωρίς τους διανοούμενους.
Συμφωνώ, αρκεί να βρούμε έναν τρόπο να σκεπτόμαστε χωρίς αυτούς.

Ο Τάκης Θεοδωρόπουλος είναι συγγραφέας.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16040P032</ED>
<ID>
ID:135311

</ID><URL>http://ta-nea.dolnet.gr/neaweb/neafile.print_unique?e=A&f=16040&m=P03&aa=2</URL></REF>


Article

<CATEGORY>vin09</CATEGORY>

 <H5>Ο καλύτερος Άιβορι μετά τον... Άιβορι
</H5><H5>Δικαίωμα στην έκφραση, τη ζωή, τον έρωτα
</H5><H5>ΟΙ ΑΛΛΟΙ
</H5><H2>Ανάσταση... τριτοκοσμικών και μιλιταριστικό βιντεοκλίπ πλανηταρχών
</H2><H2></H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Ποτέ μη λες ποτέ. Διότι και μ. Τ. (μετά Ταρκόφσκι) ο κινηματογράφος δεν
πεθαίνει! Ο τριτοκοσμικός Αμπάς Κιαροστάμι ξαναπλάθει... Αδάμ και Εύα με χώμα,
σκόνη και λάσπη.

Στο φινάλε του πιο ακριβού, λαμπερού Φεστιβάλ των Καννών, να μόλις τον Μάιο
που μας πέρασε, ο Ιρανός Κιαροστάμι κατατροπώνει πάνοπλους αντιπάλους του και
κερδίζει τον Χρυσό Φοίνικα. Στο φινάλε του 1997, το λονδρέζικο «Αθηνόραμα»
«Time out», ανακηρύσσει το «Close up», του ίδιου τριτοκοσμικού, ως την
καλύτερη ταινία των εορταστικών ημερών. Και μόλις... προσφάτως το αμερικανικό
«Time» ψηφίζει τη «Γεύση κερασιού» («Taste of cherry») ως την καλύτερη του 1997!

Τι συμβαίνει; Είναι ποιητής και στοχαστής εκ του... φυσικού του. Κυτταρικά!
Πλάθει με τα ελάχιστα και στοχάζεται, εφαρμόζοντας στην καθημερινότητά μας,
κολοσσιαία φιλοσοφικά προβλήματα που απασχολούν την ύπαρξή μας. Πώς να σας το
εξηγήσω; Να, «γράφει» με την απλότητα και τη φυσικότητα που τρέχει το γάργαρο νεράκι!

Παράδειγμα, το ελάχιστο «στόρι» του «κερασιού». Το... τίποτα! Μια στιγμή
οριακής απόφασης που μπορεί να συμβεί στον καθένα. Σε διανοούμενο, έτσι; Να
εξηγούμαστε! Κάποιος (αδιάφορο και το όνομα και τα λοιπά στοιχεία της
«ταυτότητάς» του), εποχούμενος σε τζιπ βρετανικής προελεύσεως περιφέρεται
σε... άθλιο νταμάρι, κάπου στις παρυφές της σημερινής Τεχεράνης. Κάθε τόσο
σταματάει και πιάνει κουβέντα με κάποιον περιπλανώμενο, ρακένδυτο...
λαθρομετανάστη. Στο τέλος, ένα πράγμα ζητεί ο διανοούμενος από τον... Αλβανό.
Ένα τόσο δα, «αστείο», πανεύκολο πραγματάκι! Αφού πρώτα αυτοκτονήσει, να έρθει
ο λαθρομετανάστης ­ έναντι αμοιβής ­ και να σκεπάσει το κουφάρι τού
προβληματισμένου αυτόχειρα με χώμα!.

Το πιο... αστείο; Ουδείς, μα ουδείς, εξαθλιωμένος τριτοκοσμικός και
λαθρομετανάστης δέχεται να διαπράξει αυτό το... πραγματάκι! Προσέξατε! Δεν
πρόκειται να σκοτώσει, να θανατώσει, αλλά μόνο να σκεπάσει. Να ρίξει... χώμα
σ' ένα άδειο κουφάρι. Έναντι αμοιβής, βρε αδελφέ! Μα είναι ποτέ δυνατόν αυτοί
οι τρισάθλιοι έσχατοι, αυτά τα... ανθρώπινα σκουπίδια να διαθέτουν τέτοια
πολυτέλεια, να περιφρονούν το χρήμα και να σέβονται τη ζωή; Και είναι ποτέ
δυνατόν, ένας φιλοσοφημένος διανοούμενος, άνθρωπος του πνεύματος, ένας
ευκατάστατος, απελπισμένος από την κατάντια του σύμπαντος και της οικουμένης,
από την κατάρρευση όλων των αξιών, να εκλιπαρεί για μια φτυαριά χώμα;

Και εμείς (όλοι εμείς) που νομίζαμε ή που μας «έμαθαν» να νομίζουμε πως όλα,
μα όλα, αγοράζονται με το χρήμα; Τώρα τι κάνουμε;

Για σας δεν ξέρω. Εγώ, πάντως, υποκλίθηκα στο... χώμα. «Χους ει και εις χουν
απελεύσει». Εκ του «χώματος» η καταγωγή του ανθρωπίνου «είδους». Εκ του
«χώματος» η ποίηση του Κιαροστάμι! Θαυμάστε αρμονία, ποίηση, στοχασμό! Ο
διανοούμενος (ο σκεπτόμενος) βρίσκεται σε κατάσταση πτώσης. Από το ύψος του
πνευματικού «δημιουργού» επιθυμεί να κατέλθει στην τρύπα τού... χώματος. Στο
φινάλε του. Γι' αυτό επιστρέφει στο... νταμάρι, στη σκόνη, στο χώμα, στις
πέτρες, στο... τίποτα. Γι' αυτό εκλιπαρεί... χώμα. Γι' αυτό απευθύνεται
στους... σκαφτιάδες! Γι' αυτό οι έσχατοι αυτοί μεροκαματιάρηδες είναι...
σκαφτιάδες! Γι' αυτό εκείνος είναι με τον... θάνατο και εκείνοι με τη ζωή! Τα
δύο αυτά «μέρη» είναι ο κύκλος του ανθρώπου. Κύκλος... χώματος! Προσέξτε τώρα.

Στη δυτική, σαιξπηρική κουλτούρα, κυριαρχεί ο «Κύκλος του αίματος». Στην
τριτοκοσμική του Κιαροστάμι ο αρχετυπικός, φυσικός, «κύκλος του χώματος».
Θάνατος στη... Δύση, Ζωή στην Ανατολή! Απίστευτο; Και όμως. Ποιος περιφρονεί
τη ζωή; Ο διανοούμενος, ο πνευματικός, ο άνθρωπος των γραμμάτων, ο
υποψιασμένος, ο «δυτικός» Ιρανός! Ποιος πλάθει Ζωή; Ο... εξαθλιωμένος
λαθρομετανάστης Κούρδος σκαφτιάς!

Πάμε παραπέρα; Για να αποκαλυφθεί η «μείξη»; Το πιο... απίστευτο απ' όλα είναι
η υλιστική, ποιητική αναδημιουργία αυτού του «κύκλου του χώματος». Δεν είναι
πρόθεση, ρητορική εξαγγελία, ούτε καν πνευματική ανησυχία. Η ίδια η ύλη του
σελιλόιντ της ταινίας είναι πλασμένη από χώμα. Ιδού και ο ορισμός του
«μινιμαλισμού», του... ελάχιστου! Ένα τζιπ, άφθονο χώμα, σύννεφα από σκόνη και
μερικές στιγμές διαλόγων. Ουδέν άλλο! Αντέχετε; Ε, τότε, θα... τυφλωθείτε από
λάμψεις χώματος (αλλιώτικα σας συνιστώ να εγκαταλείψετε). Λάμψεις ατόφιας,
πρωτογενούς, αυθεντικής και... φυσικότατης ποίησης. Σαν ζωγραφική ακτινογραφία
ζωντανού κυττάρου που αναπνέει, σκέπτεται, ονειρεύεται, φτιάχνει.

Να ολοκληρώσω; Το σημερινό «σύμπαν» της τέχνης της εικόνας συντίθεται από τα
δύο άκρα της. Τα... ελάχιστα του Κιαροστάμι από τη μία, το μάξιμουμ του
«Τιτανικού» από την άλλη. Και οι δύο, κρέμα της κρέμας!

Καλή εβδομάδα (και πού να δείτε η επομένη με τον «Τιτανικό»). Απόδειξη;
Καλύτερος, μέχρι... στιγμής, επίγονος του (Αμερικανού) Τζέιμς Άϊβορι, ο
Βρετανός Ίαν Σόφτλι της ταινίας εποχής «Τα φτερά της αγάπης». Από το έργο του
Χένρι Τζέιμς «The wings of the dove».

Η ιστορία; Κάτι μεταξύ «Επικίνδυνων σχέσεων» και «Δωμάτιου με θέα». Στο φινάλε
του 19ου αιώνα, νεαρή ύπαρξη βρίσκει στέγη και προστασία στο «παλάτι»
ζάπλουτης αριστοκρατικής θείας. Εκείνη (η θεία) σπρώχνει την προστατευόμενη
στην αγκαλιά πλουσίων, μελλοντικών συζύγων. Όμως, η ανιψιά είναι ερωτευμένη με
«φτωχό» δημοσιογράφο, φλογερό υποστηριχτή των αδυνάτων και των σοσιαλιστικών
ιδεών. Τελικώς, με την έλευση νεαρής, πλούσιας, αλλά μελλοθάνατης
Αμερικανίδας, διακρίνεται φως στο οικονομικού «τούνελ» του... απαγορευμένου
ζεύγους. Ο... σοσιαλιστής Βρετανός θα φλερτάρει με την Αμερικανίδα, θα την
παντρευτεί και... συντόμως θα την κληρονομήσει. Και η πίτα ολάκερη και το
σκυλί χορτάτο. Γίνεται;

Φαίνεται συνηθισμένο, αλλά για την εποχή του (μην πω και στην εποχή μας)
υπήρξε τολμηρό. Ο ασφυκτικός, κοινωνικός περίγυρος «εκβιάζει» τη μικρή
ερωτευμένη, την εθίζει, τη μεταμορφώνει, την οδηγεί στον σχεδιασμό του
εγκλήματος. Το ίδιο συμβαίνει και με τον προοδευτικό εραστή της. Ουδείς αθώος.
Η όσμωση με την αφρόκρεμα, με τα συμφέροντα, καταλήγει στην κακοφορμισμένη
μόλυνση. Το ψάρι από το κεφάλι βρωμάει, αλλά η σήψη προχωράει μέχρι μυελού
οστέων, έως το ύστατο λέπι της ουράς.

Ποιος είναι ο «ήρωας»; Μα φυσικά, η Αμερικανίδα Μίλι. Δηλαδή; Ο... Χένρι
Τζέιμς. Στοιχηματίζω πως το έργο είναι αυτοβιογραφικό. Εκείνη καταφθάνει με
αποσκευές πλήρης αθωότητας, ανιδιοτέλειας και ενθουσιασμού. 
Ερωτεύεται τον Μέρτον, φροντίζει τη φίλη της Κέιτ, αποκαλύπτει τον κόσμο της,
αλλά το μολυσμένο ζεύγος των Βρετανών σχεδιάζει να την κατασπαράξει. Υφαίνουν
την παγίδα της. Αλλά το έξυπνο πουλί από τη μύτη πιάνεται. Αλλά, φίλοι μου,
στο τέλος η φοβερή θανατερή ατάκα είναι μία. Όταν ο «δολοφόνος»... σοσιαλιστής
Μέρτον εξομολογείται στην ερωμένη και συνεργό του: «Είμαι ερωτευμένος με την
ανάμνησή της».

Τελικά, κινηματογραφικά αποτελέσματα: Εξαιρετικό πρώτο, εναρκτήριο, ημίωρο.
Γραφικό, περιγραφικό και κοσμοπολίτικο δεύτερο. Δραματικό, καυτό τρίτο.
Αποτέλεσμα; 2-1! Η Χέλενα Μπόνα Κάρτερ (ως Κέιτ) Θα είναι μέσα στις
υποψηφιότητες Όσκαρ. Ο Λάινους Ρόουτς (του αιρετικού «Ιερέα») απλώς σωστός, η
Άλισον Έλιοτ (Αμερικανίδα Μίλι) πειστική και Σάρλοτ Ράμπλινγκ, Ελίζαμπεθ
Μαγκόβερν... κανονικές!

Δεν κατάλαβα; Απορρίπτεται ο Χούρσογλου, επειδή ακολουθεί τον... Βούλγαρη;
Επειδή περιγράφει ερωτική στιγμή ανάστασης, καταδικασμένου συνταξιούχου
«Κύριου με τα γκρι»; Ντροπή! Επιθετικός; Επιθετικότατος! Να μην παρεξηγηθώ!
Δεν πρόκειται περί αριστουργήματος! Αλλά για το στοιχειώδες, το πλαφόν, το
«μέσο όριο», τη βάση! Που πρέπει να «περιέχεται» σε κάθε αξιοπρεπή, ευπρεπή,
σοβαρή κινηματογραφική... έξοδο. Ξέρετε τι είπε, αυθόρμητα, κάποιος ανώνυμος
θεατής; «Μπράβο! Σαν να 'βλεπα ευρωπαϊκή ταινία!». Καταλάβατε; Στα ίσα λοιπόν
η «ευρωπαϊκή» αναμέτρηση του Χούρσογλου! Με τις όποιες θεμιτές, θεμιτότατες
επιρροές του. Γιατί;

Πρώτον, το «στόρι» εκ... φύσεως είναι μελαγχολικό. Αλλά ο Χούρσογλου το...
επιβιβάζει σε αερόστατο! Πετάει ο «κύριος» τα γκρίζα σακάκια, πετάει και ο
σκηνοθέτης τα... αυτονόητα βαρίδια. Στο φουλ η μηχανή της εξαέρωσης.
Ξαναβρίσκει το κέφι του ο άνθρωπος! Δικαιολογημένα. Έτσι... εξηντάρης, την
επομένη της σύνταξής του, βγάζει το ποδαράκι του έξω από τις οικογενειακές...
παντόφλες και ερωτεύεται την κυρία κάποιου φίλου του από το παρελθόν!
Συμβαίνει; Αμέ!

Δεύτερον, το ίδιο «στόρι» αφορά τους πάντες! Μα για σκεφτείτε το. Δεν είναι
(τόσο) ζήτημα ηλικίας, αλλά... παντόφλας! Ποιος είναι περισσότερο... απόμαχος;
Ο άτακτος εξηντάρης ή ο συντηρητικός και μονίμως αθλούμενος υιός εικοσάρης; Με
τα αισθήματα ο πρώτος, με την κολύμβηση και τους οικογενειακούς τύπους ο
δεύτερος! Συμβαίνει; Ουουου!

Τρίτον, ούτε καλοί ούτε κακοί. Ούτε ήρωες ούτε... αλήτες! Ιδού η μοναδική και
αληθινή γκρίζα «επιφάνεια» του «Κυρίου με τα γκρι». Όλοι έχουν τα δίκια τους,
όλοι έχουν τους... χαρακτήρες τους! Ανθρωπάκια; Όχι ακριβώς. Αλλά, σε
τελευταία ανάλυση... ναι! Δειλός, φοβισμένος, περιχαρακωμένος, «τυλιγμένος»
στην οικογενειακή «κόλλα χαρτιού» ο εξηντάρης. Μια ζωή στη θαλπωρή. Αλλά ήρθε
η στιγμή να την... κάνει. Ψέματα; Καθόλου. Διαβάστε τις στατιστικές και θα τα
χάσετε. Άνω του ημίσεως νέων, μέχρι 20 ετών, πιστεύουν πριν απ' όλα και πάνω
απ' όλα στον... έγγαμο, οικογενειακό βίο. Στο κουκούλι! Για να κοιταχτούμε και
μετά τα λέμε.

Τέταρτον, απευθύνεται στους λεβέντες της Κριτικής Επιτροπής, ειδικώς μάλιστα
στον εκπρόσωπο των ηθοποιών, διότι αγνόησαν ακόμη και από τις υποψηφιότητες,
τον Γιώργο Μιχαλακόπουλο: Ξέρετε, κύριε Ναζίρη μου, ποιο είναι το κριτήριο
διάκρισης της τρέχουσας από την «ακριβή» ερμηνεία; Οι στιγμές της σιωπής.
Θυμάστε τη στιγμή που ο εξηντάρης περιγράφει «χυδαίο» ανέκδοτο στο ευπρεπές
φιλικό του ζεύγος; Εκεί ντε, που τους λέει για τον «χεσμένο» και με μείγμα
απορίας, έκπληξης, ντροπής, περιμένει τις αντιδράσεις των φίλων του; Το
θυμηθήκατε; Ωραία! Και τώρα πείτε μας, πόσες άλλες τέτοιες ρεαλιστικές,
ζωντανές σιωπές έχετε απολαύσει στο ελληνικό σινεμά, εκτός από τη... δική σας;

Μακρηγόρησα; Η γιαγιά μου έλεγε: «Παιδάκι μου, τα ήθελε ο κώλος τους». Και για
να μην σας τρώω άλλο χρόνο. Όλοι, μα όλοι, από Μιχαλακόπουλο, Οικονομίδου,
Ιγγλέση, Κεχαγιόγλου, ακόμη και ο ( κολυμβητής) Χειμάρας, κομμένοι στα
ημιτόνια των ρόλων τους. Και για να μην ξεχνιόμαστε. Ιδού η γκρίζα ιστορία,
ιδού οι χαρακτήρες, ιδού η ταινία. Σας πάει, δεν σας πάει, δικαίωμα του
καθενός. Αλλά προς Θεού, τρέχον, ελληνικό, κινηματογραφικό «νόμισμα» δεν είναι!

«Η αίσθηση της Σμίλα στο χιόνι»

Από το εξαιρετικό, σύγχρονο, θρίλερ «Smilla's sense of snow» του 40χρονου
Δανού συγγραφέα Πίτερ Χεγκ (κυκλοφορεί και στα ελληνικά και το συνιστώ
ανεπιφύλακτα). Νεαρή, από μάνα τής παγωμένης Γροιλανδίας και πατέρα σπουδαίο
Δανό γιατρό, γλιστράει πάνω σε χιονισμένο... ναρκοπέδιο. Φτωχός μετανάστης
εργάτης «εξαφανίστηκε» (με άλλους) κατά τη διάρκεια επιστημονικής αποστολής
κάπου στην Αρκτική, η πεισματάρα Σμίλα ψάχνει, σκαλίζει, δυσαρεστεί και
κλείνει ραντεβού με τον... θάνατο. Στα χέρια της έχει μερικές ενδείξεις. 
Προϊστορικό θανατηφόρο σκουλήκι, θηλυκού γένους, νεκραναστήθηκε στην Αρκτική
και διάσημος ειδικός στην αρκτική ορυκτολογία ηγείται σπάνιας... συνωμοσίας.
Εν όψει περιβαλλοντολογική καταστροφή! Το μυστήριο θα λυθεί σε μια συνάντηση
μέσα στους πάγους.

ΣΥΝ: Ο Δανός Μπιλ Όγκαστ προσπαθεί να οργανώσει χαμηλόφωνο θρίλερ
πολλών επιπέδων, με αγγλόφωνους διαλόγους και με Βρετανούς συντελεστές:
Τζούλιαν Όρμοντ, Γκάμπριελ Μπερν, Ρίτσαρντ Χάρις, Βανέσα Ρεντγκρέιβ.

ΠΛΗΝ: Ναι μεν ευπρεπές, αλλά τελικά ασήμαντο. Κατάλληλο για μια καλή
στιγμή τηλεοπτικής παρουσίας.

Βαθμολογία = 5 (χωρίς χιόνια).

«Η επίλεκτη»

Διαφημιστικό σποτάκι του Πενταγώνου. «Επίλεκτη» («G.Ι. Jane») είναι η θηλυκή
Ράμπο... Ντέμι Μουρ, στο προπαγανδιστικό φιλμάκι που υπογράφει, δυστυχώς,
δυστυχέστατα, ο Βρετανός Ρίντλεϊ Σκοτ, σκηνοθέτης ενός πρώτου «Άλιεν» και του
«Μπλέιντ ράνερ». Σαν να λέμε, μεροκάματο του τρόμου. Τέλος πάντων. Η Μουρ,
λοιπόν, καταφθάνει για να εκπαιδευθεί, ως μοναδική γυναίκα, σε επίλεκτη μονάδα
που προορίζεται να εισβάλει σε ξένες χώρες. Ας πούμε (γιατί όχι;) στην...
Κύπρο. Και φυσικά τα καταφέρνει, φοράει τα γυαλιά στους φαλλοκράτες και στο
τέλος θριαμβολογεί και επί της γερουσιαστή Αν Μπάνκροφτ, η οποία ηγείται
εκστρατείας υπέρ του κλεισίματος κάποιων, τέλος πάντων, στρατιωτικών βάσεων.
Που μεθερμηνευόμενο θα πει: ζήτω ο πόλεμος, κάτω η ειρήνη

ΣΥΝ: Μόνο για όσους τη βρίσκουν με γυναικείο μπράντιφερ!

ΠΛΗΝ: Από κορυφής μέχρι όνυχος.

Βαθμολογία = 0 (στην προπαγάνδα έτσι;).

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16040P041</ED>
<ID>
ID:135270

</ID><URL>http://ta-nea.dolnet.gr/neaweb/neafile.print_unique?e=A&f=16040&m=P04&aa=1</URL></REF>


Article

<CATEGORY>vin09</CATEGORY>

 <H5>ΟΙ ΤΑΙΝΙΕΣ ΤΗΣ ΑΞΕΧΑΣΤΗΣ ΠΡΩΤΑΓΩΝΙΣΤΡΙΑΣ ΣΗΜΕΙΩΣΑΝ ΥΨΗΛΗ ΤΗΛΕΘΕΑΣΗ
</H5><H2>Αλίκη, η περιζήτητη
</H2>
Ταινίες με την Αλίκη Βουγιουκλάκη (εδώ «Η αρχόντισσα κι ο αλήτης») είχαν
μεγάλη απήχηση στους τηλεθεατές και μεταδόθηκαν τις περισσότερες φορές την
τελευταία επταετία

Η «Αλίκη στο Ναυτικό», η «Αρχόντισσα κι ο αλήτης», οι «Θαλασσιές οι χάντρες»,
η «Μανταλένα», η «Λόλα» είναι μερικές από τις 25 ελληνικές ταινίες που βγήκαν
μέσα από τις τηλεσυχνότητες την τελευταία επταετία και μας έκαναν να γελάσουμε
ή να δακρύσουμε περισσότερο από οποιεσδήποτε άλλες.

Είναι οι ταινίες με τη μεγαλύτερη ζήτηση από τα κανάλια (ορισμένες
μεταδίδονται έως και τρεις φορές σε ένα χρόνο) και πάντα σημειώνουν υψηλές
τηλεθεάσεις. Από 2.319 ελληνικές ταινίες (κινηματογραφικές και βίντεο) που
μεταδόθηκαν από τα κανάλια (κρατικά και ιδιωτικά), κατά την χρονική περίοδο
1990 - 1997, με 15 κωμωδίες... πόνεσε η κοιλιά μας από τα γέλια και με άλλες
δέκα δραματικές βούρκωσαν τα μάτια μας. Στις περισσότερες από αυτές
πρωταγωνιστικό δίδυμο είναι Αλίκη Βουγιουκλάκη-Δημήτρης Παπαμιχαήλ.

Η εταιρεία EMS Hellas S.Α. (Entertainment & Media Strategies) επιχείρησε
μία πλήρη καταγραφή στις 2.319 ταινίες που προβλήθηκαν από τους τηλεοπτικούς
σταθμούς Mega, Antenna, Σκάι, Star, ΕΤ1, ΕΤ2 την τελευταία επταετία και
προχώρησε σε συγκριτική αξιολόγησή τους, σύμφωνα με τις χρονικές στιγμές
προβολής τους (ώρα και ημέρα), το πλήθος μεταδόσεών τους από τις
τηλεσυχνότητες, τα κανάλια που τις πρόβαλαν αλλά και την τηλεοπτική τους
απόδοση στη συγκεκριμένη χρονική περίοδο. Με βάση αυτά τα στοιχεία, οι
συνολικά 25 ταινίες (κωμικές και δραματικές) αξιολογήθηκαν σε μια κλίμακα
«αστέρων», με άριστα τα πέντε.

Από την 1η Ιανουαρίου 1990 και μέχρι τις 31 Δεκεμβρίου 1997 δεν χορτάσαμε να
βλέπουμε από τις συχνότητες των έξι τηλεοπτικών σταθμών και να γελούμε με τις
«Η Αλίκη στο Ναυτικό», «Η αρχόντισσα κι ο αλήτης», «Γοργόνες και μάγκες»,
«Ζητείται επειγόντως γαμπρός», «Οι θαλασσιές οι χάντρες», «Κάτι κουρασμένα
παλικάρια», «Κάτι να καίει», «Η κόρη μου η σοσιαλίστρια», «Κρίμα το μπόι σου»,
«Μερικοί το προτιμούν κρύο», «Μια Ελληνίδα στο χαρέμι», «Μια κυρία στα
μπουζούκια», «Μία τρελή, τρελή οικογένεια», «Ραντεβού στον αέρα» και «Τζένη-
Τζένη». Κάθε μία από αυτές, έχοντας κατά νου τις παραμέτρους που
συνεκτιμήθηκαν, «βαθμολογήθηκε» με άριστα. Σχεδόν στο ένα τρίτο των κωμωδιών
φιγουράρουν στους πρωταγωνιστικούς ρόλους η αξέχαστη Αλίκη Βουγιουκλάκη με τον
Δημήτρη Παπαμιχαήλ. Μεταξύ των 15 είναι και τέσσερις με τη Ρένα Βλαχοπούλου,
από τις οποίες σε δύο εμφανίζεται με παρτενέρ τον μοναδικό Ντίνο Ηλιόπουλο και
από μία με τον Ανδρέα Μπάρκουλη και τον Χρόνη Εξαρχάκο, ξεχωριστά.

Οι... περιζήτητες δραματικές ταινίες της επταετίας, όπως αναδείχθηκαν από την
έρευνα, είναι οι «Η αγάπη μας», «Η δασκάλα με τα ξανθά μαλλιά», «Ο κατήφορος»,
«Λόλα, «Μανταλένα», «Με φόβο και πάθος», «Η νεράιδα και το παλικάρι», «Το πιο
λαμπρό αστέρι», «Στεφανία», «Δάκρυα για την Ηλέκτρα».

Η «κρεμ ντελα κρεμ» των δραματικών ταινιών, που είδαμε από τα έξι κανάλια,
έχει ως βασικά «συστατικά» της την Αλίκη Βουγιουκλάκη και τον Δημήτρη
Παπαμιχαήλ, οι οποίοι πρωταγωνιστούν στις επτά από τις δέκα πιο δημοφιλείς
δραματικές ταινίες. Σε δύο άλλες τον βασικό ρόλο έχει η Ζωή Λάσκαρη με
παρτενέρ τον Σπύρο Φωκά και τον Αλέκο Αλεξανδράκη, αντιστοίχως, και σε μία
κυριαρχεί η μορφή του Νίκου Κούρκουλου.

Στην πλειονότητά τους οι δραματικές ταινίες άγγιξαν το «άριστα» (τεσσεράμισι
αστεράκια) και μόνον δύο αξιολογήθηκαν με τέσσερα. Οι 25 ταινίες γυρίστηκαν
στο διάστημα 1960-1971 (οι περισσότερες ήταν παραγωγές της Φίνος Φιλμ) και
σχεδόν οι μισές έγιναν στην τετραετία 1965-1968 (13 κωμικές και δραματικές ταινίες).

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16040P061</ED>
<ID>
ID:135271

</ID><URL>http://ta-nea.dolnet.gr/neaweb/neafile.print_unique?e=A&f=16040&m=P06&aa=1</URL></REF>


Article

<CATEGORY>vin09</CATEGORY>

 <H2>Οι περισσότεροι τηλεθεατές προτίμησαν το δάκρυ
</H2><H2></H2>
Το «Τίμημα του πάθους» «πήρε κεφάλι» από το «Καλημέρα ζωή» και μαζί με την
«Καραμπόλα» επικράτησαν των κωμικών σίριαλ, την περασμένη εβδομάδα. Οι
τηλεθεατές πάντως, αν και σε επανάληψη, παρακολούθησαν τα κωμικά σίριαλ, αλλά
δεν ήταν τόσοι πολλοί όσο εκείνοι που επέλεξαν τα δραματικά. Στις ταινίες, ως
συνήθως, η πλάστιγγα έγειρε υπέρ των ελληνικών, με πρώτη και καλύτερη την
κωμωδία «Τον αράπη κι αν τον πλένεις», ακολουθούμενη από τις «Ο Ρωμιός έχει
φιλότιμο» και «Ο κατεργάρης». Από τις ξένες, δημοφιλέστερες ήταν η
«Διεφθαρμένη αγάπη», «Το φιλοδώρημα των 2.000.000 δολαρίων» και «Επάγγελμα
ζιγκολό». Οι αγώνες μπάσκετ της ΑΕΚ ενάντια στον Ολυμπιακό και την ισραηλινή
Χάποελ ξεχώρισαν από κάθε άλλη αθλητική μετάδοση, συγκεντρώνοντας τα βλέμματα
της πλειονότητας των τηλεθεατών. Από τα πολιτικά τοκ σόου, το «Ενώπιος Ενωπίω»
είδαν οι περισσότεροι, καθώς καλεσμένος του Νίκου Χατζηνικολάου ήταν ο Χάρρυ
Κλύνν. 
* Στο επταήμερο από 5 έως 11 Ιανουαρίου η πίτα τηλεθέασης μοιράστηκε ως εξής:
Antenna 23,78%, Mega 21,39%, Σκάι 15,14%, Star 14,47%, ΕΤ1 5,19%, ΝΕΤ 2,72%.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16040P062</ED>
<ID>
ID:135312

</ID><URL>http://ta-nea.dolnet.gr/neaweb/neafile.print_unique?e=A&f=16040&m=P06&aa=2</URL></REF>


Article

<CATEGORY>vin09</CATEGORY>

 <H2>Στηρίζουν την ενότητα της ΕΡΑ </H2>
Εκατόν πενήντα εργαζόμενοι στην ΕΡΑ1 (εκ των οποίων 102 είναι
δημοσιογράφοι, 25 εκφωνητές, 10 μουσικοί παραγωγοί, οκτώ παραγωγοί εκπομπών
λόγου και πέντε διοικητικοί υπάλληλοι) στηρίζουν με επιστολή τους, η οποία
συνοδεύεται από τις υπογραφές τους, τον γενικό διευθυντή της ΕΡΑ Γιάννη
Τζαννετάκο και τον διευθυντή της ΕΡΑ1 Θανάση Γεωργακόπουλο.

Στην επιστολή που έστειλαν στον υπουργό Τύπου Δημήτρη Ρέππα, και τον
πρόεδρο της ΕΡΤ Παναγιώτη Παναγιώτου, αναφέρουν: «Το μεταρρυθμιστικό έργο, το
οποίο ξεκίνησε το καλοκαίρι του '96 και έχει δώσει ήδη ορατά αποτελέσματα,
πρέπει να συνεχιστεί απρόσκοπτα. Η υπονόμευση αυτής της προσπάθειας, που μας
αφορά όλους, πρέπει να αντιμετωπιστεί αποφασιστικά. Τα κορυφαία στελέχη του
μεταρρυθμιστικού εγχειρήματος, ο γενικός διευθυντής Γιάννης Τζαννετάκος και ο
διευθυντής της ΕΡΑ1 Θανάσης Γεωργακόπουλος, πρέπει να συνεχίσουν το έργο τους.
Πρέπει να συνυπάρξουν στη βάση των θεσμών και διαδικασιών της εταιρείας, αλλά
και της κοινής πορείας».

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16040P063</ED>
<ID>
ID:135348

</ID><URL>http://ta-nea.dolnet.gr/neaweb/neafile.print_unique?e=A&f=16040&m=P06&aa=3</URL></REF>


Article

<CATEGORY>vin09</CATEGORY>

 <H2>Ένα ταξίδι στον χρόνο με τον Α. Πεπελάση </H2>
Ένα ταξίδι στον χρόνο, το ταξίδι μιας ζωής, ολοκληρώθηκε με την ανάγνωση
του βιβλίου του Αδαμάντιου Πεπελάση «Στην άκρη του αιώνα (Γαστούνη -
Μπέρκλεϊ)» στην εκπομπή της ΕΡΑ 3 «Λαλούντα κείμενα». Αύριο στη 1.30 το
μεσημέρι, στην ίδια εκπομπή, ο Αδαμάντιος Πεπελάσης μιλά στη Μαρία Θερμού για
το ταξίδι αυτό: για το ξεκίνημά του από τη Γαστούνη, τις σπουδές του και τη
σταδιοδρομία του στο Πανεπιστήμιο του Μπέρκλεϊ, τους ανθρώπους που αγάπησε ­
πρώτα απ' όλα την οικογένειά του ­ τη γνωριμία και τη φιλία του με τον Ανδρέα
Παπανδρέου, αλλά και για την επιστροφή του στην Ελλάδα του '60.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16040P064</ED>
<ID>
ID:135375

</ID><URL>http://ta-nea.dolnet.gr/neaweb/neafile.print_unique?e=A&f=16040&m=P06&aa=4</URL></REF>


Article

<CATEGORY>vin09</CATEGORY>

 <H5>ΤΗΛΕΚΡΙΤΙΚΗ
</H5><H2>Λειτουργεί ως βάλσαμο
</H2>
<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

<H3>Η κρατική πρώην ΕΤ2, και τώρα Νέα Ελληνική Τηλεόραση, θα μπορούσε να γίνει, με
τον δρόμο που έχει πάρει, το καλύτερο κανάλι στο εγχώριο τηλεοπτικό πεδίο.
Παρουσιάζει σπουδαία ντοκιμαντέρ, εικόνες του κόσμου, αφιερώματα σε διάσημους
ηθοποιούς, ρεπορτάζ χωρίς σύνορα, το πάντοτε ενδιαφέρον «Μάτι του κυκλώνα» και
πρωτοποριακές ταινίες εκτός εμπορικού κυκλώματος.
</H3>
Αυτό που ορίζει την ΝΕΤ, κατά κύριο λόγο, είναι βέβαια το ξένο πρόγραμμα.
Γεγονός που προκαλεί μια αλλόκοτη αίσθηση... BBC, σε τέτοιο σημείο ώστε να
νομίζει κανείς ότι παρακολουθεί κανάλι υψηλών προδιαγραφών νέου μεικτού είδους
ελληνοβρετανικής ποιότητας.

Έτσι, πολύς κόσμος κολακεύεται γιατί δεν του πουλάνε φύκια για μεταξωτές
κορδέλες και όλως ιδιαιτέρως οι Αθηναίοι που... κοίταζαν την «ούγια» των
υφασμάτων για να δουν αν είναι... αγγλικής προελεύσεως. Αυτή η
ελληνοβρετανική... «ποιότητα» της ΝΕΤ, παρότι είναι ελαφρώς φύρδην μίγδην και
ανακατεμένος ο ερχόμενος, λειτουργεί ως βάλσαμο σε θεατές που δεν θέλουν να
βλέπουν τσιγγανοειδή σίριαλ και απόπειρα... παρθενορραφής επί ωραιοτάτης
Αθιγγανίδος στους παρδαλούς «Ψίθυρους καρδιάς». Και πολύ περισσότερο δεν
τσακίζονται να παρακολουθήσουν την τσοκαρίστικη γηγενή εκδοχή της
αριστουργηματικής βρετανικής ταινίας «Εκπαιδεύοντας τη Ρίτα» που εδώ κατάντησε
ευτελής εμπορική σειρά υπό τον τίτλο «Δύο ξένοι», με τον Νίκο Σεργιανόπουλο
στον ρόλο του Μάικλ Κέιν!!!!

Κυρίως άνδρες οι θεατές της Νέας Ελληνικής Τηλεόρασης αλλά και γυναίκες με
απαιτήσεις ποιότητας, βρίσκουν παρηγοριά στο δεύτερο κρατικό κανάλι, που αν
εξαιρέσει κανείς τις λαϊκίζουσες εκπομπές της κυρίας Σεμίνας Διγενή, προσφέρει
πραγματικά αξιόλογα προγράμματα.

Επίσκεψη

Τις τελευταίες ημέρες, εκτός από τα «Άγουρα στάχυα» του Ζώη, το «Μουσείο
Ερμιτάζ», το «Γουικέντ» του Γιώργου Γεμενάκη, την «Ιστορία του χορού», τον
έξοχο «Β' εξώστη» και άλλα πολλά, είχαμε μια εξαιρετική συζήτηση στο «Μάτι του
κυκλώνα». Η εκπομπή του Γιώργου Βέλτσου κάνει επίσκεψη στο σπίτι του Λεωνίδα
Κύρκου, επί της οδού Καλλιδρομίου, με αφορμή το βιβλίο του οικοδεσπότη
«Ανατρεπτικά». Παρουσία ενός γάτου, οι δύο άνδρες μιλάνε για τη διαλεκτική του
κυρίου και του σκλάβου, για την πορεία του Κύρκου, για την Καλή, το μοναδικό
κορίτσι της ζωής του, στέκονται στον υπαρκτό σοσιαλισμό που βρίσκεται τώρα «σε
νέα αρχή» και επισημαίνουν ότι «στα βάθη του αιτήματος υπάρχουν βραδυφλεγείς
βόμβες που θα εκραγούν...

Δεν είναι μόνο η ανεργία. Πρόκειται για τη ζωή χιλιάδων ανθρώπων. Πώς θα
αντιμετωπισθούν;»... «Πώς να φανεί κανείς αντάξιος της ιστορικής στιγμής;»...
«Το εθνικιστικό κύμα, που ανεβαίνει, καλλιεργεί ένα δηλητήριο στο κύτταρο του
λαού μας... Με ρωτάτε, όμως, αν είμαι έτοιμος να ξεκοιλιάσω γυναίκες και να
σκοτώσω;». «Θα ξαναζούσες την ίδια ζωή;» ρωτάει ο Βέλτσος: «Ναι, δεν βαδίσαμε
αμέριμνα... Αποκλείσαμε άλλες ευκαιρίες... Κάτι κάναμε.... Η ανθρωπότητα θα
ξαναγυρίσει από άλλους δρόμους στο 1917. Να φιλοδοξούμε ματιά αετού και όχι κότας»...

Συμπέρασμα: Ένα σπουδαίο πορτρέτο του Λεωνίδα Κύρκου, με τον γάτο δίπλα. Μόνο
η καλή τηλεόραση μπορεί να δώσει αυτή την πολυσήμαντη εικόνα ενός άνδρα,
γνώστη των πραγμάτων, που βιώνει το συγκεχυμένο τέλος του αιώνα. Και τη
μοναξιά του δρομέα μεγάλων αποστάσεων.

Στην ΝΕΤ πάντα είδαμε ακόμα ένα ντοκιμαντέρ με τίτλο «Σινασός» και υπότιτλο
«Τοπογραφία της μνήμης». Το φιλμ θέλησε να ξεχωρίσει την τουρκική πολιτική
εκκαθάρισης των πληθυσμών, κυρίως χριστιανικού θρησκεύματος, που ζούσαν στα
εδάφη της Μικράς Ασίας από αρχαιοτάτων χρόνων, και προτίμησε να σταθεί στο
συγκινησιακό υπέδαφος και στην «τοπογραφία της μνήμης» των διωγμένων.

Έτσι συνέβαλε, άθελα, στη λήθη που σκεπάζει τις γενοκτονίες, θέμα που έθιξε
καίρια στους «Προβολείς» ο δικός μας Θανάσης Αντωνόπουλος στα «ΝΕΑ» με το
ερώτημα του Χίτλερ: «Ποιος ενθυμείται σήμερα τη γενοκτονία των Αρμενίων από
τους Τούρκους» (σ.σ.: 1.500.000 άνθρωποι).

Κτηνωδία

Οι Τούρκοι είναι μαέστροι στην κτηνωδία (σ.σ.: δες τους διωγμούς των Ελλήνων
της Κωνσταντινούπολης) και δεν θ' αλλάξουν τακτική μέχρι να σκοτωθεί ή να
απελαθεί και ο τελευταίος Κούρδος. Οι δημιουργοί του ντοκιμαντέρ «Σινασός -
Τοπογραφία της μνήμης» που βραβεύτηκε στο Φεστιβάλ του Παλέρμο, Τίμων
Κουλμάσης και Ηρώ Σιαφλιάκη, προσέγγισαν πρόσφυγες Έλληνες και Τούρκους που
επανήλθαν, από ελληνικά εδάφη, στη χώρα τους με την ανταλλαγή των πληθυσμών
του 1923.

Ο φακός επισκέπτεται την αρχαιοτάτη Σινασό, που τώρα κατοικείται από Τούρκους,
και αντιστοίχως τους Μικρασιάτες Έλληνες που ζουν μαζί μας. Οι μαρτυρίες των
ξεριζωμένων και τα σχόλια των φιλμουργών αποτελούν τον κύριο άξονα περιέλιξης
του ντοκιμαντέρ. Οι εικόνες όμως είναι άνισης ποιότητας άλλοτε καθαρές κι
άλλοτε μουντές, ενώ η αφήγηση και γενικά η ηχοληψία είχε σοβαρά προβλήματα ως
προς την ευκρίνεια του λόγου, γεγονός που επιβάρυνε η κακή άρθρωση της αφηγήτριας.

Αλλά το ουσιώδες, δηλαδή η ειρηνική φιλική συνύπαρξη ανθρώπων διαφορετικής
καταγωγής σε αλλοτινούς καιρούς, χωρίς το δηλητήριο της προπαγάνδας, πρόβαλε
ολοκάθαρα ως κύριο προσόν του ντοκιμαντέρ.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16040P071</ED>
<ID>
ID:135272

</ID><URL>http://ta-nea.dolnet.gr/neaweb/neafile.print_unique?e=A&f=16040&m=P07&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Την ώρα των μεγάλων τηλεπαιχνιδιών και της δοκιμασίας γνώσεων των παικτών, η
ΝΕΤ προσφέρει ενημέρωση γύρω από το στυλ ζωής στην Ευρώπη με την εκπομπή
«Ευρώπη ευ ζην». Τα θέματα είναι ελαφρά, αλλά σύγχρονα. Αφορούν τα πράγματα
που συνοδεύουν την καθημερινότητά μας και πολλές φορές παρουσιάζονται από μία
άλλη όψη, πιο σύνθετη, ή, πάλι, παραμένουν στην επιφάνεια. Μπορεί να ακούγεται
περίεργο λοιπόν ότι το ντύσιμο έχει επιπτώσεις στην παραγωγή των εργαζομένων,
όμως στην Αγγλία οι μάνατζερ των επιχειρήσεων το έλαβαν υπόψη τους και έπεισαν
τα στελέχη να επιτρέψουν το πιο χαλαρό, σπορ ντύσιμο της Παρασκευής, που
καταργεί το στυλ πουκάμισο-γραβάτα. Ενώ η δυνατότητα που παρέχουν οι αγώνες
πόλο μεταξύ των θεατών του αγγλικού αγωνίσματος να κλείσουν εμπορικές
συμφωνίες ή να κάνουν σημαντικές γνωριμίες σε διεθνές επίπεδο, μάλλον δεν
αφορά και πολλούς. Ωστόσο, αυτά που παρουσιάζονται στην εκπομπή είναι κάτι.

* Δεν είναι ίδια όμως η εντύπωση για ό,τι ακολουθεί. Η «Ιστορία του χορού»,
μία σειρά ντοκιμαντέρ ελληνικής παραγωγής, βγάζει έναν ακαδημαϊσμό, μία
δυσκαμψία που η συγκεκριμένη τέχνη δεν την επιτρέπει. Ίσως να οφείλεται στο
ότι η παραγωγή μάλλον είναι μιας κάποιας ηλικίας και γι' αυτό ο χρόνος
ξεπέρασε τη σειρά.

* Η στιγμή που η ξανθιά του «Αυτόφωρου» θα γίνει κάποια, πλησιάζει. Ήδη ο Σκάι
της ετοίμασε υποδοχή στις «Αληθινές ιστορίες» του Δημήτρη Μάρκου και το
τρέιλερ έπαιζε χθες ολημερίς. Με τον Μέντορά της βέβαια κ. Λεωτσάκο,
αλλά το ζήτημα είναι να γίνει η αρχή. Και για τέτοιες αρχές, με τις οποίες η
τηλεόραση τραβάει την κατηφόρα, το κανάλι θεωρείται ιδανικό.

* Περίμεναν οι θεατές μέχρι αργά το βράδυ να δουν στο Mega το «Άλιεν». Να δουν
την πρώτη γνωριμία της Σιγκούρνεϊ Γουίβερ που της «κανόνισε» ο
Ρίντλεϊ Σκοτ με το πλάσμα του Διαστήματος. Έτσι ώστε να προθερμανθούν
για τη συνέχεια, με την τέταρτη ταινία, που θα βγει στις αίθουσες τον Μάρτιο.
Δεν ήταν όμως γραφτό τους, γιατί άλλαξαν τα σχέδια στο κανάλι και κάτι άλλο
προβλήθηκε εκείνη την ώρα που είχε προγραμματιστεί η ταινία.

* Η περίπτωση της επισκευής της τεχνικής βλάβης του MTV είναι η εφαρμογή της
ρήσης «τίποτα μονιμότερο του προσωρινού». Γιατί πόσο ακόμη χρόνο χρειάζονται
αυτοί οι τεχνικοί της ΕΡΤ για να αποκαταστήσουν τη λήψη του μουσικού καναλιού;
Μία εβδομάδα έχει περάσει και τίποτα δεν άλλαξε. Όσο γι' αυτά τα περί
προστασίας των τηλεσυχνοτήτων, που για να μείνει ανέπαφη η συχνότητα από
παρεμβολές βλέπουν οι θεατές καρτ ποστάλ από την Κύπρο, είναι αστείο να
αναφέρουν οι τεχνικοί της ΕΡΤ ότι γίνονται περιπολίες ραδιογωνιόμετρου με ένα
όχημα σε κακή κατάσταση που ανιχνεύει τους δράστες σε όλη την Αττική. Ας
μεσολαβήσει κάποιος από το υπουργείο Επικοινωνιών και Μεταφορών και να τους
διαθέσει τον σχετικό εξοπλισμό.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16040P072</ED>
<ID>
ID:135313

</ID><URL>http://ta-nea.dolnet.gr/neaweb/neafile.print_unique?e=A&f=16040&m=P07&aa=2</URL></REF>


Article

<CATEGORY>vin15</CATEGORY>

 <H5>Έρωτες με μυστήριο
</H5><H2>ΤΗΛΕΟΡΑΣΗ ΠΑΡΑΣΚΕΥΗΣ
</H2><H2></H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΑΙΣΘΗΜΑΤΙΚΕΣ ΚΑΙ ΑΣΤΥΝΟΜΙΚΕΣ ΠΕΡΙΠΕΤΕΙΕΣ ΣΤΑ ΚΑΝΑΛΙΑ
</H3>
Πολλές καλές και διαφορετικών διαθέσεων οι σημερινές καλές ταινίες στα
κανάλια με τρεις καλύτερες, τον «Επιθεωρητή Χάρπερ», τη «Φλόγα που
τρεμοσβήνει» και την αισθηματική «Του έρωτα και της σκιάς».

Ο Πολ Νιούμαν και η σύζυγός του, η εξαίρετη ηθοποιός Τζόαν Γούντγουορντ ­ με
τη Μέλανι Γκρίφιθ ως... πιτσιρίκα σ' έναν μικρό ρόλο ­ πρωταγωνιστούν στον
«Επιθεωρητή Χάρπερ», ενώ «Η φλόγα που τρεμοσβήνει» είναι το πρώτο φιλμ του
Λουί Μαλ με τη Ζαν Μορό. Όσο για το αισθηματικό φιλμ «Του έρωτα και της σκιάς»
είναι το πιο πρόσφατο ­ '94 ­ με τους: Αντόνιο Μπαντέρας, Τζένιφερ Κόνελι.

Αναλυτικότερα, μεταξύ των ταινιών που θα προβάλουν σήμερα τα κανάλια είναι και
οι παρακάτω:

«Ο δυναστείας»

18.15 Star. Βιντεοφάρσα ­ '86 ­ άνευ σκηνοθεσίας ­ Όμηρος
Ευστρατιάδης ­ με τους Σωτήρη Μουστάκα, Νατάσα Γερασιμίδου να μην ξέρουν τι να
κάνουν, λόγω έλλειψης στοιχειώδους σεναρίου. (Διάρκεια: 80')*

«Τρία παιδιά Βολιώτικα»

19.30 ΕΤ1. Παλιά η φάρσα ­ '57 ­ με τρεις φανατικούς χορευτές
του ροκ να κλέβουν ένα βράδυ την αγαπημένη τού ενός, ώστε να αναγκάσουν τους
γονείς της να πουν το «ναι» για τον γάμο τους. Με τους: Σταυρίδη, Χατζηχρήστο,
Παπαγιαννόπουλο, Μπάρκουλη. **

«Το πιο λαμπρό αστέρι»

22.00 Mega. Η Αλίκη Βουγιουκλάκη ως μεγάλη λαϊκή τραγουδίστρια ­
'67 ­ που ξετρελαίνει τον Δημήτρη Παπαμιχαήλ, ο οποίος είναι σπουδαστής
κλασικής μουσικής. Του Κώστα Καραγιάννη. (Διάρκεια: 82') **

«Η ζώνη»

21.30 Σκάι (The zone). Η CIA τα βάζει με έναν τρελό επιστήμονα,
που δημιουργεί μια πυρηνική αποικία για κατασκευή πυρηνικών όπλων. Αφέλειες
του Μπάρι Ζέτλιν, παραγωγής '95 (Διάρκεια: 91') *

«Στ' ορκίζομαι στ' αλήθεια»

23.00 ΕΤ3 (Cross my heart and hope to die). Ο Ότο Όλσεν είναι το
μικρότερο αγόρι στην ομάδα ποδοσφαίρου και δυσκολεύεται να κερδίσει την
αποδοχή από τους υπόλοιπους συμπαίκτες του. Νορβηγική ταινία σε σκηνοθεσία
Μάριους Χολστ. Παίζουν οι Μάρτιν Νταχλ Γκαρφάλκ.*

«Η δίκη»

23.35 ΕΤ1 (The trial). Ο Χάρολντ Πίντερ έκανε διασκευή του
εφιαλτικού αριστουργήματος του Κάφκα και ο Ντέιβιντ Τζόουνς το σκηνοθέτησε ­
'92 ­ σε μια νέα βερσιόν, δίχως να μπορεί όμως να συγκριθεί με το αλησμόνητο
φιλμ του Όρσον Γουέλς. Ο «Κ» είναι εδώ άνθρωπος στο τέλος του αιώνα μας, που
επαναστατεί κατά της αδίστακτης γραφειοκρατίας. Με τους: Κάιλ Μακ Λάχλας,
Άντονι Χόπκινς, Τζέισον Ρόμπερτς, Τζούλιετ Στίβενσον, Πόλι Γουόκερ, Άλφρεντ
Μολίνα. (Διάρκεια: 114') ***

«Το έβδομο σημάδι»

24.00 Mega (The seventh sign). Θρίλερ ­ '88 ­ του Καρλ Σουλτς,
με τους: Ντέμι Μουρ, Μάικλ Μπιν. Τα έξι θανάσιμα αμαρτήματα καταστρέφουν τη
ζωή στη Γη και μόνο μια γυναίκα μπορεί να σταματήσει το έβδομο. Σχηματικότητες
γυρισμένες με... πειθώ. (Διάρκεια: 93') **

«Η φλόγα που τρεμοσβήνει»

00.30 ΝΕΤ (Le feu follet). Ψυχολογικό δράμα ­ '63 ­ η πρώτη
ταινία του Λουί Μαλ. Οι 48 τελευταίες ώρες ενός χαμένου πλέι μπόι, ο οποίος
έχει αποφασίσει να αυτοκτονήσει. Εξαίρετο δείγμα τής υπό εξέλιξη ­ τότε ­
νουβέλ βαγκ, ένα σύγχρονο προσωπικό δράμα με δαντική ατμόσφαιρα. Με τη λαμπερή
Ζαν Μορό και τον Μορίς Ρενέ. (Διάρκεια: 108') ****

«Του έρωτα και της σκιάς»

Ο Αντόνιο Μπαντέρας σε ρόλο αναρχικού στην ταινία «Του έρωτα και της σκιάς»

01.00 ΕΤ3 (Of love and shodow). Αισθηματική περιπέτεια ­
'94 ­ σε σκηνοθεσία Μπέτι Κάπλαν, με τους Τζένιφερ Κόνελι, Αντόνιο Μπαντέρας.
Μία δημοσιογράφος παντρεύεται έναν στρατιωτικό, αλλά σύντομα ξετρελαίνεται από
έναν αμοραλιστή φωτογράφο που διατηρεί σχέσεις με τον υπόκοσμο. (Διάρκεια:
90') ***

«Ο επιθεωρητής Χάρπερ»

01.30 Star (The drowning pool). Γκανγκστερική ταινία μυστηρίου ­
'75 ­ σκηνοθετημένη με δύναμη από τον αξιόλογο Στιούαρτ Ρόζενμπεργκ. Μέγα ατού
της η παρουσία του Πολ Νιούμαν, που ως ιδιωτικός ντετέκτιβ ψάχνει να
ανακαλύψει τι κρύβεται πίσω από τα απειλητικά γράμματα που δέχεται μια πλούσια
κληρονόμος του Νότου και παλιά ερωμένη του (Τζόαν Γούντγουορντ). (Διάρκεια:
98') ***

«Ο ήχος της σιωπής»

01.30 Antenna (Hear no evil). Ταινία μυστηρίου ­ '93 ­ με τη
Μάρλιν Μάτλιν (Όσκαρ στο φιλμ «Παιδιά ενός κατώτερου Θεού»). Είναι κωφάλαλη,
όπως και στην πραγματικότητα, και θα έρθει αντιμέτωπη με έναν δολοφόνο. Του
Ρόμπερτ Γκρίνγουολντ. (Διάρκεια: 93') **

«Ολέθρια φιλία»

02.30 Mega (Fatal friendship). Δύο φίλοι καρδιακοί μοιράζονται τα
πάντα, δίχως ο ένας να ξέρει ότι ο άλλος κρύβει πολύ καλά έναν επαγγελματία
δολοφόνο κάτω από το άκακο προσωπείο του καλού οικογενειάρχη. Με τους: Κέβιν
Ντόμπσον, Τζέραλντ Μακ Ρέινι, Κάιτ Μαλγκριού, Πάτι Γιασουτάκι. Τίποτα το
ξεχωριστό. (Διάρκεια: 90') *

«Ο λαθρέμπορος της Νέας Υόρκης»

03.45 Antenna (Ι cover the waterfront). Άλλη μια δραματική
προπολεμική ­ '32 ­ ταινία του Τζέιμς Κρουζ, με τους: Κλοντέτ Κολμπέρ, Μπεν
Λάιον. (Διάρκεια: 61') **

«Η γυναίκα του καμπαρέ»

04.50 Antenna. Περιπέτεια μυστηρίου αμερικανικής παραγωγής 1943
σε σκηνοθεσία Γουίλιαμ Γουέλμαν. Παίζουν Μπάρμπαρα Στάνγουικ, Μάικλ Ο' Σι, κ.ά.*

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16040P081</ED>
<ID>
ID:135284

</ID><URL>http://ta-nea.dolnet.gr/neaweb/neafile.print_unique?e=A&f=16040&m=P08&aa=1</URL></REF>


Article

<CATEGORY>vin09</CATEGORY>

 <H5>«ΑΠΟΔΡΑΣΗ ΑΠΟ ΤΗ ΝΕΑ ΥΟΡΚΗ»
</H5><H2>Αυθεντικός, κλασικός Κάρπεντερ
</H2>
Κυνηγημένος στη Νέα Υόρκη του μέλλοντος, ο Κερτ Ράσελ διαφεύγει από την...
καταστροφή, στο θρίλερ του Τζων Κάρπεντερ

Θεωρείται πλέον συλλεκτικό απόκτημα η κλασική εφιαλτική μελλοντολογία
«Απόδραση από τη Νέα Υόρκη» («Escape from New York») του Τζων Κάρπεντερ, που
κυκλοφορεί αύριο μαζί με «ΤΑ ΝΕΑ».

Το 1981 ο «θεοπάλαβος» αυτός σκηνοθέτης, ένα από τα τοπ ονόματα της
«ανεξάρτητης, αμερικανικής σκηνής», ρισκάρει μια εφιαλτική πρόβλεψη. Για το
μέλλον της μητροπόλεως Νέας Υόρκης, της Αμερικής, όλου του κόσμου. Κάποτε,
ίσως «εντός ολίγου» και εξαιτίας των ακραίων αντιθέσεων και της αυξανόμενης
εγκληματικότητας, θα ζήσουμε έναν εφιάλτη. Οι αρχές θα αναγκαστούν να
περιφράξουν τη Νέα Υόρκη, να την αποκόψουν από το υπόλοιπο τμήμα των νομοταγών
πολιτών και να αφήσουν ελεύθερους, πολιορκημένους όλους τους... εγκληματίες.
Να σκοτώνονται μεταξύ τους. Εκείνοι με το «είδος» τους κι εμείς με τους... καλούς.

Έτσι αρχίζει η «Απόδραση από τη Νέα Υόρκη». Μέσα στο γκέτο επικρατεί χάος,
τρέλα, παράνοια, κόλαση. Όμως το έξυπνο πουλί από τη μύτη πιάνεται. Παρανοϊκός
ηγέτης συμμορίας έχει απαγάγει τον πρόεδρο των ΗΠΑ! Ε και; Εντάξει...
αδιάφορο! Έλα όμως που στον καρπό του προέδρου κρέμεται samsonite, εντός της
οποίας φυλάσσεται τρομερό κρατικό μυστικό, από το οποίο κρέμεται η τύχη του πλανήτη!

Συναγερμός, οι αρχές λαχανιάζουν, αλλά δεν τολμούν να εφορμήσουν. Διότι με την
πρώτη επίθεση, πάπαλα και ο πρόεδρος και η samsonite! Οπότε και αναγκαστικά
καταφεύγουν στη βοήθεια ενός... καλού-καθάρματος, του «Πίξελ Σνέηκ», κατά
καλλιτεχνικόν κόσμον Κερτ Ράσελ. Ο μονόφθαλμος αυτός gladiator (μονομάχος) θα
ανταλλάξει την ελευθερία του με την απελευθέρωση και φυγάδευση του προέδρου.
Έτσι αρχίζει μια πορεία πάνω στο ναρκοπέδιο. Η κόλαση μόλις τώρα... άνοιξε!

Σεναριογράφος - σκηνοθέτης - μουσικός και εκατομμυριούχος. Στα 33 του ο Τζων
Κάρπεντερ υπογράφει την «Απόδραση», υπογράφοντας παραλλήλως το σενάριο, τη
σκηνοθεσία, ακόμα και τη... μουσική. Απίστευτος. Στα τριάντα του (το 1978)
καταρρίπτει όλα τα ρεκόρ. Σκηνοθετεί τις «Νύχτες με τις μάσκες» («Halloween»)
ξοδεύοντας μόλις 300.000 δολάρια! Αποτέλεσμα; Ο γύρος της ταινίας σ' όλο τον
κόσμο αποφέρει 60 εκατομμύρια δολάρια. Ο Κάρπεντερ δεν είναι πια ένα «ψώνιο»
ταινιών τρόμου και εφιαλτικής μελλοντολογίας. Είναι κερδοφόρα χρηματομηχανή!

Γεννιέται από οικογένεια μουσικών (ο πατέρας του ήταν βιολιστής), σπουδάζει
στο Πανεπιστήμιο, αλλά στα είκοσι εγκαταλείπει και προσηλώνεται αποκλειστικά
στον κινηματογράφο. Με χίλια δολάρια στην τσέπη και με κάτι ψιλά, γυρίζει το
πρώτο του «ταινιάκι», το «Σκοτεινό αστέρι», μόλις στα 26 του χρόνια. Τελικά η
ταινία κόστισε 60.000 δολάρια και εξακολουθεί να θεωρείται μια από τις
κλασικές στο είδος της. Στη δεύτερη ταινία του, πάλι «αυτοσχέδια», αντιγράφει
το «Ρίο Μπράβο» του Χοκς και μεταμορφώνει το γουέστερν σε περιπέτεια τρόμου.
Με την τρίτη προσπάθεια, τις «Νύχτες με τις μάσκες», ο Κάρπεντερ απογειώνεται
στα ύψη. Μπορεί σήμερα οι «μετοχές» του να είναι πεσμένες, αλλά το παρελθόν
του εξακολουθεί να θεωρείται απόκτημα για κάθε λάτρη της φαντασίας και του τρόμου.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16040P111</ED>
<ID>
ID:135266

</ID><URL>http://ta-nea.dolnet.gr/neaweb/neafile.print_unique?e=A&f=16040&m=P11&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2><H2></H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Διαλύοντας τον Χάρι. 5.00-7.00-9.00-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Ο κύριος με τα γκρι. 6.40-8.50-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Τζέιμς Μποντ 007: Το αύριο ποτέ
δεν πεθαίνει. 6.00-8.30-11.00 μ.μ. Σάβ.-Κυρ.: 3.50 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Ο γκαφατζής της ζούγκλας.
6.30-8.30-10.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Το παιχνίδι. 6.00-8.30-11.00 μ.μ. Ηρακλής - πέρα από τον μύθο.
Σάβ.-Κυρ.: 4.10 μ.μ.

ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Προστάτης οικογένειας. 6.50-9.00-11.00 μ.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Η αίσθηση
της Σμίλα στο χιόνι. 8.10-10.40 μ.μ. Δευτ.: 5.40-8.10-10.40 μ.μ. Μόνος στο
σπίτι 3. Παρ.-Κυρ.: 4.00-6.0 μ.μ.. Άντρες με τα όλα τους. Παρ.-Σάβ.: 00.45 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Η επίλεκτη. 5.40-8.20-11.00 μ.μ. Παρ.-Σάβ.:
00.40 μ.μ.

ΑΘΗΝΑΙΟΝ CINEPOLIS PHILIPS 2. Προστάτης οικογένειας. 6.15-8.15-10.30 μ.μ.

ΑΘΗΝΑΙΟΝ CINEPOLIS PHILIPS 3. Η αίσθηση της Σμίλα στο χιόνι. 8.10-10.40 μ.μ.
Δευτ.: 5.40-8.10-10.40 μ.μ. Μόνος στο σπίτι 3. Παρ.-Σάβ.: 4.00-6.00 μ.μ. Κυρ.:
2.00 μ.μ..

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Caondition). Ο κύριος με τα γκρι. 6.30-8.45-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Το παιχνίδι. 6.00-8.30-11.00
μ.μ. Ηρακλής - πέρα από τον μύθο. Σάβ.: 4.00 μ.μ. Κυρ.: 12.00-4.00 μ.μ.

ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Ο κύριος με τα γκρι.
6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo).
Εραστές για μια νύχτα. 8.45-10.45 μ.μ. Δευτ.: 6.45-8.45-10.45 μ.μ. Ηρακλής -
πέρα από τον μύθο. Παρ.-Κυρ.: 5.30-7.10 μ.μ. Κυρ.: 11.30 π.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Κορίτσια
καριέρας. 7.00-9.00-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Η επίλεκτη.
5.30-8.00-10.30 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Θεωρίες συνωμοσίας. 6.00-8.30-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Τζέιμς Μποντ
007: Το αύριο ποτέ δεν πεθαίνει. 6.00-8.30-11.00 μ.μ. Σάβ.-Κυρ.: 3.30 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Το παιχνίδι. 6.00-8.30-11.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition). Η γεύση
του κερασιού. 6.20-8.25-10.30 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Η γεύση του
κερασιού. 7.10-9.10-11.10 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Η αίσθηση της Σμίλα στο χιόνι. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital).
Τζέιμς Μποντ 007: Το αύριο ποτέ δεν πεθαίνει. 5.30-8.05-10.45 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS).Η
αίσθηση της Σμίλα στο χιόνι. 6.00-8.30-11.00 μ.μ. 
ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Η
παγοθύελλα. 8.45-11.00 μμ. Δευτ.: 6.30-8.45-11.00 μ.μ. Μόνος στο σπίτι 3.
Παρ.-Κυρ.: 4.30-6.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Προστάτης οικογένειας. 5.50-8.05-10.25 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Τζέιμς Μποντ 007: Το αύριο ποτέ δεν πεθαίνει.
4.45-7.20-10.00 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Προστάτης οικογένειας. 5.45-8.00-10.15 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 Dolby Stereo). Επτά
χρόνια στο Θιβέτ. 5.15-7.45-10.15 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Προστάτης οικογένειας. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Προστάτης οικογένειας. 6.30-8.45-11.00 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Τζέιμς Μποντ 007: Το αύριο ποτέ δεν πεθαίνει. 5.20-7.50-10.20 μ.μ.
Σάβ.-Κυρ.: 3.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Ο κύριος με τα
γκρι. 6.30-8.45-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Πυροβολημένο ψάρι. 6.00-8.15-10.30 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Το παιχνίδι. 5.15-7.45-10.15 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Ο κύριος με
τα γκρι. 6.40-8.50-11.00 μ.μ.

ΑΤΤΙΚΟΝ RENAULT (Οδ. Σταδίου ~ 3228.821 Dolby Digital Air Condition). Η
αίσθηση της Σμίλα στο χιόνι. 5.45-8.15-10.45 μ.μ. Δευτέρα μόνο, πρεμιέρα: Ο
Τιτανικός, μόνο με προσκλήσεις.

ΑΦΑΙΑ (Καλλιθέα ~ 9595.534 Dolby Stereo). Το υποβρύχιο. 7.20-11.10 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Η επίλεκτη. 11.45-14.30-17.15-20.00-22.45-01.30.

VILLAGE CENTRE Αίθουσα 2. Η επίλεκτη. Παρ.-Σάβ.: 21.30-00.20. Κυρ.-Πέμ.:
21.45-00.30. Μόνος στο σπίτι 3 κάθε μέρα: 11.30-14.00-16.30-19.00.

VILLAGE CENTRE Αίθουσα 3. Ο ψευταράς. Παρ.-Σάβ.:
11.30-13.45-16.00-18.15-20.30-23.00-01.15. Κυρ.-Πέμ.: 11.00-13.45-16.00-18.15-20.30-23.00-01.15.

VILLAGE CENTRE Αίθουσα 4. Τζέιμς Μποντ 007: Το αύριο ποτέ δεν πεθαίνει.
Παρ.-Σάβ.: 12.00-14.30-17.10-19.50-22.30-01.10. Κυρ.-Πέμ.: 11.00-13.30-16.10-18.50-21.30-00.10.

VILLAGE CENTRE Αίθουσα 5. Προστάτης οικογένειας.Παρ.-Σάβ.:
13.50-19.20-00.10. Κυρ.-Πέμ.: 13.50-19.15-00.40. Θεωρίες συνωμοσίας.
Παρ.-Σάβ.: 11.00-16.20-21.45. Κυρ.-Πέμ.: 11.15-16.45-21.15.

VILLAGE CENTRE Αίθουσα 6. Εραστές για μια νύχτα. Παρ.-Σάβ.:
19.00-21.20-23.40-02.00. Κυρ.-Πέμ.: 18.40-21.00-23.20-01.40. Ηρακλής - Πέρα
από τον μύθο. Παρ.-Σάβ.: 10.40-12.40-14.45-16.45. Κυρ.-Πέμ.: 10.40-12.40-14.40-16.40.

VILLAGE CENTRE Αίθουσα 7. Ο γκαφατζής της ζούγκλας. Παρ.-Σάβ.:
10.45-13.00-15.15-17.30-19.45-22.15-00.45. Κυρ.-Πέμ.: 10.30-12.45-15.00-17.15-19.30-22.00-00.45.

VILLAGE CENTRE Αίθουσα 8. Το παιχνίδι. Παρ.-Σάβ.:
11.15-14.00-16.45-19.30-22.30-01.30. Κυρ.-Πέμ.: 11.30-14.15-17.00-19.45-23.00-01.30.

VILLAGE CENTRE Αίθουσα 9. Τζέιμς Μποντ 007: Το αύριο ποτέ δεν πεθαίνει.
Παρ.-Σάβ.: 12.40-15.20-18.00-20.40-23.20-02.00 Κυρ.-Πέμ.: 12.00-14.30-17.10-19.50-22.30-01.10.

VILLAGE CENTRE Αίθουσα 10. Μοιραία βλάβη. Παρ.-Σάβ.:
10.45-13.00-15.15-17.45-20.15-23.00-01.15. Κυρ.-Πέμ.: 11.15-13.30-15.45-18.15-20.45-23.15-01.40.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Το παιχνίδι. 6.00-8.30-11.00 μ.μ. Ηρακλής - πέρα από τον
μύθο. Σάβ.-Κυρ.: 4.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα).
Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Η γεύση του κερασιού.
6.40-8.50-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Το παιχνίδι. 5.30-8.00-10.30 μ.μ. Ο γκαφατζής της ζούγκλας. Σάβ.: 3.45 μ.μ.
Κυρ.: 12.00-3.40 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Τα φτερά της αγάπης.
6.10-8.20-10.30 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Ο κύριος με τα γκρι. 6.00-8.15-10.40 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.
Σάβ.-Κυρ.: 3.45 μ.μ.

ΕΥΑ (Εμπεδοκλέους 121 Παγκράτι, Άγ. Αρτέμιος ~ 7629.215). Ο μικρός Κόλια.
8.30-10.30 μ.μ. Ηρακλής - Πέρα από τον μύθο κάθε μέρα: 4.30-6.30 μ.μ.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Εραστές για μια
νύχτα. 6.40-8.50-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Η επίλεκτη. 6.30-8.45-11.00 μ.μ.

INTEAL ARAMIS (Πανεπ/μίου 46 ~ 3826.720 Dolby Digital). Το παιχνίδι.
5.10-7.50-10.30 μ.μ. Σάββατο μεταμεσονύχτια ώρα 01.00 π.μ.: Το παιχνίδι.

INTEAL ΜΑΡΟΥΣΙ ARAMIS (Λεωφόρος Κηφισίας 215 ~ 6129.169 Dolby Stereo). Τα
φτερά της αγάπης. 6.10-8.20-10.30 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Η αίσθηση της Σμίλα στο χιόνι. 8.30-11.00 μ.μ. Δευτ.: 6.00-8.30-11.00 μ.μ.
Μόνος στο σπίτι 3. Παρ.-Κυρ.: 4.30-6.30 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Η επίλεκτη. 5.35-8.15-10.50
μ.μ. Λος Άντζελες εμπιστευτικό. Παρ-Κυρ.: 1.10 π.μ. 
ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Ο κύριος με τα γκρι.
5.30-8.00-10.30 μ.μ. Εραστές για μια νύχτα. Παρ.-Κυρ.: 12.45 π.μ.

ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Το παιχνίδι.5.15-8.00-10.50 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo) Η
παγοθύελλα. 6.30-8.45-11.00 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Η επίλεκτη.
6.20-8.30-10.40 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Εραστές για
μια νύχτα. 6.40-8.55-11.00 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Λος Άντζελες
εμπιστευτικό. 5.40-8.15-10.50 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Ο κύριος με τα γκρι.
6.00-8.05-10.15 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo). Ο
κύριος με τα γκρι. 6.00-8.05-10.15 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Τα φτερά της
αγάπης. 6.50-9.00-11.10 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Η επίλεκτη.
6.15-8.35-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround). Ο
άνεμος στην πόλη. 6.30-8.40-11.00 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Το παιχνίδι.
6.00-8.30-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Η επίλεκτη. 6.00-8.15-10.45 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Τα φτερά της αγάπης. 6.50-9.00-11.10 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Το παιχνίδι. 5.30-8.00-10.30 μ.μ. Ηρακλής - πέρα από τον μύθο.
Σάβ.-Κυρ.: 4.00 μ.μ.

ΣΙΝΕΡΑΜΑ (Οδός Αγ. Κυριακής 30, Π. Φάληρο ~ 9303.553-595, Dolby Stereo RS). Η
επίλεκτη. 6.00-8.30-11.00 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Η επίλεκτη.
5.30-8.00-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Το παιχνίδι. 6.00-8.30-11.00 μ.μ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Η επίλεκτη. 3.50-6.00-8.10-10.20 μ.μ. Σάβ.: 12.30 π.μ.

ΤΡΙΑ ΑΣΤΕΡΙΑ 1 (Νέο Ηράκλειο ~ 2826.873, 2825.607, Dolby Stereo Digital SR).
Το παιχνίδι. 5.15-7.45-10.15 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο ~ 2826.873, 2825.607, Dolby Stereo Digital SR). Η
επίλεκτη. 5.45-8.15-10.45 μ.μ. Ηρακλής - πέρα από τον μύθο. Σάβ.: 4.00 μ.μ.
Κυρ.: 11.30 π.μ.-4.00 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Διαλύοντας τον Χάρι. 7.05-9.05-11.05 μ.μ.

ΦΑΛΗΡΟ 1 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Τα φτερά της αγάπης. 6.40-8.50-11.00 μ.μ.

ΦΑΛΗΡΟ 2 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Το παιχνίδι. 6.45-8.15-10.45 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (Περιστέρι ~ 5711.105 Dolby Stereo). Το παιχνίδι. 8.15-10.40. Δευτ.:
6.00-8.15-10.40 μ.μ. Ηρακλής - πέρα από τον μύθο. Παρ.-Κυρ.: 6.00 μ.μ.

*

ΗΜΙΚΕΝΤΡΙΚΟΙ

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Έναρξη σε λίγες μέρες.

ΑΝΤΑΜΣ (Αιγάλεω ~ 5989.226 Dolby Stereo). Προστάτης οικογένειας.
6.30-8.30-10.30 μ.μ. Κάθε μέρα ώρα 4.30 μ.μ.: Μόνος στο σπίτι 3. Κυρ.: 11.30 π.μ.

ΒΥΖΑΝΤΙΟ (Αιγάλεω ~ 5985.071). Το παιχνίδι. 8.00-10.30 μ.μ. Ηρακλής - πέρα από
τον μύθο: 6.00 μ.μ. Σάβ.-Κυρ.: 4.00 μ.μ.

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222, ~
7793.515-18). Παρασκευή ώρα 9.00 μ.μ.: Η περιπέτεια του Αντονιόνι. Τρίτη: Ο
μεγάλος πόλεμος του Μονιτσέλι.

*

ΠΡΟΑΣΤΙΩΝ

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo).Επτά χρόνια
στο Θιβέτ. 7.00-9.30 μ.μ. Απόγευμα ώρα 5.00 μ.μ.: Ηρακλής - πέρα από τον μύθο.

ΛΕΣΧΗ ΦΙΛΩΝ ΚΝ/ΦΟΥ ΒΟΡΕΙΑΣ ΑΤΤΙΚΗΣ (Αγ. Στεφάνου - Δημαρχείο). Μόνο Κυριακή
8.30 μ.μ.: Αντρέι Ρουμπλιώφ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Άννα Καρένινα.
8.00-10.15 μ.μ. Δευτ.: 6.00-8.05-10.15 μ.μ. Ηρακλής - πέρα από τον μύθο.
Σάβ.-Κυρ.: 4.45-6.15.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Ηρακλής - πέρα από το
μύθο. 5.30-7.30-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246441). Ο γκαφατζής
της ζούγκλας.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Ο γκαφατζής
της ζούγκλας. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα ~ 4640.408). Παρ.: Air Force One. 5.00-7.15-9.30 μ.μ.

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Προστάτης
οικογένειας. 5.45-8.00-10.15 μ.μ. μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Το παιχνίδι. 5.15-7.45-10.15 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453).
Μοιραία βλάβη. 6.20-8.30-10.40 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453).
Μοιραία βλάβη. 6.20-8.30-10.40 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Βαλκανιζατέr. 7.00-9.00 μ.μ. Δευτέρα 7.00-9.00 μ.μ.:
Ηρακλής - πέρα από τον μύθο.

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Ο μικρός Κόλια. 8.30-10.30
μ.μ. Ηρακλής πέρα από τον μύθο: 5.00-6.45 μ.μ.

ΔΗΜΟΤΙΚΟΣ ΜΟΣΧΑΤΟΥ ΚΙΝ/ΦΟΣ ΣΙΝΕ ΚΗΠΟΣ (Ηλεκτρικός σταθμός ~ 4816.276). Σάβ.
5.00 μ.μ., Κυρ. 6.00 μ.μ.: Ματίλντα.

ΖΕΑ (Πασαλιμάνι ~ 4521.388 Dolby Stereo Air Condition). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ. Σάβ.-Κυρ.: 3.00 μ.μ.

ΚΙΝ/ΚΗ ΛΕΣΧΗ ΣΑΛΑΜΙΝΑΣ (Κέντρο νεότητας, παραλία Σαλαμίνας ~ 4655.789).
Κυριακή: Μικρόκοσμος.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Επτά χρόνια στο Θιβέτ. Σάβ.: 8.00-10.20 μ.μ. Κυρ.: 6.00-8.20-10.20
μ.μ. Free Willy 3. Σάβ.: 4.00-6.00 μ.μ. Κυρ.: 11.00 π.μ.-4.00 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Η επίλεκτη. 5.30-8.00-10.30 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Ο κύριος με τα γκρι.
6.10-8.20-10.30 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Εραστές για μια
νύχτα. 6.00-8.00-10.00 μ.μ.

*

ΘΕΣΣΑΛΟΝΙΚΗΣ

Α' ΠΡΟΒΟΛΗΣ

ΧΕΙΜΕΡΙΝΟΙ

ΑΘΗΝΑΙΟΝ (~ 832.060 Dolby Stereo). Ο κύριος με τα γκρι. 5.00-7.00-9.00-11.00 μ.μ.

ΑΛΕΞΑΝΔΡΟΣ (~ 257.255 Dolby Stereo). Η επίλεκτη. 6.15-8.30-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Τζέιμς Μποντ 007: Το αύριο
ποτέ δεν πεθαίνει. 6.00-8.30-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Ο κύριος με τα γκρι.
5.00-7.00-9.00-11.00 μ.μ.

ΒΑΚΟΥΡΑ (~ 283.777 Dolby Stereo). Τα φτερά της αγάπης. 7.00-9.00-11.00 μ.μ.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Η επίλεκτη. 11.45-14.30-17.15-20.00-22.45-01.30 μ.μ..

VILLAGE CENTRE Αίθουσα 2. Μόνος στο σπίτι Νο 3. 11.30-14.00-16.30-19.00. / Η
επίλεκτη. Παρ. & Σάβ.: 21.30-00.20. Κυρ. έως Πέμπτη: 21.45-00.30.

VILLAGE CENTRE Αίθουσα 3. Ο γκαφατζής της ζούγκλας. Παρ. & Σάβ.
10.45-13.00-15.15-17.30-19.45-22.15. Κυρ. έως Πέμπτη:
10.30-12.45-15.00-17.15-19.30-22.00). / Εραστές για μια νύχτα. Παρ. έως
Πέμπτη: 00.45.

VILLAGE CENTRE Αίθουσα 4. Μοιραία βλάβη. Παρ. & Σάβ.:
10.45-13.00-15.15-17.45-20.15-23.00-01.15. Κυρ. έως Πέμπτη: 11.15-13.00-15.45-17.45-20.45-23.15-01.40.

VILLAGE CENTRE Αίθουσα 5. Τζέιμς Μποντ 007: Το αύριο ποτέ δεν πεθαίνει. Παρ.
& Σάβ.: 12.40-15.20-16.00-20.40-23.20-02.00. Κυρ. έως Πέμπτη: 12.00-14.30-17.10-19.50-22.30-01.10.

VILLAGE CENTRE Αίθουσα 6. Ο ψευταράς. Παρ. & Σάβ.:
11.00-13.45-16.00-18.15-20.30-22.45-01.15. Κυρ. έως Πέμπτη: 11.00-13.45-16.00-18.15-20.30-22.45-01.15.

VILLAGE CENTRE Αίθουσα 7. Τζέιμς Μποντ 007: Το αύριο ποτέ δεν πεθαίνει. Παρ.
& Σάβ.: 12.40-15.20-18.00-19.30-22.15-01.00. Κυρ. έως Πέμπτη: 11.00-13.30-16.10-18.50-21.30-00.10.

VILLAGE CENTRE Αίθουσα 8. Ο Ηρακλής πέρα από τον μύθο. Στα ελληνικά
11.15-13.15. / Θεωρίες συνωμοσίας. 15.45-18.45-21.45-00.45.

VILLAGE CENTRE Αίθουσα 9. Το παιχνίδι - The Game. Παρ. & Σάβ.
11.15-14.00-16.45-19.45-22.30-01.30. Κυρ. έως Πέμπτη: 11.30-14.15-17.00-19.45-23.00-01.30.

ΓΑΛΑΞΙΑΣ (~ 817.010 Dolby Stereo). Η γεύση του κερασιού. 7.00-9.00-11.00 μ.μ.

ΕΓΝΑΤΙΑ (~ 225.172 Dolby Digital). Προστάτης οικογένειας. 7.00-9.00-11.00 μ.μ.

ΕΣΠΕΡΟΣ 1 (~ 235.304 και 265.544 Dolby Stereo). Το παιχνίδι - The Game.
6.00-8.30-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Απογευματινές: Ο γκαφατζής της
ζούγκλας. 5.00-7.00 μ.μ. Βραδινές: Εραστές για μια νύχτα. 9.00-11.00 μ.μ.

ΚΑΠΙΤΟΛ (~ 815.570 Dolby Stereo). Βραδινές: Η επίλεκτη. 9.00-11.15 μ.μ.
Απογευματινές: Μόνος στο σπίτι Νο 3. 5.15-7.00 μ.μ.

ΚΟΛΟΣΣΑΙΟΝ (~ 831.565). Τζέιμς Μποντ 007: Το αύριο ποτέ δεν πεθαίνει.
6.00-8.30-11.00 μ.μ.

ΛΑΟΥΡΑ (~ 819.935 Dolby Stereo). Πυροβολημένο ψάρι. 7.00-9.00-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Άννα Καρένινα. 5.00-7.00-9.00-11.00 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Προστάτης οικογένειας. 6.30-8.30-10.30 μ.μ.

ΝΑΥΑΡΙΝΟΝ (~ 225.152 Dolby Stereo). Απογευματινές. Μόνος στο σπίτι 3.
5.00-6.45 μ.μ. Βραδινές: Επτά χρόνια στο Θιβέτ. 8.30-11.00 μ.μ.

ΟΛΥΜΠΙΑΣ (~ 217.336). Ο αιχμάλωτος του Καυκάσου. 9.00-11.00 μ.μ.

ΠΑΛΛΑΣ (~ 278.515 Dolby Stereo). Το παιχνίδι - The Game.6.00-8.30-11.00 μ.μ.

ΡΑΔΙΟ ΣΙΤΥ (~ 824.970 Digital Sound). Το παιχνίδι - The Game. 6.00-8.30-11.00
/ Ο Ηρακλής πέρα από τον μύθο στα ελληνικά Σάββατο στις 4.30. Κυριακή:
11.00-3.00-4.30 μ.μ.

ΤΙΤΑΝΙΑ 1 (~ 520.040 Οδός Λαγκαδά). Το παιχνίδι - The Game. 8.30-11.00 μ.μ. /
Ο γκαφατζής της ζούγλας. 3.00-4.45-6.30 μ.μ.

ΤΙΤΑΝΙΑ 2 (~ 520.040 Οδός Λαγκαδά). Ο κύριος με τα γκρι. 8.15-10.15. / Ο
Ηρακλής πέρα από τον μύθο. Στα ελληνικά: 3.00-4.45-6.30. Κυριακή.

ΦΑΡΓΚΑΝΗ (~ 213.929 Dolby Stereo). Διαλύοντας τον Χάρι. 7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: P14</CAT>
<ED>
Κωδικός άρθρου: A16040P141</ED>
<ID>
ID:135282

</ID><URL>http://ta-nea.dolnet.gr/neaweb/neafile.print_unique?e=A&f=16040&m=P14&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
<H3></H3>Γιώργος Μιχαλακόπουλος, Ειρήνη Ιγγλέση στον «Κύριο με τα γκρι» του Περικλή Χούρσογλου

«Ο ΚΥΡΙΟΣ ΜΕ ΤΑ ΓΚΡΙ»: Ο έρωτας μπαίνει στη ζωή ενός 60άρη και
αναστατώνει την οικογενειακή του γαλήνη. Του Περικλή Χούρσογλου, με τους:
Γιώργο Μιχαλακόπουλο, Ειρήνη Ιγγλέση, Ράνια Οικονομίδου. [Agora , Αίγλη,
Αλεξάνδρα (Πατ.), Άστρον, Άτταλος, Έμπασσυ, Κηφισιά 2, Μετάλλιον,
Μετροπόλιταν, Χαϊλάιφ].

«Η ΓΕΥΣΗ ΤΟΥ ΚΕΡΑΣΙΟΥ»: Ένας άντρας θέλει να αυτοκτονήσει και αναζητεί
αυτόν που θα τον βοηθήσει σ' αυτή την απόφασή του. Χρυσός Φοίνικας στο
Φεστιβάλ Καννών το '97. Του Αμπάς Κιαροστάμι. (Απόλλων, Αρτ Στούντιο, Δαναός).

«ΤΑ ΦΤΕΡΑ ΤΗΣ ΑΓΑΠΗΣ»: Σύγκρουση συντηρητικών αξιών στο τέλος του 19ου
αιώνα με τις μοντέρνες ιδέες που έφερνε ο νέος. Από το βιβλίο του Χένρι
Τζέιμς. Του Ίαν Σόφτλεϊ με τους: Έλενα Μπάναμι Κάρτερ, Λάινους Ρόουτς, Σαρλότ
Ράμπλινγκ. (Έλλη, Ιντεάλ Μαρούσι, Μπροντγουαίη, Πλάζα, Φάληρο 1).

«Η ΕΠΙΛΕΚΤΗ»: Η Ντέμι Μουρ ως η πρώτη γυναίκα στις ΗΠΑ που θέτει
υποψηφιότητα για την ομάδα ειδικών δυνάμεων του αμερικανικού ναυτικού. Του
Ρίντλεϊ Σκοτ. (Αθήναιον Cinepolis 1, Αμπεσέ, Village 1, 2, Ίλιον, Κηφισιά 1,
Μαργαρίτα 1, Νιρβάνα, Παλλάς, Σινέραμα, Σοφία, Τιτάνια, Τρία Αστέρια 2, Σινεάκ).

«Η ΑΙΣΘΗΣΗ ΤΗΣ ΣΜΙΛΑ ΣΤΟ ΧΙΟΝΙ»: Η Τζούλια Ορμόντ ψάχνει στα χιόνια τον
εκτελεστή ενός μικρού παιδιού. Του Μπιλ Όγκαστ. (Αθήναιον 2, Αθήναιον
Cinepolis 3, Αβάνα, Αττικόν, Καλυψώ).

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: P14</CAT>
<ED>
Κωδικός άρθρου: A16040P142</ED>
<ID>
ID:135324

</ID><URL>http://ta-nea.dolnet.gr/neaweb/neafile.print_unique?e=A&f=16040&m=P14&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ </H2>
ΟΡΙΖΟΝΤΙΑ

1. Ενέπνευσε στον Δάντη τη «Νέα Ζωή» (γεν.). 2. Στοιχείο άνεσης.
­ Κυκλοφορεί και στην Κύπρο. 3. Ξενική προσφώνηση (αντίστρ.). ­ Το
πραγματικό όνομα του Καρθαίου. 4. Ποίημα του Καβάφη. 5. Γαλλικό
άρθρο. ­ Έχουν τις υποδιαιρέσεις τους. 6. Πρέπει να υπερβαίνουν τα...
αντίθετά τους. ­ Κατάληξη ρωσικών επιθέτων. 7. Είναι και ο ραββίνος.
8. Στο μέλλον αναφέρεται. ­ Εμφαντικό μόριο της αρχαίας. 9.
Όμοια γράμματα. ­ Ονομασία του πρόσθιου τμήματος των τορπιλών.

ΚΑΘΕΤΑ

1. Ένας από τους Τρεις Ιεράρχες. 2. Γίνονται και με... λόγια.
3. Το πρώτο αγώνισμα του Πεντάθλου κατά την αρχαιότητα. ­ Ένα ρήμα που
απαιτεί... φως (καθ.). 4. Πληθυντικός άρθρου. ­ Ο «ήχος» του θεατρικός.
5. Τόσα χρόνια έζησε ο Μέντελσον. ­ Κατάσταση ανώμαλη και επικίνδυνη.
6. Υποδιαίρεση της βούας στην αρχαία Σπάρτη. ­ «Εκκρίσεις» σημαντικής
σπουδαιότητας. 7. Ένας από τους σημαντικότερους πολιτικούς της αρχαίας
Ρώμης. 8. Μυθική ιέρεια της Αφροδίτης. ­ Την χαρακτηρίζει ορμητικότητα
(αιτ.). 9. Περιλαμβάνεται στις ζωοτροφές. ­ Κοινά λέγεται σκώρος.

ΛΥΣΗ (15/1/98)

ΟΡΙΖΟΝΤΙΑ: 1. ΒΑΦΤΙΣΤΗΣ 2. ΑΜΑΡΤΙΑ 3. ΥΠΡ-ΞΕΩ 4.
ΚΑΪΜΑΚΙ 5. ΑΡ-ΗΘΟΣ 6. ΛΙΜΑ-ΠΕΛΕ 7. ΖΗΤΟΥΝΙ 8.
ΖΑΡΙ-ΣΕ 9. ΩΣ-ΟΟ-ΣΟΙ. ΚΑΘΕΤΑ: 1. ΒΑΥΚΑΛΙΖΩ 2. ΑΜΠΑΡΙ-ΑΣ
3. ΦΑΡΙ-ΜΙΡ 4. ΤΡ-ΜΠΑΝΙΟ 5. ΙΤΙΑ 6. ΣΙ-ΚΗΠΟΣ
7. ΤΑΞΙΘΕΤΕΣ 8. ΟΛΗ 9. ΣΚΩΤΣΕΖΟΙ.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: P14</CAT>
<ED>
Κωδικός άρθρου: A16040P143</ED>
<ID>
ID:135353

</ID><URL>http://ta-nea.dolnet.gr/neaweb/neafile.print_unique?e=A&f=16040&m=P14&aa=3</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2><H2></H2>
Το Δημοτικό Περιφερειακό Θέατρο Πάτρας παρουσιάζει στο θέατρο «Απόλλων» το
έργο του ελισαβετιανού Μπεν Τζόνσον «Ο Αλχημιστής». Η παράσταση θα ταξιδέψει
στην Αθήνα και θα παιχτεί στο θέατρο Κολλεγίου Αθηνών στις 19 και 20
Ιανουαρίου. Η μετάφραση είναι του Παύλου Μάτεσι, η σκηνοθεσία του Νίκου
Αρμάου, τα σκηνικά του Απόστολου Βέττα, τα κοστούμια της Λίλας Καρακώστα, η
μουσική του Ηρακλή Πασχαλίδη και οι φωτισμοί της Μάρως Αβράμπου.Παίζουν οι:
Περικλής Βασιλόπουλος, Διονύσης Βούλτσας, Νίκος Γκέκας, Οδέττη Ιωάννου, Φούλης
Μπουντούρογλου, Βαγγέλης Ρίκος, Στέλιος Σοφός, Γιάννης Στόλλας, Κοσμάς
Φουτούκης, Τάνια Χαντζάρα. Στη φωτογραφία σκηνή από τον «Αλχημιστή», με την
Οδέττη Ιωάννου και τον Φούλη Μπουντούρογλου.

ΑΘΗΝΑ (Δεριγνύ 10 ­ Πατησίων, ~ 82.38.698, 82.37.330). «Ταξίδι μιας μεγάλης
μέρας μέσα στη νύχτα» του Γ. Ο' Νιλ Λάσκαρη, Θεοδωρακόπουλος.

ΑΘΗΝΩΝ (Βουκουρεστίου 10 ­ Πανεπιστημίου, ~ 32.35.524). «Μικρές αλεπούδες» της
Λ. Χέλμαν Μαραγκού, Χρυσικάκος.

ΑΚΑΔΗΜΟΣ (Ιπποκράτους 17 ­ Ακαδημίας, ~ 36.25.119, 36.03.835). «Μπράβο
γιατρέ...» του Ρ. Κούνεϊ Ρώμας, Βλ. Κυριακίδης.

ΑΚΡΟΠΟΛ (Ιπποκράτους 9-11, ~ 36.43.700, 36.08.666). Αργεί.

ΑΛΙΚΗ (Αμερικής 4, ~ 32.44.146). «Το κλουβί με τις τρελές» του Ζ. Πουαρέ
Μουστάκας, Φωκάς.

ΑΛΚΥΟΝΙΣ (Ιουλιανού 42-46 ­ Αριστοτέλους, ~ 88.15.402). «Ντα» του Χ. Λέοναρντ
Μεσσάλας, Γλυκοφρύδη.

ΑΛΑΜΠΡΑ (Στουρνάρη 53, Πολυτεχνείο, ~52.27.497, 52.44.400). «Ποπ κορν» του Μπ.
Έλτον Τζώρτζογλου, Λογοθέτης.

ΑΛΦΑ (Στουρνάρη ­ Πατησίων, ~ 52.38.742). «Ορφέας και Ευρυδίκη» του Ζ. Ανούιγ
Γ. Βούρος, Σταθακοπούλου.

ΑΜΙΡΑΛ (Αμερικής 10, ~ 36.39.385). «Ο παππούς έχει πίεση» της Δ. Παπαδοπούλου
Δ. Παπαδοπούλου, Μητρούσης.

ΑΜΟΡΕ - ΕΞΩΣΤΗΣ (Πριγκηποννήσων 10, ~ 64.68.009). «Shopping and fucking» του
Μ. Ρέιβενχιλ Σκιαδαρέσης, Θ. Πάνου.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκηποννήσων 10, ~ 64.68.009). «Ιβάνοφ» του Α.
Τσέχοφ Γεωργακόπουλος, Σμυρναίου.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Απόψε αυτοσχεδιάζουμε» του Λ.
Πιραντέλο Ευαγγελάτος (σκηνοθ.), Τασοπούλου.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739). «Σε φιλώ στη μούρη» του Γ. Διαλεγμένου
Αναλυτή, Ρηγόπουλος.

ΑΝΟΙΞΗΣ (Γερμανικού 20, Μεταξουργείο, ~ 52.38.870). «Βόιτσεκ» του Γκ. Μπίχνερ
Μαργαρίτης, Δούζη.

ΑΝΟΙΧΤΟ (Κάλβου 70 - Γκύζη, ~ 64.45.749). «Προς Ελευσίνα» του Π. Μάτεσι Γ.
Μιχαηλίδης (σκηνοθ.), Χατζησάββας.

ΑΝΤΙΘΕΑΤΡΟ (Μοσχονησίων 36, πλατεία Αμερικής, ~ 85.61.168). «Οι δήμιοι στα
Σόδομα» (ντε Σαντ) των Μ. Ξενουδάκη - Κ. Πολυχρονοπούλου Ξενουδάκη, Πρωτονοταρίου.

ΑΠΛΟ ­ ΚΕΝΤΡΙΚΗ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Φεγγάρι για καταραμένους» του Γ. Ο' Νιλ Αντύπας
(σκηνοθ.), Λεμπεσόπουλος.

ΑΠΛΟ ­ ΝΕΑ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Μανέ, Χατζηπαναγιώτης.

ΑΠΟ ΜΗΧΑΝΗΣ (Ακαδήμου 13, Μεταξουργείο, ~ 52.35.716). «Φυλλωσιές» του Λ. Νορέν
Βαλαβανίδης, Κράλλη.

ΑΤΕΝΕΟΥΜ (Αμερικής 8, ~ 36.33.722). Αργεί.

ΑΤΤΙΣ (Λεωνίδου 7, Μεταξουργείο, ~ 52.26.260). «Ηρακλής» του Χ. Μίλερ
Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Σουίτα γενεθλίων» του Ρ. Χόντον Παπαναστασίου, Γεωργίτσης.

ΑΥΛΩΝΙΤΗ (Βουκουρεστίου 1, ~ 33.13.321-3). «Ποιος ανακάλυψε την Αμερική;» της
Χρ. Σπηλιώτη Σπηλιώτη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522). «Μπαμπάδες με ρούμι» των Θ. Παπαθανασίου -
Μ. Ρέππα Φασουλής, Ε. Γερασιμίδου.

ΒΕΜΠΟ (Καρόλου 18, ~ 52.21.767, 52.48.289). «Γκριζ» των Τζ. Τζέικομπς - Γ.
Κέισι Φραγκούλης, Βασιλοπούλου.

ΒΙΚΤΩΡΙΑ (Μαγνησίας 5 - 3ης Σεπτεμβρίου 119, ~ 82.33.125). «Καλή τύχη» του Γ.
Θεοδοσιάδη Σπαντίδας, Βλαντή.

ΒΡΕΤΑΝΙΑ (Πανεπιστημίου 7, ~ 32.21.579). «Τρομεροί γονείς» του Ζ. Κοκτό
Παναγιωτοπούλου, Παπακωνσταντίνου.

ΓΚΛΟΡΙΑ (Ιπποκράτους 7, ~ 36.09.400). «Αινιγματικές παραλλαγές» του Ερ.-Εμ.
Σμιτ Καρράς, Γ. Κυρίτσης.

ΔΑΝΔΟΥΛΑΚΗ (Αγίου Μελετίου 61Α - Πατησίων, ~ 86.40.414, 86.40.452).
Κεντρική Σκηνή. «Μάστερ κλας» του Τ. Μακ Νάλι Δανδουλάκη,
Σοντάκη. Δεύτερη Σκηνή. «Μια ξεχωριστή μέρα» των Ε. Σκόλα - Τζ.
Φαντόνι Βαγενά, Νινιός.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ ΜΕΛΙΝΑ ΜΕΡΚΟΥΡΗ (Αγίου Δημητρίου 55). Αργεί.

ΔΗΜΟΤΙΚΟ ΚΕΡΑΤΣΙΝΙΟΥ (Μικράς Ασίας 24 - Παπαναστασίου, πίσω από το Δημαρχείο,
~ 46.15.767, 46.35.009). Αργεί.

ΔΗΜΟΤΙΚΟ ΠΕΙΡΑΙΑ (Αγίου Κωνσταντίνου 4, ~ 41.94.550). «Θεοδώρα, η αγία των
φτωχών» της Μ. Ντενίση Ντενίση, Γαλανός.

ΔΙΑΝΑ (Ιπποκράτους 7, ~ 36.26.956). «Το βαλς των ταυρομάχων» του Ζ. Ανούιγ
Τσακίρογλου, Διαβάτη

ΔΙΑΥΛΟΣ (Δράκου 9, ~ 92.39.588). «Η κυρα-Κώσταινα» ­ «Συζυγική σκηνή» του Μ.
Μητσάκη Κολόζου, Αντωνιάδης.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42. 772). «Μαχαίρι
στο κόκαλο» του Κ. Μουρσελά Νιχωρίτη, Κατσάμπας.

ΔΙΟΝΥΣΙΑ (Αμερικής 10, ~ 36.12.500). «Προσοχή, δαγκώνει!», του Αλ. Γκέρνι
Ράντου, Μεντή.

ΕΘΝΙΚΗ ΛΥΡΙΚΗ ΣΚΗΝΗ («Ολύμπια», Ακαδημίας 59, ~ 36.12.461). Βραδιά μπαλέτου
(Σάβ.) Μουσικά παραμύθια του δάσους (Κυρ.) «Αντριάνα Λεκουβρέρ» του Φρ. Τσιλέα (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Οι εκατομμυριούχοι της Νάπολης» του Εντ. Ντε Φιλίπο Ληναίος, Γρηγοριάδου.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπέζος, Κρούσκα.

ΕΘΝΙΚΟ - ΝΕΑ ΣΚΗΝΗ ­ ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~
52.23.242, 52.33.322). «Ο Χάσης» του Δ. Γουζέλη - «Η γυναίκα της Ζάκυθος»
(Σολωμός) του Στ. Τσακίρη Στ. Κυριακίδης, Χατούπη.

28 (Μοσχονησίων 28, πλατεία Αμερικής, ~ 86.43.263, 86.56.853). «Τελευταία
απόδραση» του Μπ. Όουεν Μοντανάρη, Ε. Οικονόμου.

104 ΚΕΝΤΡΟ ΛΟΓΟΥ ΚΑΙ ΤΕΧΝΗΣ (Θεμιστοκλέους 104, ~ 38.02.056, 38.02.059).
Κεντρική Σκηνή: «Μουσική, δύο άνθρωποι αγαπήθηκαν και...» της Μ. Ντιράς
Ρικάκη (σκην.), Φέστα. Δεύτερη Σκηνή: «Νύχτες κωμωδίας» (stand
up comedy) Σεραφείμ, Ζαραλίκος (εναλλασσόμενο ρεπερτόριο).

ΕΛΠΙΔΑΣ (Αριστοτέλους 53 - Σμύρνης, μεταξύ Ιουλιανού και Ηπείρου, ~
82.29.030). «Ο αρχισιδηρουργός» (Ονέ) της Έλ. Τσαλδάρη Ντούζος, Τσαλδάρη.

ΕΛΥΖΕ (Νυμφαίου 12, 1η στάση Ιλίσια, ~ 77.82.354). Αργεί.

ΕΜΠΡΟΣ - ΕΠΑΝΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Ν. Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Αγγέλα» του Γ. Σεβαστίκογλου Μπαντής (σκηνοθ.), Ταχτσόγλου.

ΕΝΑΣΤΡΟΝ (Δεληγιάννη 19 - Μπουμπουλίνας, πίσω από το Μουσείο, ~ 82.53.489).
«Νηρέας ο Βάρας» του Δ. Παπαχρήστου Γ. Αρμένης, Τζιραλίδου.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, ~ 34.65.634). «Ο μασκοφόρος» του
Χ. Κράουσερ Καβουκίδη, Κρομμύδας.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Γυάλινος ουρανός» του
Ντ. Χέαρ Βουτέρης, Δεκαβάλλα.

ΕΡΕΥΝΑΣ (Ιλισίων 21, Ζωγράφου ~ 77.80.826). «Αγάπη και κατανόηση» του Τζ.
Πένχολ Ποταμίτης, Καστανάς.

ΗΛΙΟΥ - ΚΑΤΩ ΧΩΡΟΣ (Φρυνίχου 10, Πλάκα ~ 32.31.591, 32.47.509). «Έξω, μπροστά
στην πόρτα» του Β. Μπόρχερτ Παπασπύρος, Δ. Βασιλειάδου.

ΗΜΕΡΑΣ - ΚΟΚΚΙΝΗ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~
69.29.090, 64.95.777). «Προ των Θερμοπυλών» του Π. Τακόπουλου Γιώρ.
Κυριακίδης, Γιαννικάκης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Μολιεριάδα» (Μολιέρος) των Ζ. Ζεραρντί - Α. Μοντζολή
Στυλιανοπούλου, Γιώρ. Κυριακίδης.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890). «Αρσενικό - θηλυκό»
του Α. Θωμόπουλου Α. Αντωνίου, Ν. Ασίκη.

ΘΕΑΤΡΟΚΙΝΗΣΗ (Ακαδήμου 13, κάθετος οδού Πειραιώς, έναντι πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΘΗΣΕΙΟΝ (Τουρναβίτου 7, ~ 32.55.444). Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). «Στο Μαντράς τη νύχτα
εκείνη» του Ε. Μανέ Βοζικιάδου, Στάγκος.

ΙΛΙΣΙΑ (Παπαδιαμαντοπούλου 4, ~ 72.16.317). «Ηχώ στο χάος» (το πορτρέτο της
Μαρίας Πολιδούρη) της Β. Μαυρομάτη Όλ. Λαζαρίδου, Βήτα.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, ~ 72.50.657). Αργεί.

ΚΑΙΡΩΝ (Τσέλιου 10 - Σολιώτη, Αμπελόκηποι, πίσω από τον Άρειο Πάγο, ~
64.54.407). Αργεί.

ΚΑΙΣΑΡΙΑΝΗΣ (Κοιμήσεως Θεοτόκου 30, Καισαριανή, ~ 72.23.023). «Οι φυλακισμένοι
της κεντρικής λεωφόρου» του Ν. Σάιμον Κωνσταντινίδης, Παπανέστορος.

ΚΑΛΟΥΤΑ (Πατησίων 240, ~ 86.11.311, 86.75.588). «Οι αισιόδοξοι» του Γ.
Λαζαρίδη Γ. Βασιλείου, Βιδάλη.

ΚΑΡΕΖΗ (Ακαδημίας 3, ~ 36.36.144, 36.25.520). «Περιμένοντας τον Γκοντό» του Σ.
Μπέκετ Κώστας Καζάκος, Φιλιππίδης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Γράμμα στον Ορέστη» του Ι. Καμπανέλλη Δαφνής, Γκαβάκου.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Του Κουτρούλη ο γάμος» του Α.
Ρίζου - Ραγκαβή Μπέλλος, Στάικου.

ΚΝΩΣΣΟΣ (Κνωσσού 11, Πατησίων, στάση Καλλιφρονά, ~ 86.77.070, 86.24.463). «Οι
κούκλες» του Π. Γεωργιόπουλου Λ. Τσάγκας, Βαμβακίδης.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 ­ Πολυτεχνείου, ~ 88.12.846). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Το στοίχημα» του Κλ. Όντετς
Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 38.48.342). «Ιφιγένεια [εν Ληξουρίω]» του Π.
Κατσαΐτη Θεατρική Ομάδα Παντείου.

ΜΑΣΚΕΣ (Λήθης 6 - Αγίου Μελετίου 107, ~ 86.12.509). «Ο φλύαρος» του Σ. Καρύδη
Χριστοφιλάκης (σκηνοθ.), Πελαΐδης.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασ. Σοφίας - Κόκκαλη, ~ 72.82.333). Αίθουσα
Δημήτρη Μητρόπουλου. Σειρά Rising Stars. Κάριν Ντόρνμπους: ρεσιτάλ
κλαρινέτου (Παρ.).

ΜΕΛΙΝΑ (Βουκουρεστίου 3, ~ 32.13.685-6). «Ριάλιτι και σόου» του Π. Μέντη
Κούρκουλα, Πιτσούλη.

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). «Το μυστήριο της
Ίρμα Βεπ» του Τσ. Λάντλαμ Π. Μιχαηλίδης, Χατζηγιάννης.

ΜΙΝΩΑ (Πατησίων 91, ~ 82.32.578, 82.10.048). «Αθήνα 2000 με τα... τέσσερα» των
Α. Πυριόχου - Π. Χατζηκουτσέλη - Ντ. Σπυρόπουλου - Μ. Άνθη Πανοπούλου, Τριφύλλη.

ΜΟΥΣΟΥΡΗ (πλατεία Καρύκη 6, ~ 33.10.936). Κεντρική Σκηνή. «Κάτω από τη
σκάλα» του Τσ. Ντάιερ Μιχαλακόπουλος, Μοσχίδης. Δεύτερη Σκηνή.
«Να ζει κανείς ή να συζεί;» του Λ. Κάσλερ Βενιζελέα, Δ. Βογιατζής.

ΜΠΡΟΝΤΓΟΥΑΙΗ (Αγίου Μελετίου 61Α - Πατησίων, στοά Λάλη, ~ 86.20.231). «Μπλαντ
μπράδερς - Δεσμοί αίματος» του Γ. Ράσελ Κ. Σπυρόπουλος, Μπονάτσος.

ΝΕΟΥ ΚΟΣΜΟΥ (Αντισθένους 7 - Θαρύπου, Φιξ, ~ 92.12.900). «Βρομιά» του Ρ.
Σνάιντερ Β. Θεοδωρόπουλος (σκην.), Μαρκουλάκης.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι ~ 57.73.666, 57.55.685). «Ένα
καπέλο γεμάτο βροχή» του Μ. Γκάτσο Μιχόπουλος (σκηνοθ.), Α. Παπαδόπουλος.

ΟΔΟΥ ΑΝΤΙΟΧΕΙΑΣ (Αντιοχείας 1 ­ Πιπίνου, ~ 88.32.050). Αργεί.

ΟΔΟΥ ΕΡΜΟΥ (Ερμού 106, Μοναστηράκι, τηλ.: 32.14.950, 86.40.555). «Το δωμάτιο
με τους μανδαρίνους» του Ρ. Τομά Μ. Ραζή, Χρυσούλης.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Γερτρούδη» του Γ.
Σέντεμπεργκ Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). Αργεί.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). Αργεί.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264).
«Εγχείρημα»: «Τρίπτυχο» του Θ. Βλάχου ­ «Το αόρατο που σε κοιτά» (Μ.
Ευσταθιάδη) του Α. Διαμαντή σε Θ. Βλάχος, Α. Διαμαντής.

ΠΕΙΡΑΜΑΤΙΚΟ ΤΗΣ ΠΟΛΗΣ (Σταδίου 4, ~ 32.22.035). «Προδομένη γυναίκα» της Σ. ντέ
Μποβουάρ Ζαβιτσιάνου, Ριάλδη.

ΠΕΡΟΚΕ (Οδυσσέως 2, πλατεία Καραϊσκάκη, Μεταξουργείο, ~ 52.32.132, 52.40.040).
«Ό,τι πείτε υπουργέ μου» του Ρ. Κούνεϊ Βουτσάς, Τσιβιλίκας.

ΠΟΛΙΤΕΙΑ (Σαρρή 40, Θησείο, ~ 33.10.663-4). Αργεί.

ΠΟΛΥΤΕΧΝΟ (Διγενή Ακρίτα 15 ­ Μαυρομιχάλη 157, ~ 64.34.700). «Βίος και
συνουσία» των Ντ. Φο ­ Φ. Ράμε, Κ. Μουρσελά Πιατάς, Κανελλοπούλου.

ΠΟΡΤΑ (Μεσογείων 59, ~ 77.11.333). «Άμλετ» του Ουίλ. Σαίξπηρ Κιμούλης, Μπεμπεδέλη.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.17.030). «Το λιοντάρι το
χειμώνα» του Τζ. Γκόλντμαν Βαλάκου, Χρ. Πολίτης.

ΡΟΕΣ - ΚΑΤΩ (Ιάκχου 14, Γκάζι, ~ 34.79.426). «Τούτο εστί το σώμα μου» της Σ.
Σπυράτου Χοροθέατρο «Ροές».

ΡΟΕΣ - ΠΑΝΩ (Ιάκχου 14, Γκάζι, ~ 34.79.426). «Ενοικιάζεται... εκτός απροόπτου»
του Δ. Αδάμη Αδάμης, Γεωργουσοπούλου.

ΣΗΜΕΙΟ (Χ. Τρικούπη 10, πίσω από την Πάντειο, Καλλιθέα, ~ 92.29.579). «Η
επιστροφή των Τσε» του Γ. Χρυσούλη Ν. Διαμαντής (σκηνοθ.), Ι. Μακρή.

ΣΤΑΘΜΟΣ (Β. Ουγκώ 55, παραπλεύρως του «Περοκέ», πλατεία Καραϊσκάκη, ~
52.22.656). «Ενυδρείο» του Κ. Μουρσελά Τ. Χαλκιάς, Διδασκάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). Αργεί.

ΣΥΓΧΡΟΝΟ ΑΘΗΝΑΣ (Ευμολπιδών 41, Γκάζι, ~ 34.67.095). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Αργεί.

ΤΕΧΝΗΣ ΚΑΡΟΛΟΣ ΚΟΥΝ (Φρυνίχου 14 - Διονυσίου Αρεοπαγίτου, ~ 32.36.732,
32.22.464). Αργεί.

ΤΕΧΝΗΣ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Μια συνάντηση κάπου
άλλου» του Ι. Καμπανέλλη Κουγιουμτζής (σκηνοθ.), Προύσαλης.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Κρίμα που είναι πόρνη»
του Τζ. Φορντ Κακλέας (σκηνοθ.), Αστεριάδη.

ΤΕΧΝΟΧΩΡΟΣ ΥΠΟ ΣΚΙΑΝ (Μαυρομιχάλη 161 ­ Ξιφίου 14, ~ 64.20.522). «Αγρίμια τη
νύχτα» του Μ. Αζαμά Κωτσής (σκηνοθ.), Ανδριώτης.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Αγν. Οσιέτσκα Λύγαρη, Νάτσιος.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. ΜακΝτόναλντ Κουνελάκη, Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). «Ιστορίες σοφίας της Ανατολής» του Σ.
Πελασγού Πελασγός ­ «Τ' αερικά στο ρέμα» του Σ. Πελασγού Πελασγός.

ΧΑΤΖΗΧΡΗΣΤΟΥ (Πανεπιστημίου 38, ~ 36.10.171, 36.27.248). «Αθάνατοι,...
ξεβράκωτοι και ωραίοι» των Κ. Παπαπέτρου - Γ. Γεωργίου Χατζηχρήστος, Γ. Μιχαλόπουλος.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: P15</CAT>
<ED>
Κωδικός άρθρου: A16040P151</ED>
<ID>
ID:135283

</ID><URL>http://ta-nea.dolnet.gr/neaweb/neafile.print_unique?e=A&f=16040&m=P15&aa=1</URL></REF>


Article

<CATEGORY>vin09</CATEGORY>

 <H5>Ιστορία ψυχής
</H5><H2>ΤΟ ΠΝΕΥΜΑ του τόνου
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Κρατώ στα χέρια μου τον τόμο «Η Ελλάδα του Μουσείου Μπενάκη» και αισθάνομαι
περήφανος· περήφανος γιατί η χώρα μου διαθέτει ένα τόσο σημαντικό μουσειακό
ίδρυμα και διότι η εκδοτική τέχνη στην Ελλάδα είναι τόσο υψηλού επιπέδου, ώστε
μάλλον θα πρέπει να γίνει αιτία μίμησης των Ευρωπαίων, παρά να μιμείται πλέον
την τέχνη εκείνων. Δεν θα αναφερθώ στην προσφορά την επιστημονική και στο
οργανωτικό μεράκι του Άγγελου Δεληβοριά. Δεν θα αναφερθώ στα υψηλού
επιστημονικού κύρους στελέχη του Μουσείου που συλλέγουν, συντηρούν,
ταξινομούν, εκδίδουν και διαδίδουν τα έξοχα εκθέματα και τεκμηριώνουν τα
σπάνια αρχεία.

Θα μείνω στον άθλο του Διονύση Φωτόπουλου, που κατόρθωσε να ψηλαφίσει την
ποικίλη ύλη ­ ύφασμα, ξύλο, μέταλλο, χαρτί ­ να ανιχνεύσει την ψυχή των έργων
και μέσα από τα έργα την ψυχή των μαστόρων που μόχθησαν να αποτυπώσουν στην
ύλη τα κινήματα της φαντασίας, τους φόβους, τις ελπίδες, τις προσδοκίες, τη
χαρά, τη στοργή, την οργή, την ευλάβεια, τη λαχτάρα τους.

Και τι δεν αφηγείται αυτό το εξαίσιο βιβλίο· γεννήσεις, έρωτες, γάμους,
θανάτους, βαπτίσεις, λιτανείες, λιμούς, σεισμούς, τραγωδίες, του γένους και
των ατόμων, τον ένδοξό μας Βυζαντινισμό, το μπαρουτοκαπνισμένο '21, την
καταστροφή του '22, το ρεμπέτικο, το βλέμμα της Νέλλης, τη γραφή του Ελύτη, τα
υφαντά των ανωνύμων, τις γκραβούρες των πολιτικών, σκίτσα, σχέδια ζωής, δοχεία
ζωής, πηγές γνώσης. Ακόμη, χαμένες γεύσεις και νοστιμιές.

Ο Όμιλος Λάτση, που χορήγησε αυτό το ανεπανάληπτο κατόρθωμα γούστου και άκρας
τυπογραφικής τελειότητας, πρέπει να είναι περήφανος, γιατί δεν προσέφερε στον
κόσμο όλον ένα αριστούργημα εκδοτικής. Παρέδωσε στη συνείδηση της Ευρώπης, του
κόσμου όλου, την ψυχή ενός γένους, ενός έθνους με αδιαίρετη ιστορία, γλώσσα
και ήθος.

Κι ας πάνε να κουρεύονται οι Γραικύλοι.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: P15</CAT>
<ED>
Κωδικός άρθρου: A16040P152</ED>
<ID>
ID:135308

</ID><URL>http://ta-nea.dolnet.gr/neaweb/neafile.print_unique?e=A&f=16040&m=P15&aa=2</URL></REF>


Article

<CATEGORY>vin09</CATEGORY>

 <H5>ΠΡΟΒΑ ΤΩΝ «ΣΟΦΟΛΟΓΙΟΤΑΤΩΝ» ΤΟΥ ΘΕΑΤΡΟΥ ΤΕΧΝΗΣ
</H5><H2></H2><H2>Διαχρονικός «σουσουδισμός» </H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

«Σοφολογιώτατες» σε πρόβα. Από αριστερά, Γιάννα Μαλακατέ, Αλεξάνδρα
Καρακατσάνη, Φώτης Σπύρος, Αθανασία Καραγιαννοπούλου

Οι μαρκίζες στο Θέατρο της Οδού Φρυνίχου στην Πλάκα άλλαξαν. Τώρα διαφημίζουν
την καινούργια παραγωγή του Θεάτρου Τέχνης, τις «Σοφολογιότατες» του Μολιέρου.

Η κλασική κωμωδία δίνει πρεμιέρα την Πέμπτη, 22 Ιανουαρίου. Λίγα
εικοσιτετράωρα πριν όλα γίνονται πυρετωδώς. Οι εργασίες στο θέατρο αρχίζουν
από το πρωί. Απίθανες λεπτομέρειες, πλήθος οι εκκρεμότητες. Οι πρόβες γίνονται
το βράδυ και διαρκούν μέχρι πολύ αργά τη νύχτα.

Ο Γιώργος Λαζάνης πρώτος πάει και τελευταίος φεύγει. Αλλά είναι πολύ κεφάτος.
Σαν να τον έχουν ξανανιώσει οι πρόβες αλλά και η συνεργασία του με τον νεανικό
θίασο που διάλεξε για να ανεβάσει μια κλασική κωμωδία. Το εγχείρημα δείχνει να
έχει για όλους ενδιαφέρον.

Δεκατρείς νέοι ηθοποιοί, απόφοιτοι της Σχολής του Θεάτρου Τέχνης, παίζουν
Μολιέρο και μάλιστα στην έμμετρη μετάφραση του Ανδρέα Στάικου. Το ζητούμενο
για τον σκηνοθέτη Γιώργο Λαζάνη είναι ένας φρεσκαρισμένος παραστασιακά
Μολιέρος, μπολιάζοντας την παλιά, κλασική κωμωδία με τη φρεσκάδα της νιότης.
Γι' αυτό και το ύφος της παράστασης εμπεριέχει όλες τις τάσεις και τις σχολές.
Τη μιμική της κομέντια ντελ άρτε, τη μουσική, τον αυτοσχεδιασμό, την
υποκριτική ρητορεία, τον χορό. Κι όλα αυτά μέσα από την τρέλα της νεανικότητας.

Οι πρόβες αρχίζουν με ζέσταμα. Τα παιδιά γυμνάζονται με ειδικές ασκήσεις.
Προβάρουν και τα χορευτικά που τους δίδαξε ο Κωνσταντίνος Ρήγας. Η παράσταση
έχει πολλή χορογραφημένη κίνηση. Αλλά και πολλή μουσική που έγραψε ο Νίκος
Πλάτανος, γιατί αρκετές από τις φράσεις καταλήγουν να εκφέρονται
τραγουδιστικά, και στη σκηνή ο συνθέτης θα παίζει ζωντανά πιάνο. Στις
τελευταίες ­ πριν από την πρεμιέρα ­ πρόβες όλα είναι έτοιμα. Κάποιες
διορθώσεις γίνονται μόνο και η τελική σκηνοθετική συμβουλή είναι: «Πνευματική
και σωματική αυτοκυριαρχία».

Η γυμνή σκηνή μόλις έχει στρωθεί από μια πράσινη μοκέτα-γρασίδι. Ο χώρος θα
δείχνει την αυλή ενός μεγαλοαστικού σπιτιού ενώ η σιδερένια σκάλα που
βρίσκεται στο μέσον της σκηνής υποτίθεται ότι οδηγεί στο πάνω σπίτι. Οι τοίχοι
γύρω είναι βαμμένοι μοβ σ' ένα σκηνικό μινιμαλιστικό που πρότεινε ο Νίκος
Κατσούλης. Η ίδια αντίληψη ­ της αφαίρεσης ­ κυριαρχεί και στα κοστούμια που
χρωματικά κινούνται στην γκάμα του άσπρου-μαύρου. Ελαφριές κατασκευές,
ανάλαφρα κοστούμια και αντιπροσωπευτικά στοιχεία εποχής. Όταν, για παράδειγμα,
κάποιοι θα παίζουν τένις, οι ρακέτες θα είναι ρεαλιστικές, αλλά το μπαλάκι
αόρατο. Ο ήχος όμως υπαρκτός μ' έναν θεατρικό τρόπο.

Οι «Σοφολογιότατες» δεν είναι μια κλασική φάρσα. Είναι μια σάτιρα κοινωνική
που μέσα από την καινούργια παραστασιακή οπτική του «Θεάτρου Τέχνης» γίνεται
ένα οξύτατο σύγχρονο σχόλιο περί πνευματικής ξιππασιάς και σουσουδισμού. Ένας
ποιητής πολύ επιδεικτικός και ιδιαίτερα επιφανειακός επηρεάζει μια ολόκληρη
οικογένεια, που αρχίζει να μαϊμουδίζει και να αλλοιώνει τη γλώσσα με
γραμματικά λάθη. Στη διαμορφούμενη νέα κατάσταση αρχίζει και το φλερτ ανάμεσα
στον ποιητή και τις δύο κόρες της οικογένειας. Όμως το ερωτικό γαϊτανάκι έχει
κι άλλες κορδέλες. Το τέλος είναι αίσιο και μ' ένα τραγούδι.

Ο Γιώργος Λαζάνης δεν ανεβάζει για πρώτη φορά έργο στηριζόμενος 100% σε νέους
ηθοποιούς. Με τους ίδιους, πριν από δύο χρόνια είχε ανεβάσει το «Παιχνίδι της
σφαγής» του Ιονέσκο και είχε μεγάλη επιτυχία. «Φέρνουν έναν άλλο, δροσερό αέρα
αυτά τα παιδιά» λέει και σίγουρα το εννοεί.

Οι νέοι ηθοποιοί της μολιερικής κωμωδίας είναι οι: Γιάννα Μαλακατέ, Δημήτρης
Δεγαΐτης, Νίκος Μόσχοβος, Αλεξάνδρα Καρακατσάνη, Διονύσης Ακτύπης, Άννα
Κουτσαφτίκη, Σπύρος Φώτης, Στάθης Κόκκορης, Θανάσης Φωκάς, Ματίνα Καρτσιούνα,
Σταμάτης Πλυτάς, Χρήστος Λούλης και Αθανασία Καραγιαννοπούλου, η οποία εκτός
από ρόλο στη διανομή των «Σοφολογιοτάτων» είναι και η βοηθός του Γιώργου
Λαζάνη στην παράσταση.

Στη Γαλλία, μάς πληροφορεί ο μεταφραστής του έργου Ανδρέας Στάικος, οι
«Σοφολογιότατες» είναι μαζί με τον «Ταρτούφο» και τον «Φιλάργυρο» από τα πιο
πολυπαιγμένα έργα του Μολιέρου, ενώ είναι άπαιχτες στη χώρα μας. «Σήμερα
θεωρείται ένα έργο πολύ ώριμο για να αποτελεί μια περιστασιακή διασκέδαση·
πολύ ευχάριστο για να αποτελεί δοκίμιο, πολύ σκληρό και πολύ εύγλωττο σχετικά
με τον έρωτα, την εξουσία, την εκπαίδευση». Είναι «ένα έργο πολύ επίκαιρο»,
συμπληρώνει ο Γιώργος Λαζάνης, και ξαναγυρίζει στην πρόβα του.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16040P161</ED>
<ID>
ID:135267

</ID><URL>http://ta-nea.dolnet.gr/neaweb/neafile.print_unique?e=A&f=16040&m=P16&aa=1</URL></REF>


Article

<CATEGORY>vin09</CATEGORY>

 <H2>Ένα ποτηράκι μετά τη συναυλία...
</H2><H2></H2>
Οι Gallon Drunk διασκέδασαν μετά τη συναυλία

Πού πηγαίνουν οι ροκ σταρ μόλις πέσει η αυλαία της συναυλίας; Πού οδηγούν τα
κουρασμένα βήματά τους όταν οι κιθάρες ησυχάσουν. Ποια κλαμπ της Αθήνας
κερνούν ποτό τους ρόκερ που πριν από λίγο έπαιζαν μπροστά στο κοινό; Οι Gallon
Drunk που ήταν εδώ λίγες μόλις ημέρες πριν με αφορμή το πάρτι «δεκαετίας '60
με 90'» για την ταινία του Αντώνη Κόκκινου, «Ο αδελφός μου κι εγώ», πήγαν μετά
στο Memphis. Χαλάρωσαν, άκουσαν μουσική και συναντήθηκαν με τους «φαν».
Υποσχέθηκαν σ' όσους τους ρώτησαν ότι θα ξανάρθουν. Οι άλλοι Βρετανοί, οι
Tindersticks, τις προάλλες «κατέφυγαν» στο Decadence, στην αντίθετη πλευρά της
πόλης, προς Λ. Αλεξάνδρας πλευρά. Εκεί, συνήθως συνεχίζεται το πάρτι. Τόσο πια
που έχουν αποκτήσει φιλίες, γνωριμίες και συμπάθειες με τα παιδιά του μπαρ.
Ύστερα από κάποια ώρα μάλιστα, και δικαιώματα στην κονσόλα. Απ' όπου το
τελευταίο πράγμα που θα ήθελαν να ακούσουν θα ήταν ένα δικό τους τραγούδι. Ας
το έχουν υπόψη οι ντιτζέι.

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16040P162</ED>
<ID>
ID:135309

</ID><URL>http://ta-nea.dolnet.gr/neaweb/neafile.print_unique?e=A&f=16040&m=P16&aa=2</URL></REF>


Article

<CATEGORY>vin09</CATEGORY>

 <H5></H5><H2>Παλιές αμαρτίες νέας γενιάς
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

* Χτυπάει τηλέφωνο, σηκώνω τηλέφωνο, ακούω τηλέφωνο

«Απίστευτο!» (ακούω την έξαλλη φωνή του Βάσου Γιώργα, ιδιοκτήτη της
μικρής Ovo που αγοράζει και διανέμει ταινίες) «Κοίτα να δεις τι έγινε. Δύο
παιδιά της Γενικής Γραμματείας Νέας Γενιάς μού ζήτησαν τρεις ταινίες μου με
νεολαιίστικες ιστορίες, προκειμένου, μου είπαν, να "πάρουν" κάποιες σκηνές και
να μοντάρουν ταινιάκι για να το προβάλουν στην επέτειο του Πολυτεχνείου.
Συμφώνησα, τις έδωσα και μόλις τώρα διαβάζω στις εφημερίδες πως οι ταινίες
μου, χωρίς την άδειά μου, χωρίς καν να με ρωτήσουν, μαζί με άλλες ταινίες,
άλλων γραφείων, κυκλοφορούν ως προσφορά της Γραμματείας, σε βιντεοκασέτες».

* Γραμματεία κερνάει, Γραμματεία πίνει. Και...
Συνάντηση με την κρατική βιντεοπειρατεία!

Χρήστος Λεοντής

Πάλι δυσάρεστα; Άμαν βρε παιδάκι μου, η βιντεο-πειρατεία σε μάρανε; Εδώ
καθημερινώς και αδιαλείπτως διαπράττεται εκ των τραπεζών νόμιμη τοκο-πειρατεία!

*Ευτυχώς. Υπήρξε Συνάντηση με τον Χρήστο
Λεοντή. Εκεί ακριβώς που ήμουν έτοιμος να εφορμήσω επί του Ιάκωβου
Καμπανέλλη για να τον ευχαριστήσω για το τελευταίο του αριστούργημα «Μια
συνάντηση κάπου αλλού», εκεί στην εξώπορτα των παρασκηνίων του «Θεάτρου
Τέχνης», πέφτω πάνω στο... Internet!

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16040P163</ED>
<ID>
ID:135346

</ID><URL>http://ta-nea.dolnet.gr/neaweb/neafile.print_unique?e=A&f=16040&m=P16&aa=3</URL></REF>


Article

<CATEGORY>vin09</CATEGORY>

 <H5></H5><H2>Ο τίτλος του έργου της Αναγνωστάκη
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

«Λοιπόν, άκου να δεις τι συμβαίνει με την τεχνολογία» (ακόμα και τ' αυτιά του
Χρήστου... γέλαγαν). «Καθώς έπαιζα με το Internet, καθώς έμπαινα, έμπαινα,
έμπαινα, φτάνω στην Βραζιλία και τι μαθαίνω;» Τι;;;;

*Τετραμελές συγκρότημα Βραζιλιάνων, μουσικών της
Συμφωνικής ορχήστρας, ονόματι «Ουακτί», συμπεριέλαβαν στον δίσκο τους το
«Ξενητεμένο πουλί» του Λεοντή! Αυτό δεν είναι η είδηση. Αλλά πως από εκείνη τη
στιγμή και μετά άρχισε Ιnternetική αλληλογραφία Έλληνος-Βραζιλιάνων! Σε σημείο
που εκείνοι να τον καλούν, εκείνος όμως να αποφεύγει τα ταξίδια και να
καταφεύγει στην ψηφιακή τεχνολογία!

Δεν περνάνε δύο, άντε τρία λεπτά, όταν το μάτι μου... συναντάει την
Λούλα Αναγνωστάκη. Ούτε που το απετόλμησα, ούτε το εκστόμισα. Να
την ρωτήσω για το Internet; Η ευτυχής αυτή συνάντηση κατέληξε σε δύο...
συμπεράσματα. Πως όπου να 'ναι τελειώνει το γράψιμο του τελευταίου έργου της.
Και πως ο τίτλος αυτού του έργου είναι... αυτός!

*Άντε τώρα να αποσπάσεις μυστικό από την σφίγγα!

Νόνικα Γαληνέα

Δεν περνάει μισή ώρα... μαρτυρίου και σφιγγός, όταν συναντάμε την Juguar του
ζεύγους Νόνικας (Γαληνέα) - Άλεξ, να μας προσπερνάει και τον Λευτέρη
Βογιατζή να λέει «Μωρέ και στο πορτμπαγκάζ έμπαινα»!

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16040P164</ED>
<ID>
ID:135373

</ID><URL>http://ta-nea.dolnet.gr/neaweb/neafile.print_unique?e=A&f=16040&m=P16&aa=4</URL></REF>


Article

<CATEGORY>vin09</CATEGORY>

 <H5></H5><H2>Η αφέλεια του Μίμη και κάποιου θεατή
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ο άνθρωπος ένα θεατράκι μεγαλύτερο από το λιλιπούτειο δικό του, επί της
Κυκλάδων, ζητάει, ψάχνει, γυρεύει. Πού τέτοιο θέατρο! Ούτε στα καλύτερα όνειρά μας.

*Γύρευα κι εγώ ένα μεγάλο ελληνικό έργο, είδα το
τελευταίο του Καμπανέλλη και μάνι-μάνι στο διάλειμμα, με ρίσκο, ενθουσιασμό
και αφέλεια ανιδιοτελούς θεατή τού είπα:.

*Το τρελό χιούμορ του Γούντι Άλεν συνάντησε
την ποίηση του Φελίνι!

Κόψε κάτι, κόψε κάτι! Γιατί να κόψω; Εδώ ο Μίμης Κουγιουμτζής στα
«γεράματα», πλήρης ενθουσιασμού, ψάχνει σενάριο για να γυρίσει ταινία! Το
συλλαμβάνετε; Η μακαρίτισσα γιαγιούλα μου, ορμήνευε: παιδάκι μου, όρθιος μέχρι
τέλους. Πρώτα σού φοράνε παντόφλες και μετά φέρετρο. Αντέχεις; Αντέχω να λες.
Ο Καμπανέλλης το λέει αλλιώς:.

Όποιος γελάει, αγαπάει!

<REF><SOURCE>ΤΑ ΝΕΑ</SOURCE>
<DATE>, 16-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16040P165</ED>
<ID>
ID:135389

</ID><URL>http://ta-nea.dolnet.gr/neaweb/neafile.print_unique?e=A&f=16040&m=P16&aa=5</URL></REF>


Article

<CATEGORY>vin04</CATEGORY>

 <H5>ΜΕ ΣΥΝΤΑΓΜΑΤΙΚΟ ΠΡΑΞΙΚΟΠΗΜΑ
</H5><H2>ΟΙ ΣΤΡΑΤΗΓΟΙ έριξαν τον... φερετζέ στην Τουρκία
</H2>
ΜΕ συνταγματικό πραξικόπημα το τουρκικό στρατιωτικό κατεστημένο έθεσε από χθες
εκτός νόμου το ισλαμικό Κόμμα της Ευημερίας. Έκπτωτος του βουλευτικού του
αξιώματος κηρύχθηκε ο ηγέτης του Νετσμεντίν Ερμπακάν και πέντε από τους 150
βουλευτές του κόμματος. «Όσο στην Εθνοσυνέλευση παραμένουν ισλαμιστές
βουλευτές, η Τουρκία δεν θα γίνει Αλγερία», δήλωσε εκπρόσωπος των ισλαμιστών,
ενώ ο πρωθυπουργός Μεσούτ Γιλμάζ εξέφρασε τη λύπη του.

σελίδες
8-9

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16041N011</ED>
<ID>
ID:135446

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N01&aa=1</URL></REF>


Article

<CATEGORY>vin06</CATEGORY>

 <H2></H2><H2>Ο ηθοποιός έφυγε απ' το φως
</H2>
Ο ΔΗΜΗΤΡΗΣ Χορν πέρασε ανάλαφρος, χαριτωμένος, πνευματώδης, φινετσάτος από το
ελληνικό θέατρο, τον κινηματογράφο, το ραδιόφωνο, γοήτευσε, μάγεψε,
λατρεύτηκε, γέμισε μια καριέρα σαράντα τεσσάρων χρόνων χωρίς να νιώσει
ικανοποιημένος. Και έφυγε νωρίς. Από το θέατρο ­ το 1984 ­ και από τη ζωή,
χθες, στα 77 του χρόνια. Αφήνοντας ένα μεγάλο κενό στην καρδιά μας. Η
τελευταία του επιθυμία ήταν να ανακοινωθεί η «αποχώρησή του από τη ζωή» μετά
την κηδεία του. Όμως, όπως ήταν επόμενο, η είδηση του θανάτου του συγκλόνισε
το Πανελλήνιο.

στο Πανόραμα

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16041N013</ED>
<ID>
ID:135503

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N01&aa=3</URL></REF>


Article

<CATEGORY>vin06</CATEGORY>

 <H2>«Παράδεισος η Ελλάδα για αγορές σπιτιών»
</H2>
σελίδα 14

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16041N014</ED>
<ID>
ID:135530

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N01&aa=4</URL></REF>


Article

<CATEGORY>vin08</CATEGORY>

 <H2>Τα τρελά των δηλώσεων στην Εφορία
</H2>
σελίδα 48

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16041N015</ED>
<ID>
ID:135550

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N01&aa=5</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΤΑ ΣΥΝΕΡΓΕΙΑ παραμένουν στην περιοχή του Αχελώου και με αργούς αλλά
σταθερούς ρυθμούς προχωρούν το καταστροφικό τους έργο. Παρ' όλο που η
κυβέρνηση φέρεται να είναι αντίθετη με την εκτροπή. Ο Η. Ευθυμιόπουλος στην
«Τρίτη Άποψη». Σελ. 6.

Ο Κ. ΣΗΜΙΤΗΣ, δύο χρόνια μετά τη νίκη του, δεν έχει γίνει, βέβαια,
«ηγεμών», όπως του υποβάλλουν μερικοί του περιβάλλοντος. Έχει τις ίδιες
συνήθειες και φίλους, αλλά περισσότερες αιτίες για εκνευρισμό. Όσο για τον Άκη
Τσοχατζόπουλο και τον Γερ. Αρσένη... Βλ. σελ. 10 -
11.

Δ. ΚΟΡΡΕΣ: Στην πραγματικότητα αυτό που κάνω είναι μετακίνηση ακινήτου.
Όμως, όταν μετακινείς ένα κτίριο, μετακινείς κι ένα μέρος από την ιστορία του.
Οι απαντήσεις στις «30 Ερωτήσεις» του Αλ. Τσατσούλη στη σελ. 12.

ΕΚΠΤΩΣΕΙΣ δεν κάνουν μόνο τα καταστήματα, αλλά και οι αεροπορικές
εταιρείες. Ολυμπιακή, Virgin Atlantic και άλλες ευρωπαϊκές εταιρείες
προσφέρουν μειωμένα εισιτήρια τόσο στα ταξίδια στην Ευρώπη όσο και στα
υπερατλαντικά ταξίδια. Ο πίνακας στη σελ. 21.

Ο ΠΡΟΕΔΡΟΣ του Νοσοκομείου Ξάνθης δήλωσε ότι ο 5χρονος δεν πέθανε από
μηνιγγίτιδα. Σωστά! Δεν ξέρει αυτός που έμαθε το περιστατικό από τις
εφημερίδες και ξέρει ο ιατροδικαστής Αλεξανδρούπολης που εξέτασε και το παιδί;
Ο Π. Αλισάνογλου στη σελ. 22.

ΤΟ ΕΥΓΕΝΙΔΕΙΟ θεραπευτήριο ανήκει στο Πανεπιστήμιο Αθηνών, αλλά
λειτουργεί ως ιδιωτική κλινική. Όχι μόνο δεν δέχεται ασθενείς από «μη ευγενή»
Ταμεία, αλλά και τους ασθενείς των «ευγενών» Ταμείων τούς αντιμετωπίζει ενίοτε
ως «πτωχούς συγγενείς». Ο Κ. Χατζίδης στη σελ. 39.

ΤΟ ΦΥΣΙΚΟ αέριο άναψε φωτιές ανάμεσα στη Μόσχα και τη Σόφια. Η
Βουλγαρία προσπαθεί να μειώσει τη ρωσική συμμετοχή στην εταιρεία που κάνει τη
διανομή στα Βαλκάνια. Και η Ρωσία ερμηνεύει αυτή τη στάση σαν προσπάθεια
μείωσης της επιρροής της στα Βαλκάνια. Σελ. 43.

Γ. ΠΑΠΑΝΔΡΕΟΥ: 
Ακόμη κι αν δεν πετύχουμε την απόλυτη εκεχειρία

στη διάρκεια των Ολυμπιακών Αγώνων,

και μόνο να μπορέσουμε να εμπεδώσουμε 
μια κουλτούρα ειρήνης και συνεργασίας 
θα έχουμε πετύχει ένα τεράστιο έργο.

Η συνέντευξη στον Γ.Ε. Διακογιάννη στη σελ. 7.

Γ. ΠΙΤΑΣ:

Σε καμία περίπτωση ένα σπίτι 
δεν μπορεί να μοιάζει με έκθεση επίπλων, 
όπου όλα είναι στυλιζαρισμένα και αποστειρωμένα.

Το σπίτι είναι ένας χώρος 
σιωπής που αναδύει ήχους, 
αλλά εξουδετερώνει τις κραυγές. 
Η συνέντευξη στην Κ. Πετροπούλου στις σελ. 18-19.

ΜΗΠΩΣ για να διατηρήσει 
το θρησκευτικό κύρος του ένας Δεσπότης 
πρέπει να μένει κλεισμένος στο πολυτελές ερημητήριό του, 
κυκλωμένος από μαυροντυμένες 
με σταυρουδάκια και εικονίτσες; 
Ο Κώστας Ρεσβάνης στους «Προβολείς». Σελ. 6.

ΣΤΟ ΙΚΑ, 
αν πιάσεις 21, έχασες. 
Σε ένα ορισμένο ιατρείο, 
οι αριθμοί προτεραιότητας εξαντλούνται στους 20. 
Οι υπόλοιποι πρέπει να κάνουν υπομονή 
και να ασθενήσουν την επόμενη ημέρα. 
Η Τζώρτζια Κοντράρου «Σε πρώτο ενικό». Σελ. 13.

Η ΕΚΠΑΙΔΕΥΤΙΚΗ μεταρρύθμιση θα έχει δεχθεί το μεγαλύτερο χτύπημα όταν κρατικά
και πολυτελή οχήματα παραδοθούν στις φλόγες και όταν ο κατηγορούμενος ως
βομβιστής Ν. Μαζιώτης απελευθερωθεί! Ο Ν. Μάστορας στη σελ. 13.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16041N021</ED>
<ID>
ID:135419

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Καψώνια
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Με τα νέα έντυπα-καψώνια του υπουργείου Οικονομικών, αντιλαμβάνομαι το εξής:
κάποτε, λέγαμε ότι εκεί που τελειώνει η λογική, αρχίζει ο Στρατός. Ε, τώρα
πια, αρχίζει η Εφορία.

Με τιμή

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16041N022</ED>
<ID>
ID:135495

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16041N023</ED>
<ID>
ID:135509

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N02&aa=3</URL></REF>


Article

<CATEGORY>vin01</CATEGORY>

 <H2>ΤΟ ΒΑΡΟΜΕΤΡΟ ΤΗΣ ΕΒΔΟΜΑΔΑΣ
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16041N032</ED>
<ID>
ID:135469

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Τραγωδίες
</H2>
ΕΠΡΕΠΕ να κλείσουν δύο μήνες από την τραγωδία του πεντάχρονου στην Ξάνθη...

ΚΑΙ χρειάστηκε πρώτα η Ένορκη Διοικητική Εξέταση που είχε διατάξει ο
υφυπουργός Υγείας και Πρόνοιας...

ΥΣΤΕΡΑ η μηνυτήρια αναφορά που κατέθεσε η μητέρα του νεκρού παιδιού και
­ ιδίως ­ η δημοσιοποίησή της...

ΓΙΑ να κινηθεί ­ επιτέλους ­ και το ίδιο το νοσοκομείο που κατηγορείται
από τη μητέρα για «ανεξήγητη ελαφρότητα»...

ΚΑΙ να διατάξει, με τη σειρά του, δική του Ένορκη Διοικητική Εξέταση.

ΠΟΣΟΙ πιστεύουν πως η εξέταση αυτή θα τελειώσει σύντομα...

ΠΩΣ τα συμπεράσματά της θα ικανοποιήσουν τα ερωτήματα της κοινής γνώμης...

ΚΑΙ πως κυρώσεις θα επιβληθούν σε όποιους τυχόν φέρουν την ευθύνη;

ΜΑΛΛΟΝ λίγοι.

ΓΙΑΤΙ οι γενικεύσεις είναι μεν επικίνδυνες...

ΑΛΛΑ ­ δυστυχώς ­ δεν είναι η πρώτη παρόμοια τραγωδία που επισημαίνεται...

ΟΣΟ και αν, τη φορά αυτή, η απέριττη αναφορά της μητέρας συγκλονίζει
όσους την διαβάζουν...

ΚΑΙ γιατί ­ και πάλι δυστυχώς ­ η κοινή γνώμη έχει συνηθίσει...

ΚΑΙ σε Ένορκες Διοικητικές Εξετάσεις που διατάσσονται, κρατούν μήνες
και τελικά λησμονούνται...

ΚΑΙ σε τραγωδίες που δεν βρίσκουν κάθαρση.

ΤΡΑΓΩΔΙΕΣ από τις οποίες ­ αλίμονο ­ κανένα σύστημα υγείας δεν μπορεί
να προφυλάξει...

ΓΙΑ τις οποίες ­ και πάλι αλίμονο ­ καμία έλλειψη κονδυλίων δεν ευθύνεται...

ΚΑΙ οι οποίες πηγάζουν είτε από ανεπαρκή κατάρτιση είτε ­ ακόμα
χειρότερα ­ από έλλειψη επαγγελματικής συνείδησης...

ΣΕ κάποιους ­ οσοδήποτε λίγους ­ που θα έπρεπε περισσότερο από όλους να
την έχουν.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16041N033</ED>
<ID>
ID:135510

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Πέτρος Κουναλάκης:

(ο βουλευτής του ΣΥΝ, στον Φλας, για την απαγόρευση του καπνίσματος στη Βουλή)

«Σκέφτομαι να προτείνουμε στις Επιτροπές να έχουμε ένα τμήμα της αίθουσας που
να μαζευόμαστε οι καταραμένοι. Στο εξωτερικό απελπίστηκα. Δηλαδή εκεί πέρα
πρόκειται για κυνήγι. Δεν μπορείς ούτε στο ξενοδοχείο σου να καπνίσεις».

Τόνια Αντωνίου:

(η γραμματέας της Ν. ΠΑΣΟΚ ερωτάται απ' τον Φλας τι θα κάνει όταν εγκαταλείψει
τη σημερινή της θέση)

«Θα ασχοληθώ με τον εαυτό μου σε όλα τα επίπεδα».

Θόδωρος Ρουσόπουλος:

(ο δημοσιογράφος, στο περιοδικό «CIVITAS»)

«Οι πολιτικοί επικοινωνούν πολύ με τους δημοσιογράφους, επικοινωνούν πολύ με
τις κάμερες, επικοινωνούν πολύ με τις εταιρείες δημοσίων σχέσεων. Ε, υστερούν
λίγο στην επικοινωνία τους με τον πολίτη. Μην τα θέλουμε όμως και όλα δικά μας!».

Νόρα Κατσέλη:

(η βουλευτής, στο «STAFF»)

«Όταν έκανα τους αρραβώνες της κόρης μου στο εξοχικό σπίτι μας, έκανα
παστίτσιο και άλλα εδέσματα για 350 άτομα. Τότε είπα "δεν θέλω να ξαναδώ
μπεσαμέλ στα μάτια μου"».

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16041N034</ED>
<ID>
ID:135544

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N03&aa=4</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Μια πρόταση
</H2>
Ο ΛΟΓΟΣ στους αναγνώστες. Ο Ευάγγελος Μουράτης, τ. δήμαρχος Αλιάρτου, γράφει:

«Είμαι παλαιός αναγνώστης της εφημερίδας "ΤΑ ΝΕΑ", έχετε μάλιστα φιλοξενήσει
στις "Ματιές" δύο γράμματά μου στις 14.3.96 για τους δημάρχους και στις
14.5.96 για την κατάσταση που επικρατούσε με τα ταξί στα αεροδρόμια και στο
σταθμό Λαρίσης του ΟΣΕ. Διεπίστωσα ότι γίνεται μια προσπάθεια να διορθωθεί η
προηγούμενη συμπεριφορά των ταξιτζήδων στο σημείο αυτό.

Με την παρούσα μου θέλω να διατυπώσω μιαν άποψη, σε σχέση με τους Ολυμπιακούς
Αγώνες του 2004 που ανέλαβε να διοργανώσει η πατρίδα μας.

Στους αγώνες του περασμένου καλοκαιριού "Αθήνα 1997", παρατήρησα ότι οι
εκπρόσωποι - σημαιοφόροι των διαφόρων αγωνιζομένων χωρών, συνοδεύονταν και από
ένα άτομο που κρατούσε μια πινακίδα με το όνομα της χώρας που λάβαινε μέρος σε
αυτούς τους αγώνες. Το όνομα της κάθε χώρας ήταν γραμμένο μόνο ελληνικά, για
να το διαβάζουν οι Έλληνες, οι παρόντες στο στάδιο και οι τηλεθεατές. Ο
υπόλοιπος κόσμος που έβλεπε αυτή την τελετή ήξερε ελληνικά; Διότι η τηλεοπτική
μετάδοση των αγώνων ήταν παγκόσμια.

Η άποψή μου είναι ότι στους Ολυμπιακούς Αγώνες του 2004 και σε κάθε διεθνή
αγώνα, η πινακίδα που αναγράφει το όνομα της κάθε χώρας που εκπροσωπείται
στους αγώνες να είναι στα ελληνικά, στα αγγλικά σαν διεθνή γλώσσα, και το
σπουδαιότερο στη γλώσσα της χώρας της καταγωγής των αθλητών που αγωνίζονται.

Νομίζω ότι η άποψή μου θα τύχει της επιδοκιμασίας των αρμοδίων. 
Ο Ξένιος Δίας στην Ελλάδα λατρεύτηκε και οι φιλοξενούμενοί μας πρέπει να
γνωρίζουν ότι ξέρουμε να τιμούμε και αυτούς και τη χώρα της καταγωγής των.

Το παραπάνω θέμα το είχα σκεφθεί το καλοκαίρι, κατά τη διάρκεια των αγώνων
"Αθήνα 1997", αλλά απέφυγα να σας το γράψω για να μη λάβουν αφορμή λόγω
δημοσιότητος και το εκμεταλλευτούν ορισμένοι "φίλοι" και καταφερθούν εναντίον
της διοργάνωσης, δεδομένου ότι ψάχνουν αφορμή για να μας επιτεθούν».

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16041N043</ED>
<ID>
ID:135526

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N04&aa=3</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΣΕ ΕΝΑ ΠΑΛΑΤΙ που είναι κτισμένο στο κέντρο μιας τεχνητής λίμνης, στην
πόλη Μουνταϊπούρ της Ινδίας, φιλοξενήθηκαν για ένα βράδυ οι κ.κ. Κ.
Στεφανόπουλος και Θ. Πάγκαλος. Αν έχετε την περιέργεια, νοικιάστε το
«Οκτάπουσι» με τον Τζέιμς Μποντ ­ η ταινία γυρίστηκε σ' αυτό το παλάτι.

ΠΩΣ; Ε, ΝΑΙ η φιλοξενία περιελάμβανε και δεξίωση από τον τοπικό μαχαραγιά.

ΚΑΤΑ ΤΑ ΑΛΛΑ, Τουρκία - Αλγερία, ίδια η πορεία...

Ο κ. Ν. ΜΠΕΡΝΣ, πάντως, έκανε χθες αιφνιδιαστική επίσκεψη στο
μαιευτήριο «Έλενα». Είμαι γείτονας και ήλθα να δω πώς είναι εδώ τα πράγματα,
είπε στους έκπληκτους νοσοκόμους.

ΛΕΤΕ Ο ΑΜΕΡΙΚΑΝΟΣ πρεσβευτής να βγάλει το συγκεκριμένο μαιευτήριο εκτός
χωρικών υδάτων του κ. Κ. Γείτονα;

ΔΥΟ ΧΡΟΝΙΑ ΜΕ Σημίτη συμπληρώνονται αυτές τις ημέρες ­ δεν ήταν και
τόσο δύσκολο όσο φαινόταν, έτσι δεν είναι;

Ο ΕΚΣΥΓΧΡΟΝΙΣΜΟΣ είναι εδώ, ο Σημίτης είναι εδώ, άρα ο εκσυγχρονισμός
είναι Σημίτης...

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16041N044</ED>
<ID>
ID:135534

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N04&aa=4</URL></REF>


Article

<CATEGORY>vin05</CATEGORY>

 <H2>Προχωρούν οι ΣΥΝεργασίες
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, για να ξέρετε, μπορεί στην υπόθεση των δημοτικών εκλογών να κυριαρχεί
μεταξύ ΠΑΣΟΚ και ΣΥΝ το «θέμα Δαμανάκη» ­ που πάντως πρόκειται, σε μεγάλο
βαθμό, να λυθεί τη Δευτέρα στη συνεδρίαση του Εκτελεστικού Γραφείου του
κυβερνώντος κόμματος ­ αλλά οι συζητήσεις προχωρούν και για άλλους δήμους.

ΝΑ, για παράδειγμα, χθες, η Οργάνωση του Συνασπισμού στη Νέα Σμύρνη ανακοίνωσε
ότι υποστηρίζει τον ανεξάρτητο Γιώργο Κουτελάκη ­ και φαίνεται ότι, αν και
είναι νωρίς ακόμα, το ΠΑΣΟΚ το συζητάει.

ΤΟ ίδιο και στον Βύρωνα, για τον ­ έκπληξη ­ Π. Τριγάζη, που είναι γνωστό
στέλεχος του ΣΥΝ.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16041N045</ED>
<ID>
ID:135549

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N04&aa=5</URL></REF>


Article

<CATEGORY>vin05</CATEGORY>

 <H2>Ευρωπαίος ο Σαμαράς
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΤΟ ΤΕΛΟΣ Ιανουαρίου ο κ. Αντ. Σαμαράς αναχωρεί για τριήμερο ταξίδι στο
Παρίσι. Πάει εκεί με τους δύο ευρωβουλευτές του και τον κ. Α. Γεροντόπουλο,
για να μιλήσει στο συνέδριο των Γκωλικών, του κόμματος του κ. Φ. Σενγκέν. Η
«Άνοιξη» μετέχει, μαζί με τους Γκωλικούς και το κόμμα του κ. Σ. Μπερλουσκόνι,
στην ευρωομάδα Ένωση για την Ευρώπη.

Ο κ. ΣΑΜΑΡΑΣ θα μιλήσει για 15 λεπτά στο συνέδριο, ενώ θα προβληθεί και ένα
τρίλεπτο κομματικό φιλμάκι της «Άνοιξης» ­ κυρίως με αποσπάσματα του συνεδρίου της.

Α, ΘΑ μετάσχει και σε μία πρώτη, άτυπη, σύνοδο κορυφής της ευρωομάδας ­ η
επίσημη θα γίνει την άνοιξη στην Ιρλανδία.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16041N046</ED>
<ID>
ID:135558

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N04&aa=6</URL></REF>


Article

<CATEGORY>vin05</CATEGORY>

 <H5>Πρώτη φορά
</H5><H5>Πάει Προεδρικό
</H5><H5>Ξέρει ο Βαγγέλης
</H5><H2>Γράμματα σου στέλνω
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΕ... ΣΙΡΙΑΛ μετατρέπεται η κόντρα των κ.κ. Θ. Πάγκαλου και Λ. Ντίνι ­
ανταλλάσσουν επιστολές γραμμένες σε διπλωματική γλώσσα, αλλά... τι γλώσσα!

Θέμα τους, το Κουρδικό. Ο δικός μας κατηγορεί τον Ιταλό για την πολιτική του
στο ζήτημα και ο κ. Ντίνι πάει να αποδείξει ότι η δική του πολιτική είναι η σωστή...

Όλα αυτά, διανθισμένα με χιλιάδες καρφιά και καρφάκια ­ και η αλληλογραφία
καλά κρατεί.

ΛΟΙΠΟΝ, τη Δευτέρα συζητείται στη Βουλή μία επερώτηση με ιδιαιτερότητα:
βλέπετε, την υπογράφουν όλοι οι βουλευτές της Αιτωλοακαρνανίας ­ όλων των
κομμάτων. Αφορά την Οικονομική Σχολή του Αγρινίου.

ΣΥΝΑΝΤΗΣΗ Στεφανόπουλου - Σημίτη στο Προεδρικό Μέγαρο έχει προγραμματιστεί για
τη Δευτέρα. Ο Πρωθυπουργός θα μεταφέρει στον Πρόεδρο της Δημοκρατίας την
κυβερνητική πρόταση να αναληφθεί από τον ίδιο η τιμητική θέση του προέδρου της
Εθνικής Επιτροπής για την διοργάνωση των Ολυμπιακών Αγώνων του 2004.

Το «μανιφέστο» του μοίρασε χθες στους συναδέλφους του, λίγο πριν από την
έναρξη της συνεδρίασης του Υπουργικού Συμβουλίου, ο κ. Β. Γιαννόπουλος, ο
οποίος είχε μεγάλα κέφια. Για να καταλάβετε, ανέλαβε να απαντήσει ο ίδιος στην
ερώτηση Σημίτη «τι λέει ο κόσμος για την κοινωνική μας πολιτική» ­ είπε ότι
υπάρχει ικανοποίηση.

Και όταν η ερώτηση περιορίστηκε στα νοσοκομεία, έσπευσε πάλι: «Εκεί, όποια
πέτρα κι αν σηκώσεις, τον Γείτονα θα δεις»!!!

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16041N047</ED>
<ID>
ID:135562

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N04&aa=7</URL></REF>


Article

<CATEGORY>vin04</CATEGORY>

 <H5>ΚΑΙ ΟΙ ΔΥΟ ΠΛΕΥΡΕΣ ΕΠΙΜΕΝΟΥΝ ΣΤΗ ΘΕΣΗ ΤΟΥΣ ΠΑΡΑ ΤΗΝ ΠΑΡΕΜΒΑΣΗ ΣΚΑΝΔΑΛΙΔΗ,
ΜΑΝΙΚΑ, ΔΑΣΚΑΛΑΚΗ
</H5><H2>Αδιέξοδο στη Νεολαία ΠΑΣΟΚ
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

Χωρίς αποτέλεσμα ήταν και η τελευταία συνάντηση των στελεχών της Νεολαίας
ΠΑΣΟΚ με τρία μέλη του Εκτελεστικού Γραφείου του κόμματος. Η κάθε πλευρά της
Οργάνωσης επέμεινε για άλλη μία φορά στις απόψεις της, με αποτέλεσμα να
εντείνεται το αδιέξοδο.

ΕΤΣΙ, εάν δεν υπάρξουν σήμερα και αύριο παρεμβάσεις, σε επίπεδο πλέον ηγεσίας
του κόμματος, τότε ενδέχεται το όλο ζήτημα να απασχολήσει τα μέλη του
Εκτελεστικού στη συνεδρίαση της Δευτέρας.

Πάντως χθες το πρωί οι κύριοι Κ. Σκανδαλίδης, Στ. Μανίκας και Μ. Δασκαλάκης
συναντήθηκαν με δέκα μέλη της Εκτελεστικής Γραμματείας της Νεολαίας σε μιά
προσπάθεια να λυθούν τα προβλήματα και να ξεπεραστεί η κρίση. Η συζήτηση στα
γραφεία του ΠΑΣΟΚ στη Χαριλάου Τρικούπη διήρκεσε μιάμιση ώρα, με τους τρεις να
προσπαθούν να «γεφυρώσουν» τις αντιθέσεις, με σκοπό να πάει κανονικά και ήρεμα
η Οργάνωση στο Συνέδριο.

Ωστόσο, παρά τις συστάσεις αλλά και την επισήμανση για το αντίκτυπο που μπορεί
να έχει στο ίδιο το ΠΑΣΟΚ η παράταση της έντασης στη Νεολαία, οι εκπρόσωποι
και των τριών τάσεων έδειξαν να είναι ανυποχώρητοι και να επιμένουν στις
θέσεις τους.

Στο μεταξύ, οι προσκείμενοι στον υπουργό Εθνικής Άμυνας κ. Άκη Τσοχατζόπουλο
και οι λεγόμενοι «προεδρικοί» συνεχίζουν κανονικά τις προσυνεδριακές
διαδικασίες. Χθες έγινε στα γραφεία της Οργάνωσης Κεντρικό Συμβούλιο που
ασχολήθηκε με τυπικά θέματα, ενώ για το Σαββατοκύριακο έχει προγραμματιστεί η
συνεδρίαση της Κεντρικής Οργανωτικής Επιτροπής του Συνεδρίου.

Για την πλευρά αυτή δεν υπάρχει θέμα πια με τις αιτήσεις των νέων μελών.
Υποστηρίζει ότι όσα μέλη έχουν μέχρι την περασμένη Δευτέρα καταθέσει τις
κάρτες τους, αυτά θα λάβουν μέρος στο Συνέδριο: 
«Έχουν κλείσει οι αιτήσεις. Δεν υπάρχουν άλλες προς το παρόν. Όταν θα έρθουν
θα είναι εκπρόθεσμες και αυτά τα μέλη δεν θα παρευρεθούν σ' αυτό το Συνέδριο»,
δήλωσε η γραμματέας της Νεολαίας Τώνια Αντωνίου. Από την άλλη, οι
«εκσυγχρονιστές» επιμένουν ότι πρέπει η Οργάνωση να βρει έναν τρόπο για να
παραλάβει τις κάρτες των μελών τους. 
Ο υποψήφιος αυτής της τάσης Γιάννης Παπαδημητρίου θεωρεί ότι χρειάζεται μία
κατ' αρχήν πολιτική συμφωνία. Και είναι κατηγορηματικός: «Δεν μπορούν να
κάνουν Συνέδριο με αποκλεισμούς».

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16041N051</ED>
<ID>
ID:135450

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N05&aa=1</URL></REF>


Article

<CATEGORY>vin04</CATEGORY>

 <H2></H2><H2>Ρίχνει τους τόνους για το αγροτικό ο Τζουμάκας
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΠΡΟΣΠΑΘΕΙΑ να κατέβουν οι τόνοι για το αγροτικό πρόβλημα της χώρας κατέβαλε
χθες στη Βουλή ο υπουργός Γεωργίας Στέφανος Τζουμάκας, εν όψει των
κινητοποιήσεων των αγροτών τον Φεβρουάριο. Απέφυγε με πολλή προσοχή να
συγκρουσθεί με το Κομμουνιστικό Κόμμα, εν αντιθέσει με παλιότερες εμφανίσεις
του στη Βουλή.

Βουλευτές του ΚΚΕ, που είχαν υποβάλει και σχετική επερώτηση, σχολίαζαν
αργότερα ότι ο κ. Τζουμάκας επιχείρησε να ρίξει τους τόνους, χωρίς όμως να
δώσει λύσεις στα αγροτικά προβλήματα.

Εντύπωση προκάλεσε που ο κ. Τζουμάκας συμφώνησε με το ΚΚΕ στην κριτική του
προς την ΑΤΕ, ότι δηλαδή δεν δίνονται επιδοτήσεις ­ εγκεκριμένες ­ προς τους
αγρότες, αλλά παρακρατούνται λόγω των χρεών (των αγροτών), καθώς και στην
κριτική για την κακή λειτουργία ορισμένων νομαρχιών. Πάντως, ο κ. Στρ. Κόρακας
(ΚΚΕ) αντέτεινε πως «εάν ο υπουργός λέει την αλήθεια ότι παρά τα διαβήματά του
η τράπεζα δεν ανταποκρίνεται, τότε η ΑΤΕ είναι κράτος εν κράτει».

Στη χθεσινή συζήτηση αναπτύχθηκε και ένας πιο άμεσος διάλογος της κυβέρνησης
με το ΚΚΕ. «Θέλουμε να βρούμε λύσεις. Εσείς του ΚΚΕ είστε ευθείς άνθρωποι»,
είπε ο κ. Τζουμάκας.

Και οι βουλευτές του ΚΚΕ κ.κ. Ε. Μπούτας και Στρ. Κόρακας απάντησαν: «Λύστε τα
προβλήματα, πριν είναι αργά. Ποιος θέλει να βγαίνουν οι αγρότες στους δρόμους.
Θα επιδιώξει, άλλωστε, η συντονιστική επιτροπή να συναντήσει τον Πρωθυπουργό.
Πάντως, το ΚΚΕ, το κόμμα που εκφράζει τους εργαζόμενους, θα στηρίξει τις
κινητοποιήσεις». Βεβαίως, δεν έλειψαν και από τους δύο πλευρές οι κατηγορίες.
«Είστε προσκολλημένοι σε κρατικοδίαιτη πολιτική. Εδώ υπάρχει μεικτή οικονομία,
δεν είμαστε σοβιέτ», είπε ο κ. Τζουμάκας. Και ο κ. Κόρακας σχολίασε αργότερα:
«Βαράτε προσοχή στα μεγάλα συμφέροντα. Κατηγορείτε εμάς για απομονωτισμό, όταν
εσείς απομονώσατε την Ελλάδα και την αγροτική οικονομία». Και ενώ ο αρχηγός
της Ν.Δ. Κώστας Καραμανλής επισκέπτεται σήμερα τη Θεσσαλία, ο κοινοβουλευτικός
εκπρόσωπος της αξιωματικής αντιπολίτευσης Δημήτρης Σιούφας αντιπαρατέθηκε με
το ΚΚΕ, προδικάζοντας ότι δεν θα συμφωνούσε (η Ν.Δ.) με μεγάλης κλίμακας
κινητοποιήσεις. «Η κριτική του ΚΚΕ είναι αντιευρωπαϊκή, μαξιμαλιστική,
εξωπραγματική και δογματική», είπε. Στη συζήτηση, τέλος, οι βουλευτές του ΣΥΝ
Ευάγγελος Αποστόλου και του ΔΗΚΚΙ Γιώργος Ρόκκος κατηγόρησαν την κυβέρνηση
«γιατί δεν δίνει λύσεις, απλώς επιχειρεί να μπαλώσει καταστάσεις» και «γιατί
εμπαίζει τον αγροτικό κόσμο, διευρύνοντας τα αδιέξοδα για την ελληνική οικονομία».

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16041N052</ED>
<ID>
ID:135488

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N05&aa=2</URL></REF>


Article

<CATEGORY>vin04</CATEGORY>

 <H2>Ανοίγουν δρόμους σε Ινδούς επιχειρηματίες
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

ΒΟΜΒΑΗ

ΠΡΟΣΠΑΘΕΙΑ ΝΑ ενημερώσει τους Ινδούς επιχειρηματίες για τις δυνατότητες που
έχει η ελληνική οικονομία λόγω της εγγύτητας της χώρας με τις αναπτυσσόμενες
αγορές των Βαλκανίων αλλά και της ένταξης της Ελλάδας στο Ευρωπαϊκό Ενιαίο
Νόμισμα, κατέβαλαν ο Πρόεδρος της Δημοκρατίας Κ. Στεφανόπουλος και ο
υφυπουργός Εθνικής Οικονομίας Αλ. Μπαλτάς. Μιλώντας σε ένα ακροατήριο 200
περίπου επιχειρηματιών της Βομβάης, ο κ. Στεφανόπουλος υπογράμμισε την ανάγκη
ανάπτυξης των εμπορικών συναλλαγών των δύο χωρών, οι οποίες αυτή τη στιγμή δεν
ξεπερνούν τα 150 εκατομμύρια δολάρια και τόνισε τους πολιτισμικούς δεσμούς που
έχουν οι δύο από τους αρχαιότερους λαούς του κόσμου. 
Στη Βομβάη. Ο Κωστής Στεφανόπουλος ανταλλάσσει χειραψία με τον κυβερνήτη του
Μαχαράστρα, δόκτορα Π.Σ. Αλεξάντερ

Από την πλευρά του, ο κ. Μπαλτάς, αφού ανέφερε τις επιδόσεις της ελληνικής
οικονομίας τα τελευταία χρόνια (4,7% πληθωρισμός, 4,5% έλλειμμα δημοσίου
τομέα, 3,5% ανάπτυξη) περιέγραψε το θεσμικό πλαίσιο για τη συνεργασία των δύο
χωρών. Ένα πλαίσιο που δημιουργεί προϋποθέσεις για την επέκταση των
οικονομικών δραστηριοτήτων των Ελλήνων και των Ινδών επιχειρηματιών. 
Η ελληνική αντιπροσωπεία θα επισκεφθεί αύριο την Καλκούτα, όπου θα συναντηθεί
με εκπροσώπους των εμπόρων και των βιομηχάνων της Δυτικής Βεγγάλης και θα
επιστρέψει την Κυριακή το βράδυ στην Αθήνα. 
Προχθές ο κ. Στεφανόπουλος και οι υπουργοί διέμειναν σε ένα από τα
πολυτελέστερα ξενοδοχεία της Ινδίας, που είναι χτισμένο στο κέντρο μιας
τεχνητής λίμνης της Ουνταϊπούρ, και συναντήθηκαν με τον Μαχαραγιά της περιοχής
Αρμπίετ Σιν Μεγουάρ.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16041N053</ED>
<ID>
ID:135523

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N05&aa=3</URL></REF>


Article

<CATEGORY>vin04</CATEGORY>

 <H2>Από μαθητές της Δωδεκανήσου
</H2>
ΑΠΟ ΕΝΑ ημερολόγιο με ζωγραφιές μαθητών της Δωδεκανήσου θα πάρουν όλοι οι
βουλευτές, αλλά και διάφορες προσωπικότητες της χώρας.

Οι ζωγραφιές που έχουν μπει στο ημερολόγιο έχουν εγκριθεί ύστερα από
διαγωνισμό, στον οποίο έλαβαν μέρος 3.331 μαθήτριες και μαθητές της Ε' και ΣΤ'
τάξης από 108 σχολεία όλων των νησιών της Δωδεκανήσου (με αφορμή τη συμπλήρωση
50 χρόνων από την ένωση με την Ελλάδα).

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16041N054</ED>
<ID>
ID:135545

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N05&aa=4</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Και πάλι ο Αχελώος
</H2>
<AUTHOR>ΗΛΙΑΣ ΕΥΘΥΜΙΟΠΟΥΛΟΣ</AUTHOR>

Παρά το γεγονός ότι η ηγεσία της κυβέρνησης φέρεται να είναι αντίθετη με την
εκτροπή του Αχελώου ποταμού, παρά το γεγονός ότι η Ευρωπαϊκή Ένωση δεν είναι
διατεθειμένη να προχωρήσει στη χρηματοδότηση του έργου, εν τούτοις τα
συνεργεία παραμένουν στην περιοχή και με αργούς αλλά σταθερούς ρυθμούς
προχωρούν στο καταστροφικό τους έργο.

ΠΡΟΣΦΑΤΑ, μάλιστα, μια νέα ανησυχητική εξέλιξη ήρθε να προστεθεί στην αλυσίδα
των αντιπεριβαλλοντικών παρεμβάσεων. Σύμφωνα με πολύ έγκυρες πηγές, η εταιρεία
Προοδευτική, υπεύθυνη για την κατασκευή του φράγματος στη θέση Συκιά, πιέζει
έντονα το ΥΠΕΧΩΔΕ να δεχτεί την προτεινόμενη υπέρβαση του αρχικού
προϋπολογισμού από τα 17 στα 25 δισ. Σύμφωνα με τους ισχυρισμούς της
εταιρείας, ο αρχικός σχεδιασμός του έργου είναι λανθασμένος και οι εργασίες
που αφορούν στα χωματουργικά πρέπει να αναθεωρηθούν επί το εξαπλάσιο! Οι
μεγάλες κλίσεις των πρανών ­ άλλο ένα σφάλμα της φύσης ­ δεν εγγυώνται, πάντα
κατά την «Προοδευτική», τη σταθεροποίηση των εδαφών στην περίμετρο του
φράγματος, πράγμα που απαιτεί εκσκαφή σε μεγαλύτερο βάθος. Κατά σύμπτωση,
είναι ακριβώς οι χωματουργικές εργασίες που αποφέρουν τα μεγάλη κέρδη στους
εργολάβους των μεγάλων δημοσίων έργων.

Όσο για την περιβαλλοντική καταστροφή δεν θα είναι μόνο εξαπλάσια, αλλά
εκθετικά μεγαλύτερη, αφού πρόκειται να ξηλωθούν κυριολεκτικά ολόκληρες
πλαγιές, να κοπούν αιωνόβια δένδρα και το έδαφος να αποδοθεί στα διαβρωτικά
φαινόμενα που θα ακολουθήσουν την οποιαδήποτε έντονη βροχή. Δεν χρειάζεται
άλλωστε να είναι κανείς ειδικός περιβαλλοντολόγος για να αντιληφθεί το μέγεθος
των επιπτώσεων. Αρκεί να επισκεφθεί την περιοχή και να δει πώς ένα μοναδικό ­
σε ολόκληρη την Ευρώπη ­ τοπίο παραδίδεται έρμαιο στις ορέξεις μιας αδηφάγου
μηχανής. Αρκεί να δει πώς τραυματίστηκε ήδη το ορεινό συγκρότημα της Πίνδου
από τα έργα προπαρασκευής (διάνοιξη δρόμων, σήραγγες προσωρινής εκτροπής,
εργοτάξια, ανεξέλεγκτη απόρριψη μπαζών στην κοίτη του ποταμού κ.λπ.).

Και όμως, πρόκειται για ένα έργο άχρηστο. Και δεν το λέμε μόνο εμείς. Δεν το
βεβαιώνουν μόνο ένα πλήθος συνεδρίων και σχετικών δημοσίων εκδηλώσεων. Δεν το
διακηρύσσει μόνο η συντριπτική πλειοψηφία των περιβαλλοντικών οργανώσεων. Το
έχει επανειλημμένα καταγγείλει και μια σοβαρή μερίδα του πολιτικού κόσμου,
παρ' όλο που η φωνή της πνίγεται από τον ήχο της μπουλντόζας, που τίποτα μα
τίποτα δεν τη σταματά. Πρόσφατα, μάλιστα, έπεσε στα χέρια μου ένα κείμενο -
επερώτηση στη Βουλή με ημερομηνία 24 Φεβρουαρίου του 1993. Μεταξύ των
βουλευτών που υπογράφουν την επερώτηση και ο σημερινός Πρωθυπουργός. Εκεί
λοιπόν, μεταξύ άλλων, διαβάζουμε πως ο αρχικός στόχος του έργου ήταν η
κατασκευή αρδευτικού δικτύου για 2,5 εκατομμύρια στρέμματα, πράγμα που θα
εξασφάλιζε, λόγω πενταπλασιασμού της γεωργικής παραγωγής, την αποπληρωμή του
90% της συνολικής δαπάνης. 
Το υπόλοιπο 10% θα καλυπτόταν από τα υδραυλικά έργα και την παραγωγή
ηλεκτρικής ενέργειας. Όμως, όπως καταγγέλλουν στο υπόμνημά τους οι βουλευτές
του ΠΑΣΟΚ, το αρδευτικό εγκαταλείφθηκε και το παρεμπίπτον έργο έγινε πρωτεύον.
Πράγμα που σημαίνει σε απλά ελληνικά πως για άλλο έργο ξεκινήσανε και άλλο
τους βγήκε στη συνέχεια και μάλιστα οικονομικά και αναπτυξιακά αστήρικτο. 
Παρά ταύτα, κανείς δεν είχε το θάρρος να το σταματήσει, υπολογίζοντας το
περίφημο πολιτικό κόστος και τις χαμένες ψήφους των Θεσσαλών. Με τον τρόπο
αυτό διαιωνίστηκε μια κατάσταση που κανείς δεν πίστευε στη χρησιμότητά της,
μόνο και μόνο γιατί φοβόταν ο Γιάννης το θεριό και το θεριό τον Γιάννη.

Η σημερινή κυβέρνηση και ιδίως ο σημερινός Πρωθυπουργός μπορούν, παρά ταύτα,
να πολιτευθούν διαφορετικά. Έχουν μαζί τους την πλειοψηφία των σκεπτόμενων
ανθρώπων και τη συμπαράσταση μιας κοινής γνώμης όλο και πιο ευαίσθητης στα
ζητήματα του περιβάλλοντος και στην προστασία της φύσης. Εν τέλει, όμως,
πρέπει να αποδειχθεί πως σ' αυτή τη χώρα δεν κυβερνούν οι εργολάβοι.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16041N062</ED>
<ID>
ID:135498

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Δεσποτάδων εξάψαλμοι
</H2>
<AUTHOR>ΚΩΣΤΑΣ ΡΕΣΒΑΝΗΣ</AUTHOR>

Ο Χριστός κοντεύει να κλείσει τα 2.000 χρόνια του και στον ελληνικό
εκκλησιαστικό χώρο παρακολουθούμε ­ πιστοί και άπιστοι ­ μια νέα διαμάχη
Δεσποτάδων. Το πρώτο πλάνο γεμίζει με τη διαδοχή του άρρωστου Σεραφείμ. Λίγο
πιο πίσω όμως διακρίνεται, ακόμη και από τους αδαείς, το κυρίαρχο αίτιο: Η
φυσιογνωμία της Εκκλησίας και η εικόνα των υπηρετών της στο άνοιγμα του νέου
αιώνα. Η πρόσφατη αφορμή ήταν σκαμπρόζικη. Μπορεί ένας Δεσπότης να συνυπάρχει
στις σελίδες γαργαλιστικού περιοδικού, με εύχυμα κορίτσια σε πόζες «ύπαγε
οπίσω μου Σατανά»; Μπορεί να λέει τη γνώμη του αβίαστα όπου κρίνει, όπως
οποιοσδήποτε πολίτης μιας ελεύθερης χώρας; Η αυτονόητη απάντηση δεν είναι
πάντα «ναι», για ένα μεγάλο μέρος αξιωματούχων εκκλησιαστικών και ­ κυρίως ­
παρεκκλησιαστικών. Αν μάλιστα στη ριζοσπαστική έντυπη συνύπαρξη, προστεθούν οι
τολμηρές, όχι πάντως κατ' ανάγκη αποδεκτές στο σύνολό τους απόψεις, τού εκ
Ζακύνθου Δεσπότη (π.χ. ναι στις προγαμιαίες σχέσεις των νέων, ναι στον
πολιτικό γάμο, αλλά ναι και στη θανατική ποινή!), τότε τα αίτια των εξαψάλμων
γίνονται διαυγή και το βασικό ερώτημα παραμένει: Θέλουμε Ιησουίτες ή
ιερωμένους που να εκφράζουν δημόσια τις έστω «αιρετικές», τις έστω ακραίες
απόψεις τους; Μήπως για να διατηρήσει το θρησκευτικό κύρος του ένας Δεσπότης
πρέπει να μένει κλεισμένος στο ­ έτσι ή αλλιώς ­ πολυτελές ερημητήριό του,
κυκλωμένος από μαυροντυμένες με σταυρουδάκια και εικονίτσες; Έχει μικρότερο
κύρος εκείνος ο άλλος Δεσπότης στη Βόρεια Ελλάδα που καπνίζει και πίνει με την
παρέα του σε δημόσιους χώρους, αντί εν κρυπτώ να παραβιάζει πολλές από τις
δέκα εντολές, όπως, δόξα τω Θεώ, γνωρίζουμε ότι συμβαίνει με πολλούς; Οι
πιστοί ας προσευχηθούν και οι άπιστοι ας ευχηθούν για μια Εκκλησία με
ανθρώπινο πρόσωπο.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16041N063</ED>
<ID>
ID:135528

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N06&aa=3</URL></REF>


Article

<CATEGORY>vin04</CATEGORY>

 <H5>Ο ΑΝΑΠΛΗΡΩΤΗΣ ΥΠΟΥΡΓΟΣ ΕΞΩΤΕΡΙΚΩΝ ΑΝΑΛΑΜΒΑΝΕΙ ΤΗΝ ΠΡΩΤΟΒΟΥΛΙΑ
</H5><H5>Στις 4 Φεβρουαρίου η πρόταση στη ΔΟΕ
</H5><H2>ΓΙΩΡΓΟΣ Α. ΠΑΠΑΝΔΡΕΟΥ
</H2><H2>Η Ολυμπιακή ειρήνη δεν είναι ουτοπία
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Είναι ουτοπικό να αναζητείς στον σύγχρονο κόσμο την ειρήνη; Και πόσο
ρομαντισμό κρύβει η ιδέα να μπορεί να επιβάλλεται η εκεχειρία σε εμπόλεμες
περιοχές, στη διάρκεια των Ολυμπιακών Αγώνων, με «καθοδηγητικό κέντρο» αυτής
της προσπάθειας την Αρχαία Ολυμπία;

Παπανδρέου ­ Σάμαρανκ. Συμφώνησαν να προωθήσει η Ελλάδα την ιδέα της
εκεχειρίας στη διάρκεια των Ολυμπιακών Αγώνων

«ΠΡΩΤΑ απ' όλα, δεν βλάπτει καθόλου να είσαι ρομαντικός. Αν δεν υπήρχε αυτό το
στοιχείο στην πολιτική, εγώ θα διάλεγα κάποιο άλλο επάγγελμα», λέει στα «ΝΕΑ»
ο αναπληρωτής υπουργός Εξωτερικών Γιώργος Παπανδρέου, ο οποίος έχει αναλάβει,
ύστερα από τις σχετικές οδηγίες και κατευθύνσεις του Πρωθυπουργού, να
προωθήσει την ιδέα αυτής «της πολύτιμης εκεχειρίας».

«Η ιδέα είναι αρχαία. Δεν διεκδικώ καμία πρωτοκαθεδρία. Το μόνο που θέλω και
κάνω είναι αυτή η ιδέα να πραγματοποιηθεί», σημειώνει ο υπουργός. Ο κ.
Παπανδρέου θα έχει μια σειρά από επαφές για το θέμα με τον Πρόεδρο της
Δημοκρατίας, τα κόμματα, προσωπικότητες, και αθλητές.

«Θέλω να είναι πανεθνική η προσπάθεια. Να μην εγκλωβισθεί σε αντιπαραθέσεις.
Να είναι ανοιχτή στον ελληνικό λαό. Εγώ απλώς έχω την τύχη να προωθήσω την
ιδέα σε πρακτικό επίπεδο. Όσο για τα περί ουτοπίας... Ναι, πρόκειται για μια
σύγχρονη ουτοπία. Αλλά να ξέρετε ότι σε επαφές με πρέσβεις και πολλούς ξένους
συνάντησα την ένθερμη συμπαράσταση, που είναι κατανοητή στον απλό πολίτη.

Οι Ολυμπιακοί Αγώνες συνενώνουν όλους τους λαούς. Και για μας έχει νόημα η
Ελλάδα να παίξει έναν ιστορικό ρόλο. Δεν είναι απλά μια ρομαντική ιδέα, αλλά
μια συστηματική προσπάθεια να μετεξελιχθεί ο θεσμός των Ολυμπιακών Αγώνων και
να προσφέρει περισσότερο στην ανθρωπότητα».

Ο κ. Παπανδρέου πιστεύει ότι και μόνον η δυναμική που θα δημιουργηθεί,
παίρνοντας η Ελλάδα μια τέτοια πρωτοβουλία, θα είναι μεγάλη.

ΕΙΝΑΙ «ΟΧΗΜΑ»

«Ακόμη και αν δεν πετύχουμε την απόλυτη εκεχειρία, και μόνο να μπορέσουμε να
βοηθήσουμε στην ανάπτυξη μιας κουλτούρας ειρήνης και συνεργασίας στις νεολαίες
όλου του κόσμου, θα έχουμε πετύχει ένα τεράστιο και σημαντικό έργο για την
ειρήνη στον κόσμο και η χώρα μας θα βρεθεί στο επίκεντρο του διεθνούς ενδιαφέροντος.

Η ιδέα αυτή για την εκεχειρία τον καιρό των Ολυμπιακών Αγώνων είναι κι ένα
"όχημα" για να αναμορφωθεί η διεθνής εικόνα της χώρας μας. Έτσι κι αλλιώς, μας
δίδεται η ευκαιρία λόγω των Ολυμπιακών Αγώνων να είμαστε στο φως της
δημοσιότητας. Άρα μπορούμε να διαμορφώσουμε μια σύγχρονη εικόνα της χώρας μας
που θα μας κάνει όλους περήφανους».

Ο κ. Παπανδρέου περιλαμβάνει σ' αυτή την ειρηνική πρωτοβουλία τις βαλκανικές
χώρες, αλλά και την Τουρκία. «Για να είμαστε αξιόπιστοι πρέπει να δούμε πώς η
ιδέα αυτή θα εφαρμοσθεί και στη δική μας γειτονιά, που βρίθει από προβλήματα
και συγκρούσεις. Και ελπίζω να το δουν και οι γείτονές μας έτσι».

Πάντως, ο υπουργός αισθάνεται σίγουρος για την Ελλάδα έναντι της Τουρκίας.

ΔΕΝ ΚΙΝΔΥΝΕΥΟΥΜΕ

«Δεν κινδυνεύουμε», τονίζει. «Έχουμε πάρει τα μέτρα μας για κάθε ενδεχόμενο. Η
Ελλάδα έχει εμπεδώσει με την πολιτική της μια ισορροπία δυνάμεων. Και βεβαίως
θα θέλαμε να φτάσουμε σ' ένα σημείο ώστε πράγματι ένα σημαντικό μέρος των
πόρων μας να πάει αντί για αμυντικές δαπάνες σε κοινωνικά προγράμματα. Αλλά
αυτό δεν διαφαίνεται σήμερα εφικτό με τις τουρκικές προκλήσεις». Η φιλειρηνική
πρωτοβουλία του Γιώργου Παπανδρέου, θυμίζει την πρωτοβουλία του πατέρα του με
την Κίνηση των Έξι, μια προσπάθεια για την ειρήνη που είχε αρχίσει με άλλο
τρόπο και σε διαφορετικές συνθήκες. «Η αλήθεια είναι ότι η παράταξή μας έχει
ποτισθεί από τις ιδέες και τις πρωτοβουλίες του Ανδρέα Παπανδρέου. Τότε ­ στη
δεκαετία του '80 ­ σε μια δύσκολη εποχή, στο διπολικό σύστημα, μια μικρή χώρα
κατάφερε να ξεσηκώσει τη διεθνή κοινή γνώμη υπέρ του αφοπλισμού και της
ειρήνης. Σίγουρα, αυτά τα οράματα μάς εμπνέουν, κι εμένα, στις πολιτικές μας
πράξεις, αλλά και για την ανθρωπότητα».

Η ιστορία αυτής της πρωτοβουλίας έχει τις ρίζες της στην υποψηφιότητά μας για
το 2004, όπου υπήρχε ένα κεφάλαιο που αφορούσε στην αναβίωση της αρχαίας
ελληνικής παράδοσης, της εκεχειρίας.

«Παράλληλα και ο Σάμαρανκ εδώ και μερικά χρόνια με τη συμπαράσταση και της
ελληνικής κυβέρνησης κατάφερε να προωθήσει φιλειρηνικά ψηφίσματα στον ΟΗΕ. Και
πρόσφατα ψηφίσθηκε με συντριπτική πλειοψηφία η ιδέα της αναβίωσης της
εκεχειρίας στη διάρκεια των Ολυμπιακών Αγώνων».

ΜΕ ΣΑΜΑΡΑΝΚ

Στις συζητήσεις ­ προ ημερών ­ της Λωζάννης με τον κ. Σάμαρανκ ο κ. Παπανδρέου
ανέλυσε τις σκέψεις της ελληνικής κυβέρνησης πάνω στο ζήτημα. «Χρειάζεται,
πάντως, να ξεκινήσει κανείς σταδιακά. Η αρχαία ελληνική παράδοση που θα θέλαμε
να αναβιώσουμε κατά τη διάρκεια των Αγώνων είναι να μην υπάρχουν εμπλοκές και
συγκρούσεις γι' αυτές τις 15 ημέρες.

Βεβαίως, στην Αρχαία Ελλάδα, ίσχυε και πριν και μετά τους Αγώνες. Διότι οι
αθλητές περνούσαν μέσα από τις εχθρικές πόλεις για να φτάσουν στην Ολυμπία.
Οπότε ξεκινούσε η εκεχειρία πολύ νωρίτερα και τέλειωνε πολύ αργότερα από τους Αγώνες

Βεβαίως, αν έμενε απλά μια 15ήμερη εκεχειρία και αναβίωνε η σύγκρουση, η όλη
πρωτοβουλία θα ήταν δώρο άδωρο. Θα ήταν μια άσκηση δημοσίων σχέσεων. Ας μην
ξεχνάμε την ελληνική παράδοση και την ιστορία του αθλητή που κατάφερε να
συνάψει συμφωνία ειρήνης μεταξύ δύο εχθρικών πόλεων. Αυτή την παράδοση θέλουμε
να συνεχίσουμε ως μία μόνιμη διαδικασία που θα στηρίζεται σε συγκεκριμένες
δράσεις και δομές. Για να φτάσουμε στο 2004, για να υλοποιήσουμε αυτό το
όραμα, πρέπει να πάμε σταδιακά. Άλλωστε, είναι η πρώτη φορά που γίνεται κάτι
τέτοιο». Η πρωτοβουλία αυτή θα αναπτυχθεί στους επόμενους Αγώνες που είναι στο
Σίδνεϊ ­ το 2000 ­ και θα προωθηθεί και στους Χειμερινούς που θα γίνουν το
2002 στην πολιτεία Γιούτα των ΗΠΑ.

«Έτσι, θα συνεργασθούμε με τις πόλεις των Ολυμπιακών του 2000 και του 2004. Θα
ξεκινήσει η εκεχειρία για μία ημέρα και σιγά σιγά θα προχωρήσουμε».

«ΟΛΕΣ ΟΙ προσπάθειες», τονίζει στα «ΝΕΑ» ο Γιώργος Παπανδρέου, ο οποίος θα
παρουσιάσει στις 4 Φεβρουαρίου στη ΔΟΕ την ελληνική πρόταση, «θα είναι
πρωτοβουλίες που θα τείνουν να φέρνουν κοντά στις αντίπαλες πλευρές μέσα από
διαδικασίες διαπραγματεύσεων, παρέμβασης.

Και μέσα από μια πολυπλοκότητα δραστηριοτήτων· όπως είναι η υποστήριξη
προγραμμάτων για τους εμπόλεμους πληθυσμούς ή η υποστήριξη σε επίπεδο νεολαίας
για την ειρήνη.

Το θέμα είναι να υπάρξει ένας δυναμισμός σε υψηλό επίπεδο. Έχουμε ήδη κάνει
επαφές με όλο τον κόσμο και θεωρούμε ότι θα έχουμε την υποστήριξη μεγάλων
προσωπικοτήτων, από νομπελίστες και ηγέτες που έχουν διαπρέψει στις
προσπάθειες ειρήνευσης, όπως ο Μαντέλα.

Όλη αυτή η δραστηριότητα πρέπει να στηριχθεί σε μια δομή. Προτείναμε στον κ.
Σάμαρανκ να υπάρξει ένα Διεθνές Κέντρο Ολυμπιακής Εκεχειρίας στην Ολυμπία. Και
θα συμμετέχουν σ' ένα εποπτικό συμβούλιο προσωπικοτήτων, όχι μόνο πολιτικοί,
αλλά και διανοούμενοι και εκπρόσωποι φιλειρηνικών οργανώσεων.

Θα προτείνουμε να ηγηθεί αυτής της προσπάθειας ο Χουάν Αντόνιο Σάμαρανκ ως
πρόεδρος της ΔΟΕ, αλλά και ως προσωπικότητα που πραγματικά πιστεύει σ' αυτή
την ιδέα και έχει παλέψει να την κάνει πραγματικότητα».

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16041N071</ED>
<ID>
ID:135451

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N07&aa=1</URL></REF>


Article

<CATEGORY>vin04</CATEGORY>

 <H2>15 δισ. χρωστούν στο Δημόσιο τηλεοπτικοί και ραδιοφωνικοί σταθμοί
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΔΕΚΑΠΕΝΤΕ δισεκατομμύρια χρωστάνε στο Δημόσιο και τον ΟΤΕ τηλεοπτικοί και
ραδιοφωνικοί σταθμοί, σύμφωνα με στοιχεία που κατατέθηκαν χθες στη Βουλή. Τον
πίνακα με τα στοιχεία των χρεών προς το Δημόσιο (5.371.230.325 δραχμές) έδωσε
στη Βουλή το υπουργείο Οικονομικών, ενώ τον πίνακα με τα στοιχεία των χρεών
προς τον ΟΤΕ (9.780.000.000 δραχμές) κατέθεσε το Διοικητικό Συμβούλιο του
Οργανισμού. Τα στοιχεία δόθηκαν ύστερα από σχετικό αίτημα των βουλευτών του
ΠΑΣΟΚ κ.κ. Π. Κρητικού (αντιπροέδρου της Βουλής), Σ. Παπαθεμελή και Η. Παπαηλία.

Στα χρέη προς τον ΟΤΕ την «πρωτιά» έχει η ΕΡΤ με 6.168.000.000 δραχμές και
δεύτερος έρχεται ο «Σκάι - Ερμής» με 2.195.000.000 δραχμές.

Ο Σκάι χρωστάει, σύμφωνα πάντα με τα στοιχεία που κατατέθηκαν στη Βουλή, και
τα περισσότερα ­ αναλογικά ­ χρήματα προς το Δημόσιο. Υπό τον φορέα «Ερμής -
Σκάι» οφείλει 3.502.382.690 δραχμές, ενώ ο «Ερμής» οφείλει 960.000.000
δραχμές. Για ορισμένα από τα παραπάνω χρέη εταιρειών έχει γίνει ρύθμιση και
έχει αρχίσει η καταβολή των σχετικών δόσεων.


<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16041N081</ED>
<ID>
ID:135452

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N08&aa=1</URL></REF>


Article

<CATEGORY>vin04</CATEGORY>

 <H2>Η λύση δεν είναι το δικαστήριο
</H2><H2></H2>
ΤΑ ΠΟΛΙΤΙΚΑ ζητήματα και προβλήματα δεν επιλύονται στα δικαστήρια,
επισημαίνεται σε χθεσινή ανακοίνωση της ΕΣΗΕΑ, με αφορμή την αγωγή που υπέβαλε
ο υπουργός Εξωτερικών Θ. Πάγκαλος κατά της εφημερίδας «Ριζοσπάστης». «Οι
πολιτικοί», προστίθεται στην ανακοίνωση, «έχουν τη δυνατότητα, κατά τρόπο
μάλιστα προνομιακό σε σχέση με τον απλό πολίτη, να απαντούν άμεσα σε
δημοσιεύματα με τα οποία δεν συμφωνούν». Η ΕΣΗΕΑ, καταλήγει η ανακοίνωση, θα
θεωρούσε σημαντική πολιτική πράξη την ανάκληση της αγωγής.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16041N082</ED>
<ID>
ID:135489

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N08&aa=2</URL></REF>


Article

<CATEGORY>vin04</CATEGORY>

 <H2>Για τον Άρη Βελουχιώτη
</H2><H2></H2>
«ΔΕΝ είναι προσωπική μου κρίση, δήλωσε χθες στο πρες ρουμ ο υπουργός Τύπου
Δημήτρης Ρέππας, διευκρινίζοντας ότι χρησιμοποίησε τη φράση «αμφιλεγόμενη
προσωπικότητα» για τον Άρη Βελουχιώτη διότι πρόκειται για «μια προσωπικότητα
για την οποία πολλοί έχουν μιλήσει με διαφορετικές κρίσεις».

Και πρόσθεσε ότι «για γεγονότα ή για ανθρώπους, για τα οποία διατυπώνονται
διάφορες και διαφορετικές απόψεις, η ΕΡΤ πρέπει να εξασφαλίζει βήμα προβολής
σε όλες αυτές τις απόψεις».

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16041N083</ED>
<ID>
ID:135524

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N08&aa=3</URL></REF>


Article

<CATEGORY>vin04</CATEGORY>

 <H2>Κληρώθηκαν τα νέα μέλη του Ανωτάτου Ειδικού Δικαστηρίου
</H2>
ΤΑ ΜΕΛΗ του Ανωτάτου Ειδικού Δικαστηρίου (ΑΕΔ), που λειτουργεί και ως
εκλογοδικείο, κληρώθηκαν χθες ­ για τη διετία 1998 - 1999 ­ από το Συμβούλιο
της Επικρατείας. Στη σύνθεση του ΑΕΔ μετέχουν εκ του νόμου οι πρόεδροι: του
Συμβουλίου της Επικρατείας Βασ. Μποτόπουλος (προεδρεύει ως αρχαιότερος), του
Αρείου Πάγου Στέφ. Ματθίας και του Ελεγκτικού Συνεδρίου Απ. Μπότσος, και
κατόπιν της χθεσινής κλήρωσης οι:

* Σύμβουλοι της Επικρατείας: Ν. Ντούβας, Π. Παραράς, Σ. Χαραλαμπίδης, Ε. Σαρπ
(ως τακτικά μέλη) και Φ. Στεργιόπουλος, Μ. Βροντάκης, Θ. Χατζηπαύλου, Π.Ζ.
Φλώρος (αναπληρωματικά).

* Αρεοπαγίτες: Ε. Κρουσταλλάκης, Ν. Στυλιανάκης, Π. Μάκος, Η. Βλάσσης (τακτικά
μέλη) και Ε. Χαριτάκης, Ι. Μυγιάκης, Γ. Βρέττας, Γ. Μπούτσικος (αναπληρωματικά).

Το ΑΕΔ, όταν δεν συγκροτείται ως εκλογοδικείο, θα συμπληρώνουν οι καθηγητές
της Νομικής Χ. Μυλωνόπουλος και Ι. Βούλγαρης, με αναπληρωματικά μέλη τους
συναδέλφους τους Κ. Κρεμαλή και Μ. Καράση.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16041N084</ED>
<ID>
ID:135546

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N08&aa=4</URL></REF>


Article

<CATEGORY>vin04</CATEGORY>

 <H5>Η ΑΘΗΝΑ ΚΡΑΤΑ ΣΤΑΣΗ ΨΥΧΡΑΙΜΙΑΣ ΕΝΩ ΠΛΗΘΑΙΝΟΥΝ ΟΙ ΠΡΟΚΛΗΣΕΙΣ ΠΟΥ ΜΠΟΡΟΥΝ ΝΑ
ΟΔΗΓΗΣΟΥΝ ΣΕ ΘΕΡΜΟ ΕΠΕΙΣΟΔΙΟ * ΓΙΑ ΠΑΡΑΒΙΑΣΗ ΤΗΣ ΣΥΜΦΩΝΙΑΣ ΤΗΣ ΜΑΔΡΙΤΗΣ ΜΑΣ
ΚΑΤΗΓΟΡΕΙ Η ΤΟΥΡΚΙΑ
</H5><H2>Ανησυχία για τις προθέσεις της Άγκυρας
</H2>
Εντείνονται σε κύκλους της κυβέρνησης οι ανησυχίες για το ενδεχόμενο να
«στηθεί» από την Άγκυρα ένα θερμό επεισόδιο στο Αιγαίο, είτε από την
προκλητική της δραστηριότητα είτε από δήθεν τυχαίες, πλην όμως ύποπτες,
κινήσεις, όπως οι τελευταίες στα Ίμια.

ΤΗΝ ΙΔΙΑ στιγμή η Τουρκία υποστηρίζει ότι η Ελλάδα είναι αυτή που ακολουθεί
επιθετική πολιτική και πυροδοτεί την ένταση, παραβιάζοντας μάλιστα τη Συμφωνία
της Μαδρίτης. Πάντως, για την τουρκική πρακτική ενημερώθηκαν χθες και οι
πρέσβεις των 14 κοινοτικών χωρών, εν όψει και του Συμβουλίου των Υπουργών
Εξωτερικών της 27ης Ιανουαρίου. Ορισμένοι εταίροι προτίθενται να θέσουν θέματα
Τουρκίας, ενώ οι κ.κ. Θ. Πάγκαλος και Γ. Παπανδρέου θα θέσουν τόσο το θέμα της
τουρκικής επιθετικότητας όσο και της διαδικασίας της Επιτροπής
Εμπειρογνωμόνων. Χθες, κυβερνητικοί κύκλοι έλεγαν ότι δεν κατανοούν «πού το
πάνε» οι Τούρκοι με τις επιθετικές τους ενέργειες ­ και ως εκ τούτου η
ανησυχία για το ενδεχόμενο ενός θερμού επεισοδίου είναι απολύτως λογική.
Ωστόσο, προσέθεταν, η Ελλάδα δεν μπορεί να αποτρέψει αυτόν τον κίνδυνο
εκχωρώντας κυριαρχικά της δικαιώματα. Το μόνο που μπορεί να κάνει είναι να μην
πυροδοτεί την ένταση και να τηρεί στάση ψυχραιμίας. Χαρακτηριστική είναι η
απάντηση του κυβερνητικού εκπροσώπου σε ερώτηση για το εάν η κυβέρνηση
συμμερίζεται τις ανησυχίες του Προέδρου της Δημοκρατίας για θερμό επεισόδιο.
Διευκρινίζοντας ότι η κυβέρνηση δεν σχολιάζει δηλώσεις του Προέδρου της
Δημοκρατίας, είπε ότι «πρέπει να εξετάζουμε πάντοτε τις εύστοχες επισημάνεις ή
παρεμβάσεις που κάνει».

ΑΡΝΟΥΝΤΑΙ

Την ίδια στιγμή η Άγκυρα επιχείρησε εκ νέου να δημιουργήσει εντυπώσεις. Σε
ανακοίνωση του τουρκικού υπουργείου Εξωτερικών ­ με την οποία μάλιστα
κατηγορείται προσωπικά ο υφυπουργός Άμυνας Δημήτρης Αποστολάκης ­
υποστηρίζεται ότι η Ελλάδα παραβιάζει τη Συμφωνία της Μαδρίτης και τονίζεται
ότι «περιμένουμε από την Ελλάδα να συμπεριφέρεται σύμφωνα με τους διεθνείς
νόμους». Το τουρκικό ΥΠΕΞ αρνείται ακόμη τις κατηγορίες ότι δεν λαμβάνονται
μέτρα προστασίας των ελληνικών κτιρίων κι ότι δεν έχει συλληφθεί ποτέ ένοχος
για επιθέσεις εναντίον τους, ενώ επανέρχεται στο θέμα του ψευτο-μουφτή Μεχμέτ
Εμίν Αγά.

Παράλληλα, η τουρκική πρεσβεία στην Αθήνα εξέδωσε τρισέλιδη ανακοίνωση με θέμα
τις στρατιωτικές ασκήσεις στο Αιγαίο ­ και με την οποία επιχειρεί να αποδείξει
ότι η Ελλάδα είναι αυτή που πυροδοτεί την ένταση, παραβιάζει το μνημόνιο
Παπούλια - Γιλμάζ και τη Συμφωνία της Μαδρίτης.

Η ανακοίνωση υποστηρίζει, μεταξύ άλλων, ότι η Τουρκία σεβόμενη το μνημόνιο του
1988 δεν έχει πραγματοποιήσει καμία στρατιωτική άσκηση τις ημέρες των
ελληνικών θρησκευτικών και εθνικών εορτών ­ εν αντιθέσει με την Αθήνα.
Κατηγορεί ακόμη την Ελλάδα ότι παραβιάζοντας τη συμφωνία δεσμεύει περιοχές για
παρατεταμένο χρονικό διάστημα. Υποστηρίζει ακόμη ­ με παράθεση σχετικού πίνακα
­ ότι το 1997 η Τουρκία πραγματοποίησε στο Αιγαίο 12 ασκήσεις (η Ελλάδα 20),
δέσμευσε 21 περιοχές (η Ελλάδα 98) και χρησιμοποίησε αυτές τις περιοχές για
110 ώρες (η Ελλάδα, αντιστοίχως, για 900). Η κυβέρνηση δεν θέλησε να σχολιάσει
το κείμενο της τουρκικής πρεσβείας, αλλά διπλωματικές και στρατιωτικές πηγές
ανέφεραν πως πρόκειται για προπαγανδιστικό κείμενο, με το οποίο
επαναλαμβάνονται οι πάγιες θέσεις της Άγκυρας, με στοιχεία διάτρητα, τα οποία
φθάνουν στο σημείο να εξισώνουν τις προκλητικές, παράνομες κι επικίνδυνες
πτήσεις τους στο Αιγαίο με τη νόμιμη αεροπορική δραστηριότητα της χώρας μας
στο FIR Αθηνών και τον εθνικό εναέριο χώρο.

ΕΝΗΜΕΡΩΣΗ

Στο μεταξύ την ηγεσία του Ευρωπαϊκού Σοσιαλιστικού Κόμματος για τη
συνεχιζόμενη προκλητική συμπεριφορά της Τουρκίας μετά τη Σύνοδο του
Λουξεμβούργου ενημέρωσαν οι κ.κ. Α. Τσοχατζόπουλος και Γ. Κρανιδιώτης χθες στο Στρασβούργο.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16041N085</ED>
<ID>
ID:135556

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N08&aa=5</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Πολιτική αδράνειας
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

ΟΥΔΕΙΣ ασφαλώς εξ ημών αμφιβάλλει για το ότι τα αισθήματα της Τουρκίας έναντι
της Ελλάδας δεν είναι τα φιλικότερα της υφηλίου ­ και η πρακτική της είναι
αντίστοιχη. Ουδείς, επίσης, σώφρων επιθυμεί κάποια κλιμάκωση της έντασης, υπό
τύπου, ας πούμε, θερμού επεισοδίου.

Από 'κει και πέρα, ωστόσο, προκύπτει και ένα μάλλον εύλογο ερώτημα: «Τι
μπορούμε να κάνουμε για να αλλάξουμε τα πράγματα;» ­ εκτός, βέβαια, από τη
στάση του παθητικού θεατή που αναμένει το μοιραίο κακό τέλος της ταινίας.

Πριν αλέκτορα φωνήσαι, απεδείχθη ότι η απόφαση των «15» στο Λουξεμβούργο ήταν
δίκοπο μαχαίρι. Ναι μεν δόθηκε στην Άγκυρα το μήνυμα ότι για να συμπεριληφθεί
στις διαδικασίες της ευρωπαϊκής οικογένειας πρέπει να συμπεριφέρεται ως κράτος
δημοκρατικό και ευνομούμενο, από την άλλη όμως οι ελληνοτουρκικές σχέσεις για
άλλη μια φορά εξοβελίστηκαν στο διμερές επίπεδο, χωρίς να εντάσσονται στην
ευρωπαϊκή προβληματική.

Αναποφεύκτως λοιπόν έχει κανείς την αίσθηση ότι η Αθήνα ­ έπειτα από εκείνη
την πολιτική «βήμα προς βήμα» που, όπως όλα δείχνουν, έχει εξαντλήσει τα όριά
της ­ στερείται κάποιας στρατηγικής για την αντιμετώπιση ενός κρίσιμου
προβλήματός της. Μοιάζει εγκλωβισμένη σε μια χωρίς επιστροφή «ιμιοποίηση» της
εξωτερικής της πολιτικής, χωρίς ορατότητα για το επόμενο βήμα. Και η εικόνα
γίνεται ακόμη πιο ζοφερή αν λάβει κανείς υπόψη του τις διαφορετικές πολιτικές
(ή «μη πολιτικές», όπως θα 'λεγαν κάποιοι) που ακολουθούν διαφορετικοί
παράγοντες της κυβέρνησης.

Η αρχή της αδρανείας, όμως, είναι υποχρεωτική και αναμφισβήτητη μόνο στην
επιστήμη της Φυσικής...

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16041N086</ED>
<ID>
ID:135561

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N08&aa=6</URL></REF>


Article

<CATEGORY>vin04</CATEGORY>

 <H2>Οικονομική διπλωματία δύο ταχυτήτων
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Από το ελληνοτουρκικό επιχειρηματικό συνέδριο στη Θεσσαλονίκη

ΑΔΗΛΟ ΜΕΛΛΟΝ φαίνεται να έχει η «διπλωματία» σε οικονομικό επίπεδο που
επιχειρήθηκε να χρησιμοποιηθεί για την εξομάλυνση των σχέσεων μεταξύ Ελλάδος
και Τουρκίας. Εκεί δηλαδή που η κλασική διπλωματία έχει αποτύχει να φέρει τις
δύο χώρες σε ένα επίπεδο συνεννόησης και η «διπλωματία» των κανονιοφόρων και
των F-16 έχει οδηγήσει αρκετές φορές την Ελλάδα και την Τουρκία στα πρόθυρα
της σύρραξης. Τρεις μήνες μετά τη συνάντηση Ελλήνων και Τούρκων επιχειρηματιών
στη Θεσσαλονίκη, που πραγματοποιήθηκε κάτω από το φιλόδοξο τίτλο «Θεσσαλονίκη:
Βενιζέλος - Ατατούρκ», τίποτε δεν προοιωνίζεται ότι η εκδήλωση αυτή θα έχει
και συνέχεια, και πολύ περισσότερο ποια θα είναι η συνέχεια αυτή. Υπάρχει μια
κατ' αρχήν απόφαση για μια εκδήλωση τον Σεπτέμβριο στην Κωνσταντινούπολη με
αντικείμενο τη σημασία του Οικουμενικού Πατριαρχείου για την Ορθοδοξία, αλλά
είναι σαφές ότι η πραγματοποίησή της θα εξαρτηθεί από την πορεία των
ελληνοτουρκικών σχέσεων το επόμενο διάστημα.

Η διπλωματία διά των επιχειρηματιών επιχειρήθηκε με αμερικανική επίνευση (η
αμερικανική κυβέρνηση έχει εφαρμόσει εναλλακτικές μορφές διπλωματίας ­ ποιος
ξεχνάει ότι η πρώτη προσέγγιση με το κινεζικό καθεστώς έγινε το 1971 με μια
αμερικανική ομάδα πινγκ-πονγκ, που επισκέφθηκε το Πεκίνο;) και υλοποιήθηκε
μέσω της αμερικανικής πρεσβείας στην Αθήνα. Οι Αμερικανοί πίστεψαν πολύ στην
ιδέα ότι νέοι επιχειρηματίες θα μπορούσαν να δημιουργήσουν τις συνθήκες που θα
διευκόλυναν την προσέγγιση. Το Ελληνοαμερικανικό Εμπορικό Επιμελητήριο
υιοθέτησε επίσης αυτή την ιδιότυπη διαδικασία προσέγγισης, και μια σειρά νέοι
επιχειρηματίες, όπως ο Αθ. Λαβίδας, η Β. Βερνίκου, ο Κ. Παναγόπουλος, ο Αρσ.
Βιλδιρίδης, ο Ν. Ευθυμιάδης, αποδέχθηκαν την ιδέα να μετάσχουν σε μια
προσπάθεια η οποία θα ήταν δυνατόν να φέρει πιο κοντά τις δύο χώρες. Έγιναν
πολλές συζητήσεις, αντηλλάγησαν επισκέψεις, αποκαταστάθηκαν κάποιες επαφές,
αλλά το βήμα μπροστά δεν έγινε.

Το εγχείρημα πρέπει να σημειωθεί ότι δεν είχε ενιαία αντιμετώπιση από
ελληνικής πλευράς. Η μεν κυβέρνηση δεν έχει κανένα λόγο να αποθαρρύνει τόσο τη
συγκεκριμένη εκδήλωση όσο και μία μικρότερης εμβέλειας που είχε
πραγματοποιηθεί στη Κωνσταντινούπολη, προ διετίας. Η υπουργός Ανάπτυξης Βάσω
Παπανδρέου που ρωτήθηκε σχετικά δήλωσε ότι «είμαστε υπέρ τού να γίνονται
επαφές αυτού του είδους, διότι πρέπει να υπάρχουν δίαυλοι επικοινωνίας. Κι
ακόμη διότι η πολιτική της κυβέρνησής μας είναι να αναπτύσσονται σχέσεις
συνεργασίας στην περιοχή των Βαλκανίων». Αλλά είναι σαφές ότι «δεν πετάει και
τη σκούφια της»...

Το ίδιο όμως φαίνεται ότι ισχύει και για τον Σύνδεσμο Ελληνικών Βιομηχανιών,
τον ΣΕΒ. Οι πληροφορίες αναφέρουν ότι οι μεγάλοι επιχειρηματίες της χώρας
αντιμετωπίζουν με πολύ σκεπτικισμό αυτού του είδους τις προσεγγίσεις. Θεωρούν
ότι «είναι δύσκολο να υπάρξει κάτι ουσιαστικότερο» και πιστεύουν ότι «το
ζητούμενο δεν είναι να γίνεται κουβέντα για την κουβέντα».

Μετά τις πρώτες επαφές με τους Τούρκους επιχειρηματίες χωρίσθηκαν, λέγεται,
στα δύο και όσοι εκ των νέων Ελλήνων επιχειρηματιών είχαν αρχικά αποδεχθεί με
χαρά την ιδέα της προσέγγισης. Υπάρχουν οι «αισιόδοξοι» όπως ο Ν. Ευθυμιάδης
που πιστεύουν ότι «με καλή προσπάθεια κι από τις δύο πλευρές, μπορεί να βρεθεί
μια οδός συνεννόησης» κι ότι «είναι απολύτως αναγκαίο να έχουμε επαφές, για να
μπορούμε να δηλώνουμε στους συνομιλητές μας τα όσα διαπράττει η τουρκική
πλευρά εις βάρος της Ελλάδας. Κι επίσης να τους λέμε κάθε φορά ότι οι σχέσεις
τους με την Ευρώπη περνούν αναγκαστικά από την Ελλάδα». Ο κ. Ευθυμιάδης είναι
της άποψης ότι η βελτίωση των σχέσεων μεταξύ των δύο χωρών θα μπορούσε να
τριπλασιάσει τις ελληνικές εξαγωγές στην Τουρκία, που εφέτος θα ανέλθουν στα
400 εκατομμύρια δολάρια.

Υπάρχουν όμως και οι «συγκρατημένοι», όπως ο κ. Λαβίδας, ο κ. Παναγόπουλος, ο
κ. Βιλδιρίδης, ο κ. Ζερίτης κ.ά. Γιατί «συγκρατημένοι»; Διότι πιστεύουν ­ μετά
τις συναντήσεις που είχαν ­ ότι «δεν υπάρχει σοβαρή επιχειρηματική προοπτική».
Θεωρούν ότι «δεν είναι κακό να υπάρχουν αυτού του είδους οι ανταλλαγές και
επικοινωνίες», αλλά «η πολιτική συγκυρία είναι τέτοια που δεν ευνοεί κάτι ουσιαστικό».

Το ίδιο φαίνεται να πιστεύουν και στην άλλη πλευρά του Αιγαίου. Στην πρόσφατη
συνάντηση της Θεσσαλονίκης έλαβαν μέρος δύο από τους μεγαλύτερους Τούρκους
επιχειρηματίες (τα μεγέθη τους είναι πάνω από τους Βαρδινογιάννη, Κόκκαλη
κ.λπ.), οι Ραχμί Κοτς και Σαρίκ Τάρα. Ιδιαίτερα ο πρώτος, που είναι ένθερμος
υποστηρικτής της προσέγγισης Ελλάδας - Τουρκίας και κατά καιρούς έχει αναλάβει
από μόνος του πρωτοβουλίες για την εξομάλυνση των σχέσεων των δύο χωρών, στην
πρόσφατη συνάντηση της Θεσσαλονίκης έγινε επίκεντρο του ενδιαφέροντος. Εκεί,
σε ιδιαίτερες συζητήσεις, αποκάλυψε ότι ναι μεν έχει άριστες σχέσεις με τον Μ.
Γιλμάζ και τα περισσότερα μέλη της τουρκικής κυβέρνησης, αλλά «οι δυνατότητες
παρέμβασης που έχει δεν είναι αυτές που θα πίστευε κανείς». Στις ίδιες
συζητήσεις ο Ρ. Κοτς άφησε στους συνομιλητές του να καταλάβουν ότι το
πολιτικοστρατιωτικό κατεστημένο της Άγκυρας έχει δική του στρατηγική που
προφανώς δεν είναι διατεθειμένο να αλλάξει από τις σκέψεις ενός επιχειρηματία,
έστω και του δικού του μεγέθους. Ανάλογες είναι και οι εκτιμήσεις που
προέκυψαν κατά τις συζητήσεις που είχαν Έλληνες επιχειρηματίες και με τον
Σαρίκ Τάρα.

Αυτά όλα είναι εν γνώσει της ελληνικής κυβέρνησης, η οποία έχει ένα μόνο λόγο
να μην αποθαρρύνει τις επαφές του είδους που προαναφέρθηκε: για να μην
προσθέσει άλλο ένα επιχείρημα στο τουρκικό οπλοστάσιο που κατηγορεί την Ελλάδα
ότι υπονομεύει τον διάλογο. Κατά τα λοιπά «άσ' το να υπάρχει». Σε ό,τι αφορά
πάντως τα οικονομικά στοιχεία αυτής της σχέσης, το ισοζύγιο είναι σαφώς εις
βάρος της Ελλάδας. Εξάγουμε βαμβάκι (22,8% του συνόλου των εξαγωγών), μηχανές,
οργανικά υλικά, χημικά και εισάγουμε αγροτικά προϊόντα (8,4% του συνόλου των
εισαγωγών), ορυκτά καύσιμα (8,3%), βιομηχανικά προϊόντα, πλαστικά κ.ά.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16041N091</ED>
<ID>
ID:135453

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N09&aa=1</URL></REF>


Article

<CATEGORY>vin04</CATEGORY>

 <H5>ΣΗΜΙΤΗΣ
</H5><H2>Ναι, υπάρχουν πίκρες και απορίες για τα κυβερνητικά μέτρα
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

«Πίκρες και απορίες» για τις συνέπειες των κυβερνητικών μέτρων σε στρώματα του
πληθυσμού αναγνωρίζει ο Πρωθυπουργός, ο οποίος ωστόσο εξέφρασε την αισιοδοξία
του ότι το κλίμα θα αντιστραφεί με την προώθηση του κυβερνητικού έργου.
Μιλώντας στην πρώτη συνεδρίαση του Υπουργικού Συμβουλίου του νέου έτους, ο κ.
Κ. Σημίτης δεν αρνήθηκε ­ όταν έγινε σχετική επισήμανση από τον κ. Ε.
Γιαννόπουλο ­ ότι υπάρχουν προβλήματα και αρνητικό κλίμα για την κυβέρνηση.
«Υπάρχει κόσμος, είπε, που έχει πίκρες και απορίες, όμως η πλειοψηφία του λαού
μας, όταν πετύχουμε τους μεγάλους στόχους μας, οποιοδήποτε κλίμα που μπορεί
τώρα να είναι δυσάρεστο θα αλλάξει και δεν θα μας στερήσει την πολιτική
ηγεμονία». Κατά τον κ. Κ. Σημίτη το κομμάτι αυτό του πληθυσμού δεν έχει
εγκαταλείψει το ΠΑΣΟΚ, απλώς τηρεί μια στάση αναμονής. Για την αντιστροφή του
κλίματος και της κακής εικόνας της κυβέρνησης, όπως από ορισμένους
επισημάνθηκε, ο κ. Κ. Σημίτης ζήτησε εντατικοποίηση στην παραγωγή κυβερνητικού
έργου, πρωτοβουλίες, στροφή στην αντιμετώπιση των καθημερινών προβλημάτων,
κατάργηση του ρουσφετιού και αποφυγή εσωκομματικών τριβών.

Προς κάθε κατεύθυνση και όχι μόνο προς τη λεγόμενη εσωκομματική αντιπολίτευση
ερμηνεύτηκε η αναφορά του στο τελευταίο σημείο: «Δεν πρέπει να παγιδευόμαστε
σε εσωστρέφειες. Τα εσωκομματικά δεν ενδιαφέρουν τον πολίτη, ούτε πρέπει να
μας αποπροσανατολίζουν», είπε.

Την ίδια στιγμή ο κ. Κ. Σημίτης προχώρησε σε έμμεση κριτική ορισμένων στελεχών
που αποφεύγουν, όπως εκτιμά, να στηρίζουν όσο πρέπει όλες τις κυβερνητικές
επιλογές. Ο κ. Κ. Σημίτης θεωρεί ότι για την καλύτερη ανάδειξη του
κυβερνητικού έργου και τη στήριξή του από το λαό απαιτείται η «κοινή στάση»
όλων. «Είμαστε, είπε, όλοι υπεύθυνοι για το έργο της κυβέρνησης. Το έργο κάθε
υπουργού είναι έργο της κυβέρνησης και αντανακλά στο σύνολο της κυβερνητικής δραστηριότητας».

ΜΕΤΑΘΕΣΕΙΣ

Αίσθηση προκάλεσε η συγκεκριμένη αναφορά του Πρωθυπουργού σε δύο τομείς της
κυβερνητικής δραστηριότητας όταν επέκρινε τις «πελατειακές σχέσεις» και την
ανάγκη εξάλειψής τους. 
Ο κ. Κ. Σημίτης στάθηκε ιδιαίτερα στις μεταθέσεις και αποσπάσεις δημοσίων
υπαλλήλων, καθώς και στις τοποθετήσεις σε θέσεις του εξωτερικού αλλά και στις
μεταθέσεις των στρατευμένων νέων «φωτογραφίζοντας» τα υπουργεία Εσωτερικών (κ.
Α. Παπαδόπουλο) και Άμυνας (κ. Α. Τζοχατζόπουλο). «Πρέπει, είπε, τα φαινόμενα
αυτά να αντιμετωπισθούν με αντικειμενικές διαδικασίες και ενίσχυση του κράτους
δικαίου». Έμμεση κριτική ασκήθηκε από ορισμένους υπουργούς στην επικοινωνιακή
πολιτική της κυβέρνησης. 
ΜΕ ΟΙΚΟΝΟΜΟΥ

Σε πολύ καλό κλίμα πραγματοποιήθηκε η συνάντηση του Πρωθυπουργού με τον κ.
Παντελή Οικονόμου. Το μέλος του Εκτελεστικού Γαφείου ανέπτυξε στον Πρωθυπουργό
τις απόψεις του για τα εθνικά θέματα και την οικονομία, καθώς και για την
πορεία προς την Οικονομική και Νομισματική Ένωση. Ο κ. Οικονόμου ανέπτυξε
επίσης τις απόψεις του για την Κεντροαριστερά.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16041N092</ED>
<ID>
ID:135490

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N09&aa=2</URL></REF>


Article

<CATEGORY>vin04</CATEGORY>

 <H5>Ο ΚΩΣΤΑΣ ΣΗΜΙΤΗΣ ΑΜΦΙΤΑΛΑΝΤΕΥΕΤΑΙ ΣΗΜΕΡΑ ΑΝΑΜΕΣΑ ΣΕ ΔΥΟ ΜΟΝΤΕΛΑ
</H5><H2></H2><H2>Ο νικητής που δεν άλλαξε συνήθειες
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

Ιούλιος του '96 στο Μέγαρο Μαξίμου: ο κ. Κ. Σημίτης έχει εκλεγεί πρόεδρος του
ΠΑΣΟΚ ­ ο πρώτος μετά τον Ανδρέα Παπανδρέου ­ πριν από λίγες ημέρες.

ΕΙΝΑΙ, πια, νευρικός, καθώς μέσα του έχει πάρει την απόφαση να οδηγήσει τη
χώρα σε πρόωρες εκλογές το συντομότερο δυνατό.

Στην ησυχία του Μεγάρου Μαξίμου, ο συνομιλητής του είναι ανυποψίαστος για όλα
αυτά: Πρόεδρε, η νίκη σου είναι πολύ μεγάλη. Είσαι τώρα ο κυρίαρχος του
πολιτικού σκηνικού. Πρόσεξε μόνο μη θελήσεις να μεταβληθείς σε ηγεμόνα του.

Τό γέλιο του Πρωθυπουργού αβίαστο. Μα, καλά, τον φαντάζεται κανείς να
επιχειρεί να παραστήσει τον ηγεμόνα; Όχι, δεν του ταιριάζουν κάτι τέτοια ­
είναι θέμα αισθητικής, πάνω απ' όλα.

Δεκαεπτά μήνες αργότερα, ο κ. Σημίτης ­ νικητής και των εκλογών του '96,
Πρωθυπουργός και πρόεδρος του ΠΑΣΟΚ, από τους δημοφιλέστερους Πρωθυπουργούς
που είχε ποτέ η χώρα ­ δεν αντέχει την καταψήφιση κάποιων κονδυλίων του
προϋπολογισμού από τρεις βουλευτές του ΠΑΣΟΚ. Μερικές ώρες αργότερα, τους
αποπέμπει από την Κοινοβουλευτική Ομάδα του κυβερνώντος κόμματος ­ «μα, αυτός
ήταν που με δίδαξε να διαφωνώ...», αντιδρά ο ένας, μάλλον κάνοντας επίδειξη
κακού κομματικού χιούμορ.

ΟΙ ΣΥΝΗΘΕΙΕΣ ΤΟΥ

18 Ιανουαρίου 1996. Ο Κ. Σημίτης, Πρωθυπουργός με τις ψήφους των βουλευτών
του ΠΑΣΟΚ, δέχεται θερμό φιλί από τη σύζυγό του Δάφνη

Τα δημοσιεύματα ­ μαζικά και συνεχιζόμενα ­ περί του «ηγεμόνα Σημίτη» είχαν
προηγηθεί και μηδέποτε διαψευσθεί από τον Πρωθυπουργό. Ο Πρωθυπουργός, που δεν
άλλαξε τις συνήθειές του μετά τις τρεις νίκες του το '96 ­ ακόμα πηγαίνει
συχνά περπατώντας στο Μέγαρο Μαξίμου, ακόμα πίνει τον καφέ του στο «Ντα Κάπο»,
ακόμα έχει τους ίδιους φίλους, ακόμα λατρεύει τους περιπάτους με τη σύζυγό
του, ακόμα καπνίζει περιστασιακά, ακόμα σημειώνει τα πάντα στο περίφημο
μπλοκάκι του ­ αλλάζει σχετικά γρήγορα την αισθητική του, όπως θα μπορούσε να
παρατηρήσει κάποιος κακεντρεχής...

Η αλήθεια είναι ότι η εικόνα του «ηγεμόνα» καλλιεργείται ­ επιμελώς, αλλά όχι
και με αποτελεσματικότητα ­ από έναν στενό κύκλο συνεργατών του Πρωθυπουργού,
που εδρεύουν στο Μέγαρο Μαξίμου. Έχοντας οι ίδιοι πολύ μικρή συμμετοχή στις
πρώτες νίκες του κ. Σημίτη, κάνουν ό,τι ήταν αυτονόητο πως θα έκαναν:
επιχειρούν να καταδείξουν ότι όλα έγιναν χάρη σε μεγαλειώδεις πολιτικές
ικανότητες που διαθέτει, χωρίς συμμάχους, χωρίς συσχετισμούς ­ και άρα και οι
ίδιοι, ως επιλογές του, διαθέτουν το «χάρισμα». Ο κ. Σημίτης μπορεί να μην
έχει αλλάξει ­ αλλά το περιβάλλον του δεν θέλει να το ξέρει.

ΑΛΛΑΞΕ Η ΔΙΑΘΕΣΗ ΤΟΥ

Αν κάτι έχει αλλάξει στον κ. Κ. Σημίτη, είναι σίγουρα η διάθεσή του: Δύο
χρόνια μετά έχει πολύ περισσότερες αιτίες και αφορμές για να εκνευρίζεται ­ η
φιλοσοφική διάθεση του παρελθόντος έχει περιοριστεί, οι πιέσεις είναι
πολλαπλές και οι νίκες πρέπει να συνεχίζονται.

Δεν έχει κατορθώσει να σταθεροποιήσει ένα «μόντους βιβέντι» με τους επωνύμους
του ΠΑΣΟΚ: Ο κ. Α. Τσοχατζόπουλος ακολουθεί μετά το συνέδριο μία τακτική που
θα μπορούσε να συνοψιστεί ως «κριτική στήριξη» του Πρωθυπουργού, αλλά η κίνησή
του δεν οφείλεται σε κάποια πρωτοβουλία του ίδιου του κ. Σημίτη. Ο κ. Γερ.
Αρσένης παραμένει στην κυβέρνηση μόνον και μόνον επειδή ο κ. Σημίτης επέλεξε
να μην τον αποπέμψει μετά την εκδήλωση της διαφωνίας του για τη συμφωνία στο
θέμα των ΝΑΤΟϊκών στρατηγείων.

Ο κ. Σημίτης αμφιταλαντεύεται και σήμερα μεταξύ του μοντέλου του «πρώτου
μεταξύ ίσων» που του επιβάλλει η αισθητική του και του μοντέλου του «ηγεμόνα»
που του επιβάλλουν πότε οι καταστάσεις και πότε οι συνεργάτες του. 
Η «κεντροαριστερά» δεν προχωράει, η κυβέρνηση μοιάζει τραυματισμένη, οι
ψηφοφόροι αδημονούν ή δυσαρεστούνται, το κόμμα ­ όπως και ο ίδιος ­ δεν θέλει
να αλλάξει συνήθειες. Όμως, ο κ. Κ. Σημίτης έχει αποκτήσει μία νέα συνήθεια:
Να νικά ­ κι αυτή είναι μια συνήθεια που δύσκολα κόβεται...

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16041N101</ED>
<ID>
ID:135447

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N10&aa=1</URL></REF>


Article

<CATEGORY>vin04</CATEGORY>

 <H5>ΑΚΗΣ ΤΣΟΧΑΤΖΟΠΟΥΛΟΣ
</H5><H2>Μετά τις δύο αλλεπάλληλες ήττες, «ο Άκης λάμπει»
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

ΣΤΗΝ ΠΡΟΣΦΑΤΗ συνεδρίαση της Κοινοβουλευτικής Ομάδας του ΠΑΣΟΚ, λίγο πριν από
την έναρξη της συζήτησης στη Βουλή για τον προϋπολογισμό, ένα «δίδυμο»
πολιορκήθηκε από φωτογράφους και κάμερες, περισσότερο από κάθε άλλο: ήταν ο
Κώστας Λαλιώτης και ο Άκης Τσοχατζόπουλος. Κυρίως ο δεύτερος, που έμοιαζε «ο
πιο ευτυχισμένος άνθρωπος πάνω στη γη», όπως του φώναξε ένας δημοσιογράφος!

Εκείνοι που γνωρίζουν τον Άκη Τσοχατζόπουλο έχουν να λένε ότι αυτήν την εικόνα
την παρουσιάζει εδώ και πολύ καιρό, και προσδιορίζουν ένα διάστημα χρόνου που
συμπίπτει με την ημέρα που ανέλαβε υπουργός Εθνικής Άμυνας. «Ο Άκης λάμπει,
είναι χαρούμενος, δείχνει ικανοποιημένος», είναι τα συνηθέστερα σχόλια που
ακούει κανείς στο ΠΑΣΟΚ, καθώς ο υπουργός Εθνικής Άμυνας παρουσιάζει και στις
συνεδριάσεις την ίδια εικόνα που εμφανίζει και δημοσίως. Είναι καλά και το
δείχνει, και πώς να μην είναι, εδώ που τα λέμε.

ΑΞΙΟΠΙΣΤΗ ΛΥΣΗ

Όλοι ενωμένοι. Στην εκλογή νέου Πρωθυπουργού, στη συνεδρίαση της
Κοινοβουλευτικής Ομάδας του ΠΑΣΟΚ, οι Κ. Σημίτης, Α. Τσοχατζόπουλος, Γ.
Αρσένης και Γ. Χαραλαμπόπουλος έλεγαν ο ένας στον άλλον θερμά λόγια,
υποσχόμενοι και οι τέσσερις ότι θα προχωρήσουν μαζί

Εκεί που όλοι πίστευαν ότι η διπλή ήττα του από τον Κώστα Σημίτη (τον
Ιανουάριο του '96 στην αναμέτρηση για την πρωθυπουργία και τον Ιούνιο του
ίδιου χρόνου στο συνέδριο) θα τον περιθωριοποιούσε και θα τον έθετε έξω από το
πολιτικό παιχνίδι, ο Α. Τσοχατζόπουλος κατάφερε όχι μόνο να είναι παρών αλλά
και να αποτελεί σήμερα τη μοναδική αξιόπιστη λύση για το ΠΑΣΟΚ μετά τον Κ. Σημίτη.

Για να φτάσει όμως σ' αυτό το επίπεδο χρειάσθηκε να κάνει αρκετές ρήξεις με το
παρελθόν, και ειδικά με πρόσωπα και καταστάσεις που τον είχαν καταστήσει
αφερέγγυα λύση, τόσο στη διαδικασία ανάδειξης πρωθυπουργού όσο και στο
συνέδριο. 
Οι ρήξεις αυτές δεν ήταν χωρίς προσωπικό κόστος για τον ίδιο. Πολλοί βουλευτές
που στήριξαν την υποψηφιότητά του, είτε έμειναν «άστεγοι» όταν εκείνος φάνηκε
απρόθυμος να σηκώσει τους αντιπολιτευτικούς τόνους στον Κώστα Σημίτη, είτε
προσχώρησαν σε άλλες λύσεις. 
Μια άλλη κατηγορία βουλευτών σχηματοποίησε τη λεγόμενη εσωκομματική
αντιπολίτευση, που δημιουργεί προβλήματα στην κυβέρνηση και τον Πρωθυπουργό,
αλλά δεν έχει σχέση με τον Α. Τσοχατζόπουλο. 
Τόσο είναι το χάσμα που έχει ανοιχτεί, ώστε αρκετοί από αυτούς του επιτέθηκαν
όταν συνυπόγραψε την συμφωνία για τη νέα δομή του ΝΑΤΟ και αναγκάσθηκε η
κυβέρνηση να στηρίξει την υπογραφή του υπουργού Άμυνας.

Ίδιες επιλογές έκαναν και τα στελέχη του κομματικού μηχανισμού τα οποία είχαν
υποστηρίξει τον Α. Τσοχατζόπουλο στο συνέδριο ­ άλλοι αποστασιοποιήθηκαν
εντελώς, ορισμένοι επιχείρησαν να ανανεώσουν το λόμπι των «προεδρικών» και
κάποιοι τρίτοι είναι ενταγμένοι πλέον στην λεγόμενη εσωκομματική αντιπολίτευση.

ΔΗΜΟΤΙΚΟΤΗΤΑ ΣΤΑ ΥΨΗ

Οποιοσδήποτε άλλος στη θέση του Α. Τσοχατζόπουλου θα ήταν το λιγότερο
δυστυχής. Χωρίς (πολλά) ερείσματα στην Κοινοβουλευτική Ομάδα και τον κομματικό
μηχανισμό, τι μπορεί να αναμένει κανείς για το μέλλον; Προφανώς τίποτε. 
Όχι όμως ο Α. Τσοχατζόπουλος, που μπορεί να έχει απώλειες σε στελεχικό
δυναμικό, βλέπει όμως τη δημοτικότητά του να εκτοξεύεται στα ύψη ­ εκεί που
κάποτε τον έβαζαν για να συμπληρώνεται ο κατάλογος.

Τι είναι αυτό που κάνει τον Α. Τσοχατζόπουλο δημοφιλή; Το ίδιο ερώτημα
απασχολεί και τους συμβούλους του Πρωθυπουργού, χωρίς όμως να βρίσκουν
πειστικές απαντήσεις. 
Οι επικοινωνιολόγοι πιστεύουν ότι η δημοτικότητα του Α. Τσοχατζόπουλου
οφείλεται ακριβώς στους λόγους που τον κρατούσαν χαμηλά όσο βρισκόταν στην
σκιά του Α. Παπανδρέου. 
Τότε ο «πιστός» Άκης είχε ταυτισθεί με την εικόνα ενός ανθρώπου που δεν έχει
άποψη, ιδέες, πολιτική προσωπικότητα. Σήμερα, η προσεκτικά σοβαρή στάση που
διατηρεί απέναντι στην πολιτική του Κ. Σημίτη, και τον ίδιο προσωπικά, τον
καθιστούν φερέγγυο και σταθερή πολιτική αξία.

ΕΡΩΤΗΜΑ ΤΟ ΣΥΝΕΔΡΙΟ

Υπέρ του έχει μετρήσει πολύ και το γεγονός ότι έκλεισε τα αυτιά σε όλους
εκείνους που επεδίωκαν «ρεβάνς» και τον καλούσαν να αντιπολιτευθεί τον Κ.
Σημίτη, αμέσως μετά τις δύο ήττες. 
Ο Α. Τσοχατζόπουλος λειτούργησε με τη λογική του ιστορικού στελέχους, αυτού
δηλαδή που γνωρίζει ότι μια τέτοια τακτική θα οδηγούσε το ΠΑΣΟΚ σε περιπέτειες
­ και το απέφυγε. 
Είναι περίπου βέβαιο ότι το ίδιο θα κάνει ως το συνέδριο του 1999. Το μέγα
ερώτημα είναι τι θα κάνει στο ίδιο το συνέδριο. Θα διεκδικήσει πάλι την προεδρία;

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16041N102</ED>
<ID>
ID:135487

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N10&aa=2</URL></REF>


Article

<CATEGORY>vin04</CATEGORY>

 <H5>ΓΕΡΑΣΙΜΟΣ ΑΡΣΕΝΗΣ
</H5><H2>Μετά το «Γιώργο χάσαμε», έχασε ευκαιρίες
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Ο ΓΕΡΑΣΙΜΟΣ Αρσένης δεν κρύβει ότι είναι ένας ευτυχισμένος άνθρωπος.
Ερωτευμένος με τη γυναίκα του, Λούκα, συχνά παίζει με την κόρη τους,
αναζητώντας πάντα ­ χωρίς να τα πολυκαταφέρνει ­ λίγο ελεύθερο χρόνο για να
πάει στην Κεφαλονιά.

Με τίποτε δεν ανταλλάσσει τις ευτυχισμένες οικογενειακές στιγμές. Και σχεδόν
ποτέ δεν χάνει την ηρεμία του και την ψυχραιμία του, ακόμη και όταν διαφωνεί.

Από τότε που με χιούμορ είπε τη φράση «Γιώργο χάσαμε», όταν δεν προκρίθηκε για
την τελική ψηφοφορία που ανέδειξε Πρωθυπουργό τον Κώστα Σημίτη, δεν δείχνει να
τον πειράζει που έχει μειωθεί η επιρροή του στην Κοινοβουλευτική Ομάδα του ΠΑΣΟΚ.

Όπως επίσης δεν δείχνει να έχει πικρία για το ότι έχασε αυτό που ίσως να
κέρδιζε το '96. Είχε λάβει, τότε, στην ψηφοφορία για την ανάδειξη νέου
πρωθυπουργού 50 ψήφους έναντι 53, που έλαβαν οι κ.κ. Σημίτης και
Τσοχατζόπουλος. Και αν έμπαινε στον δεύτερο γύρο, όπως τουλάχιστον
υποστηρίζουν στελέχη του κυβερνώντος κόμματος, ίσως θα μπορούσε να διεκδικήσει
και την πρωθυπουργία. Βεβαίως, η πολιτική καριέρα του Γεράσιμου Αρσένη έχει
γνωρίσει πολλά σκαμπανεβάσματα. Μετά μια πολύ καλή καριέρα στον ΟΗΕ, έγινε ο
πανίσχυρος «τσάρος» της ελληνικής οικονομίας, στις πρώτες κυβερνήσεις του
Ανδρέα Παπανδρέου. Και φαινόταν να κερδίζει στις προτιμήσεις πολλών βουλευτών.

Την ανοδική του πορεία διέκοψε, όμως, η διαγραφή του και μάλιστα με την
κατηγορία ότι είχε συστήσει «φράξια», το '86, όταν διαφώνησε με την οικονομική
πολιτική της κυβέρνησης. Στη συνέχεια ίδρυσε το Ελληνικό Σοσιαλιστικό Κόμμα,
το οποίο απέτυχε στις εκλογές του '89 να εκπροσωπηθεί στη Βουλή.

Η κυβέρνηση όμως Τζαννετάκη και η παραπομπή του Ανδρέα Παπανδρέου λειτούργησαν
ως καταλύτης στις σχέσεις του με τον πρόεδρο του ΠΑΣΟΚ. Ο Γεράσιμος Αρσένης
βρέθηκε και πάλι κοντά στον Ανδρέα Παπανδρέου, ο οποίος και του εμπιστεύθηκε
το υπουργείο Εθνικής Άμυνας το '93.

Από τότε και ώς το '96 η πορεία του Γεράσιμου Αρσένη ήταν και πάλι ανοδική.
Και για πολλούς μέσα στο ΠΑΣΟΚ δημιουργήθηκε η εντύπωση ότι μπορεί να
διαδεχθεί τον Ανδρέα Παπανδρέου.

Αυτό φάνηκε ­ ανεξαρτήτως του τελικού αποτελέσματος ­ και από το ότι
συγκέντρωσε τις προτιμήσεις τού ενός τρίτου της Κοινοβουλευτικής Ομάδας του
ΠΑΣΟΚ στην ψηφοφορία για νέα πρωθυπουργό.

Από τότε, όμως, η πορεία του έδειξε και πάλι να ανακόπτεται. Και να
περιορίζεται δραστικά η επιρροή του στην Κοινοβουλευτική Ομάδα, κυρίως μετά
τις εκλογές του φθινοπώρου του '96.

Φίλοι του Γεράσιμου Αρσένη υποστήριξαν κατά καιρούς ότι ο υπουργός έχασε
ευκαιρίες. Τότε που «δεν παραιτήθηκε το βράδυ της κρίσης στα Ίμια» ή όταν «δεν
έμεινε έξω από την κυβέρνηση την ώρα που ο κ. Σημίτης τού πρόσφερε το
υπουργείο Παιδείας αντί του υπουργείου Εθνικής Άμυνας».

Ο ίδιος ο υπουργός δεν δείχνει να συμφωνεί με τις παραπάνω απόψεις. Και έχει
διαμηνύσει προς όλες τις πλευρές ότι «θέλει να αφήσει έργο στο υπουργείο Παιδείας».

Παράλληλα, τονίζει σε κάθε συνομιλητή του ότι διαφωνεί με τις αποφάσεις ­ για
τα εθνικά θέματα ­ και της Μαδρίτης και των Βρυξελλών, ενώ επισημαίνει ότι
«δεν μπορεί να προχωρήσει το ΠΑΣΟΚ στηριζόμενο στη λογική των "ημετέρων" και
των "υμετέρων"».

Ο υπουργός δείχνει αποφασισμένος ­ χωρίς να υποστέλλει τη σημαία των διαφωνιών
του ­ να παραμείνει στην κυβέρνηση. 
Και δεν ακούει τις «σειρήνες» είτε ορισμένων φίλων του, που «του προτείνουν να
παραιτηθεί», είτε ορισμένων «αντιπάλων» του, που «τον σπρώχνουν να φύγει από
την κυβέρνηση».

Ο κ. Αρσένης δεν αγωνιά. Δεν είναι το πρόβλημά του «να το παίξει αρχηγός»,
όπως λέει χαρακτηριστικά συνεργάτης του. Θεωρεί ότι πέτυχε αρκετά στην
πολιτική και επιστημονική του καριέρα.

Είναι, ωστόσο, ένας πόλος συσπείρωσης στο κυβερνών κόμμα. Και ορισμένοι θα τον
ήθελαν να ηγηθεί της «εσωκομματικής αντιπολιτεύσεως», η οποία είναι «ακέφαλη».
Μόνον που το ερώτημα παραμένει, αν δηλαδή το θέλει και αν το μπορεί...

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16041N111</ED>
<ID>
ID:135448

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N11&aa=1</URL></REF>


Article

<CATEGORY>vin04</CATEGORY>

 <H5>Άνετα μεταφέρω και τον Λευκό Πύργο
</H5><H2>30 ΕΡΩΤΗΣΕΙΣ
</H2><H2>ΔΗΜΗΤΡΗΣ ΚΟΡΡΕΣ
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

ΓΕΝΝΗΘΗΚΕ: Στην Αθήνα το 1952.

ΑΓΑΠΗΜΕΝΟΣ ΣΥΓΓΡΑΦΕΑΣ: Ο Φινλανδός Μίκα Βαλτάρι.

ΜΟΥΣΙΚΗ: Ρόλινγκ Στόουνς και Χιώτης.

ΑΓΑΠΗΜΕΝΗ ΤΑΙΝΙΑ: «Ο πόλεμος για τη φωτιά».

ΤΟ ΚΑΛΥΤΕΡΟ ΤΑΞΙΔΙ: Στη Ρωσία, που εργαζόμουν μετά την κατάρρευση.

Ο ΜΕΓΑΛΥΤΕΡΟΣ ΕΧΘΡΟΣ: Ο φόβος.

Η ΜΕΓΑΛΥΤΕΡΗ ΑΠΟΛΑΥΣΗ: Ένα ποτηράκι κρασί.

ΑΝΤΙΠΑΘΕΙ: Τη γραφειοκρατία.

ΑΠΟΦΕΥΓΕΙ: Τη γραφειοκρατία.

ΦΙΛΟΔΟΞΕΙ: Να 'μαστέ καλά. Την υγεία μας να 'χουμε.

ΠΑΘΙΑΖΕΤΑΙ: Με τη δουλειά.

ΧΟΜΠΙ: Αναρρίχηση, αλπινισμός παλιότερα, και τώρα η δουλειά μου.

Η μεταφορά του παραδοσιακού κτιρίου του ΟΣΕ βάρους 2.100 τόνων σε απόσταση
σαράντα μέτρων στον παλιό σιδηροδρομικό σταθμό της Θεσσαλονίκης, προκειμένου
να αποφευχθεί η κατεδάφισή του, είναι ένα ακόμη «αριθμητικό» πρόβλημα, που
«λύνεται με βάση τη γνώση γεωμετρίας και φυσικής» από τον 46χρονο αρχιτέκτονα
κ. Δημήτρη Κορρέ και δεν είναι το πρώτο.

ΕΡ.: Η πρώτη μεταφορά κτιρίου που αναλάβατε έγινε...

ΑΠ.: Τυχαία. Όταν αντιλήφθηκα ότι επρόκειτο να κατεδαφίσουν την εκκλησία των
Αγίων Σαράντα, στην οδό Κηφισίας.

ΕΡ.: Την πραγματοποιήσατε χάρη...

ΑΠ.: Στην εμπιστοσύνη που μου έδειξε το υπουργείο Πολιτισμού κα η Ελληνική Τεχνοδομική.

ΕΡ.: Μέχρι τώρα αναλάβατε τη μεταφορά δύο εκκλησιών, ενός κτιρίου, μιας
καμινάδας και μιας δεξαμενής. Προσεχώς θα μεταφέρετε...

ΑΠ.: Ένα μικρό πέτρινο γεφύρι στην Ήπειρο.

ΕΡ.: Αυτά τα εγχειρήματα θα τα αντιμετωπίσετε...

ΑΠ.: Ως δουλειές ρουτίνας.

ΕΡ.: Τι φοβάστε κατά τη διάρκεια των μεταφορών;

ΑΠ.: Την αστοχία σε κάποια λεπτομέρεια.

ΕΡ.: Πώς αποφεύγετε αυτό τον κίνδυνο;

ΑΠ.: Με συνεχή επεξεργασία όλου του θέματος συνολικά.

ΕΡ.: Οι μεταφορές που πραγματοποιήσατε μέχρι τώρα μοιάζουν μεταξύ τους;

ΑΠ.: Πολύ λίγο. Για κάθε αντικείμενο απαιτείται άλλο «πακέτο» σκέψης.

ΕΡ.: Σε ποια θεμέλια στηρίζονται τα κτίρια που έχετε μεταφέρει;

ΑΠ.: Στα θεμέλια που κατασκευάζονται πριν: το φορείο του μεταφερόμενου κτιρίου.

ΕΡ.: Πόσο αλλοιώθηκε η μορφή των κτιρίων που μεταφέρατε;

ΑΠ.: Καθόλου. Οι παραμορφώσεις είναι ορατές μόνο από όργανα μεγάλης ευαισθησίας.

ΕΡ.: Μέρος της ιστορίας ενός κτιρίου δεν είναι και η θέση του;

ΑΠ.: Όταν μετακινείς ένα κτίριο, μετακινείς ένα μέρος από την ιστορία του.

ΕΡ.: Άρα δεν πρέπει να μεταφέρονται μνημεία;

ΑΠ.: Το σωστό είναι να αποφεύγεται.

ΕΡ.: Πόση από την ιστορία τους έχασαν τα κτίρια που μεταφέρατε;

ΑΠ.: Αυτό είναι ένα μη μετρήσιμο μέγεθος.

ΕΡ.: Μπορείτε να μεταφέρετε ακόμη και τον Λευκό Πύργο;

ΑΠ.: Καλά, αυτό πάει άνετα. Δεν το συζητάμε. Πρόκειται για εύκολη περίπτωση,
καθώς είναι συμπαγής και καλοχτισμένος.

ΕΡ.: Ποιο κτίριο θα μπορούσε να σας δυσκολέψει;

ΑΠ.: Δεν μπορώ να φανταστώ κάποιο κτίριο που θα μπορούσε να με δυσκολέψει.

ΕΡ.: Πώς επιλύεται το πρόβλημα της μετακίνησης;

ΑΠ.: Είναι ένα πρόβλημα φυσικής που επιλύεται με εφαρμογή γνώσεων γεωμετρίας.

ΕΡ.: Ποιο είναι το πιο σημαντικό εργαλείο σας;

ΑΠ.: Το ανθρώπινο χέρι και μάτι.

ΕΡ.: Είστε αρχιτέκτονας, αλλά αισθάνεστε...

ΑΠ.: Μηχανικός με τη γενική έννοια.

ΕΡ.: Ποια σχολή δίνει αυτό το πτυχίο;

ΑΠ.: Καμία. Υποτίθεται ότι πρέπει να έχεις τρία-τέσσερα διπλώματα, αλλά είναι
καθαρά θέμα εργασίας.

ΕΡ.: Μηχανικός με ποια ειδικότητα;

ΑΠ.: Στην πραγματικότητα αυτό που κάνω είναι μετακίνηση... ακινήτου.

ΕΡ.: Τι σας «δίνουν» οι μεταφορές των κτιρίων;

ΑΠ.: Απολαμβάνω ότι κάτι που το σκέφτεσαι και το σχεδιάζεις το βλέπεις να
γίνεται άμεσα.

ΕΡ.: Έπειτα από μία μεταφορά αισθάνεστε...

ΑΠ.: Λίγο πιο δυνατός, ανάλογα με το βάρος του κτιρίου.

ΕΡ.: Η γεωμετρία ή η φυσική μπορούν να λύσουν κάποιο κοινωνικό πρόβλημα;

ΑΠ.: Όχι. Αν μπορούσαν, θα το είχαν λύσει.

ΕΡ.: Η τεχνολογική εξέλιξη βελτιώνει τον άνθρωπο;

ΑΠ.: Πιθανόν μόνο αυτούς που έχουν συλλάβει την έννοιά της και την
απολαμβάνουν ως σκέψη κι όχι ως καθημερινή πρακτική.

ΕΡ.: Η φαντασία συμμετέχει στις μεταφορές;

ΑΠ.: Ασφαλώς. Δεν γίνεται αν δεν μπορείς να φανταστείς χιλιάδες πράγματα,
μέχρι και σενάρια καταστροφής.

ΕΡ.: Γιατί και σενάρια καταστροφής;

ΑΠ.: Μέσα στο σχεδιασμό, προκειμένου να την αντιμετωπίσεις, αναγκάζεσαι να
συλλάβεις από πού θα ξεκινήσει η καταστροφή και με τι τρόπο θα γίνει, αν γίνει.

ΕΡ.: Πώς ηρεμείτε στον ελεύθερο χρόνο σας;

ΑΠ.: Βάζω χαρτιά μπροστά μου και λύνω ασκήσεις γεωμετρίας.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N12</CAT>
<ED>
Κωδικός άρθρου: A16041N121</ED>
<ID>
ID:135449

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N12&aa=1</URL></REF>


Article

<CATEGORY>vin06</CATEGORY>

 <H5>ΜΕ ΠΥΡΠΟΛΗΣΕΙΣ Ι.Χ. «ΣΤΗΡΙΖΟΥΝ» ΤΟΝ ΜΑΖΙΩΤΗ ΟΙ ΓΝΩΣΤΟΙ-ΑΓΝΩΣΤΟΙ
</H5><H5>Πήρε νέα αναβολή ­ σήμερα η απολογία
</H5><H2>Ανάβει... φωτιές
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Όταν κρατικά και πολυτελή αυτοκίνητα πυρποληθούν και όταν απελευθερωθεί ο
κατηγορούμενος ως βομβιστής ­ και αναρχικός κατά δήλωσή του ­ Ν. Μαζιώτης,
τότε η... εκπαιδευτική μεταρρύθμιση θα έχει δεχθεί το μεγαλύτερο χτύπημα!

Εχθροί της... μεταρρύθμισης ήταν ­ κατά τη λογική του παραλόγου των
κουκουλοφόρων ­ τα αυτοκίνητα που έκαψαν στη διάρκεια της φοιτητικής πορείας

ΜΕ ΑΥΤΗ τη λογική ­ ή μάλλον παραλογισμό ­ μερικές δεκάδες «γνωστοί-άγνωστοι»
που παρεισέφρησαν χθες, ακόμη μια φορά, στη συγκέντρωση και πορεία φοιτητών,
που διαδήλωναν εναντίον της εκπαιδευτικής μεταρρύθμισης, αναστάτωσαν εκ νέου
το μεσημέρι το κέντρο της Αθήνας και έκαψαν δύο αυτοκίνητα. Προχθές τη νύχτα,
ομοϊδεάτες τους είχαν κάψει αλλά δύο αυτοκίνητα ­ ένα λεωφορείο του ΟΑΣΑ και
ένα ιδιωτικό σχολικό ­ έξω από την Πανεπιστημιούπολη Ζωγράφου, μετά το τέλος
συναυλίας που είχαν διοργανώσει φοιτητές στη μνήμη του Ν. Τεμπονέρα...
Αργότερα, άγνωστος τηλεφώνησε στην «Ελευθεροτυπία» και είπε ότι την ευθύνη
αναλαμβάνει η οργάνωση «Αναρχική περίπολος στους δρόμους», σε ένδειξη
συμπαράστασης στον Ν. Μαζιώτη.

Χθες το πρώτο αυτοκίνητο, ένα κρατικό Ι.Χ. του υπουργείου Γεωργίας,
πυρπολήθηκε με γκαζάκια λίγο μετά τη μία το μεσημέρι, στην οδό Ιπποκράτους,
την ώρα που η πορεία των φοιτητών ξεκινούσε. Μάλιστα ένα από τα πανό στην
πορεία δεν αφορούσε την εκπαιδευτική μεταρρύθμιση αλλά τη σύλληψη του Μαζιώτη,
όμως αυτοί που το είχαν φέρει το παράτησαν μόλις κάηκε το αυτοκίνητο, ώστε να
μη δώσουν «στόχο» στους αστυνομικούς που έσπευσαν. Και πάλι άγνωστος
υποστήριξε ότι ο εμπρησμός έγινε για συμπαράσταση στον Μαζιώτη.

Μετά το γεγονός, η πορεία ­ με μικρή συμμετοχή ­ συνεχίστηκε χωρίς άλλα
επεισόδια και με δρακόντεια πλέον αστυνομική φρούρηση, ώς το υπουργείο
Παιδείας. Την ώρα όμως που οι φοιτητές διαλύονταν στη Μητροπόλεως, άγνωστοι
κουκουλοφόροι, που ­ σύμφωνα με μαρτυρίες περιοίκων ­ βρίσκονταν μέσα στο
Πολυτεχνείο, βγήκαν στην οδό Στουρνάρη και σταμάτησαν ένα πολυτελές Ι.Χ.
μάρκας Μερσεντές, στο οποίο επέβαιναν ο διευθύνων σύμβουλος της Δημόσιας
Επιχείρησης Αερίου Σ. Παπαφιλίππου και ακόμα δύο άτομα. Οι κουκουλοφόροι
υποχρέωσαν τους επιβάτες να κατεβούν από το αυτοκίνητο, τους προπηλάκισαν,
πυρπόλησαν τη Μερσεντές με μολότοφ και εξαφανίστηκαν.

Τους εμπρησμούς αποδοκίμασαν οι εκπρόσωποι των φοιτητών και η ΚΝΕ. Ερωτηματικό
πάντως παραμένει το πώς είναι δυνατόν σχεδόν σε κάθε φοιτητική πορεία να
παρεισφρέουν οι «γνωστοί-άγνωστοι» και να προκαλούν βανδαλισμούς, που
συκοφαντούν τους αγώνες των φοιτητών και αποπροσανατολίζουν την κοινή γνώμη
από το θέμα των αλλαγών στην Παιδεία, ενώ οι ίδιοι οι φοιτητές να καταδικάζουν
πάντα εκ των υστέρων...

Ο κατηγορούμενος. Σε κλοιό αστυνομικών οδηγήθηκε στο γραφείο της ανακρίτριας
ο Ν. Μαζιώτης, ο οποίος απολογείται σήμερα για τρεις κακουργηματικές πράξεις

ΚΑΝΕΝΑ συγκεκριμένο πρόσωπο από όσα υποστηρίζει ότι χρησιμοποιούσαν το σπίτι
του στο Καματερό, όπου βρέθηκαν τα όπλα, δεν έχει κατονομάσει μέχρι σήμερα
στις δικαστικές αρχές ο 27χρονος Νίκος Μαζιώτης, ο οποίος βαρύνεται με τρεις
κακουργηματικές πράξεις.

Ο κατηγορούμενος, κάτω από αυστηρά μέτρα ασφαλείας, οδηγήθηκε στο γραφείο της
10ης ειδικής ανακρίτριας κ. Πηνελόπης Τζανακοπούλου, όπου παρέμεινε για λίγα
μόνο λεπτά, αφού ζήτησε και νέα προθεσμία, προκειμένου να προετοιμάσει την
υπεράσπισή του.

Ο Ν. Μαζιώτης, ο οποίος παραμένει κρατούμενος, θα προσαχθεί σήμερα στην
ανακρίτρια οπότε και θα κληθεί να δώσει εξηγήσεις για τα όπλα που βρέθηκαν στο
σπίτι του. 
Επίσης, ο κατηγορούμενος θα κληθεί να δικαιολογήσει πώς βρέθηκε ­ σύμφωνα με
τα στοιχεία της δικογραφίας ­ το αποτύπωμά του στον εκρηκτικό μηχανισμό που
είχε τοποθετηθεί στο υπουργείο Ανάπτυξης.

Μέχρι τώρα ο Μαζιώτης, όπως έχει δηλώσει και η συνήγορος υπεράσπισής του κ.
Δάφνη Βαγιανού, αρνείται όλες τις κακουργηματικές κατηγορίες που του
αποδίδονται, που είναι προμήθεια, παρασκευή και κατασκευή εκρηκτικών υλών και
βομβών, απόπειρα εκρήξεων και διακεκριμένη οπλοκατοχή. Απαντώντας σε σχετική
ερώτηση για το εάν ο κατηγορούμενος έχει δώσει στις δικαστικές αρχές ονόματα
συγκεκριμένων προσώπων που χρησιμοποιούσαν το σπίτι, στο Καματερό, η συνήγορός
του είπε πως «δεν τίθεται τέτοιο θέμα».

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16041N131</ED>
<ID>
ID:135410

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N13&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Στο «21» καίγεσαι!
</H2>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

ΤΟ 21, γνωστός αριθμός από το ομώνυμο χαρτοπαίγνιο, δεν είναι πάντοτε τυχερό.
Αντιθέτως μάλιστα. Αν φτάσεις εικοστός πρώτος σε συγκεκριμένο ιατρείο του ΙΚΑ
για να εξετασθείς από τους γιατρούς, έχασες. Οι αριθμοί προτεραιότητας
εξαντλούνται στους είκοσι. Οι υπεράριθμοι ασθενείς την επόμενη ημέρα.

Αν και ­ όπως αποδείχθηκε τελευταίως ­ ο διοικητής του ΙΚΑ κ. Γρ. Σολωμός δεν
γνωρίζει από δικαιοσύνη και τις μεθόδους απονομής της, οι υπηρεσίες που
διοικεί αντέγραψαν το πρόγραμμα λειτουργίας των δικαστηρίων, που εκδικάζουν
συγκεκριμένο αριθμό υποθέσεων, στο πλαίσιο συγκε-κριμένου ωραρίου.

Δημόσιοι λειτουργοί οι δικαστές, λειτουργοί και οι γιατροί. Αλλά και
εργαζόμενοι. Κανείς δεν απαιτεί να εργάζονται περισσότερο από τους άλλους.
Ωστόσο και οι μεν και οι δε έχουν αυξημένες υποχρεώσεις, όχι συμβατικές αλλά
ηθικές, μιας και εξαρτάται απ' αυτούς, στη πρώτη περίπτωση η ελευθερία και στη
δεύτερη η υγεία.

Όταν εξετασθούν οι είκοσι ασθενείς ο γιατρός βγάζει το υπηρεσιακό του ένδυμα
και κατευθύνεται στο προσωπικό του ιατρείο. 
Αν τύχει και είναι κάπως ευσυνείδητος, μπορεί να εξετάσει και κάποιο
γεροντάκι, που έμεινε για ώρες έξω από την πόρτα του, παρά τις υπομνήσεις των
υπαλλήλων πως οι αριθμοί προτεραιότητας εξαντλήθηκαν, και τις συστάσεις προς
τους «υπεράριθμους» της ουράς να περάσουν την επομένη για εξέταση. Για να
μετάσχουν σε μια νέα παρτίδα Μπλακ Τζακ, που παίζεται στα σκαλοπάτια του
ιδρύματος, αλλά με άλλους όρους.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16041N132</ED>
<ID>
ID:135494

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N13&aa=2</URL></REF>


Article

<CATEGORY>vin06</CATEGORY>

 <H5>Η «WALL STREET JOURNAL» ΣΥΜΒΟΥΛΕΥΕΙ ΟΣΟΥΣ ΞΕΝΟΥΣ ΘΕΛΟΥΝ ΣΠΙΤΙ ΣΤΗΝ ΕΛΛΑΔΑ
</H5><H2>«Αγοράστε παρά τις δυσκολίες»
</H2>
Μπορεί να ταλαιπωρηθείτε ή ακόμα και να εξαπατηθείτε, αξίζει όμως τον
κόπο... αφού θα απολαύσετε ήλιο και θάλασσα εν αφθονία. Αυτό συμβουλεύει στο
χθεσινό της φύλλο η «Wall Street Journal» όσους αναγνώστες της σχεδιάζουν να
αγοράσουν γη ή σπίτι στην Ελλάδα.

Πολλοί ξένοι που αγοράζουν κάποιο ακίνητο βρίσκονται συχνά προ δυσάρεστων
εκπλήξεων, αφού έχουν ήδη υπογράψει τα συμβόλαια

Η ΑΜΕΡΙΚΑΝΙΚΗ εφημερίδα αναφέρει παραδείγματα ξένων που αγόρασαν σπίτι
ή οικόπεδο και τις περιπέτειές τους με την ελληνική νομοθεσία, τονίζει όμως
πως αργά ή γρήγορα όλοι ξεπέρασαν τα γραφειοκρατικά προβλήματα και κανείς τους
δεν το έχει μετανιώσει.

Η αγορά ακινήτων στη χώρα μας δεν θεωρείται καθόλου εύκολη υπόθεση, σύμφωνα με
το δημοσίευμα, μια που τα περισσότερα οικόπεδα ή σπίτια δεν πωλούνται στη
διεθνή αγορά, αλλά απευθείας από τους ιδιοκτήτες τους. Και εκτός αυτού, η
νομοθεσία είναι πολύ μπερδεμένη και κρύβει πολλά «παραθυράκια». Για αυτό
πολλοί που αγοράζουν κάποιο ακίνητο βρίσκονται συχνά προ δυσάρεστων εκπλήξεων,
αφού έχουν ήδη υπογράψει τα συμβόλαια.

Ο Νάιτζελ Γκάρντνερ, για παράδειγμα, έμαθε πως οι ξένοι δεν μπορούν να
κατέχουν ακίνητο σε παραμεθόρια περιοχή, αφού είχε ήδη αγοράσει το σπίτι ενός
ηλικιωμένου στα Δωδεκάνησα. Χάρη σε ένα «παραθυράκι» του νόμου όμως, δήλωσε
συγγραφέας και πήρε άδεια παραμονής στη χώρα.

Παρ' όλα τα προβλήματα όμως, η Ελλάδα θεωρείται παράδεισος για την αγορά γης ή
κατοικίας από τους ξένους.

Έλληνες κτηματομεσίτες και δικηγόροι, πάντως, συμβουλεύουν την προσεκτική
εξέταση κάθε περίπτωσης. Επισημαίνουν πως είναι απαραίτητο οι υποψήφιοι
αγοραστές να προσλάβουν έναν καλό δικηγόρο, που θα εξετάσει εξονυχιστικά τους
τίτλους ιδιοκτησίας, μια που συχνά οι ιδιοκτήτες είναι περισσότεροι από ένας
και μπορεί να δημιουργηθούν προβλήματα. Γνωριμίες με τους ντόπιους θα
βοηθήσουν εξίσου πολύ σε μία καλή αγορά. Χρειάζεται ακόμα ένας ντόπιος
μηχανικός, που γνωρίζει ποιες είναι οι εντός σχεδίου ζώνες και μπορεί να
εξετάσει το κτίσμα για τυχόν παρανομίες.

Συχνά πωλούνται οικόπεδα σε περιοχές όπου δεν επιτρέπεται να χτίσει κανείς,
χωρίς όμως να διευκρινίζεται αυτή η... μικρή λεπτομέρεια. Ακόμα συχνότερα, το
σπίτι που πωλείται είναι αυθαίρετο. Για αυτό, συμβουλεύει ένας δικηγόρος, θα
πρέπει να ζητήσετε ένα λογαριασμό της ΔΕΗ, μια που στα αυθαίρετα δεν παρέχεται
ηλεκτρικό ρεύμα.

Συμβουλές παρέχονται επίσης για τη φορολογική νομοθεσία και τον τρόπο
πληρωμής, καθώς και τη διακύμανση των τιμών ανάλογα με την περιοχή και την
απόσταση από τη θάλασσα. Στην Πάρο, για παράδειγμα, μία βίλα στη θάλασσα
ξεκινά από τα 45 εκατομμύρια δρχ. και μπορεί να φτάσει στην πενταπλάσια τιμή.
Ενώ ένα σπίτι «της σειράς» κοστίζει από 20 έως 60 εκατομμύρια δρχ. Όσο για ένα
οικόπεδο, οι τιμές ξεκινούν από πέντε εκατομμύρια δρχ. το στρέμμα, ενώ για να
χτίσεις ένα καλό σπίτι 100 τετραγωνικών, χρειάζεσαι περίπου 30 εκατομμύρια δρχ.

Την ίδια στιγμή, στη Σύρο, ένα διώροφο σπίτι σε οικόπεδο 13 στρεμμάτων
στοιχίζει 70 εκατομμύρια δρχ., ένας αναπαλαιωμένος πύργος στη Μάνη 30-40
εκατομμύρια δρχ. και ένα πέτρινο σπίτι στην ίδια περιοχή 20 εκατομμύρια δρχ.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16041N141</ED>
<ID>
ID:135411

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N14&aa=1</URL></REF>


Article

<CATEGORY>vin06</CATEGORY>

 <H5>ΜΕΤΑ ΤΗΝ ΚΑΣΕΤΑ-ΜΠΛΟΦΑ ΚΑΤΑ ΤΟΥ ΕΙΣΑΓΓΕΛΕΑ
</H5><H2>Απομονώθηκε ο δικηγόρος
</H2>
<AUTHOR>ΣΙΛΑ ΑΛΕΞΙΟΥ</AUTHOR>

Μόνος, χωρίς συμπαραστάτες στα νέα ήθη που εισήγαγε στα δικαστήρια,
απέμεινε ο δικηγόρος Μιχ. Δημητρακόπουλος, αφού ακόμη και ο συνεργάτης του Γ.
Ζαβολέας, υπερασπιστής επίσης του Αντ. Μαχαιρίδη, αποδοκίμασε την προσπάθειά
του να διασύρει τον εισαγγελέα Παν. Παναγιωτόπουλο, ενώ ο πρόεδρος του ΔΣΑ
Αντ. Ρουπακιώτης άσκησε εις βάρος του αυτεπαγγέλτως πειθαρχική δίωξη.

Μαχαιρίδης, Δημητρακόπουλος. Η συμπεριφορά του δικηγόρου προς τον εισαγγελέα
προκάλεσε αντιδράσεις απ' όλες τις πλευρές

Ο ΑΠΟΗΧΟΣ του προχθεσινού πρωτοφανούς περιστατικού βάρυνε τη διαδικασία της
προτελευταίας (σ.σ.: όπως όλα δείχνουν) μέρας της δίκης της Βάσιας
Παναγοπούλου και των τριών συγκατηγορουμένων της. Νωρίς το πρωί ο εισαγγελέας
της έδρας, εμφανώς ενοχλημένος από τη συμπεριφορά του δικηγόρου και την
απόπειρά του να τον εμφανίσει «διάτρητο», υπό την απειλή κενής κασέτας, που
δήθεν περιείχε μεμπτή συνομιλία του, έκανε στο δικαστήριο την ακόλουθη δήλωση:

«Επιχειρήθηκε ο εξευτελισμός της Δικαιοσύνης στο πρόσωπό μου. Θλίβομαι
βαθύτατα. Δεν με ενδιαφέρει ο οποιοσδήποτε Δημητρακόπουλος, αλλά ο θεσμός του
υπερασπιστή. Δεν είναι δυνατόν με τέτοια τρικ να επιχειρείται η υπεράσπιση
ούτε να εξομοιώνεται ο εισαγγελέας με τον κάθε κατηγορούμενο. Επιφυλάσσομαι
για όλα τα νόμιμα, ποινικά και αστικά, δικαιώματά μου».

Τον λόγο πήρε, προκειμένου να αγορεύσει για την υπόθεση, ο Γ. Ζαβολέας, ο
οποίος διαχώρισε τη θέση του, δηλώνοντας πως αγνοούσε τι επρόκειτο να κάνει ο
συνεργάτης του. Η θέση αυτή του κ. Ζαβολέα ενόχλησε τον κ. Δημητρακόπουλο, που
το πληροφορήθηκε εκ των υστέρων, όπως πληροφορήθηκε και τη δήλωση του
εισαγγελέα, απευθυνόμενος στον οποίο είπε: «Κύριε εισαγγελέα, δεν είχα σκοπό
να σας θίξω. Αναγνωρίζω ότι δεν ήταν κομψό αυτό, αλλά ήθελα να δείξω ότι
οποιοσδήποτε μπορεί να αντιδράσει όπως η κ. Παναγοπούλου».

Η ενέργεια τού εν λόγω δικηγόρου, που έχει προκαλέσει έντονες αντιδράσεις τόσο
από τον δικηγορικό κόσμο της χώρας όσο και εκ μέρους δικαστών και εισαγγελέων,
ήταν η εξής: Λίγο πριν ολοκληρώσει την αγόρευσή του, κρατώντας μια κασέτα στο
χέρι, «αποκάλυψε» πως αυτή περιείχε συνομιλία του κ. Παναγιωτόπουλου με
ανώτατο δικαστικό λειτουργό, με αντικείμενο την ενοχή της Βάσιας Παναγοπούλου.
Ο εισαγγελέας έκπληκτος, αλλά ψύχραιμος, πρότεινε να ακουστεί αμέσως η κασέτα.
Τότε ο συνήγορος του Μαχαιρίδη «ομολόγησε» πως η κασέτα ήταν κενή και πως
χρησιμοποίησε την μπλόφα για να δει την αντίδραση του κ. Παναγιωτόπουλου.

Όσον αφορά την εξέλιξη της δίκης, χθες αγόρευσαν, εκτός του κ. Ζαβολέα, οι δύο
από τους τρεις συνηγόρους της Βάσιας Παναγοπούλου, Ν. Μαυρομμάτης και Θρ.
Κονταξής, ενώ απομένει για την Τρίτη η αγόρευση του Ζήση Κωνσταντίνου. Πάντως,
όπως έγινε γνωστό, αμέσως μετά θα δευτερολογήσει ο εισαγγελέας της έδρας,
γεγονός που θα προκαλέσει και δευτερολογία εκ μέρους των δικηγόρων. Αν δεν
μακρηγορήσουν, πιθανότατα θα εκδοθεί η απόφαση την ίδια μέρα.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N15</CAT>
<ED>
Κωδικός άρθρου: A16041N151</ED>
<ID>
ID:135412

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N15&aa=1</URL></REF>


Article

<CATEGORY>vin06</CATEGORY>

 <H2>Στον αγώνα Άγιαξ - ΠΑΟ πιάστηκαν τα δύο μέλη του συνδικάτου του εγκλήματος
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

Η ΑΓΑΠΗ για τον... Παναθηναϊκό «πρόδωσε» δύο μέλη του λεγόμενου συνδικάτου του
εγκλήματος, που δικάζονται από την περασμένη Τετάρτη στο Μεικτό Ορκωτό
Δικαστήριο της Θεσσαλονίκης για συμμετοχή σε αιματηρή ληστεία τράπεζας.

Πρόκειται για τον Κώστα Ανδρεάδη και τον συγκατηγορούμενό του Σωτήρη Κούση, οι
οποίοι ­ σύμφωνα με την Αστυνομία ­ αποτελούν μέλη της σπείρας που εκτελούσε
τα λεγόμενα «συμβόλαια θανάτου», ενώ και οι δύο κατηγορούνται και για σωρεία
άλλων αδικημάτων, ανθρωποκτονίες, ληστείες, κλοπές κ.ά.

Ο Ανδρεάδης και ο Κούσης, μετά την αιματηρή ληστεία που φέρονται ότι διέπραξαν
στο υποκατάστημα της Εθνικής Τράπεζας στη Νιγρίτα Σερρών, στις 5 Ιουλίου 1993,
διέφυγαν στο εξωτερικό με αποτέλεσμα να κινηθούν οι διαδικασίες σύλληψής τους
μέσω της Ιντερπόλ.

Τον Μάρτιο του 1996, την περίοδο που διέμεναν στο Άμστερνταμ της Ολλανδίας,
πήγαν στο γήπεδο για να παρακολουθήσουν τον ποδοσφαιρικό αγώνα ανάμεσα στον
Άγιαξ και στον Παναθηναϊκό για το Τσιάμπιονς Λιγκ. Όμως οι ελληνικές
αστυνομικές αρχές γνώριζαν την αγάπη τους για τον Παναθηναϊκό και είχαν
ειδοποιήσει την Ιντερπόλ Ολλανδίας.

Έτσι, αμέσως μετά τον αγώνα οι αστυνομικοί τους εντόπισαν έξω από το γήπεδο
και τους συνέλαβαν, ενώ ολόκληρη η αστυνομική επιχείρηση καταγράφτηκε από
κάμερες της Αστυνομίας και μεταδόθηκε λίγες μέρες αργότερα και από τα δελτία
ειδήσεων τηλεοπτικών σταθμών και στην Ελλάδα.

Τις λεπτομέρειες της σύλληψής τους αποκάλυψαν χθες απολογούμενοι στο
Κακουργιοδικείο Θεσσαλονίκης οι δυο κατηγορούμενοι, που υποστηρίζουν ότι δεν
έχουν την παραμικρή σχέση με την ένοπλη ληστεία. Ισχυρίζονται ότι ο πρώην
συνεργάτης τους Θ. Κατηφίδης ­ με τον οποίο έχουν διαφορές ­ τους κατέδωσε
στην Ασφάλεια για να τους εκδικηθεί.

Σύμφωνα με το κατηγορητήριο και ο Ανδρεάδης και ο Κούσης μαζί με άλλα δύο μέλη
της σπείρας ­ τον Βασίλη Σούφλα που δολοφονήθηκε από τη συμμορία ­ και τον
Βασίλη Ανδρεάδη, θείο του Κώστα Ανδρεάδη (που παραμένει φυγόδικος και
αναζητείται) εισέβαλαν στο υποκατάστημα της τράπεζας και με ένα πιστόλι που
κρατούσε ο Σούφλας απέσπασαν γύρω στα 6.000.000 δραχμές.

Την ώρα που έβγαιναν από το υποκατάστημα ο Σούφλας πυροβόλησε και σκότωσε τον
υπάλληλο της τράπεζας Γιώργο Καραγκιοζίδη, ενώ από τις σφαίρες τραυματίστηκε
και ο συνάδελφός του Παναγιώτης Ζαρίμπας.

Ο Ανδρεάδης υποστηρίζει ότι όπως προκύπτει από διαβατήριο που παρουσίασε στο
δικαστήριο τη μέρα που έγινε η ληστεία αυτός βρισκόταν στη Ρωσία, αλλά ο
εισαγγελέας της έδρας πρότεινε να κριθούν και οι δύο ένοχοι, σύμφωνα με το κατηγορητήριο.

Το δικαστήριο θα εκδώσει την απόφαση τη Δευτέρα.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N15</CAT>
<ED>
Κωδικός άρθρου: A16041N152</ED>
<ID>
ID:135464

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N15&aa=2</URL></REF>


Article

<CATEGORY>vin06</CATEGORY>

 <H2>Εξιτήριο σήμερα για την Βανδή
</H2>
ΕΛΑΦΡΑ τραυματίστηκε σε τροχαίο ατύχημα που συνέβη χθες το απόγευμα στην
Παιανία η γνωστή τραγουδίστρια Δέσποινα Βανδή. Το συμβάν σημειώθηκε στη
Λεωφόρο Μαρκοπούλου έξω από το οινοποιείο «Αγγελή». Η Δέσποινα Βανδή είχε
ξεκινήσει από το σπίτι της και πήγαινε στο στούντιο του Mega στην Παιανία
προκειμένου να συμμετάσχει στην εκπομπή «Ε, ναι λοιπόν» της Ρούλας Κορομηλά.
Τη στιγμή που έστριβε από την οδό Αναργύρων στη νέα οδό Μαρκοπούλου, με το
πράσινο αυτοκίνητό της μάρκας MG με αριθμό κυκλοφορίας ΝΒΧ 7603, συγκρούστηκε
με ένα λευκό Opel Kadett αριθμού κυκλοφορίας ΥΥΡ 5752 που εκινείτο επί της
Μαρκοπούλου και στο οποίο επέβαιναν δύο άτομα.

Η Δέσποινα Βανδή μεταφέρθηκε με ελαφρές εκδορές στο πρόσωπο από φιλικό της
άτομο που τη συνόδευε με άλλο αυτοκίνητο στο νοσοκομείο «Υγεία». Εκεί
υποβλήθηκε σε αξονική τομογραφία από την οποία διαπιστώθηκε ότι δεν είχε
τίποτε σοβαρό.

Επειδή όμως ένιωθε ζαλάδες παρέμεινε για προληπτικούς λόγους στο νοσοκομείο
απ' όπου αναμενόταν να εξέλθει σήμερα το πρωί.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N15</CAT>
<ED>
Κωδικός άρθρου: A16041N153</ED>
<ID>
ID:135504

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N15&aa=3</URL></REF>


Article

<CATEGORY>vin06</CATEGORY>

 <H2>Υποσταθμός της ΔΕΗ δίπλα σε σχολείο
</H2>
Κινδύνους για την υγεία των μαθητών του Αμαρουσίου κρύβει η κατασκευή
υποσταθμού της Δ.Ε.Η. δίπλα σε σχολείο της περιοχής, όπως λέει, με χθεσινή
ανακοίνωσή της, η Επιτροπή αγώνα για την υγεία και το περιβάλλον του
Αμαρουσίου. Η Επιτροπή τονίζει ότι πρόκειται για τον ίδιο υποσταθμό που
προκάλεσε πριν από λίγους μήνες τον ξεσηκωμό των κατοίκων του Κρυονερίου και
των γειτονικών δήμων.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N15</CAT>
<ED>
Κωδικός άρθρου: A16041N154</ED>
<ID>
ID:135531

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N15&aa=4</URL></REF>


Article

<CATEGORY>vin06</CATEGORY>

 <H5>ΔΙΚΗΓΟΡΟΙ - ΑΣΤΥΝΟΜΙΚΟΣ - ΣΥΜΒΟΛΑΙΟΓΡΑΦΟΣ ΤΗΣ ΣΥΜΠΑΡΑΣΤΑΘΗΚΑΝ, Η 35ΧΡΟΝΗ ΟΜΩΣ
ΑΛΒΑΝΗ ΖΗΤΑ ΜΟΝΟ ΔΟΥΛΕΙΑ
</H5><H2>Αν μιλούσα καλά ελληνικά...
</H2>
Μέσα σ' ένα άθλιο διαμέρισμα, το πολύ είκοσι πέντε τετραγωνικών μέτρων, ζει
από το περασμένο καλοκαίρι χωρίς δουλειά η τριανταπεντάχρονη Αλβανή με τα δύο
παιδιά της που καταδικάστηκε από δικαστήριο της Θεσσαλονίκης επειδή ζητιάνευε
για να αγοράσει τρόφιμα και ρούχα.

ΘΕΣΣΑΛΟΝΙΚΗ. 
Γραφείο Βόρειας Ελλάδας

Κολόνα Φελένσκε. Η 35χρονη Αλβανή αναγκάζεται να βγαίνει στη ζητιανιά γιατί
δεν ξέρει καλά ελληνικά και κανείς δεν την παίρνει στη δουλειά

ΟΠΩΣ αποκαλύφθηκε χθες, η Κολόνα Φελένσκε ήρθε από την Κορυτσά στη Θεσσαλονίκη
τον περασμένο Αύγουστο μαζί με τα δύο παιδιά της ­ την εννιάχρονη κόρη της και
τον ηλικίας 15 ετών γιο της ­ και νοίκιασαν το μικρό υγρό διαμέρισμα στην
περιοχή Διοικητηρίου, δίπλα στην παλιά λαχαναγορά της Θεσσαλονίκης, σε μια
«σκοτεινή» πολυκατοικία που χτίστηκε στη δεκαετία του '30 και έχει μετατραπεί
σε γκέτο αλλοδαπών.

Η 35χρονη αλλοδαπή συνελήφθη την περασμένη Τρίτη από αστυνομικούς την ώρα που
ζητιάνευε μαζί με την κορούλα της Αριέλα σε κεντρικό δρόμο της Θεσσαλονίκης
και ο εισαγγελέας υπηρεσίας άσκησε εις βάρος τους ποινική δίωξη για επαιτεία
και για εξώθηση σε επαιτεία και τις παρέπεμψε σε δίκη.

Προχθές, το Αυτόφωρο Μονομελές Πλημμελειοδικείο αθώωσε το κοριτσάκι, αλλά
καταδίκασε τη μάνα σε φυλάκιση ενός μήνα, εξαγοράσιμη προς 1.500 δραχμές την
ημέρα. Όπως αποκαλύφθηκε όμως, η τραγική μάνα όχι μόνον δεν ήταν σε θέση να
εξαγοράσει την ποινή, αλλά δεν διέθετε ούτε καν το ποσό για να πληρώσει τα
δικαστικά έξοδα. Παρά τις εκκλήσεις που απηύθυναν στο δικαστήριο κάποιοι
δικηγόροι για να της επιβληθεί εφέσιμη ποινή για να μην καταλήξει στις
φυλακές, ο δικαστής και ο εισαγγελέας δεν άλλαξαν την απόφαση.

Κάποιοι δικηγόροι, ένας αστυνομικός και ένας συμβολαιογράφος, μπροστά στον
κίνδυνο να αποχωριστεί η μάνα το παιδί της, έκαναν έρανο στους διαδρόμους των
δικαστηρίων και μέσα σε λίγη ώρα συγκέντρωσαν γύρω στις εκατό χιλιάδες δραχμές.

Μόλις όμως η 35χρονη με την κόρη της αποχωρούσαν από τα δικαστήρια τις
συνέλαβαν και πάλι οι αστυνομικοί και τις οδήγησαν στο Τμήμα Μεταγωγών επειδή
­ όπως υποστηρίζουν ­ δεν είχαν άδεια παραμονής.

Το θέμα πήρε διαστάσεις και ύστερα από παρέμβαση του υπουργού Δημόσιας Τάξης
κ. Γ. Ρωμαίου αφέθησαν ελεύθερες.

Χθες, κάτοικοι της περιοχής Διοικητηρίου που πληροφορήθηκαν το δράμα της
οικογένειας από την Αλβανία πήγαν στο διαμέρισμα και έδωσαν στη μάνα τρόφιμα
και ρούχα. Όπως αποκαλύφθηκε, πριν από ενάμιση μήνα η 35χρονη είχε
καταδικαστεί και πάλι από δικαστήριο της Θεσσαλονίκης για επαιτεία και η
υπόθεση εκκρεμεί στο Εφετείο.

Η ίδια υποστηρίζει ότι δεν μπορεί να βρει δουλειά επειδή δεν μιλάει καλά
ελληνικά, ενώ ταυτόχρονα δεν είναι δυνατόν να απουσιάζει πολλές ώρες από το
σπίτι επειδή πρέπει να φροντίζει τα παιδιά της.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16041N161</ED>
<ID>
ID:135413

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N16&aa=1</URL></REF>


Article

<CATEGORY>vin06</CATEGORY>

 <H2>Φωτιά... μεταδοτική έκαψε τρία αυτοκίνητα
</H2>
ΠΑΝΙΚΟΣ προκλήθηκε στους ενοίκους πολυκατοικίας στην οδό Γρηγορίου Κυδωνίων
13, στα Κάτω Πατήσια, από μεγάλη φωτιά που ξέσπασε στο υπόγειο γκαράζ. Τρία
αυτοκίνητα, που ήταν σταθευμένα στο γκαράζ της πολυκατοικίας, λαμπάδιασαν και
πυκνοί καπνοί «έπνιξαν» τα διαμερίσματα της πολυκατοικίας. Έντρομοι οι ένοικοι
βγήκαν στο δρόμο μέχρις ότου οι πυροσβέστες που έσπευσαν στην περιοχή, να
σβήσουν τη φωτιά. Τα τρία Ι.Χ. αυτοκίνητα καταστράφηκαν τελείως, ενώ άλλα
τρία, που βρίσκονταν στο γκαράζ απομακρύνθηκαν έγκαιρα από τους ιδιοκτήτες
τους και δεν έπαθαν τίποτα.

Σύμφωνα με τις πρώτες εκτιμήσεις της Πυροσβεστικής, η πυρκαγιά προκλήθηκε από
βραχυκύκλωμα σε ένα από τα αυτοκίνητα του γκαράζ.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16041N162</ED>
<ID>
ID:135465

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N16&aa=2</URL></REF>


Article

<CATEGORY>vin06</CATEGORY>

 <H2>Στέλνουν καθημερινά λαθρομετανάστες
</H2>
ΡΟΔΟΣ

ΣΥΝΕΧΙΖΟΝΤΑΙ οι μαζικές αφίξεις λαθρομεταναστών από τα τουρκικά παράλια στα
ελληνικά νησιά.

Τα κυκλώματα των Τούρκων δουλεμπόρων προωθούν συνεχώς στην Ελλάδα ­ και
μάλιστα έναντι αδράς αμοιβής ­ Ιρακινούς κουρδικής καταγωγής.

Μάλιστα, χθες το πρωί εντοπίστηκαν στη Σύμη 95 λαθρομετανάστες, οι οποίοι
έφθασαν εκεί με σκάφος από την πόλη Ντάτσια της Τουρκίας. Πρόκειται για 73
Ιρακινούς κουρδικής καταγωγής και 22 υπηκόους Αφγανιστάν (74 άνδρες, 7
γυναίκες και 14 παιδιά).

Οι λαθρομετανάστες έφθασαν στη Σύμη με μεγάλο σκάφος, στο οποίο επέβαιναν και
τρεις Τούρκοι δουλέμποροι. Αποβιβάστηκαν στη θέση Νανού, αφού προηγουμένως ο
καθένας τους πλήρωσε από χίλια δολάρια στους δουλεμπόρους.

Αργά το απόγευμα οι 95 λαθρομετανάστες μεταφέρθηκαν στη Ρόδο, όπου βρίσκονται
και άλλοι 30, οι οποίοι αποβιβάστηκαν την περασμένη Δευτέρα στο Καστελλόριζο.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16041N163</ED>
<ID>
ID:135505

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N16&aa=3</URL></REF>


Article

<CATEGORY>vin06</CATEGORY>

 <H5>ΔΑΝΕΙΣΕ ΤΙΣ ΓΝΩΣΕΙΣ ΤΟΥ ΣΤΗ ΦΑΝΤΑΣΙΑ ΚΙ ΕΦΕΡΕ ΜΙΑ ΜΙΚΡΗ ΕΠΑΝΑΣΤΑΣΗ ΣΤΟΝ ΧΩΡΟ
ΤΟΥ ΕΠΙΠΛΟΥ
</H5><H5>Κόντρα στη «δικτατορία» των γκουρού του σχεδίου
</H5><H5>Εμπνευσμένοι από τη Γαλλία για τα έπιπλα της γενιάς των 30άρηδων
</H5><H2></H2><H2>Γιώργος Πίτας
</H2><H2>Το σπίτι μας είναι η Κιβωτός της ζωής μας
</H2>
<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

Σπούδασε διακόσμηση, Οικονομικά και Φιλοσοφία. Δάνεισε τις γνώσεις του στη
φαντασία κι έφερε μια μικρή επανάσταση στον χώρο του επίπλου. Ο Γιώργος Πίτας,
δημιουργός μαζί με τους συνεργάτες του του «Κατοικείν», αντέταξε στην ελληνική
κατοικία του μέτριου γούστου, του σύνθετου και της κλειστής τραπεζαρίας, τα
έπιπλα πολλών δυνατοτήτων. Λιτά, ειρωνικά, με εικαστικές δόσεις, έπιπλα -
υποδοχείς των εμπειριών και των συναισθημάτων των ανθρώπων που τα
χρησιμοποιούν. Έπιπλα με επωνυμία, παρ' όλο που ο ίδιος παραμένει πεισματικά
αντίθετος σε κάθε τι επώνυμο και υπέρμαχος της εγκυρότητας του συναισθήματος
και όχι της κοινωνικής αξίας. «Το σπίτι μας θέλω να είναι η Κιβωτός της ζωής μας».

ΤΟ ΧΑΡΑΚΤΙΚΟ της Βάσως Κατράκη θα έχει σε λίγο μετακινηθεί από τον τοίχο,
απέναντι από τον καναπέ, στο καθιστικό του όμορφου, πλακιώτικου σπιτιού του.
Το κενό πιθανόν να καλύψει μια φωτογραφία αναμνήσεων από ένα νησιώτικο μπάλο
σε ρυθμούς πανηγυριού.

Δεν είναι που ο Γιώργος Πίτας δεν εκτιμά τη σπουδαία χαράκτρια. Κάθε άλλο!
Πάνω απ' όλα, όμως, εκτιμά τα λάφυρα των εμπειριών και των συγκινήσεων της
ζωής του... «Το σπίτι μας είναι μια κιβωτός της ζωής μας. Ο μικρόκοσμός μας.
Γεμάτος μνήμες, ήχους, εικόνες, συγκινήσεις». Άποψη του πως το σπίτι δεν είναι
μουσείο, δεν μπορεί να είναι χώρος συλλογής πολύτιμων αντικειμένων,
σχεδιασμένων από κάποιους επώνυμους και τοποθετημένων με την ψευδαίσθηση ότι
έτσι το σπίτι αποκτά αξία, που βεβαίως δεν είναι άλλη από την αξία του
ονόματος του δημιουργού τους.

Γεμάτο συλλογές, φετίχ, ήχους, μυρωδιές και φαντασιώσεις, το σπίτι του. Πλάι
στην κλασική σκαλιέρα-βιβλιοθήκη και την τραπεζαρία με το πλεγμένο χόρτο ­ από
τα σήματα κατατεθέν του «Κατοικείν» ­ το ποδήλατο και η λερωμένη μπάλα του
7χρονου Κωνσταντίνου, που είναι άσος στην αριθμητική και ξεφτέρι στα ανέκδοτα
με τους Πόντιους. Στα ράφια και τις γωνιές, κλεμμένες από φωτογραφική μηχανή
στιγμές της οικογένειας και κάθε μέλους της ξεχωριστά, αντικείμενα που κάτι
έχουν να πουν, αποδείξεις ταξιδιών, κομμάτια ασύνδετα ή αταίριαστα πιθανόν για
το μάτι ενός στυλίστα, αλλά κολλημένα με την απόλαυση της ζωής για τους
ανθρώπους που ζουν τον χώρο. Της Ευτυχίας συμπεριλαμβανομένης, μιας
υπερκινητικής άσπρης γάτας, που έχει στη διάθεσή της τόσους καναπέδες και τόσα
τραπεζάκια όσα και η υπόλοιπη οικογένεια. «Το σπίτι δεν είναι για να βάζεις
μέσα αντικειμενικώς έγκυρα πράγματα, αλλά πράγματα που έχουν προσωπική
εγκυρότητα. Την εγκυρότητα του συναισθήματος και όχι της κοινωνικής αξίας. Και
μια και δεν μπορούμε να αλλάξουμε τον ασφυκτικό, με τους ρυθμούς που μας
αναγκάζει να ζούμε, περιβάλλοντα χώρο, ας αλλάξουμε το σπίτι μας». Επιμένει να
βλέπει τα πράγματα του σπιτιού σαν λάφυρα εμπειριών και συγκινήσεων. Γι' αυτό
και πιστεύει πως η επίπλωση πρέπει να είναι διακριτική, για να μπορεί να
υποδέχεται και να είναι συμβατή με όλα αυτά. «Αν η επίπλωση είναι κάποιου στυλ
ή έχει ενιαίο στυλ, είναι πολύ δύσκολο να παντρέψεις ετερογενή πράγματα.
Πάντως, σε καμία περίπτωση ένα σπίτι δεν μπορεί να μοιάζει με μια έκθεση
επίπλων, που όλα είναι στυλιζαρισμένα και αποστειρωμένα. Εξάλλου, κι ευτυχώς,
δεν είναι καν της μόδας η τρομοκρατία του ύφους».

ΧΩΡΟΣ ΣΙΩΠΗΣ

Φαντάζεται το σπίτι σαν ένα χώρο σιωπής. Σιωπής, που αναδύει ήχους, αλλά
εξουδετερώνει τις κραυγές. «Είναι τρομερό, αλλά στο μπακάλικο πας... μουσική,
στις τουαλέτες των αεροδρομίων, μουσική, στην ταβέρνα, μουσική, στο πλοίο,
μουσική. Πουθενά δεν υπάρχει θέση για τη δημιουργική σιωπή».

Οι σχέσεις του με την τηλεόραση, το ραδιόφωνο, το τηλέφωνο και ­ προ πάντων ­
με το κινητό τηλέφωνο ξεκινούν από το «ανύπαρκτες» και καταλήγουν στο
«κάκιστες». Μπορεί να επέλεξε τη συζυγία μιας δημοσιογράφου, αλλά έθεσε μέχρις
εκεί τα όρια της σχέσης του με αυτά τα μέσα. «Έρχομαι στο σπίτι μου για να
ζήσω στον μικρόκοσμό μου και η τηλεόραση και το ραδιόφωνο σε βγάζουν πάλι έξω
απ' αυτά. Όσο για το τηλέφωνο... Είμαι γενικώς εναντίον, γιατί υποκαθιστά την
επικοινωνία που μεταβάλλεται μόνον σε ακουστική. Η έκφραση, το ύφος, το
βλέμμα, το χαμόγελο, χάνονται. Έχεις, ας πούμε, τη μάνα σου, μιλάς μια φορά
τον μήνα μαζί της και τάχα μου την έχεις δει. Το κινητό; Ακόμα χειρότερα».

ΟΙ ΦΩΤΟΓΡΑΦΙΕΣ

Άσχημη η σχέση του και με τις φωτογραφίες. Παρ' όλο που και καλή μηχανή
διαθέτει και πολλούς και ακριβούς φακούς. «Όταν κουβαλάς μια φωτογραφική
μηχανή μαζί σου, το βάρος της απόλαυσης κάποιων πραγμάτων μετακινείται από τα
ίδια τα πράγματα στην αποτύπωσή τους. Λες, μια και το φωτογράφισα, πάμε
παρακάτω. Να βρίσκομαι, δηλαδή, κάπου με το καφεδάκι μου, τις εικόνες μου, να
βλέπω γλέντια, χορούς, πανηγύρια και αντί να κάθομαι να ρουφήξω αυτήν την
απόλαυση, σηκώνω τη μηχανή και φωτογραφίζω; Αν είναι δυνατόν. Το ίδιο ισχύει
και όταν με φωτογραφίζουν άλλοι. Το θεωρώ υποκριτικό να κοιτάξω τον φακό
φυσικά ή να υποδυθώ ότι δεν ξέρω πως με φωτογραφίζουν. Δηλαδή, από τη μια να
στήνομαι και από την άλλη να είμαι φυσικός...».

Η δημιουργικότητα μπορεί να έχει πολλά σχήματα και χρώματα

ΔΕΙΧΝΕΙ ευτυχής που η περίοδος που διανύουμε δεν ευνοεί την «τρομοκρατία του
ύφους». Νέα υλικά και νέες φόρμες και στον χώρο του επίπλου. «Οι καινούργιες
τάσεις αναδεικνύουν το πολυπροπυλένιο και το αλουμίνιο ως υλικά εύπλαστα που
μπορούν να χυθούν και να δημιουργήσουν ενδιαφέρουσες φόρμες. Τα έθνικ έπιπλα
ζουν και βασιλεύουν. Παρ' όλα αυτά, το ξύλο παραμένει ένα κλασικά
αδιαφιλονίκητο και πολύτιμο, πλέον, υλικό».

Όμως, πώς αντιμετωπίζουν οι Έλληνες το θέμα της επίπλωσης της κατοικίας τους
και ποια είναι τα ιδιαίτερα γούστα που έχουν διαμορφώσει; Προτιμά να μιλήσει
συνολικότερα για εντός κι εκτός των συνόρων. «Μέχρι το '60, υπήρχε η ανάγκη
ανοικοδόμησης σ' όλη την Ευρώπη. Ο κόσμος ερχόταν από συνθήκες πολέμου και
πρωταρχικό του μέλημα υπήρξε η κάλυψη των αναγκών του». Μετά το '60, περνάμε
στην πρώτη κοινωνία της κατανάλωσης. Υπήρχαν περισσότερα προϊόντα απ' όσα
πραγματικά χρειαζόταν, άρα ο χρήστης έπρεπε με διάφορους τρόπους, ένας των
οποίων ήταν η διαφήμιση, να πειστεί να αγοράσει, καλύπτοντας μάλιστα και τις
κοινωνικές του ανάγκες: να δείξει δηλαδή ποιος είναι μέσω των αγορών του.
«Αυτό κράτησε μέχρι το '90, οπότε αρχίζει μια νέα τάση. Λόγω της πληροφόρησης,
του ανοίγματος των συνόρων κ.λπ., οι χρήστες δεν καλύπτονται πίσω από το "πες
μου τι έχεις για να σου πω πού ανήκεις". Κι εδώ παρουσιάζεται η εξής αντίφαση:
από τη μια έχουμε μια γενιά ανθρώπων που θέλει να καταναλώνει σύμβολα που την
προσομοιάζουν με κάτι άλλο (συνήθως με τις ανώτερες τάξεις) και από την άλλη
αυτούς που αντιστέκονται. Που δεν αρκούνται να καταναλώνουν το κοινωνικό
στάτους, αλλά θέλουν ταυτοχρόνως να καλύψουν και τις ανάγκες τους. Είναι
βιντεάς; Θέλει το ειδικό έπιπλο. Είναι συλλογέας; Θέλει κάτι ιδιαίτερο να
τοποθετήσει τις συλλογές του. Υπάρχει, δηλαδή μια αντίφαση. Από τη μια να
μπαίνεις στο κομμάτι του καταναλωτισμού και από την άλλη να θέλεις να καλύψεις
τις ειδικές σου ανάγκες».

Σ' αυτήν ακριβώς την τάση στηρίχτηκε και η επιτυχία του «Κατοικείν».

Η έμπνευση, δηλαδή, της δημιουργίας επίπλων με δυνατότητες. Κόντρα στη
«δικτατορία» των γκουρού του σχεδίου, «αυτό είναι. Το παίρνεις και το
χρησιμοποιείς». Κόντρα στο σχέδιο των εταιρειών με ονοματεπώνυμο: «Σχεδιασμένο
από τη Sanyo». Τα προϊόντα της ομάδας, τυποποιημένα στην παραγωγή τους, ώστε
να είναι προσιτά στον καταναλωτή, προϋποθέτουν τη συνεργασία σχεδιαστών και
χρηστών, ώστε οι τελευταίοι να τα διαφοροποιούν ανάλογα με τις ανάγκες τους.
«Προϊόντα, με άλλα λόγια, που ενώ έχουν μια βιομηχανική λογική, το κοινό που
τα αγοράζει να θεωρεί ότι είναι ξεχωριστά».

Μια λογική, από την οποία ο Γιώργος Πίτας και οι συνεργάτες του δεν πρόκειται
να απομακρυνθούν ούτε τώρα, που η «παντρειά» τους με τη Neoset, έπειτα από
σύντομο συνοικέσιο, έχει ήδη δει το φως της δημοσιότητας. Ένας μύθος μαζί με
τη μεγαλύτερη ελληνική εταιρεία στον χώρο του επίπλου ενώνουν τις δυνάμεις
τους. «Είναι για μας μια πρόκληση. Δύο εταιρείες με διαφορετική κουλτούρα και
φιλοσοφία. Η μία με τεχνοκράτες, βιομηχανικό σχεδιασμό, εγκαταστάσεις
παραγωγής και η άλλη με δικαίωμα στη διάκριση και την ταυτότητα. Εφόσον
δημιουργηθούν συνθήκες συμπληρωματικότητας και αλληλοκατανόησης των
διαφορετικών αξιών, πιστεύω ότι θα καταλήξουμε σ' έναν ανεπανάληπτο όμιλο στον
χώρο του επίπλου, με κύριο άξονα την ελληνική παραγωγή και τον σχεδιασμό
προϊόντων για ευρύτερες κοινωνικές ομάδες».

Με τον γιο του Κωνσταντίνο: ταξίδι στις θάλασσες και τα όνειρα

ΟΤΑΝ στα τέλη της δεκαετίας του '70 ο Γιώργος Πίτας επέστρεφε από το Παρίσι με
«προίκα» τις σπουδές του στα Οικονομικά και τη Φιλοσοφία (είχαν προηγηθεί
σπουδές διακόσμησης στη Σχολή Δοξιάδη), αλλά και την εμπειρία της νεανικής
ζωής στη γαλλική πρωτεύουσα, ο χώρος του επίπλου στην ελληνική αγορά
χαρακτηριζόταν από το μέτριο γούστο. «Το γούστο του σύνθετου και της
τραπεζαρίας που άνοιγε δύο-τρεις φορές τον χρόνο για τους ξένους μόνον. Έπιπλα
και απόψεις συντηρητικές ­ αντανάκλαση της ίδιας της ζωής τότε».

Τότε ακριβώς σημειώνεται και η μαζική επιστροφή από διάφορες χώρες του
εξωτερικού νέων ανθρώπων, που αφού είχαν εκπληρώσει ένα κομμάτι του πολιτικού
τους «καθήκοντος» απέναντι στη δικτατορία, είχαν φύγει στο εξωτερικό για
μεταπτυχιακά και τώρα επέστρεφαν στην πατρίδα τους με άλλες παραστάσεις. Στην
περίπτωσή μας, με άλλες παραστάσεις του τρόπου κατοίκησης.

Ανάμεσά τους και ο Γιώργος Πίτας, που συναντά εδώ δύο-τρεις αρχιτέκτονες,
παρεισφρέει ως οικονομολόγος-διακοσμητής και φτιάχνουν την ομάδα του
«Κατοικείν». «Ερχόμενοι από τη Γαλλία επιχειρούμε να φτιάξουμε το λεγόμενο
"μοντέρνο έπιπλο", που σημαίνει έπιπλα πιο λειτουργικά, πιο αντικομφορμιστικά,
με κάποια ειρωνεία, με υπαινιγμούς, με χιούμορ, με σκηνογραφικά ευρήματα».

Με άλλα λόγια, επιχειρούν να φτιάξουν τα έπιπλα της γενιάς των τριαντάρηδων.

Ποια ήταν αυτή η γενιά; Πώς ζούσε, τι ήθελε, τι της άρεσε, ποια ήταν τα
καταναλωτικά της πρότυπα; Σήμερα το μάρκετινγκ έχει τις απαντήσεις στα
αντίστοιχα ερωτήματα. Κάνει μια έρευνα αγοράς και κατευθύνει τις επιλογές στις
ανάγκες της. Τότε... «Τότε, ούτε ξέραμε τι σημαίνει μάρκετινγκ ούτε και μας
ενδιέφερε. 
Ξεκινήσαμε από αυτό που άρεσε σ' εμάς και ελπίζαμε ότι θα αρέσει και στους
άλλους. Δεν ήμασταν οι ακραιφνείς επιχειρηματίες. Ήταν η πάστα μας, πάστα
φιλοκαλίας. Σε αντίθεση με το μάρκετινγκ, που πιάνει τον μύθο που επικρατεί,
τον υποστηρίζει και στέκεται στην αγορά, εμείς είχαμε τον δικό μας μύθο. Κι
επειδή αυτός ταυτιζόταν με κάποιες ανάγκες, αυτό που προβάλαμε ταυτιζόταν μ'
αυτό που ακολουθούσε. Ήμασταν, τότε, μια πρωτοπορία. Η αγορά μάς ακολούθησε».

Ξεκίνησαν τέσσερις σχεδιαστές και τρεις μαστόροι. Κανένας τους δεν είχε
προσωπική ζωή. Μοναδικό τους μέλημα, το σχέδιο και η δημιουργία. Σε ποσότητες
ξεχειλίσματος, που βοηθούσαν να καλυφθούν όλες οι άλλες τρύπες στους άλλους
τομείς που σήμερα αποκαλούνται οικονομική διαχείριση, μπίζνες πλαν, κ.λπ.

«Βεβαίως, στην αρχή δεν σκεφτόμασταν να απευθυνθούμε σε πολλούς. Πέντε
καρέκλες... οκτώ καρέκλες. Αστεία ποσά». Το πρώτο τους έπιπλο, η περίφημη
βιβλιοθήκη-σκαλιέρα, που στη συνέχεια βρήκε κι άλλους μιμητές. Ένα έπιπλο που
έχει κλείσει είκοσι χρόνια ζωής ­ στην ίδια κατά βάση λιτή, μινιμαλιστική
μορφή και που παρά τις θεωρίες του μάρκετινγκ ότι κάθε προϊόν έχει την αρχή
του, την κορύφωση και το τέλος του, αυτή συνεχίζει ακάθεκτη. «Αν υπάρχει
κάποια κάμψη, λέει σήμερα χαριτολογώντας ο κ. Πίτας, αυτή δεν είναι πρόβλημα
του προϊόντος, αλλά των χρηστών. Έχουν περιοριστεί οι χρήστες βιβλίων. Όταν
μετακομίζαμε εμείς, ως φοιτητές, παίρναμε τα βιβλία μας, άντε τα λίγα ρούχα
μας και το κρεβάτι μας. Τώρα κουβαλάνε πρώτα την τηλεόραση, τα στερεοφωνικά,
το βίντεο και μετά όλα τα άλλα...».

Ήταν μια εποχή τότε που με τους δασμούς που επιβάλλονταν στα ξένα προϊόντα
προστατεύονταν τα αντίστοιχα ελληνικά. Έτσι, γύρω στο 1990, η επιχείρηση που
είχε ξεκινήσει ως οικοτεχνία είχε γίνει μια μικρομεσαία επιχείρηση με εκατό
μαστόρους και είκοσι μαγαζιά. Πράγμα που, αντί να απελευθερώσει τις
δημιουργικές δυνατότητες της ομάδας, τις υποδούλωσε, γιατί «έπρεπε να κάνουμε
και τους μάνατζερ και τους εργολάβους και τους οικονομολόγους και να έχουμε
συναλλαγές με τις τράπεζες κ.λπ.». Από τη δεκαετία του '90 ήρθαν τα δύσκολα.
Απελευθερώθηκαν οι εισαγωγές, ήρθαν καταπληκτικά προϊόντα από όλο τον κόσμο.
«Κι εμείς έχουμε να ανταγωνιστούμε την Ιταλία και τη Γαλλία, όπου δρουν
χιλιάδες σχεδιαστές, υπάρχει η τεχνολογία, γίνονται επενδύσεις, έρευνες αγοράς
κ.λπ. και όπου το δάνειο για μια επένδυση έχει 3% επιτόκιο, ενώ εδώ φθάνει
στις τράπεζες το 40%».

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16041N181</ED>
<ID>
ID:135414

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N18&aa=1</URL></REF>


Article

<CATEGORY>vin06</CATEGORY>

 <H5>ΓΕΝΝΑΙΕΣ ΕΚΠΤΩΣΕΙΣ ΑΠΟ ΑΕΡΟΠΟΡΙΚΕΣ ΕΤΑΙΡΕΙΕΣ ΓΙΑ ΔΡΟΜΟΛΟΓΙΑ
</H5><H2>«Χαμηλές» πτήσεις...
</H2>
Χειμερινές προσφορές δεν κάνουν μόνο τα εμπορικά καταστήματα, αλλά και οι
αεροπορικές εταιρείες!

ΟΑΝΤΑΓΩΝΙΣΜΟΣ μεταξύ των αεροπορικών εταιρειών, που άρχισε να γίνεται
εντονότερος μετά την πλήρη απελευθέρωση των αερομεταφορών στις χώρες της
Ευρωπαϊκής Ένωσης τον περασμένο Απρίλιο, αναγκάζει τους αερομεταφορείς να
συμπιέζουν τους ναύλους τους προς όφελος των επιβατών.

Ιδιαίτερα τη χειμερινή περίοδο, που η τουριστική και γενικότερα η επιβατική
κίνηση είναι μειωμένη, οι αεροπορικές εταιρείες προχωρούν σε γενναίες
εκπτώσεις προκειμένου να προσελκύσουν νέους επιβάτες, αλλά και να μη χάσουν
μερίδιο από την πίτα τους.

Χθες, η Ολυμπιακή Αεροπορία ανακοίνωσε μια σειρά προσφορών με εκπτώσεις έως
και 20% σε δρομολόγιά της από την Αθήνα και τη Θεσσαλονίκη προς προορισμούς
τής Ευρώπης και των ΗΠΑ.

Αντίστοιχες προσφορές ανακοίνωσαν από την πλευρά τους η Virgin Atlantic και η
κοινοπραξία των αεροπορικών εταιρειών Austrian Airlines, Sabena, Swissair και
Delta Airlines. Σημειώνεται ότι οι προσφορές, που θα ισχύσουν έως τα τέλη
Μαρτίου, αφορούν σε περιορισμένο αριθμό θέσεων σε κάθε δρομολόγιο (στο 20% έως
30% των θέσεων). Οι επιβάτες για να επωφεληθούν των συγκεκριμένων προσφορών θα
πρέπει να εξασφαλίζουν το εισιτήριό τους αρκετές ημέρες πριν από το ταξίδι τους.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N21</CAT>
<ED>
Κωδικός άρθρου: A16041N211</ED>
<ID>
ID:135415

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N21&aa=1</URL></REF>


Article

<CATEGORY>vin06</CATEGORY>

 <H2>Πρόστιμα για τους καταπατητές
</H2>
ΣΤΟ ΣΤΟΧΑΣΤΡΟ του υπουργείου Οικονομικών μπαίνουν όσοι έχουν καταλάβει
αυθαίρετα ακίνητα του Δημοσίου, δημόσια κτήματα και κοινόχρηστους χώρους του
αιγιαλού και της παραλίας.

Με νέα επείγουσα διαταγή του υπουργείου Οικονομικών προς όλες τις κτηματικές
υπηρεσίες ζητείται να γίνουν όλες οι απαραίτητες ενέργειες χωρίς άλλες
καθυστερήσεις, ώστε να επιβληθούν και να βεβαιωθούν τα πρόστιμα και οι
αποζημιώσεις που προβλέπονται για όσους με αυθαίρετο τρόπο έχουν καταλάβει
ακίνητα του Δημοσίου ή έχουν καταπατήσει δημόσιες εκτάσεις και κτήματα. 
Η αποζημίωση καθορίζεται με βάση τα μισθώματα που επικρατούν κατά μέσο όρο
στην εκάστοτε περιοχή και επιβάλλεται για ανώτατο όριο μέχρι 5 χρόνια.

Να σημειωθεί ότι τη νέα αυτή διαταγή έστειλε το υπουργείο καθώς από τον
Σεπτέμβριο που είχε σταλεί η προηγούμενη ανάλογη διαταγή, μέχρι και σήμερα, οι
κτηματικές υπηρεσίες δεν παρουσίασαν αξιόλογα αποτελέσματα στην κατεύθυνση
αυτή με αποτέλεσμα να μην συμβάλουν στην αύξηση των δημοσίων εσόδων.

Με τη διαταγή ζητείται επίσης από τις κτηματικές υπηρεσίες να ενεργήσουν χωρίς
καθυστέρηση και να παραπέμψουν για εξέταση τις εκκρεμείς αιτήσεις για εξαγορές
δημοσίων κτημάτων. 
Παράλληλα καλούνται οι κτηματικές υπηρεσίες να εντείνουν τις ενέργειές τους
ώστε να πωληθεί η ανταλλάξιμη περιουσία και να αποκατασταθούν οι πρόσφυγες που
δεν έχουν αποκατασταθεί.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N21</CAT>
<ED>
Κωδικός άρθρου: A16041N212</ED>
<ID>
ID:135466

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N21&aa=2</URL></REF>


Article

<CATEGORY>vin06</CATEGORY>

 <H2>Μποτιλιαρίσματα στη Λεωφόρο Αμαλίας
</H2>
ΠΡΟΒΛΗΜΑΤΙΚΗ γίνεται από σήμερα η κυκλοφορία όλων των αυτοκινήτων στη Λεωφόρο
Αμαλίας, λόγω των έργων για την κατασκευή του Μετρό της Αθήνας, και οι οδηγοί
καλό θα είναι να την αποφεύγουν γιατί προβλέπονται μποτιλιαρίσματα.

Όπως ανακοινώθηκε από την εταιρεία Αττικό Μετρό (που εποπτεύει την κατασκευή
των έργων για λογαριασμό του ελληνικού Δημοσίου) από σήμερα θα διακόπτεται η
κυκλοφορία σε ορισμένες λωρίδες κυκλοφορίας στη Λ. Αμαλίας, ενώ θα
καταλαμβάνεται και τμήμα του πεζοδρομίου μπροστά από τον Εθνικό Κήπο, επειδή
κάτω από τη λεωφόρο εργάζεται ο Μετροπόντικας που διανοίγει τη σήραγγα της
γραμμής Σεπόλια-Δάφνη του Μετρό.

Λόγω των εργασιών αυτών θα κλείνουν οι περισσότερες λωρίδες κυκλοφορίας του
δρόμου, αλλά θα παραμένουν μονίμως ανοικτές τουλάχιστον δύο λωρίδες καθώς και
η λωρίδα που οδηγεί προς την οδό Ξενοφώντος. 
Μάλιστα από τον Οργανισμό Αστικών Συγκοινωνιών Αθηνών (ΟΑΣΑ) ανακοινώθηκε ότι
είναι πολύ πιθανόν να ματαιωθούν δρομολόγια λεωφορείων και τρόλεϊ που
διέρχονται από τη Λεωφόρο Αμαλίας.

Ο Μετροπόντικας έχει διανοίξει τα πρώτα 140 μέτρα της σήραγγας από το Σύνταγμα
προς τον σταθμό Ολυμπιείον, που απέχει συνολικά 712 μέτρα. Για την ασφαλή
διέλευσή του κάτω από τη Λ. Αμαλίας και προκειμένου να μην επαναληφθούν
φαινόμενα όπως αυτά της Πανεπιστημίου, έχουν γίνει γύρω στις 900 γεωτρήσεις
ώστε να είναι γνωστή η σύνθεση του υπεδάφους, έχει γίνει πιλοτική σήραγγα
διαμέτρου 3 μέτρων καθώς και εργασίες ενίσχυσης του υπεδάφους στο ύψος της
οδού Φιλελλήνων.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N21</CAT>
<ED>
Κωδικός άρθρου: A16041N213</ED>
<ID>
ID:135506

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N21&aa=3</URL></REF>


Article

<CATEGORY>vin06</CATEGORY>

 <H2>Βρήκαν ποιος έκανε τηλεφωνήματα 18,5 εκατ. από τη Βουλή
</H2>
ΛΥΘΗΚΕ ΤΟ μυστήριο του φουσκωμένου λογαριασμού του ΟΤΕ που εστάλη στη Βουλή.

Όπως διευκρίνισε χτες η διοίκηση του ΟΤΕ, 18,5 εκατομμύρια δραχμές από το
σύνολο των 43 εκατ. του λογαριασμού της Βουλής, τελικά αντιστοιχούν στη Γενική
Γραμματεία του Υπουργικού Συμβουλίου που στεγάζεται στο κτίριο του Κοινοβουλίου.

Σύμφωνα με ανακοίνωση του οργανισμού, πριν μερικούς μήνες ο ΟΤΕ εγκατέστησε
καινούργιο τηλεφωνικό κέντρο 60 γραμμών στη Γενική Γραμματεία του Υπουργικού
Συμβουλίου, η οποία βρίσκεται στο κτίριο της Βουλής.

Όμως ο λογαριασμός για τα τέλη εγκατάστασης, ενεργοποίησης και χρήσης του
κέντρου αυτού, ύψους 18,5 εκατ. δρχ., αντί της Γενικής Γραμματείας στάλθηκε
στη Βουλή.

Το «μπέρδεμα» αντελήφθη ο πρόεδρος της Βουλής Απόστολος Κακλαμάνης στη
διάρκεια του ελέγχου που κάνει κάθε μήνα για τα τρέχοντα έξοδα του
Κοινοβουλίου. Ο κ. Κακλαμάνης εξεπλάγη από το ύψος του λογαριασμού του ΟΤΕ,
αφού σύμφωνα με τους υπολογισμούς του δεν έπρεπε να υπερβεί τα 26,4 εκατ.
δρχ.. Το όλο θέμα διευθετήθηκε άμεσα έπειτα από συνεννόηση των αρμοδίων
υπηρεσιών του ΟΤΕ και της Βουλής.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N21</CAT>
<ED>
Κωδικός άρθρου: A16041N214</ED>
<ID>
ID:135532

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N21&aa=4</URL></REF>


Article

<CATEGORY>vin06</CATEGORY>

 <H2>Μια μητέρα που έγινε μάνα
</H2>
<AUTHOR>ΔΗΜΗΤΡΗΣ Θ. ΤΣΑΤΣΟΣ</AUTHOR>

Στην Ελένη Ποταμιάνου

ΠΑΝΔΗΜΟΣ ήταν προχθές ο αποχαιρετισμός χιλιάδων για την Ελένη Ποταμιάνου,
πρόεδρο της Ηπειρωτικής Ακτοπλοΐας, γυναίκα του Τάσου Ποταμιάνου, μητέρα των
Ανδρέα και Γιώργου Ποταμιάνου και της Βαρβάρας Στοφοροπούλου, πρωταγωνίστρια
του Ελληνικού Ερυθρού Σταυρού, πρόεδρο ή διοικητικό παράγοντα πολλών
φιλανθρωπικών σωματείων, μεγάλη Αδελφή Νοσοκόμα στον Ελληνοϊταλικό Πόλεμο και
στον εμφύλιο... Όλα αυτά έχουν μια ατέλειωτη συνέχεια. Άλλωστε τα έγραψε και
τούτη η έγκριτη εφημερίδα την επομένη που έφυγε η Ελένη αλλά και άλλες
εφημερίδες και περιοδικά έντυπα.

Όσο και αν είναι απίστευτη η έκταση των προσφορών της για την κοινωνία των
ανθρώπων, ίσως μπορούσε κανείς να φανταστεί ­ αν και δεν ξέρω ­ πως απ' αυτή
την πλευρά μπορεί και να υπήρξαν ένα ή δύο άλλα τέτοια μεγάλα παραδείγματα.

Η μοναδικότητα όμως της Ελένης δεν ήταν το έργο. Ήταν κυρίως μια πρωτόγνωρη
αίσθηση του δέκτη της προσφοράς για το ήθος του κινήτρου της. Όταν πρόσφερε, η
στάση της απέκλειε περίπου και το περιθώριο τού «ευχαριστώ». Ο δέκτης της
προσφοράς ταυτιζόταν με την Ελένη και εκείνη με τη δυστυχία του. Όπως το
βάλσαμο με την πληγή.

Αυτή ακριβώς η ταύτιση είναι το πρωτόγνωρο, είναι το αυτονόητο της προσφοράς,
η αυτοαποσιώπηση της σημασίας της, η απόκρυψη της θυσίας της, η αναγωγή της σε
λειτουργία. Ψάχνω να βρω λέξεις. Η σχέση όμως που γεννούσε η Ελένη με τη
δυστυχία, στην υπηρεσία της οποίας έλιωσε και έσβησε, είναι σχέση μεταφυσική.
Καθώς προσπάθησα να την υποτάξω σε νοήματα μίκρυνε, μίκρυνε απελπιστικά.

Δεν βρίσκω άλλο τρόπο, δεν βρίσκω άλλη έκφραση απ' αυτό το άπιαστο, απ' αυτό
που όταν το ορίσεις το εξοντώνεις. Δεν βρίσκω άλλο λοιπόν από τη λέξη ΜΑΝΑ!

Η Ελένη, από υπέροχη μητέρα, έγινε ΜΑΝΑ. Μάνα αυτών, όλων αυτών, που βρήκαν
κοντά της την παρηγοριά.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N21</CAT>
<ED>
Κωδικός άρθρου: A16041N215</ED>
<ID>
ID:135547

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N21&aa=5</URL></REF>


Article

<CATEGORY>vin06</CATEGORY>

 <H5>ΑΠΟΚΕΝΤΡΩΣΗ ΥΠΗΡΕΣΙΩΝ, ΟΡΘΟΛΟΓΙΚΟΤΕΡΗ ΔΙΑΧΕΙΡΙΣΗ ΤΩΝ ΠΟΡΩΝ ΚΑΙ ΑΝΑΠΤΥΞΗ
ΣΥΓΧΡΟΝΩΝ ΔΟΜΩΝ
</H5><H2>Αλλάζουν όλα στην Πρόνοια
</H2>
<AUTHOR>ΝΑΝΑ ΝΤΑΟΥΝΤΑΚΗ</AUTHOR>

Η αποκέντρωση των υπηρεσιών, η ορθολογικότερη διαχείριση των πόρων και η
ανάπτυξη σύγχρονων δομών είναι το τρίπτυχο στο οποίο θα στηριχθεί η νέα
προνοιακή πολιτική που θα υιοθετήσει η κυβέρνηση στο χρόνο αυτό.

Υστερα από τρίωρη συζήτηση, με αντικείμενο την Πρόνοια, κατά την χθεσινή
συνεδρίαση του Υπουργικού Συμβουλίου υπό την προεδρία του Πρωθυπουργού Κώστα
Σημίτη, έπειτα από εισήγηση του υπουργού Υγείας κ. Κ. Γείτονα και των
υφυπουργών Θόδ. Κοτσώνη και Μαν. Σκουλάκη, ο κ. Σημίτης δήλωσε:

«Η κοινωνική πρόνοια στην Ελλάδα αναπτύχθηκε άναρχα, με παρεμβάσεις ιδιωτών,
με παρεμβάσεις της πολιτείας που πολλές φορές εξυπηρετούσαν συγκεκριμένες
πολιτικές σκοπιμότητες. Το σύστημα είναι αναποτελεσματικό και σπαταλά πόρους.
Αποφασίσαμε, λοιπόν, με βάση ό,τι υπάρχει, να προχωρήσουμε σε μια καλύτερη
οργάνωση, να χτίσουμε ένα εθνικό σύστημα κοινωνικής φροντίδας, έτσι ώστε οι
πόροι να αξιοποιούνται, να παρέχεται βοήθεια σε περισσότερους και κυρίως σ'
αυτούς που έχουν πραγματικές ανάγκες».

«ΒΟΗΘΕΙΑ ΣΤΟ ΣΠΙΤΙ»

Το Υπουργικό Συμβούλιο αποφάσισε, μεταξύ άλλων, την λήψη μέτρων ενισχυτικών
αυτών που έχουν αρχίσει ήδη να εφαρμόζονται από τον υφυπουργό Πρόνοιας κ.
Κοτσώνη, και περιλαμβάνουν μεταξύ των άλλων:

* Την επέκταση σε 102 ακόμη Δήμους του προγράμματος «Βοήθεια στο Σπίτι» με
προοπτική επέκτασης και στην υπόλοιπη χώρα εντός 3ετίας.

* Την δημιουργία 22 Κέντρων κοινωνικής υποστήριξης, κατάρτισης ατόμων με
ειδικές ανάγκες σε ισάριθμους νόμους της χώρας με σκοπό την ανάπτυξη ανοιχτής
περίθαλψης σε αντικατάσταση της ιδρυματικής.

* Τη δημιουργία δύο Κέντρων Αυτιστικών Ατόμων.

* Τη θέσπιση κάρτας αναπηρίας που καθιερώνει την κατά ενιαίο τρόπο πιστοποίηση
της αναπηρίας.

* Την αύξηση των επιδομάτων.

ΟΙ ΠΑΙΔΙΚΟΙ ΣΤΑΘΜΟΙ ΣΤΗΝ ΑΥΤΟΔΙΟΙΚΗΣΗ

Ιδιαίτερη συζήτηση έγινε για τη φιλοσοφία, το σκοπό, τις αρχές και τον τρόπο
ανάπτυξης του Εθνικού Συστήματος Πρόνοιας και καθορίστηκε ότι:

­ Σε κρατικό επίπεδο οι κεντρικές υπηρεσίες μετασχηματίζονται σε επιτελικές
και συγκροτούνται συλλογικά όργανα διαλόγου (π.χ. Εθνικό Συμβούλιο),
σχεδιασμού και συντονισμού δράσεων. Οι παιδικοί και βρεφονηπιακοί σταθμοί
κ.λπ. θα λειτουργούν στην Τοπική Αυτοδιοίκηση, ενώ οι δράσεις νομαρχιακού
επιπέδου θα ασκούνται από τη Νομαρχιακή Αυτοδιοίκηση.

­ Οι προνοιακές μονάδες και οι οργανισμοί του Δημοσίου εντάσσονται σταδιακά
στο νέο σύστημα, διαδικασία που συνδυάζεται με συγχωνεύσεις, αναδιαρθρώσεις,
καταργήσεις καθώς και μεταβιβάσεις και μεταφορές αρμοδιοτήτων.

­ Οι δυο μεγάλοι προνοιακοί οργανισμοί, ΕΟΠ και ΠΙΚΠΑ, μετεξελίσσονται σε
εθνικά προγράμματα επιτελικού σχεδιασμού και θα λειτουργούν ως εθνικά
παρατηρητήρια. Στο μεταβατικό στάδιο στηρίζουν νέους θεσμούς όπως π.χ. το
ΕΚΑΚΒ - Το δίκτυο πρώτων βοηθειών για την πρόνοια.

­ Οι λοιποί μεγάλοι προνοιακοί οργανισμοί είτε καταργούνται είτε συγχωνεύονται
σε άλλους.

ΚΛΩΝΟΠΟΙΗΣΗ

Μια Εθνική Επιτροπή Δικαιωμάτων του Ανθρώπου που θα αποφασίζει και για θέματα
όπως το επίκαιρο θέμα της κλωνοποίησης, καθώς και μια Εθνική Επιτροπή
Βιοηθικής πρόκειται να δημιουργηθούν στη χώρα μας προκειμένου να
παρακολουθήσουν την ραγδαία εξέλιξη της τεχνολογίας και της επιστήμης. Η
απόφαση αυτή ελήφθη κατά τη χθεσινή συνεδρίαση του Υπουργικού Συμβουλίου. Οι
επιτροπές θα συμπεριλαμβάνουν φορείς που δεν είναι κυβερνητικοί και θα ορίσουν
το πλαίσιο μιας εθνικής πολιτικής για τα θέματα αυτά.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N22</CAT>
<ED>
Κωδικός άρθρου: A16041N221</ED>
<ID>
ID:135416

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N22&aa=1</URL></REF>


Article

<CATEGORY>vin06</CATEGORY>

 <H2>Πώς θα γίνονται οι καρδιοχειρουργικές επεμβάσεις
</H2>
ΘΕΣΠΙΣΗ αντικειμενικών κριτηρίων για τη διενέργεια των καρδιοχειρουργικών
επεμβάσεων και των αγγειοπλαστικών στα δημόσια και ιδιωτικά νοσοκομεία
προτείνει στο πόρισμά της η ειδική επιτροπή του Κεντρικού Συμβουλίου Υγείας.

Στο πόρισμα της επιτροπής προτείνεται, επίσης, η απόφαση για τη διενέργεια
μιας καρδιοχειρουργικής επέμβασης να λαμβάνεται από τριμελή επιτροπή, την
οποία να αποτελούν ο καρδιολόγος που συνέστησε την επέμβαση, ένας άλλος
καρδιολόγος και ένας καρδιοχειρουργός. Η απόφαση θα λαμβάνεται κατά πλειοψηφία.

Αξίζει να σημειωθεί ότι η επιτροπή συγκροτήθηκε μετά το πρωτοσέλιδο δημοσίευμα
των «ΝΕΩΝ» (27-3-1997) για τη διενέργεια 2.000 τουλάχιστον καρδιοχειρουργικών
επεμβάσεων τον χρόνο στην Ελλάδα χωρίς ιατρικό λόγο.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N22</CAT>
<ED>
Κωδικός άρθρου: A16041N222</ED>
<ID>
ID:135467

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N22&aa=2</URL></REF>


Article

<CATEGORY>vin06</CATEGORY>

 <H2>Έρευνα για τον θάνατο του 5χρονου στην Ξάνθη
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

ΕΝΟΡΚΗ Διοικητική Εξέταση για το πλήρωμα του ασθενοφόρου και έρευνα για τυχόν
ευθύνες των γιατρών για τον θάνατο του 5χρονου Βασίλη Κούρτογλου διέταξε χθες
ο πρόεδρος του νοσοκομείου Ξάνθης Άγγελος Σαββανίδης.

Ο κ. Σαββανίδης, μετά τη μηνυτήρια αναφορά της μητέρας, Κ. Κούρτογλου, είπε
ότι θα ενημερώσει το Διοικητικό Συμβούλιο του νοσοκομείου αφού τις καταγγελίες
τις πληροφορήθηκε από τον Τύπο, τονίζοντας ότι «θα γίνει η καλύτερη δυνατόν
επιλογή για τη διερεύνηση του θέματος».

Ο πρόεδρος αν και απέφυγε να πάρει θέση αφού, όπως είπε, «δεν έχει γνώσεις
ιατρικής», υπεράσπισε τους γιατρούς, υποστήριξε ότι οι γιατροί που εξέτασαν το
παιδί αντιμετώπισαν επιτυχώς μέσα στο 1997 επτά περιστατικά μηνιγγίτιδας σε
παιδιά και αποφάνθηκε ότι ο 5χρονος «δεν πέθανε από αυτή την ασθένεια».
Παραδέχθηκε ότι ο οδηγός του ασθενοφόρου καθυστέρησε τη μεταφορά του παιδιού
στο περιφερειακό νοσοκομείο Αλεξανδρούπολης.

Πάντως, διέταξε τη διενέργεια Ένορκης Διοικητικής Εξέτασης (ΕΔΕ) για τον οδηγό
του ασθενοφόρου και τους τραυματιοφορείς Χαρ. Ταϊρίδη και Βασ. Δραγάνη,
προκειμένου να διαπιστωθεί για ποιους ακριβώς λόγους αργοπόρησαν να μεταφέρουν
το παιδί από το νοσοκομείο Ξάνθης στο αντίστοιχο της Αλεξανδρούπολης.

ΣΗΨΑΙΜΙΑ;

Ο πρόεδρος του Ιατρικού Συλλόγου Ξάνθης Θεμιστοκλής Μπλιόσκας, που δεν είναι
ενταγμένος στο ΕΣΥ, όταν ρωτήθηκε για τον θάνατο του παιδιού απάντησε: «Εμείς
ως ιατρικός σύλλογος δεν πήραμε καμία θέση. Θα σας απαντήσω λοιπόν ως
πρόεδρος. Το παιδί δεν πέθανε από μηνιγγίτιδα, αλλά από οξεία σηψαιμία...
Σίγουρα πρόκειται για ένα ατυχές γεγονός και αν υπάρχουν ευθύνες, θα
αποδειχθεί στο δικαστήριο, αφού ήδη κατέθεσε μήνυση η μητέρα του 5χρονου». Για
το αν πέθανε ή όχι από μηνιγγίτιδα ο Βασιλάκης, υπάρχουν δύο γνωματεύσεις. Η
μία του ιδιώτη γιατρού της Ξάνθης Ιωάννη Διονυσίου, που εξέτασε το παιδί όταν
του το πήγε η μητέρα του ­ αφού στο νοσοκομείο διέγνωσαν πόνο στο ένα του πόδι
και του «φόρεσαν» νάρθηκα ­ και γνωμάτευσε πως επρόκειτο για οξεία
μηνιγγίτιδα. Και η δεύτερη του ιατροδικαστή της Αλεξανδρούπολης Ιωάννη
Πιστόπουλου, ο οποίος είπε πως «ο θάνατος του παιδιού προήλθε από οξύ
εγκεφαλικό οίδημα μεγάλου βαθμού, φλεγμονώδη εξεργασία μηνίγγων, πιθανή μηνιγγίτιδα».

* Ο ένας εκ των συνηγόρων της Κ. Κούρτογλου, ο Στέργιος Γιαλάογλου, υπόψη του
οποίου τέθηκαν τα όσα δήλωσε ο πρόεδρος του νοσοκομείου Ξάνθης Άγγελος
Σαββανίδης, ότι «ο θάνατος του παιδιού δεν προήλθε από μηνιγγίτιδα, αλλά από
άλλη αιτία», απάντησε: «Έχουμε κάποια έγγραφα που το αποδεικνύουν. Τα χαρτιά
μας θα τα ανοίξουμε στο δικαστήριο, όταν εισαχθεί η υπόθεση για εκδίκαση. Ώς
τότε θα έχουμε προβεί και σε άλλες ενέργειες, το αποτέλεσμα των οποίων θα
καταδείξει πως το παιδί πέθανε από μηνιγγίτιδα».

Η ΜΗΤΕΡΑ

Η μητέρα του παιδιού δεν θέλει να μιλήσει για το θλιβερό περιστατικό και
παραπέμπει στους συνηγόρους και στη μήνυσή της, στην οποία μεταξύ άλλων αναφέρει:

­ Από την πρώτη ημέρα εισαγωγής του παιδιού μου δεν διέγνωσαν την πάθησή του
ούτε κατέβαλαν προσπάθεια να τη διαγνώσουν, όταν δε το έκαναν στοιχειωδώς,
κατέληξαν σε λανθασμένη διάγνωση.

­ Δεν ανησύχησαν από τον υψηλό πυρετό του και τον συνδυασμό πόνου στο πόδι
του, στο οποίο δεν ευρέθη ορθοπεδικό πρόβλημα, αν και υπεβλήθη σε
ακτινογραφίες και εξετάσθηκε από ορθοπεδικό. Ο ορθοπεδικός, αν και δεν
διέγνωσε τίποτε, προχώρησε στην τοποθέτηση νάρθηκα στο πόδι του παιδιού.

­ Ο εφημερεύων παιδίατρος αν και εφημέρευε, άρα υποχρεούτο να βρίσκεται στο
νοσοκομείο, απουσίαζε· αν και ειδοποιήθηκε, δεν προσήλθε να εξετάσει το παιδί μου.

­ Η ειδικευμένη γιατρός (την κατονομάζει) που το εξέτασε την πρώτη φορά δεν
παρέπεμψε το παιδί μου στον ειδικό παιδίατρο ούτε στην Παιδιατρική Κλινική
Αλεξανδρούπολης ή Καβάλας, εφόσον η Ξάνθη δεν διαθέτει Παιδιατρική Κλινική.
Παρά το ό,τι το παιδί μου υπέφερε από υψηλό πυρετό, που δεν υποχωρούσε με
αντιπυρετικό, δεν εκρίθη σκόπιμο και επιβεβλημένο να παραμείνει στο νοσοκομείο
για περαιτέρω εξετάσεις (αίματος, ούρων κ.λπ.), προκειμένου να διαγνωσθεί η
ασθένειά του, αλλά αντίθετα αντιμετωπίσθηκε επιπόλαια με μόνο την παροχή αντιπυρετικού.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N22</CAT>
<ED>
Κωδικός άρθρου: A16041N223</ED>
<ID>
ID:135507

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N22&aa=3</URL></REF>


Article

<CATEGORY>vin06</CATEGORY>

 <H5>ΑΝΗΚΕΙ ΣΤΟ ΠΑΝΕΠΙΣΤΗΜΙΟ ΑΛΛΑ ΛΕΙΤΟΥΡΓΕΙ ΚΑΙ ΩΣ ΙΔΙΩΤΙΚΗ ΚΛΙΝΙΚΗ
</H5><H2>«Ερμαφρόδιτο» Ευγενίδειο
</H2>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

Κάτω από ιδιότυπο καθεστώς, που δημιουργεί σωρεία προβλημάτων, εξακολουθεί
να προσφέρει τις υπηρεσίες του το Ευγενίδειο Θεραπευτήριο: αν και ανήκει στο
Πανεπιστήμιο Αθηνών, λειτουργεί ως ιδιωτική κλινική και μάλιστα με αυστηρά...
οικονομικά κριτήρια.

Ευγενίδειο Θεραπευτήριο. Όπως καταγγέλλει ο διευθυντής της Ε' Πανεπιστημιακής
Κλινικής του Θεραπευτηρίου Ευάγγελος Κούριας, οι διακρίσεις εις βάρος των
ασθενών εξακολουθούν να υφίστανται

ΠΑΡΑ τις διαβεβαιώσεις των αρμοδίων παραγόντων στα «ΝΕΑ», πριν από έναν
ολόκληρο μήνα, ότι τέλος του 1997 θα ρυθμιστεί το ζήτημα της ανορθόδοξης
λειτουργίας του Ευγενιδείου, ακόμη και σήμερα το όλο ζήτημα εξακολουθεί να
βρίσκεται σε εκκρεμότητα.

Και σαν να μην έφθανε μόνον αυτό, ένα μήνα μετά τις αποκαλύψεις των «ΝΕΩΝ»,
ότι πολλοί ασθενείς από μη «ευγενή» ταμεία βρίσκουν κλειστή την πόρτα του
νοσοκομείου, δεν άλλαξαν πολλά πράγματα.

ΔΙΑΚΡΙΣΕΙΣ

Απεναντίας μάλιστα. Ένα νέο κρούσμα διάκρισης εις βάρος ενός ασθενούς από τη
διοίκηση του νοσοκομείου σημειώθηκε μόλις πριν από τρεις ημέρες. Όπως
προκύπτει από καταγγελία που έκανε στις πρυτανικές αρχές ο διευθυντής της Ε'
Πανεπιστημιακής Χειρουργικής Κλινικής του Ευγενίδειου Θεραπευτηρίου Ευάγγελος
Κούριας, στις 12 Ιανουαρίου 1998 ασθενής «ευγενούς ταμείου» που πάσχει από
καρκίνο του πνεύμονος δεν εισήχθη σε δωμάτιο Α' θέσεως, παρ' ότι υπήρχαν κενά
κρεβάτια. Κι αυτό έγινε, όπως αναφέρει στα «ΝΕΑ» ο κ. Κούριας, με το
αιτιολογικό ότι τα δωμάτια αυτά «έχουν θέα, είναι μεγαλύτερα και πρέπει να
επιβαρυνθεί ο ασθενής»!

ΔΕΝ ΥΠΗΡΧΑΝ ΚΡΕΒΑΤΙΑ

Ύστερα και από αυτό το περιστατικό, ο κ. Κούριας δηλώνει ότι επιφυλάσσεται για
«περαιτέρω ενέργειες», τονίζοντας χαρακτηριστικά: «Θεωρώ ότι το θέμα αυτό δεν
αρμόζει με το καθεστώς λειτουργίας μιας πανεπιστημιακής κλινικής».

Από την πλευρά του, ωστόσο, ο διευθυντής της κλινικής Γιώργος Σκουλάς
υποστήριξε ότι «δεν υπήρχαν κρεβάτια κενά. Γι' αυτό και παρακαλέσαμε τον
ασθενή να μπει προσωρινά σε άδειο δίκλινο δωμάτιο για ένα βράδυ και την
επόμενη ημέρα να μπει σε δωμάτιο Α' θέσεως. Δεν θα πρέπει ο κ. Κούριας να
βασίζεται στην άποψη που διατυπώνει ένας υπάλληλος. Καλό θα ήταν να έρχεται σε
επαφή με τη διεύθυνση του νοσοκομείου».

ΔΙΑΦΟΡΕΤΙΚΕΣ ΑΠΟΨΕΙΣ

Την ίδια στιγμή, παρά τις πρωτοβουλίες που ανέλαβε ο υπουργός Υγείας Κώστας
Γείτονας, η ρύθμιση του παράτυπης λειτουργίας του Ευγενιδείου φαίνεται ότι
προσκρούει στις διαφορετικές απόψεις που διατυπώνονται στους κόλπους των
πρυτανικών αρχών του Πανεπιστημίου Αθηνών, σχετικά με το νέο νομικό καθεστώς,
το οποίο θα πρέπει να διέπει το Θεραπευτήριο.

Με δηλώσεις του στα «ΝΕΑ» ο κ. Γείτονας τονίζει ότι βρίσκεται σε εξέλιξη η
εξέταση του όλου θέματος. «Μετά τη σύσταση επιτροπής, που σκοπό έχει να
εξετάσει το ζήτημα αυτό, προ ημερών συγκάλεσα σύσκεψη με την πρυτανεία του
Πανεπιστημίου Αθηνών προκειμένου να βρούμε την κατάλληλη λύση».

Σ' αυτή τη σύσκεψη, που πραγματοποιήθηκε παρουσία του προέδρου της Ιατρικής
Σχολή του Πανεπιστημίου Αθηνών Αντώνη Κουτσελίνη, καθώς και νομικών συμβούλων,
εξετάστηκε το νέο πλαίσιο λειτουργίας του Ευγενιδείου και ειδικότερα αν πρέπει
λειτουργεί ως πανεπιστημιακή κλινική ή όχι.

ΕΞΑΓΟΡΑ

«Αισιοδοξώ ότι πολύ σύντομα θα βρούμε λύση» επισήμανε ο υπουργός Υγείας,
προσθέτοντας μάλιστα ότι με βάση τις όλες συζητήσεις προκρίνεται η ένταξη του
νοσοκομείου στο Εθνικό Σύστημα Υγείας και φυσικά στις εφημερίες. Μάλιστα ο κ.
Γείτονας δεν απέκλεισε την περίπτωση το Πανεπιστήμιο να εξαγοράσει το πακέτο
των μετοχών, μόλις 8%, του Ευγενιδείου που σήμερα βρίσκεται στην κατοχή ιδιωτών.

Αναφερόμενος στο ίδιο θέμα ο πρύτανης του Πανεπιστημίου Αθηνών Κώστας
Δημόπουλος απέφυγε να αναφερθεί στις πιθανές λύσεις όπου εστιάζει την προσοχή
της η αρμόδια επιτροπή που συνεστήθη γι' αυτόν τον σκοπό, λέγοντας λακωνικά:
«Δεν υπάρχει τίποτε το συγκεκριμένο. Όλα είναι πιθανά. Όπως γνωρίζεται,
πρόσφατα άλλαξε το Δ.Σ. του Ευγενιδείου και η αλλαγή του νομικού του
καθεστώτος δεν είναι απλή υπόθεση».

Συγκεκριμένα, το υπουργείο Υγείας και οι πρυτανικές αρχές, από κοινού,
καλούνται να ξεκαθαρίσουν το νομικό καθεστώς του Ευγενιδείου για δύο βασικούς
λόγους: Πρώτον, γιατί ενώ το 92% των μετοχών του νοσοκομείου ανήκει το
Πανεπιστήμιο Αθηνών, εξακολουθεί να λειτουργεί ως ιδιωτική κλινική. Δεύτερον,
γιατί ενώ το Ευγενίδειο είναι ανώνυμη εταιρεία, έχει παράτυπα στους κόλπους
της δύο πανεπιστημιακές κλινικές και πολλά πανεπιστημιακά εργαστήρια.

Άποψη όλων των εμπλεκόμενων μερών είναι ότι αυτό το ιδιότυπο καθεστώς δεν
μπορεί να συνεχίσει να λειτουργεί με τη σημερινή μορφή. «Ένα από τα δύο
σχήματα πρέπει να επικρατήσουν».

ΠΕΡΙΠΛΟΚΗ

Μάλιστα, αυτή η παράταση της εκκρεμότητας προκαλεί έντονες αντιδράσεις στους
κόλπους της Ιατρικής Σχολής του Πανεπιστημίου Αθηνών. Όπως τόνισαν στη γενική
συνέλευση που πραγματοποιήθηκε προχθές, «η συνέχιση αυτού του παράτυπου τρόπου
λειτουργίας είναι πολύ πιθανόν να περιπλέξει περισσότερο τα πράγματα». Η
λειτουργία, λόγου χάρη, των δύο πανεπιστημιακών κλινικών του Ευγενιδείου.

Ενώ η εγκατάστασή τους αποφασίστηκε με την έγκριση των πρυτανικών αρχών, δεν
εκδόθηκε απόφαση των συναρμόδιων υπουργείων Υγείας και Παιδείας, όπως
επιβάλλεται σε ανάλογες περιπτώσεις.

Κι αυτό γιατί δεν μπορεί μια ανώνυμη εταιρεία να έχει στις τάξεις τις
πανεπιστημιακές κλινικές. «Ας μην ξεχνούμε ­ τόνιζαν καθηγητές της Ιατρικής
Σχολής ­ ότι αυτό μπορεί να αποτελέσει προηγούμενο και να δούμε ιδιωτικές
κλινικές να ζητούν και αυτές να εντάξουν πανεπιστημιακές κλινικές»!

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N39</CAT>
<ED>
Κωδικός άρθρου: A16041N391</ED>
<ID>
ID:135417

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N39&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Να μην εξαιρεθούν οι... πατρίκιοι
</H2>
<AUTHOR>ΓΙΑΝΝΗΣ ΚΥΡΙΟΠΟΥΛΟΣ</AUTHOR>

Η ΑΝΑΖΗΤΗΣΗ «τεχνασμάτων» παρέκκλισης από τους κανόνες της εθνικής
υγειονομικής και ασφαλιστικής πολιτικής ενδημεί βεβαίως στον ιδιωτικό τομέα
των υπηρεσιών υγείας.

Το φαινόμενο αυτό προσφάτως εμφανίζει ισχυρή μεταδοτικότητα σε μερικές
περιοχές του δημόσιου υγειονομικού τομέα ­ κυρίως αυτές της υψηλής κλινικής
ειδίκευσης και της βιοϊατρικής τεχνολογίας.

Η κατάσταση αυτή πλήττει προφανώς την αρχή της καθολικής ασφάλισης, ακυρώνει
το κριτήριο της ισότητας στην υγεία και παραβιάζει τον κανόνα της μηδενικής
τιμής ως θεμελιώδους συνιστώσας του Εθνικού Συστήματος Υγείας.

Στην προκειμένη περίπτωση ενυπάρχουν τα χαρακτηριστικά της ανομίας, αλλά
κυρίως ο κίνδυνος, η στρεβλότητα του εγχειρήματος να προσληφθεί ως πρότυπο...
για μίμηση και αναπαραγωγή.

Η ανάγκη ανάταξης αυτής της παρενέργειας είναι προφανής και αυτονόητη και
ορθώς έχει ήδη δρομολογηθεί, δεδομένου ότι συνιστά δοκιμή και κριτήριο
αξιολόγησης της αξιοπιστίας της εθνικής πολιτικής για την υγεία.

Η κατεύθυνση προς τον «εκσυγχρονισμό και την ανασυγκρότηση του Εθνικού
Συστήματος Υγείας», αν και μη ευχερής, οφείλει να είναι σταθερή και επίμονη
και ακόμα χωρίς την εξαίρεση... των πατρικίων.

Ο Γιάννης Κυριόπουλος είναι καθηγητής Οικονομικών της Υγείας, κοσμήτωρ στην
Εθνική Σχολή Δημόσιας Υγείας (Υγειονομική Σχολή Αθηνών 1929 - 1994).

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N39</CAT>
<ED>
Κωδικός άρθρου: A16041N392</ED>
<ID>
ID:135496

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N39&aa=2</URL></REF>


Article

<CATEGORY>vin06</CATEGORY>

 <H5>ΣΥΝΕΛΗΦΘΗ ΓΙΑ ΤΡΙΤΗ ΦΟΡΑ ΜΕΣΑ ΣΕ ΛΙΓΑ ΧΡΟΝΙΑ
</H5><H2>Καθηγητής και στα ναρκωτικά
</H2>
Καθηγητής σωματικής αγωγής με «προϋπηρεσία» στις παραβάσεις του νόμου περί
ναρκωτικών συνελήφθη για τρίτη φορά μέσα σε λίγα χρόνια, σε έφοδο που έκαναν
αστυνομικοί σε διαμέρισμα για την εξάρθρωση σπείρας που διακινούσε κοκαΐνη και χασίς.

ΜΑΖΙ με τον καθηγητή της σωματικής αγωγής Ευάγγελο Νικ. Τσακίρη, 41 χρόνων, ο
οποίος υπηρετούσε στο Γυμνάσιο Βαμβακούς Λαρίσης, συνελήφθησαν ο
ελαιοχρωματιστής Γιώργος Αν. Κλειδάς, 41 χρόνων και η Μαρία Σπ. Αραβανή, 37
χρόνων, υπάλληλος του υπουργείου Προεδρίας (σύμφωνα με πληροφορίες, στο τμήμα
των μεταθέσεων). Από την έρευνα που έκαναν αστυνομικοί της Υποδιεύθυνσης
Δίωξης Ναρκωτικών βρέθηκαν και κατασχέθηκαν 109 γραμμάρια κοκαΐνης και 135
γραμμάρια ακατέργαστης ινδικής κάνναβης.

Η μεγαλύτερη ποσότητα της κοκαΐνης (72 γραμμάρια) βρέθηκε στο αυτοκίνητο του
καθηγητή της σωματικής αγωγής Ευάγγελου Τσακίρη. Ο ίδιος ισχυρίσθηκε στους
αστυνομικούς ότι είχε αγοράσει την κοκαΐνη από άγνωστο άτομο και την προόριζε
για δική του χρήση.

Γνωστός από παλιές «ιστορίες» με ναρκωτικά ήταν ο καθηγητής σωματικής αγωγής
Ευάγγελος Νικ. Τσακίρης στην Υπηρεσία Δίωξης Ναρκωτικών. Το 1992 είχε
συλληφθεί επειδή στην κατοχή του είχαν βρεθεί 10 γραμμάρια χασίς. 
Τρία χρόνια αργότερα το 1995 συνελήφθη πάλι με τρία γραμμάρια χασίς.

Σύμφωνα με πληροφορίες της Αστυνομίας, ο καθηγητής είχε τεθεί σε
διαθεσιμότητα. Την 1η Δεκεμβρίου του 1997 παρουσιάσθηκε πάλι στο Γυμνάσιο
Βαμβακούς Λαρίσης, αλλά ο γυμνασιάρχης δεν τον δέχθηκε και δεν τον άφησε να
διδάξει σε μαθητές. Επίσης ο καθηγητής, σύμφωνα με την Αστυνομία, φέρεται ως
ιδιοκτήτης δύο νυκτερινών κέντρων στη Λάρισα.

Ο Γ. Κλειδάς μετά την απολογία του στον 26ο τακτικό ανακριτή, με σύμφωνη γνώμη
και του αρμόδιου εισαγγελέα, κρίθηκε προφυλακιστέος για παραβάσεις του νόμου
περί ναρκωτικών. Αντίθετα, οι δύο συγκατηγορούμενοί του αφέθησαν ελεύθεροι με
περιοριστικούς όρους. Πρόκειται για τη Μαρία Αραβανή, υπάλληλο του υπουργείου
Προεδρίας και τον γυμναστή Ευάγγελο Τσακίρη.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N40</CAT>
<ED>
Κωδικός άρθρου: A16041N401</ED>
<ID>
ID:135418

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N40&aa=1</URL></REF>


Article

<CATEGORY>vin06</CATEGORY>

 <H2>Νόμιμα τα κτίρια των άρτιων οικοπέδων
</H2>
ΣΤΟΝ «ΑΕΡΑ» βρίσκονται όλες οι οικοδομές που κτίστηκαν σε μη άρτια οικόπεδα,
εντός πολεοδομικού σχεδίου, καθώς το Συμβούλιο της Επικρατείας κρίνει ως
αντισυνταγματική κάθε προσπάθεια νομιμοποίησή τους.

Η Ολομέλεια του Ανωτάτου Διοικητικού Δικαστηρίου, βάζοντας για μια ακόμη φορά
φραγμούς στην αυθαίρετη δόμηση και πολύ περισσότερο στην κάλυψή της μέσω της
νομοθετικής οδού, «κατεδάφισε» με χθεσινή απόφασή της διάταξη του νόμου
2052/92 που νομιμοποιούσε οικοδομές σε μη άρτια οικόπεδα, αλλά και παρείχε τη
δυνατότητα μη άρτια οικόπεδα, εντός Σχεδίου Πόλης, να κτιστούν υπό προϋποθέσεις.

Με την απόφαση της Ολομελείας του ΣτΕ επανέρχεται στον «κατάλογο των
αυθαιρέτων» ισόγειο κτίσμα στην περιοχή του Αμαρουσίου, αλλά ουσιαστικά
καθίσταται μετέωρη κάθε άλλη αντίστοιχη οικοδομή και κάθε μελλοντική απόπειρα νομιμοποίησης.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N40</CAT>
<ED>
Κωδικός άρθρου: A16041N402</ED>
<ID>
ID:135468

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N40&aa=2</URL></REF>


Article

<CATEGORY>vin06</CATEGORY>

 <H2>Αγόρασαν πετρέλαιο από μη νόμιμη εταιρεία
</H2>
ΓΙΑ ΠΑΡΑΠΟΙΗΣΗ και συγκάλυψη σκανδάλου στην προμήθεια υγρών καυσίμων ύψους 700
εκατομμυρίων κατηγορεί τη δημοτική αρχή της Αθήνας ο συνδυασμός της
αντιπολίτευσης στον δήμο, Κίνηση Πολιτών «Αθήνα 2000». Σύμφωνα με την
ανακοίνωση που εξέδωσε χθες ο συνδυασμός, ο Δήμος Αθηναίων οδηγήθηκε σε
«παράνομες αποφάσεις», γιατί η εταιρεία στην οποία ανατέθηκε η προμήθεια των
υγρών καυσίμων δεν έχει άδεια εμπορίας και διακίνησης καυσίμων και υπάρχουν
αποφάσεις κρατικών φορέων που την κηρύσσουν έκπτωτη λόγω προμήθειας νοθευμένου
πετρελαίου, ενώ «η συγκεκριμένη εταιρεία επιβάρυνε τον Δήμο Αθηναίων παράνομα
καθ' όλη τη διάρκεια της προηγούμενης σύμβασης». Στο θέμα αναφέρθηκε ο
δημοτικός σύμβουλος του συνδυασμού Γιώργος Αναγνωστόπουλος, κατά το προχθεσινό
Δημοτικό Συμβούλιο.

Από το γραφείο Τύπου του Δήμου Αθηναίων πάντως υποστηρίζουν ότι «η
αντιπολίτευση ψεύδεται. Πρόκειται για αθλιότητες, που σκοπό έχουν την
παρεμπόδιση του δημοτικού έργου που επιτελείται, το οποίο έχει την υποστήριξη
των δημοτών».

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N40</CAT>
<ED>
Κωδικός άρθρου: A16041N403</ED>
<ID>
ID:135508

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N40&aa=3</URL></REF>


Article

<CATEGORY>vin06</CATEGORY>

 <H2>Αγνοούνται 4 Έλληνες ναυτικοί
</H2>
ΕΞΑΚΟΛΟΥΘΟΥΝ να αγνοούνται οι τέσσερις Έλληνες ναυτικοί του κυπριακού φορτηγού
πλοίου «Flear», που ναυάγησε χθες το μεσημέρι 50 ναυτικά μίλια ανοιχτά του Καναδά.

Από το 21μελές πλήρωμα σώθηκαν μέχρι στιγμής τρεις Φιλιππινέζοι και ένας
Ρουμάνος, ενώ περισυνελλέγησαν, όπως ανακοίνωσε χθες η πλοιοκτήτρια εταιρεία,
πέντε πτώματα τα οποία δεν έχουν ακόμη αναγνωριστεί.

Στον τόπο του ναυαγίου είναι πέντε εμπορικά πλοία που ερευνούν για τους
ναυαγούς, ενώ στις έρευνες παίρνουν μέρος δυο αεροσκάφη και τρία ελικόπτερα
της καναδικής ακτοφυλακής.

Το πλοίο απέπλευσε στις 31 Δεκεμβρίου κενό φορτίου από το Ρότερταμ με
προορισμό το Μόντρεαλ του Καναδά. Χθες το μεσημέρι το κέντρο έρευνας και
διάσωσης του Χάλιφαξ έλαβε το σήμα κινδύνου που εξέπεμψε το πλοίο. Το απόγευμα
λίγο μετά τις τέσσερις τα περιπολικά της καναδικής ακτοφυλακής βρήκαν το πλοίο μισοβυθισμένο.

Τα ονόματα των Ελλήνων ναυτικών είναι: Ζαννής Γεωργούλης, πλοίαρχος,
Πολυχρόνης Ψωμάς, υποπλοίαρχος, Σπύρος Φερεντίνος, γ' μηχανικός και Ιωάννης
Βεναρδής, μάγειρας.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N40</CAT>
<ED>
Κωδικός άρθρου: A16041N404</ED>
<ID>
ID:135533

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N40&aa=4</URL></REF>


Article

<CATEGORY>vin06</CATEGORY>

 <H2>Έφυγε κι άλλος δημοσιογράφος
</H2><H2></H2>
ΚΗΔΕΥΤΗΚΕ σήμερα άλλος ένας από τους εκπροσώπους της παλαιάς δημοσιογραφικής
φρουράς, ο Τζίμος Σταυρίδης, που πέθανε χθες. Ο Τζίμος Σταυρίδης γεννήθηκε
στην Κωνσταντινούπολη και ήρθε στην Ελλάδα με τους πρώτους διωγμούς. Σπούδασε
νομικά στην Αθήνα και εργάστηκε σε πολλές εφημερίδες και περιοδικά. Μεταξύ
άλλων, στην (παλαιά) «Βραδυνή», την «Αθηναϊκή», την «Ημέρα», την «Εστία», όπως
και στο Αθηναϊκό Πρακτορείο Ειδήσεων. Μιλούσε αγγλικά, γαλλικά και ιταλικά και
ο τομέας στον οποίο εργάστηκε ήταν τα διεθνή θέματα, που κάλυπτε με αναλύσεις
και διπλωματικό ρεπορτάζ.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N40</CAT>
<ED>
Κωδικός άρθρου: A16041N405</ED>
<ID>
ID:135548

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N40&aa=5</URL></REF>


Article

<CATEGORY>vin06</CATEGORY>

 <H2>Άρχισε χθες το καρναβάλι
</H2><H2></H2>
ΠΑΤΡΑ

Η ΠΑΡΑΔΟΣΗ της εμφάνισης των πρώτων μασκαράδων στην Πάτρα συνεχίστηκε και
φέτος. Λίγο πριν από τα μεσάνυχτα χθες, οι καρναβαλιστές έφθασαν στην Πλατεία
Γεωργίου, ύψωσαν το λάβαρο του Καρνάβαλου εν μέσω πυροτεχνημάτων και χορού.
Περισσότεροι από 60.000 Πατρινοί θα συμμετάσχουν στο «κυνήγι του κρυμμένου
θησαυρού», ενώ οι αποκριάτικες εκδηλώσεις υπερβαίνουν τις εκατό. Η μασκότ του
πατρινού καρναβαλιού θα είναι ξανά ο «Τζίτζικας».

Όπως δήλωσε ο αντιδήμαρχος των Πολιτιστικών Δημήτρης Πεφάνης, «ο Βασιλιάς
Καρνάβαλος φέτος θα είναι ο "Οδυσσέας", η οδύσσεια των λαών της Ευρώπης
συνολικά». Ο Οδυσσέας ο Έλληνας θα βρίσκεται πάνω σ' ένα πλοίο με είκοσι
κουπιά, όσα οι ευρωπαϊκές χώρες, που όλες μαζί πασχίζουν να ενωθούν κάτω από
κοινές βάσεις. Πλάι στον Οδυσσέα, η «Ιθάκη», ο «Πολύφημος», που θα συμβολίζει
το Μάαστριχτ. Και η «Κίρκη», η τηλεόραση με τα ριάλιτι σόου. Τα υπόλοιπα
άρματα κρύβουν εκπλήξεις, ενώ θα κυριαρχήσει η πολιτική σάτιρα. Άρματα για την
παιδεία, τα αλκοτέστ και ένα τρίκυκλο, που στην καρότσα του θα μεταφέρει μια
λατέρνα, την Ελλάδα!

Η παρέλαση των αρμάτων την τελευταία Κυριακή της Αποκριάς θα κλείσει με τον
«εκπρόσωπο» της Ε.Ε., που θα σταματάει τους Έλληνες πολιτικούς για... φραγκοτέστ!

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N40</CAT>
<ED>
Κωδικός άρθρου: A16041N406</ED>
<ID>
ID:135557

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N40&aa=6</URL></REF>


Article

<CATEGORY>vin07</CATEGORY>

 <H5>ΓΕΡΗ ΚΟΝΤΡΑ ΣΟΦΙΑΣ - ΜΟΣΧΑΣ ΓΙΑ ΤΟΝ ΕΛΕΓΧΟ ΤΗΣ ΔΙΑΝΟΜΗΣ ΣΤΑ ΒΑΛΚΑΝΙΑ
</H5><H5>Συμφωνία Τουρκίας με Ρωσία
</H5><H2>Φωτιές ανάβει το ρωσικό φυσικό αέριο
</H2>
Φυσικό αέριο. Ο έλεγχος της εταιρείας διανομής του στα Βαλκάνια φέρνει
αντιμέτωπες τη Μόσχα με τη Σόφια

Το ρωσικό φυσικό αέριο ανάβει φωτιές ανάμεσα στη Σόφια και τη Μόσχα. Τα σχέδια
της κυβέρνησης της Βουλγαρίας να περιορίσει τη ρωσική συμμετοχή στη
ρωσοβουλγαρική εταιρεία διανομής του φυσικού αερίου ερμηνεύονται από τη Μόσχα
ως προσπάθεια μείωσης της ρωσικής επιρροής στα Βαλκάνια.

Η ΒΟΥΛΓΑΡΙΚΗ κυβέρνηση προσπαθεί να αποκλείσει τη ρωσική εταιρεία Μουλτιγκρούπ
από τη ρωσοβουλγαρική κοινοπραξία Τοπένερτζι, με σκοπό να ανεβάσει το ποσοστό
συμμετοχής της κρατικής Μπουλγκαργκάς σε ποσοστό 50%. Το υπόλοιπο 50% κατέχει
η ρωσική ιδιωτική εταιρεία Γκαζπρόμ, η οποία όμως ελέγχει τη Μουλτιγκρούπ. Ο
καβγάς γίνεται για τη διάθεση στη βαλκανική αγορά του ρωσικού φυσικού αερίου,
που το περισσότερο πρέπει να περάσει μέσα από τη Βουλγαρία για να φτάσει στην
ΠΓΔΜ, την Ελλάδα και την Τουρκία.

Η ρωσοβουλγαρική διένεξη χρονολογείται από τον Απρίλιο του περασμένου χρόνου,
όταν ανέλαβε την εξουσία στη Σόφια ο Ιβάν Κοστόφ. Ο Βούλγαρος πρωθυπουργός
αναθεώρησε την πολιτική των σοσιαλιστών προκατόχων του, κατηγορώντας τους ότι
ανέθεταν κρατικά έργα σε φιλικές τους εταιρείες με πελατειακά κριτήρια.

ΣΚΟΤΕΙΝΕΣ ΦΑΣΕΙΣ

Τα τελευταία χρόνια, η πάλη για τον έλεγχο της οικονομίας της χώρας πέρασε από
πολλές οξύτατες φάσεις, μερικές από τις οποίες παραμένουν σκοτεινές. Οι
αστυνομικές έρευνες δεν έχουν ακόμη διαλευκάνει ποιος διέταξε τη δολοφονία του
πρώην πρωθυπουργού Αντρέι Λουκάνοφ, που πυροβολήθηκε στο κεφάλι τον Οκτώβριο
του 1996, τρεις μήνες μετά την απόλυσή του από τη θέση του διευθυντή της
Τοπένερτζι με απόφαση του σοσιαλιστή πρωθυπουργού Ζαν Βίντενοφ.

Αυτή τη φορά, διεθνείς παρατηρητές εκτιμούν ότι η βουλγαρική κυβέρνηση
χειρίζεται το θέμα του ρωσικού φυσικού αερίου περισσότερο σαν διπλωματικό παρά
σαν εμπορικό ζήτημα. Ο πρωθυπουργός Κοστόφ κάλεσε τη Ρωσία να υπογράψει χωρίς
άλλη καθυστέρηση τη συμφωνία για τη διανομή του φυσικού αερίου, αν δεν θέλει
να θέσει σε κίνδυνο τη μεταφορά του στην Τουρκία. Το μεγαλύτερο εμπόδιο στις
διαπραγματεύσεις είναι η εμμονή της ρωσικής εταιρείας Γκαζπρόμ στη συμμετοχή
της Μουλτιγκρούπ στην κοινοπραξία Τοπένερτζι. Η Μουλτιγκρούπ κατηγορεί την
Μπουλγκαργκάς για διαφθορά.

«ΕΝΤΙΜΗ ΣΥΜΦΩΝΙΑ»

«Το μόνο που θέλουμε είναι μια έντιμη συμφωνία», λέει ο Βούλγαρος
πρωθυπουργός, ο οποίος θεωρεί ότι η στρατηγική σημασία του ρωσικού φυσικού
αερίου είναι πολύ σημαντική για να αφεθεί στα χέρια ιδιωτών. «Τα ρωσικά
συμφέροντα είναι μεγάλα. Οι Ρώσοι θα πουλάνε αέριο σε μια στρατηγική περιοχή.
Θα σταθεροποιήσουν την παρουσία τους στη Βουλγαρία, την ΠΓΔΜ, την Τουρκία και
ίσως την Αλβανία και τη Σερβία», δηλώνει ο Κοστόφ στο πρακτορείο Ρώυτερ.
Μολονότι η Βουλγαρία εξαρτάται απόλυτα από τις εισαγωγές φυσικού αερίου από τη
Ρωσία ­ από την οποία εισάγει 6,5 δισ. κυβικά μέτρα ετησίως ­ είχε απειλήσει
στις αρχές του χρόνου να απαγορεύσει τη διέλευση του ρωσικού αερίου από
βουλγαρικό έδαφος προς την Ελλάδα και την Τουρκία.

Η Μόσχα εκτιμά ότι η τωρινή βουλγαρική κυβέρνηση έχει γυρίσει τις πλάτες της
στις πατροπαράδοτες στενές σχέσεις των δύο χωρών και ότι επιχειρεί να
αποκλείσει την πρόσβαση της Ρωσίας στα Βαλκάνια. Η Σόφια του Κοστόφ κατηγορεί
τη Μόσχα ότι προσπαθεί να διατηρήσει σχέσεις εξάρτησης με την πρώην σύμμαχό
της στο Σύμφωνο της Βαρσοβίας και την COMECON.

ΜΕ ΣΥΜΦΩΝΙΑ που υπεγράφη τον περασμένο μήνα ανάμεσα στην Τουρκία και τη Ρωσία,
η Γκαζπρόμ σχεδιάζει την παροχή φυσικού αερίου προς την Τουρκία μέσω ενός νέου
αγωγού που θα περνάει από τη Μαύρη Θάλασσα. Επίσης, η Μόσχα προωθεί την
επέκταση του υπάρχοντος αγωγού μέσω Ουκρανίας, Ρουμανίας και Βουλγαρίας. Από 6
δισ. κυβικά μέτρα το 1997, το ρωσικό φυσικό αέριο που διοχετεύεται στην
Τουρκία αναμένεται να ανέλθει σε 30 δισ. κυβικά μέτρα ως το 2010. Ο
υποθαλάσσιος αγωγός που θα συνδέει απευθείας τη Ρωσία με την Τουρκία μέσω της
Μαύρης Θάλασσας προκάλεσε τις έντονες διαμαρτυρίες της Σόφιας. Η απόφαση της
Μόσχας και της Άγκυρας να παρακάμψουν τη Βουλγαρία χαρακτηρίζεται από το
Κρεμλίνο «μάθημα ρεαλισμού» προς τη Σόφια και δεν παύει να αποτελεί ένα ακόμη
μέσο άσκησης πίεσης προς τη Βουλγαρία για την αποδοχή των ρωσικών θέσεων.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N43</CAT>
<ED>
Κωδικός άρθρου: A16041N431</ED>
<ID>
ID:135406

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N43&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Τραγωδία
</H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

Η ΓΙΟΥΓΚΟΣΛΑΒΙΚΗ τραγωδία συνεχίζεται. Δύο χρόνια μετά την υπογραφή των
περιβόητων συμφωνιών του Ντέιτον, που κατέστησαν ντε φάκτο νικητές τους
Κροάτες και τους Βόσνιους Μουσουλμάνους, ελέω των ΝΑΤΟϊκών βομβαρδισμών, η
Ανατολική Σλαβονία πέρασε υπό τον απόλυτο έλεγχο των Κροατών. 
Με τάξη, κι όχι με τον εξευτελιστικό τρόπο της διαπόμπευσης του σερβικού
πληθυσμού, όπως στη Δυτική Σλαβονία, 
πριν από μερικά χρόνια. Μόνο που κι εδώ το μέλλον είναι θολό. Πολλοί Σέρβοι
πρόσφυγες στο Βούκοβαρ μένουν σε κατοικίες Κροατών προσφύγων. Οι οποίοι, τώρα,
θα επιστρέψουν και θα τις διεκδικήσουν. Και οι παρατηρητές του ΟΗΕ
παραδέχονται πως θα πρέπει να αναμένονται επεισόδια. 
Όπως επεισόδια γνώρισε για πρώτη φορά σ' αυτά τα αιματηρά χρόνια το
Μαυροβούνιο, με την αλλαγή προσώπου στην προεδρία. Και για τα επεισόδια αυτά
ένοχος κρίθηκε πάλι από τους Αμερικανούς ο πρόεδρος της Γιουγκοσλασβίας
Σλόμπονταν Μιλόσεβιτς. Ο οποίος ωστόσο παραμένει μόνος αλώβητος στη σκηνή της
αρχαίας τραγωδίας, που αποτελεί τον στόχο του Χορού, ότι είναι ο υποκινητής
κάθε «κακού». Κατόρθωσε όμως να παραμείνει σεβαστός από φίλους και εχθρούς,
χάρη στη συνετή μετριοπαθή πολιτική του. 
Σε μια προσπάθεια να ανακτήσουν 
οι Σέρβοι τη θέση που τους έχουν στερήσει, δόλια, στη διεθνή κοινότητα, με τις
λιγότερες δυνατόν απώλειες.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N43</CAT>
<ED>
Κωδικός άρθρου: A16041N432</ED>
<ID>
ID:135497

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N43&aa=2</URL></REF>


Article

<CATEGORY>vin07</CATEGORY>

 <H5>ΑΠΑΓΟΡΕΥΤΗΚΕ Η ΛΕΙΤΟΥΡΓΙΑ ΤΟΥ ΚΟΜΜΑΤΟΣ ΤΟΥ ΕΡΜΠΑΚΑΝ, ΠΟΥ ΧΑΝΕΙ ΤΗ ΒΟΥΛΕΥΤΙΚΗ
ΤΟΥ ΙΔΙΟΤΗΤΑ
</H5><H2>«Έκλεισαν» το Ρεφάχ οι στρατηγοί
</H2>
Ούτε βουλευτής. Το βιβλίο με την υπερασπιστική γραμμή του κόμματός του
επιδεικνύει σε συνέντευξη Τύπου, τον Οκτώβριο του 1997, ο Νετσμεντίν Ερμπακάν.
Αλλά, όπως απεδείχθη, δεν έπεισε. (Φωτό του Ρώυτερ)

Τουρκία: Στρατιωτικοί - ισλαμιστές σημειώσατε 2-0. Το τουρκικό Συνταγματικό
Δικαστήριο εξέδωσε χθες απόφαση, με την οποία τίθεται εκτός νόμου το Κόμμα της
Ευημερίας (Ρεφάχ).

ΑΥΤΗ ήταν η δεύτερη φάση στον πόλεμο που έχει ξεσπάσει ανάμεσα στο στρατιωτικό
κατεστημένο της Τουρκίας, που έχει αναλάβει καθήκοντα θεματοφύλακα του
κοσμικού καθεστώτος. Η πρώτη είχε ολοκληρωθεί με την κατάρρευση της κυβέρνησης
Ερμπακάν και τον σχηματισμό της κυβέρνησης Γιλμάζ.

Στην ίδια δικαστική απόφαση τονίζεται ότι απαγορεύεται η πολιτική
δραστηριοποίηση για τα επόμενα πέντε χρόνια στον ηλικίας 71 χρόνων ηγέτη του
Ρεφάχ, πρώην πρωθυπουργό Νετσμεντίν Ερμπακάν, ο οποίος είχε γνωρίσει άλλες δύο
παρόμοιες απαγορεύσεις.

Αντισυνταγματική και αντιδημοκρατική είναι, σύμφωνα με στελέχη του Κόμματος
της Ευημερίας, η απόφαση του Συνταγματικού Δικαστηρίου να θέσει εκτός νόμου το
κόμμα. Την άποψη περί αντισυνταγματικότητας εξέφρασε ο βουλευτής του Κόμματος
της Ευημερίας, Μουσταφά Καμαλάκ, που είναι και νομικός σύμβουλος του
Νετσμεντίν Ερμπακάν. 
Ο Καμαλάκ υποστήριξε ότι «δεν υπάρχει συνταγματικό εμπόδιο για να εκλεγεί ο
Ερμπακάν ανεξάρτητος βουλευτής στις επόμενες εκλογές», παρόλο που με την
απόφαση του Συνταγματικού Δικαστηρίου ο Ερμπακάν χάνει τη βουλευτική του
ιδιότητα και δεν μπορεί να γίνει μέλος ή ιδρυτής σε οποιοδήποτε πολιτικό κόμμα.

Με την απόφαση, που ελήφθη με ψήφους 9 προς 2, χάνουν τη βουλευτική τους
ιδιότητα ο πρόεδρος του κόμματος, Νετσμεντίν Ερμπακάν και άλλοι πέντε
βουλευτές. Πρόκειται για τους Σεφκέτ Καζάν, Αχμέτ Τέκνταλ, Σεφκί Γιλμάζ, Χασάν
Χουσεΐν Τζεϊλάν και Χαλίλ Ιμπραχίμ Τσελίκ. Ο Ερμπακάν και οι πέντε αυτοί
βουλευτές κρίθηκε ότι με δηλώσεις και ενέργειές τους προκάλεσαν την αναστολή
λειτουργίας του Κόμματος της Ευημερίας.

Η δικαστική απόφαση, που υπαγορεύτηκε από τους τουρκικούς στρατώνες, αποτελεί
την πλέον κατάφωρη ανάμειξη της τουρκικής στρατιωτικής ηγεσίας στα πολιτικά
πράγματα της χώρας, από το πραξικόπημα του 1980.

Η βρετανική προεδρία της Ευρωπαϊκής Ένωσης εξέφρασε αμέσως την ανησυχία της
για την εξέλιξη, καλώντας τους εταίρους της σε διαβουλεύσεις.

Ο Ερμπακάν θα προσφύγει στο Ευρωπαϊκό Δικαστήριο Ανθρωπίνων Δικαιωμάτων κατά
της απόφασης, που θέτει εκτός νόμου το Κόμμα της Ευημερίας (Ρεφάχ).

«Η απόφαση του Συνταγματικού Δικαστηρίου θα κριθεί ασφαλώς από το Ευρωπαϊκό
Δικαστήριο Ανθρωπίνων Δικαιωμάτων», δήλωσε ο Ερμπακάν σε συνέντευξη Τύπου που
έδωσε στο Κοινοβούλιο.

Ο Ερμπακάν εκτίμησε ότι «το ισλαμικό κίνημα θα μεγαλώσει» παρά την απόφαση και
κάλεσε τους οπαδούς του «να διατηρήσουν την ηρεμία τους» και «να μην
απαντήσουν σε πιθανές προκλήσεις».

Το Χρηματιστήριο της Κωνσταντινούπολης έκανε «βουτιά» μετά την αναγγελία της
απόφασης, αλλά ανέκαμψε λίγο αργότερα, με επίδοση 0,3% πάνω από το κλείσιμο
της Πέμπτης.

* Κροκοδείλια δάκρυα έχυσε χθες ο πρωθυπουργός της Τουρκίας, Μεσούτ Γιλμάζ,
δηλώνοντας ότι «όταν ένα κόμμα κλείνει σε δημοκρατικό καθεστώς, προκαλεί λύπη».

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N44</CAT>
<ED>
Κωδικός άρθρου: A16041N441</ED>
<ID>
ID:135407

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N44&aa=1</URL></REF>


Article

<CATEGORY>vin07</CATEGORY>

 <H2>Πλήρωσε το τίμημα της διένεξης με τον στρατό
</H2>
ΣΥΜΒΟΛΟ του πολιτικού Ισλάμ στην Τουρκία, ο Νετσμεντίν Ερμπακάν πλήρωσε το
τίμημα της διένεξής του με τον πανίσχυρο στρατό, φρουρό του κοσμικού χαρακτήρα
του τουρκικού κράτους. Πριν από μόλις ένα χρόνο ήταν στο ζενίθ της δόξας του,
στη θέση του πρωθυπουργού, την οποία εποφθαλμιούσε σε όλη την 30ετή διάρκεια
της πολιτικής ζωής του. Χρειάστηκε όμως να παραιτηθεί τον Ιούνιο, έπειτα από
ένα χρόνο στην πρωθυπουργία, που χαρακτηρίσθηκε από όξυνση των σχέσεων της
πολιτικής εξουσίας με τον στρατό, ο οποίος του καταλόγιζε ότι ευνοούσε την
άνοδο του μουσουλμανικού φονταμενταλισμού στη χώρα.

Πίσω από το καλοκάγαθο παρουσιαστικό του, ο Νετσμεντίν Ερμπακάν θεωρείται από
τους πολιτικούς παρατηρητές ιδιαίτερα αυταρχικός. Επονομαζόμενος «χότζα»
(«δάσκαλος») από τους οπαδούς του, είναι ένας ιδεολόγος που υπερασπίστηκε
ακούραστα την υπόθεση του Ισλάμ απ' άκρου σ' άκρη στην Τουρκία. Οι ομιλίες του
είναι κατά του «κατεστημένου», κατά της Δύσης και, ενίοτε, αντισημιτικές.
Προδίδουν τη νοσταλγία του για την οθωμανική αυτοκρατορία, όταν πολιτική και
θρησκεία ήταν ένα και το αυτό. Για τον Ερμπακάν, ο Μουσταφά Κεμάλ Ατατούρκ, ο
οποίος κατήργησε τον θεσμό του σουλτάνου - χαλίφη και επέβαλε το λαϊκό
χαρακτήρα του κράτους, ήταν ένας άθεος. 
Και η απαγόρευση της αμφίεσης με την ισλαμική μαντίλα στις δημόσιες υπηρεσίες,
την οποία αποφάσισε ο Μουσταφά Κεμάλ, ήταν μια παραβίαση των ανθρωπίνων δικαιωμάτων.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N44</CAT>
<ED>
Κωδικός άρθρου: A16041N442</ED>
<ID>
ID:135461

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N44&aa=2</URL></REF>


Article

<CATEGORY>vin07</CATEGORY>

 <H2>Έχουν απαγορευτεί 40 κόμματα
</H2>
ΤΟ ΙΣΛΑΜΙΚΟ Κόμμα της Ευημερίας, που απαγορεύτηκε χθες, δεν είναι παρά ένας
από τους 40 πολιτικούς σχηματισμούς που έχουν απαγορευτεί στην Τουρκία από το 1960.

Τα περισσότερα απ' αυτά τα κόμματα ήταν κομμουνιστικά, φιλοκουρδικά ή φιλοϊσλαμικά.

Το Ρεφάχ είναι το τρίτο ισλαμικό κόμμα που ιδρύει ο Νετσμεντίν Ερμπακάν το
οποίο διαλύεται με το επιχείρημα ότι απειλεί το κοσμικό καθεστώς.

Το 1972, το Κόμμα Εθνικής Τάξης (ΜΝΡ) με αρχηγό τον Ερμπακάν είχε απαγορευτεί
από το στρατιωτικό καθεστώς που είχε προκύψει από το πραξικόπημα του 1971. 
Μετά το πραξικόπημα του 1980 απαγορεύτηκε και ένας άλλος σχηματισμός που είχε
ιδρύσει ο Ερμπακάν, το Κόμμα Εθνικής Σωτηρίας (MSP). Τότε όμως, το στρατιωτικό
καθεστώς είχε απαγορεύσει όλα ανεξαιρέτως τα κόμματα...

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N44</CAT>
<ED>
Κωδικός άρθρου: A16041N443</ED>
<ID>
ID:135500

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N44&aa=3</URL></REF>


Article

<CATEGORY>vin07</CATEGORY>

 <H2>Το χρονικό μίας προαναγγελθείσης απαγόρευσης
</H2>
Η ΑΠΑΓΟΡΕΥΣΗ της λειτουργίας του Κόμματος της Ευημερίας στην Τουρκία ήταν η
τελευταία πράξη στο πολιτικό δράμα που ξεκίνησε στις 24 Δεκεμβρίου 1995, όταν
στις εκλογές το Ρεφάχ έρχεται πρώτο κόμμα έχοντας αποσπάσει το 21% των ψήφων
και τη σχετική πλειοψηφία στην τουρκική Εθνοσυνέλευση.

Ο μαραθώνιος των πολιτικών διαβουλεύσεων για τον σχηματισμό νέας κυβέρνησης
κράτησε, ούτε λίγο ούτε πολύ, έξι μήνες. Έτσι στις 28 Ιουνίου 1996
ανακοινώνεται ο σχηματισμός κυβέρνησης των δύο πρώτων κομμάτων στην
Εθνοσυνέλευση, του Ρεφάχ και του Κόμματος του Ορθού Δρόμου τής έως τότε
πρωθυπουργού Τανσού Τσιλέρ. Η πρώτη επίσημη επίσκεψη που πραγματοποιεί ο
Ερμπακάν είναι στο Ιράν, για να βελτιώσει τις σχέσεις με το γειτονικό ισλαμικό κράτος.

Στις 8 Οκτωβρίου ο Ερμπακάν πραγματοποιεί επίσημη επίσκεψη στη Λιβύη. Με
έκπληξη ακούει τον Λίβυο ηγέτη Μουαμάρ Καντάφι να τον καλεί να δημιουργήσει
ανεξάρτητο κουρδικό κράτος. Η πρώτη παρέμβαση του πανίσχυρου στρατιωτικού
κατεστημένου διακρίνεται με την επικύρωση της αμυντικής συμφωνίας συνεργασίας
ανάμεσα στην Τουρκία και το Ισραήλ την 1η Δεκεμβρίου. Ο Ερμπακάν είχε
προεκλογικά υποσχεθεί να μην επικυρωθεί η συνθήκη αυτή.

Ανοικτή σύγκρουση με τους αντι-ισλαμιστές ξεσπάει μετά τον λόγο που εκφωνεί ο
δήμαρχος του προαστίου Σιντσάν της Άγκυρας την 31η Ιανουαρίου 1997, παρουσία
του Ιρανού πρεσβευτή, για τη δημιουργία ισλαμικού κράτους. Το τουρκικό
επιτελείο στέλνει ίλη τεθωρακισμένων να παρελάσει στους δρόμους του Σιντσάν.

ΤΑ ΙΣΛΑΜΙΚΑ ΣΧΟΛΕΙΑ

Στις 28 Φεβρουαρίου, το Εθνικό Συμβούλιο Ασφαλείας πιέζει τον Ερμπακάν να
περιορίσει τα ισλαμικά σχολεία (Ιμάμ Χατίπ).

Στις 18 Απριλίου ο στρατηγός Οσμάν Οζμπέκ λοιδορεί την εμφάνιση του Ερμπακάν
με ισλαμική κελεμπία, στη Σαουδική Αραβία. Στις 21 Μαΐου ο γενικός εισαγγελέας
Βουράλ Σαβάς προσφεύγει στο Συνταγματικό Δικαστήριο με το ερώτημα της
απαγόρευσης της λειτουργίας του Κόμματος της Ευημερίας, «επειδή αποτελεί
απειλή για την κοσμική φύση του τουρκικού κράτους». Στις 18 Ιουνίου υποβάλλει
την παραίτησή του. Ο πρόεδρος Ντεμιρέλ σε δύο ημέρες αναθέτει την εντολή
σχηματισμού κυβέρνησης στον Μεσούτ Γιλμάζ. Στις 27 Ιουνίου αρχίζουν οι
παραιτήσεις βουλευτών του Ρεφάχ και του Κόμματος του Ορθού Δρόμου. Με τη
μέθοδο της «σαλαμοποίησης» αποκτά την απαιτούμενη κυβερνητική πλειοψηφία ο
Γιλμάζ, που αναγκάζεται να συνεργαστεί με τον «αριστερό» Ετζεβίτ.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N44</CAT>
<ED>
Κωδικός άρθρου: A16041N444</ED>
<ID>
ID:135529

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N44&aa=4</URL></REF>


Article

<CATEGORY>vin07</CATEGORY>

 <H5>ΔΟΛΟΦΟΝΗΘΗΚΕ ΑΠΟ ΚΡΟΑΤΗ ΣΕΡΒΟΣ ΠΡΟΣΦΥΓΑΣ, ΜΙΑ ΜΕΡΑ ΜΕΤΑ ΤΗ ΜΕΤΑΒΙΒΑΣΗ ΤΗΣ ΕΞΟΥΣΙΑΣ
</H5><H2>Σύννεφα στη Σλαβονία
</H2>
Οι πληγές. Ηλικιωμένη γυναίκα περπατά σ' έναν έρημο δρόμο μπροστά από την
κατεστραμμένη δεξαμενή νερού στο Βούκοβαρ, μία μέρα αφότου ολόκληρη η περιοχή
επέστρεψε στον έλεγχο της Κροατίας (φωτό Ρώυτερ)

Λίγες ώρες αφότου η διοίκηση της Ανατολικής Σλαβονίας πέρασε από τα Ηνωμένα
Έθνη στην Κροατία, μια δολοφονία ήρθε να εντείνει τους φόβους ότι οι πληγές
του πολέμου δεν έχουν κλείσει ακόμη.

ΣΤΟ ΧΩΡΙΟ Γκράμποβατς ένας ηλικιωμένος Σέρβος πρόσφυγας δολοφονήθηκε μπροστά
από το σπίτι στο οποίο εγκαταστάθηκε η οικογένειά του το 1991, από έναν
μεθυσμένο Κροάτη, τον Μάρτιν Κόρντα. Ο δράστης είχε ρίξει τον περασμένο μήνα
μια χειροβομβίδα σ' ένα καφέ, με αποτέλεσμα να σκοτωθεί τότε άλλος ένας
Σέρβος. Το Γκράμποβατς ήταν παλαιότερα ένα χωριό όπου ζούσαν κυρίως Κροάτες.
Σήμερα κατοικούν σ' αυτό 50 οικογένειες Σέρβων προσφύγων και λίγοι Κροάτες,
που επέστρεψαν μόλις πρόσφατα. «Η ζωή ήταν εντάξει ώς τον Δεκέμβριο. Καθώς
πλησίαζε η λήξη της δικαιοδοσίας των Ηνωμένων Εθνών άρχισαν να συμβαίνουν
διάφορα. Επιθέσεις, βρισιές, εκφοβισμός. Τώρα ζούμε μέσα στον φόβο,
καθημερινά», δήλωσε ο γιος του θύματος.

Στο Βελιγράδι, ο Γιουγκοσλάβος πρόεδρος Σλόμπονταν Μιλόσεβιτς συναντήθηκε με
τον Αμερικανικό απεσταλμένο Ρόμπερτ Γκέλμπαρντ και συζήτησαν την πορεία
εφαρμογής των συμφωνιών του Ντέιτον. Νωρίτερα ο Γκέλμπαρντ είχε καταστήσει
προσωπικά υπεύθυνο τον Μιλόσεβιτς για τα τελευταία αιματηρά γεγονότα στο
Μαυροβούνιο, όπου οπαδοί του πρώην προέδρου Μομίρ Μπουλάτοβιτς επιτέθηκαν
εναντίον αστυνομικών στην Ποντγκόριτσα, με αποτέλεσμα να τραυματιστούν 44
άτομα, στην πλειονότητά τους αστυνομικοί. Σύμφωνα με τον Γκέλμπαρντ, ο
Μιλόσεβιτς υποστήριξε τις διαδηλώσεις κατά του νέου προέδρου του Μαυροβουνίου
Μίλο Τζουκάνοβιτς.

Σχολιάζοντας τις σχέσεις του Μιλόσεβιτς με τον νέο πρόεδρο του Μαυροβουνίου,
τον 35χρονο Μίλο Τζουκάνοβιτς, το πρακτορείο Ρώυτερ μετέδωσε χθες την εκτίμηση
ότι ο Μιλόσεβιτς θυμίζει έναν γερασμένο πυγμάχο, που δεν μπορεί πλέον να
καταφέρει πολιτικό νοκάουτ ούτε στην ίδια τη γειτονιά του. Αν και ο
Τζουκάνοβιτς κατέστησε σαφές στην τελετή ορκωμοσίας ότι δεν σκοπεύει να
προωθήσει την απόσχιση του Μαυροβουνίου από τη Γιουγκοσλαβία, θεωρείται βέβαιο
ότι οδεύει σε σύγκρουση με τον Μιλόσεβιτς.

ΕΛΛΗΝΙΚΗ ΔΙΑΜΕΣΟΛΑΒΗΣΗ

Τη διαμεσολάβηση της ελληνικής κυβέρνησης ώστε να συναντηθούν οι πρωθυπουργοί
της Γιουγκοσλαβίας, της Αλβανίας και ο ηγέτης των αλβανοφώνων του
Κοσσυφοπεδίου ανήγγειλε χθες στη Βουλή ο αναπληρωτής υπουργός Εξωτερικών.

Ο Γιώργος Παπανδρέου, απαντώντας σε επίκαιρη ερώτηση του βουλευτή της Νέας
Δημοκρατίας Γιάννη Βαρβιτσιώτη για την κατάσταση στο Κοσσυφοπέδιο και τις
επιπτώσεις στην ευρύτερη περιοχή, πληροφόρησε ότι έχουν προηγηθεί επαφές σε
διπλωματικό επίπεδο, ώστε να διευθετηθεί το πρόβλημα: «Χρειάζονται συνεχείς
προσπάθειες και αυτό κάνουμε. Έχουμε μεταφέρει στους κ.κ. Μιλόσεβιτς, Νάνο και
Ρουγκόβα την πρόθεσή μας να φιλοξενήσουμε, όποτε το θελήσουν, μια τέτοια
συνάντησή τους», πρόσθεσε.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N45</CAT>
<ED>
Κωδικός άρθρου: A16041N451</ED>
<ID>
ID:135408

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N45&aa=1</URL></REF>


Article

<CATEGORY>vin07</CATEGORY>

 <H2>Η Πομπηία «παραχωρείται» σε βιομηχάνους
</H2>
Ο ΓΝΩΣΤΟΤΕΡΟΣ αρχαιολογικός χώρος της Ιταλίας, η Πομπηία, προσελκύει το
ενδιαφέρον μεγάλων κεφαλαιούχων, που θα αναλάβουν τελικά τη φροντίδα της. Η
ασυνήθιστη αυτή μορφή «εμπορικοποίησης» των ιστορικών θησαυρών συμφωνήθηκε
ύστερα από επαφές της ιταλικής κυβέρνησης με βιομηχάνους.

Οι επιχειρηματίες δήλωσαν πρόθυμοι να αναλάβουν το κόστος έργων επισκευής και
συντήρησης των μνημείων έναντι αδείας να τοποθετήσουν... διαφημιστικές
επιγραφές πλάι σ' αυτά.

Ο αντιπρόεδρος της κυβέρνησης και υπουργός Πολιτισμού Βάλτερ Βελτρόνι δήλωσε
ότι η άδεια για «συνεργασία» με τους υπευθύνους των αρχαιολογικών χώρων θα
δοθεί στις εταιρείες εκείνες που θα παρέχουν τις απαιτούμενες εγγυήσεις και
που υπέβαλαν σχετικές αιτήσεις ως την περασμένη Πέμπτη, που έληγε και η
σχετική προθεσμία.

Κατά τον Βελτρόνι, το κόστος συντήρησης των αρχαίων μνημείων είναι τεράστιο
και το κράτος δεν μπορούσε πια να το καλύψει εξ ολοκλήρου. Οι ιδιωτικές
εταιρείες αντίθετα έχουν μεγάλες δυνατότητες, αφενός λόγω των κεφαλαίων τους,
αφετέρου λόγω του αντικειμένου πολλών απ' αυτές: οι οικοδομικές εταιρείες,
λ.χ., θα εξασφαλίσουν με χαμηλό κόστος τα απαιτούμενα δομικά υλικά, οι
εταιρείες χρωμάτων τα μέσα για την επιδιόρθωση εικόνων, οι εταιρείες τροφίμων
τα εφόδια για καντίνες κ.λπ.

Εννοείται ότι το «ξεπούλημα» των μνημείων από την κυβέρνηση της Ελιάς έχει
προκαλέσει ζωηρές αντιδράσεις. Ο Βελτρόνι βεβαιώνει πάντως ότι οι διαφημίσεις
των χορηγών θα είναι όχι διάσπαρτες αλλά όλες μαζί, σε χώρο ορισμένο, ώστε «να
μην ενοχλούν».

Στο μεταξύ μελετάται η επέκταση του μέτρου και σε άλλα μνημεία, ενώ αναμένεται
και η έκδοση μετοχών «Πομπηίας» για τη συγκέντρωση περισσότερων χρημάτων.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N45</CAT>
<ED>
Κωδικός άρθρου: A16041N452</ED>
<ID>
ID:135462

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N45&aa=2</URL></REF>


Article

<CATEGORY>vin07</CATEGORY>

 <H2>Το αεροπλάνο δεν είχε μάσκα οξυγόνου
</H2>
ΤΗΝ ΠΙΟ τραγική εμπειρία της καριέρας του έζησε ένας γιατρός, βλέποντας να
πεθαίνει μέσα σε ένα αεροπλάνο μια 25χρονη κοπέλα, χωρίς να μπορεί να της
παράσχει βοήθεια.

Σε πτήση των αμερικανικών αερογραμμών «Δέλτα», μια κοπέλα 25 χρόνων υπέστη
καρδιακή ανακοπή και ο χειρουργός Τζον Νάιτ, που επέβαινε του αεροσκάφους,
έσπευσε να την βοηθήσει. Αλλά όταν άνοιξε το κουτί των πρώτων βοηθειών που
υπήρχε στο αεροσκάφος, βρήκε μέσα ένα στηθοσκόπιο και μερικές σύριγγες, όχι
όμως και τα εργαλεία που είχε απόλυτη ανάγκη: μάσκα οξυγόνου και μία συσκευή
για να τροφοδοτηθούν με οξυγόνο οι πνεύμονες. Παρά τις επανειλημμένες
μαλάξεις, δεν κατόρθωσε να σώσει την κοπέλα.

Αν και τα καταγραμμένα επείγοντα περιστατικά μέσα σε αεροσκάφη εν πτήσει έχουν
αυξηθεί στις Ηνωμένες Πολιτείες από τρία την ημέρα στα τέλη της δεκαετίας του
1980 σε 29 την ημέρα το 1996, οι ομοσπονδιακοί κανονισμοί για τα ιατρικά
μηχανήματα που πρέπει να διαθέτουν τα αεροσκάφη δεν έχουν αναθεωρηθεί από το 1986.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N45</CAT>
<ED>
Κωδικός άρθρου: A16041N453</ED>
<ID>
ID:135501

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N45&aa=3</URL></REF>


Article

<CATEGORY>vin07</CATEGORY>

 <H5>Η γαλλική δεξιά...
</H5><H5>Τριάντα χρόνια...
</H5><H5>Ο Ρομπέρ Υ...
</H5><H5>Το ζήτημα...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... μπορεί ν' αναπαύεται. Είναι τόσο το κονταροχτύπημα στους κόλπους της
αριστεράς που η ίδια δεν χρειάζεται τίποτα να προσθέσει. Η εξέγερση των
ανέργων είναι πλέον το δεινότερο τεστ για την ενότητα της «πολυσυλλεκτικής»
κυβέρνησης Ζοσπέν. Επικεφαλής των καταλήψεων κρατικών υπηρεσιών είναι η Γενική
Συνομοσπονδία Εργατών (CGT) η οποία ελέγχεται από το ΚΚ, εταίρο των
σοσιαλιστών στην εξουσία. Την πιο ανελέητη κριτική της αστυνομίας για τον
τρόπο που αντιμετωπίζει τους διαδηλωτές την ασκούν οι Πράσινοι, επίσης εταίροι
του Ζοσπέν. Αλλά η πιο οδυνηρή κριτική για τον 60χρονο καθηγητή της Οικονομίας
πρέπει να είναι αυτή που προέρχεται από τους συντρόφους στο ίδιο του το κόμμα.
Και από τους οπαδούς: «Ζοσπέν σοσιαλπροδότη!» ήταν ένα από τα συνθήματα στις καταλήψεις.

... μετά τον παρισινό Μάη, μερικοί Γάλλοι διερωτώνται μήπως πρόκειται για
«μπις». Αλλά όχι, το '98 διαφέρει από το '68, τουλάχιστον μέχρι στιγμής. Τότε,
τη σκηνή κατείχαν οι φοιτητές μαζί με τους εργάτες. Τώρα, την ελέγχουν οι
άνεργοι χωρίς τους φοιτητές. Τότε, ένα απ' τα αιτήματα ήταν η «φαντασία στην
εξουσία». Θα φαινόταν αστείο στους σημερινούς διαδηλωτές, που δεν ζητούν παρά
το μεροκάματο. Αν κάτι μοιάζει με τα τότε, είναι το ανυποχώρητο των
κυβερνώντων. Ούτε πόντο δεν κάνει πίσω ο Ζοσπέν. Την Τρίτη, με το Παρίσι
ανάστατο ­ και τους διαδηλωτές στην πιο βίαιη ώρα τους, καθώς καταλάμβαναν το
Χρηματιστήριο Εμπορευμάτων και πετούσαν έγγραφα και έπιπλα από τα παράθυρα ­ ο
Ζοσπέν δήλωνε ότι η κυβέρνηση «εμμένει στους σταθερούς στόχους της και στην
οικονομική πολιτική της. Η οποία άλλωστε έχει εγκριθεί από τη Βουλή».

... ήξερε φυσικά ότι η υπόμνηση της έγκρισης αφορούσε τον ίδιο και το κόμμα
του, όπως και τους Πράσινους και τις άλλες δυνάμεις που συνεργάζονται με τους
σοσιαλιστές. Όφειλε επομένως ο Γραμματέας του ΚΚ ­ κατά τον Ζοσπέν ­ να
νουθετήσει τους ταραξίες οπαδούς του. Και να φερθεί ως εξουσία επιτέλους, όχι
ως αντιπολίτευση. Ο Ζοσπέν τα είχε εξηγήσει ήδη όλα αυτά τη Δευτέρα, σ' ένα
γεύμα «εργασίας» όπου είχε καλέσει ένα στέλεχος από κάθε συνεργαζόμενο κόμμα:
ΚΚ, Πράσινους και Κίνημα Πολιτών. Το μήνυμά του, όπως έγραψε η «Μοντ», ήταν «Ή
βοηθάτε στη συνοχή ή αλλοιώς να διαλυθούμε». Τον άκουσαν ευγενικά, είπαν τις
απόψεις τους και έφυγαν σκεφτικοί. Στο υπουργικό συμβούλιο, η θέση των
κομμουνιστών και των Πράσινων γίνεται όλο και πιο δύσκολη. «Έχει εμφανισθεί
ένα νέο είδος υπουργού ­ έγραψε ειρωνικά η "Φιγκαρό". ­ Αυτός που λέει όχι
αλλά συναινεί».

... είναι αν και πότε θα επέλθει η ρήξη. Σε ποιο βαθμό, επίσης, μπορεί το ΚΚ ­
κυρίως αυτό ­ ν' αγνοεί τη βάση του, που είναι ανοιχτά εχθρική προς τον «ψεύτη
Ζοσπέν». Ακόμη και το 35ωρο ο πρωθυπουργός φαίνεται να το παίρνει πίσω: Στον
πρόεδρο των βιομηχάνων, Ερνέστ Σεγιέρ, που τον επισκέφθηκε την Τρίτη για να
του πει ότι δεν δέχονται ούτε συζήτηση για μείωση ωραρίου («θα οδηγήσει σε
μεγαλύτερη ανεργία και θα εμποδίσει την ανάκαμψη») ο Ζοσπέν «έδειξε
κατανόηση». Μετά το κλείσιμο της μονάδας της Ρενώ στο Βέλγιο και μετά τις
ιδιωτικοποιήσεις που προχωρούν ραγδαία, το 35ωρο θα είναι μήπως το νέο του
Βατερλώ; Στο ΚΚ, βράζουν, μιλούν γα αποχώρηση. Και σε δυο βδομάδες, αρχίζει
στη Βουλή η συζήτηση του νομοσχεδίου για το 35ωρο...

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N46</CAT>
<ED>
Κωδικός άρθρου: A16041N461</ED>
<ID>
ID:135409

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N46&aa=1</URL></REF>


Article

<CATEGORY>vin07</CATEGORY>

 <H5>ΤΖΩΝ ΓΚΛΕΝ
</H5><H2>ΠΡΟΣΩΠΑ
</H2><H2>Ένας 77χρονος στο Διάστημα
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Τζων Γκλεν. Στα 77 του, ο πρώην αστροναύτης και νυν γερουσιαστής θα
ξαναταξιδέψει στο Διάστημα

Το 1962 έγινε ο πρώτος Αμερικανός που πέταξε γύρω από τη Γη σε τροχιά· 36
χρόνια μετά, θα γίνει ο γηραιότερος άνθρωπος που θα ταξιδέψει στο Διάστημα.

Ο ΤΖΩΝ Γκλεν, πρώην αστροναύτης και νυν Δημοκρατικός γερουσιαστής του Οχάιο,
θα έχει τον Οκτώβριο μια θέση στην πτήση του διαστημικού λεωφορείου
«Ντισκάβερυ», ανακοίνωσε χθες ο διευθυντής της NASA Ντάνιελ Γκόλντιν. Ο Γκλεν
θα έχει κλείσει τότε τα 77 του και αρκετοί απέρριψαν το εγχείρημα ως
επιχείρηση δημοσίων σχέσεων της NASA. Άλλοι επισήμαναν πως η απόφαση για την
πτήση αυτή είναι σαφώς κυβερνητική και αποτελεί ανταμοιβή του γερουσιαστή για
τη σθεναρή υποστήριξη που προσέφερε το καλοκαίρι στον Κλίντον, ως μέλος τής
υπό τους Ρεπουμπλικανούς επιτροπής του Κογκρέσου που ασχολήθηκε με τις
παρατυπίες των Δημοκρατικών στη χρηματοδότηση της τελευταίας προεδρικής
εκλογής, το 1996.

Μολονότι η φυσική κατάστασή του είναι εξαιρετική, ο Γκλεν θα είναι τον
Οκτώβριο 16 χρόνια μεγαλύτερος απ' όλους όσους έχουν μέχρι σήμερα τολμήσει να
πετάξουν στο Διάστημα, σε συνθήκες έλλειψης βαρύτητας. Η NASA δικαιολογεί την
επιλογή του λέγοντας πως θα μελετηθεί πώς η έλλειψη βαρύτητας επηρεάζει το
ανθρώπινο σώμα καθώς γερνά. Η εκπαίδευση και η πτήση του Γκλεν, το 1962, είχαν
καταγραφεί λεπτομερέστατα και τα στοιχεία από την πτήση εκείνη θα συγκριθούν
με εκείνα της πτήσης που θα πραγματοποιήσει τον Οκτώβριο. Ο Γκλεν είχε
εκδηλώσει και παλιότερα την επιθυμία να συμμετάσχει σε μια τέτοια πτήση: «Τα
τελευταία 25 με 30 χρόνια ήθελα να επιστρέψω στο Διάστημα και ουδέποτε το
έκρυψα», δήλωσε τον Ιούλιο, όταν ο «Ιχνηλάτης» προσγειώθηκε στον Άρη,
προσθέτοντας πάντως ότι δεν ήθελε να το κάνει εφόσον θα υπήρχε ένας σαφής
επιστημονικός λόγος.

Το βέβαιο είναι ότι η νέα αποστολή του θα συναρπάσει τους Αμερικανούς, πολλοί
από τους οποίους έχουν ακόμη ζωντανή στη μνήμη τους την πρώτη του πτήση, τον
Φεβρουάριο του 1962, όταν ολόκληρο το έθνος στήθηκε μπροστά στις τηλεοράσεις
για να παρακολουθήσει το ιστορικό εγχείρημά του. Ο Γκλεν είχε επιστρέψει στη
Γη την ίδια μέρα που αναχώρησε, έπειτα από τρεις περιστροφές σε τροχιά και,
μολονότι ήθελε να επιστρέψει στο Διάστημα, δεν του επετράπη μήπως συμβεί
κάποιο δυστύχημα και χάσει η Αμερική τον ήρωά της. Τώρα όμως η συμμετοχή του
στην πτήση του «Ντισκάβερυ» θα καταδείξει την εμπιστοσύνη της NASA στην
ασφάλεια των πτήσεών της, αν και ορισμένα στελέχη της αντιδρούν σε οτιδήποτε
θυμίζει το πρόγραμμά της Πολίτες στο Διάστημα. Το πρόγραμμα εκείνο είχε στόχο
να αυξήσει την υποστήριξη της κοινής γνώμης στις επανδρωμένες διαστημικές
πτήσεις και κατέληξε σε τραγωδία τον Ιανουάριο του 1986, όταν η δασκάλα Κρίστα
Μακώλιφ σκοτώθηκε μαζί με έξι αστροναύτες στην έκρηξη του «Τσάλεντζερ».

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N46</CAT>
<ED>
Κωδικός άρθρου: A16041N462</ED>
<ID>
ID:135463

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N46&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Η άνοιξη της Αβάνας
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Περιμένοντας τον Πάπα. Η 9χρονη Βιβιάνα Ντίας δείχνει υπερήφανη την αφίσα που
της έδωσαν εκκλησιαστικοί αξιωματούχοι στη Σάντα Κλάρα

Στην Πλατεία της Επανάστασης, στο κέντρο της Αβάνας, οι εργάτες δουλεύουν με
ιλιγγιώδεις ρυθμούς. Η τοιχογραφία του Τσε πρέπει να ανακαινιστεί εγκαίρως. Σε
λίγες μέρες ο Πάπας θα τελέσει λειτουργία ακριβώς από κάτω.

ΚΑΠΩΣ σαστισμένοι φαίνονται οι κάτοικοι της Αβάνας εν όψει της επίσκεψης του
Ποντίφηκα, την ερχόμενη Τετάρτη. «Είναι μουσουλμάνος ή καθολικός ο Πάπας;»
ρωτάει ο ανταποκριτής της «Ελ Παΐς» μια νεαρή κοπέλα. «Πιστεύω πως είναι και
τα δύο», απαντάει εκείνη. «Εγώ είμαι άθεη, αλλά θα υποδεχθώ τον Πάπα με
σεβασμό γιατί είναι μια προσωπικότητα, το διάβασα σ' ένα περιοδικό», λέει μια
φοιτήτρια. «Το μόνο που θέλω από τον Πάπα είναι να καταφέρει να μας πληρώνουν
τον μισό μισθό σε πέσος και τον μισό σε δολάρια», παρατηρεί ο Αλφρέντο,
ηλικίας γύρω στα 50.

Ανεξαρτήτως των θρησκευτικών ή πολιτικών τους πεποιθήσεων, πάντως, οι Κουβανοί
κάθησαν την περασμένη Τρίτη μπροστά στους τηλεοπτικούς τους δέκτες για να
παρακολουθήσουν ένα ασυνήθιστο θέαμα: τον καρδινάλιο Χάιμε Ορτέγκα να εκφωνεί
ομιλία γύρω από τα ανθρώπινα δικαιώματα και την ελευθερία. Οι τόνοι ήταν
χαμηλοί, το κλίμα συναινετικό. Τίποτα δεν μπορεί να διαταράξει την άνοιξη στις
σχέσεις ανάμεσα στο καθεστώς και την Εκκλησία. Ακόμη και το μικρόφωνο που
ανακάλυψαν τον περασμένο μήνα αξιωματούχοι του Βατικανού στο δωμάτιο όπου θα
μείνει ο Πάπας δεν προκάλεσε παρά μια χλιαρή διαμαρτυρία.

Συγκρατημένα αισιόδοξος και μετρημένος εμφανίζεται και ο διαφωνών Ελισάρντο
Σάντσες, πρόεδρος της κουβανικής Επιτροπής Ανθρωπίνων Δικαιωμάτων. Στα 53 του
χρόνια ­ τα οκτώ από τα οποία τα έχει περάσει στη φυλακή ­ υποστηρίζει με
θέρμη την οδό του διαλόγου και πιστεύει ότι για το καλό των Κουβανών θα ήταν
προτιμότερο να γίνουν από τη σημερινή κυβέρνηση οι αναγκαίες οικονομικές και
πολιτικές μεταρρυθμίσεις. Από την επίσκεψη του Πάπα δεν περιμένει θαύματα.
Άλλωστε ­ σημειώνει ­ τα προβλήματα της Κούβας δεν θα λυθούν με θαύματα, αλλά
με μια συντονισμένη προσπάθεια σε εθνικό επίπεδο. Και, ασφαλώς, με την άρση
των «απαράδεκτων και ανήθικων οικονομικών κυρώσεων που έχει επιβάλει η Ουάσιγκτον».

Στο μέτωπο αυτό σημειώθηκε αυτή την εβδομάδα μια πολύ ενδιαφέρουσα εξέλιξη.
Μια σειρά οργανώσεων και προσωπικοτήτων που μέχρι τώρα δρούσαν μεμονωμένα για
την άρση του εμπάργκο αποφάσισαν να ενώσουν τις δυνάμεις τους συγκροτώντας
στην Ουάσιγκτον την ομάδα «Αμερικανοί υπέρ Ανθρωπιστικών Εμπορικών Σχέσεων με
την Κούβα». Οι βουλευτές, στρατιωτικοί και επιχειρηματίες που μετέχουν στην
ομάδα αυτή δεν έχουν όλοι τα ίδια κίνητρα. Άλλοι θέλουν να κερδίσουν χρήματα
από τη φιλελευθεροποίηση των συναλλαγών, άλλοι πιστεύουν ότι το εμπάργκο
ωφελεί το κουβανικό καθεστώς κι άλλοι επισημαίνουν τα προβλήματα που
αντιμετωπίζει ο πληθυσμός από τις ελλείψεις τροφίμων και φαρμάκων. Μα όλοι
καλύπτονται από τη δήλωση του Ουίλαρντ Ουόρκμαν, αντιπροέδρου του Αμερικανικού
Εμπορικού Επιμελητηρίου και ηγετικού στελέχους του λόμπι: «Η ανοιχτή οικονομία
είναι το πρώτο βήμα προς τη δημοκρατία».

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N46</CAT>
<ED>
Κωδικός άρθρου: A16041N463</ED>
<ID>
ID:135502

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N46&aa=3</URL></REF>


Article

<CATEGORY>vin08</CATEGORY>

 <H5>Ψαράδες και σφουγγαράδες δεν θα αποδίδουν ΦΠΑ το '98
</H5><H5>ΠαρέμβασηΤζουμάκα για εκτόνωση της... θαλασσοταραχής
</H5><H2>«Ψάρωσαν» το υπουργείο...
</H2>
Αποκλεισμένο το λιμάνι του Ηρακλείου από ψαρόβαρκες αποφασισμένων αλιέων...

Μέχρι και την 31/12/1998 οι αλιείς και σπογγαλιείς δεν θα έχουν καμιά
υποχρέωση για απόδοση του ΦΠΑ στο Δημόσιο.

Αυτό προβλέπεται σε απόφαση που υπέγραψε ο υφυπουργός Οικονομικών Γ. Δρυς, με
την οποία αναβάλλεται για ένα χρόνο η υποχρέωση των αλιέων και σπογγαλιέων να
αποδίδουν ΦΠΑ με βάση το καθεστώς που ισχύει στην Ευρωπαϊκή Ένωση. Το καθεστώς
αυτό, που υποχρεώνει τις δύο κατηγορίες επαγγελματιών να τηρούν βιβλία Β'
κατηγορίας και να εκδίδουν τιμολόγια πώλησης και προβλεπόταν να ισχύσει στη
χώρα από 1/1/1998, προκάλεσε τις έντονες αντιδράσεις των αλιέων και
σπογγαλιέων κατά το τελευταίο διάστημα μέχρι και σήμερα. Μέχρι πρότινος, οι
αλιείς και σπογγαλιείς θεωρούνταν «αγρότες» και δεν απέδιδαν ΦΠΑ.

Υποχώρηση

Το υπουργείο Οικονομικών, που κάτω από την πίεση των κοινοτικών διατάξεων
επιχείρησε να εφαρμόσει από την αρχή του έτους το καθεστώς αυτό, τελικά,
ύστερα από τις αντιδράσεις των αλιέων και σπογγαλιέων (που προχώρησαν ακόμη
και σε αποκλεισμούς αρκετών λιμανιών σε νησιά του Αιγαίου αυτές τις ημέρες),
αναγκάστηκε να υποχωρήσει προκειμένου να αρθεί το αδιέξοδο που είχε δημιουργηθεί.

Πάντως, αδιευκρίνιστος παραμένει ακόμη ο τρόπος αντίδρασης των αλιέων και
σπογγαλιέων, καθώς σύμφωνα με τα αιτήματα που έχουν εκφράσει μέχρι τώρα,
εμμένουν στη θέση τους να μην γίνει καμιά αλλαγή στο καθεστώς στο οποίο
βρίσκονται, και που τους εξομοιώνει με το ειδικό καθεστώς που ισχύει για τους
αγρότες, που δεν αποδίδουν στο Δημόσιο τον ΦΠΑ που εισπράττουν.

«Επιτηδευματίες»

Θα πρέπει να σημειωθεί ότι το κοινοτικό καθεστώς που προβλέπεται στην 6η
οδηγία της Ευρωπαϊκής Ένωσης και έπρεπε κανονικά να ισχύει από το 1996, θεωρεί
τους αλιείς και σπογγαλιείς «επιτηδευματίες». Στην απάντηση του κ. Γ. Δρυ προς
τους βουλευτές αναφέρεται ότι το κοινοτικό καθεστώς δεν υποχρεώνει τους αλιείς
και σπογγαλιείς να τηρούν ταμειακές μηχανές και ούτε αυτό τέθηκε ως υποχρέωση
από το υπουργείο.

Να σημειωθεί ακόμη ότι στην απόφαση του κ. Γ. Δρυ που προβλέπει την παράταση,
επισημαίνεται ότι εκτός των παραπάνω δεν αίρεται η υποχρέωση των αλιέων και
σπογγαλιέων να τηρούν το Ημερολόγιο Μεταφοράς και το Δελτίο Αποστολής, καθώς
τα στοιχεία αυτά τηρούνται και από τους αγρότες.

Επίσης, σημειώνεται ότι όσοι μέχρι τώρα θεώρησαν βιβλία και στοιχεία, μπορούν
να τα προσκομίσουν στις αρμόδιες Εφορίες μέχρι 28 Φεβρουαρίου 1998 για να τα
ακυρώσουν. Στην περίπτωση που έχουν εκδώσει στοιχεία στα οποία είχαν
υπολογίσει τον ΦΠΑ, τότε ο φόρος πρέπει να αποδοθεί στο Δημόσιο.

ΜΕ ΠΡΩΤΟΒΟΥΛΙΑ του υπουργού Γεωργίας κ. Στέφανου Τζουμάκα πραγματοποιείται
σήμερα σύσκεψη στο υπουργείο Γεωργίας ­ παρουσία του υφυπουργού Οικονομικών κ.
Γιώργου Δρυ ­ με το προεδρείο των αλιέων απ' όλη την Ελλάδα προκειμένου να
αντιμετωπιστεί η κρίση που έχει δημιουργηθεί από την απεργία καθώς έχουν
αποκλείσει τα λιμάνια του Ηρακλείου, της Καλύμνου, της Λέρου και της Πάτμου.
Χθες απειλήθηκαν επεισόδια στο λιμάνι του Ηρακλείου, όταν το γκαζάδικο «Έλενα»
επιχείρησε να σπάσει τον αποκλεισμό. Οι πιέσεις που δέχτηκαν χθες οι ψαράδες
για να επιτρέψουν τον απόπλου και τον κατάπλου των πλοίων στο λιμάνι του
Ηρακλείου ήταν πολλές. 
Κυρίως για το δεξαμενόπλοιο της Πολεμικής Αεροπορίας που μεταφέρει καύσιμα για
τις βάσεις των νησιωτικών περιοχών κι έχει εγκλωβιστεί από την περασμένη
Τετάρτη. Ο διοικητής της 126 Σμηναρχίας Μάχης κ. Δεμέναγας μετέβη το πρωί στο
λιμάνι του Ηρακλείου και συζήτησε με τη συντονιστική επιτροπή αγώνα των
ψαράδων. Αν και ο πρόεδρος του συλλόγου κ. Μιχάλης Τσαβολάκης υποσχέθηκε ότι
θα ανοίξει το λιμάνι για να αποπλεύσει το δεξαμενόπλοιο, οι συνάδελφοί του
αντέδρασαν με αποτέλεσμα ο διοικητής της 126 Σ.Μ. να αποχωρήσει άπρακτος.
Σύμφωνα με πληροφορίες, προκύπτει μεγάλο πρόβλημα για τον ανεφοδιασμό με
καύσιμα των αεροσκαφών σε μια περίοδο που η Πολεμική Αεροπορία βρίσκεται σε
ετοιμότητα λόγω της έντασης και των συνεχών προκλήσεων των Τούρκων.

* Στο μεταξύ, μεγάλη ήταν η ταλαιπωρία χθες για εκατοντάδες επιβάτες αλλά και
παραγωγούς αγροτικών προϊόντων που δεν μπορούσαν να ταξιδέψουν με τα πλοία της
γραμμής για τον Πειραιά λόγω του αποκλεισμού του λιμανιού του Ηρακλείου.
Εκπρόσωποι των Μινωικών Γραμμών και της ΑΝΕΚ είχαν πολύωρη συνάντηση με τους ψαράδες.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N47</CAT>
<ED>
Κωδικός άρθρου: A16041N471</ED>
<ID>
ID:135420

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N47&aa=1</URL></REF>


Article

<CATEGORY>vin08</CATEGORY>

 <H2>Κατ' αποκοπήν καταβολή ΦΠΑ ανάλογα με το μήκος του σκάφους
</H2>
ΠΑΡΑΤΕΙΝΕΤΑΙ ΓΙΑ έναν ακόμη χρόνο η μη απόδοση του ΦΠΑ από τους ψαράδες και
τους σφουγγαράδες. Το ανακοίνωσε χθες και στη Βουλή ο υφυπουργός Οικονομικών.

Ο κ. Γ. Δρυς, απαντώντας σε επίκαιρες ερωτήσεις των βουλευτών της Νέας
Δημοκρατίας κ. Αν. Καραμάριου και του ΚΚΕ κ. Δ. Κωστόπουλου, διευκρίνισε ότι
από την 1.1.1999 και οι δύο κατηγορίες θα θεωρούνται επιτηδευματίες και θα
εξαιρούνται από τα αγροτικά επαγγέλματα, σύμφωνα με τις οδηγίες της Ευρωπαϊκής
Ένωσης. Και πρόσθεσε: «Όσοι έχουν κύκλο εργασιών μέχρι 1.800.000 δραχμές
ετησίως δεν υποχρεούνται να τηρούν βιβλία και να αποδίδουν ΦΠΑ. Πάνω απ' αυτό
το όριο οφείλουν να έχουν βιβλία τουλάχιστον Β' κατηγορίας και να εκδίδουν
τιμολόγια πώλησης των προϊόντων τους».

Αυτή η θέση του υφυπουργού προκάλεσε την έντονη αντίδραση των επερωτώντων βουλευτών:

Ο κ. Αν. Καραμάριος κατηγόρησε τον υφυπουργό για παραπλάνηση των ψαράδων και
των σφουγγαράδων: «Αφήστε την Ευρωπαϊκή Ένωση. Δεν υπάρχει τέτοια οδηγία. Να
τους αποχαρακτηρίσετε αμέσως και να δείτε την αλιεία και την σπογγαλιεία ως
πρωτογενή τομέα που έχει μείνει πλέον ως ζωή για τόσες χιλιάδες ανθρώπους εκεί
πέρα σ' όλα τα νησιά του Αιγαίου».

«Γιατί βάζετε αυτούς τους χώρους σε επικίνδυνους δρόμους; Δεν σας είπε κανένας
ότι πάτε να μεταβάλλετε όλο το Αιγαίο σε βραχονησίδες; Τι μας λέτε θα
υλοποιήσετε αποφάσεις εκείνων οι οποίοι θέλουν να δεσπόζουν στο Αιγαίο, στις
βραχονησίδες για τα δικά τους συμφέροντα; Οι πολυεθνικές της Ευρώπης κάνουν τη
δουλειά τους», είπε ο κ. Κωστόπουλος.

Ο κ. Γ. Δρυς εξήγησε ότι η προσαρμογή αυτή είναι επιβεβλημένη από την
Ευρωπαϊκή Ένωση. Και πληροφόρησε ότι σε συνεργασία με την ΠΑΣΕΓΕΣ αποφασίσθηκε
να εξετασθεί η δυνατότητα ένταξης των ψαράδων και των σφουγγαράδων στο
καθεστώς της κατ' αποκοπήν καταβολής του ΦΠΑ, σύμφωνα με το μήκος του σκάφους:
«Είπαμε ότι τα σκάφη μέχρι πέντε μέτρα θα εξαιρεθούν πλήρως και από το νέο
καθεστώς», πρόσθεσε.

Πάντως, όπως ανακοίνωσε, γίνονται προσπάθειες από το υπουργείο Εθνικής
Οικονομίας, σε συνεργασία με το υπουργείο Γεωργίας και τους συνδικαλιστικούς
φορείς των σφουγγαράδων, να καθιερωθεί «ένας προαιρετικός δίκαιος και χωρίς
γραφειοκρατικές διαδικασίες τρόπος προσδιορισμού και απόδοσης του ΦΠΑ».

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N47</CAT>
<ED>
Κωδικός άρθρου: A16041N472</ED>
<ID>
ID:135470

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N47&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Κανείς δεν βλέπει την οργή;
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

ΚΑΛΑ, ΟΙ «εγκέφαλοι» του εκσυγχρονισμού δεν βλέπουν πέρα από τη μύτη τους; Οι
αλλαγές που προτείνουν έχουν ως στόχο μόνο τους αδύνατους της ελληνικής
κοινωνίας; Ίσως ηχούν ως υπερβολές αυτά τα ερωτήματα, αλλά αν ο υπουργός
Εθνικής Οικονομίας αποτολμούσε μια βόλτα στους αθηναϊκούς δρόμους, θα
αντιμετώπιζε τις οργισμένες διαμαρτυρίες των μισθωτών του δημόσιου αλλά και
του ιδιωτικού τομέα, οι οποίοι θα του επιδείκνυαν τα αποδεικτικά της
μισθοδοσίας τους για τον Ιανουάριο από τα οποία προκύπτει ότι, παρά τις
αυξήσεις μισθών, οι πραγματικές τους αποδοχές μειώθηκαν λόγω του νέου
συστήματος παρακράτησης.

Από την άλλη πλευρά, ο ιεροφάντης του εκσυγχρονισμού, ο καθηγητής κ. Ιωάν.
Σπράος, τελειώνει την πολυτάραχη συγγραφική του δραστηριότητα με πρόταση να
πληρώνουν οι αγρότες το νερό που χρησιμοποιούν στις καλλιέργειές τους! Αυτό
είναι το κεντρικό πρόβλημα της οικονομίας μας!

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N47</CAT>
<ED>
Κωδικός άρθρου: A16041N473</ED>
<ID>
ID:135527

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N47&aa=3</URL></REF>


Article

<CATEGORY>vin08</CATEGORY>

 <H5>ΕΥΤΡΑΠΕΛΑ ΤΩΝ ΦΟΡΟΛΟΓΙΚΩΝ ΔΗΛΩΣΕΩΝ
</H5><H2>Ιλαρές ιδιοκτησίες
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Τα τρελά των φορολογικών δηλώσεων. Το μέτρημα της έκτασης σε οργιές και
ζευγαριές· άλλος φορολογούμενος ψάχνει για νύφη για να του ανέβει το
αφορολόγητο όριο· στα Γιάννινα, ένας συμπατριώτης μας δήλωσε ότι διαθέτει 378
εκατομμύρια τετραγωνικά μέτρα...

Μήπως έχετε στην κυριότητά σας όλη τη Θεσσαλία, μία λίμνη ή ένα νησί και έχετε
το θράσος να το δηλώσετε στην Εφορία; Ναι! Λέτε ναι; Είναι απίστευτο.
Απίστευτο κι όμως ελληνικό!

ΥΠΑΡΧΟΥΝ φορολογούμενοι που δεν ξέρουν τι δηλώνουν στη φορολογική τους δήλωση.
Και άλλοι που ξέρουν, αλλά δεν δηλώνουν. Υπάρχουν, όμως, και φορολογούμενοι
που... δουλεύουν την Εφορία. Για παράδειγμα, ένας φορολογούμενος στην ΙΑ'
Αθηνών δήλωσε ότι είναι αυτοκράτορας.

Άλλος, στην Κρήτη, μέτρησε τη γη με καρούκια, ενώ μία χήρα στο Ηράκλειο
δήλωσε: «Τα κτήματα που έχω δεν πουλιούνται και μόνο σκοτούρες και βάσανα μου
φέρνουνε». Μία άλλη χήρα έγραψε στην φορολογική της δήλωση ότι έχει στην
ιδιοκτησία της όλη την έκταση της Θεσσαλίας, ενώ άλλος φορολογούμενος δήλωσε
ότι έχει όλη την έκταση της Κωπαΐδας!

Και φυσικά όταν έγινε η καταγραφή της ιδιοκτησίας σε ορισμένες φορολογικές
δηλώσεις... πέφτει γέλιο:

* Πόσα τετραγωνικά είναι το αγροτεμάχιο ­ ο αγρός ­ ο βοσκότοπος, αναγράφεται
στην φορολογική δήλωση: «Όσα είναι», είναι η απάντηση.

* Άλλος στην Καρδίτσα δήλωσε ότι έχει στη διάθεσή του 400.000 στρέμματα, άλλος
το έβαλε στο περίπου και άλλος το μέτρησε με οργιές και με δέντρα και άλλος με ζευγαριές!

* Στον Χολαργό, φορολογούμενος σημείωσε ότι ψάχνει για νύφη για να του ανέβει
το αφορολόγητο όριο

* Στη Λάρισα, φορολογούμενη δήλωσε ότι έχει στην κατοχή της αγρό αρδευόμενο
και σε αυτόν καλλιεργούνται 12 στρέμματα, ενώ δήλωσε ότι από την έκταση δεν
είναι καλλιεργήσιμα 9,8 χιλιοστά!

* Στα Γιάννινα, άλλος φορολογούμενος δήλωσε ότι έχει στην κατοχή του
αγροτεμάχιο έκτασης 378 εκατομμυρίων τετραγωνικώνν μέτρων!

* Στο Άργος, μετρήθηκε η έκταση σε πορτοκαλιές!

«Οι εφοριακοί υπάλληλοι», μας είπε ο πρόεδρος της Ομοσπονδίας Εργαζομένων στις
Δημόσιες Οικονομικές Υπηρεσίες (ΠΟΕ-ΔΟΥ) κ. Ανδρέας Μακρυπίδης, «γίνονται
μάρτυρες φορολογικών δηλώσεων που περιέχουν ανακρίβειες, αλλά και ευτράπελα.
Υπάρχουν λάθη που κοστίζουν και για αυτό μην παίζετε με την Εφορία».

Τα στοιχεία των εφοριακών δείχνουν ότι περίπου το 15% του συνόλου των
φορολογικών δηλώσεων περιέχουν λάθη.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16041N481</ED>
<ID>
ID:135421

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N48&aa=1</URL></REF>


Article

<CATEGORY>vin08</CATEGORY>

 <H2>Σπράος: Αυξήθηκαν οι πραγματικοί μισθοί κατά την πενταετία
</H2>
Η ΠΟΛΙΤΙΚΗ που ακολουθεί το 1998 η κυβέρνηση όσο αφορά τον πληθωρισμό και τις
αυξήσεις στους μισθούς συμβαδίζει με τις κατευθύνσεις των εκθέσεων της
Επιτροπής Σπράου.

Αυτό τόνισε χθες ο καθηγητής κ. Γ. Σπράος, απαντώντας σε ερώτημα σχετικό με το
κατά πόσο η οικονομική πολιτική είναι συμβατή με τις προτάσεις της επιτροπής.
Συμπλήρωσε μάλιστα ότι η επιτροπή ασχολήθηκε με την μακροπρόθεσμη οικονομική
πολιτική και ότι πολλά σημεία των εκθέσεων χρειάζονται δεκαετίες για να εφαρμοσθούν.

Ο καθηγητής, στη χθεσινή παρουσίαση των εκθέσεων, τόνισε ότι η επιτροπή
λειτούργησε χωρίς παρεμβάσεις και αμφισβήτησε απόψεις σύμφωνα με τις οποίες η
οικονομική πολιτική της τελευταίας πενταετίας χαρακτηρίσθηκε από λιτότητα. «Να
είμαστε προσεκτικοί όταν χρησιμοποιούμε αυτό τον όρο», είπε χαρακτηριστικά ο
κ. Σπράος και συμπλήρωσε: «Οι πραγματικοί μισθοί την πενταετία αυξήθηκαν».

Ο καθηγητής κ. Γ. Σπράος, που ανέλαβε την εκπροσώπηση της Ελλάδας στο Διεθνές
Νομισματικό Ταμείο, στη χθεσινή παρουσίαση τόνισε επίσης ότι τα συμπεράσματα
των εκθέσεων θα πρέπει να αποτελέσουν αντικείμενο περαιτέρω μελέτης από την
κυβέρνηση και άλλους φορείς.

Πάντως πρέπει να σημειωθεί ότι ο κ. Γ. Σπράος τόνισε ότι «η μόνη εντολή που
έδωσε ο Πρωθυπουργός ήταν οι επιτροπές να εξετάσουν τη μακροοικονομική πολιτική».

Όμως, όπως είπε ο κ. καθηγητής, όσοι ενδιαφέρονται να αποκτήσουν τις εκθέσεις
θα μπορούν να τις προμηθεύονται από τα βιβλιοπωλεία.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16041N482</ED>
<ID>
ID:135471

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N48&aa=2</URL></REF>


Article

<CATEGORY>vin08</CATEGORY>

 <H2>Μαντέλης: Καθυστερήσεις αλλά και κέρδη το '97 για την Ολυμπιακή
</H2>
ΠΕΡΙΠΟΥ 15 δισεκατομμύρια δραχμές θα είναι τα κέρδη της Ολυμπιακής για το
1997. Αυτό δήλωσε χθες στη Βουλή ο υφυπουργός Μεταφορών και Επικοινωνιών. Και
πρόσθεσε ότι η κυβέρνηση προωθεί μία σειρά από ριζικές αλλαγές στη δομή και
στη λειτουργία της εταιρείας ώστε να καταστεί βιώσιμη και ανταγωνιστική.

Ο κ. Μ. Λουκάκης, απαντώντας σε σχετική ερώτηση του προέδρου του Συνασπισμού
κ. Ν. Κωνσταντόπουλου, παραδέχθηκε πως υπήρξε ολιγωρία στην αλλαγή της
οργανωτικής δομής της Ολυμπιακής: «Πράγματι σε μερικούς τομείς σημειώθηκαν
καθυστερήσεις, κυρίως στην εμπορική πολιτική και στις εργασιακές σχέσεις. Όμως
η κυβέρνηση είναι αποφασισμένη να επιταχύνει την υλοποίηση μέσω της νέας
διοίκησης και όλων των απαιτούμενων αλλαγών», είπε.

Ο πρόεδρος του Συνασπισμού είπε ότι τα όσα συμβαίνουν στην Ολυμπιακή
«διεκδικούν παγκόσμια πρωτοτυπία ασυναρτησίας, ανευθυνότητας και
παραγοντισμού». Χαρακτήρισε την κατάσταση στον εθνικό αερομεταφορέα ως
«έγκλημα» και απέδωσε ευθύνες «στην κυβερνητική πολιτική και στην
κακοδιοίκηση». Και πρόσθεσε: «Στους τρεις τελευταίους μήνες, ένας υπουργός
παραιτείται, μία διοίκηση αποσύρεται, ένας διαγωνισμός επιλογής διοίκησης
ακυρώνεται, δύο νέα σχήματα επιλέγονται από 4 πρόσωπα εκ των οποίων τα 3 καθ'
οδόν απωλέσθησαν, ένα πρόγραμμα εξυγίανσης εξαγγέλλεται. Αυτά δεν αποτελούν
εξυγίανση αλλά νοσηρότητα. Διαλύεται η Ολυμπιακή αυτή τη στιγμή».

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16041N483</ED>
<ID>
ID:135511

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N48&aa=3</URL></REF>


Article

<CATEGORY>vin08</CATEGORY>

 <H2>Θα καταθέτουν στις Τράπεζες και οι αλλοδαποί
</H2>
ΟΙ ΑΛΛΟΔΑΠΟΙ θα μπορούν να καταθέτουν τις οικονομίες τους στις ελληνικές
τράπεζες χωρίς να χρειάζεται να αποδεικνύουν ότι βρίσκονται νόμιμα στη χώρα.
Βεβαίως, θα πρέπει να αποδεικνύουν τα στοιχεία τους στην Τράπεζα,
προσκομίζοντας το διαβατήριό τους ή άλλο νόμιμο έγγραφο που να πιστοποιεί την
ταυτότητά τους. Αυτό τονίζεται σε ανακοίνωση της Τραπέζης της Ελλάδος που
διευκρινίζει το καθεστώς, το οποίο θεσπίσθηκε για τις περιπτώσεις αυτές με
σχετικό νόμο που ψηφίσθηκε το 1997.

Όπως τονίζεται στην ανακοίνωση, η διάταξη αυτή θεσπίσθηκε προκειμένου να μην
διαφεύγουν στο εξωτερικό εισοδήματα που έχουν παραχθεί στη χώρα, ενώ έτσι
αναμένεται να ενισχυθεί και το εμπορικό ισοζύγιο.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16041N484</ED>
<ID>
ID:135535

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N48&aa=4</URL></REF>


Article

<CATEGORY>vin08</CATEGORY>

 <H5>ΧΡΗΜΑΤΙΣΤΗΡΙΑΚΗ ΑΝΑΣΚΟΠΗΣΗ ΔΕΚΕΜΒΡΙΟΥ 1997
</H5><H5>Τα νέα από τα Αμοιβαία Κεφάλαια
</H5><H2>Εντυπωσιακό κλείσιμο έτους
</H2>
<AUTHOR>ΑΠΟΣΤΟΛΟΣ Κ. ΜΙΧΑΗΛ - ΠΑΥΛΟΣ Γ. ΚΑΡΑΚΟΝΤΗΣ</AUTHOR>

Μεικτές τάσεις, όσον αφορά τις τιμές των μετοχών, χαρακτηρίζουν τον Δεκέμβριο
του 1997 στο Χρηματιστήριο Αξιών Αθηνών (ΧΑΑ).

Ενδεικτική της εικόνας που επικράτησε είναι η πορεία του Γενικού Δείκτη Τιμών,
ο οποίος από τις 1.474,02 μονάδες στο τέλος του περασμένου Νοεμβρίου '97
βρέθηκε κατά το πρώτο δεκαήμερο του μηνός στις 1.566,81 μονάδες, για να
κλείσει τελικά τον μήνα και το έτος στις 1.479,63 μονάδες.

Το κλείσιμο όμως του έτους στις 1.479,63 μονάδες είναι κατά 58,5% (546,15
μονάδες) υψηλότερο από το κλείσιμο του 1996 (933,48 μονάδες). Ας σημειωθεί ότι
η ετήσια άνοδος του 1997 (+58,5%) είναι η μεγαλύτερη ιστορικά που έχει
σημειωθεί στο Χρηματιστήριο Αξιών Αθηνών. Από τα κύρια χαρακτηριστικά του
Δεκεμβρίου '97, όπως συμβαίνει τα τελευταία χρόνια, ήταν τα «γυρίσματα»
πακέτων για την καταγραφή λογιστικών κερδών σε επιχειρήσεις κυρίως του
χρηματοπιστωτικού τομέα.

Χαρακτηριστικά αναφέρεται ότι από τα 649,330 δισ. δρχ. που ήταν οι συναλλαγές
του Δεκεμβρίου '97, τα 313,275 δισ. δρχ. αφορούν τις ανωτέρω κινήσεις.

Πλήθος οικονομικών και μη στοιχείων και πληροφοριών γνωστοποιήθηκε κατά τη
διάρκεια του μηνός, επηρεάζοντας σε μικρό ή μεγάλο βαθμό το χρηματιστηριακό
κλίμα. Μεταξύ αυτών αναφέρονται:

*«Χρυσή χρονιά» για τις τσιμεντοβιομηχανίες. Μπουμ κερδοφορίας και ευνοϊκής
συγκυρίας στον κλάδο. Με +45% «τρέχουν» φέτος Ηρακλής και Τιτάν.

*ΔΕΠ: 74 δισ. δρχ. για έργα προστασίας του περιβάλλοντος.

*Αυξημένη κατά 4,5% στο 9μηνο η οικοδομική δραστηριότητα, σε σύγκριση με το
αντίστοιχο διάστημα του 1996.

*1998-1999: 136.000 νέες θέσεις εργασίας φιλοδοξεί να δημιουργήσει η
κυβέρνηση. 
*ΟΤΕ: Προγραμματικές 400 δισ. δρχ. Ολοκληρώθηκαν οι διαπραγματεύσεις, μερίδα
του λέοντος σε Ιντρακόμ και Siemens.

*ΔΕΠ: Στα 19,2 δισ. δρχ. τα κέρδη το 9μηνο, ενώ προσανατολίζεται σε εξαγορές
πετρελαϊκών εταιρειών (δίκτυο Texaco) με στόχο την αύξηση του μεριδίου αγοράς
από 18% σε 25%.

*Ενθαρρυντική εικόνα εμφανίζει τον Νοέμβριο '97 και για δεύτερο κατά σειρά
μήνα η κίνηση των ακάλυπτων επιταγών (327,3 δισ. δρχ.), σημειώνοντας μείωση
4,78%, η οποία σε αποπληθωρισμένες τιμές φθάνει το 9,4%. 
*Μείωση παρουσίασε ο δείκτης για τελικά προϊόντα εγχώριας, πρωτογενούς
παραγωγής για εσωτερική κατανάλωση. 
*Με τη συμφωνία ΓΣΕΕ και ΣΕΒ, προγραμματικές ενέσεις 1,35 τρισ. στη βιομηχανία.

* Με 220 δισ. δρχ. ξεκινάει η Σταυρού - Ελευσίνας.

*Β' ΚΠΣ: Στο 42% η απορρόφηση κονδυλίων το 1997. Μόλις δύο χρόνια για το 58%.

*Το ΙΚΑ ζητεί 70 δισ. από ΟΤΕ, ΕΛΤΑ και ΟΣΕ.

*Εθνική Τράπεζα: Ίδρυσε μονάδα για υπεράκτιες εταιρείες στην Κύπρο.

*Ένας κολοσσός που θα προέλθει από τη συγχώνευση της United Distillers Hellas
με τη Σ. & Η.Α. Μεταξάς, αλλάζει την αγορά οινοπνευματωδών. Οι δύο
εταιρείες καρπώνονται το 66,8% των κερδών.

*Υπερέβη το 1,8 τρισ. το σύνολο της πιστωτικής επέκτασης: 11,1% επάνω ο
δανεισμός του Δημοσίου από τις τράπεζες τον Οκτώβριο '97.

*Στο 4,8% ο πληθωρισμός του Δεκεμβρίου '97, πολύ κοντά στον στόχο του 4,5%.

*34,7% η αύξηση των καθαρών κερδών για το εμπόριο και τη βιομηχανία.

*Οι υπουργοί Οικονομίας της Ε.Ε. συμφώνησαν να προχωρήσουν στη σταδιακή
εξάλειψη των φορολογικών κινήτρων για την εγκατάσταση πολυεθνικών επιχειρήσεων.

*Οι ευρωπαϊκές αλυσίδες λιανικού εμπορίου εφορμούν στην ελληνική αγορά.
Έρχονται «Lindl & Carrefour».

*Στον ΟΤΕ το 90% των επικοινωνιών της Αρμενίας, έναντι 142 εκατ. δολαρίων.
Υποχρέωση για 300 εκατ. δολάρια σε μια δεκαετία.

*Η Ελλάδα «πύλη» των πετρελαίων. Ενεργειακό δίκτυο στα Βαλκάνια. Υποβαθμίζεται
ο αγωγός του Τσεϊχάν. Με επιτάχυνση των διαδικασιών εξελίσσεται η υπόθεση της
μελέτης και κατασκευής του αγωγού Μπουργκάς-Αλεξανδρούπολης.

*3.500 ελληνικές εταιρείες δραστηριοποιούνται στα Βαλκάνια και την πρώην
Σοβιετική Ένωση.

*Ναυπηγεία: 50 πλοία έως το 2004. Την έγκριση για επιδότηση 15% στις
κατασκευές πλοίων θα ζητήσει η κυβέρνηση από την Ευρωπαϊκή Ένωση. Τα ναυπηγεία
θα καταστούν πιο ελκυστικά.

*Σε Έλληνες τα πλοία του ομίλου Hangin. Αγορές αξίας 260 εκατ. δολ. από τη
Νότιο Κορέα.

*Ταχύτατη υποχώρηση τιμών πετρελαίου μέχρι τα 17,95 δολ. ανά βαρέλι. Η πτώση
οφείλεται στην απόφαση που πήρε ο ΟΠΕΚ να αυξήσει κατά 10% τις ποσοστώσεις
παραγωγής των μελών του.

*Άλαν Γκρίνσπαν: Πιο δυνατοί μετά την κρίση.

* Ν. Κορέα: Πακέτο διάσωσης με 65 δισ. δολ.

*Έντονη λάμψη της Γουώλ Στρητ, του δολαρίου και της οικονομίας, όπου η αγορά
εργασίας εξακολουθεί να γεννά θέσεις απασχόλησης με εντυπωσιακά υψηλούς
ρυθμούς, κατά 404.000 στα αστικά κέντρα ή ποσοστό μείωσης 4,6%.

*Συγχωνεύτηκαν οι τραπεζικοί κολοσσοί: Union Bank of Switzerland & Swiss
Bank Corp.

*Ιδιαιτέρως θετικό κλίμα στην αγορά δολαρίων. Ο πρόεδρος της Buba εκτιμά ότι
υπάρχει πιθανότητα επιβράδυνσης της παγκόσμιας οικονομίας, η οποία πάντως δεν
διατρέχει σοβαρό κίνδυνο από την πρόσφατη κρίση στην Ασία.

*Ο χρυσός γκρεμίστηκε στα 282,15 δολάρια/ουγγιά.

*Ιστορική συμφωνία στον Παγκόσμιο Οργανισμό Εμπορίου στη Γενεύη: Πλήρης
απελευθέρωση για 90 χώρες από το 1999 για τράπεζες - ασφάλειες - μετοχές.

*Εξαμηνιαία έκθεση του ΟΟΣΑ για την παγκόσμια οικονομία: Αύξηση επιτοκίων στις
ΗΠΑ μέχρι την άνοιξη του '98.

*Ν. Κορέα: Η Ford θέλει να εξαγοράσει την Kia. Σε 4 εταιρείες διασπάται η Toshiba.

aH μεγαλύτερη τιμή κλεισίματος του Γενικού Δείκτη πραγματοποιήθηκε τη Δευτέρα
8 Δεκεμβρίου 1997 στις 1.566,81 μονάδες, ενώ κατά τη διάρκεια της συνεδρίασης
της Τετάρτης 10 Δεκεμβρίου 1997 διαμορφώθηκε προς στιγμή στις 1.574,06
μονάδες. 
Αντιθέτως, η μικρότερη τιμή κλεισίματος πραγματοποιήθηκε τη Δευτέρα 29
Δεκεμβρίου 1997 στις 1.451,16 μονάδες, ενώ κατά τη διάρκεια της συνεδρίασης
της Παρασκευής 12 Δεκεμβρίου 1997 ο Γενικός Δείκτης διαμορφώθηκε στις 1.442,41 μονάδες.

Η μέση ημερήσια ποσοστιαία μεταβολή ήταν για τις μεν ανοδικές συνεδριάσεις
+0,99%, για δε τις πτωτικές -1,25%. Η μεγαλύτερη θετική ποσοστιαία μεταβολή
ήταν +2,35%, ενώ η μέγιστη αρνητική ποσοστιαία μεταβολή ήταν -5,12%.

Η συνολική αξία των συναλλαγών διαμορφώθηκε στα 649,330 δισ. δρχ. (170,652 τεμάχια).

ΜΕ ΝΕΟ ιστορικό ρεκόρ, όσον αφορά το συνολικό ενεργητικό, των Αμοιβαίων
Κεφαλαίων (Α/Κ) που δραστηριοποιούνται στην ελληνική αγορά έκλεισε το 1997.
Συγκεκριμένα το συνολικό ενεργητικό διαμορφώθηκε στα 7,06 τρισ. δρχ., έναντι
6,97 τρισ. δρχ. του προηγούμενου μήνα (+1,3%). Ο συνολικός αριθμός των
μεριδίων αυξήθηκε κατά 19.867.500 μερίδια και οι συνολικές εισροές
διαμορφώθηκαν στα 28,5 δισ. δρχ. Τα αντίστοιχα μεγέθη όμως του Νοεμβρίου '97
ήταν σημαντικά υψηλότερα και συγκεκριμένα 331.736.584 μερίδια και 458,64 δισ.
δρχ. Στα 68 πλέον Α/Κ Σταθερού Εισοδήματος και Διαχείρισης Διαθεσίμων το
συνολικό ενεργητικό ανήλθε σε 6,48 τρισ. δρχ., έναντι 6,37 τρισ. δρχ.
(+1,73%). Οι συνολικές εισροές ήταν και για τον μήνα αυτό περισσότερες των
εξαγορών κατά 26.097.551 μερίδια, τα οποία αντιστοιχούν στο ποσό των 31,7 δισ. δρχ.

Μικρή αύξηση σημείωσαν τα 52 Α/Κ Αναπτυξιακού Χαρακτήρα, των οποίων το
συνολικό ενεργητικό διαμορφώθηκε στα 353,4 δισ. δρχ., έναντι 349,1 δισ. δρχ.
του προηγούμενου Νοεμβρίου '97 (+1,2%). Οι συνολικές εισροές ήταν περισσότερες
των εξαγορών κατά 1.751.602 μερίδια, τα οποία αντιστοιχούν στο ποσό των 5,3
δισ. δρχ.

Τα αντίστοιχα μεγέθη του προηγούμενου μήνα ήταν αντίστοιχα 3.899.230 μερίδια
και επίσης 5,3 δισ. δρχ. Αντίθετα, όμως, κινήθηκαν τα μεγέθη στα Α/Κ που
δραστηριοποιούνται στις διεθνείς αγορές. Συγκεκριμένα το συνολικό ενεργητικό
τους μειώθηκε στα 225,6 δισ. δρχ., έναντι 243,69 δισ. δρχ. (-7,4%). Οι
συνολικές εκροές ήταν μεγαλύτερες των εισροών κατά 7.981.653 μερίδια, τα οποία
αντιστοιχούν στο ποσό των 8,5 δισ. δρχ. Τον προηγούμενο μήνα αντιστρόφως οι
εισροές ήταν μεγαλύτερες των εκροών κατά 27.576.782 μερίδια (39,19 δισ. δρχ..).

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16041N501</ED>
<ID>
ID:135422

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N50&aa=1</URL></REF>


Article

<CATEGORY>vin08</CATEGORY>

 <H2>Άνοδος στην Αθήνα
</H2>
Με άνοδο έκλεισαν οι τιμές των μετοχών κατά τη χθεσινή τελευταία συνεδρίαση
της εβδομάδας στο Χρηματιστήριο Αξιών Αθηνών (ΧΑΑ). Συγκεκριμένα ο Γενικός
Δείκτης έκλεισε στις 1,411.29 μονάδες σημειώνοντας άνοδο κατά 17,30 μονάδες ή
ποσοστό της τάξεως του 1,24% . Από τους επιμέρους Κλαδικούς Δείκτες τη
μεγαλύτερη άνοδο σημείωσε ο δείκτης των Διαφόρων μετοχών κατά 35,25 μονάδες ή
ποσοστό της τάξεως του 3,20%. Από τις 238 μετοχές που πραγματοποίησαν
συναλλαγές, 137 σημείωσαν άνοδο, 78 πτώση και 23 παρέμειναν σταθερές, ενώ 46
έκλεισαν με αγοραστές και 110 με πωλητές. Άνοδο σημείωσαν οι συναλλαγές η αξία
των οποίων ανήλθε σε 22,5 δισ. δρχ. (7.679.206 τεμάχια). Αναλυτικά, τα
6.425.207 τεμάχια συνολικής αξίας 20,1 δισ. δρχ. αφορούσαν την Κύρια Αγορά,
ενώ τα 1.253.999 τεμάχια συνολικής αξίας 2.406 εκατ. δρχ. την Παράλληλη Αγορά.
Τη μεγαλύτερη αξία συναλλαγών σημείωσαν οι μετοχές των Τραπεζών (5.374 εκατ.
δρχ. - 540.239 τεμάχια) και των Μεταλλουργικών Επιχειρήσεων (4.458 εκατ. δρχ.-
1.006.028 τεμάχια).

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16041N511</ED>
<ID>
ID:135423

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N51&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΑΙΓΟΚΕΡΩΣ

(22 Δεκεμβρίου - 19 Ιανουαρίου). Το τρίγωνο Σελήνης - Αφροδίτης σάς δίνει
λάμψη και γοητεία. Εύνοια για ταξίδια αναψυχής, έρωτα, τέχνη, σχέσεις με
πρόσωπα που βρίσκονται μακριά, με αλλοδαπούς, με συγγενείς.

ΥΔΡΟΧΟΟΣ

(20 Ιανουαρίου - 18 Φεβρουαρίου). Το τρίγωνο Σελήνης - Αφροδίτης επηρεάζει
ευνοϊκά την ερωτική σας ζωή και υποθέσεις οικονομικής φύσεως. Οι καλλιτέχνες
έχουν έμπνευση. Όλοι γίνεσθε πιο καλοί και πονόψυχοι.

ΙΧΘΥΕΣ

(19 Φεβρουαρίου - 20 Μαρτίου). Το τρίγωνο Σελήνης - Αφροδίτης επηρεάζει
ευνοϊκά τον γάμο σας, φιλικές σχέσεις, συνεργασίες, πολιτικές σχέσεις, δίκες.
Θα είστε καλωσυνάτοι, λαμπεροί και δημοφιλείς.

ΚΡΙΟΣ

(21 Μαρτίου - 19 Απριλίου). Η ημέρα προσφέρεται για δουλειές που έχουν σχέση
με την τέχνη, τη διακόσμηση, τον καλλωπισμό, τα οικονομικά. Το βράδυ είναι
κατάλληλο για δημόσιες εμφανίσεις. Θα είστε γοητευτικοί.

ΤΑΥΡΟΣ

(20 Απριλίου - 20 Μαΐου). Το τρίγωνο Σελήνης - Αφροδίτης σας δίνει λάμψη και
γοητεία. Επηρεάζονται ευνοϊκά ο έρωτας, η τέχνη, τα παιδιά σας, η διασκέδαση
και η ψυχαγωγία, τα ταξίδια αναψυχής, τα οικονομικά σας.

ΔΙΔΥΜΟΙ

(21 Μαΐου - 21 Ιουνίου). Η ημέρα προσφέρεται για δουλειές που έχουν σχέση με
τέχνη, διακόσμηση, καλλωπισμό, οικονομικά, φορολογικά κ.λπ. Καλό το κλίμα στην
ερωτική σας ζωή, στο σπίτι, στην οικογένεια.

ΚΑΡΚΙΝΟΣ

(22 Ιουνίου - 22 Ιουλίου). Το τρίγωνο Σελήνης - Αφροδίτης σάς δίνει λάμψη και
γοητεία. Η ημέρα προσφέρεται για μετακινήσεις, επισκέψεις, επαφές με φίλους,
συγγενείς, γνωστούς. Εύνοια για τον έρωτα.

ΛΕΩΝ

(23 Ιουλίου - 22 Αυγούστου). Ημέρα προσφέρεται για την τακτοποίηση οικονομικής
φύσεως υποθέσεων. Μπορεί να πάρετε και ένα δώρο. Εύνοια και για δουλειές που
έχουν σχέση με τέχνη και καλλωπισμό.

ΠΑΡΘΕΝΟΣ

(23 Αυγούστου - 23 Σεπτεμβρίου). Η Σελήνη είναι στο ζώδιό σας και σας κάνει το
κέντρο της προσοχής. Εύνοια για φλερτ, έρωτα, διασκέδαση, ψυχαγωγία.
Ευνοούνται, επίσης, η τέχνη και τα οικονομικά.

ΖΥΓΟΣ

(24 Σεπτεμβρίου - 23 Οκτωβρίου). Το τρίγωνο Σελήνης - Αφροδίτης σάς κάνει
γοητευτικούς και σας γεμίζει με καλά αισθήματα. Εύνοια για τους καλλιτέχνες.
Όλοι γίνεσθε ψυχικά και υλικά γενναιόδωροι.

ΣΚΟΡΠΙΟΣ

(24 Οκτωβρίου - 22 Νοεμβρίου). Το τρίγωνο Σελήνης - Αφροδίτης σάς κάνει
ευγενικούς, ανθρωπιστές, δημοφιλείς. Η ημέρα προσφέρεται για κοινωνική ζωή.
Εύνοια για τους καλλιτέχνες, τους πολιτικούς, τους δημοσιογράφους.

ΤΟΞΟΤΗΣ

(23 Νοεμβρίου - 21 Δεκεμβρίου). Η Σελήνη από την Παρθένο σάς ωθεί στο
προσκήνιο. Η ημέρα ευνοεί τα οικονομικά σας, τις δημόσιες εμφανίσεις, την
καριέρα σας, τις επαφές με σημαντικά πρόσωπα.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: N58</CAT>
<ED>
Κωδικός άρθρου: A16041N581</ED>
<ID>
ID:135405

</ID><URL>http://ta-nea.dolnet.gr/neaweb/neafile.print_unique?e=A&f=16041&m=N58&aa=1</URL></REF>


Article

<CATEGORY>vin10</CATEGORY>

 <H5>ΔΙΠΛΟ ΚΑΤΑΓΜΑ ΣΤΑ ΠΛΕΥΡΑ ­ ΕΚΤΟΣ ΓΗΠΕΔΩΝ ΓΙΑ ΕΝΑ ΜΗΝΑ
</H5><H2>Νοκ άουτ και ο Τόνι
</H2><H2></H2>
ALIGN="CENTER">

ΜΕ ΔΙΠΛΟ κάταγμα στα πλευρά έχασε η ΑΕΚ για ένα μήνα και τον Τόνι Σαβέβσκι! Αν
επαληθευθούν οι (χθεσινές) εκτιμήσεις, ο άσος χάνει, εκτός από το αυριανό
ντέρμπι με τον ΠΑΟΚ, και αυτό κόντρα στον Ολυμπιακό. Ο Σαβέβσκι τραυματίστηκε
στην προπόνηση σε σύγκρουση με τον Μήνου.

σελίδα
3

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16041O001</ED>
<ID>
ID:135424

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O00&aa=1</URL></REF>


Article

<CATEGORY>vin10</CATEGORY>

 <H2>ΕΥΡΩ 2000
</H2><H2>Ζητείται τύχη στην κλήρωση της Γάνδης
</H2><H2></H2>
σελίδα 4

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16041O002</ED>
<ID>
ID:135472

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O00&aa=2</URL></REF>


Article

<CATEGORY>vin10</CATEGORY>

 <H2>ΟΛΥΜΠΙΑΚΟΣ
</H2><H2>Πρόβλημα με τις κάρτες
</H2><H2></H2>
σελίδα 2

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16041O003</ED>
<ID>
ID:135512

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Η έξωση έγινε εξώστης!
</H2><H2></H2>
σελίδα
1

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16041O004</ED>
<ID>
ID:135536

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Μικρή η 5η θέση για τις γυναίκες
</H2><H2></H2>
σελίδα 10

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16041O005</ED>
<ID>
ID:135551

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O00&aa=5</URL></REF>


Article

<CATEGORY>vin10</CATEGORY>

 <H2></H2><H2>Κόντρα στο αήττητο του ΠΑΟ
</H2><H2></H2>
σελίδα 8

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16041O006</ED>
<ID>
ID:135559

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O00&aa=6</URL></REF>


Article

<CATEGORY>vin10</CATEGORY>

 <H5>ΣΤΟ ΑΝΩ ΔΙΑΖΩΜΑ ΟΙ ΦΙΛΑΘΛΟΙ ΤΟΥ ΑΓΩΝΑ ΠΑΟ - ΠΑΝΙΩΝΙΟΥ
</H5><H2>Στον εξώστη
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

ΕΚΑΝΕ πίσω η διοίκηση του ΟΑΚΑ και χτες, με νεώτερη απόφασή της, επέτρεψε να
παρακολουθήσουν φίλαθλοι την αυριανή συνάντηση ΠΑΟ - Πανιωνίου (από τις θύρες
23 - 29 - Ρ - Ρ2 - 8- 10 και 12). Κι όλα αυτά έπειτα από έγγραφο-ευχολόγιο της
ΠΑΕ Παναθηναϊκός, η οποία παραπέμπει για τη Δευτέρα την κατάθεση των προτάσεών
της για πάταξη της βίας στους αγώνες της ομάδας της.

Στο έγγραφό της η ΠΑΕ ΠΑΟ διαβεβαιώνει τη διοίκηση του ΟΑΚΑ:

*** Πράγματι τα γεγονότα στο ματς ΠΑΟ-Άγιαξ, «που ίσως αποτέλεσαν ακραία μορφή
εκδήλωσης αλλά πάντως όχι μορφή εκτρόπων», δεν είναι δυνατόν να ικανοποιούν ή
και να επικροτούνται από την εταιρεία.

*** Πιστεύουμε ότι με πρόσθετα αναγκαία μέτρα, τα οποία ούτως ή άλλως είχαμε
υπόψη μας να εφαρμόσουμε στο ΟΑΚΑ μετά την πρόσφατη τιμωρία μας, καθώς και με
τις υποδείξεις και την συνδρομή σας, θα εξασφαλισθούν οι συνθήκες αποφυγής
επανάληψης κάθε μορφής βίας για να συνεχισθεί απρόσκοπτα η επί χρόνια άριστη
συνεργασία μας.

*** Όσον αφορά τον αγώνα ΠΑΟ - Πανιώνιος, η ΠΑΕ ΠΑΟ προτείνει στο Δ.Σ. του
ΟΑΚΑ όπως λειτουργήσουν οι θύρες των επισήμων Ρ, Ρ2, Θ 29, Θ Τύπου, Θ 23 για
τους επισήμους τους δημοσιογράφους κ,λπ. και από την απέναντι πλευρά οι θύρες
8, 10 και 12 απ' όπου οι φίλαθλοι θα τοποθετηθούν μόνο στο άνω διάζωμα,
ανεξαρτήτως των εισιτηρίων που έχουν προμηθευθεί μέχρι τώρα. Το άνω διάζωμα θα
εμπλουτισθεί από ομάδες περιφρούρησης - διοικητικά στελέχη της εταιρείας, της
διοίκησης των Συνδέσμων.

*** Τέλος τη Δευτέρα το πρωί σε ευρύτερη σύσκεψη θα συζητηθούν οι προτάσεις
(ένθεν και ένθεν) για τη λήψη συγκεκριμένων μέτρων.

Με βάση λοιπόν το παραπάνω έγγραφο, η διοίκηση του ΟΑΚΑ έκανε στροφή 180
μοιρών. Και ουσιαστικά για τους «πράσινους» δεν έχει κανένα αντίκτυπο όλη αυτή
η υπόθεση, αφού σύμφωνα με εκτιμήσεις ανθρώπων της ΠΑΕ στις θύρες 8 - 10 - 12
του επάνω διαζώματος μπορούν να φιλοξενηθούν περισσότεροι από 15.000 θεατές.
Και μαζί με αυτούς στις θύρες Ρ, Ρ2, 23 και 29 οι φίλαθλοι που μπορούν να
παρακολουθήσουν τη συνάντηση φθάνουν τις 20.000. Αριθμός, που υπερκαλύπτει τις
ανάγκες των «πρασίνων» για το συγκεκριμένο παιχνίδι.

Η διοίκηση του ΟΑΚΑ στην απόφασή της επικαλείται «οργανωτικές δυσκολίες» και
τον περιορισμένο χρόνο που μεσολαβεί και αποδέχεται τις προτάσεις της ΠΑΕ ΠΑΟ.
Συγχρόνως, καλεί τον πρόεδρο του ΠΑΟ κ. Γιώργο Βαρδινογιάννη, «όπως επιληφθεί
προσωπικά για την τήρηση των προτεινόμενων μέτρων».

Ο ΠΑΟ

Ο Παναθηναϊκός με ανακοίνωσή του επισημαίνει ότι «είναι βέβαιο πως οι φίλαθλοι
του Παναθηναϊκού που έχουν πάρει εύσημα για την άριστη συμπεριφορά τους, τόσο
στην Ελλάδα, όσο και στην Ευρώπη, θα σταθούν στο ύψος των περιστάσεων και θα
απομονώσουν οποιαδήποτε ξένα στοιχεία που ενδεχομένως θα προσπαθήσουν να
δημιουργήσουν πρόβλημα για μια ακόμη φορά».

Χθες, κύκλοι προσκείμενοι στον κ. Βαρδινογιάννη εξέφραζαν ικανοποίηση για την
τροπή του θέματος και, παράλληλα, βεβαιότητα ότι θα εξασφαλιστούν συνθήκες οι
οποίες θα αποτρέψουν κάθε κρούσμα βίας στο μέλλον.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O01</CAT>
<ED>
Κωδικός άρθρου: A16041O011</ED>
<ID>
ID:135425

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O01&aa=1</URL></REF>


Article

<CATEGORY>vin10</CATEGORY>

 <H5>Ο ΔΑΝΙΗΛ ΠΡΟΣΠΑΘΕΙ ΝΑ ΠΡΟΣΓΕΙΩΣΕΙ ΤΟΥΣ ΠΑΙΚΤΕΣ ΤΟΥ
</H5><H2>Ξεχάστε τον Άγιαξ
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Δανιήλ - Λυμπερόπουλος. Ο προπονητής του ΠΑΟ προετοιμάζει τον νεαρό άσο για
το ματς με τον Πανιώνιο

«Ο ΤΙΤΛΟΣ θα κριθεί στον δεύτερο γύρο του πρωταθλήματος. Συνεπώς δεν έχουμε
την πολυτέλεια να χάσουμε άλλον βαθμό. Προσοχή γιατί το ματς κρύβει παγίδες».

Και μέσα σ' όλα τα τελευταία γεγονότα, ιδού το ματς με τον Πανιώνιο! Ο Βασίλης
Δανιήλ προσπαθεί να «προσγειώσει» τους παίκτες του και να τους επαναφέρει στην
ελληνική πραγματικότητα, μετά τον θρίαμβο επί του Άγιαξ:

«Πρέπει να ξεχάσουμε το παιχνίδι με τον Άγιαξ, το οποίο ήταν "ανοιχτό", χωρίς
σκοπιμότητες. Αύριο ο Πανιώνιος θα παίξει κλειστά και "θα τα δώσει όλα". Οι
οπαδοί μας; Αυτοί που αγαπούν πραγματικά τον Παναθηναϊκό θα πρέπει να
διαφυλάξουν το ήπιο κλίμα. Να σκεφθούν τους παίκτες μας, οι οποίοι πρέπει να
διατηρήσουν την ηρεμία τους και να μην επηρεαστούν από εξωγηπεδικά γεγονότα.
Ήδη πληρώσαμε πολύ ακριβά το τίμημα».

Αγωνιστικά, ο Νίκος Λυμπερόπουλος διεκδικεί θέση στην αρχική ενδεκάδα. Πιθανή
σύνθεση: Νικοπολίδης, Γ.Σ. Γεωργιάδης, Λαγωνικάκης, Μιλόγιεβιτς, Γκούμας,
Κολιτσιδάκης, Αποστολάκης, Μίκλαντ, Γ.Χ. Γεωργιάδης, Βαζέχα, Λυμπερόπουλος.

Πολλές πιθανότητες ν' αγωνιστεί έχει επίσης και ο Μπασινάς. Το ματς θ' αρχίσει
στις 15.00.

*** Με εκπληκτικό εξώφυλλο, αφιερωμένο στα 90 χρόνια του Παναθηναϊκού,
κυκλοφόρησε το περιοδικάκι των Mad Boys. Ο Παναθηναϊκός έχει καλούς και
αξιόλογους νεαρούς οπαδούς. Ας μην τους βάζουμε όλους στο ίδιο τσουβάλι...

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16041O021</ED>
<ID>
ID:135429

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O02&aa=1</URL></REF>


Article

<CATEGORY>vin10</CATEGORY>

 <H5>Εμβόλιο στον Οφορίκουε
</H5><H2>Φόβος για κάρτες στον Ολυμπιακό
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Αλεξανδρής, Ίβιτς. Σε κίνδυνο από τις κάρτες

ΤΟ ΘΕΜΑ των κίτρινων καρτών απασχολεί περισσότερο τον Ντούσαν Μπάγιεβιτς,
καθώς οι Ίβιτς, Αλεξανδρής, Γεωργάτος έχουν από δύο και την τρίτη αγωνιστική
του β' γύρου ο Ολυμπιακός θα αντιμετωπίσει στο μεγάλο ντέρμπι την ΑΕΚ.

Ο «ερυθρόλευκος» τεχνικός επιθυμεί η ομάδα του να μπει με το δεξί στην
πρεμιέρα του β' γύρου στον αγώνα με τον Εθνικό (τη Δευτέρα στο Στάδιο
Καραϊσκάκη), ενώ θα δώσει ειδική εντολή προκειμένου να δεχτεί ένας ή δύο
παίκτες την τρίτη κίτρινη κάρτα. 
Ο Ντούσκο προγραμματίζει να έχει όλους τους ποδοσφαιριστές στη διάθεσή του στη
Νέα Φιλαδέλφεια, καθώς μεσολαβεί ο αγώνας με τον Αθηναϊκό. Ωστόσο ο μεγάλος
πονοκέφαλος του Μπάγιεβιτς είναι ο Ίλια Ίβιτς. Ο πρώτος σκόρερ του
πρωταθλήματος (15 γκολ) θέλει να πάρει μέρος στα παιχνίδια με τον Εθνικό και
τον Αθηναϊκό και δεν δείχνει διατεθειμένος να δεχτεί κίτρινη κάρτα!

Στο μεταξύ 30 εκατ. δρχ. χωρίζουν τον Ολυμπιακό με την Κάνσας Σίτι των ΗΠΑ,
για τη μεταγραφή του Ρέφικ Σαμπανάντζοβιτς. Οι Αμερικανοί έχουν κάνει προσφορά
100.000 δολ., ενώ ο Ολυμπιακός ζήτησε 200.000 δολάρια για να παραχωρήσει τον
Μαυροβούνιο αμυντικό χαφ. Σύμφωνα με τα υπάρχοντα δεδομένα ο Σαμπανάντζοβιτς
θα παραμείνει στον Ολυμπιακό ώς το καλοκαίρι, οπότε λήγει το συμβόλαιό του.

Όσον αφορά τον Μίρσα Βαρεσάνοβιτς, σε περίπτωση που η ιταλική Μπάρι δεν
πληρώσει το ποσό των 64 εκατ. δρχ. που οφείλει ο Ολυμπιακός στη Σαράγεβο, ο
Βόσνιος θα παραμείνει στον Πειραιά.

ΑΓΩΝΙΑ στον Ολυμπιακό για τον Πίτερ Οφορίκουε. Ο Γκανέζος επιθετικός αναχώρησε
χθες για Αφρική και ο Ολυμπιακός έστειλε φαξ στην Ποδοσφαιρική Ομοσπονδία της
Γκάνα με το οποίο ζητεί να εμβολιαστεί ο 17χρονος «ερυθρόλευκος» επειδή
υπάρχει έξαρση μηνιγγίτιδας στη χώρα Μπουρκίνα Φάσο, όπου θα διεξαχθούν οι
αγώνες του «Κόπα Άφρικα». Είναι χαρακτηριστικό ότι 22.000 άτομα έχουν
προσβληθεί τον τελευταίο καιρό από την επιδημία και υπάρχουν 2.500 νεκροί!
Στην πόλη Ουαγκαντούκου όπου θα διεξαχθούν οι περισσότεροι αγώνες το πρώτο
δεκαήμερο του Ιανουαρίου έχουν προσβληθεί 232 άτομα από μηνιγγίτιδα και έχουν
πεθάνει 47 άτομα.

Ο Οφορίκουε αναχώρησε χθες τα ξημερώματα για την Αφρική μαζί με τους
συμπατριώτες του Άντο και Μπάτσιος. Η Γκάνα θα αντιμετωπίσει στις 9
Φεβρουαρίου την Τυνησία, στις 12/2 το Τόγκο και στις 16/2 τη Δημοκρατία Κογκό,
πρώην Ζαΐρ. Ο τελικός της διοργάνωσης έχει προγραμματιστεί για τις 28
Φεβρουαρίου. Σε περίπτωση που η Γκάνα γίνει φιναλίστ, ο Οφορίκουε θα
επιστρέψει στον Ολυμπιακό αρχές Μαρτίου. Σε περίπτωση που αποκλειστεί από την
πρώτη φάση, ο νεαρός Γκανέζος θα επιστρέψει στον Πειραιά 17 ή 18 Φεβρουαρίου.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16041O022</ED>
<ID>
ID:135476

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O02&aa=2</URL></REF>


Article

<CATEGORY>vin10</CATEGORY>

 <H2>Β' ΕΘΝΙΚΗ
</H2><H2>Η σέντρα στον Βύρωνα
</H2>
ΜΕ τον αγώνα Δόξα Βύρωνα - Καλλιθέα ανοίγει σήμερα (15.00, Supersport) η
αυλαία της 16ης αγωνιστικής του πρωταθλήματος της Β' Εθνικής.

Τα υπόλοιπα παιχνίδια (15.00): Πανελευσινιακός - Εδεσσαϊκός, Καστοριά - Αν.
Καρδίτσας, Λεβαδειακός - Παναιτωλικός, Τρίκαλα - Δόξα Δράμας, Λάρισα - Εθνικός
Αστέρας, Παναργειακός - ΗΛΤΕΞ Λύκοι.

Τα ματς Άρη - Πανσερραϊκού (15.00, ΕΤ3) και Καλαμαριάς - Νίκης Βόλου (17.00,
Supersport) θα διεξαχθούν μεθαύριο.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16041O023</ED>
<ID>
ID:135516

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O02&aa=3</URL></REF>


Article

<CATEGORY>vin10</CATEGORY>

 <H5>ΕΘΝΙΚΟΣ
</H5><H2>Αντεπίθεση με μήνυση κατά του Σπάσιτς
</H2>
ΣΕ ΜΗΝΥΣΗ κατά του Σπάσιτς, για συκοφαντική δυσφήμηση, ψευδή καταμήνυση και
ψευδορκία, προχώρησαν χθες ο Βασίλης Τσιαμάκης και ο ταμίας του Εθνικού
Γιώργος Λέμμας. Ο πρόεδρος του Εθνικού με χθεσινή του ανακοίνωση τονίζει ότι
«η ελληνική Δικαιοσύνη έχει τον λόγο και μόνο αυτή είναι αρμόδια για να δώσει
στον συκοφάντη Σπάσιτς και τους υποκινητές του, την ηχηρή απάντηση που τους
αρμόζει». Χθες πάντως ο Σπάσιτς επισκέφθηκε τον πρέσβη της Σερβίας Μπόζινταρ
Νίκολιτς, για να τον ενημερώσει, αλλά δεν κατάφερε να τον δει λόγω
ανειλημμένων υποχρεώσεών του, ενώ, όπως ο ίδιος είπε, έστειλε την οικογένειά
του στην πατρίδα του.

Στην ανακοίνωση της ΠΑΕ Εθνικός υπάρχουν και δηλώσεις του Τόζα Βεσελίνοβιτς, ο
οποίος αναφέρει ότι ουδέποτε σκέφθηκε να παραιτηθεί από τον Εθνικό, όπως
κάποιοι υποστήριξαν, ενώ παράλληλα τονίζει ότι το θέμα Σπάσιτς αφορά τη
διοίκηση και όχι εκείνον.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16041O024</ED>
<ID>
ID:135539

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O02&aa=4</URL></REF>


Article

<CATEGORY>vin10</CATEGORY>

 <H2>Δυνατοί οι «λόρδοι»
</H2>
ΕΝΙΣΧΥΜΕΝΟΣ θα αγωνιστεί στον αυριανό αγώνα με την Προοδευτική ο Αθηναϊκός. Τα
δελτία του Θόδωρου Αλέξη, όπως και του Κόγιο Τόμας εκδόθηκαν χθες και οι
παίκτες είναι πλέον στη διάθεση του Στάθη Σταθόπουλου, όπως και ο Κλαρκ, ο
οποίος αποθεραπεύτηκε σε πολύ σύντομο χρονικό διάστημα. Ο τεχνικός των
«λόρδων», που πήρε στο ξενοδοχείο και τον Σπίνουλα αλλά δεν θα έχει τον Κόλτζο
(συμπλήρωσε έξι κίτρινες κάρτες), δήλωσε: «Ο Αθηναϊκός ενισχύθηκε στις
μεταγραφές, αλλά το παιχνίδι με την Προοδευτική είναι αρκετά δύσκολο.
Χρειάζεται προσοχή και πάνω απ' όλα να αγωνιστούμε σοβαρά».

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16041O025</ED>
<ID>
ID:135553

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O02&aa=5</URL></REF>


Article

<CATEGORY>vin10</CATEGORY>

 <H5>ΜΕΤΑ ΤΟΥΣ ΚΩΣΤΗ, ΝΙΚΟΛΑΪΔΗ, Η ΑΕΚ ΧΑΝΕΙ ΚΑΙ ΤΟΝ ΣΑΒΕΒΣΚΙ
</H5><H2>Τρίτωσε...
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Διπλό ρωγμώδες κάταγμα στα πλευρά διέγνωσαν οι γιατροί και ο Τόνι Σαβέβσκι θα
κάνει παρέα (στις εξέδρες) στους Νικολαΐδη και Κωστή

ΚΑΙ ΝΕΟ χτύπημα δέχθηκε η ΑΕΚ πριν από το ντέρμπι με τον ΠΑΟΚ! Ο Τόνι Σαβέβσκι
τραυματίστηκε σοβαρά στη χθεσινή προπόνηση και θα λείψει από τους αγώνες για
περίπου ένα μήνα. Δηλαδή, δεν προλαβαίνει ούτε το (κρίσιμο) ντέρμπι με τον Ολυμπιακό...

Ο τραυματισμός του Σαβέβσκι ήταν αληθινό σοκ για την πρωταθλήτρια χειμώνα. Όχι
μόνο διότι έρχεται μετά το πρόβλημα Νικολαΐδη, αλλά γιατί έγινε σε ανύποπτη
κόντρα (στην προπόνηση!) με τον (τερματοφύλακα) Μήνου. Η διάγνωση αναφέρει
διπλό ρωγμώδες κάταγμα στα πλευρά, ο Σαβέβσκι αμέσως μετά τον τραυματισμό
πόναγε πολύ, χρειάστηκε φορείο και αμέσως διακομίστηκε στο Ιατρικό Κέντρο για
τις απαραίτητες εξετάσεις ακτινογραφίες. Μετά πήγε σπίτι όπου εξακολουθούσε να
πονά! Υπολογίζεται να μπει σε ρυθμό προπονήσεων σε δυο - τρεις εβδομάδες.

Τον ποδοσφαιριστή εξέτασε και ο Λάκης Νικολάου ­ να τονιστεί ότι διαπιστώθηκε
ότι το τραύμα δεν έχει την παραμικρή σχέση με κάποιο παλαιότερο (9-2-92 στο
ΟΑΚΑ με τον Παναθηναϊκό) στην κλείδα. Μετά και αυτή την ατυχία, αποφασίστηκε
να γίνει στη σημερινή προπόνηση αγιασμός.

Σημειώνεται ότι από το αυριανό ματς θα λείψει και ο επίσης τραυματίας Ντέμης
Νικολαΐδης (αρμοδίως λέγεται ότι πηγαίνει καλύτερα και ίσως προλάβει το
ντέρμπι με τον Ολυμπιακό), αλλά και οι τιμωρημένοι Μαχαιρίδης-Μαρτσέλο. Φυσικά
ουδείς δικαιούται να ξεχάσει τον Χρήστο Κωστή. Γίνεται αντιληπτό ότι η
ενδεκάδα θα βγει «εκ των ενόντων» και σίγουρα η ΑΕΚ δεν θα έχει τρία από τα
μεγαλύτερα αστέρια της! Άρα, ο Ντουμίτρου Ντουμιτρίου (δεν έβγαλε χθες
αποστολή) θα κληθεί να χρησιμοποιήσει ποδοσφαιριστές σε διαφορετικές θέσεις
και γενικά να παλέψει πολύ για το «ποιοι και πού θα παίξουν». Ο Ντουμιτρίου ως
γνωστόν έχει πει «πρέπει να μπορούμε να νικάμε και χωρίς τον Ντέμη», θέλει να
τονώσει το ηθικό των παικτών, ενώ για τον ΠΑΟΚ θεωρεί πως «έχει καλή ομάδα,
ικανή και για τίτλο».

Πιθανή σύνθεση: Ατματσίδης, Κατσαβός ή Κοπιτσής, Καραγιάννης ή Σέμπουε,
Κωστένογλου, Καλλιτζάκης, Κασάπης, Γκρέταρσον, Μαλαδένης, Ντόμπος, Μπατίστα,
Δώνης. Θέση ασφαλώς διεκδικεί και ο Στέλιος Μανωλάς, διότι η ΑΕΚ χρειάζεται
στο ντέρμπι έναν παίκτη ηγέτη σε (κάποια) γραμμή της!

ΟΙ ΜΕΤΑΓΡΑΦΕΣ

Με τα νέα δεδομένα, καμία έκπληξη αν τελικά η ΑΕΚ στραφεί στο μεταγραφικό
παζάρι. Αλλωστε, το «ας είμαστε ευέλικτοι» που είπε προχθές ο Λάκης Νικολάου
είναι πιο κοντά στην πραγματικότητα από το «μηδέν» του κ. Λεωτσινίδη.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16041O031</ED>
<ID>
ID:135430

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O03&aa=1</URL></REF>


Article

<CATEGORY>vin10</CATEGORY>

 <H5>ΠΡΟΟΔΕΥΤΙΚΗ
</H5><H2>Χωρίς επτά, αλλά με τους ξένους
</H2>
ΧΩΡΙΣ επτά ποδοσφαιριστές της θα αγωνιστεί η Προοδευτική στον αυριανό αγώνα
κατά του Αθηναϊκού, στον Βύρωνα, αλλά με τους δύο ξένους των οποίων εκδόθηκαν
τα δελτία.

Συγκεκριμένα, οι Γιαννόπουλος, Ζαΐμι, Ανδράλας, Παντελίδης είναι τιμωρημένοι,
ενώ θα απουσιάσουν και οι τραυματίες Φούσκας, Δήμος και Μίτριγκα. Χθες όμως η
ΕΠΟ εξέδωσε τα δελτία των Τζάχερ, Καλογκαρίτσα και Τζουχαντάρ, αλλά απ' αυτούς
θα αγωνιστούν μόνο οι δύο πρώτοι, αφού ο Τζαγκαστάρ είναι πολύ πίσω από
πλευράς φυσικής κατάστασης. Παρά τα προβλήματα όμως, ο Νίκος Καρούλιας
αισιοδοξεί για το αποτέλεσμα του αγώνα με την ομάδα του Βύρωνα.

Το ήρεμο όμως κλίμα του αγώνα ήρθε να ταράξει μία ανακοίνωση της ΠΑΕ
Προοδευτικής, στην οποία αναφέρεται ότι οι κάρτες που δέχθηκαν οι παίκτες της
στο ματς της περασμένης Κυριακής με τον Εθνικό (γιατί το θυμήθηκαν ύστερα από
πέντε ημέρες;), δεν είναι τυχαίες και ότι εφιστάται η προσοχή των αρμοδίων
«γιατί πολλά ακούγονται για τον αγώνα με τον Αθηναϊκό», χωρίς όμως να λέει
ποια είναι αυτά. Καταλήγοντας η ανακοίνωση τονίζει ότι «η Προοδευτική θα
φθάσει στα άκρα και ότι δεν πρόκειται να παίξει με σημαδεμένη τράπουλα».

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16041O032</ED>
<ID>
ID:135477

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O03&aa=2</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Απειλεί την ΕΠΑΕ
</H2>
ΣΤΑ ΔΙΚΑΣΤΗΡΙΑ απειλεί να πάει ο ΠΑΟΚ την ΕΠΑΕ, αν η τελευταία δεν προχωρήσει
στη «μοιρασιά» των χρημάτων από τα τηλεοπτικά έσοδα βάσει κριτηρίων. Όπως
ανέφερε χτες ο εκπρόσωπος της ΠΑΕ ΠΑΟΚ στην διοίκηση της ΕΠΑΕ κ. Κρυσταλλίδης,
από τη σύμβαση που έχει υπογραφεί με το συνδρομητικό κανάλι δεν προβλέπεται
πώς θα γίνεται η διανομή. Επομένως, είναι στην διακριτική ευχέρεια της
διοίκησης να προχωρήσει σε θέσπιση κριτηρίων.

Σαν κριτήρια ο ΠΑΟΚ προτείνει την τηλεθέαση, την εμπορικότητα και τη
βαθμολογική θέση κάθε ομάδας.

Έπιασαν δουλειά από χτες τα νέα μέλη της Πειθαρχικής Επιτροπής της ΕΠΑΕ και σε
έγγραφη δήλωσή τους αναφέρουν ότι «θα προσπαθήσουν να αντεπεξέλθουν στις
προσδοκίες των φιλάθλων και των ΠΑΕ».

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16041O033</ED>
<ID>
ID:135517

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O03&aa=3</URL></REF>


Article

<CATEGORY>vin10</CATEGORY>

 <H5>ΚΛΗΡΩΝΕΙ ΑΥΡΙΟ ΓΙΑ ΤΗΝ ΕΘΝΙΚΗ ΜΑΣ
</H5><H2>Η Ευρώπη του 2000
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Ο Λέναρτ Γιόχανσον (αριστερά) αναμένεται να ανακοινώσει σήμερα την
υποψηφιότητά του για την προεδρία της ΦΙΦΑ

ΤΟ ΕΥΡΩΠΑΪΚΟ πρωτάθλημα ποδοσφαίρου του 2000 στη σέντρα. Αύριο το μεσημέρι
(14.00 ώρα Ελλάδας) θα διεξαχθεί στη Γάνδη η κλήρωση της προκριματικής φάσης
του τουρνουά, με τη συμμετοχή 49 από τις 51 χώρες-μέλη της ΟΥΕΦΑ.

Όπως είναι γνωστό η Ελλάδα τοποθετήθηκε στο δεύτερο γκρουπ δυναμικότητας, με
αποτέλεσμα να αποφύγει στην κλήρωση τις: Βουλγαρία, Δανία, Κροατία,
Πορτογαλία, Αυστρία, Γαλλία, Τσεχία και Τουρκία.

Επικεφαλής των εννέα ομίλων στους οποίους θα χωριστούν οι χώρες (αναδείχτηκαν
σύμφωνα με τα αποτελέσματά τους στις προκριματικές φάσεις του Ευρω '96 και
Μουντιάλ '98) είναι οι: Γερμανία, Ισπανία, Ρουμανία, Ρωσία, Αγγλία,
Γιουγκοσλαβία, Σκωτία, Ιταλία και Νορβηγία.

Η εξαίρεση της Γαλλίας από τους «ισχυρούς» προκάλεσε θύελλα αντιδράσεων μεταξύ
των διοργανωτών του φετινού Μουντιάλ.

«Τιμωρηθήκαμε επειδή δεν παίξαμε στην προκριματική φάση του Παγκοσμίου
Κυπέλλου», υποστήριξε ο πρόεδρος της γαλλικής ομοσπονδίας, Κλοντ Σιμονέ, ενώ ο
γενικός γραμματέας της ΟΥΕΦΑ, Γκέραρντ Αϊγκνερ, τόνισε πως «ίσως φανεί ανόητη
η επιλογή μας αν η Γαλλία κατακτήσει το καλοκαίρι το Παγκόσμιο Κύπελλο».

Η κλήρωση θα διαρκέσει μόλις 30 λεπτά και θα την πραγματοποιήσει ο πρόεδρος
της ΟΥΕΦΑ Λέναρτ Γιόχανσον με συμπαραστάτες τους Γιόχαν Κρόιφ, Πολ Βαν Χιμστ.

Μία ημέρα νωρίτερα, ο Λέναρτ Γιόχανσον αναμένεται να ανακοινώσει και επίσημα
την υποψηφιότητά του για την προεδρία της ΦΙΦΑ.

Οι αγώνες της τελικής φάσης του Ευρω-2000 θα φιλοξενηθούν ­ για πρώτη φορά
στην ιστορία της διοργάνωσης ­ σε δύο χώρες: το Βελγιο και την Ολλανδία.

Στα τέλη του επόμενου μήνα η οργανωτική επιτροπή θα συνεδριάσει για να
αποφασίσει ποια στάδια θα φιλοξενήσουν τους αγώνες. Οι πρώτες πληροφορίες
αναφέρουν πως πέντε πόλεις του Βελγίου και τέσσερις της Ολλανδίας θα επιλεγούν
τελικά για να φιλοξενήσουν αγώνες του Ευρω-2000.

Η προκριματική φάση της διοργάνωσης θα διαρκέσει 13 μήνες (Σεπτέμβριος
1998-Οκτώβριος 1999). Στα τελικά θα προκριθούν 16 ομάδες. Το Βέλγιο και η
Ολλανδία, ως διοργανωτές, οι πρώτες κάθε ομίλου, η δεύτερη καλύτερη των εννέα
ομίλων και οι νικήτριες των αγώνων μπαράζ που θα δώσουν οι υπόλοιπες οκτώ
ομάδες που θα τερματίσουν στη δεύτερη θέση.

Το εναρκτήριο παιχνίδι της διοργάνωσης θα φιλοξενηθεί στις Βρυξέλλες, στις 10
Ιουνίου 2000 και ο τελικός (κατά πάσα πιθανότητα στο στάδιο Αρένα του
Άμστερνταμ) στις 2 Ιουλίου.

Με την ευκαιρία της κλήρωσης του Ευρω-2000 η ΟΥΕΦΑ θα κάνει την είσοδό της και
στον κυβερνοχώρο (διεύθυνση: http: //www. UEFA. org/).

Η ΕΠΟ

Στη Γάνδη βρίσκεται από χθες αντιπροσωπεία της ΕΠΟ, για να παραστεί στην
αυριανή κλήρωση του ευρωπαϊκού πρωταθλήματος 2000. Την ομοσπονδία εκπροσωπούν
οι κ.κ. Αλημίσης, Γκαγκάτσης, Ανδριάς και Θ. Θεοδωρίδης.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16041O041</ED>
<ID>
ID:135431

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O04&aa=1</URL></REF>


Article

<CATEGORY>vin10</CATEGORY>

 <H5>ΝΑΓΚΑΝΟ
</H5><H2>Η Φλόγα έσβησε τρεις φορές!
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

Ο πρωθυπουργός της Ιαπωνίας Γιασιμότο με τη λυχνία που μεταφέρει την
Ολυμπιακή Φλόγα από την Αρχαία Ολυμπία

ΤΡΕΙΣ φορές σε οκτώ ημέρες, η Ολυμπιακή Φλόγα που ταξιδεύει στην Ιαπωνία, προς
το Ναγκάνο, έσβησε. Κι αυτό, για τους προληπτικούς δεν είναι καλό σημάδι λίγες
μόνον ημέρες πριν από την έναρξη των Χειμερινών Ολυμπιακών Αγώνων.

Πράγματι, οι Ιάπωνες οργανωτές φοβούνται ότι στη διάρκεια των Αγώνων δεν θα
υπάρχει αρκετό χιόνι, ώστε τ' αγωνίσματα, ιδιαίτερα στις καταβάσεις, να
διεξαχθούν με ικανοποιητικούς ρυθμούς και επιτυχία. Παράλληλα, οι θεατές μέχρι
σήμερα δεν έχουν δείξει να συγκινούνται για το σπουδαίο γεγονός που
πραγματοποιείται στην πατρίδα τους. Οι όχι τόσο καλές διεθνείς σχέσεις που
αναπτύχθηκαν, ο άστατος καιρός κυρίως, και η μακρινή απόσταση του Ναγκάνο από
τις άλλες χώρες του κόσμου, είναι τα βασικά στοιχεία τα οποία έχουν βάλει σε
ανησυχία τους οργανωτές.

­ Η Ολυμπιακή Φλόγα που άναψε ένα μήνα περίπου πριν (στις 19 Δεκεμβρίου) στην
αρχαία Ολυμπία και στη συνέχεια μεταφέρθηκε στα Καλάβρυτα και τον Χελμό, μέχρι
την Αθήνα απ' όπου αεροπορικώς έφθασε στο Τόκιο, ξεκίνησε τη μεγάλη πορεία
προς το Ναγκάκο στις 23 Δεκεμβρίου. Από την πρώτη κιόλας ημέρα άρχισαν οι
περιπέτειες της μεταφοράς. Οι δρομείς, όχι καλά εκπαιδευμένοι, δεν είχαν
εξοικειωθεί με το γεγονός. Κρατούσαν τη δάδα όπως νόμιζαν και όπως τους
εξυπηρετούσε. Αποτέλεσμα, στα μέσα της διαδρομής να κινδυνεύει να σβήσει.

Το μετεωρολογικό δελτίο δεν ήταν ευνοϊκό. Εκτός από τη βροχή, ισχυρός άνεμος
επικρατούσε στο μεγαλύτερο μέρος της διαδρομής από τα χωριά και τις πόλεις που
περνούσε. Οι Ιάπωνες άναψαν ταυτόχρονα και τη λυχνία, η οποία ακολουθούσε από
κοντά τους δρομείς.

Οι Ιάπωνες προέβλεψαν σωστά. Ο ισχυρός άνεμος έσβησε τη Φλόγα τρεις φορές μέσα
σε οκτώ ημέρες, με αποτέλεσμα να ανάψουν από τη βοηθητική λυχνία τις δάδες για
τα επόμενα χιλιόμετρα.

«Η απειρία των νέων έγινε αφορμή να σβήσει η δάδα. Όμως δεν ανησυχούμε. Όλα θα
πάνε καλά μέχρι την τελετή έναρξης των Αγώνων», διαβεβαιώνει ο διευθυντής της
λαμπαδηδρομίας Σουμικάζου Γιαμαγκούτσι. Οι προληπτικοί, πάντως, επιμένουν ότι
«οι Ολυμπιακοί Αγώνες στο Ναγκάνο δεν έχουν το Θεό με το μέρος τους...».

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16041O042</ED>
<ID>
ID:135478

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O04&aa=2</URL></REF>


Article

<CATEGORY>vin10</CATEGORY>

 <H5>ΝΤΕΜΗΣ, ΒΑΖΕΧΑ, ΙΒΙΤΣ, ΦΡΑΝΤΖΕΣΚΟΣ, ΟΦΟΡΙΚΟΥΕ ΚΑΙ ΑΤΜΑΤΣΙΔΗΣ ΜΟΝΟΠΩΛΗΣΑΝ ΤΟ
ΕΝΔΙΑΦΕΡΟΝ ΤΩΝ ΦΙΛΑΘΛΩΝ
</H5><H5>Οι 10 άλλαξαν τους προπονητές
</H5><H5>Τέσσερα αστέρια στους πάγκους
</H5><H2>Α' ΓΥΡΟΣ </H2><H2>Ο πορτιέρο και το βαρύ πυροβολικό </H2>
<AUTHOR>ΤΑΣΟΣ ΜΠΟΥΡΑΣ</AUTHOR>

Ο Ντέμης Νικολαΐδης με τις εμφανίσεις του στον α' γύρο και με τα γκολ στα
ντέρμπι, άρχισε να γίνεται θρύλος

ΠΑΛΙΟΙ ΚΑΙ νέοι παίκτες μονοπώλησαν το ενδιαφέρον των φιλάθλων και την
προτίμηση των προπονητών τους.

Ο Ντέμης Νικολαΐδης άρχισε να γίνεται θρύλος. Ο αγαπημένος κυνηγός των οπαδών
της ΑΕΚ και όχι μόνο είναι ο «μίστερ γκολ» του α' γύρου, όχι ως προς τον
αριθμό των επιτυχιών, αλλά επειδή «κτύπησε» σε κρίσιμες στιγμές και συχνά με
πολύ θεαματικό τρόπο. Το τελευταίο παιχνίδι του α' γύρου, της ΑΕΚ στην Ξάνθη,
έδειξε ότι η επίθεση της πρωτοπόρου είναι άσφαιρη χωρίς τον Ντέμη. Κρίστο
Βαζέχα. Πολλοί βιάστηκαν πριν από μερικούς μήνες να πουν ότι ο αρχισκόρερ του
Παναθηναϊκού σίγησε. Τον τελευταίο καιρό ο Πολωνός θυμίζει τον παλιό κανονιέρη
και δίνει απάντηση όχι μόνο σε όσους τον αμφισβήτησαν, αλλά και στον
μεγαλύτερο αντίπαλο των ποδοσφαιριστών, τον χρόνο. Αναντικατάστατος στην
ενδεκάδα του Παναθηναϊκού, που ούτως ή άλλως δύσκολα θα ξαναβρεί Βαζέχα όταν
κρεμάσει τα παπούτσια του.

Ο Ίλια Ίβιτς ήταν από τους πρωταγωνιστές του α' γύρου. Ο Σέρβος κυνηγός με τα
15 γκολ, που έχει σημειώσει, είναι ο πρώτος σκόρερ και αυτή η ποδοσφαιρική
περίοδος θέλει να είναι η πιο παραγωγική της καριέρας του στον Ολυμπιακό.

Πίτερ Οφορίκουε. Ίσως είναι ο παίκτης του α' γύρου, που η απουσία του από την
ενδεκάδα συζητήθηκε πιο πολύ από την παρουσία του

Ο Κώστας Φραντζέσκος έκανε ακόμη και τον Πλατινί να ζηλεύει τις στατιστικές
του στα φάουλ. Ο νέος σταρ της Τούμπας πρωταγωνιστεί στην αναγέννηση του ΠΑΟΚ,
αλλά και δικαιώνει την αμφισβήτηση των οπαδών της παλαιάς του ομάδας, του
Παναθηναϊκού, για την επιλογή να απομακρυνθεί από την Παιανία. 
Αν και ο Βρύζας ήταν η πιο ακριβή μεταγραφή του ΠΑΟΚ, οι οπαδοί των
Θεσσαλονονικέων βλέπουν στο πρόσωπο του Φραντζέσκου κάποιον που θυμίζει τον
Γιώργο Κούδα.

Ο Πίτερ Οφορίκουε στα 17 του χρόνια έχει διχάσει τον Ολυμπιακό. Η
ιδιαιτερότητα του χαρακτήρα του τον αφήνει συχνά στον πάγκο, αλλά οι
περισσότεροι οπαδοί του Ολυμπιακού πρόλαβαν να δουν τέτοιες ενέργειες από τον
νεαρό άσο ώστε να απαιτούν από τον προπονητή να τον βλέπουν πιο συχνά στην
ενδεκάδα. Ίσως είναι ο μοναδικός παίκτης που η απουσία του από την ενδεκάδα
συζητήθηκε πιο πολύ από την παρουσία του.

Από τους σταρ του α' γύρου αναμφισβήτητα είναι ο γκολκίπερ της ΑΕΚ Ηλίας
Ατματσίδης. Με τις πολλές καλές του εμφανίσεις είναι ο παίκτης με τη
μεγαλύτερη προσφορά στη πορεία της ΑΕΚ στον α' γύρο.

ΣΤΑ ΜΙΣΑ του Πρωταθλήματος της Α' Εθνικής Κατηγορίας πολλών ειδών απολογισμούς
μπορεί να κάνει κάποιος. Ίσως όμως το σημαντικότερο στοιχείο του α' γύρου
είναι ότι άφησε αμείωτο το ενδιαφέρον για το υπόλοιπο μισό της διαδρομής στην
κορυφή και την «ουρά» της βαθμολογίας. Σε γενικές γραμμές το θέαμα δεν ήταν
κακό και τουλάχιστον τέσσερις ομάδες (η πρωταθλήτρια χειμώνα ΑΕΚ, ο
Ολυμπιακός, ο Παναθηναϊκός και ο ΠΑΟΚ) είχαν ελάχιστες απώλειες και ελπίζουν
για τον τίτλο. Αντίστοιχο το ενδιαφέρον και της «ουράς», όπου αντίθετα με την
περσινή καταδίκη της Καστοριάς από πολύ νωρίς, πολλές ομάδες φοβούνται, αλλά
και ελπίζουν.

Ίσως αυτές οι δυνατές μάχες να έκαναν δέκα ομάδες από τις 18 να αλλάξουν
προπονητή, οι δύο μάλιστα (Καλαμάτα και Καβάλα) από δύο φορές. Ήταν ένα από τα
ιδιαίτερης σημασίας γεγονότα του α' γύρου καθώς και οι πολύμηνες απουσίες δύο
εκ των κορυφαίων παικτών της περσινής περιόδου, του τερματοφύλακα του
Ολυμπιακού Δημήτρη Ελευθερόπουλου και του μεσοεπιθετικού της ΑΕΚ Χρήστου
Κωστή. Ιστορικό γεγονός και η πώληση της ΑΕΚ στην εταιρεία αγγλικών
συμφερόντων Enic, αφού η ΠΑΕ έγινε η πρώτη ελληνική, που πέρασε στα χέρια
πολυεθνικής εταιρείας.

Έκπληξη στο ξεκίνημα του Πρωταθλήματος ο μικρός Ιωνικός που ξαφνικά ο Γιάτσεκ
Γκμοχ τον έβαλε σφήνα ανάμεσα στους μεγάλους. Μέχρι το ματς με τον Ολυμπιακό
οι φίλαθλοι συζητούσαν αν μπορεί αυτή η ομάδα, που συνήθως πάλευε για να
σωθεί, να πάρει τίτλο!. Το ίδιο θεαματική ήταν και η πτώση στις τελευταίες
αγωνιστικές, όπου μάλιστα υποχρεώθηκε να παίζει σε ουδέτερο γήπεδο.

Γενικά, οι 17 αγωνιστικές που διανύσαμε από τον περασμένο Αύγουστο ήταν
θετικές για τον βασιλιά των σπορ στην Ελλάδα, με μοναδική εξαίρεση κάποια
σοβαρά επεισόδια, που χρόνια είχαμε να δούμε στο επαγγελματικό ποδόσφαιρο.
Έγιναν αφορμή μάλιστα για σημαντικές αναταραχές, που όμως δεν μπορούν να
επισκιάσουν τους πρωταγωνιστές των γηπέδων, τους παίκτες και τους προπονητές.
Όσο για τους διαιτητές, οι λανθασμένες αποφάσεις τους τείνουν να γίνουν
εννοιολογικό στοιχείο του ποδοσφαίρου μας, το οποίο όμως έμαθε να ζει και με αυτές.

Τέσσερις προπονητές έλαμψαν στις 17 πρώτες αγωνιστικές. Ο νεοφερμένος
Ντουμίτρι Ντουμιτρίου ξεκίνησε με μεγάλη αμφισβήτηση, οδηγώντας την κατ'
εξοχήν επιθετική ΑΕΚ σε αμυντικές τακτικές. Σύντομα, όμως, κέρδισε τον
θαυμασμό. Οι φίλοι του τον θαυμάζουν για τον ρεαλισμό και τις επιλογές του.
Και οι εχθροί του... ζηλεύουν την εντυπωσιακή τύχη του. Με τύχη ή χωρίς, ο
Ντουμιτρίου κατάφερε να ξαναφέρει στην κορυφή την ΑΕΚ, που τον τελευταίο καιρό
είχε χάσει πολλούς καλούς παίκτες της.

Ο Άγγελος Αναστασιάδης ξαναθύμισε στους ΠΑΟΚτζήδες τον θρύλο του ΠΑΟΚ και
στους αντιπάλους τον φόβο της Τούμπας. Με οκτώ σερί νίκες τέλειωσε τον α' γύρο
ελπίζοντας δικαιωματικά ακόμη και στον τίτλο. Ο δύστροπος χαρακτήρας του
δημιούργησε τριβές ακόμα και μέσα στον χώρο του ΠΑΟΚ, αλλά και όσοι διαφωνούν
μαζί του αναγνωρίζουν την εργατικότητα, την ειλικρίνεια και το ταλέντο του στο κοουτσάρισμα.

Σε μικρότερη ομάδα, αλλά καθόλου μικρότερος προπονητής, ο κόουτς του Ηρακλή
Γιώργος Παράσχος, που ψηφίστηκε μάλιστα από τους ίδιους ποδοσφαιριστές στους
κορυφαίους της χρονιάς. Ο Παράσχος αναμόρφωσε τον Ηρακλή, τον έκανε να παίζει
επιθετικό και θεαματικό ποδόσφαιρο αν και η μεγαλύτερη επιτυχία του σε αυτό το
διάστημα ήταν στο Κύπελλο Ελλάδος ο αποκλεισμός του Ολυμπιακού.

Ο Γιάτσεκ Γκμοχ, με τα 19 χρόνια παραμονής στο ελληνικό ποδόσφαιρο, έδειξε και
πάλι ότι «υπάρχει». Με τον Ιωνικό δημιούργησε την ευχάριστη έκπληξη του α' γύρου.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16041O061</ED>
<ID>
ID:135432

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O06&aa=1</URL></REF>


Article

<CATEGORY>vin10</CATEGORY>

 <H5>ΠΕΡΙΦΕΡΕΙΑ ΚΑΙ ΡΙΜΠΑΟΥΝΤ ΠΡΟΒΛΗΜΑΤΙΖΟΥΝ ΙΩΑΝΝΙΔΗ ΚΑΙ ΣΟΥΜΠΟΤΙΤΣ
</H5><H2>Πού θα κριθεί το ντέρμπι
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Το ίδιο πάθος αναμένεται να έχουν και απόψε στο ΟΑΚΑ οι Πρέλεβιτς, Αλβέρτης

ΑΗΤΤΗΤΟΣ παραμένει ο Παναθηναϊκός φέτος στο ΟΑΚΑ (σε πρωτάθλημα και Ευρώπη)
και αυτό κάνει ακόμη μεγαλύτερη την πρόκληση για την ΑΕΚ, παρότι οι «πράσινοι»
σε αυτό το ματς είναι τυπικά φιλοξενούμενοι. Η «Ένωση» αντιμετωπίζει απόψε τον
Παναθηναϊκό σε παιχνίδι που σημαίνει πολλά για την ομάδα του Γιάννη Ιωαννίδη,
αλλά ακόμη περισσότερα για την ομάδα του Λευτέρη Σούμποτιτς.

Η ΑΕΚ, που είχε ηττηθεί εύκολα στον αγώνα του πρώτου γύρου (70-58) και
προέρχεται από ήττα στο ΣΕΦ, θέλει τη νίκη για να παραμείνει ψηλά στη
βαθμολογία και να μην κινδυνεύσει για την τετράδα. Η επιτυχία θα αποτελέσει
παράλληλα ένεση ηθικού για τους παίκτες του «ξανθού», που πέρυσι είχαν νικήσει
δύο φορές τον Παναθηναϊκό και μία τον Ολυμπιακό. Το μόνο πρόβλημα που
αντιμετωπίζει ο Ιωαννίδης είναι ο τραυματισμός του Λάσα (χάθηκε ένα
πλεονέκτημα για την ΑΕΚ σε ό,τι αφορά τη θέση του πλέι μέικερ) και εκτός
απροόπτου τη θέση του θα καλύψει ο Μπαρλάς, που αγωνίστηκε και εναντίον της Ούλκερ.

Η ΑΕΚ ως γηπεδούχος θα έχει... αποκλειστικότητα στους οπαδούς, ενώ αναμένεται
να μοιραστούν περίπου 5.000 μπαλόνια.

Από την άλλη πλευρά, ο Παναθηναϊκός, που κυνηγάει κατά... πόδας τον Ολυμπιακό,
δεν εχει περιθώρια για «στραβοπατήματα».

«Έχουμε δύσκολο έργο. Αυτό το ματς είναι διαφορετικό από αυτό με την Μπάγερ
Λεβερκούζεν», υποστήριξε ο Σούμποτιτς. Ο προπονητής του Παναθηναϊκού δεν θα
έχει στη διάθεσή του τον Φεράν Μαρτίνεθ, που είχε κάνει εγχείρηση και δεν
είναι στην καλύτερη δυνατή κατάσταση. Μια θέση στη 10άδα διεκδικούν οι
Βουρτζούμης, Φώτσης.

Πού θα κριθεί όμως το αποψινό ματς; Η περιφέρεια και τα ριμπάουντ είναι δύο
σημαντικοί παράγοντες, ενώ οι δύο προπονητές θα δώσουν μεγάλη έμφαση στην άμυνα.

Ο Παναθηναϊκός με τους φορμαρισμένους Σκοτ, Αλβέρτη και τον πολύτιμο Κοχ
φαίνεται να είναι πιο έτοιμος. Όμως αλήθεια, ποιος μπορεί να υποτιμήσει τον
Πρέλεβιτς, τον Άντερσον και τους δύο νεαρούς Χατζή, Κακιούζη; Τόσο ο Πρέλεβιτς
όσο και ο Άντερσον είχαν κάποια μικρά προβλήματα τραυματισμών, όμως δεν
φαίνονται ικανά να σβήσουν τη φλόγα τους για τη νίκη. Ο δε Ουίλι Άντερσον
σίγουρα αποτελεί ένα συν, σε σύγκριση πάντα με τον προκάτοχό του Αμερικανό,
Ρίκι Πίρς, που ήταν απογοήτευση.

Στους ψηλούς, ο Παναθηναϊκός υπερτερεί στη θέση «5» με τον Ντίνο Ράτζα (και
τον Σάσα Χούπμαν). Η ΑΕΚ διαθέτει το νέο «όπλο» που ονομάζεται Τσακαλίδης,
όμως είναι αμφίβολο κατά πόσον μπορεί ο νεαρός να κοντράρει τον Κροάτη σούπερ
σταρ. Όπως είπε και ο «ξανθός» πάντως, «δεν έχει να χάσει τίποτα. Μόνο να
κερδίσει...». Ο Άντερσεν είναι λύση, άλλοτε αξιόπιστη και άλλοτε όχι.

Ο Βίκτορ Αλεξάντερ σίγουρα θα αποτελεί «πονοκέφαλο» για τον Σούμποτιτς, αφού ο
Αμερικανός στα τελευταία παιχνίδια έχει αξιοζήλευτη απόδοση. Στον πρώτο αγώνα
ο Αλεξάντερ είχε χρεωθεί νωρίς με φάουλ και αυτήν τη φορά σίγουρα θα είναι...
προσεκτικός. Ο «Πίξι» διαθέτει βέβαια τον κατάλληλο (ιδίου βάρους) παίκτη
(Χριστοδούλου) για να τον αντιμετωπίσει, όπως και τον Οικονόμου. Ο Λάρσεν από
την άλλη πλευρά βοηθάει στο γρήγορο σχήμα και μπορεί να δώσει κάποιες λύσεις
ως «ρεζέρβα».

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16041O081</ED>
<ID>
ID:135433

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O08&aa=1</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Νίκη με σημασία για τους Σίξερς
</H2>
Ο Ντένις Ρόντμαν (στο στιγμιότυπο με τον Ράτλιφ) δεν βοήθησε τους Μπουλς να
νικήσουν τους Σίξερς

ΠΑΝΩ από τέσσερα χρόνια (από τις 8/12/93) είχαν να νικήσουν οι Φιλαδέλφεια
Σίξερς τους Σικάγο Μπουλς. Τα κατάφεραν όμως χτες, ύστερα από 16 συνεχόμενες
ήττες! Ο Άλεν Ίβερσον (31π) και ο Ντέρικ Κόλεμαν (18π) ήταν οι πρωταγωνιστές
των Σίξερς, ενώ για τους Μπουλς ο Πίπεν είχε 22π και ο Τζόρνταν 20π.

Μετά πέντε σερί ήττες νίκησαν οι Σέλτικς. Με κορυφαίο τον Άντονι Ουόκερ (22π,
10ρ), επιβλήθηκαν 97-93 των Βανκούβερ Γκρίζλις, που είχαν πρώτο σκόρερ τον
Μπράιαν Ριβς (41π). Στις νίκες επέστρεψαν και οι Σιάτλ Σούπερσόνικς (103-85
τους Μαϊάμι Χιτ) που είχαν όπλο τα σουτ τριών πόντων (12/17). Άλλα
αποτελέσματα: Ντιτρόιτ Πίστονς-Σάρλοτ Χόρνετς 95-94 (Γκραντ Χιλ 30π), ΛΑ
Κλίπερς-Νιού Τζέρσεϊ Νετς 119-116 (Ρότζερς 29-Βαν Χορν 26).

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16041O082</ED>
<ID>
ID:135479

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O08&aa=2</URL></REF>


Article

<CATEGORY>vin10</CATEGORY>

 <H5>Α2
</H5><H2>Νέο ενδιαφέρον στο πρωτάθλημα
</H2>
ΜΕΤΑ το Μαρούσι, ο Μακεδονικός νίκησε και τον συμπολίτη του Φίλιππο, στο
τοπικό ντέρμπι που έγινε χθες στη Νεάπολη. Οι γηπεδούχοι σε πολύ καλή μέρα
νίκησαν τον πρωτοπόρο Φίλιππο με 76-67 και έδωσαν νέο ενδιαφέρον στο
πρωτάθλημα της Α2, στην πρεμιέρα του β' γύρου.

Σήμερα ξεκινάει ο δεύτερος γύρος και για τις υπόλοιπες ομάδες, εκτός του
Πειραϊκού και των Αμπελοκήπων, που θα βρεθούν για δεύτερη φορά στο κλειστό του
Πειραιά προκειμένου να ξαναπαίξουν τον αγώνα που οι φιλοξενούμενοι είχαν
κερδίσει στο γήπεδο, αλλά οι γηπεδούχοι στα... δικαστήρια (ΣΔΟΑ).

Ο αγώνας Αμπελόκηποι - Πειραϊκός (του β' γύρου) θα γίνει στις 30 Ιανουαρίου.
Αναλυτικά το σημερινό πρόγραμμα (όλα τα ματς στις 17.30): Νήαρ Ηστ - Ολύμπια
Λάρισας, ΜΕΝΤ - Ηλυσιακός, Μίλωνας - Αμύντας, Ιωνικός Νέας Φιλαδέλφειας -
Μαρούσι, Έσπερος - ΒΑΟ και Πειραϊκός - Αμπελόκηποι.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16041O083</ED>
<ID>
ID:135518

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O08&aa=3</URL></REF>


Article

<CATEGORY>vin10</CATEGORY>

 <H5>ΠΕΔΟΥΛΑΚΗΣ
</H5><H2>Πήρε τον Μυριούνη
</H2>
ΤΟΝ ΧΡΗΣΤΟ Μυριούνη συμπεριέλαβε για την αποστολή στη Θεσσαλονίκη ο Αργύρης
Πεδουλάκης. Ο προπονητής του Περιστερίου πιθανότατα δεν θα χρησιμοποιήσει τον
διεθνή φόργουορντ απέναντι στον Ηρακλή, αφού δεν είναι έτοιμος. Αποφάσισε όμως
να τον συμπεριλάβει στην αποστολή, προκειμένου να εγκλιματιστεί και να βρεθεί
πιο κοντά στην ομάδα.

Ο Πεδουλάκης περιμένει ακόμη πιο βελτιωμένο τον Άντονι Ουότσον, στον οποίο
έδωσε ειδικές οδηγίες για την αντιμετώπιση του Μάρλον Μάξεϊ

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16041O084</ED>
<ID>
ID:135540

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O08&aa=4</URL></REF>


Article

<CATEGORY>vin10</CATEGORY>

 <H5>ΔΑΦΝΗ
</H5><H2>Θα παίξει ο Κότνικ
</H2>
Ο ΣΛΑΒΚΟ Κότνικ θα αγωνιστεί κανονικά στο σημερινό ματς της Δάφνης με τον
Παπάγου. Ο Σλοβένος σέντερ είχε τραυματιστεί στο μάτι στη συνάντηση με τη
Λάρισα, την περασμένη εβδομάδα. «Μετά την ήττα στη Λάρισα χρειαζόμαστε
οπωσδήποτε τη νίκη για να παραμείνουμε στον στόχο μας. Το ευχάριστο είναι ότι
πλέον δεν αντιμετωπίζουμε αγωνιστικά προβλήματα και είμαστε σε καλή
κατάσταση», είπε ο προπονητής της Δάφνης, Νίκος Παύλου.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16041O085</ED>
<ID>
ID:135554

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O08&aa=5</URL></REF>


Article

<CATEGORY>vin10</CATEGORY>

 <H2>Οι γυναίκες
</H2>
ΜΕΝΤ - Σπόρτιγκ και Κομοτηνή - Παναθηναϊκός είναι τα παιχνίδια που ξεχωρίζουν
στη 12η αγωνιστική του πρωταθλήματος γυναικών, η αυλαία της οποίας «ανοίγει»
σήμερα με τον αγώνα Θριάμβου - Ηρακλή (13.00).

Το αυριανό πρόγραμμα (όλα τα ματς στις 12.00): ΜΕΝΤ - Σπόρτιγκ, Καλαμαριά -
Παλαιό Φάληρο, Κομοτηνή - Παναθηναϊκός, Ολυμπιακός Βόλου - Εσπερίδες και
Ακαδημία - Μέγας Αλέξανδρος.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16041O086</ED>
<ID>
ID:135560

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O08&aa=6</URL></REF>


Article

<CATEGORY>vin10</CATEGORY>

 <H5>ΙΒΚΟΒΙΤΣ: ΘΕΛΕΙ ΠΡΟΣΟΧΗ Ο ΑΡΗΣ
</H5><H2>Συνέχεια του σερί
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Οι Πάσπαλι και Καρνισόβας απέμειναν να βγάλουν τα κάστανα από τη φωτιά στο
ντέρμπι... απόντων Άρη - Ολυμπιακού

ΤΟ ΣΕΡΙ των τελευταίων καλών εμφανίσεων θέλει να συνεχίσει στο Αλεξάνδρειο
αύριο ο Ολυμπιακός, στο παιχνίδι με τον Άρη, ένα ματς που δικαιολογημένα έχει
χαρακτηριστεί ως το ντέρμπι των μεγάλων απόντων.

Ο Άρης έχασε μέσα στην εβδομάδα τους Ορτίθ και Σοκ, που εγκατέλειψαν την ομάδα
(επειδή είναι απλήρωτοι), αλλά αυτό δεν αποπροσανατολίζει τον Ντούσαν
Ίβκοβιτς, που έχει να ενδιαφερθεί για τις δικές του απουσίες, αυτές των
Φασούλα, Τάρλατς και Νάκιτς που δεν θα ταξιδέψουν στη Θεσσαλονίκη για το
μεγάλο παιχνίδι.

Ο τεχνικός των «ερυθρολεύκων» μιλώντας στους παίκτες του στη χθεσινή
προπόνηση, τους συνέστησε ιδιαίτερη προσοχή, λέγοντάς τους να μην ασχολούνται
με τις απουσίες του αντιπάλου αλλά να είναι συγκεντρωμένοι στο δικό τους
παιχνίδι, αφού ο Άρης παραμένει μία πολύ μεγάλη ομάδα.

Όσον αφορά το... ιατρικό δελτίο στην ομάδα, τη μεγαλύτερη βελτίωση παρουσιάζει
ο Παναγιώτης Φασούλας, που έβγαλε χθες ακτινογραφίες και το κάταγμά του στο
μικρό δάχτυλο έχει δέσει τελείως, ενώ δεν υποφέρει πλέον και από τον
παλαιότερο τραυματισμό του. Όμως αν και μπορεί να ταξιδέψει στην Άγκυρα, ο
Ντούσαν Ίβκοβιτς δύσκολα θα τον συμπεριλάβει στην αποστολή και συνεπώς η
επιστροφή του αναμένέται λίγο αργότερα. Ο «Πάνι» πάντως προπονείται κανονικά
με την υπόλοιπη ομάδα. Όσον αφορά τον Φράνκο Νάκιτς, συνεχίζει να τρέχει σε
χόρτο και θα επανέλθει λογικά αργότερα από τον Φασούλα, αφού του λείπουν και
πολλές προπονήσεις.

ΝΕΟ ΠΛΗΓΜΑ

Νέο πλήγμα για τον Ντράγκαν Τάρλατς, που από χθες νοσηλεύεται στο Ιατρικό
Κέντρο Αμαρουσίου!

Ο σέντερ του Ολυμπιακού, που ταλαιπωρείται την τελευταία εβδομάδα από
αμυγδαλίτιδα, έπαθε φλεγμονή (λόγω της ίωσης), η οποία τον χτύπησε στο πιο
αδύναμο σημείο του σώματός του, στο χειρουργημένο του πόδι. Έτσι, αναγκάστηκε
ο γιατρός Λάκης Νικολάου να συστήσει την άμεση εισαγωγή του στο Ιατρικό
Κέντρο, όπου θα παραμείνει έως τη Δευτέρα. Είναι άγνωστο, προς το παρόν, αν
αυτό το νέο του πρόβλημα θα παρατείνει την απουσία του από τα γήπεδα.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16041O091</ED>
<ID>
ID:135434

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O09&aa=1</URL></REF>


Article

<CATEGORY>vin10</CATEGORY>

 <H2>Απουσίες με σημασία στο Αλεξάνδρειο
</H2>
ΝΤΕΡΜΠΙ των μεγάλων απόντων μπορεί να χαρακτηριστεί το αυριανό μεταξύ του Άρη
και του Ολυμπιακού στο Αλεξάνδρειο. Από την ομάδα της Θεσσαλονίκης, που
βρίσκεται υπό διάλυση, θα απουσιάζουν οι Ορτίθ, Σοκ, ενώ από την ομάδα του
Πειραιά, που θέλει να παραμείνει στην πρώτη θέση, δεν θα αγωνιστούν οι
τραυματίες Τάρλατς, Φασούλας, Νάκιτς. Από τα υπόλοιπα ματς της 16ης
αγωνιστικής του πρωταθλήματος της Α1 κατηγορίας, ξεχωρίζει η συνάντηση
Απόλλωνα Πατρών - ΠΑΟΚ, ενώ μεγάλο ενδιαφέρον παρουσιάζει και ο αγώνας Δάφνης
- Παπάγου, πρωτίστως για τους γηπεδούχους. Από τους φιλοξενούμενους θα
απουσιάσει ο τραυματίας Αλμπέρτι. Το Περιστέρι στο Ιβανώφειο κόντρα στον
Ηρακλή θα παραταχθεί χωρίς τον τραυματία Αποσκίτη, ενώ με το Ηράκλειο (παίζει
στα Πατήσια κόντρα στον Σπόρτιγκ) θα επανεμφανιστεί ο Πητ Παπαχρόνης (εξέτισε
την ποινή των τεσσάρων αγωνιστικών). Επιστροφή στους αγωνιστικούς χώρους στο
ματς Πανιωνίου - Λάρισας και για τον Μποσγανά, που αποθεραπεύτηκε

Το πρόγραμμα:

Σημερα: (γήπεδο Σπόρτιγκ - 5μ.μ.): Σπόρτιγκ - Ηράκλειο: Κορομηλάς,
Κουκουλεκίδης, (Δημ. Γυμναστήριο Νέας Σμύρνης - 5μ.μ.): Πανιώνιος - Λάρισα:
Βορεάδης, Μεταφτσής, (γήπεδο Δάφνης - 5μ.μ.): Δάφνη - Παπάγου: Ράλλης,
Μπακάλης, (γήπεδο Απόλλωνα - 5μ.μ.): Απόλλων Πατρών - ΠΑΟΚ: Καρούσης,
Μιναρετζόπουλος, (Ιβανώφειο - 5μ.μ.): Ηρακλής - Περιστέρι: Μαστραφτσής,
Σπυρίδωνος (ΟΑΚΑ - 6.30μ.μ. ΑΝΤ-1): Συμεωνίδης, Πιτσίλκας

Αύριο: (Αλεξάνδρειο - 6.30μ.μ. ΑΝΤ-1): Άρης - Ολυμπιακός: Τσανίδης, Λαϊνιώτης.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16041O092</ED>
<ID>
ID:135480

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O09&aa=2</URL></REF>


Article

<CATEGORY>vin10</CATEGORY>

 <H2>ΡΕΚΟΡ
</H2><H2>Το καλύτερο ποσοστό στα δίποντα
</H2>
ΤΟ ΑΝΤΙΔΟΤΟ στα τρίποντα της Κροάσια Σπλιτ ήταν τα... δίποντα για τον
Ολυμπιακό, αφού οι «ερυθρόλευκοι» είχαν ένα εξαιρετικό ποσοστό και έτσι
έφθασαν στη νίκη. Το 74,4 % που είχαν στα δίποντα (με 32/43 σουτ) ήταν ένα
απίστευτο ποσοστό, που κατέρριψε βέβαια κάθε προηγούμενο ρεκόρ των
«ερυθρολεύκων» στην Ευρώπη.

Το προηγούμενο ήταν την περίοδο 1995-96, στον αγώνα με τη γαλλική Αντίμπ στο
Φάληρο, όταν οι παίκτες του Ολυμπιακού είχαν ένα περισσότερο άστοχο δίποντο
από προχθές το βράδυ (32/44), με το ποσοστό τότε να είναι στο 72,7%. Όμως στον
αγώνα με την Κροάσια οι πρωταθλητές Ευρώπης «άγγιξαν» το τέλειο στο δεύτερο
ημίχρονο, όταν και είχαν 16/19 δίποντα, ένα ποσοστό δηλαδή 84,2%. Στο πρώτο
εικοσάλεπτο είχαν 16/24 (66%). Πρόσφατα στον αγώνα Μπόστον Σέλτικς - Σιάτλ, οι
φιλοξενούμενοι είχαν δημιουργήσει το καλύτερο εφετινό ρεκόρ στο ΝΒΑ στα
δίποντα, φθάνοντας στο 73%, δείγμα τού πόσο σημαντικό ήταν το επίτευγμα της
ελληνικής ομάδας.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16041O093</ED>
<ID>
ID:135519

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O09&aa=3</URL></REF>


Article

<CATEGORY>vin10</CATEGORY>

 <H5>Όταν οι ιαχές «άγγιζαν» τον ήλιο!
</H5><H2>ΓΙΑ ΘΥΜΗΣΟΥ
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

ΟΙ ΚΕΡΚΙΔΕΣ των μεγάλων γηπέδων γέμιζαν δύο ώρες πριν από τα μεγάλα ντέρμπι,
την εποχή του '50 και του '60. 
Οι οπαδοί, που έπιαναν θέση από νωρίς, δημιουργούσαν ηλεκτρισμένη ατμόσφαιρα
χωρίς παρατράγουδα και επεισόδια, εκτός από μεμονωμένες περιπτώσεις. 
Όταν ο διαιτητής σφύριζε την έναρξη του αγώνα, ή κάποια ομάδα έβαζε γκολ στα
πρώτα 15 λεπτά, τότε οι ιαχές των φιλάθλων «άγγιζαν» τον ήλιο!

ΚΥΠΕΛΛΟΥΧΟΣ ΤΟ 1952-'53. Το τέταρτο (από τα 19 συνολικά Κύπελλα
Ελλάδος) που κατέκτησε ο Ολυμπιακός. Τον Ιούνιο του 1953 νίκησε την πανίσχυρη
ΑΕΚ 3-2, στον τελικό που έγινε στο γήπεδο του Παναθηναϊκού. Ηγέτης και σκόρερ
των «ερυθρολεύκων» ο νεαρός τότε Γιώργος Κανσός (που αργότερα έπαιξε στην
Προοδευτική). Τα γκολ: 21' Κανσός 1-0, 37' Κανσός 2-0, 79' Δαρίβας 3-0, 83' Λ.
Σεραφείδης 3-1, 88' Κανάκης 3-2. Στη φωτογραφία, όρθιοι από τ' αριστερά:
Μουράτης, Ξανθόπουλος, δύο παράγοντες κι ένας μικρός οπαδός, ο πρόεδρος του
Ολυμπιακού Γεώργιος Ανδριανόπουλος, Σούλης, Καραπατής, Ιωάννου. Κάτω ο Γούλιος
(Γουλιέλμος Αρβανίτης της ΑΕΚ) Ρωσίδης, Κανσός, Δαρίβας, Κοπανίδης και Δρόσος.
Απουσιάζει ο 11ος ερυθρόλευκος, που ήταν ο Κοκκινάκης.

ΠΡΙΝ ΑΠΟ ΤΟ ΝΤΕΡΜΠΙ: 27 Απριλίου 1958. Γήπεδο Καραϊσκάκη, πρωτάθλημα
Ελλάδος. Προοδευτική - Παναθηναϊκός 1-0. Σκόρερ ο Γιώργος Κανσός στο 33'. Οι
αρχηγοί των «πρασίνων» και των «βυσσινί» Γιάννης Νεμπίδης και Γιώργος Κανσός,
φωτογραφίζονται πριν από τον μεγάλο αγώνα με τον διαιτητή Πέτρο Τζουβάρα (στο
μέσον) και τους επόπτες γραμμών Ντίνο Σουπλιώτη και Τιμολέοντα Λάτσιο (της
Ενώσεως Θεσσαλίας). Εντυπωσιάζει η όμορφη και κομψή περιβολή ποδοσφαιριστών
και διαιτητών.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16041O094</ED>
<ID>
ID:135541

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O09&aa=4</URL></REF>


Article

<CATEGORY>vin10</CATEGORY>

 <H5>ΔΟΥΜΠΑΣ: ΤΑ ΚΟΡΙΤΣΙΑ ΠΡΕΠΕΙ ΝΑ ΠΙΣΤΕΨΟΥΝ ΣΤΙΣ ΔΥΝΑΤΟΤΗΤΕΣ ΤΟΥΣ
</H5><H5>5η θέση στην παράταση
</H5><H2>ΠΟΛΟ
</H2><H2>Αξίζαμε μετάλλιο!
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Γεωργία Ελληνάκη. Από τις βασικές πρωταγω- νίστριες της μεγάλης επιτυχίας της
Εθνικής Γυναικών, στο Παγκόσμιο Πρωτάθλημα του Περθ

ΜΠΡΑΒΟ ΚΟΡΙΤΣΙΑ! Η 5η θέση που κατέλαβε η Εθνική Γυναικών στο Παγκόσμιο
Πρωτάθλημα του Περθ αποτελεί την καλύτερη υποθήκη για το μέλλον. Γιατί
σίγουρα, αυτή η ομάδα έχει όλες τις προϋποθέσεις για μια ακόμα μεγαλύτερη
διάκριση (μετάλλιο), αλλά χρειάζεται πρώτα απ' όλα να πιστέψουν τα κορίτσια
στις δυνατότητές τους. Να καταλάβουν ότι αδικούνται ακόμα κι απ' αυτή την
κατάταξη (που χωρίς αμφιβολία αποτελεί τεράστια επιτυχία) κι ότι η θέση τους
είναι στο βάθρο. Το έλεγε άλλωστε χτες ο ομοσπονδιακός τεχνικός Τάσος Δούμπας:
«Ώρες ώρες, νιώθω ότι κάνω προπόνηση στην καλύτερη ομάδα του κόσμου. Αξίζαμε
το μετάλλιο. Χάθηκε ένα ματς και μείναμε στην 5η θέση. Περίεργο το σύστημα των
αγώνων. Όλα κρίνονταν σε ένα παιχνίδι. Η 5η θέση είναι σίγουρα πολύ μεγάλη
επιτυχία, αλλά στο βάθος διαπιστώνουμε ότι δεν είμαστε ευχαριστημένοι!». Γιατί
τα έλεγε αυτά ο Δούμπας; Μόλις είχε επιστρέψει στο ξενοδοχείο κι αφού
προηγουμένως είχε δει τις Ιταλίδες να κατακτούν το χρυσό μετάλλιο νικώντας
στον τελικό τις Ολλανδέζες. «Βλέπετε τι γίνεται; Νικήσαμε με 10-4 την Ιταλία,
που μπήκε στην οκτάδα με τρεις ήττες. Δεν μπορούσαμε να φανταστούμε ότι στον
άλλο όμιλο θα ήταν πρώτος ο Καναδάς. Καλή ομάδα, αλλά όχι έμπειρη. Ο Καναδάς
μάς έκανε τη ζημιά». Η 5η θέση είναι βέβαια γεγονός, το ερώτημα είναι τι
γίνεται στο μέλλον. Πώς δηλαδή η ομάδα αυτή θα φτάσει στο μετάλλιο:
«Χρειάζονται κατ' αρχήν σίγουρα βήματα και να βελτιωθούν κάποιες λεπτομέρειες.
Τι εννοώ; Οφείλουμε να δουλέψουμε πολύ στην πάσα και στο σουτ από την
περιφέρεια. Υστερούμε σε αυτά τα δύο σημεία».

ΑΥΤΟΠΕΠΟΙΘΗΣΗ

Ιδιαίτερη έμφαση δίνει και στην ψυχολογία: «Με τον τρόπο που νικήσαμε ΗΠΑ και
Καναδά, η ομάδα θα αποκτήσει αυτοπεποίθηση. Κι αυτό, αφού στο μέλλον θα
βρεθούμε πολλές φορές στην ίδια θέση. Τα ματς στις μεγάλες διοργανώσεις
κρίνονται πλέον με διαφορά ενός γκολ. Πρέπει να είμαστε, λοιπόν, σε θέση να
παίζουμε με τον κατάλληλο τρόπο στα τελευταία δευτερόλεπτα. Χρειάζεται βέβαια
πάντα και η τύχη». Ο ομοσπονδιακός τεχνικός θυμήθηκε επίσης και τον προκάτοχό
του στη θέση του προπονητή της Εθνικής Γυναικών, τον Νίκο Αναγνωστόπουλο
(παραιτήθηκε μετά το Ευρωπαϊκό Πρωτάθλημα της Σεβίλλης τον περασμένο
Αυγουστο): «Για να φτάσει σε αυτή τη θέση η ομάδα δούλεψαν πολλοί τα τελευταία
χρόνια. Εγώ είμαι μόλις δυο μήνες σε αυτή τη θέση. Η ομάδα αυτή πρέπει να
φέρει μετάλλια στο μέλλον. Θα κάνουμε ό,τι κινήσεις χρειάζεται για να γίνει
καλύτερη. Ο βασικός μας στόχος είναι οι Ολυμπιακοί Αγώνες του 2000 στο Σίδνεϊ.
Γι' αυτό πρέπει να δουλέψουμε πολύ εν όψει του Παγκοσμίου Κυπέλλου στον Καναδά
το 1999, αφού απ' αυτή τη διοργάνωση μπορούμε να εξασφαλίσουμε την πρόκρισή
μας. Φυσικά, υπάρχει και το Ευρωπαϊκό Πρωτάθλημα στη Φλωρεντία».

Η ΝΙΚΗ της εθνικής γυναικών επί του Καναδά (10-9) στην παράταση σημειώθηκε με
συγκλονιστικό τρόπο: ο Καναδάς προηγείτο 3.50 πριν από το τέλος με... 8-4! Η
πιεστική άμυνα και η έμπνευση του Τάσου Δούμπα να ενισχύσει την επίθεση (δύο
«φουνταριστοί»), είχαν αποτέλεσμα τη μεγάλη ανατροπή και την ισοφάριση από την
Ευτυχία Καραγιάννη στα 6''9! Στην παράταση που ακολούθησε, η ελληνική ομάδα
προηγήθηκε 10-8, μείωσαν οι Καναδέζες, αλλά τελικά τα κορίτσια άντεξαν στην
πίεση και πήραν τη νίκη.

ΕΙΧΕ ΨΥΧΗ

«Μίλησε η ελληνική ψυχή. Μετά το 7-3 αλλάξαμε το παιχνίδι μας παίζοντας
πρέσινγκ και χρησιμοποιώντας δύο παίκτριες στη θέση του φουνταριστού. Οι
επιλογές αυτές μάς βγήκαν, αφού ο Καναδάς είχε πολύ σοβαρό πρόβλημα στη
συνέχεια», είπε ο ομοσπονδιακός τεχνικός Τάσος Δούμπας. Η Ευτυχία Καραγιάννη
που ισοφάρισε στα τελευταία δευτερόλεπτα και έδωσε το σύνθημα για τη νίκη στην
παράταση θυμήθηκε την... ατυχία πέρυσι το καλοκαίρι στο παγκόσμιο κύπελλο, στο
Νανσί: «Μου το χρώσταγε ο Θεός» είπε. «Στο Νανσί, δεν είχε μπει το τελευταίο
σουτ και χάσαμε στην παράταση».

Τα γκολ της ελληνικής ομάδας (0/4ππ, 2 γκολ στην κόντρα, 3 από τη θέση του
«φουνταριστού» και 5 από την περιφέρεια) σημείωσαν, Ασιλιάν 3, Κανελλοπούλου,
Μίκηκη, Καραγιάννη και Μίκηκη από 2, Κοζομπόλη.

Η ΙΤΑΛΙΑ

Το χρυσό μετάλλιο κατέκτησε η Ιταλία (την οποία νικήσαμε στην πρώτη φάση
10-4!) που επικράτησε στον τελικό της Ολλανδίας 7-6, ενώ το χάλκινο η
Αυστραλία (8-5 τη Ρωσία).

*** Σήμερα, οι άνδρες αντιμετωπίζουν τη Ρωσία και με νίκη θα
διεκδικήσουν αύριο την 5η θέση.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16041O101</ED>
<ID>
ID:135426

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O10&aa=1</URL></REF>


Article

<CATEGORY>vin10</CATEGORY>

 <H2>ΚΟΛΥΜΒΗΣΗ
</H2><H2>Όγδοη στον μικρό τελικό η Σαρακατσάνη
</H2>
Κάτια Σαρακατσάνη 
ΕΠΙΤΕΛΟΥΣ, μια καλή εμφάνιση και στην κολύμβηση: η Κάτια Σαρακατσάνη κολύμβησε
στον μικρό τελικό στα 200μ μεικτής, καταλαμβάνοντας την 8η θέση (16η στο
σύνολο) με 2.22.44. Στους προκριματικούς είχε σημειώσει 2.19.30. Ο Γιώργος
Πόποτας στα 100μ πεταλούδας ήταν 35ος με 56.12.

Πάντως, η ελληνική αποστολή γιόρτασε χτες μια ακόμα επιτυχία, στον...
διπλωματικό τομέα αυτή τη φορά. 
Η ΦΙΝΑ ανέθεσε στην ΕΚΟΦ τη διοργάνωση του παγκοσμίου πρωταθλήματος κολύμβησης
25άρας πισίνας για το 2000. 
Αξίζει πάντως να σημειωθεί ότι το σχετικό συμβόλαιο που υπογράφηκε μεταξύ του
προέδρου της της ΕΚΟΦ Δημήτρη Διαθασόπουλου και του ομόλογου της παγκόσμιας
ομοσπονδίας Αλγερινού Μουσταφά Λαρφαουί, δεν περιέχει κανέναν οικονομικό όρο. 
Η Φουκουόκα, που ανέλαβε τη διοργάνωση του παγκοσμίου πρωταθλήματος για το
2001, υποχρεώθηκε να καταβάλει στην ΦΙΝΑ οκτώ εκατ. δολάρια!

Τα αποτελέσματα στους χτεσινούς τελικούς: 200μ μεικτή γυναικών: Γιανιάν (Κίνα)
2.10.88, Γιαν (Κίνα) 2.13.66, Μοράβκοβα (Σλοβακία) 2.14.26. 100μ πεταλούδας
ανδρών: Κλίμ (Αυστραλία) 52.25, Φλοράντερ (Σουηδία) 52.79, Χουέγκιλ
(Αυστραλία) 52.90. 200μ πρόσθιο ανδρών: Κρόουτ (ΗΠΑ) 2.13.40, Σαρμίν (Γαλλία)
2.13.42, Ρόσα (Ουγγαρία) 2.13.59, 4Χ100μ μεικτή γυναικών: Ηνωμένες Πολιτείες
(Μάουερ, Κόουαλ, Τόμπσον, Βαν Ντίκεν) 4.01.93, Αυστραλία 4.05.12, Ιαπωνία 4.06.27.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16041O102</ED>
<ID>
ID:135473

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O10&aa=2</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Στο σημερινό πρόγραμμα, Trio και Tri-Cast θα διεξαχθούν στη 2η, 4η, 5η και 9η ιπποδρομία.

ΠΡΩΤΗ ΙΠΠΟΔΡΟΜΙΑ

Ώρα 3.00, 1.000 μέτρα

1. ΙΠΙΤΗΣ 58 Ξυνός&#0092

2. ΟΥΡΑΝΙΟ ΦΩΣ 56 Λιάκος&#0094

3. ΛΕΪΝΤΥ ΣΙΣΣΥ 52,5 Δρόσος&#0095

4. ΜΠΙΓΚ ΠΑΝΟΣ 54,5 Δημητσάνης&#0091

5. ΟΛΓ. ΤΟΤΝΑΜ 54,5 Ντίνος&#0098

6. ΤΑΚΗΣ ΤΣΑΜΠ. 55 Ηλίας&#0096

7. ΗΜΙΘΕΟΣ 55 Νίκος&#0097

8. ΠΑΟΥΕΡ 54 Βαλακούδ. Ν.&#0093

* Οι ίπποι 2-8 είναι ομόσταβλοι.

­ Υπόδ.: ΤΑΚΗΣ ΤΣΑΠΙΟΝ - ΣΤΑΒΛΟΣ (Όλγ. Τότναμ).

ΔΕΥΤΕΡΗ ΙΠΠΟΔΡΟΜΙΑ

Ώρα 3.30, 1.400 μέτρα

1. ΝΤ. ΔΕ ΜΠΕΣΤ 58 Ζευγώλης&#0094

2. ΗΜΑΘΙΩΝ 57,5 Ξυνός&#0095

3. ΙΕΡΟΣ ΣΚΟΠΟΣ 57,5 Σωτηρόπ/λος&#0093

4. ΔΑΜΙΑΝΟΣ 57 Νίκος&#0092

5. ΜΑΡΑΘΟΣ 57 Μπάμπης&#0091

6. ΑΚΡΑΤΗΤΟΣ 56,5 Σταύρου&#0098

7. ΜΠΛΟΥΣ ΜΠΟΫ 56 Δημητσάνης&#0097

8. ΓΚΣΤΑΑΝΤ 55 Ντίνος&#0096

­ Υπόδ.: ΜΠΛΟΥΣ ΜΠΟΫ - ΜΑΡΑΘΟΣ (Γκστάαντ).

ΤΡΙΤΗ ΙΠΠΟΔΡΟΜΙΑ

Ώρα 4.00, 1.400 μέτρα

1. ΒΑΣΙΛΙΤΣΑ 58 Σωτηρόπ/λος&#0094

2. ΜΑΤΖΙΚ 57 Νίκος&#0092

3. ΔΗΜΟΝΙΚΗ 55,5 Λιάκος&#0093

4. ΕΜΠΝΕΥΣΗ 54,5 Δημητσάνης&#0091

5. ΙΛΙΑ ΝΤΑΡΛΙΝΓΚ 54 Βαλακούδ. Ν.&#0096

6. ΛΑΟΜΗΔΕΙΑ 54 Ζευγώλης&#0097

7. ΒΙΖΕΝΤΑ 54 Γεωργίου&#0095

* Οι ίπποι 1-7 είναι ομόσταβλοι.

­ Υπόδ.: ΔΗΜΟΝΙΚΗ - ΜΑΤΖΙΚ (Ίλια Ντάρλινγκ).

ΤΕΤΑΡΤΗ ΙΠΠΟΔΡΟΜΙΑ

Ώρα 4.30, 1.400 μέτρα

1. ΕΪΝΤΖΕΛ 58 Λιάκος&#0096

2. ΡΟΥΑΓ. ΒΙΚΤΟΡΥ 57,5 Καρασαβίδης&#0094

3. ΗΡΟΦΩΝ 57 Ξυνός&#0097

4. ΜΕΓ. ΝΙΚΗΤΑΣ 57 Ηλίας&#0093

5. ΜΠΕΝΖΑΜΙΝ 57 Φίλιππος&#0095

6. ΣΕΜΠΑΣΤ. ΦΟΥΣΚ 57 Βαλακούδ. Ν.&#0098

7. ΤΟΤ. ΦΟΡ ΕΒΕΡ 57 Ντίνος&#0092

8. ΦΛΑΪΝΓΚ ΓΚΑΣ 57 Σταύρου&#0091

­ Υπόδ.: ΕΪΝΤΖΕΛ - ΗΡΟΦΩΝ (Μπένζαμιν).

ΠΕΜΠΤΗ ΙΠΠΟΔΡΟΜΙΑ

Ώρα 5.00, 1.000 μέτρα

1. ΔΗΜΟΚΡΑΤΗΣ 58 Μπάμπης&#0094

2. ΕΞΕΚΙΟΥΤΙΒ 58 Σωτηρόπ/λος&#0099

3. ΕΤΕΡΝΑΛ ΓΟΥΕΪ 58 Νίκος&#0095

4. ΙΣΙΔΩΡΟΣ 58 Γεωργίου&#0092

5. ΚΑΣΤΕΛΛΟΡΙΖΟ 58 Δημητσάνης&#0093

6. ΜΑΪΜΟΥΤΖΗΣ 58 Ντίνος&#0098

7. Μ. ΥΑΚΙΝΘΟΣ 58 Φίλιππος&#00910

8. ΝΤΙΣΤΡΟΓΙΕΡ 58 Λιάκος&#0091

9. ΤΖΟΥΠΙΤΕΡ 58 Ζευγώλης&#0096

10. ΝΤΕΪΝΤΖ. ΓΟΥΕΪ 58 Σταύρου&#0097

* Οι ίπποι 3-10 είναι ομόσταβλοι.

­ Υποδ.: ΕΞΕΚΙΟΥΤΙΒ - ΔΗΜΟΚΡΑΤΗΣ (Στάβλος).

ΕΚΤΗ ΙΠΠΟΔΡΟΜΙΑ

Ώρα 5.30, 1.400 μέτρα

1. ΣΟΥΠ. ΚΡΑΟΥΝ 58 Λιάκος&#0094

2. ΝΑΠΟ 55 Ξυνός&#0093

3. ΔΑΪΤΗΣ 53,5 Δούκας&#0092

4. ΔΥΝΑΤΟΣ 52 Κουτσούκος&#0095

5. ΚΛΕΙΣΘΕΝΗΣ 49,5 Μπακάλης&#0091

6. ΣΑΦΗΣ 52 Δάλαρης&#0096

­ Υπόδ.: ΣΟΥΠΕΡ ΚΡΑΟΥΝ - ΔΑΪΤΗΣ (Σαφής).

ΕΒΔΟΜΗ ΙΠΠΟΔΡΟΜΙΑ

Ώρα 6.00, 1.400 μέτρα

1. ΦΛ. ΕΝ ΓΟΥΪΝΝΕΡ 58 Σταύρου&#0092

2. ΜΕΓΑΛΗ ΕΛΕΝΗ 56 Χατζηγεωργ.&#0095

3. ΔΟΞΑΣΜΕΝΗ 54 Δημητσάνης&#0096

4. ΚΕΡΑΜΕΙΚΟΣ 55 Νίκος&#0091

5. ΥΛΙΚΗ 50,5 Κυριακόπ.&#0093

6. ΣΤΡΟΝ. ΝΙΚΟΣ 49,5 Γεωργίου&#0094

­ Υπόδ.: ΔΟΞΑΣΜΕΝΗ - ΣΤΡΟΝΓΚ ΝΙΚΟΣ (Φλας Εν Γουΐννερ).

ΟΓΔΟΗ ΙΠΠΟΔΡΟΜΙΑ

Ώρα 6.30, 1.400 μέτρα

1. ΓΚΟΛΝΤ. ΓΟΥΕΪ 58 Νίκος&#0093

2. ΧΙΟΣ ΜΠΟΫ 58 Ηλίας&#0096

3. ΧΡΙΣΤ. ΚΑΤΡΑ 58 Ντίνος&#0094

4. ΣΠΙΝΤ ΦΑΪΑΡ 55 Αλέξης&#0091

5. ΣΑΡΑ ΒΟΝ 51,5 Βαλακούδ. Ν.&#0092

6. ΣΠΙΝΘ/ΒΟΛΟΣ 51 Δάλαρης&#0097

7. ΦΙΛΟΤΙΜΟΣ 51 Γεωργίου&#0095

­ Υπόδ.: ΣΑΡΑ ΒΟΝ - ΦΙΛΟΤΙΜΟΣ (Γκολ. Γουέι).

ΕΝΑΤΗ ΙΠΠΟΔΡΟΜΙΑ

Ώρα 7.00, 1.400 μέτρα

1. ΣΙΛΒΕΡΙΝΟ 58 Σωτηρόπ/λος&#0094

2. ΛΕΪΚ ΣΑΪΝΤ 57,5 Σταύρου&#0091

3. ΛΕΪΤ ΑΟΥΑΡ 53,5 Ζευγώλης&#0093

4. ΔΟΝΑ ΛΕΝΑ 51 Δημητσάνης&#0096

5. ΔΗΜΟΦΙΛΟΣ 50,5 Χαραλάμπ.&#0095

6. ΕΙΡΗΝΗ ΜΟΥ 50,5 Μανώλης&#0092

7. ΚΛΙΦ ΧΟΟΥΠ 50,5 Βαλακούδ. Ν.&#0099

8. ΤΖΩΝ ΦΟΥΣΚ 49 Κουτσούκος&#0097

9. ΦΑΛΚΟΝΕΡΑ 49,5 Γεωργίου&#0098

­ Υπόδ.: ΚΛΙΦ ΧΟΟΥΠ - ΣΙΛΒΕΡΙΝΟ (Λέικ Σάιντ).

ΔΕΚΑΤΗ ΙΠΠΟΔΡΟΜΙΑ

Ώρα 7.30, 1.800 μέτρα

1. ΡΑΜΙΑ 58 Δάλαρης&#0095

2. ΣΑΤΥΡΑ 56 Τσεργάς&#0092

3. ΛΑΪΤΕΝΙΝ. ΣΤΑΡ 55,5 Μανώλης&#0097

4. ΑΝΜΠΙΤΑΜΠΟΛ 55 Αλέξης&#0096

5. ΣΚΑΡΛΕΤ 54,5 Ξυνός&#0094

6. ΙΠΠ. ΛΟΥΣΙΟΥΣ 51 Δημητσάνης&#0093

7. ΦΑΚΗ 49,5 Γεωργίου&#0091

­ Υπόδ.:ΑΝΜΠΙΤΑΜΠΟΛ - ΣΚΑΡΛΕΤ (Φακή).

­ Δύο αουτσάιντερ: ΤΖΟΥΠΙΤΕΡ (5η) - ΕΙΡΗΝΗ ΜΟΥ (9η).

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16041O103</ED>
<ID>
ID:135513

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O10&aa=3</URL></REF>


Article

<CATEGORY>vin10</CATEGORY>

 <H5>ΒΡΙΛΗΣΣΙΑ - ΦΙΛΑΘΛΗΤΙΚΟΣ ΚΑΙ ΠΑΟ - ΟΛΥΜΠΙΑΚΟΣ ΑΠΟΨΕ ΣΤΟ ΒΟΛΕΪ
</H5><H2>Δύο ματς - φωτιά
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Βριλήσσια και Φιλαθλητικός ­ εδώ η Μαρία Γκαραγκούνη στην επίθεση σε περυσινό
αγώνα των δύο ομάδων ­ συγκρούονται και σήμερα

ΣΤΟ γυναικείο φιλέ στρέφεται το ενδιαφέρον των φίλων του βόλεϊ σήμερα
τουλάχιστον στην πρωτεύουσα αφού υπάρχουν αναμετρήσεις στην 11η αγωνιστική,
όπως το ντέρμπι αηττήτων Βριλησσίων - Φιλαθλητικού και το ντέρμπι των μεγάλων
συλλόγων Παναθηναϊκού - Ολυμπιακού.

Στην Α1 ανδρών το κυριότερο ματς της 10ης αγωνιστικής (Ολυμπιακός - ΑΕΚ) έχει
μετατεθεί για μεθαύριο Δευτέρα λόγω τηλεοπτικής κάλυψης από ΕΤ1, ενώ η
μοναδική συνάντηση που γίνεται στην Αθήνα είναι Παναθηναϊκός - Πανελλήνιος,
στην Αργυρούπολη λόγω τιμωρίας του ΠΑΟ με αποκλεισμό έδρας.

Όλα τα ματς που γίνονται εκτός κέντρου παρουσιάζουν ενδιαφέρον με αδύνατους
γηπεδούχους (εξαίρεση ο Ηρακλής που υποδέχεται την επικίνδυνη Φιλία) να
απειλούν ισχυρούς φιλοξενούμενους.

Το πρόγραμμα της Α1 ανδρών (σήμερα): Παναθηναϊκός - Πανελλήνιος (Αργυρούπολη,
18.00). Ηρακλής - Φιλία (19.00). ΠΑΟΚ - Ορεστιάδα DIANA (19.00). Εθνικός Αλεξ.
- Κτησιφώντας (19.00). Α.Ε. Κομοτηνής - Άρης Θεσσ. (18.00).

Το πρόγραμμα της Α1 γυναικών: Σήμερα: Βριλήσσια - Φιλαθλητικός (Χαλάνδρι,
17.00). Παναθηναϊκός - Ολυμπιακός (17.00). Γ.Σ. Ηλιούπολης - Άγ. Σώστης
ΣΑΒΒΑΛΑΣ (17.00). Αύριο: Α.Ε. Λάρισας - Άρης Θεσσ. (Νεάπολη, 12.00). Κοζάνη -
Νίκη Αλεξ. (13.00). Παπάγου - Ιωνικός Ν.Φ. (16.30).

*** Τα ντέρμπι Ε.Α. Πατρών - Αριστοτέλη (18.00) και Ηφαίστου D.F.
ΧΡΗΜΑΤΙΣΤΗΡΙΑΚΗ - Ιωνικού Ν.Φ. (18.00), ξεχωρίζουν στη σημερινή 8η αγωνιστική
της Α2 ανδρών, ενώ στην αντίστοιχη της Α2 κυριαρχεί η αναμέτρηση ΖΑΟΝ -
Πανελληνίου («Ζηρίνειο», 16.00).

ΤΟ ΤΑΠ ΠΑΟ

Την απόφαση ανάληψης συντονισμένης προσπάθειας από τους Ντίνο Χασάπη, Μιχάλη
Γεωργαντή για εξεύρεση χρηματοδοτών που θα λύσουν τα οικονομικά προβλήματα του
τμήματος βόλεϊ ανδρών και τη συγκρότηση γραφείου Τύπου ανακοίνωσε προχθές
βράδυ το ΤΑΠ Παναθηναϊκού.

Πρωτοβουλία που δεν έπεισε την κίνηση μελών του ΠΑΟ «Παναθηναϊκή Ιδέα» η οποία
σε χθεσινή ανακοίνωση τονίζει: 
«... Πρώτα απ' όλα να δεσμευθεί δημόσια ο κ. Θ. Γιαννακόπουλος για το αν θα
τηρήσει τις συμβατικές του υποχρεώσεις.

Εάν όχι, τότε να δηλώσει ευθαρσώς μήπως σκέφτεται και την υποβάθμιση του
ΤΑΠ... Πρέπει να γνωρίζουν τα μέλη του ΤΑΠ και μέλη του ΠΑΟ ότι ο ορίζοντας
που οι ίδιοι έχουν επιλέξει να κινείται ο σύλλογός μας είναι ο πάτος!!».

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16041O111</ED>
<ID>
ID:135427

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O11&aa=1</URL></REF>


Article

<CATEGORY>vin10</CATEGORY>

 <H2>ΣΤΙΒΟΣ
</H2><H2>Ημερίδα με γνωστά ονόματα
</H2>
Ο 6ος Ολυμπιονίκης του μήκους Κώστας Κουκοδήμος «κατεβαίνει» αισιόδοξος στην
ημερίδα του Νέου Φαλήρου

ΠΡΩΤΗ δυνατή ημερίδα κλειστού στίβου για την περίοδο 1997-98 αύριο Κυριακή στο
Στάδιο Ειρήνης και Φιλίας, με συμμετοχή αρκετών γνωστών ονομάτων.

Ανάμεσά στους αθλητές που θα συγκεντρώσουν τα περισσότερα βλέμματα και που
πιθανότατα θα σημειώσουν καλές επιδόσεις - υποσχέσεις για καλύτερη συνέχεια,
οι Κώστας Κουκοδήμος (μήκος), Κώστας Λιάπης, Δημήτρης Κοκότης και οι ξένοι
Κονσταντίν Ματιούσεβιτς (Ισραήλ, ύψος, 2.35), Τόνι Ιντεάτα (Νιγηρία, ύψος,
2.21), Χρήστος Παλλάκης (επί κοντώ), Σταμάτης Μάγος (60 μ. εμπ.), Λίλη Ξένου (ύψος).

Το πρόγραμμα της ημερίδας 
ξεκινά στις 15.30 με επί κοντώ γυναικών ενώ τελευταίο αγώνισμα είναι τα 400 μ.
ανδρών, που ξεκινούν στις 20.00.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16041O112</ED>
<ID>
ID:135474

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O11&aa=2</URL></REF>


Article

<CATEGORY>vin10</CATEGORY>

 <H2>ΤΕΝΙΣ
</H2><H2>Νίκη και ήττα της Δανιηλίδου
</H2>
ΔΕΝ ΠΗΓΕ κι άσχημα η Λένα Δανιηλίδου, στο τουρνουά Βικτόριαν Τσάμπιονσιπ, που
διεξάγεται στο Τράραλγκον (έξω από τη Μελβούρνη) και στο οποίο προετοιμάστηκε
εν όψει της συμμετοχής της στο τουρνουά τζούνιορ του Όπεν της Αυστραλίας.

Η Δανιηλίδου προκρίθηκε χωρίς αγώνα στον β' γύρο, στη συνέχεια απέκλεισε την
Αυστραλέζα Ασλαντ 6-4, 6-2, αλλά στην προημιτελική φάση έχασε από άλλη μιαν
Αυστραλέζα, την Ντόκιτς (3-6, 0-6).

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16041O113</ED>
<ID>
ID:135514

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O11&aa=3</URL></REF>


Article

<CATEGORY>vin10</CATEGORY>

 <H2>Επεισόδια και στο χάντμπολ!
</H2>
ΤΟ ΝΤΕΡΜΠΙ ΑΣΕ Δούκα - Ιωνικού Ν.Φ. ξεχωρίζει στη 13η αγωνιστική του
Πρωταθλήματος Α1 χάντμπολ Ανδρών που ξεκίνησε γρουσούζικα χθες με επεισοδιακό
«τηλεοπτικό» αγώνα στην Κυψέλη (Πανελλήνιος- Αθηναϊκός).

Το ματς έληξε με νικητές τους γηπεδούχους 26-25 για να διαμαρτυρηθούν έντονα
οι παίκτες του Αθηναϊκού και να ακολουθήσουν επεισόδια μικρής έκτασης μεταξύ
παικτών των δύο ομάδων και ένσταση των φιλοξενουμένων.

Το πρόγραμμα της σημερινής 13ης αγωνιστικής: Βριλήσσια SUPERSPORT - Πανιώνιος
(19.00'). Σχ. Ξυνή - Κιλκίς Κ. ΜΑΧ (18.00'). ΑΣΕ Δούκα - Ιωνικός Ν.Φ.
(18.30'). Γ.Ε. Βέροιας - Τρίτων ΑΙΟΛΙΚΗ (17.00'). Αρχέλαος - Φίλιππος (19.30').

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16041O114</ED>
<ID>
ID:135537

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O11&aa=4</URL></REF>


Article

<CATEGORY>vin10</CATEGORY>

 <H5>ΣΚΟΥΟΣ
</H5><H2>Πρόγραμμα αξιολόγησης
</H2>
ΠΡΟΓΡΑΜΜΑ αξιολόγησης και ανάδειξης νέων ταλέντων, ξεκίνησε η Ελληνική
Ομοσπονδία Τοιχοσφαίρισης, προκειμένου να προσελκύσει περισσότερους νέους
αθλητές και αθλήτριες ­ άνω των 12 ετών ­ να ασχοληθούν με το σκουός.
Οικονομική επιβάρυνση δεν θα υπάρχει για τα παιδιά που θα επιλεγούν, όσον
αφορά τα μαθήματα που θα πάρουν. Να σημειωθεί ότι η επιλογή και τα μαθήματα θα
γίνονται στο Στάδιο Ειρήνης και Φιλίας, καθημερινά (5μμ-7μμ), εκτός Σαββάτου
και Κυριακής.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16041O115</ED>
<ID>
ID:135552

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O11&aa=5</URL></REF>


Article

<CATEGORY>vin10</CATEGORY>

 <H5>ΑΝΑΔΙΠΛΩΣΗ
</H5><H2>Στρατηγική λοχία...
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Στο πλαίσιο της αναξιοπιστίας που βασανίζει το ποδοσφαιρικό πρωτάθλημα, ιδού
χθες νέα περιπέτεια από την διοίκηση του Ολυμπιακού Σταδίου.

*** Με έξωση απειλούσε ο στρατηγός Σαβράμης τον Παναθηναϊκό από το
ΟΑΚΑ, παίρνοντας απόφαση για κενές εξέδρες, εντούτοις οι «πράσινοι» θα
αγωνιστούν με τον Πανιώνιο κανονικά.

*** Οι όποιες οριστικές (;) αποφάσεις θα παρθούν μεθαύριο Δευτέρα
ύστερα από ευρεία σύσκεψη κ.λπ.

*** Είναι να απορεί κάποιος, όχι τόσο με την τελική έκβαση του θέματος
αλλά με την... φόρα με την οποία η διοίκηση του ΟΑΚΑ φρόντισε πρωτογενώς να
αποφασίσει την είσοδο μόνο παικτών και παραγόντων στο κυριακάτικο ματς.

*** Είναι φανερό πως ο στρατηγός και οι συνεργάτες του βιάστηκαν ή δεν
μέτρησαν καλά τις πιθανότητες, δηλαδή τα... ανεφάρμοστα.

*** Ιδού λοιπόν που με την πρώτη επίσημη επιστολή της ΠΑΕ Παναθηναϊκός,
άλλαξαν αμέσως πλεύση...

*** Άλλο στρατηγός και άλλο πλοίαρχος, θα μου πείτε...

*** Όσον αφορά τη μεσοβέζικη λύση που αφορά την κατανομή των θέσεων του
κυριακάτικου αγώνα, αυτή κρίνεται από πικάντικη έως επικίνδυνη.

*** Οι υποψήφιοι να δημιουργήσουν ταραχές θα οδηγηθούν στο άνω διάζωμα. 
*** Οι υπεράνω υποψίας στις θύρες των βιπς κ.λπ.

*** Εν πάση περιπτώσει, με ήρεμη συμπεριφορά (κάτι που αναμένεται) όλοι
θα περάσουμε καλά και οι υπεύθυνοι καλύτερα...

Θα περάσουν οι απειλές;

Ελαφρά εκπρόθεσμα, η διοίκηση της Προοδευτικής Κορυδαλλού, με ανακοίνωση,
θυμίζει πως αδικήθηκε από τη διαιτησία στον προηγούμενο αγώνα.

*** Για κάρτες σε παίκτες που συμπλήρωναν τρεις-έξι κ.λπ.

*** «Θα φτάσουμε στα άκρα αν διαπιστώσουμε νέα αδικία», αναφέρουν οι Πειραιώτες.

*** Και μόνο με αυτή την ενημέρωση, ο αγώνας του Σταδίου Βύρωνα
αναμένεται ντέρμπι σε αγωνιστικό χώρο και εξέδρα.

*** Αλλά, όταν δεν υπάρχει πειθαρχικός έλεγχος, τι μπορεί να περιμένει
κάποιος από τη διοργανώτρια;

*** Σωρεία προβλημάτων υπάρχουν, όμως η διοίκηση της ΕΠΑΕ ασχολείται με
θέματα γενικού ενδιαφέροντος.

*** Χθες, για παράδειγμα, το μέλος του Δ.Σ., Α. Κρυσταλλίδης,
εκπροσωπώντας τον ΠΑΟΚ, απείλησε την ΕΠΑΕ πως θα την στείλει στα δικαστήρια
έτσι και δεν μοιράσει τα χρήματα θεωρώντας τον ΠΑΟΚ ισότιμο του Ολυμπιακού,
του Παναθηναϊκού και της ΑΕΚ. 
*** Συνεπώς, δεν δυναμιτίζει το πρωτάθλημα μόνο η Προοδευτική ή η
απροσεξία (;) του Χ διαιτητή...

*** Συνολικά, είναι άρρωστο το σύστημα.

Προσοχή στον Παπουτσέλη

Με τον αγώνα ΟΦΗ-Ξάνθης ξεκινάει σήμερα ο δεύτερος γύρος και να ελπίσουμε ότι
το ματς θα παρουσιάσει μεγαλύτερο ενδιαφέρον από εκείνο της περασμένης
Δευτέρας στη Θράκη.

*** Εκεί, όπου αναζητώντας το γκολ ο Ντουμιτρίου, είχε ρίξει στο ματς
τον Ντόμπος για να βοηθήσει τα χαφ...

*** Ωραίο παιχνίδι θα γίνει τη Δευτέρα στο Καραϊσκάκη με πειραϊκό ντέρμπι.

*** Ο Εθνικός, ποντάροντας στην αθρόα «ερυθρόλευκη» πελατεία, διατίμησε
τα καλά εισιτήρια στις 7.000 δραχμές.

*** Καλά έκανε. Με ένα γερό τζίρο μπορεί η διοίκηση να εξοφλήσει τον Σπάσιτς...

*** Πάντως, το πολύ δυνατό παιχνίδι θα γίνει στη Νέα Φιλαδέλφεια, με
τον Μπατίστα να καλύπτει το κενό του Ντέμη και τον Φραντζέσκο να προσπαθεί να
ξαναβρεί στόχο.

*** Ωραίο παιχνίδι.

*** Το οποίο πρέπει να προσέξει ιδιαίτερα ο διαιτητής και αν είναι
δυνατόν να δώσει τον καλύτερο εαυτό του.

*** Σκέφτεστε τι θα ακολουθήσει έτσι και κάνει κανένα φάουλ στον Βρύζα
ο Καλλιτζάκης μισό μέτρο έξω από την περιοχή και ο ρέφερι δώσει... επιθετικό φάουλ;

*** (Που λέει ο λόγος, διότι το φάουλ δεν επιτίθεται...).

*** Καλή μπάλα!

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16041O121</ED>
<ID>
ID:135428

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Επικίνδυνη καθυστέρηση
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΟΛΟΙ ΕΧΟΥΝ καταλάβει ότι οι Ολυμπιακοί Αγώνες είναι υπόθεση με τεράστια
οικονομικά μεγέθη και ότι κάποιες θέσεις έχουν μεγάλη αξία. Ελάχιστοι όμως
έχουν συνειδητοποιήσει πόσο δύσκολη είναι η οργάνωσή τους αυτή καθεαυτή.

Φαίνεται ότι στην αθέατη πλευρά, οι μνηστήρες για τη θέση του προέδρου της
Οργανωτικής Επιτροπής ή για άλλα αξιώματα είναι πολλοί και οι πιέσεις
περισσότερες. Αυτό τουλάχιστον δείχνει η δυστοκία στον τομέα των επιλογών.

Έτσι όμως έχουμε ένα κακό δείγμα για το πώς θα πορευτεί η χώρα μας προς το
2004. Έχουμε πολλά ικανότατα στελέχη, πολιτικούς και τεχνοκράτες, και είναι
δύσκολο να δεχθούμε ότι η επιλογή αποτελεί γόρδιο δεσμό.

Σε ένα μήνα θα πρέπει να εμφανιστούμε πανέτοιμοι στη Σύνοδο της ΔΟΕ στο
Ναγκάνο της Ιαπωνίας (Χειμερινοί Ολυμπιακοί Αγώνες) και αυτή η προοπτική
απομακρύνεται. Η καθυστέρηση που παρατηρείται σε πολλά ζητήματα δεν επιτρέπει
αισιοδοξία για ολοκληρωμένη ανταπόκριση στη μεγάλη ευθύνη που έχουμε αναλάβει
στην αφετηρία του 21ου αιώνα.

Έχει χαθεί ο ενθουσιασμός από την ιστορική επιτυχία του Σεπτεμβρίου 1997 στην
ψηφοφορία της Λωζάννης. Δεν έγινε εκμετάλλευση του θετικού κλίματος και στο
εξωτερικό για ενίσχυση του χορηγικού πνεύματος.

Παρατηρείται επικίνδυνη καθυστέρηση στη δρομολόγηση των απαραίτητων αθλητικών
έργων. Αγνοούν οι αρμόδιοι ότι η χορηγίες εκφράζονται σε κάποιο σημαντικό
ποσοστό και σε είδος, που σημαίνει πως πρέπει να ολοκληρωθούν το ταχύτερο τα
έργα για να προχωρήσουν στις λεπτομέρειες οι συμφωνίες.

Είναι κρίμα πάντως να αφήσουμε ανεκμετάλλευτη τη μεγαλύτερη ευκαιρία για τον
αθλητισμό και τη χώρα μας και να θυσιαστεί η υπόθεση στο βωμό οποιωνδήποτε
συμφερόντων ή σκοπιμοτήτων.

Είναι σοβαρότερο θέμα να διοργανώσουμε σωστά τους πρώτους Ολυμπιακούς Αγώνες
της τρίτης χιλιετηρίδας και την Ολυμπιάδα από το ποιος θα ελέγχει το παιχνίδι.
Ή όχι;

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16041O122</ED>
<ID>
ID:135475

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O12&aa=2</URL></REF>


Article

<CATEGORY>vin10</CATEGORY>

 <H2>Υπόσχονται συγκινήσεις
</H2>
Εικόνες όπως αυτή αναμένονται άφθονες στο αυριανό ντέρμπι του «Νίκος Γκούμας»,
και να δούμε ποιος από τους «δικεφάλους» θα φτερουγίσει στους τρεις βαθμούς.
Εδώ, ο Μιχάλης Κασάπης και ο Λιβεριανός φορμαρισμένος χαφ Τζο Νάγκμπε
διεκδικούν με πείσμα την μπάλα.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16041O123</ED>
<ID>
ID:135515

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O12&aa=3</URL></REF>


Article

<CATEGORY>vin10</CATEGORY>

 <H2>Δύσκολες μέρες για τον Τσικ
</H2>
Τον θυμάστε τον Τσαϊκόφσκι; Πρέπει, διότι πριν από είκοσι χρόνια κέρδισε
νταμπλ με την ΑΕΚ. Ο 74χρονος Τσικ περνάει δύσκολες στιγμές σε νοσοκομείο του
Μονάχου, χτυπημένος από τον διαβήτη. Υπενθυμίζεται ότι ο Γιουγκοσλάβος
προπονητής ήταν αυτός που ανακάλυψε τον Γκερντ Μίλερ.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16041O124</ED>
<ID>
ID:135538

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O12&aa=4</URL></REF>


Article

<CATEGORY>vin10</CATEGORY>

 <H5>Ξεκαθάρισμα λογαριασμών στην Ολλανδία
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΕΝΑ ΜΕΓΑΛΟ τουρνουά ξεκίνησε χθες στην Ολλανδία. Πρόκειται για το ετήσιο
«Χουγκόβενς» της πόλης Βικ Άαν Ζέε το οποίο εφέτος φιλοξενεί όλα τα πολύ
μεγάλα ονόματα εκτός του Κασπάροβ και του Ιβαντσούκ. Ιδιαίτερο ενδιαφέρον
παρουσιάζει η ταυτόχρονη παρουσία των Κάρποβ και Ανάντ, λίγο μετά την άνιση
αναμέτρησή τους στον τελικό του παγκοσμίου πρωταθλήματος στη Λωζάννη. Αν
προσθέσει κανείς την παρουσία του Κράμνικ, ο οποίος απείχε από το παγκόσμιο
πρωτάθλημα, δημιουργείται ένα εκρηκτικό μείγμα συμμετοχών. Όλα αυτά μάλιστα
λίγες μόνο ώρες αφότου εκδόθηκε η νέα λίστα ΕΛΟ της διεθνούς ομοσπονδίας,
σύμφωνα με την οποία ο Κασπάροβ είναι πρώτος, ο Κράμνικ δεύτερος, ο Ανάντ
τρίτος καιο Κάρποβ μόλις έκτος!

Με ενδιαφέρον θα παρακολουθήσουμε ακόμη τις επιδόσεις του Τοπάλοβ, της
Τζούντιθ Πόλγκαρ, του Γκέλφαντ, του Σίροβ, του Σάλοβ, του Άνταμς καθώς οι
νεώτερες δυνάμεις διεκδικούν αποφασιστικά πλέον την πρωτοκαθεδρία στη διεθνή
σκακιστική σκηνή. Ας μην υποτιμούμε πάντως και την παρουσία των πάντα ισχυρών
Ολλανδών Τίμαν, Πίκετ, Βαν Βλει. Οι συμπατριώτες τους Νίμποερ και Βαν ντερ
Στέρεν δύσκολα θα μπορέσουν να αποφύγουν τις τελευταίες θέσεις. Στο χθεσινό
πρώτο γύρο έπαιξαν τα ζευγάρια: Κράμνικ - Πίκετ, Νίμποερ - Κάρποβ, Άνταμς -
Βαν ντερ Στέρεν, Γκέλφαντ - Πόλγκαρ, Σίροβ - Τοπάλοβ Τίμαν - Ανάντ, Βαν Βέλι - Σάλοβ.

* Ο Κασπάροβ συνεχίζει να προηγείται στη λίστα των ΕΛΟ της Διεθνούς
Ομοσπονδίας. Σύμφωνα με την καινούργια λίστα που θα ισχύει το τρέχον εξάμηνο,
ο Γκάρι έφτασε στο 2.825, κερδίζοντας 5 ακόμη μονάδες μετά το «εξωπραγματικό»
2.802 του περασμένου Ιουλίου. Ο Κράμνικ ανέβηκε κατά 20 μονάδες και ξεχωρίζει
μόνος δεύτερος με 2.790. Ο Κάρποβ έπεσε στην 6η θέση (είναι όμως παγκόσμιος
πρωταθλητής...) ενώ η Πόλγκαρ διατήρησε τη θέση της στην πρώτη εικοσάδα. Από
τους ξένους παίκτες που έρχονται κατά διαστήματα στην Ελλάδα θέση στους 100
πρώτους του κόσμου έχουν οι Νενάσεβ (2.625), Σίποβ (2.620), Μάιλς (2.595),
Αταλίκ (2.595), Στούρουα (2.595), Ιμπραγκίμοβ (2.590). Ο Βασίλης Κοτρωνιάς
πέφτοντας στο 2.570 έχασε μετά από αρκετά χρόνια τη θέση του στη λίστα των
πρώτων 100.

Οι πρώτοι είκοσι είναι: 1) Κασπάροβ (Ρωσ. 2.825), 2) Κράμνικ (Ρωσ. 2.790), 3)
Ανάντ (Ινδ. 2.770), 4) Ιβαντσούκ (Ουκρ. 2.740), 5) Τοπάλοβ (Βουλγ. 2.740), 6)
Κάρποβ (Ρωσ. 2.735), 7) Κάμσκι (ΗΠΑ 2.720), 8) Σίροβ (Ισπ. 2.710), 9) Σβίντλερ
(Ρωσ. 2.690), 10) Μπελιάβσκι (Σλοβεν. 2.690), 11) Σάλοβ (Ρωσ. 2.680), 12)
Γκέλφαντ (Λευκ. 2.675), 13) Μπαρέεβ (Ρωσ. 2.670), 14) Κιρ. Γκεοργκίεβ (Βουλγ.
2.675), 15) Άνταμς (Αγγλ. 2.670), 16) Λέκο (Ουγγ. 2.670), 17) Πόλγκαρ (Ουγγ.
2.670), 18) Ρουμπλέβσκι (Ρωσ. 2.665), 19) Χάλιφμαν (Ρωσ. 2.660), 20) Κρασένκοβ
(Πολ. 2.660). Από 2.660 έχουν και οι Γιερμολίνσκι (ΗΠΑ), Σορτ (Αγγλ.), Ακοπιάν (Αρμ.).

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: O99</CAT>
<ED>
Κωδικός άρθρου: A16041O991</ED>
<ID>
ID:135435

</ID><URL>http://ta-nea.dolnet.gr/neaweb/neafile.print_unique?e=A&f=16041&m=O99&aa=1</URL></REF>


Article

<CATEGORY>vin09</CATEGORY>

 <H5>ΠΕΘΑΝΕ ΣΤΑ 77 ΤΟΥ Ο ΔΗΜΗΤΡΗΣ ΧΟΡΝ
</H5><H5></H5><H2>Ο πρίγκιπας αποχώρησε αθόρυβα
</H2>
Λιγόστεψαν μελαγχολικά τα γοητευτικά πλάσματα της γενιάς εκείνης των ηθοποιών
που δημιούργησαν τη νεοελληνική «Εθνική Σχολή» στις δεκαετίες του '50 και
κυρίως του '60.

Ο Δημήτρης Χορν, από τα πιο συναρπαστικά και γοητευτικά πλάσματα του ελληνικού
θεάτρου, αποχώρησε πια, για πάντα. Πέθανε χθες στις 6.30 το απόγευμα, ύστερα
από μακροχρόνια ασθένεια, στην εντατική μονάδα του Κυανού Σταυρού. Στο
νοσοκομείο είχε μεταφερθεί από τη Δευτέρα.

Η τελευταία του επιθυμία ήταν να ανακοινωθεί η «αποχώρησή του από τη ζωή» μετά
την κηδεία του. Όμως, όπως ήταν επόμενο, η είδηση του θανάτου του συγκλόνισε
το Πανελλήνιο. Η κηδεία του Δημήτρη Χορν θα γίνει σε στενό οικογενειακό κύκλο.

Έζησε μια ζωή σαν πρίγκιπας, όπου οι εκλεκτικές του συγγένειες με το πνεύμα,
την τέχνη, τους ανθρώπους κινήθηκαν σ' ένα επίπεδο υψηλό. Κι ίσως γι' αυτό απόμακρο.

Ο Τάκης, όπως τον αποκαλούσαν οι οικείοι του, γέννημα θρέμμα Αθηναίος, γιος
του συγγραφέα Παντελή Χορν, έκανε την τελευταία του εμφάνιση, με αφορμή ένα
παραμύθι. «Ο Πέτρος και ο Λύκος» ήταν για τον Δημήτρη Χορν μια επιστροφή.
Διαβάζοντας το παραμύθι του Προκόφιεφ στο Μέγαρο Μουσικής Αθηνών, τον χειμώνα
του '93, ξανάζησε τις στιγμές του ηθοποιού και της ιδιαίτερης επαφής του με το
κοινό. Ζωντάνεψαν οι αναμνήσεις ενός θεατρικού παρελθόντος συναρπαστικού.

Έδωσε και τις τελευταίες συνεντεύξεις του. Χαριτωμένος. Σχεδόν σ' όλες
αυτοσαρκαζόμενος, όπως οι θαρραλέοι άνθρωποι. Και μετά πάλι «κλείστηκε» στο
μεγαλόπρεπο σπίτι δίπλα το Μέγαρο Μαξίμου.

Αυτοπεριορισμένος σ' ένα μεγάλο δωμάτιο, κρεβατοκάμαρα, γραφείο, σαλόνι,
συνέχισε τον μοναχικό βίο που από τη δεκαετία του '80 είχε υιοθετήσει. 
Είχε υψηλούς φίλους. Τον Κωνσταντίνο Καραμανλή, τον Ελύτη, τον Τάκη Λαμπρία,
τον Μάνο Χατζιδάκι, τον Διονύση Φωτόπουλο. Τους έβλεπε ιδιωτικά. Όταν πέθανε ο
Μάνος Χατζιδάκις είχε πέσει σε μελαγχολία. Και μετά το απώθησε. Ξέχναγε ότι ο
φίλος του πέθανε και ήθελε πάντα να τον καλέσει στο καλοκαιρινό του σπίτι.

Είχε αδυνατίσει αρκετά τα τελευταία χρόνια. Έτρωγε υγιεινά, αλλά τον «έτρωγε»
και ο φόβος της αρρώστιας. Είχε μια εύθραυστη υγεία, μια ακόμα αφορμή για αυτοσαρκασμό.

Αγαπούσε την ιστορία, «ναι, το μάθημα ιστορίας» έλεγε σ' όσους τον πείραζαν.
Ίσως γι' αυτό είχε ενισχύσει τα σεμινάρια και τις διαλέξεις που δίνονταν στο
Ίδρυμα Γουλανδρή - Χορν. Ένα πολιτιστικό κέντρο που ιδρύθηκε στη δεκαετία του
'80 και αναπτύχθηκε ραγδαία υπηρετώντας με επιστημοσύνη το ελληνικό πνεύμα και
τη λαϊκή παράδοση.

Ο γάμος με την Άννα Γουλανδρή τον είχε προσανατολίσει και σ' άλλους τομείς
τέχνης και σ' άλλους πολιτισμούς. Σε μία από τις τελευταίες του συνεντεύξεις
είχε ομολογήσει πόσο βαθιά αγάπησε την Άννα Γουλανδρή.

Ο έρωτάς του όμως με την Έλλη Λαμπέτη είχε την παραμυθία που δύο λαμπερά
προικισμένα πλάσματα εξέπεμπαν. Μια σχέση μυθική για το κοινό που τους
λάτρεψε. Συνεργάστηκαν σχεδόν επί μία δεκαετία στο θέατρο. Έλαμπαν κι
αστραποβολούσαν στη σκηνή. Κατηγορήθηκαν όμως από τους πιο αυστηρούς αλλά και
απαιτητικούς κριτές τους ότι δεν διοχέτευσαν το πλούσιο ταλέντο τους σε
μεγάλης πνοής έργα, σε ρόλους που κάνουν καριέρα ξεχωριστή.

Αφιέρωμα στις σελίδες 3-
4-
5

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16041P011</ED>
<ID>
ID:135436

</ID><URL>http://ta-nea.dolnet.gr/neaweb/neafile.print_unique?e=A&f=16041&m=P01&aa=1</URL></REF>


Article

<CATEGORY>vin09</CATEGORY>

 <H5></H5><H2>Μουσική
</H2>
Τα μεγάλα ονόματα της τζαζ σε CD από «ΤΑ ΝΕΑ»

σελ 6

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16041P012</ED>
<ID>
ID:135481

</ID><URL>http://ta-nea.dolnet.gr/neaweb/neafile.print_unique?e=A&f=16041&m=P01&aa=2</URL></REF>


Article

<CATEGORY>vin09</CATEGORY>

 <H5>Η ΟΠΕΡΑ ΤΟΥ ΤΣΙΛΕΑ ΣΤΗΝ ΕΘΝΙΚΗ ΛΥΡΙΚΗ ΣΚΗΝΗ
</H5><H5>«ΖΩΝΤΑΝΑ» </H5><H2>Επιστρέφει η Αδριανή </H2>
Η Μαρίνα Κρίλοβιτς στην όπερα «Αντριάνα (Αδριανή) Λεκουβρέρ», στην Εθνική
Λυρική Σκηνή

Θεωρείται μία από τις μεγάλες προσωπικές της επιτυχίες, η όπερα του Φραντσέσκο
Τσιλέα, «Αντριάνα (Αδριανή) Λεκουβρέρ». Και με αυτήν επιστρέφει στην Εθνική
Λυρική Σκηνή, ως μόνιμο μέλος του θιάσου της, η σοπράνο Μαρίνα Κρίλοβιτς.
Αύριο είναι η πρώτη από τις εφτά παραστάσεις της. Η μουσική διεύθυνση είναι
του Ηλία Βουδούρη, η σκηνοθεσία του Βασίλη Νικολαΐδη, τα σκηνικά και τα
κοστούμια του Νίκου Γεωργιάδη. Τη διεύθυνση της χορωδίας έχει η Φανή Παλαμίδη
και τη χορογραφία ο Ισίδωρος Σιδέρης. Οι παραστάσεις επαναλαμβάνονται στις 21,
24, 28, 31 Ιανουαρίου και 7 και 14 Φεβρουαρίου. Τηλ: 3648.309.

ΘΕΑΤΡΟ

Το «Αντιθέατρο» της Μαρίας Ξενουδάκη γιορτάζει. Αφού στις 27 Δεκεμβρίου του
'97 έκλεισε είκοσι χρόνια λειτουργίας. Παραμένοντας κοντά και αυστηρά στο
ποιοτικό ρεπερτόριο και έχοντας να θυμηθεί σταθμούς και επιτυχίες. Απόψε,
λοιπόν, κάνει την πρώτη επίσημη του έργου που παρουσιάζει φέτος, «Οι δήμιοι
στα Σόδομα», του Ντε Σαντ· το έργο, άλλωστε, μπαίνει στον τρίτο μήνα των
παραστάσεών του. Μοσχονησίων 36, τηλ. 8561.168.

*** Τον κύκλο των παραστάσεων του έργου «Οι εκατομμυριούχοι της Νάπολης»
συμπληρώνει η Κεντρική Σκηνή του Εθνικού Θεάτρου αύριο, Κυριακή. Το έργο,
θυμίζουμε, παρουσιάζεται σε μετάφραση Άννας Βαρβαρέσου-Τζόγια και σκηνοθεσία
Στέφανου Ληναίου. Τηλ. 5220.528.

*** Ακρόαση για χορευτές και χορεύτριες, που θα πάρουν μέρος στο έργο
«Ζορμπάς», σε χορογραφία Λόρκα Μασίν, στο Ηρώδειο τον Ιούλιο, κάνει η Λυρική
Σκηνή. Τη Δευτέρα στις 11πμ. Τηλ. 3612.496.

ΣΙΝΕΜΑ

Ο «Τιτανικός» βυθίζεται σε αβάν πρεμιέρ αύριο στη Θεσσαλονίκη. Ο Star FM και η
ΕΛΚΕ σάς καλούν στην πιο μεγάλη υπερπαραγωγή στην ιστορία του σινεμά, στις 12
το μεσημέρι αύριο στο «Εγνατία». Η είσοδος ελεύθερη με προσκλήσεις από τον
σταθμό, τηλ. 238949.

ΕΚΘΕΣΗ

Ουρανός, χρώματα και συμμετρίες χαρακτηρίζουν τα έργα της Σύλβιας Σαρροπούλου
που παρουσιάζονται στην γκαλερί «Όλγα Γεωργαντέα», Βασ. Παύλου 102. στη Βούλα.
Η έκθεση θα διαρκέσει έως τις 27 του μήνα.

ΤΡΑΓΟΥΔΙ

Βραδιές Νέου Κύματος και έντεχνου λαϊκού τραγουδιού (το βράδυ της Κυριακής),
με τον Τάκη Κωνσταντακόπουλο και τους συνεργάτες του στο μουσικό σπίτι
«Δίαυλος» (Δράκου 9, Κουκάκι, τηλ.: 9239.588). Ένα απάνθισμα από τα διαχρονικά
τραγούδια μεγάλων Ελλήνων συνθετών και ποιητών.

*** Στα πλατό τού Memphis, ο Θάνος Θώμος αλλά και ο Πλούταρχος, σε ένα
δυναμικό set, όπου οι φρέσκοι ήχοι του '90ς συναντούν τα all time classics των '80s.

ΣΥΝΑΥΛΙΑ

Απόψε στις 7.00 μ.μ. στο «Παλλάς» η Συμφωνική Ορχήστρα Μαθητών Νομαρχίας
Αθηνών θα πραγματοποιήσει πρωτοχρονιάτικη συναυλία. Θα ερμηνεύσει έργα των W.
Α. Mozart και Ρ. Ι. Tschaikowsky. Διευθύνει ο Ανδρέας Πυλαρινός. Σολίστ ο
Κώστας Νούσιας, φαγκότο. Είσοδος ελεύθερη.

Συναυλία με την παιδική χορωδία του Δημήτρη Τυπάλδου και τη συμμετοχή του Νότη
Μαυρουδή έχει προγραμματιστεί για αύριο, στις 7.30 μ.μ. την αίθουσα συναυλιών
του Ωδείου Ραζή. Μαραθονομάχων 34, στη Δροσιά.

*** Τραγούδια από το «Νέο Κύμα», από τον χώρο του έντεχνου λαϊκού, τραγούδια
που κράτησαν στον χρόνο και από τη δική του προσωπική δουλειά παρουσιάζει ο
Τάκης Κωνσταντακόπουλος, από αυτή την Κυριακή και κάθε Κυριακή στον «Δίαυλο»,
Δράκου 9 περιοχή Φιξ, τηλ. 9239.588.

*** Ροκ το σκηνικό απόψε και αύριο στο «Ρόδον». Τα «Ξύλινα Σπαθιά» ηλεκτρίζουν
την ατμόσφαιρα με ροκ εν ρολ και στίχους που διαδίδονται από στόμα σε στόμα.
Στο προσκήνιο τα τραγούδια από το πρόσφατο «Μια ματιά σαν βροχή» και όχι μόνον
αυτά. Οι συναυλίες τους προμηνύουν το αδιαχώρητο, γι' αυτό όσοι ενδιαφέρονται
ας σπεύσουν νωρίς. Στο «Ρόδον», Μάρνη και 3ης Σεπτεμβρίου. 3.500 το εισιτήριο.
Η συναυλία αρχίζει στις 9.30. Το ίδιο και αύριο.

*** Το BBC τον ανακήρυξε «καλύτερο φυσαρμονικίστα» της Αγγλίας. Με τίτλους σαν
και αυτόν καταφθάνει στα μέρη μας και παίζει απόψε στο Blues Hall ο Πολ Λαμπ
και οι φημισμένοι Kingsnakes. Μπλουζ, σουίνγκ και ασταμάτητοι ρυθμοί στο 44
τής Λ. Αρδηττού, στο Μετς. Τηλ.: 9247.448.

*** Οι Down Town Beat και οι Mickey Ρantelouς and the Magic Session
μοιράζονται τη σκηνή του Hi Hat Cafe, απόψε οι μεν και αύριο οι δε. Σόουλ,
φανκ, μπλουζ και τα λοιπά, Κρουσόβου 1, περιοχή Χίλτον, τηλ. 7218.171.

*** Ελληνικό ροκ «παίζει» απόψε και το Omni Club, με τους Zoolixo Λιγο και τον
Γιώργο Μακρή επί σκηνής. Άγγ. Σικελιανού και Αγγελοπούλου, Ν. Ψυχικό. τηλ. 6741.424.

*** Οι Purple Overdose κάνουν μια βουτιά στους ψυχεδελικούς και ροκ ήχους τους
με κομμάτια τους από παλιότερα έως πρόσφατα, στο «Be Bop» κλαμπ, της οδού
Ορμηνίου 4, περιοχή Χίλτον.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16041P021</ED>
<ID>
ID:135440

</ID><URL>http://ta-nea.dolnet.gr/neaweb/neafile.print_unique?e=A&f=16041&m=P02&aa=1</URL></REF>


Article

<CATEGORY>vin09</CATEGORY>

 <H2>Ένας πρόσφυγας στις φυλακές </H2>
<AUTHOR>Ε.Δ.Χ.</AUTHOR>

<H3></H3>Κωνσταντίνος Μαρκουλάκης

Ένας πρόσφυγας από το Ιράκ βρίσκεται μετανάστης στην Ευρώπη. Δεν τολμάει να
βγει από το δωμάτιό του γιατί «απειλείται», όπως κάθε «ξένος». Έγκλειστος,
ταπεινωμένος, απομονωμένος, βγάζει όλη την απελπισία του και την επιθετικότητά
σ' έναν ασθματικό μονόλογο. Αυτή είναι η «Βρωμιά» του Ρ. Σνάιντερ, που παίζει
ο Κωνσταντίνος Μαρκουλάκης, σε σκηνοθεσία Βαγγέλη Θεοδωρόπουλου στο Θέατρο του
Νέου Κόσμου. Η παράσταση θα παίζεται έως το τέλος Ιανουαρίου και ίσως κάποιοι
ενδιαφερθείτε να δείτε ένα θέμα που μιλάει για ένα περιθώριο που όλοι
γνωρίζουμε, ακόμα κι όταν το «αγνοούμε». Πάντως, αυτή η παράσταση παίχτηκε προ
ημερών στις Γυναικείες Φυλακές Κορυδαλλού ­ στην αίθουσα δικαστηρίων. Εκατόν
είκοσι κρατούμενες (Τσιγγάνες και αλλοδαπές οι περισσότερες) ταυτίστηκαν με
τον ήρωα. Τόσο ο ηθοποιός όσο κι ο σκηνοθέτης εντυπωσιάστηκαν από την
ανταπόκριση που βρήκε η «Βρωμιά» σ' αυτό το ιδιαίτερο κοινό, που
συμπεριφέρθηκε ως θεατρόφιλο. «Η τέχνη ανήκει σ' αυτόν που τη χρειάζεται»,
λέει ο «Ταχυδρόμος» του Μάικλ Ράντφορντ.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16041P022</ED>
<ID>
ID:135484

</ID><URL>http://ta-nea.dolnet.gr/neaweb/neafile.print_unique?e=A&f=16041&m=P02&aa=2</URL></REF>


Article

<CATEGORY>vin09</CATEGORY>

 <H2>«Χιτ» το τσιγάρο! </H2>
<AUTHOR>Μ.Χ.</AUTHOR>

Οι Γάλλοι τα ονομάζουν «Ωραία βιβλία». Εμείς, υποβιβάζοντάς τα αδίκως,
προτιμάμε να τα αποκαλούμε «βιβλία-δώρα» και όχι τόσο συχνά «Βιβλία Τέχνης».
Γιατί ως αναγνωστικό κοινό δεν έχουμε μάθει να εκτιμάμε αρκετά τη σημασία της
εκδοτικής και τυπογραφικής τέχνης και την προσφορά των βιβλίων Τέχνης. Ίσως
γι' αυτό και οι εκδότες τα κυκλοφορούν σχεδόν αποκλειστικά στις γιορτές. Σαν
καταναλωτικά αγαθά. Ε, λοιπόν, τούτες τις γιορτές σαν να έγινε μια έκρηξη
τέτοιων εκδόσεων. Και το κοινό ανταποκρίθηκε. Την εντυπωσιακότερη ίσως υποδοχή
είχε η «Ιστορία του ελληνικού τσιγάρου». Ένα ωραιότατο λεύκωμα με μια
διεξοδική μελέτη, που κυκλοφόρησε το Ελληνικό Ιστορικό και Λογοτεχνικό Αρχείο
με τη χορηγία της «Παπαστράτος ΑΒΕΣ». Ε, λοιπόν, αυτό το πραγματικά «Ωραίο
βιβλίο», παρ' ότι πουλιόταν στην αλμυρούτσικη τιμή των 24.000 δρχ., πούλησε σε
δύο μόλις μήνες 2.500 αντίτυπα και εξάντλησε όλη την πρώτη έκδοσή του. Ένα
πραγματικό μπεστ σέλερ στην κατηγορία του, που αξίζει να επανεκδοθεί.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16041P023</ED>
<ID>
ID:135521

</ID><URL>http://ta-nea.dolnet.gr/neaweb/neafile.print_unique?e=A&f=16041&m=P02&aa=3</URL></REF>


Article

<CATEGORY>vin09</CATEGORY>

 <H2>Ταξιδεύοντας </H2>
<AUTHOR>Κ.Ρ.</AUTHOR>

Λένε πως υπάρχουν άλλα έντυπα που μιλούν για ταξίδια κι άλλα που σε
ταξιδεύουν. Το «Νέο Ταξιδεύοντας» του Κώστα Καββαθά καταφέρνει, όπως δείχνουν
τα πράγματα, και τα δύο. Τόλμησε πάλι ο Κ.Κ., μετά την έκδοση πριν από χρόνια
του πρωτοποριακού «Ταξιδεύοντας», και άνοιξε πάλι πανιά. Στο δεύτερο τεύχος
που κυκλοφόρησε, υπάρχει ένα εξαιρετικό αφιέρωμα στα «Ποτάμια της Γης», στον
Γάγγη, στον Αχελώο, στον Νείλο, στον Αμαζόνιο και στον Δούναβη. Από τα πιο
αξιόλογα θέματα του τεύχους, η «Αλεξάνδρεια που φεύγει». Με σπάνιες
φωτογραφίες και πλούσιες πληροφορίες, ένα οδοιπορικό στην ιστορία αυτής της
εδώ και 23 αιώνες ελληνικής πόλης. Διαβάζουμε ακόμη κείμενα για την περιοχή
δυτικά των Τρικάλων, για τη Σύμη, για τα ελληνικά σπήλαια, για τη Θράκη, αλλά
και για τα ορεινά καταφύγια της χώρας, για τους Δολομίτες και για τη Ρώμη μ'
ένα συνοπτικό αλλά περιεκτικό κείμενο της Κατερίνας Σχινά. Με το τεύχος
δίνεται δωρεάν ένας «πολιτιστικός» χάρτης της περιοχής Τρικάλων. Μ' αυτόν στο
χέρι μπορείτε ν' ανακαλύψετε τις κρυμμένες ομορφιές του νομού όχι μόνο
τσουλώντας στα 4Χ4... Καλό ταξίδι.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16041P024</ED>
<ID>
ID:135543

</ID><URL>http://ta-nea.dolnet.gr/neaweb/neafile.print_unique?e=A&f=16041&m=P02&aa=4</URL></REF>


Article

<CATEGORY>vin09</CATEGORY>

 <H2>Τζόγος με γκλάμορ </H2>
<AUTHOR>Ε.Φ</AUTHOR>

Ο πυρετός των Όσκαρ άρχισε να ανεβαίνει. Στο Λας Βέγκας οι προγνώσεις και τα
πρώτα στοιχήματα έχουν αρχίσει. Ο καταστροφικός «Τιτανικός» με το ατμοσφαιρικό
«Λος Άντζελες: Εμπιστευτικό» βρίσκονται στήθος με στήθος στη διαδρομή για το
Όσκαρ καλύτερης ταινίας. Στη θέση του καλύτερου ηθοποιού προηγείται ο Τζακ
Νίκολσον με το «Τόσο καλός όσο φαίνεται», ενώ η Τζούντι Ντεντς ως «Κυρία
Μπράουν» και η Έλενα Μπόναμ Κάρτερ από τα «Φτερά της αγάπης» κερδίζουν πόντους
για το Όσκαρ πρώτου γυναικείου ρόλου. Σε αυτήν την περίπτωση, ο τζόγος έχει γκλάμορ.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16041P025</ED>
<ID>
ID:135555

</ID><URL>http://ta-nea.dolnet.gr/neaweb/neafile.print_unique?e=A&f=16041&m=P02&aa=5</URL></REF>


Article

<CATEGORY>vin09</CATEGORY>

 <H5>Ο ΔΗΜΗΤΡΗΣ ΧΟΡΝ ΣΤΟ ΘΕΑΤΡΟ
</H5><H5>Τα έργα που έπαιξε
</H5><H2>ΑΦΙΕΡΩΜΑ
</H2><H2>Σημάδεψε μιαν εποχή
</H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ - ΠΑΥΛΟΣ ΚΑΓΙΟΣ</AUTHOR>

<H3>Ο Δημήτρης Χορν σημάδεψε μιαν ολόκληρη εποχή στο θέατρο. Από το 1940 ώς το
1984. Σαράντα τέσσερα χρόνια! Ένας ηθοποιός που είχε το «άγγιγμα». Ένα πλάσμα
χαρισματικό, που φόρτιζε τους ρόλους του με την προσωπική του γοητεία. Κι
όμως, ήταν ανασφαλής. Συχνά αυτοσαρκαζόταν για τη φωνή του. Αυτή η ιδιαίτερη
βραχνάδα του, που δεν τον άφησε να ονειρευτεί ποτέ μια καριέρα στην τραγωδία.
</H3>
Μια σχετικά άγνωστη στιγμή του στο θέατρο: «Άμλετ» σε περιοδεία

Ο Δημήτρης Χορν γεννήθηκε στην Αθήνα το 1921. Γιος του συγγραφέα Παντελή Χορν
και της Ευτέρπης Αποστολίδη από την Κερασιά του Πηλίου. Φοίτησε και αποφοίτησε
(1940) από τη Δραματική Σχολή του Εθνικού, τότε Βασιλικού Θεάτρου.

Εκεί είχε την τύχη να έχει δασκάλους, μεταξύ άλλων, τον Δημήτρη Ροντήρη και
τον Αιμίλιο Βεάκη, καθώς και τον Κωστή Μπαστιά στα θεωρητικά, τότε γενικό
διευθυντή στα Κρατικά Θέατρα.

Ο Μπαστιάς προσέλαβε τον Χορν ως ηθοποιό στο Δραματικό Θίασο του Βασιλικού
Θεάτρου, όπου στεγαζόταν η νεοσύστατη Λυρική Σκηνή.

Παράδοξο είναι τον ντεμπούτο του νεαρού Τάκη Χορν (1940). Παίζει στην οπερέτα
του Στράους «Η Νυχτερίδα».

Με την είσοδο όμως των γερμανικών στρατευμάτων στην Ελλάδα αποχωρεί από το
Κρατικό Θέατρο και προσλαμβάνεται στον θίασο Μαρίκας Κοτοπούλη.

Δύο χρόνια αργότερα συνεργάζεται με την Κατερίνα Ανδρεάδη και το 1944 ιδρύει
θίασο με τη Μαίρη Αρώνη. Τον ίδιο χρόνο ο θίασος μεγαλώνει με τη συνεργασία
της Βασούλας Μανωλίδου κι εμφανίζεται στο θέατρο «Πάνθεον» και μετά περιοδεύει
σε Αίγυπτο και Κύπρο.

Το 1945 συνεργάζεται στο θίασο Μελίνας Μερκούρη και Νίκου Χατζίσκου, ενώ από
το 1946 ως το 1950 είναι ο πρωταγωνιστής του Βασιλικού Θεάτρου (νυν Εθνικού)
επί διευθύνσεως Δημήτρη Ροντήρη.

Η αρχή της δεκαετίας του '50 τον βρίσκει με υποτροφία του Βρετανικού
Ινστιτούτου στο Λονδίνο, όπου μένει ένα χρόνο και άλλον ένα στη Νέα Υόρκη. Δεν
τον ενδιαφέρει όμως η καριέρα στο εξωτερικό. Επιστρέφοντας στην Ελλάδα ιδρύει
θίασο (1952) με την Έλλη Λαμπέτη και τον Γιώργο Παππά. Τρεις αξιολάτρευτοι
ηθοποιοί και γοητευτικότατοι άνθρωποι.

Το 1955 ο Δημήτρης Χορν και η Έλλη Λαμπέτη συνεργάζονται με τον Κώστα
Μουσούρη, στο θέατρο του Μουσούρη στην πλατεία Καρύτση κι ένα χρόνο μετά
εγκαθίστανται στο θέατρο «Κεντρικόν». Εκεί μένουν τέσσερα χρόνια. Το κοινό
σπεύδει να δει επί σκηνής το δημοφιλέστερο ζευγάρι του θεάτρου και της ζωής. Η
Έλλη με μια γυάλινη ομορφιά, ο Τάκης με τη χάρη του μπονβιβέρ και τη γοητεία
του καλλιτέχνη.

Το 1960 η Έλλη Λαμπέτη φεύγει για την Αμερική. Ο κόσμος δεν θέλει ν' ακούσει
για χωρισμό. Αρνείται να μάθει το πρόβλημα, ο Δημήτρης Χορν συνεχίζει μόνος
του στο «Κεντρικόν», με μπουλβάρ, κομεντί αλλά και το σαρκαστικό «Αυγό».

Από το 1966 μετακαλείται στο Εθνικό από τον Ηλία Βενέζη (γενικό διευθυντή) και
τον Αλέξη Μινωτή (καλλιτεχνικό διευθυντή). Τότε είναι και η τελευταία ίσως
«χρυσή εποχή» του Εθνικού Θεάτρου, αλλά και η πιο γόνιμη θεατρική του Δημήτρη
Χορν με μια σειρά κλασικών έργων «Λορεντζάτσιο», «Μακρύ ταξίδι μες στη νύχτα», «Ιβάνωφ».

Μετά τη δικτατορία αποχωρεί από το Εθνικό και δουλεύει στο ελεύθερο θέατρο με
δικό του θίασο. Ανεβάζει όχι κάθε χρόνο τα έργα «Δον Ζουάν», «Η καλή καρδιά
της Ελεονώρας», που κάτω από το αγγλικό όνομα του συγγραφέα φημολογείται ότι
είναι ο ίδιος ο Χορν, το «Σλουθ» σε συνεργασία με τον Αλέκο Αλεξανδράκη, τον
«Ριχάρδο Γ'», που πολύ τον πίστεψε, αλλά λίγο τον υπερασπίστηκε, τον «Τίμωνα
Αθηναίο», την «Άρχουσα Τάξη», το «Χιτ», τον «Ερρίκο Δ'» και το κύκνειο
«Αρχιμάστορα Σόλνες». Εννέα ρόλοι, εννέα παραγωγές μέσα σε 16 χρόνια.

Στο μεταξύ έχει παντρευτεί την Άννα Γουλανδρή. Ταξιδεύει μαζί της στο
εξωτερικό και τη στηρίζει ηθικά στο πολιτιστικό έργο της με τη δημιουργία του
Ιδρύματος (1980), του οποίου τη λειτουργία συνέχισε και μετά τον θάνατο της
γυναίκας του.

Μεγάλη ήταν η συμβολή του στον ελληνικό κινηματογράφο. Μάθημα υποκριτικής οι
ρόλοι του στις ταινίες «Η κάλπικη λίρα», «Μια ζωή την έχουμε», «Αλλοίμονο
στους νέους».

Έντονη ήταν και η ραδιοφωνική παρουσία του. Εκτός από τις μαγνητοφωνήσεις
δεκάδων θεατρικών έργων, είχε «περάσει» στον κόσμο με ιδιαίτερο κέφι και
φινέτσα ένα «αεράκι» εβδομαδιαίων πεντάλεπτων εκπομπών, που έγραφε ο Κώστας Πρετεντέρης.

Με μια σουρεαλιστική ειρωνεία στη φωνή του διάβαζε φανταστικά γράμματα
ακροατών που έφερνε «Ο Ταχυδρόμος έφτασε».

Το 1974 ήταν ο πρώτος διευθυντής της Ελληνικής Ραδιοφωνίας Τηλεόρασης, μετά τη μεταπολίτευση.

Επιχείρησε να δώσει μια σύγχρονη γραμμή και αισθητική στη νοσούσα έως τότε από
την εφταετία, ελληνική τηλεόραση.

Θίασος Κοτοπούλη (1942-43): «Αλάτι και πιπέρι», «Κυρία με τις καμέλιες»,
«Φάντασμα του Μετροπόλ». Θίασος Κατερίνας (1943-44): «Σύζυγοι με δοκιμή»,
«Παράξενο ιντερμέτζο», «Ρομάντζο». Συγκροτεί θίασο με την Μ. Αρώνη (1944) και
έπειτα με την ίδια και την Β. Μανωλίδου (1944-46): «Θυσία», «Δωδέκατη νύχτα»,
στο Βασιλικό Θ. (1946-50): «Ρουί Μπλας», «Άνθρωπος και υπεράνθρωπος»,
«Ριχάρδος Β'», «Η στρίγγλα που έγινε αρνάκι», «Κουρέας της Σεβίλλης»,
«Βολπόνε», «Παιχνίδι του έρωτα και της τύχης», «Ανυπόμονη καρδιά», μετά
απουσία δύο χρόνων στο εξωτερικό συγκροτεί θίασο με την Ε. Λαμπέτη και τον Γ.
Παππά (1952-55): «Βαθειά γαλάζια θάλασσα», «Νόρα», «Αγαπούλα», «Τρεις
Άγγελοι», «Γαλάζιο φεγγάρι», «Μια γυναίκα χωρίς σημασία». Συνεργάζεται με τον
θίασο Μουσούρη (1955-56): «Πρόσκληση στον πύργο», «Τελευταίο βαλς». Συγκροτεί
θίασο με την Ε. Λαμπέτη (1956-58): «Αριστοκρατικός δρόμος», «Βροχοποιός»,
«Ζιζή», «Νυφικό κρεβάτι», «Παιχνίδι της μοναξιάς», «Βαβάς», (1959):
«Ρομανσέρο», (1959-60): «Εταιρία θαυμάτων», (1960): «Μαθήματα γάμου»,
(1960-61): «Ο δειλός κι ο τολμηρός», (1961): «Αλλοίμονο στους νέους», (1962):
«Ταξιδιώτης χωρίς αποσκευές», «Θυμάς ο δίψυχος», «Ο ανθρωπάκος», «Οδός
Ονείρων», (1962-63): «Κορίτσια στον αέρα», (1963): «Ένα φιλί μπροστά στον
καθρέφτη», (1963-64): «Το ημερολόγιο ενός τρελού», «Δικέφαλος Αετός», (1964):
«Ένας έρως που δεν τελειώνει ποτέ», «Ο Κοζάκος», στο Βασ. Θ. (1964-65):
«Λορεντζάτσιο», «Ταξίδι μακριάς μέρας μέσα στη νύχτα», στο Θ. Διονύσια
(1965-66): «Το αυγό», στο Βασ. Θ. (1966): «Ιβάνωφ», «Δον Ζουάν» (1968), «Η
καλή καρδιά της Ελεονώρας (1968), «Σλουθ» (1980), «Ριχάρδος Γ'», «Τίμων
Αθηναίος», «Άρχουσα τάξη», «Χιτ», «Ερρίκος ο Δ'», «Αρχιμάστορας Σόλνες»
(1984), «Ο Πέτρος και ο λύκος» (1993).

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16041P031</ED>
<ID>
ID:135441

</ID><URL>http://ta-nea.dolnet.gr/neaweb/neafile.print_unique?e=A&f=16041&m=P03&aa=1</URL></REF>


Article

<CATEGORY>vin09</CATEGORY>

 <H5>ΑΠΟ ΤΗΝ «ΠΡΟΣΩΠΟΛΑΤΡΙΑ» ΤΟΥ ΚΩΣΤΑ ΓΕΩΡΓΟΥΣΟΠΟΥΛΟΥ
</H5><H5>Μνήμη γοητείας
</H5><H2>ΑΦΙΕΡΩΜΑ
</H2><H2>Μας έθρεψε με ρόλους
</H2>
<H3>«Αίφνης ελήφθη φως», σημειώνει σε κάποιο σημείο τού, αφιερωμένου στον Δημήτρη
Χορν, κεφαλαίου, στο βιβλίο του «Προσωπολατρία» ο Κώστας Γεωργουσόπουλος,
αναφερόμενος στο «μέγα θαύμα της υποκριτικής». Και ξετυλίγει τις αναμνήσεις...
</H3>
Δεν είδα τον Χορν στην πρώτη περίοδο, την «κλασική» της καριέρας του· δεν τον
είδα στο «Πολύ κακό για τίποτα», στο «Δωδεκάτη Νύχτα», στο «Ρουί Μπλας», στον
«Κουρέα της Σεβίλλης», στον «Ριχάρδο τον Β'», στον «Αμφιτρύωνα», στο «Παιχνίδι
του έρωτα και της τύχης», στο «Η πόρτα πρέπει να είναι ανοιχτή ή κλειστή»,
στον «Άνθρωπο και υπεράνθρωπο», στο «Βολπόνε»· δεν τον είδα στην άνοιξη του
ταλέντου του, την εκρηκτική, όταν πέταγε τους ανθούς του σ' εκείνο το εύφορο
περιβόλι του Εθνικού Θεάτρου με κηπουρό τον Ροντήρη, ανάμεσα στα 1946 και τα
1950, κι όμως τον είδα, τον άγγιξα σχεδόν, τον αποτύπωσα, τον φωτογράφησα σε
κάθε κίνησή του, τον φωνογράφησα σε κάθε τόνο του. Άργησα πολύ να καταλάβω
αυτό το μυστήριο. Ένιωθα αυτήν την ευφορία, την ηδονή της κοινωνίας με το μέγα
θαύμα της υποκριτικής αλλά δεν μπορούσα να το εξηγήσω, και το αισθάνθηκα
εξαίφνης, ένεκα της πολλής περί το πράγμα συνουσίας, για να θυμηθώ τον
Πλάτωνα· αίφνης ελήφθη φως (...).

Έτσι, ενώ δεν είδα τον Χορν στην «κλασική του περίοδο», τον γνώρισα καλά, όπως
αποτυπώθηκε στον θαυμασμό του δασκάλου του. Γιατί ο Χορν υπήρξε το τελειότερο
παιδί του Ροντήρη, ήταν ο μαθητής ον ηγάπησε· ο Ροντήρης πάλι, ήταν ο πιο
αφοπλισμένος θαυμαστής του Χορν.

Για μένα αυτή η εμπειρία στάθηκε καταλυτική και δεν νομίζω πως επαναλήφθηκε
άλλη φορά αυτή η παραχώρηση, εκτός ίσως από ορισμένους μαθητές του Κουν.

Προσέξτε πώς εισέρχεται ο Χορν στον χώρο του θεατρικού χρόνου, πώς μπαίνει στη
σκηνή. Είναι κάτι σαν τη γέννα. Μόλις εμφανιστεί στον ορίζοντα του θεατρικού
φωτός, ακολουθεί μια στάση και μια σιωπή. Κάτι σαν στιγμιαία, με αιώνια
διάσταση, έκπληξη και διαμαρτυρία ασυγχρόνως. 
Σαν να παγώνει και σαν να μετανιώνει για το διάβημα. Υπάρχει ταυτόχρονα μια
συστολή κι ένα υπαρξιακό θράσος. Προσέξτε αυτή τη γέννηση του ρόλου. Περιέχει
έναν τρόμο, όπως κάθε γέννηση, κι ένα θράσος ζωής. Πριν κινηθεί ο Χορν, πριν
μιλήσει, για λίγα δευτερόλεπτα αφηγείται τις αμφιβολίες του, όλη τη δοκιμασία
της κυοφορίας. 
Ανακεφαλαιώνει πυκνά τις ταλαντεύσεις του, τους προβληματισμούς του στις
πρόβες, τις παλινδρομήσεις του, την αγωνία του για το κατά πόσον έχει νόημα το
υπάρχειν διά της μιμήσεως. Υπάρχουν ηθοποιοί που γεννούν τον ρόλο με καισαρική
τομή· άλλοι που γεννούν φυσιολογικά. 
Στον Χορν έχεις την εντύπωση πως γεννά με το έμβρυο εν προβολή και χρειάζεται
μεγάλη μαιευτική τέχνη, ίσως και εμβρυουλκός, για να γεννήσει τον ρόλο. Γι'
αυτό και το θράσος της πρώτης ατάκας, επειδή γνωρίζει πως το παιχνίδι παίζεται
στα όρια, στις παρυφές κι επειδή γνωρίζει πως άμα γεννηθεί κάτι αρχίζει να
πεθαίνει· αυτό το θράσος είναι η άμυνα μπροστά στην αναπότρεπτη καταστροφή.

Ο Χορν είναι ο κατ' εξοχήν ειρωνικός ηθοποιός μας. Χρησιμοποιώ τον όρο με την
πρώτη του σημασία, όχι τη φθαρμένη. Ειρωνεία είναι η μεγάλη μεταφορά, ένας
ευφημισμός και ένα είδος λιτότητας. Ο Χορν είναι ένας ηθοποιός που
ειρωνεύεται, δηλαδή ένας εξορκιστής. Η μίμηση πράξεως γι' αυτόν είναι ένα
ξόρκι, ένα άλλοθι, ένα προσωπείο για να εξορκιστεί η απελπισία του όντος. 
Γι' αυτό και έχει σπάσει τα στεγανά ανάμεσα στο κωμικό και το τραγικό. Οιμώζει
μέσα στο αισιόδοξο και σαρκάζει μέσα στην ευτυχία. Σαν τους τρελούς του
Σαίξπηρ, διαλύει την τάξη και συγκολλά τα συντρίμμια της αταξίας.

Τραγουδά στην απελπισία και θρηνεί με τις κούφιες ελπίδες.

Είναι λάθος πως ο Χορν κοροϊδεύει ή χλευάζει· αυτό είναι η επιφάνεια·
σπαράζεται στο βάθος και αναδύεται στον αφρό με την προσωπίδα της αθωότητας. 
Αυτό είναι η ειρωνεία. Σπάνια πια στο θέατρό μας, γιατί σπανίζουν οι
καλλιτέχνες που να έχουν φιλοσοφήσει πάνω στη ματαιότητα της τέχνης αυτής.

Ο Χορν είναι ηθοποιός με μανιέρα και ταυτόχρονα ηθοποιός αδογμάτιστος· δεν
ανήκει σε σχολή, δεν επιτελεί παριστάνοντας κανένα τελετουργικό. Είναι ένας
ιερέας σε μια θρησκεία που δεν έχει ιερατείο ούτε πιστούς. Έχει όμως μανιέρα,
δηλαδή έναν τρόπο συμπεριφοράς που τον αναγνωρίζεις από μακριά ως τέτοιο, που
μετέχεις και κοινωνείς, που τον αποδέχεσαι, αλλά δεν τον συνηθίζεις. Δεν είναι
τρόπος οικείος, είναι παράξενα ιδιόρρυθμος και ιδιοτελής (...).

Είδαμε, στη γενιά του, τον Χορν να παίζει βουλεβάρτο, φάρσα, κομεντί,
κινηματογράφο. Τον είδαμε και στον «Ιβάνωφ» και στον «Τίμωνα τον Αθηναίο» και
στον «Ριχάρδο τον Γ'» και στο «Λορεντζάτσιο». Τον είδαμε στον «Ερρίκο τον Δ'»
και τον «Δον Ζουάν» και στο «Ταξίδι μακρινής νύχτας μέσα στη μέρα». Φέτος στον
«Αρχιμάστορα Σόλνες». 
Εκτός από τους μεγάλους της περασμένης γενιάς, κανένας δε μας έθρεψε με τόσους
ρόλους. Κι είναι ακόμα κάποιοι που ζητούν πιο πολλά· που παραπονιούνται πως ο
Χορν δεν παίζει συχνά. Υποκρισίες, όσων θέλουν τον ηθοποιό βορά του κοινού,
τροφοδότη των κοσμικών και παρακαλλιτεχνικών στηλών, κόλακά τους.

Ο Χορν δεν παριστάνει για να ναρκισσευτεί, για να εκτονωθεί, για να πλουτίσει
το ρεπερτόριό του. 
Νομίζω πως εξήγησα παραπάνω πως γι' αυτόν η γέννα είναι επώδυνη και η τέχνη
έσχατη απελπισία. Νιώθω πολλές φορές στην υπόκρισή του εκείνη την απελπισμένη
κραυγή του Καρυωτάκη (...).

Με την είδηση του θανάτου του Δημήτρη Χορν έγιναν και οι πρώτες δηλώσεις.

Ο τέως Πρόεδρος της Δημοκρατίας, κ. Κωσταντίνος Καραμανλής, έκανε την ακόλουθη
δήλωση: «Με οδύνη πληροφορήθηκα τον θάνατο του φίλου μου, του Τάκη. 
Ήταν μεγάλος καλλιτέχνης και εξαίρετος άνθρωπος. Στην ιστορία του ελληνικού
θεάτρου η θέση του θα μείνει μοναδική».

Από τη Στοκχόλμη όπου βρίσκεται, ο υπουργός Πολιτισμού Ευάγγελος Βενιζέλος
έκανε την εξής δήλωση:

«Ο Δημήτρης Χορν συνέδεσε το όνομά του, το πλούσιο ταλέντο του, τη μοναδική
σκηνική του παρουσία και το πέρασμα από τη μεγάλη οθόνη με μια ολόκληρη εποχή.
Οι Έλληνες τον είχαν κατατάξει στις κορυφαίες θέσεις των ομοτέχνων του από
πολύ νωρίς. Και εκεί παρέμεινε σταθερά. Η ελληνική κοινωνία θα διατηρήσει
ζωντανή τη μνήμη της εικόνας και της γοητείας του. Εκ μέρους της κυβέρνησης
εκφράζω τα θερμά μου συλλυπητήρια στην οικογένειά του».

Ο δήμαρχος Αθηναίων Δημήτρης Αβραμόπουλος, μόλις έγινε γνωστός ο θάνατος του
Δημήτρη Χορν, δήλωσε μεταξύ άλλων: 
«Ο θρύλος του θεάτρου μας αλλά και του αγνού, ποιοτικού ελληνικού
κινηματογράφου, αφήνει πίσω του μια πολύτιμη κληρονομιά, αυτήν του
καλλιτεχνικού του έργου αλλά, κυρίως, αυτήν του μοναδικού ήθους του».

Δηλώσεις έκαναν και η γ.γ. του ΚΚΕ Αλέκα Παπαρήγα, ο πρόεδρος του ΔΗΚΚΙ
Δημήτρης Τσοβόλας, ο επίτιμος πρόεδρος της Ν.Δ. Κωνσταντίνος Μητσοτάκης, ο
επίτιμος πρόεδρος του ΚΚΕ Χαρίλαος Φλωράκης.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16041P041</ED>
<ID>
ID:135442

</ID><URL>http://ta-nea.dolnet.gr/neaweb/neafile.print_unique?e=A&f=16041&m=P04&aa=1</URL></REF>


Article

<CATEGORY>vin09</CATEGORY>

 <H5>Ο ΔΗΜΗΤΡΗΣ ΧΟΡΝ ΣΤΟ ΣΙΝΕΜΑ
</H5><H5>«Δεν έπρεπε να γίνω ηθοποιός»!
</H5><H2>ΑΦΙΕΡΩΜΑ
</H2><H2>Η λίρα δεν ήταν κάλπικη
</H2><H2></H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ - ΠΑΥΛΟΣ ΚΑΓΙΟΣ</AUTHOR>

Ουκ εν τω πολλώ το ευ, και τα πλάνα μπορεί να ήταν λίγα, μα λαμπερά, και με
ακτινοβολία που δεν μπόρεσαν να θαμπώσουν τα χρόνια που πέρασαν από πάνω τους...

Μετρημένες στα δάχτυλα ήταν οι ταινίες στις οποίες έπαιξε ο Δημήτρης Χρον,
αλλά έχουν μείνει, όλες, αδιάψευστη ασπρόμαυρη ­ άρα πιο ειλικρινής ­ εικόνα
του χαρισματικού ταλέντου του.

Νεαρός, «άγνωστος» ακόμα, κάνει την πρώτη του κινηματογραφική εμφάνιση στη
«Φωνή της καρδιάς» και καταφέρνει απ' το πρώτο πλάνο να «σκίσει» το πανί της
οθόνης με την παρουσία του που έλεγε περισσότερα από τα «μελό» λόγια του
σεναρίου. Στεκόταν δίπλα στο «ιερό τέρας» Αιμίλιο Βεάκη δίχως να... κομπλάρει,
ενώ πιο πέρα, νέοι και αυτοί, περνούσαν ο Αλέκος Λειβαδίτης, ο Λάμπρος
Κωνσταντάρας, η Σμαρούλα Γιούλη...

Οι σκηνοθέτες, όμως, που «έγραψαν ιστορία» με το πρόσωπο του Δημήτρη Χορν ήταν
δύο. Ο Γιώργος Τζαβέλλας και ο Μιχάλης Κακογιάννης.

Όσα χρόνια κι αν περάσουν ­ κι έχουν ήδη διαβεί πολλά από το 1950 που
γυρίστηκε ­ κανείς δεν πρόκειται να ξεχάσει τον «Μεθύστακα» του Γιώργου
Τζαβέλλα με τον Ορέστη Μακρή να είναι ταυτισμένος μ' αυτή την ταινία, αλλά και
ο Δημήτρης Χορν είναι κάτι παραπάνω από το τυπικό πλουσιόπαιδο που οι γονείς
του χαλάνε τον γάμο του με την κόρη του «μεθύστακα».

Οι... φιλμικοί ουρανοί ανοίγουν το 1955 και ο καλός θεός της εγχώριας έβδομης
τέχνης ρίχνει μια «Κάλπικη λίρα» που κάθε άλλο παρά ήταν ψεύτικη καθώς έκρυβε
μέσα στα πλάνα της τη μεταπολεμική Ελλάδα των «πέτρινων χρόνων». Ντοκουμέντο
μιας εποχής που δεν συγκρίνονται μαζί του τόμοι ιστορικών βιβλίων...

Όλα τα πρωινά της μετεμφυλιακής Αθήνας ξυπνούν μέσα στην «Κάλπικη λίρα» του
Γιώργου Τζαβέλλα, του καλύτερου εγχώριου σκηνοθέτη μας από γέννησης ελληνικού
σινεμά. Κι όλα τα μαγευτικά πλάνα της ταινίας απογειώνονται μέσα από το
τελευταίο σκετς...

Ο Δημήτρης Χορν και η Έλλη Λαμπέτη ζουν σ' αυτό τον έρωτά τους και
ανακηρύσσονται το πιο ερωτικό ζευγάρι της ελληνικής οθόνης, με την Έλλη να
λέει με παλμό στην αρχή το «Σ' αγαπώ» και ξέπνοα στο φινάλε, μεταδίδοντας στον
θεατή ένα χαμένο στις μέρες μας εσωτερικό ρίγος και βαθύ κραδασμό, ενώ η
μουσική του «μεγάλου αιρετικού» Μάνου Χατζιδάκι αποπνέει μοιραίο πάθος...

Ευτυχώς που αυτή η «Κάλπικη λίρα» δεν εγκλωβίστηκε στη μετεμφυλιακή Ελλάδα και
ο Ζορζ Σαντούλ στη μνημειώδη «Ιστορία του Κινηματογράφου» τη συμπεριέλαβε στις
1.000 καλύτερες ταινίες από γέννησης κινηματογράφου, παγκοσμίως. Τίποτα δεν
πάει χαμένο...

Έπειτα από τρία χρόνια προκύπτει η σπέσιαλ ερμηνεία του Δημήτρη Χορν ­
υπόδειγμα λιτότητας στα εκφραστικά μέσα του ηθοποιού στην οθόνη ­ στο φιλμ
«Μια ζωή την έχουμε», πάλι του Γιώργου Τζαβέλλα, που δίχως υπερβολή αποτελεί,
συνολικά, άριστα πετυχημένο φιλμ που συνδυάζει το χιούμορ, τις δραματικές
κορυφώσεις και το κοινωνικό σχόλιο, με αποκορύφωμα την αξέχαστη ερμηνεία του
Βασίλη Αυλωνίτη στο φινάλε.

«Μια ζωή την έχουμε» και ο Δημήτρης Χορν σε κάθε βήμα του, από τότε που ήταν
νέος μέχρι την τελευταία στιγμή, είχε τη... μανία του αισθητικώς ζην σ' όλες
τις μικρές ή μεγάλες εκδηλώσεις του. Γι' αυτό και η «παρέα» του συμπεριλάμβανε
τον Μάνο Χατζιδάκι, τον Οδυσσέα Ελύτη, τον Νίκο Γκάτσο... Πλήρη έκφραση της
παροιμίας: «Πες μου τους φίλους σου να σου πω ποιος είσαι»!

Μεσολαβούν, το '54 και το '56, το «Κυριακάτικο ξύπνημα» και το «Κορίτσι με
μαύρα». Δύο «σημαδιακές» ταινίες του Μιχάλη Κακογιάννη που κάθε πλάνο τους
αστράφτει με τα δύο... διαμάντια που περιφέρονται στο σελιλόιντ: τον Δημήτρη
Χορν και την Έλλη Λαμπέτη.

Ο χαρακτηρισμός «αισθηματική κομεντί» για το «Κυριακάτικο ξύπνημα» σε
ελάχιστες άλλες ταινίες μας βρίσκει 100% πλήρη έκφραση. Μια «αττική κωμωδία»
που δίπλα σ' αυτούς του δύο πρωταγωνιστές STAR ­ τα κεφαλαία στη λέξη αυτή δεν
θα μπορούσαν να βρουν καλύτερη περίπτωση ­ εμφανίζονται ο αλησμόνητος Γιώργος
Παπάς, η λατρευτική «φωνακλού» Σαπφώ Νοταρά, η «τσαχπίνα» Μαργαρίτα
Παπαγεωργίου και η «κακιά» Τασσώ Καββαδία.

Κι έρχεται το «Κορίτσι με τα μαύρα» όπου η Έλλη Λαμπέτη είναι «η νέα Γκρέτα
Γκάρμπο» κατά γαλλική εφημερίδα της εποχής (η ταινία παίχθηκε στο επίσημο
πρόγραμμα του Φεστιβάλ των Καννών το '57, ενώ οι Αμερικανοί δημοσιογράφοι την
ανακήρυξαν καλύτερη ξένη ταινία της ίδιας χρονιάς).

Και δεν θα μπορούσε κανείς άλλος, εκτός από τον Δημήτρη Χορν, να πάρει στις
χούφτες του τα δάκρυα της «κρυστάλλινης» Έλλης Λαμπέτη που παραμένει ερμητικά
κλεισμένη στη σιωπή της κι αυτός είναι ο μοναδικός που θα καταφέρει να...
ανοίξει το στρείδι και να φανεί το μαργαριτάρι, «του κοριτσιού με τα μαύρα»,
με τους ήχους της υπόγειας μουσικής του Αργύρη Κουνάδη.

Αχ... «Αλλοίμονο στους νέους» βαριαναστενάζει ο Δημήτρης Χορν το 1961 στην
ομώνυμη ταινία του Αλέκου Σακελλάριου. Κι όμως κερδίζει το βραβείο πρώτου
ανδρικού ρόλου στο νεοσύστατο και λαμπερό ­ τότε ­ Φεστιβάλ Ελληνικού
Κινηματογράφου της Θεσσαλονίκης.

Ερμηνεύοντας δύο ρόλους, του γέρου κι ενός ανέμελου νέου, ο Δημήτρης Χορν
καταφέρνει να κάνει ένα ρεσιτάλ ερμηνείας στη σεναριακή εκδοχή α λα ελληνικά
του μύθου του «Φάουστ», γραμμένη από τους Χρήστο Γιαννακόπουλο - Αλέκο
Σεκαλλάριο, πάλι με μουσική του Μάνου Χατζιδάκι και φωτογραφία του Ντίνου
Κατσουρίδη (άλλο ένα όνομα που έχει γράψει «ιστορία» σ' αυτό τον τόπο).

Η Μάρω Κοντού στα πρώτα της βήματα προτιμάει τον «γέρο» Δημήτρη Χορν για να
δούμε, άλλη μια φορά, πως σ' αυτό τον τόπο ­ κι όχι μόνο... ­ οι γέροι έχουν
τα πρωτεία στον έρωτα και το δικαίωμα στις χαρές γιατί έχουν και τα χρήματα.

«Οι πράσινες, οι κόκκινες οι θαλασσιές σου οι χάντρες στα χέρια εχτές φέρανε
δέκα λεβέντες άντρες» θα τραγουδάει για πάντα ο λαμπερός και χαρισματικός
Δημήτρης Χορν. Κι αν αυτό το τραγούδι του Μίμη Πλέσσα το πρωτοείπε στο
ντοκιμαντέρ «Η Αθήνα τη νύχτα», που ήταν μια περιπλάνηση στη νυχτερινή ζωή της
πρωτεύουσας, θα ακούγεται για πάντα στα ξέγνοιαστα πάρτι μας, πέρα από τον
χρόνο. Όπως, πέρα από τον χρόνο, είναι πια και ο Δημήτρης Χορν.

«Αυτά τα οκτώ χρόνια της περισυλλογής μου διαπίστωσα ότι δεν έπρεπε να γίνω
ηθοποιός. Γι' αυτό και δεν παίζω στο θέατρο»!

Και όμως. Ο άνθρωπος που είχε συνδεθεί περισσότερο απ' όλους με το «φως του
ηθοποιού» δήλωνε στα «ΝΕΑ» τον Δεκέμβριο του 1992, στην πρώτη σου συνέντευξη
(στον Παύλο Αγιαννίδη) ύστερα από ­ ηθελημένη ­ σιωπή οκτώ χρόνων πως δεν
έπρεπε να είχε γίνει ηθοποιός.

Σ' εκείνη τη συνέντευξη, στις 21 Δεκεμβρίου του 1992, εξηγούσε και το γιατί:

«Δεν νομίζω ότι είναι ποτέ κανείς ευχαριστημένος. Βρίσκεται σε τέτοια απόσταση
από το ιδανικό του. Η Μαρία Κάλλας, με την οποία βγήκαμε μαζί στο θέατρο, όταν
συναντηθήκαμε χρόνια μετά, μού είχε εξομολογηθεί: "Τάκη, δεν θα μάθω ποτέ να
τραγουδάω"! Δεν έχω δει άνθρωπο με μεγάλο ταλέντο να είναι ικανοποιημένος απ'
αυτό που κάνει. Άτιμο πράγμα η Τέχνη ­ είσαι ανικανοποίητος συνεχώς.

Ήθελα να γίνω τραγουδιστής. Είχα κάνει μαθήματα φωνητικής μουσικής. Βγήκα στο
θέατρο χωρίς να το θέλω. Γιατί βαριόμουν να πάω στο Πανεπιστήμιο. Μπορεί να
είχα λάθος, δεν ξέρω»...

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: P05</CAT>
<ED>
Κωδικός άρθρου: A16041P051</ED>
<ID>
ID:135443

</ID><URL>http://ta-nea.dolnet.gr/neaweb/neafile.print_unique?e=A&f=16041&m=P05&aa=1</URL></REF>


Article

<CATEGORY>vin09</CATEGORY>

 <H5>ΜΙΑ ΜΟΥΣΙΚΗ ΠΡΟΣΦΟΡΑ ΤΩΝ «ΝΕΩΝ» ΜΕ ΤΑ ΜΕΓΑΛΥΤΕΡΑ ΟΝΟΜΑΤΑ
</H5><H5>36 CD της «ντριμ τιμ»
</H5><H2>Τζαζ για πάντα!
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Τζαζ πολλών αστέρων. Με τον ήχο, την ψυχή, τη φωνή του Ντιουκ Έλινγκτον, της
Μπίλι Χόλιντεϊ και του Ντίζι Γκιλέσπι

«Η μουσική είναι ολόκληρη η εμπειρία σας», έλεγε ο Τσάρλι Πάρκερ. «Είναι οι
σκέψεις σας, είναι η σοφία σας. Αν δεν τη ζείτε, δεν θα πετύχετε ποτέ να βγει
μέσα από τα μουσικά όργανα». Η τζαζ και ο πανανθρώπινος χαρακτήρας της,
γινόταν μέσα σε λίγες νότες ολόκληρη η ζωή. Μία αστραφτερή ζωή, κι ας ήταν
βιωμένη ακόμη και μέσα στις πιο δύσκολες συνθήκες. Η τζαζ, μέσα στον χρόνο
μοιάζει μ' ένα παλιρροϊκό κύμα, που πάει κι έρχεται, γίνεται συναρπαστικό και
μετά ηρεμεί, εξελίσσεται. Ο Ντίζι Γκιλέσπι έβλεπε την εξέλιξή της, σαν μια
επιστροφή στο σημείο εκκίνησης. Στην αρχή. «Εκεί που κάποιος θα χτυπάει ένα ταμπούρλο».

Μοιάζει σαν την πιο μαγική μουσική, αν σκεφτεί κανείς τις μεταμορφώσεις της,
τα πολλά της πρόσωπα, τα χρώματά της, που είναι οι μαύρες ρίζες της, οι
μουσικές που ταξίδεψαν από την Αφρική στον Νέο Κόσμο, στο υποσυνείδητο της
ανθρωπότητας, στο ένστικτο των μουσικών και των ακροατών τους. Όταν σήμερα
ακούς τους Fun Loving Criminals, ένα από τα πιο προχωρημένα σχήματα της Νέας
Υόρκη ή την οπερατική φωνή του πρώτου των πανκ, Ίγγι Ποπ να τραγουδάνε το «All
the Time In the World» του Λούις Άρμστρονγκ, δεν μπορεί παρά να δεις το θαύμα
της τζαζ, την ίδια την ψυχή του τραγουδιού να σπαρταράει. Ο Ντιουκ Έλιγκτον,
άλλωστε, μιλούσε για αυτήν τη «μαύρη» μουσική που ήταν η μουσική όλου του κόσμου.

Αν στην αρχή η τζαζ αφορούσε λίγους· πολύ λίγοι ήταν εκείνοι που στέκονταν
κοντά στους μουσικούς, που παρακολουθούσαν τις εμφανίσεις τους, παρ' ότι η
τρέλα του σουίνγκ δονούσε τα κλαμπ της δεκαετίας του '30. Ακόμη και οι πιο
μεγάλες προσωπικότητες της μουσικής δεν ήταν γνωστές παρά σε πολύ λίγους. Η
ιστορία φάνηκε πιο ακριβοδίκαιη από το μεγάλο κοινό που, πριν συνειδητοποιήσει
το μέγεθός του, αγκάλιασε την τζαζ. Οι θεωρητικοί το είπαν κάπως έτσι· πως το
πιο εντυπωσιακό απ' όλα, η πραγματική μουσική αξία, ήταν η στυλιστική της
ανάπτυξη. Η εξέλιξη της τζαζ έδειχνε τη συνέχειά της, τη λογική της, την
εσωτερική ενότητα που χαρακτηρίζει κάθε αληθινή τέχνη. Αυτά έλεγαν οι
θεωρητικοί. Η μουσική ήταν όμως για όλο τον κόσμο.

Λούις Άρμστρονγκ, Μπίλι Χόλιντέϊ, Μπένι Γκούντμαν, Τσάρλι Πάρκερ, Ντίζι
Γκιλέσπι, Μπεν Γουέμπστερ, Κάμπ Κάλογουεϊ... θρύλοι. Προσωπικότητες πάνω και
από αυτή την ίδια τη μουσική τους, με την οποία έγραψαν ιστορία. Κομμάτια που
«γράφτηκαν» στη βίβλο της τζαζ, που ανασταίνουν εποχές και εμπνέουν έως και
σήμερα τα πιο ανήσυχα μουσικά μυαλά. «Αν υπήρχε ένας... Μίστερ Τζαζ, αυτός θα
ήταν ο Λούις Άρμστρονγκ», έλεγε ο Ντιουκ Έλινγκτον. Η ιστορία του ίδιου του
Ντιουκ Έλιγκτον είναι η ιστορία της τζαζ ορχήστρας. Ποιος μπορεί να αρνηθεί
τις επιρροές τους! Μουσικές που δεν θα σταματήσουν να παίζουν, που δεν θα
σταματήσουν να διαδίδουν το μήνυμα της τζαζ, το ασταμάτητο πάρε-δώσε των
ρυθμών πάνω σε αξεπέραστες συνθέσεις, ή εκρηκτικούς αυτοσχεδιασμούς.

«ΤΑ ΝΕΑ» ανοίγουν το μεγάλο βιβλίο της τζαζ και προσφέρουν από τη Δευτέρα στην
πρώτη από τις 6 εξάδες CD, τις μεγάλες προσωπικότητες της τζαζ σε σπουδαίες
ηχογραφήσεις τους. Μπίλι Χόλιντεϊ, Λούις Άρμστρονγκ, Ντίζι Γκιλέσπι, Τσάρλι
Πάρκερ, Κάουντ Μπέισι, Μπεν Γουέμπστερ, Γούντι Χέρμαν, Ντιουκ Έλινγκτον,
Τελόνιους Μονκ, Καμπ Κάλογουεϊ, Ντόρσι Μπράδερς... Αν υπήρχε τέτοιος όρος, θα
ακουγόταν πολύ καλά... σαν απόλυτη τζαζ ή μια «ντριμ τιμ» της τζαζ σε ένα πακέτο.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16041P061</ED>
<ID>
ID:135444

</ID><URL>http://ta-nea.dolnet.gr/neaweb/neafile.print_unique?e=A&f=16041&m=P06&aa=1</URL></REF>


Article

<CATEGORY>vin09</CATEGORY>

 <H2></H2><H2>«Οι Δώδεκα» και οι άλλοι
</H2><H2></H2>
<AUTHOR>ΔΗΜΗΤΡΗΣ ΔΑΣΚΑΛΟΠΟΥΛΟΣ</AUTHOR>

Σαράντα ένα χρόνια πρόλαβε να ζήσει όλα κι όλα ο Ρώσος ποιητής Αλεξάντρ
Αλεξάντροβιτς Μπλοκ (1880-1921). Σ' αυτόν όμως τον τόσο σύντομο και, συνάμα,
τόσο συναρπαστικό από άποψη ιστορικών γεγονότων βίο, κατόρθωσε να αρθρώσει τον
λυρικό του λόγο σ' ένα έργο που λογαριάζεται από τα σημαντικότερα του αιώνα
μας. Αν δεν κάνω λάθος, η πιο γνωστή στην Ελλάδα ποιητική σύνθεση του Μπλοκ
και, πιθανότατα, η μόνη μεταφρασμένη από τη συνολική παραγωγή του, είναι οι
περιβόητοι «Δώδεκα».

«Οι Δώδεκα» επανέρχονται αυτή την εποχή στο προσκήνιο της επικαιρότητας, με
την πρωτοβουλία που είχε η πάντα φιλοπρόοδη Βικελαία Δημοτική Βιβλιοθήκη του
Ηρακλείου Κρήτης να ανατυπώσει, με επιμέλεια Σταύρου Ζουμπουλάκη, την παλαιά
(1945) και έκτοτε άφαντη μετάφραση του έργου από τον Πέτρο Κολακλίδη, έναν
άνθρωπο που δεν πρόλαβε να χαρεί την πνευματική και επιστημονική του
επανεμφάνιση στον τόπο μας, ύστερα από πολύχρονη και επιτυχή σταδιοδρομία στο
εξωτερικό. Ο ξαφνικός του θάνατος το 1985 στέρησε την ελληνική λογιοσύνη από
μια στιβαρή και ενδιαφέρουσα παρουσία.

Όσοι παρακολούθησαν το καβαφικό Συμπόσιο Ποίησης στην Πάτρα το 1983, ασφαλώς
θα θυμούνται την εντυπωσιακή ομιλία του Κολακλίδη για τον Αλεξανδρινό.
Γεννημένος στην Κωνσταντινούπολη το 1920, με καταγωγή από ελληνική οικογένεια
της Οδησσού, ο Κολακλίδης γνώριζε τα ρωσικά ως μητρική του γλώσσα και
μεταφράζοντας αργότερα Μπλοκ, Έρενμπουργκ, Μπερντιάγιεφ, αισθάνεται την ανάγκη
να δικαιολογήσει τις μεταφραστικές αυτές προτιμήσεις του όταν υποβάλλει
υποψηφιότητα για την έδρα της Λατινικής Φιλολογίας στο Πανεπιστήμιο Αθηνών.
Βρισκόμαστε στα 1958 και το κλίμα της εποχής απαιτεί διευκρινίσεις για
οτιδήποτε προέρχεται από την τότε σοβιετική Ρωσία.

Ένα χρόνο νωρίτερα, το 1957, ο Γιάννης Ρίτσος μεταφράζει τους «Δώδεκα», που
πρωτοδημοσιεύονται στο περιοδικό «Επιθεώρηση Τέχνης» και εκδίδονται αυτοτελώς
από τον «Κέδρο». Τόσο το περιοδικό όσο και ο Ρίτσος θα μηνυθούν από τους
εθναμύντορες της εποχής, διότι με τα κείμενα που περιλαμβάνει η «Επιθεώρηση»
για τα σαραντάχρονα της Οκτωβριανής Επανάστασης (ανάμεσά τους και «Οι
Δώδεκα»), «προπαγάνδιζαν την ανατροπή του καθεστώτος».

Η όλη ιστορία προκάλεσε έντονες αντιδράσεις του πνευματικού κόσμου, ασχέτως
πολιτικών παρατάξεων, όπως μας πληροφορεί η Αικατερίνη Μακρυνικόλα στην
πολύτιμη βιβλιογραφία της για τον Ρίτσο. Πάντως, ο Έλληνας ποιητής σημειώνει
στο επιλογικό του σημείωμα τα εξής: «Στην ελληνική απόδοση των "Δώδεκα" έλαβα
υπόψη τη γαλλική μετάφραση του Armand Robin, μιαν ελληνική που με καλοσύνη
δέχτηκε ο κ. Δαμιανίδης να ετοιμάσει για μένα λέξη προς λέξη απ' το ρωσικό
κείμενο, καθώς και τη μετάφραση του κ. Κολακλίδη».

Η περίπτωση του Μπλοκ, η σχετική δυσκολία, συγκριτικά προς άλλες ξένες
γλώσσες, που παρουσιάζει η απευθείας μετάφραση από τα ρωσικά, καθώς και το
γενικότερο πολιτικό κλίμα των παλαιότερων εποχών, με κάνουν να σκεφτώ την τύχη
και την παρουσία στον ελληνικό χώρο και άλλων σημαντικών Ρώσων ποιητών και
συγγραφέων: της Άννας Αχμάτοβα, του Μπορίς Πάστερνακ, του Όσιπ Μάντελσταμ, της
Μαρίνας Τσβετάγιεβα. Όλοι τους σύγχρονοι και σχεδόν συνομήλικοι γνώρισαν και
έζησαν τη βίαιη μετάβαση από το τσαρικό καθεστώς στην παντοδυναμία των σοβιέτ.
Και όλοι τους δοκίμασαν το προσωπικό τους μερίδιο διώξεων και ταλαιπωρίας.

Σήμερα, που τα πράγματα έχουν ριζικώς αλλάξει και μπορούν οι ερευνητές να
προσφύγουν με μεγαλύτερη από άλλοτε ευκολία στις διαθέσιμες πηγές και στα
σχετικά αρχεία, σημειώνεται διεθνώς μια κίνηση να επανεκτιμηθεί το έργο όλων
αυτών των ποιητών και να διευκρινιστεί η σχέση τους με την εξουσία. Δεν είναι
τυχαίο, φαντάζομαι, το γεγονός ότι και στη χώρα μας παρουσιάζεται συχνά μια
εντονότερη επαφή με το έργο τους. Σημειώνω δειγματοληπτικώς τη μετάφραση των
ποιημάτων του Πάστερνακ από τον Γιώργο Κοροπούλη (ο οποίος μετέφρασε και
ποιήματα της Αχμάτοβα), τη φρέσκια μετάφραση του κλασικού «Ρέκβιεμ» ­ και πάλι
της Αχμάτοβα ­ από την Κατερίνα Αγγελάκη - Ρουκ (που έρχεται να συγκριθεί με
την ανάλογη παλαιότερη του Άρη Αλεξάνδρου), την απόδοση στη γλώσσα μας της
ποιητικής σύνθεσης της Τσβετάγιεβα «Μετά τη Ρωσία» από την Ιωάννα Σαββίδου. Η
ίδια μεταφράστρια απέδωσε και την «Αρμενία» του Μάντελσταμ, ενώ η Ράνια
Τουτουντζή μετέφρασε το αυτοβιογραφικό μυθιστόρημα της Τσβετάγιεβα «Η ιστορία
της Σονέτσκα».

Το σοβιετικό καθεστώς δεν υπάρχει πια, όπως δεν υπάρχουν και οι ποιητές που
ανέφερα. Συντηρούνται, όμως, ακόμη ορισμένα άλλα καθεστώτα που πάντα φοβούνται
τις φιλελεύθερες ιδέες και διώκουν τους δημιουργούς.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16041P062</ED>
<ID>
ID:135485

</ID><URL>http://ta-nea.dolnet.gr/neaweb/neafile.print_unique?e=A&f=16041&m=P06&aa=2</URL></REF>


Article

<CATEGORY>vin09</CATEGORY>

 <H5>ΣΤΗΝ ΠΡΩΤΗ ΘΕΣΗ ΕΡΩΤΙΚΗ ΣΕΙΡΑ ΤΟΥ ΑΝΤΕΝΝΑ
</H5><H5></H5><H2>Κορυφώθηκε το πάθος
</H2>
Αλλαγή στην κορυφή της τηλεθέασης. Η ερωτική δραματική σειρά «Το τίμημα του
πάθους» βρέθηκε στην πρώτη θέση.

Οι δραματικές εξελίξεις στη ζωή των πρωταγωνιστών της σειράς του Στράτου
Μαρκίδη, σε συνδυασμό με την «απουσία» γεγονότων στους «Ψίθυρους καρδιάς»,
συνέβαλαν ώστε το ενδιαφέρον των τηλεθεατών να επικεντρωθεί στο «Τίμημα του
πάθους». Το επεισόδιο της σειράς, την πρώτη εβδομάδα του 1998, παρακολούθησαν
974.000 τηλεθεατές. Στη δεύτερη θέση βρέθηκαν οι «Ψίθυροι καρδιάς» παρά το
γεγονός ότι το επεισόδιο που βγήκε στον αέρα τη Δευτέρα 5 Ιανουαρίου, ήταν σε
επανάληψη. Παρ' όλα αυτά αποτέλεσε πόλο έλξης για 958.000 τηλεθεατές.

Η σαπουνόπερα «Καλημέρα ζωή», που πάντα δίνει το «παρών» με δύο τουλάχιστον
επεισόδια κάθε εβδομάδα, έκανε καλό... ποδαρικό στο '98, καθώς το επεισόδιο
της σειράς του Νίκου Φώσκολου που μεταδόθηκε την προπερασμένη Δευτέρα
φιγουράρει στην τρίτη θέση, ενώ ένα ακόμη πλασαρίστηκε στην πέμπτη βαθμίδα.
Ανάμεσά τους η επανάληψη του εορταστικού επεισοδίου της σειράς «Εκείνες κι
εγώ», το οποίο συγκέντρωσε τις προτιμήσεις 705.000 τηλεθεατών.

Στο έκτο σκαλοπάτι της κλίμακας έφθασε η κωμωδία «Τον αράπη κι αν τον πλένεις»
με τον Κώστα Βουτσά στον ­ πρωταγωνιστικό ­ ρόλο ενός νέου εργατικού που
δουλεύει σε καφενείο και κάνει απίθανα πράγματα, προκειμένου να βρεθεί κοντά
στην αγαπημένη του. Την ελληνική ταινία, σε σκηνοθεσία Κώστα Καραγιάννη,
επέλεξαν για την ψυχαγωγία τους 688.000 τηλεθεατές.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16041P071</ED>
<ID>
ID:135445

</ID><URL>http://ta-nea.dolnet.gr/neaweb/neafile.print_unique?e=A&f=16041&m=P07&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Βγήκαν στις «Αληθινές Ιστορίες» το ντουέτο της επιτυχημένης συμφοράς που
παρουσιάζει το «Αυτόφωρο», Λεωτσάκος - Τσεσμελή. Αλλά το
καλύτερο της εκπομπής, ήταν το σχετικό βίντεο στο οποίο εμφανιζόταν και η
κυρία Λεωτσάκου, που αναμαλλιασμένη από τη χαρά της ανέκραζε «του άξιζε
του άντρα μου να το πάθει αυτό». Φράση που ανάλογα με τη στάση του καθενός
απέναντι στα πρόσωπα, μπορεί και να έχει διττή ερμηνεία.

* «Ήταν μια καλή χρονιά στη μουσική, η χρονιά που έφυγε» λέει ο Γιάννης
Πετρίδης σε μια από τις σπάνιες εμφανίσεις του στην τηλεόραση, σήμερα
στις 5 το απόγευμα στο «Σέικερ» της ΝΕΤ. Από τους Radiohead ως τους
Prodigy, από τον Ντέιβιντ Μπάουι ως τις γυναίκες του ροκ, η φωνή
- θρύλος της κρατικής ραδιοφωνίας «βλέπει» τις καλύτερες στιγμές του '97 και
μιλάει γι' αυτές στη Μαρία Μαρκουλή. Ενώ ο Ιρακινός σκηνοθέτης Αμπάς
Κιαροστάμι, που έφυγε φέτος από τις Κάννες με έναν «Χρυσό Φοίνικα», μιλάει
στην Έλενα Νεοφωτίστου για τη «Γεύση του κερασιού» και τις μικρές
ομορφιές της ζωής. Και καθώς το «Σέικερ» έχει τη δυνατότητα να αναμειγνύει τις
τέχνες, ο Αχιλλέας Χαρίτος παρουσιάζει την τέχνη του μακιγιάζ στο
πρόσωπο της Φαίης Καραβίτη, με τις σκηνοθετικές κατευθύνσεις του
Βαγγέλη Σεϊτανίδη και της Αθηνάς Καζολέα.

* Χωρίς τον Βασίλη Τσιτσάνη απέμεινε το ρεμπέτικο τραγούδι εδώ και
δεκατέσσερα χρόνια. Και η Άννα Παναγιωταρέα το θυμάται ετοιμάζοντας το
σημερινό «Εν Λευκώ» στην ΕΤ1, με καλεσμένους την κόρη και την εγγονή του
Τσιτσάνη, φίλους και συνεργάτες. Η Βικτωρία θυμάται τον πατέρα της να κρατάει
αυστηρά το πρωτόκολλο της οικογένειας, να της απαγορεύει να πηγαίνει να τον
βλέπει στο μαγαζί. Και από τους φίλους του Τσιτσάνη, οι Ηλίας Μακρής,
Φώτος Αλεξίου, Παναγιώτης Κουνάδης, Πάνος
Γεραμάνης, Γιώργος Παπαστεφάνου, Γιώργος Λιάνης και
Βύρωνας Πολύδωρας ανακαλούν στη μνήμη τους συγκινητικά περιστατικά.

* Τι το ήθελε το σχόλιο η Όπρα Γουίνφρεϊ για τη νόσο των τρελών
αγελάδων ότι την αποτρέπει από το να φάει χάμπουργκερ; Το είπε στη διάρκεια
του τηλεοπτικού σόου της, το άκουσαν οι χιλιάδες θεατές και από την επόμενη
μέρα άρχισε να σημειώνεται πτώση στην αγορά κρέατος, με συνέπεια μέσα σε δύο
εβδομάδες να πέσουν και οι τιμές. Ζημιωμένοι οι γελαδάρηδες του Τέξας κατά
πολλά εκατομμύρια δολάρια, μήνυσαν τη διάσημη Αμερικανίδα οικοδέσποινα του τοκ
σόου, αφού δεν έχει σημειωθεί κρούσμα σπογγώδους εγκεφαλοπάθειας στις ΗΠΑ και
ο αρνητικός σχολιασμός της έβλαψε μια ολόκληρη βιομηχανία. Τα προκαταρκτικά
εκδίκασης της υπόθεσης «Γελαδάρηδες κατά Όπρα» έχουν αρχίσει.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16041P072</ED>
<ID>
ID:135486

</ID><URL>http://ta-nea.dolnet.gr/neaweb/neafile.print_unique?e=A&f=16041&m=P07&aa=2</URL></REF>


Article

<CATEGORY>vin09</CATEGORY>

 <H2>Ανακρίβειες διαπιστώνει το ΕΣΡ στην κάλυψη των αεροπορικών τραγωδιών </H2>
Αρκετές ανακρίβειες και υπερβολές από την πλευρά των ραδιοτηλεοπτικών μέσων
διαπίστωσε το Εθνικό Συμβούλιο Ραδιοτηλεόρασης, ως προς την κάλυψη της πτώσης
του ουκρανικού «Γιάκοβλεφ» στα Πιέρια Όρη και του ελληνικού C-130 στην Οινόη,
παραμονές Χριστουγέννων. Και με σχετική του οδηγία προς τους ραδιοτηλεοπτικούς
σταθμούς, τους καλεί να τηρούν στο εξής τους κώδικες δημοσιογραφικής
δεοντολογίας, γιατί στην αντίθετη περίπτωση θα επιβάλλονται κυρώσεις.

Το ΕΣΡ, λίγες μέρες μετά τις δύο αεροπορικές τραγωδίες που έζησε η χώρα
μας, δέχθηκε αρκετές καταγγελίες και διαμαρτυρίες για τον τρόπο που τα
ραδιοτηλεοπτικά μέσα κάλυψαν τα δύο τραγικά γεγονότα. «Ειδικά στα
ραδιοτηλεοπτικά μέσα, υπήρξαν ανακρίβειες, υπερβολές, αλλοιώσεις γεγονότων και
ασάφειες στον τρόπο παρουσίασης των ειδήσεων και των σχολίων. Σε ορισμένες
μάλιστα περιπτώσεις έγιναν και μεταδόσεις πληροφοριών που άγγιζαν τα όρια της
προσβολής της τιμής και της υπόληψης Ελλήνων πολιτών, στρατιωτικών και
πολιτικών λειτουργών», αναφέρει στην οδηγία του το ΕΣΡ.

Επίσης, με την ίδια οδηγία, το ΕΣΡ σημειώνει ότι «αν και κατανοεί το
φορτισμένο κλίμα της περιόδου, την αγωνία των δημοσιογράφων να πετύχουν με τη
μέγιστη δυνατή αντικειμενικότητα την πληροφόρηση των Ελλήνων πολιτών, τις
συνθήκες κάτω από τις οποίες ασκούσαν τα επαγγελματικά τους καθήκοντα, την
περίπου κινηματογραφική ταχύτητα με την οποία διαδραματίστηκαν τα τραγικά
γεγονότα», επισημαίνει, εντούτοις, πως «η νομιμότητα, η πολυμέρεια και η
αντικειμενικότητα στην ενημέρωση κλονίστηκαν σοβαρώς την περίοδο αυτή».

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16041P073</ED>
<ID>
ID:135522

</ID><URL>http://ta-nea.dolnet.gr/neaweb/neafile.print_unique?e=A&f=16041&m=P07&aa=3</URL></REF>


Article

<CATEGORY>vin15</CATEGORY>

 <H5>Ένας καβγάς με... θέα
</H5><H5>ΤΟΡ 3
</H5><H2>ΤΗΛΕΟΡΑΣΗ ΣΑΒΒΑΤΟΥ
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>ΔΡΑΜΑΤΙΚΗ ΤΑΙΝΙΑ ΠΟΥ ΣΚΙΑΓΡΑΦΕΙ ΤΗΝ ΚΟΙΝΩΝΙΑ
</H3>
ΝΩΡΙΣ

14.30 Σκάι «Ο φαλακρός μαθητής». Δημόσιος υπάλληλος ο
Θανάσης Βέγγος βοηθάει μαθητριούλα και την παντρεύεται. Με Τριφύλλη, Βανδή,
Κοντού (διάρκεια 87) **

15.30 Mega «Η μέρα της Μαρμότας» (Groundhog day).
Τρυφερή, ευρηματική και... παλιομοδίτικη. Παρουσιαστής δελτίου καιρού της
τηλεόρασης που κοπανάει μύγες, παθαίνει... ανατροπή σε μικρή πόλη αθώων
κατοίκων. Περνούν οι ημέρες, αλλά εκείνος είναι καρφωμένος στην ίδια... ημέρα!
Κι από πάνω, μπορεί να διορθώνει τους άλλους και τον εαυτό του. Ο Μπιλ Μάρεϊ
ερωτευμένος με την Άντι ΜακΝτάουελ. Η σκηνοθεσία του Χάρολντ Ράμις (διάρκεια
100) ***

15.30 Star «Ο χαζοχαρούμενος». Ο Νίκος Παπαναστασίου
βρίσκει 22 εκατομμύρια και τα δίνει στην Αστυνομία. 
17.40 Mega «Ιστορία μιας ζωής». Η Ζωή Λάσκαρη
παρενοχλείται σεξουαλικώς από το αφεντικό της, τον γιο του αφεντικού της,
τον... προαγωγό της κ.ο.κ.! Πώς να το κάνουμε; Ήταν 33 χρόνια νεώτερη. Με
Κατράκη, Βουρνά, Ντούζο και Μπέτυ Αρβανίτη (διάρκεια 87) **

ΑΡΓΑ

21.05 ΕΤ1 «Μην ερωτεύεσαι το Σάββατο». Χαριτωμένο,
δροσερό και αθώο. Ο Παπαμιχαήλ παγιδεύεται από παραχαράκτες λόγω... Ντανιέλ
Λοντέρ. Το σενάριο γραμμένο από Γιαλαμά και Πρετεντέρη. Εγγύηση γέλιου **½

21.05 Antenna «Οι κληρονόμοι». Ο θείος Αργύρης αφήνει κληρονομιά
στα τρία ανίψια του έναν οίκο μόδας. Αλλά και τον διευθυντή της επιχείρησης
δεν τον αφήνει παραπονεμένο. Όμως τέσσερα μερίδια για μια τέτοια κληρονομιά
είναι πολλά, όταν οι άνθρωποι είναι άσχετοι με το επάγγελμα της υψηλής
ραπτικής. Έτσι, λοιπόν, ξεκινούν όλες οι παρεξηγήσεις και τα κωμικά απρόοπτα.
Κωμωδία του Γιάννη Δαλιανίδη με τους Ντίνο Ηλιόπουλο, Κώστα Χατζηχρήστο, Κώστα
Βουτσά, Μάρθα Καραγιάννη. (Διάρκεια 81') **

21.15 Seven Χ «Ήσυχες μέρες στο Κλισί» (Quiet days in
Clichy). Όχι, δεν πρόκειται για την τολμηρή (στην εποχή της) γνωστή ταινία,
αλλά για παραλλαγή του έργου του Χένρι Μίλερ, με τον Άντριου ΜακΚάρθι
(διάρκεια 100). 
21.30 Σκάι «Η μεγάλη πρόκληση» (Demolition high).
Τρομοκράτες εισβάλλουν σε Λύκειο και συλλαμβάνουν όλη την τάξη. Έτσι,
γυμνασιόπαις αναδεικνύεται σε ήρωα (διάρκεια 94). 
22.00 Star «Η διαβολογυναίκα» (She-devil). Η Μέριλ Στριπ
σε αποτυχημένη, μεγαλοπρεπή έξοδο προς την... κωμωδία. Υποδύεται διάσημη
συγγραφέα αισθηματικών ρομάντζων, που κλέβει τον άνδρα αφελούς φίλης της. Η
σκηνοθεσία είναι της μέτριας Σούζαν Σάιντελμαν. Με Ροζάν Μπαρ, Εντ Μπέγκλεϊ
και Λίντα Χαντ. Μεταξύ κουτσομπολιού και γυναικοκαβγάδων (διάρκεια 99) **½

Πέτσινα... «οικόπεδα με θέα» και ο Τζακ Λέμον εκλιπαρεί το αφεντικό του Κέβιν Σπέισι

22.15 ΝΕΤ «Οικόπεδα με θέα» (Glengarry Glen Ross). Η
καλύτερη ταινία της βραδιάς. Η συνέχεια του αριστουργηματικού έργου του Άρθουρ
Μίλερ «Ο θάνατος του εμποράκου». Μια χούφτα υπαλληλίσκοι μεσιτικού γραφείου
πουλάνε αέρα κοπανιστό στα θύματά τους, τρώγονται μεταξύ τους και στο τέλος
εκμηδενίζονται μέσα στον εφιαλτικό ανταγωνισμό. Πρώτης γραμμής ερμηνείες, τοπ
ονόματα: Τζακ Λέμον, Αλ Πατσίνο, Εντ Χάρις, Άλαν Άρκιν, Κέβιν Σπέισι, Τζόναθαν
Πράις, αλλά και Άλεκ Μπόλντουιν. Η σκηνοθεσία είναι του Τζέιμς Φόλεϊ (διάρκεια
100) ****

23.30 Mega «Το διπλό πορτρέτο ενός δολοφόνου» (Split
images). Δημοσιογραφίνα υποπτεύεται πλούσιο τύπο, που πριν από χρόνια είχε
σκοτώσει σε κυνήγι κάποιον φίλο του. Θρίλερ του Σέλντον Λάρι, με Γκρέγκορι
Χάρισον, Νίκολας Κάμπελ και Ρεμπέκα Τζέκινς (διάρκεια 95) **

23.35 ΕΤ1 «Η ερωμένη» (Mistress). Ενδιαφέρουσα, αλλά
υποτιμημένη! Πλούσιος τύπος ζητάει από απελπισμένο σκηνοθέτη του Χόλιγουντ να
παίξει η ερωμένη του στην ταινία με αντάλλαγμα γερή χρηματοδότηση. Δραματική
κομεντί του Μπάρι Πρίμας με εξαιρετικές ερμηνείες. Μάρτιν Λαντάου, Ρόμπερτ
Γουλ, Ρόμπερτ Ντε Νίρο, Ντάνι Αϊέλο, Κρίστοφερ Γουόκερ, Έρνεστ Μπορκγνάιν ***

ΠΟΛΥ ΑΡΓΑ

00.05 Star «Ο εγκέφαλος» (The brain). Πλήθος κοσμικών,
ευχάριστων κωμικών, σε κοσμοπολίτικη κομεντί του Γάλλου Ζεράρ Ουρί. Εγκέφαλος
ο Ντέιβιντ Νίβεν, πλαισιωμένος από Μπουρβίλ, Μπελμοντό, Ελάι Γουάλας!
(διάρκεια 100) ***

00.50 Antenna «Η ακτή της χελώνας» (Turtle beach). Η
Γκρέτα Σκάκι εγκαταλείπει την βρετανική ηρεμία της και πάει στην Μαλαισία, για
να βοηθήσει απόκληρους και κολασμένους. (διάρκεια 90) **½

01.00 ΕΤ3 «Έκπτωτοι άγγελοι» (Fallen angels). Επιτυχία
που «ανέλκυσαν» αυτή η ασιατική «καλτ» ταινία του Γουόνγκ Καρ Γουάι (ή Βάι).
Γκανγκστερική ιστορία, περίεργα γυρισμένη, με καλή προϋπηρεσία σε διεθνή
φεστιβάλ ***

01.00 Σκάι «Απαγορευμένες αναμνήσεις» (Forbidden
memories). Δωδεκάχρονος μπόμπιρας στην εξοχή, με τρεις θείες του, πιάνει επαφή
με την καθυστερημένη από τις τρεις. Δράμα του Μπομπ Κλαρκ, με Μαίρη Τάιλερ
Μουρ, Λίντα Λάβιν, Σίρλεϊ Νάιτ. (διάρκεια 95) **½

01.30 Mega «Μεγάλη αποστολή» (Black robe). Ιησουίτης
ιερέας αναθεωρεί τις απόψεις του για του Ινδιάνους, προσπαθώντας να τους
προσηλυτίσει στον Χριστιανισμό. Με Λόθερ Μπλουτό, Σάντριν Χολτ και Αντεν
Γιανγκ. (διάρκεια 96) ***

02.00 Star «Προσωπικές υποθέσεις» (Α private matter).
Ιστορία για την... θαλιδομίδη, με ήρωα ζεύγος Αμερικανών που περιμένει το
πέμπτο του παιδί. (διάρκεια 89). 
02.05 ΕΤ1 «Φονικό ουίσκι». Φτωχός θαμώνας παμπ παθαίνει
καρδιακή συγκοπή, όταν διαβάζει πως κέρδισε 6 εκατομμύρια δολάρια. Αστυνομική
ταινία με Σον Πάτρικ Φλάνερι και Βιρτζίνια Μάντσεν **

03.00 Antenna «Το σημάδι του γερακιού» (The mark of the
hawk). Αντιρατσιστικό, παλιό, του 1958, με τον Σίντνεϊ Πουατιέ στον ρόλο
Αφρικανού που εκλέγεται στο αμερικανικό νομοθετικό Σώμα. Ξεπερασμένο (διάρκεια
85) **

03.15 Mega «Ο άντρας της διπλανής πόρτας» (Killing'em
softly). Μοναχικός μεσήλικος βρίσκεται μπλεγμένος σε περίεργη ιστορία φόνου.
Με Τζορτζ Σίγκαλ, Αϊρίν Κάρα, Νίκολας Κάμπελ. (διάρκεια 92) **

04.35 Antenna «Το κόκκινο μπαλόνι». (The Red Ballon). Κλασικό
παιδικό φιλμ. Με τον Πασκάλ Λαμορίς. (Διάρκεια 34') ***

1. «Οικόπεδα με θέα». Με... μελλοθάνατους τους Τζακ Λέμον, Αλ Πατσίνο,
Άλαν Άρκιν, Εντ Χάρις (ΝΕΤ, 22.15).

2. «Η ερωμένη». Δραματική κομεντί με πρώτα ονόματα, από Λαντάου μέχρι
Ντε Νίρο (ΕΤ1, 23.35).

3. «Η μέρα της Μαρμότας». Κομεντί και έρωτας Μπιλ Μάρεϊ - Άντι
ΜακΝτάουελ (Mega, 15.30).

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16041P081</ED>
<ID>
ID:135460

</ID><URL>http://ta-nea.dolnet.gr/neaweb/neafile.print_unique?e=A&f=16041&m=P08&aa=1</URL></REF>


Article

<CATEGORY>vin15</CATEGORY>

 <H5>Σατανική συναλλαγή
</H5><H5>ΤΟΡ 3
</H5><H2>ΤΗΛΕΟΡΑΣΗ ΚΥΡΙΑΚΗΣ
</H2><H2></H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>ΑΡΙΣΤΟΥΡΓΗΜΑΤΙΚΟ ΑΛΛΗΓΟΡΙΚΟ ΘΡΙΛΕΡ ΤΟΥ ΡΟΜΑΝ ΠΟΛΑΝΣΚΙ
</H3>
ΝΩΡΙΣ

11.30 Star «Η επιστροφή της κόκκινης τίγρης». (The return of the
red tiger). Ο Μπρους Λε αναλαμβάνει να βρεί κάποια μικροφίλμ, ενώ ταυτόχρονα
τα βάζει με δύο συμμορίες. (Διάρκεια 90').

15.15 ΝΕΤ «Οικογένεια Κραμπς: η κατασκήνωση».
Ταινιάκι οικογενειακής χρήσεως από τη Δανία. Κατασκήνωση και... βερνίκια. Όλοι
άγνωστοι (διάρκεια 85). 
15.20 Mega «Μπάφι, η βαμπιροφόνισσα» (Buffy the vampire
slayer). Μικρούλα μαζορέτα εξολοθρεύει βρικόλακες! Με την Κρίστι Σουάνσον. Δεν
προβλήθηκε στις αθηναϊκές οθόνες (διάρκεια 85)

15.30 Star «Αγάπησα και πόνεσα».Μελό του Απόστολου Τεγόπουλου με
τους Κώστα Κακαβά, Άντζελα Ζήλεια, Νίκο Ξανθόπουλο. (Διάρκεια 95'). 
15.50 Antenna «Στη φωλιά της... τρέλας» (Hanky
panky). Η σκηνοθεσία είναι του Σίντνεϊ Πουατιέ («Όταν σπάσαμε τις αλυσίδες»).
Ο Τζιν Γουάιλντερ όταν φτάνει στη Νέα Υόρκη καταδιώκεται από την Αστυνομία και
από κακοποιούς. Τον εκλαμβάνουν ως πράκτορα! Πλάι του η Τζίλντα Ράντνερ.
Παίζει και ο Ρίτσαρντ Γουίντμερκ, του 1982 (διάρκεια 102) **

16.50 Mega «Υπολοχαγός Νατάσα». Η Αλίκη παντρεύεται τον
Ορέστη, αλλά ο ελληνοϊταλικός πόλεμος τούς χωρίζει. Με Παπαμιχαήλ και Κώστα
Καρρά. Μελόδραμα του Νίκου Φώσκολου (διάρκεια 124) **

19.15 ΝΕΤ «Και οι 14 ήσαν υπέροχοι». Ο Βαγγέλης Σειληνός
σκηνοθετεί κωμωδιούλα, με διάφορους τύπους να λαχανιάζουν πίσω από μια
κληρονομιά. Σαν επιθέωρηση τρίτου... τύπου. Πάντζας. Αναλυτή, Ρηγόπουλος,
Παράβας, Γκιωνάκης, Αυλωνίτης... όλοι! (διάρκεια 105) **

ΑΡΓΑ

21.00 Star «Οι δίδυμοι» (The Twins). Η μεγάλη επιτυχία
του οξύμωρου... διδύμου Άρνολντ Σβαρτσενέγκερ - Ντάνι Ντε Βίτο! Ο θηριώδης
Άρνολντ ανακαλύπτει πως λόγω επιστημονικών πειραμάτων δίδυμος αδελφός του
είναι ο απατεώνας, χοντρός και «πινέζας» Ντάνι Ντε Βίτο. Γέλια και σκηνοθεσία
Ίβαν Ράιτμαν (διάρκεια 112) ***

21.15 Mega «Η δε γυνή να φοβήται τον άνδρα». Η Μάρω
Κοντού που πριν από τον γάμο της με τον... Αντωνάκη (Γιώργο Κωνσταντίνου)
υποχωρούσε σε όλες τις αξιώσεις του, ξεσπαθώνει αμέσως μετά. Από τις καλύτερες
κωμωδίες, σε σκηνοθεσία Γιώργου Τζαβέλλα. ***

21.15 Seven Χ «Ρωμαίος και Ιουλιέτα» (Romeo and Juliet).
Παντελώς άγνωστη αυτή η σαιξπηρική μεταφορά κάποιου Ρικάρντο Φρέντα, με
Τζερόνιμο Μέινιερ και Ρόζμαρι Ντέξτερ (διάρκεια 97).

21.30 Antenna «Ένα κορίτσι για δύο». Συντηρητικός
καθηγητής Πανεπιστημίου αναθεωρεί τα πάντα περί έρωτος, μόλις ερωτεύεται
τραγουδίστρια νυχτερινού κέντρου. Δάσκαλε, που δίδασκες! Με Αλεξανδράκη,
Λάσκαρη, Βουτσά και Βλαχοπούλου. Χυμώδης η Μάρθα Καραγιάννη, του 1963
(διάρκεια 90)**

22.05 ΝΕΤ «Η δύναμη της σάρκας» (Bad timing). Θρίλερ
ψυχικών, αισθηματικών αναταραχών. Ο «καλτ» Νίκολας Ρεγκ σκηνοθετεί δράμα και
πηγαινοφέρνει τους ήρωές του μεταξύ παρελθόντος και παρόντος. Η ερωμένη
Αμερικανού ψυχαναλυτή πνέει τα λοίσθια στη Βιέννη και η Αστυνομία ανακρίνει
τον σύζυγο, ο οποίος αποσπασματικά θυμάται θυελλώδεις στιγμές από το παρελθόν!
Η ιστορία φαίνεται μπερδεμένη και ο θεατής πρέπει να καταβάλει πολλές
προσπάθειες. Με την Τερέζα Ράσελ, τον (τραγουδιστή) Αρτ Γκαρφάνκελ και τον
Χάρβεϊ Καϊτέλ. Μόνο για απαιτητικούς****

«Το μωρό της Ρόζμαρι» ­ Μία Φάροου ­ είναι σπορά... Εωσφόρου!

23.00 Star «Το μωρό της Ρόζμαρι» (Rosemary's baby). Το
αρχετυπικό... σατανιστικό, αλληγορικό αριστούργημα του Ρομάν Πολάνσκι. Ο
τελειομανής Πολωνό-Εβραίος σκηνοθέτης πλήρωσε ακριβά την... αντισατανιστική
του «δράση». Ο Μάνσον και η παρέα του μαχαίρωσαν την Σάρον Τέιτ, σύζυγο του
Πολάνσκι! Η ιστορία της ταινίας βασίζεται στο ομότιτλο μυθιστόρημα του Άιρα
Λέβιν. Νεαρός, γοητευτικός άνεργος ηθοποιός βρίσκει δουλειά, λεφτά και δόξα,
πουλώντας τη γυναίκα και το έμβρυο που κυοφορείται στην κοιλιά της, στους
απόστολους του... Εωσφόρου! Η καλύτερη ερμηνεία τής Μία Φάροου, πρώτης γραμμής
ο μακαρίτης Τζον Κασσαβέτης. Η εξαιρετική, γραφική τελετάρχης του Σατανά, Ρουθ
Γκόρντον, κερδίζει Όσκαρ Β' ρόλου. Όλα τέλεια! (διάρκεια 136) ****

ΠΟΛΥ ΑΡΓΑ

00.10 ΝΕΤ «Ευδοκία». Το καλύτερο και πιο θυελλώδες love
story του ελληνικού κινηματογράφου. Μια πόρνη (η Κυπρία Μαρία Βασιλείου)
ερωτεύεται τον φαντάρο Γιώργο Κουτούζη. Αρχετυπικός έρωτας, πέραν των κλασικών
ορίων. Δύναμη, πρωτογενής ματιά, ρεαλιστικές ερμηνείες και αξέχαστη μουσική
από τον Μάνο Λοΐζο. Η καλύτερη ταινία του Αλέξη Δαμιανού. Αξεπέραστη σαν...
πρωτόγονη γραφή (διάρκεια 97) ****

00.30 Mega «Κοντά στον δολοφόνο» (Donato and daughter).
Θρίλερ του Ροντ Χόλκομπ με Τσαρλς Μπρόνσον και Ντάνα Ντιλέινι. Το στόρι
κατάγεται από το death wish. Αστυνόμος σηκώνει τα χέρια ψηλά, όταν η κόρη του
συλλαμβάνεται και απάγεται από ψυχοπαθή δολοφόνο! Γνωστά και ασήμαντα
(διάρκεια 92) **

02.30 Antenna «Οι μπάτσοι του Μαϊάμι» (Miami beach cops).
Πάλι τα ίδια! Δίδυμο βετεράνων του πολέμου στον Κόλπο επιστρέφουν στο
αστυνομικό Σώμα και αντιμετωπίζουν την εγκληματική δραστηριότητα δύο
παλιόφιλων από το Γυμνάσιο! Η σκηνοθεσία είναι κάποιου Τζέιμς Γουίνμπερν. Με
Φράνκι Μαλντονάτι και Σαλβατόρε Ρεντίνο. Ηθικοπλαστικό μήνυμα (διάρκεια 84)*

04.30 Antenna «Οι τρομοκράτες» (Suddenly). Πάλι
τρομοκρατία. Στόχος ο πρόεδρος των ΗΠΑ, που ψαρεύει ήσυχος και αμέριμνος.
Πληρωμένοι δολοφόνοι εφορμούν. Συνωμοσία στις ΗΠΑ μεσούντος του Ψυχρού Πολέμου
(1954), κάπου κοντά στις μακαρθικές διώξεις. Η σκηνοθεσία είναι του Λούις
Άλεν. Με Φρανκ Σινάτρα και Στέρλινγκ Χέιντεν. Προπαγάνδα προ Air force one!
(διάρκεια 73) *

1.«Το μωρό της Ρόζμαρι». Η καλύτερη ταινία με... σατανιστές (Star, 23.00).

2.«Ευδοκία». Ερωτική, πρωτόγονη θύελλα από Αλέξη Δαμιανό (ΝΕΤ, 00.10).

3.«Η δύναμη της σάρκας». Ποιος σκότωσε την Τερέζα Ράσελ; (ΝΕΤ, 22.05).

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16041P101</ED>
<ID>
ID:135457

</ID><URL>http://ta-nea.dolnet.gr/neaweb/neafile.print_unique?e=A&f=16041&m=P10&aa=1</URL></REF>


Article

<CATEGORY>vin09</CATEGORY>

 <H5>«Ο ΑΔΕΛΦΟΣ ΜΟΥ ΚΙ ΕΓΩ» ΣΤΟ CINE CLUB ΤΩΝ «ΝΕΩΝ»
</H5><H2>Στο κυνήγι ροκ ονείρων
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Δεν είναι «Ο αδελφός μου κι εγώ». Είναι ο Βαγγέλης Γερμανός που υπογράφει τη
μουσική της νέας ταινίας του κυρίου «Τέλος εποχής» Αντώνη Κόκκινου και ο σκηνοθέτης

«Πάνε τα όνειρά μου, πάνε, με κοιτούν και δεν γελάνε» ή μήπως «Όσο κι αν
κανείς προσέχει, όσο κι αν τα κυνηγά, πάντα θα 'ναι αργά, δεύτερη ζωή δεν
έχει»; Κυνηγώντας ροκ όνειρα για να φωτίσουν τη ζωή τους και να φτιάξουν το
δικό τους στέρεο παρελθόν, «Ο αδελφός μου κι εγώ», η νέα ταινία του Αντώνη
Κόκκινου, μετά το «Τέλος εποχής», είναι εδώ. Μας αφορά. Και με εικόνα και λόγο
που έχουν «ψυχή» μιλούν για το «τότε» και το «τώρα», το «πριν» και το «μετά».
Για τις δύο όψεις του ίδιου νομίσματος. Για τα όνειρα, τις απογοητεύσεις, τους
έρωτες, τις αδυναμίες. Για μας τους ίδιους. Και το Cine Club της εφημερίδας
«ΤΑ ΝΕΑ» την προσφέρει στους σινεφίλ αναγνώστες της αύριο το μεσημέρι στο
«Ιντεάλ», σε αβάν πρεμιέρ, πέντε ημέρες προτού αρχίσει να προβάλλεται στους κινηματογράφους.

«Οι ήρωές μου έχουν πάντα υπέρ και κατά, δεν ασχολούμαι με τους τέλειους, αλλά
μ' αυτούς που έχουν αδυναμίες. "Ο αδελφός μου κι εγώ" δεν είναι μια ταινία για
τη γενιά του Πολυτεχνείου, είναι ένα φιλμ για τη σχέση δύο αδελφών. Είναι μια
ταινία με ιστορίες ανθρώπων, όχι γενεών», ξεκαθαρίζει από την αρχή ο 42άχρονος
Αντώνης Κόκκινος, που από την ερχόμενη Παρασκευή παραδίδει τα όνειρά του, μέσω
της δεύτερης ταινίας του στο κοινό, το οποίο θα αποδείξει αν θα το αγγίξουν
και θα το συγκινήσουν, όπως το «Τέλος εποχής», που είχε κάτι να πει σε 200.000
θεατές ή θα μείνουν ανεπίδοτο γράμμα...

Ήρωες της ταινίας «Ο αδελφός μου κι εγώ», ο 24χρονος Θανάσης, φοιτητής του
Πολυτεχνείου, ο οποίος μετακομίζει στο σπίτι του 45άχρονου αδελφού του Πέτρου,
μετά τον θάνατο της μητέρας τους. Ένα σπίτι-ναό των σίξτις, αφού ο Πέτρος
παραμένει «κολλημένος» σ' εκείνη την εποχή, τότε που φοιτητής του Πολυτεχνείου
κι αυτός σχημάτιζε με τους φίλους του τούς Living Dead, ροκ γκρουπ που το
διατηρούν ακόμα και κάθε δεύτερο Σαββατοκύριακο παίζουν για τους εαυτούς τους,
ξεχασμένοι, πιθανόν από το «σήμερα», χωμένοι στο δικό τους «μαυσωλείο»... Ο
μικρός θαυμάζει τον μεγάλο αδελφό για το ένδοξο παρελθόν του στη ροκ δεκαετία
του '60 και στην εξέγερση του Πολυτεχνείου... Μέχρι που επιστρέφει, 25 χρόνια
μετά και σαν φάντασμα από το παρελθόν, μια γυναίκα, το κορίτσι, τότε, του
μεγάλου για ένα προκαθορισμένο «ραντεβού» της παρέας, το οποίο σχεδόν κανείς
δεν θυμάται! Κι αυτή η γυναίκα θα είναι το πρόσωπο-κλειδί για να πάρει η
αλήθεια τις πραγματικές της διαστάσεις, να πάψουν οι μύθοι και οι αυταπάτες...

«Πρέπει να ζεις στο σήμερα για να φτιάχνεις το δικό σου παρελθόν», θα
μπορούσαμε να πούμε ότι είναι το μήνυμα αυτής της γεμάτης αληθινά συναισθήματα
ταινίας, που φέρνει στο προσκήνιο τις δύο πιο ζωντανές γενιές της ελληνικής
κοινωνίας. Αυτής των 45άρηδων που είναι «εξουσία» και εκείνης των 20άρηδων
«χωρίς ιδανικά και οράματα»...

­ Ποια τα «υπέρ» και ποια τα «κατά» του μεγάλου και του μικρού ήρωά σου;

«Το μεγαλύτερο υπέρ του 45άρη είναι πως φαίνεται να ξέρει τι θέλει και το πιο
αρνητικό του ότι δεν ψάχνει λίγο παραπάνω, έχει επαναπαυθεί στην ερμηνεία του
κόσμου και των πραγμάτων της ζωής. Όσο για τον μικρό, η διάθεσή του να ψάξει
λίγο παραπάνω και να στηριχθεί στα πόδια του, κερδίζοντας ίσως τον χρόνο που
έχασε προσκολλημένος σ' έναν μύθο, ωραιοποιημένος σε μεγάλο βαθμό»,
διευκρινίζει ο Αντώνης Κόκκινος. Ξεφεύγοντας από την άγονη μονομανία των
σκηνοθετών προηγούμενων δεκαετιών, όπου έκαναν τα πάντα μόνοι τους, ο Αντώνης
Κόκκινος συνεργάστηκε και στο σενάριο... Και συγκεκριμένα με τον Νίκο
Παναγιωτόπουλο με πρόσφατο δείγμα καλής γραφής τους περσινούς «Απόντες».

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16041P121</ED>
<ID>
ID:135437

</ID><URL>http://ta-nea.dolnet.gr/neaweb/neafile.print_unique?e=A&f=16041&m=P12&aa=1</URL></REF>


Article

<CATEGORY>vin09</CATEGORY>

 <H2>Υποψία αλήθειας
</H2><H2></H2>
<AUTHOR>ΓΙΩΡΓΟΣ ΒΕΛΤΣΟΣ</AUTHOR>

Και πώς να ευχαριστήσω τον ανώνυμο συντάκτη των «ΝΕΩΝ» (10.1. '98) για τον
τρόπο που παρουσίασε το τελευταίο «ξενόγλωσσο» βιβλίο μου Paper Again;

Μέτρησε τα άρθρα μου (εκατόν τριάντα επτά!). Παρέπεμψε στον πρόλογό μου με
επιλεκτική διάθεση, ώστε να με ακυρώσει ή να με καθιερώσει περισσότερο απ' όσο
εγώ επιτρέπω στον εαυτό μου. Βεβαίωσε πως «πληρώνω το τίμημα», της «βέλτσικης»
γλώσσας μου (πληρώνω το τίμημα στη ματαιοδοξία μου να δω ένα οποιοδήποτε
σχόλιο για το βιβλίο μου στον Τύπο). Κυρίως με υπέδειξε στη «σήμανση» των
«εχθρών» μου όπως τους χαρακτήρισε. Επιπλέον τους κατονόμασε (πλην του
Γεωργουσόπουλου), όπως ονόμασε και τους «φίλους» μου (πάντα σε εισαγωγικά). 
Ως προς τον τίτλο που επέλεξε ο ανώνυμος συντάκτης για τη βιβλιοπαρουσίασή του
­ «Ο Βέλτσος αυτεξούσιος» ­ προτιμώ τον τίτλο: «Ο Βέλτσος
είρων». Με μια διευκρίνιση: Ο παρουσιαστής τού προσεχούς μου βιβλίου να
λάβει υπ' όψιν του τον Jankelevitch: «Η ειρωνεία σίγουρα είναι υπερβολικά
ηθική για να είναι πραγματικά καλλιτέχνιδα, όπως είναι πολύ σκληρή για να 'ναι
στ' αλήθεια κωμική» (Η ειρωνεία, μετ. Μ. Καραχάλιος, Πλέθρον, 1997).

Ο χαιρετισμός προς τον Καστοριάδη ανήμερα της κηδείας του από τούτη τη
δυσανάγνωστη στήλη, με υποχρέωσε να αναβάλω το σχόλιο που χρεωστώ στον νεαρό
καθηγητή της φιλοσοφίας Γιώργο Φαράκλα για την εισήγησή του κατά τη συνάντησή
μας με τον Derrida στο Πάντειο Πανεπιστήμιο.

Επειδή τόσο με το κείμενό του ενώπιον του Derrida όσο και με το πρόσφατο
βιβλίο του Θέση και αλήθεια ο Φαράκλας μου υπενθύμισε ότι τη διαύγαση
της σχέσης δέοντος και πραγματικότητας δεν πρέπει να την εγκαταλείπω στους
«εχθρούς» μου, δημοσιεύω εδώ τις δικές μου «θέσεις» για το ερώτημα σχετικά με
τα θεμέλια της χειραφετητικής σκέψης, το οποίο με τον τρόπο τους θέτουν και οι
«φίλοι» μου, όπως ο Derrida. (Ο Φαράκλας μάλιστα σε άρθρο του στον
Πολίτη, τεύχος 39, δεν διστάζει να το αναγνωρίσει με κίνδυνο να
θεωρηθεί από τους «εχθρούς» μου, φίλος του Derrida, γράφοντας ότι: «ο
απορητικός του λόγος, επιδιώκει άμεσα ένα αποτέλεσμα πρακτικής σημασίας: να
μας ελευθερώσει από τη μη κριτική αποδοχή ­ άρα τυπικά ανελεύθερη ­ των
εκάστοτε δεδομένων δοξασιών»).

Το πρόγραμμα του Φαράκλα, μου ήταν ήδη γνωστό: διάλογος με τη φιλοσοφία τού
Hegel και μια συγκεκριμένη προσέγγιση της σχέσης του με τον Marx ώστε να είναι
δυνατή η διατύπωση μιας «εγελιανής κοινωνικής θεωρίας».

Για τον διάλογο αυτό απαιτείται κατ' αρχήν «έξοδος από τον Nietzsche»
(Φαράκλας). Και η έξοδος από τον Nietzsche, αλλά και από τους σύγχρονους
«φιλοσόφους της υποψίας» όπως ο Deleuze, ο Foucault και ο Derrida, σημαίνει
αναγνώριση του έργου του λόγου, εάν ως έργο του λόγου ­ και ως λόγο ­
«εννοούμε κάτι χειραφετητικό».

Έως εδώ θαυμάσια! Η «θέση» του Φαράκλα λέει «αλήθεια», παρά το ότι οι
«φιλόσοφοι της υποψίας», δεν μας εξαπατούν ποτέ, μολονότι μας λένε διαρκώς
ψέματα. (Ο Φαράκλας μιλά διά μακρόν και για μια «γόνιμη κατ' αρχάς» έννοια της
προσποίησης που απολυτοποιείται και αυτοαναιρείται).

Αυτό όμως που ο νεαρός καθηγητής της φιλοσοφίας υπερασπίστηκε με την εισήγησή
του είναι ότι ο ορθός λόγος ­ «ο ευρωπαϊκός λόγος» ­ θέτει ο ίδιος όρια στον
εαυτό του, είναι συνεπώς «ανοικτός», αυτό-περιορίζεται και δεν εγκλωβίζεται
στον εαυτό του ούτως ώστε ακόμη και το όριό του, να είναι πάλι ο ορθός λόγος.
Η πρώτη θέση για τον λόγο («ανοικτό») την οποία προκρίνει ο Φαράκλας, απηχεί
την εγελιανή αυτοάρνηση του λόγου. Η δεύτερη, που θεωρεί την αυτοάρνηση του
«ανοικτού» (στον εαυτό του) λόγου ως «αυτιστική απάτη» και την οποία
ασπάζεται, κατά τον Φαράκλα, ο Derrida, όπως άλλωστε και ο Adorno αλλά και ο
Καστοριάδης, ενέχει τον κίνδυνο να μην είναι «αναγκαία ηθικά» (sic), εάν δεν
«πάρουμε το δίλημμα στα σοβαρά, όχι φιλύποπτα» (Φαράκλας).

Στο κείμενο που διάβασε ο Φαράκλας ενώπιον του Derrida με τον ειρωνικό τίτλο
«Φίλημα», τίτλο που δεν δηλώνει ασφαλώς το φιλί του Ιούδα, αλλά το φιλί στον
ξένο, εγώ διέκρινα φιλύποπτα τα ακόλουθα που προφανώς υποψιάζεται ο Φαράκλας,
οικοδεσπότης του Derrida στην Αθήνα, αλλά και ειρωνικός σχολιαστής της
αποδομητικής αλληγορίας της φιλοξενίας που ακούσαμε υπό μορφήν διαλέξεως. (Η
ειρωνεία, δεν είναι τρόπος, αλλά αποδόμηση των αποδομητικών αλληγοριών,
επισημαίνει ο Ρ. de Man επ' ευκαιρία του Rousseau).

Διέκρινα, πρώτον, ότι ο Derrida εφόσον ασπάζεται (φιλάει) την ερμηνεία για τον
εγκλωβισμένο λόγο, απεμπολεί την ηθική. (Δεν παίρνει τα πράγματα στα σοβαρά,
αλλά φιλύποπτα). Χαρίζεται, ήτοι φιλεύεται στην υποψία (φιλύποπτος και ύποπτος φιλόσοφος).

Σύμφωνα μάλιστα με τη διάζευξη που εισάγει ο Φαράκλας στην εισήγησή του ­ «ο
ανήκων ή φιλεύεται ή δεν χαρίζεται, είναι ή πόρνη ή αγία» ­ ο Derrida
ενδέχεται να είναι πόρνη, διότι ενώ φιλεύεται στην υποψία δεν υποψιάζεται πόσο
«ηθικά αναγκαία» είναι η θέση τού Hegel.

Διέκρινα, δεύτερον, ότι ο Derrida εφόσον αντιλαμβάνεται ­ σε αντίθεση με τον
Hegel ­ το παίγνιο της αλληλοπαραπομπής των όρων ως διαδικασία μη ουσιολογικής
νοηματοδότησης, δεν «κατασφαλίζει» το νόημα. Το καταργεί. Και τούτο διότι η
αξίωση και μόνον τού ενός όρου να παραπέμπει και να εξηγεί τη σχέση του προς
τον άλλον, είναι τυπικά αρνητική, επειδή ο όρος που εξηγεί τον εαυτό και τον
άλλον, δεν είναι ο ίδιος (π.χ. στον Derrida, η γραφή η οποία νοείται
και ως «αρχιγραφή»).

Έχω τη γνώμη ότι ο Derrida τού έχει απαντήσει προ πολλού. Στο κείμενό «De l'
ιconomie restreinte ΰ l' ιconomie gιnerale ­ Un
hegelianisme sans rιserve», (L' Arc, Μάιος 1967), ο
φιλύποπτος φιλόσοφος (η πόρνη που σέβεται;) σημειώνει ότι «εάν [στον Hegel] η
ιστορία του νοήματος συγκεντρώνεται σ' ένα σημείο του πίνακος», όλα «μπορούν
να διαβαστούν από τα αριστερά προς τα δεξιά ή από τα δεξιά προς τα αριστερά ως
αντιδραστική κίνηση ή κίνηση επαναστατική ή και τα δύο μαζί».

Εκεί συνεπώς που ο Φαράκλας προκρίνει τη μονόδρομη σοβαρότητα, εκεί ακριβώς η
υποψία (η ανάγνωση) του Derrida δίνει το δικό της παράδειγμα σοβαρότητας και
εξ αντιθέτου (από τα δεξιά προς τα αριστερά). Εκεί, βάζει στον
αυτο-αναιρούμενο λόγο τα δύσκολα: μετατοπιζόμενος προς το όριό του, ο λόγος,
να δίνει στον εαυτό του κάτι που δεν μπορούμε να το ονομάσουμε
μετατόπιση, αλλά διαφωρά.

Όμως μιας τέτοιας λογής αλληλοπαραπομπή των όρων, προϋποθέτει εκ νέου την
είσοδο στον Nietzsche. Προϋποθέτει τον γενεαλόγο του Foucault «που ξέρει τι
πρέπει να σκεφτεί γι' αυτή τη μασκαράτα». Όχι τόσο ότι την απωθεί «για λόγους
σοβαρότητας», αλλά διότι «γυρεύει να την εξωθήσει στα άκρα: θέλει να
ενεργοποιήσει το μεγάλο καρναβάλι του χρόνου όπου τα πρόσωπα θα επανέρχονται
αδιάκοπα» (Μ. Foucault, «Ο Νίτσε, η γενεαλογία, η ιστορία», Ίστωρ, 7).
Τότε, αντί του Derrida (του ξένου), θα επανέρχεται ο Φαράκλας (ο φιλοξενών),
φιλύποπτος καθ' όλα όσο κι εγώ για τον συντάκτη των «ΝΕΩΝ» που δεν
υπέγραψε. Αλλά μέσα σ' αυτή την επαναφορά των όρων δεν θα έχω πλέον
λόγο να μην υπογράφω εκ των υστέρων τη «λευκή μυθολογία» της
δημοσιογραφίας του αντί της δικής μου λευκής φιλοσοφίας. Μένει στον Φαράκλα,
εν μέσω του χειραφετητικού του προγράμματος, να αντιτείνει στον εγελιανό λόγο
που τεχνάται τον αυτοπεριορισμό του, ότι χάνει κάθε αίσθηση ορίου και
κάθε πρόθεση αλήθειας, εντός του ορίου που θέτει ο ίδιος στον εαυτό του, χάνει
δηλαδή κάθε αίσθηση σοβαρότητος.

Θα πρέπει τότε ο σοβαρός νεαρός καθηγητής να γίνει φιλύποπτος γενεαλόγος,
διότι «ενώ η γνώση της αλήθειας θα παραμένει ο μόνος μεγαλειώδης σκοπός» του,
δεν θα τον επιτυγχάνει επειδή «καμιά θυσία δεν θα ήταν δυσανάλογα μεγάλη,
εφόσον για τη γνώση καμιά θυσία δεν είναι ποτέ αρκετή». Και ο Nietzsche θα
προσθέσει: «Βεβαίως μέχρι τώρα το πρόβλημα ουδέποτε τέθηκε» (Η Χαραυγή,
§ 45).

Για να κάνουμε το αστείο να το θέσουμε στα σοβαρά εμείς...

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: P13</CAT>
<ED>
Κωδικός άρθρου: A16041P131</ED>
<ID>
ID:135438

</ID><URL>http://ta-nea.dolnet.gr/neaweb/neafile.print_unique?e=A&f=16041&m=P13&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2><H2></H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Διαλύοντας τον Χάρι. 5.00-7.00-9.00-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Ο κύριος με τα γκρι. 6.40-8.50-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Τζέιμς Μποντ 007: Το αύριο ποτέ
δεν πεθαίνει. 6.00-8.30-11.00 μ.μ. Σάβ.-Κυρ.: 3.50 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Ο γκαφατζής της ζούγκλας.
6.30-8.30-10.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Το παιχνίδι. 6.00-8.30-11.00 μ.μ. Ηρακλής - πέρα από τον μύθο.
Σάβ.-Κυρ.: 4.10 μ.μ.

ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Προστάτης οικογένειας. 6.50-9.00-11.00 μ.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Η αίσθηση
της Σμίλα στο χιόνι. 8.10-10.40 μ.μ. Δευτ.: 5.40-8.10-10.40 μ.μ. Μόνος στο
σπίτι 3. Παρ.-Κυρ.: 4.00-6.0 μ.μ.. Άντρες με τα όλα τους. Παρ.-Σάβ.: 00.45 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Η επίλεκτη. 5.40-8.20-11.00 μ.μ. Παρ.-Σάβ.:
00.40 μ.μ.

ΑΘΗΝΑΙΟΝ CINEPOLIS PHILIPS 2. Προστάτης οικογένειας. 6.15-8.15-10.30 μ.μ.

ΑΘΗΝΑΙΟΝ CINEPOLIS PHILIPS 3. Η αίσθηση της Σμίλα στο χιόνι. 8.10-10.40 μ.μ.
Δευτ.: 5.40-8.10-10.40 μ.μ. Μόνος στο σπίτι 3. Παρ.-Σάβ.: 4.00-6.00 μ.μ. Κυρ.:
2.00 μ.μ..

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Caondition). Ο κύριος με τα γκρι. 6.30-8.45-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Το παιχνίδι. 6.00-8.30-11.00
μ.μ. Ηρακλής - πέρα από τον μύθο. Σάβ.: 4.00 μ.μ. Κυρ.: 12.00-4.00 μ.μ.

ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Ο κύριος με τα γκρι.
6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo).
Εραστές για μια νύχτα. 8.45-10.45 μ.μ. Δευτ.: 6.45-8.45-10.45 μ.μ. Ηρακλής -
πέρα από τον μύθο. Παρ.-Κυρ.: 5.30-7.10 μ.μ. Κυρ.: 11.30 π.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Κορίτσια
καριέρας. 7.00-9.00-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Η επίλεκτη.
5.30-8.00-10.30 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Θεωρίες συνωμοσίας. 6.00-8.30-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Τζέιμς Μποντ
007: Το αύριο ποτέ δεν πεθαίνει. 6.00-8.30-11.00 μ.μ. Σάβ.-Κυρ.: 3.30 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Το παιχνίδι. 6.00-8.30-11.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition). Η γεύση
του κερασιού. 6.20-8.25-10.30 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Η γεύση του
κερασιού. 7.10-9.10-11.10 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Η αίσθηση της Σμίλα στο χιόνι. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital).
Τζέιμς Μποντ 007: Το αύριο ποτέ δεν πεθαίνει. 5.30-8.05-10.45 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS).Η
αίσθηση της Σμίλα στο χιόνι. 6.00-8.30-11.00 μ.μ. 
ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Η
παγοθύελλα. 8.45-11.00 μμ. Δευτ.: 6.30-8.45-11.00 μ.μ. Μόνος στο σπίτι 3.
Παρ.-Κυρ.: 4.30-6.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Προστάτης οικογένειας. 5.50-8.05-10.25 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Τζέιμς Μποντ 007: Το αύριο ποτέ δεν πεθαίνει.
4.45-7.20-10.00 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Προστάτης οικογένειας. 5.45-8.00-10.15 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 Dolby Stereo). Επτά
χρόνια στο Θιβέτ. 5.15-7.45-10.15 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Προστάτης οικογένειας. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Προστάτης οικογένειας. 6.30-8.45-11.00 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Τζέιμς Μποντ 007: Το αύριο ποτέ δεν πεθαίνει. 5.20-7.50-10.20 μ.μ.
Σάβ.-Κυρ.: 3.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Ο κύριος με τα
γκρι. 6.30-8.45-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Πυροβολημένο ψάρι. 6.00-8.15-10.30 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Το παιχνίδι. 5.15-7.45-10.15 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Ο κύριος με
τα γκρι. 6.40-8.50-11.00 μ.μ.

ΑΤΤΙΚΟΝ RENAULT (Οδ. Σταδίου ~ 3228.821 Dolby Digital Air Condition). Η
αίσθηση της Σμίλα στο χιόνι. 5.45-8.15-10.45 μ.μ. Δευτέρα μόνο, πρεμιέρα: Ο
Τιτανικός, μόνο με προσκλήσεις.

ΑΦΑΙΑ (Καλλιθέα ~ 9595.534 Dolby Stereo). Πυροβολιμένο ψάρι 7.00-11.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Η επίλεκτη. 11.45-14.30-17.15-20.00-22.45-01.30.

VILLAGE CENTRE Αίθουσα 2. Η επίλεκτη. Παρ.-Σάβ.: 21.30-00.20. Κυρ.-Πέμ.:
21.45-00.30. Μόνος στο σπίτι 3 κάθε μέρα: 11.30-14.00-16.30-19.00.

VILLAGE CENTRE Αίθουσα 3. Ο ψευταράς. Παρ.-Σάβ.:
11.30-13.45-16.00-18.15-20.30-23.00-01.15. Κυρ.-Πέμ.: 11.00-13.45-16.00-18.15-20.30-23.00-01.15.

VILLAGE CENTRE Αίθουσα 4. Τζέιμς Μποντ 007: Το αύριο ποτέ δεν πεθαίνει.
Παρ.-Σάβ.: 12.00-14.30-17.10-19.50-22.30-01.10. Κυρ.-Πέμ.: 11.00-13.30-16.10-18.50-21.30-00.10.

VILLAGE CENTRE Αίθουσα 5. Προστάτης οικογένειας.Παρ.-Σάβ.:
13.50-19.20-00.10. Κυρ.-Πέμ.: 13.50-19.15-00.40. Θεωρίες συνωμοσίας.
Παρ.-Σάβ.: 11.00-16.20-21.45. Κυρ.-Πέμ.: 11.15-16.45-21.15.

VILLAGE CENTRE Αίθουσα 6. Εραστές για μια νύχτα. Παρ.-Σάβ.:
19.00-21.20-23.40-02.00. Κυρ.-Πέμ.: 18.40-21.00-23.20-01.40. Ηρακλής - Πέρα
από τον μύθο. Παρ.-Σάβ.: 10.40-12.40-14.45-16.45. Κυρ.-Πέμ.: 10.40-12.40-14.40-16.40.

VILLAGE CENTRE Αίθουσα 7. Ο γκαφατζής της ζούγκλας. Παρ.-Σάβ.:
10.45-13.00-15.15-17.30-19.45-22.15-00.45. Κυρ.-Πέμ.: 10.30-12.45-15.00-17.15-19.30-22.00-00.45.

VILLAGE CENTRE Αίθουσα 8. Το παιχνίδι. Παρ.-Σάβ.:
11.15-14.00-16.45-19.30-22.30-01.30. Κυρ.-Πέμ.: 11.30-14.15-17.00-19.45-23.00-01.30.

VILLAGE CENTRE Αίθουσα 9. Τζέιμς Μποντ 007: Το αύριο ποτέ δεν πεθαίνει.
Παρ.-Σάβ.: 12.40-15.20-18.00-20.40-23.20-02.00 Κυρ.-Πέμ.: 12.00-14.30-17.10-19.50-22.30-01.10.

VILLAGE CENTRE Αίθουσα 10. Μοιραία βλάβη. Παρ.-Σάβ.:
10.45-13.00-15.15-17.45-20.15-23.00-01.15. Κυρ.-Πέμ.: 11.15-13.30-15.45-18.15-20.45-23.15-01.40.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Το παιχνίδι. 6.00-8.30-11.00 μ.μ. Ηρακλής - πέρα από τον
μύθο. Σάβ.-Κυρ.: 4.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα).
Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Η γεύση του κερασιού.
6.40-8.50-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Το παιχνίδι. 5.30-8.00-10.30 μ.μ. Ο γκαφατζής της ζούγκλας. Σάβ.: 3.45 μ.μ.
Κυρ.: 12.00-3.40 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Τα φτερά της αγάπης.
6.10-8.20-10.30 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Ο κύριος με τα γκρι. 6.00-8.15-10.40 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.
Σάβ.-Κυρ.: 3.45 μ.μ.

ΕΥΑ (Εμπεδοκλέους 121 Παγκράτι, Άγ. Αρτέμιος ~ 7629.215). Ο μικρός Κόλια.
8.30-10.30 μ.μ. Ηρακλής - Πέρα από τον μύθο κάθε μέρα: 4.30-6.30 μ.μ.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Εραστές για μια
νύχτα. 6.40-8.50-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Η επίλεκτη. 6.30-8.45-11.00 μ.μ.

INTEAL ARAMIS (Πανεπ/μίου 46 ~ 3826.720 Dolby Digital). Το παιχνίδι.
5.10-7.50-10.30 μ.μ. Σάββατο μεταμεσονύχτια ώρα 01.00 π.μ.: Το παιχνίδι.

INTEAL ΜΑΡΟΥΣΙ ARAMIS (Λεωφόρος Κηφισίας 215 ~ 6129.169 Dolby Stereo). Τα
φτερά της αγάπης. 6.10-8.20-10.30 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Η αίσθηση της Σμίλα στο χιόνι. 8.30-11.00 μ.μ. Δευτ.: 6.00-8.30-11.00 μ.μ.
Μόνος στο σπίτι 3. Παρ.-Κυρ.: 4.30-6.30 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Η επίλεκτη. 5.35-8.15-10.50
μ.μ. Λος Άντζελες εμπιστευτικό. Παρ-Κυρ.: 1.10 π.μ. 
ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Ο κύριος με τα γκρι.
5.30-8.00-10.30 μ.μ. Εραστές για μια νύχτα. Παρ.-Κυρ.: 12.45 π.μ.

ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Το παιχνίδι.5.15-8.00-10.50 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo) Η
παγοθύελλα. 6.30-8.45-11.00 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Η επίλεκτη.
6.20-8.30-10.40 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Εραστές για
μια νύχτα. 6.40-8.55-11.00 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Λος Άντζελες
εμπιστευτικό. 5.40-8.15-10.50 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Ο κύριος με τα γκρι.
6.00-8.05-10.15 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo). Ο
κύριος με τα γκρι. 6.00-8.05-10.15 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Τα φτερά της
αγάπης. 6.50-9.00-11.10 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Η επίλεκτη.
6.15-8.35-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround). Ο
άνεμος στην πόλη. 6.30-8.40-11.00 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Το παιχνίδι.
6.00-8.30-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Η επίλεκτη. 6.00-8.15-10.45 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Τα φτερά της αγάπης. 6.50-9.00-11.10 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Το παιχνίδι. 5.30-8.00-10.30 μ.μ. Ηρακλής - πέρα από τον μύθο.
Σάβ.-Κυρ.: 4.00 μ.μ.

ΣΙΝΕΡΑΜΑ (Οδός Αγ. Κυριακής 30, Π. Φάληρο ~ 9303.553-595, Dolby Stereo RS). Η
επίλεκτη. 6.00-8.30-11.00 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Η επίλεκτη.
5.30-8.00-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Το παιχνίδι. 6.00-8.30-11.00 μ.μ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Η επίλεκτη. 3.50-6.00-8.10-10.20 μ.μ. Σάβ.: 12.30 π.μ.

ΤΡΙΑ ΑΣΤΕΡΙΑ 1 (Νέο Ηράκλειο ~ 2826.873, 2825.607, Dolby Stereo Digital SR).
Το παιχνίδι. 5.15-7.45-10.15 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο ~ 2826.873, 2825.607, Dolby Stereo Digital SR). Η
επίλεκτη. 5.45-8.15-10.45 μ.μ. Ηρακλής - πέρα από τον μύθο. Σάβ.: 4.00 μ.μ.
Κυρ.: 11.30 π.μ.-4.00 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Διαλύοντας τον Χάρι. 7.05-9.05-11.05 μ.μ.

ΦΑΛΗΡΟ 1 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Τα φτερά της αγάπης. 6.40-8.50-11.00 μ.μ.

ΦΑΛΗΡΟ 2 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Το παιχνίδι. 6.45-8.15-10.45 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (Περιστέρι ~ 5711.105 Dolby Stereo). Το παιχνίδι. 8.15-10.40. Δευτ.:
6.00-8.15-10.40 μ.μ. Ηρακλής - πέρα από τον μύθο. Παρ.-Κυρ.: 6.00 μ.μ.

*

ΗΜΙΚΕΝΤΡΙΚΟΙ

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Έναρξη σε λίγες μέρες.

ΑΝΤΑΜΣ (Αιγάλεω ~ 5989.226 Dolby Stereo). Προστάτης οικογένειας.
6.30-8.30-10.30 μ.μ. Κάθε μέρα ώρα 4.30 μ.μ.: Μόνος στο σπίτι 3. Κυρ.: 11.30 π.μ.

ΒΥΖΑΝΤΙΟ (Αιγάλεω ~ 5985.071). Το παιχνίδι. 8.00-10.30 μ.μ. Ηρακλής - πέρα από
τον μύθο: 6.00 μ.μ. Σάβ.-Κυρ.: 4.00 μ.μ.

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222, ~
7793.515-18). Παρασκευή ώρα 9.00 μ.μ.: Η περιπέτεια του Αντονιόνι. Τρίτη: Ο
μεγάλος πόλεμος του Μονιτσέλι.

*

ΠΡΟΑΣΤΙΩΝ

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo).Επτά χρόνια
στο Θιβέτ. 7.00-9.30 μ.μ. Απόγευμα ώρα 5.00 μ.μ.: Ηρακλής - πέρα από τον μύθο.

ΛΕΣΧΗ ΦΙΛΩΝ ΚΝ/ΦΟΥ ΒΟΡΕΙΑΣ ΑΤΤΙΚΗΣ (Αγ. Στεφάνου - Δημαρχείο). Μόνο Κυριακή
8.30 μ.μ.: Αντρέι Ρουμπλιώφ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Άννα Καρένινα.
8.00-10.15 μ.μ. Δευτ.: 6.00-8.05-10.15 μ.μ. Ηρακλής - πέρα από τον μύθο.
Σάβ.-Κυρ.: 4.45-6.15.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Ηρακλής - πέρα από το
μύθο. 5.30-7.30-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093-246441). Ο γκαφατζής
της ζούγκλας.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Ο γκαφατζής
της ζούγκλας. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα ~ 4640.408). Παρ.: Air Force One. 5.00-7.15-9.30 μ.μ.

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Προστάτης
οικογένειας. 5.45-8.00-10.15 μ.μ. μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Το παιχνίδι. 5.15-7.45-10.15 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453).
Μοιραία βλάβη. 6.20-8.30-10.40 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453).
Μοιραία βλάβη. 6.20-8.30-10.40 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Βαλκανιζατέr. 7.00-9.00 μ.μ. Δευτέρα 7.00-9.00 μ.μ.:
Ηρακλής - πέρα από τον μύθο.

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Ο μικρός Κόλια. 8.30-10.30
μ.μ. Ηρακλής πέρα από τον μύθο: 5.00-6.45 μ.μ.

ΔΗΜΟΤΙΚΟΣ ΜΟΣΧΑΤΟΥ ΚΙΝ/ΦΟΣ ΣΙΝΕ ΚΗΠΟΣ (Ηλεκτρικός σταθμός ~ 4816.276). Σάβ.
5.00 μ.μ., Κυρ. 6.00 μ.μ.: Ματίλντα.

ΖΕΑ (Πασαλιμάνι ~ 4521.388 Dolby Stereo Air Condition). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ. Σάβ.-Κυρ.: 3.00 μ.μ.

ΚΙΝ/ΚΗ ΛΕΣΧΗ ΣΑΛΑΜΙΝΑΣ (Κέντρο νεότητας, παραλία Σαλαμίνας ~ 4655.789).
Κυριακή: Μικρόκοσμος.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Επτά χρόνια στο Θιβέτ. Σάβ.: 8.00-10.20 μ.μ. Κυρ.: 6.00-8.20-10.20
μ.μ. Free Willy 3. Σάβ.: 4.00-6.00 μ.μ. Κυρ.: 11.00 π.μ.-4.00 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Η επίλεκτη. 5.30-8.00-10.30 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Ο κύριος με τα γκρι.
6.10-8.20-10.30 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Εραστές για μια
νύχτα. 6.00-8.00-10.00 μ.μ.

*

ΘΕΣΣΑΛΟΝΙΚΗΣ

Α' ΠΡΟΒΟΛΗΣ

ΧΕΙΜΕΡΙΝΟΙ

ΑΘΗΝΑΙΟΝ (~ 832.060 Dolby Stereo). Ο κύριος με τα γκρι. 5.00-7.00-9.00-11.00 μ.μ.

ΑΛΕΞΑΝΔΡΟΣ (~ 257.255 Dolby Stereo). Η επίλεκτη. 6.15-8.30-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Τζέιμς Μποντ 007: Το αύριο
ποτέ δεν πεθαίνει. 6.00-8.30-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Ο κύριος με τα γκρι.
5.00-7.00-9.00-11.00 μ.μ.

ΒΑΚΟΥΡΑ (~ 283.777 Dolby Stereo). Τα φτερά της αγάπης. 7.00-9.00-11.00 μ.μ.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Η επίλεκτη. 11.45-14.30-17.15-20.00-22.45-01.30 μ.μ..

VILLAGE CENTRE Αίθουσα 2. Μόνος στο σπίτι Νο 3. 11.30-14.00-16.30-19.00. / Η
επίλεκτη. Παρ. & Σάβ.: 21.30-00.20. Κυρ. έως Πέμπτη: 21.45-00.30.

VILLAGE CENTRE Αίθουσα 3. Ο γκαφατζής της ζούγκλας. Παρ. & Σάβ.
10.45-13.00-15.15-17.30-19.45-22.15. Κυρ. έως Πέμπτη:
10.30-12.45-15.00-17.15-19.30-22.00). / Εραστές για μια νύχτα. Παρ. έως
Πέμπτη: 00.45.

VILLAGE CENTRE Αίθουσα 4. Μοιραία βλάβη. Παρ. & Σάβ.:
10.45-13.00-15.15-17.45-20.15-23.00-01.15. Κυρ. έως Πέμπτη: 11.15-13.00-15.45-17.45-20.45-23.15-01.40.

VILLAGE CENTRE Αίθουσα 5. Τζέιμς Μποντ 007: Το αύριο ποτέ δεν πεθαίνει. Παρ.
& Σάβ.: 12.40-15.20-16.00-20.40-23.20-02.00. Κυρ. έως Πέμπτη: 12.00-14.30-17.10-19.50-22.30-01.10.

VILLAGE CENTRE Αίθουσα 6. Ο ψευταράς. Παρ. & Σάβ.:
11.00-13.45-16.00-18.15-20.30-22.45-01.15. Κυρ. έως Πέμπτη: 11.00-13.45-16.00-18.15-20.30-22.45-01.15.

VILLAGE CENTRE Αίθουσα 7. Τζέιμς Μποντ 007: Το αύριο ποτέ δεν πεθαίνει. Παρ.
& Σάβ.: 12.40-15.20-18.00-19.30-22.15-01.00. Κυρ. έως Πέμπτη: 11.00-13.30-16.10-18.50-21.30-00.10.

VILLAGE CENTRE Αίθουσα 8. Ο Ηρακλής πέρα από τον μύθο. Στα ελληνικά
11.15-13.15. / Θεωρίες συνωμοσίας. 15.45-18.45-21.45-00.45.

VILLAGE CENTRE Αίθουσα 9. Το παιχνίδι - The Game. Παρ. & Σάβ.
11.15-14.00-16.45-19.45-22.30-01.30. Κυρ. έως Πέμπτη: 11.30-14.15-17.00-19.45-23.00-01.30.

ΓΑΛΑΞΙΑΣ (~ 817.010 Dolby Stereo). Η γεύση του κερασιού. 7.00-9.00-11.00 μ.μ.

ΕΓΝΑΤΙΑ (~ 225.172 Dolby Digital). Προστάτης οικογένειας. 7.00-9.00-11.00 μ.μ.

ΕΣΠΕΡΟΣ 1 (~ 235.304 και 265.544 Dolby Stereo). Το παιχνίδι - The Game.
6.00-8.30-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Απογευματινές: Ο γκαφατζής της
ζούγκλας. 5.00-7.00 μ.μ. Βραδινές: Εραστές για μια νύχτα. 9.00-11.00 μ.μ.

ΚΑΠΙΤΟΛ (~ 815.570 Dolby Stereo). Βραδινές: Η επίλεκτη. 9.00-11.15 μ.μ.
Απογευματινές: Μόνος στο σπίτι Νο 3. 5.15-7.00 μ.μ.

ΚΟΛΟΣΣΑΙΟΝ (~ 831.565). Τζέιμς Μποντ 007: Το αύριο ποτέ δεν πεθαίνει.
6.00-8.30-11.00 μ.μ.

ΛΑΟΥΡΑ (~ 819.935 Dolby Stereo). Πυροβολημένο ψάρι. 7.00-9.00-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Άννα Καρένινα. 5.00-7.00-9.00-11.00 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Προστάτης οικογένειας. 6.30-8.30-10.30 μ.μ.

ΝΑΥΑΡΙΝΟΝ (~ 225.152 Dolby Stereo). Απογευματινές. Μόνος στο σπίτι 3.
5.00-6.45 μ.μ. Βραδινές: Επτά χρόνια στο Θιβέτ. 8.30-11.00 μ.μ.

ΟΛΥΜΠΙΑΣ (~ 217.336). Ο αιχμάλωτος του Καυκάσου. 9.00-11.00 μ.μ.

ΠΑΛΛΑΣ (~ 278.515 Dolby Stereo). Το παιχνίδι - The Game.6.00-8.30-11.00 μ.μ.

ΡΑΔΙΟ ΣΙΤΥ (~ 824.970 Digital Sound). Το παιχνίδι - The Game. 6.00-8.30-11.00
/ Ο Ηρακλής πέρα από τον μύθο στα ελληνικά Σάββατο στις 4.30. Κυριακή:
11.00-3.00-4.30 μ.μ.

ΤΙΤΑΝΙΑ 1 (~ 520.040 Οδός Λαγκαδά). Το παιχνίδι - The Game. 8.30-11.00 μ.μ. /
Ο γκαφατζής της ζούγλας. 3.00-4.45-6.30 μ.μ.

ΤΙΤΑΝΙΑ 2 (~ 520.040 Οδός Λαγκαδά). Ο κύριος με τα γκρι. 8.15-10.15. / Ο
Ηρακλής πέρα από τον μύθο. Στα ελληνικά: 3.00-4.45-6.30. Κυριακή.

ΦΑΡΓΚΑΝΗ (~ 213.929 Dolby Stereo). Διαλύοντας τον Χάρι. 7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: P14</CAT>
<ED>
Κωδικός άρθρου: A16041P141</ED>
<ID>
ID:135458

</ID><URL>http://ta-nea.dolnet.gr/neaweb/neafile.print_unique?e=A&f=16041&m=P14&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
<H3></H3>Από το εξαίρετο φιλμ του Αμπάς Κιαροστάμι «Η γεύση του κερασιού»

«Ο ΚΥΡΙΟΣ ΜΕ ΤΑ ΓΚΡΙ»: Ο έρωτας μπαίνει στη ζωή ενός 60άρη και
αναστατώνει την οικογενειακή του γαλήνη. Του Περικλή Χούρσογλου, με τους:
Γιώργο Μιχαλακόπουλο, Ειρήνη Ιγγλέση, Ράνια Οικονομίδου. [Agora , Αίγλη,
Αλεξάνδρα (Πατ.), Άστρον, Άτταλος, Έμπασσυ, Κηφισιά 2, Μετάλλιον,
Μετροπόλιταν, Χαϊλάιφ].

«Η ΓΕΥΣΗ ΤΟΥ ΚΕΡΑΣΙΟΥ»: Ένας άντρας θέλει να αυτοκτονήσει και αναζητεί
αυτόν που θα τον βοηθήσει σ' αυτή την απόφασή του. Χρυσός Φοίνικας στο
Φεστιβάλ Καννών το '97. Του Αμπάς Κιαροστάμι. (Απόλλων, Αρτ Στούντιο, Δαναός).

«ΤΑ ΦΤΕΡΑ ΤΗΣ ΑΓΑΠΗΣ»: Σύγκρουση συντηρητικών αξιών στο τέλος του 19ου
αιώνα με τις μοντέρνες ιδέες που έφερνε ο νέος. Από το βιβλίο του Χένρι
Τζέιμς. Του Ίαν Σόφτλεϊ με τους: Έλενα Μπάναμι Κάρτερ, Λάινους Ρόουτς, Σαρλότ
Ράμπλινγκ. (Έλλη, Ιντεάλ Μαρούσι, Μπροντγουαίη, Πλάζα, Φάληρο 1).

«Η ΕΠΙΛΕΚΤΗ»: Η Ντέμι Μουρ ως η πρώτη γυναίκα στις ΗΠΑ που θέτει
υποψηφιότητα για την ομάδα ειδικών δυνάμεων του αμερικανικού ναυτικού. Του
Ρίντλεϊ Σκοτ. (Αθήναιον Cinepolis 1, Αμπεσέ, Village 1, 2, Ίλιον, Κηφισιά 1,
Μαργαρίτα 1, Νιρβάνα, Παλλάς, Σινέραμα, Σοφία, Τιτάνια, Τρία Αστέρια 2, Σινεάκ).

«Η ΑΙΣΘΗΣΗ ΤΗΣ ΣΜΙΛΑ ΣΤΟ ΧΙΟΝΙ»: Η Τζούλια Ορμόντ ψάχνει στα χιόνια τον
εκτελεστή ενός μικρού παιδιού. Του Μπιλ Όγκαστ. (Αθήναιον 2, Αθήναιον
Cinepolis 3, Αβάνα, Αττικόν, Καλυψώ).

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: P14</CAT>
<ED>
Κωδικός άρθρου: A16041P142</ED>
<ID>
ID:135499

</ID><URL>http://ta-nea.dolnet.gr/neaweb/neafile.print_unique?e=A&f=16041&m=P14&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ </H2>
ΟΡΙΖΟΝΤΙΑ

1. Τον υπερασπίσθηκε και τον αθώωσε ο Κικέρωνας. 2. Το καρναβάλι
του φημίζεται. ­ Το διασχίζει ο ποταμός Μεκόνγκ. 3. Σχετική με
αυτοκίνητα ή μοτοσυκλέτες λέξη (με άρθρο). 4. Αμφιλεγόμενος ο ρόλος του
στη Γαλλική Επανάσταση. 5. Συντομογραφία ανέμου. ­ Βυζαντινή μουσική
νότα. ­ Το αγγλικό π.μ. 6. Αθηναϊκό προάστιο. ­ Είχε την αγοραστική της
αξία. 7. Ηρωίδα της «Καβαλλερία Ρουστικάνα», γυναίκα του Άλφιο. ­ Στις
όχθες του είναι κτισμένη η Φρανκφούρτη. 8. Ο προστάτης του γάμου, στη
μυθολογία μας. 9. Γάλλος θεατρικός συγγραφέας. ­ Καταλήγει στο Ματαπά

ΚΑΘΕΤΑ

1. Φυσιογνωμία της αγγλικής ιστορίας, που ενέπνευσε τον Β. Ουγκώ.
2. Με το σπίτι και την οικογένεια σχετικοί (αιτ.). 3.
Βιομηχανική περιοχή της Γερμανίας. ­ Στον αθλητισμό μετριέται. 4. Ό, τι
και το 5 α' οριζόντια. ­ Άσος της ο Βραζιλιάνος Ρ. Κάρλος (αντίστρ.).
5. Γραφική κωμόπολη της Εύβοιας (με άρθρο). 6. «Το γουρούνι...
θέλει», λέει μία παροιμία μας. ­ Το κάνουν τα... μωρά. 7. Κυνικοί,
σύμφωνα με μία έννοια (αντίστρ.). ­ Έδωσε το όνομά της σε ένα μήνα. 8.
Το ουδέτερο αντωνυμίας. ­ Αρνητικό το ηλεκτρικό του φορτίο. 9. Μορφή
της η δακτυλοσκοπία.

ΛΥΣΗ (16/1/98)

ΟΡΙΖΟΝΤΙΑ: 1. ΒΕΑΤΡΙΚΗΣ 2. ΑΠΛΑ ­ ΛΙΡΑ 3. ΜΙΣ ­ ΛΑΚΩΝ
4. ΙΘΑΚΗ 5. ΛΕ ­ ΩΡΕΣ 6. ΕΣΟΔΑ ­ ΩΦ 7. ΙΕΡΩΜΕΝΟΣ
8. ΟΙΩΝΟΣ ­ ΔΗ 9. ΣΣ ­ ΚΩΝΟΣ. ΚΑΘΕΤΑ: 1. ΒΑΣΙΛΕΙΟΣ
2. ΕΠΙΘΕΣΕΙΣ 3. ΑΛΜΑ ­ ΟΡΩ 4. ΤΑ ­ ΚΩΔΩΝ 5. ΛΗ ­
ΑΜΟΚ 6. ΙΛΑ ­ ΕΣΩ 7. ΚΙΚΕΡΩΝ 8. ΗΡΩ ­ ΕΦΟΔΟ 9.
ΣΑΝΟΣ ­ ΣΗΣ.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: P14</CAT>
<ED>
Κωδικός άρθρου: A16041P143</ED>
<ID>
ID:135525

</ID><URL>http://ta-nea.dolnet.gr/neaweb/neafile.print_unique?e=A&f=16041&m=P14&aa=3</URL></REF>


Article

<CATEGORY>vin15</CATEGORY>

 <H5>ΓΙΑ ΠΑΙΔΙΑ
</H5><H2>ΘΕΑΤΡΑ
</H2><H2></H2>
Την «Ιφιγένεια (εν Ληξουρίω)» του Πέτρου Κατσαΐτη, ένα σπαρταριστό, ζωντανό
και θεατρικά λειτουργικό κείμενο γραμμένο το 1720 στο Ληξούρι της Κεφαλονιάς,
παρουσιάζει έως τις 20 Ιανουαρίου η Θεατρική Ομάδα Παντείου, σε σκηνοθεσία
Κίττυς Αρσένη

ΑΘΗΝΑ (Δεριγνύ 10 ­ Πατησίων, ~ 82.38.698, 82.37.330). «Ταξίδι μιας μεγάλης
μέρας μέσα στη νύχτα» του Γ. Ο' Νιλ Λάσκαρη, Θεοδωρακόπουλος.

ΑΘΗΝΩΝ (Βουκουρεστίου 10 ­ Πανεπιστημίου, ~ 32.35.524). «Μικρές αλεπούδες» της
Λ. Χέλμαν Μαραγκού, Χρυσικάκος.

ΑΚΑΔΗΜΟΣ (Ιπποκράτους 17 ­ Ακαδημίας, ~ 36.25.119, 36.03.835). «Μπράβο
γιατρέ...» του Ρ. Κούνεϊ Ρώμας, Βλ. Κυριακίδης.

ΑΚΡΟΠΟΛ (Ιπποκράτους 9-11, ~ 36.43.700, 36.08.666). Αργεί.

ΑΛΙΚΗ (Αμερικής 4, ~ 32.44.146). «Το κλουβί με τις τρελές» του Ζ. Πουαρέ
Μουστάκας, Φωκάς.

ΑΛΚΥΟΝΙΣ (Ιουλιανού 42-46 ­ Αριστοτέλους, ~ 88.15.402). «Ντα» του Χ. Λέοναρντ
Μεσσάλας, Γλυκοφρύδη.

ΑΛΑΜΠΡΑ (Στουρνάρη 53, Πολυτεχνείο, ~52.27.497, 52.44.400). «Ποπ κορν» του Μπ.
Έλτον Τζώρτζογλου, Λογοθέτης.

ΑΛΦΑ (Στουρνάρη ­ Πατησίων, ~ 52.38.742). «Ορφέας και Ευρυδίκη» του Ζ. Ανούιγ
Γ. Βούρος, Σταθακοπούλου.

ΑΜΙΡΑΛ (Αμερικής 10, ~ 36.39.385). «Ο παππούς έχει πίεση» της Δ. Παπαδοπούλου
Δ. Παπαδοπούλου, Μητρούσης.

ΑΜΟΡΕ - ΕΞΩΣΤΗΣ (Πριγκηποννήσων 10, ~ 64.68.009). «Shopping and fucking» του
Μ. Ρέιβενχιλ Σκιαδαρέσης, Θ. Πάνου.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκηποννήσων 10, ~ 64.68.009). «Ιβάνοφ» του Α.
Τσέχοφ Γεωργακόπουλος, Σμυρναίου.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Απόψε αυτοσχεδιάζουμε» του Λ.
Πιραντέλο Ευαγγελάτος (σκηνοθ.), Τασοπούλου.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739). «Σε φιλώ στη μούρη» του Γ. Διαλεγμένου
Αναλυτή, Ρηγόπουλος.

ΑΝΟΙΞΗΣ (Γερμανικού 20, Μεταξουργείο, ~ 52.38.870). «Βόιτσεκ» του Γκ. Μπίχνερ
Μαργαρίτης, Δούζη.

ΑΝΟΙΧΤΟ (Κάλβου 70 - Γκύζη, ~ 64.45.749). «Προς Ελευσίνα» του Π. Μάτεσι Γ.
Μιχαηλίδης (σκηνοθ.), Χατζησάββας.

ΑΝΤΙΘΕΑΤΡΟ (Μοσχονησίων 36, πλατεία Αμερικής, ~ 85.61.168). «Οι δήμιοι στα
Σόδομα» (ντε Σαντ) των Μ. Ξενουδάκη - Κ. Πολυχρονοπούλου Ξενουδάκη, Πρωτονοταρίου.

ΑΠΛΟ ­ ΚΕΝΤΡΙΚΗ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Φεγγάρι για καταραμένους» του Γ. Ο' Νιλ Αντύπας
(σκηνοθ.), Λεμπεσόπουλος.

ΑΠΛΟ ­ ΝΕΑ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Μανέ, Χατζηπαναγιώτης.

ΑΠΟ ΜΗΧΑΝΗΣ (Ακαδήμου 13, Μεταξουργείο, ~ 52.35.716). «Φυλλωσιές» του Λ. Νορέν
Βαλαβανίδης, Κράλλη.

ΑΤΕΝΕΟΥΜ (Αμερικής 8, ~ 36.33.722). Αργεί.

ΑΤΤΙΣ (Λεωνίδου 7, Μεταξουργείο, ~ 52.26.260). «Ηρακλής» του Χ. Μίλερ
Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Σουίτα γενεθλίων» του Ρ. Χόντον Παπαναστασίου, Γεωργίτσης.

ΑΥΛΩΝΙΤΗ (Βουκουρεστίου 1, ~ 33.13.321-3). «Ποιος ανακάλυψε την Αμερική;» της
Χρ. Σπηλιώτη Σπηλιώτη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522). «Μπαμπάδες με ρούμι» των Θ. Παπαθανασίου -
Μ. Ρέππα Φασουλής, Ε. Γερασιμίδου.

ΒΕΜΠΟ (Καρόλου 18, ~ 52.21.767, 52.48.289). «Γκριζ» των Τζ. Τζέικομπς - Γ.
Κέισι Φραγκούλης, Βασιλοπούλου.

ΒΙΚΤΩΡΙΑ (Μαγνησίας 5 - 3ης Σεπτεμβρίου 119, ~ 82.33.125). «Καλή τύχη» του Γ.
Θεοδοσιάδη Σπαντίδας, Βλαντή.

ΒΡΕΤΑΝΙΑ (Πανεπιστημίου 7, ~ 32.21.579). «Τρομεροί γονείς» του Ζ. Κοκτό
Παναγιωτοπούλου, Παπακωνσταντίνου.

ΓΚΛΟΡΙΑ (Ιπποκράτους 7, ~ 36.09.400). «Αινιγματικές παραλλαγές» του Ερ.-Εμ.
Σμιτ Καρράς, Γ. Κυρίτσης.

ΔΑΝΔΟΥΛΑΚΗ (Αγίου Μελετίου 61Α - Πατησίων, ~ 86.40.414, 86.40.452).
Κεντρική Σκηνή. «Μάστερ κλας» του Τ. Μακ Νάλι Δανδουλάκη,
Σοντάκη. Δεύτερη Σκηνή. «Μια ξεχωριστή μέρα» των Ε. Σκόλα - Τζ.
Φαντόνι Βαγενά, Νινιός.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ ΜΕΛΙΝΑ ΜΕΡΚΟΥΡΗ (Αγίου Δημητρίου 55). Αργεί.

ΔΗΜΟΤΙΚΟ ΚΕΡΑΤΣΙΝΙΟΥ (Μικράς Ασίας 24 - Παπαναστασίου, πίσω από το Δημαρχείο,
~ 46.15.767, 46.35.009). Αργεί.

ΔΗΜΟΤΙΚΟ ΠΕΙΡΑΙΑ (Αγίου Κωνσταντίνου 4, ~ 41.94.550). «Θεοδώρα, η αγία των
φτωχών» της Μ. Ντενίση Ντενίση, Γαλανός.

ΔΙΑΝΑ (Ιπποκράτους 7, ~ 36.26.956). «Το βαλς των ταυρομάχων» του Ζ. Ανούιγ
Τσακίρογλου, Διαβάτη

ΔΙΑΥΛΟΣ (Δράκου 9, ~ 92.39.588). «Η κυρα-Κώσταινα» ­ «Συζυγική σκηνή» του Μ.
Μητσάκη Κολόζου, Αντωνιάδης.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42. 772). «Μαχαίρι
στο κόκαλο» του Κ. Μουρσελά Νιχωρίτη, Κατσάμπας.

ΔΙΟΝΥΣΙΑ (Αμερικής 10, ~ 36.12.500). «Προσοχή, δαγκώνει!», του Αλ. Γκέρνι
Ράντου, Μεντή.

ΕΘΝΙΚΗ ΛΥΡΙΚΗ ΣΚΗΝΗ («Ολύμπια», Ακαδημίας 59, ~ 36.12.461). Βραδιά μπαλέτου
(Σάβ.) Μουσικά παραμύθια του δάσους (Κυρ.) «Αντριάνα Λεκουβρέρ» του Φρ. Τσιλέα (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Οι εκατομμυριούχοι της Νάπολης» του Εντ. Ντε Φιλίπο Ληναίος, Γρηγοριάδου.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπέζος, Κρούσκα.

ΕΘΝΙΚΟ - ΝΕΑ ΣΚΗΝΗ ­ ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~
52.23.242, 52.33.322). «Ο Χάσης» του Δ. Γουζέλη - «Η γυναίκα της Ζάκυθος»
(Σολωμός) του Στ. Τσακίρη Στ. Κυριακίδης, Χατούπη.

28 (Μοσχονησίων 28, πλατεία Αμερικής, ~ 86.43.263, 86.56.853). «Τελευταία
απόδραση» του Μπ. Όουεν Μοντανάρη, Ε. Οικονόμου.

104 ΚΕΝΤΡΟ ΛΟΓΟΥ ΚΑΙ ΤΕΧΝΗΣ (Θεμιστοκλέους 104, ~ 38.02.056, 38.02.059).
Κεντρική Σκηνή: «Μουσική, δύο άνθρωποι αγαπήθηκαν και...» της Μ. Ντιράς
Ρικάκη (σκην.), Φέστα. Δεύτερη Σκηνή: «Νύχτες κωμωδίας» (stand
up comedy) Σεραφείμ, Ζαραλίκος (εναλλασσόμενο ρεπερτόριο).

ΕΛΠΙΔΑΣ (Αριστοτέλους 53 - Σμύρνης, μεταξύ Ιουλιανού και Ηπείρου, ~
82.29.030). «Ο αρχισιδηρουργός» (Ονέ) της Έλ. Τσαλδάρη Ντούζος, Τσαλδάρη.

ΕΛΥΖΕ (Νυμφαίου 12, 1η στάση Ιλίσια, ~ 77.82.354). Αργεί.

ΕΜΠΡΟΣ - ΕΠΑΝΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Ν. Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Αγγέλα» του Γ. Σεβαστίκογλου Μπαντής (σκηνοθ.), Ταχτσόγλου.

ΕΝΑΣΤΡΟΝ (Δεληγιάννη 19 - Μπουμπουλίνας, πίσω από το Μουσείο, ~ 82.53.489).
«Νηρέας ο Βάρας» του Δ. Παπαχρήστου Γ. Αρμένης, Τζιραλίδου.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, ~ 34.65.634). «Ο μασκοφόρος» του
Χ. Κράουσερ Καβουκίδη, Κρομμύδας.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Γυάλινος ουρανός» του
Ντ. Χέαρ Βουτέρης, Δεκαβάλλα.

ΕΡΕΥΝΑΣ (Ιλισίων 21, Ζωγράφου ~ 77.80.826). «Αγάπη και κατανόηση» του Τζ.
Πένχολ Ποταμίτης, Καστανάς.

ΗΛΙΟΥ - ΚΑΤΩ ΧΩΡΟΣ (Φρυνίχου 10, Πλάκα ~ 32.31.591, 32.47.509). «Έξω, μπροστά
στην πόρτα» του Β. Μπόρχερτ Παπασπύρος, Δ. Βασιλειάδου.

ΗΜΕΡΑΣ - ΚΟΚΚΙΝΗ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~
69.29.090, 64.95.777). «Προ των Θερμοπυλών» του Π. Τακόπουλου Γιώρ.
Κυριακίδης, Γιαννικάκης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Μολιεριάδα» (Μολιέρος) των Ζ. Ζεραρντί - Α. Μοντζολή
Στυλιανοπούλου, Γιώρ. Κυριακίδης.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890). «Αρσενικό - θηλυκό»
του Α. Θωμόπουλου Α. Αντωνίου, Ν. Ασίκη.

ΘΕΑΤΡΟΚΙΝΗΣΗ (Ακαδήμου 13, κάθετος οδού Πειραιώς, έναντι πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΘΗΣΕΙΟΝ (Τουρναβίτου 7, ~ 32.55.444). Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). «Στο Μαντράς τη νύχτα
εκείνη» του Ε. Μανέ Βοζικιάδου, Στάγκος.

ΙΛΙΣΙΑ (Παπαδιαμαντοπούλου 4, ~ 72.16.317). «Ηχώ στο χάος» (το πορτρέτο της
Μαρίας Πολυδούρη) της Β. Μαυρομάτη Όλ. Λαζαρίδου, Κωνσταντίνος Βήτα.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, ~ 72.50.657). Αργεί.

ΚΑΙΡΩΝ (Τσέλιου 10 - Σολιώτη, Αμπελόκηποι, πίσω από τον Άρειο Πάγο, ~
64.54.407). Αργεί.

ΚΑΙΣΑΡΙΑΝΗΣ (Κοιμήσεως Θεοτόκου 30, Καισαριανή, ~ 72.23.023). «Οι φυλακισμένοι
της κεντρικής λεωφόρου» του Ν. Σάιμον Κωνσταντινίδης, Παπανέστορος.

ΚΑΛΟΥΤΑ (Πατησίων 240, ~ 86.11.311, 86.75.588). «Οι αισιόδοξοι» του Γ.
Λαζαρίδη Γ. Βασιλείου, Βιδάλη.

ΚΑΡΕΖΗ (Ακαδημίας 3, ~ 36.36.144, 36.25.520). «Περιμένοντας τον Γκοντό» του Σ.
Μπέκετ Κώστας Καζάκος, Φιλιππίδης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Γράμμα στον Ορέστη» του Ι. Καμπανέλλη Δαφνής, Γκαβάκου.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Του Κουτρούλη ο γάμος» του Α.
Ρίζου - Ραγκαβή Μπέλλος, Στάικου.

ΚΝΩΣΣΟΣ (Κνωσσού 11, Πατησίων, στάση Καλλιφρονά, ~ 86.77.070, 86.24.463). «Οι
κούκλες» του Π. Γεωργιόπουλου Λ. Τσάγκας, Βαμβακίδης.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 ­ Πολυτεχνείου, ~ 88.12.846). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Το στοίχημα» του Κλ. Όντετς
Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 38.48.342). «Ιφιγένεια [εν Ληξουρίω]» του Π.
Κατσαΐτη Θεατρική Ομάδα Παντείου.

ΜΑΣΚΕΣ (Λήθης 6 - Αγίου Μελετίου 107, ~ 86.12.509). «Ο φλύαρος» του Σ. Καρύδη
Χριστοφιλάκης (σκηνοθ.), Πελαΐδης.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασ. Σοφίας - Κόκκαλη, ~ 72.82.333). Αίθουσα
Δημήτρη Μητρόπουλου. Σειρά Rising Stars. Κάριν Ντόρνμπους: ρεσιτάλ
κλαρινέτου (Παρ.).

ΜΕΛΙΝΑ (Βουκουρεστίου 3, ~ 32.13.685-6). «Ριάλιτι και σόου» του Π. Μέντη
Κούρκουλα, Πιτσούλη.

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). «Το μυστήριο της
Ίρμα Βεπ» του Τσ. Λάντλαμ Π. Μιχαηλίδης, Χατζηγιάννης.

ΜΙΝΩΑ (Πατησίων 91, ~ 82.32.578, 82.10.048). «Αθήνα 2000 με τα... τέσσερα» των
Α. Πυριόχου - Π. Χατζηκουτσέλη - Ντ. Σπυρόπουλου - Μ. Άνθη Πανοπούλου, Τριφύλλη.

ΜΟΥΣΟΥΡΗ (πλατεία Καρύκη 6, ~ 33.10.936). Κεντρική Σκηνή. «Κάτω από τη
σκάλα» του Τσ. Ντάιερ Μιχαλακόπουλος, Μοσχίδης. Δεύτερη Σκηνή.
«Να ζει κανείς ή να συζεί;» του Λ. Κάσλερ Βενιζελέα, Δ. Βογιατζής.

ΜΠΡΟΝΤΓΟΥΑΙΗ (Αγίου Μελετίου 61Α - Πατησίων, στοά Λάλη, ~ 86.20.231). «Μπλαντ
μπράδερς - Δεσμοί αίματος» του Γ. Ράσελ Κ. Σπυρόπουλος, Μπονάτσος.

ΝΕΟΥ ΚΟΣΜΟΥ (Αντισθένους 7 - Θαρύπου, Φιξ, ~ 92.12.900). «Βρομιά» του Ρ.
Σνάιντερ Β. Θεοδωρόπουλος (σκην.), Μαρκουλάκης.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι ~ 57.73.666, 57.55.685). «Ένα
καπέλο γεμάτο βροχή» του Μ. Γκάτσο Μιχόπουλος (σκηνοθ.), Α. Παπαδόπουλος.

ΟΔΟΥ ΑΝΤΙΟΧΕΙΑΣ (Αντιοχείας 1 ­ Πιπίνου, ~ 88.32.050). Αργεί.

ΟΔΟΥ ΕΡΜΟΥ (Ερμού 106, Μοναστηράκι, τηλ.: 32.14.950, 86.40.555). «Το δωμάτιο
με τους μανδαρίνους» του Ρ. Τομά Μ. Ραζή, Χρυσούλης.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Γερτρούδη» του Γ.
Σέντεμπεργκ Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). Αργεί.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). Αργεί.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264).
«Εγχείρημα»: «Τρίπτυχο» του Θ. Βλάχου ­ «Το αόρατο που σε κοιτά» (Μ.
Ευσταθιάδη) του Α. Διαμαντή σε Θ. Βλάχος, Α. Διαμαντής.

ΠΕΙΡΑΜΑΤΙΚΟ ΤΗΣ ΠΟΛΗΣ (Σταδίου 4, ~ 32.22.035). «Προδομένη γυναίκα» της Σ. ντέ
Μποβουάρ Ζαβιτσιάνου, Ριάλδη.

ΠΕΡΟΚΕ (Οδυσσέως 2, πλατεία Καραϊσκάκη, Μεταξουργείο, ~ 52.32.132, 52.40.040).
«Ό,τι πείτε υπουργέ μου» του Ρ. Κούνεϊ Βουτσάς, Τσιβιλίκας.

ΠΟΛΙΤΕΙΑ (Σαρρή 40, Θησείο, ~ 33.10.663-4). Αργεί.

ΠΟΛΥΤΕΧΝΟ (Διγενή Ακρίτα 15 ­ Μαυρομιχάλη 157, ~ 64.34.700). «Βίος και
συνουσία» των Ντ. Φο ­ Φ. Ράμε, Κ. Μουρσελά Πιατάς, Κανελλοπούλου.

ΠΟΡΤΑ (Μεσογείων 59, ~ 77.11.333). «Άμλετ» του Ουίλ. Σαίξπηρ Κιμούλης, Μπεμπεδέλη.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.17.030). «Το λιοντάρι το
χειμώνα» του Τζ. Γκόλντμαν Βαλάκου, Χρ. Πολίτης.

ΡΟΕΣ - ΚΑΤΩ (Ιάκχου 14, Γκάζι, ~ 34.79.426). «Τούτο εστί το σώμα μου» της Σ.
Σπυράτου Χοροθέατρο «Ροές».

ΡΟΕΣ - ΠΑΝΩ (Ιάκχου 14, Γκάζι, ~ 34.79.426). «Ενοικιάζεται... εκτός απροόπτου»
του Δ. Αδάμη Αδάμης, Γεωργουσοπούλου.

ΣΗΜΕΙΟ (Χ. Τρικούπη 10, πίσω από την Πάντειο, Καλλιθέα, ~ 92.29.579). «Η
επιστροφή των Τσε» του Γ. Χρυσούλη Ν. Διαμαντής (σκηνοθ.), Ι. Μακρή.

ΣΤΑΘΜΟΣ (Β. Ουγκώ 55, παραπλεύρως του «Περοκέ», πλατεία Καραϊσκάκη, ~
52.22.656). «Ενυδρείο» του Κ. Μουρσελά Τ. Χαλκιάς, Διδασκάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). Αργεί.

ΣΥΓΧΡΟΝΟ ΑΘΗΝΑΣ (Ευμολπιδών 41, Γκάζι, ~ 34.67.095). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Αργεί.

ΤΕΧΝΗΣ ΚΑΡΟΛΟΣ ΚΟΥΝ (Φρυνίχου 14 - Διονυσίου Αρεοπαγίτου, ~ 32.36.732,
32.22.464). Αργεί.

ΤΕΧΝΗΣ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Μια συνάντηση κάπου
άλλου» του Ι. Καμπανέλλη Κουγιουμτζής (σκηνοθ.), Προύσαλης.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Κρίμα που είναι πόρνη»
του Τζ. Φορντ Κακλέας (σκηνοθ.), Αστεριάδη.

ΤΕΧΝΟΧΩΡΟΣ ΥΠΟ ΣΚΙΑΝ (Μαυρομιχάλη 161 ­ Ξιφίου 14, ~ 64.20.522). «Αγρίμια τη
νύχτα» του Μ. Αζαμά Κωτσής (σκηνοθ.), Ανδριώτης.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Αγν. Οσιέτσκα Λύγαρη, Νάτσιος.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. ΜακΝτόναλντ Κουνελάκη, Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). «Ιστορίες σοφίας της Ανατολής» του Σ.
Πελασγού Πελασγός ­ «Τ' αερικά στο ρέμα» του Σ. Πελασγού Πελασγός.

ΧΑΤΖΗΧΡΗΣΤΟΥ (Πανεπιστημίου 38, ~ 36.10.171, 36.27.248). «Αθάνατοι,...
ξεβράκωτοι και ωραίοι» των Κ. Παπαπέτρου - Γ. Γεωργίου Χατζηχρήστος, Γ. Μιχαλόπουλος.

ΑΘΗΝΑ Δεριγνύ 10 - Πατησίων, ~ 82.38.698, 82.37.330). «Υπηρέτης δύο αφεντάδων»
(Γκολντόνι) της Τ. Ζαχαριουδάκη Ζαχαριουδάκη.

ΑΘΗΝΑΪΚΟ ΔΗΜΟΤΙΚΟ (Τιμοκρέοντος 6, πίσω από τον Άγιο Σώστη, ~ 93.44.131,
93.44.818, 36.12.461). «Υπηρέτρια κυρά» του Τζ. Μπ. Περγκολέζι Εθνική
Λυρική Σκηνή.

ΑΚΑΔΗΜΟΣ (Ιπποκράτους 17 - Ακαδημίας, ~ 36.25.119, 36.03.835). «Η Σταχτοπούτα,
το πριγκιπόπουλο και ο κλόουν» του Γ. Δρόση Σ. Θεοδωρόπουλος.

ΑΛΙΚΗ (Αμερικής 4, ~ 32.44.146. «Τουραντό» (Γκότσι) του Γ. Καλατζόπουλου Καλατζόπουλος.

ΑΛΑΜΠΡΑ (Στουρνάρη 53, Πολυτεχνείο, ~ 52.27.497, 52.44.400). Αργεί.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Όλιβερ Τουίστ»
(Ντίκενς) του Γ. Μεσσάλα Μεσσάλας.

ΑΜΠΕΣΕ (Βουλιαγμένης 130, Νέος Κόσμος, ~ 90.11.063). «Τα τρομερά δίδυμα κι ο
κλόουν Φραντζόλας» της Β. Γεωρέττη Γεωρέττη.

ΑΜΦΙΘΕΑΤΡΟ ΓΥΜΝΑΣΙΟΥ - ΛΥΚΕΙΟΥ ΠΑΛΑΙΟΥ ΖΩΓΡΑΦΟΥ (Κρίνων 26 πεζόδρομος, ~
77.08.627, 74.88.731). Καραγκιόζης Καρελλάς.

ΑΝΔΟΡΑ (Σεβαστουπόλεως 117, ~ 64.80.796, 64.98.631). «Η Παναγία των Παρισίων»
(Ουγκώ) της Τζ. Στασινοπούλου Τζ. Στασινοπούλου.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Μπάρμπι, Μπάτμαν και τα σκυλάκια της Δαλματίας» της Μ. Αναιρούση - Κουρτζίδου Αναιρούση.

ΒΡΕΤΑΝΙΑ (Πανεπιστημίου 7, ~ 32.21.579). «Ο Κοντορεβυθούλης και ο χαζός...
δράκος» του Γ. Κόκκινου Γ. Κόκκινος.

ΓΚΛΟΡΙΑ (Ιπποκράτους 7, Ακαδημίας, ~ 36.09.400). «Ο μικρός πρίγκιπας» (Σεντ
Εξιπερί) του Δ. Μολυβιάτη Μολυβιάτης.

ΔΕΣΥΛΑ (Ησαΐα Σαλώνων 4, πλατεία Γκύζη, ~ 64.30.739). Καραγκιόζης Κ. Δεσύλλας.

ΔΗΜΟΤΙΚΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΚΑΛΛΙΘΕΑΣ (Κρέμου 123 - Φιλαρέτου, ~ 95.87.715). «Παραμυθιάδα» του Δ.
Σεϊτάνη Σεϊτάνης.

ΔΗΜΟΤΙΚΟ ΠΕΙΡΑΙΑ (Πλατεία Δημοτικού Θεάτρου, ~ 41.94.550, 41.94.503). «Όνειρο
ηλεκτρονικής νύχτας» του Γ. Καλατζόπουλου Καλατζόπουλος.

ΔΙΑΝΑ (Ιπποκράτους 7, ~ 36.26.956). «Ο Ηρακλής κι εγώ» του Κ. Μακέδου Σ. Μαρτίνος.

ΔΙΟΝΥΣΙΑ (Αμερικής 10, ~ 36.12.500). «Ο Ηρακλής κα οι άθλοι του» της Μ. Γκρέκο
Α. Γκρέκο.

ΕΘΝΙΚΟ - ΠΑΞΙΝΟΥ - ΠΑΙΔΙΚΟ ΣΤΕΚΙ (Πανεπιστημίου 48, ~ 33.01.881).
«Εκκλησιάζουσες» (Αριστοφάνης) της Κ. Ρουγγέρη Ρουγγέρη.

ΕΛΥΖΕ (Νυμφαίου 12, Ιλίσια, ~ 77.82.354, 77.71.766). «Ορφέας και Ευρυδίκη» της
Μ. Κυριάκη Τζ. Φωτίου.

ΕΡΕΥΝΑΣ (Ιλισίων 21, Ζωγράφου, ~ 77.80.826). «Το λουρί του Σωκράτη» του Δ.
Ποταμίτη Ποταμίτης.

ΗΛΙΟΥ (Φρυνίχου 10, Πλάκα, ~ 32.31.591, 32.47.509). «Μόγλης» (Κίπλινγκ) των Δ.
Βασιλειάδου - Α. Παπασπύρου Α. Παπασπύρου.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Το αθάνατο νερό» των Α. Σωτρίνη - Μ. Κυριάκη Κουρετζής.

ΘΥΜΕΛΗ (Μοσχονησίων 32 - πλατεία Αμερικής, ~ 86.57.677). «Η βασίλισσα του
χιονιού» (Άντερσεν) της Ε. Βοζικιάδου Βοζικιάδου.

ΙΔΕΟΘΕΑΤΡΟΝ (Στουρνάρη 57, ~ 52.37.543). «Ομήρου παιδεία» του Α. Αναστασάκη Αναστασάκης.

ΚΑΛΟΥΤΑ (Πατησίων 240, ~ 86.11.311, 86.75.588). «Το αστερόπαιδο» (Ουάιλντ) του
Γ. Φρατζεσκάκη Φρατζεσκάκης.

ΚΑΡΕΖΗ (Ακαδημίας 3, ~ 36.36.144, 36.25.520). «Τρεις σωματοφύλακες και μισός»
(Δουμάς) της Μ. Παναγιωτοπούλου Π. Χαϊκάλης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Ο
μάγος του Οζ» (Μπάουμ) του «Θιάσου '81» «Θίασος '81».

ΜΙΝΩΑ (Πατησίων 91, ~ 82.10.048, 82.32.578). «Ταξίδι στη χώρα των πουλιών»
(Αριστοφάνης) της Κ. Ιγερινού Μπενέκου.

ΜΟΥΣΟΥΡΗ (Πλατεία Καρύκη 6, ~ 33.10.936). «Η σχολή των πειρατών» των Α.
Παυλίδη - Φ. Πετρίδη Παυλίδης.

ΜΠΡΟΝΤΓΟΥΑΙΗ (Αγίου Μελετίου 61Α ­ Πατησίων, στοά Πάλη, ~ 86.20.231). «Ο
κλέφτης της Βαγδάτης» της Μ. Σακκά Λιοντής.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, ~ 65.40.260). «Δαίδαλος και Ίκαρος»
του Γ. Κουλάκη Πρέκας, Βαρδαξή.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (πλατεία Μεταμορφώσεως, ~ 41.31.226,
48.16.276). Καραγκιόζης Αθανασίου.

ΠΟΛΙΤΕΙΑ (Σαρρή 40, Θησείο, ~ 33.10.663-4). «Το ωραιότερο γέλιο του κόσμου»
του Λ. Κρητικού Δρίνη.

ΠΟΡΤΑ (Μεσογείων 59, ~ 77.11.333). «Ελίζα» της Ξ. Καλογεροπούλου Καλογεροπούλου.

ΡΑΔΙΟ ΣΙΤΥ (Πατησίων 240, ~ 86.24.055, 86.74.832). Αργεί.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.18.973). «Όλιβερ Τουίστ»
(Ντίκενς) της Ν. Νικολάου «Θίασος '81».

ΣΠΥΡΟΠΟΥΛΟΥ (Έρσης 9 - Λαμπρινής, πλατεία Λαμπρινής, Γαλάτσι, ~ 29.32.000,
26.29.046). Καραγκιόζης - Κουκλοθέατρο Θ. Σπυρόπουλος.

ΣΤΑΘΜΟΣ (Β. Ουγκώ 55, παραπλεύρως του «Περοκέ», πλατεία Καραϊσκάκη, ~
52.22.656). «Όνειρα παιδιών» του Ντ. Σπυρόπουλου Τσακάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). Αργεί.

ΤΡΙΑΝΟΝ (Κοδριγκτώνος 21 - Πατησίων, ~ 86.79.535). «Το ταξίδι του κόσμου σε
ογδόντα ημέρες» (Βερν) του Ν. Καμτσή Καμτσής.

ΤΡΙΑΝΤΑΦΥΛΛΙΔΗ (Καπνοκοπτηρίου 8 - Στουρνάρη 44, ~ 82.27.185). «Ηχώ και
Νάρκισσος» της Ν. Τριανταφυλλίδη Τριανταφυλλίδη.

ΧΑΝ ΚΗΦΙΣΙΑΣ (Τατοΐου 1, πίσω από το σταθμό του Ηλεκτρικού, ~ 80.11.610).
Εναλλάξ: «Η μυλωνοπούλα και ο νάνος Ρουμπεστίνσκεν» του Λ. Αποστολίδη ­ «Το
αηδόνι και ο αυτοκράτορας» (Άντερσεν) του Λ. Αποστολίδη Μαριονέτες Λ. Αποστολίδη.

ΧΑΤΖΗΧΡΗΣΤΟΥ (Πανεπιστημίου 38, ~ 36.27.248, 38.10.171). Καραγκιόζης Π. Καπετανίδης.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: P15</CAT>
<ED>
Κωδικός άρθρου: A16041P151</ED>
<ID>
ID:135459

</ID><URL>http://ta-nea.dolnet.gr/neaweb/neafile.print_unique?e=A&f=16041&m=P15&aa=1</URL></REF>


Article

<CATEGORY>vin09</CATEGORY>

 <H5>«Το πάρτυ αρχίζει...»
</H5><H2>ΘΕΑΤΡΟκριτική
</H2>
<AUTHOR>ΑΛΚ. ΜΑΡΓΑΡΙΤΗΣ</AUTHOR>

<H3></H3>Ομολογεί. Για τα 40 χρόνια του. Στο θέατρο. «Έκανε την τρέλα του». Και δεν
έχει καθόλου άδικο. Ο Βασίλης Λιβαδάς. Με την επιδίωξη να μεταφέρει. Το
απίθανο. Πάσης φύσεως δυσκολιών. Από τις ΗΠΑ στη χώρα μας. Το «όλων των
εποχών». Πολυθέαμα ­ μιούζικαλ «Grease». Και το πέτυχε! Αφού βέβαια. «Έχασε
τον έλεγχο του λογαριασμού». Όπως ο ίδιος βεβαιώνει. Αλλά και εμείς το
αντιλαμβανόμαστε. Γιατί, «δικαιώματα». Επιστράτευση για όλες τις σκηνικές
ανάγκες. Πολυάριθμου ελληνικού προσωπικού. Αλλά και αμερικανικού. Άμεσα
σχετικού με την υπερατλαντική παραγωγή. Άπλετοι και ποικίλοι φωτισμοί. Ενίοτε
κουραστικοί. Ορχήστρα. Που μυστηριωδώς εμφανίζεται. Και μυστηριωδώς
εξαφανίζεται! Θηριωδώς εκκωφαντική μουσική. Αρεστή στους σημερινούς νέους.
Γιατί αποκλείει την... συζήτηση. Ναπολεόντειες σκηνογραφίες. Ανακτορικό ­
καμπαρετζίδικα κοστούμια. Τραγούδια και πάλι τραγούδια. Χορός, διαρκής χορός,
τρελός χορός. Και «το πάρτυ αρχίζει...». Και ατέλειωτα «συνεχίζει». Και κάποτε
«τελειώνει». Όμως τι καλύπτει; Αυτή η ακουστική και οπτική «μεγαλοπρέπεια»;
Την κορύφωση πνευματικής κενότητας. Κείμενο και αστεία. Ασύλου βλακών. Και
ενίοτε χυδαιολογία. Σχολική! Προς αποφυγήν. Για το πλήθος των μικρών παιδιών.
Προσχολικής ηλικίας. Που κατακλύζουν το «Βέμπο». Δίκην παραστάσεως. Παιδικού θεάτρου!

Μα τέλος πάντων. Τι είναι το «Grease»; Το 1971. Στο Σικάγο. Ο Jim Jacobs
και ο Warren Casey. Θέλησαν να αναβιώσουν το 1950. Με την επιβολή του rock n'
roll. Αντίδραση στον ψευτοπουριτανισμό. Έντονη ανεξαρτησία της νεολαίας.

Διέξοδος παραλογισμού στα απωθημένα της νεολαίας. Αδιέξοδο επαγγελματικό,
κοινωνικό, ζωικό. Μπριγιαντίνη στα μαλλιά (grease). Όταν αυτά υπάρχουν. Ή
ξυρισμένο κεφάλι. Άψογη η μεταφορά και η πραγματοποίηση. Της αρρωστημένης
αυτής αποθέωσης. Συντελεστές. Σκηνοθεσία, David Gilmore. Χωρίς αναπνοή.
Χορευτικός ρυθμός. Stephen Mear. Φωτισμοί, Nick Richings. Σκηνικά. Σχολείο
«αριστοκρατικό» Rydell. Κοστούμια. Terry Persons. Διεύθυνση και διδασκαλία
μουσικής. Γ. Θεοδοσιάδης. Μεταφραστική απόδοση. Ε. Ακρίτα. Στίχοι τραγουδιών.
Α. Ανδρικάκης. Και ένας χαρισματικός ηθοποιός. Μάριος Φραγκούλης. Μια τέλεια
παράσταση. Καθρέπτης κοινωνικής παρακμής.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: P15</CAT>
<ED>
Κωδικός άρθρου: A16041P152</ED>
<ID>
ID:135482

</ID><URL>http://ta-nea.dolnet.gr/neaweb/neafile.print_unique?e=A&f=16041&m=P15&aa=2</URL></REF>


Article

<CATEGORY>vin09</CATEGORY>

 <H5>Rakim, «The 18th Letter» (Polygram)
</H5><H5>Sylvia Powel, «Revue» (BMG)
</H5><H5>Imani Coppola, «Chupacabra» (Sony)
</H5><H5>Photek, «Modus Operandi» (Virgin)
</H5><H5>Τραγούδια στον Αφρό
</H5><H2>Κάθε αρχή και... νόστιμη
</H2><H2></H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Πόσο ανιαρό θα ήταν αν, με κάποιο τρόπο, καταργούσαμε την πρώτη φορά. Αν
πηγαίναμε κατ' ευθείαν στο δεύτερο βήμα... Εκτός των άλλων, ούτε ο Ρακίμ θα
έβρισκε νόημα στο να επιστρέψει.

Αν ο Ρακίμ περίμενε να έχει στα χέρια του έναν πολύ καλό λόγο για να
επιστρέψει, είχε δίκιο. Και όχι μόνο δίκιο, αλλά το πολύ καλό επιχείρημα που
θα μας έκανε να ξεχάσουμε τον συνέταιρό του Eric Β. και να του αναγνωρίσουμε
την προσφορά, την αφοσίωση και την καθαρή επικράτησή του στον κόσμο του ραπ ­
πράγμα που σημαίνει πως δεν χρειάζεται να ψάξετε πολύ αλλού. Ο Ρακίμ είναι ο
Σκορτσέζε του χιπ χοπ, ο άνθρωπος που μπορεί να σου πει την ιστορία με τον πιο
συνταρακτικό τρόπο. Εκείνος απόλυτα ήρεμος να διηγείται απίστευτα πράγματα,
σαν να βγάζει μια άλλη πραγματικότητα που είχε ώς τώρα κρυμμένη στο μανίκι
του. Η βία, οι αγριάδες, οι ράμπο του ραπ είναι εδώ μαεστρικά τυλιγμένα μέσα
στον ρυθμό. «Μαντέψτε ποιος ήρθε» ­ η πρώτη έκρηξη είναι εγγυημένη.
Φυλαχθείτε, ο αισθησιασμός που ακολουθεί παραπέμπει κατ' ευθείαν στο «μαύρο
βελούδο» του Άιζακ Χέιζ. Ο Ρακίμ δεν χάνει ούτε στιγμή τον έλεγχο, σαν ένας
μάγος της φυλής που ξέρει τα μυστικά. Μπορεί να μην είναι θεός, όπως λέει
(τόσοι και τόσοι διεκδικούν τίτλο), αλλά σίγουρα έχει κάνει ένα από τα
καλύτερα «μαύρα» άλμπουμ που θα συναντήσετε εκεί έξω.

Το πρώτο βήμα, λένε, είναι πάντα δύσκολο (πού να δείτε το δεύτερο στις σόου
μπίζνες). Η Σύλβια Πάουελ βρίσκεται αυτή τη στιγμή ακριβώς στη μέση. Με
μερικούς μήνες να τη χωρίζουν από τις επίσημες συστάσεις της στο κοινό. Και η
Σύλβια Πάουελ, όπως και οι Sex Pistols, ξεκίνησε την καριέρα της από κατάστημα
μόδας (της King Street συγκεκριμένα), αλλά τα τρυφερά της τραγούδια, τα οποία
υπογράφει από την αρχή έως το τέλος, δεν επιτρέπουν άλλους παραλληλισμούς με
τους βετεράνους του πανκ. Αντίθετα, εκείνη ασχολείται με μελωδίες, με σόουλ
υποσχέσεις αγάπης και συγκίνηση στο ζητούμενο μέσα από τις αγνές της
ερμηνείες. Το «Butterfly», που έκανε χρέη «σινγκλ», ακούγεται σαν επιδόρπιο σε
ένα γεύμα που φυλάς την όρεξή σου για το γλυκό.

Και άλλες νέες γνωριμίες. Η δεσποινίς Κόπολα από το Λονγκ Άιλαντ έκανε
εντυπωσιακή είσοδο στην αμερικανική μουσική σκηνή, σαν να έπεσε από τον ουρανό
ή να την περίμεναν οι φωτογράφοι στα Όσκαρ. Σίγουρα η δεσποινίς Κόπολα έχει
αυτοπεποίθηση και την άνεση των 19 της χρόνων, να ανακατεύει τα είδη της
μουσικής σαν να φτιάχνει φρουτοσαλάτα με πολλούς χυμούς και κερασάκια έξτρα.
Το ραπ περνάει στην ποπ φάση του και τα ποπ ρεφρέν στον μεγάλο πλανήτη των
«μαύρων» ήχων. Πώς χειρίζονται οι Luscious Jackson τα σαμπλς, την τζαζ και το
χιπ χοπ; Το ίδιο και το κορίτσι από το Λονγκ Άιλαντ, σαφώς προσανατολισμένο
και στις εναλλακτικές συγχορδίες του ροκ. Οι άνθρωποι της δισκογραφίας την
πίστεψαν αμέσως, ακούγοντας το «It' all about me, and me, and me», άλλο τόσο
και το «Forget myself», διαπιστώνοντας πως αυτή η σύγχυση στην οποία βρίσκεται
η δεσποινίς Κόπολα της κάνει καλό. Πολύ καλό για ντεμπούτο.

Είναι από αυτά τα CD που είτε τα βαριέσαι αφόρητα είτε τα λατρεύεις. Είναι
«κουλ» ή είναι τίποτε; Ζητώ την επιείκειά σας, δεν έχω αποφασίσει ακόμη. Παρ'
ότι η σαγηνευτική δύναμη του «άμπιεντ τζανγκλ» ή όπως αλλιώς θα λέγαμε τους
υπνωτικούς, σαρωτικούς ρυθμούς που έχουν κατακλύσει τις μουσικές της εποχής,
έχει την ικανότητα και αυτή τη φορά να μας αφοπλίσει. Τα τοπία είναι
μυστηριώδη, σκοτεινά και υποσυνείδητα, ζωγραφισμένα με χειρουργική ακρίβεια
και υποδειγματική λεπτότητα. Ο Ρούπερτ Παρκς, που κρύβεται πίσω από το όνομα
Photek, είναι μόλις 25 χρόνων, φανατικός του Μάιλς Ντέιβις και του τέκνο του
Ντιτρόιτ. Μέσα στο κεφάλι του, βάζω στοίχημα, κόβουν βόλτες τα έπη του Τρίκι,
άλλωστε το παλικάρι μας έχει την άποψή του: «Μ' αρέσει να φτιάχνω ατμόσφαιρες
­ λέει ­ γράφοντας μουσική όσο γίνεται λιγότερο ατμοσφαιρική». Έτσι, ή
αφήνεσαι να σε παρασύρει το σύννεφο από τους ήχους του Photek ή το νευρικό σου
σύστημα αντιδρά σ' αυτό και κατεβαίνεις αμέσως. Άλλωστε ο κόσμος μας δεν έχει
μόνο καλούς και κακούς.

* Το Live and Let Die, έτσι όπως το ακούμε από την Κρίσι Χάιντ, που ό,τι και
να πει το λέει σαν να το ανακαλύπτεις για πρώτη φορά.

* Το Heroes. Roni Size Reprazent. Ξαναβάλτε το να παίξει.

* Και κάτι με ηχώ από τα παλιά. Ντέιβιντ Μπάουι, Golden Years. «Παίζει» στο
Trainspotting Νο 2.

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16041P161</ED>
<ID>
ID:135439

</ID><URL>http://ta-nea.dolnet.gr/neaweb/neafile.print_unique?e=A&f=16041&m=P16&aa=1</URL></REF>


Article

<CATEGORY>vin09</CATEGORY>

 <H5></H5><H2>Ονόματα νεοελληνικής φαντασίας
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Θανάσης Βέγγος

Ο (ασθμαίνων) Βέγγος, θα πείτε! Πριν απ' όλους και πάνω απ' όλους. Ο
Βέγγος λοιπόν μαζί με χιλιάδες άλλους Αθανάσιους και Αθανασίες θα εορτάσει τ'
όνομά του αύριο. Σαν κανονικός άνθρωπος, του κανονικού Αγίου Αθανασίου. Εντάξει;

* Όχι, να λέτε. Διότι μια χούφτα Θανάσηδες, προσπερνώντας αντικανονικά την
αυριανή Κυριακή του ιδίου Αγίου Αθανασίου, θα εορτάσουν το όνομά τους μία
ημέρα μετά! Νιάρχος, Καστανιώτης, Λάλας, Βαλτινός,
Αραπίδης Δευτέρα βράδυ θα εμφανιστούν από κοινού στο Σπίτι της Κύπρου,
λόγω κοινής ονομαστικής εορτής!

* Σαν γλωσσοδέτης ελληνικής καλλιτεχνικής ταινίας μού φαίνεται.

Ασε που το ίδιο (δευτεριάτικο) βράδυ της... ονομαστικής του εορτής ο Θανάσης
Λάλας θα βρίσκεται σε δύο διαφορετικά μέρη. Στο ένα... πλάνο θα συνομιλεί με
τον Γιώργο Τσαγκάρη στο Κέντρο Λόγου και Τέχνης (της Θεμιστοκλέους).
Και στο δεύτερο... πλάνο θα βρίσκεται στο Σπίτι της Κύπρου.

* Σαν ταινία επιστημονικής φαντασίας!

Οι δέκα καλύτερες ταινίες επιστημονικής φαντασίας, από συστάσεως του «είδους»,
είναι οι ακόλουθες, σύμφωνα με το περιοδικό «Empire» (με χρονολογική σειρά):

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16041P162</ED>
<ID>
ID:135483

</ID><URL>http://ta-nea.dolnet.gr/neaweb/neafile.print_unique?e=A&f=16041&m=P16&aa=2</URL></REF>


Article

<CATEGORY>vin09</CATEGORY>

 <H5></H5><H2>Τριάντα δύο... Τιτανικοί
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

«Μητρόπολη» του Φριτς Λανγκ, «Όταν η γη σταματήσει» του Ρόμπερτ
Γουάιζ, «Μονομαχία δύο κόσμων» του Φρεντ Γουίλκοξ (κάπου εδώ...
γεννιόμαστε!), «2001: Οδύσσεια του Διαστήματος» του Στάνλεϊ
Κιούμπρικ (κάπου εδώ αρχίζουμε να καταλαβαίνουμε), «Ο άνθρωπος που ήλθε
από το μέλλον» του Φράνκλιν Σάφνερ, «Πόλεμος των άστρων» του
Τζορτζ Λούκας, «Στενές επαφές τρίτου τύπου» του Στίβεν
Σπίλμπεργκ, «Μπλέιντ ράνερ» του Ρίντλεϊ Σκοτ, «Ο εξολοθρευτής»
του Τζέιμς Κάμερον και «Άλιενς» πάλι του Κάμερον.

* Αλλά και «Τιτανικός» του Κάμερον! Ακούστε πράγματα. Πάω κι εγώ προχθές
Πέμπτη στις 17.45 στο ταμείο του «Αττικόν» να παραλάβω την πρόσκλησή μου για
την αβάν πρεμιέρ των «ΝΕΩΝ» και του... «Τιτανικού» και πέφτω πάνω στον
Αντώνη Πρωτοψάλτη. Αυτό το λεβεντόπαιδο των Κυθήρων και κέρβερο
της πόρτας του καλύτερου κινηματογράφου της πόλης!

«Τέλος» μου λέει. «Πώς;» ρωτάω. «Εν ριπή οφθαλμού έφυγαν όλες μέσα σ' ένα
πεντάλεπτο· να, κοίτα». Γυρνάω και τι βλέπω; Δύο παιδιά του δισκοπωλείου
Metropolis με τριάντα δύο φύλλα «ΝΕΩΝ» φυλλομετρούσαν τριάντα δύο προσκλήσεις
για τον «Τιτανικό»!

* Επομένως; Θύελλα 300.000 εισιτηρίων εν όψει! Λάβετε υπόψη σας και τα εξής:

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16041P163</ED>
<ID>
ID:135520

</ID><URL>http://ta-nea.dolnet.gr/neaweb/neafile.print_unique?e=A&f=16041&m=P16&aa=3</URL></REF>


Article

<CATEGORY>vin09</CATEGORY>

 <H5></H5><H2>Η μαμά Κώστα και Χρήστου Ζουράρι
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ελένη Δήμου

Πρώτο, το θέαμα του Zoom-Studio 5 του Σταμάτη Κραουνάκη δεν αποκλείεται
το καλοκαίρι να εγκατασταθεί σε κλαμπάκι της Νέας Υόρκης! Διότι παραγωγός Off
Broadway της αμερικανικής μητροπόλεως ενθουσιάστηκε με την παράσταση, αλλά και
με την απόδοση (ας πούμε) του «Felling good» της θηριώδους Νίνα Σιμόν,
που ερμηνεύει η Ελένη Δήμου.

* Δεύτερο (για να μη σας τρώει η περιέργεια), το μοντέλο από πίνακα του
Γουναρόπουλου, που εικονίζεται στο εξώφυλλο της «Αγγελίνας» του
Μήτσου Κασόλα, είναι η μαμά του Κώστα και του Χρήστου Ζουράρι.

Τρίτο, οι φωτογραφίες κινηματογραφικού cult, που εκτίθενται στην γκαλερί της
Θεσσαλονίκης ArtForum είναι της Δήμητρας Λαζαρίδου και αν τις έβλεπε
κάποιο... αμερικανικό επαγγελματικό, καλλιτεχνικό βλέμμα, θα τις... μετέφερε
(ας πούμε) σε υπόγεια cult γκαλερί του Σικάγου!

* Ψέματα; Εδώ (το επαναλαμβάνω, μπας και απαλλαγούμε από το τριτοκοσμικό μας
κόμπλεξ) ένας Ιρανός Αμπάς Κιαροστάμι έρχεται πρώτος. Ήλιος, Ανατολή, Καρποί. Ιδού...

Η γεύση του κερασιού

<REF><SOURCE>ΤΑ ΝΕΑ</SOURCE>
<DATE>, 17-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16041P164</ED>
<ID>
ID:135542

</ID><URL>http://ta-nea.dolnet.gr/neaweb/neafile.print_unique?e=A&f=16041&m=P16&aa=4</URL></REF>


Article

<CATEGORY>vin08</CATEGORY>

 <H5>ΠΛΗΡΗΣ ΟΔΗΓΟΣ ΣΕ 12 ΣΕΛΙΔΕΣ
</H5><H2>ΓΛΙΤΩΣΤΕ φόρους με σωστή δήλωση
</H2>
ειδ
ικό
ένθ
ετο

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16042N011</ED>
<ID>
ID:135575

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N01&aa=1</URL></REF>


Article

<CATEGORY>vin04</CATEGORY>

 <H2>Σουφλιάς στα «ΝΕΑ»: Γιατί έχασα το Συνέδριο </H2>
σελίδες 14-15

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16042N012</ED>
<ID>
ID:135659

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N01&aa=2</URL></REF>


Article

<CATEGORY>vin04</CATEGORY>

 <H2>Τζουμάκας στα «ΝΕΑ»: Φοβάμαι εκρήξεις στα αγροτικά </H2>
σελίδα 10

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16042N014</ED>
<ID>
ID:135711

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N01&aa=4</URL></REF>


Article

<CATEGORY>vin06</CATEGORY>

 <H2>Το διήμερο ήταν της ΑΕΚ </H2>
στην ΟΜΑΔΑ

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16042N015</ED>
<ID>
ID:135716

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N01&aa=5</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

... ΜΕΛΕΤΗΣΑ φράση με φράση τη συνέντευξη του Μητροπολίτη (Ζακύνθου)
και τη βρήκα έξοχη! Να, επιτέλους, ένας ιερωμένος που σκέφτεται τον ουρανό και
πατάει τα πόδια του στη γη, βλέπει τι γίνεται γύρω του, αγαπάει ουσιαστικά τη
νεολαία. Ο Λ. Παπαδόπουλος στις «Ματιές». Σελ. 4.

ΤΟ ΣΧΕΔΙΟ Μάρσαλ και το Δόγμα Τρούμαν βοήθησαν την Ελλάδα ν' αποκρούσει
τον κομμουνισμό και να μπει στον δρόμο της οικονομικής ανάπτυξης. Σ'
οποιαδήποτε άλλη χώρα της Ευρώπης η άποψη αυτή θ' αντιμετωπιζόταν ως
αυτονόητη. Στην Ελλάδα όμως... ο Παντελής Καψής στους «Προβολείς». Σελ. 6.

ΤΟ ΤΕΛΟΣ του «αιώνα των διανοουμένων» σημαδεύεται σ' ολόκληρο τον κόσμο
και παρ' ημίν από τη σιωπή των διανοουμένων. Από την έκλειψή τους. Κάποιοι θα
πουν, καλύτερα που απαλλαγήκαμε από τον υπερφίαλο αυτό σταυροφόρο και
σωτήρα... Ο Π. Τσίμας στην «Τρίτη Άποψη». Σελ. 6.

ΤΑ ΠΑΙΔΙΑ μας μπορεί να γνωρίζουν τα πάντα για τα ζώα, από τα βιβλία
τους ή από την τηλεόραση. Αλλά δεν έχουν δει ποτέ με τα μάτια τους ένα άλογο,
ένα σκιουράκι ή μια αλεπού... Η Ειρήνη Καρανασοπούλου «Σε Πρώτο Ενικό». Σελ. 17.

Η ΚΕΦΑΛΗ του ενός Μετροπόντικα θα μείνει για πάντα κάτω από την Ερμού
ενσωματωμένη στη σήραγγα. Έτσι, ο Μετροπόντικας αυτός θα χρησιμοποιηθεί στο
εξής, μόνον αν υπάρξει συμφωνία για το ποιος θα πληρώσει το κόστος της νέας
κεφαλής, αξίας 2-4 δισ. Ο Α. Ρενιέρης στη σελ. 17.

ΤΟ ΠΑΝΕΠΙΣΤΗΜΙΟ της Καλιφόρνιας (UCLA) δεν δέχτηκε τη χρηματοδότηση των
Οθωμανικών Σπουδών από την Άγκυρα με 1 εκατ. δολάρια. Επειδή, ενδεχομένως,
πιστεύει ότι η γενοκτονία των Αρμενίων δεν έγινε ποτέ. Από το «Independent»
στη σελ. 65.

Θ. ΤΣΑΚΙΡΙΔΗΣ:

Η Ολυμπιακή μπορεί να επιβιώσει 
με μεγάλη προσπάθεια. 
Δεν έχει άλλη επιλογή.

Η μετοχοποίησή της είναι μονόδρομος.

Ζηλεύω τις εταιρείες 
British Airways και Lufthansa.

Οι απαντήσεις στις «30 Ερωτήσεις» 
του Κ. Ντελέζου στη σελ. 16.

Ο «ΤΙΤΑΝΙΚΟΣ» πήρε μαζί του στον βυθό του Ατλαντικού και τέσσερις νέους
Έλληνες, από 18 έως 35 ετών. Άλλαξαν τα εισιτήριά τους στη Γαλλία για να
ταξιδέψουν στην άβυσσο. Την ιστορία τους αφηγούνται οι δικοί τους για πρώτη
φορά. Ο Στ. Κρίκκης στο «Πανόραμα», σελ. 10-11.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16042N021</ED>
<ID>
ID:135574

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Όμοιος, ομοίω...
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Τα όσα συμβαίνουν στη Νεολαία ΠΑΣΟΚ ανατρέπουν εντελώς το γνωστό «πού 'σαι
νιότη που 'δειχνες πως θα γινόμουν άλλος». Αυτοί είναι βέβαιο ότι θα γίνουν ίδιοι!

Με τιμή

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16042N022</ED>
<ID>
ID:135664

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16042N023</ED>
<ID>
ID:135674

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N02&aa=3</URL></REF>


Article

<CATEGORY>vin01</CATEGORY>

 <H5>ΑΔΙΚΕΣ ΘΕΩΡΕΙ Ο Α. ΤΣΟΧΑΤΖΟΠΟΥΛΟΣ ΤΙΣ ΑΝΑΦΟΡΕΣ ΓΙΑ ΡΟΥΣΦΕΤΙΑ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Διαρροές που ενοχλούν
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

«Αερομαχίες» ξέσπασαν ανάμεσα στις «δυνάμεις» του Πενταγώνου και του
Μεγάρου Μαξίμου με αφορμή τις επίσημες διαρροές ­ μετά το πρόσφατο Υπουργικό
Συμβούλιο ­ σχετικά με ευθύνες του υπουργού Εθνικής Άμυνας στη διαιώνιση της
ρουσφετολογίας και των πελατειακών σχέσεων.

Ο Α. ΤΣΟΧΑΤΖΟΠΟΥΛΟΣ εμφανίζεται ως ιδιαίτερα ενοχλημένος από την αναφορά στον
τομέα του (σ.σ.: από τον Πρωθυπουργό και στη συνέχεια και από τον κυβερνητικό
εκπρόσωπο) ως παράδειγμα ρουσφετολογίας για τις μεταθέσεις. Και εκτός του ότι
θεωρεί την κατηγορία αυτή άδικη, αφήνει να εννοηθεί ότι υποκρύπτει ευρύτερη
και μακροπρόθεσμη σκοπιμότητα, που έχει στόχο το πρόσωπό του και τον πολιτικό
του ρόλο, ιδιαίτερα σ' αυτήν τη λεπτή φάση των ελληνοτουρκικών σχέσεων. (Σελ. 13).

* Πάντως, για την κυβέρνηση οι σχέσεις αυτές και οι προοπτικές τους παραμένουν
σε πρώτη προτεραιότητα, μετά μάλιστα τις εσωτερικές εξελίξεις στην Τουρκία και
την έξαρση του ρόλου του αμερικανικού παράγοντα.

­ Έτσι προγραμματίζεται τις επόμενες ημέρες η πραγματοποίηση σύσκεψης κορυφής
του Πρωθυπουργού με την ηγεσία του υπουργείου Εξωτερικών για την εκτίμηση της
όλης κατάστασης και την επαναχάραξη της στρατηγικής με το σκεπτικό ότι έχουν
αλλάξει τα δεδομένα, όχι βέβαια προς τη σωστή για τα ελληνικά συμφέροντα κατεύθυνση.

* Σε στρατιωτικό επίπεδο οι ελληνοτουρκικές σχέσεις παραμένουν τεταμένες μετά
την προκλητική ανακοίνωση της Άγκυρας με την οποία καταλογίζονταν ευθύνες στην
Αθήνα για την ένταση στο Αιγαίο.

Αντιδρώντας στην πρόκληση αυτή, η Αθήνα μίλησε για επιβεβαίωση των επεκτατικών
και επιθετικών διαθέσεων της Άγκυρας, την οποία κατηγόρησε και για συνειδητή
διαστρέβλωση της πραγματικότητας. (Σελ. 7).

* Την ίδια στιγμή συνεχίζεται αμείωτη η αντιπαράθεση των «μικρών» στη Νεολαία
του κόμματος εν όψει του συνεδρίου της, με αφορμή τις εκλογικές διαδικασίες
και τη σύνθεση του εκλογικού σώματος.

Οι συμμαχίες και οι αντιδικίες των ομάδων ­ οι οποίες στην πραγματικότητα
εκφράζουν τάσεις και απόψεις των «μεγάλων» του κόμματος ­ αλλάζουν συνεχώς
ανάλογα με τις συγκυρίες και τα συμφέροντα της στιγμής. Και όλοι αναμένουν
τώρα παρέμβαση από την ηγεσία του κόμματος για την αποσαφήνιση της κατάστασης
και την αποτροπή της οριστικής ρήξης. (Σελ. 12).

* Κατά τα άλλα αναμένονται σήμερα οι επίσημες αποφάσεις (από το Εκτελεστικό
Γραφείο) για την απονομή του χρίσματος του υποψηφίου στους τρεις μεγάλους (και
«πολιτικούς») δήμους. Τα ονόματα είναι ήδη γνωστά (Δαμανάκη, Φωτίου,
Λαζαρίδης) αλλά το κύριο ενδιαφέρον για το ΠΑΣΟΚ εντοπίζεται στην περίπτωση
της κ. Δαμανάκη λόγω των αντιδράσεων που έχουν εκδηλωθεί για την επιλογή της.
(Σελ. 13).

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16042N032</ED>
<ID>
ID:135635

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Κίνδυνοι
</H2>
ΟΠΩΣ η επίδειξη αδιαλλαξίας δεν αποτελεί παντού και πάντα ένδειξη δύναμης...

ΕΤΣΙ και η επίδειξη λογικής δεν μπορεί να ταυτίζεται με την αδυναμία.

ΚΑΙ η διαλλακτικότητα που επέδειξε την περασμένη εβδομάδα η κυβέρνηση
στο θέμα της φορολόγησης των ψαράδων...

ΟΧΙ μόνο αποτέλεσε πράξη σωφροσύνης...

ΑΛΛΑ μπορεί και να προσφέρει προηγούμενο για την αντιμετώπιση άλλων
ανάλογων καταστάσεων.

ΓΙΑΤΙ όσο φυσικό είναι το Δημόσιο να χρειάζεται πρόσθετους πόρους από
τη φορολογία...

ΤΟΣΟ αναγκαίο είναι η κυβέρνηση να αναγνωρίσει...

ΠΟΣΟ σοβαρά ­ και συχνά οξύτατα ­ είναι τα προβλήματα με τα οποία
αντιπαλαίουν διάφορες κοινωνικές ομάδες...

ΚΑΙ να προχωρήσει μαζί τους σε ένα διάλογο όχι τυπικό αλλά ουσιαστικό.

Ο ΛΟΓΟΣ είναι απλός:

ΣΤΗΝ ύπαιθρο, ιδίως, Ελλάδα, οι μεταβολές που έχουν επέλθει στη διεθνή αγορά...

ΟΠΩΣ και η αγροτική πολιτική της Ευρωπαϊκής Ένωσης...

ΕΧΟΥΝ απολήξει σ' ένα δραστικό περιορισμό των ενισχύσεων που δίδονταν
σε ποικίλες κατηγορίες παραγωγών...

Η ΚΑΤΑΣΤΑΣΗ των οποίων έχει ακόμη περισσότερο επιδεινωθεί από
συγκυριακές εξελίξεις.

ΕΤΣΙ κλάδοι όπως ­ αλλά όχι μόνο ­ οι ελαιοπαραγωγοί, βλέπουν το
εισόδημά τους να καταρρέει...

ΧΩΡΙΣ να διαφαίνονται άλλες προοπτικές χρηματοδότησής τους.

ΤΑ ΠΡΟΒΛΗΜΑΤΑ που έχουν έτσι δημιουργηθεί ασφαλώς δεν μπορούν εύκολα να επιλυθούν...

ΤΟ ίδιο όμως ασφαλώς πρέπει να αντιμετωπισθούν τώρα από την κυβέρνηση...

ΠΡΙΝ εκείνη ­ όπως και η χώρα ­ βρεθεί αντιμέτωπη με αλυσιδωτές
κοινωνικές εκρήξεις.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16042N033</ED>
<ID>
ID:135675

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Κωνσταντίνος Σημίτης:

(ο Πρωθυπουργός, όπως γράφει το «Βήμα», απαντά στον κ. Σπράο, ο οποίος του
εκφράζει το παράπονό του για τις αντιδράσεις που συνάντησαν οι προτάσεις του)

«Γιάννη, στην Ελλάδα η αλήθεια ενοχλεί».

Στέφανος Μάνος:

(ο βουλευτής της Ν.Δ. στον «Τύπο της Κυριακής»)

«Αν γίνει, στην Ελλάδα, της Κορέας, δεν θα τον μαζεύουν τον κ. Σημίτη ούτε με
το στυπόχαρτο»

Γιώργος Βουλγαράκης:

(ο βουλευτής της Ν.Δ. στο «Μαx»)

«Δεν χαλάω πολλά λεφτά για καλλυντικά. Χρησιμοποιώ μόνο κολόνια, άφτερ σέιβ
και αποσμητικό για τις μασχάλες. Δεν έχω και μαλλιά, οπότε είμαι οικονομικός».

Σπεράντζα Βρανά:

(η ηθοποιός εξηγεί στις «Εικόνες του Κόσμου» γιατί της αρέσει ο Σάκης Ρουβάς)

«Γιατί είναι τσαχπίνης. Ο Ρουβάς είναι μια αρσενική Σπεράντζα. Είναι ένα
αρσενικό... πώς να το πω; Πώς με λέγανε εμένα, μωρέ; Αν, ναι, sex symbol.
Είναι αρσενικό σύμβολο του σεξ. Μάλλον όχι αρσενικό, αγορίστικο».

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16042N034</ED>
<ID>
ID:135712

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N03&aa=4</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Ο Χρυσόστομος
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΕΞΩ ΦΡΕΝΩΝ, όπως διάβασα στα «ΝΕΑ» (Πέμπτη), είναι οι Συνοδικοί μητροπολίτες
με τον Ζακύνθου Χρυσόστομο, για τη συνέντευξή του στο περιοδικό «Πεντχάουζ».
Είπαν πως «είναι απαράδεκτος», «κάνει συνεχώς τον έξυπνο», «έχει εξευτελίσει
την Εκκλησία», «μας ρεζίλεψε με τη συνέντευξή του»! Και, για όλους αυτούς τους
λόγους, αποφάσισαν να τον καλέσουν σε έγγραφη απολογία.

Πήγα στο περίπτερο και πήρα το «Πεντχάουζ». Μελέτησα, φράση με φράση, τη
συνέντευξη του μητροπολίτη. Και τη βρήκα έξοχη! Να, επιτέλους, ένας ιερωμένος
­ υπάρχουν και πολλοί άλλοι, ευτυχώς ­ που σκέφτεται τον ουρανό, αλλά πατάει
τα πόδια του στη γη, βλέπει τι γίνεται γύρω του, αγαπάει ουσιαστικά τη νεολαία
και είναι ικανός, κατά την άποψή μου, να την τραβήξει από τις καφετέριες και
να τη συμφιλιώσει με την Εκκλησία.

Κατηγορήθηκε ο Χρυσόστομος για το γεγονός ότι έδωσε συνέντευξη στο περιοδικό
αυτό, που έχει φωτογραφίες γυμνών γυναικών κ.λπ. Και απάντησε, εύστοχα: «Ας
μας δώσουν έναν κατάλογο, για το ποιες εφημερίδες είναι καλές, αλλά και ποια
περιοδικά». Εγώ, θα προσθέσω: το «Πεντχάουζ» διαβάζεται από άνδρες. Νέους και
μεσήλικες. Γιατί ένας μητροπολίτης, που και με τον τελευταίο εγκληματία
επικοινωνεί, θα αρνηθεί να επικοινωνήσει με τους αναγνώστες του εν λόγω περιοδικού;

Όσο για τη συνέντευξη: με αυτά που είπε ο μητροπολίτης, πιστεύω, συμφωνεί το
μεγαλύτερο τμήμα του ελληνικού λαού. Για παράδειγμα: Πόσοι είναι εκείνοι,
σήμερα, που θεωρούν αμάρτημα τις προγαμιαίες σχέσεις; Ελάχιστοι. Ε, λοιπόν, ο
Χρυσόστομος δεν είναι με αυτούς τους ελάχιστους. Είναι με τους πολλούς. Με τη
φύση. Με τη ζωή. Με την πραγματικότητα. Και, σωστά λέει, πως το προγαμιαίο σεξ
«προετοιμάζει ένα γάμο να πετύχει».

Να, μερικές άλλες απόψεις του: «Δεν είμαι αντίθετος με τα καλλιστεία. Αλλά δεν
θα πήγαινα να τα παρακολουθήσω. Δεν είναι κάτι που με συγκινεί, που με έλκει.
Δεν μου αρέσει αυτό το παζάρι του κρέατος». «Σε μια γυναίκα, πρέπει να τα
θαυμάζεις όλα. Εάν μείνεις σε ένα μόνο, δεν ξέρεις να διαλέξεις». «Ήμουν
ποδοσφαιρόφιλος και Ολυμπιακός. Σήμερα δεν μπορώ να εκφράσω τις αθλητικές
προτιμήσεις μου, γιατί δεν μπορώ να διχάσω το ποίμνιο». «Ήμουνα νέος όταν
έφυγε ο Καραμανλής στο Παρίσι. Και αντίθετός του. Διότι σε μια μικρή κοινωνία,
όπως η Ζάκυνθος, έβλεπε κανείς το κράτος το αστυνομικό, το ασφυκτικό (...).
Όταν γύρισε, όμως, με την πραμάτεια που απέκτησε στην ξενιτιά, απέδειξε και το
δημοκρατικό του ήθος και τη νουνεχή πολιτική σκέψη του...».

Καθαρές κουβέντες. Κι ωραίες.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16042N043</ED>
<ID>
ID:135695

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N04&aa=3</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΟΜΙΛΙΑ Χρήστου Παπουτσή, το απόγευμα, στην πρυτανεία του Πανεπιστημίου
Αθηνών: θέμα η «ενέργεια» που είναι και το αντικείμενο του κοινοτικού
επιτρόπου. Να δούμε πόσοι αρμόδιοι και αναρμόδιοι από την κυβέρνηση θα παραστούν...

ΧΡΟΝΙΑ ΠΟΛΛΑ από πολλές γωνιές της Ελλάδας έλαβε το Σάββατο ο
Αντώνης Σαμαράς. Αν σας ενδιαφέρουν τα στατιστικά, περισσότερα από πέρυσι.

ΠΕΡΙΕΡΓΩΣ χθες δεν είχαμε δηλώσεις του Νίκολας Μπερνς. Ούτε για
την ήττα του Παναθηναϊκού από την ΑΕΚ. Προφανώς για να μην πικράνει τον Ράτζα.

ΓΙΑΤΙ η κυβέρνηση δεν στήνει ένα ΛΟΤΤΟ με τα ονόματα αυτών που
θα στελεχώσουν την επιτροπή για το 2004; Θα έσπαγαν τα ταμεία...

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16042N044</ED>
<ID>
ID:135701

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N04&aa=4</URL></REF>


Article

<CATEGORY>vin05</CATEGORY>

 <H5>Εορταστικά (2)
</H5><H2>Εορταστικά (1)
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΟΥ Αγίου Αντωνίου (μεγάλη η χάρη Του) το Σάββατο, και κόσμος και κοσμάκης
παρέλασε από το σπιτικό των Λιβάνηδων, στην Κηφισιά, για να ευχηθούν στον
εορτάζοντα Αντώνη. Ο ίδιος δεν προλάβαινε να δέχεται ευχές από δεκάδες στελέχη
του ΠΑΣΟΚ που είχαν σπεύσει να του ευχηθούν. Φυσικό είναι τα φώτα της
δημοσιότητας να πέφτουν κάθε φορά στους επώνυμους. Πέρασαν λοιπόν από εκεί, ο
Κώστας Λαλιώτης, ο Χρήστος Παπουτσής, ο Γιάννος Παπαντωνίου, ο Μιλτιάδης
Παπαϊωάννου, ο Αναστάσης Πεπονής, ο Γιάννης Καψής, ο Νίκος Φαρμάκης και
πολλοί, μα πολλοί βουλευτές. Για τα τηλεφωνήματα δεν γεννάται θέμα:
μπλοκαρίστηκε για αρκετές ώρες, όχι μόνο το τηλέφωνο του Αντ. Λιβάνη, αλλά και
της περιοχής! Έχει ρεύμα ­ ο κ. Λιβάνης ­ και φάνηκε...

ΣΥΝΑΥΛΙΑ, υπό τη διεύθυνση Λευτέρη Παπαδόπουλου, δόθηκε το βράδυ του Σαββάτου
στην κατοικία του αειθαλούς Αντώνη Σαμαράκη. Ο Λ. Παπαδόπουλος αυτή τη φορά
είχε λάβει τα μέτρα του, και δεν την «πάτησε» όπως στη γιορτή του Γ. Καψή:
είχε κανονίσει μπουζούκια, τα οποία κράτησαν το μουσικό μέρος της βραδιάς. Οι
πληροφορίες λένε ότι δυο κυρίες διακρίθηκαν στο τραγούδι: ήταν η Δάφνη Σημίτη
και η Βάσω Παπανδρέου. Παρών και ο Πρωθυπουργός Κ. Σημίτης που περιορίσθηκε σε
πλατιά χαμόγελα, αλλά και οι Κ. Λαλιώτης, Στ. Σουμάκης και Μ. Δαμανάκη. Και
του χρόνου...

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16042N045</ED>
<ID>
ID:135717

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N04&aa=5</URL></REF>


Article

<CATEGORY>vin05</CATEGORY>

 <H2>Δημοτικά
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΗΣΥΧΙΑ δεν βρίσκει ο Δημήτρης Τσοβόλας, ακόμη και τώρα που οικουρεί
αναγκαστικά ­ μέχρι δηλαδή να συμπληρωθεί το 10ήμερο και αδεία ιατρού να
επιστρέψει στη Βουλή. Κατ' οίκον επισκέψεις λοιπόν δέχθηκε ο πρόεδρος του
ΔΗΚΚΙ, και θα δεχθεί και σήμερα, από στελέχη του κόμματος. Θα συζητήσει μαζί
τους τα δημοτικά και θα ληφθούν και αποφάσεις.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16042N046</ED>
<ID>
ID:135724

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N04&aa=6</URL></REF>


Article

<CATEGORY>vin05</CATEGORY>

 <H2>Τραπέζωμα
</H2><H2></H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΟ ΞΕΡΕΤΕ το Λιβάδι; Ούτε και ο Κ. Σκανδαλίδης το γνώριζε. Πρόκειται λοιπόν
για ένα πανέμορφο χωριό στα 1.300 μ. υψόμετρο απέναντι από τον Όλυμπο, στο
οποίο ο γραμματέας του ΠΑΣΟΚ βρέθηκε καλεσμένος του βουλευτή Λάρισας Φ.
Χατζημιχάλη, που κατάγεται από το Λιβάδι. Στο καφενείο του χωριού, μεσημέρι
Σαββάτου, στήθηκε ένα τρικούβερτο γλέντι με κλαρίνα και κρασί, που θα το
θυμάται χρόνια και το χωριό και ο Σκανδαλίδης.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16042N047</ED>
<ID>
ID:135727

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N04&aa=7</URL></REF>


Article

<CATEGORY>vin05</CATEGORY>

 <H2>Συμιακό
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΚΑΙ Η ΝΤΟΡΑ Μπακογιάννη είναι πλέον όμηρος της Σύμης. Η Ντόρα, που πέρυσι
βρέθηκε στο νησί και μαγεύτηκε από τις ομορφιές του, αποφάσισε να βοηθήσει το
φετεινό φεστιβάλ. Και χρησιμοποιώντας τις γνωριμίες της από την εποχή που ήταν
υπουργός Πολιτισμού, υποσχέθηκε να κλείσει για τη Σύμη ένα τρανταχτό όνομα από
το εξωτερικό. Τύφλα να 'χει το Φεστιβάλ Αθηνών.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16042N048</ED>
<ID>
ID:135729

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N04&aa=8</URL></REF>


Article

<CATEGORY>vin05</CATEGORY>

 <H2>Πίτες
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΠΙΤΑ κόβουν το μεσημέρι στο ΠΑΣΟΚ ­ ο Πρωθυπουργός Κ. Σημίτης, ο έχων και
κατέχων τη μάχαιρα, θα κόψει κομμάτια για όλες τις επιτροπές του Κινήματος.
Πίτα κόβουν και στον Συνασπισμό ­ το απόγευμα αυτοί. Στον Συνασπισμό έχει κι
ένα χαρακτήρα γιορτής το πράγμα. Γιορτάζουν την αποπληρωμή του δανείου για τα γραφεία...

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16042N049</ED>
<ID>
ID:135730

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N04&aa=9</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Έκλειψη διανοουμένων
</H2>
<AUTHOR>ΠΑΥΛΟΣ ΤΣΙΜΑΣ</AUTHOR>

Καθώς η Γαλλία, και μαζί της ο κόσμος ολόκληρος, θυμόταν αυτές τις ημέρες,
εκατό χρόνια από τη δημοσίευσή του στην «Ορόρ», στις 13 Ιανουαρίου 1898, τον
περίφημο λίβελο του Εμίλ Ζολά για την υπόθεση Ντρέιφους, το «Κατηγορώ», ένα
ερώτημα ερχόταν και ξαναερχόταν στα άρθρα των εφημερίδων και τις δηλώσεις των
ιστορικών: τι απέγιναν οι διανοούμενοι;

Τα εκατοντάχρονα της περίφημης εκείνης δημόσιας παρέμβασης ενός μεγάλου
συγγραφέα για την αποκάλυψη μιας δικαστικής σκευωρίας εις βάρος ενός Εβραίου
αξιωματικού, του Άλφρεντ Ντρέιφους, που αναστάτωσε τη Γαλλία του τέλους του
περασμένου αιώνα, θα μπορούσαν να γίνουν αφορμή για πολλούς επίκαιρους
συσχετισμούς. 
Για τον ρατσισμό, φερ' ειπείν, του οποίου η υπόθεση Ντρέιφους ήταν μια
προφητική εκδήλωση, με χαρακτηριστικά αντισημιτισμού. Για τη λειτουργία της
Δικαιοσύνης και τις διαπλοκές της με πολιτικά και άλλα συμφέροντα. Είτε για
τον λαϊκισμό ως εκφυλιστικό της πολιτικής και υπονομευτικό της δημοκρατίας
σύνδρομο, με τους αποδιοπομπαίους τράγους που κατά καιρούς κατασκευάζει και τα
σωβινιστικά και ρατσιστικά στερεότυπά του, που επαναλαμβάνονται σήμερα,
ελάχιστα αλλαγμένα.

Καθεμία από τις πτυχές αυτές μιας πιθανής συζήτησης με αφορμή τα εκατοντάχρονα
του «Κατηγορώ» θα είχε, προφανώς και για διαφορετικούς λόγους, την
επικαιρότητά της. Κι όμως. Οι περισσότεροι έκριναν ότι το πιο ενδιαφέρον
ερώτημα που η επέτειος μπορούσε να θέσει αφορούσε τον ρόλο και τη θέση των
διανοουμένων στην κοινωνική ζωή και την πολιτική δράση.

Το «Κατηγορώ» του Ζολά δεν ήταν βέβαια η πρώτη παρέμβαση διανοουμένου στα
δημόσια πράγματα, ούτε καν η πρώτη για μια δικαστική υπόθεση. Μα θεωρήθηκε η
αρχή μιας εποχής ­ της εποχής της στράτευσης των διανοουμένων, της εποχής που
βρήκε τους ανθρώπους του πνεύματος στο πεζοδρόμιο. 
Μια εποχή που, αν συμβολικά ξεκίνησε πριν από εκατό χρόνια, με τον Ζολά,
έφθασε στην κορύφωσή της (και μάλλον στο τέλος της) σε μια άλλη, γαλλική και
πάλι, μεγάλη στιγμή, την τριακοστή επέτειο της οποίας σε λίγο θα γιορτάσουμε ­
το Μάη του '68. Η επέτειος του «Κατηγορώ» τυλίχθηκε, λοιπόν, σε μια αχλή
μελαγχολίας: Ποιος διανοούμενος θα έγραφε σήμερα ένα κείμενο τόσο μαχητικό και
τολμηρό, περιφρονώντας τους περί Τύπου νόμους, όπως ο Ζολά στον καιρό του, σε
μετωπική σύγκρουση με όλες τις εξουσίες και, κυρίως, κόντρα στο ρεύμα της
κοινής γνώμης; Κι αν κάποιος, ας υποθέσουμε, το τολμούσε, πού θα δημοσιευόταν
εξάστηλο και ολοσέλιδο στην πρώτη σελίδα το κείμενό του; Κι αν δημοσιευόταν,
ποιον θα συντάραζε, όπως συντάραξε την Ευρώπη της εποχής του ο Ζολά,
αλλάζοντας τη μοίρα ενός ανθρώπου ­ του ίδιου του Ντρέιφους ­ αλλά και την
πολιτική ατμόσφαιρα της εποχής του, συμπαρασύροντας στη στράτευσή του
ομοτέχνους, πολιτικούς και πολίτες;

Ο αιώνας μας σημαδεύτηκε από την ­ αμφιλεγόμενη βέβαια ­ μορφή του
ανυπότακτου, κριτικού διανοούμενου, που όρθωνε τον λόγο του απέναντι στην
εξουσία, που έσπαγε την απομόνωση του χρυσού πνευματικού του κλουβιού για να
κατέβει στο πεζοδρόμιο, που θεωρούσε την παρέμβαση στο Δημόσιο Πράγμα όχι ως
πάρεργη υποχρέωση αλλά ως ουσία και επίκεντρο του ρόλου του, που δεν δίσταζε
να ρίξει το βάρος του κύρους και της φήμης του υπέρ μιας υπόθεσης, μιας ιδέας,
ενός οράματος. Τι ειρωνεία! Το τέλος αυτού του αιώνα, που ονομάστηκε από
κάποιους «αιώνας των διανοουμένων», σημαδεύεται, σε ολόκληρο τον κόσμο και
παρ' ημίν, από τη σιωπή των διανοουμένων. Από την έκλειψή τους. Κάποιοι θα
πουν, καλύτερα έτσι. Καλύτερα που απαλλαγήκαμε από τον υπερφίαλο αυτό
σταυροφόρο και σωτήρα, τον πρόθυμο να γίνει ο ίδιος και να μας κάνει όλους
υπηρέτες «μεγάλων ολοκληρωτικών ουτοπιών». Κάποιοι θα πουν πως αν οι
διανοούμενοι σιωπούν, είναι γιατί κανείς δεν έχει ανάγκη τη φωνή τους, τώρα
πια. Μα κάποιοι, οι περισσότεροι, νοσταλγούν, σ' αυτήν την έρημο των
διανοουμένων-απολογητών της εξουσίας που μας τριγυρίζουν, τον θαρραλέο
διανοούμενο των αρχών του αιώνα, που αναζητούσε με πάθος την αλήθεια και
αψηφούσε τις εξουσίες.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16042N062</ED>
<ID>
ID:135665

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Το δόγμα και ο Τρούμαν
</H2>
<AUTHOR>ΠΑΝΤΕΛΗΣ ΚΑΨΗΣ</AUTHOR>

«ΧΑΙΗΓΚ δολοφόνε». Το σύνθημα με μεγάλα γράμματα και με την υπογραφή
κομματικής νεολαίας δέσποζε στη γέφυρα της οδού Βουλιαγμένης ­ στη διαδρομή
δηλαδή που θα ακολουθούσε ο υπουργός Άμυνας του Ρήγκαν όταν είχε επισκεφθεί
την Ελλάδα στα μέσα της δεκαετίας του '80. Το πολιτικό μήνυμα ήταν σαφές. Δεν
μπορούσα ωστόσο να μην αναρωτηθώ πώς θα ένιωθε ο στρατηγός ­ αν υποθέταμε ότι
το διάβαζε. Πώς θα ένιωθε ένας υπερσυντηρητικός, πιθανότατα θεοσεβής
προτεστάντης που πιστεύει πως υπηρετεί την πατρίδα του, που κάποιοι άγνωστοί
του πιτσιρικάδες τον αποκαλούν δολοφόνο; Πλήρης ασυνεννοησία... Το θυμόμουνα
προ ημερών μετά τη θύελλα που προκάλεσαν οι τελευταίες δηλώσεις Μπερνς. Όχι
για τα 10 μίλια ­ εδώ στο κάτω-κάτω υπάρχει σοβαρή πολιτική διαφωνία. Αλλά για
το σχέδιο Μάρσαλ και το δόγμα Τρούμαν που ­ όπως είπε ­ βοήθησαν την Ελλάδα να
αποκρούσει τον κομμουνισμό και να μπει στον δρόμο της οικονομικής ανάπτυξης.

Σε οποιαδήποτε άλλη χώρα της Ευρώπης η άποψη αυτή θα αντιμετωπιζόταν περίπου
ως αυτονόητη. Κανείς δεν αμφισβητεί πια πως το σχέδιο Μάρσαλ έβαλε τις βάσεις
για την οικονομική ευημερία της Ευρώπης. Αν αναλογιστεί κανείς μάλιστα τι
ακολούθησε τον πρώτο πόλεμο, όταν ο ρεβανσισμός των Αγγλογάλλων πριμοδότησε
τους ναζί, τότε σαν πολιτική κίνηση θα μπορούσε να θεωρηθεί και εμπνευσμένη.
Όσο για τον Τρούμαν παραμένει αμφιλεγόμενη προσωπικότητα (κυρίως για την
απόφασή του να χρησιμοποιήσει την ατομική βόμβα). Θεωρείται ωστόσο σήμερα ως
ένας από τους πιο σημαντικούς Αμερικανούς προέδρους, ασφαλώς πολύ σοβαρότερος
και περισσότερο φιλελεύθερος από τους επιγόνους του. Αυτή είναι η μία πλευρά
της εικόνας.

Η άλλη είναι φυσικά αυτή που έζησε η Ελλάδα. Μία οικονομική βοήθεια δηλαδή που
δινόταν με πολύ σκληρούς όρους ­ κάποιοι εξυπηρετούσαν ανοικτά τα αμερικανικά
συμφέροντα. Και μία στρατιωτική «συνεργασία» που ουσιαστικά είχε θέσει τον
ελληνικό στρατό (και την ελληνική κυβέρνηση δηλαδή...) υπό αμερικανική
διοίκηση. (Για τις διώξεις και τις εκτελέσεις δεν χρειαζόμασταν βοήθεια, τα
καταφέρναμε και μόνοι μας...). Ποια πλευρά είναι πιο κοντά στην ιστορική
αλήθεια; Η «μεγάλη εικόνα» της Ευρώπης ή αυτά που ζήσαμε στην Ελλάδα; Προφανώς
και τα δύο. Εκτός και αν μας αρέσει να βλέπουμε ακόμα και σή μερα με το ένα
μόνο μάτι...

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16042N063</ED>
<ID>
ID:135696

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N06&aa=3</URL></REF>


Article

<CATEGORY>vin04</CATEGORY>

 <H5>ΣΥΣΚΕΨΗ ΜΕ ΣΗΜΙΤΗ ΓΙΑ ΤΗΝ ΣΤΡΑΤΗΓΙΚΗ ΣΤΑ ΕΛΛΗΝΟΤΟΥΡΚΙΚΑ
</H5><H2>Ο Μίλερ φέρνει νέα πρωτοβουλία των ΗΠΑ
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Σύσκεψη με την ηγεσία του υπουργείου Εξωτερικών πρόκειται να συγκαλέσει τις
προσεχείς ημέρες ο Πρωθυπουργός Κώστας Σημίτης, προκειμένου να καθορισθεί η
στρατηγική της Αθήνας στα ελληνοτουρκικά στο προσεχές διάστημα.

ΤΗΝ ίδια στιγμή, την εικόνα σύγχυσης για τις προθέσεις της Τουρκίας τόσο στην
Ευρώπη όσο και στο Αιγαίο επιτείνει η απόφαση του Συνταγματικού Δικαστηρίου
της γείτονος να θέσει εκτός νόμου το ισλαμικό κόμμα του κ. Ερμπακάν.
Παράλληλα, δημοσίευμα της τουρκικής «Μιλιέτ» περί αλλαγής πολιτικής της
Άγκυρας στο ζήτημα των πυραύλων S-300, δημιουργεί επίσης ερωτηματικά.

Στη σύσκεψη του Πρωθυπουργού με το ΥΠΕΞ θα τεθεί επί τάπητος το θέμα των
ελληνοτουρκικών σχέσεων στο πλαίσιο της Ευρωπαϊκής Ένωσης, αλλά και σε σχέση
με την κινητικότητα που αναπτύσσει η Ουάσιγκτον. Σήμερα, άλλωστε, θα είναι
στην Αθήνα ο ειδικός συντονιστής του Στέιτ Ντιπάρτμεντ για το Κυπριακό, κ.
Μίλερ, ο οποίος φέρεται να προωθεί κάποια πρωτοβουλία που έχει στο επίκεντρο
το Διεθνές Δικαστήριο της Χάγης και τα Ίμια. Διπλωματικοί κύκλοι υποστηρίζουν
ότι η Ουάσιγκτον «έχει βάλει μπρος» μια ατζέντα ελληνοτουρκικών διαφορών, που
θα χρησιμεύσει σε κάποια μελλοντική διαπραγμάτευση ­ μολονότι είναι ασαφές σε
ποιο πλαίσιο μπορεί να λάβει χώρα αυτή. Οι κυπριακές εκλογές, αλλά και η
επίσκεψη του Θόδωρου Πάγκαλου στις Ηνωμένες Πολιτείες εκτιμάται ότι θα
αποσαφηνίσουν κάπως το σκηνικό.

ΠΙΟ ΜΑΚΡΙΑ

Στο θέμα των ευρωτουρκικών σχέσεων, εκτίμηση της κυβέρνησης είναι ότι η
απόφαση του Συνταγματικού Δικαστηρίου της Τουρκίας απομακρύνει την Άγκυρα από
την Ευρώπη. Και τούτο διότι ένας από τους λόγους της απόφασης του
Λουξεμβούργου ήταν ακριβώς αυτό το «έλλειμμα» δημοκρατικών θεσμών, σεβασμού
των ανθρωπίνων δικαιωμάτων και πολιτικών ελευθεριών. Πάντως, η Αθήνα πιστεύει
ότι η ενίσχυση του κλίματος ρευστότητας στην Τουρκία δεν βοηθά στην εξομάλυνση
των σχέσεων.

Στο Συμβούλιο των Υπουργών Εξωτερικών, την ερχόμενη Δευτέρα, αναμένεται
ορισμένοι εταίροι να επαναφέρουν το θέμα της Τουρκίας. Η Ιταλία, για
παράδειγμα, προτείνει το ξεπάγωμα των κοινοτικών κονδυλίων, ενώ η Γαλλία θέλει
την ένταξη της Άγκυρας στην Ευρωπαϊκή Διάσκεψη, ακόμη και αν δεν πληροί τους
όρους του Λουξεμβούργου. Παράγοντες του ΥΠΕΞ υποστηρίζουν ότι η Αθήνα θα
μπορούσε να συναινέσει σε «ξεπάγωμα» των κονδυλίων, εάν η Τουρκία δείξει καλή
διάθεση στο θέμα της ένταξης της Κύπρου στην Ε.Ε. Σύμφωνα με πληροφορίες,
όμως, ο κ. Πάγκαλος δεν συμμερίζεται αυτήν τη θέση.

Την ίδια στιγμή, προβληματισμό δημιουργεί χθεσινό δημοσίευμα της τουρκικής
εφημερίδας «Μιλιέτ», σύμφωνα με το οποίο η Άγκυρα δεν πρόκειται να κτυπήσει
τους πυραύλους S-300 κατά τη διάρκεια της μεταφοράς ή της εγκατάστασής τους
στην Κύπρο. Η εφημερίδα αναφέρει ότι η τουρκική κυβέρνηση αλλάζει την πολιτική
που ακολουθούσε μέχρι σήμερα στο Κυπριακό και παύει να θεωρεί πρώτης
προτεραιότητας το θέμα των πυραύλων.

Κύκλοι του ελληνικού Πενταγώνου, απαντώντας στους ισχυρισμούς που διατύπωσε
την περασμένη Παρασκευή η τουρκική πρεσβεία, επεσήμαναν ότι η Άγκυρα
διαστρεβλώνει τα πραγματικά γεγονότα και παρουσιάζει τις επιδιώξεις της ως
υποχρέωση της Ελλάδας να συμμορφωθεί.

Πρόσθεταν δε, ότι η Τουρκία είναι αυτή που παραβιάζει τις συμφωνίες του 1988 ­
ενώ τόνιζαν ότι «για το δίμηνο Ιουλίου - Αυγούστου 1997, που η Τουρκία
ισχυρίζεται ότι δεν εξετέλεσε ασκήσεις και ότι τα αεροσκάφη της ήσαν χωρίς
οπλισμό, τα τουρκικά αεροσκάφη παραβίασαν 41 φορές τον εθνικό εναέριο χώρο,
μία φορά πάνω από ελληνική νήσο, ενώ 19 σχηματισμοί έφεραν όπλα. Το 1997, τα
τουρκικά αεροσκάφη παραβίασαν τον ελληνικό εναέριο χώρο σε 849 περιπτώσεις, εκ
των οποίων 144 ήσαν άνωθεν ελληνικών νήσων».

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16042N071</ED>
<ID>
ID:135625

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N07&aa=1</URL></REF>


Article

<CATEGORY>vin04</CATEGORY>

 <H2>Ανάκληση του Μπερνς ζητεί η Παπαρήγα
</H2><H2></H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΑΜΕΣΗ ανάκληση του νέου Αμερικανού πρέσβη στην Αθήνα ζήτησε από την κυβέρνηση
η γενική γραμματέας του ΚΚΕ κ. Αλέκα Παπαρήγα, σε ένδειξη διαμαρτυρίας για τις
πρόσφατες δηλώσεις του στο θέμα του εναέριου χώρου στο Αιγαίο.

Η κ. Παπαρήγα στη διάρκεια συνέντευξης Τύπου που έδωσε στη Θεσσαλονίκη, μεταξύ
των άλλων, υποστήριξε ότι η κυβέρνηση θα έπρεπε να εξαντλήσει όλα τα
διπλωματικά μέσα και να ζητήσει από τους Αμερικανούς την απομάκρυνση του κ.
Μπερνς από την Αθήνα.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16042N073</ED>
<ID>
ID:135692

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N07&aa=3</URL></REF>


Article

<CATEGORY>vin04</CATEGORY>

 <H2>Και ο Σημίτης στην Επιτροπή
</H2>
ΤΗ ΣΥΜΜΕΤΟΧΗ όλων των πολιτειακών και πολιτικών παραγόντων του τόπου στην
Εθνική Επιτροπή για τους Ολυμπιακούς Αγώνες προβλέπει το σχήμα που έχει
προκρίνει η κυβέρνηση.

Ο Πρωθυπουργός πρόκειται να προτείνει σήμερα στον Πρόεδρο της Δημοκρατίας κ.
Κ. Στεφανόπουλο να ηγηθεί της συμβολικού χαρακτήρα επιτροπής για τους
Ολυμπιακούς Αγώνες του 2004. Η «ευρεία» αυτή επιτροπή θα αποτελεί το ένα από
τα δύο επίπεδα της Εθνικής Επιτροπής και σ' αυτή θα συμμετέχουν, εκτός από τον
Πρόεδρο της Δημοκρατίας, ο Πρωθυπουργός, ο πρόεδρος της Βουλής, οι αρχηγοί
όλων των κομμάτων που εκπροσωπούνται στη Βουλή και την Ευρωβουλή, καθώς και ο
επικεφαλής της αρμόδιας Διυπουργικής Επιτροπής κ. Ε. Βενιζέλος. Όταν
συνεδριάζει, θα καλεί και όλους όσους κρίνει απαραίτητους ανάλογα με το αντικείμενο.

Στο δεύτερο επίπεδό της ίδιας επιτροπής, που θα λέγεται Τακτική Επιτροπή, θα
συμμετέχουν τα μέλη της Διυπουργικής Επιτροπής (κ.κ. Ε. Βενιζέλος, Α. Φούρας,
Χρ. Βερελής και Χρ. Παχτάς), εκπρόσωποι μεγάλων κοινωνικών φορέων και 15
προσωπικότητες από τους χώρους της πολιτικής, της τέχνης, της επιστήμης, του
αθλητισμού, κ.λπ., ο δήμαρχος Αθηναίων, ο δήμαρχος της Ολυμπίας και ο δήμαρχος
Αμαρουσίου (έδρα των αγώνων).

ΑΝΩΝΥΜΟΣ ΕΤΑΙΡΕΙΑ

Το κύριο έργο της προετοιμασίας θα φέρει η Οργανωτική Επιτροπή, που θα έχει
μορφή ανωνύμου εταιρείας, με πρόεδρο, διευθύνοντα σύμβουλο, αντιπρόεδρο και 12
μέλη. Υπό αυτήν προβλέπεται η δημιουργία τριών θυγατρικών εταιρειών:

* Για τα έργα που θα γίνουν.

* Για τις τηλεπικοινωνίες, τα πληροφορικά συστήματα και τις ραδιοτηλεοπτικές μεταδόσεις.

* Για την προβολή και τις διεθνείς σχέσεις.

Επίσης προβλέπεται τριμελές σχήμα από μέλη του Ελεγκτικού Συνεδρίου για τον
διαχειριστικό έλεγχο.

Όσον αφορά τα ονόματα που ακούγονται, αρμόδια κυβερνητική πηγή ανέφερε ότι
πρόκειται για εικασίες, προσωπικές επιθυμίες ή διοχέτευση προτάσεων και ότι ο
Πρωθυπουργός δεν έχει ακόμα αποφασίσει ­ αυτό μάλλον θα γίνει εντός της εβδομάδας.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16042N074</ED>
<ID>
ID:135713

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N07&aa=4</URL></REF>


Article

<CATEGORY>vin04</CATEGORY>

 <H2>Επίθεση Καραμανλή εναντίον Τζουμάκα
</H2>
Η ΠΟΡΕΙΑ στο λαό του κ. Κ. Καραμανλή, που ξεκίνησε την περασμένη εβδομάδα από
την οδό Ακαδημίας, συνεχίστηκε το Σάββατο στη Λάρισα με το σύνθημα «Πρόταση
ζωής». Αυτή τη φορά στο στόχαστρό του βρέθηκε η αγροτική πολιτική της
κυβέρνησης και ο αρμόδιος υπουργός κ. Στ. Τζουμάκας. Μιλωντας σε εκδήλωση που
οργάνωσε ο Τομέας Αγροτικής Ανάπτυξης του κόμματος, κατηγόρησε την κυβέρνηση
για «ένοχη αδιαφορία στα προβλήματα του αγροτικού κόσμου».

Αναφερόμενος στον κ. Στ. Τζουμάκα, τον χαρακτήρισε «ανεπαρκή και αδαή» να
υπερασπισθεί τα συμφέροντα των Ελλήνων αγροτών και κατηγόρησε τον Πρωθυπουργό
επειδή τον διατηρεί ­ όπως είπε ­ σ' αυτή τη θέση. Ζήτησε μάλιστα από τον κ.
Κ. Σημίτη να παρίσταται ο ίδιος στα όργανα της Ευρωπαϊκής Ένωσης όταν συζητά
σοβαρά θέματα του αγροτικού τομέα. Παράλληλα ο πρόεδρος της Ν.Δ. υποσχέθηκε
στους αγρότες ότι θα αναλάβει πρωτοβουλία για την παραγραφή των αδικημάτων που
τους βαρύνουν από την περίοδο των κινητοποιήσεων.

Χθες ο πρόεδρος της Ν.Δ. επισκέφθηκε τη θεραπευτική κοινότητα «Ιθάκη» στη
Σίνδο Θεσσαλονίκης και συζήτησε για περισσότερο από μια ώρα με νεαρούς πρώην
χρήστες. Στη συνέχεια ξεναγήθηκε στο λιθογραφείο, το ξυλουργείο, το
βιβλιοδετείο και τις άλλες μονάδες χειρωνακτικής εργασίας που λειτουργούν στο
χώρο της κοινότητας. Ο πρόεδρος της Ν.Δ. υποσχέθηκε στα παιδιά ότι πολύ
σύντομα θα επισκεφθεί και πάλι την «Ιθάκη» «για να παίξει ποδόσφαιρο μαζί τους».

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16042N075</ED>
<ID>
ID:135723

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N07&aa=5</URL></REF>


Article

<CATEGORY>vin04</CATEGORY>

 <H5>Ο ΥΠΟΥΡΓΟΣ ΓΕΩΡΓΙΑΣ ΣΚΕΠΤΕΤΑΙ ΑΠΟ ΤΩΡΑ ΤΙΣ ΚΙΝΗΤΟΠΟΙΗΣΕΙΣ ΤΩΝ ΑΓΡΟΤΩΝ
</H5><H5>«Το χειρίζεται ο Πρωθυπουργός»
</H5><H5>Οργή κατά Καραμανλή για το πρόγραμμα της Ν.Δ.
</H5><H2>ΣΤΕΦΑΝΟΣ ΤΖΟΥΜΑΚΑΣ
</H2><H2>Φοβάται το... καυτό λάδι
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Εκρήξεις στον αγροτικό τομέα φοβάται ο υπουργός Γεωργίας Στέφανος
Τζουμάκας, σπεύδει όμως να ξεκαθαρίσει ότι οι κινητοποιήσεις που κυοφορούνται
δεν είναι αποτέλεσμα της κυβερνητικής πολιτικής, αλλά οφείλονται στα
διαρθρωτικά προβλήματα της ελληνικής γεωργίας.

Ο ΥΠΟΥΡΓΟΣ Γεωργίας μιλώντας στα «ΝΕΑ» επισημαίνει ότι «οι κινητοποιήσεις αυτή
τη φορά θα εδράζονται σε πραγματικά προβλήματα και δεν θα έχουν σχέση με
πολιτική υποκίνηση». Και προσδιορίζει ότι «εφέτος τα προβλήματα είναι στη
Νότια Ελλάδα και σε συγκεκριμένα προϊόντα». Κατά τον κ. Τζουμάκα, δύο είναι τα
«προβληματικά» προϊόντα της φετινής χρονιάς, τα οποία δυνατόν να πυροδοτήσουν
αγροτικές κινητοποιήσεις τις επόμενες εβδομάδες. Πρόκειται για το λάδι και τα
εσπεριδοειδή, αλλά ο κ. Τζουμάκας αποποιείται κάθε ευθύνη.

«Πρέπει κάποτε να καταλάβουμε όλοι, δηλώνει, και οι αγρότες πρωτίστως, ότι δεν
μπορούμε να τα φορτώνουμε όλα στην κυβέρνηση. Ακόμη και όσα εμείς οφείλουμε να
πράξουμε, για να περιφρουρήσουμε το εισόδημά μας. Στην Ελλάδα τα έχουμε
παρεξηγήσει πολύ τα πράγματα, διότι θεωρούμε ότι τις δικές μας παραλείψεις,
τυχαίες ή εσκεμμένες, οφείλει να τις καλύπτει το κράτος. Ε, όχι, δεν μπορεί να
συνεχισθεί αυτή η κατάσταση».

Ο υπουργός είναι έτοιμος να εξηγήσει τι εννοεί και το κάνει με ένταση:

Η ΠΑΡΑΓΩΓΗ

«Προσέξτε τι έχει γίνει με το λάδι. Οι παραγωγοί, προκειμένου να πάρουν
περισσότερη επιδότηση, δήλωσαν πέρυσι μια παραγωγή που ήταν κατά 150.000
τόνους αυξημένη. Γνώριζαν τι έκαναν και δεν μπορεί κανείς να επικαλεσθεί
άγνοια επ' αυτού. Το ίδιο όμως έκαναν και οι Ισπανοί παραγωγοί, με αποτέλεσμα
να ξεπεραστεί η κοινοτική ποσόστωση, που είναι ορισμένη στους 1.350.000 τόνους
λαδιού, κατά 500.000 τόνους. Τι επίπτωση έχει αυτό; Μειώθηκε αμέσως η
κοινοτική επιδότηση στο λάδι στις 280 δραχμές το κιλό, αντί για 500 δραχμές
που θα ήταν. Η μείωση αυτή πλήττει ευθέως τους μεσαίους και μεγάλους
παραγωγούς, που βρίσκονται σε Νότια Ελλάδα, Πελοπόννησο, Κρήτη κ.λπ. Τι να
κάνει η κυβέρνηση, όταν δηλώνεται παραγωγή κατά 150.000 τόνους μεγαλύτερη;
Έτσι στρεφόμαστε κι εμείς προς την Κοινότητα. Αυτό που ζητάμε είναι να
καθιερωθεί εθνική ποσόστωση και η κάθε χώρα που υπερβαίνει την ποσόστωση αυτή
να πληρώνει ποινή. Αλλιώς δεν γίνεται τίποτε».

Ο κ. Τζουμάκας καταγγέλλει με την ευκαιρία τους κερδοσκόπους μεταποιητές «που
έκαναν παιχνίδι μέσα στην αναμπουμπούλα κι ενώ το λάδι το πουλάει ο παραγωγός
600 δραχμές, αυτοί ανέβαζαν τις τιμές, στο ράφι». Ο υπουργός ανέφερε ότι η
κυβέρνηση παρενέβη μέσω της Επιτροπής Ανταγωνισμού και η τιμή του
τυποποιημένου λαδιού μειώθηκε κατά 100 δραχμές το κιλό, αποκάλυψε δε ότι θα
υπάρξει και νέα μείωση μέσα στον Φεβρουάριο.

Σχετικά με το υπ' αριθμόν 2 μεγάλο αγροτικό πρόβλημα, που είναι τα
εσπεριδοειδή, ο υπουργός Γεωργίας ήταν κατηγορηματικός:

«Η Κοινότητα εκπόνησε προγράμματα για την αναδιάρθρωση της παραγωγής
εσπεριδοειδών, αλλά δείτε τι έκαναν οι αγρότες μας. Ενώ οι μεταποιητές
απορρόφησαν το 15% του προγράμματος που τους αφορούσε, οι αγρότες δεν πήραν
ούτε δραχμή από το υπόλοιπο 85% του προγράμματος. Έτσι φτάσαμε στην σημερινή
κατάσταση, όπου εκτός από μεγάλη παραγωγή υπάρχει και έλλειψη αγοράς. Το
προϊόν είναι αδιάθετο, γιατί απλούστατα οι μοναδικές αγορές που είχαμε, οι
αγορές της Ανατολικής Ευρώπης, είναι πλέον αναξιόπιστες. Στη Δυτική Ευρώπη, το
προϊόν υστερεί ποιοτικά και δεν μπορούμε να το προωθήσουμε».

Στο «ποιος φταίει», ο κ. Τζουμάκας είναι και πάλι οξύς:

«Θα σας αναφέρω τι γίνεται στην πατρίδα μου την Άρτα και θα καταλάβετε. Οι
"παραγωγοί" δεν είναι αγρότες, είναι υπάλληλοι, δικηγόροι, τραπεζικοί,
γιατροί, ό,τι μπορεί να φανταστεί κανείς. Αυτοί δεν ενδιαφέρονται για
αναδιάρθρωση και τέτοια πράγματα. Θέλουν μέσα σε 20 μέρες να πάρουν τα λεφτά
της χρονιάς. Δεν πουλάνε λοιπόν το προϊόν, δεν το δίνουν για χυμοποίηση και
περιμένουν την πρώτη παγωνιά για να απαιτήσουν από τον ΕΛΓΑ την ασφάλεια. Αυτή
είναι η κατάσταση και αυτή είναι η αλήθεια. Φταίει η αγροτική πολιτική της
κυβέρνησης και γι' αυτό;».

ΠΡΟΣ ΜΙΜΗΣΗ

Ο υπουργός φέρνει ως παράδειγμα για... μίμηση τη Λακωνία, «που οι άνθρωποι
έχουν αναπτύξει ποικιλίες διεθνώς ανταγωνιστικές», και την Αργολίδα, «που
έσπευσαν να δώσουν έγκαιρα την παραγωγή για χυμοποίηση». Και επισημαίνει ότι
«τα προβλήματα θα τα έχουμε από τα Χανιά και την Άρτα».

Τέλος, διευκρινίζει ότι τα προβλήματα με τα συγκεκριμένα προϊόντα είναι έξω
από τους σχεδιασμούς εκείνων που οργανώνουν κινητοποιήσεις στην περιοχή της
Θεσσαλίας. «Στη Θεσσαλία είναι γνωστό ότι τις κινητοποιήσεις οργανώνει το ΚΚΕ,
χρησιμοποιώντας τα τοπικά του στελέχη. Όπως και η Ν.Δ. χρησιμοποιεί κάποια
στελέχη της στην ευρύτερη περιοχή της Θεσσαλονίκης, για τον ίδιο λόγο. Δεν
έχουν όμως σχέση με τα αγροτικά προβλήματα οι κινητοποιήσεις αυτές. Το ΚΚΕ, ας
πούμε, δίνει έναν εθιμοτυπικό χαρακτήρα σ' αυτές. Επιπλέον διανύουμε και
εκλογική χρονιά, με τις δημοτικές και νομαρχιακές εκλογές, και έχει ένα λόγο
παραπάνω. Θα προσπαθήσει να τις κρατήσει ώς την 1η Μαρτίου, οπότε φυσιολογικά
θα λήξουν λόγω της περιόδου των καλλιεργειών. Είναι γνωστά πράγματα αυτά».

ΠΡΟΒΛΗΜΑΤΙΣΜΟΣ υπάρχει στην κυβέρνηση από το θέμα της συνέχισης των δικών τών
αγροτών που είχαν μετάσχει στις περυσινές αγροτικές κινητοποιήσεις, ειδικά
στην περιοχή της Θεσσαλίας. Αυτό τουλάχιστον διαφαίνεται από τις δηλώσεις του
υπουργού Γεωργίας Στέφανου Τζουμάκα, αλλά και από πληροφορίες ότι στην
κυβέρνηση υπάρχουν δύο γραμμές σχετικά με το θέμα: μία είναι αυτή του υπουργού
Δικαιοσύνης, που απορρίπτει κάθε ιδέα για πολιτική λύση στο πρόβλημα, και μία
άλλων στελεχών ­ ακόμη και του πρωθυπουργικού περιβάλλοντος ­ που υποστηρίζουν
οτι «πρέπει να δοθεί ένα τέλος σ' αυτές τις δίκες».

Ο κ. Τζουμάκας, ο οποίος ρωτήθηκε σχετικά, απάντησε ως εξής: «Δεν θέλω να
μιλήσω για το θέμα αυτό. Είναι ένα θέμα που χειρίζεται ο Πρωθυπουργός, και
είναι ένα θέμα που έχει και άλλες προεκτάσεις. Εκείνο που θέλω να επισημάνω
εγώ είναι ότι αν υπάρξει μια κάποια ρύθμιση, είναι δυνατόν ύστερα από αυτή να
καταλαμβάνεται το εθνικό οδικό και σιδηροδρομικό δίκτυο; Ή πάλι ένα τμήμα της
κοινωνίας να υποκαθιστά κρατικές δραστηριότητες; Αυτά τα ζητήματα πρέπει να
απαντηθούν πριν υπάρξει οποιαδήποτε πρωτοβουλία».

Όπως έχει γίνει γνωστό, από διάφορες πλευρές υποβάλλεται το αίτημα να
σταματήσουν οι δικαστικές διαδικασίες εις βάρος των αγροτών, με την ίδια
μεθοδολογία με την οποία έπαυσαν οι διώξεις εις βάρος των απεργών της ΕΑΣ, το 1993.

ΟΡΓΗ ΓΙΑ τον πρόεδρο της Ν.Δ. Κ. Καραμανλή εκφράζει ο υπουργός Γεωργίας Στ.
Τζουμάκας, με αφορμή την επίθεση του τελευταίου εις βάρος του. Ωστόσο, εκείνο
που τον έχει εξοργίσει περισσότερο είναι το αγροτικό πρόγραμμα της Ν.Δ., που
ανακοινώθηκε στη Λάρισα: «Είναι σχεδόν πλήρης αντιγραφή του δικού μας
αγροτικού προγράμματος. Μέχρι και την πρότασή μας για αλλαγή της ονομασίας του
υπουργείου σε υπουργείο Γεωργίας και Τροφίμων, πήραν. Και όσο για τις
προτάσεις που κάνουν, τι να πω; Ζητούν να φθάσει στο 50% η μείωση του ρεύματος
για τις αγροτικές εκμεταλλεύσεις, από 38% που είναι σήμερα. Μα δεν ξέρουν ότι
μετά την απελευθέρωση της ενέργειας, δεν θα μπορεί η ΔΕΗ να δίνει τζάμπα
ρεύμα; Και ότι το κόστος το μετακυλίει στους οικιακούς καταναλωτές;».

Ο κ. Τζουμάκας στέκεται ιδιαίτερα και στην πρόταση της Ν.Δ. να μειωθεί στο 8%
ο ΦΠΑ επί των αγροτικών μηχανημάτων. «Να μειωθεί γιατί; Αυτό το ζητούν
συγκεκριμένοι εισαγωγείς αγροτικών μηχανημάτων και έχουν τους λόγους τους που
το κάνουν. Η Ν.Δ., γιατί το στηρίζει το αίτημα; Εδώ έχει γεμίσει η Ελλάδα
αγροτικά μηχανήματα ­ γεμάτες είναι οι αυλές των σπιτιών. Στην Ευρώπη, ένας
ελκυστήρας αντιστοιχεί σε 500 στρέμματα καλλιεργούμενης έκτασης, και στην
Ελλάδα ένας ελκυστήρας αντιστοιχεί σε 80 στρέμματα. Και κάτι άλλο: το 18% ΦΠΑ
στα γεωργικά μηχναήματα το ψήφισε η κυβέρνηση Μητσοτάκη. Και ο Κ. Καραμανλής
ήταν βουλευτής του κόμματος, τότε».

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16042N101</ED>
<ID>
ID:135620

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N10&aa=1</URL></REF>


Article

<CATEGORY>vin04</CATEGORY>

 <H5>«ΕΚΣΥΓΧΡΟΝΙΣΤΕΣ» ΚΑΙ «ΠΡΟΕΔΡΙΚΟΙ» ΣΤΗ ΝΕΟΛΑΙΑ ΠΑΣΟΚ ΠΑΡΑΜΕΝΟΥΝ ΑΜΕΤΑΚΙΝΗΤΟΙ
ΣΤΙΣ ΘΕΣΕΙΣ ΤΟΥΣ
</H5><H5>10 πρόεδροι σε 24 χρόνια
</H5><H2>Αμαρτίες νεολαίων παιδεύουσι...
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

Συνεχίζεται το αδιέξοδο στη Νεολαία ΠΑΣΟΚ και πλέον το ξεπέρασμα της κρίσης
φαίνεται ότι επαφίεται στην ηγεσία του κόμματος αυτές τις ημέρες.

Η ΚΑΘΕ πλευρά εμμένει στις γνωστές θέσεις της. Η πλειοψηφία του Κεντρικού
Συμβουλίου, που πρόσκειται στον υπουργό Εθνικής Άμυνας Άκη Τσοχατζόπουλο, με
τους λεγόμενους «προεδρικούς» προχώρησαν το Σαββατοκύριακο στην πραγματοποίηση
της Κεντρικής Οργανωτικής Επιτροπής του Συνεδρίου (ΚΟΕΣ), εγκαινιάζοντας και
τυπικά την προσυνεδριακή περίοδο. «Εμείς μετέχουμε κανονικά χωρίς
αποκλεισμούς. Υπήρξαν τοποθετήσεις και χθες συνεδρίασαν οι ομάδες Εργασίας που
ασχολήθηκαν με το καταστατικό, τις θέσεις και τη διακήρυξη», δήλωσε η
γραμματέας της Οργάνωσης Τόνια Αντωνίου.

Ωστόσο, στη συνεδρίαση της ΚΟΕΣ πήραν μέρος μόνο 60-70 μέλη επί συνόλου 120.
Αυτό εκτιμάται από ορισμένα στελέχη της Νεολαίας ότι φανερώνει και μία
γενικότερη δυσφορία από τα μέλη της Οργάνωσης, «που δείχνουν να έχουν
κουραστεί από τα προβλήματα, τα οποία εντάθηκαν τον τελευταίο καιρό».

Πάντως, εμφανίζεται μία κινητικότητα στον χώρο των «προεδρικών» με τους
οποίους συμπράττουν και δύο μέλη του Κεντρικού Συμβουλίου που παλιότερα ήταν
κοντά στις απόψεις του υπουργού Παιδείας Γεράσιμου Αρσένη. Οι «προεδρικοί»
στην ΚΟΕΣ έκαναν λόγο «για κατοχύρωση διαδικασιών διαφάνειας και για τίμιο
Συνέδριο», ενώ έθεσαν ζήτημα ύπαρξης μικρού αριθμού καλπών. Οι θέσεις αυτές
βρίσκονται πολύ κοντά στις απόψεις των «εκσυγχρονιστών», γεγονός που ­ κατά
την εκτίμηση ενός τμήματος στελεχών της Νεολαίας ­ «δημιουργεί κάποια
ερωτηματικά» για το ενδεχόμενο προσέγγισης. Ο υποψήφιος αυτής της πλευράς
Γιάννης Παναγόπουλος ήταν κατηγορηματικός, τονίζοντας ότι «πρέπει να λήξουν
τώρα ορισμένα διαδικαστικά ζητήματα και να επικρατήσει η σύνεση και η ηρεμία».

Πάντως, οι «εκσυγχρονιστές» δεν πήραν μέρος στη συνεδρίαση της ΚΟΕΣ και
εξακολουθούν να απέχουν από τις προσυνεδριακές διαδικασίες. <H3>ΝΕΟΛΑΙΑ ΠΑΣΟΚ
</H3>
ΣΥΝΟΛΙΚΑ δέκα στελέχη, τα τελευταία 24 χρόνια, έχουν διατελέσει γραμματείς της
Νεολαίας ΠΑΣΟΚ. Σήμερα μόνον οι δύο (Ν. Βουλγαράκης και Γ. Τζάθας) δεν
βρίσκονται πλέον στο ΠΑΣΟΚ, δεν ασχολούνται ενεργά με την πολιτική και
ιδιωτεύουν, ενώ οι άλλοι, έστω κι αν ασκούν το επάγγελμά τους, εξακολουθούν,
κατά τον ένα ή τον άλλο τρόπο, να ασχολούνται με τα κοινά.

Πάντως, η θητεία τους, έστω και για μικρό διάστημα από τη θέση του γραμματέα
της Νεολαίας, είχε ως αποτέλεσμα να βρεθούν σε υψηλά κομματικά πόστα. Έτσι
όλοι υπήρξαν μέλη της Κεντρικής Επιτροπής του ΠΑΣΟΚ, ενώ τρεις πέρασαν για
πολλά χρόνια και από το Εκτελεστικό Γραφείο του κόμματος (Στ. Τζουμάκας, Στ.
Μανίκας και Φ. Χατζημιχάλης).

Αλλά και στη Βουλή έχουν εκλεγεί τέσσερις από τους πρώην γραμματείς της Ν.
ΠΑΣΟΚ. Πρόκειται για τους Στ. Τζουμάκα, Στ. Μανίκα, Φ. Χατζημιχάλη και Β.
Τόγια, ενώ ο Στ. Τζουμάκας διετέλεσε υπουργός και υφυπουργός σε αρκετές
κυβερνήσεις του ΠΑΣΟΚ.

Από το 1974 μέχρι το 1990, που έγινε το 2ο Συνέδριο του ΠΑΣΟΚ, η Νεολαία ήταν
οργανωτικά μέσα στο κόμμα και οι εκάστοτε γραμματείς διορίζονταν από το
Εκτελεστικό Γραφείο. Όμως το 1990 η οργάνωση της Νεολαίας αλλάζει μορφή και
αποκτά την αυτονομία της και τα πρώτα τρία χρόνια ο γραμματέας της εκλέγεται
από την Κεντρική Επιτροπή του κόμματος. Τον Μάρτιο του 1993 πραγματοποιείται
στο Ολυμπιακό Στάδιο το 1ο ιδρυτικό συνέδριο της οργάνωσης, το οποίο εκλέγει
και τον γραμματέα.

Απ' όλους τους γραμματείς, ο Βασίλης Τόγιας κατέχει την πρωτοτυπία να έχει
περάσει απ' αυτήν τη θέση και στις τρεις φάσεις της περιόδου 1990-1993. Πρώτα
διορίστηκε (1989) από το Εκτελεστικό, στη συνέχεια (1990) εξελέγη από την Κ.Ε.
του ΠΑΣΟΚ και ακολούθησε η επανεκλογή του από το 1ο Συνέδριο της Νεολαίας (1993).

Ο μακριοβιότερος όλων είναι ο Στ. Μανίκας (1979-1984). Αντίθετα, η θητεία τού
Νίκου Βουλγαράκη ήταν μόνον τέσσερις μήνες (1976).

Στην επαγγελματική τους σταδιοδρομία τέσσερις από τους οκτώ (Ν. Μιχαλόπουλος,
Στ. Τζουμάκας, Θ. Παπαγεωργίου και Β. Τόγιας) είναι δικηγόροι. Δύο (Φ.
Χατζημιχάλης και Δ. Καλογερόπουλος) είναι οικονομολόγοι. Ένας (Στ. Μανίκας)
είναι οδοντίατρος, ένας (Γ. Τζάθας) μαθηματικός, ένας (Ν. Βουλγαράκης)
εργατοτεχνίτης και μία (Τόνια Αντωνίου) δημόσιος υπάλληλος, η οποία είναι και
η μοναδική γυναίκα που έχει περάσει από τη θέση της Ν. ΠΑΣΟΚ.

1974-1976

ΝΙΚΟΣ ΜΙΧΑΛΟΠΟΥΛΟΣ

53 χρόνων, δικηγόρος

Ήταν ο πρώτος διορισμένος γραμματέας. Προέρχεται από την ΕΔΗΝ, υπήρξε μέλος
του ΠΑΚ (εσωτερικού). Επί σειρά ετών μέλος της Κ.Ε. και γραμματέας της
Επιτροπής Οργανωτικού. Πρώην νομάρχης Ευβοίας και Μεσσηνίας. Επίσης από το
1993 περιφερειάρχης Αττικής, ενώ τον περασμένο Μάιο υπέβαλε την παραίτησή του
για να κατέβει υποψήφιος βουλευτής Λακωνίας στις επόμενες εκλογές.

1976

ΝΙΚΟΣ ΒΟΥΛΓΑΡΑΚΗΣ

52 χρόνων, εργατοτεχνίτης

Προέρχεται από την εξωκοινοβουλευτική Αριστερά και την κομμουνιστική οργάνωση
«Μαχητής». Την περίοδο που ήταν γραμματέας εργαζόταν ως οικοδόμος. Σήμερα
είναι ανένταχτος και δουλεύει στο υπουργείο Πολιτισμού ως εργατοτεχνίτης. 
1976

ΓΙΩΡΓΟΣ ΤΖΑΘΑΣ

42 χρόνων, μαθηματικός

Στέλεχος του φοιτητικού κινήματος της Πάτρας. Διεγράφη από το ΠΑΣΟΚ τον
Δεκέμβριο του 1976. Σήμερα είναι ανένταχτος και στέλεχος μεγάλης ξένης τράπεζας.

1977-1979

ΣΤΕΦΑΝΟΣ ΤΖΟΥΜΑΚΑΣ

53 χρόνων, δικηγόρος

Στέλεχος του αντιδικτατορικού κινήματος. Επί σειρά ετών μέλος της Κ.Ε. και του
Εκτελεστικού Γραφείου. Διετέλεσε πρόεδρος της ΕΦΕΕ και υπήρξε μέλος
κυβερνήσεων του ΠΑΣΟΚ. Σήμερα είναι βουλευτής Β' Αθηνών και υπουργός Γεωργίας.

1979-1984

ΣΤΕΦΑΝΟΣ ΜΑΝΙΚΑΣ

45 χρόνων, οδοντίατρος

Στέλεχος του αντιδικτατορικού κινήματος. Πρώην γραμματέας της Νέας Γενιάς.
Μέλος της Κεντρικής Επιτροπής από το 1984 και πρώην γραμματέας του Τομέα
Επιστημόνων του ΠΑΣΟΚ. Σήμερα βουλευτής και μέλος του Εκτελεστικού Γραφείου.

1984-1987

ΘΑΝΑΣΗΣ ΠΑΠΑΓΕΩΡΓΙΟΥ

41 χρόνων, δικηγόρος

Στέλεχος του φοιτητικού κινήματος. Πρώην γραμματέας Οργανωτικού του ΠΑΣΟΚ και
αναπληρωτής γραμματέας του Τομέα Διεθνών Σχέσεων του κόμματος. Σήμερα είναι
μέλος της Κεντρικής Επιτροπής.

1987-1989

ΦΩΤΗΣ ΧΑΤΖΗΜΙΧΑΛΗΣ

41 χρόνων, οικονομολόγος

Πρώην μέλος του Κ.Ε. της ΕΦΕΕ. Μέλος της Επιτροπής Νεολαίας από το 1979. Είναι
μέλος της Κ.Ε. από το 1984 και πρώην μέλος του Εκτελεστικού Γραφείου του
ΠΑΣΟΚ. Βουλευτής Λάρισας από το 1993.

1989-1994

ΒΑΣΙΛΗΣ ΤΟΓΙΑΣ

35 χρόνων, δικηγόρος

Εξελέγη βουλευτής Επικρατείας στις εκλογές του 1994. Πρώην γραμματέας της Νέας
Γενιάς και πρόεδρος της Ένωσης Σοσιαλιστικών Νεολαιών της Ευρώπης. Είναι από
το 1990 μέλος της Κεντρικής Επιτροπής του ΠΑΣΟΚ.

1994-1996

ΔΙΟΝΥΣΗΣ ΚΑΛΟ-ΓΕΡΟΠΟΥΛΟΣ

34 χρόνων, οικονομολόγος

Μέλος του ΠΑΣΟΚ από το 1978. Σήμερα είναι μέλος της Κεντρικής Επιτροπής και
σύμβουλος του υπουργού Εθνικής Άμυνας Άκη Τσοχατζόπουλου.

1996-σήμερα

ΤΩΝΙΑ ΑΝΤΩΝΙΟΥ

30 χρόνων, υπάλληλος του ΟΤΕ

Η μοναδική γυναίκα γραμματέας της Νεολαίας ΠΑΣΟΚ. Σήμερα είναι μέλος της
Κεντρικής Επιτροπής.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N12</CAT>
<ED>
Κωδικός άρθρου: A16042N121</ED>
<ID>
ID:135621

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N12&aa=1</URL></REF>


Article

<CATEGORY>vin04</CATEGORY>

 <H5>ΓΙΑ ΤΑ ΣΧΟΛΙΑ ΑΠΟ ΤΟΝ ΠΡΩΘΥΠΟΥΡΓΟ ΕΝ ΤΗ ΑΠΟΥΣΙΑ ΤΟΥ κ. ΤΣΟΧΑΤΖΟΠΟΥΛΟΥ
</H5><H2>Ενόχληση Άκη για Σημίτη
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Ιδιαίτερα ενοχλημένος είναι ο κ. Α. Τσοχατζόπουλος τόσο για την καταλογισμό
ευθυνών για «πελατειακές σχέσεις» σε μεταθέσεις στρατιωτών, όσο και για τη
διαρροή της σχετικής επισήμανσης που έγινε, από τον Πρωθυπουργό στο Υπουργικό
Συμβούλιο της Παρασκευής, από το οποίο μάλιστα απουσίασε ο κ. Τσοχατζόπουλος.

ΤΟ ΖΗΤΗΜΑ αυτό έρχεται να προστεθεί στο εσωκομματικό σκηνικό σε μια περίοδο
που αυξάνονται οι εντάσεις, καθώς συνεχίζονται οι διεργασίες για το Συνέδριο
της Ν. ΠΑΣΟΚ, αλλά και τις εκλογές σε τοπικό και νομαρχιακό επίπεδο στο
εσωτερικό του κόμματος.

Την ίδια στιγμή, χωρίς επιπτώσεις στην ακολουθούμενη πολιτική, όπως ήταν η
προσδοκία ορισμένων στελεχών, ολοκληρώνονται οι επαφές του Πρωθυπουργού με τα
μέλη του Εκτελεστικού Γραφείου. Σήμερα ουσιαστικά εγκαινιάζεται και η
προεκλογική περίοδος των δημοτικών εκλογών, καθώς το ΠΑΣΟΚ αναμένεται να
δημοσιοποιήσει τα ονόματα των υποψηφίων που θα στηρίξει στους τρεις μεγάλους δήμους.

ΕΚΚΛΗΣΗ

Παράλληλα ο υπουργός ΠΕΧΩΔΕ κ. Κ. Λαλιώτης φέρεται να είναι ενοχλημένος από
την μη αξιοποίηση καμίας από τις προτάσεις που είχε υποβάλει για την οργάνωση
της προετοιμασίας των Ολυμπιακών Αγώνων.

Το στίγμα του προβληματισμού που υπάρχει στο εσωτερικό του ΠΑΣΟΚ διατύπωσε ο
γραμματέας της Κ.Ε. κ. Κ. Σκανδαλίδης που απηύθυνε έκκληση να σταματήσουν οι
δημόσιες αντιπαραθέσεις στελεχών. Μιλώντας στο Mega ο κ. Κ. Σκανδαλίδης τόνισε
ότι «στο καράβι είμαστε όλοι και αν βουλιάξει θα βουλιάξουμε όλοι», ενώ κάλεσε
τον Πρωθυπουργό να μη στηρίζεται μόνο στους θεματοφύλακες των ιδεών του...

Η ενόχληση του υπουργού Άμυνας για τα περί πελατειακών σχέσεων στο «Πεντάγωνο»
εκδηλώθηκε και με δημόσια δήλωσή του. Όταν ρωτήθηκε για όσα ­ σύμφωνα με τον
κυβερνητικό εκπρόσωπο ­ είπε ο Πρωθυπουργός, ο κ. Τσοχατζόπουλος είπε όσα
μερικές φορές λέγονται ­ «και πρέπει να λέγονται» ­ στο Υπουργικό Συμβούλιο
«δεν είναι πάντοτε κατ' ανάγκην και προς παρουσίαση εκτός του Υπουργικού
Συμβουλίου». Και συνέχισε, μη κρύβοντας την ενόχλησή του:

«Σε τελική ανάλυση, κάθε κυβέρνηση, έτσι και το ΠΑΣΟΚ, έχει την υποχρέωση να
λέει ορισμένα πράγματα με το όνομά τους, αλλά και να ξεκαθαρίζει, όμως, πού
και με ποιον τρόπο θα αντιμετωπίζονται και να αποδέχεται ποιοι αντιμετωπίζουν
αυτά τα προβλήματα και ποιοι όχι. Αυτά, όμως, είναι θέματα εσωτερικά και δεν
είναι θέματα προς εξωτερική χρήση».

«ΑΔΙΚΕΣ»

Ο υπουργός Άμυνας θεωρεί τις κατηγορίες που ακούστηκαν «άδικες», όσον αφορά
τουλάχιστον τη δική του θητεία στο «Πεντάγωνο», καθώς εκτιμά ότι τα μέτρα που
έχουν ληφθεί, ή έχουν ήδη εξαγγελθεί ότι ετοιμάζονται, αντιμετωπίζουν πλήρως,
ή έστω ικανοποιητικά, το ζήτημα.

Μάλιστα, ορισμένα στελέχη που κινούνται κοντά στον κ. Τσοχατζόπουλο διετύπωναν
την εκτίμηση ότι η αναφορά του υπουργείου Άμυνας στους τομείς του κράτους που
υπάρχει θέμα «πελατειακών σχέσεων», και συνεπώς ρουσφετιού, δεν είναι τυχαία,
αλλά αποβλέπει μακροπρόθεσμα στο «τσαλάκωμα» της δημόσιας εικόνας του υπουργού
Άμυνας. Και σημείωναν ότι στο ίδιο πλαίσιο πρέπει να κινήθηκε και ανάλογη
επισήμανση που είχε κάνει βουλευτής του «εκσυγχρονιστικού» μπλοκ (ο κ. Δημ.
Θάνος) σε συνεδρίαση της Κοινοβουλευτικής Ομάδας πριν από λίγες εβδομάδες.

Κατά τα στελέχη αυτά η μεγάλη δημοτικότητα του κ. Τσοχατζόπουλου ενοχλεί
κάποιους που αναζητούν, όπως έλεγαν, τρόπους να «κοντύνουν» τον υπουργό
Άμυνας. Στο ίδιο πλαίσιο ενέτασσαν και την προσπάθεια που εκδηλώνεται εδώ και
3-4 μέρες να δημοσιοποιούνται οι ελληνικές αντιδράσεις σε τουρκικές
στρατιωτικές προκλήσεις και από άλλες πλευρές (κυβερνητικό εκπρόσωπο ή
υπουργείο Εξωτερικών) ώστε «να μη μονοπωλείται» η πατριωτική στάση...

Απ' την πλευρά της κυβέρνησης, πάντως, δεν υπήρξε αντίδραση ή σχόλια για την
ενόχληση του κ. Τσοχατζόπουλου, παρ' όλο που αυτή εκδηλώθηκε δημόσια από το
μεσημέρι του Σαββάτου.

Ορισμένες ωστόσο κυβερνητικές πηγές ανέφεραν ότι ο Πρωθυπουργός έχει γίνει
δέκτης παραπόνων βουλευτών για μεροληπτική αντιμετώπιση «αιτημάτων» συναδέλφων τους.

ΓΝΩΡΙΖΟΥΝ

Από την πλευρά του υπουργείου Άμυνας κύκλοι του τόνιζαν ότι όλοι οι βουλευτές
γνωρίζουν τα βήματα εκσυγχρονισμού και αντικειμενικοποίησης των μεταθέσεων που
έχουν ήδη γίνει, όπως η μηχανογράφηση ­ που επιτρέπει τη διαφάνεια ­ και η
μοριοποίηση των κριτηρίων μετάθεσης ώστε να μην υπάρχει αδικία. Με την
υποχρεωτική 6μηνη θητεία στα σύνορα, λένε, δεν μπορεί να καλυφθεί το αναγκαίο
ποσοστό επάνδρωσης, γι' αυτό και έχει εξαγγελθεί η 9μηνη παραμονή. Με το
σχέδιο που ετοιμάζεται και έχει εξαγγελθεί προβλέπεται ότι σχεδόν όλοι οι
στρατευμένοι τους τελευταίους 6 μήνες θα μετακινούνται στον τόπο που επιθυμούν
(3 επιλογές). Η ορθολογική κατανομή θα γίνεται από την απονομή ειδικότητας και
την προσδοκώμενη ζήτηση, ώστε να υπάρχει και δυνατότητα ικανοποίησης. Με τα
μέχρι τώρα ισχύοντα π.χ. ένας κρητικής καταγωγής νέος που επιλέγεται για τα
τεθωρακισμένα δεν μπορεί να πάει στην Κρήτη, αφού εκεί δεν υπάρχει μονάδα με τανκς...

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16042N131</ED>
<ID>
ID:135622

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N13&aa=1</URL></REF>


Article

<CATEGORY>vin04</CATEGORY>

 <H5>ΜΙΛΑΕΙ ΓΙΑ ΠΡΩΤΗ ΦΟΡΑ ΓΙΑ ΤΑ ΛΑΘΗ ΤΟΥ ΣΤΟ ΣΥΝΕΔΡΙΟ, ΓΙΑ ΤΙΣ ΣΧΕΣΕΙΣ ΤΟΥ ΜΕ ΤΟΝ
ΑΡΧΗΓΟ ΤΗΣ Ν.Δ., ΚΑΙ ΤΟΝΙΖΕΙ ΟΤΙ ΔΕΝ ΑΡΝΗΘΗΚΕ ΝΑ ΣΥΜΜΕΤΑΣΧΕΙ ΣΤΟ ΝΕΟ
ΟΡΓΑΝΩΤΙΚΟ ΣΧΗΜΑ ΤΗΣ Ν.Δ.
</H5><H5>Τριγλωσσία της κυβέρνησης στα εθνικά θέματα
</H5><H5>Μικρά και άτολμα τα βήματα του Σημίτη
</H5><H2>ΓΙΩΡΓΟΣ ΣΟΥΦΛΙΑΣ
</H2><H2>«Ο Καραμανλής άλλαξε γνώμη για τη συμμετοχή μου»
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

«Αυτοί που με κατηγορούσαν πέρυσι στο συνέδριο ότι συνεργάζομαι με τον
Κωνσταντίνο Μητσοτάκη, τώρα συνεργάζονται μαζί του και καλά κάνουν», λέει
γελώντας ο Γιώργος Σουφλιάς στην πρώτη συνέντευξη μετά το συνέδριο, την οποία
παραχώρησε στα «ΝΕΑ».

Τον συναντήσαμε στις 9 το βράδυ της περασμένης Τετάρτης στο γραφείο του στην
οδό Βεντήρη. Τίποτε δεν έχει αλλάξει από τότε που κατέστρωνε σ' αυτό τον χώρο
τα σχέδιά του για να δώσει τη μάχη απέναντι στον κ. Μ. Έβερτ και τον κ. Κ.
Καραμανλή. Οι παλιοί συνεργάτες του είναι όλοι στις θέσεις τους. Οι φίλοι του
βουλευτές τηλεφωνούν κάθε τρεις και λίγο, διακόπτοντας τη συνομιλία μας και τα
στελέχη της επαρχίας ζητούν ραντεβού από τις γραμματείς του για να τον δουν το
συντομότερο. Και η σύζυγός του Μαριάννα, όπως πάντα, να του τηλεφωνεί για να
μάθει ποια ώρα ­ επιτέλους ­ θα επιστέψει στο σπίτι για φαγητό. «Ε, δεν θα
αργήσω, θέλω να δω και τα παιδιά, σε κανά δυο ώρες έρχομαι».

Το γραφείο του είναι γεμάτο με φωτογραφίες των δυο κοριτσιών του. «Βλεπετε τι
ωραίες κόρες έχω» λέει καμαρώνοντας. Και ένας συνεργάτης του δεν χάνει την
ευκαιρία να τον πειράξει. «Πράγματι μοιάζουν στη μητέρα τους». Ο Θεσσαλός
πολιτικός, που έχει μάθει, όπως λέει, να παλεύει με τα κύματα και στο τέλος να
νικά, δείχνει να είναι περισσότερο ήρεμος από ποτέ. Έπειτα από μια περίοδο
ενδοσκόπησης, αυτοκριτικής και περισυλλογής ξεπέρασε την πίκρα του για την
ετυμηγορία των συνέδρων και σπάει τη σιωπή του. Μια ετυμηγορία, όπως λένε οι
φίλοι του, που ήταν αναντίστοιχη με τη γνώμη της κοινωνίας, αφού σε όλες τις
δημοσκοπήσεις των τελευταίων χρόνων προηγείται όλων των άλλων στελεχών της
Ν.Δ. Είναι γεγονός ότι τα τελευταία 6 χρόνια είναι σταθερά στην πρώτη πεντάδα
των δημοφιλέστερων πολιτικών όλων των κομμάτων.

ΟΜΟΛΟΓΙΑ ΛΑΘΩΝ

Παραδέχεται ότι έκανε λάθη στην κούρσα για την εκλογή προέδρου της Ν.Δ.,
μιλάει για την Ντόρα Μπακογιάννη, τον Στέφανο Μάνο και τον Κωσταντίνο
Μητσοτάκη και βεβαίως για τον πρόεδρο του κόμματος. Και όταν ερωτάται πώς
αισθάνεται όταν σηκώνεται όρθιος για να υποδεχθεί έναν 40χρονο ηγέτη ή πώς
νιώθει όταν προεδρεύει σε μια συνεδρίαση ένας αρκετά νεώτερος αρχηγός, δεν
αιφνιδιάζεται και λέει με ειρωνικό χαμόγελο: «Δεν έχω κανένα πρόβλημα, εξάλλου
αισθάνομαι αρκετά νέος». Μια απάντηση που παραπέμπει τους γνωρίζοντες στην
εξομολόγηση που έκανε στους φίλους του όταν ανακοινώθηκε το αποτέλεσμα του
συνεδρίου: «Αυτή τη μάχη ­ είχε πει ­ εγώ κάποια μέρα θα την κερδίσω». Εάν
παρακολουθήσει κανείς τις προσεκτικές κινήσεις του αυτή την περίοδο είναι
εύκολο να διαπιστώσει ότι είναι σταθερός στον στόχο του. Το πότε και το πώς θα
το αποφασίσει η ζωή, λένε στο χωριό του, την Αγία Τριάδα της Λάρισας.

ΜΕ ΣΤΕΝΟΧΩΡΗΣΕ

ΕΡ.: Κύριε Σουφλιά, νιώθετε πίκρα που δεν εκλεγήκατε αρχηγός;

ΑΠ.: Θα έλεγα ψέματα ότι το αποτέλεσμα δεν με στενοχώρησε. Όμως εκείνο που με
ενόχλησε περισσότερο είναι η κριτική γιατί δεν παραβρέθηκα στην ανακοίνωση των
αποτελεσμάτων. Η ανακοίνωση έγινε μία ώρα νωρίτερα από ό,τι προέβλεπε το
πρόγραμμα. Έτσι τη δικαιολογημένη απουσία μου κάποιοι τη χρησιμοποίησαν για να
με εκθέσουν στη βάση. Λάθος τους. Η μικροψυχία δεν είναι χαρακτηριστικό μου
και το έχω αποδείξει.

ΕΡ.: Οι φίλοι σας λένε ότι εμφανίστηκε στο συνέδριο μια ανακόλουθη εικόνα
με αυτή που υπήρχε στην κοινωνία. Οι δημοσκοπήσεις έδειχναν ότι
προηγείσθε στην κοινωνία αλλά αυτή η εικόνα δεν φάνηκε στους συνέδρους.

ΑΠ.: Τι να πω εγώ περισσότερο από το αποτέλεσμα και από αυτά που λέτε εσείς.

ΕΡ.: Τι έφταιξε και χάσατε το συνέδριο;

ΑΠ.: Σημαντικότεροι παράγοντες θεωρώ ότι είναι: πρώτον, οι διάφοροι
μηχανισμοί, δεύτερον, ο αγώνας μου για ένα τίμιο και αντιπροσωπευτικό συνέδριο
που με εμφάνισε σε ένα βαθμό μέρος του προβλήματος, ενώ δεν ήμουν, τρίτον, σε
επίπεδο ψήφων οι σύνεδροι της Μακεδονίας και Θράκης, που ήταν παραπάνω από το
1/4 των συνέδρων, λειτούργησαν στη συντριπτική τους πλειοψηφία ας πούμε με
τοπικιστικά κριτήρια.

ΕΡ.: Ποιο είναι το μεγαλύτερο λάθος που κάνατε στην κούρσα για την ηγεσία;

ΑΠ.: Πίστεψα ότι ένας βουλευτής περιφέρειας με κύρια εφόδια τη συνέπεια, το
έργο και την προσφορά του θα μπορούσε να κερδίσει το συνέδριο. Νομίζω πρακτικά
ότι το μεγαλύτερο λάθος μου είναι που δεν επέμενα απόλυτα στη θέση μου οι
σύνεδροι να εκλέγονται στο μέγιστο ποσοστό τους απευθείας από τη βάση. Κάτι
που γίνεται στα δημοκρατικά κόμματα της Ευρώπης στην εκλογή αρχηγού. Θα έπρεπε
να επιμείνω μέχρι τέλους στη θέση μου έστω και αν αυτό σήμαινε ότι δεν θα
ήμουν υποψήφιος. Πρυτάνευσαν όμως η αγάπη και η ευθύνη μου για το κόμμα και
έπραξα όπως έπραξα. Και θέλω να τονίσω ότι το συνέδριο αποτελεί πλέον
παρελθόν. Έγινε, ήμουν υποψήφιος, δεν κέρδισα, είμαι τίμιος παίκτης και
αποδέχθηκα το αποτέλεσμά του.

ΓΙΑ ΝΤΟΡΑ - ΜΑΝΟ

ΕΡ.: Θεωρείτει ότι η συνεργασία σας με την Ντόρα Μπακογιάννη και τον
Στ. Μάνο και η έμμεση συνεργασία σας με τον Κωνσταντίνο
Μητσοτάκη σας ωφέλησε; Ορισμένοι υποστηρίζουν ότι ηθελημένα ή
αθέλητα σας τράβηξαν το χαλί κάποια στιγμή οι συνεργάτες σας.

ΑΠ.: Κατ' αρχήν πρέπει να ευχαριστήσω τους δύο που απέσυραν την υποψηφιότητά
τους για να υποστηρίξουν τη δική μου υποψηφιότητα. Πιστεύω επίσης ότι όλοι με
βοήθησαν όσο μπορούσαν. Όσο για το βασικό επιχείρημα των αντιπάλων μου προ του
συνεδρίου, ότι συνεργάζομαι με τον κ. Μητσοτάκη, είναι οι ίδιοι που σήμερα
συνεργάζονται μαζί του και πολύ καλά κάνουν. Οι σχέσεις μου πάντως με όλους
είναι καλές και όποτε μας δίνετε η ευκαιρία ανταλλάσσουμε απόψεις.

ΕΡ.: Γιατί τελικά αρνηθήκατε να συμμετάσχετε στο νέο οργανωτικό σχήμα
που δημιούργησε ο κ. Καραμανλής;

ΑΠ.: Δεν αρνήθηκα. Τον Αύγουστο, παρά τις διαφορετικές προσεγγίσεις μας στο
θέμα της οργάνωσης και των προσώπων, συμφωνήσαμε για το καλό του κόμματος σε
ένα πλαίσιο ένταξής μου στο νέο οργανωτικό σχήμα. Όμως την επόμενη μέρα, όπως
έχει το δικαίωμα ο αρχηγός κόμματος, άλλαξε γνώμη. Πάντως όπου με καλούν
συμμετέχω και αγωνίζομαι να γίνουμε κυβέρνηση. Πάνω από όλα προέχει το καλό
του τόπου.

ΕΡ.: Τώρα πώς είναι οι σχέσεις με τον κ. Καραμανλή. Σας
συμβουλεύετε για παράδειγμα στα μεγάλα θέματα;

ΑΠ.: Μερικές φορές.

ΕΡ.: Αλήθεια πώς αισθάνεστε στις συνεδριάσεις των κομματικών οργάνων
όταν προεδρεύει ένας πολιτικός 42 ετών;

ΑΠ.: Δεν έχω κανένα πρόβλημα. Άλλωστε αισθάνομαι πολύ νέος και δυνατός. Η
πολιτική είναι η τέχνη του «πράττειν και αποφασίζειν» και στην πολιτική μου
σταδιοδρομία έμαθα να μη στέκομαι σ' αυτά και αταλάντευτα πολιτεύομαι με «διά
ταύτα», με βάση αρχές, θέσεις και οράματα.

ΓΛΩΣΣΑ ΑΛΗΘΕΙΑΣ

ΕΡ.: Κύριε Σουφλιά, υπάρχει η εντύπωση ότι παρ' όλη τη φθορά
της κυβέρνησης, η Ν.Δ. δεν εισπράττει τη δυσαρέσκεια του
εκλογικού σώματος.

ΑΠ.: Έχω μάθει να είμαι αυστηρός πρώτα απ' όλα με τον εαυτό μου και φυσικά
είμαι απαιτητικός από το κόμμα μου που θέλω να είναι «η λύση» για τον τόπο,
για να τον υπηρετεί αποτελεσματικά. Δεν είναι κακή η πορεία της Ν.Δ. αλλά
πιστεύω ότι θα βελτιωθεί σημαντικά και θα εισπράξει τη δυσαρέσκεια εάν
ακολουθήσει αταλάντευτα την πολιτική του γενναίου και του συγκεκριμένου. Ο
τόπος έχει ανάγκη από τη γλώσσα της αλήθειας και οι πολίτες από όραμα και από
συγκεκριμένες και σαφείς θέσεις για τα συγκεκριμένα προβλήματά τους. Το κόμμα
πρέπει να αξιοποιήσει όλα τα στελέχη του ­ και έχει πολλά ­ και να λειτουργεί
με πιο γρήγορα και εύστοχα αντανακλαστικά. Οι πολιτικές μας υπερέχουν αλλά δεν
φτάνει αυτό. Χρειάζονται πρωτοβουλίες και αγώνες για να πεισθεί ο λαός και να
κερδηθούν οι εκλογές.

Λίγες ώρες πριν ανακοινωθεί το αποτέλεσμα του συνεδρίου τον περασμένο Μάρτιο.
Ο κ. Κ. Καραμανλής και ο κ. Γ. Σουφλιάς με αμηχανία και κρυμμένη νευρικότητα
παρακολουθούν τους ομιλητές. Τώρα ο Θεσσαλός πολιτικός καταστρώνει τα νέα
σχέδιά του

ΣΤΑ ΕΘΝΙΚΑ θέματα ο κ. Γ. Σουφλιάς ποτέ δεν ανεβάζει τους τόνους της
αντιπαράθεσης με την κυβέρνηση. Πάγια θέση του είναι ότι η εξωτερική πολιτική
δεν πρέπει να αποτελεί σημείο τριβής των κομμάτων. Επικρίνει όμως με δριμύτητα
την κυβέρνηση γιατί, όπως εξηγεί, εμφανίζει διαρκώς μια τριγλωσσία: «Άλλα λέει
ο Πάγκαλος, άλλα ο Τσοχατζόπουλος και ο κ. Σημίτης είναι ο διαιτητής». Του
επισημαίνουμε ότι και στο κόμμα «άλλα λέει ο Κωνσταντίνος Μητσοτάκης, άλλα ο
Μιλτιάδης Έβερτ και αλλά ο πρόεδρος του κόμματος». Και χωρίς δισταγμό απαντά:
«Έχετε δίκιο, αλλά η Ν.Δ. δεν είναι κυβέρνηση και έχει την πολυτέλεια των
αποχρώσεων». Παραδέχεται, ωστόσο, ότι: «Στα εθνικά θέματα δεν παρουσιάζονται
συχνά σήμερα όπως στο παρελθόν σπασμωδικές ευκαιριακές κινήσεις και κορόνες
για εσωτερική κατανάλωση. Υπάρχουν δηλαδή κάποια στοιχεία προόδου. Όπως πρέπει
να τονίσω ότι υπάρχουν και αρνητικά δεδομένα».

Όσο για την ευρωπαϊκή προοπτική της Τουρκίας πιστεύει ότι η Ελλάδα πρέπει να
βοηθήσει προς αυτήν την κατεύθυνση.

ΕΡ.: Πολλοί φοβούνται την εκδήλωση θερμού επεισοδίου στο Αιγαίο.
Συμμερίζεστε αυτήν την ανησυχία;

ΑΠ.: Εκτιμώ ότι τώρα δεν μπορεί να γίνει θερμό επεισόδιο. Η Τουρκία σήμερα
εξαιτίας του Κουρδικού, των ανθρωπίνων δικαιωμάτων, των φυλακισμένων
δημοσιογράφων και της απόφασης του Λουξεμβούργου βρίσκεται με την πλάτη στον
τοίχο. Και παρά τα εσωτερικά της προβλήματα, πιστεύω ότι αντιλαμβάνεται πως
σήμερα δεν έχει περιθώρια για θερμό επεισόδιο. Αργότερα δεν το αποκλείω.

ΕΡ.: Η Τουρκία έχει εκχωρήσει, ιδιαίτερα μετά τη Συμφωνία του
Λουξεμβούργου, την άσκηση της εξωτερικής πολιτικής στους
στρατιωτικούς, προσφάτως. Τι προσβλέπει με
αυτήν τη στρατηγική;

ΑΠ.: Η γνώμη μου είναι ότι οι στρατιωτικοί πάντα είχαν πρωταγωνιστικό ρόλο
στην πολιτική της Τουρκίας και τώρα τελευταία φάνηκε περισσότερο το
στρατοκρατικό της πρόσωπο. Η Τουρκία έχει μια σταθερή στρατηγική, να αλλάξει
το στάτους κβο στο Αιγαίο. Η Ελλάδα οφείλει αποφασιστικά και ήρεμα να
αντιμετωπίζει την κατάσταση. Και να συνειδητοποιήσουμε όλοι ­ ηγεσία και λαός
­ ότι δεν μπορούμε να απαιτούμε κυρίως οι άλλοι να μας λύσουν τα προβλήματα.
Πρέπει να είμαστε ισχυροί, ενωμένοι, αποφασισμένοι και ρεαλιστές για να τα
αντιμετωπίσουμε. Ο διάλογος με την Τουρκία σε επιμέρους θέματα πρέπει να
συνεχισθεί, μένοντας όμως ανυποχώρητοι στα κυριαρχικά μας δικαιώματα και την
τήρηση της διεθνούς νομιμότητας.

ΠΛΑΙΣΙΟ ΣΥΝΕΡΓΑΣΙΑΣ

ΕΡ.: Εάν ήσασταν αρχηγός της αξιωματικής αντιπολίτευσης στα θέματα
εξωτερικής πολιτικής θα συνεργαζόσασταν με τον Πρωθυπουργό ή θα του
προτείνατε μια συνεργασία σας που να μην την ξέρει κάποιος άλλος;

ΑΠ.: Ο αρχηγός της αξιωματικής αντιπολίτευσης πιστεύω ότι πρέπει να
συνεργάζεται με τον Πρωθυπουργό για τα εθνικά θέματα, σαν να ήταν ο ίδιος
πρωθυπουργός. Αλλά αυτό όμως δεν είναι μόνο ευθύνη δική του, αλλά κυρίως
ευθύνη του Πρωθυπουργού. Πολύ κακώς πράττει ο κ. Σημίτης που κλείνεται στο
καβούκι του και δεν συνεργάζεται για τη χάραξη εθνικής στρατηγικής με την
αντιπολίτευση. Τα θέματα αυτά είναι ευαίσθητα, υπάρχουν διαφορές απόψεων και
δεν μπορούν να συζητούνται όλα δημόσια. Όμως για να υπάρχει στρατηγική με
συνέχεια, το πλαίσιό της πρέπει να είναι αποτέλεσμα συνεργασίας των κομμάτων
σε επίπεδο αρχηγών και σε θεσμικά κατοχυρωμένο όργανο. Με τη συνταγματική
αναθεώρηση είναι ευκαιρία να γίνει.

ΠΡΙΝ ΑΠΟ δύο χρόνια ακριβώς, λίγες ημέρες μετά την εκλογή του Κώστα Σημίτη,
είχαμε συναντηθεί με τον Γιώργο Σουφλιά σ' ένα γεύμα. Όπως ήταν φυσικό, το
μόνο θέμα συζήτησης ήταν οι εξελίξεις στο ΠΑΣΟΚ. «Κοιτάξτε, ο Σημίτης θα
κερδίσει και το συνέδριο. Θα το εκβιάσει και θα το κερδίσει. Είμαι σίγουρος
ότι θα πει: "Εάν δεν μου δώσετε το κόμμα, θα παραιτηθώ", θα το δείτε». Έτσι κι
έγινε. Ο κ. Γ. Σουφλιάς ποτέ δεν διακατέχεται από φανατισμό, όταν μιλάει για
τους πολιτικούς του αντιπάλους. Πολύ περισσότερο για τον σημερινό Πρωθυπουργό,
με τον οποίο πολλοί διαπιστώνουν ότι είναι της ίδιας πολιτικής σχολής. Του
καταλογίζει όμως δισταγμό και ατολμία στη λήψη γενναίων αποφάσεων που
χρειάζεται η χώρα, για να βγει από το τέλμα. «Το μεγάλο μειονέκτημα της
κυβέρνησης ­ λέει ­ είναι η αδυναμία της για γενναίες αποφάσεις. Έχουμε ένα
τεράστιο αναποτελεσματικό σπάταλο κράτος, που αποπνέει έντονη οσμή διαφθοράς
και την ευθύνη κυριότατα την φέρνει το ΠΑΣΟΚ της δεκαετίας του '8Ο. Ένας
μεγάλος Καιάδας όπου πάνε όλα τα χρήματα του ελληνικού λαού». Ο Θεσσαλός
πολιτικός μιλάει πάντα με έμφαση για τη διαφάνεια. Πρόσφατα, στην Επιτροπή για
το Σύνταγμα πρότεινε, «το Ελεγκτικό Συνέδριο να ελέγξει πότε και πώς
αποκτήθηκαν τα περιουσιακά στοιχεία των πολιτικών και η ανεπαρκής αιτιολόγηση
να σημαίνει, πέραν των άλλων, αυτοδίκαιη έκπτωση».

Μεγάλη σημασία για την πορεία της χώρας μας προσδίδει ο κ. Γ. Σουφλιάς στην
Οικονομική και Νομισματική Ένωση και τονίζει: «Εάν συνεχίσει η κυβέρνηση την
ίδια πολιτική, το πιθανότερο είναι να μην τα καταφέρουμε. Η ΟΝΕ είναι
μονόδρομος για την Ελλάδα και θα είναι τραγικό, εάν δεν τα καταφέρουμε. Πρέπει
να αντιληφθεί η κυβέρνηση ότι ο δρόμος για την ΟΝΕ δεν μπορεί να περάσει από
τον φόβο του κομματικού άγχους. Δεν γίνεται ομελέτα χωρίς να σπάσεις αβγά».

ΕΡ.: Ο Σημίτης κλείνει τον δεύτερο χρόνο στην πρωθυπουργία. Πώς αποτιμάτε το
έργο του;

ΑΠ.: Θα έλεγα ότι κινήθηκε με μικρά, άτολμα και άτσαλα βηματάκια, που επ'
ουδενί επαρκούν, για να αντιμετωπισθούν τα μεγάλα και σύνθετα προβλήματα της
Οικονομίας. Για να ανταποκριθεί η Ελλάδα στον ανελέητο ανταγωνισμό και στις
νέες συνθήκες που διαμορφώνει η Κοινωνία της Πληροφορίας. Οι άλλοι λαοί
τρέχουν, εμείς μένουμε πίσω με το σύνδρομο της «κινούμενης άμμου».

ΕΡ.: Ο ίδιος ο Πρωθυπουργός εξακολουθεί να έχει την καλή εικόνα στην κοινωνία,
που είχε πριν από έναν χρόνο, όταν κέρδισε τις εκλογές;

ΑΠ.: Δεν το πιστεύω. Διατηρεί την εικόνα ενός σοβαρού ανθρώπου, αλλά έχει
υποστεί φθορά. Η κυβέρνηση συνεχώς αποδεικνύεται λίγη απέναντι στα μεγάλα
προβλήματα και ανήμπορη με γενναιότητα να προχωρήσει στις αναγκαίες τομές και
ρήξεις. Και δεν μπορεί να βελτιωθεί, γιατί υπάρχει το βαρίδι του εσωτερικού
μεγάλου προβλήματος του ΠΑΣΟΚ.

Εννοώ, δηλαδή, ότι από την ίδρυσή του ακολουθεί μια πορεία μετάλλαξης
προσπαθώντας να κινηθεί στα πλαίσια των πολιτικών της Ν.Δ., που δικαιώθηκαν
και επικράτησαν σε όλο τον κόσμο. Αυτή την πορεία άλλοι την παρακολουθούν,
έστω με αγκυλώσεις, και άλλοι την απορρίπτουν εντελώς. Αυτό αυτόματα σημαίνει
και εσωτερική σύγκρουση.

Πολλές φορές αποδεικνύεται ότι η κυβέρνηση είναι έρμαιο των βιωμάτων της, των
συντεχνιών και της κομματικής νομενκλατούρας. Αδυνατεί ­ και για μένα αυτό
είναι το μεγαλύτερο πρόβλημα ­ να χτυπήσει το μεγάλο διαβρωμένο κράτος, την
διαφθορά, το κράτος που για να κινηθεί, θέλει λάδι σε όλα τα γρανάζια του.

ΕΡ.: Σήμερα, το κυβερνητικό έργο στην Οικονομία αμφισβητείται και από στελέχη
του ΠΑΣΟΚ. Εσείς, τι γνώμη έχετε;

ΑΠ.: Η κυβέρνηση αντί να μειώσει το κράτος περιορίζοντας τις δαπάνες και τις
σπατάλες του, αντί να χτυπήσει την φοροδιαφυγή που ζει και βασιλεύει, αντί να
κάνει αποκρατικοποιήσεις και τις μεγάλες διαρθρωτικές αλλαγές που απαιτούνται,
κινείται για την αντιμετώπιση του οικονομικού προβλήματος με δύο πολιτικές.
Την υπερφορολόγηση και την συναλλαγματική. Η πρώτη γονατίζει αυτούς που μόνιμα
πληρώνουν και επιτείνει έτσι την αδικία, εμποδίζει τις επενδύσεις, με άμεση
επίπτωση στο μεγάλο πρόβλημα της ανεργίας. Χρειάζονται διαρθρωτικές αλλαγές
στη Δημόσια Διοίκηση, στην αγορά εργασίας που είναι η περισσότερο παρεμβατική
στην Ευρώπη, στο ασφαλιστικό που καταρρέει, στο φορολογικό, στο τραπεζικό με
αποκρατικοποιήσεις. Το πολύ πολύ, πρέπει να μείνει κρατική η Εθνική Τράπεζα.
Όσο για την Παιδεία, αυτό που γίνεται δεν είναι μεταρρύθμιση, αλλά απορρύθμιση
και πρέπει να σταματήσει αμέσως.

ΕΡ.: Βλέπετε υποτίμηση της δραχμής το 1998, όπως προβλέπει ο κ. Κ. Μητσοτάκης;

ΑΠ.: Εκτιμώ ότι όχι. Όμως, η στήριξη της δραχμής θα έχει μεγάλο κόστος για την
Οικονομία, γιατί οι διαρθρωτικές αλλαγές που δεν έγιναν, την αφήνουν
περισσότερο εκτεθειμένη από τα άλλα ευρωπαϊκά νομίσματα.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16042N141</ED>
<ID>
ID:135623

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N14&aa=1</URL></REF>


Article

<CATEGORY>vin04</CATEGORY>

 <H5>Ολυμπιακή: Μονόδρομος η μετοχοποίηση
</H5><H2>30 ΕΡΩΤΗΣΕΙΣ
</H2><H2>ΘΕΟΔΩΡΟΣ ΤΣΑΚΙΡΙΔΗΣ
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

ΓΕΝΝΗΘΗΚΕ: Στην Αθήνα.

ΜΕΓΑΛΩΣΕ:... και μεγαλώνει.

ΣΠΟΥΔΑΣΕ: Στο εξωτερικό.

ΟΝΕΙΡΕΥΕΤΑΙ: Την επόμενη μέρα.

ΑΝΑΖΗΤΑ: Το «αύριο» της Ο.Α..

ΑΠΕΧΘΑΝΕΤΑΙ: Την αχαριστία.

ΝΟΣΤΑΛΓΕΙ: Τα φοιτητικά χρόνια.

ΠΙΣΤΕΥΕΙ:... και αγωνίζεται.

Η μετοχοποίηση της Ολυμπιακής Αεροπορίας είναι μονόδρομος, λέει ο νέος
πρόεδορς και διευθύνων σύμβουλος της εταιρείας, κ. Θεόδωρος Τσακιρίδης. Όπως ο
ίδιος επισημαίνει, η Ο.Α. δεν μπορεί να συνεχίσει άλλο έτσι και χρειάζεται
αλλαγή πορείας σε όλα τα επίπεδα. Όσο για το νέο οργανόγραμμα της εταιρείας, ο
κ. Τσακιρίδης αναφέρει ότι θα γίνει «εσωτερική επανάσταση».

ΕΡ.: Επιστροφή σε γνώριμα λημέρια;

ΑΠ.: Επιστροφή στις ρίζες.

ΕΡ.: Η «παρένθεση» των δύο χρόνων σάς απομάκρυνε από τα τεκταινόμενα στην Ο.Α.;

ΑΠ.: Παρών... εξ αποστάσεως.

ΕΡ.: Φύγατε με το ξεκίνημα της εξυγίανσης και επιστρέψατε με τη λήξη της. Το
εγχείρημα πέτυχε;

ΑΠ.: Απευθυνθείτε στους αρμοδίους.

ΕΡ.: Τι δεν έγινε, όσο λείψατε;

ΑΠ.: Όχι στην αντιπαράθεση με το παρελθόν.

ΕΡ.: Τι θα έπρεπε να αποφευχθεί;

ΑΠ.: Πολλά.

ΕΡ.: Μπορεί η Ο.Α. να επιβιώσει;

ΑΠ.: Ναι. Με μεγάλη προσπάθεια.

ΕΡ.: Θα τα καταφέρει χωρίς πλέον την κρατική στήριξη;

ΑΠ.: Δεν έχει άλλη επιλογή.

ΕΡ.: Η μετοχοποίηση είναι στα σχέδιά σας;

ΑΠ.: Είναι μονόδρομος.

ΕΡ.: Θα χρειαστεί καινούργιο πρόγραμμα εξυγίανσης;

ΑΠ.: Ο εκσυγχρονισμός είναι μια διαρκής διαδικασία.

ΕΡ.: Το βάρος πού θα πέσει;

ΑΠ.: Στους οφειλέτες.

ΕΡ.: Θα γίνουν μεγάλες αλλαγές;

ΑΠ.: Εκεί που πρέπει.

ΕΡ.: Ο νέος κανονισμός εργασίας θα προχωρήσει;

ΑΠ.: Είναι απαραίτητο.

ΕΡ.: Το οργανόγραμμα;

ΑΠ.: Εσωτερική επανάσταση.

ΕΡ.: Η ανανέωση του στόλου θα συνεχιστεί;

ΑΠ.: Οδηγός οι εξελίξεις.

ΕΡ.: Θα αποκτήσει η Ο.Α. την ευελιξία που της λείπει;

ΑΠ.: Δεν μπορεί να συνεχίσει άλλο έτσι.

ΕΡ.: Πώς θα γίνει αυτό;

ΑΠ.: Με τον... εξευρωπαϊσμό μας.

ΕΡ.: Θα φτάσει εγκαίρως η Ο.Α. στα Σπάτα;

ΑΠ.: Επιτάχυνση τώρα.

ΕΡ.: Μόνη της ή με συνεταίρους;

ΑΠ.: Όλα παίζονται.

ΕΡ.: Η απελευθέρωση των αερομεταφορών πώς θα αντιμετωπιστεί;

ΑΠ.: Με αλλαγή πορείας σ' όλα τα επίπεδα.

ΕΡ.: Θα αλλάξει η εμπορική πολιτική της Ο.Α.;

ΑΠ.: Φουλ επίθεση.

ΕΡ.: Θα αναζητηθούν καινούργιες συμμαχίες;

ΑΠ.: Η ισχύς εν τη ενώσει.

ΕΡ.: Με ποια κριτήρια;

ΑΠ.: Ισοτιμία, αμοιβαίο όφελος.

ΕΡ.: Η απελευθέρωση του χάντλιγκ σάς απασχολεί;

ΑΠ.: Ένας ακόμα βραχνάς.

ΕΡ.: Πώς θα αντιμετωπιστούν οι επιπτώσεις;

ΑΠ.: Με βελτίωση των υπηρεσιών και της ανταγωνιστικότητας.

ΕΡ.: Με τους εργαζόμενους πώς τα πάτε;

ΑΠ.: Ανάγκα και οι... θεοί πείθονται.

ΕΡ.: Τι μήνυμα τους στέλνετε;

ΑΠ.: Μας ενώνει το μέλλον της εταιρείας.

ΕΡ.: Οι επιβάτες της Ο.Α. να περιμένουν καλύτερες πτήσεις;

ΑΠ.: Πάντα στις υπηρεσίες τους.

ΕΡ.: Με ποια εταιρεία προτιμάτε να ταξιδεύετε;

ΑΠ.: Ούτε συζήτηση, Ο.Α.

ΕΡ.: Η ασφάλεια των πτήσεων παίζει ρόλο σ' αυτό;

ΑΠ.: Φυσικότατα.

ΕΡ.: Ποια εταιρεία ζηλεύετε;

ΑΠ.: Britisr Airways και Lufthansa.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16042N161</ED>
<ID>
ID:135624

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N16&aa=1</URL></REF>


Article

<CATEGORY>vin06</CATEGORY>

 <H5>ΕΠΑΝΕΡΧΕΤΑΙ Η ΚΟΙΝΟΠΡΑΞΙΑ ΤΟΥ ΜΕΤΡΟ ΜΕ ΝΕΑ ΠΡΟΤΑΣΗ
</H5><H2>Με διπλή σήραγγα θα σωθεί η Καπνικαρέα
</H2>
<AUTHOR>ΑΝΤΩΝΗΣ ΡΕΝΙΕΡΗΣ</AUTHOR>

Περιμένει ακέφαλος. Ο Μετροπόντικας, που διάνοιξε τη σήραγγα της γραμμής
Πεντάγωνο - Κεραμεικός από την Κατεχάκη μέχρι το Σύνταγμα, αποσυναρμολογήθηκε
και περιμένει ­ στην οδό Ριζάρη ­ να του αγοραστεί καινούργια κεφαλή και να
μεταφερθεί στη Δάφνη για να βοηθήσει στη διάνοιξη της σήραγγας της γραμμής
Δάφνη - Σεπόλια

Την κατασκευή διπλής σήραγγας, δεξιά και αριστερά από τον ιστορικό ναό της
Καπνικαρέας, προτείνει η κοινοπραξία Ολυμπιακό Μετρό Αθηνών (που κατασκευάζει
τα έργα για το Μετρό της Αθήνας), προκειμένου να μην πάθει ζημιές ο ναός και
να ξεπεραστούν τα προβλήματα με τις αρχαιότητες που πιθανόν υπάρχουν στην περιοχή.

Η ΠΡΟΤΑΣΗ της κοινοπραξίας, που αναφέρεται και στα υπόλοιπα προβλήματα που
υπάρχουν για τη διάνοιξη της σήραγγας από το Σύνταγμα μέχρι το Μοναστηράκι,
εξετάζεται ήδη από την εταιρεία Αττικό Μετρό Αθηνών (που εποπτεύει για
λογαριασμό του Ελληνικού Δημοσίου την κατασκευή του Μετρό), καθώς και από το
υπουργείο Περιβάλλοντος - Χωροταξίας και Δημοσίων Έργων και οριστική απόφαση
αναμένεται μέχρι τα μέσα Φεβρουαρίου. Μέχρι το ίδιο χρονικό διάστημα θα
υπάρξει και οριστική απόφαση αν τελικά θα ξαναναλάβει την κατασκευή του
συγκεκριμένου τμήματος η παραπάνω κοινοπραξία ή όχι. Θυμίζουμε ότι η κατασκευή
του τμήματος Σύνταγμα - Κεραμεικός του Μετρό της Αθήνας περιεκόπη από το
σύνολο της εργολαβίας, τον περασμένο Μάρτιο, λόγω των έντονων διαφωνιών που
υπήρξαν μεταξύ υπουργείου και κοινοπραξίας.

ΑΛΛΑΞΕ Ο ΕΠΙΚΕΦΑΛΗΣ

Έκτοτε όμως πολλά έχουν αλλάξει και τώρα όλα δείχνουν ότι υπάρχει σημαντική
επαναπροσέγγιση των δύο πλευρών και το πιθανότερο είναι ότι θα βρεθεί λύση,
ώστε και το τμήμα αυτό να κατασκευαστεί από την κοινοπραξία Ολυμπιακό Μετρό.
Φαίνεται ότι στην αλλαγή του κακού κλίματος που επικρατούσε στις σχέσεις των
δύο πλευρών συνέβαλε σημαντικά και η αντικατάσταση του επικεφαλής της
κοινοπραξίας στην Ελλάδα.

Συγκεκριμένα, εδώ και λίγες ημέρες επικεφαλής της κοινοπραξίας είναι ο Γάλλος
μηχανικός κ. Guy Hay's, σε αντικατάσταση του κ. Ματζεντί, ο οποίος είχε
τηρήσει άκαμπτη στάση στα περισσότερα προβλήματα που είχαν παρουσιαστεί.

ΚΙΝΗΣΗ ΚΑΛΗΣ ΘΕΛΗΣΗΣ

Ο κ. Hay's ήταν επικεφαλής της κοινοπραξίας στα έργα κατασκευής του Μετρό στο
Κάιρο, θεωρείται περισσότερο «μηχανικός» (δηλαδή φαίνεται να αντιλαμβάνεται
καλύτερα από τον προκάτοχό του τα τεχνικά προβλήματα που έχει το έργο) και ο
ορισμός του ως επικεφαλής ίσως να είναι και μία κίνηση καλής θέλησης της
κοινοπραξίας προς την ελληνική πλευρά, ώστε να εκτονωθεί η ένταση του
παρελθόντος μεταξύ των δύο πλευρών.

Αυτή η αλλαγή του επικεφαλής της κοινοπραξίας σε συνδυασμό με μια
διαλλακτικότητα που παρατηρείται στη στάση της κοινοπραξίας απέναντι του
Ελληνικού Δημοσίου, δημιουργεί την αισιοδοξία ότι τελικά θα βρεθούν λύσεις για
όλα τα εκκρεμή προβλήματα του Μετρό της Αθήνας, ώστε το έργο να προχωρήσει με
γοργότερους ρυθμούς.

ΜΕ ΝΕΟ ΜΗΧΑΝΗΜΑ

Στο πλαίσιο αυτό εξετάζεται και η νέα πρόταση της κοινοπραξίας για την
κατασκευή του τμήματος Σύνταγμα - Μοναστηράκι, που της έχει αφαιρεθεί. Η
κατασκευή θα γίνει χωρίς Μετροπόντικα, αφού διαπιστώθηκε ότι, λόγω του
υπεδάφους κάτω από την Ερμού, δεν μπορεί να εργαστεί το μηχάνημα. Έτσι θα
χρησιμοποιηθεί η νέα αυστριακή μέθοδος για τη διάνοιξη σηράγγων, που είναι
μέθοδος πιο αργή βέβαια, αλλά πιο σίγουρη για ασταθή υπεδάφη.

Θυμίζουμε ότι ο Μετροπόντικας, που διάνοιγε τη σήραγγα της γραμμής Πεντάγωνο -
Κεραμεικός, έχει ήδη αποσυναρμολογηθεί και έχει μεταφερθεί στην οδό Ριζάρη με
στόχο να μεταφερθεί στη Δάφνη και να αρχίσει από εκεί τη διάνοιξη της σήραγγας
της γραμμής Σεπόλια - Δάφνη και να συναντηθεί με τον άλλο Μετροπόντικα στον
Άγιο Ιωάννη, ώστε να συντομευτεί η διάνοιξη της σήραγγας.

ΤΟ ΚΟΣΤΟΣ ΤΗΣ ΚΕΦΑΛΗΣ

Αυτό θα γίνει μόλις συμφωνηθεί ποιος θα επιβαρυνθεί το κόστος, που είναι υψηλό
γιατί, εκτός των άλλων, θα πρέπει να αγοραστεί και καινούργια κεφαλή του
Μετροπόντικα, αφού η παλιά έχει μείνει κάτω από την Ερμού και θα αποτελεί
τμήμα της σήραγγας. Η κεφαλή αυτή κοστίζει από 2-4 δισεκατομμύρια δραχμές
(ανάλογα με το τι τύπος θα επιλεγεί).

Διευκρινίζεται ότι η παλιά κεφαλή έμεινε κάτω από την Ερμού επειδή δεν
μπορούσε να φύγει μαζί με τον υπόλοιπο Μετροπόντικα, διότι ­ στο μεταξύ ­ έχει
τοποθετηθεί η επένδυση της σήραγγας γεγονός που μειώνει τη διάμετρό της και η
κεφαλή του Μετροπόντικα δεν χωράει να φύγει προς τα πίσω! Έτσι θα πρέπει να
αγοραστεί νέα κεφαλή για τον Μετροπόντικα.

ΤΟ ΜΟΝΑΣΤΗΡΑΚΙ

Σχετικά με τη νέα πρόταση της κοινοπραξίας, δεν έχουν γίνει γνωστά και πολλά
πράγματα, ούτε αν συμφωνεί το ΥΠΕΧΩΔΕ με αυτήν. Εκείνο που είναι σίγουρο είναι
ότι προβλέπει τη διάνοιξη διπλής σήραγγας δίπλα από το ναό της Καπνικαρέας
(άνοδο και κάθοδο), που θα ενώνεται στον σταθμό του Μοναστηρακίου. Όμως
υπάρχει και εναλλακτική πρόταση για την κατασκευή μονής σήραγγας κάτω από το
ναό, αλλά με πρόσθετα μέτρα ασφαλείας, ώστε να μην κινδυνεύσει η ιστορική εκκλησία.

Όσον αφορά τον σταθμό του Μοναστηρακίου, που έχει πολλά προβλήματα ­ επειδή το
έδαφος είναι πολύ ασταθές ­ η πρόταση της κοινοπραξίας περιλαμβάνει κατασκευές
αποβάθρων μικρότερου πλάτους (ώστε να κερδηθεί χώρος), αλλά αυτό δεν φαίνεται
να το δέχεται η Αττικό Μετρό. Στο Μοναστηράκι απαιτούνται και πρόσθετα μέτρα
για να μην καταρρεύσει ο ναός της Παντάνασσας, που έχει ήδη πάθει ζημιές λόγω
των έργων, ενώ και η επένδυση του παλιού σταθμού (που είναι λίθινη) έχει
υποστεί ρωγμές, γεγονός που απαιτεί πρόσθετα μέτρα ασφαλείας κατά την
κατασκευή τού σταθμού της νέας γραμμής.

Αν οι δύο πλευρές (Ελληνικό Δημόσιο και κοινοπραξία) βρουν λύσεις στα παραπάνω
προβλήματα και κυρίως ποιος θα πληρώσει τα επιπλέον ποσά που απαιτούνται για
να υλοποιηθούν, τότε θεωρείται βέβαιο ότι και το τμήμα Σύνταγμα - Μοναστηράκι
θα κατασκευαστεί από την Ολυμπιακό Μετρό. Αν αυτό δεν επιτευχθεί, τότε η
καθυστέρηση που θα σημειωθεί στην κατασκευή του τμήματος αυτού θα ξεπεράσει τα
δύο χρόνια.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16042N171</ED>
<ID>
ID:135567

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N17&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Η εποχή του έμμεσου
</H2><H2></H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

ΘΑ ΕΠΡΕΠΕ να καταλάβω πως κάτι δεν πήγαινε καλά εδώ και χρόνια ­ εκεί, κάπου
στην ηλικία των 12 ή 13 ετών, όταν δεν απολάμβανα τόσο το προεφηβικό φλερτ του
ντροπαλού συνομηλίκου, όσο την εκ των υστέρων ανταλλαγή εμπειριών με τη
φιλενάδα μου, στο τηλέφωνο ή καθ' οδόν προς το σχολείο. Μάλλον ήταν η πρώτη
φορά που αξιολόγησα το έμμεσο βίωμα, την αναπαραγωγή, τη... ζύμωση, ως πιο
σημαντικά από το αυθεντικό.

Τώρα, πλέον, συνειδητοποιώ πως αυτός είναι ο κανόνας ­ όχι μόνο για μένα, αλλά
για τους περισσότερους από μας, τους θύτες και τα θύματα των μεγαλουπόλεων και
αυτού που συνήθως αποκαλούμε «σύγχρονο τρόπο ζωής». Τα παιδιά μας μπορεί να
γνωρίζουν τα πάντα για τα ζώα, από τα βιβλία τους ή την τηλεόραση, αλλά δεν
έχουν δει ποτέ με τα μάτια τους ένα άλογο, ένα σκιουράκι ή μια αλεπού. Στις
«προνομιούχες» γειτονιές, όπου υπάρχουν ακόμη άμαξες, οι μαμάδες φέρνουν τα
μωρά και τους δείχνουν την πραγματικότητα ­ το τετράποδο.

Περιμένουμε τις καλοκαιρινές διακοπές για να επιτρέψουμε στον εαυτό μας να δει
το φως, τα χρώματα, το απέραντο μπλε. Στον υπόλοιπο χρόνο εξαντλούμε τις
αισθητικές μας ανάγκες με τις κινηματογραφικές ταινίες, ενδεχομένως ορισμένοι
με κάποιες εκθέσεις ζωγραφικής, αλλά ­ κυρίως ­ με τη μελέτη κατάλληλων
συνδυασμών γραβάτας-πουκάμισου, γόβας-φούστας κ.λπ.

Όταν βρισκόμαστε με τους φίλους μας, με αυτούς που αγαπάμε από πάντα ή από
χθες, μιλάμε για τα βιβλία που διαβάσαμε, τις ταινίες που είδαμε, τους κοινούς
γνωστούς, τον Σημίτη και τον Άκη, τα μωρά μας ­ σπάνια, όμως, μιλάμε για μας,
για τους φόβους μας και αυτά τα ανεβοκατεβάσματα διάθεσης που δεν
καταλαβαίνουμε πού οφείλονται, μπορεί απλώς να μεγαλώνουμε.

Οι μέρες περνούν, εμείς προτιμούμε την ασφάλεια του έμμεσου από τον κίνδυνο
του αυθεντικού, του απρόβλεπτου, το απρόσωπο από το προσωπικό, οτιδήποτε για
να αποφύγουμε το εν δυνάμει επώδυνο. Είναι γι' αυτό μάλλον που νομίζουμε ότι
βλέπουμε το έβδομο θαύμα του κόσμου όταν ένα μωρό μάς χαμογελάσει στις 6.30 το
πρωί ­ ή όταν καταφέρουμε να κλέψουμε ένα μεσημέρι χωρίς «αντικειμενική κρίση».

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16042N172</ED>
<ID>
ID:135663

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N17&aa=2</URL></REF>


Article

<CATEGORY>vin06</CATEGORY>

 <H5>Ο ΦΙΛΙΠΠΙΝΕΖΟΣ ΑΝΘΥΠΟΠΛΟΙΑΡΧΟΣ ΠΕΡΑΣΕ ΤΟ ΚΥΠΡΙΑΚΟ ΦΟΡΤΗΓΟ ΠΟΛΥ ΚΟΝΤΑ ΣΤΑ ΒΡΑΧΙΑ
</H5><H2>Λάθος πορεία για το «Flare»
</H2>
Ώρες αγωνίας ζουν οι συγγενείς των Ελλήνων ναυτικών των φορτηγών πλοίων
«Flare» και «Άγιος Παντελεήμων», τα οποία ναυάγησαν το πρώτο το απόγευμα της
Παρασκευής ενώ έπλεε 40 ναυτικά μίλια από τις ακτές του Καναδά και το δεύτερο
στ' ανοικτά της Σαρδηνίας, το απόγευμα του Σαββάτου.ΜΕΧΡΙ στιγμής έχει
διασωθεί ο γ' μηχανικός τού πλοίου «Άγιος Παντελεήμων» Σπύρος Σκαρμούτσος, ο
οποίος περισυνελέγη μαζί με έναν Πακιστανό ναυτικό από την ιταλική ακτοφυλακή.
Από το πρώτο ναυάγιο έχουν περισυλλεγεί 15 πτώματα, η αναγνώριση των οποίων
πρόκειται να γίνει σήμερα από εκπρόσωπο της πλοιοκτήτριας εταιρείας που
βρίσκεται ήδη στον Καναδα, ενώ μέχρι στιγμής έχουν διασωθεί τέσσερις αλλοδαποί ναυτικοί.

Σύμφωνα με πληροφορίες από την καναδική ακτοφυλακή, ο Φιλιππινέζος
ανθυποπλοίαρχος του κυπριακού φορτηγού πλοίου «Flare», ο οποίος είχε βάρδια
την ώρα του ναυαγίου, ακολούθησε διαφορετική πορεία από την κανονική και
πέρασε πολύ κοντά από τις βραχονησίδες του Σεν Τζόουνς, με αποτέλεσμα το
σκάφος να προσκρούσει πάνω στα βράχια και να υποστεί ρήγμα.

Το υπό σημαία Ονδούρας ελληνόκτητο φορτηγό πλοίο «Άγιος Παντελεήμων» με
εννεαμελές πλήρωμα (τέσσερις Έλληνες και πέντε Πακιστανούς) έπλεε 28 ναυτικά
μίλια Νοτιοδυτικά της Σαρδηνίας, όταν άρχισε να παίρνει επικίνδυνη κλίση
εξαιτίας μετατόπισης του φορτίου του. Δύο ώρες αργότερα, λίγο πριν από τις έξι
το απόγευμα του Σαββάτου, βυθίστηκε, ενώ το πλήρωμα μπήκε σε σωσίβιους λέμβους
και το εγκατέλειψε.

Οι Έλληνες ναυτικοί τού υπό σημαία Ονδούρας φορτηγού πλοίου είναι οι:
Κωνσταντίνος Παπαστρατής πλοίαρχος, Χρήστος Δαβιώτης υποπλοίαρχος και Χότζα
Μεμέτ Σελαεντίν ναύτης. Τα ονόματα των Ελλήνων ναυτικών του κυπριακού φορτηγού
πλοίου είναι οι: Ζαννης Γεωργούλης πλοίαρχος, Πολυχρόνης Ψωμάς υποπλοίαρχος,
Σπυρίδων Φερεντίνος β' μηχανικός και Ιωάννης Βεναρδής μάγειρας.

Τραγικό παιχνίδι έπαιξε η μοίρα στην οικογένεια Φερεντίνου από τη Βόνιτσα. Τα
δύο αδέλφια Σπύρος και Δημήτρης εργάζονταν εναλλάξ ανά πέντε μήνες στο
«Flare». Τώρα ήταν η σειρά του Σπύρου, ο οποίος και αγνοείται.

Σύμφωνα με καταγγελία της Πανελλήνιας Ένωσης Μηχανικών Εμπορικού Ναυτικού
(ΠΕΜΕΝ) και της Πανελλήνιας Ένωσης Πρακτικών Μηχανικών-Θερμαστών (ΣΤΕΦΕΝΣΩΝ),
τα δύο πλοία ήταν υπερήλικα και υψηλού κίνδυνου. Σε κοινή
ανακοίνωση-καταγγελία τα δυο ναυτεργατικά σωματεία αναφέρουν ότι έχουν
πληροφορίες ότι το «Flare» «ήταν υποσυντήρητο και δεν διέθετε τα απαιτούμενα
σωστικά μέσα».

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16042N181</ED>
<ID>
ID:135568

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N18&aa=1</URL></REF>


Article

<CATEGORY>vin06</CATEGORY>

 <H2>Εισαγγελική έρευνα για τον θάνατο του 5χρονου από μηνιγγίτιδα
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

ΞΑΝΘΗ

ΠΡΟΚΑΤΑΡΚΤΙΚΗ εξέταση, για τον θάνατο του 5χρονου Βασίλη Κούρτογλου, διέταξε η
εισαγγελέας Πρωτοδικών Ξάνθης κ. Ειρήνη Αποστόλου και ανέθεσε την υπόθεση σε
αρμόδιο τακτικό ανακριτή.

Η εξέταση αρχίζει σήμερα, ύστερα από τη δημοσιότητα που πήρε το θέμα και αφού
η κ. Αποστόλου μελέτησε τη μηνυτήρια αναφορά, που κατέθεσε η μητέρα του
παιδιού κ. Κωνσταντινιά Κούρτογλου από τη Θαλασσιά Ξάνθης και καταλογίζει
ευθύνες σε γιατρούς, στον πρόεδρο του νοσοκομείου και υπαλλήλους για τον
θάνατο του παιδιού της ­ από μηνιγγίτιδα, στις 14 Νοεμβρίου 1997 ­ όπως
αναφέρει η ίδια.

Μέσα στην ερχόμενη βδομάδα ο ανακριτής θα καλέσει να καταθέσουν τον πρόεδρο
του Νοσοκομείου Ξάνθης κ. Άγγελο Σαββανίδη, τους γιατρούς που εφημέρευαν στο
Γ.Ν. στις 13 και 14 Νοεμβρίου, το πλήρωμα του ασθενοφόρου, με το οποίο
μεταφέρθηκε ο μικρός Βασίλης στο Νοσοκομείο της Αλεξανδρούπολης, μάρτυρες που
προτείνει η μητέρα και μεταξύ άλλων τον ιδιώτη γιατρό της Ξάνθης κ. Γιάννη
Διονυσίου, ο οποίος διέγνωσε πως το παιδί είχε προσβληθεί από οξεία
μηνιγγίτιδα, και άλλους, οι οποίοι θα κριθούν απαραίτητοι κατά την πορεία της
ανακριτικής διαδικασίας.

Στο μεταξύ συνεχίζεται στο κρατικό Νοσοκομείο της Ξάνθης η ΕΔΕ ­ που
διεξάγεται με εντολή του προέδρου του Δ.Σ. του ιδρύματος ­ για το πλήρωμα του
ασθενοφόρου, το οποίο μετέφερε το παιδί και τη μητέρα του, στο περιφερειακό
Νοσοκομείο της Αλεξανδρούπολης. Η ΕΔΕ αυτή γίνεται για να διαπιστωθεί, πόσο
και για ποιο λόγο αργοπόρησε το ασθενοφόρο να φθάσει στην Αλεξανδρούπολη και
για το ποιος ή ποιοι ευθύνονται από το πλήρωμά του.

Επίσης για να διαπιστωθεί αν η αργοπορία του ασθενοφόρου συνετέλεσε ­ κατά ένα
τρόπο ­ στο να επιβαρυνθεί η κατάσταση της υγείας του παιδιού, το οποίο ήδη
βρισκόταν σε κώμα, κατά τη μεταφορά όπως ισχυρίζεται η μητέρα του, κ.
Κωνσταντινιά Κούρτογλου.

Το Νοσοκομείο Ξάνθης θα διενεργήσει ΕΔΕ και για τους γιατρούς, που εξέτασαν το
παιδί στις 13 και 14 Νοεμβρίου, για να διερευνηθεί αν και κατά πόσο οι γιατροί
που εφημέρευαν τις δύο αυτές μέρες ενήργησαν σωστά, δεν επέδειξαν αμέλεια,
έκαναν την ορθολογική γνωμάτευση για το περιστατικό, τι φαρμακευτική αρωγή
χορήγησαν στο παιδί (σ.σ. η μάνα αναφέρει πως του έδωσαν «ντεπόν» για να του
«πέσει» ο πυρετός), γιατί έβαλαν νάρθηκα στο πόδι του Βασιλάκη, αφού δεν
διέγνωσαν κάποιο κάταγμα, κ.λπ.

ΕΞΗΓΗΣΕΙΣ

Πάντως, ο πρόεδρος του Νοσοκομείου Ξάνθης κ. Άγγελος Σαββανίδης, όταν ρωτήθηκε
γιατί επιλέχθηκε η λύση μεταφοράς του παιδιού στην Παιδιατρική Κλινική της
Αλεξανδρούπολης, απάντησε: «Το δικό μας νοσοκομείο δεν διαθέτει παιδιατρικό
τμήμα ή κλινική. Προκηρύξαμε δύο φορές τις θέσεις διευθυντή, επιμελητών Α' και
Β', μία φορά το 1996 και άλλη μία το 1997. Καμία από τις τρεις αυτές θέσεις
δεν καλύφθηκε. Αρχές Φεβρουαρίου, θα προκηρύξουμε και πάλι τις θέσεις. Αν όλα
πάνε καλά, τότε πιστεύω πως μέσα στον Μάιο ή τον Ιούνιο θ' αποκτήσει
Παιδιατρική Κλινική το Νοσοκομείο της Ξάνθης».

Σε ερώτηση, επίσης, γιατί προτιμήθηκε το Νοσοκομείο της Αλεξανδρουπολης και
όχι της Καβάλας, που διαθέτει σύγχρονη Παιδιατρική Κλινική, ο πρόεδρος του
νοσοκομείου απάντησε πως στην Αλεξανδρούπολη υπάρχουν καθηγητές. Το Νοσοκομείο
Καβάλας απέχει από την Ξανθη μόνο 56 χλμ. και της Αλεξανδρούπολης 120 χλμ.
Πολλά παιδιά έχουν μεταφερθεί από την Ξάνθη στην Καβάλα με βαριά περιστατικά
και θεραπεύτηκαν και ποτέ δεν υπήρξε καμιά διαμαρτυρία. Και αυτή η περίπτωση
θα ζητήσουν να εξετασθεί από τον ανακριτή, οι συνήγοροι της μητέρας του παιδιού.

ΑΠΟ ΤΟΝ ΝΟΕΜΒΡΙΟ

Στις 23 Νοεμβρίου του 1997 είχε επισκεφθεί την Ξάνθη ο υφυπουργός Υγείας κ.
Μανώλης Σκουλάκης, στο πλαίσιο περιοδείας του στη Θράκη. Από τη μητέρα του
Βασιλάκη είχε τεθεί υπόψη του υφυπουργού το περιστατικό θανάτου του παιδιού κι
εκείνος έδωσε αμέσως εντολή να αρχίσει ΕΔΕ για να διαπιστωθεί αν υπήρχαν και
σε ποιο βαθμό ευθύνες ή αμέλεια από γιατρούς του κρατικού Νοσοκομείου Ξάνθης.
Πενήντα έξι μέρες από τότε η ΕΔΕ εκείνη δεν άρχισε, όπως διαβεβαιώνουν και οι
υπεύθυνοι του Νοσοκομείου Ξάνθης.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16042N182</ED>
<ID>
ID:135633

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N18&aa=2</URL></REF>


Article

<CATEGORY>vin06</CATEGORY>

 <H2>«Γολγοθάς» για 81 επιβάτες της Ο.Α. το ταξίδι για τη Βιέννη
</H2>
ΣΕ ΓΟΛΓΟΘΑ εξελίχθηκε χθες για 81 επιβάτες της Ολυμπιακής Αεροπορίας το ταξίδι
τους για τη Βιέννη. Τελικά, ύστερα από πολύωρη ταλαιπωρία, παρέμειναν στην
Αθήνα και θα ταξιδέψουν σήμερα.

Το αεροσκάφος τύπου Boeing 737-200, που θα τους μετέφερε στον προορισμό τους,
αναχώρησε από το αεροδρόμιο του Ελληνικού με περίπου τρεις ώρες καθυστέρηση,
αλλά λίγο μετά την απογείωσή του παρουσίασε τεχνική βλάβη στον αέρα και
επέστρεψε στην Αθήνα.

Όλα ξεκίνησαν λίγο μετά τις 4 χθες το απόγευμα. Το αεροσκάφος της Ο.Α. με τους
81 επιβάτες, που θα εκτελούσε την πτήση 159 προς τη Βιέννη, ξεκίνησε τη
διαδικασία απογείωσης. Η πτήση, που είχε επηρεαστεί από τις πρωινές
καθυστερήσεις των δρομολογίων προς τη Θεσσαλονίκη (λόγω ομίχλης), είχε ήδη
καθυστερήσει τρεις ώρες.

Λίγο μετά την απογείωση του αεροσκάφους και ενώ βρισκόταν πάνω από την
Τανάγρα, ο πιλότος του κ. Δριμούσης διαπίστωσε ότι δεν ανέβαιναν οι τροχοί.

Ο ίδιος μίλησε με την Τεχνική Διεύθυνση της Ο.Α. στο Ελληνικό, από την οποία
πήρε εντολή να επιστρέψει στο αεροδρόμιο.

Το αεροσκάφος επέστρεψε στο Ελληνικό στις 4.50 μ.μ., αφού προηγουμένως άδειασε
τα καύσιμά του πάνω από τη θαλάσσια περιοχή του Σαρωνικού. Οι τεχνικοί της Ο.Α
διαπίστωσαν ότι υπήρχε πρόβλημα στο υδραυλικό του σύστημα.

Τελικά, η πτήση ματαιώθηκε επειδή, σύμφωνα με τους υπευθύνους της Ο.Α, το
αεροδρόμιο της Βιέννης δεν επιτρέπει την προσγείωση αεροσκαφών Boeing 737-200
(προκαλούν δυνατό θόρυβο) τις βραδινές ώρες.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16042N183</ED>
<ID>
ID:135672

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N18&aa=3</URL></REF>


Article

<CATEGORY>vin06</CATEGORY>

 <H2>Χόρεψαν οι εφημεριδοπώλες της Θεσσαλονίκης
</H2>
ΤΟΝ ΚΑΘΙΕΡΩΜΕΝΟ ετήσιο χορό και κοπή της βασιλόπιτας πραγματοποίησαν οι
εφημεριδοπώλες της Θεσσαλονίκης.

Η αίθουσα του νυχτερινού κέντρου όπου πραγματοποιήθηκε η εκδήλωση το βράδυ της
περασμένης Κυριακής, κατακλύστηκε από μέλη του Συνδέσμου Εφημεριδοπωλών
Θεσσαλονίκης και από τις οικογένειές τους.

Την εκδήλωση τίμησαν με την παρουσία τους βουλευτές της Θεσσαλονίκης και
εκπρόσωποι φορέων. Στη γιορτή παρευρέθησαν εκπρόσωποι του Πανελληνίου
Συνδέσμου Εφημεριδοπωλών και του Ταμείου Συντάξεως Εφημεριδοπωλών και
Υπαλλήλων Πρακτορείων Θεσσαλονίκης.

Εξάλλου, στη διάρκεια της εκδήλωσης τιμήθηκε για τις πολύχρονες και πολύτιμες
υπηρεσίες του στον κλάδο ο πρόεδρος της Ένωσης Εφημεριδοπωλών Αθηνών κ.
Μητρόπουλος ­ στον οποίο ο συνάδελφός του από τη Θεσσαλονίκη, κ. Κουρέτας,
απένειμε πλακέτα (φωτό).

Το φλουρί κέρδισε ο βουλευτής της Ν.Δ. κ. Βασίλης Παπαγεωργόπουλος.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16042N184</ED>
<ID>
ID:135699

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N18&aa=4</URL></REF>


Article

<CATEGORY>vin06</CATEGORY>

 <H5>ΠΑΡΑ ΤΑ (ΕΛΛΙΠΗ, ΤΕΛΙΚΑ) ΜΕΤΡΑ ΤΗΣ ΑΣΤΥΝΟΜΙΑΣ ΠΟΥ ΑΔΕΙΑΣΑΝ ΜΕΡΙΚΟΥΣ ΔΡΟΜΟΥΣ,
ΤΑ ΚΥΚΛΩΜΑΤΑ ΤΩΝ ΝΟΝΩΝ-ΠΑΡΚΑΔΟΡΩΝ ΕΠΙΜΕΝΟΥΝ ΣΤΗΝ ΕΠΙΚΕΡΔΗ ΑΣΥΔΟΣΙΑ ΤΟΥΣ
ΚΡΥΒΟΝΤΑΣ ΤΑ ΑΥΤΟΚΙΝΗΤΑ ΣΕ ΣΚΟΤΕΙΝΑ ΔΡΟΜΑΚΙΑ </H5><H5>Στον εισαγγελέα για εκβιασμό
</H5><H2>Συνεχίζεται το αλαλούμ με το παρκάρισμα στα κέντρα
</H2>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

Στο Γκάζι. Τα δρομάκια γύρω από τα κέντρα «Ιερά Οδός», «Χάος» και «Γκάζι»
δέχονται πλέον τον κύριο όγκο των Ι.Χ. των θαμώνων τους

Σε καμουφλάζ προχώρησαν οι παρκαδόροι των νυχτερινών κέντρων της Αθήνας. Μετά
την κατακραυγή που προκάλεσαν την περασμένη εβδομάδα οι αποκαλύψεις των
«ΝΕΩΝ», τα κυκλώματα των παρκαδόρων, επιχειρώντας να κρατήσουν τα προσχήματα,
διοχετεύουν τώρα τον κύριο όγκο των Ι.Χ. των πελατών τους σε γειτονικά στενά.

ΒΡΑΔΥ Παρασκευής, η ευρύτερη περιοχή στο Γκάζι παρουσίαζε την ακόλουθη εικόνα.
Σε έκταση ενός τετραγωνικού χιλιομέτρου, γύρω από τα τρία μεγάλα κέντρα
διασκέδασης της Ιεράς οδού ­ «Χάος», «Γκάζι», «Ιερά Οδός» ­ οι δρόμοι είχαν
μετατραπεί σε απέραντα πάρκινγκ! Οι παρκαδόροι των τριών κλαμπ, με εντολή των
ανωτέρων τους, έβγαλαν τις πράσινες φωσφοριζέ στολές τους και φρόντιζαν να
μεταφέρουν τα Ι.Χ. των θαμώνων τους στους παράπλευρους μισοσκότεινους δρόμους
και στενά. Με αριστοτεχνικές κινήσεις, έχοντας εκπαιδευτεί κατάλληλα,
μετέτρεπαν τα στενά δρομάκια πίσω από το Γκάζι σε μακρόστενες ζώνες πάρκινγκ!

Λεωφόρος Βουλιαγμένης. Μπροστά από το κέντρο «Απόλλων» τα αυτοκίνητα
σταθμεύουν κάθετα στο πεζοδρόμιο. Οι περαστικοί πρέπει να κατέβουν στο
οδόστρωμα αν θέλουν να προσπεράσουν το κατάστημα

Είχαν προηγηθεί βεβαίως οι επισκέψεις των ανδρών της Τροχαίας. Σε μία
προσπάθεια να συγκρατήσουν την ανεξέλεγκτη δράση των μπράβων-παρκαδόρων που
έχουν μετατρέψει τους κεντρικούς δρόμους, τις πλατείες και τα πεζοδρόμια της
Αθήνας σε Ι.Χ. πάρκινγκ, την προηγούμενη εβδομάδα μοίρασαν δεκάδες κλήσεις
στους κατόχους των Ι.Χ. αυτοκινήτων. Δεν έπραξαν το ίδιο όμως και έναντι των
υπευθύνων αυτής της κατάστασης, όπως είχε εξαγγείλει η διοίκηση της Τροχαίας Αθηνών.

Ήταν 1: 30 π.μ., όταν η Ιερά οδός, μπροστά από το κέντρα «Χάος» και «Ιερά
Οδός», είχε μεταμφιεστεί. Στις κεντρικές εισόδους των τριών κέντρων τα
πολυάριθμα αυτοκίνητα των θαμώνων τους, που μέχρι πρότινος προκαλούσαν
κυκλοφοριακό έμφραγμα, ως διά μαγείας είχαν εξαφανιστεί. Λες και τα γνωστά
κλαμπ χτυπήθηκαν ξαφνικά από αναδουλειά...

Η αρχική έκπληξη, ωστόσο, γρήγορα διαλύθηκε. Ο αριθμός των παρκαρισμένων
αυτοκινήτων που έπνιγαν την Ιερά Οδό δεν αποτελούσε βαρόμετρο για την
καταγραφή της κίνησης που είχαν τα κλαμπ το βράδυ της Παρασκευής. Η περιήγηση
στους γύρω δρόμους έλυσε μονομιάς το μυστήριο. Η θάλασσα των Ι.Χ. αυτοκινήτων,
που με ιδιαίτερα επιμελημένο τρόπο είχαν καλύψει κάθε επιφάνεια, αποκάλυψε την
κοσμοσυρροή. Ανάμεσα στα γερασμένα βιομηχανικά κτίρια στο Γκάζι ξεπρόβαλλαν
νεαροί παρκαδόροι που φρόντιζαν να εκμεταλλεύονται κάθε τετραγωνικό μέτρο. Το
ίδιο επιχειρούσαν να πράξουν και οι παρκαδόροι στο κέντρο «Απόλλων» που
βρίσκεται στη Λεωφόρο Βουλιαγμένης. Μπροστά από την είσοδο του καταστήματος
έστεκαν οι επικεφαλής των παρκαδόρων, που έκαναν νόημα στους πελάτες τους να
συνεχίσουν στο βάθος της λεωφόρου. Εκεί τους περίμεναν οι «περιφερειακοί»
παρκαδόροι του κέντρου, οι οποίοι, όταν δεν μπορούσαν να παρκάρουν επί της
Βουλιαγμένης, διοχέτευαν την κίνηση στους κάθετους και παράλληλους δρόμους.

Λεωφόρος Συγγρού. Οι παρκαδόροι του ρεστοράν «Mezzo-Mezzo» προσπαθούν να
συμβιβάσουν τα ασυμβίβαστα. Ελλείψει πάρκινγκ, το διπλοπαρκάρισμα στη Συγγρού
είναι αναπόφευκτο

Την ίδια στιγμή, ωστόσο, άλλα νυχτερινά κέντρα στο κέντρο της πόλης δεν
έδειξαν καμία διάθεση να αλλάξουν τις συνήθειές τους και να συμμορφωθούν με
τις υποδείξεις της Τροχαίας. Η επιχείρηση παρκαρίσματος έναντι αδρού
φιλοδωρήματος που έχει στηθεί έξω από τα μεγάλα κέντρα διασκέδασης είναι πολύ
επικερδής και στέρεη για να απεμπολήσει έστω και μέρος των «κεκτημένων»
δικαιώματα της. Όσο οι επιφορτισμένοι για την τάξη φορείς επιχειρούν με ελλιπή
μέτρα να διασκεδάζουν τις αντιδράσεις για τις ευθύνες που τους αναλογούν τόσο
φαίνεται ότι οι χιλιάδες θαμώνες των νυχτερινών κέντρων θα εξακολουθήσουν, για
πολύ καιρό ακόμη, να πληρώνουν για το παρκάρισμα του αυτοκινήτου τους σε
δημόσιους χώρους υπακούοντας στους νέους κανόνες διασκέδασης που έχουν
επιβάλει τα κυκλώματα των νονών-παρκαδόρων. Η διασταύρωση των οδών Καλλιρρόης
και Βουλιαγμένης αποτελεί χαρακτηριστικό παράδειγμα για το πώς η κυκλοφορία
στις κεντρικές οδικές αρτηρίες της Αθήνας ρυθμίζεται από τους «τροχονόμους»
των κέντρων διασκέδασης. Η παρουσία του «Romeo», που δεν διαθέτει πάρκινγκ,
λειτουργεί σαν μαγνήτης για εκατοντάδες αυτοκίνητα, μετατρέποντας την γύρω
περιοχή σε μια απέραντη μάζα Ι.Χ. Η εικόνα των διπλοπαρκαρισμένων αυτοκινήτων
στις νησίδες και στους δρόμους δίνουν την εντύπωση ότι από εκεί δεν διέρχονται
περιπολικά της Τροχαίας το βράδυ.

Την ίδια ώρα οι παρκαδόροι του ρεστοράν «Mezzo-Mezzo» προσπαθούσαν με
φιλότιμες προσπάθειες να συμβιβάσουν τα ασυμβίβαστα. Από τη μια, όπως λένε οι
ίδιοι, «το μαγαζί πρέπει να δουλέψει και να εξυπηρετηθούν οι πελάτες που δεν
βρίσκουν να παρκάρουν», από την άλλη όμως, αντιλαμβάνονται ότι και η Συγγρού
δεν πρέπει να στενεύει απότομα βάζοντας σε κίνδυνο τους διερχόμενους οδηγούς.
Για τον λόγο αυτό έχουν μετατρέψει χώρο γειτονικού βενζινάδικου σε ασφυκτικά
γεμάτο πάρκινγκ.

ΣΤΟΝ ΕΙΣΑΓΓΕΛΕΑ πρόκειται να οδηγηθούν σήμερα ο Γιώργος Βεντούρης (ξάδελφος
του γνωστού εφοπλιστή Γιώργου Βεντούρη) και ο ιδιωτικός υπάλληλος Γιώργος
Αφεντάκης, οι οποίοι συνελήφθησαν το μεσημέρι του Σαββάτου, στην πλατεία
Δημαρχείου του Πειραιά, την ώρα που έπαιρναν προσημειωμένη επιταγή (την
επιχείρηση έστησαν αστυνομικοί του Τμήματος Δίωξης Εκβιαστών) από τον
πλοιοκτήτη Μιχαήλ Κουργιάλη. Όπως προέκυψε από την ανάκριση που ακολούθησε, ο
Γιώργος Βεντούρης σχεδίαζε στα μέσα του περασμένου Νοεμβρίου να πωλήσει στον
Μιχαήλ Κουργιάλη ένα πλοίο του έναντι του ποσού των 280.000 δολαρίων. Επειδή,
όμως, ο τελευταίος αρνήθηκε την αγορά, ο Γιώργος Βεντούρης ­ σύμφωνα με τους
αστυνομικούς ­ απαίτησε μερικές μέρες αργότερα εκβιαστικά, με την απειλή
όπλου, αποζημίωση, χτυπώντας τον με τη λαβή του όπλου. Προς το τέλος του μήνα
­ και πάλι με την απειλή όπλου ­ του απέσπασε δυο επιταγές συνολικού ύψους
δέκα εκατομμυρίων δραχμών, ενώ μια εβδομάδα αργότερα του ζήτησε, πάλι
εκβιαστικά, 2.800.000 δραχμές. Τοτε, ο Μιχαήλ Κουργιάλης απευθύνθηκε στην
Ασφάλεια Αττικής. Οι αστυνομικοί προσημείωσαν επιταγή 1.100.000 δραχμών. Ο
Γιώγος Βεντούρης, συνοδευόμενος από τον Γιώργο Αφεντάκη, έφτασε στο ραντεβού
που του έδωσε ο πλοιοκτήτης το μεσημέρι του Σαββάτου και μόλις πήρε την
επιταγή συνελήφθη από τους αστυνομικούς. Στο σπίτι του πρώτου οι αστυνομικοί
βρήκαν ένα πιστόλι και 21 φυσίγγια.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N20</CAT>
<ED>
Κωδικός άρθρου: A16042N201</ED>
<ID>
ID:135569

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N20&aa=1</URL></REF>


Article

<CATEGORY>vin06</CATEGORY>

 <H5>ΘΕΣΣΑΛΟΝΙΚΗ
</H5><H2>Απαγορεύουν στους περιοίκους και αφήνουν μόνο τους πελάτες των καταστημάτων!
</H2>
ΘΕΣΣΑΛΟΝΙΚΗ.

Γραφείο Βόρειας Ελλάδας

ΚΑΤΑΓΓΕΛΙΕΣ κατοίκων της Θεσσαλονίκης για τις δραστηριότητες υπαλλήλων
νυχτερινών κέντρων και ανθρώπων της νύχτας στην παράνομη εκμετάλλευση των
χώρων στάθμευσης έξω από καταστήματα, γίνονται τον τελευταίο καιρό καθημερινά
στην Τροχαία αλλά και στις δημοτικές υπηρεσίες, και στη Θεσσαλονίκη. Μετά τις
αποκαλύψεις των «ΝΕΩΝ» για τα κυκλώματα των παρκαδόρων που δρουν έξω από
νυχτερινά κέντρα της Αθήνας αποκομίζοντας μεγάλα χρηματικά ποσά από την
παράνομη εκμετάλλευση χώρων στάθμευσης, το θέμα απασχολεί πρόσφατα και τις
αστυνομικές αρχές στη Θεσσαλονίκη. Σύμφωνα με όσα καταγγέλλουν ένοικοι σε
πολυκατοικίες και κοντά σε σημεία της πόλης όπου λειτουργούν νυχτερινά κέντρα,
διάφοροι υπάλληλοι ­ με ειδική περιβολή ­ αναλαμβάνουν να παρκάρουν τα
αυτοκίνητα των πελατών σε πεζοδρόμια, ακάλυπτους χώρους, ακόμα και σε διπλές
σειρές με αμοιβή που εισπράττουν απευθείας από τους ιδιοκτήτες των
αυτοκινήτων. Όπως ανακοινώθηκε χθες από τη Διεύθυνση Τροχαίας Θεσσαλονίκης και
στα τρία Τμήματα έχουν κατατεθεί τον τελευταίο καιρό δεκάδες έγγραφες αναφορές
και υπομνήματα, ενώ τα τηλεφωνήματα διαμαρτυρίας των πολιτών αποτελούν
καθημερινό φαινόμενο. Σύμφωνα με όσα καταγγέλλονται, οι ειδικοί αυτοί
υπάλληλοι που προσλαμβάνονται από τους ιδιοκτήτες των νυχτερινών κέντρων
καταλαμβάνουν κάποιο χώρο μπροστά από το κατάστημα και σε απόσταση δεκάδων
μέτρων από την είσοδό του και στη συνέχεια τον «προστατεύουν» από τους οδηγούς
αυτοκινήτων που δεν είναι πελάτες του καταστήματος, τοποθετώντας ειδικούς
κώνους. Τα άτομα αυτά απαγορεύουν αυθαίρετα να σταθμεύσουν σ' αυτούς τους
χώρους αυτοκίνητα που δεν ανήκουν σε πελάτες του καταστήματος. Στη
Θεσσαλονίκη, τα περισσότερα νυχτερινά παράνομα πάρκινγκ λειτουργούν από τις 9
το βράδυ μέχρι τις πρώτες πρωινές ώρες, κυρίως στην περιοχή των Σφαγείων, όπου
τα τελευταία χρόνια λειτουργούν πολλά νυχτερινά κέντρα χωρίς να υπάρχουν οι
κατάλληλοι χώροι στάθμευσης, αλλά και σε κεντρικούς δρόμους της πόλης, στην
οδό Αγίου Δημητρίου, Αγγελάκη κ.α.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N21</CAT>
<ED>
Κωδικός άρθρου: A16042N211</ED>
<ID>
ID:135570

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N21&aa=1</URL></REF>


Article

<CATEGORY>vin06</CATEGORY>

 <H5>Ο «ΗΡΩΙΚΟΣ ΠΥΡΟΣΒΕΣΤΗΣ» ΠΑΝΑΓΙΩΤΗΣ ΝΙΚΑΣ ΕΧΕΙ ΤΑΚΤΙΚΗ ΕΠΑΦΗ ΜΕ ΤΟ ΠΑΙΔΙ ΠΟΥ
ΕΣΩΣΕ ΣΤΟ ΑΙΓΙΟ
</H5><H2>«Είναι πάντα ο Ανδρέας μου...»
</H2>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Η διάσωση. Ο πυροσβέστης Παναγιώτης Νίκας, που απεγκλώβισε τον μικρό
Ανδρέα, δηλώνει πως το παιδί κι αυτός έχουν πια μια μοναδική σχέση «που δεν
σβήνεται, δεν ξεχνιέται, δεν χάνεται ποτέ...»

Ήταν μεσάνυχτα της 16ης Ιουνίου του 1995. Ολόκληρη Ελλάδα είχε στραμμένα τα
μάτια πάνω στον πυροσβέστη Παναγιώτη Νίκα, τις ατέλειωτες ώρες που μαζί με
τους συναδέλφους του προσπαθούσε να απεγκλωβίσει τον μικρό Ανδρέα από τα
ερείπια της ρημαγμένης πολυκατοικίας στο σεισμόπληκτο Αίγιο. Η ανάσα όλων ήταν
σφιγμένη, καθώς παρακολουθούσαν τον αγώνα, λεπτό προς λεπτό, μέσω των
«απευθείας συνδέσεων» των τηλεοπτικών καναλιών.

ΥΣΤΕΡΑ, ήρθε η γαλήνη: η σωτηρία του παιδιού. Και ο προσωπικός θρίαμβος του
Παναγιώτη. «Ηρωικό πυροσβέστη» τον αποκαλούσαν οι τίτλοι των εφημερίδων. Οι
συνεντεύξεις έδιναν κι έπαιρναν και το Πυροσβεστικό Σώμα παρασημοφορήθηκε από
τον Πρόεδρο της Δημοκρατίας Κωστή Στεφανόπουλο. Από τότε πέρασαν σχεδόν τρία
χρόνια. Ο μικρός Ανδρέας μεγάλωσε, οι πληγές στο Αίγιο άρχισαν να επουλώνονται
και ο Παναγιώτης μετατέθηκε στη Κρήτη. Η ζωή έμοιαζε να έχει ξαναγύρισει στους
κανονικούς της ρυθμούς. «Δεν είναι έτσι, όμως», λέει κατηγορηματικά ο
Παναγιώτης. Η ζωή μου άλλαξε έκτοτε διά παντός, από τρεις λέξεις που μου
ψιθύρισε ο Ανδρέας μόλις καταφέραμε να τον βγάλουμε έξω: «Σ' ευχαριστώ, φίλε Παναγιώτη...».

Διοικητής σήμερα στη νεοϊδρυθείσα Πυροσβεστική Υπηρεσία της Ιεράπετρας Κρήτης,
ο Παναγιώτης Νίκας βουρκώνει από συγκίνηση μόλις θυμηθεί τα παλιά. Δεν δέχεται
όμως επ'ουδενί ότι έγινε ήρωας με τη θαρραλέα δράση του στο Αίγιο, τις ημέρες
του μεγάλου καταστροφικού σεισμού: «Δεν είμαι ήρωας. Πυροσβέστης είμαι. Κι
αυτό τα περικλείει όλα, νομίζω. Ό, τι έκανα ήταν υποχρέωσή μου». Σταματάει
λίγο. «Εξάλλου, είχα ιδιαίτερη ευαισθησία σε εκείνη την καταστροφή που είχε
γίνει στο Αίγιο. Κι εγώ κατάγομαι από σεισμόπληκτη περιοχή ­ την Καλαμάτα. Οι
δικοί μου κι εγώ είχαμε πληγεί τότε. Στο Αίγιο, λοιπόν, ήταν σαν να έβλεπα τον
εαυτό μου και τους δικούς μου πολύ αγαπημένους ανθρώπους στα τρομαγμένα,
τραγικά πρόσωπα των πληγέντων».

«Ο ΑΝΔΡΕΑΣ ΜΟΥ...»

Ο Παναγιώτης παίρνει μια βαθιά ρουφηξιά από το τσιγάρο του. Καμαρώνει σήμερα,
για τα δύο του παιδιά, τον δεκαπεντάχρονο γιο του και την εννιάχρονη κόρη του.
«Είναι και τα δυο παιδιά καλά και γερά. Είναι από τις ευτυχίες της ζωής μου».
Όσο για τον μικρό Ανδρέα; «Κρατάμε επαφή, τακτικά. Από κοντά τον ξαναείδα δύο
φορές, ύστερα από την εποχή του σεισμού. Τελευταία φορά ειδωθήκαμε μαζί και με
ολόκληρη την οικογένειά του πέρυσι, πριν φύγω για την Ιεράπετρα. Συνέχεια
μεγαλώνει! Είναι τόσο διαφορετικός, πια, απ' ό,τι πριν από τρία χρόνια, που
πρωτογνωριστήκαμε. Η ουσία παραμένει όμως ίδια. Είναι πάντα ο Ανδρέας μου...
Κάθε φορά που συναντιόμαστε από κοντά είναι πιο συγκινητικό από την
προηγούμενη φορά. Φαίνεται ότι όσο μεγαλώνει, συνειδητοποιεί ολοένα και
περισσότερο τον ρόλο που εμείς οι πυροσβέστες ­ κι εγώ προσωπικά ­ παίξαμε στη
σωτηρία του. Αυτό τον συγκινεί ολοένα και περισσότερο. Η τελευταία φορά που
ειδωθήκαμε ήταν ίσως η πιο έντονη, η πιο συγκινητική. Με αγκάλιασε, με φίλησε.
Μιλούσαμε... Δεν ήθελε ο Ανδρέας να φύγω· το ίδιο και εγώ. Όταν θα μπορέσω,
κάποια στιγμή, να ανέβω στην Αθήνα, από τα πρώτα μου μελήματα θα είναι να τον
συναντήσω. Ένα είναι βέβαιο: ό,τι και να γίνει, πάντα θα τον αγαπώ και θα τον
θυμάμαι. Την έκφρασή του, την εικόνα του, την φωνούλα του...».

Η ΔΗΜΟΣΙΟΤΗΤΑ

Υπήρξε όμως και μία πρόσθετη χαρά, ύστερα από τη διάσωση του μικρού Ανδρέα,
«που ήταν η μεγαλύτερη χαρά για μένα, αλλά και τους συναδέλφους μου», λέει ο
Παναγιώτης: «Η χαρά αυτή και η περηφάνια που ένιωσα για το Πυροσβεστικό Σώμα,
για την Ελλάδα και για μένα τον ίδιο θα με ακολουθεί σε ολόκληρή μου την ζωή».
Σε ολόκληρη την ζωή του όμως ­ τουλάχιστον μέχρι σήμερα ­ φαίνεται ότι θα
κυνηγάει τον Παναγιώτη και η δημοσιότητα. «Ακόμη και σήμερα, κατά καιρούς, με
παίρνουν τηλέφωνο δημοσιογράφοι και μου ζητούν συνέντευξη», λέει, «μερικοί
ακόμη με αναγνωρίζουν ή τους θυμίζει κάτι το όνομά μου». Και η δημοσιότητα
αυτή τον συγκινεί; «Χάρηκα πολύ με ορισμένα πράγματα. Κατ' αρχάς, ήταν πολύ
μεγάλη τιμή για το Πυροσβεστικό Σώμα η παρασημοφόρηση από τον Πρόεδρο της
Δημοκρατίας. Κάναμε κι εμείς οι πυροσβέστες κάτι λίγο, ώστε να ακουσθεί η Ελλάδα...».

Ο Παναγιώτης διευκρινίζει: «Να μην πέσει η τιμή της σωτηρίας του μικρού Ανδρέα
πάνω μου μονάχα. Ήμασταν πολλοί συνάδελφοι εκεί κάτω, στο Αίγιο. Όλοι
αγωνιζόμασταν». Όσο για το ότι ήταν αυτός που ξεπλάκωσε τον Ανδρέα τελικά:
«Έτυχε να είμαι ο πρώτος μπροστά. Και έτυχε, η τρύπα από την οποία μπήκαμε να
τον απεγκλωβίσουμε, να χωράει μονάχα ένα άτομο. Και αυτό ήμουν εγώ...».

Ο Παναγιώτης μένει λίγο σκεφτικός. «Από ένα σημείο και πέρα όμως, άρχισε αυτή
η αναπάντεχη δημοσιότητα να μας ενοχλεί, εμένα και τους συναδέλφους μου. Πώς
να το εξηγήσω; έγινε αυτό που έγινε, τελείωσε πια, να μη γίνει αυτό σίριαλ...».

ΘΑΥΜΑ ΓΙΑ ΟΛΟΥΣ

«Εκείνες τις ώρες της διάσωσης του μικρού Ανδρέα ούτε την κούραση ούτε τον
κίνδυνο υπολογίζαμε. Το μυαλό μας ήταν κολλημένο σ' αυτό το παιδί. Να το
σώσουμε. Δεν είχαμε περιθώρια σκέψης. Εκείνη τη στιγμή έβλεπες εκεί
καταπλακωμένο το δικό σου παιδί και όχι ένα παιδί που δεν το έχεις δει καν
ακόμη, που το ξέρεις μονάχα από την φωνούλα του... Το μοναδικό που μας
ενδιέφερε όλους ήταν να βγει ζωντανό από κει το παιδί. Έτσι και έγινε. Και
αυτό ήταν ένα θαύμα για όλους μας· ήταν σαν να σώζεται το παιδί του καθενός μας».

«Την επομένη, όμως, ημέρα ­ Πέμπτη ήταν ­ όλα επανήλθαν στον κανονικό τους
ρυθμό», τονίζει ο Παναγιώτης. «Ο καθένας μας ξαναγύρισε στο πόστο του· έτσι
κι' εγώ. Το επόμενο κιόλας πρωί είχα ήδη επανέλθει στους κανονικούς μου
ρυθμούς, δηλαδή, στην πλήρη ετοιμότητα. Τα χθεσινά και προχθεσινά τελείωσαν
πια, εν μιά νυκτί. Έκανα το χρέος μου, όπως το ένιωθα, και τέρμα...».

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N22</CAT>
<ED>
Κωδικός άρθρου: A16042N221</ED>
<ID>
ID:135571

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N22&aa=1</URL></REF>


Article

<CATEGORY>vin06</CATEGORY>

 <H5>ΠΥΡΟΒΟΛΗΣΕ 2 ΦΟΡΕΣ ΤΗΝ ΑΛΒΑΝΙΔΑ ΣΥΖΥΓΟ ΤΟΥ
</H5><H2>Σκότωσε από ζήλεια
</H2>
Η ζήλεια και οι συζυγικοί καβγάδες, που είχαν «δηλητηριάσει» καιρό τώρα τη ζωή
του ζευγαριού, «όπλισαν» χθες το πρωί το χέρι του Μανώλη Δημ. Τσότρα, 41
χρόνων, και έγραψε με την κυνηγετική του καραμπίνα τον «επίλογο» του
οικογενειακού δράματος.ΥΣΤΕΡΑ από μια έντονη λογομαχία, άρπαξε την καραμπίνα
και πυροβόλησε δύο φορές στο κεφάλι την Αλβανίδα σύζυγό του Μαρία Σωτ. Τόσκα,
31 χρόνων. Αμέσως μετά, τηλεφώνησε στην Αστυνομία.

Την ζήλευα, παραδέχθηκε ο δράστης. «Μετανιώνω για ό,τι έγινε», είπε στους
αστυνομικούς και με σκυμμένο το κεφάλι μπήκε στο περιπολικό, που τον μετέφερε
στο Αστυνομικό Τμήμα Νέας Σμύρνης, όπου κρατείται.

Στο «μάτι του κυκλώνα» βρέθηκε ένα παιδί, ένα κοριτσάκι ηλικίας μόλις 3
χρόνων, η μικρή Ελευθερία. Την ώρα που ξετυλίχθηκε η τελευταία πράξη του
οικογενειακού δράματος, η μικρή δεν ήταν στο σπίτι. Ο πατέρας της, ο οποίος
φαίνεται ότι είχε σχεδιάσει την αποτρόπαιη πράξη του, είχε φροντίσει να την
απομακρύνει από την Παρασκευή από το σπίτι. Την είχε στείλει να μείνει σε
συγγενείς της γυναίκας του.

Η γνωριμία του Μανώλη Τσότρα με την Μαρία Τόσκα ξεκίνησε πριν από επτά χρόνια.

Παντρεύτηκαν πριν από πέντε χρόνια και απέκτησαν την μικρή Ελευθερία.

Ο Μανώλης Τσότρας εργαζόταν γυψαδόρος σε οικοδομές και το ζευγάρι δεν
αντιμετώπιζε οικονομικά προβλήματα. Πριν από δύο χρόνια εγκαταστάθηκαν σε
διαμέρισμα του δευτέρου ορόφου της πολυκατοικίας στην οδό Κασομούλη 99, στον
Νέο Κόσμο.

Τα μεγάλα προβλήματα άρχισαν, όταν η Μαρία Τοσκα αποφάσισε να δουλέψει σε μπαρ
της περιοχής.

Ο σύζυγός της την πίεζε να σταματήσει αυτή τη δουλειά και να αφοσιωθεί στο
παιδί της.

Συχνοί ήταν οι καβγάδες στο σπίτι του ζευγαριού. Καβγάδες που ακούγονταν στη γειτονιά.

Χθες τα ξημερώματα, η Μαρία Τόσκα επέστρεψε από την νυχτερινή δουλειά της.
Ένοικοι της πολυκατοικίας είπαν ότι ο σύζυγός της την περίμενε στην πόρτα της πολυκατοικίας.

Το ζευγάρι ανέβηκε στο διαμέρισμά του και ακολούθησε έντονη λογομαχία. Σε
έξαλλη κατάσταση, ο Τσότρας χτύπησε την σύζυγό του με γροθιές και μετά άρπαξε
την καραμπίνα και την πυροβόλησε δύο φορές.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N63</CAT>
<ED>
Κωδικός άρθρου: A16042N631</ED>
<ID>
ID:135572

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N63&aa=1</URL></REF>


Article

<CATEGORY>vin06</CATEGORY>

 <H2>Προφυλακίστηκε και για τις 3 κατηγορίες
</H2>
Ο κατηγορούμενος. Στη φυλακή οδηγήθηκε μετά την απολογία του ο Ν. Μαζιώτης

«ΤΟ ΠΡΩΤΟ πράγμα που έχω να πω είναι ότι η δίωξή μου είναι πολιτική. Είμαι
αναρχικός. Στο παρελθόν έχω ξανασυλληφθεί και έχω ξαναδικαστεί για την
πολιτική μου δραστηριότητα».

Με τα λόγια αυτά ο 28χρονος Νίκος Μαζιώτης, ο οποίος φέρεται ως μέλος της
οργάνωσης «Αναρχικοί Αντάρτες Πόλης», ξεκίνησε την πολύωρη απολογία του
προσπαθώντας να αντικρούσει τις τρεις κακουργηματικές κατηγορίες που του
αποδίδονται. Οι υπερασπιστικοί του ισχυρισμοί όμως δεν αποδείχθηκαν αρκετοί
για να πείσουν την ανακρίτρια του 10ου ειδικού τμήματος και τον αρμόδιο
εισαγγελέα, που ομόφωνα αποφάσισαν ότι ο κατηγορούμενος έπρεπε να κριθεί προφυλακιστέος.

Η απολογία του Νίκου Μαζιώτη άρχισε λίγο μετά τις εννέα το πρωί του περασμένου
Σαββάτου και ολοκληρώθηκε τέσσερις ώρες αργότερα. Οι τρεις κακουργηματικές
κατηγορίες που βαρύνουν τον Ν. Μαζιώτη είναι προμήθεια, κατοχή και κατασκευή
εκρηκτικών υλών και βομβών, απόπειρα εκρήξεων και διακεκριμένη οπλοκατοχή.

«Δεν αποκηρύσσω ­ αναφέρει στην απολογία του ­ καμία μορφή πάλης, αλλά και δεν
ομολογώ τίποτα. Θα πρέπει, λοιπόν, η Ελληνική Αστυνομία να βρει πιο πειστικές
αποδείξεις γι' αυτά που με κατηγορεί». Στη συνέχεια, απαντώντας σε ερώτηση της
ανακρίτριας για το πώς δικαιολογεί την ύπαρξη του δακτυλικού του αποτυπώματος
στη εσωτερική πλευρά της μονωτικής ταινίας του αυτοσχέδιου εκρηκτικού
μηχανισμού που τοποθετήθηκε στο υπουργείο Ανάπτυξης, τον Δεκέμβριο του 1997,
υποστηρίζει τα εξής: «Θεωρώ το συγκεκριμένο μέρος του αποτυπώματος που
καταλογίζεται σε μένα ως σαθρό στοιχείο. Δεν ξέρω εάν είναι κατασκευασμένο ή
όχι. Η Αστυνομία, πάντως, έχει την τεχνολογική δυνατότητα να κατασκευάσει εξ
ολοκλήρου ένα αποτύπωμα».

Ο Ν. Μαζιώτης ισχυρίστηκε ­ όπως και στο στάδιο της προανάκρισης ­ ότι τα όπλα
που βρέθηκαν στο σπίτι της οδού Σπάρτης, στο Καματερό, δεν είναι δικά του. «Το
σπίτι αυτό ­ αναφέρει στην απολογία του ­ το νοίκιασα πριν από δύο χρόνια σε
μία προσπάθεια να ανεξαρτητοποιηθώ από την οικογένειά μου. Σε αυτό είχαν
πρόσβαση και κάποια άλλα άτομα. Σε ενδεχόμενη ερώτησή σας ποια ήταν αυτά θα
αρνηθώ να απαντήσω, γιατί η αξιοπρέπειά μου, ως ανθρώπου και ως επαναστάτη,
μού απαγορεύει κατηγορηματικά να γίνω ρουφιάνος».

Και ο κατηγορούμενος κλείνει την απολογία του λέγοντας ότι «δεν αισθάνομαι
ούτε αθώος ούτε ένοχος, γιατί οι κοινωνικοί αγώνες δεν είναι αθώοι ή ένοχοι,
είναι δίκαιοι».

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N63</CAT>
<ED>
Κωδικός άρθρου: A16042N632</ED>
<ID>
ID:135634

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N63&aa=2</URL></REF>


Article

<CATEGORY>vin06</CATEGORY>

 <H2>Στο Γενικό Χημείο οι «μπόμπες»
</H2>
ΟΙ ΑΝΑΛΥΣΕΙΣ του Γενικού Χημείου του Κράτους θα δώσουν την απάντηση για το
πόσο επικίνδυνα για τη δημόσια υγεία ήταν οι δεκάδες τόνοι των ποτών-«μπόμπα»
που παρασκεύαζε στα πέντε παράνομα εργαστήρια στον Ασπρόπυργο, ο
επιχειρηματίας Βασίλης Ι. Φαρμάκης και τα διοχέτευε σε σούπερ μάρκετ και
νυχτερινά κέντρα στην Αθήνα και την επαρχία.

Σύμφωνα με όσα ανακοίνωσε η Αστυνομία, από την προανάκριση προέκυψε ότι ο
δράστης παρασκεύαζε νοθευμένα ποτά σε μεγάλες ποσότητες, χρησιμοποιώντας
κυρίως φωτιστικό οινόπνευμα, το οποίο είναι επικίνδυνο για την υγεία.

Ο Φαρμάκης συνελήφθη την περασμένη Παρασκευή ύστερα από έφοδο της αστυνομίας
στα παράνομα εργαστήρια παρασκευής και εμφιάλωσης οινοπνευματωδών ποτών, καθώς
και εμφιάλωσης οινοπνεύματος, τα οποία διατηρούσε στη θέση Συντριβάνι, στον
Ασπρόπυργο Αττικής.

Ο κατηγορούμενος με τη δικογραφία που σχηματίσθηκε εις βάρος του οδηγήθηκε
στον εισαγγελέα Πλημμελειοδικών, ο οποίος άσκησε εις βάρος του ποινική δίωξη
για λαθρεμπορία σε βαθμό κακουργήματος και τον παρέπεμψε να απολογηθεί σε
τακτικό ανακριτή.

Στην έφοδο που έκαναν αστυνομικοί του Τμήματος Οικονομικών Εγκλημάτων στα
παράνομα εργαστήρια, τα οποία λειτουργούσαν χωρίς άδειες των αρμοδίων αρχών,
κατασχέθηκαν μεγάλες ποσότητες οινοπνεύματος από την Αίγυπτο, το οποίο,
σύμφωνα με τους ειδικούς, είναι ιδιαίτερα επικίνδυνο για την υγεία, καθώς και
δεκάδες τόνοι βότκας, κονιάκ και ούζου.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N63</CAT>
<ED>
Κωδικός άρθρου: A16042N633</ED>
<ID>
ID:135673

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N63&aa=3</URL></REF>


Article

<CATEGORY>vin06</CATEGORY>

 <H2>Ρουτίνα κατάντησαν οι εμπρησμοί στην Αθήνα!
</H2>
ΑΛΛΕΠΑΛΛΗΛΟΙ εμπρησμοί τις τελευταίες 3 ημέρες στην Αθήνα. Άγνωστοι «χτύπησαν»
το υποκατάστημα της Εμπορικής Τράπεζας στο Παγκράτι, πυρπόλησαν ένα φορτηγό
του Πρακτορείου Αθηναϊκού Τύπου στην Κυψέλη ενώ έριξαν μολότοφ στο κτίριο όπου
στεγάζονται οι σχολές του Antenna στην Πλατεία Βικτωρίας. Ο «κύκλος» των
εμπρησμών άνοιξε στις 11.30 προχθές το βράδυ. Πρώτος στόχος των δραστών το
υποκατάστημα της Εμπορικής Τράπεζας στην οδό Φιλολάου 160, στο Παγκράτι. Λίγο
αργότερα άγνωστος τηλεφώνησε στην εφημερίδα «Ελευθεροτυπία» και είπε ότι την
ευθύνη για τον εμπρησμό αναλαμβάνει η οργάνωση «15 Μάη» και πρόσθεσε ότι «το
Κράτος είναι ο μοναδικός υπεύθυνος». Επόμενος στόχος ήταν το ΥΕΝ 9208 φορτηγό
του Πρακτορείου Αθηναϊκού Τύπου, το οποίο καταστράφηκε. Στις 2.10 μετά τα
μεσάνυχτα οι εμπρηστές ξαναχτύπησαν: Αυτή τη φορά στόχος τους ήταν το κτίριο
όπου στεγάζονται οι σχολές του Antenna, στην οδό Φερών 18Α. Επενέβη όμως ο
φύλακας, ο οποίος έσβησε έγκαιρα τη φωτιά και δεν προκλήθηκαν ζημιές. Άγνωστοι
έκαψαν σήμερα στις 2.30 μετά τα μεσάνυχτα το αυτοκίνητο, μάρκας MAZDA με
αριθμό κυκλοφορίας ΥΟΥ 3800, του επιχειρηματία Ηρακλή Χαλκιόπουλου, το οποίο
ήταν σταθμευμένο στην πυλωτή της πολυκατοικίας όπου διαμένει, στην οδό
Βεντούρη 49, στον Χολαργό. 
Στην ίδια πολυκατοικία διαμένει και ο γνωστός εισαγγελέας του Αρείου Πάγου Δ.
Δωρής. 
Παρανάλωμα της φωτιάς έγιναν χθες το βράδυ, λίγο μετά τις 9, άλλα δύο
αυτοκίνητα που ήταν σταθμευμένα σε πάρκινγκ της οδού Ναυαρίνου 17, στα
Εξάρχεια. Οι εμπρηστές τα πυρπόλησαν με γκαζάκια.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N63</CAT>
<ED>
Κωδικός άρθρου: A16042N634</ED>
<ID>
ID:135700

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N63&aa=4</URL></REF>


Article

<CATEGORY>vin06</CATEGORY>

 <H5>ΤΟ ΣΧΟΛΕΙΟ «ΒΙΟΜΗΧΑΝΟΠΟΙΕΙΤΑΙ» ΜΕ ΚΥΡΙΑ ΧΑΡΑΚΤΗΡΙΣΤΙΚΑ: ΑΝΤΑΓΩΝΙΣΜΟΣ -
ΠΑΡΑΓΩΓΙΚΟΤΗΤΑ - ΑΝΤΑΠΟΔΟΤΙΚΟΤΗΤΑ
</H5><H5>«Τεστομανία», η μονοδιάστατη λογική
</H5><H2>Ο μαθητής-«ντοκουμέντο»
</H2>
<AUTHOR>ΧΡΗΣΤΟΣ ΚΑΤΣΙΚΑΣ</AUTHOR>

Έχει επισημανθεί από πολλές πλευρές ότι η βασική αντίληψη που καθοδηγεί τις
κυοφορούμενες εκπαιδευτικές αλλαγές στο Λύκειο είναι η μέθοδος αξιολόγησης του
μαθητικού πληθυσμού. Το ΥΠΕΠΘ, δηλαδή, χρησιμοποιεί ως μοχλό την αλλαγή του
εξεταστικού συστήματος πρόσβασης στην Τριτοβάθμια Εκπαίδευση, προκειμένου να
επιτύχει στη δομή και τη λειτουργία του Λυκείου.

ΣΥΜΦΩΝΑ με τον «Γενικό οδηγό για την αξιολόγηση των μαθητών στο Λύκειο», που
κυκλοφόρησε από το ΥΠΕΠΘ και το Κέντρο Εκπαιδευτικής Έρευνας, οι «ενέργειες
που στοχεύουν στην αναβάθμιση του Λυκείου δίνουν ιδιαίτερη σημασία στη ριζική
τροποποίηση της διαδικασίας πρόσβασης στα τριτοβάθμια εκπαιδευτικά ιδρύματα
και στην αλλαγή της μεθοδολογίας αξιολόγησης των μαθητών κατά τη διάρκεια της
φοίτησής τους στο Λύκειο».

Στα πλαίσια αυτά προβλέπονται από τη μια:

* Αυξημένος αριθμός κρίσιμων εξεταστικών δοκιμασιών σε κάθε διδακτικό τρίμηνο,
καθώς και εξετάσεις σε νομαρχιακό και εθνικό επίπεδο που συνολικά, αν
εφαρμοστεί το «γράμμα» του ΥΠΕΠΘ, ξεπερνούν τις 100 στη διάρκεια της σχολικής
χρονιάς (πίνακας 1).

Από την άλλη:

* Υιοθετούνται από το ΥΠΕΠΘ αλλαγές στο περιεχόμενο των εξεταστικών δοκιμασιών
με την εισαγωγή ενός συστήματος «που συνδυάζει ποικιλία διαφορετικών τρόπων
και μεθόδων αποτίμησης των γνώσεων και ικανοτήτων», όπως ανοικτές ερωτήσεις,
κλειστές ερωτήσεις και ερωτήσεις σύντομης απάντησης. Η πρακτική αυτή, που
προβάλλεται από το ΥΠΕΠΘ ως καινοτομία, παρουσιάζεται παράλληλα ως ασπίδα στη
μηχανική αποστήθιση και στην παπαγαλία που χρόνια τώρα διαβρώνει τη μαθησιακή διαδικασία.

ΤΟ ΕΞΕΤΑΣΤΙΚΟ... ΤΟΠΙΟ

Έχουμε επισημάνει και άλλη φορά ότι ο νέος νόμος για την εκπαίδευση (ν.
2525/1997) αλλάζει δραματικά τις προτεραιότητες του σχολείου αναβαθμίζοντας
την επιλεκτική του λειτουργία εις βάρος της μορφωτικής αυξάνοντας σημαντικά
τον αριθμό, αλλά κυρίως την κρισιμότητα των εξεταστικών του πρακτικών. Η
«βαρύτητα» των αποτελεσμάτων των γραπτών εξετάσεων, η επιβολή τους στην
προφορική βαθμολογία και η «ρυμούλκησή» της από αυτά, σε συνδυασμό με την
«οριστικότητα» του βαθμού που δεν αλλάζει (ένα είδος μορφωτικού «στίγματος»),
εδραιώνουν το νέο σύστημα αξιολόγησης του μαθητικού πληθυσμού σε ηγεμονική
θέση στη μορφή και το περιεχόμενο της σχολικής πραγματικότητας.

* Πώς διαγράφεται, μέσα σ' αυτά τα πλαίσια, ο νέος ρόλος του εκπαιδευτικού;

* Πόσο οι νέοι τρόποι εξέτασης και η τεστομανία του ΥΠΕΠΘ θα συμβάλουν στην
προαγωγή της κριτικής σκέψης των μαθητών;

Με τις εκπαιδευτικές αλλαγές στο Λύκειο το ΥΠΕΠΘ προσπαθεί να μεταφέρει σε
αυτό τα χαρακτηριστικά μιας επιχείρησης με τα τρία κεντρικά της στοιχεία:
ανταγωνισμός - παραγωγικότητα - ανταποδοτικότητα.

Αυτή ακριβώς είναι η «μπαταρία» που φορτίζει τη μετατροπή της γνώσης σε
εμπόρευμα, του αναλυτικού προγράμματος σε μία σειρά από τεστ, των μαθητών σε
πρώτες ύλες, των γονέων σε πελάτες-καταναλωτές και των εκπαιδευτικών σε
κακοπληρωμένους τεχνικούς.

Το σχολείο «βιομηχανοποιείται» και στη βάση μιας φορτικής αντίληψης αποκτά όλα
τα χαρακτηριστικά που συνάδουν με τις αντιλήψεις που εξαίρουν τον έλεγχο και
την πειθάρχηση, την επίδοση-απόδοση, το βαθμό-πριμ, τον επιτηρητή-επιστάτη, κ.λπ.

Η ίδια η βαθμολογία μετατρέπεται σε πολύπλοκη λογιστική πράξη, για τον
υπολογισμό της οποίας, σύμφωνα με το ίδιο το ΥΠΕΠΘ, δεν θα είναι αρκετό το
μολύβι και το χαρτί, αφού θα αποσταλεί στις σχολικές λυκειακές μονάδες «ειδικό
πρόγραμμα υπολογισμού του μέσου όρου με ηλεκτρονικό υπολογιστή για τον
υπολογισμό των βαθμών».

Οι συνεχείς εξεταστικές δοκιμασίες, η χρήση πολλαπλών τεχνικών αξιολόγησης, η
κρισιμότητα και η οριστικότητα του βαθμού, οι ίδιοι οι τρόποι πιστοποίησης της
κατοχής των παρεχόμενων γνώσεων, το κυνήγι της αντικειμενικότητας της
βαθμολόγησης, διαμορφώνουν ένα πλέγμα όρων που μεταβάλλει τις αντιλήψεις και
τις πρακτικές της διδακτικής πράξης και βέβαια «αποξηραίνει» την αφηρημένη
ρητορική του επίσημου λόγου περί «της μορφωτικής αξίας» της γενικής παιδείας.

Σύμφωνα με τον Γ. Μαυρογιώργο (Πανεπιστήμιο Ιωαννίνων), ο μαθητής μετατρέπεται
σε «ντοκουμέντο», με ενισχυμένα τα στοιχεία ενός ανταγωνισμού-ατομικισμού
απαραίτητου και αποτελεσματικού για την κατάκτηση των διαφοροποιημένων θέσεων
στις πανεπιστημιακές σχολές.

ΟΙ ΝΕΟΙ ΡΟΛΟΙ

Ο ρόλος που ανατίθεται στον εκπαιδευτικό σε μια ατμόσφαιρα απρόσωπης σχέσης,
μυστικότητας, απορρήτου, είναι αυτός του επιτηρητή της «τάξης», του σχεδιαστή
τεστ, του επιτηρητή, του διορθωτή, του βαθμολογητή, του «φύλακα των θυρών»,
ρόλος που καθόλου δεν συμβιβάζεται με το ρόλο του δασκάλου που δείχνει
κατανόηση και καθοδηγεί.

Η στροφή και η «εξάντληση» του ρόλου των εκπαιδευτικών στις εξεταστικές,
βαθμολογικές-αξιολογικές διαδικασίες, κοντολογίς στο πώς θα τεστάρουν,
επιτηρήσουν, κατατάξουν, διαφοροποιήσουν, ιεραρχήσουν και τελικά οργανώσουν
την πυραμίδα επιτυχίας / αποτυχίας των μαθητών της τάξης τους, συνεπάγεται:

* Εκτροπή από το έργο τους που είναι να αναπτύξουν με τη διδασκαλία την
κριτική σκέψη των μαθητών τους και να εκτελέσουν έτσι τη διδακτική τους πράξη,
ώστε οι μαθητές να επωφεληθούν όσο γίνεται περισσότερο.

* Επίταση του ρουτινιάρικου, παθητικού, άψυχου επιλεκτικού ρόλου.

* Στροφή ή καλύτερα εμπλοκή των μαθητών σ' ένα σύστημα που τονίζει τον
ατομικισμό, τη βαθμοθηρία και καλλιεργεί στάσεις και πρακτικές θεμιτού ή
αθέμιτου ανταγωνισμού με την επιστράτευση ειδικής υποστήριξης (φροντιστήριο,
ιδιαίτερα μαθήματα) και εγωκεντρισμού από την πιο τρυφερή ηλικία.

Στα πλαίσια αυτά, βέβαια, σύμφωνα με τον Παναγιώτη Παπακωνσταντίνου,
οργανώνεται με τον καλύτερο τρόπο μέσα στα όρια της σχολικής τάξης ένα διπλό
μαθητικό δίκτυο από τους «ουραγούς» και τους «μπροστάρηδες», τους πρώτους και
τους τελευταίους.

ΣΥΜΦΩΝΑ με το ΥΠΕΠΘ και το Κέντρο Εκπαιδευτικής Έρευνας «με τις γραπτές
εξεταστικές δοκιμές που γίνονταν μέχρι τώρα στο Λύκειο δεν προωθούνταν η
κριτική ικανότητα, αφού ελέγχονταν κατά βάση η συγκράτηση πληροφοριών και
αξιολογούνταν κυρίως η απομνημονευτική ικανότητα των μαθητών». Φυσικά, όσοι
γνωρίζουν την πραγματικότητα της σχολικής τάξης ελάχιστα μπορούν να
διαφωνήσουν με την παραπάνω διαπίστωση που έχει τα χαρακτηριστικά τού αυτονόητου.

Μόνο που το αυτονόητο αυτό γίνεται το «βολικό» έδαφος πάνω στο οποίο το ΥΠΕΠΘ
αναπτύσσει τη «μαγική» του λύση: «Τα μέσα και οι τεχνικές αξιολόγησης που
χρησιμοποιούνται είναι μονομερείς, αφού στηρίζονται κυρίως σε παραδοσιακού
τύπου ανοικτές ερωτήσεις και δεν συνδυάζονται με άλλους τρόπους αξιολόγησης
του μαθητή». Ιδού, λοιπόν, η καινοτομία που, σύμφωνα με τους θαυματουργούς
εισηγητές του ΥΠΕΠΘ, ανοίγει τους «ασκούς» της ανάπτυξης της κριτικής και
συνθετικής ικανότητας των μαθητών: τεστ! Αντικειμενικά τεστ γνώσεων του τύπου
«σωστό - λάθος», «πολλαπλής επιλογής», με «ερωτήσεις σύζευξης», «διάταξης»,
«συμπλήρωσης κενού», κ.λπ. Σύμφωνα με τον πανεπιστημιακό Α. Καζαμία
(Πανεπιστήμιο Αθηνών) δεν υπάρχουν ενδείξεις ότι τέτοιου είδους δοκιμασίες
προάγουν την κριτική σκέψη και άλλες συναφείς δραστηριότητες και δέχονται
σοβαρές αμφισβητήσεις ακόμη και τη χώρα που τα γέννησε, τις ΗΠΑ. Τι ελέγχεται,
όμως, με αυτά τα τεστ που παρουσιάζονται σαν τη λυδία λίθο της αξιολόγησης των μαθητών;

Θραύσματα γνώσεων και επιλεκτικής μνήμης που δεν είναι παρά μία από τις μορφές
που παίρνει η ικανότητα συγκράτησης πληροφοριών που δρομολογείται στα ίδια
ίχνη της αποστήθισης, που υποτίθεται ότι έρχεται να αναιρέσει. Έχει σημειωθεί,
με σαφήνεια, ότι τα τεστ αυτά ευνοούν περισσότερο τους συλλέκτες επιλογών από
εκείνους που έχουν μία επί της ουσίας σχέση με τη σχολική γνώση, τους
επιφανειακά έξυπνους από αυτούς που είναι βαθιά δημιουργικοί.

Γιατί τι άλλο απαιτεί η σημείωση των επιλογών του μαθητή σε μια διακεκομμένη
γραμμή ή στις ερωτήσεις «σωστό - λάθος» από το να δείξει - αναγνωρίσει απλώς,
λειτουργία που απαιτεί τη μικρότερη προσπάθεια του νου, εξαιρουμένης αυτής τού
να παραμένουμε ξύπνιοι;

Στο όνομα της ποιοτικής αναβάθμισης της εκπαίδευσης, σύμφωνα με τον
πανεπιστημιακό Μπάμπη Νούτσο, περιορίζεται η μαθησιακή διαδικασία σε
μεθοδολογική εκγύμναση, καθώς επιβάλλονται, κατά κύριο λόγο, φορμαλιστικές
τεχνικές αξιολόγησης του διδακτικού έργου.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N64</CAT>
<ED>
Κωδικός άρθρου: A16042N641</ED>
<ID>
ID:135573

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N64&aa=1</URL></REF>


Article

<CATEGORY>vin07</CATEGORY>

 <H5>ΕΞΙ ΩΡΕΣ ΑΝΑΚΡΙΘΗΚΕ Ο ΑΜΕΡΙΚΑΝΟΣ ΠΡΟΕΔΡΟΣ ΓΙΑ ΤΗΝ ΥΠΟΘΕΣΗ ΣΕΞΟΥΑΛΙΚΗΣ ΠΑΡΕΝΟΧΛΗΣΗΣ
</H5><H2>Τετ α τετ Κλίντον - Πόλας
</H2>
Οι Τζόουνς. Η Πόλα με τον άντρα της, Στιβ, στην Ουάσιγκτον το Σάββατο (φωτό Ρώυτερ)

Υπό το βλοσυρό βλέμμα της Πόλα Τζόουνς, ο πρόεδρος Κλίντον πέρασε έξι ώρες το
Σάββατο καταθέτοντας ενώπιον μιας δικαστίνας για να αποδείξει την αθωότητά του
στην πιο σκανδαλώδη και εξευτελιστική υπόθεση της πολιτικής του καριέρας.

Ο ΚΛΙΝΤΟΝ, κλεισμένος στο γραφείο του δικηγόρου του, επιχείρησε να εξηγήσει
στην αμερικανική δικαιοσύνη αν και κατά πόσον κατέβασε το παντελόνι του
μπροστά στην Πόλα και αν πράγματι της ζήτησε σεξουαλική επαφή, σ' ένα δωμάτιο
ξενοδοχείου του Άρκανσο ­ πριν από επτά χρόνια.

Ποτέ άλλοτε Αμερικανός πρόεδρος δεν ανακρίθηκε ως κατηγορούμενος κατά τη
διάρκεια της θητείας του.

Λίγο πριν, η μηνύτρια είχε δηλώσει στους δημοσιογράφους:. 
«ΕΙΜΑΙ ΥΠΕΡΗΦΑΝΗ»

«Αισθάνομαι υπερήφανη για τη δικαιοσύνη της χώρας μου. Δεν είναι μικρό πράγμα,
μια κοπέλα από την επαρχία να υποχρεώνει τον πρόεδρο των ΗΠΑ να απολογηθεί
μπροστά της».

Βγαίνοντας, όμως, ούτε αυτή ούτε ο Κλίντον έκαναν δηλώσεις στο λεφούσι των
δημοσιογράφων που πολιορκούσε το κτίριο. Επίσημα δεν είναι γνωστό τι ακριβώς
είπε ο Κλίντον.

Ο δικηγόρος του όμως είχε δηλώσει προηγουμένως ότι η υπεράσπιση του πελάτη του
βασίζεται σε τρία σημεία: (1) Ότι δεν γνωρίζει την κ. Τζόουνς. (2) Ότι δεν
θυμάται τη σκηνή που αυτή περιγράφει και ότι ασφαλώς κάτι τέτοιο δεν συνέβη.
(3) Ότι πράγματι έμεινε στο ξενοδοχείο «Εξέλσιορ» του Λιτλ Ροκ κατά το
οικονομικό συνέδριο που είχαν οργανώσει εκεί οι Δημοκρατικοί στις 8 Μαΐου του
1991, όταν ο ίδιος ήταν κυβερνήτης του Άρκανσο. Συνεπώς, είναι «πιθανόν» να
συναντήθηκε με την Πόλα Τζόουνς, αλλά εντελώς τυχαία.

Η απορία όλων είναι γιατί άραγε η εξέταση του Κλίντον κράτησε τόσο πολύ αν
ήταν να λεχθούν τόσο λίγα. Όπως διέρρευσε, ο πρόεδρος καθόταν στη μια μεριά
ενός μεγάλου τραπεζιού στον ενδέκατο όροφο του κτιρίου. Κοντά του ήταν οι
δικηγόροι του. Στην άλλη πλευρά του τραπεζιού καθόταν η Πόλα Τζόουνς με τους
δικούς της έξι δικηγόρους.

ΣΕ ΒΙΝΤΕΟ

Η διαδικασία εκτυλίχθηκε ενώπιον της δικαστίνας Σούζαν Ράιτ, που ήρθε
αεροπορικώς για το σκοπό αυτό από το Άρκανσο. Εκτός από τον Κλίντον και την
Τζόουνς, στη φάση αυτή έχουν εξεταστεί δύο ακόμη γυναίκες που έχουν
κατηγορήσει τον πρόεδρο για σεξουαλικές παρενοχλήσεις, η Τζένιφερ Φλάουερς και
η πρώην σύμβουλος του Λευκού Οίκου Κάθλιν Ουίλι, ένας πρώην σωματοφύλακας του
Κλίντον και δύο υπάλληλοι του συνεδρίου στο «Εξέλσιορ».

Το τι ακριβώς υποστήριξε ο 51χρονος πρόεδρος μπροστά στην 31χρονη Πόλα θα
γίνει πιθανότατα γνωστό στις 27 Μαΐου, που έχει οριστεί η δίκη. Όλα γυρίστηκαν
σε βίντεο και θα προβληθεί ­ αν ζητηθεί ­ στο δικαστήριο...

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N66</CAT>
<ED>
Κωδικός άρθρου: A16042N661</ED>
<ID>
ID:135564

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N66&aa=1</URL></REF>


Article

<CATEGORY>vin07</CATEGORY>

 <H2>Μυστήριο η άγρια δολοφονία Ιρακινού διπλωμάτη στο Αμμάν
</H2>
ΜΥΣΤΗΡΙΟ καλύπτει την άγρια δολοφονία του Ιρακινού επιτετραμμένου και άλλων
επτά ατόμων, το Σάββατο, στο Αμμάν της Ιορδανίας. Οι άγνωστοι δράστες
κατέσφαξαν τα θύματα την ώρα που γευμάτιζαν στο σπίτι Ιρακινού επιχειρηματία.

Έξι Ιρακινοί, μεταξύ των οποίων ανώτερος διπλωμάτης, και δύο Αιγύπτιοι έπεσαν
θύματα σφαγής, το Σάββατο, στο Αμμάν της Ιορδανίας. Μία γυναίκα επέζησε και
νοσηλεύεται. Οι δράστες, που επιτέθηκαν στα θύματά τους με μαχαίρια, ήταν
«τέσσερα ή πέντε άτομα που μιλούσαν με ιρακινή προφορά», δήλωσε η γυναίκα που
διέφυγε τη σφαγή. Επίσημες ιορδανικές πηγές συνδέουν την επίθεση με
«οικονομικά συμφέροντα».

Σύμφωνα με τις ιορδανικές υπηρεσίες ασφαλείας, στόχος ήταν ο Ιρακινός
επιχειρηματίας Σάμι Τζορτζ Τόμας, στο σπίτι του οποίου έγινε η σφαγή. Την ώρα
της επίθεσης, ο Ιρακινός επιχειρηματίας παρέθετε γεύμα σε προσκεκλημένους του,
μεταξύ των οποίων και ο Ιρακινός διπλωμάτης Χικμάτ αλ Χιζού, δεύτερος στην
ιεραρχία της ιρακινής πρεσβείας στο Αμμάν. Στα θύματα περιλαμβάνεται και η
σύζυγος του Ιρακινού διπλωμάτη. Σύμφωνα με το Ασοσιέιτεντ Πρες, ο Σάμι Τζορτζ
Τόμας διηύθυνε επιχειρήσεις που ανήκουν στον Ιρακινό ηγέτη Σαντάμ Χουσεΐν και
τον γιο του Ουντάι.

Το Ιράκ χρησιμοποιούσε Ιρανούς και Κούρδους κρατουμένους ως πειραματόζωα για
να δοκιμάσει βιολογικά και χημικά όπλα, υποστηρίζει η «Σάντεϊ Τάιμς». Σύμφωνα
με τη βρετανική εφημερίδα, τα πειράματα με ανθρώπους, με άνθρακα και μικρόβια,
άρχισαν στη δεκαετία του 1980, αφού προηγήθηκαν πειράματα σε πρόβατα και καμήλες.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N66</CAT>
<ED>
Κωδικός άρθρου: A16042N662</ED>
<ID>
ID:135631

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N66&aa=2</URL></REF>


Article

<CATEGORY>vin07</CATEGORY>

 <H2>Στο Διάστημα το Ελ Ντοράντο του μέλλοντος
</H2>
ΤΟ ΕΛ ΝΤΟΡΑΝΤΟ του μέλλοντος βρίσκεται στο Διάστημα.

Σίδηρος, χρυσάφι και πλατίνα, αξίας δισεκατομμυρίων δολαρίων κρύβονται βαθιά
κάτω από την επιφάνεια των αστεροειδών του Διαστήματος, αυτών των παράξενων
μικροσκοπικών πλανητών που μοιάζουν στη όψη με πατάτες ή σφουγγάρια.

Η διαστημική τεχνολογία και το επιχειρηματικό δαιμόνιο μπορούν σύντομα να
οδηγήσουν σε μια νέα κούρσα προς αναζήτηση του χρυσού, όπου διαστημόπλοια θα
κάνουν έρευνες στους 400 περίπου αστεροειδείς που βρίσκονται κοντά στην τροχιά
της Γης γύρω από τον ήλιο.

Και είναι βέβαιο ότι δεν θα είναι λίγοι οι θαρραλέοι επιχειρηματίες, που θα
είναι πρόθυμοι να διατρέξουν άγνωστους κινδύνους αναζητώντας χρυσό στο
Διάστημα την επόμενη χιλιετία, όπως έναν αιώνα πριν οι χρυσοθήρες εξερευνούσαν
την αμερικανική Άγρια Δύση.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N66</CAT>
<ED>
Κωδικός άρθρου: A16042N663</ED>
<ID>
ID:135669

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N66&aa=3</URL></REF>


Article

<CATEGORY>vin07</CATEGORY>

 <H2>Μετριοπαθής ο νέος πρωθυπουργός Σέρβων Βοσνίας
</H2>
ΤΟ ΚΟΙΝΟΒΟΥΛΙΟ των Σέρβων της Βοσνίας ανέδειξε χθες τον μετριοπαθή Μίλοραν
Ντόντικ στη θέση του πρωθυπουργού, κερδίζοντας αμέσως διεθνή υποστήριξη και
δημιουργώντας το σκηνικό για μια τελική αναμέτρηση ανάμεσα στους Σέρβους
μετριοπαθείς και τους σκληροπυρηνικούς εθνικιστές αντιπάλους τους.

Ο Ντόντικ, φιλοδυτικός ηγέτης των Ανεξάρτητων Σοσιαλδημοκρατών, είχε την
υποστήριξη της προέδρου των Σέρβων της Βοσνίας Μπιλιάνα Πλάβσιτς.

Εξασφάλισε την πλειοψηφία κερδίζοντας την υποστήριξη των Βόσνιων Μουσουλμάνων
βουλευτών, τους οποίους οι Σέρβοι εθνικιστές σνομπάρουν. Οι Μουσουλμάνοι
εκλέγονται στη σερβική Εθνοσυνέλευση κυρίως μέσω των ψήφων των μη Σέρβων που,
στη διάρκεια του πολέμου του 1992-95, εκτοπίστηκαν από τα σπίτια τους που
βρίσκονταν στη σερβική, σήμερα, περιοχή της Βοσνίας. 
<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N66</CAT>
<ED>
Κωδικός άρθρου: A16042N664</ED>
<ID>
ID:135697

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N66&aa=4</URL></REF>


Article

<CATEGORY>vin07</CATEGORY>

 <H5>«ΛΥΠΗ» ΚΑΙ ΑΠΟ ΝΤΕΜΙΡΕΛ ­ ΝΕΟ ΚΟΜΜΑ ΣΧΗΜΑΤΙΖΟΥΝ ΒΟΥΛΕΥΤΕΣ ΤΟΥ ΕΡΜΠΑΚΑΝ ­ ΣΤΟ
ΣΥΝΤΑΓΜΑΤΙΚΟ ΟΔΗΓΕΙΤΑΙ ΚΑΙ Η ΤΣΙΛΕΡ
</H5><H2>Ποτάμι τα κροκοδείλια δάκρυα
</H2>
Υπό διωγμόν. Μετά τον Ερμπακάν στο στόχαστρο η Τανσού Τσιλέρ, που
αντιμετωπίζει το ενδεχόμενο παραπομπής για δωροληψία

Βροχή τα κροκοδείλια δάκρυα στην Τουρκία για την απαγόρευση του ισλαμικού
Κόμματος της Ευημερίας. Μετά την έκφραση λύπης του πρωθυπουργού Μεσούτ Γιλμάζ,
ο πρόεδρος της Τουρκικής Δημοκρατίας Σουλεϊμάν Ντεμιρέλ χαρακτήρισε την
απαγόρευση του Ρεφάχ «λυπηρή νομική αναγκαιότητα».

ΚΑΙ η ποινικοποίηση της τουρκικής πολιτικής ζωής συνεχίζεται με την απόφαση
που έλαβε το Ανώτατο Αναθεωρητικό Δικαστήριο της Τουρκίας, σύμφωνα με την
οποία επικυρώθηκε πρωτοβάθμια καταδικαστική απόφαση του Σελτζούκ Παρσαντάν για
δωροδοκία της τότε πρωθυπουργού Τανσού Τσιλέρ. Η νέα αυτή απόφαση ίσως
οδηγήσει και την Τσιλέρ στο Συνταγματικό Δικαστήριο, και αφού 276 βουλευτές
αποδεχθούν την παραπομπή της ψηφίζοντας υπέρ της άρσης της βουλευτικής της ασυλίας.

Πάντως, μία μόλις μέρα μετά τη δικαστική απαγόρευση του Κόμματος του
προηγούμενου πρωθυπουργού της Τουρκίας Νετσμεντίν Ερμπακάν, και της έκπτωσης
του ιδίου από το βουλευτικό αξίωμα, ηγετικά στελέχη του κόμματος ανακοίνωσαν
τον σχηματισμό νέας πολιτικής παράταξης, «για να δώσουν στους πολυπληθείς
οπαδούς τους πολιτική έκφραση». 
Ορισμένοι από τους συνεργάτες του Ερμπακάν έχουν ήδη σχηματίσει το Κόμμα της
Αρετής με επικεφαλής τον βουλευτή Λουτφί Εσενγκίν. Αλλά ο εισαγγελέας που
ξεκίνησε τη δίωξη εναντίον του Ρεφάχ είπε πως «δεν θα ανεχθεί τη φιλο-ισλαμική
απόπειρα κάτω από άλλο κομματικό σχηματισμό».

Οι Ηνωμένες Πολιτείες, παρ' όλο που δεν τρέφουν φιλικά αισθήματα για τους
ισλαμιστές, ανακοίνωσαν πως η απαγόρευση «έπληξε την εμπιστοσύνη του ΝΑΤΟ για
δημοκρατικά αισθήματα της Τουρκίας».

Το κρατικό ραδιόφωνο του Ιράν χαρακτήρισε την απαγόρευση «αντιδημοκρατική».

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N67</CAT>
<ED>
Κωδικός άρθρου: A16042N671</ED>
<ID>
ID:135565

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N67&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Η προειδοποίηση των Ν.Υ.Τ. στους στρατηγούς
</H2>
<AUTHOR>Γ.Ε. ΣΕΚΕΡΗΣ</AUTHOR>

ΑΠΕΥΘΥΝΟΝΤΑΣ τον περασμένο μήνα από τις στήλες των «Νιού Γιόρκ Τάιμς»
«προειδοποίηση προς τους στρατηγούς της Τουρκίας», ο αρθρογράφος Φίλιπ
Τάουμπμαν επεσήμαινε ότι «ο ασφαλέστερος τρόπος για να γαλβανιστεί και τραπεί
προς τα άκρα το σχετικά ανώδυνο τουρκικό ισλαμικό κίνημα είναι η απαγόρευση
της λειτουργίας του κόμματος που το εκπροσωπεί». Με τη θέση εκτός νόμου του
Ρεφάχ άρχισε η αντίστροφη μέτρηση για την επαλήθευση της προβλέψεως αυτής. Η
οποία ευθέως συναρτάται με την πτυχή της δικαστικής αποφάσεως που κυρίως
ενδιαφέρει από ελληνική σκοπιά ­ δηλαδή, τις ενδεχόμενες επιπτώσεις στην
τουρκική εξωτερική πολιτική και ειδικότερα στα ελληνοτουρκικά.

Διότι εάν ­ όπως είναι πολύ πιθανόν ­ η όξυνση της εσωτερικής τουρκικής σκηνής
κατά το αραβοϊρανικό προηγούμενο αποφευχθεί, η διεθνής θέση της Τουρκίας
επιφανειακά μόνον θα επηρεασθεί: θα σημειωθούν, φερ' ειπείν, για τους τύπους,
διαμαρτυρίες μουσουλμανικών κυβερνήσεων. Και εκδηλώσεις δημοκρατικής
ευαισθησίας ­ μαζί με προτροπή για μετριοπάθεια ­ εκ μέρους Δυτικών.

Χωρίς, όμως, πρακτικές συνέπειες, πέραν από την περαιτέρω αμαύρωση της ήδη
επαρκώς κηλιδωμένης διεθνούς εικόνας της τουρκικής «στρατιωτικής δημοκρατίας».
Επιβεβαίωση, αντιθέτως, των απαισιόδοξων προβλέψεων του κ. Τάουμπμαν θα
σήμαινε πιθανότατα, μαζί με τη σκλήρυνση της στάσης του στρατού στο εσωτερικό
της Τουρκίας, και αύξηση της τουρκικής αδιαλλαξίας στον διεθνή χώρο και
ειδικότερα έναντι του Ελληνισμού.

Υφίσταται βέβαια θεωρητικώς και μία τρίτη δυνατότητα: η εν καιρώ επιστροφή των
ισλαμιστών στην εξουσία. Που συντελούμενη μεν με δημοκρατικά μέσα, οριακή
μόνον επίδραση θα είχε στην τουρκική εξωτερική γραμμή ­ όπως άλλωστε κατέδειξε
και το πείραμα της κυβερνήσεως Ερμπακάν. Μόνον δε μια ­ άκρως απίθανη ­
δυναμική επικράτηση ενός ακραίου πολιτικού Ισλάμ θα μπορούσε ενδεχομένως να
μεταβάλει ριζικά τους πάγιους εξωτερικούς προσανατολισμούς της Άγκυρας.
Καθιστώντας έτσι αναγκαία και την αντίστοιχη αναπροσαρμογή της δυτικής στάσης
­ και της δικής μας.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N67</CAT>
<ED>
Κωδικός άρθρου: A16042N672</ED>
<ID>
ID:135666

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N67&aa=2</URL></REF>


Article

<CATEGORY>vin07</CATEGORY>

 <H2>Άκης: Συγκεκριμένος δρόμος για την Τουρκία
</H2>
ΑΠΑΝΤΩΝΤΑΣ σε ερώτηση δημοσιογράφων για τα όσα συμβαίνουν στην Τουρκία, ο
υπουργός Άμυνας Άκης Τσοχατζόπουλος είπε:

«Νομίζω ότι καμία χώρα δημοκρατική, όπως και κανένας δημοκράτης σε όλο τον
κόσμο ­ αλλά και στην Τουρκία ­ δεν μπορεί να είναι ευχαριστημένος από μια
τέτοια απόφαση. Τα δικαστήρια δεν μπορούν να θέτουν στο περιθώριο την έκφραση
εκατομμυρίων πολιτών, που με την ψήφο τους επέλεξαν κάποιο συγκεκριμένο κόμμα.
Επομένως, το φαινόμενο αυτό δείχνει τον δρόμο που έχει να διανύσει ακόμα η
Τουρκία, για να μπορέσει να γίνει μια πραγματική δημοκρατία.

Επιβεβαιώνεται, συγχρόνως, πόσο ορθή ήταν η απόφαση της Ευρωπαϊκής Ένωσης, που
προέβλεψε έναν σαφή και συγκεκριμένο δρόμο για να μπορέσει η Τουρκία να γίνει
μέλος της Ευρωπαϊκής Ένωσης. Και από την άλλη πλευρά, νομίζω, ότι η απόφαση
αυτή επιβάλλει να υποστηριχθεί όσο γίνεται πιο αποτελεσματικά η Τουρκία, ώστε
να μπορέσει να προχωρήσει και να επιτύχει, το γρηγορότερο δυνατόν, την
ολοκληρωμένη λειτουργία της δημοκρατίας στη χώρα της, την εφαρμογή των
ανθρωπίνων δικαιωμάτων και γενικά να διαμορφώσει τις αναγκαίες προϋποθέσεις
για να προσεγγίσει την Ευρώπη.

* Τον προβληματισμό και την ανησυχία του εξέφρασε, από το Ηράκλειο, ο
αναπληρωτής υπουργός Εξωτερικών Γεώργιος Παπανδρέου.

Απαντώντας σε ερώτηση για την κατάργηση του κόμματος του Νετζμεντίν Ερμπακάν
επεσήμανε ότι αποτελεί πράξη αντιδημοκρατική, η οποία συμβάλλει στην
αυτοαπομόνωση της Τουρκίας. Μία εσωτερική αστάθεια, όπως εκείνη που επικρατεί
στην Τουρκία, τροφοδοτεί με στοιχεία αστάθειας και την εξωτερική πολιτική της.
Η Ελλάδα όμως έχει ζήσει με την πραγματικότητα αυτή εδώ και δεκαετίες.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N67</CAT>
<ED>
Κωδικός άρθρου: A16042N673</ED>
<ID>
ID:135670

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N67&aa=3</URL></REF>


Article

<CATEGORY>vin07</CATEGORY>

 <H2>Συνέλαβαν πάλι τον τυφλό αγωνιστή
</H2>
ΤΟΥΡΚΟΣ εισαγγελέας διέταξε χθες τη σύλληψη και πάλι του τυφλού υπέρμαχου των
ανθρωπίνων δικαιωμάτων στην Τουρκία Εσμπέρ Γιαγκμουρντελί, 52 χρόνων, με την
κατηγορία της παράβασης των όρων απελευθέρωσής του, αρνούμενος να υποβληθεί σε
ιατρικές εξετάσεις.

Η προηγούμενη σύλληψη του Γιαγκμουρντελί, τον Νοέμβριο, είχε προκαλέσει διεθνή
σάλο. 
Στην Κωνσταντινούπολη, ομάδα Αμερικανών γερουσιαστών συμμετείχαν μαζί με «τις
μητέρες του Σαββάτου» στην καθιερωμένη σαββατιάτικη διαδήλωση για τα
αγνοούμενα παιδιά τους.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N67</CAT>
<ED>
Κωδικός άρθρου: A16042N674</ED>
<ID>
ID:135698

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N67&aa=4</URL></REF>


Article

<CATEGORY>vin07</CATEGORY>

 <H5>Στις 170 σελίδες...
</H5><H5>Ένα ζευγάρι...
</H5><H5>Ο Κούντερα...
</H5><H5>Ο αναγνώστης...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... της «Ταυτότητας» συμβαίνουν τόσο πολλά αθώα πράγματα και μαζί τόσα
διαβολικά, που μερικοί κριτικοί μιλούν για ορόσημο στην τέχνη του Μίλαν
Κούντερα. Ο ίδιος το προσδιόρισε μουσικά: «Απ' τη σονάτα έχω περάσει στη
φούγκα». Διαφαινόταν ήδη από το προηγούμενο βιβλίο, τη «Βραδύτητα». Όχι πια η
μεγάλη σύνθεση με τα πολλά μέρη, σε διαρκή αντιμωλία, αλλά ένας μονόλιθος,
κάπως μικρότερος, όπου όλα ενοποιούνται και όπου τα μεγάλα θέματα ­ πάντοτε
παρόντα ­ αλλάζουν τα ίδια όψη ή σημασίες. (Μ. Kundera: «L' Identitθ»,
Gallimard). Φυσικά, τα κρίσιμα ερωτήματα περί της μορφής παραμένουν, λέει ο Κ.
«Πώς να εντάξεις το άπιαστο σ' ένα μυθιστόρημα που θέλει ταυτόχρονα να είναι
μια διαυγής ανάλυση; Και πώς να καμουφλάρεις τη δίοδο εκείνη που οδηγεί από
μια πραγματικότητα σ' ένα όνειρο; Στα ισλανδικά, όπου δεν υπάρχει η λέξη
ταυτότητα, χρειάστηκε να βρούμε άλλο τίτλο για την έκδοση. Εγώ πρότεινα:
"Αόρατη μεθόριος"».

... είναι στο επίκεντρο, κυρίως η γυναίκα. Και το παιχνίδι αρχίζει αμέσως.
Τρυφερός, γενναιόδωρος, ο Ζαν-Μαρκ καταφεύγει σ' ένα κεφάτο στρατήγημα για να
τονώσει το ηθικό της Σαντάλ: Ανακαλύπτει τρόπους που θα την κάνουν να
βεβαιωθεί ότι είναι ακόμα ικανή να ξυπνά πόθους σε άλλους άντρες. Ιδέα
ατυχέστατη. Το παιχνίδι γίνεται μπούμερανγκ για τον παίκτη, που βυθίζεται σε
πελάγη ζήλειας. Στη βάση όλων αυτών βρίσκεται φυσικά η «ιδανική παρεξήγηση»,
αυτή που δένει μεταξύ τους τα μέλη κάθε ζευγαριού, σκέφτεται ο Κ. Ο συγγραφέας
παίζει κι αυτός μαζί με τους ήρωες ­ ο πιστός αναγνώστης βρίσκεται αμέσως σε
οικείο έδαφος. Μόνο που ο Κ. εδώ δεν παρεμβαίνει, δεν ξεπροβάλλει κάθε τόσο
πίσω από την κουρτίνα για να σχολιάσει τα πράγματα στο αυτί μας, όπως άλλοτε.
Εμπιστεύεται το έργο αυτό στους πρωταγωνιστές: τις δικές τους κρίσεις και τους
μηρυκασμούς παρακολουθούμε.

... μας οδηγεί μέσ' από τα δικά τους λεγόμενα και τα έργα στις συνεχείς
μεταβολές της ταυτότητάς τους ­ ως την τελική απώλειά της. Αλλά καθ' οδόν δεν
χάνει την ευκαιρία να φωτίσει ένα πλήθος ακόμη εριζόμενα ζητήματα. Λ.χ., πώς
ένα τρέμισμα των βλεφάρων μπορεί να έχει μεταφυσικότατες προεκτάσεις. Ή γιατί
ο πατέρας, στις μέρες μας, έχει γίνει «μπαμπάς». Πώς η εμμηνόπαυση μπορεί να
σκληραίνει και μαζί ν' απαλύνει την ψυχή μιας γυναίκας. Πώς μιά μητέρα είναι
δυνατόν να ελευθερώνεται με τον ξαφνικό θάνατο του παιδιού της (ιδέα
σκανδαλώδης φυσικά, αλλά όχι απροσπέλαστη για τον Κ.). Και πώς, τέλος, μέσα
στην αποθέωση της αδιακρισίας που εκδηλώνεται στις μέρες μας απέναντι στο
ανθρώπινο πρόσωπο, θεωρείται απόλυτα νόμιμη η εμβρυοσκόπηση, ένας βιασμός πριν
ακόμα γεννηθείς, όπως και η εκταφή, για να κάνουν στο πτώμα σου γενετικές αναλύσεις.

...πάντως, σημειώνει ο κριτικός του «Νουβέλ Ομπσερβατέρ» Γκυ Σκαρπεττά, ακόμη
και αν δεν έχει επίσημα υποβολέα τον συγγραφέα, αισθάνεται κύριος του πεδίου.
Ο Κ. τον εγκαθιστά απ' την αρχή στο πιλοτήριο. Του δημιουργεί την αίσθηση ότι
είναι μέσα στα πράγματα, ότι μαζί με τον Κ. ελέγχει πλήρως την κατάσταση. Μόνο
που και αυτή η βεβαιότητα κάπου κάπου χάνεται: Και βρίσκεται τότε ο αναγνώστης
­ όπως και ο Ζαν-Μαρκ και η Σαντάλ ­ σε κινητή άμμο. Μέρος της μαγείας του Κ.,
λέει ο κριτικός. Αληθινά, προσθέτει τολμηρά, «πολύ μεγάλη τέχνη».

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N68</CAT>
<ED>
Κωδικός άρθρου: A16042N681</ED>
<ID>
ID:135566

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N68&aa=1</URL></REF>


Article

<CATEGORY>vin07</CATEGORY>

 <H5>ΒΑΤΣΛΑΒ ΧΑΒΕΛ
</H5><H2>ΠΡΟΣΩΠΑ
</H2><H2>Προς μια «βελούδινη επανεκλογή»
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Βάτσλαβ Χάβελ. Ένας πρόεδρος με «χαρακτηριστικά διαφωνούντα»

Ο Βάτσλαβ Χάβελ θα επιδιώξει αύριο την επανεκλογή του από το Κοινοβούλιο για
άλλη μια πενταετή θητεία στην Προεδρία της Τσεχικής Δημοκρατίας.

Η ΘΗΤΕΙΑ αυτή θα είναι, σύμφωνα με το Σύνταγμα, και η τελευταία του 61χρονου
θεατρικού συγγραφέα, ο οποίος είχε επανειλημμένα φυλακιστεί στη διάρκεια του
κομμουνιστικού καθεστώτος. Μοναδικός αντίπαλός του θα είναι ένας κομμουνιστής
αστροφυσικός, ο Στανισλάβ Φίσλερ, ο οποίος παραδέχεται ότι έχει λίγες ελπίδες
να κερδίσει τον άνθρωπο που το 1989 ηγήθηκε της αναίμακτης «Βελούδινης
Επανάστασης» η οποία ανέτρεψε το κομμουνιστικό καθεστώς της τότε Τσεχοσλοβακίας.

Η ως τώρα προεδρία του χαρακτηρίσθηκε από την αντιπαράθεση με τον μονεταριστή
πρώην πρωθυπουργό Βάτσλαβ Κλάους σχετικά με το νόημα των δημοκρατικών
μεταρρυθμίσεων. Σε ομιλία του, τον Δεκέμβριο, ο Χάβελ καταφέρθηκε κατά του
Κλάους ­ ο οποίος είχε μόλις παραιτηθεί έπειτα από έξι χρόνια στην
πρωθυπουργία εξαιτίας ενός σκανδάλου χρηματοδότησης του κόμματός του ­
λέγοντας ότι η διακυβέρνησή του χαρακτηρίσθηκε από απληστία και αλαζονεία και
προκάλεσε τη δυσφορία της κοινωνίας. Μήπως αισθάνεσθε ότι εξακολουθείτε να
είστε ένας διαφωνών; τον ρώτησαν δημοσιογράφοι. «Ένας προσεκτικός παρατηρητής
μπορεί ίσως να διακρίνει ορισμένα χαρακτηριστικά διαφωνούντα στη συμπεριφορά
μου ως προέδρου», απάντησε ο Χάβελ.

Πέρυσι τον Ιανουάριο, πρώην διαφωνούντες «κατέλαβαν« το Κάστρο της Πράγας
(όπου στεγάζεται η Προεδρία) για να γιορτάσουν την 20ή επέτειο της «Χάρτας
77», του κινήματος για τα ανθρώπινα δικαιώματα στο οποίο κορυφαίο ρόλο είχε ο
Χάβελ. Ωστόσο ο ίδιος δεν κατάφερε να είναι στο πάρτι: μανιώδης καπνιστής,
είχε εισαχθεί σε κλινική τον Νοέμβριο του 1996 για πνευμονία, αλλά οι
χειρουργοί του αφαίρεσαν τελικά ένα μικρό κακοήθη όγκο και τον μισό δεξιό
πνεύμονα. Στο πρωτοχρονιάτικο μήνυμά του, μετά την επέμβαση, αποκάλυψε ότι
κόντεψε να πεθάνει. Το 1996 αντιμετώπισε τον θάνατο δύο φορές, είπε, τον δικό
του και της συζύγου του, της Όλγας, που πέθανε από καρκίνο τον Ιανουάριο. Ήταν
παντρεμένοι για 32 χρόνια και οι Τσέχοι αιφνιδιάσθηκαν όταν, λίγες ημέρες μετά
το μήνυμά του αυτό, ο πρόεδρος νυμφεύθηκε τη 43χρονη, τότε, ηθοποιό Ντάγκμαρ Βέσκρνοβα.

Μολονότι μετά την επέμβαση έχει παρουσιάσει κάποια προβλήματα υγείας, ο Χάβελ
ανακοίνωσε τον περασμένο Ιούλιο ότι θα επιδιώξει την επανεκλογή του για να
φέρει σε πέρας τις πρώτες προτεραιότητές του ­ την ένταξη της Τσεχικής
Δημοκρατίας στο ΝΑΤΟ και την Ευρωπαϊκή Ένωση. «Η απόφαση να είμαι ξανά
υποψήφιος ήταν δύσκολη», είχε τονίσει τότε. «Κυριάρχησε όμως το αίσθημα της
ευθύνης... Η υπηρεσία προς την κοινωνία προέχει της προσωπικής μου καλοπέρασης».

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N68</CAT>
<ED>
Κωδικός άρθρου: A16042N682</ED>
<ID>
ID:135632

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N68&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Όμηρος της «μηδενικής σκέψης»
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Καπιταλιστική κοινωνία. «Ενθαρρύνουμε τους ανθρώπους να ενέχονται οι ίδιοι στη
σωτηρία τους» (από το «Νιου Γιόρκερ»)

Η κρίση που περνάμε δεν είναι ούτε οικονομική ούτε χρηματιστηριακή, αλλά μια
κρίση του πολιτισμού. Όσο για τον αγώνα κατά της «ενιαίας σκέψης», είναι
μάταιος κόπος ­ γιατί τέτοιου είδους σκέψη δεν υπάρχει.

ΟΙ ΠΑΡΑΤΗΡΗΣΕΙΣ αυτές περιλαμβάνονται στο τελευταίο βιβλίο του Εμμανυέλ Τοντ
με τον τίτλο «Η οικονομική ψευδαίσθηση: δοκίμιο για την αποτελμάτωση των
ανεπτυγμένων κοινωνιών» (εκδ. Gallimard). Το κλειδί της σημερινής κρίσης, λέει
ο γνωστός γάλλος κοινωνιολόγος σε συνέντευξή του στο «L' Evenement du jeudi»,
βρίσκεται στη διάλυση της συλλογικής οντότητας που λέγεται έθνος, στη διάλυση
των συλλογικών πιστεύω που διαμόρφωναν τις ανθρώπινες ομάδες και τους
επέτρεπαν να ελέγχουν την οικονομία. Σ' ένα τέτοιο κοινωνικό περιβάλλον, οι
πολιτικοί αποκαλύπτονται σε όλη τους τη μικρότητα και οδηγούνται στην
εγκατάλειψη και την αδιαφορία. Να είναι τυχαίο ότι τα τελευταία χρόνια τις
περισσότερες εκλογικές αναμετρήσεις σε όλο τον κόσμο τις κερδίζει το κόμμα που
επαγγέλλεται την «αλλαγή»; Κι ότι μόλις αυτό το κόμμα έλθει στην εξουσία
παραδίδεται στη «μηδενική σκέψη»;

Ναι, για τον Τοντ τα περί «οικουμενικής» ή «ενιαίας» σκέψης είναι παραμύθια.
Σε κάθε χώρα υπάρχει μια σκέψη που μπορεί να χαρακτηριστεί «ενιαία». Η
αγγλοσαξονική ενιαία σκέψη είναι φιλελεύθερη, η γερμανική ή ιαπωνική ενιαία
σκέψη είναι αυταρχική, η γαλλική ενιαία σκέψη αναμιγνύει με κωμικό τρόπο
αντιφατικά στοιχεία από τις προηγούμενες. Να γιατί είναι προτιμότερο να μιλάμε
για «μηδενική σκέψη». Ή για οικουμενικό πουρέ! Όπως πρέπει επίσης να
παρατηρήσουμε ότι η υποταγή σ' αυτή τη σκέψη είναι μεγαλύτερη στις τάξεις που
δεν υφίστανται τις οικονομικές της συνέπειες: στις ελίτ, σ' αυτό το 20% που
έχει την καλύτερη μόρφωση και τα καλύτερα εισοδήματα και ταυτόχρονα είναι το
πιο παθητικό κομμάτι της κοινωνίας.

Η πολιτισμική κρίση των ανεπτυγμένων κοινωνιών έχει τρεις διαστάσεις,
σημειώνει ο συγγραφέας. Η πρώτη είναι η αποσύνθεση των συλλογικών οντοτήτων
και η συνακόλουθη αδυναμία που αισθάνεται το άτομο. Η δεύτερη αιτία των
αισθημάτων παρακμής και έλλειψης προόδου που παραλύουν τη Δύση είναι η πτώση
του μορφωτικού επιπέδου της χώρας που ηγείται του καπιταλιστικού κόσμου: των
Ηνωμένων Πολιτειών, που από το 1963 ως το 1980 παρήγαγαν λιγότερους μηχανικούς
και επιστήμονες από ποτέ. Και η τρίτη διάσταση της κρίσης είναι η μείωση της
γονιμότητας, που οδηγεί στη γήρανση των πληθυσμών. Στη Γαλλία, για παράδειγμα,
υπολογίζεται ότι από το 1990 ως το 2010 ο αριθμός των νέων ηλικίας 20-24 ετών
θα μειωθεί κατά 11%. Στη Γερμανία και την Ιταλία τα πράγματα είναι ακόμη
χειρότερα. Τι να περιμένουμε λοιπόν από έναν κόσμο με όλο και λιγότερους
νέους; Πώς θα σωθεί ένας κόσμος όπου όλο και λιγότεροι άνθρωποι ώριμης ηλικίας
θα δέχονται κλωτσιές στα πισινά από έφηβους αμφισβητίες;

Με την επιστροφή του συλλογικού πιστεύω που λέγεται έθνος, απαντά ο Τοντ. Και
με τη μελέτη των κλασικών ­ με πρώτο και καλύτερο τον Μαρξ.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N68</CAT>
<ED>
Κωδικός άρθρου: A16042N683</ED>
<ID>
ID:135671

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N68&aa=3</URL></REF>


Article

<CATEGORY>vin08</CATEGORY>

 <H5>ΟΙ ΕΠΙΠΤΩΣΕΙΣ ΤΗΣ «ΣΚΛΗΡΗΣ» ΔΡΑΧΜΗΣ ΣΤΑ ΑΛΛΑ ΜΕΓΕΘΗ ΤΗΣ ΕΛΛΗΝΙΚΗΣ ΟΙΚΟΝΟΜΙΑΣ
</H5><H5>Προωθείται η ρύθμιση χρεών από πανωτόκια στη Γενική Τράπεζα
</H5><H2>Κλειδί σταθερότητας
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Ο διοικητής της Τραπέζης της Ελλάδος, κ. Λ. Παπαδήμος, τόνιζε ότι μέχρι την
εκδήλωση της φθινοπωρινής κρίσης η ισοτιμία της δραχμής ήταν στα επίπεδα
εκείνα που ήθελε η αγορά - Ο διοικητής της Εθνικής Τραπέζης, κ. Θ. Καρατζάς,
είχε διατυπώσει την άποψη ότι η δραχμή δεν είναι υπερτιμημένη

Σκληρή σαν μάρμαρο είναι η δραχμή, καθώς η κυβέρνηση θεωρεί ότι η πολιτική
αυτή είναι το «κλειδί» για τη μείωση του πληθωρισμού και την οικονομική
σταθερότητα. 
Η επιλογή αυτή που ακολουθείται με συνέπεια από τα τέλη της προηγούμενης
δεκαετίας σίγουρα έχει συμβάλει σημαντικά όχι μόνο στη μείωση του πληθωρισμού,
αλλά και στην αποκατάσταση ενός γενικότερου κλίματος εμπιστοσύνης στην πορεία
της οικονομίας και τη σταθερότητα του εθνικού νομίσματος. Η «σκληρή» δραχμή
χαρακτήρισε και τη συναλλαγματική πολιτική του 1997, καθώς, σύμφωνα με τα
στοιχεία του Κέντρου Εξαγωγικών Ερευνών και Μελετών, η σωρευτική της υποτίμηση
σε σχέση με τα ευρωπαϊκά νομίσματα είναι μόλις 0,90% έναντι 0,36% το 1996 και
4,35% το 1995.

Η σταθερή προσήλωση των κυβερνήσεων της τελευταίας δεκαετίας στην πολιτική της
«σκληρής» δραχμής έχει όμως σημαντικές επιπτώσεις και σε άλλα μεγέθη της
ελληνικής οικονομίας, αφού η επίτευξη του στόχου αυτού προϋποθέτει ότι θα
ακολουθηθούν παράλληλες πολιτικές στα επιτόκια και στην πιστωτική
δημοσιονομική και εισοδηματική πολιτική.

Εκεί βρίσκεται ουσιαστικά το «κόστος» που έχει η οικονομία γενικότερα από την
πολιτική της σκληρής δραχμής. Το πρώτο όπλο που χρησιμοποιείται από τις
νομισματικές αρχές ώστε να επιτευχθεί η σταθερότητα της ισοτιμίας είναι τα
υψηλά επιτόκια. Δηλαδή θα πρέπει τα επιτόκια της δραχμής σε σχετικούς όρους να
κινούνται σε υψηλότερα επίπεδα από τα αντίστοιχα άλλων ισχυρών νομισμάτων με
βάση τα οποία διαμορφώνεται το επίπεδο της ισοτιμίας. Μία παρατεταμένη
περίοδος υψηλών πραγματικών επιτοκίων έχει ως άμεσο αντίκτυπο ότι το κόστος
δανεισμού επιχειρήσεων και καταναλωτών είναι υψηλότερο από το αντίστοιχο που
ισχύει για τα άλλα νομίσματα, με βάση τα οποία διαμορφώνεται η ισοτιμία. Αυτό
άλλωστε δικαιολογεί το γεγονός ότι τα τελευταία χρόνια πολλές επιχειρήσεις
στράφηκαν σε δανεισμό σε ξένο νόμισμα, ώστε να περιορίσουν το κόστος χρήματος
που είχαν.

ΑΝΤΙΔΟΤΟ

Όμως, σε υψηλά επίπεδα διατηρούνται και τα επιτόκια καταθέσεων. Αυτό άλλωστε
είναι το αντίδοτο στη στήριξη του νομίσματος, αφού τα υψηλά επιτόκια
καταθέσεων προσελκύουν κεφάλαια από το εξωτερικό και αποθαρρύνουν τη μετατροπή
των αποταμιεύσεων που είναι σε δραχμές σε κάποιο ξένο ισχυρό νόμισμα. Η
διατήρηση όμως των υψηλών πραγματικών επιτοκίων επηρεάζει και άλλα στοιχεία
της οικονομίας, καθώς:

Πρώτον, ανταγωνίζεται το Χρηματιστήριο, ο «εχθρός» του οποίου είναι τα υψηλά επιτόκια.

Δεύτερον, αυξάνει το κόστος εξυπηρέτησης του δημοσίου χρέους, αφού υψηλά
επιτόκια σημαίνουν μεγάλους τόκους.

Παράλληλα, η διατήρηση σταθερής ισοτιμίας για τη δραχμή έχει άμεση επίπτωση
και στις τιμές, καθώς:

* Στα εγχώρια προϊόντα οι τιμές ακολουθούν την εξέλιξη του κόστους εργασίας
και των άλλων συντελεστών παραγωγής.

* Στα εισαγόμενα προϊόντα οι τιμές δεν επηρεάζονται από τη μεταβολή της
ισοτιμίας και έτσι ουσιαστικά «τρέχουν» με πιο αργό ρυθμό.

Από την άλλη πλευρά όμως, υποστηρίζεται ότι η εξέλιξη αυτή καθιστά λιγότερο
ανταγωνιστικά τα ελληνικά προϊόντα στις διεθνείς αγορές, γεγονός που έχει
άμεση επίπτωση στις εξαγωγές. Γι' αυτό άλλωστε «γκρινιάζουν» οι εξαγωγείς,
ζητώντας να γίνει πιο ελαστική η συναλλαγματική πολιτική. Πάντως, δεν είναι
λίγοι οι οικονομολόγοι που υποστηρίζουν ότι η παρατεταμένη εφαρμογή των υψηλών
επιτοκίων για υποστήριξη μιας σταθερής συναλλαγματικής πολιτικής οδηγεί σε ύφεση.

ΥΠΕΡΤΙΜΗΜΕΝΗ;

Όμως, η διατήρηση σταθερής ισοτιμίας δεν σημαίνει μόνο υψηλά πραγματικά
επιτόκια. Προϋποθέτει σταδιακή μείωση των δημοσιονομικών ελλειμμάτων, με την
εφαρμογή της κατάλληλης εισοδηματικής πολιτικής, αλλά και με αλλαγές
διαρθρωτικού χαρακτήρα.

Έτσι, ουσιαστικά επιτυγχάνεται η διαμόρφωση της ισοτιμίας της δραχμής στα
επίπεδα που αντιπροσωπεύουν οι επιδόσεις της οικονομίας.

Ακόμη, δημιουργείται και η αμφισβήτηση για το κατά πόσον τώρα η δραχμή είναι
υπερτιμημένη ή αν η ισοτιμία της κινείται σε ρεαλιστικά επίπεδα. Πρόσφατα, ο
διοικητής της Τραπέζης της Ελλάδος, κ. Λ. Παπαδήμος, τόνιζε ότι μέχρι την
εκδήλωση της φθινοπωρινής κρίσης η ισοτιμία της δραχμής ήταν στα επίπεδα
εκείνα που ήθελε η αγορά, αφού δεν είχε γίνει καμία τεχνική παρέμβαση.

Την προηγούμενη εβδομάδα ο διοικητής της Εθνικής Τραπέζης, κ. Θ. Καρατζάς,
είχε διατυπώσει επίσημα την άποψη ότι η δραχμή δεν είναι υπερτιμημένη, ενώ σε
ανάλογα συμπεράσματα κατέληξαν στη σχετική έρευνα που έκαναν μελετητές της
Διεύθυνσης Σχεδιασμού και Οικονομικού Ελέγχου της ίδιας τράπεζας.

Πάντως, ανεξάρτητα από το αν το επίπεδο της ισοτιμίας κινείται σε ρεαλιστικά
πλαίσια, η εφαρμογή μιας δημοσιονομικής πολιτικής που θα έχει στόχο τη μείωση
των ελλειμμάτων και του πληθωρισμού αποτελεί την καλύτερη άμυνα για τη δραχμή,
καθώς είναι «μήνυμα» στις αγορές ότι κεντρική επιδίωξη της οικονομικής
πολιτικής είναι η συμμετοχή της χώρας στην ΟΝΕ. Γι' αυτό, για τη σταθερή
δραχμή, λένε οικονομικοί αναλυτές, θα πρέπει να μοχθήσουν όχι μόνο όσοι
χειρίζονται τα νομισματικά μεγέθη αλλά και εκείνοι που έχουν την ευθύνη της
διαχείρισης των δημοσιονομικών μεγεθών και οι οποίοι είναι αυτοί που
αποφασίζουν τη συναλλαγματική πολιτική.

ΣΕ ΕΠΑΦΗ με 251 οφειλέτες της, ώστε να ρυθμισθούν οι ληξιπρόθεσμες οφειλές που
έχουν από τους συνεχείς ανατοκισμούς και τις προσαυξήσεις από τους τόκους
υπερημερίας, βρίσκεται η Γενική Τράπεζα. Μέχρι τις 31 Δεκεμβρίου 1997, 38
οφειλέτες της τράπεζας που είχαν οφειλές 199.000.000 υπέβαλαν αίτηση ­ ύστερα
από πρόσκληση που πήραν από τα κατά τόπους υποκαταστήματα ­ για να γίνει
διακανονισμός της οφειλής τους. Οι αιτήσεις αυτές θα εξετασθούν για να ληφθούν
οι σχετικές αποφάσεις από τις αρμόδιες υπηρεσίες της τράπεζας. 
Επίσης, από ανάλογα αιτήματα που είχαν υποβληθεί στο παρελθόν, ρυθμίσθηκε το
χρέος 21 οφειλετών που ανερχόταν συνολικά πριν από τη ρύθμιση στα 460.000.000.
Τελικά μετά τη ρύθμιση το ποσό αυτό περιορίσθηκε κατά 114.000.000, το οποίο
ολόκληρο αφορά εξωλογιστικούς τόκους (τόκους υπερημερίας) που είχαν επιβληθεί
στο διάστημα των καθυστερήσεων στην εξόφληση των δανείων.

Τα στοιχεία αυτά ανακοίνωσε χθες ο πρόεδρος της Γενικής Τράπεζας κ. Γ.
Δασκαλάκης. Αυτά είναι τα πρώτα αποτελέσματα της πολιτικής ρυθμίσεων των
οφειλών από τα πανωτόκια την οποία εφαρμόζει η Γενική Τράπεζα με σκοπό, όπως
έχει πει ο κ. Γ. Δασκαλάκης, να αρθούν αδικίες που έχουν γίνει με τον
υπολογισμό των τόκων υπερημερίας. Στο πλαίσιο αυτό τα υποκαταστήματα της
τράπεζας έχουν ήδη στείλει επιστολές σε όλους τους πελάτες της τράπεζας οι
οποίοι έχουν ληξιπρόθεσμες οφειλές και από τους οποίους οι 251 έσπευσαν να
ενημερωθούν για τις διαδικασίες και τους τρόπους της ρύθμισης.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N69</CAT>
<ED>
Κωδικός άρθρου: A16042N691</ED>
<ID>
ID:135576

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N69&aa=1</URL></REF>


Article

<CATEGORY>vin02</CATEGORY>

 <H5></H5><H2>Η ΑΛΛΗ ΟΨΗ
</H2><H2>Διαγνώσεις προς τι;
</H2>
<AUTHOR>ΑΔΑΜΑΝΤΙΟΣ ΠΕΠΕΛΑΣΗΣ</AUTHOR>

ΜΙΑ από τις τελευταίες εκθέσεις του Γιάννη Σπράου αναφέρεται στον αγροτικό
τομέα, τα προβλήματά του και την αντιμετώπισή τους. Δεν νομίζω ότι κανείς
αμερόληπτος και σοβαρός αναλυτής θα διαφωνούσε με τις επισημάνσεις και
προτάσεις Σπράου. Τα πραγματικό ερώτημα είναι πώς και πότε θα διαμορφωθεί μια
νέα αγροτική και κοινωνική πολιτική, που θα τείνει στην υλοποίηση μερικών
τουλάχιστον από τις προτάσεις αυτές.

Με την ευκαιρία, σκέπτομαι κάτι γενικότερο. Αν αφήσετε τον θόρυβο που
συνοδεύει κάθε σοβαρή και εμπεριστατωμένη έρευνα και πρόταση να κοπάσει, τι
απομένει ως απόφαση για νέα και ιδίως μακροχρόνια πολιτική; Να σταθούμε σ'
αυτή τη συγκεκριμένη περίπτωση. Οι προτάσεις Σπράου για τη γεωργία είναι
ορθές. Μάλιστα. Όμως οι περισσότερες από αυτές ­ αν όχι με τον ίδιο
συστηματικό και αρθρωμένο τρόπο ­ είχαν διατυπωθεί και προβληθεί από χρόνια,
πολλά χρόνια. Με τρόπο υπεύθυνο, που και τότε προκάλεσε την προσοχή και τον
θόρυβο. Και τι έγινε; Αδύναμες κυβερνήσεις, φλύαρες εξαγγελίες, και κυρίως
παραπομπή ουσιαστικών και οδυνηρών παρεμβάσεων στο μέλλον, για άλλους. Πάντοτε
η πολιτική τής «εκ των υστέρων» αντιμετώπισης.

Το πρόβλημά μας δεν είναι τόσο η διάγνωση όσο είναι κυρίως η αποδοχή της
πραγματικότητας και η δύναμη της απόφασης για την αντιμετώπισή της.

Αλλά και τώρα, κοιτάξτε τι (δεν) έχει γίνει με την Ολυμπιακή για τόσο πολύ
καιρό και κρίνετε αν υπάρχει αποδεκτή δικαιολογία, για να σύρεται μια μεγάλη
εταιρεία και με τη σειρά της να διασύρει. Ή πιστεύετε ότι η κατάσταση εκεί
είναι έτσι γιατί δεν υπάρχουν π.χ. μελέτες στρατηγικού και επιχειρησιακού
σχεδίου; Φλύαρα λόγια. Και για να μη μείνω στα μεγάλα και τα δύσκολα.
Γνωρίζουν πολλοί τον απέραντο χρόνο που απαιτείται για να εκδοθεί μια οριστική
πράξη για να εισπράξουν τελικά τη σύνταξή τους, ας πούμε ύστερα από μια
ολόκληρη ζωή ως δάσκαλοι στο Πανεπιστήμιο Θεσσαλονίκης; Και μόνον!

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N69</CAT>
<ED>
Κωδικός άρθρου: A16042N692</ED>
<ID>
ID:135667

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N69&aa=2</URL></REF>


Article

<CATEGORY>vin08</CATEGORY>

 <H2>Και φυλακή για εργοδότες που θα απασχολούν παράνομα αλλοδαπούς μετά την
νομιμοποίησή τους
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

ΣΦΙΓΓΕΙ Ο κλοιός γύρω από τους εργοδότες, που θα απασχολούν παράνομα
αλλοδαπούς. Μετά την ολοκλήρωση της καταγραφής και νομιμοποίησης των
λαθρομεταναστών οι εργοδότες που θα απασχολούν παράνομα αλλοδαπούς, θα έχουν
σοβαρές ποινές, που θα φθάνουν μέχρι και την 6μηνη φυλάκιση. Χρηματικά
πρόστιμα θα επιβάλλονται και από τα Ασφαλιστικά Ταμεία στους εργοδότες που θα
έχουν ανασφάλιστους αλλοδαπούς.

Σύμφωνα με την ισχύουσα νομοθεσία, και τα δύο Προεδρικά Διατάγματα που
καθορίζουν τη διαδικασία καταγραφής ­ νομιμοποίησης των λαθρομεταναστών μετά
το καλοκαίρι, όταν θα αρχίσει η διαδικασία παράδοσης της «πράσινης» κάρτας
στους αλλοδαπούς, οι εργοδότες που θα παρανομούν θα τιμωρούνται ­ βάσει των
διατάξεων του ν. 1975/91 με φυλάκιση τουλάχιστον 3 μηνών και χρηματική ποινή
τουλάχιστον 100.000 δρχ. Σε περίπτωση υποτροπής θα επιβάλλεται φυλάκιση
τουλάχιστον 6 μηνών και χρηματική ποινή τουλάχιστον 300.000 δρχ. Επίσης, στους
εργοδότες που θα απασχολούν τους αλλοδαπούς χωρίς κάρτα, μπορεί να επιβάλλεται
και διοικητικό πρόστιμο από 30.000 μέχρι 200.000 δρχ.

Διευκρινίζεται, πάντως, ότι μέχρι να ολοκληρωθούν οι διαδικασίες καταγραφής ­
νομιμοποίησης, στους εργοδότες δεν μπορεί να επιβληθούν οι ποινικές και
διοικητικές αυτές κυρώσεις. Διαδικασίες διοικητικών κυρώσεων ή παραβάσεις
ποινικών διατάξεων ή εκκρεμείς ποινικές δίκες που άρχισαν αναστέλλονται μέχρι
να λήξουν οι καθορισμένες προθεσμίες.

Επίσης, θα πρέπει να τονιστούν και τα εξής:

* Ο εργοδότης που απασχολεί οικονομικούς μετανάστες πριν από τις 2-1-1998 ή θα
απασχολήσει εντός της 5μηνης προθεσμίας χωρίς να έχουν τηρηθεί οι διατάξεις
του Νόμου 1975/91 (δηλαδή δεν είχε ένσημα), οφείλει εντός 15 ημερών από την
έναρξη της απασχόλησης να δηλώσει στον ΟΑΕΔ τα στοιχεία ταυτότητας του
οικονομικού μετανάστη.

* Ο εργοδότης που παραλείπει να τον δηλώσει έχει έναντι αυτού και των
Ασφαλιστικών Ταμείων όλες τις εργασιακές και κοινωνικοασφαλιστικές υποχρεώσεις.

* Οι αξιώσεις που γεννήθηκαν υπέρ των Ασφαλιστικών Ταμείων εις βάρος του
εργοδότη, παραγράφονται για το προηγούμενο διάστημα από την ημέρα της δήλωσης.

Αντίθετα, ο εργοδότης δεν απαλλάσσεται, έναντι του οικονομικού μετανάστη, των
υποχρεώσεων που απορρέουν από την Εργατική Νομοθεσία (άδεια, επιδόματα, δώρα κ.λπ.).

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N70</CAT>
<ED>
Κωδικός άρθρου: A16042N701</ED>
<ID>
ID:135577

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N70&aa=1</URL></REF>


Article

<CATEGORY>vin08</CATEGORY>

 <H2>Χωρίς μετρό, πράσινα λεωφορεία και τρόλεϊ αύριο
</H2>
ΑΚΙΝΗΤΟΠΟΙΗΜΕΝΑ από τις 11 π.μ. έως τις 3 μ.μ. θα είναι αύριο τα λεωφορεία, ο
ηλεκτρικός σιδηρόδρομος (ΗΣΑΠ), τα πράσινα λεωφορεία και τα τρόλεϊ. Λόγω της
κινητοποίησης των εργαζομένων στα μέσα μαζικής μεταφοράς αναμένεται να
προκληθούν σοβαρά προβλήματα στις μετακινήσεις του επιβατικού κοινού της πρωτεύουσας.

Οι εργαζόμενοι στα μέσα μαζικής μεταφοράς αντιδρούν για το περιεχόμενο της
τροπολογίας που κατατέθηκε στο φορολογικό νομοσχέδιο και με το οποίο
επιχειρείται η ανατροπή των υφιστάμενων εργασιακών σχέσεων, αλλά και
συμφωνημένων όρων σε συλλογικές συμβάσεις εργασίας που αφορούν τους
κανονισμούς για το προσωπικό των ΔΕΚΟ και των Τραπεζών.

Με αίτημα την άμεση απόσυρση της επίμαχης τροπολογίας θα γίνει από την ΓΣΕΕ
την Πέμπτη 24ωρη πανελλαδική απεργία στον χώρο των ΔΕΚΟ (ΔΕΗ, ΟΤΕ, ΕΛΤΑ,
ΕΥΔΑΠ), αλλά και των συγκοινωνιών (τρόλεϊ, πράσινα, λεωφορεία, ηλεκτρικός) και
των Τραπεζών.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N70</CAT>
<ED>
Κωδικός άρθρου: A16042N702</ED>
<ID>
ID:135636

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N70&aa=2</URL></REF>


Article

<CATEGORY>vin08</CATEGORY>

 <H2>Έπιασε το 20% της αγοράς η Εμπορική Λίζινγκ
</H2>
ΑΥΞΗΘΗΚΑΝ οι νέες συμβάσεις leasing που υπέγραψε με πελάτες της η ΕΜΠΟΡΙΚΗ
LEASING κατά το 1997, οι οποίες ανήλθαν στα 19,5 δισ. έναντι 17,5 δισ. το
προηγούμενο έτος. Η εταιρεία έχει τριπλασιάσει το μερίδιό της στην αγορά
leasing τα τελευταία πέντε χρόνια, αφού από 6,5% το 1993 έφτασε να κατέχει το
20% της αγοράς τον χρόνο που πέρασε.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N70</CAT>
<ED>
Κωδικός άρθρου: A16042N703</ED>
<ID>
ID:135676

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N70&aa=3</URL></REF>


Article

<CATEGORY>vin08</CATEGORY>

 <H5>ΤΟ ΚΕΠΕ ΑΠΟΤΕΛΕΣΕ ΤΟ «ΣΠΕΡΜΑ» ΤΗΣ ΕΦΗΡΜΟΣΜΕΝΗΣ ΟΙΚΟΝΟΜΙΚΗΣ ΕΡΕΥΝΑΣ ΣΤΗΝ ΕΛΛΑΔΑ
</H5><H2>Ανάπτυξη κι όχι συγχώνευση
</H2>
<AUTHOR>ΣΑΒΒΑΣ ΡΟΜΠΟΛΗΣ</AUTHOR>

Το κέντρο Προγραμματισμού και Οικονομικών Ερευνών (ΚΕΠΕ) ιδρύθηκε το 1959 ως
μία μικρή ερευνητική μονάδα με την επωνυμία «Κέντρο Οικονομικών Ερευνών», με
βασικούς στόχους την επιστημονική μελέτη των οικονομικών προβλημάτων της
χώρας, την ενθάρρυνση των οικονομικών ερευνών και τη συνεργασία με άλλα
επιστημονικά ιδρύματα.Το 1964 το ΚΕΠΕ πήρε τη σημερινή του μορφή, διάρθρωση
και δραστηριότητες (κατάρτιση προγραμμάτων ανάπτυξης, ανάλυση των εξελίξεων
της ελληνικής οικονομίας, επιμόρφωση νέων οικονομολόγων, εφηρμοσμένη
οικονομική έρευνα).

Σήμερα, με τα οκτώ άρθρα του Κεφαλαίου Β' του φορολογικού νομοσχεδίου, που
κατατέθηκε στο Ελληνικό Κοινοβούλιο, προβλέπεται η μετατροπή του σε ΝΠΙΔ, η
αλλαγή της σχέσης εργασίας του προσωπικού του και στη συνέχεια η προοπτική
συγχώνευσής του με το ΕΛΚΕΠΑ (Ελληνικό Κέντρο Παραγωγικότητας).

Οι εξελίξεις αυτές αποτελούν τα βασικά στοιχεία της κρίσης στην οποία
περιέρχεται το μοναδικό δημόσιο ερευνητικό κέντρο εφηρμοσμένης οικονομικής
έρευνας στη χώρα μας.

Οι παρενέργειες αυτής της απόφασης θα προκαλέσουν βραχυχρόνια στο ΚΕΠΕ σοβαρά
λειτουργικά προβλήματα, ενώ μεσομακροπρόθεσμα σημαντικά προβλήματα ύπαρξης.
Διερωτάται κανείς πώς είναι δυνατόν η κυβέρνηση μιας ευρωπαϊκής χώρας να
προκαλεί κρίση λειτουργίας και ύπαρξης σε ένα ερευνητικό κέντρο που στα
τριάντα πέντε και παραπάνω χρόνια που λειτουργεί έχει να επιδείξει ένα
αξιόλογο επιστημονικό έργο και ταυτόχρονα έχει αποτελέσει φυτώριο παραγωγής
νέων επιστημόνων και πανεπιστημιακών δασκάλων σε ελληνικά Ανώτατα Εκπαιδευτικά Ιδρύματα.

Τα ερωτήματα είναι προφανή. Ποιο είναι το ζητούμενο αυτής της απόφασης; Είναι
ο διοικητικός και επιστημονικός εκσυγχρονισμός του ΚΕΠΕ; Είναι ο
αναπροσανατολισμός του; Είναι η ανάπτυξή του και ο εμπλουτισμός του με νέους
επιστήμονες, προκειμένου να ανταποκριθεί σε νέα ερευνητικά καθήκοντα και
υποχρεώσεις προς όφελος της ελληνικής κοινωνίας;

Εάν πράγματι η απόφαση του ΥΠΕΘΟ αποσκοπεί στην απάντηση αυτών των ερωτημάτων,
τότε ανεπιφύλακτα οι τρόποι που χρησιμοποιούνται είναι οι πλέον ακατάλληλοι
και αναποτελεσματικοί.

Το ΚΕΠΕ, όπως και κάθε άλλος ερευνητικός οργανισμός, μετά τόσα χρόνια
λειτουργίας, έχει ανάγκη ανάπτυξης και προοπτικής. Ιδιαίτερα σήμερα, αλλά και
στο μέλλον, ανεξάρτητα αν οι ασκούμενες πολιτικές λειτουργούν στην κατεύθυνση
του αυτόματου πιλότου των ονομαστικών κριτηρίων σύγκλισης, η αναγκαιότητα
διερεύνησης και μελέτης των προβλημάτων της ελληνικής οικονομίας και κοινωνίας
από έναν ανεξάρτητο και επιστημονικά έγκυρο ερευνητικό οργανισμό είναι πασιφανής.

Για παράδειγμα, ποιο ερευνητικό κέντρο στη χώρα μας θα αξιολογήσει την
αποτελεσματικότητα των πολιτικών απασχόλησης, θα προσδιορίσει τις παρενέργειες
του ευρώ στην ελληνική οικονομία και κοινωνία, θα αξιολογήσει τη διάθεση των
πόρων από τα κοινοτικά πλαίσια στήριξης ­ προκειμένου να εμπλουτισθεί με νέα
στοιχεία, προσαρμοσμένα στις ιδιαιτερότητες της ελληνικής οικονομίας, ο
σχεδιασμός του επόμενου πλαισίου στήριξης ­, θα αξιολογήσει την
αποτελεσματικότητα των προηγούμενων «αναπτυξιακών» νόμων, δίνοντας έτσι μια
πνοή σχεδιασμού, ορθολογισμού και κοινωνικοοικονομικής αποτελεσματικότητας στη
στρατηγική και το περιεχόμενο των μελλοντικών «αναπτυξιακών» νόμων, θα
μελετήσει τις τεχνικές εφαρμογής ενός νέου τρόπου χρηματοδότησης του
συστήματος υγείας και θα αξιολογήσει ex ante τη συμβολή του στην
χρηματο-οικονομική εξυγίανση των νοσοκομειακών μονάδων και των Ταμείων Υγείας, κ.λπ.

Στην κατεύθυνση αυτής της αναγκαιότητας αποδεικνύεται ότι η δυναμική ανάπτυξη
και αυτοτελής προοπτική του ΚΕΠΕ αποτελεί μονόδρομο. Δεν μπορεί η ελληνική
οικονομία να μείνει χωρίς ένα σύγχρονο δημόσιο Κέντρο οικονομικής έρευνας.

Το ΚΕΠΕ έχει τις υλικοτεχνικές (ανεπτυγμένο μηχανογραφικό κέντρο, πληροφοριακή
υποδομή, πλούσια βιβλιοθήκη κ.λπ.) και επιστημονικές προϋποθέσεις για κάτι τέτοιο.

Αυτό εξάλλου αποτελεί θεμελιώδες στοιχείο της εσωτερικής του δυναμικής, γιατί
το ΚΕΠΕ ως ερευνητικό Κέντρο δεν αποτέλεσε «πρότυπο» αλλά «σπέρμα» της
εφηρμοσμένης οικονομικής έρευνας στην Ελλάδα.

Για όλους αυτούς τους λόγους, θεωρούμε ότι ο υπουργός Εθνικής Οικονομίας με
πολιτική βούληση, με οπτική μακράς πνοής και με επιστημονική ευαισθησία, θα
πρέπει να επανεξετάσει την απόφασή του και ταυτόχρονα με διάλογο να προχωρήσει
στη διαμόρφωση της στρατηγικής ανάπτυξης του ΚΕΠΕ καθώς και στη διατύπωση των
προϋποθέσεων και των μέσων επίτευξής της.

Ο Σάββας Γ. Ρομπόλης είναι καθηγητής του Παντείου Πανεπιστημίου

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N71</CAT>
<ED>
Κωδικός άρθρου: A16042N711</ED>
<ID>
ID:135578

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N71&aa=1</URL></REF>


Article

<CATEGORY>vin08</CATEGORY>

 <H2>Δύο συμφωνίες για Ελλάδα - ΗΠΑ
</H2>
ΤΗΝ ΠΡΟΩΘΗΣΗ επιχειρηματικών πρωτοβουλιών μεταξύ των δύο χωρών αποφάσισαν ο
υπουργός Εθνικής Οικονομίας και Οικονομικών κ. Γ. Παπαντωνίου και ο υπουργός
Εμπορίου των ΗΠΑ κ. Β. Ντάλεϊ. Στη συνάντηση που είχαν οι δύο υπουργοί
αποφασίστηκε η υπογραφή συμφωνιών που αφορούν την ίδρυση Επιτροπής Οικονομικής
και Εμπορικής Συνεργασίας και την τεχνολογική συνεργασία στα Βαλκάνια.

* Ένα σημαντικό κομμάτι από την «πίτα» του ελληνικού εξοπλιστικού προγράμματος
ύψους 4 τρισεκατομμυρίων δραχμών ενδιαφέρονται να πάρουν οι ΗΠΑ, εταιρείες των
οποίων συμμετέχουν στις περισσότερες σχετικές διαδικασίες.

Το θέμα αυτό αποτέλεσε ένα από τα αντικείμενα της συζήτησης που είχε στην
Αθήνα ο Αμερικανός υπουργός Εμπορίου κ. Γ. Ντάλεϊ με τον υπουργό Εθνικής
Άμυνας κ. Άκη Τσοχατζόπουλο.

Η Αθήνα έχει διαμηνύσει προς όλες τις ενδιαφερόμενες χώρες σε κάθε ευκαιρία
ότι στις προμήθειες σημαντικό ρόλο για την Ελλάδα παίζουν οι δυνατότητες
συμπαραγωγής που θα δίνονται και γενικά τα αντισταθμιακά οφέλη που θα
παρέχονται στον αμυντικό τομέα. Σ' αυτό το μήκος κύματος κινήθηκε και ο
υπουργός Άμυνας στη συνάντησή του με τον Αμερικανό υπουργό Εμπορίου.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N71</CAT>
<ED>
Κωδικός άρθρου: A16042N712</ED>
<ID>
ID:135637

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N71&aa=2</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΑΙΓΟΚΕΡΩΣ

(22 Δεκεμβρίου - 19 Ιανουαρίου). Η Σελήνη από τον Ζυγό σάς ωθεί στο προσκήνιο.
Δεν θα είναι, όμως, εύκολη η επικοινωνία με τους άλλους. Θα υπάρχουν και
εμπόδια σε κάποιες επιδιώξεις σας.

ΥΔΡΟΧΟΟΣ

(20 Ιανουαρίου - 18 Φεβρουαρίου). Θα έχετε, σήμερα, δυσκολία στην έκφραση και
στην επικοινωνία. Προβλήματα, επίσης, σε ένα ταξίδι. Αποφύγετε το αλκοόλ και
τα χάπια.

ΙΧΘΥΕΣ

(19 Φεβρουαρίου - 20 Μαρτίου). Άγχη και φοβίες οικονομικής ή ερωτικής φύσεως
σάς χαλούν τη διάθεση. Ταυτόχρονα, θα έχετε την τάση να εξιδανικεύετε ­
αδικαιολόγητα ­ κάποια πρόσωπα ή κάποιες καταστάσεις.

ΚΡΙΟΣ

(21 Μαρτίου - 19 Απριλίου). Προβλήματα στον γάμο σας και σε στενές προσωπικές
σχέσεις. Προβλήματα και στη δουλειά σας. Εύνοια για τους καλλιτέχνες και για
δημόσιες εμφανίσεις το βράδυ.

ΤΑΥΡΟΣ

(20 Απριλίου - 20 Μαΐου). Θα νιώθετε κουρασμένοι και, ίσως, λίγο αδιάθετοι.
Στη δουλειά σας, δυσκολίες και εμπόδια. Αποφύγετε να πάρετε σημαντικές
αποφάσεις, γιατί στο μυαλό σας θα επικρατεί σύγχυση.

ΔΙΔΥΜΟΙ

(21 Μαΐου - 21 Ιουνίου). Δεν θα είναι εύκολη η επικοινωνία με αγαπημένα σας
πρόσωπα, φίλους, ομοϊδεάτες. Υπάρχουν εμπόδια στην πραγματοποίηση σημαντικού
στόχου σας.

ΚΑΡΚΙΝΟΣ

(22 Ιουνίου - 22 Ιουλίου). Βαρύ λίγο το κλίμα στο σπίτι και κόντρες μεταξύ της
προσωπικής και της επαγγελματικής σας ζωής. Φυλαχθείτε από φαρμακευτικές
δηλητηριάσεις και αλλεργίες.

ΛΕΩΝ

(23 Ιουλίου - 22 Αυγούστου). Θα είστε δύσθυμοι και στενόμυαλοι. Αποφύγετε
συζητήσεις που θα καταλήξουν δυσάρεστα και κόντρες με προϊσταμένους. Αποφύγετε
το αλκοοόλ και τα χάπια.

ΠΑΡΘΕΝΟΣ

(23 Αυγούστου - 23 Σεπτεμβρίου). Προβλήματα στον οικονομικό και στον ερωτικό
τομέα σάς χαλούν τη διάθεση. Εύνοια για τους καλλιτέχνες. Θα έχετε την τάση να
εξιδανικεύσετε κάποια πρόσωπα.

ΖΥΓΟΣ

(24 Σεπτεμβρίου - 23 Οκτωβρίου). Η Σελήνη είναι στο ζώδιό σας και σας ωθεί στο
προσκήνιο. Αλλά υπάρχουν προβλήματα στην προσωπική και την επαγγελματική σας
ζωή. Αποφύγετε αλκοόλ και χάπια.

ΣΚΟΡΠΙΟΣ

(24 Οκτωβρίου - 22 Νοεμβρίου). Θα έχετε την τάση ν' απομονωθείτε και να
«τρώγεσθε». Μην καλλιεργείτε αρνητικές σκέψεις. Αποφύγετε να πάρετε σημαντικές
αποφάσεις γιατί στο μυαλό έχετε σύγχυση.

ΤΟΞΟΤΗΣ

(23 Νοεμβρίου - 21 Δεκεμβρίου). Δύσκολη η επικοινωνία με τους άλλους. Εμπόδια
στην πραγματοποίηση κάποιου στόχου σας. Αποφύγετε σημαντικές οικονομικές
συναλλαγές ­ κίνδυνος κλοπής ή απάτης.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N72</CAT>
<ED>
Κωδικός άρθρου: A16042N721</ED>
<ID>
ID:135563

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N72&aa=1</URL></REF>


Article

<CATEGORY>vin08</CATEGORY>

 <H5>12 ΣΕΛΙΔΕΣ ΜΕ ΠΙΝΑΚΕΣ ΚΑΙ ΠΑΡΑΔΕΙΓΜΑΤΑ ΓΙΑ ΝΑ ΣΥΜΠΛΗΡΩΣΕΤΕ ΣΩΣΤΑ ΤΗ ΔΗΛΩΣΗ
</H5><H2>ΟΔΗΓΟΣ
</H2><H2>Πώς θα γλιτώσετε φόρους
</H2>
ΜΕ ΤΟ νέο έτος άνοιξε και η «αυλαία» της Εφορίας. Μέχρι το τέλος Φεβρουαρίου
θα έχουν ταχυδρομηθεί σε όλους τους φορολογουμένους οι γνωστοί φάκελοι της
Εφορίας με τα έντυπα των φορολογικών δηλώσεων.

Από την ώρα εκείνη θα μπούμε στην τελική ευθεία για τη συμπλήρωση και υποβολή
των δηλώσεων, καθώς οι προθεσμίες αρχίζουν να τρέχουν από την 3η Μαρτίου και
λήγουν στις 17 Μαρτίου για τους μισθωτούς και συνταξιούχους και μέχρι τις 24
Μαρτίου για τις λοιπές κατηγορίες φορολογουμένων.

«ΤΑ ΝΕΑ» δημοσιεύουν σήμερα έναν πλήρη οδηγό με αναλυτικές οδηγίες, πίνακες,
παραδείγματα και άλλες πληροφορίες που είναι χρήσιμες για τη σωστή συμπλήρωση
των δηλώσεων.

Τα λάθη κοστίζουν και στην περίπτωση της Εφορίας τα πληρώνουμε αναγκαστικά με
περισσότερους φόρους. Προσοχή, λοιπόν, στα δικαιολογητικά που μειώνουν τον
λογαριασμό, στα τεκμήρια και το πόθεν έσχες που είναι σκέτη φωτιά.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N85</CAT>
<ED>
Κωδικός άρθρου: A16042N851</ED>
<ID>
ID:135579

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N85&aa=1</URL></REF>


Article

<CATEGORY>vin08</CATEGORY>

 <H5>ΒΗΜΑ 1ο
</H5><H5>ΒΗΜΑ 2ο
</H5><H5>ΒΗΜΑ 3ο
</H5><H5>ΒΗΜΑ 4ο
</H5><H5>ΒΗΜΑ 5ο
</H5><H5>ΒΗΜΑ 6ο
</H5><H5>Συμπληρώστε σωστά τη φορολογική σας δήλωση
</H5><H5>ΒΗΜΑ 7ο
</H5><H5>ΒΗΜΑ 8ο
</H5><H5>ΒΗΜΑ 9ο
</H5><H5>ΒΗΜΑ 10ο
</H5><H5>Η δήλωση ενός φορολογουμένου και της συζύγου του
</H5><H5>Το έντυπο για το νοίκι
</H5><H2>ΟΔΗΓΟΣ
</H2><H2>Τα 10 βήματα για να μην κάνετε λάθη
</H2>
Συγκεντρώστε τα δικαιολογητικά πριν από τη συμπλήρωση της δήλωσης

* Μαζέψτε όλες τις αποδείξεις που έχετε πάρει το 1997 για αγορές καταναλωτικών
ή μη αγαθών, αλλά και παροχή υπηρεσιών όπως π.χ. αποδείξεις για ρούχα και
παπούτσια, αποδείξεις από γιατρούς, υδραυλικούς, ηλεκτρολόγους, νοσοκομεία,
φροντιστήρια, ενοίκια κ.λπ.

* Σημειώστε σ' ένα χαρτί όλα τα περιουσιακά σας στοιχεία, όπως ακίνητα,
αυτοκίνητα, μοτοσυκλέτες, σκάφη κ.λπ. Όσα όμως περιουσιακά στοιχεία αγοράσατε
ή πουλήσατε το 1997 θα πρέπει να τα κατατάξετε ξεχωριστά σε ένα άλλο σημείωμα.

* Γράψτε τα ενοίκια που εισπράξατε κατά το 1997 και τις δαπάνες που
πραγματοποιήσατε για τη συντήρηση των ακινήτων αυτών.

* Γράψτε το βοηθητικό προσωπικό που απασχολείτε, όπως οικιακοί βοηθοί, οδηγοί,
κηπουροί, δάσκαλοι και τα χρήματα που πληρώσατε για τους μισθούς τους.

Πάρτε το έντυπο της δήλωσης (Ε1) και συμπληρώστε τον πίνακα 1 με τα
στοιχεία των φορολογουμένων

Στην πρώτη σελίδα της δήλωσης και στην περίπτωση που τα προσωπικά στοιχεία σας
είναι προεκτυπωμένα, συμπληρώνετε με κεφαλαία γράμματα μόνα τα στοιχεία που
αφορορούν τη σύζυγο. Όταν η υποβολή γίνεται δι' εκ προσώπου ή αντικλήτου, τότε
συμπληρώνετε τη σχετική ένδειξη στις εξής περιπτώσεις:

* Όταν ο φορολογούμενος κατοικεί στο εξωτερικό και αποκτά εισόδημα στην Ελλάδα.

* Όταν πρόκειται για ανήλικο ή πρόσωπο που έχει τεθεί σε δικαστική ή νόμιμη απαγόρευση.

* Για πρόσωπο που απεβίωσε.

* Όταν πρόκειται για σχολάζουσα κληρονομιά.

* Για περιουσιακά στοιχεία που έχουν τεθεί υπό μεσεγγύηση ή βρίσκονται σε
κατάσταση επιδικίας.

Ακόμη θα πρέπει να συμπληρωθεί αν υπάρχει ο αριθμός φορολογικού μητρώου της
συζύγου και του εκπροσώπου.

Συμπληρώστε τον πίνακα 2 για τα πρόσωπα που συνοικούν και σας βαρύνουν

Στον πίνακα 2 της δήλωσης γράφετε τα στοιχεία των προσώπων που συνοικούν μαζί
σας και σας βαρύνουν, όταν το εισόδημά τους δεν υπερβαίνει τις 300.000 δρχ. ή
εφόσον πρόκειται για πρόσωπα που παρουσιάζουν αναπηρία 67% και άνω, τις
600.000 δρχ.

Τα πρόσωπα που γράφετε στον πίνακα 2.1 είναι:

* Παιδιά ανύπαντρα που γεννήθηκαν από 1.1.1979 μέχρι 31.12.1997.

* Παιδιά ανύπαντρα που γεννήθηκαν από 1.1.1972 και σπουδάζουν σε
αναγνωρισμένες σχολές.

*Παιδιά ανύπαντρα που υπηρετούν τη στρατιωτική τους θητεία.

* Παιδιά ανύπαντρα, διαζευγμένα ή σε κατάσταση χηρείας με αναπηρία 67% και άνω.

Τα πρόσωπα που γράφετε στον πίνακα 2.2 είναι:

* Γονείς, παππούδες, γιαγιάδες και των δύο συζύγων.

* Οι ανήλικοι συγγενείς μέχρι τρίτου βαθμού και των δύο συζύγων ορφανοί από
πατέρα και μητέρα.

* Ανύπαντροι ή χήροι ή διαζευγμένοι αδελφοί και αδελφές, με αναπηρία 67% και άνω.

Συμπληρώστε τον πίνακα 3 για την αφαίρεση ποσού λόγω αναπηρίας - μείωση φόρου

* Κωδικοί 001 ή 002. Γράψτε «ΝΑΙ» Ή «ΟΧΙ» δίπλα από τους κωδικούς 001 ή 002
για τον/τη σύζυγο, ώστε να έχετε έκπτωση από το εισόδημα 500.000 δρχ. Η
έκπτωση αυτή παρέχεται όταν υπάρχει:

* Νοητική καθυστέρηση, φυσική αναπηρία ή ψυχική πάθηση σε ποσοστό 67% και άνω.

* Τυφλός.

* Νεφροπαθής που κάνει αιμοκάθαρση.

* Ανάπηρος αξιωματικός ή οπλίτης που συνταξιοδοτήθηκε από το Δημόσιο για την
αιτία αυτή.

* Αξιωματικός που έχει τεθεί σε κατάσταση πολεμικής διαθεσιμότητας.
Αξιωματικός που λόγω πολεμικού τραύματος ή νοσήματος σε πολεμική περίοδο είναι
σε κατάσταση υπηρεσίας γραφείου.

* Αξιωματικός ή οπλίτης των Σωμάτων Ασφαλείας του ν. 1579/1950 και του ν.δ. 330/1947.

* Θύμα πολέμου που παίρνει σύνταξη από πολεμική αιτία.

* Μέλος οικογενείας αξιωματικού ή οπλίτη ο οποίος πέθανε κατά την εκτέλεση
διατεταγμένης υπηρεσίας.

* Ανάπηρος ή θύμα εθνικής αντίστασης ή εμφυλίου πολέμου.

* Θύμα από τον άμαχο πληθυσμό με σύνταξη λόγω πολεμικής αιτίας.

* Σημειώνεται όμως ότι για όλες τις παραπάνω περιπτώσεις απαιτείται η κατάθεση
της σχετικής βεβαίωσης.

* Κωδικοί 003-004. Στους κωδικούς αυτούς γράφουμε τον αριθμό των παιδιών (π.χ.
«ΔΥΟ») που αναφέρονται στον πίνακα 2.1. Εάν κάποιο παιδί ανήκει στη σύζυγο από
προηγούμενο γάμο, γράφουμε στον κωδικό 004 τη λέξη «ΕΝΑ».

* Κωδικοί 005-006. Στους κωδικούς αυτούς γράφουμε τον αριθμό των προσώπων
(π.χ. «ΔΥΟ») που αναφέρονται στον πίνακα 2.2. Εάν κάποιο από τα πρόσωπα αυτά
είναι συγγενής της συζύγου το αναγράφουμε μπροστά από τον κωδικό 006.

Η αναγραφή των στοιχείων αυτών είναι απαραίτητη, προκειμένου να υπολογιστούν
οι εκπτώσεις από το εισόδημα ή οι μειώσεις φόρου για τα προστατευόμενα μέλη.
Υπενθυμίζεται ότι οι μειώσεις αυτές είναι:

* 20.000 δρχ. για κάθε παιδί, όταν ο φορολογούμενος έχει μέχρι δύο παιδιά.

* 30.000 δρχ. για κάθε παιδί, όταν ο φορολογούμενος έχει τρία παιδιά.

* 40.000 δρχ. για κάθε παιδί, όταν ο φορολογούμενος έχει τέσσερα παιδιά ή περισσότερα.

Να σημειωθεί ότι η αύξηση κατά 5.000 των ποσών αυτών ισχύει για τα εισοδήματα
του 1998.

Επίσης εκπίπτει εισόδημα:

* 500.000 δρχ. για τα παιδιά που παρουσιάζουν αναπηρία 67% και άνω, από
διανοητική καθυστέρηση ή φυσική αναπηρία.

* 500.000 δρχ. για τους αδελφούς και τις αδελφές και των δύο συζύγων που είναι
άγαμοι ή διαζευγμένοι ή τελούν σε κατάσταση χηρείας, εφόσον παρουσιάζουν
αναπηρία 67% και άνω από διανοητική καθυστέρηση ή φυσική αναπηρία κ.λπ.

* Κωδικός 007. Στον κωδικό αυτό γράφετε τη λέξη «ΝΑΙ» αν ο ίδιος και η σύζυγός
σας κατοικείτε μόνιμα σε νησί με πληθυσμό κάτω από 3.100 κατοίκους,
προκειμένου να έχετε αφορολόγητο ποσό 3.000.000 δρχ.

Συμπληρώνετε τον πίνακα 4 για τα ποσά δαπανών που αφαιρούνται από το
συνολικό εισόδημα

Στον πίνακα αυτόν θα πρέπει να γράψετε τις δαπάνες που κάνατε κατά το 1997.
Όμως για να αναγνωριστούν από την Εφορία οι δαπάνες αυτές θα πρέπει να
επισυνάψετε μαζί με τη φορολογική δήλωση και τις αποδείξεις ή τις βεβαιώσεις
για κάθε περίπτωση δαπάνης. Τις αποδείξεις που έχουμε μαζέψει, τις ταξινομούμε
ως εξής:

* Αποδείξεις από γιατρούς, νοσοκομεία, κλινικές, νοσοκόμους, οίκους ευγηρίας,
φυσικοθεραπευτές, καθώς και αποδείξεις για δαπάνες που έγιναν για να
αγορασθούν όργανα σώματος ή αντικατάστασή τους, γυαλιά όρασης ή φακούς επαφής,
ακουστικά βαρηκοΐας (χωριστά του συζύγου και της συζύγου).

* Βεβαίωση από Ασφαλιστικό Ταμείο όπως ΤΕΒΕ, ΤΣΑ, ΤΑΕ κ.λπ. για τις εισφορές
που έχετε πληρώσει σ' αυτό στη διάρκεια της χρονιάς.

* Αποδείξεις για αγορά και εγκατάσταση οικιακών συσκευών χρήσης φυσικού αερίου
ή άλλων ανανεώσιμων πηγών ενέργειας.

* Αποδείξεις ή βεβαιώσεις για τα χρηματικά ποσά που πληρώσατε για δωρεές στο
Δημόσιο, δήμους, κοινότητες, ιερούς ναούς, νοσοκομεία, ΑΕΙ, αθλητικά σωματεία κ.λπ.

* Αποδείξεις ή βεβαιώσεις για τα χρήματα που χορηγήσατε (χορηγίες) σε ΝΠΙΔ μη
κερδοσκοπικού χαρακτήρα που επιδιώκουν πολιτιστικούς σκοπούς.

* Βεβαίωση από Τράπεζα, Ταχυδρομικό Ταμιευτήριο, Ταμείο Παρακαταθηκών και
Δανείων για τόκους που καταβάλατε μέσα στο 1997 για την εξόφληση του
στεγαστικού δανείου που πήρατε για αγορά πρώτης κατοικίας.

* Βεβαίωση από το Δημόσιο για τους τόκους που καταβάλατε μέσα στο 1997 για να
εξοφλήσετε χρέη από φόρο κληρονομιάς, δωρεάς ή γονικής παροχής.

* Βεβαίωση από ασφαλιστική εταιρεία για τα ασφάλιστρα που πληρώσατε για
ασφαλιστήριο συμβόλαιο ζωής ή θανάτου, προσωπικών ατυχημάτων και ασθένειας.

* Αποδείξεις για αγορά αγαθών ή παροχή υπηρεσιών όπως ρούχα, παπούτσια
(παρατίθεται αναλυτικός πίνακας για τις αποδείξεις που αναγνωρίζονται).

* Αποδείξεις για τα ενοίκια που πληρώσατε κατά το 1997 είτε για την κύρια
κατοικία είτε για να μείνουν τα παιδιά σας που σπουδάζουν σ' άλλη πόλη.

* Αποδείξεις από φροντιστήρια, δασκάλους, φροντιστήρια ξένων γλωσσών.

Αφού ταξινομήσετε τις αποδείξεις χωριστά για τον σύζυγο και τη σύζυγο,
μεταφέρετε τα ποσά στους κωδικούς αριθμούς του πίνακα 4 ως εξής:

* Κωδικοί 051-052. Τα έξοδα ιατρικής και νοσοκομειακής περίθαλψης (γιατροί,
νοσοκομεία, κλινικές, νοσοκόμοι, φυσικοθεραπευτές, οίκοι ευγηρίας, αγορές
οργάνων σώματος ή αντικατάσταση μελών, γυαλιών όρασης ή φακών επαφής,
ακουστικών βαρηκοΐας χωριστά του συζύγου, των παιδιών και των προστατευομένων
μελών της οικογένειάς σας που παρουσιάζουν αναπηρία 67% και πάνω, και χωριστά
της συζύγου και των δικών της παιδιών από άλλο γάμο ή των συγγενών της -
προστατευομένων μελών με αναπηρία 67% και άνω).

Στην περίπτωση που έχετε εισπράξει κάποιο ποσό από το Δημόσιο ή άλλο
ασφαλιστικό φορέα, γράφετε τη διαφορά μεταξύ της συνολικής δαπάνης και του
ποσού που έχετε πάρει. Για τις περιπτώσεις αυτές απαιτείται βεβαίωση. Επίσης
γράφετε το 50% της δαπάνης που πληρώσατε σε οίκους ευγηρίας.

* Κωδικοί 053-054. Γράφετε τις υποχρεωτικές εισφορές που πληρώσατε σε
Ασφαλιστικά Ταμεία όπως ΤΕΒΕ, ΤΣΑ, ΤΑΕ κ.λπ.

* Κωδικοί 055-056. Γράφετε το ποσό της δαπάνης για αγορά και εγκατάσταση
οικιακών συσκευών ή συστημάτων χρήσης φυσικού αερίου ή ανανεώσιμων πηγών
ενέργειας (π.χ. ηλιακό θερμοσίφωνα).

* Κωδικοί 057-058. Γράφετε την αξία των ακινήτων που δωρίσατε σε Δημόσιο,
δήμους, κοινότητες, ιερούς ναούς, ΑΕΙ, νοσοκομεία.

* Κωδικοί 059-060. Γράφετε τα χρηματικά ποσά που δωρίσατε σε Δημόσιο, δήμους,
κοινότητες, ιερούς ναούς, νοσοκομεία, ΑΕΙ, αθλητικά σωματεία κ.λπ.

* Κωδικοί 061-062. Γράφετε τα χρηματικά ποσά που χορηγήσατε σε ΝΠΙΔ μη
κερδοσκοπικού χαρακτήρα που επιδιώκουν πολιτιστικούς σκοπούς.

* Κωδικοί 063-064. Γράφετε το ποσό που πληρώσατε για τόκους σε Τράπεζα,
Ταχυδρομικό Ταμιευτήριο, Ταμείο Παρακαταθηκών και Δανείων από στεγαστικό
δάνειο που πήρατε για αγορά πρώτης κατοικίας.

* Κωδικοί 065-066. Γράφετε το ποσό που πληρώσατε για τόκους στο Δημόσιο για
χρέη από φόρο κληρονομιάς, δωρεάς ή γονικής παροχής.

* Κωδικοί 071-072. Γράφετε το 50% της έκτακτης εισφοράς του ν. 1870/1989 που
πληρώσατε μέσα στο 1997.

* Κωδικοί 073-074. Γράφετε το ποσό που πληρώσατε για ασφάλιστρα ζωής ή
θανάτου, ασφαλίσεων προσωπικών ατυχημάτων ή ασθένειας.

* Κωδικός 075. Γράφετε το ποσό που πληρώσατε εσείς ή η σύζυγός σας και τα
παιδιά σας που συνοικούν μαζί σας και σας βαρύνουν για αγορά αγαθών ή παροχή
υπηρεσιών. Όμως προσέξτε γιατί οι αποδείξεις πάνω από 10.000 που είναι από
ταμειακή μηχανή πρέπει να γράφουν το ονοματεπώνυμο του αγοραστή των αγαθών και
να έχουν σφραγίδα του πωλητή. Εάν είναι από ηλεκτρονικό υπολογιστή και γράφουν
το ονοματεπώνυμο, τότε δεν χρειάζεται σφραγίδα.

* Κωδικοί 811-812-813-814. Γράφετε το ποσό που πληρώσατε για ενοίκιο κύριας
κατοικίας της οικογένειά σας.

* Κωδικοί 815-816-817-818. Γράφετε το ποσό που πληρώσατε για ενοίκιο κατοικίας
των παιδιών σας, που σπουδάζουν σε αναγνωρισμένες σχολές ή σχολεία του
εσωτερικού. Όμως μην ξεχάσετε να γράψετε οπωσδήποτε στους κωδικούς
801-802-803-804 το όνομα του εκμισθωτή του σπιτιού, τον αριθμό φορολογικού
μητρώου του και την επιφάνεια του σπιτιού.

* Κωδικοί 079-080. Γράφετε τα ποσά των διδάκτρων για τον σύζυγο (079) ή τη
σύζυγο (080).

* Κωδικοί 081-083-085-087-089. Γράφετε τα ποσά των διδάκτρων που πληρώσατε για
κάθε παιδί σας.

* Κωδικοί 082-084-086-088-090. Γράφετε τα ποσά των διδάκτρων που πλήρωσε η
σύζυγος για τα παιδιά της από άλλο γάμο, τα οποία όμως τη βαρύνουν.

Συμπληρώστε τον πίνακα 5 για το εισόδημα από ακίνητα

Στον πίνακα αυτό θα γράψετε τα εισοδήματα (πραγματικά ή τεκμαρτά) που
προέρχονται α) από εκμίσθωση ή υπεκμίσθωση ή επίταξη ή από ιδιοχρησιμοποίηση ή
ιδιοκατοίκηση ή από παραχώρηση σε τρίτους δωρεάν της χρήσης μίας ή
περισσότερων οικοδομών β) από εκμίσθωση ή δωρεάν παραχώρηση σε τρίτους
μιας ή περισσότερων γαιών (δασών, βοσκοτόπων κ.λπ.).

Πρώτα όμως πρέπει να συμπληρώσετε το έντυπο Ε2 «Αναλυτική κατάσταση για
τα μισθώματα ακινήτων». Στο έντυπο Ε2 όμως δεν γράφετε την κύρια
ιδιοκατοικούμενη κατοικία σας και την πρώτη δευτερεύουσα μη εξοχική ή εξοχική ιδιοκατοικούμενη.

* Κωδικοί 103-104. Γράφετε το άθροισμα του ακαθάριστου εισοδήματος από
εκμίσθωση κατοικιών, ξενοδοχείων, κλινικών, σχολείων, θεάτρων κ.λπ. Προσέξτε
όμως ότι αυτό θα πρέπει να ταυτίζεται με αυτό της στήλης 13 του εντύπου Ε2.

* Κωδικοί 105-106. Γράφετε το άθροισμα του ακαθάριστου εισοδήματος από
εκμίσθωση καταστημάτων, γραφείων, αποθηκών κ.λπ. Το εισόδημα αυτό θα πρέπει να
είναι το ίδιο με το αντίστοιχο της στήλης 14 του εντύπου Ε2.

* Κωδικοί 107-108. Γράφετε το άθροισμα του ακαθάριστου εισοδήματος από
εκμίσθωση γηπέδων, χώρων τοποθέτησης επιγραφών κ.λπ. Το ποσό θα πρέπει να
ταυτίζεται με αυτό της στήλης 15 του Ε2.

* Κωδικοί 109-110. Γράφετε το άθροισμα του ακαθάριστου εισοδήματος από
εκμίσθωση βιομηχανοστασίων. Ίσο με αυτό της στήλης 14 του Ε2.

* Κωδικοί 101-102. Γράφετε το άθροισμα του ακαθάριστου εισοδήματος από
εκμίσθωση γαιών. (Ίσο με αυτό της στήλης 15 του Ε2).

* Κωδικοί 111-112. Γράφετε το ακαθάριστο εισόδημα από υπεκμίσθωση ακινήτων.

* Κωδικοί 113-114. Γράφετε ποιο μίσθωμα καταβάλατε για το ακίνητο που υπεκμισθώνετε.

Εισόδημα από ιδιοκατοίκηση. Για πρώτη φορά φέτος στον πίνακα 5 του εντύπου της
φορολογικής δήλωσης ενσωματώθηκε ένας νέος υποπίνακας για να υπολογισθεί το
τεκμαρτό εισόδημα από ιδιωτικατοίκηση της κύριας και της πρώτης δευτερεύουσας
κατοικίας (όταν η επιφάνειά τους, είναι πάνω από 150 τ.μ.). Για τον λόγο αυτό
καταργήθηκε η υποχρέωση να υποβληθεί το έντυπο Ε8. Ιδού πώς θασυμπληρώσετε
αυτό το τμήμα της δήλωσης:

* Ένδειξη κύρια κατοικία. Γράφετε τηδιεύθυνση της κατοικίας και τις
υπόλοιπες τρεις οδούς που περικλείουν το τετράγωνο.

* Ένδειξη κατοικία ή μονοκατοικία. Γράφετε το γράμμα «Κ» αν είναι
κατοικία ή το γράμμα «Μ» αν είναι μονοκατοικία, εφόσον βρίσκεται σε περιοχή
που δεν ισχύει το αντικειμενικό σύστημα προσδιορισμού της αξίας.

* Ένδειξη θέση-όροφος. Γράφετε τον όροφο που βρίσκεται η κατοικία.

* Κωδικός 211. Γράφετε την επιφάνεια της κατοικίας. Σε περίπτωση μονοκατοικίας
λαμβάνεται υπόψη και η επιφάνεια των βοηθητικών χώρων του λεβητοστασίου και
του κλιμακοστασίου.

* Κωδικός 212. Γράφετε αθροιστικά την επιφάνεια του γκαράζ και της αποθήκης
που είναι ανεξάρτητο, π.χ. στο υπόγειο ή στον ακάλυπτο χώρο της ίδιας οικοδομής.

* Κωδικός 213-214. Γράφετε το ποσοστό συνιδιοκτησίας κάθε συζύγου σε ακέραιο ποσοστό.

* Ένδειξη τεκμαρτό μηνιαίο μίσθωμα. Γράφετε, σε κάθε περίπτωση, το
τεκμαρτό μηνιαίο μίσθωμα της κύριας κατοικίας.

* Κωδικός 215. Γράφετε τους μήνες ιδιοκατοίκησης μέσα στο 1997.

* Κωδικός 216. Γράφετε την τιμή ζώνης που ίσχυει την 1/1/1997 αν η κατοικία
βρίσκεται σε περιοχή που ισχύει το αντικειμενικό σύστημα προσδιορισμού της
αξίας ακινήτων ή την τιμή εκκίνησης αν η κατοικία βρίσκεται σε περιοχή που δεν
ισχύει το αντικειμενικό σύστημα.

Προσέξτε όμως γιατί αν έχετε μόνο μία κατοικία και η επιφάνειά της δεν είναι
κάτω από 150 τ.μ. δεν χρειάζεται να συμπληρώσετε αυτό τον κωδικό, επίσης, δεν
χρειάζεται να συμπληρώσετε αυτό τον κωδικό όταν το άθροισμα της επιφάνειας της
κύριας κατοικίας και της τυχόν πρώτης δευτερεύουσας (εξοχικής ή μη) είναι κάτω
από 150 τ.μ.

* Κωδικός 217. Γράφετε το έτος έκδοσης της οικοδομικής άδειας ή της τελευταίας
αναθεώρησής της. Αν έχει εκδοθεί ή αναθεωρηθεί μέσα στο δεύτερο εξάμηνο του
χρόνου γράφετε το επόμενο έτος. Ο κωδικός αυτός συμπληρώνεται μόνο αν
συμπληρωθεί ο κωδικός 216.

* Κωδικός 115. Γράφετε το συνολικό ετήσιο τεκμαρτό εισόδημα από ιδιοκατοίκηση.
Σε περίπτωση που η κατοικία αποτελεί συνιδιοκτησία των συζύγων γράφετε το
σύνολο του εισοδήματος και των δύο συζύγων.

* Ένδειξη πρώτη δευτερεύουσα κατοικία (μη εξοχική). Η ένδειξη αυτή
αναφέρεται στη μοναδική δευτερεύουσα κατοικία η οποία δεν είναι εξοχική.
Αναφέρεται επίσης στην πρώτη ή δευτερεύουσα κατοικία όταν έχετε περισσότερες,
καθώς και στη δευτερεύουσα μη εξοχική κατοικία. Συμπληρώνεται όπως και η
αντίστοιχη της κύριας κατοικίας. Φυσικά όταν το άθροισμα της μη εξοχικής
δευτερεύουσας κατοικίας μαζί με την κύρια κατοικία είναι κάτω από 150 τ.μ. δεν
χρειάζεται να συμπληρωθούν οι κωδικοί 223-224.

* Ένδειξη πρώτη δευτερεύουσα κατοικία (εξοχική). Η ένδειξη αυτή
αναφέρεται στη μοναδική δευτερεύουσα κατοικία η οποία είναι εξοχική ή στην
πρώτη δευτερεύουσα κατοικία όταν έχετε περισσότερες δευτερεύουσες εξοχικές
κατοικίες. Συμπληρώνεται με τον ίδιο τρόπο που ισχύει για την κύρια κατοικία.
Ως μήνες ιδιοκατοίκησης λαμβάνονται οι τρεις μήνες. Όταν η εξοχική
δευτερεύουσα κατοικία μόνη της (εφόσον δεν υπάρχει κύρια και μη εξοχική) είναι
κάτω από 150 τ.μ. δεν χρειάζεται να συμπληρωθούν οι κωδικοί 230-231. Επίσης,
όταν η εξοχική δευτερεύουσα μαζί με την κύρια κατοικία (αθροιστικά) και εφόσον
δεν υπάρχει δευτερεύουσα μη εξοχική, είναι κάτω από 150 τ.μ. δεν χρειάζεται να
συμπληρωθούν οι κωδικοί 230-231.

Αν κάποια από τις παραπάνω κατοικίες βρίσκεται σε περιοχή που δεν ισχύει το
αντικειμενικό σύστημα προσδιορισμού της αξίας των ακινήτων, στα στοιχεία του
ακινήτου θα γραφτεί μόνο ο νομός και ο δήμος ή η κοινότητα, κατά περίπτωση.

* Κωδικοί 121-122. Γράφετε το συνολικό ακαθάριστο τεκμαρτό εισόδημα από τυχόν
άλλες δευτερεύουσες ιδιοκατοικούμενες κατοικίες (εκτός από την
ιδιοκατοικούμενη πρώτη δευτερεύουσα μη εξοχική ή εξοχική κατοικία). Τα
στοιχεία των ακινήτων αυτών τα γράφετε και στο έντυπο Ε2.

* Κωδικοί 129-130. Γράφετε το ακαθάριστο τεκμαρτό εισόδημα από δωρεάν
παραχώρηση κατοικιών.

* Κωδικοί 143-144. Γράφετε το άθροισμα του τεκμαρτού ακαθάριστου εισοδήματος
από δωρεάν παραχώρηση ή ιδιοχρησιμοποίηση σχολείων, ξενοδοχείων, κλινικών,
αιθουσών κινηματογράφων, θεάτρων κ.λπ. Το άθροισμα αυτό προκύπτει και από τις
στήλες 13 και 16 του εντύπου Ε2.

* Κωδικοί 145-146. Γράφετε το άθροισμα του τεκμαρτού ακαθάριστου εισοδήματος
από δωρεάν παραχώρηση ή ιδιοχρησιμοποίηση καταστημάτων, γραφείων, αποθηκών
κ.λπ. Το άθροισμα αυτό προκύπτει από τις στήλες 14 και 17 του εντύπου Ε2.

* Κωδικοί 147-148. Γράφετε το άθροισμα του τεκμαρτού ακαθάριστου εισοδήματος
από δωρεάν παραχώρηση ή ιδιοχρησιμοποίηση γηπέδων (υπαίθριων χώρων,
στάθμευσης, αυτοκινήτων κ.λπ.), όπως αυτό προκύπτει από τις στήλες 15 και 17
του εντύπου Ε2.

* Κωδικοί 141-142. Γράφετε το άθροισμα του τεκμαρτού ακαθάριστου εισοδήματος
από δωρεάν παραχώρηση γαιών, όπως αυτό προκύπτει από τη στήλη 15 του Ε2.

* Κωδικοί 151-152. Γράφετε τις δαπάνες που κάνατε για εκμισθούμενες ή
ιδιοκατοικούμενες ή δωρεάν παραχωρημένες κατοικίες, οικοτροφεία, σχολεία,
ξενοδοχεία, κλινικές, σανατόρια και οι οποίες αφορούν την επισκευή ή
συντήρηση, τα ασφάλιστρα πυρκαγιάς, τις αμοιβές δικηγόρου για τον καθορισμό
μισθώματος ή για δίκες που αφορούν τα ακίνητα.

* Κωδικοί 153-154. Γράφετε τις δαπάνες που κάνατε για την ιδιοκατοικούμενη
κύρια κατοικία και αφορούν επισκευή, συντήρηση, ασφάλιστρα πυρκαγιάς.

* Κωδικοί 161-162. Γράφετε τις δαπάνες που κάνατε για την ιδιοκατοικούμενη
δευτερεύουσα κατοικία (όχι εξοχική) και αφορούν επισκευή, συντήρηση,
ασφάλιστρα πυρκαγιάς.

* Κωδικοί 155-156. Γράφετε τις δαπάνες που κάνατε για την ιδιοκατοικούμενη
δετευρεύουσα κατοικία (εξοχική) και αφορούν επισκευή, συντήρηση, ασφάλιστρα πυρκαγιάς.

* Κωδικοί 157-158. Γράφετε τις δαπάνες που κάνατε για εκμισθούμενα ή
ιδιοχρησιμοποιούμενα ή δωρεάν παραχωρημένα καταστήματα, γραφεία, αποθήκες
κ.λπ., οι οποίες αφορούν την επισκευή ή συντήρηση, τα ασφάλιστρα πυρκαγιάς,
τις αμοιβές δικηγόρου για καθορισμό μισθώματος ή για δίκες, που αφορούν τα ακίνητα.

* Κωδικοί 163-164. Γράφετε το ποσό της αποζημίωσης που πληρώσατε στον μισθωτή
ακινήτου σε περίπτωση λύσης της επαγγελματικής μίσθωσης.

* Κωδικοί 165-166. Γράφετε το ακαθάριστο εισόδημα που αποκτήσατε από τον
εκμισθωτή ακινήτου ως αποζημίωση για λύση επαγγελματικής μίσθωσης.

* Κωδικοί 159-160. Γράφετε τις λοιπές δαπάνες που κάνατε για οικοδομές και γαίες.

* Κωδικοί 171-172. Γράφετε το ακαθάριστο εισόδημα από ακίνητα που βρίσκονται
στο εξωτερικό.

* Κωδικοί 173-174. Γράφετε το καθαρό εισόδημα από ακίνητα που βρίσκονται στο εξωτερικό.

* Κωδικοί 175-176. Γράφετε το ακαθάριστο εισόδημα των ακινήτων που
εκμισθώνονται, ιδιοκατοικούνται ή παραχωρούνται δωρεάν και έχουν επιφάνεια
μεγαλύτερη από 300 τ.μ. η καθεμιά.

Υπενθυμίζεται ότι από τα παραπάνω δηλωθέντα ακαθάριστα ποσά από ακίνητα αφαιρούνται:

* 10% για αποσβέσεις οικοδομών που χρησιμοποιούνται για κατοικίες,
οικοτροφεία, σχολεία, φροντιστήρια, αίθουσες κινηματογράφων ή θεάτρων,
ξενοδοχεία, κλινικές και σανατόρια και μέχρι 15% για ασφάλιστρα κατά κινδύνου
πυρκαγιάς ή άλλων κινδύνων, για έξοδα επισκευής και συντήρησης και αμοιβή δικηγόρου.

* Για γραφεία, καταστήματα, αποθήκες κ.λπ. τα παραπάνω ποσοστά περιορίζονται
σε 5% για αποσβέσεις και 5% για ασφάλιστρα κ.λπ. έξοδα.

Προκειμένου να αναγνωρισθούν οι δαπάνες θα πρέπει να υπάρχουν τα πρωτότυπα
φορολογικά στοιχεία (αποδείξεις λιανικής πώλησης), αποδείξεις παροχής
υπηρεσιών, αποδείξεις ασφαλίστρων κ.λπ.

Συμπληρώνετε τον πίνακα 6 για τα εισοδήματα από κινητές αξίες

Στον πίνακα 6 της δήλωσης γράφετε τα εισοδήματα από κινητές αξίες (τόκοι από
ομολογίες ή χρεόγραφα που η χρονολογία εξαργύρωσής τους ορίσθηκε το 1997) που
φορολούνται με τις γενικές διατάξεις. Δεν γράφετε εισοδήματα από κινητές αξίες
για τις οποίες το εισόδημα φορολογήθηκε αυτοτελώς με εξάντληση της φορολογικής υποχρέωσης.

* Κωδικοί 391-392. Γράφετε το καθαρό ποσό από τόκους, ομολογίες ή χρεόγραφα
που η χρονολογία εξαργύρωσής τους ορίσθηκε το 1997. Επίσης τόκους από
οποιονδήποτε έντοκο τίτλο που έγιναν απαιτητοί το 1997 και τόκους που
επιδικάστηκαν με δικαστική απόφαση.

* Κωδικοί 393-394. Γράφετε το συνολικό ποσό του φόρου που παρακρατήθηκε για τα
εισοδήματα που γράψατε στους κωδικούς 391-392.

* Κωδικοί 395-396. Γράφετε το συνολικό καθαρό ποσό εισοδήματος από κινητές
αξίες αλλοδαπής προέλευσης.

* Κωδικοί 389-390. Γράφετε το συνολικό ποσό του φόρου που παρακρατήθηκε στην
Ελλάδα για τα εισοδήματα που γράψατε στους κωδικούς 395-396.

Συμπληρώνετε τον πίνακα 7 για το εισόδημα από μισθωτές υπηρεσίες

Στον πίνακα αυτό γράφετε τα εισοδήματα από μισθωτές υπηρεσίες (μισθούς,
συντάξεις, ημερομίσθια, μερίσματα, επιχορηγήσεις κ.λπ.) σύμφωνα με τις
βεβαιώσεις αποδοχών.

* Κωδικοί 301-302. Γράφετε το καθαρό ποσό που μισθούς, ημερομίσθια, επιδόματα
κ.λπ., όπως αυτά γράφονται στις βεβαιώσεις αποδοχών κάτω από τις λέξεις
«Καθαρές αποδοχές». Αν έχετε δύο ή τρεις βεβαιώσεις αποδοχών, αθροίζετε τα
ποσά και τα γράφετε στους κωδικούς 301-302.

Στην περίπτωση που το 1997 εισπράξατε αναδρομικά κάποιο εισόδημα με βάση νόμο
ή δικαστική απόφαση ή συλλογική σύμβαση, τότε το προσθέτετε στις αποδοχές σας,
αφού όμως αφαιρέσετε το 20% αυτών. Το σύνολο το γράφετε στους κωδικούς 301-302.

* Κωδικοί 303-304. Γράφετε το καθαρό ποσό από συντάξεις, μερίσματα, βοηθήματα
που πήρατε ως συνταξιούχος. Το ποσό αυτό αναφέρεται στις βεβαιώσεις αποδοχών
κάτω από τις λέξεις «Καθαρές αποδοχές». Αν έχετε δύο ή τρεις βεβαιώσεις
αποδοχών, αθροίζετε τα ποσά και τα γράφετε στους κωδικούς 303-304.

Αν το 1997 εισπράξατε αναδρομικά για σύνταξη που αφορά το 1997, τότε το ποσό
το προσθέτετε στις αποδοχές σας, αφού αφαιρέσετε το 20% αυτών. Το σύνολο το
γράφετε στους κωδικούς 303-304.

* Κωδικοί 305-306. Γράφετε το καθαρό ποσό του Επιδόματος Κοινωνικής
Αλληλεγγύης (ΕΚΑΣ).

* Κωδικοί 307-308. Γράφετε το καθαρό ποσό των εισοδημάτων σας που
φορολογούνται με βάση το άρθρο 5 του Ζ' ψηφίσματος του 1975. Αφορά τη
βουλευτική αποζημίωση κ.λπ.

* Κωδικοί 309-310. Εφόσον έχετε γράψει κάποιο ποσό στους κωδικούς 307-308,
γράφετε τη λέξη «ΝΑΙ» εάν θέλετε οι εκπτώσεις δαπανών (αποδείξεις γιατρών,
δωρεών, τόκων κ.λπ.) να γίνουν από αυτό το εισόδημα.

* Κωδικοί 313-314. Γράφετε το σύνολο του φόρου που αναλογεί, όπως αυτό
γράφεται στις βεβαιώσεις αποδοχών, κάτω από τις λέξεις «Φόρος που αναλογεί».
Αν έχετε δύο ή τρεις βεβαιώσεις αποδοχών, αθροίζετε τα ποσά και τα γράφετε
στους κωδικούς 313-314.

* Κωδικοί 315-316. Γράφετε το σύνολο του φόρου που παρακρατήθηκε, όπως αυτό
γράφεται στις βεβαιώσεις αποδοχών κάτω από τις λέξεις «Φόρος που
παρακρατήθηκε». Αν έχετε δύο ή τρεις βεβαιώσεις αποδοχών, αθροίζετε τα ποσά
και τα γράφετε στους κωδικούς 315-316.

* Κωδικοί 011-012. Γράφετε τη λέξη «ΝΑΙ» αν το 1997 πήρατε από τον εργοδότη
σας στεγαστικό επίδομα.

* Κωδικοί 013-014. Γράφετε τη λέξη «ΝΑΙ» αν είσθε συνταξιούχος και γεννηθήκατε
πριν το 1933.

* Κωδικοί 015-016. Γράφετε τη λέξη «ΝΑΙ» αν αποκτήσατε εισόδημα από μισθωτές
υπηρεσίες ή κατοικήσατε τουλάχιστον 9 μήνες σε παραμεθόριες περιοχές.

* Κωδικοί 321-322. Γράφετε το καθαρό ποσό από μισθούς, συντάξεις κ.λπ. που
αποκτήσατε στο εξωτερικό.

Συμπληρώστε τον πίνακα 13 για τον προσδιορισμό της ετήσιας τεκμαρτής δαπάνης

Στον πίνακα αυτό θα γράψετε όλα εκείνα τα στοιχεία που προσδιορίζουν το
εισόδημά σας με βάση τα τεκμήρια.

* Κωδικοί 707-708. Γράφετε το ακαθάριστο ποσό της ετήσιας δαπάνης (πραγματικής
ή τεκμαρτής) για δευτερεύουσα κατοικία που έχει επιφάνεια μεγαλύτερη από 100
τ.μ. Εάν έχετε περισσότερες από μία δευτερεύουσες κατοικίες που νοικιάζετε ή
ιδιοκατοικείτε με εμβαδόν μεγαλύτερο από 100 τ.μ., τότε γράφετε το συνολικό
τεκμαρτό ή πραγματικό μίσθωμα στους κωδικούς 707-708.

Δεν αναγράφεται η δευτερεύουσα ιδιοκατοικούμενη κατοικία που έχει επιφάνεια
μέχρι 100 τ.μ. και η οποία βρίσκεται σε χωριό ή πόλη (εξαιρούνται οι κατοικίες
σε τουριστικούς τόπους) με πληθυσμό κάτω από 5.000 κατοίκους και την
αποκτήσατε από κληρονομιά, προίκα ή γονική παροχή.

* Κωδικοί 709-710. Γράφετε τα επιβατικά ιδιωτικής χρήσης ή μεικτής χρήσης
αυτοκίνητα και τα Jeep. Συμπληρώνετε το ονοματεπώνυμο του ιδιοκτήτη, τον
αριθμό κυκλοφορίας (γράμματα και αριθμός), τους φορολογήσιμους ίππους, τους
μήνες που είχατε το αυτοκίνητο μέσα στο 1997 (εάν το αυτοκίνητο είναι jeep,
πριν από τον αριθμό μηνών θα γράψετε το γράμμα «Τ»), το ποσοστό συνιδιοκτησίας
και το πρώτο έτος κυκλοφορίας. Στη συνέχεια συμβουλεύεστε τον πίνακα των
τεκμηρίων και σύμφωνα με τους ίππους και το έτος κυκλοφορίας του αυτοκινήτου,
γράφετε στους κωδικούς 709-710 το τεκμαρτό ποσό ετήσιας δαπάνης από επιβατικό αυτοκίνητο.

Εάν το αυτοκίνητο πουλήθηκε ή αγοράστηκε ή καταστράφηκε ή ήταν σε ακινησία,
λαμβάνονται υπόψη τόσα δωδέκατα όσοι οι μήνες που το είχατε στην κατοχή σας ή
κυριότητά σας, π.χ. αν το αυτοκίνητο που πουλήσατε το είχατε για τρεις μήνες,
τότε λαμβάνονται υπόψη αυτοί οι μήνες.

* Κωδικοί 711-712. Γράφετε το ιδιωτικής χρήσης δίτροχο (μοτοσυκλέτα) ή
τρίτροχο από 500 κ.ε. και πάνω. Συμπληρώνετε το ονοματεπώνυμο του ιδιοκτήτη,
τον αριθμό κυκλοφορίας (γράμματα και αριθμός) τα κυβικά εκατοστά, τους μήνες
που είχατε τη μοτοσυκλέτα μέσα στο 1997, το ποσοστό συνιδιοκτησίας και το
πρώτο έτος κυκλοφορίας.

Στη συνέχεια, ανάλογα με τα κυβικά εκατοστά και το έτος κυκλοφορίας της
μηχανής, γράφετε στους κωδικούς 711-712 το τεκμαρτό ποσό ετήσιας δαπάνης από
δίτροχο ή τρίτροχο που είναι για μοτοσυκλέτα 500 κ.ε., 1.000.000 δρχ. που
προσαυξάνεται κατά 200.000 δρχ. για κάθε επιπλέον 100 κ.ε.

Εάν η μοτοσυκλέτα κυκλοφόρησε στο διάστημα των ετών 1993-1997, το ποσό που
προκύπτει ανάλογα με τα κυβικά εκατοστά δεν μειώνεται.

Εάν η μοτοσυκλέτα κυκλοφόρησε τα έτη 1988-1992, τότε εφαρμόζεται μείωση 15%.

Εάν κυκλοφόρησε τα έτη 1983-1987, τότε η μείωση είναι 25%.

Εάν κυκλοφόρησε πριν από το 1983 τότε η μείωση είναι 40%.

* Κωδικοί 713-714. Γράφετε τα σκάφη αναψυχής. Συμπληρώνετε το όνομα του
σκάφους, τον αριθμό και το λιμάνι νηολογίου, τη χώρα, το μήκος του σκάφους, τη
χωρητικότητα σε κόρους και την 
πρώτη νηολόγηση. Στη συνέχεια, ανάλογα με την κατηγορία και το μήκος του
σκάφους, γράφετε στους κωδικούς 713-714 το τεκμαρτό ποσό ετήσιας δαπάνης από
σκάφος αναψυχής που είναι για μηχανοκίνητα σκάφη ανοικτού τύπου, ταχύπλοα και
μη, ολικού μήκους μέχρι 3 μέτρα, καθώς και για τα jet ski: 440.000 δρχ., και
προσαυξάνεται κατά 220.000 δρχ. για κάθε μέτρο.

Για ιστιοφόρα ή μηχανοκίνητα ή μεικτά σκάφη, με χώρο ενδιαίτησης, η τεκμαρτή
δαπάνη υπολογίζεται σύμφωνα με τα μέτρα του σκάφους ως εξής:

Εάν το σκάφος κυκλοφόρησε στο διάστημα των ετών 1993-1997, το τεκμαρτό ποσό
ετήσιας δαπάνης δεν μειώνεται. Εάν κυκλοφόρησε τα έτη 1988-1992, μειώνεται
κατά 10%, ενώ αν κυκλοφόρησε πριν από το 1988, τότε μειώνεται κατά 20%.

* Κωδικοί 731-732. Γράφετε τις αμοιβές που καταβλήθηκαν σε πληρώματα για σκάφη
αναψυχής (με μόνιμο πλήρωμα).

* Κωδικοί 715-716. Γράφετε τα αεροσκάφη, τα ελικόπτερα και ανεμόπτερα.
Συμπληρώνετε τα στοιχεία εθνικότητας και νηολόγησης, τον τύπο, τον αριθμό
σειράς κατασκευαστή, τον αερολιμένα συνήθους παραμονής, τους ίππους ή τις
λίμπρες και την πρώτη νηολόγηση. Στη συνέχεια, γράφετε στους κωδικούς αριθμούς
715-716 το τεκμαρτό ποσό ετήσιας δαπάνης ως εξής:

Για αεροσκάφη με κινητήρα κοινό, εσωτερικής καύσης και στροβιλοελικοφόρα,
καθώς και για ελικόπτερα το ποσό ορίζεται σε 11.000.000 δρχ. για τους πρώτους
150 ίππους που προσαυξάνεται κατά 90.000 δρχ. για ίππο πάνω από τους 150.

Για αεροσκάφη Jet 32.000 δρχ. για κάθε λίμπρα ώθησης.

Για ανεμόπτερα 2.200.000.

Εάν τα αεροσκάφη, ελικόπτερα και ανεμόπτερα κυκλοφόρησαν στο διάστημα των ετών
1993-1997, το ποσό που προκύπτει δεν μειώνεται.

Εάν κυκλοφόρησαν τα έτη 1988-1992, εφαρμόζεται μείωση κατά 15%.

Εάν κυκλοφόρησαν τα έτη 1983-1987, μειώνεται κατά 25%.

Εάν κυκλοφόρησαν πριν από το 1983 το ποσό μειώνεται κατά 40%.

* Κωδικοί 717-718. Γράφετε το συνολικό ποσό που πληρώσατε το 1997 για αμοιβές
οικιακών βοηθών, κηπουρών, οδηγών αυτοκινήτων, δασκάλων κ.λπ.

Αν όμως απασχολείτε μόνο έναν οικιακό βοηθό, τότε δεν θα γράψετε το ποσό που
πληρώσατε εφόσον εσείς ή πρόσωπο που κατοικεί μαζί σας και σας βαρύνει έχετε
αναπηρία 67% και άνω ή ηλικία άνω των 65.

* Κωδικοί 795-796. Γράφετε ολογράφως τον αριθμό των περιουσιακών στοιχείων και
δαπανών που υπάρχουν για τον υπολογισμό της ετήσιας δαπάνης διαβίωσης. Π.χ.,
αν έχετε δύο αυτοκίνητα, μια μοτοσυκλέτα και μια οικιακή βοηθό, γράφετε τον
αριθμό τέσσερα. Αν έχετε και κηπουρό γράφετε τον αριθμό πέντε.

* Κωδικοί 719-720. Γράφετε τα συνολικά ποσά που πληρώσατε (μετρητά) για αγορά
αυτοκινήτων, μοτοσυκλετών, τριτρόχων της οικογένειάς σας.

Κωδικοί 721-722. Γράφετε τα συνολικά ποσά που πληρώσατε (μετρητά) για αγορά
πλοίων αναψυχής, λοιπών σκαφών αναψυχής, αεροσκαφών, ελικοπτέρων και
ανεμοπτέρων της οικογένειάς σας.

Κωδικοί 723-724. Γράφετε τα συνολικά ποσά που πληρώσατε (μετρητά) για αγορά
ακινήτων πραγμάτων μεγάλης αξίας της οικογένειάς σας.

Κωδικοί 733-734. Γράφετε τα συνολικά ποσά που πληρώσατε για αγορά επιχειρήσεων
ή σύσταση ή αύξηση κεφαλαίου επιχειρήσεων με μορφή, ατομικής επιχείρησης,
Ο.Ε., Ε.Ε., Ε.Π.Ε., κοινωνίας, κοινοπραξίας ή για αγορά εταιρικών μεριδίων και χρεογράφων.

Εξαιρείται η αγορά ομολόγων του Δημοσίου, μετοχών εισηγμένων στο
Χρηματιστήριο, εντόκων γραμματίων του Δημοσίου και REPOS.

Κωδικοί 735-736. Γράφετε το συνολικό ποσό που πληρώσατε το 1997 για αγορά ή
χρονομεριστική ή χρηματοδοτική μίσθωση ακινήτων.

Εξαιρείται η αγορά από ενήλικο με δικαίωμα πλήρους κυριότητος πρώτης κατοικίας
μέχρι 120 τ.μ.

Κωδικοί 737-738. Γράφετε το συνολικό ποσό που πληρώσατε το 1997 για ανέγερση
οικοδομών ή κατασκευή δεξαμενής κολύμβησης.

ΠΡΟΣΟΧΗ: Εξαιρείται η ανέγερση από ενήλικο με δικαίωμα πλήρους κυριότητος
πρώτης κατοικίας μέχρι 120 τ.μ.

Κωδικοί 739-740. Γράφετε το συνολικό ποσό που καταβάλατε το 1997 για χορήγηση
δανείων ή προσωρινών διευκολύνσεων στις εταιρείες που μετέχετε ως εταίροι ή
και προς την ατομική σας επιχείρηση.

Κωδικοί 725-726. Γράφετε το συνολικό ποσό που πληρώσατε το 1997 για δωρεές ή
χορηγίες χρηματικών ποσών, εφόσον αυτά συνολικά είναι μεγαλύτερα από 100.000 δρχ.

ΠΡΟΣΟΧΗ: Εξαιρούνται οι δωρεές προς το Δημόσιο, τους δήμους και τις κοινότητες
του κράτους, τα ΑΕΙ.

Κωδικοί 727-728. Γράφετε το συνολικό ποσό που πληρώσατε το 1997 για την
τοκοχρεολυτική απόσβεση δανείων ή πισ
τώσεων. Επίσης γράφετε το ποσό που
πληρώσατε για την τοκοχρεολυτική απόσβεση των χρεώσεων των πιστωτικών καρτών,
εφόσον οι χρεώσεις αφορούν αγορά μη καταναλωτικών αγαθών (αυτοκινήτου, πινάκων
ζωγραφικής κ.λπ.).

Εάν το δάνειο είναι για αγορά ή ανέγερση πρώτης κατοικίας μέχρι 120 τ.μ., θα
γράψετε μόνο τους τόκους.

Κωδικοί 729-730. Γράφετε το συνολικό ποσό που πληρώσατε το 1997 για την
τοκοχρεολυτική απόσβεση των χρεώσεων των πιστωτικών καρτών για αγορές που
αφορούν καταναλωτικά αγαθά.

Συμπληρώνετε τον πίνακα 14 για τις μειώσεις της ετήσιας δαπάνης

Στον πίνακα αυτό γράφετε τα ποσά που μειώνουν τη διαφορά μεταξύ του συνολικού
εισοδήματος και της ετήσιας τεκμαρτής δαπάνης.

Κωδικοί 781-782. Γράφετε τα χρηματικά ποσά που πήρατε από τη διάθεση
περιουσιακών στοιχείων (αυτοκινήτου, ακινήτου κ.λπ.).

Κωδικοί 783-784. Γράφετε τα χρηματικά ποσά που προέρχονται από εισαγωγή
ελεύθερου συναλλάγματος, εφόσον δικαιολογείται η απόκτησή του στο εξωτερικό.

Κωδικοί 785-786. Γράφετε τα χρηματικά ποσά από δάνεια, κέρδη από λαχεία,
δωρεές ή γονικές παροχές χρημάτων και οποιοδήποτε ποσό δεν θεωρείται εισόδημα.

Κωδικοί 787-788. Γράφετε το ποσό του κεφαλαίου από αποταμίευση προηγούμενων
χρόνων που ξοδέψατε το 1997.

ΙΔΙΩΤΙΚΟΣ υπάλληλος με ετήσιες καθαρές αποδοχές 3.800.000, με σύζυγο δημόσιο
υπάλληλο με καθαρές αποδοχές 3.200.000, έχουν δύο παιδιά ηλικίας 13 και 11
ετών. Κατά το 1997 ο σύζυγος είχε τις εξής δαπάνες:

* Ιατρικά 150.000.

* Δωρεά χρημάτων στο

Αντικαρκινικό 20.000.

* Τόκοι στεγαστικού δανείου 250.000.

* Ασφάλιστρα ζωής 200.000.

* Οικογενειακές δαπάνες για αγορά αγαθών 1.000.000.

* Δίδακτρα για τα παιδιά 180.000.

Η σύζυγος το 1997 είχε δαπάνες για έξοδα ιατρικής περίθαλψης 120.000 δρχ. και
για ασφάλιστρα ζωής 120.000.

Η οικογένεια κατοικεί σε δικό της σπίτι 110 τ.μ., αγορασμένο με στεγαστικό
δάνειο, ενώ έχει εξοχικό σπίτι στη Ραφήνα 60 τ.μ. του οποίου η άδεια ανέγερσης
εκδόθηκε την 5/2/88.

Τα άλλα περιουσιακά τους στοιχεία είναι δύο αυτοκίνητα, 8 και 10 ίππων, και
ένα σκάφος 5 μέτρων. Το 1997 πλήρωσαν για την πιστωτική κάρτα τους 400.000.

Από το εισόδημα του φορολογουμένου αφαιρούνται 150.000 ιατρικά, 20.000 για
δωρεά χρημάτων, 250.000 για τόκους δανείου, 125.000 για ασφάλιστρα, 163.000
για οικογενειακές δαπάνες, 124.000 για δίδακτρα. Σύνολο 832.000 δρχ.

Από το εισόδημα της συζύγου αφαιρούνται 120.000 για ιατρικά και 75.000 για
ασφάλιστρα ζωής. Σύνολο 195.000 δρχ.

Στο εισόδημα της συζύγου θα προστεθούν 16.016 από ιδιοκατοίκηση δευτερεύουσας
κατοικίας, γιατί η επιφάνεια της κύριας και της δευτερεύουσας υπερβαίνει τα
150 τ.μ.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N86</CAT>
<ED>
Κωδικός άρθρου: A16042N861</ED>
<ID>
ID:135580

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N86&aa=1</URL></REF>


Article

<CATEGORY>vin08</CATEGORY>

 <H5>Πάρτε μολύβι και χαρτί, βρείτε μόνοι σας τον φόρο
</H5><H5>ΠΑΡΑΔΕΙΓΜΑ
</H5><H5>Τα δικαιολογητικά που πρέπει να προσκομίσετε
</H5><H2>ΟΔΗΓΟΣ </H2><H2>Προσοχή στις παγίδες του πόθεν έσχες
</H2>
«Πονοκέφαλος», που μπορεί να κοστίζει ακριβά, είναι
τα τεκμήρια απόκτησης περιουσιακών στοιχείων που συνδέονται και με τον έλεγχο
του πόθεν έσχες.

Η Εφορία θέλει να δηλώσουμε αν αγοράσαμε το 1997 περιουσιακά στοιχεία (σπίτι,
οικόπεδο, αυτοκίνητο κ.λπ.), πόσα δώσαμε για την αγορά και πού βρήκαμε τα λεφτά.

Αυτό σημαίνει ότι ο φορολογούμενος καλείται να γράψει στη φορολογική δήλωση τα
χρήματα που πλήρωσε για τέτοιου είδους μεγάλης αξίας αγορές και να
δικαιολογήσει την προέλευσή τους.

Τα ποσά αυτά η Εφορία θα τα προσθέσει στην τεκμαρτή δαπάνη διαβίωσης και θα
βγάλει το συνολικό τεκμαρτό εισόδημα.

Στα τεκμήρια απόκτησης περιουσιακών στοιχείων περιλαμβάνονται και αντικείμενα
με αξία που ξεπερνά το 1.000.000 δρχ., π.χ. ένας πίνακας, ένα κόσμημα, ένα
πολυτελές χαλί, μία κρεβατοκάμαρα, ένα σαλόνι κ.λπ.

Στην περίπτωση που ο φορολογούμενος έδωσε για αγορά περιουσιακών στοιχείων
ποσά μεγαλύτερα από το εισόδημα που δηλώνει (μόνο αυτά ή αθροιστικά με τα
τεκμήρια διαβίωσης, δεν έχει σημασία), τότε θα φορολογηθεί με βάση τις δαπάνες
αυτές. Την «τσιμπίδα» αυτή μπορεί να την αποφύγει ο φορολογούμενος μόνο αν
προσκομίσει τα αναγκαία δικαιολογητικά που θα δείχνουν ότι είχε τα χρηματικά
ποσά που έδωσε για τα περιουσιακά στοιχεία που αγόρασε κι ότι τα ποσά αυτά
είχαν φορολογηθεί. Η Εφορία υποχρεούται να αφαιρέσει από την τεκμαρτή δαπάνη
τα ποσά που μπορεί να δικαιολογήσει ο φορολογούμενος.

Τα ποσά που μπορείτε να επικαλεσθείτε για να δικαιολογήσετε το πόθεν έσχες:

* Εισοδήματα που απαλλάσσονται από τον φόρο ή φορολογούνται με ειδικό τρόπο,
όπως οι τόκοι καταθέσεων, ομολόγων του Δημοσίου κ.ά.

* Ποσά που δεν θεωρούνται εισόδημα, όπως το εφάπαξ, η αποζημίωση λόγω απόλυσης κ.λπ.

* Χρήματα που προέρχονται από την πώληση περιουσιακών στοιχείων.

* Το συνάλλαγμα που εισήχθη νόμιμα από το εξωτερικό και δηλώθηκε κατά την εισαγωγή.

* Δάνεια για απόκτηση περιουσιακών στοιχείων.

* Δωρεές ή γονικές παροχές χρημάτων.

* Κέρδη από λαχεία, χρηματικά βραβεία κ.λπ.

Η Εφορία κτυπά με το πόθεν έσχες στις εξής περιπτώσεις: 
1 Για αγορά ή ανέγερση ακινήτου: Στην
περίπτωση αγοράς στη διάρκεια του 1997 τότε ο φορολογούμενος θα πρέπει να
δηλώσει το ακίνητο. Αν το ακίνητο είναι στο αντικειμενικό σύστημα, τότε πρέπει
να γράψει την αντικειμενική του αξία που ήδη έχει αναφερθεί στο συμβόλαιο.

Στην περίπτωση που το ακίνητο δεν βρίσκεται σε περιοχές ενταγμένες στο
αντικειμενικό σύστημα, ως τεκμαρτή δαπάνη θα ληφθεί υπόψη η τιμή του
συμβολαίου αγοράς προσαυξημένη με την τυχόν διαφορά που προκύπτει από τη
δήλωση φόρου μεταβίβασης. Σε περιπτώσεις που η αγορά έγινε με δόσεις, τότε ως
τεκμήριο θα ληφθεί υπ' όψιν το άθροισμα των δόσεων που πληρώθηκε το 1997.

Ειδικά σε περίπτωση ανέγερσης οικοδομής, τότε ως τεκμήριο θα ληφθεί το κόστος
κατασκευής συν ο φόρος προστιθέμενης αξίας χωρίς να υπολογίζονται όμως οι
ασφαλιστικές εισφορές.

Όμως από το τεκμήριο αγοράς ακινήτου εξαιρείται η πρώτη κατοικία μέχρι 120
τ.μ., συμπεριλαμβανομένης τυχόν αποθήκης ή άλλων βοηθητικών χώρων.

Αν η πρώτη κατοικία είναι μεγαλύτερη από 120 τ.μ., ως τεκμαρτή δαπάνη θα
ληφθεί η αξία που αναλογεί στο εμβαδόν πάνω από 120 τ.μ.

Στην περίπτωση αγοράς οικοπέδου για ανέγερση πρώτης κατοικίας έως 120 τ.μ.,
τότε η δαπάνη της ανέγερσης δεν εμπίπτει στο τεκμήριο. Στο πόθεν έσχες
υπάγεται μόνο το ποσό που δώσατε για να αγοράσετε το οικόπεδο.

2 Για τα δάνεια και της πιστωτικές κάρτες:
Στο στόχαστρο της Εφορίας είναι και οι τοκοχρεολυτικές δόσεις που
πληρώθηκαν το 1997 για την εξυπηρέτηση δανείου από Τράπεζα ή άλλον πιστωτικό οργανισμό.

Οι δόσεις αυτές αποτελούν τεκμαρτή δαπάνη για την Εφορία, η οποία τις
συνυπολογίζει για να προσδιορίσει το τεκμαρτό εισόδημα.

Από τα τεκμήρια αυτά εξαιρούνται οι δόσεις που αφορούν δάνειο για αγορά πρώτης
κατοικίας, της οποίας το εμβαδόν δεν πρέπει να ξεπερνά τα 120 τ.μ. 
Όμως το ποσό που δεν θεωρείται τεκμήριο είναι αυτό που αφορά την εξόφληση του
κεφαλαίου. Αντίθετα, το ποσό που αφορά τους τόκους του δανείου θεωρείται
τεκμήριο και λαμβάνεται υπόψη. 
Στην περίπτωση που η πρώτη κατοικία είναι μεγαλύτερη από 120 τ.μ., ως τεκμαρτή
δαπάνη λαμβάνεται ολόκληρη η τοκοχρεολυτική δόση για το μέρος του δανείου που
αναλογεί στο εμβαδόν πάνω από 120 τ.μ., ενώ για εμβαδόν έως 120 τ.μ., ως
τεκμαρτή δαπάνη θα ληφθεί μόνο το ποσό των τόκων και όχι το ποσό για την
εξόφληση του κεφαλαίου. Προσέξτε ιδιαίτερα τις δόσεις που πληρώσατε το 1997
για αγορές που κάνατε με πιστωτικές κάρτες. 
Οι τράπεζες θα στείλουν βεβαιώσεις που θα δείχνουν τι πληρώσατε ολόκληρη τη
χρονιά που πέρασε. Αν μέσα στα ποσά αυτά υπάρχουν χρήματα που αφορούν χρεώσεις
για αγορά μη καταναλωτικών αγαθών, όπως Ι.Χ., μηχανήματα, πίνακες ζωγραφικής
και λοιπά περιουσιακά στοιχεία, οι αντίστοιχες τοκοχρεολυτικές δόσεις είναι
τεκμήριο και γι' αυτό θα τις γράψετε στους κωδικούς 727-728 της δήλωσης.

Για χρεώσεις που αφορούν αγορές καταναλωτικών αγαθών (ρούχα, παπούτσια,
κ.λπ.), το ποσό των τοκοχρεολυτικών δόσεων θα αναγραφεί στους κωδικούς
729-730. Στις τοκοχρεολυτικές δόσεις συγκαταλέγονται και οι τόκοι υπερημερίας.

Να σημειωθεί ότι οι ετήσιες δόσεις αυτές δεν συναθροίζονται με τα άλλα
τεκμήρια διαβίωσης, αλλά προστίθενται στα τεκμήρια αγοράς περιουσιακών
στοιχείων (εκτός από τα ποσά που γράψατε στους κωδικούς 729-730).

3 Για τις δωρεές και τις χορηγίες: Η δωρεά
και η χορηγία χρηματικών ποσών πάνω από 100.000 δρχ. στη διάρκεια του 1997
είναι τεκμήριο. Αν πραγματοποιήθηκαν περισσότερες δωρεές ή χορηγίες με ποσά
κάτω από 100.000 δρχ. η κάθε μία, πάλι υπάρχει το τεκμήριο, γιατί η Εφορία
αθροίζει όλα τα ποσά. 
Στην περίπτωση που ο ίδιος ο φορολογούμενος κάνει μια δωρεά 90.000 δρχ. και η
σύζυγός του μια χορηγία 95.000 δρχ., τότε το τεκμήριο δεν πιάνει κανέναν από
τους δύο, γιατί το όριο των 100.000 δρχ. ισχύει χωριστά για κάθε σύζυγο.

Βέβαια, από το τεκμήριο εξαιρούνται όλες οι δωρεές που έγιναν στο Δημόσιο,
στους δήμους και τις κοινότητες, καθώς και στα ΑΕΙ.

4 Για την αγορά επιχειρήσεων: Τεκμήριο που
υπόκειται και αυτό στο πόθεν έσχες είναι και η αγορά επιχειρήσεων ή η
συμμετοχή στη σύσταση επιχείρησης ή στην αύξηση του εταιρικού κεφαλαίου.
Πρόκειται για ατομικές επιχειρήσεις, Ο.Ε., Ε.Ε. ή ΕΠΕ, κοινωνίες, κοινοπραξίες
ή αστικές εταιρείες και όχι για Α.Ε. Έτσι, ό,τι χρήματα δώσατε το 1997, πρέπει
να τα δηλώσετε και να τα δικαιολογήσετε. Εξαιρείται η αγορά μετοχών εισηγμένων
στο Χρηματιστήριο ή μεριδίων αμοιβαίων κεφαλαίων.


ΤΙ ΦΟΡΟ θα πληρώσω; Αυτό είναι το πρώτο και το τελευταίο ερώτημα που απασχολεί
όλους τους φορολογούμενους. Την τελική απάντηση θα σας τη δώσει βέβαια η
Εφορία, στην παραλαβή και εκκαθάριση της φορολογικής σας δήλωσης.

Ωστόσο, μπορείτε κι εσείς να προϋπολογίσετε τον φόρο που θα πληρώσετε. Το
πρώτο βήμα είναι να έχετε μπροστά σας όλα τα δικαιολογητικά, τις βεβαιώσεις
και τις αποδείξεις που θα συνυποβάλετε με τη φορολογική δήλωση.

Αν τα έχετε όλα έτοιμα από τώρα ή, τέλος πάντων, όταν θα ολοκληρώσετε τη
συγκέντρωσή τους, αφαιρέστε από το καθαρό σας εισόδημα το ποσό των διάφορων
δαπανών που αναγνωρίζονται από την Εφορία (ιατρικά, νοίκια, δαπάνες με
αποδείξεις κ.λπ.).

Το ποσό που θα μείνει θα είναι το φορολογητέο εισόδημα, δηλαδή αυτό που τελικά
θα φορολογηθεί.

Έτσι, αν πάτε στη φορολογική κλίμακα, μπορείτε να προσδιορίσετε την τελική
φορολογική σας οφειλή. Για παράδειγμα, αν δεν είστε μισθωτός ή συνταξιούχος
και έχετε φορολογητέο εισόδημα 3.800.000 δρχ., θα πρέπει να κάνετε τους εξής
υπολογισμούς: Ο φόρος για το τμήμα του εισοδήματός σας μέχρι το 1.055.000 δρχ.
είναι μηδέν, ενώ για το επόμενο τμήμα του 1.582.500 δρχ. εφαρμόζεται
συντελεστής 5% από τον οποίο προκύπτει ποσό φόρου 79.125 δρχ. Αυτός είναι και
ο φόρος μέχρι τα 2.637.500 του εισοδήματός σας. Για το υπόλοιπο 1.162.500
μέχρι τα 3.800.000 εφαρμόζεται φορολογικός συντελεστής 15%, από τον οποίο
προκύπτει κι άλλος φόρος 174.375 δρχ. Επομένως, ο συνολικός φόρος θα είναι
253.500 δρχ. (79.125 + 174.375).

Αν όμως είστε μισθωτός ή συνταξιούχος, τα πράγματα αλλάζουν γιατί και η
κλίμακα για σας είναι λίγο διαφορετική, καθώς το πρώτο κλιμάκιο είναι
1.355.000, ενώ το δεύτερο 1.282.500.

Επομένως, για το φορολογητέο εισόδημα του παραδείγματός μας, ο φόρος είναι
μικρότερος. Το κομμάτι του εισοδήματος μέχρι το 1.355.000 είναι αφορολόγητο,
ενώ το επόμενο του 1.282.500 φορολογείται με 5% και δίνει φόρο 64.125 δρχ., το
υπόλοιπο 1.162.500 ως τα 3.800.000 φορολογείται με συντελεστή 15% και βγάζει
φόρο 174.375 δρχ. Επομένως, ο φόρος που σας αναλογεί είναι 238.500 δρχ. Οι
υπολογισμοί όμως δεν τελειώνουν εδώ, αφού ο φόρος που αναλογεί μειώνεται για
τους φορολογούμενους που έχουν παιδιά και τους βαρύνουν.

Έτσι, στο συγκεκριμένο παράδειγμα, από τις 238.500 δρχ. αφαιρέστε:

* 20.000 δραχμές για κάθε παιδί, αν έχετε μέχρι 2 παιδιά.

* 30.000 δραχμές για κάθε παιδί, αν έχετε 3 παιδιά.

* 40.000 δραχμές για κάθε παιδί, αν έχετε 4 παιδιά και πάνω.

Το υπουργείο Οικονομικών αύξησε τα ποσά αυτά κατά 5.000 δρχ., όμως, όπως
διευκρινίζει, τα νέα αυξημένα όρια δεν θα ισχύσουν για τα εισοδήματα του 1997,
αλλά για τα εισοδήματα του 1998.

Πάντως, με βάση τα ισχύοντα, παρατίθενται δύο παραδείγματα για τον τρόπο που
λειτουργεί η φορολογική κλίμακα, ώστε να μπορέσετε να κάνετε μόνοι σας τους
υπολογισμούς και να βρείτε τον φόρο που τελικά σάς αναλογεί:

Μισθωτός με ετήσιες καθαρές αποδοχές 4.200.000 δρχ. έχει δαπάνες που
αφαιρούνται 200.000 δρχ. (ιατρικά, τόκους κ.λπ.) και 300.000 δρχ. από
αποδείξεις αγοράς αγαθών. Έχει επίσης και δύο παιδιά ηλικίας 10 και 12 ετών.

Ο υπολογισμός του φόρου γίνεται ως εξής:

Από το εισόδημα των 4.200.000 αφαιρούνται οι 500.000 που αφορούν τις δαπάνες.
Έτσι, το φορολογητέο εισόδημα διαμορφώνεται σε 3.700.000 δραχμές. Η κλίμακα
δείχνει ότι για εισοδήματα μέχρι 1.355.000 ο φόρος είναι μηδέν.

Για το τμήμα του εισοδήματος από 1.355.001 μέχρι 2.637.500 ο φόρος είναι
64.125 δρχ. (1.282.500Χ5%) και τέλος για το «κομμάτι» από 2.637.501 μέχρι
3.700.000 ο φόρος είναι 159.375 (1.062.500Χ15%). Επομένως, το σύνολο του φόρου
είναι 223.500 δρχ.

Από τις 223.500 αφαιρούμε 40.000 που είναι η μείωση για τα δύο παιδιά. Άρα ο
συγκεκριμένος φορολογούμενος θα πληρώσει 183.500 δρχ.

ΤΑ ΤΕΚΜΗΡΙΑ διαβίωσης και απόκτησης περιουσιακών στοιχείων ανατρέπονται. Αυτό
γίνεται κυρίως όταν αποδειχθεί με στοιχεία ότι υπήρξαν λόγοι ανωτέρας βίας για
την αγορά. Οι λόγοι ανωτέρας βίας που δέχεται η Εφορία είναι π.χ. η ολική
καταστροφή του αυτοκινήτου σας, επίσης δέχεται ότι από πλημμύρες ή σεισμούς
δεν ήταν δυνατόν να χρησιμοποιήσετε τη δεύτερη κατοικία. Δεκτοί γίνονται
επίσης οι εξής λόγοι:

* Στρατιωτική θητεία.

* Φυλάκιση.

* Νοσηλεία.

* Ανεργία.

* Συγκατοίκηση με συγγενείς πρώτου βαθμού.

Το ίδιο ισχύει για τους ανήλικους ορφανούς που έχουν κληρονομήσει από τον
πατέρα ή τη μητέρα Ι.Χ. αυτοκίνητο, όχι όμως δευτερεύουσα κατοικία ή σκάφος.

Βέβαια, οι λόγοι αυτοί δεν αρκούν από μόνοι τους για να παρακαμφθεί το
τεκμήριο. Απαιτείται και η απόδειξη ότι συντρέχουν αυτοί οι λόγοι.

Γενικά, πάντως, το τεκμαρτό εισόδημα δεν λαμβάνεται υπ' όψιν αν είναι
μεγαλύτερο μόνο μέχρι 20% από το εισόδημα που δηλώνει ο φορολογούμενος.

Πιο εύκολα όμως μπορεί ο φορολογούμενος να δικαιολογήσει τα ποσά για την
απόκτηση περιουσιακών στοιχείων ή να μειώσει το τεκμαρτό εισόδημα που
προκύπτει από τέτοιες αγορές που υπόκεινται και στο πόθεν έσχες,
χρησιμοποιώντας ποσά εισοδήματος που αναγνωρίζει η Εφορία για να
δικαιολογηθούν οι αγορές. Τα ποσά αυτά είναι:

* Πραγματικά εισοδήματα από τόκους καταθέσεων, τόκους από τίτλους του
Δημοσίου, καθώς και άλλα εισοδήματα που απαλλάσσονται ή φορολογούνται με
ειδικό τρόπο.

* Ποσά που δεν θεωρούνται εισόδημα, όπως η αποζημίωση λόγω απόλυσης ή το
εφάπαξ λόγω συνταξιοδότησης.

* Χρηματικά ποσά από ρευστοποίηση περιουσιακών στοιχείων. Αν δηλαδή πουλήσατε
κάποιο ακίνητο, αυτοκίνητο, δικαίωμα επικαρπίας ή ψιλής κυριότητας κ.λπ.

* Συνάλλαγμα από το εξωτερικό που δηλώθηκε κατά την είσοδο στη χώρα.

* Δάνεια. Για να δικαιολογηθεί η αγορά περιουσιακού στοιχείου με το προϊόν του
δανείου πρέπει η δανειστική σύμβαση να έχει υπογραφεί πριν από την
πραγματοποίηση της αγοράς.

* Δωρεά ή γονική παροχή χρηματικών ποσών. Πρέπει όμως η σχετική δήλωση να έχει
υποβληθεί ώς το τέλος του 1997.

* Κέρδη από λαχεία, χρηματικά βραβεία ή άλλα χρηματικά ποσά.

* Ανάλωση κεφαλαίου, που σχηματίστηκε τα προηγούμενα χρόνια, εφόσον βέβαια
μπορεί να αποδειχθεί ότι περίσσευαν κάποια χρήματα κάθε χρόνο και από αυτά
έγινε η αγορά. Αυτό μπορεί να φανεί στις φορολογικές δηλώσεις των προηγουμένων
ετών, όπου υπάρχουν τα δηλωθέντα εισοδήματα και τα τεκμήρια.

Εξασφαλίστε, λοιπόν, από τώρα όλα τα αποδεικτικά στοιχεία για να αποκρούσετε
τα τεκμήρια και το πόθεν έσχες.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N90</CAT>
<ED>
Κωδικός άρθρου: A16042N901</ED>
<ID>
ID:135581

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N90&aa=1</URL></REF>


Article

<CATEGORY>vin08</CATEGORY>

 <H5>Δαπάνες που αφαιρούνται από το συνολικό εισόδημα
</H5><H5>Οικογενειακές δαπάνες για αγορά αγαθών και λήψη υπηρεσιών
</H5><H5>Εξαιρούνται
</H5><H2>ΟΔΗΓΟΣ
</H2><H2>Τα 25 «παράθυρα» για λιγότερους φόρους
</H2>
Η ΕΦΟΡΙΑ στήνει δόκανο για να μαζέψει περισσότερους φόρους. Σε μερικές όμως
περιπτώσεις υπάρχουν ορισμένα «παράθυρα» από τα οποία ο φορολογούμενος μπορεί
να ξεφύγει, περιορίζοντας τον φόρο που του αναλογεί.

Πρόκειται για 25 κατηγορίες δαπανών που αναγνωρίζονται από την Εφορία. Τα ποσά
των δαπανών αυτών αφαιρούνται από το εισόδημα του φορολογουμένου, ο οποίος
έτσι περιορίζει το τελικό ποσό του «λογαριασμού» που εκδίδει γι' αυτόν η
Εφορία. Για να ανοίξετε τα «παράθυρα» αυτά, ώστε να γλιτώσετε φόρο, θα πρέπει
να προσκομίσετε τα αναγκαία δικαιολογητικά. Στην περίπτωση που δεν τα
συνυποβάλετε με τη φορολογική δήλωση, τότε η έκπτωση της δαπάνης δεν αναγνωρίζεται.

Τα 25 «παράθυρα» που ανοίγουν τον δρόμο για να πληρώσετε λιγότερο φόρο είναι:

1 Τα ποσά που πληρώσατε στη διάρκεια της χρονιάς σε ιατρικές επισκέψεις
και εξετάσεις, καθώς και για φυσικοθεραπείες ή λουτροθεραπείες που κάνατε
εσείς ή η σύζυγος ή τα προστατευόμενα μέλη σας. Τα ποσά αυτά αφαιρούνται από
το συνολικό εισόδημα. Στην περίπτωση που τα ποσά αυτά αλλά και το συνολικό
εισόδημα είναι μέχρι 10.000.000, τότε δηλώνεται το σύνολο της δαπάνης. Αν το
εισόδημα και η δαπάνη ξεπερνούν τα 10.000.000, τότε για το επιπλέον ποσό της
δαπάνης αναγνωρίζεται το 50%. Δηλαδή, αν το φορολογητέο εισόδημα είναι
15.000.000 και έχετε κάνει ισόποση ιατρική δαπάνη, τότε η Εφορία θα σας
αναγνωρίσει ως έξοδο μόνο τα 12.500.000 δραχμές. Προσοχή όμως, για να
γλιτώσετε τον φόρο, θα πρέπει για όλες τις δαπάνες να έχετε τις αντίστοιχες αποδείξεις.

2 Ο λογαριασμός του νοσοκομείου ή της κλινικής (κρατικό ή ιδιωτικό) για
νοσήλια θεωρείται δαπάνη που αφαιρείται από το εισόδημα. Αυτό ισχύει τόσο για
τον ίδιο τον φορολογούμενο, τη σύζυγό του, όσο και για τα προστατευόμενα μέλη
της οικογένειάς του. Και στις δαπάνες αυτές το υπουργείο Οικονομικών έχει
θέσει το ίδιο όριο με αυτό που ισχύει για τα ιατρικά έξοδα. Πάντως, για να
αναγνωρισθούν από την Εφορία και αυτές οι δαπάνες θα πρέπει ο φορολογούμενος
να προσκομίσει απόδειξη της κλινικής ή του νοσοκομείου, καθώς και βεβαίωση του
διευθυντή για το ύψος των εξόδων και τον χρόνο νοσηλείας.

3 Τα ποσά που δαπανήθηκαν για αποκλειστική νοσοκόμο αφαιρούνται στο
σύνολό τους από το εισόδημα αρκεί ο φορολογούμενος να υποβάλει βεβαίωση του
γιατρού και την απόδειξη είσπραξης από τη νοσοκόμο.

4 Το 50% της δαπάνης που έγινε την προηγούμενη χρονιά για την περίθαλψη
ηλικιωμένων που είναι προστατευόμενα μέλη των φορολογουμένων (ή αν οι δαπάνες
αφορούν τον ίδιο το φορολογούμενο που είναι ηλικιωμένος). Προκειμένου να
αναγνωριστούν οι δαπάνες αυτές, θα πρέπει ο φορολογούμενος να συνυποβάλει
εκτός από την απόδειξη και βεβαίωση του διευθυντή στην οποία θα αναφέρεται το
ποσό και η διάρκεια της περίθαλψης.

5 Το 100% της δαπάνης για τα έξοδα περίθαλψης μελών της οικογένειας του
φορολογουμένου που πάσχουν από κινητική αναπηρία. Αυτό ισχύει για δαπάνη μέχρι
10.000.000 δρχ. Για δαπάνη πάνω από 10.000.000 δρχ. αναγνωρίζεται το 50%. Και
στην περίπτωση αυτή απαιτείται η απόδειξη, καθώς και βεβαίωση του διευθυντή
του ιδρύματος στο οποίο έγινε η περίθαλψη.

6 Το ποσό που πλήρωσε ο φορολογούμενος για τον ίδιο ή για
προστατευόμενα μέλη της οικογένειάς του για την αγορά γυαλιών, φακών επαφής,
ακουστικών βαρηκοΐας, τεχνητών μελών κ.ά. Εκτός από την απόδειξη πληρωμής,
ειδικά για τα γυαλιά μυωπίας, τους φακούς επαφής και τα ακουστικά βαρηκοΐας
χρειάζεται και βεβαίωση γιατρού.

7 Τα ποσά που πλήρωσε ο φορολογούμενος για την περίθαλψη ανάπηρων
παιδιών που είναι προστατευόμενα μέλη. Για να αναγνωρισθεί η δαπάνη αυτή, θα
πρέπει εκτός από την απόδειξη πληρωμής ο φορολογούμενος να έχει και βεβαίωση
από τη σχολή ή το θεραπευτήριο όπου βρίσκεται το παιδί.

8 Τα ποσά που έχει πληρώσει ο φορολογούμενος για νοσήλια στο εξωτερικό
καθώς και για ιατρικές δαπάνες. Θα πρέπει όμως οι βεβαιώσεις των αλλοδαπών
γιατρών που είχαν ασχοληθεί με τη θεραπεία του φορολογουμένου να είναι
θεωρημένες από το ελληνικό προξενείο και μεταφρασμένες.

9 Τα ποσά που πλήρωσε ο φορολογούμενος για εισφορές σε ασφαλιστικούς
οργανισμούς (ΤΕΒΕ, ΤΣΑ κ.ά.). Η Εφορία αναγνωρίζει το 100% της δαπάνης αυτής
με την προϋπόθεση ότι ο φορολογούμενος θα συνυποβάλει τη βεβαίωση ή την
απόδειξη από τον ασφαλιστικό φορέα.

10 Η αξία των ακινήτων που δώρησε φορολογούμενος στο Δημόσιο, σε
δήμους και κοινότητες, σε εκκλησίες, σε ΑΕΙ και στο Ταμείο Αρχαιολογικών
Πόρων. Θα πρέπει να συνυποβληθεί το συμβόλαιο της δωρεάς, αλλά και το
πιστοποιητικό της μετεγγραφής του ακινήτου.

11 Η αξία των ιατρικών μηχανημάτων και των ασθενοφόρων που δωρήσατε το
1997. Για να αναγνωρισθεί η έκπτωση, θα πρέπει να προσκομισθεί: βεβαίωση
αποδοχής της δωρεάς, αντίγραφο παράδοσης - παραλαβής και βεβαίωση για την αξία
του δωριζούμενου αντικειμένου.

12 Το σύνολο των ποσών για δωρεές σε Δημόσιο, Δήμους και Κοινότητες,
Ιερούς Ναούς, ΑΕΙ, νοσοκομεία, αθλητικά σωματεία, κοινωφελή ιδρύματα, ΝΠΔΔ και
ΝΠΙΔ που επιδιώκουν κοινωφελείς σκοπούς. Για να αναγνωρισθεί η δωρεά, θα
πρέπει να υπάρχει βεβαίωση για την αποδοχή της και η σχετική απόδειξη.

13 Τα ποσά των χορηγιών σε νομικά πρόσωπα ιδιωτικού δικαίου που
επιδιώκουν πολιτιστικούς σκοπούς. Το ποσό της δαπάνης που αφαιρείται δεν
μπορεί να ξεπερνά το 15% του δηλωθέντος εισοδήματος του φορολογούμενου.

14 Το σύνολο του ποσού που πλήρωσε ο φορολογούμενος για τις
τοκοχρεολυτικές δόσεις του στεγαστικού δανείου για την αγορά πρώτης κατοικίας.
Πρέπει όμως να προσκομίσει βεβαίωση της τράπεζας με το συνολικό ποσό των τόκων
που πλήρωσε. Επίσης στην ίδια βεβαίωση θα πρέπει να αναφέρεται ότι πρόκειται
για δάνειο αγοράς α' κατοικίας.

15 Το σύνολο των τόκων για την εξόφληση στεγαστικών δανείων για αγορά
πρώτης κατοικίας που δίδουν οι ασφαλιστικές εταιρείες στους υπαλλήλους τους.
Για να αναγνωρισθεί η δαπάνη απαιτείται σχετική βεβαίωση της ασφαλιστικής εταιρείας.

16 Τα ποσά των τόκων από τις προκαταβολές που έχουν χορηγηθεί από τα
Ταμεία Αλληλοβοήθειας Στρατού για απόκτηση πρώτης κατοικίας. Απαιτείται όμως
βεβαίωση από το ταμείο.

17 Τα ποσά των τόκων για τα τραπεζικά δάνεια που δίδονται προκειμένου
να επισκευασθούν και να συντηρηθούν διατηρητέα κτίρια. Χρειάζεται και στην
περίπτωση αυτή βεβαίωση της τράπεζας.

18 Τα ποσά των τόκων για χρέη στο Δημόσιο που προέρχονται από φόρους
κληρονομιάς, δωρεάς ή γονικής παροχής. Απαιτείται όμως βεβαίωση από την
Εφορία. Το ποσό της δαπάνης που αφαιρείται δεν μπορεί να ξεπερνά το 25% του
οικογενειακού εισοδήματος που δηλώθηκε.

19 Το 50% από το ποσό της έκτακτης εισφοράς του 1989 που πληρώθηκε μέσα
στο 1997.

20 Τα ασφάλιστρα ζωής, θανάτου, ασθένειας και προσωπικών ατυχημάτων
που πλήρωσε ο φορολογούμενος για τον εαυτό του ή για μέλη της οικογένειάς του.
Ο φόρος όμως που θα γλιτώσει δεν μπορεί να ξεπεράσει τις 30.000 δραχμές.

21 Τα ποσά που πλήρωσε ο φορολογούμενος για την αγορά καταναλωτικών
αγαθών ή υπηρεσιών. Η έκπτωση φθάνει μέχρι το 30% και δεν μπορεί να ξεπερνά
τις 300.000 δραχμές. Προσοχή όμως, γιατί πρέπει ο φορολογούμενος να
συνυποβάλει τις σχετικές αποδείξεις. Για να πιάσει τις 300.000 πρέπει να
υποβάλει αποδείξεις συνολικής αξίας τουλάχιστον 1.000.000 δρχ.

22 Τα ποσά των ενοικίων για πρώτη κατοικία. Προϋπόθεση είναι να
υπάρχουν οι αποδείξεις. Στην περίπτωση που έχουν χαθεί, τότε αρκεί μία
υπεύθυνη δήλωση. Προσοχή όμως, η Εφορία αναγνωρίζει μόνο το 30% της δαπάνης, η
οποία δεν μπορεί να ξεπεράσει τις 240.000 δραχμές.

23 Τα ενοίκια που πλήρωσε ο φορολογούμενος για τα παιδιά του που
σπουδάζουν σ' άλλη πόλη. Το ποσό που αφαιρείται δεν μπορεί να είναι μεγαλύτερο
από 120.000 δραχμές.

24 Τα δίδακτρα για φροντιστήρια ή ιδιαίτερα μαθήματα που πλήρωσε ο
φορολογούμενος για τα παιδιά του το 1997. Το ποσό που αφαιρείται είναι το 40%
της δαπάνης και μέχρι 150.000 δραχμές για κάθε παιδί. Θα πρέπει επίσης ο
φορολογούμενος να συμπεριλάβει με τη δήλωση και τις σχετικές αποδείξεις.

25 Το 75% από τα ποσά που πληρώθηκαν για αγορά και εγκατάσταση
συσκευών και συστημάτων φυσικού αερίου ή ανανεώσιμων πηγών ενέργειας (ηλιακού
θερμοσίφωνα). Για να αναγνωρισθεί η δαπάνη, θα πρέπει να υπάρχει απόδειξη
λιανικής πώλησης με το όνομα του αγοραστή και το είδος του προϊόντος.

Στην έννοια των οικογενειακών αυτών δαπανών περιλαμβάνονται:

Ηλεκτρικές συσκευές

(π.χ. θερμοσίφωνας, κουζίνα, ψυγείο, καταψύκτης, πλυντήριο, απορροφητήρας,
σκούπα, θερμάστρα, θερμοπομποί κ.λπ.)

Ηλεκτρικές μικροσυσκευές (π.χ. ραδιόφωνο, στεγνωτήρας μαλλιών, σίδερο,
ψηστιέρα, τοστιέρα, ιονιστής αέρα κ.λπ.)

Συσκευές υγραερίου 
(π.χ. κουζίνα, θερμάστρα κ.λπ.)

Ηλεκτρονικές συσκευές (π.χ. υπολογιστής, τηλεόραση κ.λπ.)

Έπιπλα (π.χ. κρεβάτια, καρέκλες, τραπέζια, καναπέδες, κορνίζες κ.λπ.)

Φωτιστικά

Πίνακες ζωγραφικής

Κρυστάλλινα είδη

Είδη πορσελάνης

Είδη διακόσμησης γενικά

Είδη οικιακής χρήσης (π.χ. σερβίτσια πιάτων, ποτηριών, μαχαιροπίρουνα,
κατσαρόλες, υαλικά κ.λπ.)

Κεραίες τηλεόρασης

Τουριστικά είδη

Είδη λαϊκής τέχνης

* Η δαπάνη για εγκατάσταση, σύνδεση, επισκευή και συντήρηση των παραπάνω συσκευών.

* Η δαπάνη για αγορά ετοίμων ενδυμάτων (εσώρουχα, ενδύματα γενικά, πιζάμες,
καπέλα, δερμάτινα ρούχα, γουναρικά κ.λπ.).

Υποδημάτων

Τσαντών

Ειδών ταξιδιού

Δερμάτινων ειδών γενικά

Αθλητικών ειδών

Καλλυντικών

Κοσμημάτων

Ρολογιών

Ψευδοκοσμημάτων

Υφασμάτων

Λευκών ειδών

Κουβερτών

Παπλωμάτων

Κεντημάτων

Κουρτινών

Ειδών ραπτικής

Η αμοιβή για ραφή ανδρικών, γυναικείων και παιδικών ενδυμάτων

­ Η δαπάνη για αγορά:

Βιβλίων

Περιοδικών

Εφημερίδων

Σχολικών ειδών

Γραφικών και ειδών σχεδιάσεως και ζωγραφικής

Χαρτικών (χαρτί κάθε είδους)

Χαρτικών οικιακής χρήσεως (χαρτί υγείας, χαρτοπετσέτες, χαρτομάντιλα κ.λπ.)

Απορρυπαντικών

Φαρμάκων από φαρμακεία

Φαρμακευτικού υλικού (βαμβάκι, οινόπνευμα, γάζες κ.λπ.)

Φιλμ

Εμφάνισης φιλμ

Εκτύπωσης φωτογραφιών

Κασετών

Βιντεοκασετών

Δίσκων

CD

Παιχνιδιών

Ανθέων

* Η δαπάνη για επισκευή, συντήρηση και για ανταλλακτικά και εξαρτήματα των
ιδιωτικής χρήσης επιβατικών αυτοκινήτων, μοτοσυκλετών και μοτοποδηλάτων.

* Η δαπάνη ενοικίου θερινής κατοικίας ή διαμονής του φορολογουμένου και της
οικογένειάς του σε παραθεριστικά κέντρα ή εξοχές, κάμπινγκ και ξενοδοχεία,

γενικά.

* Η δαπάνη που καταβάλλεται σε νηπιαγωγεία και παιδικούς ή βρεφονηπιακούς
σταθμούς για τη φύλαξη τέκνων και για δίδακτρα για την παρακολούθηση ιδιωτικών
τεχνικών και επαγγελματικών σχολών, ωδείων, μπαλέτων, γυμναστηρίων και
εργαστηρίων ελεύθερων σπουδών.

* Η δαπάνη που καταβάλλεται σε εστιατόρια, καφενεία, μπαρ, κέντρα διασκέδασης,
πιτσαρίες, σουβλατζίδικα, τουριστικά γραφεία, επιχειρήσεις που κάνουν
καθαρισμό χώρων, απολύμανση κ.λπ., επιχειρήσεις ενοικίασης ποδηλάτων,
αυτοκινήτων, μικρών αεροπλάνων, κότερων κ.λπ.

* Η δαπάνη που καταβάλλεται σε κουρεία, κομμωτήρια, καθαριστήρια γενικά,
ινστιτούτα καλλονής, κέντρα αδυνατίσματος, κέντρα λογοθεραπείας ή σε
λογοθεραπευτή, σε κέντρα ψυχολογίας ή σε ψυχολόγο.

Δεν εμπίπτουν στην έννοια των οικογενειακών δαπανών:

* Δαπάνες για ασφάλιστρα κατά του κινδύνου πυρκαγιάς ή άλλων κινδύνων των
οικοδομών του φορολογούμενου, για έξοδα επισκευής και συντήρησης των οικοδομών
αυτών, καθώς και για αμοιβή δικηγόρου για δίκες σε διαφορές απόδοσης μισθίου ή
καθορισμού μισθώματος.

* Δαπάνες για αγορά από το φορολογούμενο, τη σύζυγό του και τα πρόσωπα που
τους βαρύνουν, αυτοκινήτων, δίτροχων ή τρίτροχων αυτοκινούμενων οχημάτων,
οχημάτων τύπου jeep, πλοίων αναψυχής ή λοιπών σκαφών αναψυχής, αεροσκαφών και
κινητών πραγμάτων μεγάλης αξίας, δηλαδή άνω του 1.000.000 δρχ.

* Δαπάνες όπως:

­ ενοίκιο κύριας κατοικίας και κατοικίας των τέκνων που φοιτούν σε
αναγνωρισμένα σχολεία ή σχολές,

­ ασφάλιστρα ασφάλισης ζωής ή θανάτου, ασφαλίσεων προσωπικών ατυχημάτων και ασθένειας,

­ δίδακτρα φροντιστηρίων, ιδιαιτέρων μαθημάτων ή ξένων γλωσσών,

­ εισφορές σε ταμεία ασφάλισης,

­ ιατρική και νοσοκομειακή περίθαλψη και

* Δαπάνες για αγορά:

­ τροφίμων και ποτών γενικά, εφόσον αυτά δεν καταναλώνονται ή δεν σερβίρονται
στα καταστήματα πώλησης αυτών και,

­ καυσίμων (π.χ. βενζίνη, πετρέλαιο, υγραέριο κ.λπ.).

* Δαπάνες για ύδρευση (π.χ. λογαριασμοί ΕΥΔΑΠ), αποχέτευση, συγκοινωνία (π.χ.
εισιτήρια λεωφορείων, τρένων, αεροπλάνων, πλοίων), τηλέφωνο, φωταέριο, παροχή
ηλεκτρικού ρεύματος (π.χ. λογαριασμοί ΔΕΗ), ασφάλιστρα για οποιαδήποτε
ασφάλιση και τέλη κυκλοφορίας αυτοκινήτων.

* Δαπάνες για δίδακτρα σε ιδιωτικά σχολεία (Δημοτικά, Γυμνάσια, Λύκεια).

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N92</CAT>
<ED>
Κωδικός άρθρου: A16042N921</ED>
<ID>
ID:135582

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N92&aa=1</URL></REF>


Article

<CATEGORY>vin08</CATEGORY>

 <H5>Η Εφορία βλέπει πώς ζεις ­ όχι τι δηλώνεις
</H5><H5>Δαπάνες απόκτησης περιουσιακών στοιχείων
</H5><H5>Τέσσερα παραδείγματα για τα τεκμήρια διαβίωσης
</H5><H5>Η παγίδα της ιδιοκατοίκησης
</H5><H5>Τα τεκμήρια διαβίωσης που καίνε
</H5><H2>ΟΔΗΓΟΣ
</H2><H2>Πώς δεν θα πιαστείτε στο δόκανο των τεκμηρίων
</H2><H2></H2>
ΦΩΤΙΑ είναι αυτή τη φορά τα τεκμήρια. Μια απροσεξία μπορεί να αποδειχθεί
ολέθρια για την τσέπη σας, καθώς φέτος είναι αυξημένα.

Προσοχή, λοιπόν, στο τι θα δηλώσετε. Η Εφορία καραδοκεί. Και αν δει ότι
αυτά τα εισοδήματα, τα οποία θα δηλώσετε, είναι μικρότερα από τις δαπάνες που
κάνατε το 1997, τότε θα θεωρήσει τις δαπάνες ως εισόδημα και με βάση αυτές θα
σας φορολογήσει. Αυτό σημαίνει ότι εσείς θα κληθείτε να πληρώσετε φόρο όχι για
τα εισοδήματά σας, αλλά για τα τεκμαρτά, όπως αυτά θα προκύψουν από τους
σχετικούς πίνακες και τους συντελεστές που ισχύουν. Ο λογαριασμός της Εφορίας
στην περίπτωση αυτή θα είναι μεγαλύτερος.


*Ποιά είναι

*Πώς υπολογίζονται

*Παραδείγματα

*Πίνακες

Η ΕΦΟΡΙΑ δεν κοιτάζει μόνο το εισόδημα που δηλώνουμε. Λαμβάνει υπόψη και τον
τρόπο που ζούμε και ξοδεύουμε. Και αυτό το τελευταίο το μετράει με τα λεγόμενα
τεκμήρια διαβίωσης που για φέτος είναι αυξημένα μέχρι 30%. Όλα τα τεκμήρια
έχουν προσδιορισθεί με εντελώς αυθαίρετο τρόπο και είναι «κατασκευές» της
Εφορίας που δεν ανταποκρίνονται στην πραγματικότητα. 
Τα τεκμήρια αυτά που είναι, δυστυχώς, νόμιμα, είναι:

* Η δευτερεύουσα κατοικία.

* Τα Ι.Χ. αυτοκίνητα.

* Τα σκάφη αναψυχής.

* Το αεροσκάφος ή το ελικόπτερο.

* Η μοτοσυκλέτα και μικρότερα δίτροχα.

* Η οικιακή βοηθός.

* Οι οδηγοί.

* Οι δάσκαλοι.

* Τα πληρώματα σκάφους.

Η Εφορία για τον προσδιορισμό της τεκμαρτής δαπάνης λαμβάνει επίσης υπόψη τα
εξής στοιχεία:

* Αν έχετε περισσότερα από δύο τεκμήρια (δύο Ι.Χ. και ένα σκάφος ή και μία
οικιακή βοηθό), τότε το άθροισμα της τεκμαρτής δαπάνης που αναλογεί στα
τεκμήρια που έχετε, προσαυξάνεται κατά 10% για κάθε ένα από τα επιπλέον των
δύο τεκμήρια.

* Αν η διαφορά ανάμεσα στο εισόδημα που δηλώνετε και την τεκμαρτή δαπάνη που
προκύπτει είναι μικρότερη από 20%, τότε δεν λαμβάνεται υπόψη η τεκμαρτή δαπάνη
ως φορολογήσιμο εισόδημα, αλλά το δηλούμενο εισόδημα. Επομένως, συμφέρει να
κρατήσετε τη διαφορά κάτω από το 20%. 
Αναλυτικά, για τα τεκμήρια ισχύουν τα εξής:

Το Ι.Χ. αυτοκίνητο: Για το αυτοκίνητο υπάρχει ο ειδικός πίνακας των τεκμηρίων,
που δείχνει με τεκμαρτό τρόπο (τελείως υποθετικό και μάλλον αυθαίρετο) ότι για
να έχεις και να συντηρείς ένα αυτοκίνητο συγκεκριμένων φορολογήσιμων ίππων,
πρέπει να δαπανάς τουλάχιστον ένα συγκεκριμένο ποσό χρημάτων τον χρόνο. Η
Εφορία περιορίζει το ποσό αυτό, ανάλογα με την παλαιότητα του αυτοκινήτου.
Φυσικά, κανένας δεν έχει καταλάβει, γιατί όταν χρησιμοποιείται ένα αυτοκίνητο
μεγάλης ηλικίας, αυτό σημαίνει ότι ο φορολογούμενος ξοδεύει λιγότερα από ό,τι
αν είχε ένα καινούργιο. Η τεκμαρτή δαπάνη για το Ι.Χ. αρχίζει από το 1.650.000
δρχ. για μέχρι 7 φορολογήσιμους ίππους και φθάνει κλιμακωτά στα 38.500.000
δρχ. για τα πολύ μεγάλα και υπερπολυτελή αυτοκίνητα (28 ίππους και άνω).

Η μείωση της τεκμαρτής δαπάνης λόγω παλαιότητας είναι 15% αν το Ι.Χ. έχει
ηλικία 5 έως 10 χρόνια, 25% από 10 έως 15 χρόνια και 40% από 15 και πάνω.

Αν, λοιπόν, ένας φορολογούμενος έχει ένα Ι.Χ. 13 ίππων καινούργιο (μέχρι 5
ετών) για το οποίο η τεκμαρτή δαπάνη είναι 5.700.000 δρχ. και το ετήσιο
εισόδημά του είναι 4.000.000 δρχ., τότε θα φορολογηθεί για το ποσό του
τεκμηρίου, δηλαδή τα 5.700.000 δρχ. και όχι για τα 4.000.000 δρχ. που δηλώνει.
Αν, όμως, η διαφορά μεταξύ του τεκμαρτού και του δηλούμενου εισοδήματος είναι
μέχρι 20%, τότε δεν λαμβάνεται υπόψη η τεκμαρτή δαπάνη.

Η δευτερεύουσα κατοικία: Η βάση υπολογισμού του τεκμηρίου είναι το ενοίκιο,
είτε αυτό είναι πραγματικό (δηλαδή ο φορολογούμενος μένει με ενοίκιο στην
κατοικία αυτή) είτε είναι τεκμαρτό (στην περίπτωση που η κατοικία ανήκει στον
φορολογούμενο, την οποία χρησιμοποιεί ο ίδιος).

Σε αυτήν τη δεύτερη περίπτωση θεωρείται εισόδημα το ενοίκιο που θα πλήρωνε ο
φορολογούμενος αν δεν ήταν ιδιοκτήτης, αλλά ενοικιαστής! Τρελό. Αλλά η Εφορία
το θεωρεί σωστό και δίκαιο. Από το τεκμήριο της δευτερεύουσας κατοικίας
εξαιρούνται όσοι ιδιοκατοικούν ή ενοικιάζουν τέτοιες κατοικίες που είναι
συνολικά μικρότερες από 100 τ.μ.

Για τις μεγαλύτερες κατοικίες, το τεκμαρτό εισόδημα υπολογίζεται ως εξής:

Η αξία της κατοικίας προσδιορίζεται ως το γινόμενο των εξής παραγόντων:

α) της επιφάνειας της κατοικίας

β) της τιμής ζώνης ή της τιμής εκκίνησης, όπου δεν ισχύει το
αντικειμενικό σύστημα

γ) του διορθωτικού συντελεστή, ο οποίος ανάλογα με την τιμή ζώνης ή
εκκίνησης, είναι ο εξής:

δ) τον συντελεστή παλαιότητας.

Το 3,5% αυτού του γινομένου είναι το ετήσιο τεκμαρτό εισόδημα. Προκειμένου για
εξοχική κατοικία υπολογίζεται εισόδημα μόνο για 3 μήνες. Το ποσό που θα
προκύψει είναι ητεκμαρτή δαπάνη που θα αναγραφεί στην αντίστοιχη στήλη της δήλωσης.

Από το τεκμήριο αυτό εξαιρείται επίσης η δευτερεύουσα κατοικία, που είναι
μικρότερη από 100 τ.μ., εφόσον βρίσκεται σε χωριό ή πόλη με πληθυσμό κάτω από
5.000 κατοίκους και έχει περιέλθει στον φορολογούμενο ή στη σύζυγό του από
κληρονομιά, προίκα ή γονική παροχή. Όμως η εξαίρεση αυτή δεν ισχύει στην
περίπτωση που η κατοικία βρίσκεται σε περιοχή που έχει χαρακτηρισθεί τουριστική.

Το σκάφος αναψυχής: Τεκμήριο καραμπινάτο είναι και το σκάφος αναψυχής. Η
δαπάνη υπολογίζεται με βάση το μήκος του ως εξής:

* 440.000 δρχ. για σκάφη μέχρι 3 μέτρα (μηχανοκίνητα ανοιχτού τύπου, ταχύπλοα
ή όχι) συν 200.000 δρχ. για κάθε επιπλέον μέτρο.

* Από 3.600.000 έως 77.600.000 δρχ. για σκάφη με χώρο ενδιαίτησης, ιστιοφόρα ή
μηχανοκίνητα ή μεικτά, ανάλογα με τα μέτρα.

Να σημειωθεί ότι αν στα σκάφη χρησιμοποιείται μόνιμο πλήρωμα ναυτολογημένο
(για ολόκληρο τον χρόνο ή για μήνες μόνο), τότε στην τεκμαρτή δαπάνη
προστίθεται και η αμοιβή του πληρώματος προσαυξημένη επί 2.

Αν δηλαδή έχετε ένα σκάφος με τεκμαρτή δαπάνη 20.100.000 δρχ. (μηχανοκίνητο με
χώρους ενδιαίτησης και μήκος 18 μέτρων) και πληρώνετε λ.χ. 8.500.000 δρχ. τον
χρόνο για πλήρωμα, τότε το τεκμήριό σας θα είναι 37.100.000 δρχ. (20.100.000 + 17.000.000).

Οικιακοί βοηθοί: Εδώ λαμβάνεται υπόψη η ετήσια πραγματική δαπάνη που
καταβάλλεται στην οικιακή βοηθό, τον οδηγό του αυτοκινήτου, τη δασκάλα του
παιδιού ή οποιονδήποτε άλλο που χρησιμοποιείτε στο σπίτι σας ως προσωπικό. Το
ετήσιο ποσό το πολλαπλασιάζετε επί 2 και αυτό που προκύπτει είναι η τεκμαρτή
σας δαπάνη για το συγκεκριμένο τεκμήριο.

Τα δίτροχα και τα τρίτροχα: Η τεκμαρτή δαπάνη για αυτά είναι 1.000.000 δρχ.
για 500 κ.ε., προσαυξανόμενη κατά 200.000 δρχ. για κάθε 100 κ.ε. πάνω από τα 500.

Χρηματικά ποσά που καταβάλλονται πραγματικά (σε μετρητά) για αγορά:

α) Αυτοκινήτων

β) Δίτροχων ή τρίτροχων

γ) Πλοίων αναψυχής

δ) Σκαφών αναψυχής

ε) Jet Ski

στ) Αεροσκαφών

ζ) Ελικοπτέρων

η) Ανεμοπτέρων

θ) Κινητών πραγμάτων μεγάλης αξίας (μεγαλύτερης από 1.000.000 δρχ.)

ι) Επιχειρήσεων (πλην Α.Ε.)

ια) Για σύσταση ή αύξηση κεφαλαίου επιχειρήσεων (πλην Α.Ε.)

ιβ) Εταιρικών μεριδίων

ιγ) Χρεογράφων

ιδ) Ακινήτων (πλην πρώτης κατοικίας μέχρι 120 τ.μ.)

ιε) Για χρονομεριστική ή χρηματοδοτική μίσθωση ακινήτων

ιστ) Ανέγερση οικοδομής (πλην πρώτης κατοικίας μέχρι 120 τ.μ.)

ιζ) Κατασκευή κολυμβητικής δεξαμενής (πισίνα)

ιη) Δάνεια ή προσωρινές διευκολύνσεις σε εταιρείες που μετέχετε ως εταίροι

ιθ) Προσωρινές καταθέσεις στην ατομική επιχείρηση

κ) Δωρεές ή χορηγίες μεγαλύτερες των 100.000 δρχ.

κα) Τοκοχρεολύσια δανείων ή πιστώσεων

Εξαιρέσεις από το τεκμήριο δαπανών διαβίωσης

α) Αυτοκίνητο πολυτέκνου μέχρι και 14 φορολογήσιμους ίππους

β) Αυτοκίνητο αναπήρου που δεν πληρώνει τέλη κυκλοφορίας

γ) Αυτοκίνητο αλλοδαπού προσωπικού ξένης επιχειρήσεως α.ν. 89/67, α.ν.
378/67 και ν. 27/75

δ) Αυτοκίνητο εταιρειών α.ν. 89/67, α.ν. 378/68 και 27/75 (ναυτιλιακές
επιχειρήσεις κ.λπ.)

Εξαιρέσεις από το τεκμήριο αγοράς

α) Αγορά πρώτης κατοικίας μέχρι 120 τ.μ.

β) Ανέγερση οικοδομής για πρώτη κατοικία μέχρι 120 τ.μ.

γ) Αγορά ομολόγων του Δημοσίου

δ) Αγορά ομολόγων ή τίτλων εταιρειών όπου μετέχει το Δημόσιο με ποσοστό 50%

ε) Αγορά μετοχών εισηγμένων στο Χρηματιστήριο

στ) Αγορά μετοχών που έχει εγκριθεί η εισαγωγή τους στο Χρηματιστήριο

ζ) Αγορά εντόκων γραμματίων του Δημοσίου

η) Αγορά τίτλων του Δημοσίου

θ) Αγορά αμοιβαίων κεφαλαίων

ι) Αγορά Repos

ια) Αγορά τίτλων που είναι διαπραγματεύσιμοι στο Χρηματιστήριο

1 Ένας φορολογούμενος έχει Ι.Χ. 10 φορολογήσιμων ίππων. Το τεκμήριό
του για το Ι.Χ. αυτό είναι με βάση την κλίμακα 3.400.000 δρχ. Φέτος θα δηλώσει
οικογενειακό εισόδημα 5.000.000 δρχ. Η Εφορία θα τον φορολογήσει με βάση τα
5.000.000 δρχ., γιατί η τεκμαρτή του δαπάνη για το Ι.Χ. είναι μικρότερη και
δεν λαμβάνεται υπ' όψιν.

2 Ένας άλλος φορολογούμενος απέκτησε τον Ιούνιο του 1997 Ι.Χ. 9 ίππων.
Πλήρωσε για το αυτοκίνητο 4.500.000 δρχ. Το τεκμήριο είναι 2.750.000 δρχ.,
αλλά επειδή το είχε μόνον 6 μήνες στην κατοχή του, το τεκμήριο θα είναι ίσο με
τα έξι δωδέκατα, δηλαδή 1.375.000 δρχ. Αν το συνολικό οικογενειακό του
εισόδημα είναι μεγαλύτερο, τότε η Εφορία θα τον φορολογήσει με βάση το
εισόδημά του που είναι μεγαλύτερο από το τεκμήριό του.

3 Φορολογούμενος έχει Ι.Χ. αυτοκίνητο 14 ίππων, στο οποίο αντιστοιχεί
τεκμαρτή δαπάνη 7.000.000 δρχ. και μία δευτερεύουσα κατοικία 110 τ.μ., την
οποία χρησιμοποιεί ο ίδιος. Με βάση τον νέο τρόπο υπολογισμού του εισοδήματος
από ιδιοκατοίκηση, το τεκμαρτό ετήσιο ενοίκιο για την κατοικία αυτή είναι
750.000 δρχ. Έχει δηλαδή συνολική τεκμαρτή δαπάνη (για τη δευτερεύουσα
κατοικία και το Ι.Χ.) 8.500.000 δρχ. Αν το εισόδημά του είναι 5.000.000, θα
φορολογηθεί με βάση την τεκμαρτή δαπάνη των 8.500.000 δρχ. Αν όμως το εισόδημά
του είναι, ας πούμε, 7.200.000 δρχ., τότε θα φορολογηθεί με βάση το εισόδημά
του, γιατί η τεκμαρτή δαπάνη δεν είναι μεγαλύτερη από 20%. Επομένως δεν
λαμβάνεται υπ' όψιν. Αν το εισόδημα είναι 9.000.000 ή 10.000.000 δρχ. πάλι δεν
υπάρχει θέμα τεκμηρίου, αφού το εισόδημα είναι μεγαλύτερο της τεκμαρτής δαπάνης.

4 Ένας άλλος φορολογούμενος που έχει Ι.Χ. 11 ίππων (τεκμήριο
4.050.000), εξοχική κατοικία 110 τ.μ. (τεκμαρτό ετήσιο μίσθωμα 750.000),
οικιακή βοηθό (για την οποία πληρώνει 1.500.000 τον χρόνο), σκάφος αναψυχής,
ταχύπλοο ανοικτού τύπου, 7 μέτρων (τεκμήριο 1.320.000) και μία μοτοσυκλέτα 600
κ.ε. (τεκμήριο 1.200.000) έχει συνολική τεκμαρτή δαπάνη 11.070.000 δρχ. Επειδή
έχει πάνω από δύο τεκμήρια, η δαπάνη αυτή προσαυξάνεται κατά 10% για κάθε ένα
τεκμήριο πάνω από τα δύο. Έτσι έχει πέντε τεκμήρια, στα οποία αντιστοιχεί
προσαύξηση 30% και η τεκμαρτή του δαπάνη φθάνει πλέον στα 14.391.000 δρχ.
Είναι φανερό ότι ο φορολογούμενος αυτός πρέπει να δηλώσει εισοδήματα που να
καλύπτουν την τεκμαρτή του δαπάνη. Αν τα εισοδήματά του είναι μεγαλύτερα, ίσα
ή υπολείπονται μόνο μέχρι 20%, τότε δεν μπαίνει θέμα για την Εφορία. Αν όμως
είναι μικρότερα και από αυτό το όριο, τότε θα φορολογηθεί με βάση την τεκμαρτή
του δαπάνη.

Το ετήσιο τεκμαρτό εισόδημα δευτερεύουσας κατοικίας είναι ίσο με το 3,5% της
αξίας της κατοικίας. Η αξία της κατοικίας βρίσκεται από τον πολλαπλασιασμό της
επιφάνειας της κατοικίας, της τιμής ζώνης ή εκκίνησης, όπου δεν ισχύει το
αντικειμενικό σύστημα, του διορθωτικού συντελεστή και του συντελεστή
παλαιότητας, πράξεις που εξηγούνται με παραδείγματα στο κεφάλαιο για την ιδιοκατοίκηση.

* Τι ισχύει τώρα

* Πώς υπολογίζεται το τεκμαρτό εισόδημα από ιδιοκατοίκηση

* Παραδείγματα

Η ΕΦΟΡΙΑ άλλαξε φέτος τον τρόπο υπολογισμού του τεκμαρτού εισοδήματος από
ιδιοκατοίκηση. Ο νέος τρόπος υπολογισμού του αφορά είτε όσους έχουν κύρια
κατοικία με επιφάνεια πάνω από 150 τ.μ. είτε εκείνους που το άθροισμα της
επιφάνειας της κύριας και της πρώτης δευτερεύουσας κατοικίας είναι μεγαλύτερο
από 150 τ.μ. Φέτος όμως για τον υπολογισμό του τεκμαρτού εισοδήματος από
ιδιοκατοίκηση ο φορολογούμενος δεν θα υποβάλει το έντυπο Ε8 το οποίο καταργήθηκε.

Το ετήσιο ακαθάριστο εισόδημα της ιδιοκατοίκησης δεν μπορεί να είναι μικρότερο
από 3,5% της αξίας του ακινήτου. Η αξία του ακινήτου προκύπτει από τον
πολλαπλασιασμό των εξής:

Πρώτον: Του εμβαδού της κύριας επιφάνειας της κατοικίας. Σ' αυτήν
προστίθεται όμως το 20% της επιφάνειας της αποθήκης και του γκαράζ, αν είναι
ανεξάρτητα από την κατοικία, π.χ. βρίσκονται στο υπόγειο ή στον ακάλυπτο χώρο
της ίδιας οικοδομής.

Δεύτερον: Της τιμής ζώνης που ίσχυε την 1/1/1997. Αν η κατοικία
βρίσκεται σε περιοχή όπου δεν ισχύει το αντικειμενικό σύστημα προσδιορισμού
της αξίας των ακινήτων, παίρνουμε την τιμή εκκίνησης.

Τρίτον: Του διορθωτικού συντελεστή, ο οποίος ανάλογα με την τιμή ζώνης
ή εκκίνησης είναι ο εξής:

Τέταρτον: Του συντελεστή παλαιότητας, που ισχύει στη φορολογία
μεταβίβασης ακινήτων με βάση την τιμή ζώνης.

Ενδεικτικά είναι τα παραδείγματα:

Παράδειγμα

Φορολογούμενος έχει ως κύρια κατοικία ιδιόκτητο διαμέρισμα στον 3ο όροφο
πολυκατοικίας με επιφάνεια 195 τ.μ. και αποθήκη στο υπόγειο της πολυκατοικίας
επιφάνειας 25 τ.μ. Η άδεια ανέγερσης της πολυκατοικίας εκδόθηκε την 1/10/1979.
Η τιμή ζώνης στην περιοχή είναι 235.000 δρχ.

Ο υπολογισμός ετήσιου τεκμαρτού εισοδήματος γίνεται ως εξής:

Κύρια επιφάνεια διαμερίσματος 195 τ.μ. + 20% αποθήκης 5 τ.μ. = 200 τ.μ. Χ
(τιμή ζώνης) 235.000 Χ (διορθωτικό συντελεστή) 1,20 Χ (συντελεστή παλαιότητας)
0,70 Χ 3,5% = 1.381.800.

Φορολογητέο ακαθάριστο εισόδημα, μετά την αφαίρεση των 150 τ.μ. που
απαλλάσσεται από το φόρο 1.381.800 Χ 70/220=439.663 δρχ. Σημειώνεται ότι για
τον υπολογισμό του φορολογητέου εισοδήματος λαμβάνουμε ολόκληρη την επιφάνεια
της αποθήκης και όχι το 20% αυτής.

Όλη αυτή η σπαζοκεφαλιά αναλύεται με πιο απλά λόγια, αλλά, δυστυχώς, με τις
ίδιες μαθηματικές πράξεις ως εξής, για το ίδιο πάντα παράδειγμα:

Παίρνουμε για τον υπολογισμό της αξίας την κύρια επιφάνεια του διαμερίσματος
που είναι 195 τ.μ. και προσθέτουμε σ' αυτά το 20% της επιφάνειας της αποθήκης
που μας δίνει άλλα 5 τ.μ. και έτσι το σύνολο φτάνει τα 200 τ.μ. (195+5).
Πολλαπλασιάζουμε αυτό το σύνολο με 235.000 δρχ. που είναι η τιμή ζώνης και
βγάζουμε μία πρώτη αξία 47.000.000 δρχ. Την αξία αυτή πολλαπλασιάζουμε με τον
διορθωτικό συντελεστή που είναι για την περίπτωση του παραδείγματος 1,20 και
έχουμε μια νέα αξία 56.400.000 δρχ., την οποία πολλαπλασιάζουμε πάλι με τον
συντελεστή παλαιότητας που είναι 0,70 και βγάζουμε μια τρίτη αξία 39.480.000
δρχ. Την αξία αυτή πολλαπλασιάζουμε ξανά με το 3,5% που είναι ο συντελεστής
για να βγάλουμε το ετήσιο ακαθάριστο εισόδημα από ιδιοκατοίκηση, το οποίο στην
προκειμένη περίπτωση μετά τον πολλαπλασιασμό (39.480.000Χ3,5%) είναι 1.381.800 δρχ.

Όμως, όποιο κι αν είναι το αποτέλεσμα πρέπει να αφαιρέσουμε τα 150 τ.μ. που
απαλλάσσονται από τη φορολόγηση της ιδιοκατοίκησης. Πλην όμως το υπουργείο
Οικονομικών μάς βάζει σε μια άλλη σειρά υπολογισμών που είναι οι εξής:

Εφόσον το διαμέρισμα είναι 195 τ.μ., στην ιδιοκατοίκηση εμπίπτουν μόνο τα 45
τ.μ. (195 μείον 15,0). Σ' αυτά τα 45 τ.μ. προσθέτει ολόκληρα τα 25 τ.μ. της
αποθήκης και όχι το 20%, δηλαδή τα 5 τ.μ. Έτσι έχουμε τελικά ένα σύνολο 70
τ.μ. (45+25) που υπόκειται στη φορολόγηση της ιδιοκατοίκησης. Επίσης έχουμε
για άλλη συνολική επιφάνεια 220 τ.μ. που είναι του διαμερίσματος (195 τ.μ.)
συν (25 τ.μ.) της αποθήκης. Με αυτά τα δύο σύνολα (220 τ.μ. και 70 τ.μ.) και
το 1.381.800 δρχ., που ήταν το 3,5% της αξίας, όπως βγήκε από τους αρχικούς
υπολογισμούς, η Εφορία βρίσκει το φορολογητέο ακαθάριστο εισόδημα με την εξής πράξη:

1.381.800 Χ70/220=439.663 δρχ.

Δηλαδή, ο φορολογούμενος με το σπίτι των 195 τ.μ. και την αποθήκη των 25 τ.μ.,
την τιμή ζώνης των 235.000 και την παλαιότητα των 18 ετών (1979) θα
φορολογηθεί για εισόδημα τεκμαρτό από ιδιοκατοίκηση 439.663 δρχ.

Πρόκειται για αποθέωση φοροτεχνικού σαδισμού εις βάρος όλων των απλών
φορολογουμένων που δεν τα πάνε και τόσο καλά με τα μαθηματικά!

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: N94</CAT>
<ED>
Κωδικός άρθρου: A16042N941</ED>
<ID>
ID:135583

</ID><URL>http://ta-nea.dolnet.gr/neaweb/neafile.print_unique?e=A&f=16042&m=N94&aa=1</URL></REF>


Article

<CATEGORY>vin10</CATEGORY>

 <H5>Η ΑΕΚ (3-0 ΤΟΝ ΠΑΟΚ) ΕΛΑΜΨΕ ΧΩΡΙΣ Τ' ΑΣΤΕΡΙΑ ΤΗΣ
</H5><H2>Απάντησε με 3 γκολ
</H2><H2></H2>
ALIGN="CENTER">

Η ΑΕΚ μπορεί να αγωνίστηκε με πολλές και σοβαρές ελλείψεις στο χθεσινό ντέρμπι
με τον ΠΑΟΚ, ωστόσο επικράτησε άνετα με 3-0! Με τη νίκη αυτή διατηρήθηκε μόνη
στην πρώτη θέση της βαθμολογίας.

σελίδες 12-
13

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16042O001</ED>
<ID>
ID:135584

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O00&aa=1</URL></REF>


Article

<CATEGORY>vin10</CATEGORY>

 <H5></H5><H2>Ο Βαζέχα «έπιασε» τον Αντωνιάδη
</H2>
σελίδα 3

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16042O002</ED>
<ID>
ID:135638

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O00&aa=2</URL></REF>


Article

<CATEGORY>vin10</CATEGORY>

 <H5></H5><H2>Με αλλαγές κόντρα στον Εθνικό
</H2>
σελίδα 2

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16042O003</ED>
<ID>
ID:135677

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Ξανά πρωταγωνιστής
</H2><H2></H2>
σελίδα 14

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16042O004</ED>
<ID>
ID:135702

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Κλήρωση για πρόκριση
</H2><H2></H2>
σελίδες 10-11

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16042O005</ED>
<ID>
ID:135718

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O00&aa=5</URL></REF>


Article

<CATEGORY>vin10</CATEGORY>

 <H2></H2><H2>Το γκολ ήρθε στο 90'
</H2><H2></H2>
σελίδα 9

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16042O006</ED>
<ID>
ID:135725

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O00&aa=6</URL></REF>


Article

<CATEGORY>vin10</CATEGORY>

 <H2></H2><H2>Άλλαζα τη νίκη με...
</H2><H2></H2>
σελίδες 16-17

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16042O007</ED>
<ID>
ID:135728

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O00&aa=7</URL></REF>


Article

<CATEGORY>vin10</CATEGORY>

 <H5>ΒΑΡΔΙΝΟΓΙΑΝΝΗΣ - ΓΙΑΝΝΑΚΟΠΟΥΛΟΣ ΤΑ ΕΙΠΑΝ ΜΕΣΩ ΤΡΙΤΟΥ
</H5><H2>Διάλογοι με... σημασία
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Λεωφόρος. Γήπεδο αντιπαράθεσης των προέδρων ΠΑΕ και Ερασιτέχνη

ΣΠΟΝΤΕΣ με σημασία χθες στο φουαγιέ του Ολυμπιακού Σταδίου, όπου οι πρόεδροι
Γ. Βαρδινογιάννης και Π. Γιαννακόπουλος δεν αντάλλαξαν χειραψία, αλλά τα είπαν
μέσω... διερμηνέα!

Σε δυο διαφορετικά «πηγαδάκια» οι δυο «ομογάλακτοι» πρόεδροι έλεγαν τα
παράπονά τους («τα λέω σε σένα πεθερά για να τ' ακούει η νύφη»!) και ο Μιχάλης
Πολέμης, παλαιός Παναθηναϊκός και άλλοτε γενικός αρχηγός του ποδοσφαιρικού
τμήματος, μετέφερε (κατά κάποιο τρόπο) τις εκατέρωθεν απόψεις από το ένα
«πηγαδάκι» στο άλλο.

Έλεγε λοιπόν ο Παύλος: «Έχω δώσει 2,4 δισ. στον ερασιτέχνη ΠΑΟ τα τελευταία
οκτώ χρόνια. Και κανείς δεν μπορεί να μου πει τίποτα. Παραχώρησα το γήπεδο της
Λεωφόρου, διότι ο Ρότσα δίνει και καμιά δραχμή για να συντηρηθεί ο ερασιτέχνης».

Όταν ο κ. Γ. Βαρδινογιάννης ενημερώθηκε για τα λεγόμενα του κ. Γιαννακόπουλου
είπε στο «δικό του πηγαδάκι»:

«Εγώ δεν είπα ποτέ ότι θ' αγοράσω τον ερασιτέχνη ΠΑΟ. Αλλά δεν μπορώ να βλέπω
το τμήμα βόλεϊ να γελοιοποιείται και τα υπόλοιπα τμήματα να διαλύονται. 
Ακόμη και τώρα να ήθελα να επιστρέψω στη Λεωφόρο δεν θα μπορούσα γιατί το
γήπεδο έχει παραχωρηθεί σε ιδιώτη και άλλαξε μορφή. Κάθε μήνα δίνω 700.000
δραχμές στον ερασιτέχνη».

Ο Παναθηναϊκός, που φέτος κλείνει 90 χρόνια ζωής, αντί να έχει στην
προμετωπίδα του γηπέδου του αυτό το σημαντικότατο συμβάν, έχει τεράστια
διαφημιστική πινακίδα του «Ρότσα Κλαμπ»! Και εντάξει ο Ρότσα πληρώνει, αυτός
διαφημίζεται. 
Ένα άλλο πανό για την επέτειο των 90 χρόνων από την ίδρυση του ΠΑΟ δεν μπορεί
να αναρτηθεί στη Λεωφόρο; Θα τρίζουν τα κόκαλα του Γιώργου Καλαφάτη, ιδρυτή
του Παναθηναϊκού... Ποιοι προσπαθούν να αλλοιώσουν τη Λεωφόρο σε τέτοιο βαθμό;
Αντί να δημιουργήσουν μουσείο στο ιστορικό αυτό γήπεδο, εκθέτουν την πραμάτεια
τους, λες και πρόκειται για λαϊκή αγορά!. Κι όπως πάμε θα στείλουν ολόκληρο
τον Παναθηναϊκό, πρόσφυγα, στο Γουδί!

Ο ΔΑΝΙΗΛ

Δήλωσε ο Β. Δανιήλ μετά τη λήξη του αγώνα: «Παίχτηκε ελεύθερο ποδόσφαιρο. Το
χαμένο πέναλτι, το δοκάρι και οι ευκαιρίες μας δημιούργησαν άγχος. 
Ο Πανιώνιος ήταν πολύ καλός σε σχέση με το πρώτο παιχνίδι στη Νεα Σμύρνη. Από
την ομάδα μου έλειψε η ταχύτητα και η αποτελεσματικότητα».

Από την άλλη, ο τεχνικός του Πανιωνίου, Χρ. Εμβολιάδης επισήμανε: «Είχαμε τύχη
στη φάση του αυτογκόλ που μας έβαλε μέσα στο παιχνίδι. Παίξαμε καλά. αλλά
κάπου μας αδίκησε ο διαιτητής».

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O01</CAT>
<ED>
Κωδικός άρθρου: A16042O011</ED>
<ID>
ID:135585

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O01&aa=1</URL></REF>


Article

<CATEGORY>vin10</CATEGORY>

 <H2>ΜΕ ΜΙΑ ΜΑΤΙΑ
</H2>
Ο ΧΡΗΣΤΟΣ Μαλαδένης αντικατέστησε με... δύο γκολ τον Ντέμη Νικολαϊδη και η ΑΕΚ
διατηρήθηκε στην πρώτη θέση της βαθμολογίας.

*** Στο ξεκίνημα του δεύτερου γύρου, η ΑΕΚ επικράτησε χθες του ΠΑΟΚ με
3-0, ενώ ο Παναθηναϊκός νίκησε δύσκολα στο Ολυμπιακό Στάδιο τον Πανιώνιο με 2-1.

*** Ο Στρακόσια και ο Γ.Χ. Γεωργιάδης, που θα βρεθούν αντίπαλοι στα
προκριματικά του ευρωπαϊκού πρωταθλήματος, αναδείχθηκαν ισόπαλοι από τα 11
μέτρα, ενώ ο Βαζέχα έφτασε τα 180 γκολ του Αντώνη Αντωνιάδη.

*** Το Σάββατο ο ΟΦΗ νίκησε την Ξάνθη με 2-1, ενώ ο Ηρακλής αν και
δέχθηκε πρώτος γκολ έφτασε στη νίκη (3-1) με αντίπαλο την Παναχαϊκή.

*** Τρίτη ισοπαλία (1-1) για τον Ιωνικό στο ουδέτερο Ναύπλιο, με τον
Απόλλωνα. Τις... ισοπαλίες συνέχισε και ο Πανηλειακός (1-1 με την Καλαμάτα),
ενώ σημαντική ήταν η (εκτός έδρας) επιτυχία (1-0) της Βέροιας επί της Καβάλας.

*** Στην εκπνοή του αγώνα πήρε τους βαθμούς ο Αθηναϊκός (1-0 την Προοδευτική).

*** Η αγωνιστική ολοκληρώνεται με το σημερινό ματς Εθνικού-Ολυμπιακού
στο Στάδιο Καραϊσκάκη (19.00).

*** Στο μπάσκετ, ο Ολυμπιακός γνώρισε την ήττα στο Αλεξάνδρειο από τον
Άρη (82-76), ενώ η ΑΕΚ νίκησε στο ντέρμπι τον Παναθηναϊκό με 66-61. Η μάχη φουντώνει.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16042O021</ED>
<ID>
ID:135595

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O02&aa=1</URL></REF>


Article

<CATEGORY>vin10</CATEGORY>

 <H5>«ΚΑΙΓΕΤΑΙ» ΓΙΑ ΤΟΥΣ ΒΑΘΜΟΥΣ Ο ΟΛΥΜΠΙΑΚΟΣ ΣΤΗ ΣΗΜΕΡΙΝΗ ΑΝΑΜΕΤΡΗΣΗ ΜΕ ΤΟΝ ΕΘΝΙΚΟ
</H5><H2>Μόνο μία επιλογή
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Η ποινή τελείωσε και ο Πασσαλής επιστρέφει στην 11άδα του Ολυμπιακού

Ο ΟΛΥΜΠΙΑΚΟΣ δεν έχει άλλη επιλογή στο αποψινό παιχνίδι (19.00) με τον Εθνικό
στο Στάδιο Καραϊσκάκη, παρά μόνο τη νίκη για να φθάσει και πάλι σε απόσταση
αναπνοής την πρωτοπόρο ΑΕΚ.

Αυτό είναι το μήνυμα του Ντούσαν Μπάγιεβιτς, ο οποίος αποφεύγει να μιλήσει για
την ΑΕΚ.

«Δεν κοιτάμε τι κάνει η ΑΕΚ. Εμείς είμαστε Ολυμπιακός και κοιτάμε τα δικά μας
παιχνίδια», τόνισε ο Ντούσαν Μπάγιεβιτς και πρόσθεσε: «Θα προσπαθήσουμε να
νικήσουμε τον Εθνικό. Δεν υπάρχουν εύκολα ματς. Ο Εθνικός και ο Αθηναϊκός, που
αντιμετωπίζουμε στη συνέχεια του πρωταθλήματος, είναι ομάδες που καίγονται για
βαθμούς και η αποστολή μας είναι δύσκολη».

Οι «ερυθρόλευκοι» επιστρέφουν ως φιλοξενούμενοι στο Φάληρο, ύστερα από 4
μήνες: στις 14.9.97 ο Ολυμπιακός είχε επικρατήσει του Αθηναϊκού με 2-1, στο
πλαίσιο της 2ης αγωνιστικής.

Οι πρωταθλητές πραγματοποίησαν χθες το απόγευμα ελαφρά προπόνηση στο Ρέντη και
στη συνέχεια παρακολούθησαν στο ξενοδοχείο από την τηλεόραση το β' ημίχρονο
του αγώνα ΑΕΚ-ΠΑΟΚ.

Ο Μπάγιεβιτς ετοιμάζει εκ των πραγμάτων αλλαγές στην ενδεκάδα. Θα επιστρέψει ο
Πασσαλής, ο οποίος εξέτισε την ποινή του, ενώ θα απουσιάσει ο τιμωρημένος
Καραταΐδης. Δεν αποκλείεται να αγωνιστεί στη βασική ενδεκάδα, ύστερα από
αρκετό καιρό, ο Στέλιος Γιαννακόπουλος.

Στο οικογενειακό δίτερμα του Σαββάτου ο Ντούσκο χρησιμοποίησε με βασική ομάδα
τους Τοχούρογλου, Μπάντοβιτς, Νταμπίζα, Πουρσανίδη, Πασσαλή, Γεωργάτο,
Τζόρτζεβιτς, Μαυρογενίδη, Νινιάδη, Ίβιτς, Αλεξανδρή. Αλλαγές: οι Ανατολάκης,
Γιαννακόπουλος πήραν τις θέσεις των Πουρσανίδη, Νινιάδη.

Ο Μπάγιεβιτς έχει επιλέξει 19 ποδοσφαιριστές, ενώ έχει αποκλείσει τους
Σαμπανάτζοβιτς, Βαρεσάνοβιτς, Καραταΐδη, Οφορίκουε (με την Εθνική ομάδα της
Γκάνας), Καρτερουλιώτη, Τζενάμο.

Ο Ολυμπιακός θα έχει απόψε στο Στάδιο Καραϊσκάκη τη συμπαράσταση πάνω από
10.000 οπαδών του.

*** Ο Πίτερ Οφορίκουε λίγο πριν αναχωρήσει για την Αφρική δήλωσε στο
Supersport: «Ο Ολυμπιακός θα νικήσει στο ντέρμπι την ΑΕΚ. Η ομάδα μου είναι
φαβορί για τον τίτλο και πιστεύω ότι θα τα καταφέρει».

*** Από 1,5 εκατ. δρχ.(πριμ τετράδας αγώνων στο πρωτάθλημα) θα πάρει
κάθε βασικός ποδοσφαιριστής στις αρχές της εβδομάδας.

*** Ο Ντόμπριτσα Σπάσιτς πήγε προχθές στο Ρέντη και ζήτησε να κάνει
προσωρινά προπονήσεις στον Ολυμπιακό.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16042O022</ED>
<ID>
ID:135645

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O02&aa=2</URL></REF>


Article

<CATEGORY>vin10</CATEGORY>

 <H5>ΕΠΕΙΣΟΔΙΑ
</H5><H2>Οι οπαδοί σταμάτησαν τα τρένα!
</H2><H2></H2>
ΓΥΑΛΙΑ-ΚΑΡΦΙΑ τα έκαναν οπαδοί στους συρμούς των τρένων στα Κάτω Πατήσια και
στο Ηράκλειο Αττικής. Οι υπεύθυνοι του ΗΣΑΠ, επειδή φοβήθηκαν σοβαρότερα
επεισόδια, αναγκάσθηκαν να αποσύρουν τα τρένα και να κλείσουν τους σταθμούς
απο τις 7 και μετά.

Οι συμπλοκές άρχισαν πριν από τον αγώνα Παναθηναϊκού - Πανιωνίου. Στον σταθμό
των Κάτω Πατησίων συνεπλάκησαν οπαδοί των δύο ομάδων. Επενέβησαν αστυνομικοί
και τα επεισόδια δεν πήραν μεγάλη έκταση.

Μετά τη λήξη όμως του αγώνα, «θερμόαιμοι» οπαδοί στον σταθμό του Ηρακλείου
άρχισαν να πετούν πέτρες σε συρμούς. Αστυνομικοί συνέλαβαν έναν νεαρό.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16042O023</ED>
<ID>
ID:135683

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O02&aa=3</URL></REF>


Article

<CATEGORY>vin10</CATEGORY>

 <H5>ΤΟ 180ό ΓΚΟΛ ΑΠΟ ΤΟΝ ΠΟΛΩΝΟ, ΑΠΟΔΟΚΙΜΑΣΑΝ ΤΟΝ ΠΑΟ ΟΙ ΟΠΑΔΟΙ ΤΟΥ
</H5><H2>Ο Βαζέχα γράφει ιστορία
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

ΣΚΕΤΗ ταλαιπωρία, χθες, ο αγώνας Παναθηναϊκού - Πανιωνίου (2-1).
Όπου ναι μεν οι «πράσινοι» νίκησαν, αλλά στο τέλος αποδοκιμάστηκαν από περίπου
5.000 θεατές, οι οποίοι για άλλη μία φορά ζήτησαν μεταγραφές από τον πρόεδρο
(και απάντηση δεν πήραν...).

Όλη την εβδομάδα «φώναζε» ο Βασίλης Δανιήλ γι' αυτό το παιχνίδι. Και οι
εξελίξεις τον δικαίωσαν: Ο Παναθηναϊκός έχασε ευκαιρίες, αλλά οργανωτικά δεν
βλεπόταν! 
Βαζέχα και γκολ πάνε μαζί. Σκόρερ και χθες επί του Πανιωνίου

Κι αυτή τη φορά δεν ήταν μόνον η μεσαία γραμμή. Ήταν και η άμυνα, που δεν
ενέπνεε εμπιστοσύνη (αυτογκόλ ο Γκούμας). Μπροστά, ο Βαζέχα πέτυχε το 180ό
τέρμα του στο πρωτάθλημα και από χθες, μαζί με τον Αντωνιάδη, είναι κορυφαίος
σκόρερ όλων των εποχών για την ομαδα του τριφυλλιού.

Κακό παιχνίδι, λοιπόν, με τον Παναθηναϊκό να υπερέχει και τον Πανιώνιο να
παίζει αρκετά καλά. Οι γηπεδούχοι, αφού έχασαν πέναλτι (23') και είχαν σουτ
στο δοκάρι (34'), ευτύχησαν να σκοράρουν στο 41', αποφεύγοντας πιθανές
περιπέτειες. Και επί τη ευκαιρία μια πρόταση: Βάλτε σε... γυάλα τον Βαζέχα,
κύριοι. Διότι αν λείψει αυτός, τότε τα γκολ θα τα βλέπουμε μόνον σε
φωτογραφίες αρχείου...

Ο Πανιώνιος είχε δοκάρι με τον Μένταν (55'), προσπάθησε, αλλά η άμυνά του ήταν
... αεράμυνα! Ευτυχώς για την ομάδα της Νέας Σμύρνης, που οι παίκτες του ΠΑΟ
έχασαν χαρακτηριστικά τετ-α-τετ. Διότι ναι μεν οι «πράσινοι» δεν έπαιξαν
μπάλα, αλλά θα μπορούσαν να είχαν νικήσει με διπλάσιο σκορ. Έχουν δίκιο να
διαμαρτύρονται οι Νεοσμυρνιώτες για τη διαιτησία του Χατζησταυρίδη. Το πρώτο
πέναλτι που σφύριξε εις βάρος τους, ήταν αποκύημα της φαντασίας του!

*** Στο 9' ο Κατσιαμπής έδιωξε την μπάλα, ενώ βρισκόταν πίσω από τον
Κόλα. Ο Χατζησταυρίδης... ανακάλυψε παράβαση και σφύριξε πέναλτι. Το εκτελεσε
ο Γ.Χ. Γεωργιάδης και άνοιξε το σκορ (1-0).

*** Στο 23' ο Φύσσας ανέτρεψε καθαρά τον Βαζέχα. Ήταν κλασικό πέναλτι
που καταλογίστηκε, πλην όμως, ο Γ.Χ. Γεωργιάδης το εκτέλεσε άσχημα και ο
Στρακόσια απέκρουσε.

*** Στο 41', ο Γκούμας έκανε σέντρα και ο Βαζέχα με δυνατή κεφαλιά
πέτυχε το 2-0. Ο κόσμος αποθέωσε τον Πολωνό για το 180ό τέρμα του και για την
τεράστια προσφορά του στην ομάδα.

*** Στο 45', επικράτησε σύγχυση στην άμυνα του ΠΑΟ. Ο Νικοπολίδης
έστειλε τη μπάλα σε αντιπάλους, ο νεαρός Γκούμας επενέβη, προσπάθησε να
αποκρούσει και με πλασέ σημείωσε αυτογκόλ. 
Ήταν μια άτυχη στιγμή για τον Γκούμα, που πλήρωσε την ανασφάλεια ολόκληρης της
«πράσινης» οπισθοφυλακής.

*** Στο 55', ο Μένταν με κεφαλιά έστειλε την μπάλα στο δοκάρι και στο
34', αριστερό βολέ του Βαζέχα είχε την ίδια τύχη.

*** Δύο τετ-α-τετ ευκαιρίες έχασαν οι Γ.Χ. Γεωργιάδης (73', πλασέ πάνω
στον Στρακόσια) και Βαζέχα (81'), σουτ άουτ.

*** Κακή η διαιτησία του Χατζησταυρίδη. Εκτός από το ανύπαρκτο (πρώτο)
πέναλτι, χαρίστηκε στον Γ.Σ. Γεωργιάδη, ο οποίος (54') ανέτρεψε τον Φύσσα με
το χέρι, τραβώντας του το... πόδι! Ο ρέφερι υπέδειξε μόνο φάουλ, αντί να
δείξει και κίτρινη. Αυτές οι «λεπτομέρειες» καταδεικνύουν την ποιότητα ενός
διαιτητή. Διότι το πολύ το «Κύριε, ελέησον» δεν το θέλει ούτε ο παπάς...

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16042O031</ED>
<ID>
ID:135601

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O03&aa=1</URL></REF>


Article

<CATEGORY>vin10</CATEGORY>

 <H2>Σημασία έχουν οι βαθμοί
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

ΜΠΟΡΕΙ να μην ήταν εντυπωσιακός, ήταν όμως ουσιαστικός στην τελική του
προσπάθεια ο Ηρακλής, που νίκησε 3-1 την Παναχαϊκή και βελτίωσε ακόμα
περισσότερο τη βαθμολογική του θέση. Όμως η Παναχαϊκή, που από το 37'
αγωνιζόταν με δέκα παίκτες λόγω αποβολής με δεύτερη κίτρινη κάρτα του
Αμπαδιωτάκη, διαμαρτύρεται για την πρώτη κάρτα που είδε στο 33' ο
τερματοφύλακάς της, υποστηρίζοντας ότι ο Νοβοχάτσκι δέν γύρισε με πρόθεση την
μπάλα στην εστία του.

«Η άδικη αποβολή του Αμπαδιωτάκη και οι αναγκαστικές αλλαγές έπαιξαν
καταλυτικό ρόλο στην ψυχολιγία των παικτών μου. Μέχρι την αποβολή είχαμε πολύ
καλή παρουσία, ενώ στο δεύτερο ημίχρονο ο Ηρακλής ήταν κυρίαρχος, χωρίς όμως
το παιχνίδι να αντέχει σε σοβαρή κριτική», τόνισε ο προπονητής των
φιλοξενουμένων Σταύρος Διαμαντόπουλος.

Στη μονομαχία του Καυτανζόγλειου ο Ηρακλής βγήκε νικητής χωρίς να εντυπωσιάσει

Διαφορετική ήταν η άποψη του τεχνικού των γηπεδούχων Γιώργου Παράσχου: «Πριν
προηγηθεί η Παναχαϊκή, είχαμε δύο καλές ευκαιρίες για να επιτύχουμε γκολ.
Είχαμε ρυθμό στο παιχνίδι μας και αν ήμασταν περισσότερο σοβαροί, το σκορ θα
ήταν μεγαλύτερο. Ο Ιανουάριος είναι καθοριστικός μήνας για την εκπλήρωση των
στόχων που έχουμε θέσει».

Η Παναχαϊκή προηγήθηκε στο 10'με τον Κλάιχ, όμως στο 24' ο Σαπάνης ισοφάρισε
για τους γηπεδούχους. Στο δεύτερο ημίχρονο, η παρουσία του Ηρακλή ήταν
καταλυτική και με δύο γκολ των Ξενίδη (56') και Κωστή (58') διαμόρφωσε το
τελικό 3-1. Εκτός όμως από τα γκολ που πέτυχαν οι γηπεδούχοι, είχαν δοκάρι στο
86' με τον Χριστοδούλου και πλήθος ευκαιριών, που όμως δεν αξιοποιήθηκαν..

Καλή η διαιτησία του Γιώργου Μπίκα από τη Χαλκιδική, ο οποίος έδειξε κίτρινες
κάρτες στους Μίμπο, Ξενίδη και Κωστή.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16042O032</ED>
<ID>
ID:135649

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O03&aa=2</URL></REF>


Article

<CATEGORY>vin10</CATEGORY>

 <H2>Νίκη - χρυσάφι για τη Βέροια
</H2>
<AUTHOR>Κ. ΚΟΥΓΙΟΥΜΤΖΟΓΛΟΥ</AUTHOR>

ΚΑΒΑΛΑ. 
Του ανταποκριτή μας.

ΑΝΑΣΑ ΓΙΑ τη Βέροια, καταδίκη για την Καβάλα. Η Βέροια νίκησε χθες με
1-0 και θα συνεχίσει τη μάχη για την αποφυγή του υποβιβασμού, ενώ η Καβάλα
έμεινε στον βυθό της βαθμολογίας και η αποστολή της τώρα είναι κάτι παραπάνω
από δύσκολη...

Οι φιλοξενούμενοι παρουσιάστηκαν σε ετοιμότητα στο χθεσινό παιχνίδι, από όλες
τις πλευρές. Είχαν δύναμη, αυτοπεποίθηση, ψυχραιμία. Αντίθετα η Καβάλα δεν
είχε αυτοσυγκέντρωση και πίστη και δεν απείλησε την αντίπαλη εστία.
Χαρακτηριστικό είναι το γεγονός ότι ο Τσαλουχίδης εξουδετέρωσε, ιδιαίτερα στο
ψηλό παιχνίδι, τον Παπανδρέου...

Ο γκολκίπερ της Βέροιας Κοτσιόπουλος (ο Στέφανος Γαϊτάνος δήλωσε ότι ο βασικός
τερματοφύλακας της ομάδας Αλέκος Δέλλιος είναι υπό παραχώρηση) εξουδετέρωσε
στο 5' σουτ του Πις, ενώ στο 56' ο Σιμπνιέφκσι αστόχησε από μακριά. Το γκολ
που έκρινε τον νικητή στο 58': ο Πέτκοβιτς βρήκε αφρούρητο τον Πουρσαϊτίδη κι
αυτός με συρτό σουτ πέτυχε το 0-1.

«Με τη νίκη αυτή αρχίζει η προσπάθειά μας για την παραμονή της ομάδας στην Α'
Εθνική», δήλωσε ο προπονητής της Βέροιας Στέφανος Γαϊτάνος και πρόσθεσε:
«Παίξαμε απλά, σωστά, σαν πρωταγωνιστές. Η νίκη μας ήταν δίκαιη».

Ο τεχνικός της Καβάλας Στέλιος Κατρακυλάκης υπογράμμισε: «Είμαστε άξιοι της
μοίρας μας. Ο καθένας ας αναλάβει τις ευθύνες του. Εγώ έχω το μερίδιό μου».

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16042O033</ED>
<ID>
ID:135686

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O03&aa=3</URL></REF>


Article

<CATEGORY>vin10</CATEGORY>

 <H5>ΣΤΑΔΙΟ ΚΑΡΑΪΣΚΑΚΗ
</H5><H5>29η νίκη της ΑΕΚ
</H5><H5>Έφθασε τις 100 συνεχείς συμμετοχές ο Μιχόπουλος
</H5><H5>Η ΚΑΛΥΤΕΡΗ ΕΝΔΕΚΑΔΑ
</H5><H2>ΤΟ ΠΑΝΟΡΑΜΑ ΤΗΣ Α' ΕΘΝΙΚΗΣ </H2>
<H3>&#009ΕΘΝΙΚΟΣ&#009ΟΛΥΜΠΙΑΚΟΣ
</H3>
Ο αγώνας Εθνικού - Ολυμπιακού θα διεξαχθεί απόψε στις 19.00 και θα μεταδοθεί
απευθείας από το Supersport

Ο Μαλαδένης (2 γκολ) ήταν ο πρωταγωνιστής της χθεσινής νίκης της ΑΕΚ επί του ΠΑΟΚ

ΦΑΙΝΕΤΑΙ, πως η ΑΕΚ ξέρει να νικά τον ΠΑΟΚ στην έδρα της, αλλά και να αποσπά
συχνά θετικά αποτελέσματα στη Θεσσαλονίκη. Έτσι, και παρά τις πολλές απουσίες
δεν υπολόγισε τις 8 συνεχείς νίκες του ΠΑΟΚ και «έσπασε» αυτή την παράδοση,
που είχε δημιουργήσει η «μαυρόασπρη» ομάδα εφέτος στο πρωτάθλημα σημειώνοντας
την 29η νίκη της εκεί, σε 39 συναντήσεις που τον φιλοξένησε στην Α' Εθνική
Κατηγορία (νίκες 29, ισοπαλίες 6, ήττες 4, τέρματα 85-28)!

*** ΑΕΚ, Παναθηναϊκός συμπλήρωσαν 1.250 αγώνες στις 39 συμμετοχές που
έχουν στην Α' Εθνική Κατηγορία. Σήμερα, τις συμπληρώνει και ο Ολυμπιακός!

*** Η Βέροια πήρε το πρώτο θετικό αποτέλεσμα εκτός έδρας στο φετινό
πρωτάθλημα, νικώντας για πρώτη φορά στην ιστορία της την Καβάλα στην έδρα της,
τόσο στο Πανελλήνιο Πρωτάθλημα της Β' Εθνικής (Αγ. 7, ν. 5, ισοπ. 2, τέρ.
12-3) όσο και στο «μεγάλο» μας πρωτάθλημα (Αγ. 5, ν. 4, ήττα 1, τέρ. 8-2).
Ήταν μια νίκη, που καθυστερούσε να έλθει από τις 18.5.1997 (με Καστοριά 2-1).
Έτσι, πήρε τη ρεβάνς του 0-1, που 'χε χάσει από την Καβάλα πέρυσι στη Βέροια
(11.5.1997), συμπληρώνοντας 100 βαθμούς σε 112 αγώνες και σε 4 συμμετοχές στο
επαγγελματικό πρωτάθλημα.

<H3>18η ΑΓΩΝΙΣΤΙΚΗ
</H3>
Ο ΝΙΚΟΣ Μιχόπουλος γεννήθηκε στις 10.2.1967 και από τον Απόλλωνα Λάρισας πήγε
στον ΠΑΟΚ. Ξεκίνησε την καριέρα του στην Α' Εθνική στις 2.5.1993 (ΠΑΟΚ -
Εδεσσαϊκός 3-0) και έφθασε τις 135 συμμετοχές, ενώ δέχθηκε 136 γκολ. Όμως το
αξιοπρόσεκτο ήταν ότι συμπλήρωσε 100 συνεχείς συμμετοχές κάτω από τα δοκάρια
της ομάδας της Θεσσαλονίκης. Ξεκίνησε αυτές τις συνεχείς συμμετοχές από τις
26.2.1995 (με Εθνικό 1-3 στο Καραϊσκάκη). Τέλος, δεν πρέπει να παραλείψουμε τα
τρία πέναλτι που απέκρουσε (8.9.1996 ΟΦΗ 3-1* - Φραντζέσκος ΟΦΗ τότε,
25.5.1997 Καστοριά 6-0 - Νόλης, 21.12.1997 Βέροια - Τρούπκος - * εκτός έδρας).

12 ΚΟΛΕΦ (Προοδευτικής)

21 ΣΤΑΜΑΤΗΣ (Ιωνικού)

8 ΛΑΚΗΣ (Πανηλειακού)

5 ΞΕΝΙΔΗΣ (Ηρακλή)

4 ΙΩΑΝΝΟΥ (Απόλλωνα)

6 ΤΣΑΛΟΥΧΙΔΗΣ (Βέροιας)

30 ΜΠΟΥΛΕΝ (Καλαμάτας)

7 ΜΑΛΑΔΕΝΗΣ (ΑΕΚ)

9 ΒΑΖΕΧΑ (ΠΑΟ)

7 ΝΙΟΠΛΙΑΣ (ΟΦΗ)

15 ΚΑΚΛΑΜΑΝΟΣ (Αθηναϊκού)


<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16042O041</ED>
<ID>
ID:135602

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O04&aa=1</URL></REF>


Article

<CATEGORY>vin10</CATEGORY>

 <H2>Ο Βαζέχα ισοφάρισε τον Αντωνιάδη
</H2>
<AUTHOR>ΓΙΩΡΓΟΣ ΙΣΑΑΚΙΔΗΣ</AUTHOR>

Ο ΚΡΙΣΤΟΦ Βαζέχα, ο Πολωνός άσος του Παναθηναϊκού, «έπιασε» τον Αντωνιάδη στην
πρώτη θέση όλων των σκόρερ των πρωταθλημάτων της Α' Εθνικής κατηγορίας (1959 -
σήμερα), αφού με το χθεσινό του τέρμα έφτασε τα 180 γκολ, όσα και ο Αντωνιάδης
στην «πράσινη» ομάδα. Όμως ο «ψηλός» του Παναθηναϊκού αναφέρεται πρώτος, αφού
τα γκολ τα σημείωσε σε 229 αγώνες φορώντας το «τριφύλλι» σε αντίθεση με τον
άλλοτε παίκτη της πολωνικής Χορζόφ, που τα πέτυχε σε 254 αγώνες. Ο αθόρυβος
αυτός παίκτης τα 180 του γκολ τα σημείωσε: 27 κεφαλιές - 24 πέναλτι - 129 σουτ.

Πιο κάτω παραθέτουμε τους εφτά μεγαλύτερους σκόρερ της Α' Εθνικής όλων των
εποχών: 1) Θωμάς Μαύρος (260 τέρματα), 2) Μίμης Παπαϊωάννου (233), 3) Γιώργος
Σιδέρης (226), 4) Αντώνης Αντωνιάδης (ΠΑΟ 180 - Ολυμπιακός 7=187), 5) Γιώργος
Δέδες (181) 6) Δημήτρης Σαραβάκος (185) και 7) Κριστόφ Βαζέχα (180)!

*** Ξέρετε ότι ο Παναθηναϊκός στα 39 του χρόνια στην Α' Εθνική και σε
37 συναντήσεις που φιλοξένησε τον Πανιώνιο ξεπέρασε τα 100 επιθετικά γκολ
(109), δεχθείς μόνο 32, ενώ έχασε μόνο μια φορά; Ήταν η 9η συνεχής νίκη των
«πρασίνων» στην έδρα τους επί της «κυανέρυθρης ομάδας».


<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16042O042</ED>
<ID>
ID:135650

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O04&aa=2</URL></REF>


Article

<CATEGORY>vin10</CATEGORY>

 <H2>ΠΡΟ - ΠΟ </H2>
<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16042O043</ED>
<ID>
ID:135687

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O04&aa=3</URL></REF>


Article

<CATEGORY>vin10</CATEGORY>

 <H5>Τζακ-ποτ 4,3 εκατ. δρχ. οι πεντάρηδες
</H5><H5></H5><H2>Τζόκερ
</H2>
ΤΖΑΚ-ΠΟΤ έγινε στο χθεσινό διαγωνισμό (18/1) του ΤΖΟΚΕΡ, αφού ουδείς βρέθηκε
με 5+1 επιτυχίες. Στις άλλες κατηγορίες τα κέρδη είναι: 16 με 5 επιτυχίες θα
πάρουν από 4.320.560 δρχ., 191 με 4+1 επιτ. θα εισπράξουν από 192.210 δρχ.,
3.615 με 4 επιτ. θα μοιραστούν από 4.860 δρχ., 5.140 με 3+1 επιτ. θα πάρουν
από 4.860 δρχ., 89.513 με 3 επιτ. θα εισπράξουν από 335 δρχ., 43.850 με 2+1
επιτ. θα μοιραστούν από 335 δρχ. και 159.435 με 1+1 επιτ. θα πάρουν από 260 δρχ...

Τα πέντε τύχερα νούμερα είναι: 19, 12, 37, 27, 17, ενώ ο αριθμός του ΤΖΟΚΕΡ
είναι το 18...

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16042O051</ED>
<ID>
ID:135603

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O05&aa=1</URL></REF>


Article

<CATEGORY>vin10</CATEGORY>

 <H2>ΠΡΟ - ΠΟγκόλ
</H2>
ΤΖΑΚ-ΠΟΤ έγινε στο ΠΡΟΠΟ-γκόλ, αφού ουδείς βρέθηκε με 8 επιτυχίες. Οι 40
7άρηδες θα εισπράξουν από 377.375 δρχ. και οι 2.132 6άρηδες από 5.790 δρχ.

Τα νούμερα του ΠΡΟΠΟ-γκόλ είναι: 5, 8, 9, 17, 18, 19, 21, 26.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16042O052</ED>
<ID>
ID:135651

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O05&aa=2</URL></REF>


Article

<CATEGORY>vin10</CATEGORY>

 <H5>ΓΗΠΕΔΟ ΚΑΛΑΜΑΡΙΑΣ
</H5><H5>ΓΗΠΕΔΟ ΧΑΡΙΛΑΟΥ
</H5><H2>Β' ΕΘΝΙΚΗ </H2>
<H3>&#009ΚΑΛΑΜΑΡΙΑ&#009ΝΙΚΗ Β.
</H3>
Ο αγώνας θα γίνει σήμερα στις 5 μ.μ. (Supersport)
<H3>&#009ΑΡΗΣ&#009ΠΑΝΣΕΡΡΑΪΚΟΣ
</H3>
Το παιχνίδι θα γίνει σήμερα στις 3 μ.μ. (ΕΤ3)

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16042O061</ED>
<ID>
ID:135604

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O06&aa=1</URL></REF>


Article

<CATEGORY>vin10</CATEGORY>

 <H5>Ο ΠΑΝΕΛΕΥΣΙΝΙΑΚΟΣ 3-0 ΤΟΝ ΕΔΕΣΣΑΪΚΟ ­ ΣΗΜΕΡΑ: ΑΡΗΣ - ΠΑΝΣΕΡΡΑΪΚΟΣ
</H5><H2>Β' ΕΘΝΙΚΗ
</H2><H2>Επέστρεψε στο ρετιρέ
</H2>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

Από κοντά ο Γιαννενάκης πετυχαίνει το μοναδικό γκολ στο παιχνίδι Δόξα Βύρ. -
Καλλιθέα 1-0

ΣΤΗΝ ΚΟΡΥΦΗ της βαθμολογίας πέρασε πάλι η Ελευσίνα, που χθές νίκησε 3-0 τον
Εδεσσαϊκό, όμως θα πρέπει να περιμένει το αποτέλεσμα του σημερινού αγώνα Άρη -
Πανσερραϊκού, για να δει αν θα παραμείνει επικεφαλής στον βαθμολογικό πίνακα.
Οι Παναιτωλικός και Εθνικός Αστ. δεν κατάφεραν να νικήσουν εκτός έδρας τους
Λεβαδειακό (0-0) και Λάρισα (2-2), αντίστοιχα. Στα άλλα παιχνίδια της 15ης
αγωνιστικής του πρωταθλήματος της Β' Εθνικής, είχαμε: Καστοριά-Καρδίτσα 1-2,
Παναργειακός-Λύκοι 1-0, Τρίκαλα-Δόξα Δρ. 1-0, Δόξα Βυρ.-Καλλιθέα:1-0, ενώ
σήμερα θα γίνει και το παιχνίδι Καλαμαριά-Νίκη Β..

ΕΛΕΥΣΙΝΑ - ΕΔΕΣΣΑΪΚΟΣ 3-0 Ανώτερη σε όλη τη διάρκεια του αγώνα η Ελευσίνα και
με νέο τεχνικό στον πάγκο της, τον Χρήστο Αρχοντίδη, επικράτησε εύκολα 3-0 του
Εδεσσαϊκού. Οι γηπεδούχοι από την αρχή του αγώνα επέβαλαν τον ρυθμό που
ήθελαν, περιορίζοντας τους αντιπάλους τους σε παθητικό ρόλο. Στο δεύτερο
ημίχρονο η απόδοση των γηπεδούχων παρουσίασε κάμψη, χωρίς όμως να απειληθούν
από τους αντιπάλους τους. ΛΕΒΑΔΕΙΑΚΟΣ - ΠΑΝΑΙΤΩΛΙΚΟΣ 0-0 Η υπεροχή του
Παναιτωλικού δεν στάθηκε αρκετή για να του δώσει τη νίκη με αντίπαλο τον
Λεβαδειακό. Το τελικό 0-0 κρίνεται δίκαιο, αφού οι γηπεδούχοι στις
αντεπιθέσεις τους ήταν αρκετά επικίνδυνοι, όχι όμως και αποτελεσματικοί. Οι
φιλοξενούμενοι είχαν την εδαφική υπεροχή, χωρίς όμως να την αξιοποιήσουν. Στο
60' οπαδός των φιλοξενουμένων πέταξε πέτρα, που χτύπησε τον Καρακώστα, με
αποτέλεσμα να διακοπεί το παιχνίδι για δέκα λεπτά και να απειληθούν επεισόδια.

ΛΑΡΙΣΑ - ΕΘΝΙΚΟΣ ΑΣΤ. 2-2 Αιφνιδίασε ο Εθνικός Αστ. τη Λάρισα και σε διάστημα
δύο λεπτών πέτυχε δύο γκόλ, εκμεταλλευόμενος τα λάθη των αντίπαλων αμυντικών.
Η γηπεδούχος ομάδα αντέδρασε στο τελευταίο 20λεπτο και κατάφερε να ισοφαρίσει
σε 2-2.

ΤΡΙΚΑΛΑ - ΔΟΞΑ ΔΡ. 1-0 Κακοποίηση του ποδοσφαίου στα Τρίκαλα, όπου οι
γηπεδούχοι, περισσότερο τυχεροί, πήραν τελικά τη νίκη με γκολ του Ιορδανίδη,
δεκαπέντε λεπτά πριν από τη λήξη του αγώνα. Οι δύο ομάδες πρόσφεραν κακής
ποιότητας ποδοσφαιρικό θέαμα, προκαλώντας τις αποδοκιμασίες όσων
παρακολούθησαν τον αγώνα.

ΔΟΞΑ ΒΥΡ. - ΚΑΛΛΙΘΕΑ 1-0 Ανώτερη στο μεγαλύτερο διάστημα του αγώνα, η Δόξα
Βύρωνα εκμεταλλεύτηκε την πολύ άσχημη απόδοση της Καλλιθέας και έφτασε δίκαια
στη νίκη με 1-0. Οι γηπεδούχοι περισσότερο προσεκτικοί, μετά την επιτυχία του
γκολ, κατάφεραν να κρατήσουν μακριά από την εστία του Μαλιαρίτση τούς
επιθετικούς των φιλοξενουμένων.

ΠΑΝΑΡΓΕΙΑΚΟΣ - ΛΥΚΟΙ 1-0 Με πολλούς νέους παίκτες στη σύνθεσή του ο
Παναργειακός κατάφερε να κάμψει την αντίσταση των Λύκων, που παρουσιάστηκαν
ιδιαίτερα δυνατοί σ' αυτό το παιχνίδι. Οι φιλοξενούμενοι μόλις στο 2' είχαν
δοκάρι με τον Οικονομίδη σε σουτ από 25μ. Το μοναδικό γκολ του αγώνα πέτυχε
στο 9'ο Μούρο.

ΚΑΣΤΟΡΙΑ - ΚΑΡΔΙΤΣΑ 1-2 Η αποβολή του Παντόπουλου, με δεύτερη κίτρινη κάρτα,
έκανε τη διαφορά ανάμεσα στην Καστοριά και την Καρδίτσα. Οι φιλοξενούμενοι
εκμεταλλεύτηκαν την αριθμητική τους υπεροχή και έφτασαν δίκαια στη νίκη, ενώ
θα πρέπει να σημειωθεί ότι στο 84' ο Εβίντι είχε σουτ στο δοκάρι των γηπεδούχων.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16042O071</ED>
<ID>
ID:135605

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O07&aa=1</URL></REF>


Article

<CATEGORY>vin10</CATEGORY>

 <H2>Δ'ΕΘΝΙΚΗ
</H2><H2>Ξέφυγε ο Τηλυκράτης ­ Στην κορυφή ο Κιλκισιακός
</H2>
«ΑΕΡΑ» τριών βαθμών απέκτησε ο Τηλυκράτης (3-0 τον Αστέρα Περ.) στον 4ο όμιλο,
ενώ ο Κιλκισιακός (3-0 τον Ορφέα Ξάνθης) «πάτησε» την κορυφή του 6ου ομίλου,
μετά τα αποτελέσματα της χθεσινής 18ης αγωνιστικής του πρωταθλήματος της Δ' Εθνικής.

Ο πρωτοπόρος του 1ου ομίλου Αχαρναϊκός, έκανε επίδειξη ισχύος (10-0) κόντρα
στη Λήμνο και ο Ατρόμητος παρέμεινε σε απόσταση «βολής» νικώντας εκτός έδρας
με 5-3 την Κω.

Το Αγερσανί Νάξου (2ος όμιλος) επικράτησε με 1-0 του Μοσχάτου και ξέφυγε με 5
βαθμούς από τη Σύρο (0-0 με τον Ατσαλένιο), ενώ η Αχαϊκή (2-1 τον Ατρόμητο
Παν.) έμεινε μόνη στην πρώτη θέση του 3ου ομίλου, αφού η Πάτρα σκόνταψε (1-1)
στον Αστέρα Αμαλιάδας.

Η Κρύα Βρύση (5ος όμιλος) παρά την απώλεια βαθμών (0-0 με τον Αλμωπό Αριδαίας)
διατήρησε τη διαφορά ασφαλείας (6 β.) από τον Ηρακλή Χάλκης (0-0 με τα Γιαννιτσά).

Τα αποτελέσματα της 18ης αγωνιστικής και οι βαθμολογίες των ομίλων:

1ος όμιλος: Κως - Ατρόμητος Αθ. 3-5, Καλυμνιακός - Φωστήρας 2-1,
Χαϊδάρι - Πολυκράτης 1-1, Ηλυσιακός - Άρης Πετρ. 2-1, Άρης Αρχ. - Χίος 2-1,
Καρλόβασι - Αγ. Παρασκευή 0-1, Αχαρναϊκός - Λήμνος 10-0, Ολυμπιακός Λ. -
Ακράτητος 0-1. Ρεπό: Αήττητος Σπ.

Η ΒΑΘΜΟΛΟΓΙΑ: Αχαρναϊκός 44, Ατρόμητος Αθ. 43, Φωστήρας 35, Ακράτητος
34, Χαϊδάρι 33, Άρης Πετρ. 32, Αγ. Παρασκευή 29, Αήττητος Σπ. 25, Ολυμπιακός
Λ. 23, Ηλυσιακός 23, Πολυκράτης 20, Καλυμνιακός 19, Κως 18, Άρης Αρχ. 17, Χίος
9, Καρλόβασι 4, Λήμνος 3.

2ος όμιλος: Αγερσανί Ν. - Μοσχάτο 1-0, Πύργος Κ.Χ. - Κεχαγιάς 4-1,
Ασπρόπυργος - Χαλκίδα 1-3, Αστέρας Περ. - Ηρόδοτος 0-0, Κισσαμικός - Χαλκηδόνα
1-1, Επαμεινώνδας Λ. - Χανιά 0-3, Ατσαλένιος - Σύρος 0-0, Απόλλων Ερ. -
Ολυμπιακός Λ. 2-1, Αστέρας Ιτ. - Μανδραϊκός 2-0.

Η ΒΑΘΜΟΛΟΓΙΑ: Αγερσανί Ν. 43, Σύρος 38, Χαλκίδα 35, Ασπρόπυργος 34,
Ατσαλένιος 33, Χανιά 32, Αστέρας Ιτ. 30, Μανδραϊκός 27, Απόλλων Ερ. 27,
Ολυμπιακός Λ. 25, Χαλκηδόνα 24, Επαμεινώνδας Λ. 23, Αστέρας Περ. 22, Μοσχάτο
18, Ηρόδοτος 16, Πύργος Κ.Χ. 14, Κισσαμικός 10, Κεχαγιάς 0.

*** Ο Ηρόδοτος έχει δύο μηδενισμούς και -2 βαθμούς.

3ος όμιλος: Εθνικός Π. - Λεωνίδιο 1-0, Παλληξουριακός - Πέλοπας Κ. 1-2,
Τέλλος Αγρ. - Οδυσσέας Ν. 3-1, Πάτρα - Αστέρας Αμαλ. 1-1, Αστέρας Βλαχ. -
Μυστράς 1-1, Απόλλων Καλ. - Ευρώτας Ελ. 2-1, Αίας Γαστ. - Ελαιόφυτο 0-1,
Αχαϊκή - Ατρόμητος Παν. 2-1, Ζάκυνθος - Αχιλλέας Π. 2-1.

Η ΒΑΘΜΟΛΟΓΙΑ: Αχαϊκή 41, Πάτρα 39, Ζάκυνθος 37, Πέλοπας Κ. 35, Ευρώτας
Ελ. 34, Απόλλων Καλ. 32, Αστέρας Αμαλ. 29, Αστέρας Βλαχ. 27, Ελαιόφυτο 27,
Λεωνίδιο 24, Ατρόμητος Παν. 21, Οδυσσέας Ν. 20, Αχιλλέας Πατρ. 19, Τέλλος
Άγρας 19, Εθνικός Πατρ. 19, Παλληξουριακός 18, Μυστράς 17.

4ος όμιλος: Ρήγας Φερ. - Βελούχι 2-0, Μετέωρα - Αχιλλέας Φ. 1-0,
Θεσπρωτός - Καρδίτσα 2-0, Ατρόμητος Π. - Ολυμπιακός Ανθ. 0-0, Αγ. Ματθαίος -
Ηρακλής Σοφ. 2-1, Σκουφάς Κομπ. - Όλυμπος Κερκ. 1-0, Λαμία - Σκιάθος 4-1,
Τηλυκράτης - Αστέρας Περ. 3-0, Ηρακλής Καρδ. - Ολυμπιακός Π. 0-1.

Η ΒΑΘΜΟΛΟΓΙΑ: Τηλυκράτης 36, Ηρακλής Σοφ. 33, Καρδίτσα 33, Λαμία 33,
Θεσπρωτός 31, Αγ. Ματθαίος 29, Ολυμπιακός Π. 28, Αχιλλέας Φαρσ. 27, Βελούχι
27, Ρήγας Φερ. 26, Σκιάθος 23, Μετέωρα 22, Ατρόμητος Παλ. 21, Ολυμπιακός Ανθ.
20, Όλυμπος Κερκ. 17, Ηρακλής Καρδ. 16, Σκουφάς Κομπ. 14, Αστέρας Παρ. 8.

5ος όμιλος: Φίλιππος Μελ. - Γράμμος Μαυρ. 1-2, Ηρακλής Λαρ. -
Καμβουνιακός 1-1, Καμπανιακός - Δράση Τσ. 5-0, Αλμωπός Αρ. - Απόλλων Κρ.Βρ.
0-0, Άρης Παλαιφ. - Ηρακλής Πτολ. 0-1, Εθνικός Κατ. - Μελιτέας Μελ. 2-0,
Ηρακλής Χ. - Γιαννιτσά 0-0, Κολινδρός - Ποσειδώνας Ν.Π. 1-2, Γρεβενά -
Κουφάλια 2-1.

Η ΒΑΘΜΟΛΟΓΙΑ: Απόλλων Κρ.Βρ. 44, Ηρακλής Χ. 38, Εθνικός Κατ. 34,
Ηρακλής Λαρ. 33, Ποσειδώνας Ν.Π. 33, Πτολεμαΐδα 32, Κουφάλια 29, Άρης Παλαιφ.
26, Γιαννιτσά 26, Γράμμος Μαυρ. 25, Γρεβενά 24, Καμπανιακός 24, Αλμωπός Αρ.
22, Καμβουνιακός 21, Δράση Τσ. 12, Φίλιππος Μελ. 9, Μελιτέας Μελ. 8, Κολινδρός 0.

6ος όμιλος: Απόλλων Μαυρ. - Κορδελιό 1-3, Νέο Πετρίτσι - Μουδανιά 0-2,
Νέα Αμισός - Νιγρίτα 4-0, Σαμοθράκη - Πόντιοι Ροδ. 0-1, Νεάπολη - Αγ.
Αθανάσιος 3-1, Λαγκαδάς - Άρης Παλαιοχ. 1-2, Πανθρακικός - Νέα Πέραμος 4-1,
Νέστος Χρ. - Πανδραμαϊκός 1-0, Κιλκισιακός - Ορφέας Ξ. 3-0.

Η ΒΑΘΜΟΛΟΓΙΑ: Κιλκισιακός 44, Αγ. Αθανάσιος 42, Νεάπολη 38, Πόντιοι
Ροδ. 37, Κορδελιό 37, Πανθρακικός 32, Πανδραμαϊκός 30, Μουδανιά 27, Άρης
Παλαιοχ. 26, Νέο Πετρίτσι 24, Νέα Αμισός 24, Νέστος Χρυσ. 23, Σαμοθράκη 22,
Ορφέας Ξ. 21, Νέα Πέραμος 14, Απόλλων Μαυρ. 7, Λαγκαδάς 5, Νιγρίτα 4..

*** Η Νιγρίτα έχει δύο μηδενισμούς και -2 βαθμούς.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16042O072</ED>
<ID>
ID:135652

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O07&aa=2</URL></REF>


Article

<CATEGORY>vin10</CATEGORY>

 <H5>ΤΡΙΤΟ «Χ» ΓΙΑ ΤΟΝ... ΕΞΟΡΙΣΜΕΝΟ ΙΩΝΙΚΟ
</H5><H2>Τιμωρία σημαίνει ισοπαλία
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

ΝΑΥΠΛΙΟ

ΤΡΙΤΗ ισοπαλία σε ισάριθμους αγώνες τιμωρίας συμπλήρωσε ο Ιωνικός. Αυτήν τη
φορά οι τυπικά γηπεδούχοι στο γήπεδο του Ναυπλίου παίκτες του Γιάτσεκ Γκμοχ,
ισοφάρισαν τον Απόλλωνα σε 1-1 τρία λεπτά πριν από το τέλος του αγώνα.

Ο Ιωνικός πλήρωσε, λοιπόν, ακριβά, τα επεισόδια που έγιναν στα ματς με τον
Ολυμπιακό και την πέτρα στον Μιχόπουλο, στον αγώνα με τον ΠΑΟΚ, αφού σε τρεις
αγώνες πήρε ισάριθμους βαθμούς. Η ομάδα του Γιάτσεκ Γκμοχ αυτήν τη στιγμή
κάνει «κοιλιά», όπως όλες άλλωστε οι ομάδες της «αλεπούς» αυτή την περίοδο. Οι
παίκτες του ανέλαβαν στο ματς την πρωτοβουλία από την πρώτη στιγμή αλλά είχαν
ατυχία, ενώ βρήκαν απέναντί τους και τον καλό χθες Κώστα Χαλκιά.

Ο Απόλλων αγωνίστηκε πολύ έξυπνα. Κλειστή άμυνα και γρήγορες αντεπιθέσεις. Το
κόλπο έπιασε και για τρία μόλις λεπτά έχασε τη νίκη. Οι φιλοξενούμενοι στην
πρώτη τους επίθεση άνοιξαν το σκορ. Ήταν στο 10'. Ο Ντικουμέ με κεφαλιά έδωσε
στον Τάτση, αυτός στον Π. Κωνσταντινίδη και ο τελευταίος με πλασέ σημείωσε το
0-1. Ο Ιωνικός συνέχιζε να πιέζει, αλλά και να χάνει ευκαιρίες. Στο 16' σουτ
του Φρούσου απέκρουσε ο Χαλκιάς, στο 22' σουτ του Δεληγιάννη πάλι έδιωξε ο
Χαλκιάς και το ίδιο έγινε στο 36' και το 45'. Την πρώτη φορά σε σουτ του
Μπρούστερ και τη δεύτερη σε σουτ φάουλ του Αφάς. Στο δεύτερο ημίχρονο και ενώ
ο Ιωνικός πίεζε ο Δαμίγος (64') βρέθηκε μόνος και πλάσαρε... πάνω στον
Πουρλιοτόπουλο. Τρία λεπτά αργότερα (67') σε κεφαλιά του Ξανθόπουλου η μπάλα
χτύπησε στο οριζόντιο δοκάρι και στο 79' αποβλήθηκε με δεύτερη κίτρινη ο
Τάτσης. 
Έτσι φτάσαμε στο 87' όταν ο άριστος μέχρι εκείνο το σημείο Χαλκιάς έκανε
τραγικό λάθος και ο Ιωνικός ισοφάρισε. 
Ο Παχατουρίδης σέντραρε, ο Χαλκιάς έκανε άστοχη έξοδο και ο Καλύκας με κεφαλιά
ισοφάρισε (1-1). Καλή ήταν η διαιτησία του Γιάννη Αμπελάκια, παρά τα παράπονα
των δύο ομάδων.

Σακελλαρίδης και Ξανθόπουλος έφυγαν ισόπαλοι από το Ναύπλιο

ΟΙ ΠΡΟΠΟΝΗΤΕΣ

Με τον διαιτητή Αμπελάκια τα είχαν οι δύο προπονητές μετά το τέλος του αγώνα..

Ο Γιάτσεκ Γκμοχ διαμαρτυρήθηκε γιατί ο διαιτητής δεν κράτησε περισσότερη
καθυστέρηση και συμπλήρωσε: 
«Το κάθε ημίχρονο διήρκεσε 25'. Αναγκαστήκαμε να πιέσουμε αφού δεχθήκαμε γκολ
από λάθος της άμυνας. 
Ο Απόλλων έπαιξε άμυνα και μόνο έκανε κάποιες αντεπιθέσεις. Αυτό είναι το
παιχνίδι του. Η ομάδα μου αυτή την περίοδο δεν έχει ρέντα, αλλά το καλό είναι
ότι δεν χάνουμε. Ο Γολγοθάς τελείωσε και είμαστε ακόμα μέσα στον στόχο μας. Θα
πάρουμε τους βαθμούς που χάσαμε σε άλλους αγώνες που δεν θα το περιμένει
κανείς». Ο Τάις Λίμπρεχτς διαμαρτυρήθηκε για την αποβολή του Τάτση: «Το
ποδόσφαιρο είναι παιχνίδι με πάθος, αλλιώς να πάμε στην εκκλησία. Ο Τάτσης
διαμαρτυρήθηκε για ένα φάουλ και ο διαιτητής τον απέβαλε. Για όγδοη φορά η
ομάδα τελειώνει ματς με 10 παίκτες. Είναι σύμπτωση αυτό; Μπορώ να ελέγξω την
ομάδα μου, όχι όμως και το ελληνικό ποδόσφαιρο. Εμείς χάσαμε την ευκαιρία με
τον Δαμίγο να τελειώσουμε το παιχνίδι και τελικά χάσαμε δύο βαθμούς από λάθος
του Χαλκιά!».

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16042O081</ED>
<ID>
ID:135606

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O08&aa=1</URL></REF>


Article

<CATEGORY>vin10</CATEGORY>

 <H5>ΤΟ ΘΕΑΜΑ ΑΠΟΥΣΙΑΖΕ ΑΠΟ ΤΟΝ ΒΥΡΩΝΑ,
</H5><H2>Γκολ και τέλος
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

Ο Αλέκος Κακλαμάνος είχε ραντεβού με το γκολ στο φινάλε

ΣΕ... ΝΕΚΡΟ χρόνο «αναστήθηκε» χθες ο Αθηναϊκός. Και συγκεκριμένα με τη
συμπλήρωση του ενενηκοστού λεπτού. Ο Κουμπής πάσαρε δεξιά στον Μούτα, σέντραρε
ο «Γερμανός», σηκώθηκε ο Κακλαμάνος, στάθηκε λίγο στον αέρα, κεφαλιά, άγαλμα
έμεινε ο τερματοφύλακας Κόλεφ, η μπάλα στα δίχτυα της Προοδευτικής. 
Έτσι νίκησε χθες στον Βύρωνα η ομάδα του Στάθη Σταθόπουλου την ομάδα του Νίκου
Καρούλια (1-0). Όμως:

Τόσο ο Αθηναϊκός όσο και η Προοδευτική δικαίωσαν απόλυτα χθες όλους αυτούς που
υποστηρίζουν ότι το πρωτάθλημα πρέπει να γίνεται με 14 το πολύ ομάδες. 
Αυτό που έπαιξαν δεν ήταν ποδόσφαιρο. Κάτι άλλο ναί, γιατί ο κόσμος δεν είδε
τίποτα. 
Ή μάλλον είδε τον Αθηναϊκό να μη μπορεί ν' αλλάξει μια μπαλιά, να τρέχει
άσκοπα στο γήπεδο και να κάνει συνεχώς λάθη και την Προοδευτική να προσπαθεί
με μαχητικό, πολύ δυνατό, έως σκληρό, παιχνίδι να καταστρέφει τα πάντα, μπας
και της «κάτσει» η ισοπαλία. 
Άμυνα, άμυνα, άμυνα, άντε και κάνα σουτ προς τα νταμάρια, δεν ήταν δυνατόν ν'
αντέξει. Και δεν άντεξε, έστω και στο 90' της αναμέτρησης, χρόνος που πονάει.

Μπάλα, λοιπόν, δεν είδαμε στον Βύρωνα. 
Ο Αθηναϊκός σπάνια περνούσε από τις διαχωριστικές γραμμές (δύο ζώνες) της
Προοδευτικής. Παίκτης που να τον ηρεμούσε δεν υπήρχε, ο Κακλαμάνος με την
μπάλα στα πόδια τα εκάνε συνέχεια μούσκεμα, ο Κουμπής προσπαθούσε να βάλει
τάξη, αλλά χωρίς επιτυχία, κι έτσι οι γηπεδούχοι δεν προκάλεσαν κανένα πανικό
στην περιοχή της Προοδευτικής. 
Μια φορά μόνο, στο 67', έφθασαν κοντά στο γκολ με τους Κουμπή, Κακλαμάνο και
μία ακόμη στο 86' όταν από τα 11 βήματα δεν μπόρεσαν και πάλι να αξιοποιήσουν
το αυστηρό πέναλτι που καταλόγισε ο διαιτητής σε σπώξιμο εκτός φάσης του
Κακλαμάνου από τον Καλουγκαρίτα (ο Κόλεφ απέκρουσε το σουτ του Σιδηρόπουλου).
Από την άλλη πλευρά, η ομάδα του Κορυδαλλού έπαιξε για την ισοπαλία. 
Ειδικότερα στο δεύτερο ημίχρονο ακολούθησε τακτική «κλεφτοπολέμου», αλλά ο
Αλμανίδης ήταν μόνος και αβοήθητος μπροστά και όσες φορές σούταρε από
απόσταση, έστειλε την μπάλα στα ύψη. 
Όλη η Προοδευτική ταμπουρώθηκε γύρω από τον τερματοφύλακά της και είναι κρίμα
που δεν ανοίχθηκε, καθώς φαινόταν πιο ορεξάτη, πιο δυνατή και γρήγορη.

Από τον Αθηναϊκό, που νίκησε, πάντως, δίκαια, ο Κακλαμάνος διεκδικεί (μόνο για
το πολύτιμο γκολ) τον τίτλο του κορυφαίου, ενώ διακρίθηκαν και οι Κουμπής,
Μούτας, Θεοδωρόπουλος. 
Από την Προοδευτική, καλύτεροι ήταν οι Κόλεφ, Γούτης, Καλουγκαρίτα, Κρητικός.
Καλή ήταν η διαιτησία του Καλύβα.

ΟΙ ΠΡΟΠΟΝΗΤΕΣ

Όταν ένα παιχνίδι κρίνεται στο 90', συνήθως οι προπονητές είναι λιγομίλητοι.
Έτσι παρουσιάστηκαν και οι τεχνικοί Στάθης Σταθόπουλος και Νίκος Καρούλιας,
μετά τον αγώνα Αθηναϊκού - Προοδευτικής. Είπαν:

ΣΤΑΘΟΠΟΥΛΟΣ: Ήταν οριακό το παιχνίδι σήμερα για τον Αθηναϊκό. Στο πρώτο
ημίχρονο δεν παίχθηκε ποδόσφαιρο, αλλά κάπως βελτιώθηκε η κατάσταση στο
δεύτερο. Μπράβο στους παίκτες μου, που μετά την απώλεια του πέναλτι, βρήκαν το
κουράγιο και κυνήγησαν το γκολ.

ΚΑΡΟΥΛΙΑΣ: Έγινε δυνατό και άτεχνο παιχνίδι, που το κέρδισε ο πιο
τυχερός. Ο αγώνας κρίθηκε στο 90' κι αυτό μας κόστισε περισσότερο.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16042O091</ED>
<ID>
ID:135607

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O09&aa=1</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2><H2>Τα προχθεσινά αποτελέσματα
</H2>
1η: Ουράνιο φως (Λιάκος) 25-23. Πάουερ 39. Τρίτος, Τάκης Τσάμπιον. Δίδυμο
2Χ6=38. Φορκάστ 2Χ6=66.

2η: Ντόκτορ δε μπεστ (Ζευγώλης) 25-18. Μπλου Μπόι 15. Τρίτος, Δαμιανός. Δίδυμο
1Χ7=38. Φορκάστ 1Χ7=55. Σύνθετο 2Χ1=92. Συν-Διδ 2Χ6Χ1Χ7=185. Trio 1Χ4Χ7=136.
Tri cast 1Χ7Χ4=373.

3η: Λαομήδεια (Ζευγώλης) 31-23. Μάτζικ 57. Δίδυμο 2Χ6=251. Φορκάστ 6Χ2=440.
Σύνθετο 1Χ6=80. Συν-Διδ 1Χ7Χ2Χ6=1.730.

4η: Ηροφών (Ξυνός) 28-18. Φλάινγκ Γκας 15. Τρίτος, Έιντζελ. Δίδυμο 3Χ8=60.
Φορκάστ 3Χ8=100. Σύνθετο 6Χ3=124. Συν-Διδ. 2Χ6Χ3Χ8=1.961. Trio 1Χ3Χ8=25. Tri
cast 3Χ8Χ1=197.

5η: Μαύρος Υάκινθος (Φίλιππος) 139-48. Καστελλόριζο 21. Τρίτος, Ντιστρόγιερ.
Δίδυμο 5Χ7=273. Φορκάστ 7Χ5=684. Σύνθετο 3Χ7=369. Συν-Διδ. 3Χ8Χ5Χ7=2.571. Trio
5Χ7Χ8=918. Tri cast 7Χ5Χ8=8.416. (Διαγράφτηκε ο ίππος 1, Δημοκράτης).

6η: Σούπερ Κράουν (Λιάκος) 17-13. Νάπο 20. Δίδυμο 1Χ2=39. Φορκάστ 1Χ2=58.
Σύνθετο 7Χ1=222. Συν-Διδ. 5Χ7Χ1Χ2=1.542.

7η: Φλας εν γουίνερ (Σταύρου) 26-12. Στρονγκ Νίκος 13. Δίδυμο 1Χ6=36. Φορκάστ
1Χ6=70. Σύνθετο 1Χ1=45. Συν-Διδ. 1Χ2Χ1Χ6=134.

8η: Σάρα Βον (Ν. Βαλακούδουνας) 39-14. Χίος Μπόυ 23. Δίδυμο 2Χ5=84. Φορκάστ
5Χ2=153. Σύνθετο 1Χ5=103. Συν-Διδ. 1Χ6Χ2Χ5=337. (Διαγράφτηκε ο ίππος 4, Σπιντ Φάιαρ).

9η: Σιλβερίνο (Σωτηρόπουλος) 31-18. Κλιφ Χόουπ 34. Τρίτος, Δημόφιλος. Δίδυμο
1Χ7=54. Φορκάστ 1Χ7=85. Σύνθετο 5Χ1=121. Συν-Διδ. 2Χ5Χ1Χ7=583. Trio 1Χ5Χ7=505.
Tri cast 1Χ7Χ5=2.529.

10η: Ανμπίτα Μπολ (Αλέξης) 19-11. Σκάρλετ 14. Δίδυμο 4Χ5=33. Φορκάστ 4Χ5=55.
Σύνθετο 1Χ4=64. Συν-Διδ. 1Χ7Χ4Χ5=164.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16042O092</ED>
<ID>
ID:135653

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O09&aa=2</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Στο σημερινό πρόγραμμα, Trio και Tri-Cast δεν θα διεξαχθούν στην τέταρτη (4η)
και ένατη (9η) ιπποδρομία.

ΠΡΩΤΗ ΙΠΠΟΔΡΟΜΙΑ

Ώρα 3.00, 1.000 μέτρα

1. ΑΡΓΕΑΣ 58 Σωτηρόπουλος&#0097

2. ΑΡΙΣΤΟΒΟΥΛΟΣ 58 Ξυνός&#0096

3. ΒΟΗΜΟΥΝΔΟΣ 58 Ντίνος&#0094

4. ΓΟΥΪΝΤ 58 Λιάκος&#0091

5. ΘΕΡΒΑΝΤΕΣ 58 Δούκας&#0093

6. ΚΙΝΓΚ ΔΗΜΗΤΡΙΟΣ 58 Χατζηγεωργίου&#0092

7. ΛΕΥΤΕΡΑΚΑΣ 58 Δημητσάνης&#0098

8. ΝΙΚ ΠΟΛΟ 58 Νίκος.&#0095

­ Υπόδ.: ΛΕΥΤΕΡΑΚΑΣ - ΑΡΓΕΑΣ (Βοημούνδος).

ΔΕΥΤΕΡΗ ΙΠΠΟΔΡΟΜΙΑ

Ώρα 3.30, 1.000 μέτρα

1. ΜΠΙΛ ΤΟΝΥ 58 Δημητσάνης&#0096

2. ΝΤΕΜΠΟΝΑΙΡ 57,5 Σωτηρόπουλος&#0098

3. ΠΡΕΝΣ ΤΖΟΥΝΙΟΡ 57 Λιάκος&#0091

4. ΦΑΣΙΟΝΑΜΠΟΛ ΓΟΥΕΪ 57 Σταύρου&#0092

5. ΒΕΝΟΥΣ ΣΤΑΡ 56,5 Νάκος&#0099

6. ΜΑΝΑΓΡΟΣ 56,5 Αλέξης&#0094

7. ΝΕΓΚΡΑΟ 56 Τσεργάς&#00910

8. ΓΕΡΑΜΑΝΗΣ ΤΖΟΥΝΙΟΡ 55,5 Ξυνός&#0093

9. ΠΑΝΤΕΛΑΚΟΣ 55 Φίλιππος&#0097

10. ΠΥΡΙΝΟΣ ΔΡΟΜΟΣ 55 Νίκος&#0095

­ Υπόδ.: ΜΑΝΑΓΡΟΣ - ΠΑΝΤΕΛΑΚΟΣ (Ντεμποναίρ).

ΤΡΙΤΗ ΙΠΠΟΔΡΟΜΙΑ

Ώρα 4.00, 1.000 μέτρα

1. ΘΕΡΑΠΕΥΤΗΣ 58 Μπάμπης&#0097

2. ΡΑΦΑΗΛ 58 Λιάκος&#0095

3. ΡΟΥΑΓΙΑΛ ΝΤΑΝΣΕΡ 58 Γεωργίου&#0096

4. ΤΖΙΜ ΜΠΟΫ 58 Ντίνος&#0093

5. ΦΟΝ ΕΠΑΜΕΙΝΩΝΔΑΣ 58 Ζευγώλης.&#0091

6. ΑΝΑΣΤΑΣΙΟΣ ΦΟΥΣΚ 57,5 Φίλιππος&#0094

7. ΣΑΡΩΝΙΚ ΣΟΝΓΚ 57,5 Σταύρου&#0092

8. ΜΙΚΡΟΣ ΜΠΑΪΡΑΧΤΑΡΗΣ 57,5 Π. Φορτετσσαν.&#0098

­ Υπόδ.: Ρ. ΝΤΑΝΣΕΡ - ΣΑΡ. ΓΟΥΪΝΤ (Αναστ. Φουσκ).

ΤΕΤΑΡΤΗ ΙΠΠΟΔΡΟΜΙΑ

Ώρα 4.30, 1.400 μέτρα

1. ΔΡΟΣΟΥΛΙΤΗΣ 58 Νίκος&#0092

2. ΟΜΑΡ ΑΛ ΧΑΓΙΑΜ 55 Ζευγώλης&#0095

3. ΠΑΥΣΙΛΥΠΟΣ 5 Νάκος&#0096

4. ΑΝΤΑΙΟΣ 54,5 Δημητσάνης&#0091

5. ΓΙΟΣΩΝΑΣ 54 Σκιαδόπουλος&#0094

6. ΗΡΩΔΗΣ 54 Ξυνός&#0097

7. ΜΙΚΡΟΣ ΗΡΩΑΣ 54 Γεωργίου&#0093

­ Υπόδ.: ΗΡΩΔΗΣ - ΑΝΤΑΙΟΣ (Γιόσωνας).

ΠΕΜΠΤΗ ΙΠΠΟΔΡΟΜΙΑ

Ώρα 5.00, 1.400 μέτρα

1. ΖΩΓΡΑΦΙΑ 58,5 Ξυνός&#0097

2. ΑΝΙΚΗΤΗ 52 Δούκας&#0098

3. ΑΓΓΕΛΑ ΜΟΥ 51,5 Σκιαδόπουλος&#0096

4. ΜΙΣΤΕΡ ΝΙΚΟΣ 51,5 Δημητσάνης&#0099

5. ΜΙΣ ΑΡΤΕΜΙΣ 49,5 Τσεργάς&#0094

6. ΖΑΝ ΠΩΛ ΜΑΡΑ 49,5 Γεωργίου&#0093

7. ΚΑΠΕΤΑΝ ΑΡΤΕΜΗΣ 49 Κουτσούκος&#0091

8. ΦΡΑΝΣΟΥΑ 47,5 Σγούρος&#0095

9. ΑΚΡΙΒΟΣ 47 Μ. Καμούτση&#0092

* Οι ίπποι 7-9 είναι ομόσταβλοι.

­ Υποδ.: ΣΤΑΒΛΟΣ - ΖΑΝ ΠΩΛ ΜΑΡΑ (Αγγέλα Μου).

ΕΚΤΗ ΙΠΠΟΔΡΟΜΙΑ

Ώρα 5.30, 1.400 μέτρα

1. ΦΙΛΙΑ 61,5 Γεωργίου&#0092

2. ΚΤΗΣΙΠΠΟΣ 56,5 Καζαντζίδης&#0093

3. ΜΕΣΟΓΕΙΟΣ 57 Βασιλειάδης&#0094

4. ΔΑΜΟΚΛΕΙΑ 55 Νάκος&#0097

5. ΠΛΩΤΑΡΧΗΣ 52,5 Ξυνός&#0095

6. ΑΣΤΡΑΠΗ 52 Μανώλης&#0091

7. ΤΡΙΑΝΤΑΦΥΛΛΙΑ 50 Ν.Βαλακούδουνας&#0098

8. ΤΡΩΑΔΑ 49 Κουτσούκος&#0099

9. ΦΙΝΤΟ 48 Δάλαρης&#0096

­ Υπόδ.: ΚΤΗΣΙΠΠΟΣ - ΠΛΩΤΑΡΧΗΣ (Φίντο).

ΕΒΔΟΜΗ ΙΠΠΟΔΡΟΜΙΑ

Ώρα 6.00, 1.400 μέτρα

1. ΑΝΤΩΝΥ ΔΕ ΓΚΡΕΗΤ 58 Σωτηρόπουλος&#0097

2. ΜΠΙΓΚ ΤΣΗΦ 57,5 Σταύρου&#0099

3. ΚΑΝΤΑΡΑ 56,5 Φίλιππος&#0093

4. ΛΕΪΝΤΥ ΒΙΡΓΙΝΙΑ 56,5 Καραμάνογλου&#0091

5. ΜΕΓΑΣ ΔΗΜΗΤΡΙΟΣ 55,5 Κουτσούκος&#0092

6. ΘΑΝΤΕΡ ΘΑΪΣ 56 Μπάμπης&#0096

7. ΜΠΡΑΪΑΝ 55 Γεωργίου&#0094

8. ΖΟΓΚΛΕΡ 54 Σκιαδόπουλος&#00910

9. ΝΟΥΡ ΕΛ ΝΤΙΝ 52 Δημητσάνης&#0095

10. ΥΠΕΡΗΦΑΝΕΙΑ 52 Ξυνός&#0098

­ Υπόδ.: ΑΝΤ. ΔΕ ΓΚΡΕΗΤ - Μ. ΔΗΜΗΤΡΙΟΣ (Καντάρα).

ΟΓΔΟΗ ΙΠΠΟΔΡΟΜΙΑ

Ώρα 6.30, 1.400 μέτρα

1. ΦΤΕΡΟΠΟΔΑΡΟΣ ΘΕΟΣ 58 Σωτηρόπουλος&#0097

2. ΝΙΤ ΤΣΑΠΤΕΡ 56,5 Σκιαδόπουλος&#0093

3. ΣΚΑΫ ΜΠΟΫ 52 Γεωργίου&#0095

4. ΣΟΦΑΓΙΑ 52 Μπάκος&#0091

5. ΑΛ ΖΙΛΖΑΛ 51,5 Δημητσάνης.&#0092

6. ΜΙΣΤΕΡ ΣΟΔΟΜΑ 51,5 Ν. Βαλακούδουνας&#0096

7. ΙΠΠΟΤΟΥΡ ΝΙΟΥΚΛΙΑΡ 51 Τσεργάς&#0098

8. ΧΑΡΑΚΟΣ 51 Μανώλης&#0094

­ ΖΗΛΙΑΡΑ 51 Κουτσούκος&#0099

* Ο ίππος ΖΗΛΙΑΡΑ τρέχει εκτός στοιχήματος.

­ Υπόδ.: ΙΠΠΟΤ. ΝΙΟΥΚΛΙΑΡ - ΦΤΕΡ. ΘΕΟΣ (Σκάυ Μπόυ).

ΕΝΑΤΗ ΙΠΠΟΔΡΟΜΙΑ

Ώρα 7.00, 1.800 μέτρα

1. ΓΟΥΒΕΛΗ 59,5 Γεωργίου&#0092

2. ΑΜΙΡΑΛΑΪ 59 Ξυνός&#0096

3. ΣΑΝΤΟ ΧΑΛΑΡΗΣ 58 Σκιαδόπουλος&#0094

4. ΒΕΡΓΩ 56,5 Ζευγώλης&#0095

5. ΕΛΑ ΓΑΥΡΕ ΜΟΥ 56 Δημητσάνης&#0091

6. ΚΑΠΕΤΑΝ ΧΡΗΣΤΑΡΑΣ 53,5 Ξυνός&#0093

7. ΦΩΤΙΩΝ 47 Μ. Καμούτση.&#0097

­ Υπόδ.: ΚΑΠ. ΧΡΗΣΤΑΡΑΣ - ΕΛΑ ΓΑΥΡΕ ΜΟΥ (Βεργώ).

­ Δύο αουτσάιντερ: ΥΠΕΡΗΦΑΝΕΙΑ (7η) - ΑΛ ΖΙΛΖΑΛ (8η).

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16042O093</ED>
<ID>
ID:135688

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O09&aa=3</URL></REF>


Article

<CATEGORY>vin10</CATEGORY>

 <H5>Η ΕΛΛΑΔΑ ΚΟΝΤΡΑ ΣΤΙΣ ΝΟΡΒΗΓΙΑ, ΓΕΩΡΓΙΑ, ΛΕΤΟΝΙΑ, ΣΛΟΒΕΝΙΑ ΚΑΙ ΑΛΒΑΝΙΑ ΓΙΑ ΤΟ
ΕΥΡΩ - 2000
</H5><H5>ΓΕΩΡΓΙΑ
</H5><H5>ΝΟΡΒΗΓΙΑ
</H5><H5>ΑΛΒΑΝΙΑ
</H5><H5>ΣΛΟΒΕΝΙΑ
</H5><H5>ΛΕΤΟΝΙΑ
</H5><H5>Τρεις όμιλοι - φωτιά
</H5><H2>Κλήρωσε... ελπίδες
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

ΓΑΝΔΗ

ΣΕ ΚΑΛΑ νερά θα πλεύσει η Εθνική μας προς το 2000, με τη στήριξη βέβαια και
ενός προπονητή που επί δύο ημέρες τώρα αναζητούσαν ως αντικαταστάτη του Κώστα
Πολυχρονίου οι υπεύθυνοι της ελληνικής αποστολής στη Γάνδη (Σ. Αλημίσης, Β.
Γκαγκάτσης, Τ. Αδριάς και Θ. Θεοδωρίδης).

Στον β' όμιλο και με ομάδες όπως οι Νορβηγία, Γεωργία, Λετονία, Σλοβενία και
Αλβανία, η Ελλάδα μπορεί ακόμη να κατακτήσει και την πρώτη θέση, ενώ στην
εσχάτη των περιπτώσεων την καλύτερη δεύτερη και στους εννέα ομίλους.

Στην κοινή συνέντευξη Τύπου, οι εκπρόσωποι των έξι χωρών του ομίλου μας
εξέφρασαν την ικανοποίησή τους αλλά ταυτόχρονα Αλβανοί, Σλοβένοι και Λετονοί
θεώρησαν τις ομάδες τους ως αουτσάιντερ του γκρουπ. 
Ο Τ. Αδριάς (πρόεδρος της τεχνικής επιτροπής της ΕΠΟ) δήλωσε ότι: «Πρόκειται
για έναν όμιλο ισορροπημένο, καθώς για την Ελλάδα θα μπορούσε να είναι πολύ
πιο δύσκολος, όπως συνέβη σε άλλους ομίλους. 
Αναγνωρίζουμε τη δυναμικότητα των αντιπάλων μας και βέβαια χωρίς προγνωστικά
θα δείξουμε στον αγωνιστικό χώρο ότι η Ελλάδα και θέλει και μπορεί να πάρει το
εισιτήριο στα τελικά».

Ο πρόεδρος της ΕΠΟ Σ. Αλημίσης χαρακτήρισε την κλήρωση θετική, ενώ τόνισε ότι
«με έναν καλό προπονητή, που ελπίζω ότι θα έχουμε μέσα σε δέκα ημέρες, η
Ελλάδα σίγουρα θα έχει τη δυνατότητα να φτάσει στα τελικά του 2000».

Για το θέμα του προπονητή, που ήταν κυρίαρχο στοιχείο των επαφών στη Γάνδη, ο
γενικός γραμματέας της ΕΠΟ Β. Γκαγκάτσης είπε ότι: «Δεν μπορούσε να γίνει
καλύτερη κλήρωση και ελπίζουμε ότι ο νέος προπονητής, που σύντομα θα
ανακοινωθεί το όνομά του, θα έχει τη δυνατότητα να οδηγήσει την ομάδα μας στην
τελική φάση».

Τέλος, ο Θ. Θεοδωρίδης, υπεύθυνος διεθνών σχέσεων της ΕΠΟ, δήλωσε πως «αυτή τη
στιγμή προέχουν οι καλές σχέσεις με την ΟΥΕΦΑ και τις ξένες ομοσπονδίες γιατί
η Ελλάδα πρέπει να βγει στο ξέφωτο και να δείξει ότι στον τομέα αυτό μπορεί να
συναγωνιστεί άλλες ομοσπονδίες.

Θα πρέπει να σημειωθεί ότι οι αγώνες των ομίλων θα έχουν καθορισμένες
ημερομηνίες, όπως στα προκριματικά του Μουντιάλ.

Η καινοτομία της ΟΥΕΦΑ γι' αυτή τη διοργάνωση προβλέπει αγώνες Σάββατο ή
Κυριακή και Τρίτη ή Τετάρτη.

Πιο συγκεκριμένα, οι ημερομηνίες που καθορίστηκαν είναι οι εξής:

1998: 5 ή 6 Σεπτεμβρίου, 10 ή 11 Οκτωβρίου 13 ή 14 Οκτωβρίου.

1999: 27 ή 28 Μαρτίου, 30 ή 31 Μαρτίου, 5 ή 6 Ιουνίου, 8 ή 9 Ιουνίου, 4 ή 5
Σεπτεμβρίου, 7 ή 8 Σεπτεμβρίου, 9 ή 10 Οκτωβρίου.

Οι αγώνες πλέι οφ ανάμεσα στις οκτώ ομάδες που θα τερματίσουν στη δεύτερη θέση
(η δεύτερη καλύτερη προκρίνεται απευθείας) θα διεξαχθούν στις 13 ή 14
Νοεμβρίου και 17 Νοεμβρίου.

Όπως γίνεται κατανοητό η Ελλάδα που ανήκει σε όμιλο με έξι ομάδες θα δώσει
δέκα παιχνίδια, με αποτέλεσμα οι καθορισμένες ημερομηνίες να ανατρέπουν τα
μέχρι σήμερα προγράμματα των κληρώσεων της πρώτης εθνικής κατηγορίας, αλλά και
πρόσθετα για πρώτη φορά η Εθνική μας να δώσει σε μία εβδομάδα δύο παιχνίδια
(τέσσερις φορές).

Η Ελλάδα όμως με την κλήρωση σε όμιλο έξι ομάδων θα βγει ενισχυμένη
οικονομικά, και από το ταμείο της ΟΥΕΦΑ. Η τελευταία θα ενισχύσει τις
ομοσπονδίες που συμμετέχουν σε ομίλους των έξι ομάδων με συνολικό ποσό 8 εκατ.
ελβετικών φράγκων.

Πληροφορίες για το επίμαχο θέμα των τηλεοπτικών δικαιωμάτων των αγώνων της
Εθνικής αναφέρουν ότι στο συμβόλαιο που έχει υπογράψει η ΟΥΕΦΑ με την
προηγούμενη διοίκηση της ΕΠΟ περιλαμβάνει και την οψιόν, με την οποία
παρατείνεται ο χρόνος αποκλειστικότητας των αγώνων της Ελλάδας στο εξωτερικό
για δύο χρόνια έστω και αν απορρίφθηκε στην προηγούμενη πρόταση που πρόσφατα
υποβλήθηκε από την γερμανικών συμφερόντων εταιρεία στη νέα διοίκηση της ΕΠΟ. Η
πρόσφατη αυτή βελτιωμένη πρόταση θα ίσχυε μόνο εφόσον θα είχε υπογραφεί πριν
από την κλήρωση. Μένει στην ΕΠΟ να εξετάσει το συγκεκριμένο συμβόλαιο.

Ποδοσφαιρική Ομοσπονδία

Έτος ιδρύσεως: 1990

Μέλος ΟΥΕΦΑ: 1992

Μέλος ΦΙΦΑ: 1992

Πρόεδρος: Νόνταρ Αχαλκάτσι

Προπονητής: Κιπιάνι

Αγώνες με Ελλάδα:

Στα ευρωπαϊκά πρωταθλήματα: Μία συμμετοχή, 10 αγώνες (5 νίκες, 5 ήττες,
τέρμ. 14-13).

Ρόστερ: Ντεβάντζε, Ζόιντζε, Γκουντουσαούρι, Γκουγιαμπίντζε, Ρεβιτσβίλι,
Κουντίνοφ, Τσχαντάτζε, Μπεράντζε, Σέλα, Τσιχράτζε, Γκογκικαϊσβίλι, Ιναλισβίλι,
Νεμσάντζε, Τσκιτισβίλι, Γιαμαράουλι, Α. Αρβελάντζε, Ρ. Αρβελάντζε, Κετσπάγια,
Νικλάτζε, Κιζιλασβίλι, Σ. Αρβελάντζε, Γκογκρίκιαμι, Λομπιανίτζε, Κιλασόνια,
Ματσαβαριάνι, Γκουρούλι, Καβελασβίλι, Τζικαριάνι, Γιανάσια.

Ποδοσφαιρική Ομοσπονδία

Έτος ιδρύσεως: 1902

Μέλος ΟΥΕΦΑ: 1954

Μέλος ΦΙΦΑ: 1908

Πρόεδρος: Περ Ραβν Όμτναλ

Προπονητής: Ε. Όλσεν

Αγώνες με Ελλάδα: Δύο (μία νίκη, μία ισοπαλία, τερμ. 4-2)

Στα ευρωπαϊκά πρωταθλήματα: 10 συμμετοχές, 62 αγώνες (13 νίκες, 13
ισοπαλίες, 36 ήττες, τέρμ. 65-108).

Ρόστερ: Γκρόντας, Τόρστεβεντ, Λίκεν, Ε. Γιόνσεν, Ρ. Γιόνσεν, Πέντερσεν,
Μπεργκ, Μπιορνεμπάι, Ρ. Νίλσεν, Γ. Φλο, Χάλε, Μίκλαντ, Μπόχινεν, Τ. Φλο,
Ρούσφελντ, Φιόρτοφτ, Ρεκντάλ, Γιάκομπσεν, Μπρεντεσέτερ, Χάλαντ, Λίντερσεν,
Ινγκεμπρίγκσεν, Λεονάρντσεν, Φρίγκαρντ, Σομπάκεν, Άασε, Μπράτμπακ.

Ποδοσφαιρική Ομοσπονδία

Έτος ιδρύσεως: 1930

Μέλος ΟΥΕΦΑ: 1954

Μέλος ΦΙΦΑ: 1932

Πρόεδρος: Μίκο Παπαδοπολι

Προπονητής: Α. Χαφίζι

Αγώνες με Ελλάδα: Έξι (δύο νίκες, δύο ισοπαλίες, δύο ήττες, τέρμ. 5-5)

Στα ευρωπαϊκά πρωταθλήματα: 10 συμμετοχές, 44 αγώνες (6 νίκες, 6
ισοπαλίες, 32 ήττες, τέρμ. 27-93).

Ρόστερ: Στρακόσια, Μπάνο, Κόλα, Μέμα, Ζμιγιάνι, Σούλκου, Ντέμα,
Ξιούμπα, Βάτα, Κατσάι, Λεκμπέλο, Κούστα, Μπέλα, Φορτούζι, Μάλκο, Μπόζγκο,
Νταλίπι, Κόλα, Ράκλι, Αμπάζι, Πάνο, Μπούσι, Ντεμολάρι, Πρένγκα, Ντόστι,
Μιλόρι, Σέου, Ζάλα, Ναλμπάνι.

Ποδοσφαιρική Ομοσπονδία

Έτος ιδρύσεως: 1920

Μέλος ΟΥΕΦΑ: 1992

Μέλος ΦΙΦΑ: 1993

Πρόεδρος: Ζαβρλ Ρούντολφ

Προπονητής: Ζεντένικ

Αγώνες με Ελλάδα: Δύο (δύο νίκες, τέρμ. 5-0)

Στα ευρωπαϊκά πρωταθλήματα: Μία συμμετοχή, 10 αγώνες (3 νίκες, 2
ισοπαλίες, 5 ήττες).

Ρόστερ: Μπόσκοβιτς, Σιμεούνοβιτς, Ζούπαν, Γκάλιτς, Κρίζαν, Ενγκλάρο,
Μιλάνιτς, Πόλισακ, Γιερμάνις, Κατάνετς, Ζούλιτς, Κόκολ, Νόβακ, Μπενεντέιτσιτς,
Ουντόβιτς, Ζίνταν, Τσέι, Ζάχοβιτς, Γκλίχα, Φλόριαντσιτς, Μπινκόφσκι, Μπετσάι,
Τσβκιλ, Ρουντόνια, Σκάπερ, Βαλεντίντσιτς.

Ποδοσφαιρική Ομοσπονδία

Έτος ιδρύσεως: 1921

Μέλος ΟΥΕΦΑ: 1992

Μέλος ΦΙΦΑ: 1922

Πρόεδρος: Τζούντις Ίντρικσονς

Προπονητής: Ρ. Τσοασβίλι

Αγώνες με Ελλάδα: -

Στα ευρωπαϊκά πρωταθλήματα: Μία συμμετοχή, 10 αγώνες.

Ρόστερ: Καραβάγιεβς, Λαϊζάνς, Τρόιτσκι, Ασταφγίεβς, Σπρόγκις,
Ζέμλινσκι, Σεβλιακόφ, Μπλεϊντέλις, Ν. Στεπάνοφ, Ιβάνοφς, Β. Στεπάνοφ,
Μπλαγκοναντεϊντίν, Λομπάνιοφ, Ζεϊμπέρλινς, Μιλέφσκις, Ρίμκους, Μπάμπιτσεφ,
Γκλάζοφς, Μόνιακ, Σεμένοφ, Ζακρεσέφσκις, Τεπόλοφς, Καρασαούσκας, Μικούτσκι,
Σράντο, Μπούλντερς, Γιελισέγιεφ, Μπούτκους, Στόλτσερς.

ΟΜΙΛΟΙ-φωτιά χαρακτηρίζονται οι πρώτος, τέταρτος και πέμπτος, καθώς πολύ
δυνατές ομάδες καλούνται να αναμετρηθούν διεκδικώντας την είσοδό τους στα
τελικά του Ευρω-2000.

Αίσθηση προκάλεσε το γεγονός ότι Γιουγκοσλαβια, Κροατία και Σκόπια
συμπεριλήφθηκαν στον 8ο όμιλο.

Οι εννέα όμιλοι:

1ος: Ιταλία, Δανία, Ελβετία, Ουαλία, Λευκορωσία.

2ος: Νορβηγία, Ελλάδα, Γεωργία, Λετονία, Σλοβενία, Αλβανία.

3ος: Γερμανία, Τουρκία, Φινλανδία, Β. Ιρλανδία, Μολδαβία.

4ος: Ρωσία, Γαλλία, Ουκρανία, Ισλανδία, Αρμενία, Ανδόρα.

5ος: Αγγλία, Βουλγαρία, Σουηδία, Πολωνία, Λουξεμβούργο.

6ος: Ισπανία, Αυστρία, Ισραήλ, Κύπρος, Σαν Μαρίνο.

7ος: Ρουμανία, Πορτογαλία, Σλοβακία, Ουγγαρία, Λιχτενστάιν, Αζερμπαϊτζάν.

8ος: Γιουγκοσλαβία, Κροατία, Ιρλανδία, FYROM, Μάλτα.

9ος: Σκωτία, Τσεχία, Λιθουανία, Βοσνία, Νησιά Φερόε, Εσθονία.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16042O101</ED>
<ID>
ID:135586

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O10&aa=1</URL></REF>


Article

<CATEGORY>vin10</CATEGORY>

 <H2>Επεισόδια στη Λευκωσία
</H2>
ΠΕΝΤΕ ΦΙΛΑΘΛΟΙ τραυματίστηκαν στην Κύπρο, κατά τη διάρκεια σοβαρών επεισοδίων
που σημειώθηκαν μεταξύ οπαδών της Ομόνοιας και του Απόλλωνα, μετά τη λήξη του
μεταξύ τους αγώνα στο Μακάρειο Στάδιο. Στα επεισόδια, τα οποία επεκτάθηκαν και
έξω από το Στάδιο, ενεπλάκησαν περίπου 200 άτομα. Η Αστυνομία συνέλαβε δύο άτομα.

*** Επίσης σοβαρά επεισόδια σημειώθηκαν στη Λευκωσία, μετά τη λήξη του
αγώνα μπάσκετ ΑΠΟΕΛ-Α.Ε. Λεμεσού. Όπως ανακοίνωσε η Αστυνομία, λίγο πριν από
το τέλος της συνάντησης οπαδοί της ΑΕΛ, κρατώντας ξύλα και πέτρες, βγήκαν από
το γήπεδο και επιτέθηκαν εναντίον αστυνομικών και φιλάθλων του ΑΠΟΕΛ. Οι
συγκρούσεις πήραν έκταση μετά το τέλος του παιχνιδιού με αποτέλεσμα να
τραυματιστούν δύο αστυνομικοί και ένας πολίτης.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16042O102</ED>
<ID>
ID:135639

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O10&aa=2</URL></REF>


Article

<CATEGORY>vin10</CATEGORY>

 <H5></H5><H5>«Όχι» του Φαν Γκάαλ
</H5><H5>Καταγγελία
</H5><H2>Εμπιστευτικά
</H2>
Πρόταση να αναλάβει την εθνική ομάδα της Ολλανδίας δέχτηκε ο Λουίς Φαν Γκάαλ,
σύμφωνα με δημοσίευμα της «Ελ Μούντο Ντεπορτίβο». Η ισπανική εφημερίδα
σημειώνει πως η ολλανδική ομοσπονδία πρότεινε στον κόουτς της Μπάρτσα να
αναλάβει την εθνική ομάδα μετά τους αγώνες του Μουντιάλ, αλλά ο τελευταίος δεν δέχτηκε.

* Περισσότεροι από 100 φίλαθλοι τραυματίστηκαν στο Κατοβίτσε, κατά τη διάρκεια
επεισοδίων που προκλήθηκαν σε τουρνουά ποδοσφαίρου, σε σάλα. Τα επεισόδια
ξεκίνησαν όταν οι αστυνομικοί προσπάθησαν να χωρίσουν τους οπαδούς των οκτώ
ομάδων που θα λάμβαναν μέρος στο τουρνουά.

* Με απόλυση κινδυνεύει ο Γκρέιαμ Σούνες, αν η Μπενφίκα δεν καταφέρει να
τερματίσει τουλάχιστον στη δεύτερη θέση του πορτογαλικού πρωταθλήματος,
εξασφαλίζοντας τη συμμετοχή της στο Τσάμπιονς Λιγκ. 
Εκπρόσωποι της ημιεπαγγελματικής ομάδας Ντάρλινγκτον κατήγγειλαν στην αγγλική
ομοσπονδία πως η επίσης ημιεπαγγελματική ομάδα Σόλιχαλ Μπόραφ έδωσε χρήματα
στον διαιτητή Τζον Ρόμπινσον για να την ευνοήσει σε αγώνα του Κυπέλλου
«Μίντλαντ». Η ομοσπονδία ξεκίνησε ήδη έρευνες, απαγορεύοντας ταυτόχρονα στον
Ρόμπινσον να διευθύνει αγώνες.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16042O103</ED>
<ID>
ID:135678

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O10&aa=3</URL></REF>


Article

<CATEGORY>vin10</CATEGORY>

 <H5>ΙΤΑΛΙΑ
</H5><H2>Η Μπάρι 1-0 την αήττητη Ίντερ
</H2>
Η ΜΠΑΡΙ πέτυχε τη μεγαλύτερη φετινή έκπληξη στο Καμπιονάτο νικώντας 1-0 την
πρωτοπόρο και μέχρι χθες αήττητη στην έδρα της Ίντερ. 
Το γκολ που έκρινε τη συνάντηση πέτυχε ο Νοτιοαφρικανός Φιλ Μασίνγκα, ο οποίος
εκμεταλλεύτηκε λάθος του τερματοφύλακα της Ίντερ, Τζιανλούκα Παλιούκα. 
Αξιοσημειώτο το γεγονός ότι ο Ρονάλντο δεν κατάφερε για πέμπτο συνεχόμενο
αγώνα να δει δίχτυα.

Μετά την ήττα των «νερατζούρι», η Γιουβέντους πλησίασε τους πρωτοπόρους στον
έναν βαθμό, νικώντας 3-1 εκτός έδρας την Μπολώνια. 
Οι ποδοσφαιριστές της Γιούβε δεν τέθηκαν αντιμέτωποι με τον πρώην αρχηγό τους,
Ρομπέρττο Μπάτζιο, καθώς ο τελευταίος αρνήθηκε να καθίσει στον πάγκο και
εγκατέλειψε την αποστολή της Μπολώνια, το Σάββατο βράδυ.

Αναλυτικά τα αποτελέσματα: 
Αταλάντα-Ουντινέζε 1-1 (Γκάλο 9'-Μπίρχοφ 49'). Μπολώνια-Γιουβέντους 1-3
(Κολιβάνοφ 90'-Ινζάγκι 9', 19', Ντελ Πιέρο 59'). Φιορεντίνα-Λάτσιο 1-3 (Κόις
28'-Μπόκσιτς 31', Ραμπάουντι 78', Νέντβεντ 86'). Ίντερ-Μπάρι 0-1 (Μασίνγκα
77'). Λάτσε-Σαμπντόρια 1-3 (Ρόσι 90'-Μοντέλα 12', 51', Σινιόρι 77').
Νάπολι-Μπρέσια 0-3 (Πίρλο 12', Κοζμίνσκι 52', Ντιάνα 90'). Ρόμα-Πιασέντζα 1-1
(Αλντάιρ 6', Ραστέλι 86'). Βιτσέντζα-Έμπολι 1-0 (Πουίζο 88'). Πάρμα-Μίλαν 3-1
(Κιέζα 31',74', Μπάτζιο 43'-Γκαντζ 70').

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16042O104</ED>
<ID>
ID:135703

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O10&aa=4</URL></REF>


Article

<CATEGORY>vin10</CATEGORY>

 <H5>ΑΓΓΛΙΑ
</H5><H2>Πρωταγωνιστές Σίρερ, Κετσπάγια
</H2>
ΑΛΑΝ Σίρερ και Τιμούρ Κετσπάγια αναδείχτηκαν πρωταγωνιστές στο «Σεν Τζέιμς
Πάρκ» οδηγώντας τη Νιούκαστλ στη νίκη (2-1) επί της Μπόλτον.

Ο πρώτος επανεμφανίστηκε στους αγωνιστικούς χώρους για πρώτη φορά μετά έξι
μήνες, ενώ ο Γεωργιανός πρώην άσος της ΑΕΚ πέτυχε το νικητήριο γκολ των
«ανθρακωρύχων» στην εκπνοή του αγώνα, μετά ασίστ του Σίρερ. 
Στο ίδιο παιχνίδι ο Μπαρνς, που άνοιξε το σκορ για τους γηπεδούχους, έφτασε τα
200 γκολ στη σπουδαία καριέρα του.

Εντυπωσιακός ο Σκωτσέζος Κέβιν Γκάλαχερ, σημείωσε χατ τρικ οδηγώντας την
Μπλάκμπερν στην επιβλητική νίκη με 5-0 επί της Άστον Βίλα.

Αναλυτικά τα αποτελέσματα:

Μπάρνσλεϊ-Κρύσταλ Πάλας 1-0 (Γουόρντ 26'). Μπλάκμπερν-Άστον Βίλα 5-0
(Σέργουντ 21', Γκάλαχερ 29', 54', 68', Ριπλέι 81'). Κόβεντρι-Άρσεναλ 2-2
(Γουίλαν 21', Ντάμπλιν 66'με πέναλτι-Μπέργκαμπ 50', Ανελκά 57'). Λιντς-Σέφιλντ
Γουένζντεϊ 1-2 (Πέμπριντζ 63'αυτογκόλ,-Νιούσαμ 51', Μπουθ 83').
Λέστερ-Λίβερπουλ 0-0. Νιούκαστλ-Μπόλτον 2-1 (Μπαρνς 6', Κετσπάγια 90'-Μπλέικ
72'). Τότεναμ-Γουεστ Χαμ 1-0 (Κλίνζμαν 7'). Γουίμπλεντον-Ντέρμπι 0-0.
Έβερτον-Τσέλσι 3-1 (Σπιντ 39', Φέργκιουσον 62', Ντουμπερί 83'αυτογκόλ-Φλο 37').

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16042O105</ED>
<ID>
ID:135719

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O10&aa=5</URL></REF>


Article

<CATEGORY>vin10</CATEGORY>

 <H2>Μίκλαντ: Θα παίξω το ρόλο του κατασκόπου
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

ΤΙΜΟΥΡ Κετσπάγια, Έρικ Μίκλαντ, Φραν Στράντλι, Φώτης Στρακόσια και πολλοί
ακόμα ποδοσφαιριστές, που έχουν δώσει το δικό τους χρώμα στο ελληνικό
πρωτάθλημα, θα τεθούν αντίπαλοι των Ελλήνων διεθνών στον δρόμο που οδηγεί στα
τελικά του Ευρω-2000.

Η χθεσινή κλήρωση θεωρείται ιδανική, αλλά ταυτόχρονα και... παραπλανητική,
καθώς ομάδες όπως η Γεωργία αν υποτιμηθούν μπορούν να κάνουν τη ζημιά.

Με την άποψη αυτή συμφωνούν και οι... προσεχείς αντίπαλοι της εθνικής μας
ομάδας, Νορβηγοί Στράντλι και Μίκλαντ.

Φρανκ Στράντλι: «Στον όμιλό μας έχουμε τρεις καλές ομάδες. Τη Νορβηγία, τη
Γεωργία και την Ελλάδα. Η κλήρωση είναι αρκετά δύσκολη αλλά είμαι πεπεισμένος
ότι η Νορβηγία θα έρθει πρώτη. Έρικ Μίκλαντ: «Ο όμιλος είναι δύσκολος. Θα
είναι διασκεδαστικό να αντιμετωπίσω Έλληνες με τους οποίους παίζω στο
πρωτάθλημα. Δεν ξέρω αν τελικώς θα είμαι στην αποστολή της Νορβηγίας μετά το
Μουντιάλ γιατί σκέφτομαι να σταματήσω. Θα παίξω ρόλο κατασκόπου για την ομάδα
μου», τόνισε χαμογελώντας ο βραχύσωμος άσος και συμπλήρωσε: «Πολύ δυνατό
συγκρότημα η Γεωργία, την έχουμε αντιμετωπίσει στο Όσλο και τη νικήσαμε 1-0
αλλά μας δημιούργησε πολλά προβλήματα. Έχει ορισμένους εξαιρετικούς παίκτες».

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16042O111</ED>
<ID>
ID:135587

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O11&aa=1</URL></REF>


Article

<CATEGORY>vin10</CATEGORY>

 <H5>ΜΑΛΑΔΕΝΗΣ ΚΑΙ ΜΠΑΤΙΣΤΑ ΟΔΗΓΗΣΑΝ ΤΗΝ ΠΡΩΤΟΠΟΡΟ ΣΕ ΕΥΚΟΛΗ ΕΠΙΤΥΧΙΑ ΕΠΙ ΤΟΥ ΠΑΟΚ
</H5><H2>Σούπερ ΑΕΚ με νέο δίδυμο
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Οι απουσίες δεν έκοψαν τη φόρα της ΑΕΚ. Οι Καλλιτζάκης, Μπατίστα, Μαλαδένης
και Κωστένογλου έκαναν καλά τη δουλειά τους

ΕΛΛΙΠΗΣ η ΑΕΚ είπατε; Δίχως Ντέμη - Σαβέβσκι; Και Κωστή - Μαρτσέλο -
Μαχαιρίδη; Ε, και λοιπόν; Τρία γκολ έριξε διά περιπάτου στον ΠΑΟΚ, ήταν στις
δυνατότητές της να βάλει περισσότερα και αν κάποιος αδικείται από το τελικό
σκορ (3-0) είναι η ίδια!

Τα ανωτέρω δείχνουν τουλάχιστον παράξενα για όσους δεν είδαν το χθεσινό
(υποτιθέμενο) ντέρμπι. Η ΑΕΚ, με σύνθεση πειραματική, τους παίκτες να
αγωνίζονται σε θέσεις «άγνωστες» και τον Ντουμιτρίου να ρισκάρει, αλλά (ξανά!)
να δικαιώνεται, ήταν κλάσεις ανώτερη από τον ΠΑΟΚ. Η ομάδα του Αναστασιάδη, με
πολύ κόσμο στο πλευρό της, στάθηκε στις ελλείψεις της ΑΕΚ σε κέντρο ή επίθεση,
ωστόσο τα όπλα που έριξε στη μάχη ο τεχνικός δεν απείλησαν καν.

Επτά (!) χαφ είχε ο ΠΑΟΚ, «όλα τα γούστα» όμως γίνονταν από την ΑΕΚ... Ο
Κασάπης, σούπερ προωθημένος (στην άμυνα έμεινε ο Καραγιάννης), έκανε μεστή
εμφάνιση, βοηθώντας σε πολλούς τομείς, ο Κατσαβός - Γκρέταρσον είχαν θαυμαστή
αλληλοκάλυψη σε ρόλο αμυντικών χαφ, ενώ μπροστά, το τρίο Σέμπουε - Μαλαδένη -
Μπατίστα δεν παιζόταν! Ο Λιβεριανός, μπαλαδόρος και ταχύς, πείθει για τη
χρησιμότητά του, ο Μαλαδένης με δύο γκολ δικαιώνει πρώτα τον εαυτό του (άντε,
να γίνει επιτέλους το καλό ξεκίνημα...) και ο Μπατίστα ήταν ο παίκτης ηγέτης!
Οδηγός προς τη νίκη-θρίαμβο. 
Ποιοι δεν τράβηξαν; Όσοι έμειναν στον... πάγκο ή ήταν τραυματίες και βρέθηκαν
στην κερκίδα και ο κόσμος στις εξέδρες (με τον Βασίλη Δημητριάδη να κάνει
παρέα στον Δημήτρη Χατζηχρήστο στη σκεπαστή!) παραληρούσε απολαμβάνοντας την
απίθανη εμφάνιση. Νωρίς, ουδείς τολμούσε να σκεφτεί τέτοια εξέλιξη και αρκετοί
αναρωτιόντουσαν «αν θα παίξει ο Νικολαΐδης». 
Ο Ντέμης, κόντρα στις προβλέψεις, ήταν στον πάγκο, ωστόσο δεν μπήκε. Αρκέστηκε
σε πανηγυρισμούς ή οδηγίες (προς τον Γκρέταρσον, φυσικά κατόπιν εντολών του Ντουμιτρίου...).

ΤΑ ΓΚΟΛ

Στο 17', Σέμπουε - Μπατίστα «έκρυψαν την μπάλα», αποδέκτης ο Μαλαδένης, σουτ
και 1-0.

*** Το 2-0 έγινε στο 57', φάουλ ο Κοπιτσής, άλμα στο.... Θεό ο Μπατίστα,
κεφαλιά και 2-0. Γκολ κρίσιμο, αφού ο ΠΑΟΚ τότε ανέβαινε.

*** Το 3-0 ήρθε στο 90'. Σέντρα-διαβήτη ο Κασάπης και ο Μαλαδένης
(ποδοσφαιριστής ικανός να παίξει παντού!) με απευθείας σουτ έβαλε τις βάσεις
για τη μονιμοποίησή του.

Η ΑΕΚ είχε πληθώρα ευκαιριών. Και αν πρόσεχαν οι επιθετικοί, το σκορ θα
έπαιρνε διαστάσεις. Όσο για τον ΠΑΟΚ, δυο φορές απείλησε με γκολ, τη μία όμως
ο Ατματσίδης φώναξε «παρών» στο σουτ του Καπετανόπουλου και την άλλη ο
σπρίντερ Κωστένογλου έδιωξε σε κόρνερ σουτ του Κόβατς.

ΚΑΛΟΣ

Η διαιτησία του Στράτου Παπουτσέλη πολύ καλή. Απέβαλε με δεύτερη κίτρινη (78')
τον Καπετανόπουλο (σωστά) και με κόκκινη τον Ζαγοράκη (στο 88', διότι όντας
τελευταίος ανέτρεψε από πίσω τον επελαύνοντα Μαλαδένη). Αν του ξέφυγαν μια -
δυο φάσεις, μικρή σημασία έχει. Και το αξιοπρόσεκτο, αυτή τη φορά, σε φάση
καρμπόν με την περυσινή (Ίβιτς - Καλλιτζάκης) αποφάσισε σωστά! Τι του έτυχε
χθες; Φάουλ του Ολιβάρες στον Σέμπουε, σχεδόν στην γραμμή της περιοχής.
Έτρεξε, έτρεξε, αλλά αντιστάθηκε στον πειρασμό και αποφάσισε φάουλ. Στιγμή,
αναμφίβολα δύσκολη, μάλλον όμως είναι γραφτό να του βγαίνουν τέτοιες φάσεις.

Συμπερασματικά, με το χθεσινό 3-0 (και την απόδοση!), η ΑΕΚ πείθει για την
πληρότητά της, φαντάζει φαβορί για τον τίτλο και ικανή να ξεπερνά τις
δυσκολίες. Όταν με το καλό επιστρέφουν οι τραυματίες, η μάχη θα γίνεται για
την ενδεκάδα!

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16042O121</ED>
<ID>
ID:135588

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O12&aa=1</URL></REF>


Article

<CATEGORY>vin10</CATEGORY>

 <H5>ΝΤΟΥΜΙΤΡΙΟΥ
</H5><H2>Αν χάναμε θα ήταν λύση ο Ντέμης
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Ντουμιτρίου: Περιχαρής

«ΜΕΛΙ» έσταζε ο προπονητής της ΑΕΚ Ντουμίτρου Ντουμιτρίου για τους παίκτες
του. Ο Ρουμάνος τεχνικός δήλωσε: «Οι ποδοσφαιριστές του ΠΑΟΚ έκαναν λάθος αν
σκέφτηκαν ότι το παιχνίδι θα ήταν εύκολο, με τις απουσίες της ΑΕΚ. Όταν είδαν
ότι είμαστε αποφασισμένοι, δεν μπορούσαν να διώξουν αυτή τη σκέψη. Παρά τις
τροποποιήσεις που έκανα στην ενδεκάδα, οι παίκτες μου μπήκαν δυνατά στο
παιχνίδι. Μπορώ να βασιστώ και σε άλλους ποδοσφαιριστές. Θα είναι πολύ δύσκολο
να επιλέξω τους 11 βασικούς για τη συνέχεια. Η διαιτησία ήταν σωστή, ενώ το
κοινό μας απέδειξε, για άλλη μια φορά, ότι έχει άμεση εφαρμογή με την ομάδα».

Ο Ντουμιτρίου μίλησε και για την απρόσμενη ένταξη του Νικολαΐδη στην 18άδα: «Ο
Ντέμης θα αποτελούσε λύση για τη χειρότερη περίπτωση, δηλαδή αν έχανε η ομάδα.
Κατάλαβε και ο ίδιος ότι η ομάδα βρισκόταν σε δύσκολη θέση και εξέφρασε την
επιθυμία να βοηθήσει. Μακάρι να είχα κι άλλους παίκτες με τον χαρακτήρα που
έχει ο Ντέμης», συμπλήρωσε ο Ρουμάνος προπονητής.

Την ανωτερότητα της ΑΕΚ αναγνώρισε ο τεχνικός του ΠΑΟΚ Άγγελος Αναστασιάδης:
«Συγχαρητήρια στην ΑΕΚ που ήταν καλύτερη και νίκησε δίκαια. Στο πρώτο μέρος
ήμασταν κακοί, ενώ οι παίκτες της ΑΕΚ ήταν αποφασισμένοι. 
Στο δεύτερο μέρος, θα μπορούσαμε να αλλάξουμε τη ροή του αγώνα, όμως, ήρθε το
άλλο γκολ. Από 'κεί και πέρα, όλα όσα έγιναν ήταν υπέρ της ΑΕΚ. Δυστυχώς, δεν
κάναμε καλή εμφάνιση, όμως, χάσαμε ευκαιρίες. 
Είχα πει στους παίκτες μου ότι το παιχνίδι θα ήταν δύσκολο, ενώ αυτοί πετούσαν
στα σύννεφα και ήταν αισιόδοξοι. Ελπίζω αυτό το παιχνίδι να είναι μία κακή
παρένθεση», κατέληξε ο Αναστασιάδης.

Ο αρχηγός της ΑΕΚ Νίκος Κωστένογλου, σημείωσε: «Είναι σημαντικό που η ομάδα,
παρά τις ελλείψεις της, παίζει τέτοιο ποδόσφαιρο. Ελπίζω να υπάρξει συνέχεια»,
ενώ λίγο πιο δίπλα ο Άρναρ Γκρέταρσον μιλούσε για την πρόσφατη ενίσχυση της
ομάδας του: 
«Πριν από τα Χριστούγεννα ανησυχούσα, μήπως ποτέ βρεθούμε με τόσες απουσίες.
Όμως, ήρθαν τρεις πολύ καλοί παίκτες και η ομάδα ενισχύθηκε σημαντικά. Δεν
περίμενα να νικήσουμε τόσο εύκολα τον ΠΑΟΚ».

Ο διευθύνων σύμβουλος της ΠΑΕ ΑΕΚ Γιάννης Λεοντσινίδης είπε για το ματς: «Η
ομάδα έπαιξε φανταστικά. Το ευχάριστο, όμως, είναι ότι ο κόσμος με τη
συμπαράστασή του, δείχνει ότι αναγνωρίζει την προσπάθεια της διοίκησης».

«Τέλος καλό, όλα καλά», σημείωσε ο παρατηρητής του αγώνα κ. Φιλιππακόπουλος
για τα έκτροπα που δημιούργησαν οι οπαδοί του ΠΑΟΚ: «Τριάντα λεπτά πριν από
την έναρξη του αγώνα, οι οπαδοί του ΠΑΟΚ άρχισαν να σπάνε καθίσματα.
Ειδοποίησα τους παράγοντες της ομάδας να βάλουν κάποια τάξη. Ευτυχώς, όλα
είχαν αίσιο τέλος».

*** Κόπηκαν 22.129 εισιτήρια, ενώ εισπράχτηκαν 50.548.000 δραχμές.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16042O122</ED>
<ID>
ID:135640

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O12&aa=2</URL></REF>


Article

<CATEGORY>vin10</CATEGORY>

 <H5></H5><H5>Παρών και ο κατάσκοπος
</H5><H5></H5><H5>Με αυτοκίνητο στην 18άδα
</H5><H5>Η άποψη του Ν. Πανταζή
</H5><H5>Βοήθεια για το κόρνερ...
</H5><H2>Εμπιστευτικά
</H2>
Τον αγώνα ΑΕΚ - ΠΑΟΚ παρακολούθησε ο βοηθός προπονητή της Λοκομοτίβ Μόσχας,
Νικολάι Κουντίεφ, ο οποίος εντυπωσιάστηκε από τον κόσμο, ενώ ρωτούσε αν η ΑΕΚ
φορούσε κιτρινόμαυρα ή ασπρόμαυρα. Δήλωσε: «Δεν γνωρίζω πολλά για την ΑΕΚ και
θα την ξαναδώ σε δεκαπέντε μέρες. Η ομάδα μου έκανε δύο μεταγραφές, ενώ τώρα
προετοιμάζεται στην Ιταλία. Σε λίγες μέρες θα πάμε στο Ισραήλ, για να λάβουμε
μέρος σε τουρνουά.

Στις 3 μ.μ. έφτασε στο γήπεδο ο Ντέμης Νικολαΐδης με το αυτοκίνητό του, ενώ
στην 18άδα πήρε τη θέση του νεαρού Πάσχου. Ο άσος της ΑΕΚ έκανε σαν τρελός στα
γκολ της ομάδας του, αφού χοροπηδούσε και φίλαγε τους υπόλοιπους στον πάγκο.
Μάλιστα, σε αρκετές φάσεις έδινε οδηγίες στον Γκρέταρσον, αφού ο Ντουμιτρίου
δεν μιλάει αγγλικά.

Ο φυσικοθεραπευτής της ΑΕΚ Νίκος Πανταζής είπε για την κατάσταση του
Νικολαΐδη: «Μέρα με τη μέρα καλυτερεύει. Όμως, σε καμία περίπτωση δεν θα
εχρησιμοποιείτο, αφού δεν έχει γίνει εντελώς καλά».

Στο 22' της συνάντησης, σε κόρνερ που κέρδισε η ΑΕΚ, στη μεριά των οπαδών του
ΠΑΟΚ, ο Χάρης Κοπιτσής ζήτησε τη βοήθεια των δυνάμεων της Αστυνομίας, αφού τα
σπασμένα καθίσματα έπεφταν βροχή.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O13</CAT>
<ED>
Κωδικός άρθρου: A16042O131</ED>
<ID>
ID:135589

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O13&aa=1</URL></REF>


Article

<CATEGORY>vin10</CATEGORY>

 <H2>ΣΤΟΝ ΠΥΡΓΟ
</H2><H2>Κόλλησαν στο... χωράφι
</H2>
<AUTHOR>ΘΕΜΗΣ ΜΑΝΤΑΣ</AUTHOR>

ΠΥΡΓΟΣ. 
Του ανταποκριτή μας

ΠΑΝΗΛΕΙΑΚΟΣ και Καλαμάτα κόλλησαν στον κακό αγωνιστικό χώρο του γηπέδου του
Πύργου και το τελικό 1-1 κρίνεται δίκαιο, αν και οι γηπεδούχοι έχουν παράπονα
από την διαιτησία του, Χανιώτη κ. Τσαγγαράκη.

Ο αγωνιστικός χώρος έμοιαζε με χωράφι. Οι κινήσεις των ποδοσφαιριστών ήταν
δύσκολες, ενώ οι προσπάθειες με την μπάλα στα πόδια ακόμη δυσκολότερες. 
Το γεγονός επηρέασε περισσότερο την ομάδα του Πανηλειακού, που ήθελε να βγει
στην επίθεση και να δημιουργήσει προϋποθέσεις για επικίνδυνες καταστάσεις
μπροστά στην εστία του Κελπέκη.

Συγχρόνως, ο Μπάμπης Τεννές φρόντισε με τέσσερα μαν του μαν (Κουτσουρές στον
Μπάρνιακ, Κωστούλας στον Κυζερίδη, Μπλέτσας στον Τσεπάνοβιτς και Μπαχράμης
στον Νούσια) να εξουδετερώσει τα ατού του Πανηλειακού. Και τα κατάφερε. Στο
πρώτο ημίχρονο οι ποδοσφαιριστές των δύο ομάδων αναλώθηκαν σε προσωπικές
μονομαχίες στο χώρο του κέντρου. 
Στην επανάληψη, όλα κρίθηκαν στο πρώτο 20λεπτο. Οι γηπεδούχοι προηγήθηκαν με
τον Μπάρνιακ στο 59' για να ισοφαρίσει πέντε λεπτά αργότερα ο Μπούλεν.

Στο 75' οι φιλοξενούμενοι έμειναν με 10 παίκτες μετά την αποβολή του Κουτσουρέ
με δεύτερη κίτρινη κάρτα. Οι Πυργιώτες ζήτησαν κόκκινη και για τον Κελπέκη στο
84'. 
Ο γκολκίπερ της Καλαμάτας έδιωξε την μπάλα με το χέρι έξω από την περιοχή του,
όμως ο διαιτητής Τσαγγαράκης έδειξε να συνεχισθεί το παιχνίδι.

«Το αποτέλεσμα είναι δίκαιο. Καταφέραμε να πάρουμε βαθμό από μία ομάδα η οποία
τον τελευταίο καιρό έχει καλά αποτελέσματα. Όμως, ο δρόμος που έχουμε να
διανύσουμε είναι μεγάλος» τόνισε ο Μπάμπης Τεννές.

Ο Γιάννης Κυράστας επεσήμανε: «Ο βαρύς αγωνιστικός χώρος μάς επηρέασε. 
Όμως, τα πράγματα μπορούσαν να είναι διαφορετικά για εμάς, αν δεν είχαμε
δεχθεί το γκολ της ισοφάρισης σε μικρό χρονικό διάστημα από τη στιγμή του
δικού μας».

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O13</CAT>
<ED>
Κωδικός άρθρου: A16042O132</ED>
<ID>
ID:135641

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O13&aa=2</URL></REF>


Article

<CATEGORY>vin10</CATEGORY>

 <H2>Οι Κρητικοί πανηγυρίζουν, οι Ξανθιώτες φωνάζουν
</H2>
<AUTHOR>ΜΑΝΩΛΗΣ ΠΑΝΤΙΝΑΚΗΣ</AUTHOR>

Ο Μαρινάκης, παρά το ασφυκτικό μαρκάρισμα των αντιπάλων του, βρήκε τον δρόμο
προς τα δίχτυα

ΗΡΑΚΛΕΙΟ

ΣΤΟ ντέρμπι των ομάδων της περιφέρειας στο Ηράκλειο, ο ΟΦΗ υπερίσχυσε της
SKODA Ξάνθη με 2-1, αν και οι φιλοξενούμενοι έχουν έντονα παράπονα για τη
διαιτησία του Σερραίου Ναούμ Μιντιούρη.

Υποστηρίζουν οι Ξανθιώτες ότι το γκολ του Κυπαρίσση στο 65' κακώς ακυρώθηκε
αφού ο σκόρερ ήταν «σε καθαρή θέση» και «ο Λουτσιάνο παίχτηκε πολύ σκληρά».
Στην πρώτη περίπτωση, ο Κυπαρίσσης πέτυχε το γκολ από θέση οφσάιντ ύστερα από
υπόδειξη του βοηθού διαιτητή Παντελέρη από τη Χαλκιδική.

Όλα τούτα βέβαια διατυπώθηκαν διά στόματος Γιάννη Ματζουράκη, ο οποίος δεν
μπόρεσε να έχει θέση για τη φάση του πρώτου ημιχρόνου που ο Αναστασίου
ανατράπηκε από τον Άντζα και περιορίστηκε να πει ότι «θα το δούμε το βράδυ από
την τηλεόραση».

Εν πάση περιπτώσει, οι 1.700 φίλαθλοι που βρέθηκαν στο γήπεδο του ΟΦΗ
απόλαυσαν ένα ωραίο παιχνίδι, με φάσεις και στις δύο εστίες. Από την αρχή, η
Ξάνθη έδειξε ότι ήλθε στο Ηράκλειο για να «χτυπήσει» τον αγώνα. Έδειξε ένα
καλομονταρισμένο σύνολο που μπορεί σε οποιαδήποτε ομάδα να κάνει τη ζημιά.
Δικαιολογημένα λοιπόν βρίσκεται στα ψηλά σκαλοπάτια...».

Στο 32', το πλασέ του Αναστασίου στην κενή εστία έδιωξε την τελευταία στιγμή
σε κόρνερ ο Μπούτσεκ και στο 35' ο Χανιωτάκης έπεσε στα πόδια και άρπαξε την
μπάλα από τον Λουτσιάνο.

Μετά τις δύο ευκαιρίες με πρωταγωνιστές τους πορτιέρο των αντιπάλων, βγήκε μια
σέντρα στο 39' από αριστερά και ο αφύλακτος Μαρινάκης με δυνατό ευθύβολο σουτ
έγραψε το 1-0.

Από εδώ και μετά ο ΟΦΗ πάλεψε και για δεύτερο γκολ και η Ξάνθη για να
ισοφαρίσει. Στο 55' ορθά αποβλήθηκε με δεύτερη κίτρινη ο Μίτης που ξάπλωσε στο
χορτάρι τον Αντωνίου και στο 68' ο Δέδες απέναντι στον Μούτσεκ πλάσαρε στα
πόδια του.

Στο 85' ύστερα από συρτή σέντρα από δεξιά του Μαρινάκη η μπάλα έφτασε στον
Νιόπλια, που από κοντά με ωραίο σουτ διπλασίασε τα τέρματα για την ομάδα του (2-0).

Η Ξάνθη μείωσε στο 89': Το σουτ του Κυπαρίσση βρήκε το οριζόντιο δοκάρι και ο
Λουτσιάνο με κεφαλιά-ψαράκι έκανε το 2-1.

Ορθά ο Ματζουράκης και παίκτες της SKODA Ξάνθη διαμαρτυρήθηκαν στον διαιτητή
επειδή δεν κράτησε την προβλεπόμενη καθυστέρηση. Όχι όμως κι επειδή ακύρωσε το
γκολ του Κυπαρίσση.

Ο Γκέραρντ στο τέλος του αγώνα πάντως είπε ότι η ομάδα του είχε τύχη και
τόνισε ότι μετά το 2-0 κάποιοι παίκτες του «κορόιδευαν τον αντίπαλο». 
Οργισμένος λοιπόν, τους προειδοποίησε: «Είναι ντροπή γι' αυτούς. Δεν θα γίνουν
ποτέ μεγάλοι παίκτες αυτοί που συμπεριφέρονται έτσι και σε λίγο δεν θα έχουν
θέση στον ΟΦΗ».

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O13</CAT>
<ED>
Κωδικός άρθρου: A16042O133</ED>
<ID>
ID:135679

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O13&aa=3</URL></REF>


Article

<CATEGORY>vin10</CATEGORY>

 <H5>ΑΠΑΝΤΗΣΗ ΤΟΥ ΑΡΗ ΣΕ ΟΣΟΥΣ ΤΟΝ ΘΕΩΡΟΥΝ ΞΟΦΛΗΜΕΝΟ
</H5><H5>Έσπασε το σερί
</H5><H5>Θερμό επεισόδιο
</H5><H5>Η στατιστική των παικτών μου είναι ψεύτικη
</H5><H2>Νίκησε και τα προβλήματά του!
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

Ο ΑΡΗΣ έδωσε χθες τη μεγάλη απάντηση σε αυτούς που τον θεωρούν τελειωμένο και
απέδειξε ότι παραμένει μία από τις πιο ιστορικές ομάδες της Α1. Η νίκη του επί
του Ολυμπιακού, με 82-76, έδωσε το σύνθημα στους ανθρώπους που θα βρεθούν
σήμερα στη γενική συνέλευση της ομάδας ότι πρέπει να υπάρξει σύντομα μία λύση,
προκειμένου να παρουσιαστεί η ομάδα με αξιώσεις στο φάιναλ φορ του κυπέλλου
που θα γίνει στην έδρα της.

Ο Άρης θύμισε χθες παλιές καλές εποχές και έδειξε ότι έχει πολλά περιθώρια για
μεγάλα πράγματα, φτάνει να πάψει να ταλαιπωρείται από τα εσωτερικά προβλήματα.
Χωρίς τους Ορτίθ και Σοκ και με προπονητή τον Χρήστο Μαγκώτσιο (που εκτελεί
χρέη υπηρεσιακού κόουτς, αλλά έκανε πολύ καλό κοουτσάρισμα) ο Άρης ήταν χθες
ενωμένος σαν μια γροθιά και με τη νίκη του έδωσε νέο ενδιαφέρον στο
πρωτάθλημα, αφού διατήρησε την κατάσταση στην κορυφή της βαθμολογίας όπως ήταν
και πριν διεξαχθεί η αγωνιστική, με τη διαφορά ότι ο Παναθηναϊκός είχε χάσει
το Σάββατο και θα έμενε πολύ πίσω σε περίπτωση νίκης του Ολυμπιακού στο Αλεξάνδρειο.

Οι γηπεδούχοι από την αρχή έδειξαν τις διαθέσεις τους, όταν μπήκαν «φουριόζοι»
στο παιχνίδι (9-2 στο 2', 11-5 στο 4') αν και ο Ολυμπιακός ισορρόπησε γρήγορα
πηγαίνοντας το ματς κάτω από το καλάθι. Έτσι με ένα σερί 9-0 (ο Ρότζερς έκανε
τη διαφορά) προηγήθηκε με 14-11 (8'). Όμως το πάθος των γηπεδούχων ήταν μεγάλο
και έτσι με ηγέτες τους Πάσπαλι, Λιαδέλη και Σιούτη, απάντησαν με το δικό τους
9-0, φτάνοντας το σκορ στο 20-14. Πολύτιμη ήταν η βοήθεια που έδινε ο Ναχάρ,
τόσο στην επίθεση όσο και στην άμυνα πάνω στον Ζεβροσένκο, ενώ ο Πάσπαλι είχε
αναλάβει το μαρκάρισμα του Αρτούρας Καρνισόβας.

Ο Παναγιώτης Λιαδέλης ήταν σχεδόν αλάνθαστος (5/7 δίποντα και 12 πόντοι) ενώ ο
Μάικλ Χόκινς δεν μπορούσε να τον σταματήσει και επιστρατεύτηκε ο Τόμιτς. Το
ημίχρονο τελείωσε με 40-36 με ένα τρίποντο του Μπόνι στην εκπνοή και το ίδιο
σκηνικό συνεχίστηκε στο δεύτερο ημίχρονο. Ο Άρης με τον Ναχάρ σε ρόλο
εκτελεστή έφτασε τη διαφορά ακόμα και στους 12 πόντους (48-36 στο 23') και
κάπου εκεί ο Ντούσαν Ίβκοβιτς γύρισε την άμυνά του σε ζώνη, η οποία παραλίγο
να «πνίξει» τον Άρη. Στο 35', οι γηπεδούχοι ήταν μπροστά με 63-61, αλλά το 5ο
φάουλ του Χόκινς και η τρίποντη «βόμβα» (που τόσο ήθελε να βάλει από την αρχή)
του Νάσου Γαλακτερού έδωσαν έναν αέρα στον Άρη (66-61). Ο Ολυμπιακός έκανε μία
απέλπιδα προσπάθεια κυρίως με σουτ τριών πόντων, αλλά ο Ζάρκο Πάσπαλι δεν θα
άφηνε την ευκαιρία να πάει χαμένη κόντρα στον μεγάλο του δάσκαλο, με τον οποίο
είχε βέβαια θερμό εναγκαλισμό στο τέλος.

Οι διαιτητές δεν αλλοίωσαν με τα σφυρίγματά τους το αποτέλεσμα (αν και ο
Ίβκοβιτς είχε πολλά παράπονα). Το θέμα είναι πως ουσιαστικά έπαιξε μόνο ένας
διαιτητής, αφού ο Σταύρος Τσανίδης πήρε όλα τα σφυρίγματα, ενώ ο Σωτήρης
Λαϊνιώτης έδινε το στίγμα του κάθε... δεκάλεπτο, αφού ήταν φανερό ότι δεν
ήθελε να πάρει την ευθύνη.

ΕΝΑ ΣΕΡΙ πέντε χρόνων έσπασε χθες ο Άρης, που έχανε συνέχεια από τον Ολυμπιακό
στο Αλεξάνδρειο την τελευταία πενταετία. 
Οι Θεσσαλονικείς την περίοδο 1991-92 (πρώτη του Γιάννη Ιωαννίδη στον
Ολυμπιακό) νίκησαν με 81-74 και από τότε είχαν ξεχάσει σε αγώνα πρωταθλήματος
(διότι στο κύπελλο είχαν αποκλείσει τον Ολυμπιακό) τι σημαίνει νίκη. 
Οι «ερυθρόλευκοι» είχαν ένα σερί 5-0, κερδίζοντας στη Θεσσαλονίκη την περίοδο
1992-93 (66-50), 1993-94 (55-52), 1994-95 (87-63), 1995-96 (75-69) και πέρυσι
(60-52), πριν έρθει ο χθεσινός θρίαμβος του Άρη (82-76).

ΘΕΡΜΟ επεισόδιο με έναν... πρώην παίκτη του (με τον οποίο δεν είχαν και τις
καλύτερες σχέσεις) είχε χθες στο Αλεξάνδρειο ο Ντούσαν Ίβκοβιτς. Ο κόουτς του
Ολυμπιακού ενώ πήγαινε προς τη γραμματεία στο ημίχρονο για να διαμαρτυρηθεί
στους διαιτητές, τον πλησίασε ο ­ εκτελών χρέη μάνατζερ του Άρη ­ Χάρης
Παπαγεωργίου και τον έσπρωξε λέγοντάς του να φύγει από εκεί. 
Ο «Ντούντα» ανταπάντησε με μία κλωτσιά και επενέβησαν οι ψυχραιμότεροι για να
τους χωρίσουν. Όταν ο κόουτς του Ολυμπιακού ρωτήθηκε στο τέλος, τόνισε:
«Ρωτήστε τους επίσημους του Άρη εάν αυτό είναι φιλοξενία και αν στην Αθήνα
είχαν τέτοια φιλοξενία. Οι φίλοι του Άρη είδαν τι έγινε. Τώρα τι να λέμε. 
Ο Παπαγεωργίου ήταν ένας μεγάλος παίκτης και δεν κάθομαι να κοιτάω τι έχει
γίνει πριν από χρόνια». Οι διαιτητές στο φύλλο αγώνα ανέφεραν ότι ο
Παπαγεωργίου απώθησε τον Ίβκοβιτς, ο οποίος με τη σειρά του προσπάθησε να τον απωθήσει.
<H3>ΜΑΓΚΩΤΣΙΟΣ
</H3>
«Η ΑΡΧΗ και το τέλος ήταν οι παίκτες μου και η στατιστική κάποιων πιστεύω ότι
είναι... ψεύτικη, αφού δεν ανταποκρίνεται σε αυτά που πραγματικά πρόσφεραν
στον αγώνα». Ο Χρήστος Μαγκώτσιος πέτυχε χθες μια από τις μεγαλύτερες νίκες
στη σύντομη καριέρα του και είχε κάθε λόγο να είναι ικανοποιημένος, αλλά πάνω
απ' όλα ήθελε να αποδώσει τα εύσημα στους παίκτες του.

«Έπαιξαν με μεγάλο πάθος και ήθελαν να δείξουν την αξία τους. Η αξία του
ηττημένου δίνει μεγαλύτερη σημασία στη δική μας επιτυχία. Περάσαμε μία πολύ
δύσκολη εβδομάδα και το μυστικό ήταν πως όλοι οι παίκτες έπαιξαν με μεγάλο
πάθος και ομαδικότητα. Δουλέψαμε πολύ και στην άμυνα έγιναν πράγματα που
ουσιαστικά κανείς δεν περίμενε, αφού υπήρχε αλληλοκάλυψη» τόνισε ο Χρήστος Μαγκώτσιος.

Ένας από τους μεγάλους πρωταγωνιστές του αγώνα, ο Μάικ Ναχάρ, στάθηκε στους
παίκτες που αγωνίστηκαν: «Αποδείξαμε πόσο καλοί είμαστε. Μπορεί να παίζαμε
χωρίς τους Ορτίθ και Σοκ, αλλά δείξαμε ότι υπάρχουν και άλλοι παίκτες. Μείναμε
σαν μία γροθιά και δώσαμε το 100% των δυνατοτήτων μας».

Από την πλευρά των ηττημένων ο Ντούσαν Ίβκοβιτς παραδέχτηκε την ανωτερότητα
του Άρη: «Δίκαια ο Άρης νίκησε παρά τα προβλήματά του. Ήθελε περισσότερο από
εμάς τη νίκη και είχε το κουράγιο να την πάρει. Χάσαμε από τις αργές
επιστροφές μας στην άμυνα, αλλά και την κακή κυκλοφορία στην επίθεση. Έγιναν
πολλά λάθη και με τέτοια παρουσία δεν ήταν δυνατόν να γλιτώσουμε. Πιστεύω ότι
από αυτή την εμφάνιση θα μάθουμε πολλά και αυτό κοιτάζω», είπε ο Ντούσαν
Ίβκοβιτς που είχε και κάποια παράπονα από τη διαιτησία: «Δεν καταλαβαίνω πότε
μια φάση είναι φάουλ, πότε είναι βήματα και πότε τελειώνει ο χρόνος».

Ο Αρτούρας Καρνισόβας αρκέστηκε να τονίσει πως: «Ήταν μία άσχημη νύχτα για την
ομάδα», ενώ ο Τζόνι Ρότζερς παραδέχτηκε: «Όλα πήγαν στραβά από την αρχή.
Κυρίως το γρήγορο παιχνίδι του Άρη μάς δημιούργησε το πρόβλημα. Το μόνο που
έχουμε να κάνουμε είναι να συνεχίσουμε να μαχόμαστε».

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O14</CAT>
<ED>
Κωδικός άρθρου: A16042O141</ED>
<ID>
ID:135590

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O14&aa=1</URL></REF>


Article

<CATEGORY>vin10</CATEGORY>

 <H5>ΙΩΑΝΝΙΔΗΣ: ΜΕ ΕΝΔΙΑΦΕΡΕΙ ΠΕΡΙΣΣΟΤΕΡΟ Η ΕΥΡΩΠΗ
</H5><H5>ΣΟΥΜΠΟΤΙΤΣ
</H5><H5>Άλλα έκανε ο Ράτζα
</H5><H5>Γέρασα πια!
</H5><H5>Δεν παίξαμε σαν ομάδα
</H5><H2>Θα άλλαζα τη νίκη
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Ιωαννίδης: Παίζαμε με προβλήματα

ΠΩΣ... ΑΛΛΑΖΟΥΝ οι καιροί. Ο Γιάννης Ιωαννίδης, που χρόνια τώρα ήθελε
να βγαίνει νικητής από τα ντέρμπι κόντρα στον Παναθηναϊκό, φεύγοντας για άλλη
μία φορά με το ροζ φύλλο αγώνα, δήλωσε πως θα το άλλαζε ­ αν γινόταν ­ με νίκη
στο Βελιγράδι επί της Παρτιζάν, την προσεχή Τετάρτη!

Ο προπονητής της ΑΕΚ υποστήριξε:

«Είμαι ορθολογιστής. Αν γινόταν θα την άλλαζα τη νίκη, γιατί αυτό που μας
ενδιαφέρει την παρούσα στιγμή είναι η Ευρώπη. Στο πρωτάθλημα υπάρχουν ακόμη τα
πλέι οφ και μπορούμε να παλέψουμε. Η νίκη ήταν πιο πολύ για το πρεστίζ. Τώρα
μας περιμένει πρόγραμμα-φωτιά».

Και όταν ο «ξανθός» δέχθηκε ερώτηση φεύγοντας, «στα πλέι οφ θα παίξεις με τον
Παναθηναϊκό, αφού θα έρθει δεύτερος και η ΑΕΚ τρίτη», απάντησε:

«Όλα είναι στο πρόγραμμα».

Ο Ιωαννίδης μίλησε για τα προβλήματα της ομάδας του:

«Παίξαμε με πολλά προβλήματα. Ο Άντερσον έπαιξε τραυματίας και μπράβο του. Να
χτυπήσουμε ξύλο να μην έχει κάτι σοβαρό. Μας έλλειψε και ο Λάσα, ο καλύτερος
χειριστής μας στο δεύτερο ημίχρονο, που πίεσε ο Παναθηναϊκός».

Ο «ξανθός» αναφέρθηκε στη «ζώνη» του Παναθηναϊκού:

«Βρήκαμε τις λύσεις κοντά στο καλάθι. Το έχω πει πολλές φορές: η ζώνη σπάει
από μέσα και μετά αν είσαι εύστοχος, τη διαλύεις».

Ο προπονητής της «Ένωσης» προσπάθησε να εξηγήσει τι φταίει ­ κατά τη γνώμη του
­ στον Παναθηναϊκό:

«Έχει ένα μειονέκτημα: δεν έχει δύσκολα παιχνίδια στην Ευρώπη και ξαφνικά
πρέπει να παίξει ένα ντέρμπι. Στην πίεση λοιπόν και όταν το ματς πηγαίνει
πόντο-πόντο δεν αντέχει, γιατί δεν έχει συνηθίσει. Όλες τις νίκες τις πέτυχε
γιατί επέβαλε τον ρυθμό του. Όταν δεν το καταφέρνει (με Άρη, ΠΑΟΚ, ΑΕΚ), έχει
πρόβλημα. Είναι βέβαια ξεκούραστος, όμως οι ομάδες γίνονται μεγάλες μέσα από
τις δυσκολίες,. Οφείλω να ομολογήσω ότι είναι ομάδα με κλάση, ταλέντο, που
μπορεί εύκολα να σε παρασύρει και να σε διαλύσει».

Λευτέρης Σούμποτιτς: Δεν είχαμε πεί να παίξουμε έτσι!

ΤΗΝ ΚΑΚΗ εμφάνιση του Ράτζα και γενικότερα της ομάδας του στο πρώτο μέρος,
παραδέχθηκε ο Λευτέρης Σούμποτιτς.

«Δεν είχαμε συνεννοηθεί να γίνει έτσι το παιχνίδι. Ο Ράτζα έκανε περισσότερες
επιθέσεις απ' ό,τι είχαμε πει και πολλές μάλιστα με την πρώτη πάσα. Στο
ημίχρονο είπαμε να γυρνάει η μπάλα περισσότερο και να τον τροφοδοτούμε εκεί
που έπρεπε και όχι στην γραμμή του φάουλ», είπε ο Σούμποτιτς.

Ο προπονητής του ΠΑΟ τόνισε, επίσης: «Ειδικά στην άμυνα, ήμασταν απαράδεκτοι
στο α' μέρος, όπου δεχθήκαμε 30 πόντους. Στο β' πιέσαμε πάρα πολύ και
μπορούσαμε να νικήσουμε, αν ήμασταν πιο τυχεροί. Χάσαμε τρεις επιθέσεις, όταν
ήμασταν στο καλάθι, ενώ δεν έχω άποψη για το επιθετικό του Σκοτ».
<H3>ΠΡΕΛΕΒΙΤΣ
</H3>
Ο... γέρος πέτυχε 25 πόντους

«ΓΕΡΑΣΑΜΕ...». Ποιος το είπε αυτό; Ο πρωταγωνιστής του ντέρμπι ΑΕΚ -
Παναθηναϊκού, ο Μπάνε Πρέλεβιτς. Αυτός που έπαιξε 38 λεπτά, που πέτυχε 25
πόντους, που ήταν «τίγρης» όταν τον χρειάστηκε η ομάδα του και υπέπεσε μόλις
σε ένα λάθος.

­ Για άλλη μια φορά έκανες τη διαφορά σε ντέρμπι...

«Έχω κουραστεί πια. Μη νομίζετε ότι μπορώ να παίζω όπως παλιά. Κάναμε όλοι τα
λάθη μας και παραλίγο να τα πληρώσουμε. Στο δεύτερο ημίχρονο δεν είχαμε τις
επιλογές που έπρεπε στην αρχή και χάσαμε τη διαφορά. Ο Αλεξάντερ είχε τρεις
παίκτες πάνω του και δεν τον βοηθήσαμε».

Ο αρχηγός της ΑΕΚ έπλεξε το εγκώμιο του Παναθηναϊκού και αναφέρθηκε στους
στόχους της ομάδας του:

«Για μένα ήταν έκπληξη η απόδοση του Παναθηναϊκού στο δεύτερο ημίχρονο. Μόνο
οι μεγάλες ομάδες μπαίνουν τόσο αποφασισμένες στο γήπεδο, να πάρουν τη νίκη κι
ας είναι τόσο πίσω στο σκορ. Εμείς έχουμε δείξει ότι ξέρουμε τι θέλουμε στο
γήπεδο. Στόχος μας είναι να φτάσουμε ψηλά. Τώρα, αν θα τα καταφέρουμε ή όχι,
θα το δούμε στη συνέχεια. Έχουμε δείξει πάντως ότι δεν επηρεαζόμαστε από τις
ήττες και συνερχόμαστε γρήγορα».

Για τους οκτώ συνεχόμενους πόντους που πέτυχε στο τέλος, ο Πρέλεβιτς εξήγησε:
«Η αλήθεια είναι ότι δεν το σκέφτηκα. Καλύτερα να μην το σκέφτεσαι γιατί αγχώνεσαι».

Ο Πρέλεβιτς μίλησε και για το πρόβλημα που αντιμετωπίζει στον αστράγαλο:

«Έχω κτυπήσει εδώ και καιρό, αλλά ο πόνος δεν λέει να φύγει. Άρχισα να
συνηθίζω να παίζω έτσι».

Ο Κλαούντιο Κολντεμπέλα, που επίσης είχε εξαιρετική απόδοση, υποστήριξε:

«Όταν δεν έχεις τις λύσεις που θα ήθελες, πρέπει να παίξεις με εξυπνάδα και
καρδιά. Ο Ιανουάριος είναι δύσκολος μήνας για μας και θέλει προσοχή».
<H3>ΣΚΟΤ
</H3>
ΤΟ ΑΠΟΤΕΛΕΣΜΑ αποδείχθηκε βαρύ για τον Παναθηναϊκό και στην ομάδα δύσκολα
μπορούσαν να συνειδητοποιήσουν την ήττα από την ΑΕΚ. Ο Λευτέρης Σούμποτιτς,
μαζί με τους βοηθούς του (Γκέκο, Παπαχατζή), τον αντιπρόεδρο Θανάση
Γιαννακόπουλο (που παρακολούθησε από κλειστό μπουθ τον αγώνα του ΟΑΚΑ) και
αργότερα τον Ντίνο Ράτζα έμειναν κλεισμένοι μέχρι τις 10.00 μ.μ. στο
αποδυτήριο του προπονητή.

Όλοι μαζί προσπαθούσαν να βρουν τα αίτια, έκαναν τις αναλύσεις τους, μιλούσαν
για την ατυχία και τελικά αναζητούσαν σημάδια ελπίδας για το σύντομο μέλλον. 
Ο Ράτζα παραδέχθηκε ότι... παρασύρθηκε, όμως η αυστηρή κριτική του Σούμποτιτς
είχε γίνει στην ανάπαυλα.

Τα περισσότερα παράπονα του «Πίξι» είχαν να κάνουν με τα πλέι-μέικερ, που σε
πρωτεύοντες και δευτερεύοντες αιφνιδιασμούς πάσαραν στον Ράτζα στη γραμμή των
φάουλ, αν κι αυτό είχε απαγορευτεί.

Ο Σκοτ, όμως, έξω από τα αποδυτήρια είχε διαφορετική γνώμη. «Δεν παίξαμε σαν
ομάδα. Όλοι σουτάραμε... Έτσι, όμως, δεν κερδίζεις σε ντέρμπι. Αν δεν δίνεις
πάσες, αν δεν παίζεις άμυνα, δεν μπορείς...», είπε ο Αμερικάνος, που τόνισε
επίσης: «Απ' ό,τι έχω καταλάβει, το αβαντάζ έδρας στα πλέι-οφ παίζει σημαντικό
ρόλο για το πρωτάθλημα. Είναι βασικό, γιατί παίρνει έτσι ο Ολυμπιακός τα
πρωταθλήματα τα τελευταία χρόνια. Αν παίζουμε έτσι, θα έχουμε προβλήματα». Ο
Αμερικάνος είπε τα πάντα για την ομάδα του. Οι υπόλοιποι «πράσινοι» έφυγαν με
σκυμμένα τα κεφάλια.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O16</CAT>
<ED>
Κωδικός άρθρου: A16042O161</ED>
<ID>
ID:135591

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O16&aa=1</URL></REF>


Article

<CATEGORY>vin10</CATEGORY>

 <H2>ΠΑΟ
</H2><H2>Απουσιάζει ο πλέι μέικερ
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Απογοήτευση...

ΕΞΩ ΑΠΟ τα αποδυτήρια του Παναθηναϊκού, μέσα στη γενική κατήφεια και το βαρύ
κλίμα, ένα αυτοκίνητο χωροφύλακα με μουσική από κασετόφωνο «έσπαγε» την σιωπή.
«Τώρα, μας σώζει μόνο ένα θαύμα», ακουγόταν από τους στίχους μιας εφήμερης
λαϊκής επιτυχίας και (δυστυχώς) για τους «πράσινους»... έδενε απόλυτα με τη
βαθμολογική (και αγωνιστική) εικόνα της ομάδας τους. Όντως, τον Παναθηναϊκό
τον... έσωζε μόνον ένα θαύμα (που έγινε χθες στη Θεσσαλονίκη), για να
διεκδικήσει την πρώτη θέση στην κανονική διάρκεια του πρωταθλήματος, όπως και
προχθές με τον τρόπο που αγωνίστηκε μόνο ένα θαύμα (που δεν έγινε) τον έσωζε
κόντρα στην «παθιασμένη» ΑΕΚ.

Μετά το αποτέλεσμα, χθες στο Αλεξάνδρειο, η ομάδα του Σούμποτιτς παρέμεινε
στην ίδια με την προ 16ης αγωνιστικής κατάσταση, αλλά σημασία έχει πως προχθές
με την ήττα από την ΑΕΚ έχασε τεράστια ευκαιρία να περάσει πρώτος στη
βαθμολογία και να αποκτήσει ψυχολογικό αβαντάζ. Εξακολουθεί να θέλει νίκη στο
«καυτό» Ειρήνης και Φιλίας ή να μείνει αήττητος στα υπόλοιπα ματς περιμένοντας
δύο ακόμα στραβοπατήματα των «ερυθρολεύκων». Αυτό μπορεί να συμβεί στο
Αλεξάνδρειο από τον ΠΑΟΚ και στη Νέα Σμύρνη με τον Πανιώνιο, ενώ δύσκολο
θεωρείται να παραμείνει αήττητο το Ηράκλειο στην έδρα του. Από την άλλη, ο ΠΑΟ
έχει εκτός έδρας τον Ολυμπιακό, το Περιστέρι και επίσης το Ηράκλειο.

Ο Παναθηναϊκός, λοιπόν, γλίτωσε την... παρτίδα μετά το «δώρο» του Άρη, όμως
επένδυσε για μία ακόμη χρονιά δισεκατομμύρια για να «κυνηγάει» τον Ολυμπιακό
και να γνωρίζει (με τον τρόπο που γνώρισε προχθές) την ήττα από την ΑΕΚ;

Γιατί, όμως, οι «πράσινοι» βρίσκονται ξανά σε δυσχερή θέση έναντι του «αιώνιου αντιπάλου»;

Αρχικά ­ και το βασικότερο ­ από την ομάδα απουσιάζει ο πλέι μέικερ! Η φυγή
του Ντίνκινς σαφώς και χρεώνεται στη διοίκηση του Παναθηναϊκού. Ο Σούμποτιτς
«έχτισε» την ομάδα του με τον Αμερικάνο στη σύνθεσή της, υπολογίζοντας ότι
αυτός θα έχει θέση «κοινοτικού». Αν ο Ντίνκινς δεν απέκτησε τα απαραίτητα
χαρτιά ή αν εκβίασε τον Παύλο Γιαννακόπουλο ή οτιδήποτε άλλο μπορεί να συνέβη,
διόλου ενδιαφέρει τον κόσμο του ΠΑΟ. Το αποτέλεσμα μετράει. Ο Σούμποτιτς
έμεινε χωρίς πλέι μέικερ και το δικό του λάθος, εν προκειμένω, είναι ότι δεν
έχει δείξει απόλυτη εμπιστοσύνη σε κάποιον από τους εναπομείναντες.

Ο Καλαϊτζής πρέπει να στηριχθεί από προπονητή και διοίκηση, ώστε να αισθάνεται
εντός του αγώνα «γερά τα πόδια του». Να επιβάλλεται στους συμπαίκτες του και
να προοδεύσει, καθότι αποτελεί επένδυση στο μέλλον.

Ο Σούμποτιτς επιμένει στη λύση του Κοχ, που προχθές έδειξε ότι δεν μπορεί να
αναλάβει τον δύσκολο ρόλο. Τρανό παράδειγμα; Η φάση στα 26'' πριν από το
τέλος. Αντί αργής επίθεσης, καθότι ο ΠΑΟ ήταν πίσω ένα καλάθι, ο Γερμανός
έτρεξε την ομάδα και ο Σκοτ «θολωμένος» υπέπεσε στο επιθετικό φάουλ. Η μπάλα
χάθηκε και μαζί η ευκαιρία να νικήσει ένα «χαμένο» ματς ο Παναθηναϊκός, που
πλήρωσε την απώλεια «κουμανταδόρου».

Επίσης, το αγωνιστικό προφίλ του Παναθηναϊκού είναι «μονοδιάστατο» και ευκόλως
αναγνωρίσιμο από τον αντίπαλο. Ράτζα εναντίον όλων στην επίθεση και ο Κροάτης
«μαύρη τρύπα» (ιδιαίτερα προχθές) στην άμυνα. Ο αναμφισβήτητα καλύτερος
παίκτης του πρωταθλήματος ­ αλλά συνάμα και λιγότερο πειθαρχημένος στο
παιχνίδι του ­ «βοήθησε» τον Τσακαλίδη να σημειώσει επτά εύκολους πόντους και
τον Άντερσεν άλλους οκτώ στο πρώτο μέρος, οπότε και κρίθηκε το ματς.

Στην επίθεση, την ίδια ώρα, ο Ράτζα ανέλαβε τα 11 από τα 20 σουτ των δύο
πόντων του Παναθηναϊκού, από τα οποία τα περισσότερα ήταν στα πρώτα
δευτερόλεπτα. «Δεχθήκαμε καλάθια, που δεν έπρεπε από τους ψηλούς και κυρίως
από τους παίκτες του Ράτζα», παραδέχθηκε ο Σούμποτιτς, που όμως παρά ταύτα
κράτησε ολόκληρο το πρώτο ημίχρονο τον Κροάτη εντός του αγώνα.

Κάπως έτσι οι Σκοτ, Αλβέρτης, Χριστοδούλου, έμειναν να παρακολουθούν στην
επίθεση τις πρωτοβουλίες του Ράτζα, που επηρεασμένος από τα λάθη του έχανε και
τις βολές. Μοναδική εξαίρεση ο κακός Οικονόμου, που ήθελε να νικήσει μόνος του
την ΑΕΚ και επιδόθηκε σε σερί από «γιουρούσια» και άστοχα τρίποντα.

Όταν δε αντικαταστάθηκε ο Ράτζα από τον Χούπμαν, ο Γερμανός και δεν μπορούσε
να βοηθήσει όπως παιζόταν το ματς, αλλά και ουδείς μπορεί να του ζητήσει
ευθύνες, αφού συνήθως βλέπει από τον πάγκο τα ρεσιτάλ του Κρόατη.

Μ' αυτή την εικόνα και τα λάθη, ο Παναθηναϊκός βρέθηκε πίσω από τον Ολυμπιακό
δικαιολογημένα. Έτσι αγωνίζεται σε όλα τα ματς και έχει χάσει όσα έπρεπε να
είχε κερδίσει, γνωρίζοντας έστω κάποια αντίσταση. Έχασε από τον Άρη (εκεί
ορισμένοι υπεύθυνοι θα έπρεπε να είχαν κάνει ένσταση, αφού το ματς είχε
διακοπή επί ημίωρου και δεν έγινε καμιά προθέρμανση των «πρασίνων», που
δέχονταν καταιγισμό αντικειμένων την ώρα που ο Άρης έκανε ζέσταμα), τον ΠΑΟΚ
και τώρα την ΑΕΚ.

Κλείνοντας, όμως, σημειώνουμε και τονίζουμε οτι «ποτέ δεν είναι αργά». Ακόμη
και αν ο Ολυμπιακός είχε νικήσει χθες. Εφόσον, όμως, ο Καλαϊτζής στηριχθεί, ο
Ράτζα «κοντρολαριστεί» και γίνει καλύτερη «εκμετάλλευση» των Σκοτ, Αλβέρτη,
Χριστοδούλου και των υπολοίπων, μπορεί να πετύχει αυτό που δεν έχει πετύχει
μέχρι εφέτος. Να νικήσει στο ΣΕΦ στο ματς του πρωταθλήματος ή στα πλέι-οφ,
έστω και με ντεσαβαντάζ έδρας τον Ολυμπιακό και να πάρει, επιτέλους, τον
τίτλο. Με τον Σούμποτιτς, επαναλαμβάνουμε να έχει να καλύψει και την απώλεια
του Ντίνκινς.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O17</CAT>
<ED>
Κωδικός άρθρου: A16042O171</ED>
<ID>
ID:135592

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O17&aa=1</URL></REF>


Article

<CATEGORY>vin10</CATEGORY>

 <H5>ΜΠΟΣΓΑΝΑΣ
</H5><H2>«Το μπάσκετ δεν ξεχνιέται»
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Εντυπωσιακό κάρφωμα του Αντόνιο Χάρβεϊ, στο ματς Πανιωνίου-Λάρισας

Ο ΓΙΩΡΓΟΣ Μποσγανάς ήταν το τιμώμενο πρόσωπο στη Νέα Σμύρνη, αφού επέστρεψε
στους αγωνιστικούς χώρους ύστερα από απουσία πέντε μηνών λόγω τραυματισμού.
«Μου έλειψε πολύ το μπάσκετ, ο κόσμος, οι φωνές, γενικά οι συνθήκες ενός
αγώνα. Στην αρχή ήταν δύσκολο, αλλά το μπάσκετ δεν ξεχνιέται. Πιστεύω ότι κάθε
ημέρα θα είμαι και καλύτερος. Δεν θέλω να θυμάμαι τις μέρες που ήμουν εκτός
γηπέδων. Η σύζυγός μου, ο γιατρός κ. Μαχαίρας, με βοήθησαν να μη χάσω την
αυτοπεποίθησή μου», είπε ο Μποσγανάς.

Ο προπονητής του Πανιωνίου Μάκης Δενδρινός ήταν πολύ ευχαριστημένος:
«Δημιουργήθηκαν πολύ ωραίες φάσεις. Παίξαμε αρκετά καλά. Δεν έπρεπε να
πιστέψουμε ότι ο αντίπαλος θα ήταν ήταν εύκολος. Επίσης, είχα ζητήσει να
επιβάλουμε γρήγορο ρυθμό, αφού θεωρούσαμε ότι δεν μπορούν να μας ακολουθήσουν
οι ψηλοί της Λάρισας. 
Η Θεσσαλία αντέχει για δύο ομάδες στην Α1. Σίγουρα, εύκολα είναι τα ευχολόγια,
αλλά το πρόβλημα δημιουργείται όταν δεν υπάρχουν χρήματα».

Ο Γιώργος Βαγιόπουλος ήταν απογοητευμένος: «Οι τρεις Αμερικάνοι, προφανώς από
υπερβάλλοντα ζήλο, προσπάθησαν να παίξουν με τον δικό τους τρόπο. Άλλα είχαμε
πει και άλλα έγιναν. Αλλά και μερικοί από τους Έλληνες παίκτες όταν ο
Πανιώνιος ξέφυγε στο σκορ, ενδιαφέρονταν μόνο για τον χρόνο της συμμετοχής
τους. Νομίζω ότι πήραμε ένα καλό μάθημα. Η ατομική διάκριση έρχεται μόνο από
την ομαδική προσπάθεια».

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O17</CAT>
<ED>
Κωδικός άρθρου: A16042O172</ED>
<ID>
ID:135642

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O17&aa=2</URL></REF>


Article

<CATEGORY>vin10</CATEGORY>

 <H2>ΣΕΡΦ
</H2><H2>Γελάσαμε τελευταίοι
</H2>
«Η ΑΜΥΝΑ ήταν το κλειδί για τη νίκη μας». Αυτό υποστήριξε ο Σβι σερφ, μετά την
επιτυχία του ΠΑΟΚ στην Πάτρα. «Αυτή η νίκη θα μας βοηθήσει στη συνέχεια.
Καταφέραμε να περιορίσουμε αρκετούς παίκτες του Απόλλωνα. Βέβαια, όπως
εξελίχθηκε το παιχνίδι στα τελευταία δευτερόλεπτα ήρθε στο μυαλό μου η
συνάντηση με τον Σπόρτιγκ. 
Αυτή τη φορά όμως, γελάσαμε εμείς τελευταίοι».

Ο Αλέκος Πολυδωρόπουλος που κοουτσάρισε τον Απόλλωνα (τιμωρημένος ο Κώστας
Διαμαντόπουλος) υποστήριξε ότι η ομάδα του έχασε τον ρυθμό της μετά τον
τραυματισμό του Χατζόπουλου: «Θα μπορούσαμε να έχουμε καλύτερες επιθετικές
επιλογές, ενώ ο Χατζόπουλος θα ήταν σε θέση να μας βοηθήσει και στο μαρκάρισμα
του Στογιάκοβιτς», είπε.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O17</CAT>
<ED>
Κωδικός άρθρου: A16042O173</ED>
<ID>
ID:135680

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O17&aa=3</URL></REF>


Article

<CATEGORY>vin10</CATEGORY>

 <H5>Α2
</H5><H2>Έχασαν Φίλιππος, Μαρούσι
</H2>
ΟΙ ΝΙΚΕΣ του Μακεδονικού επί του Φιλίππου (76-67) και του Ιωνικού ΝΦ επί του
Αμαρουσίου (77-74), ήταν τα πιο σημαντικά γεγονότα στην 14η αγωνιστική της Α2 κατηγορίας.

Αναλυτικά τα αποτελέσματα: Μακεδονικός-Φίλιππος 76-67 (Φαρμάκης
30π-Παπαϊωακείμ 13π, 14ρ), Ιωνικός ΝΦ-Μαρούσι 77-74 (Κυρίτσης 18-Παντελιάδης
21), Έσπερος-ΒΑΟ 83-51 (Γεώργαρος 17-Κιουρτίδης 15), Πειραϊκός-Αμπελόκηποι
73-66 ύστερα από δύο παρατάσεις, καν. αγ 54-54, α' παράταση 60-60
(Τσιριγωτάκης 20-Πατρίκης 20), ΜΕΝΤ-Ηλυσιακός 71-66 (Μελετιάδης 23-Βερτζάγιας
23), Νήαρ Ηστ-Ολύμπια Λάρισας 82-76 (Πανταζόπουλος 33-Ντικούδης 21),
Μίλωνας-Αμύντας 82-72 (Γάσπαρης 19- Ντουμάνης 20).

Η βαθμολογία: Φίλιππος 25, Νήαρ Ηστ 24, Μαρούσι, ΜΕΝΤ και Μίλωνας από 23,
Ολύμπια Λάρισας 22, Μακεδονικός 21, Ηλυσιακός 20, Αμπελόκηποι, Έσπερος,
Ιωνικός ΝΦ από 19, Αμύντας και ΒΑΟ από 18, Πειραϊκός 17.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O17</CAT>
<ED>
Κωδικός άρθρου: A16042O174</ED>
<ID>
ID:135704

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O17&aa=4</URL></REF>


Article

<CATEGORY>vin10</CATEGORY>

 <H5>ΓΥΝΑΙΚΕΣ
</H5><H2>Επιτυχίες εκτός έδρας
</H2><H2></H2>
ΣΠΟΥΔΑΙΕΣ εκτός έδρας νίκες στα τελευταία λεπτά πήραν ο Σπόρτιγκ και ο
Παναθηναϊκός μένοντας στην κορυφή του πρωταθλήματος των γυναικών μαζί με την
Καλαμαριά που συνέτριψε το Παλαιό Φάληρο, προηγούμενη στο ημίχρονο με 36-8 (!).

Τα αποτελέσματα της 12ης αγωνιστικής: ΜΕΝΤ - Σπόρτιγκ 54-56, Καλαμαριά -
Παλαιό Φάληρο 68-35, Κομοτηνή - Παναθηναϊκός 44-47, Ολυμπιακός Βόλου -
Εσπερίδες 59-55, Θρίαμβος - Ηρακλής 64-54, Ακαδημία - Μέγας Αλέξανδρος 60-56.

Στη βαθμολογία προηγούνται με 22 βαθμούς η Καλαμαριά, ο Σπόρτιγκ και ο Παναθηναϊκός.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O17</CAT>
<ED>
Κωδικός άρθρου: A16042O175</ED>
<ID>
ID:135720

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O17&aa=5</URL></REF>


Article

<CATEGORY>vin10</CATEGORY>

 <H5>ΚΟΥΓΙΟΣ: ΤΗ ΣΤΙΓΜΗ ΠΟΥ ΣΟΥΤΑΡΑ ΣΚΕΠΤΟΜΟΥΝ ΤΗ ΜΗΤΕΡΑ ΜΟΥ
</H5><H5>ΔΙΑΙΤΗΣΙΑ
</H5><H5>Σφύριζαν ό,τι ήθελαν
</H5><H2>Πήρα κουράγιο
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Ο Παντελής Κουγιός έδωσε το φιλί της ζωής στη Δάφνη, ευστοχώντας στις πιο
κρίσιμες βολές στο τέλος

«ΤΗ ΣΤΙΓΜΗ που σούταρα σκεπτόμουν τη μητέρα μου και αυτό με βοήθησε να
ευστοχήσω». Ο Παντελής Κουγιός ήταν το πρόσωπο της βραδιάς στη Δάφνη, αφού
ήταν αυτός που πήρε το πέμπτο φάουλ του Χάρις (στα 38") και παράλληλα
ευστόχησε στις δύο βολές και έδωσε και πάλι το προβάδισμα στη Δάφνη (78-77),
σκορ που δεν άλλαξε μέχρι το τέλος.

­ Αλήθεια, πόσο σίγουρος ήσουν τη στιγμή των βολών, αν και
είχες 6/6 μέχρι τότε;

«Ποτέ δεν μπορείς να είσαι σίγουρος και ούτε και εγώ ήμουν, απλά έφερα στη
μνήμη μου την εικόνα της μητέρας μου και αυτό με βοήθησε. Το έχω ξανακάνει σε
κρίσιμα παιχνίδια».

­ Η μητέρα σου ήταν στο γήπεδο;

«Όχι, ήταν στο σπίτι μας στη Ρόδο, αλλά είχε ανοιχτή... ακρόαση με το γήπεδο
μέσω κινητού τηλεφώνου και χάρηκε πολύ για τη νίκη».

­ Και τι νίκη.

«Ούτε συζήτηση. Ουσιαστικά μας κράτησε "ζωντανούς" στον αγώνα για τη σωτηρία.
Αν χάναμε, τα πράγματα ήταν δύσκολα. Ήταν από την κατηγορία των νικών, τις
οποίες έπρεπε οπωσδήποτε να κάνουμε».

­ Εσύ έβαλες τις βολές, αλλά ο Παπάγου έχασε τέσσερις κρίσιμες στο
τελευταίο λεπτό. Τον Καταρτζή φάνηκε να τον παρακαλείς να μην
τις βάλει.

«Όχι, απλά του είπα "έλα ρε Τάσο" για μία προηγούμενη φάση. 
Τι να του πω για τις βολές, δεν θα μπορούσα να τον παρακαλέσω να τις χάσει.
Άλλωστε με αυτή την ήττα ο Παπάγου πιστεύω ότι μπήκε σε περιπέτειες».

­ Οι ελπίδες σας για τη σωτηρία;

«Παραμένουν οι ίδιες. Το θέμα είναι να δούμε πώς θα αντιδράσει η ομάδα στα
παιχνίδια με Περιστέρι και Ηρακλή στην έδρα της, τα οποία επίσης πρέπει να κερδίσουμε».

*** Η κίνηση του Νίκου Παύλου να αποσύρει τον υποτονικό Θέρμαν και να
βάλει τον Παπαλουκά στα τελευταία λεπτά άλλαξε τη ροή του αγώνα στη Δάφνη και
ο τεχνικός των γηπεδούχων απέδωσε τα εύσημα στους παίκτες του: «Δίκαιη η νίκη
μας που την αφιερώνουμε στον Κώστα Τζιβελέκα. Νομίζω πως μέχρι το τέλος δεν θα
έχει κριθεί τίποτα», τόνισε ο Παύλου, ενώ ο Κώστας Μίσσας απέδωσε την
μεταμόρφωση της ομάδας του στην άμυνα ζώνης.

Ο ΓΙΑΝΝΗΣ ΡΑΛΛΗΣ (στο τρίτο του εφετινό παιχνίδι) έδειξε ακόμα...
σκουριασμένος από την αγωνιστική απραξία, («γλιτώνει» την παραπομπή, αλλά δεν
αποκλείεται να σταματήσει σε λίγο καιρό), ενώ και ο Παναγιώτης Μπακάλης
παρασύρθηκε και η απόδοσή του ήταν κάκιστη.

Χαρακτηριστικά αναφέρουμε ότι στο τελευταίο πεντάλεπτο... άλλαξαν τους
κανονισμούς και έτσι ένα επιθετικό φάουλ του Χάρις στον Κουκλάκη δόθηκε
αντίθετα, για να «πατσίσουν» λίγο αργότερα χρεώνοντας το 5ο ­ αυστηρό ­ φάουλ
στον Χάρις. Ο Καταρτζής «κόπηκε» με... καράτε χωρίς να δοθεί φάουλ, ενώ και ο
παίκτης του Παπάγου μπροστά στον Μπακάλη χτυπούσε επίτηδες τον Κουκλάκη για
φάουλ στο τέλος, αλλά όταν είδε ότι δεν σφυριζόταν φάουλ να διακοπεί ο χρόνος,
του έπιασε και την μπάλα και οι διαιτητές έδωσαν τζάμπολ (!). Έτσι ο Παπάγου
πήρε μια απρόσμενη ευκαιρία να νικήσει την οποία οι διαιτητές τού την πήραν
πίσω αγνοώντας φάουλ του Τσόπη στον Λημνιάτη. Αυτά ήταν μερικά από τα...
ευτράπελα του Σαββάτου στη Δάφνη, με τον Λημνιάτη να φωνάζει: «Αυτά τα
πράγματα δεν έχουν ξαναγίνει στην Ελλάδα».

Ο Κώστας Μίσσας ήταν πιο σαφής: «Τι να πούμε τώρα για τον Ράλλη, τα ίδια μάς
είχε κάνει και με τους Αμπελοκήπους, κάτι έχει με μας. Κρίμα για τα παιδιά που
παίζουν απλήρωτοι πέντε μήνες. Είναι η δεύτερη εγχείριση που μας κάνουν με
σκουριασμένα εργαλεία μετά τον Σπόρτιγκ, αλλά θα είμαστε δυνατοί μέχρι το
τέλος. Η διαιτησία μού θύμισε παιχνίδια 15 χρόνων πριν».

Ο συνάδελφός του Νίκος Παύλου, όπως ήταν φυσικό, απάντησε: «Δεν γίναμε τόσο
μεγάλοι για να ευνοούμαστε από τη διαιτησία. Είμαστε από τις πιο αδικημένες
ομάδες και δεν θα συμφωνήσω ότι το ματς το πήραμε από τη διαιτησία».

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O18</CAT>
<ED>
Κωδικός άρθρου: A16042O181</ED>
<ID>
ID:135593

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O18&aa=1</URL></REF>


Article

<CATEGORY>vin10</CATEGORY>

 <H2>ΠΕΤΡΟΠΟΥΛΟΣ
</H2><H2>Η νίκη αφιερωμένη στους παίκτες μου
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

ΔΕΝ ΠΡΟΧΩΡΗΣΕ σε ανάλυση του αγώνα ούτε στάθηκε σε κάποιες συγκεκριμένες
φάσεις ο προπονητής του Σπόρτιγκ, Κώστας Πετρόπουλος. Απλά, αφιέρωσε τη νίκη
της ομάδας του στους παίκτες του. Άλλωστε, το άξιζαν: «Η νίκη αυτή είναι
εξαιρετικά αφιερωμένη με πολλή αγάπη στους παίκτες μου. Μόνον αυτοί γνωρίζουν
τι έχουν περάσει στις προπονήσεις».

Αντίθετα, ο κόουτς του Ηρακλείου, Γιώργος Καλαφατάκης, μίλησε με τα...
χειρότερα λόγια για τους παίκτες του. «Για μια ακόμη φορά, σε αγώνα εκτός
έδρας, δείξαμε άσχημο πρόσωπο. Έχω τονίσει επανειλημμένως στους παίκτες ότι
είναι δύσκολο να φτάσεις στην κορυφή. Όμως, ακόμα πιο δύσκολο είναι να
παραμείνεις. Ξαφνικά, νομίσαμε ότι γίναμε ομάδα. Έχουμε πολλές αδυναμίες,
κυρίως στα θέματα νοοτροπίας. Λυπάμαι για την εικόνα που παρουσιάσαμε. Θέλουμε
πολλή δουλειά. Το μόνο θετικό ήταν η παρουσία του Καλόγηρου και του Τσουκάλη.
Ο Σπόρτιγκ μάς νίκησε κατά κράτος και πιστεύω ότι ύστερα απ' αυτή την
επιτυχία, σώθηκε οριστικά».

Ο τοπ σκόρερ και κορυφαίος για άλλη μια φορά του Σπόρτιγκ, Μίτσελ Ουίγκινς,
τόνισε: «Η απόδοσή μας έχει ανέβει αισθητά και φαίνεται στους αγώνες. Όλοι οι
παίκτες δίνουν το 100% των δυνατοτήτων τους και μάχονται μέχρι τελικής πτώσεως
σε όλα τα παιχνίδια. Πιστεύω ότι τελικά θα δικαιωθούν οι προσπάθειές μας και
θα παραμείνουμε στην κατηγορία».

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O18</CAT>
<ED>
Κωδικός άρθρου: A16042O182</ED>
<ID>
ID:135643

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O18&aa=2</URL></REF>


Article

<CATEGORY>vin10</CATEGORY>

 <H5>ΑΛΕΞΑΝΔΡΗΣ
</H5><H2>Τώρα έχουμε ελπίδες για Ευρώπη
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

Ηρακλής-Περιστέρι. Ο Μάξεϊ σε μια προσπάθειά του με αντίπαλο τον Ρόμπινσον

Η ΝΙΚΗ του Ηρακλή επί του Περιστερίου ήταν πράγματι πολύ σημαντική, γιατί έτσι
οι Θεσσαλονικείς απομακρύνθηκαν από τις επικίνδυνες θέσεις και ταυτόχρονα, με
την ήττα του Απόλλωνα στην Πάτρα, διατηρούν τις ελπίδες τους για έξοδο στην
Ευρώπη. Ο Αλεξανδρής που ένιωθε ­ και ας μην το είπε ­ δικαιωμένος από τον
Νέμπχαρντ, δεν ενθουσιάστηκε με αυτή τη νίκη, που την χαρακτήρισε «μια σταγόνα
στον ωκεανό, αφού έχουμε γευθεί τόσες πίκρες». Υπήρχαν, πάντως, πολλά καλά
στοιχεία στον προχθεσινό Ηρακλή, που τα επισήμανε. «Βάλαμε 18π. από
αιφνιδιασμούς, παίξαμε δυνατή άμυνα και αυτά με ικανοποιούν. Αν, μάλιστα,
εξαλείψουμε κάποιες επιπόλαιες ενέργειες, τότε θα πάμε πολύ καλύτερα». Ο
Αλεξανδρής αναφέρθηκε και στο Μαματζιόλα τονίζοντας ότι, «ο Αχιλλέας έχει
ψυχολογικά ντεφορμάρισμα και κάνω ό,τι μπορώ για να τον βοηθήσω να το
ξεπεράσει γρήγορα».

Ο ΠΕΔΟΥΛΑΚΗΣ

Ρεαλιστής και ειλικρινής ο Αργύρης Πεδουλάκης παραδέχθηκε πως ο Ηρακλής άξια
πήρε τη νίκη και ούτε επικαλέστηκε δικαιολογίες για την ομάδα του. «Είχαμε
προβλήματα με την απώλεια των Κόνερ, Αποσκίτη, όμως δεν θέλω να τα επικαλεστώ
ως άλλοθι. Απλά δεν είχαμε λύσεις για να φτάσουμε στη νίκη. Ο Ηρακλής δίκαια
νίκησε κι εμείς απλά στο τέλος κάναμε υπερπροσπάθεια, για να κλέψουμε τη
νίκη». Ο κόουτς του Περιστερίου μίλησε και για τον Κορωνιό λέγοντας: «Ο
Άγγελος όταν είδε πως έπρεπε να πάρει την ομάδα πάνω του, το έκανε και πολύ
σωστά μάλιστα, αφού του το είχα ζητήσει».

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O18</CAT>
<ED>
Κωδικός άρθρου: A16042O183</ED>
<ID>
ID:135681

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O18&aa=3</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Προέλαση Μπουλς
</H2>
ΟΙ ΣΙΚΑΓΟ ΜΠΟΥΛΣ επέστρεψαν στις νίκες και... θύμα ήταν οι Μιλγουόκι Μπακς. Με
ηγέτες τους Τζόρνταν (27π), Πίπεν (21π), νίκησαν 96-86 και συνεχίζουν την
προέλασή τους στην Ανατολή. Άλλα αποτελέσματα: Σάββατο: Χιούστον-Μινεσότα
115-116, Σάρλοτ-Σαν Αντόνιο 71-76, Πόρτλαντ-Γιούτα 96-86, Ουάσιγκτον-Βανκούβερ
112-110, Φοίνιξ-Ορλάντο 111-86, Ατλάντα-Γκόλντεν Στέιτ 102-89,
Ντένβερ-Κλίβελαντ 74-99. Κυριακή: Τορόντο-Νέα Υόρκη 82-93, Ουάσιγκτον-ΛΑ
Κλίπερς 108-99, Νιού Τζέρσεϊ-Ατλάντα 97-81, Φιλαδέλφεια-Γκόλντεν Στέιτ 112-84,
Ντάλας-Μινεσότα 110-113, Γιούτα-Ορλάντο 107-93, Σιάτλ-Κλίβελαντ 99-91, ΛΑ
Λέικερς-Μαϊάμι Χιτ 108-99.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O18</CAT>
<ED>
Κωδικός άρθρου: A16042O184</ED>
<ID>
ID:135705

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O18&aa=4</URL></REF>


Article

<CATEGORY>vin10</CATEGORY>

 <H5>ΠΡΕΛΕΒΙΤΣ - ΚΟΛΝΤΕΜΠΕΛΑ ΠΡΩΤΕΡΓΑΤΕΣ ΤΟΥ ΘΡΙΑΜΒΟΥ ΤΗΣ ΑΕΚ
</H5><H2>Είχε δύο ηγέτες
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΣΤΗΝ ΠΡΩΤΗ του φετινή ήττα (66-61) στο ΟΑΚΑ υποχρέωσε τον Παναθηναϊκό η ΑΕΚ,
έστω και αν οι «πράσινοι» ήταν τυπικά φιλοξενούμενοι. Οι δύο ομάδες
επικράτησαν από ένα ημίχρονο, όμως ο Παναθηναϊκός, που έφερε τα πάνω-κάτω στο
δεύτερο ημίχρονο, δεν είχε το καθαρό μυαλό που χρειαζόταν για να πιει νερό από
τη βρύση.

Η ΑΕΚ παρότι αντιμετώπιζε προβλήματα ­ η κούραση φάνηκε στο δεύτερο ημίχρονο ­
εν τούτοις ήταν πιο διαβασμένη, δεν άφησε τον Παναθηναϊκό να βρει τον ρυθμό
του και είχε δύο παίκτες, που ήταν εκεί στις κρίσιμες στιγμές. 
Ασταμάτητος ήταν ο Πρέλεβιτς (25 π.) και έκανε τη διαφορά στο ντέρμπι ΑΕΚ -
ΠΑΟ. Εδώ, με τους Ράτζα, Αλβέρτη

Τον Μπάνε Πρέλεβιτς, που ήταν αληθινός αρχηγός και ανέλαβε επιτυχώς
πρωτοβουλίες όταν χρειάστηκε τελειώνοντας τον αγώνα με 25 πόντους και μόνον
ένα λάθος. Και τον «μαχητή» Κλαούντιο Κολντεμπέλα, που πάλεψε σχεδόν μόνος από
τη θέση τού πλέι-μέικερ (στο πρώτο ημίχρονο εξουδετέρωσε πλήρως τον Σκοτ),
ήταν εύστοχος στις βολές στο τέλος του αγώνα και βοήθησε ακόμη και στα
ριμπάουντ (5). Ο Παναθηναϊκός κλώτσησε δύο ευκαιρίες που του παρουσιάστηκαν
για να πάρει τη νίκη και είναι άξιος της μοίρας του: η πρώτη 58" πριν από τη
λήξη όταν ο Ράτζα πέτυχε καλάθι (5ο Τσακαλίδη) και κέρδισε μια βολή (60-58),
αλλά την έχασε(!) και η δεύτερη στα 26' όταν ο Σκοτ υπέπεσε σε επιθετικό φάουλ
(έξυπνα κέρδισε ο Άντερσον).

Στο δεύτερο ημίχρονο, ο Παναθηναϊκός πίεσε σε όλο το γήπεδο και ΑΕΚ (37-24
ημίχρονο) δεν άντεξε. Ο Σκοτ, που είχε μείνει στους δύο πόντους στο ημίχρονο,
έφθασε τους 17, ο Χριστοδούλου βρήκε τις αμυντικές λύσεις που ήθελε απέναντι
στον Αλεξάντερ και ευτυχώς που υπήρχε ο Πρέλεβιτς στην ΑΕΚ.

Οι διαιτητές Πιτσίλκας και Συμεωνίδης ήταν σχεδόν άριστοι.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O19</CAT>
<ED>
Κωδικός άρθρου: A16042O191</ED>
<ID>
ID:135594

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O19&aa=1</URL></REF>


Article

<CATEGORY>vin10</CATEGORY>

 <H2>ΣΤΗ ΔΑΦΝΗ
</H2><H2>Πρωταγωνιστές Κουγιός και Δανιήλ
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΠΑΡΑΤΑΣΗ ζωής πήρε η Δάφνη με την απρόσμενη (όπως εξελίχθηκε) νίκη της επί του
Παπάγου (78-77) σε ένα ματς γκραν γκινιόλ που δυστυχώς είχε για (αρνητικούς)
πρωταγωνιστές τους δύο διαιτητές, Γιάννη Ράλλη και Παναγιώτη Μπακάλη.

Οι γηπεδούχοι, αν και έπαιζαν ουσιαστικά με έναν ξένο (ο Κότνικ δεν είχε
συνέλθει από το σοβαρό τραυματισμό του στη Λάρισα και δεν μπορούσε να βοηθήσει
όσο θα ήθελε), φάνηκε ότι θα κερδίσουν εύκολα κόντρα σε έναν κακό (για 25
λεπτά) Παπάγου, ο οποίος έχανε 38-25 στο ημίχρονο (έγινε και 40-25 στο 21')
και 50-38 στο 28'. Η άμυνα ζώνης όμως του Κώστα Μίσσα και το επιθετικό
κρεσέντο του Τόνι Χάρις (ιδιαίτερα στα τρίποντα) έφερε τους «Στρατηγούς» σε
θέση ισχύος και ουσιαστικά μόνο η Δάφνη πίστεψε ότι θα μπορούσε να «γυρίσει»
το παιχνίδι όταν στο 38' βρέθηκε να χάνει με 64-73. 
Με ένα απίστευτο σερί 14-4 και βολές του Παντελή Κουγιού στο τέλος, ήρθε η
νίκη, αφού ο Γιώργος Λημνιάτης δεν μπόρεσε να σκοράρει στην εκπνοή. Εκτός του
Κουγιού ­ που ήταν ο άνθρωπος της τελευταίας στιγμής ­ συγκλονιστικός ήταν ο
Σταύρος Δανιήλ, που έκανε μεγάλη δουλειά τόσο στην άμυνα (κυρίως στο πρώτο
ημίχρονο στον Χάρις) όσο και στην επίθεση, πριν αποβληθεί με πέντε φάουλ στο 33'.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O19</CAT>
<ED>
Κωδικός άρθρου: A16042O192</ED>
<ID>
ID:135644

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O19&aa=2</URL></REF>


Article

<CATEGORY>vin10</CATEGORY>

 <H2>ΠΑΤΗΣΙΑ
</H2><H2>Όλα κρίθηκαν σε 5'
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Ο ΣΠΟΡΤΙΓΚ πραγματοποιώντας την καλύτερή του εμφάνιση στη φετινή περίοδο και
το Ηράκλειο την... χειρότερή του, έκαναν το ματς των Πατησίων παράσταση για
ένα ρόλο. Και οι «κυανέρυθροι» επικράτησαν εύκολα των Κρητικών με 82-64, με
τον Μίτσελ Ουίγκινς να δίνει και πάλι ρεσιτάλ.

Το παιχνίδι ήταν ισορροπημένο μέχρι το 5' (6-10). Σε εκείνο το σημείο μπήκε ως
αλλαγή ο Μιτς, ο οποίος δεν είχε ξεκινήσει στη βασική πεντάδα. Όλα άλλαξαν,
αφού ο Αμερικανός άσος έδωσε νέα πνοή στην ομάδα του.

Πέντε λεπτά αργότερα το σκορ είχε μετατραπεί σε 21-13 (10'), ενώ στη συνέχεια
η διαφορά ολοένα και ανέβαινε (31-15 στο 13, 42-25 στο 18'), με τους
γηπεδούχους να δίνουν ρεσιτάλ ευστοχίας, ακόμη και από τη γραμμή των 6,25.

Στο δεύτερο μέρος άρχισε και η... παράσταση του Ουίγκινς. Ο Μιτς έκανε δύσκολη
τη... ζωή του Χρήστου Πετρόπουλου (είχε αναλάβει την επιτήρησή του), αφού
σημείωνε διαδοχικούς πόντους από απίθανα σημεία, ενώ παράλληλα έδινε και το
σύνθημα στην εξέδρα που δεν σταμάτησε να τον επευφημεί. Ό, τι έκαναν οι
παίκτες της ομάδας των Πατησίων έπιανε, ενώ το αντίθετο συνέβαινε με το
Ηράκλειο, όπου το ένα λάθος διαδεχόταν το άλλο. Στο 28' η διαφορά είχε ανέβει
στους 23 (58-35), ενώ βέβαια περίμεναν όλοι την τελική διαμόρφωση του σκορ,
αφού ο αγώνας είχε κριθεί από το 5'!.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O19</CAT>
<ED>
Κωδικός άρθρου: A16042O193</ED>
<ID>
ID:135682

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O19&aa=3</URL></REF>


Article

<CATEGORY>vin10</CATEGORY>

 <H2>Χειροκροτήματα στη Ν. Σμύρνη
</H2>
ΣΤΗ ΝΕΑ Σμύρνη... κουράστηκαν να χειροκροτούν! Ο Πανιώνιος νίκησε 91-63 τη
Λάρισα, αποδίδοντας κατά διαστήματα πολύ καλό μπάσκετ. Οι γηπεδούχοι επέβαλαν
από την αρχή τον ρυθμό που ήθελαν, κυριάρχησαν κάτω από τα καλάθια (με πρώτο
και καλύτερο τον Χάρβεϊ), έτρεξαν (8/8 αιφνιδιασμούς), δημιούργησαν ωραίες
φάσεις. Το γεγονός που ευχαρίστησε ιδιαίτερα τον Μάκη Δενδρινό ήταν η
επανεμφάνιση του Γιώργου Μποσγανά, ύστερα από πέντε μήνες. Ο Μποσγανάς έπαιξε
16 λεπτά σημειώνοντας οκτώ πόντους.

Ο Φράνκι Κινγκ ήταν από τους πιο κεφάτους παίκτες του Πανιωνίου. Σκόραρε,
μοίρασε πάσες στους συμπαίκτες του και έπεισε τον Δενδρινό να τον ξαναβάλει
στο ματς στα τελευταία λεπτά, για να έχει διψήφιο αριθμό και στις ασίστ. Αλλά
δεν τα κατάφερε...

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O19</CAT>
<ED>
Κωδικός άρθρου: A16042O194</ED>
<ID>
ID:135706

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O19&aa=4</URL></REF>


Article

<CATEGORY>vin10</CATEGORY>

 <H2>Ασταμάτητος ο Στογιάκοβιτς
</H2>
Ο ΠΡΕΝΤΡΑΓΚ Στογιάκοβιτς (43π) «διέλυσε» κάθε αμυντικό σύστημα του Απόλλωνα
Πάτρας και οδήγησε τον ΠΑΟΚ στην εκπληκτική νίκη στην παράταση (94-86). Για να
φτάσει το ματς όμως στην παράταση, πέρασε από... πολλά κύματα. Κι όλα κρίθηκαν
στο τελευταιο λεπτό: Ο Γεωργικόπουλος με βολές έκανε το 71-70 (στα 40'').

Τέσσερα δευτερόλεπτα πριν από το τέλος, ο Στογιάκοβιτς έδωσε προβάδισμα στον
ΠΑΟΚ (72-71), αλλά ο μοιραίος παίκτης για τον Απόλλωνα ήταν ο Μικ. Ευστόχησε
στη μία από τις δύο βολές (κέρδισε στην τελευταία φάση φάουλ από τον
Γιαννούλη) και οδήγησε το ματς στην παράταση (72-72). 
Πρέντραγκ Στογιάκοβιτς. Έκανε και στην Πάτρα πράματα και θάματα

Τότε, ο ΠΑΟΚ κυριάρχησε και με ψυχραιμία στις βολές έφτασε στη νίκη. Όλα αυτά,
βέβαια, με τον Απόλλωνα να προηγείται επί 38 λεπτά (43-35 ημίχρονο, 53-40 στο
25'), αλλά για άλλη μια φορά δεν είχε διάρκεια στην απόδοσή του. Τα στοιχεία
που έκριναν, επίσης, το παιχνίδι ήταν τα 19 επιθετικά ριμπάουντ του ΠΑΟΚ, αλλά
και η πολύ καλή απόδοση του Μπαλογιάννη που βοηθησε σημαντικά στην περιφέρεια.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O19</CAT>
<ED>
Κωδικός άρθρου: A16042O195</ED>
<ID>
ID:135721

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O19&aa=5</URL></REF>


Article

<CATEGORY>vin10</CATEGORY>

 <H2>Η απάντηση του Νέμπχαρντ
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

ΘΕΣΣΑΛΟΝΙΚΗ

ΟΙ ΞΕΝΟΙ έκαναν τη διαφορά στο Ιβανώφειο όπου ο Ηρακλής νίκησε για δεύτερη
φορά φέτος το Περιστέρι (78-70) και επανήλθε στις επιτυχίες μετά τις ήττες στα
παιχνίδια με Ολυμπιακό, Παναθηναϊκό και ΠΑΟΚ. Ο Ρούμπεν Νέμπχαρντ, ο παίκτης
για τον οποίο κατηγορείται ο Αλεξανδρής από τους φιλάθλους τον τελευταίο
καιρό, έκλεισε στόματα δίνοντας γρήγορο ρυθμό, παίζοντας καλή άμυνα,
οργανώνοντας το παιχνίδι και σκοράροντας με καλά ποσοστά. Κοντά του και ο
Μάρλον Μάξεϊ που κυριάρχησε κάτω από τα καλάθια.

Οι Περιστεριώτες προηγήθηκαν 13-14 στο 9' για πρώτη και τελευταία φορά. Η
απουσία του Χένρι Κόνερ λόγω τραυματισμού (έκανε προσπάθεια να παίξει, αλλά
δεν μπορούσε να προσφέρει) και του Θόδωρου Αποσκίτη για τον ίδιο λόγο, αλλά
και η πίστωση χρόνου που χρειάζεται ο Γουότσον για να προσαρμοστεί στα
ελληνικά δεδομένα, περιόρισαν τις ελπίδες των φιλοξενούμενων για νίκη στο
Ιβανώφειο. Ήταν και ο Γκούροβιτς κακός, απέμεινε μόνο ο Ρόμπινσον να παλεύει
και ο Κορωνιός, που πήρε την ομάδα στις πλάτες του στο δεύτερο ημίχρονο.

Ο Ηρακλής όμως με τον πολύ καλό Νέμπχαρντ, που έβγαλε πολλούς αιφνιδιασμούς
χάρη στην κυριαρχία του Μάξεϊ κάτω από τα καλάθια, ξέφυγε 29-18 στο 15' και
μέχρι το 30' κρατούσε καλά. Τότε ήταν που το Περιστέρι με τον Ρόμπινσον μείωσε
σε 50-48, αλλά ο Δημήτρης Ποδαράς με την εμπειρία του έδωσε λύσεις σε αυτό το
κρίσιμο σημείο και οι «κυανόλευκοι», που σημειωτέον έπαιξαν και καλή άμυνα,
ξέφυγαν πάλι 61-54 στο 35' για να κερδίσουν τελικά 78-70.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O19</CAT>
<ED>
Κωδικός άρθρου: A16042O196</ED>
<ID>
ID:135726

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O19&aa=6</URL></REF>


Article

<CATEGORY>vin10</CATEGORY>

 <H5>Η ΕΠΟΜΕΝΗ ΑΓΩΝΙΣΤΙΚΗ
</H5><H5>Βραδιά Πάσπαλι
</H5><H5>Η ΠΕΝΤΑΔΑ ΤΗΣ ΗΜΕΡΑΣ
</H5><H2>ΤΟ ΠΑΝΟΡΑΜΑ ΤΗΣ Α1 </H2>
Η επόμενη αγωνιστική (17η): Σάββατο 24/1: Περιστέρι - Απόλλων Πάτρας
(Κ.Γ. Περιστερίου, 17.00), Παναθηναϊκός - Άρης (ΟΑΚΑ, 18.30, ΑΝΤ-1),
Ολυμπιακός - Δάφνη (Στάδιο Ειρήνης και Φιλίας, 17.00), Παπάγου - Πανιώνιος
(Ολύμπιο Γυμναστήριο, 17.00), Ηράκλειο - Λάρισα (Κ.Γ. Ηρακλείου, 17.00),
Σπόρτιγκ - Ηρακλής (γηπ. Σπόρτιγκ, 17.00).

Κυριακή 25/1: ΠΑΟΚ - ΑΕΚ (Αλεξάνδρειο, 18.30, ΑΝΤ-1).

Ο ΖΑΡΚΟ Πάσπαλι ήταν από τους βασικούς πρωταγωνιστές της χθεσινής νίκης του
Άρη, στο ντέρμπι με τον Ολυμπιακό (82-76). Ο Πάσπαλι απειλούσε με προσφυγή,
αφού του οφείλονται αρκετά χρήματα. Όμως, χθες αγωνίστηκε για να διατηρήσει
την ομάδα του σε όσο το δυνατόν καλύτερη θέση στη βαθμολογία.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O20</CAT>
<ED>
Κωδικός άρθρου: A16042O201</ED>
<ID>
ID:135596

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O20&aa=1</URL></REF>


Article

<CATEGORY>vin10</CATEGORY>

 <H5>Ο ΟΛΥΜΠΙΑΚΟΣ ΥΠΟΔΕΧΕΤΑΙ ΤΗΝ ΑΕΚ ­ ΥΠΕΡΙΣΧΥΣΑΝ ΤΑ ΦΑΒΟΡΙ ΣΤΗ 10η ΑΓΩΝΙΣΤΙΚΗ
</H5><H2>Ντέρμπι στη Γλυφάδα
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Θανάσης Πανούσος και Γιώργος Ντράγκοβιτς θα ξαναβρεθούν αντίπαλοι σήμερα στο
ντέρμπι Ολυμπιακού - ΑΕΚ

ΤΕΛΙΚΑ, τα φαβορί δεν συνάντησαν πολλά προβλήματα στη 10η αγωνιστική της Α1
βόλεϊ Ανδρών, αφού έφτασαν στη νίκη και απομένει σήμερα να πέσει η αυλαία το
ντέρμπι Ολυμπιακού - ΑΕΚ (Γλυφάδα, 16.30' - στην ΕΤ 1 από 17.45').

*** Α.Ε. ΚΟΜΟΤΗΝΗΣ - ΑΡΗΣ 1-3 (16-14, 8-15, 5-15, 6-15).

Η είσοδος του διεθνή Μητρούδη (100% επιθ. με 9/9- 2 μπλοκ) έδωσε ισορροπία
στον Άρη μετά το προβληματικό 1ο σετ και ακολούθως Παπακοσμάς (73% υποδ.- 70%
επιθ.- 2 μπλοκ 3 άσοι), Κράβαρικ (79% επιθ.- 6 άσοι), Κόβαζικ (76% επιθ.- 2
άσοι), Ι. Χαριτωνίδης (5 άσοι) με καταιγισμό σερβίς (18 άσοι συνολικά)
τέλειωσαν το ματς. Στην πλευρά των ηττημένων προσπάθησαν περισσότερο Μητράκας
(64% επιθ. - 3 μπλοκ), Αρσόφ (4 άσοι).

ΑΡΗΣ (Κ. Χαριτωνίδης): Ι. Χαριτωνίδης 6+1, ΚΡΑΒΑΡΙΚ 15+24,
ΠΑΠΑΚΟΣΜΑΣ 8+12, ΚΟΒΑΖΙΚ 8+16, Αλεξανδρόπουλος 3+7, Μούχλιας 0+1- ΜΗΤΡΟΥΔΗΣ
7+6, Μπαντούλας.

Α.Ε. ΚΟΜΟΤΗΝΗΣ (Α. Μασσιάς): Σ. Μασσιάς 2+0, Αρσόφ 6+19,
Μητράκας 6+13, Λαμπιριόφ 4+9, Γκιρτζίκης 4+8, Γκορτσανιούκ 4+0- Μελάς 1+2, Καρχιαδάκης.

*** ΠΑΝΑΘΗΝΑΪΚΟΣ - ΠΑΝΕΛΛΗΝΙΟΣ 3-0 (15-6, 15-7, 15-7).

Με θετικούς σε απόδοση όλους τους παίκτες του ο Παναθηναικός λύγισε στην
Αργυρούπολη ­ λόγω τιμωρίας έδρας ­ τον Πανελλήνιο. Ο Φιλίποφ πρωταγωνίστησε
στην επίθεση (88%), ο Μαυράκης στην υποδοχή (88%) και ο Ρήγας στο σερβίς (4
άσοι) και το μπλοκ (3), ενώ από τον Πανελλήνιο ξεχώρισαν Παππάς (78% επιθ.),
Γούναρης ((74% επιθ.- 2 άσοι).

ΠΑΟ (Μ. Τριανταφυλλίδης): Σιδηρόπουλος 2+1, ΦΙΛΙΠΟΦ 6+20, Κοβάτσεφ
5+10, ΜΑΥΡΑΚΗΣ 4+10, ΡΗΓΑΣ 8+6, Χατζηαντωνίου 4+3- Ζακυνθινός.

ΠΑΝΕΛΛΗΝΙΟΣ (Ι. Λάιος): Παπαδάκης 1+0, Λάππας 4+15, ΠΑΠΠΑΣ 3+14,
Ρουμελιώτης 3+9, ΓΟΥΝΑΡΗΣ 6+11, Α. Ναλμπάντης 3+2- Κωνσταντινίδης 1+0,
Μπαλαγιάννης ο+1.

*** ΠΑΟΚ - ΟΡΕΣΤΙΑΔΑ DIANA 0-3 (11-15, 7-15, 6-15).

Με τους Σαμαρά (94% υποδ.- 75% επιθ.), Μπάεφ (76% επιθ.), Ζελιάσκοφ (3 μπλοκ-
3 άσοι), Μποζίδη στο ύψος τους η Ορεστιάδα δεν είχε πρόβλημα απέναντι σε ένα
ΠΑΟΚ που κράτησε καλά μόνο στην υποδοχή (Τσιγγίδης 87%, Γεωργιάδης 77%).

ΟΡΕΣΤΙΑΔΑ (Γ. Τεκτονίδης): ΜΠΟΖΙΔΗΣ 0+1, ΜΠΑΕΦ 8+22, ΣΑΜΑΡΑΣ
9+10, Αμαξόπουλος 3+4, Ζελιάσκοφ 8+6, Παπάζογλου 3+6.

ΠΑΟΚ (Χ. Πάτρας): Καλμαζίδης 1+1, Φλώρος 0+8, Γεωργιάδης 5+9,
ΤΣΙΓΓΙΔΗΣ 7+12, Μήττας 2+5, Χριστοφορίδης 1+12- Κωνσταντινίδης.

*** ΗΡΑΚΛΗΣ - ΦΙΛΙΑ 3-0 (15-7, 15-11, 15-13).

Η υποδοχή των Ρουσάκη (88%), Κυριαζή (82%), το μπλοκ των Πλεσάκοφ (4), Μίλιτς
(4), η επίθεση του Κυριαζή (68%) και οι πάσσες του Δεληκώστα βοήθησαν τον
Ηρακλή ν' αντέξει σε δύο αμφίρροπα σετ με αντίπαλο τη Φιλία που είχε
κορυφαίους Οικονμόμου (85% υποδ.- 63% επιθ.), Καζάζη.

ΗΡΑΚΛΗΣ (Α. Λεώνης): ΔΕΛΗΚΩΣΤΑΣ 2+1, ΜΙΛΙΤΣ 12+10, ΚΥΡΙΑΖΗΣ
5+13, Ρουσάκης 5+7, Αποστόλου 1+7, ΠΛΕΣΑΚΟΦ 8+9- Δεσλής 1+2, Μπελουμπέκοφ.

ΦΙΛΙΑ (Π. Μπακοδήμος): ΚΑΖΑΖΗΣ 2+1, Μπατιστάτος 1+14, ΟΙΚΟΝΟΜΟΥ
8+5, Μάριτς 5+6, Αμαριανάκης 2+9, Πισιμίσης 2+4- Καραμαρούδης 1+1, Δημόπουλος.

*** ΕΘΝΙΚΟΣ ΑΛΕΞ. - ΚΤΗΣΙΦΩΝΤΑΣ 0-3 (7-15, 6-15, 15-17).

Οι Κατζ (75% επιθ.), Αγγελίδης (74% επιθ.- 8 μπλοκ), Φλέσσας (68% επιθ.)
οδήγησαν στη νίκη τον Κτησιφώντα. Από τον Εθνικό που «ξύπνησε» αργά φάνηκαν
περισσότερο Κούτρας (78% επιθ.- 2 μπλοκ), Ντραγκίεφ (81% υποδ.- 74% επιθ.).

ΚΤΗΣΙΦΩΝΤΑΣ (Τ. Κουμπλής): Δούκας 2+2, ΚΑΤΖ 10+37, ΦΛΕΣΣΑΣ 4+18,
Κουρούπης 5+11, ΑΓΓΕΛΙΔΗΣ 8+8, Κατσανεβάκης 4+7- Σιόλας, Τσάγιαν, Κουτουλέας,
Λιάσκος 1+0.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O21</CAT>
<ED>
Κωδικός άρθρου: A16042O211</ED>
<ID>
ID:135597

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O21&aa=1</URL></REF>


Article

<CATEGORY>vin10</CATEGORY>

 <H2>ΒΡΙΛΗΣΣΙΑ
</H2><H2>Πρωταθλήτρια χειμώνα με άνεση
</H2>
Στιγμή ευφορίας των γηπεδούχων (διακρίνονται οι Καραντάσιου, Ν. Γκαραγκούνη,
Σιλχάνοβα, Λιχολέτοβα) στο προχθεσινό ματς Βριλησσίων - Φιλαθλητικού

ΜΟΝΟ σε ένα σετ ήταν ντέρμπι το ματς αηττήτων της Α1 βόλεϊ γυναικών στο
Χαλάνδρι αφού η πρωταθλήτρια Ελλάδας (και πρωταθλήτρια χειμώνα πλέον) ομάδα
των Βριλησσίων επιβλήθηκε 3-1 μη αφήνοντας πολλά περιθώρια στον Φιλαθλητικό
για αμφισβήτηση όσον αφορά τον καλύτερο

Τα σετ: 15-5, 15-7, 13-15, 15-4.

Η διαφορά ήταν μεγάλη κυρίως στο σερβίς (Σιλχάνοβα 4 άσοι, Μεμετζή 3) και το
μπλοκ με πρωταγωνίστριες Καραντάσιου, Ν. Γκαραγκούνη, ενώ ανέβασε την επίθεση
όταν βρήκε ρυθμό η Μ. Γκαραγκούνη. Απο τον Φιλαθλητικό που έπαιξε με
ηττοπάθεια δεν υπήρξε παίκτρια με απόδοση άνω του μετρίου.

ΒΡΙΛΗΣΣΙΑ (Γ. Δερμάτης): Μεμετζή, Ντουμιτρέκου, ΣΙΛΧΑΝΟΒΑ,
Λιχολέτοβα, ΚΑΡΑΝΤΑΣΙΟΥ, Ν. ΓΚΑΡΑΓΚΟΥΝΗ - Μοπυρζάκου, Μ. ΓΚΑΡΑΓΚΟΥΝΗ.

ΦΙΛΑΘΛΗΤΙΚΟΣ (Μ. Αθανασιάδου): Δρακουλίδου, Τσολάκη, Κολάροβα,
Παντελάκου, Νικολαΐδου, Ορδουλίδου - Τσαρτσιάνη, Οικονομίδου, Καμπέρη..

Στους άλλους αγώνες της 11ης αγωνιστικής: Παναθηναϊκός - Ολυμπιακός 3-0 (15-6,
17-15, 15-7). Γ.Σ. Ηλιούπολης - Αγ. Σώστης ΣΑΒΒΑΛΑΣ 2-3 (12-15, 15-6, 17-16,
12-15, 9-15). Κοζάνη - Νίκη Αλεξ.. Ε.Α. Λάρισας - Άρης. Παπάγου - Ιωνικός Ν.Φ.

*** Στους άλλους αγώνες της 11ης αγωνιστικής: Κοζάνη - Νίκη Αλεξ. 0-3
(6-15, 9-15, 8-15). Παπάγου - Ιωνικός Ν.Φ. 0-3 (13-15, 13-15, 10-15). Ε.Α.
Λάρισας - Άρης Θεσσ. 2-3 (13-15, 15-5, 13-15, 15-10, 13-15).

Η βαθμολογία του α' γύρου (σε 11 αγ.): Βριλήσσια (33-3) 22, Φιλαθλητικός
(31-8) 21, Παναθηναϊκός (30-9) 20, Άρης (23-16) 18, Νίκη (22-19), Ολυμπιακός
(20-19) και Άγ. Σώστης (21-20) 17, Λάρισα (18-23) 16, Ιωνικός Ν.Φ. (11-27) και
Ηλιούπολη (10-27) 13, Παπάγου (11-31) και Κοζάνη (4-32) 12.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O21</CAT>
<ED>
Κωδικός άρθρου: A16042O212</ED>
<ID>
ID:135646

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O21&aa=2</URL></REF>


Article

<CATEGORY>vin10</CATEGORY>

 <H5>ΑΠΟΤΕΛΕΣΜΑΤΑ ΤΟΥ 3ου (ΣΑ) ΔΙΑΓΩΝΙΣΜΟΥ 1998
</H5><H5>Τι λένε οι αριθμοί
</H5><H5>Πόσες φορές εμφανίστηκαν ως τώρα
</H5><H2>Άφαντη η δεκάδα του 20
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Σε άσχημη περίοδο φαίνεται πως βρίσκονται οι
20άρηδες. Για τρίτη συνεχή φορά δεν βρέθηκε εκπρόσωπος που να ανήκει στην
ομάδα των αριθμών της δεκάδας του 20. 
Έτσι, με 710 συνολικές εμφανίσεις παραμένουν στην τρίτη θέση. Σημαντική ήταν
και η απουσία της πρωτοπόρου δεκάδας του 10, αφού παραμένει στις 737 συνολικές
εμφανίσεις και η δεκάδα του 30 με την διπλή της εμφάνιση από την δεύτερη θέση
μειώνει την διαφορά τους σε μία μονάδα. Διπλή εμφάνιση είχε τόσο η δεκάδα του
1 όσο και η δεκάδα του 40, οι οποίες έφτασαν τις 696 και 691 συνολικές
εμφανίσεις αντίστοιχα. Αξίζει πάντως να σημειωθεί πως η δεκάδα του 40 είναι η
μόνη που δεν έχει σημειώσει απουσία στους τελευταίους 6 διαγωνισμούς. Καμία
κίνηση δεν σημειώθηκε τόσο από τους αριθμούς της κορυφής όσο και από τους
αριθμούς της ουράς, ενώ παρόμοια ήταν η κατάσταση και στους καθυστερημένους.
Έτσι, ο 23 συμπληρώνει 42 διαγωνισμούς απουσίας, ενώ ο 45 ακολουθεί με 31.
Αξιόλογη ήταν η διπλή εμφάνιση του λήγοντα σε 2 που σημειώνεται για δεύτερη
συνεχή φορά και ανεβαίνει στις 359 συνολικές εμφανίσεις, αλλά παραμένει στην
6η θέση. Επανάληψη σημείωσε ο 32 και ανεβαίνει στις 70 συνολικές εμφανίσεις.
Οι Ζυγοί κερδίζουν για δεύτερη συνεχή φορά με 4 - 2 και διαμορφώνουν το
συνολικό σκορ σε 1.800Μ - 1.770Ζ, ενώ το επιμέρους σκορ του '98 γίνεται 13Μ -
17Ζ. Οι ιδιαιτερότητες της εξάδας για άλλη μία φορά δεν επέτρεψαν να βρεθεί
εξάρι. Έτσι, στην κλήρωση του περασμένου Σαββάτου σημειώθηκε το πρώτο διπλό
Jack - Pot της χρονιάς και σύμφωνα με τον ΟΠΑΠ στον επόμενο διαγωνισμό οι
τυχεροί εξάρηδες θα μοιραστούν 300 εκατ. δρχ. Δύο νικητές βρέθηκαν στην 1η
κατηγορία του ΠΡΟΤΟ. Οι δύο τυχεροί κέρδισαν από 38.024.130 δρχ. ο καθένας.

* Κληρώθηκαν οι αριθμοί 6, 8, 32, 33, 41, 42.

* Συμπληρώθηκαν 12.715.998 στήλες.

* Μοιράστηκαν 135.931.476 δρχ.

* Δεν μοιράστηκαν 200.712.225 δρχ.

* Δεν βρέθηκε 6άρι, ενώ βρέθηκαν 133 5άρια που κερδίζουν από 434.140 δρχ.,
7.953 4άρια που κερδίζουν από 5.445 δρχ. και 170.316 3άρια που κερδίζουν από
200 δρχ.

ΠΡΟΤΟ: Κληρώθηκε ο αριθμός 4276118. 
* Συμπληρώθηκαν 2.532.376 στήλες.
<H3>Σε 595 διαγωνισμούς
</H3>
<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O22</CAT>
<ED>
Κωδικός άρθρου: A16042O221</ED>
<ID>
ID:135598

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O22&aa=1</URL></REF>


Article

<CATEGORY>vin10</CATEGORY>

 <H5>ΜΕ ΔΥΟ ΗΤΤΕΣ ΑΠΟΧΑΙΡΕΤΗΣΕ ΤΟ ΠΕΡΘ Η ΕΘΝΙΚΗ ΠΟΛΟ
</H5><H2>Έμεινε στην 8η θέση
</H2>
Ο Γιώργος Μαυρωτάς (φωτό) και οι υπόλοιποι παίκτες της Εθνικής περιορίστηκαν
τελικά στην 8η θέση, στο παγκόσμιο πρωτάθλημα του Περθ

ΗΕΘΝΙΚΗ ομάδα πόλο Ανδρών δεν κολύμβησε στην... ίδια διαδρομή με τα κορίτσια,
στο παγκόσμιο πρωτάθλημα του Περθ. Έτσι, με δύο ήττες από Ρωσία (8-12) και
Ηνωμένες Πολίτείες (4-8) πήρε τελικά την 8η θέση. Κοινό χαρακτηριστικό και στα
δυο ματς ότι η ελληνική ομάδα έχασε λόγω της άσχημης απόδοσης στο τελευταίο επτάλεπτο.

Στο χτεσινό ματς με τις Ηνωμένες Πολιτείες, όλα κρίθηκαν στα τελευταία
πεντέμισι λεπτά. Ο Μάζης παρασύρθηκε από σκληρό μαρκάρισμα του Βιγκο, τον
χτύπησε με αποτέλεσμα να αποβληθεί και να τελειώσει η εθνική το ματς με έξι
παίκτες. Στο σημείο αυτό το σκορ ήταν 4-4, οι Αμερικανοί εκμεταλλεύτηκαν την
αριθμητική υπεροχή και νίκησαν 8-4. Ο Μάζης ενδέχεται να τιμωρηθεί από την
ΦΙΝΑ για αυτή την ενέργειά του, ίσως μάλιστα του επιβληθεί πρόστιμο και από
την ΕΚΟΦ. Τα γκολ της εθνικής πέτυχαν οι: Μάζης, Μαυρωτάς, Αφρουδάκης και
Θωμάκος. Το Σάββατο, κόντρα στη Ρωσία, η ελληνική ομάδα έχασε 12-8, αφού και
πάλι υστέρησε στο τελευταίο επτέλεπτο (το σκορ στο τρίτο, ήταν 7-7!). Τα γκολ
σημείωσαν οι Λοράντος 3, Αφρουδάκης 2, Λούδης, Μαυρωτάς και Καλακόνας. Το
χρυσό μετάλλιο κατέκτησε η Ισπανία. Νίκησε στον τελικό 6-4 την Ουγγαρία με
κορυφαίο παίκτη τον τερματοφύλακα Ρολάν και σκόρερ τον Εστιάρτε (3 γκολ). Τα
άλλα αποτελέσματα: θέσεις 3-4: Γιουγκοσλαβία-Αυστραλία 9-5, θέσεις 5-6:
Ιταλία-Ρωσία 14-3, θέσεις 9-10: Κροατία-Σλοβακία 12-3, θέσεις 11-12:
Καζαχστάν-Βραζιλία 7-6. Τα αποτελέσματα του Σαββάτου: Ημιτελικοί:
Ουγγαρία-Αυστραλία 10-5, Ισπανία-Γιουγκοσλαβία 5-3. Επίσης: Ιταλία-ΗΠΑ 10-8,
Καζαχστάν-Σλοβακία 7-8, Κροατία-Βραζιλία 17-6.

*** Σκάνδαλο ντόπινγκ και στο πόλο: Η Βραζιλιάνα Ντανιέλα Ράντι βρέθηκε να
έχει κάνει χρήση αμφεταμίνης και η ομάδα κινδυνεύει με τιμωρία.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O23</CAT>
<ED>
Κωδικός άρθρου: A16042O231</ED>
<ID>
ID:135599

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O23&aa=1</URL></REF>


Article

<CATEGORY>vin10</CATEGORY>

 <H2>ΚΟΛΥΜΒΗΣΗ
</H2><H2>Επικράτησαν οι Αυστραλοί
</H2>
ΜΕ ΝΙΚΕΣ των Αυστραλών στα κολυμβητικά ολοκληρώθηκε χτες στο Περθ το παγκόσμιο
πρωτάθλημα. Ο Γκραντ Χάκετ νίκησε στα 1.500μ, ενώ οι Αυστραλοί κυριάρχησαν και
στα 4Χ100μ μεικτής.

Τα αποτελέσματα: Σάββατο: 50μ ελεύθερο ανδρών: Πίλτσουκ (ΗΠΑ) 22.29,
Ποπόφ (Ρωσία) 22.43, Μπούσκετς (Πουέρτο Ρίκο) 22.47. 200 μ. ύπτιο: Μαρασινενί
(Γαλλία) 2.11.26, Χάζε (Γερμανία) 2.11.45, Νακαμούρα (Ιαπωνία) 2.12.22. 200 μ.
μεικτή ανδρών: Βόουντα (Ολλανδία) 2.01.12, Μαρσάν (Γαλλία) 2.01.66, Κάρνοχ
(ΗΠΑ) 2.01.69. 800 μ. ελεύθερο γυναικών: Μπένετ (ΗΠΑ) 8.28.71, Μανς (ΗΠΑ)
8.29.97, Φλάιχους (Ολλανδία) 8.32.34. 4Χ200 μ. ελεύθερο γυναικών: Γερμανία
8.01.46, ΗΠΑ 8.02.88, Αυστραλία 8.04.19.

Κυριακή: 50μ. ελεύθερο γυναικών: Βαν Ντίκεν (ΗΠΑ) 25.15, Φέλκερ
(Γερμανία) 25.32, Γινγκ (Κίνα) 25.36. 200 μ. ύπτιο ανδρών: Κράιζελμπεργκ (ΗΠΑ)
1.58.84, Μπράουν (Γερμανία) 1.59.23, Βέρσφελντ (Καναδάς) 1.59.39. 200 μ.
πεταλούδα γυναικών: Ο'Νηλ (ΗΠΑ) 2.07.93, Τόμας (Αυστραλία) 2.09.08, Χάιμαν
(ΗΠΑ) 2.09.98. 1500μ ελεύθερο ανδρών: Χάκετ (Αυστραλία) 14.51.70, Μπρεμπίλα
(Ιταλία) 15.00.59, Κοβάλσκι (Αυστραλία) 15.03.94, 4Χ100 μ. μεικτής ανδρών:
Αυστραλία 3.37.98, ΗΠΑ 3.38.56, Ουγγαρία 3.39.57.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O23</CAT>
<ED>
Κωδικός άρθρου: A16042O232</ED>
<ID>
ID:135647

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O23&aa=2</URL></REF>


Article

<CATEGORY>vin10</CATEGORY>

 <H2>ΣΤΙΒΟΣ
</H2><H2>Υποσχέσεις για διάκριση
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

ΤΑ 6.61 του Αλέξη Γενοβέλη στα 60μ., που υπόσχεται κάτι καλό στο Ευρωπαϊκό
Πρωτάθλημα (28 Φεβρουαρίου- 1 Μαρτίου στη Βαλένθια), τα 7.72 (2 εκατοστά από
το πανελλήνιο του Στέλιου Μπίσμπα) του Σταμάτη Μάγου, το πανελλήνιο ρεκόρ 3.65
στο επί κοντώ γυναικών της Γωγώς Τσιλιγκίρη και δύο ρεκόρ μικρών κατηγοριών
πρόσφεραν τις μεγαλύτερες συγκινήσεις σε 1.500 θεατές στη χθεσινή ημερίδα
κλειστού στο Φάληρο. Με καλές προοπτικές επίσης για τη συνέχεια της περιόδου:
Στους άνδρες τα τα 7.58 του Κώστα Κουκοδήμου (ΠΑΟΚ) στο μήκος, τα 2.23 του
Κώστα Λιάπη (Γ.Σ. Λάρισας) στο ύψος, τα 21.29 του Παναγιώτη Σαρρή (ΠΓΣ) στα
200μ., τα 5.20 του Χρήστου Παλλάκη (ΠΑΟ) στο επί κοντώ, τα 47.29 του Κώστα
Μουμουλίδη (ΟΣΦΠ) στα 400μ.

Στις γυναίκες τα 6.39 της Χριστίνας Αθανασίου (Γ.Σ. Χαλανδρίου) στο μήκος, τα
17.80 της Καλλιόπης Ουζούνη (Άρης Θ.) και τα 17.71 της Φωτεινής Κυριακίδου
(Εθνικός Αλεξ.) στη σφαιροβολία, τα 4.19.99 της Καρολίνας Σκούρτη (ΟΣΦΠ) στα
1.500, τα 24.88 της Μαρίνας Βασαρμίδου (Άρης Θ.) στα 200μ., τα 13.07 της
Παρασκευής Τσιαμήτα (ΠΓΣ) στο τριπλούν. Σπουδαία επίδοση βέβαια και το 1.90
στο ύψος της Σλοβένας Μπρίτα Μπίλατς (Μεσσηνιακός Γ.Σ.) στο ύψος.

Τα πανελλήνια ρεκόρ που σημειώθηκαν, εκτός από εκείνο στο επί κοντώ γυναικών
με 3.65 της Γωγώς Τσιλιγκίρη (παλαιό Ιωάννας Βολπάνου 3.52 από πέρυσι), ήταν
νεανίδων από την Αλεξάνδρα Κόμνου (Α.Ο. Κηφισιάς) στα 60μ. με εμπόδια και
παίδων από τον Βάιο Καρρά (Φιλαθλητικός Καλλιθέας) στα 3.000μ. με 8.34.24.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O23</CAT>
<ED>
Κωδικός άρθρου: A16042O233</ED>
<ID>
ID:135684

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O23&aa=3</URL></REF>


Article

<CATEGORY>vin10</CATEGORY>

 <H2>ΧΑΝΤΜΠΟΛ
</H2><H2>Κράτησε αποστάσεις ο Δούκας
</H2>
Ο ΠΡΩΤΟΠΟΡΟΣ ΑΣΕ Δούκα νίκησε γηπεδούχος τον Ιωνικό Ν.Φ. με 26-19 (καλύτεροι
σκόρερ Τσαβδαρίδης, Μπακόπουλος από 6 - Μπαλωμένος 6) και κράτησε τις
αποστάσεις στην Α1 χάντμπολ ανδρών.

Τ' άλλα αποτελέσματα: Αρχέλαος- Φίλιππος 24-22 (Λαζαρίδης 8 - Μπλαγκόιτσε 5).
Γ.Ε. Βέροιας - Τρίτων ΑΙΟΛΙΚΗ 29-21 (Λάσιτσα 9 - Αποστολίδης 9). Βριλήσσια
SUPERSPORT - Πανιώνιος 30-25, Σχ. Ξυνή - Κιλκίς Κ. ΜΑΧ 37-34, Πανελλήνιος -
Αθηναϊκός ΚΟΡΕΛΚΟ 26-25.

Η βαθμολογία (σε 13 αγ.): Δούκας 22, Γ.Ε. Βέροιας και Σχ. Ξυνή 18,
Ιωνικός 16, Αθηναϊκός 14, Κιλκίς και Πανελλήνιος 13, Αρχέλαος 12, Βριλήσσια
11, Τρίτων 9, Φίλιππος 8, Πανιώνιος 2.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O23</CAT>
<ED>
Κωδικός άρθρου: A16042O234</ED>
<ID>
ID:135707

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O23&aa=4</URL></REF>


Article

<CATEGORY>vin10</CATEGORY>

 <H2>ΤΕΝΙΣ
</H2><H2>Φαβορί Σάμπρας και Χίνγκις
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

ΤΕΤΡΑΚΟΣΙΕΣ χιλιάδες φίλοι του τένις αναμένεται να παρακολουθήσουν, τις
επόμενες δύο εβδομάδες, το πρώτο φετινό τουρνουά της σειράς «Γκραν Σλαμ». Το
ΟΠΕΝ της Αυστραλίας άρχισε σήμερα στη Μελβούρνη. Μπορεί ο Πιτ Σάμπρας και η
Μαρτίνα Χίνγκις να είναι τα φαβορί, όμως τα τουρνουά «Γκραν Σλαμ» κρύβουν
πάντα εκπλήξεις. Ο Σάμπρας είναι στο Νο 1 της παγκόσμιας κατάταξης, έχει
αποδείξει ότι ξέρει να κερδίζει τις σημαντικές διοργανώσεις, αλλά αυτό δεν
σημαίνει ότι ο δρόμος προς τον τίτλο θα είναι εύκολος. Ένας από τους βασικούς
του αντιπάλους είναι Αυστραλός: Πρόκειται για τον Πάτρικ Ράφτερ νικητή στο
«Φλάσινγκ Μέντοου» τον Σεπτέμβριο, Νο 2 στο ταμπλό. 
Ο Ράφτερ στην περυσινή διοργάνωση αποκλείστηκε στον πρώτο γύρο, ενώ την
καλύτερη πορεία είχε το 1995, όταν έφτασε έως τον τέταρτο γύρο. Οι Αυστραλοί
περιμένουν και τον Μαρκ Φιλιππούση, ο οποίος νίκησε στον τελικό του «Κουγιόν
Κλάσικ» (Μελβούρνη) τον Αντρέ Αγκάσι (6-3,7-6). 
Ο Φιλιππούσης είναι στο Νο 15, διαθέτει ένα από τα ισχυρότερα σερβίς και
σκοπεύει, όταν δεν έχει αγώνες τένις, να παίζει... ποδόσφαιρο με τη φανέλλα
της ελληνικής ομάδας Δόξα Γιάραβιλ της Μελβούρνης!

Στις γυναίκες: Η Μαρτίνα Χίνγκις είναι το Νο 1, αλλά η χρονιά δεν άρχισε καλά
γι' αυτήν, αφού ηττήθηκε στον β' γύρο του τουρνουά στο Σίδνεϊ από την
Αμερικανίδα Βένους Ουίλιαμς. Η Χίνγκις κατέκτησε πέρυσι τρία τουρνουά «Γκραν
Σλαμ» (Μελβούρνη, Γουίμπλεντον, Νέα Υόρκη). Στο Νο 2 του ταμπλό είναι η
Αμερικανίδα Λίντσεϊ Ντάβενπορτ, μια αθλήτρια που ανέβηκε πέρυσι πολλές θέσεις
στην παγκόσμια κατάταξη νικώντας σε έξι τουρνουά, αλλά χωρίς όμως να πετύχει
κάτι σημαντικό σε «Γκραν Σλαμ». Να σημειώσουμε ότι ικανές για διάκριση είναι η
Ίβα Μαγιόλι από την Κροατία (νικήτρια στο «Ρολάν Γκαρός») και η Γαλλίδα Μαρί Πιρς.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O23</CAT>
<ED>
Κωδικός άρθρου: A16042O235</ED>
<ID>
ID:135722

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O23&aa=5</URL></REF>


Article

<CATEGORY>vin10</CATEGORY>

 <H5>ΓΕΡΑ
</H5><H2>«Κίτρινο» το διήμερο...
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Εντονο... κίτρινο χρώμα διέθετε το αθλητικό Σαββατοκύριακο στα ντέρμπι,
αποδεικνύοντας ταυτόχρονα πως μερικά πράγματα δεν μπορεί να στηρίζονται σε μπλόφα.

***Ας πούμε ο ΠΑΟΚ. Ήταν η ομάδα που ήρθε με αξιώσεις στη Νέα
Φιλαδέλφεια και απέναντι στην ελλιπή ΑΕΚ έχασε με χαρακτηριστική ευκολία.

*** Ήταν η βασική μπλόφα του διημέρου. Τον Φραντζέσκο φοβούνταν οι
ΑΕΚτζήδες ­ τον Μαλαδένη χειροκρότησαν...

*** Η νίκη της ΑΕΚ ήταν τόσο άνετη που ουδείς ασχολήθηκε με τον
διαιτητή Παπουτσέλη.

*** Κίτρινο μεγαλείο και στα δυνατά ματς μπάσκετ.

*** Το Σάββατο η ΑΕΚ νίκησε τον Παναθηναϊκό, χθες ο Άρης κατέβαλε τον
πρωταθλητή Ευρώπης Ολυμπιακό.

*** Ωραίο πρωτάθλημα, αμφίρροπο και για μελέτη.

*** Όταν ο... Χρήστος Μαγκότσιος, κόουτς των Θεσσαλονικέων, κάνει ματ
στον Ντούσαν Ίβκοβιτς, αξίζει, αν μη τι άλλο, να πάει να μεθύσει μετά τον αγώνα.

***( Ο Μαγκότσιος!).

*** Όσο για τον Ολυμπιακό, προσπάθησε αλλά «δεν διέθετε φουνταριστό»,
σύμφωνα με την άποψη του τηλεσχολιαστή Γ. Προεστού...

*** Πράγματι, ο φουνταριστός του Θρύλου ­ Λούδης ­ βρισκόταν στο Περθ.

*** Για τον «ξανθό» δεν το συζητώ. Δεν αποτελεί είδηση που αχρήστεψε τα
σχέδια του Σούμποτιτς.

*** Ξέρει το θέμα! Κυρίως όταν τον βοηθούν οι αδυναμίες του αντιπάλου...

*** Πάντως, είναι αξιοσημείωτο το ότι ο Λευτέρης έχει αμφισβητηθεί
λιγότερο από όσο ο Μάλκοβιτς...

Φωνές από τον β' όροφο...

Ο δεύτερος γύρος ξεκίνησε λοιπόν στο ποδόσφαιρο, με την ΑΕΚ να επιβεβαιώνει
τις δυνατότητές της, αλλά και τον Παναθηναϊκό τα γνωστά του μειονεκτήματα.

*** Η μίζερη νίκη (2-1) επί του Πανιωνίου δεν ξεγέλασε τους οπαδούς, οι
οποίοι από τον... β' όροφο του Σταδίου φώναξαν «θέλουμε μεταγραφές».

*** Ο συγκινητικός Πολωνός στράικερ Βαζέχα «ισοφάρισε» τα 180 γκολ του
Αντωνιάδη και είναι εντελώς βέβαιο πως σύντομα θα σκοράρει δυνατό ρεκόρ.

*** Ένα από τα χειρότερα παιχνίδια έγινε στον Βύρωνα, όπου νίκησε στις
καθυστερήσεις ο γηπεδούχος Αθηναϊκός.

*** Παρακολουθώντας αυτό το παιχνίδι δικαίωσα όσους οραματίζονται την
πρώτη κατηγορία με λιγότερες ομάδες.

*** Και, πιστέψτε με, δεν έφταιγαν οι ποδοσφαιριστές...

*** Όσο μπορούν παίζουν. Ό, τι ξέρουν το δίνουν.

*** Τον αγώνα του Βύρωνα παρακολούθησε ο τ. πρόεδρος της ΕΠΑΕ Γ. Δέδες, γιατρός.

*** Ήταν ένας από τους λίγους που αγωνιούσε όσο το ματς βρισκόταν στο
0-0. Σκεφθείτε πως από την ένταση είχε «καθαρίσει» μία τσάντα μανταρίνια!

*** Κανένα πρόβλημα. Αν και θεωρείται «βάζελος» ο πρόεδρος, είναι
γνωστό στους παλιούς ότι κάποτε υπεράσπισε ­ ως γκολκίπερ­ την εστία του Αθηναϊκού...

*** Να δούμε και τη νέα περιπέτεια του Ιωνικού, της ομάδας-μοντέλο του
πρώτου 1/3 του πρωταθλήματος.

*** Ο Ιωνικός, λοιπόν, εξέτισε την ποινή του, με νέα ισοπαλία,
ισοφαρίζοντας μάλιστα τον Απόλλωνα στο 87'.

*** Κάνοντας σήμερα ταμείο, ο Γιάτσεκ θα διαπιστώσει πως οι τρεις
απουσίες από την έδρα κόστισαν απώλεια έξι βαθμών, από ομάδες που θα τις
πολεμούσε γερά στη Νεάπολη, χωρίς βεβαίως να μετρήσει γροθιές ο... Γέμελος.

Πάμε για δεύτεροι

Χωρίς να διαθέτει την λάμψη της κλήρωσης ενός Παγκοσμίου Κυπέλλου, έγινε χθες
στη Γάνδη η διαδικασία σύνθεσης των ομίλων για το «Ευρω-2000».

*** Η κλήρωση για την Ελλάδα ήταν αρκετά καλή, σίγουρα όχι κακή, και
φυσικά από αυτές που απαιτούν μεγάλη προσοχή και σοβαρότητα.

*** Η Νορβηγία θα θεωρηθεί από τους ειδικούς ως το φαβορί, και στη
συνέχεια ικανή η Ελλάδα για τη δεύτερη τουλάχιστον θέση.

*** Όμως η άποψη του Μίκλαντ, έτσι όπως την εξέθεσε χθες εν θερμώ, δεν
μας βολεύει.

*** Ο χαφ του ΠΑΟ βλέπει πρώτη την ομάδα του και στη συνέχεια τη Γεωργία...

*** Προσθέτοντας, με υποψία χιούμορ: «Εγώ θα είμαι ο κατάσκοπος. Θα τα
πω όλα».

*** Χωρίς πλάκα, ο Μίκλαντ φάνηκε ειλικρινής.

*** Η ομάδα της Γεωργίας διαθέτει τρία στελέχη που διαπρέπουν στην
Ευρώπη και δεν είναι να τους αφήνεις αμαρκάριστους.

*** Έχουμε και λέμε. Κετσπάγια. Γνωστός, ταχύς, με «δύο πόδια».

*** Σε φόρμα ο Τιμούρ, συντήρησε με γκολ τη Νιουκάστλ...

*** Αρβελάτζε. Λειτουργεί άψογα στην βασική ομάδα του Άγιαξ.

*** Κικλάτζε: Από τα πρωτοκλασάτα στελέχη στην Α' κατηγορία της
Αγγλίας. Ταχύς και... μεσάτος.

*** Το ότι τη Γεωργία την είχαμε νικήσειστα Γιάννενα μην σας ξεγελά.
Φιλικό ήταν.

*** Η Ελλάδα ήταν η μόνη ομάδα παρούσα στην κλήρωση χωρίς να διαθέτει προπονητή!

*** Ως το φθινόπωρο, που αρχίζουν οι αναμετρήσεις, ελπίζουμε να έχουν
αποφασίσει στην ΕΠΟ...

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O24</CAT>
<ED>
Κωδικός άρθρου: A16042O241</ED>
<ID>
ID:135600

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O24&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Ξοδεύουν τον χρόνο
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

Ο ΧΡΟΝΟΣ κυλάει, αλλά το θέμα της συγκρότησης πειθαρχικής επιτροπής στην ΕΠΑΕ
παραμένει ανοιχτό. Οι εξελίξεις δικαιώνουν απόλυτα τον πρόεδρο της τριμελούς
επιτροπής διοίκησης του Πρωτοδικείου Αθηνών, Χαράλαμπο Αθανασίου, ο οποίος από
τον Δεκέμβριο που έλαβε το έγγραφο της ΕΠΑΕ για ορισμό αθλητικών δικαστών,
έκανε γνωστό ότι για την επιλογή τους δεν έχει απολύτως κανένα δικαίωμα η
διοργανώτρια αρχή των επαγγελματικών ποδοσφαιρικών πρωταθλημάτων. Οι γυναίκες
δικαστές του Πρωτοδικείου της Χαλκίδας, που αποδέχτηκαν την τελευταία πρόταση
της ΕΠΑΕ, θα αντιμετωπίσουν πειθαρχική δίωξη από τον Άρειο Πάγο (παράνομος
διορισμός) και, φυσικά, δεν θα αναλάβουν καθήκοντα. Έτσι, όμως, το
επαγγελματικό ποδόσφαιρο θα εξακολουθήσει να πορεύεται χωρίς αθλητικούς
δικαστές. Κι όλα αυτά, επειδή οι διοικούντες την ΕΠΑΕ αρνήθηκαν να
συμμορφωθούν με τις νομικά τεκμηριωμένες υποδείξεις του κ. Αθανασίου και
επιδίωξαν να περάσουν τις θέσεις τους διά της τεθλασμένης.

Από την άλλη πλευρά, διαβάζουμε στο νομοσχέδιο για τον αθλητισμό, που
κατατίθεται τον Φεβρουάριο στη Βουλή, ότι «οι αποφάσεις του πρωτοβάθμιου
δικαιοδοτικού οργάνου πρέπει να εκδίδονται εντός πέντε ημερών από την τέλεση
του αγώνα». Ελπίζοντας ότι κάποια στιγμή η ΕΠΑΕ θα συμμορφωθεί με τους νόμους
και θα λειτουργήσει σωστά η πειθαρχική επιτροπή, δεν μπορούμε να συμμεριστούμε
την αισιοδοξία της νομοπαρασκευαστικής επιτροπής, ότι οι αθλητικοί δικαστές θα
φθάσουν στο σημείο να εκδίδουν αποφάσεις μέσα στην προθεσμία πέντε ημερών από
την τέλεση των αγώνων.

Θα πρέπει νά αλλάξουν πολλά στις διαδικασίες, ώστε έως τη Δευτέρα το μεσημέρι
να φθάνουν στα χέρια των διοικούντων τις υπαίτιες ΠΑΕ τα κατηγορητήρια και η
εκδίκαση των υποθέσεων να ολοκληρώνεται έως την Πέμπτη. Μακάρι να ξεφύγουμε
από τις χρονοβόρες διαδικασίες, που καταργούν πολλές φορές την ίση μεταχείριση
των ομάδων των ΠΑΕ.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O24</CAT>
<ED>
Κωδικός άρθρου: A16042O242</ED>
<ID>
ID:135648

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O24&aa=2</URL></REF>


Article

<CATEGORY>vin10</CATEGORY>

 <H2>Ένα στα οκτώ είχε κόσμο!
</H2>
ΜΟΝΟ ΤΟ «Νίκος Γκούμας» ­ 22.129 εισιτήρια ­ γέμισε χθες (εδώ οι οπαδοί του
ΠΑΟΚ με... περιφρούρηση), εν αντιθέσει με τις υπόλοιπες συναντήσεις. Φτώχεια
στο ΟΑΚΑ (4.354), κάτω από 2.000 κόσμος στα άλλα γήπεδα. Μήπως έχουν δίκιο
αυτοί που θέλουν πρωτάθλημα με λιγότερες ομάδες;

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O24</CAT>
<ED>
Κωδικός άρθρου: A16042O243</ED>
<ID>
ID:135685

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O24&aa=3</URL></REF>


Article

<CATEGORY>vin10</CATEGORY>

 <H2>Ήταν επαγγελματίες
</H2>
ΠΑΡΑ ΤΑ προβλήματα οικονομικού ­ κυρίως ­ περιεχομένου, οι μπασκετμπολίστες
του Άρη αγωνίστηκαν χθες με θάρρος και επαγγελματική ευθύνη απέναντι στον
πρωταθλητή Ευρώπης Ολυμπιακό και νίκησαν. Δεν αξίζουν καλύτερης μεταχείρισης
από το ΤΑΚ της Θεσσαλονίκης;

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O24</CAT>
<ED>
Κωδικός άρθρου: A16042O244</ED>
<ID>
ID:135708

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O24&aa=4</URL></REF>


Article

<CATEGORY>vin10</CATEGORY>

 <H5>Εντυπωσιακό ξεκίνημα του Κράμνικ στην Ολλανδία
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΜΕ ΤΡΕΙΣ νίκες σε ισάριθμους αγώνες ξεκίνησε ο Κράμνικ στην Ολλανδία (Βικ ααν
Ζέε) δίνοντας σαφέστατα μηνύματα προς πάσα κατεύθυνση για το ποιοι είναι πλέον
κυρίαρχοι στο παγκόσμιο σκάκι. Δυναμικό ήταν και το ξεκίνημα του Ανάντ (2,5
βαθμοί) ενώ αντίθετα ο πρόσφατα ανακηρυχθείς παγκόσμιος πρωταθλητής Κάρποβ
ξεκίνησε μουδιασμένα με τρεις ισοπαλίες. Οι αγώνες ξεκίνησαν την Παρασκευή.
Χθες παίχτηκε ο 3ος γύρος ενώ σήμερα υπάρχει ελεύθερη ημέρα. Αύριο οι αγώνες
συνεχίζονται με τον 4ο γύρο. Τα αποτελέσματα των τριών πρώτων γύρων έχουν ως εξής:

1ος γύρος: Κράμνικ - Πίκετ 1-0 (48 κινήσεις), Γκέλφαντ - Πόλγκαρ 1-0 (70),
Άνταμς - Βαν ντερ Στέρεν 1-0 (49), Τίμαν - Ανάντ 0,5-0,5 (19), Νίμποερ -
Κάρποβ 0,5-0,5 (39), Σίροβ - Τοπάλοβ 0,5-0,5, (38), Βαν Βέλι - Σάλοβ 0,5-0,5
(62).. 2ος γύρος: Κράμνικ - Νίμποερ 1-0 (29), Ανάντ - Βαν Βέλι 1-0 (42),
Κάρποβ - Άνταμς 0,5-0,5 (33), Τοπάλοβ - Τίμαν 0,5-0,5 (42), Πόλγκαρ - Σίροβ
1-0 (40), Βαν ντερ Στέρεν - Γκέλφαντ 0,5-0,5 (31), Πίκετ - Σάλοβ 0,5-0,5 (66).

3ος γύρος: Βαν Βέλι - Τοπάλοβ 0-1 (48), Γκέλφαντ - Κάρποβ 0,5-0,5 (42), Άνταμς
- Κράμνικ 0-1 (29), Τίμαν - Πόλγκαρ 0,5-0,5 (34), Σάλοβ - Ανάντ 0-1 (48),
Νίμποερ - Πίκετ 1-0 (36), Σίροβ - Βαν ντερ Στέρεν 0,5-0,5 (61).

Βαθμολογία (σε 3 αγώνες): 1) Κράμνικ 3, 32) Ανάντ 2,5, 3-4) Γκέλφαντ - Τοπάλοβ
2, 5-9) Πόλγκαρ, Κάρποβ, Άνταμς, Τίμαν, Νίμποερ 1,5, 10-12) Σάλοβ, Βαν ντερ
Στέρεν, Σίροβ 1, 13-14) Πίκετ, Βαν Βέλι μισός βαθμός.

Στην παρτίδα που ακολουθεί οι Κράμνικ και Πίκετ ακολούθησαν τη γραμμή της
ημισλαβικής που παίχτηκε στην 5η παρτίδα του ματς Κάρποβ - Ανάντ. Πρώτος
διαφοροποιήθηκε ο Πίκετ με το 14... θ6 αντί Πε8. Η κίνηση του Κράμνικ 17. Αα5!
οδήγησε, σύμφωνα με τους αναλυτές, σε σημαντικό προβάδισμα των λευκών σε ανάπτυξη.

Κράμνικ (2.790) - Πίκετ (2.580)

1. Ιζ3 δ5 2. δ4 γ6 3. γ4 ε6 4. Βγ2 Ιζ6 5. ε3 Ιβδ7 6. Ιγ3 Αδ6 7. Αδ3 0-0 8. 0-0
δ: γ4 9. Α: γ4 α6 10. Πδ1 β5 11. Αε2 Βγ7 12. Ιε4 Ι: ε4 13. Β: ε4 ε5 14. Βθ4 θ6
15. Αδ2 Πε8 16. δ: ε5 Ι: ε5 17. Αα5 Ββ8 18. Παγ1 Αε6 19. Ι: ε5 Α: ε5 20. Π: γ6
Α: β2 21. Αγ7 Ββ7 22. Αζ3 Παγ8 23. Ββ4 Αε5 24. Πγγ1 Β: γ7 25. Π: γ7 Π: γ7 26.
Βα5 Πγ2 27. Β: α6 Πβ8 28. Αε4 Πγ4 29. Αδ3 Πα4 30. Βγ6 η6 31. ζ4 Αζ6 32. ζ5 η:
ζ5 33. Α: ζ5 Α: ζ5 34. Β: ζ6 Αη6 35. Πδ2 Πε4 36. θ3 Πβε8 37. Ββ6 β4 38. Πδ4 Π:
ε3 39. Β: β4 θ5 40. α4 Πε1+ 41. Ρθ2 Πα1 42. Ββ2 Πβ1 43. Βα3 Ρθ7 44. α5 Πεε1
45. Βζ8 Πθ1+ 46. Ρη3 Πβ5 47. Πδ8 Πη5+ 48. Ρζ2 1-0

Κράμνικ (2.790) - Νίμποερ (2.590)

1. Ιζ3 η6 2. δ4 Αη7 3. γ4 Ιζ6 4. Ιγ3 0-0 5. ε4 δ6 6. Αε2 ε5 7. 0-0 Ιγ6 8. δ5
Ιε7 9. β4 Ιθ5 10. Πε1 ζ5 11. Ιη5 Ιζ6 12. Αζ3 γ6 13. Αε3 θ6 14. Ιε6 Α: ε6 15.
δ: ε6 η5 16. ε: ζ5 Ι: ζ5 17. Βδ3 Ι: ε3 18. Π: ε3 βε7 19. Πδ1 Παδ8 20. Ιε4 η4
21. Ι: ζ6+ Β: ζ6 22. Α: η4 Β: ζ2+ 23. Ρθ1 Πζ4 24. Πζ3 Βθ4 25. Π: ζ4 ε: ζ4 26.
Αζ3 Βε7 27. Πε1 Αε5 28. Βη6+ Βη7 29. ε7 1-0

Πόλγκαρ (2.670) - Σίροβ (2.710)

1. ε4 γ5 2. Ιζ3 δ6 3. δ4 Ιζ6 4. Ιγ3 γ: δ4 5. Ι: δ4 Ιγ6 6. Αη5 ε6 7. Βδ2 α6 8.
0-0-0 Ι: δ4 9. Β: δ4 Αε7 10. ζ4 β5 11. Αε2 Αβ7 12. Αζ3 Πγ8 13. Α: ζ6 η: ζ6 14.
ζ5 Βα5 15. ζ: ε6 ζ: ε6 16. Ρβ1 Ρδ7 17. ε5 Α: ζ3 18. ε: δ6 Α: δ1 19. Π: δ1 Αζ8
20. Β: ζ6 Α: δ6 21. Ιε4 Βγ7 22. Π: δ6+ Β: δ6 23. Ι: δ6 Ρ: δ6 24. Βδ4+ Ργ6 25.
α4 Πθδ8 26. Βα7 Πδ1+ 27. Ρα2 β: α4 28. Β: α6+ Ρδ7 29. Β: α4+ Πγ6 30. Βα7+ Ρδ6
31. Βζ2 Πδ5 32. β3 θ5 33. γ4 Πζ5 34. Βδ4+ Ρε7 35. Ρα3 Πδ6 36. Βη7+ Ρε8 37. β4
Πζ7 38. Βθ8+ Ρε7 39. Β: θ5 Πα6+ 40. Ρβ3 Πζ1 1-0

ΑΜΠΕΛΟΚΗΠΟΙ

Με τη συμμετοχή 28 παικτών, από τους οποίους οι 9 έχουν διεθνές ΕΛΟ, ξεκίνησε
το πρώτο ανοιχτό τουρνουά του φετινού «Ίκαρου», στους Αμπελοκήπους
(Μακρυνίτσας 12-14). Με νίκες ξεκίνησαν μεταξύ άλλων οι Μαναγκάτζε, Ιλαντζής,
Πετράκη, Παναγόπουλος, Δεληκανάκης, Ποτέας, Σίδερης, Μπόλης, Μανάι, Ντάτσης.

Το επόμενο Σάββατο θα ξεκινήσουν δύο ματς τεσσάρων παρτίδων. Τα ζευγάρια
είναι: Πετροβίκης - Τσομής και Καλούσης - Σαχταχτίνσκι. Οι αγώνες αυτοί θα
γίνουν στην ΕΦΕΤ, Νεοφύτου Δούκα 9.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: O99</CAT>
<ED>
Κωδικός άρθρου: A16042O991</ED>
<ID>
ID:135608

</ID><URL>http://ta-nea.dolnet.gr/neaweb/neafile.print_unique?e=A&f=16042&m=O99&aa=1</URL></REF>


Article

<CATEGORY>vin09</CATEGORY>

 <H5>ΤΕΣΣΕΡΙΣ ΝΕΟΙ ΑΠΟ ΤΟΝ ΑΗ ΣΩΣΤΗ ΜΕΣΣΗΝΙΑΣ ΕΙΧΑΝ ΧΑΘΕΙ ΣΤΟ ΘΡΥΛΙΚΟ ΝΑΥΑΓΙΟ
</H5><H5></H5><H5>Ένα κινηματογραφικό ναυάγιο 55 δισ.
</H5><H2>Οι Έλληνες του «Τιτανικού»
</H2>
Μνήμες της μεγαλύτερης ναυτικής τραγωδίας. Προσωπικά αντικείμενα που
«επέζησαν» το μοιραίο εκείνο βράδυ της 15ης Απριλίου του 1912. Ανήκαν σε
Έλληνες που την τελευταία στιγμή διάλεξαν να ταξιδέψουν με το «αβύθιστο
πλοίο». Και έμειναν για να θυμίζουν, 86 χρόνια μετά, την τραγωδία

Ήταν 1η Σεπτεμβρίου του 1985 και η ώρα μία το μεσημέρι. Το βαθυσκάφος που
μετέφερε τον ωκεανογράφο Ρόμπερτ Μπάλαρντ και την ομάδα του γλιστρούσε αργά
στον βυθό του Ατλαντικού. Τέσσερις χιλιάδες μέτρα κάτω από την επιφάνεια της
θάλασσας, σχεδόν 400 μίλια μακριά από τις ακτές της Αμερικής. Το φως από τους
προβολείς συνέχιζε να χάνεται στην απεραντοσύνη της αβύσσου. Ώσπου ο ήχος από
τις μηχανές του μικρού σκάφους άρχισε να «ξεψυχά»...

Η πλώρη του θρυλικού εκείνου υπερωκεανίου, που όμοιό του δεν είχε
ξαναταξιδέψει στις θάλασσες της γης, παρουσιαζόταν μπροστά σε ανθρώπινα μάτια,
για δεύτερη φορά, ύστερα από 73 ολόκληρα χρόνια. Ήταν 2.20 το πρωί, της 15ης
Απριλίου 1912, όταν ο «Τιτανικός», πληγωμένος στη δεξιά πλευρά του από την
πρόσκρουσή σε ένα παγόβουνο, άρχισε ν' αλλάζει ρότα, προς το τελικό του
ταξίδι. Ένα ταξίδι, που κανενός η φαντασία εκείνη την εποχή, δεν μπορούσε να προβλέψει.

Τα νερά του Ατλαντικού κατάπιαν την «αλαζονεία» μέσα σε δυόμισι ώρες. Και αυτή
έριξε την άγκυρά της στο λιμάνι του θρύλου.

Όσοι συνόδευσαν τον «Τιτανικό» στο τελευταίο του απάγκιο, όσοι τον είδαν από
μακριά να τρέχει προς αυτό, ήταν 2.228. Η επίσημη λίστα των επιβατών αναφέρει
πως ανάμεσά τους ήταν και τέσσερις Έλληνες. Την ιστορία όλων τους,
παρουσιάζουν για πρώτη φορά «ΤΑ ΝΕΑ». Όπως τη διηγούνται σήμερα οι απόγονοί
τους. Είναι η ιστορία του Απόστολου Χρονόπουλου και του αδερφού του Δημήτρη,
του Παναγιώτη Λυμπερόπουλου, του Βασίλη Καταβέλου. Κατάγονταν από το χωριό Αη
Σώστης της Ανδρίτσαινας Μεσσηνίας. Και είχαν ξεκινήσει μαζί. «Ώστε να φθάσουμε
στην Αμερική σε οκτώ μέρες, με το καινούργιο υπερωκεάνιο που όλοι λένε πως
είναι αβύθιστο».

Είχαν ηλικία από 18 έως 35 χρόνια. «Τους νέους ανθρώπους πάντα τους θυμάσαι».
Άλλαξαν στη Γαλλία τα εισιτήριά τους. «Να πάμε με τον Τιτανικό». Κοινή μοίρα
μέχρι το τέλος. Οι καμπάνες του χωριού, ήχος βουβός για τις 100 οικογένειες
του Άη Σώστη. Η Ελλάδα, είχε κι αυτή τότε το πικρό της μερίδιο. Πόσοι όμως το γνώριζαν;

Αριθμός επιβατών: 1.320. Αριθμός μελών πληρώματος: 908. Επιβάτες Α' θέσης:
337. Σώθηκαν: 199. Επιβάτες β' θέσης: 271. Σώθηκαν: 119. Επιβάτες γ' θέσης:
712. Σώθηκαν: 173. Πλήρωμα: 908. Σώθηκαν: 214. Από τους 2.228 επιβάτες
διασώθηκαν οι 705.

Η μεγαλύτερη ναυτική τραγωδία του 20ού αιώνα και οι γνωστές και «άγνωστες»
ιστορίες με τις οποίες είχαν συνδεθεί οι 1.500 ψυχές που χάθηκαν μαζί με το
«αβύθιστο» υπερωκεάνιο δεν θα μπορούσαν να αφήσουν ασυγκίνητο το Χόλιγουντ. Το
οποίο αποφάσισε να ξεπεράσει τον εαυτό του και να γυρίσει, με την υπογραφή του
Τζέιμς Κάμερον, την ακριβότερη ταινία όλων των εποχών. Ο «Τιτανικός» των 55
δισ. δρχ. (πάνω από 250 εκατ. δολάρια είναι, συνολικά, το κόστος παραγωγής και
προώθησης), που ήδη έχει φτάσει τα 150 εκατ. δολάρια σε εισπράξεις μόνον στις
Ηνωμένες Πολιτείες, έρχεται και στη χώρα μας την Παρασκευή (23 Ιανουαρίου).
Ενώ απόψε οι τυχεροί ­ που πρόλαβαν να αποκτήσουν τις προσκλήσεις ­ μπορούν να
το απολαύσουν σε αβάν πρεμιέρ στο «Αττικόν (στις 9) από το Cine Club της
εφημερίδας «ΤΑ ΝΕΑ».

Η υπερπαραγωγή, εκτός από το γεγονός ότι έσπασε το ρεκόρ κόστους, φαίνεται πως
θα ισοφαρίσει και το ρεκόρ εισπράξεων και έχει στο «ενεργητικό» της μερικά
ακόμη ρεκόρ ­ και πρωτιές:

*Ο Τζέιμς Κάμερον κατασκεύασε ένα αντίγραφο ­ σε φυσικό σχεδόν μέγεθος ­ του
θρυλικού υπερωκεάνιου μήκους 250 μέτρων.

*Η ταινία δεν γυρίστηκε στα παγωμένα νερά του Βορείου Ατλαντικού, αλλά στη
μεγαλύτερη, έως σήμερα, δεξαμενή του κόσμου, χωρητικότητας 65 εκατ. λίτρων
νερού ­ στο Μεξικό.

*Από τις 21 Ιανουαρίου ­ για πρώτη φορά ­ ο σκηνοθέτης Τζέιμς Κάμερον θα είναι
διαθέσιμος για ερωτήσεις στη διεύθυνση onlinetonight. msn.co.uk στο Ίντερνετ.

Οι συγγενείς τους μιλούν στα «ΝΕΑ», σελ. 10-11

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16042P011</ED>
<ID>
ID:135609

</ID><URL>http://ta-nea.dolnet.gr/neaweb/neafile.print_unique?e=A&f=16042&m=P01&aa=1</URL></REF>


Article

<CATEGORY>vin09</CATEGORY>

 <H5></H5><H2>Έρευνα
</H2>
<H3></H3>*Σε κρίση η ηλικίας 103 ετών επιθεώρηση

*Το «Βίρα τις άγκυρες» του Εθνικού, ρέκβιεμ ή ανάσταση;

*Η τηλεόραση είναι ένα πλήγμα για την επιθεώρηση αλλά ίσως μπορεί να δώσει και
τη λύση

*Πρώτα ονόματα του χώρου απαντούν στην έρευνα των «ΝΕΩΝ» και διαφωνούν

σελ 4 - 5

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16042P012</ED>
<ID>
ID:135654

</ID><URL>http://ta-nea.dolnet.gr/neaweb/neafile.print_unique?e=A&f=16042&m=P01&aa=2</URL></REF>


Article

<CATEGORY>vin09</CATEGORY>

 <H5></H5><H2>Εικαστικά
</H2>
Η Ματούλα Σκαλτσά για την εγκατάσταση της Συλλογής
Κωστάκη στη Θεσσαλονίκη

σελ 3

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16042P013</ED>
<ID>
ID:135689

</ID><URL>http://ta-nea.dolnet.gr/neaweb/neafile.print_unique?e=A&f=16042&m=P01&aa=3</URL></REF>


Article

<CATEGORY>vin09</CATEGORY>

 <H5>ΔΥΟ ΘΕΑΤΡΙΚΕΣ ΠΡΕΜΙΕΡΕΣ ΣΤΗΝ ΑΘΗΝΑ
</H5><H2>«Εκκίνηση» Μαρκόπουλου </H2>
Διονύσης Βούλτσος, Φούλης Μπουντούρογλου, Νίκος Γκέκας σε μια σκηνή από τον «Αλχημιστή»

«Για μια νέα εκκίνηση στο ελληνικό τραγούδι». Έτσι βαφτίζει ο Γιάννης
Μαρκόπουλος τη μεγάλη συναυλία που δίνει απόψε στο Παλαί Ντε Σπορ της
Θεσσαλονίκης. Θα παρουσιάσει τα μεγάλα και δημοφιλή τραγούδια του μαζί με τους
μόνιμους συνεργάτες του Βασιλική Λαβίνα και Χαράλαμπο Γαργανουράκη, αλλά και
με τον Διονύση Τσακνή, τον Λαυρέντη Μαχαιρίτσα, τον Πέτρο Γαϊτάνο, τη Μαρία
Δημητριάδη, τον Κώστα Μακεδόνα, την Αναστασία Μουτσάτσου και τον τενόρο
Κωνσταντίνο Παλιατσάρα. Αφηγητής θα είναι ο Στράτος Τζώρτζογλου. Ειδικά για τη
συναυλία αυτή θα συμπράξει με τον συνθέτη και την ορχήστρα «Παλίντονο
Αρμονία», και η Πολυφωνική Χορωδία του Δήμου Βόλου. (Παλαί Ντε Σπορ, 9 μ.μ., Θεσσαλονίκη).

ΘΕΑΤΡΟ

Τον «Αλχημιστή» του Μπεν Τζόνσον, ένα έργο για την απληστία, την υποκρισία και
την ηδονοθηρία, ένα έργο με πολλούς «κακούς» και με πολύ χιούμορ παρουσιάζει
απόψε το Δημοτικό Περιφερειακό Θέατρο Πάτρας στο Θέατρο του Κολλεγίου Αθηνών.
Η μετάφραση είναι του Παύλου Μάτεσι, η σκηνοθεσία του Νίκου Αρμάου και η
μουσική του Ηρακλή Πασχαλίδη. (Θ. Κολλεγίου Αθηνών, Στ. Δέλτα 15, Π. Ψυχικό, 9
μ.μ., τηλ.: 6717.523).

ΠΡΕΜΙΕΡΕΣ

Πρεμιέρα απόψε για τον πρωτοεμφανιζόμενο θεατρικό συγγραφέα Βασίλη Νανάκη, που
το έργο του με τίτλο «Τρία χρόνια Σαββατοκύριακο» ανεβαίνει στο «Ιλίσια
Στούντιο». Βασικοί ήρωες τρεις ηθοποιοί που συναντιούνται για πρόβες κάθε
Σαββατοκύριακο. Η σκηνοθεσία είναι της Άσπας Κυρίμη, η μουσική επιμέλεια του
Ιάκωβου Δρόσου. Παίζουν οι: Ντόρα Σιμοπούλου, Νίκος Σταματιάδης, Βασίλης
Νανάκης, Άσπα Κυρίμη. (Ιλίσια Στούντιο, Παπαδιαμαντοπούλου 4, 9.30 μ.μ., τηλ.: 7250.657).

*** Πρεμιέρα απόψε της θεατρικής ομάδας «Πεδίον» που παρουσιάζει σήμερα και
κάθε Δευτέρα στο θέατρο Βρετάνια την «Αίθουσα των διδασκόντων». Ένα θεατρικό
έργο για την εκπαίδευση, το εκπαιδευτικό σύστημα και το σχολείο γραμμένο από
τη Βελγίδα Λίλιαν Βούτερς. Το έργο, που έχει παρουσιαστεί με επιτυχία στο
εξωτερικό, μετέφρασε και σκηνοθετεί η Ελένη Παπαχριστοπούλου. (Θ. Βρετάνια,
οδός Πανεπιστημίου, 9.15 μ.μ., τηλ.: 2280.603).

ΣΤΟ ΜΑΡΟΥΣΙ

Συνεχίζονται οι παραστάσεις του έργου «Μαχαίρι στο κόκαλο» του Κώστα Μουρσελά
στο θέατρο «Διθύραμβος» στο Μαρούσι. Το έργο σκηνοθέτησε ο Πάνος Χαρίτογλου.
Πρωταγωνιστούν η Έφη Νιχωρίτη και ο Γιάννης Κατσαμπας. Η αποψινή παράσταση θα
είναι ανοιχτή για φίλους, ηθοποιούς και τον Τύπο, ενώ για το κοινό οι
παραστάσεις θα γίνονται Παρασκευή, Σάββατο και Κυριακή. (Θ. Διθύραμβος, Λητούς
6, Μαρούσι, 9 μ.μ., τηλ.: 6142.772).

ΠΑΡΑΤΑΣΕΙΣ

Τελευταία παράσταση απόψε για το έργο του Τσαρλς Λάντλαμ «Το Μυστήριο της Ίρμα
Βεπ» στο Θέατρο Μηχανή Booze. (Κολοκοτρώνη 57, τηλ.: 3311.784).

*** Τρεις ακόμα παραστάσεις (απόψε και αύριο) δίνουν λόγω μεγάλης επιτυχίας η
Άννα Βαγενά και ο Γιώργος Νινιός με το «Μια ξεχωριστή μέρα» στο θέατρο «Κάτια
Δανδουλάκη». (Πατησίων και Αγ. Μελετίου, 7.00 και 9.15 μ.μ.).

*** Συνεχίζονται κάθε Δευτέρα και Τρίτη οι παραστάσεις του έργου - κολλάζ επτά
συγγραφέων «Ενοικιάζεται... εκτός απροόπτου», που ανέβασε η Ομάδα των Ορίων
στο θέατρο «Ροές». Η σκηνοθεσία είναι του Δημήτρη Αδάμη και η χορογραφία της
Σοφίας Σπυράτου.

ΒΡΑΔΙΑ ΧΑΤΖΙΔΑΚΙ

Ένα αφιέρωμα στον Μάνο Χατζιδάκι παρουσιάζουν απόψε ο μπασοβαρύτονος
Χριστόφορος Σταμπόγλης και ο πιανίστας Θοδωρής Κοτεπάνος. 
Τα τραγούδια ανήκουν στους κύκλους «Καπετάν Μιχάλης», «Ματωμένος γάμος»,
«Μεγάλος Ερωτικός», «Κύκλος του CNS». (Μεσόγειος μουσικής σκηνή, Πατησίων 208,
10.30 μ.μ., τηλ.: 8674.901).

ΠΡΟΒΟΛΗ

Η ταινία του Τάκη Κανελλόπουλου «Παρένθεση» θα παρουσιαστεί απόψε (στα
γαλλικά) στο Γαλλικό Ινστιτούτο και θα ακολουθήσει συζήτηση με το κοινό, όπου
θα συμμετέχουν ο Νίκος Κούνδουρος και ο Άγγελος Αντωνόπουλος. (Σίνα 31, 9
μ.μ., τηλ.: 3624.301).

ΓΙΑ ΤΟΝ ΠΥΘΑΓΟΡΑ

Βραδιά τιμής απόψε για τον στιχουργό και ποιητή Πυθαγόρα με συναυλία της
Μικτής Χορωδίας του Πνευματικού Κέντρου του Δήμου Αμαρουσίου υπό τη διεύθυνση
της Τερψιχόρης Παπαστεφάνου. (Θ. Παλλάς, Βουκουρεστίου 1, 8.30 μ.μ., τηλ.: 3224.434).

ΣΥΖΗΤΗΣΗ

Ο συνθέτης και διευθυντής του Τρίτου Προγράμματος της ΕΡΑ, Γιώργος Τσαγγάρης,
συνομιλεί απόψε με τον Θανάση Λάλα στο Κέντρο Λόγου και Τέχνης 104.
(Θεμιστοκλέους 104, 8 μ.μ., τηλ.: 3802.056).

ΕΓΚΑΙΝΙΑ

Μια Ελλάδα που διατηρείται πια στη μνήμη μας καθώς μέρα με τη μέρα φθίνει,
αποτυπώνει στους πίνακές της η 40χρονη ζωγράφος Γιάννα Ξέρα που ζει και
εργάζεται στη Λαμία. 
*** Έκθεση με έργα της όπου παρουσιάζονται σκηνές του καθημερινού βίου της
αγροτικής ζωής εγκαινιάζεται απόψε στη γκαλερί Magna Gallery. (Γέλωνος 1, 8
μ.μ., τηλ.: 6453.290).

*** Άγγελοι και φίδια κυριαρχούν στα έργα της Μαριμίνας Μαριέττη, που
παρουσιάζονται από σήμερα ως τις 7 Φεβρουαρίου στο Κέντρο Τέχνης «Πανταζίδης».
Ζωγραφική με λάδια και μεικτή τεχνική στην έκθεση που θα εγκαινιάσει στις 8
μ.μ. η εκδότρια κ. Άννη Ηλιοπούλου. Στασινού 8Α, στο Στάδιο, τηλ.: 7210.703.

ΚΡΗΤΗ

Έκθεση ζωγραφικής με θέματα από την κρητική μυθολογία, του Ρουσσέτου
Παναγιωτάκη, εγκαινιάζεται σήμερα στο «Canbia Maris», υπό την αιγίδα του Δήμου
Ηρακλείου. Διάρκεια μέχρι 25 Ιανουαρίου. Ώρες λειτουργίας: 10 π.μ. - 2 μ.μ.
και 5-9 μ.μ.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16042P021</ED>
<ID>
ID:135615

</ID><URL>http://ta-nea.dolnet.gr/neaweb/neafile.print_unique?e=A&f=16042&m=P02&aa=1</URL></REF>


Article

<CATEGORY>vin09</CATEGORY>

 <H5>... και η λύτρωση
</H5><H2>Ένα «εντελώς τυχαίο» γεγονός... </H2>
<AUTHOR>Π.Α.</AUTHOR>

<H3></H3>Δημήτρης Χορν

Την ώρα που θα διαβάζονται τούτες οι γραμμές, οι πολύ στενοί φίλοι του Δημήτρη
Χορν θα έχουν, ήδη, αποτίσει τον ύστατο φόρο τιμής στον άνθρωπο που μας έμαθε
τι σημαίνει «Ηθο-ποιός» (η κηδεία του είχε προγραμματιστεί για τις 11 το πρωί
στο Α' Νεκροταφείο σε στενό κύκλο). Αν μερικές λέξεις μπορούν να αποτελέσουν,
επίσης, φόρο τιμής και αν η επανάληψη ενισχύει τη μνήμη για να περάσει στη
σφαίρα της «Α-λήθειας», οι γραμμές που ακολουθούν έχουν νόημα: Στην πρώτη,
ύστερα από οκτώ χρόνια σιωπής, συνέντευξη με τον Κύριο Δημήτρη Χορν, εκείνος
είχε θελήσει ­ όπως πάντα ήθελε ­ να απομυθοποιήσει τα βήματα που τον οδήγησαν
στο «Φως» (του ηθοποιού): «Βγήκα εντελώς τυχαία», έλεγε. «Ένα μεσημέρι τρώγαμε
στο σπίτι και ο πατέρας μου, που δεν μπορούσε να στερηθεί τον απογευματινό του
ύπνο, έλεγε: "Να πάρει η οργή, να μην ήμουν σ' αυτή την επιτροπή της
Δραματικής Σχολής". "Ποια Δραματική Σχολή", ρώτησα. Με την ιδέα ότι μπορούσα
να αποφύγω το Πανεπιστήμιο, μια και δυο πάω στη Δραματική Σχολή του Εθνικού,
που διευθυντής της ήταν ο Συνοδινός. Μου είπε ότι η προθεσμία για τις αιτήσεις
είχε λήξει και την επόμενη μέρα ήταν οι εξετάσεις: "Επειδή είσαι γιος του
Παντελή Χορν, όμως, θα κάνουμε μια εξαίρεση". Έμαθα κι εγώ δύο κείμενα και
πήγα. Κι έτσι μπήκα στη σχολή. Αν ο πατέρας μου δεν έλεγε ότι είναι στην
επιτροπή του Εθνικού Θεάτρου, δεν θα 'ξερα ότι υπάρχει Δραματική Σχολή»...

Από την ίδια συνέντευξη η μνήμη κρατά δύο ακόμη σημεία. «Νομίζω ότι στην Τέχνη
αυτό που βρίσκω είναι η λύτρωση. Στην Τέχνη ανακαλύπτεις τον εαυτό σου», έλεγε
τότε (τον Δεκέμβριο του 1992). Και όταν η τελευταία ερώτηση έφερνε την
πρόκληση, απαντούσε άμεσα:

­ «Τι θα θέλατε να ξεχάσετε;».

­ «Τα πάντα! Λέω κι εγώ σαν τον Άμλετ: "Θάνατος-ύπνος"»...

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16042P022</ED>
<ID>
ID:135656

</ID><URL>http://ta-nea.dolnet.gr/neaweb/neafile.print_unique?e=A&f=16042&m=P02&aa=2</URL></REF>


Article

<CATEGORY>vin09</CATEGORY>

 <H2>Νέος Φελίνι; </H2>
<AUTHOR>Χ.</AUTHOR>

<H3></H3>Φεντερίκο Φελίνι

Ένας «καινούργιος» Φελίνι; Στην Ιταλία έχουν ανάψει οι συζητήσεις. Είναι όντως
ένα παλιό σχέδιο του μεγάλου σκηνοθέτη ή μήπως είναι απλώς ευσεβείς πόθοι; Και
όμως, ο Σέρτζιο Σίλβα ανακοίνωσε πως βρίσκεται ήδη στα χέρια των παραγωγών της
RAI. Και το έργο ήταν αναμφισβήτητα ανάμεσα στα σχέδια του Φεντερίκο. Έχει
τίτλο «Καλώς επιστρέψατε σινιόρ Γκάι» και οι πληροφορίες συγκλίνουν πως έχει
γραφεί τη δεκαετία του '40. Η μία πλευρά μιλάει με ενθουσιασμό για ανέκδοτο
έργο, η άλλη φαίνεται ακόμη συγκρατημένη. Πολύ καλό για να είναι αλήθεια; Ή
έτσι όπως το είπε ο ηθοποιός Ούγκο Γρεγκορέτι (κι αυτός μέσα στην παραγωγή)
«δεν πρόκειται να κουραστώ ποτέ ψάχνοντας μια όαση ανθρωπισμού».

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16042P023</ED>
<ID>
ID:135691

</ID><URL>http://ta-nea.dolnet.gr/neaweb/neafile.print_unique?e=A&f=16042&m=P02&aa=3</URL></REF>


Article

<CATEGORY>vin09</CATEGORY>

 <H2>Ηχώ στο θέατρο </H2>
<AUTHOR>Ε.Δ.Χ.</AUTHOR>

Η Βαρβάρα Μαυρομάτη μπήκε στη θεατρική μας ζωή με δύο ταχύτητες και δύο
ιδιότητες. Η αφετηριακή αφορούσε στις σπουδές της ως ηθοποιού και στις
συνεργασίες της με τα θέατρα «Πειραματική Σκηνή Θεσσαλονίκης», «Αεικίνητο»»,
Εθνικό, Ελεύθερη Σκηνή, Δημοτικό Πάτρας και «Θέατρο του Νότου». Καλλιτέχνης
και άνθρωπος χαμηλών τόνων, κινήθηκε στο χώρο διακριτικά. Τα τελευταία χρόνια
πάντως, η παρουσία της γίνεται έντονη. Η πρώτη της επαγγελματική σκηνοθεσία με
τις «Ερωτικές επιστολές Πορτογαλίδας μοναχής», όπου είχε κάνει και τη
δραματουργική επεξεργασία ­ παίχθηκε στον «Φούρνο» ­ δίνει τις πρώτες θετικές
υποσχέσεις για την επόμενη. Δεν αργεί να 'ρθει. Οι «Λευκές νύχτες» του
Ντοστογιέφσκι, σε δική της διασκευή και σκηνοθεσία και ο «Φάουστ» του Γκαίτε
που παρουσιάζει στον Εξώστη του «Θεάτρου του Νότου», της δίνουν μια ισχυρή
επιτάχυνση. Η τελευταία της δουλειά είναι μια λεπταίσθητη θεατρική πρόταση
πάνω στο πορτρέτο της Μαρίας Πολυδούρη, όπου έχει κάνει το κείμενο (πλοκή και
σύνθεση στίχων) και τη σκηνοθεσία. Ο τίτλος της παράστασης είναι αυτός της
δεύτερης ποιητικής συλλογής της Πολυδούρη «Ηχώ στο χάος». Η παραγωγή είναι του
ΔΗΠΕΘΕ Βόλου και αυτές τις μέρες παίζεται στο θέατρο «Ιλίσια», με την Όλια
Λαζαρίδου. Εκεί όπου «κάποια υμνωδία πλανιέται».

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16042P024</ED>
<ID>
ID:135710

</ID><URL>http://ta-nea.dolnet.gr/neaweb/neafile.print_unique?e=A&f=16042&m=P02&aa=4</URL></REF>


Article

<CATEGORY>vin09</CATEGORY>

 <H5>ΓΙΑ ΤΗΝ ΕΓΚΑΤΑΣΤΑΣΗ ΤΗΣ ΣΥΛΛΟΓΗΣ ΚΩΣΤΑΚΗ
</H5><H2>10+1 λόγοι υπέρ της Θεσσαλονίκης </H2>
<AUTHOR>ΜΑΤΟΥΛΑ ΣΚΑΛΤΣΑ</AUTHOR>

Αναμφίβολα η Συλλογή Κωστάκη μπορεί να εγκατασταθεί τόσο στην Αθήνα όσο και
στη Θεσσαλονίκη γιατί: α) είναι και οι δυο μεγάλες πόλεις, β) έχουν και οι
δύο, μετά το τελευταίο νομοσχέδιο του ΥΠΠΟ, ιδρυμένα Μουσεία Σύγχρονης Τέχνης,
γ) έχουν επιστημονικό δυναμικό που μπορεί να διαχειριστεί τη συλλογή, δ) έχουν
πανεπιστημιακές σχολές με ειδικό ενδιαφέρον για τη συλλογή και ό,τι
συνεπάγεται σε εικαστική επικοινωνία και ανταλλαγές, ε) έχουν καλλιτεχνικό
δυναμικό που θα επωφεληθεί στην επαφή με το είδος την τέχνης της συλλογής, στ)
έχουν χώρους που μπορούν προσωρινά να στεγάσουν τη συλλογή.

Η Θεσσαλονίκη έχει 10+1 λόγους περισσότερους από την Αθήνα για να υποδεχθεί τη
Συλλογή Κωστάκη.

1 Η Θεσσαλονίκη έχει ήδη πλήρη μελέτη για το κτίριο της ΥΦΑΝΕΤ και
κονδύλια εξασφαλισμένα από την Ε.Ε. για τη μετασκευή του, ώστε σε ορατό
χρονικό ορίζοντα να υποδεχθεί τη συλλογή.

2Η Θεσσαλονίκη δεν έχει την πληθώρα και το εύρος των σοβαρών
πολιτιστικών πυρήνων της Αθήνας. Κατά συνέπεια της χρειάζεται περισσότερο από
την Αθήνα μια σοβαρή πολιτιστική παρέμβαση κύρους, η οποία θα ενισχύσει τη
θέση της στον διεθνή πολιτιστικό χάρτη.

3 Η Θεσσαλονίκη, κατ' επέκταση και η χώρα μέσω αυτής, παίζει ήδη ένα
δυναμικό ρόλο στα Βαλκάνια, τα οποία αποτελούν, όπως και στο παρελθόν, το
ζωτικό οικονομικό της χώρο. Όλοι γνωρίζουμε τον ρόλο του πολιτισμού σε τέτοιες
δυναμικές προοπτικές. Για όσους δεν έχουν πεισθεί, ας αναρωτηθούν για το
«Πολιτιστικό Ίδρυμα Soros» στα Βαλκάνια και τις χώρες της Ανατολικής Ευρώπης.
Ίσως εδώ να θυμηθούμε ότι η Συλλογή Κωστάκη συνθέτει ένα αντιπροσωπευτικό σώμα
της πρωτοπορίας του μοντερνισμού σε μια από τις μεγαλύτερες χώρες της
Ανατολικής Ευρώπης.

4Η Θεσσαλονίκη, σε αντίθεση με την Αθήνα, δεν διαθέτει ούτε οικονομικά
ισχυρούς συλλέκτες ούτε μεγάλες συλλογές διεθνούς κύρους που θα μπορούσαν στο
μέλλον να αποτελέσουν σοβαρούς πυρήνες ενός διεθνούς χαρακτήρα μουσείου
σύγχρονης τέχνης.

5Η Θεσσαλονίκη, σε αντίθεση με την Αθήνα, βρίσκεται εκτός κέντρων
οικονομικών και πολιτικών αποφάσεων, με αποτέλεσμα, εάν χάσει τώρα την
ευκαιρία για διεθνούς κύρους μουσείο, να μην έχει εύκολα στο μέλλον αντίστοιχη δυνατότητα.

Ο Γ. Κωστάκης με φόντο ένα από τα ­ αβάν γκαρντ ­ έργα της περίφημης συλλογής
του, τμήμα της οποίας επιστρέφει πλέον στην Ελλάδα

6Η Θεσσαλονίκη, σε αντίθεση με την Αθήνα, δεν διαθέτει τις οικονομικές
εκείνες μονάδες ή «οικογένειες» που θα μπορούσαν με τις χορηγίες τους να
ενισχύσουν την προίκα και το διεθνές κύρος ενός μουσείου σύγχρονης τέχνης, άρα
και πάλι δεν πρέπει να χάσει την παρούσα ευκαιρία.

7Η Θεσσαλονίκη προσφέρει τη δυνατότητα στην κυβέρνηση να κάνει πράξη
την εκσυγχρονιστική αποκέντρωση. Ως επιλογή πολιτιστικής αποκέντρωσης, δεν
βρίσκεται εκτός διεθνούς πρακτικής. Το Castello di Rivoli στο Τορίνο είναι το
μουσείο σύγχρονης τέχνης της Ιταλίας και όχι η Εθνική Πινακοθήκη Μοντέρνας
Τέχνης της Ρώμης, το ΜΟΜΑ και το Guggenheim δεν βρίσκονται στην Ουάσιγκτον,
ενώ το παράρτημα του τελευταίου δεν έγινε στη Μαδρίτη, η συλλογή
Wallraf-Richards εγκαταστάθηκε στην Κολωνία και όχι στη Βόννη, το Μουσείο
Σύγχρονης Τέχνης της Σκωτίας ανεγείρεται στη Γλασκώβη και όχι στο Εδιμβούργο,
το Εθνικό Μουσείο Φωτογραφίας της Βρετανίας βρίσκεται στο Bradford και όχι στο
Λονδίνο κ.ο.κ.

8Η Θεσσαλονίκη, με σύγκριση με την Αθήνα, έχει τον μεγαλύτερο νεαρό
πληθυσμό της χώρας, με φοιτητές που, λόγω του ΑΠΘ, του μεγαλύτερου
Πανεπιστημίου στην Ελλάδα, εγγίζουν τις 90.000 και Σχολές που, τοπικά, έχουν
δυσαναπλήρωτες ελλείψεις στην επαφή τους με τη σύγχρονη τέχνη.

9Η Θεσσαλονίκη, σε αντίθεση με την Αθήνα, τα θαλάσσωσε με την
πολιτιστική της πρωτεύουσα, όχι μόνο γιατί η μυωπική μικροκομματική ανασφάλειά
της δεν την άφησε να εμπιστευτεί αξιοκρατικά τα υπάρχοντα ικανά στελέχη σε
εθνικό επίπεδο, αλλά και γιατί σπάνια της είχε δοθεί η δυνατότητα στο παρελθόν
να διαχειρίζεται τον πολιτισμό, πέρα από μίζερα τοπικά όρια. Τη δεύτερη φορά
οφείλει να είναι, και μάλλον θα είναι, εξαιρετικά προσεκτική στη διαχείριση
πολιτιστικής προίκας, τόσο δύσκολα αποκτημένης, αν τελικά αποκτηθεί.

10Γιατί αν δούμε τον Πρωθυπουργό να παίρνει πίσω πολιτικά σωστή
εξαγγελία επί θέματος καθ' ύλην αρμοδίου υπουργού του, θα έχουμε παραστεί
μάρτυρες τριτοκοσμικών μεθόδων άσκησης εθνικής πολιτικής.

Τέλος 10+1. Γιατί η Θεσσαλονίκη είναι εδώ, το θέλει και το δικαιούται.

Σημείωση: Για την αντικειμενικότητα των παραπάνω επιχειρημάτων, όσοι
δεν το γνωρίζουν, ας συνεκτιμήσουν το γεγονός ότι είμαι μέλος του Δ.Σ. του
Μακεδονικού Μουσείου Σύγχρονης Τέχνης, το οποίο, είναι προφανές, ότι θα έχει
ακόμα πιο δύσκολες μέρες, μετά την ίδρυση του Κρατικού Μουσείου Σύγχρονης
Τέχνης στη Θεσσαλονίκη. Για την ίδρυση του τελευταίου, προφανώς εισηγήθηκε
θετικά ή δεν είχε αντίρρηση η «Γνωμοδοτική Επιτροπή του ΥΠΠΟ για την Χάραξη
Εθνικής Εικαστικής Πολιτικής». Σίγουρα δεν θα έχει αντίρρηση και για την
αρμόζουσα κρατική, μη επαρχιακή προικοδότησή του.

Η Ματούλα Σκαλτσά είναι ιστορικός τέχνης - μουσειολόγος, αναπλ. καθηγήτρια
στο Αριστοτέλειο Πανεπιστήμιο Θεσσαλονίκης.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16042P031</ED>
<ID>
ID:135616

</ID><URL>http://ta-nea.dolnet.gr/neaweb/neafile.print_unique?e=A&f=16042&m=P03&aa=1</URL></REF>


Article

<CATEGORY>vin09</CATEGORY>

 <H5>Η ΕΠΙΘΕΩΡΗΣΗ, ΣΤΑ 103 ΤΗΣ ΧΡΟΝΙΑ, ΨΑΧΝΕΙ ΤΟ ΜΕΛΛΟΝ ΤΗΣ
</H5><H5>«Ποτέ δεν πεθαίνει...»
</H5><H5>«Λείπουν συγγραφείς και ηθοποιοί»
</H5><H5>«Βρίσκεται εν ύπνω»
</H5><H5>«Η πολιτική δεν προσφέρεται»
</H5><H5>«Οι φαντασμαγορίες τελειώσανε»
</H5><H5>«Παρακμή μόνον για τις κακές επιθεωρήσεις»
</H5><H2>«Βίρα τις άγκυρες»: ρέκβιεμ ή ανάσταση;
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

Ζει; Ή απλώς διατηρείται στη ζωή με τεχνητά μέσα; Η ηλικίας 103 ετών (στα 104)
επιθεώρηση. Ιδού το ερώτημα. Γεννήθηκε (έκθετο μπασταρδάκι του θεάτρου) μια
ζεστή αυγουστιάτικη βραδιά του 1894 στις όχθες του Ιλισού (τότε, ακόμη υπήρχε
Ιλισός και υπήρχαν και όχθες...) και έλαβε το όνομα «αθηναϊκή επιθεώρησις»,
που αργότερα κατέληξε στο σκέτο «Επιθεώρηση». «Διασταύρωση» του λίγο
παλαιότερου κωμειδυλλίου, των «ρεβί» που παρουσίαζαν γαλλικοί θίασοι στην
Αθήνα της εποχής, της ισπανικής θαρθουέλα «Γκραν βία», που είχε παιχτεί τον
Απρίλιο της ίδιας χρονιάς στην πρωτεύουσα από ιταλικό θίασο, είχε καταπλήξει
και γινόταν αγώνας δρόμου ποιος θα την «κοπιάρει» πρώτος και της πένας του
γραμματέα του φιλολογικού συλλόγου «Παρνασσός» Μίκιου Λάμπρου, η πρώτη
επιθεώρηση με τον τίτλο «Λίγο απ' όλα», που παρουσιάστηκε από τον θίασο
«Πρόοδος» του Δημητρίου Κοτοπούλη, πατέρα της Μαρίκας, η οποία ακριβώς στην
παράσταση αυτή φαίνεται ότι ντεμπουτάρησε, κοριτσάκι πεντάχρονο, στο σανίδι,
θριάμβευσε. Και, εν μια νυκτί, ένα νέο θεατρικό είδος, στο οποίο είχε
συντηχθεί πλήθος ετερογενών στοιχείων, γεννήθηκε.

Η καθιέρωση άργησε ­ γύρω στη δεκαετία ­ αλλά όταν έφτασε, οδήγησε κατακόρυφα
στην ακμή. Η περίοδος από το 1907 ως το 1921 θεωρείται η κορυφαία για την
επιθεώρηση. Οι θίασοι να έχουν παραμερίσει τα άλλα είδη, το κωμειδύλλιο να
έχει καταποντιστεί, οι λόγιοι να πολεμούν την επιθεώρηση ­ όσο κανένα άλλο
θεατρικό είδος ­ και όσο την πολεμούν, τόσο οι Αθηναίοι να αγκαλιάζουν το
είδος και να τσαλαπατιούνται στα θέατρα που έπαιζαν επιθεώρηση...

Από τότε η επιθεώρηση προχώρησε αδάμαστη, με σκαμπανεβάσματα, με
εναλλασσόμενες περιόδους έκλειψης και άνθησης, εκτόξευσε αστέρια ανεπανάληπτα
στο ελληνικό θεατρικό στερέωμα, γύρω στο 1950 επέστρεψε δυναμικά με τη μορφή
του μεγάλου θεάματος για να γνωρίσει μια νέα μεγάλη ακμή επί μια
δεκαπενταετία, στις δεκαετίες του '70 και του '80 πήρε πάλι τον ανήφορο με τις
τονωτικές, ανανεωτικές ενέσεις του «Ελεύθερου Θεάτρου» / «Ελεύθερης Σκηνής»
και του Λάκη Λαζόπουλου, σήμερα όμως, ­ και εδώ και αρκετά χρόνια ­ όλα
δείχνουν ότι περνάει και πάλι, λαβωμένη άσχημα από την τηλεόραση, μια
παρατεταμένη περίοδο κρίσης.

Οι επιθεωρήσεις που παρουσιάζονται, έστω και αν τα ταμεία ορισμένων συνεχίζουν
να γεμίζουν, όλο και λιγοστεύουν, οι επιθεωρησιακές πρεμιέρες έχουν πάψει να
αποτελούν θεατρικά γεγονότα, τα κείμενα, κατά γενική ομολογία, μοιάζουν
ανέμπνευστα και ανεπανόρθωτα εξαντλημένα, οι επιθεωρησιακοί ηθοποιοί έχουν
επικίνδυνα ελαττωθεί και ελάχιστοι είναι αυτοί που κάνουν επιθεώρηση συνειδητά
και «με ψηλά το κεφάλι», οι ζωντανές ορχήστρες με μαέστρο έχουν καταντήσει
ψόφια πλέι μπακ...

Και ξαφνικά, εν έτει 1997, έρχεται το «Βίρα τις άγκυρες». Ένα επιδέξιο έργο -
αναφορά στην ιστορία της επιθεώρησης των Θανάση Παπαθανασίου - Μιχάλη Ρέππα,
που έχει σκηνοθετήσει σε μια εκτυφλωτική παράσταση ο Σταμάτης Φασουλής με τη
συμπαράσταση πανάξιων συνεργατών και που ανέβασε αυτό το ίδιο το Εθνικό Θέατρο
του «Κοτοπούλη». Μια παράσταση που εξελίσσεται στη μεγάλη επιτυχία της
χρονιάς. Με πουλημένα από μέρες τα εισιτήρια, με ουρές στα ταμεία, θέμα
συζήτησης στις συντροφιές όχι μόνο των θεατρόφιλων αλλά και του ευρύτερου κοινού...

Τι είναι, όμως, το «Βίρα τις άγκυρες», που εμφανίζεται σε μια σεζόν με
«φορτίο» ­ ως τώρα... ­ διακοσίων περίπου παραστάσεων, εκ των οποίων μόνο οι
δύο είναι επιθεωρήσεις ­ και όχι από τις καλύτερες; Το ρέκβιεμ, ο επικήδειος
για ένα είδος, που εξέλιπε οριστικά και αμετάκλητα; Αφορμή για συγκίνηση;
Ευκαιρία για αναπόληση στιγμών ευτυχών, στιγμών ανεμελιάς, κεφιού και χαράς ­
όπως γίνεται στις μακαριές; Ή το έναυσμα για μια αναγέννηση, μια ανάσταση της
επιθεώρησης; Υπάρχουν άραγε οι νέοι, που η παράσταση αυτή μπορεί να τους
κεντρίσει, να πυροδοτήσει το ενδιαφέρον τους για την επιθεώρηση και, όπως,
κάποτε, τα παιδιά του «Ελεύθερου», να την πάρουν στα χέρια τους, να την
«ψαχουλέψουν», να την περιεργαστούν, να την αγαπήσουν και να βρουν τους
τρόπους να την φρεσκάρουν και να την ξαναφέρουν στην επιφάνεια;

Είναι αθάνατη, τελικά, η επιθεώρηση. Ή όχι; Ή, μήπως, η επιθεώρηση έχει ήδη
μεταπηδήσει στην τηλεόραση; Μήπως επιθεώρηση πια είναι οι «Δέκα μικροί Μήτσοι»
του Λαζόπουλου, το «Μαλβίνα hostess» της Μαλβίνας Χαριτοπούλου, οι εκπομπές
του Μητσικώστα, του Γιώργου Μαρίνου, του Χάρρυ Κλυνν των παιδιών του Α.Μ.Α.Ν.,
οι «Διαπλεκόμενοι»...;

«ΤΑ ΝΕΑ» αποφάσισαν να ερευνήσουν το θέμα, που ήλθε και πάλι στο προσκήνιο με
αφορμή την παράσταση του «Βίρα τις άγκυρες». Και ζήτησαν τη γνώμη, ενδεικτικά,
διακεκριμένων από την παλιά και τη νεώτερη γενιά, που έχουν ή θα μπορούσαν να
έχουν σχέση με τον χώρο της επιθεώρησης.

Σήμερα απαντούν στην έρευνα οι: Γιώργος Ανεμογιάννης, Λάκης Λαζόπουλος,
Γιώργος Λεμπέσης, Λάκης Μιχαηλίδης, Ρένα Ντορ και Σταμάτης Φασουλής.
<H3>ΡΕΝΑ ΝΤΟΡ
</H3>
Κορυφαία πρωταγωνίστρια της επιθεώρησης επί σαράντα χρόνια, στην εποχή της
μεγάλης ακμής της.

«Δεν πεθαίνει ποτέ η επιθεώρηση. Γιατί είναι δεμένη με τη ζωή, με τη στιγμή,
με την επικαιρότητα. Κι αυτό δεν μπορεί να αλλάξει.

Όταν φύγαμε εμείς και βγήκαν τα παιδιά του "Ελεύθερου Θεάτρου" ­ ο Φασουλής
και οι άλλοι ­ που την κορόιδευαν, η επιθεώρηση πήγε να παρακμάσει. Αλλά πολύ
γρήγορα κατάλαβαν ότι την επιθεώρηση πρέπει να την υπολογίζουν περισσότερο.
Γιατί αξίζει.

Τώρα με την παράσταση του "Βίρα τις άγκυρες" θα ξανανθήσει. Έως την Ομόνοια
φθάνουν οι ουρές. Καθόλου "ρέκβιεμ" δεν είναι. Οι νέοι το έχουν καταλάβει και
τώρα θα το καταλάβουν καλύτερα.

Ναι, είναι πεσμένη η επιθεώρηση τα τελευταία χρόνια. Αλλά δεν φταίνε οι
ηθοποιοί. Οι ηθοποιοί είναι πολύ καλοί. Ίσως φταίνε οι συγγραφείς, τα κείμενα.
Ίσως φταίει που παίζονται πολύ καιρό οι επιθεωρήσεις, ενώ τα γεγονότα
αλλάζουν. Τότε μας γράφανε καινούργια κουπλέ, μας άλλαζαν τα ρεφρέν ανάλογα με
τα γεγονότα.

Ούτε το "πλέι μπακ" μου αρέσει. Είναι η καταστροφή της επιθεώρησης. Είναι,
βέβαια, πιο ξεκούραστα για τους ηθοποιούς. Εμείς χορεύαμε και τραγουδούσαμε
μαζί και μας έβγαινε η γλώσσα... Αλλά αν δεν έχεις την ορχήστρα από κάτω...
Μια φορά τραγούδησα κι εγώ πλέι μπακ σε μια μουσική κωμωδία του Τραϊφόρου.
Ανεβήκαμε στη Θεσσαλονίκη και είχαμε γράψει τα τραγούδια από πριν. Καθόλου δεν
μου άρεσε! Γιατί εμένα μου ερχόταν να τραγουδήσω κάπως αλλιώς την ώρα εκείνη,
κάτι να βάλω μέσα στο τραγούδι. Την ώρα της ηχογράφησης όλα γίνονται βιαστικά
και δεν ξέρεις ακόμα τι θα συμβαίνει στη σκηνή, πώς ακριβώς θα είναι η
παράσταση. Το άκουγα λοιπόν το τραγούδι και έλεγα: "Δεν έπρεπε να το πω έτσι".
Αλλά άντε, τότε, να το αλλάξω...».
<H3>ΓΙΩΡΓΟΣ ΑΝΕΜΟΓΙΑΝΝΗΣ
</H3>
Σκηνογράφος - ενδυματολόγος, που δούλεψε για δεκάδες επιθεωρήσεις στην
εποχή της μεγάλης ακμής του είδους («Ακροπόλ» κ.ά.).

«Η επιθεώρηση η σημερινή δεν έχει καμία σχέση με την επιθεώρηση την παλιά. 
Ίσως γιατί λείπουν οι συγγραφείς, ίσως γιατί λείπουν οι ηθοποιοί... Και
φοβούμαι ότι δεν μπορεί πια να αλλάξει.

Ή, τουλάχιστον, να γίνει όπως την ξέραμε. Γιατί το απαγορεύουν οι συνθήκες.
Παλιά ξοδεύονταν πολλά λεφτά για το ανέβασμα μιας επιθεώρησης... Τώρα, όλα
γίνονται μέσα σε ένα σκηνογραφικό πλαίσιο. Αυτό είναι το κακό... Και δεν βλέπω
από πού μπορεί να ανανεωθεί το είδος».
<H3>ΣΤΑΜΑΤΗΣ ΦΑΣΟΥΛΗΣ
</H3>
Πρωταγωνιστής - σκηνοθέτης - συγγραφέας, που ασχολήθηκε, ως στέλεχος του
«Ελεύθερου Θεάτρου» και της «Ελεύθερης Σκηνής» αλλά και μετά τη διάλυσή τους,
με την επιθεώρηση. Σκηνοθέτης του «Βίρα τις άγκυρες».

«Η επιθεώρηση προς το παρόν, βρίσκεται "εν ύπνω". Τέτοιες περίοδοι, όμως,
υπήρξαν πολλές κατά τη διάρκεια του βίου της. Πολλές φορές εξαφανίστηκε από τα
ρεπερτόρια. Συνήθως αυτό συνέβαινε έπειτα από μια μεγάλη άνθηση.

Τα μεγάλα πλήγματα για την επιθεώρηση, σήμερα, είναι η τηλεόραση και ο "βατός"
δρόμος. Κάνουν επιθεώρηση μέσα από μία ρουτίνα, στην "πεπατημένη", μίζερα...
Το πιο "επικίνδυνο", όμως, είναι η τηλεόραση. Ατού της επιθεώρησης είναι η
σάτιρα της επικαιρότητας. Αλλά στην τηλεόραση σάτιρα της επικαιρότητας μπορεί
να βγαίνει και να κάνει κάθε μέρα ένας άνθρωπος, όπως η Μαλβίνα. Οπότε ο
ανταγωνισμός είναι αθέμιτος. Η επιθεώρηση, όμως, μπορεί ­ είμαι σίγουρος ­ να
βρει έναν τρόπο να το υπερκεράσει και αυτό. Γιατί, ως τώρα, ποτέ δεν σκόνταψε
στα εμπόδια.

Ελπίζω το "Βίρα τις άγκυρες", που έγινε όχι μόνο για να τιμηθεί ένα ολόκληρο
είδος, να αποτελέσει όντως ένα έναυσμα για να "αναστηθεί" η επιθεώρηση».
<H3>ΓΙΩΡΓΟΣ ΛΕΜΠΕΣΗΣ
</H3>
Θεατρικός παραγωγός, που έχει μεγάλο χρονικό διάστημα να ανεβάσει επιθεώρηση,
αν και ασχολήθηκε επί αρκετά χρόνια με το είδος.

«Η επιθεώρηση είναι ένα είδος κατ' εξοχήν ελληνικό που δεν πρόκειται να
πεθάνει ποτέ. Περνάει πότε-πότε μια κρίση που κρατάει κάμποσα χρόνια, όπως και
τώρα, αλλά επανέρχεται. Τι φταίει; Μα η πολιτική και οι πολιτικοί μας. Είναι
τόσο χάλια που δεν προσφέρονται ούτε για σάτιρα. Για ποιον πολιτικό να
μιλήσεις που ούτε το όνομά τους δεν θέλει ο κόσμος να ακούσει; Κι έτσι, οι
συγγραφείς, αφού δεν μπορούν πια να κάνουν πολιτική σάτιρα, καταφεύγουν σε
τετριμμένα θέματα, που δεν αφορούν τον κόσμο και αποτυγχάνουν. Γι' αυτό δεν
ανεβάζω πια επιθεώρηση.

Ναι, η τηλεόραση έκανε κακό. Γιατί όποιο κανάλι και να ανοίξεις, ό,τι και να
'χει, μια επιθεώρηση βλέπεις... Και υπάρχουν και οι σατιρικές εκπομπές... Η
Μαλβίνα επιθεώρηση δεν κάνει; Βέβαια, πιστεύω ότι αν μια παράσταση είναι καλή
θα μαζέψει κόσμο, όσο και ό,τι κι αν έχει να δει ο κόσμος αυτός στην τηλεόραση.

Πάντως, η επιθεώρηση θα επανέλθει. Ειδικά ύστερα από αυτή την παράσταση στο
"Κοτοπούλη", το "Βίρα τις άγκυρες", που είναι χάρμα οφθαλμών. Αλίμονο αν δεν
σταθούν σ' αυτήν οι συγγραφείς και οι σκηνοθέτες και δεν σκεφτούν, δεν
προβληματιστούν και δεν χτυπηθούν να καταλάβουν τι είναι επιθεώρηση...».
<H3>ΛΑΚΗΣ ΛΑΖΟΠΟΥΛΟΣ
</H3>
Ηθοποιός - συγγραφέας, που έχει ασχοληθεί κατά κύριο λόγο με την επιθεώρηση
και είναι ο τελευταίος που επιχείρησε (μαζί με τον Γιάννη Ξανθούλη στην αρχή)
να ανανεώσει το είδος.

«Ο κύκλος της επιθεώρησης έχει κλείσει. Οριστικά και αμετάκλητα. Τα βασικά
στοιχεία της επιθεώρησης ­ η σχέση με την επικαιρότητα, η αιχμηρότητα, η
σύγκρουση με την εξουσία... ­ δεν υπάρχουν πια σε καμιά επιθεώρηση. Ή, έστω,
έχουν ατονήσει, δεν έχουν τη δύναμη που είχαν παλαιότερα. Και η επιθεώρηση δεν
είναι πια το ζωντανό είδος που ήταν.

Καποτε τα γεγονότα άντεχαν όσο παιζόταν η επιθεώρηση. Αυτή τη στιγμή δεν
μπορείς να τα προλάβεις. Η τηλεόραση με τα δελτία ειδήσεων έχει γίνει από μόνη
της επιθεώρηση. Ενώ οι σατιρικές εκπομπές της κατάργησαν το βασικό προνόμιο
της επιθεώρησης, τον χρόνο. Οι "Δέκα μικροί Μήτσοι" ήταν ο ταχύτερος τρόπος να
γίνει σάτιρα σε κάποια πρόσφατα γεγονότα, ακόμη και της προηγούμενης μέρας.
Αυτά δεν θα είχαν ισχύ αν τα άπλωνες στους πέντε μήνες που κρατάει μια
παράσταση επιθεώρησης. Η τηλεόραση έχει περάσει σε μια πιο εξπρές διαδικασία:
χτυπάς και φεύγεις. Λίγο Ζορό έχει γίνει... Και άφησε πίσω την επιθεώρηση. Τη
διέλυσε. Γιατί ένα θέατρο δεν μπορεί να κάνει αλλαγές τόσο γρήγορα όσο η τηλεόραση.

Από την άλλη, τα μπαλέτα και οι φαντασμαγορίες τελειώσανε... Τα έχουμε δει
αυτά και τα βλέπουμε στην τηλεόραση πια και στα καλύτερα βιντεοκλίπ. Άσε που
οι εκπρόσωποι της επιθεώρησης χάθηκαν.

Ότι έκλεισε ο κύκλος της επιθεώρησης, το έχω πει από παλιά. Και είχα ονομάσει
μετεπιθεώρηση το είδος που έκανα, ακριβώς γιατί πίστευα ότι πρέπει να αλλάξει
η φόρμα. Τίποτα δεν μπορεί να μπει σε νέα εποχή αν δεν προσαρμοστεί σε νέα
φόρμα. Υπάρχει ένας νέος τρόπος ομιλίας, ένας νέος τρόπος σκέψης, ένας νέος
πολιτισμός, που δεν μπορεί να τροφοδοτείται ούτε με παλιά, "χαρούμενα"
πράγματα ούτε με αναμνησιολογία. Κάποια στιγμή οι κύκλοι πρέπει να κλείνουν.
Καλώς ή κακώς. Δεν μπορώ πια να γράψω επιθεώρηση. Αν προσπαθούσα να γράψω θα
αισθανόμουν σαν καθυστερημένο παιδί που επιμένει ότι το είδος υπάρχει.

Δεν είδα το "Βίρα τις άγκυρες" που ανέβασε το Εθνικό. Άκουσα ότι είναι πολύ
καλή παράσταση. Όμως δεν νομίζω ότι μπορεί να ξαναφέρει την υπόθεση
"επιθεώρηση" στο φως. Αντίθετα, καθώς φαίνεται, συνομολογεί το κλείσιμό της.
Απλώς, όπως σε όλες τις περιπτώσεις των "λαϊκών ειδών", το κλείσιμο γίνεται
δημοσία δαπάνη».
<H3>ΛΑΚΗΣ ΜΙΧΑΗΛΙΔΗΣ
</H3>
Συγγραφέας που ασχολείται από το 1960 με την επιθεώρηση, πρώην πρόεδρος της
Εταιρείας Ελλήνων Θεατρικών Συγγραφέων.

«Δεν μπορώ να καταλάβω πώς έχει δημιουργηθεί αυτή η εντύπωση ότι η επιθεώρηση
βρίσκεται σε παρακμή. Ενοχλούμαι όταν το ακούω. Τα στοιχεία από τις εισπράξεις
δεν αποδεικνύουν κάτι τέτοιο. Είμαι κάθετα αντίθετος και η άποψή μου είναι
αμετακίνητη, θα την υποστηρίζω μέχρι να κλείσω τα ματάκια μου. Παρακμή
γνωρίζουν μόνο οι κακές επιθεωρήσεις. Υπάρχουν απλώς επιθεωρήσεις που αρέσουν
και επιθεωρήσεις που δεν αρέσουν. Αλλά και παλιά δεν ήταν όλα ωραία. Υπήρχαν
και τότε, όπως και τώρα, μέτριες και κακές επιθεωρήσεις.

Βεβαίως, η επιθεώρηση έχει ένα μειονέκτημα. Δεν ευδοκιμεί σε "στρωτές"
καταστάσεις. Θέλει έντονα κοινωνικοπολιτικά δρώμενα για να ανθήσει. Θυμάστε τι
έγινε την εποχή της Αποστασίας ή όταν έπεσε η χούντα;

Η τηλεόραση σίγουρα έχει κάνει κακό στην επιθεώρηση αλλά τόσο όσο και στο άλλο
θέατρο, όχι περισσότερο. Η κ. Χαριτοπούλου κάνει ίσως, ένα είδος επιθεώρησης
κάθε μέρα στην τηλεόραση. Όμως τον λόγο μπορεί να τον αντικαταστήσει, το θέαμα
δεν μπορεί.

Το βασικό μειονέκτημα είναι ότι τα τελευταία χρόνια οι επιθεωρήσεις κρατούν
ολόκληρη σεζόν. Σατιρίζονται έως τον Μάιο πράγματα που έχουν συμβεί τον
Οκτώβριο. Εμείς, οι παλιοί, γράφαμε κάθε μήνα επιθεώρηση. Αλλάζαμε τίτλους,
νούμερα... Τώρα, όμως, για να ανέβει μια επιθεώρηση, χρειάζονται πολλά έξοδα ­
υπερπαραγωγές ανεβάζονται. Οπότε η απόσβεση δεν μπορεί να γίνει σε ένα μήνα.
Εκεί όμως θα με βρουν αντίθετο όσοι πιστεύουν ότι το θέαμα είναι εκείνο που
οδηγεί τον κόσμο στην επιθεώρηση και ότι πρέπει να γίνονται υπερπαραγωγές. Εγώ
πιστεύω ότι ο κόσμος βγαίνοντας το πρώτο που λέει δεν είναι "αχ, τι ωραία
σκηνικά", αλλά "γέλασα" ή "δεν γέλασα". Ο λόγος παίζει τον πρώτο ρόλο.

Όσο για τους ηθοποιούς, υπάρχουν πολλοί καλοί επιθεωρησιακοί ηθοποιοί. Ίσως να
μην είναι του μεγέθους των παλαιοτέρων. Αλλά είναι και θέμα εποχών. Δεν ξέρω
αν έβγαινε σήμερα ο Σταυρίδης, ας πούμε, πόσο θα συγκλόνιζε τον κόσμο το
χιούμορ και η εμφάνισή του...».

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16042P041</ED>
<ID>
ID:135617

</ID><URL>http://ta-nea.dolnet.gr/neaweb/neafile.print_unique?e=A&f=16042&m=P04&aa=1</URL></REF>


Article

<CATEGORY>vin09</CATEGORY>

 <H2>Φω μπιζού
</H2><H2></H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Για πολλά χρόνια, ο Ζαν Ανουίγ ήταν το χαϊδεμένο παιδί του γαλλικού θεάτρου
και εξαιτίας εκλεκτικής συγγένειας ο χαϊδεμένος συγγραφέας και της ελληνικής
σκηνής. Ιδιαίτερα εδώ, στον τόπο μας, το θέατρο για έναν τουλάχιστον αιώνα
βρισκόταν κάτω από τον αστερισμό του γαλλικού «καλά φτιαγμένου έργου». Κι αυτό
έως την εποχή που εισήλασε το αμερικανικό και το αγγλικό θέατρο μετά τον
Πόλεμο το πρώτο, μετά το 1960 το δεύτερο. Το «καλά φτιαγμένο έργο» είναι μια
γεωμετρική ορθολογισμένη φόρμα με κομψή διάλεκτο, δεινότητα ρητορική και
αφρώδη επιφάνεια. Η σκηνική του γλώσσα είναι σκαμπρόζικη χωρίς ποτέ να φτάνει
στο χυδαίο και τα θέματά του τολμηρά, αυτό που κάποτε ονόμαζαν οι μεγαλοαστοί
«πιπεράτα». Μ' αυτά κυρίως τα γνωρίσματα χαρακτηρίζουμε συνήθως το μπουλβάρ
αλλά δεν απέφυγαν να υπηρετήσουν σχεδόν δουλικά αυτή τη συνταγή και συγγραφείς
που δεν εντάσσονται αυτονόητα στο μπουλβάρ, π.χ. ο Κοκτώ. «Οι τρομεροί γονείς»
του, όμως, ένα καραμπινάτο μπουλβάρ ήταν, και μπουλβάρ ένδοξο υπήρξε και ο
«Αετιδέας» του.

Ο Ανούιγ ήταν πάντα ένας βουλεβαρδιέρος με επίφαση ποιητική, όπως και ο
Ζιρωντού, εξάλλου. Όσο και να προσπαθούσαν να αναβαθμίσουν το είδος, όσο κι αν
έψαχναν να ανακαλύψουν θέματα ή σχέσεις άφθαρτες από τη γλυκιά φτήνια του
μπουλβάρ εν τέλει, επειδή το μπουλβάρ είναι χρόνιο νόσημα για έναν συγγραφέα
(και για μια ολόκληρη δραματουργία, όπως π.χ. η γαλλική), ξεφύτρωνε εκεί που
δεν το έσπερναν.

Ο Νικήτας Τσακίρογλου και η Χρυσούλα Διαβάτη στο «Βαλς των ταυρομάχων»

Οι ιστορικοί του γαλλικού θεάτρου και η θεατρική επιφυλλιδογραφία συνήθιζαν να
διακρίνουν τα έργα του Ανούιγ σε «ροζ» και «μαύρα». Τα μαύρα ήταν ένας ροζ
Πιραντέλο και τα ροζ ένας μαύρος Λαμπίς. Ο Ανούιγ, κατά την ταπεινή μου γνώμη,
ήταν ένας προικισμένος θεατρικός μάγειρας. Κάθε φορά επιλέγοντας το θέμα του,
συνήθως κοινό και αρκούντως βουλεβαρδιέρικο, γνώριζε να το διανθίζει με
γλυκαντικά, αρωματικά φυτά, πικάντικες σάλτσες ή μια χούφτα πικραμύγδαλα.
Υπήρξε πράγματι ένας ευφυής δημιουργός που δεν ανακάλυψε τίποτα καινούργιο,
που τίποτε δεν προσέφερε στη γαλλική και περισσότερο στην παγκόσμια
δραματουργία. Προσέφερε όμως ρόλους γιατί γνωρίζοντας καλά την κουζίνα
κατόρθωνε να σερβίρει με όλους τους κανόνες του γαλλικού γαστριμαργικού
τελετουργικού: το πρώτο, το δεύτερο, το τρίτο πιάτο, το ανάλογο κρασί, την
ποικιλία τυριών, το επιδόρπιο, τον καφέ και το πούρο!!

Το «Βαλς των ταυρομάχων», που παίζεται με καλή συνταγολογία στο θέατρο
«Διάνα», είναι ένα τέτοιο έδεσμα. Θέμα του τα ερωτικά γούστα ενός γηράσαντος
Δον Ζουάν στρατηγού· χαριτωμένες ερωμένες, υστερικές σύζυγοι, αθυρόστομοι
αβάδες και ορθολογιστές γιατροί (είναι δυνατόν να λείπει από γαλλικό θεατρικό
γεύμα ο ραιζονέρ, ο ορθοφρονών εξηγητής, η φωνή της καρτεσιανής λογικής και ο
κανόνας του μικροαστικού ηθικού κώδικα;). Το τι αφέλειες σκηνικής συμπεριφοράς
κυκλοφορούν σ' αυτό το έργο που γράφτηκε, στο Θεό σας, την ίδια εποχή με το
«Περιμένοντας τον Γκοντό» και τα «Οργισμένα νιάτα» και μια δεκαετία μετά τον
«Γυάλινο κόσμο» και το «Λεωφορείο ο πόθος», οκτώ χρόνια μετά τον «Θάνατο του
εμποράκου», την ίδια εποχή με τη «Φιλουμένα». Το ρολόι του Ανούιγ δεν είναι
απλώς σταματημένο, είναι σταματημένο μέσα στο μπουντουάρ μιας χορεύτριας των
Φολί Μπερζέρ ανάμεσα σε ζαρτιέρες, καλτσοδέτες και φασαμέν.

Παρ' όλα αυτά, ο Ανούιγ ήξερε τη δοσολογία της συνταγής. Και ο Εύης
Γαβριηλίδης έστησε μια ευφρόσυνη παράσταση στο θέατρο «Διάνα». Με γοργούς
ρυθμούς και χαριέστατες απροσδόκητες σκηνές. Η Μαρλένα Γεωργιάδη γνωρίζει τη
γλώσσα του θεατρικού αφρώδους οίνου και ο Γιώργος Πάτσας σχεδίασε ένα
καλόγουστο μεγαλοαστικό σαλόνι και υπέροχα κοστούμια. Εξάλλου, εκ παραδόσεως
σ' αυτά τα έργα, τα κοστούμια (νυχτικά, εσώρουχα και τουαλέτες) είναι
συμπρωταγωνιστές. Ο Ιάκωβος Δρόσος δροσίζει την ατμόσφαιρα με χαρίεσσες νότες.
Με επικεφαλής μια θεατρίνα είκοσι τεσσάρων καρατίων, τη Χρυσούλα Διαβάτη, που
κεντάει τις λεπτομέρειες, προκαλεί το ευφρόσυνο γέλιο με τον τρόπο που
πλασάρει τις ατάκες, και με κεντρικό άξονα τη γερή τεχνική του Τσακίρογλου,
που με άνεση ταχυδακτυλουργού κυκλοφορεί από την τραγωδία στη φάρσα και στο
γκροτέσκο (φοβάμαι πως στο «Βαλς» καμώνεται περισσότερο τον ρόλο, σχεδόν τον
σχολιάζει, ενώ για να λειτουργήσει σωστότερα πρέπει να είναι εμφανώς ευήθης),
ο θίασος πετάει. Η Χριστίνα Θεοδωροπούλου με όλη τη μανιέρα της, που δεν
καθοδηγήθηκε (πιθανόν ορθά ­ το μπουλβάρ πάνω στη μανιέρα στηρίζεται) να την
παραλλάξει, πλάθει με άνεση την ευεπίφορη πιστή άπιστη. Ο Τσιτσόπουλος είναι
ένας ηθοποιός που έλαμψε πάντα σε ρόλους ραιζονέρ, ακόμη και στις ελληνικές
ταινίες, και λάμπει πάλι. Ο Σωκράτης Αλαφούζος στον αφελέστερο και πλέον
απίθανο ρόλο του παρθένου βλακός, θαυμάσιος. Έχει προσόντα και συνθετικές
ικανότητες. Ο Τάκης Βλαστός στο μικρό αλλά χαρακτηριστικό του ρόλο έδειξε πώς
ένας μελετημένος ηθοποιός μπορεί μέσα σε τρία λεπτά να στρέψει την προσοχή του
κοινού επάνω του.

Το ντουέτο Πάγκα - Καλτάκη χαριτωμένο και οι επεισοδιακοί ρόλοι της Λέκκα, της
Γκάγκα και της Εμμανουηλίδου συμπλήρωσαν την καλόγουστη διανομή.

Αντιλαμβάνομαι πως ο Τσακίρογλου νιώθει πότε πότε την ανάγκη να ξεσκάσει λίγο
από το φορτίο του τραγικού λόγου, αλλά, νομίζω, κι ας μου συγχωρεθεί, πως
υπάρχει ρεπερτόριο και ρόλοι ουσιαστικότεροι από την απαρχαιωμένη πια
ανουιγιάδα. Γιατί όχι μια καθαρόαιμη γαλλική φάρσα; Η φάρσα είναι απόλυτο
θέατρο, ενώ οι κωμωδίες του Ανούιγ, ροζ ή μαύρες ή γκρι, θυμίζουν τις πρεσιέζ
ριντικύλ του Μολιέρου. Φω μπιζού.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16042P061</ED>
<ID>
ID:135618

</ID><URL>http://ta-nea.dolnet.gr/neaweb/neafile.print_unique?e=A&f=16042&m=P06&aa=1</URL></REF>


Article

<CATEGORY>vin09</CATEGORY>

 <H2></H2><H2>Θρασύτητας συνέχεια
</H2>
<AUTHOR>ΘΑΝΑΣΗΣ ΠΑΠΑΓΕΩΡΓΙΟΥ</AUTHOR>

Περί θράσους έγραφα στο προηγούμενο ημερολόγιο αναφέροντας διάφορα
παραδείγματα έκφρασής του, που περνούν όμως απαρατήρητα, έτσι όπως το πλήθος
έχει πωρωθεί από την πλήρη έλλειψη ευθύνης που παρατηρεί γύρω του και μένει
ασυγκίνητο, δίνοντας την ευκαιρία στους καπάτσους της πιάτσας να
γιγαντώνονται, κι αυτό, ζηλεύοντάς τους, να ψάχνει εναγωνίως να βρει την
ευκαιρία που θα «την κάνει».

Γράφτηκε ότι το μάθημα του θεάτρου θα εισαχθεί στα Λύκεια. Αν ερωτηθείτε ποιον
θεωρείτε άξιο να το διδάξει, θα πάει ο νους σας σε ηθοποιούς, σκηνοθέτες,
θεατρικούς συγγραφείς, κριτικούς θεάτρου. Κι αν γνωρίζετε ότι η χώρα μας
διαθέτει τρεις πανεπιστημιακές σχολές Θεατρολογίας, έχοντας ήδη έτοιμους εκατό
θεατρολόγους, θα πείτε αμέσως, να η ευκαιρία γι' αυτά τα άνεργα παιδιά. Αν
ερωτηθείτε για το πώς φαντάζεστε την υλοποίηση μιας απόφασης καθιέρωσης ενός
καινούριου μαθήματος στο σχολείο, θα απαντήσετε ότι οι αρμόδιες υπηρεσίες
ζητούν, μέσα σε ένα λογικό διάστημα, από τους ειδικούς να εκδηλώσουν
ενδιαφέρον για τη συγγραφή των απαραίτητων βιβλίων που θα περιέχουν την ύλη
που αποφάσισε το υπουργείο να διδαχθεί.

Ότι θα ελεγχθεί αυτή η ύλη, θα εγκριθεί και θα γίνει βιβλίο. Θα συμπληρώσετε
ότι πρέπει να οριστεί ο χρόνος μέσα στον οποίο θα διδαχθεί, τη σπουδαιότητα ή
μη του μαθήματος και τον στόχο του. Γιατί οι σοβαροί μαθητές, όπως απαιτούμε
όλοι από τα παιδιά μας, πρέπει να διδάσκονται σοβαρά πράγματα, από σοβαρούς
ανθρώπους και σοβαρότης σημαίνει πρώτα απ' όλα, να καθοριστεί η ακριβής ύλη,
που θα εξαρτηθεί από την αναγκαιότητα του μαθήματος και να οριστεί ο αρμόδιος
δάσκαλος που θα τη διδάξει.

Πιστεύω ότι οι λογικοί άνθρωποι έτσι θα σκεφτούν, γιατί ποτέ δεν θα
συμφωνούσαν το μάθημα, π.χ. της Ανατομίας να το κάνει γεωπόνος, μόνο και μόνο
επειδή έχει ένα ψώνιο με το ανθρώπινο σώμα. Δεν ξέρω, εκπαιδευτικός δεν είμαι,
αλλά λίγο κοινό νου διαθέτω.

Έτσι θα απαντούσατε κι εσείς κι εγώ και θα χάναμε. Γιατί δεν θα υπολογίζαμε
ότι το θράσος πάει μαζί με την προχειρότητα κι αυτά τα δύο ευδοκιμούν στις
μέρες μας, στη χώρα μας. Ούτε, λοιπόν, η αναγκαιότητα και ο στόχος του
μαθήματος είναι καθαρός ούτε η ύλη είναι καθορισμένη και, αφού συμβαίνουν αυτά
τα δύο, δεν υπάρχει και ο λόγος του ενδεδειγμένου δάσκαλου. Η προθεσμία
εκδήλωσης ενδιαφέροντος ήταν από 30 Ιουλίου μέχρι 15 Σεπτεμβρίου, διάστημα που
όλοι είναι σκορπισμένοι στις παραλίες (εκτός από κάποιους που δεν είναι
κορόιδα για να κάνουν μπάνια τέτοια εποχή...).

Σε ποιους δόθηκε η εντολή να συντάξουν τα βιβλία δεν είμαι σε θέση να γνωρίζω,
αλλά η φαντασία μου έχει δικαίωμα να καλπάζει και να με κάνει να νιώθω
στενάχωρα, γνωρίζοντας ότι οι εκλεκτοί έμειναν απ' έξω. Βέβαια, θα πάρω την
απάντηση ότι εκ των εκλεκτών έγινε η επιλογή και τότε θα σκεφτώ ότι στους
διαδρόμους δεν συχνάζουν πάντα εκλεκτοί... Αλλά πάμε παρακάτω. Πόσο επαρκής
είναι ο βασανισμός πάνω στην αναγκαιότητα εισαγωγής ενός νέου μαθήματος, όταν
από τη μια θέλουμε να λιγοστέψουμε τις ώρες διδασκαλίας κι από την άλλη να
αυξήσουμε τα μαθήματα; Δεν μοιάζει λίγο με ελληνικό συλλογισμό; Ναι, και ίσως
αυτό το τελευταίο να είναι το πιο ελληνικό απ' όλα, αλλά για το ποιοι θα
διδάξουν το μάθημα αποφασίστηκε να το κάνουν τα ψώνια κι αυτό ξεπερνάει ακόμα
και την ισχυρότερη ελληνική φαντασία. Έτσι ακριβώς ειπώθηκε. Ψώνια δε
καλούνται κάποιοι εκπαιδευτικοί που έχουν δηλώσει πως αγαπούν το θέατρο.
Δηλαδή ερασιτέχνες με προοπτικές εξέλιξης. Αυτό και μόνο το προσόν θεωρήθηκε
αρκετό από τους καπάτσους.

Ή μήπως κρύβονται άλλα; Γιατί κάτι ακούστηκε για λεφτά της ΕΟΚ. Δεν ξέρω. Εγώ
είμαι άνθρωπος του θεάτρου και το αγαπάω. Και θα εκθέσω τον κάθε άσχετο που θα
πάει στην τάξη να μιλήσει για θέατρο. Και θα τον υποχρεώσω να μου δηλώσει τις
γνώσεις του, όχι το μεράκι του, γιατί κι εγώ γιατρός ήθελα να γίνω αλλά δεν
υπήρχαν λεφτά και τη γλίτωσε η Ιατρική. Δεν σκέφτηκα όμως ποτέ να γράψω
συνταγές σε κανέναν.

Ο Θανάσης Παπαγεωργίου είναι σκηνοθέτης.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16042P062</ED>
<ID>
ID:135657

</ID><URL>http://ta-nea.dolnet.gr/neaweb/neafile.print_unique?e=A&f=16042&m=P06&aa=2</URL></REF>


Article

<CATEGORY>vin09</CATEGORY>

 <H5>ΤΗΛΕΚΡΙΤΙΚΗ
</H5><H2>Τα σκουπίδια τραγουδάνε...
</H2>
<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

<H3>Τα σκουπίδια τραγουδάνε ακόμα. Παράφωνα και οξύτερα όσο ποτέ. Χωρίς τον φόβο
της χωματερής. Οι πλανερές φωνές, σαν κακές σειρήνες, ξεμυαλίζουν τον κόσμο.
Ενώ διάφορα βουλώματα φράζουν τα ώτα των τηλεοπτικών υπευθύνων. Και κανένας
αρμόδιος δεν ακούει την ενορχηστρωμένη κακοφωνία. Σε καιρούς δύσκολους,
πολεμικούς... Σιγά, η πατρίδα κοιμάται...
</H3>
Πρόκειται για σκάνδαλο πια. Γιατί η αθλιότητα πολλαπλασιάζεται και τα πρότυπα
που προβάλλονται από ορισμένα κανάλια με εκπομπές του χειρότερου είδους, έχουν
άμεση σχέση με το πιο ελεεινό παραμύθιασμα. Έτσι, ενώ οι ειδήσεις σοβαρών
τηλεοπτικών οργανισμών, μας λένε για «θερμό επεισόδιο στο Αιγαίο», νομισματική
αναταραχή «αμείωτης έντασης στην ελληνική οικονομία» και πιθανότητα υποτίμησης
της δραχμής, τα σκουπιδοσόου οργιάζουν. Και μάλιστα κατά τρόπο απολύτως φρικτό.

Πριν από λίγες ημέρες, ο κ. Μάρκος στον Σκάι, παρουσίασε μια υπόθεση απόπειρας
βιασμού από πατέρα σε γιο και έδειχνε συνέχεια το παρ' ολίγον θύμα, έναν νεαρό
πια άνδρα, συνέχεια, ξανά και ξανά με σαδιστική επιμονή, έτσι ώστε να
εντυπωθεί ανεξίτηλα η μορφή του στο μυαλό του θεατή. Έλεος! Στις δύσκολες ώρες
που περνάμε, ορισμένες εκπομπές γίνονται αφόρητες. Όπως εκείνη της Ανίτας
Πάνια, στο ίδιο κανάλι, με τον Μανώλη Καψή.

Κάποτε, σε άλλους καιρούς, ορισμένα άτομα ονομάζονταν «ψώνια». Έκαναν
περατζάδες σε κινηματογραφικές εταιρείες και χώρους γυρισμάτων ελπίζοντας σε
κανένα ρολάκι όγδοης κατηγορίας ή να ενταχθούν στο σώμα των κομπάρσων. Τώρα,
τα νέα φρούτα της ίδιας κατηγορίας, βρίσκουν δουλειά στη μικρή οθόνη και
επιπλέον αμείβονται. Όπως η κ. Πάνια. 
Αλλάζουν

Όλα αλλάζουν όμως. Κι έτσι, η δημιουργός του «Χρυσού κουφέτου» επινόησε,
επιπλέον, ένα πρωτότυπο έργο, ένα σίριαλ μακράς διάρκειας, που μεταβάλλει σε
κομπάρσους αξιολύπητους μοναχικούς ηλικιωμένους ανθρώπους και αναδεικνύει
εκείνη σε πρωταγωνίστρια.

Το έργο με δραματική ρεαλιστική υπόθεση, «γράφεται» μπροστά στα μάτια των
θεατών από την ίδια, η οποία αναλαμβάνει την ενσάρκωση της εκλιπούσης πλέον
ξανθής κινηματογραφικής εγχώριας σταρ. Ως υποκατάστατο, όμως, της εμπορίας
κιτρινόχρωμων τριχών, κάνει τα πάντα μαλλιά - κουβάρια και επιπροσθέτως γράφει
και... ποίηση. Στίχους, που βγάζουν μάτι, ακούσαμε προχθές στο «Man to Man»
στον Σκάι. Μαζί με το γνωστό λεκτικό της ιδίωμα.

Αλλά εδώ το σκηνικό είχε αλλάξει. Μόνη, με έναν νέο άνδρα απέναντί της, έχασε
τ' αυγά και τα καλάθια. Σαν γυμνή έμεινε η καημένη. Χωρίς ηλικιωμένους και
«ψώνια», φάνηκε όσο λίγη ακριβώς είναι. Ένα τίποτα. Με μοναδικό όπλο το γνωστό
μπλα μπλα, μείγμα παλαιού και τωρινού λεξιλογίου της πιάτσας.

Κάθε διάλειμμα διαφημιστικό ανακούφιζε την ακοή μας από τα λεγόμενα της
ξανθότριχης τηλεοπτικής σταρ. που έλεγε διάφορα δήθεν νόστιμα όπως ότι «η
Φλώρινα έχει ωραία πορτοκαλάδα», φράση που ειπώθηκε σαν να είχε βαρύνουσα
σημασία, ως δήθεν εξυπνότατο καλαμπούρι και με ανάλογο ειδικό ύφος, ώστε να
καταλάβουμε ότι λειτουργεί ­ μέσω του θεάτρου του παραλόγου ­ περίπου ιονεσκικά.

Τι να πεις στην καημένη; Νέα κοπέλα, μόνη, ψάχνει: για έναν φακό, για μια
τηλεκάμερα, για έναν ρόλο - έστω μπούμερανγκ. Ό, τι να 'ναι. Αρκεί να βγαίνει
στο γυαλί. Το τελευταίο φαίνεται να οδηγεί στη μικρή οθόνη πολλούς. Το
παχύσαρκο... ζεύγος Λεωτσάκου π.χ. και την επίσης λαλίστατη κυρία του
«Ερωτοδικείου». Η εν λόγω εκπομπή... απογειώθηκε προχθές. Το τι έγινε δεν
περιγράφεται. Εκεί ακριβώς μας προέκυψε, εκτός του γνωστού τρίτου φύλου και
ένα τέταρτο, αν δεν κάναμε λάθος, καθώς το πρόβλημα «Σακελλαρόπουλος»
μπερδεύτηκε, διότι αποκαλύφθηκε ότι όταν ένας άνδρας πάει με τρανσέξουαλ,
επιθυμεί τη συνύπαρξη των δύο φύλων σε ένα σώμα.

Φυσικά...

Δηλαδή, εάν δεν τα μπερδεύουμε, έχουμε και λέμε: Άλλο άνδρας, άλλο γυναίκα,
άλλο ομοφυλόφιλος και άλλο τρανσέξουαλ (το τέταρτο φύλο). Όλα αυτά, ειπώθηκε
στο «Ερωτοδικείο», είναι τόσο φυσικά!... Οπότε, ένας μάνατζερ μας έδειξε, για
να μορφωθούμε, και ένα σκυλάκι... ομοφυλόφιλο. Σε πλήρη σύγχυση και με
δεδομένη την έλλειψη σχετικής ενημέρωσης, ήταν αδύνατον να βγάλουμε άκρη.
Διότι η προσκεκλημένη τρανσέξουαλ κυρία Α. Γιάννου, νέο αμόρε του κυρίου
Σακελλαρόπουλου, δήλωσε ότι «η φυσιολογική γυναίκα δεν έρχεται σε οργασμό»,
και... συμπληρώνει: «Όλες οι φυσιολογικές γυναίκες πρέπει να υποστούν
εγχειρήσεις» (!!!).

Οπότε κάποιος τη ρωτάει: «Έχετε εκσπερματώσεις; Γιατί σας βλέπω με πολύ
μεγάλες πλάτες...». Και ο ίδιος (;) συμπληρώνει: «Εάν όμως έχει, μπορεί να
μείνει έγκυος ο κ. Σακελλαρόπουλος»!!

Ειπώθηκαν βέβαια και άλλα πολλά, που δεν επιτρέπεται να μεταφέρουμε. Δεν είναι
εκεί, όμως, το ουσιώδες. Πέρα από την έλλειψη ευπρέπειας και στοιχειώδους
επιστημονικής γνώσης, η εν λόγω χυδαιότατη εκπομπή που κάνει πλάκες με τα
ανθρώπινα προβλήματα, θα έπρεπε να έχει ως σύμβουλο και έναν γιατρό, για να
μην εκπέμπει τη μία βλακεία πάνω στην άλλη, απλώς και μόνον επειδή είναι
ερεθιστική. Και απολύτως εκτρωματική. Το χειρότερο; Όλες αυτές οι αηδίες
μεταδίδονται κοροϊδευτικά από ξένα κανάλια...

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16042P071</ED>
<ID>
ID:135619

</ID><URL>http://ta-nea.dolnet.gr/neaweb/neafile.print_unique?e=A&f=16042&m=P07&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Οδοιπορικό στα κινηματογραφικά βήματα του Δημήτρη Χορν είχε ετοιμάσει
ο Σκάι στο κεντρικό δελτίο ειδήσεων του Σαββάτου. Και σαν εύρημα για το
αφιέρωμα, το κανάλι των μεγάλων στεναγμών δανείστηκε τις μεθόδους
αναπαράστασης από το αστυνομικό ρεπορτάζ, για να το προσαρμόσει στις ανάγκες
για τον αποχαιρετισμό ενός καλλιτέχνη. Έτσι, στο Πεδίον του Άρεως βρέθηκε ο
ρεπόρτερ, στο σημείο όπου ο Δήμητρης Χορν είχε βρει το κλεμμένο λαχείο της
Έλλης Λαμπέτη στο «Κυριακάτικο Ξύπνημα». Ακολούθησε το πλάνο από την
ταινία και στη συνέχεια πέρασε από το περίπτερο, όπου ο ηθοποιός στην ίδια
ταινία αγόρασε εφημερίδα για να δει την κλήρωση του λαχείου. Πάλι σκηνή από
την ταινία και αλλαγή σκηνικού, μέσα στο στούντιο ηχογράφησης όπου έγραψε τις
«Θαλασσιές τις χάντρες». Από τη μία ο χώρος άδειος και μετά ο ίδιος χώρος
γεμάτος από την παρουσία του Χορν.

* Στο δελτίο όμως του Mega, η ρεπόρτερ έξω από το Μέγαρο Μουσικής ανέφερε ότι
ο Δημήτρης Χορν εμφανίστηκε τον χειμώνα του 1993 στο Μέγαρο Μουσικής στον
«Κακό και τον λύκο». Διόρθωση πρώτη: ήταν Δεκέμβριος του 1992, οπότε η χρονική
σύγχυση δεν είναι και τόσο σημαντική. Διόρθωση δεύτερη: Αλλά το μουσικό
παραμύθι του Προκόφιεφ, το οποίο παρουσίασε, λεγόταν «Ο Πέτρος και ο
λύκος» και δεν είναι τόσο δύσκολος ο τίτλος για να αναφέρεται λάθος.

* «Διακοπή για διαφημίσεις» έκανε η Αφροδίτη Σημίτη χθες το μεσημέρι
στο Mega. Και έψαχνε να βρει πίσω από από αυτές τα πρόσωπα και τους
δημιουργούς που γεννάνε τις ιδέες. Ένας από αυτούς λοιπόν, σκηνοθέτης από την
Αγγλία που δούλεψε στην Ελλάδα για ένα σαμπουάν, δεν έχασε χρόνο για να πει
τις εκτιμήσεις του: «Οι Ελληνες είναι σπουδαίοι όταν βρίσκονται όλοι μαζί.
Τους είναι όμως πολύ δύσκολο να βρίσκονται έγκαιρα στη δουλειά τους· μού
φαίνεται ότι δεν έχουν καμία αίσθηση της συνέπειας του χρόνου. Συνήθως
προφασίζονται την κίνηση στους δρόμους. Δεν καταλαβαίνω όμως γιατί δεν
ξεκινάνε μισή ή μία ώρα νωρίτερα». Γκρίνιες made in England ακόμα και για το
γύρισμα μιας διαφήμισης. Ποτέ δεν θα πουν έναν καλό λόγο;

* Οι φαν της «Εντατικής» έχουν κάθε λόγο να ελπίζουν ότι υπάρχει περίπτωση να
ξανάρθει η σειρά σε κάποιο ελληνικό κανάλι, από τότε που ο Star έκοψε τις...
διπλωματικές σχέσεις με τη συγκεκριμένη σειρά. Το αμερικανικό κανάλι NBC
ανανέωσε το συμβόλαιο με τους παραγωγούς της σειράς για άλλα τρία χρόνια,
αυξάνοντας και το κόστος παραγωγής σε 13 εκατομμύρια δολάρια το επεισόδιο. Από
το τεράστιο αυτό ποσό, μπορεί να συμπεράνει κανείς τι συγκλονιστικά πράγματα
συμβαίνουν σε εκείνο το νοσοκομείο. Κάποιος να μεσολαβήσει και να προτείνει
την αγορά των νέων επεισοδίων..

* Η Άντζελα Δημητρίου πηγαίνει στον Μάκη Πουνέντη ή επί το
ορθότερον ο Μάκης Πουνέντης την επισκέπτεται στην οικία της. Και εκείνη του
σερβίρει καφέ και κάθονται αντίκρυ για να συζητήσουν. Μόνο που στο πρόσωπο της
Αντζελας ­ εκτός από μια διάθεση οικειοποίησης του στυλ «σκελετός γυαλιών α λα
Νάνα Μούσχουρη» ­ παρατηρείται μια ελαφρά κλίση προς την πλευρά της
κάμερας, αδιαφορώντας για την κατά πρόσωπο επικοινωνία με τον συνομιλητή της.
Και ορμώμενη από αυτό το ύφος καλλιτέχνιδος με κύρος, εκστομίζει τη φράση: «Οι
καλλιτέχνες αποτελούν έργο· κι εγώ αποτελώ έργο!» Ουδέν σχόλιον.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16042P072</ED>
<ID>
ID:135658

</ID><URL>http://ta-nea.dolnet.gr/neaweb/neafile.print_unique?e=A&f=16042&m=P07&aa=2</URL></REF>


Article

<CATEGORY>vin15</CATEGORY>

 <H5>Μια «Λίρα» με λάμψη
</H5><H2>ΤΗΛΕΟΡΑΣΗ ΔΕΥΤΕΡΑΣ
</H2><H2></H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΜΝΗΜΗ ΔΗΜΗΤΡΗ ΧΟΡΝ ΜΕ ΘΑΥΜΑΣΙΑ ΕΛΛΗΝΙΚΗ ΤΑΙΝΙΑ
</H3>
Η «Κάλπικη λίρα», που προβάλλει η ΕΤ1 για να τιμήσει τη μνήμη του Δημήτρη
Χορν, δεσπόζει στο σημερινό πρόγραμμα των καναλιών. Οι υπόλοιπες ταινίες
εκπέμπουν χαμηλή θερμοκρασία, με ελάχιστες από αυτές να... ζεσταίνουν τον
χρόνο που θα τους διαθέσεις.

Ανάμεσα σ' αυτές, που κάτι παραπάνω από τη μετριότητα έχουν να μας πουν,
αναφέρουμε: «Το κορίτσι των ονείρων μου», ένα ερωτικό θρίλερ, το δραματικό «Ο
Θεός προστατεύει τα παιδιά», του Λάρι Έλικαν, τα χιλιοπαιγμένα «Ο ξένος», του
Όρσον Ουέλς, και το «Έγκλημα», του Άλφρεντ Χίτσκοκ, τον «Κόσμο της πασαρέλας»
και την περιπέτεια «Εκτός ελέγχου» του Φόρεστ Γουίτακερ.

Αναλυτικότερα, μεταξύ των ταινιών που προγραμματίζουν να δείξουν σήμερα τα
κανάλια είναι και οι πιο κάτω:

«Και δειλός και τολμηρός»

18.15 Star. Φάρσα του Κώστα Καραγιάννη με τον Στάθη Ψάλτη να
μπλέκει σε μια τρομοκρατική ενέργεια, λόγω... αγανάκτησής του από τη
γραφειοκρατία. **

«Κάλπικη λίρα».

«Σ' αγαπώ», η ατάκα που λέει η Έλλη Λαμπέτη στον Δημήτρη Χορν στο θρυλικό φιλμ
του Γιώργου Τζαβέλλα «Κάλπικη λίρα», μια φράση που έμελλε να μείνει για πάντα
στο σελιλόιντ και στις καρδιές μας

19.00 ΕΤ1. Ρεσιτάλ ερμηνείας από τους πρωταγωνιστές, αλλά
και σκηνοθεσίας του Γιώργου Τζαβέλλα σε μία από τις καλύτερες ελληνικές
ταινίες με σπονδυλωτή μορφή. Πρόκειται για τις αντιδράσεις μιας σειράς
ανθρώπων που γίνονται διαδοχικά κάτοχοι μιας κάλπικης λίρας. Στους
πρωταγωνιστικούς ρόλους εμφανίζονται οι Βασίλης Λογοθετίδης, Ίλυα Λιβυκού,
Βαγγέλης Πρωτόπαππας, Ορέστης Μακρής, Λαυρέντης Διανέλλος, Έλλη Λαμπέτη,
Δημήτρης Χορν, Μίμης Φωτόπουλος, Σπεράντζα Βρανά, Δημήτρης Μυράτ κ.ά.
(Διάρκεια 119')****

«Ο ξένος»

21.15 Seven Χ (The stranger). Το τρίτο φιλμ ­ '46 ­ του Όρσον
Ουέλς. Με τον ίδιο στο ρόλο ενός πρώην εγκληματία πολέμου που κρύβεται ως
αθώος καθηγητής και οικογενειάρχης στο Κονέκτικατ. Υπέροχες σκηνές
περιπλάνησης σε ναυπηγείο, δολοφονία σ' ένα δάσος, εξπρεσιονιστική ατμόσφαιρα.
(Διάρκεια: 91') ***

«Οφθαλμός αντί οφθαλμού»

22.00 Star (An eye for an eye). Περιπέτεια ­ '81 ­ με τον Τσακ
Νόρις στο ρόλο ενός αστυνομικού που χάνει τον καλύτερό του φίλο σε συμπλοκή με
εμπόρους ναρκωτικών. Και, φυσικά, αποφασίζει να πάρει το νόμο στα χέρα του,
όπως σε αμέτρητες άλλες αμερικανικές ταινίες. Του Στιβ Κάρβερ. (Διάρκεια:
106') **

«Έγκλημα»

23.00 Seven Χ (Murder). Ένας δικαστής πιστεύει ότι μια κοπέλα
που καταδικάζεται σε φυλάκιση για φόνο είναι αθώα και ξεκινά έρευνες για να
βρει νέα στοιχεία. Από την πρώτη αγγλική περίοδο ­ '30 ­ δημιουργίας του
Χίτσκοκ. (Διάρκεια: 104') ***

«Ο κόσμος της πασαρέλας»

23.45. Antenna (Face value). Η Σέριλ Πόλακ στον ρόλο ενός
μανεκέν που ζει τον «αδίστακτο» κόσμο της μόδας. Του Ντέιβιντ Νιουμπλ,
παραγωγής '92. Παίζουν επίσης οι: Ντέιλ Μίνκοφ, Κερκ Μπαλτς. (Διάρκεια: 91') **.

«Το κορίτσι των ονείρων μου»

00.30 Star (Α girl to kill for). Ερωτικό θρίλερ ­ '89 ­ του
Ρίτσαρντ Όλιβερ με τους: Κάρεν Μέντακ, Σάσα Τζένσον, Ροντ Μακ Κάρι, Κάρεν
Όστιν. Ένα συνηθισμένο ερωτικό παιχνίδι γίνεται «θανάσιμη» πρόκληση.
(Διάρκεια: 89') **

«Ο Θεός προστατεύει τα παιδιά»

01.00 ΕΤ-3 (God bless the child). Η ζωή μιας άστεγης μητέρας με
την κόρη της στη σημερινή «αυτοκρατορική» Αμερική. Του Λάρι Έλικαν, με τους:
Μέιρ Γουίνιγκμαχ, Γκρέις Τζόνσον. Παραγωγής '88 ***

«Εκτός ελέγχου»

02.00 Star (Strapped). Τυπική περιπέτεια ­ '93 ­ του Φόρεστ
Γουίτακερ. Η ζωή ενός εφήβου που σκοτώνει κατά λάθος έναν συνομήλικό του και
μπλέκει με τον υπόκοσμο του Μπρούκλιν. Με τους: Μάικλ Μπιεν, Μποκίμ
Γουντμπόιν. (Διάρκεια: 95') **

«Ο Σέρλοκ Χολμς και η γυναίκα με τα πράσινα»

03.20 Antenna (The woman in green). Θρίλερ ­ '45 ­ με τους
Μπέιζιλ Ράθμποουν, Νάιτζελ Μπρους να ερμηνεύουν αντίστοιχα τον θρυλικό
ντετέκτιβ Σέρλοκ Χολμς και την βοηθό του δρ Γουάτσον. Του Ρόι Γουίλιαμ Νιλ.
(Διάρκεια: 68') **

«Μέσα στα άγρια θηρία»

04.40 Antenna (East of Borneo). Προπολεμική περιπέτεια ­ '31 ­
με ένα ζευγάρι, που μαζί δεν κάνει και χώρια δεν μπορεί, να βρίσκεται στο
στόχαστρο ενός αδίστακτου μαχαραγιά όταν πάνε για διακοπές στη Μαλαισία. Του
Τζορτζ Μέλφορντ, με τους: Τσαρλς Μπίκφορντ, Ρόουζ Χόμπαρντ. (Διάρκεια: 72') **

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16042P081</ED>
<ID>
ID:135630

</ID><URL>http://ta-nea.dolnet.gr/neaweb/neafile.print_unique?e=A&f=16042&m=P08&aa=1</URL></REF>


Article

<CATEGORY>vin09</CATEGORY>

 <H5>ΟΙ ΣΥΓΓΕΝΕΙΣ ΤΩΝ ΤΕΣΣΑΡΩΝ ΕΛΛΗΝΩΝ ΠΟΥ ΠΝΙΓΗΚΑΝ ΣΤΟ ΝΑΥΑΓΙΟ ΤΟΥ «ΤΙΤΑΝΙΚΟΥ»
ΜΙΛΟΥΝ ΣΤΑ «ΝΕΑ»
</H5><H5>«Τις στιγμές εκείνες, τον καταλάβαινε κανείς που δεν μιλούσε αγγλικά;»
</H5><H5>«Θα ήταν το τελευταίο του ταξίδι»
</H5><H5>«Απόστολε, ας φύγουμε με τον "Τιτανικό" και όχι με το άλλο πλοίο»
</H5><H2>«Θα ταξιδέψουμε με το καλύτερο ατμόπλοιο του κόσμου»
</H2>
<AUTHOR>ΣΤΕΦΑΝΟΣ ΚΡΙΚΚΗΣ</AUTHOR>

<H3>Ήταν τέσσερις νέοι άνθρωποι. Που το νήμα της ζωής τους κόπηκε την ίδια στιγμή
που ο «Τιτανικός» πέρασε με μια βουτιά στον θρύλο. Την ιστορία τους ξετυλίγουν
σήμερα «ΤΑ ΝΕΑ», μέσα από την αφήγηση των συγγενών τους. Τα αδέλφια Παναγιώτης
και Βασίλης Γιαννόπουλος θυμούνται τον θείο τους, Βασίλη Καταβέλο. Η Ελένη
Λυμπεροπούλου με την κόρη της Αγγελική μιλά για τον πεθερό της, τον Παναγιώτη
Λυμπερόπουλο. Και ο Μιχάλης Χρονόπουλος, για τους δύο θείους του, τον Απόστολο
και τον Δημήτρη Χρονόπουλο.
</H3>
Ο Βασίλης Καταβέλος (πάνω αριστερά) με τα αδέλφια του

Ο Βασίλης Καταβέλος, 18 χρόνων, ήταν ο μεγαλύτερος σε ηλικία από τα άλλα τρία
αδέλφια του. Τον Παναγιώτη, που ήταν 14 χρόνων, τη Λαμπρινή, 10 χρόνων, και
τον οκτάχρονο Πέτρο. Τα τέσσερα παιδιά είχαν χάσει μέσα σε έξι μήνες και τους
δύο γονείς τους. Πρώτα τη μητέρα τους. Και ακολούθησε ο πατέρας, που δεν
μπόρεσε να αντέξει το κενό που άφησε η φυγή της.

Ο Βασίλης ένιωθε βαριά την ευθύνη που είχε ως μεγαλύτερος, απέναντι στα
υπόλοιπα τρία παιδιά. Έπρεπε να βρει δουλειά για να φέρει χρήματα στο σπίτι,
σε μια εποχή που η χώρα δοκιμαζόταν από τους Βαλκανικούς Πολέμους. Λίγα χρόνια
πριν, το 1907, ο αδελφός του Παναγιώτης είχε πάει στην Αμερική. Σε ένα θείο,
στο Μιλγουόκι του Ουινσκόνσιν.

«Εκεί πουλούσε εφημερίδες στον δρόμο, ώστε όσα χρήματα κατάφερνε να μαζέψει να
τα έστελνε στην οικογένεια, πίσω στον Άη Σώστη». Ο κ. Παναγιώτης Γιαννόπουλος,
καθηγητής Πανεπιστημίου στην Αμερική, είναι ανιψιός του Βασίλη Καταβέλου. Γιος
της αδελφής του, της Λαμπρινής. «Δεν ήταν εύκολη δουλειά. Ο ανταγωνισμός στον
δρόμο ήταν μεγάλος. Τα πράγματα έφθαναν ακόμη και στον ξυλοδαρμό. Ανάμεσα στον
Παναγιώτη και άλλα παιδιά από την Ιρλανδία».

Καθώς λοιπόν έτσι εξελίσσονταν τα πράγματα εκεί, έφθασε στο χωριό ένα γράμμα
από την Αμερική, «ίσως κάποια συγγενής να το έγραψε», και στο οποίο αναφερόταν
πως ο «Παναγιώτης είχε παρεκτραπεί και μόνο τη δουλειά του δεν κοιτούσε». Ηταν
η αφορμή που ο μεγάλος αδελφός, ο Βασίλης, πήρε την απόφαση να ταξιδέψει για
την Αμερική, να «δουλέψει δύο χρόνια και να γυρίσει πίσω με τον Παναγιώτη»,
λέει τώρα ο 73χρονος Βασίλης Γιαννόπουλος, ανιψιός και αυτός του συνονόματου
θείου του.

Ο 18χρονος Βασίλης έστειλε ένα γράμμα στην Αμερική στον θείο του, «έλεγε πως
θα ερχόταν με τον "Τιτανικό" στην Αμερική». Το εισιτήριό του, όπως και των
άλλων τριών συμπατριωτών του, ήταν για την τρίτη θέση. Όπου θα ταξίδευαν 712
άνθρωποι και από αυτούς θα εσώζοντο οι 173.

Ο Παναγιώτης, στην Αμερική, ήταν ο πρώτος που έμαθε τα τραγικά μαντάτα, σαν
πήγε να παραλάβει τις εφημερίδες που θα πουλούσε την ημέρα εκείνη. Και άρχισε
έναν άνισο αγώνα για να μάθει την τύχη του αδελφού του, που τόσο περίμενε. «Ο
Παναγιώτης έψαχνε, ρωτούσε από εδώ κι από κει, την ώρα που η καμπάνα στο
χωριό, πίσω στην Ελλάδα, χτυπούσε πένθιμα, βυθίζοντας στη θλίψη όλο τον Άη
Σώστη. Μερικές εβδομάδες αργότερα, το σώμα του Βασίλη περισυνελέγη από τα
παγωμένα νερά του Ατλαντικού. Δεν έφθασε ποτέ όμως στους δικούς του, «γιατί οι
αρχές είχαν ορίσει μία χρονική προθεσμία στους συγγενείς να αναγνωρίσουν την
ταυτότητα των δικών τους ανθρώπων. Διαφορετικά, τα σώματα θα ρίχνονταν πίσω
στα νερά του ωκεανού». Ο Παναγιώτης δεν κατάφερε να το κάνει. «Πόσα ήταν σε
θέση να καταφέρει ένα 14χρονο αγόρι;». Αργότερα, του έστειλαν το πιστοποιητικό
ταυτότητας που είχε πάνω του ο Βασίλης, καθώς και μια τσατσάρα που βρέθηκε στο
παντελόνι του. «Τα γράμματα δεν σβήστηκαν από τη θάλασσα. Το διατήρησα σε
κορνίζα για να υπάρχει ως κειμήλιο στην οικογένειά μας, μελανό ενθύμιο εκείνης
της τραγωδίας που τόσο μας σημάδεψε». 
Η αδελφή του Βασίλη, η Λαμπρινή, που έγινε αργότερα μητέρα του Παναγιώτη και
του Βασίλη Γιαννόπουλου, «ποτέ δεν κατάφερε να ξεπεράσει το χαμό του». «Ποτέ
της δεν το χώνεψε, έλεγε για τον Βασίλη ότι έγινε τροφή για τα ψάρια, θυμόταν
τη μορφή του σαν όνειρο, και πάντα ξεσπούσε για εκείνο το συκοφαντικό γράμμα
που ανάγκασε τον Βασίλη να ταξιδέψει».

Σήμερα, τα δύο αδέλφια, οι ανιψιοί του 18χρονου Βασίλη, δακρύζουν ακόμη στο
άκουσμα του ονόματος «Τιτανικός». Ο Παναγιώτης Γιαννόπουλος επισκέφθηκε πριν
από λίγες ημέρες στην πόλη Saint Petersburg, στη Φλόριδα, την έκθεση για τον
"Τιτανικό", που φιλοξενήθηκε στο Διεθνές Μουσείο. «Ένιωθα έναν κόμπο να
σφίγγει τον λαιμό μου όση ώρα οδηγούσα. Κοίταζα τα αντικείμενα που ανέσυραν
από τον βυθό και σκεπτόμουν: τα είχε δει και ο θείος μου; Κοίταζα τα σαλόνια
του πλοίου και αναρωτιόμουν: είχε περάσει και ο θείος μου απο εκεί; Είχε
καθήσει σ' αυτήν την καρέκλα; Ήταν κλειδωμένος και εκείνος στα υπόγεια της
τρίτης θέσης, την ώρα του ναυαγίου; Τις στιγμές εκείνες, τον καταλάβαινε άραγε
κανείς που δεν μιλούσε αγγλικά;».

Ο Παναγιώτης Λυμπερόπουλος με τη γυναίκα του Αγγελική

Λίγο μετά τις δύο το πρωί, της 15ης Απριλίου του 1912, ο «Τιτανικός» αρχίζει
να σπάει σε δύο κομμάτια, ακριβώς στο σημείο μπροστά από το τρίτο φουγάρο. Ο
Παναγιώτης Λυμπερόπουλος, περίπου 33 ετών, που από ώρα έχει εγκαταλείψει τα
διαμερίσματα της γ' θέσης, βρίσκεται με δεμένο το σωσίβιο, στα παγωμένα νερά
του Ατλαντικού. Καλός κολυμβητής καθώς ήταν, κατευθύνεται σε μια βάρκα, στην
οποία ­ όπως είπαν κάποιοι αργότερα ­ επέβαιναν άλλοι τρεις ναυαγοί.

Ακόμη και τότε όμως, δεν στάθηκε τυχερός. Τα ρεύματα τους παρέσυραν δεκάδες
χιλιόμετρα πιο βόρεια. Και δεν ήξερε να πει κανείς το παραμικρό γι' αυτούς.
Παρά μόνο ύστερα από δύο μήνες. Όταν βρέθηκε η βάρκα σε κάποια από τις ακτές
του Καναδά, και με τους τέσσερις ναυαγούς νεκρούς, δεμένους πάνω σε αυτή με
τις ζώνες των παντελονιών τους. Βρέθηκαν και τα σωσίβιά τους. Που τα είχαν
σκίσει με τα δόντια, για να ξεγελάσουν την πείνα τους.

Ο Παναγιώτης Λυμπερόπουλος πήγαινε στην Αμερική πριν ακόμη το 1900. Έμενε στη
Νέα Υόρκη, όπου διατηρούσε εργαστήριο μεταλλικών χειροτεχνημάτων. Είχε
αποκτήσει και την αμερικανική υπηκοότητα. «Το ταξίδι που θα έκανε το 1912,
ήθελε να ήταν και το τελευταίο του. Σκόπευε να εγκατασταθεί μόνιμα στην
Ελλάδα, στην Καλαμάτα. Το εργαστήριο εκεί θα το άφηνε στους δύο κουνιάδους
του, που τους είχε συνοδέψει στην Αμερική λίγο καιρό πιο πριν».

Η Ελένη Λυμπεροπούλου, που μιλάει στα ΝΕΑ, παντρεύτηκε χρόνια αργότερα τον γιο
του Παναγιώτη, τον Κώστα, που κι αυτός σήμερα δεν βρίσκεται στη ζωή. «Η
γυναίκα του Παναγιώτη, η Αγγελική, τον παρακαλούσε να μη φύγει. Του έλεγε να
κάτσει στο χωριό, να περάσει το Πάσχα μαζί τους, και να ταξιδέψει αργότερα.
Εκείνος ήταν ανένδοτος. Της απάντησε, "ακόμα κι αν πεθάνεις, θα σε θάψω και θα
φύγω". Βάφτισε το γιο του τον Κώστα, τον άνδρα μου, στην εκκλησία του Αη
Γιάννη και ξεκίνησε». Το εισιτήριο του ταξιδιού, δεν είναι για τον «Τιτανικό»,
αλλά για άλλο υπερωκεάνιο. Μαζί με τους άλλους τρεις χωριανούς τους, φθάνουν
στη Μασσαλία της Γαλλίας. Από εκεί, στις 25 Μαρτίου του 1912, γράφει στη
γυναίκα του την Αγγελική και της λέει ότι «θα ταξηδέψουμε με το καλήτερον
ατμοπλήον του κόσμου... θα σε παρακαλέσω να φυλάξης τον Κώστα απο την φωτιά
και από την σκάλα... θα σου γράψο πάλην απο νέαν υόρκιν... θανεχορίσουμε άβριο
από εδό δια σιδεροδρόμου προς Χαβούργον και από εκή θα πάρουμε το μεγαλιτέρον
πλίον του κόσμου 45 χιλιάδες τονόν...».

Στη Γαλλία λοιπόν, ο Παναγιώτης Λυμπερόπουλος αλλάζει το εισιτήριό του και
επιλέγει να ταξιδέψει με τον «Τιτανικό». Στα χρόνια που ακολούθησαν, κανένας
δεν έμαθε τι απέγινε το σώμα του. Στην οικογένειά του, απλώς παραδόθηκαν τα
αντικείμενα που κράτησε στις τσέπες του, τους δύο εκείνους μήνες που η βάρκα
παρασυρόταν προς τον Καναδά, από τα ρεύματα του ωκεανού. Τη βέρα του, μια
χρυσή καρφίτσα, μια ατζέντα, λίγα χρήματα, ένα ρολόι.

Την 1η Μαΐου του 1912, ο κουνιάδος του Παναγιώτη Λυμπερόπουλου, ο Αγγελής
Γιαννόπουλος, γράφει από το Οντάριο του Καναδά, προς την αδερφή του και
γυναίκα του Παναγιώτη, την Αγγελική. «Αδελφή Αγγέλο εκ βάθος καρδίας λυπούμε
μάθαι ότι πριν 2 εβδομάδες επνίγι ο παναγιότης και 3 άλλοι Αγιο Σιωστίτες...
το κακό μας ελίπισε πάρα πολύ αλλά ενόσο ήτανε γραφτό απο τον Θεό, τη μπορούμε
να κάνουμε. Αδελφή Αγγέλο δεν επινίγικε αυτός μόνον αλλά εχάθικαν 2.000
ψυχές... θα σε παρακαλέσο να μην στενοχοριθής καθόλου διότι όσον και να
στενοχοριθίς ή οσον και αν κλάψης πίσο δεν γιρίζη... δεν δίναμε να σου γράψο
περισσότερα αυτή την ώρα σε σιμβουλέβο και εγώ να μην στενοχοριθής καθόλου
διότι η στενοχόρια σου πιγένι ανοφελός...».

Ο Μιχάλης Χρονόπουλος είναι ανιψιός του Απόστολου και του Δημήτρη Χρονόπουλου.
Ακόμη και σήμερα δακρύζει κάθε φορά που ακούει το όνομα «Τιτανικός»

«Απόστελε, ας φύγουμε με τον "Τιτανικό" και όχι με το άλλο πλοίο. Θα κάνουμε
μόνο μία εβδομάδα αντί για 28 μέρες». Και ο Απόστολος Χρονόπουλος (26 ετών),
δεν έφερε αντίρρηση στον φίλο και συγχωριανό του, τον Παναγιώτη Λυμπερόπουλο.
Τον ακολούθησε φυσικά και ο μικρότερος αδελφός του, ο Δημήτρης (21 ετών). Που
σαν έφτανε στην άλλη πλευρά του Ατλαντικού, δεν θα ξαναγυρνούσε πίσω. Έτσι
τουλάχιστον, ήταν το σχέδιο που είχε γι' αυτόν στο μυαλό του ο Απόστολος. Και
όχι μόνο για τον Δημήτρη. Αλλά και για την υπόλοιπη οικογένειά του. Την μάνα,
τον πατέρα και τα δύο ακόμη μικρότερα αδέρφια. Ο Μιχάλης Χρονόπουλος, είναι
σήμερα 67 χρόνων. Ο Απόστολος και ο Δημήτρης, που χάθηκαν εκείνη τη νύχτα,
ήταν θείοι του. Φυσικά, δεν τους γνώρισε ποτέ από κοντά. Έβλεπε απλώς τον δικό
του πατέρα, τον Κώστα, που ήταν ο μικρότερος αδελφός τους, να ξεσπάει συχνά σε
λυγμούς. Κάθε φορά που στον Άη Σώστη πάταγε το πόδι του κάποιος συγχωριανός,
γυρνώντας από την Αμερική. «Απο εκεί, που τα δύο του αδέρφια, δεν κατάφεραν να
φθάσουν». Στο παρελθόν, ο Απόστολος είχε ξαναταξιδέψει προς τις Ηνωμένες
Πολιτείες. Ήταν δε αποφασισμένος, από τα χρήματα που θα κέρδιζε να έστελνε
πίσω στην Ελλάδα ένα μέρος από αυτά, ώστε η υπόλοιπη οικογένεια να αγοράσει
εισιτήρια για το καράβι και να πάνε και αυτοί να εγκατασταθούν εκεί.

«Ήξερε καλά αγγλικά ο Απόστολος. Είχε τελειώσει το Σχολαρχείο στην Αθήνα και
στα 18 του χρόνια πραγματοποίησε το πρώτο του ταξίδι στην άλλη πλευρά του
Ατλαντικού. Δούλευε μάλιστα ως διερμηνέας σε μια βιοτεχνία. Σ' αυτή τη δουλειά
θα έβαζε και τον Δημήτρη να εργαστεί μόνιμα. Θα έβαζε...»

Ένα από τα πολλά πρόσωπα της ειρωνείας εκείνη τη χρονιά, ήταν και το «γιατί» ο
Απόστολος αναγκάστηκε τον Μάρτιο του 1912 να φύγει από την Αμερική και να
γυρίσει στο χωριό του. «Τον πονούσε το στομάχι του. Εκεί που ήταν, πήγε σε
γιατρούς χωρίς όμως να καταφέρουν να τον κάνουν καλά. Στο τέλος, του έδωσαν
μια συμβουλή: "Γύρνα πίσω στον τόπο που γεννήθηκες για να γίνεις καλά". Όπως
και τελικά έγινε». Όλα αυτά τα χρόνια, ο ανιψιός των δύο αδελφών, ο Μιχάλης
Χρονόπουλος, κράτησε ζωντανή την ανάμνηση των δύο Θείων του, μέσα από τις
διηγήσεις του χωριού.

Στο σπίτι του, στη Νέα Φιλαδέλφεια, δεν έχει κάτι δικό τους, να το κρατήσει ως
ενθύμιο. Μόνον η σκέψη. Κανείς δεν έμαθε ποτέ τι έγιναν τα δύο σώματα. Αν τα
βρήκε κανείς και τα άφησε ξανά στη θάλασσα, αν χάθηκαν μονομιάς στα βάθη του
ωκεανού. Βουρκώνουν τα μάτια του Μιχάλη Χρονόπουλου, ακόμη και σήμερα καθώς
μιλάει αργά. «Τη μίσησα τη θάλασσα γι' αυτό που συνέβη. Ίσως... να μην έφταιγε
εκείνη, αλλά εγώ τη μίσησα.».

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16042P101</ED>
<ID>
ID:135610

</ID><URL>http://ta-nea.dolnet.gr/neaweb/neafile.print_unique?e=A&f=16042&m=P10&aa=1</URL></REF>


Article

<CATEGORY>vin09</CATEGORY>

 <H5>Τέλος καλό...
</H5><H2>ΤΟ ΠΝΕΥΜΑ του τόνου
</H2>
<AUTHOR>ΓΙΩΡΓΟΣ ΣΚΟΥΡΤΗΣ</AUTHOR>

<H3></H3>Να και κάτι καλό για την «καλή χρονιά». Σε αντίθεση με το δημόσιο ρεζιλίκι
Καζαντζίδη - Νικολόπουλου και λοιπών «ζευγαριών» που μαλλιοτραβιούνται στα
τηλεοπτικά παράθυρα («για το καλό των παιδιών μας»), έγινε και κάτι
ενθαρρυντικό για την ποιότητα των διαπροσωπικών μας σχέσεων. Δύο φίλοι και
συνεργάτες που παραλίγο να γίνουν βούκινο, την τελευταία στιγμή διέσωσαν
εαυτούς, αλλά και όλο το σινάφι (κινηματογραφικό - λογοτεχνικό) με την απόφασή
τους να συμφιλιωθούν και να εκφράσουν, ο ένας στον άλλον, τα πάλαι ποτέ καλά
τους αισθήματα και τις φιλικές, ειρηνικές και δημιουργικές ­ για το μέλλον ­
σκέψεις τους.

Συγχωρώ, άρα υπάρχω. Όταν κάποιος ζητάει συγγνώμη για το λάθος του, ο άλλος
οφείλει να τη δεχθεί και να τον συγχωρέσει. Έτσι κι έγινε. Γιατί μπορεί
κάποιος να είναι «θεό-δωρος» και κάποιος άλλος «α-θανάτιος», όμως όλοι κάνουμε
λάθη από υπέρμετρο εγωισμό ή επιπόλαιη επιθετικότητα, «άνθρωποι είμαστε και
σφάλματα κάνουμε», που λέει και το άσμα.

Εγώ δεν έχω παρά να συγχαρώ τους δύο φίλους και να τους ευχηθώ καλή χρονιά,
εν υγεία και ειρήνη.

(Στο κάτω κάτω, η δημόσια ξευτίλα είναι, κυρίως, προνόμιο των πολιτικών,
όχι των πνευματικών και καλλιτεχνικών δημιουργών). Τέλος καλό, όλα καλά.

(Για όσους δεν κατάλαβαν, δεν πειράζει. Δεν θα γίνω εγώ «παράθυρο», ε;).

ΥΓ: Με την ευκαιρία (!) του θανάτου του μεγάλου Χορν, βγήκαν οι μικρότατοι
στα «παράθυρα». Για να διαφημίσουν τις παραστάσεις τους! Τώρα θα είναι στο
νεκροταφείο. Καλά, αφού ο Χορν είπε ότι δεν τους ήθελε εκεί ­ ήξερε αυτός ­
γιατί πάνε κόντρα στην τελευταία του επιθυμία; Για να τον τιμήσουν; (Κοράκια!)

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16042P111</ED>
<ID>
ID:135611

</ID><URL>http://ta-nea.dolnet.gr/neaweb/neafile.print_unique?e=A&f=16042&m=P11&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2><H2></H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Διαλύοντας τον Χάρι. 5.00-7.00-9.00-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Ο κύριος με τα γκρι. 6.40-8.50-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Τζέιμς Μποντ 007: Το αύριο ποτέ
δεν πεθαίνει. 6.00-8.30-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Ο γκαφατζής της ζούγκλας.
6.30-8.30-10.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Το παιχνίδι. 6.00-8.30-11.00 μ.μ. 
ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Προστάτης οικογένειας. 6.50-9.00-11.00 μ.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Η αίσθηση
της Σμίλα στο χιόνι. 5.40-8.10-10.40 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Η επίλεκτη. 5.40-8.20-11.00 μ.μ.

ΑΘΗΝΑΙΟΝ CINEPOLIS PHILIPS 2. Προστάτης οικογένειας. 6.15-8.15-10.30 μ.μ.

ΑΘΗΝΑΙΟΝ CINEPOLIS PHILIPS 3. Η αίσθηση της Σμίλα στο χιόνι. 5.40-8.10-10.40 μ.μ.

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Caondition). Ο κύριος με τα γκρι. 6.30-8.45-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Το παιχνίδι. 6.00-8.30-11.00
μ.μ. 
ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Ο κύριος με τα γκρι.
6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo).
Εραστές για μια νύχτα. 6.45-8.45-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Κορίτσια
καριέρας. 7.00-9.00-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Η επίλεκτη.
5.30-8.00-10.30 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Θεωρίες συνωμοσίας. 6.00-8.30-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Τζέιμς Μποντ
007: Το αύριο ποτέ δεν πεθαίνει. 6.00-8.30-11.00 μ.μ. ΑΝΝΑ ΝΤΟΡ (Γλυφάδα ~
8946.617 Dolby Stereo). Το παιχνίδι. 6.00-8.30-11.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition). Η γεύση
του κερασιού. 6.20-8.25-10.30 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Η γεύση του
κερασιού. 7.10-9.10-11.10 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Η αίσθηση της Σμίλα στο χιόνι. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital).
Τζέιμς Μποντ 007: Το αύριο ποτέ δεν πεθαίνει. 5.30-8.05-10.45 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS).Η
αίσθηση της Σμίλα στο χιόνι. 6.00-8.30-11.00 μ.μ. 
ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Η
παγοθύελλα. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Προστάτης οικογένειας. 5.50-8.05-10.25 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Τζέιμς Μποντ 007: Το αύριο ποτέ δεν πεθαίνει.
4.45-7.20-10.00 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Προστάτης οικογένειας. 5.45-8.00-10.15 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 Dolby Stereo). Επτά
χρόνια στο Θιβέτ. 5.15-7.45-10.15 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Προστάτης οικογένειας. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Προστάτης οικογένειας. 6.30-8.45-11.00 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Τζέιμς Μποντ 007: Το αύριο ποτέ δεν πεθαίνει. 5.20-7.50-10.20 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Ο κύριος με τα
γκρι. 6.30-8.45-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Πυροβολημένο ψάρι. 6.00-8.15-10.30 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Το παιχνίδι. 5.15-7.45-10.15 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Ο κύριος με
τα γκρι. 6.40-8.50-11.00 μ.μ.

ΑΤΤΙΚΟΝ RENAULT (Οδ. Σταδίου ~ 3228.821 Dolby Digital Air Condition). Η
αίσθηση της Σμίλα στο χιόνι. 5.45-8.15-10.45 μ.μ. Δευτέρα μόνο, πρεμιέρα: Ο
Τιτανικός, μόνο με προσκλήσεις.

ΑΦΑΙΑ (Καλλιθέα ~ 9595.534 Dolby Stereo). Πυροβολημένο ψάρι 7.20-11.10 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Η επίλεκτη. 11.45-14.30-17.15-20.00-22.45-01.30.

VILLAGE CENTRE Αίθουσα 2. Η επίλεκτη. 21.45-00.30. Μόνος στο σπίτι 3 κάθε
μέρα: 11.30-14.00-16.30-19.00.

VILLAGE CENTRE Αίθουσα 3. Ο ψευταράς. 11.00-13.45-16.00-18.15-20.30-23.00-01.15.

VILLAGE CENTRE Αίθουσα 4. Τζέιμς Μποντ 007: Το αύριο ποτέ δεν πεθαίνει. 11.00-13.30-16.10-18.50-21.30-00.10.

VILLAGE CENTRE Αίθουσα 5. Προστάτης οικογένειας. 14.15-19.45-00.15.
Θεωρίες συνωμοσίας. 11.15-16.45-21.15.

VILLAGE CENTRE Αίθουσα 6. Εραστές για μια νύχτα. 18.40-21.00-23.20-01.40.
Ηρακλής - Πέρα από τον μύθο. 10.40-12.40-14.40-16.40.

VILLAGE CENTRE Αίθουσα 7. Ο γκαφατζής της ζούγκλας. 10.30-12.45-15.00-17.15-19.30-22.00-00.45.

VILLAGE CENTRE Αίθουσα 8. Το παιχνίδι. 11.30-14.15-17.00-19.45-23.00-01.30.

VILLAGE CENTRE Αίθουσα 9. Τζέιμς Μποντ 007: Το αύριο ποτέ δεν πεθαίνει. 12.00-14.30-17.10-19.50-22.30-01.10.

VILLAGE CENTRE Αίθουσα 10. Μοιραία βλάβη. 11.15-13.30-15.45-18.15-20.45-23.15-01.40.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Το παιχνίδι. 6.00-8.30-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα).
Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Η γεύση του κερασιού.
6.40-8.50-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Το παιχνίδι. 5.30-8.00-10.30 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Τα φτερά της αγάπης.
6.10-8.20-10.30 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Ο κύριος με τα γκρι. 6.00-8.15-10.40 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΕΥΑ (Εμπεδοκλέους 121 Παγκράτι, Άγ. Αρτέμιος ~ 7629.215). Ο μικρός Κόλια.
8.30-10.30 μ.μ. Ηρακλής - Πέρα από τον μύθο κάθε μέρα: 4.30-6.30 μ.μ.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Εραστές για μια
νύχτα. 6.40-8.50-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Η επίλεκτη. 6.30-8.45-11.00 μ.μ.

INTEAL ARAMIS (Πανεπ/μίου 46 ~ 3826.720 Dolby Digital). Το παιχνίδι.
5.10-7.50-10.30 μ.μ. 
INTEAL ΜΑΡΟΥΣΙ ARAMIS (Λεωφόρος Κηφισίας 215 ~ 6129.169 Dolby Stereo). Τα
φτερά της αγάπης. 6.10-8.20-10.30 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Η αίσθηση της Σμίλα στο χιόνι. 6.00-8.30-11.00 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Η επίλεκτη. 5.35-8.15-10.50
μ.μ. 
ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Ο κύριος με τα γκρι.
5.30-8.00-10.30 μ.μ.

ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Το παιχνίδι. 5.15-8.00-10.50 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo) Η
παγοθύελλα. 6.30-8.45-11.00 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Η επίλεκτη.
6.20-8.30-10.40 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Εραστές για
μια νύχτα. 6.40-8.55-11.00 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Λος Άντζελες
εμπιστευτικό. 5.40-8.15-10.50 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Ο κύριος με τα γκρι.
6.00-8.05-10.15 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo). Ο
κύριος με τα γκρι. 6.00-8.05-10.15 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Τα φτερά της
αγάπης. 6.50-9.00-11.10 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Η επίλεκτη.
6.15-8.35-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround). Ο
άνεμος στην πόλη. 6.30-8.40-11.00 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Το παιχνίδι.
6.00-8.30-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Η επίλεκτη. 6.00-8.15-10.45 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Τα φτερά της αγάπης. 6.50-9.00-11.10 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Το παιχνίδι. 5.30-8.00-10.30 μ.μ.

ΣΙΝΕΡΑΜΑ (Οδός Αγ. Κυριακής 30, Π. Φάληρο ~ 9303.553-595, Dolby Stereo RS). Η
επίλεκτη. 6.00-8.30-11.00 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Η επίλεκτη.
5.30-8.00-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Το παιχνίδι. 6.00-8.30-11.00 μ.μ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Η επίλεκτη. 3.50-6.00-8.10-10.20 μ.μ. 
ΤΡΙΑ ΑΣΤΕΡΙΑ 1 (Νέο Ηράκλειο ~ 2826.873, 2825.607, Dolby Stereo Digital SR).
Το παιχνίδι. 5.15-7.45-10.15 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο ~ 2826.873, 2825.607, Dolby Stereo Digital SR). Η
επίλεκτη. 5.45-8.15-10.45 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Διαλύοντας τον Χάρι. 7.05-9.05-11.05 μ.μ.

ΦΑΛΗΡΟ 1 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Τα φτερά της αγάπης. 6.40-8.50-11.00 μ.μ.

ΦΑΛΗΡΟ 2 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Το παιχνίδι. 6.45-8.15-10.45 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (Περιστέρι ~ 5711.105 Dolby Stereo). Το παιχνίδι. 6.00-8.15-10.40 μ.μ.

*

ΗΜΙΚΕΝΤΡΙΚΟΙ

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Έναρξη σε λίγες μέρες.

ΑΝΤΑΜΣ (Αιγάλεω ~ 5989.226 Dolby Stereo). Προστάτης οικογένειας.
6.30-8.30-10.30 μ.μ. Κάθε μέρα ώρα 4.30 μ.μ.: Μόνος στο σπίτι 3.

ΒΥΖΑΝΤΙΟ (Αιγάλεω ~ 5985.071). Το παιχνίδι. 8.00-10.30 μ.μ. Ηρακλής - πέρα από
τον μύθο: 6.00 μ.μ.

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222, ~
7793.515-18). Ώρα 9.00 μ.μ. Τρίτη: Ο μεγάλος πόλεμος του Μονιτσέλι. Παρ.: Το
λυκόφως των θεων του Βισκόντι.

*

ΠΡΟΑΣΤΙΩΝ

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη, ~ 0294.99760). Free Willy: Η διάσωση.

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Δευτ.:
Κιν/κή Λέσχη. Τρίτη: Επαφή. 7.00-9.30 μ.μ.

ΛΕΣΧΗ ΦΙΛΩΝ ΚΝ/ΦΟΥ ΒΟΡΕΙΑΣ ΑΤΤΙΚΗΣ (Αγ. Στεφάνου - Δημαρχείο). Μόνο Κυριακή
8.30 μ.μ.: Το χρώμα του ροδιού.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Άννα Καρένινα.
6.00-8.05-10.15 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Ηρακλής - πέρα από το
μύθο. 5.30-7.30-9.30 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Πέμπ.:
Διαλύοντας τον Χάρι (Κ.). 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Προστάτης
οικογένειας. 5.45-8.00-10.15 μ.μ. μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Το παιχνίδι. 5.15-7.45-10.15 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453).
Μοιραία βλάβη. 6.20-8.30-10.40 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453).
Μοιραία βλάβη. 6.20-8.30-10.40 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Ηρακλής - πέρα από τον μύθο (Κ.). 7.00-9.00 μ.μ.

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Ο μικρός Κόλια. 8.30-10.30
μ.μ. Ηρακλής πέρα από τον μύθο: 5.00-6.45 μ.μ.

ΔΗΜΟΤΙΚΟΣ ΜΟΣΧΑΤΟΥ ΚΙΝ/ΦΟΣ ΣΙΝΕ ΚΗΠΟΣ (Ηλεκτρικός σταθμός ~ 4816.276). Σάβ.
5.00 μ.μ., Κυρ. 6.00 μ.μ.: Έντι, ο θρύλος του ΝΒΑ.

ΖΕΑ (Πασαλιμάνι ~ 4521.388 Dolby Stereo Air Condition). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Εκδρομή. Τετάρτη.: Ο μαγεμένος αυλός. 8.30 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Η επίλεκτη. 5.30-8.00-10.30 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Ο κύριος με τα γκρι.
6.10-8.20-10.30 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Εραστές για μια
νύχτα. 6.00-8.00-10.00 μ.μ.

*

ΘΕΣΣΑΛΟΝΙΚΗΣ

Α' ΠΡΟΒΟΛΗΣ

ΧΕΙΜΕΡΙΝΟΙ

ΑΘΗΝΑΙΟΝ (~ 832.060 Dolby Stereo). Ο κύριος με τα γκρι. 5.00-7.00-9.00-11.00 μ.μ.

ΑΛΕΞΑΝΔΡΟΣ (~ 257.255 Dolby Stereo). Η επίλεκτη. 6.15-8.30-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Τζέιμς Μποντ 007: Το αύριο
ποτέ δεν πεθαίνει. 6.00-8.30-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Ο κύριος με τα γκρι.
5.00-7.00-9.00-11.00 μ.μ.

ΒΑΚΟΥΡΑ (~ 283.777 Dolby Stereo). Τα φτερά της αγάπης. 7.00-9.00-11.00 μ.μ.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Η επίλεκτη. 11.45-14.30-17.15-20.00-22.45-01.30 μ.μ..

VILLAGE CENTRE Αίθουσα 2. Μόνος στο σπίτι Νο 3. 11.30-14.00-16.30-19.00. / Η
επίλεκτη. Παρ. & Σάβ.: 21.30-00.20. Κυρ. έως Πέμπτη: 21.45-00.30.

VILLAGE CENTRE Αίθουσα 3. Ο γκαφατζής της ζούγκλας. Παρ. & Σάβ.
10.45-13.00-15.15-17.30-19.45-22.15. Κυρ. έως Πέμπτη:
10.30-12.45-15.00-17.15-19.30-22.00). / Εραστές για μια νύχτα. Παρ. έως
Πέμπτη: 00.45.

VILLAGE CENTRE Αίθουσα 4. Μοιραία βλάβη. Παρ. & Σάβ.:
10.45-13.00-15.15-17.45-20.15-23.00-01.15. Κυρ. έως Πέμπτη: 11.15-13.00-15.45-17.45-20.45-23.15-01.40.

VILLAGE CENTRE Αίθουσα 5. Τζέιμς Μποντ 007: Το αύριο ποτέ δεν πεθαίνει. Παρ.
& Σάβ.: 12.40-15.20-16.00-20.40-23.20-02.00. Κυρ. έως Πέμπτη: 12.00-14.30-17.10-19.50-22.30-01.10.

VILLAGE CENTRE Αίθουσα 6. Ο ψευταράς. Παρ. & Σάβ.:
11.00-13.45-16.00-18.15-20.30-22.45-01.15. Κυρ. έως Πέμπτη: 11.00-13.45-16.00-18.15-20.30-22.45-01.15.

VILLAGE CENTRE Αίθουσα 7. Τζέιμς Μποντ 007: Το αύριο ποτέ δεν πεθαίνει. Παρ.
& Σάβ.: 12.40-15.20-18.00-19.30-22.15-01.00. Κυρ. έως Πέμπτη: 11.00-13.30-16.10-18.50-21.30-00.10.

VILLAGE CENTRE Αίθουσα 8. Ο Ηρακλής πέρα από τον μύθο. Στα ελληνικά
11.15-13.15. / Θεωρίες συνωμοσίας. 15.45-18.45-21.45-00.45.

VILLAGE CENTRE Αίθουσα 9. Το παιχνίδι - The Game. Παρ. & Σάβ.
11.15-14.00-16.45-19.45-22.30-01.30. Κυρ. έως Πέμπτη: 11.30-14.15-17.00-19.45-23.00-01.30.

ΓΑΛΑΞΙΑΣ (~ 817.010 Dolby Stereo). Η γεύση του κερασιού. 7.00-9.00-11.00 μ.μ.

ΕΓΝΑΤΙΑ (~ 225.172 Dolby Digital). Προστάτης οικογένειας. 7.00-9.00-11.00 μ.μ.

ΕΣΠΕΡΟΣ 1 (~ 235.304 και 265.544 Dolby Stereo). Το παιχνίδι - The Game.
6.00-8.30-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Απογευματινές: Ο γκαφατζής της
ζούγκλας. 5.00-7.00 μ.μ. Βραδινές: Εραστές για μια νύχτα. 9.00-11.00 μ.μ.

ΚΑΠΙΤΟΛ (~ 815.570 Dolby Stereo). Βραδινές: Η επίλεκτη. 9.00-11.15 μ.μ.
Απογευματινές: Μόνος στο σπίτι Νο 3. 5.15-7.00 μ.μ.

ΚΟΛΟΣΣΑΙΟΝ (~ 831.565). Τζέιμς Μποντ 007: Το αύριο ποτέ δεν πεθαίνει.
6.00-8.30-11.00 μ.μ.

ΛΑΟΥΡΑ (~ 819.935 Dolby Stereo). Πυροβολημένο ψάρι. 7.00-9.00-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Άννα Καρένινα. 5.00-7.00-9.00-11.00 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Προστάτης οικογένειας. 6.30-8.30-10.30 μ.μ.

ΝΑΥΑΡΙΝΟΝ (~ 225.152 Dolby Stereo). Απογευματινές. Μόνος στο σπίτι 3.
5.00-6.45 μ.μ. Βραδινές: Επτά χρόνια στο Θιβέτ. 8.30-11.00 μ.μ.

ΟΛΥΜΠΙΑΣ (~ 217.336). Ο αιχμάλωτος του Καυκάσου. 9.00-11.00 μ.μ.

ΠΑΛΛΑΣ (~ 278.515 Dolby Stereo). Το παιχνίδι - The Game.6.00-8.30-11.00 μ.μ.

ΡΑΔΙΟ ΣΙΤΥ (~ 824.970 Digital Sound). Το παιχνίδι - The Game. 6.00-8.30-11.00
/ Ο Ηρακλής πέρα από τον μύθο στα ελληνικά Σάββατο στις 4.30. Κυριακή:
11.00-3.00-4.30 μ.μ.

ΤΙΤΑΝΙΑ 1 (~ 520.040 Οδός Λαγκαδά). Το παιχνίδι - The Game. 8.30-11.00 μ.μ. /
Ο γκαφατζής της ζούγλας. 3.00-4.45-6.30 μ.μ.

ΤΙΤΑΝΙΑ 2 (~ 520.040 Οδός Λαγκαδά). Ο κύριος με τα γκρι. 8.15-10.15. / Ο
Ηρακλής πέρα από τον μύθο. Στα ελληνικά: 3.00-4.45-6.30. Κυριακή.

ΦΑΡΓΚΑΝΗ (~ 213.929 Dolby Stereo). Διαλύοντας τον Χάρι. 7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16042P121</ED>
<ID>
ID:135629

</ID><URL>http://ta-nea.dolnet.gr/neaweb/neafile.print_unique?e=A&f=16042&m=P12&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
<H3></H3>Από το φιλμ «Τα φτερά της αγάπης» του Ίαν Σόφτλεϊ

«Ο ΚΥΡΙΟΣ ΜΕ ΤΑ ΓΚΡΙ»: Ο έρωτας μπαίνει στη ζωή ενός 60άρη και
αναστατώνει την οικογενειακή του γαλήνη. Του Περικλή Χούρσογλου, με τους:
Γιώργο Μιχαλακόπουλο, Ειρήνη Ιγγλέση, Ράνια Οικονομίδου. [Agora , Αίγλη,
Αλεξάνδρα (Πατ.), Άστρον, Άτταλος, Έμπασσυ, Κηφισιά 2, Μετάλλιον,
Μετροπόλιταν, Χαϊλάιφ].

«Η ΓΕΥΣΗ ΤΟΥ ΚΕΡΑΣΙΟΥ»: Ένας άντρας θέλει να αυτοκτονήσει και αναζητεί
αυτόν που θα τον βοηθήσει σ' αυτή την απόφασή του. Χρυσός Φοίνικας στο
Φεστιβάλ Καννών το '97. Του Αμπάς Κιαροστάμι. (Απόλλων, Αρτ Στούντιο, Δαναός).

«ΤΑ ΦΤΕΡΑ ΤΗΣ ΑΓΑΠΗΣ»: Σύγκρουση συντηρητικών αξιών στο τέλος του 19ου
αιώνα με τις μοντέρνες ιδέες που έφερνε ο νέος. Από το βιβλίο του Χένρι
Τζέιμς. Του Ίαν Σόφτλεϊ με τους: Έλενα Μπάναμι Κάρτερ, Λάινους Ρόουτς, Σαρλότ
Ράμπλινγκ. (Έλλη, Ιντεάλ Μαρούσι, Μπροντγουαίη, Πλάζα, Φάληρο 1).

«Η ΑΙΣΘΗΣΗ ΤΗΣ ΣΜΙΛΑ ΣΤΟ ΧΙΟΝΙ»: Η Τζούλια Ορμόντ ψάχνει στα χιόνια τον
εκτελεστή ενός μικρού παιδιού. Του Μπιλ Όγκαστ. (Αθήναιον 2, Αθήναιον
Cinepolis 3, Αβάνα, Αττικόν, Καλυψώ).

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16042P122</ED>
<ID>
ID:135668

</ID><URL>http://ta-nea.dolnet.gr/neaweb/neafile.print_unique?e=A&f=16042&m=P12&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ </H2>
ΟΡΙΖΟΝΤΙΑ

1. Πρωτεύουσα κράτους της Λατινικής Αμερικής. 2. Ελληνικό
ακρωτήριο (καθ.). 3. Κοινά λέγεται μπαρούτι (γεν.). 4. Από τα
τρία... τρία. ­ Νεόπλασμα που δεν δημιουργεί κινδύνους για τον οργανισμό.
5. Γαλλική τουριστική πόλη, στη γλώσσα της. ­ Μαθαίνουμε γι' αυτούς στη
στερεομετρία. 6. Από το μισό... μισό. 7. Δεν είναι τελείως
επίπεδοι. 8. Έργο του «Το Ναυτόπουλο». ­ Ποτέ δεν είναι. 9.
Ποιητική έκφραση ζώων. ­ Μάρκα ευρωπαϊκών αυτοκινήτων.

ΚΑΘΕΤΑ

1. Είναι και τα πρωτόζωα. 2. Ηρωική περιοχή μας. ­ Όρος του
πόκερ. 3. Όταν είναι μεγάλη μας φαίνεται... ακίνητη (γεν.). ­ Συχνά
χρησιμοποιούμενος σύνδεσμος. 4. Σιδερένιο εργαλείο. ­ Και από το δέντρο
δημιουργείται. 5. Νόστιμος μεζές από ψάρι (γεν.). 6. Αρχαίο ρήμα
διατροφής. ­ Αρχικά που ανήκουν στο ΝΑΤΟ. 7. Οι κάτοικοι πολυάνθρωπου
κράτους (γεν.). ­ Αχώριστο μόριο ελληνικών λέξεων. 8. Διαφημίζονται
συχνά από την τηλεόραση. 9. Αρχηγός γνωστής εκστρατείας (αντίστρ.). ­
Ομάδα φυλών της ΝΑ Ασίας (αντίστρ.).

ΛΥΣΗ (17/1/98)

ΟΡΙΖΟΝΤΙΑ: 1. ΚΟΡΝΗΛΙΟΣ 2. ΡΙΟ-ΛΑΟΣ 3. Ο ΚΥΒΙΣΜΟΣ
4. ΜΙΡΑΜΠΩ 5. ΒΑ-ΝΗ-ΑΜ 6. ΕΚΑΛΗ-ΜΝΑ 7. ΛΟΛΑ-ΜΑΙΝ
8. ΥΜΕΝΑΙΟΣ 9. ΑΣΑΡ-ΜΑΝΗ. ΚΑΘΕΤΑ: 1. ΚΡΟΜΒΕΛ 2.
ΟΙΚΙΑΚΟΥΣ 3. ΡΟΥΡ-ΑΛΜΑ 4. ΒΑ-ΡΕΑΛ 5. Η ΛΙΜΝΗ 6.
ΛΑΣΠΗ-ΜΑΜ 7. ΩΜΟΙ-ΜΑΙΑ 8. ΟΣΟ-ΑΝΙΟΝ 9. ΣΗΜΑΝΣΗ.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16042P123</ED>
<ID>
ID:135694

</ID><URL>http://ta-nea.dolnet.gr/neaweb/neafile.print_unique?e=A&f=16042&m=P12&aa=3</URL></REF>


Article

<CATEGORY>vin15</CATEGORY>

 <H5></H5><H2>ΘΕΑΤΡΑ
</H2>
ΒΡΕΤΑΝΙΑ (Πανεπιστημίου 7, ~ 32.21.579). «Η αίθουσα των διδασκόντων» της Λ.
Βούτερς Βλησίδης, Δελαπόρτα.

ΔΑΝΔΟΥΛΑΚΗ (Αγίου Μελετίου 61Α ­ Πατησίων, ~ 86.40.414, 86.40.452). «Μια
ξεχωριστή μέρα» των Ε. Σκόλα - Τζ. Φαντόνι Βαγενά, Νινιός.

ΔΙΑΥΛΟΣ (Δράκου 9, ~ 92.39.588). «Η κυρά-Κώσταινα» ­ «Συζυγική σκηνή» του Μ.
Μητσάκη Κολόζου, Αντωνιάδης.

ΘΕΑΤΡΟΚΙΝΗΣΗ (Ακαδήμου 13, κάθετος οδού Πειραιώς, έναντι πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4 ~ 72.50.657). «Τρία χρόνια
Σαββατοκύριακο» του Β. Νανάκη Ντ. Σιμοπούλου, Σταματιάδης.

ΛΗΔΡΑ (Κέκροπος 12, Πλάκα, ~ 38.48.342). «Ιφιγένεια (εν Ληξουρίω)» του Π.
Κατσαΐτη «Θεατρική Ομάδα Παντείου».

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). «Το μυστήριο της
Ίρμα Βεπ» του Τσ. Λάντλαμ Π. Μιχαηλίδης, Χατζηγιάννης.

ΜΟΥΣΟΥΡΗ (πλατεία Καρύκη 6, ~ 33.10.936). «Να ζει κανείς ή να μη συζεί» του Λ.
Κάσλερ Βενιζελέα, Δ. Βογιατζής.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264).
«Εγχείρημα»: «Τρίπτυχο» του Θ. Βλάχου - «Το αόρατο που σε κοιτά» (Μ.
Ευσταθιάδη) του Α. Διαμαντή Θ. Βλάχος, Α. Διαμαντής.

ΡΟΕΣ - ΠΑΝΩ (Ιάκχου 14, Γκάζι, ~ 34.79.426). «Ενοικιάζεται... εκτός απροόπτου»
του Δ. Αδάμη Αδάμης, Γεωργουσοπούλου.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. Μακ Ντόναλντ Κουνελάκη, Τσοπανάκη.

* Όλα τα άλλα θέατρα, σήμερα Δευτέρα, αργούν.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16042P124</ED>
<ID>
ID:135715

</ID><URL>http://ta-nea.dolnet.gr/neaweb/neafile.print_unique?e=A&f=16042&m=P12&aa=4</URL></REF>


Article

<CATEGORY>vin09</CATEGORY>

 <H2>Η μαγική ιστορία της κρητικής φορεσιάς
</H2><H2></H2>
Το εξώφυλλο του βιβλίου για την κρητική φορεσιά

Την καταγωγή και την εξέλιξη της παραδοσιακής κρητικής ενδυμασίας μελετούν στο
βιβλίο τους «Η ιστορία και η λαογραφία της κρητικής φορεσιάς» ο Ιωάννης και ο
Θρασύβουλος Τσουχλαράκης. Στον τόμο, που κυκλοφορεί από τις «Κλασικές
Εκδόσεις», οι συγγραφείς συγκεντρώνουν όλα τα λαογραφικά, ιστορικά και τεχνικά
στοιχεία που συνδέονται με τις επίσημες παραδοσιακές ενδυμασίες (ανδρικές και
γυναικείες) και παραθέτουν πλήθος φωτογραφιών, τις οποίες σχολιάζουν
εξαντλητικά, έτσι ώστε ο αναγνώστης να μπορεί να σχηματίσει πλήρη αντίληψη για
το περιεχόμενό τους. Πηγές των συγγραφέων υπήρξαν παλαιότερα αλλά και σύγχρονα
κείμενα, όπως και προσωπικές μαρτυρίες, που δίνουν έναν πολύ ζωντανό τόνο στην
αφήγησή τους. 
Η ιστορία της κρητικής φορεσιάς συσχετίζεται στο βιβλίο με τα ήθη και τα έθιμα
της Κρήτης, δείχνοντας πόσο σημαντικό ρόλο έπαιξε στην καθημερινή ζωή των
ανθρώπων του νησιού η παράδοση.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: P13</CAT>
<ED>
Κωδικός άρθρου: A16042P131</ED>
<ID>
ID:135612

</ID><URL>http://ta-nea.dolnet.gr/neaweb/neafile.print_unique?e=A&f=16042&m=P13&aa=1</URL></REF>


Article

<CATEGORY>vin09</CATEGORY>

 <H5>ΜΑΖΙ ΣΤΟ ΕΡΓΟ ΤΟΥ ΑΝΤΡΕΓΙΕΦ
</H5><H2>Βαλτινός - Ζούνη στην «Ανθή»
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

Γρηγόρης Βαλτινός και Πέμη Ζούνη θα συμπράξουν στην «Ανθή» του Αντρέγιεφ

Την «Ανθή» του Λεονίντ Νικολάγιεβιτς Αντρέγιεφ θα παρουσιάσει τον προσεχή
χειμώνα στο θέατρο «Λαμπέτη» ο θεατρικός παραγωγός Γιώργος Λεμπέσης, με
πρωταγωνιστές την Πέμη Ζούνη στον επώνυμο ρόλο και τον Γρηγόρη Βαλτινό.

Στο έργο του Αντρέγιεφ, το θέμα των «τριών αδελφών» που έχει χρησιμοποιήσει
λίγα χρόνια πριν ο Αντόν Τσέχωφ, παίρνει μία εντελώς διαφορετική τροπή και
διάσταση, καθώς εντάσσεται στον υπαρξιακό προβληματισμό της σχέσης άνδρα -
γυναίκας και του «πολέμου των δύο φύλων», όπως σημειώνει ο Αντώνης Βογιάζος
που είχε μεταφράσει την «Ανθή»

Τρεις αδελφές, η Σάσα, η Ανθή (Ανφίσα) και η Νίνα, ανταγωνίζονται για την
αγάπη ενός δυναμικού άνδρα, του ταλαντούχου, πετυχημένου δικηγόρου Κοστομάροφ,
συζύγου της Σάσα. Κύριοι πόλοι της σύγκρουσης ­ οι δύο πιο ισχυρές
προσωπικότητες ­ είναι η Ανθή και ο Κοστομάροφ. Η σύγκρουσή τους, πέρα από τον
υπαρξιακό χαρακτήρα, αποκτά κοινωνικές, σχεδόν φεμινιστικές διαστάσεις, καθώς
η υπερήφανη, ανεξάρτητη στον χαρακτήρα Ανθή συνθλίβεται κάτω από το βάρος όχι
μόνο του πάθους της και της εγωιστικής σκληρότητας του Κοστομάροφ, αλλά και
της κοινωνικά υποδεέστερης θέσης της ως μη «αποκαταστημένης» γυναίκας.

Η «Ανθή» πρωτοπαρουσιάστηκε με αποτυχία το 1909 στο «Νέο Θέατρο Πρόζας» της
Πετρούπολης. Στη συνέχεια επρόκειτο να παιχτεί στο Αυτοκρατορικό Θέατρο «Μάλι»
της Μόσχας, αλλά απαγορεύτηκε από την τσαρική λογοκρισία. Οπότε επωφελήθηκε να
το ανεβάσει στο ιδιωτικό θέατρό του ο επιχειρηματίας και σκηνοθέτης Νεζλόμπιν,
με πρωταγωνίστρια τη δημοφιλή ηθοποιό της εποχής Ε. Ρόστσινα - Ινσάροβα. Η
επιτυχία αυτήν τη φορά ήταν μεγάλη.

Το έργο, που πρωτοπαίχτηκε στην Ελλάδα από την Κυβέλη, είχε ανεβάσει με τον
πρωτότυπο τίτλο του («Ανφίσα») ο Γιώργος Μιχαηλίδης τον χειμώνα 1990-91 στο
«Ανοιχτό Θέατρο», με πρωταγωνιστές την Καρυοφυλλιά Καραμπέτη στον επώνυμο
ρόλο, τον Μηνά Χατζησάββα, τη Χρύσα Σπηλιώτη, την Ντίνα Μιχαηλίδη κ.ά

Επισημαίνεται ότι ο Γρηγόρης Βαλτινός, που θα παίξει τον Κοστομάροφ και η Πέμη
Ζούνη, που θα είναι η Ανθή στη νέα παράσταση, πρωταγωνίστησαν και στα δύο έργα
που έχει παρουσιάσει από το 1994 ο Γιώργος Λεμπέσης στο χειμερινό «Λαμπέτη»
(«Ερωτική αναρχία» του Γκέρνι και «Το στοίχημα» του Οντέτς) και τα οποία
«άντεξαν» για δύο χειμώνες το καθένα.

Όσο για το καλοκαίρι, ο Γιώργος Λεμπέσης πρόκειται να επαναλάβει, μετά την
επιτυχία που είχε, το μιούζικαλ του Τζόζεφ Στάιν «Βιολιστής στη στέγη», σε
σκηνοθεσία του Κώστα Τσιάνου, με τον Γρηγόρη Βαλτινό στον ρόλο του Τέβιε.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: P15</CAT>
<ED>
Κωδικός άρθρου: A16042P151</ED>
<ID>
ID:135613

</ID><URL>http://ta-nea.dolnet.gr/neaweb/neafile.print_unique?e=A&f=16042&m=P15&aa=1</URL></REF>


Article

<CATEGORY>vin09</CATEGORY>

 <H5>ΠΗΓΑΜΕ ΣΤΗΝ ΠΡΕΜΙΕΡΑ ΤΟΥ «ΑΜΦΙ-ΘΕΑΤΡΟΥ»
</H5><H2></H2><H2>Αυτοσχεδίασαν ... επισήμως
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

Ο Σπύρος Ευαγγελάτος και η Λήδα Τασοπούλου δέχονται τα συγχαρητήρια της
Νόνικας Γαληνέα, του συζύγου της Αλεξάντερ Πετερμίλερ και της Νέλλης Αγγελίδου

Βαμμένα κόκκινα τα σανίδια της σκηνής του «Αμφι-Θεάτρου» και
«περιτριγυρισμένα» από τρεις αυλαίες. Η κεντρική, λευκή και ανάλαφρη, θα
αποκάλυπτε ένα κατακόκκινο καμπαρέ με πιάνο, το οποίο, στο δεύτερο μέρος, ο
σκηνογράφος - ενδυματολόγος της παράστασης Γιάννης Μετζικώφ θα μετέτρεπε σε
μπλε-ελεκτρίκ σιτσιλιάνικο σπιτικό της οικογένειας Λα Κρότσε, ηρώων του έργου
του Λουίτζι Πιραντέλο «Απόψε αυτοσχεδιάζουμε», που ανέβασε ο Σπύρος Ευαγγελάτος.

Το καινοτόμο για την εποχή του (1930) «αναρχικό» κείμενο, στο οποίο ο
συγγραφέας με χιούμορ σπάζει την ενότητα ενός μελοδράματος παρουσιάζοντάς το
ως δοκιμή ενός θιάσου, με έναν «ρηζικέλευθο» σκηνοθέτη να επεμβαίνει και να
διαλύει τα πάντα, άρχισε την πορεία του στη σκηνή του «Αμφι-Θεάτρου» με μια
έκπληξη: με τον σκηνοθέτη να έχει μετατραπεί σε σκηνοθέτρια ­ την Λήδα
Τασοπούλου με φράκο, καρέ μαλλιά α λα '30 και με έντονη κινητικότητα και
«ήχους» κόμικς στην υποκριτική της και με ηθοποιούς του θιάσου σκορπισμένους
στην πλατεία, ανάμεσα στο κοινό της επίσημης πρεμιέρας, να «διαμαρτύρονται»
παίζοντας τους θεατές.

Η παράσταση διέθετε μια σκηνή όπερας ­ που ο Σπύρος Ευαγγελάτος είναι ικανός
να παρωδήσει γιατί την κατέχει άριστα ­ με καμπούρη Ριγκολέτο και ευτραφή
Τζίλντα, με τη «σκηνοθέτρια» ως μαέστρο να... εκτραχηλίζεται και με την
οικογένεια Λα Κρότσε να φθάνει, υποτίθεται, καθυστερημένα στο θέατρο και να
θορυβεί ενοχλητικά ­ η πιο άμεση σκηνή της βραδιάς ­, διέθετε δίμετρη αρσενική
μπαλαρίνα ­ στην οποία μεταμφιέζεται ο Πομέτι (ο πανύψηλος Μιχάλης
Κουκουλομάτης) ­ σε απόσπασμα της... «Λίμνης των κύκνων», διέθετε συνεχείς
ονομαστικές αναφορές από την «σκηνοθέτρια» στον Γιάννη Μετζικώφ και στον
ηλεκτρολόγο του θεάτρου Χρήστο Τόλια ­ όλοι πια θα τον έμαθαν! ­ ενώ στο
διάλειμμα όλοι αυτοσχεδιάσαμε! Με προεξάρχουσα τη Λήδα Τασοπούλου που έπαιξε
κατεβαίνοντας στην πλατεία και χαιρετώντας γνωστούς και φίλους ενώ «φρόντιζε»
την αλλαγή των σκηνικών και μάς παρότρυνε να κατέβουμε στο φουαγιέ, όπου
υπήρχαν άλλα δρώμενα. Οι θεατές μπερδεύτηκαν ­ «αλήθεια μας το λέει ή είναι
στο έργο;» ­ ώσπου εισέβαλε ο αυθεντικός σκηνοθέτης ­ η πιραντελικότερη στιγμή
­ για να μας καλέσει ο ίδιος να κατεβούμε.

Φωτιές μαγικές και βεγγαλικά σήμαναν το φινάλε της πλημμυρισμένης σε
οπερατικές μουσικές τρίωρης παράστασης. Το κοινό επιφύλαξε ζεστό χειροκρότημα
στις παρατεταμένες υποκλίσεις των ηθοποιών, που κάλεσαν στη σκηνή την
«σκηνοθέτρια» και εκείνη τον σκηνοθέτη.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16042P161</ED>
<ID>
ID:135614

</ID><URL>http://ta-nea.dolnet.gr/neaweb/neafile.print_unique?e=A&f=16042&m=P16&aa=1</URL></REF>


Article

<CATEGORY>vin09</CATEGORY>

 <H2>Ξεχείλισε η αίθουσα για τον «Μικρό μας αδελφό»
</H2><H2></H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Ο Αντώνης Κόκκινος με τη Μυρτώ Αλικάκη

Αυτά που συμβαίνουν στο «πανί» κάθε άλλο παρά αδιάφορους αφήνουν τους πρώτους
θεατές οι οποίοι παρακολούθησαν με ενδιαφέρον την ιστορία της ταινίας του
Αντώνη Κόκκινου «Ο αδελφός μου κι εγώ» στη χθεσινή μεσημεριάτικη αβάν πρεμιέρ
που πρόσφερε στους αναγνώστες των «ΝΕΩΝ» το Σινέ Κλαμπ της εφημερίδας στο
«Ιντεάλ» και βγαίνει στις αίθουσες την Παρασκευή.

Ξέχειλη η πλατεία και ο εξώστης του κινηματογράφου ­ το ίδιο, με 200 σινεφίλ
να μην μπορούν να μπουν μέσα και 150 να την δουν όρθιοι, συνέβη και το Σάββατο
στη Θεσσαλονίκη ­ με θεατές όλων των ηλικιών με διάθεση ευχαρίστησης στα
πρόσωπα μετά το τέλος της αβάν πρεμιέρ, κάτι που στάθηκε και η μεγάλη χαρά των
πρωταγωνιστών της...

«Ο μεγάλος μου αδελφός, ο 45άρης της γενιάς του ροκ και του Πολυτεχνείου,
έρχεται "κοντά" μας φορτωμένος εμπειρίες λόγω της ηλικίας του, κάτι που ο
μικρός, αντικειμενικά, δεν έχει, αλλά διαθέτει έναν τσαμπουκά που ο μεγάλος
δεν τον έχει ανάγκη ή γιατί νιώθει ότι δεν ωφελεί, δεν έχε νόημα», μας λέει ο
Δημοσθένης Παπαδόπουλος.

Η γυναίκα γονιμοποιεί. Αναδύεται. Πετάει. Λύνει κόμπους. Δίνει ζωή. Και οι δύο
ηρωίδες γυναίκες της ταινίας «Ο αδελφός μου κι εγώ» εμφανίζονται μέσα από τα
πλάνα ως πρόσωπα με καταλυτική δύναμη... Ελένη η μία (Πέμη Ζούνη), Πέγκυ
(Μυρτώ Αλικάκη) η άλλη... Η πρώτη, κορίτσι του χθες, η δεύτερη νεαρό θηλυκό
του σήμερα...

«Η σημερινή γυναίκα έχει βρει περισσότερες ισορροπίες από τα κορίτσια του '60
και '70, που σημαίνει: λιγότερες επαναστάσεις χωρίς αιτία», λέει με χάρη και
ωριμότητα η Πέμη Ζούνη.

«Ρεαλίστρια, σνομπ ή... ούφο ή νεαρή Πέγκυ που ερμηνεύεις στην ταινία;»,
ρωτάμε την αφοπλιστικά πειστική στο ρόλο της Μυρτώ Αλικάκη...

«Ρεαλίστρια, σίγουρα».

­ Κι εσύ;

«Το ίδιο, και λίγο ούφο και λίγο σνομπ»!

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16042P162</ED>
<ID>
ID:135655

</ID><URL>http://ta-nea.dolnet.gr/neaweb/neafile.print_unique?e=A&f=16042&m=P16&aa=2</URL></REF>


Article

<CATEGORY>vin09</CATEGORY>

 <H5></H5><H2>Παππούς με κάτι χιλιάρικα να...
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Η Μάρω Δούκα το 'λέγε Αρχαία Σκουριά. Οι τρελαμένοι με τους δίσκους 78
στροφών το λένε Αρχαίο Βακελίτη.

* Υιός το CD, πατήρ το βινύλιο, παππούς ο
βακελίτης. Αντιληπτό; Το μεταφράζω λοιπόν. Βακελίτης ονομάζεται το υλικό των
δίσκων 78 στροφών. Από βινύλιο κατασκευάζονταν οι 45άρηδες και
(κατασκευάζονται) οι 33άρηδες. Οι δίσκοι φυσικά. Και τα CDάκια είναι από...
CDάκια! Μετάφραση τέλος.

* Και αρχή Χρηματιστηρίου

Τι είναι ακριβότερο; Το (ανακηρυχθέν από δημοψήφισμα) πρώτο άλμπουμ όλων των
εποχών «Ok computer» ή το άσμα του Στελάρα και του 1959 «Ζιγκουάλα»;.

Εξαρτάται, να λες. Διότι η «Ζιγκουάλα», «τοποθετημένη» και «συσκευασμένη» σε
βακελίτη 78 στροφών με τη βυσσινή ετικέτα τής His Master's Voice, πιάνει την
εικοσιπεντάρα! Το μεταφράζω: 25.000 δραχμές! Παππούς, αλλά με κάτι χιλιάρικα να.

* Ιδού (περίπου) ο δείκτης τιμών του Χρηματιστηρίου
των... παππούδων:.

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16042P163</ED>
<ID>
ID:135690

</ID><URL>http://ta-nea.dolnet.gr/neaweb/neafile.print_unique?e=A&f=16042&m=P16&aa=3</URL></REF>


Article

<CATEGORY>vin09</CATEGORY>

 <H5></H5><H5></H5><H5>Η Εύα του Σταύρου Καμπάνη
</H5><H2>Απόψε πάλι γλυκά θα τραγουδήσω
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

«Το κλάμα της πενιάς» του Μανώλη Χιώτη, που τραγούδησε ο Στελάρας το
1955, φτάνει και τις 50.000! Αν είσαι τυχερός, αν το βρεις, κι αν έχεις την
πενηντάρα να τ' ακουμπήσεις (φλιπσάιντ είναι «Το παιδί που τυραννούσες» και οι
τρελαμένοι με τον βακελίτη ισχυρίζονται πως η σπανιότητα αυτού του δίσκου
έγκειται «και» στο γεγονός της τραγουδιστικής διδασκαλίας που... υπέστη ο
Στελάρας από τον βιρτουόζο και δάσκαλο Μανώλη).

* Περί την τριαντάρα κοστίζει ο 78άρης βακελίτης με
το «Απόψε πάλι γλυκά θα τραγουδήσω» με τη φωνή του Πάνου Γαβαλά (οι
επαΐοντες λένε πως είναι σπάνιο για δύο λόγους: πρώτο είναι από τις ελάχιστες
λαϊκές καντάδες και δεύτερο, ουδέποτε το συγκεκριμένο αυτό τραγούδι
μεταγράφηκε σε 33 στροφές και σε CD!).

Όμως το ρεκόρ κατέχει ο Θεσσαλονικιός Σταύρος Καμπάνης! Για να
αποκτήσεις τη φωνή του στο τραγούδι «Με γέλιο και με δάκρυ» (σε βακελίτη του
1960) θα χαλάσεις τις σόλες σου και θα καταβάλεις μια εξηντάρα!

Σταύρος Καμπάνης

* Διότι: το 1959 (όπως ενθυμούνται οι... αρχαίοι
ημών πρόγονοι) Στέλιος Καζαντζίδης και Μαρινέλλα, εγκαταλείπουν την His
Master's Voice, υπογράφουν συμβόλαιο με την RCA και ηχογραφούν 8 τραγούδια που
(φυσικά, φυσικότατα) έγιναν επιτυχίες. Την ίδια στιγμή, η... χηρεύουσα His
Master's Voice, αναζητώντας διάδοχο του Στελάρα, προκρίνει τον Σταύρο Καμπάνη.

Ο νέος (ας πούμε εν τη υπερβολή)... Καζαντζίδης τραγουδάει συνθέσεις και
στίχους της αφρόκρεμας. Κρατηθείτε: Χιώτης, Τσιτσάνης,
Παπαϊωάννου, Βαμβακάρης, Παπαγιαννοπούλου,
Καλδάρας υπογράφουν τραγούδια τους για λογαριασμό του Σταύρου Κάμπανη.
Λέγεται πως καλύτερη στιγμή απομιμήσεως της φωνής του Καζαντζίδη από το...
μέταλλο του Καμπάνη υπήρξε στο τραγούδι «Με γέλιο και με δάκρυ», το οποίο μέσα
σ' ένα εξάμηνο του 1960 μοσχοπούλησε 60.000 κομμάτια!

* Τι απέγινε; Κανονικώς ο σημερινός 60χρονος
Καμπάνης θα έπρεπε να ήταν πλούσιος. Ως ιδιοκτήτης σπάνιου βακελίτη. Έλα όμως
που τσακώθηκε με την γυναίκα του Εύα και πάνω στα νεύρα του κοπάνησε
τους δίσκους του πάνω στο καλοριφέρ! Ως εκ τούτου, το θρυλικό άσμα του
Γρηγόρη Μπιθικώτση «Μια γυναίκα φεύγει» τροποποιείται ως εξής:

* Ένας... βακελίτης σπάει!

Βασίλης Καραπατάκης

Πάντως αναζητούνται, λόγω σπανιότητας, οι ακόλουθοι βακελίτες: Όλα του
Πέτρου Αναγνωστάκη και Γιώργου Ζαμπέτα της εταιρείας
Monte Carlo, με την πορτοκαλί ετικέτα, και «Το καναρίνι» των Χρήστου
Κολοκοτρώνη-Βασίλη Καραπατάκη με την Πόλυ Πάνου, τον Πέτρο
Αναγνωστάκη και τη φωνή αληθινού... καναρινιού!

Καναρίνι μου λαμπρό φέγγε μου να περπατώ

<REF><SOURCE>ΤΑ ΝΕΑ</SOURCE>
<DATE>, 19-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16042P164</ED>
<ID>
ID:135709

</ID><URL>http://ta-nea.dolnet.gr/neaweb/neafile.print_unique?e=A&f=16042&m=P16&aa=4</URL></REF>


Article

<CATEGORY>vin04</CATEGORY>

 <H5>ΑΝΗΣΥΧΙΑ ΣΤΗΝ ΚΥΒΕΡΝΗΣΗ
</H5><H2>ΚΑΥΤΑ ΤΕΣΤ με τους αγρότες και τις ΔΕΚΟ
</H2>
ΣΕ ΠΕΡΙΟΔΟ γενικών εξετάσεων εισέρχεται η κυβερνητική πολιτική, καθώς καλείται
να αντιμετωπίσει δύο μεγάλα προβλήματα, που απειλούν να παραλύσουν τη χώρα.
Πρόκειται για τις από καιρό προετοιμαζόμενες αγροτικές κινητοποιήσεις και για
την απεργιακή έκρηξη στον χώρο των ΔΕΚΟ και των συγκοινωνιών με αφορμή την
πρωτοβουλία του υπουργείου Εθνικής Οικονομίας να παρέμβει στον τομέα των
κανονισμών προσωπικού των ΔΕΚΟ. Αγρότες και ΔΕΚΟ προκαλούν ήδη έντονο
πονοκέφαλο στην κυβέρνηση. Οι αγρότες προσδιορίζουν τη 2α Φεβρουαρίου ως ημέρα
έναρξης των κινητοποιήσεων, ενώ η διάταξη στο φορολογικό νομοσχέδιο προκαλεί
στις ΔΕΚΟ καθολική απεργία μεθαύριο Πέμπτη.

σελίδες 8-
9

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16043N011</ED>
<ID>
ID:135774

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N01&aa=1</URL></REF>


Article

<CATEGORY>vin06</CATEGORY>

 <H2>Ο πρώην χρήστης μένει φυλακή παρά την επέμβαση Γιαννόπουλου </H2>
σελίδα 23

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16043N012</ED>
<ID>
ID:135793

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N01&aa=2</URL></REF>


Article

<CATEGORY>vin04</CATEGORY>

 <H2>Όχι στον Σημίτη από Στεφανόπουλο </H2>
σελίδα 13

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16043N014</ED>
<ID>
ID:135877

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N01&aa=4</URL></REF>


Article

<CATEGORY>vin06</CATEGORY>

 <H2>Ξεχωρίστε γρίπη από κρυολόγημα </H2>
ένθετο ΥΓΕΙΑ

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16043N015</ED>
<ID>
ID:135880

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N01&aa=5</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Η ΠΡΟΠΑΓΑΝΔΙΖΟΜΕΝΗ ανασυγκρότηση το μόνο που προσφέρει είναι η ένταξη σε
αλλοτριωμένες δομές και πελατειακούς μηχανισμούς εφήμερης αυτοσυντήρησης
γραφειοκρατών υπουργών ή πρωθυπουργών. Ο Μ. Χαραλαμπίδης στον «Πολιτικό
Διάλογο». Σελ. 12.

Η ΤΑΙΝΙΑ του Γαβρά αφορά τον κάλπικο και εν πολλοίς περίπλοκο κόσμο των ΜΜΕ,
ειδικότερα για τη χώρα μας, που υποφέρει συγκριτικά περισσότερο και από την
επιδημία των ριάλιτι σόου. Το Mad City έχει ένα ενδιαφέρον απόλυτης
επικαιρότητας. Ο Β. Βασιλικός στη σελ. 15.

Ο Ι. ΒΕΡΝ έστειλε άνθρωπο στη Σελήνη έναν αιώνα σχεδόν πριν το κατορθώσει η
ΝΑΣΑ. Και μάλιστα από το Ακρωτήριο Κέννεντυ. Συχνά, η φαντασία των δημιουργών
είναι αυτή που βοηθά στη δημιουργία οράματος για το μέλλον στους επιστήμονες.
Σελ. 20-21.

Τ. ΜΕΡΚΟΥΡΗΣ: Μου είπαν: Δεν προσελήφθης στα ΤΕΙ χρησιμοποιώντας τις ειδικές
διατάξεις για τα άτομα με ειδικές ανάγκες, άρα δεν μπορεί να ζητηθεί η χρήση
αυτών των ευνοϊκών διατάξεων για να σου ανανεώσουν τη σύμβαση. Καταλάβατε; Η
Μαρία Νταλιάνη στη σελ. 47.

«Η ΤΟΥΡΚΙΑ ΜΟΥ» θα λέγεται το νέο κόμμα των ισλαμιστών ή θα διασπασθούν σε
πολλά μικρά κόμματα; Αυτά είναι τα σενάρια που κυκλοφορούν. Ο Ερμπακάν πάντως
ζήτησε να μη γίνουν εκλογές μέσα σ' ένα χρόνο, και αυτός θα βοηθήσει να
περάσουν ορισμένα δύσκολα νομοσχέδια. Ο Μ. Μητσός στη σελ. 49.

Ο ΠΑΠΑΣ Ιωάννης Παύλος Β' ταξιδεύει μεθαύριο για την Κούβα. Οι ΗΠΑ έχουν
εκφράσει ήδη τη δυσφορία τους για το ταξίδι που γίνεται έναν αιώνα μετά τον
ισπανο-αμερικανικό πόλεμο. Αλλά, ο Πάπας επιμένει ότι επιδιώκει ν' ανοίξει
δίαυλο επικοινωνίας ανάμεσα στην Αβάνα και την Ουάσιγκτον. Από τους «Los
Angeles Times» στη σελ. 51.

ΤΟ ΙΚΑ χάνει περίπου 100 δισ. τον χρόνο από τις εισφορές που δεν καταβάλλονται
από τους ανασφάλιστους εργαζομένους και τους εργοδότες τους. Με τις νέες
ρυθμίσεις για κάθε ανασφάλιστο το ΙΚΑ θα εισπράττει 250.000 δρχ. πρόστιμο,
πέραν των εισφορών. Ο Η. Γεωργάκης στη σελ. 55.

ΤΩΡΑ έχουμε πληθώρα βιβλίων,

τριακόσιες παραστάσεις κάθε χρόνο, 
χιλιάδες δίσκους, 
μια πνευματική δραστηριότητα... 
Σούπερ μάρκετ. 
Υπερκατανάλωση ιδεών. 
Διαλέξεις, σεμινάρια, 
συμπόσια, ημερίδες, 
ένθετα εντύπων, δεκάδες λογοτεχνικά,

θεατρικά και εικαστικά περιοδικά. 
Πνευματική ζωή δεν έχουμε...

Ο Κώστας Γεωργουσόπουλος,

στην «Τρίτη άποψη». Σελ. 6.

Π. ΓΙΑΝΝΑΚΟΠΟΥΛΟΣ: 
Στόχος της εξαγοράς της Hoechst

είναι η επέκταση της παραγωγικής μας βάσης 
για εξαγωγές σε χώρες της Άπω Ανατολής.

Η συνολική επένδυση ανέρχεται στα 3 δισ. 
Υπάρχει ελληνικό φάρμακο,

αλλά βασίζεται σε εισαγόμενη τεχνολογία 
και πρώτες ύλες. 
Οι απαντήσεις στις «30 ερωτήσεις»

του Ν. Κωτσικόπουλου, στη σελ. 14.

Η ΑΡΙΕΛΑ 
ήταν και πριν στα φανάρια... 
Αλλά δεν έγινε ούτε τότε 
ούτε τώρα «πρώτο θέμα», 
έγινε μόνο όταν διασταυρώθηκε 
με τον δικό μας κόσμο: 
όταν ο δικαστής 
την έστειλε στο Αυτόφωρο. 
Τότε μόνο φωνάξαμε 
και ζητήσαμε την ελευθερία της. 
Δηλαδή, να επιστρέψει στα φανάρια...

Ο Τάκης Καμπύλης, 
στους «Προβολείς». Σελ. 6.

Η ΑΛΗΘΕΙΑ είναι

ότι εδώ και καιρό 
έχω βαρεθεί τα γαλλοφέρνοντα φιλέτα

και προτιμώ τους πειραματισμούς 
με άλλα υλικά, 
τα οποία κατά παράδοξο τρόπο

όσο πιο ταπεινά είναι 
τόσο πιο πολλά χιλιάρικα

προσθέτουν στο λογαριασμό... 
Η Λεονί Σταφυλά, 
«Σε πρώτο ενικό». Σελ. 15.

Ο ΣΤΑΘΜΟΣ του Μετρό στην Πλατεία Συντάγματος θα είναι έτοιμος σ' ένα χρόνο από
σήμερα. Και πρόκειται για τον μεγαλύτερο σταθμό. Οι γραμμές Νο 2 και Νο 3 θα
διασταυρώνονται σε βάθος 28 μέτρων. Ο Στ. Κρίκκης, στη σελ. 19.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16043N021</ED>
<ID>
ID:135748

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Δοκιμασία
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

«Αναστενάρια» στο μέσον του Ιανουαρίου; Τι άλλο θα δούμε επί «εκσυγχρονισμού»...

Με τιμή

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16043N022</ED>
<ID>
ID:135824

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16043N023</ED>
<ID>
ID:135835

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N02&aa=3</URL></REF>


Article

<CATEGORY>vin01</CATEGORY>

 <H5>Ο ΠΡΟΕΔΡΟΣ ΔΕΝ ΔΕΧΘΗΚΕ ΤΗΝ ΠΡΟΤΑΣΗ ΣΗΜΙΤΗ ΓΙΑ ΤΟ 2004
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Άρνηση - αγκάθι
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

<H3></H3>Με σκιές στις σχέσεις Προέδρου Δημοκρατίας - Πρωθυπουργού, σχετικά με τις
αρμοδιότητες του πρώτου, ξεκίνησε χθες η διαδικασία για τη ρύθμιση των
οργανωτικών εκκρεμοτήτων για τους Ολυμπιακούς Αγώνες του 2004.

Ο κ. ΣΤΕΦΑΝΟΠΟΥΛΟΣ, επικαλούμενος συνταγματικά κωλύματα και έλλειψη
ουσιαστικών αρμοδιοτήτων, δεν δέχτηκε πρωθυπουργική πρόταση για την ανάληψη
της προεδρίας της Εθνικής Επιτροπής για την οργάνωση των αγώνων.

Έτσι πρόεδρος του τιμητικού κατά τα άλλα φορέα, που θα τελεί τελικά υπό την
αιγίδα του Προέδρου της Δημοκρατίας, αναλαμβάνει ο Πρωθυπουργός.

Η προεδρική στάση σχετίζεται, μεταξύ άλλων, και σε ενόχλησή του για τις
περιορισμένες αρμοδιότητες που προβλέπονται για τον Πρόεδρο και με την
αναθεώρηση του Συντάγματος.

Κατά τα άλλα, στη συνάντηση Στεφανόπουλου - Σημίτη συμφωνήθηκε η τοποθέτηση
του κ. Σ. Στρατήγη ως προέδρου του Δ.Σ. της οργανωτικής επιτροπής των αγώνων.
(Σελ. 13).

* Χθες όμως κλήρωσε για το ΠΑΣΟΚ και ο τρίδυμος λαχνός για τις δημοτικές
εκλογές με την (αναμενόμενη ούτως ή άλλως) επισημοποίηση των υποψηφιοτήτων για
τους δήμους της Αθήνας, του Πειραιά και της Θεσσαλονίκης.

Την απόφαση τυπικά πήρε το Εκτελεστικό Γραφείο, ενώ με την ευκαιρία ο
Πρωθυπουργός Κ. Σημίτης έπλεξε το εγκώμιο της υποψήφιας για την Αθήνα κ.
Δαμανάκη (της μόνης μη κομματικής), ασκώντας και κριτική στα πεπραγμένα τού
νυν δημάρχου. (Σελ. 11).

* Η απόφαση του ΠΑΣΟΚ για την περίπτωση της κ. Δαμανάκη δρομολογεί τώρα
εξελίξεις και διαδικασίες στον ΣΥΝ, όπου κάποιοι εξετάζουν αν θα πρέπει να
αμφισβητήσουν (πάλι) τη συνεργασία με το ΠΑΣΟΚ.

Ανάλογος προβληματισμός στον ΣΥΝ υπάρχει και για την περίπτωση του υπερνομάρχη
Αττικής, καθώς έχουν διατυπωθεί αξιώσεις για αυτόνομη κάθοδο με κομματικό
υποψήφιο, ανεξάρτητα από τη συνεργασία με το ΠΑΣΟΚ για την Αθήνα. (Σελ. 11).

* Την ίδια στιγμή η Ν.Δ. αποφεύγει, λόγω προβλημάτων και διαφωνιών, την ευθεία
ανάμειξη στις διεργασίες για τα δημοτικά αλλά διευρύνει τους ορίζοντές της
εκτιμώντας ότι επέρχονται εθνικές εκλογές.

Το κλίμα αυτό καλλιέργησε ο κ. Καραμανλής σε συνεδρίαση της Κοινοβουλευτικής
Ομάδας του κόμματός του, η οποία διανθίστηκε με καταγγελίες βουλευτή για
«κατάργησή» του από κομματικά στελέχη και διαμαρτυρίες του κ. Σουφλιά για
«διαρροές» εις βάρος του από τη Ρηγίλλης. (Σελ. 8).

* Στο μεταξύ, έντονος προβληματισμός και ανησυχία επικρατούν στα κυβερνητικά
επιτελεία για την κυοφορούμενη νέα κινητοποίηση των αγροτών η οποία θα έχει
βελτιωμένα χαρακτηριστικά σε σχέση με το παρελθόν, καθώς στους «παραδοσιακά»
δυσφορούντες της Θεσσαλίας έχουν προστεθεί και αγρότες από άλλες περιοχές και
με άλλα προϊόντα (π.χ. Κρήτη, λάδι, εσπεριδοειδή, κ.λπ.).

Η πρώτη προειδοποιητική κινητοποίηση έγινε χθες στα Χανιά ενώ η Συντονιστική
της Θεσσαλίας οργανώνει σήμερα στην Καρδίτσα συγκέντρωση και ζητά συνάντηση με
τον Πρωθυπουργό για να εκθέσει τις θέσεις της πριν ξεκινήσει τη δράση της. (Σελ. 8-
9).

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16043N032</ED>
<ID>
ID:135798

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Νεολαία;
</H2><H2></H2>
ΟΛΑ όσα τούτο τον καιρό συμβαίνουν στη νεολαία του ΠΑΣΟΚ...

ΘΑ μπορούσε να θεωρηθούν κωμικά αν λάμβανε κανείς υπόψη...

ΠΟΣΟ γενικευμένη είναι η κρίση που διέρχονται σήμερα ­ και σε όλους
τους χώρους ­ οι πολιτικές νεολαίες...

ΠΟΣΟ περιορισμένη είναι η απήχησή τους...

ΚΑΙ πόσο μεταβάλλονται από ζωντανοί οργανισμοί με τη δική τους δυναμική
σε προθαλάμους πολιτικών κομμάτων.

ΟΣΑ όμως συμβαίνουν είναι και σοβαρά καθώς καταφανώς...

ΑΝΑΠΑΡΑΓΟΥΝ τις συγκρούσεις προσώπων και τις αναμετρήσεις τάσεων που
δοκιμάζουν γενικότερα το ΠΑΣΟΚ.

ΠΩΣ και στη νεολαία έχουν μεταφυτευθεί οι ίδιες διαχωριστικές γραμμές...

ΠΩΣ στους κόλπους της η κάθε πτέρυγα αποτελεί την έκφραση μιας από τις
τάσεις που συγκρούονται στο ΠΑΣΟΚ...

ΚΑΙ πως ο κάθε υποψήφιος για την ηγεσία της νεολαίας θεωρείται
εκπρόσωπος ή προστατευόμενος του ενός ή του άλλου στελέχους...

ΥΠΟΔΗΛΩΝΟΥΝ πόσο η μεν κρίση στη νεολαία είναι ­ ασφαλώς ­ πλασματική
μάλλον παρά πραγματική...

ΟΙ αντιπαλότητες όμως μέσα στο ΠΑΣΟΚ είναι ­ δυστυχώς ­ πραγματικές
μάλλον παρά πλασματικές.

ΟΛΟΙ βεβαίως αντιλαμβάνονται τι διακυβεύεται στην κρίση της νεολαίας...

ΕΚΕΙΝΟ όμως που φαίνεται να τους διαφεύγει είναι...

ΠΩΣ αν σε ένα κίνημα οι τάσεις που φυσικό είναι να υπάρχουν και που
φυσικό επίσης είναι να έχουν την έκφρασή τους σε πρόσωπα...

ΔΕΝ μπορούν να λειτουργήσουν με τη λογική της συνύπαρξης...

ΤΟΤΕ οι εσωτερικές διαμάχες στο ΠΑΣΟΚ κινδυνεύουν να μεταβληθούν σε
ενδημικό φαινόμενο.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16043N033</ED>
<ID>
ID:135836

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Κώστας Λαλιώτης:

(ο υπουργός ΠΕΧΩΔΕ, στο «FORUM»)

«Το "στοίχημα" για τους Ολυμπιακούς Αγώνες του 2004 έχει πολλές πτυχές.
Ορισμένες μπορούν να σηματοδοτηθούν από τις λέξεις προβλέπειν, σχεδιάζειν,
δημιουργείν, επιχειρείν, κατασκευάζειν και επικοινωνείν. Φαίνεται λοιπόν, ότι
ήλθε ο καιρός τα απαρέμφατα ορισμένων ρημάτων ­ και ό,τι αυτά σημαίνουν ­ να
μπουν υποχρεωτικά στη σκέψη και τη ζωή μας».

Απόστολος Ανδρεουλάκος:

(ο βουλευτής της Ν.Δ. περιγράφει το κόμμα που ανήκει στο «Έψιλον»)

«Θα έλεγα ότι η Ν.Δ. είναι Κεντροαριστερά, με δεξιά στελέχη και δεξιούς ψηφοφόρους».

Δημήτρης Ρέππας:

(ύστερα από «λοχαγός» τι; το ερώτημα από το «Έψιλον», στον κυβερνητικό εκπρόσωπο)

«Από "λοχαγός" προσπαθώ να γίνω στρατιώτης. Αυτό είναι δύσκολο και γι' αυτό σπανίζουν».

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16043N034</ED>
<ID>
ID:135879

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N03&aa=4</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Η ασυλία
</H2>
Ο ΛΟΓΟΣ στους αναγνώστες Ο Μιχ. Κουβάτσος, 28ης Οκτωβρίου 30, Καμένα Βούρλα, γράφει:

«Στο Σύνταγμα της χώρας (άρθρο 62) καθορίζεται η βουλευτική ασυλία που
απολαμβάνουν οι βουλευτές (συλλήβδην) για την άσκηση (λόγω και έργω) των
καθηκόντων τους, που απορρέουν από το υψηλό αξίωμα που τους εμπιστεύεται ο
λαός. Ως άνθρωποι, όμως, και οι βουλευτές διαπράττουν παραπτώματα, μερικά των
οποίων είναι ποινικά αδικήματα και θα πρέπει να λογοδοτούν και αυτοί, όπως
όλοι μας, στη Δικαιοσύνη, όπως προβλέπεται και από το Σύνταγμα (άρθρο 4, παρ.
1: "Οι Έλληνες είναι ίσοι ενώπιον του νόμου"). Στην πράξη, όμως, παραμένουν
(συνήθως) ασύδοτοι και ελάχιστες φορές παραπέμφθηκαν βουλευτές στη Δικαιοσύνη
κατηγορούμενοι για διάπραξη ποινικών αδικημάτων.

Προσφάτως δημοσιεύθηκε στον Τύπο ότι απερρίφθησαν όλες (ανεξαιρέτως) οι
αιτήσεις άρσεως ασυλίας ("συγκινητική" η αλληλεγγύη των βουλευτών, που
εκδηλώνεται και στις ψηφοφορίες για αύξηση της βουλευτικής τους αποζημίωσης)
των εισαγγελικών αρχών για δίωξη ­ μοναδική εξαίρεση (προς τιμήν του) ο
βουλευτής της Ν.Δ. Ι. Βαρβιτσιώτης ­ ποινική για τους κατονομαζόμενους στα
δημοσιεύματα του Τύπου (της 14.11.97) βουλευτές.

α. Ε. Γιαννόπουλου (υπουργού Δικαιοσύνης) για συκοφαντική δυσφήμηση, καθώς
υπεβλήθη εις βάρος του μήνυση, επειδή σε συνέντευξη Τύπου στην Πάτρα είχε
κατηγορήσει έναν πολίτη ως εμπλεκόμενο σε λαθρεμπόριο καυσίμων. β. Θ. Κατσίκη
(Ν.Δ.) για οπλοχρησία, καθώς είχε πυροβολήσει στον αέρα, όταν ενεπλάκη σε
καβγά (στην προεκλογική περίοδο). γ. Φ. Χατζημιχάλη (ΠΑΣΟΚ) για ανθρωποκτονία
εξ αμελείας σε τροχαίο, ατύχημα που συνέβη στη Λ. Συγγρού. δ. Π. Καμμένου
(Ν.Δ.) για απιστία, ως πρόεδρος της προβληματικής εταιρείας "Ελίντα" πριν
εκλεγεί βουλευτής. ε. Ε. Μπούτα (ΚΚΕ) για ηθική αυτουργία σε παρακώλυση
συγκοινωνιών, κατά τη διάρκεια των περσινών αγροτικών κινητοποιήσεων. στ. Ε.
Κοντομάρη (ΠΑΣΟΚ) για κατάληψη αιγιαλού, καθώς κατηγορείται για πεζοδρόμηση
παραλίας στη Ν. Πέραμο όταν ήταν περιφερειακός διευθυντής Δ. Αττικής. Οι
"πατέρες" του έθνους δεν σκέπτονται ότι εξωθούν σε αυτοδικία τους πολίτες που
αδικούν, καλυπτόμενοι από τη βουλευτική ασυλία, που είναι απαράδεκτο να
γίνεται ασυδοσία! Ο λαός ας τους έχει υπόψη του στις προσεχείς βουλευτικές
εκλογές. Το "όπλο" της ψήφου είναι πολύ αποτελεσματικό».

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16043N043</ED>
<ID>
ID:135858

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N04&aa=3</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΔΙΑΛΟΓΟΣ ενώπιον καμερών Προέδρου Δημοκρατίας και Πρωθυπουργού.
Πρόεδρος: «Πώς τα πήγατε εδώ»; Πρωθυπουργός: «Καλά, τα γνωστά προβλήματα. Όλα
ελέγχονται». Όλα;

ΟΜΟΦΩΝΙΑ στις αποφάσεις για τους δήμους και τις νομαρχίες υπήρξε
στο Ε.Γ., υποστήριξε ο Κ. Σημίτης. Σωστό. Μην του πουν μετά «εμείς δεν ξέραμε».

ΔΕΝ ξέρατε, δεν ρωτούσατε;

ΚΟΜΜΑΤΙ από την πίτα του ΠΑΣΟΚ διεκδίκησε για λογαριασμό του Β.
Κεδίκογλου ο Γ. Κατσιμπάρδης. Αντί πίτας ο Κεδίκογλου εισέπραξε πρωθυπουργική χειραψία.

ΤΟ νόμισμα της πίτας της ΠΟΕΣΥ που έκοψε ο Απ. Κακλαμάνης έπεσε
στον υπεύθυνο Τύπου του ΚΚΕ Μάκη Κοψίδη.

ΠΕΡΙ Καλκούτας συζήτηση στην πίτα του ΠΑΣΟΚ, μεταξύ Γ. Αρσένη
και Θ. Πάγκαλου. Είναι κι αυτός ένας τρόπος να παρακάμπτεις τα δύσκολα...

ΔΙΑΒΑΣΜΕΝΟΣ περί την «Ατζέντα 2000» προσήλθε ο Μ. Καρχιμάκης σε
συνάντηση που έγινε παρουσία του Γ. Παπανδρέου στο Ηράκλειο. Πιο διαβασμένος
απ' όλους ­ όπως αναγνώρισαν όλοι...

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16043N044</ED>
<ID>
ID:135863

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N04&aa=4</URL></REF>


Article

<CATEGORY>vin05</CATEGORY>

 <H5>... και το μαχαίρι
</H5><H2>Η πίτα, το νόμισμα...
</H2><H2></H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΟ ΠΑΣΟΚ έκοψε την πίτα του, αλλά αυτή τη φορά το νόμισμα δεν έπεσε στον
πρωθυπουργό και πρόεδρο του ΠΑΣΟΚ Κώστα Σημίτη. Έπεσε στο κόμμα και ο Κ.
Σημίτης εμφανώς ανακουφισμένος το επέδειξε στους παρισταμένους με τη φράση
«τώρα είμαι σίγουρος ότι δεν θα πέσει στο κομμάτι μου».

Κατά τα λοιπά, η εκδήλωση για την πίτα του ΠΑΣΟΚ κύλησε σε χαλαρό κλίμα, με
χαμόγελα εκατέρωθεν, με πειράγματα και με (μικρή) ομιλία Σημίτη η οποία
εντυπωσίασε για ένα και μόνο λόγο: έκανε δύο ονομαστικές αναφορές στον Ανδρέα Παπανδρέου!

Ένα άλλο ζήτημα που εντυπωσίασε ήταν η παρουσία του αποπεμφθέντος από την
Κοινοβουλευτική Ομάδα (αλλά όχι από την Κεντρική Επιτροπή) Βασ. Κεδίκογλου και
των Γ. Κατσιφάρα και Δ. Κρεμαστινού, που παρέστησαν ως μέλη των τομέων
Οικονομικών και Υγείας.

ΜΙΑ ΠΑΡΑΤΗΡΗΣΗ είχε για τον Κώστα Σημίτη ο Γιώργος Κατσιμπάρδης στη χθεσινή
κοπή της πίτας του ΠΑΣΟΚ, και την είπε:

­ Πρόεδρε, πολύ μεγάλο μαχαίρι έχεις.

Η απάντηση ήρθε διά στόματος Άκη Τσοχατζόπουλου, που παρενέβη πάραυτα:

­ Ο Μαρίνος (ο καφετζής του ΠΑΣΟΚ) του το έδωσε.

Λίγο αργότερα, υπέκυψε στον πειρασμό της παρατήρησης ο ίδιος ο Άκης Τσοχατζόπουλος:

­ Πρόεδρε, πολύ μικρά κομμάτια κόβεις, είπε στον Κ. Σημίτη.

­ Μικρά αλλά ίσα, του απάντησε για λογαριασμό προφανώς του «εκσυγχρονιστικού»
μπλοκ ο Θ. Πάγκαλος.

«Τίποτε δεν αφήνουν να πέσει κάτω», σχολίασε κάποιος τρίτος.

ΜΕ ΔΩΡΟ ΤΟΝ «ΗΓΕΜΟΝΑ» ΟΤΙ ο Παντελής Οικονόμου έγινε δεκτός από τον
Πρωθυπουργό Κώστα Σημίτη την περασμένη Παρασκευή, ενδεχομένως το γνωρίζετε. Η
συνάντηση ήταν στα πλαίσια των επαφών του Κ. Σημίτη με ηγετικά στελέχη του
ΠΑΣΟΚ. Εκείνο που ασφαλώς δεν γνωρίζετε είναι ότι ο Π. Οικόνομου προσήλθε στη
συνάντηση κομίζων βιβλίο, δώρο στον Πρωθυπουργό. Τι ήταν; «Ο Ηγεμών» του
Νικολό Μακιαβέλι και μάλιστα στα ιταλικά! Για να θυμούνται οι παλαιότεροι και
να μαθαίνουν οι νεώτεροι, προφανώς. Απορία: γνωρίζει ιταλικά ο Κ. Σημίτης;

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16043N045</ED>
<ID>
ID:135882

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N04&aa=5</URL></REF>


Article

<CATEGORY>vin05</CATEGORY>

 <H2>Έρευνες και ανακρίσεις
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΕΔΩ ΦΛΟΥΡΙ, εκεί φλουρί, πού είναι το φλουρί; Περίπου τον... παπά έπαιξαν χθες
το βράδυ στον Συνασπισμό, αμέσως μετά την κοπή της πίτας του κόμματος,
προκειμένου να βρεθεί το χρυσό νόμισμα που βρισκόταν μέσα σ' αυτή. Οι έρευνες
δεν απέδωσαν το παραμικρό. Ως εκ τούτου υπήρξε προβληματισμός: το έφαγε
κάποιος (και ποιος ήταν αυτός) και δεν το κατάλαβε; Ή είχε ξεχάσει ο
ζαχαροπλάστης να το βάλει; Κακός οιωνός, σύντροφοι...

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16043N046</ED>
<ID>
ID:135893

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N04&aa=6</URL></REF>


Article

<CATEGORY>vin05</CATEGORY>

 <H2>Επιστροφή
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΕΓΑΜΕ ότι δεν κρατιέται σπίτι ο Τσοβόλας, ιδού και η απόδειξη. Πραγματικό
θηρίο, βγαίνει σήμερα από το σπίτι και προεδρεύει, στη Βουλή, της
Κοινοβουλευτικής Ομάδας του κόμματος. Θέμα της συνεδρίασης το φορολογικό
νομοσχέδιο. Να δούμε πώς θα τον κρατήσουν να μη μιλήσει κιόλας...

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16043N047</ED>
<ID>
ID:135897

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N04&aa=7</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Χωρίς πνευματική ζωή
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Τα τελευταία χρόνια παριστάμεθα μάρτυρες μιας νέας ηθικής που χαρακτηρίζει τα
πνευματικά μας πράγματα. Έως την επικατάρατη 21η Απριλίου του 1967, πριν από
τριάντα, δηλαδή, χρόνια, υπήρχε σ' αυτόν τον τόπο πνευματική ζωή.

ΠΝΕΥΜΑΤΙΚΗ ζωή σημαίνει ανοιχτός διάλογος ιδεών, αντιπαραθέσεις,
επιχειρηματολογία, δυναμική κριτική παρέμβαση, με λίγα λόγια πνευματική,
δημιουργική ζύμωση. Όταν κυκλοφορεί η «Πάπισσα Ιωάννα» του Ροΐδη ταράζει τα
νερά, ακολουθεί δημόσιος, συχνά βίαιος, διάλογος γύρω από την αισθητική, την
ηθική και τη θρησκεία.

Όταν κυκλοφορεί η μπροσούρα του Φαλμεράιερ, επιστρατεύονται οι πνευματικές
δυνάμεις του τόπου για να αναχαιτίσουν την «ύβριν». Δεν αξιολογώ. Περιγράφω.
Χάρις, ναι χάρις, στον Φαλμεράιερ γεννήθηκε η «Ιστορία του Ελληνικού Έθνους»
του Κων/νου Παπαρρηγοπούλου, οι «Παραδόσεις» και τα «Τραγούδια του Ελληνικού
Λαού» του Νικολάου Πολίτη, οι γλωσσολογικές ιδιοφυείς μελέτες του Γεωργίου
Χατζηδάκι. 
Όταν ιδρύεται το «Βασιλικόν Θέατρον» με τον Θωμά Οικονόμου σκηνοθέτη, με
αισθητική τον γερμανικό εξπρεσιονισμό· ο Κων/νος Χρηστομάνος απαντά από τη
νεοϊδρυθείσα «Νέα Σκηνή» με τον γαλλικό νατουραλισμό. Ο Χρηστομάνος, το 1901
συγκεντρώνει στο Θέατρο του Διονύσου τους νέους λογοτέχνες της εποχής και με
την περίφημη «Διακήρυξή» του, τους προτρέπει να δημιουργήσουν όλοι μαζί
ελληνική δραματουργία και νεοελληνική υποκριτική τέχνη. Σε δύο χρόνια οι
προσκεκλημένοι του απαντούν. Ο Νιρβάνας γράφει τον «Αρχιτέκτονα Μάρθα», ο
Καμπύσης τους «Κούρδους», ο Ξενόπουλος το «Μυστικό της Κοντέσσας Βαλέραινας»,
ο Παλαμάς την «Τρισεύγενη», ο Ταγκόπουλος τις «Αλυσσίδες», ο Αυγέρης το
«Μπροστά στους Ανθρώπους», ο Καζαντζάκης, σε λίγο ο Μελάς, ο ίδιος ο
Χρηστομάνος «Τα τρία φιλιά». Αυτό θα πει πνευματική ζωή. Όταν το 1894 ο
Ξενόπουλος προλογίζει τους «Βρυκόλακες», δημιουργεί ταραχή και εγκαινιάζει την
καταλυτική επιρροή του Νορβηγού στην ελληνική σκηνή. Ο ίδιος ο ιδιοφυής
κριτικός Ξενόπουλος πρωτοπαρουσιάζοντας τον Καβάφη στην αθηναϊκή πνευματική
αγορά, αλλάζει άρδην το ποιητικό κλίμα. Η αυτοκτονία του Καρυωτάκη δεν γίνεται
βέβαια δακρύβρεχτο και αποτρόπαιο υλικό αστυνομικού ματωμένου ρεπορτάζ. Με
παρεμβάσεις της κριτικής οξυδέρκειας του Τέλλου Άγρα και αργότερα του Βαρίκα,
προβάλλει τον ενδιάθετο στην ποίηση, λόγω εκλεκτικών συγγενειών, Καρυωτακισμό.
Ο πρώτος Ρίτσος αναδύεται μέσα από μια τέτοια πνευματική ζύμωση.

Όταν ο ρέκτης Γεώργιος Παπανδρέου ιδρύει το 1930 το Εθνικό Θέατρο και όταν το
πρώτο κρατικό θέατρο της χώρας με σκηνοθέτη τον ανατροπέα κριτικό Φώτο Πολίτη
ανοίγει τις θύρες του το 1932, οι ανταγωνίστριες-πρωταγωνίστριες του
ελεύθερου, λεγόμενου, θεάτρου αλλά και πολιτικές αντίπαλοι (με
αλληλοπυρπολήσεις και βανδαλισμούς οπαδών τους χρεωμένες) Κοτοπούλη και
Κυβέλη, αντί να κατέβουν σε χαμηλότερο ποιητικώς ρεπερτόριο, ανταγωνίζονται το
Εθνικό, για πρώτη φορά, συνεργαζόμενες με αντίστοιχης υψηλής στάθμης
δραματολόγιο. Αυτό σημαίνει πνευματική ζωή.

Γύρω από περιοδικά που εκπροσωπούσαν αισθητικά κινήματα εκκολάπτονται, πλάι
στους φτασμένους, τα νέα ταλέντα.

Ο Βάρναλης ξεπηδάει από περιοδικό της Αλεξάνδρειας. Ο Ξενόπουλος στην «Εστία»
και την «Νέα Εστία» και στη «Διάπλαση των Παίδων» κινεί στη λογοτεχνία τρεις
γενιές και τις καθιερώνει. Ποιος σοβαρός μελετητής των γραμμάτων αγνοεί π.χ.
το περιοδικό «Κύκλος» του Απόστολου Μελαχρινού· εκεί για πρώτη φορά από το
1930 ο Καζαντζάκης επιστρέφοντας από τη Δημοκρατική Ισπανία μεταφράζει «νέους»
Ισπανούς ποιητές· ανάμεσά τους ο Λόρκα, ο Αλμπέρτι, ο Αλεξάινδρε!!

Ποιος μπορεί να παραβλέψει τη γόνιμη επίδραση που άσκησε στη φιλοσοφία, την
κοινωνιολογία, την ψυχολογία, το εκπληκτικό «Αρχείο Φιλοσοφίας και
Κοινωνιολογίας» του Κανελλόπουλου, του Τσάτσου, του Θεοδωρακόπουλου, του
Ραφαήλ, του Δεσποτόπουλου. Εκεί φιλοξενήθηκε η νέα ιδιοφυΐα, ο πρόωρα χαμένος
Δημήτριος Καπετανάκης.

Αλλά ποιος θα προσπεράσει τη συμβολή της «Επιθεώρησης Τέχνης» ως τον Απρίλιο
του '67, ή των «Εποχών» έως τον Απρίλιο του '67 (το ξαναγράφω για να
κατανοήσουμε πότε παύσαμε να έχουμε πνευματική ζωή).

Τώρα έχουμε πληθώρα βιβλίων, 300 παραστάσεις κάθε χρόνο, χιλιάδες δίσκους, μια
πνευματική δραστηριότητα που μοιάζει με τη λογική του σούπερ μάρκετ.
Υπερκατανάλωση ιδεών. Διαλέξεις, σεμινάρια, συμπόσια, ημερίδες, ένθετα
εντύπων, δεκάδες λογοτεχνικά, θεατρικά, εικαστικά περιοδικά. Καταιγίδα
εκθέσεων ζωγραφικής· πνευματική ζωή δεν έχουμε. Τίποτα δεν κινείται, όλα είναι
αυτονόητα και ταυτόχρονα αδιάφορα.

Από το 1937 (και, πριν από εξήντα χρόνια) ο Άμλετ έχει παιχτεί μόνον οκτώ
φορές. Δύο φορές από τον Μινωτή, δύο φορές, με τη φετινή, από τον Κιμούλη.

Ενδιαμέσως (για την Ελλάδα μιλώ, ο Χορν τον έπαιξε στις παροικίες) η Ριάλδη, ο
Καστανάς, ο Φέρτης και ο Χατζησάββας. Το 1937 έγινε παράσταση-μύθος,
θαυμάστηκε και επικρίθηκε, ταξίδευσε στο εξωτερικό και θριάμβευσε. Πριν από
τέσσερα χρόνια Φέρτης - Χατζησάββας, Ευαγγελάτος - Μιχαηλίδης τον πάλευαν
μαζί. Τσιμουδιά. Διεκπεραιωτική ειδησεογραφία.

Τώρα ο Κιμούλης ξαναδοκιμάζει. Και είναι το μόνο κλασικό έργο σε 100
παραστάσεις που παίζεται. Τσιμουδιά. Δεν έχω δει την παράσταση, δεν προεξοφλώ
την επιτυχία. Πνευματική ζωή στο παρελθόν δημιουργούσε και η αποτυχία. Κέρδος
είναι ο διάλογος, η ανταλλαγή ιδεών, η σύγκρουση βρε αδελφέ, ο λίβελος έστω.

Και επ' ευκαιρία. Διαβάστε το έξοχο δοκίμιο του Συκουτρή «Πνευματική Ζωή»,
στον τόμο που εκυκλοφόρησε ο «Κάκτος».

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16043N062</ED>
<ID>
ID:135825

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Η Αριέλα των ενοχών...
</H2>
<AUTHOR>ΤΑΚΗΣ ΚΑΜΠΥΛΗΣ</AUTHOR>

Η ΑΡΙΕΛΑ λοιπόν (η μικρή Αλβανίδα των φαναριών) ξέφυγε από τα νύχια του
«κακού» δικαστή και είναι από προχτές ελεύθερη... Και ξαναγύρισε στα φανάρια
και στην επαιτεία.

Η Αριέλα ήταν και πριν στα φανάρια... Αλλά δεν έγινε ούτε τότε ούτε τώρα
«πρώτο θέμα»... Έγινε μόνο όταν διασταυρώθηκε με τον δικό μας χώρο, με τον
δικό μας κόσμο: όταν ο δικαστής την έστειλε στο Αυτόφωρο... Τότε μόνο
φωνάξαμε. Διότι, όπως και να το κάνουμε, έχουμε τις απαιτήσεις μας από τον
κόσμο μας... Ανεπίτρεπτο για την κοινωνία μας, ζητήσαμε την ελευθερία της,
δηλαδή να επιστρέψει στα φανάρια!

Και συνεχίσαμε την πορεία μας στον κόσμο μας και η Αριέλα στον δικό της.

Δηλαδή, θα πει κανείς, τι άλλο να γίνει; Να προτείνουμε να την αναλάβει το
κράτος; Μα ξέρουμε ότι το κράτος δεν έχει παρά ιδρύματα... Να την πάρουν
λοιπόν από την μάνα της; Και βέβαια όχι..

Μήπως την αναλάβουν οι κοινωνικές υπηρεσίες του Δήμου Θεσσαλονίκης ή της
Νομαρχίας; Ας μην κοροϊδευόμαστε. Αυτές οι «υπηρεσίες» υπάρχουν διότι πρέπει
να τις... έχουμε, όχι όμως και να λειτουργούν..

Μήπως τότε φρόντιζε π.χ. ο ΟΑΕΔ να δώσει στη μητέρα μια θέση σ' αυτά τα
προγράμματα που «τρέχουν» για τους ανέργους;

Πάλι αιθεροβάμονες... Για ρωτήστε έναν άνεργο περί ΟΑΕΔ...

Τότε;

Τότε λοιπόν, όσο η Αριέλα δεν διασταυρώνεται με τον (δημόσιο) κόσμο μας (και
τις ενοχές μας), τότε την ξεχνάμε..

Ίσως ­ μια ιδέα λέω ­ δοκιμάσουμε καμιά φορά να ξεπεράσουμε το στραβό ανίκανο
κράτος με κανέναν άλλο τρόπο. Όπως, για παράδειγμα, να αναλάμβαναν 10-20 από
αυτούς που έψαξαν την ιστορία της Αριέλας ή έκαναν έρανο για να αποφυλακιστεί
να δίνουν από ένα πεντοχίλιαρο τον μήνα για τη μικρούλα..

Όχι για κανέναν άλλο λόγο, αλλά για το «γαμώτο»: Δεν είναι πια όλα λόγια,
ιδίως όταν θέλει κανείς...

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16043N063</ED>
<ID>
ID:135860

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N06&aa=3</URL></REF>


Article

<CATEGORY>vin04</CATEGORY>

 <H5>Ο ΠΡΟΕΔΡΟΣ ΤΗΣ ΒΟΥΛΗΣ ΕΠΙΤΕΘΗΚΕ ΜΕ ΔΡΙΜΥΤΗΤΑ ΚΑΤΑ ΕΠΙΧΕΙΡΗΜΑΤΙΩΝ
</H5><H2>«Σαλταδόροι» στα ΜΜΕ
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Επίθεση σε υψηλούς τόνους έκανε χθες ο πρόεδρος της Βουλής Απόστολος
Κακλαμάνης κατά «επιχειρηματιών των ΜΜΕ», κατηγορώντας τους για «σαλταδορισμό».

Απόστολος Κακλαμάνης. Στην κοπή της πίτας της ΠΟΕΣΥ, εξαπέλυσε επίθεση σε
υψηλούς τόνους κατά επιχειρηματιών των ΜΜΕ

«ΕΙΝΑΙ ΤΥΦΛΟΙ. Βλέπουν μόνο το κέρδος και τίποτα άλλο», είπε χαρακτηριστικά ο
κ. Κακλαμάνης, μιλώντας σε εκδήλωση της Πανελλήνιας Ομοσπονδίας Ενώσεων
Συντακτών (ΠΟΕΣΥ), στην αίθουσα της ΕΣΗΕΑ. Και απευθυνόμενος στον παριστάμενο
υπουργό Τύπου Δημήτρη Ρέππα είπε πως «το πρόβλημα των ΜΜΕ είναι τεράστιο και
δομικό», ενώ «η πολιτεία δεν είναι σε θέ-

ση να το αντιμετωπίσει με το υπάρχον θεσμικό πλαίσιο και, ίσως, πρέπει να
υπάρξει πρόβλεψη στη συνταγματική μεταρρύθμιση που προωθείται».

Αργότερα, στο Πρες Ρουμ, ο κ. Ρέππας δήλωσε πως «ασφαλώς συμμερίζεται αυτές
τις ενστάσεις», ενώ αναφερόμενος στη λειτουργία των ΜΜΕ τόνισε:

«Δεν πρέπει να επιδιώκουν μία εύκολη κερδοφορία. Το έχουμε πει κατ' επανάληψη.
Οι ρυθμίσεις στις οποίες προχωρούμε κατατείνουν στην αντικειμενική ενημέρωση
και ποιοτική ψυχαγωγία και επιμόρφωση του ελληνικού λαού».

Πάντως, ο πρόεδρος της Βουλής για τον οποίο κυβερνητική πηγή σχολίαζε αργότερα
πως «δεν ενόχλησαν καθόλου οι επισημάνσεις του την κυβέρνηση», αντιθέτως
«αποτελούν κοινές ανησυχίες», απευθύνθηκε στους δημοσιογράφους ζητώντας τους
να ξεκινήσουν «μια πραγματική εκστρατεία με συμμετοχή και όλων των εργαζομένων
στα ΜΜΕ».

«Αν εσείς στηρίζετε την πολιτεία», είπε, «αν στηρίζετε τον πολιτικό κόσμο, που
αυτή τη στιγμή αντιμετωπίζει έναν τυφλό εκβιασμό, μπορεί η υπόθεση να έχει
θετικό αποτέλεσμα».

Ακόμη, ο πρόεδρος της Βουλής σημείωσε ­ χειροκροτούμενος από τους
παριστάμενους δημοσιογράφους ­ ότι «την ώρα που το κράτος καταγράφει τους
ξένους μετανάστες, υπάρχουν εκατοντάδες Έλληνες οι οποίοι εργάζονται στα ΜΜΕ
χωρίς την "πράσινη" κάρτα, χωρίς καμία ασφάλιση και σιγουριά για την
απασχόλησή τους».

«Τα ελληνικά ΜΜΕ ελέγχονται από επιχειρηματίες», πρόσθεσε, «οι οποίοι σε
αρκετές περιπτώσεις ασχολούνται ευκαιριακά με αυτά και τα χρησιμοποιούν για
την προώθηση άλλων οικονομικών συμφερόντων».

Και κατέληξε πως τα ηλεκτρονικά ΜΜΕ υποβαθμίζουν μέχρι σημείου εκχυδαϊσμού το
επίπεδο της κοινωνίας, ενώ «ο πόλεμος των επιχειρηματιών είναι εξοντωτικός».

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16043N071</ED>
<ID>
ID:135779

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N07&aa=1</URL></REF>


Article

<CATEGORY>vin04</CATEGORY>

 <H5>ΠΥΡΟΔΟΤΕΙ ΑΝΤΙΔΡΑΣΕΙΣ ΔΙΑΤΑΞΗ ΤΟΥ ΥΠΟΥΡΓΕΙΟΥ ΕΘΝΙΚΗΣ ΟΙΚΟΝΟΜΙΑΣ ΓΙΑ ΤΙΣ ΔΕΚΟ,
ΕΝΩ ΟΙ ΑΓΡΟΤΕΣ ΕΤΟΙΜΑΖΟΥΝ ΕΠΑΝΕΜΦΑΝΙΣΗ ΣΤΙΣ 2 ΦΕΒΡΟΥΑΡΙΟΥ
</H5><H2>Ανησυχία για τα καυτά μέτωπα
</H2>
Τώρα αρχίζουν τα δύσκολα για την κυβέρνηση, καθώς φαίνεται ότι παρήλθε
οριστικά η εορταστική εκεχειρία. Μια πρωτοβουλία του υπουργείου Εθνικής
Οικονομίας να παρέμβει στον τρόπο κατάρτισης και τροποποίησης των κανονισμών
προσωπικού των ΔΕΚΟ προκαλεί ήδη ισχυρές αντιδράσεις, που εκδηλώνονται με 4ωρη
στάση εργασίας σήμερα στις αστικές συγκοινωνίες και 24ωρη απεργία σε όλο τον
τομέα των συγκοινωνιών (πλην πλοίων) και των ΔΕΚΟ την Πέμπτη.

Παράλληλα, οι αγρότες ετοιμάζουν μεθοδικά την εμφάνισή τους στο προσκήνιο.
Ημερομηνία ορόσημο είναι η 2α Φεβρουαρίου, αλλά ήδη χθες είχαμε την πρώτη
κινητοποίηση στα Χανιά. Για σήμερα προγραμματίζεται στην Καρδίτσα συγκέντρωση
συμπαράστασης σε 157 αγρότες που διώκονται για τη συμμετοχή τους στις
περυσινές κινητοποιήσεις. Η κυβέρνηση δεν φοβάται τόσο τις κινητοποιήσεις των
αγροτών της Θεσσαλίας ­ όπου υποστηρίζει ότι φέτος δεν υπάρχει κανένα πρόβλημα
με το βαμβάκι. Ανησυχεί ωστόσο ιδιαίτερα από το ενδεχόμενο να ξεσπάσουν
κινητοποιήσεις με αφορμή τα υπαρκτά προβλήματα που αντιμετωπίζουν οι παραγωγοί
ελαιολάδου και εσπεριδοειδών. Για τον λόγο αυτόν άλλωστε το υπουργείο Γεωργίας
καταβάλλει έντονες προσπάθειες προκειμένου να δοθούν λύσεις. Η υπόθεση των
ΔΕΚΟ προκαλεί αναταράξεις και στο εσωτερικό της κυβέρνησης, καθώς στελέχη της,
ανωνύμως επί του παρόντος, επικρίνουν την «πρωτοβουλία» του υπουργείου Εθν.
Οικονομίας, σημειώνοντας ότι «δεν υπήρχε κανείς λόγος τη στιγμή που
περιμένουμε αγροτικές κινητοποιήσεις να προκληθεί μια τέτοια αναταραχή στις
ΔΕΚΟ». Κατά τους ίδιους «πρόκειται για μία ακόμη απόδειξη της αδυναμίας να
υπάρξει επαρκής συντονισμός και συγκεκριμένος στρατηγικός σχεδιασμός». Και
υποστηρίζουν ότι θα έπρεπε να υπάρξει προηγουμένως η παρουσίαση ενός
προγράμματος εξυγίανσης σε όσες ΔΕΚΟ κρίνεται απαραίτητο.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16043N081</ED>
<ID>
ID:135780

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N08&aa=1</URL></REF>


Article

<CATEGORY>vin04</CATEGORY>

 <H2>Αναστάτωση για την τροποποίηση των κανονισμών προσωπικού ΔΕΚΟ
</H2>
<AUTHOR>ΗΛΙΑΣ ΓΕΩΡΓΑΚΗΣ - ΚΩΣΤΑΣ ΝΤΕΛΕΖΟΣ</AUTHOR>

ΜΕ ΠΑΝΕΛΛΑΔΙΚΗ απεργία την Πέμπτη στον χώρο των συγκοινωνιών (τρόλεϊ,
αεροπλάνα, λεωφορεία, τρένα, ηλεκτρικός, πράσινα), αλλά και των ΔΕΚΟ (ΔΕΗ,
ΟΤΕ, ΕΛΤΑ κ.λπ.) και των τραπεζών θα κλιμακωθούν οι αντιδράσεις της ΓΣΕΕ κατά
της διάταξης που έχει περιληφθεί στο φορολογικό νομοσχέδιο και επιχειρείται
παρέμβαση στον τρόπο κατάρτισης και τροποποίησης των κανονισμών προσωπικού των ΔΕΚΟ.

ΧΩΡΙΣ ΣΥΓΚΟΙΝΩΝΙΕΣ

Για σήμερα είχε προγραμματιστεί στάση εργασίας από τις 11 π.μ. έως τις 3 μ.μ.
στα τρόλεϊ, τα λεωφορεία, τα πράσινα και τον ηλεκτρικό σιδηρόδρομο, ενώ οι
εργαζόμενοι στον χώρο των ΔΕΚΟ προειδοποιούν ότι αν δεν αποσυρθεί η επίμαχη
διάταξη, οι κινητοποιήσεις θα κλιμακωθούν. Για σήμερα, επίσης, έχει
προγραμματιστεί κρίσιμη συνάντηση μεταξύ των υπουργών Εργασίας - Κοινωνικών
Ασφαλίσεων Μ. Παπαϊωάννου, Εθν. Οικονομίας Γ. Παπαντωνίου και του προέδρου της
ΓΣΕΕ Χρ. Πολυζωγόπουλου, σε μία ύστατη προσπάθεια εξεύρεσης κοινά αποδεκτής
λύσης. Η ΓΣΕΕ ζητεί την άμεση απόσυρση της επίμαχης διάταξης ή την παραπομπή
της διαφωνίας στη διαιτησία.

Τα εργατικά συνδικάτα τονίζουν ότι η επίμαχη διάταξη προβλέπει ότι τα θέματα
του γενικού κανονισμού προσωπικού θα ρυθμίζονται διά νόμου από τα αρμόδια
υπουργεία. Η ρύθμιση αυτή ­ κατά τα συνδικάτα ­ αν ολοκληρωθεί τορπιλίζει τον
θεσμό των ελεύθερων συλλογικών διαπραγματεύσεων, αναιρεί συμφωνίες της
κυβέρνησης με το συνδικαλιστικό κίνημα και θέτει υπό αμφισβήτηση την αυτονομία
των δημοσίων επιχειρήσεων.

Πάντως, από την πλευρά του ο κυβερνητικός εκπρόσωπος τόνισε χθες ότι το θέμα
των συλλογικών συμβάσεων ουδόλως θίγεται από μια τέτοια ρύθμιση:

«Πράγματι, στο φορολογικό νομοσχέδιο έχει περιληφθεί διάταξη, σύμφωνα με την
οποία το θέμα των αλλαγών στους γενικούς κανονισμούς προσωπικού διαφόρων
επιχειρήσεων του Δημοσίου, μπορεί να αντιμετωπίζεται μέσω της νομοθετικής
διαδικασίας στη Βουλή. Για το θέμα αυτό ισχύει ο Νόμος 2414, ο οποίος στο
άρθρο 4 παρ. 10 προβλέπει πως για να αλλάξει ο γενικός κανονισμός προσωπικού
σε μία ΔΕΚΟ, θα πρέπει να εκφράσουν σύμφωνη γνώμη οι εργαζόμενοι. Η
πρωτοβουλία την οποία έχει αναλάβει το υπουργείο Οικονομικών προβλέπει ότι για
επιχειρήσεις του Δημοσίου, οι οποίες βρίσκονται σε μία διαδικασία εξυγίανσης,
επιχορηγούνται δηλαδή από τον κρατικό προϋπολογισμό, από το Δημόσιο, ή
επιχειρήσεις που είναι εισηγμένες στο Χρηματιστήριο, η διαδικασία της αλλαγής
του γενικού κανονισμού προσωπικού μπορεί να προωθηθεί μέσω της νομοθετικής
διαδικασίας. Δεν παίρνει συγκεκριμένη θέση επί της ουσίας των εργασιακών
σχέσεων, η ρύθμιση αυτή. Απλά, προτείνει μία άλλη διαδικασία. Δεν επηρεάζει
καθόλου το θέμα των συμβάσεων εργασίας ή των συλλογικών συμβάσεων ­ αυτές
συνεχίζουν να υπάρχουν και θα αποτελούν αντικείμενο συζήτησης των δύο πλευρών».

ΟΙ ΙΠΤΑΜΕΝΟΙ

Στο μεταξύ, η Ένωση Ιπταμένων Συνοδών και Φροντιστών (ΕΙΣΦ) της Ολυμπιακής
επαναφέρει το αίτημά της για κατάργηση του εποχικού προσωπικού και την
πρόσληψη μονίμων αεροσυνοδών για την κάλυψη των αναγκών της εταιρείας. Η ΕΙΣΦ
μάλιστα απειλεί ότι αν δεν γίνει δεκτό το αίτημά της αυτό, τα μέλη της θα
σταματήσουν να προσφέρουν υπερεργασία.

Την απειλή αυτή, που εφόσον υλοποιηθεί θα δημιουργεί καθημερινά προβλήματα
(ματαιώσεις πτήσεων και καθυστερήσεις) στο πρόγραμμα των δρομολογίων,
διατύπωσαν οι εκπρόσωποί της χθες, μία ημέρα πριν από την επίσημη τοποθέτηση
της νέας διοίκησης στην Ο.Α. (αυτό θα γίνει σήμερα στη διάρκεια της γενικής
συνέλευσης των μετόχων της εταιρείας).

Υπενθυμίζεται, ότι η ΕΙΣΦ ζητεί από το περασμένο φθινόπωρο τη μονιμοποίηση
περίπου 270 εποχικών ιπταμένων συνοδών, καθώς και την πρόσληψη άλλων 200 νέων αεροσυνοδών.

Όπως υποστηρίζουν οι εκπρόσωποί της, για την κάλυψη των παγίων αναγκών της
Ο.Α. απαιτείται δύναμη μονίμου ιπταμένου προσωπικού θαλάμου επιβατών 1.450
ατόμων, ενώ η εταιρεία διαθέτει σήμερα 970 μόνιμους αεροσυνοδούς και άλλους
270 εποχικούς.

Στη διάρκεια συνέντευξης Τύπου που παραχώρησαν χθες οι συνδικαλιστικοί
εκπρόσωποι των εργαζομένων της Ο.Α. (πιλότων, μηχανικών, ιπταμένων
συνοδών-φροντιστών, τεχνικών και διοικητικών υπαλλήλων) ότι «για την εικόνα
που παρουσιάζει σήμερα ο εθνικός αερομεταφορέας δεν ευθύνονται οι εργαζόμενοι,
οι οποίοι από 10.000 μειώθηκαν στις 7.000, αλλά οι εκάστοτε διοικήσεις της
εταιρείας και οι πολιτικές ηγεσίες των αρμοδίων υπουργείων».

Από την πλευρά των πιλότων τέθηκε ως όρος, προκειμένου να συζητηθεί
οποιοδήποτε νέο πρόγραμμα για την Ο.Α., «η άμεση εξόφληση των χρεών των
κομμάτων και των VIP πτήσεων και η διενέργεια διαχειριστικού ελέγχου για την
τετραετία 1994-1997». Οι εκπρόσωποι άλλων κλάδων των εργαζομένων της Ο.Α.
στάθηκαν ιδιαίτερα στο θέμα των συνταξιοδοτήσεων στη διάρκεια του προγράμματος
εξυγίανσης (1995-1997), επισημαίνοντας ότι «δαπανήθηκαν πάνω από 20 δισ. δρχ.
για 1.600 "τυφλές" αποχωρήσεις υπαλλήλων στο πλαίσιο της εθελουσίας εξόδου».

Οι συνταξιοδοτήσεις, συμπλήρωσαν, «έγιναν χωρίς πρόγραμμα και μελέτη, με
αποτέλεσμα να απογυμνωθούν νευραλγικοί τομείς της εταιρείας».

Ιδιαίτερη αναφορά έγινε στην Τεχνική Διεύθυνση της Ο.Α., στα χέρια της οποίας
βρίσκεται η ασφάλεια των πτήσεων και σήμερα λειτουργεί με 1.200 εργαζομένους.
Όπως αναφέρθηκε, από την τεχνική βάση της εταιρείας στην τριετία 1995-1997
αποχώρησαν 600 εργαζόμενοι, ενώ άλλοι 200 αναμένεται να συνταξιοδοτηθούν έως
το 1999.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16043N082</ED>
<ID>
ID:135820

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N08&aa=2</URL></REF>


Article

<CATEGORY>vin04</CATEGORY>

 <H2>Επίθεση Σουφλιά στο περιβάλλον Καραμανλή
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Κ. Καραμανλής. Προσπάθησε να κρατήσει χαμηλούς τόνους, παρά την επίθεση
Τρυφωνίδη και την ανακοίνωση Σουφλιά

ΟΙ ΒΟΥΛΕΥΤΕΣ της Ν.Δ. είχαν καθήσει στα έδρανα της αίθουσας της Γερουσίας
περιμένοντας να ακούσουν την ομιλία του αρχηγού τους για την στάση που θα
κρατήσει το κόμμα στη Βουλή κατά την ψήφιση του φορολογικού νομοσχεδίου. Ο κ.
Κ. Καραμανλής χαιρετούσε και ήταν έτοιμος να πάρει το λόγο, όταν ο πιο στενός
συνεργάτης του κ. Γ. Σουφλιά, βουλευτής Πρέβεζας κ. Γ. Τρυφωνίδης, ζήτησε να
μιλήσει εκτός διαδικασίας για ένα προσωπικό θέμα. «Η κεντρική διοίκηση του
κόμματος δεν συνεργάζεται μαζί μου. Δεν μου κοινοποιούν αποφάσεις της
Ρηγίλλης, ενώ περιοδεύουν στελέχη στην περιφέρειά μου χωρίς να ενημερώνομαι»,
είπε με έντονο ύφος, και πρόσθεσε: «Και σαν να μην έφθανε αυτό διορίστηκαν
μέλη της εφορευτικής επιτροπής που θα διενεργήσει τις εσωκομματικές εκλογές
συνεργάτες πολιτευτή του νομού μου. Δεν είμαι μικροκομματικός μπακάλης, αλλά
δεν δέχομαι να είμαι βουλευτής υπό απαγόρευση. Αυτά δεν τιμούν ούτε το κόμμα
ούτε τον πρόεδρό του».

«ΒΡΕ, ΓΙΩΡΓΟ»...

Ο κ. Κ. Καραμανλής πρόλαβε να φωνάξει μόνο «βρε, Γιώργο», αλλά ο βουλευτής
πήρε την καμπαρτίνα του και εγκατέλειψε εκνευρισμένος την αίθουσα. Ο κ. Γ.
Κεφαλογιάννης, ενοχλημένος από τη στάση του βουλευτή, ζήτησε να επιληφθεί της
υπόθεσης το πειθαρχικό του κόμματος. Ο πρόεδρος της Ν.Δ., σε μια προσπάθεια να
εκτονώσει την ένταση, ανέβηκε στο βήμα και είπε ότι «τέτοιου είδους
διαχωρισμοί δεν μπορεί να υπάρχουν στην Ν.Δ. και θα κοιτάξει με πολύ μεγάλη
προσοχή το θέμα».

Πάντως, στελέχη της Ν.Δ. τόνιζαν ότι ο οργανωτικός τομέας του κόμματος έχει
κάνει πολλά λάθη στην επιλογή προσώπων που στελεχώνουν τις τοπικές εφορευτικές
επιτροπές και σύντομα θα εκδηλωθούν και άλλες αντιδράσεις βουλευτών.

«ΑΘΛΙΟΤΗΤΕΣ»

Και ενώ στη Βουλή υπήρχε εκνευρισμός και ένταση, ο κ. Κ. Καραμανλής δέχθηκε
δεύτερη επίθεση για την δραστηριότητα των επιτελών της Ρηγίλλης από τον ίδιο
τον κ. Γ. Σουφλιά. Το γραφείο Τύπου του Θεσσαλού πολιτικού εξέδωσε ανακοίνωση
με την οποία κατηγορούσε συνεργάτες του προέδρου του κόμματος για διαρροή
ψεύτικων πληροφοριών ότι ο κ. Γ. Σουφλιάς δεν παραβρέθηκε στις συναντήσεις που
είχε ο κ. Κ. Καραμανλής στη Λάρισα, αλλά μόνο στην ημερίδα που ακολούθησε: «Η
αλήθεια είναι ­ αναφέρει η δήλωση ­ ότι κανείς δεν ενημέρωσε τον ίδιο αλλά
ούτε τα γραφεία του στην Αθήνα και τη Λάρισα γι' αυτές τις συναντήσεις. Οι
αθλιότητες και οι μικροψυχίες δεν ωφελούν το κόμμα».

Πάντως στην ομιλία του στη συνεδρίαση της Κοινοβουλευτικής Ομάδας ο κ. Γ.
Σουφλιάς κράτησε χαμηλούς τόνους και κάλεσε τον κ. Κ. Καραμανλή να προκαλέσει
πολλές ονομαστικές ψηφοφορίες ώστε «ο κάθε ο βουλευτής και υπουργός του ΠΑΣΟΚ
να αναλάβει τις ευθύνες του».

Ο κ. Μ. Έβερτ ζήτησε η αντιπολίτευση που θα ασκήσει το κόμμα να είναι κάθετη,
να σταθεί δίπλα στα προβλήματα του πολίτη αλλά να γίνει με τρόπο τέτοιο που να
δώσει τη δυνατότητα σε βουλευτές του ΠΑΣΟΚ να καταψηφίσουν διατάξεις του νομοσχεδίου.

«ΑΠΕΤΥΧΑΝ»

Ο πρόεδρος της Ν.Δ. επέκρινε με δριμύτητα την κυβέρνηση, είπε ότι η πολιτική
της έχει αποτύχει και κάλεσε βουλευτές και στελέχη να βρίσκονται σε απόλυτη
ετοιμότητα αφήνοντας να εννοηθεί ότι υπάρχει ενδεχόμενο η χώρα να οδηγηθεί σε
πρόωρη προσφυγή στις κάλπες. «Ετοιμότητα που δεν θα οδηγεί μόνο στην εκλογική
νίκη. Ετοιμότητα που θα πείσει τους Έλληνες ότι είμαστε έτοιμοι να προσφέρουμε».

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16043N083</ED>
<ID>
ID:135855

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N08&aa=3</URL></REF>


Article

<CATEGORY>vin04</CATEGORY>

 <H2>Πρώτη διαδήλωση χθες των παραγωγών λαδιού - εσπεριδοειδών
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

ΕΝΤΟΝΑ ανησυχεί η κυβέρνηση για τις από ημερών προετοιμαζόμενες κινητοποιήσεις
των αγροτών, που απειλούν να παραλύσουν και πάλι τη χώρα, όπως έγινε πέρυσι.
Με κινήσεις στην Κοινότητα (ήδη ο υπουργός Γεωργίας Στ. Τζουμάκας βρίσκεται
στις Βρυξέλλες), αλλά και σε κυβερνητικό επίπεδο, επιχειρείται να βρεθούν
λύσεις στα προβλήματα του αγροτικού κόσμου, λύσεις οι οποίες θα εκτονώσουν την κατάσταση.

Στο επίκεντρο της κυβερνητικής προσπάθειας είναι το ελαιόλαδο και τα
εσπεριδοειδή, οι παραγωγοί των οποίων πλήττονται ιδιαίτερα από τις μειωμένες
τιμές των προϊόντων και την έλλειψη αγοράς. Χθες το πρωί στα Χανιά,
πραγματοποιήθηκε η πρώτη διαδήλωση παραγωγών ελαιολάδου και εσπεριδοειδών, η
οποία έληξε με παράδοση ψηφίσματος στη νομάρχη Αλέκα Μαρκογιαννάκη. Οι
παραγωγοί ζητούν να επιδοτηθεί το κόστος μεταφοράς των κρητικών προϊόντων και
να προωθηθεί η εξαγωγή των προϊόντων αυτών. Ζητούν επίσης καλύτερες τιμές για
το λάδι και τα εσπεριδοειδή και έδωσαν προθεσμία στην κυβέρνηση ως το τέλος
του μήνα για την ικανοποίηση των αιτημάτων τους.

ΕΚΑΨΑΝ ΛΑΣΤΙΧΑ

Κατά τη διάρκεια της συγκέντρωσης οι αγρότες που δεν υπερέβαιναν τους χίλιους
έκαψαν λάστιχα και έχυσαν στο οδόστρωμα δοχεία λάδι. Ένα από αυτά εξερράγη με
αποτέλεσμα να υποστούν εγκαύματα δύο αγρότες, οι Λ. Παπαδάκης και Εμμ. Κυριαζής.

Συγκέντρωση προγραμματίζεται για σήμερα και στην Καρδίτσα με αφορμή τη δίκη
157 αγροτών, οι οποίοι διώκονται για διάφορα αδικήματα λόγω της συμμετοχής
τους στις περσινές αγροτικές κινητοποιήσεις. Οι αγρότες της Θεσσαλίας έχουν
αποφασίσει κινητοποιήσεις για τη Δευτέρα 2 Φεβρουαρίου. Η μορφή της
κινητοποίησης που έχουν επιλέξει είναι παράταξη των τρακτέρ στην εθνική οδό
Αθηνών-Θεσσαλονίκης, αλλά όχι αποκλεισμό της εθνικής οδού. Για την ίδια ημέρα
αγρότες της περιοχής Θεσσαλονίκης έχουν προγραμματίσει συμβολική κατάληψη του
υπουργείου Μακεδονίας - Θράκης, αμέσως μετά την ολοκλήρωση της έκθεσης
Agrotika. Την προσεχή Παρασκευή αγρότες έχουν προγραμματίσει, πάντως,
συμβολική κατάληψη της σιδηροδρομικής γραμμής στην περιοχή των Φαρσάλων.

ΖΗΤΟΥΝ ΣΥΝΑΝΤΗΣΗ

Η Πανθεσσαλική Συντονιστική Επιτροπή υποστηρίζει ότι οι κινητοποιήσεις δεν
πρόκειται να ξεκινήσουν πριν υπάρξει συνάντηση αντιπροσωπείας της με τον
Πρωθυπουργό Κώστα Σημίτη. Από το περιβάλλον του Πρωθυπουργού έγινε γνωστό ότι
τέτοια συνάντηση δεν έχει ορισθεί, για τον απλούστατο λόγο ότι δεν υφίσταται
σχετικό αίτημα. Όπως δηλώθηκε, «αν υπάρξει αίτημα, η κυβέρνηση θα εξετάσει το
ενδεχόμενο της πραγματοποίησης μιας τέτοιας συνάντησης».

Η κυβέρνηση πάντως παρακολουθεί με πολλή προσοχή τις κινήσεις στον αγροτικό
κόσμο. Οι εκτιμήσεις που υπάρχουν αναφέρουν ότι «επιχειρείται μια σύμπλευση
μεταξύ του ΚΚΕ, που ελέγχει την Πανθεσσαλική Συντονιστική Επιτροπή, και της
Νέας Δημοκρατίας, που ελέγχει τους συνεταιριστές της περιοχής Θεσσαλονίκης, με
στόχο τον συντονισμό των κινητοποιήσεων». Κατά τις ίδιες εκτιμήσεις «σήμερα
δεν υφίστανται οι λόγοι εκείνοι που θα πυροδοτούσαν κινητοποιήσεις ανάλογες
αυτών της περσινής χρονιάς».

ΣΤΗΝ ΚΡΗΤΗ

Ο φόβος της κυβέρνησης αντίθετα είναι «μήπως ξεκινήσουν κινητοποιήσεις από
αγροτικούς συλλόγους που ελέγχει το ΠΑΣΟΚ», γι' αυτό άλλωστε και υπάρχει
μεγάλη ανησυχία σχετικά με τα προϊόντα της Κρήτης, όπου οι σύλλογοι ελέγχονται
απόλυτα από το ΠΑΣΟΚ. Σημειώνεται, επίσης, ότι οι περσινές κινητοποιήσεις στη
Θεσσαλία ήταν ιδιαίτερα ανθεκτικές σε περιοχές όπως η Καρδίτσα, επειδή
μετείχαν και τα τοπικά στελέχη του ΠΑΣΟΚ.

Στο μεταξύ ο βουλευτής του ΚΚΕ Ε. Μπούτας με δήλωσή του αποδίδει σε
μηχανισμούς παραπληροφόρησης της κυβέρνησης, είδηση, ότι η Αγροτική Τράπεζα
σχεδιάζει τη ρύθμιση αγροτικών χρεών ύψους 125 δισεκατομμυρίων δραχμών. Ο κ.
Μπούτας υποστηρίζει ότι στην πραγματικότητα πρόκειται για απόφαση για την
εξυγίανση του χαρτοφυλακίου της τράπεζας κι ότι οι όποιες ρυθμίσεις γίνονται
με καθαρά τραπεζικά κριτήρια.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16043N091</ED>
<ID>
ID:135781

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N09&aa=1</URL></REF>


Article

<CATEGORY>vin04</CATEGORY>

 <H5>Η ΤΟΥΡΚΙΑ ΣΥΝΕΧΙΖΕΙ ΤΗΝ ΟΞΥΝΣΗ, ΕΝΩ ΣΤΟ ΝΑΤΟ ΓΙΝΟΝΤΑΙ ΠΡΟΣΠΑΘΕΙΕΣ ΕΞΟΜΑΛΥΝΣΗΣ
</H5><H2>Ούτε μέτρα ούτε εμπιστοσύνη...
</H2>
Και την πίτα ολόκληρη και τον σκύλο χορτάτο θέλει η Άγκυρα στο Αιγαίο. Ενώ
συνεχίζει τις ασκήσεις στο Αιγαίο προαναγγέλλοντας και νέες για Φεβρουάριο και
Μάρτιο, δηλώνει έτοιμη να συζητήσει μέτρα οικοδόμησης εμπιστοσύνης στο πλαίσιο
του ΝΑΤΟ.

Η ΣΤΑΣΗ αυτή της Άγκυρας χαρακτηρίστηκε χθες αντιφατική και παράλογη από τον
κυβερνητικό εκπρόσωπο Δ. Ρέππα, ο οποίος υπογράμμισε ότι την ώρα που γίνονται
προσπάθειες εξομάλυνσης στο ΝΑΤΟ, η Τουρκία συνεχίζει την όξυνση.

Την ίδια στιγμή, το τουρκικό υπουργείο Εξωτερικών έσπευσε χθες να καταστήσει
σαφές με τον γνωστό προκλητικό του τρόπο, ότι δεν πρόκειται να αποδεχθεί
οποιαδήποτε επέκταση των ελληνικών χωρικών υδάτων πέραν των 6 ναυτικών μιλίων.

ΣΥΖΗΤΗΣΗ ΜΕ ΤΟΝ ΜΙΛΕΡ

Τα θέματα αυτά αλλά και τις πρόσφατες εξελίξεις στην Τουρκία συζήτησαν χθες
στο υπουργείο Εξωτερικών ο βοηθός του Ρ. Χόλμπρουκ, Τόμας Μίλερ και οι κ.κ.
Πάγκαλος και Κρανιδιώτης. Μετά τη συνάντηση δεν έγιναν δηλώσεις, και σύμφωνα
με την επίσημη πληροφόρηση στο επίκεντρο των συζητήσεων ήταν το θέμα της Κύπρου.

Ωστόσο, διπλωματικοί κύκλοι έλεγαν ότι κύριο θέμα της συζήτησης ήταν τα
ελληνοτουρκικά και κυρίως η προσπάθεια της Ουάσιγκτον να βρει κάποια φόρμουλα
για την παραπομπή του θέματος των Ιμίων στη Χάγη, με αντάλλαγμα την
απελευθέρωση των κοινοτικών κονδυλίων προς την Τουρκία.

«ΕΜΠΑΡΓΚΟ»

Το «εμπάργκο» που υπήρξε χθες στην ενημέρωση για τη συνάντηση αυτή, δεν μπορεί
να θεωρηθεί άσχετο από τον θόρυβο που προκλήθηκε μετά τις αλλεπάλληλες
δηλώσεις του Αμερικανού πρέσβη στην Αθήνα Ν. Μπερνς, έλεγαν διπλωματικοί κύκλοι

Παράλληλα, η αμερικανική πλευρά στηρίζει τη διαδικασία που έχει αρχίσει στο
ΝΑΤΟ για την εξεύρεση μέτρων οικοδόμησης εμπιστοσύνης στο Αιγαίο.

Διαδικασία στην οποία η Τουρκία φαίνεται να μην δίνει ιδιαίτερη σημασία, αφού
συνεχίζει τις στρατιωτικές της ασκήσεις τον Ιανουάριο, ενώ προχωρά και σε νέες
ασκήσεις για τον Φεβρουάριο και τον Μάρτιο («Ευέλικτη πένσα»).

Ο κ. Ρέππας, αφού κατηγόρησε τη στάση της Άγκυρας, σημείωσε ότι η Αθήνα ζητεί
από την Τουρκία να δείξει «καλή πίστη» για την εξομάλυνση των σχέσεων των δύο χωρών.

Η Ελλάδα αυτές τις ημέρες (από χθες και μέχρι τις 23 του μηνός) πραγματοποιεί
μικρής κλίμακας ασκήσεις στο Μυρτώο Πέλαγος και στο Κεντρικό Αιγαίο, ενώ
σήμερα επισκέπτεται την Ικαρία και τη Σάμο ο υπουργός Άμυνας Α.
Τσοχατζόπουλος, στο πλαίσιο ευρύτερου προγράμματος που περιλαμβάνει επισκέψεις
και στα Δωδεκάνησα το επόμενο διάστημα.

Τις ίδιες ημέρες (αλλά και στις 28 Ιανουαρίου) οι Τούρκοι θα πραγματοποιήσουν
ασκήσεις στο Βόρειο και Κεντρικό Αιγαίο, καθώς και Ν.Α. της Ρόδου.

*Χθες, το «Δίκτυο 21 - Κίνηση Πατριωτικής Αφύπνισης» με ανακοίνωσή του
αναφέρει ότι από το 1931 έως το 1986, οι ΗΠΑ δεν αμφισβήτησαν ποτέ τα 10 μίλια
του εναέριου χώρου. Από εκείνη όμως τη στιγμή ταυτίστηκαν με τις τουρκικές θέσεις.

ΤΑ ΣΟΥΧΟΪ-30

Στο μεταξύ, εν πτήσει δοκιμάζουν από χθες Έλληνες πιλότοι τα ρωσικά αεροσκάφη
Σουχόι-30, μετά τη θεωρητική ενημέρωση που είχαν την περασμένη εβδομάδα. Ομάδα
επιτελών της ελληνικής Πολεμικής Αεροπορίας, στην οποία περιλαμβάνονται
τεχνικοί και ιπτάμενοι αξιωματικοί, βρίσκονται στη Ρωσία προκειμένου να
αξιολογήσουν τα ρωσικά αεροσκάφη.

Το Σουχόι-30 είναι ένα από τα πέντε μαχητικά που αξιολογεί η ελληνική Πολεμική
Αεροπορία για τις αγορές της.

ΟΙ S-300

Με τις διαφαινόμενες αμερικανικές διαβεβαιώσεις ότι οι S-300 δεν πρόκειται να
χρησιμοποιηθούν στην Κύπρο, η Τουρκία αποσύρει τις απειλές ότι θα χτυπήσει
τους πυραύλους.

Μετά τη «Μιλιέτ», η «Χουριέτ» και η «Τέρκις Ντέιλι Νιους» έγραψαν ότι οι
Τούρκοι πολιτικοί κατέληξαν στο συμπέρασμα ότι οι πύραυλοι S-300 δεν πρέπει να
κτυπηθούν, διότι αυτό θα έφερνε αντιμέτωπη την Τουρκία με τη Ρωσία και θα
προκαλούσε θερμό επεισόδιο με την Ελλάδα.

Οι εφημερίδες γράφουν ότι η αλλαγή στην τουρκική στάση έγινε ύστερα από τη
συνάντηση που είχε ο πρωθυπουργός Μεσούτ Γιλμάζ με τον πρόεδρο Κλίντον, ο
οποίος τον διαβεβαίωσε ότι οι Έλληνες Κύπριοι ουδέποτε θα χρησιμοποιήσουν τους πυραύλους.

Η «Χουριέτ» πρόσθετε όμως ότι η θέση αυτή είναι των πολιτικών, ενώ οι
στρατιωτικοί διατηρούν κάποιες επιφυλάξεις.

Η ΟΛΜΠΡΑΪΤ

Η υπουργός Εξωτερικών των ΗΠΑ Μαντλίν Ολμπράιτ, σε συνέντευξή της χθες στο
πρακτορείο Ρώυτερ αναφέρθηκε, μεταξύ άλλων, στο Κυπριακό και τις
ελληνοτουρκικές σχέσεις. «Αυτή είναι μια από τις δύσκολες περιοχές του κόσμου.
Είναι προφανές ότι ανησυχούμε για τα ελληνοτουρκικά γυμνάσια στο Αιγαίο και
για την έλλειψη λύσης στο Κυπριακό», τόνισε η επικεφαλής του Στέιτ Ντιπάρτμεντ
και πρόσθεσε: «Νομίζω ότι δεν μπορούμε να τα παρατήσουμε εκεί πέρα». «Νομίζω
ότι θα διατηρήσουμε τον Χόλμπρουκ σ' αυτήν τη δουλειά».

Τέλος, η κ. Ολμπράιτ, αναφερόμενη στις επικείμενες προεδρικές εκλογές στην
Κύπρο, τόνισε ότι η Ουάσιγκτον θα περιμένει να δει αν «αυτό θα επιτρέψει την
πρόοδο (...) της διαδικασίας».

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16043N102</ED>
<ID>
ID:135818

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N10&aa=2</URL></REF>


Article

<CATEGORY>vin04</CATEGORY>

 <H2>Να συγκροτηθεί αποτρεπτική δύναμη προτείνει ο Γερ. Αρσένης
</H2>
ΤΗΝ ΑΝΑΓΚΗ συγκρότησης μιας αποτρεπτικής δύναμης από Ελλάδα ­ και Ευρώπη ­
ώστε «να σταματήσει η εξωτερική μας πολιτική να είναι πολιτική κατευνασμού,
που ουσιαστικά ενθαρρύνει την Τουρκία και δημιουργεί αδιέξοδα σ' εμάς»,
επεσήμανε χθες ο Γεράσιμος Αρσένης.

Ο υπουργός Παιδείας προλογίζοντας την παρουσίαση δύο βιβλίων «Τουρκία Ι, Ισλάμ
και κρίση του κεμαλισμού» και του επίκουρου καθηγητή στο Πάντειο Πανεπιστήμιο
κ. Χρ. Γιαλουρίδη «Η Τουρκία σε μετάβαση», αναφέρθηκε και στο ενιαίο αμυντικό
δόγμα: «Δεν αρκούν μόνον οι διπλωματικές πιέσεις. Σήμερα το αμυντικό δόγμα
Θράκη - Αιγαίο - Κύπρος είναι αναγκαίο περισσότερο από ποτέ», είπε.

Στη συζήτηση που ακολούθησε, ο ευρωβουλευτής του Συνασπισμού κ. Αλέκος
Αλαβάνος εξέφρασε την άποψη ότι η πορεία επίλυσης των ελληνοτουρκικών σχέσεων
είναι παράλληλη με τον εκδημοκρατισμό της Τουρκίας. Ο καθηγητής του Παντείου
κ. Νεοκλής Σαρρής έδωσε τις νομικές διαστάσεις της ελληνοτουρκικής διένεξης,
ενώ ο πρέσβης επί τιμή κ. Θέμος Στοφορόπουλος μετέφερε την πείρα του στο
διπλωματικό επίπεδο. Μίλησαν ακόμη οι δημοσιογράφοι Γ. Καραμπελιάς και Στ.
Λυγερός, ενώ μεταξύ του πυκνού ακροατηρίου παρευρέθησαν ο επιχειρηματίας κ.
Πρόδρομος Εμφιετζόγλου, ο δικηγόρος κ. Αλ. Λυκουρέζος και ο Γιώργος Νταλάρας.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16043N103</ED>
<ID>
ID:135854

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N10&aa=3</URL></REF>


Article

<CATEGORY>vin04</CATEGORY>

 <H2>Χρ. Παπουτσής: Καθοριστικός ο ρόλος της ενέργειας στη Νοτιοανατολική Ευρώπη
</H2>
ΤΙΣ θέσεις του για τη γεωπολιτική σημασία της ενέργειας στην ευρύτερη περιοχή
της Νοτιοανατολικής Ευρώπης ανέπτυξε χθες ο Έλληνας επίτροπος Χρήστος
Παπουτσής, παρουσία 45 κορυφαίων στελεχών του ΠΑΣΟΚ, υπουργών, βουλευτών,
ευρωβουλευτών, μελών της Κεντρικής Επιτροπής κ.λπ.

Ο κ. Παπουτσής ανέφερε πως «με τις νέες γεωπολιτικές ισορροπίες που
διαμορφώνονται η ενέργεια διαδραματίζει καθοριστικό ρόλο ­ και σε ορισμένες
περιπτώσεις πρωτεύοντα ρόλο. Τα κολοσσιαία συμφέροντα που διακυβεύονται είναι
ικανά να διαμορφώσουν και να καθορίσουν τις κυρίαρχες τάσεις των διεθνών
σχέσεων του αιώνα που έρχεται.

«Η Τουρκία ­ τόνισε ο Έλληνας επίτροπος ­ επιδιώκει την όδευση του πετρελαίου
της Κασπίας προς το Τσεϊχάν, εμφανίζοντας τη θαλάσσια διαδρομή είτε ως μη
ασφαλή είτε με κινήσεις στρατιωτικού χαρακτήρα ως ευρισκόμενη υπό τον έλεγχό
της. Αυτή η τακτική αποτελεί μία ισχυρή συνιστώσα της τουρκικής επιθετικότητας
στο Αιγαίο». Και προειδοποίησε την Άγκυρα πως «δεν πρέπει να ξεχνά ότι το
Αιγαίο δεν αποτελεί απλώς μια περιοχή ελληνικής κυριαρχίας ­ αποτελεί
ταυτόχρονα χώρο ζωτικών συμφερόντων, καθώς η Ελλάδα είναι μέλος της Ευρωπαϊκής Ένωσης».

Ο κ. Παπουτσής εκτίμησε ακόμη ότι «η Τουρκία καταλαμβάνει στρατηγική θέση με
την πίεση που μπορεί να ασκήσει στα Στενά του Βοσπόρου για τη διέλευση του
πετρελαίου. Για αυτό και αξιοποιεί στο έπακρο την υποστήριξη των ΗΠΑ». Ως εκ
τούτου, «σ' αυτό το θέμα θα ήταν ιδιαίτερα σημαντικό να επιτευχθεί κοινή στάση
των ΗΠΑ με την Ευρωπαϊκή Ένωση. Γιατί όσο εκπέμπονται διαφορετικά μηνύματα
προς την Άγκυρα, η τουρκική αδιαλλαξία θα βρίσκει πάντα ένα πεδίο να
διατηρείται και να ενισχύεται».

Την ομιλία του επιτρόπου παρακολούθησαν οι υπουργοί Γ. Αρσένης και Κ.
Λαλιώτης, ο γραμματέας του ΠΑΣΟΚ Κ. Σκανδαλίδης, ο υφυπουργός Α. Φούρας, ο
αντιπρόεδρος της Βουλής Π. Κρητικός, οι βουλευτές Β. Κεδίκογλου, Β. Τσιλίκας,
Λ. Κανελλόπουλος, Γ. Παπαδάτος, Δ. Κουτσόγιωργας, Ν. Σηφουνάκης, Γ. Καψής, Γ.
Αδαμόπουλος, Γ. Χαραλαμπόπουλος, Α. Πεπονής, Γ. Κατσιμπάρδης, Ρ. Ζήση, Φ.
Κωνσταντίνου, Ευτ. Κοντομάρης, Μ. Αρσένη, Π. Οικονόμου, Κ. Κουλούρης, Γ.
Ανωμερίτης, οι ευρωβουλευτές Π. Αυγερινός και Γ. Ρουμπάτης. Επίσης, τα στελέχη
του ΠΑΣΟΚ Μ. Δασκαλάκης, Β. Τόγιας, Γ. Ζιάγκας, Δ. Καρύδης, Χρ. Κισκήρα, Λ.
Τζιόλας, Δ. Σαντιξής, Μ. Καχριμάκης, Σ. Ευθυμίου, Τ. Πανταζή, Γ. Αγραφιώτης,
Γ. Κατσιφάρας, Αντ. Λιβάνης, Δ. Μπέης, Π. Σφηκάκης, Γ. Σταμούλης, Α.
Παπαθανασόπουλος, η γραμματέας του ΠΑΣΟΚ Τ. Αντωνίου και ο βουλευτής της Ν.Δ.
Γ. Τζιτζικώστας.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16043N104</ED>
<ID>
ID:135878

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N10&aa=4</URL></REF>


Article

<CATEGORY>vin04</CATEGORY>

 <H5>ΕΠΙΣΗΜΗ ΑΝΑΚΟΙΝΩΣΗ ΓΙΑ ΤΟΥΣ ΤΡΕΙΣ ΥΠΟΨΗΦΙΟΥΣ ΔΗΜΑΡΧΟΥΣ ΑΠΟ ΤΟΝ ΚΩΣΤΑ ΣΗΜΙΤΗ
</H5><H5>Οι εκλεγμένοι νομάρχες
</H5><H2>Το... φουλ των δημοτικών
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Την επιτάχυνση της προετοιμασίας του ΠΑΣΟΚ για τις δημοτικές και
νομαρχιακές εκλογές σηματοδοτεί η χθεσινή απόφαση του Εκτελεστικού Γραφείου
για τους υποψηφίους που θα στηρίξει στους τρεις μεγάλους δήμους.

Φωτίου - Λαζαρίδης, σε Πειραιά, Θεσσαλονίκη, αρχίζουν τον αγώνα δρόμου

ΤΗ στήριξη των υποψηφιοτήτων, της κ. Μαρίας Δαμανάκη στην Αθήνα, του κ. Θρ.
Λαζαρίδη στη Θεσσαλονίκη και του κ. Χρ. Φωτίου στον Πειραιά από το ΠΑΣΟΚ,
ανακοίνωσε ο Πρωθυπουργός μετά τη συνεδρίαση του Εκτελεστικού Γραφείου και την
ομόφωνη, όπως δήλωσε ο κ. Κ. Σημίτης, απόφαση.

Μια απόφαση, ωστόσο, για την οποία, όσον αφορά την κ. Μαρία Δαμανάκη, υπήρξαν
διαφωνίες από δύο μέλη του Εκτελεστικού Γραφείου για την επιλογή της. Οι κ.κ.
Θ. Πάγκαλος και Γερ. Αρσένης, παρ' όλο που δήλωσαν ότι θα στηρίξουν την
υποψηφιότητα της βουλευτού του ΣΥΝ, επανέλαβαν τις θέσεις που έχουν διατυπώσει
και άλλες φορές ότι η υποψηφιότητά της δεν είναι και η καλύτερη. Ο υπουργός
Παιδείας είπε ότι δεν υπάρχει θέμα, αφού ελήφθη η απόφαση, πρόσθεσε όμως ότι
θεωρεί «αδύνατη» την υποψηφιότητα της κ. Δαμανάκη για την ενότητα του ΠΑΣΟΚ
και ότι ο ίδιος είχε προτείνει «τρανταχτά» ονόματα, όπως των κ.κ. Γ.
Παπανδρέου, Κ. Λαλιώτη και άλλων. Ακόμα, διερωτήθη μήπως το ΠΑΣΟΚ έπρεπε να
περιμένει να δει αν τελικά ο κ. Αβραμόπουλος θα κατέβει ή όχι. Για τις
ενστάσεις που έχουν διατυπωθεί από το χώρο της Νομαρχιακής Επιτροπής Α'
Αθήνας, ο κ. Κ. Σκανδαλίδης διαβεβαίωσε ­ ύστερα από παρέμβαση του κ. Μαν.
Δασκαλάκη ­ ότι η ηγεσία της θα στηρίξει την όποια απόφαση του Εκτελεστικού Γραφείου.

Για την ηγεσία του ΠΑΣΟΚ, πάντως, οι όποιες τριβές και αναστολές υπήρχαν σε
διάφορα επίπεδα θεωρούνται «πολυτέλεια» από εδώ και πέρα. «Προέχει η στράτευση
και ο σχεδιασμός για τη νικηφόρα πορεία και αυτό πρέπει να απασχολήσει τους
πάντες», ανέφερε προς «ΤΑ ΝΕΑ» κυβερνητική πηγή.

Ήδη σε αυτή τη μάχη, που το ΠΑΣΟΚ θα επιδιώξει να εστιάσει στα προβλήματα των
πόλεων και της επίλυσής τους, επ' ωφελεία των κατοίκων, μπήκε και ο Πρωθυπουργός.

Με ευθείες βολές του ο κ. Κ. Σημίτης επέκρινε τον σημερινό δήμαρχο της Αθήνας
κ. Δημ. Αβραμόπουλο ότι έδωσε προτεραιότητα στα έργα βιτρίνας και στις
δημόσιες σχέσεις. «Η ιεράρχηση που υπήρχε μέχρι τώρα, είπε για το δήμο της
Αθήνας, έδινε περισσότερη σημασία σε θέματα εμφάνισης, σε θέματα παρουσίας και
λιγότερο στα θέματα της καθημερινής ζωής του πολίτη. Αυτή είπε δεν είναι μία
ιεράρχηση που ανταποκρίνεται στις δικές μας πεποιθήσεις». Εξίσου σκληρός ήταν
ο Πρωθυπουργός και για τον σημερινό δήμαρχο Πειραιά κ. Στ. Λογοθέτη. «Ο
Πειραιάς», είπε, «είναι μια πόλη η οποία δεν ευτύχησε με τη δημοτική αρχή της
τα τελευταία χρόνια».

Ο κ. Κ. Σημίτης έπλεξε το εγκώμιο και για τους τρεις υποψηφίους, αναφερόμενος
στην εμπειρία τους στο χώρο της Αυτοδιοίκησης και το έργο που έχουν στο χώρο αυτό.

ΑΝΤΙΔΡΑΣΕΙΣ

Πήρε χρίσμα. Η Μαρία Δαμανάκη έλαβε το «πράσινο φως» από το ΠΑΣΟΚ, έχει την
υποστήριξη του ΣΥΝ και... προχωρά. 
Η ανακοίνωση των προσώπων που θα στηρίξει το ΠΑΣΟΚ προκάλεσε αντιδράσεις ­
θετικές και αρνητικές.

* Στην Αθήνα ο κ. Δημ. Μπέης με δήλωσή του κατηγορεί το Εκτελεστικό Γραφείο
ότι περιφρονεί το Καταστατικό και απαγορεύει στα 7.000 μέλη της Α' Αθήνας του
ΠΑΣΟΚ να ψηφίσουν για τον υποψήφιο δήμαρχο της πόλης τους. Παράλληλα, αφήνει
ανοιχτό το ενδεχόμενο να συμμετέχει ως ανεξάρτητος σε ψηφοδέλτιο που θα
προέλθει από «πλατιά», όπως λέει, «συνεργασία».

Τις απόψεις του πάντως δεν συμμερίζεται η ηγεσία της Νομαρχιακής Επιτροπής Α'
Αθήνας. Με δήλωσή του ο γραμματέας της κ. Γιάννης Κουμέντος ξεκαθαρίζει ότι η
οργάνωση έχει μεν πει τις απόψεις της, όμως «θα στηρίξει με συντεταγμένο τρόπο
τις αποφάσεις του Εκτελεστικού Γραφείου».

* Στη Θεσσαλονίκη, ο δήμαρχος Καλαμαριάς κ. Θρ. Λαζαρίδης παραμένει
αμετακίνητος στη θέση του για τον υπερκομματικό χαρακτήρα της πρωτοβουλίας
του, όπως μεταδίδει το γραφείο των «ΝΕΩΝ» Βορείου Ελλάδος.

Με γραπτή δήλωσή του ο κ. Λαζαρίδης εκφράζει τις ευχαριστίες του για την
τιμητική, όπως επισημαίνει, πρόταση υποστήριξής του από τον πρόεδρο του ΠΑΣΟΚ,
επισημαίνει ωστόσο ότι η ενδεχόμενη υποψηφιότητά του εξαρτάται από την πορεία
του διαλόγου με τους φορείς και όλα τα πολιτικά κόμματα που έχει ξεκινήσει,
ενώ υπογραμμίζει ότι με την ολοκλήρωση αυτής της διαδικασίας θα ανακοινώσει
σύντομα ο ίδιος τις αποφάσεις του.

Κύκλοι του ΠΑΣΟΚ Θεσσαλονίκης χαρακτήρισαν αναμενόμενη τη δήλωση του κ.
Λαζαρίδη μετά και την τοποθέτησή του στη διευρυμένη νομαρχιακή επιτροπή και
επεσήμαναν ότι το Εκτελεστικό Γραφείο του ΠΑΣΟΚ αποφάσισε να ενθαρρύνει τις
πρωτοβουλίες του με τη δημόσια υποστήριξη στο πρόσωπό του, στο πλαίσιο και της
πρότασης που διαμορφώθηκε από τη διευρυμένη νομαρχιακή επιτροπή.

Επισημάνθηκε ακόμη ότι σε καμία περίπτωση ο κ. Λαζαρίδης στην προεκλογική του
εκστρατεία δεν θα έχει καθοδηγητικό «επιτελείο» από το ΠΑΣΟΚ.

ΣΤΟΝ ΠΕΙΡΑΙΑ

* Στον Πειραιά, την επίθεση του σημερινού δημάρχου κ. Στ. Λογοθέτη στην
κυβέρνηση σηματοδότησε η ανακοίνωση της στήριξης του κ. Χρ. Φωτίου. Με δήλωσή
του ο κ. Στ. Λογοθέτης κατηγόρησε την κυβέρνηση για τα συσσωρευμένα προβλήματα
στον Πειραιά, ενώ για τον κ. Φωτίου είπε ότι «θα καταλήξει μια πρόταση ήττας
του ΠΑΣΟΚ». Σύμφωνα με τον σημερινό δήμαρχο της πόλης, ενώ «θα μπορούσε να
διαμορφωθεί ενωτική πρόταση, ύστερα από συζήτηση στη βάση και με ολόκληρη τη
δημοτική ομάδα, ακολουθήθηκε ο δρόμος της άνωθεν επιβολής ο οποίος αναπόφευκτα
προκαλεί αντιδράσεις που οδηγούν στη διάσπαση».

ΣΤΗΝ εκ νέου στήριξη της συντριπτικής πλειοψηφίας των νομαρχών που έχουν
εκλεγεί με τη σημαία του προχωρά το ΠΑΣΟΚ. Αυτό προκύπτει από την εισήγηση που
παρουσίασε χθες στο Εκτελεστικό Γραφείο ο γραμματέας της Επιτροπής
Αυτοδιοίκησης του ΠΑΣΟΚ κ. Θαν. Τσούρας, ο οποίος παρουσίασε νομό - νομό την
κατάσταση που επικρατεί. Ο προσανατολισμός που έδωσε ο κ. Κ. Σημίτης είναι να
προχωρήσει η διαδικασία, και σε επόμενη συνεδρίαση σε 10-15 ημέρες να υπάρχουν
συγκεκριμένες προτάσεις.

Χθες ορίστηκαν επίσης και οι υπεύθυνοι από πλευράς Εκτελεστικού Γραφείου για
τις εκλογές της Τοπικής Αυτοδιοίκησης στα τρία μεγάλα γεωγραφικά διαμερίσματα.

* Για την Αθήνα υπεύθυνοι είναι οι Κ. Σκανδαλίδης, Θαν. Τσούρας, Στ. Μανίκας
και Π. Οικονόμου.

* Για τη Θεσσαλονίκη οι Α. Τσοχατζόπουλος, Κ. Λαλιώτης, Θ. Τσουκάτος και η
Μαρία Αρσένη. Και

* στον Πειραιά οι Μ. Παπαϊωάννου, Θαν. Τσούρας και Μ. Νεονάκης.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16043N111</ED>
<ID>
ID:135775

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N11&aa=1</URL></REF>


Article

<CATEGORY>vin04</CATEGORY>

 <H2>ΣΥΝ: Πίτα με πολλά χαμόγελα
</H2><H2></H2><H2>Ειρήνη Δ. Καρανασοπούλου
</H2>
ΤΑ ΧΑΜΟΓΕΛΑ περίσσευαν χθες στην Κουμουνδούρου, όπου τα στελέχη του ΣΥΝ έκοψαν
την πρωτοχρονιάτικη πίτα τους και γιόρτασαν την αποπληρωμή του δανείου που
είχαν πάρει για την αγορά του κτιρίου των γραφείων τους. Το ερχόμενο
Σαββατοκύριακο συνεδριάζει ­ εφ' όλης της ύλης ­ η Κ. Ε. του κόμματος. Τυπικά,
εκεί αναμένεται να «κλείσει» και το θέμα της κ. Δαμανάκη ­ μονάχα που τα
πράγματα δεν είναι τόσο απλά: στελέχη της τάσης του «Αριστερού Ρεύματος» ­ που
μειοψήφησαν στο πρόσφατο εσωτερικό δημοψήφισμα ­ έχουν πει ότι η συνεργασία με
το ΠΑΣΟΚ, με υποψήφια την Μαρία Δαμανάκη, δεν πρέπει να θεωρείται δεδομένη.
Και τούτο, διότι η εντολή του δημοψηφίσματος ήταν να «διερευνηθεί» η
δυνατότητα συνεργασίας με το κυβερνών κόμμα. Οι δημοτικές εκλογές, πάντως,
δημιουργούν κι άλλους τριγμούς. Ειδικότερα, αντικείμενο «κόντρας» αποτελεί η
υπερνομαρχία Αττικής. Υπάρχουν στελέχη που επιθυμούν και σε αυτό το επίπεδο τη
συνεργασία με το ΠΑΣΟΚ, όπως όλα δείχνουν όμως δεν διαθέτουν την πλειοψηφία.
Σε αυτούς που υποστηρίζουν την αυτόνομη κάθοδο του ΣΥΝ ­ με το επιχείρημα της
καταγραφής ποσοστού (ο κ. Δραγασάκης το 1994 είχε λάβει 8,5%) ­ υπάρχει και
πάλι διαφοροποίηση, καθώς την υποψηφιότητα φέρονται να διεκδικούν τόσον ο κ.
Δ. Χατζησωκράτης, της τάσης «Πρωτοβουλία», όσο και ο κ. Π. Λαφαζάνης, του
«Ρεύματος». Το όλο θέμα δεν αποκλείεται να λήξει το ερχόμενο Σάββατο ­ και
πάλι όμως θα παραμείνει ανοικτό το τι μέλλει γενέσθαι σε έναν προς έναν τους
δήμους της Β' Αθήνας.Ο πρόεδρος του ΣΥΝ, πάντως, ξεκαθάρισε χθες, στην
Κουμουνδούρου, ότι «στην Αθήνα η δημοτική κίνηση "Πολίτες για την Αθήνα" με
την υποψηφιότητα της Μαρίας Δαμανάκη θα δώσει τη μάχη. Όσοι περισσότεροι
ενισχύσουν την υποψηφιότητα της Μαρίας Δαμανάκη τόσο το καλύτερο. Στη
Θεσσαλονίκη με την κίνηση «Πρωτοβουλία Πολιτών» με επικεφαλής τον Σπύρο Βούγια
θα δώσουμε τη μάχη. Στον Πειραιά έχουμε αρχίσει τις διαδικασίες για να
ολοκληρώσουμε τη δική μας παρέμβαση στα δημοτικά πράγματα της πόλης».

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16043N112</ED>
<ID>
ID:135819

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N11&aa=2</URL></REF>


Article

<CATEGORY>vin04</CATEGORY>

 <H5>Η ΠΟΛΙΤΙΚΗ - ΟΡΓΑΝΩΤΙΚΗ ΥΓΕΙΑ ΤΟΥ ΧΡΟΝΟ ΜΕ ΤΟΝ ΧΡΟΝΟ ΧΕΙΡΟΤΕΡΕΥΕ ΚΑΙ ΧΕΙΡΟΤΕΡΕΥΕΙ
</H5><H2>ΕΔΗΚοποίηση του ΠΑΣΟΚ;
</H2>
<AUTHOR>ΜΙΧΑΛΗΣ ΧΑΡΑΛΑΜΠΙΔΗΣ</AUTHOR>

<H3>«Η προπαγανδιζόμενη ανασυγκρότηση το μόνο που προσφέρει είναι η ένταξη σε
αλλοτριωμένες δομές και πελατειακούς μηχανισμούς εφήμερης αυτοσυντήρησης
γραφειοκρατών υπουργών ή πρωθυπουργών. Δεν αφορά το παρόν, το μέλλον και τις
ανάγκες αναγέννησης της δημοκρατικής παράταξης αλλά και της χώρας, που είναι
διαφορετικές» </H3>
πρώην μέλος του Ε.Γ. και νυν μέλος της Κ.Ε. του ΠΑΣΟΚ

Είναι γνωστή η ικανότητα των γραφειοκρατών να αλλοιώνουν και να
καταστρέφουν τις έννοιες και τις λέξεις. Αυτό το γνωρίζουμε όχι μόνο από τις
πολιτικές σπουδές αλλά και από τη λογοτεχνία και τον κινηματογράφο. Οι
γραφειοκράτες όταν μια λέξη τούς αμφισβητεί, την αρνούνται, την ποινικοποιούν,
την δαιμονοποιούν. Όταν όμως η επιρροή αυτής της λέξης τους απομονώνει, τότε
επιλέγουν την ενσωμάτωσή της. Όχι μόνο την υιοθετούν, αλλά και την εμφανίζουν
ως δική τους. Ορισμένες φορές, για να μην εκτίθενται πολύ, εκφράζουν την ίδια
έννοια με άλλη λέξη.

ΑΠΟ αυτά τα στάδια πέρασε η σχέση των γραφειοκρατών του ΠΑΣΟΚ με τις λέξεις
της ανασυγκρότησης, αναγέννησης, επανίδρυσης κ.λπ. Έτσι, ύστερα από τόσα
χρόνια, αυτό που πέτυχαν είναι ότι σήμερα κανείς στο ΠΑΣΟΚ, αλλά και στο λαό,
να μην πιστεύει σ' αυτές τις έννοιες, τις λέξεις και αυτό που εκφράζουν. Εκτός
των άλλων αυτό συνέβη γιατί η διαχρονική του γραφειοκρατία ποτέ δεν παρουσίασε
ένα σοβαρό αλλά και λογικό πολιτικό σχέδιο για την ανασυγκρότηση ή επανίδρυσή
του. Όπως συμβαίνει πάντοτε στην ιστορία με αυτές τις ομάδες, όταν λένε
ανασυγκρότηση, ενότητα, επανίδρυση, εννοούν τη δική τους αυτοσυντήρηση και
αυτοδιατήρηση με οποιοδήποτε κόστος. Άλλες όμως είναι οι ανάγκες οι δικές τους
και άλλες της κοινωνίας και της χώρας. Άλλο η αυτοσυντήρηση μιας
γραφειοκρατίας και άλλο η ιστορία ενός έθνους. Το κόστος ήταν η αποδιάρθρωση,
ο μαρασμός, η διάλυση ενός Κινήματος που προσδοκούσαμε να είναι ιστορικό.

Εδώ και χρόνια μιλούν, «κάνουν την ανασυγκρότηση». Αυτή όμως είναι η εικονική
πραγματικότητα, η αληθινή είναι ο μαρασμός, η συρρίκνωσή του, η διάλυσή του. Η
πολιτικο-οργανωτική υγεία του ΠΑΣΟΚ χρόνο με το χρόνο χειροτέρευε και
χειροτερεύει και μπορούν αυτοί να απαντήσουν αν πρόκειται για κώμα ή θάνατο.
Όχι ένα επιστημονικό, ερευνητικό, αλλά ένα μικρό δημοσιογραφικό ταξίδι στις
οργανώσεις του ΠΑΣΟΚ μπορεί να δώσει την ακτινογραφία της προχωρημένης
παθολογίας του.

Όπως συνέβαινε εδώ και χρόνια, έτσι και τώρα, κάθε πρώτη του χρόνου και μετά
την γέννηση του Κυρίου, οι διοικήσεις του ΠΑΣΟΚ ηχούν τις σάλπιγγες της
ανασυγκρότησης ή τα άλλα χίλια ονόματα που αυτή πήρε. Εδώ και χρόνια όμως, και
πολύ περισσότερο σήμερα, λιγοστεύουν οι πιστοί που προστρέχουν. Οι λίγοι που
ανταποκρίνονται στο κάλεσμα δεν είναι πλέον οι πιστοί αλλά αυτοί που έλκονται
από υλικά κίνητρα, από ανταλλάγματα και διαφόρων τύπου καριέρες. Πρόκειται για
τις νέες σχέσεις πελατείας και πατρωνίας που οικοδομεί ανάμεσα στην κοινωνία,
την οικονομία και το κράτος η νέα διοίκηση του ΠΑΣΟΚ. Πρόκειται για τον
«υπαρκτό εκσυγχρονισμό», όπως λέγαμε υπαρκτό σοσιαλισμό. Το «νέο» στο
οπλοστάσιο για την ανασυγκρότηση της νέας διοίκησης είναι οι θεματικές
οργανώσεις. Έκλεψαν μια ιδέα μου, που οι ρίζες της 1βρίσκονται
στους θεωρητικούς προβληματισμούς, τις αγωνίες μας για το μέλλον του ανθρώπου,
στους αγώνες μας όταν ήμασταν περισσότερο νέοι, και την εκφύλισαν. Τον
Φεβρουάριο του 1991 όταν την πρότεινα την καταψήφισαν. Το ίδιο έκαναν στη
συνδιάσκεψη του 1995. Συνήθως οι ιδέες, οι προτάσεις μου (και ο ίδιος ως
πρόσωπο) αντιμετωπίζουν αντί για τον αντίλογο, την συκοφαντία, την ύβρι και
μετά την κλοπή. Είναι διαφορετικό πράγμα η πολιτική αποδοχή και υιοθέτηση μιας
πρότασης για ένα πολιτισμένο κόμμα και για μια πολιτισμένη χώρα.

ΕΥΤΥΧΩΣ όμως οι δυναμικές ιδέες τιμωρούν τις κουτοπόνηρες
ψευτοεκσυγχρονιστικές γραφειοκρατίες. Αυτές είναι όπως τα φυτά. Θέλουν το
κατάλληλο περιβάλλον για να φυτρώσουν, να αναπτυχθούν και να ανθίσουν. Η
αληθινή πολιτική είναι πολύ ευαίσθητη, όπως τα λουλούδια. Γι' αυτό η
προπαγανδιζόμενη ανασυγκρότηση το μόνο που προσφέρει είναι η ένταξη σε
αλλοτριωμένες δομές και πελατειακούς μηχανισμούς εφήμερης αυτοσυντήρησης
γραφειοκρατών υπουργών ή πρωθυπουργών. Δεν αφορά το παρόν, το μέλλον και τις
ανάγκες αναγέννησης της δημοκρατικής παράταξης αλλά και της χώρας, που είναι διαφορετικές.

Σε ένα κόμμα που από χρόνια αντιμετώπιζε αυτές τις παθολογίες έπρεπε να
σκεφθούν εκ των προτέρων με σοβαρότητα και σε βάθος το ζήτημα της συνέχειας
και της διαδοχής του. Είναι γνωστό, η μνήμη είναι ακόμη ζωντανή, ότι από
χρόνια, χρόνια πριν, αγωνίσθηκα πολύ γι' αυτό. Η τελευταία προσφορά μου το
κείμενο στην συνδιάσκεψη του '952και η παραίτησή μου. Περισσότερα
δεν μπορούσα να κάνω. Είπα ότι το πρόβλημα είναι να φτιάξουμε την ορχήστρα που
δεν υπάρχει. Αν το λύσουμε αυτό τότε είναι εύκολο να βρούμε τον μαέστρο,
πρωθυπουργό κ.λπ. Αυτή η απλή αλλά ουσιαστική σκέψη ήταν απόρροια της κλασικής
ελληνικής αντίληψης για την πολιτική, αλλά και μιας ευρωπαϊκής πολιτικής
παιδείας. Αυτοί όμως οδηγήθηκαν από στιγμιαίες, εύκολες σκέψεις και
προσδοκίες. Αντί για τον ευρωπαϊκό και σύγχρονο, ακολούθησαν έναν τριτοκοσμικό
(ίσως αδικώ αυτές τις χώρες) και παλιό δρόμο αναζήτησης του διαδόχου.

Η πολιτική επιστήμη και η πολιτική κοινωνιολογία λέει ότι μπορείς να έχεις ένα
δυνατό κόμμα με αδύνατο αρχηγό. Ή δυνατό αρχηγό με αδύνατο κόμμα. Στο ΠΑΣΟΚ
επέλεξαν το πρότυπο του αδύνατου αρχηγού και του αδύνατου κόμματος. Ήταν
γνωστό επί χρόνια ότι οι εικοσαετείς διευθύνσεις του ΠΑΣΟΚ και οι διάφοροι
διάδοχοι δεν έδειξαν κατιτί. Δεν θέλω να τους αδικώ. Αντίθετα ήμουν πολύ καλός
μαζί τους. Αυτό όμως αποδεικνύει η διαδρομή και η θεωρητική, μορφωτική και
πολιτική παραγωγή και προσφορά τους. Βέβαια τα ζητήματα της ανεπάρκειας δεν
μπορούν να καλυφθούν από συμβούλους και μάλιστα πολλούς. Τελικά, μετά την
αρχική λαϊκίστικη ευφορία για το διάδοχο, ακολούθησε και είναι περισσότερο
εμφανής και κατανοητή ­ θα είναι πολύ περισσότερο στο μέλλον ­ η διαδικασία
που ονόμασα ΕΔΗΚοποίηση του ΠΑΣΟΚ. Όλοι γνωρίζουν τα περάσματα και τις
διαδρομές της συρρίκνωσης και της διάλυσης της ΕΔΗΚ. Είμαστε ακόμη στην αρχή
της διαδικασίας. Ας μείνω, παρακάμπτοντας τις διαγραφές και τις
πρωτοχρονιάτικες επιστολές, μόνο σ' αυτό που διάβασα προχθές. Εκτός από τους
«εκσυγχρονιστές» που ακόμη δεν εξήγησαν στο λαό (τους το ζήτησα και εγώ ως
απλός πολίτης) τι εννοούν ως εκσυγχρονισμό, υπάρχουν «δεξιοί και αριστεροί
εκσυγχρονιστές». Η ιστορία πολλές φορές επιστρέφει ως κωμωδία αφού έχει
προηγηθεί η τραγωδία. Ας κάνουμε κάτι να μην γνωρίσουμε και την δεύτερη.

ΟΠΩΣ είναι φυσικό το ΠΑΣΟΚ δεν το γνώριζα όταν ήμουν μικρό παιδί. Αλλά από το
τέλος της εφηβείας μου, ήμουν 23 ετών, πέρασαν τόσα χρόνια, όταν στο
Βίντεντουρ της Ελβετίας, με την παρουσία του ιδρυτή του και ορισμένων άλλων,
που είναι δόξα τω Θεώ στη ζωή, αναζητούσαμε ονόματα για την βάπτισή του. Θέλω
να πω ότι γνωρίζω πολύ καλά τις προσωπικές, ομαδικές, συλλογικές καταστάσεις
του. Έτσι όταν στο συνέδριο του '96 οι παρατεταγμένοι λόχοι, τάγματα που λέει
ο τραγουδοποιός, επευφημούσαν με τα πόδια τους και όχι με τα χέρια, αντί να
σκεφθούν ιστορικά και σοβαρά για τη συνέχεια του ΠΑΣΟΚ, τους είπα ότι το
υπαρκτό ΠΑΣΟΚ δεν είναι ώριμο για λύσεις διαδόχου. Ήξεραν ότι είχα δίκιο.
Πρότεινα την εκλογή 11μελούς Εκτελεστικού Γραφείου από το συνέδριο και όχι την
Κεντρική Επιτροπή. Αντί για την ανάδειξη του διαδόχου σε πρόεδρο πρότεινα, για
μια μεταβατική περίοδο, την εκλογή 3μελούς Πολιτικής Γραμματείας. Πριν από ένα
περίπου χρόνο, όταν φάνηκαν τα μεγάλα ελλείμματα ανάλυσης, στρατηγικής,
σχεδίου, στην κυβερνητική ομάδα και τους χειρισμούς της, επανέφερα την πρότασή
μου για την εκλογή 5μελούς Πολιτικής Γραμματείας που θα έχει λόγο για τα
μεγάλα ζητήματα. Για το Εκτελεστικό Γραφείο είναι γνωστή η άποψή μου. Όταν δεν
ισχύει το ασυμβίβαστο σημαίνει ότι δεν σέβεται τον εαυτό του. Τόσο την περίοδο
του συνεδρίου όσο και μετά είχα και έχω στο μυαλό μου αυτά τα πρόσωπα που
μπορούν να συνθέσουν μια νέα ηγεσία, την προτεινόμενη Πολιτική Γραμματεία. Δεν
ήξερα και δεν ξέρω αν αυτά θα υπήρχουν σήμερα και θα υπάρχουν αύριο. Τα
στελέχη του ΠΑΣΟΚ για διάφορες αιτίες μπλέκουν στους τακτικισμούς, στα
προσωπικά άγχη, στους καριερισμούς και καταστρέφονται. Έτσι καταλήγουν να μην
έχουν ταυτότητα, να μην ξέρεις τι πιστεύουν. Ήδη χάθηκαν πολλοί.

ΤΙ θα κάνει αυτή η συλλογική ομάδα; Απλά θα βάλει στο σώμα του διάχυτου ΠΑΣΟΚ,
αλλά και στην κοινωνία και τη χώρα, την πολιτική ως μνήμη, θεωρία και σχέδιο.
Η Ελλάδα για να σταθεί ισότιμα στις διαδικασίες της Ευρωπαϊκής Ενοποίησης την
πρώτη παράμετρο που οφείλει να καλύψει είναι αυτή της πολιτικής. Όπως και για
να αντιμετωπίσει το Τουρκικό Πρόβλημα, αντί να το υφίσταται ως Αιγαιακό, ως
Θρακικό, ως Κυπριακό. Είναι στον πόρο της πολιτικής που είναι φτωχή. Τι άλλο
θα κάνει για το ΠΑΣΟΚ; Θα σπάσει αυτά που πριν ονόμαζα παραλυτικές ισορροπίες
μηχανισμών και σήμερα μπορούν να αποκληθούν φτωχομάγαζα, που η μόνη τους
πρόσοδος προέρχεται από την φεουδοποίηση του κράτους. Φέουδα που θέλουν να
γίνουν παλάτια. Αυτή η νέα πολιτική συλλογική ομάδα θα αναλάβει το δύσκολο
ιστορικά εγχείρημα να αναζωογονήσει το ΠΑΣΟΚ και να φτιάξει την ορχήστρα μέσα
σε ένα διαφορετικό ψυχικό, ηθικό και πολιτικό περιβάλλον. Αυτά έπρεπε να
γίνουν χθες. Χάθηκε πολύς χρόνος, σπαταλήθηκαν δυναμικές, ενέργειες, άνθρωποι.
Ίσως προλάβουμε σήμερα. Διαφορετικά θα συνεχίζεται ο μαρασμός και η αλλοτρίωση
παλιών και νέων μελών από νέες σχέσεις πατρωνίας. Τότε η μόνη φυγή, σωτηρία
και υπέρβαση, θα είναι η αυτοοργάνωση του διάχυτου ΠΑΣΟΚ σε έναν γαλαξία
υγιών, ζωντανών, νέων πρωτοβουλιών και συσπειρώσεων. Κάτι που ήδη γίνεται.

Η ιστορία έχει βγάλει την απόφασή της για τις προσωπικές, με όνομα και
επίθετο, και τις ομαδικές ευθύνες για την κατάληξη του ιστορικού εγχειρήματος
του ΠΑΣΟΚ. Ίσως υπάρχουν ακόμη περιθώρια να αλλάξει και να βγάλει μια αθωωτική
απόφαση για τους υπεύθυνους.

1. Προλεχθέντα: Κοινωνία, Κυβέρνηση, Αριστερά. Μιχάλης Χαραλαμπίδης. 3η
έκδοση, Γόρδιος.

2. Για το Νέο Ραντεβού με την Ιστορία ­ Εγκώμιο στην Πολιτική. Μιχάλης
Χαραλαμπίδης. Γόρδιος.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N12</CAT>
<ED>
Κωδικός άρθρου: A16043N121</ED>
<ID>
ID:135776

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N12&aa=1</URL></REF>


Article

<CATEGORY>vin04</CATEGORY>

 <H5>ΑΡΝΗΘΗΚΕ ΛΟΓΩ ΣΥΝΤΑΓΜΑΤΟΣ ΤΗΝ ΠΡΟΕΔΡΙΑ ΤΗΣ ΕΘΝΙΚΗΣ ΕΠΙΤΡΟΠΗΣ ΓΙΑ ΤΟ 2004
</H5><H5>Υπερκομματική επιλογή
</H5><H2>Κώλυμα με τον Πρόεδρο
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

Αρνήθηκε να δεχθεί, χθες, ο Πρόεδρος της Δημοκρατίας Κωστής Στεφανόπουλος
την θέση του προέδρου της Εθνικής Επιτροπής Ολυμπιακών Αγώνων επικαλούμενος
συνταγματικά κωλύματα. Άρνηση, που ανάγκασε τον Πρωθυπουργό Κ. Σημίτη να
αναλάβει ο ίδιος την θέση.

ΤΗΝ ίδια στιγμή ο Πρωθυπουργός ανακοίνωσε ότι πρόεδρος του Διοικητικού
Συμβουλίου της Οργανωτικής Επιτροπής Ολυμπιακών Αγώνων (Α.Ε.-Αθήνα 2004)
τοποθετείται ο πρώην βουλευτής της Ν.Δ. και δικηγόρος Στρατής Στρατήγης,
υπογραμμίζοντας ότι τα υπόλοιπα μέλη του Δ.Σ. θα καλυφθούν εντός της
εβδομάδος. Η πρόταση του κ. Σημίτη προς τον κ. Στεφανόπουλο έγινε κατά τη
διάρκεια της χθεσινής συνάντησης των δύο ανδρών στο Προεδρικό Μέγαρο, ενώ πριν
από λίγα 24ωρα ο κυβερνητικός εκπρόσωπος Δ. Ρέππας είχε εκφράσει την ελπίδα
της κυβέρνησης ότι ο Πρόεδρος της Δημοκρατίας θα την αποδεχθεί.

Η ΑΝΑΚΟΙΝΩΣΗ

Μετά την συνάντηση Στεφανόπουλου - Σημίτη, η Προεδρία της Δημοκρατίας εξέδωσε
ανακοίνωση που καταλήγει ως εξής:

«Ο Πρόεδρος της Δημοκρατίας συμφώνησε με την άποψη του κ. Πρωθυπουργού ότι η
προετοιμασία των Ολυμπιακών Αγώνων πρέπει να λάβει την μορφή συνολικής εθνικής
προσπάθειας και αποδέχθηκε την πρόταση του κ. Πρωθυπουργού όπως θέσει υπό την
αιγίδα του την οργανωτική προσπάθεια των Ολυμπιακών Αγώνων. Ευρύτερη ανάμειξη
του Προέδρου της Δημοκρατίας δεν είναι δυνατή λόγω συνταγματικών ορισμών
(άρθρο 30 παράγραφος 2)».

Σύμφωνα με τη συνταγματική αυτή πρόβλεψη «το αξίωμα του Προέδρου είναι
ασυμβίβαστο με οποιοδήποτε άλλο αξίωμα, θέση ή έργο».

Κύκλοι της Προεδρίας εξέφραζαν χθες την σαφή πλην έμμεση ενόχληση του κ.
Στεφανόπουλου για τον τρόπο χειρισμού του θέματος από την κυβέρνηση, η οποία,
όπως έλεγαν οι ίδιες πηγές, από την μία πλευρά θέλει τον Πρόεδρο της
Δημοκρατίας να μην έχει καμία ουσιαστική εξουσία και από την άλλη πλευρά τού
ζητεί να είναι πρόεδρος της Επιτροπής Προετοιμασίας των Αγώνων του 2004.

Η κυβέρνηση χειρίσθηκε με τον τρόπο αυτό το θέμα ­ έλεγαν κυβερνητικοί κύκλοι
­ επειδή θεωρεί ότι η προεδρία τής εν λόγω Επιτροπής δεν έχει διοικητικές και
εκτελεστικές αρμοδιότητες που να εμπίπτουν στο ασυμβίβαστο των προεδρικών εξουσιών.

ΟΙ ΕΞΟΥΣΙΕΣ

Αξίζει να σημειωθεί ότι ο κ. Στεφανόπουλος σε ομιλία του που έκανε κατά τη
διάρκεια της επίσκεψής του στην Ινδία ­ την προηγούμενη εβδομάδα ­ ζήτησε,
εμμέσως πλην σαφώς, την ενίσχυση των εξουσιών του Προέδρου της Δημοκρατίας
έτσι ώστε να αποτελεί έναν από τους πόλους εξουσίας του πολιτεύματος.

«Οι εξουσίες στα δημοκρατικά πολιτεύματα πηγάζουν βεβαίως από τον λαό, αλλά το
αξίωμα είναι ατελές αν οι εξουσίες δεν είναι πολλές, αλληλοελεγχόμενες και
κάθε μία στερημένη από απόλυτη ισχύ», είπε ο κ. Στεφανόπουλος αφήνοντας να
εννοηθεί ότι μέτρα προς την σωστή κατεύθυνση θα μπορούσαν να ληφθούν με την
σημερινή δεύτερη συνταγματική μεταρρύθμιση του Συντάγματος του 1975. Πάντως,
με την ανάθεση στον δικηγόρο Στρατή Στρατήγη των καθηκόντων τού προέδρου του
Διοικητικού Συμβουλίου της Οργανωτικής Επιτροπής Ολυμπιακών Αγώνων (Α.Ε.-
Αθήνα 2004) μπαίνει στην τελική ευθεία η συγκρότηση των φορέων και των
οργανισμών που θα αναλάβουν την διοργάνωση της Ολυμπιάδας.

Όπως ανακοίνωσε χθες ο Πρωθυπουργός Κ. Σημίτης ύστερα από συνάντηση που είχε
με τον Πρόεδρο της Δημοκρατίας Κ. Στεφανόπουλο, τα υπόλοιπα μέλη του
Διοικητικού Συμβουλίου της Α.Ε., η οποία θα σχεδιάσει και θα πραγματοποιήσει
την διεξαγωγή των Αγώνων, θα ορισθούν στην διάρκεια της εβδομάδας, ώστε από
την άλλη εβδομάδα κιόλας να υπάρξει μία πρώτη συνεδρίαση του οργάνου.

ΑΡΜΟΔΙΟΤΗΤΕΣ

Ο κ. Σημίτης ανακοίνωσε ακόμη τις αρμοδιότητες που θα έχει ένας ευρύτερος
φορέας, η Εθνική Επιτροπή Ολυμπιακών Αγώνων, στην οποία θα εκπροσωπούνται οι
πολιτικές και οι κοινωνικές δυνάμεις και θα τελεί υπό την αιγίδα του Προέδρου
της Δημοκρατίας με πρόεδρο τον ίδιο τον Πρωθυπουργό.

«Η Επιτροπή αυτή θα παρακολουθεί την προετοιμασία των Ολυμπιακών Αγώνων, θα
εκφέρει ­ όταν χρειάζεται ­ συστάσεις, θα εκτιμά το έργο το οποίο
πραγματοποιείται», πρόσθεσε ο κ. Σημίτης, ο οποίος υπογράμμισε ότι επιθυμία
και προσπάθεια της κυβέρνησης είναι να υπάρξει ένα αποτελεσματικό, ευέλικτο
σχήμα που να εγγυάται την αποτελεσματικότητα και την διαφάνεια του έργου.
Αξίζει να σημειωθεί ότι, όπως έλεγαν τις τελευταίες ημέρες συνεργάτες του
Πρωθυπουργού, ο κ. Σημίτης δεν επροτίθετο να είναι επικεφαλής της Επιτροπής αυτής.

Όπως δήλωσε, πάντως, ο κυβερνητικός εκπρόσωπος Δ. Ρέππας, ήδη δόθηκε στον
Πρόεδρο της Δημοκρατίας (και θα δοθεί σύντομα και στα πολιτικά κόμματα) το
προσχέδιο νόμου, το οποίο περιλαμβάνει όλες τις σχετικές ρυθμίσεις για το
οργανωτικό σχήμα, τα καθήκοντα και τις αρμοδιότητες των μελών που θα
στελεχώσουν τα όργανα τα οποία δημιουργούνται. Τέλος, ο κ. Σημίτης, όταν
ρωτήθηκε χθες για τον ρόλο που θα παίξει στη διοργάνωση η κυρία Δασκαλάκη,
απάντησε: «Θα συμμετέχει στην Εθνική Επιτροπή, αλλά για λόγους προσωπικούς δεν
θέλει να συμμετέχει στο Διοικητικό Συμβούλιο της Α.Ε.-Αθήνα 2004».
<H3>ΤΟ ΠΡΟΦΙΛ ΤΟΥ ΣΤΡΑΤΗ ΣΤΡΑΤΗΓΗ
</H3>
Ο ΣΤΡΑΤΗΣ ΣΤΡΑΤΗΓΗΣ γεννήθηκε στην Αθήνα το 1933. Σπούδασε νομικά στο
Πανεπιστήμιο της Βασιλείας στην Ελβετία και συνέχισε τις σπουδές του στη
Βρετανία όπου πήρε ντοκτορά στα Οικονομικά και στο Ναυτικό Δίκαιο από το
London School of Economics. Άσκησε το επάγγελμα του δικηγόρου και το γραφείο
του χειρίστηκε πολλές ναυτιλιακές υποθέσεις. Διατέλεσε γενικός γραμματέας του
υπουργείου Εμπορικής Ναυτιλίας το 1974. Από τον Μάιο του 1980 έως τον Οκτώβριο
του 1981 διατέλεσε γενικός γραμματέας του υπουργείου Συντονισμού.

Εξελέγη βουλευτής Επικρατείας της Νέας Δημοκρατίας στις εκλογές του 1985. Τον
Σεπτέμβριο της ίδιας χρονιάς προσχώρησε στην Δημοκρατική Ανανέωση, το κόμμα
του Κωστή Στεφανόπουλου. Για ένα διάστημα μάλιστα, το πολιτικό γραφείο του
σημερινού Προέδρου της Δημοκρατίας στεγαζόταν στο ίδιο κτίριο της οδού Σόλωνος
με το δικηγορικό γραφείο του κ. Στρατήγη. Έκτοτε ο Στρατής Στρατήγης, που έχει
μια κόρη από τον γάμο του με την Ελένη Θεοδωρακοπούλου, αποστασιοποιήθηκε από
την πολιτική. Χθες το βράδυ ο πρόεδρος της Οργανωτικής Επιτροπής των
Ολυμπιακών Αγώνων - Αθήνα 2004 συναντήθηκε με τον Πρωθυπουργό Κώστα Σημίτη στο
Μέγαρο Μαξίμου. Όπως δήλωσε ο κ. Στρατήγης, ο Πρωθυπουργός του επιβεβαίωσε την
επιλογή του ως προέδρου του Διοικητικού Συμβουλίου της Εταιρείας η οποία θα
αναλάβει την διεξαγωγή της Ολυμπιάδας του 2004 στην Αθήνα.

Αρνήθηκε όμως να ανακοινώσει τα υπόλοιπα ονόματα όσων θα συμμετέχουν στην
Επιτροπή, διευκρινίζοντας ότι αναμένεται η συγκρότησή της εντός της εβδομάδος.
«Ο Πρωθυπουργός απλώς με ενημέρωσε για το ποιο είναι το έργο της Επιτροπής και
μου έκανε, επίσης, λόγο για ορισμένα πρόσωπα, από τα οποία ενδεχομένως
σκέφτεται να ζητήσει να συμμετέχουν», δήλωσε ο κ. Στρατήγης εξερχόμενος από
του Μαξίμου, αρνούμενος να κάνει κάποιο περαιτέρω σχόλιο για το εάν θα
προέρχονται από τον χώρο της πολιτικής. Σύμφωνα με κυβερνητικές πηγές, η
επιλογή του κ. Στρατήγη βασίστηκε, πέρα από τα επιστημονικά, ηθικά και
επαγγελματικά του εχέγγυα, και στις διεθνείς επαφές που έχει αναπτύξει λόγω
της ενασχόλησής του με τα ναυτιλιακά. Ο ίδιες πηγές ανέφεραν ότι η επιλογή του
καλύπτει και την υπερκομματική διάσταση που θέλει να δώσει ο Πρωθυπουργός στη
διοργάνωση της Ολυμπιάδας του 2004.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16043N131</ED>
<ID>
ID:135777

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N13&aa=1</URL></REF>


Article

<CATEGORY>vin04</CATEGORY>

 <H5>Τα φθηνότερα φάρμακα στην Ευρώπη
</H5><H2>30 ΕΡΩΤΗΣΕΙΣ
</H2><H2>ΠΑΥΛΟΣ ΓΙΑΝΝΑΚΟΠΟΥΛΟΣ
</H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

ΓΕΝΝΗΘΗΚΕ: Στην Αθήνα.

ΜΕΓΑΛΩΣΕ: Στην Αθήνα.

ΣΠΟΥΔΑΣΕ: Οικονομικά.

ΕΠΕΝΔΥΕΙ: Στην ελληνική φαρμακοβιομηχανία, εφόσον πιστεύει ότι εκτός
από εμπορική επιχείρηση έχει και κοινωνικό προορισμό.

ΟΙ ΜΕΓΑΛΥΤΕΡΕΣ ΑΓΑΠΕΣ ΤΟΥ: Είναι η οικογένεια και η δουλειά του.

ΒΛΕΠΕΙ: Όλα τα ντέρμπι... με την οικογένειά του.

ΟΝΕΙΡΕΥΕΤΑΙ: Τον Παναθηναϊκό πρωταθλητή.

ΤΑΞΙΔΙ ΠΟΥ ΘΑ ΗΘΕΛΕ ΝΑ ΚΑΝΕΙ: Στο φεγγάρι.

Δύο οι «αγάπες» του Παύλου Γιαννακόπουλου: η ΒΙΑΝΕΞ και ο Παναθηναϊκός.
Ασκεί «επιθετική» πολιτική και στους δύο τομείς. Πρόσφατα εξαγόρασε αντί τριών
δισ. δρχ. την Hoechst και δηλώνει ότι «επεκτείνει την παραγωγική του βάση για
εξαγωγές φαρμάκων στις χώρες της Άπω Ανατολής. Είναι ευχαριστημένος από τη
φετινή πορεία της ομάδος μπάσκετ του ΠΑΟ, «αν και στο τέλος της σεζόν θα γίνει
ο απολογισμός». Αποφεύγει πάντως να σχολιάσει την «έκκληση» μερίδας των
«πράσινων» «Παύλε θεέ πάρε την ΠΑΕ».

ΕΡ.: Ποιος ο στόχος της εξαγοράς της εταιρείας Hoechst;

ΑΠ.: Επέκταση της παραγωγικής μας βάσης για εξαγωγές σε χώρες της Άπω Ανατολής.

ΕΡ.: Τι σημαίνει αυτή η κίνηση για την επιχείρησή σας;

ΑΠ.: Στρατηγική κίνηση σε ένα διαρκώς μεταβαλλόμενο περιβάλλον.

ΕΡ.: Για την ελληνική φαρμακοβιομηχανία;

ΑΠ.: Εξασφάλιση της λειτουργίας μιας ελληνικής μονάδος.

ΕΡ.: Το 1998 μπήκε με το... δεξί;

ΑΠ.: Αυτό θα το δούμε στις 31-12-1998.

ΕΡ.: Σε ποια αγορά σάς ενδιαφέρει τώρα να απευθυνθείτε;

ΑΠ.: Στην Άπω Ανατολή και Νότιο Αμερική.

ΕΡ.: Το ελληνικό φάρμακο πηγαίνει παντού ή απευθύνεται μόνο στον Έλληνα καταναλωτή;

ΑΠ.: Η δική μας επιχείρηση εξάγει σε όλη την Ευρώπη.

ΕΡ.: Κόστισε ακριβά η εξαγορά της Hoechst ΑΒΕΕ;

ΑΠ.: Αυτές οι κινήσεις πάντα κοστίζουν. Η συνολική επένδυση ανέρχεται στο
ποσόν των 3 δισ.

ΕΡ.: Αγοράζετε όταν όλες οι εταιρείες του κλάδου διαμαρτύρονται ότι μειώνονται
τα περιθώρια κερδών τους;

ΑΠ.: Πρέπει να επενδύσεις για να επιβιώσεις και να αναπτυχθείς.

ΕΡ.: Είναι συμφέρουσα, τελικά, η ελληνική αγορά;

ΑΠ.: Έχει και η ελληνική αγορά το δυναμικό της παρά τα πρόσφατα προβλήματα.

ΕΡ.: Στον νέο χώρο σχεδιάζετε να παρασκευάζετε και αμιγώς δικά σας φάρμακα;

ΑΠ.: Ήδη παρασκευάζουμε και συνεχώς θα αυξάνουμε τα δικά μας προϊόντα.

ΕΡ.: Υπάρχει αμιγώς ελληνικό φάρμακο;

ΑΠ.: Υπάρχει, αλλά βασίζεται σε εισαγόμενη τεχνολογία και πρώτες ύλες.

ΕΡ.: Ποιο είναι το πιο... διάσημο ελληνικό φάρμακο;

ΑΠ.: Κατά τη γνώμη μου είναι η Ranitidine.

ΕΡ.: Ποιο είναι το φάρμακο «μπεστ-σέλερ» της εταιρείας;

ΑΠ.: Το αντιυπερτασικό RENITEC.

ΕΡ.: Όταν ο Παναθηναϊκός παίζει με τον Ολυμπιακό έχετε συχνά... πονοκεφάλους;

ΑΠ.: Το μπάσκετ είναι για μένα χόμπι, δεν με πονοκεφαλιάζει όσο θα μπορούσε.

ΕΡ.: Παίρνετε σε αυτή ή άλλη περίπτωση ενοχλήσεων φάρμακο και ποιο;

ΑΠ.: Δόξα τω Θεώ, η υγεία μου είναι πολύ καλή και δεν χρειάζομαι φάρμακα.

ΕΡ.: Η ελληνική φαρμακοβιομηχανία εργάζεται για λογαριασμό των πολυεθνικών κολοσσών;

ΑΠ.: Όχι, διότι υπάρχουν πολύ αξιόλογες ελληνικής ιδιοκτησίας φαρμακοβιομηχανίες.

ΕΡ.: Τι ποσοστό από τα προϊόντα της εταιρείας σας παρασκευάζεται στην Ελλάδα;

ΑΠ.: Το 98%.

ΕΡ.: Ασχολείται ή θα ασχοληθεί η ΒΙΑΝΕΞ με το πεδίο της έρευνας στο φάρμακο;

ΑΠ.: Στο μέτρο των δυνατοτήτων μας, ναι.

ΕΡ.: Είναι ακριβό το ελληνικό φάρμακο για τον καταναλωτή;

ΑΠ.: Είναι και ήταν το φθηνότερο στην Ευρώπη.

ΕΡ.: Το κόστος των ελληνικών σκευασμάτων;

ΑΠ.: Στα μέσα ευρωπαϊκά επίπεδα.

ΕΡ.: Υπάρχει κατηγορία σκευασμάτων στα οποία οι Έλληνες καταναλωτές
δείχνουν... αδυναμία;

ΑΠ.: Ναι, στις βιταμίνες και στα αντιβιοτικά.

ΕΡ.: Σχεδιάζετε και νέα επέκταση ή εξαγορά στην επόμενη τριετία;

ΑΠ.: Ανάλογα με τις ανάγκες που θα προκύψουν από τα νέα μας βήματα σε μακρινές χώρες.

ΕΡ.: Από την πορεία του Παναθηναϊκού φέτος είστε ευχαριστημένος;

ΑΠ.: Στο τέλος της σεζόν θα γίνει ο απολογισμός. Προς το παρόν, ναι.

ΕΡ.: Αποδίδουν οι μεγάλες μεταγραφές;

ΑΠ.: Ναι.

ΕΡ.: Βλέπετε... πρωτάθλημα αυτή την αγωνιστική περίοδο;

ΑΠ.: Δεν είμαι, δυστυχώς, προφήτης.

ΕΡ.: Οι φίλαθλοι του Παναθηναϊκού...

ΑΠ.: Αγνοί και ενθουσιώδεις.

ΕΡ.: Ενδεχόμενη απώλεια του πρωταθλήματος... συνεπάγεται αύξηση στην τιμή των
φαρμάκων για μεταγραφές;

ΑΠ.: Δεν μπορεί να έχει οποιαδήποτε σχέση το ένα με το άλλο.

ΕΡ.: «Παύλε θεέ, πάρε την ΠΑΕ»...

ΑΠ.: Δεν σχολιάζω συνθήματα.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16043N141</ED>
<ID>
ID:135778

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N14&aa=1</URL></REF>


Article

<CATEGORY>vin06</CATEGORY>

 <H5>ΠΡΩΤΗ ΓΕΥΣΗ ΑΠΟ ΤΟ «MAD CITY»
</H5><H2>Το «Κατηγορώ» του Γαβρά, ταινία - σταθμός
</H2>
<AUTHOR>ΒΑΣΙΛΗΣ ΒΑΣΙΛΙΚΟΣ</AUTHOR>

Χωρίς να θέλω να μπω σε χωράφια άλλων, αρμοδιότερων συναδέλφων, που θα κρίνουν
την ταινία όταν προβληθεί στις αθηναϊκές οθόνες, αρχές του άλλου μήνα, θεωρώ
επιτακτικό καθήκον μου ν' αναφερθώ, μέσα στο πλαίσιο του «Κατηγορώ» του Ζολά
στο οποίο αναφερθήκαμε στο προηγούμενο άρθρο μας, στο νέο «Κατηγορώ», που
αφορά τα ΜΜΕ, του συμπατριώτη μας Κώστα Γαβρά, με αφορμή την ταινία του «Mad
City», που είδα προχθές, σε ιδιωτική προβολή, στο Παρίσι.

Είναι η τέταρτη ταινία που ο Κώστας Γαβράς «γυρίζει» στις ΗΠΑ μετά το
«Betrayed» (ελληνική και ευρωπαϊκή απόδοση: «Το δεξί χέρι του διαβόλου»,
γεννήτορα του κατά πολύ μετριότερου καθ' ότι εμπορευματοποιημένου «Mississipi
burning»), του Music Box και του «Missing», που παρ' όλο που δεν γυρίστηκε
στις ΗΠΑ, είχε ωστόσο τον Τζακ Λέμον πρωταγωνιστή. Ο Γαβράς είναι ο μόνος
Ευρωπαίος σκηνοθέτης που «γυρίζει» τρεις ταινίες στην Αμερική, με τους δικούς
του όρους, χωρίς να γίνει μετανάστης στο Χόλιγουντ, χωρίς δηλαδή να απαρνηθεί
την ευρωπαϊκή του ταυτότητα.

Post production, μοντάζ, μουσική, εταλονάζ, ρύθμιση ήχου, όλα γίνονται στην
Ευρώπη. Αν σκεφτεί κανείς ότι κανένας Ευρωπαίος σκηνοθέτης, από τον Αντονιόνι
μέχρι τον Χέρζοκ, δεν άντεξε τους δυσβάστακτους αμερικανικούς όρους παραγωγής,
δεν μπορεί παρά να θαυμάσει τον συμπατριώτη μας, που μόνος του, εναντίον των
δεινοσαύρων, έδωσε τη μάχη και την κέρδισε: δηλαδή να καταφέρει να επιβληθεί
στη δολαριοκρατούμενη γιάνκικη αγορά του θεάματος.

Κι ας έρθουμε στο προκείμενο, στην ταινία του Mad City με το φοβερό δίδυμο των
ηθοποιών Ντάστιν Χόφμαν - Τζον Τραβόλτα. (Αν για τον πρώτο είχαμε από καιρό
πεισθεί για το σπάνιο υποκριτικό ταλέντο του, ο δεύτερος ολοένα και
περισσότερο κερδίζει την εκτίμησή μας με τις τελευταίες ταινίες του, με
αποκορύφωση τον ρόλο του άνεργου - τυχαία - τρομοκράτη - στο - μουσείο -
Φυσικής Ιστορίας στην ταινία του Γαβρά ­ υποψήφιου, κατά την ταπεινή μας
κρίση, του φετινού Όσκαρ για τον καλύτερο ανδρικό ρόλο).

Αν η ταινία του Γαβρά αφορά τον κάλπικο και εν πολλοίς περίπλοκο κόσμο των
ΜΜΕ, ειδικότερα για τη χώρα μας, που υποφέρει, συγκριτικά περισσότερο κι από
την Αμερική, από την επιδημία των ριάλιτι σόου, το Mad City έχει ένα
ενδιαφέρον απόλυτης επικαιρότητας. Στο εξής το ΕΡΣ (Εθνικό Ραδιοτηλεοπτικό
Συμβούλιο) θα μπορεί να επιβάλλει πρόστιμα σε σχέση με το μήνυμα αυτής της
ταινίας: ποιος ο ρόλος του δημοσιογράφου στην ενημέρωση των πολιτών; Είναι
ανώτερος από τον εισαγγελέα; Υποκαθιστά τον αστυνομικό διευθυντή μιας πόλης;
Πρέπει να καταγράφει ή να συμμετέχει στα δρώμενα;

Το τελευταίο ερώτημα είναι και το πιο ουσιαστικό. Το ακούμε στην αρχή της
ταινίας, να περνάει, όπως σε όλα τα έργα του Γαβρά, τάχα σαν ασήμαντη ερώτηση.
Ωστόσο, επειδή και ο δημοσιογράφος είναι άνθρωπος, δεν μπορείς να του
αποκλείσεις το δικαίωμα της συμμετοχής.

Είναι αυτό που κάνει ο Ντάστιν Χόφμαν, προσπαθώντας να σώσει το τυχαίο
«λαβράκι» που του έλαχε ­ τον άνεργο Τζον Τραβόλτα ­ (κι εδώ, πρέπει να
τονίσουμε, τη μαεστρία του σκηνοθέτη, που μέσα στο πρώτο τέταρτο της ταινίας
μάς εισάγει, τελικά και αδιέξοδα, σε όλο το πλέγμα της σκηνοθετημένης από τη
σύμπτωση τραγωδίας) και που πληρώνει στο τέλος το τίμημα με όλα τα μικρόφωνα
στραμμένα κατά πάνω του, σαν λόγχες προϊστορικές, σε κυνηγητό δεινοσαύρου
(κυνηγητό ανάλογο με της πριγκίπισσας Νταϊάνας πριν καταλήξει στο τούνελ του
θανάτου), ενώ η ταινία αρχίζει με τον παραλληλισμό της βιντεοκάμερας σαν
φονικού οργάνου, που ο Χόφμαν το οπλίζει. «Τραβάω», σημαίνει «πυροδοτώ».

Όπως σε όλες τις ταινίες του Γαβρά, εκείνο που μετρά είναι η λεπτομέρεια.
Μαθαίνουμε λοιπόν σε αυτό το φιλμ τις σχέσεις περιφερειακών και εθνικών
δικτύων. Το πώς μια συνέντευξη οποιουδήποτε ­ πολύ περισσότερο ενός εν δυνάμει
δολοφόνου ­ μπορεί να «μονταριστεί» ανάλογα με τη «βούληση» του δημοσιογράφου.
Το πόσο εύκολο είναι, με έναν καλό σύμβουλο των ΜΜΕ, να φτιάξεις μια «θετική»
ή «αρνητική» εικόνα του ίδιου προσώπου. Τέλος, πόσο αυτό που ονομάζεται κατ'
ευφημισμόν (και είναι η ουσία του προβλήματος) κοινή γνώμη, δηλαδή
καταναλωτικό της είδησης κοινό, μετράει στις επιλογές της διοίκησης ενός
τηλεοπτικού καναλιού. Τέλος, μαθαίνουμε, αυτό που είναι κοινός τόπος στον τόπο
μας, πόσο ο πόνος του άλλου μπορεί να γίνει και γίνεται τροφή για την τσέπη τη
δική μας.

Κι ενώ στην Ελλάδα μπορεί κανείς να ασκήσει, μπροστά σε ένα Ανώτατο
Ραδιοτηλεοπτικό Συμβούλιο, το δικαίωμα της έφεσης λόγω αγνοίας των κανόνων του
παιγνιδιού, στις ΗΠΑ, που πρώτες αυτές εφηύραν το δίκτυο και τη δεοντολογία
του, οι κανόνες αυτοί είναι άγραφοι όπως και στη μαφία. Ή θα υποταχτείς ή θα
σβήσεις. Ο Ντάστιν Χόφμαν, ο δημοσιογράφος, δεν υποτάσσεται και γι' αυτό σβήνει.

Είναι μία ταινία-σταθμός. Και ως Έλληνες πρέπει να νιώθουμε περήφανοι που πάλι
ένας δικός μας τόλμησε εκείνο που κανένας άλλος δεν θα τολμούσε να διανοηθεί:
να μιλήσει με ταλέντο, με περισσή γνώση του μέσου και με παρρησία όχι πια για
την «εικονική πραγματικότητα», αλλά για την «πραγματική εικονικότητα», δηλαδή
για τους εικονολάτρες και τους εικονοκλάστες του Βυζαντίου.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N15</CAT>
<ED>
Κωδικός άρθρου: A16043N151</ED>
<ID>
ID:135738

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N15&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Όσο πιο ταπεινά τόσο πιο ακριβά
</H2>
<AUTHOR>ΛΕΟΝΙ ΣΤΑΦΥΛΑ</AUTHOR>

ΑΚΟΥΓΑ από φίλους για ένα καινούργιο εστιατόριο που άνοιξε στην Αθήνα.
Ενδιαφέρον το φαγητό, πρωτοποριακή η διακόσμηση, άψογο το σέρβις. Και τιμές
όμως που σκαρφαλώνουν στο εικοσαχίλιαρο. Έλεγαν, λοιπόν, οι φίλοι μου ότι για
να μπορέσεις να φας σ' αυτό το εστιατόριο θα πρέπει να κλείσεις τραπέζι
δυο-τρεις ημέρες πριν, γιατί κάθε βράδυ είναι ασφυκτικά γεμάτο. Και μολονότι
ανήκω σ' εκείνους που μπορούν να ασχολούνται με τις ώρες με τις γεύσεις,
αντέδρασα στην πρόταση «δεν πάμε να το δοκιμάσουμε»; Η αλήθεια είναι ότι εδώ
και καιρό έχω βαρεθεί τα γαλλοφέρνοντα φιλέτα και προτιμώ τους πειραματισμούς
με άλλα υλικά, τα οποία όμως, κατά έναν παράδοξο τρόπο, όσο πιο ταπεινα είναι
τόσο πιο πολλά χιλιάρικα προσθέτουν στον λογαριασμό. Μ' αρέσει να τρώω σε
ωραίο περιβάλλον, όχι όμως και να χρεώνεται σε μένα ολόκληρος ο μισθός του
διακοσμητή. Και βέβαια όλα τα βρίσκω νοστιμότερα όταν έρχονται με χαμόγελο και
ευγένεια, αλλά δεν ήξερα ότι γι' αυτό θα πρέπει να πληρώσω παραπάνω. Γιατί
αυτό το τρίπτυχο ­ γεύση, περιβάλλον και εξυπηρέτηση ­ το θεωρούσα πάντα
υποχρέωση του εστιάτορα και δεν είχα κανένα λόγο να αισθάνομαι εγώ υποχρεωμένη
όταν τα έβρισκα. Εκτός κι αν έχουν αλλάξει τα πράγματα κι αυτό που έχει
σημασία πια είναι μόνον οι δημόσιες σχέσεις και ο χαρακτηρισμός «μοδάτο».
Οπότε, τα αυτονόητα σπανίζουν και όταν προσφέρονται λογικό είναι να ανεβάζουν
και τον λογαριασμό στα ύψη. Εγώ, πάντως, επειδή γνωρίζω την τιμή της
πεσκανδρίτσας στην ψαραγορά, αρνούμαι να την πληρώσω για αστακό. Έστω κι αν
είναι «μοδάτη».

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N15</CAT>
<ED>
Κωδικός άρθρου: A16043N152</ED>
<ID>
ID:135823

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N15&aa=2</URL></REF>


Article

<CATEGORY>vin06</CATEGORY>

 <H5>ΘΑ ΠΕΡΑΣΟΥΝ ΚΑΙ 5 ΧΡΟΝΙΑ ΓΙΑ ΝΑ ΠΛΗΡΩΘΟΥΝ ΟΙ ΠΕΛΑΤΕΣ ΑΣΦΑΛΙΣΤΙΚΩΝ ΕΤΑΙΡΕΙΩΝ
ΠΟΥ ΕΚΛΕΙΣΑΝ!
</H5><H2>Μεγαλύτερη ζημιά η αναμονή
</H2>
Μέχρι πέντε χρόνια θα περιμένουν οι ασφαλισμένοι για να πληρωθούν τα χρήματα
που τους χρωστάνε οι ασφαλιστικές εταιρείες που έκλεισαν τον περασμένο Νοέμβριο.

Βουνό φακέλων. 20 δισ. θα διαθέσει το Επικουρικό Κεφάλαιο για αποζημιώσεις
στους πελάτες των 6 ασφαλιστικών εταιρειών που ανεκλήθη η άδειά τους τον
περασμένο Νοέμβριο. Η αναμονή όμως φαίνεται πως θα είναι μεγάλη...

ΕΚΑΤΟΝΤΑΔΕΣ πολίτες συνωστίζονται καθημερινά στο Επικουρικό Κεφάλαιο, στο
κέντρο της Αθήνας, όμως από τους 20.000 «τρακαρισμένους» δεν πρόκειται να
εξυπηρετηθούν μέχρι το καλοκαίρι παραπάνω από το ένα τρίτο.

Συνολικά, υπολογίζεται ότι περίπου 20 δισ. θα διαθέσει το Επικουρικό Κεφάλαιο
για να καλύψει τις αποζημιώσεις των ασφαλισμένων που έμειναν μετέωροι τον
περασμένο Νοέμβριο, όταν ανακλήθηκε η άδεια σε έξι ασφαλιστικές εταιρείες.
Μέχρι σήμερα έχει δοθεί περίπου ένα δισ. «Εξυπηρετούμε περίπου εκατό ανθρώπους
κάθε ημέρα», λέει ο διευθυντής του Επικουρικού Κεφαλαίου κ. Διονύσης
Παρασκευόπουλος, που συστήνει στους ασφαλισμένους, που δεν έχουν ακόμα
προσέλθει για να πάρουν την αποζημίωσή τους, να περιμένουν ένα-δύο μήνες ώστε
να αποφύγουν τον συνωστισμό και την ταλαιπωρία.

Στον κ. Παναγιώτη Παπαδάκη η ασφαλιστική εταιρεία χρωστούσε 100.000 δραχμές.
«Μόλις έμαθα ότι έκλεισε, κατάλαβα ότι άρχιζε η ταλαιπωρία μου. Τώρα πρέπει να
φέρω όλα τα απαραίτητα χαρτιά, ώστε ύστερα από ημέρες να πάρω τα χρήματά μου
πίσω», λέει.

Το ποσόν που ζητάει ο κ. Παπαδάκης είναι από τα πιο χαμηλά. Όπως λέει ο κ.
Παρασκευόπουλος, κατά μέσον όρο κάθε υπόθεση κοστίζει γύρω στο ένα εκατομμύριο
δραχμές. Τα δικαιολογητικά που πρέπει να προσκομίσει ο ασφαλισμένος είναι η
αστυνομική ταυτότητα, η άδεια κυκλοφορίας και τα τιμολόγια, ώστε στη συνέχεια
να αποφαίσει το Επικουρικό Κεφάλαιο αν δικαιούται την αποζημίωση. «Δεν
χρειάζεται ανησυχία. Όλοι θα πληρωθούν. Απλώς απαιτείται υπομονή, ώστε να
γίνει σωστά η δουλειά. Μην ξεχνάτε ότι η υπηρεσία μας ασχολείται και με άλλα
πράγματα», λέει ο κ. Παρασκευόπουλος.

Η συντονίστρια του Εθνικού Συμβουλίου Καταναλωτών, κ. Ελίζα Αλεξανδρίδου,
τονίζει ότι το πρόβλημα είναι σημαντικό για τους ασφαλισμένους που έχουν
καταβάλει τα ασφάλιστρα και ύστερα από λίγο καιρό έκλεισε η εταιρεία. «Αυτά
είναι τα μη δεδουλευμένα, για τα οποία ο νόμος λέει ότι ο ασφαλισμένος πρέπει
να περιμένει να πάρει τα χρήματά του από την εκκαθάριση της εταιρείας», λέει.
Πάντως, μία από τις έξι εταιρείες που είχαν κλείσει τον Νοέμβριο,
ξαναλειτουργεί από χθες, ύστερα από απόφαση του Συμβουλίου της Επικρατείας.
«Μέσα στις επόμενες ημέρες θα αρχίσουμε να εξυπηρετούμε και πάλι τους
ασφαλισμένους», λέει ο διευθυντής της εταιρείας Εξπρές κ. Κώστας Σχοινάς. Το
θέμα των εταιρειών που είχαν κλείσει έχει και μια άλλη διάσταση, αυτή των
εργαζομένων. Όπως λέει, λοιπόν, ο γενικός γραμματέας της Ομοσπονδίας
Ασφαλιστικών Συλλόγων Ελλάδος, κ. Σωτήρης Οικονόμου, 130 εργαζόμενοι έχουν
χάσει την δουλειά τους και δεν έχουν πάρει δεδουλευμένα και αποζημιώσεις.
«Κάτι πρέπει να γίνει και για αυτούς τους ανθρώπους, που δεν φταίνε τίποτα», λέει.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16043N161</ED>
<ID>
ID:135739

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N16&aa=1</URL></REF>


Article

<CATEGORY>vin06</CATEGORY>

 <H5>ΑΝΑΓΝΩΡΙΣΤΗΚΑΝ ΟΙ 3 ΤΟΥ «FLARE» * ΑΓΩΝΙΑ ΓΙΑ ΤΟΝ ΠΛΟΙΑΡΧΟ ΤΟΥ «ΑΓ. ΠΑΝΤΕΛΕΗΜΟΝΟΣ»
</H5><H2>Οι ναυτικοί θρηνούν
</H2>
Το «Flare». Η ακτοφυλακή του Καναδά σταμάτησε τις έρευνες λόγω κακοκαιρίας

Τα πτώματα τριών Ελλήνων ναυτικών του φορτηγού πλοίου «Flare», που ναυάγησε
την Παρασκευή στα ανοιχτά του Καναδά, αναγνωρίστηκαν χθες από τον εκπρόσωπο
της πλοιοκτήτριας εταιρείας.

ΝΕΚΡΟΙ είναι ο πλοίαρχος Ζαννής Γεωργούλης, ο υποπλοίαρχος Πολυχρόνης Ψωμάς
και ο μάγειρας Ιωάννης Βεναρδής. Αγνοείται ακόμη ο γ' μηχανικός Σπύρος
Φερεντίνος. Στο μεταξύ, η ακτοφυλακή του Καναδά σταμάτησε τις έρευνες εξαιτίας
της κακοκαιρίας που επικρατεί στην περιοχή. Οι έρευνες σταμάτησαν και στα
ανοιχτά της Σαρδηνίας, όπου το μεσημέρι του Σαββάτου ναυάγησε το φορτηγό πλοίο
«Άγιος Παντελεήμων». Από το τελευταίο ναυάγιο διεσώθησαν ο γ' μηχανικός του
πλοίου Σπύρος Σκαρμούτσος και ένας Πακιστανός ναύτης, ενώ εξακολουθούν να
αγνοούνται από τους Έλληνες ναυτικούς οι Κωνσταντίνος Παπαστρατής, πλοίαρχος,
Χρήστος Δαβιώτης, υποπλοίαρχος και Χότζα Μεμέτ Σελαεντίν, ναύτης.

ΣΤΗΝ ΚΑΒΑΛΑ

Κορυφωμένη η αγωνία στην Κεραμωτή Νέστου Καβάλας για την τύχη του 45χρονου
Κώστα Παπαστρατή, καπετάνιου του μοιραίου εμπορικού σκάφους «Άγιος
Παντελεήμων», που βυθίστηκε το Σάββατο ανοιχτά της Σαρδηνίας.

Οι ντόπιοι που τον γνωρίζουν μόνο καλά λόγια έχουν να πουν γι' αυτόν. Ο
Κώστας, πατέρας ενός 10χρονου αγοριού, είχε μεγαλώσει στη θάλασσα. Από τα 15
του χρόνια αναζητούσε δουλειά στα καράβια, για να βοηθήσει τη φαμίλια του.
Τριάντα χρόνια από τότε δεν εγκατέλειψε ποτέ τα πέλαγα. Θα δουλέψω λίγα χρόνια
ακόμα, έλεγε, και ύστερα θα πιάσω για πάντα στεριά. Αυτή την υπόσχεση είχε
δώσει στη γυναίκα του Αθηνά και τον γιο του Παναγιώτη, λίγες ώρες πριν φύγει
για το τελευταίο ταξίδι την προπαραμονή της Πρωτοχρονιάς. Η σύζυγός του
βρίσκεται από χθες στον Πειραιά και περιμένει να μάθει νέα για την τύχη του καπετάνιου.

Στις 29 Δεκεμβρίου ο Κώστας Παπαστρατής έφυγε από την Κεραμωτή, μέσω Καβάλας,
για τον Πειραιά και από εκεί για την Ισπανία. Το καράβι του φόρτωσε λιπάσματα
και αμμωνία για την Ιταλία, αλλά 28 μίλια ΝΔ της Σικελίας γράφτηκε η τραγωδία.
Μετατόπιση φορτίου και το σκάφος βυθίστηκε.

Μουντό το σκηνικό στο σπίτι του καπετάνιου. Η μάνα και η αδελφή του ελπίζουν
και δεν θέλουν να πιστέψουν πως πιθανόν να χάθηκε ο Κώστας στα παγωμένα νερά
της Σαρδηνίας. Με την ίδια ελπίδα ζουν συγγενείς, φίλοι και όλοι οι κάτοικοι
στην κωμόπολη της Κεραμωτής Νέστου. Και λένε: «Ο Κώστας θα ξαναγυρίσει.
Τριάντα χρόνια στη θάλασσα έχει μάθει να αποφεύγει τους "θυμούς" της».

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16043N171</ED>
<ID>
ID:135740

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N17&aa=1</URL></REF>


Article

<CATEGORY>vin06</CATEGORY>

 <H2>Τα χρέη τον οδήγησαν στην αυτοκτονία
</H2>
Η ΣΚΗΝΗ πάγωσε όλο τον κόσμο. Κανείς δεν μπορούσε να πιστέψει ότι ο
ηλικιωμένος άντρας με τα γκρίζα μαλλιά, που λίγη ώρα πριν γυρνούσε στο
προαύλιο του Γενικού Κρατικού Νοσοκομείου Νίκαιας, θα έστρεφε το περίστροφο
εναντίον του και θα πατούσε τη σκανδάλη...

Ο 66χρονος έμπορος πετρελαιοειδών Νίκος Μιχάλενας κοντοστάθηκε λίγο πριν από
τις τέσσερις το απόγευμα σε ένα από τα δέντρα μπροστά από την είσοδο των
εξωτερικών ιατρειών και έστρεψε το περίστροφο στον δεξί του κρόταφο.

Ο κόσμος που βρισκόταν εκεί τα έχασε και άρχισε να φωνάζει για βοήθεια. Οι
γιατροί μετέφεραν τον τραγικό αυτόχειρα στο χειρουργείο, αλλά ήταν ήδη αργά.

Ο Νίκος Μιχάλενας διατηρούσε επιχείρηση πώλησης καυσίμων στο Χαϊδάρι, και
σύμφωνα με αστυνομικούς που διενεργούν τις ανακρίσεις αντιμετώπιζε μεγάλα
οικονομικά προβλήματα. Πάνω του βρέθηκε, εκτός από μια επιταγή τεσσάρων
εκατομμυρίων δραχμών, και ένα αποφυλακιστηριο. Όπως έλεγαν οι αστυνομικοί είχε
μπει για πέντε χρόνια (από το 1989 έως το 1994) φυλακή για χρέη και οι
δουλείες του δεν πήγαιναν καλά.

Οι άνθρωποι που τον γνώριζαν από την εποχή που διατηρούσε κατάστημα στο
Περιστέρι ισχυρίζονται ότι ήταν ένας άνθρωπος που δεν έλεγε ποτέ «όχι», με
αποτέλεσμα κάποιοι με τους οποίους συναλλασσόταν να τον ρίξουν έξω και να μπει
στη φυλακή για χρέη.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16043N172</ED>
<ID>
ID:135794

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N17&aa=2</URL></REF>


Article

<CATEGORY>vin06</CATEGORY>

 <H2>Καταδίκη δουλεμπόρου
</H2>
ΚΑΒΑΛΑ

ΣΕ ΦΥΛΑΚΙΣΗ 43 μηνών και χρηματική ποινή 1.100.000 δραχμών, καταδικάστηκε από
το Αυτόφωρο Τριμελές Πλημμελειοδικείο Αλεξανδρούπολης, ο δουλέμπορος Μιχάλης
Ιντζής, 46 χρόνων, από τη Σταυρούπολη της Θεσσαλονίκης, λουστραδόρος επίπλων,
κατηγορούμενος για μεταφορά λαθρομεταναστών. Είχε συλληφθεί στον εθνικό δρόμο
Αλεξανδρούπολης - Κομοτηνής να μεταφέρει με το Ι.Χ. αυτοκίνητό του
λαθρομετανάστες ­ δύο Σύριους, έναν Ιρακινό και ένα Πέρση ­ οι οποίοι είχαν
μπει στη χώρα μας από τον Έβρο ποταμό.

Για τη μεταφορά τους μέχρι τη Θεσσαλονίκη ή την Καβάλα θα εισέπραττε 1.200
δολάρια και 600 μάρκα. Τα χρήματα και το Ι.Χ. κατασχέθηκαν. Ο ίδιος οδηγήθηκε
στις φυλακές της Κομοτηνής, η δε έφεσή του δεν θα έχει ανασταλτικό αποτέλεσμα,
όπως αποφάσισε το δικαστήριο. Στο μεταξύ 16 λαθρομετανάστες (14 Πακιστανούς
και δύο Ινδούς) μετέφεραν με τουριστικό λεωφορείο και Ι.Χ. επιβατικό
αυτοκίνητο, τέσσερα άτομα από τη Δράμα που συνελήφθησαν κοντά στο Μεγάλο
Δέρειο του Έβρου.

Είναι οι Χρήστος Κασέτης, 43 χρόνων, αυτοκινητιστής, Δημ. Ρηγούλης, 52 χρόνων,
οδηγός, Γιάννης Κεπασίδης, 40 χρόνων, έμπορος και Αλέξανδρος Τσαλίδης, 37
χρόνων, εργάτης.

Από την προανάκριση προέκυψε πως τους αλλοδαπούς λαθρομετανάστες θα τους
μετέφεραν στην Αθήνα και θα εισέπρατταν συνολικά 16.000 δολάρια. Οι 16 πέρασαν
τον Έβρο ποταμό με πλαστική βάρκα, αφού τους βοήθησε ένας Πακιστανός αγνώστων
λοιπών στοιχείων. Οι συλληφθέντες κρατούνται στην Αστυνομία της
Αλεξανδρούπολης, ενώ κατασχέθηκαν τα δύο αυτοκίνητα. 
<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16043N173</ED>
<ID>
ID:135831

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N17&aa=3</URL></REF>


Article

<CATEGORY>vin06</CATEGORY>

 <H2>Επίθεση σε αστυνομικούς με χειροβομβίδα
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

ΜΕ ΜΙΑ χειροβομβίδα που ευτυχώς δεν εξερράγη... απάντησαν στους αστυνομεταξύ των  επιχείρησαν να τους συλλάβουν τρεις Αλβανοί λαθρομετανάστες διακινητές
χασίς αλβανικής προέλευσης.

Το επεισόδιο έγινε χθες το πρωί σε αγροτική περιοχή του Αγίου Δημητρίου
Πιερίας, όταν δύο αστυνομικοί της Αστυνομικής Διεύθυνσης Πιερίας εμφανίσθηκαν
ως υποψήφιοι αγοραστές δέκα κιλών και 630 γραμμαρίων χασίς σε φούντα.

Οι τρεις Αλβανοί συμφώνησαν να πουλήσουν το χασίς έναντι 600.000 δρχ. Οι
αστυνομικοί επιχείρησαν στη συνέχεια να τους συλλάβουν, οπότε ο ένας από
αυτούς έριξε εναντίον τους αμυντική χειροβομβίδα κινεζικής προέλευσης, η οποία
ευτυχώς δεν εξερράγη. Τελικά, συνελήφθη ο ένας από τους Αλβανούς, ο 27χρονος
Βίλα Μούκε, από την Κορυτσά, ενώ διέφυγαν της σύλληψης και αναζητούνται ο
19χρονος Όργκεν Κλέντζι και ο αδελφός του Όλγκερτ, 19 χρόνων. Από την Ασφάλεια
Κατερίνης διενεργούνται έρευνες για τον εντοπισμό και τη σύλληψη των δύο
Αλβανών, ενώ η ποσότητα του χασίς κατασχέθηκε.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16043N174</ED>
<ID>
ID:135861

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N17&aa=4</URL></REF>


Article

<CATEGORY>vin06</CATEGORY>

 <H2>Προσβλήθηκε από μηνιγγίτιδα
</H2><H2></H2>
ΓΙΑΝΝΙΝΑ

ΑΠΟ μηνιγγίτιδα προσβλήθηκε 15χρονος Βορειοηπειρώτης μαθητής της Γ' Γυμνασίου,
που μένει στη Μαθητική Εστία Δολιανών Ιωαννίνων. Ο μαθητής νοσηλεύεται στο
Πανεπιστημιακό Νοσοκομείο Ιωαννίνων και η κατάσταση της υγείας του μέχρι τώρα
είναι καλή. Στην ίδια Μαθητική Εστία μένουν και μαθητές του Μουσικού Γυμνασίου
Δολιανών, που αποφάσισαν να μην πάνε σήμερα στα μαθήματά τους, προκειμένου να
ληφθούν τα μέτρα που απαιτούνται.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16043N175</ED>
<ID>
ID:135881

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N17&aa=5</URL></REF>


Article

<CATEGORY>vin06</CATEGORY>

 <H2>Μπετονιέρα καταπλάκωσε δύο εργάτες
</H2>
ΜΕΡΟΚΑΜΑΤΟ του τρόμου για δύο εργάτες την ώρα της δουλειάς σε νεοανεγειρόμενη οικοδομή.

Ο ένας από τους δύο εργάτες βρήκε φρικτό θάνατο και ο άλλος τραυματίστηκε
βαριά, όταν η μπετονιέρα ανατράπηκε και τους καταπλάκωσε.

Το τραγικό ατύχημα έγινε χθες στις 5 το απόγευμα, σε οικοδομή στο Αυλάκι
Αττικής. Νεκρός είναι ο Γιώργος Καρκαδούλας 51 χρόνων, ενώ τραυματίσθηκε βαριά
ο Ελευθέριος Δημητρόπουλος, 45 χρόνων, ο οποίος μεταφέρθηκε στο νοσοκομείο ΚΑΤ.

Οι δύο εργάτες δούλευαν στην οικοδομή όταν κάποια στιγμή το έδαφος υποχώρησε
και ανατράπηκε η μπετονιέρα. Πυροσβέστες που έσπευσαν στην οικοδομή ανέσυραν
νεκρό τον Καρκαδούλα και βαριά τραυματισμένο τον Δημητρόπουλο.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16043N176</ED>
<ID>
ID:135892

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N17&aa=6</URL></REF>


Article

<CATEGORY>vin06</CATEGORY>

 <H2>Στον εισαγγελέα ο συζυγοκτόνος
</H2>
ΣΤΗΝ Εισαγγελία Πρωτοδικών της Αθήνας οδηγήθηκε χθες ο Μανώλης Τσότρας, 41
ετών, ο οποίος σκότωσε με κυνηγετική καραμπίνα τη σύζυγό του Μαρία Τόσκα, 31
ετών από την Αλβανία. Εναντίον του ασκήθηκε ποινική δίωξη για ανθρωποκτονία
από πρόθεση, παράνομη οπλοφορία και οπλοχρησία. Ο κατηγορούμενος μετά την
εγκληματική του πράξη τηλεφώνησε στην Αστυνομία και παραδόθηκε, υποστηρίζοντας
ότι έχει μετανιώσει για ό,τι έκανε..

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16043N177</ED>
<ID>
ID:135896

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N17&aa=7</URL></REF>


Article

<CATEGORY>vin06</CATEGORY>

 <H5>ΕΙΝΑΙ ΟΙ ΑΝΔΡΕΣ ΤΟΥ ΛΙΜΕΝΙΚΟΥ ΠΟΥ ΑΝΕΛΑΒΑΝ ΝΑ ΑΠΟΚΡΟΥΣΟΥΝ ΤΙΣ ΕΠΙΔΡΟΜΕΣ ΤΩΝ
ΑΛΒΑΝΩΝ ΜΑΦΙΟΖΩΝ
</H5><H2>Οι «Ράμπο» του Ιονίου
</H2>
<AUTHOR>ΓΙΩΡΓΟΣ ΚΥΡΟΥΣΗΣ</AUTHOR>

Σκληρή εκπαίδευση. Ενενήντα ώρες δουλειά εβδομαδιαίως και μετά
γυμναστήριο και σκοποβολή για να διατηρούνται σε ετοιμότητα και να μπορούν να
αντιμετωπίζουν τους εισβολείς

Ήταν ξημερώματα, όταν το σκάφος του Λιμενικού γύριζε από νυχτερινή
περιπολία. Κουρασμένα πρόσωπα με κουκούλες, αλεξίσφαιρα, όπλα. Χωρίς πολλά
πολλά μπαίνουν στο μικρό γραφειάκι στο λιμάνι. Πίνουν έναν καφέ και περνούν
αμέσως στη μικρή διπλανή αίθουσα που τη χρησιμοποιούν για γυμναστήριο.

«ΜΕ ΤΟΣΕΣ ώρες δουλειά η γυμναστική είναι ό,τι καλύτερο για να χαλαρώσεις.
Δουλεύουμε τουλάχιστον 90 ώρες την εβδομάδα, δεν αντέχεις διαφορετικά», λέει ο
επικεφαλής της ομάδας ανδρών του Λιμενικού που έχει αναλάβει να καταστείλει
τις επιδρομές των Αλβανών.

Αυτή η νύχτα ήταν ήρεμη. Τις προηγούμενες όμως η θάλασσα πήρε φωτιά. Οι
Αλβανοί που πλησίασαν στις ελληνικές ακτές δεν υπάκουσαν στις εντολές και
άνοιξαν πυρ. «Ήταν τρομερό. Πρέπει να είχαν στη βάρκα περισσότερα από 30
Καλάσνικοφ. Να σκεφτείς ότι δεν άλλαζαν δεσμίδες. Όπλα άλλαζαν. Στο τέλος,
αναγκάστηκαν να εγκαταλείψουν το σκάφος τους. Τώρα πια αυτά είναι καθημερινά
φαινόμενα, αλλά πρέπει να πούμε ότι έχουμε καταφέρει να περιορίσουμε το κακό».

Οι ίδιοι όπως λένε έψαξαν να βρουν τους Αλβανούς. Δεν βρήκαν τίποτε.
«Σημαδεύουμε τις μηχανές. Μέσα όμως στη νύχτα όλα μπορούν να συμβούν». Όπως
βέβαια μπορούν να συμβούν και σε αυτούς. 
Δεν πέρασε πολύς καιρός από τότε που ένα συνάδελφός τους σκοτώθηκε σε μια μάχη
με τους Αλβανούς. Από τότε έχουν αλλάξει πολλά. Απαντούν πιο εύκολα στα πυρά
των Αλβανών. Και δεν έχουν μόνο τους Αλβανούς. Κάνουν ελέγχους για
αρχαιοκαπηλία, για λαθραία, για ναρκωτικά σε όλη την περιοχή...

Κρύβονται. Δεν θέλουν να φαίνονται τα πρόσωπά τους. Έχουν οικογένειες που
ανησυχούν και οι μαφιόζοι δεν αστειεύονται. Καθε φορά που αρχίζουν την
περιπολία εύχονται να μη συναντήσουν κανέναν, αλλά όλο και κάτι συμβαίνει. Όσο
για την αμοιβή τους; 230.000 τον μήνα και 8.200 επίδομα επικινδυνότητας.
Άλλωστε τους μισθούς τους τούς έχουν μάθει και οι Αλβανοί, που, όταν
βρίσκονται κοντά, τούς λένε: «Ρε σεις, 300.000 το μήνα παίρνετε, τι σκοτώνεστε...».

Και να ήταν μόνο το οικονομικό; Τα μέσα τους είναι λίγα. Θέλουν διόπτρες
νυχτερινής σκόπευσης και παρακολούθησης. Η μόνη τους ελπίδα τα νέα σκάφη που
περιμένουν από τη Νορβηγία. Τότε θα έχουν υπεροπλία έναντι των Αλβανών που
κινούνται παντού και με ταχύπλοα.

Πέρα από τα οικονομικά και τα άλλα προβλήματα, είναι υποχρεωμένοι να βγαίνουν
κάθε μέρα και νύχτα. Και δεν είναι μόνο τα ναρκωτικά ή τα όπλα. Είναι και οι
επιδρομές που γίνονται στα παράλια της Κέρκυρας όπου οι Αλβανοί βγαίνουν συχνά
και τρομοκρατούν τους κατοίκους με άμεσες συνέπειες στον τουρισμό.

«Πολλές φορές βρισκόμαστε στο επίκεντρο των επικρίσεων. Στην αρχή μας
θεωρούσαν τραμπούκους γιατί μια φορά μάς χρησιμοποίησαν στην απεργία που είχαν
τα φορτηγά. Τώρα ευτυχώς μάς βλέπουν με συμπάθεια. Εντάξει, αυτή είναι η
δουλειά μας. 
Την επιλέξαμε, αυτό όμως δεν σημαίνει ότι δεν υπάρχει κίνδυνος. Ξεκινάμε και
δεν ξέρουμε αν θα γυρίσουμε. 
Αυτό δεν μπορείς να το καταλάβεις αν είσαι εκτός. Από τη μια, η οικογένεια που
μένει ξάγρυπνη μέχρι να γυρίσουμε και, από την άλλη, οι εντολές. Και βέβαια,
δεν μπορείς να τις αγνοήσεις, αλλά και δεν παύει να είσαι και άνθρωπος...»,
είπε ένας άνδρας από την ομάδα που μόλις είχε γυρίσει.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16043N181</ED>
<ID>
ID:135741

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N18&aa=1</URL></REF>


Article

<CATEGORY>vin06</CATEGORY>

 <H2>Εισαγγελέας στους «παρκαδόρους»
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

ΤΗΝ ΕΠΕΜΒΑΣΗ των δικαστικών αρχών για τα παράνομα κυκλώματα των «παρκαδόρων»
της νύχτας, που δρουν έξω από νυχτερινά κέντρα διασκέδασης και στη
Θεσσαλονίκη, προκάλεσε χθεσινό δημοσίευμα των «ΝΕΩΝ».

Ο προϊστάμενος της Εισαγγελίας Πρωτοδικών Θεσσαλονίκης κ. Χ. Βουρλιώτης, με
αφορμή τις πρόσφατες αποκαλύψεις γύρω από τις δραστηριότητες ατόμων που
αναλαμβάνουν ­ έναντι αμοιβής ­ την παράνομη στάθμευση των αυτοκινήτων πελατών
καταστημάτων σε πεζοδρόμια, πολυσύχναστους κεντρικούς δρόμους και άλλους
χώρους, διέταξε χθες τη διενέργεια προκαταρκτικής εξέτασης.

Ο εισαγγελέας έδωσε εντολή στη Διεύθυνση Ασφαλείας να ερευνήσει αν αληθεύουν
οι καταγγελίες κατοίκων σε περιοχές της Θεσσαλονίκης, όπου λειτουργούν
νυχτερινά κέντρα, για την παράνομη και εκβιαστική, πολλές φορές, εκμετάλλευση
των χώρων στάθμευσης έξω από νυχτερινά καταστήματα.

Όπως έγραψαν «ΤΑ ΝΕΑ», εκτός από την Αθήνα τον τελευταίο καιρό γίνονται και
στη Θεσσαλονίκη δεκάδες καταγγελίες ­ στην Τροχαία και στις δημοτικές
υπηρεσίες ­ από κατοίκους περιοχών που υποστηρίζουν ότι τις βραδινές ώρες
διάφορα άτομα που εμφανίζονται ως «παρκαδόροι» νυχτερινών κέντρων δεν τους
επιτρέπουν να σταθμεύσουν τα αυτοκίνητά τους κοντά στα σπίτια τους.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16043N182</ED>
<ID>
ID:135795

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N18&aa=2</URL></REF>


Article

<CATEGORY>vin06</CATEGORY>

 <H2>Καλούνται να τα παραλάβουν
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

Η ΔΙΑΔΙΚΑΣΙΑ της παραλαβής των προσωπικών και αντικειμένων αξίας των θυμάτων
του τραγικού αεροπορικού δυστυχήματος της 17ης Δεκεμβρίου από τους συγγενείς
των Ελλήνων επιβατών του μοιραίου ουκρανικού αεροσκάφους, θα γίνει στο Τμήμα
Εγκλημάτων κατά Ιδιοκτησίας της Διεύθυνσης Ασφαλείας Θεσσαλονίκης.

Έπειτα από παραγγελία του εισαγγελέα Εφετών Θεσσαλονίκης, ανατέθηκε στο Τμήμα
Εγκλημάτων κατά Ιδιοκτησίας της Ασφάλειας η φύλαξη, επίδειξη και παράδοση
στους δικαιούχους των αντικειμένων που περισυνελέγησαν από τον τόπο της
αεροπορικής τραγωδίας στα Πιέρια Όρη.

Με ανακοίνωση της Γενικής Αστυνομικής Διεύθυνσης Θεσσαλονίκης, καλούνται οι
συγγενείς των θυμάτων της αεροπορικής τραγωδίας να προσέλθουν σε χρονικό
διάστημα δύο μηνών στο Τμήμα Εγκλημάτων κατά της Ιδιοκτησίας της Ασφάλειας
Θεσσαλονίκης ­ Βαλαωρίτου 11-13, 4ος όροφος ­ για να τους αποδοθούν τα
αντικείμενα εφόσον συντρέχουν όλες οι νόμιμες προϋποθέσεις.

Η Αστυνομία επισημαίνει ότι η απόδοση χρηματικών ποσών και αντικειμένων αξίας
θα γίνεται μόνο στους νόμιμους κληρονόμους των θυμάτων, σύμφωνα με την
επικρατούσα νομοθεσία, ενώ οι συγγενείς θα πρέπει πριν προσέλθουν να
επικοινωνήσουν τηλεφωνικά για την ενημέρωσή τους στην Ασφάλεια και στα
τηλέφωνα 031-554115 και 554111.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16043N183</ED>
<ID>
ID:135832

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N18&aa=3</URL></REF>


Article

<CATEGORY>vin06</CATEGORY>

 <H5>ΣΕ ΕΝΑ ΧΡΟΝΟ ΕΤΟΙΜΟΣ Ο ΜΕΓΑΛΥΤΕΡΟΣ ΣΤΑΘΜΟΣ ΤΟΥ ΜΕΤΡΟ ΤΗΣ ΑΘΗΝΑΣ
</H5><H2>Σύνταγμα με... βάθος
</H2>
<AUTHOR>ΣΤΕΦΑΝΟΣ ΚΡΙΚΚΗΣ</AUTHOR>

Σταθμός Συντάγματος. Σε βάθος 17 και 28 μέτρων θα βρίσκονται οι γραμμές 2 και
3 του Μετρό, οι οποίες διασταυρώνονται κάτω από την πλατεία

Σε ένα χρόνο από τώρα υπολογίζεται πως θα έχει κατασκευαστεί πλήρως ο
μεγαλύτερος σταθμός του Μετρό, που δεν είναι άλλος από αυτόν της Πλατείας Συντάγματος.

ΕΚΕΙ, κάτω από το σημείο που διασταυρώνονται η οδός Όθωνος με τη λεωφόρο
Αμαλίας, θα περνούν οι γραμμές Νο 2 και Νο 3.

Οι ράγες της γραμμής 2 βρίσκονται σε βάθος 17 μέτρων κάτω από το οδόστρωμα,
ενώ εκείνες της γραμμής 3 σε βάθος 28 μέτρων. Η πρώτη γραμμή είναι εκείνη που
θα συνδέει τις περιοχές Σεπόλια - Δάφνη και η άλλη το Πεντάγωνο με τον Κεραμεικό.

Η είσοδος και έξοδος του επιβατικού κοινού προς και από τους σταθμούς της
πλατείας θα γίνεται από πέντε σημεία. Αυτά θα βρίσκονται στη συμβολή των
λεωφόρων Βασ. Σοφίας και Αμαλίας, όπου και το ξενοδοχείο Μεγάλη Βρετάνια. 
Θα βρίσκονται επίσης στο βόρειο τμήμα της Πλατείας Συντάγματος, απέναντι από
το μνημείο του Άγνωστου Στρατιώτη, και τέλος, πάλι στη λεωφόρο Αμαλίας,
μπροστά από τον Εθνικό Κήπο.

Δίπλα ακριβώς από τις εισόδους - εξόδους, επί της πλατείας, θα υπάρχει και
ένας μεγάλος ανελκυστήρας που θα εξυπηρετεί την πρόσβαση στο Μετρό των
ανθρώπων με ειδικές ανάγκες. Ο συγκεκριμένος ανελκυστήρας θα επικοινωνεί με το
πρώτο επίπεδο του Μετρό και από εκεί, με τη βοήθεια άλλων ανελκυστήρων, θα
προωθούνται στις πλατφόρμες. 
Ανάλογοι ανελκυστήρες, λένε οι υπεύθυνοι σχεδιασμού της Αττικό Μετρό, θα
υπάρχουν σε όλους τους σταθμούς.

Κάτω από το Σύνταγμα θα βρίσκονται επίσης οι εγκαταστάσεις του κέντρου ελέγχου
του Μετρό, όπου θα παρακολουθούνται όλα τα στάδια λειτουργίας του. Μέχρι
στιγμής έχει ολοκληρωθεί η εκσκαφή και η επένδυση του χώρου όπου θα βρίσκονται
οι είσοδοι - έξοδοι του σταθμού στον χώρο της πλατείας. Το ίδιο έχει συμβεί
και με τον ανελκυστήρα. Στο στάδιο της ολοκλήρωσης βρίσκεται από την άλλη
πλευρά ο αντίστοιχος χώρος μπροστά από τον Εθνικό Κήπο, ενώ ακόμη προχωρεί η
κατασκευή των φρεατίων εξαερισμού.

Από τη γραμμή Νο 2 (Σεπόλια - Δάφνη), έχουν κατασκευαστεί περίπου 5.650
τετραγωνικά μέτρα, που αντιστοιχούν στο τμήμα της σήραγγας από Σεπόλια -
Σύνταγμα, ενώ από τη γραμμή Νο 3 κατασκευάστηκαν περίπου 6.350 τετραγωνικά
μέτρα, που αντιστοιχούν στη σήραγγα από τον σταθμό του Πενταγώνου μέχρι τον
σταθμό του Συντάγματος. 
Μετά την παραμονή του για τις απαραίτητες εργασίες συντήρησης στον σταθμό του
Συντάγματος, το μηχάνημα ΤΒΜ1 θα ξεκινήσει το έργο επέκτασης της γραμμής Νο 2
προς τον επόμενο σταθμό του Ολυμπιείου. Για να υποβοηθηθεί η πορεία του, οι
τεχνικοί της Αττικό Μετρό, έχουν ανοίξει προς την ίδια κατεύθυνση μια πιλοτική
σήραγγα διαμέτρου τριών μέτρων.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N19</CAT>
<ED>
Κωδικός άρθρου: A16043N191</ED>
<ID>
ID:135742

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N19&aa=1</URL></REF>


Article

<CATEGORY>vin06</CATEGORY>

 <H5>Ο ΙΟΥΛΙΟΣ ΒΕΡΝ ΗΘΕΛΕ ΤΟ ΑΚΡΩΤΗΡΙΟ ΚΕΝΝΕΝΤΥ ΓΙΑ ΤΗΝ ΕΚΤΟΞΕΥΣΗ ΤΟΥ ΠΥΡΑΥΛΟΥ ΤΟΥ
­ Ο ΑΡΘΟΥΡ ΚΛΑΡΚ ΕΓΡΑΨΕ ΓΙΑ ΤΙΣ ΔΟΡΥΦΟΡΙΚΕΣ ΤΗΛΕΠΙΚΟΙΝΩΝΙΕΣ ΚΑΙ ΤΗ ΜΕΤΑΦΟΡΑ
ΦΩΤΟΝΙΩΝ ­ Ο ΑΛΝΤΟΥΣ ΧΑΞΛΕΪ ΓΡΑΦΕΙ ΓΙΑ ΤΗΝ ΚΛΩΝΟΠΟΙΗΣΗ, ΕΝΩ Ο ΙΣΑΑΚ ΑΣΙΜΟΦ
ΕΓΡΑΨΕ ΓΙΑ ΤΑ ΡΟΜΠΟΤ
</H5><H5>Ψάχνει το ταίρι της
</H5><H5>Χρονιά της τίγρης, χωρίς τίγρεις
</H5><H5>Το πρώτο φορητό DVD
</H5><H5>Φοβούνται και για τα μανιτάρια οι οικολόγοι...
</H5><H5>Στο Ναύπλιο υπερασπίζονται την κληρονομιά τους
</H5><H2></H2><H2>Συγγραφείς που έζησαν το σήμερα
</H2>
<AUTHOR>ΛΑΜΠΡΙΝΗ ΣΤΑΜΑΤΗ - ΕΥΗ ΕΛΕΥΘΕΡΙΑΔΟΥ</AUTHOR>

Έχουν περάσει περισσότερα από 100 χρόνια από τότε που ο άνθρωπος «ταξίδεψε»
για πρώτη φορά στη Σελήνη. Κι αυτό τουλάχιστον επτά δεκαετίες πριν η NASA
στείλει τους δικούς της αστροναύτες στο φεγγάρι. Ο Ιούλιος Βερν έδειξε τον
δρόμο στους Αμερικανούς επιστήμονες μέσα από το βιβλίο του «Από τη Γη στη
Σελήνη», στέλνοντας τον ήρωά του στο πρώτο διαστημικό ταξίδι.

Επιστημονική φαντασία. Πολλοί συγγραφείς του είδους περιέγραψαν στα έργα τους
επιτεύγματα της επιστήμης, δεκαετίες πριν γίνουν πραγματικότητα. Ανάμεσά τους,
ο Ιούλιος Βερν (αριστερά) και ο Άλντους Χάξλεϊ (δεξιά)

ΚΑΙ ΔΕΝ είναι μόνο αυτό που δείχνει τη διορατικότητα του μεγάλου συγγραφέα. Ο
Βερν διερεύνησε με τα γνωστά επιστημονικά στοιχεία της εποχής του τις πιθανές
τοποθεσίες της Γης από όπου ένα τέτοιο ταξίδι θα μπορούσε να ξεκινήσει.
Κατέληξε, λοιπόν, πως το ιδανικότερο μέρος για την απογείωση ήταν το σημερινό
Ακρωτήριο Κέννεντυ ­ ή Κέιπ Κανάβεραλ ­ στη Φλόριντα, όπου βρίσκεται η
πραγματική βάση εκτόξευσης της NASA.

Τον Γάλλο συγγραφέα του περασμένου αιώνα μιμήθηκαν πολλοί συνάδελφοί του στον
τομέα της Επιστημονικής Φαντασίας γράφοντας για πράγματα που στις μέρες τους
έμοιαζαν «παραμυθάκι», αλλά πολλά χρόνια αργότερα έγιναν πραγματικότητα.
Χρησιμοποιώντας τη φαντασία τους, αλλά και τις επιστημονικές τους γνώσεις,
πολλοί συγγραφείς ζωγραφίζουν στα έργα τους μία εικόνα του μακρινού μέλλοντος,
που πολλές φορές εμπνέει τους επιστήμονες.

«Οι καλογραμμένες ιστορίες δημιουργούν μία πολύ ζωντανή εικόνα για το μέλλον
κάνοντας πολύ μεγάλη εντύπωση στους ειδικούς της επιστήμης που παρακολουθούν
τόσο τα βιβλία όσο και τις ταινίες του είδους. Πολλές φορές η Επιστημονική
Φαντασία είναι αυτή που βοηθά στη δημιουργία ενός οράματος για το μέλλον στους
επιστήμονες», εξηγεί ο Αμερικανός συγγραφέας Επιστημονικής Φαντασίας Βέρνορ Βιντζ.

Τα παραδείγματα είναι αμέτρητα. Ο Ιούλιος Βερν, πάλι, φαντάστηκε την ύπαρξη
του υποβρυχίου στις «20.000 Λεύγες Κάτω Από τη Θάλασσα», κάτι που πολύ
αργότερα έγινε πραγματικότητα. Το ίδιο έγινε και με το αερόπλοιο στον «Ροβήρο
τον Κατακτητή».

Ένα άλλο σενάριο Επιστημονικής Φαντασίας που έγινε πραγματικότητα είναι η
κατασκευή τηλεπικοινωνιακών δορυφόρων. Το 1948, ο Άρθουρ Κλαρκ, συγγραφέας του
«2001: Οδύσσεια του Διαστήματος», περιέγραψε σε ένα επιστημονικό άρθρο ένα
δορυφόρο που θα χρησιμοποιείτο στις τηλεπικοινωνίες. Δέκα χρόνια αργότερα ο
πρώτος δορυφόρος τέθηκε σε τροχιά γύρω από τη Γη.

Όπως λέει ο κ. Στράτος Κυριαζίδης, φανατικός φίλος της Επιστημονικής Φαντασίας
και μέλος της μοναδικής ελληνικής ηλεκτρονικής λίστας για το θέμα αυτό, ο
Ισαάκ Ασίμοφ ήταν ο πρώτος που ασχολήθηκε σε μία σειρά βιβλίων του με το θέμα
των ρομπότ. «Ο όρος είναι πολωνικός και προέρχεται από τη λέξη που σημαίνει
εργασία. Ο Ασίμοφ έγραψε για για τους νόμους και την ηθική που πρέπει να
διέπουν τις σχέσεις ρομπότ και ανθρώπων».

Στην πρώτη περίοδο της τηλεοπτικής σειράς «Σταρ Τρεκ», πριν από 30 χρόνια, τα
μέλη του Εντερπράιζ επικοινωνούσαν με την πρώτη μορφή κινητών τηλεφώνων. «Και
μάλιστα έμοιαζαν πολύ με ένα συγκεκριμένο μοντέλο, που κυκλοφορεί σήμερα στην
αγορά. Δεν είναι λίγες οι φορές που οι επιστήμονες ή οι τεχνικοί μιμούνται την
Επιστημονική Φαντασία», προσθέτει ο ίδιος. Πρόσφατα, επιστήμονες στην Αυστρία
ανακοίνωσαν ότι κατάφεραν τη στιγμιαία τηλεμεταφορά φωτονίων, ένα από τα πιο
χαρακτηριστικά σημεία του Σταρ Τρεκ.

Άλλος ένας συγγραφέας που βγήκε αληθινός σε αρκετά σημεία είναι ο Άλντους
Χάξλεϊ, και μάλιστα αυτές τις ημέρες το έργο του βρίσκεται στην επικαιρότητα,
όπως λέει ο κ. Χριστόδουλος Λιθαρής, αρχισυντάκτης του περιοδικού Ε.Φ.
«Απαγορευμένος πλανήτης».

Στον «Θαυμαστό Καινούργιο Κόσμο» περιγράφει πειράματα γενετικής και
κλωνοποίησης ανθρώπων, που παράγουν υποδεέστερα όντα, καθώς και «κρυστάλλους»
που καταγράφουν και αναπαράγουν σε βίντεο ιστορικά γεγονότα. Ενώ στο ζοφερό
μέλλον που περιγράφει, δεκαετίες νωρίτερα, στη «Μηχανή που Ταξίδευε στον
Χρόνο», η Γη υπερθερμαίνεται, λιώνουν οι πάγοι στους πόλους, και η ζωή
εξαφανίζεται. Θυμίζει μήπως το φαινόμενο του θερμοκηπίου;

Πολλά χαρακτηριστικά του Ίντερνετ έχουν επίσης προβλεφθεί χρόνια πριν, από
συγγραφείς Επιστημονικής Φαντασίας: ο κυβερνοχώρος, η εικονική πραγματικότητα,
οι ηλεκτρονικοί «πράκτορες» που συγκεντρώνουν όποιες πληροφορίες σάς
ενδιαφέρουν στην οθόνη σας.

ΣΤΙΣ αρχές Δεκεμβρίου, μία φάλαινα που βρέθηκε νεκρή από ασιτία στη Νέα
Ηρακλίτσα Καβάλας ταριχεύθηκε και τάφηκε στην περιοχή. Από τότε η δεύτερη
φάλαινα που τη συνόδευε δεν έχει απομακρυνθεί από τον Κόλπο Καβάλας,
κινδυνεύοντας να πεθάνει και αυτή από ασιτία. Σύμφωνα με τον υπολιμενάρχη
Καβάλας κ. Ευστάθιο Παπαχρήστου, ψαράδες της περιοχής την έχουν δει και την
έχουν ακούσει.

Χρονιά της τίγρης είναι, σύμφωνα με την κινέζικη αστρολογία, το 1998. Για την
φυλακισμένη, σε ζωολογικό κήπο της χώρας, τίγρη δεν υπάρχουν καλύτερες
προοπτικές. 
Η τίγρης της φωτογραφίας ανήκει σε σπάνιο είδος, προερχόμενο από τη Σιβηρία.
Έχουν απομείνει 300 τίγρεις αυτού του είδους σε ολόκληρο τον κόσμο, 20 εκ των
οποίων ζουν ελεύθερες σε επαρχίες της Κίνας.

ΤΗΝ ΚΥΚΛΟΦΟΡΙΑ του πρώτου φορητού DVD ανακοίνωσε η εταιρεία Matsushita,
σύμφωνα με την οποία το DVD-L10 είναι επίσης το μικρότερο σε μέγεθος μηχάνημα
ήχου και εικόνας. Το DVD-L10 ζυγίζει 910 γραμμάρια και έχει ενσωματωμένη
κρυσταλλική οθόνη 5,8 ιντσών. Η πώλησή του θα ξεκινήσει στην Αμερική από τις
10 Φεβρουαρίου και η προτεινόμενη τιμή είναι 1.300 δολάρια (περίπου 365.000 δραχμές).

Η ΑΠΟΠΕΙΡΑ ομάδων, που δραστηριοποιούνται για την προστασία της άγριας φύσης,
να περιορίσουν την περισυλλογή μανιταριών συνάντησε την έντονη αντίδραση
των... σεφ, για τους οποίους τα μανιτάρια αποτελούν ζωτικής σημασίας συστατικά
στις γευστικές τους δημιουργίες.

Η παράξενη αυτή «κόντρα» ξεκίνησε από το Λονδίνο, όταν περιβαλλοντικές ομάδες
ανακοίνωσαν πως η υπερβολική περισυλλογή μανιταριών είναι καταστροφική όχι
μόνο για τα σπάνια είδη τους αλλά και για τα ζώα που ζουν στα δάση και
τρέφονται με αυτά. Γρήγορα πήρε παγκόσμια διάσταση, καθώς ιδιοκτήτες
εστιατορίων και διάσημοι σεφ ανταπάντησαν πως τα είδη μανιταριών που
χρησιμοποιούν βρίσκονται σε αφθονία στη φύση και είναι το Α και το Ω στην
παρασκευή των μενού τους.

Για να προστατευθούν τα είδη μανιταριών που κινδυνεύουν με εξαφάνιση, οι
οικολογικές οργανώσεις ζητούν να υπάρξουν απαγορεύσεις. Οι «θιγόμενοι» έμποροι
υποστηρίζουν πως μόλις τα τελευταία χρόνια συμπεριελήφθησαν στη διατροφή των
Ευρωπαίων τα μανιτάρια και ουδέποτε υπήρξαν ελλείψεις στην αγορά.

Στο Ναύπλι «Αν προστεθεί όροφος στο παραδοσιακής αρχιτεκτονικής κτίριο,
κινδυνεύει να χαθεί ο αναλλοίωτος από χρόνια χαρακτήρας της περιοχής»,
σημειώνεται στο έγγραφο της αρμόδιας Εφορείας Αρχαιοτήτων

ΔΙΚΑΙΩΜΑ στην πολιτιστική τους κληρονομιά και την... παραδοσιακή όψη της
παλιάς πόλης του Ναυπλίου διεκδικούν οι κάτοικοι και αντιδρούν στην απόφαση
του Κεντρικού Αρχαιολογικού Συμβουλίου να επιτρέψει την προσθήκη ορόφου σε
μεγάλης αρχιτεκτονικής σημασίας κτίριο, το οποίο χρονολογείται από τα μέσα του
προηγούμενου αιώνα.

Δημότες του Ναυπλίου χαρακτηρίζουν ως «διάτρητη» την απόφαση του ΚΑΣ, τη
στιγμή μάλιστα που «στο αίτημα για την προσθήκη ορόφου στο κτίριο επί των οδών
Όθωνος, Μπουμπουλίνας και Ρήγα Φεραίου, υπήρξε ομόφωνη αρνητική εισήγηση του
Τοπικού Συμβουλίου Ανατολικής Πελοποννήσου, τον Ιούνιο του 1997». 
Το όμορφο διατηρητέο κτίριο βρίσκεται στον παραλιακό πεζόδρομο της πόλης του
Ναυπλίου και όπως εξηγεί ο κ. Μπάμπης Αντωνιάδης, κάτοικος της περιοχής, «τα
αρχιτεκτονικά του χαρακτηριστικά παραμένουν αναλλοίωτα για περισσότερο από 150
χρόνια. Η απόφαση του ΚΑΣ, να δώσει άδεια για να χτιστεί όροφος ύψους πέντε
μέτρων συν το ύψος της στέγης, έρχεται σε πλήρη αντίθεση με την δέσμευση για
την προστασία της παλιάς πόλης του Ναυπλίου, ως ιστορικού διατηρητέου μνημείου».

Αντίθετη με την προσθήκη ορόφου ήταν και η γνωμοδότηση της τοπικής Εφορείας
Αρχαιοτήτητων, της 5ης Εφορείας Βυζαντινών Αρχαιοτήτων Σπάρτης. Σύμφωνα με
υπηρεσιακό έγγραφο, το οποίο εστάλη στο Τοπικό Συμβούλιο Μνημείων Ανατολικής
Πελοποννήσου, «το κτίριο αντιπροσωπεύει την κύρια και χαρακτηριστική όψη της
παλιάς πόλης του Ναυπλίου». Στην σχετική έκθεση της αρμόδιας Εφορείας
Αρχαιοτήτων, σημειώνεται επίσης πως «η προσθήκη ορόφου στο συγκεκριμένο κτίριο
θα αλλοιώσει την αρχική διάταξη των όγκων και κατά συνέπεια τη μορφή τού εν
λόγω αναλλοίωτου έως σήμερα αρχιτεκτονικού συνόλου. 
Επιπλέον, ο προτεινόμενος τρόπος κατασκευής της προσθήκης, με τη χρήση
νεωτερικών μεθόδων και υλικών, ο οποίος είναι ο μοναδικός τρόπος στατικής
επίλυσης, είναι εντελώς ξένος προς τον παραδοσιακό τρόπο κατασκευής των ορόφων
των κτιρίων της παλιάς πόλης του Ναυπλίου και εκτός τού ότι θα αποτελέσει
προηγούμενο, θα αλλοιώσει την αυθεντικότητα της μορφής του κτιρίου».

* Πάνε δυο μήνες που το Σώμα Ελεγκτών Περιβάλλοντος ολοκλήρωσε την έκθεσή του
για τον Κηφισό, στην οποία καταγράφονται πάνω από 50 παράνομες παρεμβάσεις.
«Φωνή βοώντος εν τη ερήμω» όμως, καθώς ουδεμία απάντηση, παρατήρηση ή ενέργεια
έχει υπάρξει μέχρι στιγμής για τον, κατά τα άλλα υπό καθεστώς προστασίας, Κηφισό.

* Διεθνές Έτος των Ωκεανών, το 1998 και σύμφωνα με τον Οργανισμό Τροφίμων και
Γεωργίας των Ηνωμένων Εθνών (FAO), το 60% από τα 200 και πλέον εμπορικά είδη
ψαριών γίνεται αντικείμενο υπεραλίευσης. Σύμφωνα με το Παγκόσμιο Ταμείο για τη
Φύση (WWF), πάνω από 100 θαλάσσια είδη, πολλά εκ των οποίων ζουν στους
ωκεανούς, έχουν καταχωρηθεί στην κόκκινη λίστα των απειλουμένων ειδών, ενώ
μόνο το 1% των ωκεανών και θαλασσών της Γης βρίσκεται υπό καθεστώς προστασίας.

Προσοχή στα ερωτηματολόγια που σας ζητούν να συμπληρώσετε στο Ίντερνετ,
συνιστά βρετανική ένωση καταναλωτών. Τα στοιχεία που αφορούν τη διασκέδασή
σας, τις ώρες που εργάζεστε, που βρίσκεστε στο σπίτι ή την αξία των
μηχανημάτων σας, χρησιμοποιούνται από διαρρήκτες, για να εντοπίσουν
πιθανούς... πελάτες.

Την πρώτη θέση στις πωλήσεις επιχειρηματικού λογισμικού στην Ελλάδα κατέκτησε
την περασμένη χρονιά η εταιρεία SAP Hellas. Ο κύκλος των εργασιών της για το
1997 αναμένεται να ξεπεράσει τα 1,6 δισ. δρχ. Η εταιρεία θεωρείται η
μεγαλύτερη προμηθεύτρια εφαρμογών λογισμικού τεχνολογίας client server
διεθνώς, κατέχοντας το 34% της παγκόσμιας αγοράς.

Σεμινάριο για τους «Επιθεωρητές συστημάτων διασφάλισης ποιότητας ως προς ISO
9000/94 και ISO 10011-1/90» διοργανώνει το Ευρωπαϊκό Κέντρο Υψηλής Τεχνολογίας
από τις 23 ως τις 27 Φεβρουαρίου στη Γλυφάδα. Στόχος τού προγράμματος είναι η
εκπαίδευση στελεχών επιχειρήσεων, υπευθύνων διασφάλισης ποιότητας και
μηχανικών στις αρχές και την πρακτική επιθεωρήσεων. Πληροφορίες στα τηλ:
9616.687 και 9600.907.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N20</CAT>
<ED>
Κωδικός άρθρου: A16043N201</ED>
<ID>
ID:135743

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N20&aa=1</URL></REF>


Article

<CATEGORY>vin06</CATEGORY>

 <H5>ΟΙ ΔΙΚΑΣΤΕΣ ΑΠΕΡΡΙΨΑΝ ΟΜΟΦΩΝΑ ΤΗΝ ΑΙΤΗΣΗ ΑΠΟΦΥΛΑΚΙΣΗΣ ΤΟΥ ΠΡΩΗΝ ΧΡΗΣΤΗ
ΝΑΡΚΩΤΙΚΩΝ Γ. ΠΟΥΡΣΑΝΙΔΗ
</H5><H2>Δέσμιος του παρελθόντος
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

Τα λάθη του παρελθόντος εξακολουθεί να πληρώνει ο 40χρονος πρώην
τοξικομανής Γιώργος Πουρσανίδης, ο οποίος, αν και μόνος του κατάφερε να
γλιτώσει από τον εφιάλτη των ναρκωτικών, καταδικάστηκε σε συνολική ποινή έξι
ετών ­ χωρίς αναστολή ­ γιατί δεν υπήρχε επίσημη ιατρική γνωμάτευση που να
βεβαιώνει ότι ήταν τοξικομανής.

Ο Γιώργος Πουρσανίδης

Ο Γ. ΠΟΥΡΣΑΝΙΔΗΣ περίμενε με αγωνία χθες να κτυπήσει το τηλέφωνο των φυλακών
της Πάτρας, όπου κρατείται. Ήθελε να ελπίζει ­ όπως κάθε κατηγορούμενος στη
θέση του ­ ότι λίγα μόνο βήματα τον χώριζαν από την ελευθερία. Οι δικαστές,
για μία ακόμη φορά, με την απόφασή τους κράτησαν ερμητικά κλειστή την πόρτα
της φυλακής για τον πρώην χρήστη ναρκωτικών, απορρίπτοντας ομόφωνα την αίτηση
για αναστολή εκτέλεσης της ποινής του.

Η καταδίκη του Γ. Πουρσανίδη είχε προκαλέσει τότε την επέμβαση του υπουργού
Δικαιοσύνης Ευάγγελου Γιαννόπουλου, με εντολή του οποίου εξετάστηκε μάλιστα
από ιατροδικαστή, που διαπίστωσε ότι ο κατηγορούμενος είναι πια «καθαρός».

«Οι αποφάσεις των δικαστηρίων ­ είχε πει τότε ο υπουργός ­ δεν έχουν το
απυρόβλητο και δεν είναι ανεπίδεκτες κριτικής και κοινωνικού ελέγχου. Και οι
κρίνοντες, κρίνονται». Οι δηλώσεις του υπουργού θεωρήθηκαν από τον πρόεδρο του
Αρείου Πάγου Στέφανο Ματθία ως παρέμβαση στη λειτουργία της Δικαιοσύνης και σε
ανακοίνωση που εξέδωσε ανέφερε ότι «κανένας παράγοντας (κυβερνητικός ή
δικαστικός) δεν έχει δικαίωμα, ούτε μπορεί να μεταβάλει δικαστικές αποφάσεις ή
να επηρεάσει τη δικαστική κρίση».

Το εδώλιο του κατηγορουμένου στην αίθουσα του Πενταμελούς Εφετείου της Αθήνας
ήταν κενό. Η μεταγωγή του δεν είχε κριθεί αναγκαία. Υπήρχαν, εξάλλου, οι φίλοι
του, αλλά και ο αδελφός του, οι οποίοι ένωσαν τις φωνές τους ζητώντας από τους
λειτουργούς της Θέμιδας ένα μόνο πράγμα: να αντιμετωπίσουν με ανθρωπιά και
επιείκεια την υπόθεση του Γ. Πουρσανίδη, δίνοντάς του την πολυπόθητη γι' αυτόν
δεύτερη ευκαιρία, να συνεχίσει την ζωή του από κει που σταμάτησε, όταν τον
περασμένο Νοέμβριο οι συνάδελφοί τους τον έκριναν ένοχο και τον έστειλαν στη φυλακή.

Ωστόσο, και χθες οι δικαστές στάθηκαν στο γράμμα του νόμου. Ομόφωνα απέρριψαν
την αίτηση αποφυλάκισης, κρίνοντας ότι ο κατηγορούμενος Γ. Πουρσανίδης είναι
ιδιαίτερα επικίνδυνος και ύποπτος για την τέλεση του αδικήματος της εμπορίας
ναρκωτικών και στο μέλλον. Επίσης, δεν πείστηκαν ότι από την παραμονή του
κατηγορουμένου στις φυλακές προκύπτει κίνδυνος για ανεπανόρθωτη βλάβη.

Τι κι αν ο άνθρωπος αυτός κατάφερε να κερδίσει το στοίχημα που έβαλε με τον
εαυτό του και να βγει νικητής σβήνοντας από το κορμί και την ψυχή του τα
σημάδια του αμαρτωλού παρελθόντος;

Οι συγγενείς του περιέγραψαν τον αγώνα ζωής που έδωσε ο Γ. Πουρσανίδης για να
απεξαρτηθεί. Οι δικές τους φωνές, όμως, φαίνεται πως δεν ήταν αρκετές για να
πείσουν τους δικαστές. Εξάλλου, και εκείνοι από τη δική τους πλευρά δεν
μπορούσαν να παραβλέψουν τη σχετική διάταξη του νόμου, που ορίζει πότε ένας
κατηγορούμενος θεωρείται ότι είναι τοξικομανής. Σύμφωνα, λοιπόν, με το άρθρο
13 του ν.δ. 743/1970 «τοξικομανείς θεωρούνται όσοι απέκτησαν την συνήθεια των
ναρκωτικών ουσιών, αδυνατούν αυτοδυνάμως να την αποβάλουν και χρειάζονται
ειδική θεραπευτική μεταχείριση».

Ο Γ. Πουρσανίδης, όμως, δεν χρειάστηκε ειδική θεραπευτική μεταχείριση για να
απεξαρτηθεί. Δεν χρειάστηκε να παρακολουθήσει το πρόγραμμα μιας θεραπευτικής
κοινότητας για να βρει διέξοδο στο αδιέξοδο των ναρκωτικών. Τα κατάφερε ­ όπως
λένε ­ μόνος του. Και είναι εύλογη, ίσως, η απορία των δικών του ανθρώπων, πώς
γίνεται αντί ο άνθρωπος αυτός να αντιμετωπιστεί ευνοϊκά για ό,τι κατάφερε, να
εισπράττει την τιμωρία.

Ύστερα από τη χθεσινή δικαστική εξέλιξη, ο Γ. Πουρσανίδης έχει το δικαίωμα να
επαναφέρει την αίτηση αποφυλάκισής του, ελπίζει όμως στον σύντομο προσδιορισμό
της εκδίκασης της υπόθεσής του σε δεύτερο βαθμό.

«Ντροπή» ακούστηκε μία φωνή στο ακροατήριο, μόλις ο πρόεδρος του δικαστηρίου
ανακοίνωσε την απόφαση. Οι συγγενείς του χαρακτήρισαν σκληρή την απόφαση των
δικαστών. «Επτά χρόνια τώρα φωνάζει ­ είπε ο αδελφός του Χρήστος Πουρσανίδης ­
ότι είναι καθαρός. Ήταν άρρωστος και έγινε καλά. Και τώρα τον στέλνουν στη
φυλακή, όπου υπάρχει μεγάλος κίνδυνος υποτροπιασμού. Αν ξαναπέσει στα
ναρκωτικά, ποιες θα είναι οι ευθύνες των δικαστών και της Πολιτείας;».

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N23</CAT>
<ED>
Κωδικός άρθρου: A16043N231</ED>
<ID>
ID:135744

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N23&aa=1</URL></REF>


Article

<CATEGORY>vin06</CATEGORY>

 <H2>Άνθρωποι της νύχτας διακινούν κοκαΐνη στη Θεσσαλονίκη
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΣΕ «ΝΗΠΙΑΚΗ μορφή» βρίσκεται η διακίνηση και διάδοση της κοκαΐνης στη
Θεσσαλονίκη, σε σχέση με την Αθήνα, σύμφωνα με τις αστυνομικές και
ιατροδικαστικές αρχές της πόλης, ενώ την Ασφάλεια προβληματίζει έντονα το
γεγονός ότι οι διακινητές του σκληρού ναρκωτικού στη συμπρωτεύουσα εντάσσονται
στους ανθρώπους της νύχτας.

«Πριν από ένα χρόνο μάς είχε απασχολήσει η σοβαρότερη υπόθεση διακίνησης, όταν
είχε κατασχεθεί μισό κιλό κοκαΐνης. Σύμφωνα με τα στοιχεία που διαθέτουμε, η
κοκαΐνη δεν είναι ακόμη πολύ διαδεδομένη στη Θεσσαλονίκη. Μας απασχολεί το
γεγονός ότι τη διακινούν κυρίως άνθρωποι της νύχτας και μπράβοι στα νυχτερινά
κέντρα, όπου η πρόσβαση της Αστυνομίας είναι δύσκολη και επικίνδυνη», είπε ο
Α. Ματράκας, προϊστάμενος της Υποδιεύθυνσης Δίωξης Ναρκωτικών της Ασφάλειας Θεσσαλονίκης.

Μιλώντας στα «ΝΕΑ» ο ιατροδικαστής στο ΑΠΘ κ. Δημήτρης Ψαρούλης επισήμανε ότι
η κοκαΐνη είναι εξίσου επικίνδυνο ναρκωτικό με την ηρωίνη, αφού οι χρήστες το
χρησιμοποιούν και ενδοφλέβια και σε μερικές περιπτώσεις συνδυάζουν και τις δύο
ναρκωτικές ουσίες.

«Πολύ φοβάμαι ότι η κοκαΐνη, όπως και η ηρωίνη, θα μας απασχολήσει στο άμεσο
μέλλον», είπε ο κ. Ψαρούλης.

Στο μεταξύ, αύριο θα απολογηθούν στον ανακριτή οι έξι συλληφθέντες ­ δύο
αδέλφια από τη Θεσσαλονίκη, δύο κάτοικοι Αθήνας και δύο Λατινοαμερικανοί ­, οι
οποίοι κατηγορούνται για την υπόθεση διακίνησης δέκα κιλών κοκαΐνης στην Ελλάδα.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N23</CAT>
<ED>
Κωδικός άρθρου: A16043N232</ED>
<ID>
ID:135796

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N23&aa=2</URL></REF>


Article

<CATEGORY>vin06</CATEGORY>

 <H2>«Πράσινο φως» για απόλυση καθηγητή που καλλιεργούσε χασίς
</H2><H2></H2>
«ΠΡΑΣΙΝΟ ΦΩΣ» για την οριστική απόλυση καθηγητή μουσικής που υπηρετούσε σε
Γυμνάσιο του Ηρακλείου Κρήτης και καταδικάστηκε σε φυλάκιση 14 μηνών για
καλλιέργεια χασίς άναψε το Συμβούλιο της Επικρατείας, απορρίπτοντας χθες
σχετική αίτησή του για αναστολή της απόφασης του υπουργού Παιδείας για την
απόλυσή του.

Ο 28χρονος καθηγητής καταδικάστηκε το 1994 σε φυλάκιση 14 μηνών με τριετή
αναστολή, καθώς κρίθηκε ότι καλλιεργούσε έξι δενδρύλλια χασίς για ιδίαν χρήση.
Λόγω της καταδίκης του, πάντως, ο υπουργός Παιδείας προχώρησε στην απόλυσή
του, σημειώνοντας ότι η πράξη για την οποία καταδικάστηκε «δεν συνάδει με το
ήθος και την ιδιότητα του δημοσίου υπαλλήλου και ιδιαιτέρως αυτή του εκπαιδευτικού».

Ο καθηγητής επιχειρεί να ανατρέψει την υπουργική απόφαση, υποστηρίζοντας ότι
διέπραξε το αδίκημα προτού διορισθεί και σε νεαρή ηλικία. Και στην αίτηση
αναστολής, που απερρίφθη από το ΣτΕ, επικαλείται και την «έμπρακτη μεταμέλειά»
του, ενώ ισχυρίζεται ότι ουδέποτε έκανε χρήση χασίς. «Είναι αλήθεια ότι από
περιέργεια διέπραξα τη συγκεκριμένη πράξη, ενώ η σύλληψή μου έγινε πριν
ολοκληρωθεί η καλλιέργεια των δενδρυλλίων, ώστε αυτά να είναι πρόσφορα για
χρήση...», αναφέρει στην αίτησή του.

Πάντως, πρέπει να σημειωθεί ότι ο καθηγητής παραμένει τυπικώς στη διάθεση του
υπουργείου, έως ότου κριθεί και η κύρια προσφυγή του κατά της απόφασης για την
απόλυσή του.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N23</CAT>
<ED>
Κωδικός άρθρου: A16043N233</ED>
<ID>
ID:135833

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N23&aa=3</URL></REF>


Article

<CATEGORY>vin06</CATEGORY>

 <H2>Από 25 χρόνια σε δύο μέλη του «συνδικάτου του εγκλήματος»
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΠΟΙΝΗ κάθειρξης 25 ετών στον καθένα επέβαλε το Μεικτό Ορκωτό Δικαστήριο της
Θεσσαλονίκης στα δύο μέλη του λεγόμενου «συνδικάτου του εγκλήματος», που
κατηγορούνταν για αιματηρή ληστεία τράπεζας.

Πρόκειται για τον Κώστα Ανδρεάδη και τον Σωτήρη Κούση, οι οποίοι
καταδικάσθηκαν για την ένοπλη ληστεία που έγινε στις 5 Ιουλίου του 1993 στο
υποκατάστημα της Εθνικής Τράπεζας, στη Νιγρίτα Σερρών, όταν είχε δολοφονηθεί
από τους ληστές ο υπάλληλος της τράπεζας, Γιώργος Καραγκιοζίδης, 25 χρόνων και
είχε τραυματισθεί συνάδελφός του.

Οι δύο καταδικασθέντες αποτελούν ­ σύμφωνα με την εκδοχή της αστυνομίας ­ μέλη
της σπείρας που εκτελούσε τα λεγόμενα «συμβόλαια θανάτου», ενώ κατηγορούνται
και για άλλα αδικήματα ­ ανθρωποκτονίες, ληστείες, κλοπές, κ.λπ.

Σε ό,τι αφορά στην καταδίκη τους για τη συγκεκριμένη υπόθεση, ο εισαγγελέας
τους χαρακτήρισε αιμοδιψείς δολοφόνους και ζήτησε την ισόβια κάθειρξή τους,
ενώ οι συνήγοροι υπεράσπισης χαρακτήρισαν αυστηρότατη την ποινή.

Κατά τη διάρκεια της ακροαματικής διαδικασίας, οι δύο καταδικασθέντες
ισχυρίσθηκαν ότι δεν είχαν καμία σχέση με την υπόθεση και ότι τους κατέδωσε
στην Ασφάλεια για να τους εκδικηθεί ο πρώην συνεργάτης τους και γνωστός
κακοποιός Θ. Κατηφίδης.

Η σύλληψη των δύο καταδικασθέντων είχε γίνει τον Μάρτιο του 1996 έξω από το
γήπεδο του Άγιαξ, όπου είχαν πάει να παρακολουθήσουν τον ποδοσφαιρικό αγώνα
της ομάδας της Ολλανδίας με τον Παναθηναϊκό. Η Ελληνική Αστυνομία είχε
ενημερώσει την Ιντερπόλ Ολλανδίας για τη διαφυγή τους στο Άμστερνταμ μετά την
αιματηρή ένοπλη ληστεία που διέπραξαν, οπότε και επιτεύχθηκε η σύλληψή τους.

Σύμφωνα με το κατηγορητήριο, ο Ανδρεάδης και ο Κούσης μαζί με άλλα δύο μέλη
της σπείρας ­ τον Βασίλη Σούφλα που δολοφονήθηκε από τη συμμορία και τον
Βασίλη Ανδρεάδη, θείο του Κώστα Ανδρεάδη, ο οποίος αναζητείται ­ εισέβαλαν στο
υποκατάστημα και με ένα πιστόλι που κρατούσε ο Σούφλας απέσπασαν περίπου
6.000.000 δρχ., ενώ την ώρα που έβγαιναν από το υποκατάστημα ο Σούφλας
πυροβόλησε και σκότωσε τον άτυχο νεαρό υπάλληλο και τραυμάτισε τον συνάδελφό του.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N23</CAT>
<ED>
Κωδικός άρθρου: A16043N234</ED>
<ID>
ID:135862

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N23&aa=4</URL></REF>


Article

<CATEGORY>vin06</CATEGORY>

 <H5>ΤΑ ΠΡΟΓΡΑΜΜΑΤΑ ΚΙΝΗΤΙΚΟΤΗΤΑΣ ΤΟΥ ΚΟΙΝΟΤΙΚΟΥ ΠΛΑΙΣΙΟΥ ΣΤΗΡΙΞΗΣ
</H5><H2>Όταν πεισθούν οι εκπαιδευτικοί
</H2>
<AUTHOR>ΓΙΩΡΓΟΣ ΜΠΑΓΑΚΗΣ</AUTHOR>

1. Τι είναι τα Προγράμματα Κινητικότητας; Τα Προγράμματα Κινητικότητας
(Π.Κ.) είναι της τάξης των 8 δισ. δραχμών.Αποτελούν μικρό μέρος των περίπου
200 δισ. του 2ου Κοινοτικού Πλαισίου Στήριξης για τη Δευτεροβάθμια Εκπαίδευση.
Αφορούν σύντομα ατομικά ή ομαδικά σεμινάρια, επισκέψεις μελέτης και πρακτική
άσκηση για εκπαιδευτικούς στην Ελλάδα ή σε χώρες της Ε.Ε. και παρόμοιες
δραστηριότητες για τους μαθητές, όπως και τη μακρόχρονη συνεργασία σχολείων
της Ελλάδας ή χωρών της Ε.Ε.

2. Τα Προγράμματα Κινητικότητας πηγαίνουν καλά. Στα Π.Κ.
υποβλήθηκε μεγάλος αριθμός ανταγωνιστικών προτάσεων (περίπου 2.100) από
εκπαιδευτικούς, σχολεία, επιμορφωτικούς και άλλους φορείς που απορρόφησαν
περίπου 4,5 δισ. δραχμές (απορροφητικότητα 100%), σε χρονικό διάστημα
μικρότερο του ενός έτους (αστρονομικός αριθμός σε σχέση με άλλα εκπαιδευτικά
ευρωπαϊκά προγράμματα στην Ελλάδα). Οι προτάσεις αφορούν ενδιαφέροντα θέματα
όπως πληροφορική, περιβαλλοντική εκπαίδευση, αγωγή υγείας, πολιτιστικά,
διδακτικές κ.ά. και είναι συνήθως αξιόλογες ποιοτικά. Επίσης, υπάρχει ζωηρό
ενδιαφέρον και διάθεση συμμετοχής από την κοινότητα των εκπαιδευτικών. Τι
έπεισε όμως τους εκπαιδευτικούς να συμμετάσχουν μαζικά;

3. Υπάρχει ενδιαφέρον για τους μαθητές. Στους μαθητές τα Π.Κ.
παρέχουν δυνατότητες βιωματικής, ανοιχτής, άτυπης και διαπολιτισμικής
εκπαίδευσης. Οι μεθοδολογίες που συναντώνται βασίζονται σε εργασίες των
μαθητών σε ομάδες, στη μέθοδο project, στην πειραματική διδασκαλία, στην
πρακτική άσκηση. Είναι ιδιαίτερα έντονες επίσης η συνεργατική, η βασισμένη στη
δημιουργικότητα και η ενεργός μάθηση. Είναι δε τα στοιχεία αυτά που δίνουν
ανάσες στην «ασφυξία» πολλών μαθητών, που γενικά ενεργοποιούνται με
ενθουσιασμό στα Π.Κ.

4. Υπάρχει ενδιαφέρον για τους εκπαιδευτικούς. Στους
εκπαιδευτικούς τα Π.Κ. παρέχουν μοναδικές ευκαιρίες επιμόρφωσης συμβατής με
τις επιμορφωτικές τους ανάγκες. Σε αυτό συμβάλλει η προαιρετικότητα των
προγραμμάτων, καθώς και δυνατότητα των ίδιων των εκπαιδευτικών να τα
διαμορφώσουν σε μεγάλο βαθμό (περιεχόμενο, φορείς υλοποίησης, υποδοχής και
συνεργασίας κ.ά). Πλεονέκτημα επίσης των Π.Κ. είναι οι ευκαιρίες για
εναλλακτικές μεθοδολογίες επιμόρφωσης, επαγγελματικής ανάπτυξης και έρευνας
τάξης, που αποτελούν αποτελεσματικές και επίκαιρες μορφές επιμόρφωσης
ενηλίκων. Ενδεικτικά αναφέρεται η αναπτυξιακή και η συνεργατική έρευνα, η
έρευνα δράσης, η παρατήρηση τάξης, τα δίκτυα των εκπαιδευτικών που αποτελούν
την πεμπτουσία της ενδοσχολικής (school based) επιμόρφωσης.

Επίσης, στην εκπαιδευτική κοινότητα υπάρχουν έντονες παρανοήσεις για τα
εκπαιδευτικά ευρωπαϊκά προγράμματα, που έχουν ταυτιστεί με «τα κυκλώματα» και
«τις αρπαχτές». Επισημαίνεται ότι η μαζική συμμετοχή εκπαιδευτικών στα Π.Κ.
τους εξοικειώνει και λειτουργεί καταλυτικά στην εξάλειψη αυτών των
παρανοήσεων. Επιπλέον, τα Π.Κ. λειτουργούν παιδευτικά για την τεχνογνωσία των
ευρωπαϊκών προγραμμάτων, που συνήθως λείπει από τους εκπαιδευτικούς.

5. Υπάρχει ενδιαφέρον για το σχολείο. Με τα Π.Κ.
πραγματοποιούνται χρήσιμες καινοτομίες στα σχολεία. Επίσης βρίσκονται κονδύλια
για κάποιες στοιχειώδεις και απαραίτητες υλικοτεχνικές ανάγκες τους, όπως φαξ,
μόντεμ, υπολογιστής, σύνδεση με Ίντερνετ, διδακτικά υλικά, κ.ά.

Τέλος, έχει μεγάλη σημασία επειδή στο ανέκαθεν συγκεντρωτικό και
γραφειοκρατικό ελληνικό σχολείο, τα Π.Κ. πυροδοτούν δυνάμεις που
απελευθερώνουν και ενεργοποιούν τη δημιουργικότητα της σχολικής κοινότητας. Οι
«εκπαιδευτικοί θησαυροί» των Π.Κ., που σφυρηλατούνται με πολύ κόπο, μπορούν,
ενδεχομένως, να αποτελέσουν δοκιμασμένα και ανθεκτικά θεμέλια μεταρρυθμιστικής
εκπαιδευτικής πολιτικής.

Ο Γιώργος Μπαγάκης είναι λέκτορας στο Πανεπιστήμιο Πατρών.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N24</CAT>
<ED>
Κωδικός άρθρου: A16043N241</ED>
<ID>
ID:135745

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N24&aa=1</URL></REF>


Article

<CATEGORY>vin06</CATEGORY>

 <H5>ΧΑΘΗΚΑΝ ΤΡΕΙΣ ΚΟΠΕΛΕΣ ΣΕ ΣΦΟΔΡΗ ΣΥΓΚΡΟΥΣΗ Ι.Χ. ΜΕ ΝΤΑΛΙΚΑ
</H5><H2>Αν υπήρχε σηματοδότης...
</H2>
Η έλλειψη φωτεινού σηματοδότη στον συγκοινωνιακό κόμβο που συνδέει το ΤΕΙ
Θεσσαλονίκης και τη βιομηχανική περιοχή της Σίνδου με την εθνική οδό
Θεσσαλονίκης - Αθήνας ήταν, σύμφωνα με τους εκπροσώπους του Τεχνολογικού
Ιδρύματος, η αιτία του τραγικού τροχαίου δυστυχήματος με απολογισμό τρεις
νεκρές σπουδάστριες.

ΘΕΣΣΑΛΟΝΙΚΗ. 
Γραφείο Βόρειας Ελλάδας

Το αυτοκίνητο στο οποίο επέβαιναν οι τρεις άτυχες σπουδάστριες, μεταφέρεται με
το αυτοκίνητο οδικής βοήθειας

ΤΟ ΔΥΣΤΥΧΗΜΑ έγινε χθες το μεσημέρι όταν το Ι.Χ. επιβατικό αυτοκίνητο, στο
οποίο επέβαιναν οι τρεις σπουδάστριες και κατευθυνόταν από το ΤΕΙ στη
Θεσσαλονίκη, συγκρούσθηκε με νταλίκα.

Από τα συντρίμμια του μοιραίου Ι.Χ. ανασύρθηκαν νεκρές η οδηγός του Θεοδώρα
Παπαθεοδώρου, 23 χρόνων, από τη Θεσσαλονίκη και οι Κυριακή Αγαθαγγελίδου, 23
χρόνων, από την Αυγή Σοχού Θεσσαλονίκης και Βασιλική Ματίδου, 22 χρόνων, από
το Κιλκίς.

Ο οδηγός της νταλίκας Τζόρτζε Λουίζε Χερνάντεζ Πράδο, 31 χρόνων, από την
Ισπανία, κάτοικος Σερβίων Κοζάνης, που δεν έπαθε τίποτα, συνελήφθη και με τη
δικογραφία που σχηματίσθηκε εις βάρος του οδηγήθηκε στον εισαγγελέα. Όπως
προκύπτει από την προανάκριση που διενεργεί το Αστυνομικό Τμήμα της Σίνδου
Θεσσαλονίκης, στον κόμβο που συνδέει το ΤΕΙ με την εθνική οδό δεν έχει
εγκατασταθεί φωτεινός σηματοδότης, ενώ υπάρχει πινακίδα της Τροχαίας με την
ένδειξη ΣΤΟΠ.

Το δυστύχημα έγινε σε απόσταση μερικών δεκάδων μέτρων από το ΤΕΙ, τη στιγμή
που η άτυχη οδηγός του επιβατικού επιχειρούσε να μπει στην εθνική οδό. Λίγα
δευτερόλεπτα προηγουμένως είχε στρίψει προς την εθνική οδό λεωφορείο, το οποίο
ακολούθησε το μοιραίο Ι.Χ. χωρίς πιθανόν να αντιληφθεί η οδηγός του την
νταλίκα που διέσχιζε τον δρόμο με μεγάλη ταχύτητα. Συγκλονισμένοι από το
τραγικό δυστύχημα, καθηγητές, εκπαιδευτικοί και σπουδαστές του Τεχνολογικού
Ιδρύματος της Θεσσαλονίκης καταγγέλλουν την μη εγκατάσταση σηματοδότη στον
συγκοινωνιακό κόσμο, αλλά και τις επικίνδυνες συνθήκες μεταφοράς από τα αστικά
λεωφορεία των σπουδαστών.

Όπως δήλωσε ο γενικός γραμματέας του Τεχνολογικού Ιδρύματος Ν. Τσίτσης, μετά
την πρόσφατη διαπλάτυνση του συγκοινωνιακού κόμβου ­ έξι λωρίδες ταχείας
κυκλοφορίας ­ στην περιοχή, τον περασμένο Αύγουστο, οι εκπρόσωποι του ΤΕΙ αλλά
και κάτοικοι της περιοχής έστειλαν επανειλημμένως έγγραφα στη 2η ΔΕΚΕ, όπου
ζητούσαν την εγκατάσταση φωτεινού σηματοδότη λόγω των πολλών ατυχημάτων που σημειώθηκαν.

Από την πλευρά του, ο πρόεδρος του ΤΕΙ Σ. Χατζηπέτρου επισήμανε τις
επικίνδυνες συνθήκες μεταφοράς των σπουδαστών των ΤΕΙ από τα λεωφορεία του
ΟΑΣΘ, λόγω των μειωμένων δρομολογίων, παρά το γεγονός ότι έχει ζητηθεί η
αύξησή τους προς τα ΤΕΙ.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N45</CAT>
<ED>
Κωδικός άρθρου: A16043N451</ED>
<ID>
ID:135746

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N45&aa=1</URL></REF>


Article

<CATEGORY>vin06</CATEGORY>

 <H2>Απτόητοι οι εμπρηστές συνεχίζουν το... έργο τους
</H2>
ΟΙ ΑΛΛΕΠΑΛΛΗΛΟΙ εμπρησμοί αυτοκινήτων τις τελευταίες ημέρες έχουν
προβληματίσει έντονα τις αρχές ασφαλείας, καθώς οι περισσότεροι αποδίδονται σε
ομάδες νεαρών αναρχικών εις ένδειξη συμπαράστασης στον φερόμενο ως «εγκέφαλο»
της οργάνωσης Αναρχικοί Αντάρτες Πόλης, Νίκο Μαζιώτη.

Χθες το πρωί στο υπουργείο Δημόσιας Τάξης πραγματοποιήθηκε έκτακτη σύσκεψη υπό
τον κ. Γ. Ρωμαίο, στην οποία μετείχαν ο γενικός γραμματέας κ. Ι.
Παπαδογιαννάκης, ο αρχηγός της ΕΛ.ΑΣ. κ. Θ. Βασιλόπουλος, ο γενικός
αστυνομικός διευθυντής Αττικής κ. Ι. Γεωργακόπουλος, ο διοικητής της Ασφάλειας
κ. Θ. Παπαφίλης και ο προϊστάμενος της Αντιτρομοκρατικής Υπηρεσίας κ. Φώτης Νασιάκος.

Στη σύσκεψη αποφασίσθηκε να ληφθούν επιπλέον μέτρα ασφαλείας σε ενδεχόμενους
στόχους και να αυξηθούν οι περιπολίες σε «ευαίσθητες περιοχές» της Αθήνας.

Παρ' όλα αυτά νέες επιθέσεις εμπρηστών σε πέντε αυτοκίνητα είχαμε τη νύχτα στο
Περιστέρι τα Κάτω Πατήσια και το Γαλάτσι. Η πρώτη επίθεση έγινε λίγο πριν από
τις 10. Οι δράστες περιέλουσαν με εύφλεκτο υλικό και στη συνέχεια έβαλαν φωτιά
στο αυτοκίνητο (Opel ΥΧΖ 5318) του Στέργιου Αναστασιάδη που βρισκόταν
σταθμευμένο στην οδό 25ης Μαρτίου 126, στο Περιστέρι. Από τις φλόγες έπαθε
ζημιές και το φορτηγό (ΥΟΥ 8740) της εταιρείας «ΚΟΡΠΗ» που βρισκόταν
σταθμευμένο δίπλα στο Opel.

Λίγες ώρες αργότερα, άγνωστοι, χρησιμοποιώντας αυτοσχέδιο εκρηκτικό μηχανισμό
(γκαζάκια) έβαλαν φωτιά σ' ένα Golf με ξένες πινακίδες που ήταν σταθμευμένο
στη διασταύρωση των οδών Καραβία και Πατησίων. Από τη φωτιά προκλήθηκαν μικρές
υλικές ζημιές στο όχημα. 
Στις 3.30 οι εμπρηστές χτύπησαν και πάλι, αυτήν τη φορά, στο Γαλάτσι. Έκαψαν
το αυτοκίνητο του Θεοφάνη Μπίλη (Seat Ibiza ΥΕΙ 4967) που βρισκόταν στην οδό
Φιλοθέης 27. Από τη φωτιά καταστράφηκε ολοσχερώς το όχημα και προκλήθηκαν
ζημιές σε ένα ακόμη αυτοκίνητο (Opel Vectra ΥΕΝ 3877) που ανήκει στον Ηλία
Καπαμπαντάκη και βρισκόταν σταθμευμένο δίπλα στο Seat. 
<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N45</CAT>
<ED>
Κωδικός άρθρου: A16043N452</ED>
<ID>
ID:135797

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N45&aa=2</URL></REF>


Article

<CATEGORY>vin06</CATEGORY>

 <H2>Οι αντεγκλήσεις για το αμαξοστάσιο προκάλεσαν θάνατο
</H2>
ΟΙ ΑΝΤΕΓΚΛΗΣΕΙΣ μεταξύ των συνεργείων του ΟΑΣΑ και των κατοίκων της Παλλήνης
και της Ανθούσας για τη δημιουργία αμαξοστασίου στην περιοχή στοίχισαν τη ζωή,
χθες, στον πρόεδρο του Εξωραϊστικού Συλλόγου Αγίου Αθανασίου Χαράλαμπο Βούρο,
που δεν άντεξε την ένταση.

Ο δήμαρχος Παλλήνης κ. Σπύρος Κωνσταντάς και ο πρόεδρος της Κοινότητας
Ανθούσας κ. Δήμος Στεφανής, σε κοινή ανακοίνωσή τους, καταγγέλλουν ότι εντελώς
απρόοπτα και «προκλητικά χωρίς να τηρηθεί η κατά νόμο διαδικασία», συνεργεία
με επικεφαλής μηχανικό του ΟΑΣΑ, συνοδεία ισχυρής αστυνομικής δύναμης,
επιχείρησαν την περίφραξη του χώρου.

«Ο πρόεδρος του Εξωραϊστικού Συλλόγου της περιοχής προσπάθησε να τους πει να
περιμένουν τη δημοτική αρχή πριν να προχωρήσουν. Εκείνοι, όμως, ήταν
ανένδοτοι, με αποτέλεσμα να χάσει τη ζωή του», λέει στα «ΝΕΑ» ο δήμαρχος
Παλλήνης. «Μπορεί να αντιμετώπιζε προβλήματα με την καρδιά του, όμως η
συμπεριφορά των αρμοδίων ήταν απαράδεκτη».

Η περιοχή που έχει απαλλοτριωθεί για να κατασκευαστεί αμαξοστάσιο λεωφορείων
είναι έκτασης 55 στρεμμάτων και βρίσκεται στον οικισμό του Αγίου Αθανασίου,
στα όρια της Παλλήνης και της Ανθούσας.

Διενεργείται προανάκριση από το Αστυνομικό Τμήμα Παλλήνης για να διαπιστωθούν
οι συνθήκες κάτω από τις οποίες συνέβη το περιστατικό.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N45</CAT>
<ED>
Κωδικός άρθρου: A16043N453</ED>
<ID>
ID:135834

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N45&aa=3</URL></REF>


Article

<CATEGORY>vin11</CATEGORY>

 <H2>Δεν πρέπει να μας τρομάζει η κλωνοποίηση
</H2>
Η ΚΛΩΝΟΠΟΙΗΣΗ δεν θα πρέπει να μας τρομάζει, σημειώνει ο κ. Άρης
Γιαννουλόπουλος, από τη Θεσσαλονίκη, και παρατηρεί: «Μας τρομοκρατούν πως ο
κλωνισμός του ανθρώπου θα δημιουργήσει ενδεχομένως ελαττωματικούς ανθρώπους
και ξεχνούν πως τέτοιοι γεννιούνται σε μεγάλα ποσοστά με κληρονομικές και
συγγενείς παθήσεις, με τη φυσιολογική αναπαραγωγική διαδικασία. Και ακριβώς η
γενετική υπόσχεται την πρόληψή τους.

Ακούστηκε από υψηλόβαθμο κληρικό-ψυχίατρο πως η ομοιομορφία του κλωνισμού
αντιστρατεύεται την ιερά ετερότητα στη φύση. Μα, η ίδια η φύση προηγήθηκε με
τους μονο-ωο-γενείς πανομοιότατους διδύμους σ' αυτή την εκπληκτική εξαίρεση
της ετερότητας. Και ας μην ξεχνούμε την ευαγγελική ρήση: «Ο Θεός έπλασε τον
άνθρωπο κατ' εικόνα και ομοίωση», που σημαίνει πως η θεϊκή βούληση ήταν όλοι
οι άνθρωποι να 'ναι αντίγραφα (θεϊκός κλωνισμός), όχι μόνο στην όψη (εικόνα),
αλλά και στην ψυχή (ομοίωση). Αν τελικά δεν έγινε έτσι, είναι μια άλλη ιστορία
πολύ ανθρώπινη και όχι θεϊκή. Αλλά και η Εύα ήταν προϊόν κλωνισμού από ιστό
(πλευρό) του Αδάμ.

Όταν σε λίγο καιρό θα καταλαγιάσει αυτός ο κουρνιαχτός του πανικού και της
υστερίας, θα προβάλει η εξής απλή, ανθρώπινη και τρυφερή αλήθεια. Τα στείρα
ζευγάρια, που οι γενετικοί τους αδένες τους πρόδωσαν και τους στέρησαν τα
απαραίτητα για την αναπαραγωγή γεννητικά κύτταρα (ωάρια και σπερματοζωάρια) θα
μπορούν με ένα σωματικό κύτταρο του ενός, να αποκτήσουν τον πολυπόθητο απόγονο
που το μοναδικό του «ελάττωμα» θα είναι η απόλυτη ομοιότητα με τον δότη γονιό,
σαν να ζωντάνεψαν οι παιδικές και νεανικές φωτογραφίες από το άλμπουμ του. Και
σε πείσμα όλων των ηθικολαγούντων ­ χωρίς φαντασία επικριτών ­ αυτό αποτελεί
τον μύχιο πόθο κάθε απλού - φυσιολογικού ανθρώπου.

Με μιαν έξυπνη παράκαμψη ο άνθρωπος αποφεύγει το εμπόδιο της φύσης και χαρίζει
τον επίγειο παράδεισο στους δυστυχισμένους συνανθρώπους του.

Ας ευχηθούμε με καθαρή σκέψη, σύντομα οι πόθοι των στερημένων του θείου-δώρου
της αναπαραγωγής, να ευοδωθούν».

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N46</CAT>
<ED>
Κωδικός άρθρου: A16043N461</ED>
<ID>
ID:135737

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N46&aa=1</URL></REF>


Article

<CATEGORY>vin11</CATEGORY>

 <H2>Η πολιτική της Τουρκίας και τα συμφέροντα
</H2>
Για την πολιτική της Τουρκίας έναντι της Ελλάδας σε σχέση με τα βρετανικά και
τα αμερικανικά συμφέροντα, γράφει ο δρ Ουίλιαμ Μάλινσον, πρώην Βρετανός διπλωμάτης:

«Στο ζήτημα της υφαλοκρηπίδας, η Τουρκία αρνείται να αναγνωρίσει τη
δικαιοδοσία του Διεθνούς Δικαστηρίου της Χάγης. Αυτό, βέβαια, δεν αποτελεί
έκπληξη, εφόσον το άρθρο 1 της Συνθήκης της Γενεύης (1958) και το άρθρο 121,
μέρος ΙΙΙ της Συνθήκης της Τζαμάικα (1982), ορίζουν ρητά ότι τα νησιά έχουν
τις δικές τους υφαλοκρηπίδες. Η Τουρκία φυσικά αρνείται να υπογράψει αυτές τις
συνθήκες. Ακόμα, στο ζήτημα των θαλασσίων ορίων, επιβάλλει σκόπιμα το δικό της
όριο των 12 μιλίων από τις ακτές της Μαύρης Θάλασσας, ενώ ταυτόχρονα απειλεί
την Ελλάδα με πόλεμο εάν αυτή ασκήσει τα δικαιώματά της.

Παραβαίνοντας άμεσα το άρθρο 14 της Συνθήκης της Λωζάννης, η Τουρκία δεν έχει
επιτρέψει στους κατοίκους της Ίμβρου και της Τενέδου να έχουν τοπική
αυτοδιοίκηση και αστυνομική δύναμη δική τους. Αντιθέτως, σχεδόν όλος ο
ελληνικός πληθυσμός εξαναγκάστηκε να φύγει. Στο άρθρο 38, η Τουρκία συμφώνησε
να προστατεύσει όλους τους κατοίκους "πλήρως και εξ ολοκλήρου", ανεξάρτητα από
τη γέννηση, εθνικότητα, γλώσσα, φυλή ή θρησκεία του καθενός. Αυτό το άρθρο
έχει παραβιαστεί εντελώς, και πλέον έχουν απομείνει μία χούφτα Έλληνες
ορθόδοξοι στην Τουρκία. Τρομερή αντίθεση αποτελεί το γεγονός ότι η Ελλάδα
τήρησε το δικό της μέρος της συμφωνίας, υπακούοντας στο άρθρο 15, σύμφωνα με
το οποίο προστατεύονται τα δικαιώματα της μουσουλμανικής μειονότητας: αυτήν τη
στιγμή υπάρχουν 120.000 μουσουλμάνοι στη Θράκη».

Και ο Μάλινσον συνεχίζει: «Τα αμερικανικά και βρετανικά συμφέροντα τυγχάνει να
συμπίπτουν στο θέμα της προώθησης της Τουρκίας στην Ε.Ε. Τα κίνητρα της
Βρετανίας είναι πολύ περισσότερα: πρώτον, η ενθάρρυνση της τουρκικής
συμμετοχής ως χώρα-μέλος θα αποδυναμώσει διοικητικά και πολιτικά τη διαδικασία
ολοκλήρωσης της Ευρωπαϊκής Ένωσης. Εδώ και πάρα πολύ καιρό, αντικειμενικός
σκοπός της βρετανικής εξωτερικής πολιτικής είναι να πολεμά τους Ευρωπαίους
"ομοσπονδιόφιλους" είτε εκ των έσω είτε εκ των έξω, και να συγκεντρώνεται σε
έναν ευρύ και επικερδή συνεταιρισμό ελεύθερου εμπορίου. Δεύτερον, και ίσως
σημαντικότερο, είναι το γεγονός ότι η βρετανική αμυντική πολιτική είναι πολύ
στενότερα συνδεδεμένη με εκείνη των ΗΠΑ παρά με της Ευρώπης· αυτό εξασφαλίζει
στη Βρετανία μία ισχυρότερη εξωτερική πολιτική από εκείνη που της επιτρέπει η
οικονομική της δύναμη και, σε ευρωπαϊκό πλαίσιο, ενισχύει τη θέση της, αν και
με αρνητικό τρόπο.

Οι ΗΠΑ, από την πλευρά τους, έχοντας συνειδητοποιήσει ότι το ΝΑΤΟ δεν έχει πια
επίσημο αντίπαλο (το Σύμφωνο της Βαρσοβίας), όλο και περισσότερο το
χρησιμοποιεί σαν ένα απλό όργανο εξωτερικής πολιτικής στη μακροπρόθεσμη
οικονομική και πολιτική στρατηγική της για τη Μέση Ανατολή και το λεκανοπέδιο
της Κασπίας. Έτσι, τελικά, επιδιώκει να εξασφαλίσει τη συμμετοχή του Ισραήλ ως
μέλους του ΝΑΤΟ. Το γεγονός αυτό εξηγεί και την αυξανόμενη στρατιωτική
συνεργασία ανάμεσα στις πιστότερες συμμάχους της στη Μέση Ανατολή, το Ισραήλ
και την Τουρκία δηλαδή, οι οποίες έχουν κοινούς αντιπάλους, την Συρία και το
Ιράν που, εντελώς συμπτωματικά, είναι αντίπαλοι και των ΗΠΑ! Όλα αυτά είναι
αλληλένδετα με τις βρετανικές και αμερικανικές προσπάθειες να σιγουρευτούν ότι
οι δυνάμεις άμυνας της Ευρωπαϊκής Ένωσης, η Δυτική Ευρωπαϊκή Ένωση, θα παίζουν
πάντα δευτερεύοντα ρόλο στο όλο και πιο διεθνές ΝΑΤΟ: τελικά, μία δυνατότερη
Δυτική Ευρωπαϊκή Ένωση θα αποδυνάμωνε τον αμερικανικό έλεγχο του ΝΑΤΟ. Αυτό
είναι το πλαίσιο μέσα από το οποίο θα πρέπει να δει κανείς την ταχέως
αυξανόμενη τουρκο-ισραηλινή στρατιωτική συνεργασία».

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N46</CAT>
<ED>
Κωδικός άρθρου: A16043N462</ED>
<ID>
ID:135792

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N46&aa=2</URL></REF>


Article

<CATEGORY>vin06</CATEGORY>

 <H5>Ο ΤΑΣΟΣ ΜΕΡΚΟΥΡΗΣ ΕΧΑΣΕ ΤΗ ΜΑΧΗ ΜΕ ΤΟ ΤΕΙ ΑΙΓΑΛΕΩ, ΑΛΛΑ ΚΕΡΔΙΣΕ ΤΟΝ ΑΓΩΝΑ ΤΗΣ ΖΩΗΣ
</H5><H5>Άγνωστοι στον δρόμο τον ρωτούν για την υπόθεσή του
</H5><H2>«Γιατί το έκαναν αυτό;»
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Τάσος Μερκούρης. «Δεν αισθάνομαι ούτε οργή ούτε πικρία. Ούτε θεωρώ εαυτόν
ηττημένο. Αυτό που δεν κατάλαβα, όμως, είναι γιατί με έδιωξαν με αυτόν τον τρόπο»

Η γωνία του θαλάμου «ενενήντα έξι» του Ιδρύματος Αποκατάστασης Αναπήρων, είναι
διαφορετική. Μια βιβλιοθήκη με βιβλία και CD, εικόνες και ζωγραφικές στον
τοίχο, το ντουλάπι με το στερεοφωνικό, οι γλάστρες στο περβάζι κι ένα
πτυσσόμενο τραπεζάκι με ένα φορητό PC, αποτελούν το σπίτι του Τάσου Μερκούρη.

ΠΕΡΑΣΑΝ δύο χρόνια από τότε που γράφτηκε το «τελικά» στη διαμάχη του ανάπηρου
καθηγητή Βιολογίας με το ΤΕΙ Αιγάλεω. Ένα «τελικά», που του στέρησε τη
δυνατότητα της διδασκαλίας εκεί, αλλά δεν κατάφερε να του τσακίσει την
επιθυμία να διδάσκει, να παλεύει και ν' απολαμβάνει τη ζωή. Κάθε πρωί διδάσκει
στις τάξεις του Ειδικού Γυμνασίου - Λυκείου Εκπαίδευσης πια, το μεσημέρι
συνήθως περνάει με διάβασμα και προετοιμασία του μαθήματος της επομένης, το
απογευματάκι κάνει βόλτες με τους φίλους του και το βράδυ το κρατάει για να ονειρεύεται...

Με την υπ' αριθμόν 4523/95 απόφαση που πήρε το Συμβούλιο της Επικρατείας, ο
καθηγητής που «προσπάθησε με θεμιτά μέσα να κάνει ό,τι ήταν δυνατόν» ώστε να
εξακολουθήσει τη διδασκαλία στο Τμήμα Φυσιοθεραπείας, έχασε διά παντός την
ελπίδα να επαναπροσληφθεί. Η απόφαση αυτή τον τοποθέτησε ξανά στον κόσμο που
υποτίθεται ότι «ανήκει», εκεί όπου υποτίθεται τού «αρμόζει» να βρίσκεται. Στον
κόσμο των ανθρώπων με ειδικές ανάγκες. «Προσέξτε, όπως μπορεί να δει κανείς
στην απόφαση, δεν έκριναν την επιστημονική μου επάρκεια. Αυτό που είπαν είναι:
δεν προσελήφθης στο ΤΕΙ χρησιμοποιώντας τις ειδικές διατάξεις για τα άτομα με
ειδικές ανάγκες, άρα δεν μπορεί να ζητηθεί η χρήση αυτών των ευνοϊκών
διατάξεων για να σου ανανεώσουν τη σύμβαση. Καταλάβατε; Εγώ είχα μπει στο ΤΕΙ
ως ίσος προς ίσος με τους άλλους καθηγητές για τη συγκεκριμένη ειδικότητα. Δεν
είναι τρελό;».

«ΣΥΝΕΧΙΖΩ»

Η φωνή του ακολουθεί τους ήπιους τόνους της σκέψης του και ξεκαθαρίζει από την
αρχή πως το τελευταίο πράγμα που απεύχεται είναι ένα «μελό» αίτημα. «Δεν
αισθάνομαι ταπεινωμένος. Επέστρεψα στον εαυτό μου και συνεχίζω». Μπορεί η
ασθένεια Verding Hoffman να κρατά το σώμα του καθηλωμένο στην αναπηρική
καρέκλα εδώ και πολλά χρόνια, όμως η ζωή του αποδεικνύει έμπρακτα το ψυχικό
σθένος και την αντοχή που κρύβεται μέσα του. Άλλωστε, αυτό που ήθελε πάντα και
το εκφράζει με όλη την ωμότητα του συγκεκριμένου ρήματος, ήταν «να αξιοποιηθεί
ως άνθρωπος». Τελείωσε το Λύκειο, σπούδασε Βιολογία, έκανε και δεύτερο πτυχίο
στη Θεολογία, μετά διδακτορικό. Από τη διαμάχη με το ΤΕΙ, η οποία μάλιστα είχε
φτάσει μέχρι το γραφείο του υπουργού Παιδείας Δημήτρη Φατούρου, αυτό που έχει
μείνει σήμερα είναι μόνο η απορία. «Γιατί το έκαναν αυτό;».

Φυσικά, δεν ήταν πάντα έτσι. «Η δική μου προσπάθεια ήταν να κρατήσω ένα
επίπεδο αρχών, να μην αφήσω να με καταβάλει το πρόβλημα. Δεν ήθελα να βλέπω το
θέμα αρνητικά και με μίσος, παρ' ότι αισθανόμουν την αδικία», λέει σήμερα.

Ήδη, πριν βγει η απόφαση του Συμβουλίου της Επικρατείας, βρίσκεται ξανά στη
σχολική αίθουσα για να διδάξει. Εκτός από τους μαθητές του, στις τάξεις του
Ειδικού Γυμνασίου και Λυκείου, έχει και μια μαθήτρια να προετοιμάσει για τις
Πανελλήνιες Εξετάσεις, την Ιωάννα. Η προσπάθειά του σήμερα εστιάζεται στο πώς
θα μπορέσει να βοηθήσει τους «διαφορετικούς» μαθητές του να «αξιοποιηθούν» κι
αυτοί, να περάσουν τον διαχωριστικό τοίχο που υψώνει συχνά η κοινωνική
αντιμετώπιση και ν' αποκτήσουν εφόδια, ώστε να ξεπεράσουν την «περιθωριοποίηση».

ΜΕΡΕΣ ΓΕΜΑΤΕΣ

Ο χρόνος του είναι γεμάτος μέχρι και το τελευταίο λεπτό. «Πραγματικά, υπάρχουν
στιγμές που μου λείπει η ξεκούραση», λέει τοποθετώντας ένα χαμόγελο απέναντι
στη δική μας δυσπιστία. «Τι, νομίζατε ότι επειδή είμαι καθηλωμένος στο καρότσι
δεν βγαίνω έξω και δεν κάνω πράγματα;».

Το κομπιούτερ και το αυτοκίνητό του είναι δύο μόνο από τα «παράθυρα» στον «έξω
κόσμο». Πάντα βρίσκονται φίλοι που θα οδηγήσουν το παλιό «Πεζό» σε βόλτες προς
την Πλάκα και την εξοχή, ή απλώς για ψώνια στο σούπερ μάρκετ. «Το αγαπημένο
μου είναι ο Μαρινόπουλος στον Πειραιά», λέει ο κ. Μερκούρης, εξηγώντας ότι
αυτό συμβαίνει λόγω της καλής πρόσβασης για το καρότσι.

ΑΚΟΜΗ ΚΑΙ σήμερα τον σταματούν άγνωστοι στον δρόμο για να ρωτήσουν: «Τι έγινε
με την υπόθεσή σας;». Και ο Τάσος Μερκούρης τούς απαντά: «Τίποτα, νομίζω πως
άξιζε τον κόπο η δημοσιότητα. Όχι μόνο γιατί φάνηκε πώς αντιμετωπίζεται
έμπρακτα κι όχι στα λόγια ένα άτομο με ειδικές ανάγκες, αλλά και γιατί εκείνο
το κρίσιμο διάστημα ένιωσα μια συμπαράσταση στον αγώνα μου».

Ο Τάσος Μερκούρης έμαθε από μικρός να προσπαθεί σκληρά για όλα τα δεδομένα. Η
νωτιαία μυοτροφία δεν τον αποθάρρυνε. Έκανε ταξίδια στο εξωτερικό και στην
Ελλάδα, σπούδασε κι απέκτησε τίτλους, κατάφερε έστω και για δυο χρόνια να
διδάξει στους φοιτητές του ΤΕΙ, απέκτησε φίλους καλούς. 
«Έχω επισκεφτεί το Κάιρο και άλλες πόλεις της Αιγύπτου, έχω πάει στη Βουλγαρία
με λεωφορείο και λατρεύω τις εκδρομές. Μου αρέσει να γνωρίζω ανθρώπους και έχω
καλούς φίλους. Κι από το ΤΕΙ δεν έχω παράπονα από τους συναδέλφους και τους
φοιτητές μου. Η περιπέτεια με τη διοίκηση του ΤΕΙ μού άφησε τουλάχιστον
κάποιους φίλους».

Προσπαθεί να σκέφτεται θετικά και να είναι δραστήριος. Από τη γωνιά του στο
θάλαμο του νοσοκομείου απουσιάζει η τηλεόραση, αλλά περισσεύουν τα βιβλία και
η μουσική. Εργάζεται στο πτυσσόμενο τραπεζάκι με το φορητό του κομπιούτερ και
συνυπάρχει με τους υπόλοιπους πέντε συγκατοίκους του χωρίς προβλήματα. «Μόνο
ελάχιστες φορές, που ακούγεται ο ήχος από τρεις-τέσσερις διαφορετικές
τηλεοράσεις, είναι λίγο δύσκολο να συγκεντρωθώ στη δουλειά μου».

Τα δύο τρίτα του μισθού του ως αναπληρωτή καθηγητή Μέσης Εκπαίδευσης πηγαίνουν
για το μισθό της αποκλειστικής νοσοκόμας, αλλά χωρίς τις φροντίδες της δεν θα
μπορούσε να τα βγάλει πέρα μόνος του. Όμως δεν παραπονιέται. Έχει αφήσει πίσω
του τη απόφαση του Συμβουλίου της Επικρατείας και προχωρεί...

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N47</CAT>
<ED>
Κωδικός άρθρου: A16043N471</ED>
<ID>
ID:135747

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N47&aa=1</URL></REF>


Article

<CATEGORY>vin07</CATEGORY>

 <H5>ΔΥΟ ΣΕΝΑΡΙΑ ΓΙΑ ΤΟ ΜΕΛΛΟΝ ΤΩΝ ΙΣΛΑΜΙΣΤΩΝ ΣΤΗΝ ΤΟΥΡΚΙΑ
</H5><H2>Νέο κόμμα ή διάσπαση
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Διαδήλωση ισλαμιστών. Θα οδηγηθεί και αυτό το κόμμα στη διάσπαση, όπως συνέβη
παλιότερα με πολλά κόμματα της κεντροδεξιάς και της κεντροαριστεράς;

Το ένα σενάριο προβλέπει τη δημιουργία ενός νέου ισλαμικού κόμματος με την
ονομασία «Το Κόμμα της Αρετής» ή «Η Τουρκία μου» και αρχηγό τον σημερινό
δήμαρχο της Κωνσταντινούπολης Ταγίμπ Ερντογκάν. Το άλλο σενάριο θέλει τους
ισλαμιστές να αλληλοσπαράσσονται και τελικά να διασπώνται ­ όπως συνέβη στο
παρελθόν με τα κόμματα της κεντροδεξιάς και της κεντροαριστεράς.

Ο ΝΕΤΣΜΕΤΙΝ Ερμπακάν δεν δείχνει να πτοείται από τη δικαστική απόφαση που
έθεσε το κόμμα του εκτός νόμου. Χθες συναντήθηκε με δύο βασικά κυβερνητικά
στελέχη ­ τον επικεφαλής της συντηρητικής πτέρυγας Χουσαμετίν Τσιντορούκ και
τον αντιπρόεδρο της κυβέρνησης Μπουλέντ Ετζεβίτ ­ και στη συνέχεια δήλωσε ότι
υπήρξε συμφωνία για την «άμβλυνση» της δικαστικής απαγόρευσης, η οποία θα
τεθεί σε ισχύ σε δύο εβδομάδες. Σύμφωνα με τον τουρκικό Τύπο, ο Ερμπακάν
πρότεινε στην κυβέρνηση μια κοινοβουλευτική ανακωχή, που θα δώσει τη
δυνατότητα στο κόμμα του να παραμείνει στη ζωή και στον ίδιο να παραμείνει
βουλευτής. «Θα υποστηρίξουμε τις φορολογικές μεταρρυθμίσεις και οποιοδήποτε
νομοσχέδιο φέρετε στο Κοινοβούλιο υπό τον όρο να υποσχεθείτε ότι δεν θα γίνουν
εκλογές τους 12 επόμενους μήνες, χρόνο που χρειαζόμαστε για να
ανασυγκροτηθούμε», φέρεται να είπε ο ισλαμιστής ηγέτης στον πρωθυπουργό Μεσούτ Γιλμάζ.

Ο ΕΙΣΑΓΓΕΛΕΑΣ ΑΠΕΙΛΕΙ

Ακόμη κι αν η δικαστική απαγόρευση εφαρμοστεί, οι 150 βουλευτές του Κόμματος
της Ευημερίας θα διατηρήσουν την ιδιότητά τους και θα αποτελούν μια αξιόλογη
απειλή για τον κυβερνητικό συνασπισμό. Στην περίπτωση πάντως που θελήσουν να
ιδρύσουν νέο κόμμα, θα πρέπει να είναι προσεκτικοί: ο γενικός εισαγγελέας
Βουλάρ Σαβάς, ο οποίος κίνησε τη διαδικασία για τη διάλυση του «Ρεφάχ»,
ανακοίνωσε ότι κάθε νέο κόμμα που θα σχηματιστεί στο ίδιο πνεύμα θα έχει την
ίδια τύχη.

Ήδη από τον περασμένο Δεκέμβριο, προβλέποντας την απόφαση του δικαστηρίου,
πολλά μέλη του «Ρεφάχ» συνέστησαν ένα νέο ισλαμικό κόμμα με την ονομασία
«Κόμμα της Αρετής». Σύμφωνα με τη «Νιου Γιορκ Τάιμς», μάλιστα, επικρατέστερος
αρχηγός του κόμματος αυτού είναι ο Ταγίμπ Ερντογκάν, δήμαρχος της
Κωνσταντινούπολης από το 1994. Η εφημερίδα «Χουριέτ», όμως, υποστηρίζει ότι οι
ισλαμιστές έχουν ήδη διασπαστεί και πολλά μέλη που διαφωνούν με τη σημερινή
ηγεσία θα ιδρύσουν σύντομα δικό τους κόμμα με το όνομα «Η Τουρκία μου».

Την ίδια ώρα συνεχίζονται στο εξωτερικό οι αντιδράσεις για την απαγόρευση του
Κόμματος της Ευημερίας, που έχει με το μέρος του 5 εκατομμύρια ψηφοφόρους. Ο
υπουργός Άμυνας της Συρίας Μουσταφά Τλας προέβλεψε ότι η Τουρκία θα
ακολουθήσει τον δρόμο της Αλγερίας αν οι στρατιωτικοί δεν σεβαστούν τις
ισλαμικές αξίες, ενώ η οργάνωση «Τζιχάντ-Τάλεχ αλ Φατάχ» των Αιγυπτίων
φανατικών μουσουλμάνων κάλεσε τους ισλαμιστές να πάρουν τα όπλα.

Η απαγόρευση του «Ρεφάχ» θα έχει όμως επιπτώσεις και στις σχέσεις της Τουρκίας
με τη Δύση. Σύμφωνα με πολιτικούς αναλυτές που επικαλείται η χθεσινή «Ουώλ
Στρητ Τζέρναλ», η ένταση θα μεγαλώσει τις επόμενες μέρες, καθώς Ευρωπαϊκή
Ενωση και ΗΠΑ πιέζουν την Τουρκία να βελτιώσει τη δημοκρατία της, να εξεύρει
μια πολιτική λύση στο Κουρδικό και να επιδείξει ευελιξία στο Κυπριακό. Οι
πιέσεις αυτές ξεκίνησαν πριν ακόμη απαγορευτεί το Κόμμα της Ευημερίας: η Ε.Ε.
δεν δέχθηκε να περιλάβει την Τουρκία στις υπό ένταξη χώρες, η Βρετανία επέβαλε
στους Τουρκοκύπριους που επισκέπτονται τη χώρα να είναι εφοδιασμένοι με βίζα
και η Γερμανία έπαψε να θεωρεί το ΡΚΚ εγκληματική οργάνωση. Οι Τούρκοι ήλπιζαν
να βρουν στις Ηνωμένες Πολιτείες έναν πιο αξιόπιστο σύμμαχο. Τώρα όμως
ανακαλύπτουν ότι οι δεσμοί τους με την Ουάσιγκτον απειλούνται από τα ίδια
προβλήματα που αποτρέπουν την προσέγγισή τους με τις Βρυξέλλες. «Η Τουρκία και
οι σύμμαχοί της στη Δύση κάνουν ένα διάλογο κουφών», λέει ένας ανώτατος
Τούρκος αξιωματούχος στην αμερικανική εφημερίδα. «Κανείς όμως στην Άγκυρα δεν
αντιλαμβάνεται ότι είμαστε στην πλευρά των χαμένων».

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16043N491</ED>
<ID>
ID:135733

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N49&aa=1</URL></REF>


Article

<CATEGORY>vin07</CATEGORY>

 <H2>Ο δήμαρχος της Πόλης πιθανός διάδοχος
</H2>
Ταγίμπ Ερντογκάν. Ο δήμαρχος της Κωνσταντινούπολης θεωρείται πιθανός διάδοχος
του Ερμπακάν

ΝΕΟΣ, δυναμικός, σκληρός αλλά και εύκαμπτος όταν οι περιστάσεις τον
αναγκάσουν. Έτσι απεικόνιζε σε παλαιότερο τεύχος του το ιταλικό περιοδικό
«Εσπρέσσο» τον Ταγίμπ Ερντογκάν, δήμαρχο της Κωνσταντινούπολης και πιθανό
διάδοχο του Ερμπακάν στην ηγεσία των ισλαμιστών.

Στις προεκλογικές εξαγγελίες του Ερντογκάν περιλαμβάνονταν η απαγόρευση του
χορού της κοιλιάς, η κατασκευή ενός τζαμιού στην αρχή του Ιστικλάλ Τσαντεσί ­
ενός πεζόδρομου γεμάτου μπουτίκ και εστιατόρια στην καρδιά του Πέρα ­ και το
κλείσιμο των νάιτ κλαμπ και των εστιατορίων που σερβίρουν αλκοόλ. Μετά την
εκλογή του, μάλιστα, οι δημοτικές αρχές άρχισαν να βάφουν με πράσινο ­ το
χρώμα της ισλαμικής επανάστασης ­ τα βάζα με λουλούδια, τα πεζοδρόμια και
διάφορα άλλα σύμβολα της Ιστικλάλ. «Το πράσινο είναι ένα οικολογικό χρώμα»,
έλεγε ο δήμαρχος. «Φέρνει στο μυαλό τα πουλιά, την ειρήνη, τη γαλήνη».

Η «επανάσταση» όμως δεν κράτησε πολύ. Μπροστά στις αντιδράσεις των κατοίκων,
οι αρχές αναγκάστηκαν να κάνουν πίσω. Αν τελικά ο Ερντογκάν αναλάβει την
ηγεσία του (νέου) ισλαμικού κόμματος, ίσως θελήσει να πάρει την εκδίκησή του...

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16043N492</ED>
<ID>
ID:135788

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N49&aa=2</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Η αλγερινή επιλογή
</H2>
<AUTHOR>ΡΟΥΣΟΣ ΒΡΑΝΑΣ</AUTHOR>

ΑΠΟ ΤΟ 1969, όταν ίδρυσε το πρώτο του (ισλαμικό) κόμμα, ο Ερμπακάν καταργήθηκε
τρεις φορές από τους Τούρκους στρατηγούς. Και άλλες τόσες ξαναβγήκε ακόμη πιο
ισχυρός στην επιφάνεια. Την τελευταία φορά ήλθε και απήλθε άφθαρτος.

Οι ελπίδες της Δύσης ότι οι ισλαμιστές του Ερμπακάν θα φθείρονταν φυσιολογικά
από την άσκηση της εξουσίας διαψεύστηκαν. Το στρατιωτικό κατεστημένο της
Τουρκίας δεν έδειξε την απαιτούμενη ανοχή.

Ανέτρεψε τη συγκυβέρνηση Ερμπακάν - Τσιλέρ, με ένα παρατεταμένο άδηλο
πραξικόπημα που ολοκληρώθηκε με την απαγόρευση του ισλαμικού Ρεφάχ. Στον ένα
χρόνο που άσκησαν την εξουσία, οι ισλαμιστές δεν πρόλαβαν να αποτύχουν ούτε
λιγότερο ούτε περισσότερο από την κυβέρνηση Γιλμάζ. Δεν πρόλαβαν να φανούν
ούτε λιγότερο ούτε περισσότερο εθνικιστές. Ούτε λιγότερο ούτε περισσότερο επικίνδυνοι.

Οι διώξεις που υφίστανται τώρα από τους στρατηγούς ενισχύουν τη δύναμή τους.
Ενδεχόμενες εκλογές θεωρείται βέβαιο ότι θα αναδείξουν τους ισλαμιστές αυτό
που είναι: πρώτο κόμμα.

Όταν ο Νετζμετίν Ερμπακάν ανέλαβε την πρωθυπουργία της χώρας, οι φόβοι των
Ευρωπαίων ήταν μήπως η Τουρκία γυρίσει οριστικά τις πλάτες στη Δύση. Τώρα, η
Δύση φοβάται μήπως η απαγόρευση του ισλαμικού Ρεφάχ βυθίσει την Τουρκία σε μια
αιματηρή πολιτική και κοινωνική σύγκρουση αλγερινού τύπου ανάμεσα στους
ισλαμιστές και τους κεμαλιστές.

Και ελπίζει, οι Τούρκοι στρατηγοί να μην υιοθετήσουν την αλγερινή επιλογή.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16043N493</ED>
<ID>
ID:135859

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N49&aa=3</URL></REF>


Article

<CATEGORY>vin07</CATEGORY>

 <H5>ΑΡΘΡΟ ΤΟΥ ΣΤΗΝ ΕΦΗΜΕΡΙΔΑ «ΟΥΝΙΤΑ»
</H5><H2>Επίθεση Ντ' Αλέμα εναντίον κομμουνισμού
</H2>
Πάνε τα χρόνια... Ο Μάσιμο Ντ' Αλέμα την εποχή που δεν ντρεπόταν να λέει πως
είναι κομμουνιστής (φωτό Ρώυτερ)

Αποκηρύσσει τον κομμουνισμό, εξυμνεί την προσωπικότητα και το έργο του Πάπα
Ιωάννη Παύλου: σε άρθρο του που δημοσιεύτηκε χθες στην εφημερίδα «Ουνιτά»,
πρώην όργανο του Ιταλικού Κομμουνιστικού Κόμματος, ο ηγέτης του μεγαλύτερου
κόμματος της ιταλικής αριστεράς, Μάσιμο Ντ' Αλέμα, δηλώνει έτοιμος να ανοίξει
τη συζήτηση για «τα εγκλήματα του κομμουνισμού».

ΤΟ ΙΚΚ είχε εγκαίρως διαχωρίσει τη θέση του και δεν έχει να ζητήσει συγγνώμη
από κανένα, απάντησε πάντως ο πρώην γραμματέας του κόμματος Αλεσάντρο Νάτα.

«Το κομμουνιστικό κίνημα, το οποίο γεννήθηκε διεκδικώντας την απελευθέρωση του
ανθρώπου, μεταβλήθηκε σύντομα εκεί όπου κατέκτησε την εξουσία σε μια
καταπιεστική δύναμη, υπεύθυνη για έναν ολοκληρωτισμό που κηλιδώθηκε από
τεράστια εγκλήματα», γράφει ο Ντ' Αλέμα, γραμματέας του Δημοκρατικού Κόμματος
της Αριστεράς (PDS), το οποίο προέκυψε από τη διάλυση του ισχυρότερου
Κομμουνιστικού Κόμματος της Δυτικής Ευρώπης. 
Το άρθρο του, διευκρινίζει απευθυνόμενος σε όσους κατηγορούν το κόμμα του ότι
δεν έχει ξεκαθαρίσει τη θέση του με το παρελθόν του, είναι μια «συμβολή στο
άνοιγμα της συζήτησης για τα εγκλήματα του κομμουνισμού, τις σιωπές του και
τις ευθύνες που φέρονται να έχουν οι πρώην κομμουνιστές».

ΠΟΛΥΤΑΡΑΧΗ ΠΟΡΕΙΑ ΤΟΥ ΙΚΚ

Ο αρχηγός του PDS αναγνωρίζει ότι το ΙΚΚ είχε μια «ιδιαίτερη πορεία» σε σχέση
με το σοβιετικό μοντέλο, αλλά «ήταν μια πορεία πολυτάραχη, γεμάτη αντιφάσεις,
δισταγμούς, ατολμίες». Η καταδίκη του σταλινισμού ήταν «βραδεία και
καθυστερημένη». «Πιστέψαμε ότι ο κομμουνισμός μπορούσε να μεταρρυθμισθεί
δημοκρατικά εκ των ένδον και αυτό προκάλεσε σφάλματα και καθυστερήσεις»,
υποστηρίζει. «Η πτώση του Τείχους του Βερολίνου σηματοδότησε το τέλος των
ψευδαισθήσεων για ένα δημοκρατικό κομμουνισμό, καθώς και για το πρωτότυπο
πείραμα που αποτέλεσε το ΙΚΚ», υπογραμμίζει και χαρακτηρίζει τον Πάπα Ιωάννη
Παύλο «προφήτη του καιρού μας». 
Ο Ντ' Αλέμα εκτιμά πως «η πτώση του κομμουνισμού δεν σημαίνει το τέλος της
ιστορίας: απέναντι στην παγκοσμιοποίηση της οικονομίας, θέλουμε να διευρύνουμε
τα σύνορα της δημοκρατίας, της ελευθερίας, των ανθρωπίνων δικαιωμάτων και της
εργασίας. Ιδού σε τι χρησιμεύει η Αριστερά», καταλήγει.

Στην απάντησή του, ο Νάτα τονίζει ότι «μπορεί άλλοι να το είχαν δει νωρίτερα,
ίσως εμείς να είχαμε μυωπία, αλλά νομίζω ότι ούτε ο Τολιάτι αρνήθηκε τα
εγκλήματα του Στάλιν. Το γεγονός ότι ο σοβιετικός κομμουνισμός υπήρξε μια
αποτυχία και στοίχισε πολλά θύματα, το συζητήσαμε και το είπαμε εδώ και
χρόνια, αλλά οι Ιταλοί κομμουνιστές ουδέποτε διέπραξαν εγκλήματα».

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16043N501</ED>
<ID>
ID:135734

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N50&aa=1</URL></REF>


Article

<CATEGORY>vin07</CATEGORY>

 <H2>Συγκρατημένος ο Άνταμς για τον διάλογο
</H2>
Ο ΗΓΕΤΗΣ του Σιν Φέιν Τζέρι Άνταμς δήλωσε χθες ότι όποιος σκέφτεται πως οι
νέες βρετανοϊρλανδικές προτάσεις για την ύπαρξη Συνέλευσης, η οποία θα μετέχει
στην άσκηση της εξουσίας στη Βόρεια Ιρλανδία, θα προχωρήσουν «πρέπει να μην
ζει στον κόσμο μας».

Τη δήλωση αυτή έκανε ο Άνταμς στους δημοσιογράφους μετά τις «φιλικές»
συνομιλίες που είχε στο Λονδίνο με τον Βρετανό πρωθυπουργό Τόνι Μπλερ με στόχο
να συνεχιστούν χωρίς εμπόδια οι ειρηνευτικές συνομιλίες.

Ο Τζέρι Άνταμς, ο ηγέτης του πολιτικού σκέλους του εκτός νόμου καθολικού
Ιρλανδικού Δημοκρατικού Στρατού (IRA), δήλωσε ακόμα ότι οι Ιρλανδοί εθνικιστές
δεν θα πρέπει να θεωρηθούν δεύτερης κατηγορίας πολίτες στις ειρηνευτικές
συνομιλίες. «Θεωρούμε ότι η κατάσταση είναι πολύ σοβαρή», πρόσθεσε ο
εκπρόσωπος του Σιν Φέιν στις διαπραγματεύσεις Μάρτιν Μακγκίνες.

Η ατέλειωτη βεντέτα αίματος δεν έχει ακόμη κλείσει στην Βόρεια Ιρλανδία. Ο
προτεστάντης Τζιμ Γκίνεϊ πυροβολήθηκε θανάσιμα χθες κοντά στο Μπέλφαστ και την
ευθύνη ανέλαβε ο Εθνικός Ιρλανδικός Απελευθερωτικός Στρατός (INLA), που έχει
αποσχισθεί από τον IRA. Εκπρόσωπος της οργάνωσης, με τηλεφώνημά του προς το
BBC στο Μπέλφαστ, ανέλαβε την ευθύνη.

Το θύμα ήταν προσωπικός φίλος του Ντέιβιντ Άνταμς, γενικού γραμματέα του
Δημοκρατικού Κόμματος του Όλστερ, το οποίο πρόσκειται στην προτεσταντική
παραστρατιωτική οργάνωση Μαχητές για την Ελευθερία του Όλστερ.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16043N502</ED>
<ID>
ID:135789

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N50&aa=2</URL></REF>


Article

<CATEGORY>vin07</CATEGORY>

 <H2>«Ο στρατός εξετέλεσε τις σφαγές στην Αλγερία»
</H2>
Ο ΑΛΓΕΡΙΝΟΣ στρατός κατέστρωσε και εξετέλεσε τις μαζικές σφαγές άμαχων πολιτών
στην Αλγερία για να φανεί ότι ήταν έργο ένοπλων ισλαμιστών, υποστήριξε σε
συνέντευξή του στο αμερικανικό τηλεοπτικό δίκτυο CBS, ο πρώην πρωθυπουργός της
Αλγερίας, Αμπντού Χαμάντ Μπραχίμι.

Ο Μπραχίμι, που παραιτήθηκε από τη πρωθυπουργία προ δεκαετίας, εξέφρασε την
εκτίμηση πως ο στρατός έχει αναλάβει ρόλο «να δαιμονοποιήσει τους ισλαμιστές»
και «να εκδικηθεί τον πληθυσμό που ψήφισε τους ισλαμιστές στις εθνικές
εκλογές», πριν από έξι χρόνια. Αυτή η άποψη διαψεύδεται επισήμως από τον
επικεφαλής της κυβέρνησης Αχμέντ Ουαχίγια, που επισημαίνει ότι ο στρατός
προσπαθεί να σταματήσει το κύμα των σφαγών.

Ευρωπαϊκή τρόικα επισκέφθηκε χθες την Αλγερία με σκοπό να αναζητήσει από
κοινού με την αλγερινή κυβέρνηση τρόπους για να σταματήσουν οι σφαγές. Η
ευρωπαϊκή αντιπροσωπεία, που αποτελείται από τον Βρετανό υφυπουργό Εξωτερικών
Ντέρεκ Φάτσετ και τους ομολόγους του από το Λουξεμβούργο και την Αυστρία, θα
συναντηθεί με τον Αλγερινό υπουργό Εξωτερικών Αχμέντ Ατάφ, βουλευτές της
αντιπολίτευσης και εκδότες εφημερίδων.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16043N503</ED>
<ID>
ID:135828

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N50&aa=3</URL></REF>


Article

<CATEGORY>vin07</CATEGORY>

 <H2>Ο Αραφάτ απειλεί με νέα ιντιφάντα
</H2>
ΜΕ ΝΕΑ ιντιφάντα απειλεί ο Γιάσερ Αραφάτ, λίγο πριν από τις κρίσιμες
συνομιλίες που θα έχουν ο Παλαιστίνιος ηγέτης και ο Ισραηλινός πρωθυπουργός
Βενιαμίν Νετανιάχου με τον Αμερικανό πρόεδρο Μπιλ Κλίντον, αυτή την εβδομάδα,
στην Ουάσιγκτον, για την αναθέρμανση της ειρηνευτικής διαδικασίας στη Μέση Ανατολή.

Ο Ισραηλινός πρωθυπουργός αναχώρησε χθες για την αμερικανική πρωτεύουσα
έχοντας εξασφαλίσει την υποστήριξη της κυβέρνησής του. Πάντως, ο Νετανιάχου,
που συναντάται σήμερα με τον Αμερικανό πρόεδρο στον Λευκό Οίκο, δεν φαίνεται
διατεθειμένος να διατυπώσει κάποια εντυπωσιακή πρόταση για την άρση του
αδιεξόδου, στο οποίο έχει περιέλθει η ειρηνευτική διαδικασία στη Μέση Ανατολή.

Ο Παλαιστίνιος πρόεδρος Γιάσερ Αραφάτ μεταβαίνει επίσης στην Ουάσιγκτον, αυτή
την εβδομάδα, για χωριστές συνομιλίες με τον πρόεδρο Κλίντον.

Ο σύμβουλος εθνικής ασφάλειας του Λευκού Οίκου, Σάντι Μπέργκερ, δήλωσε ότι οι
δύο ηγέτες θα πρέπει να λάβουν «σκληρές αποφάσεις», αυτή την εβδομάδα, για την
αναθέρμανση της ειρηνευτικής διαδικασίας.

Ο ένας στους πέντε νέους Ισραηλινούς τάσσεται υπέρ της απέλασης από το Ισραήλ
των Αράβων πολιτών του εβραϊκού κράτους, σύμφωνα με δημοσκόπηση του δεύτερου
καναλιού της ισραηλινής τηλεόρασης, που τα αποτελέσματά της μετέδωσε το
Γαλλικό Πρακτορείο.

ΔΙΑΔΗΛΩΣΗ ΥΠΕΡ ΤΟΥ ΓΚΑΡΟΝΤΙ

Δεκάδες Παλαιστίνιοι διανοούμενοι πραγματοποίησαν χθες διαδήλωση στη Γάζα,
δείχνοντας την υποστήριξή τους προς τον Γάλλο συγγραφέα Ροζέ Γκαροντί, ο
οποίος δικάζεται στο Παρίσι για αμφισβήτηση της γενοκτονίας των Εβραίων από
τους ναζί.

Συγγραφείς και δημοσιογράφοι πραγματοποίησαν πορεία στη Γάζα έως το γαλλικό
πολιτιστικό κέντρο, κρατώντας πανό όπου αναγράφονταν συνθήματα που επέκριναν
τη γαλλική δικαιοσύνη για «παράδοση στη σιωνιστική τρομοκρατία».

Επίσης, 160 Ιρανοί βουλευτές, από τους 270 της Εθνοσυνέλευσης, εξέδωσαν
ανακοίνωση στην οποία καταδικάζουν τη «μεσαιωνική δίκη» του Ροζέ Γκαροντί, τον
οποίο χαρακτηρίζουν «συγγραφέα με πάθος για την ελευθερία». Ο 84χρονος
Γκαροντί έχει ηρωποιηθεί σε μερικούς κύκλους Αράβων διανοουμένων έπειτα από
την έκδοση του βιβλίου του «Οι θεμέλιοι μύθοι της ισραηλινής πολιτικής», στα
τέλη του 1995, όπου αμφισβητεί κυρίως την ύπαρξη θαλάμων αερίων στα ναζιστικά στρατόπεδα.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16043N511</ED>
<ID>
ID:135735

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N51&aa=1</URL></REF>


Article

<CATEGORY>vin07</CATEGORY>

 <H2>Οι έγκυοι να περιορίζουν τις εξετάσεις υπερήχων
</H2>
ΑΝΗΣΥΧΙΑ εκφράζουν Αυστραλοί επιστήμονες για το μεγάλο αριθμό και τη συχνότητα
των εξετάσεων με υπερήχους στις οποίες υποβάλλονται όλο και περισσότερες
μέλλουσες μητέρες.

Οι ερευνητές επισημαίνουν ακόμη ότι οι έγκυοι εμπιστεύονται υπέρ το δέον τα
αποτελέσματα των υπερήχων αν και έχει αποδειχθεί ότι συχνά δεν εντοπίζονται
ανωμαλίες που μπορούν να ανιχνευτούν.

«Μπορούν να περιοριστούν σε αριθμό οι εξετάσεις με υπέρηχους, ιδιαίτερα στις
κυήσεις που δεν παρουσιάζουν προβλήματα», δήλωσε ο Ντέιβιντ Έγλουντ,
επικεφαλής της μονάδας Μαιευτικής και Γυναικολογίας στο νοσοκομείο της
Καμπέρα. Μαζί με τον Μπράιναν Τράντινγκερ, διευθυντή του αντίστοιχου τμήματος
στο νοσοκομείο Ουέστμιντ του Σίδνεϊ, καλούν τους γιατρούς να κάνουν πιο
προσεκτικά τις συγκεκριμένες εξετάσεις.

«Οποιοσδήποτε γιατρός με ή χωρίς ειδικότητα στον υπέρηχο προσφέρει τις
υπηρεσίες τους στις εξετάσεις αυτές. Δεν απαιτείται ούτε ιδιαίτερη εκπαίδευση
ούτε εμπειρία ούτε συχνή επιμόρφωση», προειδοποίησε ο Τράντινγκερ.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16043N512</ED>
<ID>
ID:135790

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N51&aa=2</URL></REF>


Article

<CATEGORY>vin07</CATEGORY>

 <H2>Στρατιωτικό σύμφωνο Κίνας - ΗΠΑ
</H2>
ΣΤΡΑΤΙΩΤΙΚΟ σύμφωνο για την αποφυγή ενόπλων συγκρούσεων ή ατυχημάτων μεταξύ
των πολεμικών σκαφών των δύο χωρών υπέγραψαν χθες στο Πεκίνο οι υπουργοί
Άμυνας της Κίνας Τσι Χαοτιάν και των ΗΠΑ Ουίλιαμ Κόεν, μετέδωσε το Πρακτορείο
Ειδήσεων Νέα Κίνα. Η υπογραφή του συμφώνου συνεργασίας πολεμικού ναυτικού
θεωρείται ως ακόμη ένα βήμα για την αναθέρμανση των σχέσεων μεταξύ των δύο
κρατών. «Καθώς οι ναυτικές και αεροπορικές δυνάμεις μας θα βρίσκονται πλέον σε
επαφή, με την παρούσα συμφωνία θα αυξηθεί η αλληλοκατανόηση και θα μειωθούν οι
πιθανότητες για λανθασμένους υπολογισμούς», δήλωσε ο Κόεν μετά την υπογραφή
του συμφώνου στο Πεκίνο.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16043N513</ED>
<ID>
ID:135829

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N51&aa=3</URL></REF>


Article

<CATEGORY>vin07</CATEGORY>

 <H5>Οι κατάσκοποι...
</H5><H5>Ο πρώτος...
</H5><H5>Στη ρεγκάτα...
</H5><H5>Κάθε καλή...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... έχουν κάτι από τα φαντάσματα ­ ίσως γι' αυτό οι Άγγλοι δεν κατάφεραν ποτέ
να τους μισήσουν αρκετά. Αλλά ήταν και θέμα «επιπέδου». Το επίλεκτο τμήμα των
«προδοτών περιωπής» των χρόνων του Β' Παγκόσμιου Πολέμου, και έπειτα του
Ψυχρού, ήταν αστέρες της Οξφόρδης και του Καίμπριτζ. Του «Όξμπριτζ», όπως
αποκαλούν χαϊδευτικά οι Άγγλοι τις δύο μεγαλόπρεπες μητέρες της γνώσης. Άτομα
συχνά διαταραγμένα αλλά συναρπαστικά, που σε καιρούς πολέμου ή κρίσης
κατέδιδαν τη χώρα τους στον αντίπαλο, εμφορούμενα από μια πολύ «παγκόσμια»
αντίληψη περί πατριωτισμού (και μια τελείως προσωπική περί μισθού), οι
Οξμπριτζιανοί βρήκαν τη θέση τους σ' ένα βιβλίο που προκάλεσε αίσθηση πριν
ακόμα κυκλοφορήσει. Τα «Κοσμήματα του Στέμματος», των Ολέγκ Τσάρεφ και Νάιτζελ
Ουέστ ­ σελίδες τους παρουσίασε ήδη η «Νταίηλυ Τέλεγκραφ» ­ θα εκδοθούν τον
Απρίλιο. (D. Tsarev-Ν. West: «The Crown Jewels», Harper-Collins).

... από τους συγγραφείς υπήρξε κατάσκοπος της ΕΣΣΔ. Γνώρισε από κοντά πολλούς
πράκτορες και είχε ανεμπόδιστη πρόσβαση στα απέραντα αρχεία της Κα Γκε Μπε. Ο
δεύτερος είναι ο πρώην βουλευτής των Τόρυς Ρούπερτ Άλλασον (το Ουέστ είναι
ψευδώνυμο). Τι ήταν εκείνο που ωθούσε νέους από την αφρόκρεμα της αγγλικής
κοινωνίας στην κατασκοπεία; Τρία κίνητρα προβάλλουν μέσ' από τις σελίδες των
«Κοσμημάτων»: Πρώτον, συμπάθεια για τον κομμουνισμό ­ ή τον Στάλιν ­ όσο και
αν αυτή, μέσα στη διαδικασία του βρώμικου παιχνιδιού, γρήγορα ατονούσε.
Δεύτερον, κάποιο είδος διαφορετικότητας, που μεγάλωνε τη διάθεση για
καμουφλάζ. Ο επίδοξος κατάσκοπος απεχθανόταν την αγέλη ­ ήταν, με τον τρόπο
του, επαναστάτης, επαΐων ή, όχι σπάνια, ομοφυλόφιλος. Τρίτον, το χρήμα.
«Πολλοί νέοι, πραγματικά, δεν ήξεραν τι δουλειά να κάνουν μόλις θ' αποφοιτούσαν....».

... του Όξμπριτζ, οι Οξφορδιανοί (όπως ο θρυλικός Κιμ Φίλμπυ, φωτ.) νικούσαν,
όπως μαθαίνουμε, στην πολιτική και στους κληρικούς: είχαν τρυπώσει στην
κυβέρνηση και στην εκκλησία παρακολουθώντας τες και στρατολογώντας. Η
αγαπημένη λέσχη τους, το Κλάρεντον Κλαμπ, είχε τόσο γεμίσει από πράκτορες που
η Κα Γκε Μπε τους σύστησε να σταματήσουν τη «μαζική στρατολόγηση» γιατί
καταντούσε σκάνδαλο. Οι πράκτορες από το Καίμπριτζ όμως νίκησαν στα πιο
ουσιώδη: Ο δικός τους Τζων Καίρνκρος, που κατάφερε να γίνει γραμματέας του
υπουργού Άνευ Χαρτοφυλακίου του Τσώρτσιλ, πούλησε στη Μόσχα τα πρώτα πυρηνικά
μυστικά. Ο φίλος του, Γκάυ Μπέρτζες, έγινε ο μεγαλύτερος αρουραίος του Φόρεϊν
Όφφις. Τόσο πολλά ήταν τα έγγραφα που φυγάδευε ώστε οι Ρώσοι του χάρισαν
μια... βαλίτσα για να τα κουβαλά. Μόνο που έπινε πολύ ο καημένος ο Γκάυ. Δυο
φορές, τη μια σε παμπ, την άλλη στο μετρό, του έπεσε η βαλίτσα και χύθηκαν όλα
τα top secrets στο πάτωμα.

... ιστορία για κατασκόπους πρέπει ν' αφήνει και μερικά σημεία σκοτεινά. Στους
Τσάρεφ και Ουέστ, ένα τέτοιο είναι ο περίφημος «Σκοτ». Μορφή κορυφαία, είναι ο
άνθρωπος που από το 1936, στο Όξμπριτζ, άρχισε να υφαίνει το πελώριο δίκτυο
των Άγγλων πρακτόρων της ΕΣΣΔ. Ο «πατέρας», ο μέντορας και μαικήνας όλων αυτών
των τυχοδιωκτών. Τι ήταν ο «Σκοτ»; Άγγλος, Ρώσος, πολιτικός, διπλωμάτης; Η
(νέα) Κα Γκε Μπε εξακολουθεί να τον καλύπτει με απόλυτη σιωπή, λέει ο Τσάρεφ.
Μας αφήνει όμως να υποθέσουμς ότι ήταν μάλλον κάποιος από τους καθηγητές των
δύο πανεπιστημίων, άνθρωπος σοφός, δημοφιλής και, πιθανότατα, «πολύ μεγάλο όνομα»..

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16043N521</ED>
<ID>
ID:135736

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N52&aa=1</URL></REF>


Article

<CATEGORY>vin07</CATEGORY>

 <H5>ΛΙΖ ΜΠΑΤΛ
</H5><H2>ΠΡΟΣΩΠΑ
</H2><H2>Μητέρα στα 60 της
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Λιζ Μπατλ. Από την πρώτη τηλεοπτική εμφάνισή της μαζί με τον Τζόναθαν, ηλικίας
8 εβδομάδων

«Δεν μετανιώνω. Οι άλλοι είναι που δημιουργούν το πρόβλημα», δήλωσε κρατώντας
το μωρό που απέκτησε στα 60 της και το οποίο είναι πολύ μικρό ακόμη για να διαμαρτυρηθεί.

Η ΛΙΖ Μπατλ, η γηραιότερη μητέρα της Βρετανίας, απέρριψε όσους την επικρίνουν
ότι είναι πολύ ηλικιωμένη για να μπορέσει να έχει μια υγιή σχέση μητέρας-γιου
με το παιδί της. Ο εραστής της, ο 58χρονος Πήτερ Ρώστρον, επέστρεψε στην από
38ετίας σύζυγό του όταν η μητρότητα της ερωμένης του έγινε θέμα στα
πρωτοσέλιδα. «Ο Πητ δεν αγαπάει διόλου τη δημοσιότητα, ούτε άλλωστε κι εγώ»,
εξήγησε η Μπατλ. «Δεν μπορούσε να ανεχθεί αυτή την εισβολή στην προσωπική ζωή του».

Η Μπατλ δεν είχε πάντως πρόβλημα να δεχθεί την «εισβολή» ­ έναντι της
κατάλληλης, βέβαια, αμοιβής. Την Κυριακή έκανε την πρώτη τηλεοπτική εμφάνισή
της μαζί με τον ηλικίας οκτώ εβδομάδων Τζόναθαν, και έδωσε την πρώτη της
συνέντευξη στην ταμπλόιντ «Νιούζ οφ δη Ουόρλντ», στο πλαίσιο μιας συνολικής
συμφωνίας που της απέφερε 50 εκατομμύρια δραχμές. Δεν έκανε καμιά θεραπεία
γονιμότητας, υποστήριξε, και επέμεινε πως η ηλικία δεν έχει σημασία ­ προφανώς
για την ίδια. «Στην κλινική υπήρχαν πολλές γυναίκες με τα μισά χρόνια από μένα
και αντιμετώπιζαν ένα σωρό προβλήματα», δήλωσε. «Αν είσαι, λοιπόν, υγιής και
το θέλεις, προχώρησε», συμβούλευσε τις συνομήλικές της. Στους γιατρούς του
μαιευτηρίου είπε πως ήταν 54 ετών, αλλά στο ληξιαρχείο φαίνεται ότι γεννήθηκε
στις 10 Φεβρουαρίου του 1937· έχει επίσης μια κόρη, την Μπελίντα, την οποία
απέκτησε στα 17 της, πριν από τον γάμο της με τον Γκόρντον Πλήβιν. Δύο χρόνια
αργότερα εγκατέλειψε τον Πλήβιν και παντρεύτηκε τον δεύτερο σύζυγό της, τον
Τζων Μπατλ. Μετά τον θάνατο κι αυτού, πριν από έξι χρόνια, είπε πως δεν θα
ξαναπαντρευτεί, αλλά πριν από τρία χρόνια ξεκίνησε μια σχέση με τον Πήτερ
Ρώστρον, παντρεμένο και πατέρα τεσσάρων παιδιών. «Ήταν μια σχέση καθαρά
σωματική», είπε. «Ουδέποτε ρώτησα για τη Βέρα (τη σύζυγό του) κι εκείνος
ουδέποτε μου είπε γι' αυτήν. Ένα βράδυ μου τηλεφώνησε και μου είπε πως
εγκατέλειψε τη σύζυγό του... εκείνη τη νύκτα συνέλαβα τον Τζο». Ο ιερέας της
ενορίας της χαρακτήρισε τον Τζόναθαν «δώρο Θεού» ­ ένα «δώρο» που έχει όμως
διχάσει την οικογένεια της 60χρονης μητέρας. «Είναι μια γυναίκα που κάνει αυτό
που θέλει χωρίς να υπολογίζει τις συνέπειες για τους άλλους», είπε μία
συγγενής της. «Δεν ξέραμε ότι ήταν έγκυος μέχρι που το διαβάσαμε στις
εφημερίδες». Η Λιζ Μπατλ είναι η γηραιότερη γυναίκα που απέκτησε παιδί το
οποίο συνέλαβε με φυσικό τρόπο. Το ρεκόρ της γηραιότερης μητέρας κατέχει η
Ροζάνα Ντέλλα Κόρτε από το Βιτέρμπο της Ιταλίας, η οποία ήταν 62 ετών όταν
γεννήθηκε το παιδί της ­ κατόπιν όμως εμφυτεύσεως γονιμοποιημένων ωαρίων.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16043N522</ED>
<ID>
ID:135791

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N52&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Η ουτοπία πεθαίνει τελευταία
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Αρίγκο Κολόμπο. Ο Ιταλός καθηγητής, πρώην μαθητής του Χάιντεγκερ, διδάσκει εδώ
και είκοσι χρόνια τις ουτοπίες

Τα μεγάλα όνειρα ­ λέει ένα παλιό ρητό ­ πεθαίνουν νέα, όπως οι ήρωες της
φαντασίας μας. Και οι ουτοπίες, που από τα όνειρα τρέφονται, βραχεία ζωή
έχουν. Μα τις έχουμε ανάγκη, όσο και τις ευαισθησίες μας.

«ΕΙΝΑΙ καιρός να θέσουμε αντιμέτωπο τον καθημερινό μας κόσμο με τα ουτοπικά
μας ιδεώδη. Αυτό είναι απαραίτητο γιατί τα ιδανικά που υπηρετήσαμε μέχρι
σήμερα αποσυντίθενται με τέτοια ταχύτητα, ώστε πολύ σύντομα ο πνευματικός μας
κόσμος θα είναι γυμνός σαν τα εγκαταλελειμμένα σπίτια, ενώ την ίδια ώρα μια
ολοκληρωτική κατάπτωση θα απειλεί θεσμούς που άλλοτε έμοιαζαν ακατανίκητοι».

Τα λόγια αυτά είναι από το περίφημο βιβλίο του Λιούις Μάμφορντ «Η Ιστορία της
Ουτοπίας», που πρωτοκυκλοφόρησε το 1922 και από τότε έχει κάνει αλλεπάλληλες
εκδόσεις. Τα ίδια λόγια θα μπορούσε κανείς να προφέρει και σήμερα. Γιατί αν οι
ουτοπίες των αρχών του αιώνα έσπειραν τον τρόμο, τον θάνατο και την
απογοήτευση, αυτό δεν σημαίνει ότι πρέπει να παραιτηθούμε διά παντός από την
επιθυμία να ξαναφτιάξουμε τον κόσμο σε βάσεις πιο ηθικές και πιο δίκαιες. Να
φωνάζουμε «Η φαντασία στην εξουσία» και «Το κράτος δεν αλλάζει, ανατρέπεται»,
όπως έκαναν οι γάλλοι εξεγερμένοι τον Μάη του '68. Ή να φωνάζουμε «Λεφτά ­
πολλά ­ έχουν τ' αφεντικά», όπως κάνουν οι γάλλοι άνεργοι τον Γενάρη του '98.
Να φωνάζουμε πάντως ­ για να μη μας ξεχνάνε.

Κι όταν δεν έχουμε πια έμπνευση, να απευθυνόμαστε για ιδέες στο Πανεπιστήμιο
του Λέτσε. Εκεί, μια ομάδα τρελών επιστημόνων μελετούν και διδάσκουν εδώ και
είκοσι χρόνια τις ουτοπίες. Επικεφαλής τους είναι ο Αρίγκο Κολόμπο, φιλόσοφος
και πρώην μαθητής του Χάιντεγκερ. Ο Κόζιμο Κουάρτα έχει ειδικευτεί στον
Πλάτωνα, η Λάουρα Τόντο έχει μελετήσει τις ουτοπίες του 18ου αιώνα με έμφαση
στον Φουριέ, ο Τζουζέπε Σκιαβόνε έχει αφοσιωθεί στις αγγλικές επαναστάσεις και
η Έλενα Φαμπρίτσιο διδάσκει την ηθική της επικοινωνίας, από τη σκοπιά κυρίως
του Χάμπερμας.

«Από το μηδέν προτιμώ το είναι, τον άνθρωπο, με τα σχέδιά του και τους
προβληματισμούς του για μια πιο δίκαιη κοινωνία», λέει ο Κολόμπο,
συμπυκνώνοντας τις πεποιθήσεις της ομάδας του. Με τα άλλα μέλη της
πανεπιστημιακής κοινότητας τι σχέση έχουν; «Στην αρχή οι άλλοι καθηγητές μάς
αντιμετώπιζαν ως εξωγήινους. Σιγά-σιγά όμως συνήθισαν την παρουσία μας, παρ'
όλο που βρισκόμαστε στον αντίποδα της παραδοσιακής διδασκαλίας. Σε μας, οι
προπτυχιακοί φοιτητές είναι ίσοι με τους καθηγητές κι αυτό η ακαδημαϊκή τάξη
το αντιμετωπίζει καχύποπτα. Αυτό που δεν αμφισβήτησαν ποτέ είναι η σοβαρότητα
των ερευνών μας. Τα περισσότερα μέλη της ομάδας είναι καθηγητές που βγήκαν από
το '68 και ίσως γι' αυτό η ακαδημαϊκή τους καριέρα να είναι μπλοκαρισμένη. Δεν
μας πειράζει όμως, σημασία έχει να διατηρούμε την αυτονομία μας».

Όσο για τους φοιτητές, η ανταπόκρισή τους είναι θερμή: τα πέντε με έξι
τελευταία χρόνια, οι εγγεγραμμένοι στη σχολή τετραπλασιάστηκαν.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16043N523</ED>
<ID>
ID:135830

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N52&aa=3</URL></REF>


Article

<CATEGORY>vin08</CATEGORY>

 <H5>ΑΓΟΡΑΠΩΛΗΣΙΕΣ, ΓΟΝΙΚΕΣ ΠΑΡΟΧΕΣ ΚΑΙ ΔΩΡΕΕΣ, ΜΕΤΑ ΤΗΝ ΑΥΞΗΣΗ ΤΩΝ ΦΟΡΩΝ ΚΑΙ ΤΩΝ ΤΙΜΩΝ
</H5><H2>Έπεσαν στο μηδέν...
</H2>
Μεταβιβάσεις ακινήτων - μηδέν εις το πηλίκον! Άρα και έσοδα για τα δημόσια
ταμεία (από τους τέσσερις φόρους που επιβαρύνουν τα ακίνητα...), επίσης
μηδενικά, καθ' όλη τη διάρκεια του πρώτου εξαμήνου του '98 ­ σύμφωνα με
εκτιμήσεις. Άλλη μια φορά θ' αποδειχθεί ότι η υπερφορολόγηση δεν αυξάνει τα
έσοδα; 
Η Εφορία πάγωσε την αγορά ακινήτων. Μετά τις δεκάδες χιλιάδες αγοραπωλησίες
και γονικές παροχές ακινήτων που έκαναν οι φορολογούμενοι το τελευταίο δίμηνο
του 1997 για να προλάβουν την αύξηση των αντικειμενικών τιμών στα ακίνητα και
να γλιτώσουν φόρο, τώρα, δεν «κουνιέται φύλλο», ούτε στις μεταβιβάσεις ούτε
στις γονικές παροχές, ούτε στις δωρεές. 
Στην απραξία αυτή συντελεί και το γεγονός ότι οι νέες αυξημένες αντικειμενικές
τιμές έκαναν ακόμη πιο ακριβή την αγορά κατοικίας, ενώ ανέβασαν στα ύψη όλους
τους φόρους που επιβαρύνουν τα ακίνητα με αποτέλεσμα να πέσει η κίνηση περίπου
στο μηδέν. Φόρος μεταβίβασης, Φόρος Μεγάλης Ακίνητης Περιουσίας (ΦΜΑΠ), φόρος
γονικής παροχής και δωρεάς, αλλά και φόρος ιδιοκατοίκησης αποθαρρύνουν κάθε ενδιαφερόμενο.

Σύμφωνα με τα στοιχεία από τις μεγαλύτερες Εφορίες της Αθήνας, το πρώτο
εικοσαήμερο του 1998 έγιναν ελάχιστες μεταβιβάσεις ακινήτων και καμία νέα
γονική παροχή. Στα αρμόδια τμήματα των Εφοριών, από τα οποία μέσα σε διάστημα
μόλις δύο μηνών πέρασαν περίπου 70.000 φορολογούμενοι στοιβαγμένοι σε
ατελείωτες ουρές για να τακτοποιήσουν ύστερα από αρκετή ταλαιπωρία την αγορά ή
γονική παροχή του ακινήτου τους, τώρα επικρατεί απόλυτη ηρεμία. Και αυτό όταν
σε κανονικές συνθήκες γίνονταν 15-20 γονικές παροχές και 20 περίπου
μεταβιβάσεις ακινήτων σε ημερήσια βάση. Στο πρώτο δεκάμηνο του 1997, που η
κατάσταση ήταν σχετικά ήρεμη, γίνονταν κάθε μήνα 8.500 μεταβιβάσεις και
γονικές παροχές στις 15 μεγαλύτερες Εφορίες της χώρας...

Αρμόδια στελέχη των Εφοριών με αρκετή πείρα από ανάλογες περιπτώσεις, εκτιμούν
ότι η εικόνα αυτή, που αντανακλά τη γενικότερη κατάσταση άπνοιας που επικρατεί
στην αγορά ακινήτων, θα συνεχισθεί τουλάχιστον μέχρι και το πρώτο εξάμηνο του
1998. Και ότι η ανάκαμψη θα πρέπει να αναμένεται μετά το καλοκαίρι. Οι κύριοι
παράγοντες που προκαλούν τη στασιμότητα είναι η αύξηση των φόρων που
επιβαρύνουν την κατοικία και οι τιμές. 
Ενδεικτικό είναι ότι με σταθερό τον φορολογικό συντελεστή 11% για τις
μεταβιβάσεις, η αύξηση κατά 30% κατά μέσο όρο των αντικειμενικών τιμών,
εκτινάσσει τη φορολογική επιβάρυνση σε ανάλογα ποσοστά. Επίσης, λόγω της
αύξησης των αντικειμενικών τιμών, υπάρχουν περιπτώσεις που για ίδια έκταση
ακίνητης περιουσίας, ο ΦΜΑΠ του 1998 θα είναι αυξημένος μέχρι και 520% σε
σχέση με τον φόρο που καταβλήθηκε για το 1997.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N53</CAT>
<ED>
Κωδικός άρθρου: A16043N531</ED>
<ID>
ID:135749

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N53&aa=1</URL></REF>


Article

<CATEGORY>vin08</CATEGORY>

 <H2>Ελπίδες για 50.000 νέες θέσεις εργασίας
</H2>
«ΤΟ ΥΠΟΥΡΓΕΙΟ Εργασίας σύντομα θα εφαρμόσει την εξαγγελία του Πρωθυπουργού για
50.000 νέες θέσεις εργασίας στον ιδιωτικό τομέα», τόνισε χθες στη Βουλή ο
υφυπουργός Εργασίας Χρήστος Πρωτόπαπας.

Ο υφυπουργός μιλώντας στην Επιτροπή Ευρωπαϊκών Υποθέσεων σημείωσε ότι αυτό θα
γίνει εφικτό μέσω ευρωπαϊκών προγραμμάτων, αλλά και με τη στενή συνεργασία με
τον ιδιωτικό τομέα της οικονομίας.

Στην ίδια επιτροπή, ο αναπληρωτής υπουργός Εξωτερικών Γιώργος Παπανδρέου
αναφερόμενος στη διαδικασία της ευρωπαϊκής σύγκλισης, τόνισε πως «η Ελλάδα
είναι αποφασισμένη να διαδραματίσει κεντρικό ρόλο, στοχεύοντας στη
μεγιστοποίηση των ελληνικών συμφερόντων».

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N53</CAT>
<ED>
Κωδικός άρθρου: A16043N532</ED>
<ID>
ID:135799

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N53&aa=2</URL></REF>


Article

<CATEGORY>vin08</CATEGORY>

 <H2>Σωστά απορρίπτονται προσφορές που προβλέπουν μεγάλες εκπτώσεις
</H2>
ΟΙ ΜΕΓΑΛΕΣ εκπτώσεις που προσφέρουν τεχνικές εταιρείες για να μειοδοτήσουν σε
διαγωνισμούς δημοσίων έργων μπορεί να αποτελούν νόμιμο λόγο απόρριψης της
προσφοράς τους, όταν αυτή δεν είναι επαρκώς αιτιολογημένη.

Αυτό αποφαίνεται, ουσιαστικά, το Συμβούλιο της Επικρατείας που απέρριψε χθες
αίτηση ασφαλιστικών μέτρων της εταιρείας Σιγάλας ΑΤΕ, η οποία ετέθη εκτός του
διαγωνισμού για έργο του αυτοκινητόδρομου Τρίπολης-Καλαμάτας.

Η εταιρεία διεκδίκησε την κατασκευή του τμήματος Παραδείσια-Τσακώνα του νέου
αυτοκινητοδρόμου, αρχικού προϋπολογισμού 4 δισ. δραχμών, προσφέροντας μέση
έκπτωση 64,80%. Και το ΣτΕ απέρριψε την αίτησή της, σημειώνοντας ότι η
αιτιολογία της γι' αυτήν την ιδιαίτερα χαμηλή οικονομική προσφορά απερρίφθη
από την αρμόδια επιτροπή του ΥΠΕΧΩΔΕ ως ανακριβής.

Έτσι, με την απόφαση του ΣτΕ, το έργο για το συγκεκριμένο τμήμα της νέας
εθνικής οδού Τρίπολης-Καλαμάτας ανατίθεται οριστικά στην εταιρεία Ελληνική
Υδροκατασκευαστική Α.Ε.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N53</CAT>
<ED>
Κωδικός άρθρου: A16043N533</ED>
<ID>
ID:135837

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N53&aa=3</URL></REF>


Article

<CATEGORY>vin08</CATEGORY>

 <H2>Αποχή από τις δημοπρασίες δημοσίων έργων αποφάσισαν οι εργολήπτες
</H2>
ΤΗΝ ΑΠΟΧΗ από όλες τις δημοπρασίες δημοσίων έργων αποφάσισαν χθες οι
εκπρόσωποι των εργοληπτικών οργανώσεων κατά τη διάρκεια παντεχνικής
συγκέντρωσης, που έγινε στην Αθήνα.

Οι εργολήπτες διαμαρτύρονται γιατί ­ όπως ισχυρίζονται ­ ορισμένες διατάξεις
του φορολογικού νομοσχεδίου πλήττουν άμεσα τον κλάδο τους.

Στη σχετική ανακοίνωση των εργοληπτικών οργανώσεων αναφέρεται ότι είναι πολύ
πιθανόν να υπάρξει και πλήρης διακοπή της κατασκευής των δημοσίων έργων σε όλη
τη χώρα.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N53</CAT>
<ED>
Κωδικός άρθρου: A16043N534</ED>
<ID>
ID:135864

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N53&aa=4</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Με προσεκτικά βήματα
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

ΑΝ ΚΑΙ αυτή την εβδομάδα, όπως τις δύο προηγούμενες, δεν σημειωθούν πιέσεις
στη δραχμή και εκροές συναλλάγματος, τότε είναι βέβαιο ότι τα επιτόκια στη
διατραπεζική αγορά θα υποχωρήσουν σημαντικά από τα υψηλά επίπεδα του 20% στα
οποία κινούνται σήμερα.

Αυτή είναι η μόνη ελπίδα να αποφύγουμε το πέρασμα της συναλλαγματικής κρίσεως
στην πραγματική οικονομία, το οποίο θα πραγματοποιηθεί αν οι εμπορικές
τράπεζες προχωρήσουν σε αύξηση των επιτοκίων χορηγήσεων, οπότε οι επιχειρήσεις
θα σηκώσουν ένα πρόσθετο χρηματο-οικονομικό βάρος που φυσικά θα προσπαθήσουν
να το περάσουν στην κατανάλωση.

Η κυβέρνηση και προσωπικά ο κ. Γιάννος Παπαντωνίου, όλη την προηγούμενη
εβδομάδα είχε επιτύχει να πείσει τις τράπεζες να καθυστερήσουν τις αυξήσεις
στα επιτόκια. Όμως πολλές τράπεζες, ακόμη και κρατικές, είναι υπό μεγάλη
πίεση, καθώς χάνουν καταθέσεις που τρέχουν να επενδυθούν στα υψηλότοκα
αμοιβαία κεφάλαια.

Η κατάσταση αναμφίβολα είναι δύσκολη, αλλά και οι τράπεζες πρέπει να
προχωρήσουν προσεκτικά, γιατί μια νέα αύξηση επιτοκίων καταθέσεων και
χορηγήσεων θα δημιουργήσει περισσότερα προβλήματα απ' όσα θα λύσει.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N53</CAT>
<ED>
Κωδικός άρθρου: A16043N535</ED>
<ID>
ID:135891

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N53&aa=5</URL></REF>


Article

<CATEGORY>vin08</CATEGORY>

 <H5>ΠΟΛΥ ΚΑΛΗ ΧΡΟΝΙΑ ΤΟ '97 ΓΙΑ ΤΟΝ ΤΟΥΡΙΣΜΟ ΤΗΣ ΚΡΗΤΗΣ
</H5><H2>Η ώρα των εξ Ανατολών
</H2>
<AUTHOR>ΚΩΣΤΑΣ ΜΠΟΓΔΑΝΙΔΗΣ</AUTHOR>

ΗΡΑΚΛΕΙΟ

Το 1997 ήταν μια πολύ καλή χρονιά για τον τουρισμό της Κρήτης. Εντυπωσιακή
ήταν η αύξηση των τουριστών που προέρχονται από τις ανατολικές χώρες.

Περισσότεροι από 2,3 εκατομμύρια τουρίστες επισκέφθηκαν την Κρήτη το 1997. Ο
αριθμός των επισκεπτών έφθασε κοντά στα επίπεδα του 1994 ­ την καλύτερη χρονιά
μέχρι τώρα για την Κρήτη.

Η αύξηση 11% σε σχέση με πέρυσι διέψευσε όσους ήταν μάντεις κακών ειδήσεων,
ενώ, όπως δείχνουν τα πρώτα στοιχεία από τις διεθνείς εκθέσεις, η ανοδική τάση
θα συνεχιστεί και το '98, όπου αναμένεται να ξεπεράσει το 10% και κατ' άλλους
το 5%, όπως δηλώνει στα «ΝΕΑ» ο πρόεδρος της Ένωσης Ξενοδόχων Ηρακλείου, κ.
Τάκης Καλουτσάκης.

Το 1997 διακόσιες εβδομήντα πέντε χιλιάδες περισσότεροι τουρίστες έκαναν τις
διακοπές τους στην Κρήτη, σύμφωνα με τα επίσημα στοιχεία του ΕΟΤ, αφού έφθασαν
στο νησί συνολικά 2.300.000 επισκέπτες, έναντι 2.025.000 το 1996. 
Ανάλογη είναι και η αύξηση των τουριστών που έφθασαν στην Κρήτη με πτήσεις
τσάρτερ. 1.985.084 ξένοι επισκέπτες αποβιβάστηκαν στα αεροδρόμια της Κρήτης το
1997, έναντι 1.761.203 το 1996.

Εντυπωσιακή είναι η αύξηση των τουριστών που προέρχονται από τις ανατολικές χώρες.

Ογδόντα τέσσερις χιλιάδες ήταν οι επισκέπτες από τις χώρες αυτές το 1996. Την
επόμενη χρονιά ο αριθμός αυτός σχεδόν διπλασιάστηκε. Οι τουρίστες έφθασαν τους
137.129, παρουσιάζοντας αύξηση 80%. Πρώτοι σε αφίξεις έρχονται οι Ούγγροι με
28.016 και ακολουθούν οι Ρώσοι με 23.319. Η Κρήτη φιλοξένησε ακόμη τουρίστες
από τη Σλοβακία, τη Σλοβενία, την Τσεχία, τη Βουλγαρία, τη Μολδαβία, τη
Λετονία, την Κροατία. Από τις δυτικές χώρες πρώτοι και με διαφορά έρχονται οι
Γερμανοί τουρίστες που παρουσιάζουν και αύξηση σε σχέση με το 1996 0,77%.
609.000 τουρίστες από τη χώρα αυτή έκαναν την περσινή χρονιά τις διακοπές τους
στην Κρήτη, έναντι 541.000 το 1996. Αποτελούν δε το 31,77% επί του συνολικού
ποσοστού των ξένων επισκεπτών στο νησί.

Αξιοσημείωτη αύξηση παρουσιάζουν και οι Βρετανοί τουρίστες, οι οποίοι το 1997
έφθασαν τους 254.451, ενώ την αντίστοιχη τουριστική σεζόν του 1996 ήταν
239.000. Οι Βρετανοί αποτέλεσαν το 13,29% στο σύνολο των ξένων τουριστών του
1997 για την Κρήτη.

Οι επισκέπτες από τις σκανδιναβικές χώρες, σύμφωνα με τον ΕΟΤ, έφθασαν το
18,67% επί του συνόλου των ξένων που ήρθαν πέρυσι στην Κρήτη, παρουσιάζουν δε
μια μικρή αύξηση στις αφίξεις. 373.000 επισκέφθηκαν το νησί το 1997, έναντι
358.000 το 1996.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N54</CAT>
<ED>
Κωδικός άρθρου: A16043N541</ED>
<ID>
ID:135750

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N54&aa=1</URL></REF>


Article

<CATEGORY>vin08</CATEGORY>

 <H2>Φωτιά ανάβει το Σώμα Δίωξης Οικονομικού Εγκλήματος στην παράνομη διάθεση και
χρήση καυσίμων
</H2>
ΕΛΕΓΧΟΥΣ σε μεγάλο αριθμό επιχειρήσεων εμπορίας και διάθεσης υγρών καυσίμων
καθώς επίσης και σε επιχειρήσεις που χρησιμοποιούν για τη λειτουργία τους
πετρέλαιο κίνησης έκαναν και τον Δεκέμβριο ελεγκτές του ΣΔΟΕ.

Ειδικότερα έγιναν έλεγχοι σε πρατήρια υγρών καυσίμων, βυτιοφόρα μεταφοράς
υγρών καυσίμων, εταιρείες εμπορίας πετρελαιοειδών, λατομεία, ξενοδοχεία,
βιομηχανίες, θαλαμηγούς, θερμοκήπια, αρτοποιεία, φορτηγά αυτοκίνητα κ.λπ.

Για το χρονικό διάστημα από 1.12.1997 μέχρι 31.12.1997 ελέγχθηκαν 242
επιχειρήσεις, εκ των οποίων οι 95 υπέπεσαν σε παρατυπίες και διαπιστώθηκαν 837 παραβάσεις.

Από τις παραβάσεις αυτές οι περισσότερες αφορούσαν μη έκδοση φορολογικών
στοιχείων για περίπου 490.000 λίτρα πετρελαίου θέρμανσης καθώς επίσης και για
παράνομη χρήση πετρελαίου θέρμανσης για περίπου 390.000 λίτρα.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N54</CAT>
<ED>
Κωδικός άρθρου: A16043N542</ED>
<ID>
ID:135800

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N54&aa=2</URL></REF>


Article

<CATEGORY>vin08</CATEGORY>

 <H2>40% πάνω οι εξαγωγές της Courva
</H2>
ΑΥΞΗΣΗ 15% παρουσίασε ο κύκλος εργασιών της εταιρείας Courva το 1997, ενώ οι
εξαγωγές σημείωσαν άνοδο 40% σε σύγκριση με το 1996.

Οι εξαγωγές της εταιρείας κατευθύνονται στις αγορές της Σερβίας, των Σκοπίων,
της Αλβανίας και της Βουλγαρίας. Σε αυτές προστίθενται τώρα της Ουκρανίας, του
Λιβάνου και της Αρμενίας.

Στο μεταξύ μπήκε σε λειτουργία το νέο εργοστάσιο της εταιρείας που κόστισε 350
εκατ. δρχ. για την παραγωγή της νέας σειράς προϊόντων Πολυφόρμ (επενδεδυμένες
επιφάνειες κουζίνας και υπνοδωματίου).

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N54</CAT>
<ED>
Κωδικός άρθρου: A16043N543</ED>
<ID>
ID:135838

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N54&aa=3</URL></REF>


Article

<CATEGORY>vin08</CATEGORY>

 <H2>Σύσκεψη για το μέλλον της συνεταιριστικής γαλακτοβιομηχανίας ΑΓΝΟ
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

Η ΠΟΡΕΙΑ της συνεταιριστικής γαλακτοβιομηχανίας ΑΓΝΟ ήταν το θέμα της σύσκεψης
που πραγματοποιήθηκε χθες στο Εργατικό Κέντρο Θεσσαλονίκης με την παρουσία του
υφυπουργού Γεωργίας Β. Γερανίδη.

Κατά τη διάρκεια της σύσκεψης, στην οποία μετείχαν εκπρόσωποι του Εργατικού
Κέντρου και των εργαζομένων στη γαλακτοβιομηχανία, έγινε ανταλλαγή απόψεων για
το μέλλον της επιχείρησης, ενώ οι εργαζόμενοι δεσμεύθηκαν να απαντήσουν
συγκεκριμένα στις προτάσεις του υφυπουργού Γεωργίας για τη μορφή της εταιρείας.

Όπως επισήμανε ο υφυπουργός, τα χρέη της ΑΓΝΟ φθάνουν στα 23 δισ. δρχ. και
οφείλονται στην κακοδιαχείριση των τελευταίων διοικήσεων, αλλά και σε
ατασθαλίες για τις οποίες ο σχετικός φάκελος έχει διαβιβασθεί στην Εισαγγελία.

Ο κ. Γερανίδης επισήμανε ότι η κυβέρνηση είναι υπέρ της συνέχισης της
λειτουργίας της ΑΓΝΟ αλλά με διαφορετική μορφή που μπορεί να είναι Α.Ε.
Συνεταιριστική, για να υπάρχει ο έλεγχός της από τους παραγωγούς.

Από την πλευρά του ο πρόεδρος του Εργατικού Κέντρου Θεσσαλονίκης Π.
Αβραμόπουλος τόνισε ότι η λειτουργία της επιχείρησης και η διασφάλιση των
θέσεων εργασίας στη γαλακτοβιομηχανία ΑΓΝΟ είναι το μείζον πρόβλημα που
προέχει για την πόλη και τον Νομό Θεσσαλονίκης, αφού η περιοχή δεν αντέχει
άλλους ανέργους.

Το περασμένο Σάββατο η γραμματέας του ΚΚΕ Αλέκα Παπαρήγα, αναφερόμενη στο
πρόβλημα της ΑΓΝΟ επισήμανε ότι πρόκειται για προγραμματισμένη χρεοκοπία της
επιχείρησης προς όφελος των ιδιωτικών βιομηχανιών.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N54</CAT>
<ED>
Κωδικός άρθρου: A16043N544</ED>
<ID>
ID:135865

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N54&aa=4</URL></REF>


Article

<CATEGORY>vin08</CATEGORY>

 <H5>ΠΡΟΣΤΙΜΑ ΣΕ ΕΡΓΟΔΟΤΕΣ ΠΟΥ ΔΕΝ ΔΗΛΩΝΟΥΝ ΑΤΟΜΑ ΠΟΥ ΑΠΑΣΧΟΛΟΥΝ
</H5><H2>Το ΙΚΑ τρίζει τα δόντια...
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Πρόστιμο 250.000 δρχ. θα επιβάλλεται από το ΙΚΑ σε κάθε εργοδότη που
απασχολεί εργαζόμενο χωρίς να τον έχει καταγράψει σε ειδικό έντυπο. Οι «ράμπο»
του ΙΚΑ που θα ελέγχουν εξονυχιστικά όλες τις επιχειρήσεις ετοιμάζονται να
εξορμήσουν. Η όλη διαδικασία θα συζητηθεί στη μεθαυριανή συνεδρίαση της
διοίκησης του ΙΚΑ.ΣΥΜΦΩΝΑ ΜΕ την εισήγηση του ΙΚΑ ­ σε εφαρμογή του νόμου
2556/1997, που προβλέπει τη λήψη σειράς μέτρων για την πάταξη της
εισφοροδιαφυγής ­ οι εργοδότες υποχρεούνται να τηρούν θεωρημένο ειδικό έντυπο,
στο οποίο θα καταχωρούν τους μισθωτούς που προσλαμβάνουν αμέσως μετά την
πρόσληψη και πριν αυτοί αναλάβουν εργασία. Εκτός από την υποχρέωση τήρησης του
εντύπου, οι εργοδότες υποχρεούνται να το επιδεικνύουν αμέσως στα αρμόδια
όργανα του ΙΚΑ, όταν τους ζητηθεί. Για τους ασυνεπείς στις παραπάνω
υποχρεώσεις εργοδότες οι ίδιες διατάξεις προβλέπουν την επιβολή προστίμου με
πράξη του αρμόδιου οργάνου του ΙΚΑ. Το πρόστιμο μπορεί να φθάνει μέχρι και
500.000 δρχ. για κάθε ανασφάλιστο μισθωτό ενώ η εισήγηση της αρμόδιας
υπηρεσίας του ΙΚΑ είναι το πρόστιμο να φθάνει τις 250.000 δρχ.

Το ειδικό θεωρημένο έντυπο, στο οποίο ο κάθε εργοδότης θα είναι υποχρεωμένος
να καταχωρεί τους μισθωτούς που θα προσλαμβάνει αμέσως μετά την πρόσληψη και
πριν αυτοί αναλάβουν εργασία, περιγράφεται σε έγγραφο της αρμόδιας υπηρεσίας
του ΙΚΑ. Έτσι:

Ο τύπος του ειδικού εντύπου θα έχει τη μορφή γραμμογραφημένου βιβλίου που θα
φέρει τον τίτλο στο εξώφυλλο «Ειδικό Βιβλίο Καταχώρησης Νεοπροσλαμβανόμενου
Προσωπικού» και θα αποτελείται από 10, 50 ή 100 τουλάχιστον διπλά αριθμημένα
φύλλα. Στο εξώφυλλο εκτός από τον τίτλο του βιβλίου, θα αναγράφονται ο αύξων
αριθμός (Α/Α) αυτού, ο αριθμός πρωτ/λου απογραφής του εργοδότη, η ημερομηνία
θεώρησης του βιβλίου από τον προϊστάμενο εσόδων, καθώς και η υπογραφή του τελευταίου.

Εντός πλαισίου εφιστάται η προσοχή στον εργοδότη αφενός για την υποχρεωτική
καταχώρηση των νεοπροσλαμβανόμενων μισθωτών και αφετέρου για την υποχρεωτική
τήρηση του βιβλίου στον τόπο απασχόλησης και την επίδειξή του όταν ζητηθεί.

Στο σύνολο των φύλλων (εξώφυλλο και εσωτερικά) αναγράφονται και τα παρακάτω
στοιχεία της επιχείρησης:

Το υποκατάστημα ΙΚΑ και ο κωδικός του. Ο αριθμός μητρώου εργοδότη. Ο αριθμός
φορολογικού μητρώου εργοδότη. Η επωνυμία επιχ/σης. Το είδος επιχ/σης και Η
δ/νση επιχ/σης.

Επίσης στο σύνολο των φύλλων αναγράφεται με κεφαλαία γράμματα η ένδειξη ότι το
βιβλίο «Τηρείται υποχρεωτικά στον τόπο απασχόλησης».

Στα εσωτερικά φύλλα καθέτως και σε αντίστοιχες στήλες θα αναγράφονται ο αύξων
αριθμός (Α/Α), το ονοματεπώνυμο του απασχολούμενου, το πατρώνυμό του, η
ημερομηνία πρόσληψής του, ο αριθμός μητρώου, η ειδικότητά του, ο μισθός ή το
ημερομίσθιό του και η υπογραφή του εργαζόμενου και του εργοδότη. Τέλος, στο
εσωτερικό μέρος του πίσω εξωφύλλου θα αναγράφονται τα στοιχεία ταυτότητας των
υπευθύνων της επιχείρησης, καθώς και ο αριθμός φορολογικού τους μητρώου και η
ιδιότητά τους σ' αυτήν.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N55</CAT>
<ED>
Κωδικός άρθρου: A16043N551</ED>
<ID>
ID:135751

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N55&aa=1</URL></REF>


Article

<CATEGORY>vin08</CATEGORY>

 <H2>Άνοδος και κέρδη
</H2>
Με άνοδο έκλεισαν οι τιμές των μετοχών κατά τη χθεσινή πρώτη συνεδρίαση της
εβδομάδας στο Χρηματιστήριο Αξιών Αθηνών (ΧΑΑ). Συγκεκριμένα ο Γενικός Δείκτης
έκλεισε στις 1,435.71 μονάδες καταγράφοντας κέρδη 24,42 μονάδων ή ποσοστό της
τάξεως του 1,73%. Από τους επιμέρους Κλαδικούς Δείκτες (όπου όλοι κινήθηκαν
ανοδικά στο σύνολό τους με εξαίρεση την οριακή πτώση του κλάδου των Διαφόρων)
τα μεγαλύτερα κέρδη σημείωσαν οι Κατασκευές και οι Επενδύσεις κατά 5,02% και
2,67% αντίστοιχα. Από τις 240 μετοχές που πραγματοποίησαν συναλλαγές, 156
σημείωσαν άνοδο, 63 πτώση και 21 παρέμειναν σταθερές, ενώ 64 έκλεισαν με
αγοραστές και 100 με πωλητές. Η αξία των συναλλαγών ανήλθε σε 17,8 δισ. δρχ.
(7.436.551 τεμάχια). Αναλυτικά τα 5.953.511 τεμάχια συνολικής αξίας 14,9 δισ.
δρχ. αφορούσαν την Κύρια Αγορά ενώ τα 1.483.040 τεμάχια συνολικής αξίας 2.806
εκατ. δρχ. την Παράλληλη Αγορά. Τη μεγαλύτερη αξία συναλλαγών σημείωσαν οι
μετοχές των Τραπεζών (3.020 εκατ. δρχ. - 315.994 τεμάχια) και των
Μεταλλουργικών Επιχειρήσεων (2.665 εκατ. δρχ. - 881.714 τεμάχια)

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N56</CAT>
<ED>
Κωδικός άρθρου: A16043N561</ED>
<ID>
ID:135752

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N56&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΥΔΡΟΧΟΟΣ

(20 Ιανουαρίου - 18 Φεβρουαρίου). Ο Ήλιος περνάει, για έναν μήνα, στο ζώδιό
σας και γίνεσθε οι πρωταγωνιστές του ζωδιακού. Θα σας δοθεί η ευκαιρία να
προβληθείτε σε μικρή ή μεγάλη κλίμακα.

ΙΧΘΥΕΣ

(19 Φεβρουαρίου - 20 Μαρτίου). Ο Ήλιος περνάει, για έναν μήνα, στον Υδροχόο.
Θα γίνετε πιο εσωστρεφείς. Θ' απομονώνεσθε συχνότερα και θα ονειροπολείτε ή θα
κάνετε ενδοσκοπήσεις.

ΚΡΙΟΣ

(21 Μαρτίου - 19 Απριλίου). Ο Ήλιος περνάει, για έναν μήνα, στον Υδροχόο. Η
έμφαση τώρα θα είναι στην πραγματοποίηση σημαντικού στόχου σας, στις φιλικές
σας σχέσεις, σε συλλογικές προσπάθειες, στην πολιτική, στην τέχνη.

ΤΑΥΡΟΣ

(20 Απριλίου - 20 Μαΐου). Ο Ήλιος περνάει, για έναν μήνα, στον Υδροχόο. Η
έμφαση θα είναι στην καριέρα και τη δημόσια εικόνα σας. Θα γίνετε πολύ
φιλόδοξοι. Θα σας δοθεί η ευκαιρία να προβάλετε τον εαυτό σας.

ΔΙΔΥΜΟΙ

(21 Μαΐου - 21 Ιουνίου). Ο Ήλιος περνάει, για έναν μήνα, στον Υδροχόο. Η
έμφαση θα είναι σε ταξίδια, σπουδές, δίκες, μίντια, εκδόσεις, πνευματικά και
καλλιτεχνικά ενδιαφέροντα, εξωτερική πολιτική, σχέσεις με συγγενείς.

ΚΑΡΚΙΝΟΣ

(22 Ιουνίου - 22 Ιουλίου). Ο Ήλιος περνάει, για έναν μήνα, στον Υδροχόο. Θα
σας απασχολήσουν οικονομικής φύσεως θέματα και προβλήματα της σεξουαλικής σας
ζωής. Κάποιο πρόσωπο φεύγει από τη ζωή σας.

ΛΕΩΝ

(23 Ιουλίου - 22 Αυγούστου). Ο Ήλιος, περνάει για έναν μήνα, στον Υδροχόο. Θα
σας απασχολήσουν τώρα, κυρίως, οι «άλλοι» ­ ο σύντροφός σας, φίλοι,
συνεργάτες. Σχέσεις που δεν πηγαίνουν καλά, μπορεί να διαλυθούν.

ΠΑΡΘΕΝΟΣ

(23 Αυγούστου - 23 Σεπτεμβρίου). Ο Ήλιος περνάει, για έναν μήνα, στον Υδροχόο.
Η έμφαση τώρα θα είναι στη δουλειά σας, τις εργασιακές σας σχέσεις, σε
προβλήματα υγείας και δίαιτας.

ΖΥΓΟΣ

(24 Σεπτεμβρίου - 23 Οκτωβρίου). Ο Ήλιος περνάει, για έναν μήνα, στον Υδροχόο.
Η έμφαση, τώρα, θα είναι σε έναν έρωτα, στα παιδιά σας, σε μια καλλιτεχνική
προσπάθεια. Θα ψυχαγωγείσθε συχνότερα.

ΣΚΟΡΠΙΟΣ

(24 Οκτωβρίου - 22 Νοεμβρίου). Ο Ήλιος περνάει, για έναν μήνα, στον Υδροχόο. Η
έμφαση τώρα θα είναι σε προβλήματα που αφορούν το σπίτι, την οικογένεια,
ακίνητα και περιουσιακά.

ΤΟΞΟΤΗΣ

(23 Νοεμβρίου - 21 Δεκεμβρίου). Ο Ήλιος περνάει, για έναν μήνα, στον Υδροχόο.
Η έμφαση θα είναι σε μετακινήσεις, επισκέψεις, επαφές, συναλλαγές, μίντια και
διαφήμιση, εκπαίδευση, σε αδέλφια και στενούς συγγενείς.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Ο Ήλιος περνάει, για έναν μήνα, στον Υδροχόο.
Θα σας απασχολήσουν τώρα, κυρίως, οικονομικής φύσεως θέματα. Σε τυχόν αγορές,
θα κυριαρχεί το στοιχείο της επίδειξης.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: N58</CAT>
<ED>
Κωδικός άρθρου: A16043N581</ED>
<ID>
ID:135732

</ID><URL>http://ta-nea.dolnet.gr/neaweb/neafile.print_unique?e=A&f=16043&m=N58&aa=1</URL></REF>


Article

<CATEGORY>vin10</CATEGORY>

 <H5>Ο ΣΕΡΒΟΣ ΓΛΙΤΩΣΕ ΤΟΝ ΜΕΤΡΙΟ ΟΛΥΜΠΙΑΚΟ ΑΠΟ ΠΕΡΙΠΕΤΕΙΕΣ
</H5><H2>Σωσίβιο από Ίβιτς
</H2>
ΔΥΟ γκολ πέτυχε χθες ο Ίλια Ίβιτς και ο Ολυμπιακός απέφυγε την «παγίδα» μετά
την ισοφάριση του Εθνικού. Οι «ερυθρόλευκοι» έφθασαν στη νίκη (3-1) και ο
Ίβιτς τα 17 γκολ.

σελίδες 6-
7

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16043O001</ED>
<ID>
ID:135753

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Ο Ζαγοράκης στην Αγγλία για Λέστερ </H2>
σελίδα 4

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16043O002</ED>
<ID>
ID:135801

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O00&aa=2</URL></REF>


Article

<CATEGORY>vin10</CATEGORY>

 <H2></H2><H2>Εγκώμια Ιωαννίδη για Κολντεμπέλα </H2>
σελίδα 9

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16043O003</ED>
<ID>
ID:135839

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Κόντρα με προτάσεις </H2>
σελίδα 1

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16043O004</ED>
<ID>
ID:135866

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Έπαιξα και για τους απόντες </H2>
σελίδα 5

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16043O005</ED>
<ID>
ID:135883

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O00&aa=5</URL></REF>


Article

<CATEGORY>vin10</CATEGORY>

 <H2></H2><H2>Καμπανάκι σε δύο διεθνείς </H2>
σελίδα 2

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16043O006</ED>
<ID>
ID:135894

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O00&aa=6</URL></REF>


Article

<CATEGORY>vin10</CATEGORY>

 <H5>ΤΙ ΥΠΟΣΤΗΡΙΖΟΥΝ ΓΙΑΝΝΑΚΟΠΟΥΛΟΙ - ΒΑΡΔΙΝΟΓΙΑΝΝΗΣ ΓΙΑ ΕΡΑΣΙΤΕΧΝΗ ΚΑΙ ΓΗΠΕΔΟ
</H5><H2>Γερή κόντρα
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

ΜΕΤΑ τις γεμάτες σημασία σπόντες και τη... συζήτηση μέσω τρίτων προχθές
στο φουαγιέ του Ολυμπιακού Σταδίου, η κόντρα των αδελφών Γιαννακόπουλων με την
οικογένεια Βαρδινογιάννη πέρασε στα... χαρακώματα.

Χθες στη γενική συνέλευση των μελών του ερασιτέχνη Παναθηναϊκού, οι Παύλος και
Θανάσης Γιαννακόπουλος έριξαν το... γάντι στον Γιώργο Βαρδινογιάννη, ο οποίος
μόλις πληροφορήθηκε την πρόταση-πρόκληση τους απάντησε με δήλωση- ανακοίνωση

ΔΙΝΩ 200 ΕΚΑΤ.

Παύλος και Θανάσης Γιαννακόπουλος προσκάλεσαν ­ και ουσιαστικά προκάλεσαν ­
τον πρόεδρο της ΠΑΕ να βάλει από 200.000.000 δραχμές η κάθε πλευρά υπό μορφή
δωρεάς και να λυθεί, επιτέλους, το οικονομικό πρόβλημα του ερασιτέχνη. Με μια
ομιλία - καταπέλτη του Θανάση Γιαννακόπουλου, οι δύο παράγοντες του
Παναθηναϊκού πέρασαν στην αντεπίθεση δίνοντας τη δική τους πρόταση.

«Μετά την έγκριση των αδελφών μου, με τους οποίους συζητήσαμε το θέμα, έχω να
δηλώσω το εξής: Βάζω 200.000.000 δραχμές με μία προϋπόθεση. Να βάλει άλλα τόσα
η οικογένεια Βαρδινογιάννη και να λύσουμε το πρόβλημα. Διαβάζω για την
ανησυχία τους για το μέλλον του ερασιτέχνη. Συγχαρητήρια για το ενδιαφέρον
τους. Προσκαλώ και τους παρακαλώ να κάνουν το ίδιο με εμάς. Να μπουν 400 εκατ.
δρχ. σε τράπεζα, τα οποία, μαζί με τους τόκους, θα διαχειρίζεται η διοίκηση
του συλλόγου και έτσι ο Παναθηναϊκός θα γίνει αυτόφωτος».

«ΟΧΙ ΛΟΓΙΑ»

Ο κ. Θ. Γιαννακόπουλος δεν έμεινε όμως στις προτάσεις. Είπε ακόμη, έπειτα από
σχετική ερώτηση: «Δέκα χρόνια παριστάνουμε τους βλάκες και τα κορόιδα. Τέρμα η
κριτική εκ του μακρόθεν. Όχι μόνο λόγια, επιτέλους. Να βάλουν το χέρι στην
τσέπη, αφού ξέρουν ότι το μοναδικό πρόβλημα της αγαπημένης μας ομάδας είναι το
οικονομικό. Αμάν πια...» συμπλήρωσε ο αντιπρόεδρος του ΤΑΚ Παναθηναϊκός,
περιμένοντας βέβαια την απάντηση της οικογένειας Βαρδινογιάννη.

Η πρόταση των Γιαννακόπουλων καταχειροκροτήθηκε από όλα τα μέλη. Ακόμη και από
τους εκπροσώπους της «Παναθηναϊκής Ιδέας», που με εκπρόσωπο τον κ. Ρεγκούκο
είχαν ζητήσει νωρίτερα «να καταψηφισθεί ο προϋπολογισμός, να παραιτηθεί το
Δ.Σ.» (που ελέγχεται από τους αφους Γιαννακόπουλους), τονίζοντας παράλληλα να
«αφήσουν οι αδελφοί Γιαννακόπουλοι τον Παναθηναϊκό να βρει τον δρόμο του». Ο
κ. Ρεγκούκος μάλιστα, αφού χειροκρότησε την πρόταση των Γιαννακόπουλων, ζήτησε
από το Δ.Σ. του ερασιτέχνη να μεσολαβήσει ώστε η διοίκηση της ΠΑΕ και του ΤΑΚ
να βρεθούν σε κοινό τραπέζι και να πραγματοποιηθούν τα όσα ειπώθηκαν χθες στο
κλειστό γήπεδο της Λεωφόρου Αλεξάνδρας.

Ο Γ. ΒΑΡΔΙΝΟΓΙΑΝΝΗΣ

Ως απάντηση ο πρόεδρος της ΠΑΕ Γιώργος Βαρδινογιάννης, μόλις πληροφορήθηκε τα
όσα ειπώθηκαν στη Λεωφόρο, είπε: «Δεν έχω αντίρρηση να δώσω τα χρήματα. Όμως
δεν είναι αυτή η λύση. Η λύση είναι να ανοίξουν οι πόρτες του ερασιτέχνη, να
μπουν μέσα όλοι οι φίλοι του Παναθηναϊκού και με δημοκρατικές διαδικασίες να
γίνεται η εκλογή της διοίκησης».

Όσον αφορά το γηπεδικό, ο κ. Π. Γιαννακόπουλος στην ομιλία του, κατά τη
διάρκεια της γεν. συνέλευσης των μελών, τόνισε: «Επιθυμώ ο ΠΑΟ να αποκτήσει τη
στέγη που του αξίζει και που θα του ανήκει. Θα ανήκει στον ερασιτέχνη και όχι
σε κάποια οικογένεια. Μίλησα πρόσφατα με τον κ. Λαλιώτη και αφού μου εξήγησε
ότι χώρος στο Γουδί δεν μπορεί να δοθεί καθ' ότι διεκδικείται από διάφορους
δήμους, μου απάντησε ότι η Πολιτεία θέλει να βοηθήσει τον Παναθηναϊκό και πως
μπορεί να δώσει έκταση στην περιοχή του Αεροδρομίου. Αν δοθεί η έγκριση και
προχωρήσει το θέμα, θα είμαστε οι πρώτοι που θα δώσουμε λεφτά. Με την
προϋπόθεση ότι το γήπεδο θα ανήκει στον ερασιτέχνη και όχι σε οικογένειες...».

*** Αξίζει να σημειωθεί ότι ο πρώην πρόεδρος
του ΠΑΟ κ. Κίτσιος έθιξε το θέμα της διαφημιστικής ταμπέλας του «Football
Rotsa Club», που νοικιάζει το γήπεδο της Λεωφόρου Αλεξάνδρας και η οποία
καλύπτει το έμβλημα του Παναθηναϊκού, «σκεπάζοντας» μια ιστορία 90 χρόνων.

*** Όσον αφορά τον προϋπολογισμό του 1998,
που αποτελούσε και το θέμα της γενικής συνέλευσης των μελών, εγκρίθηκε
ομοφώνως και διά βοής.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O01</CAT>
<ED>
Κωδικός άρθρου: A16043O011</ED>
<ID>
ID:135754

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O01&aa=1</URL></REF>


Article

<CATEGORY>vin10</CATEGORY>

 <H5>ΤΟΥΣ ΑΠΟΣΤΟΛΑΚΗ, ΓΕΩΡΓΙΑΔΗ ΕΠΕΠΛΗΞΕ Ο ΔΑΝΙΗΛ, ΔΙΟΤΙ ΜΕΤΑ ΤΗΝ ΑΝΤΙΚΑΤΑΣΤΑΣΗ
ΤΟΥΣ ΔΕΝ ΓΥΡΙΣΑΝ ΣΤΟΝ ΠΑΓΚΟ
</H5><H2>Επίθεση σε δύο!
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

ΕΚΝΕΥΡΙΣΜΟΣ σε όλα τα επίπεδα στον Παναθηναϊκό!
Προηγήθηκε η κόντρα Π. Γιαννακόπουλου - Γ. Βαρδινογιάννη για το γήπεδο της
Λεωφόρου και την κατάσταση που επικρατεί στον ερασιτέχνη. Και επακολούθησε,
προχθές μετά τη λήξη του αγώνα με τον Πανιώνιο, θυελλώδης ομιλία του Βασίλη
Δανιήλ, με αφορμή το γεγονός ότι, όταν αντικαταστάθηκαν οι Αποστολάκης και
Γ.Χ. Γεωργιάδης, αντί να επιστρέψουν στον πάγκο, πήγαν ενοχλημένοι απευθείας στ'αποδυτήρια!

Ο Δανιήλ δεν χαρίστηκε στους δυο διεθνείς άσους. Και σε έντονο ύφος τους είπε:

«Μέχρι σήμερα δεν κατηγόρησα κανέναν και πάντοτε έβαζα μπροστά το στήθος μου
για να σας υπερασπιστώ. Τώρα ήρθε η ώρα να σας πω ότι δεν σας επιτρέπω να με
εκθέσετε καθ' οιονδήποτε τρόπο. Είναι η τελευταία φορά που ανέχομαι παρόμοια
αντίδραση. Και δεν πρόκειται να επιτρέψω άλλο τέτοιο συμβάν. Όποιος το
ξανακάνει, τελείωσε»!

Επακολούθησε έντονος διάλογος μεταξύ των συγκεκριμένων παικτών και του
προπονητή και η λογομαχία έληξε. Χθες, ο αρχηγός του Παναθηναϊκού Κρίστο
Βαζέχα, εκπροσωπώντας το σύνολο των συμπαικτών του, είπε στον προπονητή του:
«Ας ξεχάσουμε ό,τι έγινε και ας διατηρήσουμε το άριστο κλίμα της ομάδας. Ήταν
μια κακή στιγμή λόγω της κακής εμφάνισης και του εκνευρισμού από το ματς. Θα
πάμε μπροστά ενωμένοι».

Το γεγονός θεωρείται λήξαν και το μυαλό όλων είναι τώρα στο παιχνίδι με τον
Απόλλωνα στη Ριζούπολη.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16043O021</ED>
<ID>
ID:135758

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O02&aa=1</URL></REF>


Article

<CATEGORY>vin10</CATEGORY>

 <H2>ΒΑΖΕΧΑ
</H2><H2>Δεν ξεχνώ το γκολ με τον Άγιαξ
</H2>
Ο άνθρωπος - γκολ Κρίστο Βαζέχα ξεχωρίζει ένα από τα 180 γκολ του με τη φανέλα
του ΠΑΟ

ΙΔΟΥ ο μίστερ γκολ! Με τα 180 τέρματα στο πρωτάθλημα και τα οκτώ χρόνια
καριέρας στην Ελλάδα. Ο Κρίστο Βαζέχα, με λίγα λόγια, τα λέει όλα! Απολαύστε τον:

«Το πιο σημαντικό γκολ της καριέρας μου ήταν αυτό εναντίον του Άγιαξ, στο
Άμστερνταμ. Κι ας μη συμπεριλαμβάνεται στα 180 του πρωταθλήματος, αφού σκόραρα
για το Τσάμπιονς Λιγκ. Όταν έφυγα από την Πολωνία δεν φανταζόμουν τέτοια
εξέλιξη. Δεν μετανιώνω που ήρθα στην Ελλάδα και στον Παναθηναϊκό. Πέρασα και
περνώ μεγάλες στιγμές».

Κάποιοι είπαν ότι ο Βαζέχα δεν πληρώθηκε ανάλογα με την προσφορά του. Ο ίδιος
όμως για πρώτη φορά αποκαλύπτει:

«Δεν ξέρω ποιοι κάνουν εκτιμήσεις για μένα... χωρίς εμένα. Δεν αισθάνομαι
αδικημένος. Βέβαια υπήρξαν κάποιοι που είπαν διάφορα πράγματα. 
Στον αγωνιστικό τομέα με είχαν "τελειωμένο" πριν από τρία χρόνια. Εγώ όμως
σκοπεύω να παίξω ακόμη δύο χρόνια ποδόσφαιρο και στη συνέχεια θα παραμείνω
στον χώρο, αλλά δεν έχω σκεφθεί με ποιαν ιδιότητα».

Στο πρωτάθλημα, ο Παναθηναϊκός απέχει τέσσερις βαθμούς από την κορυφή. Τι θα
γίνει στη συνέχεια;

«Έχουμε δυνατότητες να καλύψουμε τη διαφορά. Και από τη στιγμή που θα παίξουμε
όλα τα ντέρμπι στην έδρα μας, στο χέρι μας είναι να ανατρέψουμε την κατάσταση».

*** Με τις καλύτερες εντυπώσεις αναχώρησε χθες ο Άγιαξ για τη Γερμανία,
όπου θα συνεχίσει την προετοιμασία του. 
Στην Παιανία, μέσα σε ωραίο κλίμα, δόθηκε αποχαιρετιστήρια δεξίωση και έγινε
ανταλλαγή δώρων. Η ρεβάνς του φιλικού ΠΑΟ-Άγιαξ θα γίνει στο Άμστερνταμ, σε
ημερομηνία που θα οριστεί εν καιρώ.

*** Μάνατζερ προσπαθούν να «πλασάρουν» Περουβιανούς παίκτες στον
Παναθηναϊκό. Ο Δανιήλ δεν γνωρίζει απολύτως τίποτα και δεν τους ξέρει ούτε
κατ' όνομα, ούτε κατ' όψιν!

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16043O022</ED>
<ID>
ID:135805

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O02&aa=2</URL></REF>


Article

<CATEGORY>vin10</CATEGORY>

 <H2>Οι εργαζόμενοι στον ΗΣΑΠ απειλούν με λουκέτο
</H2>
ΜΕ ΑΠΟΧΗ, κατά τη διάρκεια των αγώνων ποδοσφαίρου, απειλούν οι
εργαζόμενοι του ΗΣΑΠ. Όπως είναι γνωστό, όλα τα τρένα του ηλεκτρικού
σταμάτησαν προχθές να λειτουργούν στις 5.30 μ.μ., ύστερα από τις ζημιές που
προκάλεσαν οι οπαδοί του Παναθηναϊκού μετά το παιχνίδι με τον Πανιώνιο. Με τον
φόβο νέων εκτρόπων (εκκρεμούσε το ντέρμπι ΑΕΚ-ΠΑΟΚ), οι εργαζόμενοι του ΗΣΑΠ,
ύστερα από απόφαση της εταιρείας, προχώρησαν σε παύση εργασίας, με αποτέλεσμα
να προκαλέσουν τις έντονες αντιδράσεις του κόσμου.

«Κατά την αποχώρηση των οπαδών του Παναθηναϊκού, προξενήθηκαν μεγάλες υλικές
ζημιές. Στις 5 μ.μ. θα ξεκινούσε ο αγώνας ΑΕΚ-ΠΑΟΚ και υπήρχαν ενδείξεις και
υπόνοιες για νέα έκτροπα. Δεν είχαμε την πολυτέλεια να βάλουμε κι άλλα
βαγόνια, αφού το πρωί υπάρχει συγκοινωνία», τονίζει ο γενικός διευθυντής του
ΗΣΑΠ, Κώστας Βασιλειάδης.

«Δεν είναι μόνο το θέμα του κόστους, αλλά και οι κίνδυνοι τραυματισμών που
διατρέχει ο κόσμος. Στο παρελθόν έχει σκοτωθεί ένας άνθρωπος, ενώ πρόσφατα
είχαν γδύσει δύο γυναίκες. Το προσωπικό μας, κάνει συνεχώς παράπονα. Δυστυχώς,
και η Αστυνομία δεν βοηθάει καθόλου. Η ΕΠΑΕ μας είχε υποσχεθεί ότι θα μας
βοηθήσει, πληρώνοντας τις ζημιές. Όμως δεν έγινε ποτέ κάτι τέτοιο».

Τι θα κάνει, όμως, ο ΗΣΑΠ αν τα προβλήματα συνεχιστούν; Ο κ. Βασιλειάδης είναι
κατηγορηματικός: «Θα σταματήσουμε την κυκλοφορία στους αγώνες. Η απόφαση είναι
βαριά, όμως δεν υπάρχει άλλη λύση. Πρέπει πάση θυσία να προστατέψουμε τον
κόσμο και τους εαυτούς μας».

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16043O023</ED>
<ID>
ID:135843

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O02&aa=3</URL></REF>


Article

<CATEGORY>vin10</CATEGORY>

 <H2>Απόφαση αύριο για το Στάδιο
</H2>
ΑΥΡΙΟ... κληρώνει για τον Παναθηναϊκό, σε ό,τι αφορά τη χρησιμοποίηση του
Ολυμπιακού Σταδίου, αφού συνεδριάζει η διοίκηση του ΟΑΚΑ και θα ασχοληθεί με
τις προτάσεις που υπέβαλαν οι «πράσινοι». Βεβαίως, όλες οι ενδείξεις
συγκλίνουν στην άποψη πως ο ΠΑΟ θα συνεχίσει στο Μαρούσι.

Η ΠΑΕ Παναθηναϊκός, διά των κ.κ. Μαυροκουκουλάκη και Καλογερά, υπέβαλε χτες
τις προτάσεις της στη Διοίκηση του Σταδίου για τον τρόπο αντιμετώπισης των
κρουσμάτων βίας.

Μεταξύ των προτάσεων περιλαμβάνεται η δημιουργία πολυπρόσωπης ομάδας
περιφρούρησης, ο εξονυχιστικός έλεγχος των οπαδών πριν από την είσοδό τους στο
γήπεδο, καθώς και η αστυνόμευση των εισόδων στον αγωνιστικό χώρο.

Από την πλευρά του Σταδίου, ο πρόεδρος του ΟΑΚΑ Ευάγγελος Σαβράμης επισήμανε
χτες ότι την Κυριακή, στο ματς των «πρασίνων» με τον Πανιώνιο, όλα τα μέτρα
της ΠΑΕ ΠΑΟ λειτούργησαν άψογα και αυτό αποτελεί θετικό στοιχείο για τον Παναθηναϊκό.

Στο μεταξύ, αύριο θα πραγματοποιηθεί σύσκεψη στην ΕΠΑΕ για τα μέτρα τάξης στο
ντέρμπι ΑΕΚ - Ολυμπιακού.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16043O024</ED>
<ID>
ID:135870

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O02&aa=4</URL></REF>


Article

<CATEGORY>vin10</CATEGORY>

 <H2>Ψυχικά αποθέματα
</H2>
ΒΑΘΜΟΛΟΓΙΚΗ ανάσα, στα τελευταία δευτερόλεπτα της συνάντησης με την
Προοδευτική, πήρε προχθές ο Αθηναϊκός.

Ο Στάθης Σταθόπουλος χαρακτήρισε «ψυχοφθόρα» τη νίκη: «Στο παιχνίδι με την
Προοδευτική δεν μας δόθηκε η δυνατότητα να παίξουμε ποδόσφαιρο διαρκείας, γι'
αυτό και η νίκη μας, έτσι όπως ήρθε, ήταν ψυχοφθόρα. Οι παίκτες μου όμως
έδειξαν ότι έχουν τεράστια ψυχικά αποθέματα, αφού παρά την απώλεια του πέναλτι
δεν το έβαλαν κάτω και συνέχισαν για να πετύχουν γκολ. Τους αξίζουν συγχαρητήρια».

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16043O025</ED>
<ID>
ID:135886

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O02&aa=5</URL></REF>


Article

<CATEGORY>vin10</CATEGORY>

 <H5>ΔΕΝ ΑΝΑΛΑΜΒΑΝΕΙ ΤΗΝ ΕΘΝΙΚΗ ­ ΕΝΔΙΑΦΕΡΟΝ ΓΙΑ ΒΕΝΑΜΠΛΣ
</H5><H2>Είπε «όχι» και ο Γιόχανσον
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

Οι παίκτες της Εθνικής δεν γνωρίζουν ακόμη το όνομα του προπονητή τους

ΑΝΑΠΟΤΕΛΕΣΜΑΤΙΚΗ ηταν και η τελευταία επαφή της ΕΠΟ με τον Σουηδό
προπονητή Τόμι Σβένσον. Η απάντηση που έλαβε από τον Μπο Γιόχανσον, πρώην
προπονητή του Πανιωνίου και τώρα της Εθνικής Δανίας, ήταν αρνητική παρά τις
προσπάθειες που κατεβλήθησαν από τον διαμεσολαβητή και λάτρη της Ελλάδας προς
τον συμπατριώτη του, για να ανάλαβει το εθνικό μας συγκρότημα.

Άλλωστε, γι' αυτόν ακριβώς τον λόγο υποχρεώθηκε ο πρόεδρος της ομοσπονδίας,
Σωτήρης Αλημίσης, να δηλώσει από τη Γάνδη ότι «αποκλείονται από τον κατάλογο
των υποψηφίων οι Σβένσον, Σάκι, Λίπι, αλλά έως τις 18 Φεβρουαρίου η Εθνική
ομάδα θα έχει προπονητή». Χθεσινές, πάντως, πληροφορίες επιβεβαιώνουν όσα
αναφέραμε στο φύλλο της Παρασκευής, ότι δηλαδή το ενδιαφέρον της ΕΠΟ έχει
στραφεί προς τον Τέρι Βέναμπλς. Ωστόσο, όλα είναι ρευστά, καθώς υπάρχουν
έντονες αντιδράσεις για την εθνικότητα του αρχιπροπονητή της ομοσπονδίας. Η
πλειονότητα των συμβούλων θέλει Έλληνα, ενώ έντονες είναι και οι πιέσεις της
Ομοσπονδίας των Ελλήνων Προπονητών, που με χθεσινή επιστολή ζητεί από το Δ.Σ.
να προσλάβει Έλληνα τεχνικό.

*** Με τον γενικό γραμματέα της UEFA Γκέρχαρντ Άιγκνερ συναντήθηκε στη
Γάνδη ο πρόεδρος της ΕΠΟ Σωτήρης Αλημίσης. Στο προγραμματισμένο ραντεβού των
δύο παραγόντων αντηλλάγησαν απόψεις που αφορούν σε διεθνή θέματα, αλλά και σε
αμιγώς ελληνικού ενδιαφέροντος θέματα. Στη διάρκειά της ο κ. Άιγκνερ εξέφρασε
την επιθυμία να συνεργαστεί εκ νέου με τον κ. Αλημίση στην Αθήνα και το
ραντεβού τους ανανεώθηκε για την ερχόμενη Δευτέρα, στα γραφεία της ΕΠΟ.

*** Στις 16 Φεβρουαρίου, στο Όσλο, θα συγκεντρωθούν οι αντιπροσωπείες
όλων των ομάδων που συμμετέχουν στον 2ο προκριματικό όμιλο του Euro 2ΟΟΟ. Στην
πρωτεύουσα της Νορβηγίας θα καθοριστεί η σειρά των αγώνων του ομίλου, καθώς
επίσης και οι ημερομηνίες διεξαγωγής τους.

Η ΣΛΟΒΕΝΙΑ

Νέο προπονητή απέκτησε η Εθνική ομάδα της Σλοβενίας, η οποία είναι αντίπαλος
του αντιπροσωπευτικού μας συγκροτήματος στα προκριματικά του Ευρωπαϊκού
Πρωταθλήματος 2000.

Πρόκειται για τον Σλοβένο Μπόγιαν Πράσνικαρ, ο οποίος συμφώνησε με την
ποδοσφαιρική ομοσπονδία της χώρας του να καθήσει στο «τιμόνι» της Εθνικής
ανδρών μέχρι το τέλος του 1999.

Ο Πράσνικαρ, ταυτόχρονα με τις υποχρεώσεις του στην Εθνική ομάδα της
Σλοβενίας, θα βρίσκεται και στον πάγκο της Μάριμπορ (τρίτη αυτήν τη στιγμή στο
πρωτάθλημα της χώρας) μέχρι τον Ιούλιο, ενώ θα πρέπει να σημειωθεί ότι στο
πόστο αυτό βρισκόταν και μετά τη διάλυση της Γιουγκοσλαβίας και μέχρι το 1993.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16043O031</ED>
<ID>
ID:135759

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O03&aa=1</URL></REF>


Article

<CATEGORY>vin10</CATEGORY>

 <H5></H5><H5>«Μαχαίρια» στη ΦΙΦΑ
</H5><H5>Φαβορί η Βραζιλία
</H5><H5>Στηρίζουν τον Μπάτζιο
</H5><H2>Εμπιστευτικά
</H2>
«Μαχαίρια» βγήκαν στο χώρο που κινούνται οι ηγέτες του ποδοσφαίρου, με αφορμή
την εκλογή νέου προέδρου της ΦΙΦΑ. Το γραφείο Τύπου της ΟΥΕΦΑ εξέδωσε
ανακοίνωση, με την οποία προτρέπει τον γενικό γραμματέα της διεθνούς
ομοσπονδίας, Ζεπ Μπλάτερ, να ανακοινώσει εντός των προσεχών δέκα ημερών αν
προτίθεται να διεκδικήσει την προεδρία της ΦΙΦΑ.

*Ο πρόεδρος της ΟΥΕΦΑ και υποψήφιος αντικαταστάτης του Χαβελάνζε, Λέναρτ
Γιόχανσον, φοβάται πως ο Μπλάτερ θα χρησιμοποιήσει το αξίωμά του για
ψηφοθηρία. Ο Μπλάτερ, πάντως, παραμένει ήρεμος και κρατά κλειστά τα χαρτιά του.

Και ο προπονητής της εθνικής Νιγηρίας, Μπόρα Μιλουτίνοβιτς, ένωσε τη φωνή του
με όλους όσους υποστηρίζουν πως η Βραζιλία είναι το φαβορί για την κατάκτηση
του Παγκοσμίου Κυπέλλου. Ο Μιλουτίνοβιτς είπε ακόμη πως πρωταγωνιστικό ρόλο
στο Μουντιάλ της Γαλλίας αναμένεται να παίξουν ακόμη οι ομάδες της Γερμανίας,
της Ισπανίας, της Αγγλίας και της... Νιγηρίας.

* Η Άρσεναλ σχεδιάζει να μετακομίσει στο Γουέμπλεϊ, όταν το τελευταίο θα
ανακατασκευαστεί. Πρώτος στόχος της αγγλικής ομάδας ήταν η αύξηση της
χωρητικότητας του Χάιμπουρι από 38.000 σε 50.000 θεατές. Όμως, κάτοικοι του
βόρειου Λονδίνου αντιδρούν στα σχέδια της Άρσεναλ, με αποτέλεσμα τα «κανόνια»
να σχεδιάζουν τη μετακόμισή τους.

Την υποστήριξή του στον Ρομπέρτο Μπάτζιο εξέφρασε ο ιταλικός Τύπος, με αφορμή
την αντιπαράθεση του διεθνούς άσου με την ομάδα του Μπολώνια. Παραμονή του
αγώνα της Μπολώνια με τη Μίλαν, ο Ρέντζο Ουλιβέρι ανακοίνωσε στον Μπάτζιο ότι
δεν θα ξεκινήσει το παιχνίδι, με αποτέλεσμα ο τελευταίος να μαζέψει τα
πράγματά του και να φύγει.

* Ο ιταλικός Τύπος έγραψε χθες για το θέμα, πως «όταν έχεις έναν παίκτη σαν
Μπάτζιο στην ομάδα σου και παίζεις εναντίον της Γιουβέντους δεν μπορείς να τον
αφήσεις στον πάγκο, όποια κι αν είναι η τακτική σου». Ο μάνατζερ, πάντως, του
Μπάτζιο ανέφερε πως ο παίκτης θα πάει στη σημερινή προπόνηση της Μπολώνια.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16043O032</ED>
<ID>
ID:135806

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O03&aa=2</URL></REF>


Article

<CATEGORY>vin10</CATEGORY>

 <H5>ΠΡΟΟΔΕΥΤΙΚΗ
</H5><H2>«Βιάστηκε να γίνει επαγγελματίας»
</H2>
ΜΕ ΤΗ διαιτησία του Καλύβα στο προχθεσινό ματς με τον Αθηναϊκό, τα έχουν στην
Προοδευτική. Ο Γιάννης Καρράς χθες μιλώντας για τον Βοιωτό ρέφερι είπε: «Ο κ.
Καλύβας βιάστηκε να γίνει... επαγγελματίας, πολύ πριν η διαιτησία γίνει επαγγελματική».

Περισσότερο καυστικός ήταν ο γενικός αρχηγός Νίκος Γιδάκος: «Ο διαιτητής αυτός
δεν κράτησε ούτε τα προσχήματα. Δικαιωθήκαμε για όσα υποστηρίζαμε την
προηγούμενη εβδομάδα. Ο Αθηναϊκός κάθε χρόνο σώζεται από τη διαιτησία.
Βλέπουμε συνέχεια το ίδιο έργο. Ας είναι καλά ο κ. Καλογιάννης».

Χθες εξάλλου η Προοδευτική, με επιστολή της προς τον κ. Βουράκη, η οποία
κοινοποιήθηκε σε ΕΠΑΕ και ΕΠΟ, καταγγέλλει τον κ. Καλύβα και ζητά να την
προστατεύσει από «διαιτητές τύπου Καλύβα, που με μαεστρία και μεθοδικότητα την
οδηγούν εκ του ασφαλούς στη Β' Εθνική».

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16043O033</ED>
<ID>
ID:135844

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O03&aa=3</URL></REF>


Article

<CATEGORY>vin10</CATEGORY>

 <H5>ΞΑΝΘΗ
</H5><H2>Βολές κατά διαιτητών
</H2>
ΕΠΙΘΕΣΗ στο διαιτητικό δίδυμο Μιντιούρη - Παντελέρη έκανε με χθεσινή της
ανακοίνωση η Skoda Ξάνθη. Υποστηρίζει ότι αδικήθηκε στο ματς με τον ΟΦΗ,
τονίζει ότι το σκορ έπρεπε να είναι 2-3, ενώ μιλά για δύο κακώς ακυρωθέντα
γκολ ως οφ-σάιντ και για μη αποβολή του Κιάσου. Παράλληλα, στην ανακοίνωση
εκφράζονται παράπονα για την τηλεοπτική μετάδοση από το Supersport.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16043O034</ED>
<ID>
ID:135871

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O03&aa=4</URL></REF>


Article

<CATEGORY>vin10</CATEGORY>

 <H5>ΙΩΝΙΚΟΣ
</H5><H2>Πήρε και τον Γκούλφανσον
</H2>
ΕΝΑΝ ΑΚΟΜΑ Ισλανδό, μετά τον Τόμανσον, απέκτησε χθες ο Ιωνικός. Πρόκειται για
τον Γκέστουρ Γκούλφανσον, ο οποίος αγωνίζεται στη θέση του κεντρικού χαφ.
Είναι γεννημένος στις 5/1/1969, έχει ύψος 1.87 και προέρχεται από την Φούλκερ.
Έχει αγωνιστεί 135 φορές στην πρώτη κατηγορία της Ισλανδίας και επίσης
τέσσερις φορές στην εθνική ομάδα της χώρας, για ηλικία κάτω των 21 ετών. Το
συμβόλαιο του έχει διάρκεια 2 1/2 χρόνων.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16043O035</ED>
<ID>
ID:135887

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O03&aa=5</URL></REF>


Article

<CATEGORY>vin10</CATEGORY>

 <H2>Η Λέστερ δοκιμάζει τον Ζαγοράκη
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

ΘΕΣΣΑΛΟΝΙΚΗ

Ο Θόδωρος Ζαγοράκης βρίσκεται στην Αγγλία, όπου θα περάσει τεστ από τη Λέστερ
η οποία ενδιαφέρεται για την απόκτησή του

ΣΤΗΝ ΑΓΓΛΙΑ, και συγκεκριμένα στο Λέστερ, βρίσκεται ο Θόδωρος Ζαγοράκης, όπου
σήμερα το μεσημέρι θα περάσει από ιατρικές εξετάσεις και στη συνέχεια θα
συζητήσει με την αγγλική ομάδα για την ένταξή του σ' αυτήν.

Ο αρχηγός του ΠΑΟΚ θα έρθει στη Θεσσαλονίκη την ερχόμενη Πέμπτη. Η αγγλική
ομάδα βρίσκεται κοντά στην απόκτηση του Ζαγοράκη, μια μεταγραφή η οποία θα
φέρει στα ταμεία του ΠΑΟΚ πάνω από μισό δισ. δραχμές, ενώ ο Καβαλιώτης διεθνής
άσος θα πάρει για δυόμισι χρόνια συμβόλαιο γύρω στα 400 εκατομμύρια.

«Είναι μεγάλη τιμή για τον κάθε παίκτη μια τέτοια πρόταση. Όλα είναι θέμα
ΠΑΟΚ», τόνισε ο Ζαγοράκης, και σε περίπτωση που φύγει από την Τούμπα οι
άνθρωποι της ΠΑΕ ετοιμάζονται για την απόκτηση ενός μεγάλου ονόματος από την
Ευρώπη, που αγωνίζεται στην άμυνα. Πάντως, ο Άγγελος Αναστασιάδης δεν θέλησε
χθες να μιλήσει για την παραχώρηση του Ζαγοράκη: «Ας πάει πρώτα και μετά θα
δούμε. Το μόνο που θέλω αυτή τη στιγμή είναι η ηρεμία στην ομάδα».

*** Την άρνησή του να μεταγραφεί στη Μακάμπι εξέφρασε χθες ο Πάολο Κομίγκεζ. Ο
Περουβιανός φορ, που βρέθηκε πριν από τρεις μέρες στο Ισραήλ μαζί με τον
αντιπρόεδρο της ΠΑΕ Κώστα Ορφανό, απέρριψε την πρόταση και εξέφρασε την
επιθυμία να μείνει στην Τούμπα ή να πάρει μεταγραφή μόνο για ελληνικό σύλλογο
που αγωνίζεται στην Α' Εθνική.

Πυρ και μανία είναι οι οργανωμένοι σύνδεσμοι του ΠΑΟΚ για τα γεγονότα που
έγιναν στη Νέα Φιλαδέλφεια εις βάρος τους από την Αστυνομία, ενώ καταδίκασαν
την πολιτική της ΠΑΕ ΠΑΟΚ στο θέμα των εισιτηρίων.

ΗΡΕΜΙΑ

Μετά την καταιγίδα, η ηρεμία στον ΠΑΟΚ. Η ήττα στη Νέα Φιλαδέλφεια είναι πλέον
παρελθόν για την ομάδα της Θεσσαλονίκης και το μόνο που σκέφτονται στην Τούμπα
είναι η συνέχεια, αρχής γενομένης με το παιχνίδι της Κυριακής με τον ΟΦΗ.

Ο Άγγελος Αναστασιάδης πάντως ακόμη δεν μπορεί να πιστέψει πώς οι παίκτες του
έκαναν στη Νέα Φιλαδέλφεια το χειρότερό τους παιχνίδι απέναντι στην ΑΕΚ, η
οποία, παρά τις απουσίες, φάνηκε δυνατή.

«Κάναμε κακό παιχνίδι. Η ΑΕΚ στο πρώτο μέρος θα έπρεπε να είχε σημειώσει άλλα
γκολ, αλλά όχι αυτό που δεχθήκαμε. Στο δεύτερο μέρος είχαμε ένα υποφερτό
20λεπτο, όπου θα μπορούσαμε να είχαμε σημειώσει γκολ, όμως δεν τα καταφέραμε
ενώ δεχθήκαμε γκολ από στημένη φάση. 
Η μεταγραφολογία των τελευταίων ημερών επηρέασε την ομάδα. Μένουν άλλες δώδεκα
μέρες για να τελειώσει η περίοδος αυτή και να αφοσιωθούμε στους στόχους μας. Η
ήττα αυτή ελπίζω να μην μας πειράξει για τη συνέχεια. Η διαιτησία δεν έπαιξε
βασικό ρόλο στην έκβαση του ματς. Εμείς πρέπει να προσέξουμε τώρα για να
ανακάμψουμε», υποστήριξε ο τεχνικός του ΠΑΟΚ στην «ΟΜΑΔΑ».

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16043O041</ED>
<ID>
ID:135760

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O04&aa=1</URL></REF>


Article

<CATEGORY>vin10</CATEGORY>

 <H5>ΑΠΟΤΕΛΕΣΜΑΤΑ ΤΟΥ 3ου (ΚΥ) ΔΙΑΓΩΝΙΣΜΟΥ 1998
</H5><H5>Πόσες φορές εμφανίστηκαν ως τώρα
</H5><H5>Σε 19 διαγωνισμούς
</H5><H2>Τζόκερ
</H2><H2>Αποτυχία λόγω... επαναλήψεων
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Οι αριθμοί της πεντάδας που κληρώθηκαν την
περασμένη Κυριακή πρέπει να φάνηκαν γνωστοί στους τακτικούς παίκτες του
ΤΖΟΚΕΡ. Ο 12 κάνει την εμφανισή του για 2η συνεχή φορά. Ύστερα από 1
διαγωνισμό απουσίας εμφανίζεται και ο 19, ενώ ο 27 ύστερα από 2. Οι
επαναλήψεις θεωρούνται ο κυριότερος λόγος της αποτυχίας στις προβλέψεις των
παικτών. Έτσι, στην περασμένη κλήρωση δεν βρέθηκε νικητής στην 1η κατηγορία
και σύμφωνα με τον ΟΠΑΠ τουλάχιστον 425 εκατ. δρχ. θα μοιραστούν οι τυχεροί
της κατηγορίας αυτής την επόμενη κλήρωση. Ο 19 μαζί με τον 18 μοιράζονται την
πρώτη θέση. Οι 1, 9, 16, 25, 26, και 33 παραμένουν οι... άφαντοι της παρέας
στην ομάδα των 45, αφού στους ως τώρα διαγωνισμούς δεν έχουν καμία εμφάνιση. Ο
18 σε ρόλο ΤΖΟΚΕΡ συμπληρώνει την 2η εμφάνισή του, ενώ ο 14 με 3 συνολικές
εμφανίσεις διατηρεί την κορυφή.

* Κληρώθηκαν οι αριθμοί: 12, 17, 19, 27, 37 (5 από 45).

* Τζόκερ: 18

* Συμπληρώθηκαν 7.811.186 στήλες.

* Μοιράστηκαν 235.116.669 δρχ.

* Δεν μοιράστηκαν 300.000.000 δρχ.

* Η διανομή των κερδών έχει ως εξής: 
1η κατηγορία: δεν βρέθηκε επιτυχία, 2η κατηγορία: 16 επιτυχίες από 4.320.560
δρχ., 3η κατηγορία: 191 επιτυχίες από 192.210 δρχ., 4η κατηγορία: 3.615
επιτυχίες από 4.860 δρχ., 5η κατηγορία: 5.140 επιτυχίες από 4.860 δρχ., 6η
κατηγορία: 89.513 επιτυχίες από 335 δρχ., 7η κατηγορία: 43.850 επιτυχίες από
335 δρχ., 8η κατηγορία: 159.435 επιτυχίες, από 260 δρχ.&#009

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16043O042</ED>
<ID>
ID:135807

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O04&aa=2</URL></REF>


Article

<CATEGORY>vin10</CATEGORY>

 <H2>Μπατίστα: Τρέχω σαν 24 χρόνων
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

«ΤΩΡΑ ΕΙΜΑΙ πιο γρήγορος από την πρώτη φορά που ήρθα στην ΑΕΚ! Και αυτό
το λέω με σιγουριά. Στα 34 χρόνια μου είμαι ταχύτερος από τα... 24»!

Ο Ντανιέλ Μπατίστα ήταν και κόντρα στον ΠΑΟΚ... φυσέκι. Με δυνάμεις, υπήρξε
όχι μόνο ο οδηγός της νίκης, αλλά ο άνθρωπος με συμμετοχή στον θρίαμβο. Και
μιλώντας για τη φυσική του κατάσταση, λέει: 
«Τα χρόνια δεν με βαραίνουν και φαίνεται στο γήπεδο. Έτσι είναι και ο αδελφός
μου. Και αυτό οφείλεται στο ότι δεν κάναμε σωστή προπόνηση σε μικρή ηλικία.
Όσο μεγαλώνουμε, ανεβαίνουμε».

Ο Μπατίστα ήταν απόλυτα σίγουρος ότι η ΑΕΚ θα έφτανε στη νίκη κόντρα στον
ΠΑΟΚ. Και χαριτολογώντας, εξηγεί το σκεπτικό του:

«Έβλεπα τον Ντουμιτρίου να βάζει μπροστά τον Μαλαδένη, τον Κατσαβό χαφ και τον
Κοπιτσή δεξιά και ένιωθα ότι έκανε το σωστό. Θα του έβαζα άριστα (γέλια)! Όλες
οι εμπνεύσεις του αποδείχθηκαν σωστές».

­ Και εσύ, είτε με Μαρτσέλο είτε με Ντέμη ή Σέμπουε ή
Μαλαδένη, αποδίδεις άριστα. Τελικά, είσαι ο...
μπαλαντέρ της επίθεσης;

«Πες το κι έτσι! Με την εμπειρία μου ξέρω τι θέλει, πώς παίζει ο κάθε
συμπαίκτης μου. Τους ζητώ απλά να με κοιτούν και θα τους δίνω σωστά τη μπάλα
τη στιγμή που πρέπει. Ο Μπατίστα βλέπει το σύνολο»!

­ Οι ελλείψεις όμως δεν ήταν λίγες...

«Αποδείξαμε ωστόσο ότι μπορούμε και χωρίς τους απόντες! Απλά, όταν με το καλό
επιστρέψουν η ΑΕΚ θα είναι δυνατότερη. Πάντως, ευθύνες περισσότερες δεν ένιωσα
με τον ΠΑΟΚ. 
Άσχετα αν μέσα μου έλεγα να δώσω το κάτι παραπάνω, να παίξω και για τους
τραυματίες! 
Οι αντίπαλοι πρόσεχαν εμένα και άνοιγε ο χώρος για τους υπόλοιπους».

­ Στη Νέα Φιλαδέλφεια θα χάσει άλλο βαθμό η ΑΕΚ;

«Μακάρι όχι! Και έχουμε τις δυνατότητες να το πετύχουμε. Μπορούμε να νικήσουμε
τον Ολυμπιακό σε ματς-κλειδί, καθώς εκεί θα φανεί ποια ομάδα έχει το πάνω χέρι
για τον τίτλο. Προσοχή όμως, δεν θα κριθεί ο πρωταθλητής στο ντέρμπι. Προέχει
να πάρουμε τρεις βαθμούς με την Προοδευτική».

Ο Ντανιέλ Μπατίστα δεν φοβήθηκε στιγμή με τον ΠΑΟΚ («πόνταραν στις ελλείψεις
μας και αποδείχθηκε μπούμερανγκ»), ενώ για την ατμόσφαιρα του «Νίκος Γκούμας»,
υποστήριξε: «Ο κόσμος αποτελεί τη μεγάλη μας δύναμη. Μας δίνει ώθηση και μιλά
στην καρδιά μας! Η συμπαράσταση είναι μοναδική».

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16043O051</ED>
<ID>
ID:135761

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O05&aa=1</URL></REF>


Article

<CATEGORY>vin10</CATEGORY>

 <H5>ΤΙ ΑΛΛΑΞΕ ΣΤΗΝ ΑΕΚ Ο ΝΤΟΥΜΙΤΡΙΟΥ
</H5><H2>Το νέο πρόσωπο
</H2>
Δικαιώθηκε ο Ντουμιτρίου για τον Γκρέταρσον

ΚΛΙΜΑ ΕΥΦΟΡΙΑΣ εξακολουθεί να υπάρχει στην
(ποδοσφαιρική) ΑΕΚ. Και μεταφράζεται αυτό, είτε οικονομικά (εισπράξεις στο
ματς με τον ΠΑΟΚ, έξτρα πριμ στους παίκτες!), είτε αγωνιστικά (στην πρώτη θέση).

Είναι χαρακτηριστικό ότι σε προχθεσινή εκδήλωση όπου έδωσαν το παρών οι Λάκης
Νικολάου, Ντουμίτρου Ντουμιτρίου, Δημήτρης Τυροβολάς και από τους παίκτες ο
Ηλίας Ατματσίδης (δίδυμο με τον παλιό Βασίλη Δημητριάδη!), τα χαμόγελα έδωσαν
και πήραν. Όπως και οι υποσχέσεις για τη συνέχεια, άσχετα αν ο πρόεδρος
αναγνωρίζει ότι υπάρχουν δυσκολίες και τίποτε δεν κρίθηκε.

Ωστόσο, το (ευρύ) 3-0 επί του ΠΑΟΚ, δίνει πριμ στους παίκτες. Για την
ακρίβεια, όσα πήραν στην Ξάνθη, τόσα θα μπουν στους λογαριασμούς τους και έτσι
η νίκη απέναντι στον έτερο Δικέφαλο φέρνει 1,1 εκατ. (υπόσχεση των διοικούντων
πριν από τον αγώνα). Η αλήθεια είναι ότι η ΑΕΚ έπεισε και τους πλέον
δύσπιστους με την προχθεσινή νίκη και εμφάνισή της. 
Ο Κατσαβός αποδίδει στη νέα του θέση ως αμυντικός χαφ

Δίχως Ντέμη-Σαβέβσκι-Κωστή-Μαρτσέλο-Μαχαιρίδη, ήταν κυρίαρχη και πέτυχε
απίστευτα εύκολη νίκη, απέναντι σε ομάδα που είχε «οκτώ στα οκτώ»! Και βέβαια,
αρκετά από τα εύσημα πρέπει να αποδοθούν στον Ντουμίτρου Ντουμιτρίου. Με τη
βοήθεια της τύχης στο κρίσιμο πρώτο διάστημα της προσαρμογής και την
αποδεδειγμένη ικανότητα τώρα, κατάφερε έως τώρα τα εξής:

*** Διατηρεί φρέσκια και ξεκούραστη την
ομάδα, με πολύ καλή φυσική κατάσταση, χωρίς να ξεθεώνει τους παίκτες.
Ενδεικτικά λέμε ότι στις γιορτές το ρεπό ήταν έξι(!) ημερών, ενώ και χθες οι
πρωτοπόροι δεν πήραν γεύση γηπέδου (πλην των Κατσαβού, Κεφαλά, Πάσσιου,
Πλατάκη, Νικολαϊδη).

*** Με γκρίνιες ή χωρίς, καταφέρνει να έχει
σε τοπ φόρμα όλους τους παίκτες ή, αν θέλετε, όταν πρέπει, να παίρνει το
μάξιμουμ. Ο Κοπιτσής πάει από το καλό στο καλύτερο και ο Μαλαδένης κάνει
πρωτάθλημα σούπερ, έως τώρα έχει βάλει τέσσερα γκολ (ανατροπές σε
Βέροια-Πύργο, δύο γκολ προχθές) και αναμένεται συνέχεια. Ο λόγος; Πριν από το
ματς, είχε συνάντηση με τον Γ. Λεωτσινίδη, άκουσε όσα ήθελε («ήρθε και η δική
σου ώρα») και αφιέρωσε ένα γκολ στον παράγοντα (ήταν... παραγγελιά!).

*** Η ΑΕΚ δεν
επηρεάζεται από απουσίες. Και μιλάμε για ονόματα, έτσι; Τραυματίζεται ο
Κωστής, παίρνουν μπροστά οι Ντέμης-Μπατίστα-Μαρτσέλο. Λείπει ο Σαβέβσκι; Κάνει
έξοχα τη δουλειά ο Κασάπης και πάει περίφημα ο Καραγιάννης.

*** Όλοι οι παίκτες αποδίδουν σε νέες
θέσεις. Ο Κατσαβός «βαφτίζεται» εν μία νυκτί αμυντικός χαφ με επιτυχία, ο
Μαρτσέλο «στα γεράματα» γίνεται χαφ και ο Μαλαδένης ξεχωρίζει ως σέντερ φορ.

*** Βγαίνουν οι μεταγραφές. Στην αρχή ο
Γκρέταρσον (ορισμός του παίκτη-ομάδα) και τώρα ο Σέμπουε (γνωρίζει καλή μπάλα).

*** Κάνει το καλύτερο πρωτάθλημα της ζωής
του ο Ατματσίδης! Και μπορεί κάποιοι να αναρωτιούνται «πώς στη μεγάλη ομάδα
που αποδίδει θεαματικό ποδόσφαιρο, είναι ήρωας ο τερματοφύλακας», τα
αποτελέσματα δικαιώνουν τον Ρουμάνο.

*** Πέτυχε το απίστευτο, να μην ασχολείται
ουδείς με Μανωλά ή αντι-Μανωλά! Τι λέγαμε τόσα χρόνια; Ποιος θα αναπληρώνει
τον Μανωλά όταν λείπει, έτσι δεν είναι; Τώρα, ο Ντουμιτρίου έχει
Μανωλά-Ντόμπος, αλλά αφήνει και τα δύο λίμπερο στον πάγκο, στηριζόμενος στους Κωστένογλου-Καλλιτζάκη.

*** Επί των
ημερών του ήρθε κόσμος στο γήπεδο. Πάνω από είκοσι χιλιάδες εισιτήρια σε δύο
συνεχή εντός έδρας ματς ουδέποτε είχε η ΑΕΚ και, συνεπώς, αναμένεται η συνέχεια.

*** Όποιος
αποδίδει, ανταμείβεται. Τι σημαίνει αυτό; Καθόλου σίγουρο αν όσοι έλειψαν
προχθές βρουν θέση να τους περιμένει ­ μάλλον ας ετοιμαστούν για μάχη!

Ο ΧΟΥΝΤΙΕΦ

Εντυπωσιασμένος από την ΑΕΚ ήταν και ο βοηθός προπονητής της Λοκομοτίβ Μόσχας,
Χουντίεφ. Μονολογούσε «πώς θα περάσουμε τέτοια έδρα» και είχε μόνο επαίνους
για τους Μπατίστα-Μαλαδένη, τον Σέμπουε και τον Κατσαβό, ενώ θαύμασε «ποιότητα
και κλάση παικτών ή ομάδας».

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16043O052</ED>
<ID>
ID:135808

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O05&aa=2</URL></REF>


Article

<CATEGORY>vin10</CATEGORY>

 <H5>Ο ΙΛΙΑ ΙΒΙΤΣ ΟΔΗΓΗΣΕ ΤΟΝ ΟΛΥΜΠΙΑΚΟ ΜΑΚΡΙΑ ΑΠΟ ΤΑ ΔΥΣΚΟΛΑ ΣΤΟ «ΚΑΡΑΪΣΚΑΚΗ»
</H5><H2>Βρήκε τη λύση στο αδιέξοδο
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ίλια Ίβιτς. Πέτυχε δύο γκολ και γύρισε το ματς υπέρ της ομάδας του

ΑΠΟΘΕΩΣΗ του Ίλια Ίβιτς χθες βράδυ στο Στάδιο
Καραϊσκάκη, όπου ο Ολυμπιακός επιστρέφοντας στη φυσική του έδρα νίκησε στο
πειραϊκό ντέρμπι τον Εθνικό με 3-1 (οι «ερυθρόλευκοι» είχαν επικρατήσει με το
ίδιο σκορ στο πρώτο ματς στο ΟΑΚΑ) και παρέμεινε σε απόσταση αναπνοής την
πρωτοπόρο ΑΕΚ.

Οι 10.000 οπαδοί του Ολυμπιακού χειροκρότησαν θερμά, τόσο κατά τη διάρκεια του
αγώνα όσο και στο τέλος του, τον Ίλια Ίβιτς, ο οποίος έβγαλε την ομάδα του από
το αδιέξοδο. Ο 26χρονος Σέρβος άσος πέτυχε δύο γκολ και έτσι έγειρε η
πλάστιγγα της νίκης προς το μέρος του Ολυμπιακού, ενώ ξέφυγε στον πίνακα των
σκόρερ με 17 γκολ (έναντι 14 του Ντέμη Νικολαΐδη).

Ο Βασίλης Καραπιάλης, που πήρε τη θέση του Μπάντοβιτς (66'), ήταν ο παίκτης
που έδιωξε ολοκληρωτικά το άγχος της εξέδρας, καθώς στο 88' έδωσε τη χαριστική
βολή στον Εθνικό.

Ο Τόζα Βεσελίνοβιτς δυσκόλεψε αρχικά τον Ντούσαν Μπάγιεβιτς με τα πολλά μαν
του μαν (Καψής - Ίβιτς, Παπαδόπουλος - Αλεξανδρής, Γελαδάρης - Μαυρογενίδης,
Ντερτίνης - Νινιάδης). Οι γηπεδούχοι, παίζοντας με διπλή ζώνη άμυνας και με
μοναδικό προωθημένο επιθετικό τον Κολομβιανό Ντιάζ, κατόρθωσαν να διατηρήσουν
ανέπαφη την εστία τους στο πρώτο ημίωρο.

Στο διάστημα αυτό οι πρωταθλητές επέβαλαν το ρυθμό του παιχνιδιού τους στον
αγωνιστικό χώρο. Είχαν καλή κυκλοφορία της μπάλας και παίζοντας κοντρόλ
ποδόσφαιρο απείλησαν τέσσερις φορές την εστία του Κουρκούνα: Ίβιτς (6', 13',
25'), Αλεξανδρής (19'). Η πιο καλή στιγμή του Ολυμπιακού ήταν η φάση του 6',
όταν ο Ίβιτς με κεφαλιά «σημάδεψε» το οριζόντιο δοκάρι της εστίας του Εθνικού.

Η ΑΡΧΗ

Στο 33' ήταν η ώρα του Σέρβου επιθετικού. Ο Γεωργάτος πραγματοποίησε σέντρα
και ο Ίβιτς (από ελεγχόμενη θέση οφσάιντ) με περίτεχνη ενέργεια έστειλε την
μπάλα στα δίχτυα (0-1). Η ομάδα του Βεσελίνοβιτς είχε μόνο ένα αξιόλογο σουτ
στο α' ημίχρονο, με τον Πετκόφσκι στο 26' (η μπάλα πέρασε άουτ).

Στο β' ημίχρονο οι «ερυθρόλευκοι» έχασαν δύο καλές ευκαιρίες με τους
Μαυρογενίδη (46'), Αλεξανδρή (47') και ο Εθνικός απάντησε με γκολ στο 55'. Ο
Σταυρακάκης (καλύτερος σε απόδοση παίκτης του Εθνικού), που μπήκε σαν αλλαγή
στο 35' (στη θέση του Κόντη), απέφυγε τον Πουρσανίδη και πάνω στην κίνηση
«έπιασε» διαγώνιο σουτ για να στείλει την μπάλα στα δίχτυα, ισοφαρίζοντας το
σκορ (1-1). Το παιχνίδι έγινε ντέρμπι για 18 λεπτά, με τον Ολυμπιακό να χάνει
τις ευκαιρίες τη μία πίσω από την άλλη.

Ο Ντούσαν Μπάγιεβιτς προσπάθησε να βρει τρόπους για να φτάσει ο Ολυμπιακός στο
δεύτερο γκολ. Έριξε στον αγώνα τους Καραπιάλη, Γκόγκιτς στις θέσεις των
Μπάντοβιτς (66'), Νινιάδη (71'), αντίστοιχα. Ωστόσο τη λύση έδωσε και πάλι ο
Ίλια Ίβιτς στο 73'. Ο Μαυρογενίδης «βρήκε» τον Σέρβο μέσα στην περιοχή
(ευνοήθηκε από κόντρα αντιπάλου του) και με ψηλοκρεμαστό σουτ νίκησε για
δεύτερη φορά τον Κουρκούνα (1-2). Ο πρώτος σκόρερ του πρωταθλήματος το είπε
και το έκανε. Δεν δέχτηκε κίτρινη κάρτα για να συμπληρώσει τρεις.

Το τελικό 1-3 διαμόρφωσε στο 88' ο Καραπιάλης, ύστερα από σέντρα του Τζόρτζεβιτς.

Καλή ήταν σε γενικές γραμμές η διαιτησία του Μπέγκου. Με λανθασμένες
υποδείξεις οι δύο επόπτες Ντούλης - Κωστίδης.


<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16043O061</ED>
<ID>
ID:135762

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O06&aa=1</URL></REF>


Article

<CATEGORY>vin10</CATEGORY>

 <H2>Επανάληψη του αγώνα ζητεί η Παναχαϊκή
</H2>
ΤΗΝ επανάληψη του αγώνα με τον Ηρακλή, λόγω αλλοίωσης αποτελέσματος από
τον διαιτητή Γιώργο Μπίκα, ζητάει με έγγραφο της στην ΕΠΑΕ η Παναχαϊκή. Η
ομάδα της Πάτρας κατηγορεί τον διεθνή διαιτητή ότι παραβίασε το άρθρο 12 παρ.
3 εδαφ. 4 του ΚΑΠ και απέβαλε τον τερματοφύλακα της ομάδας Αμπαδιωτάκη με
δεύτερη κίτρινη κάρτα, χωρίς να έχει υποπέσει σε παράβαση πού να δικαιολογεί
αυτή την ποινή, αλλάζοντας τους όρους του παιχνιδιού. Επίσης η Παναχαϊκή
ζητάει την παραπομπή του Γιώργου Μπίκα στα αρμόδια πειθαρχικά όργανα και την
παραδειγματική τιμωρία του, καθώς επίσης να μην τιμωρηθεί ο Αμπαδιωτάκης.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16043O062</ED>
<ID>
ID:135809

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O06&aa=2</URL></REF>


Article

<CATEGORY>vin10</CATEGORY>

 <H2>Αισιόδοξο μήνυμα
</H2>
Η ΕΠΑΝΕΜΦΑΝΙΣΗ του Σάββα Κωφίδη και η προχθεσινή ­ δύσκολη όπως
αποδείχθηκε ­ νίκη του Ηρακλή επί της Παναχαϊκής, έχει δημιουργήσει ευχάριστο
κλίμα στο στρατόπεδο του «Γηραιού».

Ο 37χρονος παίκτης ύστερα από απουσία 3,5 μηνών λόγω τραυματισμού φάνηκε στην
15λεπτη συμμετοχή του ότι θα βοηθήσει σημαντικά στη συνέχεια την ομάδα του
Ηρακλή, στην προσπάθεια που κάνει για να εξασφαλίσει τη συμμετοχή της σε
ευρωπαϊκή διοργάνωση.

«Όσο αντέχουν τα πόδια μου θα παίζω στα γήπεδα», δήλωσε ο Σάββας Κωφίδης,
δίνοντας το μήνυμα στον Γιώργο Παράσχο, ότι μπορεί να τον υπολογίζει στα
σχέδιά του.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16043O063</ED>
<ID>
ID:135845

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O06&aa=3</URL></REF>


Article

<CATEGORY>vin10</CATEGORY>

 <H2>Νεκρός
</H2>
ΤΗΝ τελευταία του πνοή άφησε χθες ο 22χρονος ποδοσφαιριστής Μπάμπης
Παπαχατζής, ο οποίος αγωνιζόταν στο πρωτάθλημα της Δ' Εθνικής με την ομάδα των
Μετεώρων που έχει έδρα την Καλαμπάκα.

Ο νεαρός παίκτης αισθάνθηκε ενοχλήσεις το πρωί και διακομίστηκε από το σπίτι
του στο νοσοκομείο, όπου εξέπνευσε, χωρίς να γίνουν γνωστά τα αίτια του
θανάτου του. Ο αδικοχαμένος ποδοσφαιριστής έπαιξε για τελευταία φορά στον
προχθεσινό αγώνα Μετεώρων-Αχιλλέα Φαρσάλων (1-0) και είχε μάλιστα πολύ καλή απόδοση.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16043O064</ED>
<ID>
ID:135872

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O06&aa=4</URL></REF>


Article

<CATEGORY>vin10</CATEGORY>

 <H2>Αγγλία
</H2>
Την τέταρτη ήττα της την εφέτος γνώρισε χθες η Μάντσεστερ Γ. (1-0) από
τη Σαουθάμπτον, εκτός έδρας. Έτσι η Μάντσεστερ παρέμεινε πρώτη, με 5 βαθμούς
όμως διαφορά από την Μπλάκμπερν.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16043O065</ED>
<ID>
ID:135888

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O06&aa=5</URL></REF>


Article

<CATEGORY>vin10</CATEGORY>

 <H2>Οργισμένος ο Μπάγιεβιτς έφυγε τρέχοντας
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

ΤΡΕΧΟΝΤΑΣ έφυγε από το γήπεδο, μετά το τέλος του αγώνα ο προπονητής του
Ολυμπιακού, Ντούσαν Μπάγιεβιτς, μαζί με τον Πέτρο Κόκκαλη. Ο τεχνικός των
«ερυθρολεύκων» εξοργίστηκε για την απόδοση των παικτών του και από το γεγονός
ότι κανένας από τους Ίβιτς, Αλεξανδρή, Γεωργάτο δεν δέχτηκε κίτρινη κάρτα,
προκειμένου να εκτίσει την ποινή στον ερχόμενο αγώνα με τον Αθηναϊκό, αλλά και
από την διαιτησία.

«Του συνέβη κάτι έκτακτο. Ούτε σε μένα είπε τον λόγο. Ζήτησε συγγνώμη και είπε
ότι θα σας διευκρινίσει αύριο (σήμερα) τον λόγο», είπε ο βοηθός του
Μπάγιεβιτς, Τάκης Περσίας. Για τον αγώνα τόνισε: «Τα πράγματα εξελίχθηκαν
δύσκολα για μας. Ο Εθνικός μάς αντιμετώπισε με αμυντικό σύστημα και ήταν
δύσκολο να φθάσουμε στην αντίπαλη εστία. Όταν ο αντίπαλος αγωνίζεται με αυτόν
τον τρόπο, πρέπει να εκμεταλλεύεσαι τις ευκαιρίες που σου παρουσιάζονται. Μετά
το 1-0 ο Εθνικός ρισκάρισε, παίζοντας με δύο παίκτες μπροστά. Όταν ισοφάρισε,
οι παίκτες μας συνειδητοποίησαν ότι μπορεί να γίνει ζημιά.

Πάντως, πιστεύω ότι αν ο Εθνικός συνεχίσει έτσι δεν θα έχει κανένα πρόβλημα,
όσον αφορά την παραμονή του», κατέληξε ο Περσίας.

Ο ΤΟΖΑ

Ο προπονητής του Εθνικού, Τόζα Βεσελίνοβιτς, δήλωσε: «Συγχαρητήρια και στις
δύο ομάδες για το ποδόσφαιρο που έπαιξαν. Γνώριζα ότι ο Ολυμπιακός είναι
δυνατός. Επίσης, ήξερα ότι θα ήταν δύσκολο για την ομάδα μου να αποσπάσει
θετικό αποτέλεσμα.

Θα συνεχίσουμε να παλεύουμε για τον στόχο μας».

*** Ο Μιχάλης Καψής υπέστη μερική ρήξη έσω πλαγίου συνδέσμου και η
σοβαρότητα της κατάστασής του θα διαπιστωθεί σήμερα.

*** Ο Ολυμπιακός ζήτησε από τη ΦΙΦΑ, μέσω ΕΠΟ, το ποσό των 165.000
δολαρίων για τη μεταγραφή του Εμίλ Κρεμενλίεφ στην ΤΣΣΚΑ Σόφιας.

*** Κόπηκαν 8.977 εισιτήρια, ενώ εισπράχθηκαν 17.901.000 δραχμές.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16043O071</ED>
<ID>
ID:135763

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O07&aa=1</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Η νίκη τον έφερε και πάλι στην κορυφή
</H2>
Μονομαχία από το χθεσινό ντέρμπι Άρη - Πανσερραϊκού (2-1) στο Χαριλάου

ΤΗΝ ΕΚΤΗ συνεχόμενη νίκη του (2-1) πέτυχε χθες ο
Άρης στο Χαριλάου εναντίον του Πανσερραϊκού και επανήλθε ύστερα από ένα 24ωρο
στην πρώτη θέση του πρωταθλήματος της Β' Εθνικής.

«Επιβεβαιώθηκε ότι οι δύο ομάδες είναι οι καλύτερες του πρωταθλήματος»
συμφώνησαν οι δύο προπονητές Φοιρός και Γαβριηλίδης μετά το τέλος του αγώνα
και ευχήθηκαν να συναντηθούν την επόμενη χρονιά στην Α' Εθνική.

Οι «κίτρινοι» παρά την ψυχρολουσία του 22' όταν ο Αργυρίου έδωσε το προβάδισμα
στο σκορ (0-1) στους φιλοξενούμενους, αντέδρασαν γρήγορα και τρία λεπτά
αργότερα ισοφάρισαν (1-1) με τον Λιολίδη.

Ο Άρης στο 64' πέτυχε το δεύτερο γκολ με τον Δαλκίδη, ενώ ο Κατεργιαννάκης στο
78' έκανε διπλή σωτήρια επέμβαση στα σουτ των Βατμανίδη και Μαρίνου, κρατώντας
έτσι τη νίκη στην ομάδα του.

Ο διαιτητής Χέλης έδειξε κίτρινη κάρτα στους Δαλκίδη, Κολτσίδα, Βλαχούδη,
Μπουκάρα, Αργυρίου, Άγγο και Γιοβάνοβιτς.

Άρης: Κατεργιαννάκης, Δαλκίδης, Λουμπούτης (36' Κατσιαρός),
Μητσόπουλος, Κολτσίδας, Ζαχόπουλος, Πανόπουλος (54' Μπορμπόκης), Κένεντι (76'
Μπακογιάννης), Μιρτσέκης, Βλαχούδης, Λιολίδης.

ΠανσερραΪκός: Τσακιρίδης, Μπουκάρας, Άγγος, Βατμανίδης, Πλίτσης,
Μαρίνος, Αργυρίου (80' Βάλβης), Γιοβάνοβιτς (54' Ηπειρώτης), Πεμπές, Ντα
Σίλβα, Αντεμάρ.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16043O072</ED>
<ID>
ID:135810

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O07&aa=2</URL></REF>


Article

<CATEGORY>vin10</CATEGORY>

 <H2>Η Καλαμαριά δεν άρεσε, αλλά νίκησε
</H2>
ΧΩΡΙΣ να είναι καλύτερη, η Καλαμαριά νίκησε 2-1 τη Νίκη Βόλου και
βελτίωσε ακόμα περισσότερο τη βαθμολογική της θέση. 
Οι γηπεδούχοι μόνο στο πρώτο ημίχρονο ικανοποίησαν, όταν προηγήθηκαν 2-0. Στο
13' έγινε το 1-0 με αυτογκόλ του Βαριάμη που προσπάθησε να διώξει την μπάλα
κόρνερ σε σέντρα του Πέτροβιτς και στο 45' με αυστηρό πέναλτι που καταλόγισε ο
διαιτητής σε μαρκάρισμα του Μπαλτίδη, ο Στρατηλάτης έκανε το 2-0. 
Η Νίκη Β. μείωσε σε 2-1 στο 47' με μακρινό σουτ του Χρυσοστομίδη, ενώ στη
συνέχεια δημιούργησε ευκαιρίες χωρίς να τις αξιοποιήσει.

Στο 35' κεφαλιά του Τόνκοβιτς, η μπάλα χτύπησε στο οριζόντιο δοκάρι του Κοντοβά.

Με λάθη η διαιτησία του Βλάχου (Αθήνας), που έδειξε κίτρινη κάρτα στους
Κοέντα, Στρατηλάτη.

ΚΑΛΑΜΑΡΙΑ: Κοέντας, Καραγιαννίδης (79' Στόικος), Γρηγοριάδης,
Στρατηλάτης, Πέτροβιτς (80' Λιόφτης), Λεβέντης, Μπαλτίδης (69' Παρμαξίδης),
Τόνκοβιτς, Ιγναντιάδης, Νάκου, Τσαλίκης.

ΝΙΚΗ Β.: Κοντοβάς, Τσουκαλάς (70' Μήντσιος), Μαντζανάς (67'
Χατζηδάκης), Βαριάμης (57' Τριχιάς), Κασιούρας, Κάστρο, Ράντισιτς, Καλπάκης,
Χρυσοστομίδης, Κόφφας, Παφλιάς.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16043O073</ED>
<ID>
ID:135846

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O07&aa=3</URL></REF>


Article

<CATEGORY>vin10</CATEGORY>

 <H2>Ο Γκουλής στην Καβάλα
</H2><H2></H2>
Νίκος Γκουλής

Ο ΠΡΩΗΝ τεχνικός της Ελευσίνας Νίκος Γκουλής είναι από χθες ο νέος προπονητής
της Καβάλας. Ο Γκουλής συναντήθηκε με τον πρόεδρο της ΠΑΕ Γιώργο Καραγιάννη
και συμφώνησε να αναλάβει την ομάδα, υπογράφοντας συμβόλαιο ενάμιση χρόνου,
χωρίς να γίνουν γνωστές οι μηνιαίες αποδοχές του.

Στο μεταξύ ο Πολωνός φορ Σιμπνιέφσκι χθες ήταν στην Αθήνα, όπου η διοίκηση της
ΠΑΕ διαπραγματευόταν τη μεταγραφή του στον Παναθηναϊκό.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16043O074</ED>
<ID>
ID:135873

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O07&aa=4</URL></REF>


Article

<CATEGORY>vin10</CATEGORY>

 <H5>ΝΕΟ ΞΕΚΙΝΗΜΑ ΘΕΛΕΙ Ο ΠΑΟ ΚΟΝΤΡΑ ΣΤΗ ΛΕΒΕΡΚΟΥΖΕΝ ­ ΠΑΝΩ ΑΠΟ 17 ΠΟΝΤΟΥΣ ΖΗΤΑΕΙ Ο ΑΠΟΛΛΩΝ
</H5><H2>Για το γόητρο και τη διαφορά
</H2>
ΜΕ ΣΚΟΠΟ να διασκεδάσει τις εντυπώσεις της ήττας από την ΑΕΚ ­ και για
να κάνει (όπως όλοι ελπίζουν) νέο αγωνιστικό ξεκίνημα, ο Παναθηναϊκός
ολοκληρώνει απόψε την τυπική διαδικασία της πρόκρισής του στους «16» του Ευρωκυπέλλου.

Στην Πάτρα νωρίτερα ο Απόλλων θα πρέπει να καλύψει την διαφορά των 17 πόντων
του Ισραήλ, απέναντι στην Χαποέλ Εϊλάτ (101-84) προκειμένου να προκριθεί
επίσης στους «16» και να βρεθεί αντιμέτωπος με τον έτερο εκπρόσωπό μας στη
διοργάνωση, Παναθηναϊκό.

Η ομάδα του Σούμποτιτς, μετά το στραπάτσο από την ΑΕΚ, αναζητεί την ψυχολογική
τόνωση απέναντι στη Λεβερκούζεν (έχει νικήσει με 86-64 στη Γερμανία και
ουσιαστικά έχει ήδη προκριθεί). 
Το ζητούμενο βέβαια για τους οπαδούς των «πρασίνων» που έχουν... κουραστεί
περιμένοντας την επιτυχία στην Ελλάδα, δεν είναι η εκτόνωση στους Γερμανούς
του Μπάουερμαν (που αναμένεται φυσιολογικά να συμβεί), αλλά η ανεύρεση
αγωνιστικής ταυτότητας, που θα πείσει ότι η ομάδα βρίσκεται σε σωστό δρόμο. 
Έτσι και βήματα προς το καλύτερο θα γίνουν, αλλά και οι παίκτες θα πιστέψουν
στις ικανότητές τους.

Ο αγώνας θα αρχίσει 9 μ.μ. και θα μεταδοθεί από το Supersport.

ΠΑΤΡΑ

Ο Απόλλων Πάτρας καλείται να υπερκαλυψει τη διαφορά των 17 πόντων, με την
οποία έχασε στο Ισραήλ από την Χαποέλ Εϊλάτ, ώστε να προκριθεί για δεύτερη
φορά στην ιστορία του στις «16» του Ευρωκυπέλλου.

Εκεί, και εφ' όσον τα καταφέρει σήμερα, τα πράγματα θα είναι πολύ δύσκολα,
αφού τον περιμένει ο Παναθηναϊκός. Για το σημερινό παιχνίδι ο Κώστας
Διαμαντόπουλος θα έχει στη διάθεσή του και τον Κώστα Χατζόπουλο, καθότι το
διάστρεμμα το οποίο υπέστη στον αγώνα με τον ΠΑΟΚ δεν θα σταθεί ικανό να τον
κρατήσει εκτός παιχνιδιού.

*** Ο αγώνας θα αρχίσει στις 7 μ.μ. και θα
μεταδοθεί από το Supersport.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16043O081</ED>
<ID>
ID:135764

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O08&aa=1</URL></REF>


Article

<CATEGORY>vin10</CATEGORY>

 <H2>ΠΑΥΛΟΥ
</H2><H2>Έφυγα γιατί με αμφισβητούσαν
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Νίκος Παύλου. Φοβάμαι ότι δεν θα αφήσουν τη Δάφνη στην Α1

ΤΕΤΟΙΟ ΔΩΡΟ, πού να το περίμενε ο Νίκος Παύλου.
Μόλις δύο 24ωρα ύστερα από μία τόσο σημαντική νίκη της Δάφνης επί του Παπάγου,
ήρθε η λύση του συμβολαίου του (κοινή συναινέσει, όπως αναφέρει η ανακοίνωση
του συλλόγου) με την ομάδα που οδήγησε από τα... αλώνια στα σαλόνια και την
αφήνει επί ίσοις όροις στη μάχη για τη σωτηρία.

­ Ό, τι αρχίζει ωραία, τελειώνει με πόνο τελικά;

«Ήταν μία κατάσταση που δεν μπορούσα να ανεχτώ άλλο και απλά δεν ήταν δυνατόν
πλέον να συνυπάρξουμε».

­ Δηλαδή;

«Από πέρυσι, όταν ανεβάσαμε την ομάδα στην Α1, υπήρχαν τα γνωστά προβλήματα τα
οποία συνεχίστηκαν και εφέτος, μέχρι που ανέλαβε ο κ. Τζιβελέκας».

­ Άρα αναφέρεσαι σε κάποια μέλη της διοίκησης;

«Είναι οι γνωστοί - άγνωστοι της εξέδρας που με αμφισβητούν από την αρχή, ενώ
είναι γνωστό πως δεν έχω κανένα πρόβλημα με το σύνολο των οπαδών της ομάδας».

­ Δεν σκέπτεσαι μήπως σε κατηγορήσουν ότι εγκαταλείπεις το πλοίο;

«Μα αφήνω το πλοίο με μία μεγάλη νίκη, σε μία βαθμολογική θέση που έχει τα
φόντα να τη διατηρήσει και να σωθεί. Τι να μου πουν τώρα».

­ Τα παιδιά θα τα δεις;

«Οπωσδήποτε. Δεν έχω τίποτε μαζί τους και αυτά με στήριξαν από την αρχή. Όχι
σήμερα (χθες) αλλά σε κάποια από τις επόμενες μέρες θα πάω να τα δω. Πάντως
δεν πρόκειται να τους πω ότι τελειώσαμε με τη Δάφνη κοινή συναινέσει, ας τους
το πουν αυτοί που ήθελαν να το παρουσιάσουν έτσι».

­ Η ομάδα θα σωθεί;

«Αγωνιστικά έχει όλα τα φόντα, αλλά πολύ φοβάμαι ότι δεν θα την αφήσουν εκ των
έσω. Άλλωστε και πέρυσι όταν ανεβήκαμε κατηγορία το βασικό μυστικό ήταν ότι
κάποιοι δεν το πίστευαν και μας είχαν αφήσει απερίσπαστους να κάνουμε τη
δουλειά μας».

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16043O082</ED>
<ID>
ID:135811

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O08&aa=2</URL></REF>


Article

<CATEGORY>vin10</CATEGORY>

 <H2>Ανέλαβε το Μαρούσι
</H2>
ΔΕΝ ΕΜΕΙΝΕ για πολύ χρόνο χωρίς δουλειά ο Νίκος Παύλου, αφού από χθες ο τέως
τεχνικός της Δάφνης ανέλαβε το Μαρούσι. Η ομάδα των βορείων προαστίων, που
διεκδικεί με αξιώσεις την άνοδό της στην Α1 (είναι 3η στην Α2), έλυσε τη
συνεργασία της με τον Τάκη Κορωναίο, μετά την ήττα από τον Ιωνικό Νέας Φιλαδέλφειας.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16043O083</ED>
<ID>
ID:135847

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O08&aa=3</URL></REF>


Article

<CATEGORY>vin10</CATEGORY>

 <H2>Ο Γιατζόγλου στη Δάφνη
</H2>
Ο ΣΤΗΒ Γιατζόλου ανέλαβε τη σκυτάλη από τον Νίκο Παύλου στην τεχνική ηγεσία
της Δάφνης. Οι ιθύνοντες της ομάδας ήρθαν χθες βράδυ σε πλήρη συμφωνία με το
«λιοντάρι», ο οποίος θα είναι ο νέος προπονητής της Δάφνης μέχρι το τέλος της
αγωνιστικής περιόδου. Να σημειώσουμε ότι ο Γιατζόγλου είχε παραιτηθεί από τη
Λάρισα, πριν από περίπου δύο μήνες για προσωπικούς λόγους («πρέπει να
βρίσκομαι στην Αθήνα»).

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16043O084</ED>
<ID>
ID:135874

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O08&aa=4</URL></REF>


Article

<CATEGORY>vin10</CATEGORY>

 <H5>ΕΓΚΩΜΙΑ ΙΩΑΝΝΙΔΗ ΓΙΑ ΤΗΝ ΑΠΟΔΟΣΗ ΤΟΥ ΚΟΛΝΤΕΜΠΕΛΑ ΣΤΟ ΝΤΕΡΜΠΙ ΜΕ ΤΟΝ ΠΑΟ
</H5><H2>Έπαιξε για την ΑΕΚ
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Το παράδειγμα του Κολντεμπέλα (ομαδικός και απλός) ζήτησε να ακολουθήσουν και
οι άλλοι παίκτες του (Αλεξάντερ, Άντερσον) ο Ιωαννίδης

ΝΑΙ ΜΕΝ, αλλά... Ο Γιάννης Ιωαννίδης υποστήριξε χθές ότι σημασία δεν έχει μόνο
η νίκη, αλλά και η καλή εμφάνιση μιας ομάδας. Και έγινε πιο σαφής:

«Στόχος σε κάθε παιχνίδι είναι η νίκη, όμως το θέμα είναι να παίζεις καλά και
να φεύγουν όλοι ευχαριστημένοι. Έτσι φαίνονται οι προοπτικές μιας ομάδας».

Ο προπονητής της ΑΕΚ υποστήριξε ότι η κατάσταση στο πρωτάθλημα δεν διαφοροποιήθηκε:

«Τα πράγματα είναι όπως ήταν την Παρασκευή. Τίποτα δεν άλλαξε στο πρωτάθλημα».

Έπλεξε το εγκώμιο του Κλαούντιο Κολντεμπέλα και φυσικά δεν ξέχασε τον Άρη:

«Όποιος ακούει, κερδίζει. Ο Κολντεμπέλα έπαιξε για την ομάδα και φέτος έχει
αλλάξει το στυλ του παιχνιδιού του. Το πιο τέλειο στη ζωή είναι το απλό».

Για την παλιά του ομάδα, τον Άρη, επισήμανε:

«Όσα προβλήματα και αν έχει δεν μπορείς να τον αγνοήσεις. Πρόκειται για ομάδα
που ξαναγεννιέται από την τέφρα της. Είναι ικανός για το καλύτερο και έχει
βαρύ όνομα».

Ο ΤΣΑΚΑΛΙΔΗΣ

Ο «ξανθός» μίλησε για τους τραυματίες και αποκάλυψε ότι ο Τσακαλίδης δεν είχε
δυνάμεις κόντρα στον Παναθηναϊκό, επειδή όλη την εβδομάδα ήταν άρρωστος:

«Ο Τσακαλίδης είχε πυρετό και έχασε δυνάμεις. 
Η διάρκεια πάντως είναι αυτή που καθιερώνει έναν παίκτη. Ο Άντερσον δεν έχει
κάτι σοβαρό (αιμάτωμα στο καλάμι) και κάνει θεραπεία, ενώ η περίπτωση του
Πρέλεβιτς είναι πιο απλή. Το μόνο που μπορούμε να κάνουμε για τον Λάσα (θα
επιστρέψει περίπου σε δέκα ημέρες) είναι υπομονή».

Η ΠΑΡΤΙΖΑΝ

Για τον αυριανό αγώνα με την Παρτιζάν, δήλωσε:«Είναι μεγάλο όνομα και δεν
πρόκειται για τυχαία ομάδα. Σε σχέση με πέρυσι δεν έχει τρίτο ψηλό (ο
Κοτούροβιτς αγωνίζεται στη Ρασίγκ). Όπως παρατήρησα, έχει χάσει πολλά
παιχνίδια λόγω ατυχίας. Μη νομίζετε, πάντως, ότι επειδή έχει αρκετές ήττες θα
είναι εύκολος αντίπαλος. Και η Χάποελ που είναι τελευταία, παραλίγο να νικήσει
στο Ζάγκρεμπ». Τέλος, ο «ξανθός» εξήγησε πόσο σημαντικό ήταν το κατόρθωμα
(πρώτη θέση) της ΑΕΚ στον πρώτο γύρο της Ευρωλίγκα:

«Είδατε οι αντιπάλοί μας στον πρώτο γύρο, τι νίκες πέτυχαν. Φάνηκε πόσο
δύσκολο ήταν το έργο μας στην πρώτη φάση».

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16043O091</ED>
<ID>
ID:135765

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O09&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Δεν ανησυχεί για Τόμιτς
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Ο Μίλαν Τόμιτς έπαθε κάκωση στο χέρι, αλλά δεν θα χάσει το παιχνίδι στην Τουρκία

ΜΙΑ ΚΑΚΩΣΗ στο χέρι «αποκόμισε» από τον αγώνα στο Αλεξάνδρειο ο Μίλαν Τόμιτς.
Ο Ντούσαν Ίβκοβιτς πάντως ησύχασε όταν βγήκαν οι ακτινογραφίες, οι οποίες δεν
έδειξαν κάτι ανησυχητικό που να στερήσει από τον αρχηγό της ομάδας τη
συμμετοχή του στο κρίσιμο παιχνίδι της Άγκυρας.

Όσον αφορά τον Τάρλατς, από χθες επέστρεψε και πάλι στο σπίτι του, χωρίς να
έχει πυρετό, αλλά θα πρέπει να μείνει εκεί όλη την εβδομάδα προκειμένου να
ανακτήσει τις δυνάμεις του. Πλέον τόσο τον ίδιο όσο και την ομάδα θα
παρακολουθεί ιατρική ομάδα του Ιατρικού Κέντρου με επικεφαλής τον κ.
Παπαγιαννόπουλο, ενώ την ομάδα θα ακολουθεί στα παιχνίδια ο κ. Τσαβίσης. Η
συνεργασία με τον κ. Δημητρακόπουλο λύθηκε λόγω φόρτου εργασίας του
τελευταίου, όπως αναφέρει η ανακοίνωση του Ολυμπιακού.

ΔΙΑΜΑΡΤΥΡΙΑ

Στο μεταξύ από το ΤΑΚ εκδόθηκε ανακοίνωση διαμαρτυρίας για τη φιλοξενία του
Άρη. Μεταξύ άλλων η ανακοίνωση αναφέρει: «Η διοίκηση του ΤΑΚ διαμαρτύρεται για
την απροκάλυπτη επίθεση και συμπεριφορά του παράγοντα του Άρη, Χάρη
Παπαγεωργίου, προς τον Ντούσαν Ίβκοβιτς. 
Τέτοιες εσκεμμένες και αντιαθλητικές ενέργειες δυναμιτίζουν το κλίμα και
δίνουν τροφή για πρόκληση και έξαρση της βίας. Ο Ολυμπιακός εκφράζει ακόμη και
τη λύπη του διότι το σωματείο του Άρη έχει μεγάλη ιστορία και αξίζει να
διοικείται από υπεύθυνους παράγοντες».

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16043O092</ED>
<ID>
ID:135812

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O09&aa=2</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ
</H5><H2>Στην αποστολή και ο Μυριούνης
</H2>
Χρήστος Μυριούνης

ΛΥΣΕΙΣ στα προβλήματα τραυματισμών των Χένρι, Μυριούνη ψάχνει να βρει ο
Αργύρης Πεδουλάκης, εν όψει του αυριανού δεύτερου αγώνα με την Μπούντουτσνοστ,
εκτός έδρας.

«Ουσιαστικά έχουμε επτά ετοιμοπόλεμους παίκτες, αφού και ο Αποσκίτης δεν έχει
ξεπεράσει πλήρως το πρόβλημα τραυματισμού του (λουμπάγκο)».

Ο προπονητής του Περιστερίου υποστήριξε ότι θα συμπεριλάβει στην αποστολή τον
Χρήστο Μυριούνη, όμως περισσότερο για τυπικούς λόγους, αφού θα αγωνιστεί μόνο
στην περίπτωση που η ομάδα του μείνει με... τέσσερις παίκτες λόγω αποβολών.

Σε ό,τι αφορά τον αγώνα ρεβάνς με τη γιουγκοσλαβικη ομάδα, είπε:

«Το θέμα είναι πόσο θα αντέξουμε, κυρίως στον τομέα των φάουλ. Το κρίσιμο
διάστημα είναι στις αρχές των δύο ημιχρόνων. Η διαφορά των δεκαεννέα πόντων
πολλές φορές βοηθάει, όμως άλλοτε γίνεται και παγίδα».

Ο Πεδουλάκης εξήγησε πώς πρέπει να παίξουν οι παίκτες του: «Η ψυχολογία τους
δεν έχει αλλάξει και έχουν ένστικτο. Καταλαβαίνουν τα προβλήματα που υπάρχουν
και παλεύουν. Όταν δεν ακολουθούν τα πόδια, πρέπει να παίξουν με μυαλό».
Συγκρίνοντας τον Ερυθρό Αστέρα (ήταν αντίπαλος στην πρώτη φάση) και την
Μπούντουτσνοστ, είπε:

«Το ένα παιχνίδι με το αλλο έχει μεγάλη διαφορά. Κόντρα στον Ερυθρό Αστέρα
είχαμε προκριθεί και πήγαμε στο Βελιγράδι χωρίς άγχος».

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16043O093</ED>
<ID>
ID:135848

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O09&aa=3</URL></REF>


Article

<CATEGORY>vin10</CATEGORY>

 <H5>ΠΩΣ ΒΑΘΜΟΛΟΓΗΣΕ Ο ΔΕΝΔΡΙΝΟΣ ΤΟΥΣ ΠΑΙΚΤΕΣ ΤΟΥ ΠΑΝΙΩΝΙΟΥ
</H5><H2>«Μοίρασε» τον έλεγχο...
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Μάκης Δενδρινός. Περιμένει να δει τους παίκτες του Πανιωνίου και στα... πιο δύσκολα!

ΣΤΟ... ΚΟΛΕΓΙΟ της Νέας Σμύρνης καμαρώνουν για τον Πανιώνιο. Οι «μικροί»
πέρασαν τις πρώτες εξετάσεις με επιτυχία και ετοιμάζονται για το... ζόρι της
πιο σημαντικής περιόδου. Και ο προπονητής του Πανιωνίου, Μάκης Δενδρινός,
«μοιράζει τον έλεγχο» του... πρώτου εξαμήνου.

Φράνκι Κινγκ. 
Αξιόπιστη λύση στην επίθεση. Δεν εκβιάζει το σουτ, χαίρεται να μοιράζει την
μπάλα στους συμπαίκτες του. 
Είναι σημαντικό το γεγονός ότι με την αγωνιστική συμπεριφορά του βοηθάει όλα
τα παιδιά.

Αντόνιο Χάρβεϊ.

Όταν συμφωνήσαμε μαζί του δεν ήμασταν 100% σίγουροι. 
Όμως, απέδειξε ότι δίκαια πήρε τη δουλειά. Μαζεύει ριμπάουντ, κόβει, παίζει
άμυνα και ο μέσος όρος στην επίθεση είναι μεγαλύτερος από αυτός που
υπολογίζαμε. 
Έχει δεθεί με την ομάδα και μιλάει πολύ στους παίκτες.

Γιώργος Καράγκουτης. 
Πέρασε δύσκολίες με τον τραυματισμό του. 
Ημέρα με την ημέρα όμως είναι καλύτερος. Έχει το στυλ του ηγέτη. 
Είναι γρήγορος, έξυπνος, σκόρερ, πασέρ και ριμπάουντερ. Το μόνο που του λείπει
είναι περισσότερη δύναμη.

Βασίλης Κικίλιας.

Θεαματική βελτίωση. Έχει διαφορετικό ρόλο. 
Παρατηρήστε ότι σκοράρει καλύτερα, αλλά και την γενικότερη συμπεριφορά του
μέσα στο γήπεδο.

Θανάσης Καμαριώτης 
Μας προέκυψε πολύ καλός αμυντικός. 
Έχει δώσει λύσεις μαρκάροντας αρκετούς καλούς παίκτες, αλλά έπαιξε
καταπληκτικά στα δύο εκτός έδρας ματς, στην Πάτρα και τα Πατήσια.

Μάκης Δρελιώζης.

Άρχισε καλά, στη συνέχεια έπεσε η απόδοσή του, αλλά γρήγορα βελτιώθηκε. 
Είναι γρήγορος παίκτης, παίζει καλή άμυνα και έχει καλό σουτ.

Ντούσαν Γιέλιτς.

Η βοήθειά του είναι πολύτιμη. 
Θέλει λίγο περισσότερη συγκέντρωση στο παιχνίδι. Αν το κάνει κι αυτό, θα
βελτιωθεί ακόμα περισσότερο.

Τάσος Γκουσγκούνης. 
Όταν χρησιμοποιήθηκε, πρόσφερε αυτά που ήθελα. 
Στην Πάτρα ήταν πολύ καλός όταν αποβλήθηκε ο Κινγκ, ενώ έχει αποκτήσει ηρεμία
στο παιχνίδι του.

Σάσα Μάρκοβιτς. 
Του έτυχαν αναποδιές. 
Πρώτα οι προσαγωγοί, τώρα το πρόβλημα στο πέλμα, σε δύο εβδομάδες θα είναι
έτοιμος. 
Γενικά, του λείπει το παιχνίδι.

Αντώνης Ασημακόπουλος.

Είναι ακόμα στο στάδιο της προσαρμογής. 
Ας μην ξεχνάμε, ότι του λείπει μια... ενδιάμεση κατηγορία, αφού από την Β'
Εθνική ήρθε απ' ευθείας στην Α1.

Ο Δενδρινός υπολογίζει φυσικά και τον Γιώργο Μποσγανά, ο οποίος αγωνίστηκε το
Σάββατο για πρώτη φορά: «Μοναδική μαύρη τρύπα θα έλεγα ότι είναι το ματς με το
Ηράκλειο, στην Κρήτη. Τότε όμως, ήμασταν ακόμα στον... ύπνο. Στα επόμενα δέκα
ματς του πρωταθλήματος θα φανεί πόσο μπορέσαμε να ξεπεράσουμε τις... παιδικές
ασθένειες», κατέληξε ο τεχνικός του Πανιωνίου.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16043O101</ED>
<ID>
ID:135755

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O10&aa=1</URL></REF>


Article

<CATEGORY>vin10</CATEGORY>

 <H2>ΔΑΦΝΗ ΔΑΦΝΙΟΥ
</H2><H2>Καταγγελία για δολοφονική απόπειρα
</H2>
ΚΑΤΑΓΓΕΛΙΑ για δολοφονική απόπειρα (!) κατά των παικτών της έκανε χθες η ομάδα
μπάσκετ της Δάφνης Δαφνίου. Συγκεκριμένα, οι άνθρωποι της αθηναϊκής ομάδας
κατήγγειλαν ότι 20 χούλιγκαν από τη Χαλκίδα τούς είχαν στήσει ενέδρα στη
γέφυρα της Χαλκίδας, καθώς πήγαιναν στο γήπεδο για τον αγώνα της Γ' Εθνικής.
Τους επετέθησαν με πέτρες και σίδερα, τραυματίζοντας δύο αθλητές της ομάδας
και πιο σοβαρά έναν 15χρονο αθλητή της παιδικής ομάδας. Επίσης, κατέστρεψαν
και το πούλμαν. Οι υπόλοιποι παίκτες κατάφεραν να συλλάβουν δύο από τους
χούλιγκαν και να τους παραδώσουν στην αστυνομία, αλλά αφέθησαν ελεύθεροι (!),
σύμφωνα πάντα με τις καταγγελίες της διοίκησης της Δάφνης Δαφνίου.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16043O102</ED>
<ID>
ID:135802

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O10&aa=2</URL></REF>


Article

<CATEGORY>vin10</CATEGORY>

 <H5>ΕΣΑΚ
</H5><H2>Κορυφαίος ο Πάσπαλι
</H2>
Ο ΖΑΡΚΟ Πάσπαλι δικαιωματικά πήρε χθες τον τίτλο του καλύτερου παίκτη της
εβδομάδας για την εμφάνισή του στον αγώνα με τον Ολυμπιακό. 
Ο φόργουορντ του Άρη συγκέντρωσε 60 ψήφους στην ψηφοφορία της ΕΣΑΚ, και
ακολούθησαν ο Πρέντραγκ Στογιάκοβιτς με 52, ο Μπάνε Πρέλεβιτς με 31, ο
Κλαούντιο Κολντεμπέλα με 10, ο Μίτσελ Ουίγκινς με 2 και ο Ντίνο Ράτζα με 1 ψήφο.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16043O103</ED>
<ID>
ID:135840

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O10&aa=3</URL></REF>


Article

<CATEGORY>vin10</CATEGORY>

 <H2>ΚΟΡΑΤΣ
</H2><H2>Ο Άρης ταξιδεύει για τη Ρίγα
</H2>
ΜΕΓΑΛΗ ικανοποίηση επικρατούσε χθες στον Άρη για τη νίκη επί του Ολυμπιακού
και ο Χρήστος Μαγκώτσιος δεν παρέλειψε για μια ακόμα φορά να συγχαρεί τους
παίκτες του. Το κλίμα στην ομάδα (αγωνιστικά τουλάχιστον) είναι ιδανικό και
έτσι δεν θα φανεί τόσο στους παίκτες η απίστευτη ταλαιπωρία που τους περιμένει
σήμερα, όπου θα ταξιδέψουν στο Βέντσπιλς της Λετονίας (30 χιλιόμετρα από τη
Ρίγα), για τον αγώνα του Κυπέλλου Κόρατς.

Το ταξίδι θα είναι πολύωρο, αφού η ομάδα θα έρθει Αθήνα, από εκεί θα πάει στην
Κοπεγχάγη και θα πετάξει μετά για Ρίγα, από όπου οδικώς θα φτάσει στο
Βέντσπιλς. Τουλάχιστον το σκορ του πρώτου αγώνα έχει ήδη εξασφαλίσει την
πρόκριση στον Άρη.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16043O104</ED>
<ID>
ID:135867

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O10&aa=4</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Ο Μπερντ έφυγε νικητής
</H2>
Η ΕΠΙΣΤΡΟΦΗ του Λάρι Μπερντ στη Βοστώνη, ως προπονητής των Ιντιάνα Πέισερς,
ήταν το πιο σημαντικό γεγονός στο ΝΒΑ. Ο Μπερντ, μία από τις μεγαλύτερες
προσωπικότητες του ΝΒΑ, πρωταγωνιστής στη «χρυσή περίοδο» των Σέλτικς
(πρωταθλητές '81, '84, '86), ερχόταν για πρώτη φορά ως αντίπαλος. «Δεν είναι
κάτι ιδιαίτερο να αγωνίζεσαι εναντίον των Σέλτικς. Είναι όμως πολύ σημαντικό
να παίζεις με τη φανέλα τους», είπε ο Μπερντ. Οι Σέλτικς απέσυραν στο ημίχρονο
του αγώνα τη φανέλα του Ρόμπερτ Πάρις με τον αριθμό «00», μέλος κι αυτός της
ομάδας μεγάλων επιτυχιών. Ο Μπερντ ήταν ήρεμος στον πάγκο, και ελάχιστες φορές
στεκόταν όρθιος με τα χέρια στις τσέπες. «Είναι δύσκολο να έρχομαι ως
αντίπαλος στη Βοστώνη. Κι αυτό, αφού ξέρω καλά πώς αισθάνονται για εμένα»,
είπε. Ο Λάρι Μπερντ αγωνίστηκε 13 χρόνια στους «Κέλτες» και αποφάσισε να
σταματήσει το μπάσκετ το καλοκαίρι του 1992. Στις 3 Φεβρουαρίου 1993 οι
Σέλτικς απέσυραν τη φανέλα με το Νο «33». Έμεινε πέντε χρόνια στη Βοστώνη ως
μάνατζερ, αλλά κάποια στιγμή διαπίστωσε ότι η διοίκηση δεν θα του έδινε ποτέ
τη θέση του προπονητή. Έτσι επέστρεψε στην πατρίδα του, την Ιντιάνα, για να
αναλάβει τους Πέισερς. Τελικά έφυγε νικητής από το «Φλιτ Σέντερ» (103-96 οι
Πέισερς, με 25 πόντους του Ρικ Σμιτς).

Στο Σικάγο, ο Τζόρνταν (45π) νίκησε τον Μπάρκλεϊ (35π, 14ρ) και οι Μπουλς
επικράτησαν 106-100 των Χιούστον Ρόκετς, που αγωνίστηκαν χωρίς τους τραυματίες
Ολάζουον, Ντρέξλερ, ενώ χτύπησε και ο Μάριο Έλι! Άλλα αποτελέσματα: Φοίνιξ
Σανς-Μαϊάμι Χιτ 96-87, Πόρτλαντ Τρέιλ Μπλέιζερς-Ντένβερ Νάγκετς 94-82.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16043O105</ED>
<ID>
ID:135884

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O10&aa=5</URL></REF>


Article

<CATEGORY>vin10</CATEGORY>

 <H5>ΣΕ ΡΥΘΜΟΥΣ ΠΡΩΤΑΘΛΗΤΗ Ο ΟΛΥΜΠΙΑΚΟΣ ΝΙΚΗΣΕ ΕΥΚΟΛΑ 3-0 ΤΗΝ ΑΕΚ
</H5><H2>ΒΟΛΕΪ
</H2><H2>Μισός τίτλος
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Το πάθος του Ουκρανού Ποπόφ (στο μπλοκ, μαζί με τον Τσακιρόπουλο) δεν άφησε
περιθώρια ούτε στον Γιουγκοσλάβο διεθνή άσο Τζούριτς

ΤΟΝ (μισό) τίτλο του πρωταθλητή χειμώνα της Α1
βόλεϊ εξασφάλισε από χθες ο Ολυμπιακός, νικώντας εύκολα την ΑΕΚ με 3-0 στο
«τηλεοπτικό» ματς και διατηρώντας διαφορά 2 βαθμών από Άρη και Παναθηναϊκό,
ενώ απομένει μία αγωνιστική για να πέσει η αυλαία του α' γύρου.

Τα σετ στο κατ' όνομα ντέρμπι της Γλυφάδας: 15-8 (29'), 15-2 (17'), 15-4 (19').

Ο Ολυμπιακός μπήκε δυνατά στο ματς και μετά την αντικατάσταση του Γκιούρδα
(που υποφέρει στη μέση τον τελευταίο καιρό) από έναν φουριόζο Χριστοφιδέλη,
έπαιξε με ρυθμό στον οποίο δεν μπόρεσε να απαντήσει η ΑΕΚ.

Ειδικά στο 2ο και το 3ο σετ, οι φιλοξενούμενοι έδειξαν ομάδα χωρίς «ταυτότητα»
και παρά τις αλλαγές που επιχείρησε ο Στέφανος Πολύζος ο πανικός και ο
εκνευρισμός μεγάλωναν. Στο τέλος υπήρχε στο γήπεδο ένα «φάντασμα» ομάδας, σε
βαθμό που ο προπονητής της Στέφανος Πολύζος δήλωσε: «Είμαστε απαράδεκτοι. 
Δεν είχα την απαίτηση να νικήσουμε, αλλά ήθελα καλή εμφάνιση. Αυτό το παιχνίδι
είναι ντροπή για όλους μας». 
Ο Τζανπάολο Μοντάλι τόνισε: «Όταν παίζουμε έτσι, δεν αφήνουμε περιθώρια στον
αντίπαλο. Πάντως, οι 14 πόντοι είναι λίγοι για την ΑΕΚ. Οι παίκτες μου στο
ελληνικό πρωτάθλημα δείχνουν σαν καρχαρίες που μυρίζονται από μακριά τη λεία
τους. Στην Ευρώπη κάναμε σοβαρό λάθος στο Βέλγιο, αλλά πιστεύω ότι μπορούμε να
το διορθώσουμε αν παίξουμε δυνατά στα έξι ματς που απομένουν».

ΟΛΥΜΠΙΑΚΟΣ (Τζ. Μοντάλι): ΚΟΥΡΝΕΤΑΣ 6+2, Ντράκοβιτς 4+9, Γκιούρδας 4+0,
ΠΟΠΟΦ 7+9, ΤΣΑΚΙΡΟΠΟΥΛΟΣ 3+8, ΜΕΡΛΟ 6+6 - ΧΡΙΣΤΟΦΙΔΕΛΗΣ 3+7, Μηνούδης.

ΑΕΚ (Σ. Πολύζος): Μουστακίδης 1+1, Τζούριτς 1+14, Αδάμ 1+6, Αθανασιάδης
2+1, Γκουντίμα 3+7, Φάκας 1+4 - Πανούσος 3+7, Κλήμος 1+0, Κυριακάκης, Μπουγάς.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16043O111</ED>
<ID>
ID:135756

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O11&aa=1</URL></REF>


Article

<CATEGORY>vin10</CATEGORY>

 <H2>ΤΕΝΙΣ
</H2><H2>Αντίπαλες οι αδελφές Ουίλιαμς!
</H2>
Η Βένους Ουίλιαμς προκρίθηκε στον β' γύρο του ΟΠΕΝ της Αυστραλίας και θα
αντιμετωπίσει την αδελφή της, Σερένα

Η ΟΙΚΟΓΕΝΕΙΑ Ουίλιαμς σε... δράση. Η Βένους νίκησε
την περασμένη εβδομάδα στο Σίδνεϊ την Χίνγκις, αλλά πρωταγωνίστρια στο ίδιο
τουρνουά ήταν και η 16χρονη αδελφή της, Σερένα, που απέκλεισε στην
προημιτελική φάση την Αμερικανίδα Λίντσεϊ Ντάβενπορτ (Νο 3 στην παγκόσμια
κατάταξη). 
Η... οικογένεια Ουίλιαμς άρχισε καλά όμως και στη Μελβούρνη, στο ΟΠΕΝ της
Αυστραλίας. Η Σερένα (Νο 96 στην παγκόσμια κατάταξη) προκρίθηκε στον β' γύρο
αποκλείοντας τη Ρουμάνα Ιρίνα Σπιρλέα (Νο 6 στο ταμπλό) με 6-7, 6-3, 6-1, ενώ
η Βένους (Νο 21) επικράτησε εύκολα της Γαλλίδας Ντεσόμ-Μπαλερέ με 6-3, 6-0.
Δικαιολογημένα λοιπόν οι γονείς, Ρίτσαρντ και Ορασένε, καμαρώνουν! Το πρόβλημά
τους πάντως θα είναι στον β' γύρο, όταν θα βρεθούν αντιμέτωπες οι δύο κόρες
τους. Βλέπετε, στο τένις δεν υπάρχει ισοπαλία...

Ο Πιτ Σάμπρας δεν αντιμετώπισε πρόβλημα με αντίπαλο τον Ολλανδό Ζάλκεν (7-5,
6-4, 6-2), ενώ ο Μαρκ Φιλιπούσης δυσκολεύτηκε με τον Ισπανό Καλάτραβα (7-6,
6-4, 7-6). Γενικά, η χθεσινή πρώτη ημέρα στο ΟΠΕΝ της Αυστραλίας ήταν άσχημη
για την Ισπανία. Πέντε παίκτες ήταν στο ταμπλό των «16» αλλά οι δύο τέθηκαν
νοκ άουτ: Ο Μπρουγκέρα τραυματίστηκε και αποχώρησε στο ματς με τον Τσέχο
Κούτσερα, ενώ ο Μπλακ από την Ζιμπάμπουε απέκλεισε τον Μαντίγια (6-4, 6-0,
4-6, 6-4).

Άλλα αποτελέσματα στους άνδρες: Κόρντα (Τσεχία)-Πόρτας (Ισπανία) 6-3, 4-6,
6-1, 6-4, Μόγια (Ισπανία)-Τραμάσι (Αυστραλία) 6-4, 6-3, 6-7, 7-6, Κορέγια
(Ισπανία)-Άρνολντ (Αργεντινή) 6-4, 7-5, 2-6, 6-3, Μπγιόρκμαν
(Σουηδία)-Μπελομπράιντιτς (Αυστραλία) 2-6, 6-1, 6-1, 6-1.

Τα αποτελέσματα στις γυναίκες: Ντάβενπορτ (ΗΠΑ)-Σοσετό (Γαλλία) 6-2, 6-3,
Μαγιόλι (Κροατία)-Σαβαμάτσου (Ιαπωνία) 6-4, 6-2, Μαρτίνεθ (Ισπανία)-Κλέσελ
(Γερμανία) 6-2, 6-2, Σβέρεβα (Λευκορωσία)-Άπελμανς (Βέλγιο) 2-6, 6-2, 6-3,
Ρέιμοντ (ΗΠΑ)- Πρατ (Αυστραλία) 6-1, 2-6, 6-3, Ντραγκομίρ (Ρουμανία)-Μπάμπελ
(Γερμανία) 6-2, 6-1.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16043O112</ED>
<ID>
ID:135803

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O11&aa=2</URL></REF>


Article

<CATEGORY>vin10</CATEGORY>

 <H2>ΕΘΝΙΚΗ
</H2><H2>«Στόχος μας η Β' κατηγορία»
</H2>
Η ΕΘΝΙΚΗ ομάδα τένις των ανδρών αναχώρησε χθες για το Τόνγκο, στην
Κεντροδυτική Αφρική, προκειμένου να λάβει μέρος στους αγώνες της Γ' κατηγορίας
της ευρωαφρικανικής ζώνης, στο Ντέιβις Καπ.

«Βασική επιδίωξή μας είναι να εξασφαλίσουμε την άνοδό μας στην Β' κατηγορία»,
είπε ο ομοσπονδιακός τεχνικός Γιώργος Καλοβελώνης. «Μπορούμε να τα
καταφέρουμε, αφού από πλευράς παικτών έχουμε την καλύτερη διεθνή κατάταξη στον
όμιλό μας». Αντίπαλοι της ελληνικής ομάδας (οι αγώνες αρχίζουν αύριο) είναι η
Κένυα, το Τόνγκο και η Βοσνία. Την Εθνική απαρτίζουν οι Τάσος Βασιλειάδης,
Νίκος Ροβάς, Νίκος Καραγιάννης και Γιάννης Βλάχος. Λόγω τραυματισμού
αποκλείστηκε ο Σόλων Πέππας και λόγω της στρατιωτικής τους θητείας, οι Κώστας
Οικονομίδης και Παντελής Μοσχούτης.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16043O113</ED>
<ID>
ID:135841

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O11&aa=3</URL></REF>


Article

<CATEGORY>vin10</CATEGORY>

 <H5>ΤΖΟΥΝΤΟ
</H5><H2>Επιτυχίες του Εθνικού στο Μονακό
</H2>
ΕΠΙΤΥΧΙΕΣ της ομάδας τζούντο ανδρών του Εθνικού Γ.Σ. στο διεθνές μίτινγκ που
έγινε στο Μονακό, με συμμετοχή αθλητών 16 συλλόγων από 9 χώρες.

Χρυσό μετάλλιο κατέκτησε ο Ολλανδός του ΕΓΣ Άλεξ Σμετς (90κ.), ασημένιο ο
Οδυσσέας Τζιγκουζίδης (+100κ.) μένοντας στο τατάμι στον τελικό μέχρι 6'' πριν
από τη λήξη με αντίπαλο τον περίφημο Γεωργιανό Χαχαλεϊσβίλι και χάλκινο ο
Ντούρου Γκόγκουα (60κ.).

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16043O114</ED>
<ID>
ID:135868

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O11&aa=4</URL></REF>


Article

<CATEGORY>vin10</CATEGORY>

 <H5>ΓΥΜΝΑΣΤΙΚΗ
</H5><H2>Σεμινάριο προπονητών
</H2>
Η ΕΛΛΗΝΙΚΗ Γυμναστική Ομοσπονδία είναι πανέτοιμη να φιλοξενήσει με επιτυχία
άλλη μια διεθνή διοργάνωση, όπως το 1ο Ευρωπαϊκό Σεμινάριο Προπονητριών
Ρυθμικής, που διεξάγεται από αύριο Τετάρτη μέχρι Σάββατο 24 τρέχοντος στο ΟΑΚΑ.

Στο σεμινάριο, που τελεί υπό την αιγίδα της Ευρωπαϊκής Ομοσπονδίας Γυμναστικής
(UEG) μετέχουν 19 χώρες με 75 προπονήτριες, από τις οποίες οι 10 Ελληνίδες.

Θα διδάξουν: Τατιάνα Λισίσκαγια (Ρωσία), Μαρίνα Φατέιεβα (Ρωσία), Λουντμίλ
Κότσεφ (Βουλγαρία), Μισέλ Λεγκλίζ (Γαλλία), Κριστιάν Αρνού (Γαλλία), Νεοκλής
Γεωργόπουλος, Κωνσταντίνος Μάρκου (γιατροί), Κωνσταντίνος Παύλου (δρ Διατροφολογίας)

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16043O115</ED>
<ID>
ID:135885

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O11&aa=5</URL></REF>


Article

<CATEGORY>vin10</CATEGORY>

 <H5>Τα χθεσινά αποτελέσματα
</H5><H2>ΙΠΠΟΔΡΟΜΟΣ
</H2>
1η: Λευτέρακας (Δημητσάνης) 12-10. Βοημούνδος 10. Τρίτος, Αριστόβουλος. Δίδυμο
3Χ7=52. Φορκάστ 7Χ3=55. Trio 2Χ3Χ7=172. Tri Cast 7Χ3Χ2=476.

2η: Ντεμποναίρ (Σωτηρόπουλος) 29-20. Μαναγρός 67. Τρίτος, Πύρινος Δρόμος.
Δίδυμο 2Χ6=454. Φορκάστ 2Χ6=536. Σύνθετο 7Χ2=54. ΣΔ 3Χ7Χ2Χ6=3.330. Trio
2Χ6Χ10=996. Tri Cast 2Χ6Χ10=2.865.

3η: Ρουαγιάλ Ντάνσερ (Γεωργίου) 12-10. Φον Επαμεινώντας 10. Τρίτος, Τζιμ Μπόυ.
Δίδυμο 3Χ5=70. Φορκάστ 3Χ5=65. Σύνθετο 2Χ3=42. ΣΔ 2Χ6Χ3Χ5=2.736. Trio
3Χ4Χ5=253. Tri Cast 3Χ5Χ4=574.

4η: Ηρώδης (Ξυνός) 24-16. Ομάρ Αλ Χαγιάμ 58. Δίδυμο 2Χ6=227. Φορκάστ 6Χ2=456.
Σύνθετο 3Χ6=26. ΣΔ 3Χ5Χ2Χ6=2.025.

5η: Καπετάν Αρτέμης (Κουτσούκος) 55-45. Ζαν Πωλ Μαρά 31. Δίδυμο 6Χ7=118.
Φορκάστ 7Χ6=236. Σύνθετο 6Χ7=155. ΣΔ 2Χ6Χ6Χ7=6.421. (Διεγράφη ο ίππος 4,
Μίστερ Νίκος).

6η: Κτήσιππος (Καζαντζίδης) 12-10. Μεσόγειος 17. Δίδυμο 2Χ3=29. Φορκάστ
2Χ3=44. Σύνθετο 7Χ2=83. ΣΔ 6Χ7Χ2Χ3=518. (Διεγράφησαν οι ίπποι 5 και 6,
Πλωτάρχης και Αστραπή, αντίστοιχα).

7η: Άντονυ Δε Γκρέητ (Σωτηρόπουλος) 14-13. Μπράιαν 48. Τρίτος, Θάντερ Θαΐς.
Δίδυμο 1Χ7=110. Φορκάστ 1Χ7=116. Σύνθετο 2Χ1=26. ΣΔ 2Χ3Χ1Χ7=375. Trio
1Χ6Χ7=136. Tri Cast 1Χ7Χ6=430.

8η: Φτεροπόδαρος Θεός (Σωτηρόπουλος) 36-26. Μίστερ Σόδομα 36. Τρίτος, Νιτ
Τσάπτερ. Δίδυμο 1Χ6=142. Φορκάστ 1Χ6=243. Σύνθετο 1Χ1=51. ΣΔ 1Χ7Χ1Χ6=1.959.
Trio 1Χ2Χ6=925. Tri Cast 1Χ6Χ2=6.227.

9η: Έλα Γαύρε Μου (Δημητσάνης) 12-11. Βεργώ 16. Δίδυμο 4Χ5=20. Φορκάστ 5Χ4=30.
Σύνθετο 1Χ5=53. ΣΔ 1Χ6Χ4Χ5=449. (Διεγράφη ο ίππος 6, Καπετάν Χρηστάρας).

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16043O116</ED>
<ID>
ID:135895

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O11&aa=6</URL></REF>


Article

<CATEGORY>vin10</CATEGORY>

 <H5>Το έκτακτο
</H5><H2>ΠΡΟ-ΠΟ
</H2>
<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16043O117</ED>
<ID>
ID:135898

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O11&aa=7</URL></REF>


Article

<CATEGORY>vin10</CATEGORY>

 <H5>ΠΕΙΡΑΪΚΟ ΝΤΕΡΜΠΙ
</H5><H2>Ματς της σειράς, πια
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>Στον δρόμο προς την κορυφή, ο φιλόδοξος Ολυμπιακός του Μπάγιεβιτς και
του χρήματος νίκησε τον συμπολίτη του Εθνικό στον Πειραιά.

*** Ήταν νίκη αναμενόμενη και με αρκετή λογική, σύμφωνα με τα στοιχεία
του αγωνιστικού χώρου.

*** Όμως, ένα προσεκτικό (και βεβαίως αντικειμενικό) μάτι, είδε καλά
ότι ελάχιστοι παίκτες του Βεσελίνοβιτς αντιμετώπισαν τον αντίπαλο χωρίς φόβο.

*** Το ντέρμπι του Πειραιά, όσο περνούν τα χρόνια, χάνει όλο και
περισσότερο το χρώμα του.

*** Άκουσα οπαδό των «κυανολεύκων» να λέει χθες το μεσημέρι: «Τι να πάω
να κάνω στο γήπεδο; Να δω τον Βούζα και τον... Ντερτινή να φορούν τη φανέλα
που κάποτε τιμούσε ο Κρητικόπουλος και ο Μητρόπουλος;».

*** Το κοντράστ αυτονόητο.

*** Ο Ολυμπιακός, πρωταθλητής πέρυσι, διαθέτει ό,τι πολυτελέστερο στο
πρωτάθλημα στον τομέα της φιλοδοξίας και της ικανότητας, ανεξάρτητα αν δεν
αρέσει παρατεταμένα στα ματς...

*** Ο «δεύτερος» του Πειραιά, τι;

*** Τον Σπάσιτς διαμαρτυρόμενο και τον Μαντζουράνη φωνασκούντα (για
άλλο λόγο αυτός).

*** Παρεμπιπτόντως, χθες έγινε γνωστή μια μικρή ατυχία του
Βορειοηπειρώτη Γιάννη Μπελά, μέχρι πρότινος ποδοσφαιριστή του Εθνικού.

*** Από την ημέρα που κέρδισε την προσφυγή και έμεινε ελεύθερος, ο
άνθρωπος αυτός μετράει μόνο δυστυχία.

*** Και δεν είναι που δεν μπορεί να «βρει ομάδα» ώστε να ανακουφίσει
την πείνα του.

*** Χθες το πρωί βγήκε από το σπίτι του και διαπίστωσε ότι του είχαν
κλέψει το αυτοκινητάκι του.

*** Δεν ήταν Μερτσέντες. Σχεδόν σαράβαλο ήταν, αλλά λειτουργούσε!

Πολλά τα σενάρια

Το παρασκήνιο και οι «μάχες» στο Διοικητικό Συμβούλιο της ΕΠΟ για την πρόσληψη
του νέου ομοσπονδιακού προπονητή πρέπει να συνεχίζονται κανονικά και με ένταση...

*** Καλή πηγή πληροφόρησε τη στήλη ότι η πλευρά (στελεχών) που επιθυμεί
αλλοδαπό έχει το πάνω χέρι, αλλά δεν βιάζεται.

*** Ακούγονται αρκετά ονόματα, κυρίως από τη Δυτική Ευρώπη.

*** Αργά χθες άρχισε να «παίζει» και ο Τζον Τόσακ, που είναι ψηλός και
έχει θεωρία μέσα στο γήπεδο...

*** Ο γνωστός Βέναμπλς, πάντα από την ίδια πηγή, ζήτησε δώδεκα
εκατομμύρια τον μήνα σε σκληρή δραχμή, αλλά οι δικοί μας, για την κλασική
αντιπαράθεση του πρόσφεραν «δέκα».

*** Να μη βιαζόμαστε.

*** Έως τις 18 Φεβρουαρίου θα έχουμε πλάκα, πολύ πλάκα.

*** Πρόκειται για ημερομηνία, την οποία ανέφερε ο πρόεδρος Σωτήρης Αλημίσης.

*** Αν προκύψει συμφωνία λίγο ενωρίτερα, δεν χάθηκε ο κόσμος.

Έμαθε ο πρόεδρος

Καταπληκτικό περιστατικό από τον πάγκο του Ιωνικού, προχθές στο γήπεδο Ναυπλίου.

*** Κάποια στιγμή, ο πρόεδρος-μαλάκτης του Ιωνικού Ν. Κανελλάκης λέει
στον Γιάτσεκ:

*** «Να έρθει λίγο πίσω ο Μπρούστερ και ο Κλάεβιτς να προωθηθεί».

*** Τότε ο Πολωνός κόουτς πετάχτηκε από τη θέση του και έδωσε τις
σχετικές εντολές στα ελληνικά!

*** Δεν είναι χάρμα;

*** Να σημειωθεί ότι με τον Σκωτσέζο «λίγο πίσω», ο Καλύκας βρήκε την
ευκαιρία να τρυπώσει στην περιοχή του Απόλλωνα και να ισοφαρίσει.

*** Τώρα τι τους λες του Γιάτσεκ Γκμοχ;

*** Ότι έχει συνεργάτη-χρυσάφι;

*** Θα διαμαρτυρηθούν (ή θα ζηλέψουν) οι εκπρόσωποι του συμπαθούς
κλάδου των μασέρ...

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16043O121</ED>
<ID>
ID:135757

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O12&aa=1</URL></REF>


Article

<CATEGORY>vin10</CATEGORY>

 <H2>Ξέσπασε στο 90' ο Τιμούρ
</H2>
ΜΕ ΠΡΟΣΦΟΡΑ της φανέλας του στους θερμούς υποστηρικτές της Νιούκαστλ ξέσπασε ο
Τιμούρ Κετσπάγια στο 90' του σαββατιάτικου αγώνα με την Μπόλτον. Η εικόνα
δημοσιεύτηκε χθες σχεδόν ολοσέλιδη στα λονδρέζικα ταμπλόιντ με τα σχετικά
εύσημα για το γκολ - λύτρωση των γηπεδούχων από τον Γεωργιανό μεσοκυνηγό.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16043O122</ED>
<ID>
ID:135804

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O12&aa=2</URL></REF>


Article

<CATEGORY>vin10</CATEGORY>

 <H2>Μοιάζει και με κουίζ διαφορών...
</H2>
ΕΙΚΟΝΑ που θυμίζει παλιό... καψώνι νεοσύλλεκτων φαντάρων. Σταυρακάκης -
Τεγγελίδης έχουν πέσει στο έδαφος έπειτα από φάουλ και οι δύο... πονάνε με τον
ίδιο τρόπο στο ίδιο σημείο. Δεν δείχνει απίστευτο;

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16043O123</ED>
<ID>
ID:135842

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O12&aa=3</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Μια ματιά πιο βαθιά
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΤΟ ΘΕΣΜΙΚΟ πλαίσιο του αθλητισμού είναι σοβαρότατο ζήτημα, όπως βέβαια είναι
και ο αθλητισμός. Κάποιοι στις προηγούμενες δεκαετίες μπορεί να χαρακτήριζαν
ειρωνικά τους αθλητές και τους ασχολούμενους με το αθλητικό κίνημα
πεχλιβάνηδες και το ποδόσφαιρο κλωτσοσκούφι, αλλά οι εξελίξεις πρέπει λογικά
να έχουν πείσει όλους ότι επιβάλλεται ο χώρος να αντιμετωπιστεί με ιδιαίτερη
προσοχή και επιστημονικό τρόπο.

Το θεσμικό πλαίσιο έως το 1975 ήταν ρηχό. Τότε έγιναν κάποιες προσπάθειες και
ο νόμος 75/75 ρύθμισε σε σημαντικό βαθμό τα αθλητικά πράγματα. Κάποια λάθη ή
κακές εκτιμήσεις το 1979 φόρτωσαν το επαγγελματικό ποδόσφαιρο με αμαρτίες και
δεν επέτρεψαν τη σωστή ανάπτυξή του.

Με το νόμο 1951/91 εκσυγχρονίστηκε το θεσμικό πλαίσιο, αλλά επειδή οι
εξελίξεις στον αθλητισμό είναι ραγδαίες σε παγκόσμιο επίπεδο, χρειάζεται το
σοβαρότατο αυτό θέμα να μελετηθεί και να δοθούν λύσεις. Το νομοσχέδιο που
ετοιμάστηκε, σύμφωνα με πληροφορίες της στήλης, ίσως δεν κατατεθεί προς ψήφιση
στη Βουλή τον ερχόμενο μήνα.

Κάποιοι τομείς και ιδιαίτερα εκείνος που έχει σχέση με την αθλητική Δικαιοσύνη
καλό θα ήταν να μελετηθούν σε μεγαλύτερο βάθος, ώστε να μην υπονομεύεται το
κύρος του αθλητισμού, αλλά και να μη ζημιώνεται η Δικαιοσύνη.

Ο νόμος που θα καθορίσει τα αθλητικά πράγματα της χώρας στο άνοιγμα του 21ου
αιώνα, και φυσικά θα αντιμετωπίσει και τα θέματα που σχετίζονται με τη
διοργάνωση των Ολυμπιακών Αγώνων του 2004, επιβάλλεται να είναι ολοκληρωμένος.
Ίσως η συγκρότηση ειδικής νομοπαρασκευαστικής επιτροπής, που θα επεξεργαστεί
λεπτομέρειες σε κάποιους τομείς, είναι απαραίτητη. Επιτροπή, που επιβάλλεται
να κινηθεί με ταχύτητα, βασιζόμενη στη βαθιά γνώση του αντικειμένου από όλα τα
μέλη της.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16043O124</ED>
<ID>
ID:135869

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O12&aa=4</URL></REF>


Article

<CATEGORY>vin10</CATEGORY>

 <H5>Μπότσαρη-Μπανίκας, παίκτες της χρονιάς
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο ΧΡΙΣΤΟΣ ΜΠΑ-ΝΙΚΑΣ, τρίτος στο Παγκόσμιο Πρωτάθλημα Εφήβων (παίκτες έως 20
ετών) και η πρωταθλήτρια γυναικών Άννα-Μαρία Μπότσαρη ανακηρύχτηκαν καλύτεροι
σκακιστές της χρονιάς που πέρασε από τους συντάκτες σκακιστικών στηλών. Την
ψηφοφορία διοργάνωσε για δεύτερη συνεχή χρονιά ο Σύνδεσμος Κορυφαίων Ελλήνων
Σκακιστών. Εφέτος ψήφισαν εκπρόσωποι 4 πολιτικών, μίας οικονομικής και δύο
αθλητικών εφημερίδων που κυκλοφορούν σε όλη τη χώρα καθώς και μίας τοπικής
αθλητικής εφημερίδας (της Κρήτης) και μίας σκακιστικής σελίδας του Ίντερνετ.
Καλύτερη ομάδα ανακηρύχτηκε η πρωταθλήτρια ομάδα του Ηρακλείου που έκανε και
καλές ευρωπαϊκές εμφανίσεις. Ακολουθούν αναλυτικά τα αποτελέσματα της
ψηφοφορίας. Ο κάθε συντάκτης ψήφιζε έως τρεις παίκτες ή ομάδες ανά κατηγορία
που έπαιρναν αντίστοιχα 3, 2 και 1 βαθμό.

Κατηγορία ανδρών: 1) Μπανίκας 20, 2) Παπαϊωάννου 6, 3) Κοτρωνιάς 10, 4)
Μιλαντίνοβιτς 3, 5) Θ. Μαστροβασίλης 3, 6-8) Γ. Νικολαΐδης, Α. Τζερμιαδιανός,
Στ. Χαλκιάς 1 βαθμός.

Κατηγορία γυναικών: 1) Μπότσαρη 25, 2) Φαχιρίδου 8, 3) Μακροπούλου 7, 4) Ν.
Φανουράκη 4, 5) Αλ. Στείρη 3, 6) Κουβάτσου 1 βαθμός.

Κατηγορία ομάδων: 1) Ηράκλειο 20 βαθμοί, 2) ΔΕΗ Μ/Θ 18, 3) Σ.Ο. Περιστερίου 7,
4-5) Ο.Α. Χανίων, Σ.Ο. Ικαρίας 3, 6) Κορυδαλλός 2, 7) Ηλιούπολη 1 βαθμός.

ΝΕΑΝΙΚΑ ΠΡΩΤΑΘΛΗΜΑΤΑ

Η Ένωση Σκακιστών Θεσσαλονίκης με τους αδελφούς Μαστροβασίλη στις σκακιέρες
της επιβλήθηκε στο Πανελλήνιο Διασυλλογικό Πρωτάθλημα Εφήβων που
πραγματοποιήθηκε στο Γυμναστήριο της Μίκρας στη Θεσσαλονίκη. Οι αγώνες ήταν 5
γύρων (σε 6 σκακιέρες) και τα παιδιά της ΕΣΘ σημείωσαν 5 νίκες και 27 πόντους
από τους 30 που ήταν δυνατό να αποκομίσουν. Αναλυτικά η τελική βαθμολογία έχει
ως εξής: 1) ΕΣΘ 10 (27), 2) Κύδων Χανίων 7 (16,5), 3) Σ.Ο. Ηλιούπολης 6 (18),
4) Λέσχη Τραπεζικών Πατρών 5 (16), 5) Κορυδαλλός 5 (13), 6) ΠΑΣ ΔΕΗ 4 (12,5),
7) Σ.Ο. Πτολεμαΐδας 3 (14,5). Διευθυντής αγώνων ήταν ο Βύρωνας Τσορμπατζόλγου.

Στον Δήμο Μεταμόρφωσης στην Αθήνα, με το προσωπικό ενδιαφέρον του δημάρχου κ.
Χριστονάκη, πραγματοποιήθηκε το πανελλήνιο διασυλλογικό πρωτάθλημα παίδων έως
12 ετών. Νικήτρια αναδείχθηκε πολύ καθαρά η ομάδα του Ομίλου Φίλων Σκακιού
Χανίων. Οι αγώνες έγιναν σε 4 σκακιέρες (5 γύροι) και οι Χανιώτες παραχώρησαν
μόνο μια ισοπαλία. Αναλυτικά τα αποτελέσματα έχουν ως εξής: 1) ΟΦΣ Χανίων 9
(14,5), 2) ΠΦΣ Συκεών Θεσσαλονίκης 6 (11), 3) Σκ. Ακαδημία Καβάλας 6 (11), 4)
Κηφισιά 6 (10,5), 5) ΠΑΣ ΔΕΗ Μ/Θ 5 (11), 6) ΑΟΔ Τριανδρίας 5 (11), 7)
Μεταμόρφωση 5 (9,5), 8) Α.Ο. Τραπεζικών Πατρών 4 (9,5), 9) Παπάγου 4 (9,5).
Διευθυντής αγώνων ήταν ο Σταμάτης Γλεζέλης.

* Ακολουθεί η μινιατούρα του Κράμνικ επί του Άτναμς στον 3ο γύρο του τουρνουά
«Χουγκόβενς». Υπενθυμίζουμε ότι προηγείται ο νεαρός Ρώσος με 3 βαθμούς σε
ισάριθμους αγώνες και ακολουθεί ο Ανάντ με 2,5. Χθες οι παίκτες είχαν ρεπό,
ενώ το πανίσχυρο τουρνουά συνεχίζεται σήμερα με τις συναντήσεις του 4ου γύρου.

Άνταμς - Κράμνικ

1. ε4 γ5 2. Ιζ3 Ιγ6 3. Ιγ3 δ6 4. δ4 γ: δ4 5. Ι: δ4 Ιζ6 6. η3 η6 7. Αη2 Ι: δ4
8. Β: δ4 Αη7 9. 0-0 0-0 10. Ββ4 α5 11. Ββ3 Αε6 12. Ιδ5 α4 13. Β: β7 Ι: δ5 14.
ε: δ5 Αζ5 15. Αη5 Ββ8 16. Β: β8 Πζ: β8 17. Α: ε7 Π: β2 18. α3 Π: γ2 19. Παε1
Πα6 20. Αε4 Α: ε4 21. Π: ε4 Αβ2 22. Πζε1 Πγ1 23. Π: γ1 Α: γ1 24. Αζ6 Πα8 25.
Πγ4 Α: α3 26. Αδ4 Αγ5 27. Α: γ5 δ: γ5 28. Π: γ5 α3 29. Πγ1 α2 0-1

ΛΙΝΑΡΕΣ

Ο Δημήτρης Άγκνος πήρε μέρος σε μεγάλο ανοιχτό τουρνουά στο Λινάρες της
Ισπανίας. Συγκέντρωσε 6,5 βαθμούς σε 10 αγώνες και κατετάγη 25ος (ισόβαθμος
στις θέσεις 19-34) ανάμεσα σε 200 περίπου σκακιστές. Με βάση την παλιά λίστα
των ΕΛΟ που χρησιμοποιήθηκε εκεί κατείχε το 23ο ΕΛΟ μαζί με άλλους 5
σκακιστές. Το ξεκίνημά του ήταν αρκετά καλό (4,5/6), κατόπιν όμως ηττήθηκε από
τον Ουκρανό Τιμοσένκο (2.570) και έμεινε κάπως πίσω. Στον 8ο γύρο κέρδισε τον
Ρώσο Λόμπαχ (2.395), στον 9ο γύρο όμως έχασε ξανά, αυτή τη φορά από τον
Ουζμπέκο Καμιμτζάνοβ (2.545). Ολοκλήρωσε τους αγώνες του με νίκη επί του
Πορτογάλου Ρόχας (2.415).

Νικητής του τουρνουά αναδείχθηκε ο ισχυρός Ρώσος Σεργκέι Τιβιάκοβ με 8 βαθμούς
σε 10 αγώνες. Σχεδόν σε όλη τη διάρκεια του τουρνουά προηγείτο ο Άγγλος Μάιλς
(είχε 7/8), ηττήθηκε όμως στον αποφασιστικό 9ο γύρο απο τον Τιβιάκοβ ενώ στο
10ο γύρο δεν μπόρεσε να κερδίσει τον Τιμοσένκο. Ο Τιβιάκοβ δεν φαινόταν με
βάση τα αποτελέσματα των πρώτων γύρων να μπορεί να διεκδικήσει την πρωτιά,
ωστόσο με τρεις συνεχείς νίκες στο τέλος επί των Κομπάλια, Μάιλς και Κορνέεβ
το κατάφερε. Στη δεύτερη θέση με 7,5 βαθμούς ισοβάθμησαν οι Μάιλς, Σαβτσένκο,
Μοβσισιάν, Τιμοσένκο, Ασριάν, Καζιμτζάνοβ και Κούζμιν. 
<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: O99</CAT>
<ED>
Κωδικός άρθρου: A16043O993</ED>
<ID>
ID:135849

</ID><URL>http://ta-nea.dolnet.gr/neaweb/neafile.print_unique?e=A&f=16043&m=O99&aa=3</URL></REF>


Article

<CATEGORY>vin09</CATEGORY>

 <H5>ΚΗΔΕΥΤΗΚΕ Ο ΔΗΜΗΤΡΗΣ ΧΟΡΝ
</H5><H2>Γαλήνιος αποχαιρετισμός
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

Ηθοποιοί από τρεις γενιές απότισαν φόρο τιμής στον ηθοποιό. Η Νίτσα Τσαγανέα,
η Μάρω Κοντού, ο Γιώργος Κιμούλης και ο Λάκης Λαζόπουλος

Ζήτησε διακριτικότητα ο Δημήτρης Χορν για τη μέρα του αποχαιρετισμού. Και ­
όσο γινόταν ­ την είχε. Η κηδεία του, βέβαια, δεν έγινε τελικά σε «στενό
οικογενειακό κύκλο». Ούτε τα στεφάνια, αν και σχετικά πολύ λίγα (γύρω στα
δέκα) έλειψαν. Και κόσμος (αρκετές εκατοντάδες καλλιτέχνες, θαυμαστές του,
περίεργοι...) μαζεύτηκε. Και τα κανάλια εκεί ήταν. Και οι «δηλώσεις» των
διακεκριμένων του θεάτρου και της πολιτικής έγιναν. Όμως, η αλήθεια είναι ότι
η νεκρώσιμη ακολουθία στο μικρό εκκλησάκι του Πρώτου Κοιμητηρίου, η πομπή ως
τον τάφο της οικογένειας Γουλανδρή και η ταφή του ηθοποιού, που αγαπήθηκε όσο
λίγοι (μέσα από το θέατρο, ας το σημειώσουμε αυτό, και όχι μέσα από τον
κινηματογράφο, παρά τις δέκα ταινίες που έκανε), πλάι στη γυναίκα του Άννα
Γουλανδρή, κύλησαν μέσα σε μια γαλήνη και σε μια αξιοπρέπεια, τη γαλήνη και
την αξιοπρέπεια που ο Δημήτρης Χορν κατάφερε να υποβάλει στον κόσμο που αυτή,
τουλάχιστον, την επιθυμία του τη σεβάστηκε.

Από χθες το μεσημέρι ο Δημήτρης Χορν (που όλοι οι φίλοι και οι δικοί του Τάκη
των φώναζαν) ανήκει στην ιστορία του ελληνικού θεάτρου. Ηθοποιός μπριλάντε,
αριστοκρατικός, έφερε στην ελληνική σκηνή κάτι που σπάνιζε και σπανίζει: την
ελαφράδα, το χιούμορ, τη λάμψη του. Και πλούτισε τους ρόλους του (ρόλους που
κάποτε δεν άξιζαν πολλά, ο ίδιος το ήξερε καλά) με το τάλαντο, τη ζεστή φωνή
του, την ανάλαφρη κίνησή του, κάνοντάς τους σημαντικότερους από όσο ήταν.

Γενναιόδωρος άνθρωπος, με το χέρι στην τσέπη πάντα, βοήθησε αθόρυβα πολλούς
και μοίρασε το ίδιο γενναιόδωρα επαίνους και εύσημα σε νεώτερους συναδέλφους
του, προσφέροντάς τους ευκαιρίες. Ο Δημήτρης Χορν έβγαλε στο θέατρο και
καθιέρωσε πρωταγωνιστές όπως η Μάρω Κοντού και ο Γιώργος Κιμούλης, στήριξε
θιάσους όπως τη «Σκηνή» του Λευτέρη Βογιατζή, στάθηκε σαν αδελφός σε
συναδέλφους και φίλους. Γι' αυτό η χθεσινή συννεφιασμένη μέρα στο Κοιμητήριο
δεν ξεχείλιζε ίσως από δάκρυα, ξεχείλιζε όμως από αγάπη.

Τον Δημήτρη Χορν αποχαιρέτησαν, εκτός από τους δικούς του ανθρώπους (με πρώτον
τον τραυματισμένο από ατύχημα αδελφό του, Γιάννη Χορν) μεταξύ άλλων ο πρόεδρος
της Νέας Δημοκρατίας κ. Κώστας Καραμανλής, οι πρώην πρωθυπουργοί κ.κ. Γεώργιος
Ράλλης και Κωνσταντίνος Μητσοτάκης, ο πρώην πρόεδρος της Νέας Δημοκρατίας κ.
Μιλτιάδης Έβερτ και η κ. Λίζα Έβερτ, ο γενικός γραμματέας του υπουργείου
Πολιτισμού κ. Ευγένιος Γιαννακόπουλος και οι: Αχιλλέας Καραμανλής, Γεώργιος
Παναγιωτόπουλος, Μιχάλης Λιάπης, Γιώργος Λιάνης, Ελένη Ανουσάκη, Προκόπης
Παυλόπουλος, Γιάννης Μόραλης, Μάριος Πλωρίτης, Βάσω Μανωλίδου, Θεόδωρος
Κρίτας, Λεωνίδας Τριβιζάς, Αλέκος Αλεξανδράκης, Κώστας Καζάκος, Στέφανος
Ληναίος, Έλλη Φωτίου, Σμαρούλα Γιούλη, Βαγγέλης Λειβαδάς, Λάκης Λαζόπουλος,
Γιώργος Κιμούλης, Γρηγόρης Βαλτινός, Λευτέρης Βογιατζής, Μάρω Κοντού,
Αλέξανδρος Λυκουρέζος, Γιάννης Μιχαλόπουλος, Γιάννης Βογιατζής, Σταμάτης
Κόκκοτας, Δέσποινα Στυλιανοπούλου, Σμάρω Στεφανίδου, Νίκος Παροίκος, Ιουλίτα
Ηλιοπούλου, Χρυσή Καρύδη, Γιάννης Μαρίνος, Ρόμολο Γκαντόλφο, Άννα
Παναγιωταρέα, Άννα Παϊταζή, Ανδρέας Ζησιμάτος, Λίνα Τριανταφύλλου, Δημήτρης
Τσούτσης, Τρύφων Καρατζάς, Μανουέλλα Παυλίδου, Κώστας Καστανάς, Αφροδίτη
Γρηγοριάδου, Σάσα Ντάριο, Νίτσα Τσαγανέα, Φώτος Λαμπρινός, Θεανώ Ιωαννίδου,
Αγνή Βλάχου, Βαγγέλης Γκούφας, Πάρις Τακόπουλος, Ντίμης Κρίτσας, Λάμπρος
Κοτσίρης, Ζωζώ Λιδωρίκη, Κόκα Στυλιανού, Σπύρος Ολύμπιος, Τώνης Γιακωβάκης

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16043P011</ED>
<ID>
ID:135766

</ID><URL>http://ta-nea.dolnet.gr/neaweb/neafile.print_unique?e=A&f=16043&m=P01&aa=1</URL></REF>


Article

<CATEGORY>vin09</CATEGORY>

 <H5></H5><H2>Έρευνα
</H2>
Επιθεώρηση ετών 103: η φαντασμαγορία της περνά πια στην τηλεόραση

σελ 4 - 5

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16043P012</ED>
<ID>
ID:135813

</ID><URL>http://ta-nea.dolnet.gr/neaweb/neafile.print_unique?e=A&f=16043&m=P01&aa=2</URL></REF>


Article

<CATEGORY>vin09</CATEGORY>

 <H5></H5><H2>TV
</H2>
Πέντε νέα σίριαλ αρχίζουν σε τέσσερα κανάλια

σελ 7

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16043P013</ED>
<ID>
ID:135850

</ID><URL>http://ta-nea.dolnet.gr/neaweb/neafile.print_unique?e=A&f=16043&m=P01&aa=3</URL></REF>


Article

<CATEGORY>vin09</CATEGORY>

 <H5>ΣΤΟ ΕΡΓΟ «ΜΠΡΟΥ - ΜΠΡΑ», ΣΤΟ «ΕΡΓΟΣΤΑΣΙΟ»
</H5><H5>«ΖΩΝΤΑΝΑ» </H5><H2>Ένα... πείραμα επί σκηνής </H2>
Ο Δημοσθένης Παπαδόπουλος και η Σοφία Βογιατζάκη, σε μια σκηνή από το «Μπρου - Μπρα»

Ένα παιχνίδι-πείραμα για τις ανθρώπινες συμπεριφορές είναι το έργο «Μπρου -
Μπρα» που παρουσιάζει η ομάδα «Πριγκηπικά Φιλιά». Ένας νεαρός 22 ετών που
ασχολείται με τα τεχνολογικά επιτεύγματα, ένα εικοσάχρονο κορίτσι που αδυνατεί
να επικοινωνήσει σωματικά και επιδίδεται στο κλάμπινγκ, ένα αγόρι που για να
ζήσει χρησιμοποιεί το σώμα του, γίνονται εν αγνοία τους τα πειραματόζωα ενός
ιδιοκτήτη εργαστηρίου. Στη διάρκεια του έργου βλέπουμε στη σκηνή την εξέλιξη
του πειράματος. Το κείμενο, η σκηνοθεσία, η εικαστική σύλληψη είναι του
Στυλιανού Μανωλακάκη. Παίζουν οι: Γιώργος Οικονόμου, Σοφία Βογιατζάκη,
Δημοσθένης Παπαδόπουλος, Στυλιανός Μανωλακάκης. Στο «Εργοστάσιο» (Βουλιαγμένης 268).

ΘΕΑΤΡΟ

Το ΔΗΠΕΘΕ Πάτρας παρουσιάζει απόψε το έργο του Μπεν Τζόνσον «Ο αλχημιστής» στο
Θέατρο του Κολλεγίου Αθηνών (Στεφάνου Δέλτα 15, Π. Ψυχικό, 6717523). Το έργο
ανεβαίνει σε μετάφραση Παύλου Μάτεσι, σκηνοθεσία Νίκου Αρμάου, σκηνικά
Απόστολου Βέττα, κοστούμια Λίλας Καρακώστα, μουσική Ηρακλή Πασχαλίδη. Παίζουν
οι: Περικλής Βασιλόπουλος, Διονύσης Βούλτσος, Νίκος Γκέκας, Οδέττη Ιωάννου,
Φούλης Μπουντούρογλου, Βαγγέλης Ρίκος, Στέλιος Σοφός, Γιάννης Στόλλας, Κοσμάς
Φοντούκης, Τάνια Χαντζάρα. Στις 9 μ.μ.

ΕΚΔΗΛΩΣΕΙΣ

Το βιβλίο του Δημήτρη Τσατσούλη «Η περιπέτεια της αφήγησης. Δοκίμια
αφηγηματολογίας για την ελληνική και ξένη πεζογραφία» παρουσιάζουν ο καθηγητής
Νεοελληνικής Φιλολογίας Βαγγέλης Αθανασόπουλος και ο συγγραφέας Γιώργος
Αριστηνός στην Αίθουσα Λόγου της Φιλεκπαιδευτικής Εταιρείας, στη Στοά Βιβλίου
(Πεσμαζόγλου 5). Στις 8 μ.μ.

*** Το βιβλίο του συνθέτη Χάρη Βρόντου «Χαμηλή γη» παρουσιάζουν ο Αλέξανδρος
Αδαμόπουλος και ο ίδιος ο συνθέτης, ενώ οι μουσικοί Στάθης Κιοσόγλου
(κλαρινέτο) και Κλερ Ντεμελενάρ (βιολοντσέλο) ερμηνεύουν μικρές συνθέσεις του.
Στο βιβλιοπωλείο Σαββάλα (Ζωοδόχου Πηγής 18) στις 8 μ.μ.

*** Η Ένωση Ευρωπαίων Δημοσιογράφων απονέμει το δημοσιογραφικό βραβείο
«Κωνσταντίνος Καλλιγάς» στους κυπριακής καταγωγής δημοσιογράφους Σοφιανό
Χρυσοστομίδη και Κώστα Σερέζη σε εκδήλωση με κύριο ομιλητή τον διοικητή της
Εθνικής Τράπεζας Θεόδωρο Καρατζά. Στη 1 μ.μ. στην Αίθουσα Τελετών του Μεγάρου
Μελά (Παλαιό Ταχυδρομείο, Πλατεία Κοτζιά).

Με νέα τραγούδια και νέα τραγουδίστρια, τη Μαίρη Έσπερ, ο Νότης Μαυρουδής
παρουσιάζει στη Φλώρινα τις «Ζωές από μετάξι», καθώς και παλαιότερα αγαπημένα
του τραγούδια. Στις 9 μ.μ

*** Ο Κωνσταντίνος Κωνσταντόπουλος και η Εύα Καμινάρη εμφανίζονται μαζί με το
συγκρότημα «Αργοναύτες» και ξεναγούν με κείμενα και τραγούδια στα καλά και τα
άσχημα των ερωτικών σχέσεων, στην ερωτική μουσική διαδρομή με τίτλο «Σ' αγαπώ
- Σ' αγαπώ, πού με βάζεις;». Στο μπαρ «Αιολίς» (Αιόλου 23 και Αγίας Ειρήνης,
3312839). Απόψε στις 10.30 μ.μ. και για τις επόμενες Τρίτες 27/1 και 3/2.

*** Ο Λουδοβίκος των Ανωγείων επισκέπτεται τη Θεσσαλονίκη και για τρεις νύχτες
παραμένει στο κλαμπ του Μύλου επιχειρώντας μια μουσική διαδρομή μέσα από τις
καλύτερες στιγμές του με τη βοήθεια της Μάρως Αριστοπούλου στο τραγούδι και
των μουσικών Δημήτρη Οικονομάκη, Γιώργου Κατσάνου, Σοφίας Μαυρογενίδου.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16043P021</ED>
<ID>
ID:135769

</ID><URL>http://ta-nea.dolnet.gr/neaweb/neafile.print_unique?e=A&f=16043&m=P02&aa=1</URL></REF>


Article

<CATEGORY>vin09</CATEGORY>

 <H2>Μια δοκιμή και μια καληνύχτα </H2>
<AUTHOR>ΣΤΑΜΑΤΗΣ ΦΑΣΟΥΛΗΣ</AUTHOR>

Άρχισε την περίοδο των εορτών αυτή η συνήθεια. Έβαζα το ραδιόφωνο στο
αυτοκίνητο να ξεφύγω λίγο απ' τη βουή του δρόμου και πριν προλάβω να ακούσω
έστω και μία πρόταση της αγραμμάτου πλην χαρίεσσας και χασκογελούσας κόρης του
μικροφώνου, έπεφτε η διαφήμιση του προϊόντος και έσπαγε τα νεύρα σε μικρά
μικρά κομμάτια. Είχε καταντήσει πια να μην ακούς εκπομπή με διαφημίσεις αλλά
διαφημίσεις ραντισμένες με μικρά ρινίσματα εκπομπών, ειδήσεων και ασμάτων.
Άρχιζε ένα τραγούδι η λαϊκή αοιδός και πριν φτάσει στο ρεφρέν μπαίνανε «όλου
του κόσμου τα παιδιά πηγαίνουνε στου Ζαχαριά». Ξεκίναγε την είδηση για την
τουρκία (εγώ την τουρκία θα την γράφω με πεζό «Τ» για να την υποτιμήσω) και
πριν καλά καλά πει ο τρόπον τινά δημοσιογράφος το παραμικρό για τον εχθρό, τον
τούρκο, εισέβαλε ο Γερμανός με τα κινητά και τις μπαταρίες του και μπατάριζε η
ενημέρωση και ντελαπάριζε τα αμάξι στη στροφή της τσακισμένης μου υπομονής.
Έτσι ψάχνοντας ένα χώρο διαφημιστικά παρθένο έπεσα στην ανάγκη του Τρίτου
Προγράμματος της ΕΡΤ και από τότε έμεινα δέσμιος των εκπομπών του και της
γοητείας των εξωτικών ονομάτων των συνεργατών του όπως Ράνια Βισβάρδη και
Φεβρωνία Ρεβίνθη. Πέρα όμως από τις μουσικές εξαίσιες και τις φωνές ανακάλυψα
και μια εκπομπή που με άφησε άναυδο με το ήθος, τη γνώση, το ταλέντο, την
πνευματικότητα και την πρακτική γνώση του δημιουργού της. Είναι η «Ζωντανή
δοκιμή της χορωδίας του Τρίτου» με τον Αντώνη Κοντογεωργίου. Δεν μπορεί εύκολα
να φανταστεί κανείς τον τρόπο που διδάσκει αυτός ο ποιητής της φωνής. Πώς
παίρνει τις λέξεις από το κείμενο, λέξεις χιλιοειπωμένες και καθημερινές, τις
πλέκει με την μουσική και τις ξαναγεννάει στου αυτιού σου το κοχύλι, ρόδινες
και αυγινές, τρισδιάστατες και φωτοφόρες. Άκουγα μες στ' αμάξι να εξηγεί στους
χορωδούς πώς πρέπει να τραγουδήσουν την «αγάπη» και γέμισε η Κατεχάκη
φτερουγίσματα παραδείσιων πτηνών κι αργές του γαλαξία περιελίξεις. Μίλαγε για
το «πάθος» και έλιωνε το κάθισμα σαν τεράστια καυτή υγρή και χρυσοκόκκινη
καραμέλα που πριν σε γλυκάνει σού έκαιγε της καρδιάς τον ουρανίσκο. Ψιθύριζε
τον «Θάνατο» και πάγωνε το μάρμαρο του κόσμου...

Γράφω, γράφω, γράφω και προσπαθώ να μην πω τίποτα για το δικό σου το ταξίδι,
γιατί δεν το 'θελες και το ξέρω. Όμως άσε με να σου μιλήσω με τα λόγια του
μεγάλου ποιητή. Άσε με να σου ψιθυρίσω στο αυτί ένα καληνύχτα: Καληνύχτα γλυκέ
μου πρίγκιπα Αποκοιμήσου, με τα πλατιά φτερά τους οι άγγελοι να σκεπάζουν, να
φυλάγουν την σιωπή σου

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16043P022</ED>
<ID>
ID:135815

</ID><URL>http://ta-nea.dolnet.gr/neaweb/neafile.print_unique?e=A&f=16043&m=P02&aa=2</URL></REF>


Article

<CATEGORY>vin09</CATEGORY>

 <H5>... και τέχνη χωρίς σύνορα
</H5><H2>Βορράς, Νότος... </H2><H2></H2>
<AUTHOR>Π.Κ.</AUTHOR>

Για πρώτη φορά ελληνική κυβέρνηση πήρε πρωτοβουλία μεγάλης πνοής για τα
εικαστικά και προχώρησε στην απόφαση να αγοραστεί η περίφημη Συλλογή Κωστάκη
για λογαριασμό του Ελληνικού Δημοσίου. Να μείνουν δηλαδή στην Ελλάδα τα έργα
της ρωσικής αβάν γκαρντ, που περιέσωσε ο Έλληνας συλλέκτης και πήρε μαζί του
στη Δύση, με την άδεια της σοβιετικής κυβέρνησης. Και αντί ο εικαστικός και
πνευματικός κόσμος να συγχαρεί την κυβέρνηση για το απόκτημα, άρχισε ο πόλεμος
των ανακοινώσεων και η επιχειρηματολογία: η Αθήνα ή η Θεσσαλονίκη θα πρέπει να
έχουν το προνόμιο να φιλοξενήσουν τη συλλογή;

Το σημαντικό, κατά τη γνώμη μου, είναι ότι τα έργα θα μείνουν στην Ελλάδα. Θα
ταξιδέψουν σε κάθε γωνιά της. Τα έργα τέχνης δεν έχουν σύνορα. Και όπως
επισημαίνουν τα δεκαέξι μέλη της συμβουλευτικής και εκτελεστικής επιτροπής του
νεοσύστατου Κρατικού Μουσείου Σύγχρονης Τέχνης Θεσσαλονίκης, «η Θεσσαλονίκη
βρίσκεται στο επίκεντρο των σημαντικών αλλαγών που συντελούνται στον ευρύτερο
χώρο της Ανατολικής Ευρώπης και διεκδικεί έναν εθνικά κρίσιμο ρόλο στρατηγικών
διαστάσεων και αντιμετωπίζει τις προκλήσεις με όρους επιτυχίας». «Υπόσχεται
δε, με το πνευματικό βάρος που διαθέτει, την εγκυρότητα του επιστημονικού της
λόγου και με τον ενθουσιασμό των ανθρώπων της να τιμήσει το όνομα του Έλληνα
συλλέκτη και να αξιοποιήσει στο έπακρον τα αριστουργηματικά έργα της συλλογής
του». Η ανακοίνωση ­ που υπογράφουν μεταξύ άλλων οι Μ. Παπανικολάου, Ευ.
Δημητρέας, Γ. Κονταξάκης, Κ. Λαχάς, Ν. Λοϊζίδη, Σ. Παπά, Ξ. Σαχίνης, Ξανθίππη
Χόιπελ ­ προειδοποιεί ότι θα υπάρξει και συνέχεια, αφού το μουσείο ζητεί και
μέρος της Συλλογής Κουτλίδη, που στεγάζεται τώρα στην Εθνική Πινακοθήκη.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16043P023</ED>
<ID>
ID:135852

</ID><URL>http://ta-nea.dolnet.gr/neaweb/neafile.print_unique?e=A&f=16043&m=P02&aa=3</URL></REF>


Article

<CATEGORY>vin09</CATEGORY>

 <H2>Το «αντίο» του Τζούνιορ Γουέλς </H2>
<AUTHOR>Μ.Μ.</AUTHOR>

Τζούνιορ Γουέλς

Σε ένα νοσοκομείο του Σικάγου, στα 63 του χρόνια πέθανε ο Τζούνιορ Γουέλς. Μια
ψυχή από τις αληθινές των μπλουζ, όπως τον ήξεραν όλοι όσοι παρακολουθούσαν
την πορεία του όλα αυτά τα χρόνια που δεν σταμάτησε με τη φωνή και τη
φυσαρμόνικά του να φυσάει «άνεμο» ζωής στα νέα μπλουζ και σ' όλο το φάσμα του
ροκ. Στις πιο τελευταίες του δραστηριότητες η συμμετοχή του στην ταινία του
Τζον Λάντις «Μπλουζ Μπράδερς 2000» (όπου επίσης εμφανίζεται ο Μπι Μπι Κινγκ)
και στο άλμπουμ «Paint it Blue» αφιέρωμα στους Rolling Stones. Έτσι κι αλλιώς,
το έργο του έχει καταγραφεί στην ιστορία της μουσικής, σαν μια προσφορά
αυθεντικότητας και καρδιάς. Συνήθως μετά θάνατον ο κόσμος είναι έτοιμος να
αναγνωρίσει ακόμη περισσότερα. Έτσι συμβαίνει, ακόμη και για τους μεγάλους...

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16043P024</ED>
<ID>
ID:135876

</ID><URL>http://ta-nea.dolnet.gr/neaweb/neafile.print_unique?e=A&f=16043&m=P02&aa=4</URL></REF>


Article

<CATEGORY>vin09</CATEGORY>

 <H2>Σφαίρες... πρόκριμα </H2>
<AUTHOR>Χ.</AUTHOR>

Όχι πως δεν το περιμέναμε... Τα στοιχήματα, άλλωστε, έπεφταν μέρες προτού
ανακοινωθούν οι υποψηφιότητες για τις Χρυσές Σφαίρες (τα βραβεία των ξένων
ανταποκριτών του Χόλιγουντ, που είθισται να θεωρούνται προάγγελοι των Όσκαρ).
Και ήταν όλα υπέρ του πανάκριβου «Τιτανικού». Οκτώ υποψηφιότητες είχε,
τέσσερις Σφαίρες πήρε (καλύτερης δραματικής παραγωγής, σκηνοθεσίας, μουσικής
και τραγουδιού ­ από την Σελίν Ντιόν). Η δεύτερη κερδισμένη ταινία ήταν το
«Όσο καλύτερα γίνεται» με τρεις Χρυσές Σφαίρες (καλύτερης κωμικής παραγωγής
και καλύτερων ερμηνειών: Τζακ Νίκολσον και Έλεν Χαντ). Το δεύτερο φαβορί, «Λος
Άντζελες, εμπιστευτικό», ήταν μάλλον ο μεγάλος χαμένος, καθώς απέσπασε μόνο τη
Χρυσή Σφαίρα β' γυναικείου ρόλου (Κιμ Μπάσιντζερ). Το δε βραβείο Σεσίλ Ντε
Μιλ, για τη συνολική προσφορά στην έβδομη τέχνη απονεμήθηκε στη Σίρλεϊ Μακ
Λέιν. Όσο για τα τηλεοπτικά, τιμήθηκε το αναμενόμενο: η δημοφιλής σειρά «Χ - Files».

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16043P025</ED>
<ID>
ID:135890

</ID><URL>http://ta-nea.dolnet.gr/neaweb/neafile.print_unique?e=A&f=16043&m=P02&aa=5</URL></REF>


Article

<CATEGORY>vin09</CATEGORY>

 <H2>Η ρίζα της αλήθειας
</H2><H2></H2>
<AUTHOR>ΔΗΜΟΣΘΕΝΗΣ ΚΟΥΡΤΟΒΙΚ</AUTHOR>

Dmitri Kessel: ΕΛΛΑΔΑ 1944. Εκδόσεις: Άμμος, Αθήνα 1997 (3η έκδοση)*
Φιλήμων Παπαπολύζος - Κώστας Μαρτζούκος: HELLANDS. Η ΕΛΛΑΔΑ ΜΕΣΑ ΑΠΟ ΤΗ
ΔΙΑΦΗΜΙΣΗ 1940-1989. Εκδόσεις Omikron, Αθήνα 1997.

Τις τελευταίες μέρες της χρονιάς που έφυγε έφτασαν στα χέρια μου δυο λευκώματα
τόσο ερεθιστικά, ώστε δικαιολογούν ένα ολοσέλιδο συμπλήρωμα πρόσφατου
σημειώματός μου για βιβλία αυτής της κατηγορίας.

Αν ισχύει ότι η Τέχνη αναδεικνύει αφανείς αλήθειες, τότε πρέπει να δεχτούμε
ότι πολλά τεκμήρια μιας ορισμένης εποχής μπορούν να αποκτήσουν σε μια άλλη
εποχή καλλιτεχνική διάσταση, να συγκινήσουν όπως ένα γνήσιο έργο τέχνης, παρ'
όλο που στον καιρό τους δεν λειτουργούσαν έτσι και παρ' όλο που τα περισσότερα
από αυτά δεν είχαν καν καλλιτεχνικές αξιώσεις, εξυπηρετούσαν μάλιστα πολύ
πεζούς σκοπούς.

Σε τέτοιες περιπτώσεις, η αφανής αλήθεια που προβάλλει ξαφνικά και φωτίζει τη
συνείδησή μας δεν ήταν κρυμμένη στα κενά της παρατηρητικότητας και της σοφίας
μας, αλλά στην ομίχλη του χρόνου, στα κενά της ατομικής και της συλλογικής
μνήμης μας. Αυτή δεν είναι, άλλωστε, η πρωταρχική, η βαθύτερη σημασία της
λέξης αλήθεια, που μνημειώθηκε στην ετυμολογία της; Αλήθεια είναι αυτό που
ξεφεύγει από τη λήθη.

Ένα παράδειγμα. Πολλές ταινίες του παλιού ελληνικού εμπορικού κινηματογράφου,
αν και κακοφτιαγμένες, διασώζουν έναν χυμώδη λαϊκό λόγο που δεν ακούμε πια
γύρω μας, την αυθεντική εικόνα και δομή της αλλοτινής γειτονιάς, με γνωρίσματα
που η απώλειά τους μας γεμίζει αναλόγως με θλίψη ή ανακούφιση, σπαρταριστούς
ανρθώπινους τύπους που έχουν εκλείψει από τη ζωή και τη φαντασία. Για τέτοιους
λόγους, οι ταινίες αυτές (ή ορισμένες πλευρές τους) απολαμβάνονται σήμερα
ακόμη και από ανθρώπους που ήταν αγέννητοι τότε και άρα δεν μπορεί να
παρασύρονται από τη νοσταλγία της νιότης τους.

Το λεύκωμα Hellads. Η Ελλάδα μέσα από τη
διαφήμιση, 1940-1989 είναι ένα συναρπαστικό σταχυολόγημα
παρόμοιων ντοκουμέντων. Η διαφήμιση αποτελεί ιδιαίτερα πρόσφορο μέσο για την
αναψηλάφηση του παρελθόντος. Γιατί συναιρεί, με πολύ παραστατικό, αποκαλυπτικό
και πολυσήμαντο τρόπο, την κατανάλωση και τη φαντασιακή λειτουργία της, την
οικονομία και την ιδεολογία, την πολιτική και τα μυθολογικά πρότυπα της μάζας,
το κοινό γούστο και την κοινωνική εξέλιξη ­ πλήθος τέτοια συναφή φαινόμενα,
που η συνάφειά τους όμως δεν είναι πάντα προφανής ούτε τόσο μονόδρομη όσο
θέλουν συνήθως οι αφηρημένες αναλύσεις.

Μπορεί κανείς να (ξανα)γράψει την κοινωνική και πολιτισμική ιστορία μιας
περιόδου με βάση τις διαφημίσεις δύο-τριών προϊόντων στο πέρασμα του χρόνου.
Και αν έχω μια ένσταση γι' αυτό το εξαίσιο, κατά τα άλλα, λεύκωμα, είναι ότι
μια θεματολογική κατάταξη των διαφημίσεων θα ήταν πιο διαφωτιστική από τη
χρονολογική, που προτιμήθηκε.

Διαφήμιση τσιγάρων το 1958

Ο αναγνώστης, πάντως, μπορεί να ακολουθήσει μόνος του αυτό τον τρόπο
περιήγησης στο υλικό τού άλμπουμ (έστω και αν τα δείγματα κάθε είδους δεν
είναι πάντα επαρκή). Οι διαφημίσεις λαχείων, για παράδειγμα, κατέχουν
δεσπόζουσα θέση τις δεκαετίες του '40 και '50, αρχίζουν να φθίνουν την αμέσως
επόμενη και ουσιαστικά εκλείπουν τις δεκαετίες του '70 και '80 (για να
γνωρίσουν καινούργια έξαρση στην τρέχουσα). Πόσα δεν μας λέει αυτό!

Στις διαφημίσεις τσιγάρων, πάλι, η γυναικεία μορφή (με εμφανή τον φαλλικό
συμβολισμό του προϊόντος) κυριαρχεί ώς το 1970 περίπου, για να εκτοπιστεί
κατόπιν από την ανδρική στην αυτάρκη μοναξιά της, που θα έβρισκε την ηρωική
έκφρασή της στις γνωστές διαφημίσεις του Camel και του Marlboro. Εδώ υπάρχει
κωδικοποιημένο ολόκληρο κεφάλαιο της νεότερης ιστορίας των ερωτικών ηθών, ή
και γενικότερα των κοινωνικών σχέσεων.

Εννοείται ότι αυτός δεν είναι ο μόνος ενδιαφέρων τρόπος παρατήρησης του
λευκώματος. Οι δυνατότητες για συγκρίσεις και συσχετίσεις είναι σχεδόν
άπειρες. Λόγου χάρη, ο βερμπαλισμός των διαφημίσεων του '70, σε σύγκριση με
την ελλειπτική υπαινικτικότητα των προγενέστερων και των μεταγενέστερων, δεν
είναι τάχα ενδεικτικός του πνεύματος μιας εποχής; Πόσο υποβλητικότερο είναι το
ζωγραφικό σχέδιο των παλιότερων διαφημίσεων από τη ρεαλιστική φωτογραφική
διαφήμιση της δεκαετίας του '60 και προπαντός του '70, που στήριζε την
αποτελεσματικότητά της στην «αποδεικτικότητα» και στον μοντέρνο για τότε
χαρακτήρα του μέσου! Έπρεπε να περιμένουμε ώς τα τέλη της δεκαετίας του '80
για να ανακαλύψει η ελληνική διαφήμιση ξανά, σε ανώτερο επίπεδο, την ποιητική
υποβολή, με το αφηγηματικό τηλεοπτικό σποτ.

Αν στη διαφήμιση η ρεαλιστική φωτογραφία φαίνεται να περιορίζει, δεν συμβαίνει
καθόλου το ίδιο με τη χρήση της ως ιστορικού ντοκουμέντου. Έχω γράψει τόσα για
το θέμα, και από αυτή τη στήλη επίσης, ώστε δεν αισθάνομαι την ανάγκη να
εξηγηθώ ξανά. Θα σημειώσω μόνον αυτό που νομίζω ότι είναι το βασικό: η αξία
της φωτογραφίας-ντοκουμέντου δεν βρίσκεται στο ότι εικονογραφεί το αυτονόητο ή
το γνωστό από άλλες πηγές, αλλά στο ότι συγκρατεί φευγαλέες, άδηλες και
αναπάντεχες όψεις της πραγματικότητας. Με άλλα λόγια, το ενδιαφέρον στη
φωτογραφία- ντοκουμέντο δεν είναι τόσο το θέμα της όσο οι, πολύ συχνά
«τυχαίες», λεπτομέρειες που το συνοδεύουν.

Όλοι μας, λίγο - πολύ, έχουμε συνηθίσει να σκεφτόμαστε την Κατοχή, την
Αντίσταση, την Απελευθέρωση, τα Δεκεμβριανά μέσω παραστάσεων που έχουν γίνει
στερεότυπες και συμβολικές στον νου μας. Για όσους δεν ζήσαμε αυτά τα
γεγονότα, τέτοιες παραστάσεις ανάγονται σε φωτογραφίες. Μας είναι σχεδόν
αδύνατο να φανταστούμε τον Άρη Βελουχιώτη χωρίς τον μαύρο σκούφο του ή σε μια
στάση που να προδίνει κάτι άλλο εκτός από ετοιμότητα. Η ημερομηνία 3
Δεκεμβρίου 1944 φέρνει αμέσως μπροστά μας την εικόνα διαδηλωτών που κραυγάζουν
οργισμένοι μπροστά στους σκοτωμένους συντρόφους τους. «Κίνημα»: ακρωτηριασμένα
πτώματα και τοίχοι κόσκινο από τις σφαίρες.

Και ξαφνικά, στο λεύκωμα Ελλάδα 1944 με τις καθηλωτικές
φωτογραφίες του Dmitri Kessel, βλέπουμε περισσότερα, δηλαδή
βλέπουμε κάτι άλλο. Τον Άρη σε γκρο πλαν χωρίς τον σκούφο του: καλοχτενισμένα,
γυαλιστερά μαλλιά, βλέφαρα βαριά (κούραση, ηδυπάθεια;), έκφραση αγέρωχη και
μελαγχολική μαζί (δεν προβάλλουμε: την ίδια ακριβώς έκφραση έχει ο Άρης στην
άλλη φωτογραφία που του τράβηξε ο Κέσελ, εκεί όπου απεικονίζεται μόνος στο
μπαλκόνι ενός σπιτιού, μακριά από τους αντάρτες του και τα πλήθη, σε στάση
αμήχανη). Πόσο πιο ενδιαφέρων, πόσο πιο πραγματικός τελικά γίνεται
αυτός ο Άρης!

Οι σκηνές από το αιματοκύλισμα στο Σύνταγμα στις 3 Δεκεμβρίου 1944, τις οποίες
ο Κέσελ απαθανάτισε εκ του σύνεγγυς, από τον δρόμο, και λεπτό προς λεπτό, μας
κόβουν κυριολεκτικά την ανάσα με την απότομη εναλλαγή και σύγκρουση των
καταστάσεων. Το συντεταγμένο πλήθος σκορπίζει μόλις πέφτουν οι πρώτοι
πυροβολισμοί, στέκεται έπειτα απορημένο, τρέχει προς όλες τις κατευθύνσεις
καθώς ξαναρχίζουν τα πυρά, κάποιοι μένουν πεσμένοι στο οδόστρωμα, άλλοι
κρύβονται πίσω από στηθαία ή δέντρα, μερικοί φωνάζουν συνθήματα, μόνο καπνός
και πτώματα τώρα στην Αμαλίας, πολλοί διαδηλωτές συγκεντρώνονται ξανά και
δείχνουν τους νεκρούς, άλλοι με αγανάκτηση και άλλοι με απόγνωση, εμφανίζονται
οι Άγγλοι, το πλήθος τούς χειροκροτεί και τους αγκαλιάζει με ανακούφιση... Η
3η Δεκεμβρίου ξαναγίνεται μέρος της ζωής, μια τραγική κορύφωση όπου
συνωθούνται η κτηνωδία, η σύγχυση, ο ηρωισμός, ο πανικός, ο πόνος, η οργή, η άγνοια.

Ο φωτορεπόρτερ Ντμίτρι Κέσελ, Αμερικανός ουκρανικής καταγωγής, ήρθε στην
Ελλάδα τον Οκτώβριο του 1944, μαζί με τα βρετανικά στρατεύματα, κι έμεινε ώς
τον Ιανουάριο του 1945. Δεν έφερε μαζί του ούτε αντιεαμισμό ούτε φιλοεαμισμό.
Θέλησε να αποτυπώσει ένα δράμα που είναι φανερό ότι τον συγκλόνισε, αλλά που
δεν προσπάθησε να το «ερμηνεύσει» δια του φακού. Και γι' αυτό ακριβώς έδωσε
ντοκουμέντα τέτοιας διαχρονικής αξίας. Ακόμα και η παγκοσμίως γνωστή
φωτογραφία της μαυροφορεμένης, θρηνούσας γυναίκας από το Δίστομο ­ δικό του
έργο ­ δεν έχει τίποτα το ιδεοτυπικό ανάμεσα στις άλλες μορφές των επιζώντων
που απαθανάτισε, παρά είναι μία από τις πολλές εκφράσεις της οδύνης που άφησε
πίσω της αυτή η σφαγή.

Σε μια ανάπαυλα από τις μάχες των Δεκεμβριανών, κάπου στην Πλάκα (ίσως γωνία
Κυδαθηναίων και Νίκης), ένα τανκ είναι σταματημένο έξω από ένα «εργοστάσιον
επίπλων». Πιο πίσω δυο στρατιώτες φαίνεται να κουβεντιάζουν, ενώ μια γυναίκα
έχει μισοβγεί στο μπαλκόνι της και κοιτάζει. Είναι μια σκηνή χαλάρωσης και για
το δικό μας βλέμμα. Ώσπου με το δεύτερο κοίταγμα διαπιστώνουμε ότι ο μικρός
μπόγος δίπλα στο τανκ είναι ένα πτώμα. Και αν υπάρχει μια εικόνα από τα
Δεκεμβριανά που να μας προκαλεί ακόμα μεγαλύτερο κοντράστ συναισθημάτων, είναι
η εκπληκτική φωτογραφία της έρημης πλατείας Συντάγματος με φόντο την Ακρόπολη,
ενώ πάνω από την πόλη κρέμεται, ποιητικά θα λέγαμε, μια αραιή ομίχλη ­ από το
τουφεκίδι και τους όλμους.

Το λεύκωμα του Ντμίτρι Κέσελ είχε κυκλοφορήσει για πρώτη φορά πριν από τρία
χρόνια σε πολυτελή, ακριβή έκδοση. Η τωρινή επανέκδοσή του σε πολύ πιο προσιτή
τιμή (μικρότερος όγκος, αλλά χαρτί εξίσου καλής ποιότητας) δίνει τη δυνατότητα
σε περισσότερο κόσμο να συγκινηθεί και να στοχαστεί σκύβοντας πάνω από αυτές
τις πολύτροπα φορτισμένες μαρτυρίες από την ιστορία μας.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16043P031</ED>
<ID>
ID:135770

</ID><URL>http://ta-nea.dolnet.gr/neaweb/neafile.print_unique?e=A&f=16043&m=P03&aa=1</URL></REF>


Article

<CATEGORY>vin09</CATEGORY>

 <H5>Η ΕΠΙΘΕΩΡΗΣΗ ΧΑΝΕΤΑΙ ΣΤΑ 103 ΧΡΟΝΙΑ ΤΗΣ Ή ΑΝΑΣΤΑΙΝΕΤΑΙ ΜΕ ΕΝΑΥΣΜΑ ΤΟ «ΒΙΡΑ
ΤΙΣ ΑΓΚΥΡΕΣ» ΤΟΥ ΕΘΝΙΚΟΥ ΘΕΑΤΡΟΥ;
</H5><H5>«Δεν τελειώσε το είδος, χρειάζεται μία ανανέωση»
</H5><H5>«Θα ξαναλάμψει»
</H5><H5>«Ίσως βρεθούν νεώτεροι»
</H5><H5>«Μπορεί ν' αντέξει»
</H5><H5>«Σίγουρα δεν είναι όπως παλιά, αλλά...»
</H5><H5>«Δεν κάνω επιθεώρηση»
</H5><H5>«Όχι δεν τελείωσε...»
</H5><H2>«Η φαντασμαγορία μόνον στην TV μπορεί πια να λειτουργήσει»
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

Ο βασιλιάς Αλέξανδρος ως γνωστόν, δεν ζει πια. Άντε να το πεις, όμως, της
αδελφής του, της Γοργόνας. Θα σε μαρμαρώσει. Η επιθεώρηση όμως; Αυτό το
θεατρικό είδος, το κατ' εξοχήν ελληνικό, μολονότι γεννήθηκε εν έτει 1894 κατ'
απομίμηση μιας ισπανικής θαρθουέλα που είχε παιχτεί στην Αθήνα της εποχής από
έναν ξένο θίασο; Ζει; Ή πνέει, πια, τα λοίσθια στα 103 ­ προς 104 ­ χρόνια
της; Κι αν βγει κάποιος να το πει ξεκάθαρα, κινδυνεύει να «μαρμαρώσει» ή όχι;
Έχει περιθώρια ανανέωσης το είδος; Ή μήπως η επιθεώρηση έχει ήδη μεταπηδήσει
στην τηλεόραση και δεν το έχουμε πάρει είδηση, δεν το έχουμε συνειδητοποιήσει;
Μήπως η επιθεώρηση πια σήμερα δεν είναι παρά οι «Δέκα μικροί Μήτσοι» του
Λαζόπουλου, το «Μαλβίνα hostess» της Μαλβίνας Χαριτοπούλου, το Α.Μ.Α.Ν. ή οι
άλλες σατιρικές εκπομπές που όλο και πληθαίνουν;

«ΤΑ ΝΕΑ» ­ με έναυσμα το «Βίρα τις άγκυρες» των Παπαθανασίου - Ρέππα, την
εντυπωσιακή παράσταση - αφιέρωμα στην επιθεώρηση του Σταμάτη Φασουλή, που
παρουσιάζει αυτόν τον καιρό με μοναδική επιτυχία το Εθνικό Θέατρο ­ ερευνούν
από χθες το θέμα, θέτοντας τα ερωτήματα αυτά σε διακεκριμένους των παλαιότερων
και της νεώτερης γενιάς, που σχετίζονται, κατά τον ένα ή τον άλλο τρόπο, με
την επιθεώρηση. Χθες απάντησαν οι Γιώργος Ανεμογιάννης, Λάκης Λαζόπουλος,
Γιώργος Λεμπέσης, Λάκης Μιχαηλίδης, Ρένα Ντορ και Σταμάτης Φασουλής. Σήμερα, ο
λόγος, στους Κώστα Γεωργουσόπουλο, Γιώργο Μουζάκη, Άννα Παναγιωτοπούλου,
Άγγελο Πυριόχο, Βάσια Τριφύλλη, Γιάννη Φλερύ και Μαλβίνα Χαριτοπούλου.
<H3>ΚΩΣΤΑΣ ΓΕΩΡΓΟΥΣΟΠΟΥΛΟΣ
</H3>
Κριτικός θεάτρου των «ΝΕΩΝ», συγγραφέας θεωρητικών κειμένων για την επιθεώρηση.

«Δεν πιστεύω ότι το είδος τελείωσε. Χρειάζεται βέβαια μία ανανέωση. Κατ' αρχάς
πρέπει να μετατοπιστεί η θεματολογία των κειμένων. Η πολιτική πια, ­ και
διεθνώς ­ δεν παρουσιάζει σατιρικό ενδιαφέρον. Οι κειμενογράφοι πρέπει μάλλον
να στραφούν στη σάτιρα των ηθών από παράπλευρους δρόμους. Η μοντερνική
επιθεώρηση της "Ελεύθερης Σκηνής" προς τα εκεί είχε πάει τα τελευταία χρόνια.
Το "Ξυλουέτ", το "Αλλά, κρατιέμαι" της "Ελεύθερης" τα "Νοσοκομεία" του
Λαζόπουλου καμία σχέση δεν είχαν με την πολιτική... Υπάρχει και σήμερα έδαφος,
δεν έχουν τελειώσει τα θέματα. Από το νέφος και την περίθαλψη ώς το φορολογικό
σύστημα και το παρκάρισμα. Καινούργια μέθοδος πρέπει μόνον να βρεθεί και να
προσαρμοστεί, να "ειδικευτεί" η νέα γενιά των ηθοποιών. Οι παλιοί αυτοσχέδιοι
ηθοποιοί δεν υπάρχουν πια. Θέλουμε, δεν θέλουμε, τώρα έχουμε ηθοποιούς που δεν
ανακαλύπτουν τον κώδικά τους πάνω στο σανίδι, αλλά μεταφέρουν ή συνεχίζουν
κώδικες έτοιμους, προσαρμόζοντάς τους στα μέσα τους. Όπως ο Πέτρος Φιλιππίδης.

Η επιθεώρηση, πάντως, πάντα είχε σκαμπανεβάσματα. Υπήρχαν και στιγμές αφασίας
της. Και δεν εννοώ τις δύσκολες περιόδους. Αντιθέτως, άνθησε τότε η
επιθεώρηση. Έστω και με τον υπαινιγμό. Και αυτό ίσως είναι μια χρήσιμη
διαπίστωση. Σήμερα, που όλα λέγονται, ντιρέκτ και κατάμουτρα, που στην
τηλεόραση υπάρχουν από "Ερωτοδικείο" έως "Αυτόφωρο" και που φθάσαμε στο σημείο
να ξεπεράσουμε το υβρεολόγιο του Στάθη Ψάλτη και του Χάρρυ Κλυνν, μόνον πια ο
υπαινιγμός μπορεί να σώσει τα πράγματα. Πρέπει να εφευρεθεί μια καινούργια
σάτιρα υπαινιγμού.

Μια καινούργια επιθεώρηση δεν θα ήταν λαϊκή. Θα απευθυνόταν σε ένα άλλο κοινό,
πιο "διανοούμενο" και στη νέα γενιά που έχει ένα ιδιότυπο χιούμορ. 
Σ' αυτό το χιούμορ ποντάρισαν και γι' αυτό έπιασαν οι ταινίες του Κόκκινου και
του Γκορίτσα, τα τραγούδια του Τζιμάκου... Προς τα εκεί πρέπει να πάει η
επιθεώρηση. Αυτό πήγαν να κάνουν ο Ζουγανέλης και ο Μπουλάς, αλλά το
χυδαιοποίησαν το πράγμα. Ίσως δεν είχαν τα κότσια.

Ας το πω και αλλιώς. Θα μπορούσε να υπάρξει μια καινούργια επιθεώρηση που να
λειτουργήσει σαν το γερμανικό μεσοπολεμικό ή το αμερικάνικο καμπαρέ. Οι
"Άγαμοι Θύται" κάτι τέτοιο δεν κάνουν;

Ναι, σίγουρα, υπάρχει και η τηλεόραση. Ο Λαζόπουλος, η Μαλβίνα... Αλλά εκεί
χάνεται η αίσθηση της τελετής. Το νόημα της επιθεώρησης ήταν η ομαδική
οικογενειακή έξοδος και η συλλογική αντιμετώπιση του χιούμορ, η ομαδική χαρά,
το να γελάς μαζί με τον διπλανό σου. Και το ομαδικό γέλιο έχει άλλη
αποτελεσματικότητα από το μοναχικό. Βέβαια, η αλήθεια είναι ότι ορισμένα
θέματα που θα μπορούσε να χρησιμοποιήσει η επιθεώρηση, η Μαλβίνα και ο Λάκης
τα "ξεπάτωσαν". Δεν το λέω με την κακή έννοια, αλλά με την έννοια ότι περνούν
με την τηλεόραση και στην τελευταία γωνιά της Ελλάδας.

Δεν θα είχα πάντως καμία αντίρρηση να "μετατοπιστεί" το είδος στην τηλεόραση.
Η φαντασμαγορία, εξάλλου, της επιθεώρησης απαιτεί τέτοια οικονομικά μεγέθη
ώστε μόνο στην τηλεόραση μπορεί πια να λειτουργήσει. Χρειάζονται όμως άλλου
είδους κότσια».
<H3>ΑΝΝΑ ΠΑΝΑΓΙΩΤΟΠΟΥΛΟΥ
</H3>
Πρωταγωνίστρια - συγγραφέας, που ασχολήθηκε, ως στέλεχος του
«Ελεύθερου Θεάτρου» και της «Ελεύθερης Σκηνής» αλλά και μετά τη
διάλυσή τους, με την επιθεώρηση.

«Πιστεύω ότι αυτή τη στιγμή η επιθεώρηση βρίσκεται σε τρομερή παρακμή. Φυσικό
είναι. Αν το δούμε ιστορικά, η επιθεώρηση είχε κάμψη όταν δεν υπήρχαν
κοινωνικές και πολιτικές αιχμές. 
Έτσι και σήμερα. Και αν υπάρχουν κάποιες κοινωνικές αιχμές, πολιτικές δεν
υπάρχουν καθόλου. Πώς να στηριχθεί μια επίκαιρη παράσταση;

Όμως η επιθεώρηση, ως είδος, έχει δύναμη και κάποια στιγμή θα ξαναλάμψει.
Βεβαίως, σ' αυτήν τη φάση έχει έναν μεγάλο εχθρό που δεν είχε άλλοτε ­ την
τηλεόραση. Η οποία "τρέχει" την επικαιρότητα. 
Αναρωτιέμαι, λοιπόν, αν θα μπορέσει να ξεπεράσει έναν τέτοιο εχθρό. Είναι όμως
είδος ευέλικτο, έστω και αν έχει κώδικες και στάνταρτ. Έως τώρα, όταν βρεθούν
οι κατάλληλες συνθήκες και οι άνθρωποι που να την αγαπήσουν και να την
αγκαλιάσουν, τσουπ, ξαναγεννιέται από την τέφρα της.

Η επιθεώρηση, όπως την έχω στο μυαλό μου σήμερα, όχι, δεν στέκεται. Μπορεί
όμως να βρεθούν κάποια παιδιά, όπως ήμασταν εμείς τότε, και να ασχοληθούν μαζί
της. Με άλλους τρόπους, με άλλη ιδεολογία... Δεν έχει σημασία ότι οι νέοι
άνθρωποι δεν βλέπουν σήμερα επιθεώρηση. Ούτε εμείς βλέπαμε τότε. Αλλά
καθήσαμε, διαβάσαμε, ψάξαμε, ασχοληθήκαμε για να μάθουμε τι ήταν το είδος αυτό
που άνθησε στην Ελλάδα».
<H3>ΓΙΩΡΓΟΣ ΜΟΥΖΑΚΗΣ
</H3>
Συνθέτης, που έχει γράψει από το 1947 τη μουσική και τα τραγούδια,
από τα οποία τα περισσότερα έγιναν πολύ μεγάλες
επιτυχίες, για δεκάδες επιθεωρήσεις. Εκ των συνθετών του
«Βίρα τις άγκυρες».

«Έχω μια πίκρα: ότι εμείς, οι παλιοί, δεν μπορέσαμε να αφήσουμε στους
σημερινούς πραγματικά ταλαντούχους συγγραφείς, σκηνοθέτες, ηθοποιούς αυτή τη
"συνταγή" που έκανε την επιθεώρηση διασκεδαστική και λαμπερή - βασίλισσα των
θεατρικών δρώμενων. Όχι, δεν υπάρχει πια επιθεώρηση. Αυτό που, σήμερα,
ονομάζουν επιθεώρηση είναι ένα είδος μουσικού θεατρικού έργου. Ωστόσο, πάντα
υπάρχουν ελπίδες για να ξαναγεννηθεί, γιατί η ελπίδα πεθαίνει τελευταία.

Ίσως βρεθούν κάποιοι νεώτεροι να ξαναπιάσουν το είδος... Και ο Τύπος γιατί να
μη βοηθήσει; Εγώ, πάντως, αν μου πούνε να κάνω μια επιθεώρηση τώρα, πανέτοιμος
είμαι. Και θα μιλούν εκατό χρόνια γι' αυτήν. Αλλά δεν μου το λένε, γιατί
φοβούνται ότι θα τους πάρω το κεφάλι. Εγώ, όμως, ένας απλός άνθρωπος είμαι».
<H3>ΒΑΣΙΑ ΤΡΙΦΥΛΛΗ
</H3>
Πρωταγωνίστρια της επιθεώρησης με εικοσιπεντάχρονη πείρα στο είδος.

«Η δική μας η γενιά είχε την τύχη να προλάβει κάποιους πολύ μεγάλους ηθοποιούς
της παλιάς καλής επιθεώρησης. Εγώ είχα ακόμη πιο μεγάλη τύχη, γιατί έπαιξα
πλάι σε ορισμένους ­ όπως τον Χατζηχρήστο.

Πιστεύω ότι το είδος μπορεί να αντέξει γιατί έχει πολύ μεγάλες δυνατότητες
ακόμη. Ίσως να βρεθεί ένας καινούργιος τρόπος για τα κείμενα. Γιατί η
τηλεόραση τα ξεπερνάει. Τα γεγονότα είναι τόσο ισχυρά, τόσο πολλά και τόσο
πυκνά που δεν τα προλαβαίνεις. Παλιά είχαν "διάρκεια". Τόση, που μπορούσες να
παίζεις ένα νούμερο και ολόκληρο χρόνο. Από την άλλη οι επιθεωρήσεις δεν
κρατούσαν ολόκληρη σεζόν. Τώρα όμως το κόστος είναι μεγάλο και δεν "βγαίνει" ο επιχειρηματίας.

Βέβαια, συνηθίζεται όλοι να λένε σήμερα ότι για την κατάσταση της επιθεώρησης
φταίνε τα κείμενα, τα κείμενα, τα κείμενα... Εγώ πιστεύω όμως ότι, όπως και να
είναι τα κείμενα, η επιθεώρηση θα προδοθεί μόνον όταν πάψουν να υπάρχουν
επιθεωρησιακοί ηθοποιοί. Που μόνον αυτοί μπορούν να σταθούν χωρίς κείμενο.

Όσο για τις σατιρικές εκπομπές της τηλεόρασης, ένα έχω να πω: ότι η τηλεόραση
δεν έχει τη γοητεία του θεάτρου. Βρίσκω μαγευτικό τον Λαζόπουλο στους
"Μήτσους", αλλά στο θέατρο είναι που μου αρέσει περισσότερο».
<H3>ΑΓΓΕΛΟΣ ΠΥΡΙΟΧΟΣ
</H3>
Συγγραφέας επιθεωρήσεων

«Οι εισπράξεις μόνο σε παρακμή δεν δείχνουν να βρίσκεται η επιθεώρηση. Και
νομίζω ότι μόνο στα γραπτά των εφημερίδων έχει πεθάνει. Σίγουρα δεν είναι όπως
ήταν παλιά. Όχι όμως ότι ήταν τότε και όλα τα κείμενα καταπληκτικά. Έχω
διαβάσει πολλά. Ήταν κυρίως σύντομα τραγουδο-νούμερα που βασίζονταν στη λάμψη
των ηθοποιών και τον σκηνικό πλούτο που σήμερα δεν υπάρχει. Παλιά, εξάλλου, οι
επιθεωρήσεις παιζόντουσαν για ένα μήνα. Τώρα, από τη μια τα μεγάλα έξοδα που
δεν καλύπτονται εύκολα, από την άλλη η εισπρακτική επιτυχία, σου λέει ο
επιχειρηματίας: «αφού γεμίζει το θέατρο, γιατί να κατεβάσω το έργο;» Και
παίζονται οι επιθεωρήσεις ολόκληρη σεζόν. Αν αντέχουν τα νούμερα; Εξαρτάται
από το τι γράφεις. Αν δεις μόνο το δελτίο ειδήσεων και, έπειτα, καθήσεις να
γράψεις από το δελτίο ένα νούμερο για όλο τον χειμώνα, ε, σαφώς και δεν θα
αντέξει. Δεν μπορείς να κάνεις αυτό που κάνει η Μαλβίνα στην τηλεόραση... Αν
όμως βασιστείς στον χαρακτήρα ενός πολιτικού ή σε μια κατάσταση που απορρέει
από την πολιτική αλλά έχει διάρκεια, είναι αλλιώς... Υπάρχουν θέματα
διαχρονικά που δεν μπορεί να τα σατιρίσει εύκολα η τηλεόραση και να τα
ξεπεράσει... Επειδή βασίζεται στην είδηση της στιγμής, πολλά αφήνει να περνούν
"ντούκου". Απλώς χρειάζεται οι άνθρωποι που γράφουν να ψάχνουν πολύ
περισσότερο τα θέματά τους. Έχω δει έχω δεί, όμως, και ηθοποιούς που
ντρέπονται όταν κάνουν επιθεώρηση. Το θεωρούν πάρεργο. Γιατί έχει περάσει το
σλόγκαν "η επιθεώρηση πέθανε". Είναι όμως μεγάλα τα μεροκάματα της επιθεώρησης
και πάνε. Αλλά δεν προλαβαίνουν να την ερωτευτούν. Γιατί παίζουν με το ένα
μάτι στην επιθεώρηση και με το άλλο αλληθωρίζουν προς την πρόζα. Το μεγαλύτερο
κακό στην επιθεώρηση οι ηθοποιοί το έχουν κάνει. Παλιά υπήρχαν αποκλειστικά
επιθεωρησιακοί ηθοποιοί. Τώρα πόσοι είναι; Οι παλιοί έβγαιναν στη σκηνή και
ξέρεις τι έκαναν πάνω στο νούμερό τους; Τώρα βγαίνουν και λένε το κείμενο. Γι'
αυτό και έχουν την απαίτηση να βάλεις μέσα πεντακόσια αστεία. Χώρια ότι θέλουν
να κρατάει και μισή ώρα! Μα είναι δυνατόν να έχεις τον κόσμο να γελάει και να
χειροκροτάει επί μισή ώρα μόνο με το κείμενο»;
<H3>ΜΑΛΒΙΝΑ ΧΑΡΙΤΟΠΟΥΛΟΥ
</H3>
Δημοσιογράφος - συγγραφέας, που γράφει και παρουσιάζει στο Mega τη
σατιρική εκπομπή «Μαλβίνα hostess».

«Δεν κάνω ούτε επιθεώρηση ­ ο Σταμάτης ο Φασουλής ξεκίνησε να το λέει αυτό ­
ούτε "αντιδελτίο" όπως είπαν κάποιοι άλλοι. Δεν τραβάω τίποτα στα άκρα. Δεν
χρησιμοποιώ ένα γεγονός για να το σπρώξω πέραν των ορίων του, στη φαντασία.
Διότι, απλούστατα, συμβαίνει αυτό που κάποτε έλεγε ο Στρίντμπεργκ. Ότι τα
γεγονότα που εξυφαίνει η ζωή, η φαντασία είναι αδύνατον να τα συλλάβει... Και
επειδή το χιούμορ το αντιλαμβάνομαι όπως το αντιλαμβάνεται η σχολή της
Κεντρικής Ευρώπης, στην οποία, όσο κι αν δεν είμαι "εκσυγχρονίστρια", ανήκω,
λογοτεχνικώς τουλάχιστον, με ένα ορισμό πορεύομαι: "Το χιούμορ, χώρος όπου
αναστέλλεται η ηθική αποτίμηση των πραγμάτων".

Επιθεώρηση ή όχι, ας το πει κανείς όπως θέλει αυτό που κάνω. Είναι όμως πιο
απλό να αυτοσχεδιάζεις στην επιθεώρηση από το να τα αλλάζεις όλα κάθε μέρα
όπως πρέπει να κάνω εγώ. Αυτό είναι οδυνηρό. Μέσα σε μια ώρα πρέπει να έχω
έναν άξονα με όλα όσα συνέβησαν και να τα πω με τον αρχαιοελληνικότατο τρόπο
με τον οποίο, όπως λέει ο Βασίλης Ραφαηλίδης, λέγαν τις ειδήσεις στη Λιβύη.
Ανέβαιναν οι "ειδησατζήδες" σε ένα τραπέζι και έλεγαν τα γεγονότα, χωρίς να τα
διαχωρίζουν από τον μύθο που τα προκαλούσε ­ όπως τα καταλάβαιναν αυτοί. Ε,
τρία χρόνια τώρα που κρατάει η εκπομπή, αυτό κάνω: λέω τα γεγονότα όπως τα καταλαβαίνω.

Ναι, μου πρότεινε ο Γιώργος Λεμπέσης να γράψω επιθεώρηση. Αλλά εγώ δεν θέλω να
γράψω επιθεώρηση. Εγώ μια εκπομπή θέλω, όπου, αν μου τη βιδώσει να πω και ένα
κομμάτι από τις "Μαριονέτες" του Κλάιστ, να το πω, ή, αν μου 'ρθει να κάνω μια
ιστορική αναγωγή, να την κάνω. Αυτό, σε καμία περίπτωση δεν είναι επιθεώρηση.
Γι' αυτό αρνήθηκα.

Όσο για το "Βίρα τις άγκυρες" το είδα και πέθανα στο γέλιο ­ ειδικά όταν
βγήκαν στη σκηνή οι Μάο-Μάο με το καζάνι ­ στη σκέψη ότι ξεμπουρδελιάστηκε το
Εθνικό. Ναι, ίσως κάποιοι να ασχοληθούν με την ανανέωση της επιθεώρησης. Αλλά
εγώ σ' αυτό το παιχνίδι δεν παίζω. Σε κάποιο άλλο ίσως... Οργανωμένο».
<H3>ΓΙΑΝΝΗΣ ΦΛΕΡΥ
</H3>
Χορογράφος, που υπηρετεί εδώ και εξήντα περίπου χρόνια ως χορευτής
αρχικά και ως χορογράφος την επιθεώρηση. Εκ των
χορογράφων του «Βίρα τις άγκυρες»

«Οχι, δεν τελείωσε η επιθεώρηση. Ας ρίξουν πολλά λεφτά οι επιχειρηματίες και
ας συμβάλλουν αξιόλογοι ηθοποιοί και τότε θα δούμε αν έχει τελειώσει... Είναι
βέβαια και θέμα κειμένων. 
Κι αυτό, όταν ο θεατής ακούει από δεκαπέντε κανάλια τα γεγονότα και τα
συμβάντα, είναι το πιο δύσκολο. Αλλά αν βρεθούν τα κείμενα, με τη βοήθεια των
σκηνικών, των κοστουμιών, των χορευτικών και των τραγουδιών, η επιθεώρηση
μπορεί να προχωρήσει».

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16043P041</ED>
<ID>
ID:135771

</ID><URL>http://ta-nea.dolnet.gr/neaweb/neafile.print_unique?e=A&f=16043&m=P04&aa=1</URL></REF>


Article

<CATEGORY>vin09</CATEGORY>

 <H5>Η ΣΟΠΡΑΝΟ ΖΑΝΕΤ ΠΗΛΟΥ ΣΤΗΝ ΟΠΕΡΑ ΤΟΥ ΝΤΕΜΠΙΣΙ
</H5><H2>«Μελισσάνθη είναι τα μυστήρια του σύμπαντος»
</H2>
<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

<H3>Ελάχιστες ερμηνεύτριες της όπερας έχουν το προνόμιο να έχουν συνδέσει το όνομά
τους με τον «αέρινο», εύθραυστο ρόλο της ηρωίδας στην όπερα «Πελλέας και
Μελισσάνθη» του Κλοντ Ντεμπισί. Η Ζανέτ Πηλού είναι μία από αυτές και θα το
δείξει και στην Αθήνα, στο Μέγαρο Μουσικής.

</H3>
Η Ζανέτ Πηλού στον ­ ιδανικό για εκείνη ­ ρόλο της Μελισσάνθης, το 1982 στην
Μετροπόλιταν Όπερα της Νέας Υόρκης. Δεκαέξι χρόνια μετά θα υποδυθεί τον ίδιο
ρόλο και στο Μέγαρο Μουσικής Αθηνών

Το όνομά της ακούγεται γαλλικό: Ζανέτ Πηλού. Όμως η ­ διάσημη στο εξωτερικό ­
σοπράνο δηλώνει «200% Ελληνίδα». «Πλάσμα της σκηνής» ­ και εδώ εννοείται η
σκηνή των μεγαλύτερων λυρικών θεάτρων και φεστιβάλ της υφηλίου, από το 1963 ­
δίνει μιαν αίσθηση αιθέριου, ακόμη και στα παρασκήνια. 
Ακόμη και την ώρα που προβάρει το μακρύ γαλάζιο φόρεμα της Μελισσάνθης, έξω
από το καμαρίνι της, στο Μέγαρο Μουσικής. Μ' ένα γλυκό χαμόγελο, που μοιάζει
τόσο αθώο, στο πρόσωπο, προτιμά πρώτα να μιλήσει για τη γαλήνη, την ησυχία που
της υποβάλλει ο χώρος του Μεγάρου ­ και οι άνθρωποί του. «Είναι τόσο τρυφερή
αυτή η ατμόσφαιρα», λέει αργά ­ και σπεύδει να δικαιολογηθεί για τα σπασμένα
ελληνικά της. «Δεν τα μιλάω τόσο καλά. Είμαι όμως 200% Ελληνίδα. Απλώς
σκέπτομαι ιταλικά, γιατί μένω τόσα χρόνια στο Μιλάνο...».

Γεννημένη στην Αλεξάνδρεια, η Ζανέτ Πηλού έκανε την πρώτη της επίσημη εμφάνιση
με τον ρόλο της Βιολέτας («Τραβιάτα») σ' ένα μικρό ιταλικό θέατρο του Μιλάνου
και έπειτα βρέθηκε με «Μποέμ» και «Τραβιάτα» στο περίφημο «Τεάτρο Λα Φενίτσε»
της Βενετίας, για να αρχίσει να ανεβαίνει ένα ένα τα σκαλιά μιας λαμπρής ­
διεθνώς ­ καριέρας. 
Για να κληθεί από τον Χέρμπερτ φον Κάραγιαν στο Φεστιβάλ του Ζάλτσμπουργκ ή να
αφήσει να οδηγήσουν τα βήματά της ο Λουκίνο Βισκόντι, ο Φράνκο Τζεφιρέλι, ο
Ζαν Πιέρ Πονέλ ή ο Ρενέ Κλερ.

Γαλλική μουσική

Το όνομά της, παρά το γεγονός ότι άφησε το στίγμα της και σε μεγάλους ρόλους
του μπελκάντο, συνδέθηκε ιδιαίτερα με τη γαλλική μουσική. Γιατί; «Η γαλλική
μουσική με αγαπάει», λέει απλά. Σε γαλλική όπερα, τον «Πελλέα και Μελισσάνθη»
του Ντεμπισί, σε έναν ρόλο που σηματοδότησε την καριέρα της και τον έχει
ερμηνεύσει τουλάχιστον 15 φορές έως τώρα (ύστερα από την θρυλική εμφάνισή της
στο Φεστιβάλ της Αιξ αν Προβάνς, το 1976), θα την ακούσουμε και την Παρασκευή
23 Ιανουαρίου στο Μέγαρο.

«Α, η Μελισσάνθη είναι άλλο», παρατηρεί: «Σ' αυτή την περίπτωση εγώ λατρεύω
τον Ντεμπισί».

Μιλάει για έναν ρόλο ιδανικό για τον καλλιτέχνη που θέλει να δημιουργήσει κάτι
καλύτερο, έναν ρόλο πολύπλοκο και εσωτερικό, αιθέριο, «δίχως μελοδραματικές
κινήσεις» και το χαμόγελο δεν εγκαταλείπει το φινετσάτο πρόσωπό της.

«Είναι από τους ευκολότερους ρόλους, αν το ερμηνεύσει κανείς απλά διεκπεραιωτικά.

Είναι όμως, ένας ολόκληρος εσωτερικός κόσμος, που θα πρέπει να βγει μ' έναν
ψίθυρο. Και ένας ψίθυρος στον Ντεμπισί είναι σημαντικότερος από μια κραυγή.

Η Μελισσάνθη δεν έχει εποχή, δεν έχει ηλικία ή χώρο.

Αιώνια Γυναίκα

Είναι η αιώνια Γυναίκα, που κρύβει μέσα της τα μυστήρια του σύμπαντος».

Η ηρωίδα (και του Μορίς Μέτερλινκ, στο έργο του οποίου βασίστηκε ο Ντεμπισί)
είναι ένα «ξωτικό», μια «νεράιδα» του δάσους, που μπαίνει στον κόσμο των
ανθρώπων και σ' ένα παλάτι.

Για να ζήσει τον έρωτα με τον Πελλέα (τον ετεροθαλή αδελφό του ανθρώπου που
την φέρνει στα εγκόσμια) και για να αφήσει την τελευταία της πνοή, ύστερα από
τον θάνατο εκείνου, αφού φέρει μια νέα ζωή στον κόσμο.

«Η Μελισσάνθη», λέει η Ζανέτ Πηλού, «είναι τελικά εκείνη που αποφασίζει, όχι
μόνον για το πεπρωμένο το δικό της, αλλά και των γύρω της. Και είναι
χαρακτηριστικό πως όταν μπαίνει στο παλάτι, όλοι σαν να προσπαθούν να πάρουν
κάτι από τη λάμψη της και το μυστήριό της. Ζει όμως τελικά και μια ερωτική
ιστορία. Αυτό είναι η όπερα του Ντεμπισί. Μια μεγάλη ερωτική ιστορία».

Αθωότητα

Τι περιμένει από μια σοπράνο στη σκηνή; «Αυτό που με ενθουσιάζει να βλέπω,
είναι μία ερμηνεύτρια που έχει μέσα της όλη την ωριμότητα και τον
επαγγελματισμό, αλλά δείχνει να τα βγάζει με μια αθωότητα ­ σαν να μην τα έχει
όλα αυτά. Αυτό με γοητεύει. Να είναι μέσα της ώριμη και προς τα έξω αθώα».

­ Ποια νομίζετε πώς είναι η Μελισσάνθη στον κόσμο μας; Αναγνωρίζετε
την αιθέρια ηρωίδα γύρω μας;

«Πάντως, δεν είναι μία από τις Spice Girls»!

Το χαμόγελό της, που είχε λίγο από την λάμψη της παιδικής σκανδαλιάς, γίνεται
και πάλι γαλήνιο. «Τι περιμένει η Ζανέτ Πηλού από την Μελισσάνθη; Στη σκηνή
είμαι απλώς η Μελισσάνθη! Αφήνω την Ζανέτ απ' έξω. Βλέπετε; Εμείς οι
καλλιτέχνες ζούμε χίλιες ζωές. Ζούμε τόσες εποχές, τόσες ερωτικές ιστορίες στη
σκηνή, έχουμε δεκάδες εραστές... Βλέπετε πόσο πλούσιοι είμαστε;».

a Η όπερα «Πελλέας και Μελισσάνθη» του Κλοντ Ντεμπισί παρουσιάζεται στο
Μέγαρο στις 23, 25 και 27 Ιανουαρίου, στις 20.30,
σε σκηνοθεσία Γκέοργκ Ρότερινγκ και σκηνικά κοστούμια Μαρκ Μποάν
(άλλοτε του οίκου Ντιόρ). Ο διάσημος Βρετανός βαρύτονος Τόμας
Άλεν ερμηνεύει τον ρόλο του Πελλέα. Την Ορχήστρα των Χρωμάτων
διευθύνει ο Μίλτος Λογιάδης. Τα εισιτήρια έχουν εξαντληθεί.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16043P061</ED>
<ID>
ID:135772

</ID><URL>http://ta-nea.dolnet.gr/neaweb/neafile.print_unique?e=A&f=16043&m=P06&aa=1</URL></REF>


Article

<CATEGORY>vin09</CATEGORY>

 <H5>Ανηφόρισε σιωπηλά την «οδό Ονείρων»
</H5><H2>ΤΟ ΠΝΕΥΜΑ του τόνου
</H2>
<AUTHOR>ΕΥΑ ΚΟΤΑΜΑΝΙΔΟΥ</AUTHOR>

<H3></H3>Σώπασε «Η φωνή της καρδιάς». Έσβησαν τα πολύτιμα ηχοχρώματα της φωνής της.
«Μια ζωή την έχουμε», που περνά και φεύγει βιαστικά σαν «Κυριακάτικο ξύπνημα»,
σαν «Κάλπικη λίρα», πριν προλάβουμε να εξαργυρώσουμε όλα τα ανεκπλήρωτα όνειρά
της. Την ανάμνησή της θρηνεί «Το κορίτσι με τα μαύρα» και ένας «Μεθύστακας» σε
μια έρημη γωνιά. «Μια του κλέφτη» και «Η ΑΘήνα τη νύχτα», την ώρα που ανάβουν
οι μαρκίζες των θεάτρων και χτυπά το πρώτο κουδούνι έχασε το φως της.

Σκοτείνιασε «το ηθοποιός σημαίνει φως....» κι έμειναν αιωρούμενα στα μόρια
της σκόνης των καιρών τα ηχηρά «Χειροκροτήματα». «Αλίμονο στους νέους», που
δεν πρόλαβαν να δουν το πιο λαμπρό αστέρι της σκηνής και της οθόνης.

Ο Δημήτρης Χορν πήρε την ανηφορική «οδό Ονείρων», σιγοψιθυρίζοντας
αισθαντικά «απ' την ψυχή για την ψυχή...».

Πήγε να σμίξει με τη συντροφιά των παλιών φίλων και αγαπημένων. Με την
Άννα, την Έλλη, τη Μελίνα, τον Μάνο, τον Νίκο, τον Οδυσσέα... κι εμάς μας
βύθισε στο πένθος της θλίψης.

«Πες μου μια λέξη, αυτή τη μόνη λέξη, που 'χει στα χείλη μπλέξει και δεν
μπορεί να βγει...». Πες μου τη νοερά για να μπορέσω να τελειώσω αυτό το
κομμάτι που με πονά και με λειώνει. Την άκουσα! «Σ' αγαπώ»! «Καλή σου νύχτα
γλυκέ μου πρίγκιπα»!

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16043P062</ED>
<ID>
ID:135816

</ID><URL>http://ta-nea.dolnet.gr/neaweb/neafile.print_unique?e=A&f=16043&m=P06&aa=2</URL></REF>


Article

<CATEGORY>vin09</CATEGORY>

 <H5>ΤΕΣΣΕΡΑ ΚΑΝΑΛΙΑ ΣΤΗ ΜΑΧΗ ΤΗΣ ΘΕΑΜΑΤΙΚΟΤΗΤΑΣ
</H5><H5></H5><H2>Εξορμούν με νέα σίριαλ
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

Ένα από τα νέα σίριαλ είναι τα «Εγκλήματα» με τη Σούλα Αθανασιάδου, που ζητά
από τον κρεωπόλη... Κώστα Κόκλα, ένα κιλό παϊδάκια

Είθισται τα κανάλια, στις αρχές κάθε νέου χρόνου, να εμπλουτίζουν τα
προγράμματά τους με νέα σίριαλ και εκπομπές. Αυτό ακριβώς κάνουν και τώρα.

Τα κανάλια αναδιπλώνονται για λόγους θεαματικότητας. Και εντάσσουν στα
προγράμματά τους νέες παραγωγές, με την ελπίδα να κερδίσουν την προσοχή των
τηλεθεατών. Ήδη σε πέντε σίριαλ πέφτει σύντομα η αυλαία, και οι σταθμοί
προετοιμάζουν την... αντικατάστασή τους, ενώ με σόου θα επανεμφανιστεί από τα
μέσα Φεβρουαρίου στον Σκάι ο Βλάσης Μπονάτσος.

Στο πρόγραμμα του Mega θα ενταχθούν στα μέσα Φεβρουαρίου δύο σίριαλ ­ το ένα
εξ αυτών θα αντικαταστήσει το «Τζιβαέρι» (με τον Γιώργο Βογιατζή και τη Βάνα
Μπάρμπα). Πρόκειται για την ερωτική σειρά «Για σένα», που σκηνοθετεί ο Χρήστος
Παλλιγιαννόπουλος με πρωταγωνιστές τον Αντώνη Θεοδωρακόπουλο (σε ρόλο
μεγαλοδικηγόρου) και τη Σμαράγδα Καρύδη (ως πόρνη πολυτελείας). Τους άλλους
ρόλους υποδύονται οι Νάντια Δεληγιάννη, Μιράντα Ζαφειροπούλου, Άννυ Λούλου,
κ.ά. Εντός των ημερών μπαίνουν στο στούντιο και η Άννα Παναγιωτοπούλου με τη
Μίρκα Παπακωνσταντίνου για τις ανάγκες της κωμωδίας αυτοτελών επεισοδίων
«Μονάχους Μονάχους» που θα βγει από τον φεβρουάριο στον αέρα από τις
τηλεσυχνότητες του Mega σε σκηνοθεσία Παναγιώτη Κούτρα. Η ιστορία αφορά τη
σχέση δύο γυναικών που αποφασίζουν να ζήσουν κάτω από την ίδια στέγη, αν και
έχουν εντελώς διαφορετικό χαρακτήρα.

Στον Antenna σταμάτησε άδοξα πριν από τις γιορτές των Χριστουγέννων το
τηλεπαιχνίδι - σόου με τον Ανδρέα Μικρούτσικο «Το κάνει ή δεν το κάνει» (λόγω
των χαμηλών ποσοστών τηλεθέασης). Ο οικοδεσπότης του ριάλιτι σόου «Επιτέλους
μαζί» παρουσιάζει πλέον το σόου «Τώρα είναι η σειρά σου», όπου κάθε φορά δέκα
προσκεκλημένοι του επιμελούνται από ένα θέμα που τους αφορά. Ο μεγαλύτερος
χρόνος που έχουν στη διάθεσή τους είναι επτά (7) λεπτά.

Στα σχέδια του καναλιού είναι να ξεκινήσει το δεύτερο 10ήμερο του Φεβρουαρίου
η κοινωνική σειρά 22 επεισοδίων «Απιστίες» (σε σκηνοθεσία Γιάννη Δαλιανίδη) με
πρωταγωνιστές τούς Ελένη Ερήμου, Ανδρέα Ανδρεόπουλο, Μαρί Κωνσταντάτου, Νένα
Χρονοπούλου, Χριστίνα Παππά, Στέλλα Παπαδημητρίου. Ακόμη τον επόμενο μήνα θα
κάνει πρεμιέρα η κωμωδία καταστάσεων «Εγκλήματα» (σε σκηνοθεσία Αντώνη Τέμπου)
όπου πρωταγωνιστεί μια παρέα παιδιών (Κώστας Κόκλας, Χρήστος Χατζηπαναγιώτης,
Μαρία Καβογιάννη, Ηρώ Μανέ) που τους ενώνει ένα κοινό μυστικό. Όλοι τους
κρύβουν μέσα τους έναν άλλον άνθρωπο, αυτόν που μπορεί να φτάσει μέχρι και το
«έγκλημα». Όλες όμως οι καταστάσεις είναι δοσμένες με χιούμορ.

Τον κύκλο του ολοκλήρωσε την περασμένη Κυριακή το σόου του Γιώργου Τράγκα
«Viva Ant1», ενώ από τα σίριαλ στα οποία πέφτει η αυλαία έως τις αρχές Μαρτίου
είναι «Εκείνες κι εγώ» με τον Γιάννη Μπέζο (κράτησε δύο χρόνια), το «Τίμημα
του πάθους» (με τον Πάνο Μιχαλόπουλο και τη Θεοδώρα Τζίμου) και ο «Έκπτωτος
άγγελος» (με τον Στράτο Τζώρτζογλου και την Ελένη Κούρκουλα).

Στην ΕΤ1 ξεκινά στις 10 Φεβρουαρίου η τριλογία του Βασίλη Βασιλικού «Το φύλλο,
το πηγάδι και το αγγέλιασμα» (σε σκηνοθεσία Δημήτρη Παναγιωτάτου), ενώ
τελείωσε η σειρά αυτοτελών επεισοδίων του Πάνου Κοκκινόπουλου «Διπλή αλήθεια».

Στον Σκάι προγραμματίζουν να εντάξουν στο πρόγραμμα τα εξής: Τον Βλάση
Μπονάτσο με νέο σόου, τον Δημήτρη Μάρκο με τη νέα ψυγαγωγική εκπομπή «Φόρτσα»
(κάθε Κυριακή βράδυ), το παιδικό δελτίο ειδήσεων (κάθε Σάββατο και Κυριακή
στις 4.30 το μεσημέρι).

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16043P071</ED>
<ID>
ID:135773

</ID><URL>http://ta-nea.dolnet.gr/neaweb/neafile.print_unique?e=A&f=16043&m=P07&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Συχνά πυκνά τα πρωινά όταν αρχίζει το «Μεταξύ μας» η Έλντα Πανοπούλου
και ο Τάκης Παπαματθαίου επαναλαμβάνουν ένα σκετς. Εκείνη είναι η
Μονσεράτ Καμπαγιέ και εκείνος ο Λουτσιάνο Παβαρότι. Τυχαίνει
όμως το ίδιο νούμερο να κάνουν και στο θέατρο «Μινώα», όπου παίζουν στην
επιθεώρηση «Αθήνα 2000 με τα τέσσερα». Τι συνέβη; Στέρεψαν από εμπνεύσεις
αυτοσχεδιασμού ή απλώς χρησιμοποιούν την εκπομπή και το μέσο της τηλεόρασης
για να παινέψουν ­ έστω και έμμεσα ­ το θεατρικό σπίτι τους;

* Τι κοινό έχει ο Τάκης Παπαματθαίου με τον Βασίλη Μπουγιουκλάκη;
Πρώτον, είναι ηθοποιοί. Δεύτερον, τους ελκύει η λαϊκή αγορά. Ο Βασίλης
Μπουγιουκλάκης πριν από χρόνια στο τότε Κανάλι 29 εισήγαγε το είδος εκπομπή
στους δρόμους, περιδιαβαίνοντας στις λαϊκές αγορές, κάνοντας πολιτικό αγώνα
και δεχόμενος ενίοτε και τελάρα με λαχανικά στο κεφάλι. Ο Τάκης Παπαματθαίου
πιθανόν εζήλωσε αυτήν τη βόλτα ανάμεσα στα φρέσκα τρόφιμα και έπραξε χθες
ανάλογα, επιχειρώντας να κάνει τον ρεπόρτερ. Ας ελπίσουμε ότι δεν θα δοθεί συνέχεια.

* Πρωινό ξύπνημα με το νέο βιντεοκλίπ του Γιώργου Αλκαίου. Τίτλος του
τραγουδιού, «Το Σημάδι». Ερωτικοί οι στίχοι, αλλά όχι και το σενάριο του
βιντεοκλίπ. Ο Αλκαίος παρουσιάζεται να κοιμάται ανάμεσα στα μνήματα, μαζί με
την αγαπημένη του, μέσα σε έναν κόκκινο υπνόσακο. Η αγαπημένη φεύγει, εκείνος
παραμένει και μέσα από τα χώματα βγαίνουν βρικόλακες και ζόμπι με γυναικείες
μορφές, για να χορέψουν το κουπλέ του τραγουδιού. Δείγματα αισθητικής δεν
εντοπίστηκαν σε αυτό το «σώμα εγκλήματος».

* Ωραία τα πορτρέτα ωραίων γυναικών που ανήκουν στην πινακοθήκη της δόξας του
Χόλιγουντ. Όπως της Ρίτα Χέιγουορθ, που προβάλλει απόψε η ΝΕΤ και την
παρουσιάζει ως θεά του έρωτα και εκθαμβωτική καλλονή. Το ενδιαφέρον στο
ντοκιμαντέρ αυτό αμερικανικής παραγωγής είναι ότι η Ρίτα Χέιγουορθ δεν
«σκιαγραφείται» μόνο από τις σκηνές της «Γκίλντα» ή της «Κυρίας από τη
Σαγκάη». Το πορτρέτο της απαρτίζουν σπάνιες φωτογραφίες και συνεντεύξεις μελών
της οικογενείας της που λένε πόσο ντροπαλή και ανασφαλής ήταν αυτή η εύθραυστη φιγούρα.

* Για τις 7 το απόγευμα είχε προγραμματίσει η ΕΤ1 την προβολή της «Κάλπικης
λίρας» για να δούμε άλλη μια φορά από τον Δημήτρη Χορν τι σημαίνει
ηθοποιός. Όμως ένας αγώνας βόλεϊ δεν έχει καθορισμένο χρόνο λήξης και η ταινία
μεταφέρθηκε μισή ώρα αργότερα, καθώς μεσολάβησε και ο θεατρικός κριτικός
Κώστας Γεωργουσόπουλος που προλόγισε την ταινία.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16043P072</ED>
<ID>
ID:135817

</ID><URL>http://ta-nea.dolnet.gr/neaweb/neafile.print_unique?e=A&f=16043&m=P07&aa=2</URL></REF>


Article

<CATEGORY>vin09</CATEGORY>

 <H2>24ωρη απεργία στην ΕΡΤ </H2>
Σε 24ωρη απεργία θα προχωρήσει η Πανελλήνια Ομοσπονδία Συλλόγων Προσωπικού
της ΕΡΤ, μεθαύριο Πέμπτη, συμμετέχοντας στις απεργιακές κινητοποιήσεις
ομοσπονδιών των άλλων ΔΕΚΟ με αίτημα να αποσυρθεί η τροπολογία που κατατέθηκε
«εν κρυπτώ» στο φορολογικό νομοσχέδιο και αφορά τον Γενικό Κανονισμό
Προσωπικού, που διέπει τις Δημόσιες Επιχειρήσεις και Οργανισμούς. Η ΠΟΣΠΕΡΤ
υποστηρίζει ότι «η τροπολογία καταργεί διάταξη του νόμου 2414/96 που προβλέπει
ότι οποιεσδήποτε αλλαγές στο ΓΚΠ, όσον αφορά τις εργασιακές σχέσεις,
ρυθμίζονται με τη σύμφωνη γνώμη των δύο μερών» και καταγγέλλει πως υπάρχει
πρόθεση για «θεσμική αποδιάρθρωση των εργασιακών σχέσεων και μονομερής αλλαγή
των κανονιστικών πλαισίων στις ΔΕΚΟ».

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16043P073</ED>
<ID>
ID:135853

</ID><URL>http://ta-nea.dolnet.gr/neaweb/neafile.print_unique?e=A&f=16043&m=P07&aa=3</URL></REF>


Article

<CATEGORY>vin15</CATEGORY>

 <H5>Συνομιλία με τη Φύση
</H5><H2>ΤΗΛΕΟΡΑΣΗ ΤΡΙΤΗΣ
</H2><H2></H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΤΡΥΦΕΡΗ ΟΙΚΟΛΟΓΙΚΗ ΤΑΙΝΙΑ ΤΟΥ ΖΑΝ ΖΑΚ ΜΠΕΝΕΞ
</H3>
Ο Υβ Μοντάν στο «Νησί των παχυδέρμων» κάνει τον τελευταία ρόλο της καριέρας
του και η Γούπι Γκόλντμπεργκ είναι απολαυστική στις «Τρελές αδελφές».

Κύκνειο άσμα του Υβ Μοντάν η ταινία «Το νησί των παχυδέρμων»

Ο Ζαν Ζακ Μπενέξ γύρισε το '92 το «Νησί των παχυδέρμων», με τον Υβ Μοντάν, και
στη φαρσοκωμωδία «Τρελές αδελφές», του Εμίλ Αρντολίνο, εκτός της Γούπι
Γκόλντμπεργκ παίζουν η Μάγκι Σμιθ και ο Χάρβεϊ Καϊτέλ. 
Τα δικά μας «Κόκκινα φανάρια», του Βασίλη Γεωργιάδη, έχουν γράψει τη δική τους
ιστορία στο ελληνικό σινεμά και η «Επόμενη νύχτα» είναι ένα γαλλικό κοινωνικό
φιλμ ­ '88 ­ του Ζαν Πιέρ Λιμοζίν. «Οι γέφυρες του Τόκο-Ρι» διαθέτουν την
Γκρέις Κέλι και τον Γουίλιαμ Χόλντεν και το «Μια φεγγαρόλουστη νύχτα» της Λίνα
Βερτμίλερ διαθέτει δυνατό καστ: Ναστάζια Κίνσκι, Ρούντγκερ Χάουερ, Ντομινίκ
Σαντά, Φέι Νταναγουέι, Πίτερ Ο'Τουλ!

Αναλυτικότερα, μεταξύ των ταινιών που προγραμματίζουν να δείξουν σήμερα τα
κανάλια είναι και οι παρακάτω:

«Μιας πεντάρας νιάτα»

18.00 Star. Απολαυστική εγχώρια σάτιρα ­ '67 ­ του Ντίμη Δαδήρα
με τους: Έλλη Φωτίου, Στέφανο Ληναίο, Ανδρέα Μπάρκουλη, Σμάρω Στεφανίδου.
(Διάρκεια: 93') **

«Ένας κλέφτης στον παράδεισο»

19.10 ΕΤ1. Εγχώρια φάρσα του Κώστα Βουτσά με τον ίδιο. Σενάριο
των Νίκου Καμπάνη, Β. Μακρίδη. **

«Τρελές αδελφές»

22.15 Mega (Sister act). Κωμωδία ­ '92 ­ του Εμίλ Αρντολίνο, με
τους: Γούπι Γκόλντμπεργκ, Μάγκι Σμιθ, Χάρβεϊ Καϊτέλ. Η Γούπι είναι
τραγουδίστρια... ογδόης διαλογής, που για να ξεφύγει από ένα δολοφόνο βρίσκει
καταφύγιο σ' ένα μοναστήρι. Και φυσικά θα αναστατώσει την ήρεμη ζωή του
μοναστηριού... (Διάρκεια: 96') ***

«Τα κόκκινα φανάρια»

22.15 Σκάι. Το θεατρικό του Κώστα Γαλανού μετέφερε στο σινεμά ­
'63 ­ ο Βασίλης Γεωργιάδης ­ στο θέατρο το είχε σκηνοθετήσει ο Αλέξης Δαμιανός
­ και γνώρισε τεράστια επιτυχία στην εποχή του. Κι αυτό καθόλου τυχαία, γιατί
είναι ένα εξαίρετο ασπρόμαυρο κοινωνικό φιλμ με ωραία ατμόσφαιρα και δυναμικές
ερμηνείες από τους πιο... σταρ ηθοποιούς μας εκείνης της εποχής: Τζένη Καρέζη,
Μαίρη Χρονοπούλου, Γιώργο Φούντα, Δημήτρη Παπαμιχαήλ, Μάνο Κατράκη, Αλεξάνδρα
Λαδικού, Δέσπω Διαμαντίδου, Κατερίνα Χέλμη, Ελένη Ανουσάκη, Φαίδωνα Γεωργίτση.
Μουσική: Σταύρος Ξαρχάκος. (Διάρκεια: 132') ***

«Το νησί των παχυδέρμων»

22.30 ΕΤ3 (Ι.Ρ. 5). Ο Υβ Μοντάν στον ρόλο ενός
περιθωριοποιημένου γέρου που ζει σ' ένα άγριο δάσος. Η πέμπτη ταινία ­ '92 ­
του Ζαν Ζακ Μπενέξ, ένα τύπου βιντεοκλίπ περιθωριακό φιλμ. (Διάρκεια: 115') ***

«Γυμνό δόλωμα 2»

00.15 Σκάι (Midnight tease 2). Ερωτική, δήθεν, ­ αφελής στην
κυριολεξία ­ περιπέτεια του Ρίτσαρντ Στάιλς. Και η αρχή μόνο περιλαμβάνει τη
δολοφονία μιας εξωτικής χορεύτριας. (Διάρκεια: 92') *

«Νίντζα: Η μάχη που σκοτώνει»

00.30 Mega (Enter the Ninja). Τα μυστικά της τέχνης των Νίντζα
σε μια παραγωγή ­ '81 ­ του Μεναχέμ Γκολάν. Γνωστοί ηθοποιοί: Φράνκο Νέρο,
Σούζαν Τζορτζ, Κρίστοφερ Τζορτζ. (Διάρκεια: 92') *

«Η επόμενη νύχτα»

00.30 ΝΕΤ (The other harts). Ένα κορίτσι μαθαίνει ότι οι γονείς
του σκοτώθηκαν σε αυτοκινητικό δυστύχημα και δυσκολεύεται να το πει στον
αδελφό της. Κοινωνικό γαλλικό φιλμ ­ '88 ­ του Ζαν Πιέρ Λιμοζίν, με τους:
Τζούλι Ντελπί, Τιερί Ρέι, Λουκ Τίλιερ. (Διάρκεια: 95') ***

«Μια φεγγαρόλουστη νύχτα»

01.00 ΕΤ3 (On a moonlight night). Η άγνοια, η κακή ενημέρωση των
ΜΜΕ και ο φόβος κάνουν ένα παντρεμένο νεαρό ζευγάρι εφήβων να πιστεύουν ότι
έχουν AIDS, μέχρι να αποδειχθεί πως είναι υγιείς. Της Λίνα Βερτμίλερ.
(Διάρκεια: 103') **

«Οι γέφυρες του Τόκο-Ρι»

01.30 Star (Bridges at Toko-Ri). Πολεμική περιπέτεια ­ '54 ­ του
Μαρκ Ρόμπσον με τους: Γκρέις Κέλι, Γουίλιαμ Χόλντεν, Μίκι Ρούνεϊ. Από το μπεστ
σέλερ του Τζέιμς Μίτσενερ. (Διάρκεια: 103') **

«Ο δολοφόνος της νύχτας»

02.50 Antenna (He walker by night). Δραματική περιπέτεια ­ '48 ­
του Άλφρεντ Γουέρκερ, με τους: Ρίτσαρντ Μπέιζχαρτ, Σκοτ Μπράντι. (Διάρκεια: 76').

«Αβραάμ Λίνκολν»

04.15 Antenna (Abraham Lincoln). Βιογραφική ταινία ­ '30 ­ του
Ντέιβιντ Γουόρκ Γκρίφιθ, «πατέρα» της Έβδομης Τέχνης. Τον κεντρικό ρόλο
ερμηνεύει ο Γουόλτερ Χιούστον (πατέρας του Τζον Χιούστον). (Διάρκεια: 91') **

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16043P081</ED>
<ID>
ID:135787

</ID><URL>http://ta-nea.dolnet.gr/neaweb/neafile.print_unique?e=A&f=16043&m=P08&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2><H2></H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Διαλύοντας τον Χάρι. 5.00-7.00-9.00-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Ο κύριος με τα γκρι. 6.40-8.50-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Τζέιμς Μποντ 007: Το αύριο ποτέ
δεν πεθαίνει. 6.00-8.30-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Ο γκαφατζής της ζούγκλας.
6.30-8.30-10.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Το παιχνίδι. 6.00-8.30-11.00 μ.μ. 
ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Προστάτης οικογένειας. 6.50-9.00-11.00 μ.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Η αίσθηση
της Σμίλα στο χιόνι. 5.40-8.10-10.40 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Η επίλεκτη. 5.40-8.20-11.00 μ.μ.

ΑΘΗΝΑΙΟΝ CINEPOLIS PHILIPS 2. Προστάτης οικογένειας. 6.15-8.15-10.30 μ.μ.

ΑΘΗΝΑΙΟΝ CINEPOLIS PHILIPS 3. Η αίσθηση της Σμίλα στο χιόνι. 5.40-8.10-10.40 μ.μ.

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Caondition). Ο κύριος με τα γκρι. 6.30-8.45-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Το παιχνίδι. 6.00-8.30-11.00
μ.μ. 
ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Ο κύριος με τα γκρι.
6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo).
Εραστές για μια νύχτα. 6.45-8.45-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Κορίτσια
καριέρας. 7.00-9.00-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Η επίλεκτη.
5.30-8.00-10.30 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Θεωρίες συνωμοσίας. 6.00-8.30-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Τζέιμς Μποντ
007: Το αύριο ποτέ δεν πεθαίνει. 6.00-8.30-11.00 μ.μ. ΑΝΝΑ ΝΤΟΡ (Γλυφάδα ~
8946.617 Dolby Stereo). Το παιχνίδι. 6.00-8.30-11.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition). Η γεύση
του κερασιού. 6.20-8.25-10.30 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Η γεύση του
κερασιού. 7.10-9.10-11.10 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Η αίσθηση της Σμίλα στο χιόνι. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital).
Τζέιμς Μποντ 007: Το αύριο ποτέ δεν πεθαίνει. 5.30-8.05-10.45 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS).Η
αίσθηση της Σμίλα στο χιόνι. 6.00-8.30-11.00 μ.μ. 
ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Η
παγοθύελλα. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Προστάτης οικογένειας. 5.50-8.05-10.25 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Τζέιμς Μποντ 007: Το αύριο ποτέ δεν πεθαίνει.
4.45-7.20-10.00 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Προστάτης οικογένειας. 5.45-8.00-10.15 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 Dolby Stereo). Επτά
χρόνια στο Θιβέτ. 5.15-7.45-10.15 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Προστάτης οικογένειας. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Προστάτης οικογένειας. 6.30-8.45-11.00 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Τζέιμς Μποντ 007: Το αύριο ποτέ δεν πεθαίνει. 5.20-7.50-10.20 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Ο κύριος με τα
γκρι. 6.30-8.45-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Πυροβολημένο ψάρι. 6.00-8.15-10.30 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Το παιχνίδι. 5.15-7.45-10.15 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Ο κύριος με
τα γκρι. 6.40-8.50-11.00 μ.μ.

ΑΤΤΙΚΟΝ RENAULT (Οδ. Σταδίου ~ 3228.821 Dolby Digital Air Condition). Η
αίσθηση της Σμίλα στο χιόνι. 5.45-8.15-10.45 μ.μ. Δευτέρα μόνο, πρεμιέρα: Ο
Τιτανικός, μόνο με προσκλήσεις.

ΑΦΑΙΑ (Καλλιθέα ~ 9595.534 Dolby Stereo). Πυροβολημένο ψάρι 7.20-11.10 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Η επίλεκτη. 11.45-14.30-17.15-20.00-22.45-01.30.

VILLAGE CENTRE Αίθουσα 2. Η επίλεκτη. 21.45-00.30. Μόνος στο σπίτι 3 κάθε
μέρα: 11.30-14.00-16.30-19.00.

VILLAGE CENTRE Αίθουσα 3. Ο ψευταράς. 11.00-13.45-16.00-18.15-20.30-23.00-01.15.

VILLAGE CENTRE Αίθουσα 4. Τζέιμς Μποντ 007: Το αύριο ποτέ δεν πεθαίνει. 11.00-13.30-16.10-18.50-21.30-00.10.

VILLAGE CENTRE Αίθουσα 5. Προστάτης οικογένειας. 14.15-19.45-00.15.
Θεωρίες συνωμοσίας. 11.15-16.45-21.15.

VILLAGE CENTRE Αίθουσα 6. Εραστές για μια νύχτα. 18.40-21.00-23.20-01.40.
Ηρακλής - Πέρα από τον μύθο. 10.40-12.40-14.40-16.40.

VILLAGE CENTRE Αίθουσα 7. Ο γκαφατζής της ζούγκλας. 10.30-12.45-15.00-17.15-19.30-22.00-00.45.

VILLAGE CENTRE Αίθουσα 8. Το παιχνίδι. 11.30-14.15-17.00-19.45-23.00-01.30.

VILLAGE CENTRE Αίθουσα 9. Τζέιμς Μποντ 007: Το αύριο ποτέ δεν πεθαίνει. 12.00-14.30-17.10-19.50-22.30-01.10.

VILLAGE CENTRE Αίθουσα 10. Μοιραία βλάβη. 11.15-13.30-15.45-18.15-20.45-23.15-01.40.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Το παιχνίδι. 6.00-8.30-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα).
Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Η γεύση του κερασιού.
6.40-8.50-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Το παιχνίδι. 5.30-8.00-10.30 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Τα φτερά της αγάπης.
6.10-8.20-10.30 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Ο κύριος με τα γκρι. 6.00-8.15-10.40 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΕΥΑ (Εμπεδοκλέους 121 Παγκράτι, Άγ. Αρτέμιος ~ 7629.215). Ο μικρός Κόλια.
8.30-10.30 μ.μ. Ηρακλής - Πέρα από τον μύθο κάθε μέρα: 4.30-6.30 μ.μ.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Εραστές για μια
νύχτα. 6.40-8.50-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Η επίλεκτη. 6.30-8.45-11.00 μ.μ.

INTEAL ARAMIS (Πανεπ/μίου 46 ~ 3826.720 Dolby Digital). Το παιχνίδι.
5.10-7.50-10.30 μ.μ. 
INTEAL ΜΑΡΟΥΣΙ ARAMIS (Λεωφόρος Κηφισίας 215 ~ 6129.169 Dolby Stereo). Τα
φτερά της αγάπης. 6.10-8.20-10.30 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Η αίσθηση της Σμίλα στο χιόνι. 6.00-8.30-11.00 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Η επίλεκτη. 5.35-8.15-10.50
μ.μ. 
ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Ο κύριος με τα γκρι.
5.30-8.00-10.30 μ.μ.

ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Το παιχνίδι. 5.15-8.00-10.50 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo) Η
παγοθύελλα. 6.30-8.45-11.00 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Η επίλεκτη.
6.20-8.30-10.40 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Εραστές για
μια νύχτα. 6.40-8.55-11.00 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Λος Άντζελες
εμπιστευτικό. 5.40-8.15-10.50 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Ο κύριος με τα γκρι.
6.00-8.05-10.15 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo). Ο
κύριος με τα γκρι. 6.00-8.05-10.15 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Τα φτερά της
αγάπης. 6.50-9.00-11.10 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Η επίλεκτη.
6.15-8.35-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround). Ο
άνεμος στην πόλη. 6.30-8.40-11.00 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Το παιχνίδι.
6.00-8.30-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Η επίλεκτη. 6.00-8.15-10.45 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Τα φτερά της αγάπης. 6.50-9.00-11.10 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Το παιχνίδι. 5.30-8.00-10.30 μ.μ.

ΣΙΝΕΡΑΜΑ (Οδός Αγ. Κυριακής 30, Π. Φάληρο ~ 9303.553-595, Dolby Stereo RS). Η
επίλεκτη. 6.00-8.30-11.00 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Η επίλεκτη.
5.30-8.00-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Το παιχνίδι. 6.00-8.30-11.00 μ.μ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Η επίλεκτη. 3.50-6.00-8.10-10.20 μ.μ. 
ΤΡΙΑ ΑΣΤΕΡΙΑ 1 (Νέο Ηράκλειο ~ 2826.873, 2825.607, Dolby Stereo Digital SR).
Το παιχνίδι. 5.15-7.45-10.15 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο ~ 2826.873, 2825.607, Dolby Stereo Digital SR). Η
επίλεκτη. 5.45-8.15-10.45 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Διαλύοντας τον Χάρι. 7.05-9.05-11.05 μ.μ.

ΦΑΛΗΡΟ 1 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Τα φτερά της αγάπης. 6.40-8.50-11.00 μ.μ.

ΦΑΛΗΡΟ 2 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Το παιχνίδι. 6.45-8.15-10.45 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (Περιστέρι ~ 5711.105 Dolby Stereo). Το παιχνίδι. 6.00-8.15-10.40 μ.μ.

*

ΗΜΙΚΕΝΤΡΙΚΟΙ

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Έναρξη σε λίγες μέρες.

ΑΝΤΑΜΣ (Αιγάλεω ~ 5989.226 Dolby Stereo). Προστάτης οικογένειας.
6.30-8.30-10.30 μ.μ. Κάθε μέρα ώρα 4.30 μ.μ.: Μόνος στο σπίτι 3.

ΒΥΖΑΝΤΙΟ (Αιγάλεω ~ 5985.071). Το παιχνίδι. 8.00-10.30 μ.μ. Ηρακλής - πέρα από
τον μύθο: 6.00 μ.μ.

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222, ~
7793.515-18). Ώρα 9.00 μ.μ. Τρίτη: Ο μεγάλος πόλεμος του Μονιτσέλι. Παρ.: Το
λυκόφως των θεων του Βισκόντι.

*

ΠΡΟΑΣΤΙΩΝ

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη, ~ 0294.99760). Free Willy: Η διάσωση.

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Δευτ.:
Κιν/κή Λέσχη. Τρίτη: Επαφή. 7.00-9.30 μ.μ.

ΛΕΣΧΗ ΦΙΛΩΝ ΚΝ/ΦΟΥ ΒΟΡΕΙΑΣ ΑΤΤΙΚΗΣ (Αγ. Στεφάνου - Δημαρχείο). Μόνο Κυριακή
8.30 μ.μ.: Το χρώμα του ροδιού.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Άννα Καρένινα.
6.00-8.05-10.15 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Ηρακλής - πέρα από το
μύθο. 5.30-7.30-9.30 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Πέμπ.:
Διαλύοντας τον Χάρι (Κ.). 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Προστάτης
οικογένειας. 5.45-8.00-10.15 μ.μ. μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Το παιχνίδι. 5.15-7.45-10.15 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453).
Μοιραία βλάβη. 6.20-8.30-10.40 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453).
Μοιραία βλάβη. 6.20-8.30-10.40 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Ηρακλής - πέρα από τον μύθο (Κ.). 7.00-9.00 μ.μ.

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Ο μικρός Κόλια. 8.30-10.30
μ.μ. Ηρακλής πέρα από τον μύθο: 5.00-6.45 μ.μ.

ΔΗΜΟΤΙΚΟΣ ΜΟΣΧΑΤΟΥ ΚΙΝ/ΦΟΣ ΣΙΝΕ ΚΗΠΟΣ (Ηλεκτρικός σταθμός ~ 4816.276). Σάβ.
5.00 μ.μ., Κυρ. 6.00 μ.μ.: Έντι, ο θρύλος του ΝΒΑ.

ΖΕΑ (Πασαλιμάνι ~ 4521.388 Dolby Stereo Air Condition). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Εκδρομή. Τετάρτη.: Ο μαγεμένος αυλός. 8.30 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Η επίλεκτη. 5.30-8.00-10.30 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Ο κύριος με τα γκρι.
6.10-8.20-10.30 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Εραστές για μια
νύχτα. 6.00-8.00-10.00 μ.μ.

*

ΘΕΣΣΑΛΟΝΙΚΗΣ

Α' ΠΡΟΒΟΛΗΣ

ΧΕΙΜΕΡΙΝΟΙ

ΑΘΗΝΑΙΟΝ (~ 832.060 Dolby Stereo). Ο κύριος με τα γκρι. 5.00-7.00-9.00-11.00 μ.μ.

ΑΛΕΞΑΝΔΡΟΣ (~ 257.255 Dolby Stereo). Η επίλεκτη. 6.15-8.30-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Τζέιμς Μποντ 007: Το αύριο
ποτέ δεν πεθαίνει. 6.00-8.30-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Ο κύριος με τα γκρι.
5.00-7.00-9.00-11.00 μ.μ.

ΒΑΚΟΥΡΑ (~ 283.777 Dolby Stereo). Τα φτερά της αγάπης. 7.00-9.00-11.00 μ.μ.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Η επίλεκτη. 11.45-14.30-17.15-20.00-22.45-01.30 μ.μ..

VILLAGE CENTRE Αίθουσα 2. Μόνος στο σπίτι Νο 3. 11.30-14.00-16.30-19.00. / Η
επίλεκτη. Παρ. & Σάβ.: 21.30-00.20. Κυρ. έως Πέμπτη: 21.45-00.30.

VILLAGE CENTRE Αίθουσα 3. Ο γκαφατζής της ζούγκλας. Παρ. & Σάβ.
10.45-13.00-15.15-17.30-19.45-22.15. Κυρ. έως Πέμπτη:
10.30-12.45-15.00-17.15-19.30-22.00). / Εραστές για μια νύχτα. Παρ. έως
Πέμπτη: 00.45.

VILLAGE CENTRE Αίθουσα 4. Μοιραία βλάβη. Παρ. & Σάβ.:
10.45-13.00-15.15-17.45-20.15-23.00-01.15. Κυρ. έως Πέμπτη: 11.15-13.00-15.45-17.45-20.45-23.15-01.40.

VILLAGE CENTRE Αίθουσα 5. Τζέιμς Μποντ 007: Το αύριο ποτέ δεν πεθαίνει. Παρ.
& Σάβ.: 12.40-15.20-16.00-20.40-23.20-02.00. Κυρ. έως Πέμπτη: 12.00-14.30-17.10-19.50-22.30-01.10.

VILLAGE CENTRE Αίθουσα 6. Ο ψευταράς. Παρ. & Σάβ.:
11.00-13.45-16.00-18.15-20.30-22.45-01.15. Κυρ. έως Πέμπτη: 11.00-13.45-16.00-18.15-20.30-22.45-01.15.

VILLAGE CENTRE Αίθουσα 7. Τζέιμς Μποντ 007: Το αύριο ποτέ δεν πεθαίνει. Παρ.
& Σάβ.: 12.40-15.20-18.00-19.30-22.15-01.00. Κυρ. έως Πέμπτη: 11.00-13.30-16.10-18.50-21.30-00.10.

VILLAGE CENTRE Αίθουσα 8. Ο Ηρακλής πέρα από τον μύθο. Στα ελληνικά
11.15-13.15. / Θεωρίες συνωμοσίας. 15.45-18.45-21.45-00.45.

VILLAGE CENTRE Αίθουσα 9. Το παιχνίδι - The Game. Παρ. & Σάβ.
11.15-14.00-16.45-19.45-22.30-01.30. Κυρ. έως Πέμπτη: 11.30-14.15-17.00-19.45-23.00-01.30.

ΓΑΛΑΞΙΑΣ (~ 817.010 Dolby Stereo). Η γεύση του κερασιού. 7.00-9.00-11.00 μ.μ.

ΕΓΝΑΤΙΑ (~ 225.172 Dolby Digital). Προστάτης οικογένειας. 7.00-9.00-11.00 μ.μ.

ΕΣΠΕΡΟΣ 1 (~ 235.304 και 265.544 Dolby Stereo). Το παιχνίδι - The Game.
6.00-8.30-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Απογευματινές: Ο γκαφατζής της
ζούγκλας. 5.00-7.00 μ.μ. Βραδινές: Εραστές για μια νύχτα. 9.00-11.00 μ.μ.

ΚΑΠΙΤΟΛ (~ 815.570 Dolby Stereo). Βραδινές: Η επίλεκτη. 9.00-11.15 μ.μ.
Απογευματινές: Μόνος στο σπίτι Νο 3. 5.15-7.00 μ.μ.

ΚΟΛΟΣΣΑΙΟΝ (~ 831.565). Τζέιμς Μποντ 007: Το αύριο ποτέ δεν πεθαίνει.
6.00-8.30-11.00 μ.μ.

ΛΑΟΥΡΑ (~ 819.935 Dolby Stereo). Πυροβολημένο ψάρι. 7.00-9.00-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Άννα Καρένινα. 5.00-7.00-9.00-11.00 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Προστάτης οικογένειας. 6.30-8.30-10.30 μ.μ.

ΝΑΥΑΡΙΝΟΝ (~ 225.152 Dolby Stereo). Απογευματινές. Μόνος στο σπίτι 3.
5.00-6.45 μ.μ. Βραδινές: Επτά χρόνια στο Θιβέτ. 8.30-11.00 μ.μ.

ΟΛΥΜΠΙΑΣ (~ 217.336). Ο αιχμάλωτος του Καυκάσου. 9.00-11.00 μ.μ.

ΠΑΛΛΑΣ (~ 278.515 Dolby Stereo). Το παιχνίδι - The Game.6.00-8.30-11.00 μ.μ.

ΡΑΔΙΟ ΣΙΤΥ (~ 824.970 Digital Sound). Το παιχνίδι - The Game. 6.00-8.30-11.00
/ Ο Ηρακλής πέρα από τον μύθο στα ελληνικά Σάββατο στις 4.30. Κυριακή:
11.00-3.00-4.30 μ.μ.

ΤΙΤΑΝΙΑ 1 (~ 520.040 Οδός Λαγκαδά). Το παιχνίδι - The Game. 8.30-11.00 μ.μ. /
Ο γκαφατζής της ζούγλας. 3.00-4.45-6.30 μ.μ.

ΤΙΤΑΝΙΑ 2 (~ 520.040 Οδός Λαγκαδά). Ο κύριος με τα γκρι. 8.15-10.15. / Ο
Ηρακλής πέρα από τον μύθο. Στα ελληνικά: 3.00-4.45-6.30. Κυριακή.

ΦΑΡΓΚΑΝΗ (~ 213.929 Dolby Stereo). Διαλύοντας τον Χάρι. 7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16043P101</ED>
<ID>
ID:135786

</ID><URL>http://ta-nea.dolnet.gr/neaweb/neafile.print_unique?e=A&f=16043&m=P10&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
<H3></H3>Η Ντέμι Μουρ είναι η «Επίλεκτη»

«Ο ΚΥΡΙΟΣ ΜΕ ΤΑ ΓΚΡΙ»: Ο έρωτας μπαίνει στη ζωή ενός 60άρη και
αναστατώνει την οικογενειακή του γαλήνη. Του Περικλή Χούρσογλου, με τους:
Γιώργο Μιχαλακόπουλο, Ειρήνη Ιγγλέση, Ράνια Οικονομίδου. [Agora , Αίγλη,
Αλεξάνδρα (Πατ.), Άστρον, Άτταλος, Έμπασσυ, Κηφισιά 2, Μετάλλιον,
Μετροπόλιταν, Χαϊλάιφ].

«Η ΓΕΥΣΗ ΤΟΥ ΚΕΡΑΣΙΟΥ»: Ένας άντρας θέλει να αυτοκτονήσει και αναζητεί
αυτόν που θα τον βοηθήσει σ' αυτή την απόφασή του. Χρυσός Φοίνικας στο
Φεστιβάλ Καννών το '97. Του Αμπάς Κιαροστάμι. (Απόλλων, Αρτ Στούντιο, Δαναός).

«ΤΑ ΦΤΕΡΑ ΤΗΣ ΑΓΑΠΗΣ»: Σύγκρουση συντηρητικών αξιών στο τέλος του 19ου
αιώνα με τις μοντέρνες ιδέες που έφερνε ο νέος. Από το βιβλίο του Χένρι
Τζέιμς. Του Ίαν Σόφτλεϊ με τους: Έλενα Μπάναμι Κάρτερ, Λάινους Ρόουτς, Σαρλότ
Ράμπλινγκ. (Έλλη, Ιντεάλ Μαρούσι, Μπροντγουαίη, Πλάζα, Φάληρο 1).

«Η ΑΙΣΘΗΣΗ ΤΗΣ ΣΜΙΛΑ ΣΤΟ ΧΙΟΝΙ»: Η Τζούλια Ορμόντ ψάχνει στα χιόνια τον
εκτελεστή ενός μικρού παιδιού. Του Μπιλ Όγκαστ. (Αθήναιον 2, Αθήναιον
Cinepolis 3, Αβάνα, Αττικόν, Καλυψώ).

«Η ΕΠΙΛΕΚΤΗ»: Η Ντέμι Μουρ ως η πρώτη γυναίκα στις ΗΠΑ που θέτει
υποψηφιότητα για την ομάδα ειδικών δυνάμεων του αμερικανικού ναυτικού. Του
Ρίντλεϊ Σκοτ. (Αθήναιον Cinepolis 1, Αμπεσέ, Village 1, 2, Ίλιον, Κηφισιά 1,
Μαργαρίτα 1, Νιρβάνα, Παλλάς, Σινέραμα, Σοφία, Τιτάνια, Τρία Αστέρια 2, Σινεάκ).

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16043P102</ED>
<ID>
ID:135826

</ID><URL>http://ta-nea.dolnet.gr/neaweb/neafile.print_unique?e=A&f=16043&m=P10&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ </H2>
ΟΡΙΖΟΝΤΙΑ

1. Αυτή και το αλάτι μοιάζουν μα δεν ταιριάζουν, λέει μια παροιμία μας.
­ Ο άνθρωπος ξενόγλωσσα. 2. Η πρόνοια επιβάλλει τη δημιουργία τους.
3. «... ντελ Πλάτα», παραλιακή πόλη της Αργεντινής. - Προσφέρεται μετά
το φαγητό. 4. Στρατιώτες σε γνωστό παιχνίδι. - Γειτονικά στο αλφάβητο.
5. Τροπικό επίρρημα. - Την πλησίασε ο Δίας με τη μορφή ενός σύννεφου
(αντίστρ.). 6. Αρχιστράτηγος των Νοτίων στον Αμερικανικό Εμφύλιο. -
Γίνεται χωρίς προζύμι. 7. «Ώρα» μουσικού έργου του Ραβέλ (αιτ.).
8. Έδρα του η Νέα Υόρκη. - Αρχαία πρωτεύουσα της Κιλικίας (αιτ.).
9. Προδίδει ψησταριές.

ΚΑΘΕΤΑ

1. Συγγραφέας των τραγωδιών «Διάκος», «Ρήγας» και «Οδ. Ανδρούτσος».
2. Η επιμονή χαρακτηριστικό της. 3. Απαραίτητος στην αρχαία
τραγωδία. - Παλιός σταρ του Χόλιγουντ. 4. Ακολουθείται από ρήμα
(αντίστρ.). - Ολοσχερής ήττα. 5. Σε φόρεμα γίνεται. - Υφαντικό
εργαλείο. 6. Ημέρα κατά την οποία δε δέχονται τα υπουργεία (γεν).
7. Από την άκρη μια... άκρη. - Τέσσερα έχει το σώμα μας. 8. Ήταν
ο Απόστολος Ματθαίος πριν γίνει μαθητής του Χριστού (με άρθρο). 9.
Βυζαντινός αυτοκράτορας του 5ου αιώνα.

ΛΥΣΗ (19/1/98)

ΟΡΙΖΟΝΤΙΑ: 1. ΑΣΟΥΝΘΙΟΝ 2. ΣΟΥΝΙΟΝ 3. ΠΥΡΙΤΙΔΟΣ 4.
ΟΛΑ-ΙΝΩΜΑ 5. ΝΙΣ-ΚΩΝΟΙ 6.ΣΟ 7. ΥΠΟΚΥΡΤΟΙ 8.
ΛΟΤΙ-ΑΡΓΑ 9. ΑΤΙΑ-ΦΙΑΤ. ΚΑΘΕΤΑ: 1. ΑΣΠΟΝΔΥΛΑ 2. ΣΟΥΛΙ-ΠΟΤ
3. ΟΥΡΑΣ-ΟΤΙ 4. ΥΝΙ-ΣΚΙΑ 5. ΝΙΤΙΚΟΥ 6. ΘΟΙΝΩ-ΡΑΦ
7. ΙΝΔΩΝ-ΤΡΙ 8. ΟΜΟΛΟΓΑ 9. ΙΑΣΩΝ-ΤΑΙ

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16043P103</ED>
<ID>
ID:135857

</ID><URL>http://ta-nea.dolnet.gr/neaweb/neafile.print_unique?e=A&f=16043&m=P10&aa=3</URL></REF>


Article

<CATEGORY>vin09</CATEGORY>

 <H5>ΙΣΤΟΡΙΚΟ ΜΝΗΜΕΙΟ ΤΟ ΣΤΕΚΙ ΤΩΝ ΝΟΜΠΕΛ, ΣΤΗ ΒΟΥΛΗΣ
</H5><H2>Διατηρητέος ο «Ίκαρος» </H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

Ως στέκι λογοτεχνών και καλλιτεχνών λειτουργεί 55 χρόνια τώρα ο «Ίκαρος» στη
Βουλής 4, που ανακηρύχτηκε «διατηρητέος»

Είναι ένας χώρος που μαζί με το υπόγειό του δεν ξεπερνά τα 50 τετραγωνικά
μέτρα. Κι όμως εκεί παράγεται πολιτισμός. Εκεί γεννήθηκαν τα βιβλία που
αξιώθηκαν να τιμηθούν με Νόμπελ, εκεί έγιναν οι ζυμώσεις που διαμόρφωσαν το
πνευματικό στίγμα της μεταπολεμικής Ελλάδας, εκεί πρωτοεκδόθηκαν τα «Ποιήματα»
του Καβάφη, τα ποιήματα του Σολωμού με επιμέλεια Πολίτη, η Ιστορία της
Νεοελληνικής Λογοτεχνίας του Δημαρά, κ.λπ. Εκεί έβρισκαν «καταφύγιο» σπουδαίοι
ποιητές και ζωγράφοι, φιλόλογοι και κριτικοί, μουσικοί, μεταφραστές και
πεζογράφοι που βυθίζονταν σε δημιουργικές συζητήσεις πίνοντας ένα ουζάκι. Εκεί
συνεχίζεται και σήμερα η πνευματική αυτή παράδοση με νέο αίμα, με αφοσίωση στη
λογοτεχνία και με επιμονή στην αισθητική, τυπογραφική και φιλολογική ποιότητα
των εκδόσεων.

Αυτή ακριβώς τη γόνιμη συνύπαρξη θέλησε να αναγνωρίσει η πολιτεία με
απροσδόκητη ευαισθησία και για πρώτη φορά ανακήρυξε έναν εκδοτικό οίκο με το
βιβλιοπωλείο του, «ιστορικό διατηρητέο μνημείο».

Ο λόγος για τον «Ίκαρο», το στέκι του Σεφέρη, του Ελύτη, του Γκάτσου, του
Γκίκα, του Χατζιδάκι, του Τσαρούχη, του Εγγονόπουλου, του Μόραλη, του
Λορεντζάτου κ.ά., στην οδό Βουλής 4, που γεννήθηκε το 1944, και με απόφαση του
υπουργού Πολιτισμού Ευάγγελου Βενιζέλου, η οποία δημοσιεύτηκε στην Εφημερίδα
της Κυβερνήσεως, θα προστατεύεται στο εξής από την πολιτεία. Γιατί όπως
αναφέρεται στο σκεπτικό της απόφασης: «Από την ίδρυσή του αποτελεί σημαντικό
σημείο αναφοράς για την πνευματική ζωή της Αθήνας. Ο χώρος του βιβλιοπωλείου
αποτέλεσε και αποτελεί τόπο συνάντησης των πνευματικών δημιουργών και έχει
αναπόσπαστα συνδεθεί με τη νεοελληνική λογοτεχνία».

Το ενδιαφέρον είναι ότι ο ιστορικός αυτός χώρος δεν ανήκει στην ιδιοκτησία της
Χρυσής και της Κατερίνας Καρύδη που διευθύνουν τον «Ίκαρο» μετά τον θάνατο, το
1984, του πατέρα τους Νίκου Καρύδη ­ συνιδρυτή του «Ίκαρου», το 1944, με τον
Αλέκο Πατσιφά και τον Μάριο Πλωρίτη. Το στέκι της Βουλής 4, μαζί με όλο το
κτίριο, ανήκουν στο Βοστάνειο Ιερό Νοσοκομείο Μυτιλήνης.

Από τη στιγμή όμως που ο «Ίκαρος» (ισόγειο, πατάρι, αποθήκη υπογείου)
ανακηρύχτηκε «ιστορικό διατηρητέο μνημείο ­ χωρίς μάλιστα να υπάρξει καμιά
σχετική αίτηση των αδελφών Καρύδη, ούτε και απειλή για το μέλλον του ­ οι
ιδιοκτήτες δεν μπορούν να τις εξώσουν και εκείνες δεν μπορούν να αλλάξουν τη
χρήση του χώρου ούτε και τον εσωτερικό του διάκοσμο.

Ο «Ίκαρος» δεν είναι βέβαια ο αρχαιότερος εκδοτικός οίκος στην Αθήνα, είναι
όμως ο μοναδικός που δεν έχει αλλάξει έδρα από την ίδρυσή του και από τους
ελάχιστους στο «ιστορικό κέντρο».

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16043P111</ED>
<ID>
ID:135767

</ID><URL>http://ta-nea.dolnet.gr/neaweb/neafile.print_unique?e=A&f=16043&m=P11&aa=1</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2><H2></H2>
ΑΘΗΝΑ (Δεριγνύ 10 ­ Πατησίων, ~ 82.38.698, 82.37.330). «Ταξίδι μιας μεγάλης
μέρας μέσα στη νύχτα» του Γ. Ο' Νιλ Λάσκαρη, Θεοδωρακόπουλος.

ΑΘΗΝΩΝ (Βουκουρεστίου 10 ­ Πανεπιστημίου, ~ 32.35.524). «Μικρές αλεπούδες» της
Λ. Χέλμαν Μαραγκού, Χρυσικάκος.

ΑΚΑΔΗΜΟΣ (Ιπποκράτους 17 ­ Ακαδημίας, ~ 36.25.119, 36.03.835). «Μπράβο
γιατρέ...» του Ρ. Κούνεϊ Ρώμας, Βλ. Κυριακίδης.

ΑΚΡΟΠΟΛ (Ιπποκράτους 9-11, ~ 36.43.700, 36.08.666). Αργεί.

ΑΛΙΚΗ (Αμερικής 4, ~ 32.44.146). «Το κλουβί με τις τρελές» του Ζ. Πουαρέ
Μουστάκας, Φωκάς.

ΑΛΚΥΟΝΙΣ (Ιουλιανού 42-46 ­ Αριστοτέλους, ~ 88.15.402). «Ντα» του Χ. Λέοναρντ
Μεσσάλας, Γλυκοφρύδη.

ΑΛΑΜΠΡΑ (Στουρνάρη 53, Πολυτεχνείο, ~52.27.497, 52.44.400). «Ποπ κορν» του Μπ.
Έλτον Τζώρτζογλου, Λογοθέτης.

ΑΛΦΑ (Στουρνάρη ­ Πατησίων, ~ 52.38.742). «Ορφέας και Ευρυδίκη» του Ζ. Ανούιγ
Γ. Βούρος, Σταθακοπούλου.

ΑΜΙΡΑΛ (Αμερικής 10, ~ 36.39.385). «Ο παππούς έχει πίεση» της Δ. Παπαδοπούλου
Δ. Παπαδοπούλου, Μητρούσης.

ΑΜΟΡΕ - ΕΞΩΣΤΗΣ (Πριγκηποννήσων 10, ~ 64.68.009). «Shopping and fucking» του
Μ. Ρέιβενχιλ Σκιαδαρέσης, Θ. Πάνου.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκηποννήσων 10, ~ 64.68.009). Αργεί.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Απόψε αυτοσχεδιάζουμε» του Λ.
Πιραντέλο Ευαγγελάτος (σκηνοθ.), Τασοπούλου.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739). «Σε φιλώ στη μούρη» του Γ. Διαλεγμένου
Αναλυτή, Ρηγόπουλος.

ΑΝΟΙΞΗΣ (Γερμανικού 20, Μεταξουργείο, ~ 52.38.870). «Βόιτσεκ» του Γκ. Μπίχνερ
Μαργαρίτης, Δούζη.

ΑΝΟΙΧΤΟ (Κάλβου 70 - Γκύζη, ~ 64.45.749). «Προς Ελευσίνα» του Π. Μάτεσι Γ.
Μιχαηλίδης (σκηνοθ.), Χατζησάββας.

ΑΝΤΙΘΕΑΤΡΟ (Μοσχονησίων 36, πλατεία Αμερικής, ~ 85.61.168). «Οι δήμιοι στα
Σόδομα» (ντε Σαντ) των Μ. Ξενουδάκη - Κ. Πολυχρονοπούλου Ξενουδάκη, Πρωτονοταρίου.

ΑΠΛΟ ­ ΚΕΝΤΡΙΚΗ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Φεγγάρι για καταραμένους» του Γ. Ο' Νιλ Αντύπας
(σκηνοθ.), Λεμπεσόπουλος.

ΑΠΛΟ ­ ΝΕΑ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Μανέ, Χατζηπαναγιώτης.

ΑΠΟ ΜΗΧΑΝΗΣ (Ακαδήμου 13, Μεταξουργείο, ~ 52.35.716). «Φυλλωσιές» του Λ. Νορέν
Βαλαβανίδης, Κράλλη.

ΑΤΕΝΕΟΥΜ (Αμερικής 8, ~ 36.33.722). Αργεί.

ΑΤΤΙΣ (Λεωνίδου 7, Μεταξουργείο, ~ 52.26.260). «Ηρακλής» του Χ. Μίλερ
Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Σουίτα γενεθλίων» του Ρ. Χόντον Παπαναστασίου, Γεωργίτσης.

ΑΥΛΩΝΙΤΗ (Βουκουρεστίου 1, ~ 33.13.321-3). «Ποιος ανακάλυψε την Αμερική;» της
Χρ. Σπηλιώτη Σπηλιώτη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522). «Μπαμπάδες με ρούμι» των Θ. Παπαθανασίου -
Μ. Ρέππα Φασουλής, Ε. Γερασιμίδου.

ΒΕΜΠΟ (Καρόλου 18, ~ 52.21.767, 52.48.289). «Γκριζ» των Τζ. Τζέικομπς - Γ.
Κέισι Φραγκούλης, Βασιλοπούλου.

ΒΙΚΤΩΡΙΑ (Μαγνησίας 5 - 3ης Σεπτεμβρίου 119, ~ 82.33.125). «Καλή τύχη» του Γ.
Θεοδοσιάδη Σπαντίδας, Βλαντή.

ΒΡΕΤΑΝΙΑ (Πανεπιστημίου 7, ~ 32.21.579). Κεντρική Σκηνή: «Τρομεροί
γονείς» του Ζ. Κοκτό Παναγιωτοπούλου, Παπακωνσταντίνου. Δεύτερη
Σκηνή: «Η αίθουσα των διδασκόντων» της Λ. Βούτερς Βλησίδης, Δελαπόρτα.

ΓΚΛΟΡΙΑ (Ιπποκράτους 7, ~ 36.09.400). «Αινιγματικές παραλλαγές» του Ερ.-Εμ.
Σμιτ Καρράς, Γ. Κυρίτσης.

ΔΑΝΔΟΥΛΑΚΗ (Αγίου Μελετίου 61Α - Πατησίων, ~ 86.40.414, 86.40.452).
Κεντρική Σκηνή. «Μάστερ κλας» του Τ. Μακ Νάλι Δανδουλάκη,
Σοντάκη. Δεύτερη Σκηνή. «Μια ξεχωριστή μέρα» των Ε. Σκόλα - Τζ.
Φαντόνι Βαγενά, Νινιός.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ ΜΕΛΙΝΑ ΜΕΡΚΟΥΡΗ (Αγίου Δημητρίου 55). Αργεί.

ΔΗΜΟΤΙΚΟ ΚΕΡΑΤΣΙΝΙΟΥ (Μικράς Ασίας 24 - Παπαναστασίου, πίσω από το Δημαρχείο,
~ 46.15.767, 46.35.009). Αργεί.

ΔΗΜΟΤΙΚΟ ΠΕΙΡΑΙΑ (Αγίου Κωνσταντίνου 4, ~ 41.94.550). «Θεοδώρα, η αγία των
φτωχών» της Μ. Ντενίση Ντενίση, Γαλανός.

ΔΙΑΝΑ (Ιπποκράτους 7, ~ 36.26.956). «Το βαλς των ταυρομάχων» του Ζ. Ανούιγ
Τσακίρογλου, Διαβάτη

ΔΙΑΥΛΟΣ (Δράκου 9, ~ 92.39.588). «Η κυρα-Κώσταινα» ­ «Συζυγική σκηνή» του Μ.
Μητσάκη Κολόζου, Αντωνιάδης.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42. 772). «Μαχαίρι
στο κόκαλο» του Κ. Μουρσελά Νιχωρίτη, Κατσάμπας.

ΔΙΟΝΥΣΙΑ (Αμερικής 10, ~ 36.12.500). «Προσοχή, δαγκώνει!», του Αλ. Γκέρνι
Ράντου, Μεντή.

ΕΘΝΙΚΗ ΛΥΡΙΚΗ ΣΚΗΝΗ («Ολύμπια», Ακαδημίας 59, ~ 36.12.461). «Αντριάνα
Λεκουβρέρ» του Φρ. Τσιλέα (Τετ., Σάβ.) Βραδιά μπαλέτου (Παρ., Κυρ.) Συναυλία
«Let it be ­ atles» (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322). Αργεί.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπέζος, Κρούσκα.

ΕΘΝΙΚΟ - ΝΕΑ ΣΚΗΝΗ ­ ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~
52.23.242, 52.33.322). «Ο Χάσης» του Δ. Γουζέλη - «Η γυναίκα της Ζάκυθος»
(Σολωμός) του Στ. Τσακίρη Στ. Κυριακίδης, Χατούπη.

28 (Μοσχονησίων 28, πλατεία Αμερικής, ~ 86.43.263, 86.56.853). «Τελευταία
απόδραση» του Μπ. Όουεν Μοντανάρη, Ε. Οικονόμου.

104 ΚΕΝΤΡΟ ΛΟΓΟΥ ΚΑΙ ΤΕΧΝΗΣ (Θεμιστοκλέους 104, ~ 38.02.056, 38.02.059).
Κεντρική Σκηνή: «Μουσική, δύο άνθρωποι αγαπήθηκαν και...» της Μ. Ντιράς
Ρικάκη (σκην.), Φέστα. Δεύτερη Σκηνή: «Νύχτες κωμωδίας» (stand
up comedy) Σεραφείμ, Ζαραλίκος (εναλλασσόμενο ρεπερτόριο).

ΕΛΠΙΔΑΣ (Αριστοτέλους 53 - Σμύρνης, μεταξύ Ιουλιανού και Ηπείρου, ~
82.29.030). «Ο αρχισιδηρουργός» (Ονέ) της Έλ. Τσαλδάρη Ντούζος, Τσαλδάρη.

ΕΛΥΖΕ (Νυμφαίου 12, 1η στάση Ιλίσια, ~ 77.82.354). «Η αυλή των θαυμάτων» του
Ι. Καμπανέλλη Θεατρική Ομάδα του Πολιτιστικού Κέντρου Εργαζομένων ΟΤΕ.

ΕΜΠΡΟΣ - ΕΠΑΝΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Ν. Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Αγγέλα» του Γ. Σεβαστίκογλου Μπαντής (σκηνοθ.), Ταχτσόγλου.

ΕΝΑΣΤΡΟΝ (Δεληγιάννη 19 - Μπουμπουλίνας, πίσω από το Μουσείο, ~ 82.53.489).
«Νηρέας ο Βάρας» του Δ. Παπαχρήστου Γ. Αρμένης, Τζιραλίδου.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, ~ 34.65.634). «Ο μασκοφόρος» του
Χ. Κράουσερ Καβουκίδη, Κρομμύδας.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Γυάλινος ουρανός» του
Ντ. Χέαρ Βουτέρης, Δεκαβάλλα.

ΕΡΓΟΣΤΑΣΙΟ (Βουλιαγμένης 208 ~ 75.10.544). «Μπρου μπρα» του Στ. Μανωλακάκη
Δημ. Παπαδόπουλος, Γ. Οικονόμου.

ΕΡΕΥΝΑΣ (Ιλισίων 21, Ζωγράφου ~ 77.80.826). «Αγάπη και κατανόηση» του Τζ.
Πένχολ Ποταμίτης, Καστανάς.

ΗΛΙΟΥ - ΚΑΤΩ ΧΩΡΟΣ (Φρυνίχου 10, Πλάκα ~ 32.31.591, 32.47.509). «Έξω, μπροστά
στην πόρτα» του Β. Μπόρχερτ Παπασπύρος, Δ. Βασιλειάδου.

ΗΜΕΡΑΣ - ΚΟΚΚΙΝΗ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~
69.29.090, 64.95.777). «Προ των Θερμοπυλών» του Π. Τακόπουλου Γιώρ.
Κυριακίδης, Γιαννικάκης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Μολιεριάδα» (Μολιέρος) των Ζ. Ζεραρντί - Α. Μοντζολή
Στυλιανοπούλου, Γιώρ. Κυριακίδης.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890). «Αρσενικό - θηλυκό»
του Α. Θωμόπουλου Α. Αντωνίου, Ν. Ασίκη.

ΘΕΑΤΡΟΚΙΝΗΣΗ (Ακαδήμου 13, κάθετος οδού Πειραιώς, έναντι πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΘΗΣΕΙΟΝ (Τουρναβίτου 7, ~ 32.55.444). Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). «Στο Μαντράς τη νύχτα
εκείνη» του Ε. Μανέ Βοζικιάδου, Στάγκος.

ΙΛΙΣΙΑ (Παπαδιαμαντοπούλου 4, ~ 72.16.317). «Ηχώ στο χάος» (το πορτρέτο της
Μαρίας Πολυδούρη) της Β. Μαυρομάτη Όλ. Λαζαρίδου, Κωνσταντίνος Βήτα.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, ~ 72.50.657). «Τρία χρόνια
Σαββατοκύριακο» του Β. Νανάκη Ντ. Σιμοπούλου, Σταματιάδης.

ΚΑΙΡΩΝ (Τσέλιου 10 - Σολιώτη, Αμπελόκηποι, πίσω από τον Άρειο Πάγο, ~
64.54.407). Αργεί.

ΚΑΙΣΑΡΙΑΝΗΣ (Κοιμήσεως Θεοτόκου 30, Καισαριανή, ~ 72.23.023). «Οι φυλακισμένοι
της κεντρικής λεωφόρου» του Ν. Σάιμον Κωνσταντινίδης, Παπανέστορος.

ΚΑΛΟΥΤΑ (Πατησίων 240, ~ 86.11.311, 86.75.588). «Οι αισιόδοξοι» του Γ.
Λαζαρίδη Γ. Βασιλείου, Βιδάλη.

ΚΑΡΕΖΗ (Ακαδημίας 3, ~ 36.36.144, 36.25.520). «Περιμένοντας τον Γκοντό» του Σ.
Μπέκετ Κώστας Καζάκος, Φιλιππίδης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Γράμμα στον Ορέστη» του Ι. Καμπανέλλη Δαφνής, Γκαβάκου.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Του Κουτρούλη ο γάμος» του Α.
Ρίζου - Ραγκαβή Μπέλλος, Στάικου.

ΚΝΩΣΣΟΣ (Κνωσσού 11, Πατησίων, στάση Καλλιφρονά, ~ 86.77.070, 86.24.463). «Οι
κούκλες» του Π. Γεωργιόπουλου Λ. Τσάγκας, Βαμβακίδης.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 ­ Πολυτεχνείου, ~ 88.12.846). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Το στοίχημα» του Κλ. Όντετς
Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 38.48.342). «Ιφιγένεια [εν Ληξουρίω]» του Π.
Κατσαΐτη Θεατρική Ομάδα Παντείου.

ΜΑΣΚΕΣ (Λήθης 6 - Αγίου Μελετίου 107, ~ 86.12.509). «Ο φλύαρος» του Σ. Καρύδη
Χριστοφιλάκης (σκηνοθ.), Πελαΐδης.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασ. Σοφίας - Κόκκαλη, ~ 72.82.333). Αίθουσα Φίλων
της Μουσικής. Κύκλος Γαλλική Μουσική. «Πελλέας και Μελισσάνθη» του Κλ.
Ντεμπισί (Παρ., Κυρ.). Αίθουσα Δημήτρη Μητρόπουλου. Τετάρτη απόγευμα
στο Μέγαρο. Συγκρότημα Γιώργου Φακανά: συναυλία (Τετ.).

ΜΕΛΙΝΑ (Βουκουρεστίου 3, ~ 32.13.685-6). Αργεί.

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). Αργεί.

ΜΙΝΩΑ (Πατησίων 91, ~ 82.32.578, 82.10.048). «Αθήνα 2000 με τα... τέσσερα» των
Α. Πυριόχου - Π. Χατζηκουτσέλη - Ντ. Σπυρόπουλου - Μ. Άνθη Πανοπούλου, Τριφύλλη.

ΜΟΥΣΟΥΡΗ (πλατεία Καρύκη 6, ~ 33.10.936). Κεντρική Σκηνή. «Κάτω από τη
σκάλα» του Τσ. Ντάιερ Μιχαλακόπουλος, Μοσχίδης. Δεύτερη Σκηνή.
«Να ζει κανείς ή να συζεί;» του Λ. Κάσλερ Βενιζελέα, Δ. Βογιατζής.

ΜΠΡΟΝΤΓΟΥΑΙΗ (Αγίου Μελετίου 61Α - Πατησίων, στοά Λάλη, ~ 86.20.231). «Μπλαντ
μπράδερς - Δεσμοί αίματος» του Γ. Ράσελ Κ. Σπυρόπουλος, Μπονάτσος.

ΝΕΟΥ ΚΟΣΜΟΥ (Αντισθένους 7 - Θαρύπου, Φιξ, ~ 92.12.900). «Βρομιά» του Ρ.
Σνάιντερ Β. Θεοδωρόπουλος (σκην.), Μαρκουλάκης.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι ~ 57.73.666, 57.55.685). «Ένα
καπέλο γεμάτο βροχή» του Μ. Γκάτσο Μιχόπουλος (σκηνοθ.), Α. Παπαδόπουλος.

ΟΔΟΥ ΑΝΤΙΟΧΕΙΑΣ (Αντιοχείας 1 ­ Πιπίνου, ~ 88.32.050). Αργεί.

ΟΔΟΥ ΕΡΜΟΥ (Ερμού 106, Μοναστηράκι, τηλ.: 32.14.950, 86.40.555). «Το δωμάτιο
με τους μανδαρίνους» του Ρ. Τομά Μ. Ραζή, Χρυσούλης.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Γερτρούδη» του Γ.
Σέντεμπεργκ Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). Αργεί.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). Αργεί.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264).
«Εγχείρημα»: «Τρίπτυχο» του Θ. Βλάχου ­ «Το αόρατο που σε κοιτά» (Μ.
Ευσταθιάδη) του Α. Διαμαντή σε Θ. Βλάχος, Α. Διαμαντής.

ΠΕΙΡΑΜΑΤΙΚΟ ΤΗΣ ΠΟΛΗΣ (Σταδίου 4, ~ 32.22.035). «Προδομένη γυναίκα» της Σ. ντέ
Μποβουάρ Ζαβιτσιάνου, Ριάλδη.

ΠΕΡΟΚΕ (Οδυσσέως 2, πλατεία Καραϊσκάκη, Μεταξουργείο, ~ 52.32.132, 52.40.040).
«Ό,τι πείτε υπουργέ μου» του Ρ. Κούνεϊ Βουτσάς, Τσιβιλίκας.

ΠΟΛΙΤΕΙΑ (Σαρρή 40, Θησείο, ~ 33.10.663-4). Αργεί.

ΠΟΛΥΤΕΧΝΟ (Διγενή Ακρίτα 15 ­ Μαυρομιχάλη 157, ~ 64.34.700). «Βίος και
συνουσία» των Ντ. Φο ­ Φ. Ράμε, Κ. Μουρσελά Πιατάς, Κανελλοπούλου.

ΠΟΡΤΑ (Μεσογείων 59, ~ 77.11.333). «Άμλετ» του Ουίλ. Σαίξπηρ Κιμούλης, Μπεμπεδέλη.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.17.030). «Το λιοντάρι το
χειμώνα» του Τζ. Γκόλντμαν Βαλάκου, Χρ. Πολίτης.

ΡΟΕΣ - ΚΑΤΩ (Ιάκχου 14, Γκάζι, ~ 34.79.426). «Τούτο εστί το σώμα μου» της Σ.
Σπυράτου Χοροθέατρο «Ροές».

ΡΟΕΣ - ΠΑΝΩ (Ιάκχου 14, Γκάζι, ~ 34.79.426). «Ενοικιάζεται... εκτός απροόπτου»
του Δ. Αδάμη Αδάμης, Γεωργουσοπούλου.

ΣΗΜΕΙΟ (Χ. Τρικούπη 10, πίσω από την Πάντειο, Καλλιθέα, ~ 92.29.579). «Η
επιστροφή των Τσε» του Γ. Χρυσούλη Ν. Διαμαντής (σκηνοθ.), Ι. Μακρή.

ΣΤΑΘΜΟΣ (Β. Ουγκώ 55, παραπλεύρως του «Περοκέ», πλατεία Καραϊσκάκη, ~
52.22.656). «Ενυδρείο» του Κ. Μουρσελά Τ. Χαλκιάς, Διδασκάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). Αργεί.

ΣΥΓΧΡΟΝΟ ΑΘΗΝΑΣ (Ευμολπιδών 41, Γκάζι, ~ 34.67.095). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Αργεί.

ΤΕΧΝΗΣ ΚΑΡΟΛΟΣ ΚΟΥΝ (Φρυνίχου 14 - Διονυσίου Αρεοπαγίτου, ~ 32.36.732,
32.22.464). Αργεί.

ΤΕΧΝΗΣ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Μια συνάντηση κάπου
άλλου» του Ι. Καμπανέλλη Κουγιουμτζής (σκηνοθ.), Προύσαλης.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Κρίμα που είναι πόρνη»
του Τζ. Φορντ Κακλέας (σκηνοθ.), Αστεριάδη.

ΤΕΧΝΟΧΩΡΟΣ ΥΠΟ ΣΚΙΑΝ (Μαυρομιχάλη 161 ­ Ξιφίου 14, ~ 64.20.522). «Αγρίμια τη
νύχτα» του Μ. Αζαμά Κωτσής (σκηνοθ.), Ανδριώτης.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Αγν. Οσιέτσκα Λύγαρη, Νάτσιος.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. ΜακΝτόναλντ Κουνελάκη, Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). Αργεί.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16043P112</ED>
<ID>
ID:135827

</ID><URL>http://ta-nea.dolnet.gr/neaweb/neafile.print_unique?e=A&f=16043&m=P11&aa=2</URL></REF>


Article

<CATEGORY>vin09</CATEGORY>

 <H5>ΠΟΛΙΤΙΣΤΙΚΗ ΑΝΤΑΛΛΑΓΗ ΤΟΥ ΕΘΝΙΚΟΥ ΘΕΑΤΡΟΥ
</H5><H2></H2><H2>Το δάκρυ του Νίκου Κούρκουλου
</H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

Οι διευθυντές των δύο Κρατικών Θεάτρων, κύριοι Κούρκουλος και Κορούτς, σε ένα
ενσταντανέ μετά την κοινή τους παρουσίαση

Την ώρα που δέσποζε στα πρωτοσέλιδα του αθηναϊκού Τύπου το συνταγματικό
πραξικόπημα που έθεσε εκτός νόμου το ισλαμικό Κόμμα της Ευημερίας στην
Τουρκία, την ίδια ημέρα στο Εθνικό Θέατρο, επί της οδού Αγίου Κωνσταντίνου,
Τούρκοι καλλιτέχνες του θεάτρου μίλαγαν για πολιτική μ' έναν διαφορετικό τρόπο.

«Οι λαοί μας είναι αδελφωμένοι. Ο καλύτερος πρεσβευτής είναι ο πολιτισμός»,
έλεγε ο διευθυντής των Κρατικών Θεάτρων της Τουρκίας, καθηγητής και ηθοποιός
κ. Κορούτς.

Κι όταν του ζητήθηκε ένα σχόλιο για την τεταμένη ατμόσφαιρα ανάμεσα στις
κυβερνήσεις Ελλάδας και Τουρκίας, απάντησε:

«Στον κόσμο υπάρχουν πολλοί λαοί. Αλλά υπάρχει κι ένας ­ ο θεατρικός ­ που
έχει στόχο και προορισμό να ενημερώνει τους άλλους λαούς μέσα από την τέχνη».

Το δάκρυ του Νίκου Κούρκουλου πρόσθεσε ένα συναισθηματικό τόνο στη συνάντηση
των διευθυντών των Κρατικών Θεάτρων των δύο κρατών.

«Οι λαοί είναι αδελφωμένοι. Κι εμείς οι καλλιτέχνες καλούμαστε σε κάθε στιγμή
να βοηθάμε, ώστε να βγαίνει προς τα έξω αυτή η αγάπη που υπάρχει», είπε ο κ.
Κούρκουλος με φανερή συγκίνηση κι αμέσως σηκώθηκε για να σκουπίσει κρυφά το
δάκρυ που όλοι είχαμε δει.

Το Κρατικό Θέατρο της Τουρκίας θα δώσει τέσσερις παραστάσεις στην Αθήνα, στο
πλαίσιο των πολιτιστικών ανταλλαγών.

Αύριο και την Πέμπτη θα παιχθεί στην Κεντρική Σκηνή του Εθνικού το έργο του
Δημήτρη Ψαθά «Ζητείται ψεύτης» και το Σαββατοκύριακο το «Μάστερ Κλας» του
Τέρενς Μακ Νάλι.

Η παρουσία του Κρατικού Θεάτρου Τουρκίας στη χώρα μας ήταν μια καλή ευκαιρία
για να έχουμε κάποιες βασικές πληροφορίες από τον διευθυντή του Θεάτρου κ.
Κορούτς. Στην Άγκυρα υπάρχουν τέσσερις κρατικές σκηνές, στη Σμύρνη τρεις και
στην Κωνσταντινούπολη εννέα και 32 κλιμάκια σε διάφορους νομούς της χώρας. Το
Κρατικό Θέατρο της Άγκυρας ανεβάζει συνολικά 100 έργα στις δύο σεζόν ­
χειμερινή και θερινή. Φέτος, 30 από αυτά είναι επαναλήψεις περσινές.

Στο ρεπερτόριο του Θεάτρου, που το ορίζει μια καλλιτεχνική επιτροπή, το 60%
των έργων είναι τουρκικά και το 40% ξένα. Τα θέατρα της Τουρκίας είναι αρκετά
για να απορροφήσουν τους ηθοποιούς τους, που δεν είναι πολλοί. 
Περίπου ογδόντα αποφοιτούν κάθε χρόνο από τις δραματικές σχολές.

Ως προς την επιλογή των δύο έργων που θα δούμε στην Αθήνα, το ένα είναι
ελληνικό. Η κωμωδία του Δημήτρη Ψαθά «Ζητείται ψεύτης» είναι η πιο επίκαιρη
κωμωδία για το τουρκικό κοινό. «Ο τύπος του βουλευτή Φερέκη δεν είναι καθόλου
ξένος προς εμάς», γράφει στο πρόγραμμα της παράστασης ο σκηνοθέτης Μιουνίρ
Τζανάρ. Παρούσα στη συνέντευξη Τύπου και η κόρη του συγγραφέα κ. Μαρία Ψαθά,
που μίλησε για το έργο και για τον πατέρα της.

Η άλλη παράσταση είναι το έργο «Μάστερ Κλας» του Τέρενς Μακ Νάλι, έργο που
παίζει η Κάτια Δανδουλάκη στο θέατρό της. Τον ρόλο της Μαρίας Κάλλας παίζει η
πολυβραβευμένη Τουρκάλα ηθοποιός Αϊτέν Γκιοκτζέρ. Σκηνοθέτης της παράστασης
είναι ο ηθοποιός που το ελληνικό κοινό είδε ως «Οιδίποδα τύραννο» το 1963 και
Τέβιε στον «Βιολιστή στη στέγη» Τζιουνέτ Γκιοκτζέρ.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16043P121</ED>
<ID>
ID:135768

</ID><URL>http://ta-nea.dolnet.gr/neaweb/neafile.print_unique?e=A&f=16043&m=P12&aa=1</URL></REF>


Article

<CATEGORY>vin09</CATEGORY>

 <H2>Από το «Αφήλιο» σε νέα στέγη
</H2><H2></H2>
Τάνια Τσανακλίδου και Νίκος Ζούδιαρης

Εκείνη, μας άφησε μία γλυκόπικρη ανάμνηση από τα «Τραγούδια του παράξενου
κόσμου». Εκείνος, μας είχε συνηθίσει σε δισκογραφικές συνεργασίες με τον
Αλκίνοο Ιωαννίδη. Τώρα αποφάσισαν, εκείνη (η Τάνια Τσανακλίδου) και εκείνος (ο
Νίκος Ζούδιαρης) να ακολουθήσουν κοινό δρόμο, δισκογραφικό, από ένα «Αφήλιο».
Έτσι ονόμασαν τον δίσκο τους, που κυκλοφορεί σήμερα, η τραγουδίστρια και ο
συνθέτης και μαζί με τον Τάκη Μπουρμά και τον Νίκο Κουρουπάκη χάραξαν πάνω σε
στίχους όπως «Ήτανε, λέει, ένα καράβι / κι όπως ταξίδευε ένα
βράδυ, / τρόμαξε. / Ο ουρανός είχε κατέβει / κι όπως το
είδε να παλεύει, / του 'ριξε / δυο σύννεφα να το σηκώνουν».

Όμως αποφάσισαν να ενώσουν και τις μουσικές - σκηνικές τους πορείες, σε ένα
νέο στέκι, μια νέα στέγη για τα τραγούδια του «Αφήλιου» ­ και όχι μόνον.

Έτσι, φαίνεται πως από τις 28 Ιανουαρίου θα τους βλέπουμε και θα τους ακούμε
«ζωντανά» στο θέατρο «Ιλίσια».

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16043P122</ED>
<ID>
ID:135814

</ID><URL>http://ta-nea.dolnet.gr/neaweb/neafile.print_unique?e=A&f=16043&m=P12&aa=2</URL></REF>


Article

<CATEGORY>vin09</CATEGORY>

 <H2>Πλούταρχος, ο σκληρός καβαλάρης
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Άλκηστη Πρωτοψάλτη

Τίποτα, μα τίποτα δεν θα κρύψω. Παράδειγμα; Ο Λάκης αρχίζει στις 29
Ιανουαρίου, οι Μόντι Πάιθον στις 23, η Άλκηστη Πρωτοψάλτη
στις 5 Φεβρουαρίου στο Δημοτικό Πειραιώς και ο Πλούταρχος μεθαύριο 22!.

* Ίχνη Πολυτεχνείου, Νέου Ελληνικού Κινηματογράφου
και άφθονες δόσεις μούρλιας (με την καλή έννοια, όπως λένε). Διότι
Πλούταρχος Καϊτατζής είναι το ονοματεπώνυμο του... Αδιόρθωτου. Πώς
λέμε.. Ασυγχώρητος; Κάπως έτσι.

Κάπου στη δεκαετία του '60 εισβάλλει στο Πολυτεχνείο, κάπου στη δεκαετία του
'70 παρατάει το (προσοδοφόρον) επάγγελμα. Κάπου στην ίδια δεκαετία (του '70)
επιδίδεται στο σινεμά και στην μικρού μήκους ταινία. Και κάπου στη δεκαετία
του '80 εγκαθίσταται στο θέατρο.

* Ούτε θιασάρχης του το ζήτησε, ούτε πρωταγωνίστρια
ή πρωταγωνιστής του ελληνικού θεάτρου! Μόνος, αμετανόητος και hard rider...
Σκληρός καβαλάρης.

Τελευταία στάση του Πλούταρχου hard rider το «Υλικό πολέμου» σε δύο μέρη με
την ακόλουθη νεοελληνική πρωτοτυπία που παραπέμπει 
σε θηριώδη υπομονή Γιαπωνέζου στοχαστή. Το πρώτο μέρος του «Υλικού πολέμου» θα
αναπαρίσταται, θεατρικώς, από την Πέμπτη, το δε... δεύτερο θα αρχίσει τον Μάρτιο.

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16043P123</ED>
<ID>
ID:135851

</ID><URL>http://ta-nea.dolnet.gr/neaweb/neafile.print_unique?e=A&f=16043&m=P12&aa=3</URL></REF>


Article

<CATEGORY>vin09</CATEGORY>

 <H5></H5><H2>Πίνεις Ήβη; Πίνεις Λάκη
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Το πρώτο (μέρος) αφορά στο 1922, «καημό επίμονο» τον βάφτισε ο... Γιαπωνέζος,
το δεύτερο «1940-1949, της νύχτας τέκνα φρικτά». Τάδε θα προκύψουν επί της
λιλιπούτειας σκηνής της «Αλκμήνης» στο Γκάζι, ενώ χαμός προβλέπεται να
συντελεστεί με την «Κυριακή των παπουτσιών» στην θηριώδη σκηνή της «Ήβης» επί
της οδού Σαρρή 27 στου Ψυρή.

* Το θέατρο του Λάκη Λαζόπουλου είναι πανέτοιμο σε
τέτοιο σημείο που όταν συνάδελφος και θεατράνθρωπος δρασκέλισε το κατώφλι της
νεότευκτης θεατρικής «Ήβης», αναφώνησε:

* Δεν... παίζεται!

Διότι απαξάπασες η κινηματογραφικής τεχνολογίας πολυτελέστατες πολυθρόνες
επεκτείνονται με αμφιθεατρική διάταξη, σε τέτοιο ύψος ώστε η τελευταία σειρά
του... λαουτζίκου να βλέπει πιάτο τη σκηνή! Είδες ο... Ιάπων Λαζόπουλος; Πάντα
με τον λαό!

* Πρώτοι που θα απολαύσουν την επιστροφή στην
αρχετυπική αμφιθεατρική ελληνική σκηνή θα είναι τα τυχερά μέλη του Cine Club
που θα εξασφαλίσουν προσκλήσεις για την αβάν πρεμιέρα των «παπουτσιών», την
Τετάρτη 28 Ιανουαρίου. Διότι από την επομένη, 29η Ιανουαρίου, η Ήβη και οι
αναπαυτικές πολυθρόνες τύπου... Ιντεάλ θα διατίθενται για το κοινό!

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16043P124</ED>
<ID>
ID:135875

</ID><URL>http://ta-nea.dolnet.gr/neaweb/neafile.print_unique?e=A&f=16043&m=P12&aa=4</URL></REF>


Article

<CATEGORY>vin09</CATEGORY>

 <H5></H5><H5></H5><H2>Το φλουρί της Μάγιας της οδού Πειραιώς
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Μέχρι τότε συνέβησαν και πρόκειται να συμβούν τα ακόλουθα (πάντα θεατρικώς).
Το μεν φλουρί της πίτας του νεότευκτου θεάτρου με την επωνυμία δρόμου
«Πειραιώς 131» έπεσε στην εταιρεία που το κατασκεύασε. Η δε πρεμιέρα της
κωμωδίας που έγραψε η βρετανική ομάδα των Μόντι Πάιθον ορίστηκε για την
Παρασκευή 23!

Γιώργος Τσαγκάρης

* Η επιχειρηματίας Μάγια Παναδρέου για πέντε
μόλις μέρες, στην παραγουρουνότριχα που λένε, πρόλαβε τα εγκαίνια της... Ήβης,
και εξασφάλισε για την... Πειραιώς 131 τον τίτλο του πρώτου, καινούργιου
θεάτρου του 1998! Με Θανάση Παπαθανασίου-Μιχάλη Ρέππα να
υπογράφουν την απόδοση των Μόντι Πάιθον και με Αδαμάκη,
Αντωνόπουλο, Γρηγορόπουλο, Χαϊκάλη και άλλους να παίζουν.

* Βγάλ' τον υπουργό απ' την πρίζα!

Τι μένει; Η μοναξιά του Γιώργου Τσαγκάρη την ώρα της συγγραφής! Μάλιστα
ένας άνθρωπος του πενταγράμμου, ένας διευθυντής του Τρίτου, ένας συνθέτης
θεατρικών παραστάσεων, υπογράφει αφήγημα με σουρεαλιστικό τίτλο.

Η κυρία με την τήβεννο και άλλα βλοσυρά πρόσωπα

<REF><SOURCE>ΤΑ ΝΕΑ</SOURCE>
<DATE>, 20-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16043P125</ED>
<ID>
ID:135889

</ID><URL>http://ta-nea.dolnet.gr/neaweb/neafile.print_unique?e=A&f=16043&m=P12&aa=5</URL></REF>


Article

<CATEGORY>vin08</CATEGORY>

 <H5>14 ΟΡΟΙ ΠΟΥ ΘΕΛΟΥΝ ΠΡΟΣΟΧΗ
</H5><H2>ΤΙ ΚΡΥΒΟΥΝ τα δάνεια των τραπεζών
</H2>
ΟΙ ΣΥΜΒΑΣΕΙΣ που κάνουν οι τράπεζες για τα δάνεια που χορηγούν κρύβουν όρους
που χρειάζονται προσοχή. «ΤΑ ΝΕΑ» παρουσιάζουν σήμερα 14 από αυτούς τους όρους
που μπορούν να αποδειχθούν παγίδες για τους δανειολήπτες που δεν διαβάζουν τα
ψιλά γράμματα των συμβάσεων που υπογράφουν. Εκτός από τα πανωτόκια, που έχουν
αιφνιδιάσει πολλούς ανύποπτους οφειλέτες των τραπεζών, υπάρχουν υποχρεώσεις
και δεσμεύσεις που κοστίζουν ακριβά στους απρόσεκτους.

σελίδα 55

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16044N011</ED>
<ID>
ID:135917

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N01&aa=1</URL></REF>


Article

<CATEGORY>vin06</CATEGORY>

 <H2>Μήνυσαν παιδίατρο και γνωστή οικογένεια για αρπαγή βρέφους </H2>
σελίδες 14-15

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16044N012</ED>
<ID>
ID:135959

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N01&aa=2</URL></REF>


Article

<CATEGORY>vin04</CATEGORY>

 <H2>Πίεση στους 3 Δήμους για να φύγουν οι αντάρτες </H2>
σελ
ίδες
8-
9

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16044N013</ED>
<ID>
ID:136023

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N01&aa=3</URL></REF>


Article

<CATEGORY>vin06</CATEGORY>

 <H2>Κόβουν κεφάλια τα ηλεκτρικά παράθυρα
</H2>
<H3>στο Auto ΝΕΑ
</H3>
<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16044N015</ED>
<ID>
ID:136051

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N01&aa=5</URL></REF>


Article

<CATEGORY>vin06</CATEGORY>

 <H2></H2><H2>Ένοχη η Βάσια </H2>
σελίδα 21

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16044N016</ED>
<ID>
ID:136059

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N01&aa=6</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΧΑΙΡΟΜΑΙ ­ πιο σωστά: αναπνέω ελεύθερα ­ κάθε φορά που ο πρόεδρος της Βουλής,
ο Απόστολος Κακλαμάνης, τα «σούρνει» στα ΜΜΕ. Λίγοι πολιτικοί κρατούν αυτή τη
στάση. Οι πολλοί κάνουν την πάπια. Γιατί έχουν ανάγκη την τηλεόραση. Είναι το
«βήμα» τους. Η ρεκλάμα τους. Ο Λ. Παπαδόπουλος στις «Ματιές». Σελ. 4.

ΔΕΝ ΜΠΟΡΕΙ να θεωρείται εξέλιξη της επιστήμης το μονοπωλιακό εμπόριο της
γένεσης, η διάθεση των κυτταρικών σειρών από φυλές της Ν. Αμερικής ή των
αιμοσφαιρίων του ομφάλιου λώρου. Μάλλον για αποικισμό της ψυχής μας πρόκειται,
για τη μεγαλύτερη και πιο ειδεχθή κλοπή που έγινε ποτέ. Η Λαμπρινή Σταμάτη «Σε
πρώτο ενικό». Σελ. 13.

Γ. ΜΟΥΖΑΚΗΣ: Έγραψα τους πρώτους στίχους σε ηλικία 12 ετών. Από το τραγούδι
σήμερα λείπει το ίδιο το τραγούδι. Εγώ είμαι πολύ μικρός για να συμβουλεύσω
τις σημερινές εταιρείες. Χα! Χα! Οι απαντήσεις στις «30 Ερωτήσεις» του Β.
Λουμπρίνη στη σελ. 12.

ΣΤΑ ΔΗΜΟΣΙΑ έργα οι διαδικασίες για την έγκριση των περιβαλλοντικών μελετών
έχουν επιταχυνθεί και η έγκρισή τους προχωρεί, με αποτέλεσμα να εκλείψουν και
οι τριβές των υπουργών μεταξύ τους. Στα ιδιωτικά έργα όμως δεν συμβαίνει το
ίδιο. Ο Α. Ρενιέρης στη σελ. 16.

Γ. ΛΑΣΚΑΡΑΤΟΣ: Ορισμένοι στο Πανεπιστήμιο με αναγνώρισαν από τις φωτογραφίες
στον Τύπο. Αρκετοί με ρωτούσαν αν πράγματι ήμουν εκείνος «ο πρώτος των
πρώτων». Αυτό δεν λειτούργησε εις βάρος μου, ούτε ιδιαίτερα θετικά. Έκανα,
όμως, πιο γρήγορα γνωριμίες. Η Αμαλία Νεγρεπόντη στη σελ. 20.

ΜΕΣΗΛΙΞ κυρία που φορά άσπρη μπλούζα: Θα ρίξεις μόνο 10 σταγόνες στο ποτό της,
που πρέπει όμως να το πίνει παγωμένο. Διαφορετικά δεν θα πιάσει. Δέκα σταγόνες
τη φορά... Να δεις πώς θα είναι μετά από ένα τέταρτο! Για τον έρωτα λοιπόν
φίλτρα και μαντζούνια. Ο Στ. Κρίκκης στη σελ. 23.

ΕΛΠΙΔΕΣ για τους σακχαροδιαβητικούς από τα νέα φάρμακα που ετοιμάζονται να
βγουν στο εμπόριο ή που μελετούν οι εταιρείες. Αν στεφθούν με επιτυχία οι
έρευνες, η ένεση ινσουλίνης θα αποτελέσει μακρινή ανάμνηση. Από «New York
Times», στη σελ. 53.

ΕΣΩΤΕΡΙΚΕΣ υποθέσεις, λοιπόν, 
για τους ισχυρούς του κόσμου 
η τυχη των αδυνάτων της Τουρκίας. 
Τώρα, όμως, η ιστορία

ετοιμάζει μια από τις φάρσες της. 
Οι Κούρδοι από εσωτερικό πρόβλημα της Τουρκίας 
θα γίνουν αίφνης 
εσωτερικό πρόβλημα της Γερμανίας. 
Η Λένα Διβάνη 
στην «Τρίτη Άποψη». Σελ. 6.

Ο Γ. ΠΟΥΡΣΑΝΙΔΗΣ

ίσως ήταν πιο τυχερός 
αν πήγαινε στη δίκη

με εμφανή τα σημάδια

της χρήσης ναρκωτικών. 
Τι ειρωνεία! 
Αν δεν είχε αποτοξινωθεί μόνος του,

μπορεί τα πράγματα να ήταν σήμερα

καλύτερα γι' αυτόν... 
Η Νατάσα Μπαστέα στους «Προβολείς».

Σελ. 6., βλ. και σελ. 19.

Μ. ΚΟΥΝΤΕΡΑ:

Στα ισλανδικά η λέξη «ταυτότητα» 
δεν υπάρχει, 
οπότε επέλεξα τον τίτλο «Αόρατη Μεθόριος». 
Προσδιορίζει ακριβώς τον στόχο μου: 
να αφηγηθώ μια όσο το δυνατόν

πιο αληθινή ιστορία 
που μεταμορφώνεται ανεπαίσθητα 
σ' ένα φρικτό όνειρο. 
Από τη «Monde» στο «ΠΑΝΟΡΑΜΑ», σελ. 1.

Ο ΑΙΣΩΠΟΣ έγραψε 359 μύθους. 
Αλλά εμείς δεν τους έχουμε διαβάσει 
ποτέ όλους. 
Ο διασημότερος παραμυθάς της Ιστορίας 
είχε μια σκληρή 
και κάπως «λοξή» αντίληψη για τη ζωή. 
Όπως φαίνεται 
κι από τις πικάντικες ιστορίες 
που έχουν παραλειφθεί έως τώρα 
από τις εκδόσεις του. 
Από την «Independent» 
στο «ΠΑΝΟΡΑΜΑ», σελ. 3.

ΤΟ ΖΕΥΓΑΡΙ των ηλικιωμένων ζει στο μικρό νησί της Σαμιοπούλας εδώ και 54
χρόνια μόνο του. Και ξαφνιάστηκαν όταν είδαν τα ελικόπτερα, τους κομάντος και
τον υπουργό Άμυνας Άκη Τσοχατζόπουλο με το επιτελείο του, να τους
επισκέπτονται (φωτογραφία). Αποστολή: Π. Μπαΐλης. Σελ. 17.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16044N021</ED>
<ID>
ID:135915

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Παροιμιώδης
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Ένας Γιάννος την ημέρα, τον εκσυγχρονισμό τον κάνει πέρα...

Με τιμή

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16044N022</ED>
<ID>
ID:135993

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16044N023</ED>
<ID>
ID:136003

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N02&aa=3</URL></REF>


Article

<CATEGORY>vin01</CATEGORY>

 <H5>ΓΙΑ ΠΑΣΟΚ ΚΑΙ Ν.Δ. ΟΚΤΩ ΜΗΝΕΣ ΠΡΙΝ ΑΠΟ ΤΙΣ ΔΗΜΟΤΙΚΕΣ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Πρόωρα προβλήματα
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

Οκτώ μήνες έχουμε ακόμη για τις δημοτικές εκλογές. Και όμως, ο προεκλογικός
αγώνας έχει ήδη αρχίσει ­ ουσιαστικά ­ με τον κίνδυνο, πάντα, ώσπου να
φθάσουμε στις κάλπες να έχουμε... βαρεθεί.

ΤΑ ΠΡΟΒΛΗΜΑΤΑ αρχίζουν, βέβαια, από τους μεγάλους δήμους της χώρας. Δεν
πρόλαβε το Εκτελεστικό Γραφείο του ΠΑΣΟΚ να αποφασίσει τη στήριξη της Μαρίας
Δαμανάκη στην Αθήνα και ήδη ο Δ. Μπέης άφησε σαφώς να εννοηθεί ότι θα κατέβει
και αυτός υποψήφιος με στόχο στον δεύτερο γύρο να αντιμετωπίσει τον Δ.
Αβραμόπουλο αυτός και όχι η κυρία Δαμανάκη. Στη Θεσσαλονίκη, το κύριο πρόβλημα το έχει η Νέα Δημοκρατία, αφού
ο βουλευτής Π. Ψωμιάδης επιμένει να είναι υποψήφιος απέναντι στον σημερινό
δήμαρχο Ντ. Κοσμόπουλο και ο Κ. Καραμανλής αδυνατεί, προς το παρόν, να βρει
τρίτη λύση που να έχει πιθανότητες κατά του κ. Λαζαρίδη. Στον Πειραιά, πάντως,
και τα δύο κόμματα έχουν προβλήματα που ούτε το... οκτάμηνο φαίνεται ικανό να
τα λύσει. Τουλάχιστον το ΠΑΣΟΚ έχει υποψήφιο... (
Σελ. 8-
9).

Η κυβέρνηση, όμως, έχει και άλλους πονοκεφάλους. Κατ' αρχήν στα αγροτικά, όπου
όλοι αναγνωρίζουν ότι τα προβλήματα με το λάδι και τα εσπεριδοειδή είναι
υπαρκτά. Θα επιδιωχθεί, λοιπόν, να βρεθούν λύσεις ­ έστω και πυροσβεστικές ­
προκειμένου να αποφευχθούν κινητοποιήσεις. Σε άλλους τομείς του κυβερνητικού
έργου, ωστόσο, οι αντιδράσεις που εκδηλώνονται είναι συντεχνιακές ­ έτσι
τουλάχιστον τις χαρακτήρισε χθες ο κ. Σημίτης. Έτσι είναι, εάν έτσι
πιστεύετε... (Σελ. 10).

Στα ελληνοτουρκικά, εκτιμάται ότι σύντομα στην Τουρκία θα γίνουν εκλογές. Κάτι
που θα οδηγήσει εκ των πραγμάτων σε μεγαλύτερη σκλήρυνση την Άγκυρα και θα
σπρώξει σε αδιέξοδο όλες τις σχετικές πρωτοβουλίες για το Κυπριακό και τα
ελληνοτουρκικά. Και βέβαια θα φέρει ένταση στο Αιγαίο. Γι' αυτό η κυβέρνηση
ανησυχεί για ενδεχόμενο «θερμό επεισόδιο» από λάθος, αλλά και για νέες πιέσεις
των ΗΠΑ προς την μοναδική πλευρά που δείχνει κάποια λογική στις αντιδράσεις
της: στην Αθήνα... (Σελ. 7).

Κατά τα άλλα, ίσως τα πανωτόκια να είναι σύντομα παράνομα, ωστόσο κρίσιμο ρόλο
στο κόστος αποπληρωμής ενός δανείου μπορούν να παίξουν τα «ψιλά γράμματα». Τα
οποία κρύβουν παγίδες και θέλουν προσοχή... (Σελ. 55).

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16044N031</ED>
<ID>
ID:135916

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N03&aa=1</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Μείζον
</H2>
Η ΑΠΕΡΓΙΑ, χθες και αύριο, στα τρόλεϊ και τα λεωφορεία...

ΚΑΙ οι πρώτες ­ ήδη ­ αψιμαχίες ανάμεσα στη νέα διοίκηση και τα
σωματεία εργαζομένων της Ολυμπιακής Αεροπορίας...

ΥΠΟΓΡΑΜΜΙΖΟΥΝ πόσο οι συγκοινωνίες έχουν καταστεί ένα μείζον για την
κυβέρνηση πρόβλημα...

ΠΟΥ αμεσότατα σχετίζεται με την ποιότητα ζωής που παρέχεται στους πολίτες.

* ΣΤΗ μία περίπτωση, έχουμε αστικές συγκοινωνίες που ελάχιστα
εξυπηρετούν το κοινό...

ΚΑΘΩΣ οι ολοένα χειρότερες συνθήκες στην πρωτεύουσα...

ΟΔΗΓΟΥΝ σε όλο και μεγαλύτερες καθυστερήσεις στην εκτέλεση των δρομολογίων...

ΚΑΙ σε μία σημαντική από έτους σε έτος επιμήκυνση του χρόνου που
απαιτείται για μία διαδρομή.

* ΣΤΗΝ άλλη περίπτωση, έχουμε έναν εθνικό αερομεταφορέα για τον οποίον
έχουν ήδη εξαγγελθεί ­ χθες μόλις εξαγγέλθηκε και άλλο «συμπληρωματικό» ­
προγράμματα εξυγίανσης...

ΠΟΥ στοίχισαν και θα στοιχίσουν δισεκατομμύρια...

ΑΛΛΑ η οποία δεν παύει ­ σε τακτικά μάλιστα διαστήματα ­ να
κλυδωνίζεται από συγκρούσεις...

ΑΝΑΜΕΣΑ στην εκάστοτε διοίκησή της και είτε τον έναν είτε τον άλλο
κλάδο εργαζομένων της.

ΕΙΝΑΙ εύκολο να καταλογίζεται η ευθύνη...

ΑΛΛΟΤΕ στην αμέλεια κυβερνήσεων ή την ανεπάρκεια διοικούντων και άλλοτε
σε σωματεία που αποστολή, άλλωστε, έχουν να προασπίζουν τα συμφέροντα των
μελών τους.

Σ' ΟΠΟΙΟΝ όμως και αν ανήκει το μεγαλύτερο μερίδιο ευθύνης...

ΟΙ υπόλοιποι πολίτες είναι εκείνοι που και τις ταλαιπωρίες υφίστανται...

ΚΑΙ ­ ως φορολογούμενοι ­ πληρώνουν τα σπασμένα.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16044N032</ED>
<ID>
ID:135963

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N03&aa=2</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Κίμων Κουλούρης:

(ο βουλευτής του ΠΑΣΟΚ ρωτήθηκε για την ανακοίνωση της στήριξης της
υποψηφιότητας τής κ. Μαρίας Δαμανάκη)

«Δεν ξέρω τίποτε! Εγώ ψηφίζω στο Αιγάλεω!».

Μαρία Δαμανάκη:

(η βουλευτής του ΣΥΝ, στην «Ελευθεροτυπία», για τον κ. Δ. Αβραμόπουλο)

«Η Αθήνα θέλει δήμαρχο που θα είναι κάτι παραπάνω από τελετάρχης».

Χρήστος Φωτίου:

(ο υποψήφιος δήμαρχος Πειραιά, στον Φλας)

«Έχω κάνει ήδη βουτιά στο λιμάνι ως νομάρχης Πειραιά. Τώρα η βουτιά έχει άλλη ποιότητα».

Γιώργος Βουλγαράκης:

(ο βουλευτής της Ν.Δ., στο «Έξυπνο Χρήμα», για τον κ. Κ. Σημίτη)

«Εξάντλησε τον τσαμπουκά του στο Συνέδριο».

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16044N034</ED>
<ID>
ID:136047

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N03&aa=4</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Εκχυδαϊσμός
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΧΑΙΡΟΜΑΙ ­ πιο σωστά: αναπνέω πιο ελεύθερα ­ κάθε φορά που ο πρόεδρος της
Βουλής, ο παλιός μου φίλος και συμφοιτητής Απόστολος Κακλαμάνης, «τα σούρνει»
στα ΜΜΕ. Λίγοι πολιτικοί κρατούν αυτή τη στάση. Οι πολλοί κάνουν την πάπια.
Γιατί έχουν ανάγκη την τηλεόραση. Είναι το «βήμα» τους. Η ρεκλάμα τους. Το
μέσον με το οποίο επικοινωνούν με τις πλατιές μάζες.

Είπε προχθές, στην ΠΟΕΣΥ, ο πρόεδρος της Βουλής: «Τα ηλεκτρονικά, κυρίως, ΜΜΕ
δεν υπηρετούν την ενημέρωση του πολίτη, ούτε βελτιώνουν το επίπεδο της
κοινωνίας, αλλά αντιθέτως το υποβαθμίζουν μέχρι σημείου εκχυδαϊσμού. Το
πρόβλημα των ΜΜΕ είναι τεράστιο και δομικό. Η Πολιτεία δεν είναι σε θέση να το
αντιμετωπίσει με το υπάρχον θεσμικό πλαίσιο και ίσως πρέπει να υπάρξει
πρόβλεψη στη συνταγματική μεταρρύθμιση, που προωθείται. Τα ελληνικά ΜΜΕ
ελέγχονται από επιχειρηματίες που ασχολούνται ευκαιριακά με αυτά και τα
χρησιμοποιούν για την προώθηση άλλων οικονομικών συμφερόντων τους».

Την ίδια ημέρα, η Μαρία Παπαδοπούλου έγραφε στα «ΝΕΑ»: «Πρόκειται για σκάνδαλο
πια. Γιατί η αθλιότητα πολλαπλασιάζεται και τα πρότυπα που προβάλλονται από
ορισμένα κανάλια με εκπομπές του χειρότερου είδους, έχουν άμεση σχέση με το
πιο ελεεινό παραμύθιασμα. Έτσι, ενώ οι ειδήσεις σοβαρών τηλεοπτικών οργανισμών
μάς λένε για "θερμό επεισόδιο στο Αιγαίο", "νομισματική αναταραχή αμείωτης
έντασης στην ελληνική οικονομία και πιθανότητα υποτίμησης της δραχμής", τα
σκουπιδοσόου οργιάζουν. Και μάλιστα κατά τρόπο απολύτως φρικτό».

Δεν ξέρω σε ποιους «σοβαρούς τηλεοπτικούς οργανισμούς» αναφέρεται η κ.
Παπαδοπούλου. Φαντάζομαι, όμως. Αλλά κι αυτοί οι «σοβαροί τηλεοπτικοί
οργανισμοί» μήπως έχουν ποτέ στις ειδήσεις τους ένα καυτό κοινωνικό θέμα;
Πατινάζ επί πάγου κάνουν. Τα πάντα τα αντιμετωπίζουν επιφανειακά, επιδερμικά.
Στον εντυπωσιασμό της κοινής γνώμης αποβλέπουν. Κι όσο για τα σκουπιδοσόου,
πάνε κι έρχονται...

Θα τελειώσω με τούτο: ένας εμποράκος, που χρωστάει στο ΙΚΑ 500.000 δρχ. και
δεν έχει να τις πληρώσεις, οδηγείται, χωρίς δεύτερη κουβέντα, στις φυλακές.
Ενώ διάφοροι καναλάρχες χρωστάνε 17 δισεκατομμύρια στο Δημόσιο και τον ΟΤΕ (6
δισ. ο ένας, 1,2 δισ. ο άλλος κ.λπ.) και κανένας δεν τολμάει να τους πει
«πληρώστε γιατί θα βρείτε τον μπελά σας!». Κατά τα άλλα, όλοι οι Έλληνες είναι
ίσοι απέναντι στο νόμο και άλλα ηχηρά παρόμοια, που έλεγαν κι οι παλιοί...

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16044N043</ED>
<ID>
ID:136028

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N04&aa=3</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
Η ΠΟΡΤΑ είναι ανοιχτή μόνο προς τα έξω, έπρεπε να πεις στον Τρυφωνίδη,
πρόεδρε, είπε βουλευτής της Ν.Δ. στον Κ. Καραμανλή, χθες. Κι εκείνος εσιώπησε.

ΣΕΡΣΕ ΛΑ ΦΑΜ πίσω από την έκρηξη του Τρυφωνίδη. Ονομάζεται Μερόπη
Καλδή, είναι πρώην βουλευτής Πρέβεζας της Ν.Δ. και ανήκει στο στενό περιβάλλον
του Κ. Καραμανλή.

ΤΟΝ ΜΑΡΤΙΟ η ΓΣΕΕ έχει συνέδριο. Η πληροφορία δημοσιεύεται προς
ενημέρωση όσων πιστεύουν ότι η αυριανή απεργία στις ΔΕΚΟ θα μπορούσε να ανασταλεί.

ΝΕΑ ΕΞΟΡΜΗΣΗ του γεν. γραμματέα Τύπου Γιάννη Νικολάου στο εξωτερικό ­
για τα γραφεία Τύπου. Αυτή τη φορά σειρά έχουν οι Βρυξέλλες, το Στρασβούργο
και η Βόννη.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16044N044</ED>
<ID>
ID:136034

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N04&aa=4</URL></REF>


Article

<CATEGORY>vin05</CATEGORY>

 <H2>Εδώ οι καλές εταιρείες
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΕΙΡΑ του Κώστα Λαλιώτη ήταν χθες να δεχθεί την επίσκεψη του νέου Αμερικανού
πρέσβη Νίκολας Μπερνς. Τον δέχθηκε στο γραφείο του λοιπόν, τα είπαν για αρκετή
ώρα, παρά το γεγονός ότι η συνάντηση είχε εθιμοτυπικό χαρακτήρα, όπως
ανακοινώθηκε, κι όταν έφτασε η ώρα των δηλώσεων, ο υπουργός ΠΕΧΩΔΕ ρωτήθηκε αν
συζήτησε με τον Ν. Μπερνς και τα εθνικά θέματα.

­ Τα εθνικά όχι. Ο κύριος πρέσβης συζητάει αυτά τα θέματα με τους υπουργούς
Εξωτερικών και Άμυνας, είπε κοφτά ο Κ. Λαλιώτης, δηλώνοντας με τον τρόπο αυτό
ότι δεν επιθυμεί να ανακατεύεται σε ξένους αχυρώνες.

Άλλωστε ο κ. Μπερνς είχε ένα πολύ συγκεκριμένο λόγο που πήγε στο ΥΠΕΧΩΔΕ:
ανέφερε ότι υπάρχουν πολλές αμερικανικές τεχνικές εταιρείες που θα μπορούσαν
να αναλάβουν δημόσια έργα. Σωστός...

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16044N045</ED>
<ID>
ID:136053

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N04&aa=5</URL></REF>


Article

<CATEGORY>vin05</CATEGORY>

 <H2>Το κάπνισμα επιτρέπεται;
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΚΗΝΕΣ ΑΠΕΙΡΟΥ κάλλους σημειώθηκαν χθες στη Βουλή, πριν καν κλείσει εβδομάδα
από την ανακοίνωση του προέδρου Απ. Κακλαμάνη ότι το κάπνισμα απαγορεύεται
αυστηρώς και διά ροπάλου στην Ολομέλεια και τις Επιτροπές. Στην Επιτροπή για
την Αναθεώρηση του Συντάγματος, βουλευτής της Ν.Δ. εθεάθη να καπνίζει
κρυμμένος (!) πίσω από τις πλάτες δύο... εύσωμων συναδέλφων του! Ο Ευάγγελος
Βενιζέλος που τον είδε σχολίασε γελώντας ότι «φοβάται τον Κακλαμάνη» ­ και
είχε δίκιο!

ΑΛΛΟΣ βουλευτής, εντελώς θεριακλής αυτός, άναψε πούρο, ενώ όταν η συνεδρίαση
παρατράβηξε χρονικά, δεν ήταν λίγοι εκείνοι που τον μιμήθηκαν ­ με τσιγάρο. Τα
ίδια συνέβησαν και στην Κοινοβουλευτική Επιτροπή η οποία εξέταζε το
συνταξιοδοτικό νομοσχέδιο. Αναμένεται η αντίδραση του προέδρου.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16044N046</ED>
<ID>
ID:136060

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N04&aa=6</URL></REF>


Article

<CATEGORY>vin05</CATEGORY>

 <H2>Υποψήφιος
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΑΠΟ ΔΕΛΤΙΟ Τύπου του Νικ. Κακλαμάνη της Πολιτικής Άνοιξης, πληροφορηθήκαμε ότι
ο Δημ. Αβραμόπουλος είναι υποψήφιος για την προεδρία της Επιτροπής Περιφερειών
της Ευρωπαϊκής Ένωσης. Ο Νικ. Κακλαμάνης συνηγορεί θερμά υπέρ της
υποψηφιότητας, δηλώνει ότι θα τον ψηφίσει ως μέλος της Ευρωκοινοβουλευτικής
Ομάδας στην οποία ανήκει, και καλεί να κάνουν το ίδιο ΠΑΣΟΚ και Ν.Δ. Καλά
κρυφό ­ από... σεμνότητα ­ το κρατούσε ο Αβραμόπουλος;

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16044N047</ED>
<ID>
ID:136063

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N04&aa=7</URL></REF>


Article

<CATEGORY>vin05</CATEGORY>

 <H2>Ακμαίος
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΦΟΥΡΙΟΖΟΣ εισήλθε στη Βουλή χθες το απόγευμα ο Δημ. Τσοβόλας για να
προεδρεύσει στην Κοινοβουλευτική Ομάδα του ΔΗΚΚΙ. Φυσικά έγινε... ανάρπαστος
από αστυνομικούς, υπαλλήλους και δημοσιογράφους που του εύχονταν «σιδερένιος».
Ένας αστυνομικός τον ρώτησε «πρόεδρε, γιατί δεν καθόσουν λίγο ακόμη στο
σπίτι;», και εισέπραξε την ακόλουθη απάντηση από τον Δ. Τσοβόλα: «Φορολογικό
στη Βουλή κι εγώ θα καθόμουν σπίτι;».

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16044N048</ED>
<ID>
ID:136065

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N04&aa=8</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Εσωτερικές υποθέσεις
</H2>
<AUTHOR>ΛΕΝΑ ΔΙΒΑΝΗ</AUTHOR>

Όσοι μελετούν την ιστορία των διεθνών σχέσεων γνωρίζουν καλά ότι ουδέν κρυπτόν
υπό τον ήλιον, ιδιαίτερα στον τομέα της απαλλαγής ενός κράτους από τους
εσωτερικούς του αντιπάλους. Όλες οι κυνικές τακτικές έχουν εφαρμοστεί, όλες οι
ειδεχθείς στρατηγικές έχουν δοκιμαστεί και αλλού και άλλοτε. Είναι επίσης
ολοφάνερο ότι ο Μακιαβέλι ποτέ δεν έπιασε σκόνη στα κυβερνητικά ράφια.

Παρ' όλα αυτά ο κόσμος προχωράει και οι ηγεσίες προσαρμόζονται αναγκαστικά.
Μαζί με την κατάκτηση του κράτους πρόνοιας, ανέτειλε ευτυχώς η εποχή της
προστασίας των πολιτών από το κράτος τους. Τα βήματα υπήρξαν βασανιστικά αργά
και επιταχύνθηκαν μόνο μετά την πίεση της κοινής γνώμης, των μέσων ενημέρωσης,
της διεθνούς κοινότητας. Οι άνθρωποι, οι πολίτες γενικά, και οι πολίτες μέλη
μιας μειονότητας ειδικά, απέκτησαν συγκεκριμένα δικαιώματα και τη δυνατότητα
να τα διεκδικούν νόμιμα και δυναμικά.

Υπάρχει, όμως, ένα κράτος του οποίου οι σχετικές τακτικές έμειναν απίστευτα
αδιαφοροποίητες από το πέρασμα του χρόνου, την αλλαγή των διεθνών
κοινωνικοπολιτικών δεδομένων, τις ρυθμίσεις του διεθνούς δικαίου, την πίεση
των διεθνών οργανισμών, των ανθρωπιστικών οργανώσεων, της κοινής γνώμης:

Η Τουρκία. Η χώρα αυτή αντιμετώπισε την εξέγερση των Ελλήνων υπηκόων της το
1821 με τις διαβόητες σφαγές της Χίου και της Κωνσταντινούπολης. Σε όσους
Ευρωπαίους τόλμησαν να διαμαρτυρηθούν, δόθηκε η εξίσου διαβόητη απάντηση του
υπουργού Εξωτερικών της Πύλης: «Εμείς ξέρουμε καλύτερα πώς πρέπει να φερόμαστε
στους υπηκόους μας!».

Θα μου πείτε μιλάμε για τη σκοτεινή εποχή της Ιερής Συμμαχίας, της ευρωπαϊκής
αντεπανάστασης. Θα σας απαντήσω ότι με τα λόγια αυτά ακριβώς οι Τούρκοι
επίσημοι αντιπαρήλθαν, εκατό ολόκληρα χρόνια μετά, τον διεθνή αποτροπιασμό για
τη σφαγή των Αρμενίων. Το επιχείρημα ανασύρθηκε έκτοτε πολύ συχνά. Όσο και να
διερήγνυαν τα ιμάτιά τους οι Έλληνες μειονοτικοί της Κωνσταντινούπολης ότι
είχαν συγκεκριμένα δικαιώματα βάσει της Συνθήκης της Λωζάννης, οι Τούρκοι
απαντούσαν ότι η ρύθμιση της ζωής των υπηκόων τους είναι δική τους υπόθεση
άσχετη με το διεθνές δίκαιο και τις διεθνείς συνθήκες.

Αυτό είπαν και στον Πατριάρχη όταν επέβαλαν στους Ορθόδοξους κληρικούς να
πετάξουν τα ράσα και την παράδοσή τους στα σκουπίδια: Η Τουρκία είναι πια
λαϊκό κράτος, το Πατριαρχείο είναι μέσα στην Τουρκία, άρα ο Πατριάρχης πρέπει
να κυκλοφορεί με κοστούμι! Όταν το θέμα συζητήθηκε στην Κοινωνία των Εθνών, οι
Τούρκοι υπογράμμισαν ότι οι μειονότητές της ήταν πολύ ευχαριστημένες με τις
εκσυγχρονιστικές μεταρρυθμίσεις που είχε εγκαινιάσει το κράτος!!!

Για λόγους ευνόητους, οι μεγάλες δυνάμεις της εποχής επέτρεψαν σχεδόν σε κάθε
περίπτωση στην Τουρκία να παίζει ανενόχλητη το φονικό παιχνίδι της εις βάρος
των μειονοτήτων. Τυπική η περίπτωση της επιβολής του βαρύτατου φόρου varlik
vergisi στην περιουσία των Ελλήνων, Αρμενίων, Εβραίων το 1941. Όσοι
μειονοτικοί δεν μπόρεσαν να ανταποκριθούν, αντιμετώπισαν κατάσχεση των
περιουσιών τους και εκτόπιση ολόκληρης της οικογενείας τους στα στρατόπεδα της
Κεντρικής Μ. Ασίας για καταναγκαστικά έργα.

Για τους χιλιάδες εκτοπισμούς που οδήγησαν ακόμα και στον θάνατο πολλούς
καταδίκους, η Τουρκία αρνήθηκε να απολογηθεί. Ήταν ένα εσωτερικό φορολογικό
της ζήτημα. Φυσικά, όλοι γνώριζαν ότι το βασικό κριτήριο για την επιβολή του
φόρου ήταν η γλώσσα και η θρησκεία και όχι η περιουσία.

Παρά όμως τις προσπάθειες της εξόριστης ελληνικής κυβέρνησης οι Βρετανοί και
Αμερικανοί πρέσβεις στην Άγκυρα αρνήθηκαν να πιέσουν την Τουρκία «για ένα
ζήτημα καθαρά εσωτερικό που θα την οδηγούσε στην αγκαλιά της Γερμανίας». Το
Foreign Office συμφώνησε απολύτως: «μπορεί αυτή η στάση να είναι κυνική και να
αγνοεί τους κανόνες της ηθικής αλλά πρέπει να πούμε ότι είναι η σωστή πολιτική».

Εσωτερικές υποθέσεις λοιπόν και για τους ισχυρούς του κόσμου η τύχη των
αδυνάτων της Τουρκίας. Τώρα, όμως, η ιστορία ετοιμάζει μία από τις γνωστές της
φάρσες. Οι Κούρδοι από εσωτερικό πρόβλημα της Τουρκίας θα γίνουν αίφνης
εσωτερικό πρόβλημα της Γερμανίας (και όχι μόνο) και αμέσως μετά διεθνές
πρόβλημα προς άμεση επίλυση.

Η Λένα Διβάνη είναι επίκουρος καθηγήτρια της Διπλωματικής Ιστορίας στη
Νομική Σχολή Αθηνών.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16044N062</ED>
<ID>
ID:135995

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Οι δικαστές έστειλαν το μήνυμα...
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

ΤΟΝ ΓΙΩΡΓΟ Πουρσανίδη δεν τον γνωρίζω προσωπικά. Ούτε κι εσείς, υποθέτω. Βλέπω
όμως τη φωτογραφία του και αναρωτιέμαι εάν οι δικαστές θα ήταν πιο επιεικείς
μαζί του στην περίπτωση που έφθανε στα δικαστήρια έχοντας εμφανή σημάδια της
χρήσης ναρκωτικών. Τι ειρωνεία! Εάν δεν είχε αποτοξινωθεί μόνος του, μπορεί τα
πράγματα σήμερα να ήταν καλύτερα γι' αυτόν...

Σε πρόσφατη δημοσκόπηση των «ΝΕΩΝ», σχεδόν το 72% των ερωτηθέντων απάντησαν
πως οι χρήστες ηρωίνης θα πρέπει να αντιμετωπίζονται ως άρρωστοι. Ο Γιώργος
Πουρσανίδης ήταν χρήστης αλλά δεν είναι πια. Ήταν «άρρωστος» αλλά τώρα είναι
καλά. Σ' αυτόν τον 40χρονο, πατέρα ενός οκτάχρονου παιδιού, επέλεξε η
Δικαιοσύνη να εξαντλήσει όλη της την αυστηρότητα για ένα αδίκημα που φέρεται
να είχε διαπράξει πριν από 7 χρόνια, όταν δηλαδή ήταν ακόμα εξαρτημένος από
την ηρωίνη.

Δεν μπορώ να σκεφτώ τι πέρασε ο Γιώργος για να κατορθώσει να αποτοξινωθεί.
Ούτε κι εσείς, υποθέτω. Ίσως πίστευε ότι εάν τα κατάφερνε θα έδειχνε στους
δικαστές ότι είχε τη θέληση να κάνει ένα καινούργιο ξεκίνημα. Και ότι, εάν
εκείνοι εκτιμούσαν την προσπάθειά του, θα μπορούσε να δημιουργήσει ένα κίνητρο
για όσους δίνουν καθημερινά τη μάχη για να γλιτώσουν από τα ναρκωτικά.

Δεν υπάρχει κίνδυνος για ανεπανόρθωτη βλάβη από την παραμονή του στις φυλακές,
αποφαίνονται οι δικαστές. Τα ναρκωτικά που διακινούνται στις φυλακές προφανώς
δεν αποτελούν κίνδυνο για έναν πρώην τοξικομανή, σύμφωνα με τους λειτουργούς
της Θέμιδας. Μήπως εάν είχε ξανακυλήσει στα ναρκωτικά ο Γιώργος θα
αντιμετώπιζαν την περίπτωσή του πιο ευνοϊκά;

Και εάν, τελικά, φταίει ο νόμος που δεν προστατεύει τους απεξαρτημένους
χρήστες από τον εγκλεισμό τους στη φυλακή για αδικήματα που είχαν διαπράξει
όταν ήταν ακόμα άρρωστοι, μήπως ήρθε η ώρα να προσαρμοστούν οι συγκεκριμένες
διατάξεις στην πραγματικότητα;

Δεν μπορώ να φανταστώ τι σκέφτεται ο Γιώργος στις φυλακές της Πάτρας. Ούτε κι
εσείς, υποθέτω. Αλλά μπορώ να φανταστώ τι μήνυμα στέλνουν οι δικαστές με τις
αποφάσεις τους σε όσους προσπαθούν να απεξαρτηθούν. Κι εσείς, υποθέτω...

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16044N063</ED>
<ID>
ID:136029

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N06&aa=3</URL></REF>


Article

<CATEGORY>vin02</CATEGORY>

 <H5>ΑΝΑΜΕΝΕΤΑΙ ΕΠΙΔΕΙΝΩΣΗ ΤΩΝ ΣΧΕΣΕΩΝ ΑΝ ΔΙΕΞΑΧΘΟΥΝ ΠΡΟΩΡΕΣ ΕΚΛΟΓΕΣ
</H5><H5>Σημίτης: Δεν θα πέσουμε στην τουρκική παγίδα
</H5><H2>ΠΡΟΕΚΤΑΣΕΙΣ
</H2><H2>Δεν φαίνεται φως με Τουρκία
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

Ιδιαίτερη απαισιοδοξία υπάρχει στην Αθήνα για την πιθανότητα να σημειωθούν
τους επόμενους μήνες κάποιες κινήσεις της Άγκυρας που θα μείωναν την ένταση
στο Αιγαίο ή θα βοηθούσαν στην επίλυση του Κυπριακού με έναν τρόπο αποδεκτό
από την ελληνική και την ελληνοκυπριακή πλευρά.

Η ΑΠΑΙΣΙΟΔΟΞΙΑ της κυβέρνησης έγκειται στο γεγονός ότι τα εσωτερικά πολιτικά
και οικονομικά προβλήματα της Τουρκίας είναι τόσο οξυμμένα αυτή τη στιγμή,
ώστε να προβάλλει ιδιαίτερα ελκυστική κάθε απόπειρα της τουρκικής ηγεσίας να
στρέψει την προσοχή της κοινής γνώμης στο εξωτερικό.

ΕΚΛΟΓΕΣ

Οι απαισιόδοξες προβλέψεις εντείνονται και από την κύρια εκτίμηση του
υπουργείου Εξωτερικών ότι πολύ σύντομα η κυβέρνηση Γιλμάζ θα ζητήσει εκλογές.
Και αυτό σε μία προσπάθεια να μειώσει τη δύναμη των ισλαμιστών, αφού εκτιμάται
ότι εάν οι εκλογές γίνουν σύντομα το απαγορευμένο Ρεφάχ δεν θα μπορέσει να
οργανωθεί για να διεκδικήσει (με άλλο, βέβαια, όνομα) τη λαϊκή ψήφο.

Αν η εκτίμηση για επερχόμενες εκλογές επαληθευτεί, λένε διπλωματικοί κύκλοι,
τότε θα ήταν τελείως παράλογο να περιμένει κανείς από την Άγκυρα να υποχωρήσει
στο Κυπριακό ή τα ελληνοτουρκικά κατά τη διάρκεια της προεκλογικής περιόδου.

Οι ίδιοι κύκλοι θεωρούν ότι η έναρξη των διαδικασιών ένταξης της Κύπρου στην
Ευρωπαϊκή Ένωση θα οδηγήσουν την Άγκυρα να υιοθετήσει ακόμη σκληρότερες θέσεις
στο Κυπριακό και να υλοποιήσει με κάποιο τρόπο τις απειλές της για προσάρτηση
του βόρειου τμήματος του νησιού από την Τουρκία.

ΔΙΧΟΤΟΜΗΣΗ;

Μάλιστα, πηγές στην Άγκυρα υποστηρίζουν ότι η τουρκική πλευρά έχει ήδη πάρει
τις αποφάσεις της για τελική διχοτόμηση του νησιού. Στηρίζουν μάλιστα τις
εκτιμήσεις τους, όχι μόνο στις επίσημες εξαγγελίες της τουρκικής διπλωματίας
περί αλλαγής πλεύσης στο Κυπριακό, αλλά, κυρίως, σε διάφορες ενδείξεις, μία
από τις οποίες είναι και η απόφαση της Τουρκίας να συμπεριλάβει στο τουρκικό
υπουργείο Εξωτερικών και Τουρκοκύπριους αξιωματούχους.

Στο ίδιο πλαίσιο εντάσσονται, λένε οι ίδιοι κύκλοι, και οι «διαρροές» στον
τουρκικό Τύπο ότι η Τουρκία δεν πρόκειται να χτυπήσει τους ρωσικούς πυραύλους
που θα εγκατασταθούν στη Δημοκρατία. Σε μία τελική προσάρτηση του βορείου
τμήματος του νησιού, ώστε να αποτελέσει μία επαρχία της Τουρκίας, δεν θα
υπάρχει κανένας φόβος για το μέλλον των Τουρκοκυπρίων ό,τι και να κάνει η
ελληνοκυπριακή πλευρά.

ΜΠΛΟΦΑ

Ωστόσο, κάποιοι πιστεύουν ότι η αδιάλλακτη αυτή στάση της Άγκυρας στο Κυπριακό
δεν αποτελεί παρά ένα ακόμη διαπραγματευτικό μέσο πίεσης των Ευρωπαίων, έτσι
ώστε να αλλάξουν τις αποφάσεις τους για τις σχέσεις Τουρκίας - Ευρωπαϊκής
Ένωσης. Η απαγόρευση του Ρεφάχ, λένε οι ίδιοι διπλωμάτες, δεν αποτελεί παρά
μία έξυπνη κίνηση ώστε να τρομοκρατηθεί η Δύση για πιθανότητα
αποσταθεροποίησης στην περιοχή.

Πάντως, η Αθήνα ανησυχεί από την συνεχώς αυξανόμενη ένταση στο εσωτερικό της
Τουρκίας και φοβάται ενδεχόμενη «εξάπλωσή» της στα ελληνοτουρκικά.

ΨΥΧΡΑΙΜΙΑ

Γι' αυτό το λόγο, υπογραμμίζουν διπλωματικοί κύκλοι, η ελληνική πλευρά αντιδρά
με μεγάλη προσοχή και ψυχραιμία στις τουρκικές προκλήσεις και αναζητεί μία
συνεννόηση μεταξύ των δύο χωρών στο πλαίσιο του ΝΑΤΟ για την υιοθέτηση Μέτρων
Οικοδόμησης Εμπιστοσύνης στο Αιγαίο. Μέτρα που δεν θα αμφισβητούν μεν τα
κυριαρχικά δικαιώματα της Ελλάδας αλλά θα μπορούν να μειώσουν την πιθανότητα
ενός «θερμού επεισοδίου» από ένα τυχαίο γεγονός.

Η Αθήνα, όμως, ανησυχεί και για έναν ακόμη λόγο: για την αμερικανική
πρωτοβουλία στην περιοχή. Πρωτοβουλία που, σύμφωνα με τις εκτιμήσεις
διπλωματών, δεν έχει υπό τις σημερινές συνθήκες παρά ελάχιστα περιθώρια
επιτυχίας, αφού δεν αναμένονται τουρκικές υποχωρήσεις σε οποιοδήποτε θέμα.

ΟΙ ΑΜΕΡΙΚΑΝΟΙ

Η ελληνική πλευρά φοβάται πως μπροστά στην πλήρη αποτυχία της πρωτοβουλίας
της, η Ουάσιγκτον και ο «πολύς κ. Χόλμπρουκ» μπορεί να στρέψουν τις πιέσεις
τους και πάλι προς την Αθήνα. 
Κάτι που έζησε πριν από λίγους μήνες από «πρώτο χέρι» ο υπουργός Εξωτερικών Θ.
Πάγκαλος στην Νέα Υόρκη, όταν η τουρκική πλευρά παρέμεινε απολύτως αμετακίνητη
στις θέσεις της... και η κυρία Ολμπράιτ ζήτησε υποχωρήσεις από την Αθήνα...

ΤΗΝ ΑΝΗΣΥΧΙΑ του για την πιθανότητα ενός «θερμού» επεισοδίου στο Αιγαίο από
λάθος εξέφρασε χθες ο Πρωθυπουργός Κ. Σημίτης, μιλώντας σε ομάδα βουλευτών του
κυβερνώντος κόμματος ενώ δεν έκρυψε την απαισιοδοξία του για την εξεύρεση
λύσης στα ελληνοτουρκικά ή το Κυπριακό.

Ο κ. Σημίτης σημείωσε ότι δεν προβλέπει πως θα γίνει ελληνοτουρκικός πόλεμος.
Ωστόσο δεν έκρυψε την ανησυχία του για την πιθανότητα να υπάρξει ένα ατύχημα
στο Αιγαίο με άγνωστες συνέπειες και τόνισε πως η Ελλάδα δεν πρόκειται να
πέσει στην τουρκική παγίδα: να παρασυρθεί σε μία σύγκρουση που επιδιώκει η
Άγκυρα για να σύρει την ελληνική πλευρά στο τραπέζι των διαπραγματεύσεων.

Ο Πρωθυπουργός ανέφερε ακόμη ότι η Άγκυρα ασκεί εξωτερική πολιτική χάριν
εσωτερικής κατανάλωσης, ενώ πρόσθεσε ότι μία ασταθής πολιτικά Τουρκία πιθανόν
να διαδραματίσει περαιτέρω αποσταθεροποιητικό ρόλο στην περιοχή.

Σε ανάλογο κλίμα, όμως, για την κατάσταση στην περιοχή κινήθηκε και η υπουργός
Εξωτερικών Μ. Ολμπράιτ, η οποία μίλησε σε συνέντευξή της για προφανή
αμερικανική ανησυχία λόγω των ελληνοτουρκικών γυμνασίων στο Αιγαίο και την
έλλειψη λύσης στο Κυπριακό.

«Αυτή είναι μία από τις δύσκολες περιοχές του κόσμου» ανέφερε η επικεφαλής του
Στέιτ Ντιπάρτμεντ, εκφράζοντας την πρόθεση της αμερικανικής πλευράς να
διατηρήσει στη θέση του μεσολαβητή τον Ρ. Χόλμπρουκ. «Νομίζω ότι δεν μπορούμε
να τα παρατήσουμε εκεί πέρα. Νομίζω ότι θα διατηρήσουμε τον κ. Χόλμπρουκ σ'
αυτή τη δουλειά» δήλωσε η κυρία Ολμπράιτ στο Ρώυτερ.

Την ίδια στιγμή, ο υπουργός Εξωτερικών της Τουρκίας Ισμαήλ Τζεμ επανέλαβε για
μια ακόμη φορά την αξίωση της Άγκυρας να υπάρξει ελληνοτουρκικός διάλογος για
τις ελληνοτουρκικές διαφορές, ενώ μιλώντας για το Κυπριακό απείλησε πάλι με
προσάρτηση των κατεχομένων. 
Πάντως η Αθήνα έκανε και χθες σαφές ότι δεν προτίθεται να διαπραγματευτεί τα
κυριαρχικά της δικαιώματα. Ο κυβερνητικός εκπρόσωπος Δ. Ρέππας ανέφερε ότι
«όλες οι κυβερνήσεις παραμένουν στη θέση πως το δικαίωμά μας για χωρικά ύδατα
που εκτείνονται στα 12 ναυτικά μίλια παραμένει ισχυρό και αναφαίρετο. Θα το
ασκήσουμε όταν κρίνουμε σκόπιμο και επιβεβλημένο».

ΑΣΚΗΣΕΙΣ

Στο μεταξύ η Άγκυρα συνέχισε χθες στο Βόρειο και Κεντρικό Αιγαίο την άσκηση
«Ευέλικτη πένσα» με τη συμμετοχή 6 πλοίων. Η άσκηση ολοκληρώνεται στις 23
Ιανουαρίου και θα επαναληφθεί τον Φεβρουάριο και τον Μάρτιο.

Σήμερα μικρή αεροναυτική άσκηση πραγματοποιείται δυτικώς της Λέσβου.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16044N071</ED>
<ID>
ID:135952

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N07&aa=1</URL></REF>


Article

<CATEGORY>vin04</CATEGORY>

 <H5>ΑΛΛΗΛΟΣΥΓΚΡΟΥΟΜΕΝΕΣ ΑΠΟΨΕΙΣ ΣΤΕΛΕΧΩΝ ΠΑΣΟΚ ΚΑΙ Ν.Δ. ΓΙΑ ΤΗΝ ΠΡΟΩΡΗ ΕΚΚΙΝΗΣΗ ­
ΟΚΤΩ ΜΗΝΕΣ ΠΡΙΝ ΑΠΟ ΤΗΝ ΑΝΑΜΕΤΡΗΣΗ ΣΤΙΣ ΔΗΜΟΤΙΚΕΣ
</H5><H2>Δίκοπο μαχαίρι η μεγάλη προεκλογική περίοδος
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Αυτές οι δημοτικές και νομαρχιακές εκλογές έχουν μία... πρωτοτυπία. Ο
προεκλογικός αγώνας άρχισε νωρίς, οκτώ μήνες πριν από την εκλογική αναμέτρηση
του Οκτωβρίου και έξι μήνες νωρίτερα απ' ό,τι είχε συμβεί στις αντίστοιχες
εκλογές του '94.

ΠΟΣΟ θα επηρεάσει αυτό την τελική έκβαση του αγώνα είναι δύσκολο κανείς να το
προδικάσει. Άλλωστε, οι αγώνες που καταγράφονται στο ΠΑΣΟΚ και τη Ν.Δ. είναι αλληλοσυγκρουόμενες.

Κυβερνητικό στέλεχος σχολίαζε χθες πως «ο αγώνας στην Αθήνα γίνεται ακόμη πιο
δύσκολος, διότι το ΠΑΣΟΚ σύρθηκε σε μία πρόωρη εκκίνηση, ενώ στη Θεσσαλονίκη
και τον Πειραιά μπορεί να αποδειχθεί δώρο - άδωρον».

Αντιθέτως, βουλευτής της Α' Αθηνών του ΠΑΣΟΚ σημείωνε, αναφερόμενος στις
αντιδράσεις που υπάρχουν, πως «ό,τι γίνει θα γίνει τους πρώτους μήνες και μετά
θα έχει καταλαγιάσει η μάχη και θα είναι ευκολότερος ο προεκλογικός αγώνας για
την Μαρία Δαμανάκη, αλλά και για τους υποψηφίους στις άλλες πόλεις».

Το 1994, όλα είχαν αρχίσει πολύ αργότερα. Ο Ανδρέας Παπανδρέου είχε
ανακοινώσει την υποψηφιότητα του κ. Θ. Πάγκαλου στις 20 Ιουλίου και ο
Μιλτιάδης Έβερτ είχε ανακοινώσει την υποψηφιότητα του κ. Δ. Αβραμόπουλου στις
28 Ιουλίου. Οι υποψηφιότητες του ΠΑΣΟΚ και της Ν.Δ. στους Δήμους της
Θεσσαλονίκης (των κ.κ. Ακριτίδη και Κοσμόπουλου) και του Πειραιά (των κ.κ.
Λογοθέτη, Αγραπίδη και Κεφάλα) ανακοινώθηκαν και αυτές τον Ιούλιο και τον Αύγουστο.

Στη Ν.Δ. πιστεύουν, όπως τόνιζε χθες πρώην υπουργός και κορυφαίο στέλεχός της,
ότι «η γρήγορη εκκίνηση για το ΠΑΣΟΚ θα εντείνει τη φθορά του και θα ενισχύσει
τον αγώνα των ανταρτών».

Ωστόσο, «ο κ. Σημίτης αποκτά κάποια πλεονεκτήματα», υποστηρίζει βουλευτής της
Ν.Δ. στην Α' Αθηνών. «Πρώτον, προλαβαίνει για την Αθήνα κινήσεις ανταρτών,
όπως ο κ. Μπέης. Δεύτερον, στη Θεσσαλονίκη, η ανακοίνωση του κ. Λαζαρίδη
εντείνει το εσωκομματικό πρόβλημα στη Ν.Δ. Και τρίτον, στον Πειραιά,
ανακόπτεται η φθορά του ΠΑΣΟΚ λόγω του κ. Λογοθέτη».

Ούτως ή άλλως, η πρόωρη εκκίνηση του προεκλογικού αγώνα δεν αποτελεί κατ'
ανάγκην μειονέκτημα. Η περίπτωση του κ. Έβερτ το '86 ­ ανακοινώθηκε 6 μήνες
νωρίτερα ­ είναι ενδεικτική.

Ωστόσο, «κάθε περίπτωση έχει την ιδιορρυθμία της», σημειώνει πρώην υπουργός
του ΠΑΣΟΚ. Και «είναι νωρίς να προδικάσει κανείς την έκβαση του αγώνα, όταν
μάλιστα παρεμβάλλεται μια κάλπη... γκαστρωμένη».

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16044N081</ED>
<ID>
ID:135947

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N08&aa=1</URL></REF>


Article

<CATEGORY>vin04</CATEGORY>

 <H5>ΑΘΗΝΑ
</H5><H2>Η Δαμανάκη στη Χαριλάου Τρικούπη ­ Ο Μπέης στο «αντάρτικο»
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ - ΣΤΕΦΑΝΟΣ ΔΙΑΝΕΛΛΟΣ</AUTHOR>

Μαρία Δαμανάκη. Συμβολική χειρονομία με επίσκεψη στη Χαριλάου Τρικούπη

ΑΝΤΙΜΕΤΩΠΟΙ με δύο μεγάλα προβλήματα ­ που εστιάζονται και τα δύο στο χώρο του
ΠΑΣΟΚ ­ βρίσκεται η υποψηφιότητα της Μαρίας Δαμανάκη. Το ένα είναι η απουσία
μεγάλης και πλήρους αποδοχής της από την εκλογική βάση του ΠΑΣΟΚ. Το άλλο
είναι το ενδεχόμενο να υπάρξει για πρώτη φορά και στην Αθήνα «αντάρτικο»
ψηφοδέλτιο. Η ίδια η Μαρία Δαμανάκη προτίθεται, κατά πάσα πιθανότητα την
ερχόμενη Δευτέρα, να κάνει την πρώτη κίνηση για την αντιμετώπιση αυτών των
προβλημάτων ­ θα επισκεφθεί, σε μια άκρως συμβολική χειρονομία, τα γραφεία του
ΠΑΣΟΚ στη Χαριλάου Τρικούπη.

Βέβαια, οι ενέργειες που μπορεί να κάνει η κ. Δαμανάκη για την αντιμετώπιση
του ενδεχόμενου «αντάρτικου» ψηφοδελτίου είναι περιορισμένες ­ το θέμα
είναι... αρμοδιότητος ΠΑΣΟΚ.

ΕΠΙΜΕΝΕΙ

Δημήτρης Μπέης. Επέμεινε να κατέλθει υποψήφιος, έστω κι αν τεθεί «εκτός Κινήματος»

Χθες, ο πρώην δήμαρχος Δημήτρης Μπέης, με ένα μπαράζ δηλώσεών του σε
ραδιοφωνικούς και τηλεοπτικούς σταθμούς, επέμεινε πως θα κατέλθει υποψήφιος
ακόμη κι αν αυτό σημαίνει πως θα τεθεί «εκτός Κινήματος».

Εκτίμησε, μάλιστα, πως ο ίδιος θα βρεθεί με τον κ. Αβραμόπουλο στον δεύτερο
γύρο και η κ. Δαμανάκη θα έρθει τρίτη. 
Όπως είπε στα «ΝΕΑ», «οι εξηγήσεις οδεύουν προς τη δημιουργία ενός συνδυασμού
από την πλευρά μου που θα αγκαλιάσει όλους τους Αθηναίους. Η κ. Δαμανάκη δεν
έχει την αποδοχή από τον κόσμο του ΠΑΣΟΚ και θα πάει πολύ χαμηλά».

Το «θέμα Μπέη» αντιμετωπίζεται με ψυχραιμία στη Χαριλάου Τρικούπη. Ο
γραμματέας του ΠΑΣΟΚ, Κώστας Σκανδαλίδης, μάλιστα εκφράζει την αισιοδοξία του
ότι τελικώς ο κ. Μπέης θα πεισθεί να αποσύρει την ατύπως δηλωμένη υποψηφιότητά
του. 
Η ίδια η κ. Δαμανάκη αποφεύγει να τοποθετηθεί επί της ουσίας και δηλώνει απλώς
στα «ΝΕΑ» ότι «το εκλογικό αποτέλεσμα στην Αθήνα δεν θα το διαμορφώσουν οι
εσωκομματικές αναμετρήσεις και οι στείρες προσωπικές αντιπαραθέσεις, αλλά οι
πολίτες με την ψήφο τους».

Όμως, τα προβλήματα για το κυβερνών κόμμα στην Αθήνα δεν εξαντλούνται στο
ενδεχόμενο ενός «αντάρτικου» ψηφοδελτίου. Όπως έδειξε ήδη και η στάση του
Γεράσιμου Αρσένη και του Θόδωρου Πάγκαλου ­ αλλά και άλλων στελεχών σε κατ'
ιδίαν συζητήσεις ­ στο Εκτελεστικό Γραφείο, ο ενθουσιασμός του ΠΑΣΟΚ για την
υποψηφιότητα της Μαρίας Δαμανάκη ούτε καθολικός είναι ούτε μεγάλος.

«ΑΔΡΑΝΕΙΑ»

Πρακτικά, όπως παραδέχονται τόσο τα αρμόδια, για τα δημοτικά, στελέχη του
ΠΑΣΟΚ, όσο και συνεργάτες της κ. Δαμανάκη, ο κίνδυνος είναι να υπάρξει μια
«αδράνεια» της οργανωμένης βάσης του Κινήματος, κυρίως στις οργανώσεις της Α'
Αθήνας ­ άλλωστε η Νομαρχιακή τους δεν έχει κρύψει τις επιφυλάξεις της για την
υποψήφια που επελέγη. 
Στους φόβους αυτούς, στελέχη του εκσυγχρονιστικού μπλοκ αντιτείνουν πως στις
αρχές Φεβρουαρίου διεξάγονται οι εσωκομματικές εκλογές του ΠΑΣΟΚ και τα ίδια
πιστεύουν ότι θα αλλάξουν οι συσχετισμοί στην Αθήνα (δηλαδή, δεν θα ελέγχεται
πλέον από την εσωκομματική αντιπολίτευση).

ΣΥΝΕΠΕΙΕΣ

Από την άλλη πλευρά του... ποταμού, στα γραφεία της Κουμουνδούρου, επίσης τα
πράγματα δεν είναι ιδιαιτέρως ρόδινα. Αν και η τάση του «Ρεύματος», που ήταν
αντίθετη στη συνεργασία με το ΠΑΣΟΚ στην Αθήνα, μειοψήφησε, είναι «κοινό
μυστικό» πως τα στελέχη που τη συναποτελούν είναι πολύ πιο δραστήρια και
πιο... οργανωμένα από τους υποστηρικτές της συνεργασίας. 
Οπότε, εάν τυχόν επιλέξουν στάση «αδρανοποίησης», αυτό θα έχει συνέπειες για
την προεκλογική εκστρατεία της Μαρίας Δαμανάκη. Άλλωστε, πολλά από αυτά τα
στελέχη έχουν υπάρξει επί χρόνια στενοί συνεργάτες της, τόσο στη δημοτική
κίνηση όσο και πριν, όταν ήταν πρόεδρος του ΣΥΝ.

Βέβαια, όπως επισημαίνουν συνεργάτες της κ. Δαμανάκη, όλα αυτά είναι
προβλήματα που μπορούν να λυθούν ­ βοηθούντος και του μάκρους που θα έχει η
προεκλογική περίοδος. 
Ως εκ τούτου προσανατολίζονται να επικεντρώσουν την προσοχή τους στο «πρόβλημα
Αβραμόπουλου» και την υψηλή δημοτικότητα που έχει.

ΥΠΟΨΙΕΣ...

Μελέτες που έχουν γίνει δείχνουν ότι το πιο αδύναμο σημείο του νυν δημάρχου
είναι η «υποψία» των ψηφοφόρων πως ο νυν δήμαρχος δεν σκοπεύει να παραμείνει
στη θέση αυτή εάν επανεκλεγεί ­ και η κ. Δαμανάκη αισιοδοξεί ότι «οι Αθηναίοι
και οι Αθηναίες θα "μετρήσουν" πριν από την τελική τους απόφαση και τη
δυνατότητα ο δήμαρχος να αφοσιωθεί στην πόλη και να εργασθεί σοβαρά για μια
τετραετία ­ κι όχι να τη χρησιμοποιήσει ως εφαλτήριο για άλλα πολιτικά -
προσωπικά σχέδια».

Η κ. Δαμανάκη «ακουμπά» με αυτόν τον τρόπο και το μόνο ίσως πρόβλημα που
αντιμετωπίζει η Ν.Δ. στον δήμο της Αθήνας ­ την ελάχιστα κεκαλυμμένη πρόθεση
του Δημήτρη Αβραμόπουλου να μην περιορίσει τις φιλοδοξίες του στην Αθήνα. 
Ως εκ τούτου η ηγεσία της Ρηγίλλης δεν ενθουσιάζεται ιδιαίτερα από τις
προσπάθειες που καταβάλλει ο κ. Αβραμόπουλος να εμφανισθεί υπερκομματικός και
να εισπράξει ενδεχόμενη νίκη του εξ ολοκλήρου ο ίδιος. Οι... κακεντρεχείς,
μάλιστα, λένε καθαρά πως «θέλουμε να κερδίσει, αλλά όχι με μεγάλο ποσοστό».

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16044N082</ED>
<ID>
ID:135986

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N08&aa=2</URL></REF>


Article

<CATEGORY>vin04</CATEGORY>

 <H2>«Μπαστούνια» για όλους οι «άσοι» στον Πειραιά
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Στέλιος Λογοθέτης. Έμεινε μόνος και απειλεί με αυτόνομη κάθοδο

ΤΩΡΑ ΑΡΧΙΖΟΥΝ τα δύσκολα στον Πειραιά. Δύσκολα είναι τα πράγματα για τον κ. Κ.
Σημίτη, ο οποίος θέλει σε κάθε περίπτωση να κερδίσει τον αγώνα μέσα στην έδρα
του. Δύσκολα είναι για τον υποψήφιο κ. Χρ. Φωτίου, που έχει να παλέψει με τα
κύματα εντός και εκτός ΠΑΣΟΚ μέχρι να φθάσει στην τελική ευθεία. 
Ακόμη πιο δύσκολα είναι για τον κ. Σ. Λογοθέτη, που έμεινε μόνος και απειλεί
με αυτόνομη κάθοδο στις εκλογές. Και σαν να μην έφτανε αυτό, την Πέμπτη
καλείται να απολογηθεί στον ανακριτή για την κακοδιαχείριση στον Δήμο. 
Όσο για τη Ν.Δ., όπου φτώχεια και γρίνια. Η τύχη τής χαμογέλασε μόνο μια φορά
στη Ρηγίλλης, με τη νίκη του Ανδρέα Ανδριανόπουλου το 1986 και ύστερα την εγκατέλειψε.

«ΥΠΕΡΒΟΛΙΚΟΣ»

Πριν από 7 μήνες στην είσοδο του Μεγάρου Μουσικής ο Στέλιος Λογοθέτης
συνάντησε τον στενό συνεργάτη του Πρωθυπουργού κ. Γ. Πανταγιά: «Γιώργο, δείτε
τι κάνατε, θα είναι κρίμα για σας να κατεβώ και να κερδίσω μόνος μου». 
Ο συνεργάτης του Πρωθυπουργού περιορίστηκε να του απαντήσει μόνο «Στέλιο,
είσαι υπερβολικός». Από τότε ο δήμαρχος Πειραιά εξήντλησε όλα τα περιθώρια να
καταλήξει σε μια συμφωνία με το ΠΑΣΟΚ. 
Μάταιος κόπος όμως, αφού κανείς στη Χαρ. Τρικούπη δεν έδειξε πρόθυμος να
συζητήσει ξανά την υποψηφιότητα Λογοθέτη. Χθες, ο κ. Στ. Λογοθέτης άστραψε και
βρόντηξε κατά του Πρωθυπουργού. Κάλεσε τους δημοσιογράφους και κατηγόρησε τον
κ. Κ. Σημίτη ότι επηρεαζόμενος από μια ομάδα του ΠΑΣΟΚ επέβαλε για υποψήφιο
τον κ. Χρ. Φωτίου και πρόσθεσε: «Δυστυχώς, ο Πειραιάς δεν ευτύχησε να έχει
Πειραιώτη Πρωθυπουργό».

«ΚΑΛΗ ΤΥΧΗ»

Χρήστος Φωτίου. Ο υποψήφιος του ΠΑΣΟΚ επιθυμεί να κρατήσει χαμηλούς τόνους

Ο κ. Χρ. Φωτίου επιθυμεί να κρατήσει χαμηλούς τόνους σε αυτή την αναμέτρηση
και σε κάθε περίπτωση δεν θέλει να αναδείξει σε αντίπαλό του τον κ. Στ.
Λογοθέτη. «Εάν επιμένει ο κ. Λογοθέτης να εκτεθεί ξανά, του εύχομαι καλή
τύχη». Ο κ. Χρ. Φωτίου, μιλώντας στα «ΝΕΑ», εμφανίστηκε αισιόδοξος για τη νίκη
του στις εκλογές και τόνισε ότι επιθυμία του είναι «να υπάρξει ευρύτερη
συνεργασία όλων των πολιτικών χώρων». Ήδη έκανε την πρώτη επαφή του με στελέχη
του Συνασπισμού στην πόλη και διαπίστωσε ότι το κλίμα είναι θετικό,
τουλάχιστον για τον δεύτερο γύρο. Βέβαια αυτή την ώρα κυριαρχεί η άποψη για
αυτόνομη κάθοδο του κόμματος με επικρατέστερο για υποψήφιο τον κ. Στ. Λεουτσάκο.

ΤΟ... ΚΑΡΟΤΟ

Πάντως ο Συνασπισμός έχει τα ίδια προβλήματα με το ΠΑΣΟΚ στην υποψηφιότητα
Λογοθέτη, καθώς κάποια στελέχη και των δύο κομμάτων που συνεργάστηκαν πολύ
στενά με τον σημερινό δήμαρχο αρνούνται να τον εγκαταλείψουν. Η ηγεσία του
ΠΑΣΟΚ ελπίζει ωστόσο ότι μέσα στους προσεχείς μήνες θα βρει τον τρόπο να κόψει
τον ομφάλιο λώρο αυτών των στελεχών με τον σημερινό δήμαρχο, χρησιμοποιώντας
την κλασική μέθοδο ­ όπως χαρακτηριστικά λένε στη Χαριλάου Τρικούπη ­ του
«καρότου και του μαστιγίου». Ένα ακόμη πρόβλημα είναι η επιθυμία του κ. Α.
Ντεντιδάκη να είναι υποψήφιος. Στο ΠΑΣΟΚ πιστεύουν ότι θα υπάρξει συμφωνία
σύντομα με τον πρώην υπουργό.

«ΚΥΚΛΟΙ»...

Όσο για τη Ν.Δ., «η ζωή της κύκλους κάνει». Εδώ και οκτώ μήνες οι επιτελείς
της Ρηγίλλης προσπαθούν να βρουν το πρόσωπο-έκπληξη που θα αντιπαρατεθεί
αποτελεσματικά στον υποψήφιο του ΠΑΣΟΚ, αλλά καταλήγουν συνεχώς στο ίδιο
σημείο. Η εξίσωση για τη Ν.Δ. στον Πειραιά είναι η εξής: Υπάρχει ο κ. Χ.
Κεφάλας, ο οποίος είχε το επίσημο χρίσμα στις προηγούμενες εκλογές και
ηττήθηκε. Αλλά θέλει να δοκιμάσει ξανά την τύχη του. Υπάρχει ο κ. Χ.
Αγραπίδης, ο οποίος είχε εξασφαλίσει ως ανεξάρτητος ένα αξιοπρεπές ποσοστό και
επιθυμεί να διεκδικήσει εκ νέου τον Δήμο. Και είναι σχεδόν πρόθυμοι να
αποτελέσουν την λεγόμενη τρίτη λύση οι βουλευτές κ.κ. Π. Μελάς και Γ.
Νεράτζης. Η εκτίμηση που υπάρχει στη Ρηγίλλης είναι ότι οι δύο τελευταίοι δεν
μπορούν να συσπειρώσουν όλο το κόμμα και να πείσουν τους κ.κ. Κεφάλα και
Αγραπίδη να εγκαταλείψουν τις φιλοδοξίες τους.

Το μόνο κόμμα που έχει λυμένα τα προβλήματά του από καιρό στον Πειραιά είναι
το ΚΚΕ. Ψηφίζει σταθερά τον κ. Π. Σαλπέα.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16044N091</ED>
<ID>
ID:135948

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N09&aa=1</URL></REF>


Article

<CATEGORY>vin04</CATEGORY>

 <H2>Θεσσαλονίκη: Γόρδιος δεσμός οι υποψηφιότητες
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Ντίνος Κοσμόπουλος. Οι δημοσκοπήσεις τού «αφαιρούν» μεγάλο κομμάτι ψηφοφόρων

Η ΑΝΑΚΟΙΝΩΣΗ του ΠΑΣΟΚ, ότι θα υποστηρίξει τον Θρ. Λαζαρίδη ως υποψήφιο
δήμαρχο Θεσσαλονίκης, έφερε στην επιφάνεια τα τρία κρίσιμα στοιχεία, από τα
οποία εν πολλοίς εξαρτάται η ανάδειξη του νέου δημάρχου της πόλης. Είναι
στοιχεία τα οποία δεν αφορούν μόνο το ΠΑΣΟΚ, αλλά και άλλους πολιτικούς
χώρους, συνδέονται όμως μεταξύ τους λόγω της αλληλεπίδρασης που (θα) έχουν στο
εκλογικό σώμα. Τα στοιχεία αυτά είναι τα ακόλουθα:

Πρώτον, το πώς θα συμπεριφερθεί εκλογικά ένα μεγάλο κομμάτι των ψηφοφόρων της
Ν.Δ., το οποίο σήμερα καταγράφεται από τις δημοσκοπήσεις ως μετακινούμενο από
τις τάξεις του νυν δημάρχου Ντ. Κοσμόπουλου. Ο κ. Λαζαρίδης φιλοδοξεί να
προσελκύσει το μεγαλύτερο τμήμα αυτού του κομματιού, και διατηρεί την κρυφή
ελπίδα να καρπωθεί τους κραδασμούς που θα υπάρξουν από δεύτερη υποψηφιότητα
στο χώρο της Ν.Δ. Ο βουλευτής κ. Π. Ψωμιάδης επιμένει να είναι υποψήφιος
απέναντι στο σημερινό δήμαρχο και ο κ. Κ. Καραμανλής αδυνατεί προς το παρόν να
βρει λύση.

Δεύτερον, αν θα υπάρξουν «αντάρτες» στο χώρο του ΠΑΣΟΚ ­ και ποιοι θα είναι
αυτοί. Για την εκφρασμένη βούληση του πρώην βουλευτή Λ. Κωνσταντινίδη να είναι
υποψήφιος, ο κ. Λαζαρίδης πιστεύει ότι η υποψηφιότητα αυτή θα εξαρτηθεί από το
πόσα και ποια θα είναι τα ερείσματα του κ. Κωνσταντινίδη στο ΠΑΣΟΚ και την
κοινωνία της Θεσσαλονίκης. Θεωρεί πάντως ότι δύσκολα θα περπατήσει αυτή η υποψηφιότητα...

«ΜΕ ΥΠΟΣΤΗΡΙΖΑΝ»

Παναγιώτης Ψωμιάδης. Ο βουλευτής της Ν.Δ. επιμένει στην υποψηφιότητά του

Τρίτον, τι θα κάνει ο Συνασπισμός, που τώρα εμφανίζεται να υποστηρίζει το
στέλεχός του κ. Βούγια. «Δηλώνουν ότι θα με υποστηρίξουν στο δεύτερο γύρο,
αλλά δεν καταλαβαίνω γιατί δεν το κάνουν από τον πρώτο. Στην Καλαμαριά είμαι
δήμαρχός τους, με υποστήριξαν από την αρχή», δηλώνει ο κ. Λαζαρίδης. Ο ίδιος ο
υποψήφιος που θα υποστηρίξει το ΠΑΣΟΚ εκτιμά ότι η εκλογική μάχη θα κριθεί από
το αν «η εκλογική διαδικασία θα λάβει τον χαρακτήρα κομματικής αναμέτρησης»
και από το αν ο συνδυασμός του «καταφέρει να λειτουργήσει ενωτικά στην
κοινωνία της Θεσσαλονίκης». Εξειδικεύοντας τις απόψεις του αυτές, υποστηρίζει
ότι «ο ίδιος δεν θα ήθελε να εμφανισθεί ως κομματικός υποψήφιος, από ένα
κόμμα» και ότι «δεν θα είχε νόημα να δώσουμε την εκλογική μάχη με μια κοινωνία
διχασμένη, γιατί τα προβλήματα της πόλης είναι τόσο μεγάλα που απαιτούν τη
συστράτευση όλων των κοινωνικών δυνάμεων, κι όχι τον κατακερματισμό τους».

«ΣΤΗΡΙΞΗ ΑΠ' ΟΛΟΥΣ»

Θρασύβουλος Λαζαρίδης. Ελπίζει να «εισπράξει» και τη φθορά του Κοσμόπουλου

Ο κ. Λαζαρίδης, που απέφυγε να... πετάξει τη σκούφια του μετά την ανακοίνωση
της υποστήριξης του ΠΑΣΟΚ στο πρόσωπό του, πραγματοποιεί αυτές τις ημέρες ένα
μεγάλο κύκλο επαφών με φορείς της Θεσσαλονίκης. Στόχος του να συσπειρώσει τις
ευρύτερες δυνατές κοινωνικές και πολιτικές δυνάμεις γύρω από την δημοτική
πρωτοβουλία της οποίας έχει τεθεί επικεφαλής. «Αν διαπιστώσω ότι αυτή η
πρωτοβουλία έχει τη στήριξη δυνάμεων από πολλές πλευρές, τότε θα προχωρήσω.
Αλλιώς δεν με ενδιαφέρει ως εγχείρημα», δηλώνει ο επί τέσσερις τετραετίες
δήμαρχος Καλαμαριάς.

Ο νυν δήμαρχος Καλαμαριάς υπολογίζει ότι ως το τέλος του μηνός θα έχει
ολοκληρώσει αυτές τις επαφές, προσδιορίζει για το ίδιο διάστημα την ανακοίνωση
των αποφάσεών του, μη αποκλείοντας τίποτε.

Τέλος θεωρεί ότι η μάχη θα είναι δύσκολη μεν, αλλά ο ίδιος αν τελικά είναι
υποψήφιος θα ευνοηθεί από την παρατεταμένη προεκλογική περίοδο. «Θα μου δοθεί
η ευκαιρία να ξεδιπλώσω το πρόγραμμά μου, και κάποιες πρωτοποριακές ιδέες που
διαθέτω», δηλώνει...

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16044N092</ED>
<ID>
ID:135987

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N09&aa=2</URL></REF>


Article

<CATEGORY>vin04</CATEGORY>

 <H5>Ο ΠΡΩΘΥΠΟΥΡΓΟΣ ΠΡΟΣΠΑΘΕΙ ΝΑ ΠΡΟΛΑΒΕΙ ΤΙΣ ΕΚΡΗΞΕΙΣ ΓΙΑ ΠΟΡΤΟΚΑΛΙΑ - ΛΑΔΙ
</H5><H2>Άλλο οι αγρότες, άλλο οι συντεχνίες
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Συντονισμένες προσπάθειες για να προλάβει περαιτέρω εκρήξεις στον αγροτικό
τομέα καταβάλλει η κυβέρνηση, η οποία, όπως και οι βουλευτές ορισμένων καυτών
περιοχών, ανησυχεί ιδιαίτερα όσον αφορά τη διάθεση και τις τιμές των
πορτοκαλιών και του λαδιού.

Ο Πρωθυπουργός με βουλευτές από την Πελοπόννησο και τη Δυτ. Ελλάδα στη
χθεσινή συνάντησή τους στο Μέγαρο Μαξίμου

ΤΟ ΣΤΙΓΜΑ έδωσε ο ίδιος ο Πρωθυπουργός, που παραδέχθηκε χθες ότι στα δύο αυτά
προϊόντα υπάρχει πρόβλημα ­ «διαρθρωτικού όμως χαρακτήρα» όπως είπε. Μιλώντας
γενικότερα, πάντως, για τις αντιδράσεις που συναντά το εκσυγχρονιστικό, όπως
το χαρακτήρισε, έργο της κυβέρνησης, τις απέδωσε σε «συντεχνιακές και
πελατειακές νοοτροπίες» που θίγονται.

Την ίδια ώρα ο κ. Κ. Σημίτης δεχόταν τους προβληματισμούς και τις ανησυχίες
των 21 βουλευτών του κόμματός του από την Πελοπόννησο και τη Δυτική Ελλάδα,
τόσο για τα συγκεκριμένα αγροτικά προϊόντα όσο και για την εικόνα της
κυβέρνησης συνολικά.

ΜΕΤΡΑ

Για την εκτόνωση της κατάστασης στον αγροτικό τομέα, η κυβέρνηση
προσανατολίζεται σε πυροσβεστικά κυρίως μέτρα και συνέχιση του διαλόγου,
καθώς, όπως ανέφεραν στελέχη της, και η έλλειψη πόρων και κυρίως οι
διαδικασίες της Ευρωπαϊκής Ένωσης αφήνουν ελάχιστα περιθώρια παρεμβάσεων. Στο
πλαίσιο αυτό τα αρμόδια υπουργεία κινούνται για την αύξηση του ποσοστού
αποσύρσεων (στα πορτοκάλια) και την ενίσχυση της ζήτησης με αγορές από την
Ευρωπαϊκή Ένωση ποσοτήτων των δύο προϊόντων για «επισιτιστική βοήθεια».

Ανάλογη διερεύνηση γίνεται και προς το υπουργείο Άμυνας, προκειμένου να
αυξηθούν οι ποσότητες που απορροφά για τη διατροφή των στρατιωτών.

Παράλληλα, η Χαρ. Τρικούπη ετοιμάζει εξόρμηση στελεχών, αρχής γενομένης, από
τις περιοχές Κορινθίας, Αργολίδας και Λακωνίας στις 30 Ιανουαρίου. Σε ανάλογες
κινήσεις (εξορμήσεις, ημερίδες, εκδόσεις κ.λπ.) προχωρά και το υπουργείο Γεωργίας.

Η ΕΙΚΟΝΑ

Πάντως, ο Πρωθυπουργός κατά τη χθεσινή συνάντησή του με τους βουλευτές
εμφανίστηκε πεισμένος ότι παρά τα όποια επιμέρους προβλήματα ο λαός θα κρίνει
συνολικά το έργο της κυβέρνησης στο τέλος της 4ετίας, ενώ πρόβαλε τα ιδιαίτερα
θετά, όπως είπε, επιτεύγματα στην οικονομία. Ωστόσο, ζήτησε από τους βουλευτές
να μην υιοθετούν άκριτα επιμέρους διεκδικήσεις διαφόρων κοινωνικών ομάδων, ενώ
μίλησε απαξιωτικά για την εικόνα της «πολιτικής επικαιρότητας» έτσι όπως αυτή
εμφανίζεται. «Είναι, είπε, μια εικόνα απωθητική για τον μέσο πολίτη, μια
εικόνα που αποπνέει μιζέρια» και την απέδωσε στην ενασχόληση με τα επουσιώδη.

Για τη δραχμή τόνισε ότι η κυβέρνηση θα υπερασπισθεί αποτελεσματικά και
απαρέγκλιτα την ισοτιμία της» και χαρακτήρισε «ανόητες» τις απόψεις για αλλαγή
της οικονομικής πολιτικής.

Όσον αφορά τα εσωκομματικά, ο κ. Κ. Σημίτης χρησιμοποίησε ήπιους τόνους,
ζήτησε όμως ενιαία στάση στα προβλήματα χωρίς εξοστρακισμούς, όπως είπε, της
διαφορετικής άποψης.

ΟΙ ΒΟΥΛΕΥΤΕΣ

Από τους βουλευτές ο γραμματέας της Κ.Ο. κ. Π. Φουντάς ζήτησε ενεργοποίηση
όλων των υπουργών στη στήριξη του κυβερνητικού έργου. Πάμε, είπε, σε δημοτικές
εκλογές με κυβέρνηση προσωπικοτήτων και όχι ΠΑΣΟΚ, αφού ο καθένας προβάλλει
τον εαυτό του. Ο κ. Χρ. Σμυρλής έκανε λόγο για έλλειμμα συντονισμού, ο κ. Αλ.
Χρυσανθακόπουλος ζήτησε ρυθμίσεις υπέρ των αγροτών και των μικρομεσαίων και ο
κ. Δ. Γεωργακόπουλος κατέγραψε τη δυσφορία του αγροτικού πληθυσμού. Ο κ. Γ.
Σκουλαρίκης μίλησε για αρνητικό κλίμα και υπαινίχθη ότι ορισμένοι που
βρίσκονται κοντά στον Πρωθυπουργό τον εκθέτουν. Ο κ. Γ. Ζαφειρόπουλος ζήτησε
περισσότερη προσοχή στην Πελοπόννησο (μίλησε για «φτωχό νότο»), ενώ ο κ.
Κουρουμπλής αναφέρθηκε σε φαινόμενα διαφθοράς στην ΕΛ.ΑΣ. και στα τελωνεία. Ο
κ. Γ. Κατσικόπουλος επέκρινε τους διαφωνούντες, ότι η κριτική τους γίνεται
«για την καρέκλα και όχι επί της ουσίας».

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16044N101</ED>
<ID>
ID:135945

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N10&aa=1</URL></REF>


Article

<CATEGORY>vin04</CATEGORY>

 <H2>Αναζητούν συναινετική λύση στο... Πειθαρχικό
</H2>
ΠΡΟΣΠΑΘΕΙΑ για την εξεύρεση συναινετικής λύσης για τις 850 αμφισβητούμενες
εγγραφές νέων μελών στην Α' Αθήνας του ΠΑΣΟΚ, βρίσκεται σε εξέλιξη με
πρωτοβουλία της Επιτροπής Δεοντολογίας του κόμματος.

Το Πειθαρχικό, που συνεδρίασε χθες ύστερα από πρόσκληση της γραμματέας του κ.
Άννας Διαμαντοπούλου, αποφάσισε να καλέσει για σήμερα εκπροσώπους των δύο
πλευρών προκειμένου να διερευνηθεί η κατάσταση.

Η ίδια έχει ετοιμάσει 4-5 εναλλακτικές προτάσεις που θεωρεί ότι αντιμετωπίζουν
το θέμα. Μία απ' αυτές προβλέπει παραπομπή του θέματος στις Γενικές
Συνελεύσεις των Τοπικών Οργανώσεων, ενώ άλλη προνοεί για την συγκρότηση
επιτροπής κοινής αποδοχής που θα αξιολογήσει τις αιτήσεις.

* Όμως τις δύο αυτές ­ ενδεικτικές ­ προτάσεις δεν τις δέχεται η πλειοψηφία
της Ν.Ε. που πρόσκειται στη λεγόμενη «εσωκομματική αντιπολίτευση»,
χαρακτηρίζοντάς τες ως «μονόπλευρες». Σε επικοινωνία που είχαν ο γραμματέας
της Ν.Ε. κ. Γ. Κουμέντος ανέφερε στην κ. Άννα Διαμαντοπούλου ότι η οργάνωση
δέχεται μόνο ρυθμίσεις που προβλέπονται από το καταστατικό και ότι η όποια
προσέγγιση υπάρξει πρέπει να αντιμετωπίζει ενιαία όλες τις αιτήσεις που
εμφανίζουν στοιχεία ακυρότητας. Πρέπει να σημειωθεί ότι η Επιτροπή
Δεοντολογίας έχει δεσμευτεί να πάρει ομόφωνη απόφαση.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16044N102</ED>
<ID>
ID:135984

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N10&aa=2</URL></REF>


Article

<CATEGORY>vin04</CATEGORY>

 <H2>Προειδοποίηση Καραμανλή στον Τρυφωνίδη
</H2>
«ΜΙΑ ΑΚΟΜΗ λέξη εάν πεις στα μέσα ενημέρωσης, θα βρεθείς εκτός κόμματος...».
Αυτό διεμήνυσε προχθές αργά το βράδυ ο κ. Κ. Καραμανλής στον βουλευτή Πρέβεζας
κ. Γ. Τρυφωνίδη, ο οποίος προκάλεσε ανταρσία στη συνεδρίαση της
Κοινοβουλευτικής Ομάδας. Ο βουλευτής είχε διαμαρτυρηθεί έντονα λέγοντας ότι
τον υπονομεύει στην περιφέρειά του η Κεντρική Διοίκηση και αποχώρησε από τη συνεδρίαση.

Ο πρόεδρος της Ν.Δ. φρόντισε να κρύψει εκείνη την ώρα τη μεγάλη ενόχλησή του
για τη στάση του βουλευτή, ενώ ορισμένα στελέχη τού πρότειναν να τον
παραπέμψει στο Πειθαρχικό. Ο ίδιος όμως προτίμησε να απευθύνει μια τελευταία
προειδοποίηση στον βουλευτή πριν προχωρήσει σ' αυτό το βήμα.

ΗΡΕΜΙΑ

Ο κ. Γ. Τρυφωνίδης έδειξε ότι συμμορφώθηκε με τις υποδείξεις του προέδρου και
χθες δεν έκανε καμιά δήλωση. Έτσι, προς τον παρόν, το θέμα θεωρείται λήξαν.
Πολλά στελέχη στη Ρηγίλλης ακόμη και στενοί φίλοι του κ. Κ. Καραμανλή
επισημαίνουν ωστόσο ότι είχε δίκιο ο βουλευτής γιατί ο τομέας Οργανωτικού του
κόμματος έκανε πολλά λάθη στην επιλογή εφορευτικών επιτροπών για τις
εσωκομματικές εκλογές. Επικρίνουν όμως τον βουλευτή γιατί έκανε δημοσίως την
καταγγελία. Βουλευτές φίλοι του κ. Γ. Τρυφωνίδη επισημαίνουν πάντως ότι πριν
προβεί ο βουλευτής στη δημόσια καταγγελία είχε ενημερώσει το κόμμα αλλά δεν
δόθηκε λύση στο πρόβλημά του.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16044N103</ED>
<ID>
ID:136024

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N10&aa=3</URL></REF>


Article

<CATEGORY>vin04</CATEGORY>

 <H2>Νεολαία ΠΑΣΟΚ: Επιμένει η Αντωνίου για τις αιτήσεις νέων μελών
</H2>
ΚΡΙΣΙΜΟ το επόμενο δεκαήμερο για τη Νεολαία ΠΑΣΟΚ. Μέχρι τις 31 Ιανουαρίου,
οπότε αρχίζει η εγγραφή των μελών που θα μπορούν να συμμετέχουν στο 3ο
Συνέδριο, αναμένεται να ενταθούν οι επαφές των στελεχών της οργάνωσης με την
ηγεσία του κόμματος ώστε τελικά να βρεθεί μία λύση που να ικανοποιεί όλες τις πλευρές.

Πάντως, χθες το μπλοκ των «εκσυγχρονιστών», και αφού το όλο θέμα δεν
συζητήθηκε στην προχθεσινή συνεδρίαση του Εκτελεστικού Γραφείου, προχώρησε σε
μία χειρονομία «καλής θελήσεως» προς την πλειοψηφία του Κεντρικού Συμβουλίου
της Οργάνωσης.

Με επιστολή τους, που την υπογράφει ο υποψήφιός τους Γιάννης Παπαδημητρίου,
απευθύνονται προσωπικά στη γραμματέα Τόνια Αντωνίου ζητώντας τη σύγκληση της
Εκτελεστικής Γραμματείας, προκειμένου «να επανεξετασθούν όλα τα θέματα».
Θεωρούν ακόμη ότι είναι απαραίτητο να συνέλθει αμέσως και η Επιτροπή
Δεοντολογίας της Νεολαίας για να «παραλάβει τις αιτήσεις που εκκρεμούν, αλλά
και να ελέγξει όσες βρίσκονται στα γραφεία της Νεολαίας». Ο κ. Παπαδημητρίου
εκφράζει την άποψη πως «υπάρχει ακόμη χρόνος ώστε μέχρι τελευταία στιγμή να
αποφευχθούν οι συγκρούσεις και να πάμε σ' ένα ενωτικό Συνέδριο».

Ωστόσο, η πλευρά της πλειοψηφίας του Κεντρικού Συμβουλίου, η οποία πρόσκειται
στον υπουργό Εθνικής Άμυνας Άκη Τσοχατζόπουλο, είναι κατηγορηματική και
εμμένει στις μέχρι σήμερα θέσεις της σε ό,τι αφορά τα οργανωτικά. Η γραμματέας
Τόνια Αντωνίου δήλωσε χθες πως η Επιτροπή Δεοντολογίας έχει ήδη από την
περασμένη εβδομάδα ολοκληρώσει το έργο της και επανέλαβε ότι δεν τίθεται θέμα
εγγραφής μελών για το 3ο Συνέδριο.

Η Τόνια Αντωνίου ξεκαθάρισε επίσης χθες και την ημερομηνία διεξαγωγής του
Συνεδρίου βάζοντας τέλος στα διάφορα σενάρια περί αναβολής του και προτίθεται
να το διευκρινίσει «μια και καλή» στην προγραμματισμένη για σήμερα συνεδρίαση
της Εκτελεστικής Γραμματείας. «Όλες οι προσυνεδριακές διαδικασίες συνεχίζονται
κανονικά και το Συνέδριο θα πραγματοποιηθεί στις 20-22 Φεβρουαρίου», είπε χαρακτηριστικά.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16044N112</ED>
<ID>
ID:135985

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N11&aa=2</URL></REF>


Article

<CATEGORY>vin04</CATEGORY>

 <H5>ΜΙΑ ΦΡΑΣΗ ΤΟΥ ΥΠΟΥΡΓΟΥ ΔΙΚΑΙΟΣΥΝΗΣ ΑΝΑΨΕ ΦΩΤΙΕΣ ΣΤΗ ΒΟΥΛΗ
</H5><H2>Ξαφνικός καβγάς για εκλογικό νόμο
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Η φράση «πρέπει να αλλάξει ο εκλογικός νόμος», του υπουργού Δικαιοσύνης
Ευάγγελου Γιαννόπουλου στην επιτροπή αναθεώρησης του Συντάγματος, προκάλεσε
έντονες συζητήσεις χθες στη Βουλή και ερμηνεύτηκε από πολλούς παρόντες ως
«προμήνυμα αλλαγών».

ΟΙ κ.κ. Γ. ΒΑΡΒΙΤΣΙΩΤΗΣ και Μπακογιάννη ζήτησαν διευκρινίσεις και, σε
περίπτωση αλλαγής, αυτή να ορισθεί εγκαίρως. «Εγκαίρως να γίνει η αλλαγή»,
παρατήρησε η πρώην υπουργός και «να κάνετε την εξαγγελία» ήτανε η άποψη του
πρώην αντιπροέδρου της Ν.Δ., ώστε να μην υπάρξει αιφνιδιασμός των κομμάτων.

«Όταν επέλθει η ώρα», ήταν η απάντηση του κ. Γιαννόπουλου, ο οποίος
προηγουμένως είχε διευκρινίσει πως, αν και παλιότερα ήταν υπέρ της απλής
αναλογικής, τώρα δεν συμφωνεί με μια τέτοια άποψη, αφού άλλωστε «η Ελλάδα δεν
είναι Ιταλία».

Νωρίτερα, ο κ. Βαρβιτσιώτης είχε ξαναθέσει θέμα εκλογικού νόμου για να πάρει
την απάντηση ­ στις απορίες του ­ από τον υπουργό Δικαιοσύνης πως «αν ήμουν ο
Πρωθυπουργός θα σας έλεγα».

Η απάντηση, που ο υπουργός έδωσε με χιούμορ, δεν ικανοποίησε τη Ν.Δ. και
άρχισε ­ αργότερα ­ ένας κύκλος χιουμοριστικών απαντήσεων, που ερμηνεύτηκαν
από τη Ν.Δ. ως προσπάθεια να διασκεδαστεί η εντύπωση ότι επίκειται αλλαγή του
εκλογικού νόμου.

«Δεν βιαζόμαστε. Να... πηδάτε, να χορεύετε... Εμείς είμαστε η κυβέρνηση», είπε
ο κ. Γιαννόπουλος. Και ο κ. Βενιζέλος, χαριτολογώντας, έκανε λόγο για
«συζήτηση στα επόμενα 12 χρόνια», που το ΠΑΣΟΚ θα είναι συνεχώς στην
κυβέρνηση, τονίζοντας για άλλη μια φορά πως η όποια αλλαγή του εκλογικού
συστήματος θα ισχύει για τις μεθεπόμενες εκλογές. (Το ΚΚΕ και ο ΣΥΝ επανέλαβαν
χθες την ανάγκη κατοχύρωσης της απλής αναλογικής ως πάγιου εκλογικού συστήματος).

ΔΙΠΛΗ ΔΙΑΦΩΝΙΑ

Χθες, και παρά τις προσπάθειες του υπουργού Πολιτισμού Ευάγγελου Βενιζέλου για
«τη μεγαλύτερη δυνατή σύγκλιση απόψεων», το ΠΑΣΟΚ και η Ν.Δ. διαφώνησαν ριζικά
σε δύο ζητήματα. Στη συνταγματική ή όχι κατοχύρωση της εσωκομματικής
δημοκρατίας στα κόμματα, και στο θέμα της άρσης ασυλίας των βουλευτών.

Οι κ.κ. Γιαννόπουλος και Βενιζέλος αντιπαρατέθηκαν με την κ. Μπακογιάννη.
«Δείτε με τις παρεμβάσεις της δικαιοσύνης τι έγινε στην Τουρκία», παρατήρησαν
και οι δύο υπουργοί, διαφωνώντας για τη συνταγματική κατοχύρωση της
εσωκομματικής δημοκρατίας που προτείνει η Ν.Δ.

«Να συγκρινόμαστε με την Ευρώπη», αντέδρασε η κ. Μπακογιάννη, η οποία έκανε
λόγο για «λυσσώδη αντίδραση» και για «μένος» του ΠΑΣΟΚ.

«Μα, ξέρετε τι σημαίνει να μπει ο πταισματοδίκης στο κόμμα;», ρώτησε ο κ.
Γιαννόπουλος. «Είναι δυνατόν ο εισαγγελέας να μπει στο κόμμα, σαν σε
σωματείο;», πρόσθεσε.

«ΦΑΣΙΣΤΙΚΕΣ»

Ο υπουργός Δικαιοσύνης κατηγόρησε για «φασιστικές ιδέες» της Ν.Δ., κάτι που
προκάλεσε την έντονη αντίδραση του κ. Βαρβιτσιώτη, ο οποίος είπε ότι αυτά
είναι «υπερβολές».

Η συζήτηση είχε και ένα τρίτο «σκόπελο», μετά το «εκλογικό» και την
«εσωκομματική δημοκρατία». Οι κ.κ. Βενιζέλος και Γιαννόπουλος, αλλά και οι
εισηγητές του ΚΚΕ και του ΣΥΝ κ.κ. Αχ. Καταρτζής και Φ. Κουβέλης, διαφώνησαν
με τη Ν.Δ. να αλλάξει στο Σύνταγμα ό,τι ισχύει για την ασυλία του βουλευτή.

«Δεν δουλεύουμε για την αξιοπιστία του πολιτικού κόσμου», παρατήρησε ο
υπουργός Δικαιοσύνης και ο υπουργός Πολιτισμού τόνισε την ανάγκη να μην
υπάρξουν γκρίζες ζώνες στο πολιτικό σύστημα, κάτι που μπορεί να συμβεί αν
αλλάξει η διάταξη περί ασυλίας.

Στο διάλογο που αναπτύχθηκε, ο πρώην αρχηγός της Ν.Δ. Μιλτιάδης Έβερτ
διατύπωσε προτάσεις για μια «κοινή κατάθεση στη Βουλή του προϋπολογισμού και
του φορολογικού νόμου, μαζί με όλους τους οικονομικούς προϋπολογισμούς των
Νομικών Προσώπων Δημοσίου Δικαίου».

Και ο πρώην υπουργός Γιάννης Βαρβιτσιώτης, αφού παρέθεσε στοιχεία πρόσφατης
δημοσκόπησης, όπου φαίνεται να 'ναι χαμηλή η αξιοπιστία του πολιτικού κόσμου,
τόνισε: «Θα έπρεπε στις τελευταίες εκλογές να ξοδέψουν τα κόμματα 4
δισεκατομμύρια 800 εκατομμύρια και τελικώς μόνον για διαφήμιση ξοδεύτηκαν 5
δισεκατομμύρια 778 εκατομμύρια. Όσο για τις άρσεις ασυλιών... την περίοδο
'94-'97 συζητήθηκαν 637 περιπτώσεις και ήρθη η ασυλία μόνον σε 3 από αυτές».

Η συζήτηση για την αναθεώρηση του Συντάγματος θα συνεχισθεί την ερχόμενη
Τρίτη. Η κυβέρνηση, όπως επανέλαβε ο κ. Βενιζέλος, έχει στόχο την «ευρύτερη
συναίνεση», πρόθεση την οποία αμφισβήτησε χθες η Ν.Δ. Ο κ. Κ. Μητσοτάκης,
μάλιστα, υποστήριξε ότι «η κυβέρνηση δεν έχει σκοπό την αναθεώρηση του Συντάγματος».

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16044N113</ED>
<ID>
ID:136025

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N11&aa=3</URL></REF>


Article

<CATEGORY>vin04</CATEGORY>

 <H2>Ειδικές μονάδες Πληροφορικής στα υπουργεία
</H2>
Η ΠΛΗΡΟΦΟΡΙΚΗ στο Δημόσιο μπήκε χθες στου Μαξίμου. Ως... θέμα συζήτησης, υπό
την προεδρία του Πρωθυπουργού και τη συμμετοχή των κ.κ. Α. Παπαδόπουλου, Γ.
Παπαντωνίου, Β. Παπανδρέου και Χρ. Πάχτα.

Κεντρικό θέμα της συζήτησης ήταν η αναβάθμιση της Υπηρεσίας Ανάπτυξης
Πληροφορικής που ήδη λειτουργεί, ενώ αποφασίστηκε να δημιουργηθούν στα
υπουργεία ειδικές μονάδες Πληροφορικής.

Ο Πρωθυπουργός ενημερώθηκε επίσης για τις ενέργειες στις οποίες έχει προβεί
το υπουργείο Εσωτερικών, για το λεγόμενο «πρόβλημα του έτους 2000».

Με τον όρο αυτό νοούνται τα διάφορα προβλήματα τα οποία θα δημιουργηθούν από
την αδυναμία πολλών συστημάτων πληροφορικής να επεξεργαστούν σωστά ημερομηνίες
του επόμενου αιώνα (δηλαδή μετά την 1η Ιανουαρίου του 2000). Τα προβλήματα
αυτά σε πολλές περιπτώσεις θα είναι ιδιαιτέρως σημαντικά, δεδομένου ότι πολλοί
σημαντικοί μηχανογραφικά επεξεργαζόμενοι υπολογισμοί (π.χ. επιδομάτων, φόρων,
τόκων, εισφορών κ.λπ.) περιλαμβάνουν επεξεργασίες ημερομηνιών.

Η αιτία του προβλήματος έγκειται στο γεγονός ότι στο μεγαλύτερο ποσοστό των
υπαρχόντων πληροφοριακών συστημάτων, η πληροφορία «έτος» κωδικοποιείται με δύο
μόνον ψηφία (π.χ. το έτος 1998 κωδικοποιείται ως «98»), άρα το έτος 2000 θα
εμφανίζεται ως μηδενικό, αφού θα αποδίδεται ως «00».

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16044N114</ED>
<ID>
ID:136046

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N11&aa=4</URL></REF>


Article

<CATEGORY>vin04</CATEGORY>

 <H5>Το τραγούδι λείπει απ' το τραγούδι
</H5><H2>30 ΕΡΩΤΗΣΕΙΣ
</H2><H2>ΓΙΩΡΓΟΣ ΜΟΥΖΑΚΗΣ
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

ΓΕΝΝΗΘΗΚΕ: Στις 15 Αυγούστου 1922 στην Αθήνα.

ΝΟΣΤΑΛΓΕΙ: Ό,τι χάθηκε για πάντα. Γιατί δεν υπάρχει τρένο επιστροφής
από τον Παράδεισο.

ΑΓΑΠΗΜΕΝΟ ΤΟΥ ΤΡΑΓΟΥΔΙ: «Μαρία».

ΔΕΝ ΣΥΓΧΩΡΕΙ: Την σύνταξη ανειδίκευτου εργάτη που μου έδωσε το κράτος
μειωμένη 10%, έχοντας 20.000 ένσημα.

ΒΙΒΛΙΟ ΠΟΥ ΔΙΑΒΑΖΕΙ: Τον «Αλχημιστή».

ΑΞΕΧΑΣΤΟ ΤΑΞΙΔΙ: Της ζωής του.

ΘΑ ΚΑΛΟΥΣΕ ΣΕ ΓΕΥΜΑ: Τον Βασίλη τον Ραφαηλίδη.

Ο Ροταριανός Όμιλος Αθηνών τίμησε προχθές τον συνθέτη Γιώργο Μουζάκη για
την εξηντάχρονη προσφορά του στα μουσικά πράγματα της χώρας. Η τιμητική
διάκριση ήταν για τον Γιώργο Μουζάκη η «αναγνώριση κόπου και μόχθου μιας
ολόκληρης ζωής». Ο Γιώργος Μουζάκης γράφει ασταμάτητα στίχους από 12 ετών και
πιστεύει ότι αυτό που λείπει σήμερα από το τραγούδι, είναι «το ίδιο το
τραγούδι». Τελικά από την 60χρονη παρουσία του στον χώρο της μουσικής, αυτό
που κέρδισε ήταν η αγάπη του κόσμου.

ΕΡ.: Εξήντα χρόνια επιτυχίες. Γεννηθήκατε... συνθέτης;

ΑΠ.: Εσείς τι λέτε;

ΕΡ.: Τους πρώτους στίχους που γράψατε ήταν σε ηλικία;

ΑΠ.: Δώδεκα ετών.

ΕΡ.: Και τα πρώτα τραγούδια σας που έγιναν επιτυχία;

ΑΠ.: Χίλια λόγια. Πότε θα 'ρθεις. Εγώ θα σ' αγαπώ και μη σε νοιάζει.

ΕΡ.: Γιατί οι μελωδίες σας αντέχουν στον χρόνο;

ΑΠ.: Ρωτήστε τον κόσμο που τα τραγουδάει. Δεν το σκέφθηκα ποτέ, γιατί μού
φαινόταν φυσιολογικό.

ΕΡ.: Σήμερα γράφονται ποιοτικά και νοσταλγικά τραγούδια;

ΑΠ.: Υπάρχουν σήμερα τραγούδια ποιοτικά, όχι όμως νοσταλγικά.

ΕΡ.: Τι θα συμβουλεύατε τις δισκογραφικές εταιρείες;

ΑΠ.: Εγώ είμαι πολύ μικρός για να συμβουλεύσω τις σημερινές εταιρείες. Χα! Χα!

ΕΡ.: Για ποιον τραγουδιστή θα γράφατε ευχαρίστως;

ΑΠ.: Για όλους.

ΕΡ.: Όταν ακούτε τα τραγούδια σας, τι σας έρχεται στο νου;

ΑΠ.: Όλη η ζωή μου.

ΕΡ.: Όταν ακούτε το «Ένας φίλος ήρθε απόψε από τα παλιά» (με τον Σώτο Παναγόπουλο);

ΑΠ.: Ο Παναγόπουλος, ο Καραμανλής και όλη η αγαπημένη μου Ελλάδα.

ΕΡ.: «Σε μαγικά νησιά» (με το Τρίο Κιτάρα);

ΑΠ.: Πόσο θα ήθελα να ήμουν τώρα εκεί.

ΕΡ.: «Στις μισάνοιχτες τις πόρτες, στις παλιές ανηφοριές» (με τον Γιάννη Βογιατζή);

ΑΠ.: Το βραβείο που πήρα στην Πολωνία γι' αυτό το τραγούδι.

ΕΡ.: Οι παραγωγοί μεταδίδουν μέσω των ερτζιανών τραγούδια σας;

ΑΠ.: Ακαταπαύστως και σκέπτομαι αν πληρωνόμουν γι' αυτό, δεν θα είχα σήμερα
καμία ανάγκη.

ΕΡ.: Γιατί οι εταιρείες δίνουν σήμερα μικρή σημασία στον στίχο;

ΑΠ.: Αντιθέτως. Έχω την εντύπωση ότι δίνουν πολύ μεγάλη σημασία.

ΕΡ.: Τι σημαίνει για σας μια τιμητική διάκριση;

ΑΠ.: Τα πάντα. Αναγνώριση του έργου μου.

ΕΡ.: Υπάρχουν καλλιτέχνες που σας θυμούνται;

ΑΠ.: Δεν έχω κανένα παράπονο.

ΕΡ.: Τι λείπει σήμερα από το τραγούδι;

ΑΠ.: Το ίδιο το τραγούδι.

ΕΡ.: Τελικά, από την 60χρονη παρουσία σας στη μουσική ποιο ήταν το μεγάλο κέρδος;

ΑΠ.: Μόνο η αγάπη του κόσμου.

ΕΡ.: Ποια μελωδία σας συνήθως σιγοτραγουδάτε;

ΑΠ.: Ας ήταν να 'χα λεπτά μονάχα.

ΕΡ.: Τους στίχους συναδέλφου σας που θα θέλατε να ήταν δικοί σας;

ΑΠ.: Σύνορα η αγάπη δεν γνωρίζει.

ΕΡ.: Τι θυμάστε από τον Τώνη Μαρούδα;

ΑΠ.: Την ερωτική βελούδινη φωνή του.

ΕΡ.: Τον Νίκο Γούναρη;

ΑΠ.: Δεν είχα συνεργαστεί μαζί του. Ήταν όμως ένας πολύ καλός λαϊκός τραγουδιστής.

ΕΡ.: Την Καίτη Μπελίντα;

ΑΠ.: Είχε τραγουδήσει το ιερότερό μου τραγούδι. Το «Μαρία», τραγούδι που
έγραψα για τη μάνα μου.

ΕΡ.: Τα περίφημα «Τρίο» της εποχής;

ΑΠ.: Ήταν τα πιο πολλά δημιουργήματα δικά μου και είμαι υπερήφανος γι' αυτά.

ΕΡ.: Και από τις ωραιότερες γυναίκες της πίστας (Μάγια Μελάγια, Σπεράντζα
Βρανά, Ζωζώ Σαπουντζάκη, Καίτη Ντενίς, Λάουρα) την δεκαετία του '50;

ΑΠ.: Τα νιάτα μου.

ΕΡ.: Πώς δικαιολογείτε την άνθηση του ρεμπέτικου;

ΑΠ.: Ρωτήστε τις εταιρείες δίσκων.

ΕΡ.: Τι ήταν αυτό που σας έκανε να γράψετε αρχοντορεμπέτικα στις αρχές της
δεκαετίας του '50;

ΑΠ.: Γιατί ήμουν ο ίδιος Αρχοντορεμπέτης.

ΕΡ.: Τι αναπολείτε από την διασκέδαση της εποχής σας;

ΑΠ.: Την αξιοπρέπεια.

ΕΡ.: Θα στήνατε το 2000 μια ορχήστρα για «Ρεβί» πίστας;

ΑΠ.: Όχι μόνον το 2000, αλλά και το 2020.

ΕΡ.: Για ποιο πράγμα έχετε μετανιώσει;

ΑΠ.: Για τίποτα.

ΕΡ.: Εάν γράφατε την αυτοβιογραφία σας ποιον τίτλο θα βάζατε;

ΑΠ.: Δεν θα έγραφα ποτέ την αυτοβιογραφία μου. Δεν θέλω να με λυπηθούν.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N12</CAT>
<ED>
Κωδικός άρθρου: A16044N121</ED>
<ID>
ID:135946

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N12&aa=1</URL></REF>


Article

<CATEGORY>vin06</CATEGORY>

 <H5>ΗΔΗ ΕΧΟΥΝ ΚΑΤΑΤΕΘΕΙ 3 ΠΡΟΣΦΥΓΕΣ ­ ΑΠΟ ΒΔΟΜΑΔΑ ΑΡΧΙΖΟΥΝ ΤΑ ΕΡΓΑ ΛΕΕΙ Η ΥΠΑ
</H5><H5>«Στις αρχές φθινοπώρου θα λειτουργήσει το ραντάρ»
</H5><H2>5 κοινότητες κατά του ραντάρ στην Περαία
</H2>
<AUTHOR>ΓΙΩΡΓΟΣ ΧΑΤΣΙΟΣ</AUTHOR>

Όχι μία, αλλά πέντε κοινότητες αντιδρούν στην εγκατάσταση του ραντάρ
προσέγγισης για το αεροδρόμιο «Μακεδονία» στην περιοχή της Περαίας.

ΘΕΣΣΑΛΟΝΙΚΗ. 
Γραφείο Βόρειας Ελλάδας

Στην Περαία. Η Υπηρεσία Πολιτικής Αεροπορίας ανακοίνωσε ότι σε αυτήν την
περιοχή θα αρχίσουν από βδομάδα τα έργα για την εγκατάσταση του ραντάρ

ΚΙ ΕΝΩ έχουν ήδη κατατεθεί τρεις σχετικές προσφυγές στο Συμβούλιο της
Επικρατείας και δύο ειδικοί ερίζουν για το θέμα, η Υπηρεσία Πολιτικής
Αεροπορίας (ΥΠΑ) ανακοίνωσε ότι την επόμενη εβδομάδα θα αρχίσουν στην Περαία
τα έργα για την εγκατάσταση του ραντάρ.

Οι πέντε κοινοτάρχες δηλώνουν ότι σύντομα θα προσφύγουν και στα ευρωπαϊκά
δικαστήρια για να ματαιώσουν την απόφαση των υπουργείων Μεταφορών -
Επικοινωνιών και ΠΕΧΩΔΕ για επίταξη της έκτασης στη θέση Δεξαμενή, έξω από την
Περαία, όπου αναμένεται να εγκατασταθεί το ραντάρ.

«Αρωγός» στον δικαστικό αγώνα που έχουν ξεκινήσει οι πέντε κοινοτάρχες και ο
Πολιτιστικός Οικολογικός Σύλλογος Περαίας, είναι για άλλη μια φορά η ελληνική
γραφειοκρατία, αλλά και η διαμάχη που ξέσπασε ανάμεσα σε δύο πανεπιστημιακούς.
Τον αναπληρωτή καθηγητή στο Μετσόβιο Πολυτεχνείο κ. Φίλιππο Κωνσταντίνου, που
συνέταξε τις μελέτες περιβαλλοντικών επιπτώσεων για λογαριασμό της ιταλικής
εταιρείας «Alenia» ­ η οποία ανέλαβε την προμήθεια, την εγκατάσταση και τη
συντήρηση 4 ραντάρ σε αντίστοιχα αεροδρόμια της χώρας ­ και τον συνάδελφό του,
καθηγητή στην πολυτεχνική σχολή του Αριστοτελείου Πανεπιστημίου Θεσσαλονίκης,
κ. Γιώργο Σεργιάδη.

«ΕΠΡΕΠΕ ΝΑ ΕΞΑΙΡΕΘΕΙ»

Ο κ. Σεργιάδης διαπιστώνει ότι ο υπολογισμός της ακτίνας ασφαλείας στα 70
μέτρα, γύρω από το σημείο όπου θα στηθεί η κεραία ­ που προτείνει ο συνάδελφός
του ­ είναι εσφαλμένος και υποστηρίζει ότι το ελάχιστο όριο ασφαλείας (σύμφωνα
με τις διεθνείς προδιαγραφές) θα έπρεπε να είναι 200 τουλάχιστον μέτρα για να
μην υπάρχει κίνδυνος από την εκπεμπόμενη ακτινοβολία. 
Ο κ. Κωνσταντίνου κάνει λόγο για αντιδεολογική συμπεριφορά από τον συνάδελφό
του, ενώ ο νομάρχης Θεσσαλονίκης που υπέγραψε και προώθησε την πρώτη απόφαση
για απαλλοτρίωση των εκτάσεων, υποστηρίζει ότι ο κ. Σεργιάδης δεν είναι
δυνατόν να έχει άποψη στο θέμα, επειδή πρώτον δεν είναι ειδικευμένος στα
ραντάρ αλλά μόνο σε θέματα κινητής τηλεφωνίας, ενώ κατά δεύτερο λόγο είναι
ιδιοκτήτης... έκτασης σε απόσταση 1.200 μέτρων από το σημείο όπου θα
τοποθετηθεί η κεραία και ως εκ τούτου ­ όπως υποστηρίζει ο νομάρχης κ. Κώστας
Παπαδόπουλος, «για λόγους ευθιξίας θα έπρεπε να εξαιρεθεί και να μην ασχοληθεί
καν με αυτό το θέμα».

«ΠΗΡΑΝ ΠΡΩΤΑ ΤΟ... ΨΥΓΕΙΟ»

Ο κοινοτάρχης Περαίας καταγγέλλει ακόμα ότι η προμήθεια των 4 ραντάρ από την
ιταλική εταιρεία ­ που όπως λέει πήρε μέρος στον διεθνή διαγωνισμό με άλλο
όνομα ­ έγινε πριν ακόμα εκπονηθούν οι μελέτες περιβαλλοντικών επιπτώσεων.
«Είναι όπως όταν αγοράζεις πρώτα το ψυγείο και μετά το σπίτι», δηλώνει
χαρακτηριστικά στα «ΝΕΑ».

Η αρχική μελέτη για την εγκατάσταση των 4 ραντάρ στα αντίστοιχα μεγαλύτερα ­
από άποψης μεγέθους και κίνησης ­ αεροδρόμια της χώρας έγινε το... 1979, αλλά
τελικά η υλοποίησή της ξεκίνησε το 1990. Έτσι, το 1994 επαναλήφθηκε ο
διαγωνισμός, κατακυρώθηκε το φθινόπωρο του 1995 και στις 22 Δεκεμβρίου 1995
υπεγράφη η σύμβαση από τον τότε υπουργό κ. Ε. Βενιζέλο. Στις αρχές Σεπτεμβρίου
1996 έγινε στην Κοινότητα Περαίας προφορική - ανεπίσημη πρόταση από την ΥΠΑ
για την παραχώρηση 400 τετραγωνικών μέτρων για να εγκατασταθεί «ένα μικρό
ραντάρ, ισχύος 1,5 KW», όπως υποστηρίζουν κάτοικοι της περιοχής, στη θέση
Δεξαμενή, δυόμισι περίπου χιλιόμετρα από τον κεντρικό δρόμο, σε αγροτική
περιοχή μεταξύ των Κοινοτήτων Περαίας, Πλαγιαρίου και Τριλόφου. Στις 19
Σεπτεμβρίου η ΥΠΑ επανήλθε με επίσημη πρόταση, για ραντάρ μεγαλύτερης ισχύος
και για έκταση όχι 400 τ.μ., αλλά 8 στρεμμάτων. Τότε οι πέντε κοινοτάρχες
ζήτησαν την εκπόνηση της περιβαλλοντικής μελέτης. «Προφορικά και όχι γραπτά ­
όπως ζητήσαμε ­ στις 7 Ιανουαρίου 1997, στη διάρκεια σύσκεψης με εκπροσώπους
της ΥΠΑ, μάς γνωστοποιήθηκε ότι η μελέτη προέβλεπε εγκατάσταση ενός κύριου
ραντάρ ­ ισχύος όχι πλέον 1,5 KW, αλλά 1,2 MW και ενός δευτερεύοντος, ισχύος
1MW, δηλαδή εγκαταστάσεις τουλάχιστον χίλιες φορές μεγαλύτερης ισχύος από την
αρχική προτεινόμενη. Αυτό μας έκανε να υποψιαστούμε ότι κάτι συμβαίνει.
Ζητήσαμε από τον τότε υπουργό κ. Καστανίδη διάλογο (δηλαδή εναλλακτικές θέσεις
για την εγκατάσταση, συμπληρωματικές μελέτες κ.ά.) ­ αλλά μέχρι σήμερα δεν
πήραμε απάντηση», καταγγέλλει στα «ΝΕΑ» ο κ. Ματζάρης.

ΣΤΙΣ ΑΡΧΕΣ του ερχόμενου φθινοπώρου το Αεροδρόμιο Μακεδονία της Θεσσαλονίκης
θα διαθέτει και ραντάρ προσέγγισης, όπως διαβεβαιώνουν οι αρμόδιοι της
Υπηρεσίας Πολιτικής Αεροπορίας (ΥΠΑ). Τα έργα για την τοποθέτηση της κεφαλής
του ραντάρ, σύμφωνα με την ΥΠΑ, αναμένεται να ξεκινήσουν την ερχόμενη εβδομάδα
στον χώρο των 20.907,94 τ.μ. της κοινότητας Περαίας, που επιτάχθηκε στις 30
Δεκεμβρίου 1997 με απόφαση του υπουργού ΠΕΧΩΔΕ κ. Κ. Λαλιώτη. Η επίταξη του
συγκεκριμένου χώρου θα διαρκέσει ώς τον Δεκέμβριο του 2000. Το χτίσιμο του
πύργου, πάνω στον οποίο θα τοποθετηθεί η κεφαλή του ραντάρ προσέγγισης του
Αεροδρομίου Μακεδονία, απαιτεί διάστημα περίπου 4 μηνών, ενώ από την πλευρά
της ΥΠΑ τονιζόταν χτες ότι θα επιδιωχθεί να συντομευτεί ο χρόνος. Θα
ακολουθήσει η εγκατάσταση του ραντάρ, η δοκιμαστική λειτουργία του και η
εκπαίδευση του προσωπικού που θα το χειρίζεται. Όλα αυτά, σύμφωνα με την ΥΠΑ,
αναμένεται να έχουν ολοκληρωθεί ώς το τέλος του καλοκαιριού.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16044N131</ED>
<ID>
ID:135905

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N13&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Η μεγαλύτερη κλοπή που έγινε ποτέ!
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

ΧΑΝΟΜΑΙ σε συζητήσεις, ξεχνιέμαι με επιστημονικές και φιλοσοφικές θεωρίες,
φεύγω όμως πάντα χωρίς να έχω ξεκαθαρίσει τι με ενοχλεί περισσότερο στην
πιθανότητα κλωνοποίησης ανθρώπων, τι με τρομάζει στη μελλοντική εξέλιξη της
βιοτεχνολογίας και της γενετικής μηχανικής.

Ακούστηκαν πολλά για την ηθική πλευρά. Για την παρέμβαση στους κώδικες της
ζωής και της φύσης. Είναι ανήθικο; Και αν ναι, είναι η πρώτη ή μήπως η
τελευταία εικόνα ανηθικότητας που θα δούμε σ' αυτήν τη γη; Ίσως πάλι είναι
τρομακτικοί οι κίνδυνοι που επιφυλάσσει η γενετική μετάλλαξη, η όποια
τροποποίηση σε κλώνους, φυτά, ζώα, μικροοργανισμούς ή ανθρώπους. Και καλά να
μείνει στην έρευνα. Δεν τολμώ όμως να σκεφθώ τις χαοτικές συνέπειες, όταν τα
επιτυχή εργαστηριακά πειράματα απελευθερωθούν στο περιβάλλον.

Ακούω με δέος όμως όλα τα περί «κοινωφελών σκοπών». Πολύ καλό επιχείρημα, δεν
λέω. Χτυπά το θυμικό μας, το ότι η κλωνοποίηση ανθρώπων θα γίνει για να δώσει
λύση στα ζευγάρια που δεν μπορούν να κάνουν παιδιά. Είναι όμως οι κοινωνικές
ανάγκες ή τα συμφέροντα του κεφαλαίου που κατευθύνουν τις έρευνες;

Στο κέντρο όλων βρίσκεται το κέρδος: το κέρδος των πολυεθνικών, των
φαρμακοβιομηχανιών, των επιστημόνων που εξαργυρώνουν τις ανακαλύψεις και τις
πατέντες τους σε δισεκατομμύρια δολάρια. Τελικά, αυτό που με φοβίζει
περισσότερο είναι πως οι σύγχρονες προτάσεις της βιοτεχνολογίας λίγο αφορούν
το κοινωνικό καλό. Περισσότερο σχετίζονται με την... ιδιωτική απληστία.

Γιατί δεν μπορεί να θεωρείται εξέλιξη της επιστήμης το μονοπωλιακό εμπόριο της
γένεσης, η διάθεση των κυτταρικών σειρών από φυλές της Νότιας Αμερικής ή των
αιμοσφαιρίων του ομφάλιου λώρου. Μάλλον για αποικισμό της ψυχής μας πρόκειται,
για τη μεγαλύτερη και πιο ειδεχθή κλοπή που έγινε ποτέ!

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16044N132</ED>
<ID>
ID:135992

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N13&aa=2</URL></REF>


Article

<CATEGORY>vin06</CATEGORY>

 <H5>ΖΕΥΓΑΡΙ ΑΠΟ ΤΟ ΗΡΑΚΛΕΙΟ ΥΠΕΒΑΛΕ ΜΗΝΥΣΗ ΚΑΤΑ ΟΙΚΟΓΕΝΕΙΑΣ ΚΑΙ ΠΑΙΔΙΑΤΡΟΥ ΓΙΑ
ΑΡΠΑΓΗ ΚΑΙ ΕΜΠΟΡΙΑ ΒΡΕΦΟΥΣ
</H5><H5>«Κάναμε αναλύσεις που έδειξαν ότι είναι δικό μας»
</H5><H2>«Ανακάλυψα στη Στρατολογία ότι το νεκρό παιδί μου ζει»
</H2>
<AUTHOR>ΚΩΣΤΑΣ ΜΠΟΓΔΑΝΙΔΗΣ</AUTHOR>

Μήνυση κατά οικογένειας υπέβαλε ζευγάρι από το Ηράκλειο, υποστηρίζοντας ότι
έχει επί δεκαοκτώ χρόνια το παιδί τους, το οποίο θεωρούσαν νεκρό από το 1980.
Το ζευγάρι λέει ότι ανακάλυψε την αλήθεια μεταξύ Αθήνας και Καλαμάτας και η
μήνυση που υπέβαλε, για αρπαγή και εμπορία βρέφους, στρέφεται κατά οκογένειας
στην Αθήνα όσο και κατά παιδιάτρου, που τότε εργαζόταν σε νοσοκομείο της Αθήνας.

Επί 18 χρόνια ο Ρούσσος και η Μαρία Ιερεμία πίστευαν ότι ο πρωτότοκος γιος
τους ήταν νεκρός. Γι' αυτό κι όταν ο κ. Ιερεμίας κλήθηκε από το στρατολογικό
γραφείο Ηρακλείου για να διευθετήσει την υπόθεση του μικρότερου γιου του
Κωνσταντίνου, πίστεψε ότι η μοίρα τού έπαιζε άσχημο παιχνίδι. Το πρόωρα χαμένο
αγόρι της οικογένειας εμφανίζεται τόσο στα βιβλία του στρατολογικού γραφείου,
όσο και στο ληξιαρχείο Ηρακλείου ζωντανό.

«Τον Φεβρουάριο του 1996 πήγα στο στρατολογικό γραφείο Ηρακλείου για υπόθεση
του γιου μου Κωνσταντίνου Ιερεμία και εκεί ανακάλυψα ότι έχω άλλο ένα,
αβάπτιστο παιδί με ημερομηνία γέννησης 14-9-1980. Το ίδιο και στο ληξιαρχείο.
Το νεκρό παιδί μας φαίνεται ζωντανό», υποστηρίζει στη μήνυσή του ο πατέρας.

Με μια βαλίτσα στο χέρι, για περισσότερο από ενάμιση χρόνο ταξιδεύουν συνεχώς
από το Ηράκλειο για την Αθήνα και την Καλαμάτα. Ερευνούν τα πάντα και, όπως
λένε, ανακαλύπτουν ότι το παιδί ζει και μεγαλώνει κοντά σε ένα ζευγάρι στην
Αθήνα. Οι προσπάθειές τους να επαληθεύσουν και επιστημονικά ότι το αγόρι που
ζει στη Φιλοθέη είναι δικό τους, πέφτουν στο κενό. Δεν υπάρχει διάθεση
συνεργασίας από την άλλη πλευρά, η οποία φτάνει ακόμη και στο σημείο να
παρουσιάσει άλλο παιδί, «για να κλείσει τα στόματα», όπως αναφέρεται στη μήνυση.

Προχθές το ζευγάρι κατέθεσε μήνυση στον εισαγγελέα Ηρακλείου μέσω του
πληρεξούσιου δικηγόρου του. Η μήνυση στρέφεται εναντίον της οικογένειας που
φέρεται να έχει σήμερα το παιδί, της παιδιάτρου που εμπλέκεται στην υπόθεση
και κατά παντός τρίτου αγνώστου συναυτουργού - συνεργού στους παραπάνω.

ΠΙΣΩ ΣΤΟ 1980

Ήταν πριν από 18 χρόνια. Στις 14 Σεπτεμβρίου 1980, όταν η κ. Μαρία Ιερεμία
γέννησε στο Ηράκλειο πρόωρα ένα αγοράκι. Το βρέφος, που ήρθε στη ζωή κατά τον
7ο μήνα της κύησης, ζυγίζει μόλις 1 κιλό και 250 γραμμάρια και είναι αναγκαία
η μεταφορά του σε εντατική μονάδα προώρων. Το Ηράκλειο δεν διαθέτει την
περίοδο εκείνη τέτοια μονάδα και το μωρό μεταφέρεται την ίδια μέρα κιόλας σε
νοσοκομεία στην Αθήνα.

Εκεί οι γιατροί λένε στον γεμάτο αγωνία πατέρα ότι οι πρώτες 24 ώρες είναι
κρίσιμες. Ο μικρός αποδεικνύεται, όμως, μαχητής, και οι μέρες κυλούν χωρίς
επιπλοκές. Ο πατέρας, που είναι δημόσιος υπάλληλος, μετά τις διαβεβαιώσεις των
γιατρών ότι δεν υπάρχει λόγος ανησυχίας, επιστρέφει στο Ηράκλειο. Πριν φύγει,
οι γιατροί του επιτρέπουν μόνο μια φορά να δει το παιδί από κοντά. Το ζευγάρι
επικοινωνεί τρεις φορές την ημέρα με το νοσοκομείο. Τα μηνύματα που λαμβάνει
είνα αισιόδοξα. Το παιδί τους δείχνει να κερδίζει τη μάχη. Στις 23 Οκτωβρίου
1980, όμως, η παιδίατρος του νοσοκομείου επικοινωνεί με τον κ. Ιερεμία και τον
καλεί να μεταβεί στην Αθήνα, γιατί η υγεία του μωρού παρουσιάζει επιπλοκές και
πρέπει να του δώσει κάποιο όνομα για να του κάνουν αεροβαπτισμό.

Την ίδια κιόλας ημέρα ο κ. Ιερεμίας μεταβαίνει στην Αθήνα. Μόλις, όμως,
περάσει το κατώφλι του νοσοκομείου οι γιατροί του ανακοινώνουν τον θάνατο του
γιου του. Συντετριμμένος ο πατέρας ρωτάει να μάθει πώς πέθανε, πότε θα το δει,
ζητάει να του δώσουν το σώμα του για να το κηδεύσει. Εκείνοι υποστηρίζουν ότι
δεν γνωρίζουν πότε θα ολοκληρωθεί η νεκροψία. Δεν του επιτρέπουν να το δει.
Έχει γίνει κομμάτια, του απαντούν, «θα υποστείτε σοκ». Τον προτρέπουν ­ με
επιμονή ­ να γυρίσει στην Κρήτη, αφού του υπόσχονται ότι θα φροντίσουν για όλη
τη γραφειοκρατική διαδικασία. «Πράγμα το οποίο δεν έγινε τελικά, αφού ποτέ δεν
μας παρασχέθηκε κανένα έγγραφο για τον θάνατο του παιδιού μας», υποστηρίζει
στη μήνυσή του ο κ. Ιερεμίας. «Είχαμε εμπιστοσύνη στους γιατρούς, παρά το
γεγονός ότι όλα όσα συνέβησαν ήταν παράξενα. Είχαμε πάντα την απορία πώς
πέθανε ξαφνικά, ενώ η υγεία του ήταν καλή και βελτιωνόταν. Γιατί δεν μας
άφησαν να πάρουμε το νεκρό του σώμα, ούτε να το δούμε;».

Η ΑΝΑΤΡΟΠΗ

Τα πάντα ανατράπηκαν για την οικογένεια, που στο μεταξύ είχε αποκτήσει ένα
ακόμη αγόρι, τον Κωνσταντίνο. Μετά τη συμπτωματική επίσκεψη στο στρατολογικό
γραφείο, η οικογένεια καταθέτει αίτηση στο ειδικό ληξιαρχείο Αθηνών και η
ληξιαρχική πράξη θανάτου που παίρνει για τον πρωτότοκο γιο της αναφέρει
ημερομηνία 21 Οκτωβρίου 1980, στις 10 το πρωί. Δύο ημέρες, δηλαδή, πριν από το
τηλεφώνημα της παιδιάτρου που τους ενημέρωσε ότι το παιδί δεν είναι καλά και
ενώ όλο αυτό το διάστημα οι γιατροί του νοσοκομείου τους έλεγαν ότι η υγεία
του βρέφους βελτιώνεται.

Ζητούν με εισαγγελική εντολή από τους υπευθύνους του νοσοκομείου να τους δοθεί
ο φάκελος του γιου τους. Αρνούνται και ακολουθεί νέα αίτηση. Ο φάκελος τούς
δίδεται και το νοσοκομείο δέχεται ότι δεν ειδοποιήθηκαν για την ημέρα θανάτου.
Στη μήνυση του ζεύγους Ιερεμία υπάρχουν έγγραφα, που παρουσιάζουν διαφορετική
πορεία εξέλιξης της υγείας του παιδιού, το οποίο παρουσιάζεται με μεγαλύτερη
κατά ένα μήνα ηλικία. «Καταλήγουμε στο συμπέρασμα ότι ο φάκελος είναι κατασκευασμένος».

Οι εξελίξεις είναι ραγδαίες. Τέλη Αυγούστου του 1996, φιλικό πρόσωπο του
ζευγαριού, που εργάζεται στο νοσοκομείο, έρχεται σε επαφή με άτομο το οποίο
εργαζόταν το 1980 στο ίδιο νοσοκομείο. Απ' αυτό μαθαίνουν ­ όπως λένε ­ ότι το
παιδί ζει και το έχει πάρει οικογένεια που ζει στην Καλαμάτα.

Τον Σεπτέμβριο του 1996 το φιλικό πρόσωπο του ζευγαριού επικοινωνεί με την
οικογένεια στην Καλαμάτα, προσποιούμενο ότι εργάζεται σε διαφημιστική εταιρεία
που μοιράζει δώρα σε νέους ηλικίας 14-18 ετών. Αρχικά, η γιαγιά της
οικογένειας που σηκώνει το τηλέφωνο αρνείται την ύπαρξη του παιδιού και
υποστηρίζει ότι έχει δύο άλλα εγγόνια. Έπειτα από αλλεπάλληλα τηλεφωνήματα,
παραδέχεται ότι έχει έναν ακόμη 18χρονο εγγονό. Τέλη Νοεμβρίου της ίδιας
χρονιάς, ο κ. Ρούσσος Ιερεμίας επικοινωνεί με τη γιαγιά, στην οποία αναφέρει
ότι ο εγγονός της είναι δικό του παιδί. Εκείνη του κλείνει το τηλέφωνο και
έκτοτε αρνείται να του ξαναμιλήσει.

Στις 3 Ιανουαρίου 1997, το ζευγάρι ταξιδεύει στην Καλαμάτα. Μεταβαίνει στην
αστυνομική διεύθυνση και από κει στον εισαγγελέα, ο οποίος εκδίδει εντολή και
καλεί την οικογένεια η οποία έλειπε στο εξωτερικό.

Η οικογένεια επικοινωνεί τηλεφωνικά με τον κ. Ιερεμία στις 5 Ιανουαρίου.
«Προσπάθησαν να με ψαρέψουν για την πηγή των πληροφοριών μου. Επανέλαβα ότι
δεν έχω σκοπό να πάρω το παιδί, επιθυμώ να μάθει την αλήθεια, να έρθει σε
επαφή μαζί μας. Τους ζήτησα να προβούμε σε εξέταση DNA για να εξακριβωθεί η
πατρότητα του παιδιού. Ισχυρίστηκαν ότι το παιδί γεννήθηκε τον Μάρτιο του
1980», αναφέρει στη μήνυσή του ο κ. Ιρεμίας.

Στο σημείο αυτό κάνουν την εμφάνισή τους οι δικηγόροι. Σύμφωνα με τον κ.
Ιερεμία, τους απείλησαν με μήνυση, ενώ στη συνέχεια απέφυγαν 3 φορές να
συναντηθούν μαζί τους για να τους παρουσιάσουν στοιχεία που αποδείκνυαν ότι
είναι παιδί τους. Το ζευγάρι καταφέρνει να συλλέξει στοιχεία για το αγόρι.
Μαθαίνουν πού φοιτά και ότι την άνοιξη βρισκόταν στο Ηράκλειο συμμετέχοντας σε
εκδρομή του σχολείου του. Ρούσσος και Μαρία Ιρεμία έχουν στα χέρια τους μια
φωτογραφία του παιδιού, το οποίο παρουσιάζει μεγάλη ομοιότητα με τη μητέρα
του. 
Επιχειρούν να τον συναντήσουν στο σχολείο του, αυτός όμως δεν εμφανίζεται.
Ακολουθεί συνάντηση παρουσία δικηγόρων του ζευγαριού με την οικογένεια από την
Καλαμάτα που, σύμφωνα με τους μηνυτές, είναι προκλητική και επιθετική και
επικαλείται το κακό που θα κάνει η ιστορία αυτή στο παιδί. Η οικογένεια
συμφωνεί εν τέλει στη διενέργεια εξέτασης DNA στο εξωτερικό. Τον Μάιο του 1997
τους αποστέλλει το αποτέλεσμα της εξέτασης που έκανε σε ιδιωτικό κέντρο και
σύμφωνα με το οποίο το παιδί είναι δικό της. 
Το σίριαλ με τις εξετάσεις DNA συνεχίζεται και κορυφώνεται στις 11 Σεπτεμβρίου
1997, όταν σε νέα απόπειρα για να διερευνηθεί η πατρότητα εμφανίζουν άλλο
παιδί. Η διαδικασία ματαιώνεται και η οικογένεια προτείνει να γίνει την
επομένη σε άλλο εργαστήριο, με την προϋπόθεση ότι θα δέχονταν ότι το άτομο που
θα τους έφερναν είναι το «σωστό». Μετά απ' αυτό, ο Ρούσσος και η Μαρία Ιερεμία
αποφάσισαν να μην προχωρήσουν χωρίς την πλήρη διασφάλιση της ταυτότητας του
παιδιού από την ελληνική Δικαιοσύνη.

Η ΣΤΕΡΗΣΗ

Στη μήνυση το ζευγάρι Ιερεμία επισημαίνει ότι από όλα αυτά τα στοιχεία
αποδεικνύεται ότι έχει αποστερηθεί ό,τι πολυτιμότερο μπορεί ν' αποκτήσει
κάποιος στη ζωή του, το παιδί του, λόγω επαγγελματικής συμπεριφοράς των
προσώπων εναντίον των οποίων καταφέρεται. Στρέφονται εναντίον και τρίτων
ατόμων που συνήργησαν προκειμένου να τους αφαιρεθεί το παιδί.

Τα άτομα αυτά, σύμφωνα με το ζευγάρι, τους αφαίρεσαν το αβάπτιστο βρέφος τους
με οικονομικά, πιθανώς, οφέλη για την παιδίατρο, ενώ εξακολούθησαν με
απατηλούς τρόπους και μέσα να τους αποκρύπτουν το παιδί και να τους εξαπατούν
φέρνοντας για έλεγχο DNA άλλο πρόσωπο.

Οι ενέργειες αυτές, όπως αναφέρεται στη μήνυση, συνιστούν αντικειμενική και
υποκειμενική υπόσταση των πράξεων της αρπαγής ανηλίκου, της εμπορίας βρέφους,
της εκδόσεως ψευδών ιατρικών βεβαιώσεων και της απάτης.

Ο Ρούσσος και η Μαρία Ιερεμία ζητούν την ποινική δίωξη της οικογένειας από την
Καλαμάτα και της παιδιάτρου, λόγω της τεράστιας και ανεπανόρθωτης ηθικής
βλάβης που έχει προκληθεί τόσο στους ίδιους όσο και στο παιδί τους, καθώς
επίσης και της στέρησης της ιερής υποχρέωσης να γνωρίζει ο γιος τούς
πραγματικούς του γονείς.

«ΤΑ ΝΕΑ» αναζήτησαν την οικογένεια που έχει μηνυθεί, αλλά δεν στάθηκε δυνατόν
να επικοινωνήσουν μαζί της. Συγγενείς της οικογένειας, ωστόσο, τόνισαν στα
«ΝΕΑ»: «Αυτή η ιστορία μάς ταλαιπωρεί εδώ και ένα χρόνο. Δεν ξέρουμε ποιος
ξεκίνησε αυτή την ιστορία. Παρουσιάζουν χαλκευμένα στοιχεία και επιμένουν ότι
το παιδί είναι δικό τους. Ενώ υποστηρίζουν ότι το παιδί τους είχε γεννηθεί το
φθινόπωρο του 1980, το δικό μας παιδί γεννήθηκε τον Μάρτιο. Εκτός αυτού, εμείς
κάναμε αναλύσεις, οι οποίες έδειξαν ότι το παιδί είναι δικό μας. Γι' αυτό και
εμείς υποβάλαμε με τη σειρά μας μήνυση σε όλους όσους ξεκίνησαν αυτή την
απίστευτη ιστορία».

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16044N141</ED>
<ID>
ID:135906

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N14&aa=1</URL></REF>


Article

<CATEGORY>vin06</CATEGORY>

 <H2>Για τον Παντελή Τρωγάδη
</H2>
ΕΚΔΗΛΩΣΗ στη μνήμη του Παντελή Τρωγάδη οργανώνουν η ΕΣΗΕΑ και η ΕΡΑ την
προσεχή Τρίτη. Στην εκδήλωση, που θα πραγματοποιηθεί στις 5.30 το απόγευμα στα
γραφεία της ΕΣΗΕΑ (Ακαδημίας 20), στενοί συνεργάτες του Παντελή Τρωγάδη θα
μιλήσουν για την επαγγελματική και πνευματική προσφορά του.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N15</CAT>
<ED>
Κωδικός άρθρου: A16044N151</ED>
<ID>
ID:135907

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N15&aa=1</URL></REF>


Article

<CATEGORY>vin06</CATEGORY>

 <H2>Μειώνονται οι καθυστερήσεις έναρξης των μεγάλων έργων
</H2>
<AUTHOR>ΑΝΤΩΝΗΣ ΡΕΝΙΕΡΗΣ</AUTHOR>

ΣΗΜΑΝΤΙΚΗ επιτάχυνση των διαδικασιών για την έγκριση των μελετών
περιβαλλοντικών επιπτώσεων των δημοσίων έργων παρατηρείται το τελευταίο
διάστημα, με αποτέλεσμα να έχουν μειωθεί σημαντικά και οι καθυστερήσεις που
είχαν παρατηρηθεί στο παρελθόν στην έναρξη πολλών έργων.

Το γεγονός αυτό έχει βοηθήσει στο να εκλείψουν και οι τριβές που είχαν
δημιουργηθεί παλιότερα μεταξύ υπουργών για το θέμα αυτό, αφού υπήρχαν
αλληλοκατηγορίες για το ποιος ευθύνεται που καθυστερούσαν τα έργα. Θυμίζουμε
ότι τουλάχιστον δύο φορές ο υπουργός ΠΕΧΩΔΕ κ. Κ. Λαλιώτης είχε στείλει
επιστολές με τις οποίες ζητούσε σχεδόν από όλα τα υπουργεία να επισπεύσουν την
έγκριση των μελετών περιβαλλοντικών επιπτώσεων, επειδή υπήρχε κίνδυνος να
χαθούν κοινοτικοί πόροι λόγω των μεγάλων καθυστερήσεων. Μάλιστα, οι τριβές
αυτές είχαν προκαλέσει και την επέμβαση του Πρωθυπουργού κ. Κ. Σημίτη, ο
οποίος τον περασμένο Σεπτέμβριο είχε προεδρεύσει σε σύσκεψη, κατά την οποία
είχαν αποφασιστεί συγκεκριμένα μέτρα για να αντιμετωπιστεί το πρόβλημα.

Φαίνεται, λοιπόν, ότι τα μέτρα που αποφασίστηκαν τον Σεπτέμβριο υλοποιήθηκαν
γρήγορα και αυτή τη στιγμή τα πράγματα είναι πολύ καλύτερα. Δυστυχώς, όμως,
μόνο για τα δημόσια έργα, γιατί στα ιδιωτικά υπάρχει σοβαρό πρόβλημα ποιότητας
των μελετών που υποβάλλονται για έγκριση. Οι περισσότερες είναι ανεπαρκείς και
η επιστροφή τους για συμπλήρωση επιμηκύνει τον χρόνο έγκρισής τους. Μάλιστα,
για το λόγο αυτό, από το υπουργείο Περιβάλλοντος - Χωροταξίας και Δημοσίων
Έργων καταρτίστηκε ήδη σχέδιο προεδρικού διατάγματος, με το οποίο
δημιουργείται ιδιαίτερη κατηγορία μελετών (ειδικό εργοληπτικό πτυχίο), αυτή
των μελετών περιβαλλοντικών επιπτώσεων. Το διάταγμα αναμένεται να υπογραφεί
και να δημοσιευθεί σύντομα. Παράλληλα προωθείται στη Βουλή για ψήφιση σχέδιο
νόμου για τη δημιουργία ανώνυμης εταιρείας ελεγκτών περιβάλλοντος, τα μέλη της
οποίας (όπως αποκάλυψαν «ΤΑ ΝΕΑ» στις 29 Δεκεμβρίου) θα έχουν ευρύτατες
αρμοδιότητες στον τομέα της περιβαλλοντικής προστασίας.

Όπως αναφέρεται σε ενημερωτικό σημείωμα, που εστάλη πρόσφατα από το ΥΠΕΧΩΔΕ
στο γραφείο του Πρωθυπουργού, το τελευταίο διάστημα υπήρξε μια υπερπροσπάθεια
από το αρμόδιο τμήμα έγκρισης περιβαλλοντικών μελετών του υπουργείου, με
αποτέλεσμα να έχει διεκπεραιωθεί ο μεγαλύτερος αριθμός των μελετών που αφορούν
έργα του Κοινοτικού Πλαισίου Στήριξης. Έτσι, από τις 631 μελέτες που είχαν
υποβληθεί στο υπουργείο εκκρεμούν μόνο 98 και αυτές σύντομα θα διεκπεραιωθούν.
Παράλληλα, έχουν προχωρήσει οι διαδικασίες για τα βιομηχανικά και βιοτεχνικά
πάρκα της Αττικής, τους βιότοπους, τις προστατευόμενες περιοχές κ.λπ.

Πέραν τούτων εκδόθηκαν και οι σχετικές υπουργικές αποφάσεις για την
αποκέντρωση των διαδικασιών έγκρισης ορισμένων μελετών από τους περιφερειάρχες
και τους νομάρχες, προχώρησε η πρόσληψη επιστημονικού προσωπικού για την
εξέταση των φακέλων και έγκριση των μελετών κ.λπ. Βέβαια, οι επιστήμονες αυτοί
προσλαμβάνονται μόνο για χρονικό διάστημα οκτώ μηνών και το ερώτημα είναι τι
θα γίνει όταν αυτοί απολυθούν, αλλά μέχρι τότε ίσως βρεθεί άλλη λύση...

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16044N161</ED>
<ID>
ID:135908

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N16&aa=1</URL></REF>


Article

<CATEGORY>vin06</CATEGORY>

 <H5>ΘΑ ΠΡΕΠΕΙ ΝΑ ΟΛΟΚΛΗΡΩΘΕΙ ΕΝΤΟΣ ΔΙΜΗΝΟΥ ΩΣΤΕ ΝΑ ΒΕΛΤΙΩΘΕΙ Η ΑΝΤΑΓΩΝΙΣΤΙΚΟΤΗΤΑ
ΤΗΣ Ο.Α.
</H5><H2>Νέο πρόγραμμα εξυγίανσης
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Την εκπόνηση, εντός διμήνου, νέου συμπληρωματικού «προγράμματος για την
ολοκλήρωση της εξυγίανσης και τη βελτίωση της ανταγωνιστικότητας της
Ολυμπιακής Αεροπορίας», ζήτησε χθες ο υπουργός Μεταφορών και Επικοινωνιών
Αναστάσιος Μαντέλης από τη διοίκηση του εθνικού αερομεταφορέα.

Πρέπει να βελτιωθεί η ποιότητα των προσφερόμενων υπηρεσιών στον αέρα και το έδαφος

ΣΤΗ διάρκεια της εγκατάστασης του νέου Διοικητικού Συμβουλίου της Ο.Α., ο κ.
Μαντέλης επισήμανε ότι «η εταιρεία πρέπει να ισχυροποιήσει τη θέση της στην
αγορά των αερομεταφορών και μέσα στα επόμενα τρία χρόνια να διασφαλίσει τη
μακροχρόνια διατήρηση της ανταγωνιστικότητάς της».

Ειδικότερα, ο υπουργός Μεταφορών εισηγήθηκε να ανατεθεί στον σύμβουλο που
εκπόνησε το πρώτο πρόγραμμα εξυγίανσης της Ο.Α (1995-1997) το έργο της
αξιολόγησης των αποτελεσμάτων του. Ο ίδιος σύμβουλος, αφού επισημάνει τις
αποκλίσεις, θα διατυπώσει ολοκληρωμένη πρόταση για τα πρόσθετα μέτρα που θα
πρέπει να ληφθούν.

Ο κ. Μαντέλης τόνισε ακόμα, ότι πρέπει να προχωρήσουν με γρήγορους ρυθμούς η
οργανωτική αναδιάρθρωση της Ο.Α. και η σύνταξη νέων κανονισμών εργασίας για το
προσωπικό της.

Επίσης, επισήμανε, ότι θα πρέπει να βελτιωθεί η ποιότητα των προσφερόμενων
υπηρεσιών στον αέρα και το έδαφος και να επανασχεδιαστεί ο τομέας πτητικής
εκμετάλλευσης της εταιρείας, με στόχο την κερδοφορία.

Ο υπουργός Μεταφορών εξουσιοδότησε τη νέα διοίκηση της Ο.Α. να προχωρήσει σε
όλες τις απαιτούμενες ενέργειες για τη μετεγκατάσταση του εθνικού
αερομεταφορέα στο νέο αεροδρόμιο των Σπάτων. «Άμεσα ­ είπε ­ πρέπει να
ξεκινήσουν οι διαπραγματεύσεις για τη σύναψη συμφωνίας μεταξύ του Διεθνούς
Αερολιμένα Αθηνών και της Ο.Α. για τους όρους της μετεγκατάστασης».

Στη διάρκεια της χθεσινής εγκατάστασης της νέας διοίκησης της Ο.Α., παρουσία
και του υφυπουργού Οικονομικών κ. Νίκου Χριστοδουλάκη, δόθηκαν κατευθύνσεις
για την ενίσχυση του ρόλου των θυγατρικών εταιρειών του εθνικού αερομεταφορέα
και τη δημιουργία νέων «σε τομείς όπου μπορούν να αναπτυχθούν αυτοτελώς
οικονομικά συμφέρουσες δραστηριότητες».

Το Δ.Σ. της Ο.Α., που συνεδρίασε χθες με τη νέα του σύνθεση, ύστερα από
πρόταση του προέδρου και διευθύνοντος συμβούλου κ. Θεόδωρου Τσακιρίδη, επέλεξε
ομόφωνα για τη θέση του αντιπροέδρου της εταιρείας τον οικονομολόγο κ.
Παναγιώτη Μαυροκέφαλο.

Στο νέο Δ.Σ. της Ο.Α. μετέχουν ακόμα οι κ.κ. Μιχάλης Πέρρος και Βασίλης
Γιαννακόπουλος (εκπρόσωποι των εργαζομένων), Ιωάννης Μαρκάκης (εκπρόσωπος της
Οικονομικής Κοινωνικής Επιτροπής και πρόεδρος του Συλλόγου Εργαζομένων της
Ιονικής Τράπεζας), Διονύσης Ρίζος (εκπρόσωπος του Γενικού Λογιστηρίου του
Κράτους), Σωτήρης Ρεβίθης (εκπρόσωπος του υπουργείου Εθνικής Οικονομίας),
Ιωάννης Τσακαλάκης (εκπρόσωπος του υπουργείου Μεταφορών), Αριστείδης Χιωτέλης
(καθηγητής Αστικού Δικαίου), Άγγελος Αγγελόπουλος (οικονομολόγος) και
Ελευθέριος Χειλιαδάκης (τραπεζικός - γενικός διευθυντής της Midland).

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16044N162</ED>
<ID>
ID:135960

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N16&aa=2</URL></REF>


Article

<CATEGORY>vin06</CATEGORY>

 <H2>Περισσότερες πτήσεις από Λουφτχάνσα
</H2>
ΤΟ ΕΝΔΙΑΦΕΡΟΝ της γερμανικής αεροπορικής εταιρείας Λουφτχάνσα για διεύρυνση
της παρουσίας της στην Αθήνα και τη Θεσσαλονίκη ανακοίνωσε χθες ο γενικός
διευθυντής Επιβατικού και Πωλήσεων της εταιρείας στην Αθήνα, κ. Αντρέας Χάμπελ.

«Αυτό θα γίνει με νέες πτήσεις που θα ανακοινωθούν σύντομα, καθώς η Ελλάδα
εξελίσσεται σε έναν πολύ σημαντικό αεροπορικό σταθμό για την Ευρώπη», είπε ο
κ. Χάμπελ και συμπλήρωσε: «Εκτός αυτού, κρίνουμε ως πολύ θετική την οικονομική
πολιτική της κυβέρνησης και διαπιστώνουμε ότι η Ελλάδα είναι μια αναπτυσσόμενη
αγορά, η οποία μας ενδιαφέρει».

Ο ίδιος πάντως, διευκρίνισε, ότι στα σχέδια της Λουφτχάνσα δεν περιλαμβάνονται
οι εσωτερικές πτήσεις της Ελλάδας και ανέφερε χαρακτηριστικά ότι «αυτό είναι
χώρος της Ολυμπιακής Αεροπορίας».

Σημειώνεται ότι μέσα στο 1997, με τη γερμανική εταιρεία ταξίδεψαν περίπου
400.000 Έλληνες.

Σε σχέση με το νέο αεροδρόμιο των Σπάτων, ο κ. Χάμπελ άφησε ανοιχτό το θέμα
της συμμετοχής της Λουφτχάνσα, μέσω θυγατρικών εταιρειών της, και σε τομείς
όπως είναι οι εμπορευματικές μεταφορές και το χάντλιγκ.

Ο ίδιος ανακοίνωσε ακόμα ότι το 1997 ήταν η καλύτερη χρονιά για τη Λουφτχάνσα,
καθώς τα κέρδη της για πρώτη φορά στην ιστορία της αναμένεται να ξεπεράσουν το
1 δισ. μάρκα.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16044N163</ED>
<ID>
ID:136000

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N16&aa=3</URL></REF>


Article

<CATEGORY>vin06</CATEGORY>

 <H2>Τα ΕΛΤΑ στα πρότυπα των Βρετανικών Ταχυδρομείων
</H2><H2></H2>
ΤΑΧΥΔΡΟΜΕΙΑ α λα Αγγλία και στην Ελλάδα! Τα Βρετανικά Ταχυδρομεία, που
φημίζονται για την ταχύτητα και την πληθώρα των υπηρεσιών που προσφέρουν στους
πελάτες τους, αναλαμβάνουν το έργο του συμβούλου ανάπτυξης των Ελληνικών
Ταχυδρομείων (ΕΛΤΑ). Το διοικητικό συμβούλιο των ΕΛΤΑ, σε χθεσινή συνεδρίασή
του, ενέκρινε το αποτέλεσμα του διαγωνισμού που διενεργήθηκε για την πρόσληψη
συμβούλου ανάπτυξης ­ μειοδότης ήταν τα Βρετανικά Ταχυδρομεία . Η ανάδειξη
συμβούλου θεωρείται το πρώτο βήμα για την εξυγίανση και τον εκσυγχρονισμό των
ΕΛΤΑ, που χρηματοδοτείται από την Ευρωπαϊκή Ένωση με 35 δισ. δραχμές.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16044N164</ED>
<ID>
ID:136032

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N16&aa=4</URL></REF>


Article

<CATEGORY>vin06</CATEGORY>

 <H2>Επιτάχυνση για Εγνατία
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

ΠΙΣΤΩΣΕΙΣ ΥΨΟΥΣ 61 δισ. δρχ. απορροφήθηκαν στο έργο της Εγνατίας Οδού το 1997,
ενώ την ίδια χρονιά δημοπρατήθηκαν έργα προϋπολογισμού 200 δισ. δρχ. Τα
προηγούμενα χρόνια στην πορεία κατασκευής του έργου απορροφήθηκαν πιστώσεις
ύψους 40 δισ. δρχ. συνολικά, ενώ είχαν δημοπρατηθεί έργα 200 δισ. δρχ. Όπως
επισημάνθηκε κατά τη διάρκεια ευρείας σύσκεψης που πραγματοποιήθη-κε στο
υπουργείο Μακεδονίας - Θράκης, το 1997 σημειώθηκε μεγάλη αύξηση στους ρυθμούς
εκτέλεσης του έργου της Εγνατίας Οδού και στην απορρόφηση κονδυλίων, γεγονός
που οφείλεται κατά ένα μεγάλο βαθμό στην επίλυση διαφόρων θεμάτων που
αφορούσαν κυρίως την ολοκλήρωση μελετών και την εκπόνηση περιβαλλοντικών όρων.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16044N165</ED>
<ID>
ID:136052

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N16&aa=5</URL></REF>


Article

<CATEGORY>vin06</CATEGORY>

 <H5>Η ΚΑΤΕΡΙΝΑ ΚΑΙ Ο ΑΝΑΣΤΑΣΙΟΣ ΚΑΠΠΟΣ ΔΕΧΘΗΚΑΝ ΥΣΤΕΡΑ ΑΠΟ 54 ΧΡΟΝΙΑ ΜΙΑ
ΑΣΥΝΗΘΙΣΤΗ ΕΠΙΣΚΕΨΗ ΣΤΟ ΝΗΣΑΚΙ ΤΟΥΣ
</H5><H2>Σαν δύο βράχοι στη Σαμιοπούλα
</H2>
<AUTHOR>ΠΑΝΟΣ ΜΠΑΙΛΗΣ</AUTHOR>

Η κυρία Κατερίνα τα είχε χαμένα. «Τέτοια τιμή, τέτοια χαρά στα γεράματα;»
μονολογούσε. Δεν μπορούσε να πιστέψει ότι ένας υπουργός, και μάλιστα Άμυνας,
στρατηγοί, παράγοντες, θα έφταναν ώς το νησί της, τη Σαμιοπούλα. 
Έσκυψε να φιλήσει το χέρι τού κ. Τσοχατζόπουλου. Να του δώσει λίγα λουλούδια
που είχε μαζέψει. Να τον γεμίσει ευχές. Πενήντα τέσσερα χρόνια με τον σύζυγό
της τον 82χρονο Αναστάσιο Κάππο ζουν εκεί, λίγα μίλια από τη Σαμο, σ' ένα
μικρό σπιτάκι με τα λίγα ζώα τους. Τρόμαξαν λίγο σήμερα. Ελικόπτερα, βολές,
πυροβολισμοί από στρατιώτες-κομάντος, που στο πλαίσιο στρατιωτικής άσκησης
ανακατέλαβαν εικονικά τη βραχονησίδα.

Οι κομάντος. Παρά τις κακές καιρικές συνθήκες, οι κομάντος επιβιβάστηκαν στις
πλαστικές βάρκες. Αργότερα, με την υποστήριξη του Πυροβολικού, κατέλαβαν τη βραχονησίδα

Όπως έλεγε αργότερα ο υπουργός Άμυνας, ο οποίος συνέχισε τις επισκέψεις του
στα νησιά του Αιγαίου (Σάμος, Ικαρία, Φούρνοι, Αγαθονήσι), «αυτές οι ασκήσεις
έδειξαν ότι οι Ένοπλες Δυνάμεις είναι ικανές να αποτρέψουν με υψηλό κόστος για
την Τουρκία την οποιαδήποτε αμφισβήτηση». Ενώ κατήγγειλε τα «επιθετικά σχέδια»
και την εκπαίδευση του τουρκικού στρατού με ασκήσεις για το πώς θα καταλάβει
«τη Σάμο, τη Χίο και την Κω». Με ιδιαίτερα αυστηρό τόνο ο κ. Τσοχατζόπουλος
κάλεσε τη στρατιωτική ηγεσία της Τουρκίας να αντιληφθεί ότι «πρέπει να μπει
ένα τέλος στον τρόπο εκπαίδευσης του τουρκικού στρατού. Δεν μπορεί ­ συνέχισε
­ να εκπαιδεύεται ο στρατός των γειτόνων μας με ασκήσεις πώς θα γίνει κατάληψη
της Σάμου, της Χίου και της Κω. Δεν μπορεί να είμαστε στο ΝΑΤΟ μαζί και την
ίδια στιγμή να επιμένει η Τουρκία σε αυτή την επιθετική και επικίνδυνη, για
την ίδια κυρίως, πολιτική».

Οι επισημάνσεις αυτές του κ. Τσοχατζόπουλου δεν είναι τυχαίες. Έμμεση αναφορά
στα σχέδια των Τούρκων είχε κάνει πέρυσι σε συνέντευξή του στα «ΝΕΑ», όπου
είχε αφήσει να εννοηθούν οι επιδιώξεις της Άγκυρας. Επίσης, σε σειρά στοιχείων
για τα σχέδια της Τουρκίας κατά ελληνικών νησιών είχε αναφερθεί ο υπουργός και
σε ενημέρωση βουλευτών κεκλεισμένων των θυρών, ενώ τους στόχους της Άγκυρας
«δείχνει» και η αξιολόγηση πτήσεων, ασκήσεων και άλλων στρατιωτικών κινήσεων
της γειτονικής χώρας εδώ και μήνες.

Και όντως χθες η επιχείρηση ανακατάληψης της βραχονησίδας, αλλά και οι άλλες
ασκήσεις προκάλεσαν την ικανοποίηση του υπουργού. Οι δύο ηλικιωμένοι δεν είδαν
τι ακριβώς συνέβαινε, όλα γίνονταν αρκετά μακριά (και οι ίδιοι τώρα πια δεν
βλέπουν καλά), αισθάνθηκαν υπερήφανοι, σίγουροι και ίσως μέσα τους να άρχισαν
να ελπίζουν ότι πλέον θα βλέπουν πιο συχνά στρατιώτες.

Πάντως, βρήκαν την ευκαιρία, αφού για πρώτη φορά έβλεπαν εκπρόσωπους της
Πολιτείας εκεί από το 1944 που εγκαταστάθηκαν, προερχόμενοι από την Πάτμο, να
πουν και το παραπονό τους: «Πρέπει να σκεπαστεί η δεξαμενή νερού, να γίνει
κάτι και με το τηλέφωνο, που κόβεται τον χειμώνα και δεν μπορούμε να
επικοινωνήσουμε με κανέναν, ακόμη και με τον γιο μας τον Θανάση, που ζει στη Σάμο».

ΚΑΙ ΚΙΝΗΤΟ

Λίγα λουλούδια. Η Κατερίνα Κάππου από το πρωί έψαξε όλη τη Σαμιοπούλα να
μαζέψει λουλούδια για τον υπουργό. Του τα πρόσφερε και δάκρυσε

Μέσα στη γενική συγκίνηση ο γενικός γραμματέας του υπουργείου Αιγαίου κ.
Γιάννης Μαχαιρίδης τούς διαβεβαίωσε ότι θα σκεπάσει την δεξαμενή και θα τους
δώσει και ένα κινητό. «Να 'ναι καλά και αυτός και όλοι. Εγώ εδώ γέννησα μόνη
μου τα παιδιά μου και έμεινα 20 ημέρες χωρίς να δω άνθρωπο. Αλλά δόξα να 'χει
ο Θεός τα καταφέραμε». Η κυρία Κατερίνα μιλάει σιγά για να μην ενοχλεί τους
επιτελείς που εξηγούν την άσκηση. Ήταν και αυτή και ο άνδρας της ανάμεσα στους
επιτελείς και ήταν σαν να καθότανε σε θρόνο. Πήγε στο νησί 17 χρόνων και ποτέ
δεν είδε άνθρωπο. Θέλησε όμως ο Θεός και της ήρθαν τόσοι πολλοί. Και τη φίλησε
υπουργός, «Παναγία μου, σε ποιον να το πω να το πιστέψει».

ΔΕΝ ΤΟΥΣ ΦΟΒΑΜΑΙ

Θέλουν δεν θέλουν γυρνάνε πίσω, στα πρώτα χρόνια της εγκατάστασης. Στην
απόλυτη ερημιά. Για τους Τούρκους ούτε κουβέντα. «Δεν πατάνε ποτέ τη Σάμο. Δεν
τους φοβάμαι αυτούς», λέει ο κυρ Αναστάσης, που με δυσκολία κινείται. Όχι, δεν
θα φύγει από εκεί. Δεν θα φύγουν. «Είναι ο τόπος μας», λένε χωρίς να
καταλαβαίνουν περί αιγιαλίτιδας και εθνικού εναέριου χώρου. Εκείνο που θέλουν
είναι να είναι καλά το παιδί τους και να τους φέρνει τρόφιμα, να τους βλέπει,
να τους φέρνει κανένα φάρμακο. Χθες ήρθε και αυτός κάπως καθυστερημένα. Τους
χαιρέτησε. Πείραξε λίγο την μάνα του που άφηνε τον χώρο της άσκησης με ευχές
και ένα κουτί με τα «δώρα του υπουργού»: λίγο καφέ, λίγη ζάχαρη και γλυκά,
έτσι για το καλό.

«ΚΑΘΥΣΤΕΡΗΣΑΜΕ»

Στη Σαμιοπούλα. Ο Αναστάσιος και η Κατερίνα Κάππου από νωρίς χθες περίμεναν
τον υπουργό Άμυνας. Πενήντα τέσσερα χρόνια ζουν εκεί ολομόναχοι

Φεύγοντας τα ελικόπτερα έμειναν και πάλι μόνοι. Απέναντι ακριβώς, στη Σάμο, ο
κόσμος συνέχισε κανονικά τη ζωή του. Μόνον οι στρατιώτες ήταν σε επιφυλακή,
ακόμη και οι επίστρατοι, για να υποδεχθούν τον κ. Τσοχατζόπουλο. Έκαναν μια
γρήγορη επίδειξη, ο διοικητής τους όμως ζήτησε από τον υπουργό και
αντιαεροπορικά. Ο κ. Τσοχατζόπουλος θεώρησε απόλυτα φυσιολογικό το αίτημα και
έκανε λόγο για σύγχρονα όπλα. 
Λίγο αργότερα τα ίδια υποστήριξε μιλώντας στους αξιωματικούς και εκπροσώπους
φορέων της Σάμου: «Καθυστερήσαμε τους εξοπλισμούς από το 1991 και μέχρι το
1995. Αυτό επέτρεψε στην Τουρκία να αποκτήσει υπεροπλία, την οποία τώρα
καθημερινά αποτρέπουμε, ώστε να επικρατήσει ειρήνη στην περιοχή».

Κάτι τέτοιο όμως είναι ακόμη δύσκολο γιατί, όπως είπε, είναι απαράδεκτο σήμερα
η Τουρκία να κάνει ασκήσεις ετοιμότητας και μάλιστα να εκπαιδεύει τον στρατό
της στο να κάνει απόβαση στη Σάμο, τη Χίο, την Κω, όπως είπε μιλώντας στους
αξιωματικούς, στη Σάμο.

Και ενώ αναφέρθηκε συχνά στον ρόλο της Ελλάδας για την εδραίωση της ειρήνης
και κάλεσε την Τουρκία να σεβαστεί τις διεθνείς συνθήκες και να επισπεύσει τις
διαδικασίες για την ένταξή της στην Ευρωπαϊκή Ένωση, δεν παρέλειψε να
κατηγορήσει την Άγκυρα για το ότι λόγω των εσωτερικών της προβλημάτων
επιδιώκει την ένταση. «Στη χειρότερη περίπτωση θα οδηγηθούν σε καταστροφή»,
είπε ο κ. Τσοχατζόπουλος, αν και ξεκαθάρισε ότι δεν φοβάται για τις ασκήσεις
που γίνονται στο Αιγαίο. 
Δεν έδειξε όμως ιδιαίτερα αισιόδοξος για το αν η Τουρκία θα αλλάξει στάση
σύντομα. 
Μάλιστα αναφέρθηκε και στην πρόσφατη απόφαση του Συνταγματικού Δικαστηρίου,
που έθεσε εκτός νόμου το κόμμα των ισλαμιστών. «Δυστυχώς, στην Τουρκία η
ελεύθερη λαϊκή βούληση πλέον πέρασε στην αρμοδιότητα των Ειδικών Δικαστηρίων»,
είπε ο κ. Τσοχατζόπουλος. 
Ξεκαθάρισε, όμως, για μια ακόμη φορά ότι η γειτονική χώρα θα πρέπει να
κατανοήσει ότι ο δρόμος για να έρθει πιο κοντά στην Ευρώπη περνάει από την Ελλάδα.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16044N171</ED>
<ID>
ID:135909

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N17&aa=1</URL></REF>


Article

<CATEGORY>vin06</CATEGORY>

 <H5>ΜΕΣΑ ΣΕ ΕΞΙ ΗΜΕΡΕΣ ΟΙ ΕΜΠΡΗΣΤΕΣ ΕΚΑΨΑΝ 14 ΑΥΤΟΚΙΝΗΤΑ, ΜΙΑ ΣΧΟΛΗ ΤΗΛΕΟΠΤΙΚΟΥ
ΣΤΑΘΜΟΥ ΚΑΙ ΜΙΑ ΤΡΑΠΕΖΑ
</H5><H2>Όποιος μπορεί βάζει φωτιά
</H2>
<AUTHOR>ΛΙΑ ΝΕΣΦΥΓΕ</AUTHOR>

Φωτιές... έχει ανάψει στις Αρχές Ασφαλείας και στην Πυροσβεστική Υπηρεσία
το μπαράζ των επιθέσεων που έχουν εξαπολύσει άγνωστοι εμπρηστές τις τελευταίες ημέρες.

ΜΕΣΑ σε έξι ημέρες, 14 αυτοκίνητα, μια σχολή τηλεοπτικού σταθμού και το
υποκατάστημα μιας τράπεζας έχουν γίνει στόχος εμπρηστών.

Η έξαρση των εμπρησμών που παρατηρείται τις τελευταίες ημέρες έχει προκαλέσει
ιδιαίτερη ανησυχία στις Αρχές Ασφαλείας καθώς, σύμφωνα με τις εκτιμήσεις
αξιωματικών της ΕΛ.ΑΣ., οι περισσότεροι από αυτούς φαίνεται πως έχουν σχέση με
αναρχικές ομάδες που διαμαρτύρονται για τη σύλληψη του φερόμενου ως εγκέφαλου
της οργάνωσης «Αναρχικοί Αντάρτες Πόλης», Νίκου Μαζιώτη.

Το «κλίμα» των ημερών με την έξαρση των εμπρηστικών επιθέσεων φαίνεται ότι
εκμεταλλεύονται και άλλοι, οι οποίοι βρήκαν την ευκαιρία με γκαζάκια και
μπετόνια βενζίνης να ξεκαθαρίσουν προσωπικές διαφορές.

Ο πρώτος εμπρησμός σημειώθηκε προχθές στις 10 το βράδυ στην οδό Αγίας
Παρασκευής 31, στο Περιστέρι. Άγνωστοι πυρπόλησαν το ΥΧΖ 5318 ΙΧ αυτοκίνητο
του Στέργιου Χρ. Αναστασιάδη, 32 χρόνων, υπαλλήλου της ΔΕΗ. Η φωτιά πήρε
διαστάσεις και επεκτάθηκε και στο ΥΟΥ 8740 φορτηγό της εταιρείας «ΚΟΡΠΗ» το
οποίο έπαθε μεγάλες ζημιές.

Την «ταυτότητά» τους, έναν αγκυλωτό σταυρό που ζωγράφισαν με μαύρο μαρκαδόρο
στην πόρτα του αυτοκινήτου Νιγηριανού φοιτητή, άφησαν οι άγνωστοι εμπρηστές.

Ο εμπρησμός στο αυτοκίνητο του Νιγηριανού φοιτητή Ολούβα Ολατούντε, το οποίο
έφερε γερμανικες πινακίδες κυκλοφορίας, σημειώθηκε χθες 18 λεπτά μετά τα
μεσάνυχτα, ενώ ήταν σταθμευμένο στη διασταύρωση της Πατησίων με την οδό
Ευγενίου Καραβία κοντά στη Φοιτητική Εστία. Οι εμπρηστές τοποθέτησαν
αυτοσχέδιο εμπρηστικό μηχανισμό με γκαζάκια και το κατέστρεψαν ολοσχερώς. Την
ευθύνη για τον εμπρησμό του αυτοκινήτου του Νιγηριανού φοιτητή ανέλαβε με
τηλεφώνημά της, στον τηλεοπτικό σταθμό Star, η οργάνωση «Ρατσιστικός Πυρήνας
κατά των Μεταναστών».

Σειρά είχε στις 3.20 τα ξημερώματα το ΙΧ αυτοκίνητο του 33χρονου πλασιέ
Θεοφάνη Χ. Μπίλη ενώ ήταν σταθμευμένο στην οδό Φιλοθέης 25, στο Γαλάτσι. Οι
εμπρηστές το περιέλουσαν με εύφλεκτο υγρό και το πυρπόλησαν.

Το επόμενο «χτύπημα» των εμπρηστών σημειώθηκε στις 4.44 τα ξημερώματα όταν
άγνωστοι πυρπόλησαν το ΙΧ αυτοκίνητο του 58χρονου υπαλλήλου της «Πετρογκάζ»
Αιμίλιου Π. Φυρίγου, ενώ ήταν σταθμευμένο στην οδό Μυτιλήνης 13, στη Γλυφάδα.
Οι εμπρηστές τοποθέτησαν γκαζακια κάτω από το αυτοκίνητο και έβαλαν φωτιά.

ΟΙ ΕΜΠΡΗΣΜΟΙ

Μόνιμος «πονοκέφαλος» έχουν γίνει τα τελευταία χρόνια για τις Αρχές Ασφαλείας
και την Πυροσβεστική οι εμπρησμοί των αυτοκινήτων και των μοτοσυκλετών. Μόνο
τα τελευταία τρία χρόνια 986 αυτοκίνητα και μοτοσυκλέτες στην Αττική έχουν
γίνει παρανάλωμα του πυρός από επιθέσεις εμπρηστών. Με βενζίνη και με
αυτοσχέδιους εμπρηστικούς μηχανισμούς (γκαζάκια), εμπρηστές πυρπολούν
αυτοκίνητα και καταστρέφουν περιουσίες.

Η πιο... εμπρηστική χρονιά, με βάση τα στοιχεία της Ασφάλειας, ήταν το 1996
οπότε πυρπολήθηκαν 349 αυτοκίνητα και μοτοσυκλέτες, ενώ τον προηγούμενο χρόνο,
το 1995, είχαν πυρποληθεί 341 αυτοκίνητα. Αντίθετα, το 1997, οι εμπρησμοί
μειώθηκαν στους 230. Οι περισσότεροι από τους εμπρησμούς αυτοκινήτων στην
Αθήνα, σύμφωνα με τις εκτιμήσεις αξιωματικών της Ασφάλειας, αποτελούν έργο
αναρχικών ομάδων.

Ομάδες της «δεύτερης γενιάς» τρομοκρατών, όπως ο «Μαχόμενος Αντάρτικος
Σχηματισμός», άρχισαν τη δράση τους με εμπρησμούς αυτοκινήτων και γρήγορα
προχώρησαν στη συναρμολόγηση πιο περίπλοκων εκρηκτικών μηχανισμών με τους
οποίους πραγματοποίησαν βομβιστικές επιθέσεις.

Από τους 256 εμπρησμούς (217 αυτοκίνητα και 39 μοτοσυκλέτες) που σημειώθηκαν
από τις αρχές του 1997 μέχρι σήμερα, για τους 52 έχουν αναλάβει την ευθύνη
διάφορες οργανώσεις. Ειδικότερα η οργάνωση «Εμπρηστές Συνείδησης» έχει
αναλάβει την ευθύνη για εμπρησμούς 25 αυτοκινήταν, η οργάνωση
«Αντιεξουσιαστική Πάλη» την ευθύνη για 4, οι «Επαναστατικοί Πυρήνες» την
ευθύνη για τρία αυτοκίνητα και για δυο εμπρησμούς η οργάνωση «Μιχάλης Καλτέζας».

Επιθέσεις σε αυτοκίνητα έχουν κάνει και άλλες οργανώσεις, όπως η «15 Μαη», οι
«Αυτόνομοι Πυρήνες», η «Αναρχική Εξέγερση» και οι πρωτοεμφανιζόμενες «Μαύρη
Αγέλη», «Παιδιά του Νοέμβρη» κ.ά.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16044N181</ED>
<ID>
ID:135910

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N18&aa=1</URL></REF>


Article

<CATEGORY>vin06</CATEGORY>

 <H2>Μάζεψαν τις σύριγγες
</H2>
ΜΕΓΑΛΕΣ ποσότητες από σύριγγες μάζεψαν, μεταξύ των άλλων, τα συνεργεία του
Δήμου Αθηναίων και των Υγειονομικών Υπηρεσιών στην διάρκεια της χθεσινής
επιχείρησης καθαρισμού στον λόφο του Στρέφη. Το πρόβλημα των ναρκωτικών στην
περιοχή είναι μεγάλο και ήδη προωθείται η συνεργασία των υπουργείων Υγείας και
Δημόσιας Τάξης με την δημοτική αρχή για την καλύτερη αντιμετώπισή του.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16044N182</ED>
<ID>
ID:135961

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N18&aa=2</URL></REF>


Article

<CATEGORY>vin06</CATEGORY>

 <H2>Νέα αντιπαράθεση για τα παρκόμετρα
</H2>
Η ΣΥΜΠΛΗΡΩΜΑΤΙΚΗ παραγγελία του προϊσταμένου της Εισαγγελείας Πρωτοδικών
Αθηνών κ. Γιώργου Κολιοκώστα για τα παρκόμετρα στην Αθήνα, πυροδότησε νέα
αντιπαράθεση χθες μεταξύ της δημοτικής αρχής και της αντιπολίτευσης στον Δήμο Αθηναίων.

Η εντολή του εισαγγελέα δόθηκε με αφορμή τη μηνυτήρια αναφορά που κατέθεσε
πριν από λίγες ημέρες ο πρόεδρος της Συντονιστικής Επιτροπής Αττικής «Δημότες
κατά των παρκομέτρων» και αφορά τις κλήσεις-«μαϊμούδες» που δέχονται πολλοί
δημότες. Πάντως, ήδη έχει ξεκινήσει, εδώ και αρκετό καιρό, με εντολή του ίδιου
προκαταρκτική εξέταση για το θέμα των παρκομέτρων.

«Η εισαγγελική εντολή που δόθηκε για διερεύνηση του σκανδάλου με τις
κλήσεις-"μαϊμούδες" στον Δήμο Αθηναίων είναι η αρχή για τη διαλεύκανση μιας
υπόθεσης που έχει ακόμα και σήμερα πολλές σκοτεινές πλευρές», αναφέρει η
«Κίνηση Πολιτών Αθήνα 2000».

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16044N183</ED>
<ID>
ID:136001

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N18&aa=3</URL></REF>


Article

<CATEGORY>vin06</CATEGORY>

 <H5>6 ΧΡΟΝΙΑ ΜΕ ΑΝΑΣΤΟΛΗ ΣΤΟΝ ΓΙΑΤΡΟ ΠΟΥ ΧΟΡΗΓΟΥΣΕ «ΟΥΣΙΕΣ ΑΠΕΞΑΡΤΗΣΗΣ»
</H5><H2>Ένοχα υποκατάστατα
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

Έχει το ηθικό δικαίωμα ένας γιατρός να παραβιάσει τον νόμο και να χορηγεί
υποκατάστατα ναρκωτικών ουσιών σε τοξικομανείς;

Αρνητική απάντηση έδωσαν χθες οι δικαστές του Τριμελούς Εφετείου Κακουργημάτων
της Αθήνας, οι οποίοι κήρυξαν ομόφωνα ένοχο τον γιατρό Νίκο Κουδουνά, τον
οποίο καταδίκασαν σε συνολική ποινή φυλάκισης έξι ετών, γιατί χορηγούσε
συνταγές με μεγάλες ποσότητες φαρμάκων, που θεωρούνται ­ σύμφωνα με τον νόμο ­
ναρκωτικά. Το δικαστήριο αναγνώρισε ότι ο κατηγορούμενος δεν ωθήθηκε στην
πράξη του από ταπεινά αίτια και αποφάσισαν η έφεσή του να έχει ανασταλτικό
αποτέλεσμα, γεγονός που δεν του στέρησε την προσωπική του ελευθερία.

Εκείνος στην απολογία του προσπάθησε να πείσει τους δικαστές ότι όχι μόνο δεν
παραβίασε τον νόμο, αλλά προσέφερε βοήθεια σε εκατοντάδες νέους ανθρώπους που
κατάφεραν να νικήσουν τη μάχη ενάντια στα ναρκωτικά. Ο αντίλογος στον
υπερασπιστικό ισχυρισμό του κατηγορουμένου ήρθε από τον εισαγγελέα της έδρας
κ. Θεόδωρο Καράτσαλο, ο οποίος επισήμανε στην αγόρευσή του ότι «ο
κατηγορούμενος εκμεταλλεύτηκε την αδυναμία του κράτους που ψηφίζει νόμους, οι
οποίοι αποδεικνύονται ατελείς και ανεκτέλεστοι, αφού δεν δημιουργούνται οι
μονάδες θεραπείας για τους τοξικομανείς».

ΣΥΜΦΟΡΕΣ

«Ο κατηγορούμενος ­ πρόσθεσε ο εισαγγελικός λειτουργός ζητώντας την ενοχή του
­ έσπειρε ανομίες και θα πρέπει να θερίσει συμφορές. Εάν ήθελε να γίνει...
ιεραπόστολος θα μπορούσε να προσφέρει τις υπηρεσίες του σε μία κρατική μονάδα
ή να παραμείνει στις φυλακές του Κορυδαλλού, όπου ήταν στο παρελθόν».

Ο Νίκος Κουδουνάς, όμως, προτίμησε να αναπτύξει τη δραστηριότητά του στον
ιδιωτικό τομέα εμφανίζοντας τον εαυτό του ως πρωτοπόρο στα θέματα
αντιμετώπισης των ναρκωτικών. «Θέλησε να οχυρωθεί ­ όπως τόνισε ο εισαγγελέας
­ λέγοντας ότι έκανε όλα αυτά για θεραπευτικούς σκοπούς. Ισχυρίστηκε ότι έκανε
κοινωνικό λειτούργημα. Ένας μόνο από τους αποθεραπευθέντες ήρθε εδώ να
καταθέσει γι' αυτόν. Πού είναι άραγε οι άλλοι;».

Ο μοναδικός πρώην τοξικομανής που κατέθεσε στο δικαστήριο περιέγραψε την
προσπάθεια που έκανε να απεξαρτηθεί από τα ναρκωτικά. Δρόμος δύσκολος και
δύσβατος. Η βοήθεια του κατηγορούμενου γιατρού αποδείχθηκε γι' αυτόν ­ όπως
είπε ­ πολύτιμη και μαζί με τη δική του θέληση έγιναν στα χέρια του ο μίτος
που τον οδήγησε μακριά από τον λαβύρινθο των ναρκωτικών. Τα τελευταία τέσσερα
χρόνια ο Δημήτρης Κ. είναι «καθαρός» και έχει καταφέρει να κάνει
πραγματικότητα τα όνειρά του που τα μοιράζεται μαζί με την οικογένειά του και
το μόλις δύο μηνών μωράκι του.

Τη δική του κατάθεση ήρθε να ενισχύσει η εξομολόγηση της μητέρας μίας άλλης
τοξικομανούς, που έμαθε τα ναρκωτικά από τον σύζυγό της, ο οποίος ήταν επίσης
τοξικομανής. «Η κόρη μου ­ είπε στην κατάθεσή της ­ έπιασε πάτο και τη βοήθησε
ο κ. Κουδουνάς με τα χάπια που της έδωσε. Σήμερα βρίσκεται στο στάδιο
επανένταξης στο πρόγραμμα 18 ΑΝΩ».

Ωστόσο, η επιστημονική άποψη που είχαν εκφράσει νωρίτερα οι γιατροί κ.κ.
Αχιλλέας Κρυστάλλης και Χρήστος Κόκορης ήταν διαφορετική από αυτή του
κατηγορουμένου που επιχείρησε να εμφανιστεί ως... σωτήρας των τοξικομανών. Και
οι δύο ήταν κατηγορηματικοί στις καταθέσεις τους λέγοντας πως τα φάρμακα που
χορηγούσε περιλαμβάνονται στον κατάλογο των ναρκωτικών που έχει συνταχθεί από
το αρμόδιο υπουργείο Υγείας.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N19</CAT>
<ED>
Κωδικός άρθρου: A16044N191</ED>
<ID>
ID:135911

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N19&aa=1</URL></REF>


Article

<CATEGORY>vin06</CATEGORY>

 <H2>Μέχρι την Πρωταπριλιά ελπίζει ο Πουρσανίδης για την αλήθεια του
</H2>
ΜΕΧΡΙ την 1η Απριλίου θα πρέπει να περιμένει ο πρώην τοξικομανής Γιώργος
Πουρσανίδης για να κριθεί η υπόθεσή του σε δεύτερο βαθμό από το Πενταμελές
Εφετείο της Αθήνας, ελπίζοντας ότι τότε ίσως να τύχει ευνοϊκότερης ποινικής μεταχείρισης.

Ο Γ. Πουρσανίδης εκτίει ήδη ποινή φυλάκισης έξι ετών στις φυλακές της Πάτρας,
για κατοχή και απόπειρα διακίνησης 0,4 γραμμαρίων ηρωίνης, αδίκημα που είχε
διαπράξει την περίοδο που ήταν χρήστης ναρκωτικών. Από τότε πέρασαν επτά
χρόνια και μόνος του ο κατηγορούμενος ­ όπως κατ' επανάληψη έχει υποστηρίξει ­
κατάφερε να βρει τη δύναμη και να απεξαρτηθεί από τα ναρκωτικά.

Όταν τον περασμένο Νοέμβριο η υπόθεσή του έφτασε ενώπιον της Δικαιοσύνης, είχε
την ελπίδα πως οι λειτουργοί της δεν θα του έκλειναν με την απόφασή τους το
παράθυρο προς την ελευθερία πάνω στο ξεκίνημα της νέας του ζωής. Οι ελπίδες
του όμως διαψεύσθηκαν, καθώς οι δικαστές εφαρμόζοντας τον νόμο τον έκριναν
ένοχο, χωρίς να του δώσουν το δικαίωμα η έφεσή του να έχει ανασταλτικό
αποτέλεσμα. Και προχθές πάλι οι δικαστικοί λειτουργοί είπαν «όχι» στην
αποφυλάκιση του Γ. Πουρσανίδη, θεωρώντας ότι είναι άτομο ιδιαίτερα επικίνδυνο.

Έτσι, τώρα πια ο ίδιος, όπως και η οικογένειά του, περιμένουν να φτάσει η
ημέρα εκείνη που θα εκδικασθεί επί της ουσίας η υπόθεσή του.

Στο μεταξύ χρονικό διάστημα έχει εξεταστεί με εντολή του υπουργού Δικαιοσύνης
κ. Ευάγγελου Γιαννόπουλου από τον ιατροδικαστή κ. Νικ. Καρακούκη, ο οποίος
καταλήγει στο συμπέρασμα ότι σήμερα πια δεν εμφανίζει στοιχεία εθισμού σε
σκληρά ναρκωτικά. Έχει εντοπίσει όμως, από την κλινική εξέταση, ότι οι φλέβες
του εμφανίζουν «εικόνα κατεστραμμένη, απότοκη της παλιάς χρήσης των ναρκωτικών ουσιών».

Η Ένωση Δικαστών και Εισαγγελέων (ΕΔΕ), σε χθεσινή ανακοίνωσή της αναφέρει,
μεταξύ άλλων, ότι «δεν αρνείται την καλόπιστη και τεκμηριωμένη κριτική των
δικαστικών αποφάσεων. Όμως, σε καμία περίπτωση δεν μπορεί να γίνει δεκτή η
δήθεν κριτική των χαρακτηρισμών, ύβρεων και κακόπιστων αναφορών, η οποία
γίνεται εκ του ασφαλούς, καθώς δεν μπορούν εκ των πραγμάτων οι δικαστές να
απαντήσουν σε αυτές».

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N19</CAT>
<ED>
Κωδικός άρθρου: A16044N193</ED>
<ID>
ID:136002

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N19&aa=3</URL></REF>


Article

<CATEGORY>vin06</CATEGORY>

 <H2>Είναι πολιτικά τα αδικήματα κατέθεσαν οι μάρτυρες για τον Μπιάνκο
</H2>
Ενρίκο Μπιάνκο. Οι ιταλικές αρχές έχουν ζητήσει την έκδοσή του για την οποία
αναμένεται να αποφασίσουν οι δικαστές του Εφετείου της Αθήνας

ΟΙ ΔΙΚΑΣΤΕΣ του Τριμελούς Εφετείου της Αθήνας αποφασίζουν ­ πιθανότατα και
σήμερα ­ για την τύχη του Ιταλού Ενρίκο Μπιάνκο η έκδοση του οποίου έχει
ζητηθεί από τις ιταλικές αρχές. Ο Ενρίκο Μπιάνκο επανέλαβε και χθες ότι οι
κατηγορίες που του αποδίδονται στην Ιταλία είναι πολιτικές και αφορούν
αδικήματα, τα οποία φέρεται να τέλεσε τη δεκαετία του 1970, που είχε αναπτύξει
πολιτική δραστηριότητα. Οι μάρτυρες που εξετάστηκαν κατά τη διάρκεια της
χθεσινής ακροαματικής διαδικασίας, ανάμεσα στους οποίους ο ευρωβουλευτής του
Συνασπισμού κ. Μιχάλης Παπαγιαννάκης, ο καθηγητής του Συνταγματικού Δικαίου
Ανδρέας Λοβέρδος και η δικηγόρος Αναστασία Χριστοδουλοπούλου, τάχθηκαν κατά
της έκδοσης του Ενρίκο Μπιάνκο στην Ιταλία. Εις βάρος του Μπιάνκο εκκρεμεί
ένταλμα που εκδόθηκε το 1993 μετά την ερήμην καταδίκη του σε συνολική ποινή
φυλάκισης επτά ετών από ιταλικό δικαστήριο για σειρά αδικημάτων, που
προβλέπονται και τιμωρούνται από τον ποινικό κώδικα. Συγκεκριμένα, τότε είχε
κηρυχθεί ένοχος για συνέργεια σε ληστεία, διακεκριμένη κλοπή, πώληση
μικροποσότητας ναρκωτικών ουσιών, παράνομη οπλοκατοχή, σύσταση και συμμορία.
Στο πλευρό του Ιταλού εκζητούμενου βρέθηκαν χθες ο Γ. Μπαλάφας, ο Κ.
Μαζοκόπος, ο Μ. Φολίνι, οι οποίοι στο παρελθόν κατηγορήθηκαν για υποθέσεις που
αφορούσαν τρομοκρατικές ενέργειες. Η διαδικασία συνεχίζεται σήμερα με την
εξέταση των υπόλοιπων μαρτύρων, που έχουν προταθεί από την πλευρά της
υπεράσπισης του Μπιάνκο. Σύμφωνα με τα προβαλλόμενα από αυτούς επιχειρήματα, ο
Ενρίκο Μπιάνκο δεν πρέπει να εκδοθεί στην Ιταλία, γιατί ο χαρακτήρας των
εγκληματικών πράξεων που του αποδίδονται είναι πολιτικός. Επιπλέον, σύμφωνα
πάντα με την πλευρά της υπεράσπισης, τα δικαιολογητικά έγγραφα με βάση τα
οποία ζητείται η έκδοσή του είναι ανυπόστατα και ανίσχυρα για το ελληνικό
ποινικό δίκαιο. Και επισήμαναν ότι το ίδιο αίτημα των ιταλικών αρχών έχει
απορριφθεί στο παρελθόν από τη γαλλική Δικαιοσύνη.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N19</CAT>
<ED>
Κωδικός άρθρου: A16044N194</ED>
<ID>
ID:136033

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N19&aa=4</URL></REF>


Article

<CATEGORY>vin06</CATEGORY>

 <H5>Η ΑΓΡΟΤΙΚΗ ΕΠΙΧΕΙΡΗΣΗ ΔΥΟ ΕΦΗΒΩΝ ΣΤΟΝ ΜΑΡΑΘΩΝΑ ΑΠΕΔΩΣΕ ΚΑΡΠΟΥΣ
</H5><H2>Το χόμπι έγινε κέρδος
</H2>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

<H3>Κάθε χρόνο, ο τζίρος μας αυξάνεται και μέχρι τώρα, στο τέλος κάθε χρονιάς,
φθάνουμε στον στόχο που είχαμε θέσει την προηγούμενη χρονιά. Κάθε χρόνο, δε,
στοχεύουμε όλο και ψηλότερα!
</H3>
Τα δύο αδέλφια ξεκίνησαν ­ ήδη από το Γυμνάσιο ­ να καλλιεργούν «για χόμπι»
την αφημένη έκταση που ο πατέρας τους είχε στον Μαραθώνα. Γρήγορα, το χόμπι
έγινε πάθος και έπειτα κερδοφόρος δραστηριότητα. Τα χορταρικά, τα λάχανα, τα
μικρά ολόγλυκα ντοματάκια των δύο μαθητών έγιναν σήμα-κατατεθέν σε μεγάλες
αλυσίδες σούπερ μάρκετ. Πέρυσι τον Δεκέμβριο, οι έφηβοι Λουκάς και Χρήστος
Κωνσταντινίδης κέρδισαν το «Βραβείο Επιχειρηματικότητας» για νέους
επιχειρηματίες. Φέτος, απτόητοι, συνεχίζουν να «ανεβαίνουν»...

Νεαρός επιχειρηματίας. Ο ένας από τους δυο αδελφούς, ο Λουκάς Κωνσταντινίδης,
στους ώμους του οποίου έχουν πέσει ­ κυρίως ­ οι ευθύνες της ανθούσας
επιχείρησης, καθώς ο αδερφός του Χρήστος υπηρετεί τώρα τη στρατιωτική του θητεία

ΣΗΜΕΡΑ, οι εκτάσεις είναι πιο εντατικά καλλιεργημένες από πέρυσι. Δεν υπάρχει
πλέον μονάχα ένα θερμοκήπιο, αλλά δύο. Και τα μηχανήματα έχουν
πολλαπλασιασθεί. Ο Χρήστος ­ ο οποίος είχε αναλάβει πέρυσι τον μεγαλύτερο
φόρτο της δουλειάς ­ βρίσκεται στην Κύπρο, όπου υπηρετεί τη στρατιωτική του
θητεία, ενώ ο 18χρονος τώρα Λουκάς, φοιτητής πλέον της Βιολογικής Σχολής
Αθηνών, στην οποία αγωνιζόταν πέρυσι να περάσει, είναι ­ αυτό το διάστημα ­ ο
«στύλος» της επιχείρησης. Κατά τα άλλα, νέες αγορές έχουν ανοίξει για τα
αγροτικά προϊόντα των δύο παιδιών, ο τζίρος της κοινής επιχείρησής τους
ακολουθεί ανοδική πορεία και τα αδέλφια δεν αποκλείουν πλέον να ακολουθήσει η
επιχείρησή τους ­ «σιγά σιγά», όπως λένε ­ την μοντέρνα οδό του franchising...

ΤΟ ΒΡΑΒΕΙΟ

Το βραβείο, όμως, που τους παραδόθηκε πέρυσι από τον Πρόεδρο της Δημοκρατίας
Κωστή Στεφανόπουλο, δεν τους έχει φύγει στιγμή από το μυαλό. «Αυτό ήταν πάρα
πολύ μεγάλη τιμή για μας», λέει ο Λουκάς, «ήταν η καταξίωση ολόκληρης της
προσπάθειάς μας. Τους στόχους μας, βέβαια, τους είχαμε θέσει, ούτως ή άλλως,
αλλά σε κάθε περίπτωση η βράβευση αυτή ήταν ένα μεγάλο γεγονός για μας». Όσο
για την αντιμετώπιση που είχε ο κόσμος, αλλά και οι πελάτες τους, απέναντι στα
δύο παιδιά, ύστερα από τη βράβευσή τους; «Όλοι όσοι μας γνώριζαν, χάρηκαν
απίστευτα πολύ», απαντάει ο Λουκάς, «οι δε πελάτες, είχαν πάντα πολύ καλή
σχέση μαζί μας. Εξάλλου, εκείνοι μας κρίνουν πάντοτε ­ ανά πάσα στιγμή ­ από
τα προϊόντα που παράγουμε και τους στέλνουμε. Γι' αυτό και μας προτιμούν. Η
βράβευση, όμως, μας έδωσε ­ και μας δίνει ­ φτερά να συνεχίσουμε. Είναι η
προσπάθειά μας που δικαιώθηκε. Κι αυτό είναι τόσο σημαντικό...».

Η ΔΗΜΟΣΙΟΤΗΤΑ

Όσο για τη δημοσιότητα που έλαβαν ξαφνικά τα δύο παιδιά και η επιχείρησή τους,
ο Χρήστος και ο Λουκάς μάλλον δεν ενθουσιάστηκαν με αυτήν την πτυχή του
θέματος. «Αισθάνομαι ότι, πέρυσι, με την βράβευση κι αμέσως μετά, μας τράβήξαν
αρκετές φωτογραφίες ώστε να μας αρκέσουν μία ολόκληρη ζωή», λέει ο Λουκάς
αστειευόμενος. «Η επιχείρησή μας, εξάλλου, ήταν πάντα και θα είναι όνειρο ζωής
για μας. Από εκεί και πέρα, η δημοσιότητα δεν είναι ούτε εκείνη που μας
βοηθάει ούτε μας δίνει καμία ώθηση να πραγματοποιήσουμε τα όνειρά μας. Όνειρό
μας, εδώ και περίπου τέσσερα χρόνια που ξεκινήσαμε σιγά σιγά την επιχείρηση,
είναι αυτό που σταθερά χτίζουμε και προσπαθούμε».

Χορταρικά, ραδίκια, σπανάκι, παντζάρια, λάχανα, μαρούλια, μικρά κόκκινα
ντοματάκια, καθώς και άλλα οπωροκηπευτικά, είναι ορισμένα μονάχα από τα
προϊόντα που ο Χρήστος και ο Λουκάς καλλιεργούν. Ο Λουκάς γκρινιάζει για «το
ατύχημα που είχαμε, λόγω άσχημων καιρικών συνθηκών, με τα ντοματάκια. Βέβαια,
όλοι οι παραγωγοί το είχαν το πρόβλημα, αλλά... μας κόστισε, στενοχωρηθήκαμε».

Η ΜΗΤΕΡΑ ΤΟΥΣ

Η μητέρα των δύο αγοριών στενοχωριέται. «Κουράσθηκαν και κουράζονται πάρα
πολύ. Πέρυσι ο Χρήστος, φέτος ο Λουκάς· έχουν ξεθεωθεί». Ο Λουκάς διαφωνεί,
«δεν κουραζόμαστε καθόλου! Αυτό που κάνουμε με τον Χρήστο μάς ευχαριστεί. 
Πρόκειται για το όνειρό μας, που χτίζεται σταθερά, εξελίσσεται και μπροστά στα
μάτια μας γίνεται πραγματικότητα. Φέτος είναι, απλώς, λίγο δυσκολότερα τα
πράγματα για μένα. Ο Χρήστος υπηρετεί και είναι και πολύ μακριά κιόλας. Έτσι,
το κύριο βάρος της ίδιας της δουλειάς πέφτει πάνω μου, ενώ πέρυσι, με τις
Πανελλήνιες που είχα να δώσω, συνέβαινε το αντίστροφο. 
Βέβαια, ο Χρήστος παραμένει ιθύνων νους και ψυχή της επιχείρησης ­ όπως ήταν
πάντα. Κάθε μέρα επικοινωνούμε τηλεφωνικώς, για καθετί που γίνεται· μου δίνει
διάφορες συμβουλές, για όλα τα θέματα της επιχείρησής μας. Αν και μακριά, τα
κατέχει όλα ο Χρήστος και δίνει κατευθύνσεις, γνώμες, και οδηγίες».

ΤΟ ΠΑΝΕΠΙΣΤΗΜΙΟ

Όσο για το Πανεπιστήμιο, ο Λουκάς ­ φοιτητής της Βιολογίας Αθηνών ­ προσπαθεί
να παρακολουθήσει τα μαθήματα... «όσο μ' αφήνει η ενασχόλησή μου με την
επιχείρηση. Όποτε είμαι στην Αθήνα και δεν είμαι στον Μαραθώνα, πηγαίνω. Οι
σπουδές μου, εξάλλου, είναι κάτι που με ενδιαφέρει πολύ, καθώς αργότερα στο
μέλλον σκοπεύω να τις προσανατολίσω στην κατεύθυνση της επιχείρησης, ώστε να
μπορώ να αποδώσω καλύτερα και εκεί. Το ίδιο συμβαίνει και με τον Χρήστο, ο
οποίος ­ ελπίζουμε ­ του χρόνου, τελειώνοντας την στρατιωτική του θητεία, να
μπορέσει να εξασφαλίσει κάποιο αγροτικό δάνειο για το κτήμα».

Και με τα χρήματα που εξασφαλίζουν, μέσω της επιχείρησής τους, τα δύο νέα
παιδιά, τι γίνεται; «Κάθε χρόνο, ο τζίρος μας αυξάνεται», λέει ο Λουκάς, «και
μέχρι τώρα, στο τέλος κάθε χρονιάς, φθάνουμε στο σημείο, στον στόχο που είχαμε
θέσει την προηγούμενη χρονιά. 
Κάθε χρόνο δε, στοχεύουμε όλο και ψηλότερα! Τα χρήματα, όμως, προσπαθούμε να
μην τα ξοδεύουμε. Τα επενδύουμε: αγοράζουμε μηχανήματα, τεχνικό εξοπλισμό
απαραίτητο για την επιχείρησή μας, που ολοένα και μεγαλώνει... Αυτή η αδελφική
επιχείρηση και το μέλλον της είναι εκείνο που μας ενδιέφερε πριν από λίγα
χρόνια, πέρυσι, φέτος και, νομίζω, για πάντα...».

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N20</CAT>
<ED>
Κωδικός άρθρου: A16044N201</ED>
<ID>
ID:135912

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N20&aa=1</URL></REF>


Article

<CATEGORY>vin06</CATEGORY>

 <H5>ΕΛΕΥΘΕΡΟΙ Η ΒΑΣΙΑ ΚΑΙ ΟΙ ΣΥΝΕΡΓΑΤΕΣ ΤΗΣ, ΑΛΛΑ ΟΛΑ ΕΜΕΙΝΑΝ ΑΝΟΙΧΤΑ ΓΙΑ ΤΟ ΕΦΕΤΕΙΟ
</H5><H5>Πυρά για τον εισαγγελέα
</H5><H2>Ένοχοι με... αναστολές
</H2>
<AUTHOR>ΣΙΛΑ ΑΛΕΞΙΟΥ</AUTHOR>

Το δικαστήριο αποφασίζει επί των ποινών. Παναγοπούλου, Μαχαιρίδης και
Καλογεράς αγωνιούν

Ήταν μια δίκη εξοντωτική. Για όλους τους παράγοντες. Και, αν η πολυήμερη
συνεδρίαση έληξε τυπικά με την έκδοση της απόφασης και την ενοχή της Βάσιας
Παναγοπούλου, τα «μέτωπα» που άνοιξαν στη δίμηνη διάρκειά της δεν
προοιωνίζονται σύντομα και την ουσιαστική λήξη της υπόθεσης σε όλα της τα... παρακλάδια.

ΩΡΑ 4 χθες το απόγευμα. Εμφανώς ταλαιπωρημένος ο πρόεδρος του Ε' Τριμελούς
Πλημμελειοδικείου της Αθήνας, ανακοινώνει την απόφαση. Το πολυπληθές
ακροατήριο ακούει τον κ. Νίκο Πιπιλίγκα να αναπτύσσει εν συντομία το νομικό
θέμα που ανέκυψε σχετικά με τα δύο αδικήματα που αντιμετώπιζε η Βάσια
Παναγοπούλου. Το συμπέρασμα που βγαίνει από όσα λέει είναι ­ σε απλά ελληνικά
­ πως το δικαστήριο δεν κρίνει την ηθοποιό για την κατηγορία της πρόκλησης και
προσφοράς σε τέλεση κακουργήματος.

Οι αμέσως ενδιαφερόμενοι «παγώνουν» περιμένοντας να ακούσουν τη συνέχεια. Τη
στιγμή εκείνη θεωρούνται όλα πιθανά. Τόσο η αθώωση, όσο και η καταδίκη. Ο
πρόεδρος συνεχίζει, ανεβάζοντας την ένταση της αγωνίας και εξηγεί πως τα δύο
αδικήματα, το πρώτο που προαναφέραμε και εκείνο της σύστασης και συμμορίας
είναι περίπου ταυτόσημα και πως αν κάποιος καταδικαστεί για το ένα δεν πρέπει
να καταδικαστεί για το άλλο. Διότι, διευκρίνισε ο κ. Πιπιλίγκας, είναι σαν να
δικάζεται δύο φορές για το ίδιο πράγμα.

Χωρίς να κάνει παύση ­ ενώ ήδη έχει γίνει προφανές τι θα επακολουθήσει ­
περνάει στη δεύτερη κατηγορία, ανακοινώνοντας ουσιαστικά την απόφαση στην
οποία κατέληξαν τα τρία μέλη του δικαστηρίου. Έκριναν λοιπόν κατά πλειοψηφία,
ο πρόεδρος και η κ. Αλεξάνδρα Αποστολάκη, πως η Βάσια Παναγοπούλου, ο Αντώνης
Μαχαιρίδης και ο Νίκος Καλογεράς είχαν συστήσει συμμορία με σκοπό τη δολοφονία
του Απόστολου Δοξιάδη. Το ένα μέλος του δικαστηρίου, η κ. Αθανασία
Αποστολοπούλου, που μειοψήφησε, είχε την άποψη πως οι κατηγορούμενοι θα έπρεπε
να απαλλαγούν λόγω αμφιβολιών. Τέλος, όλοι συμφώνησαν στην αθώωση του τέταρτου
κατηγορούμενου, του Παναγιώτη Μπαντουράκη, ο οποίος, πανευτυχής, αποχώρησε από
την αίθουσα.

«Η ποινή που πρέπει να τους επιβληθεί είναι φυλάκιση τριών χρόνων», εισηγήθηκε
στους δικαστές ο εισαγγελέας της έδρας κ. Παν. Παναγιωτόπουλος,
υπογραμμίζοντας πως από τον νόμο προβλέπεται ποινή από 6 μήνες έως 5 χρόνια.
«Κρίνοντας τον βαθμό της εγκληματικής διάθεσης των κατηγορουμένων, τα αίτια
που τους οδήγησαν εκεί, το γεγονός ότι η συμμορία που συνέστησαν είχε ως σκοπό
τη δολοφονία κάποιου, η μόνη επιβλητέα ποινή είναι τριετής φυλάκιση», κατέληξε
ο εισαγγελέας.

«Να μην ακούσετε τον εισαγγελέα», πρότεινε στο δικαστήριο ο εκ των συνηγόρων
της κ. Παναγοπούλου Νίκος Μαυρομμάτης, ζητώντας να επιβληθεί στην ηθοποιό η
κατώτερη ποινή. Ωστόσο, όλοι οι συνήγοροι υπεράσπισης στάθηκαν ιδιαίτερα στο
γεγονός ότι η απόφαση περί της ενοχής δεν ήταν ομόφωνη, πράγμα που, κατά την
άποψή τους, δείχνει πως οι αμφιβολίες έχουν παρεισφρήσει στη δικαστική έδρα.
«Η απόφαση θα εξαφανιστεί στο Εφετείο», πρόσθεσαν με βεβαιότητα οι συνήγοροι υπεράσπισης.

Τελικά το δικαστήριο επέβαλε και στους τρεις κατηγορουμένους ποινή φυλάκισης 2
χρόνων (στον καθένα) με τριετή αναστολή, ενώ η έφεσή τους θα έχει ανασταλτικό αποτέλεσμα.

Λίγο πριν αποφανθεί το δικαστήριο επί των ποινών, οι συνήγοροι υπεράσπισης των
κατηγορουμένων ζήτησαν ματαίως την αναγνώριση ελαφρυντικών, ενώ υπέβαλαν και
αίτημα αποβολής της πολιτικής αγωγής. Ειδικότερα, μόλις ο πρόεδρος ανακοίνωσε
την απόφαση και συγκεκριμένα το γεγονός ότι το αδίκημα της τέλεσης και
προσφοράς στην τέλεση κακουργήματος απορροφάται από το αδίκημα της σύστασης
και συμμορίας, υποστήριξαν πως, κατόπιν αυτού, δεν προβλέπεται από τον νόμο η
παράσταση πολιτικής αγωγής.

Το δικαστήριο, με σύμφωνη πρόταση του εισαγγελέα της έδρας, απέρριψε το
αίτημα, με το σκεπτικό ότι η διάπραξη του αδικήματος της σύστασης και
συμμορίας, στην προκειμένη περίπτωση, συνεπάγεται την προσβολή του εννόμου
αγαθού της ζωής του κ. Δοξιάδη.

Νωρίς χθες το πρωί αγόρευσε και ο τελευταίος δικηγόρος, ο εκ των συνηγόρων
υπεράσπισης της Βάσιας Παναγοπούλου Ζήσης Κωνσταντίνου. 
Μετά το τέλος της αγόρευσης το δικαστήριο διέκοψε και αποσύρθηκε σε διάσκεψη
έως τις 4 το απόγευμα, οπότε και ανακοινώθηκε, χωρίς καμιά καθυστέρηση, η απόφαση.

Δέχθηκε όλα τα πυρά της υπεράσπισης ο εισαγγελέας της έδρας Παν. Παναγιωτόπουλος

«ΜΙΛΗΣΕ η Δικαιοσύνη. Δεν θέλω να πω τίποτε εγώ», είπε ο Απόστολος Δοξιάδης,
βγαίνοντας από τη δικαστική αίθουσα αμέσως μετά την έκδοση της απόφασης. Ο
Αντώνης Μαχαιρίδης δήλωσε αδικημένος, ενώ η Βάσια Παναγοπούλου δεν παρέλειψε
να ευχαριστήσει τους δικηγόρους της που ­ όπως είπε ­ πάλεψαν κάτω από
αντίξοες συνθήκες.

«Το μόνο που με ενδιαφέρει», πρόσθεσε η ηθοποιός φανερά καταβεβλημένη από όλη
αυτή την ταλαιπωρία, «είναι το παιδί μου. Και λυπάμαι που είμαι η μόνη που
αναφέρομαι σ' αυτό».

Στο πλευρό της ήταν η αδελφή της, πολλοί δικοί της άνθρωποι, αλλά απουσίαζε ο
σύντροφός της Ανδρέας Φουστάνος.

Τόσο η Βάσια Παναγοπούλου όσο και οι δικηγόροι της εξέφρασαν την πεποίθησή
τους πως η απόφαση θα «εξαφανιστεί» στο Εφετείο, καθώς, όπως είπαν, τα
στοιχεία δεν είναι ισχυρά. Παράλληλα, οι συνήγοροι υπεράσπισης της ηθοποιού
δεν παρέλειψαν να σχολιάσουν για άλλη μια φορά την αγόρευση του εισαγγελέα κ.
Παν. Παναγιωτόπουλου, που, όπως είναι γνωστό, είχε εισηγηθεί στο δικαστήριο
την ενοχή των τριών κατηγορουμένων, κάνοντας δεκτό το κατηγορητήριο.

Στο μεταξύ, μετά την Ένωση Εισαγγελέων που αποδοκίμασε «την αήθη και
αντιδεοντολογική συμπεριφορά του δικηγόρου Μιχ. Δημητρακόπουλου που
μηχανεύτηκε το δήθεν τέχνασμα της άγραφης κασέτας» για να επιτεθεί κατά του
εισαγγελέα της έδρας, καλώντας τους δικηγόρους να απομονώσουν όσους τους
εκθέτουν, χθες και η Ένωση Δικαστών και Εισαγγελέων εξέφρασε την έντονη
διαμαρτυρία της «για τον συγκεκριμένο τρόπο άσκησης του ιερού υπερασπιστικού
καθήκοντος που καταρρακώνει κάθε έννοια δεοντολογίας και καλώς εννοούμενης υπεράσπισης».

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N21</CAT>
<ED>
Κωδικός άρθρου: A16044N211</ED>
<ID>
ID:135913

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N21&aa=1</URL></REF>


Article

<CATEGORY>vin06</CATEGORY>

 <H5>ΑΛΟΙΦΕΣ, ΣΠΡΕΪ, ΣΤΑΓΟΝΕΣ ΚΑΙ ΑΛΛΑ ΕΡΩΤΙΚΑ ΒΟΗΘΗΜΑΤΑ ΠΩΛΟΥΝΤΑΙ ΑΝΕΞΕΛΕΓΚΤΑ ΣΤΗΝ ΑΘΗΝΑ
</H5><H2>Ψεκάστε για να τελειώσετε
</H2>
<AUTHOR>ΣΤΕΦΑΝΟΣ ΚΡΙΚΚΗΣ</AUTHOR>

Η ποικιλία είναι μεγάλη. Για κάθε ηλικία, για οποιοδήποτε γούστο...

«Θα ρίξεις μόνο 10 σταγόνες στο ποτό της, που πρέπει όμως να το πίνει
παγωμένο. Διαφορετικά, δεν θα πιάσει. Δέκα σταγόνες τη φορά. Αν μάλιστα της το
βάλεις κρυφά όταν πίνει ουίσκι, ή "Μπέιλις" με τριμμένο πάγο, τότε είναι το
τέλειο. Να δεις πώς θα είναι ύστερα από ένα τέταρτο!».

Η ΜΕΣΗΛΙΚΗ κυρία, με τονισμένο το μέικ απ, φορούσε μια λευκή ιατρική μπλούζα.
Το γραφείο της ήταν σε έναν υπόγειο χώρο, κοντά στην πλατεία Βάθης. Ένας χώρος
στον οποίο, όπως πληροφορούσε και η πινακίδα απ' έξω, υπήρχε «πλούσια» έκθεση
ερωτικών βοηθημάτων. Η πρώτη εικόνα που αποτυπώνει το βλέμμα του επίδοξου
αγοραστή, είναι ένας διάδρομος με λασπόνερα. Και στη συνέχεια, μια γυάλινη
πόρτα δεξιά, που σαν τη δρασκελίσεις, έλυσες και «κάθε σου σεξουαλικό
πρόβλημα». Τουλάχιστον έτσι σε έχει προϊδεάσει η σχετική διαφημιστική
καταχώρηση. Είτε είσαι άνδρας είτε γυναίκα. Μάλιστα, όπως πάνω απ' όλα λέει
και η κυρία με την άσπρη μπλούζα, «το μυστικό βρίσκεται στον εγκέφαλο».

Και γίνεται πιο... σαφής: «Στο πίσω μέρος του εγκεφάλου, υπάρχει ένα τμήμα που
λέγεται υποθάλαμος. Από εκεί ξεκινούν όλα τα μηνύματα, όπως για τη γεύση, τη
μυρωδιά, την ακοή, την όραση, το σεξ (τα μάτια της γουρλώνουν), τα πάντα». Γι'
αυτό άλλωστε, όπως υποστηρίζει, οι σταγόνες είναι θαυματουργές. «Επειδή
μπορούν και ερεθίζουν το τμήμα αυτό και γεννούν στο άτομο που τις πίνει, την
έντονη ερωτική επιθυμία».

Οι σταγόνες φυσικά δεν είναι το μόνο... «επίτευγμα της επιστήμης», που σου
δίνει το προνόμιο να εγκλωβίσεις στην απόχη σου τον σύντροφο της αρεσκείας
σου. Υπάρχουν στον «εκθεσιακό χώρο» πλείστα άλλα σκευάσματα. Τα οποία, η κυρία
με την άσπρη μπλούζα πηγαίνει να φέρει. Προχωρά στο βάθος της αίθουσας
περνώντας μπροστά από μια σειρά από ράφια, πάνω στα οποία εκτίθενται γυναικεία
εσώρουχα, μια πανδαισία χρωμάτων αλλά και σχημάτων.

Απομακρύνεται κι από εκεί, για να περάσει μπροστά από φουσκωτές κούκλες,
προφανώς για όσους δεν έχουν όρεξη τα... πολλά πολλά. Συνεχίζει μπροστά από
μια συλλογή ομοιωμάτων (ανδρισμού τώρα) ώσπου στρίβει απότομα και σταματά σε
μια ακόμη σειρά ραφιών, απ' όπου με προσεκτικές κινήσεις διαλέγει μικρά μπουκαλάκια.

Επιστρέφει στο γραφείο κινούμενη από την άλλη πλευρά του τοίχου. Αυτή τη φορά
αφήνει πίσω της μεταλλικές συσκευές «που γυμνάζουν σε μήκος και σε φάρδος»,
αλοιφές με αντίστοιχα αποτελέσματα και φθάνει στην πολυθρόνα, απέναντι από την
οποία, σε συσκευασία πακέτου, βρίσκεται η «απάντηση της επιστήμης» στην ανικανότητα!

Τα μπουκαλάκια που η κυρία με την άσπρη μπλούζα απλώνει στο ακατάστατο
γραφείο, «έχουν έρθει από το εξωτερικό και είναι με βάση τις προδιαγραφές της
ΕΟΚ». Άλλο αν τίποτε σχετικό δεν αναγράφεται μέσα κι έξω από τη συσκευασία.
«Αυτό είναι σπρέι που ψεκάζεις δύο φορές τη βάλανο και η στύση έρχεται σε
πέντε λεπτά. Αυτή εδώ η αλοιφή είναι για ολική επάλειψη, πάλι για άνδρες, με
τα ίδια αποτελέσματα. Τούτο το σπρέι, είναι για γυναίκες. Της κάνεις δύο
ψεκασμούς, ώστε ν' αρχίσει να διεγείρεται. Αν σου πει τίποτα, πες της και καλά
ότι είναι αντισηπτικό...».

Επισήμανε, μάλιστα, πως «αν τηρηθεί η σωστή δοσολογία, θα πάνε όλα κατ' ευχήν,
γιατί δεν θα πρέπει να ξεχνάμε πως οι ουσίες αυτές έχουν παρασκευαστεί από
φυσικές βιταμίνες και βότανα. Εξ ου και η υψηλή τιμή τους, 12.000 δραχμές το καθένα».

Γνωστός φαρμακοποιός, που είχε εργασθεί και στον Εθνικό Οργανισμό Φαρμάκου,
συγκρατούσε ευγενικά την οργή του, μιλώντας χθες στα «ΝΕΑ».

«Το πρόβλημα», έλεγε, «είναι ότι ο Έλληνας, εύκολα πιστεύει οτιδήποτε. Ό,τι
μικροπάθηση και να έχει, προσπαθεί να τη θεραπεύσει γρήγορα, χωρίς να πάρει τη
γνώμη του επιστήμονα, είτε αυτός είναι ιατρός είτε φαρμακοποιός. Και δεν
συζητώ φυσικά για το περιεχόμενο τέτοιων σκευασμάτων, που όχι μόνο άδεια από
τον ΕΟΦ δεν έχουν, αλλά που φτιάχνονται από ουσίες επικίνδυνες για ανθρώπους
με ιδιαίτερες ευαισθησίες».

Η κυρία πάντως με την άσπρη μπλούζα, διαβεβαίωνε πως «στα 20 χρόνια
λειτουργίας μας, έχουν περάσει από εδώ καλλιτέχνες, ηθοποιοί, μπασκετμπολίστες...».

«Και ποιος ήταν ­ μεταξύ μας ­ ο τελευταίος από αυτούς που πέρασε απ' εδώ;».

«Α, αυτό δεν μπορώ να σου το πω, είναι ιατρικό απόρρητο».

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N23</CAT>
<ED>
Κωδικός άρθρου: A16044N231</ED>
<ID>
ID:135914

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N23&aa=1</URL></REF>


Article

<CATEGORY>vin06</CATEGORY>

 <H2>Δεύτερη απόφαση για αποζημίωση των θυμάτων του «Δύστος»
</H2>
ΔΕΚΤΗ έκανε χθες το Τμήμα Ασφαλιστικών Μέτρων του Πρωτοδικείου Πειραιά την
αίτηση για αποζημίωση των οικογενειών έξι θυμάτων του τραγικού ναυαγίου του
φορτηγού πλοίου «Δύστος» που ναυάγησε στις 28 Δεκεμβρίου 1996 στα ανοιχτά της Κύμης.

Είναι η δεύτερη απόφαση για αποζημίωση μέσα σε διάστημα τριών εβδομάδων. Το
σκεπτικό του δικαστηρίου δέχεται αδικοπραξία των υπευθύνων της πλοιοκτήτριας
εταιρείας. Βάσει του σκεπτικού, όπως έγινε γνωστό από τους δικηγόρους των
συγγενών των θυμάτων, «το ναυάγιο του "Δύστος" δεν κρίνεται ως τυχαίο και
αιφνίδιο γεγονός, οφειλόμενο στις δήθεν κακές καιρικές συνθήκες, αφού
διαπιστώθηκε ότι κανένα από τα μέλη του πληρώματος δεν έφερε σωσίβιο, ούτε το
πλοίο εξεμπεψε σήμα κίνδυνου προ τις ανατροπής του».

Έτσι, το Τμήμα Ασφαλιστικών Μέτρων του Πρωτοδικείου Πειραιά, δέχεται την
αξίωση των οικογενειών του βοηθού θαλαμηπόλου Γιώργου Τζονευράκη, του
ναύκληρου Δημήτρη Ζυγούρη, του πλοιάρχου Ιωάννη Τσιτσιρίκη, του ναύτη Γρηγόρη
Λακιώτη, του ναύτη Λάμπρου Τσιργή και του λιπαντή Παναγιώτη Αρμαμέντου, για
αποζημίωση και διατάσσει την συντηρητική κατάσχεση της περιουσίας της
πλοιοκτήτριας εταιρείας για το ποσό των 493 εκατομμυρίων δραχμών.

Η οριστική απόφαση αναμένεται να εκδοθεί έως τον ερχόμενο Μάιο. 
Έως τότε, η πλοιοκτήτρια εταιρεία οφείλει να καταβάλει το ποσό των τεσσάρων
εκατομμυρίων δραχμών στον αδελφό τού Γιώργου Τζονευράκη, Κώστα.

Υπευνθυμίζεται ότι οι συγγενείς του ναύτη Θανάση Παπαϊωάννου διεκδικούν
αποζημίωση 960 εκατομμυρίων δραχμών. Οι συγγενείς των θυμάτων του «Δύστος»,
που έχουν προσφύγει κατά της πλοιοκτήτριας εταιρείας, ζητούν συνολικά
αποζημίωση 6,4 δισ. δραχμών.

Στο μεταξύ, εκκρεμεί ακόμη η έκδοση του πορίσματος των εμπειρογνωμόνων για τα
αιτία του ναυαγίου, το οποίο με εντολή των υπουργών Δικαιοσύνης και Εμπορικής
Ναυτιλίας πρέπει να είναι έτοιμο έως το τέλος του μηνός. Σύμφωνα, πάντως, με
πληροφορίες, το πόρισμα αναμένεται να ολοκληρωθεί έως την άνοιξη.

Από την πλευρά της η Ανώνυμος Ναυτιλιακή Εταιρεία Ηρακλής με ανακοίνωσή της
αναφέρει, μεταξύ άλλων, «ότι είναι σε θέση να αποδείξει με αδιάσειστα στοιχεία
πως η πιθανολογούμενη ως αιτία του ναυαγίου δεν ευσταθεί».

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N23</CAT>
<ED>
Κωδικός άρθρου: A16044N232</ED>
<ID>
ID:135962

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N23&aa=2</URL></REF>


Article

<CATEGORY>vin11</CATEGORY>

 <H2>Η βία των νέων και το σχολείο
</H2>
Για τη βία σε σχέση με το σχολείο, γράφει ο κ. Δημήτρης Φατσέας, από την
Αθήνα:«Ο ολοένα αυξανόμενος αριθμός κρουσμάτων βίας, ατομικής ή ομαδικής, με
πρωταγωνιστές νέους, σχετίζεται άμεσα με τη συρρίκνωση του θεσμού του
σχολείου, την υποτίμησή του και το στένεμα του ρόλου του, ώστε να καταντήσει
ένας στεγνός μηχανισμός αναμετάδοσης τεχνοκρατικής γνώσης.

Ένας μεγάλος κοινωνικός θεσμός, ένας τεράστιος παιδαγωγικός και μορφωτικός
μηχανισμός αφήνεται, δυστυχώς, ανεκμετάλλευτος, αφού μεγάλοι τομείς
διαμόρφωσης της προσωπικότητας, όπως η ανθρωπιστική παιδεία, η συναισθηματική
παιδεία, η τέχνη, η επικοινωνία, η φύση, απουσιάζουν από το ελληνικό
εκπαιδευτικό πρόγραμμα.

Η πρόσφατη εκπαιδευτική μεταρρύθμιση δεν αλλάζει σε τίποτα το αποκαρδιωτικό
τοπίο. Η νεολαία μένει, ουσιαστικά, ανεκπαίδευτη και ποτέ δεν μαθαίνει την
κοινωνική συμπεριφορά και τον βαθύ σεβασμό στην ανθρώπινη ζωή. Η καταστροφική
και αυτοκαταστροφική συμπεριφορά είναι πλέον αναμενόμενη, όταν βαθιές και
αυθεντικές ανθρώπινες ανάγκες αγνοούνται ή παραγκωνίζονται μέσα στις σχολικές αίθουσες.

Η οικοδόμηση απόψεων για τα μεγάλα κοινωνικά ζητήματα που συμβαίνουν
καθημερινά με κανέναν τρόπο δεν μπορεί να ενταχθεί στο αναγκαστικό πρόγραμμα
των μαθημάτων.

Αν μας ενδιαφέρει μια αλτρουιστική κοινωνία, με λιγότερη βία, το σχολείο είναι
ο μόνος θεσμός που έχει τη δύναμη να καταστήσει πραγματικότητα ένα τέτοιο
όνειρο· αν κάνουμε τις απαραίτητες παρεμβάσεις.

Προτείνω τη θεσμοθέτηση μιας ώρας την εβδομάδα, όπου θα μπορούν να γίνονται
ελεύθερες συζητήσεις μέσα στην τάξη, για κοινωνικά θέματα, ένα είδος
group-therapy, ώστε να δίνεται διέξοδος στη βαθιά ανάγκη της επικοινωνίας,
αναδεικνύοντας τη συντροφικότητα και το ανθρώπινο πρόσωπο. Οι μαθητές έτσι θα
βοηθούνται να αναπτύσσουν το αίσθημα ότι "αξίζουν", ότι "μετρά" η γνώμη τους,
ότι είναι σημαντικοί, ενώ ταυτόχρονα θα οδηγούνται στο βίωμα της αποδοχής των
αξιών. Η εμπειρία διδάσκει ότι οι μαθητές διψούν για τέτοιες συζητήσεις (κάτι
που λείπει και μέσα στις οικογένειες). Αν συνεχίσουμε να αγνοούμε την ψυχή των
νέων μέσα στους σχολικούς χώρους, ας είμαστε έτοιμοι να πληρώσουμε ακριβά για
την επιλογή μας αυτή. Και, φυσικά, δεν θα φθάνουν τότε αμέτρητες συζητήσεις,
αναλύσεις και κούφια λόγια, που θα ξοδεύονται στις μικρές μας οθόνες».

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N26</CAT>
<ED>
Κωδικός άρθρου: A16044N261</ED>
<ID>
ID:135904

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N26&aa=1</URL></REF>


Article

<CATEGORY>vin11</CATEGORY>

 <H2>Για τον Ζολά
</H2>
Ο ΖΟΛΑ δεν είναι μόνο η «Nana» και η «Υπόθεση Ντρέιφους», αλλά και τα
«Germinal», «La Terre», «L' Argent» και «La Debacle». 
Αυτό παρατηρεί ο κ. Αντώνης Θ. Αγοραστάκης, από την πλατεία Αμερικής, με
αφορμή άρθρο του Βασίλη Βασιλικού στα «ΝΕΑ» για τον Ζολά.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N26</CAT>
<ED>
Κωδικός άρθρου: A16044N262</ED>
<ID>
ID:135958

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N26&aa=2</URL></REF>


Article

<CATEGORY>vin11</CATEGORY>

 <H2>Πρόταση για τη δήλωση
</H2>
ΜΙΑ ΠΡΟΤΑΣΗ, για να σταματήσει η ταλαιπωρία από την υποβολή φορολογικής
δήλωσης στις Εφορίες ή μέσω των ΕΛΤΑ, κάνει ο κ. Ν. Παπαγεωργίου, από την
Αθήνα: «Νομίζω ότι το πρόβλημα λύνεται, αν ο έφορος εγκαταστήσει σε προσιτό
χώρο έναν υπάλληλο, ο οποίος να παραλαμβάνει με υπογραφή τις δηλώσεις που οι
υπόχρεοι θα έστελναν μέσω του ΕΛΤΑ, χωρίς να τις ελέγχει. Γι' αυτή τη λύση δεν
χρειάζονται ούτε νομοθετικές ρυθμίσεις ούτε δαπάνες».

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N26</CAT>
<ED>
Κωδικός άρθρου: A16044N263</ED>
<ID>
ID:135999

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N26&aa=3</URL></REF>


Article

<CATEGORY>vin11</CATEGORY>

 <H2>Ο θόρυβος από τις νυχτερινές πτήσεις
</H2>
Ο ΘΟΡΥΒΟΣ των νυχτερινών απογειώσεων και προσγειώσεων στο Ελληνικό ενοχλεί
τους κατοίκους, σημειώνει ο κ. Ίων Π. Στεριώτης, από την Αθήνα, και παρατηρεί:
«Λίγοι ίσως γνωρίζουν ότι από τις 11 το βράδυ μέχρι τις 6 π.μ. γίνονται στο
Δυτικό Αεροδρόμιο του Ελληνικού 3 μόνον απογειώσεις και 6 προσγειώσεις! Γι'
αυτές τις 9 προσγειώσεις/απογειώσεις ενοχλούνται κάθε βράδυ εκατοντάδες
χιλιάδες κάτοικοι της Βουλιαγμένης, της Βούλας, της Γλυφάδας, του Φαλήρου της
Νέας Σμύρνης, αλλά και του Πειραιά και της Αθήνας.

Οι δήμαρχοι των περιοχών αυτών δείχνουν ιδιαίτερα ευαίσθητοι στους θορύβους
2-3 νυχτερινών κέντρων στην παραλιακή, που ενοχλούν μερικούς περιοίκους, και
δεν έχουν ασχοληθεί καθόλου με τον θόρυβο των αεροπλάνων, που σπάει μέσα στη
νύχτα τα νεύρα ΟΛΩΝ των δημοτών τους».

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N26</CAT>
<ED>
Κωδικός άρθρου: A16044N264</ED>
<ID>
ID:136031

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N26&aa=4</URL></REF>


Article

<CATEGORY>vin07</CATEGORY>

 <H5>ΟΜΙΛΙΑ ΤΟΥ ΣΗΜΕΡΑ ΓΙΑ ΤΗΝ ΑΝΕΡΓΙΑ ΑΠΟ ΤΗΝ TV ­ ΕΙΣΒΟΛΗ ΑΝΕΡΓΩΝ ΣΤΟ ΠΟΛΥΤΕΛΕΣ
ΕΣΤΙΑΤΟΡΙΟ «ΛΑ ΦΟΥΚΕ»
</H5><H5>Συνάντηση με την εργοδοσία για μείωση ωρών εργασίας
</H5><H2>Αμετακίνητος ο Ζοσπέν
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Διαδηλώσεις ανέργων. «Η ανεργία είναι μια σκιά σε κάθε γαλλικό
νοικοκυριό», γράφει η «Λιμπερασιόν», σύμφωνα με δημοσίευση της οποίας το 78%
των Γάλλων έχουν τουλάχιστον έναν άνεργο στο περιβάλλον τους (φωτό Ρώυτερ)

Οι άνεργοι της Γαλλίας συνεχίζουν τις διαμαρτυρίες τους βρίσκοντας συνεχώς
νέους τρόπους για να κάνουν αισθητή την παρουσία τους. Αφού προ ημερών
απαίτησαν και πέτυχαν να φάνε δωρεάν στρείδια και αστακό στο διάσημο
εστιατόριο «Λα Κουπόλ» του Παρισιού και να κοιμηθούν στο εξίσου πολυτελές
ξενοδοχείο «Λιτεσιά», εισέβαλαν το βράδυ της Δευτέρας στο πολυτελέστατο
εστιατόριο «Λα Φουκέ» στη Λεωφόρο Ηλυσίων.

ΗΤΑΝ εκατό περίπου άνεργοι, από τους οποίους η αστυνομία συνέλαβε τους 83,
αλλά οι υπεύθυνοι του εστιατορίου δεν υπέβαλαν μηνύσεις. Είχαν άλλωστε
συνηθίσει: την παραμονή της Πρωτοχρονιάς το «Λα Φουκέ» είχε παραθέσει γεύμα
στους διαδηλωτές που είχαν καταλάβει ένα γειτονικό γραφείο ανεργίας.

Ο πρωθυπουργός της Γαλλίας Λιονέλ Ζοσπέν διανύει τη χειρότερη εβδομάδα στους
επτά μήνες που κατέχει την εξουσία, καθώς η εξέγερση των ανέργων συγκλονίζει
τον αριστερό κυβερνητικό συνασπισμό του και αφυπνίζει τη δεξιά αντιπολίτευση.
Χθες υπερασπίστηκε την πολιτική του ενώπιον της γαλλικής Εθνοσυνέλευσης,
σήμερα θα κάνει το ίδιο ενώπιον των Γάλλων από τηλεοράσεως και αύριο θα το
προσπαθήσει και πάλι, αυτή τη φορά ενώπιον των εργοδοτικών οργανώσεων. Έπειτα
από μια μακρά περίοδο χάριτος, κατά την οποία όλα φαίνονταν να τον ευνοούν, ο
Ζοσπέν έχει πλέον μπει στη ζώνη των αναταράξεων, τουλάχιστον όσον αφορά το
σοβαρότατο θέμα της ανεργίας, στο οποίο από το 1980 σκοντάφτουν τόσο η
Αριστερά όσο και η Δεξιά.

ΕΝΑΣ ΣΤΟΥΣ ΤΡΕΙΣ ΧΩΡΙΣ ΕΠΙΔΟΜΑ

Η Γαλλία σήμερα αριθμεί 3,1 εκατομμύρια ανέργους, δηλαδή το 12,4% του ενεργού
πληθυσμού ­ από τα υψηλότερα ποσοστά μεταξύ των βιομηχανικών χωρών. Το ένα
τρίτο των ανέργων αυτών είναι από καιρό χωρίς απασχόληση κι έτσι δεν
δικαιούται επίδομα ανεργίας.

«Η ανεργία, μια σκιά σε κάθε γαλλικό νοικοκυριό» ήταν τη Δευτέρα ο τίτλος της
εφημερίδας «Λιμπερασιόν», μια δημοσκόπηση της οποίας έδειχνε ότι το 78% των
Γάλλων έχουν τουλάχιστον έναν άνεργο στο περιβάλλον τους. Περισσότεροι από δύο
στους τρεις Γάλλους, σύμφωνα με την ίδια δημοσκόπηση, θεωρούν δικαιολογημένη
τη συνέχιση του κινήματος των ανέργων, το οποίο η κυβέρνηση αντιμετώπισε
αρχικά αφ' υψηλού για να διχαστεί στη συνέχεια πολιτικά.

«Είμαστε ακόμη εδώ!», «Άνεργος δεν είναι το επάγγελμά μου»: Οι άνεργοι ζητούν
να αυξηθεί η έκτακτη κρατική βοήθεια προς όσους είναι για καιρό χωρίς δουλειά
­ κάτι που ο Ζοσπέν δήλωσε τελικά χθες ότι δεν πρόκειται να κάνει άμεσα.
Ωστόσο, δύο κυβερνητικοί σύμμαχοι των Σοσιαλιστών, οι Κομμουνιστές και οι
Πράσινοι, έχουν εκφράσει την υποστήριξή τους προς το κίνημα των ανέργων. Και ο
Ζοσπέν δεν φαίνεται να καταφέρνει να κάνει να σταματήσουν αυτές οι ιδιαίτερα
βλαπτικές για τον κυβερνητικό συνασπισμό «παραφωνίες».

Ο ΛΙΟΝΕΛ Ζοσπέν ανακοίνωσε χθες ενώπιον της γαλλικής Εθνοσυνέλευσης ότι η
κυβέρνησή του θα επιμείνει στην πολιτική της, στόχος της οποίας είναι, όπως
τόνισε, να μειώσει την ανεργία μακροπρόθεσμα μάλλον παρά να αντιμετωπίσει το
πρόβλημα της «εξέγερσης των ανέργων» με άμεση διάθεση χρημάτων. «Οι Γάλλοι
γνωρίζουν ότι δεν είναι όλα δυνατά αμέσως», δήλωσε. Θα ήταν, για παράδειγμα,
αδύνατο, πρόσθεσε, να ικανοποιήσει το αίτημα των διαδηλωτών να αυξηθούν όλα τα
κατώτερα κοινωνικά επιδόματα κατά 1.500 φράγκα τον μήνα. «Ο γαλλικός λαός
γνωρίζει ότι αυτό δεν είναι δυνατόν», επανέλαβε. Ένα τέτοιο μέτρο θα στοίχιζε
70 δισεκατομμύρια φράγκα. Δεν μπορούμε να αυξήσουμε το έλλειμμα του
προϋπολογισμού κατά 70 δισεκατομμύρια φράγκα. Δεν μπορούμε να ζητήσουμε από
τον γαλλικό λαό να πληρώσει 70 δισεκατομμύρια φράγκα σε επιπλέον φόρους», τόνισε.

Η κυβέρνηση, εξήγησε ο πρωθυπουργός, θα επιμείνει στην πορεία που όρισε όταν
εξελέγη πριν από επτά μήνες, δημιουργώντας θέσεις απασχόλησης για νέους και
ξεκινώντας συνομιλίες για τη μείωση των ωρών εργασίας ώστε να δώσει ώθηση στην
απασχόληση. Ακριβώς αυτό τον αμφιλεγόμενο στόχο της μείωσης της νόμιμης
διάρκειας των ωρών εργασίας από το έτος 2000 είναι που θα πρέπει να
υποστηρίξει αύριο στη συνάντησή του με τους εργοδότες, οι οποίοι είναι
κατηγορηματικά αντίθετοι στο σχέδιό του.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16044N511</ED>
<ID>
ID:135900

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N51&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Απολογισμός μιας άσκησης
</H2>
<AUTHOR>Γ.Ε. ΣΕΚΕΡΗΣ</AUTHOR>

Η ΤΟΥΡΚΙΚΗ στρατιωτική άσκηση έληξε χωρίς «θερμό επεισόδιο». Πρέπει δε να
αναγνωρισθεί ότι το ανακουφιστικό αυτό γεγονός οφείλεται πρωτίστως στην
αμερικανική παρέμβαση. Χάρις την οποία οι Τούρκοι στρατιωτικοί απέφυγαν, παρά
τα προαναγγελθέντα, να αμφισβητήσουν εμπράκτως την κυριότητα χερσαίου
ελληνικού αιγαιατικού χώρου. Δηλαδή, να επαναλάβουν το προηγούμενο των Ιμίων.
Πλην, αυτήν τη φορά, χωρίς η ελληνική κυβέρνηση να διαθέτει περιθώρια
υποχωρήσεως. Και οι Αμερικανοί, δεόντως αναμετρήσαντες τον επικρεμάμενο
κίνδυνο, παρεμβλήθηκαν αποτρεπτικά.

Πάντοτε όμως στα πλαίσια της πολιτικής των «ίσων αποστάσεων». Ήτοι,
επαναλαμβάνοντας παραλλήλως, διά στόματος τού εδώ πρέσβη τους, τις
αποκλίνουσες από την ελληνική πρακτική πάγιες αμερικανικές θέσεις για τον
εναέριο χώρο ­ καθώς και την αντίθεσή τους στην εγκατάσταση των S-300 στην
Κύπρο. Και οριοθετώντας έτσι τη διάθεσή τους να πιέσουν την πολύτιμη
γεωπολιτική εταίρο Τουρκία. Αλλά και τη δυνατότητά τους. Αφού η Άγκυρα
συμπλέει με την αμερικανική πολιτική μόνο εφ' όσον δεν ζημιώνονται τα ζωτικά
της συμφέροντα ­ στην κορυφή της ιεραρχίας των οποίων τοποθετεί τα
διακυβευόμενα στο ελληνοτουρκικό μέτωπο. Δοθέντος δε ότι, από την πλευρά της,
η κοινοτική Ευρώπη στερείται καταφανώς και ουσιαστικής δυνατότητας πιέσεως και
διαθέσεως εμπλοκής εις βάθος στα ελληνοτουρκικά, η μελλοντική συγκράτηση της
Άγκυρας δεν πρέπει να θεωρείται εξασφαλισμένη. Αντιθέτως, οι πυκνούμενες μίνι
κρίσεις με την γείτονα, μάλλον δονήσεις-προάγγελοι του μεγάλου σεισμού θα
αποδειχθούν, εάν, σε συνδυασμό με μία ευέλικτη διπλωματία, δεν ληφθούν
εγκαίρως μέτρα για την εξασφάλιση της στρατιωτικής μας επάρκειας.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16044N512</ED>
<ID>
ID:135994

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N51&aa=2</URL></REF>


Article

<CATEGORY>vin07</CATEGORY>

 <H5>Η ΑΠΑΓΟΡΕΥΣΗ ΤΟΥ «ΡΕΦΑΧ» ΤΟΝΙΖΟΥΝ, ΔΕΝ ΘΑ ΣΥΜΒΑΛΕΙ ΣΤΗΝ ΠΟΛΙΤΙΚΗ ΣΤΑΘΕΡΟΤΗΤΑ
</H5><H2>Ανησυχούν οι βιομήχανοι
</H2>
Αμερικανική υποστήριξη. Ο πρωθυπουργός της Τουρκίας Μεσούτ Γιλμάζ με τον
Αμερικανό υπουργό Εμπορίου Γουίλιαμ Ντέιλι, χθες στην Άγκυρα (φωτό Ρώυτερ)

Αποστάσεις από την απόφαση απαγόρευσης του Κόμματος της Ευημερίας, παίρνει η
Ένωση Τούρκων Βιομηχάνων και προειδοποιεί ότι η απόφαση δεν θα συμβάλει στην
πολιτική σταθερότητα της χώρας.

ΣΕ ΑΝΑΚΟΙΝΩΣΗ που εκδόθηκε μετά τη συνάντηση της Διοικητικής Επιτροπής της
Ένωσης (TUSIAD) τονίζεται ότι μόνο μέσω δημοκρατικών μεταρρυθμίσεων μπορεί να
εξασφαλιστεί η πολιτική σταθερότητα.

Η Ένωση των Τούρκων Βιομηχάνων, που λειτουργεί τον τελευταίο καιρό ως άτυπο
πολιτικό κόμμα, υποστηρίζει ότι η «νομότυπος» ­ όπως τη χαρακτηρίζει ­
απαγόρευση, θα αποτελέσει δοκιμασία για το τουρκικό πολιτικό σύστημα.

«Ο μόνος τρόπος για να εξασφαλιστεί η πολιτική σταθερότητα, είναι να
μεταφέρονται τα αιτήματα των κοινωνικών δυνάμεων στους χώρους της πολιτικής,
πράγμα που απαιτεί την αναδιάρθρωση των πολιτικών θεσμών έτσι ώστε να
ενισχυθεί η ελευθερία και η δυνατότητα της συμμετοχής», καταλήγει η ανακοίνωση.

ΑΜΕΡΙΚΑΝΟΣ ΥΠΟΥΡΓΟΣ

Παρά τις αποδοκιμασίες που δέχεται το τουρκικό πολιτικοστρατιωτικό κατεστημένο
για τη δικαστική απόφαση εναντίον των ισλαμιστών, από την Ευρώπη και τα
αραβικά κράτη της Μέσης Ανατολής, οι ΗΠΑ έστειλαν τον υπουργό Εμπορίου
Γουίλιαμ Ντέιλι για να υπογράψει στην Άγκυρα δύο συμφωνίες.

Η πρώτη συμφωνία προβλέπει την από κοινού κατασκευή ενός γεωθερμικού σταθμού
παραγωγής ηλεκτρικής ενέργειας στην επαρχία του Αϊδινίου, αξίας 46,7
εκατομμυρίων δολαρίων.

Η δεύτερη συμφωνία αφορά την από κοινού κατασκευή σταθμού παραγωγής ηλεκτρικής
ενέργειας στην επαρχία του Εσκισεχίρ, αξίας 163,5 εκατομμυρίων δολαρίων.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16044N521</ED>
<ID>
ID:135901

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N52&aa=1</URL></REF>


Article

<CATEGORY>vin07</CATEGORY>

 <H2>Ερμπακάν: Όλα στα χέρια του Αλλάχ
</H2>
Ο ΝΕΤΣΜΕΝΤΙΝ Ερμπακάν δήλωσε χθες πως «αφήνει την υπόθεση στα χέρια του Αλλάχ».

Την ίδια ώρα πολλοί βουλευτές του κόμματος της Ευημερίας προσφέρθηκαν να
μειώσουν την αντιπολιτευτική τους διάθεση εναντίον της κυβέρνησης Μεσούτ
Γιλμάζ, επιδιώκοντας πολιτικά ανταλλάγματα.

Αυτό αποκάλυψε ο Ουγιούρ Ακσόζ, σημαντικό στέλεχος του κόμματος του Τούρκου
πρωθυπουργού, που πρόσθεσε ότι και ο ηγέτης του κόμματος της Ευημερίας είχε
κάνει κάτι ανάλογο.

Όπως γράφει ο τουρκικός Τύπος, ο Ερμπακάν επιδιώκει να πετύχει μια
συμβιβαστική λύση, ώστε να αποτραπεί η απαγόρευση του κόμματος της Ευημερίας,
με μία «κοινοβουλευτική ανακωχή».

Εναντίον της κυβέρνησης Γιλμάζ έχουν υποβληθεί ήδη δύο προτάσεις μομφής, από
τον Ιούνιο του περασμένου χρόνου που ανέλαβε τη διακυβέρνηση της Τουρκίας. Η
απαγόρευση αυτή του τουρκικού Συνταγματικού Δικαστηρίου θα τεθεί σε ισχύ μόλις
γίνει η επίσημη δημοσίευση της απόφασης σε ένα - δύο μήνες.

«Το κράτος έχει τη θέληση και τον κοινό νου να διορθώσει αυτά τα λάθη του»,
είπε χθες ο Ερμπακάν σε σύσκεψη βουλευτών του κόμματός του.

ΑΝΩΘΕΝ ΚΑΛΥΨΗ

Οι συγγενείς του δημοσιογράφου Μετίν Γκόκτεπε ζήτησαν από τουρκικό δικαστήριο
να διερευνήσει τις κατηγορίες για άνωθεν κάλυψη εκείνων που ευθύνονται για τον
θάνατό του από ξυλοδαρμό.

Ο δικηγόρος Καμίλ Τεκίν Σουρέκ δήλωσε ότι προσέφυγε στο δικαστήριο κατά
μερικών ανώτερων αξιωματούχων της ασφάλειας της Κωνσταντινούπολης και ενός
πρώην υπουργού Εσωτερικών.

«Η κατάθεση ενός επιθεωρητή της αστυνομίας στις 24 Δεκεμβρίου του 1997
αποκάλυψε ότι ανώτατοι αξιωματούχοι της ασφάλειας γνώριζαν στις 8 Ιανουαρίου
του 1996 για τον θάνατο του Μετίν Γκόκτεπε, αλλά συνέχισαν να διαψεύδουν
δημοσίως ότι είχε συλληφθεί».

Η έκθεση των ιατροδικαστών δείχνει ότι ο Γκόκτεπε, δημοσιογράφος αριστερής
εφημερίδας, που σήμερα έχει κλείσει, πέθανε από πολλαπλά τραύματα στο κεφάλι
μετά τη σύλληψή του από την αστυνομία, ενώ κάλυπτε διαδήλωση στην Κωνσταντινούπολη.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16044N522</ED>
<ID>
ID:135956

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N52&aa=2</URL></REF>


Article

<CATEGORY>vin07</CATEGORY>

 <H2>Επανεξελέγη ο Χάβελ στον δεύτερο γύρο
</H2>
Ο 61ΧΡΟΝΟΣ Βάτσλαβ Χάβελ επανεξελέγη Πρόεδρος της Τσεχικής Δημοκρατίας, κατά
τον δεύτερο γύρο της ψηφοφορίας που διεξήχθη χθες στην τσεχική Βουλή, μετέδωσε
το κρατικό ραδιόφωνο.

Ο κ. Χάβελ έλαβε 99 από τις 197 ψήφους των βουλευτών της Κάτω Βουλής που ήταν
παρόντες και 47 ψήφους από τα 81 μέλη της Γερουσίας.

Η επανεκλογή του κ. Χάβελ ­ στη δεύτερη και τελευταία πενταετή θητεία του στην
τσεχική προεδρία ­ θα ανακοινωθεί επισήμως σήμερα από τον πρόεδρο της Κάτω
Βουλής και επικεφαλής της σοσιαλδημοκρατικής αντιπολίτευσης, Μίλος Ζεμάν.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16044N523</ED>
<ID>
ID:135997

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N52&aa=3</URL></REF>


Article

<CATEGORY>vin07</CATEGORY>

 <H2>Από ωάρια αγελάδων «φυτώριο» κλωνισμού
</H2>
ΤΑ ΩΑΡΙΑ των αγελάδων φαίνεται ότι μπορούν να δημιουργήσουν ένα βιώσιμο
«φυτώριο» κλωνισμού σειράς θηλαστικών, όμως μέχρι να εγκυμονήσει ένα ζώο η όλη
διαδικασία είναι αβέβαιη, ανακοίνωσαν Αμερικανοί ερευνητές.

«Πρέπει να μπορέσουμε να επιτύχουμε εγκυμοσύνες. Πρέπει να διερευνήσουμε γιατί
δεν ολοκληρώνεται η περίοδος κύησης», τόνισε ο δρ Νιλ Φερστ από το
Πανεπιστήμιο του Ουαϊνσκόνσιν.

Οι ερευνητές σε μελέτη τους που παρουσίασαν σε επιστημονική ημερίδα στη
Βοστώνη, υπογραμμίζουν πως παίρνοντας κύτταρα από τα αυτιά διαφόρων ενηλίκων
θηλαστικών και ενώνοντάς τα με τα ωάρια αγελάδων ­ με την ίδια τεχνική που
χρησιμοποίησαν οι επιστήμονες στη Σκωτία για να δημιουργήσουν την Ντόλι ­
ανακάλυψαν πως τα ωάρια είχαν την ικανότητα να ενσωματώνουν ορισμένα από τα
γονίδια από τα άλλα θηλαστικά.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16044N524</ED>
<ID>
ID:136030

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N52&aa=4</URL></REF>


Article

<CATEGORY>vin07</CATEGORY>

 <H2>Πρόστιμο σε δύο δημοσιογράφους για την υπόθεση Γιάν Πιά
</H2>
ΓΑΛΛΙΚΟ δικαστήριο επέβαλε υψηλό πρόστιμο στους δύο συγγραφείς και τον εκδότη
βιβλίου, σύμφωνα με το οποίο οι στρατιωτικές μυστικές υπηρεσίες ενέχονται στη
δολοφονία το 1994 της βουλευτού Γιάν Πιά.

Το δικαστήριο της Μασσαλίας επέβαλε πρόστιμο 200.000 γαλλικών φράγκων στους
δημοσιογράφους Αντρέ Ρουζό και Ζαν - Μισέλ Βερνέ καθώς και στον εκδοτικό οίκο
Flammarion που εξέδωσε το επίμαχο βιβλίο με τον τίτλο «Υπόθεση Γιάν Πιά:
Δολοφόνοι στην Καρδιά της Εξουσίας».

Καλούνται επίσης να καταβάλουν αποζημίωση 300.000 φράγκων στον Ζαν - Κλοντ
Γκοντέν, δήμαρχο της Μασσαλίας και πρώην υπουργό Αστικών Υποθέσεων, τον οποίο
το βιβλίο κατηγορεί για ανάμειξη στη δολοφονία.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16044N525</ED>
<ID>
ID:136050

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N52&aa=5</URL></REF>


Article

<CATEGORY>vin07</CATEGORY>

 <H2>Η Χίλαρι στο Φόρουμ του Νταβός
</H2>
Η ΧΙΛΑΡΙ Κλίντον, ο καγκελάριος Κολ και ο Ρώσος πρωθυπουργός Βίκτορ
Τσερνομίρντιν θα συμμετάσχουν στο φετινό Παγκόσμιο Οικονομικό Φόρουμ στο
Νταβός. Μολονότι θέμα του φετινού Οικονομικού Φόρουμ ­ που θα διαρκέσει μία
εβδομάδα ­ είναι οι «Προτεραιότητες για τον 21ο αιώνα», το επίκεντρο των
συζητήσεων θα είναι η οικονομική κρίση στη Νοτιοανατολική Ασία και ο
αντίκτυπός της στην παγκόσμια οικονομία και το εμπόριο. Ανώτατοι οικονομικοί
αξιωματούχοι από τη Νότια Κορέα, την Ιαπωνία και το Χονγκ Κονγκ αναμένεται να
μετάσχουν στη σύνοδο του Νταβός, που θα αρχίσει στις 29 Ιανουαρίου. 
Άλλο σημαντικό θέμα που θα συζητηθεί στο Φόρουμ είναι η κυκλοφορία του ευρώ
στις αρχές του ερχόμενου έτους σε διατραπεζικό επίπεδο.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N53</CAT>
<ED>
Κωδικός άρθρου: A16044N531</ED>
<ID>
ID:135902

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N53&aa=1</URL></REF>


Article

<CATEGORY>vin07</CATEGORY>

 <H5>Η αμερικανική...
</H5><H5>Τι νόημα όμως...
</H5><H5>Η ιστοριολογία...
</H5><H5>Αν και τα «αν»...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... «Τριμηνιαία Επιθεώρηση Στρατιωτικής Ιστορίας» αφιερώνει μέρος του νέου
τεύχους της (Φεβρουαρίου) στην Ελλάδα. Ο ιστορικός Βίκτορ Χάνσον διερευνά ένα
μεγάλο «Αν». Τι θα γινόταν «αν» εκείνη τη δοξασμένη μέρα του 480 π.Χ. οι
Έλληνες δεν είχαν νικήσει τους Πέρσες στη Σαλαμίνα; Θα υπέκυπτε η Αθήνα, λέει.
Η αθηναϊκή δημοκρατία δεν θα άνθιζε. Αισχύλος, Σοφοκλής, Ευριπίδης, δεν θα
μπορούσαν ποτέ να γράψουν ό,τι έγραψαν. Η ανθρωπότητα θα εξελισσόταν αλλοιώς.
Ένας άλλος ιστορικός, ο Στήβεν Άμπροζ, ανατρέχει στη Νορμανδία. Αν αποτύγχανε
η απόβαση; Θα κατέρρεε σίγουρα ο Τσώρτσιλ. Ο Ρούσβελτ θα έχανε τις εκλογές. Ο
Χίτλερ θα προέλαυνε παντού. Η Ιστορία θα έπαιρνε τελείως άλλη τροπή. Και
σκεφτείτε, παρεμβαίνει ο διευθυντής της «Επιθεώρησης», Ρόμπερτ Κάουλυ, αρκεί
μια λεπτομέρεια για ν' αλλάξουν τα πάντα. Αν δεν έπεφτε ομίχλη στο Ηστ Ρίβερ
τη νύχτα της 29/8/1776, ο Τζωρτζ Ουάσινγκτον δεν θα μπορούσε να δραπετεύσει
από τους Άγγλους και να ηγηθεί της αμερικανικής επανάστασης.

... έχουν τα «αν»; Με «αν» προχωρεί η Ιστορία; Ιδού ένα ερώτημα. Μια
ανερχόμενη σχολή από ιστοριοδίφες στις ΗΠΑ υποστηρίζει όλο και πιο επίμονα ότι
το «αν» πρέπει πράγματι να λαμβάνεται σοβαρά υπ' όψη. (Αλλοιώς τι μένει; Ο
ντετερμινισμός. Να δεχτούμε δηλαδή πως όλα είναι «γραμμένα»). Η
«αντιπραγματική Ιστορία» (counterfactual History) είναι ήδη, αν όχι κλάδος,
πάντως ιδιαίτερο πεδίο έρευνας σε πολλά αμερικανικά πανεπιστήμια. Πρωτεργάτης
των σχετικών εργασιών είναι ο Φίλιπ Τέτλοκ, του πανεπιστημίου του Οχάιο, που
έχει γράψει και τις «Απόπειρες Αντιπραγματικής Σκέψης για τα Παγκόσμια
Γεγονότα». Ο καθηγητής οργάνωσε και το πρώτο σχετικό συνέδριο πέρυσι στο
Κολόμπους και ετοιμάζει δεύτερο για φέτος.

... βέβαια, εκ πρώτης όψεως, δεν συμβιβάζεται με την υποθετική μέθοδο. Τι θα
πει «αν νικούσαν οι Πέρσες»; Αφού δεν νίκησαν. Αν δεν έχανε ο Ναπολέων στο
Βατερλώ; Αφού έχασε. Η counterfactual History, γράφει ο Τζιάννι Βάττιμο στη
«Στάμπα», μοιάζει μάλλον σπαζοκεφαλιά σχολαστικών ακαδημαϊκών παρά σοβαρή
έρευνα υπεύθυνων επιστημόνων. Στο παρελθόν (εκ πρώτης όψεως πάντα) δεν χωρεί
«αν», αφού αυτό δεν μπορεί πια να μεταβληθεί. Και ας μην ξεχνάμε: Αν μπορούμε
να λέμε «αν», είναι γιατί το παρελθόν ήταν αυτό που ήταν. Και που μας χάρισε,
μεταξύ άλλων, τα κομπιούτερ ­ με τα οποία μπορείς ατελείωτα να παίζεις τέτοια
παιχνίδια προσθαφαιρώντας ή παραλλάσσοντας τις παραμέτρους των γεγονότων.

... έχουν αρκετή ιστορία στην Ιστορία: Ο Σωκράτης, με την επαγωγική λογική
του, ήταν μάστορας των «αν». Ο Τάκιτος τα διακινδύνευε επίσης. Ο Τσώρτσιλ
διασκέδαζε με εικασίες για το πώς θα έληγε ο αμερικανικός εμφύλιος αν στο
Γκέττυσμπεργκ είχε νικήσει ο στρατηγός Λη με τους Νοτίους του. Δεν είναι
λοιπόν διόλου αμελητέα υπόθεση η υπόθεση. Το «αν», πέρα από παιχνίδι
πνευματικό ­ και όσο και αν μοιάζει ακόμη και αυτό (το παιχνίδι) αιτιοκρατικά
καθορισμένο απ' ό,τι έχει ήδη συμβεί ­ διατηρεί προφανώς την αξία του. Οι
ασκήσεις στα «αν» του παρελθόντος ίσως βοηθήσουν, αν μη τι άλλο, στις επιλογές
μας για το μέλλον ­ «αν» φυσικά το θεωρήσουμε επιδεχόμενο επιλογή. Θ'
απαλύνουν επίσης ­ ίσως ­ το κατά Νίτσε «άγχος» μας, το προερχόμενο από την
οριστικότητα, το τετελεσμένο της Ιστορίας. Εκτός «αν», κάποια στιγμή, κάποια
χιλιετία, με κάποια κομπιουτερική διακτίνιση, αρχίσουμε να παρεμβαίνουμε και
σ' αυτήν...

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N54</CAT>
<ED>
Κωδικός άρθρου: A16044N541</ED>
<ID>
ID:135903

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N54&aa=1</URL></REF>


Article

<CATEGORY>vin07</CATEGORY>

 <H5>ΤΖΩΝΝΥ ΧΑΛΛΥΝΤΕΫ
</H5><H2>ΠΡΟΣΩΠΑ
</H2><H2>Ο τραγουδιστής και τα ναρκωτικά
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Τζώννυ Χαλλυντέυ. Μια συνέντευξή του στη «Μοντ» προκάλεσε σάλο

Στις αρχές του μήνα, ο εθνικός ρόκερ της Γαλλίας έδωσε μια συνέντευξη στη
«Μοντ». Ουδείς περίμενε το σάλο που θα προκαλούσε.

Η ΣΥΝΕΝΤΕΥΞΗ δόθηκε με την ευκαιρία του νέου δίσκου του ­ κυκλοφορεί το
Σάββατο με τίτλο «Αυτό που ξέρω» ­ και ο Τζώννυ Χαλλυντέυ μίλησε σ' αυτήν για
την παιδική ηλικία, τη μουσική, τη μοναξιά του, την κοκαΐνη. Τις επόμενες
ημέρες, η «Μοντ» κατακλύστηκε από επιστολές διαμαρτυρίας.

Οι διαμαρτυρόμενοι κατατάσσονται σε τρία επίπεδα: πρώτον, οι παραδοσιακοί
αναγνώστες της σοβαρής εφημερίδας, που πιστεύουν ότι η «Μοντ» δεν θα έπρεπε να
ασχοληθεί μ' ένα «γιεγιέ τραγουδιστή»· δεύτερον, οι αναγνώστες με πιο ανοικτό
μυαλό, που εξεπλάγησαν όμως κι αυτοί από το γεγονός ότι η εφημερίδα τού
επέτρεψε να υπεραμυνθεί της κοκαΐνης και της συμβολής των ναρκωτικών στη ροκ
μουσική· και, τέλος, εκείνοι που διερωτήθηκαν γιατί ο Χαλλυντέυ ο οποίος
κλείνει τα 55 τον Ιούνιο, είναι φίλος του προέδρου Ζακ Σιράκ και μέλος της
Λεγεώνας της Τιμής, δεν διώκεται βάσει της δρακόντειας γαλλικής νομοθεσίας
περί ναρκωτικών. «Για τα ίδια αδικήματα, για την ίδια χρήση ναρκωτικών»,
έγραψε το «Μαριάν», «πολίτες από τα κατώτερα στρώματα της κοινωνίας στερήθηκαν
την ελευθερία τους». Γιατί άραγε τα σχόλια του Χαλλυντέυ δεν προκάλεσαν καμιά
αντίδραση επί δύο εβδομάδες; ρωτούσε επίσης το περιοδικό (η συνέντευξη
δημοσιεύτηκε στις 7 Ιανουαρίου και τη σιωπή έσπασε η ίδια η «Μοντ»
αποκαλύπτοντας στο φύλλο της 18/19 Ιανουαρίου ότι βομβαρδίστηκε από
διαμαρτυρίες αναγνωστών) για να δώσει την εξήγηση πως οι γάλλοι δημοσιογράφοι
αγνόησαν την ομολογία του Χαλλυντέυ «επειδή η κόκα είναι και δικό τους
μυστικό»: από τη δεκαετία του 1980, υποστηρίζει το «Μαριάν», η χρήση της
κοκαΐνης είναι διαδεδομένη μεταξύ των γάλλων δημοσιογράφων, προσωπικοτήτων της
TV, δικηγόρων, ηθοποιών και συγγραφέων.

«Η κοκαΐνη είναι διασκεδαστική, κοινωνική και χρήσιμη: απαλλάσσει τις γυναίκες
από τις αναστολές και πείθει τους άνδρες για το σεξουαλικό τους σθένος», είπε
ο Χαλλυντέυ στη «Μοντ». «Για καιρό έπαιρνα κοκαΐνη μόλις ξυπνούσα το πρωί.
Τώρα αυτά τελείωσαν. Παίρνω μόνο για να δουλέψω, για να βάλω μπροστά τη
μηχανή. Η σκόνη και το χασίς είναι πανταχού παρόντα ανάμεσα στους μουσικούς...
Δεν είμαι υπερήφανος γι' αυτό, απλώς έτσι είναι». «Φανταστείτε την αντίδραση
της αστυνομίας και του δικαστικού συστήματος», έγραψε ένας οργισμένος
αναγνώστης στην εφημερίδα, «αν ο χρήστης αυτός ονομαζόταν Μοχάμεντ και ζούσε
σε κάποιο υποβαθμισμένο προάστιο του Στρασβούργου». Ο «όμπουντσμαν» της «Μοντ»
Τομά Φερενζί φρόντισε να τονίσει πως η συνέντευξη αντανακλά την πραγματικότητα
της «ροκ μπίζνες» και όχι την άποψη της «Μοντ» για τα ναρκωτικά.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N54</CAT>
<ED>
Κωδικός άρθρου: A16044N542</ED>
<ID>
ID:135957

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N54&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Υπεραγορά συνοικεσίων
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

«Ξέρω να δένω τα κορδόνια μου, να τηγανίζω αυγά και να αλλάζω μια λάμπα» ­
«Κατάλαβα. Ένας αληθινός ηγέτης» (του Αλτάν, από το «Εσπρέσσο»)

Η σελίδα είναι καθημερινή και λέγεται «Intermarket». Μια μέρα της εβδομάδας
είναι αφιερωμένη στην αγορά των ακινήτων, μια άλλη στις διακοπές, μια τρίτη
στα εστιατόρια και τα ξενοδοχεία. Και κάθε Σάββατο γεμίζει με συνοικέσια.

ΕΚΕΙΝΗ: «Στο τέλος της τέταρτης δεκαετίας της, 1.66, μοναδική διάδοχος μιας
πάμπλουτης και πολύ γνωστής οικογενειακής επιχείρησης, αστραφτερή γυναίκα,
εξαιρετικά όμορφη, πολύγλωσση, αισθάνεται άνετα οπουδήποτε στον κόσμο. Άριστη
σε πολλά αθλήματα (καταδύσεις, σέρφινγκ, σκι, γκολφ, τένις, ιππασία), με
ταλέντο στη μουσική, θηλυκή και ρομαντική, ερωτική και με αυτοπεποίθηση. Την
έχουν ζητήσει πολλοί, αλλά δεν έχει βρει ακόμη τον "έναν", τον απαιτητικό και
αξιόπιστο άνδρα, ηλικίας μέχρι 50 ετών, έναν άνδρα του κόσμου με καρδιά και ψυχή».

Εκείνος: «Ιδιοκτήτης, πρόεδρος και διευθύνων σύμβουλος της πολυεθνικής
εταιρείας του, πολύ επιτυχημένος βιομήχανος, στην αρχή της έκτης δεκαετίας της
ζωής του, 1.80, δυναμικός και δραστήριος, μελαχρινός, κομψός, πολύ αξιόπιστος,
με μεγάλη αίσθηση ευθύνης, πραγματικός τζέντλεμαν. Αγαπά την παραδοσιακή
οικογενειακή ζωή, έχει πολλά και υπέροχα σπίτια και λατρεύει την ιστιοπλοΐα
(είναι ιδιοκτήτης μεγάλου γιοτ μαζί με το πλήρωμά του) και το γκολφ. Αναζητεί
εμπιστοσύνη, αγάπη και αμοιβαίο σεβασμό σε μια απόλυτα αρμονική σχέση».

Οι δύο παραπάνω αγγελίες είναι από τη «Χέραλντ Τρίμπιουν» του περασμένου
Σαββάτου. Ανάλογου περιεχομένου μηνύματα φιλοξενεί κάθε Σάββατο η εφημερίδα, η
οποία απευθύνεται ως γνωστόν σε ανθρώπους όλων των εθνικοτήτων, των ηλικιών
και των χρωμάτων, υπό τον όρο να διαθέτουν ένα σεβαστό εισόδημα.
Χαρακτηριστικός ο τίτλος της νέας σελίδας: «Intermarket», διεθνής αγορά ή
«δι-αγορά», κάτι σαν υπεραγορά δηλαδή, όπου διατίθενται προϊόντα όλων των
ειδών σε καλές τιμές. Είναι μια υπεραγορά υπερεθνική, κοσμοπολίτικη, όπου οι
πελάτες δεν γνωρίζουν καν την προέλευση των προϊόντων. Δεν τους ενδιαφέρει
άλλωστε: τους αρκεί ότι είναι τα καλύτερα που κυκλοφορούν.

Από τότε που εμφανίστηκαν τα συνοικέσια στις εφημερίδες, γράφει ο Φούριο
Κολόμπο στη «Ρεπούμπλικα», είναι η πρώτη φορά που άνδρες και γυναίκες
πωλούνται υπό τη μορφή προϊόντων. Και επειδή στις αγορές που σέβονται τον
εαυτό τους κάθε προϊόν είναι προσεκτικά παρασκευασμένο για να ανταποκρίνεται
στις απαιτήσεις της αγοράς και να υπερέχει έναντι των προϊόντων των
ανταγωνιστών, τις περιγραφές που το συνοδεύουν ­ όσο υπερβολικές κι αν είναι ­
μπορούμε να τις εμπιστευθούμε. Για την ακρίβεια, είμαστε υποχρεωμένοι να τις εμπιστευθούμε.

Αυτοί οι Αδάμ και Εύα του μεταβιομηχανικού μας κόσμου, σημειώνει ο ιταλός
δημοσιογράφος, θυμίζουν λίγο τα «cyborg», αυτά τα ανθρωποειδή ρομπότ για τα
οποία μιλούν εδώ και αρκετό χρόνο βιβλία και ταινίες επιστημονικής φαντασίας.
Είναι τέλεια όσο εκείνα. Είναι ολοκληρωμένα όσο εκείνα. Και τότε γιατί
αναζητούν παρέα μέσω αγγελιών; Μα γιατί, όπως ακριβώς εκείνα τα ρομπότ, τα
ανθρωποειδή αυτά τα κυριεύει η μοναξιά. Η ίδια μοναξιά που ένιωθαν στο
σχολείο. Ή στους λυσσαλέους αγώνες που έδωσαν στη δουλειά τους για να φτάσουν
στη θέση που έφτασαν.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N54</CAT>
<ED>
Κωδικός άρθρου: A16044N543</ED>
<ID>
ID:135998

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N54&aa=3</URL></REF>


Article

<CATEGORY>vin08</CATEGORY>

 <H5>ΚΡΥΜΜΕΝΕΣ ΥΠΟΧΡΕΩΣΕΙΣ ΓΙΑ ΤΟΥΣ ΔΑΝΕΙΟΛΗΠΤΕΣ
</H5><H2>14 όροι στα «ψιλά» για δάνεια
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Τα ψιλά γράμματα στις συμβάσεις για δάνεια κρύβουν εκπλήξεις για τους
δανειολήπτες. Μια προσεκτική «ματιά» στους όρους που υποχρεώνονται να
αποδεχθούν όλοι όσοι θέλουν να πάρουν δάνειο από τις τράπεζες, πιστοποιεί ότι
οι σχέσεις ανάμεσα στις τράπεζες και τους δανειολήπτες καταναλωτές δεν είναι
σχέσεις «στοργής». Το ένα μέρος, οι τράπεζες, βάζει τους όρους του, ενώ το
άλλο μέρος, οι καταναλωτές, αναγκάζεται να τους αποδεχτεί για όλο το διάστημα
εξόφλησης του δανείου...Οι όροι αυτοί περιλαμβάνονται στις δανειακές
συμβάσεις, όπου οι δανειολήπτες είναι υποχρεωμένοι να βάλουν την υπογραφή τους
για να τους χορηγηθεί το δάνειο. Μόνο έτσι θα μπορέσουν να πάρουν τα χρήματα
του δανείου για να ικανοποιήσουν τις ανάγκες τους, να κάνουν τις αγορές τους,
να κτίσουν το σπίτι τους ή ακόμη και να βγουν από μία δύσκολη θέση. 
Εκτός από τα πανωτόκια

Φυσικά, δεν πρόκειται μόνο για τη «θηλειά» με τα επίμαχα και πανωτόκια που
είναι μόνο ένας από τους πολλούς όρους που περιλαμβάνονται στις συμβάσεις.
Δίπλα-δίπλα στον όρο που προβλέπει τα πανωτόκια, αμέσως μόλις μία δόση γίνει
ληξιπρόθεσμη (ακόμα δεν έχει κοπάσει ο θόρυβος που έχει προκληθεί το τελευταίο
διάστημα, με αποτέλεσμα να μελετάται η αλλαγή του συστήματος ανατοκισμού με
κυβερνητική παρέμβαση), υπάρχουν άλλοι εξίσου δεσμευτικοί όροι εις βάρος του δανειολήπτη.

* Χαρακτηριστική περίπτωση είναι οι εξής όροι: Όταν κάποιο μέρος του δανείου ­
έστω και μία δόση ­ είναι ληξιπρόθεσμο, η τράπεζα έχει το δικαίωμα να
απαιτήσει την εξόφληση ολόκληρου του δανείου (και του μη ληξιπρόθεσμου
μέρους). Στο ίδιο «πνεύμα» κινείται και ο αμέσως επόμενος όρος που δίνει το
δικαίωμα στις τράπεζες να χρεώνουν με τόκους υπερημερίας ­ αν το κρίνουν
απαραίτητο ­ όχι μόνο το ληξιπρόθεσμο μέρος του δανείου, αλλά και το υπόλοιπο ποσό...

* Όμως θα πρέπει να σημειωθεί και κάτι ακόμη: Αυτός ο κατάλογος των
υποχρεώσεων του δανειολήπτη και των απαιτήσεων των τραπεζών που περιλαμβάνεται
στη σύμβαση χορήγησης ενός δανείου είναι γραμμένος με τόσο ψιλά γράμματα, που
συνήθως περνά απαρατήρητος από τον ανυποψίαστο δανειολήπτη την ώρα που
«καίγεται» να μπουν οι υπογραφές και να πάρει το δάνειο. Δεν είναι λίγοι οι
δανειολήπτες που δεν διαβάζουν σχεδόν καθόλου τους όρους της σύμβασης, με
αποτέλεσμα να διαπιστώνουν εκ των υστέρων τις συνέπειες και να παραπονούνται
για τις δεσμεύσεις που τους επεβλήθησαν.

Όροι για το στεγαστικό

«ΤΑ ΝΕΑ» παρουσιάζουν άλλους 12 όρους ­ εκτός από αυτούς που προαναφέρθηκαν ­
που υπάρχουν σε μια δανειακή σύμβαση. Στην προκειμένη περίπτωση είναι οι όροι
που έχουν αντληθεί από μια σύμβαση για στεγαστικό δάνειο.

Οι όροι αυτοί είναι λίγο πολύ ίδιοι για όλες τις τράπεζες, αλλά και όλες τις
κατηγορίες δανείων. Συγκεκριμένα:

1 Αν το δάνειο έχει περίοδο χάριτος, τότε οι τόκοι της περιόδου αυτής
κεφαλαιοποιούνται με την υπογραφή πρόσθετης συμβολαιογραφικής πράξης.
Πρόκειται δηλαδή για μία πρόσθετη επιβάρυνση που θα φανεί στο τέλος της
περιόδου χάριτος.

2 Το εκάστοτε επιτόκιο που συμφωνεί ο πελάτης με την τράπεζα
προσαυξάνεται με 1,2 μονάδες λόγω της εισφοράς του Ν.128 και 3% ετησίως λόγω
του Ειδικού Φόρου Τραπεζικών Εργασιών (ΕΦΤΕ).

3 Όταν ο πελάτης για οποιονδήποτε λόγο καθυστερήσει να εξοφλήσει τη
δόση, θα χρεώνεται χωρίς προηγούμενη ειδοποίηση, ενόχληση ή αποστολή νέου
λογαριασμού, με το επιτόκιο υπερημερίας για όλα τα καθυστερούμενα ποσά από την
ημέρα που αρχίζει η καθυστέρηση. Το επιτόκιο αυτό είναι σήμερα 2,5% και
υπολογίζεται ως προσαύξηση στο επιτόκιο του δανείου.

4 Όμως οι επιπλέον επιβαρύνσεις δεν σταματούν στους τόκους υπερημερίας.
Επί των τόκων υπερημερίας υπολογίζονται νέοι τόκοι υπηρημερίας σε κάθε ανατοκισμό.

5 Το ποσό που δίνει κάθε μήνα ο οφειλέτης στην τράπεζα κατανέμεται με
την εξής σειρά: Πρώτα καλύπτονται τα δικαστικά έξοδα μαζί με τις αμοιβές των
πληρεξούσιων δικηγόρων της τράπεζας, τα έξοδα πάσης φύσεως, όπως τα τέλη,
φόροι, εισφορές και επιβαρύνσεις που αφορούν τη διατήρηση και εξασφάλιση των
δικαιωμάτων της τράπεζας. Στη συνέχεια καλύπτονται όλες οι προμήθειες που
υπάρχουν και το υπόλοιπο πηγαίνει για την εξόφληση των τόκων με την εξής
σειρά: τόκοι υπερημερίας, τόκοι επί των τόκων και συμβατικοί τόκοι. Ό,τι
περισσέψει προορίζεται για να εξοφληθεί το κεφάλαιο...

6 Αν το δάνειο έχει σταθερό επιτόκιο και κάποια στιγμή τα οικονομικά
σας είναι σε καλή κατάσταση μπορείτε να το εξοφλήσετε μόνο στη λήξη κάθε
πενταετίας. Σε οποιαδήποτε άλλη χρονική στιγμή η εξόφληση του δανείου είναι
ασύμφορη καθώς επί του ποσού που εξοφλείται θα επιβληθεί επιπλέον 6% ως ποινή
συν 3% ΕΦΤΕ επί της επιβάρυνσης. Καταλαβαίνετε λοιπόν ότι αν σήμερα θέλετε να
το εξοφλήσετε το δάνειο και η πρώτη πενταετία του λήγει σε 4 χρόνια, τότε
πρέπει να περιμένετε μέχρι τότε και να επιβαρυνθείτε με όλους τους τόκους για
το διάστημα αυτό.

7 Για να έχει μεγαλύτερη εξασφάλιση η τράπεζα, εκτός από την
προσημείωση του ακινήτου, στην περίπτωση που αυτό ενοικιάζεται λαμβάνει τα
ενοίκιά του.

8 Ο δανειολήπτης υποχρεούται να ασφαλίσει τα ενυπόθηκα ακίνητα σε
ασφαλιστική εταιρεία (για πυρκαγιά κ.ά.) την οποία πρέπει να εγκρίνει η
τράπεζα. Το συμβόλαιο ασφάλισης θα πρέπει να παραδοθεί υποχρεωτικά στην
τράπεζα η οποία είναι και ο δικαιούχος της ασφαλιστικής αποζημίωσης.

9 Αν ο οφειλέτης δεν ανανεώσει την ασφάλεια, τότε η τράπεζα δικαιούται
να απαιτήσει την εξόφληση του δανείου. Αν το κρίνει σκόπιμο, η τράπεζα μπορεί
να ανανεώσει η ίδια τα ασφάλιστρα χρεώνοντας το ποσό στον οφειλέτη και μάλιστα
με τόκο.

10 Σε κάθε περίπτωση που ο οφειλέτης παραβιάσει έστω και έναν από τους
όρους της σύμβασης, η τράπεζα έχει το δικαίωμα να ζητήσει την εξόφληση
ολόκληρου του δανείου.

11 Τα βιβλία της τράπεζας σχετικά με την πορεία του λογαριασμού είναι
τα μόνα σωστά. Ό,τι γράφουν αυτά για τον λογαριασμό είναι υποχρεωμένος να το
δεχθεί ο δανειολήπτης.

12 Κάθε επιβάρυνση, έξοδα και τέλη σύμβασης βαρύνουν τον οφειλέτη.
Πρόκειται για δικαστικά έξοδα, έξοδα ελέγχου τίτλων, εγγραφή υποθήκης και
προσημειώσεως και κάθε δαπάνη για ασφάλιση, κατάσχεση και γενικά αναγκαστική εκτέλεση.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N55</CAT>
<ED>
Κωδικός άρθρου: A16044N551</ED>
<ID>
ID:135918

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N55&aa=1</URL></REF>


Article

<CATEGORY>vin08</CATEGORY>

 <H2>Στο Χρηματιστήριο δύο ασφαλιστικές της ΑΤΕ
</H2>
ΠΡΟΕΤΟΙΜΑΣΙΑ για την είσοδο στο Χρηματιστήριο των δύο ασφαλιστικών εταιρειών
της ΑΤΕ (Αγροτική Ασφαλιστική και Αγροτική Ζωής) περιλαμβάνει το αναπτυξιακό
πρόγραμμα, που βρίσκεται σε εξέλιξη.Αυτό τόνισε στη διάρκεια εκδήλωσης για την
κοπή της πρωτοχρονιάτικης πίτας ο διευθύνων σύμβουλος των δύο εταιρειών κ. Τρ. Λυσιμάχου.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N55</CAT>
<ED>
Κωδικός άρθρου: A16044N553</ED>
<ID>
ID:136004

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N55&aa=3</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Ευκαιρία για αλλαγές
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Ο ΧΩΡΟΣ των Δημοσίων Επιχειρήσεων σίγουρα είναι από τους πιο νευραλγικούς της
ελληνικής οικονομίας και έχει συμβάλει σημαντικά στην αναπτυξιακή πορεία της
χώρας. Το διεθνές περιβάλλον όμως έχει αλλάξει δραστικά τα τελευταία χρόνια,
μετατρέποντας ταυτόχρονα και τους όρους ανταγωνισμού σε διεθνές επίπεδο. Οι
αλλαγές αυτές θα είναι ακόμη πιο αισθητές τα επόμενα χρόνια με την πλήρη
απελευθέρωση όλων των αγορών.

Η πρόκληση αυτή τη στιγμή είναι να ξεκινήσει η διαδικασία προσαρμογής στα νέα
αυτά δεδομένα, τα οποία έχουν αναγκαστικό χαρακτήρα. Δηλαδή είναι δεδομένο ότι
η ολοκλήρωση της Ευρωπαϊκής Ενοποίησης θα συνδυάζεται και με την άρση όλων των
προστατευτικών μέτρων τα οποία ισχύουν σ' όλους τους οικονομικούς χώρους που
δραστηριοποιούνται σήμερα οι δημόσιες επιχειρήσεις. Τότε, η διαδικασία
προσαρμογής θα έχει επώδυνες επιπτώσεις όχι μόνο στην πολιτική ηγεσία της
χώρας, αλλά και στους ίδιους τους εργαζομένους, αφού θα γίνει κάτω από
συνθήκες πίεσης και καταναγκασμού. Ίσως τώρα να είναι η ευκαιρία για αλλαγές
που θα κοστίζουν σίγουρα λιγότερο.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N55</CAT>
<ED>
Κωδικός άρθρου: A16044N554</ED>
<ID>
ID:136049

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N55&aa=4</URL></REF>


Article

<CATEGORY>vin08</CATEGORY>

 <H5>Η ΚΥΒΕΡΝΗΤΙΚΗ ΡΥΘΜΙΣΗ ΓΙΑ ΤΙΣ ΖΗΜΙΟΓΟΝΕΣ ΔΗΜΟΣΙΕΣ ΕΠΙΧΕΙΡΗΣΕΙΣ ΠΡΟΚΑΛΕΙ
ΟΞΥΤΑΤΗ ΑΝΤΙΔΡΑΣΗ ΤΩΝ ΣΥΝΔΙΚΑΛΙΣΤΙΚΩΝ ΟΡΓΑΝΩΣΕΩΝ...
</H5><H5>Ματαιώνουν τα περισσότερα αεροπορικά δρομολόγια
</H5><H2>Ακινητοποιούνται τα δημόσια μέσα μεταφοράς
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Έγινε χθες με αίτημα την άμεση απόσυρση της διάταξης στάση εργασίας από τις 11
π.μ. έως τις 3 μ.μ. στα μέσα μαζικής μεταφοράς στην πρωτεύουσα με αποτέλεσμα
την ταλαιπωρία του επιβατικού κοινού

Οξύνεται η αντιπαράθεση κυβέρνησης και εργατικών συνδικάτων για τη διάταξη στο
φορολογικό νομοσχέδιο που επιχειρεί παρέμβαση στον τρόπο κατάρτισης και
τροποποίησης των κανονισμών προσωπικού των ΔΕΚΟ.

ΑΥΡΙΟ θα ακινητοποιηθούν όλο το 24ωρο όλα τα μέσα μαζικής μεταφοράς (τρόλεϊ,
λεωφορεία, αεροπλάνα Ο.Α., ηλεκτρικός, πράσινα, τρένα) ενώ στην 24ωρη απεργία
της ΓΣΕΕ καλούνται να πάρουν μέρος οι εργαζόμενοι στις ΔΕΚΟ (ΔΕΗ, ΟΤΕ, ΕΛΤΑ)
και στις τράπεζες.

Μεγάλο απεργιακό πρόγραμμα ­ αν δεν αποσυρθεί η επίμαχη διάταξη ­ ετοιμάζουν
οι εργαζόμενοι στις συγκοινωνίες. Για το θέμα αυτό γίνεται σήμερα ειδική
συνδικαλιστική σύσκεψη των εργαζομένων σε ΗΛΠΑΠ, ΗΣΑΠ, ΟΣΕ, Ο.Α., ΟΑΣΑ, με
πρόταση να εξαγγελθούν απεργίες στο χώρο της μεταφοράς και την ερχόμενη
εβδομάδα. Συνδικαλιστική σύσκεψη συγκαλεί για την Παρασκευή το προεδρείο της
ΓΣΕΕ, ώστε να καθοριστεί η περαιτέρω πορεία των κινητοποιήσεων.

ΑΚΑΡΠΗ ΣΥΝΑΝΤΗΣΗ

Η χθεσινή συνάντηση του προεδρείου της ΓΣΕΕ με τους υπουργούς Εθνικής
Οικονομίας κ. Γ. Παπαντωνίου, Μεταφορών - Επικοινωνιών κ. Τ. Μαντέλη και
Εργασίας - Κοινωνικών Ασφαλίσεων κ. Μ. Παπαϊωάννου δεν καρποφόρησε. Η
κυβέρνηση πρότεινε ο κανονισμός προσωπικού σε κάθε μία ΔΕΚΟ να καταρτίζεται
από τα δύο ενδιαφερόμενα μέρη (εργοδότης - εργαζόμενοι) και σε περίπτωση που
εντός εξαμήνου υπάρχει διαφωνία το θέμα να παραπέμπεται προς απόφαση στη
Βουλή. Η ρύθμιση θα αφορά τις ζημιογόνες ΔΕΚΟ. Από την πλευρά της, η ΓΣΕΕ
απέρριψε την πρόταση της κυβέρνησης και προτείνει σε περίπτωση διαφωνίας το
θέμα να παραπέμπεται στον Οργανισμό Μεσολάβησης - Διαιτησίας.

«Δεν μας ικανοποιεί η πρόταση για επαναδιατύπωση της τροπολογίας» δήλωσε ο
πρόεδρος της ΓΣΕΕ κ. Χρ. Πολυζωγόπουλος γιατί λέει ότι αν υπάρχουν διαφορές θα
πρέπει οι κανονισμοί να πηγαίνουν στη Βουλή, δηλαδή το κράτος θα έρχεται πάλι
τις όποιες διαφορές να τις διευθετεί. Δεν μπορεί», πρόσθεσε ο πρόεδρος της
ΓΣΕΕ, «να μπει το κράτος διαιτητής γιατί δεν είναι αντικειμενικός κριτής».

ΟΙ ΔΥΟ ΑΠΟΨΕΙΣ

Η ΓΣΕΕ τονίζει ότι η επιχειρούμενη τροποποίηση για αλλαγή των γενικών
κανονισμών με νόμο:

* Ανατρέπει τη δημοκρατία στο χώρο της εργασίας και τις ελεύθερες συλλογικές
διαπραγματεύσεις και συμβάσεις ως μέσο επίλυσης των συλλογικών διαφορών.

* Αντίκειται στην ισχύουσα Διεθνή Σύμβαση Εργασίας 198, το Σύνταγμα και το
νόμο 1876/1990 για τις ελεύθερες συλλογικές διαπραγματεύσεις.

Από την πλευρά της η κυβέρνηση διά του υπουργού Εργασίας - Κοινωνικών
Ασφαλίσεων κ. Μ. Παπαϊωάννου υποστηρίζει: «Οι οργανισμοί και οι κανονισμοί
ιστορικά ξεκινάνε από τις ίδιες τις διοικήσεις, από το ίδιο το κράτος. Εμείς,
πρόσθεσε, δεν πάμε να κάνουμε αυτό. Εμείς λέμε ότι θα πάμε σε μια συλλογική
διαπραγμάτευση, να καταλήξουμε σε αλλαγές σε συμφωνία με τους εργαζομένους,
αλλά αν δεν καταλήξουμε σε συμφωνία κάποιος πρέπει να πάρει τις αποφάσεις. Θα
μπορούσε να τις πάρει η κυβέρνηση με Προεδρικά Διατάγματα και με υπουργικές
αποφάσεις. Ούτε αυτό επιλέγουμε. Προτείνουμε αν δεν πάμε σε συμφωνία, να πάει
το θέμα στη Βουλή».

ΔΥΣΦΟΡΙΑ ΣΤΗΝ ΠΑΣΚΕ

Συνδικαλιστικοί κύκλοι τόνιζαν χθες ότι η σύγκρουση με την κυβέρνηση θα είναι
«σκληρή» και θα διαδραματιστεί κυρίως στο χώρο των μέσων μαζικής μεταφοράς,
δηλαδή στα τρόλεϊ, τα λεωφορεία, τον ηλεκτρικό, τα πράσινα και τον ΟΣΕ και
στην Ολυμπιακή Αεροπορία. Η εμμονή της κυβέρνησης να «περάσει» την επίμαχη
διάταξη έχει προκαλέσει έντονη δυσφορία στο χώρο της ΠΑΣΚΕ, αφού η ρύθμιση
εντάχθηκε σε άσχετο νομοσχέδιο (φορολογικό) χωρίς κανένα διάλογο και έρχεται
να καταργήσει τα μέχρι σήμερα ισχύοντα στους Γενικούς Κανονισμούς Προσωπικού
και στις συλλογικές συμβάσεις εργασίας.

Με την επίμαχη διάταξη διαφωνεί και ο βουλευτής του ΠΑΣΟΚ Ευβοίας, κ. Δ.
Πιπεργιάς, ο οποίος δήλωσε ότι «η εμμονή της κυβέρνησης για ψήφιση της
διάταξης του φορολογικού νομοσχεδίου που ανατρέπει τις εργασιακές σχέσεις
είναι χωρίς ουσία».

ΛΟΓΩ της συμμετοχής των εργαζομένων της Ολυμπιακής Αεροπορίας στην 24ωρη
απεργία της ΓΣΕΕ, ματαιώνονται αύριο τα περισσότερα δρομολόγια της εταιρείας
προς το εσωτερικό και το εξωτερικό.

Το προσωπικό ασφαλείας θα εξυπηρετήσει μόνο μια πτήση ανά προορισμό.

Επίσης, στις υποχρεώσεις του περιλαμβάνεται η εξυπηρέτηση όλων των πτήσεων που
μεταφέρουν επίσημες αντιπροσωπείες κρατών και ασθενείς.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N56</CAT>
<ED>
Κωδικός άρθρου: A16044N561</ED>
<ID>
ID:135919

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N56&aa=1</URL></REF>


Article

<CATEGORY>vin08</CATEGORY>

 <H2>Συλλαλητήριο αγροτοσυνδικαλιστών
</H2>
Λιγοστοί αγρότες στην εκδήλωση διαμαρτυρίας στην Καρδίτσα ­ έβρεχε κιόλας...

ΛΑΡΙΣΑ

ΥΠΟΤΟΝΙΚΗ ήταν χθες η συγκέντρωση των αγροτών στην Καρδίτσα όπου επρόκειτο να
δικασθούν 157 αγρότες για παρακώλυση συγκοινωνιών στις κινητοποιήσεις του
περασμένου Δεκεμβρίου.

Η δίκη αναβλήθηκε για τις 25/11/98, ενώ οι συνδικαλιστές έδειχναν
προβληματισμένοι από τη μικρή συμμετοχή των αγροτών στο χθεσινό συλλαλητήριο.
Κάποιοι υποστήριξαν πως οι αγρότες έχουν τρομοκρατηθεί από τα δικαστήρια, ενώ
οι περισσότερο αισιόδοξοι πιστεύουν πως όσο περνάνε οι ημέρες μέχρι τη
Δευτέρα, 2 Φεβρουαρίου, τόσο περισσότεροι αγρότες θα συμμετέχουν στις κινητοποιήσεις.

Ωστόσο, από χθες άρχισαν να βγαίνουν στις πλατείες των χωριών της Καρδίτσας
ορισμένα τρακτέρ.

Πολλά στελέχη της Πανθεσσαλικής Συντονιστικής Επιτροπής υποστήριξαν πως για τη
μικρή συμμετοχή ευθύνεται και ο καιρός, εφόσον έβρεχε χθες στην Καρδίτσα.

*Συγκέντρωση έγινε και στα Φάρσαλα, όχι όμως και εκεί ικανοποιητική. Στους
συγκεντρωμένους μίλησε ο κ. Γιάννης Πατάκης και κάλεσε όλους τους αγρότες να
συμμετέχουν στις κινητοποιήσεις αν θέλουν να επιβιώσουν.

*Συλλαλητήριο αγροτών έγινε χθες και στην Ορεστιάδα με πρωτοβουλία της
Συντονιστικής Επιτροπής Αγώνα Βορείου Έβρου. Κεντρικοί ομιλητές ήταν τα μέλη
της Συντονιστικής Επιτροπής Κώστας Ζησίδης και Κώστας Τσελεμπής, όπως και το
μέλος της Πανθεσσαλικής Συντονιστικής Επιτροπής Αγώνα Γιώργος Νταφούλης. 
<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N56</CAT>
<ED>
Κωδικός άρθρου: A16044N562</ED>
<ID>
ID:135964

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N56&aa=2</URL></REF>


Article

<CATEGORY>vin08</CATEGORY>

 <H2>Κινητοποιούνται για να... γίνει νέα μονάδα της ΔΕΗ στο Αλιβέρι
</H2>
ΧΑΛΚΙΔΑ

ΚΙΝΗΤΟΠΟΙΗΣΗ, με 24ωρη απεργία των εργαζομένων και κλείσιμο των δημοτικών και
κοινοτικών καταστημάτων, των εμπορικών και άλλων επιχειρήσεων στην ευρύτερη
περιοχή Αλιβερίου και Κύμης, έχει προγραμματιστεί για σήμερα, σύμφωνα με
απόφαση της Συντονιστικής Επιτροπής Φορέων, για τη διεκδίκηση κατασκευής νέας
μονάδας της ΔΕΗ στο Αλιβέρι. Οι φορείς και οι κάτοικοι της περιοχής αντιδρούν,
διότι η επένδυση δεν συμπεριλήφθηκε στο πενταετές πρόγραμμα της ΔΕΗ και αντ'
αυτής ανακοινώθηκε η κατασκευή νέας μονάδας ηλεκτρικής ενέργειας στη Φλώρινα.

Η υπουργός Ανάπτυξης, Βάσω Παπανδρέου, σε έκτακτη συνάντηση που είχε την
περασμένη Δευτέρα με τον νομάρχη Ευβοίας και βουλευτές του νομού, διέψευσε τις
όποιες προσδοκίες τους για θετική δέσμευσή της. 
<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N56</CAT>
<ED>
Κωδικός άρθρου: A16044N563</ED>
<ID>
ID:136005

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N56&aa=3</URL></REF>


Article

<CATEGORY>vin08</CATEGORY>

 <H2>Κτίριο γραφείων και όχι υποσταθμός...
</H2>
Η ΑΡΧΙΚΗ άδεια που είχε δοθεί στη ΔΕΗ, για την κατασκευή υποσταθμού στην
περιοχή των εργατικών κατοικιών στο Μαρούσι, αναθεωρήθηκε, ώστε να
κατασκευαστεί μικρότερο κτίριο που να μπορεί να χρησιμοποιηθεί και για άλλες
χρήσεις. Αυτό αναφέρει σε ανακοίνωσή του το γραφείο Τύπου του Δήμου
Αμαρουσίου, που τονίζει ότι εξασφαλίστηκε η δέσμευση της ΔΕΗ για την
χρησιμοποίηση του κτιρίου ως χώρου γραφείων, στην περίπτωση που τα
αποτελέσματα της μελέτης αποδείξουν την ύπαρξη κινδύνου για την υγεία των κατοίκων.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N56</CAT>
<ED>
Κωδικός άρθρου: A16044N564</ED>
<ID>
ID:136035

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N56&aa=4</URL></REF>


Article

<CATEGORY>vin08</CATEGORY>

 <H5>ΒΑΜΒΑΚΟΠΑΡΑΓΩΓΟΙ
</H5><H5>Έμποροι και Τράπεζες στο στόχαστρο
</H5><H5>ΠΑΡΑΓΩΓΟΙ ΕΣΠΕΡΙΔΟΕΙΔΩΝ
</H5><H5>Τα πορτοκάλια στις χωματερές
</H5><H5>ΕΛΑΙΟΠΑΡΑΓΩΓΟΙ
</H5><H5>Το λάδι της Κρήτης εκθρονίσθηκε λόγω λαθών και... Ιταλών
</H5><H2>Πέφτουν οι τιμές, χάνονται οι αγορές, πιέζονται και από τόκους...
</H2>
<AUTHOR>ΚΩΣΤΑΣ ΜΠΟΓΔΑΝΙΔΗΣ - ΓΙΩΡΓΟΣ ΒΟΥΝΑΤΣΟΣ</AUTHOR>

Οι περισσότεροι παραγωγοί προσπαθούν για να κερδίσουν κάποιες τιμές να δώσουν
οι ίδιοι τα προϊόντα τους στην αγορά. «Εδώ κάθομαι στο δρόμο όλο το 24ωρο για
να δώσω μικρές ποσότητες, τα υπόλοιπα τι να τα κάνω;», λέει ο κ. Κώστας Αθουσάκης

Λάδι, πορτοκάλια, βαμβάκι. Τρία από τα κύρια προϊόντα της ελληνικής αγροτικής
παραγωγής. Αν και θεωρούνται ζωτικής σημασίας για την τοπική οικονομία, ωστόσο
οι παραγωγοί λαδιού και εσπεριδοειδών «παρακολουθούν» χρόνο με τον χρόνο την
υποτίμησή τους.

Οι τιμές των προϊόντων είναι χαμηλές, ενώ οξύ είναι και το πρόβλημα με τη
διάθεσή τους. Οι διεθνείς αγορές είναι «κλειστές» για το λάδι. Το ίδιο όμως
συμβαίνει και με τα πορτοκάλια, με αποτέλεσμα μεγάλες αδιάθετες ποσότητες να
καταλήγουν στις χωματερές.

Από την πλευρά τους οι βαμβακοπαραγωγοί υποστηρίζουν ότι μειώνεται κάθε χρόνο
η τιμή του προϊόντος με αποτέλεσμα να αυξάνονται τα οικονομικά τους
προβλήματα. Φέτος ωστόσο όσοι πούλησαν το βαμβάκι τον περασμένο Δεκέμβριο
κερδίζουν ένα 5% επιπλέον, αφού την περίοδο εκείνη ήταν «ανεβασμένη» η τιμή.
Πάντως ζητούν μείωση του κόστους παραγωγής, κατάργηση των τόκων υπερημερίας
και μείωση των επιτοκίων στα δάνεια που παίρνουν από τις τράπεζες.

ΛΑΡΙΣΑ

«ΤΥΧΕΡΟΙ ήταν όσοι αγρότες κράτησαν την παραγωγή και την πούλησαν τον
Δεκέμβριο, παίρνοντας 265-270 δρχ. το κιλό. Επίσης ο κάθε αγρότης θα πάρει
επιπλέον 40 δρχ. το κιλό από τη συνυπευθυνότητα. Βέβαια, αυτό έγινε φέτος
γιατί δεν υπήρχε μεγάλη παραγωγή. Ήταν μικρότερο το πλαφόν λόγω ζημίας μεγάλων
εκτάσεων με βαμβάκι στην περιοχή Λάρισας. Επίσης οφείλεται στη μικρή παραγωγή
στην περιοχή της Μακεδονίας», είπε στα «ΝΕΑ» ο κ. Γεώργιος Νούλας, 60 χρόνων,
αγρότης της Λάρισας. Όπως εξήγησε ο κ. Νούλας, αυτοί που πήραν 265 δρχ. το
κιλό είναι ένα ποσοστό 5%, αφού οι περισσότεροι έδωσαν το βαμβάκι με τιμές
225-228 δρχ. συν 40 δρχ. τη συνυπευθυνότητα. Δηλαδή, σύνολο 268 δρχ. έναντι
305 δρχ. που πήραν πέρυσι.

Ένα από τα σοβαρά προβλήματα των βαμβακοπαραγωγών είναι η επιδότηση
(συνυπευθυνότητα) που πηγαίνει πρώτα στους εκκοκκιστές και στη συνέχεια στους
παραγωγούς. «Ζητάμε να δίνεται απευθείας στον παραγωγό. Να μην εκμεταλλεύεται
τα χρήματα για 45 ημέρες τουλάχιστον ο έμπορος. Επίσης για να υπάρξουν
καλύτερες τιμές πρέπει να μειωθεί το κόστος παραγωγής. Έχουμε πετρέλαιο,
ρεύμα, λιπάσματα, σπόρους, φάρμακα που λόγω της τιμής τους ανεβάζουν πολύ το
κόστος. Να μειωθεί και το κόστος χρήματος και τα υπέρογκα πανωτόκια από τις
Τράπεζες. Δεν είναι δυνατόν να είμαστε πνιγμένοι στα χρέη από πανωτόκια στις
τράπεζες. Δεν μπορεί να έχεις εξοφλήσει το κεφάλαιο πολλές φορές και πάλι να χρωστάς».

Με τους εκκοκκιστές υπάρχουν διαφορές από το 1995-96 με χρήματα που οφείλουν.

Τέλος, οι βαμβακοπαραγωγοί ζητούν να δοθεί στους παραγωγούς για φέτος η
ελάχιστη τιμή παρέμβασης που καθόρισε η Ευρωπαϊκή Ένωση και που ανέρχεται στις
314,6 δρχ. το κιλό, χωρίς παρακρατήσεις από πρόστιμα συνυπευθυνότητας. Επίσης
να επιστραφεί ο ΦΠΑ επί της συνυπευθυνότητας που παρακρατήθηκε από το 1990 έως
το 1996 από την κυβέρνηση.

Τον Μάρτιο οι αποζημιώσεις

Στο δεύτερο δεκαπενθήμερο του Μαρτίου θα αρχίσει να προκαταβάλλεται το 70% της
αποζημίωσης των βαμβακοπαραγωγών. Αυτό ανακοίνωσε χθες ο διοικητής του ΕΛΓΑ κ.
Ν. Τζουγανάτος ο οποίος διαβεβαίωσε παράλληλα ότι μέχρι το τέλος της εβδομάδας
θα αναρτηθούν οι πίνακες των δικαιούχων της αποζημίωσης στο νομό Έβρου και
μέχρι το τέλος του μήνα στους νομούς Ροδόπης και Ξάνθης για τις ζημιές που
εκτίμησε ο ΕΛΓΑ στο Βαμβάκι.

ΗΡΑΚΛΕΙΟ

ΕΑΝ ΔΕΝ πάνε τα πορτοκάλια στις αγορές του εξωτερικού, θα οδηγηθούν στις
χωματερές. Εκεί χιλιάδες τόνοι εσπεριδοειδών θάβονται διότι για μια ακόμη φορά
η χώρα μας βρίσκεται ανέτοιμη να συναγωνιστεί άλλα κράτη στον τομέα των
εξαγωγών, δεν μπορεί να κατακτήσει τις αγορές.

«Το μεγάλο πρόβλημα είναι η διάθεση και φυσικά ως συνέπεια οι χαμηλές τιμές»,
θα πει στα «ΝΕΑ» ο κ. Κώστας Αθουσάκης από τις Μουρνιές Χανίων, που παράγει
όλα τα είδη των εσπεριδοειδών σε μια από τις πιο μεγάλες παραγωγικές περιοχές
της Κρήτης. 
Ο κ. Αθουσάκης αναγκάζεται σήμερα να φορτώνει το αυτοκίνητό του και να γυρίζει
ολόκληρη την Κρήτη για να μπορέσει να πουλήσει ένα μέρος τουλάχιστον της
παραγωγής του. «Τα κλιμεντίνια και τα μανταρίνια, αλλά και άλλα φεύγουν εδώ
στην αγορά, αλλά τα πορτοκάλια όσο δεν πάνε σε ξένες αγορές είναι αδύνατον να
απορροφηθούν. Τώρα στα Χανιά μπορείτε να αγοράσετε πάμφθηνα τα πορτοκάλια, μια
ποσότητα των οποίων θα φθάσει στη χωματερή».

*Ποσότητες από πορτοκάλια πηγαίνουν και στη ΒΙΟΧΥΜ, όπου απορροφώνται πολλοί
τόνοι, αλλά κι αυτό δεν αρκεί. «Ούτε τιμές μπορούμε να πάρουμε με αυτό τον
τρόπο, ούτε και να δώσουμε ό,τι καλύτερο έχουμε στον καταναλωτή, αλλά δεν
υπάρχει και η απαραίτητη βοήθεια από τους συνεταιρισμούς», λέει ο κ. Αθουσάκης.

Οι εξαγωγείς πλέον δεν παίρνουν τις μεγάλες ποσότητες, ίσως γιατί δεν παίρνουν
και τις επιδοτήσεις για να δίνουν στις αγορές της Ανατολικής Ευρώπης τα πορτοκάλια.

«Από τη στιγμή που χάθηκαν οι αγορές της Ρωσίας και του λεγόμενου ανατολικού
μπλοκ, χάθηκαν και οι προοπτικές που είχαμε», αναφέρει ο κ. Αθουσάκης.

Και επιμένει πως εάν υπήρχε κάποιος συντονισμός των Συνεταιρισμών και των
Ενώσεων, ίσως το αποτέλεσμα να ήταν καλύτερο. Εδώ έπρεπε να είχαμε ένα
συνεταιρισμό, σε ολόκληρη την Κρήτη που να μπορεί να συντονίζει και να βρίσκει
τις αγορές χωρίς να συμβαίνουν τα ευτράπελα που γίνονται σήμερα», επισημαίνει.

ΗΡΑΚΛΕΙΟ

ΜΕ «ΚΑΖΑΝΙ που βράζει» μοιάζουν οι ελαιοπαραγωγοί της Κρήτης, που βλέπουν το
προϊόν τους να οδηγείται χρόνο με το χρόνο στην καταστροφή. Και είναι παράδοξο
για το «καλύτερο λάδι του κόσμου», όπως λένε οι ειδικοί, να μην απολαμβάνει
ούτε την τιμή που πρέπει, αλλά και να είναι άγνωστο στον κόσμο.

«Δεν έχουμε αγορές στο εξωτερικό», λέει στα «ΝΕΑ» ο κ. Βαγγέλης
Τριανταφυλλίδης, ελαιοπαραγωγός και ιδιοκτήτης ελαιοτριβείου ταυτόχρονα στις
Ποταμιές Ηρακλείου.

«Το κρητικό λάδι, αλλά και όλα τα ελληνικά έχασαν τις όποιες αγορές είχαν και
τώρα παρακαλούμε τους Ιταλούς εμπόρους να το πάρουν, όποτε θέλουν και σε όποια
τιμή εκείνοι δώσουν».

Η απογοήτευση στους ελαιοπαραγωγούς είναι διπλή! Όχι μόνο γιατί τώρα πουλούν
το κιλό προς 600 δραχμές ­ το λάδι 3 γραμμών ­ αλλά και γιατί τις περισσότερες
φορές δυσκολεύονται ακόμη και να το πουλήσουν!

«Δουλεύουμε μέσα στα κρύα και τις βροχές κάτω από τις χειρότερες συνθήκες και
πώς ανταμείβεται ο κόπος μας;», τονίζει, και υπογραμμίζει ότι είναι απαράδεκτο
να έφτασαν κάποτε οι τιμές του λαδιού στις 1.200 δραχμές και τώρα μόλις και
μετά βίας να είναι στις 600.

«Ίσως ήταν και αυτό ένα λάθος, που πληρώνουμε τώρα μετά τόσα χρόνια. Καλύτερα
θα ήταν να πηγαίναμε με μικρά και σταθερά βήματα και να φτάναμε σε μια
ικανοποιητική τιμή, αντί να είμαστε τώρα στο σημείο να βλέπουμε κάθε χρόνο την
τιμή να κατρακυλά». Κάποτε έρχονταν οι Ιταλοί και αγόραζαν το κρητικό λάδι σε
τεράστιες ποσότητες χύμα, και το παρουσίαζαν ως τυποποιημένο δικό τους. Τότε
όλοι έτριβαν τα χέρια τους, συνεταιρισμοί, ενώσεις και παραγωγοί, καθώς
πουλούσαν πιο ακριβό το χύμα λάδι από το τυποποιημένο. Οι Ιταλοί όμως είχαν τα
σχέδιά τους. Με τον τρόπο αυτό πετούσαν εκτός αγορών τους Έλληνες, που είχαν
μεν το καλύτερο λάδι, αλλά ο κόσμος δεν το ξέρει, δεν το βλέπει στα ράφια.

«Τότε πανηγυρίζαμε κι εμείς για τις υψηλές τιμές, αλλά τώρα βλέπουμε τι λάθη
κάναμε. Αλήθεια, οι ειδήμονες δεν το έβλεπαν αυτό;», αναρωτιέται ο κ. Τριανταφυλλίδης.

«Εκείνο που δεν μπορεί να καταλάβει ο μέσος αγρότης είναι πώς είναι δυνατόν να
φεύγει το λάδι από τον ίδιο στην τιμή των 650 δραχμών, και να φτάνει στα ράφια
των σούπερ μάρκετ μέχρι τις 1.500 δραχμές», λέει. Οι κολοσσοί και στο χώρο του
ελαιολάδου ελέγχουν τώρα τα πάντα. Τις τιμές, τη διακίνηση, τι θα πάρουν ­ αν
πάρουν ­ οι παραγωγοί, ποιο λάδι θα φτάσει στην αγορά.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N57</CAT>
<ED>
Κωδικός άρθρου: A16044N571</ED>
<ID>
ID:135920

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N57&aa=1</URL></REF>


Article

<CATEGORY>vin08</CATEGORY>

 <H2>Ψηφίζεται σήμερα επί της αρχής το φορολογικό νομοσχέδιο
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

Η ΠΡΩΤΗ μάχη για το φορολογικό νομοσχέδιο ανάμεσα στην κυβέρνηση και την
αντιπολίτευση δόθηκε χθες επί της διαδικασίας. Οι μεν επέμεναν να ολοκληρωθεί
η συζήτηση σε πέντε συνεδριάσεις και οι δε ζητούσαν να επεκταθεί η διάρκεια
επισημαίνοντας ότι δεν επαρκεί ο χρόνος.

Όπως υπογράμμιζαν χθες στελέχη της Νέας Δημοκρατίας, το φορολογικό νομοσχέδιο
αποτελεί ένα σημαντικό σημείο της επίθεσής της στην οικονομική πολιτική της
κυβέρνησης. Μάλιστα είναι χαρακτηριστικό το γεγονός ότι στην αρχή της
διαδικασίας παρευρέθηκαν τόσο ο αρχηγός του κόμματος κ. Κώστας Καραμανλής όσο
και ο επίτιμος πρόεδρος κ. Κωνσταντίνος Μητσοτάκης καθώς και ο πρώην πρόεδρος
κ. Μιλτιάδης Έβερτ.

Από την πρώτη στιγμή η κυβέρνηση, μέσω του υπουργού Εθνικής Οικονομίας και
Οικονομικών, ξεκαθάρισε τις προθέσεις της: «Δεν πρόκειται να καταθέσουμε καμία
τροπολογία», είπε ο κ. Γιάννος Παπαντωνίου.

Ωστόσο, οι πέντε ημέρες συζήτησης ­ όπως είχε αποφασιστεί στη διάσκεψη των
προέδρων ­ αλλά και η μη κάλυψη της Ολομέλειας από την κρατική τηλεόραση δεν
ικανοποίησαν την αντιπολίτευση και αποτέλεσαν αιτίες αντιπαράθεσης.

Ο κοινοβουλευτικός εκπρόσωπος της Νέας Δημοκρατίας κ. Δημήτρης Σιούφας
πρότεινε τουλάχιστον έξι ημέρες για την ολοκλήρωση της συζήτησης, ενώ ζήτησε
από τον πρόεδρο της Βουλής να μη... «γίνεται υπουργός νομοθετικής εργασίας της κυβέρνησης».

Στο θέμα της τηλεοπτικής κάλυψης επενέβη και ο κ. Κ. Μητσοτάκης, για να λάβει
την απάντηση του κ. Απόστολου Κακλαμάνη ότι ήδη το θέμα έχει διαβιβαστεί στον
αρμόδιο υπουργό Τύπου.

Κατά τα άλλα, η συνεδρίαση κύλησε με τις αγορεύσεις των εισηγητών. Από το
ΠΑΣΟΚ ο κ. Δ. Σαρρής, από τη Νέα Δημοκρατία ο κ. Γ. Βουλγαράκης, από το ΚΚΕ ο
κ. Αχ. Κανταρτζής, από τον Συνασπισμό ο κ. Ε. Αποστόλου και από το ΔΗΚΚΙ ο κ.
Α. Ιντζές.

Το περιεχόμενο του νομοσχεδίου έδωσε το έναυσμα να γραφτούν πολλοί βουλευτές
στον κατάλογο των ομιλητών. Η διαδικασία θα συνεχισθεί σήμερα με την ψηφοφορία
επί της αρχής και θα ολοκληρωθεί μετά τρεις συνεδριάσεις, οι οποίες θα
ασχοληθούν με τις κατ' άρθρον συζητήσεις.

Στο μεταξύ, πρόβλημα προέκυψε για το συγκεκριμένο νομοσχέδιο από το
Επιστημονικό Συμβούλιο της Βουλής, το οποίο στην έκθεσή του επισημαίνει:

1 Υπάρχει θέμα συνταγματικότητας με διάταξη, με την οποία «εισάγεται
ρητά δυσμενής εξαίρεση εις βάρος των θρησκευτικών μειονοτήτων που προβλέπονται
από τη Συνθήκη της Λωζάννης».

2 Προκαλεί προβληματισμό η προτεινόμενη διαφοροποίηση μεταξύ ημεδαπών
και αλλοδαπών επιχειρήσεων. 
«Ο προβληματισμός αυτός συνίσταται στη διαφαινόμενη δυσμενέστερη μεταχείριση
όλων των λοιπών κατηγοριών επιχειρήσεων πλην των αλλοδαπών που εκτελούν
τεχνικά έργα στη χώρα μας, χωρίς να γίνεται επίκληση ειδικότερων λόγων ή
συνθηκών ή προϋποθέσεων που να δικαιολογούν αυτή τη διαφοροποίηση».

* Σχετικώς με το δεύτερο ζήτημα: επιτροπή, στην οποία θα συμμετάσχουν
εκπρόσωποι του Τεχνικού Επιμελητηρίου και των κλάδων εργοληπτικών οργανώσεων,
θα εξετάσει συνολικά τα φορολογικά και αναπτυξιακά θέματα που αφορούν τις
τεχνικές εταιρείες.

Αυτό ανακοινώθηκε χθες από το υπουργείο Οικονομικών ύστερα από σύσκεψη που
έγινε μεταξύ του υφυπουργού Οικονομικών κ. Γ. Δρυ και των προεδρείων των πέντε
εργοληπτικών οργανώσεων ΠΕΔΜΕΔΕ, ΠΕΔΜΗΕΔΕ, ΠΕΣΕΔΕ, ΣΑΤΕ και ΣΤΕΗΤ.

Πάντως, θα εφαρμοσθούν κανονικά οι διατάξεις του φορολογικού νομοσχεδίου που
προβλέπει τη φορολόγηση των αποθεματικών των τεχνικών εταιρειών.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N58</CAT>
<ED>
Κωδικός άρθρου: A16044N581</ED>
<ID>
ID:135921

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N58&aa=1</URL></REF>


Article

<CATEGORY>vin08</CATEGORY>

 <H5>ΜΕΓΑΛΥΤΕΡΗ Η ΥΣΤΕΡΗΣΗ ΤΩΝ ΕΣΟΔΩΝ ΤΟ 1997 ΑΠΟ ΤΗΝ ΑΡΧΙΚΗ ΠΡΟΒΛΕΨΗ
</H5><H5>Νέα αναβολή στην αύξηση των επιτοκίων
</H5><H2>Δεν έπιασαν 340 δισ.
</H2>
Αύξηση 13,4% σημείωσαν τελικά τα έσοδα του τακτικού προϋπολογισμού του 1997.
Έτσι η υστέρηση των εσόδων ανέρχεται περίπου στα 340 δισ. δρχ. καθώς για την
ορθή εκτέλεση του προϋπολογισμού του 1997 προϋπόθεση ήταν να αυξηθούν τα έσοδα
κατά 18% λόγω της επιπλέον υστέρησης που είχαν παρουσιάσει τα έσοδα στο τέλος
του 1996 σε σχέση με αυτά που είχαν υπολογισθεί.

Αυτό προκύπτει από τα στοιχεία για την πορεία των εσόδων το 1997 που έδωσε στη
δημοσιότητα χθες το υπουργείο Οικονομικών. Σύμφωνα με αυτά, το δωδεκάμηνο
Ιανουάριος - Δεκέμβριος 1997 τα έσοδα αυξήθηκαν κατά 975,6 δισ. δρχ. (13,4%)
και ανήλθαν στα 8,257 τρισ. από 7,282 τρισ. το 1996. Να σημειωθεί ότι, με βάση
τις εκτιμήσεις που υπήρχαν στον προϋπολογισμό που κατατέθηκε στη Βουλή τον
Νοέμβριο, η υστέρηση προβλεπόταν να είναι γύρω στα 240 δισ. δρχ. 
Τελικά όμως με το κλείσιμο προστέθηκαν άλλα 170 δισ. δρχ. για τα οποία όμως
υπάρχει ακόμη η δυνατότητα να περιορισθούν σε κάποιο βαθμό κατά την περίοδο
του Ιανουαρίου που είναι η παράταση του οικονομικού έτους.

Τον Δεκέμβριο τα έσοδα του τακτικού προϋπολογισμού αυξήθηκαν 20,4% γεγονός που
δείχνει τις μεγάλες εισπράξεις που είχε το Δημόσιο τον τελευταίο μήνα λόγω των
δεκάδων χιλιάδων μεταβιβάσεων ακινήτων που έκαναν οι φορολογούμενοι
προκειμένου να προλάβουν την αύξηση των αντικειμενικών τιμών.

Ειδικότερα σε ό,τι αφορά το δωδεκάμηνο Ιανουάριος - Δεκέμβριος 1997, όπως
προκύπτει από τα στοιχεία του υπουργείου Οικονομικών, τα έσοδα των Εφοριών
αυξήθηκαν 15,6%, των τελωνείων κατά 8,8% και τα λοιπά έσοδα κατά 13,7%.

ΣΤΑΣΗ αναμονής τηρούν οι Τράπεζες στο θέμα των επιτοκίων σε δάνεια και
χορηγήσεις. Η βελτίωση που παρατηρείται στην αγορά της δραχμής και του
συναλλάγματος όμως, έχει μεταθέσει, προς το παρόν, την αύξηση των επιτοκίων
τουλάχιστον για την επόμενη εβδομάδα.

«Παρακολουθούμε κάθε ημέρα τις εξελίξεις στη διατραπεζική αγορά», τόνιζε
χαρακτηριστικά επικεφαλής μεγάλης κρατικής Τράπεζας που ρωτήθηκε χθες από «ΤΑ
ΝΕΑ» για το αν θα προχωρήσει σε αύξηση των επιτοκίων. Άλλος τραπεζίτης,
επικεφαλής ιδιωτικής τράπεζας, στην ίδια ερώτηση, περιορίστηκε στο να δηλώσει
ότι «προς το παρόν δεν υπάρχει καμία απόφαση».

Σύμφωνα με όλες τις εκτιμήσεις, η βελτίωση που παρατηρείται στα επιτόκια με τα
οποία αντλούν οι Τράπεζες ρευστότητα, ίσως τελικά αποτρέψει την αύξηση των
επιτοκίων σε δάνεια και καταθέσεις, την οποία άλλωστε τόσο η κυβέρνηση όσο και
η Τράπεζα της Ελλάδος δεν θεωρούν δικαιολογημένη.

Θετικό όμως θεωρείται το γεγονός ότι τα περισσότερα πιστωτικά ιδρύματα δεν
εφαρμόζουν περιορισμούς στη χορήγηση δανείων σε επιχειρήσεις και καταναλωτές.
Συγκεκριμένα, η χορήγηση των δανείων γίνεται κανονικά χωρίς καθυστερήσεις.
Αντίθετα, τον Νοέμβριο το σύνολο των Τραπεζών είχε επιβάλει περιορισμούς στις
χορηγήσεις. 
<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N58</CAT>
<ED>
Κωδικός άρθρου: A16044N582</ED>
<ID>
ID:135965

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N58&aa=2</URL></REF>


Article

<CATEGORY>vin08</CATEGORY>

 <H2>Με κάρτα οι αποδοχές συνταξιούχων
</H2>
ΜΕ ΚΑΡΤΑ οι συντάξεις. Στο εξής οι συνταξιούχοι θα αποφεύγουν τις «ουρές» και
την ταλαιπωρία και θα μπορούν να εισπράττουν τις μηνιαίες αποδοχές τους με
κάρτα από τα μηχανήματα των τραπεζών, μέσω των προσωπικών τους λογαριασμών.
Αυτό ανακοίνωσε χθες ο υφυπουργός Οικονομικών, διευκρινίζοντας ότι το ισχύον
τραπεζικό σύστημα «ΔΙΑΣ» σε λίγους μήνες θα επεκταθεί και σ' αυτές τις
κατηγορίες με σκοπό την καλύτερη εξυπηρέτησή τους.

Ο κ. Ν. Χριστοδουλάκης, μιλώντας στην αρμόδια Κοινοβουλευτική Επιτροπή
Οικονομικών Υποθέσεων για το συνταξιοδοτικό νομοσχέδιο, εξήγησε ότι οι
αυξήσεις στις συντάξεις προβλέπεται να ακολουθήσουν τις αντίστοιχες των μισθών
που δόθηκαν στους δημοσίους υπαλλήλους. Πάντως το νομοσχέδιο που αναφέρεται
στις συντάξεις στάθηκε η αιτία να διατυπωθούν έντονες αντιδράσεις από την
αντιπολίτευση. Από τη Νέα Δημοκρατία ο κ. Λ. Παπαγεωργόπουλος κατηγόρησε την
κυβέρνηση για «πολιτική στρουθοκαμηλισμού», ενώ χαρακτήρισε «ευκαιριακές και
πρόσκαιρες» τις ρυθμίσεις, τονίζοντας ότι «οδηγούν τους συνταξιούχους στην εξαθλίωση».

Αλλά και τα μικρότερα κόμματα της αντιπολίτευσης τάχθηκαν κατά του
νομοσχεδίου. Ο εισηγητής του ΚΚΕ κ. Δ. Κωστόπουλος έκανε λόγο για «άνοιγμα της
ψαλίδας με συνέπεια νέο πλήγμα για τους συνταξιούχους», ενώ από τον Συνασπισμό
ο κ. Ε. Αποστόλου είπε ότι «η κυβέρνηση είναι ανάλγητη που προωθεί ένα τέτοιο
νομοσχέδιο». Από την άλλη πλευρά ο εισηγητής του ΠΑΣΟΚ κ. Δ. Αλαμπάνος
υποστήριξε πως με τις ρυθμίσεις αυξάνονται γενικότερα οι συντάξεις και
ειδικότερα εκείνων που έχουν συμπληρώσει πολλά συντάξιμα χρόνια.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N58</CAT>
<ED>
Κωδικός άρθρου: A16044N583</ED>
<ID>
ID:136006

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N58&aa=3</URL></REF>


Article

<CATEGORY>vin08</CATEGORY>

 <H2>Μισοί - μισοί στην «ΑΓΝΟ»...
</H2>
ΘΕΣΣΑΛΟΝΙΚΗ.

Γραφείο Βόρειας Ελλάδας

ΔΙΧΑΣΜΕΝΟΙ εμφανίσθηκαν στη χθεσινή γενική τους συνέλευση οι 570 εργαζόμενοι
της συνεταιριστικής γαλακτοβιομηχανίας ΑΓΝΟ σε ό,τι αφορά τις προτάσεις που
έγιναν από τους κυβερνητικούς παράγοντες για την αλλαγή της μορφής της
επιχείρησης σε Α.Ε. Συνεταιριστική.

Όπως δήλωσε προχθές ο υφυπουργός Γεωργίας Βασίλης Γερανίδης, η μοναδική
διέξοδος για την εξυγίανση της επιχείρησης, τα χρέη της οποίας φθάνουν στα 23
δισ. δρχ., είναι η μετατροπή της σε Συνεταιριστική Α.Ε., ώστε να εξακολουθούν
οι παραγωγοί να έχουν τον έλεγχό της.

Κατά τη διάρκεια της χθεσινής γενικής συνέλευσης των εργαζομένων ακούσθηκαν
δύο προτάσεις, η μία από τις οποίες συντασσόταν με την άποψη του υφυπουργού
Γεωργίας, ενώ σύμφωνα με τη δεύτερη η εταιρεία παραμένει ως έχει και οι
εργαζόμενοι προχωρούν σε δυναμικές κινητοποιήσεις για να μην περάσει στα χέρια ιδιωτών.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N58</CAT>
<ED>
Κωδικός άρθρου: A16044N584</ED>
<ID>
ID:136036

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N58&aa=4</URL></REF>


Article

<CATEGORY>vin08</CATEGORY>

 <H2>Μετράνε ώρες τα πανωτόκια
</H2>
ΟΡΙΣΤΙΚΟ τέλος στα «πανωτόκια» που επιβάλλουν οι τράπεζες βάζει και τυπικά η
Ολομέλεια του Αρείου Πάγου με την απόφασή της που αναμένεται να δημοσιευθεί
αύριο και που ανοίγει τον δρόμο για την υποβολή χιλιάδων αγωγών από
υπερχρεωμένους δανειολήπτες.

Η Ολομέλεια του Ανωτάτου Δικαστηρίου, ως γνωστόν, με μεγάλη πλειοψηφία (15-5)
αποφαίνεται ότι παρανόμως οι τράπεζες προχωρούν μονομερώς σε ανατοκισμό των
καθυστερούμενων τόκων, χωρίς χρονικούς ή άλλους περιορισμούς. Και επιβάλλει,
ουσιαστικά, στα συναρμόδια υπουργεία να προχωρήσουν άμεσα σε νομοθετική ρύθμιση.

Με τη νέα ρύθμιση θα προβλέπεται ότι στο εξής ανατοκισμός θα γίνεται μόνον
κατόπιν ρητής συμφωνίας των συμβαλλομένων μερών (τράπεζες και δανειολήπτες),
ως προς το ύψος και τον χρόνο που θα αρχίσουν να τρέχουν τα «πανωτόκια». Σε
ό,τι αφορά τις συνέπειες της νέας απόφασης της Ολομελείας του Αρείου Πάγου ­
με την οποία ανατρέπεται και η έως σήμερα νομολογία της ­ εκτός των χιλιάδων
αγωγών από δανειολήπτες που θα ζητούν επιστροφή «πανωτοκίων», μπλοκάρονται
πλειστηριασμοί που βρίσκονται σε εξέλιξη λόγω των «πανωτοκίων», ενώ αγωγές θα
υποβληθούν και από όσους έχασαν ακίνητα και θα διεκδικήσουν πλέον αποζημίωση
από τα πιστωτικά ιδρύματα.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N58</CAT>
<ED>
Κωδικός άρθρου: A16044N585</ED>
<ID>
ID:136054

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N58&aa=5</URL></REF>


Article

<CATEGORY>vin08</CATEGORY>

 <H2>Ανοδική πορεία
</H2>
Με άνοδο έκλεισαν οι τιμές των μετοχών και κατά τη χθεσινή συνεδρίαση του
Χρηματιστηρίου Αξιών Αθηνών (ΧΑΑ). Συγκεκριμένα ο Γενικός Δείκτης έκλεισε στις
1,440.13 μονάδες σημειώνοντας άνοδο 4,42 μονάδων ή ποσοστό της τάξεως του
0,31%. Μεικτή η εικόνα στους επιμέρους Κλαδικούς Δείκτες --τα μεγαλύτερα κέρδη
κατέγραψαν οι Ετ. Χρηματοδοτικής Μίσθωσης και ο Βιομηχανικός κλάδος κατά 1,49%
και 0,89% αντίστοιχα. Αντίθετα, τη μεγαλύτερη πτώση σημείωσαν ο κλάδος των
Κατασκευών και των Συμμετοχών κατά 3,33% και 1,04% αντίστοιχα. Από τις 235
μετοχές που πραγματοποίησαν συναλλαγές, 71 σημείωσαν άνοδο, 140 πτώση και 24
παρέμειναν σταθερές, ενώ 56 έκλεισαν με αγοραστές και 120 με πωλητές. Η αξία
των συναλλαγών ανήλθε σε 16,5 δισ. δρχ. (5.761.763 τεμάχια). Αναλυτικά τα
4.765.937 τεμάχια συνολικής αξίας 14,1 δισ. δρχ. αφορούσαν την Κύρια Αγορά,
ενώ τα 995.826 τεμάχια συνολικής αξίας 2.307 εκατ. δρχ. την Παράλληλη Αγορά.
Τη μεγαλύτερη αξία συναλλαγών σημείωσαν οι μετοχές των Μεταλλουργικών
Επιχειρήσεων (3.353 εκατ. δρχ. - 1.016.223 τεμάχια) και των Τραπεζών (3.335
εκατ. δρχ. - 327.308 τεμάχια).

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N59</CAT>
<ED>
Κωδικός άρθρου: A16044N591</ED>
<ID>
ID:135922

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N59&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΥΔΡΟΧΟΟΣ

(20 Ιανουαρίου - 18 Φεβρουαρίου). Η Νέα Σελήνη, στις 28, γίνεται στο ζώδιό σας
και επηρεάζει πιο άμεσα τους γεννημένους γύρω στις 28 Ιανουαρίου. Προσοχή σε
υγεία, γάμο, στενές σχέσεις και συνεργασίες.

ΙΧΘΥΕΣ

(19 Φεβρουαρίου - 20 Μαρτίου). Η Νέα Σελήνη, στις 28, γίνεται στον Υδροχόο και
μπορεί να επηρεάσει την ψυχική ή τη σωματική σας υγεία. Προσοχή στο
κυκλοφορικό σύστημα. Μην καλλιεργείτε άγχη και φοβίες.

ΚΡΙΟΣ

(21 Μαρτίου - 19 Απριλίου). Η Νέα Σελήνη, στις 28, γίνεται στον Υδροχόο.
Ελέγχετε τη συμπεριφορά σας ώστε να μην έρθετε σε ρήξη με φίλους, ομοϊδεάτες ή
πρόσωπα που επηρεάζουν το μέλλον σας.

ΤΑΥΡΟΣ

(20 Απριλίου - 20 Μαΐου). Η Νέα Σελήνη, στις 28, γίνεται στον Υδροχόο και
επηρεάζει πιο άμεσα τους γεννημένους γύρω στις 28 Απριλίου. Προσοχή σε υγεία ­
δική σας και ηλικιωμένων συγγενών ­ καριέρα, δημόσια εικόνα.

ΔΙΔΥΜΟΙ

(21 Μαΐου - 21 Ιουνίου). Η Νέα Σελήνη, στις 28, γίνεται στον Υδροχόο.
Προσέχετε όταν ταξιδεύετε, όταν οδηγείτε, όταν γράφετε ή υπογράφετε. Αποφύγετε
παραβάσεις νόμων. Ελέγχετε τις ιδιοτροπίες σας.

ΚΑΡΚΙΝΟΣ

(22 Ιουνίου - 22 Ιουλίου). Η Νέα Σελήνη, στις 28, γίνεται στον Υδροχόο. Μπορεί
να συμβεί κάτι απρόβλεπτο στον ερωτικό ή στον οικονομικό τομέα. Κάποιο πρόσωπο
ή συνήθειες μπορεί να φύγουν από τη ζωή σας.

ΛΕΩΝ

(23 Ιουλίου - 22 Αυγούστου). Η Νέα Σελήνη, στις 28, γίνεται στον Υδροχόο και
επηρεάζει πιο άμεσα τους γεννημένους γύρω στις 31 Ιουλίου. Προφυλάξτε την
υγεία σας, τον γάμο σας, σχέσεις και συνεργασίες που χρειάζεσθε.

ΠΑΡΘΕΝΟΣ

(23 Αυγούστου - 23 Σεπτεμβρίου). Η Νέα Σελήνη, στις 28, γίνεται στον Υδροχόο
και μπορεί να προκαλέσει κάποιο απρόοπτο στον τομέα της εργασίας ή της υγείας.
Προσοχή αν έχετε πρόβλημα με το κυκλοφορικό.

ΖΥΓΟΣ

(24 Σεπτεμβρίου - 23 Οκτωβρίου). Η Νέα Σελήνη, στις 28, γίνεται στον Υδροχόο.
Οι γυναίκες που περιμένουν παιδί ας είναι πιο προσεκτικές. Κάτι απρόοπτο
μπορεί να συμβεί σε μία αισθηματική σχέση ή σε ένα παιδί σας.

ΣΚΟΡΠΙΟΣ

(24 Οκτωβρίου - 22 Νοεμβρίου). Η Νέα Σελήνη, στις 28, γίνεται στον Υδροχόο και
επηρεάζει πιο άμεσα τους γεννημένους γύρω στην 1η Νοεμβρίου. Προφυλάξτε την
υγεία σας, την υγεία των δικών σας, την οικογενειακή σας γαλήνη.

ΤΟΞΟΤΗΣ

(23 Νοεμβρίου - 21 Δεκεμβρίου). Η Νέα Σελήνη, στις 28, γίνεται στον Υδροχόο.
Προσέχετε όταν οδηγείτε, όταν χειρίζεσθε μηχανές, όταν γράφετε ή υπογράφετε.
Αποφύγετε ρήξεις με αδέλφια, γείτονες, στενούς συγγενείς.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Η Νέα Σελήνη, στις 28, γίνεται στον Υδροχόο.
Μπορεί να προκαλέσει κάποιο απρόοπτο στον οικονομικό τομέα. Φανείτε
συντηρητικοί με τα οικονομικά σας.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: N66</CAT>
<ED>
Κωδικός άρθρου: A16044N661</ED>
<ID>
ID:135899

</ID><URL>http://ta-nea.dolnet.gr/neaweb/neafile.print_unique?e=A&f=16044&m=N66&aa=1</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ ΚΑΙ ΙΒΙΤΣ ΥΠΟΒΑΘΜΙΖΟΥΝ ΤΟ ΕΠΕΙΣΟΔΙΟ
</H5><H2>Σημάδια εκτόνωσης
</H2>
ΤΕΤ Α ΤΕΤ στο Ρέντη είχαν χθες ο Ντούσαν Μπάγιεβιτς
με τον Ίλια Ίβιτς. Ο 26χρονος Σέρβος επιθετικός επισκέφθηκε στ' αποδυτήρια τον
προπονητή του και αφού δόθηκαν αμοιβαίες εξηγήσεις για το επεισόδιο, η
αναστάτωση που δημιουργήθηκε στο ποδοσφαιρικό τμήμα του Ολυμπιακού βρίσκεται
στον δρόμο της εκτόνωσης.

σελίδες 6-7

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16044O001</ED>
<ID>
ID:135923

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O00&aa=1</URL></REF>


Article

<CATEGORY>vin10</CATEGORY>

 <H5>ΠΡΟΤΑΣΗ ΕΠΑΕ
</H5><H2>Μισθός 400.000 στους διαιτητές
</H2>
σελίδα 3

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16044O002</ED>
<ID>
ID:135966

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O00&aa=2</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Με νίκη εξασφαλίζει πρωτιά </H2>
σελίδα 9

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16044O003</ED>
<ID>
ID:136007

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Ύμνοι για τους παίκτες </H2>
σελίδες 1, 4

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16044O004</ED>
<ID>
ID:136037

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Ξέσπασμα Σούμποτιτς </H2>
σελίδα 8

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16044O005</ED>
<ID>
ID:136055

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O00&aa=5</URL></REF>


Article

<CATEGORY>vin10</CATEGORY>

 <H2></H2><H2>Άγγιξε το θαύμα
</H2>
σελίδα 8

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16044O006</ED>
<ID>
ID:136061

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O00&aa=6</URL></REF>


Article

<CATEGORY>vin10</CATEGORY>

 <H2></H2><H2>Δεν δεχόμαστε υποδείξεις </H2>
σελίδα 2

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16044O007</ED>
<ID>
ID:136064

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O00&aa=7</URL></REF>


Article

<CATEGORY>vin10</CATEGORY>

 <H5>ΝΤΟΥΜΙΤΡΙΟΥ: ΠΟΥ ΘΑ ΚΡΙΘΕΙ Ο ΤΙΤΛΟΣ
</H5><H2>Ο Ντέμης «βλέπει» ντέρμπι
</H2>
Το βαρύ πυροβολικό της ομάδας, Ντέμης Νικολαΐδης, ετοιμάζεται για το ντέρμπι

«ΣΤΑ ΝΤΕΡΜΠΙ θα κριθεί ο τίτλος», λένε όλοι στην ΑΕΚ και ήδη ετοιμάζονται τα
όπλα. Και ως γνωστόν, το βαρύ πυροβολικό της ομάδας ακούει στο όνομα Ντέμης
Νικολαΐδης ­ όλοι ελπίζουν ο διεθνής άσος να δώσει το «παρών» στο κρίσιμο
ματς, άσχετα αν ακόμη δεν έχει καθοριστεί η ημερομηνία έναρξης προπονήσεων!

Κατά τα άλλα, ο Ντουμιτρίου συνέστησε προσοχή στους παίκτες εν όψει
Προοδευτικής («ο αγώνας θα είναι δυσκολότερος από τον τελευταίο με τον ΠΑΟΚ»),
απέρριψε το αίτημα Κεφαλά για μεταγραφή, πιστεύει ότι ο τίτλος θα κριθεί στα
προσεχή ντέρμπι, δηλώνει αισιόδοξος πως «μπορούμε να δείχνουμε καλό πρόσωπο,
άσχετα αν έχουμε απώλειες», ωστόσο δεν είναι μυστικό πως αναμένει την επάνοδο
των «αστεριών». Πέρα από αυτά, ο Ντουμιτρίου βλέπει τον Σέμπουε να αποδίδει
αμέσως, τον Μανωλά να... φορτσάρει εν όψει Λοκομοτίβ, τις «ρεζέρβες» να έχουν
απόδοση βασικών(!) και τον Δώνη να διανύει στάδιο προσαρμογής. 
Για σήμερα, έχει προγραμματιστεί φιλικό με τον Εθνικό Αστέρα.

Όσο για τις μεταγραφές, ναι μεν ο Λεωτσινίδης είπε «όχι», ωστόσο τίποτα δεν
αποκλείεται. Και στην ΑΕΚ εξετάζουν περιπτώσεις παικτών που κάτω από
προϋποθέσεις μπορούν να κάνουν τη διαφορά (και κοστίζουν λίγα, έτσι;)

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O01</CAT>
<ED>
Κωδικός άρθρου: A16044O011</ED>
<ID>
ID:135924

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O01&aa=1</URL></REF>


Article

<CATEGORY>vin10</CATEGORY>

 <H5>ΔΑΝΙΗΛ: ΟΙ ΜΑΝΑΤΖΕΡ ΠΟΥ ΕΠΙΧΕΙΡΟΥΝ ΝΑ ΠΟΥΛΗΣΟΥΝ ΤΗΝ ΠΡΑΜΑΤΕΙΑ ΤΟΥΣ, ΜΑΤΑΙΟΠΟΝΟΥΝ
</H5><H2>Δεν δεχόμαστε υποδείξεις
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Και οι παίκτες άνθρωποι είναι, δήλωσε ο Δανιήλ και το επεισόδιο με τους
Γεωργιάδη, Αποστολάκη μπήκε... στο συρτάρι

ΣΤΟΝ Παναθηναϊκό δεν γίνονται μεταγραφές με υποδείξεις τρίτων! Συνεπώς,
διάφοροι μάνατζερ που μέσω μερίδας του Τύπου επιχειρούν να «πουλήσουν την
πραμάτεια τους», ματαιοπονούν. 
Χθες ο προπονητής των «πρασίνων» Βασίλης Δανιήλ ξεκαθάρισε τα πράγματα και
δήλωσε στη διάρκεια συνέντευξης Τύπου:

«Τα μεταγραφικά θέματα χειρίζεται αποκλειστικά ο πρόεδρος. Ενδιαφέρον (για
Περουβιανούς) δεν υπήρξε. Μάνατζερ θέλει να πουλήσει και αφήνει να διαρρεύσουν
"πληροφορίες" στα ΜΜΕ. Δεν εισηγούμαι μεταγραφές από βιντεοκασέτες ή με
υποδείξεις τρίτων. Κάνω τεκμηριωμένες προτάσεις στον πρόεδρο. Δική μου δουλειά
είναι να πρωταγωνιστεί η ομάδα στην Ελλάδα».

Για το κλίμα εκνευρισμού (και τη λογομαχία με τους Αποστολάκη, Γ.Χ. Γεωργιάδη,
τους οποίους δεν κατονόμασε) ο Μακεδόνας τεχνικός παρατήρησε: «Και οι παίκτες
είναι άνθρωποι. Εκνευρίζονται αν κάτι δεν πάει καλά στο παιχνίδι. Μεσογειακός
λαός είμαστε. Πάντως το κλίμα είναι καλό και έτσι πρέπει να παραμείνει».

Τέλος, για το παιχνίδι με τον Απόλλωνα στη Ριζούπολη, ο Δανιήλ επισήμανε:

«Δεν επιζητώ δικαιολογίες, αλλά ο αγωνιστικός χώρος του γηπέδου της Ριζούπολης
είναι κακός και θα υπάρξει πρόβλημα. Πρέπει να παίξουμε δυνατά, σοβαρά και να
δείξουμε καλύτερο "πρόσωπο" απ' ό,τι στον αγώνα με τον Πανιώνιο. Ο Απόλλωνας
είναι πολύ καλή ομάδα με γρήγορους παίκτες».

Στο μεταξύ, στον μεταγραφικό τομέα δεν σημειώθηκε εξέλιξη. Ο Ίγκορ Σιμπνιέφσκι
είναι ο μοναδικός ορατός στόχος, ενώ το θέμα Δερμιτζάκη θα «παίξει» μέχρι την
τελευταία ημέρα των μεταγραφών. Για την περίπτωση απόκτησης παίκτη από το
εξωτερικό, τίποτα δεν έχει αποφασιστεί. Αναμένεται να δοκιμαστούν δύο Ουκρανοί.

*** Στην Τουρκία, με την Εθνική Αλβανίας, βρίσκεται ο Μπλένταρ Κόλα και θα
επιστρέψει στην Αθήνα αύριο.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16044O021</ED>
<ID>
ID:135928

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O02&aa=1</URL></REF>


Article

<CATEGORY>vin10</CATEGORY>

 <H5>ΒΑΡΔΙΝΟΓΙΑΝΝΗΣ
</H5><H2>Στο Γουδί το γήπεδο του ΠΑΟ
</H2>
ΕΠΙΜΕΝΕΙ η ΠΑΕ Παναθηναϊκός για δημιουργία σύγχρονου γηπέδου στο Γουδί. Και
απορρίπτει την περιοχή του αεροδρομίου του Ελληνικού, αφ' ενός διότι ουδείς
γνωρίζει πότε (και αν) σταματήσει να λειτουργεί το συγκεκριμένο αεροδρόμιο και
αφ' ετέρου, γιατί η αντίδραση των όμορων δήμων είναι δεδομένη.

«Ο Παναθηναϊκός θα πρέπει να κατασκευάσει το νέο σύγχρονο γήπεδό του στο
Γουδί. Αυτή η περιοχή πληροί όλες τις προϋποθέσεις. Δεν είναι δυνατόν να
περιμένουμε είκοσι χρόνια να φύγει το αεροδρόμιο από το Ελληνικό. Και έπειτα
αντιδρούν οι όμοροι δήμοι», δήλωσε χθες ο πρόεδρος του Παναθηναϊκού κ. Γ.
Βαρδινογιάννης, απαντώντας σε σχετική ερώτηση της «ΟΜΑΔΑΣ».

Ο πρόεδρος θα συναντηθεί εντός των ημερών με τους αρμόδιους κρατικούς φορείς
για να συζητήσει το θέμα της κατασκευής υπερσύγχρονου γηπέδου. Επιθυμία του
είναι, το αργότερο έως το 2008, το νέο στάδιο να είναι έτοιμο, ώστε να
εορταστούν εκεί τα 100 χρόνια από την ίδρυση του ΠΑΟ.

Ένας άλλος λόγος που δεν θέλουν οι Παναθηναϊκοί το γήπεδο στο Ελληνικό είναι
ότι η ομάδα θα «αποκοπεί από τις ρίζες της». 
Το ιδανικό ­ υποστηρίζουν ­ θα ήταν να εκσυγχρονιζόταν η Λεωφόρος. Από τη
στιγμή όμως που δεν μπορεί να γίνει κάτι τέτοιο, πρέπει να βρεθεί περιοχή όσο
το δυνατόν πλησιέστερα στο κέντρο.

*** Θα συνεχιστούν τα... όργανα για το ιστορικό γήπεδο της Λεωφόρου και την
πορεία του ερασιτέχνη ΠΑΟ με αφορμή συνέντευξη Τύπου που δίδει αύριο η
«Παναθηναϊκή Ιδέα», στις 12.15 το μεσημέρι, στο ξενοδοχείο «Εσπέρια», Σταδίου
22. Η συγκεκριμένη κίνηση θα παρουσιάσει τις προτάσεις της.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16044O022</ED>
<ID>
ID:135970

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O02&aa=2</URL></REF>


Article

<CATEGORY>vin10</CATEGORY>

 <H2>ΑΠΟΛΛΩΝ
</H2><H2>Στην Αφρική αναζητεί τις λύσεις
</H2>
ΛΥΣΕΙΣ στα οικονομικά μέτρα του Απόλλωνα ψάχνει να βρει ο Τάις Λίμπρεχτς. Ο
Ολλανδός τεχνικός της «Ελαφράς Ταξιαρχίας» είχε βρει επιθετικό από την πατρίδα
του, αλλά μόλις έγινε γνωστό το ποσό που απαιτείται για την απόκτησή του, ο
Κώστας Αλαμάνος «άναψε κόκκινο φως».

Έτσι ο Απόλλων θα στραφεί στη λύση της Αφρικής. Σήμερα θα δοκιμαστούν δύο
Νιγηριανοί, ο ένας 22 ετών επιθετικός και ο άλλος 21, αμυντικός. Ο Λίμπρεχτς
πάντως έχει πει ότι δεν πρόκειται να αποκτήσει παίκτη αν πρώτα δεν τον
δοκιμάσει. Η ομάδα και των δύο είναι η Τζούλιους Μπέργκερ, αλλά τα ονόματά
τους δεν έγιναν γνωστά.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16044O023</ED>
<ID>
ID:136011

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O02&aa=3</URL></REF>


Article

<CATEGORY>vin10</CATEGORY>

 <H2>ΑΘΗΝΑΪΚΟΣ
</H2><H2>Έχει... μάρτυρα τη βαθμολογία
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Ατομικό πρόγραμμα προπονήσεων για τον Θεοδωρόπουλο

ΑΝΑΚΟΙΝΩΣΗ-απάντηση στην ΠΑΕ Προοδευτική εξέδωσε χθες η ΠΑΕ Αθηναϊκός, με θέμα
τα όσα υποστήριξαν περί διαιτησίας οι παράγοντες της ομάδας της Νίκαιας.

Σ' αυτήν αναφέρονται τα εξής: «Κατανοούμε την πίκρα της Προοδευτικής για το
γκολ που δέχθηκε στο 90', την οποία γευτήκαμε και εμείς την προηγούμενη
εβδομάδα, αλλά δεν καταλαβαίνουμε τις αντιδράσεις των ανθρώπων της. Διαθέτουμε
το βίντεο όλων των αγώνων μας και βέβαια του συγκεκριμένου, για να δει ο
κόσμος αν σ' αυτό το ματς ή σε οποιοδήποτε άλλο έχει ευνοηθεί ο Αθηναϊκός.
Άλλωστε η βαθμολογική θέση μας, δείχνει πόσο έχουμε ευνοηθεί». Στην ανακοίνωση
επίσης τονίζεται ότι επειδή ο Αθηναϊκός στηρίζεται στην ομάδα του και μόνο,
γι' αυτό πραγματοποίησε επτά μεταγραφές και καταλήγει: «Ας μη ληφθεί η έλλειψη
αντίδρασης ως αδυναμία».

Στον αγωνιστικό τομέα οι Κουμπής, Θεοδωρόπουλος, Αλέξης, ακολούθησαν ατομικό
πρόγραμμα, ενώ το σχίσιμο στο γόνατο του Σιδηρόπουλου (είναι αυτό που έχει
υποβληθεί σε δύο εγχειρήσεις) δεν αποδείχθηκε κάτι σοβαρό. Οι Κλαρκ και
Σπίνουλας ακολούθησαν έξτρα πρόγραμμα και θα είναι στη διάθεση του Σταθόπουλου
για το παιχνίδι με τον Ολυμπιακό.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16044O024</ED>
<ID>
ID:136041

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O02&aa=4</URL></REF>


Article

<CATEGORY>vin10</CATEGORY>

 <H5>ΠΡΟΟΔΕΥΤΙΚΗ
</H5><H2>Περιμένει σπίτι της την ΑΕΚ
</H2>
ΣΤΟ ΓΗΠΕΔΟ της Νίκαιας θα διεξαχθεί το παιχνίδι Προοδευτικής - ΑΕΚ. Αυτή ήταν
η θέση της ΠΑΕ Προοδευτικής (τουλάχιστον μέχρι αργά χθες βράδυ), σύμφωνα με
τον μεγαλομέτοχο της ομάδας Γιάννη Καρρά, ο οποίος θέλησε χθες να βάλει τέρμα
στις διαδόσεις.

Ο κ. Καρράς είχε στο παρελθόν συζητήσει το ενδεχόμενο να γίνει το ματς στο
Στάδιο Καραϊσκάκη, αλλά η παραχώρηση του Αλέξη, από την ΑΕΚ, στον Αθηναϊκό,
όταν η ομάδα της Νίκαιας έδινε τα ίδια χρήματα, τον οδήγησε να αλλάξει γνώμη.
Για το ματς αυτό, ο Γιάννης Καρράς αποφάσισε να δώσει δωρεάν 500 εισιτήρια
στους οπαδούς της «Ένωσης» από τα 1.850 που δικαιούται η ΑΕΚ. Συνολικά θα
τυπωθούν 5.050 εισιτήρια.

Ο ΑΤΑΓΙΑΝ

Χθες έφθασε στην Ελλάδα ο Στεπάν Αταγιάν, ο οποίος δήλωσε έτοιμος από πλευράς
φυσικής κατάστασης και, αν κρίνει ο Νίκος Καρούλιας, μπορεί να τον
χρησιμοποιήσει στον αγώνα με την ΑΕΚ. Η Προοδευτική, πάντως, κινείται για να
ενισχυθεί περισσότερο. Ήδη έχει εκφραστεί ενδιαφέρον για τον Καραδήμο της
Καλλιθέας, με τον οποίο έχουν γίνει οι πρώτες συζητήσεις.

«Σοκ» προκάλεσε στους ανθρώπους της Προοδευτικής το άκουσμα του ονόματος του
Μποροβήλου, ο οποίος κληρώθηκε να διευθύνει το ματς με την ΑΕΚ, αφού θεωρούν
ότι τους αδίκησε στο παιχνίδι του πρώτου γύρου στο στάδιο «Νίκος Γκούμας».

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16044O025</ED>
<ID>
ID:136058

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O02&aa=5</URL></REF>


Article

<CATEGORY>vin10</CATEGORY>

 <H5>ΤΗΝ ΤΕΤΑΡΤΗ, ΠΑΡΟΥΣΙΑ ΤΟΥ ΠΡΩΘΥΠΟΥΡΓΟΥ, Η ΠΡΩΤΗ ΣΥΝΕΔΡΙΑΣΗ ΤΗΣ ΟΡΓΑΝΩΤΙΚΗΣ
ΕΠΙΤΡΟΠΗΣ ΓΙΑ ΤΟΥΣ ΟΛΥΜΠΙΑΚΟΥΣ ΑΓΩΝΕΣ
</H5><H2>Έως το Σάββατο τα ονόματα
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Ευάγγελος Βενιζέλος, Ανδρέας Φούρας και Χρήστος Βερελής. Παρουσιάστηκε χθες
το σχέδιο νόμου για τους Ολυμπιακούς Αγώνες

ΤΗΝ ΕΡΧΟΜΕΝΗ Τετάρτη, με την παρουσία του Πρωθυπουργού Κώστα Σημίτη, θα γίνει
η πρώτη συνεδρίαση της Οργανωτικής Επιτροπής για τους Ολυμπιακούς Αγώνες του
2004, η σύνθεση της οποίας θα έχει ανακοινωθεί μέσα στην εβδομάδα. Όσον αφορά
το σχέδιο νόμου που προβλέπει τη θεσμοθέτηση της Επιτροπής και άλλα συναφή
θέματα θα κατατεθεί στη Βουλή ως το τέλος της ερχόμενης εβδομάδας.

Αυτά ανακοίνωσε χτες ο υπουργός Πολιτισμού Ευάγγελος Βενιζέλος, παρουσιάζοντας
εκ μέρους της Διυπουργικής Επιτροπής το σχέδιο νόμου με τον τίτλο «Οργάνωση
των Ολυμπιακών Αγώνων - Αθήνα 2004». Παρόντα τα δύο από τα τρία μέλη της
Επιτροπής (οι υφυπουργοί ΠΕΧΩΔΕ Χρ. Βερελής και Αθλητισμού Αν. Φούρας,
απουσίασε ο Χρ. Πάχτας).

Το σχέδιο νόμου αποτελείται από τέσσερα άρθρα:

1 Εθνική Επιτροπή Ολυμπιακών Αγώνων 2004. Συνιστάται υπό την αιγίδα του
Προέδρου της Δημοκρατίας.

Η Εθνική Επιτροπή λειτουργεί υπό δύο συνθέσεις: α. Την ευρεία (Πρωθυπουργός,
πρόεδρος Βουλής, αρχηγός αξιωματικής αντιπολίτευσης, αρχηγοί κομμάτων,
υπουργοί και υφυπουργοί που ορίζονται με απόφαση του Πρωθυπουργού, τα μέλη της
τακτικής σύνθεσης της Εθνικής Επιτροπής). β. Την τακτική (ως πρόεδρος ορίζεται
από τον Πρωθυπουργό κάποιος υπουργός και μετέχουν ο πρόεδρος της Διαρκούς
Επιτροπής Μορφωτικών Υποθέσεων της Βουλής, ο δήμαρχος Αθηναίων, ο πρόεδρος της
Νομαρχιακής Αυτοδιοίκησης Αθήνας - Πειραιά, ο δήμαρχος της Αρχαίας Ολυμπίας,
εκπρόσωποι φορέων, της αθλητικής οικογένειας, Ολυμπιονίκες, προσωπικότητες της
κοινωνικής, πολιτικής, οικονομικής, καλλιτεχνικής, αθλητικής ζωής του τόπου
που ορίζονται με απόφαση του Πρωθυπουργού).

2 Οργανωτική Επιτροπή των Ολυμπιακών Αγώνων - Αθήνα 2004. Το
συγκεκριμένο Νομικό Πρόσωπο Ιδιωτικού Δικαίου έχει την μορφή Ανώνυμης
Εταιρείας, που μπορεί να ιδρύει άλλες εταιρείες ή να συμμετέχει σε εταιρείες ιδίως:

Για την κατασκευή ειδικών τεχνικών έργων, τη διαμόρφωση της αναγκαίας
ραδιοτηλεοπτικής, τηλεπικοινωνιακής υποδομής καθώς και υποδομής πληροφορικής,
την οργάνωση της φιλοξενίας, την διεθνή επικοινωνιακή προβολή των Ο.Α. και την
οικονομική εκμετάλλευση της όλης διοργάνωσης.

Το Δ.Σ. της εταιρείας είναι 15μελές, η θητεία του επταετής, εκτός του προέδρου
και ο διευθύνων σύμβουλος (το ανώτατο εκτελεστικό όργανο της εταιρείας
προΐσταται όλων των υπηρεσιών, διευθύνει τα έργα της, την εκπροσωπεί νομίμως
και τη δεσμεύει διά της υπογραφής του) ορίζεται από τον Πρωθυπουργό.

Το μετοχικό κεφάλαιο της εταιρείας ορίζεται σε 1 δισ. δρχ. Ο διαχειριστικός
έλεγχος της εταιρείας ασκείται από τριμελή ελεγκτική επιτροπή αποτελούμενη από
δικαστικούς λειτουργούς του Ελεγκτικού Συνεδρίου.

Το σχέδιο νόμου προβλέπει ότι: «Εταιρείες ή κοινοπραξίες στις οποίες μετέχουν
τα μέλη του Δ.Σ. της εταιρείας δεν επιτρέπεται, επί ποινή ακυρότητας της
σχετικής σύμβασης, να συμβάλλονται με την εταιρεία».

Επιτρέπεται η αναγκαστική απαλλοτρίωση για δημόσια ωφέλεια υπέρ της εταιρείας.

Οι προσλήψεις γίνονται με απόφαση του Δ.Σ. και ύστερα από προκήρυξη της
αντίστοιχης θέσης.

3 Προστασία των Ολυμπιακών συμβόλων και σημάτων. Στο συγκεκριμένο άρθρο
προβλέπεται η προστασία για μία 10ετία των συμβόλων και σημάτων των Ολυμπιακών
Αγώνων του 2004.

Το σχέδιο νόμου θα δοθεί στα κόμματα και εφόσον δεν υπάρξουν καθυστερήσεις,
μπορεί να κατατεθεί στη Βουλή την ερχόμενη εβδομάδα, τόνισε χτες ο υπουργός
Πολιτισμού Ευάγγελος Βενιζέλος. Την ερχόμενη Τετάρτη θα γίνει η πρώτη
συνεδρίαση της Ανώνυμης Εταιρείας που θα ασχοληθεί με τη διοργάνωση και μεταξύ
των θεμάτων που θα την απασχολήσουν είναι η παρουσία της Αθήνας στους
Χειμερινούς Ολυμπιακούς Αγώνες του Ναγκάνο, στους οποίους παρών θα είναι ο
πρόεδρος της Επιτροπής, Στρατής Στρατήγης.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16044O031</ED>
<ID>
ID:135929

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O03&aa=1</URL></REF>


Article

<CATEGORY>vin10</CATEGORY>

 <H5>ΕΠΑΕ - ΕΠΟ
</H5><H2>Εισήγηση για αμειβόμενη διαιτησία
</H2>
ΑΜΕΙΒΟΜΕΝΗ από τη νέα αγωνιστική περίοδο η διαιτησία. Αυτή είναι η εισήγηση
προς το διοικητικό συμβούλιο της ΕΠΑΕ και της ΕΠΟ, μετά τη χθεσινή σύσκεψη στα
γραφεία της διοργανώτριας, μεταξύ του Στέλιου Σφακιανάκη και των Βουράκη,
Αλεξανδρίδη από την πλευρά των διαιτητών.

Οι διαιτητές θα είναι αμειβόμενοι μέχρι το 2000, οπότε και θα περάσουν στον
επαγγελματισμό. Οι διαιτητές της Α' Εθνικής θα παίρνουν μηνιαίο μισθό 400.000
δρχ., ενώ οι επόπτες της Α' και οι διαιτητές της Β' 200.000 δρχ. Οι διαιτητές
της Γ' θα εισπράττουν κάθε μήνα 150.000 δρχ. Συγχρόνως, όλοι οι διαιτητές και
επόπτες θα είναι ασφαλισμένοι στο ΙΚΑ.

Οι κρίσεις για τους διαιτητές θα γίνονται κάθε καλοκαίρι, ενώ οι καλύτεροι
διαιτητές της Α' Εθνικής θα μοιράζονται στο τέλος κάθε χρονιάς χρηματικό
μπόνους 12 εκατ. δρχ., το οποίο θα αυξηθεί το 2000 σε 24 - 30 εκατ. δρχ.

Από το 2000, με τη μείωση των ομάδων (14) της Πρέμιερ Λίγκ, θα μειωθεί και
ο αριθμός των διαιτητών της μεγάλης κατηγορίας από 30 σε 25. Ο μισθός θα είναι
600.000 δρχ. ενώ αντίστοιχα οι μισθοί στην Α1 και Α2 κατηγορία θα είναι
400.000 και 250.000 δρχ.

Όσοι τιμωρούνται για φαλτσοσφυρίγματα, για το διάστημα της τιμωρίας τους θα
παρακρατείται ο μισθός τους. Αυξάνεται επίσης από 7.000 δρχ. σε 14.000 δρχ. η
αποζημίωση για τους παρατηρητές διαιτησίας.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16044O032</ED>
<ID>
ID:135971

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O03&aa=2</URL></REF>


Article

<CATEGORY>vin10</CATEGORY>

 <H2>«Εξόρμηση για το χρήμα»
</H2>
ΟΙ ΣΥΜΦΩΝΙΕΣ για τα τηλεοπτικά δικαιώματα των ποδοσφαιρικών αγώνων είναι ο
κύριος στόχος της ENIC, αφού αυτές θα οδηγήσουν την αγγλική επενδυτική
εταιρεία στο κέρδος.

Με τίτλο «Η εξόρμηση για το χρήμα», το βρετανικό περιοδικό «Γουόρλντ Σόκερ»
προσπαθεί να αναλύσει τις προοπτικές των επενδύσεων της ENIC στο ευρωπαϊκό
ποδόσφαιρο και δημοσιοποιεί για μία ακόμη φορά τους φόβους της ΟΥΕΦΑ, για τις
κινήσεις της αγγλικής εταιρείας.

«Δημιουργούμε μια οικογένεια από ποδοσφαιρικές ομάδες ανά την Ευρώπη, οι
οποίες έχουν προοπτικές», λέει εκπρόσωπος της ENIC. «Μέχρι τώρα, η επένδυσή
μας φαίνεται να πηγαίνει καλά. Από αγωνιστική άποψη τρεις ομάδες ­ ΑΕΚ,
Βιτσέντζα, Σλάβια Πράγας ­ έχουν προκριθεί στα προημιτελικά του Κυπέλλου Κυπελλούχων.

Δεν ανησυχούμε αν κληρωθούν στη συνέχεια μεταξύ τους. Αν είναι να γίνει
κάτι τέτοιο, ας γίνει. Η ομάδα που θα βρεθεί στην καλύτερη ημέρα θα προκριθεί.
Η ENIC δεν πρόκειται να αναμειχθεί στο καθαρά αγωνιστικό μέρος των ομάδων.

Οι συμφωνίες για τα τηλεοπτικά δικαιώματα είναι ένας από τους δρόμους που
θα μας οδηγήσουν στο κέρδος. Αν έχεις δέκα ομάδες σε διαφορετικές χώρες στην
Ευρώπη, μπορείς να πουλήσεις τα δικαιώματα "πακέτο" σε πολύ υψηλότερη τιμή, σε
σχέση με μία ομάδα που διαπραγματεύεται από μόνη της».

Η ΟΥΕΦΑ ωστόσο, διά του εκπρόσωπου της, Φριτς Άλστρομ εξέφρασε τις
αντιρρήσεις της για το εγχείρημα της ENIC: «Δεν είναι καλό για το ποδόσφαιρο,
τόσες πολλές ομάδες να ανήκουν σε εταιρείες».

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16044O033</ED>
<ID>
ID:136012

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O03&aa=3</URL></REF>


Article

<CATEGORY>vin10</CATEGORY>

 <H5>ΜΟΝΟ ΚΑΛΑ ΛΟΓΙΑ ΑΠΟ ΤΟΝ ΝΤΟΥΜΙΤΡΙΟΥ ΓΙΑ ΤΟΥΣ ΠΟΔΟΣΦΑΙΡΙΣΤΕΣ ΤΟΥ
</H5><H2>Μπράβο παιδιά μου
</H2>
<AUTHOR>ΚΩΣΤΑΣ ΚΟΦΙΝΑΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 60788 BYTES)
</AUTHOR>

ΔΗΜΟΣΙΑ κριτική στους ποδοσφαιριστές του έκανε χθες
ο Ντουμίτρου Ντουμιτρίου! Και κατά τη διάρκεια συνέντευξης Τύπου μίλησε
ξεχωριστά για κάθε έναν εκ των παικτών του, μία κίνηση που ελάχιστες φορές
γίνεται από προπονητή.

Μαλαδένης. Με... κρύο αίμα έστειλε την μπάλα εκεί που έπρεπε - Σέμπουε.
Ευχάριστη έκπληξη η εξέλιξή του

Ο τεχνικός της ΑΕΚ είχε μόνο καλά λόγια ­ υποστήριξε: «Με ευχαρίστησε η
εξέλιξη του Σέμπουε και το... κρύο αίμα του Μαλαδένη, αφού στις φάσεις των δύο
γκολ έστειλε εκεί που έπρεπε την μπάλα. Όσο για τον Μπατίστα, όπως κάθε φορά
έκανε το χρέος του και με αξία ή εμπειρία δημιούργησε προβλήματα στον αντίπαλο».

Κασάπης. Με μια λέξη, θαυμάσιος

Και ακόμη: «Ο Κασάπης ήταν θαυμάσιος, οι Γκρέταρσον - Κατσαβός συνεργάστηκαν
έξοχα και ήταν ακριβείς στις κινήσεις τους, ο Κοπιτσής ύστερα από καιρό που
ήταν εκτός πήγε πάρα πολύ καλά, ο Βάιος όταν τον χρειαζόμαστε μας δείχνει ότι
είναι βασικός παίκτης, οι δύο κεντρικοί απέδειξαν πως είναι έξοχο ζευγάρι και
ο Ατματσίδης έκανε δύο αποκρούσεις. Άλλωστε, μόνο θετικό είναι ότι έχουμε να
δεχθούμε γκολ σε τρεις αγώνες».

Ατματσίδης. Σε τρία ματς έχει... ρολά κατεβασμένα

Γίνεται αντιληπτό ότι μέσα σε λίγη ώρα (η συνέντευξη κράτησε σχεδόν μισή ώρα!)
ο Ντουμιτρίου είπε τα πάντα: «Η ΑΕΚ είχε παραδειγματική εμφάνιση. Όλοι
απέδειξαν τις δυνατότητές τους και πρέπει να τους εμπιστευόμαστε στο μέλλον.
Και οι Ντόμπος - Μανωλάς ανεβαίνουν, ενώ η ομάδα είχε ξεχωριστή πειθαρχία.
Είμαστε σε καλή φυσική κατάσταση, με ηθικό, και όταν γυρίσουν όσοι λείπουν θα
πάμε ακόμη καλύτερα»!

Ο Ρουμάνος προπονητής εξήρε τη συμπεριφορά και βοήθεια του κόσμου («δεν τα λέω
αυτά γιατί φωνάζουν το όνομά μου, δεν χρειάζεται η διαφήμιση»!) και μόνο καλά
λόγια είχε για τον ρέφερι Παπουτσέλη.

Επιπλέον, παραδέχθηκε ότι ο τίτλος θα κριθεί κυρίως στους αγώνες ντέρμπι
(«μπορούμε να τα καταφέρουμε ανεξάρτητα με τις ελλείψεις που θα έχουμε»),
παραδέχθηκε ότι ο Σέμπουε έχει προβάδισμα να δηλωθεί στις λίστες της ΟΥΕΦΑ
(«παίζει συνεχώς»), είπε πως ο Μανωλάς μάλλον παίζει με τη Λοκομοτίβ, ενώ
προγραμματίζει φιλικά με στόχο να «πάρουν μπροστά» οι Δώνης («σύντομα θα
δείξει την αξία του, είναι θέμα χρόνου») - Μανωλάς. Ένα από αυτά γίνεται
σήμερα στους Θρακομακεδόνες (15.00) με αντίπαλο τον Εθνικό Αστέρα.

Ο Ντουμιτρίου αναφέρθηκε εκτενώς και στον Μαλαδένη: «Δεν αλλάζω γνώμη από τη
μία ημέρα στην άλλη. Άλλωστε, όσα είπε πρόσφατα δεν τα πήρα σοβαρά! Έτσι, όταν
τον είχαμε ανάγκη τον χρησιμοποίησα. Ακόμη και τώρα όμως, με τα δύο γκολ, δεν
έχει κερδίσει θέση στην ενδεκάδα! Πρέπει να συνεχίσει με τον ίδιο ρυθμό ώστε
να τη διατηρήσει»

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16044O041</ED>
<ID>
ID:135930

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O04&aa=1</URL></REF>


Article

<CATEGORY>vin10</CATEGORY>

 <H2>Τέσσερις υποψήφιοι για την Εθνική
</H2>
ΤΕΣΣΕΡΑ ονόματα προπονητών θα προταθούν για τη θέση του ομοσπονδιακού
στην αυριανή συνεδρίαση του Δ.Σ. της ΕΠΟ, σύμφωνα με χθεσινή δήλωση του
Δημήτρη Ανδριά, προέδρου της Τεχνικής Επιτροπής της Ομοσπονδίας. Πάντα κατά
τον κ. Ανδριά, και οι τέσσερις τεχνικοί με τους οποίους συνεχίζονται οι
διαπραγματεύσεις είναι Δυτικοευρωπαίοι και δεν έχουν εργαστεί ποτέ στην Ελλάδα.

*** Ελεύθερα μπορεί να αγωνίζεται στην
Καλαμάτα ο Δημήτρης Μάρκος, καθώς χθες η ομοσπονδία της Αγγλίας τού έστειλε
την μπλε κάρτα.

*** Συνολικά 16 εκατ. δρχ. οφείλει ο Εθνικός
στον ποδοσφαιριστή Σπάσιτς και η FIFA με χθεσινό έγγραφο της προς την ΕΠΟ
επισημαίνει ότι αν δεν τα καταβάλει έως τις 2 Φεβρουαρίου δίνεται η δυνατότητα
στην ομοσπονδία να τον υποβιβάσει από την κατηγορία που θα βρίσκεται στην
περίοδο 1998-99.

*** Απορρίφθηκε χθες η πρόταση της Χιλής για
ένα φιλικό παιχνίδι της εθνικής (εκτός έδρας) στο διάστημα 24-29 Απριλίου.

*** Η ΠΑΕ ΑΕΚ έδωσε χθες τη συγκατάθεση της
στην ΕΠΟ να στείλει στην Αγγλία την μπλε κάρτα του Μιχάλη Βλάχου.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16044O042</ED>
<ID>
ID:135972

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O04&aa=2</URL></REF>


Article

<CATEGORY>vin10</CATEGORY>

 <H5>ΟΦΗ
</H5><H2>Αντεπίθεση
</H2><H2></H2>
ΗΡΑΚΛΕΙΟ

ΣΤΗΝ αντεπίθεση πέρασε χθες η διοίκηση της ΠΑΕ ΟΦΗ μετά την «έντονη
διαμαρτυρία της φίλης ΠΑΕ Ξάνθης και του προπονητή της για αλλοίωση του
αποτελέσματος από τον διαιτητή κ. Μιντιούρη» στο μεταξύ τους παιχνίδι στο
Ηράκλειο. Ο ΟΦΗ θεωρεί ότι η κρητική ομάδα δεν αντιμετωπίστηκε «επί ίσοις
όροις» από τον διαιτητή στο θέμα της κάρτας.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16044O043</ED>
<ID>
ID:136013

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O04&aa=3</URL></REF>


Article

<CATEGORY>vin10</CATEGORY>

 <H5>Γ' ΕΘΝΙΚΗ
</H5><H2>«Μάχες» στην Κρήτη
</H2>
ΟΙ ΑΓΩΝΕΣ Αγίου Νικολάου - Κορίνθου και Εργοτέλη - Κερατσινίου,
ξεχωρίζουν στη σημερινή 11η αγωνιστική του πρωταθλήματος της Γ' Εθνικής.

Τα υπόλοιπα παιχνίδια (σήμερα, 15.00): Νότιος όμιλος: Αιολικός - Ιάλυσος, Αγ.
Ελεούσα - Ναυπακτιακός, Πύργος - ΕΑΡ, Κέρκυρα - Παναιγιάλειος, Πάμισος -
Αιγάλεω. Ρεπό έχει το Μαρκό.

Βόρειος όμιλος: Ποσειδών Ν.Μ. - Ολυμπιακός Β., Αν. Άρτας - Ορέστης Ορ., Κοζάνη
- Πρέβεζα, Απόλλων Λαρ. - Αετός Σκ., Νάουσα - Αγρ. Αστέρας, Ορφέας Αλεξ/πολης
- Γιάννινα. Ρεπό έχει ο Πιερικός. Η συνάντηση Αμπελοκήπων - Τυρνάβου θα
διεξαχθεί την ερχόμενη Τετάρτη (28/1).

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16044O044</ED>
<ID>
ID:136042

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O04&aa=4</URL></REF>


Article

<CATEGORY>vin10</CATEGORY>

 <H5>ΧΡΕΙΑΖΕΤΑΙ ΣΠΑΤΑΛΗ ΣΗΜΕΙΩΝ ΩΣΤΕ ΝΑ ΚΑΛΥΦΘΟΥΝ ΕΠΑΡΚΩΣ ΟΙ ΑΓΩΝΕΣ ΤΗΣ ΚΥΡΙΑΚΗΣ
</H5><H2>Χωρίς στάνταρ
</H2>
Ο Ολυμπιακός θεωρείται φαβορί στο κυριακάτικο ματς με τον Αθηναϊκό. Το
στιγμιότυπο είναι από τον αγώνα των δύο ομάδων στον πρώτο γύρο

ΔΥΣΚΟΛΟ δείχνει το δελτίο της Κυριακής. Χωρίς το ακλόνητο στάνταρ και με
αγώνες που χρειάζονται σπατάλη σημείων, ώστε να καλυφθούν επαρκώς.

*** Μια ματιά στην ετοιμασία των ομάδων:

1. ΒΕΡΟΙΑ - ΗΡΑΚΛΗΣ: Οι γηπεδούχοι δεν αναμένεται να έχουν αλλαγές στην
ενδεκάδα τους, ενώ στον Ηρακλή ίσως επανέλθουν οι Παπαδόπουλος, Γκώνιας που
αντιμετώπιζαν πρόβλημα τραυματισμού.

2. ΚΑΒΑΛΑ - ΕΘΝΙΚΟΣ: Από την Καβάλα θα απουσιάσει ο τιμωρημένος
Πεγκλής. Στον Εθνικό δεν υπολογίζουν τον (επίσης) τιμωρημένο Σίμοβιτς, ενώ
πρόβλημα τραυματισμού αντιμετωπίζουν οι Κόντης, Καψής.

3. ΚΑΛΑΜΑΤΑ - ΞΑΝΘΗ: Απουσίες λόγω τιμωρίας έχουν και οι δύο ομάδες:
Κουτσουρές, Κωστούλας (Καλαμάτα), Κεχαγιάς (Ξάνθη).

4. ΟΛΥΜΠΙΑΚΟΣ - ΑΘΗΝΑΪΚΟΣ: Οι «ερυθρόλευκοι» θα έχουν στη διάθεσή τους
τον Καραταΐδη που εξέτισε την ποινή του, ενώ από τον Αθηναϊκό θα απουσιάσει ο
τιμωρημένος Κόλτσος.

5. ΠΑΝΑΧΑΪΚΗ - ΙΩΝΙΚΟΣ: Ο Σταύρος Διαμαντόπουλος δεν μπορεί να
χρησιμοποιήσει τον τερμαφύλακα Αμπαδιωτάκη που αποβλήθηκε στο ματς με τον
Ηρακλή, ενώ θα έχει στη διάθεσή του τους Καλά, Κυριακόπουλο, που εξέτισαν την
ποινή τους. Στον Ιωνικό επιστρέφει ο Αντριόλι.

6. ΠΑΝΙΩΝΙΟΣ - ΠΑΝΗΛΕΙΑΚΟΣ: Οι γηπεδούχοι θα αγωνιστούν πλήρεις, ενώ ο
Γιάννης Κυράστας στον Πανηλειακό δεν υπολογίζει τους τιμωρημένους Τρούπκο,
Νούσια και Μπάρνιακ.

7. ΠΑΟΚ - ΟΦΗ: Καπετανόπουλος και Ζαγοράκης δεν έχουν δικαίωμα
συμμετοχής λόγω τιμωρίας. Το ίδιο ισχύει και για τον Μίτιτς στον ΟΦΗ.

8. ΠΡΟΟΔΕΥΤΙΚΗ - ΑΕΚ: Από την Προοδευτική θα απουσιάσουν οι τιμωρημένοι
Ανδράλας και Παντελίδης. Αντίθετα, επιστρέφουν οι Ζαΐμι, Γιαννόπουλος. Ο
Ντουμίτρου Ντουμιτρίου στην ΑΕΚ δεν έχει στη διάθεσή του τον τιμωρημένο
Μαχαιρίδη, τους τραυματίες Νικολαΐδη, Κωστή, ενώ υπολογίζει στον Μαρτσελο
(εξέτισε την ποινή του).

9. ΑΝΑΓΓΕΝΗΣΗ ΚΑΡΔΙΤΣΑΣ - ΠΑΝΕΛΕΥΣΙΝΙΑΚΟΣ: Οι δύο ομάδες αναμένεται να
παραταχθούν με την καλύτερη δυνατή σύνθεση.

10. ΕΘΝΙΚΟΣ ΑΣΤΕΡΑΣ - ΑΡΗΣ: Εθνικός Αστέρας και Άρης δεν αντιμετωπίζουν
αγωνιστικά προβλήματα.

11. ΚΑΛΛΙΘΕΑ - ΑΠΟΛΛΩΝ ΘΕΣ.: Οι γηπεδούχοι θα αγωνιστούν χωρίς τον
Καραδήμο, ενώ ο Απόλλωνας θα στερηθεί τις υπηρεσίες του Λύνδρα (τιμωρημένοι).

12. ΕΜΠΟΛΙ - ΙΝΤΕΡ: Στην Έμπολι είναι τιμωρημένος ο Αμεντράνο και στην
Ίντερ οι Ζε Ελίας, Καγιέ.

13. ΜΙΛΑΝ - ΦΙΟΡΕΝΤΙΝΑ: Τα τελευταία δέκα χρόνια, η Μίλαν έχει επτά
νίκες στην έδρα της, κόντρα στη Φιορεντίνα. Η τελευταία της ήττα, ήταν την
περίοδο 1987-'88.

ΣΟΥΠΕΡ 13: ΣΑΜΠΝΤΟΡΙΑ - ΡΟΜΑ: Η Ρόμα έχει καλή παράδοση στη Γένοβα,
αφού στα τελευταία επτά ματς έχει νικήσει δύο φορές και έχει αποσπάσει τρεις ισοπαλίες.


<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16044O051</ED>
<ID>
ID:135931

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O05&aa=1</URL></REF>


Article

<CATEGORY>vin10</CATEGORY>

 <H5>Ο ΙΒΙΤΣ ΕΠΙΣΚΕΦΘΗΚΕ ΤΟΝ ΜΠΑΓΙΕΒΙΤΣ ΣΤΟΝ ΡΕΝΤΗ - ΠΡΟΣ ΕΚΤΟΝΩΣΗ Η ΚΡΙΣΗ
</H5><H2>Έδωσε εξηγήσεις
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Μπάγιεβιτς - Ίβιτς. Τη Δευτέρα τα είπαν σε ύφος έντονο, χθες οι τόνοι χαμήλωσαν

ΣΤΟΝ ΔΡΟΜΟ της εκτόνωσης βρίσκεται η αναστάτωση που δημιουργήθηκε στο
ποδοσφαιρικό τμήμα του Ολυμπιακού από το νέο θερμό επεισόδιο Μπάγιεβιτς -
Ίβιτς, που έγινε προχθές το βράδυ στ' αποδυτήρια, στο Στάδιο Καραϊσκάκη. Ο
Ίλια Ίβιτς παρουσιάστηκε μετανιωμένος και επισκέφθηκε χθες στον Ρέντη τον
προπονητή του. Δόθηκαν αμοιβαίες εξηγήσεις, αλλά αυτό δεν σημαίνει ότι η
υπόθεση θα μπει στο αρχείο. Η διοίκηση του Ολυμπιακού θα θέσει τον Ίβιτς προ
των ευθυνών του και ο παίκτης απειλείται με τιμωρία.

Στο μεταξύ, ο Ντούσαν Μπάγιεβιτς δεν πραγματοποίησε τη χθεσινή προπόνηση.
Αντίθετα, ο Ίλια Ίβιτς γυμνάστηκε κανονικά με την ομάδα.

«Δεν θα σας κάνω την προπόνηση. Θα μιλήσω με τον πρόεδρο και θα σας πω αύριο
(σήμερα) τι θα κάνω. Η προπόνηση θα γίνει υπό την επίβλεψη του Τάκη Περσία»,
είπε ο Μπάγιεβιτς στους ποδοσφαιριστές.

Ο 49χρονος τεχνικός είχε χθες ιδιαίτερη συνομιλία με τον πρόεδρο του
Ολυμπιακού Σωκράτη Κόκκαλη και στη σημερινή συνέντευξη Τύπου αναμένεται να
πάρει θέση για το επεισόδιο που είχε με τον Ίλια Ίβιτς.

ΔΙΑΨΕΥΣΗ ΑΠΟ ΤΗ ΔΙΟΙΚΗΣΗ

Οι διοικούντες την ΠΑΕ διέψευσαν ότι υπήρξε θέμα παραίτησης του Μπάγιεβιτς
μετά τη λήξη του αγώνα με τον Εθνικό. Εξάλλου χθες εκδόθηκε η εξής ανακοίνωση:
«Σχετικά με το σημερινό δημοσίευμα της εφημερίδας "ΦΩΣ ΤΩΝ ΣΠΟΡ", η ΠΑΕ
Ολυμπιακός θα ήθελε να επισημάνει στους φίλους της ότι τα αποδυτήρια κάθε
ομάδας αποτελούν άβατο και ως εκ τούτου οτιδήποτε συμβεί σ' αυτά, αποτελεί
εσωτερικό θέμα της ομάδας και με αυτή τη διάσταση αντιμετωπίζεται από την ΠΑΕ
Ολυμπιακός που λειτουργεί πάντα με γνώμονα το συμφέρον της ομάδας της. Δεν
μπορεί να αποτελούν "θέμα" προς εκμετάλλευση από οιονδήποτε».

Ο Μπάγιεβιτς, σε ερώτηση της «ΟΜΑΔΑΣ» για το επεισόδιο, διέψευσε ότι ήρθε στα
χέρια με τον Ίβιτς. Το ίδιο υποστήριξε στο Mega και ο πρώτος σκόρερ του
πρωταθλήματος. Ο Ίβιτς τόνισε χαρακτηριστικά: «Δεν έγινε τίποτα. Αυτά που
γράφονται είναι ψέματα. Τα δημοσιεύματα σκοπό έχουν να δημιουργήσουν κακό στην
ομάδα. Δεν υπάρχει κανένα πρόβλημα».

«ΠΥΡΟΣΒΕΣΤΗΣ» Ο ΜΗΤΡΟΠΟΥΛΟΣ

Ωστόσο, ποδοσφαιριστές που ήταν παρόντες στ' αποδυτήρια του Σταδίου Καραϊσκάκη
επιβεβαίωσαν ότι προπονητής και 26χρονος επιθετικός μίλησαν σε έντονο ύφος στη
μητρική τους γλώσσα και στη συνέχεια υπήρξε διάθεση συμπλοκής μεταξύ τους. Τον
ρόλο «πυροσβέστη» έπαιξε ο Τάσος Μητρόπουλος.

Όλα ξεκίνησαν από το γεγονός ότι ο Ίλια Ίβιτς αγνόησε την εντολή του προπονητή
του να δεχτεί κίτρινη κάρτα (θα συμπλήρωνε τρεις), τόσο στον αγώνα με τη
Βέροια στο Ναύπλιο όσο και στο παιχνίδι με τον Εθνικό.

Οι ποδοσφαιριστές του Ολυμπιακού είχαν δώσει προχθές υπόσχεση μεταξύ τους να
μη βγει τίποτα έξω απ' τα αποδυτήρια για το «καλό της ομάδας». Σύμφωνα με τα
τελευταία γεγονότα δεν είχαν χθες διάθεση να κάνουν προπόνηση.

ΔΕΥΤΕΡΟ ΚΡΟΥΣΜΑ

Να σημειωθεί ότι είναι το δεύτερο επεισόδιο την εφετινή σεζόν μεταξύ του
«ερυθρόλευκου» προπονητή και του Σέρβου επιθετικού. Είχε προηγηθεί το
επεισόδιο λίγο πριν αρχίσει ο αγώνας με τη Μοζίρ στις 14 Αυγούστου, στα
αποδυτήρια του ΟΑΚΑ, όπου ο Ίβιτς αμφισβήτησε την απόφαση του προπονητή του
όταν διαπίστωσε ότι βρισκόταν εκτός ενδεκάδας. Ο Μπάγιεβιτς και ο Ίβιτς
μίλησαν σε έντονο ύφος και ο τελευταίος δεν κάθησε στον πάγκο της ομάδας του,
αλλά αποχώρησε από το Στάδιο. Η διοίκηση του Ολυμπιακού είχε τιμωρήσει τον
Ίβιτς με πρόστιμο 1,5 εκατ. δρχ.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16044O061</ED>
<ID>
ID:135932

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O06&aa=1</URL></REF>


Article

<CATEGORY>vin10</CATEGORY>

 <H2>Εγκαταλείπει το Μπερναμπέου η βασίλισσα Ρεάλ
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Άνχελ Ιορντανέσκου. Η ομοσπονδία της χώρας του τον κρατάει... δέσμιο

Την κατασκευή ενός νέου σταδίου, χωρητικότητας 120.000 θεατών, σχεδιάζει η
διοίκηση της Ρεάλ Μαδρίτης. Όπως αναφέρει η ισπανική εφημερίδα «Ας», το
Σαντιάγκο Μπερναμπέου, στάδιο το οποίο έχει ταυτιστεί με τη Ρεάλ Μαδρίτης,
αδυνατεί πλέον να αντεπεξέλθει στις σύγχρονες προδιαγραφές για την
καταπολέμηση της βίας. Για να μπορέσει το στάδιο να γίνει ασφαλές, απαιτείται
η μείωση της χωρητικότητάς του από 105.000 σε 74.000 θεατές. Το νέο στάδιο που
θέλει να κατασκευάσει η Ρεάλ θα μοιάζει με τα περίφημα «Αρένα» του Άμστερνταμ
και Σταντ Ντε Φρανς του Παρισιού.

ΠΙΕΣΕΙΣ ΣΤΟΝ ΙΟΡΝΤΑΝΕΣΚΟΥ

Η ηγεσία της ποδοσφαιρικής ομοσπονδίας της Ρουμανίας πιέζει τον Άνχελ
Ιορντανέσκου να ανακοινώσει αν προτίθεται να συνεχίσει στον πάγκο της εθνικής
ομάδας και μετά τους αγώνες του Μουντιάλ. Αιτία, η προκριματική φάση του
Ευρώ-2000, οι αγώνες της οποίας ξεκινούν τον Σεπτέμβριο. Ο Ιορντανέσκου
απάντησε και πάλι πως το μόνο που τον ενδιαφέρει προς το παρόν είναι το
Μουντιάλ της Γαλλίας.

ΣΤΗΝ ΕΥΡΩΠΗ

Η Λίβερπουλ νίκησε σε αγώνα για την Πρέμιερ Λιγκ τη Νιούκαστλ 1-0, με γκολ του
Μάικλ Όουεν στο 17'. Στη βαθμολογία, η Μάντσεστερ Γιουνάιτεντ προηγείται με 49
βαθμούς και ακολουθούν η Μπλάκμπερν και η Λίβερπουλ με 44.

*** Η Γιουβέντους προκρίθηκε στο Κύπελλο Ιταλίας, μετά το χθεσινό 0-0
με τη Φιορεντίνα στο γήπεδό της, αφού στον πρώτο αγώνα το σκορ ήταν 2-2.

*** Ισόπαλο 1-1 έληξε το ντέρμπι του γαλλικού πρωταθλήματος μεταξύ
Μαρσέιγ και Μονακό. Η γηπεδούχος Μαρσέιγ προηγήθηκε με γκολ του Εκουαφνί στο
45' και ισοφάρισαν οι φιλοξενούμενοι στο 87' με τον Αλί Μπεναρμπιά.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16044O062</ED>
<ID>
ID:135973

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O06&aa=2</URL></REF>


Article

<CATEGORY>vin10</CATEGORY>

 <H2>Επεμβαίνει ο Άρειος Πάγος για τους αθλητικούς δικαστές
</H2>
ΤΗ ΝΟΜΙΜΟΤΗΤΑ διορισμού δικαστικών λειτουργών σε θέσεις αθλητικών δικαστών,
και τις τυχόν πειθαρχικές ευθύνες όσων δικαστών αποδέχθηκαν τον διορισμό τους,
μελετά η Εισαγγελία του Αρείου Πάγου.

Το θέμα, που έχει προκαλέσει ως γνωστόν την έντονη αντίδραση της Ένωσης
Δικαστών και Εισαγγελέων ­ και για το οποίο έχουν ήδη υποβληθεί δύο αναφορές
στο Ανώτατο Δικαστήριο από εφέτες ­ ανατέθηκε από τον εισαγγελέα του Αρείου
Πάγου κ. Παν. Δημόπουλο στο αντεισαγγελέα κ. Παν. Ζαβολέα.

Όπως έγινε γνωστό, η εισαγγελική αρχή θα εξετάσει όχι μόνον τη νομιμότητα του
δικαιώματος που έχει η ΕΠΑΕ να επιλέγει τους αθλητικούς δικαστές και από
δικαστικό χώρο, αλλά και τις τυχόν πειθαρχικές ευθύνες των δικαστών (από το
Πρωτοδικείο Χαλκίδας και το Εφετείο Αιγαίου) που αποδέχθηκαν την περασμένη
εβδομάδα τον διορισμό τους κι ενώ είχε από την ΕΠΑΕ παρακαμφθεί το Πρωτοδικείο Αθήνας.

Το ζήτημα της επιλογής των αθλητικών δικαστών, εξάλλου, συζήτησε χθες ο
προϊστάμενος του Πρωτοδικείου Αθήνας, εφέτης κ. Χαρ. Αθανασίου, με τον κ. Δημόπουλο.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16044O063</ED>
<ID>
ID:136014

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O06&aa=3</URL></REF>


Article

<CATEGORY>vin10</CATEGORY>

 <H2>Πιο κοντά στη Λέστερ ο Ζαγοράκης
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

Ο Θόδωρος Ζαγοράκης πλησιάζει στην αγγλική Λέστερ. Απομένουν οι λεπτομέρειες.
Στο στιγμιότυπο πανηγυρίζει με τον Μιχόπουλο

ΘΕΣΣΑΛΟΝΙΚΗ

ΤΥΠΙΚΕΣ λεπτομέρειες απομένουν για να ολοκληρωθεί η μεταγραφή του Θόδωρου
Ζαγοράκη στη Λέστερ, αφού ο διεθνής Καβαλιώτης παίκτης του ΠΑΟΚ μετά την
προπόνηση και γνωριμία που είχε χθες το μεσημέρι με τους ανθρώπους της Λέστερ,
αναμενόταν να αποδεχθεί και την οικονομική τους πρόταση που θα συζητήσει σήμερα.

Ο Ζαγοράκης, όπως τόνισε στους ανθρώπους της αγγλικής ομάδας, βρήκε ιδανικές
συνθήκες και όπως φαίνεται απομένουν οι τυπικές λεπτομέρειες για να γίνει ο
«γάμος» του παίκτη και να αλλάξει πρωτάθλημα και ομάδα.

Τόσο οι διοικούντες την ΠΑΕ ΠΑΟΚ όσο και οι φίλαθλοι έχουν τους δικούς τους
λόγους να επιμένουν, οι μεν πρώτοι να παραχωρηθεί αν ο σύλλογος πάρει τα
ανάλογα οικονομικά ανταλλάγματα, ενώ οι δεύτεροι να μείνει στην Τούμπα αφού
δεν πρέπει να παραχωρούνται οι σημαίες.

Σε περίπτωση που γίνει η μεταγραφή, ο ΠΑΟΚ θα πάρει 550.000.000 δρχ., ενώ θα
έχει και τα δικαιώματα του παίκτη μόλις λήξει το συμβόλαιό του (δυόμισι χρόνια).

Οι άνθρωποι της ΠΑΕ ήδη έχουν λίστα με παίκτες τόσο από την ευρωπαϊκή αγορά
όσο και από την Ελλάδα για την ανεύρεση του αντικαταστάτη του.

Ανάμεσα στα ονόματα είναι οι Σλοβάκοι Ουιλάκι, Μπάλις που ανήκουν στη Σπάρτακ
Τρνάβα και ακόμη ένας Ρώσος και ένας Γερμανός, ενώ από την ελληνική αγορά
υπάρχει το όνομα του Βασίλη Λάκη που αγωνίζεται στον Πανηλειακό, του Άντζα της
Skoda Ξάνθη και ενός ακόμη παίκτης που είναι διεθνής και πέρυσι είχε κλείσει
πενταετία με την ομάδα του.

Εκτός όμως από τον Ζαγοράκη, που βρίσκεται στην Αγγλία, ο ΠΑΟΚ παραχώρησε χθες
δανεικό για πέντε μήνες τον Πάολο Κομίγκεζ στην Μακάμπι του Τελ Αβίβ.

Ο Περουβιανός άσος παρά την αρχική του άρνηση να μεταβεί στο Ισραήλ, δέχθηκε
τελικά ύστερα από συνάντηση που είχε προχθές το βράδυ στα γραφεία της ΠΑΕ με
τον αντιπρόεδρο Κώστα Ορφανό και τον Άγγελο Αναστασιάδη, να παραχωρηθεί για
πέντε μήνες με οικονομικά ανταλλάγματα αρκετά ικανοποιητικά τόσο για τον ίδιο
(100.000 δολάρια) όσο και για την ΠΑΕ (20.000 δολάρια).

Ο Κομίγκεζ, που βρίσκεται από χθες το μεσημέρι στο Ισραήλ, το μόνο που θέλησε
να τονίσει ήταν: «Δεν φεύγω για πάντα από τον ΠΑΟΚ. Περιμένω το καλοκαίρι για
να παίξω και πάλι στην Τούμπα».

Στο Γιοχάνεσμπουργκ βρίσκεται από χθες το απόγευμα ο Κώστας Ορφανός για να
ρυθμίσει το συμβόλαιο του Ραμπούτλα, ενώ δεν αποκλείεται ο αντιπρόεδρος της
ΠΑΕ να μεταβεί και σε άλλη ευρωπαϊκή χώρα για μεταγραφική υπόθεση.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16044O071</ED>
<ID>
ID:135933

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O07&aa=1</URL></REF>


Article

<CATEGORY>vin10</CATEGORY>

 <H2>ΔΙΑΙΤΗΤΕΣ
</H2><H2>Ο Μποροβήλος στη Νίκαια
</H2>
Ο ΓΙΩΡΓΟΣ Μποροβήλος από τον Σύνδεσμο Αρκαδίας κληρώθηκε να διευθύνει τον
αγώνα Προοδευτικής-ΑΕΚ. Τις υπόλοιπες συναντήσεις θα διευθύνουν οι εξής
διαιτητές: Καλαμάτα-SKODA Ξάνθη: Μιντιούρης (Σερρών), Πανιώνιος-Πανηλειακός:
Αγγελάκης (Θεσσαλονίκης), ΠΑΟΚ-ΟΦΗ: Παπαδάκος (Λακωνίας),
Απόλλων-Παναθηναϊκός: Αθανασόπουλος (Πιερίας), Παναχαϊκή-Ιωνικός: Μποζαντζίδης
(Θεσσαλονίκης), Ολυμπιακός-Αθηναϊκός: Καλαθενός (Δωδεκανήσου), Βέροια-Ηρακλής:
Στεφανόπουλος (Πειραιά) και Καβάλα-Εθνικός: Παπαπέτρου (Αθηνών).

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16044O072</ED>
<ID>
ID:135974

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O07&aa=2</URL></REF>


Article

<CATEGORY>vin10</CATEGORY>

 <H5>ΣΚΛΗΡΗ ΕΠΙΘΕΣΗ ΣΕ «ΦΙΛΟΥΣ ΠΟΥ ΝΟΜΙΖΟΥΝ ΟΤΙ ΚΑΝΟΥΝ ΚΟΥΜΑΝΤΟ»
</H5><H5>ΤΟ ΜΑΤΣ
</H5><H5>Κοντό σχήμα με Καλατζή, Παταβούκα
</H5><H2>Έκρηξη Σούμποτιτς
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

«Τον έλεγαν "κουτσό άλογο"», είπε για τον Σκοτ ­ και τον Ράτζα ­ ο Σούμποτιτς

ΞΕΣΠΑΘΩΣΕ, κάνοντας επίθεση σε όσους συκοφαντούν τον Παναθηναϊκό και τη
δουλειά που γίνεται στην ομάδα του, ο Λευτέρης Σούμποτιτς.

Ο προπονητής του ΠΑΟ έκανε λόγο για «φίλους που νομίζουν ότι κάνουν κουμάντο»,
τόνισε ότι «δεν δίνει λογαριασμό σε κανέναν εκτός από τον πρόεδρο και τον
κόσμο», υπογραμμίζοντας παράλληλα πως «ξεφτιλίστηκαν από την ομάδα του όσοι
πίστευαν ότι θα διαλυθούν το πρώτο δίμηνο»!

Η έκρηξη - επίθεση του Σούμποτιτς ήρθε ύστερα από ερώτηση σχετική με τις φήμες
και τα παρασκηνιακά ρεπορτάζ σε μερίδα του Τύπου για τη δουλειά στον Παναθηναϊκό:

«Δεν θέλω και δεν νιώθω την ανάγκη να απολογηθώ σε κανέναν. Κάποιοι έλεγαν ότι
πήραμε δυο "κουτσά άλογα". Τον Σκοτ, λόγω ηλικίας, και τον Ράτζα λόγω
τραυματισμών. Ξεφτιλίστηκαν όλοι αυτοί. Ειδικά στον α' γύρο, που διαλύσαμε την
ΑΕΚ και τον Ολυμπιακό, κλείσαμε όλα τα στόματα. Όσοι ακολουθούν την ομάδα
ξέρουν και το κλίμα που επικρατεί και μπορούν να μάθουν εύκολα τι δουλειά κάνουμε».

ΣΤΟ ΒΙΒΛΙΟ ΓΚΙΝΕΣ

Ο καταιγιστικός μονόλογος του Σούμποτιτς δεν σταμάτησε εκεί: «Θα πρέπει να μας
βάλουν στο βιβλίο Γκίνες, εμένα ως προπονητή και τον Ράτζα ως παίκτη, αν όντως
ο Ντίνο δεν κάνει προπονήσεις και παρ' όλα αυτά είναι πρώτος ή στην πρώτη
τριάδα σε πολλές κατηγορίες των στατιστικών. Σε Ελλάδα και Ευρώπη. Για τη
δουλειά εγώ ξέρω ότι τα Χριστούγεννα και την Πρωτοχρονιά οι παίκτες ήταν εδώ,
σ' αυτό το γήπεδο, και έκαναν προπόνηση. Δεν κάνουμε χαβαλέ... Δεν πρόκειται
να δώσω λογαριασμό σε κανέναν παρά μόνο στον πρόεδρο και τους οπαδούς μας.
Περίμενα όμως, και περίμεναν όλοι, ότι με την πρώτη ευκαιρία θα μας
"χτυπούσαν". Αν είναι μάγκες όμως να κάνουν κριτική και σε άλλες ομάδες όταν χάνουν...».

ΕΠΙΘΕΤΙΚΗ ΟΜΑΔΑ

Ο Σούμποτιτς είπε ακόμη: «Ο ΠΑΟ είναι η πιο επιθετική ομάδα, έχοντας παίκτες
φύσει επιθετικούς. Κι όμως είναι πρώτος στην άμυνα. Δέχεται τους λιγότερους
πόντους, έχει τη μεγαλύτερη διαφορά πόντων, νικάει όλα τα ματς με 18 πόντους
και πάνω. Έχει δώσει 50 ματς και έχει χάσει μόνο 5. Πείτε μου ποια άλλη ομάδα
το έχει κάνει; Απλά, κάποιοι φίλοι που νομίζουν ότι μπορούν να κάνουν
κουμάντο, με την πρώτη ευκαιρία κάνουν τη δουλειά τους. Μένουν ήσυχοι μέχρι
την πρώτη ήττα. Εγώ όμως ξέρω ότι ενώ προέβλεπαν ότι θα διαλυθούμε στο πρώτο
δίμηνο, είμαστε "μέσα" και στο πρωτάθλημα και στο κύπελλο και στο ευρωκύπελλο».

Ο προπονητής του ΠΑΟ δεν θέλει να κατονομάσει κανέναν, άφησε να αιωρούνται τα
όσα είπε, υπονοώντας ανθρώπους κοντά στον πρόεδρο αλλά και προφανώς
εκπροσώπους του Τύπου!

Ακόμη αναφέρθηκε σε προβλήματα που αντιμετωπίζει η ομάδα του: «Και εμείς
έχουμε πολλά, ασχέτως αν δεν τα εμφανίζουμε. Ο Φάνης ταλαιπωρείτο καιρό, ο
Ράτζα από το ματς με τον Ολυμπιακό πονάει συχνά στην φτέρνα. Ο Παταβούκας είχε
τράβηγμα. Ο Αλβέρτης πονάει στο γόνατο. Και άλλα που τα κρατάμε για εμάς,
γιατί δεν ψάχνουμε για δικαιολογίες».

ΔΥΣΚΟΛΙΕΣ

Αναφερόμενος για το ματς, είπε: «Η πρόκριση είχε κριθεί από τη Γερμανία.
Είχαμε μια δουλειά που έπρεπε να τελειώσουμε για άλλα 40 λεπτά. Κοιτάξαμε να
ξεπεράσουμε την ήττα από την ΑΕΚ και κατά διαστήματα το καταφέραμε και παίξαμε
καλά. Τώρα θα βρούμε μπροστά μας την Χαποέλ Εϊλάτ, τον επόμενο μήνα, και πλέον
αρχίζουν τα δύσκολα στη διοργάνωση. Πρέπει να παίζουμε πιο δυνατά από εδώ και πέρα».

*** Στην Αθήνα αναμένονται τις προσεχείς ημέρες οι δυο Αμερικανοί μάνατζερ του
Τζόνι Μπρανς.

ΔΕΝ ΕΔΕΙΞΑΝ να... ξύπνησαν από την ήττα που γνώρισαν από την ΑΕΚ οι παίκτες
του Παναθηναϊκού. Οι «πράσινοι», όπως σχεδόν σε όλα τα ματς, έτσι και χθες
ξεκίνησαν μουδιασμένα και νωχελικά τον (αδιάφορο αλήθεια) αγώνα ρεβάνς με την
Μπάγερ Λεβερκούζεν, αν και περίμενε κανείς ότι μετά τον αγώνα με την ΑΕΚ θα
έμπαιναν δυνατά στο ματς.

Έτσι χρειάστηκε να περάσουν 13 λεπτά (23-21) για να ανεβάσει... στροφές και να
υποτάξει την ανίσχυρη Λεβερκούζεν. Αντίθετα με τους παίκτες, ο Σούμποτιτς
έδειξε ότι «έλαβε τα μηνύματα» από το Σαββατιάτικο ντέρμπι και έδειξε ότι
ψάχνει λύσεις.

Στην προσπάθεια αυτή ο προπονητής του Παναθηναϊκού δοκίμασε για μεγάλη
διάρκεια κοντό σχήμα με τους δύο πλέι μέικερ (Καλατζή, Παταβούκα) της ομάδας
στην πεντάδα, προφανώς για να κάνει τεστ στον τομέα της κυκλοφορίας της μπάλας.

Η ομάδα του, λοιπόν, με ένα σερί 20-2 στο διάστημα 13'-18', μετέτρεψαν το
23-21 σε 43-23, αποκαθιστώντας την... τάξη και φθάνοντας έτσι στην εύκολη νίκη (83-71).

Παναθηναϊκός (18/28 β., 25/38 δ., 5/16 τριπ., 17-10 ρ., 13 λ., 17 ασ., 13 κλ.,
1 κοψ.): Καλαϊτζής 8 (4/6 β., 2/2 δ., 6 ασ., 4 κλ.), Κοχ 6, Παταβούκας,
Οικονόμου 9, Βουρτζούμης 3, Μπραντς 2, Σκοτ 22 (2/2 β., 4/5 δ., 4/7 τρ., 3
ασ.), Μαρτίνεθ 10, Ράτζα 15 (1/4 β., 7/12 δ., 7 ρ., 3 ασ., 4 κλ., 1 κοψ.),
Χριστοδούλου 8 (4/6 δ., 5 ρ.).

Λεβερκούζεν (9/11 β., 19/39 δ., 8/17 τρ., 21-10 ρ., 22 λ., 9 ασ., 10 κλ., 1
κοψ.): Βάγκνερ 17, Κοβάτσεφ 5, Πρατέζι 14, Τεργκένγκε 7, Βούχερερ 2, Σμιθ 8,
Τέιλορ 12, Βέμπερ, Μάλμπεκ 4, Κουλ 2.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16044O081</ED>
<ID>
ID:135934

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O08&aa=1</URL></REF>


Article

<CATEGORY>vin10</CATEGORY>

 <H2>ΠΑΤΡΑ
</H2><H2>Δεν μπόρεσε να καλύψει τη διαφορά
</H2>
Γκρέι, Σούλης και Μικ, παρά τις προσπάθειές τους, δεν κατάφεραν να βοηθήσουν
τον Απόλλωνα να προκριθεί στην επόμενη φάση του ευρωπαϊκού Κυπέλλου

Ο ΑΠΟΛΛΩΝ Πάτρας προσπάθησε, άγγιξε, αλλά τελικά δεν κατάφερε να ξεπεράσει τη
διαφορά των 17 πόντων της ήττα στο Ισραήλ (84-101) από την Χάποελ Εϊλάτ και να
προκριθεί στην επόμενη φάση του ευρωπαϊκού Κυπέλλου. Η ελληνική ομάδα μπορεί
να νίκησε 89-79, αλλά είχε πολλές λανθασμένες επιλογές στην επίθεση και παρά
το εντυπωσιακό β' μέρος, δεν είχε την ψυχραιμία στα τελευταία λεπτά να
διεκδικήσει την πρόκριση. Κι αυτό, αφού τριάμισι λεπτά πριν από το τέλος
προηγήθηκε με διαφορά 16 πόντων (83-67). Όμως, οι βεβιασμένες επιλογές στην
επίθεση έδωσαν την ευκαιρία στην ισραηλινή ομάδα να μειώσει και να πάρει
τελικά την πρόκριση στους «16» για να βρεθεί αντίπαλος του Παναθηναϊκού.

Οι παίκτες του Απόλλωνα έχασαν πολλά αμυντικά ριμπάουντ, ενώ ήταν άστοχοι στα
σουτ τριών πόντων. Είναι χαρακτηριστικό ότι στο α' μέρος, όταν η Χάποελ
προηγήθηκε 46-43, η ομάδα της Πάτρας είχε 0/9 από τη γραμμή των 6,25, ενώ
έπαιξε πολύ άσχημα και στην άμυνα. Ο Κώστας Διαμαντόπουλος χρησιμοποίησε πολύ
λίγο τον Βετούλα, δίνοντας για πρώτη φορά πολύ χρόνο συμμετοχής στον Κιθ Γκρέι.

ΑΠΟΛΛΩΝ ΠΑΤΡΑΣ (18/20 β., 31/52 διπ., 3/15 τριπ., 20-12 ρ., 4 ασ., 6
κλ., 5 κοψ., 10 λ.): Νεμάνια 2, Αργυρόπουλος 4, Μικ 15 (7/13 διπ., 1/1 β., 7-3
ρ., 4 κοψ.), Ντόουσον 28 (5/6 β., 7/12, 3/7 τριπ., 4-4 ρ., 2 κλ.),
Γεωργικόπουλος 2, Χατζόπουλος 2, Βετούλας, Γκρέι 6, Μολφέτας 16 (4/4 β., 6/9
β., 4 ρ., 2 ασ.), Σούλης 14 (2/3 β., 6/9 β.).

ΧΑΠΟΕΛ ΕΪΛΑΤ (21/25 β., 17/40 διπ., 8/18 τρ., 17-14 ρ., 20 ρ., 4 ασ., 6
κλ., 5 κοψ.): Χάμιλτον 2, Ελιμέλεχ 7, Τζόε Ντόουσον 18, Ζάνο 8, Ταπίτο 10,
Κατζ 21, Έλισμα 13 (14 ρ., 5 κοψ.).

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16044O082</ED>
<ID>
ID:135975

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O08&aa=2</URL></REF>


Article

<CATEGORY>vin10</CATEGORY>

 <H2>Φινλανδική έκπληξη
</H2>
ΣΟΥΠΕΡ έκπληξη στο Ευρωκύπελλο, αφού η γαλλική Λεμάν έχασε και στην έδρα της
από την φινλανδική Τόρπαν Πόγιατ με 67-62 και αποκλείστηκε.

Ο Κεραυνός Στροβόλου ήταν αδύνατο να αντιδράσει στο Κάουνας κόντρα στην
Ζαλγκίρις, έχασε 73-40 και φυσικά αποκλείστηκε. Σημειώνουμε ότι ο Παναθηναϊκός
θα αντιμετωπίσει στον επόμενο γύρο την Χάποελ Εϊλάτ (τα ματς στις 10 και 17/2).

Τα άλλα αποτελέσματα: Βιλερμπάν-Ζέλεζνικ 79-65,
Μπανταλόνα-Φενέρμπαχτσέ 87-72, Σαμάρα-Μαζοβζάνκα 70-72,
Τόφας -Πιβοβάρνα 85-78, Σλασκ Βρότσλαβ-Μπίπα Μόντα 87-69,
Καθέρες-ΚΚ Ζάγκρεμπ 83-53, Σουνέρ Οστάνδης-Μακάμπι Ρα
Άνανα 74-69, Στεφανέλ Μιλάνο-Πολζέλα 70-55, Σάρατοφ-Κέρμεντ 99-76,
Μπεομπάνκα-Ζρίνιεβατς 60-55, Καντού-Σλοβακοφάρμα 79-59.

Τα ζευγάρια στην επόμενη φάση: Χάποελ Εϊλάτ-Παναθηναϊκός,
Βιλερμπάν-Μπανταλόνα, Σαμάρα-Τόρπαν Πογιάτ, ΚΚ Ζάγκρεμπ-Σλασκ, Τόφας-Ζαλγκίρις
Κάουνας, Σουνέρ-Στεφανέλ, Σαράτοφ-Σαρλερουά ή Ρέντορφερ, Μπεομπάνκα-Καντού.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16044O083</ED>
<ID>
ID:136015

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O08&aa=3</URL></REF>


Article

<CATEGORY>vin10</CATEGORY>

 <H5>ΥΠΟΦΕΡΕΙ ΣΤΟΝ ΑΣΤΡΑΓΑΛΟ Ο ΜΠΑΝΕ ­ ΚΟΥΡΑΣΜΕΝΟΙ ΟΙ ΠΑΙΚΤΕΣ ΑΠΟ ΤΑ ΝΤΕΡΜΠΙ
</H5><H2>Πληγωμένη η ΑΕΚ
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΒΕΛΙΓΡΑΔΙ

ΚΟΥΡΑΣΜΕΝΑ παλικάρια θύμιζαν χθες οι παίκτες της ΑΕΚ, και για να
πετύχουν απόψε το στόχο τους (νίκη-πρωτιά στον όμιλο), θα πρέπει να υπερβάλουν εαυτούς

Η ΑΚΕ στοχεύει στην τρίτη νίκη στη β' φάση της Ευρωλίγκα, που θα της
εξασφαλίσει κατά μεγάλο ποσοστό την προνομιούχο θέση, όμως η Παρτιζάν δεν
αστειεύεται. Τα πράγματα γίνονται ακόμη πιο δύσκολα, λόγω της κούρασης από τα
συνεχόμενα ντέρμπι, αλλά και των προβλημάτων που έχουν «πληγώσει» τον «δικέφαλο».

Πονάει στον αστράγαλο ο Μπάνε Πρέλεβιτς

Οι Γιουγκοσλάβοι, από την άλλη, παρουσιάζονται ξεκούραστοι, έτοιμοι να τρέξουν
την ΑΕΚ και ετοιμοπόλεμοι (διέλυσαν τη Μόφαρ με 84-48)

Η διοίκηση πάντως της ΑΕΚ έκανε ό,τι μπορούσε για να μην ταλαιπωρηθεί η
αποστολή της ομάδας και την τελευταία στιγμή έβαλε τσάρτερ και έτσι
αποφεύχθηκε μια μικρή ταλαιπωρία (Αθήνα - Ρώμη - Βελιγράδι)

Η «Ένωση» απόψε στη Χάλα Πιονίρ θα χρειαστεί «φρέσκο αίμα». Ο πόνος δεν λέει
να φύγει από τον αστράγαλο του Πρέλεβιτς, ενώ έχει ταλαιπωρηθεί με τον
τραυματισμό του ο Άντερσον. Αν προσθέσει κανείς και τον τραυματισμό του Λάσα,
καταλαβαίνει γιατί... γυάλιζαν τα παπούτσια τους οι Κακιούζης, Χατζής, Μπαρλάς.

Κλειδί για τη νίκη είναι τα ριμπάουντ και ο ρυθμός. 
Ο Τσακαλίδης με τον Άντερσεν φαίνεται ότι μπορεί να τα εξασφαλίσουν, όμως ο
Κολντεμπέλα (κυρίως) με τον Μπαρλά έχουν δύσκολο έργο. Οι παίκτες της Παρτιζάν
θα πιέσουν (όπως και ο Παναθηναϊκός στο δεύτερο ημίχρονο) και, αν η ΑΕΚ δεν
αντέξει, θα έχει πρόβλημα.

Άλλωστε, πρόκειται για ομάδα με ιστορία και πάντα διέθετε παίκτες κλάσης
(Ντίβατς, Τζόρτζεβιτς, Πάσπαλι, Ντανίλοβιτς κ.ά.).

Οι Ντρόμπνιακ και Τσουμπρίλο (γνωστοί μας από τις περσινές κόντρες με τον
Ολυμπιακό) είναι πάντα υπολογίσιμοι, ενώ το νέο «όπλο» (ήρθε με μεταγραφή)
είναι ο Ραντόσεβιτς. Ευτυχώς, δηλαδή που έφυγε και ο Κοτούροβιτς (Ρασίγκ) και
έχασαν κάποιο μέρος από τη δύναμή τους στους ψηλούς.

«Αν πάρουμε τα ριμπάουντ, βλέπω ότι τα πράγματα θα γίνουν πιο εύκολα για μας»,
εξήγησε ο Βίκτορ Αλεξάντερ και συνέχισε: 
«Πρόκειται για πολύ σημαντικό ματς. Πρέπει να νικήσουμε, να μη χάσουμε την
πρώτη θέση».

Ο Γιάννης Ιωαννίδης γνωρίζει ότι η Παρτιζάν έχει προβλήματα στην άμυνα και
εκεί θα τους «χτυπήσει». Το πόσο σημαντικό είναι το ματς για την ΑΕΚ το
παρατήρησε με δηλώσεις του («θα άλλαζα τη νίκη αυτή με νίκη στο Βελιγράδι»)
μετά το ματς με τον ΠΑΟ. 
Σίγουρα πάντως θα είναι ένα κρίσιμο τεστ για την ΑΕΚ, αφού πρέπει να αποδείξει
ότι ξέρει να πολεμάει και σε αντίξοες συνθήκες. Από μια τέτοια νίκη, η ΑΕΚ και
οι παίκτες θα κερδίσουν πολλά.


<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16044O091</ED>
<ID>
ID:135935

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O09&aa=1</URL></REF>


Article

<CATEGORY>vin10</CATEGORY>

 <H5></H5><H5>Πονούσε ο Λάσα
</H5><H5>Έμπειρη ομάδα
</H5><H2>Εμπιστευτικά
</H2>
Να δοκιμάσει το τραυματισμένο του χέρι επιχείρησε ο Χοσέ Λάσα στην τελευταία
προπόνηση της ΑΕΚ, όμως ο Ισπανός πόνεσε και συνέχισε τη θεραπεία του. Αν ο
πλέι μέικερ της ΑΕΚ τα κατάφερνε, θα ακολουθούσε την αποστολή στο Βελιγράδι.
Όμως, τελικά έμεινε στην Αθήνα.

* Σκέψη να ακολουθήσει την αποστολή υπήρχε για τον
Τέρενς Στάνσμπουρι, όμως τελικά, δεν ευδοκίμησε. Ο λόγος... άγνωστος. Ο
Αμερικανός με το γαλλικό διαβατήριο είναι «ωσεί παρών».

«Η ΑΕΚ μπορεί να είναι νέα ομάδα στην Ευρωλίγκα, όμως είναι ώριμη και δείχνει
ότι παίζει σαν έμπειρη», υποστήριξε ο προπονητής της Παρτιζάν Μίροσλαβ
Νίκολιτς. Ο Γιουγκοσλάβος προπονητής είπε ακόμη πως η τρίτη συνεχόμενη ήττα
για την ομάδα του στη β' φάση θα είναι καταστροφή. Πώς λέμε τρίτη και φαρμακερή...

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16044O092</ED>
<ID>
ID:135976

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O09&aa=2</URL></REF>


Article

<CATEGORY>vin10</CATEGORY>

 <H2>ΚΟΡΑΤΣ
</H2><H2>Με στόχο την πρόκριση
</H2>
ΤΗΝ ΠΡΟΚΡΙΣΗ στα προημιτελικά του Κυπέλλου Κόρατς ψάχνουν απόψε οι
τρεις εκπροσωποί μας ή μάλλον για να ακριβολογούμε οι δύο, αφού ο Άρης απλά
έκανε ταξίδι αναψυχής στη μακρινή Λετονία.

ΤΟ ΠΕΡΙΣΤΕΡΙ

Το Περιστέρι στην καυτή έδρα της Μπούντουγκνοστ στο Βελιγράδι θα προσπαθήσει
να διαφυλάξει τουλάχιστον την πολύ καλή διαφορά των 19 πόντων (76-57) που πήρε
στην Αθήνα, αφού τα σοβαρά προβλήματα τραυματισμών που αντιμετωπίζει (Χένρι,
Μυριούνης, Αποσκίτης) δεν αφήνουν τον Αργύρη Πεδουλάκη να ηρεμήσει: «Πρέπει να
είμαστε πολύ προσεκτικοί, ιδιαίτερα στα φάουλ, αφού δεν θα έχουμε πολλές
εναλλακτικές λύσεις. Αν ελέγξουμε το ρυθμό, τα πράγματα θα γίνουν πιο εύκολα
για μας» είπε ο τεχνικός του Περιστερίου, φτάνοντας στην Ποντγκόριτσα, την
πρωτεύουσα του Μαυροβουνίου και έδρα της Μπούντουγκνοστ (ο αγώνας θα γίνει στο
γήπεδο Μοράτσα).

Ο ΠΑΠΑΓΟΥ

Στα βάθη της Ανατολής, στο μακρινό Ικόνιο, με στόχο ένα ακόμα θαύμα (όπως με
τη γερμανική Μπάμπεργκ) παίζει απόψε ο Παπάγου κόντρα στην τουρκική Κομπασάν. 
Η εύθραυστη διαφορά των τριών πόντων (79-76) με την οποία οι «Στρατηγοί»
νίκησαν στην Αθήνα δεν είναι, φυσικά, αρκετή και θα χρειαστεί κάτι παραπάνω.

«Αν παίξουμε σύμφωνα με τις δυνατότητές μας, αν αντέξουμε στην πίεση του
κόσμου την οποία θεωρώ δεδομένη και οι διαιτητές κρατήσουν τις ισορροπίες,
τότε έχουμε πολλές πιθανότητες να πάρουμε την πρόκριση» τόνισε ο τεχνικός του
Παπάγου Κώστας Μίσσας που δεν πήρε μαζί του στην Τουρκία τον τραυματία Πάολο Αλμπέρτι.

Ο ΑΡΗΣ

Το παιχνίδι είναι διαδικαστικού χαρακτήρα (μετά το 102-66 του πρώτου αγώνα)
και οι παίκτες του Άρη θα έχουν απόψε το μυαλό τους μάλλον στις εξελίξεις στα
διοικητικά στη Θεσσαλονίκη παρά στη Βέντσπιλς. Το δυσκολότερο για τον Άρη ήταν
να φτάσει στη Λετονία (το ταξίδι ήταν διάρκειας 14 ωρών!). Αυτός πάντως είναι
και ο μοναδικός αγώνας του Κόρατς που μεταδίδεται τηλεοπτικά (18.30, ΕΤ-3).

ΤΑ ΑΛΛΑ ΜΑΤΣ

Απόψε γίνονται άλλα πέντε παιχνίδια για το Κύπελλο Κόρατς (εκτός από τα τρία
των ελληνικών ομάδων) με πιο αμφίρροπη τη συνάντηση της τουρκικής Νταρουσάφακα
με τον Ερυθρό Αστέρα, αφού η διαφορά που νίκησαν οι Γιουγκοσλάβοι στο πρώτο
παιχνίδι είναι εύθραυστη, ενώ οι δύο ομάδες είναι σχεδόν ισοδύναμες.

Το πρόγραμμα (στην παρένθεση το σκορ του πρώτου αγώνα): Νταρουσάφακα-Ερυθρός
Αστέρας (62-67), Βερόνα-Χάποελ Γκαλίλ Ελιόν (83-86), Βαρέζε-Σολέ (70-95),
Ντιζόν-Στάλ Μπόμπρεγκ (53-77), Μάλαγα-Ρόμα (55-73).

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16044O093</ED>
<ID>
ID:136016

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O09&aa=3</URL></REF>


Article

<CATEGORY>vin10</CATEGORY>

 <H5>ΣΕΡΦ: ΔΕΝ ΠΡΕΠΕΙ ΝΑ ΔΕΧΘΟΥΜΕ ΠΑΝΩ ΑΠΟ 70 ΠΟΝΤΟΥΣ ΣΤΗ ΡΕΑΛ
</H5><H2>Επιτρέπω μέχρι 10 λάθη
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

Βοήθεια από τον Γιαννούλη περιμένει ο Σερφ στη Μαδρίτη

ΘΕΣΣΑΛΟΝΙΚΗ

ΤΙ ΠΡΕΠΕΙ να κάνει ο ΠΑΟΚ για να κερδίσει αύριο τη Ρεάλ στο δεύτερό του αγώνα
για τη δεύτερη φάση της Ευρωλίγκα; Δύο πράγματα μόνο, κατά τη γνώμη του Σβι
Σερφ, που λίγη ώρα πριν αναχωρήσει η αποστολή του «δικεφάλου» για τη Μαδρίτη,
αποκάλυψε τι θα προσπαθήσει να κάνει η ομάδα του στο «Παλάθιος Ντέλο Ντεπόρτες».

Για να κερδίσουμε τη Ρεάλ δεν πρέπει να δεχθούμε πάνω από 70 πόντους και να
κάνουμε πάνω από 10 λάθη, αλλά και να μας δώσουν μεγάλη βοήθεια τα τεσσάρια,
ΜακΡέι-Γιαννούλης», είπε ο Σβι Σερφ για την ομάδα του, αλλά η ενημέρωσή του
για τη Ρεάλ δεν έμεινε εκεί, «η αλλαγή του Αρλάουκας με τον Μιχαΐλοφ της έδωσε
πολύ δύναμη κάτω από τα καλάθια χωρίς να χάσει την ταχύτητά της ως ομάδα, δεν
είναι όμως πολύ επικίνδυνη έξω από τα 6,25 μ. και αυτό είναι κάτι που ίσως μας βοηθήσει».

Η νίκη βέβαια στη Μαδρίτη δεν είναι μονόδρομος για τον ΠΑΟΚ που του αρκούν
νίκες στο Αλεξάνδρειο για να περάσει στην επόμενη φάση της Ευρωλίγκα. Απλά ο
Σερφ θέλει να σταθεροποιηθεί κάποια στιγμή η απόδοση των παικτών του σε υψηλά
επίπεδα και ευελπιστεί η αρχή να γίνει από την Ισπανία με ένα καλό παιχνίδι
κόντρα στη Ρεάλ. Στο μεταξύ, ο Ισραηλινός κόουτς του «δικεφάλου» εξέφρασε και
τις ανησυχίες του για την κατάσταση του Πρέντραγκ Στογιάκοβιτς. Ο «Πέντζα»,
που έχει μικροενοχλήσεις τελευταία, δεν γυμνάζεται κανονικά και αυτή η απουσία
του από τις προπονήσεις προβληματίζει έντονα τον Σερφ.

*** Ο ΠΑΟΚ με εκπρόσωπο τον Στράτο Κωσταλά θα είναι μία από τις τέσσερις
ελληνικές ομάδες που θα συμμετάσχουν στη σύσκεψη της ΦΙΜΠΑ (23 Ιανουαρίου στο
Μόναχο) για την κλειστή «λίγκα». Οι άλλες τρεις είναι ο Ολυμπιακός, η ΑΕΚ και
ο Παναθηναϊκός.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16044O101</ED>
<ID>
ID:135925

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O10&aa=1</URL></REF>


Article

<CATEGORY>vin10</CATEGORY>

 <H2>ΝΒΑ
</H2><H2>Ο Σακίλ έδειξε τα δόντια του
</H2>
Ο Ράιτ των Κλίπερς σ' ένα εντυπωσιακό κάρφωμα στο ματς με τους Τίμπεργουλφς

Ο ΣΑΚΙΛ Ο'Νιλ είδε τους Ορλάντο Μάτζικ και... γυάλισε το μάτι του!
Αντιμετωπίζοντας την προηγούμενη ομάδα του, ο σέντερ των Λέικερς έκανε το
καλύτερο εφετινό του παιχνίδι, με 35 πόντους, 15 ριμπ. και επτά κοψίματα! Οι
Λέικερς νίκησαν πάντως δύσκολα (92-89) και στο τέλος «μίλησε» ο νεαρός Κόμπι
Μπράιαντ (16 π.).

Στο μεταξύ, ο Καρλ Μαλόουν με τους 30 πόντους που πέτυχε στο ματς Γιούτα Τζαζ
- Ντιτρόιτ Πίστονς (98-89) έφθασε τους 26.560 και ξεπερνώντας τον Ντομινίκ
Ουίλκινς (26.534) είναι 7ος σκόρερ όλων των εποχών στο ΝΒΑ.

Οι Σιάτλ Σουπέρσονικς πέρασαν με... ιλλιγιώδη ταχύτητα από το Χιούστον,
νικώντας τους «λαβωμένους» Ρόκετς (χωρίς Ντρέξλερ, Ολάζουον, Έλι) 114-80 και
με πρωταγωνιστες τους... συνήθεις ύποπτους (Πέιτον 23 π., Μπέικερ 21 π.). Στη
Νέα Υόρκη, Μιλς και Χιούστον πέτυχαν από 23 π. και έκαναν δώρο τη νίκη επί των
Σέλτικς (98-82) στον προπονητή τους Τζεφ Βαν Γκάντι, που χθες γιόρταζε την 36η
επέτειο των γενεθλίων του.

Άλλα αποτελέσματα στο ΝΒΑ: Φιλαδέλφεια Σίξερς - Σακραμέντο Κινγκς 98-85,
Μινεζότα Τίμπεργουλφς - ΛΑ Κλίπερς 117-109, Σάρλοτ Χόρνετς - Τορόντο Ράπτορς
109-88, Νιού Τζέρσεϊ Νετς - Σαν Αντόνιο Σπερς 95-84.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16044O102</ED>
<ID>
ID:135967

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O10&aa=2</URL></REF>


Article

<CATEGORY>vin10</CATEGORY>

 <H2>ΑΓΚΥΡΑ
</H2><H2>Δεν θα χαριστούμε στον Ολυμπιακό
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

«ΓΙΑ ΜΑΣ είναι η μεγάλη ευκαιρία να εξασφαλίσουμε την πρόκριση κερδίζοντας μία
μεγάλη ομάδα όπως είναι ο Ολυμπιακός». Ο τεχνικός της ΡΤΤ Άγκυρα Αργκίν
Ατάμαν, ήταν σαφής χθες μιλώντας για τον αυριανό αγώνα με τους πρωταθλητές
Ευρώπης στην τουρκική πρωτεύουσα, αφού γνωρίζει καλά πως ενδεχόμενη επιτυχία
της ομάδας του θα σημαίνει αυτόματα και πρόκριση στην επόμενη φάση. «Δεν
πρόκειται να χαριστούμε σε κανέναν ούτε στην Εφές Πίλσεν, αφού θέλουμε να
κερδίσουμε και τα τρία παιχνίδια στην έδρα μας για να προκριθούμε. Ο
Ολυμπιακός είναι μία πολύ μεγάλη ομάδα, γνωρίζουμε ότι η αποστολή μας είναι
δύσκολη αλλά θα προσπαθήσουμε για το καλύτερο», τόνισε ο Τούρκος τεχνικός που
από προχθές έχει στη διάθεσή του και τον γνωστό μας Μίρκο Μιλίσεβιτς. Ο τέως
άσος της ΑΕΚ και του Απόλλωνα επέστρεψε δριμύτερος από έναν τραυματισμό που
είχε και σημείωσε 21 πόντους στη δύσκολη νίκη (64-63) που πέτυχε η ομάδα του
στην Άγκυρα επί της Τόφας Μπούρσα. Μια νίκη που έφερε την ΡΤΤ στην τρίτη θέση
της βαθμολογίας. 
Η αποστολή του Ολυμπιακού επρόκειτο να αναχωρήσει σήμερα το πρωί για την
Άγκυρα χωρίς βέβαια τους τρεις γνωστούς απόντες (Φασούλας - Τάρλατς - Νάκιτς),
αλλά με τον Μίλαν Τόμιτς κανονικά να ακολουθεί την ομάδα, αφού ο τραυματισμός
στο χέρι του αποδείχθηκε ότι δεν είναι και τόσο σοβαρός.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16044O103</ED>
<ID>
ID:136008

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O10&aa=3</URL></REF>


Article

<CATEGORY>vin10</CATEGORY>

 <H5>ΓΙΑΤΖΟΓΛΟΥ
</H5><H2>Πρώτη προπόνηση στη Δάφνη
</H2>
ΤΗΝ ΠΡΩΤΗ γνωριμία με τους παίκτες της Δάφνης είχε χθες ο Στηβ Γιατζόγλου. «Η
Δάφνη βρίσκεται αυτήν τη στιγμή στην πιο κρίσιμη φάση του πρωταθλήματος. Οι
βασικοί μας αντίπαλοι, Σπόρτιγκ και Παπάγου έχουν ένα πλεονέκτημα στη
διεκδίκηση της παραμονής στην κατηγορία λόγω του προγράμματος. Πιστεύω ότι η
ομάδα μπορεί να παίξει καλύτερο μπάσκετ. Αν στο τέλος καταφέρουμε να πετύχουμε
τον στόχο μας, αυτό θα οφείλεται στη συμβολή όλων. Γνωρίζω ότι έχουμε στο
πλευρό μας τη διοίκηση και τον κόσμο, άρα απομένει να δουλέψουμε σκληρά για
την παραμονή στην Α1», είπε ο Στηβ Γιατζόγλου.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16044O104</ED>
<ID>
ID:136038

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O10&aa=4</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>200 εκατ. στο ταμείο
</H2>
ΤΟ ΤΡΙΤΟ και τελευταίο επεισόδιο της γενικής συνέλευσης του ΤΑΚ Άρης
διαδραματίστηκε χθες. Ο πρώην χορηγός Ζαφείρης Σαμολαδάς και ο Νίκος Βαρβέρης,
σπόνσορας των «κιτρινόμαυρων» την τελευταία τριετία (MODA BAGNO), δεσμεύτηκαν
στη συνάντηση με την τριμελή επιτροπή των Μητρούδη, Γούναρη και Γεωργιάδη να
δανειοδοτήσουν το σύλλογο με 150+50 εκατομμύρια δραχμές (άτοκα), αντίστοιχα,
προκειμένου να διοικηθεί ο Α.Σ. και το ΤΑΚ Άρης μέχρι το τέλος της χρονιάς. Η
διοίκηση θα είναι υπό την προεδρία του αντιδημάρχου Θεσσαλονίκης Σταμάτη
Καραμανλή, ενώ σήμερα θα καταρτιστούν τα ψηφοδέλτια για να γίνουν οι
αρχαιρεσίες και να πληρωθούν οι παίκτες του μπάσκετ μόλις επιστρέψουν από το Βέστπιλς.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16044O105</ED>
<ID>
ID:136056

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O10&aa=5</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Στο σημερινό πρόγραμμα, Trio και Tri-Cast θα διεξαχθεί σε όλες τις
ιπποδρομίες, πλην της ένατης (9ης).

ΠΡΩΤΗ ΙΠΠΟΔΡΟΜΙΑ

Ώρα 3.00, 1.000 μέτρα

1. ΘΑΥΜΑΤΟΥΡΓΗ 58 Ντίνος&#0095

2. ΝΤΟΥΕΝΙΑ 58 Σωτηρόπ/λος&#0094

3. ΣΑΡΑΣ. ΜΙΣΕΛ 58 Σταύρου&#0091

4. ΣΕΛΕΜΠΡΙΤΥ 58 Οικονομίδης&#0092

5. ΧΑΪΛΑΝΤ ΓΟΥΕΪ 58 Νίκος&#0096

6. ΑΝΤΙΓΟΝΗ 57,5 Τσεργάς&#0098

7. ΓΛΥΚΕΡΙΑ 57,5 Μανώλης&#0093

8. ΦΕΡΝΑΝΤΑ 57,5 Λιάκος&#0097

­ Υπόδ.: ΓΛΥΚΕΡΙΑ - ΑΝΤΙΓΟΝΗ (Χαϊλάντ Γουέι).

ΔΕΥΤΕΡΗ ΙΠΠΟΔΡΟΜΙΑ

Ώρα 3.30, 1.000 μέτρα

1. ΚΟΥΗΝ ΜΑΓΔΑ 58 Ματζαβίδης&#0096

2. ΒΕΡΟΝΙΝΑ 56,5 Ζευγώλης&#0092

3. ΕΡΙΕΤΟΥΛΑ 57 Σωτηρόπ/λος&#0091

4. ΦΑΙΣΤΟΣ 56,5 Λιάκος&#0095

5. Λ. ΕΛΙΖΑΜΠΕΘ 56 Ντίνος&#00910

6. ΦΟΡΤΣΑ 55 Νίκος&#0093

7. ΑΒΑΡΙΣ 54,5 Τσεργάς&#0097

8.ΓΚΡ. ΜΑΡΙΑΝΝΑ 54,5 Πακίδης&#0099

9. ΗΓΕΡΙΑ 54,5 Δημητσάνης&#0094

10. ΣΙΛΒ ΝΤΟΛΛΑΡ 54 Γεωργίου&#0098

­ Υπόδ.: Λ. ΕΛΙΖΑΜΠΕΘ - ΗΓΕΡΙΑ (Σίλβερ Ντόλλαρ).

ΤΡΙΤΗ ΙΠΠΟΔΡΟΜΙΑ

Ώρα 4.00, 1.000 μέτρα

1. ΑΥΡΗΛΙΑ 58 Ντίνος&#0091

2. ΒΑΓΓΕΛΙΤΣΑ Μ. 58 Σωτηρόπ/λος&#0095

3. ΒΙΚΥ 58 Δημητσάνης&#0098

4. ΒΡΟΧΗ 58 Φίλιππος&#0093

5. ΘΑΡΓΗΛΙΑ 58 Νίκος&#0099

6. ΚΑΠΡΙΚΟΡΝ 58 Πακίδης&#0092

7. ΜΑΡΑΘΩΝ ΦΕΪΜ 58 Σταύρου&#0097

8. ΜΕΛΑΝΙ 58 Λιάκος&#0096

9. ΩΡΑΙΑ ΤΟΥ ΠΕΡΑ 58 Δούκας&#0094

­ Υπόδ.: ΒΡΟΧΗ - ΜΑΡΑΘΩΝ ΦΕΪΜ (Ωραία Του Πέρα).

ΤΕΤΑΡΤΗ ΙΠΠΟΔΡΟΜΙΑ

Ώρα 4.30, 1.400 μέτρα

1. ΜΑΔΕΡ ΜΑΙΡΗ 58 Νίκος&#0095

2. ΠΡΕΜΕΤΗ 57,5 Δημητσάνης&#0098

3. ΘΑΣΟΣ 56,5 Κυριακόπ.&#0091

4. ΚΟΥΗΝ ΟΛΓΑ 56,5 Οικονομίδης&#0096

5. ΝΙΚΟΛΕΤΑ 55,5 Ντίνος&#0094

6. ΜΑΝΙΤΟΜΠΑ 55 Φίλιππος&#0097

7. ΨΩΚΑ 52 Μπακάλης&#0092

8. ΣΜΑΡΑΓΔΙ 54 Γεωργίου&#0093

­ Υπόδ.: ΠΡΕΜΕΤΗ - ΝΙΚΟΛΕΤΑ (Κουήν Όλγα).

ΠΕΜΠΤΗ ΙΠΠΟΔΡΟΜΙΑ

Ώρα 5.00, 1.400 μέτρα

1. ΡΑΒΕΝΟ 60 Δημητσάνης&#0091

2. ΕΝΔΟΞΟΣ 57 Φίλιππος&#0098

3. ΝΤΕΤΕΡΜ. ΓΟΥΕΪ 55 Τσεργάς&#0097

4. ΕΠΙΚΤΗΤΟΣ 54 Δούκας&#0092

5. Σ. ΚΑΤΕΡΙΝΑ 52 Μπάκος&#0094

6. Ξ. ΠΡΙΓΚΗΠΑΣ 50 Βαλακούδ. Ν.&#0095

7. ΧΙΟΝΙΑΣ 50 Κουτσούκος&#0093

8. ΚΟΚΙΝ 47 Σγούρος&#0096

­ Υποδ.: ΡΑΒΕΝΟ - ΕΠΙΚΤΗΤΟΣ (Χιονιάς).

ΕΚΤΗ ΙΠΠΟΔΡΟΜΙΑ

Ώρα 5.30, 1.400 μέτρα

1. ΗΖΗ ΒΟΥΛΑ 58,5 Αχιλλέας&#0096

2. ΛΟΥΙΤΖΙ 55,5 Λιάκος&#0097

3. ΑΜΥΘΟΥΝΤΑ 55 Δημητσάνης&#0093

4. ΓΙΟΥΡΟΠΙΑΝ 55 Νίκος&#0094

5. ΦΟΝ ΓΚΡΑΦ 52 Κυριακόπ.&#0092

6. ΕΛΒΑ 50,5 Χαραλάμπους&#0095

7. ΕΞΠΛΟΖΙΟΥΡ 48,5 Κουτσούκος&#0091

8. ΤΡΥΦΩΝΑΣ 48 Δάλαρης&#0098

­ Υπόδ.: ΓΙΟΥΡΟΠΙΑΝ - ΛΟΥΙΤΖΙ (Αμυθούντα).

ΕΒΔΟΜΗ ΙΠΠΟΔΡΟΜΙΑ

Ώρα 6.00, 1.400 μέτρα

1. ΜΟΥΛΤΙΦΑΡΙΟΥΣ 59,5 Σωτηρόπ/λος&#0091

2. ΦΑΪΡΟΥΖ 50,5 Κυριακόπ.&#0097

3. ΦΡΟΝΙΜΟΣ 49,5 Γεωργίου&#0098

4. ΤΡΟΠΙΚΑΛ 49,5 Δούκας&#0092

5. ΓΚΕΛΥ ΦΟΥΣΚ 47,5 Σγούρος&#0095

6. ΛΑΪΟΝΕΛ 49 Τσεργάς&#0094

7. ΑΓΟΡΑΤΟΣ 45,5 Μ. Καμούτση&#0093

8. ΜΟΡΝΙΝΓΚ ΡΑΪΖ 48 Δάλαρης&#0099

9. ΠΡΙΓΚΙΠ. ΣΟΦΗ 48,5 Κουτσούκος&#0096

­ Υπόδ.: ΜΟΡΝΙΝΓΚ ΡΑΪΖ - ΛΑΪΟΝΕΛ (Τρόπικαλ).

ΟΓΔΟΗ ΙΠΠΟΔΡΟΜΙΑ

Ώρα 6.30, 1.800 μέτρα

1. ΓΚ. ΔΕ ΓΚΡΕΗΤ 58 Φίλιππος&#0093

2. ΜΕΓΑΛ. ΤΑΚΗΣ 57 Σωτηρόπ/λος&#0094

3. ΜΠ. ΓΙΑΝΝΗΣ 56 Δημητσάνης&#0096

4. ΕΠΙΤΕΛΑΡΧΗΣ 55,5 Σγούρος&#0098

5. ΤΣΕΤΗΣ 53 Ντίνος&#0091

6. ΑΜΕΡ. ΝΕΪΣΟΝ 52,5 Βαλακούδ. Ν.&#0095

7. ΕΥΓΕΝ. ΚΟΡΙΤΣΙ 50 Τσεργάς&#0092

8. ΓΟΥΑΝΤΚΑ 49,5 Γεωργίου&#0097

­ Υπόδ.: ΑΜΕΡ. ΝΕΪΣΟΝ - ΕΠΙΤΕΛΑΡΧΗΣ (Τσέτης).

ΕΝΑΤΗ ΙΠΠΟΔΡΟΜΙΑ

Ώρα 7.00, 1.400 μέτρα

1. ΜΙΚ. ΖΟΖΕΦΙΝΑ 58 Νίκος&#0094

2. ΩΚΕΑΝΟΣ 53,5 Βαλακούδ. Ν.&#0097

3. ΝΙΚΙΤΑ 49,5 Τσεργάς&#0096

4. ΓΙΑΝΝΑΡΗΣ 50,5 Χαραλάμπους&#0092

5. ΜΙΑ ΧΑΡΑ 47,5 Μ. Καμούτση&#0095

6. ΜΟΜΠΑΣΑ 49 Κουτσούκος&#0093

7. ΧΡΥΣΤΑΛΕΝΙΟΣ 48 Δάλαρης&#0091

­ Υπόδ.: ΧΡΥΣΤΑΛΕΝΙΟΣ - ΜΟΜΠΑΣΑ (Νικίτα).

­ Δύο αουτσάιντερ: ΜΟΥΛΤΙΦΑΡΙΟΥΣ (7η) - ΕΥΓΕΝΙΚΟ ΚΟΡΙΤΣΙ (8η).

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16044O106</ED>
<ID>
ID:136062

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O10&aa=6</URL></REF>


Article

<CATEGORY>vin10</CATEGORY>

 <H5>ΚΡΙΣΙΜΟΙ ΟΙ ΑΠΟΨΙΝΟΙ ΑΓΩΝΕΣ ΓΙΑ 5 ΕΛΛΗΝΙΚΕΣ ΟΜΑΔΕΣ
</H5><H2>ΒΟΛΕΪ
</H2><H2>Βραδιά Ευρώπης
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Η Καρίνα Μεντβέντεβα (στην επίθεση κατά του Ολυμπιακού) ελπίδα του ΠΑΟ απόψε
κατά της ΤΣΣΚΑ Μόσχας

ΡΑΝΤΕΒΟΥ με την ποιότητα έχει το γυναικείο βόλεϊ σήμερα στη «Λεωφόρο», αφού ο
Παναθηναϊκός υποδέχεται (18.00') την περίφημη ΤΣΣΚΑ Μόσχας σε κρίσιμο αγώνα
στον ημιτελικό όμιλο του Κυπέλλου Κυπελλούχων.

Άλλες τέσσερις ελληνικές ομάδες δίνουν επίσης απόψε δύσκολους και
ενδιαφέροντες αγώνες στο εξωτερικό, ενώ ο Ολυμπιακός υποδέχεται στη Γλυφάδα
την πολωνική Στίλον Χορζόφ αύριο Πέμπτη (20.00') σε αγώνα του Κυπέλλου Κυπελλούχων.

Στη «Λεωφόρο» ο Παναθηναϊκός, παρά κάποια προβλήματα τραυματισμού, θα
προσπαθήσει να «χτυπήσει» το ματς με την ισχυρή ρωσική ομάδα και να φτάσει στη
νίκη, με την οποία θα διατηρήσει ακέραιες τις ελπίδες πρόκρισης. Ιδιαίτερα
δύσκολη βραδιά αναμένεται ότι θα περάσουν ο Άρης (Πρωταθλητριών ανδρών) στο
Νόβισαντ Γιουγκοσλαβίας (έναρξη 18.00') απέναντι στην ισχυρή και πολύ δυνατή
στην έδρα της γιουγκοσλαβική Βοϊβοντίνα και τα Βριλήσσια στο Μπέργκαμο της
Ιταλίας (21.30') κόντρα στην πανίσχυρη Φοπαπεντρέτι.

Οι πρωταθλητές Ελλάδας καίγονται για νίκη που θα ενισχύσει τις ελπίδες
πρόκρισης μετά την «αυτοκτονία» στη Φινλανδία, ενώ οι πρωταθλήτριες θέλουν τη
νίκη που θα τους δώσει προβάδισμα στον ημιτελικό όμιλο.

Επίσης απόψε Ορεστιάδα DIANA (Κύπελλο CEV ανδρών) και Φιλαθλητικός (Κύπελλο
CEV γυναικών) δίνουν αγώνες ρεβάνς με διαφορετικές προοπτικές. 
Για την ομάδα του Γιώργου Τεκτονίδη στην Ολλανδία (20.30') αρκούν 15 πόντοι αν
ηττηθεί με 0-3 από την άλκομ Κάπελε για πρόκριση στους «8», ενώ εκείνη της
Μαρίας Αθανασιάδη (με ήττα 0-3 στη Θεσσαλονίκη στον πρώτο αγώνα) ελπίζει μόνο
σε «θαύμα» στη Μιλούζ της Γαλλίας (20.30').

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16044O111</ED>
<ID>
ID:135926

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O11&aa=1</URL></REF>


Article

<CATEGORY>vin10</CATEGORY>

 <H5>ΜΕΛΒΟΥΡΝΗ
</H5><H5>Στις «16» η Δανιηλίδου
</H5><H2>ΤΕΝΙΣ
</H2><H2>Ο Αγκάσι επέστρεψε στις νίκες
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Αντρέ Αγκάσι. «Δυναμική» επιστροφή στα γήπεδα του τένις

ΠΟΙΟΣ είπε ότι ο Αντρέ Αγκάσι ξέχασε το τένις; Ο 27χρονος Αμερικανός, που
έμεινε πέρυσι για πολύ χρόνο μακριά από τα κορτ, αποφάσισε να επιστρέψει
δυναμικά με πρώτο... σταθμό το ΟΠΕΝ της Αυστραλίας στη Μελβούρνη. Έτσι,
προκρίθηκε στον β' γύρο αποκλείοντας τον Ιταλό Μαρτέλι με 3-6, 7-6, 6-2, 6-2,
σε ένα παιχνίδι που είχε διάρκεια δύο ώρες και 22 λεπτά.

Ο Αγκάσι είχε πέρυσι έναν... παρατεταμένο μήνα του μέλιτος μετά τον γάμο του
με την Μπρουκ Σιλντς, στις 19 Απριλίου στο Μοντερέι της Καλιφόρνιας,
αντιμετώπισε και ένα πρόβλημα τραυματισμού στο χέρι, με αποτέλεσμα να τον
δούμε λίγες φορές στα κορτ. Το ρεκόρ του στο απλό ήταν 12 νίκες - 12 ήττες και
κατρακύλησε στο Νο 141 της παγκόσμιας κατάταξης. Έλαβε μέρος μόλις σε ένα
τουρνουά Γκραν Σλαμ (Φλάσινγκ Μέντοου), στο οποίο έφθασε έως τον τέταρτο γύρο.
Πόντους πήρε με τη συμμετοχή του σε κάποια «μικρότερα» τουρνουά, τον Νοέμβριο
μάλιστα αγωνίστηκε στον τελικό στο Λας Βέγκας. Τώρα είναι Νο 87 στην παγκόσμια
κατάταξη. Σημειώνουμε, ότι έχει τρεις τίτλους σε τουρνουά Γκραν Σλαμ
(Γουίμπλεντον '92, Φλάσινγκ Μέντοου '94 και ΟΠΕΝ Αυστραλίας '95).

ΕΚΠΛΗΞΕΙΣ

Οι εκπλήξεις δεν έλειψαν πάντως χθες στη Μελβούρνη. Ο Γκόραν Ιβανίσεβιτς (Νο
15) αποκλείστηκε από τον πρώτο γύρο σε άλλο ένα τουρνουά. Ο Κροάτης ηττήθηκε
από τον Ολλανδό Σιέμερινκ (Νο 69), με 2-6, 6-7, 6-3, 4-6. Στη δεύτερη έκπληξη
της χθεσινής ημέρας ο Αυστριακός Τόμας Μούστερ (Νο 8) έχασε από τον Σουηδό
Άπελ (Νο 242) με 6-4, 7-6, 7-5! Άλλα αποτελέσματα: Ράφτερ (Αυστραλία) -
Τάραγκο (ΗΠΑ) 7-6, 7-6, 6-7, 7-5, Ρίος (Χιλή) - Στάφορντ (Ν. Αφρική) 6-1, 6-0,
6-3, Τσανγκ (ΗΠΑ) - Κάρλσεν (Δανία) 6-3, 7-6, 5-7, 6-3, Κόστα (Ισπανία) - Χάας
(Γερμανία) 7-6, 6-2, 6-4, Κέρτεν (Βραζιλία) - Ντίαθ (Ισπανία) 6-3, 3-6, 6-3,
6-2, Ρουσέντσκι (Βρετανία) - Βιτ (ΗΠΑ) 7-6, 6-3, 6-4.

ΕΠΙΔΕΙΞΗ ΔΥΝΑΜΗΣ

Στο απλό γυναικών: Η Μαρτίνα Χίνγκις έκανε επίδειξης δύναμης, αποκλείοντας την
Γερμανίδα Προμπστ 6-1, 6-2, σε 53 λεπτά. Πολύ εύκολη ήταν και η πρόκριση της
Γαλλίδας Μαρί Πιρς εις βάρος της Κινέζας Φανγκ, χωρίς μάλιστα να χάσει γκέιμ
(6-0, 6-0)!

Άλλα αποτελέσματα: Κέτσερ (Ν. Αφρική) - Πάουλους (Αυστρία) 6-2, 6-0,
Κουρνίκοβα (Ρωσία) - Στουντενίκοβα (Σλοβακία) 6-2, 6-1, Σάντσεθ (Ισπανία) - Λι
(Ταϊβάν) 6-0, 6-4, Χούμπερ (Γερμανία) - Πιτκόφσκι (Γαλλία) 5-7, 6-0, 6-0,
Σουλτζ - Μαρούσκα (Αυστρία) 7-6, 7-5, Βαν Ρόουστ (Βέλγιο) - Σίμπσον (Καναδάς)
6-3, 6-2.

Τέλος, η 32χρονη Έλενα Σούκοβα αποφάσισε να αποσυρθεί από τα γήπεδα του τένις,
μετά την ήττα της στον α' γύρο από την Αμερικανίδα Μίλερ. Έχει αγωνιστεί σε
δύο τελικούς του ΟΠΕΝ της Αυστραλίας. 
Το 1984, σε ηλικία 19 χρόνων, νίκησε την Ναβρατίλοβα (1-6, 6-3, 7-5), η οποία
ήταν αήττητη για 74 συνεχόμενα παιχνίδια. Το 1985, έφτασε στο Νο 5 της
παγκόσμιας κατάταξης. Στην καρριέρα της έχει 618 νίκες, ενώ 14 φορές ήταν
νικήτρια στο «διπλό» σε τουρνουά Γκραν Σλαμ.

Η ΛΕΝΑ Δανιηλίδου πραγματοποιεί πολύ καλή εμφάνιση στο τουρνουά τζούνιορ στη
Μελβούρνη, στα πλαίσια της προετοιμασίας της για το ΟΠΕΝ της Αυστραλίας. Η
15χρονη τενίστρια προκρίθηκε στις «16», αφού απέκλεισε τη Βρετανίδα Λίντον
(6-3, 4-6, 6-3) και την Καναδέζα Πελετιέ (6-4,6-1). Πάντως, το ελληνικό τένις
έχει ήδη έναν εκπρόσωπο στη Μελβούρνη. Πρόκειται για τον διαιτητή Τζιανκάρλο
Δουβή, ο οποίος εχει το αργυρό διαιτητικό σήμα της παγκόσμιας ομοσπονδίας και
διηύθυνε στον α' γύρο τον αγώνα του Ισπανού Κορέγια με τον Αργεντινό Άρνολντ.
Τέλος, η εθνική ομάδα των ανδρών αντιμετωπίζει σήμερα στο Τόγκο την Κένυα, στο
πρώτο παιχνίδι για τη Β' κατηγορία του Ντέιβις Καπ (ευρωαφρικανική ζώνη).

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16044O112</ED>
<ID>
ID:135968

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O11&aa=2</URL></REF>


Article

<CATEGORY>vin10</CATEGORY>

 <H2>ΓΥΜΝΑΣΤΙΚΗ
</H2><H2>Διάσημες παρουσίες
</H2>
Ιρίνα Ντεριούγκινα

Η ΔΙΑΣΗΜΗ άλλοτε παγκόσμια πρωταθλήτρια και τα τελευταία χρόνια προπονήτρια
κορυφαίων αθλητριών Ιρίνα Ντεριούγκινα (σύζυγος του Ολέγκ Μπλαχίν), είναι η
πιο σημαίνουσα από τις προσωπικότητες προπονητικής της Ουκρανίας που θα
παρακολουθήσουν τις εργασίες του 1ου Ευρωπαϊκού Προπονητικού Σεμιναρίου
Ρυθμικής, που αρχίζει σήμερα στην αίθουσα «Μ. Μερκούρη» του ΟΑΚΑ.

Μαζί με την κ. Ντεριούγκινα - Μπλαχίνα δίνουν το «παρών» οι συμπατριώτισσές
της προπονήτριες Αλμπίνα Ντεριούγκινα, Λιουμπόφ Σερεμπριάνσκαγια και Νίνα
Βιτριτσένκο (μητέρες και προπονήτριες των Ολυμπιονικών Εκατερίνα
Σεραμπριάνσκαγια και Ολένα Βιτριτσένκο).

Στη σημαντική αυτή διεθνή εκδήλωση, που οργανώνει η ΕΓΟ υπό την αιγίδα της
Ευρωπαϊκής Ομοσπονδίας Γυμναστικής (UEG), οι εργασίες αρχίζουν σήμερα (09.00)
με καλωσόρισμα του προέδρου της ΕΓΟ και μέλους Εκτελεστικής της UEG Δημήτρη
Δημητρόπουλου και της επίσημης εκπροσώπου της UEG Ντομινίκ Μίλερ- Λάουτ. Το
σημερινό πρόγραμμα εργασιών θα διαρκέσει μέχρι τις 18.30.

*** Νέα διεθνής επιτυχία για την ΕΓΟ αποτελεί η ανάθεση στην Ελλάδα από
την UEG στη συνεδρίαση της Λας Πάλμας (στην οποία ανέλαβαν καθήκοντα ο κ. Δ.
Δημητρόπουλος ως μέλος της Εκτελεστικής Επιτροπής UEG και η κ. Ε. Μιχοπούλου
ως μέλος Τεχνικής Επιτροπής Ρυθμικής της UEG), του Ευρωπαϊκού Μάστερ ενόργανης
και ρυθμικής 1999.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16044O113</ED>
<ID>
ID:136009

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O11&aa=3</URL></REF>


Article

<CATEGORY>vin10</CATEGORY>

 <H2>ΒΑΔΗΝ
</H2><H2>Παγκόσμιο ρεκόρ ο Α. Καραγιώργος!
</H2>
ΤΟ ΠΑΓΚΟΣΜΙΟ ρεκόρ του Άρη Καραγιώργου στην κατηγορία ηλικίας 46 ετών στα
3.000μ. βάδην με 12.43 προκάλεσε αίσθηση στο πανελλήνιο πρωτάθλημα κλειστού
στίβου βετεράνων, που έγινε στο Φάληρο με μεγάλη συμμετοχή αθλητών 35 έως 84 ετών!

Θαυμάσιες επίσης επιδόσεις τα 4.20 του Ανδρέα Τσώνη (επί κοντώ, 40-44), το
1.85 του Γιώργου Μυλωνά (ύψος, 35-39), τα 13.00 του Γιώργου Μακρή (3.000 μ.,
35-39), τα 7.3 του Ντεκάιλο (60 μ., 40-44), τα 8.9 του Μιχάλη Μαλατίδη (60 μ.
εμπ., 50-54), τα 10.2 της Γεωργίου (60 μ. εμπ., 35-39) και τα 8.7 της Γιούργα
(60 μ., 40-44), ενώ πολυνίκης σύλλογος (38 μετάλλια) αναδείχθηκε ο ΣΕΒΑΣ.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16044O114</ED>
<ID>
ID:136039

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O11&aa=4</URL></REF>


Article

<CATEGORY>vin10</CATEGORY>

 <H2>Βουρβάχεια '98 στο Καματερό
</H2>
ΜΙΑ ΙΣΤΟΡΙΚΗ επέτειο που ανήκει στην ενότητα της Επανάστασης του 1821, εκείνη
της Μάχης του Καματερού (27 Ιανουαρίου 1827), θα γιορτάσει και φέτος ο τοπικός
δήμος με τους αγώνες ανωμάλου δρόμου Βουρβάχεια '98, στο όνομα του ήρωα
Διονυσίου Βούρβαχη, τους οποίους οργανώνει την Κυριακή 25 Ιανουαρίου.

Οι αγώνες θα διεξαχθούν στην Πλατεία Ηρώων του Καματερού (ώρα έναρξης 10.30')
και περιλαμβάνουν κατηγορίες ανδρών, γυναικών, παίδων, κορασίδων, παμπαίδων,
παγκορασίδων και βετεράνων.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16044O115</ED>
<ID>
ID:136057

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O11&aa=5</URL></REF>


Article

<CATEGORY>vin10</CATEGORY>

 <H5>ΤΡΙΒΕΣ ΣΤΟ ΛΙΜΑΝΙ
</H5><H2>Διότι δεν συνεμορφώθη...
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>Δεν ήταν η πρώτη φορά που ο πράγματι αξιόλογος Σέρβος κυνηγός Ί. Ίβιτς
απασχόλησε το ήρεμο κλίμα του Ολυμπιακού, δημιουργώντας ­ προχθές ­ επεισόδιο
με τον προπονητή του.

*** Το στόρι, λίγο πολύ γνωστό. Του είχε ζητηθεί να επιδιώξει κάρτα, ο
Ίβιτς έγραψε στα «μαγικά» παπούτσια του την οδηγία, και με τη λήξη του αγώνα
αντέδρασε στην παρατήρηση που του έγινε, με λέξεις που δεν μπορούν να
δημοσιευθούν, διότι ήταν στα σερβικά!

*** Αργά χθες, προπονητής και παίκτης συνομίλησαν στα αποδυτήρια και,
απ' ό,τι φαίνεται, η κρίση ξεπερνιέται.

Δύο οι απορίες

Όμως υπάρχουν κάποια ερωτηματικά γύρω από το σκεπτικό που οδήγησε στην κόντρα
των δύο ανδρών.

***Το πιο σοβαρό αφορά την επιθυμία του κόουτς να πάρουν, πάση θυσία,
(τρίτη) κάρτα τόσο ο Ίβιτς όσο και άλλοι δύο μαχητές Αλεξανδρής-Γεωργάτος, οι
οποίοι τον αγνόησαν.

*** Να με συμπαθάτε, αλλά αυτή η λογική είναι σαφώς συντεχνιακή.

*** Γιατί δηλαδή ο Ίβιτς ή ο Γεωργάτος ή ο... Βουνοτρυπίδης,
παλαιότερα, να αναζητήσουν κάρτα, ώστε να μην αγωνιστούν στον επόμενο, εύκολο, αγώνα;

*** Ο επαγγελματίας πρέπει να αντιμετωπίζει όλα τα παιχνίδια με την
ίδια σοβαρότητα.

*** Άλλωστε, γι' αυτό έχουν πριμοδοτηθεί από τη διοίκηση όλες
ανεξαιρέτως οι νίκες, σε δυάδες, τετράδες κ.λπ.

*** Απορία νούμερο δύο: ο Ντούσαν Μπάγιεβιτς γιατί έδειξε τόσο μεγάλη
πρεμούρα με τους συγκεκριμένους ποδοσφαιριστές;

*** Ο ίδιος δεν ήταν που δήλωνε πριν από λίγες ημέρες ότι ο Ολυμπιακός
δεν μπορεί να αποκλείσει κανέναν παίκτη του ή να αγοράσει καινούργιους, διότι
η ομάδα είναι πλήρης;

*** Και ότι επιβάλλεται να δώσει ευκαιρίες σε όλα τα στελέχη;

*** Λεπτομέρεια: σύμφωνα με νυκτερινή τηλεοπτική δήλωση του Ίβιτς, «όλα
είναι καλά», και «δεν συνέβη τίποτα».

*** Όσοι πιστοί...

Γκρίνιες και πωλήσεις

Με ανακοίνωση ο Αθηναϊκός απάντησε στην... ανακοίνωση της Προοδευτικής, επίσης
για τη διαιτησία τού μεταξύ τους αγώνα.

*** Οι Βυρωνιώτες ειρωνεύονται τους Πειραιώτες με τις λέξεις
«κατανοούμε τον πόνο τους», κι αυτό δεν είναι σωστό.

*** Δυναμιτίζει!

*** Ευτυχώς, άλλες ΠΑΕ δεν ασχολούνται με θέματα του είδους, αλλά με
πωλήσεις και αγορές γενικώς...

*** Για παράδειγμα, ο Ζαγοράκης πήγε στο Λέστερ, είδε, προπονήθηκε, του
φέρθηκαν άψογα, αλλά δεν έχει κλείσει ακόμα.

*** Είναι να κατανοεί κανείς την αγωνία τού ταμία (στην Τούμπα...).

*** Ο Λίμπρεχτς βρήκε ­ πρότεινε στον Κ. Αλαμάνο ­ εξαιρετικό αλλά και
κομμάτι ακριβό Ολλανδό κυνηγό για τον Απόλλωνα.

*** Μόλις το άκουσε ο πρόεδρος, ζήτησε από τον προπονητή του «να το ξεχάσει».

*** Και τον παρακάλεσε να δοκιμάσει (σήμερα) δύο «τεφαρίκια» από τη Νιγηρία.

*** Δύο σε τιμή ενός, που λέει ο λόγος...

*** Και μέσα στο πνεύμα της περιόδου (των εκπτώσεων).

*** Τέλος, στάσιμο παρέμεινε το θέμα της μεταβίβασης των μετοχών του
Πανιωνίου από το Δημαρχείο σε ιδιώτη.

***Ο ενδιαφερόμενος είναι έμπορος και δεν μπορεί να πληρώσει
περισσότερα από 400 εκατομμύρια.

*** Ο δήμαρχος λέγεται ότι δεν κατεβαίνει από το 1,2 δισ.!

*** Σωστός. Θέλει να ρεφάρει τα λάθη του...

*** Άλλωστε, ένας καλός παίκτης δοκιμάζει τη μπλόφα πριν «καταρρεύσει».

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16044O121</ED>
<ID>
ID:135927

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Δεν αρκούν τα λεφτά
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>Η ΠΡΟΤΑΣΗ του προέδρου της ΕΠΑΕ Στέλιου Σφακιανάκη για αμειβόμενη διαιτησία
και αργότερα για επαγγελματική, είναι οπωσδήποτε αξιοπρόσεκτη, αλλά δεν
μπορεί, αποκομμένη από άλλα στοιχεία, να δώσει λύση στα τεράστια προβλήματα
του κλάδου.

Ο κ. Σφακιανάκης αγαπάει το ποδόσφαιρο, έχει καλές προθέσεις και γνωρίζει ότι
πολλά θα κερδίσουν τα γήπεδα αν αναβαθμιστεί η διαιτησία...

Προτείνει σε πρώτη φάση να καθιερωθεί μηνιαίος μισθός για τους διαιτητές Α'
Εθνικής 400.000 δραχμές. Είναι σωστή σκέψη και μάλιστα έπρεπε να υλοποιηθεί
αμέσως, ώστε οι διαιτητές να αποκτήσουν σημαντικό κίνητρο.

Η διαιτησία είναι λειτούργημα και κάποιοι το θεωρούν χόμπι. Από την ποιότητα
όμως των διαιτησιών εξαρτάται το κύρος των αγώνων και των διοργανώσεων. Ο
μισθός είναι βέβαιο ότι δεν βελτιώνει συνειδήσεις. Συνεπώς, η λύση βρίσκεται
σε άλλα σημεία που τα περισσότερα έχουν σχέση με την απελευθέρωση των
διαιτητών από πλήθος σκοπιμοτήτων.

Όταν ο διαιτητής αμείβεται με 400.000 δραχμές τον μήνα, αποκτά τη δυνατότητα
βελτίωσης του δείκτη ποιότητας της καθημερινής του ζωής. Έχει ερεθίσματα να
προσέξει το διαιτολόγιό του, να εγγραφεί σε σύγχρονο γυμναστήριο, να αγοράσει
ειδικά βιβλία που θα τον βοηθήσουν στο έργο του.

Είναι απαραίτητο να αυξηθεί η αποζημίωση των διαιτητών αμέσως. Τα ψίχουλα που
παίρνουν δεν τους επιτρέπουν, εκτός των άλλων, να νιώθουν τουλάχιστον όπως οι
συνάδελφοί τους τού μπάσκετ, οι οποίοι για κάθε αγώνα παίρνουν 150-200
χιλιάδες δραχμές.

Πάντως, ο κ. Σφακιανάκης και οι άλλοι εμπειρότατοι διοικούντες την ΕΠΑΕ
γνωρίζουν άριστα ότι η διαιτησία δεν πρόκειται να βγεί από τον λαβύρινθο με
τον μίτο της... αύξησης αποδοχών, αλλά με τολμηρές αποφάσεις αντικειμενικής
αξιολόγησής τους και αυστηρής εποπτείας του έργου τους.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16044O122</ED>
<ID>
ID:135969

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O12&aa=2</URL></REF>


Article

<CATEGORY>vin10</CATEGORY>

 <H2>Ήττα, αλλά όχι σοκ...
</H2>
ΑΠΟ την εκπληκτική νίκη (4-3) της Βαλένθια επί της Μπαρτσελόνα στο «Νόου Καμπ»
του «μεγάλου λιμανιού». Εδώ, ο βετεράνος τερματοφύλακας Άντονι Θουμπιθαρέτα
διώχνει την μπάλα προ του διεθνούς κυνηγού Λούις Ενρίκε. Στο μέσον, ο Σέρβος
Μίροσλαβ Ντιούκιτς. Αυτό το αποτέλεσμα αύξησε το ενδιαφέρον του ισπανικού πρωταθλήματος.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16044O123</ED>
<ID>
ID:136010

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O12&aa=3</URL></REF>


Article

<CATEGORY>vin10</CATEGORY>

 <H2>Αρέσει η Μαίρη
</H2>
Από το όπεν της Αυστραλίας. Δεκάδες θαυμαστές της Μαίρης Πιρς «κρέμονται» για
ένα αυτόγραφο από την Γαλλίδα πρωταθλήτρια και μάλιστα μετά τον πρώτο αγώνα
της (με την Κινέζα Φανκ Λι). Η Πιρς νίκησε 6-0, 6-0.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16044O124</ED>
<ID>
ID:136040

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O12&aa=4</URL></REF>


Article

<CATEGORY>vin10</CATEGORY>

 <H5>Ο Κράμνικ περνάει όλα τα εμπόδια
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Η ΤΕΤΑΡΤΗ νίκη σε τέσσερις αγώνες είναι γεγονός για τον Βλάντιμιρ Κράμνικ στο
μεγάλο τουρνουά της ολλανδικής πόλης Βικ άαν Ζέε. Ο εκπληκτικός 22χρονος Ρώσος
ξεπέρασε χθες βράδυ και το εμπόδιο του Γκέλφαντ, καθώς έχει βαλθεί να
αποδείξει σε όλο τον σκακιστικό κόσμο ότι ούτε ο Κάπροβ έπρεπε να κατέχει τον
παγκόσμιο τίτλο ούτε ο Ανάντ να τον διεκδικεί. Μετά τον 4ο γύρο προηγείται με
1 βαθμό διαφορά από τον Ανάντ και δύο από τον Κάρποβ, που έκανε για τέταρτη
συνεχή φορά ισοπαλία.

Τα χθεσινά αποτελέσματα του 4ου γύρου έχουν αναλυτικά ως εξής:

Νίμποερ - Άνταμς 0-1 (38 κινήσεις), Κάρποβ - Σίροβ 0,5-0,5 (45), Βαν ντερ
Στέρεν - Τίμαν 0-1 (29), Πίκετ - Ανάντ 0,5-0,5 (18), Κράμνικ - Γκέλφαντ 1-0
(40), Τοπάλοβ - Σάλοβ 1-0 (57), Πόλγκαρ - Βαν Βέλι 0,5-0,5 (42).

Βαθμολογία (σε 4 αγώνες): 1) Κράμνικ 4, 2-3) Ανάντ, Τοπάλοβ 3, 4-5) Άνταμς,
Τίμαν 2,5, 6-9) Γκέλφαντ, Πόλγκαρ, Κάρποβ, Τίμαν 2, 10-11) Νίμποερ, Σίροβ 1,5
12) Σάλοβ, Βαν ντερ Στέρεν, Πίκετ, Βαν Βέλι 1 βαθμός.

Κράμνικ - Γκέλφαντ (4ος γύρος)

1. Ιζ3 δ5 2. δ4 Αζ5 3. γ4 ε6 4. Ιγ3 γ6 5. Ββ3 Ββ6 6. γ5 Βγ7 7. Αζ4 Βγ8 8. Ιθ4
Αη6 9. Ι: η6 θ: η6 10. ε4 Ιζ6 11. ε: δ5 Ι: δ5 12. Ι: δ5 γ: δ5 13. Αβ5 Ιγ6 14.
0-0-0 Αε7 15. θ4 Ρζ8 16. Ρβ1 α6 17. Αα4 Ια5 18. Βζ3 β6 19. γ: β6 Ββ7 20. Πγ1
Β: β6 21. Πγ7 Πβ8 22. Βγ3 Ιγ4 23. Πγ6 Β: β2 24. Β: β2 Π: β2 25. Ρα1 Ρη8 26. Π:
γ4 Π: ζ2 27. Πγ8 Ρθ7 28. Π: θ8 Ρ: θ8 29. η3 Αα3 30. Πδ1 Ρη8 31. Πδ3 Αε7 32.
Αγ7 η5 33. θ: η5 Α: η5 34. Ρβ1 Αε7 35. Αγ2 η5 36. α4 ζ5 37. α5 Αζ6 38. Αβ6 ζ4
39. η: ζ4 η: ζ4 40. Πδ1 1-0

Ανάντ - Βαν Βέλι (2ος γύρος)

1. Ιζ3 γ5 2. γ4 Ιζ6 3. Ιγ3 ε6 4. η3 β6 5. Αη2 Αβ7 6. 0-0 Αε7 7. Πε1 δ5 8. γ:
δ5 ε: δ5 9. δ4 0-0 10. Αζ4 Ιβδ7 11. δ: γ5 Α: γ5 12. Ιδ4 Ιε4 13. Ι: ε4 δ: ε4
14. Βδ2 Ιζ6 15. Πεδ1 Βδ5 16. β4 Αε7 17. Ββ2 Ιη4 18. ζ3 Ιζ6 19. Παγ1 Πζδ8 20.
Αγ7 Πδ7 21. Αθ3 Π: γ7 22. Π: γ7 Αδ6 23. Πγγ1 Αε5 24. Αη2 ε: ζ3 25. Α: ζ3 Βδ7
26. Βδ2 θ5 27. Ιγ6 Β: δ2 28. Π: δ2 Α: γ6 29. Α: γ6 Πγ8 30. β5 θ4 31. Πγδ1 θ:
η3 32. Πδ8+ Π: δ8 33. Π: δ8+ Ρθ7 34. θ: η3 Α: η3 35. Πα8 Αδ6 36. Π: α7 Ρη6 37.
α4 Ιη4 38. Αε8 Ιε5 39. α5 Αγ5+ 40. Ρθ1 β: α5 41. Πα6+ Ρζ5 42. β6 1-0

* Τριάντα παίκτες συμμετέχουν στο ανοιχτό τουρνουά που συνδιοργανώνουν ο ΣΑΕ
και ο Πήγασος Κυψέλης. Στις κυριότερες συναντήσεις του 1ου γύρου σημειώθηκαν
τα εξής αποτελέσματα: Βασιλειάδης - Μαναγκάτζε 0-1, Σιαμίδης - Μύλωνας 1-0,
Θεοδωρακάκης - Ζαμίτ 1-0, Μπόλης - Χρονάκης 1-0, Ντόβας - Μανάι 0-1,
Μαμουλάκης - Γερόπαπας 1-0, Μαραγγιανός - Καλογιάννης 0-1, Παπουτσάκης -
Γελασέας 1-0, Τουμπλάρης - Παρασκευαΐδης 0-1, Φάκαρος - Αδαμαντίδης 1-0,
Μητζέλης - Χαντάτ 0-1 κ.ά.

Στον δεύτερο γύρο της Παρασκευής θα γίνουν οι συναντήσεις: Μαναγκάτζε -
Παπαδάτος, Γερουκαλής - Σιαμίδης, Μανάι - Παλατιανός, Σπυροπούλου - Μπόλης,
Ρουμελιώτης - Μαμουλάκης, Καλογιάννης - Αλεξανδρόπουλος, Ζαχαρίου -
Παπουτσάκης, Παρασκευαΐδης - Λαζαρίδης, Παπαδόπουλος - Φάκαρος, Χαντάτ -
Μαρτέν, Κακκανάς - Αραμπογλίδης, Θεοδωρακάκης - Βομβολάκης, Ζαμίτ -
Μαθιόπουλος, Δούβας - Βασιλειάδης, Μητζέλης - Τζιόμεμο, Χρονάκης - Βάρσος,
Μυλωνάς - Ντόβας, Γερόπαπας - Θεοχάρης, Πετρόπουλος - Μαραγγιανός, Πολίτης -
Τουμπλάρης, Γελασέας - Καλτσής, Αδαμαντίδης - Κιμπίζης, Τριανταφύλλου -
Αγαπητού, Ανδριόπουλος - Τσουκτάτος, Ζήκος - Παπαδάκης.

* Η Ευβοϊκή Ένωση Σκακιστών διοργανώνει την Κυριακή 25/1 και ώρα 11.00 κοπή
πίτας και ομαδικό τουρνουά ράπιντ. 
Οι αγώνες θα γίνουν στο ξενοδοχείο «Λούσι». Οι ομάδες θα είναι πενταμελείς.
Κάθε σύλλογος έχει δικαίωμα συμμετοχής με δύο ομάδες. Ο Δήμος Χαλκίδας έχει
αθλοθετήσει κύπελλο και μετάλλια για τις τρεις πρώτες ομάδες. Θα ακολουθήσει
ατομικό τουρνουά μπλιτς με ελεύθερη συμμετοχή και χρηματικά έπαθλα.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: O99</CAT>
<ED>
Κωδικός άρθρου: A16044O991</ED>
<ID>
ID:135936

</ID><URL>http://ta-nea.dolnet.gr/neaweb/neafile.print_unique?e=A&f=16044&m=O99&aa=1</URL></REF>


Article

<CATEGORY>vin09</CATEGORY>

 <H5>Η «ΤΑΥΤΟΤΗΤΑ», ΤΟ ΔΕΚΑΤΟ ΜΥΘΙΣΤΟΡΗΜΑ ΤΟΥ ΜΙΛΑΝ ΚΟΥΝΤΕΡΑ
</H5><H2>«Ο έρωτας είναι η λύση»
</H2>
Ο τρόπος που βιώνουμε «την αίρεση που λέγεται έρωτας» απασχολεί τον Μίλαν
Κούντερα στο νέο, δέκατο, μυθιστόρημά του

Η Σαντάλ και ο Ζαν Μαρκ αγαπιούνται με μιαν αγάπη βαθιά. Ο καθένας έχει βρει
στον άλλον τους όρους της ισορροπίας και της ολοκλήρωσής του. Εκείνος, λίγο
νεώτερός της ­ τον γνώρισε λίγο μετά τον θάνατο του μικρού αγοριού της όταν
χώρισε τον άντρα της ­ είναι ελαφρώς περιθωριακός, εφευρετικός, ονειροπόλος,
με έντονη φαντασία. Εκείνη είναι συγκρατημένη, εύθραυστη, θετική, υπομονετική,
επιτυχημένο στέλεχος μιας διαφημιστικής εταιρείας όπου προβάλλει τον δυναμικό
εαυτό της. Μένουν μαζί εδώ και χρόνια, έχουν μια ήρεμη βεβαιότητα για την
ευτυχία τους, δεν εξαρτώνται από το παρελθόν, δεν αγχώνονται με το μέλλον.
Ζουν σε ένα διαρκές παρόν. Ώσπου ξεσπά μια κρίση. Μια κρίση που γεννιέται από
το τίποτα. Ή, μάλλον, από κάποια φευγαλέα και καθημερινά συναισθήματα.

Από εκεί ξεκινά το καινούργιο μυθιστόρημα του Μίλαν Κούντερα, η «Ταυτότητα»,
που μοιάζει περισσότερο με νουβέλα 170 σελίδων. Πρωτοεκδόθηκε στην Ιταλία,
προκειμένου ­ λένε οι κακές γλώσσες του γαλλικού περιοδικού «Εξπρές» ­ να
υπάρξουν έξωθεν καλές μαρτυρίες, δεδομένου ότι οι Γάλλοι κριτικοί δεν
πολυπεριποιήθηκαν πριν από τρία χρόνια το προηγούμενο βιβλίο του, τη
«Βραδύτητα»... Στη Γαλλία κυκλοφόρησε πριν από λίγες ημέρες (από τον
«Γκαλιμάρ») και ο γαλλικός Τύπος το χαιρέτισε με μπαράζ ενθουσιωδών
δημοσιευμάτων, ενώ αναμένεται η αγγλόφωνη εκδοχή του από τους «Φέιμπερ» και,
κάποια στιγμή, η ελληνική μετάφρασή του και έκδοση από την «ΕΣΤΙΑ».

«Στα ισλανδικά», λέει ο ίδιος ο συγγραφέας στο περιοδικό Νουβέλ Ομπσερβατέρ,
«η λέξη "ταυτότητα" δεν υπάρχει, οπότε επέλεξα τον τίτλο "Αόρατη Μεθόριος".
Προσδιορίζει επακριβώς τον στόχο μου: να αφηγηθώ μια όσο το δυνατόν πιο
αληθινή ιστορία που μεταμορφώνεται ανεπαίσθητα σε ένα φρικτό όνειρο».

Η «Ταυτότητα» αφηγείται πράγματι την ιστορία μιας κρίσης ανάμεσα σε ένα
ζευγάρι. Μιας κρίσης που ξεσπά από δύο ανεπαίσθητες πληγές στο σώμα της
ταυτότητας του καθενός. Εκείνος συγχέει από μακριά τη σιλουέτα της με εκείνην
μιας άλλης γυναίκας, μεγαλύτερης και λιγότερο όμορφης και εκείνη, σε μια
παράλληλη στιγμή, έχει την αίσθηση ότι οι άντρες δεν γυρνούν πια να την κοιτάξουν.

Από εκεί και πέρα οι δυο τους εμπλέκονται σε ένα παιχνίδι, παρεξηγήσεων. Και
από την πολλή τους αγάπη κάθε λέξη, κάθε χειρονομία, κάθε κατάσταση που
εφευρίσκουν για να αποκαταστήσουν τη σχέση τους, τους οδηγεί στη διάλυση,
εντείνοντας το χάσμα μεταξύ τους. Δεν καταλαβαίνουν πια ο ένας τον άλλον και
στερημένοι από το ερωτευμένο βλέμμα του συντρόφου τους, παύουν να
καταλαβαίνουν αυτό που και οι ίδιοι απέγιναν. Όσο δε προχωρά η αφήγηση τόσο
πολλαπλασιάζονται και οι σκηνές ή τα γεγονότα που ανήκουν στη σφαίρα του
ονειρικού. Στο τέλος του βιβλίου, ο Κούντερα αφαιρεί το προσωπείο του αφηγητή
και αναρωτιέται: «Ποιος ονειρεύτηκε αυτήν την ιστορία. Ποιος την φαντάστηκε;
Εκείνη; Εκείνος; Και οι δύο; Ο καθένας για τον άλλον; Και σε ποιο σημείο η
πραγματική ζωή τους μεταμορφώθηκε σ' αυτήν τη δόλια φαντασίωση; Πού ήταν τα
σύνορα; Πού είναι τα σύνορα;».

Η «Ταυτότητα» ανήκει σ' αυτό που θα ονόμαζε κανείς «τρίτη φάση» στην καριέρα
τού Μίλαν Κούντερα. Στην πρώτη φάση, μέχρι το 1972, ο Τσέχος συγγραφέας έγραψε
τέσσερα βιβλία που κυκλοφόρησαν στην Τσεχοσλοβακία («Το αστείο» κ.ά.).
Ακολουθούν ως το 1988 τρία μυθιστορήματα γραμμένα στα τσέχικα, που γράφτηκαν
όμως στη Γαλλία («Η αβάσταχτη ελαφρότητα του είναι» κ.ά.). Τέλος, έρχονται ­
χώρια τα δοκίμιά του ­ δύο μυθιστορήματα («Η αθανασία», η «Βραδύτητα») και
τώρα ένα τρίτο, «Η Ταυτότητα», γραμμένα στη γαλλική γλώσσα.

Ο λόγος του δεν επηρεάστηκε από αυτές τις αλλαγές, λέει ο Μίλαν Κούντερα,
«είναι ηθελημένα απλός, σαφής και διαφανής». Ούτε και η θεματολογία του
άλλαξε. «Διότι ο συγγραφέας καθορίζεται από έναν μαγικό κύκλο κάποιων θεμάτων,
κάποιων υπαρξιακών αινιγμάτων που τον στοιχειώνουν όλη του τη ζωή και που
αποτελούν γι' αυτόν, τον λόγο για τον οποίο γράφει». Εκείνο που άλλαξε, όπως
εξομολογείται ο Κούντερα στον φίλο του Γκυ Σκαρπετιέ για τον «Νουβέλ
Ομπσερβατέρ», είναι ότι από μία δομή σονάτας, από τις μεγάλες συνθέσεις
δηλαδή, πέρασε σε μια δομή φούγκας όπως λέει, πιο σύντομη και συμπαγή.

Η ιδιαιτερότητα της «Ταυτότητας» έγκειται ωστόσο στο ότι το θέμα του έρωτα κυριαρχεί.

«Η Σαντάλ της "Ταυτότητας" είναι σαν αδερφή της Αγνής της "Αθανασίας", λέει ο
Κούντερα. Η Αγνή αναρωτιέται πώς να ζήσει σε έναν κόσμο που δεν την εκφράζει
και ως λύσεις βλέπει τον έρωτα ή αυτό που αποκαλεί μοναστήρι. Και επειδή δεν
έχει γνωρίσει τον έρωτα, απομονώνεται στα βουνά. Η Σαντάλ πιστεύει πως υπάρχει
τρόπος να ζεις ευτυχισμένος σε έναν κόσμο που δεν αγαπάς. Με τον έρωτα. Αυτή
είναι η δική της λύση. Ο έρωτας από τον Μεσαίωνα είχε τον χαρακτήρα μιας
αίρεσης. Εγώ, λοιπόν, ήθελα να εξερευνήσω πώς αυτή η αίρεση βιώνεται στις
ημέρες μας».

Η «Ταυτότητα», καταλήγει η «Μοντ», «είναι ένα μεγάλο υλιστικό μυθιστόρημα. Με
την έννοια ότι η ύλη είναι η μουσική του κόσμου, η συνύπαρξη του ενός και του
πολλαπλού, της ταυτότητας και της ποικιλίας, μαθηματικά και μελωδία
ταυτόχρονα, πραγματικότητα και φαντασία».

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16044P011</ED>
<ID>
ID:135937

</ID><URL>http://ta-nea.dolnet.gr/neaweb/neafile.print_unique?e=A&f=16044&m=P01&aa=1</URL></REF>


Article

<CATEGORY>vin09</CATEGORY>

 <H2>Θέμα
</H2>
Δεν είναι και οι 350 μύθοι του Αισώπου για παιδιά. Υπάρχουν και πολλοί
«ακατάλληλοι δι' ανηλίκους»

Σελ.: 3

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16044P012</ED>
<ID>
ID:135977

</ID><URL>http://ta-nea.dolnet.gr/neaweb/neafile.print_unique?e=A&f=16044&m=P01&aa=2</URL></REF>


Article

<CATEGORY>vin09</CATEGORY>

 <H2>Μέρα - Νύχτα
</H2>
Κοσμοσυρροή στην αβάν πρεμιέρ του «Τιτανικού» από το Cine Club των «ΝΕΩΝ»

Σελ.: 12

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16044P013</ED>
<ID>
ID:136017

</ID><URL>http://ta-nea.dolnet.gr/neaweb/neafile.print_unique?e=A&f=16044&m=P01&aa=3</URL></REF>


Article

<CATEGORY>vin09</CATEGORY>

 <H5>ΨΑΘΑΣ ΑΠΟ ΤΟ ΚΡΑΤΙΚΟ ΘΕΑΤΡΟ ΤΟΥΡΚΙΑΣ ΣΤΟ ΕΘΝΙΚΟ
</H5><H5>«ΖΩΝΤΑΝΑ» </H5><H2>Βραδιά Νικολάου Κάλας
</H2>
Ο Νικόλαος Κάλας

Οι Εκδόσεις Άγρα, Ίκαρος και Gutenberg οργανώνουν
τιμητικό αφιέρωμα στη Στοά του Βιβλίου (8 μ.μ.) για τον Νικόλα Κάλας με την
ευκαιρία της κυκλοφορίας των βιβλίων «Η τέχνη την Εποχή της Διακύβευσης» (σε
μετάφραση Ανδρέα Παππά), «Εστίες Πυρκαγιάς» (μετάφραση Γιάννα Σαββίδου) και
«Οδός Νικήτα Ράντου» (επανέκδοση των ποιημάτων). Ομιλητές: Έκτωρ Κακναβάτος,
Κύριλλος Σαρρής, Σπύρος Μπαφαλούκος και Αλεξάνδρα Δεληγιώργη. (Πεσμαζόγλου 5
και Πανεπιστημίου 47).

Το Κρατικό Θέατρο Τουρκίας παρουσιάζει το έργο «Ζητείται ψεύτης» του Δημήτρη
Ψαθά στην Κεντρική Σκηνή του Εθνικού Θεάτρου (και αύριο). Τη μετάφραση έκανε ο
Παναγιόντ Αμπατζί, την σκηνοθεσία ο Μιουνίρ Τζανάρ, τα σκηνικά η Σερτέλ
Τσετινέρ. Ποια είναι η άποψη των γειτόνων μας για το έργο του Έλληνα
συγγραφέα; «Εφόσον οι πρακτικές της πολιτικής παραμένουν διεθνώς ίδιες, το
έργο παραμένει πάντα στην επικαιρότητα».

ΘΕΑΤΡΟ

Στο Θέατρο του Νέου Κόσμου (Αντισθένους 7, Φιξ) θα γίνει το κόψιμο της πίτας
του Φόρουμ Κοινωνικών Οργανώσεων και Νεολαίας για τα Ανθρώπινα Δικαιώματα
«Όλοι Διαφορετικοί, Όλοι Ίσοι». Θα ακολουθήσει παράσταση (9.15) της Νέας
Σκηνής Τέχνης με το αντιρατσιστικό έργο του Ρ. Σνάιντερ «Βρωμιά» σε σκηνοθεσία
Βαγγέλη Θεοδωρόπουλου. Πρωταγωνιστεί ο Κωνσταντίνος Μαρκουλάκης. (8 μ.μ.).

ΒΙΒΛΙΟ

Στο Στούντιο Λήδρα του Παντείου Πανεπιστημίου, (Κέκροπος 12, Πλάκα)
παρουσιάζεται από τις Εκδόσεις Θεμέλιο το βιβλίο της Ιωάννας Τσιβάκου «Υπό το
βλέμμα του Παρατηρητή: Περιγραφή και Σχεδίαση Κοινωνικών Οργανώσεων». Θα
μιλήσουν οι Γιάγκος Ανδρεάδης, Γιάννης Καλλίνικος, Παναγιώτης Καρκατσούλης και
η συγγραφέας του βιβλίου. (6 μ.μ.).

*** Το τεύχος 29 του περιοδικού λόγου και τέχνης «Ο παρατηρητής» αφιερωμένο
στο έργο του Γιώργου Χειμωνά, καθώς και το βιβλίο της Άλκηστης Σουλογιάννη «Ο
Δημιουργικός Λόγος Χειμωνά, θεωρία και εφαρμογή» (εκδ. Παρατηρητής) δίνουν
αφορμή για την λογοτεχνική συνάντηση που πραγματοποιείται στις 12.30 μ.μ. στη
Στοά του Βιβλίου. Θα μιλήσουν οι Π.Δ. Μαστροδημήτρης, Άλκηστις Σουλογιάννη και
Πέτρος Παπασαραντόπουλος.

ΤΖΑΖ

Ο μπασίστας Γιώργος Φακανάς, ένας από τους δυνατούς εκπροσώπους της ελληνικής
τζαζ σκηνής, δίνει συναυλία στο Φουαγιέ Ισογείου του Μεγάρου Μουσικής. Η
συναυλία του εναρμονίζεται με το πνεύμα της σειράς «Γέφυρες», αφού γεφυρώνει
το ηχόχρωμα της τζαζ μ' εκείνο της συμφωνικής μουσικής. (5 μ.μ.).

ΦΩΤΟΓΡΑΦΙΑ

Η Αίθουσα Τέχνης Καππάτος (Αγίας Ειρήνης 6) παρουσιάζει τον φωτογράφο Πάνο
Κοκκινιά στην πρώτη ατομική του έκθεση στην Ελλάδα. Είκοσι τέσσερις μεγάλες
έγχρωμες φωτογραφίες που έγιναν στην Αμερική από το 1994.

ΠΟΠ

Όλα για τους Smiths απόψε στο «Χοροστάσιο». Η βραδιά είναι αφιερωμένη στο
συγκρότημα που επηρέασε βαθιά τη βρετανική ποπ των τελευταίων χρόνων αλλά και
στην πορεία του Μόρισεϊ μετά τους Smiths. Στα πλατό ο Γιώργος Φακίνος
αναλαμβάνει τη μουσική σας ξενάγηση στους δρόμους αυτούς. Σκουλενίου 2,
Πλατεία Κλαυθμώνος (τηλ. 3314.330-1).

Ο Αλκίνοος Ιωαννίδης και ο Ορφέας Περίδης μαζί από σήμερα στις «Γραμμές». Η
συνύπαρξή τους στη μουσική σκηνή του Κεραμεικού (Κωνσταντινουπόλεως 111) θα
διαρκέσει 40 βράδια (έως τις 15 Μαρτίου). Έναρξη στις 11.30 μ.μ.

*** Ο Μανώλης Φάμελλος με τους Ποδηλάτες του παραλαμβάνουν τη σκυτάλη από τους
Συνήθεις Υπόπτους στο πρόγραμμα της Ιεράς Οδού κοντά στον Γιώργο Νταλάρα και
την Ελένη Τσαλιγοπούλου.

*** Έως τις 25/1 θα βρίσκονται στην «Μεσόγειο». Οι «Χαΐνηδες». Το συγκρότημα
που φτιάχτηκε και εδρεύει στην Κρήτη έχοντας ενσωματώσει στον ήχο του τα
ηχοχρώματα του νησιού. (Πλ. Αμερικής, Πατησίων 208, τηλ. 8674.901).

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16044P021</ED>
<ID>
ID:135939

</ID><URL>http://ta-nea.dolnet.gr/neaweb/neafile.print_unique?e=A&f=16044&m=P02&aa=1</URL></REF>


Article

<CATEGORY>vin09</CATEGORY>

 <H2>Η Μελισσάνθη έκλεψε την παράσταση
</H2>
Η Ζανέτ Πηλού (Μελισσάνθη) ­ ανάμεσα στον σκηνοθέτη Γκέοργκ Ρότερινγκ και τον
Τόμας Άλεν (Πελλέας) ­ με τον Θεόδωρο Καρατζά, πρόεδρο της Εθνικής Τράπεζας,
χορηγό και της όπερας «Πελλέας και Μελισσάνθη»

Με την όπερα «Πελλέας και Μελισσάνθη» του Κλοντ
Ντεμπισί, που παρουσιάζεται από την Παρασκευή στο Μέγαρο, στο πλαίσιο του
Κύκλου Γαλλικής Μουσικής, κλείνει ένας κύκλος έργων που δεν είχε γνωρίσει έως
σήμερα το ελληνικό κοινό. Το διευκρίνισε χθες ο πρόεδρος του Οργανισμού
Μεγάρου Μουσικής Αθηνών κ. Χρήστος Δ. Λαμπράκης, θυμίζοντας τα ανεβάσματα των
«Τρώων» του Μπερλιόζ, της «Ανθρώπινης Φωνής» του Πουλένκ, τον «Βότσεκ» του
Μπεργκ και τον «Ορφέα» του Μοντεβέρντι.

Στη χθεσινή παρουσίαση, πάντως, μπορεί να μίλησαν για την όπερα (οι
παραστάσεις της οποίας θα επαναληφθούν στις 25 και 27 Ιανουαρίου ­ όλα τα
εισιτήρια έχουν ήδη εξαντληθεί) ο σκηνοθέτης Γκέοργκ Ρότερινγκ, ο σκηνογράφος
Μαρκ Μποάν (στέλεχος άλλοτε του οίκου Ντιόρ), ο διάσημος Βρετανός βαρύτονος
Τόμας Άλεν, ο μαέστρος Μίλτος Λογιάδης (που διευθύνει την Ορχήστρα των
Χρωμάτων) και οι άλλοι συντελεστές, αλλά την παράσταση έκλεψε η Μελισσάνθη -
Ζανέτ Πηλού. Η οποία εισέπραξε φιλοφρονήσεις απ' όλους και όταν εκλήθη να
μιλήσει περιορίστηκε να πει: «Ό,τι θα ήθελα να πω, ό,τι θα ήθελα να ακούσετε,
θα τα πω την Παρασκευή» (στην παράσταση). Παρών στην παρουσίαση και ο πρόεδρος
της Εθνικής Τράπεζας ­ Χορηγού του Κύκλου Γαλλικής Μουσικής ­ κ. Θεόδωρος Καρατζάς.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16044P022</ED>
<ID>
ID:135979

</ID><URL>http://ta-nea.dolnet.gr/neaweb/neafile.print_unique?e=A&f=16044&m=P02&aa=2</URL></REF>


Article

<CATEGORY>vin09</CATEGORY>

 <H5>... και μιλά για τα αναγκαία
</H5><H2>Αποφεύγει τις παγίδες... </H2>
<AUTHOR>Μ.Χ.</AUTHOR>

Δημήτρης Μαρωνίτης

Οι πνευματικοί λεγόμενοι άνθρωποι, οι κριτικοί, οι δοκιμιογράφοι, οι
διαθέτοντες στήλες σε εφημερίδες, δύο δρόμους διαλέγουν συνήθως όταν καλούνται
να μιλήσουν για συγγραφείς και κείμενα που αγαπούν. Είτε σιωπούν και δεν
αποκαλύπτουν ποτέ τις τους αρέσει πραγματικά και τι τους συγκινεί, με το
πρόσχημα ότι πρέπει να προστατέψουν ένα αμερόληπτο προφίλ, πράγμα που καταντά
στο τέλος πληκτικό. Είτε υπερθεματίζουν για τα αγαπητά τους πρόσωπα και βιβλία
κάνοντας συχνά τόσες εκπτώσεις, κωφεύοντας σε τόσες ενστάσεις, αλληθωρίζοντας
σε τόσες κακές στιγμές, ώστε αδυνατούν πια να πείσουν και τον πιο
καλοπροαίρετο αναγνώστη. Ο Δημήτρης Μαρωνίτης είναι από εκείνους που δεν
πέφτουν ούτε στη μία ούτε στην άλλη παγίδα. Αποκαλύπτει τους δεσμούς που τον
συνδέουν με τους συγγραφείς οι οποίοι τον κεντρίζουν, αποκαλύπτει το
ενδιαφέρον που του προκαλούν κάποια κείμενα και από κει και πέρα αναζητά την
εσωτερική τους φωνή. Εξερευνά τις αδυναμίες τους, φωτίζει τα μυστικά τους σαν
να απαντάει κάθε φορά στο ερώτημα: εσύ πώς θα πρότεινες να είχε γραφεί το
συγκεκριμένο κείμενο; Παράδειγμα, τα δέκα άρθρα του στο καινούργιο του βιβλίο
«Κειμενοφιλικά», που μόλις κυκλοφόρησε από τον Κέδρο και αναφέρεται στον
Καβάφη, στον Σεφέρη, στον Ρίτσο, στη Μαρία Λαϊνά, στον Δ. Δημητριάδη, στον Σ.
Δημητρίου, στην Κλαίρη Μιτσοτάκη, στην Τζίνα Πολίτη, στον Ρόντερικ Μπίτον,
αλλά και στον ζωγράφο Τσόκλη.

Είναι όμως και κάτι άλλο που διακρίνει τον Δημήτρη Μαρωνίτη. Ότι αντίθετα από
τους περισσότερους συναδέλφους του φιλόλογους, δοκιμιογράφους και
σχολιογράφους, που φλερτάρουν με τον τίτλο του λογοτέχνη, δεν έχει γράψει ο
ίδιος κανένα καθαρόαιμο λογοτεχνικό, ποιητικό π.χ. ή πεζογραφικό, κείμενο.
Γιατί; «Μα, περνάω τη λογοτεχνία στα κείμενά μου», απαντά μειδιώντας. Ίσως γι'
αυτό τον ελκύουν «τα σήματα ποιητικής που περιέχονται μέσα στα λογοτεχνικά
κείμενα», όπως ομολογεί στα «Κειμενοφιλικά». Και για όποιον έχει ακόμα
κρίσιμες απορίες δηλώνει κάπου (σ. 88): «Δεν ξέρω πώς ξεχωρίζουν σήμερα τα
καλά από τα μέτρια, τα μέτρια από τα κακά βιβλία. Μπορούμε όμως να τα
μοιράσουμε σε περιττά και αναγκαία». Ε! λοιπόν, τα «Κειμενοφιλικά» είναι αναγκαία.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16044P023</ED>
<ID>
ID:136019

</ID><URL>http://ta-nea.dolnet.gr/neaweb/neafile.print_unique?e=A&f=16044&m=P02&aa=3</URL></REF>


Article

<CATEGORY>vin09</CATEGORY>

 <H5>... η χαρά Θεού...
</H5><H5>... και ο εξανθρωπισμός
</H5><H2>Οι εξαιρέσεις... </H2>
<AUTHOR>Γ.Δ.Σ.</AUTHOR>

Διονύσης Φωτόπουλος

Έγραφα τις προάλλες για την αθλιότητα των θεατρικών αιθουσών και για τους
θεατρικούς επιχειρηματίες που κάθε τόσο ­ ντόρος να γίνεται ­ αναγγέλλουν μετά
βαΐων και κλάδων ότι δήθεν τις ανακαίνισαν. Βέβαια, δεν μπαίνουν όλα τα αυγά
στο ίδιο καλάθι. Και οι εξαιρέσεις, όσο κι αν επιβεβαιώνουν τον κανόνα, δεν
λείπουν. Σίγουρα, λοιπόν, υπάρχουν κομψές θεατρικές αίθουσες. Που σέβονται τον
θεατή και τον ηθοποιό που παίζει σ' αυτές. Με πρώτο το θέατρο της Κάτιας
Δανδουλάκη. Που δεν «παίζεται», βέβαια, ούτε συγκρίνεται με άλλο. Υπέροχο
φουαγιέ, άνετη πλατεία, μεγάλη σκηνή, με «ανάσες», κάτι παραπάνω από ανθρώπινα
καμαρίνια ­ ένα υπόδειγμα.

Ελάτε, όμως, που εκτός από το κακό που μπορεί να έχει και χειρότερο, μπορεί
και από το καλό να υπάρχει και καλύτερο... Περαστικός βρέθηκα στο νέο θέατρο
που ετοιμάζεται να εγκαινιάσει ο Λάκης Λαζόπουλος, πίσω από την Πλατεία
Κουμουνδούρου, στη Σαρρή, ανάμεσα στην «Αποθήκη» και την «Πολιτεία» και στο
«Εμπρός» και πλάι στην Πυροσβεστική, που άριστα πράττει να του αφήσει το όνομα
του παλιού κινηματογράφου που ήταν, «Ήβη». Ένα συμπαθέστατο, καλόγουστο
φουαγιέ, που ακόμη διαμορφώνεται ­ ενός θεάτρου φτιαγμένου με βασικό στόχο όχι
τις δεξιώσεις, αλλά τις παραστάσεις ­ και μετά μπαίνεις στην κυρίως αίθουσα.
Ε, ναι, χαρά Θεού!

Μεγάλη, πανύψηλη, που έχει εκμεταλλευτεί τους δύο ορόφους του παλιού κτιρίου,
τεράστια σε πλάτος και ύψος σκηνή ­ όπου ο Διονύσης Φωτόπουλος έχει ήδη κτίσει
μία... πόλη για την «Κυριακή των παπουτσιών». Θέσεις κλιμακωτά τοποθετημένες,
με πολύ μεγάλη κλίση, ώστε να βλέπουν οι πάντες, ένα εξαιρετικό ντιζάιν ­
γαλάζιες, άνετες πολυθρόνες με ψηλή πλάτη, και σωλήνες κλιματισμού ­ αληθινά
γλυπτά, γκρενά, εξαίσια συνδυασμένα χρωματικά, θερμός και ψυχρός αέρας, ώστε
το θέατρο να λειτουργεί και το καλοκαίρι... Και όλα αυτά σε μεγέθη ανθρώπινα.
Σου είναι αρκετό και μόνο να κάθεσαι εκεί μέσα, ανοίγει η καρδιά σου. Αφήστε
που ετοιμάζεται και μικρή σκηνή στο υπόγειο. Μήπως η νέα χιλιετία σημάνει
τελικά και «εξανθρωπισμό» των ελληνικών θεατρικών αιθουσών; Είθε! Και είθε οι
παραστάσεις στην «Ήβη» να είναι στο ίδιο επίπεδο με το εξαίσιο θέατρο.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16044P024</ED>
<ID>
ID:136044

</ID><URL>http://ta-nea.dolnet.gr/neaweb/neafile.print_unique?e=A&f=16044&m=P02&aa=4</URL></REF>


Article

<CATEGORY>vin09</CATEGORY>

 <H5>Γλωσσική πυξίδα
</H5><H2>ΤΟ ΠΝΕΥΜΑ του τόνου
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Με μεγάλη συγκίνηση είδα πάλι στις προθήκες των βιβλιοπωλείων ένα εργαλείο
μυθικό και είναι προς τιμήν του «Βιβλιοπωλείον της Εστίας» που αποφάσισε να το
επανεκδώσει ως ένα οφειλόμενο χρέος τιμής στον συγγραφέα του, που πλήρης
ημερών μάς άφησε πριν από λίγα χρόνια. Πρόκειται για το βιβλίο «Σύνταξις της
αρχαίας ελληνικής γλώσσης - Ο υποτεταγμένος λόγος» του Νικολάου Δ.
Τζουγανάτου. Ο Τζουγανάτος υπήρξε μέγας φιλόλογος που για πολλές δεκαετίες
διεκόνησε την φροντιστηριακή παιδεία γαλουχώντας εκατοντάδες φερέλπιδες νέους
φιλολόγους και νομικούς. Όσοι είχαμε την τύχη να τον ακούσουμε ως δάσκαλο και
ως σεβαστό συνάδελφο γνωρίζουμε όχι την αυτονόητη για τους παλιούς δασκάλους
ελληνομάθειά του, αλλά την έξοχη μέθοδό του και κυρίως τον δαιμόνιο τρόπο με
τον οποίο δίδασκε αρχαία ελληνική σύνταξη. Το βιβλίο του πρωτοτυπωμένο στην
«Εστία» το 1963 έγινε δεκτό με ενθουσιασμό από τους ειδικούς. Ο πολύς
Κωνσταντίνος Γεωργούλης διαπίστωνε με τη σοφία του πως ο Τζουγανάτος αυτό που
υποσχόταν το επετύγχανε: να παρουσιάσει ως ζωντανή την ερμηνεία της γλωσσικής
πραγματικότητας. Διαπίστωνε, επίσης, κάτι που και σήμερα παρατηρεί κανείς και
σε κείμενα μορφωμένων, υποτίθεται με πτυχία ανωτάτων σχολών, επιστημόνων, την
ανικανότητα να γράφουν συνθετικά και την ευκολία να παραθέτουν απλές
προτάσεις. Χωρίς την ώριμη γνώση του αρχαίου υποταγμένου λόγου, ούτε ο χρήστης
της δημοτικής δεν μπορεί να δομήσει ώριμο κείμενο που να μιμείται τους
μαιάνδρους της λογικής. Το βιβλίο του Τζουγανάτου, πολύτιμο εργαλείο, με
μέθοδο μακρόχρονης πείρας μάς προσφέρει πυξίδα.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16044P031</ED>
<ID>
ID:135940

</ID><URL>http://ta-nea.dolnet.gr/neaweb/neafile.print_unique?e=A&f=16044&m=P03&aa=1</URL></REF>


Article

<CATEGORY>vin09</CATEGORY>

 <H2>Λογιωτατισμός ή δημιουργία;
</H2>
<AUTHOR>ΧΑΡΗΣ ΚΑΜΠΟΥΡΙΔΗΣ</AUTHOR>

<H3>Ωριμότερη η νέα δουλειά του γλύπτη Γ. Λάππα, αλλά φοβισμένη ακόμη να
απεξαρτηθεί από το διεθνές στερέωμα και να συναντήσει τον τόπο και την μοίρα του.
</H3>
Κατά κανόνα, οι νεοεισερχόμενοι σε ένα σύστημα πραγμάτων είναι φανατικότεροι
και πιο υποτακτικοί, για ν' αποδείξουν ότι δίκαια έγινε η ένταξή τους. Οι
πρωτοδιοριζόμενοι δάσκαλοι διδάσκουν μ' ένα βιβλίο στο χέρι, φοβούμενοι ακόμη
τον καθηγητή που τους έδωσε πτυχίο, και οι νεόπλουτοι αγοράζουν μόνο ακριβά
για ν' αποδείξουν ότι έχουν την ιδιότητα που πριν δεν είχαν. 
Ανάλογα και οι μοντερνιστές καλλιτέχνες μας. Καθηλώθηκαν στο μοντέλο που τους
επηρέασε αρχικά, όταν μάθαιναν τη διεθνή τέχνη από περιοδικά και βιβλία ή από
σύντομες αυτοπρόσωπες επισκέψεις σε διεθνή καλλιτεχνικά κέντρα, εκπρόσωποι
μιας χώρας που μειονεκτούσε, τότε, και χτυπούσε δειλά την πόρτα για να μπει σ'
αυτό το σύστημα. 
Η «Φωτεινή Φιγούρα» του Γ. Λάππα. Λαμπτήρες, σίδερο και πλαστικό σε μια
γιγαντική σύνθεση

Είμαστε νεόπλουτοι της εικόνας, ο πολιτισμός της καθιερώθηκε μόλις στην
μεταπολεμική Ελλάδα, έως τότε εκφραζόμαστε κυρίως με λέξεις. Οι φιλόδοξοι για
διεθνή αναγνώριση καλλιτέχνες προσπαθούν να δείξουν ευπείθεια σ' αυτούς που
τους μισοάνοιξαν κάποτε την πόρτα, γίγονται βασιλικότεροι τους βασιλέως,
ξεχνούν να επαναπροσδιορίσουν τα οράματα και την τέχνη τους βάσει των
συγκινήσεών τους ή των εν τω μεταξύ εξελίξεων, ξεχνούν τον εαυτό τους και τους
ανθρώπους τριγύρω τους, μένουν χωρίς ψυχικά καύσιμα, γκασταρμπάιτερς στην
υπηρεσία της διεθνούς καλλιτεχνικής γραφειοκρατίας, ενώ η Ελλάδα άλλαξε εν τω
μεταξύ ριζικά. Όπως περίπου οι λογιώτατοι μιας εποχής που καλλιεργούσαν την
Καθαρεύουσα για να μοιάζουν απόγονοι των Αρχαίων, επειδή έτσι θα καλοάρεσαν
στους νεοκλασικιστές Ευρωπαίους. Ελάχιστοι απ' τους μοντέρνους καλλιτέχνες μας
είναι δημιουργοί (Δήμος + Έργο), αφού το έργο τους δεν αφορά και τόσο την
κοινωνία μας, ούτε άλλωστε και τις εικαστικές μητροπόλεις, οι οποίες
σνομπάρουν πάντα τους νεοφώτιστους επαρχιώτες, ακόμα κι αν αυτοί μιλούν την
εκεί γλώσσα καλύτερα κι απ' τους ντόπιους. Τα εικαστικά μας (όπως κάποτε η
Γλώσσα μας), έχουν άμεση ανάγκη μιας μεταρρύθμισης για να ξαναβρούν τον
πλακούντα τους, κι εμείς να ξαναζήσουμε έναν Γύζη, έναν Σεφέρη, έναν Σκαλκώτα.

Από τον γλύπτη Γιώργο Λάππα περιμένουμε υπομονετικά καθοριστικές προτάσεις σ'
αυτό το κρίσιμο θέμα, γι' αυτό και είμαστε πάντα ιδιαίτερα αυστηροί στην
κριτική μας. Προικισμένος όσο λίγοι στην ιστορία της νεοελληνικής τέχνης, αλλά
και εκπρόσωπος του εικαστικού λογιωτατισμού, όπως παλιότερα και ο Γ.
Ψυχοπαίδης ή και ο Ν. Χατζηκυριάκος - Γκίκας. «Θα ξαναδούμε πάλι γλυπτά γεμάτα
διανοουμενίστικη ανάλυση να διεκδικούν μια θέση στα συρτάρια ταξινόμησης της
Ιστορίας της Τέχνης, και συναισθήματα κρυμμένα στη γωνία, σαν σε εναρκτήριο
μάθημα πρωτοδιοριζόμενου καθηγητή;» αναρωτιόμαστε πριν από την έκθεση
(«Μπερνιέ»). Η απάντηση ήταν θετικότερη από παλιότερα. Όχι όμως από το βασικό
έργο της έκθεσης (δυο τεράστια ανθρώπινα πόδια και δυο άλλα μικρότερα ανάμεσά
τους, φωτισμένα εσωτερικά από φθορίζουσες λάμπες) αλλά από τα μικρότερα. Το
«Άνθρωπος και Φάντασμα» και ένα άλλο όπου το γνωστό κοκκινοφορεμένο ανθρωπάκι
του κρατούσε μια λεπτή σιδερόβεργα που το ανέβαζε ψηλά. Παρ' όλα αυτά, η Πίστη
απουσίαζε πάλι απ' το εκφραστικό σώμα του γλύπτη, η απελπισμένη ατμόσφαιρα
νεκροτομείου κυριαρχούσε και η τελική γεύση θύμιζε τον διεθνή εικαστικό συρμό
­ τα ιδεολογικά αδιέξοδα του Γ. Κουνέλλη και όσων άλλων μοιρολογούν το τέλος
του μοντερνισμού. Αν ο Λάππας θέλει οπωσδήποτε να είναι ξένος στον τόπο του,
κι αν δεν τον εγγίζει το αισιόδοξο μήνυμα του μεγάλου Ν. Γύζη (του μόνου
Έλληνα ζωγράφου που αναγνωρίστηκε τόσο πολύ σε ξένη χώρα), ας προσδεθεί
τουλάχιστον στη χαρούμενη τέχνη της Καλιφόρνιας, που υποκατέστησε από καιρό τη
νεοϋορκέζικη ατμόσφαιρα εικαστικού νεκροτομείου.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16044P041</ED>
<ID>
ID:135941

</ID><URL>http://ta-nea.dolnet.gr/neaweb/neafile.print_unique?e=A&f=16044&m=P04&aa=1</URL></REF>


Article

<CATEGORY>vin09</CATEGORY>

 <H2>Το ρεβεγιόν του μέλλοντός μας!
</H2>
<AUTHOR>ΣΠΥΡΟΣ ΤΣΑΚΝΙΑΣ</AUTHOR>

Τριακόσιες χιλιάδες Αθηναίοι συνέρευσαν στην Πλατεία Συντάγματος την παραμονή
της Πρωτοχρονιάς. Αθηναίοι και πάσης Ελλάδος. Και, βέβαια, δεν ήταν ούτε
πένητες ούτε περιθωριακοί. Αυτόπτες μάρτυρες βεβαιώνουν ότι κυριαρχούσαν τα
μεσαία στρώματα. Εθεάθησαν παρέες νεαρών να ανοίγουν σαμπάνιες. Μεταφορά
παρισινών εθίμων σε βαλκάνιες φιέστες λατινοαμερικανικού στυλ. Φαίνεται πως η
μεσαία τάξη πάει πλατεία. Φαίνεται ότι του χρόνου θα πάνε ακόμα περισσότεροι.
Κάθε χρόνο και περισσότεροι. Ώσπου να μη χωρούν άλλοι στο Σύνταγμα. Ώσπου
ρέκτες δήμαρχοι άλλων δήμων και κοινοτήτων να οργανώσουν αντίστοιχα πανηγύρια.
Για την προσέλευση του «κοινού» ­ όπως θα έλεγε ο Μπερλουσκόνι ­ μπορούν να
είναι βέβαιοι. Όπως είναι βέβαιος ο γράφων ότι το πατροπαράδοτο οικογενειακό
ρεβεγιόν πήρε ανεπιστρεπτί την κατιούσα. Τα σχετικά έθιμα έχουν τελείως
αποχυμωθεί. Τα συντηρεί, σε φθίνουσα κλίμακα, η αδράνεια της ρουτίνας· και τα
συνοδεύει η θανάσιμη πλήξη. Καλύτερα κρύβει κανείς τη μοναξιά του μέσα στην
ερημιά του πλήθους.

Άλλωστε, συρρέοντας στην Πλατεία καταλαμβάνουμε το δημόσιο χώρο. Για μια νύχτα
έστω είμαστε στο κέντρο των δρωμένων. Αντί να παρατηρούμε τα δρώμενα στο
γυαλί, βρισκόμαστε μπροστά στις κάμερες, μας δείχνει κι εμάς η τηλεόραση, έστω
και ανωνύμως. Άλλοι, καθισμένοι μπροστά στις οθόνες τους, βλέπουν εμάς, εμάς
που μετέχουμε, μαζί με τ' αστέρια της ψυχαγωγίας ή της πολιτικής ­ το ίδιο
κάνει. Είμαστε μαζί, αυτό έχει σημασία.

Τώρα, το ποιοι περνούν καλά και ποιοι καλύτερα, είναι μια άλλη ιστορία.
Μεταφέρω εδώ ένα απόσπασμα από εργασία του Ντάνιελ Μπούρστιν, που στηρίχθηκε
σε παρατηρήσεις μιας ομάδας Αμερικανών κοινωνιολόγων, οι οποίοι μελέτησαν
παρόμοιο φαινόμενο, πριν από χρόνια, στο Σικάγο. «Ο τηλεθεατής», γράφει ο
Μπούρστιν, «δεν μπορούσε παρά να σχηματίσει την εντύπωση μιας διαρκούς
συναρπαστικής φαντασμαγορίας». Και συνεχίζει: «Το σπουδαιότερο μεμονωμένο
συμπέρασμα αυτών των κοινωνιολόγων ήταν ότι η τηλεοπτική παρουσίαση (σε
αντιδιαστολή προς την επιτόπου παρακολούθηση των γεγονότων) παρέμεινε πιστή
στον Τύπο μέχρι το τέλος. Η τηλεοπτική μετάδοση συμμορφώθηκε προς το πρότυπο
που θεωρήθηκε ότι ακολουθούν οι προσδοκίες των θεατών. Οι θεατές που
παρευρέθησαν στα γεγονότα απογοητεύτηκαν διπλά, όχι μόνο επειδή τις
περισσότερες φορές είδαν ελάχιστα απ' όπου έτυχε να έχουν σταθεί, αλλά και
επειδή ήξεραν ότι έχαναν μια πολύ καλύτερη παράσταση (συναρπαστική, όπως την
περίμεναν) στην τηλεοπτική οθόνη. «Στοιχηματίζω πως η γυναίκα μου το είδε πολύ
καλύτερα από την τηλεόραση!» και «θα 'πρεπε να είχαμε μείνει σπίτι και να το
δούμε στην τηλεόραση!» ήταν οι εκφράσεις της γενικευμένης δυσαρέσκειας. Ενώ
όσοι ήταν εκεί φθονούσαν τους θεατές τού ψευδογεγονότος που είχαν μείνει στα
σπίτια τους, οι τηλεθεατές, φυσικά, άκουγαν τους εκφωνητές του δικτύου να τους
λένε ξανά και ξανά πόσο μεγάλη ήταν η συγκίνηση των παρευρισκομένων.

Ποιος πάει για το καλύτερο, Θεός το ξέρει. Αλλά όπως κι αν έχει το πράγμα, τα
ψευδογεγονότα παραμένουν ψευδογεγονότα. Και του χρόνου.

Ο Σπύρος Τσακνιάς είναι κριτικός λογοτεχνίας.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16044P042</ED>
<ID>
ID:135980

</ID><URL>http://ta-nea.dolnet.gr/neaweb/neafile.print_unique?e=A&f=16044&m=P04&aa=2</URL></REF>


Article

<CATEGORY>vin09</CATEGORY>

 <H5>Η μουσική είναι των παιδιών
</H5><H2>ΒΙΒΛΙΟπαρουσίαση
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

ΑΛΕΚΑ ΣΥΜΕΩΝΙΔΟΥ: Εγώ και η μουσική. Εικονογράφηση Νίνα Παππά. Αθήνα, εκδόσεις
«Ποταμός», 1997. Σελ. 93.

Η μουσική είναι ένας κόσμος ολόκληρος. Ένας κόσμος πλούσιος. Και αν το παιδί
τον ανακαλύψει έγκαιρα, ο κόσμος αυτός τού ανοίγεται και πολλά τού προσφέρει.
Το βιβλίο της Αλέκας Συμεωνίδου βοηθάει τα παιδιά να ανακαλύψουν αυτόν ακριβώς
τον κόσμο. Ο Μάνος, η Δάφνη, ο Άρης και οι φίλοι τους είναι οι «ήρωες» του
βιβλίου, ή, σωστότερα, οι αφηγητές του, που περιγράφουν και εξηγούν με τρόπο
εύληπτο, μουσικολογικά ακριβή αλλά και ελκυστικό, την παρακολούθηση μιας
συναυλίας στο Μέγαρο Μουσικής, μία παράσταση όπερας, μία επίσκεψή τους στο
ωδείο, ενώ, ως «ιντερμέδια», σύντομα κείμενα εισάγουν στις οικογένειες των
μουσικών οργάνων, στο τραγούδι και τα «μυστικά» του, στην ιστορία και τα είδη
της μουσικής. Το βιβλίο γραμμένο χωρίς σχολαστικότητα, που θα το έκανε
απωθητικό για τα παιδιά, αλλά «άναρχα», ρίχνει με έξυπνο τρόπο «δολώματα»
στους μικρούς αναγνώστες, που φωτίζονται επιπλέον από δύο πολύ χρήσιμα λεξικά
των συνθετών και των μουσικών όρων, συνοπτικά, ώστε να μη βαρεθούν. Δεν
λείπουν ούτε οι προτάσεις για μια πρώτη δισκοθήκη που πολύ σωστά απλώνεται από
τον Μπαχ έως τον Χατζιδάκι και από τον Μπετόβεν έως τον Σκαλκώτα, τον Κουρουπό
και τον Κυπουργό. Διότι η μουσική είναι μία. Ένα πολύτιμο βιβλίο για τα παιδιά
των πρώτων τάξεων του Δημοτικού ­ και για όσους δεν είχαν την τύχη κάποιος να
τους εισαγάγει στον κόσμο της μουσικής ­ που η εικονογράφηση της Νίνας Παππά
κάνει ελκυστικότερο.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16044P043</ED>
<ID>
ID:136020

</ID><URL>http://ta-nea.dolnet.gr/neaweb/neafile.print_unique?e=A&f=16044&m=P04&aa=3</URL></REF>


Article

<CATEGORY>vin09</CATEGORY>

 <H5>ΝΕΑ ΤΗΛΕΟΠΤΙΚΗ ΜΟΔΑ ΣΤΗΝ ΑΜΕΡΙΚΗ
</H5><H2>Ντοκιμαντέρ... βίας
</H2>
<H3>Η νέα τηλεοπτική μόδα που ενέσκηψε πρόσφατα στην Αμερική ακούει στο όνομα
«Σοκιμαντέρ» (προέρχεται από τον συγκερασμό των λέξεων, σοκ και ντοκιμαντέρ).
</H3>
Σκηνές βίας στους δρόμους πόλεων που καταγράφουν τηλεοπτικά συνεργεία
προβάλλονται ως ντοκιμαντέρ από τα αμερικανικά δίκτυα. Κάπως έτσι
δημιουργήθηκε το «Σοκιμαντέρ»

Πρόκειται για προγράμματα που βρίθουν από σκηνές
φυσικής βίας. Η κατάσταση στην αμερικανική μικρή οθόνη θυμίζει κάτι από τον
μύθο της Λερναίας Ύδρας! Τα μεγάλα αμερικανικά δίκτυα τα τρία τελευταία χρόνια
κατέβαλαν φιλότιμες προσπάθειες για να συρρικνωθεί το ποσοστό των προγραμμάτων
με βία που μεταδίδονταν από τις τηλεοπτικές συχνότητες. Μελέτη έδειξε πως ο
αριθμός των σίριαλ με σκηνές βίας που έβγαιναν στον αέρα από τα δίκτυα ABC,
CBS, NBC και Fox μειώθηκε αισθητά την προηγούμενη σεζόν ('96-'97) συγκριτικά
με τις δύο προηγούμενες.

Εκεί όμως που όλοι ­ και πρωτίστως οι γονείς ­ νόμιζαν πως η μικρή οθόνη θα
«καθάριζε» από πιστολίδια, μαχαιρώματα, και γενικώς από το άφθονο αίμα που
έρεε στις σκηνές βίας ταινιών και σειρών, ήρθε το νέο τηλεοπτικό είδος
εκπομπών: τα σοκιμαντέρ. Έρευνα που έκανε ο διευθυντής του Κέντρου Ερευνών
Στρατηγικής Επικοινωνίας του Πανεπιστημίου του Λος Άντζελες, Τζέφρι Κολ,
έδειξε πως τα ντοκιμαντέρ με σκηνές φυσικής βίας (αλληλοσπαραγμός αγρίων ζώων,
αναπαραστάσεις εγκλημάτων που συγκλόνισαν την κοινή γνώμη) διαρκώς αυξάνονται
στα προγράμματα των καναλιών. Στην τηλεοπτική περίοδο '95-'96 ήταν μόλις
πέντε, ενώ την επόμενη σεζόν αριθμούσαν τα 16! Σοκιμαντέρ όπως «Τα πιο
επικίνδυνα ζώα του κόσμου», «Όταν τα ζώα επιτίθενται», «Οι πιο τρομακτικές
αστυνομικές επιχειρήσεις», «Δικαιοσύνη στην οθόνη: μαγνητοσκοπημένα εγκλήματα»
είναι μερικά που ήδη προκαλούν πονοκεφάλους σε ενώσεις γονέων και κηδεμόνων.

Την κατάσταση που διαμορφώνεται δίνει με ανάγλυφο τρόπο ο δρ Τζέφρι Κολ. «Όταν
τα περισσότερα τηλεοπτικά προγράμματα χειρίζονται με υπευθυνότητα το θέμα της
βίας, οι σειρές αυτές δεν το κάνουν και δυστυχώς ο αριθμός τους αυξάνεται».

Στην έρευνα σημειώνεται πως από τις 107 τηλεοπτικές σειρές που μελετήθηκαν
μόνο δύο εμπεριέχουν ακραίες σκηνές βίας. Στα σοκιμαντέρ όμως «υπάρχει ωμή
βία, χωρίς λογική εξήγηση, έχουν φρικιαστικές σκηνές βίας που δεν μπορεί να
διανοηθεί κανείς».

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: P05</CAT>
<ED>
Κωδικός άρθρου: A16044P051</ED>
<ID>
ID:135942

</ID><URL>http://ta-nea.dolnet.gr/neaweb/neafile.print_unique?e=A&f=16044&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Ήταν καλεσμένος ο Σταμάτης Φασουλής στο «Zhow Biz» (ουφ, τι δύσκολη
ορθογραφία). Και συζητούσαν με τον Γιώργο Μαρίνο για ό,τι του προκαλεί
δυσανεξία. Η κουβέντα τους έφτασε και έξω από τα μαγαζιά όπου τα χαρακτηρίζει
η ελληνική μουσική. Και ο Σταμάτης Φασουλής, που φάνηκε να έχει αναρωτηθεί
πολλές φορές για την προέλευση των «ελληνάδικων», διατύπωσε την εκδοχή του:
«είναι τα ελληνικά άδικα που ακούγονται εκεί μέσα και από αυτά προήλθε η
ονομασία τους».

* Το «Αύριο ποτέ δεν πεθαίνει», η καινούργια ταινία του Τζέιμς Μποντ,
προβάλλεται στους κινηματογράφους και στο πλευρό του πράκτορα 007 κάνει μία
σύντομη εμφάνιση η Τέρι Χάτσερ, ως σύζυγος του μεγιστάνα των μίντια και
πρώην αγαπημένη τού Μποντ. Η οποία δεν είναι διόλου άγνωστη σε όσους
παρακολουθούσαν από το Star τη σειρά «Λόις και Κλαρκ». Με την ευκαιρία,
λοιπόν, της ταινίας στους κινηματογράφους, ο Star έβγαλε από το αρχείο την
τηλεοπτική σειρά, με ήρωες τον Σούπερμαν και τη δημοσιογράφο την οποία είχε
ερωτευτεί και την προβάλλει κάθε απόγευμα. Για να παρατηρήσουν οι θεατές πως η
Τέρι Χάτσερ στο πλευρό του Σούπερμαν ήταν ομορφότερη, και πως μία σχέση με τον
Τζέιμς Μποντ είναι τόσο συγκλονιστική ώστε να φθείρει μία γυναίκα.

* Σαπουνόπερες στην ελληνική τηλεόραση υπάρχουν πολλές. Εγχώριες και ξένες.
Όμως ο ορισμός τους είχε περιγραφεί με τον... γευστικότερο τρόπο από τον
Τζέιμς Θάρμπερ, το 1948, σαν «ένα είδος σάντουιτς»: ανάμεσα σε
δύο χοντρές φέτες διαφημίσεων, αλείψτε 12 λεπτά διαλόγους, προσθέστε
δυσχέρεια, παλιανθρωπιά και βάσανα γυναικών σε ίση ποσότητα, πετάξτε μία δόση
από ευγένεια, περιχύστε με δάκρυα, συνοδεύστε με οργανική μουσική και
σερβίρετε πέντε φορές την εβδομάδα. Τό πόσο έχει αλλάξει αυτή η συνταγή μέσα
σε πενήντα χρόνια μπορεί να το διαπιστώσει κανείς στην έκθεση που
παρουσιάζεται στο Μουσείο Ραδιοφώνου και Τηλεόρασης, στη Νέα Υόρκη και το Λος
Άντζελες, με τίτλο «Κόσμοι δίχως τέλος: η Τέχνη και η Ιστορία της Σαπουνόπερας».

* «Η αγάπη άργησε μια μέρα» και η σειρά της ΕΤ1 αποκτά μία σημαντική θέση στις
τηλεθεάσεις. Και γίνονται όλο και περισσότεροι οι θεατές που βλέπουν την
Τάνια Τρύπη να αποδεικνύει τα υποκριτικά της προσόντα. Αλλά όλο
και πιο πολλοί τη βλέπουν να είναι δεμένη με μία παράξενη μοίρα: κανένας ρόλος
της δεν ήταν ήρεμος. Έτσι και στο προχθεσινό επεισόδιο, η Τάνια Τρύπη δεν
ξέφυγε από το πεπρωμένο της: πάλι ξύλο έτρωγε, πάλι κάτι άρρωστο υπέβοσκε στην
ερωτική σχέση της με το άλλο φύλο, εκπροσωπούμενο από τον Μηνά Χατζησάββα.

* Η σχέση της τέχνης με τη μόδα προσφέρει πολλές παραμέτρους και ακόμα
περισσότερες οπτικές γωνίες για να την εξετάσεις. Η εμφανέστερη εντοπίζεται
στον χώρο του θεάματος. Θέατρο, κινηματογράφος, χορός, όπερα και οι
ενδυματολογικές ανάγκες σε αυτές τις μορφές επιζητούν συχνά τη συνδρομή
σχεδιαστών, των οποίων η θεατρικότητα στο ύφος ξεπερνάει τις πασαρέλες. Η
απογευματινή «Ντεμοντέ» εκπομπή της Σάντυς Τσαντάκη στο Seven Χ
επανέρχεται στο θέμα θέατρο και μόδα. Με τη συνέντευξη του Μαρκ Μποάν
στο Μέγαρο Μουσικής για τα κοστούμια της όπερας «Πελλέας και Μελισάνθη», της
Μαρίνας Λαμπράκη-Πλάκα για την έκθεση με τις μακέτες και τα
κοστούμια του Φράνκο Τζεφιρέλι και τις θεατρικές επιδείξεις του
Τζον Γκαλιάνο στον οίκο Ντιόρ, του Γιόζι Γιαμαμότο, του
Τζόρτζιο Αρμάνι και της Κορίν Κομπσόν.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: P05</CAT>
<ED>
Κωδικός άρθρου: A16044P052</ED>
<ID>
ID:135981

</ID><URL>http://ta-nea.dolnet.gr/neaweb/neafile.print_unique?e=A&f=16044&m=P05&aa=2</URL></REF>


Article

<CATEGORY>vin09</CATEGORY>

 <H2>Καταδικάστηκαν δύο κανάλια για παρεμβολές
</H2>
Σε φυλάκιση 15 μηνών (εξαγοράσιμη) καταδικάστηκαν χθες από το 10ο Τρεμελές
Πλημμελειοδικείο Αθηνών οι υπεύθυνοι των ιδιωτικών τηλεοπτικών σταθμών «Αθήνα
TV» και «Τζούνιορ TV» για παρεμβολές στο δορυφορικό πρόγραμμα του
Ραδιοτηλεοπτικού Ιδρύματος Κύπρου που αναμεταδίδει η ΕΡΤ από τις συχνότητες 39
και 56.

Με την ίδια απόφαση το δικαστήριο επέβαλε στους υπεύθυνους των δύο σταθμών
χρηματικά πρόστιμα 300.000 δραχμών και κατάσχεση των μηχανημάτων παραγωγής και
εκμετάλλευσης των «Αθήνα TV» και «Τζούνιορ TV».

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: P05</CAT>
<ED>
Κωδικός άρθρου: A16044P053</ED>
<ID>
ID:136021

</ID><URL>http://ta-nea.dolnet.gr/neaweb/neafile.print_unique?e=A&f=16044&m=P05&aa=3</URL></REF>


Article

<CATEGORY>vin09</CATEGORY>

 <H2>Οι Έλληνες «κανονιέρηδες» στο Video
</H2>
Σε ανθρώπους με πόδια... κανόνια είναι αφιερωμένο το «Video» του Παύλου Τσίμα
(Mega, 23.00). Σε ποδοσφαιριστές που ξεσήκωναν τις κερκίδες, σε σύμβολα ομάδων
και οπαδών, σε «ιερουργούς» της τέχνης του γκολ, κατά έναν Βρετανό συγγραφέα,
ο οποίος εκτιμούσε πως θα έπρεπε να θεωρείται μία εκ των καλών τεχνών.

Φιλοξενούμενοι της εκπομπής είναι οι Κώστας Νεστορίδης, Γιώργος Σιδέρης,
Αντώνης Αντωνιάδης, Θωμάς Μαύρος, Νίκος Αναστόπουλος και ο τελευταίος
κληρονόμος, όπως φαίνεται να αναδεικνύεται, της γενιάς των μεγάλων
«γκολτζήδων», Νίκος Μαχλάς.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: P05</CAT>
<ED>
Κωδικός άρθρου: A16044P054</ED>
<ID>
ID:136045

</ID><URL>http://ta-nea.dolnet.gr/neaweb/neafile.print_unique?e=A&f=16044&m=P05&aa=4</URL></REF>


Article

<CATEGORY>vin15</CATEGORY>

 <H5>Συνωμοσίες και ρομαντισμός
</H5><H2>ΤΗΛΕΟΡΑΣΗ ΤΕΤΑΡΤΗΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΔΥΝΑΤΟ ΠΟΛΙΤΙΚΟ ΘΡΙΛΕΡ ΚΑΙ ΑΙΣΘΗΜΑΤΙΚΗ ΠΕΡΙΠΕΤΕΙΑ
</H3>
Μπαρτ Λάνκαστερ, Κερκ Ντάγκλας, Άβα Γκάρντνερ, Τζεφ Μπρίτζες, Κιμ Μπάσιντζερ
δίνουν λάμψη στις δύο καλύτερες σημερινές ταινίες των καναλιών.

Πολιτικό θρίλερ με σασπένς είναι οι «Επτά μέρες του Μαΐου» που γύρισε το '64 ο
Τζον Φρανκενχάιμερ, ενώ ο Ρόμπερτ Μπένταν του σούπερ μελό «Κράμερ εναντίον
Κράμερ» γύρισε την αποψινή κωμική περιπέτεια «Ναντίν, αλεξίσφαιρος έρωτας» το '87.

Ξεχωρίζουν στη συνέχεια το «Ακολουθώντας το φως» του Μάικ Ρόουμπ, το
αισθηματικό «Λίμπερα αγάπη μου» του Μάουρο Μπολονίνι με την Κλαούντια
Καρντινάλε και η εγχώρια φάρσα «Όταν λείπει η γάτα» του Αλέκου Σακελλάριου.

Αναλυτικότερα, μεταξύ των ταινιών που θα προβάλουν σήμερα τα κανάλια είναι και
οι παρακάτω:

«Χρυσός και τενεκές»

18.15 Star. Την επιθεώρηση των Τσιφόρου - Βασιλειάδη είχε
μεταφέρει στην οθόνη ­ '62 ­ ο Ίων Νταϊφάς. Με τους: Μίμη Φωτόπουλο, Παντελή
Ζερβό, Μιράντα Κουνελάκη. (Διάρκεια: 85') **

«Όταν λείπει η γάτα»

21.00 Star. Άλλη μια απολαυστική φάρσα ­ '62 ­ του Αλέκου
Σακελλάριου με το υπηρετικό προσωπικό ενός πλουσιόσπιτου να το ρίχνει έξω,
όταν φεύγουν τα αφεντικά. Με τους: Αυλωνίτη, Βλαχοπούλου, Ρίζο, Ζάννα, Παράβα,
Κρεβατά, Ντούζο, Βογιατζή. (Διάρκεια: 70') **

«Ο ξεροκέφαλος»

21.40 ΕΤ1. Εγχώρια φάρσα ­ '70 ­ του Ερρίκου Θαλασσινού με τους:
Γκιωνάκη, Σταυρίδη, Διαλυνά, Μηλιάδη, Κρεβατά, Πλατή **

«Ακολουθώντας το φως»

22.30 ΕΤ3 (Go toward the light). Η δραματική αγωνία μιας
οικογένειας, της οποίας ο μεγάλος γιος είναι αιμοφιλικός και, σαν να μην
έφθανε αυτό, μαθαίνουν ότι έχει προσβληθεί από AIDS. Του Μάικ Ρόουμπ, με τους:
Λίντα Χάμιλτον, Πάιπερ Λόρι, Τζόσουα Χάρις. **

«Πονηρός αδελφός»

22.45 Star (Hello, she lied). Περιπέτεια με μια πανέξυπνη
γυναίκα να καταφέρνει πάντα τους στόχους της. Τυπικότητες του Λόρενς Λάνοφ, με
τους: Κάθι Άιρλαντ, Τζον Ίνος, Ρίτσαρντ Σαραφιαν, Όντι Ίνγκλαντ. **

Ο Μπαρτ Λάνκαστερ πρωταγωνιστεί στο πολιτικό θρίλερ «Επτά μέρες του Μαΐου»

«Επτά μέρες του Μαΐου»

23.35 ΕΤ1 (Seven days in May). Πολιτικό θρίλερ ­ '64 ­ του
έμπειρου επαγγελματία Τζον Φρανκενχάιμερ. Με τους: Μπαρτ Λάνκαστερ, Κερκ
Ντάγκλας, Άβα Γκάρντνερ, Φρέντερικ Μαρς, Μάρτιν Μπόλσαμ. Τα γυρίσματα της
ταινίας συνέπεσαν με τη δολοφονία του Τζων Κέννεντυ και κατά... διαβολική
σύμπτωση το στόρι της ταινίας αφορά τη συμφωνία του προέδρου των ΗΠΑ με αυτόν
της Σοβιετικής Ένωσης για μια συνθήκη που τερματίζει οριστικά τον Ψυχρό
Πόλεμο! (Διάρκεια: 114') ***

«Ναντίν, αλεξίσφαιρος έρωτας» και ο Τζεφ Μπρίτζες με την Κιμ Μπάσιντζερ μαζί
δεν κάνουν και χώρια δεν μπορούν

«Ναντίν: Αλεξίσφαιρος έρωτας»

24.00 Mega (Nadine). Η Κιμ Μπάσιντζερ είναι κομμώτρια, ο Τζεφ
Μπρίτζες ιδιοκτήτης μπαρ και πηγαίνοντας για διαζύγιο μπλέκουν σε πρωτάκουστες
περιπέτειες που τους κάνουν να ερωτευτούν ο ένας τον άλλο. Περιπέτεια με
κωμικές στιγμές του Ρόμπερτ Μπέντον ­ '87 ­ με τους: Τζεφ Μπρίτζες, Κιμ
Μπάσιντζερ. (Διάρκεια: 74') **

«Το παράπτωμα»

00.45 Star (Felouy). Θρίλερ ­ '95 ­ μ' έναν κάμεραμαν
τηλεοπτικής εκπομπής να καταγράφει έναν φόνο και να γίνεται στόχος των
δολοφόνων. Του Ντέιβιντ Έι Πράιορ με τους: Τζέφρι Κομπς, Ντέιβιντ Γουόρνερ.
(Διάρκεια: 90') **

«Λίμπερα αγάπη μου»

01.00 ΕΤ3 (Libera my love). Αισθηματικό φιλμ του '74 ­ στους
ελληνικούς κινηματογράφους εκείνης της εποχής είχε παιχθεί με τον άσχετο τίτλο
«Μια σφαίρα έγραψε το τέλος»! ­ του Μάουρο Μπολονίνι. Η Κλαούντια Καρντινάλε
ως ατίθαση επαναστάτρια στη διάρκεια του Β' Παγκοσμίου Πολέμου στην Ιταλία.
(Διάρκεια: 109') ***

«Η πρώτη σελίδα»

02.45 Antenna (His gird Friday). Κωμωδία ­ '40 ­ που αποτελεί τη
δεύτερη κινηματογραφική μεταφορά του πασίγνωστου θεατρικού έργου των Τσαρλς
Μακ Άρθουρ - Μπεν Χεκτ. Του εξαίρετου σκηνοθέτη Χάουαρντ Χοκς, με τους: Κάρι
Γκραντ, Ρόζαλιντ Ράσελ. (Διάρκεια: 92') ***

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16044P061</ED>
<ID>
ID:135955

</ID><URL>http://ta-nea.dolnet.gr/neaweb/neafile.print_unique?e=A&f=16044&m=P06&aa=1</URL></REF>


Article

<CATEGORY>vin09</CATEGORY>

 <H5>ΘΑΝΑΣΗΣ ΠΑΠΑΓΕΩΡΓΙΟΥ: ΘΥΜΩΜΕΝΑ ΚΕΙΜΕΝΑ
</H5><H2>«Με κινητοποιεί μια οργή»
</H2>
Το εξώφυλλο του βιβλίου του Θανάση Παπαγεωργίου

Ηθοποιοί, σκηνοθέτες, συγγραφείς, πνευματικοί άνθρωποι, θεσμοί, φορείς,
θέατρα, τηλεόραση, καταστάσεις, απόψεις, άνθρωποι. Αυτός ο ποταμός θεμάτων
είναι το περιεχόμενο του βιβλίου του Θανάση Παπαγεωργίου «Εγκωμιάζοντας εγκλήματα».

Εβδομήντα έξι άρθρα του δημοσιευμένα στα «ΝΕΑ», στη «Λέξη», στον «Ριζοσπάστη»,
στην «Καθημερινή», αλλά και σε προγράμματα του θεάτρου «Στοά», από το 1984 έως
το 1997 επελέγησαν και εκδόθηκαν από τις Εκδόσεις Καστανιώτη στη σειρά «Σκέψη
- Χρόνος - Δημιουργοί».

Κείμενα, που έχουν τη φόρτιση της στιγμής που γράφτηκαν. Κείμενα, που τα
χαρακτηρίζει ένας θυμός ­ όπως και τη στάση του στη ζωή άλλωστε. Μομφή; «Κι αν
είναι, την αποδέχομαι», λέει ο Θανάσης Παπαγεωργίου και εξηγεί: «Όχι μόνον
οργίζομαι και θυμώνω για ό,τι συμβαίνει γύρω μου, αλλά μου είναι και αδιανόητο
να υπάρχουν άνθρωποι που δεν είναι θυμωμένοι. Να συμφωνούν στο ελάχιστο με το
συνειδησιακό ξεπούλημα που οδηγεί στην ντροπή, αφού για να συμβεί αυτό θα
πρέπει να περάσει για τα καλά μέσα από συμβιβασμούς, υπολογισμούς, φιλήματα
κατουρημένων ποδιών, ψεύτικα χειροκροτήματα, υποκλίσεις και χαμόγελα. Κι όλα
συνοδεύονται από μια έντονη σιχασιά, που νιώθεις για την κατάντια σου. Εκεί
αρχίζει κι εκεί τελειώνει ο θυμός μου. Από κει ξεκινάνε τα περισσότερα κείμενά
μου. Την αποφυγή αυτής της κατάντιας προσπαθώ και στη ζωή μου».

Ο Θανάσης Παπαγεωργίου ομολογεί ότι η έκδοση των άρθρων του σε βιβλίο δεν του
προκαλεί την αγωνία και το τρακ που του δίνει το θέατρο.

Γιατί είναι κείμενα που έχουν ήδη κριθεί στην πρώτη, δημοσιογραφική τους δημοσίευση.

Φέτος, ο Θανάσης Παπαγεωργίου συμπληρώνει 36 χρόνια δουλειάς στο θέατρο.
Απόφοιτος της Δραματικής Σχολής του Χρήστου Βαχλιώτη, πρωτοεμφανίστηκε με τον
ρόλο του Κρέοντα στον «Οιδίποδα Τύραννο». Και ως το 1969 συνεργάστηκε με τους
θιάσους Βασίλη Διαμαντόπουλου - Μαρίας Αλκαίου, «Ηνωμένων Καλλιτεχνών»,
Μιράντας Μυράτ - Αντρέα Μπάρκουλη, Τίτου Βανδή, «Ελεύθερης Σκηνής».

Το 1969 ιδρύει με την Λήδα Πρωτοψάλτη και τον Τάκη Καλφόπουλο τον θίασο
«Βήματα». Δύο χρόνια μετά, ιδρύει με την Ελένη Καρπέτα το θέατρο «Στοά». Από
το 1974 διευθύνει μόνος του το ομώνυμο θέατρο, όπου σκηνοθετεί και παίζει έργα
Ελλήνων κυρίως θεατρικών συγγραφέων, διαμορφώνοντας τη «Σχολή Παπαγεωργίου».
Αυτό είναι το πρώτο του βιβλίο.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16044P081</ED>
<ID>
ID:135943

</ID><URL>http://ta-nea.dolnet.gr/neaweb/neafile.print_unique?e=A&f=16044&m=P08&aa=1</URL></REF>


Article

<CATEGORY>vin09</CATEGORY>

 <H2>Αρχίζουν οι εκδηλώσεις «Η Ελλάδα στη Βρετανία»
</H2>
«Μουσική από το Βυζάντιο» είναι η μεγάλη, αφετηριακή συναυλία των πολιτιστικών
ελληνικών εκδηλώσεων που αρχίζουν απόψε στο Λονδίνο. Η χορωδία του Λυκούργου
Αγγελόπουλου, η London Symfonietta, ο Τζον Τάβενερ, οι σολίστες Πατρίτσια
Ροζάριο, Σπύρος Σακκάς, Ραφαέλ Βάλφις, ο Μιχάλης Αδάμης και ο Δημήτρης
Τερζάκης είναι οι καλλιτέχνες που συμμετέχουν σ' ένα ενδιαφέρον δίωρο
πρόγραμμα βυζαντινής μουσικής που παρουσιάζεται απόψε στις 7.30 μ.μ. στο Queen
Elizabeth Hall.

Οι εκδηλώσεις που οργανώνει, σ' ένα ευρύ εξάμηνο πρόγραμμα, η ελληνική
πρεσβεία στη Μεγάλη Βρετανία έχουν στόχο την προβολή της σύγχρονης Ελλάδας
στην Αγγλία και τίτλο «Greece in Britain». Είναι δε μουσικές, εικαστικές,
λογοτεχνικές, θεατρικές, φιλολογικές, κοινωνικές, εκδηλώσεις χορού, διαλέξεις κ.ά.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16044P082</ED>
<ID>
ID:135982

</ID><URL>http://ta-nea.dolnet.gr/neaweb/neafile.print_unique?e=A&f=16044&m=P08&aa=2</URL></REF>


Article

<CATEGORY>vin09</CATEGORY>

 <H5>ΑΠΟ ΤΟ ΕΛΛΗΝΙΚΟ ΚΕΝΤΡΟ ΚΙΝΗΜΑΤΟΓΡΑΦΟΥ
</H5><H5>Η «Αντιγόνη»
</H5><H2>550 εκατ. σε 8 ταινίες
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Από τις 28 προτάσεις παραγωγής νέων ταινιών, το Ελληνικό Κέντρο Κινηματογράφου
αποφάσισε προχθές να χρηματοδοτήσει τις 8. Το σημαντικό, πάντως, σ' αυτές τις
νέες εγκρίσεις είναι ότι ως κριτήριο χρηματοδότησης στάθηκε «η εκφρασμένη
σαφώς, φέτος, διάθεση του κοινού για έναν κινηματογράφο που προσεγγίζει τη
σύγχρονη ελληνική πραγματικότητα με έναν τρόπο άμεσο και ελκυστικό» όπως
διαπιστώνει το ίδιο το Δ.Σ. του ΕΚΚ, κομίζοντας... γλαύκ' ες Αθήναις. Κάτι που
έπρεπε ­ μια από τις πιο καθοριστικές δουλειές του είναι αυτή ­ να έχει
εντοπίσει τουλάχιστον πριν από πέντε χρόνια!

Κάλλιο αργά παρά ποτέ, λοιπόν, και να αναφέρουμε ότι κάποιες από τις νέες και
υπ' ατμόν ταινίες ανήκουν σε δημιουργούς που παλαιότερα είχαν κάνει μικρές ή
μεγάλες εκπλήξεις... Στο πρόγραμμα «Νέα Ματιά» ­ ταινίες χαμηλού
προϋπολογισμού πρωτοεμφανιζόμενων σκηνοθετών ­ εγκρίθηκε η «Εφήμερη πόλη» του
Χρίστου Ζαφείρη με 55 εκατ.

Στο πρόγραμμα «Τομή» ­ ταινίες χαμηλού προϋπολογισμού έμπειρων σκηνοθετών ­
εγκρίθηκαν «Η εαρινή σύναξη των αγροφυλάκων» του Δήμου Αβδελιώδη που πριν από
μια δεκαετία μας είχε ενθουσιάσει με «Το δέντρο που πληγώναμε», το «Κάθε
Σάββατο» του έμπειρου Βασίλη Βαφέα και «Το καναρίνι ποδήλατο» του Δημήτρη
Σταύρακα (με 60 εκατ. δρχ. η καθεμία).

Ο Νίκος Κούνδουρος και η νέα του ταινία «Η Αντιγόνη του Καμπράλ» ­ μια
αντιπολεμική, σύγχρονη μεταφορά του μύθου της αρχαίας τραγωδίας σε
τριτοκοσμική χώρα ­ είναι οι πιο τυχεροί αφού χρηματοδοτούνται με το
μεγαλύτερο ποσό του νέου πακέτου (που συνολικά ανέρχεται σε 550 εκατ.) και η
δική του «Αντιγόνη» θα λάβει τα 120 εκατ. Οι υπόλοιπες τρεις ταινίες του
προγράμματος «Ορίζοντες» ­ ταινίες μεγάλου μήκους υψηλού προϋπολογισμού ­
είναι οι εξής: «Η διακριτική γοητεία των αρσενικών» της Όλγας Μαλέα που πριν
από δύο χρόνια είχε κάνει εμπορική επιτυχία ­ 180 χιλ. εισιτήρια με τον
καυστικό «Οργασμό της αγελάδας» ­ η «Συμφωνία χαρακτήρων» της Λουκίας Ρικάκη
που η προηγούμενη ταινία της, «Κουαρτέτο σε τέσσερις κινήσεις», είχε κόψει
167.000 εισιτήρια και η νέα ταινία του Θανάση Σκρουμπέλου «Μια εσωτερική
ελληνική υπόθεση» με 65 εκατ. δρχ. η καθεμία απ' αυτές.

Αντίδραση

«Τα κουρέλια τραγουδάνε ακόμα» και ο Νίκος Νικολαΐδης αντέδρασε για την
απόρριψη της νέας ταινίας του από τις επιχορηγήσεις του ΕΚΚ.

«Έγινε προσπάθεια να αλλοιωθεί η σύνθεση του Δ.Σ. στην οριστική ψήφιση των
αποφάσεων για τις τελικές εγκρίσεις χρηματοδότησης νέων ταινιών», έλεγε χθες
και θύμα ­ κατά τη γνώμη του ­ είναι το σενάριο της νέας ταινίας του «Θα σε δω
στην κόλαση αγάπη μου»... Έχουν περάσει επτά χρόνια από το προκλητικό
«Σινγκαπούρ σλινγκ» κι ένας από τους λόγους που ο ίδιος νομίζει ότι
απορρίφθηκε το σενάριο της νέας του ταινίας είναι «η αιχμηρή και ασυνήθιστη
"ματιά" του με την οποία θα πρέπει να σοκαρίστηκαν αρκετοί της διοίκησης του "Κέντρου"».

Η ταινία «Η Αντιγόνη του Καμπράλ» του Νίκου Κούνδουρου επιχορηγείται με 120
εκατ. δρχ.

Θυελλώδης, όπως πάντα, ο Νίκος Κούνδουρος μάς μίλησε με οίστρο χθες το βράδυ
για τη δική του «Αντιγόνη του Καμπράλ». «Η Οδύσσεια αυτής της ταινίας ξεκίνησε
πριν από 31 χρόνια, όταν το χειμώνα του '66-'67 σε μια παγωμένη γειτονιά της
Γενεύης, ο Βαγγέλης Γκούφας και η αφεντιά μου γράψαμε το πρώτο της σενάριο σαν
μια πράξη αντίστασης στη χούντα των συνταγματαρχών που είχε πνίξει κάθε
ελεύθερη φωνή στην πατρίδα μας. Από τότε, η ιδέα της "Αντιγόνης" ξύπναγε κάθε
τρεις και λίγο. Και τώρα να ξανά η "Αντιγόνη του Καμπράλ", με τη βοήθεια των
ευρωπαϊκών ταμείων και του ελληνικού κράτους. Οι χώροι που φιλοξενούν την ­
πάντα νέα ­ τραγωδία του Σοφοκλή είναι τώρα τα ματωμένα χώματα χωρών του
Τρίτου Κόσμου, όπου ξεπροβάλλει σαν λουλούδι της απελπισίας η μικρή Αντιγόνη,
που την ερμηνεύει η νεαρή απόφοιτος δραματικής σχολής Κατερίνα Παυλάκη και τον
Κρέοντα, έναν αρχέγονο άντρα με μορφή Ασιάτη πολέμαρχου, ο ερασιτέχνης Μιχάλης
Κομνηνός, ενώ τον Χορό τον αποτελούν Αφρικανοί και Κούρδοι πολιτικοί πρόσφυγες
που βρήκαν πολιτικό άσυλο στην Ελλάδα».

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: P09</CAT>
<ED>
Κωδικός άρθρου: A16044P091</ED>
<ID>
ID:135944

</ID><URL>http://ta-nea.dolnet.gr/neaweb/neafile.print_unique?e=A&f=16044&m=P09&aa=1</URL></REF>


Article

<CATEGORY>vin09</CATEGORY>

 <H5>ΜΙΑ ΜΟΥΣΙΚΗ ΠΡΟΣΦΟΡΑ ΤΩΝ «ΝΕΩΝ» ΣΕ 36 CD
</H5><H2>Μεγάλες τζαζ ιστορίες
</H2>
Η Λαίδη Ντέι (Μπίλι Χόλιντεϊ) στο φλερτ ήχων και λόγου, που γεννά τον
σπινθήρα της τζαζ

Πάνω από όλα ήταν η γοητεία, η φινέτσα, η αίσθηση της θαλπωρής. Ήταν η ίδια
της η προσωπικότητα, ο τρόπος με τον οποίο έδινε όλα αυτά στο τραγούδι. Η
Μπίλι Χόλιντεϊ, άφησε στην ιστορία των ηχογραφήσεων της τζαζ πάνω από 350
δίσκους, από τα πολύ χαρακτηριστικά της έργα, εκείνα μάλιστα που έγραψε στη
δεκαετία του '30 με τον Τέντι Γουίλσον και τον Λέστερ Γιανγκ. Τραγούδια που
έμοιαζαν σαν ένα παιχνίδι ανάμεσα στα λόγια και τη μουσική, ένα φλερτ της
μουσικής με τους στίχους που άφησαν εποχή. Ίσως γι' αυτό, οι εποχές που
ακολούθησαν δεν σταμάτησαν να «μελετούν» τη Μπίλι Χόλιντεϊ, όπως και όλα τα
μεγάλα ταλέντα που έκαναν μουσική. Και πολλές φωνές ακολούθησαν τα ίχνη της
ερμηνείας της, σαν από ένστικτο πάνω σε συνθέσεις που μπορεί και να ήταν
εντελώς διαφορετικές, από ένα, ας πούμε, «All Of Me». Δεν είναι λίγοι εκείνοι
που βλέπουν στα πρώτα χρόνια της τζαζ και στις μεγάλες μορφές τους, όλο το
πανόραμα της μουσικής. Τις φωνές και τις συνθέσεις, τις αλλαγές πορείας και
τους «επαναστάτες» της τζαζ. Το σαξόφωνο του Τσάρλι Πάρκερ για παράδειγμα,
γινόταν η φωνή της βασανισμένης του ψυχής, η πιο δυνατή έκφραση της τζαζ που
ερχόταν να ανατρέψει την αυστηρότητα στις νότες και τις αρχές και να πιάσει το
νήμα κατ' ευθείαν από την καρδιά των μπλουζ. Από την άλλη, ο Ντίζι Γκιλέσπι
είχε όλα τα χαρακτηριστικά του πρεσβευτή των ήχων του κόσμου, με τις
ατέλειωτες περιοδείες του (και τις αξέχαστες συναυλίες του και στην Αθήνα) που
μετέφεραν τους ρυθμούς, μπολιασμένους με την αφροκουβανέζικη παράδοση. Το
κοινό, που λάτρευε τον Ντίζι με την πρώτη, τον έβαζε αμέσως πλάι στον Λούις
Άρμστρονγκ και τους ήδη τότε καταξιωμένους στη συνείδηση του κόσμου.

Τα στυλ εναλλάσσονταν σαν μία μεγάλη παρέλαση από εμπνεύσεις, σαν ένας
φαντασμαγορικός διαγωνισμός ευρηματικότητας. Η τζαζ αποκτά όλο και πιο μεγάλα
ακροατήρια, η εποχή του σουίνγκ αστράφτει και ο Μπένι Γκούντμαν χαρακτηρίζεται
ο αναμφισβήτητος «βασιλιάς» της. Τη δεκαετία του ' 30 αυτή η μουσική είναι πια
ένα εμπορικό φαινόμενο. Η Ν. Ορλεάνη, το Κάνσας Σίτι, το Χάρλεμ δίνουν νέους
όρους. Πώς δηλαδή θα εξηγούσε κανείς το «μπι-ποπ»; Η τρομπέτα του Ντίζι τα
έλεγε όλα.. Τα «ΝΕΑ» παίζουν τώρα τζαζ και θυμούνται τους ανθρώπους που
«χάραξαν» την ιστορία της. Την Μπίλι Χόλιντεϊ και τον Λούις Άρμστρονγκ, τον
Ντίζι Γκιλέσπι και τον Τσάρλι Πάρκερ, τον Μπένι Γκούντμαν και τον Μπεν
Γουέμπστερ... σε μία σειρά από έξι CD. Αυτά που αποτελούν την πρώτη από τις
έξι εξάδες CD, προσφορά των «ΝΕΩΝ» στους αναγνώστες τους.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: P09</CAT>
<ED>
Κωδικός άρθρου: A16044P092</ED>
<ID>
ID:135983

</ID><URL>http://ta-nea.dolnet.gr/neaweb/neafile.print_unique?e=A&f=16044&m=P09&aa=2</URL></REF>


Article

<CATEGORY>vin09</CATEGORY>

 <H2>ΚΛΑΣΙΚΗ ΔΙΣΚΟΘΗΚΗ
</H2>
<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

Αριοδάντης με νέα πνοή, σουίτες στον χώρο και τον χρόνο, μια ξεχασμένη φωνή
και φινλανδικές πρεμιέρες.

Γκέοργκ Φρίντριχ Χέντελ, «Αριοδάντης». Οι Μουσικοί του Λούβρου,
υπό τον Μαρκ Μινκόβσκι (ARCHIV).

Ύστερα από τη σοπράνο Λορέιν Χαντ και τον Νίκολας Μακ Κίγκαν (για τη
δισκογραφική Harmonia Mundi), το 1995, μία από τις σημαντικότερες μέτζο
σοπράνο της νέας γενιάς, η Αν Σοφί φον Ότερ και ο δραστήριος (περί το μπαρόκ)
μαέστρος Μαρκ Μινκόβσκι δίνουν νέα ζωή στην όπερα του Χέντελ. Με όργανα και
στυλ εποχής (του 18ου αιώνα) η ηχογράφηση πλησιάζει τα πρότυπα του συνθέτη. Η
όπερα γράφτηκε στη δεύτερη περίοδο «παραγωγής» του Χέντελ, μετά το 1735, λίγο
προτού οι δυσκολίες που συναντούσε στα ανεβάσματα των έργων του ­ κυρίως στην
σκηνή του «King's Theader» ­ κλονίσουν την υγεία του και πάθει αποπληξία.
Βασίζεται δε στο έργο του Αντόνιο Σάλβι «Τζινέβρα, πριγκίπισσα της Σκωτίας»,
που με τη σειρά του άντλησε το θέμα του από τον «Μαινόμενο Ορλάνδο» του Αριόστο.

Γιόχαν Σεμπάστιαν Μπαχ, 6 σουίτες για βιολοντσέλο. Γιο-Γιο
Μα, βιολοντσέλο (SONY).

Τα έργα, με τα οποία έχει συνδεθεί η καριέρα, η ερμηνεία, ο ήχος του «θρύλου
του βιολοντσέλου» Πάμπλο Καζάλς και τα οποία μόλις πρόσφατα μας χάρισε ­
δισκογραφικώς ­ στην «οριστική» (;) τους ερμηνεία ο μεγάλος Μστίσλαβ
Ροστροπόβιτς, αποτελούν τον ακρογωνιαίο λίθο της καριέρας κάθε βιολοντσελίστα.
Ο Γάλλος ­ από Κινέζους γονείς ­ Γιο-Γιο Μα ηχογραφεί για δεύτερη φορά τις
σουίτες. Μόνον που αυτή τη φορά θέλησε να κάνει κάτι διαφορετικό: να «απλώσει»
τις ερμηνείες του στον χρόνο και τον χώρο. Έτσι κάθε σουίτα ηχογραφήθηκε σε
διαφορετική εποχή (μεταξύ 1994 και 1997) και σε διαφορετική αίθουσα (όπως ο
ναός της Santa Maria in Aventino στη Ρώμη ή η Αίθουσα Ishihara στην Οζάκα),
ώστε να «ανταποκρίνεται» στην αίσθηση κάθε τμήματος.

«Το θρυλικό κοντσέρτο της Μόσχας». Πολ Ρόμπσον, μπάσος (RUSSIA REVELATION).

Το άνοιγμα των περίφημων ρωσικών αρχείων (και το ξεπούλημά τους σε πολυεθνικές
­ δυτικές ­ εταιρείες) φέρνει στο φως και στο CD θαμμένους ή ξεχασμένους
θησαυρούς. Όπως το κοντσέρτο που έδωσε στις 14 Ιουνίου του 1949 (πάνω στο
«ξέσπασμα» του Ψυχρού Πολέμου) ο Αμερικανός μπάσος και ηθοποιός Πολ Ρόμπσον,
στην Αίθουσα Τσαϊκόφσκι της Μόσχας. Ήταν η περίοδος που ο άλλοτε περίφημος
Οθέλλος, ο πρωταγωνιστής έργων του Ο'Νιλ και κινηματογραφικός ­ επίσης ­
ηθοποιός είχε στιγματισθεί στις Ηνωμένες Πολιτείες ως «συμπαθών τον
κομμουνισμό». Τα κοντσέρτα του στη Σοβιετική Ένωση «επιβεβαίωσαν» στους
εχθρούς του την «τάση» του και έκτοτε έπεσε σε δυσμένεια και η καριέρα του
πήρε την κατιούσα. Στο CD ακούγεται να τραγουδά σε επτά γλώσσες (και ρωσικά).
Θαυμάσιο το «OL' Man River», που είχε ερμηνεύσει με τεράστια επιτυχία το 1927
στο μιούζικαλ «Show Boat».

Γιαν Σιμπέλιους, Σουίτα «Καρέλια», «Κουολέμα». Συμφωνική
Ορχήστρα του Λάτι, υπό τον Όσμο Βένσκα (BIS).

Η εταιρεία Bis και ο ειδικός ­ πλέον ­ στον Σιμπέλιους μαέστρος Όσμο Βένσκα
έχουν βαλθεί να παραδώσουν στην παγκόσμια δισκογραφία όλα τα έργα του μεγάλου
Φινλανδού συνθέτη. Όπως παλαιότερα είχαν δισκογραφήσει με τον Λεωνίδα Καβάκο,
σε πρώτη παγκόσμια ηχογράφηση, την αρχική εκδοχή του κοντσέρτου για βιολί,
έτσι τώρα δίνουν τη σουίτα «Καρέλια» (πρόκειται για επαρχία της Φινλανδίας)
στην πλήρη μορφή της του 1893, την αρχική μορφή (του 1903) του «Μελαγχολικού
Βαλς», που αποτελεί μία από τις έξι ενότητες της σκηνικής μουσικής για το έργο
«Κουολέμα» (θάνατος) του Άρβιντ Γένεφελντ. Όλα σε πρώτη παγκόσμια ηχογράφηση.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: P09</CAT>
<ED>
Κωδικός άρθρου: A16044P093</ED>
<ID>
ID:136022

</ID><URL>http://ta-nea.dolnet.gr/neaweb/neafile.print_unique?e=A&f=16044&m=P09&aa=3</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Διαλύοντας τον Χάρι. 5.00-7.00-9.00-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Ο κύριος με τα γκρι. 6.40-8.50-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Τζέιμς Μποντ 007: Το αύριο ποτέ
δεν πεθαίνει. 6.00-8.30-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Ο γκαφατζής της ζούγκλας.
6.30-8.30-10.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Το παιχνίδι. 6.00-8.30-11.00 μ.μ. 
ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Προστάτης οικογένειας. 6.50-9.00-11.00 μ.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Η αίσθηση
της Σμίλα στο χιόνι. 5.40-8.10-10.40 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Η επίλεκτη. 5.40-8.20-11.00 μ.μ.

ΑΘΗΝΑΙΟΝ CINEPOLIS PHILIPS 2. Προστάτης οικογένειας. 6.15-8.15-10.30 μ.μ.

ΑΘΗΝΑΙΟΝ CINEPOLIS PHILIPS 3. Η αίσθηση της Σμίλα στο χιόνι. 5.40-8.10-10.40 μ.μ.

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Caondition). Ο κύριος με τα γκρι. 6.30-8.45-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Το παιχνίδι. 6.00-8.30-11.00
μ.μ. 
ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Ο κύριος με τα γκρι.
6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo).
Εραστές για μια νύχτα. 6.45-8.45-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Κορίτσια
καριέρας. 7.00-9.00-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Η επίλεκτη.
5.30-8.00-10.30 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Θεωρίες συνωμοσίας. 6.00-8.30-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Τζέιμς Μποντ
007: Το αύριο ποτέ δεν πεθαίνει. 6.00-8.30-11.00 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Το παιχνίδι. 6.00-8.30-11.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition). Η γεύση
του κερασιού. 6.20-8.25-10.30 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Η γεύση του
κερασιού. 7.10-9.10-11.10 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Η αίσθηση της Σμίλα στο χιόνι. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital).
Τζέιμς Μποντ 007: Το αύριο ποτέ δεν πεθαίνει. 5.30-8.05-10.45 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS).Η
αίσθηση της Σμίλα στο χιόνι. 6.00-8.30-11.00 μ.μ. 
ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Η
παγοθύελλα. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Προστάτης οικογένειας. 5.50-8.05-10.25 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Τζέιμς Μποντ 007: Το αύριο ποτέ δεν πεθαίνει.
4.45-7.20-10.00 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Προστάτης οικογένειας. 5.45-8.00-10.15 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 Dolby Stereo). Επτά
χρόνια στο Θιβέτ. 5.15-7.45-10.15 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Προστάτης οικογένειας. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Προστάτης οικογένειας. 6.30-8.45-11.00 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Τζέιμς Μποντ 007: Το αύριο ποτέ δεν πεθαίνει. 5.20-7.50-10.20 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Ο κύριος με τα
γκρι. 6.30-8.45-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Πυροβολημένο ψάρι. 6.00-8.15-10.30 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Το παιχνίδι. 5.15-7.45-10.15 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Ο κύριος με
τα γκρι. 6.40-8.50-11.00 μ.μ.

ΑΤΤΙΚΟΝ Renault (Οδ. Σταδίου ~ 3228.821 Dolby Digital Air Condition). Η
αίσθηση της Σμίλα στο χιόνι. 5.45-8.15-10.45 μ.μ

ΑΦΑΙΑ (Καλλιθέα ~ 9595.534 Dolby Stereo). Το υποβρύχιο. 7.20-11.10 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Η επίλεκτη. 11.45-14.30-17.15-20.00-22.45-01.30.

VILLAGE CENTRE Αίθουσα 2. Η επίλεκτη. 21.45-00.30. Μόνος στο σπίτι 3 κάθε
μέρα: 11.30-14.00-16.30-19.00.

VILLAGE CENTRE Αίθουσα 3. Ο ψευταράς. 11.00-13.45-16.00-18.15-20.30-23.00-01.15.

VILLAGE CENTRE Αίθουσα 4. Τζέιμς Μποντ 007: Το αύριο ποτέ δεν πεθαίνει. 11.00-13.30-16.10-18.50-21.30-00.10.

VILLAGE CENTRE Αίθουσα 5. Προστάτης οικογένειας. 14.15-19.45-00.15.
Θεωρίες συνωμοσίας. 11.15-16.45-21.15.

VILLAGE CENTRE Αίθουσα 6. Εραστές για μια νύχτα. 18.40-21.00-23.20-01.40.
Ηρακλής - Πέρα από τον μύθο. 10.40-12.40-14.40-16.40.

VILLAGE CENTRE Αίθουσα 7. Ο γκαφατζής της ζούγκλας. 10.30-12.45-15.00-17.15-19.30-22.00-00.45.

VILLAGE CENTRE Αίθουσα 8. Το παιχνίδι. 11.30-14.15-17.00-19.45-23.00-01.30.

VILLAGE CENTRE Αίθουσα 9. Τζέιμς Μποντ 007: Το αύριο ποτέ δεν πεθαίνει. 12.00-14.30-17.10-19.50-22.30-01.10.

VILLAGE CENTRE Αίθουσα 10. Μοιραία βλάβη. 11.15-13.30-15.45-18.15-20.45-23.15-01.40.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Το παιχνίδι. 6.00-8.30-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα).
Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Η γεύση του κερασιού.
6.40-8.50-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Το παιχνίδι. 5.30-8.00-10.30 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Τα φτερά της αγάπης.
6.10-8.20-10.30 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Ο κύριος με τα γκρι. 6.00-8.15-10.40 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΕΥΑ (Εμπεδοκλέους 121 Παγκράτι, Άγ. Αρτέμιος ~ 7629.215). Ο μικρός Κόλια.
8.30-10.30 μ.μ. Ηρακλής - Πέρα από τον μύθο κάθε μέρα: 4.30-6.30 μ.μ.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Εραστές για μια
νύχτα. 6.40-8.50-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Η επίλεκτη. 6.30-8.45-11.00 μ.μ.

INTEAL ARAMIS (Πανεπ/μίου 46 ~ 3826.720 Dolby Digital). Το παιχνίδι.
5.10-7.50-10.30 μ.μ. 
INTEAL ΜΑΡΟΥΣΙ ARAMIS (Λεωφόρος Κηφισίας 215 ~ 6129.169 Dolby Stereo). Τα
φτερά της αγάπης. 6.10-8.20-10.30 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Η αίσθηση της Σμίλα στο χιόνι. 6.00-8.30-11.00 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Η επίλεκτη. 5.35-8.15-10.50
μ.μ. 
ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Ο κύριος με τα γκρι.
5.30-8.00-10.30 μ.μ.

ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Το παιχνίδι. 5.15-8.00-10.50 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo) Η
παγοθύελλα. 6.30-8.45-11.00 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Η επίλεκτη.
6.20-8.30-10.40 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Εραστές για
μια νύχτα. 6.40-8.55-11.00 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Λος Άντζελες
εμπιστευτικό. 5.40-8.15-10.50 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Ο κύριος με τα γκρι.
6.00-8.05-10.15 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo). Ο
κύριος με τα γκρι. 6.00-8.05-10.15 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Τα φτερά της
αγάπης. 6.50-9.00-11.10 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Η επίλεκτη.
6.15-8.35-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround). Ο
άνεμος στην πόλη. 6.30-8.40-11.00 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Το παιχνίδι.
6.00-8.30-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Η επίλεκτη. 6.00-8.15-10.45 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Τα φτερά της αγάπης. 6.50-9.00-11.10 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Το παιχνίδι. 5.30-8.00-10.30 μ.μ.

ΣΙΝΕΡΑΜΑ (Οδός Αγ. Κυριακής 30, Π. Φάληρο ~ 9303.553-595, Dolby Stereo RS). Η
επίλεκτη. 6.00-8.30-11.00 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Η επίλεκτη.
5.30-8.00-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Το παιχνίδι. 6.00-8.30-11.00 μ.μ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Η επίλεκτη. 3.50-6.00-8.10-10.20 μ.μ. 
ΤΡΙΑ ΑΣΤΕΡΙΑ 1 (Νέο Ηράκλειο ~ 2826.873, 2825.607, Dolby Stereo Digital SR).
Το παιχνίδι. 5.15-7.45-10.15 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο ~ 2826.873, 2825.607, Dolby Stereo Digital SR). Η
επίλεκτη. 5.45-8.15-10.45 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Διαλύοντας τον Χάρι. 7.05-9.05-11.05 μ.μ.

ΦΑΛΗΡΟ 1 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Τα φτερά της αγάπης. 6.40-8.50-11.00 μ.μ.

ΦΑΛΗΡΟ 2 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Το παιχνίδι. 6.45-8.15-10.45 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (Περιστέρι ~ 5711.105 Dolby Stereo). Το παιχνίδι. 6.00-8.15-10.40 μ.μ.

*

ΗΜΙΚΕΝΤΡΙΚΟΙ

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Έναρξη σε λίγες μέρες.

ΑΝΤΑΜΣ (Αιγάλεω ~ 5989.226 Dolby Stereo). Προστάτης οικογένειας.
6.30-8.30-10.30 μ.μ. Κάθε μέρα ώρα 4.30 μ.μ.: Μόνος στο σπίτι 3.

ΒΥΖΑΝΤΙΟ (Αιγάλεω ~ 5985.071). Το παιχνίδι. 8.00-10.30 μ.μ. Ηρακλής - πέρα από
τον μύθο: 6.00 μ.μ.

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222, ~
7793.515-18). Ώρα 9.00 μ.μ. Παρ.: Το λυκόφως των θεών του Βισκόντι.

*

ΠΡΟΑΣΤΙΩΝ

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη, ~ 0294.99760). Free Willy: Η διάσωση.

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Επαφή.
7.00-9.30 μ.μ.

ΛΕΣΧΗ ΦΙΛΩΝ ΚΝ/ΦΟΥ ΒΟΡΕΙΑΣ ΑΤΤΙΚΗΣ (Αγ. Στεφάνου - Δημαρχείο). Μόνο Κυριακή
8.30 μ.μ.: Το χρώμα του ροδιού.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Άννα Καρένινα.
6.00-8.05-10.15 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Ηρακλής - πέρα από το
μύθο. 5.30-7.30-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ

ΟΣΚΑΡ (Κρανίδι ~ 093246441). Πέμπ.: Speed

Νο 2.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Πέμπ.: Speed
Νο 2. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Προστάτης
οικογένειας. 5.45-8.00-10.15 μ.μ. μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Το παιχνίδι. 5.15-7.45-10.15 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453).
Μοιραία βλάβη. 6.20-8.30-10.40 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453).
Μοιραία βλάβη. 6.20-8.30-10.40 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Ηρακλής - πέρα από τον μύθο (Κ.). 7.00-9.00 μ.μ.

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Ο μικρός Κόλια. 8.30-10.30
μ.μ. Ηρακλής πέρα από τον μύθο: 5.00-6.45 μ.μ.

ΔΗΜΟΤΙΚΟΣ ΜΟΣΧΑΤΟΥ ΚΙΝ/ΦΟΣ ΣΙΝΕ ΚΗΠΟΣ (Ηλεκτρικός σταθμός ~ 4816.276). Σάβ.
5.00 μ.μ., Κυρ. 6.00 μ.μ.: Έντι, ο θρύλος του ΝΒΑ.

ΖΕΑ (Πασαλιμάνι ~ 4521.388 Dolby Stereo Air Condition). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ.

ΚΙΝ/ΚΗ ΛΕΣΧΗ ΣΑΛΑΜΙΝΑΣ (Κέντρο νεότητας, παραλία Σαλαμίνας ~ 4655.789).
Κυριακή: 8.30 μ.μ.: Καλή όρεξη κι αντίο.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Ο μαγεμένος αυλός. 8.30 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Η επίλεκτη. 5.30-8.00-10.30 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Ο κύριος με τα γκρι.
6.10-8.20-10.30 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Εραστές για μια
νύχτα. 6.00-8.00-10.00 μ.μ.

*

ΘΕΣΣΑΛΟΝΙΚΗΣ

Α' ΠΡΟΒΟΛΗΣ

ΧΕΙΜΕΡΙΝΟΙ

ΑΘΗΝΑΙΟΝ (~ 832.060 Dolby Stereo). Ο κύριος με τα γκρι. 5.00-7.00-9.00-11.00 μ.μ.

ΑΛΕΞΑΝΔΡΟΣ (~ 257.255 Dolby Stereo). Η επίλεκτη. 6.15-8.30-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Τζέιμς Μποντ 007: Το αύριο
ποτέ δεν πεθαίνει. 6.00-8.30-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Ο κύριος με τα γκρι.
5.00-7.00-9.00-11.00 μ.μ.

ΒΑΚΟΥΡΑ (~ 283.777 Dolby Stereo). Τα φτερά της αγάπης. 7.00-9.00-11.00 μ.μ.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Η επίλεκτη. 11.45-14.30-17.15-20.00-22.45-01.30 μ.μ..

VILLAGE CENTRE Αίθουσα 2. Μόνος στο σπίτι Νο 3. 11.30-14.00-16.30-19.00. / Η
επίλεκτη. Παρ. & Σάβ.: 21.30-00.20. Κυρ. έως Πέμπτη: 21.45-00.30.

VILLAGE CENTRE Αίθουσα 3. Ο γκαφατζής της ζούγκλας. Παρ. & Σάβ.
10.45-13.00-15.15-17.30-19.45-22.15. Κυρ. έως Πέμπτη:
10.30-12.45-15.00-17.15-19.30-22.00). / Εραστές για μια νύχτα. Παρ. έως
Πέμπτη: 00.45.

VILLAGE CENTRE Αίθουσα 4. Μοιραία βλάβη. Παρ. & Σάβ.:
10.45-13.00-15.15-17.45-20.15-23.00-01.15. Κυρ. έως Πέμπτη: 11.15-13.00-15.45-17.45-20.45-23.15-01.40.

VILLAGE CENTRE Αίθουσα 5. Τζέιμς Μποντ 007: Το αύριο ποτέ δεν πεθαίνει. Παρ.
& Σάβ.: 12.40-15.20-16.00-20.40-23.20-02.00. Κυρ. έως Πέμπτη: 12.00-14.30-17.10-19.50-22.30-01.10.

VILLAGE CENTRE Αίθουσα 6. Ο ψευταράς. Παρ. & Σάβ.:
11.00-13.45-16.00-18.15-20.30-22.45-01.15. Κυρ. έως Πέμπτη: 11.00-13.45-16.00-18.15-20.30-22.45-01.15.

VILLAGE CENTRE Αίθουσα 7. Τζέιμς Μποντ 007: Το αύριο ποτέ δεν πεθαίνει. Παρ.
& Σάβ.: 12.40-15.20-18.00-19.30-22.15-01.00. Κυρ. έως Πέμπτη: 11.00-13.30-16.10-18.50-21.30-00.10.

VILLAGE CENTRE Αίθουσα 8. Ο Ηρακλής πέρα από τον μύθο. Στα ελληνικά
11.15-13.15. / Θεωρίες συνωμοσίας. 15.45-18.45-21.45-00.45.

VILLAGE CENTRE Αίθουσα 9. Το παιχνίδι - The Game. Παρ. & Σάβ.
11.15-14.00-16.45-19.45-22.30-01.30. Κυρ. έως Πέμπτη: 11.30-14.15-17.00-19.45-23.00-01.30.

ΓΑΛΑΞΙΑΣ (~ 817.010 Dolby Stereo). Η γεύση του κερασιού. 7.00-9.00-11.00 μ.μ.

ΕΓΝΑΤΙΑ (~ 225.172 Dolby Digital). Προστάτης οικογένειας. 7.00-9.00-11.00 μ.μ.

ΕΣΠΕΡΟΣ 1 (~ 235.304 και 265.544 Dolby Stereo). Το παιχνίδι - The Game.
6.00-8.30-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Απογευματινές: Ο γκαφατζής της
ζούγκλας. 5.00-7.00 μ.μ. Βραδινές: Εραστές για μια νύχτα. 9.00-11.00 μ.μ.

ΚΑΠΙΤΟΛ (~ 815.570 Dolby Stereo). Βραδινές: Η επίλεκτη. 9.00-11.15 μ.μ.
Απογευματινές: Μόνος στο σπίτι Νο 3. 5.15-7.00 μ.μ.

ΚΟΛΟΣΣΑΙΟΝ (~ 831.565). Τζέιμς Μποντ 007: Το αύριο ποτέ δεν πεθαίνει.
6.00-8.30-11.00 μ.μ.

ΛΑΟΥΡΑ (~ 819.935 Dolby Stereo). Πυροβολημένο ψάρι. 7.00-9.00-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Άννα Καρένινα. 5.00-7.00-9.00-11.00 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Προστάτης οικογένειας. 6.30-8.30-10.30 μ.μ.

ΝΑΥΑΡΙΝΟΝ (~ 225.152 Dolby Stereo). Απογευματινές. Μόνος στο σπίτι 3.
5.00-6.45 μ.μ. Βραδινές: Επτά χρόνια στο Θιβέτ. 8.30-11.00 μ.μ.

ΟΛΥΜΠΙΑΣ (~ 217.336). Ο αιχμάλωτος του Καυκάσου. 9.00-11.00 μ.μ.

ΠΑΛΛΑΣ (~ 278.515 Dolby Stereo). Το παιχνίδι - The Game.6.00-8.30-11.00 μ.μ.

ΡΑΔΙΟ ΣΙΤΥ (~ 824.970 Digital Sound). Το παιχνίδι - The Game. 6.00-8.30-11.00
/ Ο Ηρακλής πέρα από τον μύθο στα ελληνικά Σάββατο στις 4.30. Κυριακή:
11.00-3.00-4.30 μ.μ.

ΤΙΤΑΝΙΑ 1 (~ 520.040 Οδός Λαγκαδά). Το παιχνίδι - The Game. 8.30-11.00 μ.μ. /
Ο γκαφατζής της ζούγλας. 3.00-4.45-6.30 μ.μ.

ΤΙΤΑΝΙΑ 2 (~ 520.040 Οδός Λαγκαδά). Ο κύριος με τα γκρι. 8.15-10.15. / Ο
Ηρακλής πέρα από τον μύθο. Στα ελληνικά: 3.00-4.45-6.30. Κυριακή.

ΦΑΡΓΚΑΝΗ (~ 213.929 Dolby Stereo). Διαλύοντας τον Χάρι. 7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16044P101</ED>
<ID>
ID:135953

</ID><URL>http://ta-nea.dolnet.gr/neaweb/neafile.print_unique?e=A&f=16044&m=P10&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
Για δεύτερη φορά ο Πιρς Μπρόνσαν είναι ο κύριος 007 στο φιλμ «Τζέιμς Μποντ, το
αύριο ποτέ δεν πεθαίνει»

«Ο ΚΥΡΙΟΣ ΜΕ ΤΑ ΓΚΡΙ»: Ο έρωτας μπαίνει στη ζωή ενός 60άρη και
αναστατώνει την οικογενειακή του γαλήνη. Του Περικλή Χούρσογλου, με τους:
Γιώργο Μιχαλακόπουλο, Ειρήνη Ιγγλέση, Ράνια Οικονομίδου. [Agora , Αίγλη,
Αλεξάνδρα (Πατ.), Άστρον, Άτταλος, Έμπασσυ, Κηφισιά 2, Μετάλλιον,
Μετροπόλιταν, Χαϊλάιφ].

«Η ΓΕΥΣΗ ΤΟΥ ΚΕΡΑΣΙΟΥ»: Ένας άντρας θέλει να αυτοκτονήσει και αναζητεί
αυτόν που θα τον βοηθήσει σ' αυτή την απόφασή του. Χρυσός Φοίνικας στο
Φεστιβάλ Καννών το '97. Του Αμπάς Κιαροστάμι. (Απόλλων, Αρτ Στούντιο, Δαναός).

«ΤΑ ΦΤΕΡΑ ΤΗΣ ΑΓΑΠΗΣ»: Σύγκρουση συντηρητικών αξιών στο τέλος του 19ου
αιώνα με τις μοντέρνες ιδέες που έφερνε ο νέος. Από το βιβλίο του Χένρι
Τζέιμς. Του Ίαν Σόφτλεϊ με τους: Έλενα Μπάναμι Κάρτερ, Λάινους Ρόουτς, Σαρλότ
Ράμπλινγκ. (Έλλη, Ιντεάλ Μαρούσι, Μπροντγουαίη, Πλάζα, Φάληρο 1).

«Η ΑΙΣΘΗΣΗ ΤΗΣ ΣΜΙΛΑ ΣΤΟ ΧΙΟΝΙ»: Η Τζούλια Ορμόντ ψάχνει στα χιόνια τον
εκτελεστή ενός μικρού παιδιού. Του Μπιλ Όγκαστ. (Αθήναιον 2, Αθήναιον
Cinepolis 3, Αβάνα, Αττικόν, Καλυψώ).

«ΤΖΕΪΜΣ ΜΠΟΝΤ ΠΡΑΚΤΩΡ 007: ΤΟ ΑΥΡΙΟ ΠΟΤΕ ΔΕΝ ΠΕΘΑΙΝΕΙ»: Η 18η ταινία
της θρυλικής ­ και χρυσοφόρας για τους παραγωγούς ­ σειράς του 007, που αυτή
τη φορά τα βάζει μ' έναν βαρόνο των ΜΜΕ. Του Ρότζερ Σπότισγουντ, με τον Πιρς
Μπρόσναν για δεύτερη φορά ως Τζέιμς Μποντ ­ ο καλύτερος μετά τον Σον Κόνερι.
(Αελλώ, Άνεσις, Αστέρια, Άττικα 1, Μαρούσι 2, Άστορ, Village Centre 4, 9,
Γλυφάδα, Ετουάλ, Νανά, Ζέα).

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16044P102</ED>
<ID>
ID:135996

</ID><URL>http://ta-nea.dolnet.gr/neaweb/neafile.print_unique?e=A&f=16044&m=P10&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Βασικό αγροτικό μας προϊόν. 2. Και γραφική συχνά
χαρακτηρίζεται. 3. Ύφασμα όχι κοινής χρήσης (αντίστρ.). ­ Υπάρχει και
ηλεκτρικό (αντίστρ.). 4. Και σ' αυτόν πέφτουμε. 5. Τελευταία
ποσότητα (αντίστρ.). 6. Επιδίωξη υποψηφίου. ­ Απαιτούνται για την
προφορά ξένου συμφώνου. 7. Αρχαία πόλη της Αίγινας. 8. Σύμφωνα
από τα... σύμφωνα. ­ Αυτή... ρίχνεται (γεν.). 9. Γίνεται και πραξικοπηματικά.

ΚΑΘΕΤΑ

1. Το ένα τρίτο ενός δελτίου ΠΡΟ-ΠΟ. 2. Μορφή της η εγχάραξη. ­
Σχετίζεται με την... κατάληξη. 3. Για άλλους αναισθησία, για άλλους
ψυχραιμία. 4. Μέσο θανάτωσης. ­ Τόσα χρόνια έζησε ο Ρήγας Φεραίος.
5. Στον αιώνα αυτό πέθανε ο Μπετόβεν. ­ Πρωτεύουσα κράτους της Β.
Αφρικής. 6. Συχνά διατίθεται δωρεάν. ­ Από τα τρία τα... μισά.
7. Ανήκει σε μια τάξη. ­ Ποσοτικό επίρρημα. 8. Μαθητής του
Κένταυρου Χείρωνα. ­ Πρόθεση με απόστροφο. 9. Τον καταράστηκε ο Νώε. ­
Σ' αυτήν επιβιβάζονται και αποβιβάζονται.

ΛΥΣΗ (20/1/98)

ΟΡΙΖΟΝΤΙΑ: 1. ΖΑΧΑΡΗ - ΟΜ 2. ΑΠΟΘΕΜΑΤΑ 3. ΜΑΡ - ΛΙΚΕΡ
4. ΠΙΟΝΙΑ - ΛΚ 5. ΕΤΣΙ - ΙΩ 6. ΛΗ - ΛΑΓΑΝΑ 7.
ΙΣΠΑΝΙΚΗΝ 8. ΟΗΕ - ΤΑΡΣΟ 9. ΚΝΙΣΑ. ΚΑΘΕΤΑ: 1. ΖΑΜΠΕΛΙΟΣ
2. ΑΠΑΙΤΗΣΗ 3. ΧΟΡΟΣ - ΠΕΚ 4. ΘΑ - ΝΙΛΑ 5. ΡΕΛΙ -
ΑΝΤΙ 6. ΗΜΙΑΡΓΙΑΣ 7. ΑΚ - ΑΚΡΑ 8. Ο ΤΕΛΩΝΗΣ 9. ΜΑΡΚΙΑΝΟΣ

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16044P103</ED>
<ID>
ID:136027

</ID><URL>http://ta-nea.dolnet.gr/neaweb/neafile.print_unique?e=A&f=16044&m=P10&aa=3</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ (Δεριγνύ 10 ­ Πατησίων, ~ 82.38.698, 82.37.330). «Ταξίδι μιας μεγάλης
μέρας μέσα στη νύχτα» του Γ. Ο' Νιλ Λάσκαρη, Θεοδωρακόπουλος.

ΑΘΗΝΩΝ (Βουκουρεστίου 10 ­ Πανεπιστημίου, ~ 32.35.524). «Μικρές αλεπούδες» της
Λ. Χέλμαν Μαραγκού, Χρυσικάκος.

ΑΚΑΔΗΜΟΣ (Ιπποκράτους 17 ­ Ακαδημίας, ~ 36.25.119, 36.03.835). «Μπράβο
γιατρέ...» του Ρ. Κούνεϊ Ρώμας, Βλ. Κυριακίδης.

ΑΚΡΟΠΟΛ (Ιπποκράτους 9-11, ~ 36.43.700, 36.08.666). Αργεί.

ΑΛΙΚΗ (Αμερικής 4, ~ 32.44.146). «Το κλουβί με τις τρελές» του Ζ. Πουαρέ
Μουστάκας, Φωκάς.

ΑΛΚΥΟΝΙΣ (Ιουλιανού 42-46 ­ Αριστοτέλους, ~ 88.15.402). «Ντα» του Χ. Λέοναρντ
Μεσσάλας, Γλυκοφρύδη.

ΑΛΑΜΠΡΑ (Στουρνάρη 53, Πολυτεχνείο, ~52.27.497, 52.44.400). «Ποπ κορν» του Μπ.
Έλτον Τζώρτζογλου, Λογοθέτης.

ΑΛΦΑ (Στουρνάρη ­ Πατησίων, ~ 52.38.742). «Ορφέας και Ευρυδίκη» του Ζ. Ανούιγ
Γ. Βούρος, Σταθακοπούλου.

ΑΜΙΡΑΛ (Αμερικής 10, ~ 36.39.385). «Ο παππούς έχει πίεση» της Δ. Παπαδοπούλου
Δ. Παπαδοπούλου, Μητρούσης.

ΑΜΟΡΕ - ΕΞΩΣΤΗΣ (Πριγκηποννήσων 10, ~ 64.68.009). «Shopping and fucking» του
Μ. Ρέιβενχιλ Σκιαδαρέσης, Θ. Πάνου.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκηποννήσων 10, ~ 64.68.009). Αργεί.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Απόψε αυτοσχεδιάζουμε» του Λ.
Πιραντέλο Ευαγγελάτος (σκηνοθ.), Τασοπούλου.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739). «Σε φιλώ στη μούρη» του Γ. Διαλεγμένου
Αναλυτή, Ρηγόπουλος.

ΑΝΟΙΞΗΣ (Γερμανικού 20, Μεταξουργείο, ~ 52.38.870). «Βόιτσεκ» του Γκ. Μπίχνερ
Μαργαρίτης, Δούζη.

ΑΝΟΙΧΤΟ (Κάλβου 70 - Γκύζη, ~ 64.45.749). «Προς Ελευσίνα» του Π. Μάτεσι Γ.
Μιχαηλίδης (σκηνοθ.), Χατζησάββας.

ΑΝΤΙΘΕΑΤΡΟ (Μοσχονησίων 36, πλατεία Αμερικής, ~ 85.61.168). «Οι δήμιοι στα
Σόδομα» (ντε Σαντ) των Μ. Ξενουδάκη - Κ. Πολυχρονοπούλου Ξενουδάκη, Πρωτονοταρίου.

ΑΠΛΟ ­ ΚΕΝΤΡΙΚΗ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Φεγγάρι για καταραμένους» του Γ. Ο' Νιλ Αντύπας
(σκηνοθ.), Λεμπεσόπουλος.

ΑΠΛΟ ­ ΝΕΑ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Μανέ, Χατζηπαναγιώτης.

ΑΠΟ ΜΗΧΑΝΗΣ (Ακαδήμου 13, Μεταξουργείο, ~ 52.35.716). «Φυλλωσιές» του Λ. Νορέν
Βαλαβανίδης, Κράλλη.

ΑΤΕΝΕΟΥΜ (Αμερικής 8, ~ 36.33.722). Αργεί.

ΑΤΤΙΣ (Λεωνίδου 7, Μεταξουργείο, ~ 52.26.260). «Ηρακλής» του Χ. Μίλερ
Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Σουίτα γενεθλίων» του Ρ. Χόντον Παπαναστασίου, Γεωργίτσης.

ΑΥΛΩΝΙΤΗ (Βουκουρεστίου 1, ~ 33.13.321-3). «Ποιος ανακάλυψε την Αμερική;» της
Χρ. Σπηλιώτη Σπηλιώτη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522). «Μπαμπάδες με ρούμι» των Θ. Παπαθανασίου -
Μ. Ρέππα Φασουλής, Ε. Γερασιμίδου.

ΒΕΜΠΟ (Καρόλου 18, ~ 52.21.767, 52.48.289). «Γκριζ» των Τζ. Τζέικομπς - Γ.
Κέισι Φραγκούλης, Βασιλοπούλου.

ΒΙΚΤΩΡΙΑ (Μαγνησίας 5 - 3ης Σεπτεμβρίου 119, ~ 82.33.125). «Καλή τύχη» του Γ.
Θεοδοσιάδη Σπαντίδας, Βλαντή.

ΒΡΕΤΑΝΙΑ (Πανεπιστημίου 7, ~ 32.21.579). Κεντρική Σκηνή. «Τρομεροί
γονείς» του Ζ. Κοκτό Παναγιωτοπούλου, Παπακωνσταντίνου. Δεύτερη
Σκηνή. «Η αίθουσα των διδασκόντων» της Λ. Βούτερς Βλησίδης, Δελαπόρτα.

ΓΚΛΟΡΙΑ (Ιπποκράτους 7, ~ 36.09.400). «Αινιγματικές παραλλαγές» του Ερ.-Εμ.
Σμιτ Καρράς, Γ. Κυρίτσης.

ΔΑΝΔΟΥΛΑΚΗ (Αγίου Μελετίου 61Α - Πατησίων, ~ 86.40.414, 86.40.452). «Μάστερ
κλας» του Τ. Μακ Νάλι Δανδουλάκη, Σοντάκη.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ ΜΕΛΙΝΑ ΜΕΡΚΟΥΡΗ (Αγίου Δημητρίου 55). Αργεί.

ΔΗΜΟΤΙΚΟ ΚΕΡΑΤΣΙΝΙΟΥ (Μικράς Ασίας 24 - Παπαναστασίου, πίσω από το Δημαρχείο,
~ 46.15.767, 46.35.009). Αργεί.

ΔΗΜΟΤΙΚΟ ΠΕΙΡΑΙΑ (Αγίου Κωνσταντίνου 4, ~ 41.94.550). «Θεοδώρα, η αγία των
φτωχών» της Μ. Ντενίση Ντενίση, Γαλανός.

ΔΙΑΝΑ (Ιπποκράτους 7, ~ 36.26.956). «Το βαλς των ταυρομάχων» του Ζ. Ανούιγ
Τσακίρογλου, Διαβάτη

ΔΙΑΥΛΟΣ (Δράκου 9, ~ 92.39.588). «Η κυρα-Κώσταινα» ­ «Συζυγική σκηνή» του Μ.
Μητσάκη Κολόζου, Αντωνιάδης.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42. 772). «Μαχαίρι
στο κόκαλο» του Κ. Μουρσελά Νιχωρίτη, Κατσάμπας.

ΔΙΟΝΥΣΙΑ (Αμερικής 10, ~ 36.12.500). «Προσοχή, δαγκώνει!», του Αλ. Γκέρνι
Ράντου, Μεντή.

ΕΘΝΙΚΗ ΛΥΡΙΚΗ ΣΚΗΝΗ («Ολύμπια», Ακαδημίας 59, ~ 36.12.461). «Αντριάνα
Λεκουβρέρ» του Φρ. Τσιλέα (Τετ., Σάβ.) Βραδιά μπαλέτου (Παρ., Κυρ.) Συναυλία
«Let it be ­ atles» (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322). Αργεί.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπέζος, Κρούσκα.

ΕΘΝΙΚΟ - ΝΕΑ ΣΚΗΝΗ ­ ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~
52.23.242, 52.33.322). «Ο Χάσης» του Δ. Γουζέλη - «Η γυναίκα της Ζάκυθος»
(Σολωμός) του Στ. Τσακίρη Στ. Κυριακίδης, Χατούπη.

28 (Μοσχονησίων 28, πλατεία Αμερικής, ~ 86.43.263, 86.56.853). «Τελευταία
απόδραση» του Μπ. Όουεν Μοντανάρη, Ε. Οικονόμου.

104 ΚΕΝΤΡΟ ΛΟΓΟΥ ΚΑΙ ΤΕΧΝΗΣ (Θεμιστοκλέους 104, ~ 38.02.056, 38.02.059).
Κεντρική Σκηνή: «Μουσική, δύο άνθρωποι αγαπήθηκαν και...» της Μ. Ντιράς
Ρικάκη (σκην.), Φέστα. Δεύτερη Σκηνή: «Νύχτες κωμωδίας» (stand
up comedy) Σεραφείμ, Ζαραλίκος (εναλλασσόμενο ρεπερτόριο).

ΕΛΠΙΔΑΣ (Αριστοτέλους 53 - Σμύρνης, μεταξύ Ιουλιανού και Ηπείρου, ~
82.29.030). «Ο αρχισιδηρουργός» (Ονέ) της Έλ. Τσαλδάρη Ντούζος, Τσαλδάρη.

ΕΛΥΖΕ (Νυμφαίου 12, 1η στάση Ιλίσια, ~ 77.82.354). «Η αυλή των θαυμάτων» του
Ι. Καμπανέλλη Θεατρική Ομάδα του Πολιτιστικού Κέντρου Εργαζομένων ΟΤΕ.

ΕΜΠΡΟΣ - ΕΠΑΝΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Ν. Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Αγγέλα» του Γ. Σεβαστίκογλου Μπαντής (σκηνοθ.), Ταχτσόγλου.

ΕΝΑΣΤΡΟΝ (Δεληγιάννη 19 - Μπουμπουλίνας, πίσω από το Μουσείο, ~ 82.53.489).
«Νηρέας ο Βάρας» του Δ. Παπαχρήστου Γ. Αρμένης, Τζιραλίδου.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, ~ 34.65.634). «Ο μασκοφόρος» του
Χ. Κράουσερ Καβουκίδη, Κρομμύδας.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Γυάλινος ουρανός» του
Ντ. Χέαρ Βουτέρης, Δεκαβάλλα.

ΕΡΓΟΣΤΑΣΙΟ (Βουλιαγμένης 268 ~ 75.10.544). «Μπρου μπρα» του Στ. Μανωλακάκη
Δημ. Παπαδόπουλος, Γ. Οικονόμου.

ΕΡΕΥΝΑΣ (Ιλισίων 21, Ζωγράφου ~ 77.80.826). «Αγάπη και κατανόηση» του Τζ.
Πένχολ Ποταμίτης, Καστανάς.

ΗΛΙΟΥ - ΚΑΤΩ ΧΩΡΟΣ (Φρυνίχου 10, Πλάκα ~ 32.31.591, 32.47.509). «Έξω, μπροστά
στην πόρτα» του Β. Μπόρχερτ Παπασπύρος, Δ. Βασιλειάδου.

ΗΜΕΡΑΣ - ΚΟΚΚΙΝΗ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~
69.29.090, 64.95.777). «Προ των Θερμοπυλών» του Π. Τακόπουλου Γιώρ.
Κυριακίδης, Γιαννικάκης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Μολιεριάδα» (Μολιέρος) των Ζ. Ζεραρντί - Α. Μοντζολή
Στυλιανοπούλου, Γιώρ. Κυριακίδης.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890). «Αρσενικό - θηλυκό»
του Α. Θωμόπουλου Α. Αντωνίου, Ν. Ασίκη.

ΘΕΑΤΡΟΚΙΝΗΣΗ (Ακαδήμου 13, κάθετος οδού Πειραιώς, έναντι πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΘΗΣΕΙΟΝ (Τουρναβίτου 7, ~ 32.55.444). Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). «Στο Μαντράς τη νύχτα
εκείνη» του Ε. Μανέ Βοζικιάδου, Στάγκος.

ΙΛΙΣΙΑ (Παπαδιαμαντοπούλου 4, ~ 72.16.317). «Ηχώ στο χάος» (το πορτρέτο της
Μαρίας Πολυδούρη) της Β. Μαυρομάτη Όλ. Λαζαρίδου, Κωνσταντίνος Βήτα.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, ~ 72.50.657). «Τρία χρόνια
Σαββατοκύριακο» του Β. Νανάκη Ντ. Σιμοπούλου, Σταματιάδης.

ΚΑΙΡΩΝ (Τσέλιου 10 - Σολιώτη, Αμπελόκηποι, πίσω από τον Άρειο Πάγο, ~
64.54.407). Αργεί.

ΚΑΙΣΑΡΙΑΝΗΣ (Κοιμήσεως Θεοτόκου 30, Καισαριανή, ~ 72.23.023). «Οι φυλακισμένοι
της κεντρικής λεωφόρου» του Ν. Σάιμον Κωνσταντινίδης, Παπανέστορος.

ΚΑΛΟΥΤΑ (Πατησίων 240, ~ 86.11.311, 86.75.588). «Οι αισιόδοξοι» του Γ.
Λαζαρίδη Γ. Βασιλείου, Βιδάλη.

ΚΑΡΕΖΗ (Ακαδημίας 3, ~ 36.36.144, 36.25.520). «Περιμένοντας τον Γκοντό» του Σ.
Μπέκετ Κώστας Καζάκος, Φιλιππίδης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Γράμμα στον Ορέστη» του Ι. Καμπανέλλη Δαφνής, Γκαβάκου.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Του Κουτρούλη ο γάμος» του Α.
Ρίζου - Ραγκαβή Μπέλλος, Στάικου.

ΚΝΩΣΣΟΣ (Κνωσσού 11, Πατησίων, στάση Καλλιφρονά, ~ 86.77.070, 86.24.463). «Οι
κούκλες» του Π. Γεωργιόπουλου Λ. Τσάγκας, Βαμβακίδης.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 ­ Πολυτεχνείου, ~ 88.12.846). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Το στοίχημα» του Κλ. Όντετς
Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 38.48.342). Αργεί.

ΜΑΣΚΕΣ (Λήθης 6 - Αγίου Μελετίου 107, ~ 86.12.509). «Ο φλύαρος» του Σ. Καρύδη
Χριστοφιλάκης (σκηνοθ.), Πελαΐδης.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασ. Σοφίας - Κόκκαλη, ~ 72.82.333). Αίθουσα Φίλων
της Μουσικής. Κύκλος Γαλλικής Μουσικής. «Πελλέας και Μελισσάνθη» του Κλ.
Ντεμπισί (Παρ., Κυρ.). Αίθουσα Δημήτρη Μητρόπουλου. Τετάρτη Απόγευμα
στο Μέγαρο. Συγκρότημα Γιώργου Φακανά: συναυλία (Τετ.).

ΜΕΛΙΝΑ (Βουκουρεστίου 3, ~ 32.13.685-6). Αργεί.

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). Αργεί.

ΜΙΝΩΑ (Πατησίων 91, ~ 82.32.578, 82.10.048). «Αθήνα 2000 με τα... τέσσερα» των
Α. Πυριόχου - Π. Χατζηκουτσέλη - Ντ. Σπυρόπουλου - Μ. Άνθη Πανοπούλου, Τριφύλλη.

ΜΟΥΣΟΥΡΗ (πλατεία Καρύκη 6, ~ 33.10.936). Κεντρική Σκηνή. «Κάτω από τη
σκάλα» του Τσ. Ντάιερ Μιχαλακόπουλος, Μοσχίδης. Δεύτερη Σκηνή.
«Να ζει κανείς ή να συζεί;» του Λ. Κάσλερ Βενιζελέα, Δ. Βογιατζής.

ΜΠΡΟΝΤΓΟΥΑΙΗ (Αγίου Μελετίου 61Α - Πατησίων, στοά Λάλη, ~ 86.20.231). «Μπλαντ
μπράδερς - Δεσμοί αίματος» του Γ. Ράσελ Κ. Σπυρόπουλος, Μπονάτσος.

ΝΕΟΥ ΚΟΣΜΟΥ (Αντισθένους 7 - Θαρύπου, Φιξ, ~ 92.12.900). «Βρομιά» του Ρ.
Σνάιντερ Β. Θεοδωρόπουλος (σκην.), Μαρκουλάκης.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι ~ 57.73.666, 57.55.685). «Ένα
καπέλο γεμάτο βροχή» του Μ. Γκάτσο Μιχόπουλος (σκηνοθ.), Α. Παπαδόπουλος.

ΟΔΟΥ ΑΝΤΙΟΧΕΙΑΣ (Αντιοχείας 1 ­ Πιπίνου, ~ 88.32.050). Αργεί.

ΟΔΟΥ ΕΡΜΟΥ (Ερμού 106, Μοναστηράκι, τηλ.: 32.14.950, 86.40.555). «Το δωμάτιο
με τους μανδαρίνους» του Ρ. Τομά Μ. Ραζή, Χρυσούλης.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Γερτρούδη» του Γ.
Σέντεμπεργκ Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). Αργεί.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). Αργεί.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264).
«Εγχείρημα»: «Τρίπτυχο» του Θ. Βλάχου ­ «Το αόρατο που σε κοιτά» (Μ.
Ευσταθιάδη) του Α. Διαμαντή σε Θ. Βλάχος, Α. Διαμαντής.

ΠΕΙΡΑΜΑΤΙΚΟ ΤΗΣ ΠΟΛΗΣ (Σταδίου 4, ~ 32.22.035). «Προδομένη γυναίκα» της Σ. ντέ
Μποβουάρ Ζαβιτσιάνου, Ριάλδη.

ΠΕΡΟΚΕ (Οδυσσέως 2, πλατεία Καραϊσκάκη, Μεταξουργείο, ~ 52.32.132, 52.40.040).
«Ό,τι πείτε υπουργέ μου» του Ρ. Κούνεϊ Βουτσάς, Τσιβιλίκας.

ΠΟΛΙΤΕΙΑ (Σαρρή 40, Θησείο, ~ 33.10.663-4). Αργεί.

ΠΟΛΥΤΕΧΝΟ (Διγενή Ακρίτα 15 ­ Μαυρομιχάλη 157, ~ 64.34.700). «Βίος και
συνουσία» των Ντ. Φο ­ Φ. Ράμε, Κ. Μουρσελά Πιατάς, Κανελλοπούλου.

ΠΟΡΤΑ (Μεσογείων 59, ~ 77.11.333). «Άμλετ» του Ουίλ. Σαίξπηρ Κιμούλης, Μπεμπεδέλη.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.17.030). «Το λιοντάρι το
χειμώνα» του Τζ. Γκόλντμαν Βαλάκου, Χρ. Πολίτης.

ΡΟΕΣ - ΚΑΤΩ (Ιάκχου 14, Γκάζι, ~ 34.79.426). «Τούτο εστί το σώμα μου» της Σ.
Σπυράτου Χοροθέατρο «Ροές».

ΡΟΕΣ - ΠΑΝΩ (Ιάκχου 14, Γκάζι, ~ 34.79.426). «Ενοικιάζεται... εκτός απροόπτου»
του Δ. Αδάμη Αδάμης, Γεωργουσοπούλου.

ΣΗΜΕΙΟ (Χ. Τρικούπη 10, πίσω από την Πάντειο, Καλλιθέα, ~ 92.29.579). «Η
επιστροφή των Τσε» του Γ. Χρυσούλη Ν. Διαμαντής (σκηνοθ.), Ι. Μακρή.

ΣΤΑΘΜΟΣ (Β. Ουγκώ 55, παραπλεύρως του «Περοκέ», πλατεία Καραϊσκάκη, ~
52.22.656). «Ενυδρείο» του Κ. Μουρσελά Τ. Χαλκιάς, Διδασκάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). Αργεί.

ΣΥΓΧΡΟΝΟ ΑΘΗΝΑΣ (Ευμολπιδών 41, Γκάζι, ~ 34.67.095). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Αργεί.

ΤΕΧΝΗΣ ΚΑΡΟΛΟΣ ΚΟΥΝ (Φρυνίχου 14 - Διονυσίου Αρεοπαγίτου, ~ 32.36.732,
32.22.464). Αργεί.

ΤΕΧΝΗΣ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Μια συνάντηση κάπου
άλλου» του Ι. Καμπανέλλη Κουγιουμτζής (σκηνοθ.), Προύσαλης.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Κρίμα που είναι πόρνη»
του Τζ. Φορντ Κακλέας (σκηνοθ.), Αστεριάδη.

ΤΕΧΝΟΧΩΡΟΣ ΥΠΟ ΣΚΙΑΝ (Μαυρομιχάλη 161 ­ Ξιφίου 14, ~ 64.20.522). «Αγρίμια τη
νύχτα» του Μ. Αζαμά Κωτσής (σκηνοθ.), Ανδριώτης.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Αγν. Οσιέτσκα Λύγαρη, Νάτσιος.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. ΜακΝτόναλντ Κουνελάκη, Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). Αργεί.

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16044P111</ED>
<ID>
ID:135954

</ID><URL>http://ta-nea.dolnet.gr/neaweb/neafile.print_unique?e=A&f=16044&m=P11&aa=1</URL></REF>


Article

<CATEGORY>vin09</CATEGORY>

 <H5>ΑΒΑΝ ΠΡΕΜΙΕΡ ΤΟΥ «ΤΙΤΑΝΙΚΟΥ» ΑΠΟ ΤΟ CINE CLUB
</H5><H2></H2><H2>Κοσμοπλημμύρα για το ναυάγιο
</H2>
Πάνω από μία ώρα πριν από την αβάν πρεμιέρ του «Τιτανικού» και οι φίλοι του
Cine Club συρρέουν

Ουδείς, μέχρι τότε, ήξερε πως η ταινία του Τζέιμς
Κάμερον είχε δεχτεί... τέσσερις «χρυσές σφαίρες» κι ανάμεσα σ' αυτές της
«καλύτερης ταινίας». Κι όμως από τις 7.30 το βράδυ της Δευτέρας, ουρές
δημιούργησαν αυτοί που περίμεναν ν' ανοίξουν οι πόρτες του «Αττικόν».

Πρωτοφανές για την ιστορία του Cine Club της εφημερίδας «ΤΑ ΝΕΑ» και
αναμενόμενο. Μιάμιση ώρα πριν από την έναρξη της αβάν πρεμιέρας του θηριώδους
«Τιτανικού» και η είσοδος της καλύτερης «πόρτας» της πόλης ήταν πλημμυρισμένη!
Από τις 7.30 το βράδυ οι μισοί περίμεναν με μια πρόσκληση στο χέρι ν' ανοίξουν
οι πόρτες και άλλοι μισοί αναζητούσαν τρόπους να μπουν! Παρ' όλα αυτά, ουδέν,
ούτε ένα επεισοδιακό «κιχ», ακούστηκε και η ταινία αρχίζει λίγο, πολύ λίγο
μετά τις εννιά. Χωρίς διάλειμμα, μονορούφι, για να μην χαθεί ίχνος από την
κλιμάκωση και την αγωνία. Η... παράσταση διαρκεί τρεις ώρες και δεκατέσσερα λεπτά.

Μονοκοπανιά, τόσες ώρες στο σκοτάδι, κι ούτε ένας δεν ξεπόρτισε για...
τσιγάρο. Ιδού η αλάνθαστη θερμοκρασία της ζωντανής αίθουσας και η ετυμηγορία
700 και άνω θεατών. «Ανώνυμοι», απλοί φίλοι και λάτρεις του κινηματογράφου,
αλλά και κάποιοι γνωστοί και διάσημοι. Ο Λάκης Λαζόπουλος, ο Αλ.
Μανιατόπουλος, διευθυντής της Mava-Renault, ευγενής χορηγός της προβολής, ο
Αδαμάντιος Πεπελάσης, ο Μίμης Κουγιουμτζής!

Έτσι δημιουργείται σύμπτωση απόψεων δύο μερών, χωρίς το ένα (μέρος) να
γνωρίζει την ετυμηγορία του άλλου. Διότι ακριβώς την προχθεσινή... Δευτέρα της
αβαν πρεμιέρας του Cine Club, ο «Τιτανικός» κερδίζει τέσσερις χρυσές σφαίρες:
Καλύτερης ταινίας, σκηνοθεσίας, μουσικής και τραγουδιού! Αλλά μπροστά «του»
είναι τα καλύτερα. Οι πολλές «σφαίρες» προμηνύουν θύελλα υποψηφιοτήτων για
Όσκαρ καθώς και επέλαση θεατών. Η ΕΛΚΕ ­ η εταιρεία ελληνικής διανομής της
ταινίας ­ θα κυκλοφορήσει το θρυλικό ναυάγιο από την Παρασκευή σε 23 αθηναϊκές
αίθουσες! Και υπολογίζουν (ακόμα και οι... αντίπαλοι) πως θα έρθει πρώτη στα
ταμεία, ξεπερνώντας ίσως τον χρυσό αριθμό των 300.000 θεατών! Τα ρεκόρ του
«Τιτανικού» ακόμα δεν... άρχισαν.

Στο πρώτο μέρος της προβολής, εκεί που εμφανίζεται αρχοντική Αμερικανίδα
ηλικίας 101 ετών και αφηγείται την ιστορία της, κανείς δεν μπορεί να
υποψιαστεί, ακόμα και να... φανταστεί, πως ζει ακόμα ναυαγός, που τότε, τον
Απρίλιο του 1912, ήταν 16 ετών! Στο δεύτερο μέρος συντελείται και αναφλέγεται
ο έρωτας μεταξύ της τρίτης και της πρώτης «λουξ» θέσεως, στο πολυτελές...
αβύθιστο σκάφος. Η Αγγλίδα αριστοκράτισσα Κέιτ Γουίνσλετ ερωτεύεται τον πένητα
Αμερικανό ερασιτέχνη ζωγράφο Λεονάρντο Ντι Κάπριο. Και στο τρίτο μέρος απ'
άκρου εις άκρον συγκίνηση με την υπόσχεση των παράνομων εραστών: «Πέφτεις;
Πέφτω!». Σύνθημα της ταινίας; Make it count. Καθε τι να μετράει!

«Ζαλισμένη» η αίθουσα από τις δεξιοτεχνικές επιδόσεις του 44χρονου Καναδού
σκηνοθέτη και την ερμηνεία των δύο νεαρών πρωταγωνιστών του, πέφτει σε μια
ευχάριστη έκπληξη. Στους διαδρόμους και στο φουαγιέ του «Αττικόν» τους
περίμεναν ζεστοί μεζέδες, ποτά και εδέσματα! Το γαστρονομικό «υστερόγραφο» του
πιο μεγαλειώδους... ναυαγίου όλων των εποχών. Μπουκιά και συχώριο!

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16044P121</ED>
<ID>
ID:135938

</ID><URL>http://ta-nea.dolnet.gr/neaweb/neafile.print_unique?e=A&f=16044&m=P12&aa=1</URL></REF>


Article

<CATEGORY>vin09</CATEGORY>

 <H2>Ταινίες του Δημοτικού
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Αντώνης Σαμαράκης

Πάντως, ο αεικίνητος Αντώνης Σαμαράκης, διά χειρός
Δημήτρη Αβραμόπουλου, λαμβάνει την Παρασκευή χρυσό μετάλλιο Αγίας Πόλης των Αθηνών.

* Τι λαμβάνουν οι... τρέχουσες αμερικανικές
ταινίες; Υπερωκεάνια, ιστιοφόρα, βάρκες και ιστιοσανίδες!

Κοιτάω τα αποτελέσματα των ταμείων αυτών των
«χολιγουντιανών σκαφών», βλέπω τα ποσά σε δολάρια και παραδίπλα την ένδειξη
Review grade, που ελευθέρως πάει να πει: βαθμός κριτικής! Τι είναι αυτό;

* «Ανακατεύουν τις κριτικές, κουνάνε το σέικερ και
βγάζουν κοκτέιλ», απαντάει επαΐων, επαγγελματίας του χώρου. Δηλαδή (θαυμάστε αξιολόγηση):

«Διαλύοντας τον Χάρι», του Γούντι Άλεν, βαθμός «Β+»
(όπως στα Δημοτικά σχολεία), «Κουντούν» του, Μάρτιν Σκορσέζε, απλώς «Β». «Το
γλυκό πεπρωμένο», του Ατόμ Εγκογιάν, «Β-»! «Παγοθύελλα», του Ανγκ Λι, «Β-»! Τα
δύσκολα τώρα έρχονται.

* «Τιτανικός», του Τζέιμς Κάμερον, «Β-»! Ο
«Παράξενος Γουίλ Χάντινγκ», του Γκας Βαν Σαντ, που πάει
και για Όσκαρ «Β+». Τέλος πάντων, ποιες είναι οι πρώτες, οι καλύτερες ταινίες
κατά τη γνώμη του... σέικερ (κάποιων επαγγελματιών Αμερικανών κριτικών);

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16044P122</ED>
<ID>
ID:135978

</ID><URL>http://ta-nea.dolnet.gr/neaweb/neafile.print_unique?e=A&f=16044&m=P12&aa=2</URL></REF>


Article

<CATEGORY>vin09</CATEGORY>

 <H2>Τα ίδια συμβαίνουν στο Χόλιγουντ
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

«Λ.Α. εμπιστευτικό», του Κέρτις Χάνσον, βαθμολογείται με «Α» και τα
«Φτερά της αγάπης», του Ίαν Σόφτλι, (που προβάλλεται τώρα στις αθηναϊκές
αίθουσες) με «Α-».

* Το σκέφτηκαν πριν... κουνήσουν το σέικερ;

Νομίζουμε, αλλά παντού τα ίδια συμβαίνουν.
Επαγγελματίες Αμερικανοί κριτικοί βαθμολογούν με «Β-» τον Τιτανικό, αλλά οι...
μάζες προσέρχονται σε ρυθμό... Α+Α+Α+! Φανταστείτε πως αυξήθηκαν οι εισπράξεις
της πέμπτης εβδομάδας προβολής της θηριώδους αυτής παραγωγής, σε σχέση με τις
αντίστοιχες της τέταρτης! Σύνολο; Μέχρι σήμερα, στην Αμερική, έχουν εισπραχθεί
236 εκατομμύρια δολάρια!

* Σκεφτείτε πριν ψάξετε!

Εγώ δεν υπολόγισα τίποτα. Αισθανόμενος...
Ευρωπαίος, κάτοικος κάποιας μεγαλουπόλεως, όρμησα στη δισκογραφική αγορά, αλλά
έπεσα πάνω στο νεοελληνικό μπετόν!

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16044P123</ED>
<ID>
ID:136018

</ID><URL>http://ta-nea.dolnet.gr/neaweb/neafile.print_unique?e=A&f=16044&m=P12&aa=3</URL></REF>


Article

<CATEGORY>vin09</CATEGORY>

 <H2>Στο Παρίσι χωρίς τη Βίσση
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ρόνι Σάιζ έχετε; «Όχι» μου λένε (σε τρεις περιπτώσεις mega stores).
«Τους Alpha;» Ούτε! Τους... Βήτα, θέλω να πως τους Radiohead; Μπα,
εξαντλήθηκαν! Τότε; 
Ποιος ξέρει τι ακριβώς συμβαίνει; Τσιγκουνιές κάνουν, ζήτηση δημιουργούν,
ανεγκέφαλοι είναι; Λίγο το 'να, λίγο τ' άλλο, πάρτο κάτω! Το αποτέλεσμα φίλοι
μου είναι πως ενώ λέγεται πως... οδεύουμε προς την τρίτη χιλιετία, ακόμα
εξακολουθούμε να ζητάμε από τον φίλο μας στο Παρίσι να μας βρει από τη Fnac
κάτι που εκεί θεωρείται «τρέχον», εδώ όμως... σπάνιο.

Χάρις Αλεξίου

* Η Χάρις Αλεξίου σκέφτηκε και έψαξε.

Έγραψε τους στίχους, έγραψε και τις συνθέσεις και άρχισε την ηχογράφηση του
δίσκου της που περιλαμβάνει δώδεκα προσωπικά τραγούδια. Ως εδώ, όλα γνωστά. Η
συνέχεια όμως;

* Ηχογραφεί «μέρος» του δίσκου στην Αθήνα, αλλά για το μεγαλύτερο «πετάγεται»
μέχρι το Παρίσι και εγκαθίσταται στο στούντιο Guillaume Tell. Κι όχι μόνο
αυτό. Αλλά... αναμειγνύει Έλληνες με ξένους μουσικούς. Τον Γιάννη Σπάθα με τον
Ritchie Galiano, τον Χάρη Ανδρεάδη με τον ντράμερ Katche, τον Χρήστο
Νικολόπουλο με τον μπασίστα Μπιόρν Αλτεράουνγκ! Ο εθνάρχης το 'λεγε.

Ελλάς - Γαλλία συμμαχία

<REF><SOURCE>ΤΑ ΝΕΑ</SOURCE>
<DATE>, 21-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16044P124</ED>
<ID>
ID:136043

</ID><URL>http://ta-nea.dolnet.gr/neaweb/neafile.print_unique?e=A&f=16044&m=P12&aa=4</URL></REF>


Article

<CATEGORY>vin08</CATEGORY>

 <H5>ΜΕ ΝΕΕΣ ΑΠΕΡΓΙΕΣ ΑΠΕΙΛΕΙ Η ΓΣΕΕ
</H5><H2>Α' ΓΥΡΟΣ κυβέρνησης-συνδικάτων
</H2>
Η ΣΥΓΚΡΟΥΣΗ της κυβέρνησης με τα συνδικάτα κορυφώνεται σήμερα με την 24ωρη
απεργία, που από τα μεσάνυχτα έχει κηρύξει η ΓΣΕΕ στις ΔΕΚΟ, και έχει
παραλύσει ειδικά τις συγκοινωνίες. Φαίνεται, ωστόσο, ότι θα υπάρχει και
συνέχεια. Κυβέρνηση και συνδικάτα παραμένουν αμετακίνητοι στις θέσεις τους. Η
κυβέρνηση δηλώνει ότι θα ψηφίσει τη διάταξη για τον εκσυγχονισμό των
εργασιακών σχέσεων, που περιλαμβάνεται στο φορολογικό νομοσχέδιο. Η ΓΣΕΕ και
τα συνδικάτα που ελέγχει ζητούν είτε την απόσυρση είτε τη «βελτίωση» της
διάταξης, και απειλούν με νέες απεργίες.

σελίδες 52-
53

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16045N011</ED>
<ID>
ID:136082

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N01&aa=1</URL></REF>


Article

<CATEGORY>vin06</CATEGORY>

 <H2>Εντεκάχρονη έμεινε έγκυος μετά από ομαδικό βιασμό!
</H2>
σελίδα 13

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16045N012</ED>
<ID>
ID:136123

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N01&aa=2</URL></REF>


Article

<CATEGORY>vin06</CATEGORY>

 <H2>Πώς θα αξιολογούνται δάσκαλοι και καθηγητές
</H2>
σελίδα 16 
<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16045N014</ED>
<ID>
ID:136200

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N01&aa=4</URL></REF>


Article

<CATEGORY>vin07</CATEGORY>

 <H2>Ο Πάπας στο... άβατο του Κάστρο </H2>
σελίδα 49 
<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16045N015</ED>
<ID>
ID:136219

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N01&aa=5</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΠΟΤΕ δικηγόρος δεν είχε διανοηθεί να χρησιμοποιήσει τον εισαγγελέα της έδρας
ως πειραματόζωο. Ποτέ δικηγόρος δεν είχε τολμήσει να καλέσει τα κανάλια στο
γραφείο του για να... αποκαλύψει ότι τον φοβούνται οι αντίπαλοί του! Η Σίλα
Αλεξίου στους «Προβολείς». Σελ. 6.

ΤΟ ΤΕΡΑΤΩΔΕΣ μοντέλο το γέννησαν οι πελατειακές σχέσεις, αφού όλες οι
κυβερνήσεις αντιμετώπισαν τις ΔΕΚΟ σαν κομματικά φέουδα και τις έκτισαν όχι
για να προσφέρουν τις άριστες δυνατές υπηρεσίες στους πολίτες, αλλά για να
προεκτείνουν την πολιτική τους επιρροή. Ο Ν. Νικολάου στην «Τρίτη Άποψη». Σελ. 6.

Δ. ΣΑΛΠΙΣΤΗΣ: Έκανα ως «δεύτερος» πολλά από αυτά που δεν φαντάστηκαν οι
«πρώτοι». Οι τράπεζες δανείζουν (στο ΚΘΒΕ)... αλλά τα ηθικά πανωτόκια είναι
δυσβάστακτα και η πολιτική χρεοκοπία δύσκολα εξυγιαίνεται. Οι απαντήσεις στις
«30 Ερωτήσεις» της Βίκυς Χαρισοπούλου στη σελ. 12.

Ο ΠΕΡΙΠΤΕΡΑΣ, μόλις πληρώσαμε το εμφιαλωμένο νερό, άνοιξε ένα «λάπτοπ» και
διέγραψε το εμπόρευμα από το στοκ του. «Μου είναι χρήσιμο», είπε απλά,
αντικρύζοντας τα έκπληκτα βλέμματά μας. Ο περιπτεράς είχε μπει πιο εύκολα από
μερικούς διανοουμενίζοντες στο πνεύμα της νέας εποχής. Η Μαίρη Κατσανοπούλου
«Σε πρώτο ενικό». Σελ. 13.

ΤΑ ΑΝΤΑΛΛΑΚΤΙΚΑ των αυτοκινήτων στοιχίζουν στην ελληνική αγορά πολύ ακριβότερα
απ' ό,τι στις περισσότερες χώρες της Ευρώπης. Οι αυθεντικοί προφυλακτήρες και
πόρτες είναι ακριβότεροι έως και 25%. Γι' αυτό, προσοχή! Μην τρακάρετε στην
Ελλάδα. Ούτε, βέβαια, στη Σουηδία και τη Φινλανδία. Σελ. 14.

Γ. ΧΡΥΣΟΛΟΥΡΗΣ: Τα επόμενα δύο χρόνια όλα τα τηλέφωνα του ΟΤΕ θα γίνουν
ψηφιακά. Οι επενδύσεις στο τηλεπικοινωνιακό σύστημα έχουν καθυστερήσει τα
τελευταία χρόνια, με αποτέλεσμα το δίκτυο του ΟΤΕ, όσον αφορά τα ψηφιακά
κέντρα, να είναι ψηφιακό μόνο κατά το 50%. Η συνέντευξη στον Κ. Ντελέζο στη σελ. 17.

ΠΙΣΤΟΠΟΙΗΤΙΚΑ γέννησης, στρατολογίας, ποινικού μητρώου, φορολογικής
ενημερότητας και ληξιαρχικές πράξεις γάμου θα τα παίρνουμε με ένα τηλεφώνημα
σε υπηρεσία του ΟΤΕ. Ξεκινάμε με τα πιστοποιητικά γέννησης από 1ης
Φεβρουαρίου. Η Κάτια Πετροπούλου στη σελ. 18.

ΟΙ ΒΟΥΛΕΥΤΕΣ μας σήμερα

­ με ελάχιστες δυσεύρετες εξαιρέσεις ­ 
εξαντλούν τη δραστηριότητά τους 
στη μονοσήμαντη 
και θα έλεγα μονομανή επιδίωξη 
της ατομικής τους προβολής 
με βασικό στόχο την υπουργοποίησή τους

στον συντομότερο δυνατό χρόνο. 
Ο Γεώργιος Ράλλης στη σελ. 8.

Ο ΛΟΡΔΟΣ Έλγιν

άρπαξε τα Μάρμαρα του Παρθενώνα

γιατί πίστευε ότι οι Έλληνες

δεν αξίζουν να έχουν 
τέτοια αριστουργήματα 
της αρχαιότητας. 
Αλλά και για να τα σώσει 
από τον Ναπολέοντα Βοναπάρτη,

που ήθελε να τα πάρει στο Λούβρο.

Στο «Πανόραμα», σελ. 1.

Ο Σ. ΑΪΖΕΝΣΤΑΪΝ 
αναγκάστηκε να αποκαλέσει τον Στάλιν

«το μεγαλύτερο στρατηγικό μυαλό στην παγκόσμια ιστορία»,

προκειμένου να επιτραπεί

η προβολή της ταινίας του «Αλέξανδρος Νιέφσκι». 
Και ο ίδιος γλίτωσε την εξόντωση,

επειδή δεν βγήκε να υποστηρίξει

τον Μέγιερχολντ ή τον Ι. Μπαμπέλ. 
Ο Δ. Δανίκας 
στο «Πανόραμα» σελ. 3.

ΠΡΟΓΡΑΜΜΑΤΑ υπάρχουν πια για όλες τις δουλειές. Γιατροί, δικηγόροι, λογιστές,
αρχιτέκτονες, μηχανικοί, σχεδιαστές, έμποροι και επαγγελματίες μπορούν να τα
χρησιμοποιήσουν για κάθε ανάγκη. Αρκεί, βέβαια, να έχουν στο γραφείο ή στο
σπίτι ηλεκτρονικό υπολογιστή. Αφιέρωμα στην «Αγορά», σελ. 1,2,3,4,5.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16045N021</ED>
<ID>
ID:136080

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Προβλήματα Υγείας
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Είναι όντως τόσο σοβαρά το ΠΑΣΟΚ ώστε να χρειασθεί ο Πρωθυπουργός να
επιθεωρήσει, καλού - κακού, το «Λαϊκό»;

Με τιμή

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16045N022</ED>
<ID>
ID:136158

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ
</H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16045N023</ED>
<ID>
ID:136169

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N02&aa=3</URL></REF>


Article

<CATEGORY>vin01</CATEGORY>

 <H5>Ο ΠΑΓΚΑΛΟΣ ΥΠΟΣΤΗΡΙΖΕΙ ΔΑΜΑΝΑΚΗ ΑΛΛΑ...
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Ναι με επιφυλάξεις
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Κώστα Λαλιώτη ή Γιώργο Παπανδρέου θα ήθελε για υποψήφιους στο δήμο της
Αθήνας ο Θεόδωρος Πάγκαλος, αλλά, όπως δήλωσε, τα δύο αυτά στελέχη θα ήταν
ιδανικά αν το ΠΑΣΟΚ ήθελε να δώσει πολιτική διάσταση στην εκλογική αναμέτρηση.

Η ΕΡΩΤΗΣΗ, που του έγινε στη διάρκεια συνέντευξης Τύπου στο υπουργείο
Εξωτερικών, του έδωσε την ευκαιρία να κάνει γνωστές και δημοσίως τις
επιφυλάξεις του. Έπρεπε, δήλωσε, να είχαμε συζητήσει προηγουμένως τι χαρακτήρα
θα έχει αυτή η αναμέτρηση. Κατά τα λοιπά δήλωσε ότι υποστηρίζει τη Μαρία
Δαμανάκη, την οποία θεωρεί αξιόλογο στέλεχος. «Να σε κάψω Γιάννη, να σ' αλείψω
μέλι», δεν λέει η παροιμία; (Σελ. 11).

Προβλήματα όμως δεν έχει μόνο το ΠΑΣΟΚ με τα δημοτικά (αίφνης ο Δημ. Μπέης
επιμένει να είναι υποψήφιος παρ' ότι δεν τον στηρίζει κανείς), αλλά και η Νέα
Δημοκρατία. Στη Θεσσαλονίκη είναι τα περισσότερα για τον Κώστα Καραμανλή, που
δεν μπορεί να πείσει τον Παν. Ψωμιάδη να αποδεχθεί την υποψηφιότητα του Ντ.
Κοσμόπουλου και να αποσυρθεί, και προσπαθεί να βρει την τρίτη λύση ­ ίσως στο
πρόσωπο του «φτερωτού γιατρού» Βασίλη Παπαγεωργόπουλου. (Σελ. 10).

Προβλήματα υπαρξιακής φύσεως, λόγω Μ. Δαμανάκη, έχουν και στον Συνασπισμό.
Διότι τι είδους αντιπολίτευση μπορούν να κάνουν πλέον στην κυβέρνηση όταν
στηρίζουν την ίδια υποψήφια; Κατά το «Ρεύμα» κανένα πρόβλημα: όπως και πρώτα.
Οι περί τον Ν. Κωνσταντόπουλο όμως προβληματίζονται και ετοιμάζονται να
διοχετεύσουν την ενεργητικότητά τους «στο να αλλάξει χέρια ο δήμος της
Αθήνας». (Σελ. 11).

Στο ΠΑΣΟΚ δεν μπορούν να βρουν λύση ούτε με το πρόβλημα της Α' Αθήνας και τις
περίπου 850 αιτήσεις εγγραφής νέων μελών, οι οποίες προφανώς αλλάζουν τους
συσχετισμούς, και για το λόγο αυτό αποτελούν σημείο τριβής εκσυγχρονιστών -
εσωκομματικής αντιπολίτευσης. Η υπόθεση ταλαιπώρησε για δεύτερη κατά σειρά
ημέρα την Επιτροπή Δεοντολογίας, αλλά λύση δεν βρέθηκε. Θα συνεχίσουν και
σήμερα, κι όποιος αντέξει... (Σελ. 11).

Οι περί τον εκλογικό νόμο ενασχολήσεις του Ευάγγελου Γιαννόπουλου προκάλεσαν
την πρώτη ίσως, έστω και έμμεση, αποδοκιμασία του από την κυβέρνηση Σημίτη.
Κομψά, αλλά ευδιάκριτα, ο κυβερνητικός εκπρόσωπος άφησε έκθετο τον υπουργό
Δικαιοσύνης. Ωχ, ποιος τον ακούει τώρα τον Ευάγγελο... (Σελ. 7).

Στα εθνικά θέματα, τίποτε το ιδιαίτερο. Ο Θ. Πάγκαλος με τη συνέντευξη που
έδωσε επανέλαβε μία προς μία τις ελληνικές θέσεις, μη αφήνοντας περιθώρια για
παρερμηνείες. Κάλυψε απολύτως τον αναπληρωτή υπουργό Εξωτερικών Γιώργο
Παπανδρέου για τα περί εναρμόνισης θαλασσίου και εναερίου εθνικού χώρου και
διατύπωσε την «πρόκληση» προς την Τουρκία να πάμε στη Χάγη για οποιοδήποτε
θέμα. (Σελ. 9).

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16045N031</ED>
<ID>
ID:136081

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N03&aa=1</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Ασυλία
</H2>
ΚΑΙ ­ βεβαίως ­ η πολιτική δράση και ο πολιτικός λόγος των βουλευτών δεν
γίνεται να διώκονται...

ΚΑΙ ­ ασφαλώς ­ όσα πράττουν στην άσκηση των βουλευτικών τους
καθηκόντων δεν υπόκεινται στην κρίση των δικαστηρίων...

ΚΑΙ ­ ασφαλέστατα ­ (όπως «ΤΑ ΝΕΑ» υποστήριζαν σε καιρούς που άλλοι
άλλα έλεγαν από όσα τώρα...), δεν μπορεί ο πολιτικός βίος να ποινικοποιείται.

ΟΤΑΝ όμως ένας βουλευτής ­ όπως συνέβη πριν λίγα μόλις χρόνια ­ βγαίνει
στον δρόμο και κυνηγάει, με το πιστόλι στο χέρι, συμπολίτη του...

ΑΝΑΠΤΥΣΣΕΙ πολιτική δράση;

ΚΑΙ όταν ­ όπως συνέβη σε υπόθεση που προχθές συζητήθηκε στη Βουλή ­
βουλευτής εισβάλλει σε γήπεδο και χαστουκίζει διαιτητή...

ΕΚΤΕΛΕΙ τα βουλευτικά του καθήκοντα;

ΑΣ μην κοροϊδευόμαστε:

ΟΛΟΙ, βουλευτές και πολίτες, άριστα γνωρίζουμε τι είναι κοινοβουλευτική
δράση και τι δεν είναι...

ΚΑΙ όλοι εύκολα διακρίνουμε πότε οι βουλευτές ασκούν ­ είτε μέσα στη
Βουλή είτε εκτός ­ πολιτική για την οποία δεν γίνεται να διώκονται...

ΚΑΙ ποιες, αντιθέτως, πράξεις τους δεν έχουν ούτε την πλέον απόμακρη
σχέση με την πολιτική και υπόκεινται στους ίδιους νόμους όπως όλοι οι πολίτες.

ΑΥΤΑ τα ­ πολύ απλά ­ πράγματα θα πρέπει να έχουν κατά νου όσοι, τούτες
τις μέρες, συζητούν την αναθεώρηση του Συντάγματος...

ΓΝΩΡΙΖΟΝΤΑΣ ότι αν οι βουλευτές έμελλε να είναι, για όλες τους
αδιακρίτως τις πράξεις, υπεράνω κάθε νόμου και κάθε έννοιας έννομου βίου...

ΤΟΤΕ το δικό τους κύρος ­ όπως και του Κοινοβουλίου ­ θα υπονόμευαν.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16045N032</ED>
<ID>
ID:136128

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N03&aa=2</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Ευάγγελος Γιαννόπουλος:

(στον υπουργό Δικαιοσύνης αναφέρεται από τον Antenna FM ότι ο πρώην
αντεισαγγελέας Σακελλαρόπουλος έχει σχέση τώρα με άλλη τρανσέξουαλ)

«Δεν νομίζω ότι είναι έτσι. Αν είναι, τότε έχει ελάττωμα. Είναι του οθωμανικού δικαίου».

Γιάννος Παπαντωνίου:

(ο υπουργός Εθνικής Οικονομίας, στον Φλας, για τις πολλές επαναδιατυπώσεις
άρθρων του φορολογικού νομοσχεδίου).

«Αυτό είναι δημοκρατία. Υπάρχουν πάντα περιθώρια βελτιώσεων και
επαναδιατυπώσεων (...). Δεν διεκδικούμε το αλάνθαστο, δεν είμαστε πάπες».

Μιμή Ντενίση:

(η ηθοποιός, στην «Πένα» Πατρών για τη «Θεοδώρα»)

«Πάντως, αυτό το έργο θέλω να το δουν και οι ξένοι. Άλλωστε, το βιβλίο έχει
μεταφραστεί και στα αγγλικά. Θέλω να δουν ένα θέμα τόσο ελληνικό. Γιατί να μην
εξάγουμε πολιτισμό;».

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16045N034</ED>
<ID>
ID:136217

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N03&aa=4</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Ο Θ. Πάγκαλος
</H2>
Ο ΛΟΓΟΣ στους αναγνώστες Η Μαρουλιώ Καραδήμα-Καραλή, Σωζοπόλεως 44, Αθήνα, γράφει:

«Αφορμή για να σας γράψω είναι το εξής: Τώρα τελευταία διαβάζω στις εφημερίδες
διάφορα σχόλια για την τακτική που ακολουθεί ο κ. Πάγκαλος στην εξωτερική μας
πολιτική. Αναφέρονται με λόγια και εκφράσεις που θίγουν τον χαρακτήρα και την
αξιοπρέπειά του. Ίσως η λάμψη που εκπέμπει η προσωπικότητα του Πάγκαλου να
είναι τόσο ισχυρή που τους θαμπώνει και δεν μπορούν να την αντιμετωπίσουν.
Γιατί σπάνια γεννιούνται τέτοιοι άνδρες πολιτικοί.

Κύριε Παπαδόπουλε, τον Θοδωρή τον Πάγκαλο είχα την καλή τύχη να τον έχω μαθητή
στην Ε' και ΣΤ' τάξη στο 54ο Δημοτικό Σχολείο Αθηνών. Νομίζω, λοιπόν, πως έχω
το δικαίωμα σαν δεύτερη μάνα του να τον σκιτσάρω. Ομολογώ ότι από τα χέρια μου
πέρασαν χιλιάδες παιδιά. Τότε δεν είχαμε 18, 20, 25 μαθητές σε κάθε τάξη, αλλά
60, 70, 80 παιδιά, άριστους και καλούς μαθητές. Κακοί μαθητές για μένα δεν
υπήρχαν, παρά μόνον τα πνευματικά ανάπηρα παιδιά που είχαν ανάγκη από ειδικό
σχολείο. Οι άλλοι, οι λεγόμενοι κακοί μαθητές, ήταν έξυπνα, αλλά παιδιά
αποθαρρημένα, θύματα του οικογενειακού τους περιβάλλοντος, υπερπροστασίας,
αυταρχισμού και γενικότερα της έλλειψης της συζυγικής αρμονίας.

Τον μαθητή μου αυτόν τον κράτησα πολύ ζωντανά στη μνήμη μου γιατί ήταν
διαφορετικό παιδί από τα άλλα και γενικά στην όλη συμπεριφορά του έδειχνε ότι
μεγάλωσε σε υγιές και σωστό οικογενειακό περιβάλλον. Η περίπτωσή του ήταν
σπάνια σε παιδί του Δημοτικού.

Είχε βασικά προτερήματα, την αυτοσυγκέντρωση που τον βοηθούσε να αυτενεργεί
και την αυτοπεποίθηση σε ό,τι έλεγε και έκανε. Από τότε είχε μάθει να λέει "τα
σύκα σύκα και τη σκάφη σκάφη". Είναι λίγο αψύς σαν το μπρούσκο κρασί, έχει
όμως χαρακτήρα τίμιο, ειλικρινή, τολμώ να πω αδαμάντινο και ανεπανάληπτο.

Μου ήταν πολύ συμπαθής, παρόλο που πολλές φορές στην παράδοση και ειδικά στην
Ιστορία ξεπερνούσε τα συνηθισμένα όρια και με έφερνε σε δύσκολη θέση να του απαντήσω.

Είχα την τύχη να γνωρίζω τη μητέρα του. Ήταν Αρσακειάδα, μια σεμνή και
γλυκύτατη κυρία. Μιλούσε πολύ σιγά. Όταν της έλεγα πως ο Θοδωρής ήταν άριστος
μαθητής, μού απαντούσε: "Κυρία Μαρουλιώ, δεν με ενδιαφέρει τόσο η πρόοδος του
παιδιού όσο το ήθος". Αυτό με συγκινούσε. Δεν το είχα ξανακούσει από άλλον γονιό.

Με λίγα λόγια, κύριε Παπαδόπουλε, ο κύριος Πάγκαλος είναι ένας μαυραετός που
πετά ελεύθερος πολύ ψηλά. Οι αντίπαλοί του ομότιτλοι βρήκαν τον μάστορά τους.

Αγαπητό μου παιδί Θοδωρή, προχώρα μπροστά, είσαι άτρωτος στα βόλια τους και
μην ξεχνάς ποτέ τα λόγια του Θόδωρου Κολοκοτρώνη "Κτυπάνε την καρυδιά γιατί
έχει τα καρύδια"».

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16045N043</ED>
<ID>
ID:136196

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N04&aa=3</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΔΕΝ ΕΙΝΑΙ ΠΛΑΚΑ: το ελβετικό υπουργείο Εξωτερικών ζήτησε από το ελληνικό,
το κείμενο του νέου οργανισμού του υπουργείου.

ΒΕΝΙΖΕΛΟΣ ΕΦΑ: «Κοίτα πού φτάσαμε. Ο Γιώργος Παπανδρέου υπέρ της
νομιμοποίησης του χασίς και ο Απ. Κακλαμάνης απαγορεύει τη χρήση του τσιγάρου».

ΕΙΝΑΙ ΔΥΝΑΤΟΝ; Είκοσι μήνες μετά τους καταστρεπτικούς σεισμούς της
Κόνιτσας, 400 δικαιούχοι δεν έχουν λάβει ακόμη το βοήθημα των 200.000 δραχμών.
Να περιμένουν τον επόμενο;

ΕΠΕΚΤΑΤΙΣΜΟΣ υπουργείου Εξωτερικών εις βάρος υπουργείου Τύπου: το ΥΠΕΞ
πρόκειται να αγοράσει από το Μετοχικό Ταμείο Στρατού το κτίριο του υπουργείου
Τύπου, για να καλύψει τις ανάγκες του. Και το υπουργείο Τύπου; Έξωση.

ΣΥΝΟΜΙΛΙΑ Μητσοτάκη - Κουλούρη προχθές το βράδυ στη Βουλή, εντός της
αιθούσης, υπό τα βλέμματα βουλευτών, δημοσιογράφων και φωτορεπόρτερ. Τι έλεγαν άραγε;

ΓΛΕΝΤΙ πολιτικοδημοσιογραφικό σε ταβέρνα προχθές το βράδυ προς τιμήν
του εορτάζοντος καρδιολόγου Θύμιου Λιβάνη. Διακρίθηκε και πάλι στο τραγούδι ο
Λ. Παπαδόπουλος...

ΤΙ ΗΤΑΝ το πιο θεαματικό στην πίτα της ΟΝΝΕΔ; Νεαρά με σούπερ μίνι που
έκοψε την πίτα, για λογαριασμό του προέδρου!

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16045N044</ED>
<ID>
ID:136201

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N04&aa=4</URL></REF>


Article

<CATEGORY>vin05</CATEGORY>

 <H2>Η Τσιλέρ και το κότερο...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΜΙΑ στο καρφί και μια στο πέταλο ήταν σχεδόν ολόκληρη η χθεσινή συνέντευξη του
Θεόδωρου Πάγκαλου. Την τιμητική τους είχαν οι Τούρκοι πολιτικοί, με τους
οποίους ως γνωστόν έχει ανοιχτούς λογαριασμούς. Ιδιαίτερα ο ομόλογός του
Ισμαήλ Τζεμ που διατύπωσε προχθές εκείνο το περίφημο θεώρημα περί του βουνού
και του ποντικού. «Αν θεωρεί ότι αυτός είναι το βουνό κι εγώ ο ποντικός», είπε
ο Θ. Πάγκαλος, «ένα έχω να του πω: όποιος έχει μάτια βλέπει. Και να τον
πληροφορήσω ότι έχω μόνιμο πρόβλημα να μειώσω τον όγκο μου».

ΑΠΕΥΘΥΝΟΜΕΝΟΣ στην Τ. Τσιλέρ (που διατύπωσε φόβους ότι δεν μπορεί να πλεύσει
με το κότερό της στο Αιγαίο χωρίς την άδεια της Ελλάδος), είπε ότι μπορεί να
πάει όπου θέλει χωρίς άδεια και πρόσθεσε με νόημα «για όσο χρόνο κυκλοφορεί ελεύθερη»...

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16045N045</ED>
<ID>
ID:136221

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N04&aa=5</URL></REF>


Article

<CATEGORY>vin05</CATEGORY>

 <H2>Και δύο του Αβραμόπουλου
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΟ ΠΑΣΟΚ είναι εδώ... στο πλευρό της Μαρίας Δαμανάκη, που χθες το βράδυ έκοψε
την πίτα του συνδυασμού της ­ «Πολίτες της Αθήνας», αν θυμάστε ­ στο
Πνευματικό Κέντρο του Δήμου Αθηναίων. Γέμισε η αίθουσα από στελέχη του ΠΑΣΟΚ,
που έσπευσαν να της υποβάλουν τις ευχές τους, όχι μόνο για τον καινούργιο
χρόνο, αλλά και για την εκλογική μάχη του ερχόμενου Οκτωβρίου. Ανάμεσα σ'
αυτούς που βρέθηκαν στο Πνευματικό Κέντρο ήταν ο επικεφαλής του συνδυασμού
«Κίνηση Πολιτών 2000» Γιάννης Αγγελάκης, αλλά αυτό ίσως ήταν αναμενόμενο, μια
και είναι γνωστό στέλεχος του ΠΑΣΟΚ.

ΕΚΕΙΝΟΙ που δεν ήταν αναμενόμενοι, ήταν οι εκλεγέντες με τον συνδυασμό του
Δημ. Αβραμόπουλου Ήρα Βαλσαμάκη και Κ. Λινοξυλάκης. Από φιλοφρόνηση ή...

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16045N046</ED>
<ID>
ID:136230

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N04&aa=6</URL></REF>


Article

<CATEGORY>vin05</CATEGORY>

 <H5>Για τον Φάτση!
</H5><H5>Κυπριακό
</H5><H5>Η πόρτα
</H5><H2>Ένταξη χωρίς εισαγωγικά!
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΗΝ ΑΠΟΚΑΛΥΨΗ κάνει το περιοδικό ΝΕΜΕΣΙΣ της Λιάνας Κανέλλη και έχει την
αυτονόητη σημασία της: έγγραφο που συνέταξε η Επιτροπή Εξωτερικών Οικονομικών
Σχέσεων του Ευρωπαϊκού Κοινοβουλίου για την Κύπρο, περιγράφει το κατεχόμενο
τμήμα του νησιού ως «Τουρκική Δημοκρατία της Βόρειας Κύπρου» και μάλιστα χωρίς
εισαγωγικά! Άρχισαν την... ένταξη!

Η ΑΠΟΨΙΝΗ εκδήλωση του ΙΣΤΑΜΕ Ανδρέας Παπανδρέου, με θέμα «Πολιτικοί και ΜΜΕ:
διαχείριση του δημόσιου χώρου», έχει μια ιδιαίτερη σημασία. Ο πρόεδρος του
Ιδρύματος Γ. Σουλαδάκης θα αναφερθεί στον αείμνηστο συνάδελφο Γιάννη Φάτση που
είχε εργασθεί ανιδιοτελώς και αποτελεσματικά για την επιτυχία του Ιδρύματος.
Και θα αναγγείλει ότι το έργο του Γ. Φάτση θα αποτελέσει αντικείμενο ημερίδας
του ΙΣΤΑΜΕ.

ΔΕΙΠΝΟ σε γνωστό εστιατόριο χθες το βράδυ, με πρώτο... πιάτο προφανώς τις
εξελίξεις στο Κυπριακό και, δεύτερο, τις κυπριακές εκλογές. Τιμώμενο πρόσωπο ο
πρόεδρος της ΕΔΕΚ Βάσος Λυσσαρίδης και συνδαιτυμόνες ο Κ. Σκανδαλίδης, ο Θ.
Πάγκαλος και ο Γ. Κρανιδιώτης.

ΔΗΛΩΣΗ μοίρασε χθες στη Βουλή ο βουλευτής Πρέβεζας της Ν.Δ. (ακόμη) Γιώργος
Τρυφωνίδης σχετικά με την αποχώρησή του από την Κοινοβουλευτική Ομάδα του
κόμματος τη Δευτέρα. Ουσιώδης παράλειψη: στη δήλωση πουθενά δεν αναφέρεται ότι
είναι βουλευτής της Ν.Δ. Άνοιξε την πόρτα και δεν το πήραμε είδηση;

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16045N047</ED>
<ID>
ID:136235

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N04&aa=7</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Το δίλημμα με τις ΔΕΚΟ
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

Στις αρχές της δεκαετίας του '80, το δημόσιο χρέος της χώρας, που μέχρι τότε
εκινείτο σε χαμηλά επίπεδα, άρχισε να αυξάνει με άλματα και από τότε εισήλθε η
ελληνική οικονομία στον φαύλο κύκλο της υπερχρέωσης, αφού οι υψηλές δαπάνες
εξυπηρέτησης των κρατικών δανείων δημιουργούσαν πρόσθετα ελλείμματα στον
προϋπολογισμό. 
Αν γίνει μια ακτινογραφία του δημοσίου χρέους της εποχής, θα διαπιστωθεί ότι η
τυχαία άνοδός του οφείλεται λιγότερο στις λεγόμενες παροχές προς
συνταξιούχους, αγρότες κ.λπ. ή στις προσλήψεις και περισσότερο στην λαθεμένη
επιλογή να διατηρηθούν σε λειτουργία προβληματικές επιχειρήσεις.

Στο όνομα της διατήρησης 4.000-5.000 θέσεων εργασίας σε μεγάλες προβληματικές
επιχειρήσεις που πέρασαν στον έλεγχο του κράτους, καθώς και στην παροχή
κρατικών εγγυήσεων σε άλλες θνησιγενείς επιχειρήσεις για θαλασσοδάνεια,
χρεώθηκε με πάνω από 2 τρις. δρχ. η ελληνική οικονομία, τα οποία με την ατυχία
και των υψηλών επιτοκίων, έφθασαν σήμερα στα 7-8 τρις. δρχ. Φυσικά, παρά την
ακατάσχετη αυτή αιμορραγία, ούτε οι θέσεις εργασίας διεσώθησαν και δεν
απεφεύχθη συνεπώς η κοινωνική έκρηξη της ανεργίας, ούτε οι επιχειρήσεις
επιβίωσαν και μας απέμεινε μόνο το δυσθεώρητο χρέος, αφού στο μεταξύ δύο
φορές, το 1983 και το 1985, χρειάσθηκε να υποτιμηθεί η δραχμή και να ληφθούν
έκτακτα μέτρα, για να αποτραπεί το ναυάγιο της ελληνικής οικονομίας.

Θα επαναληφθούν τώρα, δεκαπέντε χρόνια αργότερα, τα ίδια τραγικά λάθη με
αφορμή αυτή τη φορά τις ζημιογόνες ΔΚΕΟ; Αυτό είναι το κρίσιμο δίλημμα της
οικονομικής πολιτικής πλέον, καθώς οι αρμόδιοι των οικονομικών επιτελείων
διαπιστώνουν ότι όσα με αίμα κυριολεκτικά κερδίζονται στον κρατικό
προϋπολογισμό, με τον περιορισμό των δαπανών και την περιστολή της σπατάλης,
ακυρώνονται στο πολλαπλάσιο από τα διογκούμενα ελλείμματα των ζημιογόνων ΔΕΚΟ,
των συνεταιρισμών και γενικότερα από ανοίγματα στον χώρο του ευρύτερου
δημόσιου τομέα.

Όπως διαπιστώθηκε, μόνο τα λίγα τελευταία χρόνια, στις ΔΕΚΟ των αστικών
συγκοινωνιών, στην Ολυμπιακή Αεροπορία, τον ΟΣΕ και τις πολεμικές βιομηχανίες
έχουν συσσωρευθεί χρέη που αύξησαν το δημόσιο χρέος της χώρας κατά 2,5 τρις.
δρχ. και πλέον. Από πού προκύπτουν τα χρέη αυτά; Βεβαίως, η τιμολογιακή
πολιτική έχει την ευθύνη τους, αφού η κυβέρνηση ­ καλώς κατά τη γνώμη μας ­
κρατεί όλα αυτά τα χρόνια για λόγους κοινωνικής πολιτικής χαμηλά τις τιμές των
εισιτηρίων, με αποτέλεσμα να καλύπτεται από το αντίτιμό τους κάτι λιγότερο από
το μισό του λειτουργικού κόστους της επιχείρησης

Όμως, γιατί είναι τόσο υψηλό αυτό το λειτουργικό κόστος. Τι φταίει;

Μόνον ο πεπαλαιωμένος εξοπλισμός τους; Προφανώς όχι! Παρ' ότι οι αμοιβές των
εργαζομένων στις συγκοινωνίες δεν είναι ιδιαίτερα υψηλές, παρ' ότι γίνεται
λόγος για ελλείψεις προσωπικού σε ορισμένες κρίσιμες ειδικότητες (π.χ.
οδηγοί). Εν τούτοις είναι γεγονός αναμφισβήτητο ότι το μοντέλο λειτουργίας
τους είναι εκείνο που είναι αναχρονιστικό, δεν ανταποκρίνεται στις νέες
απαιτήσεις οργάνωσης των επιχειρήσεων και αυτό ευθύνεται αποκλειστικά για τα
δημιουργούμενα κατ' έτος ελλείμματα, τα οποία πληρώνουν τελικά οι φορολογούμενοι.

Πώς δημιουργήθηκε αυτό το ανορθολογικό μοντέλο λειτουργίας; Δεν θα ήμασταν
μακριά από την αλήθεια αν γράφαμε ότι πρόκειται για ένα τερατώδες μοντέλο που
το γέννησαν οι περίφημες πελατειακές σχέσεις, αφού όλες οι κατά καιρούς
κυβερνήσεις αντιμετώπισαν τις ΔΕΚΟ σαν κομματικά τους φέουδα και τις έχτισαν
όχι για να προσφέρουν τις άριστες δυνατές υπηρεσίες στους πολίτες, αλλά για να
προεκτείνουν την πολιτική τους επιρροή. Δεν είναι τυχαίο ότι μέχρι πέρυσι οι
ανεξέλεγκτες προσλήψεις είχαν σταματήσει στην κεντρική διοίκηση, ενώ
συνεχίζονταν αθρόες και προκλητικές στις ΔΕΚΟ και σταμάτησαν μόνο με την
επέκταση του Νόμου Πεπονή.

Αυτό το μοντέλο πελατειακού κράτους δεν χτίσθηκε ασφαλώς εν αγνοία των
συνδικαλιστών. Αντίθετα και αυτοί όχι απλώς συνήργησαν, αλλά σε μία προσπάθεια
να διασφαλίσουν συντεχνιακά συμφέροντα έκλεισαν τα μάτια τους σε πολιτικές που
οδηγούσαν τις επιχειρήσεις, από τις οποίες ζούσαν οι εργαζόμενοι του
συνδικάτου τους, σε οικονομικό αδιέξοδο και χρεοκοπία. Δεν υπάρχουν όμως άλλα
περιθώρια για συνέχιση της ίδιας καταστάσεως. Ή θα αλλάξει το μοντέλο
λειτουργίας αυτών των επιχειρήσεων με περιορισμό προσωπικού και κυρίως
αναδιάταξή του ή θα κλείσουν, γιατί οι φορολογούμενοι δεν είναι δουλοπάροικοι!

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16045N062</ED>
<ID>
ID:136160

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Νέα ήθη στα δικαστήρια
</H2>
<AUTHOR>ΣΙΛΑ ΑΛΕΞΙΟΥ</AUTHOR>

ΗΤΑΝ ΠΡΑΓΜΑΤΙ δίκη μεγάλης δημοσιότητας. Και φαίνεται πως οι «προβολείς» της
υπόθεσης «Βάσια Παναγοπούλου» θάμπωσαν όσους δεν είχαν συνηθίσει. Φώτισαν όμως
παράλληλα τόσο πολύ τη δικαστική αίθουσα ­ αν και δεν υπήρχαν τηλεοπτικά
συνεργεία μέσα ­ που δυστυχώς είδαμε όλοι ζωντανά να καταρρέει και το
τελευταίο οχυρό ευπρεπούς συμπεριφοράς.

Τα δικαστήρια, ίσως λόγω του πρωτοκόλλου που τηρείται, λόγω της γλώσσας που
χρησιμοποιείται, λόγω της περιβολής που επιβάλλεται, ήταν μέχρι πρότινος οι
μόνοι χώροι όπου δεν είχε γίνει αισθητή η παρακμή της νεοελληνικής κοινωνίας.

Ποτέ δικηγόρος, έστω κι αν κουβαλούσε κάποιες δεκαετίες εμπειριών, δεν είχε
διανοηθεί να χρησιμοποιήσει ως πειραματόζωο τον εισαγγελέα της έδρας για να
στηρίξει τον υπερασπιστικό του ισχυρισμό, ποτέ δικηγόρος (ο ίδιος
συμπτωματικά) δεν είχε σκεφτεί να «καταγγείλει» στο δικαστήριο και αλλού
δημοσιογράφο επειδή δεν του άρεσαν όσα έγραφε, ποτέ δικηγόρος δεν είχε
αποτολμήσει να καλέσει στο γραφείο του τα κανάλια για να... αποκαλύψει ότι
απειλείται από ανώνυμους και να πείσει έτσι ότι τον φοβούνται οι αντίπαλοί
του, ποτέ δικηγόρος δεν είχε διαθέσει χρόνο από την αγόρευσή του για να
επισημάνει στο δικαστήριο (ποιον ενδιέφερε αλήθεια;) τη στιγμιαία απουσία
δημοσιογράφων από την αίθουσα και την ταυτόχρονη απουσία του Απόστολου
Δοξιάδη... Η αναφορά όσων δεν είχαν ξανασυμβεί στο παρελθόν και συνέβησαν στη
δίκη Παναγοπούλου - Δοξιάδη, από την πλευρά της υπεράσπισης, δεν έχει τέλος.
Τα νέα ήθη που εισέβαλαν και στα δικαστήρια πλέον ­ υπό τη μορφή
υπερασπιστικών τεχνασμάτων ­ προκαλούν μόνο απογοήτευση. Γιατί δεν μπορεί να
μην αισθάνεται κανείς αποστροφή όταν ακούει τους δύο από τους τρεις συνηγόρους
υπεράσπισης της κ. Παναγοπούλου να συνιστούν εμμέσως, κατά τις αγορεύσεις
τους, στον εγκυρότατο και άμεμπτο καθ' όλα συνάδελφό τους, τον Χριστόφορο
Αργυρόπουλο, να παραιτηθεί από τη θέση του προέδρου της Ένωσης Ελλήνων
Ποινικολόγων ­ την οποία τιμά ­ επειδή «πρόδωσε το ήθος και τους αγώνες του»
παριστάμενος ως συνήγορος πολιτικής αγωγής στη δίκη αυτή!

Η δημοσιότητα πράγματι μπορεί να αναδείξει «νέα ταλέντα» της δικηγορίας. Είναι
αδυσώπητη όμως όταν δεν της συμπεριφέρονται καλά...

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16045N063</ED>
<ID>
ID:136197

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N06&aa=3</URL></REF>


Article

<CATEGORY>vin04</CATEGORY>

 <H5>ΝΕΑ ΩΘΗΣΗ ΑΠΟ ΤΟΝ ΣΗΜΙΤΗ ΣΤΗ ΣΥΝΔΙΑΣΚΕΨΗ ΤΟΥ ΠΑΣΟΚ ΓΙΑ «ΤΟΝ ΣΟΣΙΑΛΙΣΜΟ ΚΑΙ ΤΗ
ΔΗΜΟΚΡΑΤΙΑ ΣΤΗΝ ΕΥΡΩΠΗ»
</H5><H2>Η Κεντροαριστερά ξανάρχεται
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Νέα ώθηση στο εγχείρημα της Κεντροαριστεράς σκοπεύει να δώσει ο Κώστας
Σημίτης με τη συνδιάσκεψη που διοργανώνει το ΠΑΣΟΚ στις 13-14 Φεβρουαρίου, με
θέμα «Ο σοσιαλισμός και η δημοκρατία στην Ευρώπη του 21ου αιώνα».

ΚΑΤΑ... σύμπτωση, μάλιστα, η συνδιάσκεψη συμπίπτει χρονικά με το συνέδριο που
κάνουν τα κόμματα της Κεντροαριστεράς στην Ιταλία ­ ένα συνέδριο που ενδέχεται
να καταλήξει στη συσσωμάτωσή τους σε ένα νέο κόμμα.

Ωστόσο, το περιεχόμενο της συνδιάσκεψης, αλλά και τα ονόματα των «εκτός ΠΑΣΟΚ»
που θα κληθούν να παρέμβουν, αναμένεται να προκαλέσουν νέες τριβές περί την
Κεντροαριστερά εντός του κυβερνώντος κόμματος.

Οι ενότητες τις οποίες θα καλύψει η συνδιάσκεψη του ΠΑΣΟΚ θα βασίζονται στα
θέματα τα οποία είχε θέσει ο κ. Σημίτης στην εκδήλωση με τον Μάσιμο Ντ' Αλέμα
­ από την παγκοσμιοποίηση της οικονομίας και την ανεργία μέχρι το
ηθικοπολιτικό περιεχόμενο της πολιτικής, τη σχέση των κομμάτων με την κοινωνία
και το σύγχρονο περιεχόμενο του πατριωτισμού.

Στη συνδιάσκεψη θα κληθούν να παρέμβουν και να εισηγηθούν ενότητες και πρόσωπα
πέραν του ΠΑΣΟΚ, από το χώρο της πολιτικής, της διανόησης και των
Πανεπιστημίων. Συνεργάτες του Πρωθυπουργού ανέφεραν χαρακτηριστικά τούς κ.κ.
Μιχάλη Παπαγιαννάκη, Μαρία Δαμανάκη, Γιάννη Βούλγαρη, Μίμη Ανδρουλάκη, Ανδρέα
Παππά, Γιάννη Τούντα, Αντώνη Μανιτάκη, Αργύρη Φατούρο, Γιάννη Στουρνάρα,
Χρήστο Ροζάκη, Φίλιππο Πιέρρο, Μιχάλη Μοδινό, κ.ά.

Ιδιαίτερο ρόλο, ως εισηγητές, αναμένεται να έχουν οι καθηγητές κ.κ. Παύλος
Σούρλας, Νικηφόρος Διαμαντούρος, Νίκος Μουζέλης και Κωνσταντίνος Τσουκαλάς ­ ο
τελευταίος σε περίπτωση που του το επιτρέψουν οι υποχρεώσεις του. 
Θα κληθούν επίσης να μετάσχουν και οι διάφορες κινήσεις και όμιλοι (ΟΠΕΚ,
Δίκτυο, Πολιτεία κ.ά.). Στελέχη του ΠΑΣΟΚ υποστήριζαν ότι στόχος είναι οι
ομιλητές, σε γενικές γραμμές, να είναι κατά το ήμισυ στελέχη του ΠΑΣΟΚ και
κατά το ήμισυ του ευρύτερου αριστερού χώρου.

Συνεργάτες του Πρωθυπουργού έλεγαν στα «ΝΕΑ» ­ έχοντας... επίγνωση των
αντιδράσεων που θα προκαλέσει σε τμήμα της Χαριλάου Τρικούπη η πρόθεση του
Πρωθυπουργού ­ ότι στόχος της συνδιάσκεψης θα είναι να αναπτυχθεί ένας «νέος
προβληματισμός», ο οποίος δεν θα αποτελεί «ανακύκλωση του πασοκικού λόγου».
Πρέπει, προσέθεταν, να υπάρξει ένας σοβαρός διάλογος για τα προβλήματα του
ΠΑΣΟΚ και της Κεντροαριστεράς.

Οι ίδιες πηγές ανέφεραν πως η συζήτηση στις 13-14 Φεβρουαρίου μπορεί να
αποτελέσει την «απαρχή για μια νέα ιδεολογική και πολιτική πλατφόρμα... μία
διακήρυξη την οποία θα επικυρώσει το συνέδριο του ΠΑΣΟΚ, τον Μάιο του '99». 
Εξηγούσαν ακόμη πως πρόκειται για ένα εγχείρημα που είχε ξεκινήσει το '92, επί
Ανδρέα Παπανδρέου, μόνο που η αρμόδια επιτροπή τότε ουδέποτε συνεδρίασε. 
Το θέμα επανετέθη τον Ιανουάριο του '97, όταν ο Πρωθυπουργός ανακοίνωσε το
διάλογο για την Κεντροαριστερά, και εν συνεχεία ­ πάλι από τον κ. Σημίτη ­
στις εκδηλώσεις με τον κ. Ντ' Αλέμα, τον κ. Ζακ Ντελόρ και αυτήν του ΙΣΤΑΜΕ,
στις αρχές του περασμένου καλοκαιριού. 
Πάντως, πηγές της Χαριλάου Τρικούπη διευκρίνιζαν ότι οι τελικές αποφάσεις για
τη μορφή της συνδιάσκεψης δεν έχουν ληφθεί ακόμη ­ και η αρμόδια επιτροπή θα
συνεδριάσει εκ νέου εντός των ημερών.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16045N071</ED>
<ID>
ID:136111

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N07&aa=1</URL></REF>


Article

<CATEGORY>vin04</CATEGORY>

 <H2>«Δεν αλλάζει ο εκλογικός νόμος»
</H2><H2></H2>
ΔΕΝ ΑΠΑΣΧΟΛΕΙ την κυβέρνηση θέμα αλλαγής του εκλογικού νόμου, δήλωσε χθες ο
κυβερνητικός εκπρόσωπος με αφορμή όσα ανέφερε ο κ. Ε. Γιαννόπουλος στην
Επιτροπή Αναθεώρησης του Συντάγματος.

«Ο κ. Γιαννόπουλος ως πολιτικός, αλλά και έγκριτος νομικός, είπε τις απόψεις
του γι' αυτό το θέμα», δήλωσε ο υπουργός Τύπου και ενέταξε τις όποιες αναφορές
στον προβληματισμό γύρω από την αναθεώρηση του Συντάγματος. «Επαναλαμβάνω ότι
η κυβέρνηση δεν αντιμετωπίζει τέτοιο θέμα», υπογράμμισε.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16045N072</ED>
<ID>
ID:136153

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N07&aa=2</URL></REF>


Article

<CATEGORY>vin04</CATEGORY>

 <H5>ΑΡΘΡΟ ΤΟΥ ΠΡΩΗΝ ΠΡΩΘΥΠΟΥΡΓΟΥ ΓΙΑ ΤΟ ΕΚΛΟΓΙΚΟ ΣΥΣΤΗΜΑ
</H5><H2>Όχι σε σταυρό και λίστα
</H2>
<AUTHOR>ΓΕΩΡΓΙΟΣ ΡΑΛΛΗΣ</AUTHOR>

ΚΑΤΑ την τελευταία εικοσαετία, διάχυτη είναι και καθημερινώς εντονότερη
εκδηλώνεται η δυσαρέσκεια και η δυσπιστία του λαού έναντι των βουλευτών, γιατί
κοινή είναι η διαπίστωση ότι δεν ανταποκρίνονται στη σπουδαία αποστολή τους.
Και αυτό συμβαίνει είτε λόγω της ανικανότητας των εκλεγομένων είτε εξαιτίας
της αδιαφορίας τους για τα καθήκοντά τους. Θλιβερό είναι το φαινόμενο των
κενών εδράνων της Βουλής όταν συζητούνται σοβαρά θέματα, που αφορούν τη ζωή
και το μέλλον του τόπου και του λαού, όπως είναι π.χ. ο προϋπολογισμός του κράτους.

ΑΤΟΜΙΚΗ ΠΡΟΒΟΛΗ

Δυστυχώς, οι βουλευτές μας σήμερα ­ με ελάχιστες δυσεύρετες εξαιρέσεις ­
εξαντλούν τη δραστηριότητά τους στη μονοσήμαντη και θα έλεγα μονομανή επιδίωξη
της ατομικής τους προβολής, με βασικό στόχο την υπουργοποίησή τους στον
συντομότερο δυνατό χρόνο. Και παλαιότερα, βέβαια, οι βουλευτές είχαν τη θεμιτή
φιλοδοξία να μετάσχουν κάποτε στην κυβέρνηση. Για να ικανοποιήσουν όμως αυτή
την επιθυμία τους, αγωνίζονταν προηγουμένως να διακριθούν στη Βουλή κατά την
άσκηση των κοινοβουλευτικών τους καθηκόντων ως ενεργών και παραγωγικών μελών
του Κοινοβουλίου. Τώρα, αυτή την ευγενική άμιλλα διακρίσεως, την έχει
υποκαταστήσει η προσπάθεια είτε για την εντυπωσιακή εμφάνισή τους στα μέσα
ενημερώσεως είτε για την απόσπαση της εύνοιας του προέδρου του κόμματος και
του στενού περιβάλλοντός του. Και όταν βλέπουν ότι η τακτική αυτή δεν αποδίδει
τα προσδοκώμενα αποτελέσματα, οι βουλευτές μετέρχονται τη μέθοδο της απειλής
καταψηφίσεως κάποιου νομοσχεδίου και της πρόσκαιρης διαφοροποιήσεως από την
επίσημη κυβερνητική πολιτική, για εκφοβισμό της ηγεσίας. Σε αρκετές
περιπτώσεις η μέθοδος αποδεικνύεται αποδοτική, με αποτέλεσμα να
υπουργοποιούνται, στις ημέρες μας, βουλευτές με ανύπαρκτη παρουσία και
μηδενικό έργο στη Βουλή, οι περισσότεροι από τους οποίους σημειώνουν παταγώδη
αποτυχία ως υπουργοί.

ΤΑ ΜΕΙΟΝΕΚΤΗΜΑΤΑ

Το κύριο βάρος των αιτίων για το κατάντημα αυτό, νομίζω ότι το φέρουν τα έως
τώρα εφαρμοζόμενα στη χώρα μας εκλογικά συστήματα και ιδιαίτερα εκείνο του
σταυρού προτιμήσεως. Ο σταυρός ευνοεί την εκλογή των υποψηφίων που διαθέτουν
ισχυρά οικονομικά μέσα για προσωπική προπαγάνδα και προβολή ­ υποψηφίων που
τις περισσότερες φορές δεν είναι βέβαια και οι ικανότεροι ­ και συγχρόνως
αποθαρρύνει διακεκριμένες προσωπικότητες να αναμειχθούν στα κοινά, ενώ
παράλληλα, με τις διενέξεις μεταξύ των υποψηφίων του ιδίου κόμματος,
αποδυναμώνει την κομματική συνοχή και ισχύ. Ακόμη πιο έντονα εμφανίζονται τα
μειονεκτήματα του σταυρού προτιμήσεως στις περιπτώσεις της μονοσταυρίας, γιατί
ενισχύουν την επιδίωξη των πολιτευομένων να διευρύνουν την εκλογική τους
πελατεία με προσωπικές εκδουλεύσεις, όχι πάντοτε θεμιτές. Γενικότερα, η πείρα
έχει αποδείξει ότι το σύστημα αυτό παρασύρει τους υποψηφίους σε μειωτικές
επιδιώξεις και ενέργειες, αφού, σε ορισμένες περιπτώσεις, επιδιώκοντας να
αποσπάσουν ψήφους από οπουδήποτε μπορέσουν, απευθύνονται σε εκλογείς που είτε
προσδοκούν ικανοποίηση αιτημάτων τους ­ εκ των πραγμάτων πάντως ανέφικτη ­
είτε είναι δυσαρεστημένοι από κυβερνητικές αποφάσεις εναντίον των οποίων
διαμαρτύρονται, μολονότι προφανής είναι η ορθότητα και η χρησιμότητα αυτών των
αποφάσεων για το ευρύτερο κοινωνικό σύνολο και τον τόπο.

ΤΟ ΠΑΡΑΔΕΙΓΜΑ ΤΩΝ ΣΠΑΤΩΝ

Οι παλαιοημερολογίτες, παλαιότερα, και το αεροδρόμιο των Σπάτων, πρόσφατα,
αποτελούν ενδεικτικά χαρακτηριστικά παραδείγματα, που επιβεβαιώνουν του λόγου
το αληθές. Οι πολιτικοί που υιοθετούσαν τα αιτήματα των παλαιοημερολογιτών δεν
πίστευαν, βέβαια, στο παλαιό ημερολόγιο και γνώριζαν πολύ καλά ότι η επαναφορά
του αποκλειόταν. Προκειμένου όμως να επιτύχουν την εκλογή τους, προσποιούνταν
τους ένθερμους υποστηρικτές του και υπόσχονταν την ικανοποίηση των επιθυμιών
αυτής της κατηγορίας ψηφοφόρων, ενεργώντας παρά τις αρχές και τις πεποιθήσεις
τους, εν γνώσει τους ότι αυτό είναι και ανήθικο και ανέντιμο. Εξάλλου, εκείνοι
που διεκδικούσαν την ψήφο των διαμαρτυρομένων Σπαταναίων, παρίσταναν τάχα τους
συμπαραστάτες τους στον «δίκαιο» αγώνα τους, κατά βάθος όμως θεωρούσαν ορθή
την απόφαση της κυβερνήσεως και επωφελή την κατασκευή του αεροδρομίου, γι'
αυτό και ήταν έτοιμοι να ξεχάσουν τις υποσχέσεις τους προς τους
διαμαρτυρομένους την επομένη των εκλογών, όπως και πράγματι έγινε. Σήμερα
διατυπώνονται αλληλοκατηγορίες μεταξύ κυβερνήσεως και αντιπολιτεύσεως για τις
ευθύνες καθυστερήσεως του ζωτικού αυτού έργου, που έπρεπε να είχε περατωθεί
εδώ και αρκετά χρόνια. Ιδού τα αποτελέσματα του σταυρού προτιμήσεως, το κυνήγι
του οποίου, εκτός της ανηθικότητας και ανεντιμότητάς του, αποβαίνει και εθνικά ζημιογόνο.

ΑΡΝΗΤΙΚΕΣ ΠΑΡΕΝΕΡΓΕΙΕΣ

Δύο άλλες αρνητικές παρενέργειες του συστήματος αυτού είναι το απροσδόκητο της
εκλογής, σε ορισμένες περιπτώσεις, άσημων υποψηφίων ­ για την οποία
εκπλήσσονται και οι ίδιοι ­ καθώς και το χαμηλό επίπεδο στο οποίο το σύστημα
παρασύρει τους βουλευτές. Τους άσημους τούς εκλέγει ουσιαστικά ο πλειοψηφήσας
ικανός και δημοφιλής υποψήφιος, πράγμα που καθιστά τελικά άδικο το εκλογικό
αποτέλεσμα, γιατί άλλοι, αποδεδειγμένα άξιοι και ικανοί υποψήφιοι,
πολιτευόμενοι με άλλον συνδυασμό, ενώ συγκεντρώνουν ακόμη και διπλάσιο αριθμό
ψήφων έναντι των εκλεγομένων, εντούτοις αποτυγχάνουν και μένουν εκτός Κοινοβουλίου.

Για τη θεραπεία του κακού, επιχειρήθηκε το 1985 η καθιέρωση του συστήματος της
λίστας. Η καινοτομία όμως αυτή δεν απέδωσε, γιατί τελικά χρίστηκαν βουλευτές
όσοι είχαν την προσωπική εύνοια του προέδρου του κόμματος ή ανήκαν στο
περιβάλλον του ή συνδέονταν στενά με ηγετικά κομματικά στελέχη.

Η ΠΑΝΤΟΔΥΝΑΜΙΑ ΤΟΥ ΑΡΧΗΓΟΥ

Εισάγοντας την παντοδυναμία του αρχηγού και την πλήρη υποταγή των βουλευτών
στην ηγεσία του κόμματος, το σύστημα της λίστας, αντί να επιλύσει, επιδείνωσε
το πρόβλημα. Οι βουλευτές, για να μπορέσουν να επιτελέσουν τα καθήκοντά τους
και να εκπληρώσουν την αποστολή που προβλέπει το Σύνταγμα και τους αναθέτει ο
λαός, δεν πρέπει να είναι αιχμάλωτοι ούτε του προέδρου του κόμματος ούτε του
περιβάλλοντός του, ούτε των κομματικών οργανώσεων. Ως αντιπρόσωποι του λαού,
οφείλουν να έχουν πάντοτε την καλώς νοούμενη ανεξαρτησία και ελευθερία γνώμης,
όπως επιτάσσει το άρθρο 60 παράγραφος 1 του Συντάγματος. Και θα ήθελα στο
σημείο αυτό να υπογραμμίσω ότι η άποψη που διατύπωσε σε πρόσφατη επιστολή της
η γενική γραμματέας του Κομμουνιστικού Κόμματος Ελλάδος κυρία Α. Παπαρήγα, ότι
η λίστα αποτελεί τον ενδεδειγμένο τρόπο εκλογής βουλευτών, είναι λανθασμένη.
Γιατί το σύστημα αυτό, όπως προανέφερα, καταργεί ουσιαστικά το «απεριόριστο
δικαίωμα της γνώμης και ψήφου κατά συνείδηση», το οποίο παρέχει το ανωτέρω
άρθρο του Συντάγματος στους βουλευτές. Από τα προεκτεθέντα, σαφώς προκύπτει
ότι τόσο ο σταυρός προτιμήσεως όσο και η λίστα είναι συστήματα άδικα και
ανήθικα. Και, πάντως, η μακρόχρονη εφαρμογή τους έχει αποδείξει ότι, με τα
πολλά και σοβαρά μειονεκτήματά τους, δεν έχουν ούτε τη δυνατότητα ούτε την
πιθανότητα να συμβάλουν στη βελτίωση των πραγμάτων.

ΝΕΟ ΣΥΣΤΗΜΑ

Ήταν και εξακολουθεί να είναι πεποίθησή μου ­ το υπαινίχθηκα εν παρόδω και
προηγουμένως ­ ότι, ένα εύστοχο και άρτιο, αξιόπιστο και αδιάβλητο εκλογικό
σύστημα, όχι μόνο διαδραματίζει σπουδαίο ρόλο στην ομαλή λειτουργία του
δημοκρατικού πολιτεύματος, αλλά συμβάλλει αποφασιστικά και στην εξυγίανση και
αναβάθμιση της πολιτικής μας ζωής, καθώς εξασφαλίζει τις βασικές προϋποθέσεις
για την άνοδο του ποιοτικού επιπέδου και του κύρους των εκπροσώπων του λαού
και του Κοινοβουλίου, της εκάστοτε κυβερνήσεως και της αντιπολιτεύσεως στο
σύνολό της.

Η πεποίθησή μου αυτή, σε συνδυασμό πάντοτε με την αγωνία μου για το μέλλον του
τόπου μας, με οδήγησε στην κατάρτιση και παρουσίαση, τον περασμένο Νοέμβριο,
ολοκληρωμένης προτάσεως για την καθιέρωση του εκλογικού συστήματος του
σφαιριδίου, φυσικά χωρίς κάλπες και σφαιρίδια, αλλά εκσυγχρονισμένου με τα
μέσα της σύγχρονης τεχνικής επιστήμης, τα οποία θα δίνουν απόλυτα ακριβή και
ταχύτατα αποτελέσματα.

Με το σύστημα αυτό, ο ψηφοφόρος θα μπορεί να επιλέγει υποψηφίους διαφόρων
κομμάτων, χωρίς να δεσμεύεται από τον αριθμό των εδρών στην περιφέρειά του. Σε
μια περιφέρεια 3 εδρών, λόγου χάρη, θα μπορεί να ψηφίζει και τους 3 υποψηφίους
του κόμματος, το οποίο προτιμά και έναν ακόμη υποψήφιο κάποιου άλλου κόμματος
ή ανεξαρτήτους, τους οποίους εκτιμά και θεωρεί ότι η παρουσία τους στη Βουλή
θα είναι χρήσιμη. Επίσης, θα μπορεί να περιορίζει την επιλογή του σε δύο ή και
σε έναν ακόμη υποψηφίους και να αγνοεί όλους τους άλλους, γιατί δεν θα τους
θεωρεί ικανούς. Με τον τρόπο αυτό, ο ψηφοφόρος δεν περιορίζει την επιλογή του
μόνο στους υποψηφίους του κόμματος στο οποίο ανήκει, αλλά έχει τη δυνατότητα
να ψηφίζει και υποψηφίους αντίπαλων κομμάτων, καθώς, βέβαια, και ανεξαρτήτους.
Εκλέγονται οι κατά σειρά πλειοψηφούντες, ανεξαρτήτως κόμματος, ισάριθμοι
φυσικά με τις έδρες κάθε περιφέρειας.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16045N081</ED>
<ID>
ID:136112

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N08&aa=1</URL></REF>


Article

<CATEGORY>vin04</CATEGORY>

 <H5>ΣΚΛΗΡΗ ΓΛΩΣΣΑ ΠΑΓΚΑΛΟΥ ΓΙΑ ΤΑ ΠΡΟΣΧΗΜΑΤΑ ΤΗΣ ΑΓΚΥΡΑΣ
</H5><H2>Τα παράπονά σας στη Χάγη
</H2>
Να αποδεχθεί η Τουρκία τη γενική δικαιοδοσία του Διεθνούς Δικαστηρίου της
Χάγης ζήτησε από την Άγκυρα, για μία ακόμη φορά, χθες ο υπουργός Εξωτερικών Θ.
Πάγκαλος, ο οποίος υπογράμμισε ότι το εύρος των ελληνικών χωρικών υδάτων δεν
είναι διαπραγματεύσιμο.

Ο κ. ΠΑΓΚΑΛΟΣ κάλεσε μάλιστα την Άγκυρα να προσφύγει στη Χάγη για οποιοδήποτε
θέμα εκείνη επιθυμεί, υπενθυμίζοντας, βέβαια, ότι η Αθήνα έχει διατυπώσει
επιφυλάξεις για ζητήματα που άπτονται της εθνικής της ασφάλειας (π.χ.
αποστρατιωτικοποίηση της Δωδεκανήσου).

Στην περίπτωση που η Τουρκία αποδεχόταν τη γενική δικαιοδοσία της Χάγης «θα
άλλαζε τελείως το σκηνικό των ελληνοτουρκικών διενέξεων και διαφορών», ανέφερε
ο κ. Πάγκαλος, για να προσθέσει: «Θα μπορούσε δηλαδή η Ελλάδα, παραδείγματος
χάρη, να εξαναγκάσει την Τουρκία σε συνυποσχετικό προκειμένου να ολοκληρωθεί η
οριοθέτηση της υφαλοκρηπίδας ή να φέρει εκείνη το θέμα των Ιμίων στη Χάγη».

ΥΦΑΛΟΚΡΗΠΙΔΑ

Ο υπουργός Εξωτερικών διευκρίνισε ότι ακόμη και για τα θέματα εθνικής
ασφάλειας, για τα οποία έχει επιφυλαχθεί η Αθήνα ως προς τη Χάγη, η Τουρκία
μπορεί να προσφύγει στο Δικαστήριο, αρκεί να έχει δεχθεί εκ των προτέρων την
γενική δικαιοδοσία του. «Είναι πρόσχημα και μάλιστα αφελέστατο αυτό που λένε
οι Τούρκοι, ότι η Αθήνα θα πρέπει να παραιτηθεί πρώτα από την επιφύλαξή της
για να δεχθεί η Άγκυρα τη Χάγη», ανέφερε ο κ. Πάγκαλος, καλώντας την Τουρκία
να προσφύγει στο δικαστήριο ακόμη και για τις ελληνικές επιφυλάξεις που έχει
θέσει η ελληνική πλευρά.

Ωστόσο, ο κ. Πάγκαλος δεν επανέλαβε τη θέση ότι η επίλυση των ελληνοτουρκικών
διαφορών θα πρέπει να γίνει με μία βήμα προς βήμα διαδικασία, πρώτο βήμα της
οποίας θα ήταν παραπομπή του θέματος των Ιμίων στη Χάγη και δεύτερο η σύναψη
συνυποσχετικού για την υφαλοκρηπίδα. Διπλωματικοί κύκλοι, όμως, υπογράμμιζαν
χθες στα «Νέα» ότι η διαδικασία αυτή εξακολουθεί να ισχύει και δεν υπάρχει
καμία αλλαγή θέσης στο θέμα αυτό από το υπουργείο Εξωτερικών.

Ακόμη, ο κ. Πάγκαλος επανέλαβε την πάγια ελληνική θέση σύμφωνα με την οποία η
Αθήνα έχει δικαίωμα επέκτασης των χωρικών της υδάτων από τα 6 στα 12 μίλια, το
οποίο θα το ασκήσει όποτε εκείνη κρίνει. Αναφερόμενος στη συνάντηση που είχε
τη Δευτέρα με τον βοηθό του Ρ. Χόλμπρουκ, Τ. Μίλερ, ο κ. Πάγκαλος είπε ότι
«μάλλον δεν υπάρχουν αυτή τη στιγμή ενθαρρυντικά νέα στοιχεία» για το
Κυπριακό. «Νομίζω ότι υπάρχει μία πάγια θέση της Τουρκίας ότι προϋπόθεση για
οποιαδήποτε διαπραγμάτευση είναι η αναγνώριση του υποτιθέμενου κράτους του κ.
Ντενκτάς», είπε ο υπουργός Εξωτερικών, σημειώνοντας ακόμη ότι ουσιαστικά η
ενσωμάτωση της Βορείου Κύπρου στην Τουρκία έχει γίνει.

ΠΡΟΚΛΗΣΗ

Πάντως, χθες, ο Ρ. Ντενκτάς, σε μία νέα προκλητική κίνηση, δήλωσε ότι
σκέφτεται να μη δεχθεί τον Βρετανό απεσταλμένο για το Κυπριακό, Σερ Ντέιβιντ
Χάνι, σε ένδειξη αντιποίνων για την απόφαση της Βρετανίας να ζητεί την έκδοση
θεωρήσεων για όλους τους κατόχους διαβατηρίων του ψευδοκράτους. Το Λονδίνο
διευκρίνισε ότι η απόφαση δεν ελήφθη για πολιτικούς λόγους αλλά για λόγους
μεταναστευτικής πολιτικής.

Για το ίδιο θέμα διαμαρτυρήθηκε και η τουρκική πλευρά, ενώ ο κ. Γιλμάζ δήλωσε
ότι θα συναντηθεί με τον Βρετανό αξιωματούχο μόνο εάν εκείνος έρθει στην
Τουρκία ως εκπρόσωπος του Πρωθυπουργού Τόνι Μπλέρ κι όχι ως εκπρόσωπος της
Ευρωπαϊκης Ένωσης, της οποίας προεδρεύει το εξάμηνο αυτό η Βρετανία.

* Το ιδιαίτερο ενδιαφέρον της Ελλάδας για τα Βαλκάνια ανέπτυξε ο αναπληρωτής
υπουργός Εξωτερικών Γ. Παπανδρέου στην υπουργό Διεθνούς Ανάπτυξης της
Βρετανίας Κλαίρ Σορτ κατά τη διάρκεια επίσκεψής του στο Λονδίνο.

* Ο κ. Παπανδρέου ανέλυσε στην κυρία Σορτ τα προβλήματα που αντιμετωπίζει η
ευρύτερη περιοχή στα θέματα των προσφύγων, όπως και το πρόβλημα των Κούρδων.

* Επικίνδυνη χαρακτήρισε ο πρόεδρος της Πολιτικής Άνοιξης Α. Σαμαράς τη
χθεσινή δήλωση του κ. Πάγκαλου, διότι «αποτελεί τον προθάλαμο για την
παραπομπή στη Χάγη όλων των παρανοϊκών διεκδικήσεων της Άγκυρας».

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16045N091</ED>
<ID>
ID:136113

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N09&aa=1</URL></REF>


Article

<CATEGORY>vin04</CATEGORY>

 <H5>ΠΥΡΑΥΛΟΙ S-300
</H5><H2>Τρίζει τα δόντια και η Μόσχα
</H2>
ΤΡΙΖΕΙ τα δόντια στην Τουρκία η Μόσχα για το θέμα των πυραύλων S-300.

«Θεωρώ ότι η διεθνής κοινωνία έχει πολλούς τρόπους για να βάλει στη θέση του
όποιο κράτος παραβιάζει το Διεθνές Δίκαιο και χρησιμοποιεί τη γλώσσα των
απειλών», δήλωσε χθες η πρέσβειρα της Ρωσίας στην Ελλάδα κυρία Βαλεντίνα
Μαλβιένκο, η οποία συναντήθηκε με τον πρόεδρο της Ν.Δ. Κ. Καραμανλή. Η ρωσική
κυβέρνηση θα εκπληρώσει τις υποχρεώσεις της για την υλοποίηση του συμβολαίου
προμήθειας των πυραύλων S-300 στην Κύπρο εντός του 1988 δήλωσε η κυρία
Μαλβιένκο και πρόσθεσε ότι «καμία απειλή από την πλευρά της Τουρκίας ή άλλης
χώρας δεν μπορεί να αλλάξει την απόφασή μας».

Η Ρωσίδα πρέσβειρα σημείωσε ότι η χώρα της θα αναζητήσει τη δυνατότητα
μεταφοράς των S-300 στην Κύπρο μέσω των οδών που θα θεωρήσει ότι είναι
απαραίτητες και κατέληξε: «Μπαίνοντας στον 21ο αιώνα, οι πολιτικοί και οι
διπλωμάτες δεν πρέπει να χρησιμοποιούμε τη γλώσσα των πολεμικών απειλών. 
Δεν νομίζω ότι υπάρχουν τέτοιες δυνατότητες (σ.σ. εκ μέρους της Τουρκίας) και
θεωρώ ότι η διεθνής κοινωνία έχει πολλούς τρόπους για να βάλει στη θέση του
όποιο κράτος παραβιάζει το Διεθνές Δίκαιο και χρησιμοποιεί τη γλώσσα των
απειλών». Η κα Μαλβιένκο κατέληξε διαβεβαιώνοντας ότι σε περίπτωση ανάγκης η
Ρωσία έχει τη δυνατότητα να πάρει τα αντίστοιχα μέτρα αν υπάρξει απειλή των
εθνικών της συμφερόντων.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16045N092</ED>
<ID>
ID:136154

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N09&aa=2</URL></REF>


Article

<CATEGORY>vin04</CATEGORY>

 <H2>Ασπίδα με νέα άρματα μάχης
</H2>
ΣΕ ΠΡΟΣΘΕΤΗ θωράκιση των αμυντικών γραμμών στη Θράκη και στα νησιά προχωρούν
οι Ένοπλες Δυνάμεις και επιταχύνουν το πρόγραμμα απόκτησης αρμάτων μάχης.

Τη Δευτέρα αναχωρεί για τη Γερμανία ομάδα αξιωματικών για την ολοκλήρωση της
αξιολόγησης των 172 μεταχειρισμένων τανκς Λέοπαρντ 1Α5, που παραχωρεί η Βόννη
στην Αθήνα σε χαμηλή τιμή ως αντιστάθμισμα σε άλλες παραγγελίες. Όσα κριθεί
ότι δεν χρειάζονται επισκευή ή συντήρηση, με την υπογραφή της σύμβασης θα
φορτωθούν και θα σταλούν κατευθείαν σε μονάδες.

Την ίδια στιγμή, στη Γενική Διεύθυνση Εξοπλισμών αναμένουν από το ΓΕΣ τις
προδιαγραφές τού νέας γενιάς άρματος που θα επιλεγεί, προκειμένου να κινηθούν
οι σχετικές διαδικασίες. Πρόθεση είναι να έχει ανατεθεί η παραγγελία για τα
250 νέα άρματα (που ίσως γίνουν αργότερα 500) μέχρι το φθινόπωρο. Υποψήφια
είναι το αμερικανικό Μ1Α2 AMBRAMS, το γερμανικό Leopard 2Α5 Improved, το
βρετανικό Challenger 2Ε, το γαλλικό Lecklerc, το ρωσικό Τ-80U και το ισραηλινό
Merkava ΜΚ3.

Ανεξαρτήτως αυτού, το ΓΕΣ έχει ήδη αξιολογήσει αρκετά από τα υποψήφια άρματα,
ενώ και οι ενδιαφερόμενες χώρες με τις εταιρείες τους ή με τις κυβερνήσεις και
τις διπλωματικές τους υπηρεσίες έχουν εντείνει την ανάπτυξη των επιχειρημάτων
τους. Δεν είναι τυχαίο ότι χθες κατά την ενημέρωση των εκπροσώπων του
ελληνικού Τύπου για το Challenger 2Ε παρέστη και ο Βρετανός πρέσβης κ. Σμιθ,
ενώ δεν έλειψαν και οι έμμεσες αναφορές στις διακρατικές σχέσεις. «Δεν έχω
ευθύνη για την κυρία Θάτσερ!» απάντησε με βρετανικό χιούμορ ο εκπρόσωπος της
εταιρείας, όταν ρωτήθηκε για τις ουσιαστικά ανύπαρκτες μέχρι τώρα σχέσεις των
δύο χωρών σε θέματα προμήθειας αμυντικού υλικού. Ενώ θύμισε ότι οι σημερινές
κυβερνήσεις έχουν πολύ καλές σχέσεις, πλέον, εκφράζοντας την ελπίδα ότι η
κατάσταση θα βελτιωθεί.

Οι Βρετανοί ανακοίνωσαν ότι παρέχουν τη δυνατότητα 100% συμπαραγωγής του
άρματος στην Ελλάδα, με παράλληλη άδεια εξαγωγής του σε άλλες αγορές. Επίσης,
διαβεβαίωσαν ότι θα δώσουν στην Ελλάδα και την απόρρητη τεχνογνωσία για τη
θωράκιση, που, όπως αναφέρουν, «είναι η καλύτερη στον κόσμο».

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16045N093</ED>
<ID>
ID:136192

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N09&aa=3</URL></REF>


Article

<CATEGORY>vin04</CATEGORY>

 <H5>ΕΠΙΣΚΕΨΗ ΤΟΥ ΠΡΩΘΥΠΟΥΡΓΟΥ ΣΤΟ ΛΑΪΚΟ ΝΟΣΟΚΟΜΕΙΟ
</H5><H2>Είδε τα ράντσα και άκουσε παράπονα...
</H2>
Πολλές ουρές και δυσφορία για την καθυστερημένη εξυπηρέτηση ασθενών συνάντησε
ο Πρωθυπουργός κ. Κώστας Σημίτης κατά την χθεσινή επίσκεψή του στο Λαϊκό
Νοσοκομείο Αθηνών.

Πολλά ράντσα. Αυτή ήταν η εικόνα που αντίκρυσε ο Πρωθυπουργός στο Λαϊκό
Νοσοκομείο Αθηνών. Στη φωτογραφία, συζητάει με μια ασθενή της Πανεπιστημιακής
Παθολογικής Κλινικής

ΜΕΡΙΚΟΙ ΑΣΘΕΝΕΙΣ διαμαρτύρονταν ότι δεν επαρκεί το προσωπικό, ενώ άλλοι έλεγαν
ότι έρχονται από περιοχές εκτός Αττικής μόνο και μόνο επειδή τα νοσοκομεία της
περιφέρειας δεν έχουν γιατρούς. Σε ορισμένες κλινικές, μάλιστα, υπήρχαν και
ράντσα, ενώ διαμαρτυρίες υπήρξαν και για το ότι ασθενείς που κατέληγαν δεν
έμεναν μόνοι τους σε δωμάτια, αλλά σε θαλάμους γεμάτους αρρώστους και τους
συγγενείς τους.

Ο Πρωθυπουργός έφθασε στο νοσοκομείο λίγο μετά τις 11 συνοδευόμενος από τον
υπουργό Υγείας και Πρόνοιας κ. Κώστα Γείτονα, τον υφυπουργό Υγείας κ. Μανώλη
Σκουλάκη και τον βουλευτή Επικρατείας καθηγητή κ. Κώστα Στεφανή.

ΟΙ ΟΥΡΕΣ

Αμέσως πήγε στα εξωτερικά ιατρεία επειγόντων περιστατικών, όπου κάποιοι
ασθενείς δεν παρέλειψαν να του τονίσουν ότι «οι κεφαλές αξίζουν, αλλά τα
παρακλάδια κάνουν ζημιές». Εκεί συνάντησε τις πρώτες ουρές και ήρθε
αντιμέτωπος με το πρώτο κύμα δυσαρεστημένων ασθενών· και λίγο αργότερα,
πηγαίνοντας στην Πανεπιστημιακή Παθολογική Κλινική, είδε ράντσα και έγινε
δέκτης νέων παραπόνων.

Στη συνέχεια, ο κ. Σημίτης πήγε στα γραφεία διοικήσεως του νοσοκομείου, όπου
επί μία ώρα περίπου ενημερωνόταν για την κατάσταση που επικρατεί στο Λαϊκό από
τον πρόεδρο του νοσοκομείου κ. Γιάννη Παπαδόπουλο και από τους επικεφαλής του
ιατρικού και νοσηλευτικού προσωπικού. Κοινή διαπίστωση όλων ήταν ότι υπάρχει
οξύτατο πρόβλημα χώρου, αλλά και εξοπλισμού, καθώς το νοσοκομείο δεν διαθέτει
αξονικό τομογράφο ούτε ψηφιακό αγγειογράφο, με επακόλουθο να στέλνονται αλλού
οι ασθενείς για εξετάσεις.

Ύστερα απ' όλα αυτά ο Πρωθυπουργός ζήτησε από την ηγεσία του υπουργείου Υγείας
να καθιερώσει απογευματινά εξωτερικά ιατρεία σε ορισμένα νοσοκομεία της
Αττικής, ενώ αποφασίσθηκε μεταξύ άλλων να λειτουργήσουν γραφεία παραπόνων στα
νοσοκομεία, καθώς και να δοθεί έμφαση στην καθαριότητα των χώρων και τον
ευπρεπισμό του προσωπικού. Αποφασίσθηκε επίσης να απομακρυνθούν οι υπάλληλοι
των γραφείων τελετών από τους χώρους των νοσοκομείων.

Στην ενημέρωση των πολιτικών συντακτών, εξάλλου, ο κυβερνητικός εκπρόσωπος και
υπουργός Τύπου κ. Δημήτρης Ρέππας είπε ­ ερωτηθείς αν τα συμπεράσματα που
έβγαλε ο Πρωθυπουργός από την επίσκεψή του στο Λαϊκό ήταν ικανοποιητικά ­ ότι
«ο Πρωθυπουργός ποτέ δεν μένει ικανοποιημένος».

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16045N101</ED>
<ID>
ID:136109

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N10&aa=1</URL></REF>


Article

<CATEGORY>vin04</CATEGORY>

 <H2>Σημίτης: Δεν θα επιτρέψω να μετατραπούν οι Ολυμπιακοί σε αθλητικοεμπορική οργάνωση
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΣΕ ΤΡΕΙΣ τομείς θα ρίξει το βάρος της η κυβέρνηση για τους Ολυμπιακούς Αγώνες.

Ο Πρωθυπουργός Κώστας Σημίτης, μιλώντας χθες το βράδυ στη Βουλή, τόνισε πως σε
καμία περίπτωση «δεν θα επιτρέψει να μετατραπούν οι Ολυμπιακοί Αγώνες σε μια
αθλητικοεμπορική οργάνωση».

Δεύτερον, σημείωσε, θα υπάρξουν όλες εκείνες οι διαδικασίες που θα
εξασφαλίζουν τη διαφάνεια στην ανάθεση, αλλά και στην εκτέλεση των έργων. Γι'
αυτό και θα υπάρχει διάταξη στο νομοσχέδιο, που θα κατατεθεί την ερχόμενη
εβδομάδα στην Βουλή, η οποία θα προβλέπει την σύσταση τριμελούς ομάδας του
Ελεγκτικού Συνεδρίου που «θα ελέγχει σε κάθε φάση».

Και, τρίτον, θα ενταθεί ο έλεγχος για μια γρήγορη εκτέλεση των έργων, τα οποία
θα πρέπει να είναι έτοιμα μέσα σε συγκεκριμένο χρονοδιάγραμμα.

«Έχουμε, τουλάχιστον, την ίδια ευαισθησία με τους άλλους», είπε χαρακτηριστικά
ο Πρωθυπουργός, παίρνοντας αφορμή επίκαιρη σχετική ερώτηση του βουλευτή του
ΠΑΣΟΚ Γιάννη Ζαφειρόπουλου.

Και αποδέχθηκε τον γενικό προβληματισμό του βουλευτή, ο οποίος ζήτησε:

1) Να τοποθετηθούν πρόσωπα ­ στην οργανωτική επιτροπή ­ με βάση αξιοκρατικά κριτήρια.

2) Να μπορεί να απολύσει τον οποιοδήποτε ­ όπως γινόταν στην αρχαιότητα ­ ο
οποίος δεν θα ανταποκριθεί στο έργο που του έχει ανατεθεί.

Πάντως, ο Πρωθυπουργός επεσήμανε ότι θα υπάρξει ευρύτατος διάλογος με τα
κόμματα, ενώ η οργανωτική επιτροπή θα επιλύσει σε συνεννόηση με όλους όσα
προβλήματα εκκρεμούν (π.χ. την εκμετάλλευση τηλεοπτικών δικαιωμάτων).

Το θέμα, όμως, της αξιοποίησης των απόψεων όλων των κομμάτων επανήλθε στη
Βουλή ­ και πάλι στην «ώρα του Πρωθυπουργού» λίγο αργότερα ­ όταν ο
κοινοβουλευτικός εκπρόσωπος της Ν.Δ. Δημήτρης Σιούφας υποστήριξε ότι τα
πορίσματα των διακομματικών επιτροπών μένουν στα ράφια.

Ο Πρωθυπουργός αντέταξε ότι η κυβέρνηση αξιοποιεί στο έπακρο τα πορίσματα
αυτά, κατηγορώντας τον κ. Σιούφα ότι μίλησε γενικά και όχι επί της ουσίας.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16045N102</ED>
<ID>
ID:136151

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N10&aa=2</URL></REF>


Article

<CATEGORY>vin04</CATEGORY>

 <H2>Σχέδιο νόμου για διαφάνεια
</H2>
ΤΗΝ ΚΑΤΟΧΥΡΩΣΗ της διαφάνειας, σε ό,τι αφορά τη διοργάνωση των Ολυμπιακών
Αγώνων του 2004, που παρέχεται μέσω του σχεδίου νόμου που έδωσε προχθές στη
δημοσιότητα, υπογραμμίζει σε χθεσινές δηλώσεις για το θέμα ο υπουργός
Πολιτισμού ­ και πρόεδρος της Διυπουργικής Επιτροπής ­ Ευάγγελος Βενιζέλος.

Στη δήλωσή του, ο κ. Βενιζέλος σημειώνει ότι «ενώ η κυβέρνηση αναμένει τις
παρατηρήσεις των κομμάτων, ορισμένοι εξακολουθούν να αντιστρέφουν τα πράγματα:
ισχυρίζονται ότι η Οργανωτική Επιτροπή θα μπορεί να αναθέτει, χωρίς έλεγχο του
Υπουργικού Συμβουλίου, μελέτες, έργα και προμήθειες "κατά παρέκκλιση των
κειμένων διατάξεων"» και προσθέτει: «Αποσιωπούν ή υποβαθμίζουν έτσι τη
θεμελιώδη διάταξη του νομοσχεδίου σύμφωνα με την οποία κάθε σύμβαση της "Α.Ε.
Αθήνα 2004" αντικειμένου άνω των 100 εκατ. δρχ. ελέγχεται προληπτικά από
τριμελή επιτροπή δικαστικών του Ελεγκτικού Συμβουλίου».

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16045N103</ED>
<ID>
ID:136190

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N10&aa=3</URL></REF>


Article

<CATEGORY>vin04</CATEGORY>

 <H2>«Πονοκέφαλος» η Θεσσαλονίκη για τον Καραμανλή
</H2>
«Ο,ΤΙ ΔΕΝ μπορείς να λύσεις σήμερα, άστο για αύριο». Αυτό είναι το δόγμα του
κ. Κ. Καραμανλή και των επιτελών του, οι οποίοι αδυνατούν να αντιμετωπίσουν τα
μεγάλα προβλήματα που αντιμετωπίζουν στην επιλογή υποψηφίων στη Θεσσαλονίκη,
τον Πειραιά, αλλά και στους περισσότερους δήμους της χώρας. Έτσι δηλώνουν ότι
«δεν θα βιαστούν να προχωρήσουν τώρα στην επιλογή υποψηφίων, όπως έκανε το
ΠΑΣΟΚ, και κατά πάσα πιθανότητα οι τελικές αποφάσεις του κόμματος θα ληφθούν
τον Μάιο».

Το μεγαλύτερο πρόβλημα για τον κ. Κ. Καραμανλή εξακολουθεί να είναι ο Δήμος
Θεσσαλονίκης. Ο βουλευτής κ. Π. Ψωμιάδης επιμένει ότι εάν δοθεί το χρίσμα στον
κ. Ντ. Κοσμόπουλο εκείνος θα είναι υποψήφιος, όποιες και εάν είναι οι
συνέπειες που ενδεχομένως υποστεί από τα πειθαρχικά όργανα του κόμματος.
Στελέχη της Ν.Δ. εισηγούνται στον κ. Κ. Καραμανλή να προσανατολισθεί στην
εξεύρεση τρίτης λύσης και προτείνουν, μεταξύ άλλων, τον βουλευτή κ. Β.
Παπαγεωργοπουλο και τον πολιτευτή κ. Γ. Μισαηλίδη. Ο πρόεδρος της Ν.Δ.,
πάντως, θέλει να χειρισθεί το θέμα προσωπικά και αισιοδοξεί ότι θα καταφέρει
να πείσει τον κ. Π. Ψωμιάδη να αποσυρθεί.

ΣΤΟΝ ΠΕΙΡΑΙΑ

Στον Πειραιά οι διεκδικητές του χρίσματος ­ «οι μνηστήρες του λιμανιού» ­ όπως
τους αποκαλούν στη Ρηγίλλης έχουν φθάσει τους 11. Ήδη έσπευσαν χθες με
δηλώσεις τους να ανακοινώσουν την υποψηφιότητά τους οι δύο υποψήφιοι της
προηγούμενης αναμέτρησης, οι κ.κ. Χ. Κεφαλάς και Χρ. Αγραπίδης. Την ίδια
στιγμή, ο αρμόδιος για θέματα Τοπικής Αυτοδιοίκησης της Ν.Δ. κ. Θ.
Αναγνωστόπουλος άφησε ανοικτό το ενδεχόμενο το κόμμα του να προτείνει για
υποψήφιο νομάρχη Πειραιά τον πρώην υπουργό του ΠΑΣΟΚ κ. Αντ. Ντεντιδάκη.

Ο πρόεδρος της Ν.Δ., μιλώντας χθες το βράδυ σε εκδήλωση της κοπής της πίτας
της ΟΝΝΕΔ, απέφυγε να αναφερθεί στις δημοτικές εκλογές ­ αφού όπως λένε οι
συνεργάτες του ­ θεωρεί ότι το θέμα δεν είναι επίκαιρο. Όμως, κατηγόρησε και
πάλι με δριμύτητα τον κ. Κ. Σημίτη λέγοντας ότι είναι ο Πρωθυπουργός των φόρων
και πως η κυβέρνηση έχει αποτύχει.

Στο μεταξύ ο βουλευτής Πρέβεζας κ. Γ. Τρυφωνίδης δήλωσε χθες ότι «δεν δέχθηκε
απειλές από τον κ. Κ. Καραμανλή» για να μη δώσει συνέχεια, με δηλώσεις στα
ΜΜΕ, στο θέμα που πρόκυψε στη συνεδρίαση της Κοινοβουλευτικής Ομάδας. Ο κ. Γ.
Τρυφωνίδης είχε καταγγείλει ότι τον υπονομεύει η κεντρική διοίκηση του
κόμματος και αποχώρησε από τη συνεδρίαση.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16045N104</ED>
<ID>
ID:136215

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N10&aa=4</URL></REF>


Article

<CATEGORY>vin04</CATEGORY>

 <H5>ΛΑΛΙΩΤΗ Ή ΓΙΩΡΓΟ ΠΑΠΑΝΔΡΕΟΥ ΘΑ ΠΡΟΤΙΜΟΥΣΕ Ο ΠΑΓΚΑΛΟΣ
</H5><H2>Στήριξη με κριτική
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Τις επιφυλάξεις του για την υποψηφιότητα της Μαρίας Δαμανάκη δημοσιοποίησε
χθες ο Θεόδωρος Πάγκαλος στη συνέντευξη που έδωσε στο υπουργείο Εξωτερικών.

Ο κ. ΠΑΓΚΑΛΟΣ επισήμανε ότι δεν έγινε προκαταρκτική συζήτηση στο ΠΑΣΟΚ «για το
τι χαρακτήρα θα έχουν οι δημοτικές εκλογές» και πρόσθεσε ότι «εάν αυτές οι
εκλογές είχαν χαρακτήρα πολιτικό, θα έπρεπε να επιλέξουμε κατά την άποψή μου
μια μεγάλη πολιτική προσωπικότητα του χώρου μας». Ο υπουργός Εξωτερικών
ανέφερε ότι ως τέτοιες προσωπικότητες θεωρεί τον Κώστα Λαλιώτη και τον Γιώργο
Παπανδρέου. Και συμπλήρωσε: «Αν τώρα θέλουμε να κάνουμε μια προεκλογική
εκστρατεία η οποία δεν θα στοχεύει στην αναγνώριση της κομματικής μας δύναμης
και επιρροής αλλά σε άλλους στόχους, όπως την προώθηση της συμμαχίας των
ευρύτερων δυνάμεων του δημοκρατικού και αριστερού χώρου ή μια ιδέα για την
Τοπική Αυτοδιοίκηση, τότε βεβαίως αυτή η πρώτη μου σκέψη δεν ισχύει κατ' ανάγκην».

Σημείωσε πάντως ότι θα υποστηρίξει τη Μαρία Δαμανάκη την οποία θεωρεί
«αξιολογότατο πολιτικό στέλεχος».

ΕΠΙΜΕΝΕΙ Ο ΜΠΕΗΣ

Στο μεταξύ ο Δημήτρης Μπέης επιμένει στην υπόθεση της υποψηφιότητάς του για
τον Δήμο της Αθήνας, παρά το γεγονός ότι η πρόθεσή του δεν φαίνεται να...
συγκινεί κανέναν εντός και εκτός ΠΑΣΟΚ. Η εσωκομματική αντιπολίτευση
επιδεικνύει παντελή αδιαφορία, ενώ ο Γεράσιμος Αρσένης του οποίου πολιτικός
φίλος θεωρείται ο Δημ. Μπέης αποφεύγει κάθε σχέση μαζί του.

Ο ίδιος ο κ. Μπέης που ρωτήθηκε σχετικά, για το αν δηλαδή η δική του
υποψηφιότητα θα μπορούσε να αποτελέσει αντικείμενο συζήτησης μεταξύ του
Πρωθυπουργού και του Γερ. Αρσένη, δήλωσε:

«Είναι ακριβές ότι οι πολιτικές μου θέσεις προσεγγίζουν με τις θέσεις του κ.
Αρσένη, αλλά είναι τελείως αβάσιμο ότι ο κ. Αρσένης με ελέγχει. Ως εκ τούτου
δεν μπορώ να σκεφθώ κάτι σχετικό αν και το έχω ακούσει και εγώ να κυκλοφορεί.
Τη στάση μου την καθορίζει το συμφέρον του αθηναϊκού λαού και τίποτε άλλο».

Ο κ. Μπέης ρωτήθηκε επίσης αν πριν ανακοινώσει την πρόθεσή του είχε ενημερώσει
τον κ. Αρσένη, αλλά απέφυγε να απαντήσει. Είναι σαφές πάντως ότι ο υπουργός
Παιδείας δεν θα μπορούσε να είχε οποιαδήποτε σχέση με την υποψηφιότητα του κ.
Μπέη, σε μια στιγμή μάλιστα που οι σχέσεις του με τον Πρωθυπουργό Κ. Σημίτη
έχουν περιέλθει σε κατάσταση ηρεμίας και το τελευταίο που θα επιθυμούσε θα
ήταν να τις δει να επιδεινώνονται εξαιτίας του κ. Μπέη.

«ΕΠΙΛΟΓΗ ΗΤΤΑΣ», ΑΛΛΑ...

Εντελώς αρνητική με την υποψηφιότητα Μπέη, εμφανίζεται και η εσωκομματική
αντιπολίτευση του ΠΑΣΟΚ. Παρά το γεγονός ότι έχει σοβαρές επιφυλάξεις για την
επιλογή της Μ. Δαμανάκη, την οποία θεωρεί «επιλογή ήττας», εν τούτοις είναι
αποφασισμένη να τη στηρίξει. Ο λόγος είναι, όπως εξηγούν στελέχη της, ότι η
εσωκομματική αντιπολίτευση δεν θα ήθελε με τίποτε να χρεωθεί την ενδεχομένη
ήττα της Μ. Δαμανάκη.

Ως απόδειξη της στήριξης της υποψηφιότητας Δαμανάκη αποτελεί κατά την
εσωκομματική αντιπολίτευση, η συμμετοχή του Παντελή Οικονόμου στην επιτροπή
του Εκτελεστικού Γραφείου που ορίστηκε από τον Πρωθυπουργό Κ. Σημίτη για την
υποστήριξη της υποψηφιότητας.

Ο Δημ. Μπέης, πάντως, δεν πτοείται από το αρνητικό κλίμα, και προετοιμάζεται.
Όταν του επισημαίνεται ότι η πρωτοβουλία του να είναι υποψήφιος μπορεί να τον
οδηγήσει εκτός ΠΑΣΟΚ, απαντάει ότι «η απόφαση του Πρωθυπουργού ήταν ένα
καταστατικό "πραξικόπημα". Το καταστατικό προβλέπει σαφώς προκριματικές
εκλογές για την ανάδειξη των υποψηφίων και κάτι τέτοιο δεν έγινε. Θα με
διαγράψουν λοιπόν επειδή ζήτησα και ζητώ την τήρηση του καταστατικού; Θα με
διαγράψουν αυτοί που παραβίασαν το καταστατικό επειδή δήθεν παραβιάζω εγώ το
καταστατικό; Δεν το πιστεύω».

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16045N112</ED>
<ID>
ID:136152

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N11&aa=2</URL></REF>


Article

<CATEGORY>vin04</CATEGORY>

 <H2>ΠΑΣΟΚ: Ψάχνουν λύση στο αγκάθι της Α' Αθήνας
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

ΦΟΒΟΥΣ ότι οι συνεχιζόμενες τριβές για τις αμφισβητούμενες αιτήσεις νέων μελών
ίσως έχουν αρνητικές επιπτώσεις και στην προετοιμασία των οργανώσεων για τις
δημοτικές εκλογές εξέφραζαν χθες στελέχη του ΠΑΣΟΚ.

Η Επιτροπή Δεοντολογίας δεν κατέληξε ούτε χθες σε συναινετική λύση, που να μην
έρχεται σε αντίθεση με το Καταστατικό και τις αποφάσεις της Κεντρικής
Επιτροπής, και συνεχίζει σήμερα. Στελέχη της Χαρ. Τρικούπη εξέφραζαν την
ελπίδα ότι το θέμα θα λυθεί, παρά ορισμένες πολωτικές προτάσεις που ακούστηκαν
από ένα κυρίως μέλος της Επιτροπής, που ζητούσε «να πέσουν κεφάλια». Την ίδια
στιγμή, όπως αναφερόταν από μέλη της πλειοψηφίας της Νομαρχιακής Επιτροπής, η
διαμάχη πέρασε στη βάση. Χθες και προχθές αρκετές δεκάδες νέα μέλη, που πήγαν
σε γενικές συνελεύσεις (Αμπελοκήπους και Πλατεία Αμερικής), δεν έγιναν δεκτά.
Ο φόβος ότι το κλίμα αυτό θα γενικευτεί εκφραζόταν από πολλά στελέχη και των
δύο πλευρών.

Για την αναζήτηση μιας αποδεκτής φόρμουλας, η πρόεδρος της Επιτροπής
Δεοντολογίας κ. Άννα Διαμαντοπούλου και το μέλος κ. Γ. Σμπώκος θα συναντηθούν
το πρωί με τον γραμματέα της Ν.Ε. κ. Γ. Κουμέντο και τον επικεφαλής της
μειοψηφίας κ. Ι. Κατσικαρέλη. Η Επιτροπή θα συνεδριάσει το μεσημέρι.

Στο μεταξύ τις εκκρεμότητες με τις υποψηφιότητες μεγάλων δήμων της επαρχίας
προσπαθεί να «κλείσει» η Χαρ. Τρικούπη.

ΥΠΟΨΗΦΙΟΙ

Χθες η Επιτροπή Εκλογών είχε συνάντηση με τους βουλευτές Αχαΐας για την Πάτρα.
Από τη συζήτηση που έγινε, και με βάση τα ιδιαίτερα θετικά αποτελέσματα υπέρ
του κ. Α. Καράβολα στο γκάλοπ που έγινε, ο προσανατολισμός είναι να μη γίνουν
προκριματικές εκλογές αν και δύο τοπικοί βουλευτές έχουν επιφυλάξεις. Ανάλογη
διαδικασία θα ακολουθηθεί την προσεχή Πέμπτη για τους δημάρχους Ηρακλείου και
Ιωαννίνων. Ο κ. Κ. Ασλάνης του Ηρακλείου έχει προηγηθεί σε γκάλοπ του κ.
Φραγκιαδουλάκη, ενώ ο κ. Π. Γκλίναβος στα Ιωάννινα έχει να αντιμετωπίσει και
τους κ.κ. Ντ. Σιακαρή και Φ. Φίλιο.

Στο μεταξύ ξεκαθαρίζει και η εικόνα για τους υποψηφίους που θα στηρίξει το
ΠΑΣΟΚ σε δήμους της Βορείου Ελλάδος. Στο υπόλοιπο Θεσσαλονίκης ο
προσανατολισμός, με βάση συζητήσεις στα κομματικά όργανα, είναι να στηριχθεί
στο Κορδελιό ο κ. Στ. Καϊτελζίδης, στους Αμπελοκήπους ο κ. Αλ. Σταματουλάκης,
στη Μενεμένη ο κ. Π. Γαμβριηλίδης, στη Σταυρούπολη ο κ. Σπ. Μπαρούτας (αν και
ορισμένοι στηρίζουν τον κ. Τ. Ευσταθιάδη), στη Νεάπολη ο κ. Γρ. Χατζησάββας,
στην Καλαμαριά ο κ. Χρ. Οικονομίδης και στις Συκιές ο κ. Σ. Δανιηλίδης (αν και
εκεί ορισμένα στελέχη αντιδρούν).

Για τη Φλώρινα ακούγεται το όνομα του γιου του πρώην βουλευτή Στεφανίδη, ενώ
ένας εκ των κ.κ. Λ. Γιουφτίδη και Χατζόπουλου θα επιλεγεί για την
Αλεξανδρούπολη. Επίσης, μεταξύ δύο (των κ.κ. Θ. Αμοιρίδη και Τ. Καραβίδα) θα
γίνει επιλογή για την Κατερίνη και τις Σέρρες (των κ.κ. Μητλιάγκα και Πισιώγκα).

Οι νυν δήμαρχοι θα υποστηριχθούν από το ΠΑΣΟΚ στην Κομοτηνή, στην Καβάλα, στη
Βέροια, στην Έδεσσα, στα Γιαννιτσά, στην Κοζάνη, στην Καστοριά. Στα Γρεβενά θα
στηριχθεί ο κ. Θ. Ζιώγας.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16045N113</ED>
<ID>
ID:136191

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N11&aa=3</URL></REF>


Article

<CATEGORY>vin04</CATEGORY>

 <H2>Και σήμερα στον ανακριτή ο Λογοθέτης
</H2>
ΑΠΟΛΟΓΗΤΙΚΟ υπόμνημα κατέθεσε χθες στον 2ο τακτικό ανακριτή Πειραιά, κ. Γιάννη
Δουρουκλάκη, ο δήμαρχος της πόλης κ. Στέλιος Λογοθέτης ο οποίος απολογήθηκε
για την υπόθεση της υπεξαίρεσης 1,073 δισ. δραχμών.

Ο κ. Λογοθέτης, ο οποίος αρνήθηκε να κάνει δηλώσεις για την υπόθεση, θα
παρουσιαστεί και σήμερα στον ανακριτή, όπου σύμφωνα με πληροφορίες θα
καταθέσει παραστατικά που δικαιολογούν πού δόθηκε αυτό το ποσόν. Ακόμη,
σύμφωνα πάντα με τις ίδιες πληροφορίες, θα καταθέσει και έκθεση τεχνικού του συμβούλου.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16045N114</ED>
<ID>
ID:136216

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N11&aa=4</URL></REF>


Article

<CATEGORY>vin04</CATEGORY>

 <H5>ΣΥΝ
</H5><H2>Η ισορροπία ανάμεσα σε συνεργασία και αντιπολίτευση
</H2>
«ΜΠΟΡΟΥΜΕ ΝΑ περπατάμε και να μασάμε τσίχλα ταυτόχρονα. Με τη φράση αυτή
εξήγησε στέλεχος της Πολιτικής Γραμματείας του ΣΥΝ την τακτική του κόμματος
έναντι της κυβέρνησης, μετά το νέο δεδομένο της συνεργασίας στο Δήμο της
Αθήνας: από τη μια θα ασκείται αντιπολίτευση στα μείζονα θέματα, από την άλλη
όμως θα υπάρχει συνεργασία με το ΠΑΣΟΚ «για να αλλάξει χέρια ο Δήμος».

Το... υπαρξιακό δίλημμα ­ πώς είναι δυνατόν να συνεργάζεσαι με αυτόν στον
οποίο επιτίθεσαι ­ δεν φαίνεται να απασχολεί ιδιαίτερα την Κουμουνδούρου. «Ο
ΣΥΝ είναι ένα κόμμα που ασκεί προγραμματική αντιπολίτευση, αλλά στοχεύει και
στην εξουσία», λέει χαρακτηριστικά ο Νίκος Μπίστης, μέλος της Πολιτικής
Γραματείας, περιγράφοντας την.... πολιτική ισορροπία που θα επιδιώξει το κόμμα.

Στελέχη της «προεδρικής» πλειοψηφίας, σημειώνοντας ότι «δεν είμαστε και
υστερικοί στην αντιπολίτευσή μας», τονίζουν ότι η υπό την κ. Δαμανάκη
συνεργασία στην Αθήνα δεν θα εμποδίσει την αυτόνομη καταγραφή της δύναμης του
κόμματος, αφού ο ΣΥΝ θα κατέλθει μόνος του για την υπερνομαρχία Αττικής.

ΘΑ... ΑΠΟΥΣΙΑΖΕΙ

Τα ίδια στελέχη της Κουμουνδούρου προέβλεπαν πάντως ότι η Μαρία Δαμανάκη στο
προσεχές διάστημα δεν θα τοποθετείται σε «ακανθώδη» θέματα κυβερνητικής
πολιτικής ­ και θα «επικεντρώσει τις προσπάθειές της στα του Δήμου». Θα είναι,
πάντως, μέλος της Κοινοβουλευτικής Ομάδας του ΣΥΝ ­ και ενδεχομένως απλώς
να... απουσιάζει σε κρίσιμες ψηφοφορίες.

Τα στελέχη του «Αριστερού Ρεύματος», ωστόσο, είναι πολύ πιο κατηγορηματικά
στην αντίθεσή τους προς την κυβέρνηση. «Θα ενδυναμώσουμε και θα
ουσιαστικοποιήσουμε την αντιπολίτευσή μας», έλεγε ο Παναγιώτης Λαφαζάνης,
μέλος της Πολιτικής Γραμματείας. Τα στελέχη της τάσης αυτής εκτιμούν ότι οι
συνθήκες αυτήν την περίοδο προσφέρονται για κάτι τέτοιο ­ διότι, λένε, η
κυβέρνηση «δεν πάει καλά», χωρίς να αποκλείεται να έχει αρχίσει η «αντίστροφη
μέτρηση για τον ίδιο τον Κώστα Σημίτη». Προσέθεταν, ακόμη, ότι σε αυτήν την
κακή εικόνα της κυβέρνησης οφείλονται και οι συζητήσεις περί αλλαγής του
εκλογικού συστήματος επί το αναλογικότερον.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16045N115</ED>
<ID>
ID:136229

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N11&aa=5</URL></REF>


Article

<CATEGORY>vin04</CATEGORY>

 <H5>ΚΘΒΕ: Το χθες εγγυάται το αύριο
</H5><H2>30 ΕΡΩΤΗΣΕΙΣ
</H2><H2>ΔΗΜΗΤΡΗΣ ΣΑΛΠΙΣΤΗΣ
</H2>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

ΒΛΕΠΕΙ ΘΕΑΤΡΟ: Επιλεκτικά και με προκατάληψη, δυστυχώς.

ΑΓΑΠΗΜΕΝΟ ΘΕΑΤΡΙΚΟ ΕΡΓΟ: «Χάρολντ και Μοντ».

ΔΕΝ ΞΕΧΝΑ: Το «Περιμένοντας τον Γκοντό» και τις παραστάσεις της
«Θεατρικής άνοιξης».

ΑΠΟ ΤΟΝ ΟΠΠΕ ΚΡΑΤΑ: Την ανεξάντλητη μαγεία των «Θησαυρών».

ΑΠΟ ΤΟ ΔΗΜΟ: Τη δημιουργική τετραετία του Θεοχάρη Μαναβή.

ΑΝ Η ΘΕΣΣΑΛΟΝΙΚΗ ΗΤΑΝ ΘΕΑΤΡΙΚΟ ΕΡΓΟ ΘΑ ΗΤΑΝ: Ακόμα και εκτός τρέχουσας
«πολιτικής» θα κινδύνευα αν το έλεγα... Πασίγνωστο έργο του Θεάτρου του Παραλόγου.

Δεν ομολόγησε ποτέ επίσημα τη φιλοδοξία του να γίνει δήμαρχος. Υπηρέτησε 16
χρόνια το δήμο ως δημοτικός σύμβουλος και αντιδήμαρχος πολιτισμού. Σήκωσε το
«βάρος» του «αντι-πόλου» εξουσίας και ευθύνης στην αντιπροεδρία του Οργανισμού
Πολιτιστικής Πρωτεύουσας. Παραιτήθηκε πρόσφατα από το δημοτικό συμβούλιο.
Αναλαμβάνει τώρα πρόεδρος του Δ.Σ. της υπό... εξυγίανση δεύτερης κρατικής
σκηνής, γνωρίζοντας το... παράλογο αλλά επιστρατεύοντας τη σοφία της...
ποιητικής του Καβάφη αλλά και τη θεατρική αισιοδοξία της «Μοντ» ­ από το έργο
του Κόλιν Χίγγινς.

ΕΡ.: Αντιδήμαρχος, αντιπρόεδρος στο ΚΘΒΕ, αντιπρόεδρος στον ΟΠΠΕ, επιτέλους
κάπου «πρώτος»;

ΑΠ.: Έκανα ως «δεύτερος» πολλά από αυτά που δεν φαντάστηκαν καν οι «πρώτοι».

ΕΡ.: Και οι συντάκτες του πολιτικού - δημοτικού ρεπορτάζ πότε θα 'χουν τη χαρά
να συνεργαστούν μαζί σας;

ΑΠ.: Μάλλον χρειαζόμαστε ανανέωση. Και ύστερα όλα είναι σε τελική ανάλυση...
πολιτικά, άρα είμαστε πάντα εδώ και διαθέσιμοι.

ΕΡ.: Απολογισμός του ΟΠΠΕ, προϋπολογισμός του ΚΘΒΕ, απολογισμός 16 χρόνων στο
δήμο, ο... λογισμός πού βρίσκεται;

ΑΠ.: Στη σχέση ανάμεσα στην αθεράπευτη αισιοδοξία και τη γοητεία της Θεσσαλονίκης.

ΕΡ.: Πρόεδρος του Κρατικού Θεάτρου Βορείου Ελλάδος ή του.... Κρατικο-ιδιωτικού
Θεάτρου Θεσσαλονίκης;

ΑΠ.: Αν καταφέρουμε ένα πετυχημένο συνδυασμό θα διεκδικήσουμε θέση στο βιβλίο Γκίνες.

ΕΡ.: Το Εθνικό λειτουργεί ανελλιπώς πέντε Σκηνές, κάνει περιοδείες στην Ελλάδα
και το εξωτερικό, νοικιάζει θεατρικούς χώρους, «διώχνει» θεατές. Το ΚΘΒΕ;

ΑΠ.: Η απάντηση προσεχώς. Αλλά υπάρχει στο ΚΘΒΕ ένα χθες που εγγυάται μια
πρώτη θέση ξανά.

ΕΡ.: Ένας συνταξιούχος τραπεζικός υπάλληλος (και πρώην δημοτικός σύμβουλος),
μια σταρ, ένας συνδικαλιστής ηθοποιός, ένας οδοντίατρος, ένας καθηγητής, ποια
παράσταση μπορούν να ανεβάσουν;

ΑΠ.: Να μια λαμπρή ιδέα... Μας λείπει ο σκηνοθέτης (χωρίς υπονοούμενο).

ΕΡ.: Τι σχέση έχει το ΚΘΒΕ με τον ΟΠΠΕ;

ΑΠ.: Ο ΟΠΠΕ πληρώνει (ποικιλοτρόπως) και το ΚΘΒΕ εισπράττει (επίσης ποικιλοτρόπως).

ΕΡ.: Δημοτικός, διοικητικός σύμβουλος, αντιδήμαρχος, αντιπρόεδρος, πρόεδρος. Η
δημαρχία αργεί;

ΑΠ.: Μου θυμίζετε ιστορία για το φως στο βάθος του τούνελ, που συχνά γίνεται
μια αποπροσανατολιστική αυταπάτη.

ΕΡ.: Το «χρίσμα» για τη νέα θέση είχε πολιτικό, κομματικό ή απλώς πολιτισμικό έρεισμα;

ΑΠ.: Θα έλεγα ρεαλιστικό και πολύ πρακτικό.

ΕΡ.: Η πρώτη εισήγησή σας θα προτείνει;

ΑΠ.: Ένα συλλογικό σχέδιο απογείωσης.

ΕΡ.: Άλλο Χουρμουζιάδης, άλλο Βολανάκης, άλλο Μπακόλας κι άλλο Παπαβασιλείου;

ΑΠ.: Το καταραμένο θεσμικό πλαίσιο. Άλλοτε εργαλείο, άλλοτε εμπόδιο και συχνά
άλλοθι... Όλοι όμως πολύτιμοι.

ΕΡ.: Ποιος είναι ο συνδετικός κρίκος πολιτισμού και πολιτικής;

ΑΠ.: Η τέχνη του εφικτού και η τέχνη δύσκολα συναντώνται και δυσκολότερα συμβιώνουν.

ΕΡ.: Ως πρόεδρος πολιτιστικού θεσμού θα υποστείτε τις συνέπειες της
πολιτιστικής διαχείρισης του ΟΠΠΕ;

ΑΠ.: Με ευχαρίστηση. Η ουρανοκατέβατη κληρονομιά δεν είναι μόνο ευπρόσδεκτη,
είναι πολύτιμη για μια νέα εκκίνηση.

ΕΡ.: Το ΚΘΒΕ βρίσκεται εκτός... Αλεξάνδρειας;

ΑΠ.: Τελικά το ΚΘΒΕ εξελίσσεται σε λυτρωτική Ιθάκη.

ΕΡ.: Θα ψηφίσετε τον απολογισμό;

ΑΠ.: Στοιχειώδης πρόνοια είναι το μυστικό όπλο...

ΕΡ.: Τα κονδύλια δεν φτάνουν, το ΚΘΒΕ δανείζεται αλλά... οι τράπεζες δεν
δανείζουν πλέον. Οι ηθοποιοί θα μείνουν πάλι απλήρωτοι;

ΑΠ.: Οι τράπεζες δανείζουν... αλλά τα ηθικά πανωτόκια είναι δυσβάστακτα και η
πολιτική χρεοκοπία δύσκολα εξυγιαίνεται.

ΕΡ.: Θα εισηγηθείτε να επονομασθεί το νέο Βασιλικό Θέατρο «Σκηνή Μελίνας Μερκούρη»;

ΑΠ.: Θυμηθείτε τις αλλαγές στη Βασ. Όλγας, την Ανθέων... Η σκηνή Μελίνας
Μερκούρη υπάρχει ως μνήμη, ως δράση, ως οφειλή...

ΕΡ.: Τα τελευταία τρία χρόνια το ΚΘΒΕ έλειπε σε... άδεια μετ' αποδοχών. Πώς θα
ξαναβρεί το κοινό του;

ΑΠ.: Το κοινό είναι εδώ και περιμένει.

ΕΡ.: Η αποτίμηση της πολιτιστικής προσφοράς του ΟΠΠΕ ­ σύμφωνα με τον υπουργό
Πολιτισμού ­ είναι θέμα... αισθητικής. Η δική σας τι λέει;

ΑΠ.: Είναι θέμα ιστορίας και νηφαλιότητας. Δυστυχώς, και τα δύο αργούν.

ΕΡ.: Η πολιτική έχει αισθητική;

ΑΠ.: Έχει, δυστυχώς, και μάλιστα πιο αποτελεσματική και σχεδόν επικυρίαρχη.

ΕΡ.: Ο Δήμος Θεσσαλονίκης;

ΑΠ.: Τα είπε ο Καβάφης με τον πιο αυθεντικό τρόπο...

ΕΡ.: Το εθνικό στα 66 του χρόνια ξανανιώνει. Το ΚΘΒΕ στα 37 του περνά...
πρόωρη κλιμακτήριο;

ΑΠ.: Τα 37 είναι μια ηλικία που διατηρεί ακόμη διάθεση, όνειρα, σχέδια και... δυνάμεις.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N12</CAT>
<ED>
Κωδικός άρθρου: A16045N121</ED>
<ID>
ID:136110

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N12&aa=1</URL></REF>


Article

<CATEGORY>vin06</CATEGORY>

 <H5>ΜΕΤΑΦΕΡΘΗΚΕ ΣΤΟ «ΠΑΙΔΩΝ» ΑΠΟ ΤΟΝ ΔΑΣΚΑΛΟ ΤΗΣ
</H5><H5>Χρειάζεται βοήθεια και τώρα και στο μέλλον
</H5><H2>Οι βιαστές άφησαν έγκυο ενδεκάχρονη!
</H2>
<AUTHOR>ΚΩΣΤΑΣ ΠΑΠΑΠΕΤΡΟΥ</AUTHOR>

Ενδεκάχρονη μαθήτρια Δημοτικού, κάτοικος Καλλιθέας, που έπεσε θύμα ομαδικού
βιασμού πριν από λίγο καιρό, μεταφέρθηκε από τον δάσκαλό της με αιμορραγία
χθες στη 1.30 το μεσημέρι στο Νοσοκομείο Παίδων «Αγλαΐα Κυριακού», όπου
διαπιστώθηκε ότι είναι έγκυος!

ΑΝΑΣΤΑΤΩΜΕΝΟΙ ΟΙ γιατροί του νοσοκομείου που εξέτασαν τη μικρή ειδοποίησαν το
Πολυδύναμο Αστυνομικό Τμήμα Καλλιθέας και αυτό με τη σειρά του την
Υποδιεύθυνση Ανηλίκων της Ασφάλειας Αττικής. Στην υπαστυνόμο η οποία έσπευσε
στην Πανεπιστημιακή Κλινική του «Αγλαΐα Κυριακού», η 11χρονη μαθήτρια
αφηγήθηκε με λεπτομέρειες τον εφιάλτη που έζησε στα χέρια των νεαρών που τη
βίασαν. Επρόκειτο για μια παρέα τεσσάρων ανηλίκων ηλικίας 15-16 ετών, από τους
οποίους την βίασαν οι τρεις. Παρά το γεγονός ότι το κορίτσι έχει υποστεί σοκ
αποκάλυψε στους αστυνομικούς ότι οι βιαστές της είναι γνωστοί της και σύμφωνα
με πληροφορίες κατονόμασε τον έναν από αυτούς. Κατά τις ίδιες πληροφορίες, το
κοριτσάκι που δεν είχε αποκαλύψει σε κανέναν μέχρι σήμερα τον εφιάλτη που
έζησε δεν γνωρίζει ότι είναι έγκυος και πιστεύει απλά ότι έχει αρρωστήσει...

Όπως αποκάλυψε η 11χρονη, ο βιασμός της από τους τρεις της παρέας των γνωστών
της έγινε πριν από ενάμιση μήνα περίπου και φοβήθηκε να το πει στους γονείς
της ή στον αδελφό της. Προσπάθησε να ξεπεράσει μόνη τον γολγοθά της ζώντας
καθημερινά τον εφιάλτη εκείνης της νύχτας.

Λίγη ώρα μετά τη μεταφορά του παιδιού στο Νοσοκομείο των Παίδων ενημερώθηκαν
οι γονείς του, οι οποίοι είναι ομογενείς από την πρώην Σοβιετική Ένωση και
έσπευσαν στο νοσοκομείο. Την ίδια ώρα γινόταν προσπάθεια να βρεθεί και να
ενημερωθεί για το πρωτοφανές στα ελληνικά χρονικά περιστατικό η εισαγγελέας
Ανηλίκων κ. Ξένη Δημητρίου.

Η συγκλονιστική ιστορία της 11χρονης που αποκαλύπτουν σήμερα τα «ΝΕΑ» ίσως δεν
θα ερχόταν στο φως αν ο δάσκαλός της χθες το πρωί στο σχολείο δεν παρατηρούσε
ότι το παιδί φαινόταν άρρωστο. Η μικρή ήταν χλωμή, έκανε εμετούς και λίγη ώρα
αργότερα ο δάσκαλος διαπίστωνε ότι η ανήλικη μαθήτρια αιμορραγούσε. Αν και δεν
γνώριζε τι συμβαίνει, δεν δίστασε ούτε λεπτό και έσπευσε να μεταφέρει το παιδί
το ταχύτερο στο Νοσοκομείο Παίδων «Αγλαΐα Κυριακού» όπου αποκαλύφθηκε η φοβερή
αλήθεια. Μέχρι αργά χθες το βράδυ οι αστυνομικές αρχές που ασχολούνται με την
συγκλονιστική αυτή υπόθεση δεν είχαν στα χέρια τους την επίσημη γνωμάτευση των
γιατρών του νοσοκομείου οι οποίοι εξέτασαν το παιδί. Αυτό αναμένεται να γίνει
σήμερα οπότε και θα ολοκληρωθούν οι ιατρικές εξετάσεις και οι αναλύσεις αίματος.

ΣΟΚ ΑΚΟΜΗ και στους ψυχολόγους προκάλεσε το περιστατικό της 11χρονης
μαθήτριας. Όχι μόνο δεν μπορούσαν να εξηγήσουν αυτό που έγινε, αλλά
διαπίστωναν ότι βρίσκονται μπροστά σε ένα πρόβλημα που δύσκολα προσεγγίζεται
και επιστημονικά.

Παρ' όλα αυτά τάχθηκαν υπέρ της ιατρικής παρέμβασης, αλλά και της συνεχούς
παρακολούθησης από ειδικούς.

«Ένα παιδί δεν μπορεί να μεγαλώσει ένα παιδί», επισημαίνει η κυρία Βάσω
Αρτινοπούλου, κοινωνιολόγος - εγκληματολόγος. Όπως λέει, πρόκειται για μία από
τις πλέον τραγικές περιπτώσεις για ένα παιδί, για τους γονείς, αλλά και τον
περίγυρο. «Αυτό το παιδί χρειάζεται οπωσδήποτε βοήθεια ψυχολογική και μάλιστα
μακρόχρονη ώστε να μπορεί να "διαχειριστεί το τραύμα της"». Η ίδια θεωρεί ότι
είναι πολύ δύσκολο να ξεπεραστεί το πρόβλημα. Ενώ υποστηρίζει ότι τα φαινόμενα
αυτά τα συναντά κανείς πιο συχνά σε λαθρομετανάστες, μετανάστες και κοινωνικές
ομάδες με χαμηλό κοινωνικό επίπεδο.

«Ο βιασμός είναι μία πράξη βίας που ο καθένας φοβάται αλλά και ο καθένας
μπορεί να καταφύγει σ' αυτή. Δύσκολα, πολύ δύσκολα, μπορεί το παιδί να
ξεπεράσει αυτή την κατάσταση. Το παιδί θα φέρει βαθύτατο ψυχικό τραύμα.
Πρόκειται για ζημιά μάλλον ανεπανόρθωτη. Είναι παιδί», λέει ο κ. Δημήτρης
Μπούκουρας, κλινικός ψυχολόγος, και επισημαίνει ότι η εξέλιξή της από δω και
πέρα δεν θα είναι φυσιολογική..

Πέρα από αυτά πάντως οι ειδικοί επισημαίνουν ακόμη και τον κίνδυνο να υπάρχουν
τάσεις απόρριψης των γονέων, των ανδρών αλλά και όλων αυτών που κατά την κοινή
λογική δεν κατάφεραν να αποτρέψουν το περιστατικό. Εκείνο όμως που απαιτούν
όλοι είναι η στήριξη του παιδιού τώρα και στο μέλλον, ώστε να ξεπεράσει με όσο
το δυνατόν λιγότερες επιπτώσεις το μεγάλο πρόβλημα που αντιμετωπίζει, σε τόσο
μικρή ηλικία.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16045N131</ED>
<ID>
ID:136071

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N13&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Μην καταριέστε τα κομπιούτερ
</H2>
<AUTHOR>ΜΑΙΡΗ ΚΑΤΣΑΝΟΠΟΥΛΟΥ</AUTHOR>

ΑΚΟΥΩ τελευταία να πληθαίνουν οι φωνές που «καταριούνται» τα κομπιούτερ, αυτές
που προδικάζουν και προφητεύουν έναν ηλεκτρονικό αιώνα γυμνό από συναίσθημα
και ανθρωπιά και αναρωτιέμαι μήπως απλώς φοβούνται αυτό που δεν γνωρίζουν.

Θυμάμαι και τη δική μου επιφυλακτικότητα να μπω στο ρεύμα της Πληροφορικής
πριν από δέκα χρόνια, όταν ο τότε διευθυντής μου προσπαθούσε να με πείσει να
εγκαταλείψω τη γραφομηχανή και να καθήσω μπροστά στην οθόνη. Όταν τα κατάφερε,
φευ! Η οθόνη αυτή έγινε ο «κονδυλο-φόρος» της σκέψης μου, ο αχώριστος
σύντροφός μου στο γραφείο. Η γαλαζωπή της λάμψη στο σκοτάδι του σαλονιού το
βράδυ, μου δίνει την απαραίτητη ηρεμία πριν από τη δημιουργία.

Τα παιδιά μαζεύτηκαν Σάββατο βράδυ με τους φίλους τους να χαζέψουν το
«μηχάνημα της μαμάς» και βρεθήκαμε τελικά ­ μικροί και μεγάλοι ­ να
απολαμβάνουμε μαγεμένοι από το CD ROM του Άτλαντα τις ομορφιές και τη μουσική
της Λατινικής Αμερικής, να περιδιαβαίνουμε από ένα άλλο στις αίθουσες του
Λούβρου, να ψάχνουμε ­ σαν παιχνίδι ­ πληροφορίες από την «Μπριτάνικα». Και
πού είμαστε ακόμα...

«Θα αδειάσουν, βρε παιδιά, πια οι βιβλιοθήκες;» ρώτησε ένας μπαμπάς. Όχι ­
σκέφθηκα ­ το βιβλίο θα κρατήσει πάντα τη δική του ξεχωριστή γοητεία, όπως την
κράτησε το θέατρο όταν αναπτύχθηκε η Έβδομη Τέχνη. Και ο άνθρωπος θα κρατήσει
πάντα για τον εαυτό του έναντι των ηλεκτρονικών υπολογιστών αυτό το
πλεονέκτημα που ο φιλόσοφος Καστοριάδης θεωρούσε ότι διαφοροποιούσε τον
άνθρωπο από τα ζώα: τη φαντασία.

Πόσο μακριά βρίσκονται από αυτό που είναι ήδη πραγματικότητα όσοι πολεμούν
ακόμα το καινούργιο, το συνειδητοποίησα αυτή μόλις την εβδομάδα. Όταν
σταματήσαμε για εμφιαλωμένο νερό σε ένα περίπτερο δίπλα στην Ευαγγελίστρια
στον Πειραιά. Μόλις πληρώσαμε, ο 35χρονος περιπτεράς άνοιξε ένα «λάπτοπ» και
διέγραψε το εμπόρευμα από το στοκ του! «Μου είναι χρήσιμο», είπε απλά,
αντικρύζοντας τα έκπληκτα βλέμματά μας. Ο περιπτεράς είχε μπει πιο εύκολα από
μερικούς διανοουμενίζοντες στο πνεύμα της νέας εποχής.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16045N132</ED>
<ID>
ID:136157

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N13&aa=2</URL></REF>


Article

<CATEGORY>vin06</CATEGORY>

 <H5>ΕΩΣ ΚΑΙ 25% ΠΕΡΙΣΣΟΤΕΡΟ ΑΠΟ ΤΗΝ ΕΥΡΩΠΗ ΤΑ ΠΛΗΡΩΝΟΥΝ ΟΙ ΕΛΛΗΝΕΣ ΟΔΗΓΟΙ
</H5><H2>«Φαρμάκι» τα ανταλλακτικά
</H2>
<AUTHOR>ΓΙΩΡΓΟΣ ΚΟΥΒΑΡΑΣ</AUTHOR>

Πολύ πιο ακριβά στοιχίζει το τρακάρισμα στη χώρα μας. Η ελληνική αγορά
ανταλλακτικών αυτοκινήτων είναι από τις ακριβότερες στην Ευρώπη (τρίτη μετά τη
Φινλανδία και τη Σουηδία) και πολλές φορές η τιμή του ίδιου αυθεντικού
«προφυλακτήρα» ή της ίδιας γνήσιας «πόρτας» είναι 25% μεγαλύτερη απ' ό,τι στη
Γερμανία ή την Ολλανδία.

ΒΡΥΞΕΛΛΕΣ

ΑΥΤΗ την πικρή αλήθεια για τους Έλληνες οδηγούς επισημαίνει μελέτη που έχει
εκπονήσει η Ευρωπαϊκή Επιτροπή Ασφαλειών που εδρεύει στο Παρίσι. Αυτός ο
οργανισμός, παράλληλα με τις οργανώσεις των καταναλωτών, επιδιώκει να
κατοχυρωθεί στους οδηγούς το δικαίωμα να επισκευάζουν τα αυτοκίνητά τους με
ανταλλακτικά που «αδίκως χαρακτηρίζονται πειρατικά». Να καταργηθεί με άλλα
λόγια το μονοπώλιο των μεγάλων εταιρειών να ελέγχουν και να επιβάλλουν υψηλές
τιμές στα λεγόμενα γνήσια ανταλλακτικά.

Η καινοτομία στην έρευνα είναι ότι μελέτησε την αγορά των πιο διαδομένων
αυτοκινήτων και καταλήγει στο συμπέρασμα ότι πολλές φορές συμφέρει η αγορά των
ανταλλακτικών να γίνεται στην Πολωνία, στη Γερμανία ή στη Μεγάλη Βρετανία.

Ακόμη για ένα «καλάθι δώδεκα βασικών ανταλλακτικών» που τις περισσότερες φορές
αντικαθίστανται ύστερα από ένα τρακάρισμα, επισημαίνεται ότι οι επισκευές
στοιχίζουν πιο ακριβά για ορισμένες μάρκες απ' ό,τι σε αυτοκίνητα της ίδιας
κατηγορίας. Μια πολύ χρήσιμη παράμετρος που θα πρέπει να λαμβάνουν υπόψη οι
οδηγοί όταν αγοράζουν καινούργιο αυτοκίνητο.

Έτσι για παράδειγμα αναφέρεται ότι τα ανταλλακτικά ενός Opel Astra είναι 45%
πιο ακριβά από εκείνα του Fiat Punto, ενώ σε μεγαλύτερη κατηγορία τα
ανταλλακτικά του Peugeot είναι 15% φθηνότερα από εκείνα του Renault Megane.
Στην τρίτη κατηγορία αναφέρεται ότι τα ανταλλακτικά του Nissan Primera είναι
20% πιο ακριβά από του Ford Mondeo και τέλος στην τέταρτη κατηγορία τα
κομμάτια στο BMW είναι 15% πιο ακριβά από της Mercedes Ε.

Το όλο θέμα συζητήθηκε και στο Ευρωπαϊκό Κοινοβούλιο όπου δεν έγινε κατορθωτό,
λόγω της μεγάλης πίεσης των λόμπι, να καταλήξει σε σαφή θέση για το μέλλον των
«ανεξάρτητων» από μάρκες ανταλλακτικών.

Οι εναλλακτικές πάντως λύσεις είναι:

* Είτε να συνεχίσει το μονοπώλιο του σχεδιασμού των ανταλλακτικών στους
κατασκευαστές, οι οποίοι θα επιβάλλουν στην αγορά τις τιμές που επιθυμούν.

* Είτε να επιτραπεί η παραγωγή και προσαρμογή των ανταλλακτικών από
ανεξάρτητους (από τη μάρκα) κατασκευαστές.

Το Ευρωκοινοβούλιο πάντως είναι υπέρ ενός συμβιβασμού που θα υποχρέωνε τους
ανεξάρτητους επισκευαστές να πληρώνουν ένα πριμ στους κατασκευαστές για τα
μοντέλα που αντιγράφουν και να αφεθεί στα κράτη-μέλη η διακριτική ευχέρεια να
επιβάλλουν απαγορευτικές διατάξεις για την εισαγωγή μη γνήσιων ανταλλακτικών.

Από την πλευρά τους οι κατασκευαστές υποστηρίζουν ότι τα γνήσια ανταλλακτικά
που φέρουν τη σφραγίδα τους είναι πιο ανθεκτικά. Για παράδειγμα η Volvo και
άλλες μάρκες διαμηνύουν ότι δεν θα δίνουν εγγυήσεις εάν χρησιμοποιούνται ξένα
ανταλλακτικά. Το ίδιο και οι ευρωπαϊκές ασφάλειες που επιθυμούν κυρίως ασφαλή
υλικά και αυστηρότατες νόρμες για τους λεγόμενους «πειρατές» των ανταλλακτικών.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16045N141</ED>
<ID>
ID:136072

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N14&aa=1</URL></REF>


Article

<CATEGORY>vin06</CATEGORY>

 <H2>Στο ράφι 30.000 αιτήσεις για μετάταξη
</H2>
ΤΟΥΛΑΧΙΣΤΟΝ ένα εξάμηνο ακόμα θα πρέπει να περιμένουν οι δημόσιοι υπάλληλοι
που ενδιαφέρονται να μεταταγούν. Οι μετατάξεις, εκκρεμούν ήδη 30.000 αιτήσεις,
οι οποίες είναι παγωμένες εδώ και τρία χρόνια, έχουν συνδεθεί με την κατάρτιση
των νέων Οργανισμών των υπουργείων, ώστε να είναι ξεκάθαρη η εικόνα των
λειτουργιών τους, των θέσεων και του προσωπικού που χρειάζεται.

Σύμφωνα με το χρονοδιάγραμμα που έδωσε χθες ο υπουργός Εσωτερικών και Δημόσιας
Διοίκησης κ. Παπαδόπουλος, μέχρι τις 28 Φεβρουαρίου θα έχουν εκδοθεί τα Π.Δ.
για τη μεταφορά αρμοδιοτήτων από τα υπουργεία στις περιφέρειες, ώστε τα πρώτα
να περιοριστούν στον επιτελικό-στρατηγικό τους ρόλο. Αμέσως μετά θα
καταρτιστούν οι νέοι Οργανισμοί των υπουργείων και με βάση αυτούς θα
ακολουθήσουν οι μετατάξεις.

ΟΙ ΥΠΟΧΡΕΩΤΙΚΕΣ

Όσον αφορά τις υποχρεωτικές μετατάξεις, ο κ. Παπαδόπουλος διευκρίνισε χθες ότι
θα έχει έναν εξαντλητικό διάλογο με την ΑΔΕΔΥ και πιστεύει ότι θα καταλήξουν
σε κοινά αποδεκτές λύσεις. Στο μεταξύ, το υπουργείο Εσωτερικών και Δημόσιας
Διοίκησης εξέδωσε χθες το πρώτο τεύχος της εβδομαδιαίας εφημερίδας
«Δημοσιογραφικά», στην οποία θα περιλαμβάνεται το σύνολο των προκηρύξεων για
προσλήψεις στο δημόσιο τομέα. Σύμφωνα με τον υφυπουργό κ. Σταύρο Μπένο, «δεν
πρόκειται μόνο για προσλήψεις μόνιμου προσωπικού, αλλά και για μια σειρά από
ευκαιρίες (πέραν του ΑΣΕΠ), για ολιγόμηνη απασχόληση σε διάφορες υπηρεσίες
(εποχικό, έκτακτο προσωπικό, προσωπικό για την εκτέλεση χρηματοδοτούμενων
προγραμμάτων κ.λπ.) μέχρι την τελευταία γωνιά της χώρας. Είμαστε σε επαφή με
το υπουργείο Εργασίας και για τις προσλήψεις μέσω του κοινωνικού ταμείου,
καθώς και με την Ευρωπαϊκή Κοινότητα για τις προσλήψεις στις υπηρεσίες της».

ΟΙ ΠΡΟΣΛΗΨΕΙΣ

Διαψεύδοντας δημοσιεύματα που έκαναν λόγο για αθρόες προσλήψεις στο Δημόσιο, ο
κ. Παπαδόπουλος δήλωσε κατηγορηματικά ότι «η εποχή που το Δημόσιο ήταν
καταφύγιο της ανεργίας, τελείωσε. Το Δημόσιο ­ και αυτό είναι απόφαση της
κυβέρνησης ­ προσλαμβάνει πλέον ελάχιστους και προσοντούχους». Έτσι, σήμερα,
πέραν των 1.088 θέσεων που έχουν προκηρυχθεί από το υπουργείο Υγείας και
Πρόνοιας με τη διαδικασία των μορίων, θα εκδοθεί εντός των ημερών η προκήρυξη
για την πρόσληψη 922 επιστημόνων, που θα στελεχώσουν τις Νομαρχιακές
Αυτοδιοικήσεις και 375 τις περιφέρειες.

Τέλος, όσον αφορά τους αδιόριστους επιλαχόντες του προηγούμενου γραπτού
διαγωνισμού για το Δημόσιο, ο κ. Παπαδόπουλος έκλεισε για μια ακόμη φορά το
δρόμο, λέγοντας ότι «με τίποτα δεν διακυβεύεται ο νόμος 2190 και οι αρχές
του». Τις δηλώσεις Παπαδόπουλου για το καθεστώς των προσλήψεων επέκρινε ο
υπεύθυνος του Τομέα Δημόσιας Διοίκησης της Ν.Δ., κ. Προκόπης Παυλόπουλος.
«Κατά πρώτο λόγο, ο αρμόδιος υπουργός ομολογεί ότι οι κυβερνήσεις του ΠΑΣΟΚ
χρησιμοποίησαν τον δημόσιο τομέα ως καταφύγιο κομματικών εγκαθέτων, οι οποίοι
προσλήφθηκαν με φαύλες διαδικασίες και χωρίς καν να ληφθούν υπόψη οι ανάγκες
του. Και είναι χαρακτηριστικό ότι σήμερα η κυβέρνηση αρνείται την πρόσληψη
επιλαχόντων, οι οποίοι, εν πάση περιπτώσει, έχουν μετάσχει και επιτύχει σε
δημόσιους διαγωνισμούς».

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16045N142</ED>
<ID>
ID:136124

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N14&aa=2</URL></REF>


Article

<CATEGORY>vin06</CATEGORY>

 <H2>Σε 24ωρη επιφυλακή ο νέος «Ξενοκράτης»
</H2>
ΑΝΑΜΟΡΦΩΝΕΤΑΙ το σχέδιο «Ξενοκράτης» για την αντιμετώπιση φυσικών και
τεχνολογικών καταστροφών.

Το υπουργείο Εσωτερικών κατάρτισε νέο σχέδιο, το οποίο αναμένεται να
δημοσιευθεί στην Εφημερίδα της Κυβερνήσεως τις επόμενες ημέρες.

Σύμφωνα με το σχέδιο, κεντρικός φορέας σχεδιασμού και εκτέλεσης των σχεδίων
πολιτικής προστασίας είναι το υπουργείο Εσωτερικών και συγκεκριμένα η Γενική
Γραμματεία Πολιτικής Προστασίας. Ωστόσο, στην εφαρμογή του σχεδίου σημαντικό
ρόλο θα παίζουν οι Περιφέρειες και οι Νομαρχιακές Αυτοδιοικήσεις.

Δημιουργείται Κέντρο Επιχειρήσεων Πολιτικής Προστασίας (ΚΕΠΠ), το οποίο θα
λειτουργεί ολόκληρο το 24ωρο και θα παρακολουθεί την ετοιμότητα των δυνάμεων,
ενώ κατά τη διάρκεια ενός καταστροφικού φαινομένου θα συντονίζει τη δράση των
φορέων πολιτικής προστασίας. Αντίστοιχα Κέντρα Επιχειρήσεων Πολιτικής
Προστασίας θα δημιουργηθούν στις Περιφέρειες και τις Νομαρχιακές
Αυτοδιοικήσεις, που θα συνδέονται άμεσα με την κεντρική μονάδα του ΚΕΠΠ, αλλά
και με τα Κέντρα Επιχειρήσεων των Ενόπλων Δυνάμεων, της Ελληνικής Αστυνομίας,
της Πυροσβεστικής, του Λιμενικού κ.ά.

Παράλληλα, ειδικά σχέδια για την αντιμετώπιση εκτάκτων αναγκών θα εκπονήσουν
τα υπουργεία ΠΕΧΩΔΕ (για σεισμούς, πλημμύρες, χιονοπτώσεις, καταστροφές
φραγμάτων κ.λπ.), το υπουργείο Γεωργίας (πυρκαγιές), Ανάπτυξης, Υγείας
(καύσωνες, επιδημίες), Ναυτιλίας (ρύπανση), Μεταφορών (μεταφορικά ατυχήματα).

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16045N143</ED>
<ID>
ID:136165

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N14&aa=3</URL></REF>


Article

<CATEGORY>vin06</CATEGORY>

 <H5>Η ΟΙΚΟΓΕΝΕΙΑ ΙΕΡΕΜΙΑ ΔΗΛΩΝΕΙ ΟΤΙ ΔΕΝ ΔΙΕΚΔΙΚΕΙ ΤΟ ΠΑΙΔΙ
</H5><H2>Θέλουν να μάθει την αλήθεια
</H2>
<AUTHOR>ΚΩΣΤΑΣ ΜΠΟΓΔΑΝΙΔΗΣ</AUTHOR>

«Εμείς δεν διεκδικούμε το παιδί. Θέλουμε μονάχα να μάθει την αλήθεια»,
δηλώνει στα «ΝΕΑ» η οικογένεια από την Κρήτη που υποστηρίζει ότι ανακάλυψε το
παιδί της, το οποίο θεωρούσε επί δεκαοκτώ χρόνια νεκρό. Από την πλευρά τους οι
γονείς του 18χρονου, που «διεκδικεί» η οικογένεια Ιερεμία, δηλώνουν ότι το
παιδί είναι δικό τους και ότι η ιστορία αυτή έχει αναστατώσει εδώ και μήνες
τους ίδιους και τον γιο τους. 
ΗΡΑΚΛΕΙΟ

Οικογένεια Ιερεμία. Θέλουμε να μάθει την αλήθεια το παιδί

Όπως είπε μάλιστα στα «ΝΕΑ» ο δικηγόρος της οικογένειας, είχαν κάνει στο
παρελθόν αναφορά στον εισαγγελέα και πρόσφατα κατέθεσαν αγωγή ζητώντας
χρηματική αποζημίωση για συκοφαντική δυσφήμηση. Η παιδίατρος, την οποία το
ζεύγος Ιερεμία αναφέρει στη μηνυτήρια αναφορά του να εμπλέκεται στην υπόθεση,
μέσω της δικηγόρου της, δηλώνει ότι δεν έχει καμία σχέση με την υπόθεση. Το
ίδιο υποστηρίζουν και από το νοσοκομείο Παίδων Αγία Σοφία, λέγοντας ότι ο
φάκελος που βρίσκεται στα αρχεία του νοσοκομείου είναι πλήρως τεκμηριωμένος
και νομικά επαρκής. Μία σειρά από στοιχεία οδήγησαν την οικογένεια Ιερεμία να
πιστέψει πως το παιδί τους, που τους το παρουσίασαν για νεκρό, ζει με μια
οικογένεια και σήμερα βρίσκεται στην Αθήνα. Κι όλα άρχισαν από μια πληροφορία
που είχαν μέσα από το νοσοκομείο. Οι υποψίες τους αρχικά ξεκίνησαν από τη
στρατολογία, απ' όπου το παιδί δεν είχε διαγραφεί ποτέ και στη συνέχεια από τη
ληξιαρχική πράξη θανάτου, όπου αναφέρεται ότι το παιδί πέθανε στις 21
Οκτωβρίου 1980 (10 το βράδυ).

«Κι όμως εμένα με ειδοποίησαν από το νοσοκομείο στις 23 Οκτωβρίου ότι το παιδί
δεν είναι καλά. Πώς πέθανε δύο μέρες νωρίτερα;», αναρωτιέται σήμερα ο Ρούσσος
Ιερεμίας, που εξηγεί πώς έφτασαν στην οικογένεια που έχει σήμερα το παιδί.

«Είχαμε την πληροφορία από έναν εργαζόμενο τότε στο νοσοκομείο πως το παιδί το
πήρε κάποιος που κατάγεται από την Καλαμάτα».

Η μαρτυρία του εργαζόμενου αυτού φαίνεται να είναι και το «μεγάλο χαρτί» της
οικογένειας. Ακολούθησαν μια σειρά από ενδείξεις, όπως υποστηρίζει η
οικογένεια Ιερεμία.

* Η γιαγιά της οικογένειας που φέρεται ότι έχει το παιδί, σε μια τηλεφωνική
συνομιλία τους αρνήθηκε ότι έχει τρίτο εγγόνι και αναφέρεται μόνο στα δύο
παιδιά του γιου της.

* Η άμεση αντίδραση συγγενούς που μιλώντας στον τότε διοικητή Ασφαλείας
Καλαμάτας είπε: «Θέλουν να πάρουν το παιδί;». Ήταν, όπως λένε, τέτοιο το σοκ
και του αστυνομικού που τους προέτρεψε να μη σταματήσουν μέχρι να βρουν το παιδί...

* Η συγκατάθεση τελικά της οικογένειας να γίνει εξέταση DNA και η παρουσίαση
στις 11 Σεπτεμβρίου 1997 ενός άλλου παιδιού.

Σύμφωνα με την οικογένεια Ιερεμία το παιδί μοιάζει καταπληκτικά με τον Ρούσσο
και τη Μαρία Ιερεμία και αυτό ήταν ένα επιπλέον στοιχείο που τους οδήγησε στην
ανάγκη να ζητήσουν εξέταση DNA εδώ και στο εξωτερικό.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N15</CAT>
<ED>
Κωδικός άρθρου: A16045N151</ED>
<ID>
ID:136073

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N15&aa=1</URL></REF>


Article

<CATEGORY>vin06</CATEGORY>

 <H2>«Η ιστορία θυμίζει μυθιστόρημα»
</H2>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

«ΜΥΘΙΣΤΟΡΗΜΑ μού θυμίζει η όλη ιστορία. Σε κάθε περίπτωση όλα θα διαλευκανθούν
από την ελληνική Δικαιοσύνη», ήταν η αντίδραση του προέδρου του Νοσοκομείου
Παίδων Αγία Σοφία, κ. Ντάνου, σχετικά με την υπόθεση που ανακίνησε το ζεύγος
των Κρητικών. Ο κ. Ντάνος επισημαίνει πως «σύμφωνα με τον πλήρως τεκμηριωμένο
και νομικώς επαρκή φάκελο, που το νοσοκομείο διατηρεί, αναφέρεται ότι το παιδί
του ζεύγους εισήχθη στο νοσοκομείο στις 14 Σεπτεμβρίου 1980 και πέθανε στις 21
Οκτωβρίου, από βρογχοπνευμονικές παθήσεις. Στις 24 Οκτωβρίου 1980 έγινε και η
νεκροτομή. 
Ύστερα από τη νεκροτομή, αν και, όπως φαίνεται και από τις υπογραφές που
υπάρχουν, αυτή έγινε κατόπιν αδείας ενός από τους γονείς, κανένας τους δεν
εμφανίσθηκε. Έτσι, το παιδί ετάφη στο Γ' Νεκροταφείο Αθηνών, από γραφείο
κηδειών, ύστερα από εντολή που έδωσε η αρμόδια Αστυνομική Διεύθυνση».

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N15</CAT>
<ED>
Κωδικός άρθρου: A16045N152</ED>
<ID>
ID:136125

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N15&aa=2</URL></REF>


Article

<CATEGORY>vin06</CATEGORY>

 <H2>Μήνυση και αγωγή από την οικογένεια του 18χρονου
</H2>
<AUTHOR>ΜΑΡΙΑ ΝΤΑΛΙΑΝΗ - ΔΗΜΗΤΡΑ ΣΚΟΥΦΟΥ</AUTHOR>

«ΑΥΤΗ η ιστορία έχει αναστατώσει την οικογένειά μου μήνες τώρα. Πραγματικά
εύχομαι να μη σας τύχει. Είναι απερίγραπτο και με κανένα τρόπο δεν θα θέλαμε
να συμβάλλουμε στη συνέχεια και πολύ περισσότερο στη δημοσιοποίηση αυτής της
κακόγουστης υπόθεσης».

Η μητέρα του δεκαοχτάχρονου, που διεκδικεί η οικογένεια Ιερεμία, στην άλλη
άκρη της τηλεφωνικής γραμμής ακούγεται απόλυτη. Δεν θέλει να μιλήσει.

Η οικογένεια έχει ένα γιο, που σήμερα είναι δεκαοχτώ χρόνων. «Είναι φυσικό
τέκνο, ασφαλώς και γεννήθηκε στις 7 Μαρτίου του 1980 στο Μαιευτήριο Ήρα»,
πληροφορεί ο κ. Φώτης Κρεμμύδας, δικηγόρος της οικογένειας. Ο ίδιος θα
ξετυλίξει το νήμα της ιστορίας που ξεκίνησε για τους πελάτες του τον Νοέμβριο
του '96 στην Καλαμάτα. Η ιστορία, σύμφωνα με αυτή την πλευρά, ξεκινάει όταν η
«άγνωστη βέβαια σε μάς οικογένεια Ιερεμία επικοινώνησε με τη γιαγιά τού
παιδιού που κατάγεται και διαμένει στην Καλαμάτα κατά ορισμένα διαστήματα,
λέγοντάς της πως το εγγόνι τους είναι δικό τους παιδί».

Από τότε ξεκινάει μια σειρά «ενοχλητικών επαφών από την πλευρά της οικογένειας
Ιερεμία, που συνεχίζεται έως σήμερα παρά το ότι έχουμε κάνει αναφορά στον
εισαγγελέα, 2-3 εξώδικα, έχουμε υποβάλει μήνυση στις 24 Ιουλίου '97 και
επιπροσθέτως έχουμε καταθέσει δύο αγωγές, μία οι γονείς και μία το ίδιο το
παιδί, ζητώντας αποζημίωση ύψους 100 εκατομμυρίων δραχμών η καθεμία για
συκοφαντική δυσφήμηση και μία σειρά άλλων σοβαρών αδικημάτων».

Σύμφωνα πάντα με τον κ. Κρεμμύδα, παρ' ότι «έχουμε τη ληξιαρχική πράξη
γέννησης του παιδιού και διαβατήριο, η άλλη πλευρά επέμενε πως το παιδί είναι
δικό τους. Κι ας γεννήθηκε άλλο μήνα, σε άλλο νοσοκομείο, κι ας έχουμε όλα τα
έγγραφα που το αποδεικνύουν».

Ο «φορτικός τρόπος» είχε εκφραστεί με τηλεφωνήματα ακόμα και επιστολές προς το
ίδιο το παιδί και πίεση να γίνουν εξετάσεις DNA, τις οποίες τελικά απεδέχθη η
οικογένεια. «Στην αρχή σκεφθήκαμε πως είναι κάποια παρεξήγηση. 
Άρχισαν να πιέζουν και τελικά οι πελάτες μου αποφάσισαν να δεχθούν τις
εξετάσεις για να πειστεί η οικογένεια Ιερεμία πως κάνει λάθος».

Οι εξετάσεις γίνονται, όμως τα αποτελέσματα δεν γίνονται δεκτά και επανέρχεται
αίτημα για νέες εξετάσεις. Και στις νέες εξετάσεις, η οικογένεια Ιερεμία
ξαφνικά πάγωσε τη διαδικασία λέγοντας πως το παιδί δεν είναι το πραγματικό,
αλλά παρουσιάσαμε άλλο. 
Αν είναι δυνατόν!».

Ανυπόστατες χαρακτηρίζει τις κατηγορίες της οικογένειας Ιερεμία, μέσω της
δικηγόρου της, η φερομένη ως εμπλεκομένη στην υπόθεση παιδίατρος. 
«Η πελάτις μου δεν έχει καμία απολύτως σχέση με όσα φαίνεται να της
καταλογίζει η οικογένεια Ιερεμία

στην μηνυτήρια αναφορά και για τα οποία λάβαμε γνώση από το δημοσίευμα των
"ΝΕΩΝ". Στα τόσα χρόνια που εξασκεί το ιατρικό επάγγελμα ουδέποτε υπήρξε
οποιαδήποτε μομφή εις βάρος της».

Για την συγκεκριμένη υπόθεση και τα όσα ισχυρίζονται το ζεύγος Ιερεμία, η
παιδίατρος έλαβε γνώση πριν από έναν περίπου χρόνο, όταν ο κ. Ιερεμίας την
αναζήτησε και αφού ήρθε σε επαφή μαζί της, ζήτησε να μάθει περισσότερα
στοιχεία σχετικά με την τύχη του παιδιού του.

«Μας τηλεφώνησαν και ζήτησαν να μιλήσουν με την αδελφή μου», λέει η Ευδοκία. 
«Θυμάμαι ότι ύστερα από επανειλημμένα τηλεφωνήματα δέχθηκε και συνάντησε τον
κ. Ιερεμία, στον οποίο είπε ό,τι θυμόταν για το περιστατικό. Μάλιστα, ο κ.
Ιερεμίας ζήτησε συγγνώμη για την ενόχληση και την αναστάτωση που είχε προκαλέσει».

Όπως προσθέτει η αδελφή της παιδιάτρου, το 1980 η γιατρός ήταν ειδικευόμενη
παιδίατρος στο Νοσοκομείο Παίδων Αγία Σοφία, και μάλιστα το χρονικό διάστημα
που ήταν στο νοσοκομείο ήταν μικρό. «Δεν ήταν ούτε η γιατρός που το εξέταζε
και παρακολουθούσε την υγεία του ούτε η γιατρός που ενημέρωνε τους γονείς»,
συνεχίζει η αδελφή της παιδιάτρου.

Πάντως, σύμφωνα με όσα δήλωσε η δικηγόρος της «από την στιγμή που το θέμα θα
ακολουθήσει την δικαστική οδό, όλα θα αποδειχθούν στο δικαστήριο. 
Εκεί θα κληθεί να αποδείξει η οικογένεια Ιερεμία τα όσα ισχυρίζεται και φυσικά
με στοιχεία. Δεν μπορεί κανείς να σπιλώνει την τιμή και το κύρος ενός ανθρώπου».

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N15</CAT>
<ED>
Κωδικός άρθρου: A16045N153</ED>
<ID>
ID:136166

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N15&aa=3</URL></REF>


Article

<CATEGORY>vin06</CATEGORY>

 <H5>ΟΙ ΕΚΠΑΙΔΕΥΤΙΚΕΣ ΟΜΟΣΠΟΝΔΙΕΣ ΠΗΡΑΝ ΣΤΑ ΧΕΡΙΑ ΤΟΥΣ ΤΟ ΣΧΕΔΙΟ ΥΠΟΥΡΓΙΚΗΣ ΑΠΟΦΑΣΗΣ
</H5><H2>Μάθημα... αξιολόγησης
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Με μία δαιδαλώδη διαδικασία, την οποία καθηγητές και δάσκαλοι απορρίπτουν
στο σύνολό της, το υπουργείο Παιδείας επιχειρεί να αξιολογήσει τους
εκπαιδευτικούς και τα σχολεία όλης της χώρας, έχοντας την καλύτερη των
προθέσεων: να αποτιμηθεί και όπου διαπιστωθεί ότι χρειάζεται, να βελτιωθεί η
ποιότητα της παρεχόμενης εκπαίδευσης από το Νηπιαγωγείο έως το Λύκειο.

ΓΙΑ το τι θα έπεται των διαπιστώσεων αυτών, αν δηλαδή ο «κακός» εκπαιδευτικός
θα απολύεται ή θα μετατάσσεται, όπως είχε δηλώσει σε παλαιότερη συνέντευξή του
στα «ΝΕΑ» ο αρμόδιος υπουργός κ. Γερ. Αρσένης, ή αν το «κακό» σχολείο θα
κλείνει, όπως προβλέπεται παραδείγματος χάριν στην Αγγλία, δεν γίνεται καμία
ευθεία αναφορά. Υποθετικά μπορεί ίσως κανείς να συμπεράνει ότι θα ισχύσει και
για τους εκπαιδευτικούς ο Δημοσιοϋπαλληλικός Κώδικας, που προβλέπει μεταξύ
άλλων και απολύσεις, αλλά όχι μετατάξεις από υπηρεσία σε υπηρεσία ύστερα από
δυσμενή κρίση υπαλλήλου.

Από χθες οι εκπαιδευτικές ομοσπονδίες έχουν στα χέρια τους το σχέδιο της
υπουργικής απόφασης, που αφορά την αξιολόγηση του εκπαιδευτικού έργου και των
εκπαιδευτικών και το σχέδιο του Προεδρικού Διατάγματος, που αφορά τις
διαδικασίες μονιμοποίησης και υπηρεσιακής εξέλιξης των εκπαιδευτικών.

Καλούνται δε, έως τις 5 Φεβρουαρίου, να δώσουν γραπτώς στο υπουργείο Παιδείας
τις παρατηρήσεις και τις προτάσεις τους.

Στην κορυφή της ιδιόμορφης πυραμίδας της αξιολόγησης των εκπαιδευτικών
βρίσκεται η Επιτροπή Αξιολόγησης Σχολικής Μονάδας (ΕΑΣΜ) και αμέσως μετά
ακολουθεί το περιβόητο Σώμα Μονίμων Αξιολογητών (ΣΜΑ), που έχει ξεσηκώσει
θύελλα αντιδράσεων στον εκπαιδευτικό κόσμο από την αρχή του καλοκαιριού, όταν
ανακοινώθηκε για πρώτη φορά η πρόθεση συγκρότησής του. Στη διαδικασία της
αξιολόγησης τον δικό τους ρόλο ­ ελάχιστο κατά τις εκπαιδευτικές ομοσπονδίες ­
παίζουν και οι σχολικοί σύμβουλοι, οι προϊστάμενοι Διευθύνσεων και γραφείων
Εκπαίδευσης, οι διευθυντές των σχολείων και οι ίδιοι οι εκπαιδευτικοί.

Ας επιχειρήσουμε όμως να ξετυλίξουμε το κουβάρι της αξιολόγησης με τις οδηγίες
του σχεδίου της υπουργικής απόφασης.

Η διαδικασία της αξιολόγησης του σχολείου και των εκπαιδευτικών είναι
παράλληλη και γίνεται μία φορά τον χρόνο κατά τον εξής τρόπο:

ΑΛΥΣΙΔΑ

Στο τέλος κάθε σχολικού έτους συντάσσεται έκθεση αυτοαξιολόγησης κάθε σχολείου
από πενταμελή επιτροπή, που ορίζεται από τον σύλλογο των διδασκόντων και
υποβάλλεται στον διευθυντή της.

Ο διευθυντής συντάσσει αξιολογική έκθεση για το σχολείο που διευθύνει και για
τους εκπαιδευτικούς, οι οποίοι απασχολούνται σ' αυτό.

Ο προϊστάμενος του Γραφείου Εκπαίδευσης συντάσσει αξιολογική έκθεση για τα
σχολεία της περιοχής του, για τους διευθυντές τους και για τους
εκπαιδευτικούς, που απασχολούνται στο Γραφείο.

Ο προϊστάμενος της Διεύθυνσης Εκπαίδευσης συντάσσει ομοίως αξιολογικές
εκθέσεις για τα σχολεία της περιοχής του, για τα γραφεία εκπαίδευσης που
υπάγονται στη διεύθυνσή του, για τους διευθυντές των σχολείων της περιοχής του
και για τους εκπαιδευτικούς που απασχολούνται στη Διεύθυνση.

Στη διαδικασία αξιολόγησης μετέχουν βεβαίως και οι σχολικοί σύμβουλοι, οι
οποίοι αξιολογούν την επιστημονική και διδακτική επάρκεια των εκπαιδευτικών,
αλλά και των διευθυντών των σχολείων κατά ειδικότητα, διαμορφώνοντας άποψη:

­ Στα ενημερωτικά σεμινάρια και τις άλλες επιμορφωτικές συναντήσεις, που διοργανώνονται.

­ Κατά τη συνεργασία τους με τους εκπαιδευτικούς για την αναζήτηση λύσεων σε
επιστημονικά, παιδαγωγικά και διδακτικά θέματα. Και

­ Και κατά τις επισκέψεις του σχολικού συμβούλου στο σχολείο και στην αίθουσα
διδασκαλίας. Θα γίνονται δύο τουλάχιστον επισκέψεις σε διαφορετικές ημέρες και
ύστερα από σχετική προσυνεννόηση.

Ο σχολικός σύμβουλος θα αξιολογεί μεταξύ άλλων:

­ Την επιστημονική κατάρτιση του εκπαιδευτικού.

­ Την παιδαγωγική και διδακτική του ικανότητα.

­ Τη δημιουργία απαραίτητου παιδαγωγικού κλίματος με τους μαθητές.

Η ΕΚΘΕΣΗ

Η αξιολογική έκθεση του διευθυντή του σχολείου για τους εκπαιδευτικούς
αναφέρεται μεταξύ άλλων:

­ Στην υπεύθυνη άσκηση των καθηκόντων τους και την εκπλήρωση των υποχρεώσεών τους.

­ Στην εκτέλεση των εργασιών που τους αναθέτουν ο σύλλογος των διδασκόντων και
ο διευθυντής του σχολείου.

­ Στην ανάπτυξη πρωτοβουλιών για την οργάνωση σχολικών εκδηλώσεων,
πολιτιστικών, αθλητικών και άλλων δραστηριοτήτων σχετικών με το περιβάλλον,
την υγεία και άλλα θέματα της σχολικής ζωής.

­ Στη συνεργασία και επικοινωνία με τους άλλους εκπαιδευτικούς, τους μαθητές
και τους γονείς.

Για όλα τα παραπάνω κρίνεται και κάθε διευθυντής σχολείου από τον προϊστάμενο
του Γραφείου ή της Διεύθυνσης, όπου υπάγεται. Επιπλέον, όμως, η αξιολογική
έκθεση που τον αφορά αναφέρεται:

­ Στην οργανωτική και καθοδηγητική του ικανότητα.

­ Στην εφαρμογή της εκπαιδευτικής νομοθεσίας και την εκτέλεση των εργασιών που
του αναθέτουν ο σύλλογος διδασκόντων και ο προϊστάμενος του Γραφείου ή της
Διεύθυνσης Εκπαίδευσης.

Αφού γίνουν όλα τα προηγούμενα, διευθυντές σχολείων, σχολικοί σύμβουλοι,
προϊστάμενοι Γραφείων και Διευθύνσεων Εκπαίδευσης, εκπαιδευτικοί, αλλά και το
εκπαιδευτικό έργο κάθε σχολείου στο σύνολό του αξιολογούνται από επιτροπές
αξιολόγησης με τρία μέλη τα οποία ορίζει η Επιτροπή Αξιολόγησης Σχολικών
Μονάδων (ΕΑΣΜ) από το Σώμα Μονίμων Αξιολογητών (ΣΜΑ).

Ειδικότερα οι εκπαιδευτικοί αξιολογούνται από τις τριμελείς επιτροπές του ΣΜΑ
για τη μονιμοποίησή τους, για την υπηρεσιακή τους εξέλιξη, ύστερα από ένστασή
τους ή σε περιπτώσεις που είτε προκύπτουν σοβαρές ελλείψεις επιστημονικής ή
παιδαγωγικής επάρκειας του εκπαιδευτικού, είτε παρατηρείται σημαντική απόκλιση
ανάμεσα στις καλές ή άριστες ατομικές αξιολογήσεις των εκπαιδευτικών ενός
σχολείου και στις κακές εκθέσεις αξιολόγησης του εκπαιδευτικού έργου του ίδιου
σχολείου, όπως αυτές έχουν συνταχθεί από το ΣΜΑ ή και αντίστροφα.

ΜΟΝΙΜΟΠΟΙΗΣΗ - ΠΡΟΑΓΩΓΕΣ

Για τη μονιμοποίηση των διοριζόμενων εκπαιδευτικών, ύστερα από διετή
δοκιμαστική θητεία, κατά τον Δημοσιοϋπαλληλικό κώδικα, αποφασίζει το αρμόδιο
Περιφερειακό Υπηρεσιακό Συμβούλιο, στο οποίο υποβάλλονται έκθεση αξιολόγησης
του εκπαιδευτικού από τον διευθυντή του σχολείου και τον σχολικό σύμβουλο,
αλλά και από την τριμελή επιτροπή του ΣΜΑ, η οποία μάλιστα έχει τη δυνατότητα
να κρίνει σκόπιμο να καλέσει τον εκπαιδευτικό και σε προφορική συνέντευξη.

Σε περίπτωση δυσμενούς κρίσης του Υπηρεσιακού Συμβουλίου επαναλαμβάνονται οι
διαδικασίες αξιολόγησης το επόμενο διδακτικό έτος και αφού ο εκπαιδευτικός
υποβάλλει ένσταση μέσα σε τριάντα ημέρες. Στην περίπτωση αυτή, την τελική
απόφαση για τη μονιμοποίηση του εκπαιδευτικού λαμβάνει το Κεντρικό Υπηρεσιακό Συμβούλιο.

Η ίδια διαδικασία ακολουθείται και για τις προαγωγές των εκπαιδευτικών.

Η επιλογή των στελεχών της Εκπαίδευσης γίνεται μεν από τα οικεία Συμβούλια
Επιλογής, κατά τις κείμενες διατάξεις, αλλά οι υποψηφιότητες θα περάσουν
προηγουμένως από κόσκινο από τις τριμελείς επιτροπές του ΣΜΑ, που θα
αποφασίζουν ποιοι είναι κατάλληλοι και ποιοι όχι για να συμμετάσχουν στη
διαδικασία της επιλογής.

Εκτός των άλλων, πάντως, απαιτούνται:

­ Για την επιλογή σε θέση διευθυντή μία τουλάχιστον εργασία της επιλογής του
υποψηφίου με θέμα την οργάνωση της σχολικής μονάδας και τη διοίκηση του προσωπικού.

­ Για την επιλογή σε θέση προϊσταμένου Διεύθυνσης ή Γραφείου Εκπαίδευσης μία
τουλάχιστον εργασία με θέμα τη διαχείριση ενός σχολικού προβλήματος σε
περιφερειακό επίπεδο.

­ Για την επιλογή σε θέση σχολικού συμβούλου μία τουλάχιστον προσομοίωση
σεμιναρίου επιμόρφωσης εκπαιδευτικών.

ΕΝΣΤΑΣΕΙΣ

Όλοι οι για οποιονδήποτε λόγο κρινόμενοι έχουν δικαίωμα υποβολής ένστασης. Ο
ενιστάμενος ή κρινόμενος εκπαιδευτικός έχει δικαίωμα να παραστεί αυτοπροσώπως
ενώπιον της Επιτροπής των αξιολογητών και να αναπτύξει τις απόψεις του.
Επίσης, η Επιτροπή Αξιολόγησης μπορεί να παρακολουθήσει μία η περισσότερες
διδασκαλίες του και να πάρει συνέντευξη από τον ενιστάμενο, τον διευθυντή του
σχολείου, τον αρμόδιο σχολικό σύμβουλο και γενικά να προβεί σε κάθε αναγκαίο
μέτρο, ώστε να διαμορφώσει πλήρη και ολοκληρωμένη γνώμη.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16045N161</ED>
<ID>
ID:136074

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N16&aa=1</URL></REF>


Article

<CATEGORY>vin06</CATEGORY>

 <H5>Ο ΝΕΟΣ ΔΙΕΥΘΥΝΩΝ ΣΥΜΒΟΥΛΟΣ ΤΟΥ ΟΤΕ ΠΙΣΤΕΥΕΙ ΟΤΙ Ο ΕΚΣΥΓΧΡΟΝΙΣΜΟΣ ΤΟΥ ΔΙΚΤΥΟΥ
ΘΑ ΓΙΝΕΙ ΕΦΑΛΤΗΡΙΟ ΓΙΑ ΜΙΑ ΕΠΙΘΕΤΙΚΗ ΠΟΛΙΤΙΚΗ
</H5><H5>Διαρθρωτικές κινήσεις για CosmOTE
</H5><H5>Θα υλοποιηθούν έγκαιρα οι προγραμματικές συμβάσεις
</H5><H2>ΓΕΩΡΓΙΟΣ ΧΡΥΣΟΛΟΥΡΗΣ
</H2><H2>Όλα ψηφιακά το 2000
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Ψηφιακά θα γίνουν μέσα στα επόμενα δύο χρόνια όλα τα τηλέφωνα του ΟΤΕ στο
πλαίσιο του εκσυγχρονισμού αλλά και της θωράκισης του Οργανισμού απέναντι στον
ισχυρό ανταγωνισμό που θα χτυπήσει την πόρτα του σύντομα, με την πλήρη
απελευθέρωση των τηλεπικοινωνιών.

Γ. Χρυσολούρης. Πιστεύει στον εκσυγχρονισμό του ΟΤΕ και σε επενδύσεις
εκτός συνόρων

ΜΕ ΚΕΡΔΗ μέσα στο 1997 να υπερβαίνουν τα 300 δισ. δρχ., το σημαντικότερο βήμα
που θα κάνει ο ΟΤΕ στην ερχόμενη διετία θα είναι ο εκσυγχρονισμός του δικτύου
του, λέει σε συνέντευξη που παραχώρησε στα «ΝΕΑ» ο νέος διευθύνων σύμβουλος
του Οργανισμού κ. Γεώργιος Χρυσολούρης.

«Ο εκσυγχρονισμός του δικτύου ­ επισημαίνει ­ θα αποτελέσει ασπίδα απέναντι
στον ανταγωνισμό, αλλά ταυτόχρονα και εφαλτήριο για μια επιθετική πολιτική
προσφοράς προϊόντων και υπηρεσιών τόσο στην Ελλάδα όσο και στο γενικότερο χώρο
της Βαλκανικής».

Ο καθηγητής Γεώργιος Χρυσολούρης επελέγη πριν απο λίγες ημέρες στη θέση του
διευθύνοντος συμβούλου του ΟΤΕ ­ με τη διαδικασία του νόμου 2414/96 περί
εκσυγχρονισμού των ΔΕΚΟ ­ μετά τη μετακίνηση του κ. Πέτρου Λάμπρου στη
διοίκηση της Αγροτικής Τράπεζας.

Διπλωματούχος μηχανολόγος-ηλεκτρολόγος του Εθνικού Μετσόβιου Πολυτεχνείου, ο
κ. Χρυσολούρης απέκτησε διδακτορικό στο Πανεπιστήμιο του Αννοβέρου της
Γερμανίας. Από το 1980 ώς το 1993 εργάστηκε ως καθηγητής-ερευνητής στο
Massachusetts Institute of Technology (ΜΙΤ), ενώ επί δεκαπενταετία θήτευσε σε
μεγάλες ευρωπαϊκές και αμερικανικές επιχειρήσεις πληροφορικής, στις οποίες
κατείχε διευθυντικές θέσεις.

Το Μέγαρο του ΟΤΕ στο Μαρούσι το γνωρίζει πολύ καλά. Από τις αρχές του 1996
μετέχει στο Διοικητικό Συμβούλιο του ΟΤΕ και ήταν επικεφαλής της ομάδας που
παρουσίασε τον Οργανισμό στους διεθνείς επενδυτές και στις δύο μετοχοποιήσεις
που έγιναν πρόσφατα.

Την επιλογή του στη θέση του διευθύνοντος συμβούλου τη θεωρεί «ιδιαίτερα
τιμητικό γεγονός» και την εκλαμβάνει «σαν μια πρόκληση ή στοίχημα», καθώς «το
βάρος της ευθύνης διοίκησης της μεγαλύτερης επιχείρησης της χώρας είναι πολύ μεγάλο».

Η φήμη «του τεχνοκράτη που ζητάει ποιοτική δουλειά και εντατικοποίηση» έχει
περάσει και στο χώρο των εργαζομένων του ΟΤΕ. 
Ο ίδιος πάντως δηλώνει ότι «το προσωπικό του Οργανισμού είναι υψηλής ποιότητας».

Στους άμεσους στόχους και τις προτεραιότητες του ΟΤΕ ο κ. Χρυσολούρης εντάσσει
τον ταχύτατο εκσυγχρονισμό του τηλεπικοινωνιακού του συστήματος. «Για
διάφορους λόγους ­ λέει ­ οι επενδύσεις στο τηλεπικοινωνιακό σύστημα έχουν
καθυστερήσει τα τελευταία χρόνια, με αποτέλεσμα το δίκτυο του ΟΤΕ όσον αφορά
στα ψηφιακά κέντρα να είναι μόνο κατά 50% ψηφιακοποιημένο. Ο εκσυγχρονισμός
του τηλεπικοινωνιακού συστήματος δεν είναι μόνο απόλυτη προτεραιότητα για το
καλό της χώρας, αλλά και η απαραίτητη προϋπόθεση για την προετοιμασία του ΟΤΕ
για ένα ανταγωνιστικό περιβάλλον με μεγαλύτερη κερδοφορία».

Σημαντικός στόχος είναι επίσης η επεξεργασία και υλοποίηση μιας εμπορικής
πολιτικής «που θα μετατρέπει τις δυνατότητες του εκσυγχρονισμένου
τηλεπικοινωνιακού συστήματός του σε νέα προϊόντα και υπηρεσίες προς όφελος του
καταναλωτή και του ίδιου του Οργανισμού».

Ακόμη, στις προτεραιότητες του ΟΤΕ βρίσκονται και οι επενδύσεις εκτός
ελληνικών συνόρων. «Τα Βαλκάνια ­ λέει ο κ. Χρυσολούρης ­ είναι ένας χώρος
σχετικά υψηλού επενδυτικού κινδύνου, αλλά με πολύ μεγάλες ευκαιρίες. Στόχος
μας είναι να επεξεργαστούμε μια πολιτική με προτεραιότητες αλλά και με τις
κατάλληλες διεθνείς συμμαχίες. Είναι σαφές ότι οι επενδύσεις του ΟΤΕ μπορούν
και πρέπει να παίξουν καταλυτικό ρόλο στην προώθηση των γενικότερων ελληνικών
επιχειρηματικών συμφερόντων στην περιοχή».

Υπενθυμίζεται ότι ο ΟΤΕ μπήκε πρόσφατα σε νέες αγορές τηλεπικοινωνιών (Σερβία,
Αρμενία κ.λπ.) επιδιώκοντας κυρίως τη διεθνή ισχυροποίησή του.

Στο ερώτημα ως πού μπορεί να φτάσει ο ΟΤΕ, ο κ. Χρυσολούρης απαντά: «Έχει
σχεδόν απεριόριστες δυνατότητες για ανάπτυξη. 
Ο κλάδος των τηλεπικοινωνιών είναι ο ταχύτερα αναπτυσσόμενος κλάδος της
παγκόσμιας οικονομίας που με κάνει να μπορώ να πω ότι απέχουμε πολύ από τα
όρια της ανάπτυξής μας».

ΟΙ ΔΥΣΛΕΙΤΟΥΡΓΙΕΣ στην CosmOTE, το τελευταίο από τα «παιδιά» που απέκτησε ο
ΟΤΕ και δραστηριοποιείται στον χώρο της κινητής τηλεφωνίας, είναι ένα από τα
μεγάλα ζητήματα με τα οποία ο κ. Χρυσολούρης ήρθε «πρόσωπο με πρόσωπο» αμέσως
μετά την ανάληψη των καθηκόντων του.

«Σίγουρα ­ λέει ­ οι δυσλειτουργίες στην CosmOTE μας προβληματίζουν. Νομίζω
όμως ότι, ως ένα ορισμένο σημείο, είναι δικαιολογημένες από το γεγονός ότι
είναι ένα εγχείρημα σχετικά νέο, με την έννοια ότι για πρώτη φορά το Δημόσιο
συνεργάζεται σε εταιρεία, που λειτουργεί σε ένα ιδιαίτερα ανταγωνιστικό
περιβάλλον, με έναν ξένο στρατηγικό επενδυτή. Παρ' όλα αυτά νομίζω ότι
χρειάζονται κάποιες διαρθρωτικές κινήσεις οι οποίες θα γίνουν σύντομα και
έπειτα από μια συνολική μελέτη της κατάστασης».

Το μήνυμα που στέλνει προς τους συνδρομητές του ΟΤΕ ο κ. Χρυσολούρης, είναι:
«Να περιμένουν από τον οργανισμό ότι θα έχουν καλύτερες υπηρεσίες σε
χαμηλότερες τιμές. Η βελτίωση της ποιότητας των παρεχόμενων υπηρεσιών και
προϊόντων από τον ΟΤΕ είναι ο πρωταρχικός στόχος αυτής της διοίκησης».

Επίσης, προς τους επενδυτές που βλέπουν τη μετοχή του ΟΤΕ «κολλημένη» σε τιμές
χαμηλότερες από αυτήν της εισαγωγής της στο Χρηματιστήριο, λέει: «Θα πρέπει να
περιμένουν μια σταθερή και συνεχή άνοδο της μετοχής του οργανισμού, γιατί τα
βασικά στοιχεία του ΟΤΕ είναι υγιή και εγγυώνται συνεχή πρόοδο και ανάπτυξη...».

Μήνυμα, όμως, στέλνει ο νέος διευθύνων σύμβουλος του ΟΤΕ και προς τους
«πειρατές», που παρά τις απαγορεύσεις επιχειρούν να προσφέρουν υπηρεσίες
φωνητικής τηλεφωνίας (call back κ.λπ.): «Στον βαθμό που ενεργούν εκτός των
νόμων θα πρέπει να ξέρουν ότι ο ΟΤΕ θα τους αντιμετωπίσει με κάθε ένδικο μέσο.
Σίγουρα το καλύτερο φάρμακο σε τέτοιου είδους φαινόμενα είναι η προσφορά
φθηνών και καλών υπηρεσιών στους πελάτες μας ώστε να μην έχουν κανένα κίνητρο
να απευθύνονται αλλού».

ΙΔΙΑΙΤΕΡΟ βάρος, επισημαίνει ο νέος διευθύνων σύμβουλος του ΟΤΕ κ. Γεώργιος
Χρυσολούρης, θα δοθεί στην ορθή και έγκαιρη υλοποίηση των προγραμματικών
συμβάσεων ύψους 482 δισ. δραχμών που έχουν συναφθεί με τις ελληνικές βιομηχανίες.

Από τις συμβάσεις αυτές ο ΟΤΕ προσδοκά μέσα στην ερχόμενη πενταετία έσοδα 600
δισ. δραχμών.

«Οι προγραμματικές συμφωνίες ­ λέει ο κ. Χρυσολούρης ­ δίνουν σημαντικά οφέλη
στον ΟΤΕ, τόσο από απόψεως τιμών όσο και από πλευράς ποιότητας υλικού και
έγκαιρου σχεδιασμού και υλοποίησης του εκσυγχρονισμού του δικτύου. Η ορθή και
έγκαιρη υλοποίησή τους εξασφαλίζεται από μηχανισμούς όπως είναι η επιτροπή
αξιολόγησης. Στην επιτροπή αυτή για πρώτη φορά στην ιστορία του Οργανισμού δεν
υπάρχουν μόνο δύο μέρη ­ του προμηθευτή και του ΟΤΕ ­ αλλά υπεισέρχεται και
ένας τρίτος ανεξάρτητος κριτής και παρατηρητής, που κατά πάσα πιθανότητα θα
είναι μια διεθνής εταιρεία συμβούλων και ελεγκτών».

Επίσης, ένας άλλος μηχανισμός, αυτός του bench marking, θα ασχολείται συνεχώς
με τη σύγκριση τιμών, ποιότητας και τεχνολογίας των υλικών που προμηθεύεται ο
Οργανισμός και αντίστοιχων της διεθνούς αγοράς. «Αυτό ­ λέει ο κ. Χρυσολούρης
­ θα παρέχει τη δυνατότητα στον ΟΤΕ να υποχρεώνει, σε συνεχή βάση, τους
προμηθευτές του να προσαρμόζουν τις τιμές και την ποιότητα των υλικών σε
πιθανές βελτιωμένες τιμές και ποιότητα ανταγωνιστικών προϊόντων».

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16045N171</ED>
<ID>
ID:136075

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N17&aa=1</URL></REF>


Article

<CATEGORY>vin06</CATEGORY>

 <H5>191 ΔΗΜΟΙ ΤΗΣ ΧΩΡΑΣ ΕΝΤΑΧΘΗΚΑΝ ΣΤΟ ΣΥΣΤΗΜΑ
</H5><H5>Οι 161 Δήμοι που σας δίνουν τα πιστοποιητικά
</H5><H2>Με ένα τηλεφώνημα όλα τα πιστοποιητικά
</H2>
<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

Σηκώνετε το τηλέφωνο και... παραγγέλνετε το πιστοποιητικό σας. Από την 1η
Φεβρουαρίου, όλοι όσοι αντιπαθούν τις ουρές, τις μετακινήσεις και τις
γραφειοκρατικές διαδικασίες θα έχουν τη λύση στο σπίτι τους.

ΤΑ ΤΗΛΕΦΩΝΟΥΜΕΝΑ πιστοποιητικά είναι η νέα υπηρεσία που εγκαινιάζει σε λίγες
μέρες το υπουργείο Εσωτερικών και Δημόσιας Διοίκησης, σε συνεργασία με τον ΟΤΕ
και τα ΕΛΤΑ, σε μια προσπάθεια να βελτιωθεί η επικοινωνία των πολιτών με τη
Δημόσια Διοίκηση.

Η αρχή γίνεται με τα πιστοποιητικά γέννησης, ενώ μέχρι το καλοκαίρι θα
ακολουθήσουν οι ληξιαρχικές πράξεις γάμου και θανάτου, καθώς και τα
πιστοποιητικά στρατολογικής κατάστασης, ποινικού μητρώου και φορολογικής
ενημερότητας. Ο ενδιαφερόμενος πολίτης δεν έχει παρά να σηκώσει το ακουστικό
του, να σχηματίσει τον αριθμό «1502» και να παραγγείλει το πιστοποιητικό
γέννησης, αρκεί βεβαίως ο δήμος που θα το εκδώσει να περιλαμβάνεται στον
κατάλογο των 191 δήμων της χώρας (62 στον νομό Αττικής) που συμμετέχουν σήμερα
στο πρόγραμμα και που ο αριθμός τους αυξάνει κάθε μέρα.

Η αίτηση στον ΟΤΕ για την έκδοση πιστοποιητικού θα κοστίζει 260 δραχμές, που
θα χρεώνονται στον λογαριασμό τηλεφώνου (τα χαρτόσημα καταργούνται), ενώ αν οι
πολίτες θέλουν να παραλάβουν το πιστοποιητικό στο σπίτι τους, πρέπει να το
δηλώσουν, ώστε με μια επιβάρυνση 300 ακόμη δραχμών τα ΕΛΤΑ να αναλάβουν την
αποστολή του πιστοποιητικού στο σπίτι.

Σε αναμονή του «1502» ένας άλλος αριθμός τηλεφώνου βρίσκεται εδώ και λίγες
μέρες στην υπηρεσία των πολιτών. Πρόκειται για το «177» ή επισήμως το Κέντρο
Διοικητικών Πληροφοριών, στο οποίο μπορεί να υποβληθεί οποιαδήποτε ερώτηση
αφορά τη Δημόσια Διοίκηση. Από το ποια χαρτιά χρειάζονται για να βγάλει
κάποιος διαβατήριο, εκλογικό βιβλιάριο ή ταυτότητα, μέχρι τα ειδικά προσόντα
που πρέπει να έχει κάποιος, προκειμένου να συμμετέχει σ' ένα διαγωνισμό για
προσλήψεις στο Δημόσιο.

Η υπηρεσία αυτή του υπουργείου Εσωτερικών και Δημόσιας Διοίκησης λειτουργεί
από τις 8 το πρωί μέχρι τις 6 το απόγευμα, για να δίνει άμεσες και έγκυρες
απαντήσεις ή να καθοδηγεί τους πολίτες στο πού και πώς θα βρουν αυτό που θέλουν.

Τα σχέδια του υπουργείου για την υπηρεσία αυτή, περιλαμβάνουν και τη
δυνατότητα των πολιτών να λαμβάνουν στο σπίτι τους τις πληροφορίες που θέλουν,
είτε ταχυδρομικά, είτε με το φαξ.

ΟΙ ΔΗΜΟΙ που συμμετέχουν στο πρόγραμμα των πιστοποιητικών μέσω τηλεφώνου είναι:

ΣΤΗΝ ΑΤΤΙΚΗ

Αγ. Αναργύρων, Αγ. Βαρβάρας, Αγ. Δημητρίου, Αγ. Ιωάννη Ρέντη, Αγ. Παρασκευής,
Αγ. Στεφάνου, Αιγάλεω, Αίγινας, Αλίμου, Αμαρουσίου, Αργυρούπολης, Αρτέμιδας,
Αυλώνα, Βούλας, Βουλιαγμένης, Βριλησσίων, Βύρωνα, Γαλατσίου, Γέρακα, Γλυφάδας,
Δάφνης, Δραπετσώνας, Ελληνικού, Ερυθρών, Ηλιουπόλεως, Ηρακλείου, Καισαριανής,
Καλλιθέας, Καλυβίων Θορικού, Καματερού, Κερατσινίου, Κηφισίας, Κορυδαλλού,
Κρωπίας, Λαυρεωτικής, Μεταμόρφωσης, Μοσχάτου, Ν. Ερυθραίας, Ν. Ιωνίας, Ν.
Περάμου, Ν. Χαλκηδόνας, Νικαίας, Παλλήνης, Παπάγου, Πειραιά, Περάματος,
Περιστερίου, Πεύκης, Πόρου Τροιζηνίας, Ραφήνας, Σαλαμίνας, Σπάτων, Ταύρου,
Ύδρας, Υμηττού, Φιλαδελφείας, Φιλοθέης, Χαϊδαρίου, Χαλανδρίου, Χολαργού,
Ψυχικού, Μελισσίων.

ΣΤΗΝ ΥΠΟΛΟΙΠΗ ΧΩΡΑ

Αγρινίου, Αιτωλικού, Χάλκιας, Λεβιδίου, Τρίπολης, Τυροσαπουνακαίικων, Άρτας,
Αιγίου, Καλαβρύτων, Πάτρας, Αλιάρτου, Διστόμου, Θήβας, Λιβαδειάς, Αράχωβας,
Γρεβενών, Δράμας, Παρανεστίου, Κ. Νευροκοπίου, Καρπάθου, Κάσου, Κω, Ρόδου,
Λέρου, Ορεστιάδας, Σουφλίου, Τυχερού, Φερών, Κύμης, Σκύρου, Χαλκίδας, Ψαχνών,
Καρπενησίου, Ζακύνθου, Κρέστενας, Πύργου, Βέροιας, Πλατέος, Γαζίου, Ηρακλείου,
Μοιρών, Τυμπακίου, Ηγουμενίτσας, Αγ. Παύλου, Αμπελοκήπων, Ευόσμου, Κουφαλίων,
Λαγκαδά, Μενεμένης, Ν. Μηχανιώνας, Νεάπολης, Πανοράματος, Πολίχνης, Πυλαίας,
Σίνδου, Συκεών, Σταυρούπολης, Ιωαννίνων, Θάσου, Καβάλας, Παλαμά, Σοφάδων,
Καστοριάς, Κερκύρας, Λευκίμμης, Αργοστολίου, Ιθάκης, Ληξουρίου, Αξιούπολης,
Κιλκίς, Κοζάνης, Πτολεμαΐδας, Σιάτιστας, Τσοτυλίου, Άνδρου, Ερμούπολης, Ιητών,
Θήρας, Μήλου, Νάξου, Πάρου, Τήνου, Αγ. Νικολάου, Σπάρτης, Λάρισας,
Σαρανταπόρου, Ελασσόνας, Αγ. Νικολάου, Ιεράπετρας, Νεάπολης, Ερεσσού,
Μηθύμνης, Μύρινας, Μυτιλήνης, Λευκάδας, Σφακιωτών, Βόλου, Σκοπέλου, Καλαμάτας,
Φιλιατρών, Ξάνθης, Έδεσσας, Σκύδρας, Γιαννιτσών, Κατερίνης, Κολινδρού,
Λιτοχώρου, Πάργας, Πρέβεζας, Φιλιππιάδος, Θεσπρωτικού, Επισκοπής, Ρεθύμνου,
Κομοτηνής, Πυθαγορείου, Σάμου, Ν. Ζίχνης, Νιγρίτας, Σερρών, Τρικάλων, Χασίων,
Αταλάντης, Ελάτειας, Φλώρινας, Άμφισσας, Ιτέας, Πολυγύρου, Κεραμειών, Σούδας,
Χανίων, Χίου.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16045N181</ED>
<ID>
ID:136076

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N18&aa=1</URL></REF>


Article

<CATEGORY>vin06</CATEGORY>

 <H2>Θα κατεδαφιστούν τα αυθαίρετα στον Κηφισό
</H2>
ΚΑΤΕΔΑΦΙΣΕΙΣ των αυθαιρέτων κτισμάτων, επιχωματώσεων, περιφράξεων κ.λπ. που
υπάρχουν στην κοίτη του Κηφισού, αλλά και παραπομπή των υπευθύνων στη
Δικαιοσύνη, εξήγγειλε χθες ο υπουργός ΠΕΧΩΔΕ κ. Κ. Λαλιώτης αμέσως μετά τη
σύσκεψη που έγινε στο υπουργείο με θέμα τις παρανομίες στον Κηφισό.

Στη σύσκεψη πήραν μέρος ο γενικός γραμματέας του υπουργείου κ. Δ. Σαράφογλου,
νομάρχες, δήμαρχοι και κοινοτάρχες, εκπρόσωποι φορέων και υπηρεσιακοί
παράγοντες που παραδέχθηκαν ότι η μεταξύ τους έλλειψη συντονισμού για σωστή
δράση, είναι μία από τις αιτίες που φουντώνουν οι αυθαιρεσίες στον Κηφισό παρά
το ότι είναι προστατευόμενη περιοχή. Συζητήθηκε το πόρισμα του Σώματος
Ελεγκτών Περιβάλλοντος, μέλη του οποίου έκαναν έλεγχο στον Κηφισό και
εντόπισαν πάνω από 50 περιπτώσεις καταπατήσεων κ.λπ. (Σημ.: Το πόρισμα
παρουσιάστηκε από «ΤΑ ΝΕΑ» στις 14 Ιανουαρίου).

Ο κ. Λαλιώτης προέτρεψε τους νομάρχες και τους δημάρχους, γύρω από τον Κηφισό,
να προχωρήσουν σε επιβολή υψηλών προστίμων και κατεδαφίσεις των αυθαιρέτων,
λέγοντάς τους ότι στο υπουργείο υπάρχει ανοικτός λογαριασμός για να πληρωθούν
τα έξοδα των κατεδαφίσεων. Από την πλευρά του ο αντινομάρχης Αθηνών κ. Γ.
Ανανιάδης δήλωσε ότι την άλλη εβδομάδα θα κατεδαφιστούν τα αυθαίρετα κτίσματα
(κυρίως κέντρα διασκέδασης κ.λπ.) που βρίσκονται στην παραλία από το Μοσχάτο
μέχρι τη Γλυφάδα.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16045N182</ED>
<ID>
ID:136126

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N18&aa=2</URL></REF>


Article

<CATEGORY>vin06</CATEGORY>

 <H2>Θα παρακολουθούνται ηλεκτρονικά όλες οι ΔΕΚΟ του υπουργείου Μεταφορών
</H2>
ΣΥΣΤΗΜΑ παρακολούθησης των δραστηριοτήτων όλων των ΔΕΚΟ που εποπτεύονται από
το υπουργείο Μεταφορών - Επικοινωνιών θα εγκατασταθεί στο κεντρικό κτίριο του
υπουργείου, ώστε ανά πάσα στιγμή να είναι δυνατός ο έλεγχος των ενεργειών τους
σε ό,τι αφορά τα έργα που κάνουν, τις προμήθειες, την ποιότητα υπηρεσιών που
προσφέρουν κ.λπ.

Για την προμήθεια και εγκατάσταση του συστήματος προκηρύχθηκε σχετικός
διαγωνισμός και οι προσφορές πρέπει να υποβληθούν μέσα σε 10 ημέρες και αφορά
τον ΟΤΕ, τον ΟΣΕ και την ΕΡΓΟΣΕ, την Υπηρεσία Πολιτικής Αεροπορίας, την
Ολυμπιακή Αεροπορία, τον ΟΑΣΑ, τον ΗΛΠΑΠ, τον ΗΣΑΠ, τον ΕΛΤΑ και την ΕΘΕΛ.

Σύμφωνα με την απόφαση που υπέγραψε ο υπουργός Μεταφορών - Επικοινωνιών κ. Αν.
Μαντέλης, για την προκήρυξη του διαγωνισμού προβλέπεται η εγκατάσταση στο
κεντρικό κτίριο του υπουργείου συστήματος ηλεκτρονικών υπολογιστών με δεδομένα
που θα αφορούν στις παραπάνω ΔΕΚΟ ώστε να είναι δυνατή κάθε στιγμή η
παρακολούθηση των δαπανών τους, των έργων που κατασκευάζουν, η εκτέλεση του
προϋπολογισμού τους, συγκριτικά στοιχεία για τη δράση τους κ.λπ.

Η εταιρεία που θα αναλάβει την εγκατάσταση του συστήματος θα το διαχειρίζεται
επί ένα χρονικό διάστημα, κατά το οποίο θα πρέπει να εκπαιδεύσει και το
ανάλογο προσωπικό που θα το χειρίζεται κατόπιν. Το κόστος του συστήματος
υπολογίζεται σε περίπου 68.000.000 δραχμές.

Είναι η πρώτη φορά που το υπουργείο Μεταφορών - Επικοινωνιών, στο οποίο
υπάγονται οι περισσότερες και πολυπληθέστερες (από άποψη αριθμού εργαζομένων
ΔΕΚΟ), αποφασίζει τη στενότερη παρακολούθηση των ΔΕΚΟ. Σημειώνεται ότι η
εγκατάσταση του συστήματος δεν σημαίνει και επέμβαση στη διοικητική αυτονομία
των ΔΕΚΟ. Σίγουρα, όμως, σημαίνει στενότερη παρακολούθηση της πορείας αυτών
που οι ίδιες οι ΔΕΚΟ θα αποφασίζουν και ­ κυρίως ­ σημαίνει ότι ανά πάσα
στιγμή οι διοικήσεις τους μπορούν να ελεγχθούν από το προϊστάμενο υπουργείο
για ενέργειες ή παραλείψεις τους που έρχονται σε αντίθεση με το πρόγραμμά τους
ή τη σωστή εξυπηρέτηση των πολιτών.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16045N183</ED>
<ID>
ID:136167

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N18&aa=3</URL></REF>


Article

<CATEGORY>vin06</CATEGORY>

 <H5>ΑΠΟ ΕΚΤΡΟΧΙΑΣΜΟ «ΤΡΕΝΟΥ ΔΟΚΙΜΗΣ» ΣΤΟΝ ΣΤΑΘΜΟ ΤΟΥ ΘΗΣΕΙΟΥ
</H5><H2>Ταλαιπωρία στον Ηλεκτρικό
</H2>
Ταλαιπωρήθηκαν για περίπου τρεισήμισι ώρες χθες το μεσημέρι χιλιάδες επιβάτες
που ήθελαν να μετακινηθούν από την Ομόνοια προς τον Πειραιά με τα τρένα του Ηλεκτρικού.

Στο Θησείο. Συνεργεία των ΗΣΑΠ προσπαθούν να επαναφέρουν το τρένο στις ράγες

ΟΙ ΣΥΡΜΟΙ των ΗΣΑΠ σταμάτησαν να εκτελούν δρομολόγια από την Ομόνοια προς τον
Πειραιά λίγο μετά τις 11.10 π.μ., όταν στο σταθμό του Θησείου βγήκε από τις
ράγες ένα παλιό τρένο που εκτελούσε δρομολόγιο δοκιμής, χωρίς επιβάτες.

Το τρένο δοκιμής εκτροχιάστηκε την ώρα που ο μηχανοδηγός του επιχειρούσε να
αλλάξει γραμμή και από την κύρια να περάσει στην εφεδρική.

Επί τόπου έσπευσαν ειδικά συνεργεία των ΗΣΑΠ και ο διευθύνων σύμβουλος της
εταιρείας κ. Κων. Βασιλειάδης, προκειμένου να απελευθερώσουν τις ράγες. Όμως,
λόγω της βροχής, το έργο του συνεργείου ήταν ιδιαίτερα δύσκολο.

Τελικά, οι γραμμές του τρένου παραδόθηκαν και πάλι στην κυκλοφορία λίγο πριν
από τις 3 το απόγευμα.

Τις συνθήκες κάτω από τις οποίες έγινε ο εκτροχιασμός του συρμού ερευνά ειδική
επιτροπή των ΗΣΑΠ. Πάντως, οι πρώτες εκτιμήσεις κάνουν λόγο για ανθρώπινο λάθος.

Σύμφωνα με εκπροσώπους των ΗΣΑΠ, συνήθως οι δοκιμές γίνονται τις
μεταμεσονύκτιες ώρες, όταν διακόπτεται η λειτουργία του Ηλεκτρικού. Όμως, όταν
υπάρχει ανάγκη, γίνονται και την ημέρα, σε ώρες μη αιχμής.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N19</CAT>
<ED>
Κωδικός άρθρου: A16045N191</ED>
<ID>
ID:136077

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N19&aa=1</URL></REF>


Article

<CATEGORY>vin06</CATEGORY>

 <H2>Εισήγηση για έκδοση Μπιάνκο στην Ιταλία
</H2>
ΤΗΝ ΕΚΔΟΣΗ του Ενρίκο Μπιάνκο στις ιταλικές αρχές εισηγήθηκε χθες προς τα μέλη
του Συμβουλίου Εφετών της Αθήνας ο εισαγγελέας κ. Κυριάκος Καρούτσος.

«Οι πράξεις που του αποδίδονται ­ τόνισε στην αγόρευσή του ο εισαγγελικός
λειτουργός ­ είναι του κοινού Ποινικού Δικαίου και δεν είναι πολιτικές, όπως ο
ίδιος υποστηρίζει».

Λίγο νωρίτερα, ο Ενρίκο Μπιάνκο προέβαλε στους δικαστικούς λειτουργούς τα δικά
του επιχειρήματα, προσπαθώντας να εξηγήσει τους λόγους για τους οποίους δεν
πρέπει να κάνουν δεκτό το αίτημα των ιταλικών αρχών.

Εις βάρος του Μπιάνκο εκκρεμεί ένταλμα σύλληψης των ιταλικών αρχών μετά την
ερήμην καταδίκη του σε φυλάκιση επτά ετών για διακεκριμένη κλοπή, απόπειρα
ληστείας, κατοχή μικροποσότητας ναρκωτικών, σύσταση και συμμορία.

Οι δικαστές του Συμβουλίου Εφετών της Αθήνας θα εκδώσουν σήμερα την απόφασή τους.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N19</CAT>
<ED>
Κωδικός άρθρου: A16045N192</ED>
<ID>
ID:136127

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N19&aa=2</URL></REF>


Article

<CATEGORY>vin06</CATEGORY>

 <H2>Στη φυλακή ο Χρήστος Μαυρίκης
</H2>
ΣΤΙΣ ΦΥΛΑΚΕΣ Κορυδαλλού οδηγήθηκε χθες μετά την καταδίκη του από το Πενταμελές
Εφετείο της Αθήνας ο Χρ. Μαυρίκης, ο οποίος είχε κατηγορηθεί για συμμετοχή
στην υπόθεση των τηλεφωνικών υποκλοπών. Οι δικαστές χθες τον έκριναν ένοχο για
απόπειρα εκβίασης σε βαθμό κακουργήματος, παραβίαση απορρήτου τηλεφωνικών
συνδιαλέξεων και παράνομη βία, καταδικάζοντάς τον ­ κατά πλειοψηφία (4-1) ­ σε
συνολική ποινή φυλάκισης 5 ετών. Ο εφέτης που μειοψήφησε έχοντας τη γνώμη ότι
ο κατηγορούμενος έπρεπε να κριθεί αθώος ήταν ο κ. Α. Νταφούλης, ο οποίος ήταν
ο ειδικός ανακριτής που είχε αναλάβει τη δικαστική διερεύνηση της υπόθεσης των
τηλεφωνικών υποκλοπών.

Σε πρώτο βαθμό ο Μαυρίκης είχε καταδικαστεί από το Εφετείο Κακουργημάτων της
Αθήνας σε φυλάκιση 5 ετών και 9 μηνών. Θύματα της απόπειρας εκβιασμού και της
παράνομης βίας που φέρεται να άσκησε ο Μαυρίκης ήταν οι επιχειρηματίες Γ.
Δαλακούρας και Δ. Μπέης καθώς και ο εκδότης - διευθυντής του «Αδέσμευτου
Τύπου» Δημήτρης Ρίζος.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N19</CAT>
<ED>
Κωδικός άρθρου: A16045N193</ED>
<ID>
ID:136168

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N19&aa=3</URL></REF>


Article

<CATEGORY>vin06</CATEGORY>

 <H5>ΤΡΕΙΣ ΙΣΧΥΡΕΣ ΕΚΡΗΞΕΙΣ ΑΝΑΣΤΑΤΩΣΑΝ ΤΟ ΚΕΝΤΡΟ
</H5><H2>Βομβαρδίστηκε τη νύχτα η Αθήνα
</H2>
<AUTHOR>ΓΙΩΡΓΟΣ ΓΕΩΡΤΖΟΓΛΟΥ</AUTHOR>

Συγκλονίστηκε τη νύχτα το κέντρο της Αθήνας από τις αλλεπάλληλες ισχυρές
εκρήξεις βομβών που σημειώθηκαν στις περιοχές των Εξαρχείων και της πλατείας
Κλαυθμώνος. Το ότι δεν υπήρξαν θύματα από τις βομβιστικές επιθέσεις είναι
καθαρά θέμα τύχης αφού δεν προηγήθηκαν προειδοποιητικά τηλεφωνήματα.

Στον κάδο των απορριμμάτων ήταν τοποθετημένη η βόμβα που εξερράγη στην
Χαριλάου Τρικούπη και προκάλεσε ζημιές στα γύρω καταστήματα

Από τις εκρήξεις έσπασαν τα τζάμια πολυκατοικιών και καταστημάτων. Έντρομοι οι
κάτοικοι των περιοχών, στις οποίες εκδηλώθηκαν οι μεταμεσονύκτιες βομβιστικές
επιθέσεις, πετάχτηκαν από τα σπίτια τους.

Στο μεταξύ, συνεχίστηκαν και τη νύχτα που πέρασε οι εμπρησμοί αυτοκινήτων σε
δάφορα σημεία της Αθήνας.

Η πρώτη έκρηξη αυτοσχέδιου εκρηκτικού μηχανισμού σημειώθηκε σαράντα λεπτά μετά
τα μεσάνυχτα στην οδό Δερβενίων 38, στα Εξάρχεια. Οι δράστες είχαν τοποθετήσει
τη βόμβα σε κάδο απορριμμάτων, απέναντι από την ταβέρνα «Μπάρμπα Γιάννης». Ένα
λεπτό αργότερα δεύτερη ισχυρή έκρηξη βόμβας που είχε τοποθετηθεί επίσης σε
κάδο απορριμμάτων σημειώθηκε στην οδό Χαριλάου Τρικούπη 131. Κι ενώ οι
αστυνομικοί απέκλειαν την περιοχή όπου εξερράγησαν οι δύο βόμβες, μια τρίτη,
αυτήν τη φορά στην οδό Πραξιτέλους 28, συγκλόνισε την ευρύτερη περιοχή της
πλατείας Κλαυθμώνος.

Ο αυτοσχέδιος εκρηκτικός μηχανισμός είχε τοποθετηθεί στην είσοδο εμπορικού
καταστήματος χάρτου και σε απόσταση περίπου 50 μέτρων από το αστυνομικό τμήμα
Συντάγματος. Από την έκρηξη καταστράφηκε η πρόσοψη του κτιρίου και έσπασαν τα
τζάμια ακόμη είκοσι καταστημάτων.

Καμιά οργάνωση δεν είχε αναλάβει, μέχρι τις πρώτες πρωινές ώρες, την ευθύνη
για τις βομβιστικές επιθέσεις. Ωστόσο, αξιωματικοί της Αντιτρομοκρατικής
Υπηρεσίας εκτιμούσαν ότι τα νέα χτυπήματα αποτελούν, κατά κάποιο τρόπο,
συνέχεια των εμπρηστικών επιθέσεων που σημειώθηκαν τα τελευταία μερόνυχτα και
σχετίζονται με τη σύλληψη του Νίκου Μαζιώτη.

ΝΕΟΙ ΕΜΠΡΗΣΜΟΙ

Μπαράζ εμπρησμών είχαμε και τη νύχτα που πέρασε με στόχο έξι αυτοκίνητα.

Ο πρώτος σημειώθηκε χθες στις 10.30 το βράδυ σε αυτοκίνητο (Μερσέντες, ΥΕΡ
8254) που ήταν σταθμευμένο στη διασταύρωση των οδών Ναυαρίνου και Ασκληπιού
στα Εξάρχεια και ανήκει στον Γεώργιο Καλογερόπουλο, γιατρό. Οι άγνωστοι
τοποθέτησαν αυτοσχέδιο εκρηκτικό μηχανισμό (γκαζάκια). Τρία άτομα προσήχθησαν
στην Ασφάλεια, ως ύποπτοι για τον εμπρησμό του αυτοκινήτου. Μισή ώρα αργότερα,
οι. εμπρηστές ξαναχτύπησαν. αυτήν τη φορά ένα σχολικό λεωφορείο των
εκπαιδευτηρίων Γ.Μ. Παναγιωτόπουλος που ήταν σταθμευμένο στην διασταύρωση
Εράσμου και Ευαγρίου στην Άνω Κυψέλη.

Τέλος, τέσσερα ακόμη αυτοκίνητα και μια βέσπα στο Νέο Κόσμο και το Χαλάνδρι
έγιναν μια ώρα μετά τα μεσάνυχτα στόχος των εμπρηστών. Στην οδό Ηλία Ηλιού 74
οι δράστες περιέλουσαν δύο οχήματα με εύφλεκτο υγρό και στη συνέχεια έβαλαν
φωτιά. Ιδιοκτήτες των δύο οχημάτων (ΥΖΕ 9027 και ΥΙΤ 9646) είναι αντίστοιχα ο
Ιωάννης Δαβιδόπουλος και η εταιρεία Ρέινμποου Κομπιούτερς Α.Ε.

Μισή ώρα αργότερα άγνωστοι πυρπόλησαν το αυτοκίνητο (29 CD 8) της Κλεοπάτρας
Ανδριαδάκη, υπαλλήλου του υπουργείου Εξωτερικών, το οποίο βρισκόταν
σταθμευμένο στην αυλή τριώροφου σπιτού στην οδό Επιδαύρου 32, στο Χαλάνδρι. Η
φωτιά επεκτάθηκε προξενώντας ζημιές σε μια βέσπα και μικρότερες σ' ένα ακόμη
αυτοκίνητο που βρίσκονταν στον ίδιο χώρο.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N20</CAT>
<ED>
Κωδικός άρθρου: A16045N201</ED>
<ID>
ID:136078

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N20&aa=1</URL></REF>


Article

<CATEGORY>vin06</CATEGORY>

 <H5>ΤΙ ΑΛΛΑΞΕ ΚΑΙ ΤΙ ΟΧΙ ΓΙΑ ΤΟΝ «ΠΡΩΤΟ ΤΩΝ ΠΡΩΤΩΝ» ΤΗΣ ΙΑΤΡΙΚΗΣ, ΓΕΡΑΣΙΜΟ ΛΑΣΚΑΡΑΤΟ
</H5><H2></H2><H2>Η επιτυχία μού έφερε άγχος
</H2>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Έκπληκτος αντιμετώπισε τα φώτα της δημοσιότητας, πριν από μερικούς μήνες,
όταν δημοσιεύθηκαν τα αποτελέσματα των Γενικών Εξετάσεων για τους εισακτέους
στα Πανεπιστήμια. Ο «Πρώτος των πρώτων» ­ όπως τον αποκαλούσαν όλοι ­
Γεράσιμος Λασκαράτος ξαφνικά έβλεπε, επί μία εβδομάδα, το πρόσωπό του στα
εξώφυλλα των εφημερίδων και στα δελτία ειδήσεων.

«Πρώτος των πρώτων». Έτσι αποκαλούσαν όλοι τον Γεράσιμο Λασκαράτο, μετά τη
μεγάλη του επιτυχία να εισαχθεί πρώτος στην Ιατρική Αθηνών, στις περασμένες
Πανελλήνιες Εξετάσεις. Ο ίδιος δηλώνει σήμερα ότι η επιτυχία δεν τον άλλαξε

ΓΕΜΑΤΟΣ ηρεμία και σταθερότητα σήμερα, πρωτοετής φοιτητής στην Ιατρική Σχολή
Αθηνών, ο Γεράσιμος πιστεύει ότι «είναι κυρίως εξωτερικά πράγματα που έχουν
αλλάξει στη ζωή μου. Εγώ ο ίδιος και οι στόχοι μου παραμένουν αναλλοίωτοι»...

Ο Γεράσιμος δεν φοράει πλέον γυαλιά· τα έχει αντικαταστήσει με ένα ζευγάρι
φακούς επαφής. Τη θέση του σχολικού λεωφορείου έχει πάρει ένα αυτοκίνητο που
οδηγεί «όποτε δεν είναι συμφέρον να πάω με τα πόδια ή με λεωφορείο» ­ όπως ο
ίδιος λέει και τα πακέτα των βιβλίων Δεύτερης Δέσμης έχουν αντικατασταθεί από
πανεπιστημιακά συγγράμματα. Τίποτε δεν θυμίζει την κατάσταση που επικρατούσε
πέρυσι, χρονιά των Πανελληνίων Εξετάσεων, στη ζωή και το σπίτι του Γεράσιμου.
Τίποτε, εκτός ίσως από το αυστηρό πρόγραμμα μελέτης, που ο ίδιος έχει θέσει
στον εαυτό του και ακολουθεί πιστά, ιδίως σε εξεταστική περίοδο όπως είναι ο Ιανουάριος.

Δείχνει σκεπτικός ως προς το εάν έχει τώρα, ως φοιτητής, μεγαλύτερη ελευθερία
απ' όση ακόμη και έναν χρόνο παλαιότερα. «Σίγουρα, τώρα με το Πανεπιστήμιο,
αλλά και την ενηλικίωσή μου που έγινε τον περασμένο Σεπτέμβριο, έχω αλλάξει
πλέον πρόγραμμα, έχω κάνει νέες γνωριμίες κι έχω πάρει νέες, διαφορετικές
γνώσεις. Και φυσικά, το σχολείο ήταν και από τη φύση του πολύ πιο πιεστικό και
καταναγκαστικό. Είναι, όμως, κυρίως εσωτερικές οι αντιστάσεις και οι
περιορισμοί που θέτω στον εαυτό μου. Έτσι και στο Πανεπιστήμιο, από τη στιγμή
που υπάρχουν εξετάσεις, αυτομάτως δημιουργείται από την έναρξη των μαθημάτων
μία πίεση. Μία πίεση, που ουσιαστικά σημαίνει ότι πρέπει να παρακολουθείς
τακτικά τις παραδόσεις, να διαβάζεις καθημερινά, να έχεις θέσει ένα πολύ καλό
πρόγραμμα στον εαυτό σου».

Η ΔΗΜΟΣΙΟΤΗΤΑ

Όσο για την εκτεταμένη δημοσιότητα που πήρε η πανελλαδική πρωτιά του στην
Ιατρική Αθηνών και, συνολικά, στο Πανεπιστήμιο, ο Γεράσιμος είναι
κατηγορηματικός ότι δεν τον επηρέασε καταλυτικά. «Υπήρξαν ορισμένοι που με
αναγνώρισαν από τις φωτογραφίες που είχαν βγει στον Τύπο και τις τηλεοράσεις.
Μάλιστα, αρκετοί συμφοιτητές μου, στην αρχή του εξαμήνου, με ρωτούσαν εάν
πράγματι ήμουν εκείνος, "ο πρώτος των πρώτων". Καθόλου, όμως, δεν λειτούργησε
αυτό εις βάρος μου ­ αλλά ούτε και ιδιαίτερα θετικά. Απλούστατα, σε αρκετές
περιπτώσεις άρχισα να μιλάω και να γνωρίζομαι με συμφοιτητές μου, νωρίτερα απ'
ό,τι υπό συνηθισμένες περιστάσεις».

Και το ίδιο το Πανεπιστήμιο, η Ιατρική Σχολή ­ για την είσοδο στην οποία ο
Γεράσιμος μόχθησε επί μακρόν ­ συνεχίζει να τον ενθουσιάζει και από μέσα, όπου
βρίσκεται πλέον; «Η εκμάθηση της ιατρικής επιστήμης και η απόκτηση του πτυχίου
συνεχίζουν να είναι στις πρώτες προτεραιότητές μου, όπως και πριν. Τα μαθήματα
που τώρα κάνω δεν είναι ακόμη αποκλειστικά ιατρικού ενδιαφέροντος και όσο να
'ναι, έχω λίγη ανυπομονησία μέχρι τα καθαρά ιατρικά να ξεκινήσουν. Αλήθεια
είναι, όμως, ότι κι αυτά τα γενικότερα μαθήματα που κάνουμε ακόμη, με
ενδιαφέρουν αρκετά. Γενικά, μου αρέσει να γνωρίζω καινούργια πράγματα...».

Σταματάει και συνεχίζει ύστερα από λίγο, με φόρα: «Υπάρχουν, όμως, ορισμένα
πολύ αρνητικά στοιχεία στο Πανεπιστήμιο. 
Κατ' αρχήν, όσον αφορά τη διανομή των συγγραμμάτων, αυτά δίδονται πολύ αργά
και αφού έχουν γίνει πολλές παραδόσεις, χωρίς δυνατότητα παράλληλης μελέτης.
Ένα άλλο στοιχείο που θα έπρεπε να βελτιωθεί στο χώρο του Πανεπιστημίου είναι
η επικοινωνία καθηγητών - φοιτητών, εκτός τυπικών παραδόσεων. Θα ήταν ευχής
έργον να υπήρχε τουλάχιστον μία ώρα την εβδομάδα, που ο καθηγητής να επιλύει
τις απορίες των φοιτητών του από τις ώρες των παραδόσεών του».

Η ΔΙΑΣΚΕΔΑΣΗ

Ένα από τα κύρια πράγματα που έχουν αλλάξει στη ζωή του Γεράσιμου, τον
τελευταίο καιρό, είναι η διασκέδαση!

«Στο σχολείο, ασχολιόμουν περισσότερο με τον αθλητισμό», λέει ο Γεράσιμος.
«Λίγο απ' όλα: μπάσκετ, πινγκ πονγκ, τένις, λίγο καράτε και, κυρίως, σέρφινγκ.
Τώρα, όμως, δείχνω μία σαφή ροπή και προτίμηση προς τη νυχτερινή διασκέδαση,
τα Σαββατόβραδα και ορισμένες Παρασκευές που βγαίνω».

Οι επιτυχίες του σχολείου και η περυσινή εντυπωσιακή πρωτιά του στο
Πανεπιστήμιο, πόσο επηρέασαν και στη σημερινή του ζωή τον Γεράσιμο; «Συχνά
νιώθω, εξαιτίας αυτών των πραγμάτων, ένα πρόσθετο άγχος, που προσπαθώ να
αποβάλω. 
Δηλαδή, αισθάνομαι πως, ύστερα από μία πορεία αρκετά καλή, δεν μπορώ να αφήσω
τον εαυτό μου να πέσει. Βέβαια, δεν έχω το άγχος για το τι θα σκεφθούν οι
"άλλοι" ή ο κόσμος, αλλά δεν θέλω να το κάνω αυτό στον ίδιο μου τον εαυτό.
Είναι θέμα προσωπικών επιλογών, συγκρίσεων και στόχων».

Στις δραστηριότητες με τις οποίες δεν προλαβαίνει να ασχοληθεί και του λείπουν
ο Γεράσιμος συγκαταλέγει κυρίως «όπως και παλαιότερα, προτού περάσω στο
Πανεπιστήμιο, την ανάγνωση εξωεπιστημονικών, λογοτεχνικών βιβλίων. Αυτή η
ασχολία είναι κάτι που δεν σου προσφέρει μονάχα γνώσεις ­ με την στενή τους
έννοια. Δυστυχώς, το φορτωμένο πρόγραμμά μου δεν μου το επιτρέπει. Ίσως
αργότερα, σε λίγα χρόνια, να τα καταφέρω...».

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N22</CAT>
<ED>
Κωδικός άρθρου: A16045N221</ED>
<ID>
ID:136079

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N22&aa=1</URL></REF>


Article

<CATEGORY>vin07</CATEGORY>

 <H5>ΘΕΩΡΙΕΣ ΓΑΛΛΟΥ ΚΑΘΗΓΗΤΗ ΠΡΟΔΙΔΟΥΝ ΑΓΝΟΙΑ ΤΗΣ ΙΣΤΟΡΙΑΣ ΤΟΥ ΟΡΘΟΔΟΞΟΥ ΚΟΣΜΟΥ
</H5><H5>«Η θρησκεία δεν μπορεί να προκαλέσει πολέμους»
</H5><H2>Προκατάληψη κατά της Ορθοδοξίας
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

Φρανουσά Τιάλ. Η Ορθοδοξία είναι η θρησκεία στην οποία βρίσκουν την
ταυτότητά τους οι λαοί των Βαλκανίων. (Σκίτσο από την «Μοντ»)

Στον κόσμο της Ορθοδοξίας, η θρησκεία καθαγιάζει το έθνος και το έθνος
προστατεύει τη θρησκεία. 
Η Ορθοδοξία είναι λοιπόν μια κρατική θρησκεία; αναρωτιέται ο Γάλλος καθηγητής
της Γεωπολιτικής, Φρανσουά Τιάλ. Όμως, στη συνέντευξη που παραχώρησε στη
«Monde», συχνά υποκύπτει στις ίδιες προκαταλήψεις οι οποίες και άλλοτε
εκπορεύθηκαν από δυτικά πολιτικά και εκκλησιαστικά κέντρα, είτε από πρόθεση
είτε από άγνοια της ιστορίας και των παραδόσεων του ορθόδοξου κόσμου.

Διακοσιαπενήντα εκατομμύρια πιστοί σε όλο τον κόσμο. Όμως, είναι η Ορθοδοξία
μια θρησκεία που προοδεύει; Αν και προσήλυτος σε αυτό το δόγμα, όπως και ο
θεολόγος Ολιβιέ Κλεμάν, ο Φρανσουά Τιάλ δεν το πιστεύει. «Δεν πιστεύω», λέει,
«πως η Ορθοδοξία βρίσκεται σε άνοδο. Αντίθετα, θα έλεγα πως βρίσκεται σε
υποχώρηση. Ωστόσο, δεν μπορώ να μην επισημάνω ένα παράδοξο, που την κάνει
διαφορετική. Μπορεί σήμερα ο κόσμος να πηγαίνει λιγότερο στην Εκκλησία, αλλά η
Ορθοδοξία παραμένει ένα πολιτιστικό φαινόμενο που είναι ένα και το αυτό με την
ταυτότητα των ορθόδοξων λαών. Γι' αυτό θα πρέπει να γίνεται διάκριση ανάμεσα
στην εκκλησιαστική πρακτική και την ταυτότητα της Ορθοδοξίας».

ΚΑΤΑΦΥΓΙΟ ΤΑΥΤΟΤΗΤΑΣ

Αναζητώντας τους κοινούς δεσμούς των ορθόδοξων λαών, ο Τιάλ «ανακαλύπτει» την
κόκκινη κλωστή που διατρέχει την κοινή ιστορία τους στους απελευθερωτικούς
αγώνες κατά των Οθωμανών, που εκτός από εχθροί ήταν και αλλόθρησκοι. Είναι
αυτό που διαχωρίζει την ιστορική πορεία της Ορθόδοξης Ανατολικής από την
Δυτική Εκκλησία. Από αυτή την ιστορική πορεία απορρέει και ο εθνικός ρόλος της
Ορθοδοξίας. Στη διάρκεια της οθωμανικής κατοχής, η Ορθόδοξη Εκκλησία αποτέλεσε
για τους σκλαβωμένους λαούς ένα καταφύγιο γλώσσας, ένα καταφύγιο ταυτότητας.
Έτσι, μετά την απελευθέρωση παρέμεινε ένας δεσμός σχεδόν «γενετικός» ανάμεσα
στην Εκκλησία και το έθνος.

Παράδειγμα, ο Πατριάρχης της Μόσχας. Το 1992, με πρόσφατη τη διάλυση της
Σοβιετικής Ενωσης, είχε δηλώσει ότι δεν πρόκειται να ανεχθεί άλλες
αυτονομιστικές κινήσεις που θα μείωναν περαιτέρω την εθνική επικράτεια.
Παρόμοια δήλωση θα ήταν αδιανόητη για έναν Δυτικό εκκλησιαστικό ηγέτη,
σημειώνει ο Τιάλ. Και απαντά στο ερώτημα: Είναι λοιπόν η Ορθοδοξία μια κρατική
θρησκεία; «Στην ιστορική της πρακτική, η σλαβική, ελληνική, βαλκανική ή
καυκασιανή Ορθοδοξία, δεν γνώρισαν ποτέ τον διαχωρισμό Εκκλησίας και κράτους,
όπως η Δύση». Προφανώς, ο Τιάλ αναφέρεται στο κράτος με τη στενή έννοια, αφού
είναι γνωστό ότι σε μια από τις κυριότερες δραστηριότητες, όπως είναι η
οικονομία, η Καθολική Εκκλησία διακρίνεται ιδιαίτερα ­ και όχι πάντα διαφανώς
­ με αποτέλεσμα το Βατικανό να ελέγχει ένα μεγάλο μέρος του τραπεζικού
κεφαλαίου στην Ιταλία.

ΑΠΟ ΤΟ ΙΣΤΟΡΙΚΟ ΣΤΟ ΠΟΛΙΤΙΚΟ

Όταν ο Τιάλ ­ που είναι και αναπληρωτής γενικός γραμματέας της ομάδας των
Κεντρώων στη γαλλική Γερουσία ­ περνάει από το ιστορικό στο πολιτικό, η
υποκειμενικότητα των πολιτικών υπολογισμών έρχεται να αλλοιώσει την
αντικειμενικότητα των ιστορικών καταγραφών. Χρειάζεται κανείς να ξεχάσει
αιώνες ελληνικής (και δυτικοευρωπαϊκής) ιστορίας για να απαντήσει όπως
απαντάει ο Τιάλ στο ερώτημα: Πόσο είναι συμβατή η κυρίαρχη θέση που κατέχει
στο ελληνικό Σύνταγμα η Ορθόδοξη Εκκλησία με την εικόνα ενός σύγχρονου κράτους
και τη συμμετοχή στην Ευρωπαϊκή Ένωση;

«Οι Έλληνες ανήκουν στην Ευρώπη. Αισθάνονται όμως τους εαυτούς τους
Ευρωπαίους;», λέει ο Τιάλ, υποκύπτοντας στον πειρασμό της αναπαραγωγής
γνωστών, περισσότερο πολιτικών και λιγότερο θρησκευτικών προκαταλήψεων.
«Υπάρχει μια περίπλοκη σχέση ανάμεσα στον Ελληνισμό και την ελληνικότητα. Ο
Ελληνισμός είναι η παγκοσμιότητα του ελληνικού πνεύματος. Η ελληνικότητα είναι
η εξάπλωση του ελληνικού κόσμου με ένα υπερεθνικιστικό όραμα. Η ελληνική
προπαγάνδα ­ που κατά τον Τιάλ προωθεί αυτό που ο ίδιος ορίζει "ελληνικότητα"
­ είναι τρομακτική και έτοιμη να διολισθήσει σε έναν θρησκευτικό αυταρχισμό».

ΟΜΩΣ, πώς αντιλαμβάνεται το «ορθόδοξο μπλοκ» στο οποίο έχει συχνά αναφερθεί σε
σχέση με την Ελλάδα, τη Σερβία και τη Ρουμανία; Δεν είναι μπλοκ με την έννοια
των συμμαχιών και των συνθηκών. Πρόκειται κυρίως για συγκλίσεις και
συνεννοήσεις που μπορούν να συνοψιστούν στα εξής: «Έχουμε τους ίδιους εχθρούς
και είμαστε οι κληρονόμοι του ίδιου βυζαντινο-σερβικού κόσμου». Αυτό ισχύει
και για τον Καύκασο. Πριν από ένα χρόνο υπογράφηκε συμφωνία ανάμεσα στην
Ελλάδα και την Αρμενία. «Εναντίον τίνος; Μα, της Τουρκίας», αναρωτιέται ο Τιάλ
και δίνει ο ίδιος την απάντηση. Η ελληνική και η ρωσική ιεραρχία
αντιμετωπίζουν με επιφύλαξη το λεγόμενο οικουμενικό κίνημα, λέει ο Τιάλ, γιατί
στον ορθόδοξο κόσμο αυτή η ιδέα θεωρείται και μάταιη και επιζήμια. Μάταιη
γιατί οι καθολικοί δεν θα εγκαταλείψουν ποτέ τα πρωτεία του Πάπα και επιζήμια
γιατί με τον διάλογο θα αρχίσει η μόλυνση... 
Κάθε αλλαγή αντιμετωπίζεται σαν προδοσία.

Πάντως, ο Τιάλ διαφωνεί με τον Σάμιουελ Χάντινγκτον, που πιστεύει ότι οι
μελλοντικές συγκρούσεις στον πλανήτη θα είναι συγκρούσεις ανάμεσα σε
πολιτισμούς, με άξονα τις διαφορετικές θρησκείες. Για τον Φρανσουά Τιάλ, ο
θρησκευτικός παράγοντας δεν είναι αυτός που μπορεί να προκαλέσει πολέμους,
αλλά που μπορεί να ενισχύσει ή να συνοδεύσει εθνικές συγκρούσεις.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N47</CAT>
<ED>
Κωδικός άρθρου: A16045N471</ED>
<ID>
ID:136067

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N47&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Η δικαίωση ενός διπλωμάτη
</H2>
<AUTHOR>ΘΕΜΟΣ Χ. ΣΤΟΦΟΡΟΠΟΥΛΟΣ</AUTHOR>

Η ΠΕΡΙΠΤΩΣΗ του Αιγύπτιου Ισμαήλ Φάχμι, που πέθανε τον περασμένο Νοέμβριο,
αποτελεί χαρακτηριστικό παράδειγμα επαγγελματία της εξωτερικής πολιτικής, ο
οποίος είδε και εισηγήθηκε σωστά, αλλά δεν εισακούσθηκε, για να έχει την πικρή
ικανοποίηση πως οι εξελίξεις τον δικαίωσαν.

Ταλαντούχος διπλωμάτης της καριέρας, ο Φάχμι ήταν εκείνος που υποστήριξε
πρώτος πως η πατρίδα του έπρεπε να θέσει τέρμα στην απόλυτη εξάρτησή της από
τη Σοβιετική Ένωση και να λάβει υπόψη της την ισχύ των Ηνωμένων Πολιτειών.

Ο Σαντάτ ακολουθεί τις συμβουλές του και τον διορίζει υπουργό Εξωτερικών. Από
τη θέση αυτή ο Ισμαήλ Φάχμι λαμβάνει ενεργότατα μέρος στις διαπραγματεύσεις
για την ειρήνη στη Μέση Ανατολή, βλέποντας όμως, συγχρόνως, με συνεχώς
αυξανόμενη ανησυχία, τον αμερικανικό παράγοντα να υποτάσσει όλο και
περισσότερο τη σκέψη του προέδρου της Αιγύπτου. Ο οποίος φθάνει να
πραγματοποιήσει, τον Νοέμβριο του 1977, την «ιστορική επίσκεψή» του στην
Ιερουσαλήμ. Ο Φάχμι παραιτείται αμέσως, εκτιμώντας, όπως θα γράψει, ότι «ο
Σαντάτ δεν είχε καμιά απόδειξη πως το Ισραήλ θα ανταποκρινόταν στην
πρωτοβουλία του με ανάλογη καλή θέληση».

Οι νεκρολογίες στον δυτικό Τύπο αποκάλεσαν τον Φάχμι ­ αυτόν, τον κατ' εξοχήν
μετριοπαθή ­ «εμπόδιο στον δρόμο προς την ειρήνη».

Όμως ο οξυδερκής εκείνος διπλωμάτης είχε δίκιο. Ακριβώς λόγω της «πολιτικής
Σαντάτ» οι Αιγύπτιοι και όλοι οι Άραβες βρίσκονται σήμερα σε κατάσταση
αποδυνάμωσης, ταπείνωσης και σχεδόν πλήρους υποτέλειας στην Ουάσιγκτον.
Εξακολουθώντας μάταια να περιμένουν την «ανταπόκριση» και την «καλή θέληση»
του Ισραήλ.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N47</CAT>
<ED>
Κωδικός άρθρου: A16045N472</ED>
<ID>
ID:136159

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N47&aa=2</URL></REF>


Article

<CATEGORY>vin07</CATEGORY>

 <H5>ΑΕΡΟΠΟΡΙΚΕΣ ΕΤΑΙΡΕΙΕΣ ΣΥΝΙΣΤΟΥΝ ΣΤΟΥΣ ΠΙΛΟΤΟΥΣ ΝΑ ΚΟΙΜΟΥΝΤΑΙ ΛΙΓΑ ΛΕΠΤΑ ΚΑΤΑ
ΤΙΣ ΠΟΛΥΩΡΕΣ ΠΤΗΣΕΙΣ
</H5><H2>Ένας υπνάκος στο πιλοτήριο
</H2>
Λίγος ύπνος. Για περισσότερη ετοιμότητα των πιλότων, κρίνεται απαραίτητος ένας υπνάκος

«Σας ομιλεί ο κυβερνήτης. Πετάμε σε ύψος 10.000 μέτρων πάνω από τον Ατλαντικό.
Η νέφωση είναι αραιή και έτσι θα πάρω έναν υπνάκο, πριν τα ξαναπούμε σε μισή ώρα».

ΣΕ ΚΑΝΕΝΑ αεροσκάφος δεν θα ακούσετε αυτή την αναγγελία, αλλά είναι γεγονός
ότι ολοένα και περισσότερες αεροπορικές εταιρείες επιτρέπουν στους πιλότους
τους να κοιμούνται για λίγο στην διάρκεια των πτήσεων.

Βασιζόμενες στα πορίσματα έρευνας, που πραγματοποίησε η αμερικανική διαστημική
υπηρεσία, αεροπορικές εταιρείες διαφόρων χωρών ­ από την British Airways μέχρι
την αυστραλιανή Qantas ­ ενθαρρύνουν τους νυσταγμένους πιλότους να πάρουν έναν
υπνάκο για 40 λεπτά στο κάθισμά τους στην διάρκεια των πολύωρων πτήσεων. Οι
υπεύθυνοι των εταιρειών είναι πεπεισμένοι ότι ένα καλά σχεδιασμένο πρόγραμμα
«ελεγχόμενου ύπνου στο πιλοτήριο» βελτιώνει την ασφάλεια, επειδή επιτρέπει
στους πιλότους να είναι ξεκούραστοι και ακμαίοι για την δύσκολη φάση της προσγείωσης.

«Ας είμαστε ειλικρινείς: μπορούμε να θέσουμε υπό έλεγχο την όλη διαδικασία ή
να προσποιηθούμε ότι δεν συμβαίνει», λέει ο Μπράιαν Γουάνες, πιλότος ενός
Μπόινγκ 747 των νεοζηλανδικών αερογραμμών, για προφανείς λόγους: «Τα πολύωρα
αεροπορικά ταξίδια προκαλούν νύστα στους πιλότους».

ΠΟΛΛΕΣ ΑΝΤΙΔΡΑΣΕΙΣ

Καθώς η συζήτηση έχει φουντώσει τα τελευταία χρόνια, οι ευρωπαϊκοί
αερομεταφορείς έχουν το προβάδισμα στο να επιτρέπουν στους πιλότους να
κοιμούνται στην διάρκεια των πτήσεων, διχάζοντας την διεθνή αεροπορική
βιομηχανία. Οι αμερικανικές αεροπορικές εταιρείες αντιδρούν στο μέτρο,
προβάλλοντας διάφορα επιχειρήματα. Οι Αμερικανοί διατείνονται ότι, ενώ ένας
υπνάκος μπορεί να συμβάλει στην ετοιμότητα των πιλότων, σε περίπτωση
δυστυχήματος το γεγονός ότι ο κυβερνήτης κοιμόταν θα προκαλέσει θύελλα επικρίσεων.

«Όλοι οι πιλότοι παραδέχονται ότι ένας υπνάκος στο πιλοτήριο είναι καθημερινή
πρακτική», λέει ο Άλαν Ντέιβις, πιλότος του αμερικανικού στρατού, ο οποίος
ομολογεί ελεύθερα ότι και ο ίδιος έπαιρνε έναν υπνάκο κατά την διάρκεια των
πτήσεων των μεταγωγικών αεροσκαφών στον πόλεμο του Κόλπου. Προβλέπει, πάντως,
ότι κάποια στιγμή το μέτρο θα εφαρμοστεί και στις Ηνωμένες Πολιτείες: «Το
γεγονός ότι το έχουν υιοθετήσει οι Ευρωπαίοι και μάλιστα με επιτυχία σημαίνει
ότι θα γίνει και σε μας».

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16045N481</ED>
<ID>
ID:136068

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N48&aa=1</URL></REF>


Article

<CATEGORY>vin07</CATEGORY>

 <H2>Νέες ελπίδες για φαλακρούς
</H2>
Το άλλοθι. Το ξύρισμα του κεφαλιού είναι μόδα αλλά και τρόπος για να
δυναμώσουν τα μαλλιά. Ή, μια παράκαμψη του προβλήματος: «Όταν τα ξυρίζεις δεν
φοβάσαι μη σου πέσουν...»

Ο ΜΕΓΑΛΥΤΕΡΟΣ φόβος στον άντρα είναι η πτώση της σεξουαλικής του ικανότητας. Ο
αμέσως επόμενος, ως φαίνεται, είναι μήπως του πέσουν τα μαλλιά.

Κατά τον δερματολόγο Τόνι Τσου, του νοσοκομείου του Χάμερσμιθ, στο Λονδίνο, τα
τελευταία χρόνια πολλοί άντρες έχουν κυριευθεί από πανικό γύρω από το θέμα αυτό.

«Έχουν επηρεαστεί απίστευτα από τον Τύπο και την τηλεόραση, από τις
φωτογραφίες και τα βίντεο, όπου κυριαρχούν νεαροί άντρες με πλούσια κόμη, η
οποία υποτίθεται τους κάνει ακαταμάχητους για τις γυναίκες».

Πολλοί άντρες επίσης, λέει ο δόκτωρ Τσου, πιστεύουν ότι η φαλάκρα είναι κάτι
τόσο αντιαισθητικό, ώστε ο φαλακρός εκτός από τους φίλους του μπορεί να χάσει
και τη δουλειά του.

ΧΗΜΙΚΗ ΟΥΣΙΑ

Δερματολόγοι και φαλακροί, πάντως, τον τελευταίο καιρό στηρίζουν πολλές
ελπίδες, όπως γράφει η «Ντέιλι Τέλεγκραφ», στο φιναστερίντ, μια νέα χημική
ουσία που κυκλοφορεί ήδη στην Αμερική με το όνομα προπέσια και αναμένεται και
στην Ευρώπη.

Ο δόκτωρ Έιντριαν Μέσεντζερ, του νοσοκομείου του Χάλαμσαϊρ, δήλωσε ότι
υπάρχουν πράγματι μερικά καινούργια φάρμακα για τη φαλάκρα (ή για τη μείωση
της «γενετικής» τριχόπτωσης), αλλά κανένα απ' αυτά δεν είναι πανάκεια ­ ούτε
το Φιναστερίντ.

Πολλοί από τους ασθενείς ανέφεραν στους γιατρούς τους ότι αφ' ότου άρχισαν τη
θεραπεία ανακάλυψαν ότι δυνάμωσαν και τα μαλλιά τους. Έτσι, το φιναστερίντ
κατέληξε να γίνει και φάρμακο κατά της φαλάκρας.

ΚΑΛΑ ΑΠΟΤΕΛΕΣΜΑΤΑ

Κατά τον δόκτορα Τσου, το φιναστερίντ δοκιμάστηκε ήδη σε 1.800 άντρες και είχε
«πολύ καλά αποτελέσματα στο 80%». Στις περισσότερες περιπτώσεις περιόρισε πολύ
την τριχόπτωση, και σε αρκετές τη σταμάτησε εντελώς.

Σε ένα μικρό ποσοστό φαλακρών όμως διασώθηκαν μεν τα μαλλιά αλλά κατέρρευσε η
σεξουαλική τους ικανότητα. «Δεν είναι και τόσο πολλοί αυτοί ­ είπε
καθησυχαστικά ο δόκτωρ Τσου ­ μόλις 2%. Όταν διαπιστωθεί τέτοια παρενέργεια
μπορεί κανείς να σταματήσει τη θεραπεία και η σεξουαλική ικανότητα
αποκαθίσταται αμέσως και με το παραπάνω».

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16045N482</ED>
<ID>
ID:136121

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N48&aa=2</URL></REF>


Article

<CATEGORY>vin07</CATEGORY>

 <H2>Τα άστρα στην υπηρεσία του ρωσικού Ναυτικού!
</H2>
«ΕΠΕΙΔΗ η δημιουργία της νέας Σελήνης ωριμάζει στον Υδροχόο, καλόν θα είναι να
μην κινηθούν τα υποβρύχια τη νύχτα της 28ης Ιανουαρίου».

Θα μπορούσε να ήταν απόσπασμα από ωροσκόπιο λαϊκού περιοδικού.

Και όμως, είτε το πιστεύετε είτε όχι, κάθε τρεις μήνες ανάλογες περιλήψεις με
αστρολογικές προβλέψεις μελλοντικών εξαιρετικών φαινομένων, στέλνονταν από το
Ινστιτούτο Επιστημονικών Μελετών της Ναυτικής Βάσης της Αγίας Πετρούπολης στο
Γενικό Επιτελείο, στο ρωσικό υπουργείο Άμυνας.

Η αποκάλυψη της ρωσικής εφημερίδας τίναξε το καπάκι, από ένα από τα πιο καλά
φυλαγμένα αλλά και εντελώς ασυνήθιστα μετασοβιετικά μυστικά του «Πολέμου των
Άστρων», που προετοίμαζε ομάδα αστρολόγων του ρωσικού πολεμικού Ναυτικού,
προκειμένου να ενημερωθεί το υπουργείο Άμυνας για τα μελλούμενα.

«Στο πρόσφατο παρελθόν αστρολογικές προβλέψεις και πολεμικοί χάρτες θα
μπορούσαν να συνυπάρχουν σε κακόγουστο μυθιστόρημα επιστημονικής φαντασίας»,
γράφει η «Κομσομόλσκαγια Πράβντα» σε ανταπόκρισή της από την Πετρούπολη.

Στην ανταπόκριση αναφέρεται ότι στα απόρρητα σήματα γινόταν λόγος για
αεροπορικά δυστυχήματα και ναυάγια, για τα οποία οι αστρολόγοι του Ναυτικού
κρατούσαν αρχείο προβλέψεων.

ΓΙΑ ΤΟΝ ΓΙΕΛΤΣΙΝ

Το ρωσικό υπουργείο Άμυνας αρνήθηκε να σχολιάσει την είδηση, αλλά ο πλοίαρχος
Αλεξάντρ Μπουζίνοφ, επικεφαλής των αστρολόγων του ρωσικού Ναυτικού,
υποστηρίζει πως η ομάδα του «εργάζεται για να παρέχει προβλέψεις, παρά να
προλάβει καταστροφές».

Πάντως, είπε πως κάποια στιγμή τού είχε ζητηθεί να γίνει πρόβλεψη, αν είναι
ευνοϊκή εποχή να κάνει ο πρόεδρος Γιέλτσιν την καρδιακή επέμβαση ­ πενταπλό
μπάι πας ­ τον Νοέμβριο του 1996.

«Η πρόβλεψη εστάλη στη Μόσχα», γράφει η εφημερίδα, αλλά δεν διευκρινίζει σε
ποιο ή τι είχε προβλέψει.

Πάντως, ο Μπουζίνοφ προβλέπει πως έως το 2005 δεν θα αντιμετωπίσει η Ρωσία,
σοβαρή στρατιωτική πρόκληση. «Γύρω στο 2006, όμως, η Ρωσία θα χρειαστεί να
διαθέτει αξιόμαχο στρατό».

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16045N483</ED>
<ID>
ID:136162

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N48&aa=3</URL></REF>


Article

<CATEGORY>vin07</CATEGORY>

 <H2>Η 60χρονη είχε κάνει τεχνητή γονιμοποίηση
</H2>
Η «ΦΥΣΙΚΗ» εγκυμοσύνη μιας 60χρονης Βρετανίδας ­ η οποία θεωρήθηκε πρωτοφανής
περίπτωση παγκοσμίως ­ ήταν ψέμα, γράφει η εφημερίδα «Εξπρές» αποκαλύπτοντας
ότι η Ελίζαμπεθ Μπατλ είχε κάνει τεχνητή γονιμοποίηση.

Αντίθετα μ' αυτά που είπε η Μπατλ στους μαιευτήρες του νοσοκομείου του
Καρμάρθεν, όπου γέννησε με καισαρική στις 20 Νοεμβρίου τον μικρό Τζόζεφ
Ντέιβιντ, δεν επρόκειτο για μια φυσική εγκυμοσύνη. Η «Εξπρές» αφηγείται ότι η
Μπατλ είχε αρχικά πει ψέματα στους γιατρούς μιας λονδρέζικης κλινικής τεχνητής
γονιμοποίησης ότι είναι 49 ετών, χήρα, και ονομάζεται Τρέισι Ουίλιαμς. Το
κόστος της τεχνητής γονιμοποίησης ήταν 10.000 στερλίνες, τονίζει η εφημερίδα.
Στην οικογένειά της η Μπατλ είχε διηγηθεί ότι πήγε στο Λονδίνο για επέμβαση
στο λαιμό.

Στο μαιευτήριο όπου επρόκειτο να γεννήσει είχε δηλώσει ότι ήταν 54 ετών. Όμως
τα βρετανικά μέσα ενημέρωσης βρήκαν στα αρχεία του Κάρντιφ τη ληξιαρχική πράξη
γεννήσεώς της και την αληθινή της ηλικία που είναι 61 ετών.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16045N484</ED>
<ID>
ID:136198

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N48&aa=4</URL></REF>


Article

<CATEGORY>vin07</CATEGORY>

 <H5>Ο ΠΟΝΤΙΦΙΚΑΣ ΕΚΑΝΕ ΕΚΚΛΗΣΗ ΣΤΙΣ ΗΠΑ ΝΑ ΠΕΡΙΟΡΙΣΟΥΝ ΤΟ ΕΜΠΑΡΓΚΟ ΚΑΤΑ ΤΗΣ ΚΟΥΒΑΣ
</H5><H5>Το ταξίδι του θα οδηγήσει σε αλλαγές στο νησί
</H5><H2>Θερμή υποδοχή στον Πάπα
</H2>
«Ιησού Χριστέ, πιστεύω σε σένα». Αυτή η τεράστια τοιχογραφία δεσπόζει στην
Πλατεία της Επανάστασης, όπου την ερχόμενη Κυριακή θα τελεστεί η λειτουργία
του Πάπα (φωτό Ρώυτερ)

Μ' αυτόν τον εντυπωσιακό τίτλο, και με ολόκληρη την πρώτη της σελίδα
αφιερωμένη στο ίδιο θέμα, υποδέχθηκε χθες η εφημερίδα «Γκράνμα» ­ επίσημο
όργανο του Κομμουνιστικού Κόμματος της Κούβας ­ τον Πάπα στο νησί. 
Ο Ποντίφικας έφτασε στην Αβάνα στις 11.00 το βράδυ, ώρα Ελλάδας, όπου έγινε
δεκτός στο αεροδρόμιο από τον Φιντέλ Κάστρο και πλήθη Κουβανών. Οι εφημερίδες
και οι ραδιοφωνικοί σταθμοί της Κούβας είχαν καλέσει χθες τον λαό να λάβει
μέρος μαζικά στην τελετή υποδοχής.

Σε δηλώσεις που έκανε στο αεροπλάνο, ο Πάπας απηύθυνε έκκληση στην αμερικανική
κυβέρνηση να τροποποιήσει το εμπάργκο που επέβαλαν πριν από 35 χρόνια στο νησί.

«Έχω την εντύπωση ότι οι Ηνωμένες Πολιτείες παρακολουθούν την επίσκεψή μου με
μεγάλο ενδιαφέρον», είπε ο Πάπας στη διάρκεια της 20λεπτης συνομιλίας που είχε
με τους δημοσιογράφους. «Ίσως και η Κούβα και οι Ηνωμένες Πολιτείες να
επιζητούν ένα καλύτερο μέλλον ­ και οι δύο».

Ο Πάπας ήταν ευδιάθετος και έφτασε να αστειευτεί στο θέμα της υγείας του.
«Όταν θέλω να μάθω κάτι για μένα, πρέπει να καταφεύγω στον Τύπο», είπε. Σε
ερώτηση εάν στη διάρκεια της επίσκεψής του θα θίξει την κατάσταση των
ανθρωπίνων δικαιωμάτων στην Κούβα, είπε ότι θα στείλει το ίδιο μήνυμα που είχε
στείλει και στις προηγούμενες επισκέψεις του. «Είναι σαφές ότι τα ανθρώπινα
δικαιώματα είναι θεμελιώδη δικαιώματα και το θεμέλιο κάθε πολιτισμού. Κουβαλάω
μαζί μου αυτή την πεποίθηση από την Πολωνία, από την αντιπαράθεση με τη
Σοβιετική Ένωση και το σοβιετικό σύστημα, ένα κομμουνιστικό ολοκληρωτικό σύστημα».

ΠΟΛΛΟΙ παρατηρητές πιστεύουν ότι η επίσκεψη του Πάπα στην Κούβα θα οδηγήσει σε
μεγάλες αλλαγές στο νησί. «Δεν είμαι προφήτης», είπε, όταν ρωτήθηκε σχετικά.
«Όσοι ζήσουν, θα έχουν την ευκαιρία να το διαπιστώσουν». Τι θα ήθελε να
ακούσει από τον Φιντέλ Κάστρο; «Πάνω απ' όλα την αλήθεια. Τη δική του αλήθεια,
ως προέδρου, ως άνδρα και ως κομαντάντε της επανάστασης. Αλλά και ολόκληρη την
αλήθεια της χώρας του, για τις σχέσεις μεταξύ Εκκλησίας και κράτους. Ο
Κουβανός πρόεδρος γνωρίζει καλά ποιος είναι ο Πάπας. Εφόσον με κάλεσε, γνώριζε
από πριν αυτά που ο Πάπας θέλει να πει». Ο Πάπας χαρακτήρισε την επίσκεψή του
ιστορική, αφού δεν είχε υπάρξει στο παρελθόν ανάλογη ευκαιρία. Όταν ρωτήθηκε
όμως αν συμφωνεί με τον ορισμό του Κάστρο ότι οι δύο άνδρες είναι «άγγελοι
στην υπηρεσία των φτωχών», απάντησε: «Δεν είμαστε άγγελοι. Είμαστε άνθρωποι».

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16045N491</ED>
<ID>
ID:136069

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N49&aa=1</URL></REF>


Article

<CATEGORY>vin07</CATEGORY>

 <H2>Έρευνα για τα οικονομικά του Ρεφάχ
</H2>
Η ΚΑΤΑΣΤΑΣΗ στην Τουρκία θα είναι πιο σταθερή μετά την απαγόρευση της
λειτουργίας του ισλαμικού Κόμματος της Ευημερίας, υποστήριξε χθες ο
πρωθυπουργός της Τουρκίας Μεσούτ Γιλμάζ, για να προσθέσει: «Οι εξελίξεις αυτές
είμαι σίγουρος ότι θα φέρουν πολιτική σταθερότητα στη χώρα μας προσεχώς».

Ο Τούρκος πρωθυπουργός έκανε τις δηλώσεις αυτές ενώ πέντε περιφερειακά στελέχη
του Κόμματος της Ευημερίας προσχώρησαν στο Κόμμα της Μητέρας Πατρίδας.

Λίγο νωρίτερα, το τουρκικό Υπουργικό Συμβούλιο ανέθετε στο υπουργείο
Οικονομικών τη διενέργεια έρευνας για τις τραπεζικές καταθέσεις του ισλαμικού
Κόμματος της Ευημερίας, ως πρώτο βήμα για την εφαρμογή της πρόσφατης απόφασης
του Συνταγματικού Δικαστηρίου που έθεσε εκτός νόμου το κόμμα του πρώην
πρωθυπουργού Ν. Ερμπακάν.

Το Συμβούλιο Εθνικής Ασφαλείας, στο οποίο κυριαρχούν οι στρατιωτικοί και είχε
πρωτοστατήσει στην ανατροπή του Ερμπακάν, πραγματοποιεί σήμερα την τακτική
μηνιαία συνεδρίασή του.

Σύμφωνα με δήλωση του υπουργού Εσωτερικών Μουράτ Μπασεσγκίογκλου, που
δημοσιεύει η εφημερίδα «Σαμπάχ», οι ισλαμιστές δήμαρχοι της Κωνσταντινούπολης
και της Άγκυρας είναι μεταξύ των 223 αξιωματούχων της τοπικής αυτοδιοίκησης
για τους οποίους έχει διαταχθεί η διενέργεια ανακρίσεων με την κατηγορία της
κατάχρησης εξουσίας.

Ο Θ. ΠΑΓΚΑΛΟΣ

Σε ερώτηση δημοσιογράφου πώς σχολιάζει ο υπουργός Εξωτερικών την απαγόρευση
του κόμματος Ρεφάχ στην Τουρκία, ο Θεόδωρος Πάγκαλος απάντησε:

«Δεν είμαι οπαδός της απαγορεύσεως πολιτικών κομμάτων. Θεωρώ ότι όλα τα
κόμματα πρέπει να λειτουργούν σε μια ομαλά λειτουργούσα δημοκρατία. Δεν είναι
δικιά μου δουλειά να λύνω τα εσωτερικά προβλήματα λειτουργίας του τουρκικού
κράτους και της τουρκικής κοινωνίας.

Τα κόμματα συνήθως υπάρχουν διότι υπάρχουν ανάγκες και δυνάμεις κοινωνικές οι
οποίες εκφράζονται μέσα από τα κόμματα. Το να απαγορεύσεις ένα κόμμα, δεν
λύνει κανένα απολύτως πρόβλημα.

Και βεβαίως, υπάρχει μια γενική αντίληψη για τη δημοκρατία, η οποία λέει ότι
ακριβώς η μεγάλη γοητεία της δημοκρατίας είναι πως επιτρέπει και στους
χειρότερους και ειδεχθέστερους εχθρούς της ­ δεν θέλω να πω ότι το Ρεφάχ είναι
κάτι τέτοιο, αλλά υπάρχουν και τέτοιοι εχθροί της δημοκρατίας, π.χ. οι
νεοναζί, η δημοκρατία οφείλει σε όλους αυτούς να τους επιτρέπει ελευθερία
κινήσεως και έκφρασης των ιδεών τους. Αυτό είναι η διαφορά της από τα
καθεστώτα περιορισμένης ελευθερίας».

ΚΑΙ Η ΕΝΩΣΗ

Η βρετανική προεδρία με επίσημη δήλωσή της εξ ονόματος όλων των χωρών - μελών
της Ευρωπαϊκής Ένωσης ανακοίνωσε ότι: «Η Ευρωπαϊκή Ένωση πληροφορήθηκε με λύπη
την απόφαση που πήρε στις 16 Ιανουαρίου 1998 το Συνταγματικό Δικαστήριο της
Τουρκίας, με την οποία διατάζει τη διάλυση του Κόμματος της Ευημερίας, την
κατάσχεση της περιουσίας του και την απαγόρευση σε ορισμένα μέλη του,
παλαιότερα ή νεώτερα, να συμμετέχουν (ως βουλευτές) στο τουρκικό Κοινοβούλιο ή
να ασκούν πολιτική δράση για μια χρονική διάρκεια πέντε ετών».

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16045N493</ED>
<ID>
ID:136163

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N49&aa=3</URL></REF>


Article

<CATEGORY>vin07</CATEGORY>

 <H2>Παράνομος δεσμός Κλίντον με 21χρονη υπάλληλο;
</H2>
Ο ΜΠΙΛ ΚΛΙΝΤΟΝ διέψευσε με κατηγορηματικό τρόπο τις πληροφορίες που είδαν χθες
το φως της δημοσιότητας, σύμφωνα με τις οποίες είχε παράνομο δεσμό με μια
21χρονη υπάλληλο που δούλεψε εποχικά στον Λευκό Οίκο και από την οποία ζήτησε
να ψευδομαρτυρήσει στη δικαστική υπόθεση όπου ο Αμερικανός πρόεδρος είναι
κατηγορούμενος και ενάγουσα είναι η Πόλα Τζόουνς. «Σκανδαλίστηκε ο πρόεδρος
από αυτές τις υποθέσεις. Ποτέ δεν είχε παράνομη σχέση με τη γυναίκα αυτή»,
δήλωσε για λογαριασμό του προέδρου ο εκπρόσωπός του κ. Μάικ Μακέρι.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16045N494</ED>
<ID>
ID:136199

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N49&aa=4</URL></REF>


Article

<CATEGORY>vin07</CATEGORY>

 <H2>Σεξουαλική παρενόχληση από μία γουρουνίτσα!
</H2>
ΗΤΑΝ σεξουαλικά ασυγκράτητη, σε τέτοιο βαθμό που παρενοχλούσε τους
περαστικούς. Ο λόγος για μία γουρουνίτσα, που έπρεπε να περιοριστεί για να
χαλιναγωγηθούν οι ορέξεις της. Ένας αγρότης από τη Νότιο Ολλανδία έλαβε εντολή
από τις τοπικές αρχές να περιορίσει αυστηρά μέσα στα όρια του κήπου του τη
γουρουνίτσα του, όταν διάφοροι περαστικοί κατήγγειλαν ότι παρενοχλήθηκαν
σεξουαλικά από το ζώο.

Σύμφωνα με δημοσίευμα της εφημερίδας «Ντε Τέλεγκραφ», η γουρούνα, βάρους 300
κιλών, αρεσκόταν να πλησιάζει τους περαστικούς και να τους μυρίζει. Οι αρχές
αποφάνθηκαν ότι η 11χρονη Σιντόνια πρέπει να περιοριστεί μέσα στον κήπο.

«Δεν κατανοεί τι κάνει», δήλωσε ο δυσαρεστημένος αγρότης στην εφημερίδα,
προσθέτοντας ότι η γουρουνίτσα ποτέ δεν έχει ενοχλήσει τον ίδιο. «Φαίνεται ότι
δεν με βρίσκει αρκετά ελκυστικό», σχολίασε ο ιδιοκτήτης της.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16045N495</ED>
<ID>
ID:136220

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N49&aa=5</URL></REF>


Article

<CATEGORY>vin07</CATEGORY>

 <H5>Η μακροσκελής...
</H5><H5>Η λογική...
</H5><H5>Οι παρενέργειες...
</H5><H5>Τελείως...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... επιστολή του Μάσσιμο Ντ' Αλέμα που δημοσίευσε την περασμένη Κυριακή η
(πρώην) εφημερίδα «του», η «Ουνιτά», δεν ενθουσίασε όλους τους συντρόφους του.
Μερικοί, γράφει η «Στάμπα», παρουσίασαν μια κάποια «δυσπεψία» κατά την
προσπάθεια να την αφομοιώσουν. Και αυτό βέβαια γιατί δεν επρόκειτο απλώς για
αποκήρυξη του κομμουνισμού, αλλά για την πιο σκληρή ως τώρα καταγγελία του (με
παράλληλα εγκώμια για τον Πάπα) και για αυτοκριτική με τόνους γενικότερης
μομφής. Ο Ντ' Αλέμα έφτασε να δηλώσει κατάπληκτος και με τον εαυτό του, που
πίστεψε στον κομμουνισμό. «Αναρωτιέμαι κι εγώ τι κοινό μπορεί να είχε κάποιος
που βρισκόταν στην Πράγα την ημέρα των τανκς ­ και φυσικά βγήκε στους δρόμους
να φωνάξει ­ μ' εκείνους που τα είχαν στείλει, τους Σοβιετικούς».

... της κίνησης του Ντ' Αλέμα αναζητείται από τους ερμηνευτές της στα «κενά»
της ιστορικής διαδρομής του πρωτεϊκού κόμματος που διευθύνει. Η νεωτερικότητα
του ιταλικού ΚΚ και το «μεταμοντέρνο» κατόπιν του PDS υπήρξαν στάδια
σημαντικά. Έλειψε όμως, όπως ελέχθη, ένας ουσιώδης κρίκος: Αυτό που για τους
Ευρωπαίους σοσιαλδημοκράτες, λ.χ., ήταν το Μπαντ Γκόντεσμπεργκ. Το περίφημο
Συνέδριο του 1959 στη γερμανική εκείνη πόλη, όπου τέθηκαν οι βάσεις του
κοινωνικού προγράμματος της αριστεράς αλλά και οριστικοποιήθηκε το διαζύγιο
από τον μαρξισμό. Η κίνηση όμως του Ντ' Αλέμα, ελέχθη, υποκρύπτει και μια άλλη
έγνοια: Ενώ η Ελιά, ως σύνθεση αριστερών δυνάμεων, πηγαίνει περίφημα, το PDS
έχει βαλτώσει. Είναι πάντα «το κόμμα του 21%». Το μεγαλύτερο μεν της Ιταλίας,
όχι όμως κόμμα ουσιαστικής πλειοψηφίας, ούτε ακέραιη, υπολογίσιμη δύναμη που
θα μπορούσε να διεκδικήσει την πολιτική και πνευματική ηγεμονία στη χώρα του.

... της επιστολής Ντ' Αλέμα, πάντως, ήταν πολύ εντονώτερες σε άλλα κόμματα του
συνασπισμού απ' ό,τι στο ίδιο το PDS. Στο τελευταίο υπήρξαν και κάποιοι που
υπερθεμάτισαν. Ο αντιπρόεδρος της κυβέρνησης (και άλλοτε διευθυντής της
«Ουνιτά») Βάλτερ Βελτρόνι δοξάζει τον Θεό, είπε, που το νεαρό της ηλικίας του
τον γλύτωσε από την υποχρέωση να κάνει τις επιλογές του όταν ακόμη το ΚΚ ήταν
υπό τον Παλμίρο Τολιάττι. Ένα πράγμα όμως, ξέρει, είπε: «Ότι τις λαϊκές
ελευθερίες δεν έχεις το δικαίωμα να τις καταπνίγεις στο όνομα κανενός αγώνα».

... διαφορετικά είδε τα πράγματα, φυσικά, η Κομμουνιστική Επανίδρυση. «Είναι
απαράδεκτο ­ δήλωσε ο Φάουστο Μπερτινόττι ­ να καθίζεις στο σκαμνί τον ιταλικό
κομμουνισμό μόνο και μόνο για να δικαιολογήσεις το παρόν σου». Και ο
γερο-Αρμάντο Κοσσούτα, το άλλοτε φλάμπουρο του σταλινισμού στην Ιταλία,
αποφάνθηκε: «Οι κομμουνιστές στη χώρα μας είναι περήφανοι για το παρελθόν
τους. Δέν έχουν ανάγκη αυτοί από σαλόνια. Και δεν έχουν όρεξη βέβαια να
πληρώσουν και το εισιτήριο για να γίνουν δεκτοί, αυτό που τώρα καταβάλλει ο
Ντ' Αλέμα». Αλλά ο Γραμματέας, περισσότερο από τα σαλόνια, ονειρεύεται ήδη τη
λεγόμενη «Κόζα Ντούε». Το «Πράγμα Νο 2». Ένα νέο μεγάλο πολιτικό σχήμα του
οποίου την καθέλκυση θα επιδιώξει με το σούπερ-Συνέδριο της παν-Αριστεράς που
έχει συγκαλέσει για τα μέσα Φεβρουαρίου. Κύριος στόχος: η δημιουργία ενός
πολυσυλλεκτικού κόμματος «σοσιαλδημοκρατικού» τύπου με τίτλο «Ευρωπαϊκή
Αριστερά» ή κάτι ανάλογο. Σήμα του, λένε, θα είναι πάλι η δρυς, αλλά και το
σοσιαλιστικό ρόδο και 15 αστέρια σε κύκλο. Το σφυροδρέπανο, για πρώτη φορά, θα λείπει.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16045N501</ED>
<ID>
ID:136070

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N50&aa=1</URL></REF>


Article

<CATEGORY>vin07</CATEGORY>

 <H5>ΑΛΦΡΕΝΤΟ ΑΣΤΙΣ
</H5><H2>ΠΡΟΣΩΠΑ
</H2><H2>«Ο ξανθός άγγελος του θανάτου»
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Αλφρέντο Αστίς. Δολοφόνος, βασανιστής και υπερήφανος γι' αυτό...

Πρώην μέλος των αποσπασμάτων θανάτου της Αργεντινής, ο Αλφρέντο Αστίς άνοιξε
τις πληγές του «Βρώμικου Πολέμου» της δεκαετίας του '70 με μια ανατριχιαστική συνέντευξη.

Η ΣΥΝΕΝΤΕΥΞΗ δημοσιεύτηκε στις 15 Ιανουαρίου στο περιοδικό «Τρες Πούντος». Σε
ερώτηση της δημοσιογράφου, ο απόστρατος πλοίαρχος του Πολεμικού Ναυτικού της
Αργεντινής απάντησε χαμογελώντας: «Το πιστεύω κι εγώ» ότι απήχθησαν,
βασανίσθηκαν, δολοφονήθηκαν άνθρωποι από τη χούντα στα χρόνια της δεκαετίας
του '70 ­ αναμεσά τους και μωρά ­ ότι υπήρχαν στρατόπεδα συγκέντρωσης και
αγνοούμενοι, ο αριθμός των οποίων όμως «δεν ξεπερνά τις 6.500» ­ αυτοί που
μιλούν για 30.000 «παραληρούν». «Δεν μετανιώνω για τίποτε», πρόσθεσε ο «ξανθός
άγγελος του θανάτου», όπως τον έχει επονομάσει ο Τύπος της Αργεντινής. «Το
Ναυτικό μου έμαθε να καταστρέφω, να τοποθετώ βόμβες, να διεισδύω σε εχθρικές
οργανώσεις, να σκοτώνω». Έτσι, πριν από είκοσι χρόνια, είχε διεισδύσει στις
Μητέρες της Πλάθα ντε Μάγιο, την οργάνωση των μητέρων των «εξαφανισθέντων»,
προσποιούμενος τον αδελφό ενός αγνοουμένου. Η διείσδυσή του αυτή είχε ως
αποτέλεσμα απαγωγές και δολοφονίες πολλών συγγενών αγνοουμένων, και δύο
γαλλίδων μοναχών. Γι' αυτούς τους δύο τελευταίους φόνους, ο Αστίς
καταδικάστηκε το 1990 ερήμην στη Γαλλία σε ισόβια κι έτσι, αν βγει από την
Αργεντινή, κινδυνεύει να συλληφθεί από την Ιντερπόλ.

«Είναι ένας εγκληματίας, στον οποίο πρέπει να επιβληθούν οι αυστηρότερες
κυρώσεις», δήλωσε την Παρασκευή ο πρόεδρος της Αργεντινής Κάρλος Μένεμ
αναφερόμενος στη συνέντευξη του Αστίς. Ο απόστρατος πλοίαρχος τέθηκε την
Παρασκευή υπό κράτηση για εξήντα ημέρες επειδή στη συνέντευξή του απείλησε
δημοσιογράφους και πολιτικούς και την ίδια μέρα άρχισε να καταθέτει, εναλλάξ,
ενώπιον ενός πολιτικού κι ενός στρατιωτικού δικαστή στο Μπουένος Άιρες ­ στην
είσοδο του δικαστηρίου τον περιμένει καθημερινά πλήθος ανθρώπων που του πετάει
αυγά και του φωνάζει «δολοφόνε».

Εκείνος πάντως παραμένει απαθής: ξέρει πως δεν κινδυνεύει να διωχθεί ποινικά
για τα εγκλήματά του χάρη στους νόμους περί αμνηστίας που ψήφισε η κυβέρνηση
του Ραούλ Αλφονσίν στη δεκαετία του 1980. Μολονότι στη συνέντευξή του είπε,
μεταξύ των άλλων, πως το Ναυτικό διέταξε τον φόνο του συγγραφέα Ροντόλφο
Ουώλς, το 1977, στο δικαστήριο αρνείται να πει το παραμικρό για την περίοδο
της δικτατορίας. Έτσι ο στρατοδίκης στρέφει τώρα την προσοχή του στις
δραστηριότητες του Αστίς κατά τους τελευταίους μήνες και στις «καθημερινές»
συναντήσεις του με πρώην συναδέλφους του που του ζητούσαν να αναλάβει την
ηγεσία μιας «εξέγερσης»· και ο πολιτικός δικαστής επικεντρώνει στον φόνο του
δημοσιογράφου Μάριο Μπονίνο, το 1994, για τον οποίο ο Αστίς φάνηκε στη
συνέντευξή του να ξέρει πολλά.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16045N502</ED>
<ID>
ID:136122

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N50&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Μηδενισμός, σαρκασμός, οργασμός
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Γούντυ Άλλεν: «Η οπτική μου για τη ζωή είναι ταυτόχρονα ρομαντική και καταστροφική»

«Ο έρωτας είναι σαν να κερδίζεις το λαχείο: κάτι εξαιρετικά σπάνιο». Γούντυ Άλλεν.

ΜΑΓΙΚΟ αντίδοτο στην κατήφεια, την οκνηρία και τη συνθηκολόγηση του ανθρωπίνου
πνεύματος ­ όπως γράφει η «Φιγκαρό» ­ η τελευταία ταινία αυτού του ιδιοφυούς
ανθρώπου που λέγεται Γούντυ Άλλεν είναι όπως πάντα γεμάτη με απολαυστικές
ατάκες. Μια από τις προδομένες συζύγους του Χάρρυ, του κεντρικού ήρωα που
υποφέρει από αϋπνίες, ημικρανίες και έρπη και ζητά από τις πόρνες να τον
δένουν, να τον κτυπούν και να του κάνουν στοματικό έρωτα («Μ' αυτή τη σειρά,
παρακαλώ, έχει σημασία»), τον κατηγορεί ότι η ζωή του συμπυκνώνεται στον
μηδενισμό, τον σαρκασμό, τον κυνισμό και τον οργασμό. Για φαντάσου, απαντά
εκείνος. «Αν ζούσα στη Γαλλία, θα μπορούσα μ' ένα τέτοιο σύνθημα να εκλεγώ βουλευτής!».

Ο σκηνοθέτης δεν ταυτίζεται με τον ήρωά του. «Είμαι πολύ λιγότερο χύμα από τον
Χάρρυ», λέει ο Γούντυ Άλλεν σε συνέντευξή του στη χθεσινή «Λιμπερασιόν». «Δεν
αντιμετωπίζω αναστολές στο γράψιμο, δεν παίρνω ηρεμιστικά και δεν μεθάω σαν
εκείνον. Το πιο εκκεντρικό πράγμα που κάνω είναι να περπατώ στο Σέντραλ Παρκ,
να παίζω κλαρινέτο και να ακούω τη μάνα μου να παραπονιέται. Δεν έχω σκοτεινές
πλευρές: δουλεύω, τρώω, πηγαίνω στο θέατρο και παρακολουθώ αγώνες μπάσκετ». Η
κωμική του πλευρά προκύπτει από τις δυσκολίες της καθημερινής ζωής. Δυσκολίες,
όμως, που υπερτιμώνται και διογκώνονται. «Νομίζουμε πως διάφορα πράγματα μας
βασανίζουν ώσπου μια μέρα ξυπνάμε με μια μικρή σκιά στους πνεύμονες και τη
στιγμή εκείνη, αντιμέτωποι με τον θάνατο, συνειδητοποιούμε πόσο ευτυχισμένοι
ήμασταν μέχρι τότε».

Ο Χάρρυ είναι σεξομανής, θέλει να κοιμηθεί με κάθε γυναίκα που βλέπει μπροστά
του και αδυνατεί να διατηρήσει μια μόνιμη σχέση. Παιδί της τηλεόρασης και των
ψυχολογικών προβλημάτων ­ αντίθετα με τον Τσάρλυ Τσάπλιν που ήταν παιδί της
μεταβιομηχανικής επανάστασης ­ ο δημιουργός του ενδιαφέρεται για τις
«εσωτερικές κινήσεις». Τον διασκεδάζει ιδιαίτερα να βλέπει έναν τύπο να
υποφέρει επειδή ερωτεύθηκε τη γυναίκα του καλύτερού του φίλου. Εξήντα δύο ετών
πια, συνεχίζει να πιστεύει ότι κάθε σχέση είναι καταδικασμένη να αποτύχει;
«Ναι, απ' ό,τι φαίνεται ο νόμος της εντροπίας έχει πολλές εφαρμογές: οι
πολιτισμοί καταρρέουν και αποσυντίθενται, τα ανθρώπινα σώματα εκφυλίζονται και
ολόκληρη η ανθρωπότητα πολύ πιθανόν θα εξαφανιστεί. Αυτή είναι η ουσιαστική
σύνοψη των εμπειριών μας».

Ο δημοσιογράφος της γαλλικής εφημερίδας εκφράζει την έκπληξή του για τον
άνθρωπο που έχει απέναντί του. Τα λόγια του σκηνοθέτη κυλούν μελαγχολικά και
πότε-πότε διακόπτονται από ένα αβέβαιο χαμόγελο. Η συνάντηση διαδραματίζεται
εν μέσω ψιθύρων, όχι κραυγών. Το δράμα του κωμικού ηθοποιού να είναι άραγε ότι
δεν τον παίρνουν ποτέ στα σοβαρά; «Πολλές φορές οι θεατές με παίρνουν
υπερβολικά στα σοβαρά όταν εγώ θέλω απλώς να σαχλαμαρίσω. Οι αντιδράσεις του
κοινού μπορεί να γίνουν ένα εκρηκτικό κοκτέιλ ­ γεμάτο πάθος, στοργή, φθόνο,
ζήλεια και οργή...».

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16045N503</ED>
<ID>
ID:136164

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N50&aa=3</URL></REF>


Article

<CATEGORY>vin08</CATEGORY>

 <H5>ΑΡΧΙΖΕΙ ΠΕΡΙΟΔΟΣ ΑΦΑΝΤΑΣΤΗΣ ΤΑΛΑΙΠΩΡΙΑΣ ΜΕ ΤΗΝ ΠΑΡΑΛΑΒΗ ΤΩΝ ΕΝΤΥΠΩΝ ΑΠΟ ΤΙΣ ΕΦΟΡΙΕΣ
</H5><H2>Γολγοθάς για τους φορολογουμένους
</H2>
Περίοδος αφάνταστης ταλαιπωρίας θα είναι τελικά για όλους τους φορολογουμένους
το χρονικό διάστημα μέχρι την υποβολή των φορολογικών δηλώσεων, καθώς το
υπουργείο Οικονομικών δεν υποχωρεί και αναγκάζει εκατομμύρια φορολογουμένους
να προμηθευτούν τα έντυπα της δήλωσης από τις Εφορίες και τους λογιστές. Η
διορθωτική, μάλιστα, κίνηση που προσπαθεί να κάνει με την υποβολή του εντύπου
Ε3, που συμπληρώνεται από επιχειρήσεις και επιτηδευματίες, το πιθανότερο είναι
να προκαλέσει και νέα αναστάτωση, τόσο στους φορολογουμένους όσο και στις Εφορίες.

Σε σύσκεψη που έγινε χθες στο υπουργείο Οικονομικών υπό τον υφυπουργό κ. Γ.
Δρυ και με συμμετοχή υπηρεσιακών παραγόντων, εφοριακών και λογιστών συζητήθηκε
όλο το θέμα της υποβολής των φορολογικών δηλώσεων και αποφασίστηκε:

Πρώτον. Τα πρόσθετα έντυπα της φορολογικής δήλωσης, Ε3, Ε5, Ε10 και Ε11 που
συμπληρώνονται υποχρεωτικά από επιχειρήσεις και επιτηδευματίες θα
παραλαμβάνονται δωρεάν από τις Εφορίες και τους φορείς των λογιστών. Με τον
ίδιο τρόπο θα προμηθευτούν και τα έντυπα του ΦΠΑ. Αυτό σημαίνει ότι είτε οι
ίδιοι οι φορολογούμενοι, είτε οι λογιστές τους θα πρέπει να προμηθευτούν τα έντυπα.

Δεύτερον. Το νέο έντυπο Ε3, το οποίο υποχρέωνε τους υπόχρεους να αναγράψουν
οικονομικά στοιχεία της δραστηριότητάς τους από το 1993 μέχρι το 1997 δεν
τροποποιείται. Όμως στη σύσκεψη αποφασίστηκε να αλλάξει ο τρόπος υποβολής του
και ταυτόχρονα να δοθεί παράταση στον χρόνο υποβολής. Συγκεκριμένα, το έντυπο
αυτό μπορεί να υποβληθεί από λογιστικά γραφεία, ανεξάρτητα από την υπόλοιπη
φορολογική δήλωση του φορολογούμενου μέχρι 30 Απριλίου (η προθεσμία υποβολής
φορολογικών δηλώσεων λήγει στις 15 Απριλίου).

Όπως έλεγε χθες στα «ΝΕΑ» αρμόδιος παράγων του υπουργείου Οικονομικών,
παρέχεται η δυνατότητα στα λογιστικά γραφεία να υποβάλουν μέχρι τις
καθορισμένες ημερομηνίες τις φορολογικές δηλώσεις των πελατών, δηλώνοντας όμως
ότι θα υποβάλουν μέχρι 30 Απριλίου το έντυπο Ε3. 
Αυτό, όμως, εκτιμάται ότι θα έχει ως αποτέλεσμα οι ουρές στις Εφορίες θα
υπάρχουν μέχρι τις 30 Απριλίου, αφού για να ολοκληρωθεί η διαδικασία υποβολής
της φορολογικής δήλωσης εκατομμυρίων φορολογουμένων θα απαιτηθούν τουλάχιστον
δύο «βόλτες» στις Εφορίες.

Πάντως, χθες, ο υπουργός Εθνικής Οικονομίας και Οικονομικών, κ. Γ.
Παπαντωνίου, σε ραδιοφωνική συνέντευξη δεν απέκλεισε το ενδεχόμενο αλλαγών στη
διαδικασία υποβολής των φορολογικών δηλώσεων, κατά τη συζήτηση στη Βουλή του
φορολογικού νομοσχεδίου. 
* Στο μεταξύ, το υπουργείο Οικονομικών εκτιμά ότι μέχρι 20 Φεβρουαρίου θα έχει
ολοκληρωθεί η αποστολή των φορολογικών δηλώσεων. 
Υπενθυμίζεται ότι φέτος για πρώτη φορά στον φάκελο με τη φορολογική δήλωση,
που στέλνει το υπουργείο στους φορολογουμένους, περιλαμβάνεται μόνο το έντυπο
Ε1 και το βιβλιαράκι με τις οδηγίες και το έντυπο Ε2 (μόνο για τους
φορολογουμένους που έχουν εισοδήματα από ακίνητα).

Δεύτερη ημέρα συζήτησης στη Βουλή για το φορολογικό (Ρεπορτάζ στις σελίδες 52-53).

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16045N511</ED>
<ID>
ID:136083

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N51&aa=1</URL></REF>


Article

<CATEGORY>vin08</CATEGORY>

 <H2>Οι συνταξιούχοι του Δημοσίου διεκδίκησαν το δίκιο τους
</H2>
ΝΑ ΕΞΟΜΟΙΩΘΟΥΝ οι συντάξεις με το 80% των μισθών των εν ενεργεία υπαλλήλων
ζήτησαν χθες από τον υφυπουργό των Οικονομικών οι εκπρόσωποι φορέων των συνταξιούχων.

Η αντιπροσωπεία των συνταξιούχων πήγε από νωρίς χθες στη Βουλή. Σε όλη τη
διάρκεια της συζήτησης με τα επιχειρήματα της «εμπειρίας δεκαετιών» αλλά και
των «αναγκών της τρίτης ηλικίας» προσπάθησαν να πείσουν τον κ. Ν.
Χριστοδουλάκη πως το συνταξιοδοτικό νομοσχέδιο τούς θέτει ουσιαστικά στο
περιθώριο. Κύριο αίτημά τους, εκτός βέβαια από την αναπροσαρμογή των
συντάξιμων αποδοχών, είναι να δοθούν αναδρομικά οι αυξήσεις από την 1.1.1997
και όχι από την 1.8.1997. Στο ίδιο πλαίσιο κινήθηκε και η τοποθέτηση του
προέδρου της ΑΔΕΔΥ κ. Γ. Κουτσούκου. 
Ο πρόεδρος της Πανελλήνιας Ομοσπονδίας Αστυνομικών Υπαλλήλων κ. Δ. Κυριαζίδης
διαμαρτυρήθηκε για τις μισθολογικές αναπροσαρμογές λέγοντας ότι μόνον 1.200
ανώτατοι αξιωματικοί παίρνουν σημαντικές αυξήσεις, σε αντίθεση ­ όπως πρόσθεσε
­ με τους 41.000 άλλους αστυνομικούς οι οποίοι εξακολουθούν να είναι χαμηλόμισθοι.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16045N512</ED>
<ID>
ID:136129

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N51&aa=2</URL></REF>


Article

<CATEGORY>vin08</CATEGORY>

 <H2>Ως κερδοφόρες θα μετοχοποιηθούν οι δημόσιες επιχειρήσεις
</H2>
ΤΗΝ ΠΡΟΘΕΣΗ της κυβέρνησης για μετοχοποίηση όλων ανεξαιρέτως των δημοσίων
επιχειρήσεων στα επόμενα χρόνια εξέφρασε χθες ο υπουργός Εθνικής Οικονομίας
και Οικονομικών κ. Γ. Παπαντωνίου. Ο υπουργός σε ραδιοφωνική συνέντευξη δήλωσε
ότι «τελικός στόχος είναι να μετοχοποιηθούν όλες ανεξαιρέτως οι δημόσιες
επιχειρήσεις» και συμπλήρωσε ότι «προηγούνται αυτές που έχουν σήμερα κέρδη και
θα ακολουθήσουν όλες οι άλλες μόλις εξυγιανθούν και αποκτήσουν κέρδη».

Οι δηλώσεις αυτές θεωρήθηκαν από οικονομικούς παράγοντες ως σαφής έκφραση της
πρόθεσης της κυβέρνησης να προχωρήσει σταδιακά σε μετοχοποιήσεις ακόμα και
μεγάλων δημοσίων επιχειρήσεων, όπως π.χ. της ΔΕΗ, της Ο.Α. κ.ά. Πάντως, ο
υπουργός στην ίδια συνέντευξη επισήμανε ότι άμεσα θα προχωρήσουν οι
μετοχοποιήσεις στα ΚΑΕ, την ΕΥΔΑΠ και σε 5 ακόμα επιχειρήσεις.

Πάντως, ενδεικτική της απόφασης της κυβέρνησης να προχωρήσει σε μετοχοποιήσεις
και ιδιωτικοποιήσεις θεωρείται η χθεσινή συνάντηση του κ. Παπαντωνίου με
εκπροσώπους της ΓΣΕΕ, της ΟΤΟΕ και των εργαζομένων της Τράπεζας Μακεδονίας -
Θράκης. Από τη συνάντηση προέκυψε ότι είναι οριστική η απόφαση για την πώληση
της Τράπεζας Μακεδονίας - Θράκης. Αυτό, άλλωστε, δήλωσε και επίσημα ο υπουργός
Εθνικής Οικονομίας κ. Γ. Παπαντωνίου στον πρόεδρο της ΓΣΕΕ κ. Πολυζωγόπουλο
και στο προεδρείο της ΟΤΟΕ.

Να σημειωθεί ότι το 33% του μετοχικού κεφαλαίου της Τράπεζας ελέγχεται από την
Εθνική Τράπεζα, την ΕΤΕΒΑ και το Ταχυδρομικό Ταμιευτήριο.

Στις δηλώσεις τους μετά τη σύσκεψη οι εκπρόσωποι της ΟΤΟΕ δήλωσαν ότι θα
κλιμακώσουν τις κινητοποιήσεις τους, ώστε να μη γίνει ιδιωτικοποίηση της Τράπεζας.

Κύκλοι του υπουργείου Εθνικής Οικονομίας σημείωναν αργότερα ότι η πώληση της
Τράπεζας Μακεδονίας - Θράκης εντάσσεται στη γενικότερη στρατηγική τής
κυβέρνησης για ενίσχυση του ανταγωνισμού στο τραπεζικό σύστημα και ότι η
Τράπεζα θα πωληθεί μέσω του Χρηματιστηρίου από την Εθνική Τράπεζα με πλήρη διαφάνεια.

Παράλληλα, τις προσεχείς ημέρες αναμένεται να οριστικοποιηθεί και το πόρισμα
για το μέλλον των Τραπεζών Εμπορικής και Ιονικής. Σύμφωνα με πληροφορίες, στο
πόρισμα θα αναλύονται οι επιπτώσεις από διάφορες μορφές συνεργασίας των δύο
Τραπεζών, αλλά δεν εξετάζεται 
το ενδεχόμενο πώλησης της συμμετοχής που έχει η Εμπορική στο μετοχικό κεφάλαιο
της Ιονικής Τράπεζας.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16045N513</ED>
<ID>
ID:136170

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N51&aa=3</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Η οικονομία μετά τους φόρους
</H2>
<AUTHOR>ΔΗΜΗΤΡΗΣ ΣΤΕΡΓΙΟΥ</AUTHOR>

ΕΙΝΑΙ ΙΣΩΣ μοναδική ιδιαιτερότητα παγκοσμίως η ελληνική διαπίστωση ότι, σε
πολλές περιπτώσεις από τον πρώτο κιόλας μήνα του έτους, οι αυξήσεις των
αμοιβών μισθωτών και συνταξιούχων το 1998 ήταν... μειώσεις! Αυτή η τεράστια
εισοδηματική αφαίμαξη οφείλεται τη φορά αυτή στις φορολογικές «διαρρυθμίσεις».
Και θα ανακράζαμε, για μιαν ακόμη φορά, «χαλάλι», αν οι νέες αυτές θυσίες θα
ήταν για το «καλό» της οικονομίας μας και της χώρας γενικότερα.

Αμ δε! Διότι με τις νέες φορολογίες, που συζητούνται ήδη στη Βουλή,
ξεπεράσθηκαν ήδη κατά πολύ τα όρια αντοχής της οικονομίας και των
φορολογουμένων και συνεπώς η υπερβολική αυτή φορολογία θα αρχίσει να επηρεάζει
αρνητικά όχι μόνο την ανταγωνιστικότητα, αλλά και τις επενδύσεις, την
απασχόληση και γενικώς την αγορά. Η απορρόφηση της τελευταίας αποταμιευτικής
ικμάδας των νοικοκυριών και της αναγκαίας κεφαλαιακής δύναμης των επιχειρήσεων
θα έχει αλυσιδωτές επιπτώσεις στην οικονομία. Ήδη τα «κεσάτια» άρχισαν στις
Εφορίες και συνεχίζονται στην αγορά, ενώ η ανατροπή παραγόντων, στους οποίους
είχαν στηριχθεί επενδυτικά προγράμματα, ίσως οδηγήσει στη ματαίωσή τους ή στην
αχρήστευσή τους. Επίσης, η αποδυνάμωση της ροπής προς αποταμίευση ίσως
αποτελέσει, μετά τη μόνιμη πια απειλή για συνεχείς νομισματικές κρίσεις, έναν
ακόμη ανασχετικό παράγοντα στην ταχύτερη μείωση των επιτοκίων.

Τι κάνομε λοιπόν; Απλούστατα, «καίμε», βραχυπροθέσμως, για αδήριτες ταμειακές
ανάγκες και λογιστικές «ωραιοποιήσεις», και τις τελευταίες δυνατότητες που
έχει η χώρα, μακροπροθέσμως, για μονιμότερη ανάπτυξη και ταχύτερη αποκλιμάκωση
των επιτοκίων.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16045N514</ED>
<ID>
ID:136218

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N51&aa=4</URL></REF>


Article

<CATEGORY>vin08</CATEGORY>

 <H5>ΠΡΩΤΟΣ ΓΥΡΟΣ ΚΥΒΕΡΝΗΣΗΣ ΣΥΝΔΙΚΑΤΩΝ * ΜΕ ΝΕΕΣ ΑΠΕΡΓΙΕΣ ΑΠΕΙΛΕΙ Η ΓΣΕΕ
</H5><H5>Μόνο ταξί και Ι.Χ. κυκλοφορούν
</H5><H2>Αναμέτρηση με αβέβαιο μέλλον
</H2>
Πολεμικό κλίμα επικρατεί στις σχέσεις κυβέρνησης - συνδικάτων με αφορμή την
επίμαχη διάταξη που περιλαμβάνεται στο φορολογικό νομοσχέδιο για τον
εκσυγχρονισμό των εργασιακών σχέσεων. Η σημερινή απεργία στις ΔΕΚΟ, που έχει
ξεκινήσει από τα μεσάνυχτα και οι επιπτώσεις της, ειδικά στις συγκοινωνίες,
είναι ιδιαίτερα ορατές, θεωρείται από τα συνδικάτα ως ο πρώτος γύρος μιας
αναμέτρησης που έχει αβέβαιο μέλλον.

Η ΚΥΒΕΡΝΗΣΗ πιστεύει ότι η διάταξη για τον εκσυγχρονισμό των εργασιακών
σχέσεων εναρμονίζει τις προσπάθειές της για την εξυγίανση των ΔΕΚΟ, οι
περισσότερες από τις οποίες είναι ελλειμματικές. Για τον λόγο αυτό αρνείται να
κάνει πίσω, κρίνοντας ως ζήτημα πρώτης προτεραιότητας να υπάρξει αυτός ο
εκσυγχρονισμός που θα δώσει ευελιξία στους χειρισμούς της στις εργασιακές σχέσεις.

Τα συνδικάτα από την άλλη πλευρά θεωρούν ότι η διάταξη αποτελεί την κερκόπορτα
που θα δώσει στην κυβέρνηση τη δυνατότητα να παρεμβαίνει στις εργασιακές
σχέσεις και εκφράζουν φόβους ότι αυτή η δυνατότητα θα πλήξει κεκτημένα τους δικαιώματα.

Το αποτέλεσμα είναι οι δύο πλευρές να είναι αμετακίνητες στις θέσεις τους και
η σημερινή σύγκρουση να μην είναι παρά το προοίμιο μιας γενικότερης. Ήδη η
ΓΣΕΕ προσανατολίζεται για νέες απεργιακές κινητοποιήσεις, ίσως και την ημέρα
ολοκλήρωσης της συζήτησης του φορολογικού νομοσχεδίου.


Γιάννος Παπαντωνίου: Μιλάμε για επιχειρήσεις, για τις οποίες ο Έλληνας
φορολογούμενος βάζει βαθιά το χέρι στην τσέπη...

ΘΑ ΚΛΙΜΑΚΩΘΟΥΝ και την ερχόμενη εβδομάδα οι κινητοποιήσεις των εργαζομένων
στις συγκοινωνίες και στις ΔΕΚΟ (ΔΕΗ, ΟΤΕ, ΕΛΤΑ, ΕΡΤ), τις οποίες συντονίζει η ΓΣΕΕ.

Σήμερα θα μείνουν ακινητοποιημένα όλο το 24ωρο όλα τα μέσα μαζικής μεταφοράς
(λεωφορεία, τρόλεϊ, ηλεκτρικός, πράσινα, αεροπλάνα, τρένα ΟΣΕ), ενώ στην
πρωτεύουσα κυκλοφορούν μόνο τα ταξί. Στην απεργία μετέχουν οι ΔΕΚΟ (ΔΕΗ, ΟΤΕ
κ.λπ.) και οι Τράπεζες.

Παρά τη χτεσινή προσπάθεια αναδίπλωσης της κυβέρνησης, τα εργατικά συνδικάτα
επιμένουν ότι αν δεν αποσυρθεί ή δεν τροποποιηθεί η επίμαχη διάταξη για τον
τρόπο κατάρτισης των κανονισμών προσωπικού των ΔΕΚΟ, οι απεργίες θα συνεχιστούν.

ΧΟΡΟΣ ΔΙΣ. ΓΙΑ ΕΞΥΓΙΑΝΣΗ

Ο υπουργός Εθνικής Οικονομίας κ. Γ. Παπαντωνίου διευκρίνισε χθες ότι η ρύθμιση
αφορά μόνο τις ζημιογόνες και χρεοκοπημένες ΔΕΚΟ και δεν αφορά την ΔΕΗ, τον
ΟΤΕ και τις Τράπεζες. Μιλώντας στον Φλας, ο υπουργός Εθν. Οικονομίας επισήμανε
ότι η επίμαχη ρύθμιση αφορά την Ολυμπιακή Αεροπορία που έχει πολλά προβλήματα,
τις αστικές συγκοινωνίες για τις οποίες ­ όπως είπε ­ τώρα θα χαρίσουμε
περίπου 850 δισ. δρχ. με νομοσχέδιο εξυγίανσης μέσα στην άνοιξη. Αφορά ­
πρόσθεσε ­ τα Ταχυδρομεία που και αυτά έχουν τεράστια ελλείμματα και χρέη και
τον ΟΣΕ που έχει ένα πρόγραμμα επενδύσεων περίπου 800 δισ. δρχ. και θα το
πληρώσει ολόκληρο το Ελληνικό Δημόσιο συνεπικουρούμενο από την Ευρωπαϊκή
Ένωση. Άρα, τόνισε ο κ. Παπαντωνίου, μιλάμε για επιχειρήσεις, για τις οποίες ο
Έλληνας φορολογούμενος βάζει βαθιά το χέρι στην τσέπη.

Ο κ. Παπαντωνίου είπε επίσης ότι την ερχόμενη Τρίτη θα καταθέσει
επαναδιατυπωμένη τη διάταξη αλλά αυτή θα αναφέρει ότι σε περίπτωση διαφωνίας
εργαζομένων - εργοδοτών για την κατάρτιση των κανονισμών προσωπικού στις ΔΕΚΟ
το θέμα θα παραπέμπεται στη Βουλή.

ΕΠΙΘΕΣΗ ΑΠΟ ΣΥΝΔΙΚΑΛΙΣΤΕΣ

Η ΓΣΕΕ, από την πλευρά της, απορρίπτει κατηγορηματικά αυτή την κυβερνητική
πρόταση και επιμένει ότι αντί για τη Βουλή τις αποφάσεις πρέπει να τις παίρνει
ο Οργανισμός Μεσολάβησης και Διαιτησίας. Μάλιστα οι συνδικαλιστές παρατηρούν
ότι η προσπάθεια διάσπασης του απεργιακού μετώπου που επιχειρεί ο κ.
Παπαντωνίου δεν πρόκειται να περάσει. Ενδεικτικό του κλίματος έντασης που
επικρατεί είναι η στάση των συνδικαλιστών στις μεταφορές (τρόλεϊ, λεωφορεία
κ.λπ.) οι οποίοι χθες κατά τη διάρκεια σύσκεψης στα γραφεία του Σωματείου
Εργαζομένων στον ΟΑΣΑ εξαπέλυσαν οξύτατη επίθεση κατά της κυβέρνησης αλλά και
κατά του υπουργού Εθν. Οικονομίας κ. Γ. Παπαντωνίου για το θέμα της διάταξης
που αφορά τους κανονισμούς προσωπικού. Ιδιαίτερα έντονη κριτική ασκήθηκε από
τους συνδικαλιστές που πρόσκεινται στην ΠΑΣΚΕ (ΠΑΣΟΚ).

Σχετικά με τον τρόπο κλιμάκωσης των κινητοποιήσεων, οριστικές αποφάσεις θα
ληφθούν αύριο από τη ΓΣΕΕ και τις διοικήσεις των Ομοσπονδιών των εργαζομένων
στις ΔΕΚΟ και αφού εκτιμηθούν τα αποτελέσματα της σημερινής απεργίας.

ΕΠΙΣΤΟΛΗ-ΕΓΚΥΚΛΙΟΣ

Στο μεταξύ, η ΓΣΕΕ έστειλε χθες στον πρόεδρο της Βουλής κ. Α. Κακλαμάνη, στις
Κοινοβουλευτικές Ομάδες των κομμάτων και στους βουλευτές επιστολή με την οποία
τούς ενημερώνει για την τροπολογία που έχει κατατεθεί στο φορολογικό
νομοσχέδιο και αφορά τους κανονισμούς προσωπικού των ΔΕΚΟ. Η ΓΣΕΕ προτείνει
την επαναδιατύπωση της διάταξης σημειώνοντας ότι, σε περίπτωση που δεν υπάρξει
συμφωνία για τους κανονισμούς προσωπικού, να ακολουθείται η διαδικασία της
προσφυγής στη διαιτησία.

Σύμφωνα με τη ΓΣΕΕ, η επίμαχη διάταξη ανατρέπει τη δημοκρατία στο χώρο της
εργασίας και τις ελεύθερες συλλογικές διαπραγματεύσεις και συμβάσεις ως μέσον
επίλυσης των συλλογικών διαφορών, ενώ αντίκεινται σε ισχύουσα Διεθνή Σύμβαση
Εργασίας (198 ΔΣΕ).

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16045N521</ED>
<ID>
ID:136084

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N52&aa=1</URL></REF>


Article

<CATEGORY>vin08</CATEGORY>

 <H2>Οξύτατη επίθεση Καραμανλή - Έβερτ κατά του Πρωθυπουργού για τους «νέους φόρους»
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

ΠΡΟΣΩΠΙΚΗ επίθεση κατά του Πρωθυπουργού εξαπέλυσε χθες η Νέα Δημοκρατία. Κατά
τη διάρκεια της συζήτησης για το φορολογικό νομοσχέδιο, εν απουσία του κ.
Κώστα Σημίτη, η ηγεσία της αξιωματικής αντιπολίτευσης επικέντρωσε την
αντιπαράθεσή της στον Πρωθυπουργό και τον χαρακτήρισε «ψεύτη», ενώ τον
κατηγόρησε «ότι φυγομαχεί» και «οδηγεί τη χώρα στον όλεθρο».

Ο υπουργός Εθνικής Οικονομίας, απαντώντας στις δριμύτατες επικρίσεις,
κατήγγειλε ως υβριστή και ψεύτη τον κ. Μ. Έβερτ και τον κ. Κ. Καραμανλή πως
«αντιγράφει τον χειρότερο εαυτό του κ. Έβερτ». Και αναφερόμενος στις
κατηγορίες περί νέων φορολογικών βαρών, είπε ότι η κυβέρνηση επιβάλλει δίκαιη
φορολογία εις όφελος των χαμηλομίσθων. Εξήγησε ότι το φορολογικό σύστημα
χτυπάει κυρίως τους έχοντες και κατέχοντες και βοηθά την κοινωνική πολιτική
της κυβέρνησης προς τη βελτίωση της Παιδείας και του Εθνικού Συστήματος Υγείας.

Πάντως, ο κ. Παπαντωνίου αναγνώρισε ότι υπάρχουν αφανή ελλείμματα σε ορισμένες
ΔΕΚΟ και τόνισε ότι το θέμα αυτό θα απασχολήσει μία άλλη συνεδρίαση της Βουλής.

Η συζήτηση συνεχιζόταν και μετά τη μία τη νύχτα και στον κατάλογο των ομιλητών
είχαν γραφτεί έως εκείνη την ώρα 29 βουλευτές. Το γεγονός αυτό μετέθεσε
χρονικά την κατάθεση πρότασης ονομαστικής ψηφοφορίας από τη Ν.Δ.

Χθες τα στελέχη της Νέας Δημοκρατίας χρησιμοποίησαν οξείες εκφράσεις,
ανεβάζοντας τους τόνους στην Ολομέλεια. Ο κ. Μ. Έβερτ είπε χαρακτηριστικά για
την καταβολή των νέων φόρων: «Επανειλημμένα λέει ψέματα ο Πρωθυπουργός. Και με
βάση το ελληνικό λεξικό, όταν κάποιος λέει συνεχώς ψέματα σημαίνει ότι και ο
ίδιος είναι ψεύτης».

Στο ίδιο πλαίσιο κινήθηκε και ο ίδιος ο πρόεδρος της Νέας Δημοκρατίας, ο
οποίος κατηγόρησε τον κ. Κ. Σημίτη ότι «φυγομαχεί επειδή αποφεύγει τον
διάλογο». Ο κ. Κ. Καραμανλής στην ομιλία του, η οποία διεκόπη πέντε φορές από
τα χειροκροτήματα των βουλευτών της Ν.Δ., χαρακτήρισε «πελώριο ψέμα» τις
υποσχέσεις για τη μη επιβολή νέων φόρων. Και πρόσθεσε: «Ο Πρωθυπουργός
απουσιάζει σήμερα υπό το κράτος των ενοχών του από τα συστηματικά ψέματα που
έχει πει στους Έλληνες πολίτες».

Αλλά και ο επίτιμος πρόεδρος της Ν.Δ. κ. Κ. Μητσοτάκης ήταν ιδιαίτερα
επικριτικός. Κατηγόρησε την κυβέρνηση για «φθηνά εφευρήματα, που δεν περνούν
στο λαό». Και μιλώντας για τον Πρωθυπουργό, είπε ότι «οδηγεί τη χώρα στην
κατάρρευση και στον όλεθρο».

Πάντως, η χθεσινή συζήτηση, εκτός από τα στοιχεία έντασης, χαρακτηρίστηκε και
από μερικές ανθρώπινες στιγμές, που ένωσαν όλες τις πτέρυγες της αίθουσας.
Ήταν εκείνες, όπου ο πρόεδρος του ΔΗΚΚΙ, κ. Δ. Τσοβόλας, ανέβηκε στο βήμα
κάνοντας την πρώτη του ομιλία, ύστερα από την περιπέτεια της υγείας του. Έγινε
δεκτός με χειροκρότημα από τον υπουργό κ. Γ. Παπαντωνίου, αλλά και από όλους
τους παριστάμενους βουλευτές, ενώ ο προεδρεύων Ν. Κατσαρός (Ν.Δ.) του ευχήθηκε «γρανιτένιος».

Νωρίτερα, ο πρόεδρος του Συνασπισμού, κ. Ν. Κωνσταντόπουλος είχε τονίσει στην
ομιλία του ότι αντί η κυβέρνηση να φέρει στη Βουλή ένα και μόνο φορολογικό
νομοσχέδιο, τελικώς, μέσα σ' ένα χρόνο έφερε ουσιαστικά οκτώ φορολογικά
νομοσχέδια «προς δόξαν του εκσυγχρονισμού». Ο κ. Κωνσταντόπουλος, όπως και ο
κ. Τσοβόλας, υποστήριξαν ότι τα 200 δισεκατομμύρια που θα αποφέρει το
νομοσχέδιο αποτελούν «σταγόνα στον ωκεανό». Ανάλογη κριτική άσκησαν και
βουλευτές του ΚΚΕ, ενώ ο υφυπουργός κ. Γ. Δρυς επεσήμανε ότι «πεμπτουσία του
νομοσχεδίου είναι η διεύρυνση της φορολογικής βάσης».

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16045N522</ED>
<ID>
ID:136130

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N52&aa=2</URL></REF>


Article

<CATEGORY>vin08</CATEGORY>

 <H2>Στο προσκήνιο πάλι το ελαστικό ωράριο
</H2>
ΝΕΑ νομοθεσία για τη συνολική ρύθμιση των εργασιακών σχέσεων ­ μετά την
επεξεργασία των πορισμάτων του κοινωνικού διαλόγου ­ θα υπάρξει μέσα στην
άνοιξη. Αυτό επανέλαβε χθες ο υπουργός Εργασίας-Κοινωνικών Ασφαλίσεων κ. Μ.
Παπαϊωάννου μιλώντας στο συνέδριο του Ιταλικού Εμπορικού Επιμελητηρίου για την
Ελλάδα. Η διευθέτηση του χρόνου εργασίας παραμένει ανοιχτό θέμα, είπε ο
υπουργός Εργασίας, και αυτό που προέχει σήμερα είναι η συνέχιση του κοινωνικού
διαλόγου σε διμερές επίπεδο. Η Ευρωπαϊκή Ένωση ­ πρόσθεσε ­ έχει ζητήσει
εξηγήσεις για την μη εναρμόνιση της χώρας με την οδηγία 93/104, αλλά η
κυβέρνηση επιθυμεί να αντιμετωπίσει το θέμα στο πλαίσιο ενός νομοθετήματος για
τη ρύθμιση και των νέων μορφών απασχόλησης και της μερικής απασχόλησης.

Από τις δηλώσεις του κ. Παπαϊωάννου προκύπτει ότι με το νομοσχέδιο θα τεθεί
πάλι το θέμα του ελαστικού ωραρίου, δηλαδή του 8ώρου εργασίας που είχε
αποτελέσει σημείο τριβής με τα συνδικάτα στον πρόσφατο κοινωνικό διάλογο για
την απασχόληση. Το ζήτημα αυτό πάγωσε προσωρινά λόγω των διαφωνιών. Επίσης το
αρμόδιο υπουργείο σχεδιάζει να θέσει θέμα μείωσης του μη μισθολογικού κόστους
εργασίας (ασφαλιστικές εισφορές και φορολογικές ελαφρύνσεις), αλλά και να
προωθήσει την ανάπτυξη ενεργητικών πολιτικών απασχόλησης.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16045N523</ED>
<ID>
ID:136171

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N52&aa=3</URL></REF>


Article

<CATEGORY>vin02</CATEGORY>

 <H2>ΠΡΟΕΚΤΑΣΕΙΣ
</H2><H2>Γιατί διαφωνούν κυβέρνηση - συνδικάτα
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Η ΜΕΓΑΛΗ κόντρα για τις ΔΕΚΟ τώρα αρχίζει. Με τη φράση αυτή οι συνδικαλιστές
που πήραν μέρος χθες σε σύσκεψη, κατέγραψαν το κλίμα πολέμου που κυριαρχεί
στις σχέσεις κυβέρνησης και συνδικάτων αλλά και το τι θα ακολουθήσει.

Γιατί όμως άρχισε αυτός ο πόλεμος; Η κυβέρνηση επικαλείται την προσπάθεια
εξυγίανσης που αρχίζει στον χώρο των ΔΕΚΟ και τη συνδυάζει με τον
εκσυγχρονισμό και των εργασιακών σχέσεων. Θέλει, με άλλα λόγια, να αλλάξει
τους κανονισμούς προσωπικού σε ορισμένες ζημιογόνες ΔΕΚΟ (π.χ. Ολυμπιακή
Αεροπορία, ΟΣΕ, Ταχυδρομεία, αστικές συγκοινωνίες) ώστε να υπάρχει μια
ευελιξία στις εργασιακές σχέσεις, όπως είναι το ωράριο εργασίας, οι προαγωγές,
οι μεταθέσεις, οι ειδικότητες κ.ά.

Τα εργατικά συνδικάτα από την πλευρά τους τονίζουν ότι φυσικά και πρέπει να
γίνει εξυγίανση στις ΔΕΚΟ, όχι όμως από το τέλος στην αρχή. Προέχουν, λένε οι
συνδικαλιστές, η εκτέλεση των προγραμμάτων εξυγίανσης και φυσικά και το
πλαίσιο των εργασιακών σχέσεων. Όλα ­ λένε ­ πρέπει να γίνουν με διάλογο και
όχι με τον τρόπο που θέλει να επιβάλει η κυβέρνηση τη θέση της.

Ας δούμε, λοιπόν, πώς άρχισε αυτή η διαμάχη. Ο νόμος 2414/1996 που αφορά τον
εκσυγχρονισμό των ΔΕΚΟ περιλαμβάνει διάταξη σύμφωνα με την οποία:

Υπουργός - συνδικαλιστές. Αμετακίνητες στις απόψεις τους και οι δύο πλευρές:
Κυβέρνηση - εργαζόμενοι σε ζημιογόνες ΔΕΚΟ (με το μέρος των οποίων τάσσεται
όμως και η ΓΣΕΕ)

«... Ιδιαίτερα για τους Γενικούς Κανονισμούς Προσωπικού των επιχειρήσεων και
ζητήματα που αφορούν τις εργασιακές σχέσεις, οποιαδήποτε αλλαγή απαιτεί τη
σύμφωνη γνώμη των δύο μερών (επιχείρηση - εργαζόμενοι) με τη διαδικασία της
υπογραφής συλλογικής σύμβασης από την πιο αντιπροσωπευτική οργάνωση του χώρου».

Τώρα η κυβέρνηση με διάταξη στο φορολογικό νομοσχέδιο προσθέτει τα εξής: «Κατ'
εξαίρεση η τροποποίηση του Γενικού Κανονισμού Προσωπικού των δημοσίων
επιχειρήσεων και οργανισμών που εμφανίζουν ελλείμματα ή επιχορηγούνται από το
Δημόσιο με στόχο την εξυγίανσή τους ή έχουν εισαχθεί στο Χρηματιστήριο,
γίνεται με νόμο».

Αυτή είναι η επίμαχη διάταξη που άναψε τον πόλεμο κυβέρνησης και ΓΣΕΕ. Δηλαδή,
η ουσία της διαφωνίας βρίσκεται στη φράση «γίνεται με νόμο». Η κυβέρνηση θέλει
να επιβάλει τις αλλαγές των εργασιακών σχέσεων με νόμο. Αυτό σημαίνει ότι στην
ουσία καταργεί τον θεσμό των ελεύθερων συλλογικών διαπραγματεύσεων. Ακόμη και
η αναδίπλωση του κ. Παπαντωνίου (ο οποίος διευκρίνισε ότι η επίμαχη διάταξη
αφορά τις ζημιογόνες ΔΕΚΟ και ότι η παραπομπή του θέματος στη Βουλή θα γίνεται
ύστερα από εξάμηνες διαπραγματεύσεις της διοίκησης της ΔΕΚΟ με το συνδικάτο
και εφόσον υπάρξει διαφωνία), δεν αλλάζει την ουσία. Το ζητούμενο είναι ποιος
θα έχει τον τελευταίο λόγο σε περίπτωση διαφωνίας. Η ΓΣΕΕ προτείνει αν μετά
από ένα εξάμηνο διαπραγματεύσεων δεν υπάρχει συμφωνία, το θέμα να παραπέμπεται
στη διαιτησία (νόμος 1876/90), δηλαδή σε ένα θεσμό που καθιέρωσε η σημερινή
κυβέρνηση. Η ακριβής διατύπωση της διάταξης που προτείνει η ΓΣΕΕ έχει ως εξής:

«Ειδικά: Η τροποποίηση των ΓΚΠ των δημοσίων επιχειρήσεων και οργανισμών που
εμφανίζουν ελλείμματα ή επιχορηγούνται από το Δημόσιο με στόχο την εξυγίανσή
τους, γίνεται με κοινή συμφωνία των δύο μερών (επιχείρηση - εργαζόμενοι) και
με τη διαδικασία της υπογραφής συλλογικής σύμβασης από την πιο
αντιπροσωπευτική οργάνωση του χώρου.

Μετά την έναρξη των διαπραγματεύσεων και την παρέλευση εξαμήνου χωρίς
αποτέλεσμα, ακολουθείται η διαδικασία της προσφυγής στη Διαιτησία του άρθρου
16 του Ν. 1876/90 "Ελεύθερες Συλλογικές Διαπραγματεύσεις και άλλες διατάξεις"».

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N53</CAT>
<ED>
Κωδικός άρθρου: A16045N531</ED>
<ID>
ID:136117

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N53&aa=1</URL></REF>


Article

<CATEGORY>vin08</CATEGORY>

 <H5>Ποια αεροπορικά δρομολόγια θα εκτελεσθούν
</H5><H2>Σφίγγουν τα λουριά στην Ολυμπιακή Αεροπορία
</H2>
ΣΤΗΝ ΠΡΩΤΗ σύσκεψη που είχε χθες νωρίς το πρωί ο νέος πρόεδρος και διευθύνων
σύμβουλος της Ο.Α. κ. Θεόδωρος Τσακιρίδης με τους διευθυντές της εταιρείας
ζήτησε εντατικοποίηση και αύξηση των προσπαθειών από όλους τους εργαζομένους.

Άμεσοι στόχοι, τόνισε ο κ. Τσακιρίδης, είναι να ολοκληρωθεί η εξυγίανση του
εθνικού αερομεταφορέα, να βελτιωθεί το επίπεδο των προσφερόμενων υπηρεσιών
προς το επιβατικό κοινό, να περιοριστούν οι δαπάνες και να τεθούν οι βάσεις
για να μπορέσει η εταιρεία να σταθεί όρθια μέσα στο σκληρό ανταγωνισμό του
χώρου των αερομεταφορών.

«Όποια στιγμή κι αν σας αναζητήσω, θέλω να σας βρω στο γραφείο σας», ήταν
χαρακτηριστικά τα λόγια του κ. Τσακιρίδη προς τα διευθυντικά στελέχη της Ο.Α.

Στο μεταξύ, στη χθεσινή πρώτη συνεδρίαση του Δ.Σ. της Ο.Α. με εισήγηση του κ.
Τσακιρίδη αποφασίστηκε η πρόσληψη της εταιρείας Avmark, η οποία εκπόνησε το
πρώτο πρόγραμμα εξυγίανσης της εταιρείας (1995-1997), για να αξιολογήσει τα
αποτελέσματά του.

Η ίδια εταιρεία, αφού επισημάνει τις αποκλίσεις μέσα σε διάστημα μικρότερο των
δύο μηνών, θα διατυπώσει ολοκληρωμένη πρόταση για τα συμπληρωματικά μέτρα που
θα πρέπει να ληφθούν.

ΑΠΟ ΤΗΝ Ολυμπιακή Αεροπορία και την Ολυμπιακή Αεροπλοΐα ανακοινώθηκε χθες ότι
θα εκτελεστεί περίπου το 50% των δρομολογίων.

Στο εσωτερικό θα γίνουν οι πτήσεις:

0.Α. 914 Αθήνα - Θεσ/νίκη - Αθήνα 19.40, Ο.Α. 516 Αθήνα - Ηράκλειο - Αθήνα
21.50, Ο.Α. 734 Αθήνα - Κως - Αθήνα 18.30, 0.Α. 574 Αθήνα - Μυτιλήνη - Αθήνα
14.45, Ο.Α. 954 Αθήνα - Καβάλα - Αθήνα 18.20, Ο.Α. 944 Αθήνα - Αλεξ/λη - Αθήνα
18.40, Ο.Α. 714 Αθήνα - Ρόδος - Αθήνα 19.55, Ο.Α. 538 Αθήνα - Χανιά - Αθήνα
20.35, Ο.Α. 604 Αθήνα - Κέρκυρα - Αθήνα 20.00, Ο.Α. 770 Αθήνα - Λήμνος - Αθήνα
06.00, Ο.Α. 756 Αθήνα - Σάμος - Αθήνα 15.30, Ο.Α. 764 Αθήνα - Χίος - Αθήνα
13.50, Ο.Α. 806 Αθήνα - Ιωάννινα - Αθήνα 16.30, Ο.Α. 558 Αθήνα - Σαντορίνη -
Αθήνα 19.40, Ο.Α. 640 Αθήνα - Ζάκυνθος - Κεφαλονιά - Αθήνα 07.30, Ο.Α. 117
Αθήνα - Τίρανα - Θεσ/νίκη - Αθήνα 11.20, Ο.Α. 002 Αθήνα - Νάξος - Αθήνα 09.50,
Ο.Α. 010 Αθήνα - Σύρος - Αθήνα 15.35, Ο.Α. 660 Αθήνα - Μύκονος - Αθήνα 16.15,
Ο.Α. 934 Θεσ/νίκη - Μυτιλήνη - Χίος - Μυτιλήνη - Θεσ/νίκη 06.45, Ο.Α. 972
Θεσ/νίκη - Ιωάννινα - Θεσ/νίκη 11.45, Ο.Α. 890 Θεσ/νίκη - Ηράκλειο - Θεσ/νίκη
16.00, Ο.Α. 040 Αθήνα - Μήλος - Αθήνα 07.30, Ο.Α. 062 Αθήνα - Πάρος - Αθήνα
07.30, Ο.Α. 034 Αθήνα - Λέρος - Αθήνα 10.00, Ο.Α. 094 Ρόδος - Κάρπαθος - Ρόδος 10.00.

Προς το εξωτερικό θα γίνουν οι πτήσεις:

Ο.Α. 321 Αθήνα - Κωνσταντινούπολη - Αθήνα 07.20, Ο.Α. 411 Αθήνα - Νέα Υόρκη -
Αθήνα 12.35, Ο.Α. 359 Αθήνα - Ντουμπάι - Μπανγκόκ - Αθήνα 20.00, Ο.Α. 201
Αθήνα - Παρίσι - Αθήνα 09.10, Ο.Α. 151 Αθήνα - Άμστερνταμ - Αθήνα 09.05, Ο.Α.
169 Αθήνα - Φρανκφούρτη - Αθήνα 09.25, Ο.Α. 159 Αθήνα - Βιέννη - Αθήνα 11.40,
Ο.Α. 351 Αθήνα - Μόσχα - Αθήνα 08.10, Ο.Α. 247 Αθήνα - Μαδρίτη - Αθήνα 09.10,
Ο.Α. 331 Αθήνα - Λάρνακα - Αθήνα 19.35, Ο.Α. 269 Αθήνα - Λονδίνο - Αθήνα
12.00, Ο.Α. 235 Αθήνα - Ρώμη - Αθήνα 12.10, Ο.Α. 301 Αθήνα - Τελ Αβίβ - Αθήνα
18.25, Ο.Α. 325 Αθήνα - Κάιρο - Αθήνα 18.25, Ο.Α. 349 Αθήνα - Κουβέιτ - Αθήνα
18.30, Ο.Α. 387 Αθήνα - Βελιγράδι - Αθήνα 12.15, Ο.Α. 185 Αθήνα - Θεσ/νίκη -
Κοπεγχάγη - Θεσ/νίκη - Αθήνα 09.10 γίνεται Ο.Α. 185 Αθήνα - Θεσ/νίκη -
Κοπεγχάγη - Αθήνα 09.10, Ο.Α. 147 Αθήνα - Βρυξέλλες - Θεσ/νίκη - Αθήνα 14.00,
Ο.Α. 131 Αθήνα - Ζυρίχη - Γενεύη - Αθήνα 11.30 γίνεται Αθήνα - Ζυρίχη - Αθήνα 11.30.

Η Ο.Α. 171 αλλάζει ημερομηνία και ώρα αναχώρησης και γίνεται Ο.Α. 1711 Αθήνα -
Θεσ/νίκη - Φρανκφούρτη - Αθήνα στις 23 Ιανουαρίου ώρα 06.40. Η Ο.Α. 181
αλλάζει ημερομηνία και ώρα αναχώρησης και γίνεται Ο.Α. 1811 Αθήνα - Θεσ/νίκη -
Ντύσελντορφ - Αθήνα στις 23 Ιανουαρίου ώρα 07.00.

Από τον ΟΣΕ ανακοινώθηκε ότι τα τρένα που θα κυκλοφορήσουν σήμερα είναι:

Στον άξονα Αθήνα - Θεσσαλονίκη - Αθήνα οι αμαξοστοιχίες 500/501.

Στον άξονα Θεσσαλονίκη - Δίκαια - Θεσσαλονίκη οι αμαξοστοιχίες 604/613.

Στον άξονα Πειραιά - Πάτρα - Κυπαρισσία - Καλαμάτα οι αμαξοστοιχίες 302/303.

Επίσης οι εμπορικές αμαξοστοιχίες 53422/53423 Πειραιά - Μεγαλόπολη - Πειραιά
και 23722/23723 Διαλογή - Κόμανος - Διαλογή.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N53</CAT>
<ED>
Κωδικός άρθρου: A16045N532</ED>
<ID>
ID:136131

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N53&aa=2</URL></REF>


Article

<CATEGORY>vin08</CATEGORY>

 <H2>Οι δίκες αγροτών στη Λάρισα προκαλούν συγκεντρώσεις συμπαράστασης
</H2>
ΕΝΩ ΟΙ αγρότες συνεχίζουν να καλούν τους συναδέλφους τους σε όλη τη Θεσσαλία
να πάρουν μέρος στο συλλαλητήριο της 2ας Φεβρουαρίου, σήμερα στο Εφετείο της
Λάρισας δικάζονται 17 καπνοπαραγωγοί της Ελασσόνας για τη συμμετοχή τους σε
παλαιότερες αγροτικές κινητοποιήσεις.

Χθες εξάλλου δυναμική εμφάνιση πραγματοποίησαν χθες έξω από τη Νομαρχία
Καβάλας καπνοπαραγωγοί από την περιοχή του Παγγαίου, σε ένδειξη διαμαρτυρίας
γιατί παραμένουν απλήρωτοι επί μήνες αν και έχουν δώσει τα καπνά τους στους εμπόρους.

Σήμερα πάντως στη Λάρισα, έξω από δικαστικό μέγαρο της πόλης, αγρότες θα
κάνουν συγκέντρωση συμπαράστασης στους συναδέλφους τους που θα δικάζονται. Εν
τω μεταξύ αύριο στο εδώλιο του κατηγορουμένου, στο Τριμελές Πλημμελειοδικείο
της Λάρισας, θα καθήσουν και άλλοι αγρότες για τους αποκλεισμούς δρόμων τον
περασμένο Δεκέμβριο.

Παράλληλα, άλλοι αγρότες, ενώ θα γίνεται η δίκη στο Τριμελές της Λάρισας, θα
προχωρήσουν σε συμβολική κατάληψη της σιδηροδρομικής γραμμής στον Σταυρό
Φαρσάλων. Το απόγευμα πάντως η Πανθεσσαλική Συντονιστική Επιτροπή των Αγροτών
έχει καλέσει τους εκπροσώπους των φορέων του Νομού Λάρισας σε σύσκεψη.

* Σημειώνεται ότι η Πανθεσσαλική Συντονιστική Επιτροπή ζήτησε συνάντηση με τον
Πρωθυπουργό κ. Σημίτη, ώστε να βρεθούν λύσεις στα προβλήματα των αγροτών.
Ημέρα συνάντησης προτάθηκε η 1η Φεβρουαρίου, ενώ την επομένη έχει αποφασισθεί
τα τρακτέρ να κινηθούν προς τους εθνικούς δρόμους χωρίς όμως να γίνουν
αποκλεισμοί αφού θα παραταχθούν κατά μήκος.

Μέχρι τη Δευτέρα, 2 Φεβρουαρίου, σύμφωνα με το πρόγραμμα της Πανθεσσαλικής
Συντονιστικής Επιτροπής τα μέλη της θα «οργώσουν» όλες τις επαρχίες της
Θεσσαλίας για να ενημερώσουν και να καλέσουν τους αγρότες στις κινητοποιήσεις
εκείνης της ημέρας.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N54</CAT>
<ED>
Κωδικός άρθρου: A16045N541</ED>
<ID>
ID:136085

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N54&aa=1</URL></REF>


Article

<CATEGORY>vin08</CATEGORY>

 <H2>Υποτροπιάζει η νομισματική κρίση στην Άπω Ανατολή
</H2>
ΕΛΕΥΘΕΡΗ πτώση σημείωσε το εθνικό νόμισμα της Ινδονησίας μέσα σε λίγα λεπτά
από την έναρξη των συναλλαγών σήμερα, παρά τις σαρωτικές μεταρρυθμίσεις του
προέδρου Σουχάρτο για να σταματήσει η οικονομική κρίση στη χώρα του.

Σε κάποια στιγμή η ισοτιμία διαμορφώθηκε στις 14.400 ρουπίες ανά δολάριο. Στο
κλείσιμο ήταν 11.550. 
Το εθνικό νόμισμα έχασε το 18% της αξίας του από τον Ιούλιο που η οικονομική
κρίση άρχισε να πλήττει τις οικονομίες αρκετών ασιατικών χωρών.

Το γεγονός προκάλεσε βαθιά απογοήτευση στους διεθνείς επενδυτές για τη νέα
φάση της κρίσης γύρω από τα εθνικά νομίσματα της περιοχής. Η κρίση εκδηλώθηκε
πρώτα στην Ινδονησία και παρά τα μέτρα του Διεθνούς Νομισματικού Ταμείου,
επεκτάθηκε σε όλη τη Νοτιοανατολική Ασία.

Υπενθυμίζεται ότι στις αρχές του περασμένου Ιουλίου η ισοτιμία ρουπίας -
δολαρίου ήταν μόνο 2.450 ρουπίες στο δολάριο. Παρόλα αυτά στα χρηματιστήρια
της Τζακάρτα και του Τόκιο σημειώθηκε άνοδος 4,4% και 1,94% αντίστοιχα.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N54</CAT>
<ED>
Κωδικός άρθρου: A16045N542</ED>
<ID>
ID:136132

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N54&aa=2</URL></REF>


Article

<CATEGORY>vin08</CATEGORY>

 <H2>Λάδι, φασόλια, ροδάκινα στη λίστα προστασίας
</H2>
ΒΡΥΞΕΛΛΕΣ (ΑΠΕ)

Η ΕΥΡΩΠΑΪΚΗ Επιτροπή, με πρόταση του επιτρόπου Γεωργίας κ. Φρ. Φίσλερ,
ενέκρινε κανονισμό με νέο κατάλογο από ιδιαίτερα εθνικά αγροτικά προϊόντα, που
προστατεύεται η αποκλειστική χρήση της ονομασίας και της γεωγραφικής
προέλευσής τους. Πρόκειται για 17 συνολικά προϊόντα της Γερμανίας, Ιταλίας,
Βρετανίας και Ελλάδας.

Τα ελληνικά προϊόντα, που περιλαμβάνονται στη νέα κοινοτική λίστα προστασίας,
είναι: Το ελαιόλαδο Σητείας Λασιθίου και Αποκόρωνα Χανίων, τα ροδάκινα
Νάουσας, τα φασόλια γίγαντες ελέφαντες και φασόλια (κοινά μεσόσπερμα) Κάτω
Νευροκοπίου. Σημειώνεται ότι είναι ο 5ος κατάλογος «προστασίας» που έχει
εγκρίνει η Ευρωπαϊκή Επιτροπή. Στους προηγούμενους καταλόγους περιλαμβάνονται
πολλά ελληνικά αγροτικά προϊόντα μεταξύ των οποίων και η ελληνική φέτα.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N54</CAT>
<ED>
Κωδικός άρθρου: A16045N543</ED>
<ID>
ID:136172

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N54&aa=3</URL></REF>


Article

<CATEGORY>vin08</CATEGORY>

 <H2>Πάνω από 600 δισ. το ενεργητικό των Αμοιβαίων Κεφαλαίων της Τράπεζας Εργασίας
</H2>
ΞΕΠΕΡΑΣΕ τα 600 δισ. δρχ. το συνολικό ενεργητικό των Αμοιβαίων Κεφαλαίων
Εργασίας στις 31.12.1997, έναντι 374 δισ. δρχ. της αντίστοιχης ημερομηνίας του
προηγουμένου έτους (αύξηση 61,71%).

Το καθαρό ενεργητικό του Αμοιβαίου Κεφαλαίου «Αναπτυξιακό Εργασίας», ανήλθε σε
12,5 δισ. δρχ. έναντι 1 δισ. δρχ. στην αρχή του έτους (αύξηση 1.101%).

Η απόδοση του Α/Κ Σταθερού Εισοδήματος Εργασίας ανήλθε σε 11,45%, ενώ το
ενεργητικό του Α/Κ Εργοεπένδυση, ανήλθε σε 504 δισ. δρχ. σημειώνοντας αύξηση
58,8% από την αρχή του έτους.

Τέλος, αύξηση 1.041% σημείωσε και το ενεργητικό του Α/Κ Εργασίας Κεφαλαίου
& Υπεραξίας, φθάνοντας τα 2,8 δισ. δρχ.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N54</CAT>
<ED>
Κωδικός άρθρου: A16045N544</ED>
<ID>
ID:136202

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N54&aa=4</URL></REF>


Article

<CATEGORY>vin08</CATEGORY>

 <H2>Οριακή πτώση
</H2>
Με οριακή πτώση έκλεισαν οι τιμές των μετοχών και κατά τη χθεσινή συνεδρίαση
του Χρηματιστηρίου Αξιών Αθηνών (ΧΑΑ). Ο Γενικός Δείκτης σημείωσε ανώτερη τιμή
τις 1.452,28 μονάδες και κατώτερη τις 1.429,12, για να κλείσει τελικά στις
1.439,30 μονάδες καταγράφοντας οριακές απώλειες 0,83 μονάδων ή ποσοστό της
τάξεως του 0,06%. Μεικτή η εικόνα στους επιμέρους Κλαδικούς Δείκτες -- τη
μεγαλύτερη πτώση σημείωσαν οι Κατασκευές και ο Τραπεζικός κλάδος κατά 3% και
0,15% αντίστοιχα. Αντίθετα, τη μεγαλύτερη άνοδο σημείωσαν ο κλάδος των
Συμμετοχών και των Ετ. Χρηματοδικής Μίσθωσης κατά 1,10% και 1,06% αντίστοιχα.
Από τις 234 μετοχές που πραγματοποίησαν συναλλαγές, 87 σημείωσαν άνοδο ,125
πτώση και 22 παρέμειναν σταθερές ενώ 58 έκλεισαν με αγοραστές και 120 με
πωλητές. Η αξία των συναλλαγών ανήλθε σε 14,9 δισ. δρχ. (5.875.601 τεμάχια).
Αναλυτικά τα 5.325.369 τεμάχια συνολικής αξίας 13,6 δισ. δρχ. αφορούσαν την
Κύρια Αγορά, ενώ τα 550.232 τεμάχια συνολικής αξίας 1.334 εκατ. δρχ. την
Παράλληλη Αγορά. Τη μεγαλύτερη αξία συναλλαγών σημείωσαν οι μετοχές των
Τραπεζών (3.425 εκατ. δρχ. - 331.357 τεμάχια) και των Μεταλλουργικών
επιχειρήσεων (2.545 εκατ. δρχ. - 9.177.441 τεμάχια).

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N55</CAT>
<ED>
Κωδικός άρθρου: A16045N551</ED>
<ID>
ID:136086

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N55&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΥΔΡΟΧΟΟΣ

(20 Ιανουαρίου - 18 Φεβρουαρίου). Η Σελήνη από τον Σκορπιό σάς ωθεί στο
προσκήνιο. Το πρωί εύνοια για επαφές που έχουν σχέση με φιλόδοξα σχέδια. Καλό
θα είναι το ίματζ σας.

ΙΧΘΥΕΣ

(19 Φεβρουαρίου - 20 Μαρτίου). Το πρωί εύνοια για ταξίδια, πνευματικές και
καλλιτεχνικές προσπάθειες, μίντια και εκδόσεις, πολιτικές δραστηριότητες.
Αρμονία στις σχέσεις σας.

ΚΡΙΟΣ

(21 Μαρτίου - 19 Απριλίου). Σκέπτεστε ίσως να κάνετε μια επένδυση ­ δεν
περιμένετε καλύτερα να περάσει η εβδομάδα; Αποφύγετε τις υπερβολές κάθε είδους.

ΤΑΥΡΟΣ

(20 Απριλίου - 20 Μαΐου). Το πρωί, εύνοια για το γάμο, τις στενές σχέσεις και
τις συνεργασίες σας. Εύνοια και για καλλιτεχνικές προσπάθειες, ταξίδια, δίκες,
μίντια, επαφές με πρόσωπα που μένουν μακριά.

ΔΙΔΥΜΟΙ

(21 Μαΐου - 21 Ιουνίου). Η ημέρα προσφέρεται για την τακτοποίηση οικονομικών
υποθέσεων και για αγορές ρούχων ή αντικειμένων που έχουν σχέση με τη δουλειά
σας. Εύνοια για καλλιτεχνική εργασία.

ΚΑΡΚΙΝΟΣ

(22 Ιουνίου - 22 Ιουλίου). Το πρωί, ευνοϊκές επιρροές δέχονται ο έρωτας, τα
παιδιά σας, οι στενές προσωπικές σχέσεις, συνεργασίες, δίκες, καλλιτεχνικές
προσπάθειες. Αποφύγετε υπερβολικά έξοδα.

ΛΕΩΝ

(23 Ιουλίου - 22 Αυγούστου). Το πρωί η ατμόσφαιρα στο σπίτι θα είναι τρυφερή
και ζεστή. Καλές και οι σχέσεις σας με συναδέλφους. Εύνοια για καλλιτεχνική
εργασία και για υποθέσεις που αφορούν το σπίτι και την οικογένεια.

ΠΑΡΘΕΝΟΣ

(23 Αυγούστου - 23 Σεπτεμβρίου). Το πρωί εύνοια για ταξίδια, επισκέψεις,
επαφές κάθε είδους, μίντια, διαφήμιση, καλλιτεχνικές προσπάθειες. Τρυφερές οι
σχέσεις με το σύντροφο και τα παιδιά σας.

ΖΥΓΟΣ

(24 Σεπτεμβρίου - 23 Οκτωβρίου). Αν έχετε στο νου να κάνετε σημαντικές αγορές
ή επενδύσεις, περιμένετε τουλάχιστον να τελειώσει αυτή η εβδομάδα. Στο σπίτι,
το πρωί η ατμόσφαιρα θα είναι πολύ τρυφερή.

ΣΚΟΡΠΙΟΣ

(24 Οκτωβρίου - 22 Νοεμβρίου). Η Σελήνη είναι στο ζώδιό σας και σας φέρνει στο
προσκήνιο. Θα είστε ευγενικοί και καλότροποι. Οι σχέσεις και οι επαφές σας θα
πάνε πολύ καλά, κυρίως το πρωί.

ΤΟΞΟΤΗΣ

(23 Νοεμβρίου - 21 Δεκεμβρίου). Θα έχετε την τάση να αποσυρθείτε από το
προσκήνιο και να μείνετε μόνοι με τον εαυτό σας ­ θα είστε όμως καλά. Οι
καλλιτέχνες, το πρωί θα έχουν έμπνευση.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Το πρωί θα είστε πολύ κοινωνικοί και θα
κάνετε επαφές με φίλους, συνεργάτες, ομοϊδεάτες. Θα είστε συμπαθείς και
δημοφιλείς. Το βράδυ αποφύγετε περιττά έξοδα.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: N66</CAT>
<ED>
Κωδικός άρθρου: A16045N661</ED>
<ID>
ID:136066

</ID><URL>http://ta-nea.dolnet.gr/neaweb/neafile.print_unique?e=A&f=16045&m=N66&aa=1</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ: ΤΟ ΕΠΕΙΣΟΔΙΟ ΜΕ ΤΟΝ ΙΒΙΤΣ ΤΕΛΕΙΩΣΕ
</H5><H2>Μπήκε στο αρχείο
</H2>
σελίδες 6-7

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16045O001</ED>
<ID>
ID:136087

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Πριμ για τις κίτρινες κάρτες!
</H2>
σελίδα 1

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16045O002</ED>
<ID>
ID:136133

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O00&aa=2</URL></REF>


Article

<CATEGORY>vin10</CATEGORY>

 <H2></H2><H2>Εισιτήριο πρώτης θέσης έκλεισε η ΑΕΚ
</H2>
σελίδα 9

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16045O003</ED>
<ID>
ID:136173

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O00&aa=3</URL></REF>


Article

<CATEGORY>vin10</CATEGORY>

 <H5>ΙΒΚΟΒΙΤΣ
</H5><H2>Μας αρέσουν τα δύσκολα
</H2>
σελίδα 8

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16045O004</ED>
<ID>
ID:136203

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O00&aa=4</URL></REF>


Article

<CATEGORY>vin10</CATEGORY>

 <H5>ΤΟΥΡΚΙΑ
</H5><H2>«Ήρθατε στην κόλαση»
</H2>
σελίδα 10

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16045O005</ED>
<ID>
ID:136222

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O00&aa=5</URL></REF>


Article

<CATEGORY>vin10</CATEGORY>

 <H2></H2><H2>Παιχνίδι με εκατομμύρια στον ΠΑΟ
</H2>
σελίδα 2

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16045O006</ED>
<ID>
ID:136231

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O00&aa=6</URL></REF>


Article

<CATEGORY>vin10</CATEGORY>

 <H2></H2><H2>Η απάντηση των Ιταλών στο νόμο Μπόσμαν
</H2>
σελίδα 7

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16045O007</ED>
<ID>
ID:136236

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O00&aa=7</URL></REF>


Article

<CATEGORY>vin10</CATEGORY>

 <H5>ΕΙΣΗΓΗΣΕΙΣ - ΕΚΠΛΗΞΗ ΓΙΑ ΤΟΝ ΕΣΩΤΕΡΙΚΟ ΚΑΝΟΝΙΣΜΟ ΤΗΣ ΑΕΚ ΑΠΟ ΤΟΝ ΝΤΟΥΜΙΤΡΙΟΥ
</H5><H2>Πρόστιμο αλλά και πριμ για τις κάρτες
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Αρχίζει τρέξιμο ο Κωστής σε δέκα μέρες

ΠΡΟΣΤΙΜΟ αλλά και πριμ καρτών είναι μέσα στις εισηγήσεις για τον εσωτερικό
κανονισμό της ΑΕΚ. Ως γνωστόν, ύστερα από απόφαση του Ντουμιτρίου
(εισακούσθηκαν όλες οι εισηγήσεις του!), οι αδικαιολόγητες κάρτες θα
τιμωρούνται με υψηλότατο πρόστιμο, ενώ το πνεύμα των διοικούντων είναι ο
πολυσέλιδος κανονισμός να παρεμβαίνει ρυθμιστικά. Και μέσα στις εισηγήσεις
είναι όποιος παίκτης χρεώνεται με κάρτα «πάνω στη φάση» ή για το «καλό της
ομάδας» να ανταμείβεται! 
Το πώς (αν περάσει...) ακόμη δεν έχει καθοριστεί, ωστόσο στην ΑΕΚ δεν λείπει η
διάθεση για καινοτομίες. Να τονιστεί ότι, εκτός των άλλων, γίνεται λόγος για
νυχτερινό ωράριο, ενώ για το πριμ των τραυματιών θα αποφασίζει ο Ντουμιτρίου.

Μακριά από την ΑΕΚ τα προβλήματα των άλλων! Αυτό είναι το πνεύμα που επικρατεί
στις τάξεις της πρωτοπόρου, όπου όλοι θέλουν χαμηλούς τόνους και γίνεται
προσπάθεια να διατηρηθεί το ευχάριστο κλίμα των τελευταίων ημερών.

Χθες, ο Ντουμιτρίου μίλησε ξανά στους ποδοσφαιριστές, προφανώς διότι
διαπίστωσε ότι όσα έγιναν στο αντίπαλο στρατόπεδο, δηλαδή το επεισόδιο
Μπάγιεβιτς-Ίβιτς, αποτέλεσαν το κύριο θέμα συζήτησης και στην ΑΕΚ! Είπε ο
Ρουμάνος: «Για μας τα πράγματα πηγαίνουν καλά. Δεν πρέπει το μυαλό μας να
βρίσκεται αλλού, αλλά στο ματς με την Προοδευτική και στους δύσκολους αγώνες
που ακολουθούν. Δεν μας αφορούν τα προβλήματα του Ολυμπιακού και να μη
σκεφτόμαστε το ματς. Έχουμε ηρεμία».

Αγωνιστικά δεν έγινε το προγραμματισμένο φιλικό με τον Εθνικό Αστέρα, διότι ο
αγωνιστικός χώρος ήταν σε κακή κατάσταση. Ωστόσο, ο Ντουμιτρίου «χώρισε
ομάδες» και έβγαλε κάποια από τα συμπεράσματα που ήθελε.

Τονίζεται, ότι ίσως και σήμερα δοκιμάσει να προπονηθεί ο Ντέμης Νικολαΐδης. Αν
συμβεί αυτό, τότε καμία έκπληξη να είναι εκ νέου στον πάγκο και να παίξει
κάποιο διάστημα στο ματς του Κορυδαλλού. Όσο για τον Κωστή, υπολογίζεται να
αρχίσει σε περίπου 10 ημέρες εντατικό τρέξιμο.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O01</CAT>
<ED>
Κωδικός άρθρου: A16045O011</ED>
<ID>
ID:136088

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O01&aa=1</URL></REF>


Article

<CATEGORY>vin10</CATEGORY>

 <H5>ΠΑΕ ΠΑΟ: ΤΙ ΔΩΣΑΜΕ ΣΤΟΝ ΕΡΑΣΙΤΕΧΝΗ ΤΑ ΤΕΛΕΥΤΑΙΑ 5 ΧΡΟΝΙΑ
</H5><H5>ΕΡΑΣΙΤΕΧΝΗΣ
</H5><H5>Απάντηση με αιχμές
</H5><H2>Αντεπίθεση με 612 εκατ.
</H2>
ΠΑΕ Παναθηναϊκός: Παρά τα εκατομμύρια που δόθηκαν τα τελευταία πέντε χρόνια
στον ερασιτέχνη, ο χλοοτάπητας του γηπέδου της Λεωφόρου Αλεξάνδρας
καταστράφηκε και δόθηκε και σε ιδιώτη

Η ΜΑΧΗ χαρακωμάτων συνεχίζεται στον Παναθηναϊκό! Και απ' ό,τι φαίνεται δεν
πρόκειται να σταματήσει, αφού η ΠΑΕ πέρασε στην αντεπίθεση και με στοιχεία
αποδεικνύει ότι έχει δώσει στον ερασιτέχνη Παναθηναϊκό πάνω από 600.000.000
δραχμές (για την ακρίβεια 612.000.000) τα τελευταία πέντε χρόνια!

Η αθηναϊκή εταιρεία επισημαίνει ότι παρά την καταβολή εκατοντάδων εκατομμυρίων
δραχμών δεν μπορεί να χρησιμοποιήσει το γήπεδο της Λεωφόρου, διότι
ενοικιάστηκε σε ιδιώτη (Χουάν Ρότσα), με αποτέλεσμα να καταστραφεί ο χλοοτάπητας.

Σήμερα, συνέχεια στο θέμα θα δώσει η κίνηση «Παναθηναϊκή Ιδέα», η οποία σε
συνέντευξη Τύπου (στο ξενοδοχείο Εσπέρια, Σταδίου 22, στις 12.30 το μεσημέρι)
θα αναλύσει την κατάσταση που επικρατεί στο γήπεδο και στον ερασιτέχνη
Παναθηναϊκό και ταυτόχρονα θα κάνει σειρά προτάσεων.

Το κείμενο της επίσημης ανακοίνωσης της ΠΑΕ Παναθηναϊκός, μεταξύ άλλων, αναφέρει

«Αιμοδότη των ερασιτεχνικών τμημάτων του Παναθηναϊκού ­ πλην μπάσκετ και βόλεϊ
που είναι επαγγελματικά ­ αποτελεί η ΠΑΕ. Πέραν του 10% των καθαρών εισπράξεων
κάθε αγώνα που αποδίδεται στον Ερασιτέχνη, η ΠΑΕ συντηρεί εξ ολοκλήρου τα
τμήματα ποδοσφαίρου, ερασιτεχνών και εφήβων, ενώ καταβάλλει στον Αθλητικό
Όμιλο τα μηνιαία έξοδα για ενοίκια, ΔΕΗ, ΕΥΔΑΠ στη Λεωφόρο αλλά και στα
γραφεία του Ερασιτέχνη στην Αρματολών και Κλεφτών. Πιο συγκεκριμένα, τα
τελευταία πέντε χρόνια η ΠΑΕ πλήρωσε στον Ερασιτέχνη 612.000.000 δρχ. που αναλύονται:

Α 10% επί των καθαρών εισπράξεων από αγώνες Ευρώπης, πρωταθλήματος, κυπέλλου
και φιλικούς: 261 εκατ.

Β Στάνταρ μηνιαίες καλύψεις για ενοίκια, ΔΕΗ, ΕΥΔΑΠ κ.λπ. έξοδα στο γήπεδο της
Λεωφόρου: 50 εκατ.

Γ Ενοίκια, κοινόχρηστα στην πολυκατοικία της Αρματολών και Κλεφτών 47, που
στεγάζεται ο ΑΟ ΠΑΟ: 36 εκατ.

Δ Τμήματα Ερασιτεχνών - Εφήβων, δαπάνες προπονητών, γυμναστών, προπονήσεων,
μετακινήσεων και διαμονών: 265 εκατ.

ΣΥΝΟΛΟ: 612 εκατ.

Στο ανωτέρω ποσό δεν συμπεριλαμβάνονται τα έξοδα επισκευών χλοοτάπητα,
αποδυτηρίων, ηλεκτρικών και αρδευτικών εγκαταστάσεων του γηπέδου της Λεωφόρου
όποτε κάνει χρήση η επαγγελματική ομάδα.

Γίνεται λοιπόν αντιληπτό ότι εκτός από τη συμβατική υποχρέωση του 10% προς τον
Ερασιτέχνη, η ΠΑΕ έχει καταβάλει 351 εκατ. δρχ., ποσόν που ουσιαστικά αποτελεί
οικονομική ενίσχυση των ερασιτεχνικών τμημάτων.

Πέραν όλων αυτών η ΠΑΕ, παρά τις οικονομικές καταβολές προς τον Ερασιτέχνη,
δεν μπορεί πλέον να κάνει χρήση του γηπέδου της Λεωφόρου μετά την ενοικίασή
του προς ιδιώτη που είχε σαν αποτέλεσμα την καταστροφή του χλοοτάπητα»

Ο (ΚΑΘΟΛΟΥ εποικοδομητικός) διάλογος, μέσω των εφημερίδων, μεταξύ των δύο
προέδρων του Παναθηναϊκού συνεχίστηκε και χθες, με νέο στοιχείο της
ενδοπαναθηναϊκής διαμάχης την επίσημη τοποθέτηση και του τρίτου προέδρου!

Μετά, λοιπόν, την χθεσινή ανακοίνωση της ΠΑΕ Παναθηναϊκός που προκάλεσε πολλά
και ποικίλα σχόλια από την αντίπερα όχθη (αδελφοί Γιαννακόπουλοι), ο πρόεδρος
του ερασιτέχνη Παναθηναϊκού (η διοίκηση του οποίου ανήκει στον έλεγχο των
Γιαννακόπουλων) Θ. Αλούπης προέβη στην ακόλουθη δήλωση.

«Δεν αμφισβήτησε ποτέ κανείς ότι η ΠΑΕ Παναθηναϊκός εκπλήρωσε προς τον
Ερασιτέχνη Παναθηναϊκό τις συμβατικές και τις υποχρεώσεις που επιβάλλει ο
νόμος. Ο πρόεδρος του Παναθηναϊκού εκφράζει την ευχή, οποιαδήποτε περαιτέρω
συζήτηση για το θέμα αυτό να σταματήσει, για το καλό του Παναθηναϊκού».

Με αυτήν τη δήλωση είναι εμφανές ότι γίνεται προσπάθεια να σταματήσει η
αντιπαλότητα μέσω των ΜΜΕ και να γεφυρωθεί το χάσμα των δύο πλευρών έπειτα από
ιδιωτικές συναντήσεις. Ωστόσο, επί των απόψεων της ΠΑΕ Παναθηναϊκός και του
Γιώργου Βαρδινογιάννη, οι Γιαννακόπουλοι, σύμφωνα με σχόλιά τους σε ανθρώπους
του περιβάλλοντός τους, είχαν πολλές ενστάσεις.

Επί παραδείγματι: στην ανακοίνωσή της η ΠΑΕ αναφέρει ότι έχει δώσει την
τελευταία πενταετία στον ερασιτέχνη 261 εκατ. δρχ., ποσό που αντιστοιχεί στο
10% των καθαρών εισπράξεων από αγώνες. Οι Γιαννακόπουλοι, όμως, υποστηρίζουν
ότι ο νόμος αναφέρει το 10% επί των εσόδων και όχι των εισπράξεων από τα
εισιτήρια, που μόνο για πέρυσι από την εντυπωσιακή πορεία στο Τσάμπιονς Λιγκ
μεταφράζεται σε 360 εκατ. δρχ., που είναι το 10% των 3,6 δισ. δρχ.

Ακόμη, οι διοικούντες το ΤΑΚ Παναναθηναϊκός ανέφεραν χθες ότι τα 265 εκατ. της
ΠΑΕ για τα ερασιτεχνικά τμήματα αφορούν τα αντίστοιχα του ποδοσφαίρου, τα
οποία υποχρεούται βάσει νόμου να συντηρεί η ΠΑΕ, προκειμένου να συμμετέχει στο
επαγγελματικό πρωτάθλημα, όπως ορίζουν η ΕΠΑΕ και η ΕΠΟ.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16045O021</ED>
<ID>
ID:136092

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O02&aa=1</URL></REF>


Article

<CATEGORY>vin10</CATEGORY>

 <H2>ΤΡΑΥΜΑΤΙΣΤΗΚΕ
</H2><H2>Πάλι άτυχος ο Κωνσταντινίδης
</H2>
ΝΟΚ άουτ βγήκε ο Κώστας Κωνσταντινίδης κατά τη διάρκεια της χθεσινής
προπόνησης, όταν συγκρούστηκε με υπό δοκιμή ερασιτέχνη και τραυματίστηκε στο
ζυγωματικό. Οι γιατροί λαχτάρησαν πιστεύοντας ότι υπέστη κάταγμα, αλλά
αργότερα οι ακτινογραφίες δεν έδειξαν κάτι σοβαρό. Ο παίκτης, επειδή
ζαλίζεται, θα αναπαυθεί και σήμερα. Η συμμετοχή του στον αγώνα με τον Απόλλωνα
είναι αμφίβολη. Δήλωσε ο Κωνσταντινίδης:

«Ο πόνος είναι αφόρητος και περνώ δύσκολες ώρες. Ευτυχώς, δεν έπαθα μεγαλύτερη
ζημιά. Φέτος με κυνηγάει η ατυχία».

Πράγματι, ο Κωνσταντινίδης έσπασε κάθε ρεκόρ τραυματισμών την τρέχουσα
αγωνιστική περίοδο: αυτή είναι η τρίτη φορά που τραυματίζεται. Ο διεθνής άσος
είχε χτυπήσει στο ντέρμπι του πρώτου γύρου με την ΑΕΚ και στο παιχνίδι με την Προοδευτική.

Για τη συνάντηση με τον Απόλλωνα στη Ριζούπολη, θέση στην αρχική ενδεκάδα
διεκδικούν οι Λυμπερόπουλος, Στράντλι.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16045O022</ED>
<ID>
ID:136137

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O02&aa=2</URL></REF>


Article

<CATEGORY>vin10</CATEGORY>

 <H5>ΑΘΗΝΑ 2004
</H5><H2>Συνάντηση Φούρα με Στρατήγη
</H2>
ΣΥΝΑΝΤΗΣΗ με τον πρόεδρο της Οργανωτικής Επιτροπής Διοργάνωσης των Ολυμπιακών
Αγώνων του 2004 Στρατή Στρατήγη, είχε χτες ο υφυπουργός Αθλητισμού Ανδρέας Φούρας.

Αν και για τη συνάντηση δεν έγιναν δηλώσεις, σύμφωνα με τις πληροφορίες που
διέρρευσαν, οι δύο άνδρες συζήτησαν θέματα που έχουν να κάνουν με τη
λειτουργία της Επιτροπής αλλά και την προετοιμασία της ελληνικής
αντιπροσωπείας για τη σύνοδο της ΔΟΕ στο Ναγκάνο και την παρουσία της χώρας
μας στους Χειμερινούς Ολυμπιακούς Αγώνες.

Στο μεταξύ χτες, ο υφυπουργός Ανδρέας Φούρας είχε συνάντηση με εκπροσώπους της
Ρωσικής Ολυμπιακής Επιτροπής, που τον επισκέφθηκαν στο πλαίσιο των διεθνών
επαφών, τις οποίες πραγματοποιούν εν όψει της διοργάνωσης των Παγκόσμιων
Αγώνων Νέων, που θα γίνουν για πρώτη φορά το καλοκαίρι στη Μόσχα.

«Η επιτυχία των παγκόσμιων αθλητικών εκδηλώσεων κρίνεται στις λεπτομέρειες.
Βασικός παράγοντας της επιτυχίας του Παγκόσμιου Πρωταθλήματος Στίβου της
Αθήνας, ήταν η τελετή έναρξης» επισήμανε ο υφυπουργός ο οποίος πρόσθεσε ότι η
Ελλάδα θα συμμετάσχει στους αγώνες της Μόσχας.

Ο κ. Φούρας τόνισε, επίσης, ότι βρίσκεται σε καλό δρόμο η πρότασή του για
μόνιμη τέλεση των Ολυμπιακών Αγώνων σ' επίπεδο εφήβων, στα εννέα αρχαία
αθλήματα του στίβου.

Τη ρωσική αντιπροσωπεία αποτελούσαν ο υπουργός Εσωτερικών - Δημόσιας Τάξης κ.
Κουλίκοφ, ο υφυπουργός Εσωτερικών κ. Βελντιάερ, ο σύμβουλος Ασφαλείας της
Ολυμπιακής Επιτροπής κ. Μάμελουκ και ο υπεύθυνος Ασφαλείας κ. Μπογκολάμοφ.

*** Την αντίδρασή του στους Ολυμπιακούς Αγώνες του 2004 εκφράζει με
ανακοίνωσή του το Πανελλήνιο Δίκτυο Περιβαλλοντικών Οργανώσεων. Την ίδια άποψη
έχει και η Κίνηση Πολιτών Γαλατσίου, καθώς και ο Σύλλογος Φίλοι του Δάσους
Νέας Ιωνίας.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16045O023</ED>
<ID>
ID:136177

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O02&aa=3</URL></REF>


Article

<CATEGORY>vin10</CATEGORY>

 <H5>ΚΩΝΣΤΑΝΤΟΠΟΥΛΟΣ
</H5><H2>Επίσκεψη στον ΠΣΑΠ
</H2>
ΣΥΝΑΝΤΗΣΗ με θέμα το πρόβλημα που υπάρχει από την αντιδικία ποδοσφαιριστών με
την Τράπεζα Κρήτης, αφότου ξέσπασε το σκάνδαλο Κοσκωτά, είχε ο πρόεδρος του
Συνασπισμού, Νίκος Κωνσταντόπουλος, και ο υπεύθυνος για τα θέματα αθλητισμού,
Αποστόλης Τασούλας, με αντιπροσωπεία του ΠΣΑΠ αποτελούμενη από τους Αντώνη
Αντωνιάδη, Γιάννη Καραμηνά και Αριστείδη Καμάρα. Από την πλευρά του Συνδέσμου
Αμειβομένων Ποδοσφαιριστών επισημάνθηκε ότι οι παίκτες των οποίων τα χρήματα
έχουν μπλοκαριστεί από την Τράπεζα Κρήτης, έχουν οδηγηθεί σε αδιέξοδο, αφού
καλούνται από το Δημόσιο να πληρώσουν φόρους και πρόστιμα για χρήματα που δεν
έχουν εισπράξει.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16045O024</ED>
<ID>
ID:136207

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O02&aa=4</URL></REF>


Article

<CATEGORY>vin10</CATEGORY>

 <H5>ΑΝΑΤΑΡΑΧΗ ΣΤΗΝ ΕΠΑΕ ΓΙΑ ΤΟΥΣ ΔΙΚΑΣΤΕΣ
</H5><H2>Παρεμβαίνει ο εισαγγελέας
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Πονοκέφαλος για τον πρόεδρο της ΕΠΑΕ Στέλιο Σφακιανάκη η υπόθεση με τους
αθλητικούς δικαστές

ΕΝΩ αναμένεται παρέμβαση του προέδρου και του εισαγγελέα του Αρείου Πάγου τις
προσεχείς ημέρες στο θέμα της συγκρότησης της Πειθαρχικής Επιτροπής, τα
συναρμόδια υπουργεία Δικαιοσύνης και Αθλητισμού εξετάζουν το ενδεχόμενο της
δημιουργίας νομοπαρασκευαστικής επιτροπής, η οποία θα αποφασίσει όλες τις
λεπτομέρειες σχετικά με την απονομή αθλητικής δικαιοσύνης και την συγκρότηση
των οργάνων.

Σήμερα, λοιπόν, αναμένεται η παρέμβαση του προέδρου του Αρείου Πάγου κ. Ματθία
και του εισαγγελέα κ. Δημόπουλου για το επίμαχο θέμα της συγκρότησης της
Πειθαρχικής Επιτροπής της ΕΠΑΕ. Αν και οι προθέσεις του Αρείου Πάγου δεν έχουν
γίνει γνωστές, εν τούτοις θεωρείται βέβαιο πως η παρέμβαση θα είναι προς την
κατεύθυνση της κακής συγκρότησης του οργάνου. Γεγονός που αναμένεται να
επιφέρει νέα αναταραχή, ενώ ήδη ο πρόεδρος της διοργανώτριας Στέλιος
Σφακιανάκης αφήνει να διαρρεύσει στον Τύπο ότι «σε μία τέτοια περίπτωση θα
στραφούμε στους συνταξιούχους δικαστές και τους νομικούς, για τη συγκρότηση
της επιτροπής».

Πάντως χτες, ο κ. Δημόπουλος έδωσε εντολή στον αντιεισαγγελέα του Αρείου Πάγου
κ. Ζαβολέα να εξετάσει το θέμα της Πειθαρχικής Επιτροπής της ΕΠΑΕ.

Από την άλλη πλευρά και σύμφωνα με πληροφορίες, τα συναρμόδια υπουργεία
Δικαιοσύνης και Αθλητισμού εξετάζουν το ενδεχόμενο να προχωρήσουν στη
συγκρότηση νομοπαρασκευαστικής επιτροπής, η οποία θα εξετάσει το πλέγμα της
λειτουργίας της αθλητικής δικαιοσύνης στο σύνολό της (στελέχωση επιτροπών,
τρόπος λειτουργίας, απονομή δικαιοσύνης).

Τέλος, για το θέμα να σημειώσουμε ότι οι ερμηνείες γύρω από το αν μπορεί ή όχι
η ΕΠΑΕ να στελεχώσει την Πειθαρχική Επιτροπή με συνταξιούχους δικαστές είναι
πολλές. Μία απ' αυτές επισημαίνει πως εφόσον ο νόμος αναφέρει «εν ενεργεία
δικαστικούς λειτουργούς ή νομικούς» είναι ξεκάθαρο ότι δεν προβλέπει πως
μπορεί η επιτροπή να στελεχωθεί από συνταξιούχους δικαστικούς. Αν το ήθελε, θα
ανάφερε γενικά περί δικαστικών λειτουργών, χωρίς να κάνει διαχωρισμό «εν
ενεργεία ή μη εν ενεργεία».

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16045O031</ED>
<ID>
ID:136093

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O03&aa=1</URL></REF>


Article

<CATEGORY>vin10</CATEGORY>

 <H5>ΑΠΟΛΛΩΝ
</H5><H2>Γι' αλλού ξεκίνησε, αλλού κατέληξε
</H2>
ΣΤΟΝ ΤΑΥΡΟ ήταν προγραμματισμένη η προπόνηση του Απόλλωνα, στον χώρο δίπλα από
τον αγωνιστικό χώρο της Ριζούπολης έγινε. Ο Τάις Λίμπρεχτς και οι παίκτες του
πήγαν στο γήπεδο του Ταύρου για να γυμναστούν, αλλά οι υπεύθυνοι του γηπέδου
αρνήθηκαν, λόγω της βροχής, να τους αφήσουν. Αναγκάστηκαν λοιπόν να
επιστρέψουν στο γήπεδο της Ριζούπολης, όπου και εκεί η κατάσταση του
αγωνιστικού χώρου ήταν χειρότερη και τελικά περιορίστηκαν σε τρέξιμο.

Στην Αθήνα βρίσκεται ο Σέρβος Μίοντραγκ Ζέτνροβικ, για να διαπραγματευτεί τη
μεταγραφή του στον Απόλλωνα, ενώ εντός των ημερών αναμένεται να φθάσει ένας
ακόμα Σέρβος, ο Ζάρκο Ντράγκτς, για τον ίδιο λόγο.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16045O032</ED>
<ID>
ID:136138

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O03&aa=2</URL></REF>


Article

<CATEGORY>vin10</CATEGORY>

 <H2>ΤΕΝΙΣ
</H2><H2>Η μεγαλύτερη ήταν πιο έμπειρη
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Βένους και Σερένα. Η οικογενειακή μάχη στη Μελβούρνη έγειρε στην πλευρά της πρώτης

ΣΤΑ ΝΕΑ ταλέντα του γυναικείου τένις ήταν στραμμένο το ενδιαφέρον στη χθεσινή
ημέρα του ΟΠΕΝ της Αυστραλίας, στη Μελβούρνη. Αν μάλιστα δεν είχαμε...
οικογενειακές ή ακόμα και... εθνικές «συγκρούσεις», ίσως τότε να είχαν την
ευκαιρία να δείξουν περισσότερο το ταλέντο τους.

«Οικογενειακή σύγκρουση»: Η Βένους Ουίλιαμς, νίκησε 7-6, 6-1 την αδελφή της
Σερένα και προκρίθηκε στον τρίτο γύρο. Το μεταξύ τους παιχνίδι παρακολούθησαν
10.000 θεατές (!). Τα κορίτσια φαίνεται πως είχαν άγχος. Άλλωστε, η νικήτρια
Βένους υπέπεσε σε 34 συνολικά λάθη, ενώ η Σερένα 42! «Εθνική σύγκρουση»: εδώ
είχαμε κροατικό ντέρμπι. Η Ίβα Μαγιόλι, Νο 6 στην παγκόσμια κατάταξη και
νικήτρια στο Ρολάν Γκαρός τον περασμένο Ιούνιο, απέκλεισε την 16χρονη
συμπατριώτισσά της Μιρχάνα Λούτσιτς με 7-5, 6-4, η οποία θεωρείται από τα
ανερχόμενα ταλέντα στο παγκόσμιο τένις. Στον τρίτο γύρο, θα αντιμετωπίσει τη
Βένους Ουίλιαμς. Απομένει πλέον να δούμε και το τέταρτο κορίτσι αυτής της
«ταλαντούχου» παρέας, τη Ρωσίδα Άννα Κουρνίκοβα που έχει προκριθεί ήδη στον
δεύτερο γύρο.

Συνέχεια με έκπληξη: μετά τον Γκόραν Ιβανίσεβιτς, ήταν η σειρά του δεύτερου
«συνήθους υπόπτου» να αποχωρήσει από τη διοργάνωση. Ο Μαρκ Φιλιππούσης δεν τα
καταφέρνει καλά στα Γκραν Σλαμ και χθες αποκλείστηκε από τον Μαροκινό Χικάμ
Αράζι (Νο 47 στην παγκόσμια κατάταξη) με 1-6, 6-2, 4-6, 6-1, 9-7. Ένας άλλος
Αυστραλός, ο Ρίτσαρντ Φρόμπεργκ (Νο 73), έκανε την έκπληξη αποκλείοντας τον
Ισπανό Κάρλος Μόγια με 4-6, 6-4, 7-6, 6-4.

Άλλα αποτελέσματα στους άνδρες: Σάμπρας (ΗΠΑ) - Σανγκουινέτι (Ιταλία) 6-2,
6-1, 6-2, Μπγιόρκμαν (Σουηδία) - Φερέιρα (Ν. Αφρική) 6-7, 4-6, 6-4, 6-2, 6-3,
Κόρντα (Τσεχία) - Ντράπερ (Αυστραλία) 7-6, 6-3, 6-3, Κορέγια (Ισπανία) -
Πρινοσίλ (Γερμανία) 6-4, 6-3, 6-0.

Τα αποτελέσματα στις γυναίκες: Ντάβενπορτ (ΗΠΑ) - Χαμπσούντοβα (Σλοβακία) 2-6,
6-0, 9-7, Ρέιμοντ (ΗΠΑ) - Μιγιάτζι (Ιαπωνία) 6-2, 3-6, 7-5, Μαρτίνεθ (Ισπανία)
- Όρεμανς (Ολλανδία) 7-5, 6-2, Ντραγκομίρ (Ρουμανία) - Σέρνα (Ισπανία) 7-6,
2-6, 6-3, Τεστού (Γαλλία) - Καντάρ (Γερμανία) 6-7, 6-0, 6-1.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16045O033</ED>
<ID>
ID:136178

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O03&aa=3</URL></REF>


Article

<CATEGORY>vin10</CATEGORY>

 <H2>Μερίδιο και από κούρσες θέλει ο ΟΠΑΠ
</H2>
ΙΠΠΟΔΡΟΜΙΑΚΗ γκανιότα από τη διοργάνωση προκαθορισμένων στοιχημάτων με κούρσες
του εξωτερικού (Αγγλία - Ιρλανδία), σκοπεύει τώρα ο ΟΠΑΠ(!). Ο στόχος αυτός
του ΟΠΑΠ έχει αναστατώσει όλες τις ιπποδρομιακές τάξεις, γιατί η υλοποίησή του
θα απομάκρυνε χιλιάδες φιλίππους από το Δέλτα, με οριστικό μαρασμό των
ελληνικών ιπποδρομιών και καταστρεπτικές συνέπειες για την ιδιοκτησία.

Η γνωστοποίηση των προθέσεων του ΟΠΑΠ κινητοποίησε τα προεδρεία Φιλίππου
Ενώσεως Ελλάδος (ΦΕΕ) και Οργανισμού Διεξαγωγής Ιπποδρομιών Ελλάδος (ΟΔΙΕ) και
ύστερα από αίτημά τους πραγματοποιήθηκε σύσκεψη στο υφυπουργείο Αθλητισμού,
υπό την προεδρία του υφυπουργού κ. Ανδρέα Φούρα.

ΖΗΤΗΣΑΝ ΕΝΗΜΕΡΩΣΗ

Κατά τη σύσκεψη, οι επικεφαλής των διοικήσεων του ΟΔΙΕ και της ΦΕΕ ζήτησαν
ενημέρωση για την πρόθεση του ΟΠΑΠ να οργανώσει προκαθορισμένα στοιχήματα και
διατύπωσαν την ανησυχία όλων των ιπποδρομιακών κλάδων για τις επιπτώσεις από
την πιθανή διεξαγωγή και ιπποδρομιακού προκαθορισμένου στοιχήματος από τον
ΟΠΑΠ. Μετά τη σύσκεψη, ο υφυπουργός Αθλητισμού ανακοίνωσε τα εξής:

1) Η απόφαση της κυβέρνησης να αναθέσει στον ΟΠΑΠ την διεξαγωγή
προκαθορισμένων στοιχημάτων, είναι δεδομένη.

2) Σε ό,τι αφορά την διεξαγωγή του προκαθορισμένου ιπποδρομιακού στοιχήματος,
ανέθεσε στα Δ.Σ. των ΟΔΙΕ, ΦΕΕ και ΟΠΑΠ να μελετήσουν την σκοπιμότητα
διεξαγωγής, τον τρόπο, τις επιπτώσεις, τα πιθανά οφέλη, καθώς και το είδος των στοιχημάτων.

3) Ο διάλογος αυτός θα πρέπει να έχει ολοκληρωθεί εντός τριών μηνών από σήμερα
και αφού συνεκτιμηθούν και τα αποτελέσματα της λειτουργίας του Totalizator, ο
υφυπουργός Αθλητισμού κ. Ανδρέας Φούρας θα λάβει τις τελικές αποφάσεις του.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16045O034</ED>
<ID>
ID:136208

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O03&aa=4</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Ο Κομίνχες είπε «όχι» στη Μακάμπι
</H2>
ΝΑΥΑΓΗΣΕ η μεταγραφή του Πάολο Κομίνχες στη Μακάμπι, αφού ο Περουβιανός
παίκτης του ΠΑΟΚ αρνήθηκε να υπογράψει συμβόλαιο με την ισραηλινή ομάδα.

Ο λόγος; Ο 23χρονος ποδοσφαιριστής στην επίσκεψή του ­ η δεύτερη σε διάστημα
μίας εβδομάδας ­ στο Ισραήλ, δυσαρεστήθηκε με την πολεμική εικόνα που
επικρατεί στη χώρα και αποφάσισε να επιστρέψει στη Θεσσαλονίκη, αφήνοντας τη
Μακάμπι στα... κρύα του λουτρού. Αντίθετα, πολύ κοντά σε συμφωνία με τη Λέστερ
βρίσκεται ο έτερος υπό μεταγραφή παίκτης Θεόδωρος Ζαγοράκης, ο οποίος
παραμένει στην αγγλική πόλη, συνεχίζοντας τις διαπραγματεύσεις με τη διοίκηση
της βρετανικής ομάδας.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16045O035</ED>
<ID>
ID:136224

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O03&aa=5</URL></REF>


Article

<CATEGORY>vin10</CATEGORY>

 <H2>Οι Αλβανοί 4-1 την Τουρκία
</H2>
Εκπληκτική νίκη με 4-1 επί της Τουρκίας πέτυχε η Αλβανία, σε φιλικό παιχνίδι
που διεξήχθη στην Άγκυρα. Ράκλι (14', 64'), Μπούσι (67') και Χαλίλι (88')
σκόραραν για τους νικητές, ενώ για τους Τούρκους το μοναδικό τέρμα πέτυχε ο
Ντερελίογλου (71').

ΙΤΑΛΙΑ

Στα ημιτελικά του Κυπέλλου Ιταλίας προκρίθηκε η Μίλαν, παρά την ήττα της με
1-0 από την Ίντερ (Μπράνκα 32'). Οι «ροσονέρι» είχαν νικήσει στο πρώτο
παιχνίδι με 5-0. Στους «τέσσερις» προκρίθηκε και η Λάτσιο (2-1 τη Ρόμα).

ΓΑΛΛΙΑ

Για το γαλλικό πρωτάθλημα: Μπαστιά - Παρί Σεν Ζερμέν 2-0, Λανς - Γκινγκάμπ
1-0, Χάβρη - Μπορντό 0-0, Οσέρ - Τουλούζ 3-1, Μονπελιέ - Ναντ 2-0, Στρασβούργο
- Λυών 1-2, Ρεν - Σατερό 3-0. Η βαθμολογία: Μετς 46, Παρί 44.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16045O036</ED>
<ID>
ID:136232

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O03&aa=6</URL></REF>


Article

<CATEGORY>vin10</CATEGORY>

 <H5>«ΦΡΕΝΟ» ΣΤΙΣ ΦΗΜΕΣ ΑΠΟ ΤΟΝ ΠΡΟΕΔΡΟ ΤΩΝ «ΛΟΡΔΩΝ»
</H5><H2>Δεν πουλήθηκε ο Αθηναϊκός
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Τελειώνει από τον Αθηναϊκό ο Μάριους Κουζέγια μέχρι τη Δευτέρα

«Ο ΑΘΗΝΑΪΚΟΣ δεν έχει πουληθεί σε καμία εταιρεία και ειδικά στην ENIC», είπε
χθες ο Σπύρος Καλογιάννης, στον ραδιοφωνικό σταθμό Sprint FM, θέλοντας να
δώσει οριστικό τέλος στις φήμες που ακούγονται αρκετό καιρό τώρα, για πώληση
της ομάδας του Βύρωνα, στη συγκεκριμένη εταιρεία.

Ο πρόεδρος των «Λόρδων» συνεχίζοντας, τόνισε: «Δίνω τον Αθηναϊκό και χωρίς να
πάρω ούτε μία δραχμή, αρκεί να παρουσιαστεί κάποιος που θα πληρώσει όλα τα
χρέη της ομάδας, αλλά και θα αναλάβει όλα της τα έξοδα».

Τρεις ποδοσφαιριστές του Αθηναϊκού θα λύσουν τα συμβόλαιά τους, με την ΠΑΕ,
μέχρι τη Δευτέρα. Πρόκειται για τους Σάσκο, Μίλε Κρίστεφ και Κουζέγια. Οι δύο
πρώτοι μάλιστα έχουν ήδη αδειάσει το σπίτι που τους νοίκιαζε η ομάδα τους, στο
οποίο εγκαταστάθηκε ο Αγαθοκλέους. Εκτός όμως απ' αυτούς, ο Γιάννης
Καλπακίδης, θα παραχωρηθεί δανεικός στον Λεβαδειακό.

Λόγω της βροχής, χθες η προπόνηση δεν έγινε στο εθνικό στάδιο του Βύρωνα, αλλά
στο κλειστό. Σε αυτή δεν πήραν μέρος οι Κουμπής, Θεοδωρόπουλος και Αλέξης, οι
οποίοι συνέχισαν το ειδικό πρόγραμμα που ακολουθούν. Αύριο που θα γίνει η
προπόνηση στο γήπεδο (αν το επιτρέψουν οι καιρικές συνθήκες), θα φανεί κατά
πόσον είναι έτοιμοι για τον αγώνα με τον Ολυμπιακό, ενώ παρόντες ήταν ο
στρατευμένος Κοζανίδης και ο Κόλτζος.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16045O041</ED>
<ID>
ID:136094

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O04&aa=1</URL></REF>


Article

<CATEGORY>vin10</CATEGORY>

 <H2>ΙΩΝΙΚΟΣ
</H2><H2>Κοντά στον Αφεντουλίδη
</H2>
ΠΟΛΥ ΚΟΝΤΑ στην απόκτηση του Δημήτρη Αφεντουλίδη της Καστοριάς βρίσκεται ο
Ιωνικός. Ο παίκτης πήγε χθες στα γραφεία της ΠΑΕ στη Νεάπολη, με τον πρόεδρο
της ομάδας του, κ. Τσολάκη και συζητούσαν μέχρι αργά χθες βράδυ με τους
παράγοντες του Ιωνικού, για την ολοκλήρωση της μεταγραφής. Είναι γεννημένος
στις 21/7/1974 και γιος του παλαίμαχου ποδοσφαιριστή του ΠΑΟΚ.

Χθες οι ποδοσφαιριστές του Ιωνικού λόγω της βροχής προπονήθηκαν στο κλειστό
γυμναστήριο του Πλάτωνα, όπου υπήρξαν και πολλά νεύρα. Οι Πουρλιοτόπουλος,
Γυριχίδης λογομάχησαν και αντί προστίμου, ο Γκμοχ τούς επέβαλε να πληρώσουν το
δείπνο όλων των παικτών που θα γίνει αύριο βράδυ, ενώ ο Σταύρος Σταματής
κλώτσησε την μπάλα εκνευρισμένος και έσπασε μία από τις λάμπες του γηπέδου.
Είναι πολύ πιθανό ο Γκμοχ να του επιβάλει πρόστιμο. Σήμερα ο Ιωνικός θα κόψει
την πίτα του σε γνωστό κοσμικό κέντρο.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16045O042</ED>
<ID>
ID:136139

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O04&aa=2</URL></REF>


Article

<CATEGORY>vin10</CATEGORY>

 <H5>ΠΡΟΟΔΕΥΤΙΚΗ
</H5><H2>Διαφορά 25 εκατ.
</H2>
ΝΑΥΑΓΕΙ ­ όπως δείχνουν τα πράγματα ­ η μεταγραφή του Λουκά Καραδήμου στην
Προοδευτική. Ο ποδοσφαιριστής έχει μεν συμφωνήσει στο οικονομικό με τη
διοίκηση της ομάδας της Νίκαιας, αλλά οι απαιτήσεις της Καλλιθέας (θέλει
περίπου 40 εκατ. δραχμές) για την παραχώρηση του παίκτη έχουν γίνει εμπόδιο
στην ολοκλήρωσή της. Η Προοδευτική από την πλευρά της είναι διατεθειμένη να
δώσει περίπου 15 εκατ. και κάποιους ποδοσφαιριστές δανεικούς.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16045O043</ED>
<ID>
ID:136179

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O04&aa=3</URL></REF>


Article

<CATEGORY>vin10</CATEGORY>

 <H5>Νέο τζακ-ποτ
</H5><H2>Τζόκερ
</H2>
ΤΖΑΚ-ΠΟΤ (425 εκατ. δρχ.) έγινε στον χθεσινό διαγωνισμό (21/1) του ΤΖΟΚΕΡ,
αφού ουδείς βρέθηκε με 5+1 επιτυχίες. Στις άλλες κατηγορίες τα κέρδη είναι:
Τέσσερις τυχεροί με 5 επιτυχίες θα πάρουν από 14.026.350 δρχ., 33 με 4+1 επιτ.
θα εισπράξουν από 902.910 δρχ., 569 με 4 επιτ. θα μοιραστούν από 22.020 δρχ.,
1.000 με 3+1 επιτ. θα πάρουν από 22.020 δρχ., 25.983 με 3 επιτ. θα εισπράξουν
από 890 δρχ., 14.962 με 2+1 επιτ. θα μοιραστούν από 890 δρχ. και 80.838 με 1+1
επιτυχίες θα πάρουν από 415 δρχ.

Τα πέντε τυχερά νούμερα είναι: 1, 16, 20, 38, 41, ενώ ο αριθμός του ΤΖΟΚΕΡ
είναι το 19.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16045O044</ED>
<ID>
ID:136209

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O04&aa=4</URL></REF>


Article

<CATEGORY>vin10</CATEGORY>

 <H2>ΠΡΟ - ΠΟ
</H2><H2></H2>
<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16045O045</ED>
<ID>
ID:136225

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O04&aa=5</URL></REF>


Article

<CATEGORY>vin10</CATEGORY>

 <H2>ΠΡΟ - ΠΟγκόλ
</H2><H2></H2>
<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16045O046</ED>
<ID>
ID:136233

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O04&aa=6</URL></REF>


Article

<CATEGORY>vin10</CATEGORY>

 <H5>Από 156 εκατ. στους δύο εξάρηδες
</H5><H2>ΛΟΤΤΟ
</H2>
ΔΥΟ ΤΥΧΕΡΟΙ εξάρηδες βρέθηκαν στον χθεσινό διαγωνισμό (21/1) του ΛΟΤΤΟ, οι
οποίοι κερδίζουν από 157.922.110 δρχ. Οι 175 πεντάρηδες θα πάρουν από 362.975
δρχ., οι 10.588 τεσσάρηδες θα εισπράξουν από 4.495 δρχ. και οι 210.614
τριάρηδες θα μοιραστούν από 180 δρχ.

Τα νούμερα του ΛΟΤΤΟ είναι: 4, 11, 15, 18, 31, 42...

Στο ΠΡΟΤΟ βρέθηκε ένας τυχερός στην πρώτη κατηγορία, ο οποίος κερδίζει
25.485.850 δρχ. Στις άλλες κατηγορίες τα κέρδη είναι: Δύο τυχεροί στη δεύτερη
θα πάρουν από 10.790.485 δρχ., 46 στην τρίτη θα εισπράξουν από 469.150 δρχ.,
384 στην τέταρτη θα μοιραστούν από 56.200 δρχ., 4.377 στην πέμπτη θα πάρουν
από 4.930 δρχ. και 44.340 στην έκτη θα εισπράξουν από 410 δρχ....

Ο αριθμός του ΠΡΟΤΟ είναι: 0672113.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16045O047</ED>
<ID>
ID:136237

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O04&aa=7</URL></REF>


Article

<CATEGORY>vin10</CATEGORY>

 <H5>Τα χθεσινά αποτελέσματα
</H5><H2>ΙΠΠΟΔΡΟΜΟΣ
</H2>
1η: Σαλέμπριτυ (Οικονομίδης) 158-41. Αντιγόνη 22. Τρίτος, Χάιλαντ Γουέι.
Δίδυμο 4Χ6=179. Φορκάστ 4Χ6=583. TRIO: 4Χ5Χ6=218. TRI-CAST: 4Χ6Χ5=1.459.
(Διαγράφηκε ο ίππος 1, Θαυματουργή).

2η: Ηγερία (Δημητσάνης) 55-25. Λέιντυ Ελίζαμπεθ 25. Τρίτος, Φαίστος. Δίδυμο
5Χ9=115. Φορκάστ 9Χ5=273. Σύνθετο 4Χ9=787. ΣΔ 4Χ6Χ5Χ9=2.311. TRIO: 4Χ5Χ9=101.
TRI-CAST: 9Χ5Χ4= 828.

3η: Μαραθών Φέιμ (Σταύρου) 40-15. Θαργηλία 36. Τρίτος, Βαγγελίτσα Μου. Δίδυμο
5Χ7=194. Φορκάστ 7Χ5=273. Σύνθετο 9Χ7=233. ΣΔ 5Χ9Χ5Χ7=2.712. TRIO: 2Χ5Χ7=948.
TRI-CAST: 7Χ5Χ2=2.874

4η: Μανιτόμπα (Φίλιππος) 95-24. Νικολέτα 29. Τρίτος, Πρεμετή. Δίδυμο 5Χ6=207.
Φορκάστ 6Χ5=525. Σύνθετο 7Χ6=252. ΣΔ 5Χ7Χ5Χ6=2.545. TRIO: 2Χ5Χ6=62. TRI -
CAST: 6Χ5Χ2=801.

5η: Επίκτητος (Δούκας) 37-19. Κοκίν 28. Τρίτος, Ένδοξος. Δίδυμο 4Χ8=197.
Φορκάστ 4Χ8=289. Σύνθετο 6Χ4=341. ΣΔ 5Χ6Χ4Χ8=2.818. TRIO 2Χ4Χ8=292. TRI CAST 4Χ8Χ2=873.

6η: Γιουρόπιαν (Νίκος) 25-14. Αμυθούντα 13. Τρίτος, Λουίτζι. Δίδυμο 3Χ4=51.
Φορκάστ 4Χ3=91. Σύνθετο 4Χ4=114. ΣΔ 4Χ8Χ3Χ4=1.267. TRIO 2Χ3Χ4=50. TRI CAST 4Χ3Χ2=273.

7η: Λάιονελ (Τσεργάς) 41-25. Μουλτιφάριους 27. Τρίτος, Μόρνινγκ Ράιζ. Δίδυμο
1Χ6=80. Φορκάστ 6Χ1=142. Σύνθετο 4Χ6=138. ΣΔ 3Χ4Χ1Χ6=560. TRIO 1Χ6Χ8=31. TRI
CAST 6Χ1Χ8=270.

8η: Μπάρμπα Γιάννης (Δμητσάνης) 37-34. Αμέρικαν Νέισον 19. Τρίτος, Ευγεν.
Κορίτσι. Δίδυμο 3Χ6=78. Φορκάστ 3Χ6=157. Σύνθετο 6Χ3=191. ΣΔ 1Χ6Χ3Χ6=793. TRIO
3Χ6Χ7=187. TRI CAST 3Χ6Χ7=635.

9η: Χρυσταλλένιος (Δάλαρης) 46-15. Μικρή Ζοζεφίνα 16. Δίδυμο 1Χ7=76. Φορκάστ
7Χ1= 216. Σύνθετο 3Χ7=200. ΣΔ 3Χ6Χ1Χ7=713.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16045O048</ED>
<ID>
ID:136238

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O04&aa=8</URL></REF>


Article

<CATEGORY>vin10</CATEGORY>

 <H5>ΣΤΗ ΛΑΤΙΝΙΚΗ ΑΜΕΡΙΚΗ ΤΟΝ ΘΕΩΡΟΥΝ ΚΑΛΥΤΕΡΟ ΤΟΥ ΡΟΝΑΛΝΤΟ
</H5><H2>Λάμπει ο Σάλας
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Ξέφρενη πορεία του Χιλιανού Μαρσέλο Σάλας προς την κορυφή του ποδοσφαιρικού στερεώματος

ΠΡΙΝ ΑΠΟ λίγες ημέρες ο Ρονάλντο ανακηρύχθηκε για δεύτερη συνεχόμενη χρονιά
κορυφαίος ποδοσφαιριστής του κόσμου. Στη Λατινική Αμερική, ωστόσο, δεν είναι
λίγοι αυτοί που υποστηρίζουν πως ένας Χιλιανος παίκτης ονόματι Μαρσέλο Σάλας
είναι τουλάχιστον ισάξιος αν όχι καλύτερος του Ρονάλντο!

Ο Μαρσέλο Σάλας μπήκε στη ζωή των Ευρωπαίων φιλάθλων πριν από λίγες ημέρες,
όταν έγινε γνωστό πως η Λάτσιο είναι έτοιμη να δαπανήσει 7 δισ. δραχμές για να
τον αποσπάσει από τη Ρίβερ Πλέιτ. Στη Λατινική Αμερική ο Σάλας θεωρείται αυτή
τη στιγμή ο πιο διάσημος και ταλαντούχος ποδοσφαιριστής και χαρακτηρίζεται από
τον διάδοχο του Ντανιέλ Πασαρέλα στην εθνική Αργεντινής, Χοσέ Νέστορ Πίκερμαν,
«ισάξιος του Ρονάλντο»

ΗΓΕΤΗΣ

Η τρελή πορεία του Μαρσέλο Σάλας προς την κορυφή άρχισε πριν από περίπου τρία
χρόνια. Η Ρίβερ Πλέιτ έχασε έναν από τους καλύτερους επιθετικούς της, τον
Έρναν Κρέσπο, και στην προσπάθειά της να αναπληρώσει το κενό απέκτησε από την
Ουνιβερσιτάντ ντε Τσίλε τον 20χρονο τότε Μαρσέλο Σάλας, έναντι 900 εκατ.
δραχμών. Ο Μαρσέλο Σάλας δεν άργησε να προσαρμοστεί στο νέο του περιβάλλον και
να αναδειχτεί σε ηγέτη της Ρίβερ Πλέιτ, οδηγώντας την στην κατάκτηση τριών
συνεχόμενων πρωταθλημάτων.

Ο Σάλας, σε αντίθεση με τον Ρονάλντο, θεωρείται σπεσιαλίστας στις φάσεις μέσα
στη μεγάλη περιοχή. Μπορεί να εκμεταλλευτεί και τον ελάχιστο ελεύθερο χώρο και
να πετύχει γκολ από σημεία που για τους άλλους είναι αδύνατο.

Το... καλό πόδι του Σάλας είναι το αριστερό, αλλά μπορεί να σκοράρει άνετα και
με το δεξί. Επίσης, στέλνει την μπάλα στα δίχτυα και με το κεφάλι αν και δεν
διαθέτει το απαραίτητο ύψος. «Δεν έχει τόση σημασία το ύψος όσο η θέση που θα
πάρεις και το τάιμινγκ», εξηγεί ο Σάλας.

Η φήμη του Μαρσέλο Σάλας, ο οποίος στο μεταξύ πέτυχε 11 γκολ στην προκριματική
φάση του Μουντιάλ οδηγώντας τη Χιλή στα τελικά, ξεπέρασε τα όρια της Λατινικής
Αμερικής. Ο μάνατζερ της Μάντσεστερ Γιουνάιτεντ, Άλεξ Φέργκιουσον, υποστήριξε
στον στενό του κύκλο πως ο Σάλας είναι ο παίκτης που μπορεί να οδηγήσει την
ομάδα του στην κατάκτηση του Τσάμπιονς Λιγκ.

ΕΝΘΟΥΣΙΑΣΤΗΚΕ

Για τον λόγο αυτό ταξίδεψε δύο φορές στη Χιλή, για να τον παρακολουθήσει
αγωνιζόμενο με τα χρώματα της εθνικής του ομάδας και έμεινε ενθουσιασμένος.

Όταν ο Φέργκιουσον χτύπησε την πόρτα της Ρίβερ Πλέιτ, η τελευταία ζήτησε
περίπου 6 δισ. δραχμές για να τον παραχωρήσει. Η Μάντσεστερ Γιουνάιτεντ
αρνήθηκε να δώσει αυτό το ποσό, στηριζόμενη κυρίως στο γεγονός ότι ο Άντι
Κόουλ βρήκε και πάλι τη φόρμα του και σκοράρει σχεδόν σε κάθε παιχνίδι. Η
Ρίβερ Πλέιτ, όμως, επειδή βλέπει πιο μακριά, συμφώνησε με τον Σάλας να του
αυξήσει τις μηνιαίες αποδοχές του και να τον κάνει τον πιο ακριβοπληρωμένο
παίκτη στην Αργεντινή, με την προϋπόθεση ο Χιλιανός να παραμείνει στην ομάδα
μέχρι το τέλος του Μουντιάλ. Φυσικά, αν ο Σάλας καταφέρει να δείξει το ταλέντο
του στα γαλλικά γήπεδα, η τιμή του σχεδόν θα διπλασιαστεί. Για τον λόγο αυτό,
η Λάτσιο έσπευσε να αποσπάσει από τώρα τον παίκτη, προσφέροντας 7 δισ.
δραχμές, χωρίς να τα καταφέρει.

Σε λίγους μήνες, πάντως, θα μάθουμε αν πράγματι ο Σάλας αξίζει τόσα χρήματα
και τον τίτλο «ισάξιος του Ρονάλντο».

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16045O051</ED>
<ID>
ID:136095

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O05&aa=1</URL></REF>


Article

<CATEGORY>vin10</CATEGORY>

 <H2>Γ' ΕΘΝΙΚΗ
</H2><H2>«Μπαλωθιές» στην Κρήτη
</H2>
«ΜΠΑΛΩΘΙΕΣ» έπεσαν στην Κρήτη, αφού ο Άγιος Νικόλαος επικράτησε με 4-0 της
Κορίνθου και ο Εργοτέλης νίκησε με 2-0 το Κερατσίνι, στη χθεσινή 11η
αγωνιστική του πρωταθλήματος της Γ' Εθνικής.

Στον Βόρειο Όμιλο, οι ομάδες που καταδιώκουν τον πρωτοπόρο Πιερικό δεν
εκμεταλλεύτηκαν το γεγονός ότι η ομάδα της Κατερίνης είχε ρεπό, αφού τα
Γιάννινα και ο Ολυμπιακός Βόλου ηττήθηκαν από τον Ορφέα Αλεξ/πολης (2-0) και
τον Ποσειδώνα Ν.Μ. (3-0) αντίστοιχα.

Η έκπληξη της ημέρας σημειώθηκε στην Κέρκυρα, όπου η ουραγός τοπική ομάδα
νίκησε με 4-1 τον δεύτερο στη βαθμολογία Παναιγιάλειο, ενώ αξιοσημείωτο είναι
ότι οι γηπεδούχοι σε 9 αγώνες είχαν πετύχει 5 γκολ και οι φιλοξενούμενοι είχαν
δεχτεί μόλις 3 τέρματα.

Ο Ναυπακτιακός με σκόρερ τον Λουκόπουλο (84', 86') πήρε βαθμολογική «ανάσα»
νικώντας εκτός έδρας με 2-0 την Αγία Ελεούσα. 
Στην Κρήτη, ο Εργοτέλης επιβλήθηκε με 2-0 του Κερατσινίου. Τα γκολ των νικητών
πέτυχαν οι Κουτσάκης (59') και Καλογεράκης (62').

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16045O052</ED>
<ID>
ID:136140

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O05&aa=2</URL></REF>


Article

<CATEGORY>vin10</CATEGORY>

 <H5></H5><H5>Χτυπούσαν πέναλτι έως ... το πρωί
</H5><H5>Μετακομίζουν
</H5><H5>Άτυχος!
</H5><H5>Γυρίζει
</H5><H5>Ο Σάινθ
</H5><H2>Εμπιστευτικά
</H2>
Σε αγώνα ανάμεσα στις ομάδες παίδων Μπλου Σοξ και Τσέλαστον Μπόις, στην
κεντρική Αγγλία, χρειάστηκε να εκτελεστούν 66 πέναλτι για να αναδειχτεί
νικητής. Το παιχνίδι στην κανονική του διάρκεια έληξε ισόπαλο 1-1. Στη
διαδικασία των πέναλτι, οι πιτσιρικάδες σούταραν 60 φορές από τα 11 μέτρα
χωρίς να βρουν στόχο. Τότε, ο διαιτητής αποφάσισε να τοποθετήσει την μπάλα πιο
κοντά στο τέρμα. Αποτέλεσμα, ύστερα από έξι χτυπήματα από τη νέα θέση, να
αναδειχτεί νικήτρια η ομάδα Τσέλαστον με... 2-1 στα πέναλτι. Ο αριθμός των 66
πέναλτι θεωρείται πως είναι νέο παγκόσμιο ρεκόρ.

Πολύ ζεστά έχουν πάρει το θέμα της κατασκευής νέου σταδίου οι υπεύθυνοι της
Ρεάλ Μαδρίτης. Χθες, εκπρόσωποι της ισπανικής ομάδας ζήτησαν την άδεια της
κυβέρνησης για να αντικαταστήσουν το ιστορικό Σαντιάγκο Μπερναμπέου με νέο
γήπεδο χωρητικότητας 120.000 θεατών. Σύμφωνα με τα σχέδια της Ρεάλ, το
Σαντιάγκο Μπερναμπέου θα κατεδαφιστεί και στη θέση του θα κατασκευαστούν 2.500
διαμερίσματα. Από την πώληση των διαμερισμάτων θα συγκεντρωθεί ένα πολύ μεγάλο
ποσό που θα διατεθεί για την κατασκευή του νέου σταδίου, το οποίο θα στοιχίσει
περίπου 166 εκατ. δολάρια.

Η ατυχία συνεχίζεται για τον αρχηγό της Μπαρτσελόνα, Γιόζεπ Γκουαρντιόλα. Ο
διεθνής άσος τραυματίστηκε στον αγώνα με τη Βαλένθια για τέταρτη φορά φέτος
και θα παραμείνει μακριά από τους αγωνιστικούς χώρους για έναν περίπου μήνα. Ο
Γκουαρντιόλα έχει αγωνιστεί μόλις σε έξι παιχνίδια πρωταθλήματος, με
αποτέλεσμα να κινδυνεύει να χάσει το τρένο που οδηγεί στα γαλλικά γήπεδα και
το Μουντιάλ.

Στην πατρίδα του την Ιταλία θα επιστρέψει στο τέλος της περιόδου ο επιθετικός
της Μπάγερν, Ρουτζέρο Ριτσιτέλι. Ο διεθνής επιθετικός υποστήριξε πως στην
Μπάγερν έζησε μοναδικές στιγμές, αλλά ο κύκλος του στο γερμανικό ποδόσφαιρο
έκλεισε και πρέπει να επιστρέψει εκεί απ' όπου ξεκίνησε.

Ο Ισπανός Κάρλος Σάινθ αναδείχτηκε νικητής του πρώτου ράλι της νέας περιόδου,
που διεξήχθη στο Μόντε Κάρλο. Ο Σάινθ με τη νίκη του αυτή έφτασε τις τρεις στο
Μόντε Κάρλο (προηγήθηκαν το 1991 και το 1995) και ταυτόχρονα ισοφάρισε το
ρεκόρ του Φινλανδού Γιούχα Κάνκουνεν με 21 πρώτες θέσεις σε αγώνες ράλι που
ισχύουν για το παγκόσμιο πρωτάθλημα.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16045O053</ED>
<ID>
ID:136180

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O05&aa=3</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ: Ο ΟΛΥΜΠΙΑΚΟΣ ΕΙΝΑΙ ΜΙΑ ΟΙΚΟΓΕΝΕΙΑ, ΤΕΤΟΙΑ ΠΕΡΙΣΤΑΤΙΚΑ ΘΑ ΠΡΕΠΕΙ ΝΑ
ΜΕΝΟΥΝ ΜΕΣΑ
</H5><H5>Αβαντάζ στον νικητή του ντέρμπι
</H5><H2>Η υπόθεση μπήκε... στο αρχείο
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Η διένεξη Μπάγιεβιτς - Ίβιτς τελείωσε χθες και επίσημα

ΤΕΛΕΙΑ ΚΑΙ ΠΑΥΛΑ έβαλε χθες ο Ντούσαν Μπάγιεβιτς στο επεισόδιο που είχε με τον
Ίλια Ίβιτς για «το συμφέρον του Ολυμπιακού». Η υπόθεση μπήκε στο αρχείο και ο
Σέρβος επιθετικός δεν πρόκειται να τιμωρηθεί ούτε με πρόστιμο (!), όπως
υποστήριξε ο προπονητής του Ολυμπιακού. Η διοίκηση και η τεχνική ηγεσία
ακολουθούν τον δρόμο της εκτόνωσης της κατάστασης για να επέλθει η ηρεμία στο
ποδοσφαιρικό τμήμα.

Ο Ντούσαν Μπάγιεβιτς στη χθεσινή συνέντευξη Τύπου δήλωσε ότι «δεν είχε πρόθεση
να αποχωρήσει από τον Ολυμπιακό», μετά το θερμό επεισόδιο που είχε με τον
Ίβιτς και «ούτε που πέρασε από το μυαλό μου τέτοιο θέμα». Παράλληλα,
υποβάθμισε το επεισόδιο: «Ο Ολυμπιακός είναι μία οικογένεια και τέτοια
περιστατικά θα πρέπει να μένουν μέσα. Εσείς κοιτάτε τη δουλειά σας και καλά
κάνετε. Θα ήθελα όμως να σας ενημερώσω ότι δεν ήταν τόσο σοβαρά τα πράγματα,
όσο τα παρουσίασαν οι εφημερίδες. Γράφτηκαν υπερβολές. Ο Μπάγιεβιτς και ο
Ίβιτς δουλεύουν στην ίδια ομάδα και προέχει το συμφέρον της. Αυτή τη στιγμή
σημασία έχει μόνο ο Ολυμπιακός και θα πρέπει να τον προστατεύσουμε. Υπάρχει
ένα δύσκολο πρόγραμμα στη συνέχεια. Αυτό σκεφτόμαστε και τίποτα άλλο».

Ο «ερυθρόλευκος» τεχνικός επικαλέστηκε την ανακοίνωση που εξέδωσε προχθές η
ΠΑΕ Ολυμπιακός: «Άλλωστε και ο Ολυμπιακός έβγαλε σχετική ανακοίνωση που λέει
ότι δεν έγινε τίποτα».

ΕΡ.: «Ο Ολυμπιακός στην ανακοίνωση δεν αναφέρει τίποτα για το
επεισόδιο, αλλά ότι κανένας δεν έχει δικαίωμα να παραβιάζει το
άβατο των αποδυτηρίων. Δεν είναι υπεύθυνοι οι δημοσιογράφοι που
του έγραψαν, αλλά ο Ολυμπιακός».

ΜΠΑΓΙΕΒΙΤΣ: «Εμείς είμαστε υπεύθυνοι. Εντάξει, αν το πάτε τόσο μακριά, τότε
δεν χρειάζεται να γίνει η συνέντευξη. Ρωτήστε άλλους να σας απαντήσουν. Αν
θέλετε να μάθετε κάτι, παίρνετε τηλέφωνο τους ποδοσφαιριστές. Τους
εξαναγκάζετε και τα μαθαίνετε όλα».

ΕΡ.: «Θα πάρετε μέτρα για τη διαρροή από τα αποδυτήρια;».

ΜΠΑΓΙΕΒΙΤΣ: «Κανένας δεν το έχει καταφέρει μέχρι σήμερα, αλλά ούτε και εγώ.
Και δεν θέλω να τα καταφέρω».

ΕΡ.: «Στην ΑΕΚ και στον Παναθηναϊκό δεν βγαίνουν προς τα έξω παρόμοια περιστατικά».

ΜΠΑΓΙΕΒΙΤΣ: «Αφήστε τις άλλες ομάδες. Εδώ είναι Ολυμπιακός. Φθάνει. Δεν είμαι
εδώ για κουτσομπολιό. Δεν μπορούμε να σας λέμε τι θα γράφετε, ούτε θα
προσπαθήσουμε για κάτι τέτοιο. Μπορείτε να γράφετε ό,τι θέλετε».

Ο Μπάγιεβιτς αναφερόμενος στον τρόπο που διάλεξε να αντιδράσει μετά τον αγώνα
με τον ΕΘνικό, αποχωρώντας από το Στάδιο Καραίσκάκη, δήλωσε: «Μην ψάχνετε για
λεπτομέρειες. Έφυγα γιατί μπορεί να ήμουν θυμωμένος. Έχω τους λόγους μου και
προσπαθώ να αποφύγω ορισμένα πράγματα».

Εξάλλου, ο Ντούσκο δήλωσε ότι μιλάει καθημερινά με τον πρόεδρο Σ. Κόκκαλη και
ότι οι παίκτες του Ολυμπιακού δεν έχουν επηρεαστεί από τα τελευταία γεγονότα.

Για τη σημασία του ντέρμπι ΑΕΚ - Ολυμπιακού μίλησε ο Μπάγιεβιτς

Ο ΟΛΥΜΠΙΑΚΟΣ προγραμματίζει μεταγραφές για τον ερχόμενο Ιούνιο, ενώ ο Ντούσαν
Μπάγιεβιτς απέκλεισε το ενδεχόμενο απόκτησης των Κετσπάγια, Μιλόσεβιτς. Ο
«ερυθρόλευκος» τεχνικός υποστήριξε ότι το ντέρμπι της Νέας Φιλαδέλφειας είναι
σημαντικό και για τις δύο ομάδες και η υπόθεση του τίτλου ίσως κριθεί στα
προσεχή παιχνίδια. «Έχουμε ένα δύσκολο πρόγραμμα στη συνέχεια του
πρωταθλήματος και μπορεί να κριθούν πολλά. Αν κάνουμε λάθη και χάσουμε βαθμούς
τα πράγματα θα γίνουν δύσκολα για τον Ολυμπιακό. Το ντέρμπι είναι σημαντικό.
Αν νικήσει η ΑΕΚ θα αποκτήσει μεγάλο προβάδισμα στην υπόθεση του τίτλου, αν
νικήσουμε εμείς θα έχουμε το αβαντάζ».

Ο Μπάγιεβιτς απέφυγε να πει αν θα είναι και τη νέα περίοδο στον Ολυμπιακό.
«Περιμένετε και θα δείτε», είπε, ενώ αναφερόμενος στο θέμα των μεταγραφών
τόνισε: «Δύσκολα θα έχουμε κάποια εξέλιξη μέχρι τέλος του μήνα. Για τον
Κετσπάγια οι σταθμοί λένε διάφορα, όπως γράφουν και οι εφημερίδες. Ο
Μιλόσεβιτς δεν είναι ελεύθερος. Στοιχίζει 1 δισ. 600 εκατ. δρχ., ενώ ο ίδιος
ζητεί 1 δισ. 400 εκατ. δρχ. Δεν σκεφτόμαστε να κάνουμε τέτοια μεταγραφή».

Ο Ντούσκο υποστήριξε ακόμα ότι δεν τον προβληματίζει το γεγονός ότι ο
Ολυμπιακός δέχεται εύκολα γκολ. «Όταν μπορούμε να πετύχουμε 3-4 γκολ δεν με
προβληματίζει. Δεν μπορεί να είμαστε τέλειοι. Κάνουμε λάθη, όπως και εσείς. Τα
δικά σας όμως είναι πιο χοντρά από τα δικά μας».

Σε ερώτηση για τον Ίβιτς, ο οποίος με τη ρέντα στο σκοράρισμα δίνει λύσεις
στην ομάδα, ο Μπάγιεβιτς είπε: «Πάντα με ρωτάτε όταν έχουμε τον πρώτο σκόρερ.
Έχουμε και άλλους ικανούς ποδοσφαιριστές που μπορούν να δώσουν λύσεις».

Για το θέμα των κίτρινων καρτών (οι Ίβιτς, Αλεξανδρής, Γεωργάτος έχουν από
δύο), ο προπονητής των πρωταθλητών υποστήριξε: «Μπορεί να μην αγωνιστεί
κάποιος στο ματς με τον Αθηναϊκό. Θα δούμε τι θα γίνει. Ακόμα δεν έχω αποφασίσει».

Ο Ντούσαν Μπάγιεβιτς μίλησε για τους Μητρόπουλο, Σαμπανάντζοβιτς,
Βαρεσάνοβιτς, Ράντο. «Για τον Μητρόπουλο θα μάθετε τι θα γίνει μέχρι τέλος του
μήνα. Το θέμα των Σαμπανάντζοβιτς, Βαρεσάνοβιτς το χειρίζεται ο κ. Λούβαρης.
Δεν γνωρίζω αν υπήρξε κάποια εξέλιξη. Σε περίπτωση που παραμείνουν στην ομάδα
οι δύο ποδοσφαιριστές, τους υπολογίζω. Με την προϋπόθεση να είναι αυτοί που
θέλω. Στην περίπτωση του Ράντου για να είμαι ειλικρινής δεν συμβαίνει το ίδιο».

*** Ο Μπάγιεβιτς πραγματοποίησε κανονικά τη χθεσινή προπόνηση και οι
ποδοσφαιριστές συνειδητοποίησαν ότι η κατάσταση εκτονώθηκε στο Ρέντη.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16045O061</ED>
<ID>
ID:136096

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O06&aa=1</URL></REF>


Article

<CATEGORY>vin10</CATEGORY>

 <H2>Οι Ιταλοί... στήνουν τον «νόμο Μπόσμαν» στα 11 βήματα
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

Οι Ιταλοί ζητούν από την Ευρωπαϊκή Ένωση να αναγνωριστεί ως
Ευρωπαίος-Κοινοτικός ο Ρονάλντο 
Η ΙΤΑΛΙΑ στην αντεπίθεση για τον «νόμο Μπόσμαν» της Ευρωπαϊκής Ένωσης.

1) Εξομοίωση των αλλοδαπών παικτών σε όλες τις παραμέτρους.

2) Απεριόριστος αριθμός παικτών από τις χώρες της Ευρωπαϊκής Ένωσης και των
άλλων ηπείρων, για κάθε ομάδα.

3) Μόνο πέντε (5) παίκτες ξένοι, απ' όπου κι αν προέρχονται, έχουν δικαίωμα ν'
αγωνίζονται, ταυτόχρονα.

­ Χωρίς να καταργείται ο «νόμος Μπόσμαν», οι Ιταλοί, με επικεφαλής τον
αντιπρόεδρο της κυβέρνησης Πρόντι, θα υποβάλουν σχετική πρόταση στον επίτροπο
της Ευρωπαϊκής Ένωσης για αθλητικά θέματα και θέματα πολιτισμού, Μαρσελίνο
Ορέχα. Ο Ισπανός επίτροπος θα δεχθεί τον Ιταλό πολιτικό στις 30 Ιανουαρίου,
προκειμένου να εξετάσουν από κοινού την πρόταση - εισήγηση των αθλητικών αρχών
της χώρας του, ύστερα μάλιστα από την αποδοχή όλων των συλλόγων, εκτός από
τέσσερις περιπτώσεις ομάδων Α' κατηγορίας. Όμως, μετά την εξέλιξη αυτή, η
Ευρωπαϊκή Ένωση ερευνά ήδη την πρόταση και θεωρείται βέβαιο ότι, χωρίς «ν'
αλλάξει το καθεστώς "Μπόσμαν" για την "ελεύθερη διακίνηση παικτών σε ομάδες
της ΕΟΚ", θα έλθει το θέμα στην ολομέλεια όπου και θα κριθεί η ιταλική πρόταση».

ΚΙ ΑΛΛΟΙ ΜΑΖΙ ΤΟΥΣ

­ Οι Ιταλοί προχώρησαν στην πρότασή τους ύστερα από επιθυμία και άλλων χωρών
και ποδοσφαιρικών ομοσπονδιών, με το σκεπτικό ότι «με τις πρόσφατες εξελίξεις
στον παγκόσμιο ποδοσφαιρικό χάρτη, δεν είναι δυνατόν να πλεονεκτούν ορισμένες
μόνο ομάδες, ακόμα και στα εθνικά πρωταθλήματα, με τη δυνατότητα
χρησιμοποίησης Ευρωπαίων παικτών, μεγάλης αξίας, όταν "μικρές" ομάδες δεν
έχουν τη δυνατότητα να κάνουν κάτι ανάλογο, λόγω περιορισμένων οικονομικών πόρων».

­ Επίσης, δίνεται η δυνατότητα στις χώρες - μέλη της ΕΟΚ να προάγουν και να
ενισχύσουν τα φυτώρια με εγχώριους νέους, ενώ ταυτόχρονα στη βασική ενδεκάδα
θα έχουν θέση τουλάχιστον εννέα ποδοσφαιριστές «εθνικού προϊόντος».

ΟΧΙ ΔΗΛΩΣΕΙΣ

­ Στο μεταξύ, ο επίτροπος της Ευρωπαϊκής Ένωσης Ορέχα, μέσω του ιδιαίτερου
γραφείου του και γραμματέα του Χουάν Ρολντάν, σε συνομιλία που είχε με τον
Βάλτερ Βελτρόνι, τον παρακάλεσε να μην κάνει δηλώσεις για το θέμα πριν
συναντηθούν στις Βρυξέλλες, με την ευκαιρία του Φόρουμ για τον Πολιτισμό, που
οργανώνει η ΕΟΚ.

­ Θα ήταν, πιστεύουμε, χρήσιμο αν στο Φόρουμ, στο οποίο πρέπει να πάρει μέρος
και η ελληνική αντιπροσωπεία, ο αρμόδιος υπουργός είχε μια ανάλογη συζήτηση,
κυρίως για «το ξεκαθάρισμα του τηλεοπτικού τοπίου» με τον ερχομό και την
εφαρμογή της «Τηλεόρασης χωρίς σύνορα», για την οποία ο Ισπανός επίτροπος
είναι αποφασισμένος να προσφύγει με «νότα» στις κυβερνήσεις των χωρών - μελών
της Κοινότητας, «για καθυστέρηση εφαρμογής της απόφασης επιλογής των
σημαντικότερων αθλητικών γεγονότων, εθνικού ιδιαίτερα περιεχομένου, που η
τηλεόραση χωρίς σύνορα επιβάλλει, προκειμένου να προστατεύσει τον ελεύθερο
καταναλωτή να παρακολουθεί προγράμματα μεγάλων αθλητικών γεγονότων, εκτός
καλωδιακής τηλεόρασης».

­ Σημειώνουμε ότι, μόλις την περασμένη εβδομάδα ο αρμόδιος σε θέματα Τύπου κ.
Δ. Ρέππας κοινοποίησε ήδη την απόφαση στο υφυπουργείο Αθλητισμού, με την
ένδειξη του «κατεπείγοντος», για άμεση εφαρμογή της διάταξης της κοινοτικής
εντολής και συμφωνίας. 
Οι χώρες που έχουν ήδη προχωρήσει και ανακοίνωσαν τα σπορ για την «ελεύθερη
τηλεόραση» είναι η Αγγλία, η Γαλλία, η Γερμανία, η Ολλανδία, το Βέλγιο, η
Ισπανία, το Λουξεμβούργο και η Δανία, ενώ η Ιταλία θα το ανακοινώσει στις
Βρυξέλλες, παράλληλα με το νέο σχέδιο της «υπόθεσης και απόφασης του νόμου Μπόσμαν».

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16045O071</ED>
<ID>
ID:136097

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O07&aa=1</URL></REF>


Article

<CATEGORY>vin10</CATEGORY>

 <H5>ΕΘΝΙΚΟΣ
</H5><H2>Σοβαρότερος ο τραυματισμός του Καψή
</H2>
Ο ΤΡΑΥΜΑΤΙΣΜΟΣ του Μιχάλη Καψή ήταν πιο σοβαρός από αυτόν του Χρήστου Κόντη.
Οι δύο ποδοσφαιριστές του Εθνικού εξετάσθηκαν από τον γιατρό, ο οποίος
διαπίστωσε ότι ο Καψής έχει υποστεί διάταση του έσω πλαγίου συνδέσμου και θα
μείνει εκτός αγωνιστικών χώρων για πέντε-έξι εβδομάδες, ενώ ο Κόντης έχει
τράβηγμα στους προσαγωγούς και θα απουσιάσει δύο εβδομάδες. Χθες, λόγω της
βροχής, αναβλήθηκε το φιλικό παιχνίδι με την Καλλιθέα και οι παίκτες
ακολούθησαν πρόγραμμα φυσικής κατάστασης, που έγινε στο Στάδιο Καραϊσκάκη.

Ενδιαφέρον για τον Ηλία Σαββίδη έχει ο Εθνικός, αλλά οι συζητήσεις ακόμα
βρίσκονται σε διερευνητικό επίπεδο.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16045O072</ED>
<ID>
ID:136141

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O07&aa=2</URL></REF>


Article

<CATEGORY>vin10</CATEGORY>

 <H2>Η ΕΛ.ΑΣ. θέλει στις 3
</H2>
ΑΙΤΗΜΑ μετάθεσης της ώρας έναρξης του ντέρμπι ΑΕΚ - Ολυμπιακού υπέβαλε χθες η
Αστυνομική Διεύθυνση Αττικής στην ΕΠΑΕ. Συγκεκριμένα, ζήτησε το ματς να γίνει
στις 3 μ.μ. και όχι στις 6, που είναι προγραμματισμένο. Όμως, πιο πιθανό
θεωρείται το παιχνίδι να αρχίσει στις 8 μ.μ., παρά στις 3 μ.μ.

Η Αστυνομία ζήτησε να αρχίσει νωρίς το παιχνίδι, προκειμένου να υπάρχει
καλύτερη αστυνόμευση. Όμως η ΕΠΑΕ δεν φαίνεται να... συγκινείται, αφού στη
μέση υπάρχει και το Σούπερ Σπορ. Πάντως χθες, στη σύσκεψη που πραγματοποιήθηκε
στην ΕΠΑΕ με την παρουσία εκπροσώπων των δύο ΠΑΕ, της Αστυνομίας και του ΗΣΑΠ,
αποφασίσθηκαν τα συνήθη μέτρα τάξης:

*** Θα παραμείνουν κλειστές οι θύρες 19 και 1-2 για λόγους ασφαλείας.

*** Οι οπαδοί του Ολυμπιακού θα καταλάβουν τις θύρες 21 - 22 - 24.

*** Θα υπάρχει ισχυρότατη αστυνομική δύναμη, ενώ οι έλεγχοι θα είναι εξονυχιστικοί.

*** Απαγορεύεται η ανάρτηση πανό με υβριστικά συνθήματα.

*** Οι θύρες θα ανοίξουν τέσσερις ώρες πριν από την έναρξη του ματς.

*** Στα αποδυτήρια και στον αγωνιστικό χώρο θα έχουν δικαίωμα εισόδου και
παραμονής μόνον όσοι αναγράφονται στο φύλλο αγώνα.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16045O073</ED>
<ID>
ID:136181

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O07&aa=3</URL></REF>


Article

<CATEGORY>vin10</CATEGORY>

 <H5>ΙΒΚΟΒΙΤΣ: ΕΙΝΑΙ ΕΥΚΑΙΡΙΑ ΝΑ ΞΑΝΑΠΑΙΞΟΥΜΕ ΤΟ ΜΠΑΣΚΕΤ ΠΟΥ ΜΠΟΡΟΥΜΕ
</H5><H5>ΚΑΡΝΙΣΟΒΑΣ
</H5><H5>Ήρθαμε μόνο για τη νίκη
</H5><H2>Μας βολεύουν τα δύσκολα!
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΤΟ ΔΥΣΚΟΛΟΤΕΡΟ αγώνα του σε αυτή τη δεύτερη φάση της Ευρωλίγκα δίνει απόψε ο
Ολυμπιακός, στα βάθη της Ανατολής στην Άγκυρα κόντρα στην ΡΤΤ. Στη χειρότερη ­
χρονικά ­ στιγμή που θα μπορούσε μια ελληνική ομάδα να παίξει στην τουρκική
πρωτεύουσα, ο πρωταθλητής Ευρώπης θα προσπαθήσει να... παραβιάσει την «καυτή»
έδρα της ΡΤΤ, πράγμα που θα σημάνει αυτόματα και κατοχύρωση της πρώτης θέσης
του ομίλου, τρεις αγωνιστικές πριν από τη λήξη της δεύτερης φάσης.

Οι «ερυθρόλευκοι» προέρχονται από μια άσχημη εμφάνιση που συνοδεύτηκε από ήττα
στο Αλεξάνδρειο κόντρα στον Άρη και ο Ντούσαν Ίβκοβιτς θεωρεί το αποψινό
παιχνίδι ως μια μεγάλη ευκαιρία για να ξαναβρεί η ομάδα του τον καλό της εαυτό.

«Έπειτα από μία κακή εμφάνιση μάς περιμένει ένα εξίσου δύσκολο παιχνίδι και
θεωρώ πως είναι ευκαιρία να ξαναπαίξουμε το μπάσκετ το οποίο μπορούμε. Η ομάδα
ξέρει να αντεπεξέρχεται στις δυσκολίες και να τα καταφέρνει και έτσι πιστεύω
ότι θα κάνει και τώρα», τόνισε ο τεχνικός του Ολυμπιακού που γνωρίζει πως
απόψε θα βρεθεί σε ένα από τα χειρότερα γήπεδα της Ευρώπης («Κεμάλ Ατατούρκ
Σπορτ Σαλονού»).

Μπακατσιάς, Μίχαλος και Παπανικολάου λίγο πριν αναχωρήσουν με την αποστολή
του Ολυμπιακού για την Άγκυρα

«Η έδρα τους είναι πολύ φανατισμένη και σίγουρα η δουλειά μας θα είναι πολύ
δύσκολη, αλλά θα έλεγα ότι μας βολεύουν τέτοια ματς, αφού ξέρουμε πώς να
ανταποκριθούμε σε αυτά. Θα πρέπει να κρατήσουμε την ψυχραιμία μας και να
παίξουμε το παιχνίδι μας. Πράγματι ίσως αυτό το παιχνίδι είναι το δυσκολότερο
που έχουμε σε αυτή τη δεύτερη φάση και χρειάζεται μεγάλη αυτοσυγκέντρωση»,
συνέχισε ο Ντούσαν Ίβκοβιτς που παρομοίασε την ομάδα της Άγκυρας με τον
περσινό Ολυμπιακό.

«Βρίσκεται ακριβώς όπου ήμασταν εμείς πέρυσι. Δίνει έναν μεγάλο αγώνα για να
πλασαριστεί στην 4η θέση και δεν πρόκειται σε κανένα παιχνίδι να παραδοθεί
εύκολα. Έχει μεγάλη έφεση στα τρίποντα, στα οποία είναι εύστοχοι σχεδόν όλοι
οι παίκτες της, ενώ διαθέτει και δυνατή φροντ λάιν με τους Αμερικανούς να
δίνουν πολλές βοήθειες. Φυσικά μην ξεχνάτε και τον Μιλίσεβιτς που είναι από
τους πρώτους σκόρερ, αλλά και τον έμπειρο Μπαζάρεβιτς, δύο παίκτες που μπορούν
να σου κάνουν τη ζημιά».

Το πιο δύσκολο σημείο ίσως του παιχνιδιού θα είναι τα πρώτα λεπτά, όπου ο
Ολυμπιακός θα πρέπει να αντέξει στην πίεση της έδρας, ενώ οι παίκτες του θα
χρειάζονται ένα μικρό χρονικό διάστημα για να προσαρμοστούν. Το μεγάλο
παιχνίδι που θα αρχίσει στις 20.00 θα διαιτητεύσουν ο Ιταλός Ζανγκανέλα και ο
Ισραηλινός Βιρόβνικ.

ΑΠΟ ΤΟ ΡΑΔΙΟ

Μόνο ραδιοφωνική κάλυψη θα έχει απόψε ο αγώνας του Ολυμπιακού στην Άγκυρα με
την Τελεκόμ (21.00, ΕΡΑ ΣΠΟΡ), αφού η ΠΟΣΠΕΡΤ έδωσε την έγκριση για να γίνει η μετάδοση.

«ΔΕΝ χρειάζεται και πολύ να σκεφθώ για να πω ότι η Άγκυρα είναι το χειρότερο
μέρος που έπαιξα ποτέ μπάσκετ στην καριέρα μου». Ο Αρτούρας Καρνισόβας, τόσα
χρόνια στα γήπεδα, ατμόσφαιρα σαν αυτή της Άγκυρας δεν είχε συναντήσει ποτέ
και φυσικά γνωρίζοντας τις σχέσεις Ελλάδας - Τουρκίας, έχει κάθε λόγο να είναι
πιο ανήσυχος για απόψε, ενώ έχει αναλάβει να πει δύο λόγια και στους
συμπαίκτες του που δεν έχουν παίξει ποτέ εδώ.

«Ό, τι και να συναντήσουμε, εμείς ήρθαμε για τη νίκη. Η Εφές παραμονεύει πίσω
μας και δεν έχουμε πολλά περιθώρια. Το γεγονός ότι οι τραυματισμοί μας αντί να
μειώνονται, αυξάνονται, με τελευταίο θύμα τον Τόμιτς, κάνει ακόμα πιο δύσκολη
την αποστολή μας, αλλά δεν φοβόμαστε», είπε ο Καρνισόβας που ήδη έχει ξεχάσει
τον αγώνα στη Θεσσαλονίκη: «Άλλη ημέρα, άλλος αγώνας. Δεν έχουν καμία σχέση τα
δύο παιχνίδια μεταξύ τους. Στον Άρη δεν παίξαμε καλά και χάσαμε, ενώ τώρα
πρέπει να συγκεντρωθούμε εδώ και να τα καταφέρουμε. Από την αρχή θα πάρουμε
πολύ σοβαρά αυτό το παιχνίδι».

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16045O081</ED>
<ID>
ID:136098

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O08&aa=1</URL></REF>


Article

<CATEGORY>vin10</CATEGORY>

 <H2>ΠΡΟΕΙΔΟΠΟΙΗΣΗ
</H2><H2>«Προσέξτε όταν σβήσουν τα φώτα»
</H2>
«ΑΥΤΟ ΠΟΥ πρέπει να προσέξετε ιδιαίτερα είναι όταν σβήσουν τα φώτα στην αρχή
του αγώνα για την παρουσίαση. Τότε είναι που οι οπαδοί της ΡΤΤ πετούν ό,τι θα
βρουν και ό,τι έχουν στα χέρια τους στο γήπεδο και υπάρχει ακόμα και κίνδυνος
τραυματισμού». Ο άνθρωπος από την ελληνική πρεσβεία ενημέρωσε τους υπεύθυνους
του Ολυμπιακού για το τι πρόκειται να συναντήσουν απόψε στο γήπεδο-κλουβί,
χωρητικότητας 4.000 θεατών, «Κεμάλ Ατατούρκ Σπορτ Σαλονού». Οδυνηρές εμπειρίες
που τις έζησαν πέρυσι ο Απόλλωνας Πατρών και φέτος ο ΠΑΟΚ.

Αν και στην Τουρκία υπάρχει ακόμα το Ραμαζάνι (τελειώνει την άλλη εβδομάδα)
και οι Τούρκοι μένουν από το πρωί έως το απόγευμα νηστικοί (την προηγούμενη
Πέμπτη ελάχιστοι πήγαν να δουν τον αγώνα Εφές - ΡΤΤ, το ενδιαφέρον τους για
τον συγκεκριμένο αγώνα είναι δεδομένο και εκεί ποντάρουν και οι παίκτες του
Εργκίν Αταμάν (θήτευσε για χρόνια ως βοηθός του Αϊντίν Ερς στην Εφές Πίλσεν).
Στον 6ο παίκτη Αγωνιστιά η ΡΤΤ Άγκυρας είναι μία... πολυεθνική. Έχει δύο
ξένους, τον Αμερικανό φόργουορντ Ρίτσαρτ Σκοτ (πρώτο... βιολί και σκόρερ της
ομάδας) που ήρθε από την Ισπανία (Κάχα Σαν Φερνάντο και Γρανάδα οι
προηγούμενες ομάδες του) και τον γνωστό και μη εξαιρετέο Ρώσο Σεργκέι
Μπαζάρεβιτς, που έχει τριετή θητεία στο τουρκικό πρωτάθλημα, αλλά φέτος παίζει
μόνο στην Ευρώπη. 
Διαθέτει άλλους δύο πολύ καλούς ξένους που με λίγες χιλιάδες δολάρια ξέχασαν
την... πατρίδα τους και πολιτικογραφήθηκαν Τούρκοι. Ο γνωστός μας από ΑΕΚ και
Απόλλωνα, Μίρκο Μιλίσεβιτς και ο βετεράνος αλλά έμπειρος Αμερικανός φόργουορντ
Ρίκι Ουίνσλου. Ο 5ος ξένος της ομάδας (λόγω θρησκείας δεν είχε και αυτός
πρόβλημα να περάσει ως Τούρκος) είναι ο διεθνής Βόσνιος Σαμίρ Σελέσκοβιτς που
παίζει στη θέση του πλέι μέικερ. Το ρόστερ συμπληρώνεται και με Τούρκους
φυσικά με πιο γνωστό τον Φαρούκ Μπέσοκ.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16045O082</ED>
<ID>
ID:136142

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O08&aa=2</URL></REF>


Article

<CATEGORY>vin10</CATEGORY>

 <H5></H5><H5>Με κάκωση
</H5><H5>Νέος γιατρός
</H5><H5>Ο Βουρλιώτης
</H5><H2>Εμπιστευτικά
</H2>
Με δεμένο το δεξί χέρι ταξίδεψε στην Άγκυρα ο Μίλαν Τόμιτς, έχοντας αποκομίσει
μια κάκωση από τον αγώνα στο Αλεξάνδρειο. Ο αρχηγός της ομάδας, που δεν έχει
προπονηθεί κανονικά τις δύο τελευταίες ημέρες, είναι υπερπολύτιμος στο
συγκεκριμένο παιχνίδι και αναμένεται έστω και έτσι να είναι στη δεκάδα. Αν
όμως σήμερα έχει σοβαρές ενοχλήσεις και το ιατρικό τιμ τον αποκλείσει από τον
αγώνα, τη θέση του θα πάρει ο Νίκος Μίχαλος που ακολούθησε ως 11ος παίκτης την αποστολή.

Την αποστολή συνόδευσε και ο νέος γιατρός της ομάδας, ο κ. Παπαγιαννόπουλος,
επικεφαλής ενός ιατρικού τιμ του ιατρικού κέντρου που ανέλαβε πλέον την ομάδα
του Ολυμπιακού. Δεκατρείς γιατροί, ούτε λίγο ούτε πολύ ένας για κάθε παίκτη.
Ε, με τόσους τραυματισμούς...

Όμως μετά 21 χρόνια, οριστικά παρελθόν αποτελεί και ο Αντρέας Βουρλιώτης,
άνθρωπος που είχε ζήσει τον Ολυμπιακό από τα «πέτρινα» χρόνια ώς σήμερα. Δεν
βρέθηκε η χρυσή τομή (μετά το φραστικό επεισόδιο που είχε με τον Ίβκοβιτς, ο
οποίος τον είχε διώξει) και έτσι στην Αθήνα θα είναι πλέον ο αδελφός του ο
Μανώλης και στις αποστολές εκτός έδρας την ομάδα θα ακολουθεί (όπως και τώρα
στην Άγκυρα) ο Τάσος Λαζάρου.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16045O083</ED>
<ID>
ID:136182

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O08&aa=3</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ
</H5><H2>Στη Δράμα με Βέλγιο
</H2>
ΣΤΗ ΔΡΑΜΑ, στις 28 Φεβρουαρίου, θα γίνει ο αγώνας μπάσκετ των εθνικών ομάδων
Ελλάδος - Βελγίου για την προκριματική φάση του Ευρωμπάσκετ.

Την απόφαση αυτή πήρε η αρμόδια επιτροπή μπάσκετ που επισκέφθηκε το κλειστό
αθλητικό κέντρο «Κραχτίδη» και ξεναγήθηκε από τον δήμαρχο κ. Μ. Τζίμα στους
χώρους του γυμναστηρίου.

Οι παράγοντες του μπάσκετ εξέφρασαν την πλήρη ικανοποίησή τους για τις
εγκαταστάσεις, ενώ έδωσαν και κάποιες οδηγίες για συμπλήρωση μικρολεπτομερειών
που απαιτεί η διεθνής αυτή συνάντηση. Στο μεταξύ έγινε γνωστό πως ο
ομοσπονδιακός προπονητής κ. Παν. Γιαννάκης εξέφρασε την επιθυμία του η εθνική
ομάδα με την άφιξή της στη Δράμα να επισκεφθεί το ειδικό σχολείο της πόλης.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16045O084</ED>
<ID>
ID:136210

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O08&aa=4</URL></REF>


Article

<CATEGORY>vin10</CATEGORY>

 <H5>ΔΙΚΑΣΤΗΣ
</H5><H2>Κλήθηκαν σε απολογία
</H2>
ΣΤΟΝ ΑΘΛΗΤΙΚΟ δικαστή θα δώσουν εξηγήσεις ο Χάρης Παπαγεωργίου και ο Ντούσαν
Ίβκοβιτς για το μεταξύ τους επεισόδιο στο ημίχρονο του αγώνα Άρη - Ολυμπιακού,
την περασμένη Κυριακή. Ο αθλητικός δικαστής τους... περιμένει την προσεχή
Τετάρτη, ενώ την ίδια ημέρα έχουν κληθεί σε απολογία ο Άρης, η Δάφνη και η ΑΕΚ
για τη συμπεριφορά των οπαδών τους στους αγώνες με Ολυμπιακό, Παπάγου και
Παναθηναϊκό, αντίστοιχα.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16045O085</ED>
<ID>
ID:136226

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O08&aa=5</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Οι Νάγκετς 21 ματς χωρίς νίκη!
</H2>
Ο «ΚΑΤΗΦΟΡΟΣ» των Ντένβερ Νάγκετς συνεχίζεται και απομένουν μόλις τρία
παιχνίδια για να ισοφαρίσουν το χειρότερο ρεκόρ συνεχόμενων ηττών στην ιστορία
του ΝΒΑ. Οι Νάγκετς αγνοούν τη νίκη στα τελευταία 21 παιχνίδια (συνολικά έχουν
2ν-36ητ!), ενώ το 1996 οι Βανκούβερ Γκρίζλις είχαν 23 συνεχόμενες ήττες και το
χειρότερο ρεκόρ στην ιστορία του ΝΒΑ είναι 24 σερί ήττες από τους Κλίβελαντ
Καβαλίερς (περίοδος 1981-82). Πάντως χθες, οι Γκρίζλις νίκησαν 88-77 τους
Νάγκετς, ενώ έχασαν και οι Καβαλίερς (που πάντως εφέτος έχουν καλή πορεία) από
τους Πόρτλαντ Τρέιλ Μπλέιζερς (86-84).

Άλλα αποτελέσματα: Ατλάντα Χοκς - Μιλγουόκι Μπακς 103-93, Ντάλας Μάβερικς -
Σιάτλ Σούπερσόνικς 107-98, Γκόλντεν Στέιτ Ουόριορς - Φοίνιξ Σανς 69-87.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16045O086</ED>
<ID>
ID:136234

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O08&aa=6</URL></REF>


Article

<CATEGORY>vin10</CATEGORY>

 <H5>ΙΩΑΝΝΙΔΗΣ: ΕΧΟΥΜΕ ΤΗ ΔΥΝΑΤΟΤΗΤΑ ΝΑ ΤΕΛΕΙΩΣΟΥΜΕ ΠΡΩΤΟΙ ΣΤΟΝ ΟΜΙΛΟ
</H5><H5>Τ0 ΜΑΤΣ
</H5><H5>Η ΑΕΚ είπε την τελευταία λέξη
</H5><H2>Ελπίδα στο θαύμα
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΓΙΑ ΘΑΥΜΑ μίλησε ο Γιάννης Ιωαννίδης, αναφερόμενος στο γεγονός ότι η ΑΕΚ
σχεδόν εξασφάλισε την πρώτη θέση στον όμιλό της, αν και ο προπονητής της
«κιτρινόμαυρης» ομάδας παραμένει επιφυλακτικός μέχρι την οριστική κατάκτησή της.

«Πετύχαμε μια μεγάλη και καθοριστική νίκη που μας δίνει ελπίδα στο θαύμα να
τελειώσουμε πρώτοι και στη δεύτερη φάση της Ευρωλίγκα», τόνισε ικανοποιημένος
από την (βαθμολογική) εξέλιξη των πραγμάτων ο Γιάννης Ιωαννίδης, που έφυγε
χθες για πρώτη φορά νικητής από την «Σάλα Πιονίρ».

Ο προπονητής της ΑΕΚ τόνισε: «Το παιχνίδι ήταν καθοριστικό και για τις δύο
ομάδες. Για εμάς, γιατί θέλαμε τη νίκη για την πρώτη θέση, ενώ η Παρτιζάν την
ήθελε για να πάρει την 4η θέση και να συνεχίσει στη διοργάνωση. Ήμασταν
ψύχραιμοι στο τέλος και νικήσαμε εμείς. 
Στο δεύτερο ημίχρονο μάς έκανε ζημιά η Παρτιζάν με τους αιφνιδιασμούς.
Αναγκάστηκα να χρησιμοποιήσω χαμηλό σχήμα, με τους Κακιούζη, Άντερσον να
παίζουν έξω από τη ρακέτα στο μαρκάρισμα των αντιπάλων τους, ώστε να έχουν
καλύτερο ρυθμό». 
Κολντεμπέλα, Κακιούζης. Ο Ιταλός ξεπέρασε την κούρασή του και ο δεύτερος
έδωσε ρυθμό

Ο Γιάννης Ιωαννίδης είπε ακόμη: «Καταφέραμε έτσι να μη δεχτούμε καλάθια σε
εκείνο το σημείο και να "ψαλιδίσουμε" τη διαφορά. 
Όσον αφορά στο πρώτο μέρος ήμασταν στατικοί στην επίθεση και δεν περνούσαν οι
περιφερειακοί την μπάλα στη ρακέτα ώστε να φθείρουμε τους ψηλούς της Παρτιζάν».

Τέλος, ο πολυνίκης προπονητής έπλεξε το εγκώμιο των αντιπάλων του εκφράζοντας
την ευχή να συνεχίσει η ομάδα στη διοργάνωση, ενώ αναφέρθηκε και στην κούραση
των παικτών του. 
«Η Παρτιζάν είναι καλύτερη ομάδα απ' ό,τι έδειξε σήμερα (χθες), αλλά έχει
ψυχολογικό πρόβλημα. 
Είναι μια ομάδα-σχολή και ελπίζω να τερματίσει 4η και να προκριθεί. Εμείς
έχουμε εμφανή σημάδια κούρασης. Ο Ουίλι έχει πρόβλημα τραυματισμού και σήμερα
(χθες) έπαιξε με τη καρδιά. Να δούμε μέχρι πού θα αντέξουμε, αφού μας λείπει
και ο Λάσα».

ΠΑΡΑΙΤΗΘΗΚΕ

Η ήττα από την ΑΕΚ οδήγησε τον Μίροσλαβ Νίκολιτς να υποβάλει την παραίτησή
του. 
«Δεν έχω δικαίωμα να κάθομαι πλέον στον πάγκο. Είμαι υπεύθυνος για τα άσχημα
αποτέλεσμα και υπέβαλα, πριν έρθω εδώ, την παραίτησή μου στη διοίκηση. Η ΑΕΚ
είχε 10 καλούς παίκτες και εμείς είχαμε πολύ πιο λίγους ποιοτικούς παίκτες»,
δήλωσε ο προπονητής της Παρτιζάν Βελιγραδίου.

ΒΕΛΙΓΡΑΔΙ

(Του απεσταλμένου μας)

ΤΟ ΕΥΡΩΠΑΪΚΟ τρένο, που λέγεται ΑΕΚ, πέρασε νικηφόρα και από το Βελιγράδι. Η
ομάδα του Γιάννη Ιωαννίδη, που παραμένει αήττητη στη δεύτερη φάση της
Ευρωλίγκα, ουσιαστικά εξασφάλισε χθες την πρώτη θέση στον όμιλό της, που της
προσφέρει το αβαντάζ έδρας μέχρι τα τελικά (φάιναλ-φορ) της διοργάνωσης που θα
διεξαχθούν στη Βαρκελώνη.

Οι «κιτρινόμαυροι», αποδίδοντας πολύ καλό μπάσκετ στα δεύτερα μισά των δύο
ημιχρόνων, κάλυψαν τα λάθη τους και την κακή απόδοση στα πρώτα μισά των δύο
20λέπτων και πήραν δίκαια τη νίκη (73-71) στην «καυτή» «Σάλα Πιονίρ» απέναντι
στην Παρτιζάν Βελιγραδίου.

Στο ξεκίνημα του αγώνα οι παίκτες του Ιωαννίδη φάνηκαν επηρεασμένοι από τα
ντέρμπι και την κούραση που απέφεραν αυτά, δίνοντας σε όλους μας την εντύπωση
πως η ομάδα του Νίκολιτς δεν θα αντιμετώπιζε προβλήματα. 
Οι Σέρβοι επέβαλαν εύκολα τον ρυθμό τους και έτρεχαν στον αιφνιδιασμό,
δείχνοντας ότι ήταν οι κυρίαρχοι του παιχνιδιού, αν και δεν ξέφυγαν σημαντικά
στο σκορ.

Η ΑΕΚ όμως βελτιώθηκε στην άμυνα, προλάβαινε να επιστρέφει στο «δικό της
γήπεδο» και δεν έχανε πλέον τις μάχες στα ριμπάουντ.

Έτσι κύλησε το υπόλοιπο πρώτο μέρος, μέχρι το 37-33 με το οποίο οι δύο ομάδες
πήγαν στα αποδυτήρια.

Ίδιο σκηνικό και στο δεύτερο μέρος. 
Η Παρτιζάν με οδηγό τον ασταμάτητο Λουκόφσκι και τους... ευέλικτους ψηλούς να
κερδίζουν τις μάχες, πέρασε μπροστά και αυτή τη φορά απέκτησε και διαφορά:
50-39 στο 26'. 
Η ομάδα του Ιωαννίδη δεν είχε πει όμως την τελευταία της λέξη. 
Ο πολύ καλός χθες Ουίλι Άντερσον, με άξιους συμπαραστάτες τον Κλαούντιο
Κολτεμπέλα (που διανύει περίοδο μεγάλης φόρμας) και τον Αλεξάντερ, «σήκωσαν»
την ΑΕΚ στις πλάτες τους. 
Η μπάλα πέρασε μέσα στη ρακέτα (στο πρώτο μέρος ο Ιωαννίδης έβγαλε εσπευσμένα
τον Χατζή γιατί αντί να ψάξει την πάσα στους ψηλούς σούταρε δύο τρίποντα
άστοχα), ο Άντερσον ήταν εύστοχος στις βολές, ενώ ο ρυθμός έγινε
«κιτρινόμαυρος» καθότι η ΑΕΚ έγινε πιο «ευκίνητη» με το κοντό σχήμα (σέντερ
δηλαδή ο Αλεξάντερ).

Η ΑΕΚ έτσι μετέτρεψε το 50-39 σε 57-60 με σερί 7-21. Η διαφορά έφτασε στο
63-70 (στο 39') και τα 60'' που απέμεναν (μέχρι το τελικό 71-73) ήταν τυπικής σημασίας.


<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16045O091</ED>
<ID>
ID:136099

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O09&aa=1</URL></REF>


Article

<CATEGORY>vin10</CATEGORY>

 <H2>Νίκη της Τίμσυστεμ
</H2>
ΜΕ 19 ΠΟΝΤΟΥΣ του Ντέιβιντ Ρίβερς η Τίμσυστεμ Μπολόνια νίκησε στην Ιερουσαλήμ
τη Χάποελ 74-69 και διατηρήθηκε στη 2η θέση του Θ' ομίλου της Ευρωλίγκα.

Στο άλλο ματς η Ούλκερ επικράτησε στην Κωνσταντινούπολη της Τσιμπόνα 88-82
(Ράνκιν 27, Άντερσον 26-Ρίματς 22, Μουλαομέροβιτς 16). 
Επίσης, σε αγώνα για τον Ε' όμιλο η Έφες Πίλσεν νίκησε στο Οπόρτο με 98-67.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16045O092</ED>
<ID>
ID:136143

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O09&aa=2</URL></REF>


Article

<CATEGORY>vin10</CATEGORY>

 <H5>ΔΙΑΙΤΗΣΙΑ
</H5><H2>Ράλλης και Μουζάκης «σφυρίζουν» στο ντέρμπι
</H2>
Ο ΓΙΑΝΝΗΣ Ράλλης από το Ηράκλειο και ο Κώστας Μουζάκης από την Αθήνα
κληρώθηκαν να διευθύνουν τον αγώνα Παναθηναϊκού - Άρη, στο πλαίσιο της 17ης
αγωνιστικής του πρωταθλήματος της Α1. Σημειώνουμε ότι ο Ράλλης βαθμολογήθηκε
με χαμηλό βαθμό από τον Μάρκο Αλιφραγκή για τα σφυρίγματά του στο παιχνίδι
Δάφνης - Παπάγου το περασμένο Σάββατο, δεν παραπέμφθηκε βέβαια στην Πειθαρχική
Επιτροπή, αλλά το πιο πιθανόν είναι να μη συνεχίσει έως το τέλος του
πρωταθλήματος. Στο μεταξύ, ο εκπρόσωπος του Παναθηναϊκού Μανώλης Διακάκης
έκανε παράπονα για τις αποφάσεις του Νίκου Πιτσίλκα στον αγώνα με την ΑΕΚ.
Πάντως, ο Πιτσίλκας κληρώθηκε να σφυρίξει το ματς του Παναθηναϊκού με τη
Δάφνη, την προσεχή Τετάρτη. Οι διαιτητές στη 17η αγωνιστική: Περιστέρι -
Απόλλων Πάτρας: Ζαβλανός - Αρβανιτίδης, Παναθηναϊκός - Άρης: Ράλλης - Κ.
Μουζάκης, Ολυμπιακός - Δάφνη: Σπυρίδωνος - Κουκουλίτσιος, Παπάγου - Πανιώνιος:
Πιτσίλκας - Καρούσης, Ηράκλειο - Λάρισα: Τσανίδης - Χριστοδούλου, Σπόρτιγκ -
Ηρακλής: Συμεωνίδης - Παπαδημητρίου, ΠΑΟΚ - ΑΕΚ (Κυριακή): Σ. Λαϊνιώτης - Μπακάλης.

Οι διαιτητές της 18ης αγωνιστικής: Πανιώνιος - Ολυμπιακός (Τρίτη 27/1):
Μαστραφτσής - Κ. Μουζάκης, Τετάρτη 28/1: ΑΕΚ - Περιστέρι: Κουκουλεκίδης -
Σγουρός, Άρης - ΠΑΟΚ: Κορομηλάς - Βορεάδης, Δάφνη - Παναθηναϊκός: Πιτσίλκας -
Χατζής, Λάρισα - Παπάγου: Παπαδημητρίου - Μπακάλης, Ηρακλής - Ηράκλειο:
Σπυρίδωνος - Σ. Λαϊνιώτης, Απόλλων Πάτρας - Σπόρτιγκ: Ράλλης - Νιγιάννης.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16045O093</ED>
<ID>
ID:136183

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O09&aa=3</URL></REF>


Article

<CATEGORY>vin10</CATEGORY>

 <H5>ΚΟΡΑΤΣ
</H5><H2>Κόντρα με τους Ιταλούς
</H2>
ΕΛΛΗΝΟΪΤΑΛΙΚΗ μονομαχία στο Κύπελλο Κόρατς, αφού Άρης και Περιστέρι θα
αντιμετωπίσουν στην προημιτελική φάση (11 και 18 Φεβρουαρίου) Ρόμα και Μας
Βερόνα, αντίστοιχα. Αν προκριθούν οι δύο ελληνικές ομάδες, τότε θα τεθούν
αντιμέτωπες στον ημιτελικό. Η Ρόμα έχασε 74-65 στη Μάλαγα από την Ουνικάχα,
αλλά προκρίθηκε αφού είχε νικήσει 73-55 στο «Παλαέουρ». Η Βερόνα επικράτησε
71-60 της Χάποελ Γκαλίλ Ελιόν, ενώ είχε χάσει στο πρώτο ματς 86-83. Στα άλλα
ματς: Νταρουσαφάκα - Ερυθρός Αστέρας 81-77 (α' ματς 67-62), Βαρέζε - Σολέ
82-89 (70-95). 
<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16045O094</ED>
<ID>
ID:136211

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O09&aa=4</URL></REF>


Article

<CATEGORY>vin10</CATEGORY>

 <H5>ΡΟΝΚΕΤΙ
</H5><H2>Ο ΠΑΟ στα προημιτελικά
</H2>
ΤΑ ΚΟΡΙΤΣΙΑ του Παναθηναϊκού πέτυχαν νέο θαύμα στο «Λιλιάνα Ρονκέτι». Νίκησαν
51-46 την Ταρπ στη Γαλλία και προκρίθηκαν στην προημιτελική φάση της
διοργάνωσης! Το πρώτο παιχνίδι στην Αθήνα είχε τελειώσει 61-61. 
<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16045O095</ED>
<ID>
ID:136227

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O09&aa=5</URL></REF>


Article

<CATEGORY>vin10</CATEGORY>

 <H5>ΕΧΑΣΕ Ο ΠΑΠΑΓΟΥ ΣΤΗΝ ΤΟΥΡΚΙΑ ΠΟΥ ΣΥΝΑΝΤΗΣΕ ΕΧΘΡΙΚΗ ΑΤΜΟΣΦΑΙΡΑ
</H5><H2>Γύρισε από την κόλαση
</H2>
Οι προσπάθειες του Γιώργου Λημνιάτη δεν στάθηκαν αρκετές για να δώσουν την
πρόκριση στον Παπάγου

Ο ΠΑΠΑΓΟΥ δεν άντεξε στο Ικόνιο, έχασε από την Κομπασάν 66-55 και αποκλείστηκε
από την επόμενη φάση του κυπέλλου Κόρατς, αλλά αυτό που θα μείνει στη μνήμη
όλων των μελών της αποστολής είναι η απαράδεκτη ατμόσφαιρα που δημιούργησαν οι
Τούρκοι στο γήπεδο. Πανό με συνθήματα κατά της Ελλάδας και της Κύπρου, ρίψη
αντικειμένων και κάθε μορφή πρόκλησης σε όλη τη διάρκεια του ματς. Είναι
χαρακτηριστικό ότι όταν επιτίθετο η ομάδα του Παπάγου, συνήθως ήταν...
χαλασμένο το χρονόμετρο των 30''! Είχαν κρεμάσει μια τεράστια τουρκική σημαία
στην είσοδο που οδηγούσε τον αγωνιστικό χώρο, προκειμένου να περάσουν από κάτω
οι παίκτες του Παπάγου, αλλά αυτοί πέρασαν από δίπλα. Το πρώτο πράγμα που
είδαν ήταν πανό που έγραφε «καλώς ήρθατε στην κόλαση του Ικονίου»! Επίσης,
38'' πριν από το τέλος ο Διαμαντόπουλος συνεπλάκη με τον Πιτίν, με αποτέλεσμα
να απειληθεί σύρραξη, αφού προσπάθησαν να μπουν στον αγωνιστικό χώρο Τούρκοι οπαδοί.

Θα πρέπει να σημειώσουμε ότι ο Παπάγου στερήθηκε τον Τόνι Χάρις (πρόβλημα στη
γάμπα, έπαιξε μόλις δύο λεπτά), ενώ όπως είναι γνωστό ο Αλμπέρτι έμεινε λόγω
τραυματισμού στην Αθήνα. Η Κομπασάν προηγήθηκε 34-13 στο 13', ο Παπάγου μείωσε
σε 31-25 και 43-40 (28'), αλλά η διαφορά έως το τέλος ήταν συνέχεια στους 7-8 πόντους.

Ο Κώστας Μίσσας ήταν ευχαριστημένος από την πορεία της ομάδας στο κύπελλο
Κόρατς: «Τα καταφέραμε ­ παρά την απειρία μας ­ καλύτερα απ' ό,τι περιμέναμε.
Η πρόκριση δεν χάθηκε εδώ, αλλά στο πρώτο παιχνίδι, όταν δεν καταφέραμε να
διατηρήσουμε τη διαφορά των δέκα πόντων», είπε.

ΠΑΠΑΓΟΥ: Λημνιάτης 8, Διαμαντόπουλος 10, Υφαντής 6, Γουντς 14, Γκογκίδης 3,
Κούβαλας 14.

ΚΟΜΠΑΣΑΝ: Ρομίνσκι 17, Γκάρικ 14, Πιτίν 10, Καταλολούκ 2, Σάπερς 11, Γκέμεν 12.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16045O101</ED>
<ID>
ID:136089

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O10&aa=1</URL></REF>


Article

<CATEGORY>vin10</CATEGORY>

 <H2>ΠΑΟΚ
</H2><H2>Με σύνθημα την άμυνα
</H2>
«ΑΜΥΝΑ, άμυνα, άμυνα» είναι το σύνθημα στον ΠΑΟΚ εν όψει του αποψινού αγώνα με
τη Ρεάλ Μαδρίτης στο «Παλάθιος ντέλος Ντεπόρτες». Το τόνισε άλλωστε κατ'
επανάληψη ο Σβι Σερφ στους παίκτες του και σίγουρα θα το πει πολλές αφορές
ακόμα μέχρι την ώρα του τζάμπολ (20.45, απευθείας μετάδοση από το STAR).

«Η άμυνα μπορεί να μας δώσει τη νίκη» έλεγε χτες ο Ισραηλινός τεχνικός.
«Προσπαθώ να πείσω τους παίκτες μου πως είναι ώρα να πετύχουμε μιά σημαντική
εκτός έδρας νίκη στην Ευρώπη. Μπορούμε να έχουμε μια καλή εμφάνιση στη
Μαδρίτη. Αν το πετύχουμε αυτό, θα νικήσουμε. Και σίγουρα, μιά τέτοια επιτυχία
θα μας φέρει πολύ κοντά στη δεύτερη θέση, χωρίς αυτό να σημαίνει πως και η
ήττα θα είναι καταστροφή. Μπορούμε να πετύχουμε τον στόχο μας με νίκες στο
Αλεξάνδρειο, αλλά για να είμαστε σίγουροι θέλουμε και μιά επιτυχία εκτός έδρας».

Ο Σερφ έχει να σκεφτεί πολλά όσον αφορά τα μαρκαρίσματα στην άμυνα. Λογικά, ο
Νίκος Μπουντούρης θα αναλάβει να περιορίσει τη δραστηριότητα του Μποντίρογκα,
ενώ δύσκολο έργο θα έχουν και οι ψηλοί κόντρα στον Ρώσο Μιχαήλ Μιχαήλοφ. Η
Ρεάλ θέλει τη νίκη, αφού σε περίπτωση ήττας τα περιθώρια πρόκρισης στην
επόμενη φάση θα στενέψουν επικίνδυνα.

Το ταξίδι του ΠΑΟΚ στη Μαδρίτη άρχισε πάντως με μικροπεριπέτειες, αφού οι
υπεύθυνοι του ΤΑΚ έτρεχαν να βρουν το διαβατήριο του Μακρέι, ο οποίος το είχε
ξεχάσει στο σπίτι του! Δεν είναι όμως μόνον αυτό. Αφηρημένος, «συνελήφθη» και
ο Γιάννης Γιαννούλης (το ξέχασε στο ΤΑΚ), ο οποίος όμως, είχε μαζί του την
ταυτότητα και απόψε θα αγωνιστεί εναντίον της Ρεάλ με... φωτοτυπία του διαβατηρίου.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16045O102</ED>
<ID>
ID:136134

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O10&aa=2</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Πρόκριση στις «8» με δεύτερη νίκη
</H2>
Ο ΑΡΗΣ δεν χρειάστηκε να καταβάλει σημαντική προσπάθεια για να νικήσει στη
Ρίγα την Βέστπιλς 73-67 και να προκριθεί στους «8» του Κυπέλλου Κόρατς. Οι
παίκτες της ελληνικής ομάδας, με ανανεωμένο το ηθικό μετά την επιτυχία τους
επί του Ολυμπιακού στο πρωτάθλημα, έπαιξαν όπως ακριβώς έπρεπε για να
νικήσουν, αφού και οι δυνατότητες της Βέστπιλς ήταν περιορισμένες. Η ομάδα της
Λετονίας είχε προβάδισμα 2-3 πόντων σε όλο το α' μέρος (ημίχρονο 33-32), αλλά
στη συνέχεια ο Άρης πέρασε μπροστά στο σκορ και δεν κινδύνευσε να χάσει τη νίκη.

Οι παίκτες του Άρη κέρδισαν τη μάχη κάτω από τα καλάθια, ήταν προσεκτικοί στις
επιθετικές επιλογές τους και είχαν καλά ποσοστά στα σουτ (19/40 διπ, 5/11
τριπ). Σημαντικό γεγονός ήταν ο πλουραλισμός στην επίθεση. Όσοι παίκτες
χρησιμοποιήθηκαν, βοήθησαν όσο μπορούσαν, ενώ γενικά η ομάδα στάθηκε καλά στην
άμυνα (23/52 σουτ οι Λετονοί).

Άρης: Λιαδέλης 13, Σιούτης, Χρυσανθόπουλος 5, Πάσπαλι 6 (1), Γαλακτερός
15 (2), Ναχάρ 7, Αγγελίδης 14, Όρτμαν 4, Μπόνι 9 (1).

Βέστπιλς: Μπονταρένκο 4, Ταμπς 23 (2), Μακλίντον 6, Μπούσκεβιτς 6 (2),
Λάκσα 7 (1), Βαλέικο 10, Ζέιντακς 10 (2), Μπέρνατς 1.

*** Η επιστροφή του χορηγού σήμανε στον Άρη. Ο Ζαφείρης Σαμολαδάς θα
είναι και πάλι το «αφεντικό» στο ΤΑΚ Άρης. Χθες, ήταν παρών στην πολύωρη
σύσκεψη, που έγινε στα γραφεία του συλλόγου και ύστερα από πολλές
διαβουλεύσεις αποφάσισε να ηγηθεί αυτός της διοίκησης που θα αναλάβει από
σήμερα τις τύχες του ΤΑΚ Άρης και μόνον αυτού, αφού των υπολοίπων
ερασιτεχνικών τμημάτων του συλλόγου θα ηγηθεί ο Σταμάτης Καραμανλής
(αντιδήμαρχος Θεσσαλονίκης και πρώην αντιπρόεδρος της ΠΑΕ Άρης).

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16045O103</ED>
<ID>
ID:136174

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O10&aa=3</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ
</H5><H2>Κράτησε τη διαφορά στο Μαυροβούνιο
</H2>
ΠΑΛΙΚΑΡΙΣΙΑ πρόκριση για το Περιστέρι, που άντεξε στο Μαυροβούνιο κόντρα στην
Μπουντοστνόστ και προκρίθηκε στους «8» του Κυπέλλου Κόρατς. Η ελληνική ομάδα
έχασε 78-60, αλλά το αμυντικό ριμπάουντ του Μίλαν Γκούροβιτς στα τελευταία
δευτερόλεπτα βοήθησε να «κρατήσει» τη διαφορά των 19 πόντων (76-57), με την
οποία είχε νικήσει στην Αθήνα.

Το Περιστέρι άντεξε σε μία σκληρή έδρα και αντιμετωπίστηκε εχθρικά από τη
διαιτησία, αφού στο β' μέρος στερήθηκε τις υπηρεσίες των Κορωνιού, Γιάριτς και
Γκαγκαουδάκη, που αποβλήθηκαν με πέντε φάουλ. 
Είναι χαρακτηριστικό ότι ο Αργύρης Πεδουλάκης αναγκάστηκε να χρησιμοποήσει στη
θέση του οργανωτή τον Χρήστο Μυριούνη! Ο Γκούροβιτς ήταν ο μεγάλος
πρωταγωνιστής, αφού τελείωσε το ματς με 31 πόντους.

ΠΕΡΙΣΤΕΡΙ: Κορωνιός 8, Μυριούνης 5, Γκούροβιτς 11, Νόντας 6, Τζόζεφ 1,
Γκαγκαουδάκης 4, Αποσκίτης 1, Κρητικός 4, Γιάριτς, Ρόμπινσον.

ΜΠΟΥΝΤΟΣΤΝΟΣΤ: Α. Ιβάνοβιτς 11, Βούισιτς 10, Σκεπάνοβιτς 22, Πάιοβιτς 9, Μ.
Ιβάνοβιτς 7, Βόστογιετς 1, Πέκοβιτς 18

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16045O104</ED>
<ID>
ID:136204

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O10&aa=4</URL></REF>


Article

<CATEGORY>vin10</CATEGORY>

 <H5>Η ΟΡΕΣΤΙΑΔΑ ΝΙΚΗΣΕ ΣΤΗΝ ΟΛΛΑΝΔΙΑ ΚΑΙ ΠΕΡΑΣΕ ΣΤΟΥΣ «8»
</H5><H2>Μόνο οι Ακρίτες
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Η Ορεστιάδα προσέφερε χαρά σε 300 Έλληνες που την αποθέωσαν στο 3-1 επί της
Άλκομ στην Ολλανδία

ΜΟΝΟ η Ορεστιάδα DIANA (Κύπελλο CEV ανδρών) νίκησε στη χθεσινή δύσκολη βραδιά
του ελληνικού βόλεϊ εκτός έδρας την ολλανδική Άλκομ Καπέλε με 3-1 και
προκρίθηκε στους «8» της διοργάνωσης.

Ηττήθηκαν από ανώτερους αντιπάλους Άρης (Πρωταθλητριών ανδρών) στο Νόβισαντ με
1-3, Βριλήσσια (Πρωταθλητριών γυναικών) στο Μπέργκαμο με 0-3 από την
Φοπαπεντρέτι και Παναθηναϊκός (Κυπελλούχων γυναικών) στη «Λεωφόρο» με 1-3 από
την ΤΣΣΚΑ Μόσχας και συνεχίζουν με λιγότερες ελπίδες πρόκρισης στα Φάιναλ Φορ.
Ηττήθηκε επίσης στη Γαλλία από τη Μιλούζ με 0-3 και αποκλείστηκε ο Φιλαθλητικός.

Δεν έληξε όμως χθες η δεύτερη ισχυρή δόση ευρωπαϊκών αναμετρήσεων του βόλεϊ,
αφού σήμερα αγωνίζεται ο Ολυμπιακός που υποδέχεται στη Γλυφάδα (20.00 -
«ζωντανό» από «Supersport») σε αγώνα της 2ης αγωνιστικής του ημιτελικού ομίλου
του Κυπελλούχων την ισχυρή πολωνική Στίλον Χορζόφ.

Οι «ερυθρόλευκοι» του Τζανπάολο Μοντάλι θέλουν τη νίκη σαν αρχή της
προσπάθειας κάλυψης του χαμένου εδάφους από την απρόσμενη ήττα στο Βέλγιο (0-3
από τη Λένικ).

*** ΒΟΪΒΟΝΤΙΝΑ ΝΟΒΙΣΑΝΤ - ΑΡΗΣ ΘΕΣ. 3-1 (5-15, 15-10, 15-10, 15-10).

Οι πρωταθλητές Ελλάδας αιφνιδίασαν τους Γιουγκοσλάβους, αλλά στη συνέχεια παρ'
ότι πάλεψαν σε όλα τα σετ, υπέκυψαν στην έμπειρη αντίπαλη ομάδα και τη δυνατή
«έδρα» και δεν μπόρεσαν να φτάσουν στη νίκη που τόσο χρειάζονταν.

*** ΑΛΚΟΜ ΚΑΠΕΛΕ - ΟΡΕΣΤΙΑΔΑ DIANA 1-3 (7-15, 15-13, 11-15, 13-15).

Η ελληνική ομάδα χαλάρωσε μετά το 1ο σετ και την εξασφάλιση της πρόκρισης
στους «8» του Κυπέλλου Συνομοσπονδίας ­ αντίπαλός της τώρα σε διπλούς αγώνες η
πανίσχυρη ιταλική Τρεβίζο ­ αλλά με την παρότρυνση 300 (!) ομογενών θεατών
έφτασε στη νίκη.

*** ΦΟΠΑΠΕΝΤΡΕΤΙ ΜΠΕΡΓΚΑΜΟ - ΒΡΙΛΗΣΣΙΑ 3-0 (15-8, 15-9, 15-5).

Η ελληνική ομάδα δεν μπόρεσε να αντιδράσει στη συνεχή πίεση της ισχυρής
ιταλικής και έχασε την πρώτη κρίσιμη εκτός έδρας μάχη (η άλλη είναι στο
Λουγκάνσκ της Ουκρανίας) στη προσπάθεια για πρόκριση στο Φάιναλ Φορ του Πρωταθλητριών.

Καλύτερες της Πρωταθλήτριας Ελλάδας οι Μ. Γκαραγκούνη, Σιλχάνοβα, Λιχολέτοβα.

ΒΡΙΛΗΣΣΙΑ (Γ. Δερμάτης): Μεμετζή, Ντουμιτρέσκου, Μ. Γκαραγκούνη, Σιλχάνοβα, Ν.
Γκαραγκούνη, Καραντάσιου - Λιχολέτοβα, Μουρζάκου.

*** ΠΑΝΑΘΗΝΑΪΚΟΣ - ΤΣΣΚΑ ΜΟΣΧΑΣ 1-3 (8-15, 15-8, 15-17, 7-15).

Πάλεψαν τα κορίτσια του ΠΑΟ απέναντι στην πανύψηλη (δύο παίκτριες στα 2μ.00!)
ΤΣΣΚΑ Μόσχας και βρέθηκαν κοντά στο να προηγηθούν με 2-1 σετ όταν ανέτρεψαν το
6-11 και 12-14 και πέρασαν μπροστά 15-14.

Ο προπονητής του «τριφυλλιού» Γιάνης Νικολάκης δήλωσε εν μέρει ικανοποιημένος:
«Τουλάχιστον αυτή τη φορά δεν φοβήθηκε η ομάδα και πάλεψε γερά απέναντι σε
δυνατό αντίπαλο. Αν παίρναμε το 3ο σετ, θα μπορούσαμε και τη νίκη».

ΠΑΝΑΘΗΝΑΪΚΟΣ (Ι. Νικολάκης): Γιαλένιου 1+4, Μεντβέντεβα 11+17, Μπάμπουλη 2+7,
Σμίρνοβα 5+9, Σφύρη 6+10, Αγγελάκη 5+11 - Μάσσου.

*** ΜΙΛΟΥΖ - ΦΙΛΑΘΛΗΤΙΚΟΣ 3-0 (15-10, 15-7, 15-7).

Η ομάδα της Θεσσαλονίκης μετά το 0-3 του πρώτου αγώνα στην έδρα της δεν είχε
την ψυχολογία να διεκδικήσει κάτι καλύτερο και αποκλείστηκε φυσιολογικά από
την οκτάδα του Κυπέλλου CEV γυναικών.

*** Το κλίμα αισιοδοξίας για καλύτερη πορεία ξαναγυρίζει στο τμήμα
βόλεϊ ανδρών του Παναθηναϊκού μετά την καταβολή χθες από τον Θανάση
Γιαννακόπουλο 10 εκατ. δραχμών ως αρχή υλοποίησης της υπόσχεσης που έδωσε σε
παίκτες και τεχνική ηγεσία στη Γ.Σ. του ΠΑΟ, ότι θα βοηθήσει ουσιαστικά στην
επίλυση του οικονομικού προβλήματος.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16045O111</ED>
<ID>
ID:136090

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O11&aa=1</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ
</H5><H2>Οι μικροί δίπλα στους ήρωές τους
</H2>
Και η Νίκη Ξάνθου παρούσα

ΔΙΠΛΑ στα είδωλά τους θα έχουν την ευκαιρία να αγωνισθούν οι παίδες και
κορασίδες του ελληνικού στίβου, αφού στην ημερίδα παίδων και κορασίδων της
ερχόμενης Κυριακής στο ΣΕΦ αναμένεται να αγωνισθούν και μερικοί «παίδαροι»
άνδρες και γυναίκες με αρκετές ήδη διεθνείς δάφνες.

Ανάμεσα στους πρωταθλητές υψηλού επιπέδου που αναμένεται να πραγματοποιήσουν
πρεμιέρα στην τρέχουσα περίοδο του κλειστού στίβου είναι οι Νίκη Ξάνθου
(μήκος), Όλγα Βασδέκη (τριπλούν), Λάμπρος Παπακώστας (ύψος), Άγγελος
Παυλακάκης (60μ.), Αλέξης Αλεξόπουλος (200μ.), Παναγιώτης Στρουμπάκος (800μ.).

Κυριότεροι σταθμοί αυτής της περιόδου το Πανελλήνιο Πρωτάθλημα (14-15
Φεβρουαρίου), το διεθνές μίτινγκ Αθήνα '98 (21 Φεβρουαρίου) και το Ευρωπαϊκό
Πρωτάθλημα (Βαλένθια, 27 Φεβρουαρίου - 1η Μαρτίου).

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16045O112</ED>
<ID>
ID:136135

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O11&aa=2</URL></REF>


Article

<CATEGORY>vin10</CATEGORY>

 <H5>ΙΣΤΙΟΠΛΟΪΑ
</H5><H2>Ένας στόλος στο Γιουρολίμπ
</H2>
ΤΑ 144 σκάφη με 191 αθλητές από 19 χώρες φτάνει ο στόλος της ιστιοπλοϊκής
Εβδομάδας Γιουρολίμπ της Αθήνας που οργανώνει η ΕΙΟ υπό την αιγίδα του Δήμου
Αθηναίων 8-12 Φεβρουαρίου στον Φαληρικό Όρμο. Αυτό έγινε γνωστό σε χθεσινή
συνέντευξη Τύπου των διοργανωτών σε κρουαζιερόπλοιο στο λιμάνι της Ζέας ­
έμεινε αγκυροβολημένο λόγω της θαλασσοταραχής ­ παρουσία του προέδρου της ΕΙΟ
Αντώνη Δημητρακόπουλου και του αντιδημάρχου Αθηναίων Άγγελου Μοσχονά
Εκφράστηκε επίσης η αισιοδοξία όλων των ομιλητών όσον αφορά την παρουσία των
Ελλήνων πρωταθλητών, ανάμεσα στους οποίους θα είναι οι Ολυμπιονίκες Τάσος
Μπουντούρης - Δημήτρης Μπούκης («Σταρ») και Νίκος Κακλαμανάκης («Μιστράλ»), οι
παγκόσμιοι πρωταθλητές Ανδρέας Κοσματόπουλος - Κώστας Τριγκώνης («470») και ο
πρωταθλητής Ευρώπης Αιμίλιος Παπαθανασίου («Φιν»).

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16045O113</ED>
<ID>
ID:136175

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O11&aa=3</URL></REF>


Article

<CATEGORY>vin10</CATEGORY>

 <H5>ΡΥΘΜΙΚΗ
</H5><H2>Πρόβλημα με την απεργία
</H2>
ΠΡΟΒΛΗΜΑΤΑ δημιουργεί η απεργία των δημοσίων υπαλλήλων στην ομαλή ροή του
προγράμματος του 1ου Ευρωπαϊκού Σεμιναρίου Προπονητριών Ρυθμικής στο ΟΑΚΑ,
αλλά με κάποιες αλλαγές θεωρείται βέβαιο ότι δεν θα υπάρξουν περικοπές. Στο
μεταξύ, άρχισαν χθες οι εργασίες του σεμιναρίου στην αίθουσα «Μ. Μερκούρη» του
ΟΑΚΑ με καλωσόρισμα των Ελληνίδων και ξένων προπονητριών από τον πρόεδρο της
ΕΓΟ και μέλος Εκτελεστικής της UEG Δημήτρη Δημητρόπουλο, ο οποίος τόνισε:
«Είναι μεγάλη τιμή που φιλοξενούμε στην Αθήνα την αφρόκρεμα των προπονητριών
ρυθμικής απ' όλη την Ευρώπη και ευχαριστούμε τον πρόεδρο της UEG κ. Λοτς για
τη νέα ευκαιρία που μας δόθηκε. Η UEG επενδύει στο σεμινάριο για ακόμη
ψηλότερο τεχνικό επίπεδο στη ρυθμική».

Η τεχνική εκπρόσωπος της UEG Ντομινίκ Μίλερ-Λάουτ υπογράμμισε: «Ευχαριστώ εκ
μέρους της UEG τον κ. Δημητρόπουλο για την άρτια οργάνωση του σεμιναρίου. Στο
μέλλον ο θεσμός θα εξελιχθεί ακόμη περισσότερο».

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16045O114</ED>
<ID>
ID:136205

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O11&aa=4</URL></REF>


Article

<CATEGORY>vin10</CATEGORY>

 <H5>ΥΓΡΟΣ ΣΤΙΒΟΣ
</H5><H2>Σκάνδαλα επί σκανδάλων
</H2>
ΤΟ ΠΑΓΚΟΣΜΙΟ Πρωτάθλημα υγρού στίβου στο Περθ μπορεί να ολοκληρώθηκε την
περασμένη Κυριακή, όμως τα σκάνδαλα ντόπινγκ συνεχίζονται. Σύμφωνα με
ανακοίνωση της αστυνομίας του Περθ, σε δωμάτιο του ξενοδοχείου στο οποίο είχε
καταλύσει η αποστολή της Κίνας, βρέθηκε μικρή ποσότητα αναβολικών σε χάπια! Το
μόνο που απομένει πλέον είναι να ενημερωθεί η Παγκόσμια Κολυμβητική Ομοσπονδία
και να γίνει ανάλυση στα χάπια. Να σημειώσουμε, ότι κατά τη διάρκεια των
αγώνων ξέσπασε αρκετές φορές σκάνδαλο ντόπινγκ και μάλιστα επιβλήθηκαν ποινές
σε πέντε κολυμβήτριες της Κίνας.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16045O115</ED>
<ID>
ID:136223

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O11&aa=5</URL></REF>


Article

<CATEGORY>vin10</CATEGORY>

 <H5>ΠΟΣΟΣΤΟ
</H5><H2>Λίγα είναι πρόεδρε...
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>Είναι φανερό πως, είτε το θέλουμε είτε όχι, η εβδομάδα θα κυλήσει μέσα σε
γκρίνια (και ευτυχώς που ο Ντούσαν Μπάγιεβιτς δήλωσε χθες ότι «δεν έγινε τίποτε»...)

*** Αλλά, πριν αναλύσουμε την τελική τοποθέτηση του Ντούσκο, αξίζει να
απολαύσουμε πώς ο Γιώργος Βαρδινογιάννης προσπαθεί να «βάλει στο καναβάτσο»
τον Παύλο και τον Θανάση Γιαννακόπουλο.

*** Ποσό 612 εκατομμυρίων δραχμών έχει δώσει η ΠΑΕ στον ερασιτέχνη ΠΑΟ
τα πέντε τελευταία χρόνια.

*** Μάλιστα, στη δημοσιότητα δόθηκε αναλυτική κατάσταση.

***Τα ποσοστά από εισιτήρια του Παναθηναϊκού σε πρωτάθλημα, Ευρώπη,
Τσάμπιονς Λιγκ κ.λπ. πλησιάζουν τα 270 εκατομμύρια.

*** Απορία: είναι πολλά ή λίγα;

*** Να θυμίσω ότι η ΠΑΕ πρέπει να δίνει ποσοστό 10% στον ερασιτέχνη για
την χρήση του σήματος.

*** Τόσο από εισπράξεις εισιτηρίων όσο και από πωλήσεις ειδών των μπουτίκ...

*** Είναι σαφές πως πρέπει να λήξει και σύντομα μάλιστα η κόντρα των
δύο πλευρών.

*** Σε αυτό το πνεύμα, άλλωστε, κινήθηκε η νυχτερινή
ανακοίνωση-απάντηση του προέδρου του ΠΑΟ Θ. Αλούπη, ανθρώπου του Παύλου.

*** Βεβαίως, οι αντιρρήσεις (και η αμφισβήτηση αριθμών) κυκλοφόρησαν ως
πληροφορίες από κύκλους...

*** Να δείτε που δύσκολα θα αποτελέσουν πανάκεια...

Και πάλι μία οικογένεια

Ο Μπάγιεβιτς, λοιπόν, έχοντας ξεθυμώσει, δήλωσε χθες πως «ο Ολυμπιακός είναι
μία οικογένεια».

*** Καμία αντίρρηση.

*** Και ότι «τέτοια περιστατικά θα πρέπει να μένουν μέσα».

*** Πράγματι!

*** Βεβαίως, ο Ντούσκο ξέρει πολύ καλά πως δεν είχε δίκιο. Το θερμό
επεισόδιο του προέκυψε με τον Ίβιτς...

*** Και όχι με τον ταλαντούχο τερματοφύλακα Τζενάμο...

*** Είναι δυνατόν ύβρεις στα σέρβικα από τους κορυφαίους σταρ μιας
ομάδας να μείνουν μέσα σε μία οικογένεια;

*** Θα έλεγα πως κάτι τέτοια περιστατικά πρέπει να βγαίνουν προς τα έξω
μπας και ο ευέξαπτος κυνηγός του Ολυμπιακού βάλει μυαλό.

*** Δεν ήταν η πρώτη φορά που πρωταγωνίστησε αρνητικά σε περιστατικό.

*** Και ούτε βεβαίως, η πρώτη που του συγχωρήθηκε ­ όπως δείχνουν τα
πράγματα ­ άνωθεν η αταξία.

*** Δεν έχει σημασία ποιος είναι ο πονόψυχος.

*** Σημασία έχει η διατήρηση του οικογενειακού κλίματος.

*** Το οποίο και πάλι απολαμβάνει ο Θρύλος.

Δεν αντέχει την κριτική;

Κάτι δεν πάει καλά με τον Σλόμπονταν Σούμποτιτς του Παναθηναϊκού.

*** Διάβασα προσεκτικά το χθεσινό ρεπορτάζ στην «ΟΜΑΔΑ» με τις
εκρηκτικές δηλώσεις του κόουτς και διαπίστωσα μερικά πολύ πονηρά επιχειρήματα. 
*** Πρώτα, ο φίλος μας ο Λευτέρης διατυπώνει την άποψη ότι σε πενήντα
ματς (και τα φιλικά μέσα) έχει μόλις πέντε ήττες. Αριθμό που πλασάρει ως ρεκόρ
στην Ευρώπη φέτος.

*** Πράγματι, τόσες ήττες έχει και ο Ολυμπιακός, αντίπαλος όμως ομάδων
στην Ευρωλίγκα, που θεωρούνται ανώτερες από την... Σενκτ Πόλεν και την Μακαμπί
του Ρανανά.

*** Όσο για το ρεκόρ, το έχει η Κίντερ Μπολόνια με δύο ήττες.

*** Μία στην Ευρώπη και μία στο... καμπιονάτο.

*** Και να ήταν μόνον αυτό;

*** Ο θυμωμένος προπονητής του Παναθηναϊκού υποστήριξε «κλείσαμε
στόματα στον πρώτο γύρο».

*** Θα ήταν σωστό να προσθεσει «τα ανοίγουμε τώρα, στον δεύτερο...».

*** Ο Σούμποτιτς δίνει την εντύπωση τελευταία πως δεν αντέχει την κριτική.

*** Γι' αυτό και ακούγεται ότι την χαρακτηρίζει (την κριτική) «πόλεμο
εις βάρος της ομαδας του».

*** Αυτή η άποψη είναι αλήθεια ότι αρέσει στους οπαδούς, κυρίως αυτούς
που δεν βλέπουν πέραν του χρώματος και του σήματος της φανέλας.

*** Μέχρι πότε;

*** Να θυμίσω ότι ο προηγούμενος τεχνικός των «πρασίνων» αμφισβητήθηκε
όσο ελάχιστοι σε πρωτοκλασάτη ομάδα, και όμως σπάνια έχασε την ψυχραιμία του.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16045O121</ED>
<ID>
ID:136091

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Κάρτες - πληγές
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΑΥΤΟ ΤΟ θέμα με τις κίτρινες κάρτες έχει παραγίνει στο ποδόσφαιρο που παίζεται
στην Ελλάδα. Πέρυσι υπήρξαν αγώνες όπου δύο και τρεις παίκτες της μίας ομάδας
έπαιρναν σειρά με αποκλειστικό στόχο να προκαλέσουν τον διαιτητή και να
χρεωθούν κάρτα. Με αυτόν τον τρόπο έκαναν επιλογή απουσίας τους από τον
επόμενο αγώνα της ομάδας τους, που θεωρητικά ήταν εύκολος. Αυτονόητο ότι η
πρωτοβουλία ανήκε στο προπονητικό τιμ.

Έτσι, όμως, αρκετές φορές έγινε διακωμώδηση του ποδοσφαίρου. Οι υπεύθυνοι
πήραν μέτρα και το φαινόμενο της δεύτερης κίτρινης κάρτας (κόκκινης) στον ίδιο
αγώνα σταμάτησε.

Ωστόσο, το ποδόσφαιρο δεν απαλλάχθηκε από την παραβίαση τού ευ αγωνίζεσθαι. Το
επεισόδιο Μπάγιεβιτς - Ίβιτς, μετά τον αγώνα Ολυμπιακού - Εθνικού 3-1, που
επισκίασε όλες τις ειδήσεις επί δύο ημέρες, έχει ρίζες στην έλλειψη πειθαρχίας
του ποδοσφαιριστή. Είχε εντολή να δεχθεί κίτρινη κάρτα στο παιχνίδι με τη
Βέροια ή τον Εθνικό, ώστε να είναι παρών στο ντέρμπι με την ΑΕΚ. Ο Ίβιτς,
όμως, προφανώς για να πετύχει γκολ στα εύκολα ματς και να εξασφαλίσει πρωτιά
στον πίνακα των σκόρερ, απέφυγε να προκαλέσει τους διαιτητές. Έβαλε το
προσωπικό του συμφέρον πάνω από εκείνο της ομάδας του, όπως το αντιλαμβάνεται
και το εκφράζει κάθε φορά η αθλητική ηγεσία.

Στον καιρό μας το fair play φαίνεται ότι δεν συγκινεί ή ίσως είναι χλωμό
μπροστά στη δύναμη της σκοπιμότητας. Έρχεται να το επιβεβαιώσει και η απόφαση
της ΑΕΚ (με εισήγηση του Ντουμιτρίου) να καθιερώσει πριμ κίτρινης κάρτας, όταν
τη δέχεται ο ποδοσφαιριστής για το «καλό της ομάδας».

Το δόγμα «ο σκοπός αγιάζει τα μέσα» μπορεί να εξυπηρετεί τα συμφέροντα
προπονητών και ομάδων, στέλνει όμως αρνητικά μηνύματα στο φίλαθλο κοινό και
κυρίως στους νέους. Δεν είναι ασφαλώς το καλύτερο μάθημα που μπορεί να δώσει
το ποδόσφαιρο.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16045O122</ED>
<ID>
ID:136136

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O12&aa=2</URL></REF>


Article

<CATEGORY>vin10</CATEGORY>

 <H2>Η Ντενίζ αγαπάει τα μοντέλα
</H2>
Η κυρία Ντενίζ Βαν Άουτεν, της βρετανικής τηλεόρασης, ποζάρει εδώ με τον οδηγό
της Φόρμουλα 1 Τορανοσούκε Τακάγκι στην παρουσίαση του καινούργιου αυτοκινήτου
της Φορντ. Το στιγμιότυπο στο Λονδίνο

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16045O123</ED>
<ID>
ID:136176

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O12&aa=3</URL></REF>


Article

<CATEGORY>vin10</CATEGORY>

 <H2>Θα κάνει τον γύρο του κόσμου
</H2>
Έτοιμοι και από... ταχυδρομική άποψη οι Γάλλοι εν όψει του Μουντιάλ. Αυτό
είναι το επίσημο γραμματόσημο που τυπώθηκε σε 50 εκατομμύρια αντίτυπα για τις
ανάγκες του καλοκαιριού! Των τριών φράγκων. Όσο για τον σχεδιασμό, ουδείς θα
μείνει παραπονεμένος, αφού απεικονίζει τις σημαίες όλων των χωρών που θα
μετάσχουν στο τουρνουά.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16045O124</ED>
<ID>
ID:136206

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O12&aa=4</URL></REF>


Article

<CATEGORY>vin10</CATEGORY>

 <H5>Ο Ανάντ έφτασε τον Κράμνικ
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΤΟ ΣΕΡΙ των νικών του Κράμνικ έσπασε με ήττα από τον Λετονό Σίροβ στον 5ο γύρο
του Βικ άαν Ζέε. Τώρα στην πρώτη θέση συγκατοικούν οι δύο αστέρες Κράμνικ και
Ανάντ αφού ο τελευταίος κέρδισε τον πολύ ισχυρό Βούλγαρο Τοπάλοβ μόλις σε 29
κινήσεις. Ο Κάρποβ δεν θέλει να σταματήσει το σερί των ισοπαλιών (5η στη
σειρά) και βρίσκεται κάπου στη μέση της βαθμολογίας. Τα αναλυτικά αποτελέσματα
του χθεσινού 5ου γύρου έχουν ως εξής:

Σάλοβ - Πόλγκαρ 0,5-0,5 (13 κινήσεις), Γκέλφαντ - Νίμποερ 1-0 (57), Σίροβ -
Κράμνικ 1-0 (52), Τίμαν - Κάρποβ 0,5-0,5 (27), Ανάντ - Τοπάλοβ 1-0 (29),
Άνταμς - Πίκετ 0,5-0,5 (25), Βαν Βέλι - Βαν ντερ Στέρεν 0-1 (44).

Βαθμολογία (σε 5 αγώνες): 1-2) Κράμνικ, Ανάντ 4, 3-6) Τοπάλοβ, Άνταμς, Τίμαν,
Γκέλφαντ 3, 7-9) Πόλγκαρ, Κάπροβ, Σίροβ 2,5, 10) Βαν ντερ Στέρεν 2, 11-13)
Νόμποερ, Σάλοβ, Πίκετ 1,5, 14) Βαν Βέλι 1 βαθμός.

Ανάντ - Τοπάλοβ (5ος γύρος)

1. ε4 ε5 2. Ιζ3 Ιγ6 3. Αβ5 α6 4. Αα4 Ιζ6 5. 0-0 β5 6. Αβ3 Αγ5 7. α4 Πβ8 8. γ3
δ6 9. δ4 Αβ6 10. α: β5 α: β5 11. θ3 0-0 12. Πε1 Πε8 13. Ια3 β4 14. Ιγ4 β: γ3
15. β: γ3 ε: δ4 16. Ι: β6 Π: β6 17. γ: δ4 Ι: ε4 18. Α: ζ7 Ρ: ζ7 19. Π: ε4 Π:
ε4 20. Ιη5 Ρη8 21. Ι: ε4 Αζ5 22. Ιη5 Ιε7 23. η4 Αη6 24. Ιε6 Βγ8 25. δ5 Αζ7 26.
Ι: η7 Ρ: η7 27. Βδ4 Ρζ8 28. Αθ6 Ρε8 29. Πε1 1-0

Βαν ντερ Στέρεν - Τίμαν (4ος γύρος)

1. δ4 Ιζ6 2. γ4 η6 3. Ιγ3 δ5 4. Ιζ3 Αη7 5. Ββ3 δ: γ4 6. Β: γ4 0-0 7. ε4 α6 8.
Αε2 β5 9. Ββ3 Ιγ6 10. ε5 Αε6 11. ε: ζ6 Α: β3 12. ζ: η7 Ρ: η7 13. α: β3 Ι: δ4
14. Ι: δ4 Β: δ4 15. 0-0 Ββ4 16. Αζ3 Β: β3 17. Α: α8 Π: α8 18. Αε3 α5 19. Πζδ1
α4 20. θ3 ε5 21. Ιε4 Β: β2 22. Αη5 Πα6 23. Ιγ5 Πδ6 24. Ιε4 Πγ6 25. Παγ1 Π: γ1
26. Π: γ1 θ6 27. Αζ6 Ρθ7 28. Πδ1 η5 29. ζ3 α3 0-1

ΧΑΛΚΙΔΙΚΗ

Ένα σημαντικό διεθνές ανοιχτό τουρνουά προκηρύχτηκε για τον Απρίλιο. Το
διοργανώνει η ΔΕΗ Μακεδονίας - Θράκης σε συνεργασία με φορείς της περιοχής στο
ξενοδοχειακό συγκρότημα «Πόρτο Καρράς» στον Νέο Μαρμαρά Χαλκιδικής και φέρει
την επωνυμία «Πόρτο Καρράς '98». Είναι ελβετικό τουρνουά 9 γύρων με χρόνο
σκέψης 1 ώρα για 20 κινήσεις και 1 ώρα για την υπόλοιπη παρτίδα. Θα διαρκέσει
από το Σάββατο 11 Απριλίου μέχρι τη Μ. Τετάρτη 15 Απριλίου. Τα έπαθλα ξεκινούν
από 300.000 δρχ. για τον πρώτο, ενώ υπάρχουν και έπαθλα ανά κατηγορία ΕΛΟ
(50.000 ο 1ος και 30.000 δρχ. ο 2ος κάθε κατηγορίας). Υπάρχουν ειδικές τιμές
για διαμονή 4 ή 5 ημερών στο ξενοδοχείο.

Οι διοργανωτές φιλοδοξούν να οργανώσουν ένα από τα ισχυρότερα, αν όχι το
ισχυρότερο, τουρνουά της σεζόν. Ιδιαίτερη θα είναι η συμπαράσταση της τοπικής
κοινωνίας του Νέου Μαρμαρά. Πληροφορίες και δηλώσεις συμμετοχής στους Γ.
Μαστροκούκο (τηλ. 094-432225), Θ. Τσορμπατζόγλου (τηλ. 093-215971) καθώς και
στην ΕΣΟ (τηλ. 9221465, φαξ 9221620).

*Η τελική φάση του διασυλλογικού πρωταθήματος Ελλάδας παίδων θα
πραγματοποιηθεί το τριήμερο 23-25 Ιανουαρίου στη Θεσσαλονίκη. Θα συμμετάσχουν
10 ομάδες: Μελίσσια, Παράδεισος Αμαρουσίου, Πτολεμαΐδα, Ε.Σ. Θεσσαλονίκης,
Γαλαξίας, Καβάλα, Λέσχη Τραπεζικών Πάτρας, Κύδων Χανίων, Ικαρία και Ο.Σ.
Τριανδρίας. Κάθε όμαδα συμμετέχει με τέσσερα παιδιά από τα οποία το ένα είναι
υποχρεωτικά κορίτσι. Οι αγώνες θα γίνουν στο Εθνικό Γυμναστήριο Μίκρας.
Διευθυντής αγώνων είναι ο κ. Βύρων Τσορμπατζόλγου.

*Με τη διεξαγωγή του 3ου γύρου συνεχίζονται σήμερα οι αγώνες του ανοιχτού
τουρνουά «Ίκαρος» που συνδιοργανώνουν ο Σ.Ο. Ικαρίας και οι Αμπελόκηποι. Στο
τουρνουά συμετέχουν 28 σκακιστές από τους οποίους οι τρεις είναι μετρ,
τέσσερις υποψήφιοι μετρ ενώ δέκα παίκτες διαθέτουν διεθνές ΕΛΟ. Οι νόρμες
είναι λοιπόν εφικτές όπως και η διεκδίκηση διεθνούς αξιολόγησης. Τα κυριότερα
αποτελέσματα του 2ου γύρου ήταν: Μαναγκάτζε - Μπίλης 1-0, Σίδερης - Ιλαντζής
0-1, Πετράκη - Ντάτσης 1-0, Μανάι - Παναγόπουλος 1-0, Δεληκανάκης - Βασιλείου
1-0, Νανόπουλος - Ποτέας 0,5-0,5, Βλάχος - Βαλντέν 0,5-0,5, Καραμαγκιόλας -
Παναγιωτοπούλου 1-0 κ.ά.

Στον σημερινό 3ο γύρο θα αγωνιστούν τα ζευγάρια: Ιλαντζής - Μαναγκάτζε,
Πετράκη - Μανάι, Νανόπουλος - Δεληκανάκης, Ποτέας - Καραμαγκιόλας, Βασιλείου -
Βλάχος, Βαλντέν - Ζαχαρίου, Παναγόπουλος - Σίδερης, Μπόλης - Νικολαΐδης,
Ντάτσης - Οράν, Νταϊφάς - Μαρούντας, Παναγιωτοπούλου - Ιωανννίδης,
Μαυρογιάννης - Μπράμος, Ξανθόπουλος - Κουκουφίκης, Χριστοδούλου - Λίλα.

*Την κοπή της πίττας του έχει ο Ζήνωνας Γλυφάδας το Σάββατο 24 Ιανουαρίου, ώρα
18.00, στο Πνευματικό Κέντρο του Δήμου, Σοφίας Βέμπο 18. Στην τελετή, εκτός
από τη βράβευση της σκακιστικής ομάδας που ανήλθε στη Γ' Εθνική Κατηγορία θα
δοθούν τιμητικές πλακέτες στα δυο σκακιστικά περιοδικά «Σαχ» και «Σκακιστικά
Δρώμενα» για τον ξεχωριστό τους ρόλο στη διάδοση του σκακιού.

*Το Σάββατο 31/1 και την Κυριακή 1/2 στις 10.00 θα γίνουν στον Ασπρόπυργο
μαθητικοί αγώνες των Γυμνασίων και των Λυκείων της περιοχής. Δηλώσεις
συμμετοχής στα σχολεία και στα τηλ. 5580.395, 5571.802


<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: O99</CAT>
<ED>
Κωδικός άρθρου: A16045O991</ED>
<ID>
ID:136100

</ID><URL>http://ta-nea.dolnet.gr/neaweb/neafile.print_unique?e=A&f=16045&m=O99&aa=1</URL></REF>


Article

<CATEGORY>vin09</CATEGORY>

 <H5>ΑΓΝΩΣΤΕΣ ΛΕΠΤΟΜΕΡΕΙΕΣ ΓΙΑ ΤΗΝ ΑΡΠΑΓΗ ΤΩΝ ΜΑΡΜΑΡΩΝ ΤΟΥ ΠΑΡΘΕΝΩΝΑ ΣΕ ΝΕΟ ΒΙΒΛΙΟ
</H5><H2>Ο Έλγιν πρόλαβε τον Ναπολέοντα!
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Πίνακας της εποχής του Έλγιν (1819) απεικονίζει καλλιτέχνες και ιστορικούς
της τέχνης να μελετούν τα Μάρμαρα του Παρθενώνα στο Λονδίνο (Έργο του Α. Άρσερ)

Τι υπήρχε πίσω από την έχθρα του Βοναπάρτη προς τον Έλγιν, για τα Μάρμαρα του
Παρθενώνα; Ποιος ήταν ο πρώτος Έλληνας που διαμαρτυρήθηκε με επιστολή του ­
για τη λεηλασία του λόρδου Έλγιν το σωτήριον έτος 1800;

Οι απαντήσεις (ο συγκεκριμένος Έλληνας ήταν ο Ιωάννης Βενιζέλος ­ διευθυντής
ενός σχολείου της Αθήνας), όλο το άγνωστο στο ευρύ κοινό ιστορικό σκηνικό
καθως και η διαμάχη γύρω από την «αρπαγή του αιώνα», ξετυλίγονται μαζί με
ζουμερές λεπτομέρειες γύρω από την προσωπικότητα και τη σκανδαλώδη ιδιωτική
ζωή του ζεύγους Έλγιν, στις 287 σελίδες του βιβλίου του Ελληνοαμερικανού
συγγραφέα Θόδωρου Βρεττού «Υπόθεση Έλγιν. Το χρονικό της αρπαγής των
μεγαλύτερων θησαυρών της αρχαιότητας». Το βιβλίο πρόκειται σύντομα να
κυκλοφορήσει και στα ελληνικά από τις εκδόσεις «Ενάλιος», με πρόλογο του
υπουργού Πολιτισμού κ. Ευάγγελου Βενιζέλου.

Εύπορος, αλλά όχι πλούσιος. Από παλιά αριστοκρατική οικογένεια της Σκωτίας, ο
Τόμας Μπρους, έβδομος κόμης του Έλγιν, γεννήθηκε στις 20 Ιουλίου 1766. Σε
ηλικία 24 ετών εκλέχθηκε αντιπρόσωπος στη Βουλή των Λόρδων και την επόμενη
χρονιά ξεκίνησε από το Βερολίνο μια επιτυχημένη διπλωματική σταδιοδρομία. Ο
λόρδος Έλγιν ήταν ένας ευγενής, που είχε ανατραφεί σύμφωνα με την παλιά σχολή
και ακολουθούσε σταθερά τις αρχές σχετικά με την τιμή και τις παραδόσεις. Δεν
ήταν καθόλου αφελής και μολονότι έμεινε εργένης μέχρι τα 32 του χρόνια, κάθε
άλλο παρά αντιπαθητικός φαινόταν στις γυναίκες.

Σε αυτή την ηλικία παντρεύτηκε την Μαίρη Νίσμπετ, πολύ μικρότερή του ­ ήταν 21
χρόνων ­ και ανέλαβε καθήκοντα ειδικού πρέσβη στην Κωνσταντινούπολη.

Η ιδέα να βγάλει αντίγραφα και σχέδια του Παρθενώνα ήταν πολύ παλιά ­ από τότε
που ανακαίνισε το πατρικό του σπίτι στη Σκωτία και είχε μυηθεί από τον
αρχιτέκτονα Χάμιλτον στην υπεροχή της αρχαίας ελληνικής τέχνης, που ήταν ακόμα
σχετικά άγνωστη στη Δύση. Πριν ακόμα ξεκινήσει για να αναλάβει τη θέση στην
Κωνσταντινούπολη, ο Έλγιν οργάνωσε ­ με δικά του έξοδα ­ μια ολόκληρη
καλλιτεχνική αποστολή για τον σχεδιασμό, την αποτύπωση των μνημείων της Αθήνας
και την απόκτηση γύψινων αντιγράφων υψίστης ακριβείας από τα γλυπτά του
Παρθενώνα. Καθ' οδόν προς το Παλέρμο, ο Έλγιν προσέλαβε τον Ιταλό ζωγράφο
Τζοβάνι Μπατίστα Λουζιέρι ­ με μισθό 200 λιρών τον χρόνο. Αυτός στη συνέχεια
κατάρτισε το συνεργείο του και εγκαταστάθηκε στην τουρκοκρατούμενη Αθήνα.

Εξαιτίας της εισβολής του Ναπολέοντα στην Αίγυπτο, μια χώρα που τελούσε υπό
την κυριαρχία της οθωμανικής αυτοκρατορίας, η στιγμή για τον εκπρόσωπο της
Αγγλίας στην Κωνσταντινούπολη ήταν ευνοϊκή. Ο Έλγιν έγινε δεκτός στο σαράι με
τιμές από τον σουλτάνο Σελίμ Γ' και χάρη στις διπλωματικές επιτυχίες του, οι
Τούρκοι δεν του χάλαγαν χατίρι.

Στην Κωνσταντινούπολη, εξαιτίας μιας επιδημίας, ο λόρδος Έλγιν μέσα σε έξι
βδομάδες έχασε το μεγαλύτερο μέρος της μύτης του. Η παραμόρφωση συγκλόνισε τη
σύζυγό του, ενώ αργότερα ο Λόρδος Βύρων την απέδωσε ωμά σε αφροδίσιο νόσημα:
«Χωρίς μύτη ο ίδιος, μάς φέρνει παρόμοια αγάλματα για να δείξει τι κάνει ο
χρόνος και η σύφιλη...».

Από την αρχή η αποστολή του Λουζιέρι και των 5 ζωγράφων του συνεργείου στην
Αθήνα συνάντησε δυσκολίες από τον βοεβόδα της πόλης και τον στρατιωτικό
διοικητή της Ακρόπολης. Ο αιδεσιμότατος Χαντ, τον οποίο είχε προσλάβει ο
Έλγιν, απέσπασε από τον καϊμακάμη ­ προϊστάμενο της διοικητικής υπηρεσίας ­
ένα πρώτο φιρμάνι, που επέτρεπε την «απόλυτη ελευθερία εισόδου και εξόδου στο
Κάστρο της πόλης, το στήσιμο ικριωμάτων γύρω στον αρχαίο ναό των ειδώλων, την
αποτύπωση των διακοσμήσεων και των αγαλμάτων σε γύψινα εκμαγεία, τη μέτρηση
των αρχαίων, και τη διεξαγωγή εκσκαφών όπου κρίνεται απαραίτητο».

Ο Χαντ, και ο Έλγιν, ήξερε την αξία της δωροδοκίας. Προσέφερε στον βοεβόδα της
Αθήνας πολυελαίους με ζωγραφιστό γυαλί και όπλα.

Στην Αθήνα, όμως, δρούσε ένας Γάλλος, αντιπρόσωπος του Ναπολέοντα, αρχαιοδίφης
και επαγγελματίας ζωγράφος, ο Λουί Φρανσουά Σεμπασικέν Φοβέλ. Αυτός, παρά τη
δυσμένεια στην οποία είχε υποπέσει ως Γάλλος, σαμποτάριζε την αποστολή του
Έλγιν. Ο Χαντ εξασφάλισε από τον ίδιο καϊμακάμη και δεύτερο, διευρυμένο
φιρμάνι. «Κανένα εμπόδιο δεν πρέπει να τεθεί στο δρόμο τους από τον βοεβόδα ή
οποιονδήποτε άλλο αξιωματικό του τουρκικού στρατού, καθώς θα κατασκευάζονται
εκμαγεία των αρχαιοτήτων ή θα μετράνε τα ερείπια των γκρεμισμένων ναών..».

Ήταν η αρχή του κακού για την απογύμνωση του Παρθενώνα. Όταν ο Λουζιέρι
υπενθύμισε στον Έλγιν, κατά την επίσκεψη του στην Αθήνα, τις συνεχείς
ενοχλητικές παρεμβάσεις του δισδάρη ­ στρατιωτικού διοικητή της Ακρόπολης ­ η
λαίδη Έλγιν υπέδειξε στον Λουζιέρι να διαδώσει τη φήμη ότι ο Έλγιν είχε στα
χέρια του νέα φιρμάνια από τον σουλτάνο.

Όσο για τον Έλγιν, ο ίδιος πίστευε ότι «οι σημερινοί Έλληνες δεν αξίζουν να
έχουν τέτοια αριστουργήματα της αρχαιότητας». Έλεγε: «Έχω τη θεία αποστολή να
διατηρήσω αυτούς τους θησαυρούς ανά τους αιώνες». Δεν ήταν όμως έτσι τα
πράγματα. Όπως ανέφερε αργότερα ένας φίλος και σύντροφος του Λόρδου Βύρωνα, ο
Τζον Καμχόμπχαους, όταν βρισκόταν τότε στα Γιάννενα, ένας μορφωμένος Έλληνας
του είπε: «Εσείς οι Άγγλοι παίρνετε τα έργα των Ελλήνων προγόνων μας. Φυλάξτε
τα καλά, γιατί κάποια μέρα θα έρθουμε και θα τα πάρουμε πίσω».

Η επιτυχημένη δράση του λόρδου Έλγιν κράτησε λίγο. Μόλις τρία χρόνια, όσο και
τα χρόνια της υπηρεσίας του στην Υψηλή Πύλη (1799-1802). Όμως το κακό είχε
γίνει. Διακόσιοι τόνοι τής πιο υψηλής αρχαίας τέχνης μεταφέρθηκαν στην Αγγλία
συσκευασμένοι σε 50 κιβώτια. Ο Έλγιν είχε ξοδέψει όλη την περιουσία του γι'
αυτό το σκοπό, είχε καταχρεωθεί κι είχε αφήσει πίσω του ένα αποκρουστικό ερείπιο.

Σαν να μην έφθανε αυτό, στον δρόμο της επιστροφής συνελήφθη στη Γαλλία, τέθηκε
υπό περιορισμό και φυλακίστηκε. Ο Ναπολέων τού κράτησε έχθρα και δεν θα τον
συγχωρούσε ποτέ, επειδή είχε κλέψει τα Μάρμαρα του Παρθενώνα, τα οποία ήθελε
για το Μουσείο του Λούβρου. Στη διάρκεια της φυλάκισής του στη Γαλλία, η λαίδη
Έλγιν αναχώρησε για την Αγγλία συνοδευόμενη από τον όμορφο και πλούσιο
συμπατριώτη της Ρόμπερτ Φέργκιουσον, ενώ ο αγγλικός Τύπος είχε ήδη ξεσηκωθεί
από την παρουσία των Μαρμάρων του Παρθενώνα σ' ένα σπίτι του Λονδίνου στο Παρκ
Πέιν. Μόλις το 1816 κατόρθωσε να πουλήσει τα Μάρμαρα στη βρετανική κυβέρνηση
αντί 35.000 λιρών ­ τα μισά χρήματα από όσα ισχυρίσθηκε ότι είχε ξοδέψει. Ούτε
κι αυτά τα εισέπραξε όμως, ενώ εισέπραξε την περιφρόνηση και τις κατηγορίες
πολλών συγχρόνων του για «βαρβαρότητα» και καταστρεπτική μανία.

Δεν είδε καλύτερες μέρες. Η περιουσία του τέθηκε υπό αναγκαστική διαχείριση. Ο
ένας και μοναδικός γιός και κληρονόμος του έπαθε αθεράπευτη επιληψία και παρ'
ότι ο Έλγιν επέστρεψε στη Βουλή των Λόρδων το 1820 ­ υπήρξε μάλιστα και
φιλλέλην κατά την Ελληνική Επανάσταση ­ παρ' ότι παντρεύτηκε και δεύτερη φορά,
αναγκάστηκε να ζήσει στη Γαλλία για να αποφύγει τους πιστωτές του. Εκεί και
πέθανε σε μεγάλη φτώχεια στις 4 Νοεμβρίου 1841, αφήνοντας τεράστια χρέη, που
ξεπληρώθηκαν από τους απογόνους του 30 χρόνια αργότερα.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16045P011</ED>
<ID>
ID:136101

</ID><URL>http://ta-nea.dolnet.gr/neaweb/neafile.print_unique?e=A&f=16045&m=P01&aa=1</URL></REF>


Article

<CATEGORY>vin09</CATEGORY>

 <H2>Θέμα
</H2>
Νέα βιογραφία του μάγου του μοντάζ Σεργκέι Αϊζενστάιν

σελ. 3

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16045P012</ED>
<ID>
ID:136144

</ID><URL>http://ta-nea.dolnet.gr/neaweb/neafile.print_unique?e=A&f=16045&m=P01&aa=2</URL></REF>


Article

<CATEGORY>vin09</CATEGORY>

 <H2>Cine club
</H2>
Δορυφορικά φακελώματα στην νέα ταινία του Βιμ Βέντερς

σελ. 9

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16045P013</ED>
<ID>
ID:136184

</ID><URL>http://ta-nea.dolnet.gr/neaweb/neafile.print_unique?e=A&f=16045&m=P01&aa=3</URL></REF>


Article

<CATEGORY>vin09</CATEGORY>

 <H5>... και η αποκρυπτογράφησή του
</H5><H2>Το μυστικό του Χειμωνά...
</H2>
<AUTHOR>Μ.Χ.</AUTHOR>

Γιώργος Χειμωνάς

Ο Γιώργος Χειμωνάς είναι από τους συγγραφείς που θα διατηρούν πάντα μια πλευρά
ανεξιχνίαστη. Είτε ηθελημένα και επειδή, ως ψυχίατρος, γνωρίζει πώς να
επιτύχει κάτι τέτοιο. Είτε άθελά του, επειδή με τον τρόπο του, τη στάση του,
το στυλ του, προκαλεί ένα είδος δέους που αποτρέπει τους περίεργους. Ενώ
λοιπόν στην παρέα μπορεί να είναι ένας γοητευτικός συνομιλητής με πολύ
χιούμορ, αλλά και με τραγικότητα, η δημόσια εικόνα του παραμένει σε μεγάλο
βαθμό κρυπτική. Από αυτή την άποψη ένα βιβλίο που αναλύει το έργο του είναι
ιδιαίτερα πολύτιμο. Πόσο μάλλον όταν η σχετική έρευνα και σύνθεση έχουν γίνει
με επιστημονικό τρόπο. Αξίζει, λοιπόν, να επισημανθεί η έκδοση (που
παρουσιάστηκε χθες) από τον θεσσαλονικιώτικο «Παρατηρητή» του βιβλίου της
φιλολόγου και διευθύντριας Πολιτιστικής Κίνησης στο υπουργείο Πολιτισμού,
Άλκηστης Σουλογιάννη «Ο δημιουργικός λόγος του Γιώργου Χειμωνά. Θεωρία και
εφαρμογή». Επιτέλους.

Τι είναι αυτό το βιβλίο; Είναι η πρώτη διδακτορική διατριβή που ολοκληρώνεται
στην Ελλάδα για τούτο τον συγγραφέα. Μια διατριβή που μάλιστα βαθμολογήθηκε με
άριστα από την αρμόδια επιτροπή καθηγητών του Πανεπιστημίου Αθηνών και που
τώρα, ως βιβλίο, ανοίγεται στο ευρύτερο κοινό, δώδεκα χρόνια μετά την
«Πεζογραφία του Γ. Χειμωνά», που υπέγραφε ο Δ. Μαρωνίτης. Από τη φύση της
βέβαια μια διατριβή δεν μπορεί να διαβαστεί σαν πορτρέτο ή μονογραφία. Απαιτεί
έναν υποψιασμένο αναγνώστη, εξοικειωμένο με τέτοιες αναλύσεις. Σαν
ακτινογραφία όμως μιας δημιουργικής λογοτεχνικής διαδρομής έχει ιδιαίτερο
ενδιαφέρον. Μιλά για μια λογοτεχνία (εννέα έργα) ανθρωποκεντρική που βασίζεται
στην ανάπτυξη μεγάλων θεμάτων όπως οι ανθρώπινες σχέσεις, το εξαιρετικό άτομο,
το δίλημμα χρέος-δικαίωμα, η υπέρβαση των συμβατικών ορίων, ο θάνατος, η
αθανασία ή ο χρόνος. Μιλά για μια ολοκληρωμένη θεωρία δημιουργικού λόγου που
εφαρμόζει ο Χειμωνάς χρησιμοποιώντας τα κλειδιά τόσο της ποίησης όσο και της
πεζογραφίας, αλλά και τους νεολογισμούς ή τις λεξιλογικές αποκλίσεις που
επιλέγει. Μιλά για την εσωτερική επικοινωνία των κειμένων του και αποκαλύπτει
κατά κάποιον τρόπο τις συνθήκες δημιουργίας του έργου του. Με άλλα λόγια
ρίχνει φως σε μια από τις πιο ιδιαίτερες φωνές της λογοτεχνικής μας
πραγματικότητας. Μια καλή αρχή.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16045P021</ED>
<ID>
ID:136103

</ID><URL>http://ta-nea.dolnet.gr/neaweb/neafile.print_unique?e=A&f=16045&m=P02&aa=1</URL></REF>


Article

<CATEGORY>vin09</CATEGORY>

 <H2>Τζαμί-ναός πολιτισμού
</H2>
<AUTHOR>Π.Κ.</AUTHOR>

Λέγεται ότι ο Σίναν Πασάς, Έλληνας αρχιτέκτονας που αλλαξοπίστησε για να
μπορέσει να χτίσει τα πιο όμορφα τζαμιά ­ κι ανάμεσά τους το Γαλάζιο Τζαμί της
Πόλης ­ σχεδίασε και το πανέμορφο Κουρσούμ Τζαμί των Τρικάλων τον 16ο αιώνα.
Το κομψό μνημείο έγινε το τέμενος του Οσμάν Σαχ. Έπειτα από χρόνια
προσβλητικής εγκατάλειψης, το μνημείο αναστηλώθηκε και από χθες ξεκίνησε μια
καινούργια ζωή, ως Πολιτιστικό Κέντρο του Δήμου Τρικάλων, με μια πρώτη
φωτογραφική έκθεση που έχει τίτλο «Η βυζαντινή κληρονομιά - παγκόσμια
κληρονομιά». Η έκθεση είναι αφιερωμένη στα βυζαντινά μνημεία που έχουν
περιληφθεί στον κατάλογο της Παγκόσμιας Κληρονομιάς, όπως είναι το Άγιον Όρος,
τα Μετέωρα, ο Μυστράς, η Μεσαιωνική Πόλη της Ρόδου, οι μονές του Δαφνιού, του
Οσίου Λουκά, η Νέα Μονή της Χίου, τα οποία επίσης αναστηλώνονται... Μην
ξανακούσω τίποτα σχόλια του τύπου, «εδώ καταρρέουν τα χριστιανικά μνημεία...»
αλλά ούτε και το αντίθετο. Αρκετά μουσουλμανικά μνημεία της χώρας μας έχουν
ήδη αναστηλωθεί και πολλά άλλα είναι στον κατάλογο.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16045P022</ED>
<ID>
ID:136146

</ID><URL>http://ta-nea.dolnet.gr/neaweb/neafile.print_unique?e=A&f=16045&m=P02&aa=2</URL></REF>


Article

<CATEGORY>vin09</CATEGORY>

 <H2>20 χρόνια «Αντιθέατρο»
</H2>
<AUTHOR>Χ.</AUTHOR>

Μαρία Ξενουδάκη

Είκοσι χρόνια στο θέατρο συμπληρώνει φέτος η Μαρία Ξενουδάκη, που παίζει αυτόν
τον καιρό Μαρκήσιο Ντε Σαντ. Κι αν κάποιοι διαφωνούν με το θεατρικό της στυλ ή
με ορισμένες επιλογές της, κανείς δεν μπορεί να παραβλέψει την εικοσάχρονη
σκηνική της παρουσία, από το 1978, που δημιούργησε το «Αντιθέατρο», μέχρι
σήμερα, που φέρνει κοντά μας τον Μαρκήσιο και τον ζοφερό μα τόσο πραγματικό
του κόσμο. Η Ξενουδάκη τιτλοφορεί την παράστασή της, την οποία σκηνοθετεί όπως
πάντα η ίδια, «Οι Δήμιοι στα Σόδομα». Το έργο δεν είναι αυτοτελές, αλλά μια
θεατρική συρραφή από τον «Δήμιο και το θύμα του» και τη «Φιλοσοφία του
Μπουντουάρ», «για να φανεί σε όλες του τις διαστάσεις το αντισυμβατικό πνεύμα
του Ντε Σαντ». Αντισυμβατικό πνεύμα το οποίο στο παρελθόν η Ξενουδάκη
υπηρέτησε με έργα του Χάντκε, του Ντάριο Φο και του Φασμπίντερ, χωρίς να
παραλείψει και πιο κλασικούς δραματουργούς, όπως ο Στρίντμπεργκ και ο Ίψεν ή
άλλες, σύγχρονες μορφές του ευρωπαϊκού θεάτρου, όπως ο Μπέκετ, ο Πίντερ και ο Αραμπάλ.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16045P023</ED>
<ID>
ID:136186

</ID><URL>http://ta-nea.dolnet.gr/neaweb/neafile.print_unique?e=A&f=16045&m=P02&aa=3</URL></REF>


Article

<CATEGORY>vin09</CATEGORY>

 <H5>ΠΡΕΜΙΕΡΕΣ ΑΠΟΨΕ ΣΤΗΝ ΑΘΗΝΑ
</H5><H5>«ΖΩΝΤΑΝΑ»
</H5><H2>Μολιέρος και πόλεμοι
</H2>
Η Ελένη Δεμερτζή και ο Άκης Δαβής αναζητούν τον πόνο των προσώπων στο «Υλικό
Πολέμου» που ανεβαίνει στο Γκάζι

Τις «Σοφολογιότατες», μια από τις σχεδόν άγνωστες στο ελληνικό κοινό κωμωδίες
του Μολιέρου, ανεβάζει ο Γιώργος Λαζάνης στις 9 μ.μ. στο «Θέατρο Τέχνης
Κάρολος Κουν» (Φρυνίχου 14, τηλ. 3222.464, 3236.732) με ένα θίασο που σφύζει
από νιάτα: Γιάννα Μαλακατέ, Αθανασία Καραγιαννοπούλου, Δημήτρης Δεγαΐτης,
Νίκος Μόσχοβος, Αλεξάνδρα Καρακατσάνη, Διονύσης Ακτύπης, Άννα Κουτσαφτίκη,
Σπύρος Φώτης, Στάθης Κόκκορης, Θανάσης Φωκάς, Ματίνα Καρτσιούνα, Σταμάτης
Πλυτάς, Χρήστος Λούλης. Η έμμετρη μετάφραση είναι του Ανδρέα Στάικου, η
μουσική του Νίκου Πλάτανου, τα σκηνικά και τα κοστούμια του Νίκου Νατσούλη και
η χορογραφία του Κώστα Ρήγου. Εισιτήρια προς 5.000, στη λαϊκή απογευματινή
3.500 και για φοιτητές 2.500 δρχ.

ΘΕΑΤΡΟ

Η «Νόννα» είναι μία τραγελαφική, καταχθόνια, απολαυστική κωμωδία, όπου μία
οικογένεια απελπισμένων Αργεντινών αντιμετωπίζει μια πανταχού παρούσα,
ακόρεστη εκατοντάχρονη «γιαγιά», η οποία οδηγεί τα παιδιά της στην αγριότητα,
στην ωμότητα και τέλος στον αφανισμό. Το έργο «Νόννα», του Αργεντινού
συγγραφέα Ρομπέρτο Κόσσα, ανεβαίνει στο θέατρο «Πολύτεχνο» (Μαυρομιχάλη 157
και Διγενή Ακρίτα), σε μετάφραση Ειρένε Ιωαννίδου-Αδαμίδου, σκηνοθεσία Βασίλη
Νικολαΐδη. Παίζουν οι: Δημήτρης Πιατάς (Νόννα), Κωνσταντίνος Τζούμας, Λυδία
Λένωση, Μαρία Κανελλοπούλου, Εύα Καμινάρη, Παύλος Ορκόπουλος, Γιώργος Ζιόβας.
Πρεμιέρα, απόψε στις 9.30.

*** Το Βρετανικό Θέατρο σε συνεργασία με το Θέατρο του Νότου παρουσιάζει τη
βρετανική θεατρική ομάδα Imbrobable Theatre στο έργο του Φέλιμ Μακ Ντέρμοτ
«Οδός Χιλλ αρ. 70». Σε αυτήν την εξαιρετική σύνθεση θεάτρου των εικόνων,
κουκλοθέατρου, αφήγησης και ζωντανής μουσικής, η αυτοβιογραφία μπλέκεται με τη
φαντασία. Απόψε, αύριο και το Σαββατοκύριακο στο θέατρο «Αμόρε»
(Πριγκηποννήσων 10 - Πολύγωνο, 6468.009).

*** Η θεατρική εταιρεία Πράξη ανεβάζει στο θέατρο της οδού Κεφαλληνίας
(Κεφαλληνίας 16, 8838.727) το έργο του Άθολ Φούγκαρντ «Δεσμά αίματος», σε
μετάφραση Μπάμπη Κολώνια, σκηνοθεσία Αλέξανδρου Μυλωνά, σκηνικά και κοστούμια
του Γιώργου Βαφιά. Το έργο αναφέρεται σε δύο αδελφούς, διαφορετικούς ο ένας
από τον άλλον, που ο ένας είναι μαύρος και ο άλλος σχεδόν λευκός. Παίζουν οι
Αλέξανδρος Μυλωνάς και Δημήτρης Οικονόμου. Πρεμιέρα στις 9.30 μ.μ.

*** Με τον γενικό τίτλο «Υλικό Πολέμου» ο θίασος Αρόδο και ο σκηνοθέτης
Πλούταρχος Καϊτατζής ανεβάζουν απόψε στο θέατρο «Αλκμήνη» (Αλκμήνης 8, Γκάζι,
3248.583) το πρώτο μέρος της παράστασης. Στο «Υλικό πολέμου» οι πόλεμοι είναι
οι τρεις τελευταίοι που έζησε η Ελλάδα. Το «Υλικό» δεν είναι η ιστορία, αλλά
οι επιπτώσεις της Ιστορίας στη ζωή και την ψυχή των Ελλήνων. Στο πρώτο μέρος
οι μαρτυρίες των παθόντων, που συλλέγονται και συντίθενται από τον σκηνοθέτη,
προέρχονται από το 1922. Παίζουν οι: Άκης Δαβής, Ελένη Δεμερτζή, Λάμπρος
Αποστολόπουλος, Χρήστος Βλάσσης, Νόνη Δόβα, Δημήτριος ΚΑραίσκος, Ελένη
Καραμανίδου, Θανάσης Κυριαζής, Νίκος Κυριακίδης, Μαρία Πανουργιά, Γιούλ Ράπτη,
Όλγα Ρούμελη, Κατερίνα Σοφικίτου, Νίκος Φαρσεδάκης. Πρεμιέρα στις 9.15 μ.μ.

*** Λόγω της αιφνίδιας αδιαθεσίας της πρωταγωνίστριας της παράστασης «Βίρα τις
Άγκυρες», Βέρας Κρούσκα, στη Σκηνή Κοτοπούλη-Ρεξ η αποψινή παράσταση δεν θα
δοθεί. Οι κάτοχοι των εισιτηρίων μπορούν να εξαργυρώσουν τα εισιτήριά τους ή
να αλλάξουν ημερομηνία παράστασης.

ΕΚΔΗΛΩΣΕΙΣ

Οι ηθοποιοί Γιώτα Φέστα και Δημήτρης Αλεξανδρής αναπαριστούν σελίδες από το
βιβλίο της Μαργαρίτας Λυμπεράκη «Γυναίκες και Άνδρες - Τα Λήμνια Κακά» που
παρουσιάζουν οι εκδόσεις «Νέα Σύνορα-Α. Α. Λιβάνη» στο καφέ «Πόλις» στο αίθριο
της Στοάς του Βιβλίου. Στις 8 μ.μ. Πεσμαζόγλου 5 και Πανεπιστημίου.

*** Στο λογοτεχνικό καφενείο του Κέντρου Λόγου και Τέχνης 104 (Θεμιστοκλέους
104 3802.056), στο πλαίσιο των συναντήσεων δημιουργών από όλους τους τομείς
της τέχνης, ο κριτικός θεάτρου Κώστας Γεωργουσόπουλος συναντά τη συνθέτη Ελένη
Καραΐνδρου και ανοίγουν διάλογο. Στις 8 μ.μ..

ΕΚΘΕΣΕΙΣ

Η γκαλερί Jean Bernier (Μαρασλή 51, 7235.657) εγκαινιάζει απόψε στις 8 την
έκθεση ζωγραφικής της Αμερικανίδας Σου Γουίλιαμς. Η ζωγραφική της Γουίλιαμς
αντλεί τη θεματολογία της κυρίως από την αλληλεπίδραση του σεξουαλικού και του
κοινωνικού γίγνεσθαι. Με τα έργα της ερευνά τους τρόπους με τους οποίους η
κοινωνική ανισότητα μεταξύ των δύο φύλων μορφοποιεί και τις σεξουαλικές τους
σχέσεις. Διάρκεια μέχρι τις 12 Μαρτίου.

*** Η Ελένη Ζούνη παρουσιάζει την τελευταία της ζωγραφική δουλειά με τίτλο
«Μαύρο Ώχρα Κόκκινο Κίτρινο Πορτοκαλί Γαλάζιο Άσπρο Καφέ Ροζ Γκρι Μπλε» στην
γκαλερί Μεδουσα (Ξενοκράτους 7, 7244.552). Στην τωρινή της δουλειά, πολύχρωμοι
συνδυασμοί γραμμών κυλούν πάνω στην ξύλινη επιφάνεια και δημιουργούν
αντιθετικές εικόνες. Εγκαίνια στις 8 μ.μ. Μέχρι 21 Φεβρουαρίου.

Οι Flowers of Romance παίζουν απόψε στο «Be Bop»

Ροκ εν ρολ εντάσεων στη σκηνή του «Be Bop». Οι Flowers of Romance πιάνουν
δουλειά κατά τις 11 απόψε και παρουσιάζουν το «Brilliant Mistakes» άλμπουμ
τους και όχι μόνο αυτό. Έως και καινούργια, ανέκδοτα κομμάτια υπόσχονται για
όσους βρεθούν Ορμηνίου 4, στην περιοχή του Χίλτον.

*** Παραδοσιακά μεσογειακά κομμάτια παρουσιάζει απόψε το «Μπαράκι του Βασίλη»
(Ζωοδόχου Πηγής 98, 3815.345). Η Λάμια Μπεντούι διαθέτει την κατάλληλη φωνή
για να τραγουδήσει μελωδίες της Βόρειας Αφρικής. Ο Νέστωρ Δρούγκας τη
συνοδεύει με κρουστά και ο Γιώργος Βουρνάς με ούτι, κιθάρα, μαντολίνο και
ζουρνά. Στις 11 μ.μ.

*** Η χορευτική μαύρη μουσική, η νέα σόουλ των 90'ς, το φανκ των 70'ς και 80'ς
αλλά και η άσιντ τζαζ αποτελούν το στίγμα στο μουσικό ταξίδι που ετοιμάζουν γι
απόψε οι Soul Concept στο «Hi Ηαt Cafe» (Δραγούμη και Κρουσόβου, περιοχή
Χίλτον 7218.171).

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16045P024</ED>
<ID>
ID:136213

</ID><URL>http://ta-nea.dolnet.gr/neaweb/neafile.print_unique?e=A&f=16045&m=P02&aa=4</URL></REF>


Article

<CATEGORY>vin09</CATEGORY>

 <H5>ΝΕΑ ΒΙΟΓΡΑΦΙΑ ΓΙΑ ΤΟΝ ΜΕΓΑΛΟ ΑΪΖΕΝΣΤΑΪΝ, ΕΚΑΤΟ ΧΡΟΝΙΑ ΑΠΟ ΤΗ ΓΕΝΝΗΣΗ ΤΟΥ
</H5><H5>«Οκτώβρης» στο Λονδίνο, αλλά όχι στην Αθήνα!
</H5><H2>Μια ζωή σε άσπρο - μαύρο...
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Όταν ο Λένιν ανέβηκε στην εξουσία ήθελε να καλέσει από την Αμερική τον Γκρίφιθ
­ ένα φασίστα ιδεολογικά ­ προκειμένου να εκπαιδεύσει τους μπολσεβίκους στο
σινεμά, που πίστευε ότι ήταν η λαϊκότερη τέχνη. Το σχέδιό του δεν
πραγματοποιήθηκε, όμως η δύναμη της επανάστασης ήταν τόσο θηριώδης, ώστε από
τον κατεστραμμένο και ανύπαρκτο ρωσικό κινηματογράφο ξεπήδησαν τρεις κορυφαίες
προσωπικότητες του παγκόσμιου κινηματογράφου. Ο Μπουντόβκιν, ο Ντοβζένκο και
βέβαια ο Αϊζενστάιν που το «Θωρηκτό Ποτέμκιν» του εξακολουθεί και σήμερα να
θεωρείται μία από τις δέκα σπουδαιότερες ταινίες όλων των εποχών. Αύριο
συμπληρώνονται εκατό χρόνια από τη γέννηση του ιδιοφυούς αυτού σκηνοθέτη
(1898-1948), ο οποίος παρά τη μεγαλοσύνη του έζησε φοβερούς εξευτελισμούς από
το σοβιετικό καθεστώς μετά το 1930. Με την αφορμή αυτής της επετείου,
κυκλοφόρησε στην Αγγλία μια ιδιαίτερα ενδιαφέρουσα βιογραφία του από τον
Ρόναλντ Μπέργκαν με τίτλο «Eisenstein: Α life in conflict» («Μια ζωή σε
σύγκρουση»). Την παρουσιάζουν σήμερα «ΤΑ ΝΕΑ» μέσα από την κριτική του
Φρεντερίκ Ραφαέλ, σεναριογράφου της καινούργιας ταινίας του Στάνλεϊ Κιούμπρικ,
ο οποίος υποστηρίζει ότι «ο μπολσεβικισμός και η οικογένειά του αποτελούν τα
κλειδιά για τη ζωή του μεγάλου Αϊζενστάιν». Κρίμα που στην Ελλάδα οι κόπιες
των μεγάλων ταινιών του είναι σε τόσο κακή κατάσταση...

Αύριο συμπληρώνονται 100 ακριβώς χρόνια από τη γέννηση του Σεργκέι Αϊζενστάιν

Γνήσιος απόστολος του Μαρξισμού - Λενινισμού, πριν ακόμα οι μπολσεβίκοι πάρουν
την εξουσία, ο Σεργκέι Μιχαήλοβιτς Αϊζενστάιν υπήρξε υποστηρικτής αργότερα της
πολιτικής κολεκτιβοποίησης του Στάλιν, όμως σε ιδιωτικές εξομολογήσεις του
έλεγε ότι ο ζήλος του για την επανάσταση ήταν μία μετάθεση οικογενειακών
συγκρούσεων σε πολιτικό επίπεδο.

Όπως και ο Κάφκα, έτσι και ο Αϊζενστάιν ως παιδί έζησε υπό τη σκέπη ενός
δεσποτικού πατέρα, απέναντι στον οποίο ποτέ δεν κατάφερε να επαναστατήσει. Η
μητέρα του ήταν μια ερωτική γυναίκα που εγκατέλειψε τον πατέρα του και που στο
σπίτι της ο νεαρός Αϊζενστάιν πρωτοδιάβασε Μαρκήσιο Ντε Σαντ και ερωτική
λογοτεχνία. Οι προσωπικοί του δαίμονες δεν τον εγκατέλειψαν ποτέ και από αυτήν
την άποψη το «Θωρηκτό Ποτέμκιν», ένα αναμφίβολα επαναστατικό έργο, μπορεί να
διαβαστεί τόσο σαν σταθμός στην ιστορία του κινηματογράφου όσο και σαν
ομοφυλοφιλική σπουδή με αυτούς, π.χ. τους ναύτες, που είναι φιλμαρισμένοι με
τόση ερωτική φροντίδα. Και ο συμβατικός γάμος του με την Πέρα Φόγκελμαν
γίνεται το 1934 λίγους μήνες μετά την ποινικοποίηση της γενετήσιας επαφής
μεταξύ ανδρών από ένα καθεστώς που ποινικοποιούσε και τη μπουρζουαζία, τους
κουλάκους ή τους οπαδούς του Τρότσκι. (Το σχετικό για τον Τρότσκι απόσπασμα
του «Οκτώβρη» λογοκρίθηκε μάλιστα από τον ίδιο τον Στάλιν).

Και πριν ακόμα από την εποχή της τρομοκρατίας, ο Αϊζενστάιν ήταν από πολλές
απόψεις ένας ιδανικός υποψήφιος για τα γκουλάγκ. Ένας πολύγλωσσος
κοσμοπολίτης, μισο-Εβραίος, πολυταξιδεμένος και θαυμαστής της δυτικής
κουλτούρας (από τον Τσάρλι Τσάπλιν ως τον Τζέιμς Τζόις). Ωστόσο, χάρη στις
λαμπρές υπηρεσίες του προς το σοβιετικό σινεμά ο Αϊζενστάιν εξαιρέθηκε από την
εξόντωση, πράγμα που δεν συνέβη με τον δάσκαλό του, τον Μέγιερχολντ ή με τον
φίλο του Ισαάκ Μπαμπέλ. Το παρελθόν τους στην Οδησσό επηρέασε πιθανώς τη
σύλληψη της σκηνής στο «Θωρηκτό Ποτέμκιν» με τη σκάλα της Οδησσού, όπου τα
στρατεύματα του τσάρου ανοίγουν πυρ κατά του άμαχου πλήθους. Ο Αϊζενστάιν
θρήνησε βέβαια τον συνεργάτη του που πέθανε, αλλά ­ όπως και ο Μπόρις
Πάστερνακ ­ δεν βγήκε να υποστηρίξει τους δύο.

Η αφίσα από την ­ πρόσφατη ­ προβολή του θρυλικού «Θωρηκτού Ποτέμκιν» στο Λονδίνο

Το «Ποτέμκιν» και ο «Οκτώβρης», οι ταινίες που εδραίωσαν τη φήμη του, διέθεταν
όλη τη ζωντάνια του ντοκιμαντέρ. Κάνουν τον θεατή να αισθάνεται πως υπήρξε
αυτόπτης μάρτυρας ενός θριάμβου των μαζών. Στην πραγματικότητα δεν υπήρξε ποτέ
σφαγή στις σκάλες της Οδησσού, ούτε και γενικεύθηκε η ανταρσία στον στόλο,
όπως δείχνουν οι ταινίες του. Η κάμερα πάντα ψεύδεται και όμως οι σκηνές του
Αϊζενστάιν φαντάζουν «ιστορικές». Ο ίδιος δικαιολόγησε τις πλαστές αλήθειες
του λέγοντας ότι τα γεγονότα ήταν τόσο ευρέως γνωστά ώστε η εκδοχή του
μπορούσε να περιέχει «τους δικούς του συσχετισμούς και τις οπτικές
επισημάνσεις». «Επέτρεψα στον εαυτό μου να πειραματιστεί», είπε ο ίδιος για
τον «Οκτώβρη». Και είναι αλήθεια ότι αρχικά τον ενθάρρυναν προς αυτήν την
κατεύθυνση. Όμως τα κομματικά στελέχη γρήγορα λογόκριναν αυτόν τον
υποκειμενισμό του και μίσησαν την καλλιέργειά του.

Το 1935 ο Μπορίς Σουμιάτσκι φρόντισε να υποβιβαστεί ο Αϊζενστάιν στην
κινηματογραφική ιεραρχία και δύο χρόνια αργότερα απαγόρευσε το αριστούργημά
του «Το λιβάδι του Μπεζίν». Λίγο αργότερα, ο Σουμιάτσκι συνελήφθη και
τουφεκίστηκε, αλλά ήταν πολύ αργά για να θεραπευθεί η ραγισμένη καρδιά του σκηνοθέτη...

Έως το 1938 ο Αϊζενστάιν είχε υποχρεωθεί να περιέλθει σε εκείνη την κατάσταση
υποταγής που τον ανάγκασε ­ προκειμένου να επιτραπεί η προβολή του «Αλέξανδρου
Νιέφσκι» ­ να αποκαλέσει τον Στάλιν «το μεγαλύτερο στρατηγικό μυαλό στην
παγκόσμια ιστορία». Παρ' όλα αυτά, η ταινία του δεν γλίτωσε το συρτάρι και
μόνον τις παραμονές της χιτλερικής επίθεσης στη Ρωσία ανασύρθηκε χάρη στην
περίφημη σκηνή με τους τεύτονες ιππότες να καταρρέουν στον πάγο.

Έτσι έκανε σ' όλη τη ζωή του ο Αϊζενστάιν. Γλιστρούσε σε ένα λεπτό στρώμα
πάγου. Η ενεργητικότητά του και η ικανότητά του να οργανώνει λεπτομερώς τις
ταινίες του ήταν χαρισματική. Η αίσθησή του για το προσχεδιασμένο μοντάζ, που
απαιτούσε χιλιάδες ζωγραφικά προσχέδια και η θεωρία του για τον κινηματογράφο,
όπου κυρίαρχο ρόλο έπαιζε η ιδέα του «διαλεκτικού μοντάζ», οφειλόταν ωστόσο
κατά πολύ στην απαραίτητη οικονομία την εποχή του εμφυλίου πολέμου. Πλήθος
φιλόδοξα σχέδιά του, όπως η επιθυμία του να γυρίσει τον «Οδυσσέα» του Τζόις,
έμειναν απραγματοποίητα και οι εμπειρίες του στην Καλιφόρνια έμειναν στείρες.
Ακόμα και το γύρισμα του ψευδο-ντοκιμαντέρ του «Βίβα Μέξικο» τον πίκρανε, αφού
η ταινία του πετσοκόφτηκε από τους παραγωγούς.

Ο Ρόναλντ Μπέργκαν μιλά για όλα τούτα και ζωντανεύει όλο αυτό το κλίμα της
φρεσκάδας, του μοντερνισμού και της ανανέωσης, μέσα στο οποίο άνθησε το
ταλέντο του Αϊζενστάιν. Και ακόμα περιλαμβάνει ένα πλουσιότατο και πολύ
ενδιαφέρον πληροφοριακό υλικό για τον σπουδαίο σκηνοθέτη. Χαρακτηριστική η
περιγραφή της συνάντησης Στάλιν - Μολότοφ, Ζντάνοφ και Αϊζενστάιν το 1947 για
την παραγωγή του «Ιβάν του Τρομερού».

Το βλέμμα του «Ιβάν του Τρομερού» έχει σημαδέψει την ιστορία του σινεμά

Απίστευτο; Πάντως μέσα στις γιορτές, το Λονδίνο έπαιζε τον... κομμουνιστικό
«Οκτιάμπρ» (Οκτώβρη), που γύρισε ο Αϊζενστάιν το 1927 κατόπιν παραγγελίας του Στάλιν!

Τέσσερις παλιές ταινίες με φρεσκότατες κόπιες προβάλλονταν στο πρωτοχρονιάτικο
Λονδίνο: «Μια υπέροχη ζωή» του Κάπρα, «Γραμμένο στον άνεμο» (το κλασικό μελό
του Ντάγκλας Σερκ), «Υπέροχοι Άμπερσονς» του Όρσον Γουέλς και «Οκτώβρης» του
Σεργκέι Μιχαήλοβιτς Αϊζενστάιν. Πώς να το κάνουμε; «Εκεί» προσπαθούν να
«κάνουν επαφή» με το παρελθόν!

Εδώ τώρα! Άνευ κινηματογραφικής Παιδείας και μεγάλης κρατικής κινηματογραφικής
Ταινιοθήκης, τα πράγματα περιπλέκονται! Το βαρύ πυροβολικό του θρυλικού
Σοβιετικού δημιουργού της «διαλεκτικής» στο μοντάζ του κινηματογράφου εξήλθε,
σχεδόν ολόκληρο, την πρώτη δεκαετία, μετά την μεταπολίτευση. Η... μακαρίτισσα
«Αλκυονίδα» (που έχει μετατραπεί σε θέατρο) και το πρωτοπόρο «Στούντιο» του
Σωκράτη Καψάσκη εκπαίδευσαν γενιές κινηματογραφόφιλων προβάλλοντας παλιές και
νέες, «μη-εμπορικές», ταινίες.

Έτσι, τότε, στη δεκαετία του '70, οι ταινίες του Αϊζενστάιν «έσπαγαν» τα
ταμεία της «Αλκυονίδας». Θυμίζω τους τίτλους: «Απεργία» το 1924, «Ποτέμκιν» το
'25, «Οκτώβρης» το '27, «Γενική γραμμή» το '29, «Κε βίβα Μέξικο» το '31, «Το
λιβάδι του Μπεζίν» το '37 (ημιτελής και «εξαφανισμένη», γιατί τότε στη
δεκαετία του '30 άρχισε η υπόγεια κόντρα Αϊζενστάιν - Στάλιν), «Αλέξαντρος
Νιέφσκι» το '38 (για να τονωθεί το ηθικό όλων, ακόμα και των χριστιανών Ρώσων,
εν όψει γερμανικής επιθέσεως) και «Ιβάν Γκρόζνι», δηλαδή «Ιβάν ο τρομερός» σε
δύο μέρη, το δεύτερο με χρώμα!

Ποιος Έλλην θυμάται; Ίσως κάποια Λέσχη. Διότι, δυστυχώς και υποσυνειδήτως,
κάνουμε το λάθος να ταυτίζουμε την κατάρρευση του Τείχους με την ανεπανάληπτη
προσφορά του μέγιστου Αϊζενστάιν! Στην (πιθηκίζουσα) Ελλάδα ζεις, δεν υπάρχει ελπίς.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16045P031</ED>
<ID>
ID:136104

</ID><URL>http://ta-nea.dolnet.gr/neaweb/neafile.print_unique?e=A&f=16045&m=P03&aa=1</URL></REF>


Article

<CATEGORY>vin09</CATEGORY>

 <H5>Βοήθημα Γεωγραφίας
</H5><H2>ΒΙΒΛΙΟπαρουσίαση
</H2>
ΜΙΧΑΗΛ ΣΤΑΜΑΤΕΛΑΤΟΣ - ΦΩΤΕΙΝΗ ΒΑΜΒΑ-ΣΤΑΜΑΤΕΛΑΤΟΥ: Ελληνική
Γεωγραφική Εγκυκλοπαίδεια. Εκδόσεις Τεγόπουλος-Μανιατέας.
Αθήνα, 1997. Τρεις τόμοι.

Οικισμοί, πολεοδομικά συγκροτήματα, γεωγραφικά διαμερίσματα, νομοί,
επαρχίες, γεωγραφικές ή ιστορικές ενότητες και περιοχές, αρχαίες πόλεις, δήμοι
και ιερά, μοναστήρια, ποτάμια, λίμνες, ορεινοί σχηματισμοί (και μαζί κορυφές,
φαράγγια, στενά ή διαβάσεις), πεδιάδες, οροπέδια, νησιά, νησίδες και
βραχονησίδες, κόλποι, όρμοι, ακρωτήρια, χερσόνησοι, θαλάσσια στενά και πελάγη.
Αυτό είναι το υλικό της «Ελληνικής Γεωγραφικής Εγκυκλοπαίδειας», που αποτελεί
ένα πάρα πολύ χρήσιμο βοήθημα για όλους ­ μικρούς και μεγάλους, ειδικούς ή μη.
Ξεχωριστό ενδιαφέρον παρουσιάζουν τα λήμματα που αναφέρονται στους οικισμούς.
Για κάθε οικισμό παρατίθενται στοιχεία για τη σημερινή και τις παλαιότερες
ονομασίες του, για τον Δήμο στον οποίο ανήκει, για τον παραδοσιακό του (αν
έχει) χαρακτήρα, για την απόστασή του από την πρωτεύουσα του νομού στον οποίο
υπάγεται, για την οικονομική, κοινωνική και πολιτική του ιστορία, καθώς και
για τις προσωπικότητες που τυχόν ανέδειξε. Η «Ελληνική Γεωγραφική
Εγκυκλοπαίδεια» είναι επαρκώς ενημερωμένη, με προσεκτικά καταρτισμένα
περιεχόμενα και, το κυριότερο, προσιτή και εύχρηστη.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16045P041</ED>
<ID>
ID:136105

</ID><URL>http://ta-nea.dolnet.gr/neaweb/neafile.print_unique?e=A&f=16045&m=P04&aa=1</URL></REF>


Article

<CATEGORY>vin09</CATEGORY>

 <H5>ΑΠΟ ΤΟ ΝΕΟ ΤΟΥ ΣΤΕΚΙ, ΤΗΝ «ΗΒΗ» ΣΤΟΥ ΨΥΡΗ, ΣΤΟ CINE CLUB ΤΩΝ «ΝΕΩΝ»
</H5><H5>Και οίκος «ενοχής»!
</H5><H2>Λάκης με... νέα παπούτσια
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Εντατικές πρόβες για μια ονειρική ­ και εφιαλτική ­ «Κυριακή των παπουτσιών»
διά χειρός Λάκη Λαζόπουλου (δεξιά) σε μια αγνώριστη «Ήβη» (πάνω) στου Ψυρή

«Η Κυριακή των παπουτσιών» και όλοι οι ήρωές της, που «έχουν τα στοιχεία μιας
βαθιά νευρωτικής εποχής, εγκλωβισμένοι στον αστερισμό μιας σάπιας τηλεόρασης,
και υποθάλπουν, χωρίς να το γνωρίζουν, τη βαθιά ανηθικότητα των καιρών και το
άσκοπο ενός αγώνα συγκόλλησης των χαμένων ονείρων, ζούνε σε μια εποχή χωρίς
ζύγι όπου κανείς δεν μπορεί να ζυγίσει σωστά τα πρόσωπα, την αξία τους, τη
σημαντικότητα ή την ασημαντότητά τους», βρήκαν ­ κι αυτό χωρίς υπερβολές ­ μια
από τις καλύτερες στέγες για να μας πουν τα βάσανά τους, που, φυσικά, είναι
και δικά μας!

Το νέο θέατρο «Ήβη» στου Ψυρή - Σαρρή 27, πίσω από την Πλατεία Κουμουνδούρου,
απέναντι από την «Αποθήκη» ­ είναι πράγματι ξεχωριστό απόκτημα για τη θεατρική
Αθήνα που δεν φημίζεται ­ κάθε άλλο, μάλιστα ­ για τις καλές αίθουσές της. Τη
νέα παράσταση του Λάκη Λαζόπουλου «Η Κυριακή των παπουτσιών» και μάλιστα σε
έναν τέτοιο χώρο προσφέρει το Cine Club της εφημερίδας «ΤΑ ΝΕΑ» στους
αναγνώστες της εφημερίδας σε μια παρθενική πρεμιέρα στις 29 Ιανουαρίου, μία
ημέρα πριν ανοίξει το θέατρο για το κοινό με κανονικές παραστάσεις.

«Εδώ αξίζει να έρχεσαι και μόνο για βόλτα, να κάθεσαι και να απολαμβάνεις τον
χώρο κι ας μην έχει παράσταση», είπε συνάδελφος εντυπωσιασμένος από το νέο
πρόσωπο του παλιού θερινού σινεμά «Ήβη» και πίσω από την χιουμοριστική
υπερβολή κρύβεται μια αλήθεια που σε εντυπωσιάζει: Το νέο «Ήβη» ­
κατασκευάστηκε σε χρόνο-ρεκόρ 115 ημερών! ­ είναι κόσμημα στη θεατρική πιάτσα
της πρωτεύουσας, κόστισε 600 εκατ. ­ ενοικίαση για 25 χρόνια και ανακατασκευή
του από τα θεμέλια ­ και είναι πολιτιστική επένδυση στον χώρο του θεάτρου
προερχόμενη από τον Όμιλο Μαρινόπουλου. Διαβαίνοντας την καλαίσθητη και λιτή
πρόσοψη ­ τη θυμάμαι από πιτσιρικάς που παιδί του Μεταξουργείου ανέβαινα στο
θερινό σινεμαδάκι «Ήβη» ­ εισέρχεσαι, τώρα, σ' ένα μοντέρνο φουαγιέ (όλο το
ντιζάιν των χώρων είναι προχωρημένων προδιαγραφών με κυρίαρχα τα μπλε, μαύρα
και κόκκινα χρώματα), με δύο ταμεία με κομπιούτερ, χώρους εισόδου και ασανσέρ
για ανθρώπους με ειδικές ανάγκες. Κι όταν μπαίνεις στην αίθουσα του θεάτρου το
μάτι σου πηγαίνει από μόνο του στα καθίσματα και στο ύψος, καθώς τα μπλε,
παχιά και αναπαυτικά 450 καθίσματα και η ψηλοτάβανη οροφή του με ανακλαστήρα
ήχου με γυάλινα κράσπεδα, σε προδιαθέτουν να νιώσεις άνετα, να μην πνίγεσαι,
να μην ασφυκτιάς. Βουλιάζεις στα καθίσματα, απλώνεις τα πόδια σου άνετα δίχως
να σε εμποδίζει το μπροστινό, ενώ κλιματισμός που δουλεύει στο φουλ ­ χειμώνα
- καλοκαίρι ­ θα κάνει άνετη τη λειτουργία του χώρου όλους τους μήνες του
χρόνου. Και στο υπόγειο του θεάτρου θα κατασκευαστεί το καλοκαίρι ένα δεύτερο,
μικρότερο, θέατρο 130 θέσεων (η αρχιτεκτονική μελέτη ανήκει στον Νίκο Σχολίδη
και κατασκευάστηκε από την εταιρεία Τεχνοδομική).

Πέρασαν 22 χρόνια από τότε που ο Λάκης Λαζόπουλος, φοιτητής στο Δημοκρίτειο
Πανεπιστήμιο Θράκης, είχε πρωτοπαίξει, ερασιτεχνικά, τον ρόλο του Ιορδάνη στην
«Αυλή των θαυμάτων» του Ιάκωβου Καμπανέλλη... Τώρα στεγάζει τα όνειρά του, όσα
διασώθηκαν από το πέρασμα των χρόνων, στην «Ήβη» των αισθημάτων του. Εκεί, «Η
Κυριακή των παπουτσιών» γίνεται κοινή μοίρα όλων των ηρώων του έργου και
απλώνεται στον ακάλυπτο χώρο των πολυκατοικιών που μας έπνιξαν. 
Κάθε άλλο παρά «πρόβλημα» για την νέα «Ήβη» του Λάκη Λαζόπουλου είναι ο οίκος
ανοχής που βρίσκεται στη διπλανή πόρτα του θεάτρου και το αναμμένο φωτάκι του
δείχνει πως δουλεύει ολημερίς κι ολονυκτίς... Και με το χιούμορ του, ο Λάκης
Λαζόπουλος επισκέφθηκε τα εργαζόμενα κορίτσια του «σπιτιού» για να τους πει
ότι δεν πρόκειται να αλλάξει τίποτα με την λειτουργία του θεάτρου και ότι
ουδείς λόγος συντρέχει για να μετακινηθούν από το στέκι τους... «Εσείς είστε
σε οίκο ανοχής, εμείς σε... οίκο ενοχής», παρατήρησε και κάλεσε όλους τους
εργαζόμενους στην πρεμιέρα της «Κυριακής των παπουτσιών»!

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16045P042</ED>
<ID>
ID:136147

</ID><URL>http://ta-nea.dolnet.gr/neaweb/neafile.print_unique?e=A&f=16045&m=P04&aa=2</URL></REF>


Article

<CATEGORY>vin09</CATEGORY>

 <H2></H2><H2>Επιμένοντας αναγεννησιακά
</H2>
<AUTHOR>ΑΝΤΩΝΗΣ ΣΑΝΟΥΔΑΚΗΣ</AUTHOR>

Οι πολλαπλές εκδηλώσεις του περασμένου χρόνου για τα σαραντάχρονα από τον
θάνατο του Καζαντζάκη και το πρόσφατο αφιέρωμα του π. «Η λέξη» (αρ. 142) στον
Διονύσιο Σολωμό, μόλις έσκασε μύτη το νέο έτος, για τα διακόσια χρόνια από τη
γέννησή του, επιβεβαιώνουν περίτρανα ότι οι κλασικοί μας, από τον Όμηρο ώς
τους σύγχρονους Μ. Αναγνωστάκη και Τίτο Πατρίκιο είναι οι «ες αεί» νέοι μας συγγραφείς.

Η λογοτεχνική, επίσης, φλυαρία της εποχής μας, όπου ελάχιστα κείμενα αντέχουν
στον χρόνο, μας κάνει να επιμείνουμε μελετητικά ή αναγνωστικά με τους ως άνω
«κλασικούς» μας.

Επιμένοντας, λοιπόν, αναγεννησιακά, ξαναδιάβασα, τελευταία, τον «Κατζούρμπο»
του Γεωργ. Χορτάτζη. Χάρηκα τον χαριτωμένο λόγο, απόλαυσα τη γλώσσα και
ξαναέζησα τους προβληματισμούς από την απουσία στοιχείων για τον Ρεθεμνιώτη
ποιητή. «Πότε γεννήθηκε και πότε πέθανε ο ποιητής δεν ξέρουμε», μας πληροφορεί
ο Λίνος Πολίτης, ενώ εξεικάζεται ότι «ανήκε, πάντως, στη μεγάλη και ευγενική
οικογένεια των Χορτάτζηδων από το Ρέθεμνος».

Από τις εσωτερικές μαρτυρίες του ποιητικού κειμένου «Γύπαρης» ή «Πανώρια» και
από τη μνεία του βουνού Κουλούκουνας και Κέντρος ο Στ. Ξανθουδίδης συνεπέρανε
ότι ο ποιητής πρέπει να ήταν από το Ρέθεμνος. Οι άλλες απόψεις που έχουν
διατυπωθεί για τα χρόνια των σπουδών του στη Δύση είναι εικοτολογίες και
βγαίνουν από την αναζήτηση δυτικών προτύπων στα έργα του.

Όμως, ξαναμελετώντας τον «Κατζούρμπο», διαπιστώνουμε ότι ο Χορτάτζης είχε
βαθιά γνώση του τότε Χάνδακα. Το έργο διαδραματίζεται «Μέσα στο Κάστρο» (Άττο
Ε, 93), το σημερινό Ηράκλειο, όπου ο Δάσκαλος απειλεί την «πολιτική» Πουλισένα
με τον Δούκα του Χάνδακα:

«πουτάνα, που μοχάλασες τον κάλλιο μου σκολάρο γιαύτος στο Δούκα σήμερο θε να
σε καρελάρω»

(Άττο Β, 246). Ο Γιάκουμος, επίσης, στο Δ', 246 προτείνει: «στο Δούκα ας πάμε
αντάμι» και ακόμη «να δεις πως έχει να 'πωθεί στο Δούκα η δουλειά σου» (Δ,
266). Η μνεία δύο άλλων τοπωνυμίων φωτίζει, αρκετά, το πρόβλημα, περί της ζωής
του Χορτάτζη και της ίδιας της κωμωδίας «Κατζούρμπος». Κατ' αρχήν γίνεται
αναφορά στο μικρό λιμανάκι του Ηρακλείου «Δερματάς», στην παραλία της Αγ.
Τριάδος (Α, 149 και Γ, 520): «Ας πάμε ως το Δερματά την Αρκολιά να βρούμε»,
που λέει ο Νικολός και «στην Οβριακή, στο Δερματά, με κούραση μεγάλη», όπου
και έψαχνε ο Μούστρουχος. Στον κόλπο αυτό υπήρχε πράγματι μια από τις δυο
εβραϊκές γειτονιές, η άλλη ήταν, μέχρι το 1944, πάνω στα Νεώρια Ηρακλείου, που
εξόντωσαν τους κατοίκους των οι ναζί, μαζί με άλλους Έλληνες Ορθοδόξους.

Σημαντική είναι, ακόμα, η αναφορά, από τον Κουστουλιέρη, του νησιού Ντία (Δ,
276), που είναι ορατή από το Ηράκλειο, όχι όμως και από το Ρέθυμνο:

«γι-ή να σου δώσω μια κλοτσιά στη Ντία να σε πετάξω»

Είναι, λοιπόν, προφανές ότι ο ποιητής Χορτάτζης έζησε, όπως και ο Βιτσέντζος
Κορνάρος, στο Χάνδακα και, «ο και το πιθανότερον», το έργο γράφηκε στη γνωστή
μας μορφή για τις θεατρικές ανάγκες της πρωτεύουσας του Χάνδακα, στους
κατοίκους του οποίου ήσαν οικείοι, όπως και στο Χορτάτζη, οι παραπάνω τόποι
και όπου, κατά τον Λίνο Πολίτη και άλλους μελετητές, υπήρχε θέατρο.
Αποδεικνύεται, συνεπώς, ότι το ξαναδιάβασμα των «κλασικών» μας, παλαιών και
συγχρόνων, είναι εξαιρετικού ενδιαφέροντος. Γιατί, όπως λένε οι έφηβοί μας, «ο
νέος είναι ωραίος, αλλά ο παλιός είναι αλλιώς».

* Ο Αντώνης Σανουδάκης είναι διδάκτορας του Πανεπιστημίου Θεσσαλονίκης - συγγραφέας.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16045P043</ED>
<ID>
ID:136187

</ID><URL>http://ta-nea.dolnet.gr/neaweb/neafile.print_unique?e=A&f=16045&m=P04&aa=3</URL></REF>


Article

<CATEGORY>vin09</CATEGORY>

 <H2>Θέαμα θανάτου, οίστρος ζωής
</H2>
<AUTHOR>ΦΩΤΕΙΝΗ ΤΣΑΛΙΚΟΓΛΟΥ</AUTHOR>

<H3>«Εικόνες φρίκης. Ζωντανή σύνδεση». Ένα από τα πιο αβανταδόρικα διαφημιστικά
τρέιλερ για το βραδινό δελτίο των ειδήσεων. Όταν το κανάλι έχει την τύχη να
προαναγγείλει έτσι την «πραμάτεια», κάτι καλό θα συμβεί. Σίγουρα, η
ακροαματικότητα θα ανέλθει στα ύψη. Σίγουρα, η υπόσχεση μιας τέτοιας αναμονής
είναι ικανή να καθηλώσει τον τηλεθεατή μπροστά στη μικρή οθόνη.
</H3>
«Εικόνες φρίκης. Ζωντανή σύνδεση». Η φωνή τού παρουσιαστή είναι ανάλογη της
βαρύτατης και πένθιμης μουσικής υπόκρουσης. Όσο μεγαλύτερη η φρίκη τόσο και
πιο ζωντανή. Ολοζώντανη σαν τα ψάρια που σπαρταράνε προτού ξεψυχήσουνε. Η πιο
ζωντανή από τις ζωντανές ειδήσεις θα ήταν εκείνη που θα κατάφερνε να κάνει τον
φακό να καταγράψει το σπαρτάρισμα λίγο πριν από το τέλος. Ακόμα καλύτερα ­ τι
ιδεώδης στιγμή! ­ να καταγράψει το σπαρτάρισμα τη στιγμή ακριβώς του τέλους.
Να ήταν, λόγου χάρη, μια κάμερα κρυμμένη στην ορεινή χιονισμένη πλαγιά, εκεί
που έπεσε και τσακίστηκε το μοιραίο «Γιάκοβλεφ» από την Ουκρανία,
συμπαρασύροντας στον θάνατο δεκάδες επιβάτες. Ή να ήταν ­ λέει ­ μια κάμερα
στημένη, εκεί, στο θανάσιμο λεβητοστάσιο στην Ξάνθη, λίγο πριν από την έκρηξη
που στοίχισε τη ζωή στον τραγικό χειριστή, διαμελίζοντας το σώμα του. Ή ακόμα
να ήταν ­ λέει ­ μια ανύποπτη κάμερα κρυμμένη στο σπίτι του πρόσφατου
οικογενειακού φονικού, όταν ο πατέρας-αφέντης καθάριζε με την καραμπίνα
γυναίκα και γιο, προτού τη στρέψει στο στήθος του.

Συνέπεια

Όμως, είναι πάντα μετά. Μετά. Στην καλύτερη περίπτωση αμέσως μετά, που
καταφθάνει ο «τα πανθ' ορών» οφθαλμός. Σπεύδοντας με κατανυκτική συνέπεια να
αναπληρώσει το κενό διάστημα που αφέθηκε να διαφύγει. Αυτό το μικρό διάστημα
από το συμβάν μέχρι την καταγραφή και την αναμέτρησή του. Το διαφυγόν κέρδος.

Η αναπλήρωση, βέβαια, είναι γενναιόδωρη. Ό, τι έχασε ο φακός τη στιγμή της
φρίκης, σπεύδει να το υπερ-αναπληρώσει μέσα από τα υποκατάστατα, τα ίχνη ή
τους επιζώντες της φρίκης.

Ο φακός που εστιάζεται «διακριτικά» στη χιονισμένη πλαγιά του βουνού, στα
συντρίμμια του μοιραίου αεροσκάφους. Μια τσαλακωμένη ταυτότητα με το άθικτο
πρόσωπο μιας νεαρής κοπέλας, ριγμένα εδώ κι εκεί προσωπικά είδη και κυρίως
πλαστικές σακούλες με τα πτώματα που μεταφέρονται στα φορεία, και ξανά και
ξανά προβάλλονται, σαν να μας λένε: «Λυπούμεθα που δεν ήμασταν εκεί, τη στιγμή
εκείνη. Χορτάστε τώρα με αυτά. Παρά τίποτα, είναι καλά και αυτά τα απομεινάρια
της φρίκης». Και ο φακός ζουμάρει στα τραγικά πρόσωπα των συγγενών που
επέζησαν των τραγωδιών, στο πρόσωπο π.χ. της μητέρας του τραγικού χειριστή της
νυχτερινής βάρδιας στο εργοστάσιο της Ξάνθης, ή της κόρης του δράστη και
αυτόχειρα της πρόσφατης οικογενειακής τραγωδίας. Είναι τα «σαν νεκρά» πρόσωπα
στη θέση των ίδιων των νεκρών. 
Είναι το θέαμα ενός «σαν νεκρού» προσώπου στη θέση του θεάματος του ίδιου του
νεκρού. Του νεκρού που χάθηκε τη στιγμή που γινότανε νεκρός, προτού προλάβει
να γίνει η απαθανάτιση της πολύτιμης στιγμής. Της πιο ζωντανής από όλες τις
ζωντανές αναμεταδόσεις.

Στο Ίντερνετ, λένε, πρόκειται σε λίγο να μπορείς να παρακολουθήσεις την
εκτέλεση των μελλοθανάτων στην ηλεκτρική καρέκλα.

Ο ύστατος σπασμός. Η πιο ζωντανή είδηση είναι η είδηση του νεκρού λίγο πριν
γίνει νεκρός.

Πλήγμα

Ίσως γιατί ως θεατής του αλλότριου θανάτου κλέβεις κάτι από το δέος του πλέον
τρομακτικού και αρχέγονου όλων των φαντασμάτων. Ίσως γιατί έτσι επιφέρεις ένα
πλήγμα στο παντοδύναμο αυτό φάντασμα που εξακολουθεί να έχει το ίδιο όνομα.
«Θάνατος». Όμως μπορεί και όχι. Μπορεί απλώς και μόνο να έχει να κάνει με την
οριστική υπεροχή της κοινωνίας του θεάματος, που ανοίγει το αβυσσαλέο στόμα
της και κατατροπώνει, χωνεύοντας φαντάσματα, φόβους, τρόμους και πάθη.

Δεν είναι πλέον ο φόβος, δεν είναι πλέον ούτε αυτή η γνώση του θανάτου που
μετράει. Μόνο το θέαμα του θανάτου. Αυτό απέμεινε μόνον. Ο οίστρος του θεάματος.

Το θέαμα του θανάτου και οι ζωντανές αναμεταδόσεις του.

«Τον κόσμο τον φωτίζουν πια μονάχα αστραπές». Με αυτά τα λόγια του Τομ κλείνει
ο Τενεσί Ουίλιαμς τον «Γυάλινο κόσμο» και η σκηνή βυθίζεται στο σκοτάδι.
Σήμερα, ο ήρωας θα μπορούσε να αναφωνήσει: «Τον κόσμο τον φωτίζουν πια μονάχα
ζωντανές συνδέσεις από αστραπές».

* Η Φωτεινή Τσαλίκογλου είναι καθηγήτρια στο Τμήμα Ψυχολογίας του Παντείου Πανεπιστημίου.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: P05</CAT>
<ED>
Κωδικός άρθρου: A16045P051</ED>
<ID>
ID:136106

</ID><URL>http://ta-nea.dolnet.gr/neaweb/neafile.print_unique?e=A&f=16045&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ - πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Δεν είναι δυνατόν μία οικογένεια όπως των Δράκων να είναι διαλυμένη. Η
οικογένεια πρέπει να «ξανασμίξει», γι' αυτό και τα αγόρια επιστρέφουν. Ο Τίμος
και ο Αλέξης Δράκος γυρίζουν στη «Λάμψη». Μπορεί οι φυσιογνωμίες τους να μη
θυμίσουν τίποτα στον θεατή, όμως ναι, θα είναι οι γιοι του Γιάγκου Δράκου.
Πεντάωρη οντισιόν έκανε ο Νίκος Φώσκολος για να επιλέξει τρεις νέους ηθοποιούς
από τους 200 που ξεχώρισε μέσα από τις 600 αιτήσεις ενδιαφέροντος. Τα δύο
παιδιά του Δράκου είναι ο Σωκράτης Αλαφούζος και ο Βαγγέλης Ρόκος. Και το
τρίτο πρόσωπο αφορά ένα νέο ρόλο, μιας νεαρής δικηγόρου που θα συνεργαστεί με
τη Βίρνα κατά τη διάρκεια της δίκης στην οποία ο Γιαγκος κατηγορείται για τον
βιασμό της Τζίνας. Η Δήμητρα Καλπάκη θα την ενσαρκώσει.

* Τι λείπει από τα ελληνικά δελτία ειδήσεων; Η επικαιρότητα της μόδας.
Ελάχιστες είναι οι φορές που από τον χρόνο των διεθνών ειδήσεων διατέθηκαν
μερικά λεπτά για να προβληθούν δείγματα από τις επιδείξεις των ημερών. Στο
Μιλάνο οι σχεδιαστές δείχνουν τι θα συμβεί στην ανδρική μόδα τον επόμενο
χειμώνα, παρουσιάζοντας λαμέ λευκά σακάκια. Στο Παρίσι ο κόσμος φλέγεται να
δει τι συμβαίνει στην υψηλή ραπτική, μετά το σόου του Πάκο Ραμπάν, ο οποίος σε
στιγμή έμπνευσης έκανε φινάλε με κατασκευές τατουάζ γαμήλιας τελετής
εμπνεύσεως φυλής Μαορί. Και τα ελληνικά κανάλια δείχνουν βίντεο από επιδείξεις
περασμένων σεζόν. Όμως, αλλού είναι τα νέα.

* Το Δεύτερο Τριμελές Πλημμελειοδικείο Αθηνών καταδίκασε χθες τον Κώστα
Μυλωνά, ύστερα από σχετική μήνυση που είχε υποβάλει ο Σύλλογος Προστασίας
Τηλεθεατών. Η ποινή του ορίστηκε σε φυλάκιση 12 μηνών και χρηματική ποινή
100.000 δραχμών για προσβολή της δημοσίας αιδούς, για την εκπομπή «Τα Παιδιά
της Νύχτας» που προβλήθηκε τη νύχτα της Πρωτοχρονιάς του 1995 και της οποίας
το χυδαίο περιεχόμενο σοκάρισε την κοινή γνώμη. Μόνο εκατό χιλιάδες δραχμές
πρόστιμο δεν είναι αρκετό ώστε να αποτραπεί ένα παρόμοιο εγχείρημα από κάποιον
άλλο επίδοξο σόουμαν.

* Το MTV έχει και πάλι εικόνα. Βιντεοκλίπ για κάθε μουσική προτίμηση, σύντομα
νέα, συνεντεύξεις-παρουσιάσεις καλλιτεχνών, εκπομπές μόδας και στυλ στην πιο
μοντέρνα τους παραγωγή, ανατρεπτικές ιστορίες από τους κόμικ χαρακτήρες Μπίβις
και Μπάτχεντ και η μουσική δεν σταματά ποτέ.

* Τα παιδάκια των Ελλήνων γονέων έχουν πολλούς κινδύνους να αντιμετωπίσουν. Οι
έρευνες, τα ρεπορτάζ και οι ειδήσεις καθημερινά τους εντοπίζουν. Ορισμένοι από
αυτούς είναι άμεσοι, άλλων οι επιπτώσεις είναι αδιευκρίνιστες. Όπως το ότι τα
παιδιά πολύ συχνά καλούνται να υιοθετήσουν πρότυπα από την τηλεόραση. Και καλά
στην περίπτωση που αναπτύσσουν επιθετική συμπεριφορά επειδή έχουν
παρακολουθήσει πολλές ώρες προγράμματα βίας. Όμως πώς επηρεάζει τη διαμόρφωση
του χαρακτήρα τους η προσπάθεια να μιμηθούν την ηρωίδα μιας σαπουνόπερας; Τι
παθαίνουν τα παιδάκια αν μοιάζουν στη μικρή Κλαρίτα; Ο Σκάι αναλαμβάνει την
ευθύνη, με τη διοργάνωση ενός διαγωνισμού σύμφωνα με τον οποίο οι γονείς
στέλνουν φωτογραφία του παιδιού στο κανάλι. Και όποιο ομοιάζει περισσότερο,
κερδίζει μαζί με τους γονείς του ταξίδι στην Ντίσνεϊλαντ Παρισίων.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: P05</CAT>
<ED>
Κωδικός άρθρου: A16045P052</ED>
<ID>
ID:136148

</ID><URL>http://ta-nea.dolnet.gr/neaweb/neafile.print_unique?e=A&f=16045&m=P05&aa=2</URL></REF>


Article

<CATEGORY>vin15</CATEGORY>

 <H5>Εραστές, χιούμορ και βουντού
</H5><H2>ΤΗΛΕΟΡΑΣΗ ΠΕΜΠΤΗΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΤΡΕΙΣ ΤΑΙΝΙΕΣ ΞΕΧΩΡΙΖΟΥΝ ΑΠΟΨΕ ΣΤΑ ΚΑΝΑΛΙΑ
</H3>
Ταινίες απ' όλες τις γωνιές της Γης και «άγνωστες» οι πιο πολλές, ανανεώνουν
το σινεφίλ ενδιαφέρον σήμερα στα κανάλια.

Το «Diner» μία παλιά κωμωδία ­ '82 ­ του Μπόρι Λέβινσον με τους Στιβ
Γκούτενμπεργκ, Μίκι Ρουρκ, Έλιν Μπόρκιν, Κέβιν Μπέικον, το θρίλερ «Οι
δαιμονισμένοι» ανήκει στον έμπειρο Τζον Σλέσιντζερ με τον Μάρτιν Σιν και «Ο
άνδρας στη σοφίτα» είναι μια δραματική καναδική ταινία του Κρίμε Κάμπελ,
παραγωγής '94.

Αναλυτικότερα μεταξύ των ταινιών που προγραμματίζουν να δείξουν σήμερα τα
κανάλια είναι και οι παρακάτω:

«Ο τελευταίος άνδρας»

18.15 Star. Βιντεοφάρσα της πυρκαγιάς ­ '86 ­ με ανύπαρκτη
σκηνοθεσία ­ Όμηρος Ευστρατιάδης ­ και τον Κώστα Βουτσά να αυτοσχεδιάζει λόγω
έλλειψης σεναρίου. (Διάρκεια: 95') *

«Όλγα, αγάπη μου»

21.05 Antenna. Ο Φαίδων Γεωργίτσης είναι πολιτικός μηχανικός που
ερωτεύεται και παντρεύεται τη φτωχή Ζωή Λάσκαρη, παρά τις αντιρρήσεις της
«κακιάς» μητέρας του Τασσώς Καββαδία. Του Γιάννη Δαλιανίδη. Παραγωγής '68.
(Διάρκεια: 75') **

«Αφορμή για εκδίκηση»

22.45 Star (The face). Η Έμιλι Γκίλμορ σ' ένα θρίλερ στο οποίο
αποκτά ένα σημάδι στο πρόσωπό της σε ατύχημα και σκιάζει τα όνειρά της. Του
Τζακ Μπέντερ. **

«Φονικό παιχνίδι»

22.45 Σκάι (Flash frame). Περιπετειούλα ­ '95 ­ του Άντριου
Στίβενς με διάφορα «σατανικά» κόλπα ηλεκτρονικών παιχνιδιών. (Διάρκεια: 94') **

«Ο άνδρας στη σοφίτα»

00.10 ΝΕΤ (Man in the Attic). Δράμα καναδικής παραγωγής ­ '94 ­
του Κρίμε Κάμπελ. Το στόρι αναφέρεται σε μια παντρεμένη γυναίκα, που κρύβει
επί 25 χρόνια τον εραστή της στη σοφίτα του πλούσιου σπιτιού της όταν λείπει ο
σύζυγός της. Σαν να μην έφθανε όμως αυτό, κάποια στιγμή αρχίζει να φέρνει
νέους εραστές στο σπίτι. Και ο «θαμμένος» εραστής της σοφίτας παρακολουθεί τις
ερωτικές της περιπτύξεις! Με τους: Αν Άρτσερ, Λεν Κάριον, Νιλ Πάτρικ Χάρις. **

Ψυχολογικό θρίλερ φαντασίας «Οι δαιμονισμένοι», του Άγγλου Τζον Σλέσινγκερ, με
τον Μάρτιν Σιν

«Οι δαιμονισμένοι»

00.45 Srar (The believers). Θρίλερ ­ '87 ­ με ένα μικρό αγόρι να
πέφτει θύμα μιας παραθρησκευτικής οργάνωσης που κάνει τελετές βουντού,
θυσιάζοντας μικρά παιδιά. Του έμπειρου Τζον Σλέσιντζερ, με τους: Μάρτιν Σιν,
Χέλεν Σέιβερ, Ρόμπερτ Λόγκια. (Διάρκεια: 112') **

«Diner»

02.15 Star. Κωμωδία αμερικανικής παραγωγής 1982. Οι παράλληλες
ζωές μιας ομάδας νέων που ζουν στη Βαλτιμόρη στη δεκαετία του '50. Πρόκειται
για το σκηνοθετικό ντεμπούτο του διάσημου σκηνοθέτη Μπάρι Λέβινσον («Ο
άνθρωπος της βροχής»). Με τους: Στιβ Γκούτενμπεργκ, Ντάνιελ Στερν, Μίκι Ρουρκ,
Κέβιν Μπέικον, Έλεν Μπάρκιν, Πολ Ράιζερ. (Διάρκεια: 116) ***

«Ο γορίλας»

03.30 Antenna (The gorilla). Κωμωδία μυστηρίου ­ '39 ­ του Άλαν
Ντανάν με τους αδελφούς Ριτς και τον Μπέλα Λουγκόζι. (Διάρκεια: 66') **

«Το νησί της αλεπούς»

04.45 Antenna (Fox island). Θρίλερ ­ '45 ­ του Τέρι Μορς. Ένας
πλούσιος, πρώην κατάδικος, προσκαλεί σ' ένα έρημο νησί όλους εκείνους που
θεωρεί υπεύθυνους για τη φυλάκισή του. (Διάρκεια: 67') **

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16045P061</ED>
<ID>
ID:136120

</ID><URL>http://ta-nea.dolnet.gr/neaweb/neafile.print_unique?e=A&f=16045&m=P06&aa=1</URL></REF>


Article

<CATEGORY>vin09</CATEGORY>

 <H5>Ο ΑΛΕΚΟΣ ΑΛΕΞΑΝΔΡΑΚΗΣ ΠΡΩΤΑΓΩΝΙΣΤΕΙ ΣΕ ΣΙΡΙΑΛ ΤΟΥ MEGA
</H5><H2>Ξαναγυρίζει στο γυαλί
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

<H3>Ένας διάδρομος άνω κάτω. Παντού καλώδια, προβολείς και μια κάμερα στραμμένη
στο εσωτερικό του δωματίου όπου νοσηλεύεται ο Αλέκος Αλεξανδράκης. Τρίτη
μεσημέρι στο παλιό κτίριο του μαιευτηρίου «Έλενα». Η σκηνοθέτιδα του σίριαλ «Η
αίθουσα του θρόνου» (θα προβληθεί το φθινόπωρο από το Mega) Πηγή
Δημητρακοπούλου έδινε τις τελευταίες εντολές.
</H3>
Ο Παντιάς Φλέρης (Αλέκος Συσσοβίτης) πλάι στον... πατέρα του Μαρίνο Φλέρη
(Αλέκο Αλεξανδράκη) που νοσηλεύεται στο νοσοκομείο. (Από τα γυρίσματα του
σίριαλ «Η αίθουσα του θρόνου»)

Ο Αλέκος Αλεξανδράκης αναμενόταν στον τόπο των
γυρισμάτων στις 3 το μεσημέρι. Και πράγματι ήταν... Άγγλος στο ραντεβού του.
Ντύθηκε με ρούχα της εποχής (το σίριαλ μάς μεταφέρει στο 1966) και περίμενε
υπομονετικά να... ξαπλώσει στο κρεβάτι του πόνου. Το σενάριο ήθελε τον θείο
τού Λουκά Δελόγγη (Άρης Λεμπεσόπουλος) Μαρίνο Φλέρη να νοσηλεύεται στο
νοσοκομείο του νησιού με ψυχολογικό σοκ και ο γιος του Παντιάς Φλέρης (Αλέκος
Συσσοβίτης) να παίρνει την απόφαση για να τον μεταφέρει στην Αθήνα.

Αρκετά χρόνια είχε να παίξει σε σίριαλ ο Αλέκος Αλεξανδράκης. «Με εξαίρεση
κάποιες εμφανίσεις μου στο "Εσύ αποφασίζεις" και στο "Τμήμα Ηθών", είχα να
κάνω τηλεόραση από την εποχή που έπαιζα στους "Δικηγόρους της Αθήνας"».

Τα χρόνια που επακολούθησαν ο Αλέκος Αλεξανδράκης αφοσιώθηκε στο θέατρο: «Όσο
μεγαλώνεις δεν αντέχεις να κάνεις ταυτόχρονα πολλά πράγματα. Δεν γίνεται να
ξυπνάς από τα χαράματα, να τρέχεις όλη την ημέρα και να επιστρέφεις στο σπίτι
σου τη νύχτα».

Είπε το «ναι» με ευχαρίστηση για να παίξει στην «Αίθουσα του θρόνου». «Το κάνω
με διάθεση για πολλούς λόγους. Πρώτον, γιατί είναι μυθιστόρημα. Δεύτερον,
επειδή το στούντιο ΑΤΑ κάνει προσεγμένες παραγωγές. Και τρίτον, γνωρίζω από
την εποχή που ήμουν στο Εθνικό τον συγγραφέα του έργου Τάσο Αθανασιάδη, όπως
και πολλά από τα βιβλία του».

Ο Αλέκος Αλεξανδράκης έχει να πει κι έναν καλό λόγο για τους νέους ηθοποιούς
που παίζουν στο σίριαλ, αλλά και γενικότερα για τη νέα γενιά των ηθοποιών.
«Έχω συνεργαστεί με αρκετούς νέους και ορισμένοι απ' αυτούς είναι πολύ καλοί.
Φτάνει μόνον να μην τους χαλάσει η τηλεόραση, η οποία σε αρκετές περιπτώσεις
τούς... ξεζουμίζει. Αυτό συμβαίνει κυρίως στις κωμωδίες. Όπου οι πρωταγωνιστές
φωνάζουν δυνατά. Δεν βγαίνει έτσι το γέλιο. Υπάρχει γι' αυτό εξήγηση. Τα
σενάρια είναι συνήθως αδύνατα και οι ηθοποιοί υπερβάλλουν».

Στις Κυκλάδες

Η «Αίθουσα του θρόνου», όπου εμφανίζονται αξιόλογοι ηθοποιοί (εκτός του Α.
Αλεξανδράκη παίζουν οι Μίμης Κουγιουμτζής, η Ρένη Πιττακή, ο Νίκος Ρίζος), μας
πηγαίνει 32 χρόνια πίσω, το καλοκαίρι του 1966, σ' ένα νησί των Κυκλάδων.
Πρωταγωνιστής είναι ο Λουκάς Δελόγγης (Άρης Λεμπεσόπουλος), γιος μιας παλιάς
αρχοντικής οικογένειας του νησιού. Μετά τις σπουδές του στο Παρίσι φεύγει
ξαφνικά για πέντε χρόνια στο Άγιον Όρος. Η ιστορία αρχίζει με την επιστροφή
του στο νησί και την αυτοκτονία της μάνας του Θωμαΐδας (Ρένη Πιττακή) που
θεώρησε τον εαυτό της υπεύθυνο για την ενέργεια του γιου της.

Στο ίδιο νησί φθάνει από το Λονδίνο και η Γλαύκη Αρχοντίδη (Μαρία Ναυπλιώτη)
για να παρευρεθεί στα αποκαλυπτήρια μνημείου στη μνήμη του πατέρα της (ήταν
ήρωας της Κατοχής που θυσιάστηκε στο νησί). Ως το τέλος η σχέση των δύο νέων
θα είναι αινιγματική. Στο περιθώριο της δικής τους ιστορίας θα αναπτυχθούν
παράλληλα κι άλλες, συνθέτοντας έτσι ένα μωσαϊκό από σχέσεις και χαρακτήρες.
Όλοι τους όμως σ' αυτή την ιστορία παλεύουν να βρουν τον δρόμο τους.

Στην «Αίθουσα του θρόνου» θα έχουν επίσης πρωταγωνιστικούς ρόλους οι Σοφοκλής
Πέππας, Δημήτρης Λιγνάδης, Εύης Γαβριηλίδης, Τατιάνα Παπαμόσχου, Μυρτώ
Αλικάκη, Ελισάβετ Ναζλίδου, Κώστας Καζανάς, Ηρώ Κωστή, Αντρέας Μαριαννός, κ.ά.

Η παραγωγή είναι της Φρόσως Ράλλη (στούντιο ΑΤΑ), η μουσική φέρει την υπογραφή
της Ευανθίας Ρεμπούτσικα, τη διασκευή του σεναρίου έκανε η Ντόρα Φασσέα, τα
σκηνικά είναι της Αγνής Ντούτση και στη διεύθυνση φωτογραφίας είναι ο Τάσος Ζαφειρόπουλος.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16045P081</ED>
<ID>
ID:136107

</ID><URL>http://ta-nea.dolnet.gr/neaweb/neafile.print_unique?e=A&f=16045&m=P08&aa=1</URL></REF>


Article

<CATEGORY>vin09</CATEGORY>

 <H2>Η Ερατώ χωρίζει από τον Μάρκο
</H2>
Η Ερατώ (Άννα-Μαρία Παπαχαραλάμπους) με τον σκηνοθέτη Μανούσο Μανουσάκη έξω
απο το κτίριο του «Παρνασσού», στην Πλατεία Καρύκη, στη διάρκεια των γυρισμάτων

Η Ερατώ (Άννα-Μαρία Παπαχαραλάμπους), η... Τσιγγάνα
πρωταγωνίστρια στους «Ψίθυρους καρδιάς», πήρε τους δρόμους της Αθήνας.

Όχι, δεν βγήκε για να χαζέψει στις βιτρίνες και να αγοράσει φούστα κλαρωτή.
Σύμφωνα με το σενάριο, η Ερατώ μετά την... αδιάφορη συμπεριφορά του Αντώνη
(Απόστολου Γκλέτσου) λέει στη μάνα της Αφροδίτη (Μελίνα Μποτέλη) το «ναι» για
τον γάμο της με τον Μάρκο (Μιχάλη Ιατρόπουλο). Ο γάμος αυτός γίνεται τελικά
στον καταυλισμό των Τσιγγάνων, στα Άνω Λιόσια. Όμως δεν θα κρατήσει για
πολλές... μέρες. Η Ερατώ «τα σπάει» μαζί του και παίρνει τους δρόμους της
Αθήνας για να συναντήσει τον Αντώνη. Και χθες, παρά την βροχή που έπεφτε
ασταμάτητα από το πρωί, ο Μανούσος Μανουσάκης γύριζε τα πλάνα, με την Ερατώ
να... τρέχει στο κέντρο της Αθήνας.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16045P082</ED>
<ID>
ID:136149

</ID><URL>http://ta-nea.dolnet.gr/neaweb/neafile.print_unique?e=A&f=16045&m=P08&aa=2</URL></REF>


Article

<CATEGORY>vin09</CATEGORY>

 <H2>Ο «Άνδρος 944 FM» για τους ναυτικούς μας
</H2>
Καθώς γιορτάζει τα πρώτα του γενέθλια ο ραδιοφωνικός σταθμός της Άνδρου στα
944 FM έβαλε ένα στόχο που αν πετύχει θα συγκινήσει και θα γίνει παρηγοριά για
πολλούς ναυτικούς μας. Προσπαθεί να επεκτείνει την εμβέλειά του ώστε να
καλύπτει τη θαλάσσια περιοχή του Κάβο Ντόρο, ανάμεσα Άνδρο και Εύβοια. 
Έτσι, οι Έλληνες ναυτικοί που θα περνούν με τα ποντοπόρα πλοία, στη
διαδρομή Ατλαντικού - Μαύρης Θάλασσας, θα μπορούν να ακούν μια ζεστή αφιέρωση
κι ένα τραγούδι του τόπου τους. Ιδέες και προτάσεις για την ανάπτυξη του
«Άνδρος 944 FM» δέχεται η ψυχή του σταθμού Καίτη Κατσάρη.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16045P083</ED>
<ID>
ID:136188

</ID><URL>http://ta-nea.dolnet.gr/neaweb/neafile.print_unique?e=A&f=16045&m=P08&aa=3</URL></REF>


Article

<CATEGORY>vin09</CATEGORY>

 <H2>Ελληνικό δορυφορικό κανάλι για τους αποδήμους
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Η ελληνική κυβέρνηση προχωρεί στη δημιουργία ενός δορυφορικού καναλιού που θα
απευθύνεται στον Απόδημο Ελληνισμό.

Στο κανάλι αυτό ­ «The Greek Channel», όπως το αποκάλεσε ο υπουργός
Δημήτρης Ρέππας χθες στη Βουλή ­ θα μπορούν να συμμετέχουν, εφόσον το
επιθυμούν, πέρα από τα κρατικά και τα ιδιωτικά τηλεοπτικά μέσα.

Η σχετική συζήτηση έγινε χθες το μεσημέρι στην επιτροπή Απόδημου Ελληνισμού
της Βουλής, όπου κατατέθηκαν και στοιχεία από τον κ. Φ. Καρζή ότι μόνο για τον
αγώνα Παναθηναϊκού και Ολυμπιακού 5.000 απόδημοι «εισέβαλαν», μέσω του
«Internet» στον «Φλας», για να μάθουν για το ντέρμπι.

Ο κ. Ρέππας, απαντώντας σε ερωτήσεις που έγιναν, είπε ότι το πρόγραμμα της
κρατικής τηλεόρασης που μεταδίδεται ήδη σε όλη την Ευρώπη ­ θα γίνουν
προσπάθειες και για καλωδιακή τηλεόραση ­ θα επεκταθεί σύντομα στις Ηνωμένες
Πολιτείες και στον Καναδά και στη συνέχεια στην Αυστραλία.

Ακόμη, παραδέχθηκε ότι υπάρχουν προβλήματα ποιότητας του εκπεμπόμενου
προγράμματος της κρατικής τηλεόρασης, τονίζοντας όμως ότι υπάρχει μεγάλο
κόστος στα προγράμματα που εκπέμπονται, κυρίως από πλευράς πνευματικών δικαιωμάτων.

Συζητήθηκε, επίσης, μετά και σχετική παρατήρηση του προεδρεύοντος Γρηγόρη
Νιώτη, το πρόβλημα με τη μεταφορά των εφημερίδων στο εξωτερικό από την
Ολυμπιακή, και ζητήθηκε να εξετασθεί και η προοπτική να αναλάβει το κράτος το
βάρος των σχετικών δραστηριοτήτων.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16045P084</ED>
<ID>
ID:136214

</ID><URL>http://ta-nea.dolnet.gr/neaweb/neafile.print_unique?e=A&f=16045&m=P08&aa=4</URL></REF>


Article

<CATEGORY>vin09</CATEGORY>

 <H5>«ΤΟ ΤΕΛΟΣ ΤΗΣ ΒΙΑΣ» ΤΟΥ ΒΙΜ ΒΕΝΤΕΡΣ ΣΤΟ CINE CLUB ΤΩΝ «ΝΕΩΝ»
</H5><H2>Δορυφορικό φακέλωμα!
</H2>
Η Άντι ΜακΝτάουελ είναι ένα από τα αμερικανικά ατού του Γερμανού Βιμ Βέντερς
και της τελευταίας του ταινίας, «Το τέλος της βίας»

Μεθαύριο Σάββατο στις 3 το μεσημέρι στην «Όπερα», η αβάν πρεμιέρ της
τελευταίας, αμερικανικής, ταινίας του Βιμ Βέντερς, «Το τέλος της βίας» (The
end of violence).

Ποια είναι η ταινία; Θυμίζω τρεις παράγοντες: Γυρίστηκε στο Λος Άντζελες.
Παίζει πλήθος γνωστών αγγλόφωνων ονομάτων. Το σάουντρακ θεωρήθηκε από τα πρώτα
της περσινής χρονιάς!

Υπάρχει και έτερο επιχείρημα υπέρ του «Τέλους της βίας». Οι πάντες έγραψαν από
τις περσινές Κάννες πως αυτή η ταινία του «Γερμανού» είναι καλύτερη από τα
«Φτερά του έρωτα» (1988). Υπερβολές;

Η ιστορία είναι συμμαζεμένη, η ατμόσφαιρα παραπέμπει στο φιλμ νουάρ και η
αφήγηση είναι στρωτή, σαν αστυνομική ταινία Αμερικανού σκηνοθέτη με ευρωπαϊκή
καταγωγή και άποψη.

Τέσσερις φορές ο Γερμανός πέρασε στην άλλη άκρη του Ατλαντικού (γοητευμένος
από τη μυθολογία του αμερικανικού κινηματογράφου). Το 1980 παρακολουθεί και
καταγράφει στην κάμερα τον επιθανάτιο ρόγχο του καρκινοπαθούς Νίκολας Ρέι
(ενός θρύλου των σκηνοθετών) και σκηνοθετεί το φιλμ «Λάμψη πάνω απ' το νερό»
(Lightning over the water). Μια λάμψη ντοκουμέντου, που η αξία του θα
εκτιμηθεί αργότερα. Δύο χρόνια μετά (εκεί γύρω στα 1982) ο Βέντερς συγκρούεται
με τον παραγωγό του Φράνσις Φορντ Κόπολα!

Πρόσωπο της έριδος Βέντερς - Κόπολα, ο μακαρίτης Ντάσιελ Χάμετ, ο συγγραφέας
του «Γερακιού της Μάλτας», αυτή η καταραμένη, ταλαιπωρημένη, μυθική
προσωπικότητα της αμερικανικής καλλιτεχνικής και προοδευτικής διανόησης. Ο
Γερμανός σκηνοθετεί φιλμ νουάρ, βασισμένο στην ιστορία του Χάμετ, αλλά ο
Κόπολα διαφωνεί με τον χειρισμό και η ταινία ξαναγυρίζεται, ξαναμοντάρεται και
πάει λέγοντας! Ένα χρόνο μετά την περιπέτεια με τον... Χάμετ, ο Βέντερς κάνει
το δικό του και υπογράφει το αριστούργημά του «Παρίσι, Τέξας» (1984) με το
οποίο κερδίζει τον Χρυσό Φοίνικα των Καννών.

Δέκα χρόνια μετά, ο Βέντερς βοηθάει τον ημιπαράλυτο Μικελάντζελο Αντονιόνι να
ολοκληρώσει την ταινία του «Πέρα από τα σύννεφα» και πετάγεται μέχρι την
Πορτογαλλία, απ' όπου επιστρέφει με το «Lisbon Story». Ήδη ­ έγραψαν πολλοί ­
ο Γερμανός διανοούμενος αρχίζει να επιστρέφει στον παλιό καλό εαυτό του,
εγκαταλείποντας τις μεγάλες ιδέες και τα μεγάλα μηνύματα!

Μετά τη Λισαβώνα, επιστρέφει στον «τόπο του εγκλήματος», στην Αμερική, και με
το σενάριο του Νίκολας Κλάιν επιχειρεί μια ακόμη έξοδο στην αστυνομική ταινία
(είδος που λατρεύει από την εποχή του «Αμερικανού φίλου», από μυθιστόρημα της
Πατρίτσια Χάισμιθ). Αυτή τη φορά ο Βέντερς κοιτάει προς την μεριά των δορυφόρων!

Τι ακριβώς συμβαίνει; Δύο... συμβάντα: Ήρωας του πρώτου είναι κάποιος
παραγωγός ταινιών βίας που απάγεται και από τη μια στιγμή στην άλλη η ζωή του
βρίσκεται στον αέρα. Η εκμετάλλευση της φανταστικής βίας γίνεται μπούμερανγκ
γι' αυτόν. Επιστρέφει και του καταστρέφει τη ζωή. Ήρωας του δεύτερου συμβάντος
είναι κάποιος πράκτορας που μέσω δορυφόρων παρακολουθεί από τα μόνιτορ όλους
και όλα. Η κάθε στιγμή του κάθε πολίτη του Λος Άντζελες καταγράφεται στο
βίντεο! Οι πράκτορες δεν κατασκοπεύουν ανθρώπους της... KGB! Δορυφόροι
φακελώνουν τους πάντες. Τα δύο αυτά συμβάντα διασταυρώνονται όταν οι δύο
απαγωγείς επιχειρούν να δολοφονήσουν τον παραγωγό! Αντ' αυτού όμως,
δολοφονούνται οι ίδιοι, όχι απ' τον παραγωγό, αλλά από κάποιον άλλον...

Μερικά από τα ατού του «Τέλους της βίας» έχουν ονοματεπώνυμο: Ο Μπιλ Πούλμαν
είναι ο παραγωγός, η Άντι ΜακΝτάουελ είναι η γυναίκα του, ο Γκάμπριελ Μπερν
είναι ο πράκτορας και ο Ράι Κούντερ είναι ο μουσικός που συνέθεσε την υπόκρουση.

* ΥΓ: Η διανομή των προσκλήσεων για την αβάν πρεμιέρ της ταινίας θα γίνει με
τη συνήθη διαδικασία ανταλλαγής ενός κουπονιού με μια πρόσκληση από το ταμείο
του κινηματογράφου.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: P09</CAT>
<ED>
Κωδικός άρθρου: A16045P091</ED>
<ID>
ID:136108

</ID><URL>http://ta-nea.dolnet.gr/neaweb/neafile.print_unique?e=A&f=16045&m=P09&aa=1</URL></REF>


Article

<CATEGORY>vin09</CATEGORY>

 <H2>Γεύσεις Καππαδοκίας και Πόντου
</H2>
Πόσοι θυμώνται ακόμη σήμερα την παράδοση (και τη μαγειρική) της Καππαδοκίας,
της Ιωνίας και του Πόντου; Πάντως, η Σούλα Μπόζη και οι εκδόσεις «Αστερισμός -
Λ. Έβερτ» αποφάσισαν να μας τις θυμίσουν σε έναν καλαίσθητο τόμο, που
παρουσιάστηκε χθες στο βιβλιοπωλείο «Ελευθερουδάκης» ­ απ' όπου και το
ενσταντανέ της Λίζας Έβερτ με τη συγγραφέα.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: P09</CAT>
<ED>
Κωδικός άρθρου: A16045P092</ED>
<ID>
ID:136150

</ID><URL>http://ta-nea.dolnet.gr/neaweb/neafile.print_unique?e=A&f=16045&m=P09&aa=2</URL></REF>


Article

<CATEGORY>vin09</CATEGORY>

 <H5>Δελτία Τύπου
</H5><H5></H5><H5>Μάνος Ελευθερίου
</H5><H2>ΤΟ ΠΝΕΥΜΑ του τόνου
</H2>
Την περίοδο των εορτών όλοι οι κεχρισμένοι να διαδίδουν το πνεύμα και τα
οράματα των συγγραφέων και τους ήχους των συνθετών πλημμύρισαν τα γραφεία τους
από τα θεία δώρα των εκδοτικών οίκων και των δισκογραφικών εταιρειών.

Το κάθε δώρο όμως συνοδεύεται απαραιτήτως και από το αναθεματισμένο Δελτίο
Τύπου, ένα είδος που φύεται απανταχού της χώρας, και ξεπερνά τα τελευταία
χρόνια ακόμη και την καρποφορία της ινδικής κάνναβης, και που θεωρείται το
πλέον δύσκολο συμπλήρωμα ενός έργου. Ύπουλο πολλές φορές γιατί μπορεί,
ηθελημένα ή όχι, να φέρει τα πάνω κάτω.

Το ακατόρθωτο είναι να συντάξει ο ίδιος ο δημιουργός για το έργο του το
Δελτίο. Να περιγράψει δηλαδή με κρυστάλλινη διαύγεια και σε δέκα αράδες τι
ακριβώς είναι, όπως ένας καλός δημοσιογράφος περιγράφει έναν φόνο χωρίς τη
συνεργασία του Ντεριντά! Αν είναι βλαξ, ξεπέφτει στο λιβάνισμα. Αν συμβαίνει
κάπως το αντίθετο, η αμηχανία τον οδηγεί στο χιούμορ ή στην υπονόμευση και του
έργου και του εαυτού του. Παίζοντας διασκεδάζει και φυσικά ποτέ δεν υπολογίζει
ότι θα δημοσιευθεί ολόκληρο ή ότι θα το πάρουν στα σοβαρά και δεν θα βρεθεί
ένας χριστιανός να το αναπλάσει.

Τα παιδιά όμως που δεν καταλαβαίνουν Χριστό, μη έχοντας καμιά ευθύνη και
επειδή βαριούνται να διαβάζουν και να ακούν και επειδή δεν διασκεδάζουν με
τέτοιους δαιμονικούς μηχανισμούς, το αναπαράγουν λέξη προς λέξη και όποιον
πάρει ο Χάρος. Το αποτέλεσμα είναι γνωστό.

Ελπίζω να βρεθεί κάποτε ένας πανούργος μάγκας και να δημοσιεύσει, σαν
ανθολογία, ένα τέτοιο «λιβάδι με μαργαρίτες», όπως ο συχωρεμένος Φωτιάδης. Τα
χρόνια μας χρειάζονται τέτοιες απολαύσεις.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: P09</CAT>
<ED>
Κωδικός άρθρου: A16045P093</ED>
<ID>
ID:136189

</ID><URL>http://ta-nea.dolnet.gr/neaweb/neafile.print_unique?e=A&f=16045&m=P09&aa=3</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Διαλύοντας τον Χάρι. 5.00-7.00-9.00-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Ο κύριος με τα γκρι. 6.40-8.50-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Τζέιμς Μποντ 007: Το αύριο ποτέ
δεν πεθαίνει. 6.00-8.30-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Ο γκαφατζής της ζούγκλας.
6.30-8.30-10.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Το παιχνίδι. 6.00-8.30-11.00 μ.μ. 
ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Προστάτης οικογένειας. 6.50-9.00-11.00 μ.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Η αίσθηση
της Σμίλα στο χιόνι. 5.40-8.10-10.40 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Η επίλεκτη. 5.40-8.20-11.00 μ.μ.

ΑΘΗΝΑΙΟΝ CINEPOLIS PHILIPS 2. Προστάτης οικογένειας. 6.15-8.15-10.30 μ.μ.

ΑΘΗΝΑΙΟΝ CINEPOLIS PHILIPS 3. Η αίσθηση της Σμίλα στο χιόνι. 5.40-8.10-10.40 μ.μ.

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Caondition). Ο κύριος με τα γκρι. 6.30-8.45-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Το παιχνίδι. 6.00-8.30-11.00
μ.μ. 
ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Ο κύριος με τα γκρι.
6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo).
Εραστές για μια νύχτα. 6.45-8.45-10.45 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Κορίτσια
καριέρας. 7.00-9.00-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Η επίλεκτη.
5.30-8.00-10.30 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Θεωρίες συνωμοσίας. 6.00-8.30-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Τζέιμς Μποντ
007: Το αύριο ποτέ δεν πεθαίνει. 6.00-8.30-11.00 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Το παιχνίδι. 6.00-8.30-11.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition). Η γεύση
του κερασιού. 6.20-8.25-10.30 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Η γεύση του
κερασιού. 7.10-9.10-11.10 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Η αίσθηση της Σμίλα στο χιόνι. 6.00-8.30-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital).
Τζέιμς Μποντ 007: Το αύριο ποτέ δεν πεθαίνει. 5.30-8.05-10.45 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS).Η
αίσθηση της Σμίλα στο χιόνι. 6.00-8.30-11.00 μ.μ. 
ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Η
παγοθύελλα. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Προστάτης οικογένειας. 5.50-8.05-10.25 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Τζέιμς Μποντ 007: Το αύριο ποτέ δεν πεθαίνει.
4.45-7.20-10.00 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Προστάτης οικογένειας. 5.45-8.00-10.15 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 Dolby Stereo). Επτά
χρόνια στο Θιβέτ. 5.15-7.45-10.15 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Προστάτης οικογένειας. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Προστάτης οικογένειας. 6.30-8.45-11.00 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Τζέιμς Μποντ 007: Το αύριο ποτέ δεν πεθαίνει. 5.20-7.50-10.20 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Ο κύριος με τα
γκρι. 6.30-8.45-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Πυροβολημένο ψάρι. 6.00-8.15-10.30 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Το παιχνίδι. 5.15-7.45-10.15 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Ο κύριος με
τα γκρι. 6.40-8.50-11.00 μ.μ.

ΑΤΤΙΚΟΝ RENAULT (Οδ. Σταδίου ~ 3228.821 Dolby Digital Air Condition). Η
αίσθηση της Σμίλα στο χιόνι. 5.45-8.15-10.45 μ.μ

ΑΦΑΙΑ (Καλλιθέα ~ 9595.534 Dolby Stereo). Το υποβρύχιο. 7.20-11.10 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Η επίλεκτη. 11.45-14.30-17.15-20.00-22.45-01.30.

VILLAGE CENTRE Αίθουσα 2. Η επίλεκτη. 21.45-00.30. Μόνος στο σπίτι 3 κάθε
μέρα: 11.30-14.00-16.30-19.00.

VILLAGE CENTRE Αίθουσα 3. Ο ψευταράς. 11.00-13.45-16.00-18.15-20.30-23.00-01.15.

VILLAGE CENTRE Αίθουσα 4. Τζέιμς Μποντ 007: Το αύριο ποτέ δεν πεθαίνει. 11.00-13.30-16.10-18.50-21.30-00.10.

VILLAGE CENTRE Αίθουσα 5. Προστάτης οικογένειας. 14.15-19.45-00.15.
Θεωρίες συνωμοσίας. 11.15-16.45-21.15.

VILLAGE CENTRE Αίθουσα 6. Εραστές για μια νύχτα. 18.40-21.00-23.20-01.40.
Ηρακλής - Πέρα από τον μύθο. 10.40-12.40-14.40-16.40.

VILLAGE CENTRE Αίθουσα 7. Ο γκαφατζής της ζούγκλας. 10.30-12.45-15.00-17.15-19.30-22.00-00.45.

VILLAGE CENTRE Αίθουσα 8. Το παιχνίδι. 11.30-14.15-17.00-19.45-23.00-01.30.

VILLAGE CENTRE Αίθουσα 9. Τζέιμς Μποντ 007: Το αύριο ποτέ δεν πεθαίνει. 12.00-14.30-17.10-19.50-22.30-01.10.

VILLAGE CENTRE Αίθουσα 10. Μοιραία βλάβη. 11.15-13.30-15.45-18.15-20.45-23.15-01.40.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Το παιχνίδι. 6.00-8.30-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα).
Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Η γεύση του κερασιού.
6.40-8.50-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Το παιχνίδι. 5.30-8.00-10.30 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Τα φτερά της αγάπης.
6.10-8.20-10.30 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Ο κύριος με τα γκρι. 6.00-8.15-10.40 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΕΥΑ (Εμπεδοκλέους 121 Παγκράτι, Άγ. Αρτέμιος ~ 7629.215). Ο μικρός Κόλια.
8.30-10.30 μ.μ. Ηρακλής - Πέρα από τον μύθο κάθε μέρα: 4.30-6.30 μ.μ.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Εραστές για μια
νύχτα. 6.40-8.50-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Η επίλεκτη. 6.30-8.45-11.00 μ.μ.

INTEAL ARAMIS (Πανεπ/μίου 46 ~ 3826.720 Dolby Digital). Το παιχνίδι.
5.10-7.50-10.30 μ.μ. 
INTEAL ΜΑΡΟΥΣΙ ARAMIS (Λεωφόρος Κηφισίας 215 ~ 6129.169 Dolby Stereo). Τα
φτερά της αγάπης. 6.10-8.20-10.30 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Η αίσθηση της Σμίλα στο χιόνι. 6.00-8.30-11.00 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Η επίλεκτη. 5.35-8.15-10.50
μ.μ. 
ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Ο κύριος με τα γκρι.
5.30-8.00-10.30 μ.μ.

ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Το παιχνίδι. 5.15-8.00-10.50 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo) Η
παγοθύελλα. 6.30-8.45-11.00 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Η επίλεκτη.
6.20-8.30-10.40 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Εραστές για
μια νύχτα. 6.40-8.55-11.00 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Λος Άντζελες
εμπιστευτικό. 5.40-8.15-10.50 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Ο κύριος με τα γκρι.
6.00-8.05-10.15 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo). Ο
κύριος με τα γκρι. 6.00-8.05-10.15 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Τα φτερά της
αγάπης. 6.50-9.00-11.10 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Η επίλεκτη.
6.15-8.35-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround). Ο
άνεμος στην πόλη. 6.30-8.40-11.00 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Το παιχνίδι.
6.00-8.30-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Η επίλεκτη. 6.00-8.15-10.45 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Τα φτερά της αγάπης. 6.50-9.00-11.10 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Το παιχνίδι. 5.30-8.00-10.30 μ.μ.

ΣΙΝΕΡΑΜΑ (Οδός Αγ. Κυριακής 30, Π. Φάληρο ~ 9303.553-595, Dolby Stereo RS). Η
επίλεκτη. 6.00-8.30-11.00 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Η επίλεκτη.
5.30-8.00-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Το παιχνίδι. 6.00-8.30-11.00 μ.μ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Η επίλεκτη. 3.50-6.00-8.10-10.20 μ.μ. 
ΤΡΙΑ ΑΣΤΕΡΙΑ 1 (Νέο Ηράκλειο ~ 2826.873, 2825.607, Dolby Stereo Digital SR).
Το παιχνίδι. 5.15-7.45-10.15 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο ~ 2826.873, 2825.607, Dolby Stereo Digital SR). Η
επίλεκτη. 5.45-8.15-10.45 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Διαλύοντας τον Χάρι. 7.05-9.05-11.05 μ.μ.

ΦΑΛΗΡΟ 1 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Τα φτερά της αγάπης. 6.40-8.50-11.00 μ.μ.

ΦΑΛΗΡΟ 2 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Το παιχνίδι. 6.45-8.15-10.45 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (Περιστέρι ~ 5711.105 Dolby Stereo). Το παιχνίδι. 6.00-8.15-10.40 μ.μ.

*

ΗΜΙΚΕΝΤΡΙΚΟΙ

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Έναρξη σε λίγες μέρες.

ΑΝΤΑΜΣ (Αιγάλεω ~ 5989.226 Dolby Stereo). Προστάτης οικογένειας.
6.30-8.30-10.30 μ.μ. Κάθε μέρα ώρα 4.30 μ.μ.: Μόνος στο σπίτι 3.

ΒΥΖΑΝΤΙΟ (Αιγάλεω ~ 5985.071). Το παιχνίδι. 8.00-10.30 μ.μ. Ηρακλής - πέρα από
τον μύθο: 6.00 μ.μ.

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222, ~
7793.515-18). Ώρα 9.00 μ.μ. Παρ.: Το λυκόφως των θεών του Βισκόντι.

*

ΠΡΟΑΣΤΙΩΝ

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη, ~ 0294.99760). Free Willy: Η διάσωση.

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Επαφή.
7.00-9.30 μ.μ.

ΛΕΣΧΗ ΦΙΛΩΝ ΚΝ/ΦΟΥ ΒΟΡΕΙΑΣ ΑΤΤΙΚΗΣ (Αγ. Στεφάνου - Δημαρχείο). Μόνο Κυριακή
8.30 μ.μ.: Το χρώμα του ροδιού.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Άννα Καρένινα.
6.00-8.05-10.15 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Ηρακλής - πέρα από το
μύθο. 5.30-7.30-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ

ΟΣΚΑΡ (Κρανίδι ~ 093246441). Πέμπ.: Speed

Νο 2.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Πέμπ.: Speed
Νο 2. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Προστάτης
οικογένειας. 5.45-8.00-10.15 μ.μ. μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Το παιχνίδι. 5.15-7.45-10.15 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453).
Μοιραία βλάβη. 6.20-8.30-10.40 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453).
Μοιραία βλάβη. 6.20-8.30-10.40 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Ηρακλής - πέρα από τον μύθο (Κ.). 7.00-9.00 μ.μ.

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Ο μικρός Κόλια. 8.30-10.30
μ.μ. Ηρακλής πέρα από τον μύθο: 5.00-6.45 μ.μ.

ΔΗΜΟΤΙΚΟΣ ΜΟΣΧΑΤΟΥ ΚΙΝ/ΦΟΣ ΣΙΝΕ ΚΗΠΟΣ (Ηλεκτρικός σταθμός ~ 4816.276). Σάβ.
5.00 μ.μ., Κυρ. 6.00 μ.μ.: Έντι, ο θρύλος του ΝΒΑ.

ΖΕΑ (Πασαλιμάνι ~ 4521.388 Dolby Stereo Air Condition). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ.

ΚΙΝ/ΚΗ ΛΕΣΧΗ ΣΑΛΑΜΙΝΑΣ (Κέντρο νεότητας, παραλία Σαλαμίνας ~ 4655.789).
Κυριακή: 8.30 μ.μ.: Καλή όρεξη κι αντίο.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Ο μαγεμένος αυλός. 8.30 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Η επίλεκτη. 5.30-8.00-10.30 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Ο κύριος με τα γκρι.
6.10-8.20-10.30 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Εραστές για μια
νύχτα. 6.00-8.00-10.00 μ.μ.

*

ΘΕΣΣΑΛΟΝΙΚΗΣ

Α' ΠΡΟΒΟΛΗΣ

ΧΕΙΜΕΡΙΝΟΙ

ΑΘΗΝΑΙΟΝ (~ 832.060 Dolby Stereo). Ο κύριος με τα γκρι. 5.00-7.00-9.00-11.00 μ.μ.

ΑΛΕΞΑΝΔΡΟΣ (~ 257.255 Dolby Stereo). Η επίλεκτη. 6.15-8.30-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Τζέιμς Μποντ 007: Το αύριο
ποτέ δεν πεθαίνει. 6.00-8.30-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Ο κύριος με τα γκρι.
5.00-7.00-9.00-11.00 μ.μ.

ΒΑΚΟΥΡΑ (~ 283.777 Dolby Stereo). Τα φτερά της αγάπης. 7.00-9.00-11.00 μ.μ.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Η επίλεκτη. 11.45-14.30-17.15-20.00-22.45-01.30 μ.μ..

VILLAGE CENTRE Αίθουσα 2. Μόνος στο σπίτι Νο 3. 11.30-14.00-16.30-19.00. / Η
επίλεκτη. Παρ. & Σάβ.: 21.30-00.20. Κυρ. έως Πέμπτη: 21.45-00.30.

VILLAGE CENTRE Αίθουσα 3. Ο γκαφατζής της ζούγκλας. Παρ. & Σάβ.
10.45-13.00-15.15-17.30-19.45-22.15. Κυρ. έως Πέμπτη:
10.30-12.45-15.00-17.15-19.30-22.00). / Εραστές για μια νύχτα. Παρ. έως
Πέμπτη: 00.45.

VILLAGE CENTRE Αίθουσα 4. Μοιραία βλάβη. Παρ. & Σάβ.:
10.45-13.00-15.15-17.45-20.15-23.00-01.15. Κυρ. έως Πέμπτη: 11.15-13.00-15.45-17.45-20.45-23.15-01.40.

VILLAGE CENTRE Αίθουσα 5. Τζέιμς Μποντ 007: Το αύριο ποτέ δεν πεθαίνει. Παρ.
& Σάβ.: 12.40-15.20-16.00-20.40-23.20-02.00. Κυρ. έως Πέμπτη: 12.00-14.30-17.10-19.50-22.30-01.10.

VILLAGE CENTRE Αίθουσα 6. Ο ψευταράς. Παρ. & Σάβ.:
11.00-13.45-16.00-18.15-20.30-22.45-01.15. Κυρ. έως Πέμπτη: 11.00-13.45-16.00-18.15-20.30-22.45-01.15.

VILLAGE CENTRE Αίθουσα 7. Τζέιμς Μποντ 007: Το αύριο ποτέ δεν πεθαίνει. Παρ.
& Σάβ.: 12.40-15.20-18.00-19.30-22.15-01.00. Κυρ. έως Πέμπτη: 11.00-13.30-16.10-18.50-21.30-00.10.

VILLAGE CENTRE Αίθουσα 8. Ο Ηρακλής πέρα από τον μύθο. Στα ελληνικά
11.15-13.15. / Θεωρίες συνωμοσίας. 15.45-18.45-21.45-00.45.

VILLAGE CENTRE Αίθουσα 9. Το παιχνίδι - The Game. Παρ. & Σάβ.
11.15-14.00-16.45-19.45-22.30-01.30. Κυρ. έως Πέμπτη: 11.30-14.15-17.00-19.45-23.00-01.30.

ΓΑΛΑΞΙΑΣ (~ 817.010 Dolby Stereo). Η γεύση του κερασιού. 7.00-9.00-11.00 μ.μ.

ΕΓΝΑΤΙΑ (~ 225.172 Dolby Digital). Προστάτης οικογένειας. 7.00-9.00-11.00 μ.μ.

ΕΣΠΕΡΟΣ 1 (~ 235.304 και 265.544 Dolby Stereo). Το παιχνίδι - The Game.
6.00-8.30-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Απογευματινές: Ο γκαφατζής της
ζούγκλας. 5.00-7.00 μ.μ. Βραδινές: Εραστές για μια νύχτα. 9.00-11.00 μ.μ.

ΚΑΠΙΤΟΛ (~ 815.570 Dolby Stereo). Βραδινές: Η επίλεκτη. 9.00-11.15 μ.μ.
Απογευματινές: Μόνος στο σπίτι Νο 3. 5.15-7.00 μ.μ.

ΚΟΛΟΣΣΑΙΟΝ (~ 831.565). Τζέιμς Μποντ 007: Το αύριο ποτέ δεν πεθαίνει.
6.00-8.30-11.00 μ.μ.

ΛΑΟΥΡΑ (~ 819.935 Dolby Stereo). Πυροβολημένο ψάρι. 7.00-9.00-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Άννα Καρένινα. 5.00-7.00-9.00-11.00 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Προστάτης οικογένειας. 6.30-8.30-10.30 μ.μ.

ΝΑΥΑΡΙΝΟΝ (~ 225.152 Dolby Stereo). Απογευματινές. Μόνος στο σπίτι 3.
5.00-6.45 μ.μ. Βραδινές: Επτά χρόνια στο Θιβέτ. 8.30-11.00 μ.μ.

ΟΛΥΜΠΙΑΣ (~ 217.336). Ο αιχμάλωτος του Καυκάσου. 9.00-11.00 μ.μ.

ΠΑΛΛΑΣ (~ 278.515 Dolby Stereo). Το παιχνίδι - The Game.6.00-8.30-11.00 μ.μ.

ΡΑΔΙΟ ΣΙΤΥ (~ 824.970 Digital Sound). Το παιχνίδι - The Game. 6.00-8.30-11.00
/ Ο Ηρακλής πέρα από τον μύθο στα ελληνικά Σάββατο στις 4.30. Κυριακή:
11.00-3.00-4.30 μ.μ.

ΤΙΤΑΝΙΑ 1 (~ 520.040 Οδός Λαγκαδά). Το παιχνίδι - The Game. 8.30-11.00 μ.μ. /
Ο γκαφατζής της ζούγλας. 3.00-4.45-6.30 μ.μ.

ΤΙΤΑΝΙΑ 2 (~ 520.040 Οδός Λαγκαδά). Ο κύριος με τα γκρι. 8.15-10.15. / Ο
Ηρακλής πέρα από τον μύθο. Στα ελληνικά: 3.00-4.45-6.30. Κυριακή.

ΦΑΡΓΚΑΝΗ (~ 213.929 Dolby Stereo). Διαλύοντας τον Χάρι. 7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16045P101</ED>
<ID>
ID:136118

</ID><URL>http://ta-nea.dolnet.gr/neaweb/neafile.print_unique?e=A&f=16045&m=P10&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2><H2></H2>
Ο Γιώργος Μιχαλακόπουλος στον «Κύριο με τα γκρι» του Περικλή Χούρσογλου

«Ο ΚΥΡΙΟΣ ΜΕ ΤΑ ΓΚΡΙ»: Ο έρωτας μπαίνει στη ζωή ενός 60άρη και
αναστατώνει την οικογενειακή του γαλήνη. Του Περικλή Χούρσογλου, με τους:
Γιώργο Μιχαλακόπουλο, Ειρήνη Ιγγλέση, Ράνια Οικονομίδου. [Agora , Αίγλη,
Αλεξάνδρα (Πατ.), Άστρον, Άτταλος, Έμπασσυ, Κηφισιά 2, Μετάλλιον,
Μετροπόλιταν, Χαϊλάιφ].

«Η ΓΕΥΣΗ ΤΟΥ ΚΕΡΑΣΙΟΥ»: Ένας άντρας θέλει να αυτοκτονήσει και αναζητεί
αυτόν που θα τον βοηθήσει σ' αυτή την απόφασή του. Χρυσός Φοίνικας στο
Φεστιβάλ Καννών το '97. Του Αμπάς Κιαροστάμι. (Απόλλων, Αρτ Στούντιο, Δαναός).

«ΤΑ ΦΤΕΡΑ ΤΗΣ ΑΓΑΠΗΣ»: Σύγκρουση συντηρητικών αξιών στο τέλος του 19ου
αιώνα με τις μοντέρνες ιδέες που έφερνε ο νέος. Από το βιβλίο του Χένρι
Τζέιμς. Του Ίαν Σόφτλεϊ με τους: Έλενα Μπάναμι Κάρτερ, Λάινους Ρόουτς, Σαρλότ
Ράμπλινγκ. (Έλλη, Ιντεάλ Μαρούσι, Μπροντγουαίη, Πλάζα, Φάληρο 1).

«Η ΑΙΣΘΗΣΗ ΤΗΣ ΣΜΙΛΑ ΣΤΟ ΧΙΟΝΙ»: Η Τζούλια Ορμόντ ψάχνει στα χιόνια τον
εκτελεστή ενός μικρού παιδιού. Του Μπιλ Όγκαστ. (Αθήναιον 2, Αθήναιον
Cinepolis 3, Αβάνα, Αττικόν, Καλυψώ).

«ΤΖΕΪΜΣ ΜΠΟΝΤ ΠΡΑΚΤΩΡ 007: ΤΟ ΑΥΡΙΟ ΠΟΤΕ ΔΕΝ ΠΕΘΑΙΝΕΙ»: Η 18η ταινία
της θρυλικής ­ και χρυσοφόρας για τους παραγωγούς ­ σειράς του 007, που αυτή
τη φορά τα βάζει μ' έναν βαρόνο των ΜΜΕ. Του Ρότζερ Σπότισγουντ, με τον Πιρς
Μπρόσναν για δεύτερη φορά ως Τζέιμς Μποντ ­ ο καλύτερος μετά τον Σον Κόνερι.
(Αελλώ, Άνεσις, Αστέρια, Άττικα 1, Μαρούσι 2, Άστορ, Village Centre 4, 9,
Γλυφάδα, Ετουάλ, Νανά, Ζέα).

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16045P102</ED>
<ID>
ID:136161

</ID><URL>http://ta-nea.dolnet.gr/neaweb/neafile.print_unique?e=A&f=16045&m=P10&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Ενέπνευσε τον Πικάσο. 2. Και αυτή ανατίθεται (γεν.).
3. Ένα από τα μεγαλύτερα αστεροσκοπεία των ΗΠΑ. ­ Εισάγει σε κλασική
γλώσσα. 4. Όπλα των προγόνων μας (αντίστρ.). 5. Δωρικός τύπος
άρθρου. ­ Είναι το ράσο. 6. Υπήρξε θύμα των... καιρικών συνθηκών.
7. Και έτσι οι σεβάσμιοι. 8. Κοινή ονομασία νησιού μας
(αντίστρ.). ­ Κοντά κοντά στο... κοντά. 9. Επαναλαμβανόμενο εκφράζει
αντίθεση. ­ Αποκαλούνται συχνά τα μικρά παιδιά.

ΚΑΘΕΤΑ

1. Αναφέρονται στα παραμύθια. 2. Γνωστή σύνθεση του Μ.
Θεοδωράκη, σε ποίηση Γ. Ρίτσου. 3. Αφθονούν στα ξυλουργεία. 4.
Αντίστροφη γραφή μουσικής νότας. ­ Στρατιωτικά αρχικά. 5. Γίνονται και
στην... πολιτική. 6. Άρθρο. ­ Είναι η Χερσόνησος της Γιουτλάνδης.
7. Αποτελεί και έκφραση αμφιβολίας. ­ Σκηνοθέτης της ταινίας «Μια νύχτα
με τη Μοντ» (αντίστρ.). 8. Δεν «τα κάνουν» για... καλό. 9. Η
βάση της μελωδίας στη βυζαντινή μουσική. ­ Σαρκοφάγο ζώο.

ΛΥΣΗ (21/1/98)

ΟΡΙΖΟΝΤΙΑ: 1. ΣΤΑΦΙΔΑ 2. ΤΟΠΟΘΕΣΙΑ 3. ΛΑΜΕ ­ ΜΑΤΙ
4. ΛΗΘΑΡΓΟΣ 5. ΣΩΣΜΑ 6. ΧΡΙΣΜΑ ­ ΝΤ 7. ΟΙΑ
8. ΣΜ ­ ΜΑΤΙΑΣ 9. ΑΝΑΤΡΟΠΗ. ΚΑΘΕΤΑ: 1. ΣΤΕΛΕΧΟΣ 2.
ΤΟΜΗ ­ ΡΙΜΑ 3. ΑΠΑΘΕΙΑ 4. ΦΟΛΑ ­ ΜΑ 5. ΙΘ ­ ΡΑΜΠΑΤ
6. ΔΕΙΓΜΑ ­ ΤΡ 7. ΑΣΤΟΣ ­ ΠΙΟ 8. ΙΑΣΩΝ ­ ΑΠ 9. ΧΑΜ
­ ΣΤΑΣΗ..1

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16045P103</ED>
<ID>
ID:136195

</ID><URL>http://ta-nea.dolnet.gr/neaweb/neafile.print_unique?e=A&f=16045&m=P10&aa=3</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ (Δεριγνύ 10 ­ Πατησίων, ~ 82.38.698, 82.37.330). «Ταξίδι μιας μεγάλης
μέρας μέσα στη νύχτα» του Γ. Ο' Νιλ Λάσκαρη, Θεοδωρακόπουλος.

ΑΘΗΝΩΝ (Βουκουρεστίου 10 ­ Πανεπιστημίου, ~ 32.35.524). «Μικρές αλεπούδες» της
Λ. Χέλμαν Μαραγκού, Χρυσικάκος.

ΑΚΑΔΗΜΟΣ (Ιπποκράτους 17 ­ Ακαδημίας, ~ 36.25.119, 36.03.835). «Μπράβο
γιατρέ...» του Ρ. Κούνεϊ Ρώμας, Βλ. Κυριακίδης.

ΑΚΡΟΠΟΛ (Ιπποκράτους 9-11, ~ 36.43.700, 36.08.666). Αργεί.

ΑΛΙΚΗ (Αμερικής 4, ~ 32.44.146). «Το κλουβί με τις τρελές» του Ζ. Πουαρέ
Μουστάκας, Φωκάς.

ΑΛΚΜΗΝΗ (Αλκμήνης 8, Γκάζι, όπισθεν Πειραιώς 127, ~ 34.28.583). «Υλικό
πολέμου» του Πλ. Καϊτατζή Δαβής, Δεμερτζή.

ΑΛΚΥΟΝΙΣ (Ιουλιανού 42-46 ­ Αριστοτέλους, ~ 88.15.402). «Ντα» του Χ. Λέοναρντ
Μεσσάλας, Γλυκοφρύδη.

ΑΛΑΜΠΡΑ (Στουρνάρη 53, Πολυτεχνείο, ~52.27.497, 52.44.400). «Ποπ κορν» του Μπ.
Έλτον Τζώρτζογλου, Λογοθέτης.

ΑΛΦΑ (Στουρνάρη ­ Πατησίων, ~ 52.38.742). «Ορφέας και Ευρυδίκη» του Ζ. Ανούιγ
Γ. Βούρος, Σταθακοπούλου.

ΑΜΙΡΑΛ (Αμερικής 10, ~ 36.39.385). «Ο παππούς έχει πίεση» της Δ. Παπαδοπούλου
Δ. Παπαδοπούλου, Μητρούσης.

ΑΜΟΡΕ - ΕΞΩΣΤΗΣ (Πριγκηποννήσων 10, ~ 64.68.009). «Shopping and fucking» του
Μ. Ρέιβενχιλ Σκιαδαρέσης, Θ. Πάνου.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκηποννήσων 10, ~ 64.68.009). Αργεί.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Απόψε αυτοσχεδιάζουμε» του Λ.
Πιραντέλο Ευαγγελάτος (σκηνοθ.), Τασοπούλου.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739). «Σε φιλώ στη μούρη» του Γ. Διαλεγμένου
Αναλυτή, Ρηγόπουλος.

ΑΝΟΙΞΗΣ (Γερμανικού 20, Μεταξουργείο, ~ 52.38.870). «Βόιτσεκ» του Γκ. Μπίχνερ
Μαργαρίτης, Δούζη.

ΑΝΟΙΧΤΟ (Κάλβου 70 - Γκύζη, ~ 64.45.749). «Προς Ελευσίνα» του Π. Μάτεσι Γ.
Μιχαηλίδης (σκηνοθ.), Χατζησάββας.

ΑΝΤΙΘΕΑΤΡΟ (Μοσχονησίων 36, πλατεία Αμερικής, ~ 85.61.168). «Οι δήμιοι στα
Σόδομα» (ντε Σαντ) των Μ. Ξενουδάκη - Κ. Πολυχρονοπούλου Ξενουδάκη, Πρωτονοταρίου.

ΑΠΛΟ ­ ΚΕΝΤΡΙΚΗ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Φεγγάρι για καταραμένους» του Γ. Ο' Νιλ Αντύπας
(σκηνοθ.), Λεμπεσόπουλος.

ΑΠΛΟ ­ ΝΕΑ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Μανέ, Χατζηπαναγιώτης.

ΑΠΟ ΜΗΧΑΝΗΣ (Ακαδήμου 13, Μεταξουργείο, ~ 52.35.716). «Φυλλωσιές» του Λ. Νορέν
Βαλαβανίδης, Κράλλη.

ΑΤΕΝΕΟΥΜ (Αμερικής 8, ~ 36.33.722). Αργεί.

ΑΤΤΙΣ (Λεωνίδου 7, Μεταξουργείο, ~ 52.26.260). «Ηρακλής» του Χ. Μίλερ
Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Σουίτα γενεθλίων» του Ρ. Χόντον Παπαναστασίου, Γεωργίτσης.

ΑΥΛΩΝΙΤΗ (Βουκουρεστίου 1, ~ 33.13.321-3). «Ποιος ανακάλυψε την Αμερική;» της
Χρ. Σπηλιώτη Σπηλιώτη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522). «Μπαμπάδες με ρούμι» των Θ. Παπαθανασίου -
Μ. Ρέππα Φασουλής, Ε. Γερασιμίδου.

ΒΕΜΠΟ (Καρόλου 18, ~ 52.21.767, 52.48.289). «Γκριζ» των Τζ. Τζέικομπς - Γ.
Κέισι Φραγκούλης, Βασιλοπούλου.

ΒΙΚΤΩΡΙΑ (Μαγνησίας 5 - 3ης Σεπτεμβρίου 119, ~ 82.33.125). «Καλή τύχη» του Γ.
Θεοδοσιάδη Σπαντίδας, Βλαντή.

ΒΡΕΤΑΝΙΑ (Πανεπιστημίου 7, ~ 32.21.579). Κεντρική Σκηνή. «Τρομεροί
γονείς» του Ζ. Κοκτό Παναγιωτοπούλου, Παπακωνσταντίνου. Δεύτερη
Σκηνή. «Η αίθουσα των διδασκόντων» της Λ. Βούτερς Βλησίδης, Δελαπόρτα.

ΓΚΛΟΡΙΑ (Ιπποκράτους 7, ~ 36.09.400). «Αινιγματικές παραλλαγές» του Ερ.-Εμ.
Σμιτ Καρράς, Γ. Κυρίτσης.

ΔΑΝΔΟΥΛΑΚΗ (Αγίου Μελετίου 61Α - Πατησίων, ~ 86.40.414, 86.40.452). «Μάστερ
κλας» του Τ. Μακ Νάλι Δανδουλάκη, Σοντάκη.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ ΜΕΛΙΝΑ ΜΕΡΚΟΥΡΗ (Αγίου Δημητρίου 55). Αργεί.

ΔΗΜΟΤΙΚΟ ΚΕΡΑΤΣΙΝΙΟΥ (Μικράς Ασίας 24 - Παπαναστασίου, πίσω από το Δημαρχείο,
~ 46.15.767, 46.35.009). Αργεί.

ΔΗΜΟΤΙΚΟ ΠΕΙΡΑΙΑ (Αγίου Κωνσταντίνου 4, ~ 41.94.550). «Θεοδώρα, η αγία των
φτωχών» της Μ. Ντενίση Ντενίση, Γαλανός.

ΔΙΑΝΑ (Ιπποκράτους 7, ~ 36.26.956). «Το βαλς των ταυρομάχων» του Ζ. Ανούιγ
Τσακίρογλου, Διαβάτη

ΔΙΑΥΛΟΣ (Δράκου 9, ~ 92.39.588). «Η κυρα-Κώσταινα» ­ «Συζυγική σκηνή» του Μ.
Μητσάκη Κολόζου, Αντωνιάδης.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42. 772). «Μαχαίρι
στο κόκαλο» του Κ. Μουρσελά Νιχωρίτη, Κατσάμπας.

ΔΙΟΝΥΣΙΑ (Αμερικής 10, ~ 36.12.500). «Προσοχή, δαγκώνει!», του Αλ. Γκέρνι
Ράντου, Μεντή.

ΕΘΝΙΚΗ ΛΥΡΙΚΗ ΣΚΗΝΗ («Ολύμπια», Ακαδημίας 59, ~ 36.12.461). «Αντριάνα
Λεκουβρέρ» του Φρ. Τσιλέα (Τετ., Σάβ.) Βραδιά μπαλέτου (Παρ., Κυρ.) Συναυλία
«Let it be ­ atles» (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322). Αργεί.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπέζος, Κρούσκα.

ΕΘΝΙΚΟ - ΝΕΑ ΣΚΗΝΗ ­ ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~
52.23.242, 52.33.322). «Ο Χάσης» του Δ. Γουζέλη - «Η γυναίκα της Ζάκυθος»
(Σολωμός) του Στ. Τσακίρη Στ. Κυριακίδης, Χατούπη.

28 (Μοσχονησίων 28, πλατεία Αμερικής, ~ 86.43.263, 86.56.853). «Τελευταία
απόδραση» του Μπ. Όουεν Μοντανάρη, Ε. Οικονόμου.

104 ΚΕΝΤΡΟ ΛΟΓΟΥ ΚΑΙ ΤΕΧΝΗΣ (Θεμιστοκλέους 104, ~ 38.02.056, 38.02.059).
Κεντρική Σκηνή: «Μουσική, δύο άνθρωποι αγαπήθηκαν και...» της Μ. Ντιράς
Ρικάκη (σκην.), Φέστα. Δεύτερη Σκηνή: «Νύχτες κωμωδίας» (stand
up comedy) Σεραφείμ, Ζαραλίκος (εναλλασσόμενο ρεπερτόριο).

ΕΛΠΙΔΑΣ (Αριστοτέλους 53 - Σμύρνης, μεταξύ Ιουλιανού και Ηπείρου, ~
82.29.030). «Ο αρχισιδηρουργός» (Ονέ) της Έλ. Τσαλδάρη Ντούζος, Τσαλδάρη.

ΕΛΥΖΕ (Νυμφαίου 12, 1η στάση Ιλίσια, ~ 77.82.354). «Η αυλή των θαυμάτων» του
Ι. Καμπανέλλη Θεατρική Ομάδα του Πολιτιστικού Κέντρου Εργαζομένων ΟΤΕ.

ΕΜΠΡΟΣ - ΕΠΑΝΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Ν. Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Αγγέλα» του Γ. Σεβαστίκογλου Μπαντής (σκηνοθ.), Ταχτσόγλου.

ΕΝΑΣΤΡΟΝ (Δεληγιάννη 19 - Μπουμπουλίνας, πίσω από το Μουσείο, ~ 82.53.489).
«Νηρέας ο Βάρας» του Δ. Παπαχρήστου Γ. Αρμένης, Τζιραλίδου.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, ~ 34.65.634). «Ο μασκοφόρος» του
Χ. Κράουσερ Καβουκίδη, Κρομμύδας.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Γυάλινος ουρανός» του
Ντ. Χέαρ Βουτέρης, Δεκαβάλλα.

ΕΡΓΟΣΤΑΣΙΟ (Βουλιαγμένης 268 ~ 75.10.544). «Μπρου μπρα» του Στ. Μανωλακάκη
Δημ. Παπαδόπουλος, Γ. Οικονόμου.

ΕΡΕΥΝΑΣ (Ιλισίων 21, Ζωγράφου ~ 77.80.826). «Αγάπη και κατανόηση» του Τζ.
Πένχολ Ποταμίτης, Καστανάς.

ΗΛΙΟΥ - ΚΑΤΩ ΧΩΡΟΣ (Φρυνίχου 10, Πλάκα ~ 32.31.591, 32.47.509). «Έξω, μπροστά
στην πόρτα» του Β. Μπόρχερτ Παπασπύρος, Δ. Βασιλειάδου.

ΗΜΕΡΑΣ - ΚΟΚΚΙΝΗ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~
69.29.090, 64.95.777). «Προ των Θερμοπυλών» του Π. Τακόπουλου Γιώρ.
Κυριακίδης, Γιαννικάκης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Μολιεριάδα» (Μολιέρος) των Ζ. Ζεραρντί - Α. Μοντζολή
Στυλιανοπούλου, Γιώρ. Κυριακίδης.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890). «Αρσενικό - θηλυκό»
του Α. Θωμόπουλου Α. Αντωνίου, Ν. Ασίκη.

ΘΕΑΤΡΟΚΙΝΗΣΗ (Ακαδήμου 13, κάθετος οδού Πειραιώς, έναντι πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΘΗΣΕΙΟΝ (Τουρναβίτου 7, ~ 32.55.444). Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). «Στο Μαντράς τη νύχτα
εκείνη» του Ε. Μανέ Βοζικιάδου, Στάγκος.

ΙΛΙΣΙΑ (Παπαδιαμαντοπούλου 4, ~ 72.16.317). «Ηχώ στο χάος» (το πορτρέτο της
Μαρίας Πολυδούρη) της Β. Μαυρομάτη Όλ. Λαζαρίδου, Κωνσταντίνος Βήτα.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, ~ 72.50.657). «Τρία χρόνια
Σαββατοκύριακο» του Β. Νανάκη Ντ. Σιμοπούλου, Σταματιάδης.

ΚΑΙΡΩΝ (Τσέλιου 10 - Σολιώτη, Αμπελόκηποι, πίσω από τον Άρειο Πάγο, ~
64.54.407). Αργεί.

ΚΑΙΣΑΡΙΑΝΗΣ (Κοιμήσεως Θεοτόκου 30, Καισαριανή, ~ 72.23.023). «Οι φυλακισμένοι
της κεντρικής λεωφόρου» του Ν. Σάιμον Κωνσταντινίδης, Παπανέστορος.

ΚΑΛΟΥΤΑ (Πατησίων 240, ~ 86.11.311, 86.75.588). «Οι αισιόδοξοι» του Γ.
Λαζαρίδη Γ. Βασιλείου, Βιδάλη.

ΚΑΡΕΖΗ (Ακαδημίας 3, ~ 36.36.144, 36.25.520). «Περιμένοντας τον Γκοντό» του Σ.
Μπέκετ Κώστας Καζάκος, Φιλιππίδης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Γράμμα στον Ορέστη» του Ι. Καμπανέλλη Δαφνής, Γκαβάκου.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Του Κουτρούλη ο γάμος» του Α.
Ρίζου - Ραγκαβή Μπέλλος, Στάικου.

ΚΝΩΣΣΟΣ (Κνωσσού 11, Πατησίων, στάση Καλλιφρονά, ~ 86.77.070, 86.24.463). «Οι
κούκλες» του Π. Γεωργιόπουλου Λ. Τσάγκας, Βαμβακίδης.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 ­ Πολυτεχνείου, ~ 88.12.846). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Το στοίχημα» του Κλ. Όντετς
Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 38.48.342). Αργεί.

ΜΑΣΚΕΣ (Λήθης 6 - Αγίου Μελετίου 107, ~ 86.12.509). «Ο φλύαρος» του Σ. Καρύδη
Χριστοφιλάκης (σκηνοθ.), Πελαΐδης.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασ. Σοφίας - Κόκκαλη, ~ 72.82.333). Αίθουσα Φίλων
της Μουσικής. Κύκλος Γαλλικής Μουσικής. «Πελλέας και Μελισσάνθη» του Κλ.
Ντεμπισί (Παρ., Κυρ.). Αίθουσα Δημήτρη Μητρόπουλου. Τετάρτη Απόγευμα
στο Μέγαρο. Συγκρότημα Γιώργου Φακανά: συναυλία (Τετ.).

ΜΕΛΙΝΑ (Βουκουρεστίου 3, ~ 32.13.685-6). Αργεί.

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). Αργεί.

ΜΙΝΩΑ (Πατησίων 91, ~ 82.32.578, 82.10.048). «Αθήνα 2000 με τα... τέσσερα» των
Α. Πυριόχου - Π. Χατζηκουτσέλη - Ντ. Σπυρόπουλου - Μ. Άνθη Πανοπούλου, Τριφύλλη.

ΜΟΥΣΟΥΡΗ (πλατεία Καρύκη 6, ~ 33.10.936). Κεντρική Σκηνή. «Κάτω από τη
σκάλα» του Τσ. Ντάιερ Μιχαλακόπουλος, Μοσχίδης. Δεύτερη Σκηνή.
«Να ζει κανείς ή να συζεί;» του Λ. Κάσλερ Βενιζελέα, Δ. Βογιατζής.

ΜΠΡΟΝΤΓΟΥΑΙΗ (Αγίου Μελετίου 61Α - Πατησίων, στοά Λάλη, ~ 86.20.231). «Μπλαντ
μπράδερς - Δεσμοί αίματος» του Γ. Ράσελ Κ. Σπυρόπουλος, Μπονάτσος.

ΝΕΟΥ ΚΟΣΜΟΥ (Αντισθένους 7 - Θαρύπου, Φιξ, ~ 92.12.900). «Βρομιά» του Ρ.
Σνάιντερ Β. Θεοδωρόπουλος (σκην.), Μαρκουλάκης.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι ~ 57.73.666, 57.55.685). «Ένα
καπέλο γεμάτο βροχή» του Μ. Γκάτσο Μιχόπουλος (σκηνοθ.), Α. Παπαδόπουλος.

ΟΔΟΥ ΑΝΤΙΟΧΕΙΑΣ (Αντιοχείας 1 ­ Πιπίνου, ~ 88.32.050). Αργεί.

ΟΔΟΥ ΕΡΜΟΥ (Ερμού 106, Μοναστηράκι, τηλ.: 32.14.950, 86.40.555). «Το δωμάτιο
με τους μανδαρίνους» του Ρ. Τομά Μ. Ραζή, Χρυσούλης.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Γερτρούδη» του Γ.
Σέντεμπεργκ Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Δεσμά αίματος» του
Αθ. Φούγκαρντ Μυλωνάς, Δ. Οικονόμου.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). Αργεί.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264).
«Εγχείρημα»: «Τρίπτυχο» του Θ. Βλάχου ­ «Το αόρατο που σε κοιτά» (Μ.
Ευσταθιάδη) του Α. Διαμαντή σε Θ. Βλάχος, Α. Διαμαντής.

ΠΕΙΡΑΜΑΤΙΚΟ ΤΗΣ ΠΟΛΗΣ (Σταδίου 4, ~ 32.22.035). «Προδομένη γυναίκα» της Σ. ντέ
Μποβουάρ Ζαβιτσιάνου, Ριάλδη.

ΠΕΡΟΚΕ (Οδυσσέως 2, πλατεία Καραϊσκάκη, Μεταξουργείο, ~ 52.32.132, 52.40.040).
«Ό,τι πείτε υπουργέ μου» του Ρ. Κούνεϊ Βουτσάς, Τσιβιλίκας.

ΠΟΛΙΤΕΙΑ (Σαρρή 40, Θησείο, ~ 33.10.663-4). Αργεί.

ΠΟΛΥΤΕΧΝΟ (Διγενή Ακρίτα 15 ­ Μαυρομιχάλη 157, ~ 64.34.700). Εναλλάξ: «Λα
νόνα» του Ρ. Κόσα Πιατάς, Τζούμας ­ «Βίος και συνουσία» των Ντ. Φο ­ Φ.
Ράμε, Κ. Μουρσελά Πιατάς, Κανελλοπούλου.

ΠΟΡΤΑ (Μεσογείων 59, ~ 77.11.333). «Άμλετ» του Ουίλ. Σαίξπηρ Κιμούλης, Μπεμπεδέλη.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.17.030). «Το λιοντάρι το
χειμώνα» του Τζ. Γκόλντμαν Βαλάκου, Χρ. Πολίτης.

ΡΟΕΣ - ΚΑΤΩ (Ιάκχου 14, Γκάζι, ~ 34.79.426). «Τούτο εστί το σώμα μου» της Σ.
Σπυράτου Χοροθέατρο «Ροές».

ΡΟΕΣ - ΠΑΝΩ (Ιάκχου 14, Γκάζι, ~ 34.79.426). «Ενοικιάζεται... εκτός απροόπτου»
του Δ. Αδάμη Αδάμης, Γεωργουσοπούλου.

ΣΗΜΕΙΟ (Χ. Τρικούπη 10, πίσω από την Πάντειο, Καλλιθέα, ~ 92.29.579). «Η
επιστροφή των Τσε» του Γ. Χρυσούλη Ν. Διαμαντής (σκηνοθ.), Ι. Μακρή.

ΣΤΑΘΜΟΣ (Β. Ουγκώ 55, παραπλεύρως του «Περοκέ», πλατεία Καραϊσκάκη, ~
52.22.656). «Ενυδρείο» του Κ. Μουρσελά Τ. Χαλκιάς, Διδασκάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). Αργεί.

ΣΥΓΧΡΟΝΟ ΑΘΗΝΑΣ (Ευμολπιδών 41, Γκάζι, ~ 34.67.095). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Αργεί.

ΤΕΧΝΗΣ ΚΑΡΟΛΟΣ ΚΟΥΝ (Φρυνίχου 14 - Διονυσίου Αρεοπαγίτου, ~ 32.36.732,
32.22.464). «Οι σοφολογιότατες» του Μολιέρου Λαζάνης (σκηνοθ.), Μαλακατέ.

ΤΕΧΝΗΣ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Μια συνάντηση κάπου
άλλου» του Ι. Καμπανέλλη Κουγιουμτζής (σκηνοθ.), Προύσαλης.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Κρίμα που είναι πόρνη»
του Τζ. Φορντ Κακλέας (σκηνοθ.), Αστεριάδη.

ΤΕΧΝΟΧΩΡΟΣ ΥΠΟ ΣΚΙΑΝ (Μαυρομιχάλη 161 ­ Ξιφίου 14, ~ 64.20.522). «Αγρίμια τη
νύχτα» του Μ. Αζαμά Κωτσής (σκηνοθ.), Ανδριώτης.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Αγν. Οσιέτσκα Λύγαρη, Νάτσιος.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. ΜακΝτόναλντ Κουνελάκη, Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). Αργεί.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16045P111</ED>
<ID>
ID:136119

</ID><URL>http://ta-nea.dolnet.gr/neaweb/neafile.print_unique?e=A&f=16045&m=P11&aa=1</URL></REF>


Article

<CATEGORY>vin09</CATEGORY>

 <H5>ΟΙ «ΧΑΪΝΗΔΕΣ» ΑΝΑΜΕΣΑ ΜΑΣ
</H5><H2></H2><H2>«Έχουμε το μπαϊράκι μας»
</H2>
<AUTHOR>ΧΑΡΗ ΠΟΝΤΙΔΑ</AUTHOR>

Οι «Χαΐνηδες» επί το έργον. Από σήμερα θα τους έχουμε στη «Μεσόγειο» της οδού Πατησίων

Η παράδοση δεν είναι κάτι συγκεκριμένο, δεν έχει όρια. Εμείς, λόγου χάριν, δεν
προσπαθήσαμε να εντάξουμε την παράδοση στη μουσική μας. Απλά, όλα τα μέλη του
γκρουπ έχουμε σχέση με τον τόπο μας».

Ο Δημήτρης Αποστολάκης, ο ένας εκ των επτά «Χαΐνηδων» που θα δούμε από σήμερα
και μέχρι τη Δευτέρα στη «Μεσόγειο» (Πατησίων 208), τελειώνει αυτή την εποχή
τη διδακτορική του διατριβή στις «υψηλές ενέργειες», αλλά αυτό μάλλον δεν έχει
καμία σχέση με τον άλλο του εαυτό, τον «καλλιτέχνη», που παίζει λύρα και
γράφει μουσική ή τον αγρότη που μαζεύει ελιές στο χωριό του, την Πολυθέα.

Βέβαια αν ρωτούσατε τον ίδιο, σίγουρα θα μπορούσε να συσχετίσει τις ιδιότητές
του και να βρει κοινά σημεία ανάμεσα στον επιστήμονα, τον μουσικό, τον
συνθέτη, τον αγρότη. «Ο καλλιτέχνης», λέει, «πρέπει να έχει κοσμοαντίληψη
γιατί μέσα από τη δουλειά του προτείνει στο κοινό. Η πρόταση αυτή αντανακλά
τον τρόπο ζωής του, τις επιλογές του».

Μιλάμε για τους «Χαΐνηδες», το κρητικό συγκρότημα που ξεκίνησε το '90 ως
τριμελές σχήμα, έγινε επταμελές στη συνέχεια, διέγραψε μια πορεία με συναυλίες
στην Κρήτη και την Αθήνα, διαλύθηκε το 1991 και ανασυντάχθηκε το 1992. Λίγο
πριν κλείσει το 1997 κυκλοφόρησαν τον τέταρτο δίσκο τους με τίτλο «Το μεγάλο
ταξίδι», με 13 τραγούδια, σε ένα από τα οποία συμμετέχει ο Μανώλης Λιδάκης.

Από το 1992 το γκρουπ παραμένει σταθερό, ακολουθώντας τους δικούς του ρυθμούς
και νόμους ­ «έχουμε το δικό μας μπαϊράκι», λέει ο Αποστολάκης ­ και με
ορμητήριό τους την Κρήτη δίνουν συναυλίες παντού εντός συνόρων. Ο Δημήτρης
Αποστολάκης και ο Δημήτρης Ζαχαριουδάκης, οι δύο φυσικοί (με ντοκτορά) της
παρέας ­ ο πρώτος παίζει λύρα και γράφει τραγούδια και ο δεύτερος κιθάρα ­ ο
Μιχάλης Σταυρακάκης (μαντολίνο, μαντόλα, λαούτο), ο Κωστής Αβυσσσινός (λαούτο,
τζουρά, ταμπουρά), η Κάλια Σπυριδάκη (φλογέρες), ο Γιώργης Λαοδίκης
(τουμπελέκι, ρεκ, μπεντιρ) και ο Αμήν Αλαγκαμπού (νταούλι, ρεκ, μπεντίρ).

«Σήμερα είναι σχεδόν επαναστατικό να λειτουργείς ως συγκρότημα. Κι εμείς
υπάρχουμε κι είμαστε ενεργοί από το 1990. Μια ομάδα πρέπει να είναι σαν ένα
εργαστήρι ιδεών, σαν ένας ζωντανός οργανισμός που κινείται διαρκώς, γιατί η
στασιμότητα σημαίνει γήρας».

Λειτουργούν άναρχα, αποφεύγουν τις δημόσιες σχέσεις, διατηρούν ή τουλάχιστον
προσπαθούν να διατηρήσουν την καθαρότητα και τον τρόπο επικοινωνίας των
ανθρώπων που έχουν προλάβει να ζήσουν τη θαλπωρή της μικρής κοινωνίας του
χωριού. «Το νησί ευτυχώς είναι ακόμη πλούσιο, γι' αυτό δουλεύουμε όλοι
λιγότερο κι έχουμε την ώρα να αφήνουμε το νου να τρέχει. Αλίμονο αν δεν έχει
το μυαλό την άπλα του να σκεφτεί».

Αλίμονο αν το όνομα του γκρουπ δεν αντανακλούσε έστω ως ένα βαθμό την αρχική
του ερμηνεία: «Είμαστε πολεμική φυλή», λέει. «Χαΐνης επί Τουρκοκρατίας σήμαινε
ανυπότακτος. Σήμερα η λέξη έχει παραφθαρεί και σημαίνει ρέμπελος». Λίγο πιο
ελεύθερος από τον μοναχικό και προβλέψιμο άνθρωπο της πόλης.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16045P121</ED>
<ID>
ID:136102

</ID><URL>http://ta-nea.dolnet.gr/neaweb/neafile.print_unique?e=A&f=16045&m=P12&aa=1</URL></REF>


Article

<CATEGORY>vin09</CATEGORY>

 <H2>«Άντζελα, κοίτα... τα φλας»
</H2>
Το βλέμμα του Τόλη και της Άντζελας τα λέει όλα. Και ο φακός ήταν παρών...

Τηλεοπτικά συνεργεία, ραδιοφωνικά μικρόφωνα, καλώδια, κάμερες, φλας... Όλοι
ήταν εκεί. Γι' αυτούς άλλωστε έγινε το νταβαντούρι. Αυτή τη φορά δεν ήταν για
τον πολυδιαφημισμένο και πολυφωτογραφημένο «έρωτα» Τόλη Βοσκόπουλου και
Άντζελας Γκερέκου. Ασχέτως αν το ζεύγος αυτό «πουλούσε» (και πάλι) στον φακό.
Ήταν για την κοινή τους ­ ευγενή; ­ φιλοδοξία: να ανεβάσουν μιούζικαλ υπό τον
εύγλωττο τίτλο «Ήρθες σαν όνειρο». Μιούζικαλ, το οποίο διαφημίστηκε αρκούντως
από τους ίδιους ως «η ιστορία της ζωής τους ­ και του γάμου τους» (για
ευνόητους λόγους κι αυτό...). Τώρα αν η ζωή τους είχε το στόρι «Πλούσιος
κύριος βλέπει ωραία σε αφίσα και την ερωτεύεται και γίνεται χορός και... του
καρναβαλιού της Βενετίας», αυτό δεν το γνωρίζει κανείς. Πάντως αυτό είναι το
στόρι του μιούζικαλ, που έρχεται είκοσι χρόνια μετά να ξανανεβάσει τον Τόλη σε
­ θεατρική ­ σκηνή.

Οι δηλώσεις της Άντζελας; Άκρως... ονειρικές: «Ούτε μπορούσα να ονειρευτώ
κάποτε ότι θα παντρευτώ τον Τόλη» ­ και το βλέμμα της να «γέρνει» προς τα
μάτια του, για να αστράψουν τα αδηφάγα φλας.

Ιταλοί οι σκηνοθέτες και οι σκηνογράφοι ­ για να έχει έναν ευρωπαϊκό αέρα το
όλο πράγμα ­ ελληνικά, ελληνικότατα (του Χρήστου Νικολόπουλου) τα τραγούδια,
που οι πρωταγωνιστές θέλουν να εκδώσουν και σε δίσκο.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16045P122</ED>
<ID>
ID:136145

</ID><URL>http://ta-nea.dolnet.gr/neaweb/neafile.print_unique?e=A&f=16045&m=P12&aa=2</URL></REF>


Article

<CATEGORY>vin09</CATEGORY>

 <H2>Βέρα, να προσέχεις, για να έχεις
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Προχθές ήταν που η διοίκηση του Ελληνικού Κέντρου Κινηματογράφου πήρε την
μεγάλη απόφαση και μοίρασε 550 εκατομμύρια σε 8 ταινίες (μεταξύ αυτών σε
Σταύρακα, Βαφέα, Αβδελιώδη, Σκρουμπέλο).

* Προχθές ήταν που ο Απόστολος Δοξιάδης κατέληξε στη φράση «η Δικαιοσύνη
μίλησε». Και ακριβώς προχθές ήταν που κατέβηκαν οι Άγκυρες! Αλλά προσοχή.
Ουδεμία συνάφεια υπάρχει μεταξύ των δύο πρώτων συμβάντων με το τρίτο, το σοβαρό!

Βέρα Κρούσκα

Στο κατάμεστο «Κοτοπούλη» του Εθνικού Θεάτρου, στην αρχή του δεύτερου μέρους,
προχθές Τρίτη διακόπτεται αιφνιδιαστικά η παράσταση και η Βέρα Κρούσκα
μεταφέρεται επειγόντως στην Εντατική του «Σωτηρία»!

* Επειδή δεν μ' αρέσει να κινδυνολογώ και επειδή τα γεγονότα τρέχουν και μας
προλαβαίνουν, προλαβαίνω κι εγώ, διαμηνύοντας ­ εκ μέρους όλων ­ τα
«περαστικά» μας στην Βέρα! Η οποία από χθες επανήλθε στο σπίτι της και από
αύριο Παρασκευή θα επανεμφανίζεται στο θέατρο!

Μια γριπούλα μπορεί να φθάσει σε βρογχίτιδα και η βρογχίτιδα με την σειρά της
να προκαλέσει αναπνευστικά προβλήματα. Γι' αυτό όλοι συνιστούν...

* Να προσέχεις, για να έχεις.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16045P123</ED>
<ID>
ID:136185

</ID><URL>http://ta-nea.dolnet.gr/neaweb/neafile.print_unique?e=A&f=16045&m=P12&aa=3</URL></REF>


Article

<CATEGORY>vin09</CATEGORY>

 <H2>Ο βερολινέζικος δρόμος του Βούλγαρη
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Να προσέχεις, για να έχεις! (πάντως «Βίρα τις άγκυρες» δεν... είχε ούτε την
Τετάρτη ούτε σήμερα θα ξαναέχει, δηλαδή οι παραστάσεις θα αρχίσουν πάλι από
αύριο Παρασκευη).

* Κι εμείς που πιστεύαμε πως έχουμε νέο σινεμά, νέες υπογραφές, νέο πνεύμα,
πάθαμε «ζημιά» όταν μόλις χθες μάθαμε πως το Βερολίνο επέλεξε Παντελή Βούλγαρη!

Παντελής Βούλγαρης

«Όλα είναι δρόμος», είναι ο τίτλος της τελευταίας (κινηματογραφικής) «στιγμής»
του Παντελή. Που θα μας εκπροσωπήσει στο International Forum της Γερμανικής
«Μπερλινάλε» (από 11 μέχρι 22 Φεβρουαρίου).

* Αυτό δεν είναι η ουσία της ειδήσεως. Αλλά (είναι) το περιεχόμενο του fax που
έστειλε ο διευθυντής του Forum, ο Ούλριχ Γκρέγκορ, ίσως η πιο θρυλική
φυσιογνωμία του γερμανικού σινεμά, λόγω της ανελλιπούς κινηματογραφικής του μανίας.

Κρυφοκοιτώντας το fax, αποσπασματικά διάβασα τα ακόλουθα εξαιρετικά (του
Γκρέγκορ προς τον Βούλγαρη και την ταινία του): «Είδαμε πολλές κασέτες που μας
στείλατε, αλλά του Βούλγαρη η ταινία μάς άρεσε πάρα πολύ... Είμαστε ευτυχείς
που θα είναι ανάμεσα μας» και άλλα τέτοια φιλο... Βουλγαρικά.

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16045P124</ED>
<ID>
ID:136212

</ID><URL>http://ta-nea.dolnet.gr/neaweb/neafile.print_unique?e=A&f=16045&m=P12&aa=4</URL></REF>


Article

<CATEGORY>vin09</CATEGORY>

 <H2>Με Ρολς Ρόις ο Πολωνός
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Θυμίζω πως και οι «Ήσυχες μέρες του Αυγούστου» μετείχαν στην Μπερλινάλε και
πως οι... αρχαίοι ημών πρόγονοι έλεγαν σοφότατα:

* Αλλού τα κακαρίσματα, αλλού γεννούν οι κότες.

Να (μουσικό) παράδειγμα: Ποιος δίσκος ανανεώνει το αυτί μας; 
Οι Portishead θα πείτε (για παράδειγμα). Εγώ λέω Roni Size και «New forms». 
Μόλις χθες το άκουσα και ενθουσιάστηκα με το εξαιρετικό μείγμα πλήθους ειδών!

* Ενθουσιασμένος με την Ελλάδα ο Ζμπίγκνιου Πράισνερ (ο Πολωνός μουσικός ενός
Κισλόφσκι και μιας... Ρικάκη, η οποία ειρήσθω εν παρόδω εξασφάλισε
χρηματοδότηση του «Κέντρου» για την επερχόμενη ταινία της, εξαιτίας της
ταμειακής επιτυχίας της πρώτης).

Το τελευταίο τριήμερο, λοιπόν, ο Πράισνερ τακτοποίησε τις εκκρεμότητές του
με... επερχόμενες συναυλίες του στο Ηρώδειο, αντάλλαξε απόψεις για...
επερχόμενη συμφωνία με Έλληνα καλλιτέχνη και κυκλοφορούσε στους δρόμους της
ελληνικής μεγαλουπόλεως, εποχούμενος σε νοικιασμένη Ρολς Ρόις! Κι ύστερα
μερικοί-μερικοί σου λένε πως.

Η τέχνη δεν θέλει καλοπέραση

<REF><SOURCE>ΤΑ ΝΕΑ</SOURCE>
<DATE>, 22-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16045P125</ED>
<ID>
ID:136228

</ID><URL>http://ta-nea.dolnet.gr/neaweb/neafile.print_unique?e=A&f=16045&m=P12&aa=5</URL></REF>


Article

<CATEGORY>vin07</CATEGORY>

 <H5>ΑΠΕΙΛΕΙΤΑΙ ΜΕ ΠΑΡΑΠΟΜΠΗ ΓΙΑ ΚΑΘΑΙΡΕΣΗ
</H5><H2>ΚΑΣΕΤΕΣ «καίνε» τον Κλίντον
</H2>
σελίδες 54-55

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16046N011</ED>
<ID>
ID:136240

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N01&aa=1</URL></REF>


Article

<CATEGORY>vin06</CATEGORY>

 <H2>Γύρισαν τραυματίες από την Τουρκία </H2>
στην ΟΜΑΔΑ

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16046N013</ED>
<ID>
ID:136346

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N01&aa=3</URL></REF>


Article

<CATEGORY>vin06</CATEGORY>

 <H2>Τα 14 ερωτήματα για το μυστήριο του «Τιτανικού» </H2>
στο Πανόραμα

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16046N014</ED>
<ID>
ID:136375

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N01&aa=4</URL></REF>


Article

<CATEGORY>vin06</CATEGORY>

 <H2>Έκοψαν 900 φάρμακα απ' τη λίστα </H2>
σελίδα 19

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16046N015</ED>
<ID>
ID:136394

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N01&aa=5</URL></REF>


Article

<CATEGORY>vin04</CATEGORY>

 <H2>Τεχνοκράτες-έκπληξη για τους Ολυμπιακούς </H2>
σελίδες 8-9

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16046N016</ED>
<ID>
ID:136406

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N01&aa=6</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΟΙ ΣΤΟΧΟΙ της Ευρωπαϊκής Ένωσης θα πρέπει να «συμβιβασθούν» με τη λογική τού
ευρωπαϊκού κοινωνικού προτύπου, αλλά και με την ανάγκη η Ευρώπη να παραμείνει
«ανοιχτή» για κάθε διωκόμενο. Ο Π.Κ. Ιωακειμίδης στους «Προβολείς». Σελ. 6.

Η ΝΟΘΑ κατάσταση της συνύπαρξης του παλαιού με το νέο πρέπει να ξεπεραστεί. Ο
σύγχρονος ελληνικός αθλητισμός πρέπει να απεγκλωβιστεί από την παθολογία και
τελικώς από τη μιζέρια του. Ο Α. Λοβέρδος στην «Τρίτη Άποψη». Σελ. 6.

ΟΙ ΜΕΤΑΚΙΝΗΣΕΙΣ των πολιτών στην Αττική θα μειωθούν κατά 130.000. Μόνο από την
εφαρμογή των μέτρων για τα πιστοποιητικά από τηλεφώνου. Ο Στ. Διανέλλος στη σελ. 13.

Η ΜΙΚΡΗ μαθήτρια που βρέθηκε έγκυος και μεταφέρθηκε με αιμορραγία στο
νοσοκομείο, μπορεί να ξεπεράσει το πρόβλημα, αρκεί από δω και πέρα να ληφθούν
άμεσα μέτρα. Χρειάζεται μία ομάδα από ειδικούς και συντονιστή που θα αναλάβει
τη θεραπεία της κατ' οίκον για μεγάλο διάστημα. Ο Π. Μπαΐλης στη σελ. 15.

Η ΑΞΙΟΛΟΓΗΣΗ των καθηγητών συμβαίνει σε όλες τις χώρες της Ευρωπαϊκής Ένωσης ­
ακόμα και στην Ελλάδα. Αλλά για το νέο σύστημα αξιολόγησης των εκπαιδευτικών
οι αντιδράσεις είναι πολλές. Σελ. 16-
17.

ΣΤΟ ΑΥΤΟΦΩΡΟ θα οδηγούνται οι παράνομοι παρκαδόροι των νυχτερινών κέντρων,
προειδοποιεί ο υπουργός Δημόσιας Τάξης Γ. Ρωμαίος. Αλλά πρέπει να συνδράμουν
και οι δήμοι για να εξαλειφθεί αυτό το απαράδεκτο φαινόμενο, προσθέτει. Σελ. 24.

«ΖΗΤΩ ο Πάπας» φώναζαν χιλιάδες Κουβανοί, που κατέκλυσαν την πόλη της Σάντα
Κλάρα, όπου ετάφησαν και τα οστά του θρυλικού Τσε. Σε. 53.

ΟΙ ΤΡΑΠΕΖΕΣ περιμένουν από την κυβέρνηση να δώσει νομοθετική λύση στο θέμα του
ανατοκισμού, μετά την απόφαση του Αρείου Πάγου για τα πανωτόκια. Σελ. 62-
63.

Ι. ΣΟΥΛΑΔΑΚΗΣ:

Το ΙΣΤΑΜΕ σε καμία περίπτωση 
(δεν είναι) δημοπρατήριο

κρατικών ή κοινωνικών αξιωμάτων. 
Διά του ΠΑΣΟΚ πολλοί βολεύονται

κι ας μην είναι ΠΑΣΟΚ. 
Τα μικρότερα κόμματα; 
Θα μπορούσα να μιλήσω 
για Τρίο Μπελκάντο, Τρίο Στούτζες, Τρίο Αμόρε... 
Οι απαντήσεις στις «30 Ερωτήσεις»

του Γ.Ε. Διακογιάννη στη
σελ. 12.

Ο ΨΥΧΑΡΗΣ κάποτε 
ταξίδεψε στο Λονδίνο 
για να βρει εκεί τον Ζολά 
και να συζητήσουν θέματα 
σχετικά με την υπόθεση Ντρέιφους. 
Άλλοτε πάλι κινδύνεψε

να κακοποιηθεί από το πλήθος, 
συνοδεύοντας την κυρία Ζολά. 
Ο Ε. Κριαράς 
στο «Πανόραμα»,
σελ. 10.

Η ΕΞΩΤΕΡΙΚΗ πολιτική της Ελλάδας, 
στο κεφάλαιο τουλάχιστον 
που λέγεται Τουρκία, 
δεν έχει ευτυχήσει ιδιαίτερα

και τούτο διότι χαρακτηρίζεται 
από αδυναμίες.

Οι «10 Αδυναμίες» της εξωτερικής μας πολιτικής 
με την Τουρκία είναι:...

Ο Αλ. Αλαβάνος 
στον «Πολιτικό Διάλογο». Σελ. 10.

Η ΧΡΥΣΟΥΛΑ από την Κω 
βυθίστηκε σε ένα τοπίο 
με έντονο πράσινο και μπλε 
και του έδωσε το όνομα

«Επιτέλους ελευθερία». 
Ο Αλέξανδρος από την Πάτμο 
έπαιξε με το κόκκινο και το κίτρινο

σε μια στολισμένη εκκλησία 
και το ονόμασε «Το πανηγύρι της λευτεριάς».

Η Νατάσα Μπαστέα 
«Σε πρώτο ενικό». Σελ. 13.

Η ΙΣΤΙΟΠΛΟΪΑ είναι γένους θηλυκού και ορισμένοι ισχυρίζονται ότι θέλει και
θηλυκό μυαλό. Αυτό δεν το υποστηρίζουν μόνο οι δέκα κοπέλες του πληρώματος,
αλλά και ο καπετάνιος του ιστιοπλοϊκού κ. Τ. Στρούτζας. Στην ΚΑΛΥΤΕΡΗ ΖΩΗ,
σελ. 1, 2, 3.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16046N021</ED>
<ID>
ID:136256

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Και το όνομα αυτού...
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Μπακούρης; Σαν τζακ-ποτ στο ΛΟΤΤΟ ακούγεται.

Με τιμή

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16046N022</ED>
<ID>
ID:136338

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16046N023</ED>
<ID>
ID:136350

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N02&aa=3</URL></REF>


Article

<CATEGORY>vin01</CATEGORY>

 <H5>ΠΡΟΒΛΗΜΑΤΙΖΟΥΝ ΤΗΝ ΚΥΒΕΡΝΗΣΗ ΟΙ ΑΝΤΑΡΣΙΕΣ ΒΟΥΛΕΥΤΩΝ ΓΙΑ ΤΟ ΦΟΡΟΛΟΓΙΚΟ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Τρεις από 'δώ τρεις από 'κεί...
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

Τα πρώτα «φάλτσα» ­ μικρής έστω έκτασης ­ στην κοινοβουλευτική ορχήστρα του
ΠΑΣΟΚ ακούστηκαν χθες κατά τη συζήτηση του φορολογικού νομοσχεδίου, το οποίο
προκάλεσε και την απεργία στις δημόσιες επιχειρήσεις (συγκοινωνίες, τράπεζες κ.λπ.).

ΠΑΡΑ το ότι η κυβέρνηση δίνει ιδιαίτερη σημασία στην ενιαία εμφάνιση του ΠΑΣΟΚ
στις ψηφοφορίες για το νομοσχέδιο αυτό, εν τούτοις τρεις βουλευτές απείχαν
επιδεικτικά από ονομαστική ψηφοφορία που προκάλεσε η Ν.Δ. Ενώ άλλοι τρεις κατά
τη συζήτηση άρθρων του νομοσχεδίου διατύπωσαν ανοιχτές διαφωνίες που έφθαναν
μέχρι την προειδοποίηση της καταψήφισής του.

* Οι «ανταρσίες» αυτές έχουν προβληματίσει την κυβέρνηση, η οποία χθες βρέθηκε
αντιμέτωπη και με την απεργία στην Κοινή Ωφέλεια, η οποία έγινε ιδιαίτερα αισθητή.

Η κινητοποίηση ­ σύμφωνα με προειδοποίηση των συνδικάτων ­ θα επαναληφθεί στον
βαθμό που δεν αλλάξει η πρόθεση της κυβέρνησης να τροποποιήσει το καθεστώς των
εργασιακών σχέσεων στις ΔΕΚΟ. (Σελ.
59 - 61)

* Την ίδια στιγμή, στο κυβερνητικό στρατόπεδο συνεχίζονται οι παρασκηνιακές
ζυμώσεις (και οι διαγκωνισμοί) για το χρίσμα στις δημοτικές και νομαρχιακές
εκλογές, με την Χ. Τρικούπη να επιδιώκει εκτόνωση των εντάσεων και
αντιμετώπιση των (ενδεχόμενων) «ανταρτών» με τοπικές διαδικασίες πειθούς ή πειθαρχίας.

* Αγκάθι εξακολουθεί να αποτελεί η περίπτωση του Δήμου της Αθήνας, όπου
δημιουργεί «κλίμα» η πρόθεση του κ. Μπέη να θέσει υποψηφιότητα.

Αντικείμενο συζητήσεων έγινε και η επικριτική αναφορά του υπουργού Εξωτερικών
για τις διαδικασίες επιλογής της κ. Δαμανάκη, αλλά και για το πολιτικό ή μη
περιεχόμενο της εκλογικής αναμέτρησης.

* Πάντως το ΠΑΣΟΚ ανεβάζει τους τόνους της κριτικής προς τον σημερινό δήμαρχο
της Αθήνας με την επισήμανση αδυναμιών και προβλημάτων, και προς την
κατεύθυνση αυτή θα κινητοποιήσει την κ. Δαμανάκη με περιοδείες στις συνοικίες,
ενώ ανάλογο έργο θα αναλάβουν σταδιακά και υπουργοί. (Σελ.5).

* Στο μεταξύ, έκλεισε με την ανακοίνωση και των ονομάτων των μελών της
Οργανωτικής Επιτροπής ο πρώτος κύκλος των καθοριστικών διαδικασιών για την
Ολυμπιάδα του 2004.

Στην Επιτροπή αυτή ­ που τελεί υπό την προεδρία του κ. Σ. Στρατήγη ­ μετέχουν
τεχνοκράτες, αθλητικοί παράγοντες και στελέχη της διοίκησης. Το έργο της είναι
η συνολική εποπτεία για τα θέματα της οργάνωσης των Αγώνων.

* Σε επόμενη φάση θα κατατεθεί στη Βουλή νομοσχέδιο για τη σύσταση της
ανώνυμης εταιρείας που θα αναλάβει την οργάνωση των Αγώνων, με τα μέλη της
Οργανωτικής Επιτροπής να αποτελούν το Δ.Σ. της εταιρείας. (Σελ.8-9).

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16046N031</ED>
<ID>
ID:136257

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N03&aa=1</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Υποψήφιοι
</H2>
ΤΗ μία, οι αντεγκλήσεις ­ από οξείες έως και υβριστικές ­ μεταξύ στελεχών
ή βουλευτών...

ΤΗΝ άλλη, αμφισβητήσεις για τις εγγραφές ­ είτε από τη μία είτε από την
άλλη πτέρυγα ­ νέων μελών...

ΤΗΝ τρίτη, οι συγκρούσεις για το περιβόητο συνέδριο της νεολαίας...

ΤΩΡΑ, τούτες τις μέρες, η μάχη για τον Δήμο της Αθήνας...

ΠΡΟΣΦΕΡΕΙ ­ ως και αυτή ­ ένα ακόμα σύμπτωμα της ιδιότυπης κατάστασης
που διαμορφώνεται στο ΠΑΣΟΚ.

ΚΑΙ ασφαλώς, σε μια προηγούμενη φάση, τόσο το θέμα ποιος είναι ο πλέον
κατάλληλος υποψήφιος...

ΟΣΟ ­ όπως ορθά υποστήριξε ο κ. Πάγκαλος ­ και το ερώτημα ποιος είναι ο
στρατηγικός στόχος, τον οποίο επιδιώκει το ΠΑΣΟΚ στην εκλογική αυτή αναμέτρηση...

ΘΑ μπορούσε διεξοδικότερα να συζητηθούν.

ΟΜΩΣ, τώρα πλέον, το πρόβλημα έχει καταφανέστατα μετατεθεί...

ΚΑΙ το ερώτημα είναι αν μία παρατεινόμενη συζήτηση και, στην ουσία, μία
παρατεινόμενη αμφισβήτηση της υποψηφιότητας που έχει επιλεγεί...

ΕΧΕΙ νόημα ή, ακόμα σοβαρότερα, αν υποβοηθεί την εμφάνιση του ΠΑΣΟΚ
στις δημοτικές εκλογές.

ΜΕ δεδομένο, μάλιστα, ότι στην Αθήνα έχει να αντιμετωπίσει ένα δήμαρχο,
τη δημοτικότητα του οποίου κανείς δεν αμφισβητεί παρά μόνο ως προς το εύρος της...

Η ΥΠΟΨΗΦΙΑ που έχει ήδη προκριθεί θα είχε κάθε δικαίωμα να ζητήσει τη
συμπαράσταση όλων (περιλαμβανομένου, βεβαίως, και του δικού της πολιτικού χώρου)...

ΜΑΛΛΟΝ, παρά την καθημερινή εκδήλωση, πότε απ' εδώ και πότε απ' εκεί, αμφισβητήσεων.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16046N032</ED>
<ID>
ID:136312

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N03&aa=2</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Κώστας Σκανδαλίδης:

(ο γραμματέας του ΠΑΣΟΚ, στον Φλας, με αφορμή σχετική διαπίστωση του εκδότη -
διευθυντή του «Νίτρο»)

«Ο κ. Σημίτης δεν είναι ντεμοντέ. Νομίζω ότι υπερβάλλει ο Πέτρος Κωστόπουλος».

Χρήστος Κηπουρός:

(ο βουλευτής του ΠΑΣΟΚ, κατά τη διεξαγωγή ψηφοφορίας στη Βουλή)

«Μερικοί θέλουν εδώ μέσα τους βουλευτές βουβούς. Ψηφίζω "παρών"».

Νίκος Φαρμάκης:

(ο υφυπουργός Εργασίας και Κοινωνικών Ασφαλίσεων παρουσιάζοντας τη λίστα
συνταγογραφούμενων φαρμάκων).

«Οι φαρμακοβιομήχανοι είναι κακόπιστοι και δίνουν συνεντεύξεις και φωνάζουν
και διάφορους «συνηγόρους» να υπερασπισθούν τις απόψεις τους. Όχι αζημίως βεβαίως».

Χρήστος Πρωτόπαπας:

(ο υφυπουργός Εργασίας στον Φλας, για τις μετά τον Α. Παπανδρέου κυβερνήσεις
του ΠΑΣΟΚ)

« (...) Από 'κει και πέρα για να μην περάσει η αντίληψη ότι τα βρίσκω και όλα
τέλεια, θέλετε να σας πω ότι έγιναν λάθη; Ναι, έχουν γίνει».

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16046N034</ED>
<ID>
ID:136391

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N03&aa=4</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Στο Χαϊδάρι
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΕΓΡΑΦΑ, πριν από 22 χρόνια, στις «Επαρχίες της Αθήνας»: «... Το Χαϊδάρι μπορεί
να γίνει ένας ονειρεμένος τόπος, αν γλιτώσει από τα ρέματα, αν γλιτώσει από τα
υπόγεια ύδατα που λιμάρουν τα θεμέλια των σπιτιών, αν, σ' ένα μικρό τμήμα της
πόλης, που δεν έχει νερό, φθάσει το δίκτυο της ύδρευσης, αν τα παιδάκια της
Γρηγορούσας κάνουν μάθημα σε σχολείο και όχι σε φούρνο, αν το συγκοινωνιακό
πρόβλημα, που είναι οξύτατο, λυθεί...».

Ξαναπήγα στο Χαϊδάρι, πάλι για δημοσιογραφική έρευνα, το 1986. Κι έτριβα τα
μάτια μου. Όπως τα έτριβε και ο συνάδελφος Πάνος Μπαΐλης, που συνεργάσθηκε
μαζί μου, πρόπερσι, για τις «Επαρχίες της Αθήνας, 20 χρόνια μετά»: η πόλη είχε
μεταμορφωθεί! Ήταν μια πόλη καθαρή, δίχως ρέματα, πράσινη, όμορφη, ελεύθερη!

Βρέθηκα στο Χαϊδάρι ξανά προ ημερών, για μια καλλιτεχνική εκδήλωση, στον χώρο
που γινόταν παλιά η «Γιορτή του κρασιού». Περπάτησα στους δρόμους, μίλησα με
πολλούς ανθρώπους, ανέβηκα και στον «Προφήτη Ηλία» ­ μια γειτονιά με υπέροχα
και πανάκριβα σπίτια. Το συμπέρασμά μου: το Χαϊδάρι είναι ένας δήμος που
αξίζει να τον επισκεφθεί κανείς.

Ιδιαίτερα, αξίζει να επισκεφθεί κανείς τον «Διομήδειο» βοτανικό κήπο, που
εκτείνεται σε 1.800 στρέμματα, έχει 3.000 διαφορετικά είδη φυτών, απ' όλο τον
κόσμο, ανήκει στο Πανεπιστήμιο της Αθήνας και αποτελεί όχι μόνο σημαντικό
κέντρο επιστημονικής έρευνας και μελέτης, αλλά και μια ανοιχτή πρόκληση για
αναψυχή και γαλήνη, στις πύλες της Δυτικής Αττικής.

Αμφιβάλλω αν υπάρχουν 100-200 Αθηναίοι που γνωρίζουν ότι υπάρχει, σε απόσταση
20 λεπτών από την Ομόνοια, αυτός ο παράδεισος! Ένας παράδεισος που είναι
ανοιχτός για τα παιδιά, για τους κουρασμένους, για τους πάντες, κάθε μέρα από
το πρωί έως τις 2 το μεσημέρι και τις Κυριακές από το πρωί έως τις 4.30 το απόγευμα.

Θα πρότεινα σ' όλους αυτούς που γκρινιάζουν ­ και με το δίκιο τους, τις
περισσότερες φορές ­ για την «απάνθρωπη» Αθήνα, να πάνε μια βόλτα, όποτε βρουν
ευκαιρία, στον «Διομήδειο» κήπο. Για να χορτάσει το βλέμμα τους από χρώματα,
να γεμίσει η ψυχή τους από αρώματα και ομορφιά.

Και θέλω, με την ευκαιρία, να πω «μπράβο» στον σημερινό δήμαρχο του Χαϊδαρίου
Κώστα Σπηλιόπουλο, αλλά και στον προηγούμενο, τον Κυριάκο Ντηνιακό, για την
τεράστια προσφορά τους στην πόλη τους. 
Για τους αγώνες τους, για τον μόχθο τους και για τα οράματά τους, που γίνονται πραγματικότητα.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16046N043</ED>
<ID>
ID:136371

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N04&aa=3</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΤΟ ΤΙ ΠΙΤΕΣ κόβονται αυτό τον καιρό, δεν λέγεται. Και το τι κάνουν οι
βουλευτές για να ανταποκριθούν στις σχετικές προσκλήσεις, επίσης δεν λέγεται.
Σε τρεις πήγε προχθές το βράδυ ο Λ. Κανελλόπουλος...

ΤΡΙΤΗ ΒΡΑΔΥ στη Θεσσαλονίκη, ο γνωστός ΟΠΕΚ οργανώνει στο ανακαινισμένο
«Ολύμπιον» συζήτηση με θέμα «Βαλκάνια: προκλήσεις και προοπτικές για την Ελλάδα».

ΣΗΜΕΙΩΣΤΕ ΠΟΙΟΙ μετέχουν: ο Θ. Πάγκαλος, η Ντ. Μπακογιάννη και ο Μιχ.
Παπαγιαννάκης. Πάνελ για εξασφαλισμένη επιτυχία.

ΟΛΟΚΛΗΡΩΣΕ ΤΗΝ επίσκεψή του στην Αθήνα ο Βάσος Λυσσαρίδης, με συνάντηση
χθες το πρωί (στις... 9!) με τον Κώστα Σκανδαλίδη. Προσκεκλημένος του ΠΑΣΟΚ
ήταν άλλωστε.

ΕΤΟΙΜΟΣ ΝΑ δευτερολογήσει στις 2 τα ξημερώματα ήταν ο Γιώργος
Βουλγαράκης, γεν. εισηγητής της Ν.Δ. επί του φορολογικού. Έντρομος ο
αντιπρόεδρος της Βουλής Π. Σγουρίδης επιχείρησε να τον αποτρέψει. Τελικά ο Γ.
Βουλγαράκης δεν αγόρευσε και η συνεδρίαση έκλεισε στις 3 τα ξημερώματα. Αλλιώς...

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16046N044</ED>
<ID>
ID:136378

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N04&aa=4</URL></REF>


Article

<CATEGORY>vin05</CATEGORY>

 <H2>Του χάρισε το ποδήλατό του
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΕΝΘΥΜΕΙΣΤΕ εκείνο το μικρό χάπενινγκ που είχαν οργανώσει οι Ολλανδοί στη
διάσκεψη κορυφής του Άμστερνταμ με τα ποδήλατα; Τότε δηλαδή που είχαν
προσφέρει σε κάθε αρχηγό κράτους και πρωθυπουργό που μετείχε στη διάσκεψη ένα
ποδήλατο και τους είχαν παροτρύνει να κάνουν ποδηλατάδα; Ο δικός μας, ο Κώστας
Σημίτης δεν το είχε επιχειρήσει. Άλλοι το αποτόλμησαν. Οι Ολλανδοί, μετά το
τέλος της διάσκεψης, αποφάσισαν να χαρίσουν στους ξένους επισήμους τα
ποδήλατα. Προ τριμήνου λοιπόν έφτασε στο Μέγαρο Μαξίμου το ποδήλατο του Κώστα
Σημίτη, και βεβαίως πήρε τη θέση του σε μια αποθήκη. Μέχρι προχθές που ο
Πρωθυπουργός, αποφάσισε ­ και το δώρισε ­ σε έναν αριστεύσαντα μαθητή της
Ιωαννιδείου Σχολής του Πειραιά. Το καλό να λέγεται και να επικροτείται...

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16046N045</ED>
<ID>
ID:136396

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N04&aa=5</URL></REF>


Article

<CATEGORY>vin05</CATEGORY>

 <H2>Θα του μείνει αξέχαστη η βραδιά
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΑΡΧΗΓΙΚΗ(!) εμφάνιση Λουκά Αποστολίδη, του γ' αντιπροέδρου της Βουλής, προχθές
το βράδυ. Πραγματοποίησε ομιλία σε κοσμικό κέντρο (εκεί όπου τραγουδούν
Καρράς, Πανταζής, Γιαγκούση) με θέμα «Κοινωνική Ευρώπη και Κοινωνικό κράτος»,
και πέτυχε το... απόλυτο ρεκόρ, γι' αυτού του είδους τις εκδηλώσεις: 45
βουλευτές, 10 υφυπουργοί, τρία μέλη του Εκτελεστικού Γραφείου, ο γραμματέας
του ΠΑΣΟΚ Κ. Σκανδαλίδης, κι από το προεδρείο της Βουλής ο πρόεδρος Απόστολος
Κακλαμάνης και ο β' αντιπρόεδρος Π. Σγουρίδης! Κι από κοντά συνδικαλιστές,
νομάρχες, περιφερειάρχες, γενικοί γραμματείς υπουργείων. Και περί τα 1.500
άτομα, προσωπικοί φίλοι του αντιπροέδρου, που στο τέλος δήλωσε συγκινημένος
ότι «θα τη θυμάται πάντα αυτή τη βραδιά»! Είναι να μην τη θυμάται;

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16046N046</ED>
<ID>
ID:136404

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N04&aa=6</URL></REF>


Article

<CATEGORY>vin05</CATEGORY>

 <H2>Τον άκουγε 70 λεπτά
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΕΣΤΗΣΕ ΓΙΑ λίγο τον Μαν. Δασκαλάκη ο Πρωθυπουργός Κ. Σημίτης στο προχθεσινό
τους ραντεβού και του ζήτησε ευγενικά συγγνώμη. Ο Μανώλης, με το που τον είδε,
του είπε: ­ Σκεπτόμουν όλη αυτή την ώρα μήπως ισχύει αυτό που λεγόταν για τον
Α. Παπανδρέου (ότι ο τελευταίος που έβλεπε τον έπειθε...). Ο Κ. Σημίτης δεν
του άφησε κανένα περιθώριο: ­ Θα σε ακούσω και θα δούμε, του είπε χαμογελαστά.
Και τον άκουσε, επί μία ώρα και 10 λεπτά.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16046N047</ED>
<ID>
ID:136407

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N04&aa=7</URL></REF>


Article

<CATEGORY>vin05</CATEGORY>

 <H2>Δεν πήγαιναν στον Αρσένη
</H2><H2></H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΚΕΦΘΕΙΤΕ ΠΩΣ ένιωσαν οι περαστικοί που είδαν χθες το μεσημέρι να μπαίνουν
στην πολυκατοικία της οδού Τσακάλωφ στο Κολωνάκι όπου μένει ο Γεράσιμος
Αρσένης, ο Κώστας Σκανδαλίδης, η Μαρία Δαμανάκη και ο Λεωνίδας Κύρκος.
«Πηγαίνουν να τον πείσουν να... πείσει τον Μπέη να αποσυρθεί», θα σκέφθηκαν οι
περισσότεροι. Η πραγματικότητα είναι πιο πεζή: στον 3ο όροφο της πολυκατοικίας
στεγάζεται η διαφημιστική εταιρεία που θα αναλάβει την προεκλογική εκστρατεία
της Μαρίας...

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16046N048</ED>
<ID>
ID:136408

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N04&aa=8</URL></REF>


Article

<CATEGORY>vin05</CATEGORY>

 <H2>Στου Ψυρή
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΒΡΑΔΙΝΗ έξοδο στου Ψυρή, σε γνωστή οινοθήκη, επιχείρησε προχθές το βράδυ ο
Κώστας Σημίτης με τον φίλο του καθηγητή Γιώργο Βέλτσο και δεν συνοδευόταν από
φρουρά (εμφανώς τουλάχιστον). Ήπιαν κόκκινο κρασί Βουργουνδίας και έφαγαν
τυριά της Νάξου.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16046N049</ED>
<ID>
ID:136409

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N04&aa=9</URL></REF>


Article

<CATEGORY>vin04</CATEGORY>

 <H5>Η ΔΑΜΑΝΑΚΗ ΣΧΕΔΙΑΖΕΙ ΤΑ ΠΡΩΤΑ ΤΗΣ ΒΗΜΑΤΑ * ΑΠΑΝΤΗΣΗ ΣΚΑΝΔΑΛΙΔΗ ΣΕ ΠΑΓΚΑΛΟ ΚΑΙ ΕΠΙΦΥΛΑΞΕΙΣ
</H5><H2>Άνοιγμα στις γειτονιές
</H2>
Με την ενεργό είσοδο της κ. Μαρίας Δαμανάκη στον προεκλογικό αγώνα ευελπιστεί
το ΠΑΣΟΚ ότι θα δημιουργηθεί νικηφόρο ρεύμα υπέρ του συνδυασμού της και θα
μειωθούν ή και θα εξαλειφθούν οι όποιες επιφυλάξεις.

ΠΑΡΑΛΛΗΛΑ και τα κυβερνητικά στελέχη αρχίζουν να σηκώνουν τους τόνους κατά του
σημερινού δημάρχου Αθήνας κ. Δημ. Αβραμόπουλου. 
Μετά τον υπουργό ΠΕΧΩΔΕ κ. Κ. Λαλιώτη προχθές και οι υπουργοί Δημόσιας Τάξης
κ. Γ. Ρωμαίος και Πολιτισμού κ. Ε. Βενιζέλος άσκησαν χθες κριτική στον κ.
Αβραμόπουλο με ομιλίες τους στη Βουλή.

Την ίδια στιγμή, με παρέμβαση του Πρωθυπουργού (σε σύσκεψη που συμμετείχαν
αρμόδιοι υπουργοί και ο υποψήφιος δήμαρχος Πειραιά κ. Χρ. Φωτίου, υπό την
ιδιότητά του ως νομάρχης), δόθηκε εντολή να επιταχυνθούν οι ρυθμοί υλοποίησης
του συνόλου των έργων και δράσεων που έχουν ξεκινήσει ή προγραμματισθεί στην
ευρύτερη περιοχή Πειραιά.

ΔΥΟ ΑΞΟΝΕΣ

Σε δύο άξονες βλέπει το ΠΑΣΟΚ την κίνηση της κ. Μαρίας Δαμανάκη, που θα
συμβάλει, όπως είπε χθες ο κ. Κ. Σκανδαλίδης, στη διαμόρφωση του «κατάλληλου
κλίματος» με το οποίο θα προχωρήσει στις εκλογές τις οποίες μπορεί να κερδίσει.

* Πρώτον, με το άνοιγμά της στις γειτονιές και στο λαό για την επισήμανση των
προβλημάτων και την προβολή του προγράμματός της. Και

* Δεύτερον, με την αποκάλυψη του πραγματικού προσώπου του κ. Δημ. Αβραμόπουλου
μέσα από την αντιπαράθεση που θα κάνει η κ. Δαμανάκη.

Πάντως ο κ. Κ. Σκανδαλίδης (που μίλησε στον Φλας) έδειξε να κατανοεί τις
αντιθέσεις που έχουν προκληθεί σε μερίδα του ΠΑΣΟΚ για την κ. Μαρία Δαμανάκη
και οι οποίες συνεχίστηκαν χθες με δηλώσεις (Κ. Κουλούρης στο Mega κ.ά). 
Ο γραμματέας του ΠΑΣΟΚ απέδωσε τη δημόσια αντιπαράθεση στη στάση της κ. Μαρίας
Δαμανάκη κατά του ΠΑΣΟΚ στο παρελθόν, εξέφρασε όμως την βεβαιότητά του ότι με
την έναρξη της προεκλογικής περιόδου «θα αλλάξουν οι παραστάσεις, οι στόχοι
και τα προβλήματα». 
Όμως ο κ. Σκανδαλίδης έσπευσε να απαντήσει στα όσα είπε ο κ. Θ. Πάγκαλος ότι
δεν υπήρξε συζήτηση και ξεκαθάρισμα για το χαρακτήρα των δημοτικών εκλογών. «Η
γραμμή, που τελικά ψήφισε η Κεντρική Επιτροπή, ήταν σαφής», είπε. Σύμφωνα μ'
αυτή οι εκλογές είναι μεν πολιτικές αλλά επικεντρώνονται γύρω από την προώθηση
της αποκέντρωσης. Στο πλαίσιο αυτό ήταν, είπε, και η επιλογή της κ. Δαμανάκη,
που έγινε και με βάση την αυτοδιοικητική της εμπειρία και λειτουργία.

Ο ΣΥΝ

Οι δηλώσεις του κ. Θ. Πάγκαλου, που από πολλούς ερμηνεύτηκαν ως βολή στην
υποψηφιότητα της κ. Δαμανάκη, έδωσαν αφορμή να του ασκηθεί σκληρή κριτική από
τον ΣΥΝ. Ο εκπρόσωπος Τύπου κ. Δημ. Παπαδημούλης δήλωσε ότι πρόκειται για
«υπονόμευση» και επέκρινε «ορισμένους μεγαλόσχημους» του ΠΑΣΟΚ ότι στα λόγια
στηρίζουν αλλά στην πράξη αποδυναμώνουν την υποψηφιότητα της κ. Δαμανάκη. Και
συνέχισε: «Αν νομίζουν ορισμένοι στο ΠΑΣΟΚ ότι όποτε γίνεται συνεργασία πάντα
πρέπει να είναι επικεφαλής στέλεχος του ΠΑΣΟΚ, τους λέμε ότι αυτοί οι
ηγεμονισμοί είναι πια ξεπερασμένοι και αν νομίζουν ότι κάποιο πρωτοκλασάτο
στέλεχος του ΠΑΣΟΚ μπορεί να κατέβει στην Αθήνα απέναντι στον Δημήτρη
Αβραμόπουλο και να κερδίσει την δημαρχία χωρίς την συνεργασία με τον
Συνασπισμό, ιδού η Ρόδος ιδού και το πήδημα. Αυτό που δεν μας αρέσει είναι να
υπάρχει διγλωσσία και κόλπα».

Όσον αφορά τον κίνδυνο να εμφανισθεί στην Αθήνα «αντάρτικο» ψηφοδέλτιο υπό τον
κ. Δημ. Μπέη, η Χαρ. Τρικούπη εμφανίζεται αισιόδοξη ότι τελικά ο πρώην
βουλευτής θα αλλάξει άποψη και δεν θα πάρει μέρος στις εκλογές.

* Για τον τρόπο αντιμετώπισης των «ανταρτών» η ηγεσία του ΠΑΣΟΚ, με βάση όσα
είπε ο γραμματέας του κόμματος, προσανατολίζεται να κινηθεί με δύο
«ταχύτητες». Όσοι δημιουργήσουν «μεγάλο ρήγμα» πρέπει να θεωρείται βέβαιο ότι
θα διαγραφούν από το ΠΑΣΟΚ, είπε ο κ. Κ. Σκανδαλίδης, που υπαινίχθη ωστόσο ότι
δεν μπορούν όλες οι περιπτώσεις να αντιμετωπισθούν με τον ίδιο τρόπο.

Α' ΑΘΗΝΑΣ

Στο μεταξύ, ούτε και χθες η Επιτροπή Δεοντολογίας του ΠΑΣΟΚ κατέληξε σε λύση
για το θέμα των εκατοντάδων αιτήσεων νέων μελών για τις οποίες έχουν ενστάσεις
οι δυο πλευρές της Νομαρχιακής Επιτροπής της Α' Αθήνας.

Η συνεδρίαση θα συνεχιστεί για τρίτη ημέρα σήμερα με εξέταση άλλων
συναινετικών λύσεων.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16046N051</ED>
<ID>
ID:136291

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N05&aa=1</URL></REF>


Article

<CATEGORY>vin04</CATEGORY>

 <H2>Κοσμόπουλος: Κατεβαίνω - Ψωμιάδης: Θα με βρει αντιμέτωπο
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

ΤΗΝ ΥΠΟΨΗΦΙΟΤΗΤΑ του στις προσεχείς δημοτικές εκλογές ανακοίνωσε ­ μέσω του
γραφείου Τύπου στον Δήμο Θεσσαλονίκης χθες το βράδυ ­ ο δήμαρχος κ.
Κωνσταντίνος Κοσμόπουλος, γεγονός που προκάλεσε την άμεση αντίδραση του
συνυποψηφίου για το χρίσμα βουλευτή της Ν.Δ. Παναγιώτη Ψωμιάδη.

«Ο δήμαρχος Θεσσαλονίκης κ. Κ. Κοσμόπουλος ­ αναφέρει η ανακοίνωση ­ έχει
δηλώσει και επαναλαμβάνει ότι η υποψηφιότητά του στις προσεχείς δημοτικές
εκλογές είναι αυτονόητη και δεδομένη. Η εμμονή του να μην ανακοινώνει μέχρι
τώρα επίσημα την έναρξη της προεκλογικής του προσπάθειας δεν έχει να κάνει με
την οποιαδήποτε αμφιταλάντευση, ούτε με το ότι περιμένει κάποιο κομματικό
χρίσμα. Οφείλεται αποκλειστικά και μόνο στην πεποίθησή του ότι η πρόωρη και
παρατεταμένη δεκάμηνη προεκλογική αντιπαράθεση μόνο ζημιά μπορεί να προκαλέσει
στη Θεσσαλονίκη», αναφέρεται στην ανακοίνωση. Η αντίδραση του Π. Ψωμιάδη ήταν άμεση:

«Το επαναλαμβάνω για άλλη μία φορά, αν θα παραμείνει ο κ. Κοσμόπουλος μόνος
υποψήφιος από τη Ν.Δ., τότε θα με βρει αντιμέτωπο. Μόνον αν προταθεί και άλλος
υποψήφιος, θα αποσύρω την υποψηφιότητά μου», δήλωσε χθες το βράδυ στα «ΝΕΑ» ο
κ. Ψωμιάδης, που είπε ότι σε αντίθεση με τον «ομογάλακτό» του θα περιμένει την
απόφαση του προέδρου του κόμματος για το χρίσμα.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16046N053</ED>
<ID>
ID:136367

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N05&aa=3</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Ατυχή προσχήματα
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

ΔΥΟ ΑΤΥΧΗ προσχήματα χρησιμοποίησε ο κ. Θ. Πάγκαλος για να ρίξει τα βέλη του
στην κ. Δαμανάκη λίγα μόλις 24ωρα μετά την ανακοίνωση απ' το ΠΑΣΟΚ της
στήριξής της για το δημαρχιακό αξίωμα.

Κατά τον υπουργό Εξωτερικών, δεν είχε προηγηθεί συζήτηση και δεν είχε
απαντηθεί στο ΠΑΣΟΚ το ερώτημα για τον χαρακτήρα που θα έπρεπε να δώσει η
κυβερνητική παράταξη στις δημοτικές εκλογές: Θα ήταν δηλαδή μια πολιτική
(κομματική) αναμέτρηση ή θα εξυπηρετούσαν άλλους στόχους όπως η επίτευξη
συμμαχιών του δημοκρατικού και αριστερού χώρου ή η προώθηση της Τοπικής
Αυτοδιοίκησης και μόνον;

Όμως παρ' όλο που πολλοί στο ΠΑΣΟΚ υποστηρίζουν ότι στο κόμμα τους υπάρχει
έλλειμμα ουσιαστικής συζήτησης για πολλές επιλογές του όσον αφορά στις φετινές
δημοτικές εκλογές, αυτό δεν ισχύει. Και η Κεντρική Επιτροπή αφιέρωσε ολόκληρη
σύνοδός της και η Πολιτική Γραμματεία ασχολήθηκε και το Εκτελεστικό Γραφείο
επίσης ­ και όχι μια φορά.

Συζητήσεις λοιπόν έγιναν. Και απ' ό,τι δείχνουν οι επιλογές της Χαρ. Τρικούπη
και του Μεγάρου Μαξίμου μαλλον επελέγη ­ παρά τις παλινωδίες ­ ο μη πολιτικός
(κομματικός) χαρακτήρας των εκλογών. Γιατί, όσο κι αν δεν ομολογείται, η
επιλογή στήριξης της κ. Δαμανάκη ικανοποιεί, μεταξύ αλλων, και μια πτυχή της «κεντροαριστεράς»...

Εδώ όμως αποκαλύπτεται το δεύτερο ατυχές πρόσχημα του κ. Θ. Πάγκαλου. Ο ίδιος
είναι απ' τους πρώτους στο ΠΑΣΟΚ που είχε ταχθεί όχι μόνο υπέρ του διαλόγου
του κόμματός του με τις δυνάμεις της Αριστεράς, αλλά και υπέρ της κοινής τους
πορείας. Και είναι γι' αυτόν κυρίως τον λόγο που θα περίμενε κανείς εκείνος
πρώτος να υποστηρίξει την υποψηφιότητα της κ. Μαρίας Δαμανάκη. Εκτός κι αν οι
προσωπικές πίκρες προηγούνται όλων...

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16046N054</ED>
<ID>
ID:136392

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N05&aa=4</URL></REF>


Article

<CATEGORY>vin04</CATEGORY>

 <H2>Υπουργός κατά Αβραμόπουλου στη Βουλή
</H2>
ΑΙΧΜΕΣ κατά του Δήμου της Αθήνας άφησε χθες στη Βουλή ο υπουργός Πολιτισμού
Ευάγγελος Βενιζέλος, με αφορμή ερώτηση του ΚΚΕ για «παραβάσεις» στον Λόφο του
Φιλοπάππου και στον Λόφο των Νυμφών.

Ο κ. Μπ. Αγγουράκης (ΚΚΕ) επεσήμανε ότι υπηρεσίες του Δήμου της Αθήνας έχουν
εμπλακεί στον Λόφο του Φιλοπάππου, με αποτέλεσμα να εμποδίζεται το έργο της
Αρχαιολογικής Υπηρεσίας.

Ο υπουργός είπε ότι η Τοπική Αυτοδιοίκηση δεν πρέπει να γίνεται παραβάτης του
νόμου και απείλησε να ληφθούν ακόμη και αστυνομικά μέτρα.

«Ελπίζω οι επικοινωνιακές κεραίες του κ. Αβραμόπουλου να πιάνουν», είπε
χαρακτηριστικά ο υπουργός (νωρίτερα αιχμές κατά του κ. Αβραμόπουλου είχε
αφήσει για τα παρκαρίσματα και ο υπουργός Δημόσιας Τάξης).

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16046N055</ED>
<ID>
ID:136402

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N05&aa=5</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Κάθαρση στον αθλητισμό
</H2>
<AUTHOR>ΑΝΔΡΕΑΣ ΛΟΒΕΡΔΟΣ</AUTHOR>

ΣΗΜΕΡΑ θα εξειδικεύσω αυτή τη διαπίστωση στον χώρο του αθλητισμού. Είναι σ'
όλους γνωστό ότι στην τετραετία της απαξίωσης και του διασυρμού της χώρας
(1988-1994), ανάμεσα στους λίγους χώρους από τους οποίους αντλούσε δύναμη και
υπερηφάνεια ο σύγχρονος Έλληνας ήταν ο αθλητισμός. Και σήμερα, όλοι μαθαίνουμε
για τις εθνικές και συλλογικές μας επιτυχίες στην Ευρώπη και τον κόσμο, σε
ομαδικά και ατομικά αθλήματα.

Προσωπικώς, έχω ευτυχήσει να ακούω αθλητές 20-35 ετών να μιλούν για τα εγχώρια
και τα διεθνή με δυνάμεις και αέρα παγκόσμιο· με τρόπο αφυπνιστικό, που αμέσως
δημιουργεί ανάγκη για συγκρίσεις (π.χ. τι αντίστοιχα έχει κάνει ο καθένας μας
στον τομέα του). Ταυτοχρόνως, ως επιστέγασμα όλων αυτών, η Ελλάδα ανέλαβε τους
Ολυμπιακούς, όντας η πρώτη μικρή σε έκταση και πληθυσμό χώρα που αναλαμβάνει
τέτοιο εγχείρημα. Και μάλιστα με άποψη (σχετικοποίηση της εμπορευματικότητας,
αναγωγή στο ιστορικό νόημα των αγώνων).

Παράλληλα, ωστόσο, μ' αυτή την εκπληκτική εξέλιξη συνυπάρχει και πιέζει προς
τα πίσω η παλαιά κατάσταση και οι άνθρωποί της. Οι γνωστοί «παράγοντες» και τα
κυκλώματα, οι ενίοτε κουμπουροφόροι κηφήνες και κομπιναδόροι, η ανοργανωσιά, η
ανικανότητα για διεθνείς σχέσεις, οι ακάλυπτες επιταγές, τα ετεροκαθοριζόμενα
δικαιοδοτικά όργανα, η αδυναμία οριοθέτησης του επαγγελματικού με τον
ερασιτεχνικό αθλητισμό (που βλάπτει και τους δύο), οι εκλογές ντροπής για
ορισμένες ομοσπονδίες, οι πελατειακές επιχορηγήσεις του κράτους κ.ο.κ.

Δεν υπάρχει αμφιβολία ότι αυτή η νόθα κατάσταση της συνύπαρξης του παλαιού με
το νέο πρέπει να ξεπεραστεί. Ο σύγχρονος ελληνικός αθλητισμός πρέπει να
απεγκλωβιστεί από την παθολογία και, τελικώς, από τη μιζέρια του. Και για να
καταστεί αυτός ο στόχος εφικτός δεν αρκεί να τον δηλώνουμε.

Περί του συγκεκριμένου λοιπόν ο λόγος. Το ελληνικό κράτος οφείλει αμέσως να
εκσυγχρονίσει το νομοθετικό του πλαίσιο. Και ο ήδη εκπονηθείς νέος νόμος που
θα αντικαταστήσει τον καλό για την εποχή του Ν. 75/1975 πρέπει γρήγορα να
ψηφιστεί, για να αρχίσει το ουσιαστικότερο και δυσκολότερο κομμάτι: η εφαρμογή
του. Σε ποια, όμως, κατεύθυνση πρέπει να κινηθούν οι ρυθμίσεις του; Από την
πληθώρα των θεμάτων επιλέγω τα βασικότερα:

Απονομή δικαιοσύνης: μόνο από τακτικούς δικαστές και μέλη του Νομικού
Συμβουλίου του Κράτους, δίχως ευχέρεια επιλογής των ομοσπονδιών. Για ορισμένα
θέματα κατάργηση του δεύτερου βαθμού, τον οποίο θα αποτελεί το Ανώτατο
Συμβούλιο Επίλυσης Αθλητικών Διαφορών, ενίοτε με μονομελή σύνθεση. Απόλυτη
οριοθέτηση του χρόνου εκδίκασης των υποθέσεων. Διαιτησία: λειτουργία της στο
πλαίσιο των ομοσπονδιών, αλλά διοίκηση των θεμάτων της μόνον από διαιτητές, εν
ενεργεία ή μη.

Επαγγελματικός αθλητισμός: λειτουργία του αποκλειστικά μέσα στο νομικό πλαίσιο
της επιχειρηματικής δραστηριότητας. Για λόγους προετοιμασίας και μόνον,
πρόβλεψη μεταβατικού σταδίου με Τμήματα Αμειβομένων Αθλητών. Όπως δηλαδή,
λειτούργησε το basket-ball για κάποια χρόνια. Αξιοποίηση των ορίων που αφήνει
το κοινοτικό δίκαιο με ορθή ανάγνωση της απόφασης Bosman.

Ερασιτεχνικός αθλητισμός: οριοθέτηση της έννοιας του σωματείου που δύναται να
λάβει οικονομική επιχορήγηση (ειδική αθλητική αναγνώριση), προκειμένου να
αποφευχθούν οι επιχορηγήσεις κατ' ουσίαν εμπορικών επιχειρήσεων ή σωματείων
σφραγίδων. Εξορθολογισμός των διαδικασιών στις Ενώσεις και τις Ομοσπονδίες,
προκειμένου να μην ξαναζήσουμε τα νοσηρά φαινόμενα τύπου ΕΠΟ.

Προπονητές: Καθορισμός προσόντων και αξιόπιστων διαδικασιών απόκτησής τους.

Όπως ήδη γράφηκε στον Τύπο, ο νέος αθλητικός νόμος είναι έτοιμος. Δεν μένει
παρά η προώθησή του για ψήφιση. Διαδικασία που πρέπει να ολοκληρωθεί,
προκειμένου να αρχίσει γρήγορα η εφαρμογή του. Σε τελευταία ανάλυση, και
ομιλώντας ως φίλαθλος, είμαι έτοιμος να δεχθώ τις δυσκολίες, να καταλάβω και
να συγχωρήσω ακόμη και τα κάθε είδους απροσδόκητα κατά τη διεξαγωγή των
πρωταθλημάτων, αρκεί να είμαι για ένα πράγμα σίγουρος: ότι στον αγωνιστικό
χώρο τα όσα συμβαίνουν είναι καθαρά. Και για να γίνει αυτό, δυστυχώς, δεν
αρκεί να είναι καθαροί οι αγωνιζόμενοι. Πρέπει να καθαρθούν και να
εκσυγχρονιστούν όλες οι διαδικασίες και οι φορείς που λειτουργούν πριν και
μετά την αθλητική συνάντηση.

Ο Ανδρέας Ν. Λοβέρδος είναι αναπληρωτής καθηγητής Συνταγματικού Δικαίου στο
Πάντειο Πανεπιστήμιο.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16046N062</ED>
<ID>
ID:136340

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Νέο «συμβόλαιο» στην Ευρώπη
</H2>
<AUTHOR>Π. Κ. ΙΩΑΚΕΙΜΙΔΗΣ</AUTHOR>

Η ΑΝΑΓΚΗ για ένα «νέο κοινωνικό συμβόλαιο» στην Ευρώπη και για μια νέα,
καλύτερη «σχέση» ανάμεσα στην ευρωπαϊκή κοινωνία και την Ευρωπαϊκή Ένωση
(Ε.Ε.) υπογραμμίζεται και πάλι με δύο κύρια γεγονότα: τη νέα κοινωνική έκρηξη
που σημειώνεται σε χώρες-μέλη της Ένωσης (Γαλλία και άλλες) και τα προβλήματα
που έθεσε για την Ευρώπη η εισβολή εκατοντάδων Κούρδων προσφύγων στα
«εξωτερικά σύνορα» της Ένωσης.

Η κοινωνική αναταραχή αποδίδεται στην προσπάθεια επιβολής των «κριτηρίων
σύγκλισης», που προβλέπει η Συνθήκη του Μάαστριχτ (ελλείμματα, πληθωρισμός,
χρέος, επιτόκια, κ.λπ.), στην ευρωπαϊκή κοινωνία προκειμένου να διασφαλισθεί η
ομαλή είσοδος στην τρίτη φάση της Οικονομικής και Νομισματικής Ένωσης (ΟΝΕ) με
την εγκαθίδρυση του ενιαίου νομίσματος (ευρώ). Η παρουσία των Κούρδων
προσφύγων στα εξωτερικά σύνορα της Ένωσης έθεσε σε κρίση το σύστημα ελεύθερης
διακίνησης προσώπων στο εσωτερικό της Ένωσης και σε αμφισβήτηση τη δυνατότητα
επίτευξης του στόχου της Συνθήκης του Άμστερνταμ για «την εγκαθίδρυση ενός
χώρου ελευθερίας, δικαιοσύνης και ασφάλειας στην Ευρωπαϊκή Ένωση».

Η κρίση και οι αμφισβητήσεις συνιστούν, από πολιτική άποψη, δημιουργικά
φαινόμενα. Εκφράζουν την αγωνία της ευρωπαϊκής κοινωνίας. Βεβαίως, ούτε η ΟΝΕ
ούτε ο στόχος της εγκαθίδρυσης ενός χώρου ελευθερίας, ασφάλειας και
δικαιοσύνης μπορούν, πρέπει ή πρόκειται να εγκαταλειφθούν. Το μέλλον της
ευρωπαϊκής ενοποίησης εξαρτάται από την επίτευξη των στόχων αυτών.

Αλλά το θεμελιακό πολιτικό αίτημα παραμένει: οι στόχοι της Ε.Ε. θα πρέπει «να
συμβιβασθούν» με τη λογική του ευρωπαϊκού κοινωνικού προτύπου ­ το οποίο θα
πρέπει βεβαίως να προσαρμοσθεί στα νέα δεδομένα ­ αλλά και με την ανάγκη η
Ευρώπη να παραμείνει «ανοιχτή» και καταφύγιο (αλλά όχι «ξέφραγο αμπέλι») για
κάθε διωκόμενο. Αυτό σημαίνει ότι θέματα όπως αυτό των Κούρδων δεν μπορεί να
αντιμετωπισθεί ριζικά με «μέτρα ελέγχου», αλλά με μια πολιτική στρατηγική
επίλυσης του προβλήματος. Με άλλα λόγια, εξακολουθεί να παραμένει ως αίτημα η
καλύτερη «σύνδεση» της Ευρωπαϊκής Ένωσης, τόσο με την ευρωπαϊκή κοινωνία όσο
και με το παγκοσμιοποιημένο, διεθνές σύστημα.

* Ο Π.Κ. Ιωακειμίδης είναι αναπληρωτής καθηγητής του Πανεπιστημίου Αθηνών.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16046N063</ED>
<ID>
ID:136372

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N06&aa=3</URL></REF>


Article

<CATEGORY>vin04</CATEGORY>

 <H5>ΘΡΑΣΟΣ ΑΠΥΘΜΕΝΟ ΤΩΝ ΤΟΥΡΚΩΝ: Η ΧΡΗΣΗ ΤΟΥ ΔΙΚΑΙΩΜΑΤΟΣ ΤΩΝ 12 ΜΙΛΙΩΝ ΠΑΡΑΒΙΑΖΕΙ
ΤΗ ΣΥΜΦΩΝΙΑ
</H5><H2>«Ξέθαψαν» τη... Μαδρίτη
</H2>
Σε νέα επίδειξη θράσους προέβη χθες η Άγκυρα.

Τσοχατζόπουλος - Ρέιμερ. Ο υπουργός Άμυνας ενημέρωσε τον αρχηγό του Γενικού
Επιτελείου Στρατού των ΗΠΑ για τις προκλήσεις των Τούρκων, αλλά και την ανάγκη
σεβασμού του Διεθνούς Δικαίου από την Άγκυρα. Δεξιά, ο πρεσβευτής των ΗΠΑ Ν. Μπερνς

ΣΕ ΑΝΑΚΟΙΝΩΣΗ του τουρκικού υπουργείου Εξωτερικών προβάλλεται ο ισχυρισμός ότι
η χρήση του δικαιώματος για επέκταση των χωρικών υδάτων στο Αιγαίο στα 12
μίλια αποτελεί παραβίαση της Συμφωνίας της Μαδρίτης. Άποψη που προκάλεσε την
άμεση αντίδραση της Αθήνας, η οποία ζήτησε από την τουρκική πλευρά «να μη
δημιουργεί θέμα εκ του μη όντος».

Την ίδια στιγμή, συνεχίζεται στο Βόρειο Αιγαίο η τουρκική άσκηση «Ευέλικτη
πένσα», ενώ στις Κυκλάδες πραγματοποιείται η ελληνική ναυτική άσκηση μικρής
κλίμακας «Αστραπή».

Χθες, τουρκικό αντιτορπιλικό («Καλί Αλί Πασά») προχώρησε σε αβλαβή διέλευση
κατά μήκος του Αιγαίου. Το πλοίο το οποίο παρακολουθείται διακριτικά σε
απόσταση τριών μιλίων ­ από την πυραυλάκατο «Μπλέσας» ­ πέρασε κοντά από το
Κάβο Ντόρο και έπλεε το βράδυ στο Κρητικό Πέλαγος. Μάλιστα, σε κάποια στιγμή,
έξω από τη Μήλο, το πλοίο πέρασε κοντά από το εμπορικό «Μαριάννα»,
δημιουργώντας προς στιγμήν την εντύπωση ότι το παρενόχλησε. Κάτι ωστόσο που
διαψεύστηκε στη συνέχεια από τον ίδιο τον καπετάνιο του εμπορικού, σε
επικοινωνία του με τον θάλαμο επιχειρήσεων του ελληνικού Πολεμικού Ναυτικού.

Στην ανακοίνωση του τουρκικού υπουργείου Εξωτερικών υπογραμμίζεται ότι «η
απειλή απαράδεκτων για την Τουρκία τετελεσμένων γεγονότων που εκτόξευσε ο
εκπρόσωπος Ρέππας, με τη δήλωση ότι η Ελλάδα θα κάνει όποτε κρίνει η ίδια,
χρήση του δικαιώματος για επέκταση των χωρικών της υδάτων, δεν μπορεί να
εκτιμηθεί στο πλαίσιο σχέσεων καλής γειτονίας, κι από την άλλη έρχεται σε
αντίθεση με την αρχή περί σεβασμού προς τα νόμιμα και ζωτικά συμφέροντα και
τις ανησυχίες της άλλης πλευράς και την υποχρέωση αποχής από μονομερή
τετελεσμένα γεγονότα που περιλαμβάνονται στη Συμφωνία της Μαδρίτης».

Αναφέρεται ακόμη ότι «δεν μπορεί να αξιολογηθεί ως κυριαρχικό δικαίωμα από
πλευράς Διεθνούς Δικαίου η ενέργεια που θα κάνει η Ελλάδα προς την κατεύθυνση
αυτή και εναντίον των νομικών και ζωτικών συμφερόντων γειτονικής χώρας».

«ΕΧΟΥΜΕ ΔΙΚΑΙΩΜΑ»

Απαντώντας ο εκπρόσωπος του υπουργείου Εξωτερικών Κ. Μπίκας, μίλησε για
σύγχυση της Άγκυρας και υπογράμμισε ότι η Ελλάδα σέβεται τόσο το Διεθνές
Δίκαιο όσο και το κοινό ανακοινωθέν της Μαδρίτης.

«Σύμφωνα με το Διεθνές Δίκαιο, το οποίο δεσμεύει βέβαια και την Τουρκία, η
Ελλάδα έχει δικαίωμα επέκτασης των χωρικών της υδάτων στα 12 ν.μ. Εν
προκειμένω, έχουμε κατ' επανάληψη δηλώσει ότι όταν αποφασίσουμε να το
ασκήσουμε, θα ενεργήσουμε υπεύθυνα ως ναυτική δύναμη με συνολική αντίληψη για
την ελευθερία της ναυσιπλοΐας, καθώς και την ειρήνη και την καλή γειτονία στο
Αιγαίο και τη Μεσόγειο. Αυτά άλλωστε προβλέπονται και από το δικαίωμα αβλαβούς
διέλευσης που αναγνωρίζει το Διεθνές Δίκαιο», δήλωσε ο κ. Μπίκας και πρόσθεσε:
«Η άσκηση, λοιπόν, νομίμου δικαιώματος, δεν είναι δυνατόν να θεωρείται απειλή
ή μη τήρηση των αρχών που περιλαμβάνει το κοινό ανακοινωθέν της Μαδρίτης, τις
οποίες οφείλει να εφαρμόσει η Τουρκία».

Τα θέματα αυτά ανέπτυξαν στον πρόεδρο της Κοινοβουλευτικής Συνέλευσης της
Δυτικοευρωπαϊκής Ένωσης Λουί Μαρία Ντε Πουίγκ, που πραγματοποιεί επίσκεψη στην
Αθήνα, τόσο ο πρόεδρος της Βουλής Απ. Κακλαμάνης όσο και ο υπουργός Άμυνας
Άκης Τσοχατζόπουλος.

Μετά τη συνάντηση στο υπουργείο Άμυνας, ο κ. Πουίγκ δήλωσε ότι υποστηρίζει την
Ελλάδα σε όλα τα διεθνώς κατοχυρωμένα δικαιώματά της, σημειώνοντας ότι οι
ελληνοτουρκικές σχέσεις θα πρέπει να ρυθμιστούν με βάση το Διεθνές Δίκαιο.

ΤΟ ΚΟΥΡΔΙΚΟ

*Την ανάγκη συζήτησης του κουρδικού προβλήματος από την επιτροπή υπουργών
τόνισε ο μόνιμος αντιπρόσωπος της Ελλάδας στο Συμβούλιο της Ευρώπης Δ.
Κώνστας. Μόνο ο Ιταλός και η Κύπρια μόνιμη αντιπρόσωπος παρενέβησαν στη
συζήτηση, ενώ οι υπόλοιποι έδειξαν να αντιμετωπίζουν με απάθεια το ζήτημα.

Η θέση της Ελλάδας προκάλεσε την αντίδραση του Τούρκου μόνιμου αντιπροσώπου, ο
οποίος υποστήριζε προκλητικά ότι η Αθήνα δήθεν εκπαιδεύει αντάρτες του ΡΚΚ!

*Για τεράστια μεταβολή στην εξωτερική πολιτική της κυβέρνησης μίλησε χθες η
Ν.Δ. μετά τη δήλωση του υπουργού Εξωτερικών Θ. Πάγκαλου, ότι η Τουρκία μπορεί
να προσφύγει για οποιοδήποτε θέμα στη Χάγη. Η πολιτική αυτή μπορεί να θέσει σε
κίνδυνο την εδαφική ακεραιότητα της χώρας, υποστηρίζει η Ν.Δ.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16046N071</ED>
<ID>
ID:136292

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N07&aa=1</URL></REF>


Article

<CATEGORY>vin04</CATEGORY>

 <H2>Κόντρα για τα σχολικά βιβλία
</H2>
ΤΡΙΑ ΧΡΟΝΙΑ περίμενε η ερώτηση του πρώην υπουργού Γιάννη Καψή για «τις μεγάλες
ελλείψεις» των βιβλίων Ιστορίας του Γυμνασίου και του Λυκείου, σε κορυφαία
ιστορικά γεγονότα, όπως της Άλωσης της Κωνσταντινούπολης και της Μικρασιατικής
Καταστροφής. Συζητήθηκε τελικώς χθες, αλλά η απάντηση του υφυπουργού Παιδείας
Γιάννη Ανθόπουλου όχι μόνον δεν φώτισε το θέμα ­ βουλευτές σχολίαζαν ότι «η
απάντηση ήταν ήξεις, αφήξεις» ­ αλλά προκάλεσε και αντιδράσεις στην Αίθουσα.

«Για την έκταση που δίνουμε στη Μικρασιατική Καταστροφή, εάν αυτή πράγματι δεν
είναι επαρκής και έχουμε δει όλα τα βιβλία, σας ενημερώνουμε ότι έχουμε δώσει
εντολή είτε να αναθεωρηθούν, είτε να εμπλουτισθούν, είτε να αντικατασταθούν
πλήρως, όταν δεν απηχούν αυτές ακριβώς τις αρχές και όταν δεν έχουν όλο εκείνο
το αναγκαίο ιστορικό υλικό που θα βοηθά στην ιστορική αλήθεια και την απόλυτη
αναγκαιότητα», ήταν η απάντηση του υφυπουργού.

Πάντως η συζήτηση ήταν έντονη, κυρίως όταν ο υφυπουργός υποστήριξε ότι τα
βιβλία της Ιστορίας έχουν αυτή τη γραφή, λόγω των οδηγιών της ΟΥΝΕΣΚΟ. Ιστορία
είναι να εξισώνεται ο Βενιζέλος, ο οποίος δεν αναφέρεται παρά μόνον μία φορά
ονομαστικά, με τον Κωνσταντίνο; Ούτε και ο κ. Στρατήγης να την είχε γράψει την
Ιστορία, δεν θα την είχε γράψει έτσι», είπε χαρακτηριστικά ο πρώην αναπληρωτής
υπουργός Εξωτερικών

«Είναι αναμφίβολο», αντέτεινε ο κ. Ανθόπουλος, «ότι η εκπαιδευτική αρχή, που
έχει εκπέμψει η ΟΥΝΕΣΚΟ, οδηγεί τους σημερινούς λαούς με την εφαρμογή των
εκπαιδευτικών μεθόδων και των διδακτικών θεμάτων στον αφοπλισμό της Ιστορίας
από τον φανατισμό, προκειμένου να επικρατήσει επί γης αυτό, που και η
χριστιανική θρησκεία επιδιώκει, την επί γης ειρήνη». Η τελευταία φράση του
υφυπουργού προκάλεσε γέλωτες και αντιδράσεις. «Αυτά είναι παραποίηση της
Ιστορίας», σχολίασε ο κ. Καψής. «Μα τι είναι αυτά που λέτε;», αναρωτήθηκε η κ.
Βασιλική Αράπη-Καραγιάννη (ΔΗΚΚΙ).

Ο κ. Ανθόπουλος όμως συνέχισε, κάνοντας και πάλι λόγο για φανατισμό. «Αναφέρω
την εκπαιδευτική αρχή της ΟΥΝΕΣΚΟ. Εάν διαφωνείτε με τον αφοπλισμό της
Ιστορίας, να το πείτε. Αυτή, όμως, είναι μία γενική αρχή, προκειμένου να
συμβιώνουν ειρηνικά οι λαοί σήμερα και όχι να εμπλέκονται σε πολεμικές συρράξεις».

Τότε, ο κ. Καψής, χωρίς να κρύψει τον εκνευρισμό του για τον τρόπο που
αντιμετώπισε ο υφυπουργός ένα τόσο σοβαρό θέμα που αφορά την ελληνική Ιστορία,
δήλωσε: «Θα αποστείλω την ομιλία σας περί φανατισμού στο ενάμιση εκατομμύριο
προσφύγων της Βορείου Ελλάδος».

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16046N072</ED>
<ID>
ID:136331

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N07&aa=2</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Όταν η Δημοκρατία γίνεται λάστιχο
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΚΑΠΟΙΟΙ, πριν από δύο χρόνια, είχαν αναγάγει σε πρωτεύον ζήτημα σωστής
κοινοβουλευτικής λειτουργίας την καθιέρωση της «ώρας του Πρωθυπουργού».

Και, παράλληλα, άμεσα ή έμμεσα, θύμιζαν ­ για να τον μειώσουν πολιτικά και να
τον κατηγορήσουν πως «δεν είναι κοινοβουλευτικός» ­ ότι ο Ανδρέας Παπανδρέου
είχε διαφωνήσει με τον Κωνσταντίνο Μητσοτάκη και με τη λογική του η «ώρα του
Πρωθυπουργού» να περιορίζεται σε επίπεδο αρχηγών κομμάτων.

Τελικώς, η «ώρα του Πρωθυπουργού», που είχε καθιερώσει ο κ. Μητσοτάκης,
επανήλθε μετά την παραίτηση του Ανδρέα Παπανδρέου από την πρωθυπουργία, αυτή
τη φορά και με τη δυνατότητα συμμετοχής βουλευτών.

Μόνο που τις περισσότερες φορές το ενδιαφέρον πέφτει κοντά στο μηδέν. Γιατί,
οι ερωτήσεις που κατατίθενται από βουλευτές του ΠΑΣΟΚ είναι χωρίς ενδιαφέρον,
ενώ ορισμένες ερωτήσεις της αντιπολίτευσης δεν είναι καθόλου αιχμηρές.

Αν προσθέσει κανείς και το ότι ο Πρωθυπουργός απέφυγε κάποιες φορές να
απαντήσει σε «ενοχλητικές» ερωτήσεις ­ κάνοντας χρήση του δικαιώματος που του
παρέχει ο Κανονισμός της Βουλής ­ τότε η όλη εικόνα για την «ώρα του
Πρωθυπουργού» συμπληρώνεται. Δεν έχει ενδιαφέρον. Είναι ανιαρή.

Η Αίθουσα της Βουλής δεν γέμισε ούτε αυτή την Τετάρτη που υπήρχε η «ώρα του
Πρωθυπουργού» και ακολουθούσε η συζήτηση ενός κρίσιμου φορολογικού νομοσχεδίου.

Αντιθέτως, λίγο αργότερα ­ χθες τα ξημερώματα ­, νυχτερινό κέντρο γέμισε από
βουλευτές και υπουργούς, που ευγενικά προσκλήθηκαν από μέλος του προεδρείου,
να παρακολουθήσουν την ομιλία του και το καλλιτεχνικό πρόγραμμα...

Βεβαίως, δεν θα έπρεπε να εκπλήσσει το φαινόμενο. Τα 'χει αυτά η Δημοκρατία
όταν γίνεται λάστιχο...

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16046N073</ED>
<ID>
ID:136373

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N07&aa=3</URL></REF>


Article

<CATEGORY>vin04</CATEGORY>

 <H5>ΠΡΟΣΩΠΙΚΟΤΗΤΕΣ ΤΟΥ ΑΘΛΗΤΙΚΟΥ ΚΑΙ ΟΙΚΟΝΟΜΙΚΟΥ ΧΩΡΟΥ ΣΥΜΜΕΤΕΧΟΥΝ ΣΤΗΝ 15ΜΕΛΗ
ΟΡΓΑΝΩΤΙΚΗ ΕΠΙΤΡΟΠΗ ΓΙΑ ΤΟ 2004 * ΤΗΝ ΤΕΤΑΡΤΗ Η ΠΡΩΤΗ ΣΥΝΕΔΡΙΑΣΗ ΜΕ ΣΗΜΙΤΗ
</H5><H5>Ο ΠΡΟΕΔΡΟΣ
</H5><H5>Ο ΔΙΕΥΘΥΝΩΝ ΣΥΜΒΟΥΛΟΣ
</H5><H5>ΤΑ 13 ΜΕΛΗ
</H5><H2>Τεχνοκράτης - έκπληξη ο ισχυρός άνδρας
</H2>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

Μία ακόμη τεχνοκρατική έκπληξη επιφύλασσε η επιλογή των μελών της
Οργανωτικής Επιτροπής των Ολυμπιακών Αγώνων του 2004. Μετά την τοποθέτηση του
κ. Στρατή Στρατήγη στην προεδρία της 15μελούς Επιτροπής, χθες η κυβέρνηση
ανακοίνωσε ότι τη θέση-κλειδί του διευθύνοντος συμβούλου αναλαμβάνει με
αυξημένες αρμοδιότητες ο κ. Κωνσταντίνος Μπάκουρης, υψηλόβαθμο στέλεχος
πολυεθνικής εταιρείας με εμπειρία 30 χρόνων.

ΜΕΤΑ ΤΙΣ εισηγήσεις της τετραμελούς διυπουργικής επιτροπής (Ε. Βενιζέλος, Χρ.
Βερελής, Χρ. Πάχτας και Ανδρ. Φούρας) ο Πρωθυπουργός κ. Κώστας Σημίτης
κατέληξε στο τελικό σχήμα της Οργανωτικής Επιτροπής «Αθήνα 2004».

Συγκεκριμένα, η 15μελής Οργανωτική Επιτροπή των Ολυμπιακών Αγώνων, που
περιλαμβάνει και τα ex officio μέλη, απαρτίζεται από τους εξής:

Πρόεδρος: Στρατής Στρατήγης.

Διευθύνων Σύμβουλος: Κώστας Μπάκουρης.

Μέλη: Δημήτρης Αβραμόπουλος, Νίκος Φιλάρετος, Λάμπης Νικολάου, Γιάννης
Παπαδογιαννάκης, Δημήτρης Διαθεσόπουλος, Λουκάς Παπαδήμος, Γιάννης Σγουρός,
Γιώργος Παπαδημητρίου, Νίκη Τζαβέλλα, Σπύρος Καπράλος, Γιάννης Μάνος, Γιάννης
Πυργιώτης, Γιάννης Θεοδωρακόπουλος.

ΜΕ ΠΕΙΡΑ

Η επιλογή, τόσο του έμπειρου μάνατζερ Κώστα Μπάκουρη στη θέση του ισχυρού
ανδρός της Επιτροπής όσο και των υπολοίπων 13 μελών του Δ.Σ, εκφράζει την
πρόθεση της κυβέρνησης να αναλάβουν τα καίρια πόστα τεχνοκράτες διεθνούς
εμβέλειας, με πείρα στη διοίκηση, καθώς και προσωπικότητες του αθλητικού και
οικονομικού χώρου που έχουν διακριθεί στους τομείς τους.

«Η κυβέρνηση προσπάθησε να συγκροτήσει την 15μελή Οργανωτική Επιτροπή με
πρόσωπα τα οποία έχουν σχέση με το αντικείμενο. Εκπροσωπούν δραστηριότητες και
χώρους που αφορούν την οργάνωση της Ολυμπιάδας», επεσήμανε ο κυβερνητικός
εκπρόσωπος κ. Δημήτρης Ρέππας.

ΤΑ ΚΡΙΤΗΡΙΑ

Όσον αφορά τα κριτήρια επιλογής, που μέτρησαν καθοριστικά στην επιλογή των
μελών της Επιτροπής, ο κ. Ρέππας υπογράμμισε χαρακτηριστικά: «Η σχέση των
επιλεγέντων με το αντικείμενο με το οποίο καλούνται να ασχοληθούν. Η μέχρι
τώρα εμπειρία με το αντικείμενο που έχουν αποκτήσει διακρινόμενοι σε
δραστηριότητες. Και βεβαίως το ενδιαφέρον το οποίο υπάρχει, προκειμένου η
στελέχωση αυτή να επιβεβαιώνει, μεταξύ άλλων, την αμεροληψία».

Αναφερόμενος στο ίδιο θέμα, ο υφυπουργός Πολιτισμού κ. Ανδρέας Φούρας τόνισε
στα «ΝΕΑ»: «Η σύνθεση που ανακοινώθηκε έχει υψηλές προδιαγραφές. Δεν "μυρίζει"
κομματισμό και μονομέρεια. Αποτελεί ελπίδα αποτελεσματικότητας και βεβαιότητα
διαφάνειας». Ως προς το πρόσωπο του διευθύνοντος συμβούλου, ο κ. Φούρας
σημείωσε ότι «επελέγη χάρη στην αποδεδειγμένη διοικητική του ικανότητα στην
οργάνωση των επιχειρήσεων».

ΣΚΟΠΙΜΟΤΗΤΕΣ

Την ικανοποίησή του στη σύνθεση της Οργανωτικής Επιτροπής εξέφρασε μιλώντας
στα «ΝΕΑ» και το διακεκριμένο μέλος της Διεθνούς Ολυμπιακής Επιτροπής (ΔΟΕ) κ.
Λάμπης Νικολάου, υπογραμμίζοντας μεταξύ άλλων ότι υπάρχει ικανοποιητική
εκπροσώπηση της αθλητικής οικογένειας.

Αντιθέτως, ο πρόεδρος του ΣΥΝ κ. Νίκος Κωνσταντόπουλος με ανακοίνωσή του έκανε
λόγο για αποφάσεις «προετοιμασμένες σε στενό πρωθυπουργικό κύκλο». Όπως
ανέφερε ο κ. Κωνσταντόπουλος «η κυβέρνηση χειρίζεται τους Ολυμπιακούς Αγώνες
ως εσωτερική υπόθεση διακανονισμού επιρροών, σκοπιμοτήτων και ρόλων».

ΑΠΟΚΛΕΙΣΜΟΣ

Εν τω μεταξύ έκπληξη θεωρήθηκε από πολλούς ο αποκλεισμός του προέδρου του ΤΕΕ
κ. Κώστα Λιάσκα και του αρχιτέκτονα κ. Πέτρου Συναδινού, ο οποίος ήταν ο
επικεφαλής της συντακτικής ομάδας του φακέλου για την ανάληψη της Ολυμπιάδας
που είχε καταθέσει η χώρα μας στους αθανάτους της ΔΟΕ.

Σε ερώτηση σχετική με τον αποκλεισμό του εκπροσώπου του ΤΕΕ, που αποτελεί τον
τεχνικό σύμβουλο κάθε κυβέρνησης, ο κ. Ρέππας απάντησε στους δημοσιογράφους
ότι «έχει συσταθεί διυπουργική επιτροπή, στην οποία συμμετέχει ο αρμόδιος
υφυπουργός, προκειμένου να εποπτεύει τις διαδικασίες για την πρόοδο των
τεχνικών έργων». Πρόσθεσε, ωστόσο, ότι στο μέλλον «θα υπάρχουν δραστηριότητες,
θα δημιουργηθούν θυγατρικές εταιρείες και θα δοθεί η δυνατότητα να λάβουν
μέρος σ' αυτές φορείς και πρόσωπα, καθένα στο αντικείμενο που έχει εξειδίκευση».

Σε ό,τι αφορά τον κ. Συναδινό, πρόσωπο που είχε χαρακτηριστεί αουτσάιντερ στη
διεκδίκηση της θέσης του διευθύνοντος συμβούλου, οι πληροφορίες τον φέρουν να
έχει αρνηθεί πρόταση που του έγινε από την κυβέρνηση να συμμετάσχει ως απλό
μέλος στην Επιτροπή. «Διευθύνων σύμβουλος ή τίποτα», απάντησε, σύμφωνα με πληροφορίες.

ΤΟ ΝΟΜΟΣΧΕΔΙΟ

Η πρώτη συνεδρίαση της νεοσυσταθείσης Οργανωτικής Επιτροπής αναμένεται να
γίνει την ερχόμενη Τετάρτη, υπό την προεδρία του Πρωθυπουργού, αφού
προηγουμένως ψηφιστεί στη Βουλή το σχετικό νομοσχέδιο, το οποίο προβλέπει τη
σύσταση ανώνυμης εταιρείας. 
Στρατής Στρατήγης (πρόεδρος): 
Γεννήθηκε στην Αθήνα το 1933. Σπούδασε νομικά στο Πανεπιστήμιο της Βασιλείας
στην Ελβετία και συνέχισε τις σπουδές του στη Βρετανία όπου πήρε ντοκτορά στα
οικονομικά και στο Ναυτικό Δίκαιο από το London School of Economics. Διατέλεσε
γενικός γραμματέας του υπουργείου Εμπορικής Ναυτιλίας το 1974, ενώ το 1980
γενικός γραμματέας του υπουργείου Συντονισμού. Εξελέγη βουλευτής Επικρατείας
της Νέας Δημοκρατίας το 1985. Την ίδια χρονιά προσχώρησε στη Δημοκρατική
Ανανέωση, του κόμμα του κ. Κωστή Στεφανόπουλου. Μάλιστα, για ένα διάστημα το
πολιτικό γραφείο του σημερινού Προέδρου της Δημοκρατίας στεγαζόταν στο ίδιο
κτίριο της οδού Σόλωνος με το δικηγορικό γραφείο του κ. Στρατήγη. Έκτοτε ο κ.
Στρατήγης αποστασιοποιήθηκε από την πολιτική.

Κώστας Μπάκουρης (διευθύνων σύμβουλος):

Πρόεδρος στον ευρωπαϊκό κλάδο και μέλος του παγκόσμιου συμβουλίου της
αμερικανικής εταιρείας Ralston Purinaz, που αποτελεί τη μεγαλύτερη βιομηχανία
μπαταριών στον κόσμο, έχει διατελέσει ο 62χρονος Κώστας Μπάκουρης.

Στα επιτεύγματά του περιλαμβάνονται, μεταξύ άλλων, ο εξαπλασιασμός του
μεγέθους της επιχείρησης στην Ευρώπη (600 εκατ. δολ. πωλήσεις, 2.500
προσωπικό, 4 εργοστάσια, 18 θυγατρικές εταιρείες). Είναι χαρακτηριστικό ότι η
Ralston Purinaz το 1996 είχε πωλήσεις ύψους 6,1 δισεκατομμυρίων δολαρίων.

Ο κ. Μπάκουρης ξεκίνησε την καριέρα του το 1968 ως στέλεχος της Esso Papas
στην Ελλάδα. Το 1970-73 κατείχε τη θέση του οικονομικού διευθυντής της
εταιρείας στην Ελλάδα, ενώ στη συνέχεια μεταπήδησε στη Γενεύη ως διευθυντής
οικονομικού ελέγχου. Στη συνέχεια ανέλαβε διευθυντής του τομέα μπαταριών της
Union Carbide στην Ευρώπη.

Έχει σπουδάσει Οικονομικά στο De Paul University του Σικάγου, όπου έλαβε
υποτροφία και στη συνέχεια κατέλαβε τη θέση βοηθού καθηγητή. Μιλάει αγγλικά
και γαλλικά και είναι έγγαμος, πατέρας δύο παιδιών. Πρόσφατα ο κ. Μπάκουρης
απέσπασε κολακευτικά σχόλια για το βιογραφικό που κατέθεσε ως υποψήφιος για τη
θέση του γενικού διευθυντή του ΟΤΕ.

Δημήτρης Αβραμόπουλος: 
Ο δήμαρχος Αθηναίων, ως επικεφαλής της πόλης που θα φιλοξενήσει τους
Ολυμπιακούς Αγώνες του 2004, αποτελεί ένα από τα μέλη της Οργανωτικής Επιτροπής

Νίκος Φιλάρετος: 
Αποτελεί το αρχαιότερο μέλος της χώρας μας που συμμετέχει στους «αθανάτους»
της Διεθνούς Ολυμπιακής Επιτροπής (ΔΟΕ). Τη θέση αυτή κατέχει από το 1981. Για
τρίτη στη σειρά τετραετία είναι πρόεδρος της Διεθνούς Ολυμπιακής Επιτροπής,
ενώ κατά το παρελθόν είχε διατελέσει γενικός γραμματέας της Επιτροπής
Ολυμπιακών Αγώνων (ΕΟΑ).

Λάμπης Νικολάου: 
Ο δεύτερος «αθάνατος» της χώρας μας που συμμετέχει στη ΔΟΕ. Τη θέση αυτή
κατέχει από το 1986. Για τρίτη θητεία είναι και πρόεδρος της Επιτροπής
Ολυμπιακών Αγώνων. Υπήρξε μέλος της Επιτροπής Διεκδίκησης των Ολυμπιακών Αγώνων.

Γιάννης Παπαδογιαννάκης: 
Πρώτος αντιπρόεδρος της ΕΟΑ. Συμμετέχει στην Οργανωτική Επιτροπή εκπροσωπώντας
τον πρόεδρο της ΕΟΑ. Κι αυτό γιατί ο κ. Νικολάου συγκεντρώνει στο πρόσωπό του
δύο ιδιότητες. Παλιός πρωταθλητής στίβου, υπήρξε αρχηγός της ελληνικής
αποστολής στους Ολυμπιακούς της Σεούλ και της Βαρκελώνης. Σήμερα είναι γενικός
γραμματέας του υπουργείου Δημόσιας Τάξης.

Δημήτρης Διαθεσόπουλος: 
Είναι δικηγόρος. Για δεύτερη θητεία είναι γενικός γραμματέας της Επιτροπής
Ολυμπιακών Αγώνων. Είναι πρόεδρος της Ομοσπονδίας Κολύμβησης και μέλος της
Ευρωπαϊκής Ομοσπονδίας Κολύμβησης.

Λουκάς Παπαδήμος: 
Διοικητής της Τράπεζας της Ελλάδος. Υπήρξε μέλος της Επιτροπής Διεκδίκησης, ο
οποίος είχε αναλάβει την εκπόνηση των οικονομικών μελετών που κατατέθηκαν
στους «αθανάτους» της ΔΟΕ.

Γιάννης Σγουρός: 
Γενικός γραμματέας Αθλητισμού και μέλος του ΕΟΑ. Υπήρξε πρόεδρος της
Ομοσπονδίας Άρσης βαρών, ενώ είναι μέλος της Παγκόσμιας Ομοσπονδίας Άρσης
Βαρών. Θεωρείται από τους πρωτεργάτες των διακρίσεων που πρόσφεραν στη χώρας
μας οι αθλητές της άρσης βαρών.

Γιώργος Παπαδημητρίου:

Γεννήθηκε στη Θεσσαλονίκη το 1944. Είναι καθηγητής του Συνταγματικού Δικαίου
του Πανεπιστημίου Αθηνών. Από τον Μάρτιο του 1996 είναι νομικός σύμβουλος του
Πρωθυπουργού και μέλος του επιστημονικού συμβουλίου του υπουργείου Εξωτερικών.

Νίκη Τζαβέλλα: 
Πρώην βουλευτής Επικρατείας της Ν.Δ. και διοικητής του Οργανισμού Απασχόλησης
Εργατικού Δυναμικού. Σήμερα είναι μέλος του Συμβουλίου Πρυτάνεων του γνωστού
Πανεπιστημίου του Χάρβαρντ.

Σπύρος Καπράλος:

Παλαιός αθλητής του γουότερ πόλο και ανώτερο τραπεζικό στέλεχος. Έχει
διατελέσει υποδιοικητής της Εθνικής Τράπεζας, επί Ν.Δ, ενώ κατά το παρελθόν
υπήρξε μέλος της ΕΟΑ. Στους Ολυμπιακούς Αγώνες της Ατλάντα ήταν αρχηγός της
ελληνικής αποστολής.

Γιάννης Μάνος: 
Είναι γενικός γραμματέας της Ένωσης Ελληνικών Τραπεζών με ιδιαίτερες σπουδές
στο Παρίσι. Διετέλεσε στέλεχος της νομικής υπηρεσίας της Εθνικής Τράπεζας την
περίοδο που τη θέση του υποδιοικητή κατείχε ο κ. Καπράλος.

Γιάννης Πυργιώτης: 
Γνωστός αρχιτέκτων - πολεοδόμος. Συμμετείχε στη συντακτική ομάδα του φακέλου
διεκδίκησης των Ολυμπιακών Αγώνων.

Γιάννης Θεοδωρακόπουλος:

Δημοσιογράφος, πρόεδρος του Πανελλήνιου Συνδέσμου Αθλητικού Τύπου και μέλος
της Ευρωπαϊκής Ένωσης Αθλητικών Συντακτών. Επικεφαλής του γραφείου στο
Παγκόσμιο Πρωτάθλημα της Αθήνας.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16046N081</ED>
<ID>
ID:136293

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N08&aa=1</URL></REF>


Article

<CATEGORY>vin04</CATEGORY>

 <H2>Φιλικά προς το περιβάλλον
</H2><H2></H2>
«Η ΟΛΥΜΠΙΑΔΑ του 2004 είναι μια σημαντική ευκαιρία για να εφαρμόσουμε
προγράμματα φιλικά προς το περιβάλλον και σύμφωνα με την αρχή της αειφόρου
ανάπτυξης». Με αυτά τα λόγια ο Πρωθυπουργος Κώστας Σημίτης χαιρέτησε τη
διημερίδα με θέμα «Ολυμπιακοί Αγώνες, Πόλη και Περιβάλλον», η οποία άρχισε
χθες και οι εργασίες της θα ολοκληρωθούν σήμερα, στο Ζάππειο Μεγαρο. Τη
δυνατότητα ίδρυσης ενός ειδικού Ενεργειακού Κέντρου για τους Ολυμπιακούς
Αγώνες με κοινοτική χρηματοδότηση ανακοίνωσε στο ίδιο συνέδριο ο Έλληνας
Επίτροπος για θέματα Ενέργειας Χρήστος Παπουτσής. Ενώ ο δήμαρχος Αθηναίων
εξέφρασε προς τον Έλληνα επιτροπο τις ευχαριστίες του για την πρότασή του αυτή.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16046N082</ED>
<ID>
ID:136332

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N08&aa=2</URL></REF>


Article

<CATEGORY>vin04</CATEGORY>

 <H2>Ξέρουν τους νομάρχες, αγνοούν τις αρμοδιότητες
</H2>
<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

ΣΥΜΠΑΘΕΙΣ, δημοφιλείς και πρόσωπα που εμπιστεύεται ο κόσμος μετά τον δήμαρχο
για την επίλυση των τοπικών προβλημάτων, με σημαντική διαφορά από τους
τοπικούς βουλευτές και την κυβέρνηση, είναι οι νομάρχες.

Ο κόσμος ­ κυρίως στην εκτός Αττικής Ελλάδα ­ αναγνωρίζει τους νομάρχες
περισσότερο και από τον πρόεδρο της Βουλής, πλην όμως είναι ελάχιστα
ενημερωμένοι για τις αρμοδιότητες της Νομαρχιακής Αυτοδιοίκησης και έχει
περιορισμένη επαφή μαζί της. Αυτό βεβαίως δεν τον εμποδίζει να τη θεωρεί
«αποκλειστικά αρμόδια για την τοπική ανάπτυξη», να ζητά να της δοθούν
περισσότερες αρμοδιότητες αλλά και να εκτιμά ότι η βοήθεια που της παρέχει το
κράτος είναι μικρή.

Αυτά είναι τα βασικά συμπεράσματα της πανελλαδικής έρευνας που διενήργησε η
εταιρεία «ΟΡΙΝΙΟΝ ΑΕ» για λογαριασμό της Ένωσης Νομαρχιακών Αυτοδιοικήσεων
Ελλάδας και δημοσιεύονται στο ενημερωτικό της δελτίο, σε ανάλυση του κ. Ηλία Νικολακόπουλου.

Η δημοσκόπηση έγινε σε δείγμα 1.998 ατόμων σε όλους τους νομούς της χώρας, από
τις 8 Οκτωβρίου μέχρι τις 3 Νοεμβρίου, μετά τη συμπλήρωση τριών χρόνων
λειτουργίας της Νομαρχιακής Αυτοδιοίκησης.

Σύμφωνα με αυτήν, το 68% των πολιτών της χώρας δεν έχει έρθει μέχρι σήμερα σε
επαφή με τις υπηρεσίες της Νομαρχιακής Αυτοδιοίκησης, ενώ σε ποσοστό που
ξεπερνά το 80% είναι από ελάχιστα ως καθόλου ενημερωμένο για τις αρμοδιότητές
της. Τοποθετείται όμως με αμφίσημο τρόπο ως προς το γενικότερο ρόλο που θα
πρέπει να διαδραματίσει ο θεσμός και κυρίως ως προς την πρωταρχική επιλογή που
οφείλει να υπηρετεί.

Έτσι, το 55,4% των ερωτηθέντων δηλώνει ότι βασική προτεραιότητα της Ν.Α. είναι
η βοήθεια προς τους δήμους και τις κοινότητες να πραγματοποιήσουν
προγραμματισμένα έργα, ενώ το 39,5% «της αναθέτει» την εκτέλεση σημαντικών
έργων που αφορούν όλο το νομό.

Όσον αφορά τα πρόσωπα. Οι δήμαρχοι αναδεικνύονται σε πραγματικούς «άρχοντες»
στη συνείδηση των πολιτών. Συγκεντρώνουν τη μεγαλύτερη «αναγνωρισιμότητα
προσώπων» (85,2%) έναντι 76,5% του προέδρου της Βουλής και 59,9% των νομαρχών
(που στην περίπτωση της υπαίθρου καταλαμβάνουν την πρώτη θέση με 83,5%).
Κυρίως όμως συγκεντρώνουν «τη μεγαλύτερη εμπιστοσύνη για την επίλυση των
τοπικών προβλημάτων σε ποσοστό 53,1%, έναντι 13,5% των νομαρχών, 4,6% της
κυβέρνησης, 3,6% των τοπικών βουλευτών και 1,2% του περιφερειάρχη.

Μεταξύ πάντως δημάρχου, νομάρχη και βουλευτή και με κλίμακα δημοτικότητας 1-10
(1 σημαίνει καμία και 10 μεγάλη συμπάθεια), ο δήμαρχος συγκεντρώνει 7,06, ο
νομάρχης 6,95 και ο βουλευτής 5,97.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16046N091</ED>
<ID>
ID:136294

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N09&aa=1</URL></REF>


Article

<CATEGORY>vin04</CATEGORY>

 <H2>«10 αδυναμίες» της εξωτερικής μας πολιτικής για την Τουρκία
</H2>
<AUTHOR>ΑΛΕΚΟΣ ΑΛΑΒΑΝΟΣ</AUTHOR>

Η ΕΞΩΤΕΡΙΚΗ πολιτική της Ελλάδας, στο κεφάλαιο, τουλάχιστον, που λέγεται
«Τουρκία», δεν έχει ευτυχήσει ιδιαίτερα ­ και τούτο διότι χαρακτηρίζεται από αδυναμίες:

1 Η ελληνική εξωτερική πολιτική περιστρέφεται, επικεντρώνεται,
καταναλώνεται αποκλειστικά σχεδόν στην επίλυση ενός ζητήματος, που πάντα το
έχει θέσει η τουρκική πλευρά. Σήμερα είναι «Ιμιοκεντρική». Στο άμεσο παρελθόν
ήταν «υφαλοκρηπιδοκεντρική».

Χρειάζεται η επεξεργασία μιας στρατηγικής που να εκκινά από την ουσία των
ελληνοτουρκικών διαφορών, να στηρίζεται στα γεωπολιτικά δεδομένα, να
αναπτύσσεται σε όλο το εύρος των μεγάλων θεμάτων, να έχει ευρύ χρονικό
ορίζοντα, προληπτικό και ενεργητικό και όχι μόνο παθητικό και κατασταλτικό χαρακτήρα.

2 Η πολιτική μας απέναντι στην Τουρκία πολλές φορές είναι ένα
«σκωτσέζικο ντους», που προκαλεί μεγάλες συγχύσεις στην ίδια την ελληνική
κοινωνία. Από τη συναίνεσή μας στην Τελωνειακή Ένωση Τουρκίας - Ευρωπαϊκής
Ένωσης στην παρ' ολίγον πολεμική σύγκρουση μετά λίγους μήνες, στα Ίμια. Από
τους πανηγυρισμούς της κυβέρνησης Σημίτη για τη Μαδρίτη, στην κατά συρροήν
καταπάτηση του εναέριου χώρου μας μετά λίγους μήνες.

Χρειάζεται η συνεχής επεξεργασία μιας συγκροτημένης, σταθερής τακτικής, όπου
στα δικά μας θετικά βήματα θα αντιστοιχούν συγκεκριμένα ανταλλάγματα της
Τουρκίας (που δεν έγινε με την Τελωνειακή Ένωση). Η τακτική μας δεν πρέπει να
υπαγορεύεται από σχέδια εσωτερικού εντυπωσιασμού (όπως έγινε με τη Συμφωνία
της Μαδρίτης) ή από εσωκυβερνητικές αντιπαραθέσεις τάσεων (όπως συχνά γίνεται).

3 Η ελληνική εξωτερική πολιτική συμπιέζεται σε απόλυτα στερεότυπα, όπως
«όλες οι τουρκικές κυβερνήσεις ασκούν ακριβώς την ίδια πολιτική».

Η σημερινή Τουρκία αναδεικνύεται μια χώρα σε μετάβαση, με μεγάλες αντιθέσεις
και συγκρούσεις. Η ελληνική εξωτερική πολιτική πρέπει να διακρίνει, να εκτιμά
και να αξιοποιεί τις οποιεσδήποτε διαφοροποιήσεις, ακόμη και δευτερεύουσες και
όχι θεαματικές, ακόμα και αν όλες είναι αρνητικές, ανάμεσα στον σκληρό
κεμαλισμό του στρατιωτικοπολιτικού κατεστημένου, στον νεοοθωμανισμό των
ισλαμιστών, τον ατελή ευρωπαϊσμό των οικονομικών παραγόντων της Κωνσταντινούπολης.

4 Η ελληνική εξωτερική πολιτική δεν έχει την ικανότητα να στηρίζεται,
να προβάλλει, να αξιοποιεί σοβαρούς διεθνείς παράγοντες, όπως η Διεθνής
Διάσκεψη για το Δίκαιο της Θάλασσας, που αναγνωρίζει αιγιαλίτιδα ζώνη και
εναέριο χώρο 12 μιλίων. Φτάσαμε μάλιστα τελευταία να έχουμε μείνει μόνοι
σχεδόν στη θέση μας για 10 μίλια εναέριο χώρο, απέναντι στη θέση της Τουρκίας,
που στηρίζεται από ΗΠΑ και ΝΑΤΟ, ότι αυτός περιορίζεται σε 6 μόνο μίλια. Τα
πορίσματα του Δικαίου της Θάλασσας πρέπει να αποτελέσουν κεντρικό σημείο της
διαπραγματευτικής μας πολιτικής.

5 Η επίσημη πολιτική θυσιάζει εύκολα και πρακτικά εγκαταλείπει θέματα
που χαρακτηρίζονται ως «μικρά», όπως είναι για παράδειγμα ο Ελληνισμός της
Ίμβρου και της Τενέδου, οι περιουσίες της Πόλης κ.ά.

Τα ζητήματα αυτά οφείλουν να είναι ενταγμένα οργανικά στην ασκούμενη εξωτερική
πολιτική, να μη «χαρίζονται» στην Τουρκία, να συνδέονται με ευρύτερες
διαστάσεις, όπως η εφαρμογή της Συνθήκης της Λωζάννης, και ­ όπως δείχνει η
εμπειρία από τα ψηφίσματα στο Ευρωπαϊκό Κοινοβούλιο ­ να προκαλούν μια ισχυρή
στήριξη προς τις ελληνικές θέσεις.

6 Οι στόχοι μας στις ελληνοτουρκικές σχέσεις συνεχίζουν να διακρίνονται
από υποχωρητικότητα απέναντι στον αμερικανικό παράγοντα και από
ετεροπροσδιορισμό, όπως η Συμφωνία της Μαδρίτης, που έπεσε «ουρανοκατέβατη»,
χωρίς να εντάσσεται στον δικό μας προγραμματισμό. Οι ΗΠΑ είναι η μεγάλη
παγκόσμια πολιτικοστρατιωτική δύναμη. Έχουμε κάθε λόγο να επιδιώκουμε καλές
σχέσεις και έλλειψη τριβών. Έχουμε υποχρέωση όμως να αντιμετωπίζουμε
αποτελεσματικά αμερικανικές κινήσεις εις βάρος μας και να διεκδικούμε
αξιοπρέπεια και σεβασμό για τη χώρα μας, πράγμα που δεν έχουμε καταφέρει, όπως
πάλι φαίνεται μέσα από τις πρώτες τοποθετήσεις του νέου πρεσβευτή των ΗΠΑ στην Αθήνα.

7 Η Ελλάδα έχει μια ταλαντευόμενη, αντιφατική, και γι' αυτό ευαίσθητη
σε πιέσεις, πολιτική στο θέμα της αξιοποίησης του ρόλου της ως μέλους της
Ευρωπαϊκής Ένωσης. Παγώνει για χρόνια τα χρηματοδοτικά πρωτόκολλα της Ε.Ε.
προς την Τουρκία, ξαφνικά συμφωνεί όμως με την Τελωνειακή Ένωση. Δίνει το
πράσινο φως για την Τελωνειακή Ένωση, παγώνει όμως έπειτα από λίγες εβδομάδες
τη χρηματοδοτική συνεργασία. Η Ελλάδα οφείλει να διαμορφώσει μια θέση αρχής
για τις ευρωτουρκικές σχέσεις. Επιθυμούμε μια Τουρκία προσανατολισμένη προς
την Ευρώπη. Ο δρόμος όμως αυτός απαιτεί τις ίδιες προϋποθέσεις σεβασμού του
Διεθνούς Δικαίου, των ανθρωπίνων δικαιωμάτων, της εδαφικής ακεραιότητας των
γειτόνων όπως και για κάθε άλλη χώρα. Χωρίς πρόοδο στα θέματα αυτά, η Ελλάδα
δεν μπορεί να δίνει το πράσινο φως στην αναβάθμιση των ευρωτουρκικών σχέσεων.

8 Υπάρχει πολλές φορές στρεβλή ή αποσπασματική ανάπτυξη των σχέσεων με
τα κράτη του ευρύτερου γεωπολιτικού χώρου που επηρεάζουν τις ελληνοτουρκικές
σχέσεις. Χαρακτηριστικά παραδείγματα, η κατανάλωση πολύτιμων δυνάμεων σε λάθος
πολιτικές στα Βαλκάνια, η υποβαθμισμένη συμμετοχή μας στο Πρόγραμμα
Μεσογειακής Συνεργασίας της Ευρωπαϊκής Ένωσης, η ελάχιστη αξιοποίηση της
ευρύτερης αντίδρασης στη στρατιωτική συνεργασία Τουρκίας - Ισραήλ.

Χρειάζεται πολυεπίπεδη, συνεχής και μακροπρόθεσμη παρέμβαση στην περιβάλλουσα
περιοχή. Η συμβολή μας στην ανάπτυξη, π.χ., των τάσεων προσέγγισης Ιράν -
Δύσης, στη σταθεροποίηση του Καυκάσου, στο κοινοτικό πρόγραμμα MEDA, μπορεί να
τροποποιήσει τα στρατηγικά δεδομένα σε ολόκληρη την περιοχή και να φέρει
θετικές μετατοπίσεις στον πολιτικό συσχετισμό Ελλάδας - Τουρκίας.

9 Παρουσιάζεται αδυναμία εναρμόνισης κεντρικών στόχων της εξωτερικής
μας πολιτικής με ευρύτερες διεθνείς τάσεις. Χαρακτηριστική περίπτωση η ελλιπής
σύνδεση του Κυπριακού με τις διαδικασίες Ντέιτον στην πρώην Γιουγκοσλαβία, την
καταδίκη της εθνικής κάθαρσης, την άρνηση κρατικής διάστασης της Βοσνίας.

Ειδικά το Κυπριακό, πρέπει να ενταχθεί στις σύγχρονες τάσεις ενάντια στην
εθνική κάθαρση, για τις πολυπολιτισμικές κοινωνίες, στο δικαίωμα επιστροφής
των προσφύγων. Η Λευκωσία πρέπει να προβληθεί ως η μόνη μεταψυχροπολεμική
ευρωπαϊκή πρωτεύουσα με «τείχος του αίσχους».

10 Πολλές φορές η συμπαράσταση στους αγωνιζόμενους για τη δημοκρατία
Τούρκους γίνεται προσχηματικά ­ φτάνει ως εκεί που μας χρειάζεται για
προπαγανδιστικούς λόγους. Και άλλες φορές μια ευρωπαϊκής υπαγόρευσης
«ρεαλπολιτίκ» οδηγεί σε αποσιωπήσεις των μεγάλων προβλημάτων δημοκρατίας της
Τουρκίας, είτε σε σχέση με τους Κούρδους, είτε με τους εργαζομένους, είτε την Αριστερά.

Οφείλουμε να κατανοήσουμε ότι η πορεία επίλυσης των ελληνοτουρκικών σχέσεων
είναι πορεία παράλληλη με τον εκδημοκρατισμό της Τουρκίας. Να έχουμε μια
ειλικρινή και βαθιά συμπαράσταση στις δυνάμεις της δημοκρατίας, της κοινωνικής
δικαιοσύνης και τις εθνικές μειονότητες της Τουρκίας. Να μη συμμετέχουμε στις
εκάστοτε ευρωπαϊκές «συνωμοσίες σιωπής» απέναντι σε φυλακίσεις, εξαφανίσεις,
δολοφονίες, με επιχειρήματα του τύπου «ας βγάλουν οι Γάλλοι ή οι Γερμανοί τα
κάστανα από τη φωτιά». Και οφείλουμε να μη συγχέουμε, όπως δυστυχώς γίνεται
πολύ συχνά, τις σχέσεις σε επίπεδο κοινωνίας των πολιτών ­ όπου πρέπει να
έχουμε ασταμάτητες και εμπνευσμένες πρωτοβουλίες επαφών, συναντήσεων,
συνεργασίας ­ με τις κρατικές σχέσεις ­ όπου πρέπει να υπάρχει ισορροπία
δυνάμεων, σταθερότητα, αποτελεσματική πολιτική διαπραγμάτευση».

Ο Αλέκος Αλαβάνος είναι ευρωβουλευτής του ΣΥΝ. Το άρθρο του
αυτό βασίζεται σε τοποθέτησή του κατά την πρόσφατη παρουσίαση δύο
βιβλίων του καθηγητή Χρ. Γιαλουρίδη

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16046N101</ED>
<ID>
ID:136288

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N10&aa=1</URL></REF>


Article

<CATEGORY>vin04</CATEGORY>

 <H5>Ο ΠΡΩΗΝ ΠΡΩΘΥΠΟΥΡΓΟΣ ΠΑΡΑΘΕΤΕΙ ΤΑ ΥΠΕΡ ΤΟΥ ΕΚΛΟΓΙΚΟΥ ΣΥΣΤΗΜΑΤΟΣ ΕΝΑΝΤΙ ΣΤΑΥΡΟΥ
ΚΑΙ ΛΙΣΤΑΣ
</H5><H2>Το σύστημα του σφαιριδίου
</H2>
<AUTHOR>ΓΕΩΡΓΙΟΣ ΡΑΛΛΗΣ</AUTHOR>

Το προτεινόμενο σύστημα, απόσταγμα μακράς ενασχολήσεώς μου και πλούσιας
πείρας περί τα ελληνικά εκλογικά συστήματα, καθώς και γνώσεως των κυριότερων
ευρωπαϊκών, δεν αποτελεί, βέβαια, πανάκεια, ούτε διεκδικεί το τέλειο ή το
αλάθητο, συγκεντρώνει όμως σημαντικά πλεονεκτήματα και εν πάση περιπτώσει
είναι απαλλαγμένο από τα σοβαρά μειονεκτήματα των συστημάτων του σταυρού
προτιμήσεως και της λίστας, καθώς και του αμιγούς πλειοψηφικού. 
ΕΝΑΡΜΟΝΙΖΕΤΑΙ πλήρως με τα άρθρα 1 και 51 του Συντάγματος περί λαϊκής
κυριαρχίας και αμεσότητας, καθολικότητας και μυστικότητας της ψηφοφορίας,
εξασφαλίζει την ανάδειξη ικανών και άξιων εκπροσώπων του λαού στο Κοινοβούλιο
και απαλλάσσει τους εκλογείς από την ψυχολογία «της χαμένης ψήφου». Μόνο
προκατειλημμένοι και κακοπροαίρετοι θα μπορούσαν να ισχυρισθούν ότι αυτό το
σύστημα δεν συμβάλλει σοβαρά στην αναβάθμιση της πολιτικής μας ζωής και την
καλύτερη λειτουργία του πνεύματος. Θα μπορούσε μάλιστα να βελτιωθεί περαιτέρω,
ώστε να αντιμετωπίζεται αυτόματα και η εκπροσώπηση της μειοψηφίας στο
Κοινοβούλιο, με την αναλογική κατάληψη εδρών και από υποψηφίους της. Σχετική
πρόβλεψη μπορεί να γίνει στον νέο εκλογικό νόμο, π.χ. ότι σε εκλογικές
περιφέρειες 5 εδρών τα κόμματα δεν έχουν το δικαίωμα να προτείνουν
περισσότερους από 4 υποψηφίους και στις περιφέρειες των 6 και 7 εδρών οι
υποψήφιοι εκάστου κόμματος δεν θα υπερβαίνουν τους 5. Έτσι, το εκλογικό
αποτέλεσμα θα εξασφαλίζει την αυτόματη εκπροσώπηση της μειοψηφίας και το
σύστημα θα συγκεντρώνει όλα τα πλεονεκτήματα του πλειοψηφικού και της απλής αναλογικής.

ΠΟΥ ΕΦΑΡΜΟΖΕΤΑΙ

Σύστημα παρόμοιο με αυτό που προτείνω εφαρμόζεται σήμερα στο Λουξεμβούργο, ενώ
στη Γερμανία, όπου ισχύει μεικτό σύστημα ­ πλειοψηφικό για τις μονοεδρικές
περιφέρειες, στις οποίες διαιρείται η χώρα, και απλή αναλογική για το
ψηφοδέλτιο Επικρατείας ­ ο ψηφοφόρος έχει το δικαίωμα δύο ψήφων: μία για τον
υποψήφιο της μονοεδρικής περιφέρειας και μία για το ψηφοδέλτιο Επικρατείας.
Έτσι, οι εκλογείς έχουν τη δυνατότητα στη μία περιφέρεια να ψηφίσουν υποψήφιο
του α' κόμματος, στη δε Επικράτεια να επιλέξουν το β' κόμμα. Με τον τρόπο
αυτόν, οι μισοί βουλευτές εκλέγονται στις μονοεδρικές περιφέρειες με σχετική
πλειοψηφία και οι άλλοι μισοί από το ψηφοδέλτιο Επικρατείας με το αναλογικό
σύστημα. Τα κόμματα αναγκάζονται να προτείνουν πολύ ικανούς υποψηφίους στις
μονοεδρικές περιφέρειες, ενώ στην Επικράτεια εκείνους που εκτιμάται ότι
χρειάζονται στη Βουλή ή την κυβέρνηση. Στη Μεγάλη Βρετανία ισχύει το αμιγές
μονοεδρικό πλειοψηφικό σύστημα, το οποίο αναγκάζει τα κόμματα να επιλέγουν
τους ικανότερους υποψηφίους, όμως, λαμβανομένης υπόψη της ελληνικής
νοοτροπίας, ενδεχόμενη εφαρμογή του βρετανικού συστήματος στη χώρα μας, είναι
βέβαιο ότι θα επέφερε τη διάλυση των πολιτικών κομμάτων. Εξάλλου, το
μονοεδρικό πλειοψηφικό δεν απαλλάσσει τον ψηφοφόρο από την ψυχολογία της
χαμένης ψήφου.

ΕΚΣΥΓΧΡΟΝΙΣΜΕΝΟ

Υπό το φως των ανωτέρω, έχω τη γνώμη ότι η Ελλάδα θα μπορούσε να εισηγηθεί την
εφαρμογή του εκσυγχρονισμένου συστήματος του σφαιριδίου κατά τις προσεχείς
εκλογές για την ανάδειξη των νέων μελών του Ευρωπαϊκού Κοινοβουλίου. Αν
υιοθετείτο πιστεύω ότι θα συνέβαλε στην προσέγγιση των αντιτιθέμενων απόψεων
μεταξύ των υποστηρικτών του πλειοψηφικού και των οπαδών της απλής ή
ενισχυμένης αναλογικής.

Θα ήθελα, πάντως, να σημειώσω τη δυσάρεστη έκπληξη που δοκίμασα από το γεγονός
ότι στην παρουσίαση της προτάσεώς μου παραβρέθηκαν μόνον εκπρόσωπος της
Πολιτικής Άνοιξης και ενάριθμοι βουλευτές της Νέας Δημοκρατίας. Και με
απογοήτευση παρατηρώ ότι, εκτός από το ΚΚΕ, κανένα κόμμα δεν έδειξε έως σήμερα
ενδιαφέρον για το θέμα, παρά το γεγονός ότι και στην εκδήλωση είχαν εγκαίρως
προσκληθεί και το σχετικό κείμενο της ομιλίας μου ήταν στη διάθεσή τους. Και
όμως, ήταν, νομίζω, μια καλή ευκαιρία να διατυπωθούν χρήσιμες απόψεις από
κυβέρνηση και αντιπολίτευση για το σοβαρό αυτό ζήτημα και μάλιστα στο πλαίσιο
της συζητήσεως που γίνεται αυτό τον καιρό, για την αναθεώρηση του Συντάγματος.
Όσο για τη θέση του ΚΚΕ (κυρίας Παπαρήγα) ότι θα έπρεπε στο προτεινόμενο
σύστημα να προβλέπεται η δυνατότητα εκλογής κομμάτων και όχι προσώπων, θα
ήθελα να σημειώσω τα ακόλουθα: Η θέση αυτή δεν έχει συνταγματικό έρεισμα, αφού
το ισχύον Σύνταγμα (άρθρα 51, 53-57 και 59-63) προβλέπει εκλογή βουλευτών και
όχι κομμάτων, θεσπίζοντας και ανάλογη υποχρέωση του εκλογικού σώματος. Βέβαια,
τα άρθρα 29, 37, 38, 54 και 68 αναφέρονται και σε κόμματα, με κυρίαρχη όμως
την έννοια της δυνατότητας για ελεύθερη ίδρυση πολιτικών σχηματισμών εκ μέρους
των Ελλήνων πολιτών και τη συμμετοχή τους σε αυτούς (άρθρο 29). Εξ
αντιδιαστολής προκύπτει ότι οι πολίτες έχουν τη δυνατότητα να μην αποκτήσουν
οποιαδήποτε κομματική ιδιότητα. Είναι, πάντως, προφανές ότι το Σύνταγμα δίνει
ιδιαίτερη βαρύτητα στους βουλευτές-πρόσωπα. Αυτοί «αντιπροσωπεύουν το Έθνος»,
κατά τη ρητή διατύπωση του άρθρου 51, παράγραφος 2, και όχι τα κόμματα.
Εξάλλου, το σύστημα του σφαιριδίου, εναρμονισμένο απόλυτα με το ισχύον
συνταγματικό καθεστώς, παρέχει έμμεσα τη δυνατότητα εκλογής κομμάτων, αφού οι
εκλογείς μπορούν να επιλέξουν το σύνολο των προτεινομένων από το κόμμα της
προτιμήσεώς τους υποψηφίων, δηλαδή ουσιαστικά να ψηφίζουν κομματικό ψηφοδέλτιο
και να επιλέγουν κόμμα.

ΤΟ ΗΘΟΣ ΤΩΝ ΠΟΛΙΤΙΚΩΝ

Μιλώντας τον Απρίλιο του 1994 στο Συνέδριο της Νέας Δημοκρατίας, στη
Χαλκιδική, είχα επισημάνει ότι κανένας ιδεολογικός, προγραμματικός,
οργανωτικός και στρατηγικός εξοπλισμός ­ όσο άρτιος και αν είναι ­ δεν
πρόκειται να ωφελήσει ουσιαστικά τον τόπο και τη δημοκρατία, αν λείπει η
πολιτική αξιοπιστία που συνδέεται με το ήθος και τη συμπεριφορά, με την
ποιότητα και το επίπεδο των πολιτικών μας. Και ότι, πάντως, αποφασιστικής
σημασίας παράγοντα για την αναβάθμιση του ήθους και του επιπέδου των πολιτικών
αποτελεί το εκλογικό σύστημα.

Νομίζω ότι όσο περνάει ο καιρός, η επισήμανση εκείνη γίνεται εναργέστερα
επίκαιρη. Συμπληρώνοντάς την, σήμερα, θα ήθελα να υπογραμμίσω ότι από τότε
έχει γίνει πληθωρικότερος ο θεωρητικός ­ και ενίοτε φαρισαϊκός ­ λόγος περί
του ήθους και των άλλων αρετών που πρέπει να διακρίνουν τους πολιτικούς μας.
Κανένα βήμα όμως δεν έχει, δυστυχώς, σημειωθεί για τη μετουσίωση των λόγων σε
πράξεις, με τις οποίες και μόνο εκφράζονται αυτές οι αρετές. Και αν
παραμείνουμε στα «έπεα πτερόεντα», είναι βέβαιο ότι η κατάσταση θα εξελίσσεται
από το κακό στο χειρότερο. Πιστεύω ότι η πρότασή μου θα μπορούσε να αποτελέσει
μια καλή βάση προς την ορθή κατεύθυνση των θετικών πράξεων.

ΒΟΗΘΑ Η ΤΕΧΝΟΛΟΓΙΑ

Με ρώτησε κάποιος, γιατί δεν είχα εισηγηθεί το σύστημα που τώρα προτείνω όταν,
μετά τη μεταπολίτευση, ήμουν υπουργός Εσωτερικών και αργότερα πρωθυπουργός.
Του απάντησα ότι ασφαλώς θα το είχα προτείνει, αν τότε η τεχνολογία είχε
φθάσει στη σημερινή εκπληκτική τελειότητα και ταχύτητα λειτουργίας των
μηχανικών μέσων της. Με τις σημερινές τεχνικές δυνατότητες, το σύστημα γίνεται
απλούστατο, χωρίς να δημιουργήσει στον ψηφοφόρο οποιαδήποτε δυσχέρεια ή
σύγχυση, όπως ίσως φοβούνται μερικοί. Πράγμα που το έδειξε, στην πράξη η
σχετική επίδειξη της λειτουργίας του συστήματος, η οποία έγινε από ειδικούς
τεχνικούς της ICAP, πλαισιώνοντας την όλη παρουσίαση της προτάσεώς μου.

Τελειώνοντας, θεωρώ αναγκαίο, αλλά και χρήσιμο, να υπογραμμίσω ότι η
κυβέρνηση, αντί να ετοιμάζει «εν κρυπτώ» κάποιο εκλογικό σύστημα της αρεσκείας
της ­ όπως δυστυχώς έπραξαν οι κυβερνήσεις Α. Παπανδρέου, το 1988, και Κ.
Μητσοτάκη, το 1990 ­ θα έπρεπε να είχε συγκροτήσει συναινετικά ολιγομελή
επιτροπή από πρόσωπα εγνωσμένης αντικειμενικότητας, με ειδικές γνώσεις και
πείρα εκλογικών συστημάτων, η οποία έχοντας υπόψη και το εκσυγχρονισμένο
σύστημα του σφαιριδίου, θα εισηγούνταν τον καταλληλότερο για τη χώρα μας νέο
εκλογικό νόμο. Χρήσιμο είναι, νομίζω, να υπενθυμίσω ότι οι κυβερνήσεις
Καραμανλή, τόσο πριν από τη δικτατορία όσο και μετά τη μεταπολίτευση του 1974,
προτού καταλήξουν στην υιοθέτηση του εκλογικού συστήματος, ζητούσαν πάντοτε τη
γνώμη τουλάχιστον του κόμματος της αξιωματικής αντιπολιτεύσεως.

Δεν θέλω να είμαι απαισιόδοξος. Ελπίζω ότι δεν απέλειπε η υπευθυνότητα, η
σωφροσύνη και η συναίσθηση του εθνικού χρέους σε αυτόν τον τόπο. Υπολογίζω
κυρίως στους νέους μας, που είναι απαλλαγμένοι από παλαιά σύνδρομα και κακά
κατάλοιπα του παρελθόντος και πιστεύω ότι όχι μόνο θα αντιληφθούν και θα
προσέξουν προτάσεις με πραγματικό εκσυγχρονιστικό περιεχόμενο, αλλά θα
φροντίσουν και να τις υλοποιήσουν για το καλό της πατρίδας μας και των
συμπολιτών μας.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16046N111</ED>
<ID>
ID:136289

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N11&aa=1</URL></REF>


Article

<CATEGORY>vin04</CATEGORY>

 <H5>Αναζητείται εκσυγχρονισμός...
</H5><H2>30 ΕΡΩΤΗΣΕΙΣ
</H2><H2>ΓΙΑΝΝΗΣ ΣΟΥΛΑΔΑΚΗΣ
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΓΕΝΝΗΘΗΚΕ: Στο ζωντανό και πνευματικό Βραχάσι της Κρήτης.

ΖΕΙ: Στην Αθήνα της αφασίας και της αγωνίας.

ΠΙΣΤΕΥΕΙ: Στους απλούς ανθρώπους.

ΑΚΟΥΕΙ: Τα πάντα.

ΤΑΞΙΔΕΥΕΙ: Με κάθε μέσο.

ΑΠΟΦΕΥΓΕΙ: Τους ξιπασμένους.

Ο Γιάννης Σουλαδάκης, μέλος του Ε.Γ. του ΠΑΣΟΚ, αφιερώνει πολύ χρόνο στο
ΙΣΤΑΜΕ - Ανδρέας Παπανδρέου, του οποίου είναι πρόεδρος (το ΙΣΤΑΜΕ διοργανώνει
την ερχόμενη Δευτέρα άλλο ένα συμπόσιο, αυτήν τη φορά με θέμα «Ο ρατσισμός ως
απειλή της Δημοκρατίας»). Ο πρώην υπουργός στη συνέντευξή του αφήνει πολλές
αιχμές για τις δημοτικές εκλογές της Αθήνας. «Να δείξουν και τα δόντια τους»
και όχι μόνο «τα χαμόγελά τους», λέει με νόημα. Κα κάνει λόγο γι' αυτούς που
πορεύονται εκμεταλλευόμενοι το ΠΑΣΟΚ, χωρίς να είναι ΠΑΣΟΚ.

ΕΡ.: ΙΣΤΑΜΕ;

ΑΠ.: Ινστιτούτο Επιστήμης και Πολιτικής. Σε καμία περίπτωση δημοπρατήριο
κρατικών ή κοινωνικών αξιωμάτων.

ΕΡ.: Πόσων χρόνων έκλεισε;

ΑΠ.: Τριών, αλλά θα ζήσει πολλές τριάδες.

ΕΡ.: Έργο του;

ΑΠ.: Η ποιότητα των ανθρώπων που συσπειρώνει, αλλά και η καινοτόμος του
παρουσία που οδήγησε και τα άλλα κόμματα να πάρουν αντίστοιχες πρωτοβουλίες.

ΕΡ.: Συνεργασία με άλλα Ινστιτούτα;

ΑΠ.: Και υπάρχει και θα υπάρξει, όχι μόνο στην Ελλάδα αλλά και στο εξωτερικό.

ΕΡ.: Συγκεκριμένα;

ΑΠ.: Από το Ιράν, την Κύπρο, την Κροατία, τα Σκόπια, το Παρίσι, τη Στοκχόλμη,
το Λονδίνο και όπου αλλού.

ΕΡ.: Τι θεωρείτε επιτυχία του ΙΣΤΑΜΕ;

ΑΠ.: Την ενότητα των δυνάμεων που συσπειρώνει και που δεν επηρεάσθηκε ούτε από
κρίσιμες πολιτικές καταστάσεις. Όπως και τη συνδιάσκεψη των σοσιαλιστικών κομμάτων.

ΕΡ.: Πολλά Ιδρύματα Ανδρέα Παπανδρέου...

ΑΠ.: Πολλά, αλλά ένα είναι το ΙΣΤΑΜΕ.

ΕΡ.: Ανδρέας Παπανδρέου;

ΑΠ.: Και του 20ού και του 21ου αιώνα. Υπερβατικός πολιτικός και άνθρωπος.

ΕΡ.: Και ο εκσυγχρονισμός;

ΑΠ.: Ο ευρών αμειφθήσεται.

ΕΡ.: Κώστας Σημίτης;

ΑΠ.: Πολύ οργανωμένος, τακτικός και συστηματικός, αλλά, εν πάση περιπτώσει,
ούτε και αυτός μπορεί να τετραγωνίσει τον κύκλο.

ΕΡ.: Προβλήματα στην Αθήνα εν όψει δημοτικών εκλογών;

ΑΠ.: Εννοείτε με την εκλογιμότητα υποψηφίων; Αν δεν εννοείτε αυτό, δεν νομίζω
ότι οι Αθηναίοι ασχολούνται και πάρα πολύ με τα θέματα αυτά.

ΕΡ.: Και αν το εννοώ;

ΑΠ.: Μαντείο των Δελφών δεν είμαι, ούτε κουμπαράς με ψήφους. Και με τα ήξεις
αφήξεις δεν απαντάς.

ΕΡ.: Τότε;

ΑΠ.: Επειδή πολλοί έχουν μιλήσει για χαμόγελα εγώ προσθέτω: Εκτός από τα
χαμόγελα ας δείξουν και τα δόντια τους, να δούμε αν μπορούν να κόψουν την πίτα
της επιτυχίας.

ΕΡ.: ΠΑΣΟΚ το '74;

ΑΠ.: Συναισθηματισμός, ανιδιοτέλεια, ιδεαλισμός, ανυστεροβουλία.

ΕΡ.: Το ΠΑΣΟΚ, σήμερα;

ΑΠ.: Το ΠΑΣΟΚ ή διά του ΠΑΣΟΚ; Το ΠΑΣΟΚ παραμένει το ίδιο, αλλά διά του ΠΑΣΟΚ
πολλοί βολεύονται και πορεύονται και ας μην είναι ΠΑΣΟΚ.

ΕΡ.: Τα μικρότερα κόμματα;

ΑΠ.: Θα μπορούσα να μιλήσω για το Τρίο Μπελκάντο, το Τρίο Στούτζες, το Τρίο Αμόρε...

ΕΡ.: Γιατί είστε τόσο δηκτικός;

ΑΠ.: Δεν είμαι ούτε δηκτικός ούτε εκτονωτικός. Μην ξεχνάμε όμως το καλαμπούρι
και το πείραγμα είναι το άλας της ζωής. Σε καμιά περίπτωση όμως δεν αισθάνομαι
σαν εκείνους τους αρχαίους που μια φορά το χρόνο απελευθερώνονται.

ΕΡ.: Σας πειράζει που δεν είστε υπουργός;

ΑΠ.: Ποιας κυβέρνησης;

ΕΡ.: Της σημερινής.

ΑΠ.: Σε καμιά περίπτωση μιας και όλοι τους είναι υπέροχοι.

ΕΡ.: Εγγραφή νέων μελών στο ΠΑΣΟΚ;

ΑΠ.: Με συμπαθητική μελάνη...

ΕΡ.: Συνέδριο της Νεολαίας;

ΑΠ.: Εννοείτε συνέδριο τραπεζικών λογαριασμών. Πιστεύω, πάντως, ότι υπάρχουν
χιλιάδες νεολαίοι στον χώρο του ΠΑΣΟΚ.

ΕΡ.: Σχέδιο Καποδίστριας;

ΑΠ.: Σχέδιο Καποδίστριας ή Σχέδιο Προκρούστης; Εν πάση περιπτώσει, φρόντισαν
κάποιοι να μη μου αφήσουν τόπο να ψηφίσω μια και διάλεξαν να δείξουν την πυγμή
τους αδικώντας τον τόπο όπου γεννήθηκα.

ΕΡ.: Η εμπειρία από την υπουργική σας θητεία;

ΑΠ.: Άλλα λόγια να αγαπιόμαστε.

ΕΡ.: Από το Ε.Γ. του ΠΑΣΟΚ;

ΑΠ.: Όλες καλές, και τις άσχημες και τις καλές ημέρες, όλες τις εποχές.

ΕΡ.: Φιλοδοξία σας;

ΑΠ.: Να περπατώ με τα πόδια κάτω και το κεφάλι πάνω.

ΕΡ.: Και χωρίς...

ΑΠ.: Και χωρίς... Εν πάση περιπτώσει και χωρίς να είμαι καλαμοκαβαλάρης.

ΕΡ.: Ονειρεύεσθε καμιά φορά;

ΑΠ.: Και ποιος δεν ονειρεύεται.

ΕΡ.: Τι ονειρεύεσθε για την Ελλάδα;

ΑΠ.: Τον αυτοσεβασμό της.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N12</CAT>
<ED>
Κωδικός άρθρου: A16046N121</ED>
<ID>
ID:136290

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N12&aa=1</URL></REF>


Article

<CATEGORY>vin06</CATEGORY>

 <H5>ΕΠΑΝΑΣΤΑΣΗ ΣΤΗΝ ΕΞΥΠΗΡΕΤΗΣΗ ΤΟΥ ΠΟΛΙΤΗ ΜΕ ΠΟΛΛΑΠΛΑ ΟΦΕΛΗ
</H5><H2>Το τηλέφωνο κόβει 130.000 μετακινήσεις
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

Τουλάχιστον κατά 130.000 υπολογίζει το υπουργείο Εσωτερικών, Δημόσιας
Διοίκησης και Αποκέντρωσης ότι θα μειωθούν οι μετακινήσεις στην Αθήνα κάθε
μήνα με τις τηλεφωνικές παραγγελίες των πιστοποιητικών, που σχεδιάζεται να
ξεκινήσουν την πρώτη Φεβρουαρίου.

ΑΥΤΟ δεν είναι το μοναδικό πλεονέκτημα που περιμένουν όσοι σχεδίασαν το
καινούργιο σύστημα. Οι διαδικασίες θα επιταχυνθούν ιδιαίτερα γι' αυτούς που
κατοικούν μακριά από τον τόπο γέννησής τους. Σήμερα κάποιος που έχει, για
παράδειγμα, τα χαρτιά του στον Έβρο πρέπει να περιμένει περίπου δύο εβδομάδες
για ένα πιστοποιητικό ποινικού μητρώου. Με το καινούργιο μέτρο, που έχει την
συνεργασία του ΟΤΕ και των ΕΛΤΑ, υπολογίζεται ότι θα έχει το χαρτί που
χρειάζεται το αργότερο σε μια εβδομάδα στο σπίτι του.

Σημαντικά οφέλη αναμένεται να υπάρξουν για τους εργαζόμενους. Μπορεί σε
ορισμένες περιπτώσεις η διαδικασία με το τηλέφωνο να διαρκεί παραπάνω (όπως
στα πιστοποιητικά γέννησης, τα οποία στους δήμους που διαθέτουν μηχανογράφηση
παραδίδονται αυθημερόν), όμως πλέον δεν θα υπάρχει ανάγκη του εργαζόμενου να
φύγει από τη δουλειά του και να στηθεί στην ουρά. Για ορισμένα πιστοποιητικά,
όπως στρατολογική κατάσταση ή ποινικό μητρώο, το κέρδος χρόνου είναι μεγάλο.

Στο πρόγραμμα έχουν εκδηλώσει ενδιαφέρον να συμμετάσχουν μέχρι στιγμής 191
δήμοι σε όλη τη χώρα (62 στο νομό Αττικής). Αρχικά τηλεφωνικές αιτήσεις θα
γίνονται στο 1502 μόνο για τα πιστοποιητικά γέννησης. Από τις 8 το πρωί ως τις
3 το μεσημέρι οι ενδιαφερόμενοι θα μπορούν να «παραγγέλνουν» τα πιστοποιητικά
τους και με μια επιβάρυνση 300 δραχμών να τα παίρνουν στο σπίτι τους με
συστημένη επιστολή. Αν επιθυμούν μπορούν να κάνουν την αίτηση τηλεφωνικά
(κόστος 260 δραχμές) και να περνούν από την υπηρεσία τη μέρα που θα τους πουν,
ώστε να παραλάβουν το πιστοποιητικό τους. Πρέπει πάντως να διευκρινιστεί, όπως
λένε υπηρεσιακοί παράγοντες του υπουργείου, ότι (για λόγους ασφαλείας) το
πιστοποιητικό θα δίνεται μόνο στον ίδιο τον ενδιαφερόμενο στο σπίτι, εκτός και
αν κάποιο άλλο πρόσωπο έχει εξουσιοδότηση να το παραλάβει (με θεωρημένο το
γνήσιο της υπογραφής).

Μετά τα μέσα Μαρτίου υπολογίζεται ότι το 1502 θα λειτουργεί ως τις 8 το βράδυ,
με προοπτική να επεκταθεί αργότερα σε όλο το 24ωρο και στα Σαββατοκύριακα. Σε
ένα περίπου μήνα τηλεφωνικές αιτήσεις θα μπορούν να κάνουν οι πολίτες και για
ληξιαρχικές πράξεις γέννησης, γάμου και θανάτου και μέχρι το καλοκαίρι για
πιστοποιητικά στρατολογικής κατάστασης, ποινικού μητρώου και φορολογικής
ενημερότητας. Στόχος είναι το μέτρο να διευρυνθεί και σε άλλους φορείς του
Δημοσίου, όπως τα Πανεπιστήμια, ενώ «αν πάει καλά γιατί να μην εφαρμοστεί και
στις τράπεζες;», όπως λένε οι αρμόδιοι υπάλληλοι του υπουργείου Εσωτερικών και
Δημόσιας Διοίκησης.

Για όσους πάντως ανησυχούν, αξίζει να υπογραμμιστεί ότι και το καινούργιο
μέτρο υπάγεται στην διάταξη του άρθρου 5 του νόμου 1943/91, που επιβάλλει η
έκδοση πιστοποιητικών, δικαιολογητικών και βεβαιώσεων να μην ξεπερνάει τις
δέκα ημέρες. Αν αυτό λέει κάτι...

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16046N131</ED>
<ID>
ID:136247

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N13&aa=1</URL></REF>


Article

<CATEGORY>vin06</CATEGORY>

 <H2>Επίσκεψη στο Μετρό για εξοικείωση
</H2>
ΞΑΝΑΡΧΙΖΟΥΝ, από αύριο Σάββατο, οι επισκέψεις του κοινού στα εργοτάξια του
Μετρό της Αθήνας, σε μια προσπάθεια οι Αθηναίοι να εξοικειωθούν με το έργο
πριν ακόμη αυτό λειτουργήσει.

Έτσι από τις 10 π.μ. μέχρι τη 1 μ.μ. αύριο μπορούν όσοι θέλουν να πάνε στον
σταθμό του Μετρό «Ακαδημία», είσοδος από τον πεζόδρομο της Κοραή, και να δουν
από κοντά τον σταθμό που βρίσκεται στο τελικό στάδιο της κατασκευής του. Εκεί
θα βρίσκονται στελέχη της εταιρείας Αττικό Μετρό (που εποπτεύει την κατασκευή
των έργων για λογαριασμό του Ελληνικού Δημοσίου), τα οποία θα εξηγούν στους
επισκέπτες την πορεία των εργασιών όσο και για ό,τι άλλο θέμα ενδιαφερθούν οι επισκέπτες.

Επισκέψεις στον ίδιο σταθμό θα μπορούν να γίνουν και τα Σάββατα 31 Ιανουαρίου,
7, 14 και 21 Φεβρουαρίου, ενώ αργότερα θα μπορούν να γίνουν και στους σταθμούς
Πανόρμου, Αττικής, Σεπολίων, Μεγάρου Μουσικής και Δεληγιάννη.

Όσοι ενδιαφέρονται να πάρουν προσκλήσεις για επισκέψεις στα εργοτάξια του
Μετρό θα τις βρουν στα εκδοτήρια εισιτηρίων του ΗΣΑΠ καθώς και στα φυλάκια των
εργοταξίων του Μετρό στο Σύνταγμα, στην Ακαδημία, τη Δάφνη και τους Αμπελοκήπους.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16046N132</ED>
<ID>
ID:136306

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N13&aa=2</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ </H2><H2>Μια πατρίδα με εικόνες ψυχής
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

ΤΟ ΣΠΙΤΙ έχει ξύλινη επένδυση. Ψηλά στον τοίχο παραδοσιακά πιάτα και δύο
κεντήματα: «Καλή τύχη» γράφει το ένα, «Έχει ο Θεός» γράφει το άλλο. Στην
κουπαστή της σκάλας ριγμένες μαντήλες με τοπικά σχέδια. Ο 11χρονος Φραγκιός
μένει στον Όθο της Καρπάθου. Κάπως έτσι ζωγράφισε το «Καρπάθικο σπίτι». Και
αυτή η πολύχρωμη ζωγραφιά κοσμεί τον Ιανουάριο, στο ημερολόγιο που εκδόθηκε με
πρωτοβουλία της Βουλής, για τα 50 χρόνια από την ενσωμάτωση της Δωδεκανήσου.

Περισσότεροι από 3.000 μαθητές και μαθήτριες της Ε' και Στ' Δημοτικού πήραν
μέρος στο διαγωνισμό ζωγραφικής που διεξήχθη σ' αυτή την ακριτική περιοχή της
χώρας, με αφορμή την ιστορική επέτειο. Η Χρυσούλα, από την Κω, βυθίστηκε σ'
ένα τοπίο με έντονο πράσινο και μπλε και του έδωσε το όνομα «Επιτέλους,
Ελευθερία». Ο Αλέξανδρος, από την Πάτμο, έπαιξε με το κόκκινο και το κίτρινο
σε μια στολισμένη εκκλησιά και το ονόμασε «Το πανηγύρι της λευτεριάς».

Τι είναι «Απελευθέρωση», Στέλλα από τους Λειψούς; Είναι ένα τοπίο με γαλάζια
θάλασσα, λόφους με εκκλησάκια και καράβια που πλέουν σε ήρεμα νερά. Πώς ειναι
το νησί σου, Ισιδώρα από την Λέρο; Είναι κάστρα και κόσμος, ιστορία και
άνθρωποι, χέρια πιασμένα και πρόσωπα που περνούν μέσα στον χρόνο.

Ο «Άη Γιώργης της Χαδιές» πλημμύρισε από λευκό φως και γαλάζιο χρώμα στα χέρια
της Αντωνίας από την Κάσο και η Μαρία από την Αντιμάχεια της Κω έπλασε έναν
αφαιρετικό στρατιώτη που μόνο πόλεμο δεν κάνει. Πώς ήταν «το πρώτο
ηλιοβασίλεμα μετά την ενσωμάτωση», Στέφανε από την Ρόδο; Ήταν κατακκόκινο, με
ανθρώπους να χορεύουν και την ελληνική σημαία να μιλάει μ' ένα λαμπερό ήλιο
πάνω στο κάστρο του νησιού. Ήταν χρώματα και πάθος, φωνές και χαρά, άνθρωποι
και μνημεία.

Μια πατρίδα ζωγραφισμένη από παιδιά. Με εκτυφλωτικά χρώματα. Με έντονα
αισθήματα. Και εικόνες ψυχής.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16046N133</ED>
<ID>
ID:136370

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N13&aa=3</URL></REF>


Article

<CATEGORY>vin06</CATEGORY>

 <H2>Πρώην ανώτερος δικαστικός θα βρεθεί στο εδώλιο του κατηγορουμένου
</H2>
ΕΝΑΣ ΠΡΩΗΝ ανώτερος δικαστικός λειτουργός, που για χρόνια ολόκληρα υπηρετούσε
τη Θέμιδα, θα βρεθεί σύντομα στο εδώλιο του κατηγορουμένου, έπειτα από
βούλευμα του Συμβουλίου Πλημμελειοδικών της Αθήνας, που τον παραπέμπει σε δίκη
για παρότρυνση σε εκτέλεση πλημμελήματος κατά συρροή.

Κατηγορούμενος είναι ο επίτιμος πρόεδρος Εφετών κ. Δημήτρης Μπαβαρέζος, ο
οποίος φέρεται, πριν ακόμη αποχωρήσει από το δικαστικό σώμα, ότι προσπάθησε να
παροτρύνει τον συνάδελφό του εφέτη κ. Ιωάννη Δαβίλλα και τον εισαγγελέα κ.
Σταύρο Μαντακιοζίδη να παραβούν το καθήκον τους και να κρίνουν δύο
συγκεκριμένους κατηγορούμενους όχι αμερόληπτα και κατά συνείδηση, αλλά
λαμβάνοντας υπόψη και τους δικούς του εξωδικαστικούς ισχυρισμούς.

Σύμφωνα με όσα αναφέρονται στο υπ' αριθμόν 28/1998 βούλευμα του Συμβουλίου
Πλημμελειοδικών της Αθήνας, «ο κ. Δημ. Μπαβαρέζος όντας εν ενεργεία πρόεδρος
Εφετών τις βραδινές ώρες της 9ης Μαρτίου 1995 τηλεφώνησε στον εφέτη κ. Ιω.
Δαβίλλα και προσπάθησε να τον επηρεάσει δυσμενώς εις βάρος του κατηγορουμένου
αστυνομικού Ν. Σκαρτσούνη, που δικαζόταν για υπόθεση ναρκωτικών». 
Ο κατηγορούμενος-δικαστικός λειτουργός φέρεται να είπε στον συνάδελφό του ότι
«εξαιτίας των αναφορών του Σκαρτσούνη εις βάρος του στερήθηκε ο ίδιος την
προαγωγή του σε αρεοπαγίτη». 
Για τον λόγο αυτό ο κ. Μπαβαρέζος ­ σύμφωνα πάντα με τα στοιχεία του
παραπεμπτικού βουλεύματος ­ «παρότρυνε με τη συμπεριφορά του τον εφέτη να
παραβεί το καθήκον της αμεροληψίας, που όφειλε να επιδεικνύει ως δικαστής κατά
την εκδίκαση της υπόθεσης».

Λίγες ημέρες αργότερα, ο επίτιμος ­ σήμερα πια ­ πρόεδρος Εφετών κατηγορείται
ότι ακολούθησε την ίδια τακτική. 
Συγκεκριμένα, τον Ιούνιο του 1995, αφού επικοινώνησε τηλεφωνικά με τον
εισαγγελέα κ. Σταύρο Μαντακιοζίδη, που υπηρετούσε τότε στο Τμήμα
Γνωμοδοτήσεων, του είπε ότι έκανε μεγάλο λάθος που προφυλάκισε τον
κατηγορούμενο Γεώργιο Γούσιο. 
Όπως του είπε, «πρόκειται για έναν άγιο και έντιμο άνθρωπο και ότι θα πρέπει
να γίνει κάτι για να αποκατασταθεί η αδικία και να βγει από τη φυλακή».

Ωστόσο, κανένας από τους δύο λειτουργούς της Θέμιδος που χειρίστηκαν τις
επίμαχες υποθέσεις δεν παρέβη τον καθήκον της αμεροληψίας και αντίθετα έκριναν
αμερόληπτα και κατά συνείδηση τους κατηγορουμένους.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16046N141</ED>
<ID>
ID:136248

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N14&aa=1</URL></REF>


Article

<CATEGORY>vin06</CATEGORY>

 <H5>ΤΙΣ 93.000 ΕΦΤΑΣΑΝ ΟΣΟΙ ΗΛΘΑΝ ΑΠΟ ΤΗΝ ΠΡΩΗΝ ΕΣΣΔ
</H5><H2>Έγινε απογραφή παλιννοστούντων
</H2>
Τις 93.000 φτάνουν οι παλιννοστούντες στην Ελλάδα από την πρώην Σοβιετική
Ένωση, σύμφωνα με απογραφή της Γενικής Γραμματείας Παλιννοστούντων Ομογενών,
ενώ η εξασφάλιση της πολυπόθητης βίζας είναι πια γεγονός με την ίδρυση ειδικού
γραφείου στη Θεσσαλονίκη.

ΘΕΣΣΑΛΟΝΙΚΗ

Γραφείο Βόρειας Ελλάδας

ΜΟΝΟΝ έξι στους εκατό ομογενείς που παλιννόστησαν τα τελευταία χρόνια στην
Ελλάδα από περιοχές της πρώην Σοβιετικής Ένωσης μιλούν πολύ καλά την ελληνική
γλώσσα και μόλις το 2,5% μπορεί να γράφει πολύ καλά ελληνικά, ενώ η Μακεδονία
υποδέχτηκε ­ για άλλη μια φορά ­ το 60% περίπου των ομοεθνών που επιστρέφουν
στην Ελλάδα τα τελευταία οκτώ χρόνια.

Οι μισοί περίπου ομογενείς που επέστρεψαν στην πατρίδα μετά τη διάλυση της
Σοβιετικής Ένωσης προέρχονται από την πρώην Σοβιοτική Δημοκρατία της Γεωργίας.
Ακολουθούν οι ομοεθνείς από το Καζαχστάν ­ σε ποσοστό 21% ­ από τη Ρωσία 15%,
από την Αρμενία 7% και από τις υπόλοιπες πρώην Δημοκρατίες ένα ποσοστό της
τάξης του 6%.

Το 58,95% των ομογενών εγκαταστάθηκε στη Μακεδονία ­ και κυρίως στους νομούς
Θεσσαλονίκης, Χαλκιδικής, Σερρών και Κιλκίς ­ το 20,38% στη Στερεά Ελλάδα, το
16,24% στη Θράκη, το 2,27% στην Κρήτη και το 21,8% στην υπόλοιπη χώρα. Στο
μεταξύ, 31 στους 100 παλιννοστούντες από την πρώην ΕΣΣΔ είναι απόφοιτοι
Δημοτικού, 23,27% Λυκείου, 10,43% πτυχιούχοι ΑΕΙ, ενώ ένα ποσοστό 19% περίπου
έχουν εκπαίδευση επιπέδου ΤΕΙ ή αντίστοιχης τεχνικής σχολής.

Η απογραφή ξεκίνησε με την εποπτεία της Γενικής Γραμματείας Παλιννοστούντων
Ομογενών από τις 20 Αυγούστου και η πρώτη φάση ολοκληρώθηκε τον περασμένο Δεκέμβριο.

Είναι η πρώτη ολοκληρωμένη απογραφή που ανταποκρίνεται στο 90% και πλέον των
παλιννοστούντων, ενώ, όπως ανακοινώθηκε χθες από το υπουργείο Μακεδονίας -
Θράκης, όσοι ομογενείς δεν απογράφηκαν μπορούν να προσέρχονται στα αρμόδια
γραφεία μέχρι και τα τέλη Ιανουαρίου.

Σύμφωνα με τα παραπάνω στοιχεία, στη χώρα υπάρχουν συνολικά 26.724
οικογένειες, δηλαδή γύρω στα 93.000 άτομα, ενώ είναι ιδιαίτερα χαρακτηριστικό
το γεγονός ότι οι ηλικιωμένοι παλιννοστούντες είναι ελάχιστοι.

Στο μεταξύ, η εξασφάλιση της πολυπόθητης βίζας παλιννόστησης που αποτελούσε
άπιαστο «όνειρο» χιλιάδων ομογενών από χώρες της πρώην Σοβιετικής Ένωσης
γίνεται πραγματικότητα με την ίδρυση του πρώτου ειδικού γραφείου για την
εξασφάλιση αδειών παλιννόστησης στη Θεσσαλονίκη.

Η χορήγηση βίζας παλιννόστησης έρχεται να νομιμοποιήσει ένα χρόνιο αίτημα
χιλιάδων οικογενειών ομοεθνών που έφθασαν στην Ελλάδα με τουριστική βίζα ,
κυρίως μετά τις κοσμογονικές αλλαγές και τις αναταράξεις στην πρώην Σοβιετική
Ένωση .

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16046N142</ED>
<ID>
ID:136307

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N14&aa=2</URL></REF>


Article

<CATEGORY>vin06</CATEGORY>

 <H2>Οι δικαστές είπαν «όχι» στην έκδοση
</H2>
Ενρίκο Μπιάνκο. Φανερά συγκινημένος μετά την δικαστική απόφαση έτρεξε στην
αγκαλιά των δικών του ανθρώπων

ΤΟ ΧΑΜΟΓΕΛΟ που σχηματίστηκε στο πρόσωπο του Ενρίκο Μπιάνκο μαρτυρούσε τα
συναισθήματά του, μόλις άκουσε την απόφαση των δικαστών, οι οποίοι είπαν «όχι»
στις ιταλικές δικαστικές αρχές που ζητούσαν την έκδοσή του.

Τα επόμενα λεπτά ο Ενρίκο Μπιάνκο... χάθηκε μέσα στην αγκαλιά των φίλων του,
που ξέσπασαν σε χειροκροτήματα, μόλις άκουσαν την ετυμηγορία των Ελλήνων δικαστών.

Ήταν λίγα λεπτά πριν από τις τρεις χθες το μεσημέρι, όταν ο Ενρίκο Μπιάνκο
μεταφέρθηκε δεμένος με χειροπέδες στη δικαστική αίθουσα. Η αγωνία του, όση ώρα
στριφογύριζε στο εδώλιο, ήταν φανερή. Ο εισαγγελέας της έδρας κ. Κυριάκος
Καρούτσος είχε ήδη εισηγηθεί προς τα μέλη του δικαστηρίου να κάνουν δεκτή την
αίτηση των ιταλικών αρχών και να προχωρήσουν στην έκδοση του Μπιάνκο στη
γειτονική χώρα.

Ο πρόεδρος του δικαστηρίου κ. Εμμανουήλ Σεργάκης άρχισε να διαβάζει αργά την
απόφαση και το σκεπτικό της: «Το δικαστήριο (πρόεδρος κ. Σεργάκης, εφέτες κ.κ.
Παπούλιας και Μελής) με βάση τα στοιχεία της ακροαματικής διαδικασίας και
έπειτα από πλήρη μελέτη των στοιχείων του φακέλου άγεται στην κρίση ότι όλα τα
αδικήματα για τα οποία ζητείται η έκδοση του Μπιάνκο και οι ποινές που του
έχουν επιβληθεί ενέχουν πολιτικό χαρακτήρα, πλην ενός, της κατοχής των
ναρκωτικών, που είναι ποινικό αδίκημα, αλλά έχει ήδη υποπέσει σε παραγραφή με
βάση την ελληνική νομοθεσία. Για τους λόγους αυτούς το δικαστήριο γνωμοδοτεί
υπέρ της μη έκδοσής του στις ιταλικές αρχές».

Σύμφωνα με τα στοιχεία που είχαν διαβιβάσει οι ιταλικές αρχές στη χώρα μας,
εις βάρος του Ενρίκο Μπιάνκο εκκρεμούσε ένταλμα σύλληψης μετά την
ερημοκαταδίκη του σε συνολική ποινή φυλάκισης επτά ετών για απόπειρα ληστείας,
διακεκριμένες κλοπές, παράνομη οπλοφορία και κατοχή μικροποσότητας ναρκωτικών ουσιών.

«Ευχαριστώ τους Έλληνες δικαστές που πίστεψαν εμένα και όχι τις ιταλικές
αρχές», είπε φανερά συγκινημένος ο Ενρίκο Μπιάνκο πριν οδηγηθεί για τελευταία
ημέρα στις φυλακές του Κορυδαλλού.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16046N143</ED>
<ID>
ID:136347

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N14&aa=3</URL></REF>


Article

<CATEGORY>vin06</CATEGORY>

 <H2>Κρατούμενοι πήραν κατά τη μεταφορά τους υπνωτικά
</H2>
ΙΩΑΝΝΙΝΑ

ΠΕΡΙΠΕΤΕΙΩΔΗΣ ήταν η προχθεσινή μεταγωγή 12 κρατουμένων στις Φυλακές
Ιωαννίνων, από το Τμήμα Μεταγωγών του Πειραιά. Γύρω στις πεντέμισι το απόγευμα
προχθές, η κλούβα των Μεταγωγών Πειραιά, φθάνοντας στα Γιάννινα, έκανε στάση
στο νοσοκομείο για να μεταφερθεί επειγόντως στην εντατική ένας κρατούμενος,
που είχε πέσει σε κώμα από άγνωστη αιτία. Επόμενη στάση της αστυνομικής
κλούβας ήταν οι φυλακές, όπου οι κρατούμενοι, όμως, δεν έγιναν δεκτοί, γιατί
είχε περάσει η ώρα και δεν τους παρέλαβαν, όπως συχνά συμβαίνει σε τέτοιες
περιπτώσεις. Οι κρατούμενοι μεταφέρθηκαν για διανυκτέρευση στα κρατητήρια του
αστυνομικού μεγάρου. Το βράδυ όμως, ο ένας μετά τον άλλον οι κρατούμενοι
παρουσίαζαν συμπτώματα δηλητηρίασης και άρχισαν να μεταφέρονται στο
νοσοκομείο. Ο ιατροδικαστής που εξέτασε τους κρατουμένους, διαπίστωσε ότι
είχαν πάρει ποσότητες ηρεμιστικών φαρμάκων (υπνοσεντόν ή στεντόν) κατά τη
διάρκεια του ταξιδιού τους από τον Πειραιά προς τις Φυλακές των Ιωαννίνων.

Από τους 12 κρατουμένους, τελικά παραμένουν για νοσηλεία στο Νοσοκομείο
Ιωαννίνων τέσσερις, ενώ οι υπόλοιποι οδηγήθηκαν στις Φυλακές Σταυρακίου.

Τα ονόματα των κρατουμένων που νοσηλεύονται στο Πανεπιστημιακό Νοσοκομείο δεν
έγιναν γνωστά. Ωστόσο, σύμφωνα με τους γιατρούς, δεν διατρέχει κίνδυνο η υγεία τους.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16046N144</ED>
<ID>
ID:136376

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N14&aa=4</URL></REF>


Article

<CATEGORY>vin06</CATEGORY>

 <H2>Τη διπλή υπηκοότητα ζητούν οι Βορειοηπειρώτες
</H2>
ΣΥΓΚΕΝΤΡΩΣΗ στην πλατεία Κάνιγγος και πορεία στη Βουλή έκαναν χθες εκατοντάδες
Βορειοηπειρώτες που ζουν και εργάζονται στην Ελλάδα με αίτημα τη διπλή
υπηκοότητα. Με συνθήματα «Απαιτούμε εδώ και τώρα διπλή υπηκοότητα» και
«Έλληνες κυβερνήτες και πολιτικοί οι Βορειοηπειρώτες δεν είναι αλλοδαποί», οι
συγκεντρωμένοι έφτασαν έως τη Βουλή όπου επέδωσαν ψήφισμα.

Οι Βορειοηπειρώτες υποστήριξαν για μια ακόμη φορά ότι είναι Έλληνες και δεν
πρέπει να αντιμετωπίζονται όπως οι χιλιάδες των αλλοδαπών μεταναστών. 
Με τη διπλή υπηκοότητα θα μπορούν εύκολα να πηγαινοέρχονται στην Ελλάδα αλλά
και να εργάζονται χωρίς προβλήματα...

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16046N145</ED>
<ID>
ID:136395

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N14&aa=5</URL></REF>


Article

<CATEGORY>vin06</CATEGORY>

 <H5>Η 11ΧΡΟΝΗ ΜΑΘΗΤΡΙΑ ΞΑΝΑΖΕΙ ΤΙΣ ΔΡΑΜΑΤΙΚΕΣ ΣΤΙΓΜΕΣ ΤΟΥ ΒΙΑΣΜΟΥ ΤΗΣ
</H5><H5>Η μικρή μπορεί να το ξεπεράσει, λένε ειδικοί ψυχολόγοι
</H5><H5>Σε μια συμμαθήτριά της εκμυστηρεύτηκε το φοβερό γεγονός
</H5><H2>Ο δεύτερος εφιάλτης
</H2>
<AUTHOR>ΚΩΣΤΑΣ ΠΑΠΑΠΕΤΡΟΥ - ΛΙΑ ΝΕΣΦΥΓΕ</AUTHOR>

Συγκλονισμενη η κοινή γνώμη παρακολουθεί από χθες, ύστερα από την αποκάλυψη
των «ΝΕΩΝ», την τραγική ιστορία της ενδεκάχρονης μαθήτριας της ΣΤ' Δημοτικού,
η οποία βιάσθηκε από τρεις νεαρούς ­ πριν από δύο μήνες ­ και την Τετάρτη το
μεσημέρι μεταφέρθηκε με αιμορραγία από τον δάσκαλό της στο Νοσοκομείο Παίδων.

ΟΙ ΓΙΑΤΡΟΙ, μετά την πρώτη εξέταση, έντρομοι διαπίστωσαν ότι η μικρή ήταν
έγκυος και ειδοποίησαν την Αστυνομία. Κοντά στην μικρή, στον θάλαμο της
Πανεπιστημιακής Κλινικής του νοσοκομείου, έσπευσαν αμέσως παιδοψυχίατρος και
υπαστυνόμος του Τμήματος Ανηλίκων, στους οποίους η μαθήτρια αποκάλυψε ότι είχε
πέσει θύμα ομαδικού βιασμού από τρεις μαθητές Γυμνασίου, 14-16 ετών, φίλους
του μεγαλύτερου αδελφού της, για τους οποίους ­ όπως είπε ­ γνώριζε μόνο τα
μικρά τους ονόματα.

Παρά την αιμορραγία της μικρής, λίγες ώρες μετά τη μεταφορά της στο νοσοκομείο
στις 10 το βράδυ και ενώ υπήρχε αστυνομικός στο νοσοκομείο, ο πατέρας της την
πήρε κρυφά από τον θάλαμο και επέστρεψαν στο σπίτι τους.

Χθες το πρωί, η εισαγγελέας Ανηλίκων κ. Ξένη Δημητρίου, η οποία ανέλαβε την
υπόθεση, παράλληλα με την εντολή για διερεύνηση της υπόθεσης εις βάθος, ζήτησε
να μεταφερθεί η 11χρονη μαθήτρια από το σπίτι της στο Νοσοκομείο Αλεξάνδρα,
για περαιτέρω εξετάσεις. 
Η άτυχη μαθήτρια υποβλήθηκε σε υπερηχογράφημα και σε σειρά άλλων εξετάσεων, τα
αποτελέσματα των οποίων αναμένεται να ανακοινωθούν επίσημα σήμερα.

Ο ΙΑΤΡΟΔΙΚΑΣΤΗΣ

Η ταλαιπωρία όμως για την μικρή, που τώρα ζει έναν δεύτερο εφιάλτη, δεν είχε
τελειώσει. Στις 3 το μεσημέρι, συνοδευόμενη από τη γιαγιά της, οδηγήθηκε στην
Ιατροδικαστικη Υπηρεσία για νέα εξέταση. Σύμφωνα με τον ιατροδικαστή κ. Νίκο
Καρακούκη, που εξέτασε την 11χρονη, από τα πρώτα στοιχεία αλλά και από το
υπερηχογράφημα που έκανε στο Νοσοκομείο Αλεξάνδρα δεν προκύπτει ότι η μικρή
είναι έγκυος. Ο ιατροδικαστής κρατά μια μικρή επιφύλαξη, μήπως η αιμορραγία
της μικρής δεν είναι από την έμμηνο ρήση αλλά οφείλεται σε αποβολή. Όπως μας
δήλωσε, θα χρειασθεί να γίνει μία ακόμα εξέταση για να διαπιστωθεί αν υπήρξε εγκυμοσύνη.

Όσον αφορά τον βιασμό της 11χρονης και πάλι ο ιατροδικαστής δεν είναι
απόλυτος. Υποστηρίζει ότι από την πρώτη εξέταση που έκανε, δεν φαίνεται να
υπάρχει ρήξη του παρθενικού υμένα. Διευκρίνισε, όμως, ότι η εξέταση έγινε κάτω
από δύσκολες συνθήκες λόγω της αιμορραγίας της μικρής. Πρόσθεσε ότι, ακόμα και
αν δεν υπάρχει ρήξη του παρθενικού υμένα, αυτό δεν σημαίνει ότι η μικρή δεν
έπεσε θύμα βιασμού. Προκειμένου να έχει τις απαραίτητες απαντήσεις, ο κ.
Καρακούκης θα καλέσει και πάλι για εξέταση την 11χρονη την Δευτέρα.

Και ενώ η μικρή συνεχίζει να ανεβαίνει τον Γολγοθά της και να ξαναζεί τις
εφιαλτικές στιγμές του βιασμού της, στην Υποδιεύθυνση Ανηλίκων της Ασφάλειας ­
στα πλαίσια της προκαταρκτικής εξέτασης που διεξάγεται ­ έχουν προσαχθεί
αρκετοί νεαροί μαθητές Γυμνασίου, προκειμένου να εντοπισθούν οι δράστες του
βιασμού. Στην Υποδιεύθυνση Ανηλίκων κλήθηκε για εξέταση και ο αδελφός τής
11χρονης, ώστε να βοηθήσει στον εντοπισμό των δραστών, αφού ­ όπως είπε η
11χρονη ­ είναι συμμαθητές του.

Αργά χθες το βράδυ είχε κληθεί να καταθέσει μετά τη δουλειά του, παρουσία της
εισαγγελέως Ανηλίκων που παρακολουθεί από κοντά την πορεία των ερευνών και ο
πατέρας του κοριτσιού.

«Η 11ΧΡΟΝΗ μπορεί να ξεπεράσει το πρόβλημα, αρκεί από εδώ και πέρα να ληφθούν
άμεσα μέτρα». Αυτό υποστήριζαν χθες ειδικοί ψυχολόγοι, αφού βεβαίως γίνει
επιστημονική ανάλυση όλων των δεδομένων. «Το κακό έγινε. Τώρα, το μόνο που
χρειάζεται είναι να διαπιστωθούν από ειδικούς ψυχής όλες οι διαστάσεις του
προβλήματος. Ύστερα, χρειάζεται συγκρότηση μιας ομάδας επιστημόνων με
επικεφαλής έναν συντονιστή, η οποία θα αναλάβει τη θεραπεία κατ' οίκον και για
μεγάλο χρονικό διάστημα», λέει ο Δημήτρης Μετάλλας, κλινικός ψυχολόγος.

Σύμφωνα με τον κ. Μετάλλα, υποστήριξη χρειάζονται και τα πρόσωπα του
συγγενικού περιβάλλοντός της, ώστε να μπορέσουν να της συμπαρασταθούν.
Επιστήμονες και γονείς θα πρέπει να επιμείνουν ώστε να πεισθεί το παιδί ότι
δεν είναι υπεύθυνο για ό,τι συνέβη. «Στις περισσότερες περιπτώσεις βιασμών, οι
ανήλικοι χρεώνονται ένα μέρος της κακοποίησης σαν δική τους ενεργό συμμετοχή,
κάτι που θα πρέπει να αποβάλει με τη βοήθεια ειδικών, ώστε να καταφέρει να
ενταχθεί και πάλι στη ζωή», υποστηρίζει ο Μιχάλης Χαντάς, κλινικός ψυχολόγος..

Πάντως, οι ψυχολόγοι εκτιμούν ότι μια σημαντική παράμετρος στην προσπάθεια για
τη θεραπεία του παιδιού είναι η έρευνα του οικογενειακού περιβάλλοντος, με
σκοπό να διαπιστωθεί το οικονομικό, κοινωνικό και μορφωτικό επίπεδο και στη
συνέχεια να ληφθούν μέτρα για τη στήριξή του, από την Πολιτεία. «Δυστυχώς ­
και εδώ καταγγέλλω πρώτα τον εαυτό μου ­ και στη συνέχεια όλους τους αρμόδιους
­ μέχρι σήμερα δεν έχουμε κάνει κάτι ουσιαστικό για τα παιδιά που
αντιμετωπίζουν προβλήματα. Κανείς δεν έχει εξετάσει αν τα παιδιά των φαναριών
βιάζονται ή τραυματίζονται για να ζητιανεύουν. Καλός είναι ο θόρυβος, όταν ένα
πρόβλημα έρχεται στην επικαιρότητα, αλλά παράλληλα να προβληματιστούμε για τη
συνέχεια και σε μακροχρόνια βάση», λέει ο κ. Μετάλλας.

Σύμφωνα με έρευνα του Ινστιτούτου Υγείας του Παιδιού, οι βιασμοί ανηλίκων στην
Ελλάδα δεν είναι άγνωστο φαινόμενο. Ένα στα οκτώ ανήλικα κορίτσια έχουν
κακοποιηθεί σεξουαλικά και ένα στα δέκα αγόρια. Επίσης, από την ίδια έρευνα
προκύπτει ότι το 1% των ανηλίκων θα κακοποιηθούν κάποια στιγμή στη ζωή τους.
Και αυτό ακριβώς είναι που ανησυχεί τους ειδικούς, που ζητούν μια διαφορετική
πολιτική στο θέμα της πρόληψης.

ΣΤΟ ΜΙΚΡΟ διαμέρισμα όπου διαμένει η οικογένεια της 11χρονης, οι ομογενείς από
την πρώην Σοβιετική Ένωση, γονείς της, σηκώνουν τον δικό τους σταυρό. Άνθρωποι
του μόχθου, που κυνηγούν το μεροκάματο για να τα φέρουν βόλτα.

Η οικογένεια ζούσε αρμονικά, μέχρι που ξέσπασε η θύελλα, προχθές το μεσημέρι,
όταν αποκαλύφθηκε το «φοβερό μυστικό». Πριν από δύο μήνες, στις 21 Νοεμβρίου,
η μαθήτρια είχε πέσει θύμα ομαδικού βιασμού, αλλά στους γονείς της δεν είπε
τίποτα. Μέχρι να αρχίσουν οι φόβοι ότι έχει μείνει έγκυος.

Βρήκε καταφύγιο σε μια συμμαθήτριά της στο Δημοτικό. Σε αυτήν εκμυστηρεύτηκε
το φοβερό γεγονός.

Προχθές το πρωί, η ενδεκάχρονη μαθήτρια πήγε κανονικά στο σχολείο της.
Αισθανόταν αδιαθεσία και πόνους στην κοιλιά.

«Μου είπε ότι δεν αισθάνεται καλά. Με παρακάλεσε, μάλιστα, να την συνοδεύσει η
συμμαθήτριά της. Είδα ότι το παιδί είχε πρόβλημα και έδωσα την άδεια να πάει
στην τουαλέτα», λέει ο δάσκαλός της.

«Σε λίγο επέστρεψε η φίλη της και μου είπε ότι είχε πέσει λιπόθυμη στο
διάδρομο. Αμέσως ειδοποίησα τον διευθυντή του σχολείου, τον ενημέρωσα για την
μαθήτρια και ζήτησα την άδεια να την πάω στο νοσοκομείο».

Συμμαθητές της μάς είπαν χθες ότι το κορίτσι εκείνη την ημέρα, πριν από δύο
μήνες, είχε πάει βόλτα με φίλες κοντά σε ένα ποτάμι της περιοχής. Εκεί, όπως
έμαθαν, τους πλησίασαν κάποιοι νεαροί. Άρπαξαν το μπουφάν της ενδεκάχρονης.
Αυτή τους παρακάλεσε να της το επιστρέψουν. Αντί να της επιστρέψουν το
μπουφάν, την παρέσυραν σε μια στοά και την βίασαν. Οι φίλες της, που ήταν μαζί
της, έφυγαν μόλις είδαν τους νεαρούς. Τα παιδιά είπαν ακόμα ότι η μικρή είχε
μιλήσει για τον βιασμό στον αδελφό της και σε έναν μεγαλύτερο εξάδελφό της.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N15</CAT>
<ED>
Κωδικός άρθρου: A16046N151</ED>
<ID>
ID:136249

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N15&aa=1</URL></REF>


Article

<CATEGORY>vin06</CATEGORY>

 <H5>ΕΚΠΑΙΔΕΥΤΙΚΟΙ ΚΑΙ ΑΝΤΙΠΟΛΙΤΕΥΣΗ ΔΕΧΟΝΤΑΙ ΤΗΝ ΑΝΑΓΚΑΙΟΤΗΤΑ ΤΗΣ ΑΛΛΑ ΔΙΑΦΩΝΟΥΝ
ΜΕ ΤΗ ΔΙΑΔΙΚΑΣΙΑ
</H5><H2>Βάλλεται πανταχόθεν το διάταγμα για την αξιολόγηση
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Βολές πανταχόθεν, επί της διαδικασίας όμως και όχι επί της ουσίας, δέχεται
το Προεδρικό Διάταγμα για την αξιολόγηση των εκπαιδευτικών, το οποίο
δημοσιοποίησε χθες ο αρμόδιος υπουργός κ. Γερ. Αρσένης. 
Κανείς δεν φαίνεται να αρνείται την αναγκαιότητα της αξιολόγησης, αλλά ο
καθένας έχει έναν διαφορετικό τρόπο να προτείνει ως προς τη διαδικασία. Η ΟΛΜΕ
και η ΠΑΣΚ Δασκάλων και Νηπιαγωγών δηλώνουν ότι το απορρίπτουν στο σύνολό του.

Ο πρώην υπουργός Παιδείας κ. Γ. Σουφλιάς το χαρακτηρίζει αναξιόπιστο και
ανεδαφικό και ο υπεύθυνος για θέματα Παιδείας από τη Νέα Δημοκρατία κ. Στ.
Μάνος επισημαίνει ότι δεν υπάρχουν αντικειμενικά κριτήρια και προτείνει την
αξιολόγηση των καθηγητών και των σχολείων με βάση τα αποτελέσματα εθνικών
εξετάσεων στις οποίες θα διαγωνίζονται οι μαθητές σε διάφορα μαθήματα. Ειδικότερα:

Η ΟΛΜΕ

Η Ομοσπονδία Λειτουργών Μέσης Εκπαίδευσης (ΟΛΜΕ) τονίζει μεταξύ άλλων σε
ανακοίνωσή της ότι «από ευθύνη απέναντι στην παιδαγωγική μας λειτουργία, στον
δημοκρατικό ρόλο του σχολείου και στην εκπαιδευτική μας ιδιότητα δεν θα
δεχθούμε το χειραγωγικό πλαίσιο που προωθεί ο υπουργός Παιδείας».

Η ΟΛΜΕ επισημαίνει ότι «το Προεδρικό Διάταγμα για την αξιολόγηση έρχεται να
συμπληρώσει το ισχύον αυταρχικό θεσμικό πλαίσιο» και υπογραμμίζει ότι «εκείνο,
που πραγματικά χρειάζεται για να λειτουργήσει το σχολείο πιο αποτελεσματικά
είναι η ουσιαστικοποίηση των συνεδριάσεων του συλλόγου διδασκόντων έτσι ώστε
κατά την έναρξη, την πορεία και τη λήξη του σχολικού έτους να προγραμματίζει
τη δραστηριότητά του και να εντοπίζει προβλήματα, που σχετίζονται με το
παιδαγωγικό περιβάλλον, την υποδομή, τις δυσκολίες, ιδιαίτερα των μαθητών από
ασθενέστερες τάξεις, και να παρεμβαίνει διορθωτικά και αντισταθμιστικά».

Η ΠΑΣΚ

Η Πανελλήνια Αγωνιστική Συνδικαλιστική Κίνηση (ΠΑΣΚ) Δασκάλων και Νηπιαγωγών
καταδικάζει και απορρίπτει την όλη φιλοσοφία αυτής της αξιολογικής
διαδικασίας, επισημαίνει ότι «ο επιθεωρητισμός του παρελθόντος, που τόσο
καταδυνάστευσε το εκπαιδευτικό σύστημα, επανέρχεται πλησίστιος» και
προειδοποιεί ότι «η αναστάτωση που θα προκληθεί στην εκπαίδευση και στον κλάδο
των εκπαιδευτικών θα είναι μακροχρόνια και με απρόβλεπτες συνέπειες».

Ο ΣΟΥΦΛΙΑΣ

Ο πρώην υπουργός Παιδείας, βουλευτής της Νέας Δημοκρατίας κ. Γ. Σουφλιάς ζητά
την άμεση απόσυρση του Διατάγματος για την αξιολόγηση, επισημαίνει ότι δεν
υπάρχουν κριτήρια και εξηγεί ότι «ο ιστός του συστήματος υφαίνεται με
επίκεντρο τους κομματικά επιλεγμένους και επί θητεία προϊσταμένους
Διευθύνσεων, διευθυντές σχολείων, σχολικούς συμβούλους και τους μόνιμους
αξιολογητές, που ο διορισμός τους θα γίνει με κριτήρια νεφελώδη, εξαρχής
διαβλητά και κομματικά.

Ο ΜΑΝΟΣ

Ο υπεύθυνος του Τομέα Μορφωτικών Υποθέσεων της Νέας Δημοκρατίας κ. Στ. Μάνος
αφού επισημαίνει ότι το κόμμα του θεωρεί ως προϋπόθεση για την αναβάθμιση της
εκπαίδευσης να αξιολογούνται όλοι για όλα, τονίζει ότι οι ρυθμίσεις που
περιλαμβάνονται στο Π.Δ. του υπουργείου Παιδείας «δεν δημιουργούν κανόνες,
διαδικασίες και κριτήρια που να διασφαλίζουν ότι οι αξιολογήσεις θα είναι ανεπίληπτες».

Η πρόταση της Νέας Δημοκρατίας είναι να αξιολογούνται μία φορά τον χρόνο με
εθνικές εξετάσεις όλοι οι μαθητές Δημοτικών, Γυμνασίων και Λυκείων σε ευρείες
γνωστικές περιοχές όπως π.χ. Μαθηματικά, Φυσικές Επιστήμες και Γλώσσα και με
βάση τα αποτελέσματα να αξιολογούνται με αντικειμενικά πλέον κριτήρια τα
σχολεία, οι εκπαιδευτικοί, αλλά και η αποτελεσματικότητα των αλλαγών, που κάθε
φορά επιχειρούνται.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16046N161</ED>
<ID>
ID:136250

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N16&aa=1</URL></REF>


Article

<CATEGORY>vin06</CATEGORY>

 <H2>Τεχνικά Επαγγελματικά Εκπαιδευτήρια αντί Τεχνικών Λυκείων και Σχολών
</H2>
ΤΗΝ ΑΝΤΙΚΑΤΑΣΤΑΣΗ των Τεχνικών Επαγγελματικών Λυκείων (ΤΕΛ) και των Τεχνικών
Επαγγελματικών Σχολών (ΤΕΣ), που λειτουργούν σήμερα με τα Τεχνικά
Επαγγελματικά Εκπαιδευτήρια (ΤΕΕ), προανήγγειλε χθες ο αρμόδιος υπουργός κ.
Γερ. Αρσένης τονίζοντας ότι «οι δομές του ελληνικού συστήματος επαγγελματικής
εκπαίδευσης και κατάρτισης υστερούν σημαντικά ως προς τις σημερινές απαιτήσεις».

Σύμφωνα με τα όσα προβλέπουν οι προτάσεις του υπουργείου Παιδείας, η
επαγγελματική εκπαίδευση θα παρέχεται από του χρόνου στα Τεχνικά Επαγγελματικά
Εκπαιδευτήρια (ΤΕΕ), τα οποία θα ανήκουν στη δευτεροβάθμια μεταγυμνασιακή
εκπαίδευση και στα οποία θα εισάγονται οι κάτοχοι απολυτηρίου Γυμνασίου.

Στα ΤΕΕ θα λειτουργούν δύο κύκλοι σπουδών.

Ο Α' κύκλος θα είναι διετής με δυνατότητα παράτασης για τις ειδικότητες στις
οποίες μπορεί να εφαρμοσθεί πρόγραμμα μαθητείας.

Όσοι παίρνουν απολυτήριο από τον Α' κύκλο σπουδών του ΤΕΕ, έχουν τη δυνατότητα:

­ να συνεχίσουν τη φοίτηση στο Β' κύκλο σπουδών του ΤΕΕ, που είναι μονοετής.

­ να εγγραφούν στη Β' τάξη του Ενιαίου Λυκείου.

­ να αναζητήσουν εργασία αφού προηγουμένως αποκτήσουν άδεια εξασκήσεως
επαγγέλματος επιπέδου ΙΙ, ύστερα από διαδικασία πιστοποίησης των ικανοτήτων
τους σε νομαρχιακό επίπεδο.

Όσοι ολοκληρώνουν τις σπουδές τους στο Β' κύκλο του ΤΕΕ, που είναι μονοετής,
έχουν τη δυνατότητα είτε να εγγραφούν στα Ινστιτούτα Επαγγελματικής Κατάρτισης
(ΙΕΚ) για να αποκτήσουν εξειδίκευση είτε να αναζητήσουν εργασία, αφού
προηγουμένως αποκτήσουν άδεια άσκησης επαγγέλματος επιπέδου ΙΙΙ, ύστερα από
πιστοποίηση των ικανοτήτων τους σε εθνικό επίπεδο. 
Οι μαθητές των Ενιαίων Λυκείων, που δεν επιθυμούν να συνεχίσουν τις σπουδές
τους σ' αυτά, μπορούν να εγγραφούν στο Α' έτος των ΤΕΕ κατοχυρώνοντας τα
μαθήματα στα οποία έχουν εξετασθεί επιτυχώς στο Ενιαίο Λύκειο. Τα προγράμματα
σπουδών των ΤΕΕ περιλαμβάνουν μαθήματα γενικής παιδείας και επαγγελματικής
εξειδίκευσης, αντίστοιχα των επαγγελματικών τομέων και ειδικοτήτων. Παράλληλα,
προβλέπονται εργαστηριακές εφαρμογές, πρακτική άσκηση και προγράμματα
μαθητείας, δηλαδή προγράμματα για την απόκτηση επαγγελματικών δεξιοτήτων σε
πραγματικές συνθήκες εργασίας. 
Το υπουργείο Παιδείας μάλιστα θα επιδιώξει τη σύναψη συμβάσεων με επιχειρήσεις
του ιδιωτικού ή του δημόσιου τομέα, ώστε να εξασφαλίζονται οι κατάλληλες
συνθήκες απορρόφησης των αποφοίτων των ΤΕΕ από τις τοπικές αγορές εργασίας.

Ιδιαίτερη βαρύτητα θα δοθεί στην αναδιάρθρωση των επαγγελματικών ειδικοτήτων
των ΤΕΕ για να ανταποκρίνονται στην εξέλιξη και τη ζήτηση, σύμφωνα με τις
εξελίξεις της αγοράς εργασίας. Το πρώτο βήμα γιά την υλοποίηση των προτάσεων
του υπουργείου Παιδείας θα είναι να συγκροτηθεί επιτροπή, η οποία θα
γνωμοδοτήσει για την ανάπτυξη των ΤΕΕ σε πανελλαδική κλίμακα. Στη συνέχεια θα
συγκροτηθεί άλλη επιτροπή με τη συμμετοχή εκπροσώπων από τα παραγωγικά
υπουργεία, που θα προσδιορίσει τους νέου επαγγελματικούς κλάδους και τις
ειδικότητες που θα λειτουργήσουν στα ΤΕΕ. Με βάση τέλος τον προσδιορισμό των
ειδικοτήτων θα διαμορφωθούν από επιτροπές ειδικών τα νέα αναλυτικά προγράμματα
και τα βιβλία των ΤΕΕ.

Η ανάπτυξη των ΤΕΕ, όπως ανακοίνωσε ο κ. Αρσένης, θα γίνεται σταδιακά. Ωστόσο,
από τον ερχόμενο Σεπτέμβριο θα εφαρμοσθεί ο νέος θεσμός για την Α' τάξη των
ΤΕΕ και θα επεκταθεί στις άλλες τάξεις τις επόμενες χρονιές.

Ο ΣΟΥΦΛΙΑΣ

«Αφού με περισσή αφροσύνη κατήργησε στην ουσία την Τεχνική Επαγγελματική
Εκπαίδευση, ο υπουργός Παιδείας προσπαθεί να επαναφέρει τα ΤΕΛ με άλλο όνομα»,
τονίζει μεταξύ άλλων σε δήλωσή του ο πρώην υπουργός Παιδείας, βουλευτής της
Νέας Δημοκρατίας κ. Γ. Σουφλιάς, και υπογραμμίζει: «Θα αποτύχουν καθώς και
πάλι περισσεύει η προχειρότητα, γιατί δεν δίνει κίνητρο στους μαθητές τη
δυνατότητα διεξόδου προς την τριτοβάθμια εκπαίδευση».

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16046N162</ED>
<ID>
ID:136308

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N16&aa=2</URL></REF>


Article

<CATEGORY>vin06</CATEGORY>

 <H2>Δύο Τμήματα από τα Γιάννινα στο Αγρίνιο
</H2>
ΔΥΟ ΤΜΗΜΑΤΑ του Πανεπιστημίου Ιωαννίνων θα λειτουργήσουν από τον ερχόμενο
Σεπτέμβριο στο Αγρίνιο, από το οποίο «φεύγει» η έδρα του Τμήματος Οικονομικών
Επιστημών του Πανεπιστημίου Πατρών.

Πρόκειται για τα Τμήματα Διαχείρισης Περιβάλλοντος & Φυσικών Πόρων και
Οργάνωσης & Διαχείρισης Αγροτικών Εκμεταλλεύσεων. Για κάθε ένα από αυτά τα
τμήματα προβλέπονται 21 θέσεις Διδακτικού-Ερευνητικού Προσωπικού (ΔΕΠ), 20
θέσεις Ειδικού Διοικητικού & Τεχνικού Προσωπικού (ΕΔΤΠ), 10 θέσεις Ειδικού
Εκπαιδευτικού Προσωπικού (ΕΕΠ), καθώς επίσης και 30 θέσεις διοικητικού
προσωπικού γιά τις ανάγκες των νέων Τμημάτων.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16046N163</ED>
<ID>
ID:136348

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N16&aa=3</URL></REF>


Article

<CATEGORY>vin06</CATEGORY>

 <H2>Θεσμοθετημένη η αξιολόγηση στις χώρες της Ευρώπης
</H2>
<AUTHOR>ΝΙΚΟΣ ΜΑΣΤΟΡΑΣ - ΛΑΜΠΡΙΝΗ ΣΤΑΜΑΤΗ</AUTHOR>

ΑΠΑΡΑΙΤΗΤΗ, θεσμοθετημένη και συνεχής είναι η αξιολόγηση των καθηγητών στις
ευρωπαϊκές χώρες, πρακτική που, όχι μόνο δεν προκαλεί αντιδράσεις, όπως στην
Ελλάδα, αλλά χαίρει της εμπιστοσύνης και της πλήρους αποδοχής των διδασκόντων.
Οι εδώ δάσκαλοι και καθηγητές, πάντως, χαρακτηρίζουν «προσωποπαγείς,
αδιαφανείς και αφερέγγυους» τους μηχανισμούς αξιολόγησης που προτείνει το
υπουργείο Παιδείας, δηλώνοντας πως «θα δημιουργήσουν νέα προβλήματα στο ήδη
πολύπαθο εκπαιδευτικό μας σύστημα».

Οι διαδικασίες που αναφέρονται στο σχέδιο υπουργικής απόφασης για την
αξιολόγηση του εκπαιδευτικού έργου και των εκπαιδευτικών, δεν διαφέρουν και
πολύ από εκείνες που ακολουθούνται στα σχολεία της Μ. Βρετανίας. Ο τρόπος
αξιολόγησης καθηγητών και σχολείων, που προτείνει το υπουργείο Παιδείας,
είναι, κατά το... ήμισυ, όμοιος με εκείνον που εφαρμόζει η βρετανική κυβέρνηση.

Κάθε ένα ή δύο χρόνια, τα σχολεία της Μ. Βρετανίας υποβάλλουν μια έκθεση
αυτοαξιολόγησης στο αρμόδιο τοπικό Γραφείο Εκπαίδευσης. Την έκθεση, στην οποία
αναφέρονται λεπτομερώς οι δραστηριότητες και τα τυχόν προβλήματα που
αντιμετωπίζει το σχολείο, οι καθηγητές ή οι μαθητές, συντάσσει μια επιτροπή, η
οποία συνήθως αποτελείται από τον διευθυντή και ορισμένους καθηγητές. Αρμόδιο
για την όλη διαδικασία δεν είναι τόσο το βρετανικό υπουργείο Παιδείας, αλλά η
Υπηρεσία Προδιαγραφών της Εκπαίδευσης (Office for Standards in Education ­ OFSTED).

Η υπηρεσία αυτή προχωρά ένα βήμα πιο πέρα, ένα βήμα το οποίο δεν
περιλαμβάνεται στην εδώ υπουργική πρόταση. «Μέλη του OFSTED, εκπαιδευτικοί,
υπεύθυνοι τοπικών Γραφείων Εκπαίδευσης αλλά και πολιτικά πρόσωπα,
επισκέπτονται κάθε τέσσερα χρόνια τα σχολεία και μένουν εκεί για μια εβδομάδα,
παρακολουθώντας ανελλιπώς τα μαθήματα και τις όποιες δραστηριότητες», λέει στα
«ΝΕΑ» ο κ. Ντέιβιντ Σμιθ, επίτροπος Εκπαίδευσης στο City του Λονδίνου. «Στην
πολυσέλιδη αναφορά τους σημειώνονται τα πάντα. Το πώς διδάσκεται το κάθε
μάθημα, τις ιδιαιτερότητες του κάθε καθηγητή, το επίπεδο των μαθητών, ακόμη
και η διαχείριση των οικονομικών του κάθε σχολείου».

Ο κάθε ενδιαφερόμενος μπορεί εύκολα να βρει την έκθεση αυτή (υπάρχει μια για
κάθε σχολείο της Μ. Βρετανίας), είτε στις δημόσιες βιβλιοθήκες, είτε μέσω
Internet (http: //www. open. gov.uk). 
Διαβάζοντάς τη, θα βρει κανείς λεπτομέρειες, ικανές να του δώσουν την εικόνα
της καθημερινής ζωής στο σχολείο. «Κατά τη διάρκεια της επιθεώρησης καθηγήτρια
μουσικής ήταν μια νεαρή και άπειρη συνάδελφος, η οποία αντικαθιστούσε
προσωρινά τον υπεύθυνο για το μάθημα καθηγητή», αναφέρεται χαρακτηριστικά στην
αναφορά για το Γυμνάσιο του Ηastingsbuρy, που βρίσκεται στο κέντρο του
Λονδίνου. Η επιθεώρηση έγινε στο διάστημα από 21 έως 25 Απριλίου του 1997 και
η ομάδα του OFSTED ολοκλήρωσε την έκθεσή της στις 6 Ιουνίου του ίδιου χρόνου.
«Η ποιότητα διδασκαλίας είναι πολύ χαμηλή σε ορισμένες τάξεις. Αντίθετα, σε
ορισμένα μαθήματα επιλογής, η διδασκαλία είναι άψογη. Θετικό στοιχείο είναι η
ικανότητα της καθηγήτριας να χειρίζεται τον αρνητισμό των μικρότερων παιδιών
και να ενθαρρύνει τη συμμετοχή τους».

Ειδικευμένοι επιθεωρητές συντάσσουν ανάλογες εκθέσεις με αυτές που κρίνουν τις
επιδόσεις των σχολείων, των μαθητών και των καθηγητών τους στη Μ. Βρετανία,
και σε χώρες όπως η Ισπανία, η Πορτογαλία, η Γαλλία και η Γερμανία. Στη
Γαλλία, μάλιστα, την επιθεώρηση αναλαμβάνουν γενικοί επιθεωρητές εθνικής
παιδείας και γενικοί επιθεωρητές διοίκησης. Οι επιθεωρητές αυτοί έχουν
σημαντικό λόγο τόσο στην επιμόρφωση όσο και στην πρόσληψη των καθηγητών
(συμμετέχουν στην εξεταστική επιτροπή του διαγωνισμού, βάσει του οποίου
επιλέγονται οι καθηγητές). Στην αξιολόγησή τους δίνουν ιδιαίτερο βάρος στις
διδακτικές μεθόδους, τις τεχνικές διδασκαλίας και τα σχολικά αποτελέσματα, το
επίπεδο των μαθητών και την επίδοσή τους στις εξετάσεις.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16046N171</ED>
<ID>
ID:136251

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N17&aa=1</URL></REF>


Article

<CATEGORY>vin06</CATEGORY>

 <H5>ΘΑ ΙΣΧΥΣΕΙ ΓΙΑ ΟΛΟΥΣ ΤΟΥΣ ΑΣΦΑΛΙΣΤΙΚΟΥΣ ΟΡΓΑΝΙΣΜΟΥΣ ΑΠΟ 1ης ΑΠΡΙΛΙΟΥ
</H5><H2>Εκτός λίστας ένα στα 4 φάρμακα
</H2>
Ένα στα τέσσερα φάρμακα που κυκλοφορούν στην ελληνική αγορά κόπηκαν από την
περίφημη «λίστα των συνταγογραφουμένων φαρμάκων», η οποία είναι έτοιμη και θα
ισχύσει για όλους ανεξαιρέτως τους ασφαλιστικούς οργανισμούς από 1ης Απριλίου 1998.

Λίστα φαρμάκων. Αξιολογήθηκαν 4.300 φάρμακα και η λίστα περιλαμβάνει 3.280,
ανακοίνωσαν οι υφυπουργοί Ν. Φαρμάκης - Μ. Σκουλάκης και ο πρόεδρος της
Επιτροπής Αξιολόγησης, καθηγητής Χ. Μουτσόπουλος

ΟΙ ΑΡΜΟΔΙΟΙ υπουργοί, πάντως, αρνήθηκαν χθες στη διάρκεια συνέντευξης Τύπου να
πουν ποια είναι αυτά τα φάρμακα. Εν τούτοις, ο Σύνδεσμος Φαρμακευτικών
Επιχειρήσεων της χώρας ανακοίνωσε ότι εκτός λίστας μένουν πολλά φάρμακα που
χρησιμοποιούνται ευρύτατα, όπως το φάρμακο του έλκους Zantac, τα
αντιφλεγμονώδη Brasan, Muscoril και Movatec, το αντιρρευματικό Roiplon, τα
ψυχοφάρμακα Memodrin και Referan, το αντιβιοτικό Minocin, και τα φάρμακα
Leponex και Pardonel, που χορηγούνται για την θεραπεία της σχιζοφρένειας και
της νόσου του Πάρκινσον αντιστοίχως. Όπως ανακοίνωσαν χθες ο υφυπουργός
Κοινωνικών Ασφαλίσεων κ. Ν. Φαρμάκης και ο υφυπουργός Υγείας κ. Μ. Σκουλάκης,
από τα 7.000 περίπου φάρμακα που έχουν άδεια κυκλοφορίας στη χώρα μας, τα 800
δεν αξιολογήθηκαν διότι είναι νέα, ενώ άλλα 1.900 δεν βρέθηκαν να έχουν
κυκλοφορήσει τους 9 πρώτους μήνες του 1997 στο εμπόριο παρ' όλο που είχαν
άδεια. Έτσι, η αρμόδια επιτροπή των πανεπιστημιακών που συνέταξε τη λίστα
αξιολόγησε τελικά 4.300 φάρμακα, από τα οποία ενέταξε στη λίστα τα 3.280
(μείωση κατά 25% περίπου).

Η λίστα συμπεριλαμβάνει όσα φάρμακα κοστίζουν για κάθε ημέρα θεραπείας
λιγότερο από 200 δραχμές (όπως το ακετυλοσαλικυλικό οξύ), όσα φάρμακα
χορηγούνται με ειδικούς περιορισμούς (όπως οι κεφαλοσπορίνες τρίτης γενιάς)
και διάφορες ομάδες φαρμάκων που θεωρήθηκαν άκρως απαραίτητα, ανεξάρτητα από
το κόστος τους (όπως τα αντικαταθλιπτικά, τα θρομβολυτικά, τα αντικαρκινικά,
τα φάρμακα του AIDS, τα αναισθητικά, τα εμβόλια κ.ά).

Οι υπουργοί τόνισαν, πάντως, ότι κάθε γιατρός θα έχει τη δυνατότητα να χορηγεί
φάρμακα εκτός λίστας, αρκεί να αιτιολογεί την προτίμησή του. Η γνωμάτευσή του,
πάντως, θα ελέγχεται από καιρού εις καιρόν από τα ασφαλιστικά ταμεία.

Η λίστα των συνταγογραφουμένων φαρμάκων θα αναθεωρείται κάθε χρόνο από ειδική
επιτροπή, ενώ θα συσταθεί και μια επιτροπή ενστάσεων.

Μιλώντας για την πολυφαρμακία ο κ. Χ. Μουτσόπουλος, καθηγητής Ιατρικής στην
Ιατρική Σχολή του Πανεπιστημίου Αθηνών και επικεφαλής της Επιτροπής
Αξιολόγησης, είπε ότι «οι Έλληνες καταναλώνουν ετησίως το 2% του ΑΕΠ σε
φάρμακα, ενώ στην Ευρώπη το αντίστοιχο ποσοστό είναι 1%. Επιπλέον, κάθε
Έλληνας καταναλώνει κατά μέσον όρο 20 κουτιά φάρμακα, ενώ οι Ευρωπαίοι μόλις 6
έως 9 κουτιά».

Ο κ. Σκουλάκης, εξάλλου, τόνισε ότι «σύμφωνα με υπολογισμούς της Farmetrica,
τα νέα μέτρα για το φάρμακο θα μειώσουν το ετήσιο φαρμακευτικό κόστος κατά 150
δισεκατομμύρια δραχμές».

Στα επόμενα μέτρα της κυβέρνησης για το φάρμακο περιλαμβάνονται η ολοκλήρωση
της σύνταξης του νοσοκομειακού συνταγολογίου, ενώ σύντομα θα εκδοθεί η λίστα
των συνταγογραφουμένων φαρμάκων και σε CD, κατά τον κ. Σκουλάκη. «Εντός των
ημερών θα είναι επίσης έτοιμη η κοινή υπουργική απόφαση που αφορά τον έλεγχο
και την θέσπιση ανώτατων ορίων στις δαπάνες προώθησης και διαφήμισης των
φαρμακευτικών προϊόντων», πρόσθεσε.

Ο κ. Φαρμάκης, τέλος, επανέλαβε την δέσμευση της κυβέρνησης ότι «μετά την
εφαρμογή και την εκτίμηση της απόδοσης των μέτρων για το φάρμακο, θα εξετασθεί
το ενδεχόμενο μείωσης της συμμετοχής των ασφαλισμένων στην αγορά των φαρμάκων».

* Έντονα αντέδρασε στη νέα λίστα συνταγογραφουμένων φαρμάκων ο Πανελλήνιος
Φαρμακευτικός Σύλλογος, ο οποίος θεωρεί τα κριτήρια που χρησιμοποιήθηκαν για
την κατάρτισή της εντελώς ανεπαρκή. Όπως τονίζει ο πρόεδρός του κ. Κ. Βαγιωνάς
«το σύστημα αξιολογήσεως των φαρμάκων που χρησιμοποίησε η επιτροπή είναι τόσο
ξεπερασμένο, ώστε η αρμόδια επιτροπή της Παγκοσμίου Οργανώσεως Υγείας
εισηγήθηκε προσφάτως την ­ κατά μεγάλο μέρος ­ αναθεώρησή του».

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N19</CAT>
<ED>
Κωδικός άρθρου: A16046N191</ED>
<ID>
ID:136252

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N19&aa=1</URL></REF>


Article

<CATEGORY>vin06</CATEGORY>

 <H2>Νεκρή από άμβλωση σε παράνομο χειρουργείο
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΜΙΑ εικοσάχρονη από περιοχή του Νομού Θεσσαλονίκης πλήρωσε πριν από τρία
περίπου χρόνια με την ίδια της τη ζωή την απόφασή της να διακόψει μια
ανεπιθύμητη εγκυμοσύνη μέσα σ' ένα μικρό ιδιωτικό ιατρείο, ενώ άλλες δύο
γυναίκες, που υποβλήθηκαν σε άμβλωση μέσα στον ίδιο χώρο, κινδύνεψαν σοβαρά
και γλίτωσαν την τελευταία στιγμή.

Σύμφωνα με βούλευμα του Συμβουλίου Πλημμελειοδικών Θεσσαλονίκης παραπέμπονται
να δικαστούν στο Μεικτό Ορκωτό Δικαστήριο ο 39χρονος γιατρός μαιευτήρας
Ανέστης Κουρτίδης, ιδιοκτήτης του ιατρείου στην οδό Εγνατία, και ο συνεργάτης
του αναισθησιολόγος Χαράλαμπος Καλώνης, 42 ετών, κάτοικοι Θεσσαλονίκης.

Όπως προέκυψε από την προανάκριση στις 25 Σεπτεμβρίου 1995, η 20χρονη Π.Σ. που
αποφάσισε να υποβληθεί σε άμβλωση επισκέφθηκε τον γυναικολόγο και το απόγευμα
της ίδιας μέρας οι δύο γιατροί πραγματοποίησαν μέσα στο ιδιωτικό ιατρείο την
άμβλωση αντί του ποσού των 25.000 δραχμών. Το βράδυ της ίδιας μέρας η νεαρή
αισθάνθηκε αδιαθεσία και τρεις μέρες αργότερα πέθανε από σηπτικό σοκ σε
νοσοκομείο της Θεσσαλονίκης.

Το διήμερο εκείνο ­ από τις 25 μέχρι τις 27 Σεπτεμβρίου ­ υποβλήθηκαν σε
άμβλωση στο ίδιο ιατρείο άλλες δύο γυναίκες, η 44χρονη Α.Ρ. και η Α.Θ. 34
χρόνων. Και οι δύο αντιμετώπισαν σοβαρό πρόβλημα υγείας και νοσηλεύτηκαν σε
νοσοκομείο της Θεσσαλονίκης.

Όπως προέκυψε από τις έρευνες που πραγματοποίησαν οι υγειονομικές αρχές, το
ιατρείο δεν πληρούσε ούτε καν τις απαραίτητες προϋποθέσεις υγιεινής. Μέσα στον
χώρο εντοπίστηκαν εστίες μικροβίων υψηλής τοξικότητας. «Ένα παραβάν χώριζε το
γραφείο με το υποτιθέμενο χειρουργείο το οποίο δεν διέθετε ούτε καν νιπτήρα,
ενώ στο πάτωμα υπήρχε μοκέτα», αναφέρεται στο παραπεμπτικό βούλευμα.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N19</CAT>
<ED>
Κωδικός άρθρου: A16046N192</ED>
<ID>
ID:136309

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N19&aa=2</URL></REF>


Article

<CATEGORY>vin06</CATEGORY>

 <H2>Μέτρα κατά των γιατρών - μαϊμούδων
</H2>
ΠΙΝΑΚΙΔΑ εγκεκριμένη από τον Ιατρικό Σύλλογο στον οποίο ανήκουν θα είναι
υποχρεωμένοι να αναρτούν στην είσοδο των ιατρειών τους όλοι οι γιατροί ­ αφού
βέβαια έχουν καταγραφεί στο μητρώο νόμιμων ιατρών και ιατρειών της περιοχής τους.

Προκειμένου να προστατεύσει το κοινό από γιατρούς - μαϊμούδες, αλλά και το
κύρος και την αξιοπρέπεια των γιατρών, ο Ιατρικός Σύλλογος Αθηνών αποφάσισε τη
σύσταση μητρώου νόμιμων ιατρειών της περιοχής ευθύνης του και την κατασκευή
ειδικών πινακίδων, τις οποίες τα μέλη του θα πρέπει να αναρτήσουν στις
εισόδους των ιατρειών τους.

Όπως είπε χθες σε συνέντευξη Τύπου, η διοίκηση του ΙΣΑ, είχαν παρατηρηθεί
κρούσματα φαρμακοποιών που συνταγογραφούσαν και φυσιοθεραπευτών, μικροβιολόγων
και διαιτολόγων που έκαναν διάγνωση σε ασθενείς. Ο ΙΣΑ, όπως τόνισε ο πρόεδρός
του κ. Κ. Οικονόμου, «θα κινηθεί δραστήρια συντονίζοντας τις ενέργειές του,
εναντίον όσων αντιποιούνται ή ασκούν παρανόμως το ιατρικό επάγγελμα».

Η απόφαση του ΙΣΑ είναι υποχρεωτική και δεσμευτική για τα μέλη του και ισχύει
από το τρέχον έτος. Οι πινακίδες θα φέρουν το σήμα και τη σφραγίδα του ΙΣΑ,
καθώς και τον αριθμό μητρώου του γιατρού. Έτσι, ο κάθε επισκέπτης θα
ενημερώνεται για τη νομιμότητα του ιατρείου, ενώ θα έχει τη δυνατότητα να την
ελέγξει με ένα απλό τηλεφώνημα στα γραφεία του ΙΣΑ.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N19</CAT>
<ED>
Κωδικός άρθρου: A16046N193</ED>
<ID>
ID:136349

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N19&aa=3</URL></REF>


Article

<CATEGORY>vin06</CATEGORY>

 <H2>«Αποθήκη ανθρώπων το Ψυχιατρικό Νοσοκομείο Αττικής»
</H2><H2></H2>
ΤΡΑΓΙΚΗ εξακολουθεί να είναι η κατάσταση στο Ψυχιατρικό Νοσοκομείο Αττικής,
παρά την πεντάμηνη προσπάθεια των εκπροσώπων της Επιστημονικής Επιτροπής του
νοσοκομείου να ευαισθητοποιήσουν την πολιτεία για την «κατάσταση ευτελείας,
ταπείνωσης και ντροπής που βιώνουν οι ασθενείς».

Η έκθεση της αρμόδιας Ευρωπαϊκής Επιτροπής που επισκέφθηκε το νοσοκομείο
αναφέρει ότι οι συνθήκες διαβίωσης κυμαίνονται από μέτριες ως κακές και σε
μερικές περιπτώσεις είναι θλιβερές.

«Αποθήκη ανθρώπων» το αποκάλεσαν χθες σε συνέντευξη Τύπου τρεις γνωστοί
ψυχίατροι ­ Α. Μιχαλακέας, μέλος της επιστημονικής επιτροπής, Κ. Μάτσα, μέλος
της ΕΙΝΑΠ και Χ. Βαρουχάκης, διευθυντής ιατρικής υπηρεσίας για τη Θεραπευτική
Μονάδα Αποκατάστασης ­, «που αποτελείται, τουλάχιστον κατά το μεγαλύτερο
μέρος, από θαλάμους των 20 ατόμων που η οσμή από τις αποχετεύσεις τούς κάνει
αβίωτους, μέσα σε παμπάλαια κτίρια όπου οι ασθενείς, εκτός των άλλων, είναι
καταδικασμένοι στη βιολογική δυσπραγία με κίνδυνο της ζωής τους». Όπως είπαν:

* Το προσωπικό δεν επαρκεί, αφού οι οργανικές θέσεις είναι κενές σε ποσοστό
30% των ειδικευμένων, 56% των ειδικευομένων, 40%-50% του νοσηλευτικού
προσωπικού και 50% του διοικητικού. Οι υπόλοιποι πρέπει να περιθάλψουν, όπως
μπορούν, τους 1.700 ασθενείς του νοσοκομείου (3.000 εισαγωγές κάθε χρόνο) και
τα 15.000 άτομα που επισκέπτονται τα εξωτερικά ιατρεία του ψυχιατρείου.

* Δεν προκηρύχθηκαν ποτέ 150 θέσεις προσωπικού και αντίθετα απολύθηκαν 40
εργαζόμενοι σε πρόγραμμα κοινωνικού αποκλεισμού.

* Από τα 3,5 δισ. που είχαν προγραμματιστεί να δοθούν στο νοσοκομείο, δόθηκαν
μόνο τα... 200 εκατ. και το πρόγραμμα «Ψυχαργώ» παραμένει σε εκκρεμότητα.

Η κατάσταση, όπως είπαν, δεν έχει βελτιωθεί στο παραμικρό, ενώ παραμένουν σε
εκκρεμότητα ή σταματούν εν εξελίξει προγράμματα αφού δεν υπάρχει επιχορήγηση.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N19</CAT>
<ED>
Κωδικός άρθρου: A16046N194</ED>
<ID>
ID:136377

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N19&aa=4</URL></REF>


Article

<CATEGORY>vin06</CATEGORY>

 <H2>Μείωσαν την ποινή. Ελεύθερος ο Καλαμπόκας
</H2>
ΛΑΡΙΣΑ

Γιάννης Καλαμπόκας. Σύντομα, μετά τη μείωση της ποινής κατά έξι μήνες, θα βγει
από τη φυλακή

ΕΛΕΥΘΕΡΟΣ θα είναι σε λίγες ημέρες ο Γιάννης Καλαμπόκας μετά τη μείωση της
ποινής του κατά έξι μήνες από το Μεικτό Ορκωτό Εφετείο Λάρισας, αφού ήδη έχει
εκτίσει τα τρία πέμπτα της ποινής του...

Χθεςτο Μεικτό Ορκωτό Εφετείο Λάρισας, όπου συζητήθηκε η επιμέτρηση της ποινής
­ μετά την εν μέρει αναίρεση που έκανε δεκτή ο Άρειος Πάγος ­ αποφάσισε να
επιβάλει ποινή 16 χρόνων και 9 μηνών. 
Για την ανθρωποκτονία ποινή 16 χρόνων και 6 μηνών και για την οπλοχρησία και
τις σωματικές βλάβες από συγχώνευση 3 μήνες. Η χθεσινή απόφαση ελήφθη με 6
ψήφους υπέρ και μία κατά της δικαστού κ. Κατσαναβάκη, η οποία ζήτησε ποινή 15
χρόνων για την ανθρωποκτονία...

Η μείωση της ποινής έγινε, όπως είπε ο συνήγορος υπεράσπισης κ. Τσακίρης,
βάσει των ελαφρυντικών που προκύπτουν από την καλή διαγωγή του μετά την πράξη
του. Σημειώνεται ότι ο συνήγορός του είχε προσκομίσει στο δικαστήριο έγγραφα
που αποδεικνύουν την καλή διαγωγή του Καλαμπόκα στις φυλακές της Κασσαβέτειας,
όπου κρατείται τον τελευταίο χρόνο...

Ο Γιάννης Καλαμπόκας ισχυρίσθηκε για μία ακόμη φορά ότι είναι αθώος και πως ο
ένοχος για τη δολοφονία του καθηγητή Νίκου Τεμπονέρα κυκλοφορεί ελεύθερος. Ο
αγώνας του, όπως είπε, δεν ήταν μόνο για τη μείωση της ποινής του, αλλά και
για την απόδειξη της αθωότητάς του. «Για μένα, η πόρτα της φυλακής ανοίγει σε
λίγες ημέρες. Όμως ο αγώνας μου δεν σταματάει, αφού θ' αποδείξω ότι είμαι
αθώος, ζητώντας την αναψηλάφηση της δίκης», είπε χθες ο Γιάννης Καλαμπόκας
μετά την έκδοση της απόφασης...

Σημειώνεται ότι το δικαστήριο μπορούσε να επιβάλει ποινή για την ανθρωποκτονία
από 10 έως 17 χρόνια. Άλλωστε η ποινή των 17 χρόνων και 3 μηνών είχε επιβληθεί
στον Καλαμπόκα από το Μεικό Ορκωτό Εφετείο Λάρισας τον Μάιο του 1994...

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N20</CAT>
<ED>
Κωδικός άρθρου: A16046N201</ED>
<ID>
ID:136253

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N20&aa=1</URL></REF>


Article

<CATEGORY>vin06</CATEGORY>

 <H2>«Δίχτυ» της Αστυνομίας για τους εμπρηστές
</H2>
ΔΙΠΛΑΣΙΑΣΤΗΚΑΝ τα μέτρα της Αστυνομίας και ένα δίχτυ από εκατοντάδες
αστυνομικούς έχει απλωθεί σε ολόκληρη την πρωτεύουσα, για τον εντοπισμό των
οργανωμένων ομάδων που έχουν σπείρει τον τρόμο μετά το μπαράζ των εμπρησμών
και των βομβιστικών επιθέσεων. Τα μέτρα αυτά αποφασίστηκαν σε πολύωρη σύσκεψη
που πραγματοποιήθηκε χθες στο υπουργείο Δημόσιας Τάξης, αφού τα κρούσματα
εμπρησμών τις τελευταίες ημέρες έχουν προκαλέσει αναστάτωση και στην Αστυνομία.

Οι επιθέσεις συνεχίσθηκαν και χθες. Στις 8.05 το βράδυ, στην οδό Ιασίου 16 στο
Κολωνάκι, άγνωστοι εμπρηστές με αυτοσχέδιο εμπρηστικό μηχανισμό (ο οποίος
αποτελείτο από τρία γκαζάκια) επιχείρησαν να πυρπολήσουν το Ι.Χ. αυτοκίνητο
μάρκας Μερσεντές του δικηγόρου Κώστα Αποστολάκη. Από τη φωτιά καταστράφηκε το
μπροστινό τμήμα του αυτοκίνητου.

Σύμφωνα με εκτίμηση ειδικών, η εκρηκτική ύλη που χρησιμοποίησαν οι βομβιστές
χθες βράδυ ήταν C-4, η οποία δεν βρίσκεται στο εμπόριο. Αυτό, σε συνδυασμό με
το γεγονός ότι οι χθεσινές βομβιστικές επιθέσεις έχουν πολλά κοινά σημεία με
αυτές που είχαν γίνει το καλοκαίρι του 1994 στη Ρόδο από Τούρκους πράκτορες,
κάνει της αρχές ασφαλείας να μην αποκλείουν το ενδεχόμενο πίσω από τις
χθεσινές βομβιστικές επιθέσεις να βρίσκονται Τούρκοι πράκτορες. Χαρακτηριστικό
είναι ότι σε μια από τις χθεσινές επιθέσεις τους στη διασταύρωση των οδών
Χαριλάου Τρικούπη και Σμολένσκι, οι βομβιστές τοποθέτησαν τη βόμβα κοντά σε
κτίριο όπου στεγάζεται πολιτιστικό κέντρο Κούρδων. Τέλος, σύμφωνα με κάποια
άλλη ανεπιβεβαίωτη πληροφορία, μέλη του κουρδικού κινήματος που ζουν στην
Αθήνα έχουν εντοπίσει έναν μπαρζανικό Κούρδο, ο οποίος ομολόγησε ότι έχει
εκπαιδευτεί από αξιωματικούς του τουρκικού στρατού και την ΜΙΤ για την
τοποθέτηση βομβών στην Ελλάδα σύμφωνα με πληροφορίες. Μέλη του κουρδικού
κινήματος πρόκειται να εμφανίσουν τον Κούρδο σε εκπομπή τηλεοπτικού σταθμού.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N20</CAT>
<ED>
Κωδικός άρθρου: A16046N202</ED>
<ID>
ID:136310

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N20&aa=2</URL></REF>


Article

<CATEGORY>vin06</CATEGORY>

 <H5>ΤΙ ΑΠΕΓΙΝΑΝ ΤΑ ΠΑΙΔΙΑ ΑΠΟ ΤΟ ΖΑΪΡ ΠΟΥ ΕΙΧΑΝ ΜΕΙΝΕΙ 4 ΗΜΕΡΕΣ «ΣΤΑ ΑΖΗΤΗΤΑ» ΤΟΥ ΑΕΡΟΔΡΟΜΙΟΥ
</H5><H5>«Στην αρχή, όλα ήταν πολύ δύσκολα.
</H5><H5>Για να πω την αλήθεια, και μετά ήταν...»
</H5><H2></H2><H2>«Αρκεί που είμαστε εδώ...»
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Ο Βαγγέλης σπουδάζει αρτοποιία - ζαχαροπλαστική. Ο Νίκος εργάζεται. Η
Αριέτη παντρεύτηκε, έχει και παιδί. Κι ο Γιώργος ζει μόνος του δουλεύοντας στη
δική του επιχείρηση. Τα παιδιά αυτά, που όταν ήρθαν από το Ζαΐρ παρέμειναν
τέσσερις ημέρες «στα αζήτητα» του αεροδρομίου, έφτιαξαν μια καινούργια ζωή,
ίσως όχι όπως ακριβώς την ονειρεύτηκαν αλλά, τουλάχιστον, χωρίς τους εφιάλτες
του εμφυλίου που αιματοκύλησε τη χώρα τους.

Τέσσερις ημέρες είχαν παραμείνει στο αεροδρόμιο τα παιδιά από το Ζαΐρ το
φθινόπωρο του '91, αφού κανείς δεν είχε ενδιαφερθεί γι' αυτά

ΣΤΗΝ καινούργια τους ζωή δεν έχει πια θέση ο δημοσιογραφικός φακός. Ούτε και
θέλουν πολύ τη δημοσιότητα. «Χρησιμοποιήστε τις παλιές μας φωτογραφίες», μας
είπαν ευγενικά. Στον καινούργιο τους κόσμο τίποτε δεν ήταν ούτε είναι εύκολο.
Όμως «είμαστε εδώ στη χώρα μας, είμαστε στην πατρίδα μας κι αυτό μόνο αρκεί»,
ξεκαθαρίζει με απλό τρόπο ο Νίκος.

Για να φτάσουν στην Ελλάδα χρειάστηκε να παρέμβει δίνοντάς τους τα απαραίτητα
χαρτιά ο Έλληνας πρόξενος στο Ναϊρόμπι. Παιδιά Ελλήνων ναυτικών με μητέρα από
το Ζαΐρ. Η χώρα απ' όπου ξεκίνησαν δεν είχε να τους προσφέρει παρά μόνον
πόλεμο, προσφυγιά, αβεβαιότητα και τρόμο. Η πατρίδα των πατέρα τους όμως ­ «η
πατρίδα μας» ­ μοιάζει με όαση κι εκεί αποφασίζουν να τα στείλουν οι μητέρες
τους για να φτιάξουν από την αρχή τη ζωή τους. Κρεμασμένα στην ελπίδα, με
πίστη και σιγουριά πως θα τα καταφέρουν, έρχονται στην Αθήνα τον Οκτώβριο του
'91. Και όταν όλοι οι άλλοι συνεπιβάτες τους χάνονται ανάμεσα σ' αγκαλιές και
φιλιά, το δικό τους καλωσόρισμα είναι η άδεια αίθουσα αναμονής, τα άβολα για
ύπνο καθίσματα και το φαγητό που τους δίνει το προσωπικό του αεροδρομίου.
Τέσσερις ημέρες. Έως ότου, με τη δημοσιότητα που πήρε η περιπέτειά τους,
άνοιξαν οι πόρτες των ιδρυμάτων για μια προσωρινή έστω στέγη. Έξι χρόνια
πέρασαν από τότε.

Ο ΒΑΓΓΕΛΗΣ

Ο μικρότερος, ο Βαγγέλης, ήταν ένδεκα χρόνων. Σήμερα κλείνει τα δεκαεφτά.
«Πηγαίνω στο ΚΕΤΕΚ στα Πατήσια και μαθαίνω αρτοποιός και ζαχαροπλάστης» λέει
με τα καλά ­ πλέον ­ ελληνικά του. «Μένω ακόμα στο Ίδρυμα Χατζηκώστα κι έχω
πολλούς φίλους». Είναι ο Κώστας, ο Χρήστος, ο Ηλίας, η Αγγελική, ο Γιώργος, ο
Άλκης. Η μέρα του είναι γεμάτη. Ξυπνάει στις 6.30 το πρωί και χρησιμοποιώντας
«τη δύσκολη συγκοινωνία» πηγαίνει από το Μαρούσι στα Πατήσια. «Έχω μάθει να
φτιάχνω ψωμί. Γλυκά δεν ξεκινήσαμε ακόμη, μόνο κουλουράκια» λέει χαμογελώντας.
Το αγαπημένο του είναι το σικάλεως και το χειρότερό του «επειδή είναι
δύσκολο», το πολυτελείας. Ελπίζει να βρει εύκολα δουλειά και ορισμένες ημέρες
της εβδομάδας φιλοξενείται στο σπίτι μιας οικογένειας «για είναι πιο κοντά στο
φροντιστήριο γαλλικών».

Ο ΝΙΚΟΣ

Ο αδελφός του ο Νίκος μέχρι πρόσφατα έμενε επίσης στο «Χατζηκώστα», αλλά τώρα
ψάχνει να βρει το δικό του σπίτι. Θα ήθελε πολύ να βρει δουλειά στην
ειδικότητά του, αλλά γνωρίζει πως η ανεργία είναι μεγάλη στην Ελλάδα. «Είμαι
μηχανικός αυτοκινήτων, αλλά επειδή φύγαμε μ' αυτόν τον τρόπο από το Ζαΐρ, δεν
έφερα μαζί όλα τα χαρτιά μου. Προς το παρόν δουλεύω σε μια εταιρεία ως
συνοδηγός. Με πληρώνουν πέντε χιλιάρικα τη μέρα, όμως υπάρχουν πολλοί άνθρωποι
που μας βοηθούν από το Ίδρυμα κι έτσι δεν παραπονιέμαι. Είμαι στην πατρίδα μου
κι αγωνίζομαι για κάτι καλύτερο. Δεν είμαι αχάριστος».

Η μητέρα τους τούς έχει στείλει γράμματα. Όμως, παρά τις προσπάθειες που
έκαναν, δεν κατάφεραν να γίνουν δεκτοί στην οικογένεια του πατέρα τους.
«Αφήστε το αυτό, θα το συζητήσουμε μια άλλη φορά». Κλείνει εκεί το θέμα ο
Νίκος, που είναι πια 29 χρόνων.

Η ΑΝΑΖΗΤΗΣΗ

Το πρόβλημα αναζήτησης των πατέρων ή έστω κάποιων μελών της οικογένειάς τους
είναι μια πληγή αρκετά νωπή για να την αγγίξει κανείς. Κι ο Νίκος, που μιλάει
με πάθος «για την πατρίδα του», που υπηρέτησε 15 μήνες θητεία «για τη χώρα
του» και δεν δέχεται καν την ερώτηση αν σκέφτεται να γυρίσει πίσω, αφού το
«πίσω» δεν υπάρχει στη δική του λογική, δεν κρύβει την απογοήτευση και την
οργή του για την αντιμετώπιση από τους Έλληνες συγγενείς. Μόνο σε μια
περίπτωση, αυτή της Αριέτης, ήταν διαφορετικά τα πράγματα.

Η Αριέτη. Έξι χρόνια μετά έχει δημιουργήσει τη δική της οικογένεια στην Ελλάδα

ΤΑ ΚΑΛΟΚΑΙΡΙΑ πηγαίνουν διακοπές «στο χωριό» ­ του οποίου την ταυτότητα
αρνούνται να αποκαλύψουν ­ και τα Σαββατοκύριακα βόλτες στην Αττική. Οι
καθημερινές περνούν ήσυχα, με τις φροντίδες του μωρού και, όταν το επιτρέπει ο
χρόνος, επισκέψεις σε σπίτια φίλων.

Έκαναν τον γάμο τους «φυσικά, σε εκκλησία, με παπά και με κουμπάρο», αφού
«είμαστε Έλληνες ορθόδοξοι», αλλά ακόμα δεν έχουν αποφασίσει τι όνομα θα
δώσουν στον έξι μηνών γιο τους «κι ας ξέρουν το ελληνικό έθιμο». Ο εφιάλτης
και η αβεβαιότητα εκείνου του Οκτώβρη έχει δώσει τη θέση του σε μια ήρεμη ζωή
και η Αριέτη έχει αφήσει πίσω της τις ημέρες που οι κοινωνικοί λειτουργοί του
υπουργείου αναζητούσαν μια θέση για να φιλοξενηθεί προσωρινά. Σήμερα ζει στο
δικό της σπίτι και έχει παντρευτεί έναν, επίσης Έλληνα, από το Ζαΐρ.

«Έμεινα στο ίδρυμα Άγιος Αλέξανδρος περίπου έξι μήνες και μετά έφυγα από εκεί.
Στην αρχή, όλα ήταν πολύ δύσκολα. Για να πω την αλήθεια, και μετά ήταν
δύσκολα, αφού μπορεί να ήρθαμε στη χώρα μας, αλλά ούτε ελληνικά μπορούσαμε να
μιλήσουμε τέλεια ούτε είχαμε πού να μείνουμε. Ευτυχώς, μετά ήρθε στην Ελλάδα
και ο άντρας μου».

Με τον Παντελή γνωρίζονταν από το Ζαΐρ. Κι αυτός παιδί Έλληνα ναυτικού και
Ζαϊρινής μητέρας. Εδώ και τρία χρόνια έχει καταταγεί στον ελληνικό στρατό, ως
οπλίτης πενταετούς υποχρέωσης. «Όχι απλός, είμαι καταδρομέας», λέει, χωρίς
καμιά διάθεση να κρύψει τον τόνο της περηφάνιας από τη φωνή του. Ο δικός του
πατέρας δεν ζει πια, όμως η οικογένειά του τον δέχτηκε με αγάπη. Σε δυο χρόνια
που θα τελειώσει, ονειρεύεται να στήσει μια δική του δουλειά. Ίσως ένα
αφρικανικό εστιατόριο. «Τι λέτε, θα πιάσει;», ρωτάει χαμογελώντας.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N21</CAT>
<ED>
Κωδικός άρθρου: A16046N211</ED>
<ID>
ID:136254

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N21&aa=1</URL></REF>


Article

<CATEGORY>vin11</CATEGORY>

 <H2>Απάντηση από τον δήμαρχο Πειραιά
</H2>
ΣΕ ΡΕΠΟΡΤΑΖ που δημοσιεύτηκε στα «ΝΕΑ» στις 21 Ιανουαρίου απαντά ο δήμαρχος
Πειραιά κ. Στέλιος Λογοθέτης:

«Σε ρεπορτάζ του ο κ. Γιάννης Πολίτης ανάμεσα στα άλλα ανέφερε: "Από τότε ο
δήμαρχος Πειραιά εξάντλησε όλα τα περιθώρια να καταλήξει σε μια συμφωνία με το
ΠΑΣΟΚ. Μάταιος κόπος όμως, αφού κανείς στη Χαρ. Τρικούπη δεν έδειξε πρόθυμος
να συζητήσει ξανά την υποψηφιότητα Λογοθέτη".

Επειδή το συγκεκριμένο τμήμα δεν εκφράζει την αλήθεια, θέλω να δηλώσω τα εξής:
Ουδέποτε επεδίωξα κάποια συμφωνία ή έκανα λόγο για υποψηφιότητά μου στο Δήμο Πειραιά.

Όλες μου οι προσπάθειες κατέτειναν στο να δώσει λύση σε συγκεκριμένα
προβλήματα της πόλης και να στηρίξει η κυβέρνηση τις πρωτοβουλίες της
δημοτικής αρχής για τα προβλήματα αυτά.

Επανειλημμένα, με υπομνήματά μου, είχα αναφερθεί σ' ένα πακέτο μέτρων και
άμεσα υλοποιήσιμων έργων για τον Πειραιά, χωρίς δυστυχώς αποτέλεσμα.

Ο κ. Πολίτης, περίπου, αφήνει να εννοηθεί ότι επεδίωξα μια συναλλαγή με το ΠΑΣΟΚ.

Διαψεύδω κατηγορηματικά μια τέτοια υπόθεση. Απλώς εγώ κατέθεσα μια ενωτική
πρόταση, χωρίς ανταλλάγματα, για την οποία δεν μου δόθηκε καμία απάντηση.

Δεν έχω καμία εξουσιομανία. Έχω μια ιστορία και μία προσφορά στην Τοπική
Αυτοδιοίκηση 20 ετών και θα περίμενα, αν μη τι άλλο, μια καλύτερη μεταχείριση.

Αντ' αυτού, 4 χρόνια τώρα, δοκίμασα, από ένα τμήμα του ΠΑΣΟΚ και της
κυβέρνησης (το οποίο τελικά προώθησε και την υποψηφιότητα του κ. Φωτίου εκ των
άνω), εμπόδια, εχθρότητα, υπονόμευση και συκοφαντία.

Δεν μου μένει, λοιπόν, άλλος δρόμος παρά να αποδοκιμαστεί στην πράξη μια
πολιτική άλωσης των θεσμών της Τοπικής Αυτοδιοίκησης με το να διεκδικήσω την
ψήφο του πειραϊκού λαού».

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N22</CAT>
<ED>
Κωδικός άρθρου: A16046N221</ED>
<ID>
ID:136246

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N22&aa=1</URL></REF>


Article

<CATEGORY>vin11</CATEGORY>

 <H2>Αστοργία και εγκατάλειψη
</H2>
ΓΙΑ ΤΙΣ πιεστικές συνθήκες υπό τις οποίες ζουν οι Βορειοηπειρώτες στην Αλβανία
γράφει ο κ. Γιάννης Σπ. Καπράλος, πρόεδρος του φιλανθρωπικού και πολιτιστικού
σωματείου «Κοσμάς ο Αιτωλός»:

«Μετά την επικράτηση του κομμουνιστικού (σοσιαλιστικού) καθεστώτος του Εμβέρ
Χότζα στην Αλβανία, οι διώξεις των Ελλήνων εντάθηκαν, με απελάσεις προς τα
βόρεια, με αλλαγή των ονομάτων και επωνύμων, με μη αναγραφή καταγωγής και
βασικά με τον αυθαίρετο και συρρικνωμένο εδαφικό προσδιορισμό της μειονότητας
στην περιοχή Αγ. Σαράντα Αργυροκάστρου και του κάμπου της Δρόπολης.

Έτσι, απαγορεύθηκε και απαγορεύεται στους κατοίκους Χειμάρρας, Πρεμετής,
Κορυτσάς και Μοσχόπολης να δηλώνουν ελληνική καταγωγή. 
Απαγορεύθηκε η λειτουργία ελληνικών σχολείων και η διδαχή ελληνικής γλώσσας ­
ακόμα και σήμερα ­ χωρίς καμία αντίδραση των ελληνικών κυβερνήσεων, ενώ
παραχώρησαν ψοφοδεώς με δήλωση, το '84, ότι υπάρχει το απαραβίαστο των συνόρων
και το '87 πραγματοποιήθηκε η άρση του εμπολέμου χωρίς κανένα αντάλλαγμα για
τη μειονότητα.

Έτσι λοιπόν τώρα, οι Βορειοηπειρώτες που γεννήθηκαν σε Χειμάρρα, Κορυτσά,
Τεπελένι, Πρεμετή και άλλες ελληνικότατες περιοχές, χαρακτηρίζονται «Αλβανοί»
από τις ελληνικές αρχές, συνεχίζοντας έτσι την αστοργία και την εγκατάλειψη
που επέδειξαν οι κυβερνήσεις μας εν ονόματι της καλής γειτονίας. 
Σήμερα, με τόσες παροχές προς την Αλβανία, ακόμα και χρημάτων, δεν
ενδιαφέρεται κανείς για την αποκατάσταση του εδαφικού προσδιορισμού της
μειονότητας που ίσχυε μέχρι το 1940. 
Οι Κούρδοι, Τούρκοι, Βούλγαροι μπήκαν στο ίδιο σακί με τους Έλληνες της
Κορυτσάς, της Πρεμετής, της Χειμάρρας, που πρέπει να αγωνίζονται για άσπρη,
πράσινη κάρτα.

Ως πότε η Ελλάδα θα τους πικραίνει; 
Ως πότε θα τους τσακίζει; Ως πότε θα τους απορρίπτει; Κρίμα...».

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N22</CAT>
<ED>
Κωδικός άρθρου: A16046N222</ED>
<ID>
ID:136305

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N22&aa=2</URL></REF>


Article

<CATEGORY>vin11</CATEGORY>

 <H2>Για την αγορά ακινήτων
</H2>
ΓΙΑ ΟΣΑ συμβαίνουν στην αγορά ακινήτων γράφει ο κ. Κίμων Χλαπανίδης, από την Αθήνα:

«Μετά τον συνωστισμό των συναλλασσομένων εις τα συμβολαιογραφεία και τις
Εφορίες εν όψει του κινδύνου της συρρικνώσεως των συναλλαγών, μειώσεως των
εργασιών των ελευθέρων επαγγελματιών, των εσόδων των ΔΟΥ ­ και γενικότερα του
κύκλου εργασιών δοθέντος, ότι ένα συμβόλαιο αγοράς ακινήτου δραστηριοποιεί
κατ' αρχήν 47 επαγγέλματα, και χωρίς καταπιεστικά αντικειμενικά κριτήρια
κινούνται αποτελεσματικότερα οι συναλλαγές, χωρίς οι συναλλασσόμενοι να
τρέχουν να αγοράζουν ξένα νομίσματα κ.λπ., είναι ανάγκη να παραταθεί -
ανασταλεί - καταργηθεί ή έστω να τροποποιηθεί ο ισχύων από την 1η του έτους
νόμος. Είναι δε βέβαιον, ότι πρωτίστως ενδιαφέρει και συμφέρει να κινείται η
αγορά, η οποία εμμέσως πλην σαφώς πολύ περισσότερα θα εισφέρει εις τα Ταμεία
του κράτους, την αύξηση της απασχόλησης, την μείωση του πληθωρισμού και την
εμπέδωση της εμπιστοσύνης εις τα οικονομούντα άτομα, ότι την επομένη δεν θα
αλλάξει η οικονομική πολιτική του κράτους ­ αντί της ισχύος του
αντιοικονομικού νόμου».

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N22</CAT>
<ED>
Κωδικός άρθρου: A16046N223</ED>
<ID>
ID:136345

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N22&aa=3</URL></REF>


Article

<CATEGORY>vin06</CATEGORY>

 <H5>Γ. ΡΩΜΑΙΟΣ: ΕΥΘΥΝΕΣ ΕΧΟΥΝ ΟΙ ΔΗΜΟΙ ΠΟΥ ΔΙΝΟΥΝ ΑΔΕΙΕΣ ΣΤΑ ΚΕΝΤΡΑ
</H5><H2>Στο Αυτόφωρο οι «παρκαδόροι»
</H2>
Στο Αυτόφωρο θα οδηγούνται οι παράνομοι «παρκαδόροι» των νυχτερινών κέντρων,
προειδοποιεί ο υπουργός Δημόσιας Τάξης κ. Γιώργος Ρωμαίος.

Στο Αυτόφωρο. Εκτός από τις κλήσεις και την αφαίρεση πινακίδων, οι
«παρκαδόροι» θα οδηγούνται στο Αυτόφωρο

Ο ΥΠΟΥΡΓΟΣ, πάντως, μιλώντας χθες στη Βουλή και απαντώντας σε σχετική ερώτηση
του βουλευτή της Ν.Δ. Γιώργου Καρατζαφέρη, ο οποίος είχε φέρει στο Κοινοβούλιο
τις πρόσφατες αποκαλύψεις των «ΝΕΩΝ», επέρριψε ευθύνες και στους δήμους.

Πρέπει να συνδράμουν και οι δήμοι, είπε χαρακτηριστικά ο υπουργός, για να
εξαλειφθεί αυτό το απαράδεκτο φαινόμενο.

Μόνο μέσα στο '97, πρόσθεσε ο υπουργός, η Διεύθυνση Τροχαίας Αττικής μοίρασε ­
για περιοχές γύρω από νυχτερινά κέντρα διασκέδασης ­ 25.531 κλήσεις για
παράνομες σταθμεύσεις και καταλήψεις πεζοδρομίων, ενώ σε 989 περιπτώσεις
αφαιρέθηκαν οι πινακίδες.

Το πρόβλημα, είπε ο κ. Ρωμαίος, είναι ότι ορισμένοι δήμοι, κατά ανεξέλεγκτο
τρόπο, δίνουν άδειες λειτουργίας σε νυχτερινά κέντρα χωρίς να έχει καθορισθεί
ή εξασφαλισθεί ο χώρος στάθμευσης. «Οι δήμοι είναι οι πλέον αρμόδιοι κα
υπεύθυνοι για την ποιότητα ζωής των πόλεών τους», τόνισε.

Στη συζήτηση, ο βουλευτής της Ν.Δ. έκανε λόγο για ανεπάρκεια του υπουργείου
Δημόσιας Τάξης. Δείτε, είπε, τι γίνεται όταν κεντρικές λεωφόροι της Αθήνας,
όπως η Συγγρού, η Βουλιαγμένης, η Σταδίου και η Πανεπιστημίου που είναι
απροσπέλαστες. Δείτε που γίνονται πάρκινγκ!

Ο κ. Καρατζαφέρης αναφέρθηκε σε «μπράβους της νύχτας» και σε «εταιρείες
παρκαδόρων» με «προστάτες». Και υπολόγισε ότι ο τζίρος τους ανέρχεται σε πολλά
δισεκατομμύρια. «Ή υπάρχει κράτος ή δεν υπάρχει. Βάλτε ένα τέλος», είπε ο κ. Καρατζαφέρης.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N24</CAT>
<ED>
Κωδικός άρθρου: A16046N241</ED>
<ID>
ID:136255

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N24&aa=1</URL></REF>


Article

<CATEGORY>vin06</CATEGORY>

 <H2>Το 5χρονο αγόρι πέθανε από μηνιγγίτιδα, λέει ο ιατροδικαστής
</H2>
ΞΑΝΘΗ

«Από οξεία μηνιγγίτιδα πέθανε ο 5χρονος Βασιλάκης Κούρτογλου, στις 14
Νοεμβρίου 1997».

Αυτό αναφέρει στην αναλυτική του γνωμάτευση προς την Εισαγγελία Ξάνθης ο
καθηγητής Ιατροδικαστικής της Ιατρικής Σχολής του Πανεπιστημίου Θράκης
(Αλεξανδρούπολης) κ. Κώστας Χουρδάκης.

Ο καθηγητής διαβίβασε χθες την έκθεση-γνωμάτευσή του στην Αστυνομική Διεύθυνση
Αλεξανδρούπολης και υπηρεσιακώς θα φθάσει στην Εισαγγελία της Ξάνθης, η οποία
χειρίζεται πλέον την υπόθεση θανάτου του 5χρονου, ύστερα από την μηνυτήρια
αναφορά που κατέθεσε η μητέρα του κ. Κωνσταντινιά Κούρτογλου, μέσω του
συνηγόρου της.

Ο κ. Χουρδάκης, όταν ρωτήθηκε για τα αίτια θανάτου του ανηλίκου, είπε: «Από τα
εργαστηριακά και νεκροτομικά στοιχεία προκύπτει πως ο θάνατος του παιδιού
επήλθε από οξεία μηνιγγίτιδα και αιμορραγία επινεφριδίων». Και πρόσθεσε:
«Είμαι απολύτως σίγουρος για την γνωμάτευσή μου». Κληθείς να σχολιάσει τις
γνωματεύσεις γιατρών του Νοσοκομείου Ξάνθης, το απέφυγε. Για τα αίτια θανάτου
του 5χρονου Βασιλάκη ζήτησε να ενημερωθεί ο υπουργός Υγείας - Πρόνοιας κ.
Κώστας Γείτονας και είχε τηλεφωνική επικοινωνία με τον πρόεδρο του Νοσοκομείου
της Αλεξανδρούπολης κ. Θεόδ. Ορδουμποζάνη. 
Ο γραμματέας της επιστημονικής επιτροπής του Νοσοκομείου Ξάνθης κ. Γιάννης
Βογιατζής, εξάλλου, δήλωσε σε δημοσιογράφους πως «δεν θα γίνει ΕΔΕ για τους
συναδέλφους του, γιατί δεν υπάρχει παράβαση καθήκοντος ούτε αμέλεια από μέρους
τους, και ότι έπραξαν σωστά το καθήκον τους». Στη Θράκη φθάνει αύριο, για
υπηρεσιακούς λόγους, ο υφυπουργός Υγείας - Πρόνοιας κ. Μανώλης Σκουλάκης, ο
οποίος θα ζητήσει να ενημερωθεί για τα αίτια θανάτου του 5χρονου και πιθανόν
να επιρρίψει ευθύνες, γιατί δεν άρχισε ακόμα ΕΔΕ για τους γιατρούς του
νοσοκομείου που ενέχονται στην υπόθεση και για τους οποίους είχε δώσει εντολή
να διεξαχθεί Ένορκη Διοικητική Εξέταση (ΕΔΕ) σε προηγούμενη επίσκεψή του στην
Θράκη, πέρυσι στις 23 Νοεμβρίου.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N24</CAT>
<ED>
Κωδικός άρθρου: A16046N242</ED>
<ID>
ID:136311

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N24&aa=2</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>«Ο μεγάλος ασθενής»
</H2>
<AUTHOR>ΑΘΑΝΑΣΙΟΣ Γ. ΠΛΑΤΙΑΣ</AUTHOR>

ΜΠΟΡΕΙ να προσεγγίσει κανείς τις μελλοντικές εξελίξεις στην Τουρκία μέσα από
τρία σενάρια: Πρώτον, ευχή πολλών είναι η «δημιουργία» μιας σύγχρονης
δημοκρατικής Τουρκίας προσανατολισμένης στην Ευρώπη. Το σενάριο όμως αυτό
δείχνει ανέφικτο. Η σημερινή κεμαλική Τουρκία δεν φαίνεται ικανή να αντέξει
τις συνέπειες του εκδημοκρατισμού. Ο σεβασμός των ανθρωπίνων δικαιωμάτων, ο
πολιτικός έλεγχος των Ε.Δ. και η τήρηση των κανόνων της κοινοβουλευτικής
δημοκρατίας δεν είναι συμβατά με τη δομή του σύγχρονου τουρκικού κράτους.
Ούτε, βέβαια, η Ε.Ε., όπως φάνηκε στο Λουξεμβούργο, είναι διατεθειμένη να
«ανοίξει την αγκαλιά της» σε μια προβληματική Τουρκία. Το σενάριο λοιπόν αυτό
δεν είναι ιδιαίτερα πιθανό. Δεύτερον, ο φόβος πολλών αναλυτών είναι ότι στην
Τουρκία θα διαδραματισθούν καταστάσεις τύπου Αλγερίας. Υπάρχουν όλα εκείνα τα
στοιχεία που ευνοούν τη στροφή ακόμη μεγαλύτερης μάζας πληθυσμού προς τους
ισλαμιστές και η μετωπική σύγκρουση με τον σκληρό πυρήνα του κοσμικού κράτους
δεν μπορεί να αποκλειστεί. Αποφάσεις όπως αυτή του Συνταγματικού Δικαστηρίου
μπορεί να «ρίξουν λάδι στη φωτιά». Τρίτον, το πιο πιθανό σενάριο είναι αυτό
που θέλει την κρίση στην Τουρκία να βαθαίνει, αργά αλλά σταθερά, και τη χώρα
αυτή να θυμίζει πάλι τον «μεγάλο ασθενή». Η σύγκρουση του κεμαλικού
κατεστημένου με τους ισλαμιστές θα συνεχισθεί επί μακρόν, οι στρατιωτικοί θα
συνεχίσουν να επιβάλλουν τη θέλησή τους στους πολιτικούς και η καταπάτηση των
ανθρωπίνων δικαιωμάτων θα συνεχισθεί με μεγαλύτερη ένταση. Κάτω από αυτές τις
συνθήκες α) δεν πρέπει να υπάρχουν στη χώρα μας αυταπάτες του τύπου ότι θα
μπορέσουμε να «τα βρούμε» με μια δημοκρατική Τουρκία προσανα-τολισμένη στην
Ευρώπη, β) είναι πιθανό η εσωτερική αστάθεια να διοχετευθεί σε εξωτερική
επιθετικότητα και γ) η Δύση θα συνεχίζει να «κλείνει τα μάτια της» και να
ενισχύει το κεμαλικό κατεστημένο ελπίζοντας ότι έτσι θα αποφευχθούν τα
χειρότερα, δηλαδή σενάρια τύπου Αλγερίας.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N53</CAT>
<ED>
Κωδικός άρθρου: A16046N532</ED>
<ID>
ID:136339

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N53&aa=2</URL></REF>


Article

<CATEGORY>vin07</CATEGORY>

 <H5>ΟΙ ΕΞΩΣΥΖΥΓΙΚΟΙ ΔΕΣΜΟΙ ΤΟΥ ΑΜΕΡΙΚΑΝΟΥ ΠΡΟΕΔΡΟΥ ΕΞΕΛΙΣΣΟΝΤΑΙ ΣΕ ΣΚΑΝΔΑΛΟ
ΜΕΓΕΘΟΥΣ ΓΟΥΟΤΕΡΓΚΕΪΤ
</H5><H5>Το σκάνδαλο με τη Μόνικα μπορεί να σημάνει το τέλος της καριέρας του
</H5><H5>«Ναι, είχα δεσμό με την Τζένιφερ Φλάουερς»
</H5><H5>Έδινα μόνο δώρα στη Μόνικα
</H5><H2>Δεκάδες κασέτες ενοχοποιούν τον Κλίντον
</H2>
90 Μπωφόρ. Ένας συντετριμμένος Κλίντον αρνείται ότι παρεκτράπη, αλλά ήδη
υπάρχει το κείμενο από 90 λεπτά αποκαλύψεων της Μόνικα Λιουίνσκι και έπονται
δεκάδες κασέτες!..

Σε σκάνδαλο μεγέθους Γουότεργκεϊτ, αλλά εντελώς διαφορετικού χαρακτήρα,
εξελίσσεται το θέμα των εξωσυζυγικών σχέσεων του προέδρου Κλίντον, ο οποίος
συνθλίβεται ήδη από απανωτές κατηγορίες, ενώ η Αμερική παρακολουθεί κατάπληκτη
τον κατάλογο των σεξουαλικών του επιδόσεων να μακραίνει από ημέρα σε ημέρα.

ΤΟ ΑΠΟΚΟΡΥΦΩΜΑ ήρθε χθες με την αποκάλυψη της ύπαρξης μεγάλου αριθμού κασετών
που ενοχοποιούν τον πρόεδρο για τις σχέσεις του με μία 24χρονη γραμματέα του
Λευκού Οίκου, που είχε προσληφθεί ως μαθητευόμενη πριν από δύο χρόνια, αλλά
δεν εργάζεται πια εκεί.

Η νεαρή Μόνικα Λιουίνσκι ακούγεται σε μία από τις δεκάδες κασέτες να
περιγράφει σε φίλη της πως είναι «τρελά ερωτευμένη μ' έναν παντρεμένο, τον
Πρόεδρο». Η εκδότρια Λούσι Γκόλντμπεργκ, η οποία δηλώνει ότι άκουσε η ίδια τις
κασέτες, ανέφερε ότι η Μόνικα περιγράφει και τις σεξουαλικές συναντήσεις της
με τον Κλίντον.

«Αυτά που άκουσα είναι τρομερά», είπε η Γκόλντμπεργκ στο ηλεκτρονικό περιοδικό «Σαλόν».

ΚΑΣΕΤΕΣ ΣΤΟ FBI

Την καταγραφή των τηλεφωνημάτων έκανε η Λίντα Τριπ, στέλεχος του Πενταγώνου,
και οι κασέτες (ή αντίγραφά τους) βρίσκονται αυτή τη στιγμή στα χέρια του FBI.

Περιγράφοντας τις κασέτες που κατέγραψε η Τριπ, η Λούσι Γκόλντμπεργκ δήλωσε:

«Πρόκειται για ατελείωτες ώρες συνομιλιών των δύο γυναικών, όπου η μία λέει,
μεταξύ άλλων, ότι είναι βαθιά ερωτευμένη με τον παντρεμένο αυτόν, ο οποίος
συμβαίνει να είναι ο Πρόεδρος. Υπάρχουν επίσης περιγραφές των σεξουαλικών
επαφών τους».

Σε χθεσινές συνεντεύξεις του στο δίκτυο PBS και σε έναν ραδιοσταθμό, ο Μπιλ
Κλίντον διέψευσε επίμονα ότι είχε οποιαδήποτε σεξουαλική επαφή με τη
Λιουίνσκι. Διέψευσε επίσης ότι ο ίδιος ή ο σύμβουλός του Βέρνον Τζόρνταν
πίεσαν τη Μόνικα να πει ψέματα, σχετικά με το είδος της σχέσης που είχε με τον πρόεδρο.

Η ΠΟΛΑ ΤΖΟΟΥΝΣ

Η πρώην γραμματέας του Λευκού Οίκου υπέγραψε ήδη κατάθεση στην οποία αναφέρει
ότι δεν είχε ερωτικό δεσμό με τον Κλίντον, αλλά οι δικηγόροι τής Πόλα Τζόουνς,
που κατηγορεί τον Κλίντον για σεξουαλική παρενόχληση προ εξαετίας, πρόκειται
να συναντηθούν σήμερα μαζί της σε μία προσπάθεια να ενισχύσουν τα επιχειρήματά
τους σχετικά με τον «άτακτο» χαρακτήρα του προέδρου.

(Η Πόλα Τζόουνς επιμένει στο μεταξύ στις κατηγορίες, δηλώνοντας ανοικτά ότι θα
τις αποσύρει μόνο αν ο Κλίντον της ζητήσει δημοσία συγγνώμη και της καταβάλει
αποζημίωση 2.000.000 δολαρίων για την προσβολή και την ψυχική οδύνη που υπέστη).

Σχετικά με τη Μόνικα Λιουίνσκι έγινε γνωστό ότι εργάστηκε στον Λευκό Οίκο
περίπου ενάμιση χρόνο. Πέρυσι μετατέθηκε στο γραφείο του εκπροσώπου Τύπου του
Πενταγώνου, όπου συνδέθηκε φιλικά με την Τριπ. Φίλοι της, που εργάζονται στο
Πεντάγωνο, την περιγράφουν ως «εξαιρετικά ευαίσθητη» και λένε ότι «είχε
τρομερά εντυπωσιασθεί από τον Κλίντον».

«Γάτα» ο πρόεδρος... αλλά πιάστηκε, σχολιάζει το περιοδικό «Σαλόν»

Η ΜΕΓΑΛΥΤΕΡΗ περιπέτεια που πέρασε ποτέ ο Μπιλ Κλίντον στην πολιτική του
σταδιοδρομία, καθώς συνεχίζεται η διερεύνηση της προσωπικής του ζωής, απειλεί
να τον συντρίψει και όσοι τον είδαν τα τελευταία 24ωρα σημειώνουν ότι «δεν
είναι πια ο ίδιος». Στο πρόσωπό του δεν υπάρχει τίποτε από την ξενοιασιά που
έδειχνε μερικές μέρες πριν. Η αυτοπεποίθησή του φαίνεται να τον εγκαταλείπει.
Οι δεκάδες κασέτες με περιγραφές της Μόνικα Λιουίνσκι σχετικά με τον ερωτικό
της δεσμό με τον πρόεδρο μπορεί να σημάνουν το τέλος της πολιτικής του ζωής.

ΠΙΘΑΝΗ ΠΑΡΑΠΟΜΠΗ

Στους διαδρόμους του Κογκρέσου συζητείται ανοιχτά πλέον η προοπτική να
παραπεμφθεί σε ειδική επιτροπή ο πρόεδρος και να καθαιρεθεί σε περίπτωση που
θα αποδειχθεί ­ κυρίως ­ ότι ζήτησε από τις γυναίκες που τον κατηγορούν, και
συγκεκριμένα από τη Λιουίνσκι, να κάνουν ψευδή κατάθεση σχετικά με τα
πραγματικά περιστατικά.

Στον Λευκό Οίκο, η ατμόσφαιρα είναι βαριά και το ζεύγος Κλίντον προσπαθεί να
περιορίσει στο ελάχιστο τις δημόσιες εμφανίσεις του, δεδομένου ότι σε κάθε μιά
απ' αυτές οι δημοσιογράφοι είναι έτοιμοι να εφορμήσουν στον πρόεδρο ή τη
σύζυγό του με ερωτήσεις που δεν θα είναι διόλου ευχάριστες.

Αυτό που πρέπει να έχει εξουθενώσει κυριολεκτικά τον πρόεδρο είναι ότι για
πρώτη φορά ακόμη και οι στενοί συνεργάτες του προσπαθούν να αποφύγουν τον
Τύπο, και παράλληλα φαίνεται να καταβάλλουν προσπάθεια να διαχωρίσουν τη θέση τους.

ΚΙΝΔΥΝΟΣ ΚΑΘΑΙΡΕΣΗΣ

Ο πρώην σύμβουλος του Κλίντον Τζωρτζ Στεφανόπουλος παραδέχτηκε ότι υπάρχει
πλέον και το ενδεχόμενο της καθαίρεσης του Κλίντον. «Αν οι εναντίον του
κατηγορίες είναι αληθινές ­ είπε ­ δεν θα προκαλέσουν απλώς πολιτική ζημιά
στον πρόεδρο, αλλά είναι πολύ πιθανό να δώσουν λαβή σε έναρξη της διαδικασίας
καθαίρεσής του».

Την άποψη αυτή διατύπωσε κατηγορηματικά και ο πρόεδρος της Δικαστικής
Επιτροπής της Βουλής Χένρι Χάιντ. Οι κατηγορίες είναι πολύ σοβαρές, είπε στο
CNN, και «μια πιθανότητα πλέον είναι η διατύπωση κατηγορίας με σκοπό την καθαίρεση».

Ο ΠΡΟΕΔΡΟΣ Μπιλ Κλίντον παραδέχτηκε για πρώτη φορά το περασμένο Σάββατο ότι
είχε ερωτική σχέση με την Τζένιφερ Φλάουερς κατά τη διάρκεια της δεκαετίας του 1970.

Η εφημερίδα «Ουάσιγκτον Ποστ» αναφέρει στο χθεσινό φύλλο της ότι η παραδοχή
της ερωτικής αυτής σχέσης από τον Αμερικανό πρόεδρο έγινε κατά τη διάρκεια της
εξάωρης κατάθεσής του στην αγωγή της Πόλα Τζόουνς για σεξουαλική παρενόχληση.

Κατά την προεκλογική εκστρατεία του 1992 ο Μπιλ Κλίντον είχε διαψεύσει τις
δηλώσεις της Τζένιφερ Φλάουερς ότι είχε ερωτικό δεσμό μαζί του, αλλά είχε
παραδεχτεί ότι οι ισχυρισμοί της είχαν προκαλέσει προβλήματα στο γάμο του.

Λίντα Τριπ. Πρώην βοηθός (και αυτή) στον Λευκό Οίκο είναι η ηρωίδα των
κασετών: Κατέγραψε όλες τις αφηγήσεις της 24χρονης Μόνικα

ΠΑΡ' ΟΛΗ τη μυστικότητα που περιβάλλει την κατάθεση του προέδρου Κλίντον, πριν
από τρεις ημέρες, στην εισαγγελέα που ερευνά την υπόθεση Πόλα Τζόουνς, ενώπιον
των δικηγόρων του, η «Ουάσιγκτον Ποστ» γράφει σήμερα ότι σύμφωνα με
πληροφορίες της ο Κλίντον «παραδέχτηκε ενόρκως ότι έδινε δώρα στη Μόνικα
Λιουίνσκι. Αλλά αρνήθηκε ότι είχε σεξουαλική επαφή με τη Λιουίνσκι, καίτοι
υπάρχουν στην κατοχή του FBI κασέτες, όπου γίνεται λόγος για πιέσεις του προς
τη Μόνικα, να πει ψέματα σχετικά με τον δεσμό τους».

Στο μεταξύ, ο ίδιος ο Κλίντον μίλησε για το θέμα άλλη μία φορά χθες.

«Οι κατηγορίες είναι ψευδείς», απάντησε σε ερωτήσεις δημοσιογράφων, παρουσία
του Παλαιστίνιου ηγέτη Γιάσερ Αραφάτ.

Το περιοδικό «Νιούζγουικ» αποκαλύπτει πάντως το περιεχόμενο ενός μέρους των
ηχογραφήσεων που προκάλεσαν το σκάνδαλο. Το τεύχος με το «καυτό κείμενο» θα
κυκλοφορήσει τη Δευτέρα.

«Στις ηχογραφήσεις, η Μόνικα Λιουίνσκι μοιάζει απελπισμένη. Μιλάει αυθόρμητα
για αυτό που προβάλλει ως σεξουαλική σχέση με τον πρόεδρο και λέει ότι φοβάται
να εμπλακεί στην υπόθεση Πόλα Τζόουνς. Επίσης, κλαίγοντας επιβεβαιώνει ότι θα
αρνηθεί ότι είχε οποιαδήποτε σχέση σεξουαλικής φύσης με τον πρόεδρο», γράφει
το περιοδικό.

Το «Νιούζγουικ» κατόρθωσε να εξασφαλίσει 90 λεπτά από τις περίπου είκοσι ώρες
των ηχογραφήσεων αυτών που περιέχουν συζητήσεις της νεαρής κοπέλας, οι οποίες
ηχογραφήθηκαν εν αγνοία της από μια επίσης πρώην εργαζόμενη στον Λευκό Οίκο,
τη Λίντα Τριπ, η οποία παρέδωσε τις ηχογραφήσεις στη Δικαιοσύνη.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N54</CAT>
<ED>
Κωδικός άρθρου: A16046N541</ED>
<ID>
ID:136241

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N54&aa=1</URL></REF>


Article

<CATEGORY>vin07</CATEGORY>

 <H2>Το νέο σκάνδαλο πρωτοσέλιδο στις αγγλικές ταμπλόιντ
</H2>
ΟΙ ΒΡΕΤΑΝΙΚΕΣ εντυπωση-θηρικές λαϊκές εφημερίδες, επιτέλους βρήκαν ένα
γαργαλιστικό πρώτο θέμα από το εξωτερικό. Η «Ντέιλι Σταρ» είχε για τίτλο
«Νοτιγκέιτ» (από το ατακτούλης) παίζοντας με το σκάνδαλο Γουότεργκεϊτ, που
έριξε τον Νίξον, ενώ η «Ντέιλι Μίρορ» εξαγγέλλει «Τα κορίτσια περίμεναν στην
ουρά». «Σεξ, ψέματα και Κλίντον», είναι ο τίτλος της «Γκάρντιαν». Για πολλές
χώρες όμως το νέο σκάνδαλο που ταλανίζει τον πρόεδρο των ΗΠΑ δεν είναι υπόθεση
ενός έξυπνου τίτλου εφημερίδας. Στο Ισραήλ, ο σχολιαστής της μεγάλης
κυκλοφορίας «Γεντιότ Αχρονότ», υποστηρίζει πως η ειρήνευση στη Μέση Ανατολή
δεν εξαρτάται πλέον από την υπουργό Εξωτερικών των ΗΠΑ Μαντλίν Ολμπράιτ, αλλά
από μία άλλη εβραϊκής καταγωγής γυναίκα: τη Μόνικα Λιουίνσκι. Στη Γαλλία, που
οι εξωσυζυγικές περιπέτειες των προέδρων δεν αποτελούν «μεγάλο ζήτημα», οι
περισσότερες εφημερίδες αφιέρωσαν μερικές στήλες στις εσωτερικές τους σελίδες.
Η «Λιμπερασιόν» πάντως τονίζει: «Άλλο ένα πλήγμα για τον πρόεδρο Κλίντον». Ενώ
η σουηδική «Αφτονμπλάντετ» γράφει πως «Αυτή η γυναίκα έκανε τη ζωή του Κλίντον δύσκολη».

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N55</CAT>
<ED>
Κωδικός άρθρου: A16046N551</ED>
<ID>
ID:136242

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N55&aa=1</URL></REF>


Article

<CATEGORY>vin07</CATEGORY>

 <H2>Πώς το Γουότεργκεϊτ «έφαγε» τον Νίξον
</H2>
ΥΠΑΡΧΕΙ μόνο ένα ανάλογο δυσάρεστο προηγούμενο στην ιστορία των Ηνωμένων
Πολιτειών, να σχηματίζεται δικογραφία για την παραπομπή με το ερώτημα της
αποπομπής. Στις 9 Αυγούστου 1974, ο τότε πρόεδρος Ρίτσαρντ Νίξον ανακοίνωνε
την παραίτησή του για να αποφύγει την επαίσχυντη ανάκριση και τη δίκη για την
περίφημη υπόθεση Γουότεργκεϊτ. Τη νύχτα της 17ης Ιουνίου 1972, δύο διαρρήκτες
είχαν παραβιάσει τα γραφεία της Εθνικής Επιτροπής του Δημοκρατικού Κόμματος
στο συγκρότημα γραφείων Γουότεργκεϊτ της Ουάσιγκτον. Στις δύο παρά είκοσι τα
ξημερώματα, ο φύλακας του κτιρίου Φρανκ Γουίλις τηλεφωνούσε στην Αστυνομία, η
οποία φθάνοντας συνέλαβε πέντε διαρρήκτες στα γραφεία του Δημοκρατικού
Κόμματος. Επί δύο χρόνια η αμερικανική κοινή γνώμη βομβαρδιζόταν από
αποκαλύψεις για τον τρόπο με τον οποίο στελέχη της κυβέρνησης και αξιωματούχοι
του Λευκού Οίκου διέταζαν παρανομίες για να αποκρυβούν στοιχεία από τον Τύπο,
το Κογκρέσο και το Ανώτατο Δικαστήριο. Η υπόθεση πήρε διαστάσεις εθνικού
σίριαλ, με τις αποκαλύψεις δύο κορυφαίων ρεπόρτερ της «Ουάσιγκτον Ποστ», του
Μπομπ Γούντγουορντ και Καρλ Μπερστάιν.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N55</CAT>
<ED>
Κωδικός άρθρου: A16046N552</ED>
<ID>
ID:136301

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N55&aa=2</URL></REF>


Article

<CATEGORY>vin07</CATEGORY>

 <H5>ΟΙ ΣΧΕΣΕΙΣ ΜΑΦΙΑΣ ΚΑΙ ΚΡΑΤΟΥΣ ΕΝΩΠΙΟΝ ΤΟΥ ΣΥΜΒΟΥΛΙΟΥ ΕΘΝΙΚΗΣ ΑΣΦΑΛΕΙΑΣ
</H5><H2>Ο στρατός «μελετά» τα σκάνδαλα
</H2>
Οι θεματοφύλακες. Το Συμβούλιο Εθνικής Ασφαλείας, το όργανο που ασκεί την
πραγματική εξουσία στην Τουρκία, φοβάται την αντίδραση των ισλαμιστών μετά την
απαγόρευση του κόμματός τους

Κεκλεισμένων των θυρών συνεδρίασε χθες το Συμβούλιο Εθνικής Ασφαλείας της
Τουρκίας για να συζητήσει «καυτό» ανακριτικό πόρισμα για τις σχέσεις της
τουρκικής μαφίας με το κράτος.

ΣΗΜΑΝΤΙΚΑ ονόματα της τουρκικής πολιτικής ζωής περιλαμβάνονται στο πόρισμα της
έρευνας που διενήργησε ειδικός ανακριτής σχετικά με το πολύκροτο σκάνδαλο του
Σουσουρλούκ για τη διείσδυση της τουρκικής μαφίας στον κρατικό μηχανισμό.

Ο πρωθυπουργός Μεσούτ Γιλμάζ επρόκειτο να ενημερώσει τα μέλη του Συμβουλίου
σχετικά με το περιεχόμενο της έκθεσης του εισαγγελέα Κουτλού Σαβάς, η οποία
επιβεβαιώνει την στενή συνεργασία κρατικών λειτουργών με τη μαφία και κύκλους
της άκρας δεξιάς για τη διεκπεραίωση «ειδικών αποστολών» στην Τουρκία και το
εξωτερικό με σκοπό την προστασία των κρατικών συμφερόντων.

Οι αποκαλύψεις για τη βαθιά διείσδυση του υποκόσμου στον κρατικό μηχανισμό
είδαν το φως της δημοσιότητας ύστερα από τροχαίο δυστύχημα που είχε σημειωθεί
τον Νοέμβριο του 1996 κοντά στο Σουσουρλούκ της δυτικής Τουρκίας. Στο
δυστύχημα είχαν βρει τον θάνατο ένας ανώτατος αξιωματικός της αστυνομίας, ο
Χουσεΐν Κοτσαντάγκ και ο ακροδεξιός καταζητούμενος μαφιόζος Αμπντουλάχ Τσατλί,
που επέβαιναν στο μοιραίο αυτοκίνητο. Στο ίδιο αυτοκίνητο επέβαινε και ο
βουλευτής του κόμματος του Ορθού Δρόμου της πρώην πρωθυπουργού Τανσού Τσιλέρ,
Σεντάτ Μπουτσάκ, ο οποίος διασώθηκε.

Σύμφωνα με το ιδιωτικό τηλεοπτικό δίκτυο NTV, το Συμβούλιο Εθνικής Ασφαλείας
επρόκειτο να συζητήσει και τα προβλήματα ασφαλείας που ενδέχεται να προκύψουν
μετά την πρόσφατη απόφαση του Συνταγματικού Δικαστηρίου της Τουρκίας να θέσει
εκτός νόμου το ισλαμικό Κόμμα της Ευημερίας του πρώην πρωθυπουργού Νετσμεντίν
Ερμπακάν. 
<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N56</CAT>
<ED>
Κωδικός άρθρου: A16046N561</ED>
<ID>
ID:136243

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N56&aa=1</URL></REF>


Article

<CATEGORY>vin07</CATEGORY>

 <H2>«Διαπιστευτήρια στους στρατηγούς» από στέλεχο του Ρεφάχ
</H2>
ΤΟ ΙΣΛΑΜΙΚΟ Κόμμα της Ευημερίας, που τέθηκε εκτός νόμου για προτροπή σε στάση
κατά του καθεστώτος, δεν παραβίασε τους νόμους, αλλά έκανε πολιτικά λάθη που
παραβίασαν τον κοσμικό χαρακτήρα του κράτους, δήλωσε ο Αμπντουλάχ Γκιούλ,
ανώτερο στέλεχος του ισλαμικού κόμματος, σε συνέντευξη που παραχώρησε στο
πρακτορείο Ρώυτερ.

Με την κριτική που ασκεί στην ηγεσία των ισλαμιστών, ο Γκιούλ μοιάζει να
υποβάλλει τα διαπιστευτήριά του στους Τούρκους στρατηγούς, θέτοντας έτσι
υποψηφιότητα για την ηγεσία του πολιτικού σχηματισμού που θα αντικαταστήσει το
Κόμμα της Ευημερίας. Σύμφωνα με τον Γκιούλ, οι ισλαμιστές θα εξέλθουν από την
απαγόρευση ισχυρότεροι.

Ανάμεσα στα λάθη που ο Γκιούλ καταλογίζει στον Ερμπακάν είναι η απόφαση του
έκπτωτου ηγέτη να καλέσει σε γεύμα τους ηγέτες των ισλαμικών αδελφοτήτων και
να ζητήσει να αρθεί η απαγόρευση της ισλαμικής μαντήλας από τις γυναίκες στα
κυβερνητικά και δημόσια γραφεία. Είκοσι οκτώ μέλη του εκτός νόμου Κουρδικού
Εργατικού Κόμματος σκοτώθηκαν τις δύο τελευταίες ημέρες σε συγκρούσεις με τις
τουρκικές δυνάμεις ασφαλείας στην επαρχία Σιρνάκ της νοτιοανατολικής Τουρκίας,
μετέδωσε το τουρκικό πρακτορείο ειδήσεων Ανατολή.

Σύμφωνα με τον εκπρόσωπο των τουρκικών ενόπλων δυνάμεων, Χουσνού Νταγκ, στη
διάρκεια των επιχειρήσεων του τουρκικού στρατού κατασχέθηκαν όπλα των ανταρτών
που προέρχονταν από τη Συρία, το Ιράν, το Ιράκ και την Ελλάδα.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N56</CAT>
<ED>
Κωδικός άρθρου: A16046N562</ED>
<ID>
ID:136302

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N56&aa=2</URL></REF>


Article

<CATEGORY>vin07</CATEGORY>

 <H2>Σοσιαλδημοκρατικός σχηματισμός στην Ιταλία
</H2>
Η ΙΤΑΛΙΚΗ αριστερά είναι έτοιμη για τη μεταμόρφωσή της σ' έναν ευρύ
σοσιαλδημοκρατικό σχηματισμό, ο οποίος σε πρώτη φάση θα ονομάζεται Κόζα Ντούε,
δηλαδή Υπόθεση υπ' αριθμόν δύο, έγινε γνωστό από πηγές του Δημοκρατικού
Κόμματος της Αριστεράς (PDS).

Ο νέος σχηματισμός θα πάρει σάρκα και οστά στις 12 Φεβρουαρίου στη συνάντηση
που θα γίνει στη Φλωρεντία και στην οποία θα λάβουν μέρος οι πρώην
κομμουνιστές του Δημοκρατικού Κόμματος της Αριστεράς, Χριστιανοί της Αριστεράς
και Σοσιαλιστές. 
Ο νέος σχηματισμός θα αποτελέσει στην ουσία τη μετεξέλιξη του μεγαλύτερου
Κομμουνιστικού Κόμματος της Δυτικής Ευρώπης σ' ένα μεγάλο σοσιαλδημοκρατικό
σχηματισμό εξουσίας.

Η διάσπαση και μετεξέλιξη του Ιταλικού Κομμουνιστικού Κόμματος, το 1991, στο
Δημοκρατικό Κόμμα της Αριστεράς αποκλήθηκε αρχικά «Υπόθεση».

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N56</CAT>
<ED>
Κωδικός άρθρου: A16046N563</ED>
<ID>
ID:136342

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N56&aa=3</URL></REF>


Article

<CATEGORY>vin07</CATEGORY>

 <H5>ΠΥΡΑ ΑΠΟ ΤΗΝ ΑΝΤΙΠΟΛΙΤΕΥΣΗ ΚΑΙ ΤΟΝ ΠΡΟΟΔΕΥΤΙΚΟ ΤΥΠΟ ΤΟΥ ΙΣΡΑΗΛ
</H5><H5>Τα «γεράκια», όμως, επιχαίρουν
</H5><H2>«Κίνδυνος ο Νετανιάχου»
</H2>
Συνομιλίες Αραφάτ. Ο Παλαιστίνιος ηγέτης, που εικονίζεται με την Αμερικανίδα
υπουργό Εξωτερικών Μαντλίν Ολμπράιτ, θα προσπαθήσει να σπάσει το τείχος
αδιαλλαξίας που όρθωσε ο Νετανιάχου (φωτό Ρώυτερ)

Με επευφημίες από τα «γεράκια» και αποδοκιμασίες από την αντιπολίτευση έγινε
δεκτός χθες στο Τελ Αβίβ ο Βενιαμίν Νετανιάχου, ύστερα από τις άκαρπες
συνομιλίες του με τον πρόεδρο Κλίντον, στην Ουάσιγκτον.

ΕΠΙΚΙΝΔΥΝΟ για την ασφάλεια της χώρας και τη συμμαχία με τις ΗΠΑ χαρακτηρίζει
σύσσωμος ο προοδευτικός ισραηλινός Τύπος και η αντιπολίτευση τον Βενιαμίν
Νετανιάχου, μετά την άρνησή του να κάνει τις αναγκαίες παραχωρήσεις για την
προώθηση της ειρηνευτικής διαδικασίας στη Μέση Ανατολή. 
Ύστερα από διήμερες συνομιλίες, ο Ισραηλινός πρωθυπουργός δεν μπόρεσε να
συμφωνήσει με τον πρόεδρο Κλίντον για την έκταση της αποχώρησης των ισραηλινών
στρατευμάτων από τη Δυτική Όχθη.

Για αδιαλλαξία κατηγορεί τον Νετανιάχου η εργατική αντιπολίτευση. «Ως συνήθως,
προσπάθησε να πουλήσει στους Ισραηλινούς την αποτυχία του σαν επιτυχία»,
δήλωσε ο γενικός γραμματέας του Εργατικού Κόμματος Ραανάν Κοέν. 
Σύμφωνα με τον ηγέτη του αριστερού κόμματος Μερέτζ, ο Νετανιάχου «επεδίωξε να
ικανοποιήσει αποκλειστικά τα "γεράκια" του κυβερνητικού συνασπισμού, χωρίς να
ενδιαφερθεί για τα ζωτικά συμφέροντα της χώρας και της ειρήνης».

Απαισιόδοξη για τις επιπτώσεις από την αποτυχία των αμερικανοϊσραηλινών
συνομιλιών, η εφημερίδα «Μααρίβ» εκφράζει φόβους ότι τώρα οι φανατικοί Εβραίοι
μπορεί να καταντήσουν την κυβέρνηση όπως αυτή των φανατικών ισλαμιστών του Ιράν.

ΜΟΝΟ ΤΑ «γεράκια» επιχαίρουν για το αδιέξοδο και δεν κρύβουν την ικανοποίησή
τους που ο Νετανιάχου δεν ενέδωσε στις αμερικανικές πιέσεις. «Επιτέλους, ένας
Ισραηλινός πρωθυπουργός στάθηκε απέναντι στον πρόεδρο των ΗΠΑ και του εξήγησε
τι προβλήματα έχουμε και τι δεν μπορούμε να κάνουμε», δήλωσε ο δεξιός Ούζι
Λαντάου, πρόεδρος της Κοινοβουλευτικής Επιτροπής Εξωτερικών και Άμυνας.

Σύμφωνα με τα ισραηλινά μέσα ενημέρωσης, ο Νετανιάχου δέχθηκε να αποχωρήσει ο
ισραηλινός στρατός από το 9,5% των εδφαών της Δυτικής Όχθης, έναντι 30% που
ζητούν οι Παλαιστίνιοι. Οι Αμερικανοί προωθούσαν συμβιβαστική λύση.

Έτσι, με τις χειρότερες προϋποθέσεις επρόκειτο να αρχίσουν χθες οι συνομιλίες
του Παλαιστίνιου ηγέτη Γιάσερ Αραφάτ με τον πρόεδρο Κλίντον, στην Ουάσιγκτον.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N57</CAT>
<ED>
Κωδικός άρθρου: A16046N571</ED>
<ID>
ID:136244

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N57&aa=1</URL></REF>


Article

<CATEGORY>vin07</CATEGORY>

 <H2>Γιεχούντι Μενουχίν: Κλίμα α λα ναζί στο εβραϊκό κράτος
</H2>
ΣΕ ΔΗΛΩΣΗ του, που θα προκαλέσει πολλές αντιδράσεις στο Ισραήλ, ο διάσημος
Εβραίος βιολιστής Γιεχούντι Μενουχίν συνέκρινε τη σημερινή ατμόσφαιρα στο
εβραϊκό κράτος με εκείνη που επικρατούσε στη ναζιστική Γερμανία.

«Η αποστολή τού Ισραήλ δεν είναι πλέον να είναι η Γη της Επαγγελίας ενός
καταδιωγμένου λαού. Αυτό τελείωσε», δήλωσε ο διάσημος βιολιστής στη γαλλική
εφημερίδα «Φιγκαρό».

«Η αποστολή του είναι τώρα πιο σημαντική... Είναι η ειρήνευση της Μέσης
Ανατολής. Όμως αυτό μου φαίνεται όλο και πιο δύσκολο. Αυτοί που επιμένουν στον
πόλεμο, πρέπει να θυμηθούν ότι όλοι όσοι ήθελαν την Ιερουσαλήμ μόνο για τον
εαυτό τους ηττήθηκαν, επειδή είναι μια πόλη για την αιωνιότητα», τόνισε ο
Μενουχίν αναφερόμενος στη διεκδίκηση και των δύο τομέων της Ιερής Πόλης από το Ισραήλ.

«Το εντυπωσιακό είναι ότι μερικά πράγματα δεν πεθαίνουν ποτέ εντελώς, ακόμη
και η αρρώστια η οποία επικρατούσε χθες στη ναζιστική Γερμανία και σήμερα
βρίσκεται σε εξέλιξη σ' αυτήν τη γη (το Ισραήλ)», δήλωσε ο Μενουχίν στη «Φιγκαρό».

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N57</CAT>
<ED>
Κωδικός άρθρου: A16046N572</ED>
<ID>
ID:136303

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N57&aa=2</URL></REF>


Article

<CATEGORY>vin07</CATEGORY>

 <H2>Πέθαναν 11 στο Χονγκ Κονγκ από τη νόσο τρελών αγελάδων;
</H2>
ΟΙ ΥΓΕΙΟΝΟΜΙΚΕΣ αρχές του Χονγκ Κονγκ ανακοίνωσαν χθες ότι πέθαναν οι ένδεκα
από τους 111 νοσηλευόμενους ασθενείς, οι οποίοι ενδέχεται να προσβλήθηκαν από
την ασθένεια Κρόιτσφελντ Γιάκομπ (CJD).

Σε έκτακτη συνέντευξη Τύπου ο αναπληρωτής διευθυντής της Υγειονομικής Αρχής,
δρ Κο Ουίνγκμαν τόνισε ότι ακόμη δεν έχει αποσαφηνιστεί αν η ασθένεια
Κρόιτσφελντ Γιάκομπ αποτελεί την αιτία θανάτου.

Ο αξιωματούχος δήλωσε ότι οι ασθενείς μπορεί να έχουν μολυνθεί από μία
πρωτεΐνη που ίσως να προκαλεί την ασθένεια, η οποία εμπεριέχεται σε χημική
ραδιενεργό ουσία, γνωστή ως δοκιμαστικό αντιδραστήριο (test reagent). Η
βρετανικής παρασκευής αυτή πρωτεΐνη διοχετεύεται στον οργανισμό για τη
διάγνωση ορισμένων ασθενειών.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N57</CAT>
<ED>
Κωδικός άρθρου: A16046N573</ED>
<ID>
ID:136343

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N57&aa=3</URL></REF>


Article

<CATEGORY>vin07</CATEGORY>

 <H2>Ρωσικά αεροσκάφη σε περιπολίες πάνω από το Ιράκ
</H2>
ΑΕΡΟΣΚΑΦΗ της ρωσικής αεροπορίας είναι πιθανόν να μετάσχουν μαζί με
αμερικανικά σε αποστολές αεροπορικής επιτήρησης που θα πραγματοποιηθούν πάνω
από το Ιράκ τον Φεβρουάριο ή τον Μάρτιο, δήλωσαν χθες ρωσικές διπλωματικές και
στρατιωτικές πηγές τις οποίες επικαλείται το πρακτορείο Ιντερφάξ.

Τη σχετική πρόταση διατύπωσε στη διάρκεια της επίσκεψης που πραγματοποίησε στο
Παρίσι την περασμένη εβδομάδα ο υπουργός Άμυνας της Ρωσίας, Ιγκόρ Σεργκέγιεφ.
Ο αντιπρόεδρος της ειδικής επιτροπής του ΟΗΕ για το οπλοστάσιο του Ιράκ
(UNSCOM) είχε δηλώσει τότε ότι η προσφορά είναι ευπρόσδεκτη, αλλά είχε
προσθέσει ότι τα αεροπλάνα αυτά μπορούν να παίξουν μόνο συμπληρωματικό ρόλο
δίπλα στα αμερικανικά.

Συγκεκριμένα, τα ρωσικά αεροσκάφη θα μπορούσαν να βοηθήσουν την UNSCOM,
αρμόδια για τον εντοπισμό και κατάργηση των όπλων μαζικής καταστροφής του
Ιράκ, να διενεργεί αναγνωριστικές πτήσεις πάνω από το Ιράκ. Μέχρι τώρα τις
αποστολές αυτές πραγματοποιούσαν αμερικανικά αεροσκάφη τύπου U-2, τα οποία
έχει καταγγείλει η Βαγδάτη για διενέργεια κατασκοπείας για λογαριασμό της Ουάσιγκτον.

Η πρόταση του Σεργκέγιεφ εντάσσεται στο πλαίσιο των προσπαθειών της Μόσχας να
συμβάλει στην εκτόνωση της έντασης που επικρατεί μεταξύ της Βαγδάτης και του
ΟΗΕ για το θέμα των επιθεωρήσεων του ιρακινού οπλοστασίου.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N57</CAT>
<ED>
Κωδικός άρθρου: A16046N574</ED>
<ID>
ID:136374

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N57&aa=4</URL></REF>


Article

<CATEGORY>vin07</CATEGORY>

 <H2>Πέντε χρόνια σε Σουηδέζα γιατί μόλυνε εσκεμμένα με AIDS δύο άνδρες
</H2>
ΜΙΑ ΣΟΥΗΔΕΖΑ, που εσκεμμένα μόλυνε δύο άνδρες με τον ιό HIV ­ ο οποίος
προκαλεί τη θανατηφόρο ασθένεια του AIDS ­ καταδικάστηκε από το Ανώτατο
Δικαστήριο της Στοκχόλμης σε πενταετή φυλάκιση και χρηματικό πρόστιμο 1,7
εκατομμυρίου κορωνών (περίπου 60 εκατομμύρια δραχμές).

Η 29χρονη Σουηδέζα, από την πόλη Λούκβικα της κεντρικής επαρχίας Νταλάρνα,
είχε καταδικαστεί πρωτόδικα σε τέσσερα χρόνια φυλάκιση και αποζημίωση 850
χιλιάδων κορωνών για καθένα από τα θύματά της, αλλά στη νέα απόφαση του
Ανωτάτου Δικαστηρίου η ποινή της αυξήθηκε και κρίθηκε μη εξαγοράσιμη, λόγω του
ότι ενήργησε με δόλο κατά των εραστών - θυμάτων της.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N57</CAT>
<ED>
Κωδικός άρθρου: A16046N575</ED>
<ID>
ID:136393

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N57&aa=5</URL></REF>


Article

<CATEGORY>vin07</CATEGORY>

 <H5>Το πρώτο...
</H5><H5>Ο Ερόν Ντίας...
</H5><H5>Οι προεκτάσεις...
</H5><H5>Εκκλησία...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... μεγάλο σοκ που δέχτηκε η Κούβα στα μετα-ψυχροπολεμικά χρόνια ήταν η
κατάρρευση της ΕΣΣΔ, λέει ο Κουβανός σκηνοθέτης Ερόν Ντίας. Ξαφνικά, το τοπίο
άλλαξε. Οι Σοβιετικοί εξαφανίστηκαν από το νησί, και μαζί χάθηκαν τα ρούβλια
τους, τα όπλα τους και η όποια βοήθειά τους. Τώρα κοντεύουν κιόλας να
ξεχαστούν. Το δεύτερο σοκ ήταν η εισβολή της αμερικάνικης κουλτούρας, που
μέχρι πριν από λίγα χρόνια εθεωρείτο το μεγαλύτερο μίασμα. Το τρίτο σοκ, πάντα
κατά τον Ντίας, ήταν η νομιμοποίηση του δολλαρίου. Την ανήγγειλε πανηγυρικά ο
Φιντέλ Κάστρο την ιστορική εκείνη ημέρα της 26ης Ιουλίου του 1993. Ο καθένας
μπορούσε στο εξής να συναλλάσσεται με δολλάρια, και ούτε θα τον ρωτούσε κανείς
πού τα βρήκε. Το εθνικό νόμισμα της Κούβας, ήδη ανυπόληπτο, κατρακυλούσε στα
τάρταρα. «Ως τη στιγμή εκείνη, το δολλάριο ήταν το νόμισμα του διαβόλου. Δέν
έπρεπε ούτε να το πιάνεις στα χέρια σου. Και ξαφνικά, έγινε το υπέροχο νόμισμα
με το οποίο και μόνο μπορούσες να φας, ν' αγοράσεις σαπούνι, να πας το κορίτσι
σου στο κλαμπ, να ζήσεις... Και είδαμε από τη μια μέρα στην άλλη τις
συμφοιτήτριές μας, τις αδελφές μας, τις καλύτερες φίλες μας να κάνουν
πεζοδρόμιο γι' αυτό το χρήμα του διαβόλου. Ένα από τα πιο τρομερά εγκλήματα
του καθεστώτος ήταν που άφησε τη νεολαία να ζει χωρίς ιδανικά».

... δεν είναι φιλοκαστρικός. Τα δύο τελευταία του σενάρια απαγορεύτηκαν. Αλλά
δεν ενθουσιάστηκε ιδιαίτερα με την επίσκεψη του Πάπα. Δυσκολεύεται να χωνέψει
όλους αυτούς τους πανηγυρισμούς. «Δεν πάει και τόσος καιρός ­ λέει ο
σκηνοθέτης στη γαλλική "Λιμπερασιόν" ­ που η Εκκλησία στην Κούβα ήταν υπό
διωγμό. Αν σ' έβλεπαν να πηγαίνεις στη λειτουργία, μπορούσε να χάσεις και τη
δουλειά σου. Τώρα, μας είπαν να τρέξουμε όλοι να προσκυνήσουμε τον Πάπα. Αύριο
θα μας πουν να ζητωκραυγάσουμε και τον Σαντάμ Χουσεΐν. Κατόπιν, ίσως, τους
Ιάπωνες. Κάποια στιγμή, θα μας ζητήσουν να κάνουμε και χαρακίρι, και θα το
κάνουμε! Έτσι είναι όταν δεν υπάρχουν ιδανικά».

... της παπικής επίσκεψης στην Κούβα προβλέπονται και πολιτικές. Ο Μανουέλ
Βάσκες Μονταλμπάν, που πήγε στην Αβάνα «για να δει» και αυτός το μέγα γεγονός,
συζήτησε τις προοπτικές με ομοτέχνους του που είχαν σπεύσει επίσης, όπως ο
Κολομβιανός Μάρκες, ή που ήταν εκεί από καιρό, όπως ο Ουρουγουανός Τσεβαρρία.
Οι Κουβανοί είναι σαστισμένοι, είπε ο Μ. σε συνέντευξή του στην «Κορριέρε».
«Κοιτάζουν ολόγυρα. Από δω η Εκκλησία, που βγαίνει από τη σιωπή. Από κει οι
ΗΠΑ, που μάλλον θα χαλαρώσουν το εμπάργκο. Λέω μάλλον». Μα η Εκκλησία δεν
είναι «δεξιά»; Ο Μ. βλέπει αποχρώσεις: «Δεξιά, αλλά υιοθετεί τη θεολογία της
απελευθέρωσης». Οπότε, η μια επανάσταση μπορεί να συναντήσει την άλλη. Ο ένας
δαιμονοποιημένος τον άλλο. Ο Ισπανός συγγραφέας πιστεύει ότι και η Κούβα
αλλάζει πορεία. «Φαίνεται να περνά από τον δογματισμό στην ελευθερία της συνείδησης».

... και κράτος, λέει, μπορούν να συναντηθούν σε μια από κοινού αναγνώριση της
σημασίας που έχει η ελευθερία στον άνθρωπο. «Φωνές διαφορετικές που ενώνονται
ενάντια στην παγκοσμιοποίηση της ασυδοσίας». Μερικοί φτάνουν τώρα στο σημείο
να προβλέπουν νέο αποστολικό ρόλο για την Κούβα. Εξασκημένη από μακρού στην
εξαγωγή επανάστασης, η Αβάνα αισθάνεται μήπως τον πειρασμό να γίνει
«ευαγγελίστρια» του Βατικανού στη Λατινοαμερικάνικη ήπειρο; Ένας τέτοιος ρόλος
δεν θα είχε άραγε, αν μη τι άλλο, κάτι το «διεθνιστικό»;

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N58</CAT>
<ED>
Κωδικός άρθρου: A16046N581</ED>
<ID>
ID:136245

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N58&aa=1</URL></REF>


Article

<CATEGORY>vin07</CATEGORY>

 <H5>ΤΖΩΝ ΟΥΑΪΤΧΕΝΤ
</H5><H2>ΠΡΟΣΩΠΑ
</H2><H2>Χρηματοδότης της Πώλα Τζόουνς
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Τζων Ουάιτχεντ. «Πρέπει όλοι να μπορούν να υπερασπίζονται το όνομα και την
τιμή τους»

Πιστεύει ότι ο Κλίντον είναι καλός πρόεδρος, ωστόσο χάρη σ' αυτόν η Πώλα
Τζόουνς κατέθεσε προσφυγή εναντίον του. Για τον Τζων Ουάιτχεντ, ήταν θέμα αρχής.

ΔΙΚΗΓΟΡΟΣ, νυμφευμένος και πατέρας πέντε παιδιών, ο Τζων Ουάιτχεντ είναι ο
άνθρωπος που συγκέντρωσε για την Πώλα Τζόουνς τα χρήματα που της επέτρεψαν να
προχωρήσει την προσφυγή της εναντίον του προέδρου των ΗΠΑ. Τα χρήματα
συγκεντρώθηκαν μέσω του Ινστιτούτου Ράδερφορντ που ο Ουάιτχεντ ίδρυσε το 1981
στο Σάρλοτσβιλ της Βιρτζίνια με σκοπό την υπεράσπιση των δικαιωμάτων ανθρώπων
που υφίστανται διώξεις και δεν έχουν τα χρήματα για να υπερασπισθούν τον εαυτό
τους. Στη βάση αυτή υπερασπίστηκε ανθρώπους τόσο διαφορετικούς όσο ορθόδοξους
εβραίους που εμποδίζονταν από τις αρχές να τηρούν τα έθιμά τους, αμερικανούς
ναζιστές που είχαν φυλακισθεί για προπαγανδιστικές δραστηριότητες,
κομμουνιστές που υφίσταντο διώξεις στη διάρκεια του Ψυχρού Πολέμου. «Πρέπει
όλοι να μπορούν να υπερασπίζονται το όνομα και την τιμή τους», λέει ο 51χρονος
δικηγόρος στη «Λα Στάμπα». «Γι' αυτό άλλωστε αφιερώσαμε το ινστιτούτο μας στη
μνήμη του Ράδερφορντ», ενός σκωτσέζου ιερέα που έζησε τον 16ο αιώνα και στο
βιβλίο του «Lex, Rex» («Νόμος, Βασιλιάς») υποστήριζε ότι ουδείς είναι υπεράνω
του νόμου, ούτε καν ο μονάρχης.

Ο Ουάιτχεντ ήρθε σε επαφή με την Πώλα Τζόουνς τον περασμένο Σεπτέμβριο, όταν
οι δικηγόροι της την παράτησαν επειδή αρνήθηκε να δεχθεί τον συμβιβασμό που
της πρότειναν: «Δεν είχε τα χρήματα για να προσλάβει άλλο νομικό. Την
συναντήσαμε στην Καλιφόρνια, πεισθήκαμε ότι λέει την αλήθεια και προσφερθήκαμε
να την βοηθήσουμε». Το ταμείο του ινστιτούτου χρηματοδοτείται από μικρές
δωρεές από πολλούς ανθρώπους: «Έχουμε ένα δίκτυο 44.000 συνδρομητών σε όλη τη
χώρα», εξηγεί ο Ουάιτχεντ προσθέτοντας ότι δέχθηκε πολλές πιέσεις από τον
Λευκό Οίκο, οι οποίες δεν έφεραν κανένα αποτέλεσμα: «Στη χώρα μας, μόνο το 1%
των καταγγελιών για σεξουαλική παρενόχληση αποδεικνύονται ψευδείς», τονίζει. Ο
Ουάιτχεντ πιστεύει πάντως ότι ο Κλίντον, η φωτογραφία του οποίου είναι
αναρτημένη στην είσοδο του ινστιτούτου, είναι ένας «καλός πρόεδρος»: «Στείλαμε
δελτία Τύπου στα οποία επαινούμε τη θέση του κατά της κλωνοποίησης ανθρώπων
και αναγνωρίζουμε ότι έχει κάνει για τη θρησκευτική ελευθερία περισσότερα από
οποιονδήποτε άλλον πρόεδρο των τελευταίων ετών». Ο Ουάιτχεντ τον γνωρίζει
άλλωστε αρκετά καλά: μολονότι συνομήλικοι, ήταν φοιτητής του το 1974, όταν ο
Κλίντον δίδασκε στη Νομική Σχολή του Πανεπιστημίου του Αρκάνσας και του είχε
πάρει μάλιστα συνέντευξη για την πανεπιστημιακή εφημερίδα: «Μιλήσαμε για
πολιτική, αλλά και για τον Μπομπ Ντύλαν και για εκείνη την ταινία του Ρόμπερτ
Ρέντφορντ, "Ο Υποψήφιος". Με τα χρόνια, όμως, χαθήκαμε».

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N58</CAT>
<ED>
Κωδικός άρθρου: A16046N582</ED>
<ID>
ID:136304

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N58&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Υπεροπτική αδιαφορία, αιώνια γαλήνη
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Μάσσιμο Ντ' Αλέμα. Μετά την εκπλήρωση του χρέους του, μπορεί επιτέλους να
διεκδικήσει την πρωθυπουργία

Σχεδόν απαρατήρητη πέρασε στην Ιταλία (και παντελώς ασχολίαστη στον υπόλοιπο
κόσμο) η κριτική του κομμουνισμού από τον Μάσσιμο Ντ' Αλέμα. Να ήταν άραγε
αποκλειστικά για εσωτερική κατανάλωση;

ΕΙΧΕ έλθει πια η ώρα να αφήσουν τη Μόσχα. Ψηλά, στην κορυφή των λόφων
Βορομπιόφ, ο Βολάντ-Σατανάς σταματά για το τελευταίο αντίο. Σηκώνει το
γαντοφορεμένο χέρι του με την πλατιά περιχειρίδα και λέει στον μαιτρ:
«Αποχαιρετήστε την πόλη. Ήρθε η ώρα». Εκείνος, συγκεντρωμένος στον εαυτό του,
άρχισε να παρατηρεί και να αναλύει με ακρίβεια όλα όσα συνέβαιναν μέσα του. Η
ταραχή του καταστάλαζε σ' ένα αίσθημα βαριά, αιματηρά προσβλημένου ανθρώπου.
Αλλά αυτό δεν κράτησε πολύ, και άγνωστο γιατί εναλλάχτηκε με μια υπεροπτική
αδιαφορία, κι αυτή, τέλος, από την προαίσθηση μιας αιώνιας γαλήνης.

Την περικοπή αυτή από το κλασικό βιβλίο του Μιχαήλ Μπουλγκάκοφ «Ο Μαιτρ και η
Μαργαρίτα» (μετάφραση Τίνας Καραγεώργη και Γιούρι Γιαννακόπουλου, εκδ.
Θεμέλιο, 1991) χρησιμοποιεί ο Έτσο Μάουρο της «Ρεπούμπλικα» για να σχολιάσει
την επίθεση που έκανε αυτή την εβδομάδα ο γενικός γραμματέας του Κόμματος
Δημοκρατικής Αριστεράς (PDS) εναντίον του παρελθόντος του. Για πολλά χρόνια ­
σημειώνει ο ιταλός δημοσιογράφος ­ το PCI πρώτα και το PDS στη συνέχεια
πίστευαν ότι μπορούσαν να αφήσουν ανοιχτούς τους ιστορικούς, πολιτικούς και
ηθικούς λογαριασμούς τους με 70 χρόνια κομμουνισμού. Οι ηγέτες τους νόμιζαν
ότι επειδή το κόμμα έλαβε μέρος στην ίδρυση της Ιταλικής Δημοκρατίας και την
υπερασπίστηκε με πάθος σε κρίσιμες στιγμές, επειδή διέρρηξε εγκαίρως τις
σχέσεις του με τη Σοβιετική Ενωση και εντάχθηκε στο στρατόπεδο της
σοσιαλδημοκρατίας φτάνοντας ακόμη και ν' αλλάξει το όνομά του, θα μπορούσαν να
αποφύγουν αυτό το χρέος.

Μα έκαναν λάθος. Ο απολογισμός αποτελεί πρωτίστως ηθική, όχι πολιτική
υποχρέωση. Ηγέτες της ευρωπαϊκής Αριστεράς σαν τον Ζοσπέν, τον Γκονζάλες και
τον Μπλαιρ ξεκαθάρισαν τους δικούς τους λογαριασμούς (ο καθένας με τον δικό
του τρόπο) και μπόρεσαν να παρουσιαστούν στους ψηφοφόρους και να τους ζητήσουν
να κυβερνήσουν με το δικό τους πρόσωπο, τη δική τους ιστορία, το δικό τους
όνομα. Οι ιταλοί αριστεροί δεν το είχαν πράξει μέχρι σήμερα και χρειάζονταν
συνεχώς «δεκανίκια»: το τελευταίο ονομαζόταν Ρομάνο Πρόντι. Μετά το άρθρο του
Ντ' Αλέμα στην «Ουνιτά», και το συνέδριο του ερχόμενου μήνα στη Φλωρεντία,
κατακτούν επιτέλους την αυτονομία τους.

Κι εσείς, Νορμπέρτο Μπόμπιο, γιατί σωπαίνετε; Δεν σας ενδιαφέρουν καθόλου αυτά
που γίνονται στη χώρα σας; «Αν έπειτα από 20 χρόνια δημόσιας κριτικής
αποφάσισα να σταματήσω να μιλάω για πολιτική», γράφει ο μεγάλος ιταλός
φιλόσοφος σε απαντητική του επιστολή προς τον διευθυντή του περιοδικού
«Φιλελεύθερη Κριτική», «είναι γιατί έχω διαπιστώσει πως οι διανοούμενοι και οι
πολιτικοί διατρέχουν δρόμους παράλληλους, που δεν συναντώνται σχεδόν ποτέ. Οι
διανοούμενοι μιλούν σε άλλους διανοούμενους και οι πολιτικοί συνομιλούν μεταξύ
τους. Δεν είναι καλύτερα λοιπόν να διαφυλάξω τη σιωπή μου;».

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N58</CAT>
<ED>
Κωδικός άρθρου: A16046N583</ED>
<ID>
ID:136344

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N58&aa=3</URL></REF>


Article

<CATEGORY>vin08</CATEGORY>

 <H5>ΠΥΡΑ ΚΑΤΑ ΔΙΑΤΑΞΕΩΝ ΤΟΥ ΦΟΡΟΛΟΓΙΚΟΥ ΝΟΜΟΣΧΕΔΙΟΥ ΚΑΙ ΑΠΟ ΒΟΥΛΕΥΤΕΣ ΤΟΥ
ΠΑΣΟΚ*ΥΠΕΡΨΗΦΙΣΘΗΚΕ ΜΕ 153 ­ 122 ΕΠΙ ΤΗΣ ΑΡΧΗΣ
</H5><H2>Αντιρρήσεις και κριτική
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

Κέρδισε χθες τη μάχη της ονομαστικής ψηφοφορίας για το φορολογικό νομοσχέδιο η
κυβέρνηση, αλλά με μικροπροβλήματα, τα οποία βγήκαν στην επιφάνεια τόσο κατά
τη διάρκεια της διαδικασίας όσο και κατά την επί των άρθρων συζήτηση που επακολούθησε.

ΜΕ ΨΗΦΟΥΣ 153 υπέρ, 122 κατά και ένα παρών, παρουσία και του ίδιου του
Πρωθυπουργού, υπερψηφίστηκε το νομοσχέδιο επί της αρχής. Ωστόσο, από τους 9
βουλευτές του ΠΑΣΟΚ που δεν πήραν μέρος, οι τρεις (Σ. Βαλυράκης, Κ. Μπαντουβάς
και Α. Δαμιανίδης) χαρακτηρίστηκαν από μέλη του προεδρείου της
Κοινοβουλευτικής Ομάδας ως «αδικαιολογήτως απόντες». Ιδιαίτερα για τον κ.
Δαμιανίδη, συνεργάτες του διευκρίνιζαν αργότερα ότι ο ίδιος είχε ήδη μεταφέρει
το μήνυμα από την ψηφοφορία για τον προϋπολογισμό, όταν έλεγε πως «στο
φορολογικό, εάν δεν αλλάξει, θα δημιουργηθούν προβλήματα».

Στην ίδια ψηφοφορία, υπέρ τάχθηκαν οι δύο από τους τρεις προσφάτως
διαγραφέντες από την Κ.Ο. του ΠΑΣΟΚ (Β. Κεδίκογλου και Μ. Γικόνογλου), ενώ ο
τρίτος (Χ. Κηπουρός) δήλωσε παρών.

Πάντως, πριν αρχίσει η χθεσινή συζήτηση, ο υπουργός Εθνικής Οικονομίας
προκληθείς από τον επίτιμο πρόεδρο της Νέας Δημοκρατίας κ. Κ. Μητσοτάκη για το
καθεστώς των εργασιακών σχέσεων σε ορισμένες ΔΕΚΟ, ήταν κατηγορηματικός: «Δεν
θα υπάρξει καμία τροπολογία ή προσθήκη, ούτε ουσιαστική τροποποίηση κάποιου
άρθρου». Ο κ. Γ. Παπαντωνίου διευκρίνισε ότι την ερχόμενη εβδομάδα θα
καταθέσει επαναδιατύπωση ενός άρθρου που αναφέρεται στη λειτουργία του
εσωτερικού κανονισμού του προσωπικού σε ορισμένες ΔΕΚΟ.

ΠΥΡΑ ΑΠΟ ΒΕΡΥΒΑΚΗ - ΠΕΠΟΝΗ

Αλλά τα προβλήματα για την κυβέρνηση δεν σταμάτησαν στην ψηφοφορία. Είχαν και
συνέχεια από την εσωκομματική αντιπολίτευση στην επί των άρθρων του
νομοσχεδίου συζήτηση στην Ολομέλεια. Άλλοι τρεις βουλευτές άσκησαν έντονη
κριτική στην κυβέρνηση, υποστηρίζοντας ότι ορισμένες διατάξεις του νομοσχεδίου
προκαλούν την κοινωνική δυσφορία.

Μάλιστα, ο κ. Λ. Βερυβάκης ήταν κατηγορηματικός σχετικά με τα δύο πρώτα άρθρα
(για τη φοροαπαλλαγή και την παρακράτηση φόρων από την ιδιοκατοίκηση). «Αυτά
δεν πρόκειται να τα στηρίξω», είπε χαρακτηριστικά και εξήγησε μετά στους
δημοσιογράφους πως «η κυβέρνηση για τα συγκεκριμένα άρθρα δεν θα αποσπάσει τη
θετική ψήφο μου». Προηγουμένως είχε επικρίνει το υπουργείο Οικονομικών ότι
«χρησιμοποιεί βρώμικες μεθόδους για να αυξήσει τα έσοδα».

Στο ίδιο πλαίσιο κριτικής κινήθηκε με την ομιλία του και ο κ. Σ. Πεπονής, ο
οποίος χαρακτήρισε την αύξηση της παρακράτησης φόρου ως αφαίμαξη, που προκαλεί
κοινωνική δυσφορία. Ακόμη διαφώνησε με την αύξηση του κατώτατου τεκμαρτού
εισοδήματος από την ιδιοκατοίκηση, καθώς και για τον συνυπολογισμό στη
φορολογία των χώρων στάθμευσης στις κατοικίες των ιδιοκτητών αυτοκινήτων. Ο
πρώην υπουργός πάντως, χωρίς ωστόσο να το δηλώσει, έδειξε προβληματισμένος για
το αν θα υπερψηφίσει τα συγκεκριμένα άρθρα του νομοσχεδίου.

Αλλά και ο εκ των κοινοβουλευτικών εκπροσώπων του ΠΑΣΟΚ κ. Δ. Γεωργακόπουλος
ήταν αναλόγως επικριτικός προς την κυβέρνηση. Στάθηκε αντίθετος στην επαναφορά
των φοροαπαλλαγών και κατηγόρησε το υπουργείο Οικονομικών ότι «με διατάξεις
του νομοσχεδίου προωθεί τη φοροδιαφυγή από ορισμένες εταιρείες».

Η ΑΝΤΙΠΟΛΙΤΕΥΣΗ

Από τη Νέα Δημοκρατία ο κ. Μ. Έβερτ μίλησε για σύγχυση των φορολογουμένων και
για αντικρουόμενες ρυθμίσεις, ενώ ο κ. Π. Παυλόπουλος υποστήριξε ότι το
νομοσχέδιο είναι αντισυνταγματικό «τόσο επί της αρχής του όσο και στις
επιμέρους διατάξεις του».

* Οι εκπρόσωποι του ΚΚΕ κ. Στρ. Κόρακας, του Συνασπισμού κ. Ι. Δραγασάκης και
του ΔΗΚΚΙ κ. Γ. Τσαφούλιας, χαρακτήρισαν αντιλαϊκό το νομοσχέδιο, το οποίο ­
όπως τόνισαν ­ φορολογεί ό,τι κινείται. Όλοι κατηγόρησαν την κυβέρνηση ότι
«εξυπηρετεί τη φοροαπαλλαγή υπέρ του μεγάλου κεφαλαίου».

Ο υφυπουργός κ. Γ. Δρυς αντέκρουσε τους ισχυρισμούς της αντιπολίτευσης
υποστηρίζοντας ότι το νομοσχέδιο δεν πλήττει τα χαμηλά εισοδήματα. Και
πρόσθεσε πως η κυβέρνηση «απλοποίησε σημαντικά το σύστημα υπολογισμού
τεκμαρτού εισοδήματος από την ιδιοκατοίκηση».

* Η συζήτηση θα συνεχιστεί την ερχόμενη Τρίτη αφού χθες διεκόπη λόγω ελλείψεως
απαρτίας και μετά την πρόταση της Νέας Δημοκρατίας για ονομαστική ψηφοφορία
επί των πρώτων άρθρων.

Στις επόμενες σελίδες 60-61, το ρεπορτάζ από τη χθεσινή απεργία που έγινε
εξαιτίας της γνωστής επίμαχης διάταξης του φορολογικού.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N59</CAT>
<ED>
Κωδικός άρθρου: A16046N591</ED>
<ID>
ID:136258

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N59&aa=1</URL></REF>


Article

<CATEGORY>vin08</CATEGORY>

 <H2>Τον Φεβρουάριο τα μέτρα για τις συγκοινωνίες
</H2>
ΤΟΝ ΦΕΒΡΟΥΑΡΙΟ θα αποφασισθούν και θα ανακοινωθούν τα μέτρα που πρέπει να
ληφθούν για να λυθεί το πρόβλημα των αστικών συγκοινωνιών. Αυτό δήλωσε χθες ο
υπουργός Εθνικής Οικονομίας κ. Γ. Παπαντωνίου, μετά τη σύσκεψη που έγινε χθες
το απόγευμα για τις αστικές συγκοινωνίες με τη συμμετοχή των υπουργών ΠΕΧΩΔΕ
κ. Κ. Λαλιώτη, Εργασίας κ. Μ. Παπαϊωάννου, Βιομηχανίας κ. Β. Παπανδρέου,
Μεταφορών κ. Τ. Μαντέλη, Δημόσιας Τάξης κ. Γ. Ρωμαίου και των υφυπουργών
Οικονομικών κ.κ. Ν. Χριστοδουλάκη και Γ. Δρυ.

Ο κ. Γ. Παπαντωνίου χαρακτήρισε τεράστιο το πρόβλημα στις αστικές συγκοινωνίες
(ΟΑΣΑ), το οποίο σχετίζεται με τις κακές υπηρεσίες προς τους πολίτες και τα
υψηλά ελλείμματα που εμφανίζουν. Ανακοίνωσε ότι τον Φεβρουάριο θα γίνει
εισήγηση στο Υπουργικό Συμβούλιο για τα μέτρα που απαιτούνται. Στη χθεσινή
σύσκεψη εξετάσθηκε το θέμα των συναρμοδιοτήτων που υπάρχουν μεταξύ των
υπουργείων για τις αστικές συγκοινωνίες το οποίο, όπως είπε ο υπουργός, θα
αντιμετωπισθεί μέσα στο επόμενο διάστημα.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N59</CAT>
<ED>
Κωδικός άρθρου: A16046N593</ED>
<ID>
ID:136351

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N59&aa=3</URL></REF>


Article

<CATEGORY>vin08</CATEGORY>

 <H2>Έντοκα γραμμάτια με φόρο 10%
</H2>
ΣΕ ΝΕΑ έκδοση εντόκων γραμματίων τρίμηνης και εξάμηνης διάρκειας προχωρεί το
υπουργείο Οικονομικών στις 28 Ιανουαρίου, μέσω των τραπεζών. Η δημοπρασία προς
τις τράπεζες θα γίνει στις 25 Ιανουαρίου για ποσό 140 δισ. δρχ.

Να σημειωθεί ότι από την έκδοση αυτή θα ισχύσει για πρώτη φορά ο αυξημένος
φόρος 10% στους τόκους, από 7,5% που ήταν μέχρι σήμερα.

Και η δημοπρασία αυτή θα είναι ενδεικτική της πορείας των επιτοκίων στους
κρατικούς τίτλους στο επόμενο διάστημα, τα οποία αυξήθηκαν πρόσφατα λόγω των
πιέσεων που δέχθηκε η δραχμή.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N59</CAT>
<ED>
Κωδικός άρθρου: A16046N594</ED>
<ID>
ID:136379

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N59&aa=4</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Κάρτες και πανωτόκια
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

ΥΠΑΡΧΕΙ και άλλη πλευρά σ' αυτή την ιστορία με τα πανωτόκια...

Δεν είναι μόνο μικρομεσαίοι, καταστηματάρχες, εταιρείες ή και μέτοχοι που
πληρώνουν την ιστορία...

Εκεί είναι τα πολλά... ίσως... Γιατί είναι και μισθωτοί αλλά και συνταξιούχοι
που δεν έχουν να πληρώσουν την κάρτα ή δεν βγαίνουν και καθυστερούν τη δόση...

Έτσι το καπέλο μπαίνει.

Και αναγκαστικά το πληρώνουν και ας έχουν δώσει (καμιά φορά) τους τόκους από
την αρχή (και χωρίς να φαίνεται).

Είμαστε στην εποχή που ο πελάτης ­ με τα λίγα ­ πληρώνει την κρίση (κάτι σαν
εκείνο το παλιό «η φθήνια τρώει τον παρά»). Εκτός κι αν θεωρεί κανείς ότι η
αγορά (κυρίως σήμερα με την κρίση) είναι κάτι σαν εκκλησία...

Και οι ευκολίες και οι προσφορές και οι άτοκες (ευκαιρίες) έχουν τις παγίδες τους...

ΥΓ: Και πανωτόκια που δεν φαίνονται. Πληρώνονται όμως..

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N59</CAT>
<ED>
Κωδικός άρθρου: A16046N595</ED>
<ID>
ID:136403

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N59&aa=5</URL></REF>


Article

<CATEGORY>vin08</CATEGORY>

 <H5>ΑΜΕΤΑΚΙΝΗΤΗ Η ΚΥΒΕΡΝΗΣΗ ­ ΑΝ ΚΑΙ ΘΑ ΠΡΟΒΕΙ ΣΕ ΕΠΑΝΑΔΙΑΤΥΠΩΣΗ ΤΗΣ ΕΠΙΜΑΧΗΣ
ΔΙΑΤΑΞΗΣ ΣΤΟ ΦΟΡΟΛΟΓΙΚΟ ΝΟΜΟΣΧΕΔΙΟ * ΑΠΕΙΛΗ ΓΙΑ ΑΠΕΡΓΙΕΣ ΚΑΙ ΤΗΝ ΕΠΟΜΕΝΗ ΕΒΔΟΜΑΔΑ
</H5><H5>Ετοιμάζουν απεργίες και για το Ασφαλιστικό
</H5><H5>Γενικό χειρόφρενο, μαζική ταλαιπωρία
</H5><H2>Ανοικτό το μέτωπο της σύγκρουσης
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Μέχρι αργά το μεσημέρι δημιουργήθηκαν σοβαρά κυκλοφοριακά προβλήματα

Με νέες απεργίες την ερχόμενη εβδομάδα (οι οποίες θα αποφασιστούν σήμερα) θα
συνεχιστεί η μετωπική σύγκρουση κυβέρνησης και εργατικών συνδικάτων για το
θέμα της επίμαχης διάταξης, που ανατρέπει τις συλλογικές διαπραγματεύσεις στον
χώρο των ΔΕΚΟ. Χθες ακινητοποιήθηκαν όλα τα μέσα μαζικής μεταφοράς και πήραν
μέρος σε 24ωρη απεργία εργαζόμενοι σε ΔΕΚΟ και Τράπεζες.

Ο ΥΠΟΥΡΓΟΣ Εθνικής Οικονομίας κ. Γ. Παπαντωνίου και χθες εμφανίστηκε
αμετακίνητος στη θέση του για τη διάταξη, δηλώνοντας ότι την Τρίτη θα υπάρξει
επαναδιατύπωσή της, χωρίς όμως να αφαιρεθεί η φράση «στη Βουλή», δηλαδή ότι η
Βουλή θα αποφασίζει σε περίπτωση διαφωνίας ­ ύστερα από ένα εξάμηνο
διαπραγματεύσεων ­ για τον Κανονισμό Προσωπικού των ελλειμματικών ΔΕΚΟ. Η ΓΣΕΕ
απορρίπτει κατηγορηματικά και την επαναδιατύπωση της διάταξης και επιμένει στη
θέση της ότι σε περίπτωση διαφωνίας ­ ύστερα από ένα εξάμηνο διαπραγματεύσεων
­ το θέμα να παραπέμπεται στη διαιτησία.

ΕΝΤΥΠΩΣΙΑΚΕΣ ΑΛΛΑΓΕΣ

Μάλιστα χθες ο κ. Παπαντωνίου ανέβασε περισσότερο τους τόνους της
αντιπαράθεσης κάνοντας λόγο για αλλαγές στις πλασματικές υπερωρίες και γενικά
στην οργάνωση της εργασίας των ελλειμματικών ΔΕΚΟ. Από τις δηλώσεις του κ.
Παπαντωνίου προκύπτει ότι οι αλλαγές που σχεδιάζει η κυβέρνηση στις εργασιακές
σχέσεις θα είναι εντυπωσιακές (ελαστικό ωράριο, κατάργηση υπερωριών,
προαγωγές, μετατάξεις κ.ά).

Ο κυβερνητικός εκπρόσωπος κ. Δ. Ρέππας χαρακτήρισε «επίκαιρη και επιβεβλημένη
τη διάταξη». Είπε ο κ. Ρέππας:

«Η θέση της κυβέρνησης είναι σαφής. Στόχος μας είναι να επιδιώξουμε και να
επιτύχουμε την εξυγίανση επιχειρήσεων του Δημοσίου που είναι ζημιογόνες, που
παρουσιάζουν ελλείμματα πολλών δισεκατομμυρίων δραχμών. Επιδιώκουμε να κάνουμε
κερδοφόρες τις επιχειρήσεις αυτές και γι' αυτό ακριβώς ζητούμε και από τους
εργαζόμενους, με τη δική τους συνεισφορά, να συμβάλουν, ώστε να επιτύχουμε
αυτό το στόχο. Κάτω από αυτό το πρίσμα διατύπωσε τη σχετική πρόταση η
κυβέρνηση. Υπάρχουν αντιδράσεις οι οποίες είναι σεβαστές».

ΕΠΙΧΕΙΡΗΜΑΤΑ ΣΥΝΔΙΚΑΛΙΣΤΩΝ

Η σύγκρουση κυβέρνησης - συνδικάτων έχει παρενέργειες και στην ΠΑΣΚΕ, στην
φιλοκυβερνητική συνδικαλιστική παράταξη, στελέχη της οποίας κατηγορούν ευθέως
τον κ. Παπαντωνίου για την αιφνιδιαστική του κίνηση να καταθέσει μια τόσο
σοβαρή ρύθμιση χωρίς να προηγηθεί διάλογος, αλλά και δύο μήνες πριν από το
εκλογικό συνέδριο της ΓΣΕΕ (Μάρτιος).

Οι συνδικαλιστές παρατηρούν ότι προωθείται διάταξη που αλλάζει νόμο, ο οποίος
ψηφίστηκε πριν από μερικούς μήνες από τη Βουλή και αφορά τον εκσυγχρονισμό των
ΔΕΚΟ (ν. 2414/96). Επίσης επικαλούνται το γεγονός ότι στον ευρωπαϊκό χώρο δεν
παρεμβαίνουν οι κυβερνήσεις στις διαπραγματεύσεις και παρατηρούν πως η
κυβέρνηση ούτε καν έθιξε το θέμα στον πρόσφατο κοινωνικό διάλογο για την
ανάπτυξη και την απασχόληση. Δυσφορία επικρατεί και σε μερίδα βουλευτών του
ΠΑΣΟΚ, οι οποίοι παρατηρούν πως η όλη κίνηση του κ. Παπαντωνίου είναι άσκοπη
αφού και σήμερα μπορούσε να φέρει στη Βουλή μια αλλαγή σε Κανονισμό Προσωπικού
οποιασδήποτε ΔΕΚΟ.

Στις 10.30 το πρωί περίπου 1.000 απεργοί συγκεντρώθηκαν στο θέατρο «Περοκέ».
Μίλησε ο πρόεδρος της ΓΣΕΕ κ. Πολυζωγόπουλος

Όσον αφορά την περαιτέρω αγωνιστική πορεία των συνδικάτων, οι τελικές
αποφάσεις λαμβάνονται σήμερα σε ευρεία συνδικαλιστική σύσκεψη που έχει
συγκαλέσει η ΓΣΕΕ με τα προεδρεία των Ομοσπονδιών εργαζομένων στις ΔΕΚΟ ­
τράπεζες, μεταφορές. Το πιθανότερο ενδεχόμενο είναι να γίνει μια 24ωρη ή 48ωρη
απεργία στο χώρο των ΔΕΚΟ ­ τραπεζών, συγκοινωνιών κατά την ψήφιση του
φορολογικού νομοσχεδίου στο οποίο περιλαμβάνεται η επίμαχη διάταξη, ενώ στο
χώρο των συγκοινωνιών υπάρχει πιθανότητα οι απεργίες να συνεχιστούν και μετά
την ψήφιση της διάταξης.

Ο πρόεδρος της ΓΣΕΕ κ. Χρ. Πολυζωγόπουλος δήλωσε στα «ΝΕΑ» ότι οι
κινητοποιήσεις θα συνεχιστούν και ανακοίνωσε πως θα εξεταστεί και η προσφυγή
στο Διεθνές Γραφείο Εργασίας.

ΑΠΕΡΓΙΑΚΕΣ κινητοποιήσεις για το Ασφαλιστικό σχεδιάζει η ΓΕΝΟΠ-ΔΕΗ. Ήδη η
διοίκηση της ομοσπονδίας αποφάσισε να οργανώνει μια 48ωρη απεργία στις 3 και 4
Φεβρουαρίου ενώ ο πρόεδρός της κ. Ν. Έξαρχος αφήνει ανοικτό και το ενδεχόμενο
κλιμάκωσης των κινητοποιήσεων.

Η ομοσπονδία αντιδρά σε τροπολογία που κατατέθηκε στη Βουλή και κάνει λόγο για
ελλειμματικό ασφαλιστικό φορέα στη ΔΕΗ.

Κινητοποιήσεις ετοιμάζει και η ΕΤΕ-ΔΕΗ (Ένωση Τεχνικών ΔΕΗ), αρχής γενομένης
από τις 9.2.1998.

ΣΤΟΝ ΑΣΤΕΡΙΣΜΟ της ταλαιπωρίας κινήθηκαν χθες οι κάτοικοι της πρωτεύουσας. Για
ένα 24ωρο έβαλαν χειρόφρενο όλα τα μέσα μαζικής μεταφοράς και στην πρωτεύουσα
κινήθηκαν μόνο τα ταξί και Ι.Χ. Μέχρι αργά το μεσημέρι δημιουργήθηκαν σοβαρά
κυκλοφοριακά προβλήματα. Εκτός από τα τρόλεϊ, τα λεωφορεία, τον ηλεκτρικό και
τα «πράσινα» που δεν κινήθηκαν για ένα 24ωρο μαζί με τα τρένα του ΟΣΕ,
προκλήθηκαν προβλήματα και στην Ολυμπιακή Αεροπορία. Έτσι:

ΟΛΥΜΠΙΑΚΗ

Από την Ολυμπιακή Αεροπορία και την Ολυμπιακή Αεροπλοΐα εκτελέστηκε περίπου το
50% των δρομολογίων (ένα δρομολόγιο ανά προορισμό). Συγκεκριμένα,
πραγματοποιήθηκαν 26 δρομολόγια εσωτερικού και 20 δρομολόγια εξωτερικού. Δεν
εκτελέστηκε το δρομολόγιο προς Μαδρίτη, το οποίο είχε προγραμματιστεί για
χθες, ενώ οι πτήσεις προς Φρανκφούρτη και Ντύσελντορφ θα γίνουν σήμερα.

ΟΣΕ

Με τα τρένα τού ΟΣΕ έγιναν συνολικά πέντε δρομολόγια (τρία για τη μεταφορά
επιβατών και δύο για τη μεταφορά εμπορευμάτων).

Συγκεκριμένα, πραγματοποιήθηκε ένα δρομολόγιο από την Αθήνα προς Θεσσαλονίκη,
ένα δρομολόγιο από Θεσσαλονίκη προς Δίκαια και ένα δρομολόγιο από τον Πειραιά
προς την Καλαμάτα.

Για τη μεταφορά εμπορευμάτων έγιναν τα δρομολόγια από τον Πειραιά προς τη
Μεγαλόπολη και από τη Διαλογή προς τον Κόμανο.

Στις 10.30 το πρωί περίπου 1.000 απεργοί συγκεντρώθηκαν στο θέατρο «Περοκέ».
Μίλησε ο πρόεδρος της ΓΣΕΕ κ. Πολυζωγόπουλος, ο οποίος επεσήμανε ότι η
κυβέρνηση στοχεύει στην απορρύθμιση των εργασιακών σχέσεων. Ακολούθησε πορεία
προς το υπουργείο Εθν. Οικονομίας. Με καθυστέρηση αντιπροσωπεία των
συνδικαλιστών συναντήθηκε με τον υπουργό κ. Γ. Παπαντωνίου. Η συνάντηση δεν
είχε θετικό αποτέλεσμα.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N60</CAT>
<ED>
Κωδικός άρθρου: A16046N601</ED>
<ID>
ID:136259

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N60&aa=1</URL></REF>


Article

<CATEGORY>vin08</CATEGORY>

 <H2>Δεν διασαλεύθηκαν τα δρομολόγια των αστικών λεωφορείων στη Θεσσαλονίκη
</H2>
ΘΕΣΣΑΛΟΝΙΚΗ.

Γραφείο Βόρειας Ελλάδας

ΠΡΟΒΛΗΜΑΤΑ στην υδροδότηση περιοχών της Θεσσαλονίκης προκάλεσε η απεργία των
εργαζομένων στις ΔΕΚΟ. Ωστόσο κανονικά πραγματοποιήθηκαν χθες τα δρομολόγια
των λεωφορείων του Οργανισμού Αστικών Συγκοινωνιών Θεσσαλονίκης (ΟΑΣΘ), σε
αντίθεση με τις πτήσεις εσωτερικού της Ολυμπιακής και τα δρομολόγια του ΟΣΕ,
ενώ η συμμετοχή των εργαζομένων της ΔΕΗ και του ΟΤΕ στην απεργία ήταν μικρή.

Διακοπές στην υδροδότηση καταγράφηκαν στη Βιομηχανική Περιοχή Θεσσαλονίκης
(ΒΙΠΕΘ), στο κέντρο της πόλης και στην Τριανδρία, κυρίως τις πρωινές ώρες,
καθώς από τους 420 εργαζομένους στον Οργανισμό Ύδρευσης Θεσσαλονίκης (ΟΥΘ)
εργάστηκαν περίπου 100 άτομα, που αποτελούν το προσωπικό ασφαλείας.

Οι εργαζόμενοι στον ΟΑΣΘ δεν συμμετείχαν στην απεργία, καθώς το νομοσχέδιο για
το οποίο αντιδρά η ΓΣΕΕ δεν έχει συνέπειες στις σχέσεις τους με τη διοίκηση
του Οργανισμού, αλλά η Ένωση Εργατοϋπαλλήλων του ΟΑΣΘ αντιδρά στη εφαρμογή
του, όπως είπε ο γενικός γραμματέας της Ένωσης, κ. Δημήτρης Τσερμενίδης.

Σημαντικά προβλήματα προκάλεσε στις συγκοινωνίες η απεργία των εργαζομένων
στις ΔΕΚΟ, καθώς δεν πραγματοποιήθηκε το 50% των πτήσεων από το αεροδρόμιο
«Μακεδονία», ενώ έγιναν μόνο δύο δρομολόγια (Αθήνα, Δίκαια), με επιστροφή, του
Οργανισμού Σιδηροδρόμων από τη Θεσσαλονίκη. Αντίθετα, χωρίς προβλήματα
λειτούργησε η ΔΕΗ στη Βόρεια Ελλάδα.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N60</CAT>
<ED>
Κωδικός άρθρου: A16046N602</ED>
<ID>
ID:136313

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N60&aa=2</URL></REF>


Article

<CATEGORY>vin08</CATEGORY>

 <H2>Συλλαλητήριο κατά ανεργίας </H2>
ΘΕΣΣΑΛΟΝΙΚΗ. Γραφείο Βόρειας Ελλάδας

ΤΗΝ ΠΡΑΓΜΑΤΟΠΟΙΗΣΗ συλλαλητηρίου στη Θεσσαλονίκη στις 17 Φεβρουαρίου κατά της
αποβιομηχάνισης και της ανεργίας αποφάσισε η διοίκηση του Εργατικού Κέντρου.

Σε ετοιμότητα για δυναμικές κινητοποιήσεις βρίσκονται οι απολυμένοι και οι
εργαζόμενοι στις βιομηχανικές μονάδες της Θεσσαλονίκης.

Από χθες οι εργαζόμενοι στη βιομηχανία PERSICO-ΗΒΗ πραγματοποιούν
επαναλαμβανόμενες 24ωρες απεργιακές κινητοποιήσεις μετά την απόφαση της
εταιρείας για μετεγκατάσταση.

Παρόμοια προβλήματα αντιμετωπίζουν και οι 160 εργαζόμενοι της
κλωστοϋφαντουργικής μονάδας Δεδέογλου, η διοίκηση της οποίας αποφάσισε στο
πλαίσιο του αναπτυξιακού νόμου τη μετεγκατάστασή της στην Κομοτηνή.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N61</CAT>
<ED>
Κωδικός άρθρου: A16046N611</ED>
<ID>
ID:136260

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N61&aa=1</URL></REF>


Article

<CATEGORY>vin08</CATEGORY>

 <H2>Αθώοι οι 17 καπνεργάτες της Ελασσόνας, δικάζονται σήμερα οι αγρότες των Φαρσάλων
</H2>
ΑΘΩΩΘΗΚΑΝ χθες από το Εφετείο της Λάρισας οι 17 καπνεργάτες της Ελασσόνας που
είχαν καταδικασθεί πρωτόδικα σε τετράμηνη φυλάκιση με τριετή αναστολή, γιατί
δεν αποδείχθηκε ότι διέπραξαν το αδίκημα της παρακώλυσης συγκοινωνιών.

Σήμερα, εξάλλου, θα καθήσουν στο εδώλιο του κατηγορουμένου στο Τριμελές
Πλημμελειοδικείο της Λάρισας αγρότες της περιοχής Φαρσάλων για τους
αποκλεισμούς δρόμων κατά τις κινητοποιήσεις τον Δεκέμβριο του 1996. Την ίδια
ώρα συνάδελφοί τους έχουν προγραμματίσει τον συμβολικό αποκλεισμό της
σιδηροδρομικής γραμμής στον Σταυρό Φαρσάλων ­ τουλάχιστον για δύο ώρες.

Από την πλευρά του ο Οργανισμός Σιδηροδρόμων Ελλάδος έχει ήδη εκφράσει την
αντίθεσή του και με έγγραφό του προς τον εισαγγελέα Λάρισας, την Αστυνομική
Διεύθυνση αλλά και την Πανθεσσαλική Συντονιστική Επιτροπή, ζητάει να μη γίνει
ο αποκλεισμός της σιδηροδρομικής γραμμής. Επίσης ζητάει από τις αρμόδιες αρχές
να φροντίσουν για να ληφθούν όλα τα απαραίτητα μέτρα, ώστε να μην υπάρξει
διακοπή στα προγραμματισμένα δρομολόγια.

Πάντως, οι 17 καπνοπαραγωγοί που αθωώθηκαν χθες από το Εφετείο Λάρισας,
συμμετείχαν στις αγροτικές κινητοποιήσεις που εγιναν από τις 8 έως τις 10
Απριλίου του 1994 και κατηγορήθηκαν ότι είχαν αποκλείσει με τρακτέρ τον δρόμο
Λάρισας - Κοζάνης, στο ύψος της Ολυμπιάδας. Οι αγρότες ισχυρίστηκαν ότι είχαν
παρατάξει τα τρακτέρ τους στην άκρη του δρόμου και δεν παρεμπόδιζαν την
κυκλοφορία των αυτοκινήτων.

Το μέλος της Πανθεσσαλικής Συντονιστικής Επιτροπής των Αγροτών Γιάννης
Πατάκης, μετά το τέλος της δίκης των καπνοπαραγωγών, δήλωσε πως «επιτέλους
ήρθε δικαίωση» και κάλεσε όλους τους αγρότες στις κινητοποιήσεις που θα γίνουν
την Δευτέρα 2 Φεβρουαρίου...

Τακτική ανάκριση εν τω μεταξύ διενεργείται στην Καβάλα για 246 αγρότες, οι
οποίοι συμμετείχαν στις κινητοποιήσεις του Δεκεμβρίου 1996. Εις βάρος τους
έχει ασκηθεί ποινική δίωξη για παρακώλυση συγκοινωνιών από την Εισαγγελία
Καβάλας. Οι 246 αγρότες είχαν πάρει μέρος στα μπλόκα του εθνικού δρόμου
Καβάλας - Ξάνθης, Ελευθερούπολης Παγγαίου και των Κρηνίδων Καβάλας.

Επίσης ποινική δίωξη με την ίδια κατηγορία έχει ασκηθεί εναντίον 800-850
αγροτών άλλων περιοχών της Αν. Μακεδονίας-Θράκης, για αποκλεισμούς των
Τελωνείων Κήπων, Ορμενίου, Καστανέων Έβρου και Προμαχώνα Σερρών. Για
παρακώλυση συγκοινωνιών παραπέμθηκαν ακόμη 450 αγρότες της περιφέρειας Σερρών,
ανάμεσά τους περίπου 90 στελεχη του αγροτικού συνδικαλιστικού χώρου.

Οι αγρότες αυτοί κατηγορούνται επειδή από τις 5 έως τις 8 Απριλίου του 1994
είχαν αποκλείσει με τρακτέρ τις γέφυρες του ποταμού Στρυμόνα και οδικούς
κόμβους του Νομού Σερρών, διαμαρτυρόμενοι για τις χαμηλές τιμές που είχαν
δοθεί στα καπνά τους από την Ευρωπαϊκή Ένωση και το ελεύθερο καπνεμπόριο.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N61</CAT>
<ED>
Κωδικός άρθρου: A16046N612</ED>
<ID>
ID:136314

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N61&aa=2</URL></REF>


Article

<CATEGORY>vin08</CATEGORY>

 <H2>Εθνική Ασφαλιστική: Αύξηση στην παραγωγή ασφαλίστρων
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

ΜΕ ΑΥΞΗΣΗ της παραγωγής ασφαλίστρων κατά 8 δισ. δραχμές και πραγματοποίηση
ρεκόρ αύξησης τον Δεκέμβριο (κατά 124% σε σύγκριση με τον ίδιο μήνα του 1996)
άρχισε η «επόμενη μέρα» από τη συγχώνευση της Εθνικής Ασφαλιστικής. Αυτό
προκύπτει από στοιχεία που αφορούν τη δραστηριότητα της συγκεκριμένης
εταιρείας κατά το δωδεκάμηνο του 1997 και αφού ήδη ολοκληρώθηκε η συγχώνευσή
της με τις άλλες ασφαλιστικές εταιρείες του ομίλου εταιρειών της Εθνικής
Τράπεζας (ΕΤΕΒΑ Ασφαλιστική, Πανελλήνιος και Αστήρ).

Όπως επισημαίνει ο γενικός διευθυντής της εταιρείας και πρώην πρόεδρος της
Ένωσης Ασφαλιστικών Εταιρειών κ. Μιλτ Νεκτάριος, η επιτυχία της συγχώνευσης
γίνεται ακόμη μεγαλύτερη εάν ληφθεί υπόψη το γεγονός της διεθνούς εμπειρίας
ότι στις συγχωνεύσεις η συνολική παραγωγή της νέας εταιρείας είναι συνήθως
μικρότερη από το άθροισμα της παραγωγής των συγχωνευμένων εταιρειών.

Πάντως, σύμφωνα με πληροφορίες, η συγχώνευση της συγκεκριμένης εταιρείας και η
ενδυνάμωση έτσι της παρουσίας του ασφαλιστικού ομίλου που ελέγχεται από την
Εθνική Τράπεζα πραγματοποιείται σε μια κρίσιμη στιγμή για τις εξελίξεις στην
ασφαλιστική αγορά, όπου ήδη ένας ιδιωτικός τραπεζικός όμιλος μέσω της δικής
του εταιρείας δημιουργεί ένα ανάλογο σχήμα με Ιταλούς συνεταίρους αλλά και
ελληνική εταιρεία. 
Επίσης η εξαγορά γερμανικού ομίλου από άλλη εταιρεία που ελέγχει ήδη και
εταιρεία του κλάδου ζωής συμπληρώνει τις ανακατατάξεις.

Προκειμένου για την Εθνική Ασφαλιστική σημειώνεται ότι μετά τη συγχώνευση η
συνολική παραγωγή ασφαλίστρων έφθασε τα 116 δισ. δραχμές (47 δισ. του κλάδου
ζωής και 69 δισ. δρχ. παραγωγή γενικών κλάδων).

Τον Δεκέμβριο του 1997 η παραγωγή ασφαλίστρων του κλάδου ζωής έφθασε το 1,3
δισ. δραχμές, σημειώνοντας αύξηση κατά 124%.

Τα έσοδα από τις επενδύσεις της νέας εταιρείας ανήλθαν σε 36 δισ. δραχμές,
σημειώνοντας αύξηση κατά 94%.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N61</CAT>
<ED>
Κωδικός άρθρου: A16046N613</ED>
<ID>
ID:136352

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N61&aa=3</URL></REF>


Article

<CATEGORY>vin08</CATEGORY>

 <H2>ΟΤΕ, Alpha Πίστεως και Εθνική στο βάθρο της Ευρώπης και του κόσμου!
</H2>
Ο ΟΤΕ καταλαμβάνει την 108η θέση στον πίνακα με τις 500 καλύτερες εταιρείες
της Ευρώπης, ενώ η Alpha Τράπεζα Πίστεως καταλαμβάνει την 361η θέση και η
Εθνική Τράπεζα την 454η θέση.

Τα συμπεράσματα αυτά προκύπτουν από τον πίνακα της βρετανικής εφημερίδας
«Φαϊνάσιαλ Τάιμς» με τις 500 καλύτερες επιχειρήσεις του κόσμου και από τον
πίνακα με τις καλύτερες ευρωπαϊκές επιχειρήσεις. Σημειώνεται ότι στην κατάταξη
των 500 καλύτερων επιχειρήσεων του κόσμου, ο ΟΤΕ κατέχει την 359η θέση. Η
κατάταξη των επιχειρήσεων γίνεται με βάση την κεφαλαιοποίηση των εταιρειών.
Επικεφαλής του ευρωπαϊκού πίνακα με τις καλύτερες επιχειρήσεις είναι η Royal
Dutch/shell, ενώ η General Electric είναι επικεφαλής στον πίνακα με τις 500
καλύτερες επιχειρήσεις του κόσμου.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N61</CAT>
<ED>
Κωδικός άρθρου: A16046N614</ED>
<ID>
ID:136380

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N61&aa=4</URL></REF>


Article

<CATEGORY>vin08</CATEGORY>

 <H5>ΑΡΕΙΟΣ ΠΑΓΟΣ: ΠΑΡΑΝΟΜΗ ΚΑΘΕ ΤΡΑΠΕΖΙΚΗ ΑΠΑΙΤΗΣΗ ΓΙΑ ΠΑΝΩΤΟΚΙΑ, ΕΑΝ ΔΕΝ ΥΠΑΡΧΕΙ ΣΥΜΦΩΝΙΑ
</H5><H2>Μονομερής ανατοκισμός, τέλος
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Στο εδώλιο για «αδικαιολόγητο πλουτισμό» οδηγούνται οι Τράπεζες από χιλιάδες ­
υπερχρεωμένους από πανωτόκια ­ δανειολήπτες, ύστερα από τη χθεσινή απόφαση της
Ολομέλειας του Αρείου Πάγου που έκρινε παράνομη την πρακτική των πιστωτικών
ιδρυμάτων να προχωρούν μονομερώς σε ανατοκισμό. ΜΕ μεγάλη πλειοψηφία
(16-5) η Ολομέλεια του Ανωτάτου Δικαστηρίου ανέτρεψε προγενέστερη απόφασή της
(από το 1988) και μαζί το ισχύον καθεστώς ανατοκισμού, που παρέχει τη
δυνατότητα στις Τράπεζες να επιβάλλουν τόκο στον τόκο, ακόμη κι αν δεν έχει
συμφωνήσει για τον ανατοκισμό ο δανειολήπτης, κατά την αρχική σύμβαση
δανειοδότησης ή εκ των υστέρων, με συμφωνία ρύθμισης χρεών.

Ουσιαστικά, η δικαστική απόφαση καθιστά παράνομη κάθε τραπεζική απαίτηση για
πανωτόκια, εάν δεν υπάρχει ρητή συμφωνία από τα συμβαλλόμενα μέρη (Τράπεζες
και δανειολήπτες). Και, έστω και αν έχει προαναγγελθεί νομοθετική ρύθμιση του
ζητήματος, ο Άρειος Πάγος ανατρέπει τα ισχύοντα, ακόμη κι αν το νομοθετικό
πλαίσιο του ανατοκισμού παραμείνει ως έχει.

Κι αυτό γιατί έκρινε ότι η απόφαση 289/80 της Νομισματικής Επιτροπής της
Τραπέζης της Ελλάδος που προβλέπει ότι ανατοκισμός «δύναται να γίνεται» από
την πρώτη μέρα καθυστέρησης στην καταβολή τόκων χωρίς χρονικό ή άλλο
περιορισμό δεν σημαίνει ότι η Τράπεζα μπορεί να προχωρεί μονομερώς σε
ανατοκισμό (όπως ερμηνευόταν η απόφαση έως χθες), αλλά ότι μπορεί να
συμφωνηθεί ανατοκισμός ­ βάσει του Αστικού Κώδικα ­ χωρίς χρονικούς ή άλλους περιορισμούς.

Με τη νέα ερμηνεία που δόθηκε, ωστόσο, στην επίμαχη απόφαση της Νομισματικής
Επιτροπής, ανοίγει ο δρόμος για την υποβολή χιλιάδων αγωγών από δανειολήπτες
που, χωρίς να έχουν συναποδεχθεί, επιβαρύνθηκαν υπέρμετρα από τις Τράπεζες με
πανωτόκια. Και για τα περισσότερα δάνεια που χορήγησαν οι Τράπεζες την
περασμένη δεκαετία, ο ανατοκισμός γινόταν μονομερώς. Μάλιστα, όπως έχει
γνωστοποιήσει στα «ΝΕΑ» ο νομικός σύμβουλος του Συλλόγου Προστασίας
Δανειοληπτών κ. Ανδ. Αναγνωστάκης, ο σύλλογος έχει έτοιμες και θα καταθέσει
αμέσως μετά την καθαρογραφή της χθεσινής απόφασης 1.800 αγωγές κατά των
Τραπεζών για παράνομα πανωτόκια.

Η Ολομέλεια του Αρείου Πάγου με τη χθεσινή απόφασή της, που αφορούσε αντιδικία
επιχειρηματιών με την Εμπορική Τράπεζα για πανωτόκια που είχαν καταλογιστεί
μονομερώς, έκρινε ότι:

* Η απόφαση της Νομισματικής Επιτροπής για τον ανατοκισμό «υποδηλώνει την
ανάγκη συμβατικής πρόβλεψης» και «... συνεπώς, η εξαίρεση (για τις Τράπεζες)
από τους περιορισμούς (του Αστικού Κώδικα) για τον ανατοκισμό επιτρέπεται
μόνον εφόσον υπάρχει η προϋπόθεση ότι ο οφειλέτης έχει αποδεχθεί, με σχετικό
όρο στην πιστωτική σύμβαση, τη δυσμενή γι' αυτόν μεταβολή της, με τον
ανατοκισμό των καθυστερούμενων τόκων...».

* «Η αναγνώριση στις Τράπεζες του δικαιώματος να καθιστούν με μονομερή τους
δήλωση τοκοφόρους τους καθυστερούμενους τόκους θα σήμαινε την παραχώρηση σε
αυτές δικαιώματος και για άμετρη ή υπέρμετρη επαύξηση της χρέωσης του
οφειλέτη, εκδοχή που δεν συμβιβάζεται προς τη γενική ρύθμιση του άρθρου 361
ΑΚ, κατά το οποίο για την ποσοτική αλλοίωση της οφειλόμενης παροχής απαιτείται σύμβαση».

* Δεν δικαιολογείται ο μονομερής ανατοκισμός των χορηγήσεων ως αναγκαιότητα
για να καλυφθεί ο αντίστοιχος ανατοκισμός των καταθέσεων, γιατί «οι Τράπεζες
κεφαλαιοποιούν τους τόκους των καταθέσεων των πελατών τους και υπολογίζουν
τόκους επί των τόκων ανά εξάμηνο, κατά την κοινή δε πείρα τα επιτόκια που
καταβάλλουν σε αυτούς είναι κατά πολλές μονάδες χαμηλότερα από τα επιτόκια
υπερημερίας που υπολογίζουν για τους καθυστερούμενους τόκους των οφειλετών τους...».

* Κατά τους ανώτατους δικαστές που μειοψήφησαν, πάντως, «είναι έργο των
νομοθετικών οργάνων να κρίνουν αν η ισχύουσα δικαιοπολιτική ρύθμιση είναι ή
όχι οικονομικώς ορθή, ενώ η μεταβολή του παγιωμένου από τη νομολογία
καθεστώτος σε θέματα μεγάλης σημασίας για τις συναλλαγές, όπως το κρινόμενο,
τραυματίζει την ασφάλεια του δικαίου...».

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N62</CAT>
<ED>
Κωδικός άρθρου: A16046N621</ED>
<ID>
ID:136261

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N62&aa=1</URL></REF>


Article

<CATEGORY>vin08</CATEGORY>

 <H2>Οι τράπεζες προαναγγέλλουν αύξηση επιτοκίων και αναμένουν νομοθετική ρύθμιση
</H2>
ΣΤΑΣΗ αναμονής τηρούν οι τράπεζες για τα πανωτόκια, περιμένοντας από την
κυβέρνηση να ανακοινώσει την επόμενη εβδομάδα ένα τέτοιο νομοθετικό πλαίσιο
που θα διασφαλίζει και τα τραπεζικά συμφέροντα. Όμως οι τράπεζες αφήνουν
ανοικτό το ενδεχόμενο τους επόμενους μήνες να αυξήσουν τα επιτόκια στα δάνεια.
Ήδη υπάρχει ανοικτή γραμμή των τραπεζών με το υπουργείο Εθνικής Οικονομίας για
τη νέα νομοθετική ρύθμιση.

Η ρύθμιση αυτή, όπως ανακοίνωσε χθες ο υφυπουργός Εθνικής Οικονομίας κ. Χ.
Πάχτας, θα προβλέπει ότι απαγορεύεται ο ανατοκισμός για διάρκεια μικρότερη των
6 μηνών και θα αφορά τα καταναλωτικά και τα στεγαστικά δάνεια, τις πιστωτικές
κάρτες καθώς και τα δάνεια για πάγιες εγκαταστάσεις. Η ρύθμιση θα αφορά μόνο
τα νέα δάνεια και δεν θα έχει αναδρομική ισχύ. Αυτό άλλωστε διευκρίνισε χθες
και ο υφυπουργός Εθνικής Οικονομίας κ. Πάχτας, μετά τη συνάντηση που είχε με
εκπρόσωπο δανειοληπτών.

ΙΣΟΡΡΟΠΙΑ

Από την πλευρά του, ο υπουργός Εθνικής Οικονομίας και Οικονομικών κ. Γ.
Παπαντωνίου σε χθεσινές του δηλώσεις επιβεβαίωσε ότι η νέα ρύθμιση που
ετοιμάζεται «θα εξασφαλίζει την ισορροπία του τραπεζικού συστήματος». Η δήλωση
αυτή δείχνει ότι πρόθεση του υπουργείου είναι να διασφαλίσει τα συμφέροντα του
τραπεζικού συστήματος εμφανίζοντας ταυτόχρονα ότι προωθεί θετικές λύσεις για
τους δανειολήπτες.

«Η κυβέρνηση είναι έτοιμη να προχωρήσει σε μια ισόρροπη λύση η οποία και θα
διασφαλίσει βεβαίως τα δίκαια όσων έχουν δανειστεί με πανωτόκια, αλλά βεβαίως
θα εξασφαλίσει την ισορροπία του τραπεζικού συστήματος, η οποία δεν είναι και
πολύ σταθερή και θα πρέπει να φροντίσουμε ώστε οι τράπεζες να μη χάσουν και να
μην περάσουν το κόστος σε αυξημένα επιτόκια για όλους», είπε χαρακτηριστικά ο
υπουργός Εθνικής Οικονομίας και Οικονομικών.

Από την πλευρά τους όμως οι τράπεζες δεν αποκλείουν αύξηση των επιτοκίων
μακροπρόθεσμα. «Το παιχνίδι θα είναι μακροπρόθεσμο. Δεν θα βγουν αύριο οι
τράπεζες να αυξήσουν τα επιτόκια. Σταδιακά όμως δεν αποκλείεται να αυξηθεί η
διαφορά μεταξύ επιτοκίων καταθέσεων και χορηγήσεων για να καλυφθούν οι
ζημιές», τόνιζε χθες κορυφαία τραπεζική πηγή, τονίζοντας όμως ότι η τελική
στάση «θα εξαρτηθεί από τις υποθέσεις και τις αγωγές που θα έχουν οι τράπεζες
για τον ανατοκισμό».

ΑΡΣΗ ΕΜΠΟΔΙΩΝ

Πάντως, η κυβέρνηση προσπαθεί να βρει τρόπο ώστε να συγκερασθούν οι θέσεις
τραπεζών και δανειοληπτών ώστε να υπάρξει κοινή αντιμετώπιση στα θέματα των
παλαιών δανείων στα οποία έχουν μπει πανωτόκια. Αυτό άλλωστε προέκυψε και από
τις δηλώσεις που έκανε χθες το βράδυ ο κ. Χ. Πάχτας.

«Εξετάζονται δυνατότητες να αρθούν τα όποια νομικά εμπόδια για τα μέλη των
Διοικητικών Συμβουλίων των τραπεζών ώστε να υπάρξει κοινή αντιμετώπιση εφόσον
βεβαίως θα υπάρξουν τέτοια περιθώρια στις τράπεζες και δεν θα επηρεασθεί η
αξία της μετοχής τους και θα μπορούν οι διοικήσεις να διαγράψουν μέρος ή το
σύνολο των υφισταμένων απαιτήσεών τους, που είναι συνέπεια των συνεχών
ανατοκισμών που έγιναν στο παρελθόν», είπε ο υφυπουργός και συμπλήρωσε: «Στην
περίπτωση που οι τράπεζες δεν κάνουν ρύθμιση ανατοκισμών οι οφειλέτες θα
μπορούν πάντοτε να κάνουν αγωγές εφόσον δεν θα συμφωνούν με τη ρύθμιση που
προτείνει η τράπεζα».

Από την πλευρά τους οι τράπεζες χθες εμφανίσθηκαν διατεθειμένες να εφαρμόσουν
την απόφαση του Αρείου Πάγου. «Οι τράπεζες πάντοτε συμμορφώνονται με την
ισχύουσα νομοθεσία και νομολογία και θα εφαρμόσουν την απόφαση του Αρείου
Πάγου», τόνισε χθες στα «ΝΕΑ» ο διοικητής της Εθνικής Τράπεζας κ. Θ. Καρατζάς.

Τραπεζικοί κύκλοι όμως τόνιζαν χθες στα «ΝΕΑ» ότι για τα παλαιά δάνεια που
έχουν επιβληθεί τόκοι υπερημερίας θα υπάρξει νέος δικαστικός μαραθώνιος. «Θα
πάμε στα δικαστήρια για να κριθούν οι συμβάσεις», έλεγε χθες αρμόδια τραπεζική
πηγή. Νομικό στέλεχος τραπεζών, απαντώντας σε ερώτηση των «ΝΕΩΝ» για το τι θα
γίνει με τους οφειλέτες που ήδη έχουν πληρώσει πανωτόκια, τόνισε ότι θα
κριθούν στα δικαστήρια.

ΝΕΕΣ ΔΙΚΕΣ

«Οι υποθέσεις θα ξαναφθάσουν στον Άρειο Πάγο. Από τη στιγμή που υπάρχουν
δεκατρείς αποφάσεις του Ανωτάτου Δικαστηρίου δεν μπορεί να ισχυριστεί κανείς
ότι οι τράπεζες παρανόμησαν. Έτσι θα τεθεί θέμα καταχρηστικής άσκησης των
ενδεχόμενων αγωγών διεκδίκησης».

Από την άλλη πλευρά ερωτηματικά προκύπτουν για τις επιπτώσεις σε πιθανές
αγωγές που θα υποβάλουν οφειλέτες των τραπεζών οι οποίοι θα διεκδικούν τα
πανωτόκια που έχουν πληρώσει. Αρμόδια τραπεζική πηγή τόνιζε ότι για τα δάνεια
της τελευταίας πενταετίας δεν υπάρχει πρόβλημα.

ΟΙ ΕΠΑΓΓΕΛΜΑΤΙΕΣ

Να έχει αναδρομική ισχύ η όποια ρύθμιση αφορά τα πανωτόκια ζητεί η ΓΣΕΒΕΕ
(Γενική Συνομοσπονδία Επαγγελματιών Βιοτεχνών Ελλάδος) και να δικαιωθούν αλλά
και να αποζημιωθούν όσοι έχουν υποστεί ζημιές ή έχουν καταστραφεί.

Ειδικότερα η ΓΣΕΒΕΕ προτείνει οι τόκοι υπερημερίας να υπολογίζονται σε ετήσια
βάση, να υπάρξει σχετική θεσμική κατοχύρωση και να αναφέρεται στις συμβάσεις
των τραπεζών με τους πελάτες τους.

Την ερχόμενη Τετάρτη η ΓΣΕΒΕΕ οργανώνει συγκέντρωση και πορεία διαμαρτυρίας
των μικρομεσαίων στη Βουλή ζητώντας και αλλαγές στο φορολογικό νομοσχέδιο.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N62</CAT>
<ED>
Κωδικός άρθρου: A16046N622</ED>
<ID>
ID:136315

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N62&aa=2</URL></REF>


Article

<CATEGORY>vin08</CATEGORY>

 <H2>Ανασυγκρότηση και μετοχοποίηση του ομίλου της ΔΕΠ
</H2>
ΑΠΑΝΤΗΣΗ στα νέα εμπορικά σχήματα που δημιουργούνται στον τομέα πετρελαιοειδών
αποτελεί η μετοχοποίηση σε συνδυασμό με την ανασυγκρότηση του ομίλου της ΔΕΠ
Α.Ε. που μετονομάζεται σε Ελληνικά Πετρέλαια Α.Ε.

Ήδη κατατέθηκε στη Βουλή από την υπουργό Ανάπτυξης κ. Β. Παπανδρέου το
νομοσχέδιο για τη μετοχοποίηση του ομίλου, ενώ παράλληλα συνεχίζονται οι
συζητήσεις για εξαγορές μικρών εταιρειών εμπορίας (Τεξάκο κ.λπ.) που θα
ενισχύσουν το δίκτυο πωλήσεων ΕΛ-ΔΑ και ΕΚΟ.

Οι κύριες παρεμβάσεις, τονίζει ο διευθύνων σύμβουλος της ΔΕΠ Α.Ε. κ. Ελ.
Τζέλλας, εντοπίζονται στην αναδιάρθρωση του εταιρικού σχήματος του ομίλου και
στην τροποποίηση του σημερινού καταστατικού της ΔΕΠ και των θυγατρικών της.

Οι σχετικές αποφάσεις, επισημαίνεται, αποκτούν εκτός των άλλων και επίκαιρο
χαρακτήρα, δεδομένου ότι και στον τομέα της εμπορίας και διακίνησης καυσίμων η
είσοδος της Aramko και η ενιαία παρουσία Mobil - ΒΡ επηρεάζουν τις εξελίξεις.

Σύμφωνα με το σχετικό πρόγραμμα η δημιουργία του ομίλου Ελληνικά Πετρέλαια
αναμένεται σε 5 φάσεις και συγκεκριμένα:

* Διάσπαση της ΕΚΟ ΑΒΕΕ με απορρόφηση του «βιομηχανικού κλάδου» από την «ΕΚΟ -
ΕΛΔΗΧΙΜΑΚ» και του «εμπορικού κλάδου» από την ΕΚΟ - ΕΛ-ΔΑ ΑΒΕΕ.

* Δημιουργία της εταιρείας Ελληνικά Πετρέλαια Α.Ε. (στη θέση της ΔΕΠ Α.Ε.) που
απορροφά τις ΕΚΟ - ΕΛ-ΔΑ Α.Ε. και ΔΕΠ - ΕΚΥ.

* Δημιουργία της ΕΚΟ - ΕΛ-ΔΑ ΑΒΕΕ (θυγατρική 100% της Ελληνικά Πετρέλαια Α.Ε.)
που θα είναι το εμπορικό κομμάτι με τα πρατήρια της ΕΚΟ της ΕΛ-ΔΑ (Elda) και
όσα άλλα αποκτηθούν.

* Μείωση κεφαλαίου της εταιρείας Ελληνικά Πετρέλαια Α.Ε. που δίνει το 85% των
μετοχών της ΔΕΠΑ (Δημόσια Επιχείρηση Αερίου) στο Δημόσιο.

* Στην τελική μορφή η Ελληνικά Πετρέλαια θα έχει και το 100% των μετοχών της
τεχνικής εταιρείας Ασπροφός και το 35% της VPI SA (παραγωγός του υλικού
συσκευασίας και παραγωγής φιαλών ΡΕΤ).

Ένα θέμα που αφορά τις ήδη υπάρχουσες συμβάσεις και περιοχές εκμετάλλευσης
θαλασσίων πετρέλαιοπιθανών περιοχών που έχει η ΔΕΠ - ΕΚΥ, είναι υπό αντιμετώπιση.

Με βάση τα επίσημα στοιχεία τα αποτελέσματα εκμετάλλευσης το 9μηνο του 1997
του ομίλου εταιρειών ΔΕΠ Α.Ε. έφθασε στα 24 δισ. δραχμές, το λειτουργικό
αποτέλεσμα τα 36 δισ., ενώ τα κέρδη προ φόρων τα 19,2 δισ. δραχμές.

Ο όμιλος διαθέτει σήμερα:

* 1.215 πρατήρια καυσίμων.

* 23 σταθμούς ανεφοδιασμού καυσίμων.

* Μερίδιο αγοράς 58% των χονδρικών πωλήσεων και 24% των λιανικών πωλήσεων καυσίμων.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N62</CAT>
<ED>
Κωδικός άρθρου: A16046N623</ED>
<ID>
ID:136353

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N62&aa=3</URL></REF>


Article

<CATEGORY>vin08</CATEGORY>

 <H2>Συμφωνεί το ΙΟΒΕ με την πολιτική της σκληρής δραχμής
</H2>
ΜΕΤΡΑ συμπληρωματικά της πολιτικής της σκληρής δραχμής και τα οποία αφορούν
τον δημοσιονομικό τομέα προτείνει το Ίδρυμα Οικονομικών και Βιομηχανικών
Ερευνών (ΙΟΒΕ).

Το Ίδρυμα εκφράζει τον προβληματισμό και την ανησυχία του αναφερόμενο στην
παρατεινόμενη διεθνή νομισματική κρίση.

Στην ανακοίνωση τονίζεται:

* Η πολιτική της σκληρής δραχμής, την οποία στηρίζουν η κυβέρνηση και η
Τράπεζα της Ελλάδος, μας βρίσκει σύμφωνους δεδομένου ότι η εγκατάλειψή της θα
εγκυμονούσε σοβαρούς κινδύνους με απρόβλεπτες συνέπειες.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N62</CAT>
<ED>
Κωδικός άρθρου: A16046N624</ED>
<ID>
ID:136381

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N62&aa=4</URL></REF>


Article

<CATEGORY>vin08</CATEGORY>

 <H2>Ενδοκομματική αντίδραση για την ιδιωτικοποίηση
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΑΚΑΤΑΝΟΗΤΗ θεωρούν οι τραπεζοϋπάλληλοι του ΠΑΣΟΚ Θεσσαλονίκης την απόφαση του
υπουργού Εθνικής Οικονομίας Γ. Παπαντωνίου για την ιδιωτικοποίηση της Τράπεζας
Μακεδονίας - Θράκης .

«Το ΥΠΕΘΟ εξαγγέλλει την αποκρατικοποίηση έξι τραπεζών, μεταξύ των οποίων
συμπεριλαμβάνονται τέσσερις κρατικού ενδιαφέροντος. Η εξαγγελία αυτή
αποδυναμώνει τη διακήρυξή μας για την κοινωνικοποίηση των στρατηγικών τομέων
της οικονομίας, όπως είναι ο τραπεζικός», αναφέρει ανακοίνωση της οργάνωσης.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N62</CAT>
<ED>
Κωδικός άρθρου: A16046N625</ED>
<ID>
ID:136397

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N62&aa=5</URL></REF>


Article

<CATEGORY>vin08</CATEGORY>

 <H2>Το ανατολικό... θαύμα, ο πίθος των Δαναΐδων και ο δύσκολος χρόνος
</H2>
<AUTHOR>ΑΔΑΜΑΝΤΙΟΣ ΠΕΠΕΛΑΣΗΣ</AUTHOR>

Το τελευταίο τετράμηνο η ελληνική οικονομία και η οικονομική πολιτική έχουν
δυστυχώς επιβαρυνθεί με πιέσεις και προβλήματα που ανέκυψαν από την οικονομική
αναταραχή που διατρέχει τις χώρες της Ασίας. Οι κυματισμοί αυτής της νέας
οικονομικής ανισορροπίας ανέσκαψαν κατά τρόπο σωρευτικό και έφεραν στην
επιφάνεια αδυναμίες και του παγκόσμιου οικονομικού συστήματος και των εθνικών
και περιφερειακών οικονομιών.

Η ελληνική οικονομική πολιτική νομίζω ότι αντέδρασε έως τώρα και κάτω από
δυσχερείς συνθήκες ορθά και χωρίς αμφιθυμία, έτσι που οι αρνητικές επιπτώσεις
περιορίστηκαν στο ελάχιστο δυνατό.

Έχω όμως ορισμένες γενικές παρατηρήσεις να διατυπώσω· ενδεχομένως να είναι χρήσιμες.

Στην αρχή δόθηκε η εντύπωση ότι πρόκειται για μια μακρινή κρίση, περαστική και
άσχετη με τη δική μας πορεία. Λάθος. Η παγκόσμια οικονομία αντιμετωπίζει μία
βαθύτατη νομισματική και πραγματική κρίση, που ξεπρόβαλε από την Ταϋλάνδη στις
5 Φεβρουαρίου του 1997 και έγινε ολοφάνερη στις αρχές Ιουλίου όχι μόνο στη
χώρα εκείνη, αλλά ταυτόχρονα στη Μαλαισία και τη Σιγκαπούρη, για να αναταράξει
στη συνέχεια ολόκληρη την περιοχή, ακόμη και την Ιαπωνία.

Ενδιάμεσες, περιοδικές νομισματικές και συναλλαγματικές κρίσεις είναι συνήθως
αποτέλεσμα ταχείας οικονομικής ανάπτυξης ­ υψηλού ρυθμού αύξησης του εθνικού
προϊόντος. Αυτή τη φορά όμως το πρόβλημα έχει βαθύτερες ρίζες και οι
επιπτώσεις είναι ευρύτερες.

Έτσι, λοιπόν, η σημερινή παγκόσμια νομισματική και οικονομική κρίση είναι μία
σοβαρότερη ιστορία με διάρκεια, απρόοπτα και διαταραχές στην αλυσίδα του
διεθνούς εμπορίου.

Έχει επομένως μπροστά της η ελληνική οικονομία μία ακόμη πιο δύσκολη πορεία
από αυτήν που είχαμε υποθέσει και πριν από λίγο καιρό ακόμη. Θεωρώ αστόχαστη
τη συμπεριφορά ορισμένων αναλυτών, όταν απλουστεύοντας ερμηνεύουν τη νέα
οικονομική πραγματικότητα μέσα από όρους πολεμικών ανακοινωθέντων για μάχες
και κερδοσκόπους και άλλα τέτοια.

Θα ήθελα να παρακαλέσω τους παράγοντες της οικονομίας μας, και στον δημόσιο
και τον ιδιωτικό χώρο, να κοιτάξουν με προσοχή τη σειρά από πέντε συνέχειες,
από την περασμένη Δευτέρα έως Παρασκευή, στους «Financial Times» με τίτλο «Η
Ασία σε κρίση. Η ημέρα που το θαύμα ετελείωσε!». Μια εμπεριστατωμένη ανάλυση
του τι έγινε και τι ενδεχομένως επέρχεται. Έτσι, για να μη χάνουμε εμείς την
προοπτική και τον δικό μας ορίζοντα.

Από καιρό υποστηρίζω ότι η οικονομική πολιτική που ακολουθείται τα τελευταία
χρόνια είναι η μοναδική που οφείλαμε να εφαρμόσουμε. Τα αποτελέσματα ήσαν για
τις δικές μας συνθήκες θετικά, τουλάχιστον σε σύγκριση με το παρελθόν. Τούτη
όμως τη στιγμή αντιμετωπίζουμε οξυμμένες δυσχέρειες που προκαλούνται εξωγενώς,
οι οποίες όμως αντανακλούν ζωηρά τις βαθύτερες αδυναμίες της οικονομίας μας.
Για πόσο καιρό η αναπόφευκτη πολιτική της «σκληρής δραχμής» είναι δυνατόν να
στηρίζεται στην εξουθενωτική πλέον φορολογική πολιτική και στον μηχανισμό των
επιτοκίων, καθώς μάλιστα σχεδόν με βεβαιότητα θα επανέρχεται η έξωθεν κρίση;
Χωρίς τη στήριξη από άλλες πολιτικές που στρέφονται ευθέως στη δομή της
οικονομίας και την εξοικονόμηση δαπανών; Και ενώ υπάρχει ασάφεια και ακράτεια
λόγων ως προς τις διαρθρωτικές αλλαγές, είναι φανερό ότι δεν υπάρχουν χρονικά
ή οικονομικά περιθώρια για την αναβολή της άμεσης εφαρμογής τουλάχιστον
εκείνων των πολιτικών τομής που ορθά περιέλαβε ο υπουργός Εθνικής Οικονομίας
στην αγόρευσή του στη Βουλή για τον Προϋπολογισμό. Τώρα και όχι αύριο να
προχωρήσουμε, και βέβαια με κάποιο πολιτικό κόστος, στην αποκόλληση από την
αποκλειστική δημόσια σκέπη οργανισμών και επιχειρήσεων που τώρα καταβροχθίζουν
μέρος του ΑΕΠ. Με τον πίθο των Δαναΐδων προς τη Σύγκλιση, είναι δυνατόν πια; 
Αυτό σημαίνει εκσυγχρονισμός και κοινωνική πολιτική. Δεν υπάρχουν άλλα
περιθώρια παρά να επιταχυνθούν άμεσα οι πολιτικές εκείνες που, έτσι κι αλλιώς,
ανέφερε ο υπουργός Εθνικής Οικονομίας; Τέλος, δεν μας βοήθησαν έως τώρα να
συνειδητοποιήσουμε, ως κοινωνία, ότι με τη Σύγκλιση δεν τελειώνει η δύσκολη
προσπάθεια, αλλά αυτή θα συνεχισθεί για αρκετά χρόνια. Έφθασε ο χρόνος για
ολόκληρη την αλήθεια.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N63</CAT>
<ED>
Κωδικός άρθρου: A16046N631</ED>
<ID>
ID:136262

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N63&aa=1</URL></REF>


Article

<CATEGORY>vin08</CATEGORY>

 <H2>Μικρή άνοδος
</H2>
Με άνοδο έκλεισαν οι τιμές των μετοχών και κατά τη χθεσινή συνεδρίαση του
Χρηματιστηρίου Αξιών Αθηνών (ΧΑΑ). Ο Γενικός Δείκτης σημείωσε ανώτερη τιμή τις
1.458,60 μονάδες και κατώτερη τις 1.434,49, γιά να κλείσει τελικά στις
1.451,64 μονάδες σημειώνοντας κέρδη 12,34 μονάδων ή ποσοστό της τάξεως του
0,86%. Εντονο αγοραστικό ενδιαφέρον εκδηλώθηκε για τις μετοχές του Τραπεζικού
κλάδου που σημείωσαν άνοδο 50,28 μονάδων ή ποσοστό 2,47%. Μεικτή η εικόνα
στους υπόλοιπους Κλαδικούς Δείκτες όπου τη μεγαλύτερη άνοδο σημείωσαν οι
Διάφορες και ο κλάδος των Ασφαλειών, κατά 2,81% και 1,18% αντίστοιχα.
Αντίθετα, τη μεγαλύτερη πτώση σημείωσαν ο κλάδος των Κατασκευών και των
Επενδύσεων κατά 1,44% και 0,42% αντίστοιχα. Από τις 219 μετοχές που
πραγματοποίησαν συναλλαγές, 100 σημείωσαν άνοδο, 99 πτώση και 20 παρέμειναν
σταθερές, ενώ 50 έκλεισαν με αγοραστές και 117 με πωλητές. Η αξία των
συναλλαγών ανήλθε σε 18,4 δισ. δρχ. (6.268.357 τεμάχια). Αναλυτικά τα
5.501.979 τεμάχια συνολικής αξίας 16,7 δισ. δρχ. αφορούσαν την Κύρια Αγορά,
ενώ τα 766.378 τεμάχια συνολικής αξίας 1.702 εκατ. δρχ. την Παράλληλη Αγορά.
Τη μεγαλύτερη αξία συναλλαγών σημείωσαν οι μετοχές των Τραπεζών (7.285 εκατ.
δρχ. - 796.371 τεμάχια) και των Μεταλλουργικών επιχειρήσεων (2.641 εκατ. δρχ.
-1.226.689 τεμάχια).

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N64</CAT>
<ED>
Κωδικός άρθρου: A16046N641</ED>
<ID>
ID:136263

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N64&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ </H2>
ΥΔΡΟΧΟΟΣ

(20 Ιανουαρίου - 18 Φεβρουαρίου). Η κόντρα Ερμή - Κρόνου σάς κάνει να φέρεστε
αντιπαθητικά και να σκέπτεστε αρνητικά. Προσέχετε όταν οδηγείτε, φυλαχθείτε
από συκοφάντες, αποφύγετε την υπογραφή συμβολαίων.

ΙΧΘΥΕΣ

(19 Φεβρουαρίου - 20 Μαρτίου). Η κόντρα Ερμή - Κρόνου κάνει δύσκολη την
επικοινωνία με φίλους, συνεργάτες, ομοϊδεάτες. Ελέγχετε τα λόγια σας.
Οικονομικά προβλήματα σάς στενοχωρούν.

ΚΡΙΟΣ

(21 Μαρτίου - 19 Απριλίου). Λόγω της κόντρας Ερμή - Κρόνου, αποφύγετε
προστριβές με προϊσταμένους και γονείς. Μην παίρνετε τώρα σοβαρές αποφάσεις
για την καριέρα σας. Και μη δίνετε αφορμές για κακόβουλα σχόλια.

ΤΑΥΡΟΣ

(20 Απριλίου - 20 Μαΐου). Λόγω της κόντρας Ερμή - Κρόνου προσέχετε όταν
οδηγείτε ή ταξιδεύετε. Αποφύγετε εμπορικές συναλλαγές και σημαντικές
συμφωνίες. Ελέγχετε τη συμπεριφορά σας, για να μην πληγώσετε τους άλλους.

ΔΙΔΥΜΟΙ

(21 Μαΐου - 21 Ιουνίου). Η κόντρα Ερμή - Κρόνου σάς κουράζει σωματικά και
πνευματικά, μπορεί να σας προκαλέσει και καμία αδιαθεσία. Ψυχρότητα στην
ερωτική σας ζωή. Στενότητα στα οικονομικά.

ΚΑΡΚΙΝΟΣ

(22 Ιουνίου - 22 Ιουλίου). Δύσκολη η επικοινωνία με προϊσταμένους, με γονείς,
με το σύντροφό σας, με φίλους. Προβλήματα σε δικαστικούς αγώνες. Δεν είναι
ημέρα για το ξεκίνημα νέων συνεργασιών.

ΛΕΩΝ

(23 Ιουλίου - 22 Αυγούστου). Λόγω της κόντρας Ερμή - Κρόνου αποφύγετε
προστριβές με προϊσταμένους και ηλικιωμένους συγγενείς. Πνευματικά και
σωματικά θα είστε κουρασμένοι. Προσέχετε όταν οδηγείτε.

ΠΑΡΘΕΝΟΣ

(23 Αυγούστου - 23 Σεπτεμβρίου). Λόγω της κόντρας Ερμή - Κρόνου σάς κουράζει
σωματικά και πνευματικά ­ μπορεί να σας προκαλέσει και καμία αδιαθεσία.
Προβλήματα στον ερωτικό και στον οικονομικό τομέα.

ΖΥΓΟΣ

(24 Σεπτεμβρίου - 23 Οκτωβρίου). Λόγω της κόντρας Ερμή - Κρόνου κάνει δύσκολη
την επικοινωνία με τους άλλους και «ψυχραίνει» το κλίμα στο σπίτι και στην
οικογένεια. Αποφύγετε την υπογραφή συμφωνιών και συμβολαίων.

ΣΚΟΡΠΙΟΣ

(24 Οκτωβρίου - 22 Νοεμβρίου). Η κόντρα Ερμή - Κρόνου σάς κάνει καυστικούς,
είρωνες, ανεπιεικείς ­ ελέγχετε τη συμπεριφορά σας. Προσέχετε, εξάλλου, όταν
οδηγείτε. Αποφύγετε την υπογραφή συμφωνιών και συμβολαίων.

ΤΟΞΟΤΗΣ

(23 Νοεμβρίου - 21 Δεκεμβρίου). Η κόντρα Ερμή - Κρόνου «ψυχραίνει» τον ερωτικό
τομέα και δημιουργεί στενότητα στον οικονομικό. Αποφύγετε εμπορικές συναλλαγές
και την υπογραφή σημαντικών εγγράφων.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Η κόντρα Ερμή - Κρόνου επηρεάζει αρνητικά τη
συμπεριφορά σας ­ φροντίστε να μην πληγώσετε αγαπημένα πρόσωπα. Η επικοινωνία
θα είναι δύσκολη και στο σπίτι και τη δουλειά.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: N66</CAT>
<ED>
Κωδικός άρθρου: A16046N661</ED>
<ID>
ID:136239

</ID><URL>http://ta-nea.dolnet.gr/neaweb/neafile.print_unique?e=A&f=16046&m=N66&aa=1</URL></REF>


Article

<CATEGORY>vin10</CATEGORY>

 <H5>ΟΙ ΤΟΥΡΚΟΙ ΤΡΑΥΜΑΤΙΣΑΝ 3 ΠΑΙΚΤΕΣ ΤΟΥ ΟΛΥΜΠΙΑΚΟΥ ΣΤΑ ΑΠΟΔΥΤΗΡΙΑ
</H5><H2>Άνανδρη επίθεση
</H2>
ΤΗΝ τουρκική αγριότητα έζησαν χθες οι παίκτες του
Ολυμπιακού. Οι οπαδοί της ΡΤΤ Άγκυρας ­ μετά τη λήξη του αγώνα ­ επιτέθηκαν
άνανδρα στους «ερυθρολεύκους» σπάζοντας με πέτρες τα τζάμια των αποδυτηρίων,
με αποτέλεσμα να τραυματιστούν οι Τόμιτς, Βούκσεβιτς και Καραπλής.

σελίδα 9

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16046O001</ED>
<ID>
ID:136264

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O00&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Παράπονα από τη διαιτησία </H2>
σελίδα 10

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16046O002</ED>
<ID>
ID:136316

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O00&aa=2</URL></REF>


Article

<CATEGORY>vin10</CATEGORY>

 <H2>Νοκ άουτ ο Νινιάδης </H2>
σελίδα 4

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16046O003</ED>
<ID>
ID:136354

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Στην κόντρα προπονητή ­ παικτών σημειώσατε «2»
</H2><H2></H2>
ΟΙ «ΚΟΝΤΡΕΣ» του προπονητή με τον σούπερ
σταρ της ομάδας είναι συχνό φαινόμενο στο ποδόσφαιρο. Νικητής στις
περισσότερες περιπτώσεις αναδεικνύεται ο ποδοσφαιριστής.

σελίδες 6-
7

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16046O004</ED>
<ID>
ID:136382

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Βαθαίνει το ρήγμα στον ΠΑΟ </H2>
σελ
ίδες 2-
3

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16046O005</ED>
<ID>
ID:136398

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O00&aa=5</URL></REF>


Article

<CATEGORY>vin10</CATEGORY>

 <H2></H2><H2>Τρέχει για το ντέρμπι ο Σαβέβσκι! </H2>
σελίδα 1

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16046O006</ED>
<ID>
ID:136405

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O00&aa=6</URL></REF>


Article

<CATEGORY>vin10</CATEGORY>

 <H5>ΠΡΟΣΠΑΘΟΥΝ ΣΑΒΕΒΣΚΙ ΚΑΙ ΝΙΚΟΛΑΪΔΗΣ ΝΑ ΠΡΟΛΑΒΟΥΝ ΤΟ ΜΑΤΣ ΜΕ ΤΟΝ ΟΛΥΜΠΙΑΚΟ
</H5><H2>Ντέρμπι με τον χρόνο
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΕΥΧΑΡΙΣΤΗ έκπληξη χθες στην ΑΕΚ! Όχι μόνο με την παρουσία στους Θρακομακεδόνες
του Ντέμη Νικολαΐδη, αλλά κυρίως με την εμφάνιση του Τόνι Σαβέβσκι... Ο άσος
έκανε δυο-τρεις γύρους, συνέχισε με ποδήλατο και έκανε αρκετούς να χαμογελούν ικανοποιημένοι.

Είναι σαφές ότι η περίπτωση του Σαβέβσκι δεν έχει προηγούμενο. Κι αυτό, διότι
την περασμένη Παρασκευή έπαθε διπλό ρωγμώδες κάταγμα στα πλευρά και επισήμως
λεγόταν «να τον υπολογίζετε σε ένα μήνα». Τώρα, ο Σαβέβσκι έτρεξε, ωστόσο
εξακολουθεί να πονά. Τι σημαίνει αυτό; Πως ναι μεν θα γίνουν προσπάθειες να
αγωνιστεί κατά του Ολυμπιακού, ωστόσο ελάχιστοι το πιστεύουν, σχεδόν ούτε ο
ίδιος! Λέει πως «τρέχω για να μην μείνω πολύ πίσω, θα δούμε», αλλά στην ΑΕΚ
ελπίζουν και παράλληλα θυμούνται αυτό που είπε στον Νίκο Πανταζή πριν από το
ντέρμπι με τον ΠΑΟΚ: «Θέλω να αγωνιστώ»!

Ο Ντέμης Νικολαΐδης έτρεξε για περίπου 15'-20', έκανε ασκήσεις για τη μέση, οι
ελπίδες (φυσικά για το μεγάλο ματς της 2ας Φεβρουαρίου!) καθημερινά μεγαλώνουν
και ήδη στην ΑΕΚ δίνουν «αγώνα με το χρόνο». Δεν χρειάζεται να πούμε πως από
τη μία λένε «τέτοιοι τραυματισμοί είναι ύπουλοι», από την άλλη όμως μετρούν μέρες.

Γίνεται αντιληπτό ότι η κατάσταση στην ΑΕΚ πηγαίνει από το καλό στο καλύτερο.
Και ο Ντουμιτρίου προσπαθεί να κρατήσει χαμηλούς τόνους, συστήνει «προσοχή
στον αγώνα με την Προοδευτική και μάλιστα σε τέτοιο γήπεδο», ενώ βλέπει να
διαθέτει εναλλακτικές λύσεις.

ΤΟ ΠΡΙΜ

Επήλθε συμφωνία μεταξύ διοίκησης και παικτών στο θέμα του εσωτερικού
κανονισμού και του πριμ. 
Αν κατακτήσουν τον τίτλο θα εισπράξουν 5.000 δρχ. μεικτά για κάθε λεπτό
συμμετοχής! Και η δεύτερη θέση (Τσάμπιονς Λιγκ) δίνει 2.500 δρχ. Κατά
συνέπεια, αν κάποιος παίκτης αγωνιστεί 30-34 αγώνες θα... φουσκώσει το
λογαριασμό του κατά περίπου 10-12 εκατ. Καθόλου άσχημα!

*** Μετά τον αγώνα με τον Ολυμπιακό θα
δηλωθούν στην ΟΥΕΦΑ οι παίκτες που θα ενισχύσουν την ΑΕΚ στο Κύπελλο Κυπελλούχων.

Ο Μ. ΒΛΑΧΟΣ

Ούτε χθες υπέγραψε συμβόλαιο με την αγγλική Σέφιλντ Γιουνάιτεντ ο Μιχάλης
Βλάχος. Συνεπώς, καμία έκπληξη αν επανεξεταστεί το ενδεχόμενο επιστροφής στην
πατρίδα, με δεδομένο ότι οι μεταγραφές λήγουν στο τέλος του μήνα.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O01</CAT>
<ED>
Κωδικός άρθρου: A16046O011</ED>
<ID>
ID:136265

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O01&aa=1</URL></REF>


Article

<CATEGORY>vin10</CATEGORY>

 <H5>ΒΑΡΔΙΝΟΓΙΑΝΝΗΣ: ΓΗΠΕΔΟ ΣΤΟ ΓΟΥΔΙ ΤΟ ΑΡΓΟΤΕΡΟ ΕΩΣ ΤΟ 2004
</H5><H2>Δεν πωλείται ο ΠΑΟ!
</H2>
Πρόεδρος και οπαδοί τα είπαν χθες επί μακρόν. Ο Γ. Βαρδινογιάννης δεν πουλάει...

«Ο ΠΑΝΑΘΗΝΑΪΚΟΣ δεν είναι μικρομάγαζο και δεν πωλείται! Αυτό ας το καταλάβουν όλοι».

Στους εκπροσώπους οργανωμένων οπαδών μίλησε χθες ο πρόεδρος του Παναθηναϊκού,
κ. Γ. Βαρδινογιάννης, αλλά τα μηνύματα που έστειλε είχαν και άλλους αποδέκτες...

Ο πρόεδρος απάντησε σε όλες τις ερωτήσεις που του υπεβλήθησαν και ξεκαθάρισε
τις θέσεις του:

«Εδώ δεν κάνουμε μεταγραφές για να το διαλαλούμε. Κάνουμε μεταγραφές ουσίας,
ανάλογα με τις ανάγκες που έχει η ομάδα. Το έχω πει και το ξαναλέω: αν βρούμε
κάτι καλύτερο από τους παίκτες που έχουμε, θα το πάρουμε».

Για το θέμα κατασκευής υπερσύγχρονου γηπέδου, ο κ. Γ. Βαρδινογιάννης επανέλαβε
τη δήλωση που έκανε στην «ΟΜΑΔΑ»:

«Έστω κι αν δεν το θέλουν ορισμένοι, ο Παναθηναϊκός θα αποκτήσει το δικό του
γήπεδο στο Γουδί, το αργότερο μέχρι το 2004»!

Για τη συμπεριφορά των φανατικών στα τελευταία παιχνίδια, ο κ. Βαρδινογιάννης
είπε: «Είμαι πολύ δυσαρεστημένος από τη συμπεριφορά σας, από τα συνθήματα και
από το γεγονός ότι μπήκατε μέσα στο γήπεδο. Εσείς φωνάζετε για μεταγραφές και
στο ματς με τον Πανιώνιο ο Γεωργιάδης έχασε το πέναλτι γιατί δεν μπορούσε να
αυτοσυγκεντρωθεί. Φοβάμαι ότι στις τάξεις σας έχουν παρεισφρήσει προβοκάτορες».

Οπαδοί: «Όντως υπάρχουν προβοκάτορες. Αλλά είναι δύσκολο να τους ελέγξουμε.
Μπαίνουν ανάμεσά μας, το "παίζουν" Παναθηναϊκοί και μετά γίνεται ό,τι γίνεται.
Από εσάς κύριε πρόεδρε θέλουμε πιο επιθετική πολιτική σε όλα τα επίπεδα».

Πρόεδρος: «Εγώ σας θέλω κοντά στην ομάδα. Να τη στηρίζετε και όχι να την
αποδοκιμάζετε. Ό, τι πράττω, το πράττω με γνώμονα το συμφέρον του Παναθηναϊκού».

*** Επιθετικός, 21 ετών, από το Ουζμπεκιστάν (Τασκένδη) δοκιμάστηκε
χθες στην Παιανία. Από την ίδια χώρα προέρχονται οι Κώστας Μαυρίδης, Κωφίδης,
Χατζηπαναγής και ο νεαρός που ονομάζεται Ζαφάρ Ισμιντένοφ θα κάνει και άλλες
προπονήσεις με τον Παναθηναϊκό. Αν ο Δανιήλ κρίνει ότι είναι εξελίξιμος, ίσως αποκτηθεί.

*** Την προσεχή Δευτέρα αναμένεται στην Παιανία η ΤΣΚΑ Κιέβου. Θα
δοκιμαστούν δύο Ουκρανοί και θα γίνει φιλικό ματς με τον Παναθηναϊκό.

*** Στην Πλατεία Βικτωρίας έχουν ραντεβού οι παλιές δόξες του
Παναθηναϊκού απόψε στις 10. Ο Μίμης Δομάζος εγκαινιάζει το νέο μαγαζί του
παρουσία του προέδρου κ. Γ. Βαρδινογιάννη.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16046O021</ED>
<ID>
ID:136269

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O02&aa=1</URL></REF>


Article

<CATEGORY>vin10</CATEGORY>

 <H2>Οι δύο όψεις της διαμάχης
</H2><H2></H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

ΟΤΑΝ παλαιοί πρωταθλητές του Παναθηναϊκού (Ρεγκούκος, Ζαχαρόπουλος, Μαρσέλος,
Συμεωνίδης, Ματσκανίδης) καταγγέλλουν τη διοίκηση του Αθλητικού Ομίλου, ότι
απορρίπτει αιτήσεις εγγραφής στον ιστορικό σύλλογο άλλων αθλητών, οι οποίοι
δόξασαν το «τριφύλλι» (Χρήστος και Άρης Καραγιώργος, Καπάτος, Κοκώνης, Πάτσης,
Τσάμας, Κασάπογλου, Σφακιανάκης, Παπακωσταντίνου κ.ά), τότε συμβαίνουν δύο πράγματα:

1) Είτε οι τωρινοί διοικούντες αγνοούν πλήρως την ιστορία του Παναθηναϊκού.

2) Είτε έπεσεν σε παγίδα και εξυπηρετούν συμφέροντα πέρα από την αθλητική
ιδέα. Όταν η διοίκηση του Αθλητικού Ομίλου νοικιάζει το γήπεδο της Λεωφόρου σε
ιδιώτη με το πρόσχημα ότι πρέπει να ανευρεθούν πόροι και θέτει το έμβλημα της
ομάδας κάτω από διαφημιστικά πανό, τότε επίσης συμβαίνουν δύο πράγματα:

1) Είτε ο πρόεδρος και το Δ.Σ. δεν γνωρίζουν ότι για να κατασκευαστεί το
συγκεκριμένο γήπεδο χύθηκε αίμα στις αρχές της δεκαετίας του 1920.

2) Είτε προτιμούν να το μετατρέψουν από αθλητική κυψέλη εκατοντάδων νέων, σε
κλειστό κλαμπ ολίγων προνομιούχων επί πληρωμή.

Όταν δύο επιφανείς πρόεδροι, οι οποίοι έγιναν γνωστοί σε όλη την Ευρώπη μέσω
του Παναθηναϊκού (και από την πλευρά τους βοήθησαν σημαντικά τον Παναθηναϊκό
να ανέβει στην κορυφή του Ολύμπου), αναλώνονται σε χαρτοπόλεμο ανακοινώσεων
την ίδια στιγμή που η ιστορική ομάδα αιμορραγεί και διαλύεται, τότε και πάλι
συμβαίνουν δύο πράγματα:

1) Είτε ξεχνούν ότι φέτος είναι η επέτειος των 90 χρόνων από την εποχή που ο
μεγάλος οραματιστής Γεώργιος Καλαφάτης ίδρυσε τον Παναθηναϊκό.

2) Είτε θέτουν τον εγωισμό, την προβολή, το πείσμα και το «έτσι θέλω» πάνω από
την ομάδα.

Διαλέγετε και παίρνετε. Και μην ξεχνάτε: η «σιωπηρή πλειοψηφία», που
αποκαλείται «κόσμος του Παναθηναϊκού», επαγρυπνά. Κατά καιρούς σάς έχει δώσει
διάφορα μηνύματα. Προσέξτε, λοιπόν, μη λάβετε τώρα και το τελεσίγραφο. Πάνω
από τα χρήματα υπάρχουν αξίες και ιδέες. Ο Παναθηναϊκός προϋπήρξε, υπάρχει και
θα υπάρχει. Κι αν όντως τον αγαπάτε καθήστε σ' ένα τραπέζι να τα βρείτε. Πριν
η κραυγή αγωνίας μετατραπεί σε οργή.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16046O022</ED>
<ID>
ID:136320

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O02&aa=2</URL></REF>


Article

<CATEGORY>vin10</CATEGORY>

 <H2>ΓΙΑΝΝΑΚΟΠΟΥΛΟΣ
</H2><H2>Καμία συμπαράσταση από την ΠΑΕ
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Απάντηση στην προχθεσινή ανακοίνωση της ΠΑΕ έδωσε χθες ο Παύλος Γιαννόπουλος.
Στη φωτογραφία, συνομιλεί με τον αδελφό του Θανάση Γιαννακόπουλο στη Γ.Σ. του ερασιτέχνη

ΝΕΟ ΕΠΕΙΣΟΔΙΟ στην ενδοπαναθηναϊκή κόντρα χθες με ανακοίνωση-απάντηση του
Παύλου Γιαννακόπουλου στην (προχθεσινή) ανακοίνωση της ΠΑΕ Παναθηναϊκός.

Ο κ. Γιαννακόπουλος «ως τέως πρόεδρος του ερασιτέχνη», όπως χαρακτηριστικά
αναφέρει, δήλωσε: «1) Τα 260 εκατ. δρχ. είναι δικαιώματα του ερασιτέχνη
Παναθηναϊκού από τις καθαρές εισπράξεις των εισιτηρίων όπως προβλέπει ο νόμος
και είναι υποχρεωμένη η ΠΑΕ να καταβάλει μετά από κάθε αγώνα (10%).

2) Τα 265 εκατ. δρχ. τα διέθεσε η ΠΑΕ για έξοδά της στο τμήμα ερασιτεχνών
ποδοσφαιριστών. Το τμήμα αυτό είναι υποχρεωμένη να διατηρεί η ΠΑΕ, η οποία
άλλωστε έχει και τη δυνατότητα ελεύθερης διάθεσης των ποδοσφαιριστών αυτών ή
την ένταξη τους στο επαγγελματικό τμήμα (άρθρο 11, παρ.3, κανονισμός 1).

3) Τα 36 εκατ. δρχ. που αναφέρει για ενοίκια κ.λπ. αφορούν έξοδα γραφείων ΠΑΕ
και ερασιτέχνη. Ένας χώρος δυόμισι δωματίων έχει δοθεί για τις ανάγκες του
ερασιτέχνη ΠΑΟ, για την παραχώρηση των οποίων ο ερασιτέχνης τον έχει ευχαριστήσει.

4) Τα 50 εκατ. δρχ. που ανέφερε για έξοδα γηπέδου αφορούν ποσά που ξόδεψε όταν
χρησιμοποιούσε τις γηπεδικές εγκαταστάσεις για λογαριασμό της ΠΑΕ».

Μετά την ανάλυση των απόψεων περί των ποσών που ανέφερε η προχθεσινή
ανακοίνωση της ΠΑΕ, ο κ. Γιαννακόπουλος σημειώνει: «Όλως εκ περισσού, θέλω να
σας γνωρίσω ότι ο ερασιτέχνης ΠΑΟ την τελευταία πενταετία δεν έλαβε από την
ΠΑΕ κάποια συνεισφορά από τις εισπράξεις που πήρε από την εκμετάλλευση της
φανέλας, των τηλεοπτικών μεταδόσεων, τις επιχορηγήσεις από το Champions
League, καθώς επίσης από την εκμετάλλευση των διακριτικών του ΠΑΟ στις
διάφορες μπουτίκ που διαθέτει».

Οι συγκεκριμένες σημειώσεις του κ. Γιαννακόπουλου (προεξεχόντως της
εκμετάλλευσης του σήματος που, όπως υποστηρίζει η πλευρά του πρόεδρου του ΤΑΚ,
ανήκει στο ερασιτέχνη), είναι τα κρίσιμα σημεία στην κόντρα των δύο «πράσινων ηγετών».

Ωστόσο, ο κ. Γιαννακόπουλος εν συνεχεία δηλώνει: «Βεβαίως η ΠΑΕ ΠΑΟ δεν έχει
καμιά υποχρέωση από τα ανωτέρω έσοδά της να διαθέσει στον ερασιτέχνη ΠΑΟ, αλλά
αν ήθελε να είναι πραγματικός αιμοδότης, θα είχε συμπαρασταθεί.

ΑΠΑΝΤΗΣΕΙΣ

Με έκπληξη δέχθηκε τις απόψεις των εκπροσώπων της Παναθηναϊκής Ιδέας ο κ.
Γιαννακόπουλος. «Κατ' αρχήν, για όσους χαρακτηρίζουν φαιδρή την πρόταση μου
για κατασκευή γηπέδου στην περιοχή Ελληνικού, θα έπρεπε να γνωρίζουν ότι δεν
ήταν δική μου πρόταση. Εγώ ζήτησα από τον κ. Λιαλιώτη να συζητήσουμε το θέμα
του Γουδίου, όμως το απέρριψε διότι η περιοχή είναι αντικείμενο διαμάχης πέντε
δήμων. Στη Γ.Σ. ανέφερα ότι ο κ. Λαλιώτης μού πρότεινε χώρο στο Ελληνικό. Δεν
είναι δική μου, λοιπόν, η πρόταση. Πρέπει ορισμένοι να έχουν την ευθύνη όσων λένε».

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16046O023</ED>
<ID>
ID:136358

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O02&aa=3</URL></REF>


Article

<CATEGORY>vin10</CATEGORY>

 <H2>Πρόβλημα για τον Γκμοχ οι Ισλανδοί
</H2>
ΠΡΟΒΛΗΜΑΤΙΖΕΤΑΙ ο Γιάτσεκ Γκμοχ για τη συμμετοχή ή όχι των δύο Ισλανδών στην
αποστολή που θα ταξιδέψει στην Πάτρα για το ματς με την Παναχαϊκή.

Τόσο ο Τόμανσον όσο και ο Γκούλφανσον δεν είναι ακόμα 100% έτοιμοι, ενώ ο
δεύτερος φαίνεται ότι έχει και... περιττά κιλά. Είναι γνωστό ότι ο τεχνικός
της ομάδας της Νεάπολης έχει μία ιδιαίτερη ευαισθησία σ'αυτούς τους τομείς και
έτσι δύσκολα θα αποφασίσει τη συμμετοχή τους.

Χθες η νομαρχία Πειραιά έστειλε έγγραφο στην ΠΑΕ Ιωνικός, σύμφωνα με το οποίο
δεν θα δώσει άδεια διεξαγωγής, για τον αγώνα ρεβάνς κυπέλλου με τον ΠΑΟΚ, αν
δεν γίνουν διορθωτικές εργασίες και πρόσθεση κιγκλιδωμάτων ώστε να
διασφαλιστεί η ομαλή διεξαγωγή του.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16046O024</ED>
<ID>
ID:136386

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O02&aa=4</URL></REF>


Article

<CATEGORY>vin10</CATEGORY>

 <H2>Ο Μανώλης στην έξοδο
</H2>
ΕΝΑΣ ακόμα ποδοσφαιριστής του Αθηναϊκού θα «αποχαιρετήσει» την ομάδα του
Βύρωνα την επόμενη εβδομάδα. Πρόκειται για τον γκολκίπερ Νίκο Μανώλη, του
οποίου το συμβόλαιο θα λυθεί και στη θέση του θα προωθηθεί ο ερασιτέχνης
Μητρογιάννης, αφού πρώτα υπογράψει δελτίο ημιεπαγγελματία.

Στη χθεσινή προπόνηση δεν πήρε μέρος ο Ανδρέας Θεοδωρόπουλος και αν δεν
γυμναστεί ούτε σήμερα, θα αποκλειστεί από τη δεκαοκτάδα του αγώνα με τον
Ολυμπιακό. Αντίθετα, οι Κουμπής και Αλέξης είναι πλέον καλά και τέθηκαν στη
διάθεση του Στάθη Σταθόπουλου. Από ίωση υποφέρει ο Αγαθοκλέους, ο οποίος
παρέμεινε χθες κλινήρης. Λύση πάντως στο πρόβλημα της μπλε κάρτας του ακόμα
δεν έχει βρεθεί, αφού η Λεμεσός αρνείται να τη στείλει.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16046O025</ED>
<ID>
ID:136399

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O02&aa=5</URL></REF>


Article

<CATEGORY>vin10</CATEGORY>

 <H2>«Είμαστε υποχρεωμένοι να αναζητήσουμε 612 εκατ.»
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

«Δεν πάει άλλο», είπαν με ένα στόμα οι εκπρόσωποι της «Παναθηναϊκής Ιδέας».
Εικονίζονται οι Σπήλιος Ζαχαρόπουλος, Νίκος Ρεγκούκος, Σωτήρης Τζήμας και
Γιώργος Σιέτης

ΛΑΒΩΜΕΝΟΣ είναι ο Παναθηναϊκός. Σε χθεσινή συνέντευξη Τύπου που έδωσε σε
κεντρικό ξενοδοχείο η κίνηση φίλων του ΠΑΟ (παλαιοί αθλητές-πρωταθλητές)
γνωστή ως «Παναθηναϊκή Ιδέα», αναφέρθηκαν σημαντικές λεπτομέρειες που
απέδειξαν για άλλη μία φορά την κρίση που διέρχεται ένας από τους πιο
ιστορικούς συλλόγους της χώρας. Έγινε λόγος περί γηπέδων, απλήρωτων αθλητών
και προπονητών, ανίκανων στελεχών. Και αυτοί που βρίσκονταν στο πάνελ, παλαιοί
πρωταθλητές που άλλοτε γνώριζαν δόξες με το τριφύλλι στο στήθος, χτυπώντας το
χέρι στο τραπέζι, κατέληξαν: «Δεν πάει άλλο!» ζητώντας την άμεση παραίτηση της
διοίκησης του ερασιτέχνη.

Ο παλιός πρωταθλητής του στίβου, Νίκος Ρεγκούκος, κύριος ομιλητής της
συζήτησης, σημείωσε: «Θα ζητήσουμε συνάντηση της ΠΑΕ με την ΚΑΕ, ώστε να
βρεθεί κάποια λύση. Πρέπει να γίνει διαχειριστικός έλεγχος, αφού ακούμε ότι
παίρνουμε ετησίως δισεκατομμύρια και οι προπονητές παραμένουν απλήρωτοι.
Έχουμε μόνο 197 εκατομμύρια για τη λειτουργία 17 τμημάτων. Κατά τη γνώμη μας,
την ευθύνη φέρει η διοίκηση του ερασιτέχνη που αδιαφορεί».

Έκανε λόγο και για το «μείζον θέμα» του γηπέδου: «Ο Παναθηναϊκός πρέπει να
αποκτήσει δικό του γήπεδο εντός των ορίων του Δήμου Αθηνών. Να προχωρήσουν οι
ενέργειες για την κατασκευή νέου σύγχρονου γηπέδου στο Γουδί ή να ανακαινιστεί
το υπάρχον της Λεωφόρου Αλεξάνδρας και να γίνει η αθλητική κυψέλη των
ερασιτεχνικών τμημάτων».

Ο πρώην διεθνής αθλητής του πόλο, Κύμης Μαρσέλος, αναφέρθηκε σε παραδείγματα
που δείχνουν το σημείο που έχει φτάσει ο ΠΑΟ: «Δεν μπορούμε να μιλάμε για
γήπεδο από τη στιγμή που μένουν απλήρωτοι αθλητές και προπονητές. Ο
πρωταθλητής του επί κοντώ, Χρήστος Παλάκης, για να πάρει 40.000 οδοιπορικά,
αναγκάστηκε να πουλήσει ένα ολόκληρο μπλοκ με κουπόνια οικονομικής ενίσχυσης
του ΠΑΟ σε φίλους του. Επίσης, ο προπονητής, Μπενέκος, που περιμάζεψε τον
πρώτο Ολυμπιονίκη στην ιστορία του Παναθηναϊκού, Λεωνίδα Σαμπάνη, όταν ήρθε
από την Αλβανία, έχει 14 μήνες να πληρωθεί και ο μισθός του είναι 50.000 δραχμές».

Μια άλλη διάσταση έδωσε ο πρώην έφορος της κολύμβησης Γιώργος Σιέτης: «Μετά
την ανακοίνωση της ΠΑΕ Παναθηναϊκός για τα 612 εκατομμύρια που έδωσε στον
ερασιτέχνη την τελευταία πενταετία, καταρρέει ο μύθος που θέλει την οικογένεια
Γιαννακόπουλου να συντηρεί το σωματείο. Τα 120 εκατομμύρια ετησίως από την ΠΑΕ
δεν υπάρχουν στους προϋπολογισμούς που παρουσίασε ο Γιαννακόπουλος τα
τελευταία πέντε χρόνια. Είμαστε υποχρεωμένοι να αναζητήσουμε αυτά τα λεφτά».

Σοβαρή ήταν η καταγγελία που έκανε Γιώργος Ματσκανίδης (υπηρέτησε για είκοσι
χρόνια το τμήμα στίβου) σχετικά με τον τρόπο που ο Παύλος Γιαννακόπουλος
προσπαθεί να ελέγχει τη γενική συνέλευση: «Ο ίδιος ο Γιαννακόπουλος
ισχυρίζεται ότι πληρώνει τις ετήσιες συνδρομές πολλών μελών του Παναθηναϊκού.
Από την άλλη μεριά δεν ανοίγει τις πόρτες του συλλόγου για την εγγραφή νέων
μελών. Θέλει να έχει τον ΠΑΟ κλειστό κύκλωμα για να τον ελέγχει».

Ο ΔΟΜΑΖΟΣ

Ο Μίμης Δομάζος πήρε θέση. Και μπροστά σ' αυτά που συμβαίνουν στον Παναθηναϊκό
δεν έμεινε απαθής. Ο μεγαλύτερος άσος που ανέδειξε το «τριφύλλι», δήλωσε:

«Ο Παναθηναϊκός είναι υπεράνω προσώπων. Και είναι ντροπή αυτό που συμβαίνει με
το γήπεδο και τον ερασιτέχνη. Η Λεωφόρος πρέπει να γίνει μουσείο. Διότι σ'
αυτό το γήπεδο γεννήθηκε ο Παναθηναϊκός και ουσιαστικά το ελληνικό ποδόσφαιρο.
Εγώ και οι παλαιοί συναθλητές μου είμαστε πρόθυμοι να αναλάβουμε πρωτοβουλίες
και να ενισχύσουμε με όλες τις δυνάμεις μας την αναγέννηση της Λεωφόρου».

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16046O031</ED>
<ID>
ID:136270

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O03&aa=1</URL></REF>


Article

<CATEGORY>vin10</CATEGORY>

 <H2>Η ΑΕΚ βιάζεται για τα έργα στη Νέα Φιλαδέλφεια
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Νικολάου, Λεοντσινίδης. Επισκέφθηκαν τον κ. Φούρα για το γήπεδο «Νίκος Γκούμας»

ΤΟ ΟΝΕΙΡΟ του Τσάμπιονς Λιγκ απασχολεί ήδη την ΠΑΕ ΑΕΚ. Και χθες, ο πρόεδρος
και ο διευθύνων σύμβουλος της εταιρείας Λάκης Νικολάου και Γιώργος
Λεοντσινίδης αντίστοιχα, συναντήθηκαν με τον υφυπουργό Αθλητισμού Ανδρέα Φούρα
και συζήτησαν θέματα που έχουν να κάνουν με την αναβάθμιση του γηπέδου της
Νέας Φιλαδέλφειας.

Το γήπεδο της ΑΕΚ έχει περιληφθεί στον φάκελο της υποψηφιότητας της Αθήνας για
τους Ολυμπιακούς Αγώνες του 2004 και θα χρησιμοποιηθεί για τους ημιτελικούς
και τον τελικό του ποδοσφαίρου. Σύμφωνα με τα όσα αναφέρονται στον φάκελο της
υποψηφιότητας, η χωρητικότητα του σταδίου αναμένεται να φθάσει τις 35.000
θεατές (από 27.000 που είναι σήμερα). Στόχος τής ΑΕΚ δεν είναι άλλος από τον
συνδυασμό μακροπρόθεσμων και βραχυπρόθεσμων στόχων. Δηλαδή, με αφορμή το 2004,
να ικανοποιηθούν οι ανάγκες της ΑΕΚ στην επόμενη ευρωπαϊκή διοργάνωση.

«Ο υπουργός έδωσε εντολή από αύριο οι τεχνικές υπηρεσίας της ΓΓΑ να
συνεργασθούν με τις δικές μας, προκειμένου να καταλήξουν σ' ένα κοινό σχέδιο
δράσης, με στόχο την αναβάθμιση του γηπέδου μας», τόνισε ο Λάκης Νικολάου κατά
την αποχώρησή του. Ο πρόεδρος της ΑΕΚ πρόσθεσε: «Στο ντέρμπι με τον Ολυμπιακό
θα υπάρχουν στη Νέα Φιλαδέλφεια άνθρωποι της ΟΥΕΦΑ, ειδικοί στα γήπεδα, οι
οποίοι και θα υποβάλουν πόρισμα για το πώς πρέπει να διαμορφωθεί το στάδιο,
ώστε να καλύπτει τις ανάγκες της ομάδας στις ευρωπαϊκές διοργανώσεις».

Τα έργα αναβάθμισης του γηπέδου της ΑΕΚ ήταν αρχικά προϋπολογισμού 300 εκατ.
δρχ. και σήμερα το κόστος τους προϋπολογίζεται σε 500 εκατ. δρχ.

Στο μεταξύ, το ντέρμπι ΑΕΚ - Ολυμπιακού έχει ήδη δημιουργήσει αναστάτωση. Η
ΑΕΚ δίνει στον Ολυμπιακό εισιτήρια με τιμές 1.000 και 6.000 δρχ. αντί των
3.000 και 4.000 δρχ., που είχε αρχικά συμφωνηθεί. Κι αυτό, με το αιτιολογικό
της αλλαγής του χώρου όπου θα συγκεντρωθούν οι οπαδοί των «ερυθρολεύκων». Από
την άλλη πλευρά, κύκλοι του Ολυμπιακού σημείωναν χθες, πως εφόσον η ΑΕΚ
επιμείνει στη διάθεση εισιτηρίων με τις παραπάνω τιμές, οι Πειραιώτες θα
ζητήσουν να πάρουν 9.000 εισιτήρια.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16046O032</ED>
<ID>
ID:136321

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O03&aa=2</URL></REF>


Article

<CATEGORY>vin10</CATEGORY>

 <H5>ΥΦΥΠΟΥΡΓΟΣ
</H5><H2>Περιμένει γνωμοδότηση για την Πειθαρχική της ΕΠΑΕ
</H2>
ΤΗ ΓΝΩΜΟΔΟΤΗΣΗ του Νομικού Συμβουλίου του Κράτους, σχετικά με τη συγκρότηση
της Πειθαρχικής Επιτροπής της ΕΠΑΕ, περιμένει ο υφυπουργός Αθλητισμού Ανδρέας
Φούρας, προκειμένου να καθορίσει την παραπέρα στάση του απέναντι στο θέμα που
έχει προκύψει.

Πάντως, τα σημάδια της αναταραχής στον χώρο της Αθλητικής Δικαιοσύνης είναι
έντονα. Οι πρόεδροι Πρωτοδικών, από τη Χαλκίδα, οι οποίοι έχουν ορισθεί στην
Πειθαρχική Επιτροπή της ΕΠΑΕ, ούτε και χτες εξέδωσαν κατηγορητήρια για τις
υποθέσεις που βρίσκονται σε εκκρεμότητα. Παράλληλα, ο πρόεδρος της ΕΠΑΕ
Στέλιος Σφακιανάκης επισήμανε χτες ότι υπάρχει ανασφάλεια μεταξύ των δικαστών
και σήμερα αναμένεται να συναντηθεί με την κυρία Μπακατσέλου.

Και σαν να μην έφθαναν όλα αυτά, χτες ο γενικός γραμματέας της ΕΠΟ Βασίλης
Γκαγκάτσης ανακοίνωσε επίσημα ότι ο πρόεδρος της Επιτροπής Εφέσεων της
Ομοσπονδίας, Βασίλης Ανδρόνικος, θα απέσχει των καθηκόντων του. Και αυτό,
σύμφωνα με όσα είπε ο κ. Γκαγκάτσης, επειδή ενημερώθηκε από τον εισαγγελέα του
Αρείου Πάγου κ. Παναγιώτη Δημόπουλο για την έρευνα που διεξάγεται.

Σήμερα, το προεδρείο της ΕΠΟ αναμένεται να κάνει παρέμβαση στον Άρειο Πάγο, με
αίτημα να δοθεί η άδεια στον κ. Ανδρόνικο να μετέχει στις συνεδριάσεις της
Επιτροπής Εφέσεων.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16046O033</ED>
<ID>
ID:136359

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O03&aa=3</URL></REF>


Article

<CATEGORY>vin10</CATEGORY>

 <H5>ΧΤΥΠΗΣΕ ΣΤΗΝ ΠΡΟΠΟΝΗΣΗ, ΔΕΝ ΠΑΙΖΕΙ ΚΑΤΑ ΤΗΣ ΑΕΚ
</H5><H5>«Όχι» για τον Σφακιανάκη
</H5><H2>Νοκ άουτ ο Νινιάδης
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ξαφνικό πρόβλημα με τον Ανδρέα Νινιάδη, που τραυματίσθηκε χθες στην προπόνηση

ΑΠΡΟΟΠΤΟ πρόβλημα προέκυψε χθες στο Ρέντη, όπου κατά τη διάρκεια του
οικογενειακού διπλού ­ έγινε παρουσία του προέδρου του Ολυμπιακού Σωκράτη
Κόκκαλη ­ τραυματίστηκε ο Ανδρέας Νινιάδης.

Ο 27χρονος μέσος υπέστη θλάση στο δικέφαλο του αριστερού ποδιού του (στην
προσπάθειά του να κάνει μεταβίβαση) και θα μείνει για 15 ημέρες μακριά από
τους αγωνιστικούς χώρους. Έτσι ο Ντούσαν Μπάγιεβιτς δεν θα έχει στη διάθεσή
του τον βραχύσωμο μπαλαντέρ στα δύο ερχόμενα παιχνίδια με τον Αθηναϊκό στο
Ολυμπιακό Στάδιο και την ΑΕΚ στη Νέα Φιλαδέλφεια.

Ο Νινιάδης ήταν χθες σε άσχημη ψυχολογική κατάσταση και οι συμπαίκτες του
εκτιμούσαν ότι ο τραυματισμός προήλθε από τον βαρύ αγωνιστικό χώρο (θύμιζε βάλτο).

Ο κ. Κόκκαλης βρέθηκε ύστερα από αρκετό καιρό στου Ρέντη και παρακολούθησε
μαζί με τον γιο του Πέτρο την προπόνηση. Ο ηγέτης του Ολυμπιακού είχε
ιδιαίτερη συνομιλία με τον Ντούσαν Μπάγιεβιτς.

Στο δίτερμα προετοιμασίας εν όψει του αγώνα με τον Αθηναϊκό, ο Ντούσκο
χρησιμοποίησε με τη βασική ομάδα τούς Τοχούρογλου, Μαυρογενίδη, Καραταΐδη,
Νταμπίζα, Πουρσανίδη, Πασσαλή, Γεωργάτο, Καραπιάλη, Αλεξανδρή, Ίβιτς,
Τζόρτζεβιτς. Είναι πολύ πιθανόν ο Ντούσκο να προφυλάξει κάποιον από τους
ποδοσφαιριστές Ίβιτς, Αλεξανδρή, Γεωργάτο που είναι φορτωμένοι με κάρτες
(έχουν από δύο), εν όψει του ντέρμπι με την ΑΕΚ.

Ο Ίλια Ίβιτς άλλαξε γραμμή πλεύσης στο θέμα των καρτών και υποστήριξε: «Δεν
ξέρω αν θα αγωνιστώ στο ματς με τον Αθηναϊκό. Θα γίνει ό,τι πει ο προπονητής μου».

Στο μεταξύ ο Ολυμπιακός ζήτησε την παρέμβαση της ΕΠΑΕ για το θέμα των
εισιτηρίων στο ντέρμπι της Νέας Φιλαδέλφειας. Οι υπεύθυνοι της πειραϊκής ΠΑΕ
έχουν παράπονα από την ΑΕΚ γιατί δίνει 5.900 εισιτήρια, τα περισσότερα των
οποίων είναι των 6.000 δρχ.(υπάρχουν και 1.000 δρχ.), ενώ δεν διαθέτει
εισιτήρια 4.000 και 2.000 δρχ.

*** Ο Σίνισα Γκόγκιτς κλήθηκε στην Εθνική ομάδα της Κύπρου για να πάρει
μέρος σε διεθνές τουρνουά που θα γίνει από 4-11 Φεβρουαρίου.

*** Εξελίξεις για τη μεταγραφή του Βαρεσάνοβιτς στην ιταλική Μπάρι
αναμένονται την ερχόμενη εβδομάδα σύμφωνα με εκτιμήσεις κορυφαίου
«ερυθρόλευκου» διοικητικού παράγοντα.

*** Οι Καραταΐδης, Νταμπίζας, Ανατολάκης, Καραπιάλης, Μητρόπουλος
κατέθεσαν χθες στην Εισαγγελία Πειραιά για τα επεισόδια Ιωνικού - Ολυμπιακού
στο γήπεδο της Νεάπολης.

Ο Ολυμπιακός δεν δίνει τον Σφακιανάκη στην Προοδευτική

ΑΡΝΗΤΙΚΗ απάντηση πήρε η Προοδευτική από τον Ολυμπιακό για την παραχώρηση, με
μορφή δανεισμού, του Στέλιου Σφακιανάκη. Ο μάνατζερ της ομάδας της Νίκαιας,
Μάριο Μπόνιτς, συναντήθηκε προχθές για δύο ώρες με τον Ντούσαν Μπάγιεβιτς και
ζήτησε τον Σφακιανάκη, αλλά ο τεχνικός των «ερυθρολεύκων» απάντησε ότι δεν
μπορεί να δώσει κανέναν ποδοσφαιριστή, εκτός ίσως από τους Σαμπανάτζοβιτς,
Βαρεσάνοβιτς. Η Προοδευτική όμως δεν μπορεί να αποκτήσει άλλο ξένο παίκτη,
αφού έχει συμπληρώσει τον αριθμό των ξένων και έτσι το θέμα δεν είχε ευτυχή κατάληξη.

Σε ό,τι αφορά τον μεθαυριανό αγώνα με την ΑΕΚ, η διοίκηση της Προοδευτικής
αποφάσισε να κάνει ό,τι και με τους οπαδούς των φιλοξενουμένων. Θα δώσει
δηλαδή 500 εισιτήρια δωρεάν στο Σύνδεσμο Φιλάθλων Προοδευτικής. Στον
αγωνιστικό τομέα ο Νίκος Καρούλιας υπολογίζει τον Αταγιάν, αλλά ακόμα δεν έχει
αποφασίσει αν θα τον χρησιμοποιήσει. Σε ό,τι αφορά τον Τζουκαντάρ, ακόμα είναι
άγνωστο αν θα μπορεί να αγωνιστεί, αφού δεν έχει φθάσει η μπλε κάρτα του.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16046O041</ED>
<ID>
ID:136271

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O04&aa=1</URL></REF>


Article

<CATEGORY>vin10</CATEGORY>

 <H2>Μετακομίζει στη Νιούκαστλ ο Μπορμπόκης
</H2><H2></H2>
ΠΗΓΕΣ από τη Σέφιλντ Γιουνάιτεντ ανέφεραν χθες πως ο Βασίλης Μπορμπόκης θα
μετακομίσει στο Σεντ Τζέιμς Παρκ και τη Νιούκαστλ, μόλις αποθεραπευτεί από τον
τραυματισμό του στον αστράγαλο. Οι ίδιες πηγές ανέφεραν πως η Σέφιλντ
Γιουνάιτεντ συμφώνησε να παραχωρήσει τον παίκτη έναντι 850 εκατ. δραχμών

Ο γενικός διευθυντής της Σέφιλντ, Τσαρλς Γκριν, έσπευσε ωστόσο να διεψεύσει
τις φήμες και να τονίσει πως δεν υπάρχει επίσημη προσφορά από τη Νιούκαστλ για
τον Έλληνα άσο.

Στο μεταξύ, ο Μιχάλης Βλάχος άφησε άριστες εντυπώσεις στο προπονητικό σταφ της
αγγλικής ομάδας, κατά τη διάρκεια του φιλικού αγώνα με την Μπάρνσλεϊ
(αγωνίστηκε σε όλη τη διάρκεια του παιχνιδιού) αν και η Σέφιλντ γνώρισε την
ήττα με 2-0.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16046O042</ED>
<ID>
ID:136322

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O04&aa=2</URL></REF>


Article

<CATEGORY>vin10</CATEGORY>

 <H2>Επιστροφή με άλλο ρόλο
</H2><H2></H2>
Ο ΓΙΑΝΝΗΣ ΚΥΡΑΣΤΑΣ επιστρέφει μεθαύριο στη Νέα Σμύρνη, αλλά ως προπονητής του
Πανηλειακού, για το ματς με τον Πανιώνιο.

Ακριβώς αυτή η ιδιαιτερότητα κάνει τον αγώνα πιο δύσκολο για την ομάδα της
Νέας Σμύρνης, κάτι που αναγνώρισε ο «διάδοχός» του, Χρήστος Εμβολιάδης: «Το
παιχνίδι είναι από τα δυσκολότερα που έχουμε δώσει μέχρι τώρα», είπε ο
τεχνικός του Πανιωνίου και συνέχισε: «Ο Πανηλειακός είναι καλή ομάδα και το
γεγονός ότι προπονητής του είναι ο Γιάννης Κυράστας, κάνει το ματς ακόμα πιο
δύσκολο. Οι παίκτες μου πρέπει να δείξουν προσοχή, μεγάλη προσπάθεια και πάνω
απ' όλα συγκέντρωση στο παιχνίδι. Χρειαζόμαστε οπωσδήποτε τη νίκη».

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16046O043</ED>
<ID>
ID:136360

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O04&aa=3</URL></REF>


Article

<CATEGORY>vin10</CATEGORY>

 <H2>Τραυματίστηκαν 72 άτομα!
</H2>
Εβδομήντα δύο άτομα τραυματίστηκαν σε επεισόδια που προκλήθηκαν κατά τη
διάρκεια ποδοσφαιρικού αγώνα στην πόλη της Γουατεμάλας (στάδιο Ματέο Φλόρες).
Τα επεισόδια ξεκίνησαν όταν οι ποδοσφαιριστές Μάρτιν Μάτσο της
Κομουνικατσιόνες και Ζερμάν Ρουάνο της Μουνιθιπάλ, συνεπλάκησαν λίγα λεπτά
πριν από το τέλος του αγώνα. Η συμπλοκή γενικεύτηκε στον αγωνιστικό χώρο και
στην εξέδρα, με αποτέλεσμα να χρειαστεί να επιστρατευτούν 300 αστυνομικοί για
να επιβάλουν την τάξη. Να σημειωθεί, πως στις 16 Οκτωβρίου του 1996, στο ίδιο
γήπεδο, είχαν χάσει τη ζωή τους 80 άτομα και περισσότερα από 200 είχαν
τραυματιστεί σοβαρά, επειδή είχαν πουληθεί διπλάσια, από τον προβλεπόμενο
αριθμό, εισιτήρια.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16046O044</ED>
<ID>
ID:136387

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O04&aa=4</URL></REF>


Article

<CATEGORY>vin10</CATEGORY>

 <H2>Οι Τούρκοι θέλουν συμμαχία στο ποδόσφαιρο
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

ΣΕ ΥΦΕΣΗ οι διαφορές Ελλάδας-Τουρκίας, σε επίπεδο ποδοσφαίρου, καθώς οι
ομοσπονδίες των δύο χωρών προχωρούν στην αναθέρμανση των σχέσεών τους και την
ανάπτυξη φιλίας και αλληλεγγύης, σε διμερή και διεθνή θέματα. Στη Γάνδη, όπου
την προπερασμένη Κυριακή διεξήχθη η κλήρωση των αγώνων του EURO 2000, ο
αντιπρόεδρος της UEFA Τούρκος Ερζίκ, με τον οποίο διατηρεί άριστες σχέσεις ο
πρόεδρος της ΕΠΟ Σωτήρης Αλημίσης, πρότεινε στον επικεφαλής της ελληνικής
ομοσπονδίας να ακολουθήσουν η Ελλάδα και η Τουρκία το παράδειγμα του Βελγίου
και της Ολλανδίας. Δηλαδή, να διοργανώσουν απο κοινού, το πρώτο, μετά το 2000,
ευρωπαϊκό πρωτάθλημα ποδοσφαίρου, σε επίπεδο Εθνικών ομάδων Ανδρών, γεγονός
που θα συμβάλει στην εκτόνωση και τη βελτίωση τών ηδη τεταμένων σχέσεων των
δύο λαών.

Οι Τούρκοι μάλιστα προχώρησαν χθες περισσότερο για την υλοποίηση αυτής της
ιδέας. Με επιστολή τους, την οποία υπογράφει ο πρόεδρος της ομοσπονδίας
ποδοσφαίρου της Τουρκίας Χαλούκ Ουλουσόι, αφού εκφράζουν την υπερηφάνειά τους
και την αισιοδοξία τους ότι το πρώτο, μετά το 2000 ευρωπαϊκό πρωτάθλημα, θα
έχει διοργανώτριες την Ελλάδα και την Τουρκία, ζητούν να συνεχιστεί η
συνεργασία των δύο ομοσπονδιών με εντονότερους ρυθμούς, ώστε το 2000 ­
καταλήγει η επιστολή ­ να είναι καλύτερο το Αιγαίο απ' ό,τι ήταν το 1900.

Η ΕΠΟ συζήτησε διεξοδικά την πρόταση της Τουρκίας, στη χθεσινή συνεδρίαση
του Δ.Σ. και έδειξε ότι αντιμετωπίζει θετικά την πρόταση της Τουρκίας.
Αποφάσισε δε να συνεχίσει τις επαφές της και δεν αποκλείεται να «κλείσει» και
φιλικούς αγώνες με τα εθνικά συγκροτήματα.

ΣΤΕΓΗ ΓΙΑ ΤΙΣ ΕΘΝΙΚΕΣ ΟΜΑΔΕΣ

«Όνειρο ζωής» είχε χρακτηρίσει ο γενικός γραμματέας της ΕΠΟ τη δημιουργία
Αθλητικού Κέντρου για τα εθνικά ποδοσφαιρικά συγκροτήματα και με συντονισμένες
ενέργειές του, αυτή η προσπάθεια φαίνεται ότι βαδίζει σε καλό δρόμο. Στη
χθεσινή συνεδρίαση της ΕΠΟ ανακοινώθηκε ότι από την 1η Σεπτεμβρίου 1998 οι
εθνικές ομάδες αποκτούν το δικό τους «σπίτι», πιθανότατα στους πρόποδες της
Πάρνηθας. Και συγκεκριμένα στα Άνω Λιόσια, ο δήμαρχος των οποίων παραχωρεί
έκταση 120 στρεμμάτων για τη δημιουργία σύγχρονου Αθλητικού Κέντρου. 
Η ΕΠΟ μελετάει την πρόταση (και μάλλον σ' αυτήν καταλήγει), αλλά θα
απευθυνθεί και σε άλλους δήμους, προκειμένου να επιλεγεί η καλύτερη τοποθεσία.
Τη μελέτη του Αθλητικού Κέντρου έχει αναλάβει ο Πέτρος Συναδινός και θα την
παρουσιάσει στο επόμενο Δ.Σ. της ομοσπονδίας.

­ Πρόταση στον εθνικό αερομεταφορέα, την Ολυμπιακή Αεροπορία, έκανε χθες η
ΕΠΟ για να αναλάβει χορηγός των εθνικών ομάδων ποδοσφαίρου.

­ Παράσταση στον Άρειο Πάγο θα κάνει σήμερα η ΕΠΟ, προκειμένου ο πρόεδρος
της Επιτροπής Εφέσεων της ομοσπονδίας κ. Ανδρόνικος να έχει τη δυνατότητα να
δικάζει υποθέσεις.

­ Η κλήρωση της προημιτελικής φάσης των αγώνων Κυπέλλου θα διεξαχθεί στις 3 Φεβρουαρίου.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16046O045</ED>
<ID>
ID:136400

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O04&aa=5</URL></REF>


Article

<CATEGORY>vin10</CATEGORY>

 <H5>ΑΠΟΤΕΛΕΣΜΑΤΑ ΤΟΥ 4ου (ΤΕ) ΔΙΑΓΩΝΙΣΜΟΥ 1998
</H5><H5>Τι λένε οι αριθμοί
</H5><H5>Πόσες φορές εμφανίστηκαν ως τώρα
</H5><H2>Στην επαρχία τα κέρδη
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Ύστερα από το διπλό Jack - Pot συμπληρώθηκαν 1
εκατ. στήλες περισσότερες σε σχέση με τον προηγούμενο διαγωνισμό. Οι στήλες
που παίχτηκαν πλησίασαν τα 14 εκατ., όμως μόνο δύο από αυτές ήταν ίδιες με την
τυχερή εξάδα. 
Το ένα εξάρι βρέθηκε στην Κόρινθο και ήταν παιγμένο με το τυποποιημένο σύστημα
58, ενώ το άλλο στη Θεσσαλονίκη με το τυποποιημένο σύστημα 48. Έτσι, οι δύο
υπερτυχεροί κέρδισαν από 157.922.110 δρχ. ο καθένας. Έκπληξη είχαμε από το
ΠΡΟΤΟ, αφού για δεύτερη συνεχή φορά δεν σημειώθηκε Jack - Pot. Στην 1η
κατηγορία ο μοναδικός νικητής κέρδισε 25,5 εκατ. δρχ., περίπου ενώ οι δύο
νικητές της 2ης κατηγορίας από 10,8 εκατ. δρχ. περίπου ο καθένας. Ο 23
παραμένει στην κορυφή των... καθυστερημένων, αφού στους τελευταίους 43
διαγωνισμούς δεν έχει καμία εμφάνιση. Πιο πίσω ακολουθεί ο 45 με 32
διαγωνισμούς απουσίας και στην τρίτη θέση ο 49 με 26. Από τους αριθμούς με τις
περισσότερες εμφανίσεις στους ως τώρα διαγωνισμούς, ο 26 με 93 συνολικές
εμφανίσεις παραμένει μόνος στην κορυφή. Στην 2η θέση βρίσκεται ο 7 με 87
συνολικές εμφανίσεις, ενώ με μία μονάδα διαφορά ακολουθούν οι 13 και 14, οι
οποίοι παραμένουν συγκάτοικοι στους τελευταίους 6 διαγωνισμούς. Ο 4 με την
εμφάνισή του φτάνει τις 82 συνολικές εμφανίσεις και ισοβαθμεί με τον 2 και τον
30. Χρειάστηκε να ολοκληρωθούν 10 διαγωνισμοί για να εμφανίσουν ισοπαλία τα
Μονά - Ζυγά. Έτσι, το συνολικό σκορ διαμορφώνεται σε 1.803Μ - 1.773Ζ, ενώ το
επιμέρους σκορ του '98 γίνεται 16Μ - 20Ζ. Ύστερα από τρεις συνεχείς ήττες οι
Μικροί σημείωσαν την πρώτη τους νίκη για το '98. Όμως, με το 4 - 2 δεν άλλαξε
η κατάταξη τόσο στο επιμέρους σκορ του '98 (16μ - 20Μ) όσο και στο συνολικό
σκορ (1.778μ - 1.798Μ). 
* Κληρώθηκαν οι αριθμοί 4, 11, 15, 18, 31, 42.

* Συμπληρώθηκαν 13.988.968 στήλες.

* Μοιράστηκαν 465.383.499 δρχ.

* Βρέθηκαν 2 6άρια που κερδίζουν από 157.922.110 δρχ., 175 5άρια που κερδίζουν
από 362.975 δρχ.,

10.588 4άρια που κερδίζουν από 4.495 δρχ. και 210.614 3άρια που κερδίζουν από
180 δρχ.

ΠΡΟΤΟ: Κληρώθηκε ο αριθμός 0672113. 
* Συμπληρώθηκαν 2.550.209 στήλες.
<H3>Σε 596 διαγωνισμούς
</H3>
<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16046O051</ED>
<ID>
ID:136272

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O05&aa=1</URL></REF>


Article

<CATEGORY>vin10</CATEGORY>

 <H5>Η ΔΙΑΜΑΧΗ ΜΠΑΓΙΕΒΙΤΣ - ΙΒΙΤΣ ΔΕΝ ΕΙΝΑΙ Η ΠΡΩΤΗ ΣΤΟΝ ΧΩΡΟ ΤΟΥ ΠΟΔΟΣΦΑΙΡΟΥ ΟΥΤΕ
ΚΑΙ Η ΤΕΛΕΥΤΑΙΑ
</H5><H2>Κόντρες που έγραψαν ιστορία στην Ελλάδα...
</H2>
<AUTHOR>ΤΑΣΟΣ ΜΠΟΥΡΑΣ</AUTHOR>

ΤΙΣ ΜΕΓΑΛΕΣ κόντρες ποδοσφαιρικών αστέρων -
προπονητών δεν τις ανακάλυψαν ούτε ο Ίβιτς ούτε ο Μπάγιεβιτς. Είναι παγκόσμιο
φαινόμενο και τουλάχιστον στην Ελλάδα η ιστορία τους αρχίζει από τότε που
υπάρχει πρωτάθλημα. Πολλοί λένε ότι όταν υπάρχουν στην ομάδα περισσότερες από
μία ισχυρές προσωπικότητες, η ρήξη ­ μικρή ή μεγάλη ­ είναι αναπόφευκτη. Μια
κόντρα θέλει δύο για να γίνει. Και η ιστορία δίνει ανάγλυφα το προφίλ των
πρωταγωνιστών της. Είναι σχεδόν πάντα ένας παίκτης-βεντέτα που αισθάνεται
ηγέτης της ομάδας του κι ένας προπονητής που θέλει ανά πάσα στιγμή να έχει τον
έλεγχο για όλα. Η ιστορία, όμως, αποδεικνύει και κάτι άλλο: Ότι σπάνια στο
τέλος της διαμάχης βγαίνει κερδισμένος ο προπονητής. Εννιά φορές στις δέκα ο
παίκτης δικαιώνεται, ακόμα και όταν δεν έχει το δίκιο με το μέρος του.

Παίκτες και προπονητές, που έζησαν ή πρωταγωνίστησαν σε τέτοια επεισόδια,
συμφωνούν σε ένα πράγμα. Ότι είναι πολύ πιο εύκολο για κάθε πρόεδρο ομάδας να
τελειώσει τον προπονητή, παρά να θέσει σε κίνδυνο τη συχνά τεράστια επένδυση
που έχει κάνει για να φέρει έναν παίκτη-βεντέτα στην ομάδα. Προπονητές
υπάρχουν πολλοί, αστέρες όμως ελάχιστοι. Και ο κόσμος όμως τις περισσότερες
φορές παίρνει το μέρος του ποδοσφαιριστή χωρίς να εξετάζει σε ποια πλευρά
βρίσκεται το σωστό. Ο ποδοσφαιριστής στέλνει την μπάλα στα δίχτυα, αυτός είναι
ο πρωταγωνιστής του αγώνα και η αφανής δουλειά τού κάθε προπονητή συγκινεί
πολύ λιγότερο τους φίλους της ομάδας.

Οι μεγάλες κόντρες παικτών - προπονητών δεν είναι μόνο συλλογικό φαινόμενο. Θα
θυμάσθε την πρόσφατη διαμάχη του ομοσπονδιακού τεχνικού Κώστα Πολυχρονίου με
τον Βασίλη Τσάρτα. Ο Τσάρτας δήλωσε ότι δεν ξαναπαίζει στην Εθνική, αλλά
προφανώς εννοεί ότι δεν ξαναπαίζει με προπονητή τον Πολυχρονίου. Και ο
τελευταίος που κέρδισε στον α' γύρο, φαίνεται ότι έχασε τη μάχη αφού ήδη
αποτελεί παρελθόν για την Εθνική ομάδα.

ΕΤΣΙ ΧΑΘΗΚΕ ΤΟ ΜΕΞΙΚΟ

Η πρώτη από τις μεγάλες κόντρες που σας θυμίζουμε σήμερα ήταν σε επίπεδο
Εθνικής ομάδας ανάμεσα στο μεγάλο αστέρι της εποχής τον Μίμη Δομάζο και τον
αείμνηστο ομοσπονδιακό προπονητή Νταν Γεωργιάδη.

Η Εθνική μας ομάδα προετοιμαζόταν για τον αποφασιστικής σημασίας αγώνα της, με
τη Ρουμανία στο Βουκουρέστι, για την προκριματική φάση του Μουντιάλ 1970. Ο
Μίμης Δομάζος κατεβαίνει στο λόμπι του ξενοδοχείου χωρίς το επάνω μέρος της
φόρμας του. Ο προπονητής Νταν Γεωργιάδης παρουσία των άλλων παικτών του λέει:

­ Κύριε, γιατί δεν φοράτε πλήρη ενδυμασία;

­ Εδώ και μια ώρα ψάχνω τον φροντιστή, αλλά δεν τον βρίσκω, απαντάει ο Μίμης Δομάζος.

­ Κύριε, περάστε έξω. Να πάτε στο σπίτι σας.

Ο Δομάζος έφυγε για το σπίτι του, αποκλείσθηκε από την Εθνική ομάδα και το
όνειρο πρόκρισης στο Μουντιαλ του Μεξικού έμεινε απραγματοποίητο.

Σήμερα σχεδόν τριάντα χρόνια μετά ο Μίμης Δομάζος παραδέχεται ότι δεν ήταν ο
Νταν Γεωργιάδης που τον «έκοψε» από την Εθνική: «Δεν έφταιγε ο μακαρίτης ο
Νταν Γεωργιάδης. Η ευθύνη ανήκει στην τότε αθλητική ηγεσία. Μπήκαν στη μέση οι
τότε κρατούντες κι έμεινα εκτός Εθνικής».

ΠΛΗΡΩΣΕ... ΑΡΓΟΤΕΡΑ

Γκμοχ - Ζάετς, μια διαμάχη που έγραψε ιστορία στον Παναθηναϊκό με κακό τέλος
για τον προπονητή

Τις περισσότερες φορές ο καβγάς του παίκτη με τον προπονητή έχει να κάνει τη
συμμετοχή ή όχι του ποδοσφαιριστή σε έναν αγώνα. Αυτό ήταν το φιτίλι που άναψε
φωτιά στις σχέσεις Ζάετς - Γκμοχ. Την περίοδο 1984-85, σε ένα ντέρμπι
Παναθηναϊκού-ΑΕΚ οι γηπεδούχοι έχαναν με 2-1. Τότε ο προπονητής τους Γκμοχ
έβγαλε από το παιχνίδι την πιο ακριβοπληρωμένη βεντέτα της ομάδας για την
οποία ο Γ. Βαρδινογιάννης είχε δώσει περίπου 100 εκατ. δραχμές ­ τεράστιο ποσό
για την εποχή. Ο Παναθηναϊκός νίκησε τελικά 3-2 και θα περίμενε κανείς από
αυτή την εξέλιξη να δικαιωθεί ο Γκμοχ για την επιλογή του. Όμως, στην
πραγματικότητα αυτό ήταν η αρχή του τέλους του προπονητή που μερικούς μήνες
αργότερα απολύθηκε από τον Παναθηναϊκό.

Αλλά και σε μια επόμενη ομάδα του ο Γιάτσεκ Γκμοχ έπεσε πάλι σε έναν
παίκτη-βεντέτα που του έκανε δύσκολη τη ζωή. Ήταν ο πολύς Λάγιος Ντέταρι, η
μεταγραφή ρεκόρ εκείνης της εποχής, που δημιουργούσε προβλήματα στον Γκμοχ
επειδή του είχαν υποσχεθεί ότι θα αναλάμβανε την ομάδα ο πεθερός του Ίμρε
Κόμορα. Οι καβγάδες όλο και πιο έντονοι και φυσικά δεν μπορούσε να φύγει ο
άνθρωπος που χρυσοπληρώθηκε για να έλθει. Ο Ντέταρι έμεινε, ο Κόμορα ήλθε και
ο Γκμοχ έφυγε.

ΥΠΟΣΤΟΛΗ ΤΗΣ... ΣΗΜΑΙΑΣ

Περίπου την ίδια εποχή, στα 1986, μια άλλη μεγάλη κόντρα, αυτή τη φορά στην
ΑΕΚ με πρωταγωνιστές τη σημαία της ομάδας Θωμά Μαύρο και τον τότε προπονητή
Νίκο Αλέφαντο. Έχει σημασία αυτή η ιστορία γιατί ήταν από τις ελάχιστες φορές
που νικητής βγήκε ο προπονητής ενώ το δίκιο ήταν με το μέρος του παίκτη. Στον
αγώνα με την Καλαμαριά στο ΟΑΚΑ ο Αλέφαντος κάνει στο 82' αλλαγή τον Μαύρο,
που ήταν ο καλύτερος παίκτης της ΑΕΚ και αφήνει στον αγώνα τον Πατίκα που ήταν
τραυματίας και είχε ζητήσει αλλαγή. Ο κόσμος αποθεώνει τον Μαύρο και
αποδοκιμάζει τον Αλέφαντο.

Την επόμενη ημέρα προπονητής και παίκτης έρχονται στα χέρια. Ο τότε πρόεδρος
της ΑΕΚ Α. Ζαφειρόπουλος κάνει δεκτή την εισήγηση του προπονητή να διώξει από
την ομάδα τον Μαύρο. Δύο χρόνια αργότερα ο παίκτης οδηγεί τον Πανιώνιο σε
πρόκριση εις βάρος του ΠΑΟΚ με 3-0 σημειώνοντας δύο γκολ. Προπονητής του ΠΑΟΚ
ο Ν. Αλέφαντος και ο Μαύρος βρίσκει τον τρόπο να πάρει εκδίκηση.

Στον Παναθηναϊκό του 1987 ο παροπλισμός μιας ακόμη βεντέτας εκείνης της
δεκαετίας, του Νίκου Σαργκάνη, έγινε η αιτία να απολυθεί ο προπονητής Βασίλης
Δανιήλ. Παραμονές Χριστουγέννων ο Παναθηναϊκός χάνει από τον ΟΦΗ 5-2 με
τερματοφύλακα τον Σαργκάνη με τον οποίο ο Δανιήλ είχε κόντρα γιατί τον
κρατούσε στον πάγκο. Σε εκείνο το ματς όμως υποχρεώθηκε να τον χρησιμοποιήσει
λόγω τραυματισμού του Μήνου και μετά το τέλος του παιχνιδιού άφησε υπονοούμενα
για την απόδοση του τερματοφύλακα και κάποιων παικτών κάνοντας την ιστορική
δήλωση «είμαι 100 χρόνια μπροστά». Η οικογένεια Βαρδινογιάννη βρίσκεται για
χειμερινές διακοπές στην Ελβετία και της μεταφέρθηκε ότι τα υπονοούμενα του
Δανιήλ αφορούσαν και την ίδια. Ο προπονητής απομακρύνθηκε από τον Παναθηναϊκό
και ο Νίκος Σαργάνης έμεινε.

ΤΙ ΕΙΣΑΙ,ΠΑΤΕΡΑΣ ΜΑΣ;

Ιστορική κόντρα ­ σε δυο επεισόδια μάλιστα ­ του Ντούσαν Μπάγιεβιτς με τον
Στέλιο Μανωλά στην ΑΕΚ. Η ΑΕΚ είχε χάσει ένα ντέρμπι από τον Παναθηναϊκό με
3-0 και ο προπονητής είχε κάνει λόγο για «περίεργη συμπεριφορά» της τότε
βεντέτας της ΑΕΚ. Λίγο καιρό αργότερα όταν η ομάδα είχε πάει να παρακολουθήσει
μια θεατρική παράσταση, μια ρεπόρτερ ζήτησε δηλώσεις από τον Μπάγιεβιτς και
εκείνος την παρέπεμψε στον Μανωλά. Ο παίκτης εξερράγη και απευθυνόμενος προς
τον Μπάγιεβιτς του είπε: «Τι είσαι εσύ; Μπαμπάς μου να μου λες τι να κάνω;». Ο
Μπάγιεβιτς έφυγε από το θέατρο και στην επόμενη προπόνηση δεν παρουσιάσθηκε
στο γήπεδο. Εκτός από τις δύο κορυφαίες αυτές σκηνές οι σχέσεις των δύο ανδρών
ήταν γενικά καλές, αλλά η παρεξήγηση υπέβοσκε σε κάθε ευκαιρία.

Φαίνεται πως φάρμακο για τέτοιου είδους διενέξεις δεν υπάρχει. Ο προπονητής
αισθάνεται ότι χάνει το παιχνίδι όταν τα λόγια του δεν είναι εντολή για κάθε
ποδοσφαιριστή. Και ο παίκτης-βεντέτα θεωρεί ότι η προσφορά του στην ομάδα του
επιτρέπει συμπεριφορές που δεν επιτρέπονται σε άλλους. Και στη μέση ο
πρόεδρος, ο κόσμος και ο Τύπος. Που σπάνια ψάχνουν να βρουν ποιος έχει δίκιο!

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16046O061</ED>
<ID>
ID:136273

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O06&aa=1</URL></REF>


Article

<CATEGORY>vin10</CATEGORY>

 <H2>...και την Ευρώπη
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Μπουτίγκι - Ριβέρα, πριν από τη μεγάλη «έκρηξη»

ΗΤΑΝ Απρίλιος του 1975, όταν ο τότε πρόεδρος
της Μίλαν, Α. Μπουτίγκι αποφάσισε να πουλήσει το μεγαλύτερο αστέρι της ομάδας
του, Τζιάνι Ριβέρα, στην Τορίνο. Η είδηση προκάλεσε «σεισμό». Οι οπαδοί της
Μίλαν ξεσηκώθηκαν, όπως και ο Ριβέρα.

«Δεν πάω πουθενά. Αν πρέπει κάποιος να φύγει από τη Μίλαν, αυτός είναι ο
Μπουτίγκι», ήταν η απάντηση του επαναστάτη Ριβέρα. Σύμφωνα με τον κορυφαίο
Ιταλό δημοσιογράφο Τζιάνι Μπρέρα, άγνωστος ­ οπαδός κατά πάσα πιθανότητα της
Μίλαν ­ πυροβόλησε έξι φορές τον Μπουτίγκι, χωρίς όμως να τον σκοτώσει,
προκειμένου να τον αναγκάσει να παραιτηθεί.

Τελικά, ο Μπουτίγκι εγκατέλειψε τον προεδρικό θώκο, όπως και ο προπονητής της
Μίλαν, Τζιακόνε. Στη θέση του όμως έμεινε η μεγάλη βεντέτα, Τζιάνι Ριβέρα.

Δύο ημέρες πριν από την «ελληνική» αντιπαράθεση Μπάγιεβιτς - Ίβιτς, στη
γειτονική μας Ιταλία είχε ξεσπάσει παρόμοιο σκάνδαλο, με πρωταγωνιστές τον
διάσημο Ρομπέρτο Μπάτζιο και τον προπονητή της Μπολόνια Ρέντσο Ουλιβιέρι.
Αιτία, το γεγονός ότι ο Μπάτζιο ­ με απόφαση του Ουλιβιέρι ­ θα καθόταν στον
πάγκο της ομάδας του στον αγώνα εναντίον της Γιουβέντους.

Ο Μπάτζιο, ενοχλημένος από την απόφαση του προπονητή του, εγκατέλειψε την
Μπολόνια λίγες ώρες πριν από την έναρξη του κρίσιμου αγώνα. Την επομένη, ο
Ουλιβιέρι ανακοίνωσε την απόφασή του να παραιτηθεί.

Η διοίκηση της Μπολόνια, ωστόσο, δεν αποδέχτηκε την παραίτηση του προπονητή,
ενώ επέβαλε χρηματικό πρόστιμο 8 εκατ. δραχμών στον Μπάτζιο

Ο Ιταλός άσος έχει... παρελθόν στις αντιπαραθέσεις με προπονητές. Μετά το
Μουντιάλ του 1994, κατά τη διάρκεια του οποίου ο Ιταλός άσος κατάφερε να
διαπρέψει και να οδηγήσει τη Σκουάντρα Ατζούρα στον τελικό, ο Μπάτζιο δεν
κλήθηκε ξανά στο αντιπροσωπευτικό συγκρότημα, εκλέκτορας του οποίου ήταν ο
Αρίγκο Σάκι. Όταν ο τελευταίος μετακόμισε στη Μίλαν, όπου έπαιζε ο Μπάτζιο, ο
Ιταλός διεθνής έχασε και εκεί τη θέση του στη βασική ενδεκάδα. Τα κουτσομπολιά
γύρω από τη σχέση του Σάκι με τον Μπάτζιο οργίαζαν. Τότε ήταν που έγινε γνωστό
πως ο Σάκι έχει βάλει στη «μαύρη» λίστα τον Μπάτζιο, γιατί τον θεώρησε
υπεύθυνο που η Ιταλία έχασε το Παγκόσμιο Κύπελλο, λόγω του χαμένου πέναλτι,
στον τελικό. Οι δύο άνδρες δεν αντάλλασσαν ούτε «καλημέρα», ενώ πολλές φορές η
κόντρα τους είχε αναδυθεί και στα πρωτοσέλιδα των ιταλικών εφημερίδων.

ΔΙΑΣΗΜΗ ΚΟΝΤΡΑ ΣΤΗ ΓΕΡΜΑΝΙΑ

Μπέρτι Φογκτς - Λόταρ Ματέους. Η διαμάχη τους σημάδεψε την Εθνική της Γερμανίας

Μία από τις πιο διάσημες κόντρες στο χώρο του ποδοσφαίρου, θεωρείται αυτή
μεταξύ του Λόταρ Ματέους και του Μπέρτι Φογκτς.

Όλα ξεκίνησαν όταν ο ομοσπονδιακός προπονητής της Γερμανίας ανακοίνωσε πως δεν
θα συμπεριλάβει τον Ματέους στην αποστολή που θα συμμετείχε στο Ευρω-'96,
γιατί είχε στη διάθεσή του καλύτερο λίμπερο: τον Ματίας Ζάμερ.

Ο Ματέους όμως θεώρησε πως πίσω από την απόφαση του Φογκτς κρυβόταν ο
Γιούργκεν Κλίνζμαν, με τον οποίο είχε στην Μπάγερν τριβές. Ο Ματέους κατάφερε
τον τελευταίο καιρό να χαλάσει το ίματζ που είχε δημιουργήσει τόσα χρόνια,
λόγω της κατά μέτωπο επίθεσης που εξαπέλυσε τόσο στον Φογκτς όσο και στον
Κλίνζμαν, μέσω του Τύπου. Μάλιστα, ο Ματέους είχε φτάσει σε σημείο να
στοιχηματίσει πως ο συμπαίκτης του Κλίνζμαν δεν θα καταφέρει να ξεπεράσει έναν
συγκεκριμένο αριθμό τερμάτων, στην Μπουντεσλίγκα. Τελικά, έχασε και το
στοίχημα και τη θέση του στην Εθνική.

Ο Μπέρτι Φογκτς όμως είχε την ατυχία να δεχτεί τα πυρά ενός ακόμη διάσημου και
ταλαντούχου ποδοσφαιριστή. Του Στέφαν Έφενμπεργκ, ο οποίος ­ με απόφαση του
Φογκτς ­ απομακρύνθηκε από την αποστολή της Γερμανίας που συμμετείχε στο
Μουντιάλ των ΗΠΑ, λόγω ανάρμοστης συμπεριφοράς (χειρονομία σε φιλάθλους).
Έκτοτε, ο γερμανικός Τύπος φιλοξενεί συνεντεύξεις τόσο του Φογκτς όσο και του
Έφενμπεργκ, στις οποίες εξαπολύουν φαρμακερά βέλη.

ΚΑΙ Ο ΚΛΙΝΖΜΑΝ

Μη φανταστεί κανείς πως ο Γιούργκεν Κλίνζμαν δεν αντάλλαξε λόγια «βαριά» με
προπονητή. Ο αρχηγός της Εθνικής Γερμανίας, κατά τη διάρκεια της περυσινής
περιόδου, έβριζε σχεδόν καθημερινά τον προπονητή του στην Μπάγερν, Τζιοβάνι
Τραπατόνι, γιατί τον έκανε αλλαγή στους αγώνες. Για να δείξει την έντονη
δυσφορία του ο Κλίνζμαν, δεν δίστασε να καταστρέψει διαφημιστική πινακίδα σε
ένα από τα τελευταία περυσινά παιχνίδια της Μπάγερν στο Μόναχο, όταν ο
Τραπατόνι τον αντικατέστησε με τον Ριτσιτέλι. Μάλιστα, ένας από τους λόγους
που έφυγε ο Κλίνζμαν από την Μπάγερν ήταν και ο «Τραπ».

ΤΟ ΚΟΥΜΑΝΤΟ Ο ΜΑΡΑΝΤΟΝΑ

Το κακό παιδί των γηπέδων, Ντιέγκο Μαραντόνα, δεν μπορούσε να ξεφύγει από
τον... κανόνα. Ο Ντιεγκίτο μπήκε στα χαρακώματα, κατά τη διάρκεια του Μουντιάλ
της Ιταλίας, το 1990, με τον προπονητή του Κάρλος Μπιλάρδο, γιατί ο τελευταίος
δεν χρησιμοποιούσε όσο θα ήθελε τον Κλαούντιο Κανίγκια. Για τον ίδιο λόγο,
τέσσερα χρόνια αργότερα, ο Μαραντόνα λίγο έλειψε να έρθει στα χέρια με τον
Πασαρέλα, στο Μουντιάλ των ΗΠΑ.

ΜΕΛΕΡ - ΣΚΑΛΑ

Το πρόβλημα στις σχέσεις του Μέλερ με τον Νέβιο Σκάλα αναδύθηκε στις στήλες
των εφημερίδων πρόσφατα, αλλά το καζάνι σιγοκαίει από την αρχή της περιόδου. Ο
Μέλερ, από τις μεγαλύτερες βεντέτες της Ντόρτμουντ, απαιτεί εμμέσως πλην
σαφώς, την απομάκρυνση του Σκάλα από την ομάδα, γιατί ο Ιταλός κόουτς δεν
ακολουθεί το σύστημα που επιθυμεί ο διεθνής παίκτης!

Συγκεκριμένα, ο Μέλερ θέλει να παίζει ως κρυφός κυνηγός ­ όπως έκανε με
προπονητή τον Χίτζφελντ ­ ενώ ο Σκάλα τον χρησιμοποιεί «φουνταριστό». Οι
κουβέντες που αντάλλαξαν οι δύο άνδρες ήταν «βαριές», σε σημείο που να
απαιτήσει ο Σκάλα την απομάκρυνση του Μέλερ. Πριν ο τελευταίος ωστόσο
ανακοινώσει τα σχέδιά του, ο Πορτογάλος Πάουλο Σόουζα και ο Βραζιλιάνος Χούλιο
Σέζαρ γνωστοποίησαν πως θα εγκαταλείψουν την Ντόρτμουντ, γιατί επίσης
διαφωνούν με τις ιδέες του προπονητή τους. Πάντως στη Γερμανία είναι παράδοση
η διοίκηση των ομάδων να στηρίζει τους προπονητές στις κόντρες τους με τους
παίκτες, οποιοδήποτε κι αν είναι το κόστος, σε αντίθεση με ό,τι συμβαίνει για
παράδειγμα στην Ιταλία (περίπτωση Μπάτζιο).

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16046O071</ED>
<ID>
ID:136274

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O07&aa=1</URL></REF>


Article

<CATEGORY>vin10</CATEGORY>

 <H5>ΟΜΑΔΑ ΣΥΝΟΛΟΥ ΤΟ ΦΕΤΙΝΟ ΜΥΣΤΙΚΟ ΤΗΣ ΑΕΚ
</H5><H5>Βράζω στον πάγκο
</H5><H5>Πρέπει να ξεκουράζομαι
</H5><H2>Και οι 10 είναι υπέροχοι
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΟΜΑΔΑ όχι ενός, ούτε δύο, αλλά δέκα παικτών. Αυτό είναι το μυστικό της
εφετινής ΑΕΚ. Ο θρίαμβος επί της Παρτιζάν στο Βελιγράδι, σίγουρα αποτελεί
«ματ» του Ιωαννίδη στον Μίροσλαβ Νίκολιτς, που πριν πει το «αντίο» πρόλαβε να
ξεστομίσει μια αλήθεια:

«Η ΑΕΚ έχει δέκα παίκτες γι' αυτό άντεξε και τα κατάφερε παρά τις αντίξοες συνθήκες».

Αυτό αποτελεί επίτευγμα του «ξανθού». Έχει μοιράσει τον χρόνο συμμετοχής,
δουλεύει στην προπόνηση με όλους τους παίκτες και το κυριότερο δεν υπάρχει ο
παίκτης - «βεντέτα» στην ομάδα. Όλοι για έναν και ένας για όλους. Ακόμη και ο
Μπάνε Πρέλεβιτς, ο αρχηγός και «γερόλυκος» της ΑΕΚ, κάθεται στον πάγκο μόλις
του ζητηθεί και μοιράζεται τον χρόνο συμμετοχής με τον Νίκο Χατζή. Κόντρα στον
Παναθηναϊκό, ο Πρέλεβιτς ήταν η αρχή και το τέλος της ΑΕΚ και εναντίον της
Παρτιζάν ο «τίγρης» κάθησε στον πάγκο και η «Ένωση» περπάτησε το δρόμο της
επιτυχίας με τον νεαρό Καλαματιανό. Ο Πρέλεβιτς, στην αλλαγή, όχι μόνο έδωσε
το χέρι στον Χατζή, αλλά χειροκρότησε τις προσπάθειές του. Με αυτό τον τρόπο,
τόσο η ΑΕΚ όσο και οι παίκτες κερδίζουν πολλά. Η ομάδα παίρνει τις νίκες, ο
Πρέλεβιτς (που «πάτησε» πλέον τα 33) παίρνει ανάσες και αντέχει και ο Χατζής
«ψήνεται» έχοντας δίπλα του έναν παίκτη τόσο σημαντικής εμβέλειας. Και φυσικά
μη νομίζετε ότι δεν υπάρχει... συναγωνισμός. Ίσα-ίσα: υπάρχει σε όλα (ο μικρός
να δείτε πως διψάει για περισσότερο χρόνο συμμετοχής), απλώς και οι δύο
καταλαβαίνουν πως με την ομαδική διάκριση θα κερδίσουν... περισσότερα.
<H3>ΝΙΚΟΣ ΧΑΤΖΗΣ:
</H3>
«Η ΑΛΗΘΕΙΑ είναι ότι θέλω περισσότερο χρόνο συμμετοχής. Αυτό το λέω γιατί από
μέσα μου βράζω όταν κάθομαι στον πάγκο και θέλω να μπω στο γήπεδο να βοηθήσω.
Προέχει πάντα το καλό της ομάδας και αυτό είναι το πιστεύω μας. Προσωπικά, θα
προσπαθήσω να εκμεταλλευτώ τις ευκαιρίες που μου παρουσιάζονται και να βοηθήσω
όσο το δυνατόν περισσότερο την ΑΕΚ. Το φρέσκο αίμα, πάντα χρειάζεται σε μια ομάδα».

Ο Καλαματιανός γκαρντ είπε ακόμη:

«Με τη νίκη αυτή φτάνουμε κοντά στην επίτευξη του στόχου μας (πρώτη θέση) για
δεύτερη φορά. Η καλή άμυνα είναι πάντα το κλειδί για να ανοίγεις την πόρτα του
θριάμβου. Πρέπει όμως να είμαστε προσεκτικοί για τη συνέχεια. Αυτό που μπορώ
να πω με σιγουριά είναι ότι η ΑΕΚ θα βελτιώνεται όσο περνάει ο καιρός».
<H3>ΜΠΑΝΕ ΠΡΕΛΕΒΙΤΣ:
</H3>
«ΚΑΘΟΜΑΙ στον πάγκο γιατί έτσι πρέπει. Ο κόουτς ξέρει τι χρειάζεται η ομάδα.
Πάνω από όλα πρέπει να βάζουμε το συμφέρον της ομάδας και όχι το ατομικό. Ξέρω
πολύ καλά τις δυνατότητές μου. Στη Γιουγκοσλαβία με ρώτησαν γιατί δεν έπαιξα
πολύ. Όσοι λένε αυτά, δεν ξέρουν. Δεν μπορούν να κοιτάξουν μακριά. Στην
Ευρωλίγκα χωρίς δέκα παίκτες δεν μπορείς να φτάσεις πουθενά. Αυτό το σύστημα
που υπάρχει στην Ευρωλίγκα είναι πιο δύσκολο και από το ΝΒΑ. Εκεί παίζεις
πολλά παιχνίδια σε πέντε-έξι μήνες και καθαρίζεις. Εδώ είναι Γολγοθάς το
σύστημα. Χρειαζόμαστε ξεκούραση και δυστυχώς το πρόγραμμά μας είναι γεμάτο».

Ο Μπάνε Πρέλεβιτς αναφέρθηκε και στην επιστροφή του στο Αλεξάνδρειο, ως
αντίπαλος του ΠΑΟΚ:

«Νιώθω διαφορετικά. Τόσα χρόνια είχα συνηθίσει να είμαι παίκτης του ΠΑΟΚ και
τώρα πρέπει να παίξω στο ίδιο γήπεδο ως αντίπαλος. Πιο πολύ με ενδιαφέρει για
την ομάδα μου, γιατί ο αγώνας με τον ΠΑΟΚ ενδεχομένως να κρίνει την τρίτη
θέση. Δεν ξέρω πώς θα με υποδεχτούν οι οπαδοί του ΠΑΟΚ. Οι οπαδοί είναι
πάντα... οπαδοί».

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16046O081</ED>
<ID>
ID:136275

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O08&aa=1</URL></REF>


Article

<CATEGORY>vin10</CATEGORY>

 <H5>Για 2 νίκες
</H5><H5>Τον... έβλεπαν
</H5><H2>Εμπιστευτικά
</H2>
Ο Ιωαννίδης είχε πει μετά τη νίκη επί του Παναθηναϊκού στο ΟΑΚΑ «θα άλλαζα τη
νίκη με νίκη επί της Παρτιζάν στο Βελιγράδι». Τελικά η ΑΕΚ νίκησε και την
Παρτιζάν και ο «ξανθός» φυσικά δεν είπε... όχι:

«Έγινε το ιδανικότερο. Ήταν πολύ σημαντική η νίκη, γι' αυτό το είχα πει μετά
το ματς με τον Παναθηναϊκό. Τώρα, στα τρία επόμενα παιχνίδια, θέλουμε δύο
νίκες. Είναι μεγάλη υπόθεση να έρθεις πρώτος, έπειτα από περίπου δεκαέξι ματς
στην Ευρωλίγκα. Πάντως, μην νομίζετε ότι η πρώτη θέση δεν έχει κινδύνους.
Υπάρχουν ομάδες που έχουν κάνει εκπλήξεις κατά καιρούς και έχουν σπάσει τις έδρες».

Τι ειρωνεία πάντως προχθές στη Χάλα Πιονίρ. Ο Ιωαννίδης έδινε τη συνέντευξη
Τύπου ως νικητής (ο Μίροσλαβ Νίκολιτς την... παραίτησή του στη διοίκηση της
Παρτιζάν), έχοντας πίσω του τα κάδρα των... Ντούσαν Ίβκοβιτς, Μπόζινταρ
Μάλκοβιτς, Ζέλικο Ομπράντοβιτς...

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16046O082</ED>
<ID>
ID:136323

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O08&aa=2</URL></REF>


Article

<CATEGORY>vin10</CATEGORY>

 <H5>ΛΑΡΙΣΑ
</H5><H2>Ο Θριτ έφυγε στις ΗΠΑ
</H2>
ΠΡΙΝ ΑΠΟ λίγο καιρό, ο Νίκος Παύλου απειλούσε με... ένσταση για αλλοίωση
πρωταθλήματος στην περίπτωση που ο Σιντέιλ Θριτ δεν έμενε μέχρι το τέλος του
πρωταθλήματος στο δυναμικό της Λάρισας (για να αντιμετωπίσει και τις άλλες
υποψήφιες ομάδες για υποβιβασμό). Ο Παύλου δεν βρίσκεται πλέον στην τεχνική
ηγεσία της Δάφνης (σήμερα είναι η συνέντευξη Τύπου του Στηβ Γιατζόγλου), αλλά
ούτε ο Θριτ στη Λάρισα! Ο Αμερικανός βρίσκεται ήδη στην Αμερική και θεωρείται
παρελθόν για την ομάδα του θεσσαλικού κάμπου.

Οι ιθύνοντες της Λάρισας αναφέρουν πως ο Αμερικανός πλέι μέικερ την
«κοπάνησε», όμως υπάρχει και η θεωρία ότι έπρεπε να γλιτώσουν τα υπόλοιπα
χρήματα του συμβολαίου του, αλλά και το γεγονός ότι πρέπει να προετοιμάσουν
την ομάδα (δίνοντας χρόνο συμμετοχής σε κάποιον νεαρό) για να κάνει
πρωταθλητισμό στην Α2 κατηγορία. Τυχεροί της υπόθεσης πάντως είναι περισσότερο
ο Παπάγου (στη Λάρισα) και λιγότερο ο Σπόρτιγκ (στα Πατήσια).

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16046O083</ED>
<ID>
ID:136361

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O08&aa=3</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ
</H5><H2>Γύρισε με προβλήματα από το Μαυροβούνιο
</H2>
«ΛΑΒΩΜΕΝΟ» επέστρεψε το Περιστέρι από το Μαυροβούνιο και ο Αργύρης Πεδουλάκης
μετρούσε... απόντες από την προπόνηση. Τα χαμόγελα της πρόκρισης χάθηκαν μόλις
άρχισε ο απολογισμός των προβλημάτων εν όψει του αγώνα εντός έδρας με τον
Απόλλωνα: άρρωστος ο Κορωνιός, τραυματίες οι Μυριούνης, Αποσκίτης, Χένρι και
ταλαιπωρημένος ο Ουότσον από την αμυγδαλίτιδα.

«Είμαστε καταπονημένοι. Με τόσα προβλήματα, πού να χαρούμε την πρόκριση. Αυτό
που προέχει είναι ο αγώνας με τον Απόλλωνα. Για τους αγώνες με τη Βερόνα
έχουμε ακόμη καιρό».

Ο προπονητής του Περιστερίου προμηθεύθηκε ήδη κασέτες από αγώνες της Βερόνα
και είπε για την προσεχή αντίπαλό του στο Κύπελλο Κόρατς:

«Κάνει καλές εμφανίσεις στο ιταλικό πρωτάθλημα και σίγουρα θα έχουμε δύσκολο έργο».

Ο Χρήστος Μυριούνης, που έπαιξε ακόμη και... πλέι μέικερ χωρίς να έχει
ξεπεράσει πλήρως τον τραυματισμό του, έδειξε ότι διαθέτει πλούσια ψυχικά
αποθέματα. Επιστρέφοντας έκανε και πέντε ράμματα στο φρύδι (αντιαθλητικό
μαρκάρισμα). Χθες προπονήθηκε κανονικά, όμως οι ιθύνοντες της ομάδας
περιμένουν να δουν πώς θα εξελιχθεί η κατάστασή του.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16046O084</ED>
<ID>
ID:136388

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O08&aa=4</URL></REF>


Article

<CATEGORY>vin10</CATEGORY>

 <H5>ΟΙ ΤΟΥΡΚΟΙ ΟΠΑΔΟΙ ΕΣΠΑΣΑΝ ΜΕ ΠΕΤΡΕΣ ΤΑ ΤΖΑΜΙΑ ΤΩΝ ΑΠΟΔΥΤΗΡΙΩΝ ΤΡΑΥΜΑΤΙΖΟΝΤΑΣ
ΤΡΕΙΣ ΠΑΙΚΤΕΣ ΤΟΥ ΟΛΥΜΠΙΑΚΟΥ
</H5><H5>Η νίκη έγινε σε... ζωολογικό κήπο!
</H5><H5>Βροχή από μπαταρίες, βίδες και... πίτες
</H5><H5>ΤΟ ΜΑΤΣ
</H5><H5>Ο Τόμιτς έκοβε, ο Καρνισόβας έραβε
</H5><H2>Επίθεση - ντροπή
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΑΓΚΥΡΑ

ΑΝΑΝΔΡΗ επίθεση από οπαδούς της Τελεκόμ Άγκυρας δέχθηκαν οι παίκτες του
Ολυμπιακού στα αποδυτήρια, που είχε ως αποτέλεσμα τον τραυματισμό των Μίλαν
Τόμιτς, Ντούσαν Βούκσεβιτς και Δημήτρη Καραπλή.

Αμέσως μετά τη λήξη του αγώνα εκτυλίχθηκαν εικόνες ντροπής για το ευρωπαϊκό
μπάσκετ και γενικά για τον αθλητισμό. Μετά τα δεκάδες αντικείμενα που
εκσφενδόνισαν, οι οπαδοί της τουρκικής ομάδας έκαναν επίθεση στους παίκτες του
Ολυμπιακού από την πίσω πλευρά των αποδυτηρίων, σπάζοντας με πέτρες τα τζάμια
στο χώρο αυτό. Μεγάλα κομμάτια από τα τζάμια τραυμάτισαν τον Μίλαν Τόμιτς στο
χέρι, το πόδι και το φρύδι, ενώ ο Βούκσεβιτς, που ήταν ξυπόλητος, πάτησε ένα
κομμάτι γυαλί στην προσπάθειά του να κρυφτεί. 
Ο Ντούσαν Ίβκοβιτς δείχνει τα σπασμένα γυαλιά και τις πέτρες στα αποδυτήρια
του Ολυμπιακού

Ο Καραπλής επίσης κόπηκε από γυαλιά που εκσφενδονίσθηκαν. Ευτυχώς για τους
«ερυθρόλευκους» τα τζάμια ήταν διπλά, αλλιώς τα πράγματα θα ήταν πολύ
χειρότερα και η σωματική τους ακεραιότητα θα κινδύνευε ακόμη περισσότερο. Και
τι... ειρωνεία: η ομάδα της Άγκυρας πριν από τον αγώνα εγκαινίασε τα νέα...
μοντέρνα αποδυτήρια με τζάμια. Οι Τούρκοι οπαδοί τα... περιποιήθηκαν κατάλληλα.

Η Αστυνομία, που επενέβη καθυστερημένα, το μόνο που είχε κατά νού ήταν να μην
αφήσει τους φωτογράφους να τραβήξουν στιγμιότυπα. Διά της βίας έβγαλε έξω από
τα αποδυτήρια τον φωτορεπόρτερ κ. Παράσχο.

Ο κομισάριος της ΦΙΜΠΑ, ο Ρουμάνος Αλμπέα, είδε μαζί με τους διαιτητές
Ζαγκανέλα και Βιρόβνικ τις σκηνές που εκτυλίχθηκαν, γελούσαν ειρωνικά και όπως
είπαν στους «ερυθρόλευκους», «αυτό δεν θα περάσει έτσι ­ μην ανησυχείτε».

Η ομάδα του Ολυμπιακού παρέμεινε για περίπου μισή ώρα λόγω των επεισοδίων
κλειδωμένη στα αποδυτήρια, ενώ μπήκαν στο πούλμαν με τη συνοδεία ισχυρής
αστυνομικής δύναμης.

Οι μόνοι που ζήτησαν συγγνώμμη από την ΡΤΤ Άγκυρας και καταδίκασαν το
επεισόδιο ήταν ο γνωστός μας Μίρκο Μιλίσεβιτς και ο προπονητής της τουρκικής
ομάδας Εργκίν Αταμάν (στους Λιβιεράτο και Μπογατσιώτη).

«Είναι λυπηρά αυτά που συνέβησαν. Κρίμα. Ζητάω συγγνώμη από όλους», τόνισε ο Μιλίσεβιτς.
<H3>ΠΑΠΑΝΙΚΟΛΑΟΥ
</H3>
«ΗΤΑΝ παλικαρίσια νίκη. Μαζί με την επιτυχία στην Κωνσταντινούπολη επί της
Έφες Πίλσεν, είναι η σημαντικότερη που έχουμε πετύχει εφέτος». Ο Ντούσαν
Ίβκοβιτς δεν μπορούσε να συνειδητοποιήσει όλα όσα συνέβησαν στην Άγκυρα:

«Δύσκολο να μιλήσεις για μπάσκετ όταν μπαίνεις στα αποδυτήρια και βλέπεις
αίματα. Αύριο - μεθαυρίο, η ΦΙΜΠΑ θα μας μιλήσει για την Ευρωλίγκα του 2000.
Εγώ για να είμαι ειλικρινής, φοβάμαι. Όταν βλέπεις ένα τούβλο να σπάει το
τζάμι, τι να πεις; Θα πρέπει οπωσδήποτε να γίνει κάτι».

Ο Σέρβος τεχνικός αναφέρθηκε και λίγο στο ματς: «Ήταν σπουδαίο το γεγονός ότι
καταφέραμε με αυτές τις συνθήκες να ελέγχουμε τον ρυθμό. Οι διακριθέντες είναι
γνωστοί, αλλά θα ήθελα να πω και για τον Βούκσεβιτς, που έπαιξε πολύ καλά με
αντίπαλο τον Μπαζάρεβιτς».

«Η νίκη μας αποκτά μεγαλύτερη σημασία αφού έγινε σε... ζωολογικό κήπο», έλεγε
στο τέλος ο Δημήτρης Παπανικολάου: όλα τα παιδιά ήταν παλικάρια». Όταν τον
ρώτησαν δε για το «κάρφωμα» που έκανε, και το οποίο έγινε αιτία να διακοπεί το
ματς για ένα λεπτό (λόγω ρίψης αντικειμένων) απάντησε: «Εγώ πάντως, το ευχαριστήθηκα!».

«Δεν τραυματίστηκα σοβαρά, θα παίξω το Σάββατο», είπε ο Ντούσαν Βούκσεβιτς.
«Πιο σοβαρά είναι ο Μίλαν. Τα ίδια αντιμετωπίσαμε και πέρυσι με τον Απόλλωνα.
Εδώ είναι... αγριάνθρωποι».

Τέλος, ο Μίρκο Μιλίσεβιτς αφού δήλωσε οπαδός του Ολυμπιακού και του ευχήθηκε
να πάρει τον τίτλο, είπε: «Λυπάμαι πραγματικά για όσα έγιναν. Τη νίκη την πήρε
μόνος του ο Ίβκοβιτς. Αυτόν φοβόμουν περισσότερο κι όχι τους παίκτες. Δεν θα
βρούμε άλλη τέτοια ευκαιρία. Αυτό που δεν καταλαβαίνω, είναι η απόδοση του
Μπαζάρεβιτς. Έκανε πολλά λάθη».

Σήμερα, ο Ολυμπιακός θα διαμαρτυριθεί στη ΦΙΜΠΑ αναφέροντας όλα όσα συνέβησαν
στην Άγκυρα.
<H3>ΓΗΠΕΔΟ
</H3>
ΔΥΟ ΩΡΕΣ πριν αρχίσει ο χθεσινός αγώνας του «Ατατούρκ Σπορ Σαράι» ήταν
κατάμεστο από 5.000 θεατές. Οι πρώτοι που πήραν μία... γεύση για το τι εστί η
έδρα της ΡΤΤ (λένε ότι είναι η χειρότερη στην Ευρώπη), ήταν ο Δημήτρης
Παπανικολάου και ο Τζόνι Ρότζερς που μπήκαν για να κάνουν σουτ, αλλά και να
μπουν στην ατμόσφαιρα του γηπέδου μία ώρα πριν αρχίσει το παιχνίδι. Εισέπραξαν
από... τουρκικές πίτες μέχρι πασατέμπο και φυσικά τις γνωστές τουρκικές λίρες.
Όταν όμως μπήκε η ομάδα του Ολυμπιακού στο γήπεδο άρχισε η μεγάλη... βροχή.
Έπεσαν φλούδες από μανταρίνια και πορτοκάλια, βίδες αλλά και μπαταρίες. Το πιο
επικίνδυνο ήταν δύο μεγάλες σιδεριές (!), που ευτυχώς δεν χτύπησαν κανέναν
παίκτη (θα τον έστελναν σίγουρα στο νοσοκομείο), ενώ το πιο ακίνδυνο ήταν
κάποια ποτηράκια με τσάι (!).

ΜΕ... στρατιωτική πειθαρχία απάντησε ο Ολυμπιακός στην πολεμική ατμόσφαιρα που
δημιουργησαν οι Τούρκοι στο «Κεμάλ Ατατούρκ Σπορτ Σολονού», στην Άγκυρα, για
να νικήσει την Τέλεκομ 82-80. Μια νίκη που δίνει στους «ερυθρόλευκους»
ουσιαστικά την πρώτη θέση στον Ε' όμιλο και φυσικά το πλεονέκτημα έδρας στα
πλέι οφ της Ευρωλίγκα.

Ο Ολυμπιακός για να φύγει νικητής από την Άγκυρα χρησιμοποίησε... «κομάντος»
και έκλεισε τα «ρήγματα» (= όλοι οι βασικοί φορτωμένοι με φάουλ) στην άμυνα με
τη «ζώνη». Η τουρκική ομάδα «κρατήθηκε» μακριά από το καλάθι και τότε άρχισε η
αντεπίθεση του Ολυμπιακού, με «όπλα» τον Ρότζερς, τον Καρνισόβας και τον
καταπληκτικό στο β' μέρος Παπανικολάου. Ο Ίβκοβιτς σχεδίασε την αντεπίθεση,
αναθέτοντας την... αρχηγία (= οργάνωση του παιχνιδιού) στον Μίλαν Τόμιτς. Και
ο τελευταίος τα κατάφερε μια χαρά. Οι Τούρκοι προσπάθησαν να πιέσουν τον
Καρνισόβας, αλλά αυτός εκμεταλλεύτηκε άριστα τους συμπαίκτες του. Όσο για την
Τέλεκομ, μόνον ο Μιλίσεβιτς έμεινε να απειλεί. Ο πρώην άσος της ΑΕΚ και του
Απόλλωνα Πάτρας, είχε σπουδαίο παιχνίδι και όσο και αν προσπάθησαν να τον
περιορίσουν οι Ζαβροσένκο, Ρότζερς και Παπανικολάου, δεν τα κατάφεραν. Οι
«ερυθρόλευκοι» ήταν μπροστά στο σκορ σε όλο το β' μέρος, αλλά πήραν τη νίκη με
βολές του Καρνισόβας στα 15''. Στο διάστημα που απέμενε, η Τέλεκομ δεν
κατάφερε να απειλήσει, αφού το σουτ τριών πόντων του Γκιλμάζ δεν έγινε κάτω
από καλές προϋποθεσεις.

Όλα αυτά, και ενώ στο α' μέρος ο Ολυμπιακός δεν αγωνίστηκε καλά στην άμυνα, με
αποτέλεσμα η Τελεκόμ να είναι συνεχώς μπροστά στο σκορ με διαφορά δέκα πόντων
(18-9, 21-11). Μιλίσεβιτς και Σκοτ έκαναν όλη τη ζημιά, αλλά η είσοδος του
Τόμιτς βοήθησε στην οργάνωση του παιχνιδιού. Έτσι, οι «ερυθρόλευκοι» κατάφεραν
να μειώσουν και να φέρουν το ματς στα μέτρα τους (ημίχρονο 40-39).


<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16046O091</ED>
<ID>
ID:136276

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O09&aa=1</URL></REF>


Article

<CATEGORY>vin10</CATEGORY>

 <H5>Η ΑΝΤΕΠΙΘΕΣΗ ΔΙΑΡΚΕΙΑΣ ΤΟΥ ΠΑΟΚ ΣΤΟ Β' ΗΜΙΧΡΟΝΟ ΔΕΝ ΕΦΕΡΕ ΤΗ ΝΙΚΗ
</H5><H2>Με δύο πρόσωπα
</H2>
Οι Στογιάκοβιτς, Κακιούσης και Σάκλφορντ δεν βοήθησαν τον ΠΑΟΚ στο χθεσινό
ματς με τη Ρεάλ, στη Μαδρίτη

Η ΑΝΤΕΠΙΘΕΣΗ διαρκείας που εξαπέλυσε ο ΠΑΟΚ στο δεύτερο ημίχρονο δεν ήταν
αρκετή για να φέρει τα πάνω-κάτω και ο «δικέφαλος» ηττήθηκε (63-58) από τη
Ρεάλ στη Μαδρίτη. Ο ΠΑΟΚ παρουσιάστηκε με δύο πρόσωπα: κακός στο πρώτο
20λεπτο, όπου καθηλώθηκε στους 22 πόντους στην επίθεση, και καλός στο δεύτερο,
με τους Ρόουαν και Στογιάκοβιτς να βρίσκουν κάποιες λύσεις στο σκοράρισμα. Ο
ΠΑΟΚ στο 39' ήταν κοντά στο σκορ (60-56), όμως ο γνωστός για τα ανθελληνικά
του αισθήματα, ο Βέλγος Ντε Κάιζερ, έδωσε φάουλ (χωρίς να υπάρχει επαφή) υπέρ
του Μποντίρογκα (βολές) και όλα... τελείωσαν.

Ο Σβι Σερφ έψαχνε να βρει τα αίτια της κακής απόδοσης των παικτών του στο
πρώτο ημίχρονο (32-22) και απέφυγε να αναφερθεί στη διαιτησία του Βέλγου
διαιτητή. 
Οι ιθύνοντες της ομάδας πάντως εξέφρασαν τα παράπονά τους, αφού αν ο Ντε
Κάιζερ δεν έδινε αυτό το φάουλ, ο ΠΑΟΚ θα είχε την ευκαιρία να διεκδικήσει τη νίκη.

«Δεν μπορώ να καταλάβω γιατί παίξαμε τόσο άσχημα στο πρώτο ημίχρονο. Δεν
κάναμε όσα είχαμε πει. Στο δεύτερο ημίχρονο ήταν εξαιρετικό δύσκολο το έργο
μας» τόνισε ο Ισραηλινός προπονητής, που είπε ακόμη:

«Με 1/11 τρίποντα από τους Στογιάκοβιτς, Μπαλογιάννη δεν μπορούσαμε να
νικήσουμε τη Ρεάλ».

Ο ΠΑΟΚ αιφνιδιάστηκε στην αρχή του αγώνα και βρέθηκε να χάνει με 22-7! Ο
Στογιάκοβιτς είχε άσχημα ποσοστά, ενώ ο Σάκλφορντ ήταν απογοήτευση (2/12
σουτ). Στον τομέα που βοήθησε ο Αμερικανός ήταν στα ριμπάουντ. 
Στο πρώτο ημίχρονο ο «δικέφαλος» έχανε με 32-22, αλλά ο Ρόουαν με τον
Στογιάκοβιτς στο δεύτερο δημιούργησαν προβλήματα στην ισπανική άμυνα. Στο 32'
και με σερί 10-0 ο ΠΑΟΚ μείωσε στους τρεις πόντους (52-49), αλλά δεν κατάφερε
τίποτα... περισσότερο

«Η αλήθεια είναι ότι χαλαρώσαμε στο δεύτερο ημίχρονο, αλλά ευτυχώς στο τέλος
ήμασταν ψύχραιμοι και είχαμε σωστές επιλογές. Όλα έγιναν πιο απλά για μας όταν
εξουδετερώσαμε τον Στογιάκοβιτς», κατέληξε ο προπονητής της Ρεάλ, Μαρτίν.


<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16046O101</ED>
<ID>
ID:136266

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O10&aa=1</URL></REF>


Article

<CATEGORY>vin10</CATEGORY>

 <H5>ΕΥΡΩΛΙΓΚΑ
</H5><H5>Ο δρόμος προς τη Βαρκελώνη (β' φάση)
</H5><H2>Ο Μάλκοβιτς υποχρέωσε σε ήττα την Μπαρτσελόνα
</H2>
Ο ΜΠΟΖΙΝΤΑΡ Μάλκοβιτς με τη Ρασίγκ Παρί ανάγκασαν την Μπαρτσελόνα στην τρίτη
της ήττα σε ισάριθμα ματς στη δεύτερη φάση της Ευρωλίγκα. Η γαλλική ομάδα
νίκησε με 69-68 και η «Μπάρτσα» άρχισε πλέον να κινδυνεύει.

Στο όμιλο του Ολυμπιακού, η Μακάμπι πέτυχε σημαντική νίκη (75-73) στο Σπλιτ,
καθώς μετά τις άστοχες βολές του Σέφερ, οι Κροάτες έμειναν με την μπάλα στα
χέρια μέχρι το τέλος του χρόνου!

Στον όμιλο του ΠΑΟΚ, η ΤΣΣΚΑ υποχρέωσε την Μπενετόν στην τρίτη της ήττα στη
διοργάνωση, ενώ η Λιμόζ ­ προς όφελος της ελληνικής ομάδας ­ νίκησε την
Εστουντιάντες (Μάρκοβιτς 19 - Τόμπσον 18).

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16046O102</ED>
<ID>
ID:136317

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O10&aa=2</URL></REF>


Article

<CATEGORY>vin10</CATEGORY>

 <H5>ΠΑΠΑΓΟΥ
</H5><H2>Οι Τούρκοι μας έκαναν πυγμάχους!
</H2>
«ΔΕΝ ΠΗΓΑΜΕ για πόλεμο, αλλά για να παίξουμε μπάσκετ. Οι Τούρκοι μάς... έκαναν
πυγμάχους. Ξέρω ότι δεν επιτρέπετε να χτυπάω συναδέλφους μου, αλλά ειλικρινά
δεν μετανιώνω. Οι προκλήσεις τους ήταν συνεχείς και έντονες».

Ο Γιώργος Διαμαντόπουλος και οι συμπαίκτες του στον Παπάγου, επέστρεψαν χθες
από την... κόλαση. 
Στο Ικόνιο οι οπαδοί της Κομπασάν (όπως χθες οι οπαδοί της ΡΤΤ Άγκυρας) μαζί
με τους παίκτες της ομάδας, μετέτρεψαν τον αγώνα σε... πόλεμο.

Ο νεαρός έχασε τον έλεγχο και απάντησε με γροθιά εις βάρος του Μπιτίμ, με τον
οποίο ήρθε στα χέρια και χθες δήλωσε πως δεν μετάνιωσε αν και γνωρίζει ότι η
συμπεριφορά του δεν ήταν αθλητική.

«Μπορεί να ήταν ανυπόφορη η κατάσταση, αλλά θα ήθελα να ξαναπάω. Να πάω να
παίξω για να τους κερδίσουμε, γιατί χάσαμε άδικα την πρόκριση. 
Η κατάσταση ήταν πολεμική...», συμπλήρωσε ο νεαρός άσος του Παπάγου.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16046O103</ED>
<ID>
ID:136355

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O10&aa=3</URL></REF>


Article

<CATEGORY>vin10</CATEGORY>

 <H2>ΠΑΟ
</H2><H2>Ενδιαφέρον Αμερικανών για τον Φώτση
</H2>
Ο ΚΕΛΙ, σκάουτερ των Τορόντο Ράπτορς, έχει γνωριμίες στην Ελλάδα αφού ήταν
παλαιότερα προπονητής στον Απόλλωνα Πάτρας. Έτσι πληροφορήθηκε για τον παίκτη
και ήρθε να τον παρακολουθήσει. Τον είδε, λοιπόν, σε αγώνα εφηβικού
πρωταθλήματος και σε προπόνηση, και μετά μίλησε με τα καλύτερα λόγια.

Καθ' ότι η στιγμή των ντραφτ καθυστερεί για τον 16χρονο, μεγαλύτερο ενδιαφέρον
έχουν τώρα οι προτάσεις του Νορθ Καρολάινα και του Νορθ Καρολάινα Σάρλοτ, που
επιθυμούν να τον εντάξουν στη δύναμή τους.

Ο Φώτσης εξετάζει την περίπτωση να «μετακομίσει» σε ένα τόσο γνωστό κολέγιο,
ωστόσο μόνο με τη συγκατάθεση του ΠΑΟ μπορεί να συμβεί αυτό.

*** Μια προπόνηση έκανε χθες ο ΠΑΟ λόγω της απεργίας της ΓΣΕΕ. Το πρωί
οι «πράσινοι» (ύστερα από καιρό όλοι παρόντες) βρήκαν τις πόρτες κλειστές και
έτσι η απογευματινή ορίστηκε στο κλειστό της Λεωφόρου. Βρέθηκε όμως τρόπος να
μπουν στο ΟΑΚΑ.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16046O104</ED>
<ID>
ID:136383

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O10&aa=4</URL></REF>


Article

<CATEGORY>vin10</CATEGORY>

 <H5>Η ΕΙΣΟΔΟΣ ΓΚΙΟΥΡΔΑ ΚΑΙ ΚΟΥΡΝΕΤΑ ΟΔΗΓΗΣΑΝ ΤΟΝ ΟΛΥΜΠΙΑΚΟ ΣΤΗ ΝΙΚΗ
</H5><H2>Βασικές λύσεις </H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ο συγκλονιστικός χθες Ντράκοβιτς «καρφώνει» στο μπλοκ των Κριζανόφκσι - Βόιτσικ

ΧΡΕΙΑΣΤΗΚΕ ΝΑ επιστρατεύσει και τους ασθενείς Γκιούρδα και Κουρνέτα ο
Ολυμπιακός για να υποτάξει τη θαυμάσια πολωνική Στίλον Χορζόφ που πήρε ένα σετ
και απείλησε άμεσα στο 1ο και το 4ο, το οποίο η ελληνική ομάδα «γύρισε» από 1-6!

Τα σετ στο «ψυχοβγαλτικό» χθεσινό ματς της Γλυφάδας: 17-16 (38'), 15-6 (28'),
9-15 (26'), 15-8 (23').

Ο Ολυμπιακός πήρε εύκολα πόντους στην αρχή (6-1), αλλά οι Πολωνοί με δυνατά
σερβίς ισοφάρισαν 6-6 και προηγήθηκαν 12-9, 14-12, 15-14 και 16-15 προτού
λυγίσουν στην ψυχραιμία του Ολυμπιακού. Στο 2ο σετ ένας «μαγικός» Ποπόφ έκανε
ό,τι ήθελε, αλλά στο 4ο κουράστηκε και η επιστροφή του Χριστοφιδέλη και η
είσοδος του Γκιούρδα δεν ανέτρεψαν την πολωνική υπεροχή που στηρίχθηκε στην
άμυνα και το μπλοκ.

Αγωνία και στο 4ο, με τους Πολωνούς στο ίδιο τέμπο να προηγούνται 6-1. Τότε ο
Μοντάλι έριξε στον αγώνα και τον βασικό πασέρ Κουρνέτα, με τον οποίο η ομάδα
λειτούργησε καλύτερα και οι Γκιούρδας, Ντράκοβιτς βρήκαν στην επίθεση φοβερό
ρυθμό που έφερε το σκορ στο 14-6.

Η διαιτησία των Ισραηλινών Ταρούμ- Λοτάν προκάλεσε ελάχιστα παράπονα στους
φιλοξενούμενους, που τα έβαλαν με τους επόπτες σε κάποιες φάσεις, χωρίς να
έχουν δίκιο τις περισσότερες φορές.

ΟΛΥΜΠΙΑΚΟΣ (Τζ. Μοντάλι): Ψάρρας 3+4, ΝΤΡΑΚΟΒΙΤΣ 16+17, Ποπόφ
9+17, Χριστοφιδέλης 5+9, Τσακιρόπουλος 2+4, ΜΕΡΛΟ 5+11- ΓΚΙΟΥΡΔΑΣ 5+7,
ΚΟΥΡΝΕΤΑΣ 3+0, Θεοδωρίδης 4+5, Μηνούδης.

ΧΟΡΖΟΦ (Β. Βσπάνταλι): Μπορτσίνσκι 3+2, Κομπιάλκο 6+9,
Βόιτσικ 8+14, Χάτσχουλα 3+6, Μπαρτούζι 1+3, ΚΡΙΖΑΝΟΦΣΚΙ 3+12- ΣΒΙΝΤΕΡΣΚΙ 8+13,
ΟΛΕΪΝΙΚ 3+7, Μαριάσκιν, Ζβιέρκο.

*** Στα άλλα ματς της 2ης αγωνιστικής του Α' ομίλου του Κυπέλλου
Κυπελλούχων: Μάριμπορ- Γκραν κανάρια 0-3, Νταχάου- Λένικ 0-3, Πούχοφ- Ζάγκρεμπ 0-3.

Η βαθμολογία (σε 2 αγώνες): Ζάγκρεμπ (6-0) και Λένικ (6-0) 4, Κανάρια
(5-4) και Ολυμπιακός (3-4) 3, Πούχοφ (3-3) και Μάριμπορ (3-5) 3, Χορζόφ (2-6)
και Νταχάου (0-6) 2.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16046O111</ED>
<ID>
ID:136267

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O11&aa=1</URL></REF>


Article

<CATEGORY>vin10</CATEGORY>

 <H2>ΕΚΔΟΣΗ
</H2><H2>«Το εξαήμερο του αιώνα» από τον Γ. Κούρο
</H2><H2></H2>
Τρία αστέρια στο πλευρό του υπερμαραθωνοδρόμου - συγγραφέα Γιάννη Κούρου,
Μπακογιάννη, Πολύζου, Κακλαμανάκης

ΕΝΑ ΕΙΔΟΣ... σάουνας, από γνώση της ψυχοσύνθεσης και της προσωπικότητας που
πρέπει να διαμορφώσει ένας αθλητής για να φτάσει στην κορυφή του κόσμου,
αποτέλεσε η παρουσίαση του βιβλίου του υπερμαραθωνοδρόμου Γιάννη Κούρου «Το
εξαήμερο του αιώνα» για τους παρευρεθέντες.

Όλοι οι ομιλητές (ο ΓΓΑ Γιάννης Σγουρός, η μαραθωνοδρόμος Μαρία Πολύζου, η
Νίκη Μπακογιάννη, ο Παναγιώτης Γιαννάκης, ο Νίκος Κακλαμανάκης, ο πρόεδρος του
ΠΣΑΤ Γιάννης Θεοδωρακόπουλος, ο υπερμαραθωνοδρόμος και φίλος του Κούρου, Τάκης
Σκουλής) αναφέρθηκαν στο θαυμασμό τους για τα χιλιάδες χιλιόμετρα και τα
δεκάδες παγκόσμια ρεκόρ που εξακολουθεί να κατέχει ο Γιάννης Κούρος στα 41 του
χρόνια και συμφώνησαν με τη φιλοσοφία της πνευματικής δύναμης ως
σημαντικότερης από τη σωματική στον αθλητισμό που παρουσιάζεται στο 282
σελίδων βιβλίο.

Είχε όμως χθες, ο μοναδικός πάνω απ' όλα για τη σεμνότητα που τον διακρίνει
Γιάννης Κούρος, την ευκαιρία να δείξει ότι μπορεί παράλληλα να είναι
εμπνευσμένος συγγραφέας, ποιητής, μουσικός και ζωγράφος!

Ο Νίκος Κακλαμανάκης έριξε την ιδέα «να προσπαθήσουμε όλοι να ξαναέλθει ο
Γιάννης Κούρος μόνιμα στην Ελλάδα», ο Γιάννης Σγουρός υποσχέθηκε ότι «η
πολιτεία θα κάνει ό,τι μπορεί για να βοηθήσει τον Κούρο να εγκατασταθεί μόνιμα
στην Ελλάδα», ενώ ο ίδιος ο Κούρος κατέληξε στην αναφορά του στο βιβλίο του
ότι «η Ελλάδα είναι πάλη, αγώνας, υπερμαραθώνιος».

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16046O112</ED>
<ID>
ID:136318

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O11&aa=2</URL></REF>


Article

<CATEGORY>vin10</CATEGORY>

 <H5>ΤΕΝΙΣ
</H5><H2>Αποκλείστηκε ο Μάικλ Τσανγκ
</H2><H2></H2>
Ο Αντρέ Αγκάσι... υποκλίνεται στο κοινό, μετά την πρόκρισή του στον τρίτο γύρο
του ΟΠΕΝ της Αυστραλίας

Ο ΑΠΟΚΛΕΙΣΜΟΣ του Μάικλ Τσανγκ (Νο 3 στο τουρνουά) ήταν το σημαντικότερο
γεγονός της χθεσινής ημέρας στο ΟΠΕΝ της Αυστραλίας στη Μελβούρνη. Ο
Αμερικανός έχασε από τον Γάλλο Γκιγιόμ Ραού (Νο 47 στην παγκόσμια κατάταξη) με
6-4, 7-6, 7-6, αρχίζοντας ουσιαστικά τη νέα χρονιά όπως ακριβώς τέλειωσε το
1997: Τους τελευταίους δύο μήνες είχε μόλις μία νίκη σε τέσσερα τουρνουά, ενώ
έχασε και στα δύο ματς του απλού, στον τελικό του Ντέιβις Καπ, με τη Σουηδία.
Πέρυσι, στο ΟΠΕΝ της Αυστραλίας είχε αποκλειστεί από τον πρώτο γύρο.

Ένας άλλος Γάλλος, ο Νίκολας Εσκούντ (Νο 79), ήταν ο δράστης μιας δεύτερης
έκπληξης, αφού νίκησε τον Βραζιλιάνο Γκούσταβο Κέρτεν με 5-7, 6-3, 6-1, 7-5.

Στον τρίτο γύρο προκρίθηκε και ο Αντρέ Αγκάσι, που επικράτησε 6-4, 6-4, 2-6,
7-5 του Ισπανού Άλμπερτ Κόστα. Άλλα αποτελέσματα στους άνδρες: Ρίος
(Χιλή)-Ένκβιστ (Σουηδία) 6-4, 7-6, 4-6, 6-4, Ράφτερ (Αυστραλία)-Μάρτιν (ΗΠΑ)
2-6, 7-6, 6-7, 6-4, 6-3, Ρουσέντσκι (Βρετανία)- Σταρκ (ΗΠΑ) 6-4, 6-4, 1-0 (ο
Σταρκ εγκατέλειψε).

Αυτό που έπαθε πάντως η Μαρτίνα Χίνγκις δεν έχει... προηγούμενο, για παίκτρια
βέβαια τόσο υψηλού επιπέδου. Η 17χρονη Ελβετίδα «χτυπήθηκε» από τη ζέστη κι
ενώ προηγείτο 5-0 επί της Γερμανίδας Ρίτνερ στο πρώτο σετ, έχασε τα επόμενα
πέντε γκέιμ (5-5). Στο τέλος συνήλθε, επικράτησε 7-5, ενώ στο δεύτερο σετ δεν
αντιμετώπισε πρόβλημα (6-2). Η Χίνγκις θα αντιμετωπίσει στον τρίτο γύρο τη
Ρωσίδα Άννα Κουρνίκοβα (Νο 30), ένα από τα ανερχόμενα αστέρια του γυναικείου
τένις. Η Κουρνίκοβα απέκλεισε χθες την Αμερικανίδα Μοράριου (7-5, 6-2). Τα δύο
κορίτσια έχουν συναντηθεί άλλες δύο φορές πέρυσι, σε τουρνουά «Γκραν Σλαμ», με
την Χίνγκις να έχει ισάριθμες νίκες: στον τρίτο γύρο του «Ρολάν Γκαρός» και
στους ημιτελικούς του Γουίμπλεντον.

Άλλα αποτελέσματα στις γυναίκες: Σάντσεθ (Ισπανία)-Μακάροβα (Ρωσία) 6-0, 6-0,
Βαν Ρόουστ (Βέλγιο)-Σνάιντερ (ΗΠΑ) 6-3, 6-4, Κέτσερ (Ν. Αφρική)-Νέιλαντ (2-6,
6-1, 6-0), Πιρς (Γαλλία)-Βαλέρο (Ισπανία) 6-1, 6-2, Σουγκιγιάμα
(Ιαπωνία)-Σαέκι (Ιαπωνία) 6-7, 7-5, 6-1, Χούμπερ (Γερμανία)-Μίλερ (ΗΠΑ) 6-4, 6-0.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16046O113</ED>
<ID>
ID:136356

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O11&aa=3</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ
</H5><H2>Μονομαχία Μέι - Ξάνθου στο ΣΕΦ
</H2><H2></H2>
Η ΔΗΜΟΦΙΛΗΣ αθλήτρια του μήκους, Φιόνα Μεϊ, θα λάβει μέρος στο διεθνές μίτιγκ
«Αθήνα '98», το οποίο θα διεξαχθεί στο Στάδιο Ειρήνης και Φιλίας στις 21
Φεβρουαρίου. Η Ιταλίδα άλτρια, παγκόσμια πρωταθλήτρια το 1995 στο Γκέτεμποργκ,
θα τεθεί αντιμέτωπη για μία ακόμη φορά με την 2η στον κόσμο, Νίκη Ξάνθου.
Επίσης, ο ΣΕΓΑΣ, εξασφάλισε και τη συμμετοχή του Ιταλού πρωταθλητή Ευρώπης στα
800 μ., Αντρέα Μπενβενούτι, του Κενυάτη αθλητή στα 800 μ. Κριστόφ Κοσκέι, του
Ιταλού σφαιροβόλου, Πάολο Νταλ Σόλιο, καθώς και της σπρίντερ Εντουράνς
Οτζοκόλο, από τη Νιγηρία.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16046O114</ED>
<ID>
ID:136384

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O11&aa=4</URL></REF>


Article

<CATEGORY>vin10</CATEGORY>

 <H5>ΜΕΓΑΛΕΙΑ
</H5><H2>Και Γουδί και Τασκένδη...
</H2><H2></H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Υστερα από μία πενταετία, λοιπόν, ο Παναθηναϊκός θα έχει αποκτήσει δικό του
γήπεδο στο Γουδί. Ο πρόεδρος ήταν χθες κατηγορηματικός και για να το
ισχυρίζεται, φαίνεται ότι έχει τον τρόπο του.

*** Συνεπώς, όσοι ανησυχούν για το μέλλον του «πράσινου» συλλόγου θα
πρέπει να αναθεωρήσουν τις απόψεις τους, εκτός και αν τους πονήρεψε η θέση του
(«ο Παναθηναϊκός δεν πωλείται»...).

*** Από την άλλη, οι παλαιοί πρωταθλητές του «τριφυλλιού», οργανωμένοι
ως «Παναθηναϊκή Ιδέα», είχαν την δική τους άποψη για τα έργα και ημέρες της
διοίκησης του συλλόγου.

*** Άποψη αληθινά ανατριχιαστική.

*** Σύμφωνα με τα όσα αποκαλύφθηκαν σε χθεσινή συνέντευτξη Τύπου, ο
πρωταθλητής τού επί κοντώ Παλλάκης, υποχρεώθηκε να πωλήσει φύλλα μπλοκ
ενίσχυσης του ΠΑΟ, προκειμένου να συγκεντρώσει λίγα χιλιόδραχμα.

*** Που αντιστοιχούσαν σε οδοιπορικά του.

*** Ξέρετε κάτι; Η αποκάλυψη Παλλάκη (και όχι μόνο), βάζει σε σκέψεις
κάθε αντικειμενικό παρατηρητή του άλλοτε λαμπρού ­ σε τμήματα και επιδόσεις ­ συλλόγου.

*** Μα είναι δυνατόν, η διοίκηση του Παναθηναϊκού να μην έχει χρήματα
στο ταμείο προκειμένου να πληρώσει τον μισθό των αθλητών;

*** Είναι δυνατόν να αρχίζει και να τελειώνει ο ΠΑΟ στο μπάσκετ;

*** Για την ΠΑΕ δεν υπάρχει πρόβλημα.

*** Δεν θέλει ο Βαρδινογιάννης να φέρει τον... Μπάτζιο, γούστο του και
καπέλο του.

*** Βολεύεται και με Ουζμπέκο, που λέει ο λόγος.

*** Το ανακοίνωσε, άλλωστε, χθες στους οργανωμένους. «Αν κρίνουμε πως
χρειάζεται κάποιος και είναι ανώτερος από τους υπάρχοντες, θα τον πάρουμε».

Το κρατούσε μυστικό

Νεώτερα από Ιορντανέσκου. Ο Ρουμάνος ομοσπονδιακός, πέραν της οριστικής
αποδέσμευσης από την ΑΕΚ, πρόσφατα αρνήθηκε ευγενικά και σε νέα ελληνική πρόταση.

*** Ήταν ­ κατά την περίοδο των εορτών ­ ο πρόεδρος του ΠΑΟΚ
Μπατατούδης, που του είχε ζητήσει να εργαστεί στην Τούμπα, όμως ο Άγγελος δεν...

*** Η είδηση κρατήθηκε αυστηρά κρυφή, προκειμένου να μα χαλάσει το
κλίμα στον ΠΑΟΚ.

*** Και βεβαίως να μην πάρει τίποτε «ανάποδες» ο υπάρχων Άγγελος στην ομάδα.

*** Να επισημανθεί ακόμη ότι ο Ιορντανέσκου διατηρεί επαφές με αρκετούς
Έλληνες, διαβάζει συχνά ελληνικές εφημερίδες και δηλώνει θαυμαστής του Ντουμιτρίου.

*** Άντε καλά...

Ο ένας είναι κάπως αργός...

Δύο ποδοσφαιριστές από τη μακρινή Ισλανδία απέκτησε οριστικά ο Ιωνικός και
είναι πολύ πιθανόν να τεθούν σήμερα στην διάθεση του Γιάτσεκ.

*** Οι οπαδοί του Ιωνικού νομίζω πως επιβάλλεται να περιμένουν με
ενδιαφέρον το ντεμπούτο των δύο «ψαράδων» του Ρέικιαβικ, διότι κάποιος που
τους είδε στα τεστ και στην προπόνηση, τους βρήκε καταπληκτικούς.

*** Ο ένας με αρκετά κιλά χωρίς να είναι ιδιαίτερα ψηλός.

*** Ο δεύτερος, με το που θα αγωνιστεί, αναμένεται να σπάσει τα χρονόμετρα...

*** Με κάποια κακία, ο πληροφοριοδότης μου τον χαρακτήρισε «πιο αργό
από τον Επιτάφιο»!

*** Πρέπει να υπερβάλει...

*** Σήμερα κι όλας θα ερωτήσω τον Γιάτσεκ, προκειμένου να ξεκαθαρίσει
το θέμα.

Δεν κλαίει ο Ίλια

Οριστικό: ο Ίλια Ίβιτς δεν κλαίει. Ο ίδιος το δήλωσε χθες, διαψεύδοντας
δημοσίευμα που τον ήθελε λυπημένο σε βαθμό δακρύων.

*** Να τον πιστέψουμε και να κλείσει εδώ το θέμα, διότι, είπαμε, το
κλίμα έφτιαξε στον Ολυμπιακό.

*** Ένας άλλος Σέρβος ποδοσφαιριστής, είναι πολύ πιθανόν να κλάψει και
δεν είναι πλάκα.

*** Ντόμπριτσα Σπάσιτς.

*** Η προσφυγή του επρόκειτο να συζητηθεί χθες στην ΕΠΟ, όμως η Συγγρού
έστειλε τον φάκελο στην Θεμιστοκλέους.

*** Στην ΕΠΑΕ έχει προγραμματιστεί θέμα Σπάσιτς για σήμερα. Ταυτόχρονα,
ο Εθνικός κάλεσε τον ποδοσφραιστή σε απολογία για απουσία του από τις προπονήσεις.

*** Πώς;

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16046O121</ED>
<ID>
ID:136268

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O12&aa=1</URL></REF>


Article

<CATEGORY>vin10</CATEGORY>

 <H2>Πανηγύρι στον φιλέ </H2>
«ΤΡΟΜΑΞΑΝ», αλλά πανηγύρισαν ευρωπαϊκή νίκη οι «ερυθρόλευκοι» του βόλεϊ
(Τσακιρόπουλος, Χριστοφιδέλης, Ντράκοβιτς, Μέρλο, Ψάρρας, Ποπόφ), χθες στη
Γλυφάδα. Στην κερκίδα, όμως, ο πρόεδρος Λεωνίδας Θεοδωρακάκης μουρμούριζε για
τη βελγική νίκη στο Νταχάου και την πιθανότητα να βρεθεί 2ος στον όμιλο ο
Ολυμπιακός και στον ημιτελικό του Φάιναλ Φορ αντίπαλος της ιταλικής Κούνεο.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16046O122</ED>
<ID>
ID:136319

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O12&aa=2</URL></REF>


Article

<CATEGORY>vin10</CATEGORY>

 <H2>Όνομα αυτής, «Άλαβες»!
</H2><H2></H2>
ΟΙ ΗΜΙΓΥΜΝΟΙ πανηγυρίζοντες ποδοσφαιριστές ανήκουν στην ομάδα Άλαβες, Β'
κατηγορίας Ισπανίας, και γιορτάζουν τρελά αλλά δικαιολογημένα την ήττα τους
1-2 από την Ρεάλ. Βλέπετε, στο πρώτο ματς είχαν νικήσει την διάσημη αντίπαλο
1-0 για το Κύπελλο και στη ρεβάνς του «Μερναμπέου» άντεξαν. Εικόνα από το Ίντερνετ.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16046O123</ED>
<ID>
ID:136357

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O12&aa=3</URL></REF>


Article

<CATEGORY>vin10</CATEGORY>

 <H5></H5><H2>3η ΚΑΡΤΑ
</H2><H2>Ξέχασαν τα 90 χρόνια
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΘΑ ΠΕΡΙΜΕΝΕ ο κάθε φίλαθλος να πληροφορηθεί για το πρόγραμμα εορταστικών
εκδηλώσεων του μεγάλου Παναθηναϊκού, με την ευκαιρία συμπλήρωσης 90 χρόνων από
την ίδρυσή του.

Αντί γι' αυτό, όμως, όλοι οι Έλληνες φίλαθλοι, και ειδικότερα οι φίλοι του
Παναθηναϊκού, έχουν υποχρεωθεί να παρακολουθούν, το τελευταίο τριήμερο, πόλεμο
ανακοινώσεων από τον πρόεδρο της ΠΑΕ Γιώργο Βαρδινογιάννη και του ΤΑΚ Παύλο Γιαννακόπουλο.

Οι εκατέρωθεν κατηγορίες και οι υπαινιγμοί που αιωρούνται, για εκατομμύρια
δραχμές που δεν δίνονται από τον κ. Βαρδινογιάννη ή δίνονται από την ΠΑΕ, αλλά
δεν είναι ορατά στα βιβλία, δεν ταιριάζουν στο μέγεθος του Παναθηναϊκού.

Από την άλλη πλευρά, η «Παναθηναϊκή Ιδέα», κίνηση στην οποία μετέχουν παλιοί
πρωταθλητές του τριφυλλιού, συστήνει αυτοσυγκράτηση, διάλογο με καθαρή σκέψη,
άνοιγμα των θυρών για εγγραφή μελών και προώθηση σχεδίου για την κατασκευή
γηπέδου στο Γουδί ή στη Λεωφόρο, αντάξιο της ιστορίας του συλλόγου.

Είναι αδιανόητο να εμφανίζει την εικόνα κλειστού κλαμπ ο Παναθηναϊκός. Αν αυτό
οφείλεται σε λανθασμένη σκέψη των διοικούντων, υπάρχει χρόνος να διορθωθεί. Αν
κάποιοι όμως θέλουν να διατηρούν τον έλεγχο του ερασιτέχνη Παναθηναϊκού με
αυτόν τον ανορθόδοξο τρόπο, προσφέρουν κακές υπηρεσίες και αν δεν μπορούν ν'
αλλάξουν τακτική δεν έχουν άλλη επιλογή από την απομάκρυνσή τους.

Οι δύο πρόεδροι, άλλος περισσότερο κι άλλος λιγότερο, έχουν ευθύνη για τον
κατήφορο που έχουν πάρει αρκετά από τα είκοσι τμήματα του Παναθηναϊκού.
Όφειλαν να έχουν πλήρη γνώση της φθίνουσας πορείας και να πάρουν μέτρα.

Υπάρχει χρόνος για διορθωτικές κινήσεις. Αρκεί να μην αναλωθεί σε χαρτοπόλεμο
και αγώνα επικράτησης. Προέχει η συνεργασία. Η αναζήτηση της καλύτερης λύσης
στον μικρότερο χρόνο.

Ο ελληνικός αθλητισμός έχει ανάγκη τον Παναθηναϊκό ακμαίο και δημιουργικό.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16046O124</ED>
<ID>
ID:136385

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O12&aa=4</URL></REF>


Article

<CATEGORY>vin10</CATEGORY>

 <H5>Ήττα του Ανάντ, ο Κράμνικ ξανά μπροστά
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο 6ος ΓΥΡΟΣ έφερε την πρώτη ήττα του Ανάντ στο πανίσχυρο τουρνουά της
ολλανδικής πόλης Βικ ααν Ζέε. Θύτης η Τζούντιθ Πόλγκαρ, η οποία, εξ όσων
γνωρίζουμε, κέρδισε για πρώτη φορά τον μεγάλο Ινδό αντίπαλό της. Η Τζούντιθ τα
τελευταία χρόνια έχει δείξει μια σταθεροποίηση στις πρώτες 20 θέσεις της
λίστας των ΕΛΟ, παρουσιάζοντας μάλιστα σταθερή βελτίωση στις επιδόσεις της. Ο
Βλάντιμιρ Κράμνικ, ύστερα από 4 πειστικές νίκες στους πρώτους γύρους του
τουρνουά ηττήθηκε από τον Σίροβ. Στην παρτίδα αυτή του 5ου γύρου ο Κράμνικ, με
πίστη στον εαυτό του, δοκίμασε με τα μαύρα μια θυσία διαφοράς στη σικελική
παρτίδα την οποία κατά τα φαινόμενα είχε αναλύσει από πριν. Κατά τον Σίροβ,
υπήρχε πράγματι ικανοποιητικό αντάλλαγμα για τη θυσία διαφοράς, ωστόσο η 22η
κίνηση (Πβ8) ήταν λάθος, γιατί δεν είχε υπολογίσει τη σταθεροποίηση της θέσης
του λευκού που έφερε η απάντηση 23. Αβ3. Ο Κράμνικ στον 6ο γύρο προτίμησε να
παίξει για την ισοπαλία με τον Τίμαν, προκειμένου να ξεπεράσει το σοκ της
ήττας. Οι εξελίξεις τον δικαιώνουν, αφού η ήττα του Ανάντ τον έφερε ξανά στην
πρώτη θέση της βαθμολογίας. Όσο για τον Κάρποβ, γινόμαστε βαρετοί λέγοντας
κάθε μέρα ότι έφερε ισόπαλο αποτέλεσμα. Ήταν η 6η κατά σειρά ισοπαλία του
παγκόσμιου πρωταθλητή, αυτή τη φορά με τα λευκά, εναντίον του Βαν Βέλι. Τα
αναλυτικά αποτελέσματα του χθεσινού 6ου γύρου έχουν ως εξής:

Κράμνικ - Τίμαν 0,5-0,5 (30 κινήσεις), Πόλγκαρ - Ανάντ 1-0 (56), Άνταμς -
Γκέλφαντ 0,5-0,5 (19), Κάρποβ - Βαν Βέλι 0,5-0,5 (29), Βαν ντερ Στέρεν - Σάλοβ
1-0 (49), Πίκετ - Τοπάλοβ 1-0 (40), Νίμποερ - Σίροβ 0,5-0,5 (48).

Βαθμολογία: 1) Κράμνικ 4,5, 2) Ανάντ 4, 3-6) Τίμαν, Γκέλφαντ, Πόλγκαρ, Άνταμς
3,5, 7-10-) Σίροβ, Κάρποβ, Τοπάλοβ, Βαν ντερ Στέρεν 3, 11) Πίκετ 2,5, 12)
Νίμποερ 2, 13-14) Βαν Βέλι, Σάλοβ 1,5 βαθμός.

Σίροβ - Κράμνικ (5ος γύρος)

1. ε4 γ5 2. Ιζ3 Ιγ6 3. δ4 γ: δ4 4. Ι: δ4 Ιζ6 5. Ιγ3 δ6 6. Αη5 ε6 7. Βδ2 α6 8.
0-0-0 θ6 9. Αε3 Αε7 10. ζ3 Ι: δ4 11. Α: δ4 ε5 12. Αε3 Αε6 13. Ρβ1 Πγ8 14. θ4
Βα5 15. α3 β5 16. η4 Π: γ3 17. Β: γ3 Β: γ3 18. β: γ3 δ5 19. ε: δ5 Ι: δ5 20.
Αδ2 0-0 21. γ4 β: γ4 22. Α: γ4 Πβ8 23. Αβ3 Α: α3 24. Πθε1 ζ6 25. Πε4 Αγ5 26.
Πα4 Ιγ7 27. Ρβ2 Ρθ7 28. Αε1 Αδ5 29. Πδ3 Αγ6 30. Πγ4 Ιε6 31. Αζ2 Αβ5 32. Π: γ5
Ι: γ5 33. Α: γ5 Α: δ3 34. γ: δ3 θ5 35. Ργ3 Πγ8 36. Ρβ4 Πβ8 37. Ρα4 Ρη6 38. Αε6
Πθ8 39. Αζ2 Ρθ6 40. Ρα5 θ: η4 41. ζ: η4 η6 42. η5 Ρη7 43. Ρ: α6 Πδ8 44. Αγ4 ζ5
45. Ρβ7 ε4 46. δ4 ζ4 47. δ5 ε3 48. Αε1 ζ3 49. Ργ7 Πζ8 50. δ6 Πζ4 51. Αγ3 Ρθ7
52. Αδ3 1-0

Πόλγκαρ - Ανάντ (6ος γύρος) 1. ε4 γ5 2. Ιζ3 δ6 3. δ4 γ: δ4 4. Ι: δ4 Ιζ6 5. Ιγ3
α6 6. Αε3 ε5 7. Ιζ3 Αε7 8. Αγ4 0-0 9. 0-0 Αε6 10. Βε2 β5 11. Αβ3 Α: β3 12. α:
β3 Ιβδ7 13. Πζδ1 Βγ7 14. Αη5 Πζγ8 15. Ιε1 Ββ7 16. Α: ζ6 Ι: ζ6 17. Ιδ5 Ι: δ5
18. Π: δ5 Πγ5 19. Παδ1 Π: δ5 20. Π: δ5 Πγ8 21. γ3 β4 22. γ4 η6 23. η3 Πγ5 24.
Πδ1 α5 25. Ιγ2 Ρη7 26. Βδ3 Πγ6 27. Ιε3 Βγ8 28. Ρη2 Βε6 29. Βε2 Αδ8 30. Ιδ5 Πγ5
31. Βε3 Αε7 32. Πδ3 Αδ8 33. Βδ2 Πγ6 34. Βδ1 Ρη8 35. θ4 Ρη7 36. θ5 Αη5 37. Βζ3
Πγ8 38. Πδ1 Πγ6 39. Βε2 Πγ8 40. Πθ1 Ρη8 41. ζ3 Πβ8 42. Βζ2 Πβ7 43. θ: η6 ζ: η6
44. γ5 δ: γ5 45. Β: γ5 Αδ8 46. Πγ1 Ρζ7 47. Βε3 Ρη7 48. Πγ4 Πδ7 49. Βγ1 θ5 50.
Πγ6 Πδ6 51. Πγ8 Βδ7 52. Βγ5 Ρθ6 53. Πβ8 Αζ6 54. Βε3+ Αη5 55. ζ4 ε: ζ4 56. Πθ8+ 1-0

Τοπάλοβ - Σάλοβ (4ος γύρος)

1. ε4 γ5 2. Ιζ3 δ6 3. γ4 γ: δ4 4. Ι: δ4 Ιζ6 5. Ιγ3 α6 6. Αη5 ε6 7. ζ4 Αδ7 8.
ζ5 Αε7 9. ζ: ε6 ζ: ε6 10. Αγ4 Βγ8 11. Αβ3 Ιγ6 12. Ι: γ6 Β: γ6 13. Βδ3 Βγ5 14.
Αε3 Βθ5 15. Αζ4 Πδ8 16. 0-0 0-0 17. θ3 Ρθ8 18. Παδ1 Αγ8 19. Βη3 Βγ5 20. Αε3
Βγ6 21. ε5 δ: ε5 22. Β: ε5 Αδ6 23. Π: δ6 Π: δ6 24. Ιε4 Πδ5 25. Α: δ5 Β: δ5 26.
Αδ4 Β: ε5 27. Α: ε5 Αδ7 28. Α: ζ6 η: ζ6 29. Π: ζ6 Π: ζ6 30. Ι: ζ6 Αγ6 31. Ρζ2
Ρη7 32. Ιη4 Αε4 33. γ3 θ5 34. Ιε5 Ρζ6 35. Ιδ7 Ρζ5 36. β4 Αγ6 37. Ιγ5 Ρε5 38.
η3 Ρδ5 39. Ρε3 Ργ4 40. Ιε4 ε5 41. η4 θ4 42. η5 Αδ7 43. η6 Α: θ3 44. Ιη5 Αη2
45. Ιζ3 Αθ3 46. Ρδ2 Αε6 47. Ι: θ4 Ρβ5 48. Ιζ3 Α: α2 49. Ι: ε5 Αε6 50. Ργ2 α5
51. β: α5 Ρ: α5 52. η7 Ρβ5 53. Ρδ3 Ρα5 54. Ρδ4 β6 55. Ιγ6 Ρα4 56. Ιε7 β5 57.
η8=Β 1-0

* Εορταστικό κύπελλο σκακιού διοργάνωσε ο Όμιλος Σκακιστών Καρδίτσας. Νικητής
στην κατηγορία ανδρών αναδείχθηκε ο Γιώργος Ανυφαντής με 6,5 βαθμούς σε 7
αγώνες. Τη μοναδική του ισοπαλία την έκανε με αντίπαλο το Σερ. Φράγκο, που
βγήκε δεύτερος με 5,5 βαθμούς. Στην κατηγορία νέων έως 20 ετών πρώτευσε ο
11χρονος Απ. Παπαποστόλου με 6,5 βαθμούς, έναντι 6 του Καμαρέτσου. Οι αγώνες
έγιναν με μισή ώρα χρόνο σκέψης ανά παίκτη.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: O99</CAT>
<ED>
Κωδικός άρθρου: A16046O991</ED>
<ID>
ID:136277

</ID><URL>http://ta-nea.dolnet.gr/neaweb/neafile.print_unique?e=A&f=16046&m=O99&aa=1</URL></REF>


Article

<CATEGORY>vin09</CATEGORY>

 <H5>Ο ΣΚΗΝΟΘΕΤΗΣ ΤΖΕΪΜΣ ΚΑΜΕΡΟΝ ΑΠΑΝΤΑ ΣΕ ΕΡΩΤΗΣΕΙΣ ΣΤΟ ΙΝΤΕΡΝΕΤ
</H5><H2>Ας μιλήσουμε για «Τιτανικό»...
</H2>
<AUTHOR>ΣΤΕΦΑΝΟΣ ΚΡΙΚΚΗΣ - ΕΥΗ ΕΛΕΥΘΕΡΙΑΔΟΥ</AUTHOR>

Ο Καναδός «εγκέφαλος του "Τιτανικού"» Τζέιμς Κάμερον με το ζεύγος των
πρωταγωνιστών, Κέιτ Γουίνσλετ και Λεονάρντο ντι Κάπριο. Για την έρευνά του,
την εμπειρία του και τα μυστικά που ανακάλυψε μίλησε στο Ίντερνετ με τους ανά
την υφήλιο θαυμαστές της ταινίας του

Λατρεύει το μπλε χρώμα και τον ωκεανό, του αρέσουν οι καταδύσεις αλλά παθαίνει
ναυτία όταν βρίσκεται σε πλοίο, χρησιμοποιεί το Ίντερνετ ερευνώντας στοιχεία
για τις ταινίες του και δακρύζει βλέποντας ινκόγκνιτο στους κινηματογράφους
την τελευταία του δημιουργία. Ο Τζέιμς Κάμερον, σκηνοθέτης μιας από τις πιο
πολυσυζητημένες ταινίες των τελευταίων χρόνων, απαντά στο δίκτυο σε 62
ερωτήσεις εκατοντάδων χρηστών για τον «Τιτανικό», τις γυναίκες του κόσμου και
το μέλλον του κινηματογράφου.

Η συζήτηση, την οποία παρακολούθησαν «ΤΑ ΝΕΑ», έγινε on line προχθές το βράδυ
και κράτησε μιάμιση ώρα. Ο Κάμερον βρισκόταν στο Λος Άντζελες, ενώ οι
θαυμαστές του έργου, το οποίο μπορείτε να δείτε από σήμερα στις ελληνικές
αίθουσες, έστελναν τα ερωτήματά τους από όλες τις γωνιές του κόσμου.

Θεωρεί τον «Τιτανικό» μία ιστορία αγάπης, που διαδραματίζεται σε ένα επικό
σκηνικό, παρόμοιο σε αρκετά σημεία με το «Όσα παίρνει ο άνεμος»: «Και τα δύο
ανήκουν στο ίδιο είδος κινηματογράφου, που τείνει να εκλείψει». Απαντώντας σε
ερώτηση ενός θεατή, που θα προτιμούσε ένα πιο αισιόδοξο τέλος στην σχέση των
δύο ηρώων, ο Κάμερον τονίζει πως «δεν είναι δυνατό να ασχολείσαι με μία τόσο
τραγική ιστορία όπως ο "Τιτανικός" χωρίς να ερευνήσεις τα συναισθήματα της
απώλειας και του πόνου. Τα σπέσιαλ εφέ παίζουν αρκετά σημαντικό ρόλο στο φιλμ,
αυτό όμως που μετράει είναι η ερωτική ιστορία. Οι ταινίες άλλωστε πρέπει να
έχουν ως κεντρικό θέμα τον άνθρωπο, τα υπόλοιπα είναι δευτερεύοντα».

Ο σκηνοθέτης έργων με μεγάλη εισπρακτική επιτυχία, όπως ο «Εξολοθρευτής 1 και
2», «Η άβυσσος» και το «Άλιεν 2», προβλέπει, βάση των μέχρι τώρα εισπράξεων
(243 εκατομμύρια δολάρια μόνο με ένα μήνα προβολή στην Αμερική), πως ο
«Τιτανικός» θα φθάσει το λιγότερο στην τέταρτη θέση των πιο κερδοφόρων ταινιών
στην ιστορία του Χόλιγουντ. Και φυσικά δεν παραλείπει να αναφερθεί και στον
ανταγωνιστή του «Τιτανικού», τη νέα ταινία του Τζέιμς Μποντ, που βγήκε στις
αμερικανικές αίθουσες την ίδια ημέρα: «Μπορεί πέρυσι ο Μποντ να μας κατέστρεψε
το σετ της ταινίας μας στο Μεξικό για να γυρίσει τη δική του, φέτος όμως τον
έχουμε... εξολοθρεύσει εμείς στα ταμεία».

Μιλώντας για τους χαρακτήρες του έργου, ο Κάμερον αποκαλύπτει πως ένα από τα
θύματα του ναυαγίου, θαμμένο στις ακτές του Καναδά, είχε το όνομα του νεαρού
ήρωα ­ Τζακ Ντόσον ­ κάτι που ανακάλυψε αφού είχε γράψει το σενάριο της
ταινίας. Όσο για την Ρόου, αντιπροσωπεύει μία γυναίκα που ανακαλύπτει για
πρώτη φορά τις δυνατότητές της: «Με εμπνέουν οι γυναίκες του κόσμου».

Ο Καναδός σκηνοθέτης απάντησε αρνητικά όταν ρωτήθηκε αν τα πρόσωπα που
ενσαρκώνουν οι δύο κεντρικοί ηθοποιοί είναι αληθινά. «Μόνο η σκηνή όπου η
Ρόουζ βρίσκεται μέσα στη βάρκα και ξαφνικά την εγκαταλείπει για να γυρίσει
πίσω στον Τζακ είχε διαδραματιστεί και το μοιραίο εκείνο βράδυ της 15ης
Απριλίου του 1912, με τη διαφορά ότι το όνομα της γυναίκας ήταν Άιντα Στράους,
που γύρισε στο πλοίο για να βρει τον άντρα της».

Μάλιστα, όταν ρωτήθηκε για το τι θα έκανε στην περίπτωση που ο ίδιος βρισκόταν
στο «αβύθιστο» πλοίο την ώρα του ναυαγίου, απάντησε ότι «θα βούταγα στο νερό
και θα κολυμπούσα προς τις βάρκες, πριν προλάβουν να απομακρυνθούν».

Η ιστορία του «Τιτανικού» άρχισε να ενδιαφέρει τον Κάμερον όταν γύριζε την
«Άβυσσο», τόσο το ανθρώπινο μέρος όσο και η τεχνολογία με την οποία θα
μπορούσε να εξερευνήσει το ναυάγιο. Ο ίδιος επισκέφθηκε το ναυάγιο στα βάθη
του Ατλαντικού 12 φορές. «Την πρώτη φορά που το αντίκρυσα αισθάνθηκα τρόμο.
Ήμασταν η πρώτη αποστολή που καταφέραμε να εισχωρήσουμε στο εσωτερικό του
πλοίου με ένα υποβρύχιο-ρομπότ. Αυτή η εμπειρία ήταν μία από τις
συναρπαστικότερες της ζωής μου».

Εκτός από την σκηνοθετική του ικανότητα, ο Κάμερον διακρίνεται και στην
ζωγραφική. Το έργο ξεκινά με την ανεύρεση ενός σκίτσου από το ναυάγιο, το
οποίο εικονίζει την πρωταγωνίστρια το τελευταίο βράδυ του ταξιδιού να φορά ένα
σπάνιο διαμάντι, την «Καρδιά του Ωκεανού», που παίζει πρωταρχικό ρόλο στην
ταινία. Στην προχθεσινή συζήτηση, ο σκηνοθέτης αποκάλυψε ότι το σκίτσο αυτό το
έχει ζωγραφίσει ο ίδιος, και μάλιστα δύο φορές: μία για να το χρησιμοποιήσει
ως μοντέλο και μία για τις ανάγκες των γυρισμάτων. Στη σκηνή, όπου ο Τζακ
ζωγραφίζει την Ρόουζ, το χέρι είναι του ίδιου του Κάμερον και όχι του Ντι
Κάπριο. «Αυτό το σκίτσο είναι ένα από τα δύο πράγματα που έχω κρατήσει ως
σουβενίρ από την ταινία. Για να μου το πάρει κάποιος θα πρέπει να παλέψει μαζί
μου. Το άλλο είναι το τιμόνι της γέφυρας, γιατί ξέρω πώς είναι να είσαι
καπετάνιος ενός πλοίου που βυθίζεται», λέει ο σκηνοθέτης αναφερόμενος στις
περιπέτειες του έργου μέχρι να εμφανιστεί στις αίθουσες.

Όσο για το ηθικό δίδαγμα που αποκόμισε από την ταινία ο δημιουργός της, είναι
πως «το μόνο που έχει κανείς είναι το σήμερα. Το μέλλον είναι αδύνατο να
προβλεφθεί. Όσο περισσότεροι άνθρωποι μάθουν την ιστορία του "Τιτανικού" τόσο
περισσότερο θα ωφεληθούμε όλοι μας από τα προειδοποιητικά σημάδια της
ιστορίας. Όταν σκέπτομαι το μέλλον, αισθάνομαι αισιοδοξία για το άτομο αλλά
όχι για το σύστημα. Γι' αυτό και οι περισσότερες ταινίες μου ερευνούν την κακή
χρήση της τεχνολογίας εις βάρος του ανθρώπου».

Πάντως, ο «μάγος» των σπέσιαλ εφέ πιστεύει ότι απέχει πολύ ο καιρός που οι
ταινίες θα γίνονται μόνο με τη βοήθεια των υπολογιστών. «Κάθε χρόνος που
περνά, βελτιώνεται η τεχνολογία που χρησιμοποιείται στο Χόλιγουντ. Αν όμως
αναλογιστούμε ότι από τα 200 εκατομμύρια δολάρια που στοίχισε η ταινία, τα 40
ήταν για μισή ώρα σκηνών "βγαλμένων" μέσα από τα κομπιούτερ, καταλαβαίνετε ότι
είμαστε πολύ μακριά από την ημέρα που τη σκηνοθεσία μιας ολόκληρης ταινίας θα
"υπογράφει" ο υπολογιστής».

Τα 14 ερωτήματα και η κριτική για τον «Τιτανικό» στις σελ. 4-5

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16046P011</ED>
<ID>
ID:136278

</ID><URL>http://ta-nea.dolnet.gr/neaweb/neafile.print_unique?e=A&f=16046&m=P01&aa=1</URL></REF>


Article

<CATEGORY>vin09</CATEGORY>

 <H2>Τηλεκριτική
</H2>
Για το βιβλίο στην TV γράφει η Μαρία Παπαδοπούλου

Σελ.: 6

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16046P012</ED>
<ID>
ID:136324

</ID><URL>http://ta-nea.dolnet.gr/neaweb/neafile.print_unique?e=A&f=16046&m=P01&aa=2</URL></REF>


Article

<CATEGORY>vin09</CATEGORY>

 <H2>Θέμα
</H2><H2></H2>
Για την ανάμειξη του Γ. Ψυχάρη στην υπόθεση Ντρέιφους
γράφει ο Εμμ. Κριαράς

Σελ.: 10

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16046P013</ED>
<ID>
ID:136362

</ID><URL>http://ta-nea.dolnet.gr/neaweb/neafile.print_unique?e=A&f=16046&m=P01&aa=3</URL></REF>


Article

<CATEGORY>vin09</CATEGORY>

 <H5>ΧΟΡΟΘΕΑΤΡΟ ΣΕ ΘΕΣΣΑΛΟΝΙΚΗ - ΓΚΑΖΙ, ΒΡΑΔΙΑ ΜΠΑΛΕΤΟΥ ΣΤΗ ΛΥΡΙΚΗ
</H5><H2>Νύχτες χορού
</H2>
Μια σκηνή από το θέαμα «Τούτο εστί το σώμα μου» του Χοροθεάτρου «Ροές»

«Αιχμές», «Μεταμορφώσεις» και «Στίχοι» είναι τα τρία προγράμματα με τα οποία
εγκαινιάζει τη φετινή παρουσία του το «Χοροθέατρο Θεσσαλονίκης» του ΚΘΒΕ.
Παρουσιάζονται με τη σειρά αυτή σήμερα, αύριο και την Κυριακή στο θέατρο της
Εταιρείας Μακεδονικών Σπουδών. Η χορογραφία είναι της Αναστασίας Θεοφανίδου, η
μουσική επιμέλεια του Νίκου Βουδούρη και τα σκηνικά και τα κοστούμια της
Αφροδίτης Κουτσουδάκη. Εισιτήρια προς 4.500, 3.500, 2.500 και για φοιτητές
2.500 και 1.500 δρχ. Ισχύουν επίσης ομαδικά, για πολυτέκνους και συνδρομητικά.

*** Από σήμερα έως το επόμενο Σάββατο δίνονται στην αίθουσα «Ροές» (Ιάκχου 16,
Γκάζι, τηλ. 3479.426) οι τελευταίες παραστάσεις της επιτυχημένης παραγωγής
«Τούτο εστί το σώμα μου» του Χοροθεάτρου «Ροές». Χορογραφεί η Σοφία Σπυράτου
και η μουσική είναι του Σταμάτη Κραουνάκη.

*** Επαναλαμβάνεται απόψε και την Κυριακή στις 7 από την Εθνική Λυρική Σκηνή
(Θέατρο «Ολύμπια»), Ακαδημίας 59, τηλ. 3612.461) η βραδιά μπαλέτου με το
αφιέρωμα στον Μάνο Χατζιδάκι, το «Καταραμένο φίδι» και τον «Πετρούσκα».

ΘΕΑΤΡΟ

Από σήμερα έως τις 8 Φεβρουαρίου δίνονται στο φρέσκο Κέντρο Λόγου και Τέχνης
«104» (Θεμιστοκλέους 104, τηλ. 3802.056) οι τελευταίες παραστάσεις του έργου
της Μαργκερίτ Ντιράς «Η μουσική - Δυο άνθρωποι αγαπήθηκαν και...», που έχει
μεταφράσει και σκηνοθετήσει η Λουκία Ρικάκη. Παίζουν η Γιώτα Φέστα και ο
Πασχάλης Τσαρούχας. Τιμές εισιτηρίων 4.000 και για φοιτητές 2.800 δρχ.

*** Από σήμερα έως την 1η Φεβρουαρίου δίνονται στο καινούργιο «Θέατρο της
Άνοιξης» (Γερμανικού 20, Μεταξουργείο, τηλ. 5238.870) οι τελευταίες
παραστάσεις του «Βόιτσεκ» του Γκέοργκ Μπίχνερ σε διασκευή - σκηνοθεσία Γιάννη
Μαργαρίτη. Παίζουν οι Έλενα Αρβανίτη, Χαρά Δημοπούλου, Χρυσάνθη Δούζη, Γιώργος
Μακρής, Αντώνης Μπαμπούνης, Δημήτρης Σταμούλης.

*** Μεγάλο μεράκι έχουν οι εργαζόμενοι του ΟΤΕ με το θέατρο. Κάθε χρόνο και
νέο έργο παρουσιάζει η Θεατρική Ομάδα τους. Φέτος διάλεξαν την «Αυλή των
θαυμάτων» του Ιάκωβου Καμπανέλλη, που μόλις έκλεισε τα σαράντα χρόνια της, και
την παρουσιάζουν σε σκηνοθεσία Κώστα Βάντζου στο θέατρο «Ελυζέ» (Νυμφαίου 12,
1η στάση Ιλίσια, τηλ. 7782.354) σε τρεις τελευταίες παραστάσεις απόψε, αύριο
και την Κυριακή, στις 9. Η είσοδος είναι ελεύθερη.

ΣΥΝΑΥΛΙΑ

Έργα Χατσατουριάν και Σοστακόβιτς ερμηνεύει η Κρατική Ορχήστρα Αθηνών υπό τον
Βύρωνα Φιδετζή, με σολίστ τη βιολονίστρια Λίνα Βολίνσκαγια στις 8.30 μ.μ. στο
«Παλλάς» (Βουκουρεστίου). Τιμές εισιτηρίων 2.500, 2.000, 1.000 και για
φοιτητές 500 δρχ.

ΠΙΑΝΟ

Ένα μουσικό γύρο του κόσμου σε ογδόντα λεπτά επιχειρούν υφολογικά οι
πιανίστριες Έφη Αγραφιώτη και Μαριάννα Αϊβάζοβα, ερμηνεύοντας έργα για δύο
πιάνα των Ιάσονα Αντωνιάδη, Μότσαρτ, Γκριγκ, Σοστακόβιτς, Μιγιό και Μπάρμπερ
και σε πρώτη εκτέλεση την «Κέρκυρα» του Αριστοτέλη Κουντούρωφ, ενός σπουδαίου
Έλληνα συνθέτη και παιδαγωγού, δάσκαλου του Γιάννη Ξενάκη και του Βαγγέλη
Παπαθανασίου. Στο «Ατενέουμ» (Αμερικής 8, τηλ. 3633.701-2) στις 8.30 μ.μ., με
είσοδο 3.000 δρχ.

ΤΡΑΓΟΥΔΙ

Τον δίσκο τους «Η ναυς των ονείρων» παρουσιάζουν απόψε και αύριο στις 10 μ.μ.
ο Αντώνης Μιτζέλος, που έχει γράψει τη μουσική των τραγουδιών, και ο Γιάννης
Σμοΐλης, που τα ερμηνεύει. Στην αίθουσα τέχνης «Κίνηση» της Πανελλήνιας
Πολιτιστικής Κίνησης (Υπατίας 1β - Μητροπόλεως, τηλ. 3312.922, 3312.928).

ΓΙΑ ΤΗΝ ΚΙΝΑ

Το βιβλιοπωλείο Ορέστης και οι εκδόσεις Καστανιώτη, με την ευκαιρία της
έκδοσης του βιβλίου «Νιχάο Κίνα», παρουσιάζουν την Κάτια Αντωνοπούλου και τα
ταξίδια της απόψε (7 μ.μ.) στην Πλάτωνος 14, Χαλάνδρι. Η Κάτια Αντωνοπούλου θα
κουβεντιάσει με την κ. Xie Min, α' γραμματέα της πρεσβείας της Λαϊκής
Δημοκρατίας της Κίνας, και θα προβάλει βίντεο από τα ταξίδια της στις Ινδίες,
το Κασμίρ, το Πακιστάν, το Αφγανιστάν και την Κίνα.

ΔΕΙΝΟΣΑΥΡΟΙ

Δεινόσαυροι στη Θεσσαλονίκη! Το Μουσείο Φυσικής Ιστορίας του Λονδίνου, ύστερα
από ευρωπαϊκή περιοδεία σε τριάντα πόλεις, παρουσιάζει τους δεινοσαύρους της
εταιρείας «Κόκορο» του Τόκιο, στο Περίπτερο 1 (όροφος) της Hellexpo - ΔΕΘ από
σήμερα έως τις 12 Απριλίου. Εισιτήρια προς 2.000 δρχ. (για ενηλίκους), 1.500
δρχ (για παιδιά) και 1.000 δρχ. (για γκρουπ τουλάχιστον 20 παιδιών).
Πληροφορίες στα τηλ. 241.268, 242.752, 522.650.

ΜΑΣΚΕΣ

Χριστούγεννα, Πρωτοχρονιά κ.λπ. έληξαν, Καρναβάλι εν όψει. Θέλετε να φτιάξετε
μόνοι τις μάσκες σας; Ο Μάνος Ποντικάκης που ξέρει την τέχνη μπορεί να σας την
μάθει. Γι' αυτό θα δώσει μια σειρά δέκα μαθημάτων στο Κέντρο Έρευνας και
Πρακτικών Εφαρμογών του Αρχαίου Ελληνικού Δράματος «Δεσμοί», από τις 26
Ιανουαρίου. Πληροφορίες στα τηλ. 9027.469, 7214.050.

«ΖΩΝΤΑΝΑ»

Ρέγκε, σκα και καλύψο ρυθμοί είναι οι «συντεταγμένες» των De Traces που
εμφανίζονται στο κλαμπ «Αν» (Σολωμού 13-15, Εξάρχεια, τηλ. 3305.056-7).

*** Η Λευκή Συμφωνία παίζει απόψε στο «Omni Live» (Σικελιανού - Αγγελοπούλου
2, Νέο Ψυχικό, τηλ. 6741.424).

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16046P021</ED>
<ID>
ID:136283

</ID><URL>http://ta-nea.dolnet.gr/neaweb/neafile.print_unique?e=A&f=16046&m=P02&aa=1</URL></REF>


Article

<CATEGORY>vin09</CATEGORY>

 <H5>... λόγω υγείας...
</H5><H5>... και το τηλέφωνο βουβό
</H5><H2>Κλειστόν... </H2>
<AUTHOR>Γ.Δ.Σ.</AUTHOR>

Βέρα Κρούσκα

Ναι, τα χίλια καλά είπα και έγραψα και θα πω και θα γράψω για το «Βίρα τις
άγκυρες» του Εθνικού Θεάτρου. Αλλά, όλα κι όλα. Θα γράψω και τα κακά. Βεβαίως,
τα καλά και σελίδες ολόκληρες να είναι ξεχνιούνται το επόμενο λεπτό, ενώ για
τα άλλα είσαι ο «κακός» ή «σε έβαλαν να τα γράψεις» και, να τα τηλεφωνήματα
οργής και, να τα μούτρα. Εγώ, πάντως, δεν μπορώ να το πιστέψω. Και το γράφω.
Ότι ολόκληρο Εθνικό Θέατρο, με θίασο υπερεκατό ηθοποιών, έκλεισε ολόκληρο
θέατρο, το «Κοτοπούλη», για ένα ολόκληρο τριήμερο ­ δεν θα παίξουν ούτε σήμερα
και ελπίζω και εύχομαι όχι περισσότερο ­ με μια επιτυχία στο φουλ, γιατί η εκ
των πρωταγωνιστών Βέρα Κρούσκα είναι άνθρωπος και αρρώστησε! Επειδή, λέει, δεν
υπήρχε αντικαταστάτρια, την ανάγκην φιλοτιμίαν ποιούμενη, βγήκε η ηθοποιός με
ίωση, πυρετό και αναπνευστικά προβλήματα και έπαιξε και στο μέσον της
παράστασης σωριάστηκε επί σκηνής και την πήγανε στο νοσοκομείο!

Εγώ, όμως, ξέρω ότι όταν είσαι Εθνικό Θέατρο, οφείλεις να έχεις έτοιμους
«ντουμπλίρ» για τους βασικούς ρόλους. Και όταν, μάλιστα, ανεβάζεις μουσικό
έργο με χορό και δεκάδες τραγούδια, δεν οφείλεις απλώς, αλλά είναι όρος
απαράβατος. Διότι η λογική λέει, και μάλιστα όταν το έργο πρόκειται να παιχτεί
ολόκληρη σεζόν, ότι οι ηθοποιοί, που είναι άνθρωποι και όχι μηχανάκια, και θα
κρυολογήσουν και ίωση θα πάθουν και θα «κλείσουν» και το πόδι τους θα
στραμπουλήξουν κάποια στιγμή. Οπότε, τι γίνεται; Εύχομαι περαστικά στη Βέρα
Κρούσκα, αλλά αν δεν υπάρξει μέριμνα επί του θέματος, δεν θα εκπλαγώ αν ως το
τέλος της... σεζόν των ιώσεων ξανακλείσει το Εθνικό για λόγο συναφή.

Να προσθέσω και μία απορία μου. Το τηλέφωνο 3305.074 του ταμείου του θεάτρου
«Κοτοπούλη» δίνεται στη στήλη των θεαμάτων για διακοσμητικούς λόγους; Διότι, ή
βουίζει διαρκώς ή δεν απαντά. Μου το κατήγγειλε αγανακτισμένη κυρία που
προσπαθούσε να συνεννοηθεί για τα εισιτήρια μιας από τις «καταργημένες»
παραστάσεις που είχε προαγοράσει. Έχω όμως και ιδίαν πείρα. Πικρή... Τώρα, αν
βουίζει γιατί τηλεφωνούν συνέχεια θεατές ή αν κατεβάζουν το ακουστικό λόγω
φόρτου εργασίας, εγώ δεν μπορώ να σας απαντήσω. Ξέρω τι «χαμός» γίνεται στο
ταμείο. Αλλά οι θεατές δεν είναι αναγκασμένοι να το «πληρώνουν» και να πρέπει
να κατέβουν από την Εκάλη ή από τα Λιόσια απλώς και μόνο για να ρωτήσουν δυο
πράγματα ­ αυτό μοιάζει έλλειψη σεβασμού. Ένα κρατικό θέατρο πρέπει να είναι
έτοιμο να αντιμετωπίσει και την επιτυχία. Έστω και με έναν ακόμη αριθμό τηλεφώνου.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16046P022</ED>
<ID>
ID:136327

</ID><URL>http://ta-nea.dolnet.gr/neaweb/neafile.print_unique?e=A&f=16046&m=P02&aa=2</URL></REF>


Article

<CATEGORY>vin09</CATEGORY>

 <H5>Ωραίες συναντήσεις
</H5><H2>Ένας... πρωτοπόρος του ροκ εν ρολ
</H2>
<AUTHOR>Μ.Χ.</AUTHOR>

Στο Νάσβιλ του Τενεσί η μουσική παίζει πένθιμα και ένα επίμονο ροκ εν ρολ, σαν
αυτό που μεγάλωσε γενιές και γενιές, ακούγεται από τους σταθμούς των
ραδιοφώνων, όχι μόνο της Αμερικής. Έτσι συμβαίνει όταν κάποιος μεγάλος της
μουσικής αποχαιρετά τον κόσμο, έτσι συνέβη και για τον Καρλ Πέρκινς, που έφυγε
προχθές στα 65 του. Αυτή τη φορά, όμως, ήταν σαν σάστισαν τα αφιερώματα, σαν
να βρέθηκαν σε μια αμηχανία όλοι όσοι έπρεπε κάτι να πουν. Δεν ήταν ο Έλβις,
δεν ήταν ο Λένον, ήταν ο Καρλ Πέρκινς... Οι εικόνες του MTV και οι μόδες της
μουσικής δεν μπορούσαν να δώσουν το στίγμα του ανθρώπου που έγραψε το Blue
Suede Shoes, παρ' ότι είχαν να πουν πολλά για την «Έλβις-ο-μανία» ή την
«επιστροφή» των Beatles. Έτσι, λοιπόν, αρκέστηκαν να παραθέσουν τα ονόματα των
μεγάλων, που οι δρόμοι τους διασταυρώθηκαν με αυτόν του Καρλ Πέρκινς και να
τον αποχαιρετήσουν σαν έναν «πρωτοπόρο του ροκ εν ρολ»...

Είναι ακόμα πολύ «γυαλισμένο». Αλλά είναι φιλόξενο, ζεστό και ενημερωμένο. Ένα
καινούργιο βιβλιοπωλείο στην καρδιά της Αθήνας, εκεί όπου δεν υπήρχαν παρά
καταστήματα με ρούχα, υφάσματα ή οικιακά είδη. Στη Μητροπόλεως 31, εκεί
λειτουργεί από τον Νοέμβριο το ομώνυμο βιβλιοπωλείο που δημιούργησε ο γιος του
γνωστού δημοσιογράφου Αντώνη Καρκαγιάννη. Με τον ζήλο του νεοφώτιστου
οργανώνει μάλιστα τώρα ένα δεκαπενθήμερο ειδικών τιμών (έως τις 31/1/98) για
τα πολυτελή λευκώματα και τα βιβλία τέχνης. Μια ευκαιρία για το κοινό να
«συναντηθεί» με πανέμορφες εκδόσεις (οι φετινές γιορτές ήταν ιδιαίτερα
παραγωγικές στο είδος) πρόσφατης και παλαιότερης εσοδείας. Μια ευκαιρία να
γνωρίσει και να αγαπήσει το βιβλίο και ως αντικείμενο. Ως έργο (εκδοτικής) τέχνης.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16046P023</ED>
<ID>
ID:136364

</ID><URL>http://ta-nea.dolnet.gr/neaweb/neafile.print_unique?e=A&f=16046&m=P02&aa=3</URL></REF>


Article

<CATEGORY>vin09</CATEGORY>

 <H5>ΔΗΛΩΣΕΙΣ ΒΡΕΤΑΝΟΥ ΥΠΟΥΡΓΟΥ ΣΤΟ ΠΛΑΙΣΙΟ ΣΕΙΡΑΣ ΕΛΛΗΝΙΚΩΝ ΕΚΔΗΛΩΣΕΩΝ ΣΤΟ ΛΟΝΔΙΝΟ
</H5><H2>Αλλαγή πλεύσης για τα Μάρμαρα;
</H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

<H3>«Το θέμα των Μαρμάρων του Παρθενώνα είναι ένα ζήτημα που μας απασχολεί πάντα».
Αυτή η σύντομη, περιεκτική φράση ανήκει στον Βρετανό υπουργό Πολιτισμού κ.
Κρις Σμιθ, ο οποίος δήλωσε στους Έλληνες δημοσιογράφους ότι το θέμα αποτελεί
αντικείμενο συνεχιζόμενης συζήτησης μεταξύ των κυβερνήσεων Ελλάδας και Βρετανίας.
</H3>
Η αδιάλλακτη στάση της βρετανικής κυβέρνησης στο θέμα της συζήτησης περί της
επιστροφής των Μαρμάρων του Παρθενώνα (εδώ, στο Βρετανικό Μουσείο) εκτιμάται
ότι αλλάζει

Είναι αλλαγή της γραμμής πλεύσης της βρετανικής πολιτικής πάνω σ' αυτό το
σημαντικό θέμα ή ένας διπλωματικός ελιγμός;

Πάντως, ήταν δήλωση αρμόδιου υπουργού της κυβέρνησης των Εργατικών, η οποία
έγινε προχθές σε δημόσιο χώρο, με αφορμή την έναρξη των εκδηλώσεων «Η Ελλάδα
στη Μεγάλη Βρετανία».

«Καλή αρχή», σχολίαζε αργότερα ο παρευρισκόμενος αναπληρωτής υπουργός
Εξωτερικών της Ελλάδας κ. Γιώργος Παπανδρέου και εκτιμούσε ότι είναι μια
διακριτική αλλαγή της κυβέρνησης των Εργατικών στην αρχική άρνηση για
οποιαδήποτε συζήτηση αφορά την επιστροφή των Μαρμάρων.

1.000 εκδηλώσεις

«Με την ευκαιρία της βρετανικής προεδρίας στην Ευρωπαϊκή Ένωση, η Μεγάλη
Βρετανία έχει οργανώσει 1.000 περίπου εκδηλώσεις. Κι ανάμεσά τους, σαν ένα από
τα πιο πολύτιμα πετράδια του στέμματος, είναι οι εκδηλώσεις του προγράμματος
"Greece in Britain" που αρχίζει απόψε».

Μ' αυτόν, τον εξόχως τιμητικό τόνο για την Ελλάδα, που έδωσε ο κ. Κρις Σμιθ,
ξεκίνησαν προχθές, εδώ στο Λονδίνο, οι εκδηλώσεις του φεστιβάλ «Η Ελλάδα στη
Μεγάλη Βρετανία», το οποίο θα διαρκέσει έξι μήνες.

Αφετηριακές εκδηλώσεις, ένα επίσημο γεύμα στη Βουλή, το μεσημέρι, το οποίο
παρέθεσε ο πρόεδρος της Επιτροπής του Κοινοβουλίου για τις Ελληνοβρετανικές
Σχέσεις, Εργατικός βουλευτής κ. Έντι Ο'Χάρα, και μια συναυλία βυζαντινής
μουσικής στο Quenn Elizabeth Hall, το βράδυ. Η αλήθεια είναι ότι ήσαν και οι
δύο επιτυχείς.

Η πρώτη, η κοινωνική, γιατί είχε σημαντικές παρουσίες και πραγματοποιήθηκε σ'
ένα κλίμα ζεστό και θετικό για τη χώρα μας και η δεύτερη, η καλλιτεχνική,
γιατί πρόβαλε ένα εκλεκτό κομμάτι του πολιτισμού μας, τη βυζαντινή τέχνη. Ο
βρετανικός Τύπος μάλιστα έδωσε έμφαση στη συναυλία «Η μουσική του Βυζαντίου».
Στους «Times» και στο «Time out» ήταν η βασική πρόταση στις επιλογές της
εβδομάδος, ενώ μουσικά περιοδικά αναφέρονται διεξοδικά στους εκκλησιαστικούς
ύμνους, στον Λυκούργο Αγγελόπουλο και το έργο που επιτελεί με τη χορωδία του,
στη μουσική του Τζον Τάβενερ που είναι επηρεασμένη από τους βυζαντινούς
ύμνους, αλλά και στους νεώτερους Έλληνες συνθέτες, που συμμετείχαν με έργα των
Τερζάκη και Αδάμη.

Στο Κοινοβούλιο

Σε μία από τις επιβλητικές αίθουσες του Βρετανικού Κοινοβουλίου οι
ελληνοβρετανικές σχέσεις αναθερμάνθηκαν.

Ο καιρός, προχθές το μεσημέρι στο Λονδίνο ήταν και πάλι το εναρκτήριο σχόλιο ­
κάπως σαν «προθέρμανση» των συζητήσεων. Ξαστεριά και κρύο, 2 βαθμοί C, έξω,
ενώ μέσα στην αίθουσα, όπου δινόταν το γεύμα, η ατμόσφαιρα ήταν θερμή, με μιαν
απλότητα και μιαν οικειότητα μεταξύ των επισήμων συνδαιτυμόνων, θαυμαστή.

Άλλωστε, σ' αυτή την υποδομή των σχέσεων στηρίζεται όλη η φιλοσοφία του
προγράμματος των εκδηλώσεων, που οργάνωσε το δραστήριο επιτελείο της ελληνικής
πρεσβείας στη Μεγάλη Βρετανία.

Ο πρόεδρος της Επιτροπής Ελληνοβρετανικών Σχέσεων κ. Έντι Ο'Χάρα, κατά τη
διάρκεια του γεύματος, πήρε το λόγο και μίλησε για τις θερμές σχέσεις των δύο
χωρών, βάζοντας μάλιστα κι έναν προσωπικό τόνο: την επαφή του με τον ελληνικό
πολιτισμό, από τότε που ήταν φοιτητής, την αγάπη του για τις ταινίες του
Μιχάλη Κακογιάννη, τη μουσική του Μάνου Χατζιδάκι.

Δίνοντας τον λόγο στον υπουργό Εξωτερικών κ. Γιώργο Παπανδρέου μίλησε για «ένα
όνομα με απήχηση» και συλλάβισε την ιαχή των Ελλήνων Πα-πα-ντρέ-ου στη
δεκαετία του '80.

Στο γεύμα των 52 επισήμων προσκεκλημένων παρίσταντο, εκτός από τους
προαναφερθέντες, δεκαπέντε Εργατικοί και Συντηρητικοί βουλευτές, ο Έλληνας
πρέσβης κ. Βασίλης Ζαφειρόπουλος, ο πρέσβης της Κύπρου κ. Βάνιας Μαρκίδης, ο
λόρδος Τζέφρι Άτσερ, Συντηρητικός βουλευτής, συγγραφέας, από τους ισχυρούς
Βρετανούς σήμερα, ο λόρδος Μπάιρον, 13ος απόγονος του λόρδου Μπάιρον, νομικός
­ εργάζεται σε ναυτιλιακή εταιρεία ­ Έλληνες εφοπλιστές, χορηγοί των
εκδηλώσεων όπως οι κ.κ. Γιάννης Χατζηπατέρας, Επαμεινώνδας Εμπειρίκος, Στάμος
Φαφαλιός, Γιάννης Λύρας, Στέλιος Νιώτης, Γιώργος Τσαβλίρης, Μιχάλης Μόσχος ­
πρόεδρος του Hellenic Foundation of London ­ η καθηγήτρια κ. Ελένη Στεφάνου,
αντιπρόεδρος του Ιδρύματος Ελληνικού Πολιτισμού ­ από τους βασικούς χορηγούς
και ουσιαστικούς αρωγούς του φιλόδοξου προγράμματος ­ η μορφωτική ακόλουθος κ.
Βάνα Σολομωνίδου και Έλληνες και Βρετανοί δημοσιογράφοι.

Η δεύτερη, ευρύτερης αποδοχής εκδήλωση με τη συναυλία βυζαντινής μουσικής,
βρήκε άμεση ανταπόκριση από ένα κοινό 2.000 θεατών που στην πλειοψηφία τους
ήσαν Άγγλοι.

«Αυτό που προσπαθούμε είναι να πάμε τις ελληνικές εκδηλώσεις στους μεγάλους
χώρους που πάνε οι Βρετανοί», εξηγεί η κ. Β. Σολομωνίδου, η «ψυχή» του φεστιβάλ.

Κι ήταν πράγματι κατάμεστος ο συναυλιακός χώρος του Queen Elizabeth Hall, από
ένα κοινό που ξέρει να ακούει και να εκτιμά τους βυζαντινούς ύμνους. Ο πολύ
αγαπητός στους Βρετανούς Τζον Τάβενερ ήταν παρών. Όχι μόνον γιατί παίχτηκε το
έργο του «Βλέποντας», αλλά και γιατί μίλησε γι' αυτή τη μουσική, που τόσο τον
έχει επηρεάσει.

Η «Συμφωνιέτα» του Λονδίνου ­ φέτος συμπληρώνει 30 χρόνια ζωής ­ έπαιξε στο
πρώτο μέρος του προγράμματος ένα έργο του Τερζάκη κι ένα του Αδάμη. Ο
βαρύτονος Σπύρος Σακκάς, η σοπράνο Πατρίτσια Ροζάριο και ο τσελίστας Ραφαέλ
Γουόλφις απέδωσαν αισθαντικά το έργο του Τάβενερ «Βλέποντας» που έχει θέμα του
τον Οιδίποδα, κι έτσι τελείωσε το πρώτο μέρος.

Στο δεύτερο κυριάρχησαν εκκλησιαστικοί ύμνοι από την 20μελή χορωδία του
Λυκούργου Αγγελόπουλου και τον ίδιο βασικό ψάλτη.

Όσο κι αν φαίνεται δύσκολο ν' ακούει κανείς λειτουργία, το αποτέλεσμα ήταν
ενθουσιαστικό. Θερμό χειροκρότημα και «ανκόρ», όπως θα είχε ο κάθε δημοφιλής μουσικός.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16046P031</ED>
<ID>
ID:136284

</ID><URL>http://ta-nea.dolnet.gr/neaweb/neafile.print_unique?e=A&f=16046&m=P03&aa=1</URL></REF>


Article

<CATEGORY>vin09</CATEGORY>

 <H2>110 προσωπικότητες υπέρ της εγκατάστασης της Συλλογής Κωστάκη στη Θεσσαλονίκη
</H2>
Την εγκατάσταση της Συλλογής Κωστάκη στη Θεσσαλονίκη ζητούν 110 προσωπικότητες
(στην πλειονότητά τους καθηγητές του Αριστοτελείου Πανεπιστημίου, καλλιτέχνες,
ιστορικοί της τέχνης, συγγραφείς, αρχαιολόγοι κ.ά.) που συνυπογράφουν κείμενο
υπέρ της υπουργικής βούλησης.

«Η Θεσσαλονίκη ­ τονίζεται στο κείμενο ­ έχει βραχύτατο χρονικό ορίζοντα
στέγασης της συλλογής αφού διαθέτει κτίριο, την ΥΦΑΝΕΤ και πλήρη μελέτη
κατασκευής του και διαθέτει όλο το απαραίτητο επιστημονικό και καλλιτεχνικό
δυναμικό για τη σωστή διαχείριση και προβολή της συλλογής. Η πόλη με τον
μεγαλύτερο αριθμό νεαρού πληθυσμού στην Ελλάδα θα έχει τη δυνατότητα να
προσφέρει στους φοιτητές της και στους καλλιτέχνες της την παιδευτική επαφή με
τη διεθνή τέχνη».

Το κείμενο υπογράφουν οι: Αγαθοπούλου - Κέντρου Μ., Αλεξανδρόπουλος Ι.,
Αλεξάνδρου Β., Ανανιάδου Μ., Αναστασιάδης Γ., Ανδρέου Στ., Ανδρεάδου Τ.,
Ανδρουλάκης Μ., Αποστολίδου Β., Απότσος Γ., Αστρεινίδου Π., Βασιλειάδης Π.,
Βαρβιτσιώτης Τάκης, Βελένη Αδαμ. Τζ., Βελένης Γ., Βούγιας Σπ., Βούρος Γ.,
Βουτυράς Ε., Γερολύμπου Α., Γεωργίου Α., Γεωργίου Α., Γεωργιάδου - Κουντουρά
Ε., Γιανναδάκης Μ., Γραμμένος Δ., Γρίβας Κλ., Δημητριάδης Ε., Διδασκάλου Θ.,
Δίκα - Κορνέτη Π., Δόμπουλας Κ., Δρούγου Σ., Ευθυμιάδης Ν., Ευστρατίου Ν.,
Θεοφύλακτου Ε., Καζάζη Σ., Καλογήρου Ν., Καλουτσάς Τ., Καμπούρη Μ., Καραδέδος
Γ., Καραλέτσου Κλ., Καρατζάς Ν., Κατσανίκα Ε., Κιλεσσόπουλος Α., Κιτσοπούλου
Μ., Κονιόρδος Β., Κονταξάκης Γ., Κορδομενίδης Γ., Κουβάκις Γ., Κουκιάδης Γ.,
Κριαράς Εμ., Κρίστιτς Β., Κυριαζόπουλος Τ., Κύρου Κλείτος, Κωτσάκης Κ.,
Κωτσιόπουλος Α., Λαγόπουλος Α., Λερουά Α., Λοϊζίδη Ν., Λαδά Α., Μαβίδης Γ.,
Μακρή Τ., Μανακίδου Ε., Μανιτάκης Α., Μαυρομάτης Στ., Μπακόλας Ν., Μέντζος Λ.,
Μουλλάς Π., Μουτσόπουλος Ν., Μπουτάρης Γ., Μπλιάτκας Ν., Νικονάνος Ν., Νόλλας
Δ., Ξεξάκης Μ., Ξονόγλου Δ., Παπαγεωργίου Ρ., Παπαδόπουλος Μ., Παπευθυμίου -
Παπανθίμου Αικ., Παπανδρέου Ν., Παπασαραντόπουλος Π., Πιλάλη - Παπαστερίου Α.,
Προδρομίδης Α., Πολυβίου Μ., Σαββόπουλος Χ., Σαχίνη Α., Σαχίνης Ξ., Σκαλτσά
Μ., Σουρούνης Α., Στεφανίδης Ν., Σφυρίδης Π., Τζήκας Α., Τζώνος Π., Τιβέριος
Μ., Τομαζάνη Δ., Τσακίρης Γ., Τσιούμας Στ., Φράγκος Δ., Φωκάς Γ., Χαραλαμπίδης
Α., Χάρρυ Κλυνν, Χατζηαντωνίου Φ., Χατζηβασιλείου Β., Χατζηκωνσταντίνου Κ.,
Χειλάς Χ., Χουρμουζιάδης Γ., Χουρμουζιάδης Ν., Χριστιανόπουλος Ντ., Χρονάκη
Ν., Χρυσίδου Ε., Χρυσομαλλίδης Μ., Ψωινός Δ., Καϊσερλίδης Ιορδάνης, Τσατσάκου Α.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16046P032</ED>
<ID>
ID:136328

</ID><URL>http://ta-nea.dolnet.gr/neaweb/neafile.print_unique?e=A&f=16046&m=P03&aa=2</URL></REF>


Article

<CATEGORY>vin09</CATEGORY>

 <H5>Σοφίας σύνοψη
</H5><H2>ΤΟ ΠΝΕΥΜΑ του τόνου
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Ένα απροσδόκητο βιβλίο ήρθε στα χέρια μου. Είναι έκδοση μαζί με άλλα αξιόλογα
κείμενα του Ξενοφώντα, του Επίκτητου, του Πλούταρχου, του Κικέρωνα, όλα
μεταφρασμένα από τη φιλόλογο Μαρία Κεκροπούλου. Πρόκειται για τα «Μαγικά Λόγια
του Ζωροάστρη», όπως σχολιάζονται από τον Γεώργιο Γεμιστό-Πλήθωνα και τον
Μιχαήλ τον Ψελλό. Όλα αυτά τα σημαντικά κείμενα προσφέρονται από τις εκδόσεις «Ενάλιος».

Η Κεκροπούλου ανακάλυψε πράγματι ένα κελεπούρι. Γιατί αυτά τα απροσδόκητα
σχόλια πάνω στον Περσικό Ζωροαστρισμό ανήκουν σε δύο τελείως διαφορετικούς
ιδεολογικώς και ιδιοσυγκρασιακώς χαρακτήρες. Δύο αναμφισβήτητους γίγαντες της
Βυζαντινής Λογιοσύνης, αλλά ο πρώτος μέγας Πλατωνιστής και αμφιβόλου
χριστιανικής συνειδήσεως, ο δεύτερος μέγας Αριστοτελικός, μαθηματικός και
αστρονόμος, πιστός όμως στην Ορθοδοξία, ύστερος λόγιος.

Τι σχολιάζουν; Τους «Χαλδαϊκούς χρησμούς» του Ιουλιανού, ενός συγγραφέα των
χρόνων του Μάρκου Αντωνίνου, έργο γνωστό και με τον τίτλο «Μαγικοί λόγοι των
από Ζωροάστρου μάγων».

Η έκδοση των εκδόσεων «Ενάλιος» έχουν σε φωτοτυπία ολόκληρο το κείμενο των
σχολίων της πρώτης παρισινής έκδοσης και τη μετάφραση της Κεκροπούλου με γλωσσάρια.

Επειδή είναι βέβαιο πως ο Ζωροαστρισμός επηρέασε και τον Ιουδαϊσμό και τον
Χριστιανισμό, αλλά και τον Νίτσε· επειδή όμως είναι προφανές ότι αφομοίωσε
ιδέες και συλλήψεις πλατωνικές και επειδή οι δύο σοφοί σχολιαστές προσκομίζουν
τεκμήρια, είναι πράγματι ένα πολύτιμο απόκτημα για τους φιλομαθείς.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16046P033</ED>
<ID>
ID:136365

</ID><URL>http://ta-nea.dolnet.gr/neaweb/neafile.print_unique?e=A&f=16046&m=P03&aa=3</URL></REF>


Article

<CATEGORY>vin09</CATEGORY>

 <H5>14 ερωτοαπαντήσεις σκιαγραφούν το μυστήριο του «Τιτανικού»
</H5><H5>Ο Κόκκινος, το Πολυτεχνείο και η ροκ
</H5><H5>ΑΣΑΝΣΕΡ για ΔΥΟ
</H5><H2>Έρωτας και ιστορία επιπλέουν σε σανίδα σωτηρίας
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>Εξαρτάται. Πάντα να λες εξαρτάται. Το σινεμά, όπως κάθε Τέχνη, κάθε μεγάλος
έρωτας είναι υπόθεση προσωπικής διαδρομής. Η δική μου συντίθεται από δύο
άκρες! «Η γεύση του κερασιού», το ελάχιστο του έσχατου Αμπάς Κιαροστάμι, από
τη μία, και «Τιτανικός», το μάξιμουμ του λαϊκού ρομάντζου και του θηριώδους
Χόλιγουντ από την άλλη.
</H3>
Ξεκινάω από δύο παραδοχές: Πρώτον, μου είναι παντελώς αδιάφορο το ποσόν που
κατέβαλαν οι χρηματοδότες του «Τιτανικού» (αμάν, μπαφιάσαμε με τα 210
εκατομμύρια δολάρια, ρεκόρ που αφορά αποκλειστικά και μόνο το βιβλίο
«Γκίνες»). Και δεύτερον, το σινεμά διαθέτει πολλές όψεις, μία εκ των οποίων, η
μεγαλύτερη, η κεντρικότερη και πολλές φορές η αποτελεσματικότερη, προέρχεται
από το Χόλιγουντ - Χόλιγουντ!

Επομένως και για να συνεννοούμαστε: Το τρίωρο έπος του Τζέιμς Κάμερον είναι
μία χολιγουντιανή ταινία, που ακολουθεί τον κλασικό, αμερικανικό, κώδικα
αφήγησης και η οποία προέκυψε από το μείγμα «καταστροφής» και λαϊκού «love
story»! Εκ πρώτης όψεως αυτό θα δείτε, τίποτα λιγότερο, τίποτα περισσότερο.
Αρκούν αυτά; Γι' άλλους ναι, γι' άλλους όχι. Για τους τελευταίους, για όσους
και για όσες δεν αρκούνται στις ετικέτες και τις «κατηγορίες», υπάρχουν κι
άλλα. Άφθονα. Γιατί, φίλοι μου, τα φαινόμενα απατούν. Θυμάστε τα παραμύθια της
γιαγιάς μας; Πόσο απλά, απλοϊκά φαίνονταν, αλλά πόσα νοήματα υπήρχαν «πίσω»
απ' αυτά; Ε, λοιπόν ο Κάμερον είναι η... γιαγιά μας!

Γιαγιά μας, γραία ηλικίας 101 ετών (εξακολουθεί να ζει, τουλάχιστον ζούσε
μέχρι πριν από ένα χρόνο, επιβάτιδα που τη μοιραία εκείνη νύχτα ήταν 17 ετών).
Ο Κάμερον τη βάφτισε Ρόουζ Ντέγουιτ Μπουκέτερ, αλλά εκείνη στη συνέχεια
τροποποίησε το επίθετο, επιλέγοντας το «φτωχό» και ασήμαντο... Ντόσον! Τι
συμβαίνει; Ο Κάμερον «ομολογεί», πλαγίως, πως... βυθίστηκε στα 4.000 μέτρα
προκειμένου να ανελκύσει θησαυρούς, διαμάντια και χρυσάφια (για να κάνει μια
ταινία καταστροφής), αλλά το μόνο που βρήκε ήταν μια... ζωγραφιά. Ένα σκίτσο
που απεικονίζει νεαρή, χυμώδη, θηλυκή ύπαρξη να ποζάρει για λογαριασμό
ανώνυμου ζωγράφου, μία νύχτα πριν από το ναυάγιο, δηλαδή στις 14 Απριλίου του
1912. Η τηλεόραση μεταδίδει το... εύρημα με το σκίτσο και η εκατοντάχρονη
Ρόουζ σπεύδει στο σημείο του ναυαγίου και αφηγείται το... παραμύθι της.
Προσέξτε τώρα τα «ανεπαίσθητα» σημεία αυτού του κατακλυσμιαίου, κοινωνικού
love story.

ΧΡΗΜΑΤΟΚΙΒΩΤΙΟ - ΛΑΣΠΗ: Ο Κάμερον (όχι ο ίδιος φυσικά,
αλλά ο κυνηγός θησαυρών που ψάχνει κρυμμένα διαμάντια σε θρυλικά ναυάγια)
ανασύρει από τον βυθό του «Τιτανικού», χαλύβδινο χρηματοκιβώτιο εκείνης της
εποχής. Το ανοίγουν και αντί να πέσουν πάνω στο θρυλικό διαμάντι, «η καρδιά
της θάλασσας» βάρους 56 καρατίων, «πιάνουν» λάσπη! Δηλαδή... πηλό! Το «υλικό»
της πρωτογενούς δημιουργίας! Και εκ του... πηλού εξέρχεται ένα σκίτσο. Δηλαδή
η μορφή αρχετυπικής προέλευσης του κινηματογράφου. Τέχνη και Εικόνα.

ΜΟΝΤΕΛΟ - ΖΩΓΡΑΦΟΣ: Στο σκίτσο βλέπουμε το εικονιζόμενο,
ερωτεύσιμο «μοντέλο», αλλά πουθενά δεν υπάρχει υπογραφή του καλλιτέχνη, του
ζωγράφου. «Όσο και να ψάξαμε, πουθενά δεν βρήκαμε το όνομα Τζακ Ντόσον», λέει
ο κυνηγός κρυμμένων θησαυρών, στη γριά. Τα ίχνη του... χάθηκαν. Γιατί; Μα ο
Τζακ Ντόσον δεν ήταν ένας κοινός θνητός! Αλλά ένας... έσχατος φορέας ιδεών,
αξιών, αισθημάτων!

ΠΟΛΥΤΕΛΕΙΑ - ΔΟΥΛΕΜΠΟΡΙΟ: Το παρθενικό ταξίδι του
θηριώδους... αβύθιστου «Τιτανικού» θεωρήθηκε το μεγαλύτερο, λαμπερότερο
γεγονός της εποχής του. Όμως η 17χρονη (τότε) Ρόουζ Ντέγουιτ Μπουκέτερ
ομολογεί πως αισθάνθηκε σαν δούλος σε δουλεμπορικό σκάφος. Πλήρης αντιστροφή!

ΧΑΛΥΒΑΣ - ΕΡΩΤΑΣ: Υποψήφιος σύζυγος της Ρόουζ είναι
κάποιος Αμερικανός Χόκλι, μεγιστάνας του χάλυβα. Από το ίδιο περίπου «υλικό»
ήταν κατασκευασμένο και το «αβύθιστο» σκάφος. Όμως από τη λάσπη εξέρχεται το
σκίτσο, στο οποίο εικονίζεται η Ρόουζ! Και στο φινάλε, στη λάσπη του βυθού
καταλήγει ο αβύθιστος θαλάσσιος γίγαντας. Παιχνίδι των αντιθέσεων! Το σκίτσο
της... λάσπης είναι τεκμήριο του χαλύβδινου έρωτα της Ρόουζ για τον φτωχό
Τζακ. Αντίθετα, ο χάλυβας του Χόκλι και του «Τιτανικού» βυθίζεται και
μετατρέπεται σε παλιοσίδερα.

ΚΙΒΩΤΟΣ - ΣΑΝΙΔΑ: Επιβάτες της πρώτης «λουξ» θέσεως του
«Τιτανικού», η αφρόκρεμα της βρετανικής και αμερικανικής κοινωνίας. Αυτόκλητοι
εκπρόσωποι των εκλεκτών του... Θεού. Γιατί; Μα από την αρχή πιστεύουν πως το
σκάφος είναι... αβύθιστο, πως από μόνο του είναι γιγαντιαία σωσίβια λέμβος.
Και από την αρχή αυτοί οι εκλεκτοί θεωρούνται σαν άρχοντες της γης που
ρυθμίζουν τις τύχες του πλανήτη μας! Άνθρακας η χαλύβδινη... πεποίθησή τους.
Όλα και όλοι βυθίζονται. Μόνο μία επιπλέουσα... σανίδα είναι η αληθινή
κιβωτός. Μία σανίδα, που μεταφέρει το μοναδικό πολύτιμο φορτίο του «Τιτανικού»
(δηλαδή του... κόσμου) Τον έρωτα της Ρόουζ για τον «αόρατο» Τζακ. Πιασμένοι χέρι-χέρι!

ΜΑΞΙΜΟΥΜ - ΜΙΝΙΜΟΥΜ: Εντός του περιεχομένου της
ακριβότερης παραγωγής από συστάσεως Χόλιγουντ, καταρρίπτονται όλα τα μεγάλα
μεγέθη: πλούτος, αφρόκρεμα, αβύθιστο σκάφος, άρχοντες του κόσμου, τα πάντα.
Προσέξτε πώς αναιρεί ο Κάμερον τον... εαυτό του. Δουλεμπόριο το... κοσμικό
γεγονός καθέλκυσης του «Τιτανικού» - Άφρονες, υπερόπτες, «νάνοι» οι ένοικοι
των πολυτελών διαμερισμάτων - Αληθινή κιβωτός μία σανίδα.

ΠΑΝΩ - ΚΑΤΩ: Απόδειξη; Ο ανελκυστήρας του... Κάμερον. Δεν
τον βλέπουμε, αλλά τον αντιλαμβανόμαστε με τη διαρκή, κοινωνική μετακίνησή
του. Στο ρετιρέ «υπογράφεται» το «συμβόλαιο» εκχώρησης της Ρόουζ, στον
μεγιστάνα Χόκλι, έναντι αδρής «αμοιβής» προς τη μητέρα της, ξεπεσμένη,
Βρετανίδα αριστοκράτισσα. Στον πάτο, κατοικούν και πάλλονται οι αληθινές
«ψυχές» τού... αβύθιστου σκάφους. Στην... τρίτη θέση «κατοικεί» ο Τζακ Ντόσον.
Στο... υπόγειο θα σπεύσει η Ρόουζ για να σώσει τον αγαπημένο της. Από το
ψηλότερο μέρος της πρύμνης θα επιχειρήσει να αυτοκτονήσει ­ στην αρχή του...
παραμυθιού ­ η Ρόουζ. Από εκείνο το «ψηλό» σημείο θα τη σώσει ­ την πρώτη φορά
­ ο Τζακ Ντόσον. Από το ίδιο «ψηλό» σημείο της πρύμνης θα κρατηθούν, σφιχτά,
οι δύο εραστές για να σωθούν από το ναυάγιο! Και στη θάλασσα, στο «χαμηλότερο
σημείο» θα ξανασυναντηθούν επιβαίνοντες σε μία... σανίδα. Αρμονία των...
αντιθέσεων, έτσι;

ΛΟΥΔΟΒΙΚΟΣ - ΤΖΑΚ: Ο κομμένος... λαιμός του Λουδοβίκου
16ου, φορούσε την «καρδιά της θάλασσας» διαμάντι βάρους 56 καρατίων. Από...
αυτόν «μεταβιβάστηκε» το σπάνιο διαμάντι στον αστό Χόκλι. Και εντελώς «τυχαία»
το ίδιο διαμάντι βρίσκεται στα χέρια της Ρόουζ! Προσέξτε τον κύκλο: Γαλλική
Επανάσταση, αμερικανική βιομηχανία. Ποιος κερδίζει στο τέλος το διαμάντι; Όχι
ο κάτοχος του Χόκλι, αλλά η Ρόουζ. Παιχνίδι της μοίρας, θα πείτε. Όχι,
επανατοποθέτηση των αρχικών αξιών και ιδεών της Γαλλικής Επανάστασης.

ΕΜΠΟΡΙΟ - ΑΞΙΕΣ: Διαρκής κόντρα, αντιπαλότητα, πάλη
μεταξύ Εμπορίου - Αξιών. Πανάκριβο το διαμάντι, αλλά χάνει την αξία του, γιατί
εντελώς τυχαία βρίσκεται στην τσέπη του παλτού της Ρόουζ. Πενήντα χιλιάδες
δολάρια κοστίζει εκάστη σουίτα, αλλά και πάλι η Ρόουζ δραπετεύει προς τα...
ψίχουλα! Περί τα 7,5 εκατομμύρια κόστισε η κατασκευή του «Τιτανικού» (ως
πλοίου), αλλά στο τέλος γίνεται στάχτη. Εκατοντάδες εκατομμύρια η περιουσία
του υπερόπτη Χόκλι, αλλά όπως μαθαίνουμε στο οικονομικό κραχ φυτεύει μια
σφαίρα στον κρόταφό του! «Σκουπίδι» θεωρείται ο Τζακ Ντόσον, αλλά αυτός είναι
που σώζει από μια απόπειρα αυτοκτονίας την αριστοκράτισσα Ρόουζ. Δεκάρες
κοστίζει η κατασκευή της σωτήριας σανίδας. Ποια είναι η αξία του χρήματος;

ΠΑΡΕΛΘΟΝ - ΜΕΛΛΟΝ: Καμιά! Στις παραμονές του Α'
Παγκοσμίου Πολέμου και στην αρχή της Δύσης της βρετανικής αυτοκρατορίας
βυθίζεται ο «Τιτανικός». Κατακλυσμιαία η στιγμή, κατακλυσμιαία η ιστορία,
κατακλυσμιαία η ερωτική σχέση του Τζακ με τη Ρόουζ. Το αρχετυπικό, πρωταρχικό
ζεύγος. Άνδρα - Γυναίκα. Πάνω - Κάτω. Γιατί πρέπει πάση θυσία να τη σώσει; Για
το αίσθημα, ναι! Για την έξοδο από την «αγορά» του εμπορίου, ναι! Για τη
λύτρωση από την εμπορευματοποίηση των αισθημάτων, ναι! Για την επιστροφή στο
παρελθόν και μέσω αυτού του παρελθόντος στο... Αύριο.

ΕΝΣΤΙΚΤΟ - ΙΔΕΟΛΟΓΙΑ: Η ανέλκυση της Ρόουζ από το
παρακμιακό, πληκτικό... ρετιρέ, συντελείται μέσω του ενστίκτου. Με το αίσθημα,
τον έρωτα. Όμως το περιεχόμενο αυτού, του συγκεκριμένου «έρωτα» είναι
κοινωνικό και ιδεολογικό. 
Τα δύο πλάσματα ταυτίζονται με δεσμούς «αίματος»: Εμπιστοσύνη, αλληλεγγύη,
ισότητα, ακόμα και αυτοθυσία! Αντιθέτως, το αληθινό αίμα της μάνας προς την
κόρη Ρόουζ... διαλύεται! Πλήρης η ανατροπή της παραδοχής περί οικογενειακού,
μητρικού αίματος! Πάνω απ' όλα και πριν απ' όλα οι ιδέες, οι πεποιθήσεις, οι
αρχές, τα αισθήματα!

Καταλάβατε; Το... ρομάντζο του Τζέιμς Κάμερον υπονομεύει, σχεδόν
κονιορτοποιεί, ανεπαίσθητα όμως, όλες τις κλασικές παραδοχές, όλα τα κλισέ του
«είδους». Θυμάστε σε άλλη ανάλογη ταινία του Χόλιγουντ, παρόμοιες καταστάσεις;
Πουθενά! Γι' αυτό σας λέω. Κάτω οι ετικέτες, οι προκαταλήψεις, οι
«κατηγορίες». Εξωτερικά φαίνεται, τόσο, μα τόσο, απλοϊκό. Αλλά φανταστείτε πως
για να πλησιάσουν το ναυάγιο του αληθινού «Τιτανικού», χρειάστηκε να περάσουν
75 πάνω-κάτω χρόνια. Σκαλίστε το... ρημάδι!

* ΥΓ: Γιατί απέφυγα να μιλήσω για τα τεχνικά και ερμηνευτικά
επιτεύγματα; Μα είναι ορατά διά γυμνού οφθαλμού. Πλήρως εναρμονισμένο το
«φόντο» καταστροφής με την κορύφωση του ειδυλλίου. Κατακλυσμιαίο το ένα, προς
τον κατακλυσμό, αλλά στη σωτηρία το άλλο. Και τα ονόματα των δύο νεαρών
πρωταγωνιστών, λόγω ρόλων και ταλέντου, θα ενσωματωθούν στη μυθολογία του Χόλιγουντ.

Δεν ήταν... μοναδικός. Ένα χρόνο πριν από το παρθενικό του
ταξίδι, το «Ολύμπικ», μήκους κι αυτό 270 μέτρων, δίδυμο αδελφάκι του
«Τιτανικού», διέσχιζε τα νερά του Ατλαντικού, κάνοντας την ίδια πορεία.

Νυν υπέρ πάντων ο... ανταγωνισμός: Αντίπαλες εταιρείες που
διεκδικούσαν τη μερίδα του λέοντος στη δημοφιλή υπερατλαντική γραμμή
Σαουθάμπτον - Νέα Υόρκη, ήταν οι «Γουάιτ σταρ» (με «Τιτανικό» - «Ολύμπικ») και
«Κιούνραντ». Γι' αυτόν τον λόγο ο καπετάνιος του «Τιτανικού» διατάζει να
τρέξει το σκάφος με 21,5 κόμβους, προκειμένου να πιάσει τους 24, ίσως και τους
26, ταχύτητα με την οποία έτρεχε το αντίπαλο «Λουζιτάνια».

Έτρεχαν στα... τυφλά: Με προσεκτικότερη και λογικότερη ταχύτητα,
θα είχε αποφευχθεί η σύγκρουση με το παγόβουνο, αλλά λόγω ανταγωνισμού και
υπεροψίας το σκάφος έτρεχε στα τυφλά.

Γιατί άργησαν να δουν το παγόβουνο; Το γιγαντιαίο παγόβουνο είχε
αναποδογυρίσει, με αποτέλεσμα να εξέχει μόνο το 1/7 του όγκου του. Η άπνοια, η
νύχτα και η αστροφεγγιά το «εξαφάνιζαν».

Μα τους είχαν προειδοποιήσει: Εδώ ακριβώς προκύπτει η λάθος...
εκτίμηση, εξαιτίας της υπεροψίας και του τυφλού ανταγωνισμού. Από την
Παρασκευή 12 Απριλίου (τρεις ημέρες πριν από το ναυάγιο), ο καπετάνιος λάμβανε
διαρκώς τηλεγραφήματα από παραπλήσια σκάφη που τον προειδοποιούσαν. Μάλιστα,
την Κυριακή, 14 Απριλίου, στις 6.30 το απόγευμα διαβάζει τηλεγράφημα από το
ελληνικό «Αθήναι» και μία ώρα πριν από τη μοιραία σύγκρουση έρχεται ένα άλλο
που προσδιορίζει με ακρίβεια την παρουσία παγόβουνων. Όμως, ο «Τιτανικός»
εξακολουθούσε να τρέχει με την ίδια ταχύτητα.

Ναι, ήταν ηλεκτροφωτισμένο και παιάνιζε μουσική: Λόγω της
παροιμιώδους βρετανικής, φλεγματικής... πειθαρχίας, το σκάφος παρέμεινε
ηλεκτροφωτισμένο μέχρι τέλους και πέντε μουσικοί έπαιζαν στο κατάστρωμα ώς
το... φινάλε!

Απώλειες πολέμου: Υπήρχαν μόνο 20 σωσίβιες λέμβοι, χωρητικότητας 65-70
ναυαγών η κάθε μία. Αλλά λόγω... ταξικών διακρίσεων και πανικού, επιβιβάστηκαν
και σώθηκαν μόνον 708, επί το πλείστον γυναικόπαιδα (από τους 2.228 επιβάτες).
Μόνο 4 λέμβοι ήταν γεμάτες, ενώ στις υπόλοιπες χωρούσαν τουλάχιστον άλλες 300
ψυχές. Έγκλημα!

Ψίχουλα η αποζημίωση: Τελικά, ύστερα από χρόνια και πολλούς δικαστικούς
αγώνες, η ναυτιλιακή εταιρεία «Γουάιτ σταρ» αποζημιώνει τα θύματα με την
καταβολή 665.000 δολαρίων!

Ποιος ήταν ο αληθινός, θρυλικός ήρωας: Δεν είναι φυσικά ο
«φανταστικός» και φτωχός Τζακ Ντόσον (τον υποδύεται ο Λεονάρντο Ντι Κάπριο),
αλλά ο ζάπλουτος, κάτοχος περιουσίας 87 εκατομμυρίων δολαρίων Τζον Τζέικομπ
Άστορ, ηλικίας τότε 47 ετών, παντρεμένος με τη 19χρονη Μαντλίν.

Και όμως ζει επιβάτιδα ηλικίας 101 ετών: Λέγεται Ίντιθ Χάισμαν και
ουδεμία σχέση έχει με την επίσης φανταστική ηρωίδα του Κάμερον, Ρόουζ Ντέγουιτ
Μπουκέτερ (Κέιτ Γουίνσλετ).

Πόσο κόστισε: Είκοσι, περίπου, φορές κόστισε ακριβότερα η παραγωγή του
κινηματογραφικού «Τιτανικού», από την κατασκευή του σκάφους. Μόλις 7,5
εκατομμύρια ο αληθινός, 210 ο... φανταστικός.

Κάποιος προφήτεψε το ναυάγιο! Περίπου 14 χρόνια πριν από τη μοιραία
σύγκρουση, κάποιος Μόργκαν Ρόμπερτσον, συνταξιούχος του εμπορικού ναυτικού,
έγραψε το μυθιστόρημα «Ματαιότης» (1898) και στο κεφάλαιο «Το ναυάγιο του
Τιτάνα», προφητεύει πως κάποιον Απρίλιο, στο παρθενικό του ταξίδι, θηριώδες
σκάφος θα συγκρουστεί με παγόβουνο και θα βυθιστεί αύτανδρο με 2.000 επιβάτες!

Άνθρωποι και ποντίκια: Ο εκπρόσωπος της πλοιοκτήτριας εταιρείας Ισμέι,
την κοπάνησε, αλλά ο καπετάνιος Σμιθ ακολούθησε το σκάφος στον βυθό.

Θεωρία συνωμοσίας: Δύο ερευνητές υποστήριξαν ότι πρόκειται περί απάτης
και πως δεν βυθίστηκε το «Τιτανικός», αλλά το αδελφάκι του το «Ολύμπικ».
Γιατί; Επειδή το «Ολύμπικ» είχε υποστεί ζημιές και η εταιρεία σχεδίασε
ελεγχόμενη σύγκρουση με το παγόβουνο, προκειμένου να εξασφαλίσει τα υπέρβαρα
λύτρα της ασφάλειας!

Μακάρι να «σκίσει» στα ταμεία, μπας και φουντώσει το ενδιαφέρον και πέσουν
μερικές επιπλέον «δεκάρες» σ' αυτή την έρμη ελληνική παραγωγή. Αλλά ούτε
ταινία-ταινία είδα, ούτε αντιπροσωπευτικό ροκ άκουσα! Και δεν φαντάζεστε πόσο
περίμενα. Και τη δεύτερη ταινία του Κόκκινου, «Ο αδελφός μου κι εγώ», και τον
Έρικ Μπάρτον, και τη σύγκρουση ή τέλος πάντων τη... σύγκριση των δύο γενιών!
Απ' εδώ, τις «γενιές» οι παγίδες, απ' εδώ τα σχήματα, απ' εδώ οι γραφικότητες,
απ' εδώ τα κλισέ, απ' εδώ οι κοινοτοπίες.

Διότι πώς είναι δυνατόν παλικάρι του 1998, έχοντας σώας τας φρένας, μάγκας με
μακριές φαβορίτες, φοιτητής του δύσκολου, δυσκολότατου Πολυτεχνείου, να είναι
κολλημένος και να εκλαμβάνει ως... θεό του έναν 45αρη, που ολημερίς, ολονυχτίς
βάζει μόνο δίσκους και ψαρεύει μικρούλες γκομενίτσες; Και πώς είναι δυνατόν,
μια γενιά, η όποια γενιά, το όποιο «μέρος», «τμήμα» της όποιας γενιάς να
ορίζεται, να αρχίζει και να τελειώνει βάζοντας δίσκους και ψαρεύοντας
μικρούλες γκομενίτσες;

Αλλά και πώς είναι επίσης δυνατόν τέτοιο «ψαγμένο» παλικάρι του Πολυτεχνείου
και του σήμερα, να κολλάει στον ψευτο-μάγκα τον αδελφό του και στη γενιά του
'60, όταν απαξάπαντες οι φίλοι τού αδελφού του και εκπρόσωποι εκείνης της
γενιάς αποτελούνται από συμβιβασμένες, πλαδαρές, ακόμα και κυβερνητικές...
σαπιοκοιλιές; Κύριε των δυνάμεων, έναν, μόνο έναν τέτοιο αληθινό νεαρό
«ψώνιο», κολλημένο στο '60, περιστοιχισμένο από τέτοιες γραβάτες και
σαπιοκοιλιές, αν μπορούσε να έβρισκε ο Κόκκινος, θα έκανε ρεκόρ για το βιβλίο «Γκίνες»!

Γενιές πάνε κι έρχονται! Βαγγέλης Γερμανός - Δημοσθένης Παπαδόπουλος «Ο
αδελφός μου κι εγώ»

Χωρίς χαρακτήρες, σχέσεις και χωρίς ιστορία αιματοδοτημένη από τη ζωή, δεν
υφίσταται σενάριο. Και χωρίς σενάριο δεν υφίσταται ταινία. Τόσο απλά.
Απόδειξη; Σαν να βλέπεις «περάσματα» από ταινία που πρόκειται να γίνει, σκηνές
από έργο προσεχώς και σαν να διαβάζεις την «υπόθεση του έργου»! Σκληρά όλα
αυτά; Πρέπει! Για να λέμε την αλήθεια, να ρισκάρουμε τη γνώμη μας, για να
ανάβουμε συζητήσεις. Ομολογώ πως από το πρώτο μέχρι το τελευταίο πλάνο έμεινα
παντελώς αδιάφορος. Εκτός από τις έξυπνες ατάκες καθημερινού, σαρκασμού και
αληθινού, τρέχοντος «λόγου». Ομολογώ πως δεν αισθάνθηκα τίποτα, πως δεν
«κατάλαβα» την ανάγκη, παρουσίας του Έρικ Μπάρντον και της συναυλίας του. Πως
μετά το φινάλε την πρώτης ώρας, η ταινία «έκανε» τρία φινάλε. Πως η (ας πούμε)
ιδεολογία της είναι συμπύκνωση επιτραπέζιας, χαβαλετζίδικης κουβεντούλας, που
γίνεται μεταξύ αδελφών, όταν ο μεγάλος καρπαζώνει τον μικρό, λέγοντάς του
«σκάσε και φάε»! Πως ενώ είναι ροκ, δεν έχει ρυθμό (τάιμινγκ), πως το
πρωτότυπο σάουντρακ είναι... ανύπαρκτο και πως, τουλάχιστον εγώ, αλλά και
καμιά δεκαριά που ξέρω, ουδέποτε θα επιλέγαμε τις μουσικές του Κόκκινου, σαν
αντιπροσωπευτικές εκείνης της δεκαετίας.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16046P041</ED>
<ID>
ID:136285

</ID><URL>http://ta-nea.dolnet.gr/neaweb/neafile.print_unique?e=A&f=16046&m=P04&aa=1</URL></REF>


Article

<CATEGORY>vin09</CATEGORY>

 <H5>ΤΗΛΕΚΡΙΤΙΚΗ
</H5><H2>Μία δέσμη φωτός
</H2>
<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

<H3>Ώρα δωδεκάτη νυχτερινή, στο πρώτο λεπτό της χθεσινής Πέμπτης, η ΕΤ1 διέκοψε το
πρόγραμμά της μετέχοντας στην 24ωρη απεργία της ΓΣΕΕ. Δεν έκανε όμως το ίδιο
και η ΝΕΤ. Προφανώς οι τηλε-απεργοί σεβάστηκαν τους θεατές και άφησαν την
προβαλλόμενη εκπομπή να ολοκληρωθεί. Όταν τελείωσε, βυθίστηκε και το δεύτερο
κρατικό κανάλι στη σιωπή.
</H3>
Αυτή η φανταστική ευγένεια, σαν δέσμη φωτός στη συσκότιση της δημόσιας
τηλεόρασης, δημιούργησε μιαν απολύτως κατάλληλη ατμόσφαιρα για τη
μεταμεσονύκτια εκπομπή βιβλίου «Άξιον εστί», που ήταν αφιερωμένη στην
επιστημονική φαντασία. Προσκεκλημένοι του Βασίλη Βασιλικού οι συγγραφείς Μάκης
Πανώριος, Τάσος Ρούσος και Ράνια Κατσαρέα. Μαζί ο σκηνοθέτης Δημήτρης
Παναγιωτάτος, λάτρης του φανταστικού κινηματογράφου και της φανταστικής
λογοτεχνίας, που μας έχει δώσει λαμπρά δείγματα του είδους σε μεγάλη και μικρή
οθόνη. Επίκεντρο της συζητήσεως τα βιβλία των παρόντων στην εκπομπή συγγραφέων
και πρώτη αναφορά στον «Οδυσσέα» του Τάσου Ρούσου, όπου ο θρυλικός ήρωας και
τα κατορθώματά του εκλαμβάνονται ως ηρωική φαντασία, η οποία εκπορεύεται από
μύθους, θρύλους και έπη των λαών.

Αφού «υπάρχουμε μέσα από λέξεις» και «η φανταστική λογοτεχνία δεν είναι τόσο
έξω από την πραγματικότητα».

Βήματα

Ο Μάκης Πανώριος, ηθοποιός και συγγραφέας από τους πρώτους του είδους, μίλησε
για το νέο του βιβλίο «Αύριο», επισημαίνοντας ότι το αύριο «έρχεται με βήματα
μεγάλα» μέσα στην «σκοτεινιά», όπου τα «ρομπότ έχουν ανθρωπιά, αλλά οι
άνθρωποι ρομποτοποιούνται»!

Η κυρία Κατσαρέα χρησιμοποιεί στο βιβλίο της «Νεκρή φύση», που διαβάζεται σαν
παραμύθι, τον πασίγνωστο μύθο του Βρικόλακα, εκλαμβάνοντας τον σκοτεινό ήρωα
ως «έναν αναρχικό» και σύμβολο επικοινωνίας τρομακτικό, που παραπέμπει στην
σημερινή πραγματικότητα των ανθρώπινων σχέσεων, όπου τα άτομα στην
καθημερινότητά τους απομυζούν το ένα το άλλο. Συμπέρασμα; Όπως λέει η ίδια
συγγραφέας έχουμε «ένα αρχέτυπο και μια πραγματικότητα σημερινή».

Αντίθετα, μιλώντας για το αύριο, ο κ. Μάκης Πανώριος, προφητεύει ότι «στις
μελλοντικές κοινωνίες ενώ η τεχνολογία θα έχει φθάσει σε υψηλό επίπεδο, οι
άνθρωποι θα έχουν χάσει την ανθρωπιά τους. Και οι μηχανές θα ξεφύγουν από τον
άνθρωπο και θα αρχίσουν να σκέπτονται»...

«Πόσο η επιστημονική φαντασία πραγματοποιείται στην εποχή μας;» ρωτάει ο οικοδεσπότης.

«Σήμερα γίνεται πραγματικότητα», είναι η απάντηση... «Ο Κασπάροφ έπαιξε με τον
υπολογιστή και έχασε... Ο Ιούλιος Βερν είναι κοινός τόπος»...

Δυστυχώς, η συζήτηση που μας άφησε να παρακολουθήσουμε η ΝΕΤ κινήθηκε σε πολύ
στενά πλαίσια και βέβαια δεν εξάντλησε το θέμα. Σε μιαν εποχή όπως η τωρινή,
που η πραγματικότητα ξεπερνάει την όποια φαντασία, θα περίμενε κανείς,
τουλάχιστον, ορισμένες αναφορές σε σπουδαία ξένα βιβλία και φιλμ. Και επίσης
διορθώσεις λανθασμένων πληροφοριών.

Με πρώτη και καλύτερη εκείνη για τον Κασπάροφ που, όπως διαβάσαμε αργότερα
στις εφημερίδες, δέχτηκε να παίξει τον χαμένο... κερδίζοντας σε... χρηματικό επίπεδο.

Δεύτερο: Ο «Δράκουλας» του Κόπολα δείχνει τον Βρικόλακα, που υποδύεται ο
εκπληκτικός Γκάρι Όλντμαν, να αναμειγνύεται με τον κόσμο (σ.σ.: πηγαίνει
μάλιστα και... σινεμά), να ερωτεύεται και να... επικοινωνεί τέλεια με την
αγαπημένη του.

Αριστουργήματα

Στον κινηματογράφο, επίσης, έχουμε δει αριστουργήματα του είδους, όπως το
«Μπλέιντ Ράνερ», με γυναίκες - ρεπλίκες που παραπέμπουν στα σημερινά ανθρώπινα
ομοιώματα που απειλεί να δημιουργήσει με κλωνοποίηση ο γνωστός Αμερικανός
δόκτωρ Σιντ.

Όσο για τα βιβλία, τι να πρωτοαναφέρει κανείς; Το «Σπέρμα του δαίμονα», τον
«Σημαδεμένο άνθρωπο», που έγινε ταινία με τον Ροντ Στάιγκερ, την «Οξυγονία» με
θέμα την περιβαλλοντολογική μόλυνση, το «Φαρενάιτ 451» του Ρέι Μπράντμπερι,
που έγινε αριστουργηματική ταινία από τον Φρανσουά Τριφό, το «Ο θαυμαστός
καινούργιος κόσμος», του Χάξλεϊ, με πανομοιότυπες κατηγορίες ανθρώπων, ή το
συγκλονιστικό «Εμείς», του Ζαμιάτιν, που μόλις κυκλοφόρησε, αμέσως μετά την
επανάσταση του 1917 στη Ρωσία, απαγορεύθηκε από τις σοβιετικές αρχές!

Η πληρέστερη ενημέρωση ποτέ δεν έβλαψε κανέναν...

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16046P061</ED>
<ID>
ID:136286

</ID><URL>http://ta-nea.dolnet.gr/neaweb/neafile.print_unique?e=A&f=16046&m=P06&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Ανθρώπινη, ζεστή εκπομπή έκανε η Νατάσσα Ράγιου. Το χθεσινό «Κεντρί»
φιλοξένησε την περίπτωση ενός ασθενή με AIDS. Και χωρίς μελοδραματικές
εξάρσεις, υπερβολικές απλουστεύσεις ή επιστημονικές γνωματεύσεις, ξεκίνησε η
συζήτηση μεταξύ ενός γιατρού και μιας ψυχολόγου γύρω από τον φόβο του θανάτου,
τις φυσιολογικές ή νευρωσικές αντιδράσεις του στενού οικογενειακού κύκλου, την
κοινωνική απόρριψη ή ανοχή. Αν δεν ήταν η πρώτη, ήταν μία από τις σπάνιες
εκπομπές στην οποία η δημοσιογράφος διατήρησε τις ισορροπίες. Φαίνεται ότι οι
ποινές και επιπλήξεις του Ραδιοτηλεοπτικού Συμβουλίου επέδρασαν στις
αντιλήψεις της.

* Μια Άντζελα Δημητρίου δεν ήταν αρκετή. Ο Σκάι θεώρησε ότι είχε
επιτυχία και πρόβαλε σε επανάληψη τη συνέντευξή της στον Μάκη Πουνέντη.
Ό, τι χάθηκε στο πρώτο ζάπινγκ να καταγραφεί στο δεύτερο. Να δουν όλοι την
Αντζελα που μίλαγε για τον μέχρι τούδε αγνοούμενο γιο της. Και πώς μιλούσε...
Μέσα στην ωραιοπάθεια, στη μέση μιας ομήγυρης παιδιών, που τους εξηγούσε τη
θέση της τότε ως ανύπαντρης μητέρας και ανήμπορης γυναίκας να μεγαλώσει μόνη
το παιδί της. Τι σκηνοθετικό εύρημα...

* Οι θεατές των «Χ-Files» είναι φανατικοί. Και διαθέτουν αρκετά εξασκημένη
μνήμη, ώστε να ξεχωρίζουν αν από ένα επεισόδιο ξεκινάει ένας νέος κύκλος ή μία
σειρά επεισοδίων σε επανάληψη. Και την περασμένη Δευτέρα αυτό ακριβώς
διαπίστωσαν. Γιατί δεν είδαν τι απέγινε η μητέρα του Μόλντερ που είχε
πέσει σε κώμα ούτε ότι ο Μόλντερ ανακαλύπτει στον Καναδά μία φάρμα με
κλωνοποιημένα παιδιά, που μοιάζουν της χαμένης αδελφής του Σαμάνθα.
Παρά είδαν το επεισόδιο με την απαγωγή της Σκάλι, με το οποίο ξεκινάει
ο δεύτερος και όχι ο τέταρτος κύκλος των «Χ-Files». Ας φροντίσει, λοιπόν, το
κανάλι να αγοράσει καινούργια επεισόδια, διαφορετικά αν δεν δύναται, ας το
παραδεχτεί, μήπως και κάποιο άλλο οικονομικά υγιέστερο είναι σε θέση να
ικανοποιήσει τους θεατές.

* Μετά εννέα χρόνια ενημέρωσης μέσω δελτίων Τύπου, η Ρούλα Κορομηλά
αποφάσισε ότι ήρθε το πλήρωμα του χρόνου, για την απευθείας συνάντησή της με
τους δημοσιογράφους. Έτσι, με αφορμή την κοπή της πρωτοχρονιάτικης πίτας του
«Μπράβο καλώς ήρθατε» η σταρ της ιδιωτικής τηλεόρασης ξεκίνησε την ενημέρωση
των δημοσιογράφων κάνοντας την αυτοκριτική της: «Όσο εγωιστικό και αν
ακούγεται, το 1997 ήταν μια καλή χρονιά για το «Μπράβο». Και θα συνεχίσει και
φέτος με προσκλήσεις σε προσωπικότητες, εξορμήσεις στις πόλεις της Ελλάδας και
το εξωτερικό, με εκπλήξεις συναισθηματικού χαρακτήρα προς το κοινό. Αποκάλυψε
μάλιστα πως η ιταλική RAI της έκανε πρόταση συνεργασίας. Κάτι που πολύ την
κολάκευσε, γι' αυτό και αρχικά δέχτηκε, αφήνοντας τις συζητήσεις με το Mega ­
μια και έχει συμβόλαιο με το κανάλι ­ σε δεύτερο πλάνο. «Είμαι φιλόδοξη, να το
κρύψω;» ήταν η τελευταία της λέξη.

* Τη στιγμή που τα δορυφορικά δίκτυα εξαπλώνονται ολοένα και περισσότερο και
σε ολόκληρο τον κόσμο τα τηλεοπτικά κανάλια πολλαπλασιάζονται, η Γαλλική
Πρεσβεία, η Γαλλόφωνη Τηλεόραση TV5 και το Ινστιτούτο Οπτικοακουστικών Μέσων
οργανώνουν σήμερα στις 12 το μεσημέρι στο Γαλλικό Ινστιτούτο Αθηνών (Σίνα 31)
στρογγυλό τραπέζι με θέμα «Οι νέοι τρόποι μετάδοσης τηλεοπτικών προγραμμάτων».
Τη συζήτηση μεταξύ διευθυντών καναλιών και πανεπιστημιακών καθηγητών
συντονίζει ο δημοσιογράφος Παύλος Τσίμας, και οι ακροατές θα
σχηματίσουν γνώμη για τις νέες τεχνολογίες και πώς αυτές θα επηρεάσουν το
μέλλον της τηλεόρασης.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16046P062</ED>
<ID>
ID:136329

</ID><URL>http://ta-nea.dolnet.gr/neaweb/neafile.print_unique?e=A&f=16046&m=P06&aa=2</URL></REF>


Article

<CATEGORY>vin09</CATEGORY>

 <H2>«Δραματικές» εναλλαγές στην κορυφή των σίριαλ
</H2>
Τα δραματικά σίριαλ εξακολουθούν να υπερέχουν των κωμικών. Ο «εσωτερικός»
ανταγωνισμός που έχει αναπτυχθεί στην κατηγορία των δραματικών είναι έντονος
και στην δημοφιλέστερη τριάδα παρατηρούνται διαρκώς εναλλαγές. Την
προπερασμένη εβδομάδα πρώτο των δραματικών σίριαλ ήταν το «Τίμημα του πάθους».
Αυτήν τη φορά βρέθηκαν στην κορυφή οι «Ψίθυροι καρδιάς». Στις τάξεις του
«αντίπαλου δέους» ξεχώρισαν οι «Δύο ξένοι», ακολουθούμενοι από τη σειρά «Και
οι παντρεμένοι έχουν ψυχή». Στις ταινίες ξεχωρίζει, σε συνολικό επίπεδο, η
αμερικανική περιπέτεια «Απόδραση», αλλά στα σημεία επικράτησαν οι ελληνικές
κωμωδίες, που ήταν απολαυστικές. Από τις αθλητικές μεταδόσεις του επταημέρου
τα περισσότερα βλέμματα συγκέντρωσαν οι αγώνες μπάσκετ της ΑΕΚ στην Ευρωλίγκα
και το ελληνικό πρωτάθλημα, αλλά και του Άρη που επικράτησε επί του
Ολυμπιακού. Στα πολιτικά τοκ σόου πόλος έλξης ήταν το «Ενώπιος Ενωπίω» με τον
Κώστα Καραμανλή να δίνει την πρώτη τηλεοπτική συνέντευξή του, ως πρόεδρος της
Ν.Δ., στον Νίκο Χατζηνικολάου.

* Στο επταήμερο από 12 έως 18 Ιανουαρίου η πίτα τηλεθέασης μοιράστηκε ως εξής:
Antenna 25,20%, Mega 20,78%, Σκάι 16,33%, Star 13,84%, ΕΤ1 4,60%, ΝΕΤ 2.95%.


<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16046P071</ED>
<ID>
ID:136287

</ID><URL>http://ta-nea.dolnet.gr/neaweb/neafile.print_unique?e=A&f=16046&m=P07&aa=1</URL></REF>


Article

<CATEGORY>vin09</CATEGORY>

 <H2>«Θέμα εθνικής σημασίας» οι άδειες στα κανάλια
</H2>
Το έργο της παραχώρησης των αδειών στους τηλεοπτικούς σταθμούς είναι σύμφωνα
με τον υπουργό Τύπου και ΜΜΕ Δημήτρη Ρέππα ζήτημα εθνικής σημασίας, ενώ για
μια ακόμη φορά μίλησε και για τη λειτουργία των τμημάτων ελέγχου - διαφάνειας
και μητρώου στο Εθνικό Συμβούλιο Ραδιοτηλεόρασης.

Ο κ. Ρέππας, λίγο πριν από την κοπή της πίτας στο ΕΣΡ, αφού ευχήθηκε στα μέλη
του Ραδιοτηλεοπτικού Συμβουλίου να ανταποκριθούν στη δύσκολη αποστολή που τους
ανέθεσε η πολιτεία ­ παρά τις ελλείψεις στην υλικοτεχνική υποδομή και
στελέχωσή του ­ εξέφρασε την ελπίδα όπως η «διαδικασία παραχώρησης των
ραδιοφωνικών συχνοτήτων να ολοκληρωθεί με επιτυχία», ενώ τις επόμενες ημέρες
αναμένεται και η δημοσίευση και της δεύτερης προκήρυξης για τις τηλεοπτικές άδειες.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16046P072</ED>
<ID>
ID:136330

</ID><URL>http://ta-nea.dolnet.gr/neaweb/neafile.print_unique?e=A&f=16046&m=P07&aa=2</URL></REF>


Article

<CATEGORY>vin09</CATEGORY>

 <H2>Η «Χαβάη» έχασε τον επιθεωρητής της
</H2>
Ο επιθεωρητής Μαγκάρετ (Τζακ Λορντ)

Πέθανε αργά χθες το βράδυ από οξύ καρδιακό έμφραγμα στο σπίτι του, στη
Χονολουλού, ο 77χρονος Αμερικανός ηθοποιός Τζακ Λορντ, γνωστός από την
τηλεοπτική σειρά «Χαβάη 5-0», όπου υποδυόταν τον επιθεωρητή Μαγκάρετ.

Πριν ενσαρκώσει τον ρόλο του Μαγκάρετ, ο Τζακ Λορντ είχε παίξει για αρκετά
χρόνια (από το 1949 ως το 1968) στον κινηματογράφο («Η δίκη του Μπίλι Μίτσελ»,
«Το μικρό κοιμητήριο», «Τζέιμς Μποντ εναντίον δόκτορος Νο»).

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16046P073</ED>
<ID>
ID:136366

</ID><URL>http://ta-nea.dolnet.gr/neaweb/neafile.print_unique?e=A&f=16046&m=P07&aa=3</URL></REF>


Article

<CATEGORY>vin09</CATEGORY>

 <H2>Ο Αρ. Καμάρας στην ΕΡΑ-ΣΠΟΡ
</H2><H2></H2>
Εικόνες από την Αθήνα του 1950-60, αλλά και από τους στίβους και τα γήπεδα,
ζωντανεύει ο παλιός διεθνής ποδοσφαιριστής του Απόλλωνα Αθηνών και του
Παναθηναϊκού, Αριστείδης Καμάρας. Μιλάει, αύριο Σάββατο, στον Πάνο Γεραμάνη
και την Μαριάνθη Πελεβάνη από την εκπομπή «Οι άσοι των γηπέδων» στις 2 μ.μ.,
στην ΕΡΑ-ΣΠΟΡ.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16046P074</ED>
<ID>
ID:136390

</ID><URL>http://ta-nea.dolnet.gr/neaweb/neafile.print_unique?e=A&f=16046&m=P07&aa=4</URL></REF>


Article

<CATEGORY>vin15</CATEGORY>

 <H5>Ιστορίες χιούμορ και πάθους
</H5><H2>ΤΗΛΕΟΡΑΣΗ ΠΑΡΑΣΚΕΥΗΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΔΙΑΠΛΕΚΟΜΕΝΑ ΠΑΙΧΝΙΔΙΑ ΣΤΟ ΕΚΚΕΝΤΡΙΚΟ «PULP FICTION»
</H3>
Πολλές καλές ταινίες σήμερα στα κανάλια, με το «Αντίο παιδιά» του Λουί Μαλ
να... πετάει το γάντι στο εκκεντρικό «Pulp fiction» του Ταραντίνο

Πολεμικό δράμα ­ '87 ­ το «Αντίο παιδιά» του Λουί Μαλ δίνει μια προσωπική
«ματιά» στο γνωστό κινηματογραφικό είδος, ενώ στην άλλη όχθη περί
κινηματογράφου κινείται το «Pulp fiction» του ιδιόρρυθμου Κουέντιν Ταραντίνο.

Από τις άλλες ενδιαφέρουσες ταινίες της ημέρας να αναφέρουμε «Το τελευταίο
καταφύγιο» του Τιμ Χάντερ με τους Ματ Ντίλον και Ντάνι Γκλόβερ, το φιλμ τρόμου
του Τζον Κάρπεντερ «Ο πρίγκιπας του σκότους», τη γαλλική γκανγκστερική ταινία
«Αστυνομική ιστορία» του Ζορζ Λατνέρ με τους Μιρέιγ Νταρκ και Μισέλ Κονσταντίν
και την «Κυρά της θάλασσας» με την Λιβ Ούλμαν.

Αναλυτικότερα, μεταξύ των ταινιών που προγραμματίζουν να παίξουν σήμερα τα
κανάλια είναι και οι πιο κάτω:

«Ο γλυκοψεύτης»

18.15 Star. Βιντεοφάρσα του Όμηρου Ευστρατιάδη με έξοχους
κωμικούς μας ­ Μουστάκας, Ρίζος, Φωτόπουλος ­ να κάνουν από μόνοι τους ό,τι
μπορούν για να γελάσουμε. *

«Αγαπούλα μου»

19.30 ΕΤ1. Εγχώρια αισθηματική κομεντί ­ '60 ­ με έναν
ποδοσφαιριστή που αγαπά ένα φτωχό κορίτσι. Με τους: Άντζελα Ζήλια, Γιώργο
Καμπανέλλη, Μίμη Στεφανάκη. **

«Οι επίλεκτοι»

21.30 Σκάι (Steel sharks). Ένας Αμερικανός εξπέρ στα χημικά όπλα
πέφτει θύμα απαγωγής από αντίπαλους πράκτορες. Αφέλειες ­ '95 ­ του Ρόντνεϊ
ΜακΝτόναλντ. (Διάρκεια: 96') *

«Ο τρελοπενηντάρης»

22.00 Mega. Ο Λάμπρος Κωνσταντάρας σ' έναν από τους πιο
αγαπημένους του ρόλους, αυτόν που υπογραμμίζει και ο τίτλος αυτής της φάρσας ­
'71 ­ του Κώστα Καραγιάννη. (Διάρκεια: 93')**

«Αστυνομική ιστορία»

23.00 ΕΤ3 (Etait une fois un flic). Ο Ζορζ Λοτνέρ ­'72 ­ βάζει
τον βετεράνο Μισέλ Κονσταντίν να είναι επιθεωρητής της Αστυνομίας, ο οποίος
προσπαθεί να διαλευκάνει μια υπόθεση με τη βοήθεια της Μιρέιγ Νταρκ.
(Διάρκεια: 90') **

Πέτρα σκανδάλου το «Pulp fiction» του Κουέντιν Ταραντίνο διαθέτει «ύφος»,
«στυλ», «εκκεντρικότητα» ή όλα αυτά είναι δήθεν; Με τους: Μπρους Γουίλις, Τζον
Τραβόλτα, Ούμα Θέρμαν, Σάμουελ Τζάκσον

«Pulp fiction»

23.30 ΕΤ1. Σασπένς, χιούμορ και «σοβαρή» διάθεση ανατροπής όλων
των κινηματογραφικών ειδών από τον εκκεντρικό Κουέντιν Ταραντίνο.
Γκανγκστερική ταινία που «αντιγράφει» άλλες, με διάθεση υπονόμευσης ως άλλοθι.
Το στόρι; Ο αλληλοσπαραγμός μιας συμμορίας ως... παραφωνία μιας γκανγκστερικής
συμφωνίας. Έξυπνη, αλλά και δήθεν. Προκάλεσε πολλή συζήτηση. Εγώ; Στην αρχή με
εκνεύρισε, μετά με άφησε αδιάφορο. Με πλήθος γνωστών σταρ: Τραβόλτα, Γουίλις,
Θέρμαν, Καϊτέλ, Αρκέτ. *

«Ο πρίγκιπας του σκότους»

23.45 Mega (Prince of darkness). Ταινία τρόμου ­ '87 ­ του
άλλοτε τρομερού σε ανάλογες ταινίες Τζον Κάρπεντερ. Η ανεύρεση ενός αρχαίου
αμφορέα μέσα στον οποίο κρύβεται... ο γιος του Σατανά. (Διάρκεια: 103') *

«Αντίο παιδιά»

00.30 ΝΕΤ (Au revoir les enfants). Πολεμικό δράμα ­ «Χρυσό
Λιοντάρι» στο Φεστιβάλ Βενετίας ­ που ανανεώνει το γνωστό κινηματογραφικό
είδος. Η ζωή σ' ένα κολέγιο του Παρισιού στα χρόνια της γερμανικής κατοχής.
Του Λουί Μαλ. (Διάρκεια: 103') ****

«Η κυρά της θάλασσας»

01.00 ΕΤ3 (The lady from the sea). Ποιητικό δράμα γύρω από την
αναζήτηση της αληθινής αγάπης. Με τη Λιβ Ούλμαν. Τον Πιερ Μπρόνκεν. (Διάρκεια:
121') **

«Τα νύχια του αετού»

01.30 Antenna (Talons of the eagle). Για τους φίλους των
πολεμικών τεχνών με έναν εκπρόσωπο του νόμου, εξπέρ στο «είδος». Του Στίβεν
Μόντερ, με τον Μπίλι Μπλανκς. (Διάρκεια: 92') *

«Δολοφόνος παιδιών»

01.30 Star (With harmful intent). Θρίλερ ­ '93 ­ του Ρίτσαρντ
Φρίντμαν. *

«Το τελευταίο καταφύγιο»

02.00 ΕΤ1 (The saint of fort Washignton). Κοινωνική ταινία ­ '95
­ του Τιμ Χάντερ. Με τους: Ματ Ντίλον, Ντάνι Γκλόβερ. Η σκοτεινή πλευρά της
Νέας Υόρκης με τη φτώχεια και τη μιζέρια και οι προσπάθειες των δύο
πρωταγωνιστών να ξεφύγουν από αυτή. (Διάρκεια: 100') **

«Αποφασισμένη για φόνο»

03.00 Mega (Willing to kill). Δράμα με μία μάνα να φθάνει στο
έγκλημα προκειμένου να πραγματοποιήσει το επαγγελματικό όνειρο της κόρης της!
Του Ντέιβιντ Γκριν, με τις: Λέσλι Αν Γουόρεν και Τες Χάρπερ. (Διάρκεια: 96') **

«Το μυστικό του γορίλα»

03.45 Antenna (Bride of the gorilla). Ταινία τρόμου ­ '56 ­ του
Κερτ Σιόντμακ, με τον Ρέιμοντ Μπαρ. (Διάρκεια: 63') *

«Ζωντανός νεκρός Νο 2»

04.20 Mega (Bride of the re-animator). Άλλη μια ταινία τρόμου ­
'90 ­ του Μπράιαν Γιούνζα. (Διάρκεια: 95') *

«Σιδηρούν προσωπείο»

05.00 Antenna (Iron mask). Το τελευταίο επικό φιλμ του
αμερικανικού βωβού σινεμά ­ '24 ­ του Άλαν Ντουάν. Με τον Ντάγκλας Φέρμπανκς.
(Διάρκεια: 73') **

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16046P081</ED>
<ID>
ID:136300

</ID><URL>http://ta-nea.dolnet.gr/neaweb/neafile.print_unique?e=A&f=16046&m=P08&aa=1</URL></REF>


Article

<CATEGORY>vin09</CATEGORY>

 <H2>Ο Ψυχάρης στην υπόθεση Ντρέιφους
</H2>
<AUTHOR>ΕΜΜΑΝΟΥΗΛ ΚΡΙΑΡΑΣ</AUTHOR>

Με αφορμή τον ερχομό του 1998 δικαιολογημένα θυμηθήκαμε τον Εμίλ Ζολά, το
«κατηγορώ» του και το θαρραλέο και συνεχή αγώνα του για την αναθεώρηση της
άδικης καταδίκης του Εβραίου Γάλλου αξιωματικού Ντρέιφους. Η τολμηρή αυτή
πρωτοβουλία του διάσημου Γάλλου συγγραφέα παρακίνησε και πολλούς άλλους
διανοουμένους να ενδιαφερθούν για την υπόθεση, να προσεγγίσουν δημοκρατικούς
Γάλλους πολιτικούς της εποχής (Ζορές, Μιλεράν, Βιβιανί, Μπλουμ και άλλους) και
να αγωνιστούν επίμονα μαζί τους για να επιτύχουν τελικά την αναθεώρηση της
δίκης και την αποκατάσταση του αθώου αξιωματικού.

Πόσοι όμως ανάμεσά μας ­ και ιδίως ανάμεσα στους νεότερους διανοουμένους μας ­
έχουν υπόψη τους ότι και ο δικός μας Ψυχάρης, δημοκρατικών και σοσιαλιστικών
αντιλήψεων τα χρόνια εκείνα, ενδιαφέρθηκε για το θέμα, συνδέθηκε στενά με το
Ζολά και τους άλλους συναγωνιστές του και έδρασε ποικιλότροπα και αυτός για να
επιτευχθεί το τελικό αποτέλεσμα;

Ο Γ. Ψυχάρης (αριστερά) είχε ενδιαφερθεί για την υπόθεση Ντρέιφους, είχε
συνδεθεί με τον Εμίλ Ζολά και βοήθησε στο τελικό αποτέλεσμα

Το ενδιαφέρον του Ψυχάρη για την υπόθεση προκαλείται από το καλοκαίρι του
1897. Μετά το «κατηγορώ» του Ζολά κινείται ενεργότερα το ενδιαφέρον των
διανοουμένων στη Γαλλία. Λίγους μήνες μετά την υπογραφή από πολλούς μιας
αίτησης για την αναθεώρηση της δίκης Γάλλοι διανοούμενοι ­ ανάμεσά τους και ο
Ψυχάρης ­ ιδρύουν την «Ένωση για τα ανθρώπινα δικαιώματα» με σκοπό να
προκαλέσει λαϊκές συγκεντρώσεις στο Παρίσι και τα περίχωρα που θα διαφώτιζαν
το πλατύτερο κοινό πάνω στο μεγάλο θέμα της εποχής. Άμεση και αποτελεσματική
ήταν η συνεργασία του Ψυχάρη με τον εμψυχωτή για την ίδρυση του σωματείου, το
ντε Πρεσανσέ, που ανέλαβε την προεδρία της «Ένωσης». Στην αρχή ο Ψυχάρης
αναλαμβάνει τη γενική γραμματεία του σωματείου. Αργότερα γίνεται αντιπρόεδρος
και τη θέση αυτή θα την κρατήσει έως το 1907. Ιδίως τα πρώτα χρόνια μετά την
ίδρυση του σωματείου αναπτύσσει σημαντική δραστηριότητα. Είναι πρόθυμος
ομιλητής σε λαϊκές συγκεντρώσεις που διαφωτίζουν σε θέματα δημοκρατικού περιεχομένου.

Παρουσιάζει ιδιαίτερο ενδιαφέρον η εικόνα που μας δίνει της κίνησης στην
κατοικία του Ψυχάρη τα χρόνια εκείνα η κόρη του Henriette Revault d' Allones,
γνωστή αργότερα σοσιαλίστρια, στο βιβλίο που αφιέρωσε στο χαμένο, στον πρώτο
παγκόσμιο πόλεμο, αδελφό της Ερνέστο: «Ο Ερνέστος Ψυχάρης, ο αδελφός μου».
Υπήρχαν, γράφει, την εποχή αυτή στο Παρίσι δύο σαλόνια, όπου κάθε βδομάδα γύρω
από τα ταπεινά φλιτζάνια του τσαγιού συγκεντρώνονταν οι απόστολοι της νεότερης
αυτής σταυροφορίας: το σαλόνι της οικογένειας Havet (δασκάλου του Ψυχάρη) και
το σαλόνι της οικογένειας Ψυχάρη· και μέσα στη θερμή αυτήν ατμόσφαιρα φιλίες
δένονταν. Σε μιαν τέτοιαν ατμόσφαιρα ο Ψυχάρης, συνεχίζει η κόρη του,
«συζητούσε τα κείμενα των νόμων, σχολίαζε τις εμπειρογνωμοσύνες των
γραφολόγων. Άλλοτε πάλι, στην εποχή των θλιβερών συνεδριάσεων της δίκης του
Ζολά, η ώρα του δείπνου περνούσε χωρίς να γυρίσει στο σπίτι και εμείς
ανατριχιάζαμε με τις διηγήσεις του, όταν επιτέλους έφτανε».

Διαχυτικός, καθώς ήταν ο Ψυχάρης, απέκτησε με την υπόθεση αυτή πολλούς φίλους.
Συνδέθηκε ιδιαίτερα με το Ζολά. Συχνά τον στέγαζε σπίτι του όταν τον καταδίωκε
η αστυνομία, καθώς μας πληροφορεί η κόρη του. Σύμφωνα μάλιστα με πληροφορία
που έδωσε σε μένα, όταν κάποτε μιλούσαμε για τα γεγονότα της εποχής αυτής, η
δεύτερη γυναίκα του Ψυχάρη, η Irene Baume, ο Ψυχάρης κάποτε ταξίδεψε στο
Λονδίνο για να βρει εκεί τον εξόριστο Ζολά και να συζητήσουν θέματα σχετικά με
την υπόθεση. Άλλοτε πάλι, κατά πληροφορία της ίδιας της Irene Baume, ο Ψυχάρης
κινδύνεψε να κακοποιηθεί από το πλήθος συνοδεύοντας την κυρία Ζολά. Στο Ζολά
αφιέρωσε ο Ψυχάρης και το γαλλικό μυθιστόρημά του «La Croyante» (=Η πιστή).
Είχε τότε συνδεθεί ο Ψυχάρης και με το συνταγματάρχη Picquart, που κατέχοντας
σημαντική στρατιωτική θέση με θάρρος αγωνίστηκε υπέρ του Ντρέιφους και
καταδιώχθηκε και φυλακίστηκε ένδεκα ολόκληρους μήνες. Έχει ενδιαφέρον μάλιστα
να υπογραμμίσω ότι και γράμμα είχε απευθύνει στο «Χρόνο» του Παρισιού ο
Ψυχάρης το 1898 υποστηρίζοντας ότι και τα ανώτατα εκπαιδευτικά ιδρύματα έχουν
και δικαίωμα και υποχρέωση να εκφράζουν τη γνώμη τους για τα κοινά.

Θα κλείσω το σημερινό επίκαιρο άρθρο μου με τη διαπίστωση που κάνει ένας
Γάλλος ιστορικός, ο Paul Henry, μιλώντας για την υπόθεση: «Είχε τότε
αποκαλυφθεί τόση κατωτερότητα, προστυχιά, δειλία και ανοησία, όμως και τότε
ακριβώς αναδείχτηκαν μερικές ψυχές ρωμαλέες που ριψοκινδύνευσαν την ησυχία
τους, την ελευθερία τους, τη φήμη τους για να υπηρετήσουν τη δικαιοσύνη·
ανάμεσά τους η πλειάδα των Picquart και του Ζολά». Θα προσθέσομε εμείς: «και ο
δικός μας Ψυχάρης».

Ο Ε. Κριαράς είναι ομότιμος καθηγητής στη Φιλοσοφική Σχολή του
Αριστοτελείου Πανεπιστημίου Θεσσαλονίκης.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16046P101</ED>
<ID>
ID:136279

</ID><URL>http://ta-nea.dolnet.gr/neaweb/neafile.print_unique?e=A&f=16046&m=P10&aa=1</URL></REF>


Article

<CATEGORY>vin09</CATEGORY>

 <H2>Γερτρούδη η Ρένη Πιττακή
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

Η Ρένη Πιττακή, που ως πρόσφατα έπαιζε την Μάρθα στο «Ποιος φοβάται την
Βιρτζίνια Γουλφ;» του Άλμπι, στο «Υπόγειο» του «Θεάτρου Τέχνης», συνεργάζεται
εκτάκτως στον «Άμλετ»

Η Ρένη Πιττακή, πρωταγωνίστρια του «Θεάτρου Τέχνης», θα είναι σε έκτακτη
συνεργασία η Γερτρούδη στον «Άμλετ» που ανεβάζει ο Μιχαήλ Μαρμαρινός με τον
θίασο «Διπλούς Έρως» στο θέατρο «Θησείον».

Η Ρένη Πιττακή, στη σκηνή από το 1967, απόλυτα δεμένη, εδώ και τριάντα χρόνια,
με το «Θέατρο Τέχνης», πραγματοποιεί την τρίτη «έξοδό» της από το «Υπόγειο»,
μετά την «Ισμήνη» του Γιάννη Ρίτσου, που ερμήνευσε πριν από μερικά χρόνια σε
σκηνοθεσία Στέφανου Κοτσίκου, σε παραγωγή του Φεστιβάλ Πάτρας και τη συμμετοχή
της στην παράσταση της Ελπίδας Σκούφαλου «Με τα φτερά του Άγγελου» στο πλαίσιο
του εορτασμού της επετείου των Δελφικών Εορτών, που έγινε στους Δελφούς το
περασμένο καλοκαίρι.

Ας σημειωθεί ότι είναι ο τέταρτος σαιξπηρικός ρόλος της εκλεκτής ηθοποιού,
μετά την Μαριάνα στο «Με το ίδιο μέτρο» (1968-69), την Τιτάνια στο «Όνειρο
καλοκαιρινής νύχτας» (1971-72) ­ για τον οποίο τιμήθηκε με το Έπαθλο Κοτοπούλη
­ και την Ελένη στο «Τρωΐλος και Χρυσηίδα» (καλοκαίρι 1973), που ερμήνευσε σε
διδασκαλία Καρόλου Κουν στα πρώτα της χρόνια στο θέατρο, αλλά ο πρώτος σε
αμιγή τραγωδία του Σαίξπηρ.

Ο «Άμλετ» ανεβαίνει σε μετάφραση Γιώργου Χειμωνά, σκηνοθεσία Μιχαήλ
Μαρμαρινού, που σίγουρα θα «κοιτάξει» το έργο με μια νέα ματιά, δραματουργική
επεξεργασία Νίκου Φλέσσα, με σκηνικά και κοστούμια για τα οποία συνεργάζονται
ο σκηνοθέτης και η Λίλη Πεζανού, μουσική Δημήτρη Καμαρωτού και φωτισμούς
Ανδρέα Τρύφωνα. Τον Άμλετ θα ερμηνεύσει ο Μιχαήλ Μαρμαρινός, την Οφηλία η
Αμαλία Μουτούση και τους υπόλοιπους ρόλους οι Χρίστος Στέργιογλου, Ρένος
Μάντης, Θάνος Δερμάτης, Γιάννης Γκότσης και Μαριλίτα Λαμπροπούλου, που, μαζί
με την Ρένα Ανδρεαδάκη, είναι και βοηθοί του σκηνοθέτη.

Θα είναι η δεύτερη φορά που θα παίζονται δύο «Άμλετ» ταυτόχρονα στην αθηναϊκή
σκηνή, μετά τον χειμώνα του 1991-92, όταν το σαιξπηρικό αριστούργημα είχαν
ανεβάσει ο Σπύρος Ευαγγελάτος με τον Γιάννη Φέρτη στον επώνυμο ρόλο, στο
«Αμφι-Θέατρο», και ο Γιώργος Μιχαηλίδης με Άμλετ τον Μηνά Χατζησάββα στο
«Ανοιχτό Θέατρο», δεδομένου ότι το έργο του Σαίξπηρ παρουσιάζει από τα
Χριστούγεννα στο θέατρο «Πόρτα» και ο Γιώργος Κιμούλης, κρατώντας τον επώνυμο
ρόλο με σκηνοθέτη τον Άντριου Βισνέφσκι.

Τρέιλερ!

Ο Μιχαήλ Μαρμαρινός ετοιμάζει όμως και μία έκπληξη. Της παράστασης, που
προβλέπεται ότι θα κάνει πρεμιέρα προς το τέλος Φεβρουαρίου, θα προηγηθεί στο
«Θησείον» ένα ζωντανό...«Τρέιλερ Άμλετ». Ήτοι, παράσταση διάρκειας 25 έως 30
λεπτών, που έχει να κάνει με τα «υλικά» και το ύφος της κυρίως παράστασης και
την οποία ετοιμάζει ο Μιχαήλ Μαρμαρινός, με μουσική του Δημήτρη Καμαρωτού και
με τη συμμετοχή του ίδιου, του Ρένου Μάντη και του Γιάννη Γκότση. Θα παίζεται
κάθε Σάββατο, Κυριακή και Δευτέρα, με εισιτήριο 500 δραχμών, το οποίο θα...
αφαιρείται από το εισιτήριο της κανονικής παράστασης για όσους θελήσουν να την δουν.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16046P102</ED>
<ID>
ID:136325

</ID><URL>http://ta-nea.dolnet.gr/neaweb/neafile.print_unique?e=A&f=16046&m=P10&aa=2</URL></REF>


Article

<CATEGORY>vin09</CATEGORY>

 <H2>Στο Βερολίνο η νέα ταινία του Παντελή Βούλγαρη
</H2>
Ο Δημήτρης Καταλειφός σε σκηνή από την ταινία «Όλα είναι δρόμος» του Παντελή Βούλγαρη

Σίγουρα «Όλα είναι δρόμος» κι όταν αυτά τα γεγονότα της ζωής καταγράφονται από
τον Παντελή Βούλγαρη στο σελιλόιντ διαθέτουν ευαισθησία, ζεστασιά και αγάπη
για κάθε ύπαρξη ζωντανή σ' αυτό τον πλανήτη... Μετά τα ευχάριστα νέα πως όχι
μόνο θα προβληθεί η ταινία του στο καλλιτεχνικό Φόρουμ του Φεστιβάλ του
Βερολίνου, αλλά στις 6 Μαρτίου θα βγει και στους ελληνικούς κινηματογράφους,
οι σινεφίλ περιμένουν με ευχαρίστηση να συνταξιδεύσουν μέσα από τα πλάνα της...

Γυρισμένη στη Μακεδονία και τη Θράκη, η ταινία «Όλα είναι δρόμος» αναπνέει τον
αέρα της Βόρειας Ελλάδας, ανακαλύπτει την ισχυρή παρουσία του τοπίου και
καταγράφει την ευαισθησία στο βλέμμα των ηρώων της. 
Οι τρεις πρωταγωνιστές της είναι ο Θανάσης Βέγγος, ο Δημήτρης Καταλειφός και ο
Γιώργος Αρμένης. Το σενάριο της ταινίας το έγραψε ο σκηνοθέτης μαζί με τον
Θεσσαλονικιό συγγραφέα Γιώργο Σκαμπαρδώνη, η μουσική είναι του Σταμάτη
Σπανουδάκη, τα λαϊκά τραγούδια του Μάκη Γιαπράκα και το μοντάζ του Ντίνου Κατσουρίδη.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16046P121</ED>
<ID>
ID:136280

</ID><URL>http://ta-nea.dolnet.gr/neaweb/neafile.print_unique?e=A&f=16046&m=P12&aa=1</URL></REF>


Article

<CATEGORY>vin09</CATEGORY>

 <H5>Η ΠΕΡΙΦΗΜΗ ΦΙΛΑΡΜΟΝΙΚΗ ΤΗΣ ΒΙΕΝΝΗΣ ΑΠΟΔΟΚΙΜΑΣΤΗΚΕ ΣΤΗΝ ΙΣΠΑΝΙΑ
</H5><H2>Γιουχάισμα για ένα κακό «Μπολερό»!
</H2>
Η Φιλαρμονική Ορχήστρα της Βιέννης, που γιουχαΐστηκε

Πόσες φορές έχει αποδοκιμαστεί έντονα από το κοινό
­ σε σημείο να αναγκαστεί να εγκαταλείψει τη σκηνή ­ μία μεγάλη ορχήστρα;
Πάντως, για την περίφημη Φιλαρμονική Ορχήστρα της Βιέννης, ήταν η πρώτη της φορά.

Η Ορχήστρα, υπό την μπαγκέτα του μαέστρου της Λόριν Μάαζελ, γιουχαΐστηκε
επίμονα από τους 2.000 ακροατές της Εθνικής Αίθουσας Συναυλιών (Auditorium)
της Μαδρίτης την ώρα που απέδιδε, στο τελευταίο μέρος του προγράμματός της, το
πασίγνωστο «Μπολερό» του Μορίς Ραβέλ.

«Ιστορική στιγμή» την ονόμασε η ισπανική εφημερίδα «El Pais». Γιατί πρώτη φορά
έχει συμβεί σε μία ορχήστρα με ιστορία ­ και παράδοση ­ 156 ετών, που
θεωρείται ως μία από τις καλύτερες στην υφήλιο και φημίζεται για τη μουσική
της ακρίβεια να παίξει εκτός τόνου ένα τόσο γνωστό έργο. Στο μέσον του
«Μπολερό», ένα όμποε «έσπασε» μια νότα, για να ακολουθήσει ένα φάλτσο από ένα
κόρνο και από τον σολίστ στο τρομπόνι. Το κοινό άρχισε να σφυρίζει, η ορχήστρα
σταμάτησε και οι αποδοκιμασίες συνεχίστηκαν, ώσπου το κοινό άρχισε να φωνάζει
εν χορώ «φύγετε». Όπερ και εγένετο...

Ο μαέστρος Λόριν Μάαζελ δεν έδειξε, αμέσως μετά, ενοχλημένος από την
αποδοκιμασία, σύμφωνα με την «El Pais». Η εφημερίδα μάλιστα αναφέρει
πληροφορίες ότι εξαιτίας του έγινε το φάλτσο. 
Ήτοι, οι μουσικοί, που φέρονται δυσαρεστημένοι μαζί του, έπαιξαν εσκεμμένα
τόσο άσχημα.

Η Φιλαρμονική της Βιέννης, που ερμηνεύει κάθε Πρωτοχρονιά ­ τα τελευταία
χρόνια υπό τον Λόριν Μάαζελ ­ το περίφημο Κοντσέρτο του Νέου Έτους, είχε έρθει
πρόσφατα και πάλι στη δημοσιότητα, όταν οι μουσικοί της (ύστερα από 155
χρόνια) ψήφισαν υπέρ της εισόδου γυναικών μουσικών στο κατά παράδοση
ανδροκρατούμενο σχήμα.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: P13</CAT>
<ED>
Κωδικός άρθρου: A16046P131</ED>
<ID>
ID:136281

</ID><URL>http://ta-nea.dolnet.gr/neaweb/neafile.print_unique?e=A&f=16046&m=P13&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Διαλύοντας τον Χάρι. 5.00-7.00-9.00-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Ο κύριος με τα γκρι. 6.40-8.50-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Τζέιμς Μποντ 007: Το αύριο ποτέ
δεν πεθαίνει. 6.00-8.30-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Ο γκαφατζής της ζούγκλας.
6.30-8.30-10.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Το παιχνίδι. 6.00-8.30-11.00 μ.μ. Ηρακλής - πέρα από τον μύθο. Κυρ.
ώρα 4.10 μ.μ.

ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Τιτανικός. 6.15-10.00 μ.μ. Σάβ.-Κυρ. ώρα 2.30 μ.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Τιτανικός.
3.00-6.45-10.30 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Τιτανικός. 6.15-10.00 μ.μ.

ΑΘΗΝΑΙΟΝ CINEPOLIS PHILIPS 2. Η επίλεκτη. 5.30-8.10-10.50 μ.μ.

ΑΘΗΝΑΙΟΝ CINEPOLIS PHILIPS 3. Τιτανικός. 3.00-6.45-10.30 μ.μ.

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Condition). Τα φτερά της αγάπης. 6.30-8.45-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Το παιχνίδι. 6.00-8.30-11.00
μ.μ. Ηρακλής - πέρα από τον μύθο. Σάβ. ώρα 4.00 μ.μ. Κυρ. 12.00-4.00 μ.μ.

ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Ο κύριος με τα γκρι.
6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo). Ο
ψευταράς (Κ.). 6.45-8.45-10.45 μ.μ. Μαζί και η ταινία μικρού μήκους Bean.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Η γεύση του
κερασιού. 7.00-9.00-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Τιτανικός. 5.45-9.30 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Επτά χρόνια στο Θιβέτ. 6.00-8.30-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Τζέιμς Μποντ
007: Το αύριο ποτέ δεν πεθαίνει. 6.00-8.30-11.00 μ.μ. Σάβ.-Κυρ. ώρα 3.30 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Το παιχνίδι. 6.00-8.30-11.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition).
Τιτανικός. 5.45-9.30 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Η γεύση του
κερασιού. 7.00-9.00-11.00 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Προστάτης οικογένειας. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital).
Τιτανικός. 6.15-10.00 μ.μ. Σάβ.-Κυρ. ώρα 2.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS).
Τιτανικός. 5.45-9.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Προστάτης
οικογένειας. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Τιτανικός. 5.45-9.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Τζέιμς Μποντ 007: Το αύριο ποτέ δεν πεθαίνει.
5.10-7.40-10.15 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Προστάτης οικογένειας. 5.45-8.00-10.15 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 Dolby Stereo). Επτά
χρόνια στο Θιβέτ. 5.15-7.45-10.15 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Τιτανικός. 6.15-10.00 μ.μ. Σάβ.-Κυρ. ώρα 2.30 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Τιτανικός. 6.15-10.00 μ.μ. Σάβ.-Κυρ. ώρα 2.30 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Τζέιμς Μποντ 007: Το αύριο ποτέ δεν πεθαίνει. 5.20-7.50-10.20 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Ο κύριος με τα
γκρι. 6.30-8.45-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Πυροβολημένο ψάρι. 6.00-8.15-10.30 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Το παιχνίδι. 5.15-7.45-10.15 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Ο κύριος με
τα γκρι. 6.40-8.50-11.00 μ.μ.

ΑΤΤΙΚΟΝ RENAULT (Οδ. Σταδίου ~ 3228.821 Dolby Digital Air Condition).
Τιτανικός. 6.15-10.00 μ.μ. Σάβ.-Κυρ. ώρα 2.30 μ.μ.

ΑΦΑΙΑ (Καλλιθέα ~ 9595.534 Dolby Stereo). Το γλυκό πεπρωμένο. 6.30-8.45-11.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Τιτανικός. Παρ.-Σάβ.:
13.00-17.00-21.00-01.00, Κυρ.-Πέμ.: 11.00-15.15-19.15-23.30.

VILLAGE CENTRE Αίθουσα 2. Μοιραία βλάβη. Παρ.-Σάβ.:
10.45-13.00-15.15-17.45-20.15-23.00-01.15. Κυρ.-Πέμ.: 11.15-13.30-15.45-18.15-20.45-23.15-01.40.

VILLAGE CENTRE Αίθουσα 3. Η επίλεκτη. 11.45-14.30-17.15-20.00-22.45-01.30.

VILLAGE CENTRE Αίθουσα 4. Τζέιμς Μποντ 007: Το αύριο ποτέ δεν πεθαίνει.
Παρ.-Σάβ.: 19.45-22.30-01.10, Κυρ.-Πέμ.: 18.45-21.40-00.20. Μόνος στο σπίτι 3.
Παρ.-Σάβ.: 12.00-14.30-17.00, Κυρ.-Πέμ.: 11.20-13.50-16.20.

VILLAGE CENTRE Αίθουσα 5. Ο ψευταράς (Κ.). 11.30-13.45-16.00-18.15-20.30-23.00-01.15.

VILLAGE CENTRE Αίθουσα 6. Εραστές για μια νύχτα. Παρ.-Σάβ.: 13.50-19.15-00.45,
Κυρ.-Πέμ. 13.30-19.00-00.45. Θεωρίες συνωμοσίας. Παρ.-Σάβ.: 11.00-16.20-22.00,
Κυρ.-Πέμ.: 10.40-16.10-22.00.

VILLAGE CENTRE Αίθουσα 7. Ο γκαφατζής της ζούγκλας (Κ.).
10.30-12.45-15.00-17.15-19.30-21.45. Τιτανικός. Παρ.-Σάβ.: 00.00, Κυρ.-Πέμ.: 00.15.

VILLAGE CENTRE Αίθουσα 8. Τιτανικός. Παρ.-Σάβ.: 12.00-16.00-20.00-00.00,
Κυρ.-Πέμ.: 12.15-16.15-20.15-00.15.

VILLAGE CENTRE Αίθουσα 9. Τζέιμς Μποντ 007: Το αύριο ποτέ δεν πεθαίνει.
Παρ.-Σάβ.: 12.40-15.20-18.00-20.40-23.20-02.00. Κυρ.-Πέμ.: 11.45-14.15-17.00-19.45-22.30-01.15.

VILLAGE CENTRE Αίθουσα 10. Το παιχνίδι. Παρ.:
12.45-14.00-16.45-19.30-22.30-01.30, Σάβ.: 16.45-19.30-22.30-01.30. Κυρ.:
17.00-19.45-23.00-01.30, Δευτ.-Πέμ.: 12.45-14.00-16.45-19.30-22.15-01.00.
Ηρακλής - πέρα από τον μύθο. Σάβ.: 10.45-12.45-14.45, Κυρ.: 11.00-13.00-15.00.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Το παιχνίδι. 6.00-8.30-11.00 μ.μ. Ηρακλής - πέρα από τον
μύθο. Κυρ. ώρα 4.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα).
Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Τα φτερά της αγάπης.
7.00-9.00-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Το παιχνίδι. 5.30-8.00-10.30 μ.μ. Ο γκαφατζής της ζούγκλας. Κυρ. 12.00-3.45 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Τα φτερά της αγάπης.
6.10-8.20-10.30 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Ο κύριος με τα γκρι. 6.00-8.20-10.40 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΕΥΑ (Εμπεδοκλέους 121 Παγκράτι, Άγ. Αρτέμιος ~ 7629.215). Ο μικρός Κόλια.
8.30-10.30 μ.μ. Ηρακλής - Πέρα από τον μύθο κάθε μέρα: 4.30-6.30 μ.μ.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Εραστές για μια
νύχτα. 6.40-8.50-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Τιτανικός. 6.15-10.00 μ.μ. Σάβ.-Κυρ.: ώρα 2.30 μ.μ.

INTEAL ARAMIS (Πανεπ/μίου 46 ~ 3826.720 Dolby Digital). Ο αδελφός μου κι εγώ.
6.10-8.20-10.30 μ.μ. Σάββατο μεταμεσονύκτια ώρα 01.00 π.μ.: Ο αδελφός μου κι εγώ.

INTEAL ΜΑΡΟΥΣΙ ARAMIS (Λεωφόρος Κηφισίας 215 ~ 6129.169 Dolby Stereo). Ο
αδελφός μου κι εγώ. 6.10-8.20-10.30 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Τιτανικός. 6.15-10.00 μ.μ. Σάβ.-Κυρ. ώρα 2.30 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Ο κύριος με τα γκρι.
5.30-8.00-10.30 μ.μ. Ηρακλής - πέρα από τον μύθο. Κυρ. ώρα 3.30 μ.μ. 
ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Η επίλεκτη. 5.30-8.10-10.55
μ.μ. Ο γκαφατζής της ζούγκλας. Κυρ. ώρα 3.30 μ.μ.

ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Το παιχνίδι. 5.15-8.00-10.50 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo).
Τιτανικός. 6.15-10.00 μ.μ. Σάβ.-Κυρ. ώρα 2.30 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Ο αδελφός μου
κι εγώ. 5.00-7.00-9.00-11.00 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Η επίλεκτη.
5.30-8.15-10.40 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Εραστές για
μια νύχτα. 6.10-8.20-10.30 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Ο κύριος με τα γκρι.
6.00-8.05-10.15 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo). Ο
κύριος με τα γκρι. 6.00-8.05-10.15 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Ο αδελφός μου
κι εγώ. 6.50-9.00-11.10 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Η επίλεκτη.
6.15-8.35-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Πυροβολημένο ψάρι. 7.00-9.00-11.00 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Το παιχνίδι.
6.00-8.30-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Η επίλεκτη. 6.00-8.15-10.45 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Ο αδελφός μου κι εγώ. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Το παιχνίδι. 5.30-8.00-10.30 μ.μ.

ΣΙΝΕΡΑΜΑ (Οδός Αγ. Κυριακής 30, Π. Φάληρο ~ 9303.553-595, Dolby Stereo RS).
Τιτανικός. 6.15-10.00 μ.μ. Παρ.-Κυρ. ώρα 2.30 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Επτά χρόνια στο Θιβέτ.
5.30-8.00-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Το παιχνίδι. 6.00-8.30-11.00 μ.μ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Η επίλεκτη. 3.50-6.00-8.10-10.30 μ.μ. Σάββατο ώρα 12.30 π.μ.

ΤΡΙΑ ΑΣΤΕΡΙΑ 1 (Νέο Ηράκλειο ~ 2826.873, 2825.607, Dolby Stereo Digital SR).
Τιτανικός. 6.15-10.00 μ.μ. Σάβ.-Κυρ. ώρα 2.30 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο ~ 2826.873, 2825.607, Dolby Stereo Digital SR).
Το παιχνίδι. 8.10-10.30 μ.μ. Ο γκαφατζής της ζούγκλας. Κάθε μέρα ώρα 6.20 μ.μ.
Σάβ.-Κυρ. ώρα 4.30 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Τα φτερά της αγάπης. 6.50-9.00-11.10 μ.μ.

ΦΑΛΗΡΟ 1 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Ο αδελφός μου κι εγώ. 6.30-8.35-10.40 μ.μ.

ΦΑΛΗΡΟ 2 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Τα φτερά της αγάπης. 5.45-8.00-10.15 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (Περιστέρι ~ 5711.105 Dolby Stereo). Τιτανικός. 6.30-10.15 μ.μ.
Σάβ.-Κυρ.: 2.50 μ.μ.

*

ΗΜΙΚΕΝΤΡΙΚΟΙ

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Έναρξη σε λίγες μέρες.

ΑΝΤΑΜΣ (Αιγάλεω ~ 5989.226 Dolby Stereo). Τιτανικός. 5.45-9.30 μ.μ.

ΒΥΖΑΝΤΙΟ (Αιγάλεω ~ 5985.071). Εραστές για μία νύχτα. 8.30-10.30 μ.μ. Ηρακλής
- πέρα από τον μύθο: 4.30-6.00 μ.μ.

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222, ~
7793.515-18). Παρασκευή ώρα 9.00 μ.μ.: Το λυκόφως των θεών, του Βισκόντι.
Τρίτη: Ο Σαν Μικέλε έχει ένα κόκορα, των Ταβιάνι.

*

ΠΡΟΑΣΤΙΩΝ

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη, ~ 0294.99760). Διαλύοντας τον Χάρι.
8.45 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Επαφή.
7.00-9.30 μ.μ.

ΛΕΣΧΗ ΦΙΛΩΝ ΚΝ/ΦΟΥ ΒΟΡΕΙΑΣ ΑΤΤΙΚΗΣ (Αγ. Στεφάνου - Δημαρχείο). Μόνο Κυριακή
8.30 μ.μ.: Το χρώμα του ροδιού.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Εραστές για μία
νύχτα. 8.00-10.15 μ.μ., Δευτέρα από 6.00 μ.μ. Ηρακλής - πέρα από τον μύθο.
Σάβ.-Κυρ.: 4.00-6.15 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Τιτανικός. 5.40-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ

ΟΣΚΑΡ (Κρανίδι ~ 093246441). Μόνος στο σπίτι Νο 3.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Speed 2:
Κρουαζιέρα με τον κίνδυνο (Κ.). 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα ~ 4640.408). Μόνος στο σπίτι 3 (Κ.).

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Τιτανικός.
6.00-9.45 μ.μ. Σάβ.-Κυρ. ώρα 2.30 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Το παιχνίδι. 5.15-7.45-10.15 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453).
Πυροβολημένο ψάρι. 6.00-8.20-10.45 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453).
Πυροβολημένο ψάρι. 6.00-8.20-10.45 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Ο γάμος του καλύτερού μου φίλου (Κ.). 7.00-9.00 μ.μ.

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Θεωρίες συνωμοσίας.
8.00-10.30 μ.μ. Ηρακλής πέρα από τον μύθο: 4.30-6.15 μ.μ.

ΔΗΜΟΤΙΚΟΣ ΜΟΣΧΑΤΟΥ ΚΙΝ/ΦΟΣ ΣΙΝΕ ΚΗΠΟΣ (Ηλεκτρικός σταθμός ~ 4816.276). Σάβ.
5.00 μ.μ., Κυρ. 6.00 μ.μ.: Έντι, ο θρύλος του ΝΒΑ.

ΖΕΑ (Πασαλιμάνι ~ 4521.388 Dolby Stereo Air Condition). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ. Σαβ.-Κυρ.: ώρα 3.00 μ.μ.

ΚΙΝ/ΚΗ ΛΕΣΧΗ ΣΑΛΑΜΙΝΑΣ (Κέντρο νεότητας, παραλία Σαλαμίνας ~ 4655.789).
Κυριακή: 8.30 μ.μ.: Καλή όρεξη κι αντίο.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Βαλκανιζατέr (Κ.). 8.00-10.00 μ.μ. Κυρ.: 6.00-8.00-10.00 μ.μ. Ο
μικρόκοσμος. Σάβ. 4.00-6.00 μ.μ. Κυρ. 11.00 π.μ. - 4.00 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Ο αδελφός μου κι εγώ. 6.05-8.10-10.15 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Ο κύριος με τα γκρι.
6.10-8.20-10.30 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Εραστές για μια
νύχτα. 6.00-8.00-10.00 μ.μ.

*

ΘΕΣΣΑΛΟΝΙΚΗΣ

Α' ΠΡΟΒΟΛΗΣ

ΧΕΙΜΕΡΙΝΟΙ

ΑΘΗΝΑΙΟΝ (~ 832.060 Dolby Stereo). Ο κύριος με τα γκρι. 7.00-9.00-11.00 μ.μ.

ΑΛΕΞΑΝΔΡΟΣ (~ 257.255 Dolby Stereo). Η επίλεκτη. 6.15-8.30-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Τζέιμς Μποντ 007: Το αύριο
ποτέ δεν πεθαίνει. 6.00-8.30-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Ο κύριος με τα γκρι. 7.00-9.00-11.00 μ.μ.

ΒΑΚΟΥΡΑ (~ 283.777 Dolby Stereo). Τα φτερά της αγάπης. 7.00-9.00-11.00 μ.μ.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Η επίλεκτη. 11.45-14.30-17.15-20.00-22.45-01.30 μ.μ.

VILLAGE CENTRE Αίθουσα 2. Ο ψευταράς. Παρ.-Πέμ.: 11.30-13.45-16.00-18.15-20.30-23.00-01.15.

VILLAGE CENTRE Αίθουσα 3. Μόνος στο σπίτι Νο 3. Παρ. & Σάβ.
11.20-14.00-16.30. Κυρ. έως Πέμπτη: 11.40-14.10-16.40. / Τζέιμς Μποντ πράκτωρ
007: Το αύριο ποτέ δεν πεθαίνει. Παρ. & Σάβ.: 19.15-22.00-00.45. Κυρ. έως
Πέμπτη: 19.00-21.40-00.20.

VILLAGE CENTRE Αίθουσα 4. Μοιραία βλάβη. Παρ. & Σάβ.:
10.45-13.00-15.15-17.45-20.15-23.00-01.15. Κυρ. έως Πέμπτη: 11.15-13.30-15.45-18.15-20.45-23.15-01.40.

VILLAGE CENTRE Αίθουσα 5. Τιτανικός. Παρ. έως Πέμπτη: 13.00-17.00-21.00-00.45.

VILLAGE CENTRE Αίθουσα 6. Ο Ηρακλής - πέρα από τον μύθο (στα ελληνικά προβολές
Σάββατο 10.45-12.45-14.45. Κυριακή: 11.00-13.00-15.00) / Το παιχνίδι - The
game. Παρ.: 11.15-14.00-16.45-19.30-22.30-01.30. Σάββατο:
16.45-19.30-22.30-01.30. Κυριακή: 17.00-19.45-23.00-01.30. Δευτ. έως Πέμπτη: 11.15-14.00-16.45-19.30-22.15-01.00.

VILLAGE CENTRE Αίθουσα 7. Τιτανικός. Παρ. έως Πέμπτη: 12.00-16.00-20.00-00.00.

VILLAGE CENTRE Αίθουσα 8. Ο γκαφατζής της ζούγκλας. Παρ. & Σάβ.:
11.00-13.15-15.30-17.45-22.15. Κυρ. έως Πέμπτη: 11.00-13.15-15.30-18.00-20.15.
/ Θεωρίες συνωμοσίας. Παρ. & Σάβ.: 22.30-01.20. Κυρ. έως Πέμπτη: 22.45-01.30.

VILLAGE CENTRE Αίθουσα 9. Τζέιμς Μποντ πράκτωρ 007: Το αύριο ποτέ δεν
πεθαίνει. Παρ. & Σάβ.: 12.40-15.20-18.00-20.40-23.15-01.45. Κυρ. έως
Πέμπτη: 11.45-14.15-17.00-19.45-22.30-01.15.

ΓΑΛΑΞΙΑΣ (~ 817.010 Dolby Stereo). Ο αδελφός μου κι εγώ. 7.00-9.00-11.00 μ.μ.

ΕΓΝΑΤΙΑ (~ 225.172 Dolby Digital). Τιτανικός. 6.45-10.30 μ.μ.

ΕΣΠΕΡΟΣ 1 (~ 235.304 και 265.544 Dolby Stereo). Το παιχνίδι - The Game.
6.00-8.30-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Απογευματινές: Ο γκαφατζής της
ζούγκλας. 5.00 μ.μ. Βραδινές: Εραστές για μια νύχτα. 7.00-9.00-11.00 μ.μ.

ΚΑΠΙΤΟΛ (~ 815.570 Dolby Stereo). Τιτανικός. 3.30-7.00-10.30 μ.μ.

ΚΟΛΟΣΣΑΙΟΝ (~ 831.565). Τζέιμς Μποντ 007: Το αύριο ποτέ δεν πεθαίνει.
6.00-8.30-11.00 μ.μ.

ΛΑΟΥΡΑ (~ 819.935 Dolby Stereo). Πυροβολημένο ψάρι. 7.00-9.00-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Ο μικρός Κόλια. 5.00-7.00-9.00-11.00 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Τιτανικός. 6.45-10.30 μ.μ.

ΝΑΥΑΡΙΝΟΝ (~ 225.152 Dolby Stereo). Η αίσθηση της Σμίλα στο χιόνι.
6.00-8.30-11.00 μ.μ.

ΟΛΥΜΠΙΑΣ (~ 217.336). Θέατρο: Θίασος Στάθη Ψάλτη: Ο πιο αστείος εραστής.

ΠΑΛΛΑΣ (~ 278.515 Dolby Stereo). Το παιχνίδι - The Game.6.00-8.30-11.00 μ.μ.

ΡΑΔΙΟ ΣΙΤΥ (~ 824.970 Digital Sound). Το παιχνίδι - The Game. 6.00-8.30-11.00
/ Ο Ηρακλής πέρα από τον μύθο στα ελληνικά Σάββατο στις 4.30. Κυριακή:
11.00-3.00-4.30 μ.μ.

ΤΙΤΑΝΙΑ 1 (~ 520.040 Οδός Λαγκαδά). Ο γκαφατζής της ζούγλας. 3.00-4.45-6.30
μ.μ. / Το παιχνίδι - The Game. 8.30-11.00 μ.μ. 
ΤΙΤΑΝΙΑ 2 (~ 520.040 Οδός Λαγκαδά). Ο Ηρακλής πέρα από τον μύθο στα ελληνικά
3.00-5.00-7.00 μ.μ. Κυριακή: 11.00-1.00-3.00-5.00-7.00 μ.μ. / Οι άνδρες με τα
μαύρα - Men in Black. 9.00-11.00 μ.μ.

ΦΑΡΓΚΑΝΗ (~ 213.929 Dolby Stereo). Ο αδελφός μου κι εγώ. 5.00-7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: P14</CAT>
<ED>
Κωδικός άρθρου: A16046P141</ED>
<ID>
ID:136298

</ID><URL>http://ta-nea.dolnet.gr/neaweb/neafile.print_unique?e=A&f=16046&m=P14&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ </H2>
Το βιβλίο του Χένρι Τζέιμς «Τα φτερά της αγάπης» μετέφερε στην οθόνη ο Ίαν
Σόφτλεϊ 
«ΤΑ ΦΤΕΡΑ ΤΗΣ ΑΓΑΠΗΣ»: Σύγκρουση συντηρητικών αξιών στο τέλος του 19ου
αιώνα με τις μοντέρνες ιδέες που έφερνε ο νέος. Από το βιβλίο του Χένρι
Τζέιμς. Του Ίαν Σόφτλεϊ με τους: Έλενα Μπάναμι Κάρτερ, Λάινους Ρόουτς, Σαρλότ
Ράμπλινγκ. (Αίγλη, Δαναός, Έλλη, Τριανόν, Φάληρο 2).

«Ο ΑΔΕΛΦΟΣ ΜΟΥ ΚΙ ΕΓΩ»: Όμορφη, αγαπησιάρικη ταινία του Αντώνη
Κόκκινου, μ' έναν 25άρη να θαυμάζει «τυφλά» τον 45άρη ροκ αδελφό του και την
εποχή των σίξτις. Με τους: Δημοσθένη Παπαδόπουλο, Βαγγέλη Γερμανό, Πέμυ Ζούνη,
Μυρτώ Αλικάκη, Έρικ Μπάρτον. (Ιντεάλ, Ιντεάλ Μαρούσι, Μαργαρίτα 1,
Μπροντγουαίη, Πλάζα, Φάληρο 1, Σινεάκ).

«ΤΙΤΑΝΙΚΟΣ»: Το θρυλικό ναυάγιο στις αρχές του αιώνα έγινε η πιο ακριβή
παραγωγή στην ιστορία του σινεμά από τον Τζέιμς Κάμερον. Με τους: Λεονάρντο
Ντι Κάπριο, Κέιτ Γουίνσλετ, Μπιλ Πάξτον, Κάθι Μπέιτς. [Αθήναιον 1, 2, Αθήναιον
Cinepolis 1, 3, ΑΜΠΕΣΕ, Απόλλων, Αστέρια, Άττικα 1, Μαρούσι 1, Ράδιο Σίτυ,
Τροπικάλ, Αττικόν, Village Centre 1, 8, Ίλιον, Καλυψώ, Κορονέτ, Σινέραμα, Τρία
Αστέρια 1, Φοίβος, Άνταμς, Παλλάς (Ελευσ.), Απόλλων (Πειρ.)].

«Ο ΚΥΡΙΟΣ ΜΕ ΤΑ ΓΚΡΙ»: Ο έρωτας μπαίνει στη ζωή ενός 60άρη και
αναστατώνει την οικογενειακή του γαλήνη. Του Περικλή Χούρσογλου, με τους:
Γιώργο Μιχαλακόπουλο, Ειρήνη Ιγγλέση, Ράνια Οικονομίδου. [Agora , Αλεξάνδρα
(Πατ.), Άστρον, Άτταλος, Έμπασσυ, Κηφισιά 1, Μετάλλιον, Χαϊλάιφ].

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: P14</CAT>
<ED>
Κωδικός άρθρου: A16046P142</ED>
<ID>
ID:136341

</ID><URL>http://ta-nea.dolnet.gr/neaweb/neafile.print_unique?e=A&f=16046&m=P14&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Μεγάλη οδύνη. 2. Λέξη που αναφερόμενη επί ποινής σημαίνει την
εξαγορά. 3. Ζώο που δεν υπάρχει στον τόπο μας. 4. Αντίστροφη
γραφή του αριθμού 330. ­ Ακολουθείται από ρήμα. 5. Οικογένεια πτηνών
που συμπεριλαμβάνει τον αετό και το γεράκι (καθ.). 6. Δύσκολα
διακρίνεται. ­ Δύο μέρη του λόγου, μονολεκτικά (αντίστρ.). 7. Έχουν
κοινές επιδιώξεις. 8. Σημαίνει και τη διαφορά, στη γενική (αντίστρ.).
9. Δραματική έκκληση. ­ Μητέρα του Ώρου.

ΚΑΘΕΤΑ

1. Βουνό της Ηπείρου. 2. Αποτελούν την ομάδα του μπάσκετ. ­
Αρχαίο επίρρημα που σημαίνει «την τρίτη ημέρα». 3. Λέξη της νηπιακής
διαλέκτου. ­ Ποιητική συλλογή του οι «Πυραμίδες» (αιτ.). 4. Αρχαίος
σύνδεσμος (αντίστρ.). ­ Οφείλεται και στη μοναξιά (γεν.). 5. Πρωτεύουσα
της Ινδονησίας (αντίστρ.). 6. «Κάλλιο γνώση παρά...», λέει μία
παροιμία. ­ Σαν μεταχείριση η δίκαιη (αντίστρ.). 7. Ποιότητα μαλλιού
(ξεν.). ­ Χωρίς αυτό ψάρι δεν πιάνεται. 8. Συνεχόμενα στο αλφάβητο. ­
Χρονικό ή τοπικό επίρρημα. 9. Αντίστροφη γραφή του 2 β' κάθετα. ­ Σαν
διαδρομή η πιο σύντομη (γεν.).

ΛΥΣΗ (22/1/98)

ΟΡΙΖΟΝΤΙΑ: 1. ΠΕΡΙΣΤΕΡΙ 2. ΑΠΟΣΤΟΛΗΣ 3. ΛΙΚ ­ ΑΜΟ
4. ΔΟΡΑΤΑ 5. ΤΑΝ ­ ΦΑΡΔΥ 6. ΙΦΙΓΕΝΕΙΑ 7. ΑΙΔΕΣΙΜΟΙ
8. ΝΙΟ ­ ΚΟ 9. ΙΣΑ ­ ΘΗΡΙΑ. ΚΑΘΕΤΑ: 1. ΠΑΛΑΤΙΑ 2.
ΕΠΙΤΑΦΙΟΣ 3. ΡΟΚΑΝΙΔΙΑ 4. ΣΙ ­ ΓΕΝ 5. ΣΤΡΟΦΕΣ 6.
ΤΟ ­ ΔΑΝΙΚΗ 7. ΕΛΑ ­ ΡΟΜΕΡ 8. ΡΗΜΑΔΙΟ 9. ΙΣΟ ­ ΥΑΙΝΑ.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: P14</CAT>
<ED>
Κωδικός άρθρου: A16046P143</ED>
<ID>
ID:136369

</ID><URL>http://ta-nea.dolnet.gr/neaweb/neafile.print_unique?e=A&f=16046&m=P14&aa=3</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ (Δεριγνύ 10 ­ Πατησίων, ~ 82.38.698, 82.37.330). «Ταξίδι μιας μεγάλης
μέρας μέσα στη νύχτα» του Γ. Ο' Νιλ Λάσκαρη, Θεοδωρακόπουλος.

ΑΘΗΝΩΝ (Βουκουρεστίου 10 ­ Πανεπιστημίου, ~ 32.35.524). «Μικρές αλεπούδες» της
Λ. Χέλμαν Μαραγκού, Χρυσικάκος.

ΑΚΑΔΗΜΟΣ (Ιπποκράτους 17 ­ Ακαδημίας, ~ 36.25.119, 36.03.835). «Μπράβο
γιατρέ...» του Ρ. Κούνεϊ Ρώμας, Βλ. Κυριακίδης.

ΑΚΡΟΠΟΛ (Ιπποκράτους 9-11, ~ 36.43.700, 36.08.666). Αργεί.

ΑΛΙΚΗ (Αμερικής 4, ~ 32.44.146). «Το κλουβί με τις τρελές» του Ζ. Πουαρέ
Μουστάκας, Φωκάς.

ΑΛΚΜΗΝΗ (Αλκμήνης 8, Γκάζι, όπισθεν Πειραιώς 127, ~ 34.28.583). «Υλικό
πολέμου» του Πλ. Καϊτατζή Δαβής, Δεμερτζή.

ΑΛΚΥΟΝΙΣ (Ιουλιανού 42-46 ­ Αριστοτέλους, ~ 88.15.402). «Ντα» του Χ. Λέοναρντ
Μεσσάλας, Γλυκοφρύδη.

ΑΛΑΜΠΡΑ (Στουρνάρη 53, Πολυτεχνείο, ~52.27.497, 52.44.400). «Ποπ κορν» του Μπ.
Έλτον Τζώρτζογλου, Λογοθέτης.

ΑΛΦΑ (Στουρνάρη ­ Πατησίων, ~ 52.38.742). «Ορφέας και Ευρυδίκη» του Ζ. Ανούιγ
Γ. Βούρος, Σταθακοπούλου.

ΑΜΙΡΑΛ (Αμερικής 10, ~ 36.39.385). «Ο παππούς έχει πίεση» της Δ. Παπαδοπούλου
Δ. Παπαδοπούλου, Μητρούσης.

ΑΜΟΡΕ - ΕΞΩΣΤΗΣ (Πριγκηποννήσων 10, ~ 64.68.009). «Shopping and fucking» του
Μ. Ρέιβενχιλ Σκιαδαρέσης, Θ. Πάνου.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκηποννήσων 10, ~ 64.68.009). Αργεί.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Απόψε αυτοσχεδιάζουμε» του Λ.
Πιραντέλο Ευαγγελάτος (σκηνοθ.), Τασοπούλου.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739). «Σε φιλώ στη μούρη» του Γ. Διαλεγμένου
Αναλυτή, Ρηγόπουλος.

ΑΝΟΙΞΗΣ (Γερμανικού 20, Μεταξουργείο, ~ 52.38.870). «Βόιτσεκ» του Γκ. Μπίχνερ
Μαργαρίτης, Δούζη.

ΑΝΟΙΧΤΟ (Κάλβου 70 - Γκύζη, ~ 64.45.749). «Προς Ελευσίνα» του Π. Μάτεσι Γ.
Μιχαηλίδης (σκηνοθ.), Χατζησάββας.

ΑΝΤΙΘΕΑΤΡΟ (Μοσχονησίων 36, πλατεία Αμερικής, ~ 85.61.168). «Οι δήμιοι στα
Σόδομα» (ντε Σαντ) των Μ. Ξενουδάκη - Κ. Πολυχρονοπούλου Ξενουδάκη, Πρωτονοταρίου.

ΑΠΛΟ ­ ΚΕΝΤΡΙΚΗ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Φεγγάρι για καταραμένους» του Γ. Ο' Νιλ Αντύπας
(σκηνοθ.), Λεμπεσόπουλος.

ΑΠΛΟ ­ ΝΕΑ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Μανέ, Χατζηπαναγιώτης.

ΑΠΟ ΜΗΧΑΝΗΣ (Ακαδήμου 13, Μεταξουργείο, ~ 52.35.716). «Φυλλωσιές» του Λ. Νορέν
Βαλαβανίδης, Κράλλη.

ΑΤΕΝΕΟΥΜ (Αμερικής 8, ~ 36.33.722). Αργεί.

ΑΤΤΙΣ (Λεωνίδου 7, Μεταξουργείο, ~ 52.26.260). «Ηρακλής» του Χ. Μίλερ
Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Σουίτα γενεθλίων» του Ρ. Χόντον Παπαναστασίου, Γεωργίτσης.

ΑΥΛΩΝΙΤΗ (Βουκουρεστίου 1, ~ 33.13.321-3). «Ποιος ανακάλυψε την Αμερική;» της
Χρ. Σπηλιώτη Σπηλιώτη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522). «Μπαμπάδες με ρούμι» των Θ. Παπαθανασίου -
Μ. Ρέππα Φασουλής, Ε. Γερασιμίδου.

ΒΕΜΠΟ (Καρόλου 18, ~ 52.21.767, 52.48.289). «Γκριζ» των Τζ. Τζέικομπς - Γ.
Κέισι Φραγκούλης, Βασιλοπούλου.

ΒΙΚΤΩΡΙΑ (Μαγνησίας 5 - 3ης Σεπτεμβρίου 119, ~ 82.33.125). «Καλή τύχη» του Γ.
Θεοδοσιάδη Σπαντίδας, Βλαντή.

ΒΡΕΤΑΝΙΑ (Πανεπιστημίου 7, ~ 32.21.579). Κεντρική Σκηνή. «Τρομεροί
γονείς» του Ζ. Κοκτό Παναγιωτοπούλου, Παπακωνσταντίνου. Δεύτερη
Σκηνή. «Η αίθουσα των διδασκόντων» της Λ. Βούτερς Βλησίδης, Δελαπόρτα.

ΓΚΛΟΡΙΑ (Ιπποκράτους 7, ~ 36.09.400). «Αινιγματικές παραλλαγές» του Ερ.-Εμ.
Σμιτ Καρράς, Γ. Κυρίτσης.

ΔΑΝΔΟΥΛΑΚΗ (Αγίου Μελετίου 61Α - Πατησίων, ~ 86.40.414, 86.40.452). «Μάστερ
κλας» του Τ. Μακ Νάλι Δανδουλάκη, Σοντάκη.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ ΜΕΛΙΝΑ ΜΕΡΚΟΥΡΗ (Αγίου Δημητρίου 55). Αργεί.

ΔΗΜΟΤΙΚΟ ΚΕΡΑΤΣΙΝΙΟΥ (Μικράς Ασίας 24 - Παπαναστασίου, πίσω από το Δημαρχείο,
~ 46.15.767, 46.35.009). Αργεί.

ΔΗΜΟΤΙΚΟ ΠΕΙΡΑΙΑ (Αγίου Κωνσταντίνου 4, ~ 41.94.550). «Θεοδώρα, η αγία των
φτωχών» της Μ. Ντενίση Ντενίση, Γαλανός.

ΔΙΑΝΑ (Ιπποκράτους 7, ~ 36.26.956). «Το βαλς των ταυρομάχων» του Ζ. Ανούιγ
Τσακίρογλου, Διαβάτη

ΔΙΑΥΛΟΣ (Δράκου 9, ~ 92.39.588). «Η κυρα-Κώσταινα» ­ «Συζυγική σκηνή» του Μ.
Μητσάκη Κολόζου, Αντωνιάδης.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42. 772). «Μαχαίρι
στο κόκαλο» του Κ. Μουρσελά Νιχωρίτη, Κατσάμπας.

ΔΙΟΝΥΣΙΑ (Αμερικής 10, ~ 36.12.500). «Προσοχή, δαγκώνει!», του Αλ. Γκέρνι
Ράντου, Μεντή.

ΕΘΝΙΚΗ ΛΥΡΙΚΗ ΣΚΗΝΗ («Ολύμπια», Ακαδημίας 59, ~ 36.12.461). «Αντριάνα
Λεκουβρέρ» του Φρ. Τσιλέα (Τετ., Σάβ.) Βραδιά μπαλέτου (Παρ., Κυρ.) Συναυλία
«Let it be ­ atles» (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322). Αργεί.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπέζος, Κρούσκα.

ΕΘΝΙΚΟ - ΝΕΑ ΣΚΗΝΗ ­ ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~
52.23.242, 52.33.322). «Ο Χάσης» του Δ. Γουζέλη - «Η γυναίκα της Ζάκυθος»
(Σολωμός) του Στ. Τσακίρη Στ. Κυριακίδης, Χατούπη.

28 (Μοσχονησίων 28, πλατεία Αμερικής, ~ 86.43.263, 86.56.853). «Τελευταία
απόδραση» του Μπ. Όουεν Μοντανάρη, Ε. Οικονόμου.

104 ΚΕΝΤΡΟ ΛΟΓΟΥ ΚΑΙ ΤΕΧΝΗΣ (Θεμιστοκλέους 104, ~ 38.02.056, 38.02.059).
Κεντρική Σκηνή: «Μουσική, δύο άνθρωποι αγαπήθηκαν και...» της Μ. Ντιράς
Ρικάκη (σκην.), Φέστα. Δεύτερη Σκηνή: «Νύχτες κωμωδίας» (stand
up comedy) Σεραφείμ, Ζαραλίκος (εναλλασσόμενο ρεπερτόριο).

ΕΛΠΙΔΑΣ (Αριστοτέλους 53 - Σμύρνης, μεταξύ Ιουλιανού και Ηπείρου, ~
82.29.030). «Ο αρχισιδηρουργός» (Ονέ) της Έλ. Τσαλδάρη Ντούζος, Τσαλδάρη.

ΕΛΥΖΕ (Νυμφαίου 12, 1η στάση Ιλίσια, ~ 77.82.354). «Η αυλή των θαυμάτων» του
Ι. Καμπανέλλη Θεατρική Ομάδα του Πολιτιστικού Κέντρου Εργαζομένων ΟΤΕ.

ΕΜΠΡΟΣ - ΕΠΑΝΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Ν. Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Αγγέλα» του Γ. Σεβαστίκογλου Μπαντής (σκηνοθ.), Ταχτσόγλου.

ΕΝΑΣΤΡΟΝ (Δεληγιάννη 19 - Μπουμπουλίνας, πίσω από το Μουσείο, ~ 82.53.489).
«Νηρέας ο Βάρας» του Δ. Παπαχρήστου Γ. Αρμένης, Τζιραλίδου.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, ~ 34.65.634). «Ο μασκοφόρος» του
Χ. Κράουσερ Καβουκίδη, Κρομμύδας.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Γυάλινος ουρανός» του
Ντ. Χέαρ Βουτέρης, Δεκαβάλλα.

ΕΡΓΟΣΤΑΣΙΟ (Βουλιαγμένης 268 ~ 75.10.544). «Μπρου μπρα» του Στ. Μανωλακάκη
Δημ. Παπαδόπουλος, Γ. Οικονόμου.

ΕΡΕΥΝΑΣ (Ιλισίων 21, Ζωγράφου ~ 77.80.826). «Αγάπη και κατανόηση» του Τζ.
Πένχολ Ποταμίτης, Καστανάς.

ΗΛΙΟΥ - ΚΑΤΩ ΧΩΡΟΣ (Φρυνίχου 10, Πλάκα ~ 32.31.591, 32.47.509). «Έξω, μπροστά
στην πόρτα» του Β. Μπόρχερτ Παπασπύρος, Δ. Βασιλειάδου.

ΗΜΕΡΑΣ - ΚΟΚΚΙΝΗ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~
69.29.090, 64.95.777). «Προ των Θερμοπυλών» του Π. Τακόπουλου Γιώρ.
Κυριακίδης, Γιαννικάκης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Μολιεριάδα» (Μολιέρος) των Ζ. Ζεραρντί - Α. Μοντζολή
Στυλιανοπούλου, Γιώρ. Κυριακίδης.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890). «Αρσενικό - θηλυκό»
του Α. Θωμόπουλου Α. Αντωνίου, Ν. Ασίκη.

ΘΕΑΤΡΟΚΙΝΗΣΗ (Ακαδήμου 13, κάθετος οδού Πειραιώς, έναντι πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΘΗΣΕΙΟΝ (Τουρναβίτου 7, ~ 32.55.444). Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). «Στο Μαντράς τη νύχτα
εκείνη» του Ε. Μανέ Βοζικιάδου, Στάγκος.

ΙΛΙΣΙΑ (Παπαδιαμαντοπούλου 4, ~ 72.16.317). «Ηχώ στο χάος» (το πορτρέτο της
Μαρίας Πολυδούρη) της Β. Μαυρομάτη Όλ. Λαζαρίδου, Κωνσταντίνος Βήτα.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, ~ 72.50.657). «Τρία χρόνια
Σαββατοκύριακο» του Β. Νανάκη Ντ. Σιμοπούλου, Σταματιάδης.

ΚΑΙΡΩΝ (Τσέλιου 10 - Σολιώτη, Αμπελόκηποι, πίσω από τον Άρειο Πάγο, ~
64.54.407). Αργεί.

ΚΑΙΣΑΡΙΑΝΗΣ (Κοιμήσεως Θεοτόκου 30, Καισαριανή, ~ 72.23.023). «Οι φυλακισμένοι
της κεντρικής λεωφόρου» του Ν. Σάιμον Κωνσταντινίδης, Παπανέστορος.

ΚΑΛΟΥΤΑ (Πατησίων 240, ~ 86.11.311, 86.75.588). «Οι αισιόδοξοι» του Γ.
Λαζαρίδη Γ. Βασιλείου, Βιδάλη.

ΚΑΡΕΖΗ (Ακαδημίας 3, ~ 36.36.144, 36.25.520). «Περιμένοντας τον Γκοντό» του Σ.
Μπέκετ Κώστας Καζάκος, Φιλιππίδης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Γράμμα στον Ορέστη» του Ι. Καμπανέλλη Δαφνής, Γκαβάκου.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Του Κουτρούλη ο γάμος» του Α.
Ρίζου - Ραγκαβή Μπέλλος, Στάικου.

ΚΝΩΣΣΟΣ (Κνωσσού 11, Πατησίων, στάση Καλλιφρονά, ~ 86.77.070, 86.24.463). «Οι
κούκλες» του Π. Γεωργιόπουλου Λ. Τσάγκας, Βαμβακίδης.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 ­ Πολυτεχνείου, ~ 88.12.846). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Το στοίχημα» του Κλ. Όντετς
Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 38.48.342). Αργεί.

ΜΑΣΚΕΣ (Λήθης 6 - Αγίου Μελετίου 107, ~ 86.12.509). «Ο φλύαρος» του Σ. Καρύδη
Χριστοφιλάκης (σκηνοθ.), Πελαΐδης.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασ. Σοφίας - Κόκκαλη, ~ 72.82.333). Αίθουσα Φίλων
της Μουσικής. Κύκλος Γαλλικής Μουσικής. «Πελλέας και Μελισσάνθη» του Κλ.
Ντεμπισί (Παρ., Κυρ.). Αίθουσα Δημήτρη Μητρόπουλου. Τετάρτη Απόγευμα
στο Μέγαρο. Συγκρότημα Γιώργου Φακανά: συναυλία (Τετ.).

ΜΕΛΙΝΑ (Βουκουρεστίου 3, ~ 32.13.685-6). Αργεί.

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). Αργεί.

ΜΙΝΩΑ (Πατησίων 91, ~ 82.32.578, 82.10.048). «Αθήνα 2000 με τα... τέσσερα» των
Α. Πυριόχου - Π. Χατζηκουτσέλη - Ντ. Σπυρόπουλου - Μ. Άνθη Πανοπούλου, Τριφύλλη.

ΜΟΥΣΟΥΡΗ (πλατεία Καρύκη 6, ~ 33.10.936). Κεντρική Σκηνή. «Κάτω από τη
σκάλα» του Τσ. Ντάιερ Μιχαλακόπουλος, Μοσχίδης. Δεύτερη Σκηνή.
«Να ζει κανείς ή να συζεί;» του Λ. Κάσλερ Βενιζελέα, Δ. Βογιατζής.

ΜΠΡΟΝΤΓΟΥΑΙΗ (Αγίου Μελετίου 61Α - Πατησίων, στοά Λάλη, ~ 86.20.231). «Μπλαντ
μπράδερς - Δεσμοί αίματος» του Γ. Ράσελ Κ. Σπυρόπουλος, Μπονάτσος.

ΝΕΟΥ ΚΟΣΜΟΥ (Αντισθένους 7 - Θαρύπου, Φιξ, ~ 92.12.900). «Βρομιά» του Ρ.
Σνάιντερ Β. Θεοδωρόπουλος (σκην.), Μαρκουλάκης.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι ~ 57.73.666, 57.55.685). «Ένα
καπέλο γεμάτο βροχή» του Μ. Γκάτσο Μιχόπουλος (σκηνοθ.), Α. Παπαδόπουλος.

ΟΔΟΥ ΑΝΤΙΟΧΕΙΑΣ (Αντιοχείας 1 ­ Πιπίνου, ~ 88.32.050). Αργεί.

ΟΔΟΥ ΕΡΜΟΥ (Ερμού 106, Μοναστηράκι, τηλ.: 32.14.950, 86.40.555). «Το δωμάτιο
με τους μανδαρίνους» του Ρ. Τομά Μ. Ραζή, Χρυσούλης.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Γερτρούδη» του Γ.
Σέντεμπεργκ Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Δεσμά αίματος» του
Αθ. Φούγκαρτ Αλ. Μυλωνάς, Οικονόμου.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). Αργεί.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264).
«Εγχείρημα»: «Τρίπτυχο» του Θ. Βλάχου ­ «Το αόρατο που σε κοιτά» (Μ.
Ευσταθιάδη) του Α. Διαμαντή σε Θ. Βλάχος, Α. Διαμαντής.

ΠΕΙΡΑΙΩΣ 131 (Πειραιώς 131, ~ 34.50.922). «Βγαλ' τον υπουργό απ' την πρίζα»
του Ερ. Αϊνελ Αδαμάκη, Χαϊκάλης.

ΠΕΙΡΑΜΑΤΙΚΟ ΤΗΣ ΠΟΛΗΣ (Σταδίου 4, ~ 32.22.035). «Προδομένη γυναίκα» της Σ. ντέ
Μποβουάρ Ζαβιτσιάνου, Ριάλδη.

ΠΕΡΟΚΕ (Οδυσσέως 2, πλατεία Καραϊσκάκη, Μεταξουργείο, ~ 52.32.132, 52.40.040).
«Ό,τι πείτε υπουργέ μου» του Ρ. Κούνεϊ Βουτσάς, Τσιβιλίκας.

ΠΟΛΙΤΕΙΑ (Σαρρή 40, Θησείο, ~ 33.10.663-4). Αργεί.

ΠΟΛΥΤΕΧΝΟ (Διγενή Ακρίτα 15 ­ Μαυρομιχάλη 157, ~ 64.34.700). Εναλλάξ:
«Λα νόνα» του Ρ. Κόσα Πιατάς, Τζούμας ­ «Βίος και συνουσία» των Ντ. Φο
­ Φ. Ράμε, Κ. Μουρσελά Πιατάς, Κανελλοπούλου.

ΠΟΡΤΑ (Μεσογείων 59, ~ 77.11.333). «Άμλετ» του Ουίλ. Σαίξπηρ Κιμούλης, Μπεμπεδέλη.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.17.030). «Το λιοντάρι το
χειμώνα» του Τζ. Γκόλντμαν Βαλάκου, Χρ. Πολίτης.

ΡΟΕΣ - ΚΑΤΩ (Ιάκχου 14, Γκάζι, ~ 34.79.426). «Τούτο εστί το σώμα μου» της Σ.
Σπυράτου Χοροθέατρο «Ροές».

ΡΟΕΣ - ΠΑΝΩ (Ιάκχου 14, Γκάζι, ~ 34.79.426). «Ενοικιάζεται... εκτός απροόπτου»
του Δ. Αδάμη Αδάμης, Γεωργουσοπούλου.

ΣΗΜΕΙΟ (Χ. Τρικούπη 10, πίσω από την Πάντειο, Καλλιθέα, ~ 92.29.579). «Η
επιστροφή των Τσε» του Γ. Χρυσούλη Ν. Διαμαντής (σκηνοθ.), Ι. Μακρή.

ΣΤΑΘΜΟΣ (Β. Ουγκώ 55, παραπλεύρως του «Περοκέ», πλατεία Καραϊσκάκη, ~
52.22.656). «Ενυδρείο» του Κ. Μουρσελά Τ. Χαλκιάς, Διδασκάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). Αργεί.

ΣΥΓΧΡΟΝΟ ΑΘΗΝΑΣ (Ευμολπιδών 41, Γκάζι, ~ 34.67.095). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Αργεί.

ΤΕΧΝΗΣ ΚΑΡΟΛΟΣ ΚΟΥΝ (Φρυνίχου 14 - Διονυσίου Αρεοπαγίτου, ~ 32.36.732,
32.22.464). «Οι σοφολογιότατες» του Μολιέρου Λαζάνης (σκηνοθ.), Μαλακατέ.

ΤΕΧΝΗΣ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Μια συνάντηση κάπου
άλλου» του Ι. Καμπανέλλη Κουγιουμτζής (σκηνοθ.), Προύσαλης.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Κρίμα που είναι πόρνη»
του Τζ. Φορντ Κακλέας (σκηνοθ.), Αστεριάδη.

ΤΕΧΝΟΧΩΡΟΣ ΥΠΟ ΣΚΙΑΝ (Μαυρομιχάλη 161 ­ Ξιφίου 14, ~ 64.20.522). «Αγρίμια τη
νύχτα» του Μ. Αζαμά Κωτσής (σκηνοθ.), Ανδριώτης.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Αγν. Οσιέτσκα Λύγαρη, Νάτσιος.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. ΜακΝτόναλντ Κουνελάκη, Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). Αργεί.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: P15</CAT>
<ED>
Κωδικός άρθρου: A16046P151</ED>
<ID>
ID:136299

</ID><URL>http://ta-nea.dolnet.gr/neaweb/neafile.print_unique?e=A&f=16046&m=P15&aa=1</URL></REF>


Article

<CATEGORY>vin09</CATEGORY>

 <H5>ΨΑΘΑΣ ΑΠΟ ΤΟ ΚΡΑΤΙΚΟ ΘΕΑΤΡΟ ΑΓΚΥΡΑΣ
</H5><H2></H2><H2>«Ψεύτης» με καρσιλαμά
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

Ελληνοτουρκικό χασάπικο μετά την παράσταση, από τον Νίκο Κούρκουλο, τον Τούρκο
ομόλογό του Μποζκούρτ Κουρούτς και τη Μαρία Ψαθά

Η μουσική ­ ελληνικά νησιώτικα, λαϊκά, τσιφτετέλια, καρσιλαμάδες, ολίγη
Χαρούλα Αλεξίου... ­ όχι σπουδαία ηχογραφημένη, γέμιζε την κεντρική αίθουσα
του Εθνικού Θεάτρου. Κάτι σαν θερινό σινεμά της δεκαετίας του '50. Τελευταίο
στο «παστίς» το... κλασικό «νινανάι, γιαβρούμ, νινάι, νάι.». Τότε, τα φώτα
χαμήλωσαν, η βελούδινη αυλαία τραβήχτηκε και το τραγούδι πέρασε ζωντανό στα
χείλη τού επί σκηνής Τούρκου Βρασίδα.

Μουσική γέφυρα ελληνοτουρκικής φιλίας; Πάντως, αυτές καθαυτές οι παραστάσεις
του Κρατικού Θεάτρου της Τουρκίας στο Εθνικό Θέατρο, που άρχισαν προχθές (και
συνεχίζονται το Σαββατοκύριακο με το «Μάστερ Κλας»), με ένα ελληνικό έργο, την
αξεπέραστη κωμωδία του Δημήτρη Ψαθά «Ζητείται ψεύτης» μεταφρασμένη στα
τουρκικά από τον Έλληνα Παναγιώτη Αμπατζή, έριξαν από μόνες τους γέφυρες φιλίας.

Γιατί μπορεί όλοι ­ οι επί σκηνής και οι της πλατείας ­ να ήμασταν στην αρχή
«κουμπωμένοι», όμως, η παράσταση του Μιουνίρ Τζανάρ, παρά τα κιτς σκηνικά με
τις πλουμιστές ταπετσαρίες και τους «πίνακες» μοντέρνας ζωγραφικής, παρά τα
χτυπητά κοστούμια ­ μοβ, πράσινα, κίτρινα, κόκκινα, λουλουδάτες γραβάτες, ριγέ
γιλέκα πάνω σε καρό πουκάμισα... ­ και τις αλλοπρόσαλλες μουσικές, παρά το ότι
η μηχανή προβολής των ελληνικών υπέρτιτλων δεν λειτούργησε, πολύ γρήγορα
ζέστανε και κέρδισε το κοινό της. Χάρη στους ηθοποιούς της.

Ηθοποιούς λαϊκούς, άμεσους, πηγαίους, κεφάτους, αστείους, που θύμιζαν
περασμένες ελληνικές δεκαετίες και που έπαιξαν, αυτοί, οι Τούρκοι,
ελληνικότατα την ελληνική κωμωδία, όπως δεν μπορούν δυστυχώς να την παίξουν
πια οι δικοί μας νεώτεροι ηθοποιοί.

Με επικεφαλής τον νεώτατο Σαμπάι Οζμενέρ που λεπτός, μικρόσωμος και ευλύγιστος
εισέβαλε στη σκηνή μουρμουρίζοντας το εμβατήριο του ταυρομάχου από την
«Κάρμεν» και με ένα άψογο, ελληνικότατο «Καλημέρα, κυρία μου» και στη συνέχεια
στροβιλίστηκε, έκανε πήδους, γλιστρήματα στο πάτωμα, δίνοντας μια μπριλάντε,
υπερκινητική, «αλλιώτικη» ερμηνεία του ψευτο-Θόδωρου, του (τουρκιστί)
γιαλαντζί - Τοντορί ­ «ένας Βουτσάς του '60», έλεγε ο Κώστας Γεωργουσόπουλος
στο διάλειμμα.

Οι Τούρκοι και οι τουρκομαθείς θεατές, που ήταν πολλοί ­ αν και η αίθουσα δεν
γέμισε τελείως ­ γέλασαν πολύ, όλοι αναγνωρίσαμε λέξεις της γλώσσας μας
ακούγοντας τα «μπατζάκ» και τα «χαϊβάν» και οι πιο προσεκτικοί ανακάλυψαν ­
ναι! ­ «αποστασιοποιημένοι» από τους διαλόγους, τις δραματουργικές αρετές της
έξοχης κωμωδίας του Ψαθά, που είχε γύρω στα είκοσι χρόνια να παιχτεί στην
Αθήνα. Το χειροκρότημα ήταν εξαιρετικά θερμό, πολλές υποκλίσεις, ο τα πάντα
πληρών στο Εθνικό κ. Βαγγέλης Γκάτζιος κόμισε ένα καταπληκτικό κάνιστρο με
δεκάδες «μπακαρά» τριαντάφυλλα και ο πρωταγωνιστής έφερε στη σκηνή την κ.
Μαρία Ψαθά, κόρη του συγγραφέα, που παρακολούθησε την παράσταση μαζί με την
κόρη της Ελένη Νίτσου και η οποία ευχαρίστησε τους καλλιτέχνες και εξέφρασε
την ελπίδα ότι οι παραστάσεις αυτές θα ανοίξουν καινούργιους δρόμους
επικοινωνίας με τους γείτονες.

Την παράσταση παρακολούθησαν ο πρεσβευτής της Τουρκίας και, μεταξύ άλλων, ο
ευγενέστατος διευθυντής των Κρατικών Θεάτρων της Τουρκίας κ. Μποζκούρτ
Κουρούτς, ο διευθυντής του Εθνικού Θεάτρου κ. Νίκος Κούρκουλος.

Ακολούθησε, σε ταβέρνα του Μετς, τραπέζι με κιθαρίτσες και τραγούδια που
συνέσφιξαν τις ελληνοτουρκικές σχέσεις.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16046P161</ED>
<ID>
ID:136282

</ID><URL>http://ta-nea.dolnet.gr/neaweb/neafile.print_unique?e=A&f=16046&m=P16&aa=1</URL></REF>


Article

<CATEGORY>vin09</CATEGORY>

 <H2>Μια φωνή από τον Μισισιπή
</H2>
Η Λαβέλ Γουάιτ φέρνει την ατμόσφαιρα των μπλουζ στην Αθήνα

Έρχεται κατευθείαν από το Τέξας στην Αθήνα, χωρίς να φοράει μπότες και
σπιρούνια παρά την επίσημη ενδυμασία των μπλουζ του Νότου. Στις βαλίτσες της,
αυθεντική σόουλ και άλλες μεγάλες ερμηνείες στις αποσκευές. Η κ. Λαβέλ Γουάιτ
­ «Μις Λαβέλ» αν προτιμάτε ­ είναι εδώ, σαν άξια εκπρόσωπος των ρυθμ' εν
μπλουζ. Βρίσκεται στην Αθήνα, με το συγκρότημά της, για πέντε εμφανίσεις που
ξεκίνησαν από χθες στο Blues Hall, για όσους ακούνε μπλουζ και εκτιμούν τις
μελωδίες που διαρκούν δεκαετίες τώρα.

Η Μις Λαβέλ έχει την ιστορία της, μια ιστορία με σπουδαίες εμφανίσεις επί
σκηνής, λαμπρούς πρωταγωνιστές και εξαιρετικές ηχογραφήσεις, από τη στιγμή που
ο Τζόνι Κόπλαντ το '58 της πρότεινε να ηχογραφήσει μαζί του. Τα μπλουζ
ταξιδεύουν σαν σταθερή αξία μέσα στον χρόνο και η Μις Λαβέλ συναντιέται
καλλιτεχνικά με τον Σαμ Κουκ, με τον Τζέιμς Μπράουν, με την Αρίθα Φράνκλιν. Η
πορεία της ξεκίνησε με τον ίδιο τρόπο που και άλλες τραγουδίστριες των μπλουζ
πρωτοβρίσκουν το κοινό τους. Μικρή ακόμη τραγουδούσε στις χορωδίες των
εκκλησιών, τα γκόσπελ και τα τραγούδια που ακούγονταν στη Λουιζιάνα όπου
πέρασε τα παιδικά της χρόνια.

Τώρα, λέει, νιώθει κάθε φορά την ανάγκη να ευχαριστεί τον Θεό, που της δίνει
τη δύναμη να συνεχίζει. Και, έτσι, να αλωνίζει τις σκηνές του κόσμου, πολύ
μακριά από την περιοχή του Μισισιπή και να τραγουδάει τα μπλουζ και τη σόουλ
έτσι μοναδικά όπως το κάνει τόσα χρόνια. Και να δίνει πάνω από 150 συναυλίες
τον χρόνο σε μπλουζ και τζαζ φεστιβάλ, σε κλαμπ και σε όλες αυτές τις
περιπτώσεις που την καλούν κάπου για να την βραβεύσουν. Στο Blues Hall στους
πρόποδες του Αρδηττού θα είναι έως και τις 25 του μήνα για να πει έτσι όπως
ξέρει εκείνη τα τραγούδια της.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16046P162</ED>
<ID>
ID:136326

</ID><URL>http://ta-nea.dolnet.gr/neaweb/neafile.print_unique?e=A&f=16046&m=P16&aa=2</URL></REF>


Article

<CATEGORY>vin09</CATEGORY>

 <H2>Το χρυσό ψαλίδι
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Κάποιος πίνακας αναστενάζει!

Ο (ανωτέρω) αναστεναγμός προέρχεται από το μνημειώδες άσμα του Βασίλη Τσιτσάνη
«Κάποια μάνα αναστενάζει», που πάει επακριβώς έτσι:

* Κάποια μάνα αναστενάζει / μέρα νύχτα ανησυχεί / το παιδί της περιμένει / που
'χει χρόνια να το δει.

Θανάσης Νιάρχος

Η «μάνα» του Τσιτσάνη μαζί με δεκάδες άλλες... μανάδες, περιλαμβάνεται στην
ανθολογία «Τα ωραιότερα ποιήματα για την μάνα», επιλογής Θανάση
Καστανιώτη-Θανάση Νιάρχου. Ωραία; Σωστά να λέτε. Σωστό είναι και αυτό. Πως στο
εξώφυλλο της μάνας και της ανθολογίας, εικονίζεται έργο του Γιάννη Μόραλη με
τον τίτλο «Προσωπογραφία Δανάης και Μαρίας Βελλίνη» (του 1944). Ωραία; Πού να
ακούσετε τα καλύτερα.

* Τα οποία (καλύτερα) άκουσε από τον... ανθολογημένο Μόραλη, ο ανθολογών
Καστανιώτης, καθήμενος στο cafe της Πλατείας Κολωνακίου Dacapo (περίπου η
στιχομυθία διεξήχθη ως εξής):

«Μα καλά, αφού ήθελες να κόψεις την προσωπογραφία γιατί δεν μου το ζήτησες να
την κάνω σωστά εγώ;» (ρωτάει ο καλλιτέχνης τον εκδότη για το «κόψιμο», δηλαδή
το «πλανάρισμα» του έργου του). «Εντάξει, το λάθος έγινε στην πρώτη έκδοση, με
την δεύτερη θα γίνει επανόρθωση».

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16046P163</ED>
<ID>
ID:136363

</ID><URL>http://ta-nea.dolnet.gr/neaweb/neafile.print_unique?e=A&f=16046&m=P16&aa=3</URL></REF>


Article

<CATEGORY>vin09</CATEGORY>

 <H2>Οι αληθινές ψήφοι των κομμάτων
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ελπίζω πως δεν θα προκύψει... μάνα με τους ακόλουθους στίχους: «Κάποιος
πίνακας αναστενάζει / μέρα νύχτα ανησυχεί / την επανόρθωση περιμένει / που
'χει χρόνια να την δει».

* Προέκυψαν αποτελέσματα από τις συγγραφικές επιδόσεις τεσσάρων πολιτικών:
Πρώτος, ο Άρης Βελουχιώτης του Γρηγόρη Φαράκου.

Δεύτερος, ο Μίμης Ανδρουλάκης με το «Μπλουζ» μυθιστόρημα. Τρίτος, ο Μιλτιάδης
Έβερτ και έσχατος ο Κώστας Σκανδαλίδης. Συγκεκριμένα έλαβον: ΣΥΝ 30.000
«ψήφους» (18.000 ο Φαράκος, 12.000 Ανδρουλάκης) - Ν.Δ. 6.000 και ΠΑΣΟΚ μόνο 3.000!

* Το 'λεγα, δεν το 'λεγα; Όλα, μα όλα είναι δυνατά την σήμερον ημέρα!

Παράδειγμα; Να θυμηθούμε (επιτέλους) τον αείμνηστο Σεργκέι Μιχαήλοβιτς
Αϊζενστάιν και μερικούς άλλους κινηματογραφικούς εκπροσώπους του αείμνηστου
σοβιετικού προλεταριάτου.

* Τα παιδιά της Φοιτητικής Εστίας του Πολυτεχνείου θα προβάλουν, εκτός των
άλλων, στην Πολυτεχνειούπολη Ζωγράφου τους ακόλουθους θρυλικούς τίτλους:
«Αλέξανδρος Νιέφσκι» του Αϊζενστάιν (3 Μαρτίου) - «Το άλογο που κλαίει» του
Μαρκ Ντονσκόι (6 του ίδιου μήνα) - «Ο βασιλιάς Ληρ» του Γκριγκόρι Κόζιντσεφ
(10) - «Ο ήρεμος Δον» του Σεργκέι Γκερασίμοφ (13) και «Στάλκερ» του Ταρκόφσκι (17).

* Άντε, λίγο ακόμα και ίσως σηκωθούμε λιγάκι ψηλότερα.

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16046P164</ED>
<ID>
ID:136389

</ID><URL>http://ta-nea.dolnet.gr/neaweb/neafile.print_unique?e=A&f=16046&m=P16&aa=4</URL></REF>


Article

<CATEGORY>vin09</CATEGORY>

 <H2>Στην αγορά του Αλχαλίλι
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Έμιλι Γουάτσον, η ανερχόμενη

Εκείνη που σηκώθηκε πολύ, μα πολύ ψηλά, είναι η 23χρονη Βρετανίδα Έμιλι
Γουάτσον, πρωταγωνίστρια του περσινού μοντέρνου μελό «Δαμάζοντας τα κύματα».
Μαζί με τον Ντάνιελ Ντέι Λιούις, πρωταγωνιστεί στο «Boxer» του Τζιμ Σέρινταν,
ταινία που ανοίγει την αυλαία της κινηματογραφικής Μπερλινάλε, στις 11 Φεβρουαρίου.

* Αντιθέτως, ο άνθρωπος που έγραψε την πρώτη επιτυχία του Αλκίνοου Ιωαννίδη
«Στην αγορά του Αλχαλίλι», ο Νίκος Ζούδιαρης... περίμενε αρκετά! Και μόλις
τώρα, προκύπτει με δικό του προσωπικό δίσκο που φέρει τον τίτλο «Αφήλιο».

Και ολοκληρώνω με την στιγμιαία έκρηξη φανατικού αναγνώστη της στήλης: Αμάν
πια, όλο διαβάζω και ακούω.

Τιτανικός και αντιτανικός

<REF><SOURCE>ΤΑ ΝΕΑ</SOURCE>
<DATE>, 23-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16046P165</ED>
<ID>
ID:136401

</ID><URL>http://ta-nea.dolnet.gr/neaweb/neafile.print_unique?e=A&f=16046&m=P16&aa=5</URL></REF>


Article

<CATEGORY>vin04</CATEGORY>

 <H5>ΜΙΛΑ ΓΙΑ «ΣΥΜΦΕΡΟΝΤΑ» ΚΑΙ «ΕΠΙΔΙΩΞΕΙΣ»
</H5><H2>ΕΠΙΘΕΣΗ Σημίτη για κυκλώματα στο 2004
</H2>
ΣΕ ΕΠΙΘΕΣΗ για κυκλώματα πίσω από προτάσεις που δέχθηκε για την Οργανωτική
Επιτροπή των Ολυμπιακών Αγώνων του 2004 προχώρησε ουσιαστικά χθες ο
Πρωθυπουργός κ. Κ. Σημίτης. Ένα 24ωρο μετά την ανακοίνωση της τοποθέτησης του
κ. Κ. Μπακούρη (φωτογραφία) ως διευθύνοντος συμβούλου της Επιτροπής, ο
Πρωθυπουργός μίλησε, σύμφωνα με ανακοίνωση του Γραφείου Τύπου του, για
προτάσεις πολλών πλευρών που δίνουν την εντύπωση για «επιδιώξεις».

σελίδες
8 -
9 και ΡΙΠΕΣ
(σελ. 3)

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16047N011</ED>
<ID>
ID:136451

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N01&aa=1</URL></REF>


Article

<CATEGORY>vin07</CATEGORY>

 <H5>Τύπος: «Πες την αλήθεια»
</H5><H2>Τι λένε οι κασέτες για τον Κλίντον </H2>
ALIGN="CENTER">
Σέλια Λόρενς. Κατηγορείται ότι είχε δεσμό με τον Κλίντον

σελίδες
44-45

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16047N013</ED>
<ID>
ID:136511

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N01&aa=3</URL></REF>


Article

<CATEGORY>vin08</CATEGORY>

 <H2>Εκπτώσεις έως 60% σωσίβιο για τα μαγαζιά </H2>
σελίδα 48

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16047N014</ED>
<ID>
ID:136545

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N01&aa=4</URL></REF>


Article

<CATEGORY>vin08</CATEGORY>

 <H2></H2><H2>Μπαράζ νέων απεργιών την άλλη εβδομάδα </H2>
σελίδα 49

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16047N015</ED>
<ID>
ID:136565

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N01&aa=5</URL></REF>


Article

<CATEGORY>vin08</CATEGORY>

 <H2>Ένας στους 3 ανέργους για πάντα άνεργος </H2>
σελίδα 47

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16047N016</ED>
<ID>
ID:136574

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N01&aa=6</URL></REF>


Article

<CATEGORY>vin06</CATEGORY>

 <H2></H2><H2>Είδε ο ίδιος τα χάλια των λεωφορείων </H2>
ΣΤΡΙΜΩΓΜΕΝΟΣ, όρθιος και απογοητευμένος ο νέος διευθύνων σύμβουλος του
Οργανισμού Αστικών Συγκοινωνιών Αθήνας, κ. Στράτος Παπαδημητρίου, έκανε τη
διαδρομή Αθήνα - Χαλάνδρι με λεωφορείο και διαπίστωσε από πρώτο χέρι τα χάλια
των συγκοινωνιών.

σελίδες 14-15

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16047N017</ED>
<ID>
ID:136579

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N01&aa=7</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Η ΛΥΣΗ 8+8 δεν αποτελεί καν «έσχατη υποχώρηση» για μας. Αποτελεί
συρρίκνωση του εναέριου χώρου, που παγίως είχαμε, κατά δύο μίλια (από 10 σε
8). «Έσχατη αποδεκτή λύση» για την Ελλάδα είναι τα ίδια μίλια σε αέρα και
θάλασσα... Ο Χρύσανθος Λαζαρίδης στην «Τρίτη Άποψη». Σελ. 6.

Α. ΜΑΛΛΙΑΡΗΣ: Η πρώτη κατηγορία βιβλίων σε πωλήσεις είναι η λογοτεχνία.
Σημασία έχει το κοινό να αγοράζει και να διαβάζει βιβλία ­ και ας τα αγοράζει
και από σούπερ μάρκετ. Μακάρι ο πολιτισμός να επισκιάσει τα φαστφουντάδικα. Οι
απαντήσεις στις «30 Ερωτήσεις» της Βίκυς Χαρισοπούλου στη σελ. 12.

ΣΤΟ ΔΕΛΤΙΟ ειδήσεων κυριαρχεί ο βιασμός 11χρονης. Ακολουθεί τηλεταινία
με το δράμα ενός 6χρονου που πεθαίνει από AIDS. Την επομένη πέφτεις επάνω στον
δολοφόνο μικρών παιδιών και στην τρίτη προσπάθεια αντιμετωπίζεις τον πρίγκιπα
του σκότους. Η Τζώρτζια Κοντράρου «Σε πρώτο ενικό». Σελ. 13.

ΣΤΟΝ ΛΟΦΟ του Στρέφη, τα παράθυρα από τα γύρω σπίτια δεν ανοίγουν
σχεδόν ποτέ τα τελευταία χρόνια. Δεκάδες χρήστες έχουν βρει καταφύγιο στο
άλσος του, που κάποτε ήταν πάρκο για τις «καλές» οικογένειες της Αθήνας. Ο Στ.
Διανέλλος στη σελ. 20.

Ο Ι. ΧΡΥΣΙΚΟΠΟΥΛΟΣ, γενικός γραμματέας Δημοσίων Έργων, πήρε το
αυτοκίνητό του και έκανε τη διαδρομή Αθήνα - Θεσσαλονίκη νύχτα. Και ξέρετε τι
βρήκε; 71 επικίνδυνα σημεία και μάλιστα στα τμήματα όπου γίνονται έργα. Αφού
επέζησε, έδωσε εντολή να διορθωθούν. Τώρα περιμένει τα αποτελέσματα. Σελ. 21.

ΤΑ ΒΑΣΙΚΑ στοιχεία του μοντέλου ποιοτικής διασφάλισης, είναι η
αυτοαξιολόγηση / εσωτερική αξιολόγηση της σχολικής μονάδας, η σύνδεση με την
ανάπτυξη δεικτών επίδοσης και με σχέδια βελτίωσης των σχολείων. Ο Χρ. Δούκας
στη σελ. 22.

ΤΟ ΚΥΜΑ των Κούρδων προσφύγων είναι για την Ευρώπη ­ και κυρίως για τη
Γερμανία ­ μια σπαζοκεφαλιά, την οποία ο Χ. Κολ, στο κατώφλι μιας προεκλογικής
χρονιάς, θα ήθελε να αποφύγει. Αλλά δεν γίνεται. Από «Le Monde» στη σελ. 43.

ΣΤΗ ΣΟΥΗΔΙΑ 1.800 λίμνες 
είναι ήδη νεκρές, ενώ 9.000 στις ΗΠΑ

βρίσκονται υπό απειλή και 
η λίμνη Αράλη στην πρώην ΕΣΣΔ εξατμίζεται. 
Αδιαφορούμε για την απονέκρωση 
του 10% των ποταμών από τα 
ανθρώπινα και βιομηχανικά λύματα. 
Ο Φρ. Παπαδέλλης στη σελ. 10.

ΒΡΕΘΗΚΕ τρόπος να μην 
καθυστερούν τα δημόσια έργα,

εξαιτίας των μελετών για το περιβάλλον. 
Χρειάστηκε, βέβαια, προηγουμένως,

να δημιουργηθούν εντάσεις 
ανάμεσα στους υπουργούς και 
να παρέμβει ο Πρωθυπουργός. 
Γιατί; Για ένα πράγμα 
που αρκούσε η απλή συνεννόηση.

Ο Α. Ρενιέρης στους «Προβολείς». Σελ. 6.

Η ΤΗΛΕΟΡΑΣΗ 
δεν προκαλεί μόνο προβλήματα συμπεριφοράς 
και φτωχό λεξιλόγιο στα Ελληνόπουλα, 
αλλά τα ωθεί και στην παχυσαρκία. 
Αυτό τουλάχιστον δείχνει σχετική έρευνα. 
Ο Χρ. Ιερείδης στο «Πανόραμα», σελ. 7.

ΤΑ ΚΟΜΙΚΣ μπήκαν σε μια εποχή αξιοπιστίας. Το κύρος τους ενισχύεται. Οι
καλλιτέχνες υπογράφουν τα αντίτυπα των αναγνωστών τους κάθε χρόνο στην
Αγκουλέμ κι αυτό αναπτύσσει μια σχέση δημοκρατική. Έτσι, το φεστιβάλ στην
Αγκουλέμ θριαμβεύει. Από τη «Monde» στο «Πανόραμα», σελ. 1.

Κ. ΒΙΡΒΟΣ: Ένα καλό τραγούδι μπορεί να σου πει όσα δεν σου λένε τρία βιβλία.
Λέει μια ολόκληρη ιστορία σε τρεις στροφές. Γι' αυτό λέει τα πιο σημαντικά. Κι
αν το κάνει καλά, θα δημιουργήσει σε πολλούς την εντύπωση ότι είναι γραμμένο
γι' αυτούς. Η συνέντευξη στη Νατάσα Μπαστέα στις σελ. 18-19.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16047N021</ED>
<ID>
ID:136423

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Φάλτσα
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Αν πληροφορηθήκατε το γιουχάισμα στην περίφημη Φιλαρμονική της Βιέννης, θα
αντιληφθήκατε πόσο προφητική ήταν η δήλωση Σημίτη ότι νιώθει διευθυντής ορχήστρας.

Με τιμή

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16047N022</ED>
<ID>
ID:136508

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16047N023</ED>
<ID>
ID:136519

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N02&aa=3</URL></REF>


Article

<CATEGORY>vin01</CATEGORY>

 <H2>ΤΟ ΒΑΡΟΜΕΤΡΟ ΤΗΣ ΕΒΔΟΜΑΔΑΣ
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16047N032</ED>
<ID>
ID:136474

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Επιλογές
</H2>
ΚΑΠΟΙΑ πράγματα θα έπρεπε να είναι αυτονόητα:

* ΠΩΣ όλοι κρίνονται από το έργο που παράγουν, από τις πράξεις τους και
από τα αποτελέσματά τους.

* ΠΩΣ είναι, συνεπώς, άδικο κάποιοι να κρίνονται πριν ακόμα αναλάβουν
τα όποια καθήκοντά τους.

* ΚΑΙ πως αν αυτά όλα ισχύουν για όλους, ισχύουν ακόμα περισσότερο για
πρόσωπα, τα οποία είναι ελάχιστα γνωστά, των οποίων ούτε καν όλων γνωρίζουμε
όλοι το βιογραφικό σημείωμα...

ΚΑΙ που δεν έχουν έως τώρα αφήσει τη σφραγίδα τους ή δώσει δείγματα της
απόδοσής τους.

ΑΥΤΑ ­ τα συνήθως αυτονόητα ­ δεν φαίνεται να ισχύουν για τα μέλη της
Οργανωτικής Επιτροπής των Ολυμπιακών Αγώνων του 2004...

ΠΟΥ αμέσως επικρίθηκαν ­ ιδίως από πολιτικούς χώρους που είχαν
προτείνει άλλα πρόσωπα για την επάνδρωσή της ­ την ώρα που...

ΑΝ έχουν ένα κοινό χαρακτηριστικό είναι ­ καταφανώς ­ πως δεν ανήκουν
στο πολιτικό κλίμα του κόμματος που κυβερνά.

ΠΩΣ ο διορισμός τους αποτέλεσε έκπληξη ­ και έκπληξη όχι μόνο για το
κοινό... ­ είναι γεγονός...

ΟΠΩΣ γεγονός είναι πως αποτελούν προσωπική επιλογή του Πρωθυπουργού, ο
οποίος άλλωστε...

ΑΥΤΟΥΣ επέλεξε μάλλον παρά να δεχθεί τις σχετικές εισηγήσεις είτε
υπουργών του είτε πολιτικών κομμάτων.

ΓΙΑ τις επιλογές αυτές ο καθείς ασφαλώς δικαιούται να έχει τη γνώμη του...

Η ΣΤΟΙΧΕΙΩΔΗΣ όμως καλή πίστη επιβάλλει να δοθεί στα πρόσωπα αυτά ο
αναγκαίος χρόνος...

ΩΣΤΕ να κριθούν με το μόνο κριτήριο που η κοινή λογική επιβάλλει...

ΔΗΛΑΔΗ από το έργο τους.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16047N033</ED>
<ID>
ID:136520

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Μανώλης Δασκαλάκης:

(το μέλος του Ε.Γ. του ΠΑΣΟΚ αντιδρά ­ από τον Πλάνετ ­ στους ισχυρισμούς του
κ. Ε. Γιαννόπουλου, ότι στις τελευταίες εκλογές ξόδεψε 400 εκατομμύρια δραχμές)

«Λέει ο κ. Γιαννόπουλος ότι έχω ξοδέψει 400 εκατ. Του έχω πει επανειλημμένως
ότι έχει κάνει λάθος ένα μηδενικό! Η αλήθεια είναι ότι ξόδεψα 4 δισεκατομμύρια!».

Σταύρος Μπένος:

(ο υφυπουργός Εσωτερικών, ερωτάται ­ από τον Φλας ­ ποιο ρόλο θα ήθελε να
παίξει στον κινηματογράφο)

«Μη μου κάνεις τέτοιες δύσκολες ερωτήσεις· εγώ αισθάνομαι ότι είμαι μια μορφή
ηθοποιού μέσα στη ζωή, οπότε έτσι αισθάνομαι ότι εκφράζομαι».

Δημήτρης Γεωργακόπουλος:

(ο βουλευτής του ΠΑΣΟΚ, προς τον Πρωθυπουργό, για τη φορολογική πολιτική)

«Σχεδιάζεται με επιπολαιότητα και εκτελείται λάθος».

Έλλη Αγγελιδάκη:

(η γυμνάστρια και τηλεοπτική παρουσιάστρια, στην «Πένα» Πατρών)

«Το καλό με την "επωνυμία" είναι ότι πολλοί σε πλησιάζουν να σε χαιρετήσουν,
γλιτώνεις και καμιά κλήση της Τροχαίας όταν σε αναγνωρίζει ο τροχονόμος...».

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16047N034</ED>
<ID>
ID:136558

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N03&aa=4</URL></REF>


Article

<CATEGORY>vin03</CATEGORY>

 <H2>ΣΚΙΤΣΟ
</H2>
<AUTHOR>ΔΗΜΗΤΡΗΣ ΧΑΝΤΖΟΠΟΥΛΟΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16047N041</ED>
<ID>
ID:136459

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N04&aa=1</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Το χαστούκι
</H2>
Ο ΛΟΓΟΣ στους αναγνώστες. Η Χαρ. Θεοφιλάτου, Αιγίνης 4, Κυψέλη, γράφει:

«Με αφορμή το επεισόδιο εις βάρος της κυρίας Δήμητρας Παπανδρέου, σας γράφω
αυτό το γράμμα και σας παρακαλώ να το δημοσιεύσετε. Μου έκαμε φοβερή κατάπληξη
η στάση των ιθυνόντων, που δεν βρέθηκε ένα επίσημο στόμα να πει δυο λόγια
αποδοκιμασίας για το θέμα αυτό. Εγώ το χαρακτηρίζω αχαριστία και ασέβεια στη
μνήμη του ανθρώπου που τους ανέδειξε και νέμονται την εξουσία σήμερα, όπως
πολύ σωστά έγραψε, και τον συγχαίρω γι' αυτό, ο κ. Γεώργιος Χρ. Παπαχρήστος
στις "Αιχμές" στα "ΝΕΑ" στις 12.10.97. Επίσης συγχαίρω και το "Υποβρύχιο" της
ίδιας ημερομηνίας καθώς και την κυρία Παπαδοπούλου στην "Τηλεκριτική" της.

Θα ήθελα ακόμη να πω δυο λόγια και για τα μέσα ενημέρωσης, εφημερίδες και
κανάλια. Μας βομβάρδισαν κυριολεκτικά με τις αναφορές στο πρόσωπο αυτής της
κυρίας. Τι έκαμε την ημέρα εκείνη, πώς εκτέλεσε τα οικογενειακά της καθήκοντα
και μετά επήγε να κάμει και το καθήκον τού ραπίσματος. Είδαμε τη φωτογραφία
της στις εφημερίδες, λες και δεν την είχαμε δει στις δεκάδες προβολές όλων των
καναλιών, που φρόντισαν να μας σερβίρουν την εικόνα της συνεχώς! Είδαμε τους
αλληλοασπασμούς με τις συναδέλφους της. Μία εξ αυτών άφησε το υπηρεσιακό
τηλέφωνο μετέωρο για να ασπασθεί και προφανώς να τη συγχαρεί. Λοιπόν
ενημερωθήκαμε για όλα, όπως επίσης ότι δέχθηκε με χαρά τον τίτλο της
Μπουμπουλίνας. Ποιος τη χάρη μας! Και διαπιστώσαμε ότι την κοτσίδα της την
κρεμάει δεξιά.

Νομίζω ότι λίγο περισσότερη σοβαρότητα εκ μέρους εφημερίδων και καναλιών σε
ορισμένα θέματα δεν βλάπτει».

Συνάδελφος από τα «ΝΕΑ» (έχω τα πλήρη στοιχεία του) γράφει:

«Αφορμή να σου γράψω μου έδωσε το χρονογράφημά σου "Ζητιάνοι" της Παρασκευής
17 Οκτωβρίου, που έλεγε για μια ακόμη φορά τα πράγματα με το όνομά τους. Θα
ήθελα λοιπόν να προσθέσω κάτι ακόμα για τις ψηφίδες της Ερμού. Έχεις απόλυτο
δίκιο ότι δυσκολεύουν το περπάτημα των γυναικών. Όχι μόνο, όμως. Περιμέναμε
εγώ και η γυναίκα μου αμάν και πώς να τελειώσει επιτέλους η πεζοδρόμηση, για
να μπορούμε να πηγαίνουμε τη βόλτα μας με την κόρη μας και το καροτσάκι
(βλέπεις τώρα γίνεται 13 μηνών). Όμως το παιδί κινδύνευσε να πάθει Πάρκινσον
εκεί μέσα από τα τραντάγματα, ενώ σκόνταφτε σε κάθε βήμα του. Σου τα γράφω
αυτά επειδή πιστεύω ότι η Ερμού ­ όπως κάθε πεζόδρομος ­ δεν πρέπει να μείνει
ένας εμπορικός δρόμος, αλλά να αναβαθμιστεί σε δρόμο όπου θα πηγαίνεις με την
οικογένεια, τους φίλους, την παρέα, απλά για να χαζέψεις, χωρίς να φοβάσαι μην
σε πατήσει κάποιο αυτοκίνητο ή μηχανάκι. Και επειδή ανέφερες τη Θεσσαλονίκη,
σε πληροφορώ ότι ο Δήμος Καλαμαριάς διαθέτει έναν ωραιότατο πεζόδρομο με πολλή
κίνηση, καταστήματα, καφετέριες, απ' όπου απουσιάζουν όμως τα αυτοκίνητα. Έτσι
ακριβώς όπως πρέπει δηλαδή, και όχι έτσι όπως πάνε να καταντήσουν οι
αθηναϊκοί, πριν καν τελειώσουν μάλιστα».

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16047N043</ED>
<ID>
ID:136540

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N04&aa=3</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΠΟΙΟΙ ΕΙΝΑΙ οι πλέον άγνωστοι άνθρωποι στη χώρα μας; Μα, εκείνοι που
κάνουν εισηγήσεις στον Πρωθυπουργό, αν ερμηνεύουμε κατά λέξη τη χθεσινή
ανακοίνωση του γραφείου Τύπου του κ. Σημίτη...

ΔΕΧΕΤΑΙ «ΕΙΣΗΓΗΣΕΙΣ» και από την αντιπολίτευση πλέον ο κ. Σημίτης;
Διότι, ως γνωστόν, η αντιπολίτευση άντε, το πολύ - πολύ, να κάνει «προτάσεις»...

Μ' ΑΥΤΑ ΚΑΙ μ' αυτά, θα το κάνουμε το ολυμπιακό πνεύμα... παναθηναϊκό!

ΣΤΗΡΙΖΟΥΜΕ ΤΟΝ Κλίντον, ελέγχουμε τις ερωμένες του...

ΛΟΙΠΟΝ, ΤΙ ΕΙΝΑΙ ο κ. Κλίντον εν τέλει; Απλό ­ είναι η κεντροαριστερά
στην πράξη...

ΚΛΙΝΤΟΝ ΚΑΙ ξερό ψωμί...

ΠΑΝΤΩΣ, ΠΡΕΠΕΙ να παραδεχτούμε ότι ο άνθρωπος αποδεικνύεται πλανητάρχης
όνομα και πράγμα...

ΕΤΣΙ ΓΙΝΕΤΑΙ σαφής και η υφή της εξωτερικής πολιτικής των ΗΠΑ ­
στηρίζεται στην αρχή της σεξουαλικής παρενόχλησης...

ΕΝ ΟΛΙΓΟΙΣ, μία περήφανη, πολυδιάστατη εξωτερική πολιτική, θα μπορούσε
να συνοψιστεί στο εξής σύνθημα: Παρενοχλήστε μας κι αφήστε μας...

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16047N044</ED>
<ID>
ID:136544

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N04&aa=4</URL></REF>


Article

<CATEGORY>vin05</CATEGORY>

 <H2>Ο καφές και το πούρο...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΑΧΑ! Που λέτε, στα συμβούλια υπουργών της Ευρωπαϊκής Ένωσης, έχει καθιερωθεί
το «γεύμα», όπου συζητώνται τα «δύσκολα» θέματα. Τώρα τελευταία, καθιερώθηκε
και ο «καφές», μετά το γεύμα ­ όπου, πέρα από τον καφέ, είναι υποχρεωτικό και
το... πούρο!

ΧΑΡΑΣ ευαγγέλια για τον κ. Θ. Πάγκαλο, που είναι γνωστός καπνιστής πούρων ­
και δυσκολίες για τον «άκαπνο» κ. Γ. Παπανδρέου...

­ ΚΑΙ ο κ. Απ. Κακλαμάνης, που απαγόρευσε το κάπνισμα στο δικό μας
Κοινοβούλιο, το ξέρει αυτό; ρώτησαν τον γενικό γραμματέα Ευρωπαϊκών Υποθέσεων
κ. Στ. Περράκη.

­ Α, ΜΗΝ τα μπλέκετε, δεν έχουμε αρμοδιότητα εκεί, γέλασε αυτός...

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16047N045</ED>
<ID>
ID:136564

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N04&aa=5</URL></REF>


Article

<CATEGORY>vin05</CATEGORY>

 <H2>Ξώφαλτση ποιότητα...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΑΝΤΙΡΡΗΣΕΙΣ εξέφρασε χθες, στη συνεδρίαση του Υπουργικού Συμβουλίου, για την
υπόθεση του «έτους ποιότητας», ο κ. Θ. Πάγκαλος. Αφού λοιπόν είπε πολλά και
διάφορα, είχε και μια ψιλοκόντρα με το γυναικείο δίδυμο του υπουργείου
Ανάπτυξης, λέει στο τέλος: Για μένα, ποιότητα είναι να μπορώ να πηγαίνω τα
σαββατοκύριακα στα μουσεία...

­ ΓΙΑ μένα το λες αυτό; πετάγεται ο κ. Β. Βενιζέλος...

­ ΟΧΙ, είναι θέμα που αφορά τον τουρισμό, ανταπαντά ο κ. Πάγκαλος...

­ Μα, είναι δική μου αρμοδιότητα, λέει ο υπουργός Πολιτισμού...

­ Συγγνώμη, Βαγγέλη, την... έφαγες ξώφαλτση, κλείνει το θέμα ο υπουργός Εξωτερικών...

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16047N046</ED>
<ID>
ID:136573

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N04&aa=6</URL></REF>


Article

<CATEGORY>vin05</CATEGORY>

 <H5>Όλοι στον Γρηγόρη
</H5><H5>Χαριλάου Τρικούπη
</H5><H5>Σκόντο 15 εκατ.!
</H5><H2>Φθηνό δολάριο
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΟΙΚΟΝΟΜΙΚΟΥ χαρακτήρα συμβουλές έδωσε ο υφυπουργός Εξωτερικών της Χιλής, ο κ.
Μ. Φερνάντεζ, στις επαφές που είχε με τους κ.κ. Θ. Πάγκαλο και Γ. Κρανιδιώτη ­
τους εξήγησε ότι η ασιατική χρηματιστηριακή κρίση, όχι μόνον δεν επηρέασε τη
χώρα του, αλλά μάλιστα το δολάριο... έγινε πιο φτηνό στο Σαντιάγο...

Εξεπλάγησαν οι δικοί μας, αλλά φαίνεται ότι όλα πάνε καλά για όλους στη Χιλή ­
ως και ο Πινοτσέτ διεκδικεί μια θέση γερουσιαστή!

(Πώς να μη... φθηνύνει μετά το δολάριο;).

ΣΤΟΝ «ΓΡΗΓΟΡΗ», μία γνωστή ταβέρνα του Κορυδαλλού, βρέθηκαν προχθές το βράδυ
οι βουλευτές του ΠΑΣΟΚ της Β' Πειραιά ­ μαζί με μία... μεταγραφή: Τον
υφυπουργό Πρόνοιας, τον κ. Θ. Κοτσώνη...

Βλέπετε, είχαν προηγηθεί τα εγκαίνια του πρώτου βρεφονηπιακού σταθμού της
περιοχής που θα λειτουργεί και απόγευμα...

ΣΤΙΣ 11 ΤΟ ΠΡΩΙ της Δευτέρας, η κ. Μαρία Δαμανάκη πρόκειται να διαβεί την
πόρτα της Χαριλάου Τρικούπη, για να συναντηθεί με τον κ. Κ. Σκανδαλίδη ­ ο κ.
Δ. Μπέης θα είναι εκεί;

ΓΕΜΑΤΗ ΕΙΝΑΙ η Ελλάδα από ιδρύματα Ηπειρωτών ευεργετών, αλλά αυτό ουδόλως
συγκίνησε την κυβέρνηση. Έτσι, όταν η Πανηπειρωτική Συνομοσπονδία Ελλάδος
ζήτησε να της παραχωρηθεί ένα οικόπεδο του Δημοσίου στο Μαρούσι για να
οικοδομήσει το Σπίτι του Ηπειρώτη, η Κτηματική Εταιρεία του Δημοσίου απαίτησε
(!) 50 εκατομμύρια δραχμές ­ έπειτα από πρωθυπουργική παρέμβαση(!) έπεσε στα 35...

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16047N047</ED>
<ID>
ID:136580

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N04&aa=7</URL></REF>


Article

<CATEGORY>vin04</CATEGORY>

 <H5>ΑΠΟΦΑΣΙΣΜΕΝΟΣ ΝΑ ΛΕΕΙ ΑΝΟΙΧΤΑ ΤΗΝ ΑΠΟΨΗ ΤΟΥ ΟΠΟΤΕ ΤΟΥ ΔΙΔΕΤΑΙ Η ΕΥΚΑΙΡΙΑ
</H5><H2>Ο διπλός στόχος του Νίκολας Μπερνς
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

Μπορεί να τα κατάφερνε στο Στέιτ Ντιπάρτμεντ και να χαρακτηρίσθηκε ως ένας
από τους πιο πετυχημένους «πορτ παρόλ». Στην Ελλάδα, όμως, η πρώτη του επίσημη
επαφή με τον Τύπο μάλλον του επεφύλασσε μία πρώτου μεγέθους έκπληξη: σειρά
πρωτοσέλιδων και ένα διάβημα του υπουργείου Εξωτερικών που σίγουρα θα έφτασε
και ως το Στέιτ Ντιπάρτμεντ.

ΩΣΤΟΣΟ, ο νέος Αμερικανός πρέσβης δεν φαίνεται να το βάζει κάτω.
Προβληματίστηκε, λέγεται, επειδή κάποιες από τις δηλώσεις του πιστεύει ότι
παρερμηνεύτηκαν. Ενοχλήθηκε επειδή δημοσιεύτηκαν στον ελληνικό Τύπο σε
εισαγωγικά φράσεις, που ο ίδιος ουδέποτε είπε. Όμως είναι αποφασισμένος να
συνεχίσει στο ίδιο «μοτίβο». Να λέει ανοιχτά την άποψή του ­ άποψη του Στέιτ
Ντιπάρτμεντ ­ όποτε του δίδεται η ευκαιρία.

Κάτι που έγινε σαφές και από την ομιλία του, την προηγούμενη εβδομάδα στο
Ελληνοαμερικανικό Επιμελητήριο, όπου επανέλαβε τη θέση των ΗΠΑ περί μη
αναγνώρισης των 10 ναυτικών μιλίων του ελληνικού εναέριου χώρου στο Αιγαίο.
Και την επόμενη εβδομάδα αναμένεται συνέχεια. Μιλάει στο «Προπέλερ Κλαμπ» στη
Θεσσαλονίκη, ενώ θα έχει και κάποια συνάντηση γνωριμίας με δημοσιογράφους της συμπρωτεύουσας...

Ο στόχος των δηλώσεων του κ. Μπερνς, πιστεύουν διπλωματικοί κύκλοι, είναι
διπλός. Κατ' αρχήν, να κάνει σαφή την πρόθεση της αμερικανικής πλευράς να
δραστηριοποιηθεί ενεργά για τα προβλήματα της περιοχής και ιδιαίτερα με τα
ελληνοτουρκικά και το Κυπριακό.

Κατά δεύτερο λόγο, να «εκπαιδεύσει» την ελληνική κοινή γνώμη για την
προσέγγιση θεμάτων στα οποία ­ σύμφωνα με την αμερικανική σκοπιά ­ η Αθήνα θα
μπορούσε να αναζητήσει κάποιο συμβιβασμό.

Το μήνυμα, που φαίνεται ότι προσπαθεί να περάσει ο Αμερικανός πρέσβης,
αντιμετωπίζεται με ιδιαίτερη καχυποψία από την Αθήνα. Όπως και οι πρωτοβουλίες
της αμερικανικής πλευράς ­ βλέπε Χόλμπρουκ ­ για τα ελληνοτουρκικά και το Κυπριακό.

Κι αυτό διότι, όπως έλεγαν οι ίδιοι κύκλοι, κανείς δεν ξέρει τι ακριβώς
«μαγειρεύει» η Ουάσιγκτον στην περιοχή και τι «μεταφέρει» στις αποσκευές του ο
πολύς κ. Χόλμπρουκ, ιδιαίτερα μάλιστα όταν η αμερικανική πλευρά δεν έχει
κρύψει τη διαφωνία της με τους όρους που έθεσαν οι «15» στην Τουρκία κατά τη
Σύνοδο Κορυφής του Λουξεμβούργου.

Μέλη του ελληνικού λόμπι στις ΗΠΑ με επιστολές τους σε επιλεγμένους
διαμορφωτές της κοινής γνώμης στην Ελλάδα υποστηρίζουν ότι η Αθήνα πρέπει να
αγκαλιάσει την περίπτωση Χόλμπρουκ, διότι τον θεωρούν φιλέλληνα και άνθρωπο
που θα βοηθήσει την ελληνική υπόθεση.

Ωστόσο, η Αθήνα φοβάται πως η αμερικανική πρωτοβουλία, σε μια χρονική περίοδο
κατά την οποία η Τουρκία παραμένει απολύτως άκαμπτη (και λόγω εσωτερικών της
προβλημάτων), θα στραφεί κατά των ελληνικών συμφερόντων. Ο υπουργός Εξωτερικών
Θ. Πάγκαλος δεν ξεχνά, εξάλλου, την πίεση που άσκησε πάνω του η κ. Μαντλίν
Ολμπράιτ, όταν τον Σεπτέμβριο στη Νέα Υόρκη, βλέποντας πως η τουρκική πλευρά
δεν δεχόταν να παραπέμψει το θέμα των Ιμίων στη Χάγη, εστράφη προς την Αθήνα...

Τους ελληνικούς αυτούς φόβους επιχειρεί να καθησυχάσει ο κ. Μπερνς, στις
επαφές του με Έλληνες πολιτικούς, δημοσιογράφους, επιχειρηματίες. Ωστόσο, για
να πετύχει κάτι τέτοιο, ο Αμερικανός πρέσβης χρειάζεται, πέρα από καλές
δημόσιες σχέσεις, και συγκεκριμένες κινήσεις από τις ΗΠΑ υπέρ της ελληνικής
πλευράς. Κάτι, που, όπως έλεγαν διπλωματικοί κύκλοι, ίσως να αποδειχθεί
ιδιαίτερα δύσκολο, αφού μάλλον θα αφίσταται των αμερικανικών συμφερόντων στην περιοχή...

Πάντως, η αμερικανική πλευρά εκφράζει την ικανοποίησή της για τις τελευταίες
δηλώσεις του Θ. Πάγκαλου, με τις οποίες η Αθήνα ζητεί από την Άγκυρα να
προσφύγει για οποιοδήποτε θέμα επιθυμεί στο Διεθνές Δικαστήριο της Χάγης. Οι
ελληνικές αυτές θέσεις γίνονται περισσότερο κατανοητές από τον διεθνή
περίγυρο, λένε οι ίδιες πηγές, υποστηρίζοντας ότι το... «μπαλάκι» βρίσκεται
και πάλι στην πλευρά της Άγκυρας...

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16047N051</ED>
<ID>
ID:136455

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N05&aa=1</URL></REF>


Article

<CATEGORY>vin04</CATEGORY>

 <H2>Πιέσεις από 4 εταίρους υπέρ της Τουρκίας
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

ΑΝΤΙΜΕΤΩΠΟΙ με τέσσερις ­ τουλάχιστον ­ εκ των εταίρων στην Ευρωπαϊκή Ένωση
πρόκειται να βρεθούν τη Δευτέρα ο Θόδωρος Πάγκαλος και ο Γιώργος Παπανδρέου,
καθώς το Συμβούλιο των Υπουργών Εξωτερικών συζητά εκ νέου το θέμα της
συμμετοχής της Τουρκίας στην Ευρωπαϊκή Διάσκεψη. Την ίδια στιγμή, ο Ισμαήλ
Τζεμ επιχείρησε να εμφανίσει ένα διαλλακτικό πρόσωπο της Άγκυρας, εν όψει
ακριβώς του Συμβουλίου.

Η βρετανική προεδρία κρατά μέχρι το «παρά πέντε» κλειστά τα χαρτιά της ­ και
έχει ενημερώσει τις κοινοτικές πρωτεύουσες απλώς ότι θα συζητηθεί «η
διαδικασία της Ευρωπαϊκής Διάσκεψης». Είναι, όμως, βέβαιο ότι η συζήτηση ­ που
θα γίνει στο γεύμα των υπουργών ­ θα επικεντρωθεί στο ερώτημα εάν το πλαίσιο
που τέθηκε στη σύνοδο του Λουξεμβούργου για τη συμμετοχή μιας χώρας στη
Διάσκεψη αποτελεί «όρους ή προϋποθέσεις» ή «γενικές αρχές». Δηλαδή, εάν η
Τουρκία πρέπει να ανταποκριθεί στο πλαίσιο πριν συμμετάσχει ή όχι.

Τέσσερις τουλάχιστον χώρες ­ η Ολλανδία, η Ιταλία, η Γαλλία και η Γερμανία ­
έχουν ενημερώσει την Αθήνα και τους άλλους εταίρους πως θα επιμείνουν στον
χαρακτηρισμό «γενικές αρχές» και στην πρόσκληση της Άγκυρας. Διπλωματικές
πηγές έλεγαν ότι, μολονότι δεν το έχουν δηλώσει, και άλλες χώρες συμμερίζονται
την άποψη των «4». Ως εκ τούτου, ο υπουργός Εξωτερικών αναμένεται να
αντιμετωπίσει ένα μπαράζ πιέσεων, αφού η όποια απόφαση πρέπει να ληφθεί με
ομοφωνία. Ο ίδιος ο κ. Πάγκαλος φέρεται αποφασισμένος να μην υποχωρήσει στο
ελάχιστο ­ και να το καταστήσει αυτό σαφές στους εταίρους, θέτοντας παράλληλα
και το θέμα της στάσης της Τουρκίας στη διαδικασία της επιτροπής σοφών.
Μάλιστα, μόλις προχθές, στο πλαίσιο κλειστής κομματικής διαδικασίας του ΠΑΣΟΚ
και απαντώντας σε ερωτήσεις στελεχών της λεγόμενης εσωκομματικής
αντιπολίτευσης, είπε χαρακτηριστικά ότι «εάν δεν δώσει κάτι η Τουρκία, εγώ δεν
δίνω τίποτα!».

Η Αθήνα ευελπιστεί ότι η βρετανική προεδρία θα λειτουργήσει εποικοδομητικά,
έστω και μετά το Συμβούλιο ­ και γι' αυτόν τον λόγο θα μεταβεί στο Λονδίνο για
συνομιλίες ο υφυπουργός Εξωτερικών, Γιάννος Κρανιδιώτης. Την ίδια στιγμή,
ορισμένοι κυβερνητικό κύκλοι συζητούν το ενδεχόμενο να υπάρξει ­ συν τω χρόνω
­ κάποια ελληνική πρωτοβουλία απεμπλοκής του ζητήματος, εφόσον όμως εκδηλωθεί
και κάποια ένδειξη καλής θέλησης από μέρους της Άγκυρας.

Πάντως, ενδιαφέρον για συμμετοχή στη Διάσκεψη έχουν εκδηλώσει και άλλες χώρες,
που δεν κατονομάζονται στην απόφαση του Λουξεμβούργου, όπως η Αλβανία, η
Ουκρανία, τα Σκόπια. Και το θέμα αυτό αναμένεται να αντιμετωπισθεί στο
Συμβούλιο της Δευτέρας.

Στη σύνοδο των Υπουργών Εξωτερικών, στις Βρυξέλλες, θα συζητηθούν και οι
ρυθμίσεις για την εταιρική σχέση που θα έχει καθεμία από τις 11 προς ένταξη
χώρες ­ μεταξύ των οποίων και η Κύπρος. Σημειώνεται ότι το Συμβούλιο, εν
συνεχεία, θα μπορεί με ειδική πλειοψηφία ακόμη και να «παγώσει» την εταιρική σχέση.

Στην ημερήσια διάταξη της Δευτέρας υπάρχει ακόμη εγγεγραμμένο το θέμα της
«μετανάστευσης από το Ιράκ», όπως ονόμασε η Ένωση το πρόβλημα με τους Κούρδους
πρόσφυγες, σε μια προσπάθεια να μη... θίξει την Τουρκία. Η Ελλάδα θεωρεί ότι
δεν αρκεί η αστυνομικού τύπου λήψη μέτρων ­ τα οποία καταλαμβάνουν τέσσερις
σελίδες ­ και χρειάζεται αντιμετώπιση του αιτίου το οποίο καλύπτεται με μία
μόλις παράγραφο.

ΔΙΑΛΛΑΚΤΙΚΟΣ ΤΖΕΜ

Στο μεταξύ, δύο μόλις ημέρες πριν από τη σύγκληση του Συμβουλίου, ο Τούρκος
υπουργός Εξωτερικών, Ισμαήλ Τζεμ, σε συνέντευξή του επιχείρησε να αμβλύνει τις
εντυπώσεις από την πρόσφατα αδιάλλακτη στάση της Άγκυρας. Υποστήριξε έτσι ότι
«δεν τίθεται θέμα ενσωμάτωσης της Τουρκικής Δημοκρατίας Βόρειας Κύπρου (ΤΔΒΚ)
στην Τουρκία» ­ υπογραμμίζοντας, όμως, ότι έχει σημασία «η συνέχεια του
τουρκοκυπριακού κράτους ως κυρίαρχης οντότητας».

Ο Ισμαήλ Τζεμ είπε ακόμη, αναφερόμενος στα ελληνοτουρκικά, πως «ιδιαίτερα
αυτήν την περίοδο θα πρέπει και οι δύο να αποφύγουμε τις προκλήσεις.
Οποιοδήποτε εσφαλμένο βήμα αυτήν την περίοδο θα μπορούσε να έχει πολύ σοβαρές
επιπτώσεις». Εξέφρασε δε και φόβους για «θερμό επεισόδιο κατά λάθος», που θα
μπορούσε να γίνει «κατά τη διάρκεια των στρατιωτικών ασκήσεων στο Αιγαίο».

Ο Τούρκος υπουργός Εξωτερικών ­ ο οποίος επανέλαβε ότι η χώρα του δεν θα
προσέλθει στην Ευρωπαϊκή Διάσκεψη ­ υποστηρίζει ότι η Αθήνα έχασε την ευκαιρία
να συγκεντρώσει την υποστήριξη των «15» για μια ενιαία αντιτουρκική πολιτική
και γι' αυτό «θα προσπαθήσει να ακολουθήσει πιο ορθολογική στάση».

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16047N052</ED>
<ID>
ID:136500

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N05&aa=2</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Η αληθινή τουρκική παγίδα...
</H2>
<AUTHOR>ΧΡΥΣΑΝΘΟΣ ΛΑΖΑΡΙΔΗΣ</AUTHOR>

Η κυβέρνηση Σημίτη υποστηρίζει ότι επιδίωξη των Τούρκων είναι «να μας
παρασύρουν» σε σύγκρουση στο Αιγαίο. Πρόκειται, λοιπόν, για «τουρκική παγίδα»,
την οποία πρέπει «οπωσδήποτε να αποφύγουμε». Έτσι είναι; Όχι ακριβώς...

ΧΩΡΙΣ ελληνικές αντιδράσεις, η Τουρκία ήδη κερδίζει έναν «ιδιότυπο πόλεμο»
Χαμηλής Εντάσεως (Low Intensity Warfare, το αποκαλούν οι Αγγλοσάξονες).
Αντικειμενικός στόχος της, να καταδείξει ότι η Ελλάδα δεν μπορεί να «κρατήσει»
το «ιδιότυπο» στάτους κβο στο Αιγαίο ­ 10 μίλια στον αέρα, 6 στη θάλασσα. Και
όταν το υφιστάμενο στάτους κβο δεν μπορεί να «κρατηθεί», τότε τίθεται θέμα
αλλαγής του. Και αν δεν αλλάξει με διαπραγματεύσεις, κινδυνεύει να αλλάξει με
πόλεμο. Άρα η «εκκρεμότητά» του λειτουργεί «αποσταθεροποιητικά».

Πράγματι, όταν το στάτους κβο μιας περιοχής αποδεικνύεται «μη βιώσιμο» υπάρχει
πρόβλημα διεθνούς σταθερότητας. Και η Τουρκία αυτό ακριβώς κάνει:
«Αποδεικνύει» καθημερινά ότι το καθεστώς στο Αιγαίο είναι «μη βιώσιμο». Όσες
περισσότερες παραβιάσεις κάνουν οι Τούρκοι ατιμώρητα, τόσο λιγότερο «βιώσιμο»
εμφανίζεται διεθνώς το καθεστώς του Αιγαίου, τόσο αυξάνονται οι διεθνείς
πιέσεις για την αλλαγή του. Οι Τούρκοι ήδη επιτυγχάνουν τους στόχους τους
χωρίς να ρίξουν τουφεκιά!

Μέσα στη γενική σύγχυση, μερικοί στην Αθήνα ήδη συζητούν χαμηλοφώνως την
πρόταση για 8 μίλια σε αέρα και θάλασσα! Αυτό αποτελεί λάθος από εκείνα που
μόνον... εμείς κάνουμε: Από διαπραγματευτική άποψη, ποτέ δεν ξεκινάς
προτείνοντας την «έσχατη λύση» που μπορείς να αποδεχθείς. Αν το κάνεις, τότε
δεν έχεις περιθώρια άλλων υποχωρήσεων στο «τραπέζι», πράγμα που τελικώς
ακυρώνει τις διαπραγματεύσεις...

Δεύτερον, διότι η λύση 8+8 δεν αποτελεί καν «έσχατη υποχώρηση» για μας.
Αποτελεί συρρίκνωση του εναερίου χώρου που παγίως είχαμε, κατά δύο μίλια (από
10 σε 8). «Έσχατη αποδεκτή λύση» για την Ελλάδα είναι τα 10 μίλια σε αέρα και
θάλασσα. Αλλά για να το επιτύχουμε αυτό πρέπει να ξεκινήσουμε διακηρύσσοντας
τα 12 μίλια, που αποτελούν και δικαίωμα της Ελλάδας, σύμφωνα με το Διεθνές
Δίκαιο. Έτσι εξισώνουμε «συννόμως» τα όρια κυριαρχίας μας σε αέρα και θάλασσα
προς τα πάνω ­ όχι προς τα κάτω.

Τέλος, είτε ασκούμε το δικαίωμα που μας δίνει το Δίκαιο της Θάλασσας (στα 12
μίλια) είτε δεν το ασκούμε. Η «λύση» 8+8 σημαίνει ότι δεν τολμάμε να το
ασκήσουμε, γιατί η Τουρκία μας απειλεί με πόλεμο. Αλλά η Τουρκία δεν δέχεται
καμία αναβάθμιση της ελληνικής κυριαρχίας ­ ούτε στα 12 ούτε στα 8 μίλια της
θάλασσας. Συνεπώς, ούτε την πρόταση 8+8 θα δεχθούν ­ άρα αποτελεί απεμπόληση
κυριαρχικού δικαιώματος, χωρίς να μας διασφαλίζει από την τουρκική επιθετικότητα.

Να αντιδράσουμε, λοιπόν, αλλά πώς; Ασκώντας, επιτέλους, το δικαίωμά μας στα 12
μίλια! Μόνον έτσι θα ανατρέψουμε τα σχέδια της Άγκυρας και θα εμφανιστούμε να
προσφέρουμε λύση για βιώσιμο στάτους κβο στο Αιγαίο. Και με περιθώρια να το
διαπραγματευτούμε (στα 10), χωρίς να χάσουμε. Μα η Τουρκία μας έχει απειλήσει
με πόλεμο, θα αντιτείνουν κάποιοι. Μα η Τουρκία ήδη διεξάγει Πόλεμο Χαμηλής
Εντάσεως στο Αιγαίο, θα απαντήσουμε εμείς. Και αυτό τον πόλεμο ήδη τον χάνουμε
με την παθητικότητα που επιδεικνύουμε...

Η παθητικότητα δεν αποτελεί «ακίνδυνη» επιλογή ­ αποτελεί την πιο επικίνδυνη
επιλογή για μας! Διότι επιβραβεύει πλήρως την τουρκική επιθετικότητα και
οδηγεί στην πλήρη επικράτησή της. Στο Αιγαίο και πέραν αυτού: Από ενδεχόμενη
συρρίκνωση της ελληνικής κυριαρχίας στο Αιγαίο, θα ξεκινήσει νέος γύρος
πιέσεων και εκβιασμών, με αίτημα πλέον την «συγκυριαρχία» ­ τόσο στο Αιγαίο
όσο και στη Θράκη...

Η τουρκική στρατηγική δεν είναι «παρανοϊκή» ούτε «έξαλλη» ούτε επιδιώκει να
μας «σύρει» σε σύγκρουση. Αντίθετα, η Άγκυρα είναι πολύ μεθοδική, πολύ
προσεκτική και επιδιώκει να κερδίσει πολλά, χωρίς να ρισκάρει το παραμικρό. Με
τη στάση που κρατούμε, δεν αποφεύγουμε την τουρκική παγίδα ­ πέφτουμε κατ'
ευθείαν μέσα! Απλώς «βαπτίζουμε» την παθητικότητά μας ως «ψυχραιμία», τη
σπασμωδικότητά μας ως «αποφασιστικότητα», την αμηχανία μας ως «περίσκεψη» και
την υποταγή μας ως «ειρηνοφιλία».

Πράγματι, «η μεγαλοσύνη των λαών δεν μετριέται με το στρέμμα» ­ κατά πως έλεγε
και ο Παλαμάς. Αλλά ο ενδοτισμός μετριέται σε... μίλια. Σε μίλια εθνικής
κυριαρχίας που χάνουμε «ανεπαισθήτως» καθημερινά...

Ο Χρύσανθος Λαζαρίδης είναι δημοσιογράφος - οικονομολόγος

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16047N062</ED>
<ID>
ID:136509

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Η λύση έχει όνομα: συνεννόηση
</H2>
<AUTHOR>ΑΝΤΩΝΗΣ ΡΕΝΙΕΡΗΣ</AUTHOR>

ΒΡΕΘΗΚΕ, λένε οι ειδήσεις των ημερών, τρόπος για να μην καθυστερούν τα δημόσια
έργα εξαιτίας των μελετών για τις επιπτώσεις που έχουν στο περιβάλλον.

Χρειάστηκε, βέβαια, προηγουμένως να σημειωθούν μεγάλες καθυστερήσεις σε πολλά
έργα (δημόσια και ιδιωτικά), χρειάστηκε η πυροσβεστική παρέμβαση του ίδιου του
Πρωθυπουργού για να μειωθούν οι εντάσεις που δημιουργήθηκαν ανάμεσα σε
αρκετούς υπουργούς με αφορμή ακριβώς τις καθυστερήσεις στην έγκριση των
μελετών, χρειάστηκε να προηγηθούν παράπονα και διαμαρτυρίες των ενδιαφερόμενων
εργολάβων και επενδυτών πριν βρεθεί η λύση. Μία λύση που ήταν, τελικά, τόσο
απλή: Αρκούσε η συναδελφική συνεννόηση μεταξύ των συναρμόδιων υπουργών και η
συμφωνία τους να υπογράψουν τις αποφάσεις για αποκέντρωση μερικών διαδικασιών
και για την πρόσληψη μερικών δεκάδων υπαλλήλων που θα έκαναν τη δουλειά. Και
όμως, πριν γίνουν αυτά τα αυτονόητα και απλά, προηγήθηκαν καβγάδες και
αλληλοκατηγορίες υπουργών, κινδύνεψαν να χαθούν σημαντικά κονδύλια από την
Ευρωπαϊκή Ένωση, πολλά έργα καθυστέρησαν σημαντικά και ­ για μία ακόμη φορά ­
η εικόνα της Δημόσιας Διοίκησης στραπατσαρίστηκε σοβαρά.

Και το ερώτημα που ανακύπτει είναι: Γιατί έπρεπε να γίνουν όλα τούτα πριν
αποφασιστούν τα αυτονόητα; Γιατί έπρεπε να τεθεί σε δοκιμασία η κυβερνητική
συνοχή και να φθάσουν στο σημείο υπουργοί να μη μιλάνε μεταξύ τους, για ένα
θέμα τόσο απλό;

Είναι, βέβαια, αλήθεια ότι ο θεσμός των μελετών περιβαλλοντικών επιπτώσεων των
τεχνικών έργων είναι καινούργιος στη χώρα μας και ήταν φυσικό να υπάρξουν
δυσκολίες στην αρχή της εφαρμογής του. Είναι, επίσης, αλήθεια ότι οι αρμόδιες
για τον έλεγχο και την έγκριση αυτών των μελετών υπηρεσίες δεν ήταν έτοιμες,
ούτε κατάλληλα εξοπλισμένες για να αντιμετωπίσουν τα προβλήματα που
προέκυπταν. Όπως δεν ήταν έτοιμοι και οι επιστήμονες μελετητές για να
καταρτίσουν τέτοιες μελέτες. Και όμως, το καθαρά τεχνικό αυτό θέμα μετατράπηκε
ξαφνικά σε μείζον πολιτικό και κυβερνητικό ζήτημα, φαινομενικά χωρίς λόγο.

Εκτός και οι μελέτες περιβαλλοντικών επιπτώσεων ήταν απλά η κορυφή του
παγόβουνου και από κάτω υπήρχαν όλες οι άλλες ενδοκυβερνητικές και
εσωκομματικές διαφορές του κυβερνώντος κόμματος, που βρήκαν αφορμή για να
εκδηλωθούν ή να ξεσπάσουν. Αν όμως ισχύει αυτό, τότε δεν μπορεί να πει κανένας
ότι «τέλος καλό, όλα καλά»...

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16047N063</ED>
<ID>
ID:136541

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N06&aa=3</URL></REF>


Article

<CATEGORY>vin04</CATEGORY>

 <H2>Μητσοτάκης περί... κόλουρου κώνου
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Τετ-α-τετ συνάντηση επί μία ώρα είχαν χθες το πρωί ο κ. Κ. Καραμανλής και ο κ.
Κ. Μητσοτάκης στο σπίτι του πρώην πρωθυπουργού στην οδό Ρηγίλλης. Οι δύο
άνδρες συμφώνησαν να κρατήσουν μυστική τη συνάντησή τους η οποία όμως έγινε
γνωστή αργά χθες το βράδυ.

Την ώρα που ο νυν και επίτιμος πρόεδρος της Ν.Δ. συνομιλούσαν για την πορεία
του κόμματος και τις δημοτικές εκλογές, έντονες αντιδράσεις και σχόλια
υπουργών και βουλευτών της Ν.Δ. είχαν προκαλέσει οι θέσεις που διατύπωσε ο κ.
Κ. Μητσοτάκης για την επίλυση των ελληνοτουρκικών προβλημάτων.

Σε συνέντευξη που παραχώρησε στην ομογενειακή εφημερίδα της Νέας Υόρκης
«Εθνικός Κήρυκας» εξέφρασε την άποψη ότι πρέπει να εναρμονισθεί η διαφορά που
υπάρχει μεταξύ του εναέριου χώρου και των χωρικών μας υδάτων: «Ασφαλώς ο
κόλουρος κώνος (η διαφορά μεταξύ των 6 μιλίων των χωρικών υδάτων και των 10
μιλίων του εναέριου χώρου) νομικά δεν είναι η ισχυρότερη δυνατή θέση. Η Ελλάς
όμως μπορεί να λύσει αυτό το πρόβλημα είτε μειώνοντας τον εναέριο χώρο είτε
αυξάνοντας τα χωρικά μας ύδατα μέσα στο όριο των 12 μιλίων. Απόφαση που
αποτελεί αναφαίρετο δικαίωμά της από το Διεθνές Δίκαιο».

Η θέση αυτή του κ. Κ. Μητσοτάκη προκάλεσε την αντίδραση υπουργών και βουλευτών
του κόμματός του. Ο υφυπουργός Εξωτερικών κ. Γ. Κρανιδιώτης δήλωσε με τρόπο
κατηγορηματικό ότι «δεν υπάρχει θέμα διαπραγμάτευσης για τις θέσεις της
Ελλάδος που φορούν τα 10 μίλια και τα 6 μίλια», ενώ ο κ. Ευ. Γιαννόπουλος είπε
με ειρωνική διάθεση: «Ο κ. Μητσοτάκης είπε κάποτε να μοιράσουμε το Αιγαίο με
τους Τούρκους. Σήμερα δεν ξέρω αν επιμένει σ' αυτή τη θέση». Περισσότερο
επικριτικός όμως προς τον πρώην πρωθυπουργό ήταν ο βουλευτής της Ν.Δ. κ. Γ.
Γιακουμάτος, ο οποίος τόνισε ότι «όποιος σπέπτεται συνειδητά ή ασυνείδητα και
εκφράζεται για τα 6 μίλια είναι τουλάχιστον προδότης».

Ο κ. Κ. Μητσοτάκης, όταν πληροφορήθηκε τις αντιδράσεις αυτές, δήλωσε ότι «έχω
την εντύπωση ότι κανείς δεν διάβασε τι είπα». Αρχικά η ηγεσία της Ν.Δ. απέφυγε
να σχολιάσει τα όσα είπε ο κ. Κ. Μητσοτάκης. Αργά το απόγευμα όμως και ενώ
είχε πληροφορηθεί η Ρηγίλλης την ενόχληση κορυφαίων στελεχών και βουλευτών για
τη «σιωπή» του κόμματος, ο κ. Αρ. Σπηλιωτόπουλος προέβη σε δηλώσεις. Απέφυγε
ωστόσο να σχολιάσει τα όσα είπε ο κ. Κ. Μητσοτάκης και περιορίστηκε να
επαναλάβει τη θέση του κόμματος η οποία είναι: «Αναφαίρετο δικαίωμά μας, το
οποίο απορρέει από το Διεθνές Δίκαιο της Θαλάσσης, η δυνατότητα επέκτασης στα
12 ναυτικά μίλια. Δικαίωμα το οποίο εμείς θα κρίνουμε πότε πρέπει να το ασκήσουμε».

Όσο για την πρωινή συνάντηση των κ.κ. Κ. Καραμανλή και Κ. Μητσοτάκη
τροφοδότησε πολλά σενάρια. Το περιβάλλον του πρώην πρωθυπουργού διέψευδε μέχρι
αργά το βράδυ το γεγονός. Αντίθετα, οι συνεργάτες του προέδρου της Ν.Δ. το
επιβεβαίωναν. Δευκρίνιζαν όμως ότι δεν αφορούσε τη συνέντευξη του κ. Κ.
Μητσοτάκη αλλά ήταν μια εφ' όλης της ύλης συζήτηση. Στελέχη της Ρηγίλλης
άφηναν μάλιστα να εννοηθεί ότι ο πρώην πρωθυπουργός είπε στο κ. Κ. Καραμανλή
τις απόψεις για τα πρόσωπα που πρέπει να υποστηρίξει το κόμμα στους μεγάλους
δήμους στις δημοτικές εκλογές.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16047N081</ED>
<ID>
ID:136456

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N08&aa=1</URL></REF>


Article

<CATEGORY>vin04</CATEGORY>

 <H2>Συνέντευξη Δήμητρας: Ο Ανδρέας και τα Ίμια
</H2>
ΤΗΝ έντονη ανησυχία του για τις εξελίξεις στα εθνικά θέματα είχε εκφράσει σε
στενούς συνεργάτες του, μετά την κρίση στα Ίμια, ο Ανδρέας Παπανδρέου, όπως
αναφέρει σε συνέντευξή της στο περιοδικό «Νέμεσις», η κ. Δήμητρα Παπανδρέου.

«Δεν το περίμενα το "ευχαριστώ" στους Αμερικανούς. Αυτό δεν το έχει πει ποτέ
Έλληνας Πρωθυπουργός. Ήταν τραγικό αυτό που συνέβη. Ποτέ δεν υποστέλλεις τη
σημαία», είπε ο Ανδρέας Παπανδρέου.

Και μιλώντας με τους κ.κ. Λιβάνη, Παπούλια, Αρσένη, Παπουτσή και
Παναγιωτακόπουλο, προσθέτει η κ. Παπανδρέου στη συνέντευξή της στο περιοδικό
που θα κυκλοφορήσει στις αρχές της άλλης εβδομάδας, εξέφρασε κατ' επανάληψη
«την ανησυχία του» για τους «λανθασμένους χειρισμούς», σε αντίθεση με τους
χειρισμούς που είχαν γίνει στην ελληνοτουρκική κρίση του '87.

«Είμαι πολύ ανήσυχος για τις εξελίξεις μετά τα όσα συνέβησαν. Δεν έπρεπε να
γίνει αυτό. Δώσαμε δικαιώματα στην Τουρκία να αμφισβητήσει δικαιώματά μας.
Φοβάμαι για το τι θα ακολουθήσει».

Η κ. Παπανδρέου στην συνέντευξή της στο περιοδικό «Νέμεσις» λέει ακόμη ότι «ο
Ανδρέας Παπανδρέου με πρωτοβουλία του έσωσε την κυβέρνηση Σημίτη, αν όχι από
καταψήφιση, τουλάχιστον σίγουρα από διασυρμό με άγνωστες πολιτικές επιπτώσεις».

Στη συνέχεια η κ. Παπανδρέου εξηγεί ότι «πολλοί βουλευτές του ΠΑΣΟΚ ­ στην
κρίση στα Ίμια ­ ήρθαν στο Ωνάσειο. Εξέφρασαν και την αγανάκτησή τους και την
ανησυχία τους για τα όσα είχαν προηγηθεί. Τους άκουσε προσεχτικά, όπως
προσεχτικά άκουσε και τα όσα περί διαφωνιών άλλων βουλευτών, οι οποίοι δεν τον
είχαν συναντήσει. Η αντίδρασή του ήταν μία και άμεση. "Όχι παιχνιδάκια τώρα"».

Η κ. Παπανδρέου στη συνέντευξή της λέει ακόμα για το θέμα αυτό: «Σε συνεργασία
με τον Αντώνη Λιβάνη ο Ανδρέας Παπανδρέου έγραψε την επιστολή προς τον πρόεδρο
της Βουλής ότι ψηφίζει υπέρ της κυβέρνησης. Μάλιστα, ο Απόστολος Κακλαμάνης
δέχθηκε να διαβαστεί η επιστολή στην έναρξη της συνεδρίασης, αν και συνήθως οι
επιστολές των απόντων βουλευτών διαβάζονται στο τέλος, με στόχο να δοθεί κατά
κάποιο τρόπο "γραμμή" ή κατεύθυνση προς τους διαφωνούντες βουλευτές να
ψηφίσουν τις προγραμματικές δηλώσεις της κυβέρνησης».

Στο περιοδικό υπάρχει αναφορά και στο non paper που «είχε δοθεί στον Ανδρέα
Παπανδρέου» με πληροφορίες για τη συζήτηση που είχαν οι κ.κ. Κλίντον και Σημίτης.

«Θυμάμαι πως όταν ο Ανδρέας διάβασε το non paper», δηλώνει η κ. Παπανδρέου,
«ανήσυχος σχολίασε: "Άνησυχώ βαθιά. Τι είναι αυτό που έγινε; Θα το πληρώσουμε
ακριβά. Έγινε ένας συμβιβασμός που δεν έπρεπε ποτέ να γίνει. Φαίνεται πως πάμε
σε αλλαγή πολιτικής"»

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16047N082</ED>
<ID>
ID:136501

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N08&aa=2</URL></REF>


Article

<CATEGORY>vin04</CATEGORY>

 <H2>Δεν αλλάζει η πολιτική για λάδι, εσπεριδοειδή
</H2>
ΕΠΙΜΕΝΕΙ στην εφαρμογή της πολιτικής της όσον αφορά την τήρηση των κανονισμών
της Ευρωπαϊκής Ένωσης για τις επιδοτήσεις στο λάδι και στα εσπεριδοειδή η κυβέρνηση.

Ο Πρωθυπουργός κ. Κ. Σημίτης, μιλώντας στο Υπουργικό Συμβούλιο για τα
προβλήματα που υπάρχουν ως προς τα δύο αυτά προϊόντα, δεν άφησε περιθώρια
αλλαγών. «Δεν θα πρέπει, είπε, να επιτρέψουμε την παραβίαση της κοινοτικής
νομοθεσίας ή των κανόνων που έχει θεσπίσει η Αγροτική Τράπεζα, προκειμένου να
φανούμε ευχάριστοι σε ομάδες παραγωγών που έχουν προβεί σε παράνομες πράξεις».

Η αναφορά αυτή ερμηνευόταν ως απάντηση σε όσους προτείνουν αλλαγή στο καθεστώς
επιδοτήσεων το οποίο, όπως λέγεται από κυβερνητικά στελέχη, έχει
καταστρατηγηθεί από ορισμένους παραγωγούς.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16047N083</ED>
<ID>
ID:136538

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N08&aa=3</URL></REF>


Article

<CATEGORY>vin04</CATEGORY>

 <H5>ΓΙΑ «ΣΥΜΦΕΡΟΝΤΑ», «ΣΥΓΚΕΚΡΙΜΕΝΕΣ ΕΠΙΔΙΩΞΕΙΣ» ΚΑΙ «ΚΥΚΛΟΥΣ ΕΠΙΡΡΟΩΝ» ΣΤΟ 2004
ΜΙΛΗΣΕ ΧΘΕΣ Ο ΠΡΩΘΥΠΟΥΡΓΟΣ ΣΤΟ ΥΠΟΥΡΓΙΚΟ ΣΥΜΒΟΥΛΙΟ
</H5><H5>Τι είπε ο Σημίτης
</H5><H2>Διευθύνων σύμβουλος «χωρίς δεσμεύσεις»
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Καταγγελία ότι πίσω από προτάσεις που του έγιναν για τη στελέχωση της
Οργανωτικής Επιτροπής για την Ολυμπιάδα του 2004 υποκρύπτονταν επιδιώξεις και
συμφέροντα, έκανε ουσιαστικά ο Πρωθυπουργός στο χθεσινό Υπουργικό Συμβούλιο.

Κώστας Μπακούρης

ΕΙΝΑΙ χαρακτηριστικό ότι σε ανακοίνωση του Γραφείου Τύπου του Πρωθυπουργού,
που εκδόθηκε το βράδυ, αναφέρεται ότι ο κ. Κ. Σημίτης μίλησε ανοιχτά στο
Υπουργικό Συμβούλιο περί «εισηγήσεων» που είχε «από πολλές πλευρές» και από
τις οποίες «σχημάτισε την εντύπωση ότι υπάρχουν συγκεκριμένες επιδιώξεις».

Η διατύπωση αυτή, σε συνδυασμό με την αιτιολόγηση που έκανε για την επιλογή
του διευθύνοντος συμβούλου κ. Κ. Μπακούρη (π.χ. ότι βρίσκεται έξω από
οποιονδήποτε «κύκλο επιρροών», «χωρίς δεσμεύσεις», δεν δίνει την εντύπωση ότι
θα «προωθήσει συμφέροντα» κ.ά.), προκάλεσε σάλο σε κυβέρνηση, αλλά και σε
κόμματα της αντιπολίτευσης. Και αυτό επειδή προτάσεις είχαν ζητηθεί και από
κόμματα ­ η Ν.Δ. και ο ΣΥΝ, μάλιστα, είχαν ανταποκριθεί ­ και όπως είναι
φυσικό από υπουργούς.

ΔΕΝ ΑΦΟΡΑ ΜΕΛΗ ΤΗΣ ΚΥΒΕΡΝΗΣΗΣ

Ωστόσο, λίγο αργότερα, πηγές του Μεγάρου Μαξίμου διευκρίνιζαν μετ' επιτάσεως
ότι ο κ. Κ. Σημίτης με όσα ανέφερε δεν εξέφρασε κανέναν υπαινιγμό που να αφορά
μέλη της κυβέρνησης.

Της ανακοινώσεως του Γραφείου Τύπου του Πρωθυπουργού είχε προηγηθεί σκληρή
κριτική από τη Ν.Δ. και κυρίως από τον ΣΥΝ για τη σύνθεση της Οργανωτικής
Επιτροπής. Στις ανακοινώσεις αυτές, που αναφερόταν μεταξύ άλλων ότι η σύνθεση
δεν είναι αντιπροσωπευτική, απάντησε εμμέσως ο κυβερνητικός εκπρόσωπος,
τονίζοντας ότι η Επιτροπή είναι υπεράνω κομμάτων και δεν έχει διακομματικό χαρακτήρα.

Μετά τη δημοσιοποίηση από το Γραφείο Τύπου του Μεγάρου Μαξίμου, τα κόμματα
(Ν.Δ. και ΣΥΝ) επανήλθαν με νέες ανακοινώσεις τους, με τις οποίες καλούσαν τον
Πρωθυπουργό να κατονομάσει από ποιους έλαβε προτάσεις και ποια συμφέροντα
εξυπηρετούσαν οι προτεινόμενοι.

Ο ΕΚΠΡΟΣΩΠΟΣ ΤΗΣ Ν.Δ.

«Τους υπουργούς του εννοεί ο κ. Κ. Σημίτης;», ρωτούσε καταλήγοντας στη δήλωσή
του ο εκπρόσωπος Τύπου της Ν.Δ. κ. Άρης Σπηλιωτόπουλος, ο οποίος ζητεί να
μάθει ακόμη «πόσο κοντά» στον Πρωθυπουργό είναι αυτοί που κάνουν «τόσο ύποπτες
και ιδιοτελείς προτάσεις».

Από την πλευρά της, πάντως, η Ν.Δ. είχε προτείνει στον Πρωθυπουργό για την
Οργανωτική Επιτροπή τους κ.κ. Φρέντυ Σερπιέρη, Δημήτρη Κούρτη και Νικολόπουλο.

Ιδιαίτερα σκληρή ήταν και η αντίδραση του ΣΥΝ. Με δήλωση του προέδρου του κ.
Ν. Κωνσταντόπουλου χαρακτηρίζονται «εξοντωτικοί υπαινιγμοί» οι αναφορές του κ.
Κ. Σημίτη και του ζητεί να κατονομάσει όσα λέει. «Διαφορετικά ­ καταλήγει ­ θα
πρόκειται για προσπάθεια δικαιολόγησης των προσωπικών του επιλογών που
συνάντησαν γενικευμένη διαφωνία».

Ο ΣΥΝ είχε υποβάλει πρόταση για την Επιτροπή, ύστερα από σχετικό αίτημα, όπως
αναφέρουν κύκλοι του. Συγκεκριμένα είχε προτείνει τον καθηγητή κ. Γ. Πολύζο
και την πολιτικό μηχανικό κ. Νανά Σπυροπούλου, οι οποίοι και οι δύο ­ όπως
αναφερόταν από την Κουμουνδούρου ­ ανήκουν στην ανανεωτική αριστερά.

ΑΛΛΕΣ ΠΡΟΤΑΣΕΙΣ

Από τους υπουργούς προτάσεις με ονόματα είχε υποβάλει σίγουρα ο υφυπουργός
Αθλητισμού κ. Α. Φούρας. Άλλωστε, ο Πρωθυπουργός ανέφερε και στο Υπουργικό
Συμβούλιο ότι τον γενικό γραμματέα Αθλητισμού κ. Γ. Σγουρό, τον οποίο είχε
προτείνει ο κ. Φούρας και συνεπώς δεν στέκουν, όπως είπε, τα περί δυσφορίας
του υφυπουργού του, που αναφέρονταν σε μερίδα του Τύπου.

Για τα ονόματα που χρησιμοποιήθηκαν, είχε συζητήσει με τον Πρωθυπουργό και ο
κ. Ευάγ. Βενιζέλος, ο οποίος πάντως, όπως αναφερόταν από το περιβάλλον του,
έδινε διαφορετική εξήγηση στα όσα ανέφερε ο κ. Σημίτης στο Υπουργικό
Συμβούλιο. Κατά τους συνεργάτες του, ο Πρωθυπουργός αναφερόταν στα ονόματα που
διοχετεύονταν στις εφημερίδες.

Κατηγορηματικά διέψευδαν ότι έκαναν προτάσεις για ονόματα στον Πρωθυπουργό οι
κ.κ. Κ. Λαλιώτης και Αλ. Παπαδόπουλος. Ο υπουργός ΠΕΧΩΔΕ έλεγε ότι δεν έκανε
προτάσεις, παρ' όλο που του ζητήθηκε.

ΣΤΗΝ ανακοίνωση του Γραφείου Τύπου του Πρωθυπουργού αναφέρονται τα εξής:

«Ο Πρωθυπουργός, στην αρχή της εισήγησής του, αναφέρθηκε, κατά πρώτον, στο
θέμα της στελέχωσης του Διοικητικού Συμβουλίου της "Α.Ε.-Αθήνα 2004",
τονίζοντας τα εξής:

* Μετά από εισηγήσεις που είχε από πολλές πλευρές, για επιλογές προσώπων,
σχημάτισε την εντύπωση ότι υπάρχουν συγκεκριμένες επιδιώξεις.

*Και επειδή ακριβώς σχημάτισε αυτή την εντύπωση, κατέληξε στο συμπέρασμα να
επιλέξει για διευθύνοντα σύμβουλο ένα πρόσωπο έξω από οποιονδήποτε κύκλο
επιρροών. Ένα πρόσωπο, ώστε να μην μπορεί να ισχυριστεί κανείς ότι εκπροσωπεί
τη μία ή την άλλη πλευρά, ότι θα προωθήσει τα συμφέροντα του ενός ή του άλλου,
ότι υπόκειται σε πιέσεις κ.λπ. Ένα πρόσωπο, δηλαδή, το οποίο για όλους είναι
ουδέτερο, αντικειμενικό και γι' αυτό έχει και τη δυνατότητα να κάνει τη
δουλειά του, χωρίς δεσμεύσεις.

Τέλος, ο Πρωθυπουργός υπογράμμισε ότι βασική επιδίωξή του ήταν η συγκρότηση
μιας Επιτροπής ουδέτερης και αντικειμενικής. Μιας Επιτροπής που να μπορεί να
κρίνει ψύχραιμα το τι χρειάζεται και το τι πρέπει να γίνει για τους
Ολυμπιακούς Αγώνες».

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16047N084</ED>
<ID>
ID:136559

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N08&aa=4</URL></REF>


Article

<CATEGORY>vin04</CATEGORY>

 <H2>Γκρίνιες και αμφισβητήσεις για την 15μελή Οργανωτική
</H2>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

ΠΡΟΩΡΗ γκρίνια προκαλεί η σύνθεση της Οργανωτικής Επιτροπής που θα αναλάβει το
κολοσσιαίο έργο της διοργάνωσης των Ολυμπιακών Αγώνων του 2004. Πριν ακόμη η
15μελής Επιτροπή πιάσει δουλειά, το σχήμα της δέχεται την αμφισβήτηση κομμάτων
της αντιπολίτευσης.

Η έντονη κριτική που διατυπώνεται από τη Ν.Δ. και ιδιαίτερα από τον ΣΥΝ
επικεντρώνεται στην επιλογή - έκπληξη του προσώπου που ανέλαβε τη θέση του
πανίσχυρου διευθύνοντος συμβούλου, αλλά και των υπολοίπων μελών, τα οποία δεν
συμμετέχουν ex officcio στην Οργανωτική Επιτροπή.

Από την αξιωματική αντιπολίτευση οι επικρίσεις αφορούν κυρίως τις διαδικασίες
που ακολουθήθηκαν στην επιλογή των 15 μελών της Επιτροπής. Στελέχη της Ν.Δ.,
αλλά και ο εκπρόσωπος του κόμματος κ. Άρης Σπηλιωτόπουλος κατηγόρησαν την
κυβέρνηση ότι αγνόησε τις εισηγήσεις των κομμάτων που είχαν κατατεθεί έπειτα
από σχετική πρόσκληση του Πρωθυπουργού κ. Κώστα Σημίτη.

Απαντώντας στις επικρίσεις στελεχών των δύο κομμάτων, ο κυβερνητικός
εκπρόσωπος κ. Δημήτρης Ρέππας επεσήμανε πως «το γεγονός ότι οι επιλογές οι
οποίες έγιναν είναι υπεράνω κομμάτων φαίνεται από το ότι η Οργανωτική Επιτροπή
αυτή δεν είναι προέκταση κομματικών αντιπροσωπειών».

Ωστόσο, από το περιβάλλον του προέδρου της Ν.Δ. τονιζόταν ότι «τα πρόσωπα της
Οργανωτικής Επιτροπής επιλέχθηκαν προσωπικά από τον Πρωθυπουργό» και για το
λόγο αυτό Θα παρακολουθεί στενά το έργο της.

Για το ίδιο θέμα σε συνέντευξη Τύπου που έδωσε χθες ο πρόεδρος του ΣΥΝ κ.
Νίκος Κωνσταντόπουλος χαρακτήρισε λανθασμένους τους κυβερνητικούς χειρισμούς,
υπογραμμίζοντας ότι «οι αποφάσεις τις οποίες ανακοίνωσε ο Πρωθυπουργός δεν
είναι αντιπροσωπευτικές ούτε της κυβέρνησης ούτε των κοινωνικών και πολιτικών
δυνάμεων της χώρας».

Την ίδια στιγμή η πρόθεση του Πρωθυπουργού, κ. Κώστα Σημίτη να συμμετάσχουν
στην Επιτροπή στελέχη τα οποία δεν προκαλούν υποψίες... κομματικών εξαρτήσεων,
όπως συνέβη στη περίπτωση του κ. Μπακούρη, προκαλεί αμηχανία στο κομματικό
πεδίο. Οι επιφυλάξεις στελεχών του κόμματος και της κυβέρνησης, που για την
ώρα εκφράζονται με διακριτικό τρόπο, έχουν ως κοινό παρονομαστή την απόρριψη
των εισηγήσεών τους σε ό,τι αφορά τα πρόσωπα, αλλά και τις σχετικές
διαδικασίες που θα ακολουθηθούν.

Όπως χαρακτηριστικά αναφέρουν τα στελέχη αυτά, «θα μπορούσαν να βρεθούν
πρόσωπα του ευρύτερου χώρου του κόμματος, τα οποία να συγκεντρώνουν όλα τα
απαραίτητα προσόντα και να μπορούν να αντεπεξέλθουν με επιτυχία στις αυξημένες
υποχρεώσεις που απαιτεί ο ρόλος τους».

Μεταξύ των δυσαρεστημένων, φέρεται να είναι και ο υπουργός ΠΕΧΩΔΕ κ. Κώστας
Λαλιώτης. Οι επισημάνσεις του όμως, σύμφωνα με τους συνεργάτες του, αφορούν
τις ρυθμίσεις που περιλαμβάνονται στο σχετικό νομοσχέδιο για τα τεχνικά έργα
που πρόκειται να κατασκευαστούν και όχι τόσο στα πρόσωπα που επελέγησαν. «Όλα
τα έργα αθλητικής υποδομής θα πρέπει να γίνουν χωρίς καμία παρέκκλιση. Δεν έχω
τίποτα με τα πρόσωπα που επιλέχθηκαν. Όλοι θα κριθούν από το έργο τους»
τονίζει στους συνεργάτες του ο κ. Λαλιώτης.

Προβληματισμό για την τροπή που παίρνουν τα πράγματα και κυρίως για το ρόλο
που θα κληθεί να διαδραματίσει στην προετοιμασία της χώρας μας για τους
Ολυμπιακούς Αγώνες διατυπώνει στο περιβάλλον του και ο κ. Δημήτρης
Αβραμόπουλος. Αν και ο κ. Αβραμόπουλος εκφράζει θετικά σχόλια για το πρόσωπο
τόσο του προέδρου όσο και του διευθύνοντος συμβούλου της Οργανωτικής Επιτροπής
(με τον οποίο γνωρίστηκε όταν ήταν πρόξενος στη Γενεύη), περιμένει να δει «το
εύρος του ρόλου που θα του ζητηθεί να αναλάβει ως δήμαρχος της πόλης που θα
διοργανώσει τους Ολυμπιακούς Αγώνες του 2004».

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16047N091</ED>
<ID>
ID:136457

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N09&aa=1</URL></REF>


Article

<CATEGORY>vin04</CATEGORY>

 <H5>Πού θα στεγαστούν
</H5><H2>Ποιοι άλλοι και πώς θα στελεχώσουν τις επιτροπές για τους Ολυμπιακούς
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

ΜΕ ΤΗΝ κατάθεση του σχεδίου νόμου στη Βουλή την προσεχή εβδομάδα και την
ψήφισή του, η Οργανωτική Επιτροπή Αθήνα 2004 αρχίζει ουσιαστικά και τη
λειτουργία της ανώνυμης εταιρείας για τους Ολυμπιακούς Αγώνες που ανέλαβε η
χώρα μας να διοργανώσει το 2004.

Μετά τη συμπλήρωση του δεκαπενταμελούς Δ.Σ. της Οργανωτικής Επιτροπής, ένα
άλλο βασικό θέμα πρόκειται να συζητηθεί τις αμέσως προσεχείς ημέρες, με τη
σύγκληση της ολομέλειας της Επιτροπής Ολυμπιακών Αγώνων, η οποία θα επιλέξει
άλλα οκτώ μέλη (σύμφωνα με το σχέδιο νόμου) και ιδιαίτερα εκείνα που θα
κληθούν στη συνέχεια να τεθούν επικεφαλής του «οργανωτικού τομέα των αγώνων».

Την Τετάρτη έχει προαναγγελθεί η πρώτη συνεδρίαση της Οργανωτικής Επιτροπής
υπό την προεδρία του Πρωθυπουργού στο Παλαιό Δημαρχείο της Αθήνας, ενώ
αργότερα έχει προγραμματιστεί και η παρουσίαση της Εθνικής Επιτροπής Αθήνα 2004.

Στο μεταξύ, μετά τις πρώτες εκτιμήσεις για τα μέλη της Οργανωτικής Επιτροπής,
ένα ακόμα ερώτημα τίθεται από τους υπεύθυνους. Και συγκεκριμένα: «Ποιος θα
ηγηθεί της οργάνωσης των Ολυμπιακών Αγώνων;». Με άλλα λόγια, του καθαρά
αγωνιστικού τμήματος, που σίγουρα είναι από τα σημαντικότερα, αλλά και με
αρκετά προβλήματα, αφού χρειάζεται πρώτα η επιλογή του επικεφαλής και φυσικά
των ομοσπονδιών, οι οποίες θα ηγηθούν του συνόλου της οργάνωσης.

Ένα πρώτο βήμα θα γίνει με τη σύγκληση της ολομέλειας της Επιτροπής Ολυμπιακών
Αγώνων, όπου εκτός από τα τέσσερα μέλη της που την εκπροσωπούν στην Οργανωτική
Επιτροπή (Φιλάρετος, Νικολάου, Παπαδογιαννάκης και Διαθεσόπουλος), θα κληθεί
να επιλέξει (σύμφωνα με το σχέδιο νόμου) ακόμα πέντε μέλη της και άλλα τρία
από τις αθλητικές ομοσπονδίες.

Σύμφωνα με τις πρώτες εκτιμήσεις, η επιλογή αυτή θα γίνει ύστερα από προτάσεις
του προέδρου της ΕΟΑ Λάμπη Νικολάου και έγκριση της ολομέλειας, οι οποίες
ενδέχεται να καταλήξουν και σε ψηφοφορία εφόσον δεν υπάρξει κατ' αρχήν συμφωνία.

Οι πέντε που πιθανότατα να επιλεγούν θα προέρχονται από την ομοσπονδία βόλεϊ,
άρσης βαρών, πάλης, ιστιοπλοΐας και κωπηλασίας.

Οι τρεις που ουσιαστικά θα διαδραματίσουν και πρωταγωνιστικό ρόλο στις
κεντρικές επιτροπές διοργάνωσης των Ολυμπιακών και θα προταθούν από την ΕΟΑ θα
προέρχονται από την ομοσπονδία ποδοσφαίρου, την ομοσπονδία του μπάσκετ και
φυσικά τον ΣΕΓΑΣ.

Αν τελικά η «τριανδρία» επικρατήσει, θα έχουμε στην Εθνική Επιτροπή για το
«αγωνιστικό» τους κ.κ. Αλημίση, Βασιλακόπουλο και Σεβαστή.

Η ΣΤΕΓΑΣΗ, προσωρινή αλλά και μόνιμη, της Οργανωτικής Επιτροπής «Αθήνα 2004»,
καθώς και των υπολοίπων μελών των επιτροπών και θυγατρικών που θα
δημιουργηθούν, είναι ένα από τα βασικά θέματα που θα εξετάσει η διυπουργική
Επιτροπή των Αγώνων σε συνεργασία με τον πρόεδρο Στρατή Στρατήγη και τον
διευθύνοντα σύμβουλο Κώστα Μπακούρη, αυτή την εβδομάδα.

Σύμφωνα με τις ήδη υπάρχουσες αποφάσεις, η πρώτη συνεδρίαση θα φιλοξενηθεί στο
Δημοτικό Μέγαρο Αθηνών και οι επιμέρους με τη διυπουργική των «τεσσάρων» στο
υπουργείο Πολιτισμού.

­ Στις σκέψεις για μόνιμη εγκατάσταση υπάρχουν και προτείνονται οι πιο κάτω λύσεις:

1 Ένα μέρος του κτιρίου της Κτηματικής Τράπεζας στη διασταύρωση
Μεσογείων και Β. Σοφίας.

2 Το Ιλίου Μέλαθρον στην οδό Πανεπιστημίου.

3 Ένα παραδοσιακό κτίριο, το οποίο θα εξευρεθεί και θ' ανακαινιστεί.

4 Το Μέγαρο Σταθάτου, που ήταν και η έδρα του «Αθήνα 1996» και που
σήμερα φιλοξενεί το Μουσείο Γουλανδρή.

5 Μια ακόμα προσωρινή λύση ίσως είναι μια πτέρυγα του Ζαππείου.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16047N092</ED>
<ID>
ID:136502

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N09&aa=2</URL></REF>


Article

<CATEGORY>vin04</CATEGORY>

 <H2>ΑΛΛΑ ΚΟΛΠΑ
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

* Η ΣΤΗΛΗ, ύστερα από δύο εβδομάδες απουσίας στο εξωτερικό (Ισραήλ, Ινδία),
επανήλθε με κάποια διάθεση νηφάλιας ­ λόγω απόστασης ­ κριτικής της ελληνικής
πραγματικότητας... Αλλά τα τεκταινόμενα δεν μας αφήνουν ν' αγιάσουμε.

*ΑΙΦΝΗΣ, ο Πρωθυπουργός Κ. Σημίτης «τα 'βαλε» με τους υπουργούς του, αφήνοντας
υπονοούμενα στο χθεσινό Υπουργικό Συμβούλιο για υποκρυπτόμενες «επιδιώξεις»
και «συμφέροντα» στις εισηγήσεις που του έγιναν για το πρόσωπο του
διευθύνοντος συμβούλου της Ολυμπιάδας... Λέτε να θυμήθηκε το... παρατσούκλι
του και να θέλει να κάνει «χαρακίρι»... κινέζικο.

* ΕΥΤΥΧΩΣ, για την κυβέρνηση, ο επίτιμος πρόεδρος της Ν.Δ. Κ. Μητσοτάκης «τα
'βαλε» με τα εθνικά. Είπε ότι το θέμα των μιλίων μπορεί να λυθεί με μείωση του
εναέριου χώρου ή με αύξηση των χωρικών υδάτων. Ως γνωστόν, μεταξύ του 6 και
του 10, υπάρχουν το 7, το 8 και το 9. Διαλέξτε... Εγώ λέω να κάνουμε τα μίλια
χιλιόμετρα και να τους μπερδέψουμε...

* ΠΑΝΤΩΣ, ό,τι και να κάνουν οι Έλληνες πολιτικοί, δεν μπορούν να φθάσουν με
τίποτα τον Αμερικανό Πρόεδρο. Στον οποίο, κάποιες αμερικανικές εφημερίδες
έσπευσαν να δώσουν... ινδιάνικο όνομα. Τον είπαν «Κύριο Χαλαρό Φερμουάρ»...
Είναι εμφανές ότι οι Αμερικανοί δεν αντιμετωπίζουν τα πράγματα με την πρέπουσα
σοβαρότητα. Βάλανε φυλακή τον Αλ Καπόνε για... φοροδιαφυγή και κυνηγούν τον
Κλίντον για... ψευδορκία. «Κρατούσες στα χείλη μικρή φυσαρμόνικα, μου πήρες το
χέρι, σε λέγανε... Μόνικα (σ.σ.: Τζένιφερ, Πόλα, Σέλια κ.λπ.)», που λέει και
το τραγούδι...

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16047N101</ED>
<ID>
ID:136452

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N10&aa=1</URL></REF>


Article

<CATEGORY>vin04</CATEGORY>

 <H2></H2><H2>Η πόρτα της Κόλασης
</H2>
<AUTHOR>ΦΡΑΓΚΛΙΝΟΣ ΠΑΠΑΔΕΛΛΗΣ</AUTHOR>

Η ΔΡΑΜΑΤΙΚΗ προειδοποίηση της επιστημονικής κοινότητας για τη συνεχιζόμενη
καταστροφή των δασών, των ποταμών, των λιμνών, της στιβάδας του όζοντος και
τις επαπειλούμενες τραγικές συνέπειες στο φυσικό περιβάλλον και στην υγεία των
ανθρώπων, διατηρεί στην επικαιρότητα το μείζον ίσως πρόβλημα της εποχής. Το
διαρκή και παράλογο βιασμό της φύσης και την επερχόμενη με απόλυτη βεβαιότητα
τραγωδία της περιβαλλοντικής καταστροφής. Ο Υπερόπτης - Άνθρωπος αγνοεί
εξακολουθητικά τη φύση που τον γεννά, τον θρέφει και τον αναπαράγει και
επιχειρεί αδιάκοπα να την υπερβεί με τα τεχνολογικά του επιτεύγματα. Και
οδηγείται, χωρίς να συνετίζεται, στο φρικαλέο ακρωτηριασμό της, στο όνομα της
«ανάπτυξης» και της τεχνολογικής εξέλιξης.

Όμως τώρα η φύση τιμωρεί και εκδικείται. Τώρα ο Άνθρωπος και ο σύγχρονος
«πολιτισμός» του εισπράττουν τις συνέπειες του παραλογισμού, τα επακόλουθα της
υπερβατικής τους αδυναμίας, τα επίχειρα της υπεροψίας τους. Η «τρύπα» του
όζοντος τείνει να μεταβληθεί στην πόρτα της Κόλασης που την ανοίγει,
σπρώχνοντας με αφροσύνη, η Ανθρωπότητα, για να οδηγηθεί στην απόλυτη και
ολοκληρωτική καταστροφή της.

* Πότε επιτέλους θα αντιληφθούμε ότι η Γη δεν μπορεί να θρέψει τα 12
δισεκατομμύρια ψυχές που θα την κατοικούν το 2050 αν συνεχιστεί ο σημερινός
ρυθμός αύξησης του πληθυσμού;

* Πότε επιτέλους θα συνειδητοποιήσουμε πως η συνέχιση του σημερινού ρυθμού
καταστροφής των τροπικών δασών θα εξαφανίσει, μέχρι τα μέσα του επόμενου
αιώνα, τα 10 από τα 30 δισεκατομμύρια στρέμματα και θα στερέψει η ατμόσφαιρα
από το οξυγόνο για την ανάσα μας;

* Δεν συγκλονίζει κανέναν το γεγονός ότι μέσα στα επόμενα 30 χρόνια κάθε χρόνο
θα εξαφανίζονται 15.000-50.000 είδη ζωής (40-140 κάθε μέρα) από την καταστροφή
των βιοτόπων τους;

Κλείνουμε τα μάτια μας μπροστά στη διαπίστωση της συνεχούς καταστροφής των
λιμνών από τις αποξηράνσεις ή τη μόλυνση. Μόνο στη Σουηδία 1.800 λίμνες είναι
ήδη νεκρές, ενώ 9.000 στις ΗΠΑ βρίσκονται υπό άμεση απειλή και η λίμνη Αράλη
στην πρώην ΕΣΣΔ εξατμίζεται από την εκτροπή της ροής των ποταμών.

Αδιαφορούμε για την απονέκρωση του 10% των ποταμών από τα ανθρώπινα και
βιομηχανικά λύματα. Ο Ρήνος, ο Βόλγας, που αποτελούσαν τροφοδοτικές αρτηρίες
ζωής στον γήινο κορμό, έχουν μετατραπεί σήμερα σε βρώμικους και επικίνδυνους
αποχετευτικούς αγωγούς.

Κι αν όλα τούτα δεν συγκινούν κανέναν, η παγκόσμια κοινότητα δεν μπορεί, δεν
έχει το δικαίωμα να μένει βουβή, ασυγκίνητη και αναποτελεσματική μπροστά στον
εφιαλτικό θάνατο 40.000 παιδιών την ημέρα κάτω των 5 χρόνων. 
Ποιος δικαιούται να αδιαφορεί για τα 14.000.000 παιδιών που πεθαίνουν κάθε
χρόνο από δίψα και ασιτία, περιβαλλοντικές καταστροφές, αρρώστιες που
προκαλούνται από τον κατ' εξακολούθηση βιασμό της φύσης.

Και εν τέλει, αντιγράφοντας τον αξέχαστο Κορνήλιο Καστοριάδη, «... πρέπει να
αντιληφθούμε ότι το πρόβλημα δεν είμαι μόνο η μη αντιστρεπτή διασπάθιση των
αναντικατάστατων πόρων και μέσων. Είναι και η ανθρωπομορφική καταστροφή των
ανθρώπινων όντων, που μετατρέπονται σε παραγωγικά και καταναλωτικά ζώα, σε
αποχαυνωμένους ζάπερ. Είναι και η καταστροφή του ζωτικού τους περιβάλλοντος».

Η παγκοσμιότητα του προβλήματος και η έκτασή του δεν επιτρέπουν αδράνεια,
εφησυχασμό, πολύ περισσότερο αδιαφορία. Τούτο σημαίνει συνενοχή. Οφείλουμε να
κατανοήσουμε πως ο καθένας μας με την ατομική του στάση και συμπεριφορά αλλά
και με τη συλλογική μας δράση, πρέπει και μπορούμε να επηρεάσουμε την εξέλιξη
των πραγμάτων προς θετική κατεύθυνση. Πρέπει και μπορούμε να αντιστρέψουμε την
καταστροφική για τον άνθρωπο και το περιβάλλον πορεία. Γιατί το πρόβλημα δεν
είναι στενά επιστημονικό, οικολογικό ή οικονομικό, αλλά βαθύτατα πολιτικό.

Ο αγώνας ενάντια στην οικολογική καταστροφή δεν έχει τα χαρακτηριστικά της
«βουκολικής υπεράσπισης της φύσεως», όπως σημειώνει και πάλι ο Κορν.
Καστοριάδης. Είναι αγώνας που έχει ως στόχο τη «διάσωση του ανθρώπου και του
φυσικού του περιβάλλοντος»!

Σ' αυτόν τον αγώνα που τον οφείλουμε στις γενιές που προϋπήρξαν και κύρια σ'
αυτές που θα μας ακολουθήσουν, η απουσία πρέπει να καταγράφεται όχι απλά ως
αδικαιολόγητη. Καταλογίζεται ως βαρύτατα εγκληματική ενάντια στο ανθρώπινο γένος.

aO Φραγκλίνος Γ. Παπαδέλλης είναι βουλευτής στον Νομό Λέσβου, μέλος της Κ.Ε.
του ΠΑΣΟΚ, επ. καθηγητής Παιδιατρικής.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16047N102</ED>
<ID>
ID:136498

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N10&aa=2</URL></REF>


Article

<CATEGORY>vin04</CATEGORY>

 <H5>ΑΠΟΦΑΣΙΣΤΗΚΕ Η ΚΑΤΑΡΓΗΣΗ ΤΟΥ ΑΡΘΡΟΥ 19 ΤΟΥ ΚΩΔΙΚΑ ΠΕΡΙ ΙΘΑΓΕΝΕΙΑΣ </H5><H2>Στέρηση ιθαγένειας, τέλος
</H2>
<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

Την κατάργηση του άρθρου 19 του Κώδικα περί Ιθαγένειας ­ βάσει του οποίου
έχουν χάσει την ελληνική ιθαγένεια από το 1955 μέχρι σήμερα περίπου 60.000
αλλογενείς Έλληνες πολίτες ­ αποφάσισε χθες ομοφώνως το Υπουργικό Συμβούλιο.

ΜΕ ΤΗ ΧΘΕΣΙΝΗ απόφαση και τη νομοθετική πρωτοβουλία για τη λήξη της ισχύος του
παραπάνω άρθρου «που συντομότατα θα πάρει η κυβέρνηση», αίρεται και ο
τελευταίος λόγος για τον οποίο η Ελλάδα «εισέπραττε» καταδικαστικά ψηφίσματα
στους διεθνείς οργανισμούς.

«Σημαντικό βήμα, που έπρεπε να έχει γίνει εδώ και καιρό και απόλυτα συμβατό με
την πολιτική μας για τα ανθρώπινα δικαιώματα», χαρακτήρισε ο Πρωθυπουργός κ.
Κώστας Σημίτης τη χθεσινή απόφαση. Η κατάργηση του άρθρου 19 δεν θα έχει
αναδρομική ισχύ, διευκρίνισε αργότερα ο υπουργός Εσωτερικών κ. Α.
Παπαδόπουλος, που ήταν και ο κεντρικός εισηγητής του θέματος. 
Ο υπουργός Εσωτερικών έκανε μία εκτεταμένη αναφορά στην ιστορία της χρήσης της
δυνατότητας αφαίρεσης της ελληνικής ιθαγένειας από το 1927 και για άλλες
κατηγορίες πολιτών (Εβραίοι, Αρμένιοι, Τσάμηδες), γεγονός που εξελήφθη από
συναδέλφους του ως επιμονή στην αρχική του δυστοκία να αποδεχθεί την κατάργηση
του άρθρου 19. Κύκλοι, ωστόσο, του υπουργείου διέψευδαν αυτή την εκδοχή,
λέγοντας χαρακτηριστικά: «Πώς είναι δυνατόν, αφού ο ίδιος εισηγήθηκε το θέμα...».

Ο υπουργός Εσωτερικών διευκρίνισε ότι «η απώλεια της ελληνικής ιθαγένειας για
τους περισσότερους από τους 60.000 αλλογενείς (περίπου 13 χιλιάδες τη
μεταπολιτευτική περίοδο) έγινε ύστερα από αίτηση των ίδιων». Χαρακτηριστικά
αναφέρθηκε στο έτος 1977, οπότε αφαιρέθηκαν ογδόντα ιθαγένειες ­ οι 67 ύστερα
από αίτηση και οι υπόλοιπες με απόφαση της δημόσιας αρχής.

Ο κ. Παπαδόπουλος ήταν κατηγορηματικός ότι δεν θα υπάρχει αναδρομική ισχύς,
ωστόσο για χίλιους περίπου αλλογενείς, που έχουν μεν απολέσει την ελληνική
ιθαγένεια αλλά συνεχίζουν να ζουν στην Ελλάδα, εξετάζεται το ενδεχόμενο της
κατά περίπτωση ανάκτησής της.

Υπενθυμίζεται ότι το άρθρο 19 προέβλεπε την απώλεια της ελληνικής ιθαγένειας
για αλλογενείς, εφόσον συνέτρεχαν προϋποθέσεις εγκατάλειψης της χώρας, χωρίς
την πρόθεση επανόδου. Αυτά πιστοποιούνταν είτε με δήλωση των ίδιων των
ενδιαφερομένων, είτε λόγω της πώλησης των περιουσιακών στοιχείων του
ενδιαφερόμενου και της οικογενείας του και μετακίνησής τους εκτός συνόρων.

Τη χθεσινή απόφαση του Υπουργικού Συμβουλίου χαιρέτισε με ανακοίνωσή του ο
Συνασπισμός, αλλά κατήγγειλε η Πολιτική Άνοιξη. «Η κυβέρνηση Σημίτη εκθέτει
την ευαίσθητη περιοχή της χώρας σε παιχνίδια αποσταθεροποίησης, που θα παίζει
όποτε θέλει η Τουρκία», τονίζει σε δήλωσή του ο κ. Αντώνης Σαμαράς.

Τέλος, όσον αφορά το αίτημα των Βορειοηπειρωτών για κτήση της ελληνικής
ιθαγένειας, ο κυβερνητικός εκπρόσωπος που ρωτήθηκε απάντησε ότι «η πολιτική
της κυβέρνησης στο θέμα αυτό δεν αλλάζει».

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16047N111</ED>
<ID>
ID:136453

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N11&aa=1</URL></REF>


Article

<CATEGORY>vin04</CATEGORY>

 <H2>Προτεραιότητα η ποιότητα υπηρεσιών
</H2>
ΣΕ «ΕΤΟΣ ποιότητας» έχει αναδείξει το 1998 η κυβέρνηση και η ποιότητα στα
προϊόντα, τις υπηρεσίες και τις λειτουργίες τόσο του Δημοσίου όσο και του
ιδιωτικού τομέα, μπήκαν χθες ως θέμα συζήτησης ­ και πρώτης προτεραιότητας ­
στο Υπουργικό Συμβούλιο.

Ο Πρωθυπουργός αποδίδει μεγάλη σημασία στην πολιτική ποιότητας, θεωρώντας ότι
αποτελεί προϋπόθεση για την αποτελεσματικότητα της αναπτυξιακής πολιτικής και
της πολιτικής αναβάθμισης των υπηρεσιών του Δημοσίου προς τον πολίτη.
Εισηγούμενος μάλιστα το θέμα, υπογράμμισε ότι «η εφαρμογή της πρέπει να δίνει
έμφαση στην ενημέρωση για θέματα ποιότητας, στην ανάπτυξη υποδομών και στην
εφαρμογή μεθόδων διοίκησης ποιότητας, με τελικό σκοπό τη βελτίωση του επιπέδου
και της ποιότητας ζωής των πολιτών».

Κατά τη διάρκεια της συζήτησης ασκήθηκε κριτική από τον υπουργό Εξωτερικών Θ.
Πάγκαλο για την έμφαση που δίδεται στην ποιότητα, «όταν δεν έχει εξασφαλιστεί
η ποσότητα». Ο κ. Πάγκαλος φέρεται να είπε (σε ελεύθερη απόδοση) πως πρόκειται
για μια πολιτική που επιβάλλουν κάποιες ελίτ, τη στιγμή που υπάρχει κόσμος που
δεν έχει λύσει βασικά προβλήματα που σχετίζονται με την αντιμετώπιση βασικών
και του καθημερινών αναγκών. Έμμεση ήταν η απάντηση που έδωσε ο κυβερνητικός
εκπρόσωπος στην κριτική Πάγκαλου. «Η ποιότητα αφορά τους πολλούς, κυρίως του
αδύναμους. Οι οικονομικά ισχυροί μπορούν να εξασφαλίσουν την επιθυμητή
ποιότητα των προϊόντων που καταναλώνουν και των υπηρεσιών που επιδιώκουν να
έχουν με την οικονομική τους δύναμη. Τα θέματα ποιότητας αφορούν τους πολλούς,
τον μέσο πολίτη, γι' αυτό ακριβώς και αποτελούν για μας ένα πολύ σημαντικό
κεφάλαιο της κυβερνητικής μας πολιτικής».

Στο Υπουργικό Συμβούλιο έγινε εκτεταμένη αναφορά στις δράσεις και τα μέτρα που
έχουν ήδη ξεκινήσει ή πρέπει να πάρουν οι ηγεσίες των υπουργείων ώστε να
κατευθύνουν την πολιτική τους στην αναζήτηση και εξασφάλιση της ποιότητας. Συγκεκριμένα:

­ Το υπουργείο Ανάπτυξης έχει κηρύξει το 1998, «Έτος ποιότητας». Έχει ιδρυθεί
Εθνικό Συμβούλιο Ποιότητας για να παρακολουθεί τα σχετικά θέματα, ενώ θα
καταρτιστεί μητρώο πιστοποίησης των επιχειρήσεων, τα προϊόντα των οποίων έχουν
ενταχθεί στο σύστημα ποιότητας ISO. Μικρομεσαίες επιχειρήσεις που θα
επιδιώξουν την πιστοποίηση των προϊόντων τους στο παραπάνω σύστημα θα
επιδοτούνται στο 75% των δαπανών τους για την προσπάθεια αυτή.

­ Στη Γενική Γραμματεία δημοσίων έργων, έπειτα από διαγωνισμό, ξεκινά το έργο
του ο Ειδικός Σύμβουλος Ποιοτικού Ελέγχου, από το «μικροσκόπιο» του οποίου θα
περάσουν, για έλεγχο ποιότητας 1.500 έργα σε ολόκληρη την Ελλάδα. Επίσης, η
Γενική Διεύθυνση που έχει ήδη ιδρυθεί, θα ελέγχει την ποιότητα, τον σχεδιασμό
και την εκτέλεση των δημοσίων έργων.

­ Με πρόταση του υπουργείου Γεωργίας θα ιδρυθεί ενιαίος φορέας ελέγχου της
ποιότητας των τροφίμων, κάτι που λείπει από την Ελλάδα, αλλά υπάρχει και
λειτουργεί από χρόνια σε όλες σχεδόν τις ευρωπαϊκές χώρες.

­ Στο υπουργείο Εργασίας λειτουργεί ήδη το Εθνικό Παρατηρητήριο Απασχόλησης,
που θα επεκταθεί σε κάθε νομό της χώρας, το οποίο συλλέγει στοιχεία και
πληροφορίες για τις ανάγκες της αγοράς εργασίας και ενημερώνει τους ενδιαφερομένους.

­ Στο υπουργείο Εσωτερικών άρχισε ήδη η τηλεφωνική εξυπηρέτηση για την έκδοση
πιστοποιητικών και την παροχή πληροφοριών.

­ Σε κάθε υπουργείο θα δημιουργηθεί μια ευέλικτη ομάδα που θα παρακολουθεί τα
θέματα ποιότητας και θα συνεργάζεται με τις υπόλοιπες, ώστε να υπάρχει ενιαία
δράση. 
<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16047N112</ED>
<ID>
ID:136499

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N11&aa=2</URL></REF>


Article

<CATEGORY>vin04</CATEGORY>

 <H5>Το βιβλίο είναι «μονάκριβο»
</H5><H2>30 ΕΡΩΤΗΣΕΙΣ
</H2><H2>ΑΝΤΩΝΗΣ ΜΑΛΛΙΑΡΗΣ
</H2>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

ΔΙΑΒΑΖΕΙ: Συχνά.

ΣΤΗ ΒΙΒΛΙΟΘΗΚΗ ΤΟΥ ΕΧΕΙ: Βιβλία ιστορικά, λογοτεχνικά, μάνατζμεντ κ.ά.

ΤΟ ΒΙΒΛΙΟ ΕΙΝΑΙ: Το πολυτιμότερο μέσο προς τη γνώση.

ΟΠΟΥ ΑΝΟΙΓΕΙ ΕΝΑ ΒΙΒΛΙΟΠΩΛΕΙΟ, ΚΛΕΙΝΕΙ ΕΝΑ: TV Games.

ΠΡΟΤΙΜΑ: Το διάβασμα, τα ταξίδια, τις επαγγελματικές εκθέσεις.

ΣΤΟΧΕΥΕΙ: Στην καλύτερη οργάνωση της δουλειάς του.

ΑΓΑΠΗΜΕΝΟ ΒΙΒΛΙΟ: «Ο Αιγύπτιος» του Μίκα Βαλτάρι.

ΝΟΣΤΑΛΓΕΙ: Το πρωτοξεκίνημα της δουλειάς ως πλασιέ!

Ξεκίνησε ως απλός πλασιέ βιβλίων και διευθύνει σήμερα μια από τις
μεγαλύτερες «αλυσίδες» βιβλιοπωλείων. Το «πολυβιβλιοπωλείο» του στο κέντρο της
Θεσσαλονίκης απέκτησε θυγατρικό ­ επίσης πολυώροφο ­ στη δυτική πλευρά της
πόλης και οι δραστηριότητές του επεκτείνονται πλέον και στην Αθήνα με
αντίστοιχα εγχειρήματα. Θεωρεί το βιβλίο «μονάκριβο» προϊόν, δεν διστάζει να
το πουλήσει σε όποιο περιτύλιγμα και με όποιο τρόπο χρειαστεί, αρκεί να φτάσει
στον αγοραστή.

ΕΡ.: Βιομηχανία της γνώσης;

ΑΠ.: Η γνώση δεν βιομηχανοποιείται, ούτε το βιβλίο, απλά αλλάζουν οι μέθοδοι
και τα μέσα παραγωγής του.

ΕΡ.: Το βιβλίο πουλάει;

ΑΠ.: Η πρώτη κατηγορία βιβλίων σε πωλήσεις είναι η λογοτεχνία.

ΕΡ.: Τελικά πουλάτε γνώση ή... τυπωμένες λέξεις;

ΑΠ.: Πουλάμε βιβλία και μέσα σ' αυτά μπορεί ο αναγνώστης να ανακαλύψει τη γνώση.

ΕΡ.: Το βιβλίο πουλιέται σε... σούπερ μάρκετ;

ΑΠ.: Γιατί όχι, σημασία έχει το κοινό να αγοράζει και να διαβάζει βιβλία.

ΕΡ.: Το παλιό μικρο-ατμοσφαιρικό βιβλιοπωλείο πέθανε;

ΑΠ.: Παίζει κι αυτό ένα σημαντικό ρόλο στην προώθηση του βιβλίου.

ΕΡ.: Από πλασιέ βιομήχανος - μεγαλέμπορος;

ΑΠ.: Από πλασιέ βιβλιοπώλης και εκδότης.

ΕΡ.: Ο πλασιέ είναι το πρώτο στάδιο του... μάνατζερ;

ΑΠ.: Η δουλειά του πλασιέ με βοήθησε και έμαθα πολλά.

ΕΡ.: Και το μάρκετινγκ έχει πολύχρωμα εξώφυλλα, ιλουστρασιόν χαρτί, τραπεζάκια
και συγγραφείς που υπογράφουν αφιερώσεις;

ΑΠ.: Εάν οι υπογραφές συνδυάζονται με παράλληλες πολιτιστικές εκδηλώσεις, τότε
προσφέρουν μακροπρόθεσμα και στο μάρκετινγκ.

ΕΡ.: Η Θεσσαλονίκη... αντέχει τα πολυκαταστήματα;

ΑΠ.: Η Θεσσαλονίκη του ενός εκατομμυρίου ανθρώπων, των 50.000 φοιτητών, των
120.000 μαθητών, με μια Φιλοσοφική Σχολή με παράδοση δεκαετιών, πιστεύω ότι,
ναι, αντέχει.

ΕΡ.: Πόση γνώση χωράει σε χιλιάδες τετραγωνικά;

ΑΠ.: Όσα βιβλία χωράνε σ' αυτά τα τετραγωνικά.

ΕΡ.: Πουλάει περισσότερο το εξώφυλλο ή... οι εσωτερικές σελίδες;

ΑΠ.: Στη λογοτεχνία πρώτα ο συγγραφέας και το περιεχόμενο.

ΕΡ.: Οι παρουσιάσεις βοηθούν στην προώθηση του βιβλίου;

ΑΠ.: Οι εκδηλώσεις έχουν ως στόχο την αύξηση της βιβλιοφιλίας. Άλλωστε η αγορά
προηγείται της μελέτης.

ΕΡ.: Τελικά τα βιβλία που αγοράζονται διαβάζονται;

ΑΠ.: Τα περισσότερα, ιδίως τα λογοτεχνικά και ιστορικά βιβλία.

ΕΡ.: Η εγκυκλοπαίδεια πέθανε, ζήτω η λογοτεχνία ή η συμπυκνωμένη γνώση σε DC ROM;

ΑΠ.: Η κλασική λογοτεχνία στην παραδοσιακή μορφή του βιβλίου ποτέ δεν πεθαίνει.

ΕΡ.: Μάλλιαρης Παιδεία ή... Μάλλιαρης εμπορία;

ΑΠ.: Και τα δύο μαζί, γιατί χωρίς εμπόριο και χρήματα δεν μπορείς να κάνεις
παιδεία και να προσφέρεις έργο.

ΕΡ.: Η «παιδεία» είναι τώρα τυλιγμένη σε ιλουστρασιόν χαρτί;

ΑΠ.: Η παιδεία είναι η ψυχή μας.

ΕΡ.: Λένε πως ο πολιτισμός πουλάει σήμερα περισσότερο και από τα... φαστ φουντ;

ΑΠ.: Μακάρι ο πολιτισμός να επισκιάσει τα φαστφουντάδικα.

ΕΡ.: Νιώθετε λίγο σαν το... Χόλιγουντ της γνώσης;

ΑΠ.: Αγαπώ τη δουλειά μου και θέλω να την κάνω σωστά, σεβόμενος πάντα το
αναγνωστικό κοινό.

ΕΡ.: Το βιβλίο είναι φτηνό προϊόν;

ΑΠ.: Είναι μονάκριβο προϊόν και οικονομικότερο σε σχέση με άλλα αγαθά.

ΕΡ.: Το βιβλίο σήμερα απειλείται από τους Φάρεναϊτ 451 ή τα... μικροτσίπ;

ΑΠ.: Απειλείται περισσότερο από τον σημερινό τρόπο ζωής.

ΕΡ.: Οι προσφορές, εκπτώσεις, κουπόνια - δώρα είναι μέσα προώθησης της γνώσης;

ΑΠ.: Ένα καλό βιβλίο είναι πάντα χρήσιμο με οποιοδήποτε τρόπο κι αν αγορασθεί.

ΕΡ.: Προτιμάτε να πουλάτε βιβλία ποίησης, δοκίμια ή... εγκυκλοπαίδειες;

ΑΠ.: Προτιμώ τη λογοτεχνία.

ΕΡ.: Εκδότης, βιβλιοπώλης ή απλώς καλός έμπορος;

ΑΠ.: Επιδίωξή μου είναι ό,τι φτιάχνω να είναι σωστό.

ΕΡ.: Μάλλιαρης στην Αριστοτέλους, Μάλλιαρης στη Σταυρούπολη, Μάλλιαρης και
στην Αθήνα;

ΑΠ.: Γιατί όχι;

ΕΡ.: Πώς θα αντιδρούσατε στην... πρόκληση «Βάλτε μου παρακαλώ δύο κιλά από
λογοτεχνία, ένα από ποίηση και μισό σε λεξικά»;

ΑΠ.: Έγινε κι αυτό στην Αθήνα. Πριν από μερικά χρόνια γνωστό βιβλιοπωλείο
πουλούσε τα βιβλία του με το κιλό!!!

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N12</CAT>
<ED>
Κωδικός άρθρου: A16047N121</ED>
<ID>
ID:136454

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N12&aa=1</URL></REF>


Article

<CATEGORY>vin06</CATEGORY>

 <H5>ΔΥΟ ΕΞΑΡΤΗΜΕΝΟΙ ΝΕΟΙ ΚΑΤΑΔΙΚΑΣΤΗΚΑΝ ΣΕ ΕΦΕΣΙΜΗ ΠΟΙΝΗ
</H5><H2>Οι δικαστές τούς έδωσαν τη μεγάλη ευκαιρία
</H2>
Οι δύο δεκαεννιάχρονοι φίλοι προσπέρασαν μαζί το κατώφλι της παραβατικότητας.
Χρόνια ολόκληρα ήταν «συνεπιβάτες» στο οδυνηρό γι' αυτούς ταξίδι στον κόσμο
των ναρκωτικών. Το ένοχο μυστικό τους κατάφεραν να κρατήσουν καλά κρυμμένο
ακόμη και από τις οικογένειές τους, που όταν κατάλαβαν το πρόβλημα των παιδιών
τους ήταν ήδη αργά.

ΚΑΙ ΤΟΤΕ υποχρεώθηκαν να αντιμετωπίσουν κατάματα το πρόβλημα των παιδιών τους,
στο πλευρό των οποίων καθημερινά βρίσκονται με την ελπίδα πως θα καταφέρουν να
βγουν νικητές και να γράψουν με επιτυχία το νέο κεφάλαιο της ζωής τους, που
συνειδητά μόνα τους επέλεξαν να ανοίξουν πριν από λίγους μήνες. Οι δύο φίλοι
έχουν ενταχθεί σε πρόγραμμα απεξάρτησης και προσπαθούν μέρα τη μέρα να σβήσουν
τα σημάδια του παρελθόντος από το σώμα τους και την ψυχή τους.

Οι δύο νεαροί συνελήφθησαν στις 8 Ιανουαρίου 1998, στην Αθήνα, να κατέχουν
μικροποσότητα ηρωίνης και ινδικής κάνναβης. Η Αστυνομία οδηγήθηκε στα ίχνη
τους γιατί είχαν κλέψει μία μηχανή, την οποία συνελήφθησαν να οδηγούν χωρίς να
έχουν άδεια κυκλοφορίας και δίπλωμα. Κατά τη διάρκεια του ελέγχου που
ακολούθησε, βρήκαν στην κατοχή τους και τα ναρκωτικά.

Την επόμενη ημέρα κάθησαν στο εδώλιο του Αυτοφώρου Τριμελούς Πλημμελειοδικείου
της Αθήνας αντιμετωπίζοντας σοβαρές κατηγορίες, που θα μπορούσαν ακόμη και να
τους στερήσουν την προσωπική τους ελευθερία. Ήταν η σειρά τους να έρθουν
πρόσωπο με πρόσωπο με τις δικές τους ευθύνες. Τις ποινικές και τις ηθικές.
Απέναντι στον εαυτό τους, την οικογένειά τους και την Δικαιοσύνη.

Οι συνήγοροί τους υπέβαλαν στο δικαστήριο αίτημα αναβολής, προκειμένου να
διενεργηθεί πραγματογνωμοσύνη για να διαπιστωθεί εάν ήταν τοξικομανείς. Οι
δικαστές έκαναν δεκτό το αίτημά τους. Και χθες οι συνάδελφοί τους, που έκριναν
τους δύο νεαρούς κατηγορουμένους, είχαν στα χέρια τους και την επίσημη
βεβαίωση του αρμόδιου γιατρού, ότι ήταν και οι δύο τοξικομανείς.

Οι γονείς τους δεν δικαιολόγησαν την πράξη των παιδιών τους, αλλά ζήτησαν από
τους λειτουργούς της Θέμιδος ανθρώπινα να προσεγγίσουν την υπόθεση και να τους
δώσουν την ευκαιρία να ολοκληρώσουν το πρόγραμμα απεξάρτησης.

Ο πρόεδρος του δικαστηρίου ζήτησε μάλιστα από τον εισαγγελέα της έδρας να μην
είναι σκληρός απέναντι στα παιδιά που, όπως χαρακτηριστικά είπε, «έχουν το
δικό τους πρόβλημα και χρειάζονται βοήθεια, γιατί αυτό που ξεκίνησε ως
ευχαρίστηση έγινε το μαρτύριο της ζωής τους».

Τελικά, το δικαστήριο τους αθώωσε για την κατηγορία των ναρκωτικών, αλλά τους
καταδίκασε για τα άλλα αδικήματα σε ποινή φυλάκισης 15 και 20 μηνών,
αντίστοιχα. Και οι δύο άσκησαν έφεση και αφέθησαν ελεύθεροι με την ελπίδα πως
θα καταφέρουν να ολοκληρώσουν με επιτυχία το πρόγραμμα απεξάρτησης.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16047N131</ED>
<ID>
ID:136413

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N13&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Επιτέλους, όχι άλλη δυστυχία...
</H2>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

ΑΠΟ ΤΗ ΜΙΑ πλευρά η ηλικία, από την άλλη το άγχος, το στρες, η κούραση, τα
προβλήματα της καθημερινότητας σμπαράλιασαν τα νεύρα μας. Πώς αλλιώς να
δικαιολογήσω την αποστροφή μου σε ταινίες ­ είτε τηλεοπτικές είτε
κινηματογραφικές ­ που στηρίζονται σε τραγωδίες.

Επιτέλους, όχι άλλη δυστυχία. Όχι άλλες καταστροφές και ανθρώπινα δράματα.
Εγκλήματα, ασθένειες, πείνα...

Στο δελτίο ειδήσεων κυριαρχεί ο βιασμός 11χρονης. Ακολουθεί τηλεταινία με το
δράμα 6χρονου αγοριού που πεθαίνει από AIDS. Την επομένη πέφτεις επάνω στον
δολοφόνο μικρών παιδιών και στην τρίτη προσπάθεια αντιμετωπίζεις τον πρίγκιπα
του σκότους. Μπορεί και να είναι αριστουργήματα, αλλά ποιος αντέχει πλέον με
τόσο αίμα, τόση δυστυχία, τρόμο, αγωνία, άδηλο τέλος.

Ακόμη κι αν δεν ταυτιστείς με τα πρόσωπα, δεν κάνεις αναγωγές σε δικά σου
βιώματα ή καταστάσεις· ακόμη κι αν γνωρίζεις πως πρόκειται για παραμύθι, για
αποκύημα αχαλίνωτης φαντασίας ­ αν και η πραγματικότητα πολλές φορές ξεπερνάει
κατά πολύ την φαντασία ­ ψυχοπλακώνεσαι. Δεν φτάνει το «βάρος», που νιώθεις
μετά το τέλος των δελτίων ειδήσεων. Η διάθεση σου επιβαρύνεται ακόμη
περισσότερο με μια ταινία. Έτσι, επιλέγεις Τζέιμς Μποντ και γλιτώνεις. Για τον
τον «Τιτανικό», βέβαια, δεν γίνεται συζήτηση, γιατί μέσα από μια τραγωδία που
όλοι γνωρίζουμε και συνεπώς τίποτε δεν μας τρομάζει, γλιτώνουμε και το
ψυχοπλάκωμα, καθώς από τα πρώτα κιόλας λεπτά της ταινίας βλέπουμε την υπέργηρη
πλέον πρωταγωνίστρια να ζει με την κόρη της, τον σκύλο της και τον πηλό της...

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16047N132</ED>
<ID>
ID:136506

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N13&aa=2</URL></REF>


Article

<CATEGORY>vin06</CATEGORY>

 <H5>ΕΝΑ ΡΕΠΟΡΤΑΖ ΓΙΑ ΤΙΣ ΣΥΓΚΟΙΝΩΝΙΕΣ ΣΤΗΝ ΑΘΗΝΑ ΜΕ ΑΦΟΡΜΗ ΤΗΝ ΧΘΕΣΙΝΗ ΣΤΑΣΗ ΣΤΑ
ΜΕΣΑ ΜΑΖΙΚΗΣ ΜΕΤΑΦΟΡΑΣ
</H5><H5>«Δεν υπάρχει στρατηγική»
</H5><H5>Σύστημα σαν την Όξφορντ Στριτ
</H5><H5>Η οδύσσεια του προέδρου
</H5><H2>Με τον... αραμπά στο 2000
</H2><H2></H2><H2></H2><H2></H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Η απόγνωση για το παρόν και το μέλλον των συγκοινωνιών της Αθήνας έχει
φτάσει μέχρι τα γραφεία των αρμοδίων. Μπορεί ο νέος διευθύνων σύμβουλος του
Οργανισμού Αστικών Συγκοινωνιών της Αθήνας κ. Στράτος Παπαδημητρίου να δηλώνει
πως «δεν έμαθε κάτι που αγνοούσε» μετά την αποβίβασή του από το λεωφορείο της
γραμμής Χαλανδρίου, όμως δεν έκρυψε καθόλου την απογοήτευσή του για την
κατάσταση. Μάλιστα θα παραδεχτεί πως περισσότερες ώρες ασχολείται με ατέρμονες
συζητήσεις και ατέλειωτες συναντήσεις, προκειμένου να διευθετηθεί το πρόβλημα
των 850 δισ. δραχμών που χρωστάει ο ΟΑΣΑ, παρά με τη βελτίωση του συστήματος
μαζικής μεταφοράς που πάει από το κακό στο χειρότερο, σύμφωνα με τα στοιχεία
που έχει στο συρτάρι του. Οι επιβάτες, από την άλλη πλευρά, μπορεί να μην
ξέρουν ότι τα δρομολόγια μειώθηκαν από 16.000 σε 13.000 ημερησίως τα τελευταία
χρόνια. Ούτε είναι σε θέση οι επιβάτες να γνωρίζουν τι απέγινε η τηλεματική,
τι επίπτωση θα έχει στην ταλαιπωρημένη ζωή τους η αλλαγή στις εργασιακές
σχέσεις των εργαζομένων. Εγκλωβισμένοι στο αδιέξοδο τής μη επιλογής το μόνο
που μπορούν να κάνουν είναι ξεσπούν όπου κι όπως μπορούν, ελπίζοντας ότι
κάποια στιγμή κάτι θ' αλλάξει. Και όντως θ' αλλάξει κάτι: σε δυο-τρεις μήνες
θα... τοποθετηθούν πινακίδες με τις ώρες διέλευσης των τοπικών λεωφορείων από
τις γειτονιές. Έτσι τουλάχιστον δεν θα περιμένουν άσκοπα! 
«ΠΩΣ ΝΑ έχουμε συγκοινωνίες στην Αθήνα αφού δεν υπάρχει στρατηγική, δεν
ξέρουμε τι θέλουμε, δεν ξέρουμε πού πάμε;».

Άρτι αφιχθείς από τη Μαδρίτη ο πρόεδρος του συνδικάτου των εργαζομένων στον
ΟΑΣΑ κ. Ανδρέας Κολλάς έχει ακόμα στο μυαλό του τις εντυπώσεις της
«καταπληκτικής συγκοινωνίας στην ισπανική πρωτεύουσα». Όπως παραδέχεται όμως ο
ίδιος, στη Μαρδίτη ζει το 10% του πληθυσμού της χώρας, έναντι του αντίστοιχου
38% των κατοίκων της Αθήνας. Ο κ. Κολλάς δεν αποποιείται το μερίδιο της
ευθύνης που έχουν οι εργαζόμενοι για το πρόβλημα με τις αστικές συγκοινωνίες
της πόλης. Μάλιστα επισημαίνει πως σ' ό,τι αφορά την απρεπή συμπεριφορά
κάποιων προς το επιβατικό κοινό «έχουμε ήδη εντοπίσει περίπου 200 οδηγούς από
τους 4.100 και πρόκειται με συστάσεις και εκπαίδευση να εξαλείψουμε το
φαινόμενο που αμαυρώνει γενικά τον κλάδο». Σ' ό,τι αφορά όμως την ουσία της
εξυπηρέτησης των πολιτών, ο πρόεδρος των εργαζομένων είναι απόλυτος: για να
βελτιωθούν οι συγκοινωνίες χρειάζεται «να λυθεί το πρόβλημα με τα χρέη, να
υπάρξει επιχειρησιακός σχεδιασμός ώστε να ξέρουμε τι θα γίνει σε τρία χρόνια,
να εισαχθεί νέα τεχνολογία». Επίσης είναι υπέρ της επέκτασης των
λεωφορειοδρόμων αλλά για τον ίδιο, αν δεν υπάρξουν ριζικά μέτρα σ' ό,τι αφορά
την παράνομη στάθμευση και «την ασυδοσία των παρκοεταιρειών», δεν θα γίνει τίποτα.

«Αυτή τη στιγμή λείπουν άλλοι πεντακόσιοι οδηγοί, εκτός από όσους έχουν
ανακοινωθεί ότι θα προσληφθούν. Πρέπει να τους πάρουμε αυτούς τους οδηγούς.
Άλλωστε το κόστος της μισθοδοσίας τους θα ισοφαριστεί με τα χρήματα για τα
ρεπό και τις υπερωρίες που πληρώνονται τώρα ώστε να βγουν τα δρομολόγια».

Σε δυο-τρεις μήνες θα τοποθετηθούν πινακίδες με τις ώρες διέλευσης των λεωφορείων!

Η ΜΕΙΩΣΗ της ταχύτητας των λεωφορείων ανά τριετία στις γειτονιές της Αθήνας
δείχνει ακόμα και στατιστικά την επέκταση του προβλήματος. 17,1% μειώνεται ανά
τριετία η ταχύτητα των λεωφορείων στην Κηφισιά, 14% στο Γαλάτσι, 8,1% στο
Χαλάνδρι, 9,8% στην Ανατολική Αττική, 2,3% σε Αιγάλεω - Περιστέρι. Δυστυχώς,
τίποτε δεν φαίνεται ικανό να ανακόψει την πτωτική πορεία. Για τους
περισσότερους ειδικούς περί των συγκοινωνιακών το πρόβλημα είναι απλό στη λύση
του: πύκνωση του αριθμού των δρομολογίων, επέκταση λεωφορειοδρόμων, εξάλειψη
όλων των εμποδίων στην κίνηση των οχημάτων, όπως για παράδειγμα τα σταθμευμένα
αυτοκίνητα, εφαρμογή νέας τεχνολογίας για παραχώρηση προτεραιότητας στα
λεωφορεία. Το μόνο που δεν λείπει είναι οι προτάσεις. Αυτό που φαίνεται
δύσκολο είναι η εφαρμογή τους. «Ευτυχώς δεν είναι στο δικό μου χέρι», λέει
μεταξύ σοβαρού και αστείου ο καθηγητής του Τομέα Μεταφορών κ. Αντώνης
Σταθόπουλος όταν η συζήτηση έρχεται στο θέμα της αύξησης της παραγωγικότητας
και των «πολλών κεκτημένων» των εργαζομένων. Ο κ. Σταθόπουλος προτείνει «στην
Πανεπιστημίου, την Σταδίου, την Ακαδημίας, την Βασ. Σοφίας να απαγορεύσουμε τη
διέλευση των Ι.Χ. σε ορισμένες παρόδους, ύστερα από μελέτη βέβαια. Ένα σύστημα
συνεχούς ροής όπως στην Όξφορντ Στριτ». Για τον κ. Γιάννη Φρατζεσκάκη,
καθηγητή στο ΕΜΠ, η πύκνωση των δρομολογίων με αγορά νέων λεωφορείων, πρόσληψη
οδηγών, η επέκταση και «περιφρούρηση των λεωφορειοδρόμων και των
γραμμών-εξπρές «είναι οι κινήσεις που θα επιφέρουν αμέσως αποτελέσματα». Για
κάποιους άλλους συγκοινωνιολόγους όμως το πρόβλημα βρίσκεται αλλού. Όπως
επισημαίνει ο κ. Δημήτρης Τσαμπούλας, επίκουρος καθηγητής επίσης στο ΕΜΠ,
«πρέπει να κατανοήσουμε κατ' αρχήν για ποιο λόγο γίνονται οι μετακινήσεις στην
πόλη. Και είναι ένα πρόβλημα το ωράριο εργασίας πολλών υπηρεσιών, όπως επίσης
και οι άσκοπες συναλλαγές των πολιτών με το Δημόσιο, όπως για παράδειγμα η
πληρωμή λογαριασμών».

Στράτος Παπαδημητρίου: Όχι σε αναδιοργάνωση, ναι σε ορθή διαχείριση του
συστήματος των συγκοινωνιών Κι αυτοί περιμένουν...

«ΜΑ ΤΙ ΝΑ σας πω τώρα; Είναι πράγματα αυτά που ρωτάτε; Αφού έτσι βγαίνουν τα
δρομολόγια, τι να κάνουμε; Να μην κάνουν διάλειμμα; Ελάτε να τα βγάλετε
εσείς.». Ο σταθμάρχης άφησε στην άκρη τις ευγένειες και το μειλίχιο ύφος. Η
φωνή υψώθηκε. Τα πέντε «μίνια», όπως τα αποκαλεί, σταθμευμένα μπροστά στα
μάτια μας και κυρίως στα μάτια του κ. Στράτου Παπαδημητρίου, διευθύνοντος
συμβούλου του ΟΑΣΑ, «περιμένουν» να τελειώσει το διάλειμμα των οδηγών τους για
να ξαναμπούν στην ροή της κυκλοφορίας.

«Τι είν' αυτά που λέτε, ποια δρομολόγια. Είναι δυνατόν να κάνουν πέντε
λεωφορεία την ίδια ώρα διάλειμμα;» προσπαθεί να εκμαιεύσει μια λογική εξήγηση
ο κ. Παπαδημητρίου, στις 6 η ώρα το απόγευμα της περασμένης Παρασκευής. Φευ...
Από την ώρα που ο σταθμάρχης βγάζει έναν πίνακα από χαρτόνι, με διάφορους
αριθμούς σημειωμένους επάνω, και αρχίζει να εξηγεί «αυτό ξεκίνησε τότε και
έκανε δύο ώρες να επιστρέψει», κ.λπ., κ.λπ., το παιχνίδι έχει χαθεί... Μια
ιδιόμορφη λογική, που καταλαβαίνουν κυρίως οι σταθμάρχες και οι οδηγοί, κινεί
πάντα τα λεωφορεία στην ώρα που «πρέπει», διαχειρίζεται το σύστημα με τον
«καλύτερο δυνατό τρόπο» και δίνει απαντήσεις του στυλ «είστε εξωγήινη» στους
άμοιρους επιβάτες που τολμούν να ρωτήσουν ή να παραπονεθούν. Οι ίδιοι οι
εργαζόμενοι, άλλωστε, καταδικάζουν την ανάγωγη συμπεριφορά συναδέλφων τους.

Το «στοιχειό» των αστικών συγκοινωνιών τρώει τα δρομολόγια, γι' αυτό έχουν
μειωθεί από 16.000 σε 13.000 ημερησίως. Τρώει τις επιδοτήσεις και τα δάνεια
και έχει φθάσει το έλλειμμα του ΟΑΣΑ στα 800 δισ. Ροκανίζει την ταχύτητα των
λεωφορείων και έχει καταντήσει η μέση ωριαία από 23 χιλιόμετρα την ώρα το 1983
να είναι 16 χιλ. ανά ώρα, σήμερα. Βγάζει νοκ άουτ τα λεωφορεία γι' αυτό σχεδόν
καθημερινά από τα περίπου 1.700 οχήματα του στόλου, «ενεργά» είναι τα 1.200.
Από το 1989, που άρχισε η μεγάλη περιπέτεια των αστικών συγκοινωνιών της
πρωτεύουσας, το μόνο πράγμα που φαίνεται ότι άλλαξε στη ζωή του ηρωικου 30%
των χρηστών, είναι τα ονόματα των δρομολογίων, η μετεπιβίβαση στο τέρμα, η
κατάργηση των νυχτερινών και της δωρεάν πρωινής μεταφοράς, και η αλλαγή της
ονομασίας του φορέα από ΕΑΣ, σε ΣΕΠ, και σήμερα σε ΟΑΣΑ.

Όπως παραδέχεται ο σημερινός τεχνοκράτης «οδηγός» των συγκοινωνιών, «έχει
αποδειχθεί ότι οι συγκοινωνίες χειροτερεύουν με ρυθμό 5% ετησίως. Για να μη
συμβεί αυτό χρειάζονται μία σειρά διορθωτικών μέτρων ώστε να έχεις ισορροπία.
Προσέξτε, όχι βελτίωση. Απλά για να μη χειροτερεύουν». Ο ίδιος, έξι μήνες αφ'
ότου έχει αναλάβει τη ηλεκτρική καρέκλα στο κτίριο της Μετσόβου, έχει
αποφασίσει να δώσει το βάρος όχι σε έναν εκ νέου σχεδιασμό ­ «αυτό θα γίνει
όταν τελειώσει το Μετρό. Δεν είναι δυνατόν να επανασχεδιάζουμε κάθε δύο χρόνια
τις αστικές συγκοινωνίες» ­, αλλά σε διορθωτικές κινήσεις και ορθή διαχείριση
του ήδη υπάρχοντος συστήματος.

Όλοι οι δείκτες, πάντως, δείχνουν πως στην προκειμένη περίπτωση η ποιότητα του
παρεχόμενου έργου ακολουθεί μια σταθερά πτωτική πορεία. Και ενώ άλλοι δείκτες
ποιότητας της ζωής την τελευταία πενταετία τουλάχιστον, ακολουθούν θετική
πορεία, οι αστικές συγκοινωνίες χειροτερεύουν. «Μπορούμε να πούμε ότι από το
'92 και μετά έχουμε μια οριακή καλυτέρευση της πορείας των ρύπων στο
Λεκανοπέδιο», λέει ο κ. Δημήτρης Παπαϊωάννου, χημικός μηχανικός
περιβαλλοντολόγος. «Επίσης η τάση είναι οι δήμοι να δεσμεύουν ελεύθερες
εκτάσεις στις περιοχές τους για δημιουργία πρασίνου και έτσι μπορούμε να πούμε
ότι θετικά είναι και εκεί τα βήματα. Σ' ό,τι αφορά όμως τις αστικές
συγκοινωνίες, η κατάσταση αντί να καλυτερεύει συνεχώς επιδεινώνεται. Και το
κακό είναι πως το πρόβλημα δεν υπάρχει μόνο στο κέντρο, αλλά προεκτείνεται και
στα προάστια».

Σταθερή και με με αυξητικές τάσεις δεν είναι μόνον η αρνητική πορεία των
αστικών συγκοινωνιών, αλλά και η καμπύλη απεικόνισης της αναγκαιότητας των
μελετών, των συσκέψεων και εξαγγελιών που όμως στην πράξη έχουν αποδειχθεί
μπουκάλι με μήνυμα χαμένο κάπου μεταξύ των 7.000 στάσεων που υπάρχουν στην
πρωτεύουσσα με τους επιβάτες να περιμένουν.

«Πάντα ακολουθούμε, ποτέ δεν προβλέπουμε και αυτό είναι ολέθριο λάθος όταν
έχεις να κάνεις με αστικές συγκοινωνίες», τονίζει ο κ. Αντώνης Σταθόπουλος,
αναπληρωτής καθηγητής του Τομέα Μεταφορών στο Εθνικό Μετσόβιο Πολυτεχνείο. Ο
ίδιος είναι επικεφαλής ενός από τα πλέον πρόσφατα πιλοτικά προγράμματα που
εφαρμόζει το ΥΠΕΧΩΔΕ για την παραχώρηση προτεραιότητας μέσω του φωτεινού
σηματοδότη στα λεωφορεία. Του υπενθυμίζουμε ότι κατά το σχετικό ρεπορτάζ σε
τρία σημεία, όπου υποτίθεται λειτουργούσε το πιλοτικό πρόγραμμα..., απουσίαζαν
οι σηματοδότες. Χαμογελώντας ανταπαντά πως τώρα έχουν διορθωθεί οι ατέλειες
και βρέθηκε μάλιστα ότι με το μέτρο αυξάνεται 12-15% η ταχύτητα του λεωφορείου.

«Αν κάνουμε ορισμένες παρεμβάσεις στο σύστημα σίγουρα θα βελτιωθεί»,
υποστηρίζει ο καθηγητής που δεν πολυεμπιστεύεται το μέτρο επέκτασης των
λεωφορειοδρόμων, «τουλάχιστον όχι όπως εφαρμόστηκαν». Και όσο για τις
γραμμές-κορμούς με τις μετεπιβιβάσεις... «Γυρίσαμε πίσω, εκεί που ήμασταν», λέει.

Ο κ. Στράτος Παπαδημητρίου «ταξιδεύει» προς Χαλάνδρι

Ο κ. Στράτος Παπαδημητρίου είναι μάλλον τυχερός άνθρωπος. Το Α6 λεωφορείο που
εκτελεί το δρομολόγιο Αθήνα-Χαλάνδρι ξεκίνησε στην ώρα του, την περασμένη
Παρασκευή, στις 4 το απόγευμα. Ο διευθύνων σύμβουλος του Οργανισμού Αστικών
Συγκοινωνιών της Αθήνας αποδέχθηκε την πρόσκληση για μια επιτόπια καταγραφή
των προβλημάτων ­ όχι εύκολα πάντως ­ και έτσι βρεθήκαμε μαζί του στο Α6 να
ταξιδεύουμε προς Χαλάνδρι. Παρ' ότι η ώρα αιχμής θεωρητικά έβαινε προς το
τέλος της, μόλις το μπλε όχημα βγήκε στην Αλεξάνδρας, αμέσως γέμισε. Εννοείται
πως τα καθίσματα ήταν ήδη κατειλημμένα από την αφετηρία. 
Στην πέμπτη στάση η κατάσταση διαμορφώθηκε ως εξής: ο κ. Παπαδημητρίου
«κρεμασμένος» από τη χειρολαβή ­ το ύψος τού επιτρέπει να την φτάσει, όπως
παραδέχεται ο ίδιος ­ παραλαμβάνει τα εισητήρια για ακύρωση των επιβατών που
είναι αδύνατον να διασχίσουν τον χώρο ώστε να φτάσουν στο ακυρωτικό. Τα
ακυρώνει και με τη μέθοδο χέρι-χέρι τα επιστρέφει στους επιβάτες που, αν
ήξεραν την ιδιότητά του, θα είχαν ασφαλώς πολλά να του διηγηθούν. Ο κ.
Παπαδημητρίου πρέπει να είναι πολύ τυχερός άνθρωπος, γιατί το εν λόγω
λεωφορείο έτυχε να έχει τρία ακυρωτικά μηχανήματα. Ένα σε κάθε πόρτα. Όπως θα
διαπιστώσει όμως με το λεωφορείο της επιστροφής, αυτό που συνήθως συμβαίνει
είναι να υπάρχουν δύο ακυρωτικά μηχανήματα. «Θέλουμε να παραγείλουμε και άλλα,
αλλά έχουμε πρόβλημα με την εταιρεία», εξομολογείται με ειλικρίνεια. Τι έχει
γίνει; Η ΣΕΛΜΟ, ναι, ναι, η εταιρεία που πουλάει, μεταξύ άλλων, και συστήματα
διαχείρισης στάθμευσης «έχει πτωχεύσει», οπότε «από πού να προμηθευτούμε τον
ίδιο τύπο». Στάση με τη στάση και η κατάσταση στο λεωφορείο έχει γίνει ήδη
αφόρητη. Την ίδια ώρα που ο κ. Παπαδημητρίου εξηγεί την πολυπλοκότητα του
συστήματος των συγκοινωνιών και πώς είναι δυνατόν για «πέντε λεπτά
καθυστέρησης σε μια στροφή που ένα σταθμευμένο Ι.Χ. κλείνει το λεωφορείο», να
«εξαφανιστεί» ένα δρομολόγιο, στον διάδρομο του Α6 δεν πέφτει καρφίτσα. Ο
φωτογράφος έχει επίσης γίνει σάντουιτς και έχει στη διάθεσή του χώρο πέντε
πόντων, ίσα-ίσα για ν' αλλάξει πόδι. Φθάνουμε στο Χαλάνδρι σε κατάσταση «μόλις
- γύρισα - από - το - γυμναστήριο - και - θέλω - επιγόντως - ντους», ενώ μια
κυρία με επιτιμητικό ύφος ρωτάει με τρόπο την ώρα που προσπαθεί να αποβιβαστεί
«αν ο κύριος είναι κυβερνητικός αξιωματούχος». Θα ήθελε πολύ να του πει
«μερικές κουβέντες», αλλά το λεωφορείο εν τω μεταξύ έφθασε στη στάση και ο κ.
Παπαδημητρίου απεδείχθη και πάλι τυχερός. Το αλέ ρετούρ στο Χαλάνδρι συνολικά
διήρκεσε δύο ώρες.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16047N141</ED>
<ID>
ID:136414

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N14&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Τα του Καίσαρος τω Καίσαρι..
</H2>
<AUTHOR>ΓΙΑΝΝΗΣ ΓΚΟΛΙΑΣ</AUTHOR>

ΤΑ ΤΕΛΕΥΤΑΙΑ χρόνια, συνεχείς, όχι επαρκώς μελετημένες αλλαγές στις αστικές
συγκοινωνίες, έχουν οδηγήσει τόσο σε μείωση του αριθμού των επιβατών όσο και
σε υποβάθμιση της παρεχόμενης εξυπηρέτησης. Παράλληλα, τα δημιουργούμενα
ελλείμματα είναι ιδιαίτερα δυσανάλογα προς το προσφερόμενο έργο.

Η εκλογίκευση βέβαια των ελλειμμάτων σε αποδεκτά επίπεδα για την παρεχόμενη
εξυπηρέτηση που προϋποθέτει και την εκλογίκευση των εργασιακών σχέσεων σε
διεθνώς αποδεκτά επίπεδα, είναι επιβεβλημένη. Δεν είναι όμως ικανή να
αναβαθμίσει την παρεχόμενη εξυπηρέτηση.

Η απόκτηση του απαραίτητου αριθμού λεωφορείων κατά τύπο, που καθυστερεί για
αρκετά χρόνια, η ποιοτική αναβάθμιση της μετακίνησης με τα λεωφορεία, η
προώθηση μέτρων προτεραιότητας για τα λεωφορεία, η αποθάρρυνση της χρήσης του
Ι.Χ. σε μεταφορικούς άξονες αφού πρώτα εξασφαλιστεί αναβαθμισμένη εξυπηρέτηση
με ΜΜΜ στους άξονες αυτούς, είναι προϋποθέσεις απαραίτητες για τη βελτίωση της
λειτουργίας των αστικών συγκοινωνιών Είναι βεβαίως οξύμωρο να ισχυρίζεται
κανείς ότι είναι δυνατόν να λειτουργήσει υγιώς μια επιχείρηση όταν υπάρχουν
παράλογες διεκδικήσεις από τους εργαζομένους. Εξίσου όμως οξύμωρο είναι να
αποδίδονται όλες οι ευθύνες αποτυχίας στους εργαζομένους, όταν για πολλά
χρόνια η εκάστοτε διοίκηση αδυνατεί να εξασφαλίσει τις απαιτούμενες
λειτουργικές τομές, μέσα στην πόλη, την ανάγκη των οποίων και ο απλός πολίτης
έχει πλέον αντιληφθεί.

Ο Γιάννης Γκόλιας, είναι συγκοινωνιολόγος, αναπληρωτής
καθηγητής στο ΕΜΠ.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16047N142</ED>
<ID>
ID:136507

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N14&aa=2</URL></REF>


Article

<CATEGORY>vin06</CATEGORY>

 <H2>Δεν της έδωσαν τα παιδιά της, που ζουν με τη γιαγιά στην Κύπρο
</H2>
ΤΟ ΑΝΩΤΑΤΟ Δικαστήριο της Κύπρου απέρριψε προχθές την αίτηση της κυρίας
Ιφιγένειας Καλφοπούλου, με την οποία ζητούσε να επιστρέψουν τα δύο παιδιά της
που ζουν τα τελευταία χρόνια στην Πάφο με τη γιαγιά τους. Σύμφωνα με την
απόφαση, το δικαστήριο έλαβε υπόψη, όπως αναφέρεται χαρακτηριστικά, ότι τα
παιδιά, ηλικίας 13 και 14 χρόνων, δεν θέλουν να ζήσουν με τη μητέρα τους στη Θεσσαλονίκη.

Από την πλευρά της η κυρία Καλφοπούλου, που τα τρία τελευταία χρόνια έχει
ξεκινήσει δικαστικό αγώνα, υποστήριξε ότι θα συνεχίσει τις προσπάθειες να
διεκδικήσει τα παιδιά της ακόμη και προσφεύγοντας σε διεθνή Δικαστήρια.

Η περιπέτεια της κυρίας Καλφοπούλου άρχισε πριν από λίγα χρόνια όταν σκοτώθηκε
σε τροχαίο ο σύζυγός της. Τότε τα δύο παιδιά ζούσαν μαζί του στην Πάφο. Μετά
τον θάνατο του συζύγου της ζήτησε να πάρει τα παιδιά στη Θεσσαλονίκη, κάτι που
οι κυπριακές αρχές δεν το επέτρεψαν. Από εκεί και πέρα άρχισε ένας δικαστικός
αγώνες, που προς το παρόν έκλεισε χθες με την απόρριψη της αίτησης.

Αξιοσημείωτο πάντως είναι το γεγονός ότι τα τελευταία χρόνια άλλοι τέσσερις
Ελλαδίτες διεκδικούν τα παιδιά τους που μένουν στην Κύπρο ακόμη και σε
συγγενείς των φυσικών γονέων... Πριν από μερικούς μήνες η κυρία Καλφοπούλου
πήγε για μια ακόμη φορά στην Κύπρο και μάλιστα έκανε απεργία πείνας μέσα στην
ελληνική πρεσβεία. Τότε το δικαστήριο που εξέτασε την υπόθεση αποφάσισε να
μείνει για ένα διάστημα στην Κύπρο, ώστε να φέρει τα παιδιά της κοντά. Όμως
πέρα από το κόστος, η τακτική αυτή, σύμφωνα με την μητέρα, δεν θα είχε κανένα
αποτέλεσμα, αφού η γιαγιά δεν της επέτρεπε να δει τα παιδιά και να είναι μαζί
τους κάποιες ώρες την ημέρα.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16047N161</ED>
<ID>
ID:136415

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N16&aa=1</URL></REF>


Article

<CATEGORY>vin06</CATEGORY>

 <H5>ΑΥΞΗΘΗΚΑΝ ΚΑΤΑ 10% ΟΙ ΔΑΠΑΝΕΣ ΤΗΝ ΤΕΛΕΥΤΑΙΑ ΔΙΕΤΙΑ
</H5><H2>Ένα τρισ. για την Υγεία
</H2>
Από τις 100 δραχμές που απομένουν στο κράτος μετά την εξόφληση των τόκων, οι
20 παρέχονται στους τομείς υγείας και πρόνοιας. Ο υπουργός Υγείας χθες στη
Βουλή στάθηκε ιδιαίτερα στην αύξηση των δαπανών για τη δημόσια υγεία την
τελευταία διετία, τονίζοντας ότι έφθασαν το 10%. Και για το 1998 είπε ότι θα
ξεπεράσουν το ένα τρισεκατομμύριο δραχμές.

Ο κ.Κ. ΓΕΙΤΟΝΑΣ, απαντώντας σε σχετική επερώτηση που την υπέγραφαν 10
βουλευτές της Νέας Δημοκρατίας, έκανε εκτενή αναφορά σε στοιχεία τα οποία
αφορούν στην κατάσταση της δημόσιας υγείας και προκύπτουν από τους 15 μήνες
της θητείας του στην πολιτική ηγεσία του υπουργείου. Έτσι πληροφόρησε ότι σε
αυτό το χρονικό διάστημα προσελήφθησαν 11.000 άτομα ­ κυρίως νοσηλευτικό
προσωπικό ­ ενώ έχει εισηγηθεί στο Υπουργικό Συμβούλιο την πρόσληψη άλλων
4.000 προκειμένου να καλυφθούν άμεσες ανάγκες των νοσοκομείων της χώρας.

Πάντως, η συζήτηση διεξήχθη σε χαμηλούς τόνους, καθώς, όπως αναγνώρισαν όλες
οι πλευρές, ο ευαίσθητος τομέας της υγείας «δεν αντέχει σε μικροπολιτική και
κομματικές σκοπιμότητες». Οι επερωτώντες βουλευτές της Νέας Δημοκρατίας
κατηγόρησαν την κυβέρνηση για πολιτική «η οποία οδηγεί στην οικονομική
κατάρρευση τα νοσοκομεία». Υποστήριξαν ακόμη πως τα ράντσα κατακλύζουν τους
διαδρόμους των νοσοκομείων καθώς και ότι δεν υπάρχει ιατρική περίθαλψη για
τους κατοίκους των απομακρυσμένων περιοχών. Κατήγγειλαν επίσης πως οι
ασφαλισμένοι ασθενείς στο Ωνάσειο πληρώνουν υπέρογκα ποσά και ότι επικρατεί
πελατειακή σχέση στην εξυπηρέτηση των ασθενών στα δημόσια νοσοκομεία.

Ο υπουργός Υγείας αναγνώρισε πως υπάρχουν ακόμη προβλήματα για τα 128
νοσοκομεία που λειτουργούν σε όλη τη χώρα στο πλαίσιο του ΕΣΥ παρά το γεγονός
ότι έχουν επανδρωθεί, όπως διευκρίνισε, από 100.000 άτομα που ανήκουν στο
ιατρικό και στο νοσηλευτικό προσωπικό: «Οι αδυναμίες οφείλονται σε
καθυστερήσεις αν και η Νέα Δημοκρατία ως κυβέρνηση προσπάθησε να αποσαθρώσει
το ΕΣΥ», είπε χαρακτηριστικά. 
Και πρόσθεσε: «Είμαι ο τελευταίος που θα ισχυριστώ ότι δεν χρειάζονται κι
άλλοι πόροι για να καλύψουν νέες ανάγκες».

Ο κ. Γείτονας τόνισε ακόμη ότι τόσο ο ίδιος όσο και ο κ. Μ. Σκουλάκης
εργάζονται καθημερινά σε 15ωρη βάση επισκεπτόμενοι πολλά νοσοκομεία ώστε να
διαπιστώσουν από κοντά τα προβλήματα. Έκανε γνωστό δε ότι, σε συνεννόηση με
την Ιατρική Σχολή του Πανεπιστημίου Αθηνών, σύντομα θα δημιουργηθούν 4
νοσοκομεία-πόλοι σε διαφορετικά σημεία της Αττικής που θα καλύπτουν τις
ανάγκες των κατοίκων του Λεκανοπεδίου.

Ο υφυπουργός Υγείας απαντώντας σε καταγγελίες των βουλευτών της Νέας
Δημοκρατίας για «φαρσοκωμωδία στην πρόσφατη επίσκεψη του Πρωθυπουργού στο
Λαϊκό» δήλωσε ότι και η πολιτική ηγεσία του υπουργείου δεν είχε προηγουμένως
ενημερωθεί και ότι το πληροφορήθηκε «κυριολεκτικά στο παρά πέντε».

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16047N162</ED>
<ID>
ID:136469

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N16&aa=2</URL></REF>


Article

<CATEGORY>vin06</CATEGORY>

 <H2>Το πρόγραμμα «Θησέας» για τη μείωση του όζοντος
</H2>
ΤΗΝ απώλεια του όζοντος πάνω από πυκνοκατοικημένες περιοχές του Βορείου
Ημισφαιρίου θα μετρήσουν επιστήμονες από το Αριστοτέλειο Πανεπιστήμιο
Θεσσαλονίκης, το Εθνικό Μετσόβιο Πολυτεχνείο και 22 ακόμη χώρες.

Βασικός στόχος του προγράμματος «Θησέας», που ξεκινά αυτό τον χειμώνα και θα
συνεχιστεί μέχρι τον επόμενο, είναι να καταλάβουν οι ειδικοί τη διαδικασία
μείωσης του όζοντος στα μέσα γεωγραφικά πλάτη του Β. Ημισφαιρίου. Θα
μελετήσουν επίσης τη σχέση μεταξύ των μεσαίων πλατών και της τροπικά κατώτερης
στρατόσφαιρας, μετρήσεις της οποίας θα πραγματοποιήσουν πάνω από τον Ινδικό
Ωκεανό, καθώς και τον τρόπο μεταφοράς των χημικών ενώσεων μεταξύ ανώτερης
τροπόσφαιρας και κατώτερης στρατόσφαιρας.

Στο πείραμα συμμετέχει το Παγκόσμιο Κέντρο Χαρτογράφησης του Όζοντος, που
εδρεύει στο Αριστοτέλειο Πανεπιστήμιο Θεσσαλονίκης, μετρώντας την κατακόρυφη
κατανομή του όζοντος στη Θεσσαλονίκη και την Αθήνα, με ειδικές «οζοντοβολίδες»
και αναλύοντας τους χάρτες του όζοντος στο Β. Ημισφαίριο. Σε συνεργασία με το
Εθνικό Μετσόβιο Πολυτεχνείο, θα πραγματοποιηθούν μετρήσεις όζοντος και
υπεριώδους ηλιακής ακτινοβολίας με τη χρήση εξελιγμένων ραντάρ λέιζερ για
πρώτη φορά στην Ελλάδα.

Το πείραμα του «Θησέα» εκτείνεται από την Αρκτική ώς τους Τροπικούς με
μετρήσεις από 30 επίγειους σταθμούς, έξι ερευνητικά αεροσκάφη, 1.000
«οζοντοβολίδες» και 40 στρατοσφαιρικά μπαλόνια. Η έκταση της απώλειας του
όζοντος στην Αρκτική, τον φετινό χειμώνα, θα γίνει γνωστή στους επόμενους δύο μήνες.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16047N163</ED>
<ID>
ID:136514

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N16&aa=3</URL></REF>


Article

<CATEGORY>vin06</CATEGORY>

 <H2>Με εμβόλια κατά της ηπατίτιδας
</H2>
ΟΧΙ ΜΟΝΟ τα βρέφη, που έχουν γεννηθεί στην αρχή του '98, αλλά και τα παιδια
της Στ' Δημοτικού θα εμβολιάζονται κατά της ηπατίτιδας.

Αυτό το πρωτοποριακό ­ σε πανευρωπαϊκό επίπεδο ­ πρόγραμμα εμβολιασμού αρχίζει
σήμερα από τη Θράκη, την Ανατολική Μακεδονία και την Ήπειρο και, σταδιακά, θα
επεκταθεί σ' ολόκληρη τη χώρα.

Έτσι, όπως τονίζει ο υφυπουργός Υγείας κ. Μαν. Σκουλάκης, θα εμβολιαστούν,
τελικά, όλα τα Ελληνόπουλα ακόμα και εκείνα που δεν εμβολιάστηκαν μέχρι τώρα.
Υπολογίζεται ότι κάθε μία από τις δυο ηλικιακές ομάδες περιλαμβάνει περίπου
100.000 παιδιά.

Ο ιός της ηπατίτιδας Β είναι μια από τις σημαντικότερες αιτίες οξείας και
χρόνιας ηπατίτιδας τόσο στην Ελλάδα όσο και στις υπόλοιπες χώρες του κόσμου.
Από τα άτομα που μολύνονται, το 10% των ενηλίκων και το 90% των παιδιών
παραμένουν χρόνιοι φορείς. Εκτιμάται ότι το 2% του ελληνικού πληθυσμού είναι
χρόνιοι φορείς και στο 25% των φορέων αναπτύσσεται χρόνια ενεργός ηπατίτιδα, η
οποία συχνά οδηγεί στον θάνατο από κίρρωση ή ηπατοκυτταρικο καρκίνωμα.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16047N164</ED>
<ID>
ID:136542

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N16&aa=4</URL></REF>


Article

<CATEGORY>vin06</CATEGORY>

 <H2>Έζησε καλά μέχρι και 105 χρόνων
</H2>
ΚΑΒΑΛΑ

ΕΖΗΣΕ τα καλύτερά του χρόνια στη θάλασσα και με «τα μάτια της ψυχής» ­ όπως
έλεγε ­ «έβλεπε» την αλησμόνητη πατρίδα: την Ίμβρο... Μέχρι που πέθανε χθες
στα 105 του χρόνια, ο μπαρμπα-Γιώργης Μανδάλης.

Πρόσφυγας ήρθε το 1923 στην Καβάλα κι έφυγε για τα Λιμενάρια της Θάσου, όπου
έφτιαξε το σπιτικό του στα λεγόμενα «προσφυγικά» και εκεί έζησε με την καλή
του, την κυρα-Αγγελική, έφεραν στον κόσμο δύο παιδιά κι απέκτησαν πέντε
εγγόνια και τέσσερα δισέγγονα. Η αγαπημένη του Αγγελικούλα έφυγε στα 85 της,
εκείνος όμως ζούσε με τις αναμνήσεις...

Στους νέους έλεγε πάντα: Όχι τσιγάρο, μικρά και συχνά γεύματα, χωρίς λιπαρά,
καθόλου ή ελάχιστο κρέας και κόκκινο κρασί, αλλά με μέτρο. Με τους γιατρούς
δεν τα πήγαινε καθόλου καλά ο «ψαράς της προσφυγιάς». Άλλωστε ζούσε
φυσιολογικά, γι' αυτό και δεν γνώριζε την «πόρτα» του ΙΚΑ... «Τα φάρμακα,
έλεγε ο μπαρμπα-Γιώργης, δεν θεραπεύουν πάντα. Το κόκκινο κρασί είναι το
«φάρμακο» και φυσικά η ηρεμία. Το στρες θανατηφόρο. Να το αποβάλετε!..

Οι δικοί του άνθρωποι μάς είπαν πως ο υπεραιωνόβιος δούλευε μέχρι τα βαθιά του
γηρατειά. Δεν κουραζόταν ποτέ. Αγαπούσε πολύ τη θάλασσα και έμενε εκστατικός
κάθε φορά που πήγαινε στο Άγιον Όρος, το οποίο επισκεπτόταν συχνά. 
<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16047N165</ED>
<ID>
ID:136562

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N16&aa=5</URL></REF>


Article

<CATEGORY>vin06</CATEGORY>

 <H2>Τηλέφωνα στο Intercity
</H2>
ΜΕ ΕΙΔΙΚΑ καρτοτηλέφωνα κινητής τηλεφωνίας εφοδιάστηκαν όλες οι αμαξοστοιχίες
Intercity του ΟΣΕ και πλέον οι επιβάτες τους μπορούν να τηλεφωνούν μέσα από το τρένο.

Οι συσκευές που έχουν τοποθετηθεί στα βαγόνια λειτουργούν με ειδική κάρτα την
οποία οι επιβάτες θα μπορούν να προμηθεύονται από τα κυλικεία των συρμών,
έναντι 600 δραχμών, για τηλεφωνική συνομιλία διάρκειας μέχρι 4 λεπτά.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16047N166</ED>
<ID>
ID:136572

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N16&aa=6</URL></REF>


Article

<CATEGORY>vin06</CATEGORY>

 <H5>ΟΝΕΙΡΕΥΟΤΑΝ ΝΑ ΓΙΝΕΙ ΣΚΗΝΟΘΕΤΗΣ. ΤΕΛΙΚΑ, ΕΠΛΑΣΕ ΤΙΣ ΕΙΚΟΝΕΣ ΤΟΥ ΜΕ ΛΕΞΕΙΣ ΚΑΙ ΡΕΦΡΕΝ
</H5><H5>«Όταν πρωτόγραψα τραγούδια, ο πατέρας μού έκοψε το χαρτζιλίκι»
</H5><H5>Είχε έμπνευση, ακόμη και μέσα στα κρατητήρια
</H5><H2></H2><H2>Κώστας Βίρβος
</H2><H2>Μια ιστορία σε 3 στροφές
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

«Ο καθένας άνθρωπος μοιάζει με καράβι, που θαλασσοδέρνεται βράδυ και πρωί,
κι ο βαρύς ο πόνος του το κορμί του σκάβει, ώσπου το λιμάνι του κάποτε θα
βρει». Ο Κώστας Βίρβος ονειρευόταν να γίνει σκηνοθέτης. Αντ' αυτού, έπλασε τις
εικόνες του με λέξεις, έφτιαξε στροφές και ρεφρέν, τις έκανε τραγούδια, τους
έδωσε πνοή και τις άφησε να γεμίσουν τις μέρες και τις νύχτες μας, να δώσουν
έκφραση όχι μόνο στον έρωτα, αλλά σε όλες τις πτυχές της καθημερινής ζωής, του
αγώνα για το αύριο και για το καλύτερο. «Όσο υπάρχουν άνθρωποι, υπάρχουν και
προβλήματα», λέει ο Κώστας Βίρβος. «Όσο υπάρχουν άνθρωποι, υπάρχει και έρωτας.
Όσο υπάρχουν άνθρωποι, θα υπάρχει και λαϊκό τραγούδι, γιατί αυτό συμπορεύεται
με τον λαό και τον τραγουδάει».

ΕΝΑΣ παλιός δημοσιογράφος υποστήριζε ότι το καλό τραγούδι είναι σαν ένα καλό
ρεπορτάζ ­ πρέπει να σου λέει μια ολόκληρη ιστορία από την αρχή μέχρι το
τέλος. Ο Κώστας Βίρβος συμφωνεί. Και επαυξάνει: «Ένα καλό τραγούδι μπορεί να
σου πει όσα δεν σου λένε τρία βιβλία. Λέει μια ολόκληρη ιστορία σε τρεις
στροφές. Γι' αυτό λέει τα πιο σημαντικά. Και εάν το κάνει καλά, θα
δημιουργήσει σε πολλούς ανθρώπους την εντύπωση ότι είναι γραμμένο γι' αυτούς,
ότι τους αφορά».

Ο Κώστας Βίρβος κάτι ξέρει πάνω σ' αυτό. Έχει γράψει στίχους για περισσότερα
από 3.000 τραγούδια ­ πολλά από αυτά έγιναν μεγάλες επιτυχίες, τραγουδήθηκαν
από γνωστούς ερμηνευτές και παραμένουν και σήμερα, δεκαετίες αφότου γράφηκαν
επίκαιρα και αγαπημένα. Τραγούδια που δεν μιλάνε μόνο για αγάπες. Μιλάνε για
ξενιτιά, για πολιτική, για αγώνες.

«Ο Βίρβος είναι ο πιο ανήσυχος στιχουργός ­ λαϊκός ποιητής ­ της γενιάς του»,
γράφει ο Λευτέρης Παπαδόπουλος. «Το έργο του δεν περιορίζεται στον έρωτα, στη
μάνα, στην κοινωνική ­ χωρίς εξήγηση ­ αδικία που συγκροτούν τη θεματολογία
του λαϊκού τραγουδιού, κατά κανόνα, ίσαμε το τέλος της δεκαετίας του '50.
Προχωράει παραπέρα. Και πιο βαθιά. Το τραγούδι του είναι πολιτικό».

Ίσως γι' αυτό ο Κώστας Βίρβος, όταν του ζητώ να ξεχωρίσει κάποιο αγαπημένο
τραγούδι ανάμεσα στα τόσα, δεν διστάζει πολύ: «Ούτε στρώμα να πλαγιάσω, ούτε
φως για να διαβάσω, το γλυκό σου γράμμα, ωχ! μανούλα μου, καλοκαίρι κι είναι
κρύο, ένα μέτρο επί δύο, είναι το κελί μου, ωχ! μανούλα μου. Μα εγώ δεν ζω
γονατιστός, είμαι της γερακίνας γιος, τι κι αν μ' ανοίγουνε πληγές, εγώ αντέχω
τις φωτιές. Μάνα μη λυπάσαι. Μάνα μη με κλαις». Ένα τραγούδι σε μουσική του
Βασίλη Τσιτσάνη, εμπνευσμένο από τα βασανιστήρια τόσων και τόσων στο ΕΑΤ-ΕΣΑ.

ΣΥΝΑΙΣΘΗΜΑ

Τι είναι άραγε αυτό που μετράει περισσότερο σ' ένα τραγούδι; Το συναίσθημα ή η
τεχνική; «Και τα δύο», απαντά χωρίς δισταγμό ο Κώστας Βίρβος καθισμένος στο
σαλόνι του σπιτιού του στο Καλαμάκι, ανάμεσα σε εξώφυλλα δίσκων του,
φωτογραφίες αγαπημένων προσώπων και τιμητικά διπλώματα. «Όμως όλα ξεκινούν από
το συναίσθημα. Αλλά χρειάζεται οξυδέρκεια, να παρακολουθείς όσα συμβαίνουν
γύρω σου και από εκεί να αντλείς τα θέματά σου».

Μιλά για ένα άλλο αγαπημένο του τραγούδι: «Ένα όμορφο αμάξι με δυο άλογα», που
έγραψε μαζί με τον Γρηγόρη Μπιθικώτση. «Έχω μια δόση πεσιμισμού. Το όμορφο
αμάξι με δυο άλογα στα Τρίκαλα ήταν η νεκροφόρα. Κι εγώ έκανα τα άλογα να
είναι μαύρο το ένα και άσπρο το άλλο, για να δώσω εικόνα και έμφαση». Μήπως ο
στιχουργός ξορκίζει τον θάνατο, γράφοντας γι' αυτόν; «Όχι. Τον αντιμετωπίζει
κατάφατσα. Και οι Έλληνες πάντα τον τραγουδούσαν τον θάνατο. Και καλά κάνουν,
γιατί η ελληνική μουσική ­ το λέω ανεπιφύλακτα ­ είναι μεταξύ των καλυτέρων
του κόσμου».

«Κάθε τραγούδι ηπειρώτικο είναι μια μικρή αρχαιοελληνική τραγωδία. Όπως είναι
τα νέγρικα, τα σόουλ, τα σπιρίτσουαλ και όπως είναι τα ινδικά. Είναι
καταπιεσμένοι λαοί αυτοί κι εμείς άνθρωποι που υποφέραμε ξενιτιές, σκλαβιές,
τόσα πολλά. Όμως, εάν δεν υπάρχει πόνος ή χαρά ανυπόκριτη κι απεριόριστη, δεν
μπορείς να συγκλονίσεις τόσο πολύ. Αυτή τη γνώμη έχω».

Η ΔΕΚΑΕΤΙΑ ΤΟΥ '50

Ξεφυλλίζουμε το βιβλίο του «Λαϊκη Στιχουργική Ανθολογία» με στίχους από
δεκάδες τραγούδια του. Τι να πρωτοδιαλέξεις; «Στου Μπελαμή το ουζερί», «Πάρε
τ' αχνάρια μου», «Ζαΐρα», «Νυχτερίδες κι αράχνες», «Σε μια νύχτα», «Μια παλιά
ιστορία», «Λίγα ψίχουλα αγάπης», «Σου 'χω έτοιμη συγνώμη», «Στις φάμπρικες της
Γερμανίας» και τόσα άλλα. Πολλά από αυτά γραμμένα στη δεκαετία του '50.

«Για μένα και όσους ξέρουν καλά το λαϊκό τραγούδι, η δεκαετία αυτή υπήρξε
μεγαλειώδης και καθοριστική για την παραπέρα εξέλιξη του λαϊκού τραγουδιού.
Τότε ανδρώθηκε το κοινωνικοπολιτικό τραγούδι. Αυτή η εποχή, εκτός των άλλων,
άνοιξε τον δρόμο θεματολογικά για το "έντεχνο τραγούδι", διαθέτοντας και τους
ανεπανάληπτους ερμηνευτές της, που τέτοιοι δεν ξαναβγήκαν από τότε, εκτός δύο
τριών φωτεινών εξαιρέσεων».

Ήταν η περίοδος των μεγάλων τραγουδιστών και των δύσκολων ηχογραφήσεων. «Τότε
δεν υπήρχαν κονσόλες. Είχαμε ένα κερί που εκεί επάνω αποτυπωνόταν ό,τι
γράφαμε. Ένα λάθος να έκανε κάποιος μουσικός, πεταγόταν όλο το κερί, που
στοίχιζε πολύ. Εάν το λάθος το έκανε κάποιος τραγουδιστής μέσης εμβέλειας, δεν
ξανατραγουδούσε. Ο μουσικός απολυόταν την ίδια ώρα. Και του έλεγαν του
μαέστρου να μην τον ξαναφέρεις αυτόν ­ χαλάει κεριά...».

Το στούντιο ήταν στη Ριζούπολη. «Ερχόντουσαν οι τραγουδιστές που δούλευαν σε
πάλκα. Οι πιο συνεπείς ήταν η Πόλυ Πάνου, για παράδειγμα, και ο Γιάννης ο
Καραμπεσίνης, που έπαιζε και μπουζούκι. Ερχόντουσαν από τα κέντρα με τα
αυτοκινητάκια τους, κάτι Φολκς Βάγκεν δεύτερο - τρίτο χέρι και κοιμόντουσαν
μέσα στο προαύλιο της εταιρείας 2-3 ώρες, για να είναι πρώτοι. Υπήρχε μεράκι
και συνέπεια τότε...».

ΓΙΑ ΤΟΝ ΤΣΙΤΣΑΝΗ

Και μεγάλοι δημιουργοί. Όπως ο Βασίλης Τσιτσάνης. Για τον οποίο γράφει τώρα
ένα βιβλίο με τίτλο «Βασίλης Τσιτσάνης, τα μη εν Δήμω». Θα περιγράφει την
εποχή εκείνη, αλλά και περιστατικά από τη ζωή του Τσιτσάνη, άγνωστα στους
περισσότερους. «Ο Τσιτσάνης, ενώ πίστευε πάρα πολύ στη φιλία, ήταν
κουμπωμένος. Είχε υποστεί πολλά από φίλους του. Ήταν πανέξυπνος και ήξερε πού
θα φθάσει το λαϊκό τραγούδι». Γι' αυτό και φέτος στα Τρίκαλα, την κοινή τους
πατρίδα, ο Κώστας Βίρβος συνέβαλε για τη διοργάνωση των «Τσιτσανείων», που
ελπίζει ότι θα γίνει ετήσιος θεσμός με ομιλίες, εκδηλώσεις και συναυλίες που
θα τιμούν τον μεγάλο συνθέτη, το λαϊκό τραγούδι, αλλά και όλους αυτούς τους
σημαντικούς για την ελληνική μουσική ανθρώπους, που γεννήθηκαν στα Τρίκαλα.

Κι αν ο στιχουργός είχε γίνει σκηνοθέτης κι έπρεπε να γυρίσει μια ταινία για
το ελληνικό τραγούδι; «Είμαι θαυμαστής του νεορρεαλισμού. Βισκόντι και τα
λοιπά. Θα έπαιρνα ένα ολοκληρωμένο τραγούδι και θα το έκανα έργο. Κι εκεί θα
μιλούσα για τα πάντα: για έρωτες, αγώνα για τη ζωή, χαρές, λύπες και όνειρα.
Για τον άνθρωπο, με λίγα λόγια...».

Άλλες εποχές. Με τον Γιώργο Νταλάρα και τον Γιάννη Καλατζή

ΟΛΑ ΑΡΧΙΣΑΝ στα Τρίκαλα. Ο πατέρας του Κώστα Βίρβου ήταν ένας από τους
μεγαλύτερους τυρέμπορους της περιοχής και αγωνιούσε να μάθει ο γιος του
γράμματα. Επειδή ήταν, μάλιστα, αρκετά ζωηρός, τον έστειλε στην περίφημη
Αναργύρειο και Κοριαλλένειο Σχολή των Σπετσών. Λίγο καιρό μετά, όμως, ξέσπασε
ο πόλεμος και επέστρεψε στα Τρίκαλα, όπου και τελείωσε το Γυμνάσιο.

Όμως, οι πρώτες στιχουργικές του αναζητήσεις είχαν ξεκινήσει αρκετό καιρό
νωρίτερα. «Όταν έφτιαχνε ο καιρός, πηγαίναμε σ' ένα πολύ όμορφο χωριό και
μέναμε, τα Κρανιά Ασπροποτάμου. Εκεί μια μέρα ο δάσκαλος μας ρώτησε εάν
μπορούσαμε να γράψουμε ένα ποίημα. Εγώ, με το θράσος της άγνοιας, λέω ναι, οι
άλλοι δεν ήθελαν. 
Πήγα στο σπίτι, έγραψα ένα ποίημα, το πάω την άλλη μέρα στον δάσκαλο, Κώστα
Γκίκα τον έλεγαν, το διαβάζει, δεν πίστευε ότι το έγραψα εγώ. Τόσο καλό του
φάνηκε. Είχα διαβάσει, όμως. Εκείνη την εποχή διάβαζα ό,τι βιβλίο υπήρχε,
γιατί ο πατέρας μου φρόντιζε να μάθω γράμματα».

Αγαπημένοι του ποιητές ο Καρυωτάκης και ο Βάρναλης. «Χωρίς να το καταλαβαίνω,
είχα μια τάση για τον πεσιμισμό, μου άρεσαν αυτοί οι ποιητές». Συνέχισε να
γράφει στίχους όταν πήγαιναν εκδρομές, έγραφε σατιρικά στιχάκια για την τάξη,
«για να εντυπωσιάζω τους συμμαθητές και κυρίως τις συμμαθήτριές μου», λέει με γέλια.

Δεν σκεφτόταν, όμως, τότε ότι μπορεί να ασχοληθεί πιο συστηματικά με τη
στιχουργική. Αντίθετα, ονειρευόταν να γίνει σκηνοθέτης. «Στα Τρίκαλα είχαμε
έναν κινηματογράφο, το "Ρεξ", που έφερνε πολλές ταινίες. Φώναζαν οι καθηγητές,
δεν μας άφηναν να πηγαίνουμε, εκτός από την Κυριακή 2 με 4, όταν έβαζαν ένα
καουμπόικο. Βέβαια, όποτε μπορούσα πήγαινα». Πιο πολύ του άρεσε το θέατρο. «Ο
πατέρας μου είχε κι ένα ξενοδοχείο, το "Ολύμπια", όπου έμεναν οι περιοδεύοντες
θίασοι. Πέρασαν από εκεί η Κοτοπούλη, η Κατερίνα Ανδρεάδη, ο Βεάκης και άλλοι.
Παρακαλούσα τον πατέρα μου να με στείλει μ' έναν υπάλληλο να πάω να δω την
παράσταση και μετά πήγαινα στα παρασκήνια. Θυμάμαι ακόμα το "Ημέρωμα της
Στρίγκλας" με την Ανδρεάδη, και το "Κουρέλι" του Παντελή Χορν... Όλα αυτά, μου
είχαν σχηματίσει την πεποίθηση ότι πρέπει να γίνω σκηνοθέτης. Δυστυχώς,
ήμασταν στρατεύσιμοι τότε, δεν υπήρχε και σχολή σκηνοθετών στην Ελλάδα και
έτσι δε έγινα σκηνοθέτης».

Όμως, η οικογένειά του αντιδρούσε στις στιχουργικές του προσπάθειες. «Όταν
πρωτόγραψα τραγούδια, ο πατέρας μου με είχε υπό διωγμό. Μου είχε κόψει το
χαρτζιλίκι, δεν το ήθελε με τίποτα, το θεωρούσε κάτι το εξευτελιστικό, το
υποτιμητικό. Μετά όταν άρχισαν να του λένε, το τάδε τραγούδι είναι του γιου
σου, τότε άρχισε να ικανοποιείται και να το αποδέχεται με ευχαρίστηση...».

Όσο για τη μητέρα του, της έγραψε τραγούδια. Όπως το «ποτέ την μάνα μην
πικράνεις, ποτέ σκληρά μην της φερθείς, γιατί στις δύσκολες στιγμές σου, πού
είσαι μάνα μου θα πεις. Σαν την μάνα κανείς δεν σε προσέχει και χαρά σε όποιον
την έχει».

Ένα τραγούδι στην παρέα. Με τη Χαρούλα Λαμπράκη, την Πόλυ Πάνου και τα Παιδιά
από την Πάτρα

ΤΑ ΤΡΙΚΑΛΑ δεν είναι μόνον η πατρίδα του Κώστα Βίρβου, αλλά και του Βασίλη
Τσιτσάνη, του Απόστολου Καλδάρα και άλλων. «Από μικρό παιδί, τότε που πήγαινα
στο Δημοτικό, γύρω-γύρω από το σπίτι μου υπήρχαν διάφορα ταβερνάκια που είχαν
δίσκους με χωνιά και θυμάμαι που περνούσα και άκουγα τραγούδια...».

Ο Κώστας Βίρβος μιλάει για το «λαϊκό μουσικό στέκι» των Τρικάλων, που
«διαμορφώθηκε με ένα κράμα δημοτικής μουσικής, μάγκικης μουσικής που
ακούγονταν από τις αυστηρές ποινικές φυλακές των Τρικάλων, από το ταλέντο των
δημιουργών και από τους εξόριστους φαντάρους και τους ναύτες του αποτυχημένου
κινήματος του 1935, που τους έφεραν στα Τρίκαλα και τους έντυσαν φαντάρους.
Θυμάμαι κι ένα τραγούδι τους αυτοσχέδιο, που άρχιζε έτσι: Ποιος είδε ψάρι στο
βουνό και στο κλουβί το γλάρο, ποιος είδε και ναυτόπουλο, στα Τρίκαλα φαντάρο».

Ο Τσιτσάνης έφυγε από τα Τρίκαλα το 1936 και ο Βίρβος δεν τον γνώρισε παρά
αργότερα, στην Αθήνα. Με τον Απόστολο Καλδάρα, όμως, που ήταν λίγα χρόνια
μεγαλύτερός του, έγιναν φίλοι από μικροί. «Όταν ήρθα στην Αθήνα, έφτιαξα δέκα
τραγούδια και τα πήγα στον Καλδάρα. Το ένα ήταν το "Κουρασμένο βήμα σου", που
έγινε μεγάλη επιτυχία με τον Τάκη Μπίνη και αργότερα με την Αθηναϊκή Κομπανία
και ένα άλλο ήταν η "Στενοχώρια", που το είπε ο Τσαουσάκης, μετά ο Γαβαλάς και
αργότερα η Αλεξίου».

Στην Αθήνα, όμως, είχε και άλλες περιπέτειες. Τον Αύγουστο του '43 ήρθε για να
δώσει εξετάσεις στην Πάντειο. Πέτυχε από τους πρώτους και συγχρόνως συνδέθηκε
με την ΕΠΟΝ σπουδαστών. Τον Μάρτιο του '44 τον συνέλαβαν μαζί με τον
συμπατριώτη του, φοιτητή της Χημείας, Στέλιο Πάλα, καθώς έγραφαν συνθήματα
στους τοίχους. Αφού τους βασάνισαν στο ξενοδοχείο «Κρύσταλ», τους μετέφεραν
στα κρατητήρια της Ασφάλειας. «Εκεί μέσα έγραψα στο μυαλό μου το "Δεν θέλω να
μου δέσετε τα μάτια" και το "Ένας ξύλινος σταυρός", την Πρωτομαγιά του '44,
όταν τουφέκισαν τους διακόσιους στην Καισαριανή. Ο πατέρας μου πλήρωσε πολλά
λεφτά τότε, 800 χρυσές λίρες, για ν' απελευθερωθώ τελικά. Ανέβηκα αμέσως στο βουνό».

Εκεί συνάντησε και τον Άρη Βελουχιώτη. «Τον είδα τρεις φορές. Την πρώτη με
τους μαυροσκούφηδές του στα Τρίκαλα, όταν συνθηκολόγησαν οι Ιταλοί. Τη δεύτερη
φορά όταν απελευθερωθήκαμε και μιλούσε από έναν εξώστη στην πλατεία των
Τρικάλων. Συμπτωματικά τότε τον φώτιζα με μια ασετυλίνη, γιατί είχε διακοπή
ρεύματος. Την κρατούσα φαίνεται πολύ κοντά, γιατί μου κάνει μία με το χέρι του
και μου λέει "σιγά βρε βουνίτη, θα μου κάψεις τα γένια". Τρίτη φορά τον είδα,
όταν αντίκρυσα το κεφάλι του κρεμασμένο σ' έναν φανοστάτη της κεντρικής
πλατείας των Τρικάλων...».

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16047N181</ED>
<ID>
ID:136416

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N18&aa=1</URL></REF>


Article

<CATEGORY>vin06</CATEGORY>

 <H5>ΕΡΗΜΩΣΕ Ο ΛΟΦΟΣ ΤΟΥ ΣΤΡΕΦΗ ΟΠΟΥ ΕΧΟΥΝ ΒΡΕΙ ΚΑΤΑΦΥΓΙΟ ΔΕΚΑΔΕΣ ΧΡΗΣΤΕΣ
</H5><H5>Μια όαση που έγινε γκέτο
</H5><H2>Καρφώνουν βελόνα στην καρδιά της πόλης
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

Τα παράθυρα στα σπίτια μπροστά από το λόφο του Στρέφη δεν ανοίγουν σχεδόν
ποτέ τα τελευταία χρόνια. Δεκάδες χρήστες ­ περίπου εκατό κάθε μέρα, όπως
υπολογίζει η Αστυνομία ­ έχουν βρει καταφύγιο στο λόφο που κάποτε ήταν πάρκο
για τις «καλές» οικογένειες της Αθήνας, μετατρέποντάς τον σε ένα είδος γκέτο.

Διάσπαρτες σύριγγες. Το θέαμα στο λόφο του Στρέφη είναι απελπιστικό. Εκατό
χρήστες κάθε μέρα, σύμφωνα με τους υπολογισμούς της Αστυνομίας, περνούν από εκεί

ΠΡΟΧΘΕΣ τα συνεργεία του Δήμου Αθηναίων και οι υγειονομικές υπηρεσίες μάζεψαν
τόσες πολλές σύριγγες που χρειάστηκαν εκατό σακούλες σκουπιδιών για να
χωρέσουν! «ΤΑ ΝΕΑ» πήγαν χθες στο λόφο του Στρέφη. Δεν είναι τόσο η εικόνα με
τις σύριγγες (που εξακολουθούν να είναι πεταμένες παντού) που τρομάζει, όσο η
ατμόσφαιρα που υπάρχει στο χώρο. Αστυνομία δεν υπάρχει ούτε για δείγμα.
Παντού, νεαρά αγόρια και κορίτσια με πρόσωπο γερασμένο και βλέμμα που μόνιμα
βλέπει χαμηλά. Κάποιοι από αυτούς είναι μισολιπόθυμοι και κάποιοι άλλοι
ετοιμάζονται να κάνουν την ένεση. Μόλις εμφανιστεί κάποιος που δεν είναι δικός
τους, πέφτει «σύρμα» και όλοι εξαφανίζονται στα δεκάδες μονοπάτια της περιοχής
που γνωρίζουν καλά.

Μερικά μέτρα πιο κάτω βρίσκονται οι πιο κεντρικοί δρόμοι της πρωτεύουσας. Και
λίγο πιο εκεί ένα ανοικτό γήπεδο μπάσκετ, «κολλημένο» στο λόφο. Λίγοι έχουν το
θάρρος να ανέβουν τα σκαλοπάτια που οδηγούν στο λόφο. Ακόμα και με το φως της
ημέρας, τίποτα δεν θυμίζει το χώρο που κάποτε έσφυζε από ζωή. Ούτε λόγος για
το βράδυ...

«Εδώ είναι το σημείο συνάντησης των χρηστών όλης της Αθήνας», λέει η κ. Ελένη
Στάμου, που έχει κατάστημα με είδη δώρων στην περιοχή, κάτω από το λόφο του
Στρέφη. «Είναι θλιβερό να βλέπεις άτομα που τα είχες πελάτες πριν από λίγους
μήνες, να σέρνονται κυριολεκτικά. Αρκετές φορές, μάλιστα, είναι βίαιοι, αφού
ψάχνουν να βρουν χρήματα με κάθε τρόπο». Οι περισσότεροι κάτοικοι φοβούνται να
μιλήσουν. «Τρελοί είμαστε; Να μας κάψουν το αυτοκίνητο ή το σπίτι;»,
συνηθίζουν να λένε. Ο φούρναρης της γειτονιάς κοιτάει το ρολόι του. «Να, σε
λίγο θα έρθει η Αστυνομία. Είναι η ώρα της. Θα τους διώξει και, κατά το
απόγευμα, θα ξαναέρθουν».

Οι αστυνομικοί της περιοχής θεωρούν ότι ο βασικός λόγος που ο λόφος έχει γίνει
απαγορευτικός για τους κατοίκους είναι ότι η Πλατεία Εξαρχείων βρίσκεται πολύ
κοντά, αλλά και το ότι υπάρχουν πολλά σημεία διαφυγής. Γι' αυτούς τους λόγους
ο λόφος του Στρέφη συγκεντρώνει τόσους πολλούς χρήστες.

Τα ουζερί που κάποτε υπήρχαν, σήμερα δεν λειτουργούν. Έχουν καεί ή
καταστραφεί. Οι αρμόδιοι του Δήμου Αθηναίων λένε ότι θα προσπαθήσουν σύντομα
να τα επαναλειτουργήσουν, θα τοποθετήσουν παγκάκια και φυτά και θα καθαρίζουν
συχνότερα το λόφο από τις σύριγγες, όμως η περιοχή δύσκολα θα ξαναγίνει χώρος
περιπάτου και παιχνιδιού για τα παιδιά.

«Πώς να περπατήσουμε εκεί την στιγμή που δεν είμαστε σίγουροι αν θα κατέβουμε
από τον λόφο σώοι και με όλα τα χρήματα στην τσέπη», λέει ο κ. Γιάννης
Δεληγιάννης. Δεν έχει άδικο. Δίπλα του πεταμένες σύριγγες, ακόμα και στα
σκαλιά που συνδέουν τον λόφο του Στρέφη με τον «πολιτισμό». Τα παιδιά που
πηγαίνουν στο 36ο Σχολείο Εξαρχείων έχουν μάθει να συντομεύουν το βήμα τους
όταν περνάνε κάτω από το λόφο. Οι κάτοικοι δεν βγαίνουν ποτέ έξω το βράδυ. Στο
γήπεδο σπάνια ακούγεται η μπάλα του μπάσκετ. Και οι αρμόδιοι συνεχίζουν να μη
συγκινούνται, παρ' ότι τα γραφεία τους δεν απέχουν παραπάνω από δύο χιλιόμετρα...

Παντού καταστροφή. Κάποτε ο λόφος του Στρέφη ήταν χώρος περιπάτου, σήμερα
τίποτα δεν θυμίζει την παλιά καλή εποχή...

Η ΠΑΡΑΔΟΣΗ λέει ότι ο λόφος του Στρέφη ήταν ο χώρος συγκέντρωσης των
ρομαντικών ποιητών στις αρχές του αιώνα, που ήθελαν να απαγγείλουν λίγους
στίχους κάτω από το φεγγάρι. Ένας από αυτούς, ο Θεοφίλης, έχασε τη δουλειά του
στο Εθνικό Τυπογραφείο επειδή ανέβηκε στο λόφο για να απαγγείλει ένα ποίημα.
Όταν το έμαθαν οι θαυμαστές του αποφάσισαν να τον τιμήσουν με δάφνινο στεφάνι.
Ήταν ένα βράδυ που φωτιζόταν από το γεμάτο φεγγάρι. Όμως, μόλις ο ποιητής
άρχισε να απαγγέλλει τους στίχους του, κάποιος από τους... μόνιμους κατοίκους
του λόφου ενοχλήθηκε και τον πήρε στο κυνήγι με το μπαστούνι του...

Ο μύθος του λόφου διατηρήθηκε για πολλά χρόνια. Αρχικά ήταν νταμάρι που
«έκτισε» πολλά αθηναϊκά σπίτια. Μετά το 1920 η έκταση απαλλοτριώθηκε από το
Δήμο Αθηναίων και έγινε πάρκο. «Οι χρήστες άρχισαν να έρχονται τα τελευταία
είκοσι χρόνια», λέει η κ. Λένα Κουτσοχέρα-Στρέφη, απόγονος της οικογένειας που
κάποτε είχε στην κυριότητά της τον λόφο.

Σήμερα η ίδια δεν τολμά να πάει βόλτα με τα εγγόνια της στο χώρο. Εκεί που
κάποτε, ως φοιτήτρια, συναντούσε τους φίλους της για να οργανώσει την
αντίσταση στην Κατοχή, σήμερα υπάρχουν μόνο σύριγγες. «Δεν μπορεί να
συνεχιστεί αυτή η κατάσταση. Γιατί δεν κάνουν στο χώρο ένα μεγάλο κυκλικό
υπαίθριο θέατρο για να αναβαθμιστεί όλη η περιοχή;», αναρωτιέται.

Ο πρόεδρος του συλλόγου των Αθηναίων κ. Δημήτρης Γέροντας θυμάται με μεγάλη
νοσταλγία τον λόφο του Στρέφη στις αρχές του αιώνα. «Ήταν μια όαση για την
Αθήνα, όσο ήταν ιδιόκτητος. Αλλά και μετά, ως πάρκο, μπορούσαμε να κάνουμε τις
βόλτες μας και να παίζουμε. Σήμερα, τίποτα δεν θυμίζει τον λόφο που γνώρισα...».

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N20</CAT>
<ED>
Κωδικός άρθρου: A16047N201</ED>
<ID>
ID:136417

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N20&aa=1</URL></REF>


Article

<CATEGORY>vin06</CATEGORY>

 <H2>Ισόβια στον Τούρκο που πουλούσε θάνατο
</H2>
ΤΗΝ ΠΟΙΝΗ της ισόβιας κάθειρξης επέβαλαν χθες οι δικαστές του Τριμελούς
Εφετείου Κακουργημάτων της Αθήνας στον Τουράκ Νάιφ, κουρδικής καταγωγής, ο
οποίος φέρεται ως «εγκέφαλος» διεθνούς κυκλώματος διακίνησης ναρκωτικών στα
Βαλκάνια. Το δικαστήριο τον έκρινε ένοχο ως ηθικό αυτουργό για την εισαγωγή 27
κιλών ηρωίνης, ποσότητα που διακινήθηκε στη χώρα μας από τον Μαΐο του 1994 έως
τα μέσα Μαρτίου 1996. Ο συγκατηγορούμενός του Βλάντους Σιλβίκα, από τη
Ρουμανία, καταδικάστηκε σε κάθειρξη 15 ετών, γιατί φέρεται ότι μετέφερε με το
τουριστικό λεωφορείο που οδηγούσε 7,2 κιλά ηρωίνης, τα οποία αποτελούσαν μέρος
των 27 κιλών που εισήχθησαν συνολικά στην Ελλάδα. Η παράνομη δραστηριότητά
τους αποκαλύφθηκε όταν συνελήφθη από τις ελληνικές αρχές η Ρουμάνα φίλη του
Νάιφ, Μαρία Μανταλένα Ταμίτα, στο σπίτι της οποίας είχαν βρεθεί κρυμμένα κάτω
από έναν καναπέ δύο τετράδια, όπου καταγράφονταν διάφορα στοιχεία σχετικά με
τις ποσότητες και τους μεταφορείς των διακινούμενων ναρκωτικών. 
<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N20</CAT>
<ED>
Κωδικός άρθρου: A16047N202</ED>
<ID>
ID:136470

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N20&aa=2</URL></REF>


Article

<CATEGORY>vin06</CATEGORY>

 <H2>Επικυρώθηκε η απόταξη του Λιμενάρχη
</H2>
Την απόταξη από το Λιμενικό Σώμα του πρώην λιμενάρχη Ραφήνας Αναστ. Μαυραγάνη,
για σειρά παραπτωμάτων που "θίγουν τη στρατιωτική τιμή", επικύρωσε χθες το
Συμβούλιο της Επικρατείας, κάνοντας δεκτή σχετική αίτηση αναίρεσης του
υπουργού Εμπορικής Ναυτιλίας Στ. Σουμάκη κατά αντίθετης απόφασης του
Διοικητικού Εφετείου Πειραιά. Το ΣτΕ έκρινε ότι η απόφαση του Πειθαρχικού
Συμβουλίου του Λιμενικού Σώματος (από το 1994) για απόταξη του πρώην λιμενάρχη
είναι απολύτως αιτιολογημένη. Κι αυτό γιατί ο Αναστ. Μαυραγάνης ως λιμενάρχης
Ραφήνας (τη δεκαετία του '80) δεν υπέβαλε κυρώσεις σε πλοία για υπεράριθμους
επιβάτες, ενώ εξέδιδε άδειες ικανότητας οδήγησης ταχύπλοου χωρίς εξετάσεις.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N20</CAT>
<ED>
Κωδικός άρθρου: A16047N203</ED>
<ID>
ID:136515

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N20&aa=3</URL></REF>


Article

<CATEGORY>vin06</CATEGORY>

 <H2>Σε καραντίνα για τρία χρόνια οι καλλιέργειες πατάτας στην Κρήτη
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

ΣΕ ΚΑΡΑΝΤΙΝΑ μπαίνει για 3 χρόνια η πατάτα που παράγεται στην Κρήτη, καθώς και
εκτάσεις του νησιού όπου καλλιεργείται το συγκεκριμένο προϊόν, δεδομένου ότι
εντοπίστηκε μικρόβιο που μπορεί να έχει μολύνει και άλλες καλλιέργειες.

Την άμεση λήψη μέτρων αποφάσισε ο υφυπουργός Γεωργίας κ. Δημ. Σωτηρλής. Όπως
χαρακτηριστικά αναφέρεται σε σχετική ανακοίνωση, διαπιστώθηκε στην καλλιέργεια
της πατάτας, στο οροπέδιο Λασιθίου Κρήτης, η παρουσία του παθογόνου καραντίνας
Clavibacter michiganensis spp. Sepedonicus.

Το παθογόνο αυτό είναι ένα βακτήριο, το οποίο προσβάλλει την πατάτα και τα
άλλα είδη της οικογένειας των σολανωδών φυτών. «Πρέπει να τονίσουμε
κατηγορηματικά, ανακοίνωσε ο κ. Σωτηρλής, ότι το φυτοπαθογόνο αυτό είναι
τελείως ακίνδυνο για τον άνθρωπο, η δε κατανάλωση οποιασδήποτε ποσότητας
πατάτας προσβεβλημένης από το εν λόγω παθογόνο ουδεμία επίπτωση έχει στην
υγεία του καταναλωτή. Το ανωτέρω βακτήριο προξενεί σημαντικές ζημιές στην
καλλιέργεια της πατάτας, με αποτέλεσμα τη μείωση της παραγωγής που συνεπάγεται
συρρίκνωση του εισοδήματος των παραγωγών.

Σε άλλες χώρες έχει προκαλέσει τεράστιες καταστροφές στην καλλιέργεια της πατάτας.

Λόγω τών ως άνω σοβαρών επιπτώσεων στην καλλιέργεια της πατάτας, η Ευρωπαϊκή
Ένωση έχει λάβει δρακόντεια μέτρα για τον περιορισμό της εξάπλωσης του παθογόνου».

Τα σχετικά μέτρα προβλέπουν:

1. Απαγορεύεται η διακίνηση της παραγόμενης στην Κρήτη πατάτας και
πατατόσπορου στην υπόλοιπη χώρα.

2. Απαγορεύεται η παραγωγή πατατόσπορου στην Κρήτη.

3. Απαγορεύεται η φύτευση πατάτας για μία τριετία στα αγροτεμάχια, στα
οποία βρέθηκε η παρουσία του παθογόνου C. Mighiganensis Spp Sepedonicus κατά
το έτος 1997.

4. Για την καλλιεργητική περίοδο 1998 επιτρέπεται μόνον η χρησιμοποίηση
υγιούς πατατόσπορου και κατά προτίμηση πιστοποιημένου για φύτευση στην Κρήτη.

5. Ο εισαγόμενος πατατόσπορος και η πατάτα φαγητού που προορίζεται για
Κρήτη, από οποιαδήποτε χώρα και αν προέρχεται θα ελέγχεται πριν από την
εισαγωγή του στην Κρήτη.

6. Κατά τη διάρκεια της καλλιεργητικής περιόδου 1998 θα γίνει έλεγχος
όλων των αγροτεμαχίων, τα οποία θα καλλιεργηθούν με πατάτα και σε όσα από αυτά
διαπιστωθεί η παρουσία τού ως άνω παθογόνου θα σημανθούν, προκειμένου να
ληφθούν τα ενδεδειγμένα μέτρα περιορισμού και εξάλειψης του παθογόνου.

7. Το Περιφερειακό Κέντρο Προστασίας Φυτών και Ποιοτικού Ελέγχου
Ηρακλείου θα οργανώσει με τη βοήθεια των Δ/νσεων Γεωργίας της ΝΑ Κρήτης,
δίκτυο δειγματοληπτικού ελέγχου στην καλλιέργεια της πατάτας κατά το έτος 1998
σ' όλη την Κρήτη

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N21</CAT>
<ED>
Κωδικός άρθρου: A16047N211</ED>
<ID>
ID:136418

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N21&aa=1</URL></REF>


Article

<CATEGORY>vin06</CATEGORY>

 <H5>ΚΛΕΙΣΤΑ ΣΤΟΜΑΤΑ ΣΥΝΑΝΤΟΥΝ ΟΙ ΕΙΣΑΓΓΕΛΕΙΣ ΠΟΥ ΕΡΕΥΝΟΥΝ ΓΙΑ ΤΡΕΙΣ ΜΗΝΕΣ
</H5><H2>Σκοτάδι πίσω από της φυλακής τα σίδερα
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Μέσα από τον κατάλογο των αποδράσεων και τα αρχεία των δικαστικών
αποφάσεων για υποθέσεις διακίνησης ναρκωτικών, δώδεκα εισαγγελείς Εφετών
επιχειρούν να φέρουν στο φως τα κυκλώματα που δρουν στο χώρο των φυλακών.

ΑΛΛΑ η έρευνα, που βρίσκεται σε εξέλιξη τους τελευταίους μήνες σε όλα τα
σωφρονιστικά καταστήματα της χώρας, δεν φαίνεται να διαπερνά το «σκοτάδι» που
υπάρχει πίσω από τα κάγκελα...

Στόματα ερμητικά κλεισμένα ή καταγγελίες που δεν επιβεβαιώνονται, καθώς και
υποθέσεις που φαίνονται ύποπτες, αλλά που εμφανίζονται «τακτοποιημένες» με
βάση το γράμμα του νόμου, φρενάρουν ουσιαστικά την έρευνα και οδηγούν σε
«φτωχά αποτελέσματα», όπως χαρακτηριστικά αναφέρουν ανώτατοι δικαστές.

Παρά τις όποιες υπόνοιες διατυπώνονται, η δράση των κυκλωμάτων δεν
πιστοποιείται και η έρευνα περιορίζεται στην καταγραφή μεμονωμένων
περιστατικών που δεν οδηγούν, ωστόσο, σε περαιτέρω εισαγγελικές ενέργειες
(ποινικές διώξεις).

Η έρευνα πραγματοποιείται, ύστερα από παραγγελία που έδωσε προ τριμήνου ο
υπουργός Δικαιοσύνης κ. Ευάγγ. Γιαννόπουλος, με αφορμή αποδράσεις ή απόπειρες
αποδράσεων από τις φυλακές Κέρκυρας και Αγίου Στεφάνου Πάτρας (σ.σ.: σε
αλσύλλιο κοντά στις φυλακές της Πάτρας είχαν, μάλιστα, βρεθεί και όπλα). Και
τα πρώτα συμπεράσματα συζητούνται σήμερα σε ευρεία σύσκεψη στο υπουργείο
Δικαιοσύνης, υπό την προεδρία του κ. Γιαννόπουλου και τη συμμετοχή του
εισαγγελέα του Αρείου Πάγου κ. Παν. Δημόπουλου, του αντεισαγγελέα κ. Παν.
Ζαβολέα (που εποπτεύουν των ερευνών) και των εισαγγελέων Εφετών από τις δώδεκα
δικαστικές περιφέρειες της χώρας που διενεργούν τις έρευνες στις φυλακές της
αρμοδιότητάς τους.

ΤΙ ΕΡΕΥΝΟΥΝ

Με βάση την υπουργική παραγγελία, οι εισαγγελείς ερευνούν αποφάσεις της
τελευταίας πεντατίας, κυρίως για διακίνηση ναρκωτικών ή υποθέσεις κρατουμένων
που απέδρασαν ή επιχείρησαν να αποδράσουν, προκειμένου να διαπιστωθεί έαν
υπάρχει διασύνδεσή τους με δικηγόρους, γιατρούς, σωφρονιστικούς υπαλλήλους κ.ά.

Η τελική έκθεση για τα δρώμενα στο χώρο των φυλακών θα συνταχθεί από τον
αντεισαγγελέα του Αρείου Πάγου κ. Ζαβολέα (πιθανότατα έως το τέλος του μήνα)
με βάση τα στοιχεία που έχουν συγκεντρωθεί από τους κατά τόπους εισαγγελείς.
Θεωρείται δε βέβαιο, ότι θα ακολουθήσει και συμπληρωματική έκθεση, καθώς η
έρευνα στις μεγάλες φυλακές (Κορυδαλλός, Διαβατά Θεσσαλονίκης) συνεχίζεται.

ΣΤΗΝ ΑΘΗΝΑ

Τη βασική έρευνα στις Φυλακές Κορυδαλλού έχει αναλάβει η Εισαγγελία Εφετών
Πειραιά, αλλά ένα τμήμα από τον κατάλογο των αποδράσεων κρατουμένων για
ναρκωτικά και των αποφάσεων που τους αφορούν, ερευνήθηκε ήδη από την
Εισαγγελία Εφετών Αθήνας, αφού για τους συγκεκριμένους κρατουμένους το αρμόδιο
δικαστήριο ήταν το Εφετείο Αθήνας, στο οποίο υπάγονται επίσης και οι Φυλακές
Χαλκίδας και Άμφισσας.

Στο σχετικό πόρισμα που συνέταξε ο εισαγγελέας Εφετών κ. Ανδρ. Φάκος και έχει
ήδη διαβιβασθεί στην Εισαγγελία του Αρείου Πάγου, τονίζεται ότι από την έρευνα
που πραγματοποιήθηκε «δεν προέκυψε αξιόποινη πράξη για την οποία θα πρέπει να
κινηθεί η εισαγγελική αρχή, σύμφωνα με την παραγγελία του υπουργού».

Ειδικότερα, στο πόρισμα της Εισαγγελίας Εφετών Αθήνας σημειώνεται ότι κατά την
τελευταία πενταετία:

* Στις Φυλακές Κορυδαλλού: Από οκτώ κρατούμενους που απέδρασαν μόνο δύο
είχαν τον ίδιο δικηγόρο, ο οποίος σήμερα δεν βρίσκεται στη ζωή. Και άλλοι δύο
δεν είχαν καν δικηγόρο. Επίσης, δεν προέκυψαν ευθύνες σε ποινικό επίπεδο για
σωφρονιστικούς υπαλλήλους, ενώ οι όποιες πειθαρχικές ευθύνες τούς είχαν
αποδοθεί, αφορούσαν αμέλεια κατά την άσκηση των καθηκόντων τους.

* Στη Χαλκίδα: Μόνο μία απόδραση καταγράφηκε την τελευταία πενταετία
και αυτή από κρατούμενο για πλαστογραφία και απάτη.

* Στην Άμφισσα: Η έρευνα κατέγραψε τρεις αποδράσεις κρατουμένων (για
κλοπές), από τους οποίους μάλιστα οι δύο συνελήφθησαν τις επόμενες ημέρες, ενώ
δεν προέκυψε οποιοδήποτε στοιχείο εις βάρος δικηγόρων.

Αντίστοιχη εικόνα, σύμφωνα με πληροφορίες, παρουσιάζουν τα πορίσματα από τις
έρευνες και σε άλλες περιφερειακές φυλακές, ενώ αρκετοί εισαγγελείς προχωρούν
σε προτάσεις για την ενίσχυση των μέτρων φύλαξης (ιδίως σε αγροτικές φυλακές)
και την αποτροπή της εισαγωγής ναρκωτικών στα σωφρονιστικά καταστήματα.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N21</CAT>
<ED>
Κωδικός άρθρου: A16047N212</ED>
<ID>
ID:136471

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N21&aa=2</URL></REF>


Article

<CATEGORY>vin06</CATEGORY>

 <H2>71 σημεία - καρμανιόλες στην εθνική οδό Αθήνας - Θεσσαλονίκης
</H2>
ΕΒΔΟΜΗΝΤΑ ένα επικίνδυνα σημεία στον εθνικό δρόμο Αθήνας - Θεσσαλονίκης και
συγκεκριμένα στα τμήματα που γίνονται έργα μετατροπής του σε αυτοκινητόδρομο,
εντόπισε ο ίδιος ο γενικός γραμματέας Δημοσίων Έργων κ. Γιάννης Χρυσικόπουλος,
που έκανε νυχτερινή αυτοψία για να διαπιστώσει ο ίδιος αν ευσταθούν οι
καταγγελίες που έχουν γίνει κατά καιρούς.

Ο κ. Χρυσικόπουλος λοιπόν δεν αρκέστηκε στην ενημέρωσή του από τους
υπηρεσιακούς παράγοντες, αλλά την περασμένη Δευτέρα το βράδυ μπήκε στο
αυτοκίνητό του και έκανε, νύχτα, όλη τη διαδρομή. Και βέβαια αυτά που είδε
τον... έβγαλαν από τα ρούχα του: Εντόπισε εβδομήντα μία παραβάσεις στη σήμανση
των εργοταξίων, οι περισσότερες από τις οποίες είναι επικίνδυνες για τους
διερχόμενους οδηγούς. Εργοτάξια χωρίς καθόλου ή με ελλιπέστατο φωτισμό, χωρίς
καθόλου ή με λάθος σήμανση και σηματοδότηση, με σήματα που ενημερώνουν λάθος
τους οδηγούς, χώματα, πέτρες, οικοδομικά υλικά αφημένα στο κατάστρωμα του
δρόμου, κακοτεχνίες στις παρακάμψεις των εργοταξίων, κακής ποιότητας περίφραξη
των εργοταξιακών χώρων, είσοδος σε εργοτάξια χωρίς σήμανση, έλλειψη
προειδοποιητικών πινακίδων, ξαφνικές αλλαγές διευθύνσεων του δρόμου χωρίς
καμία προειδοποίηση κ.λπ., κ.λπ.

Αφού λοιπόν ο κ. Χρυσικόπουλος... επέζησε από αυτή την περιοδεία του, μόλις
γύρισε στο υπουργείο κατέγραψε όλη του την εμπειρία και την έστειλε στις
αρμόδιες υπηρεσίες για τα περαιτέρω, δηλαδή: Δίνει εντολή να διορθωθούν όλες
οι κακοτεχνίες, να συμπληρωθεί η σήμανση και σηματοδότηση των εργοταξίων και
γενικά να διορθωθούν όλα τα λάθη μέσα σε 10 μέρες γιατί διαφορετικά θα πέσουν
κεφάλια. Τόσο των αρμόδιων υπαλλήλων όσο και των εργολάβων που κατασκευάζουν
τα έργα στα τμήματα όπου υπάρχουν οι κακοτεχνίες. Μάλιστα οι εργολάβοι αν δεν
συμμορφωθούν, κινδυνεύουν να βρεθούν έκπτωτοι από τα έργα, δεδομένου ότι δεν
είναι η πρώτη φορά που τους γίνεται προειδοποίηση για παρόμοιες παραλείψεις τους.

Λέτε να διορθωθεί η κατάσταση;

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N21</CAT>
<ED>
Κωδικός άρθρου: A16047N213</ED>
<ID>
ID:136516

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N21&aa=3</URL></REF>


Article

<CATEGORY>vin06</CATEGORY>

 <H5>ΕΚΠΑΙΔΕΥΣΗ
</H5><H2>Ποιότητα και αξιολόγηση
</H2>
<AUTHOR>ΧΡΗΣΤΟΣ ΔΟΥΚΑΣ</AUTHOR>

Από το δεύτερο εξάμηνο του 1997 έχει τεθεί σε εφαρμογή το ευρωπαϊκό πρόγραμμα
για την «Αξιολόγηση της ποιότητας της σχολικής εκπαίδευσης».

Το πρόγραμμα αυτό, στο οποίο συμμετέχουν 100 περίπου σχολεία από τις χώρες της
Ευρωπαϊκής Ένωσης, περιλαμβάνει σχέδια ανάπτυξης της αξιολόγησης των σχολικών
μονάδων. Χαρακτηριστικά στοιχεία-κλειδιά των σχεδίων αυτών είναι:

­ Η αποσύνδεσή τους από τις παραδοσιακές μεθόδους αξιολόγησης μέσω των επιθεωρητών/επιθεωρήσεων.

­ Η σύνδεσή τους με αναπτυξιακά σχέδια στόχων αντί του γραφειοκρατικού ελέγχου
της εφαρμογής των κεντρικών οδηγιών.

­ Η έμφαση στην αυτοαξιολόγηση των σχολικών μονάδων.

­ Η ανάπτυξη δεικτών της σχολικής επίδοσης.

Η εφαρμογή του προγράμματος άνοιξε έναν ευρύ διάλογο σχετικά με το επίμαχο
θέμα της αξιολόγησης, θέμα το οποίο βρίσκεται στο επίκεντρο των εκπαιδευτικών
πολιτικών των χωρών της Ε.Ε.

Η ΠΟΙΟΤΗΤΑ

Οι νέες τάσεις χαρακτηρίζονται από την εισαγωγή του λόγου της «ποιότητας της
εκπαίδευσης». Η έννοια της ποιότητας υλοποιείται μέσω μοντέλων και τεχνικών
όπως η «διασφάλιση της ποιότητας» (quality assurance), η «λογοδότηση ή απόδοση
λόγου» (accountability), οι «δείκτες επίδοσης» (performance indicators) και οι
«προδιαγραφές στόχων» (standards). Η «διασφάλιση της ποιότητας» σημαίνει τη
συνεχή αξιολόγηση των τριών συστατικών της ποιότητας, δηλαδή των προσφερόμενων
εκπαιδευτικών μέσων (inputs), των σχολικών λειτουργιών (process) και των
μορφωτικών αποτελεσμάτων (outputs). Στόχος είναι η πρόληψη των σχολικών
προβλημάτων και όχι η εκ των υστέρων διόρθωσή τους όπως συμβαίνει με τις
παραδοσιακές επιθεωρήσεις. Κατά συνέπεια, αποκτά ιδιαίτερη βαρύτητα η
ενδυνάμωση του σχολείου, η ανάπτυξη σχεδίων-στόχων και η εμπέδωση μιας
κουλτούρας ποιότητας από την ίδια τη σχολική κοινότητα. Η «απόδοση λόγου»
αναφέρεται στη «λογοδοσία» του σχολείου απέναντι στους αποδέκτες του
εκπαιδευτικού προϊόντος, δηλαδή αναφέρεται κυρίως στις εξωτερικές μορφές αξιολόγησης.

Οι «δείκτες επίδοσης» αποτελούν στοιχεία/δίκτυα πληροφόρησης τα οποία
περιγράφουν την κατάσταση και την πρόοδο του σχολείου. Αντλούνται από
θεματικές περιοχές όπως οι εισροές (αναλυτικό πρόγραμμα, βιβλία, χρηματοδότηση
κ.τ.λ.), οι σχολικές διαδικασίες (σχολικές σχέσεις, εκπαιδευτικός, διδασκαλία,
μάθηση κ.τ.λ.) και τα σχολικά αποτελέσματα (επιδόσεις μαθητών στις εξετάσεις
κ.τ.λ.). Τα στοιχεία-κλειδιά του συστήματος της ποιοτικής διασφάλισης είναι:

­ Η επικέντρωση στη διαρκή βελτίωση του σχολείου.

­ Η δημιουργία σε κάθε σχολείο σχεδίων στόχων, υλοποίησης, παρακολούθησης και
αξιολόγησής τους.

­ Η καθιέρωση συστημάτων στάνταρντ και δεικτών επίδοσης.

­ Η εφαρμογή μηχανισμού εκθέσεων και αναφορών για τη λειτουργία της ποιοτικής διασφάλισης.

­ Η σχετική επιμόρφωση των σχολείων/εκπαιδευτικών.

Τα βασικά στοιχεία του μοντέλου ποιοτικής διασφάλισης είναι η αυτοαξιολόγηση /
εσωτερική αξιολόγηση της σχολικής μονάδας, η σύνδεσή της με την ανάπτυξη
δεικτών επίδοσης και με σχέδια βελτίωσης των σχολείων.

ΕΞΩΤΕΡΙΚΗ ΑΞΙΟΛΟΓΗΣΗ

Οι σχέσεις εσωτερικής - εξωτερικής αξιολόγησης αποτελούν ένα κρίσιμο θέμα στην
υλοποίηση των αξιολογικών πολιτικών. Και τούτο διότι οι σχέσεις αυτές
ρυθμίζουν επίσης τις μορφές της εξουσίας εντός του εκπαιδευτικού συστήματος
και μεταξύ σχολείων και κεντρικής εξουσίας. Από πολλούς υποστηρίζεται ότι η
αξιολόγηση αποτελεί ένα «όχημα μεταρρύθμισης των σχολείων», αν αυτή
χρησιμοποιηθεί ως μέσον «αναδόμησης» (restructuring) των σχολικών σχέσεων και
ενίσχυσης της αυτονομίας τους στη μορφωτική λειτουργία (school empowerment),
αν συνδεθεί με τις ανάγκες της διδασκαλίας - μάθησης, με τη βελτίωση των
σχολικών προγραμμάτων και την εφαρμογή οργανωτικών / λειτουργικών αλλαγών που
ευνοούν τη σχολική ανάπτυξη και επιτυχία.

Σύμφωνα με το μοντέλο αυτό, η αυτοαξιολόγηση είναι το κέντρο βάρους της
αξιολογικής λειτουργίας, ενώ η εξωτερική λειτουργεί ως «μετααξιολόγηση» με
τους εξής στόχους:

­ Την επίβλεψη και υποστήριξη του συστήματος της εσωτερικής αξιολόγησης.

­ Την αξιολόγηση των αποτελεσμάτων της εσωτερικής αξιολόγησης, η οποία μπορεί
να αναληφθεί κατά περίπτωση από συμβούλους, ερευνητικά ιδρύματα, ειδικευμένους
εκπαιδευτικούς κ.τ.λ.

­ Την αξιολόγηση τομέων του εκπαιδευτικού συστήματος κατά τακτά χρονικά
διαστήματα σε περιοχές όπως οι γνωστικές δεξιότητες των μαθητών σε διδακτικά
αντικείμενα, η διάγνωση των μορφωτικών ανισοτήτων κ.τ.λ.

Η ΚΡΙΤΙΚΗ

Οι απόψεις των διαφόρων μορφών ποιοτικής αξιολόγησης δέχονται την κριτική, ότι
αποβλέπουν στη «τεχνικοποίηση της αξιολόγησης», στον επιστημονικό
εξορθολογισμό της με στόχο την απόκρυψη των μορφωτικών ανισοτήτων και
εξουσιών. Αποτελούν κατά την εκδοχή αυτή χαρακτηριστικά γνωρίσματα της ανόδου
του λεγόμενου «κράτους αξιολογητή», το οποίο επιδιώκει να νομιμοποιήσει τις
πολιτικές αποφάσεις για την εκπαίδευση, χρησιμοποιώντας τον «αντικειμενικό»,
«επιστημονικό ορθολογισμό του management». Οι κριτικές αυτές συνδέουν τον λόγο
της ποιοτικής διασφάλισης, της αυτοαξιολόγησης και των δεικτών επίδοσης με τις
τάσεις απορρύθμισης του κοινωνικού κράτους, την επικράτηση του παγκόσμιου
ανταγωνισμού και την προτεραιότητα στην απόκτηση μετρήσιμων δεξιοτήτων
προσαρμόσιμων στις σύγχρονες αγορές εργασίας. 
Οι απόψεις αυτές θέτουν νέα ερωτήματα σχετικά με το αν οι αξιολογικές μορφές
αποβλέπουν τελικά στην προσαρμογή των σχολείων στις βραχυπρόθεσμες ανάγκες της
αγοράς ή αν αυτές περικλείουν τη διεκδίκηση ενός μορφωτικού λόγου μεγαλύτερης
αυτονομίας/αυτοκαθορισμού των σχολείων σε σχέση με τη μονοδιάστατη ανταπόκρισή
τους στον οικονομικό ανταγωνισμό. Ερωτήματα, τα οποία συνδέονται με τον
χαρακτήρα της εκπαίδευσης και τη θέση της στις νέες μορφές κοινωνικών -
πολιτικών και οικονομικών εξουσιών που αναδύονται στις παγκοσμιοποιούμενες,
μετανεωτερικές κοινωνίες της γνώσης και της πληροφόρησης.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N22</CAT>
<ED>
Κωδικός άρθρου: A16047N221</ED>
<ID>
ID:136419

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N22&aa=1</URL></REF>


Article

<CATEGORY>vin06</CATEGORY>

 <H5>ΑΥΣΤΡΑΛΟΣ ΥΠΗΚΟΟΣ, ΠΙΑ, Ο ΓΙΑΝΝΗΣ ΚΟΥΡΟΣ, ΠΟΥ ΔΗΜΙΟΥΡΓΕΙ ΝΕΟ ΡΕΚΟΡ ΣΕ ΚΑΘΕ ΥΠΕΡΜΑΡΑΘΩΝΙΟ
</H5><H2>«Τρέχω για την Ελλάδα μου»
</H2>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Γιάννης Κούρος: «Ένα πράγμα με πονάει μονάχα. Ότι τώρα που έχω βάλει στόχο να
ξανακαταρρίψω όλα τα παγκόσμια ρεκόρ μου, μπαίνει η ένδειξη "Αυστραλία" δίπλα
σε κάθε πρώτο χρόνο και σβήνεται το όνομα "Ελλάδα"...»

Όταν τρέχει ο Γιάννης Κούρος, ολόκληρος ο κόσμος τον παρακολουθεί. Σε κάθε
υπερμαραθώνιο που συμμετέχει, δημιουργεί και νέο παγκόσμιο ρεκόρ. «Είναι ο
δρόμος προς την ελευθερία», εξηγεί, «όσο περισσότερο τρέχω, όσο μακρύτερα τόσο
ξεφεύγω από την πραγματικότητα. Ελευθερώνομαι. Φθάνω σε ένα άλλο επίπεδο...».

ΤΑ ΠΟΔΙΑ του παίρνουν φωτιά διανύοντας τεράστιες αποστάσεις, και τα μάτια των
Ελλήνων βουρκώνουν από περηφάνια. Μόνον που εκείνος δεν είναι πλέον Έλληνας
υπήκοος. «Αναγκάσθηκα να αυτοεξορισθώ στην Αυστραλία, όπου με δέχθηκαν
τιμητικά», λέει με πικρία, «καθώς στην Ελλάδα οι διάφοροι παράγοντες του
αθλητισμού με πολεμούσαν βίαια. Εγώ είμαι Έλληνας, όμως, και τρέχω πάντα για
την Ελλάδα μου».

Σχεδόν δεκαπέντε χρόνια έχουν περάσει από τις έξι εκείνες ημέρες του
υπερμαραθωνίου αγώνα του 1984, στο Στάδιο Downing, κοντά στην Αστόρια της Νέας
Υόρκης, τότε που όλα τα σχετικά ρεκόρ μεγάλων αποστάσεων καταρρίφθηκαν από
έναν λεπτοκαμωμένο Έλληνα μετρίου ύψους: τον Γιάννη Κούρο. Τότε, που
πανηγύριζε ολόκληρη η Ελλάδα μαζί με το κατόρθωμά του. «Στα τελευταία λεπτά
του αγώνα», θυμάται σήμερα ο Γιάννης Κούρος, «και καθώς επιτάχυνα τον ρυθμό
μου, εκατοντάδες Ελληνοαμερικανοί που είχαν κατακλύσει το στάδιο, με
επευφημούσαν: "Γιάννης! Ελλάς! Γιάννης! Ελλάς!"».

Ο ΘΡΙΑΜΒΟΣ

Και μετά ήρθε η ανάταση, η νίκη, και ο θρίαμβος. Οι δημοσιογράφοι, οι κριτές,
το πλήθος γέμισαν τον αγωνιστικό χώρο. «Με αγκάλιαζε όλο το πλήθος· Έλληνες
και μη· κριτές, αθλητές, φίλαθλοι. Εκείνη την στιγμή είχα την εντύπωση ότι θα
μπορούσα να τρέχω για άλλες δέκα ημέρες», λέει σήμερα ο Γιάννης Κούρος. Η
συγκίνηση τον συνεπαίρνει. «Είχα απωθήσει, τότε, τόσο πολύ το κορμί μου και
είχα απομονώσει την επικοινωνία με το νου μου, ώστε να μην νιώθω τον πόνο και
την πραγματικότητα που προσγειώνει. Με συνεπήρε η συγκίνηση, μα τα δάκρυά μου
ήταν στραγγισμένα από χρόνια, αλλά και από την στερεμένη ενέργεια. Έτσι, δεν
μπόρεσα να κλάψω».

Το ίδιο και τώρα. Μια σκιά έρχεται και φεύγει από το πρόσωπο του φημισμένου
δρομέα. Ο Γιάννης Κούρος αλλάζει απότομα θέμα συζήτησης. Μονάχα επισκέπτης,
πλέον, στην Ελλάδα έρχεται αυτήν την φορά στη γενέθλιά του χώρα να παρουσιάσει
το αυτοβιογραφικό εν πολλοίς βιβλίο του: «Το εξαήμερο του αιώνα», που πρόσφατα
μεταφράσθηκε από τα Αγγλικά και στα Ελληνικά. Στην Αυστραλία, εξάλλου,
βρίσκεται πια ­ ήδη από το 1990 ­ η ζωή του. Εκεί, ο Γιάννης Κούρος συνεχίζει
να προπονείται και να συμμετέχει στους αγαπημένους του υπερμαραθώνιους, κάνει
σπουδές μουσικής και νεοελληνικής λογοτεχνίας, γράφει ποιήματα και τραγούδια,
συνθέτει μουσική, και μεγαλώνει τις δύο τους κόρες μαζί με την Πολωνέζα
γυναίκα του.

Η ΑΠΟΞΕΝΩΣΗ

Μικρό παιδί στην Τρίπολη, ο Γιάννης Κούρος κατέφευγε στον στίβο της περιοχής,
όπου έτρεχε για να ζεσταθεί. Τελειώνοντας το σχολείο, έφθασε στην Αθήνα,
ολομόναχος και απένταρος. Ξεκίνησε να δουλεύει σε οικοδομές, ώστε να μπορέσει
να ζήσει. Και με τα χρήματα που έβγαζε, συμμετείχε σε μαραθώνιους. Μετουσίωνε
τον πόνο, τις δυσκολίες και τα όνειρά του σε τρέξιμο. Από εκεί και πέρα, η
πορεία του έγινε γνωστή. Συμμετοχές, διακρίσεις και ρεκόρ σε τοπικούς αρχικά,
έπειτα πανελλήνιους και αργότερα παγκόσμιους αγώνες. Πίσω, όμως, από τα φώτα
της δημοσιότητας, η διαδικασία της φθοράς και της αποξένωσης του Γιάννη Κούρου
από την πατρίδα του είχε ήδη ξεκινήσει.

Αναστενάζει βαθιά. «Δεν τα έχω με την Ελλάδα· είμαι θυμωμένος με τους
διάφορους παράγοντες του αθλητισμού: ορισμένους εκάστοτε γενικούς γραμματείς
Αθλητισμού, συμβούλους και παράγοντες του ΣΕΓΑΣ και αθλητικών συνομοσπονδιών»,
λέει ο Γιάννης. «Πέρα απ' όλα αυτά, την Ελλάδα την αγαπώ. Και εκείνη είναι και
θα είναι πάντα η πατρίδα μου. Μην κοιτάτε που έχω πια αυστραλέζικη υπηκοότητα·
δεν είχα άλλη επιλογή. Μόνο εμπόδια και δυσκολίες συναντούσα στην χώρα μου.
Στην Αυστραλία μού είχαν επανειλημμένως προτείνει να γίνει υπήκοός της. Με
υποδέχθηκαν με ανοιχτές αγκάλες. Εάν σκεπτόμουν κυρίως την καριέρα μου, θα
επέλεγα να ζήσω στην Αμερική, όπου προσφέρονται συνέχεια τεράστιες ευκαιρίες.
Τελικά, επέλεξα την Αυστραλία, καθώς εκεί είναι καλύτερα να μεγαλώσει κανείς
τα παιδιά του».

ΤΟ ΜΥΑΛΟ

Όσο μένει στην Ελλάδα, ο Γιάννης Κούρος πάει κάθε πρωί στο στάδιο στο Πεδίον
του Άρεως. Εκεί τρέχει, ασκείται, προετοιμάζεται. Για τον επόμενο
υπερμαραθώνιο; «Φυσικά», απαντάει, «μπορεί να μην είμαι τόσο νέος πια, μπορεί
άλλοι αθλητές να προσέχουν περισσότερο τον εαυτό τους, να κάνουν καλύτερες
προπονήσεις, αλλά εμένα είναι το μυαλό μου που με κρατάει, που με κάνει
συνεχώς να βελτιώνομαι στο τρέξιμο· να κάνω ολοένα και μεγαλύτερες αποστάσεις.
Είναι θέμα μυαλού. Εκεί που λέω, "τώρα θα πεθάνω, δεν αντέχω άλλο", εκεί
ξεπερνάω άλλη μία φορά τις αντοχές μου. Ο σκοπός; Η ελευθερία που νιώθω όταν
τρέχω έτσι. Η ανάταση! Η αίσθηση ότι ­ έστω και για ελάχιστο χρόνο ­ υπερβαίνω
τον εαυτό μου και την πραγματικότητα. Πετάω αλλού...».

«ΜΕ ΠΟΝΑΕΙ»

«Ένα πράγμα με πονάει μονάχα», προσθέτει χαμηλόφωνα ο Γιάννης Κούρος, «ότι
τώρα που έχω βάλει στόχο να ξανακαταρρίψω όλα τα παγκόσμια ρεκόρ μου, μπαίνει
η ένδειξη "Αυστραλία" δίπλα σε κάθε πρώτο χρόνο και σβήνεται το όνομα
"Ελλάδα", που κόπιασα τόσο στα νιάτα μου να μπει εκεί. Με πειράζει. Δεν θέλω
να το βλέπω να συμβαίνει. Δεν μπορώ να νιώθω ότι το παρόν μου αναιρεί ­ κατά
κάποιον τρόπο ­ το παρελθόν μου, την Ελλάδα. Ναι, είναι αλήθεια, θα ήθελα
κάποτε να ξαναγύριζα στην Ελλάδα. Αλλά, όχι για να με ξαναφτύσουνε. Γι' αυτό,
εξάλλου, είμαι ανοιχτός σε προτάσεις».

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N39</CAT>
<ED>
Κωδικός άρθρου: A16047N391</ED>
<ID>
ID:136420

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N39&aa=1</URL></REF>


Article

<CATEGORY>vin06</CATEGORY>

 <H5>Η ΑΣΤΥΝΟΜΙΑ ΒΛΕΠΕΙ ΞΕΝΟΥΣ ΓΕΙΤΟΝΕΣ ΠΡΑΚΤΟΡΕΣ ΜΕΤΑ ΤΙΣ ΤΕΛΕΥΤΑΙΕΣ ΒΟΜΒΙΣΤΙΚΕΣ ΕΠΙΘΕΣΕΙΣ
</H5><H2>Ύποπτοι οι εμπρησμοί
</H2>
Ο εμπρησμός του αυτοκινήτου του πρέσβη της Αρμενίας, χθες στις 6.20 το πρωί,
στην οδό Πλαστήρα 48 στη Νέα Σμύρνη, ενισχύει τις υποψίες των αξιωματικών της
Ασφάλειας και της Αντιτρομοκρατικής, ύστερα μάλιστα και από τις προχθεσινές
τρεις βομβιστικές επιθέσεις στο κέντρο της Αθήνας, ότι πίσω από κάποιες από
τις τελευταίες επιθέσεις δεν κρύβονται απλά ομάδες αναρχικών, αλλά ίσως
Τούρκοι πράκτορες.Οι δράστες του χθεσινού εμπρησμού του αυτοκίνητου του πρέσβη
της Αρμενίας, περιέλουσαν με βενζίνη το αυτοκίνητο μάρκας BMW και το
πυρπόλησαν. Από την φωτιά που προκλήθηκε το αυτοκίνητο έπαθε μεγάλες ζημιές.

Οι τρεις βομβιστικές επιθέσεις που σημειώθηκαν προχθές το βράδυ, εκ των οποίων
η μία κοντά σε κτίριο όπου στεγάζεται Πολιτιστικό Κέντρο Κούρδων, καθώς και ο
χθεσινός εμπρησμός στο διπλωματικό αυτοκίνητο του πρέσβη της Αρμενίας, έχουν
υποχρεώσει τους αξιωματικούς της Αντιτρομοκρατικής Υπηρεσίας να ανασύρουν
παλιούς φακέλους από τα αρχεία της υπηρεσίας.

Εεκείνο που τους προβληματίζει ιδιαίτερα είναι το είδος της εκρηκτικής ύλης
που χρησιμοποίησαν οι βομβιστές στα «τυφλά» τους χτυπήματα, προχθές μετά τα
μεσάνυχτα, στα Εξάρχεια και την περιοχή του Συντάγματος.

Σύμφωνα με πληροφορίες, η εκρηκτική ύλη που χρησιμοποίησαν οι βομβιστές είναι
C-4, η οποία δεν βρίσκεται στο εμπόριο. Επίσης ένα άλλο στοιχείο που τους
απασχολεί ιδιαίτερα είναι ότι οι προχθεσινές βομβιστικές επιθέσεις έχουν πολλά
κοινά στοιχεία με αυτές που είχαν γίνει στην Ρόδο το καλοκαίρι του 1994 και
είχαν αποδοθεί σε Τούρκους πράκτορες. Και τότε οι δράστες είχαν τοποθετήσει
τις βόμβες σε κάδους απορριμμάτων, με σκοπό να υπάρξουν θύματα αφού δεν είχαν
γίνει προειδοποιητικά τηλεφωνήματα.

Οι αξιωματικοί της Αντιτρομοκρατικής Υπηρεσίας εξετάζουν με προσοχή το
ενδεχόμενο πίσω και από τις προχθεσινές επιθέσεις, καθώς και από τον εμπρησμό
του διπλωματικού αυτοκίνητου της αρμενικής πρεσβείας να κρύβονται Τούρκοι πράκτορες.

Σαράντα ένα αυτοκίνητα έχουν πυρποληθεί από την αρχή του χρόνου, από τις
επιθέσεις των εμπρηστών που ειδικά τις τελευταίες ημέρες έχουν σκορπίσει τον
τρόμο και τον πανικό στους κατοίκους περιοχών της Αθήνας. Για τον εντοπισμό
και τη σύλληψη των δραστών ήδη έχει ξεκινήσει μια γιγαντιαία επιχείρηση, στην
οποία μετέχουν περισσότεροι από 1.000 αστυνομικοί. Τα έκτακτα αυτά μέτρα της
Αστυνομίας αποσκοπούν στη φύλαξη εκατοντάδων πιθανών στόχων με την ελπίδα ότι
οι ομάδες των εμπρηστών ή όποιοι άλλοι κρύβονται πίσω από τις τελευταίες
επιθέσεις θα επιχειρήσουν να «χτυπήσουν» στόχους οι οποίοι φυλάσσονται. Η
διακριτική αυτή παρακολούθηση από τους εκατοντάδες αστυνομικούς, οι οποίοι
μετέχουν σε αυτή την νυχτερινή επιχείρηση, δεν αφορά μόνο τη φύλαξη στόχων στο
κέντρο της πρωτεύουσας, αλλά και σε συνοικίες. Ενισχύεται δε η επιχείρηση αυτή
και με μπλόκα από άλλες υπηρεσίες της Αστυνομίας και της Τροχαίας.

Ο Κ. ΡΕΠΠΑΣ

Στο θέμα των εμπρησμών και των εκρήξεων στο κέντρο της Αθήνας αλλά και στα
όποια σενάρια αναπτύσσονται σχετικά με αυτούς που κρύβονται πίσω από τις
ενέργειες αυτές, αναφέρθηκε χθες και ο κυβερνητικός εκπρόσωπος κ. Δημήτρης
Ρέππας, ο οποίος άφησε ανοιχτά όλα τα ενδεχόμενα: «Αυτό το οποίο μπορώ να πω
είναι ότι δεν έχουμε στοιχεία προκειμένου με κατηγορηματικό τρόπο να πούμε ότι
οφείλονται οι ενέργειες αυτές σε συγκεκριμένους κύκλους ή εκδηλώνονται για
συγκεκριμένους λόγους.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N40</CAT>
<ED>
Κωδικός άρθρου: A16047N401</ED>
<ID>
ID:136421

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N40&aa=1</URL></REF>


Article

<CATEGORY>vin06</CATEGORY>

 <H2>Κουκουλοφόροι λήστεψαν την Εφορία Κορωπίου αποκομίζοντας 25 εκατ. δρχ.
</H2>
ΜΕ ΟΜΗΡΟ τον ταμία της Εφορίας Κορωπίου, τον οποίο έσυραν με την απειλή των
οπλών τους μέχρι τον ακάλυπτο χώρο του κτιρίου, κατάφεραν να διαφύγουν οι δύο ληστές.

Η ένοπλη ληστεία έγινε χθες στις 12.30 το μεσημέρι στον τρίτο όροφο του
κτιρίου της οδού Β. Κωνσταντίνου 156, όπου στεγάζεται η ΔΟΥ Κορωπίου.

Δύο κουκουλοφόροι, οπλισμένοι σαν αστακοί με περίστροφο και αυτόματο όπλο,
εισέβαλαν στα γραφεία. Την ώρα εκείνη στα γραφεία υπήρχαν τουλάχιστον 10
άτομα. Ο ένας από τους κακοποιούς, με την απειλή του όπλου του, κρατούσε
ακινητοποιημένους τους συναλλασσόμενους, ενώ ο συνεργός του πλησίασε τους δύο
ταμίες. 
Τους υποχρέωσε να ανοίξουν τα δύο χρηματοκιβώτια και να του παραδώσουν τα
χρήματα. Οι υπάλληλοι αναγκάσθηκαν να υπακούσουν και να παραδώσουν στον
κακοποιό 25.000.000 δρχ., που υπήρχαν στα ταμεία.

Ο κουκουλοφόρος στη συνέχεια επιτέθηκε στον έναν από τους ταμίες, τον Ανδρέα
Γ. Σταματάκη, 21 χρόνων, και με το πιστόλι στον κρόταφο τον ανάγκασε να τον ακολουθήσει.

Οι κακοποιοί λίγο πριν φύγουν με τα εκατομμύρια, φρόντισαν... να καθησυχάσουν
τους έντρομους πελάτες, που παρακολουθούσαν με κομμένη την ανάσα τις σκηνές
της ένοπλης ληστείας. «Μην ανησυχείτε. Αυτό το κάναμε για καλό...», τους είπαν.

Οι κουκουλοφόροι έσυραν τον ταμία μέχρι τον ακάλυπτο χώρο, όπου τον άφησαν
ελεύθερο. Στη συνέχεια αναρριχήθηκαν στο μανδρότοιχο και διέφυγαν προς άγνωστη κατεύθυνση.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N40</CAT>
<ED>
Κωδικός άρθρου: A16047N402</ED>
<ID>
ID:136472

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N40&aa=2</URL></REF>


Article

<CATEGORY>vin06</CATEGORY>

 <H2>Συνεχίζεται η έρευνα για την καταγγελία της 11χρονης
</H2>
ΜΕ ΙΔΙΑΙΤΕΡΗ προσοχή και λεπτούς χειρισμούς οι αξιωματικοί της Υποδιεύθυνσης
Ανηλίκων της Ασφάλειας Αττικής συνεχίζουν την έρευνα γύρω από την υπόθεση της
ενδεκάχρονης μαθήτριας της Στ' Δημοτικού και τον ομαδικό βιασμό της που κατήγγειλε.

Όσον αφορά το ενδεχόμενο της εγκυμοσύνης της, τα αποτελέσματα των εξετάσεων
στις οποίες υποβλήθηκε η μικρή στο Νοσοκομείο Αλεξάνδρα ήσαν αρνητικά και
απέδειξαν ότι η μαθήτρια δεν είναι έγκυος. Τα αποτελέσματα της συγκεκριμένης
εξέτασης χοριονική γοναδοτροπίνη, αλλά και των άλλων εξετάσεων, διαβιβάσθηκαν
στην εισαγγελέα Ανηλίκων κ. Ξένη Δημητρίου, η οποία διερευνά την υπόθεση, αλλά
και στον ιατροδικαστή κ. Νίκο Καρακούκη. Ο ιατροδικαστής κ. Καρακούκης, ο
οποίος εξέτασε ήδη μία φορά την ενδεκάχρονη, θα την εξετάσει και πάλι την
Δευτέρα προκειμένου να αποφανθεί για τον βιασμό.

Στο μεταξύ, ιδιαίτερη έμφαση δίνεται από την Εισαγγελία Ανηλίκων για την
ψυχολογική υποστήριξη της μικρής, την οποία θα αναλάβουν ψυχολόγοι. 
Παράλληλα, η εισαγγελέας Ανηλίκων συνεχίζει να συγκεντρώνει πληροφορίες για
τους φερόμενους ως δράστες τού βιασμού της ενδεκάχρονης. Η μαθήτρια, της
οποίας η συμπεριφορά παρουσιάζει μεταπτώσεις όλες αυτές τις ημέρες, με τη
συνδρομή γυναικών αστυνομικών θα κληθεί εκ νέου να υποδείξει στις διωκτικές -
δικαστικές αρχές τους δράστες του ομαδικού βιασμού της, τον οποίο έχει καταγγείλει.

Σύμφωνα με τις καταγγελίες, οι φερόμενοι ως δράστες είναι τρεις ανήλικοι
συμμαθητές του αδελφού της. Η ενδεκάχρονη πάντως, η οποία εξετάσθηκε στην
Υποδιεύθυνση Ανηλίκων παρουσία της εισαγγελέως κ. Ξένης Δημητρίου, φαίνεται να
βρίσκεται σε σύγχυση και λόγω της μικρής της ηλικίας και δεν είναι σε θέση να
περιγράψει ακριβώς τις συνθήκες της φοβερής περιπέτειας που καταγγέλλει. Στην
Υποδιεύθυνση Ανηλίκων κλήθηκαν επίσης και κατέθεσαν τόσο ο πατέρας της μικρής
όσο και ο μεγαλύτερος αδελφός της. Σύμφωνα με πληροφορίες, ο πατέρας της
μικρής είπε ότι δεν γνώριζε τίποτα από τα όσα η κόρη του είχε καταγγείλει για
τον ομαδικό βιασμό της. Το ίδιο είπε και ο αδελφός της, ο οποίος δεν μπόρεσε
να προσδιορίσει τους συμμαθητές του και φερομένους ως δράστες σύμφωνα με τα
μικρά τους ονόματα, τα οποία είχε πει η ενδεκάχρονη.

Αξίζει να σημειωθεί ότι σε χθεσινή, νεώτερη, ανακοίνωση της Υποδιεύθυνσης
Ανηλίκων της Ασφάλειας Αττικής σχετικά με την περιπέτεια της ενδεκάχρονης,
αναφέρεται ότι σύμφωνα με τα εκδοθέντα αποτελέσματα των εργαστηριακών
εξετάσεων διαπιστώθηκε πως δεν είναι έγκυος. Προστίθεται δε, ότι «από την
μέχρι τώρα διενεργούμενη έρευνα δεν έχει επιβεβαιωθεί η πράξη του βιασμού».

Όπως είναι γνωστό, στην αρχική ανακοίνωση της Αστυνομίας, αναφερόταν με βάση
τις καταγγελίες της 11χρονης, ότι είχε πέσει θύμα ομαδικού βιασμού από
ανήλικους μαθητές Γυμνασίου.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N40</CAT>
<ED>
Κωδικός άρθρου: A16047N403</ED>
<ID>
ID:136517

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N40&aa=3</URL></REF>


Article

<CATEGORY>vin06</CATEGORY>

 <H2>Πυρπόλησαν ανήλικο μαθητή στην Καλλιθέα
</H2>
Μία άλλη υπόθεση με θύμα αυτήν τη φορά έναν ανήλικο μαθητή, τον οποίο
συνομήλικοί του προσπάθησαν να κάψουν ζωντανό στο πάρκο Χαροκόπου της
Καλλιθέας το απόγευμα της περασμένης Τετάρτης, απασχολεί τις αρχές.

Σύμφωνα με την ανακοίνωση της Αστυνομίας, ο ανήλικος που βρισκόταν με τρεις
φίλους του, μαθητές του 9ου Γυμνασίου Καλλιθέας, στις 6.30 το απόγευμα της
Τετάρτης, στο πάρκο συνεπλάκη με άλλη ομάδα πέντε συνομηλίκων του ηλικίας
13-15 ετών. Ένας από αυτούς περιέλουσε με βενζίνη την πλάτη τού παθόντος και
στη συνέχεια τού έβαλε φωτιά με αποτέλεσμα να του προκαλέσει εγκαύματα στον
κορμό και στα άκρα συνολικής έκτασης 10% της επιφάνειας του σώματός του.
Φλεγόμενος ο μικρός κατάφερε να φθάσει στην πλησιέστερη βρύση στο πάρκο και
έσβησε την φωτιά. Ο μικρός διεκομίσθη στο Νοσοκομείο Παίδων και στη συνέχεια
στο ΚΑΤ, όπου και νοσηλεύεται στην Πλαστική Χειρουργική Κλινική εκτός κινδύνου.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N40</CAT>
<ED>
Κωδικός άρθρου: A16047N404</ED>
<ID>
ID:136543

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N40&aa=4</URL></REF>


Article

<CATEGORY>vin06</CATEGORY>

 <H2>17χρονος εγκατέλειψε το σπίτι του ύστερα από μικροκαβγά
</H2>
ΕΓΚΑΤΕΛΕΙΨΕ το σπίτι του στη Θεσσαλονίκη και στα 17 του χρόνια πήγε και
εγκαταστάθηκε για λίγο στην Καβάλα, την πόλη από την οποία καταγόταν η
συνομήλικη φίλη του. Οι γονείς του σε συνεργασία με την Αστυνομία άρχισαν να
τον ψάχνουν παντού. Έτσι έφθασαν έως την Καβάλα, βρήκαν την 17χρονη, αλλά δεν
κατάφεραν να συναντηθούν με τον γιο τους, αφού πριν από λίγες ημέρες έφυγε και
από κει.

Αργά χθες ο πατέρας του, για μία ακόμη φορά, άφησε το σπίτι του και άρχισε και
πάλι να ψάχνει στην Χαλκιδική, αλλά και σε άλλες περιοχές. Όλα άρχισαν στις 11
του μηνός, όταν ο 17χρονος τσακώθηκε με τους γονείς του και έφυγε από το σπίτι
τους, αφού πρώτα τους είπε ότι θα σταματήσει το σχολείο. Σύμφωνα με τις πρώτες
πληροφορίες, ο νεαρός πήγε στο σχολείο που φοιτούσε η φίλη του, την οποία είχε
γνωρίσει το καλοκαίρι, και μάλιστα ζήτησε από τον λυκειάρχη να του επιτρέψει
να παρακαλουθήσει μαθήματα. Ο λυκειάρχης παραδέχθηκε ότι πήγε ένας νεαρός και
ζήτησε κάτι τέτοιο, με το αιτιολογικό ότι σε λίγες ημέρες ο πατέρας του θα
έπαιρνε μετάθεση στο νοσοκομέιο της πόλης. Λίγο αργότερα άφησε μήνυμα στον
τηλεφωνητή τού λυκειάρχη και του είπε ότι ακυρώθηκε η μετάθεση του πατέρα του
και πως δεν μπορεί να μεταγραφεί στο σχολείο...

Οι γονείς έφθασαν έως το σχολείο και από εκεί στη φίλη του γιού τους, η οποία
τους είπε ότι εργάζεται σε μία καφετέρια. Παρά τις έρευνες δεν βρήκαν τίποτε.
Την περασμένη Δευτέρα, ο 17χρονος επικοινώνησε με τους δικούς του και τους
είπε απλώς ότι είναι καλά και πως δεν θα επιστρέψει στο σπίτι.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N40</CAT>
<ED>
Κωδικός άρθρου: A16047N405</ED>
<ID>
ID:136563

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N40&aa=5</URL></REF>


Article

<CATEGORY>vin06</CATEGORY>

 <H5>ΥΠΟΧΡΕΩΘΗΚΕ «ΓΙΑ ΝΑ ΠΡΟΑΣΠΙΣΕΙ ΤΟ ΔΗΜΟΣΙΟ ΣΥΜΦΕΡΟΝ»
</H5><H2>Δικηγόρος αθώος για παραβίαση εχεμύθειας
</H2>
<AUTHOR>ΣΙΛΑ ΑΛΕΞΙΟΥ</AUTHOR>

Δικηγόρος, έπειτα από πολυετή ταλαιπωρία, απαλλάσσεται από την κατηγορία της
παραβίασης επαγγελματικής εχεμύθειας, αφού, κατά το βούλευμα, δεν μπορούσε να
κάνει διαφορετικά.ΤΟ ΖΗΤΗΜΑ της επαγγελματικής εχεμύθειας έχει απασχολήσει
κατά καιρούς τους αμέσως ενδιαφερόμενους, καθώς, σύμφωνα με το νόμο,
«κληρικοί, δικηγόροι, συμβολαιογράφοι, γιατροί, μαίες, νοσοκόμοι, φαρμακοποιοί
και άλλοι, στους οποίους εμπιστεύονται λόγω του επαγγέλματός τους ιδιωτικά
απόρρητα, τιμωρούνται με χρηματική ποινή ή με φυλάκιση αν τα φανερώσουν».

Ο ίδιος νόμος όμως, το άρθρο 371 του Ποινικού Κώδικα, περιλαμβάνει και μια
διάταξη με την οποία δίνεται η δυνατότητα απαλλαγής του υπαιτίου, «αν απέβλεπε
στην εκπλήρωση καθήκοντός του ή στη διαφύλαξη ουσιώδους συμφέροντος του
Δημοσίου ή του ίδιου ή κάποιου άλλου, το οποίο δεν μπορούσε να διαφυλαχθεί
διαφορετικά». Τα όρια είναι μάλλον δυσδιάκριτα και γι' αυτό συνήθως, όσοι
ασκούν τα προαναφερόμενα επαγγέλματα και μηνύονται για παραβίαση
επαγγελματικής εχεμύθειας παραπέμπονται σε δίκη.

Η συγκεκριμένη περίπτωση, που κρίνεται με το υπ' αριθμ. 2637/97 βούλευμα του
Συμβουλίου Πλημμελειοδικών Αθηνών, αποτελεί μάλλον εξαίρεση ­ αφού στηρίζεται
στην περί απαλλαγής του κατηγορουμένου διάταξη ­ και έχει ως εξής:

Ο δικηγόρος Κων. Κώνστας, άλλοτε προϊστάμενος της Νομικής Υπηρεσίας της
Ελληνικής Βιομηχανίας Όπλων, υπέβαλε στις 23 Απριλίου 1993 αναφορά προς τον
τότε υφυπουργό Εθνικής Άμυνας, τους αρχηγούς ΓΕΕΘΑ, ΓΕΣ, ΓΕΝ, ΓΕΑ και σε
άλλους αρμοδίους, σχετική με την εξέλιξη του αντιαεροπορικού συστήματος
ΑΡΤΕΜΙΣ 30, το οποίο θεωρούσε ασύμφορο και ζημιογόνο. Η διοίκηση της ΕΒΟ
υπέβαλε μήνυση εναντίον του κατηγορώντας τον για παραβίαση επαγγελματικού
απορρήτου, καθώς στην αναφορά εκείνη περιέλαβε τα πρακτικά του Διοικητικού
Συμβουλίου και σχετική έκθεση της διεύθυνσης του εργοστασίου της ΕΒΟ, που,
σύμφωνα με τους μηνυτές, ήταν απόρρητα.

Το Δικαστικό Συμβούλιο ωστόσο κατέληξε στο συμπέρασμα πως ο κ. Κώνστας
υποχρεώθηκε να κάνει την αναφορά προκειμένου να προασπίσει το δημόσιο
συμφέρον, αλλά και το ατομικό του, αφού η διαφωνία του όσον αφορά το ΑΡΤΕΜΙΣ
30 είχε προκαλέσει τις έντονες αντιδράσεις τού τότε διοικητή της ΕΒΟ. 
Ο τελευταίος, όχι μόνο απομάκρυνε τον κ. Κώνστα από τη θέση του, αλλά
συγχρόνως τον απειλούσε ­ όπως τονίζεται στο βούλευμα ­ πως αν δεν ανακαλούσε
τις επιφυλάξεις του, θα τον κατήγγελλε ότι προωθεί συμφέροντα άλλων εις βάρος
της ΕΒΟ.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N42</CAT>
<ED>
Κωδικός άρθρου: A16047N421</ED>
<ID>
ID:136422

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N42&aa=1</URL></REF>


Article

<CATEGORY>vin06</CATEGORY>

 <H2>Θα έστηνε κομπίνα εις βάρος των ΕΛΤΑ
</H2>
«ΥΠΕΡΩΡΙΑΚΗ απασχόληση» στο σπίτι της φαίνεται ότι αναζητούσε μια υπάλληλος
των ΕΛΤΑ, η οποία πρότεινε σε συνάδελφό της να της παραδώσει, έναντι αμοιβής
και εν αγνοία της υπηρεσίας, μια υπηρεσιακή σφραγίδα των ΕΛΤΑ, με σκοπό, όπως
ανακοίνωσε η Αστυνομία, να σφραγίζει ταχυδρομικά και να εισπράττει παράνομα τη
χρηματική τους αξία.

Πρόκειται για την Αναστασία Χρ. Τόλια, 36 ετών, η οποία, κατά την Αστυνομία,
εργάζεται στα κεντρικά γραφεία των ΕΛΤΑ, στην οδό Κωνσταντινουπόλεως 177.

Η συνάδελφός της Κονδυλία Μπισιώτη - Μαλάμη, 35 ετών, στην οποία έκανε την
πρόταση, κατήγγειλε το συμβάν. Κανονίστηκε συνάντηση της Τόλια με την Μπισιώτη
και ενώ η πρώτη παραλάμβανε τη σφραγίδα επενέβησαν αστυνομικοί και τη
συνέλαβαν. Στο σπίτι της Τόλια βρέθηκαν σφραγίδα των ΕΛΤΑ και αποδείξεις
είσπραξης χρηματικών ποσών.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N42</CAT>
<ED>
Κωδικός άρθρου: A16047N422</ED>
<ID>
ID:136473

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N42&aa=2</URL></REF>


Article

<CATEGORY>vin06</CATEGORY>

 <H2>Αλλαγές σε διευθύνσεις της Ο.Α.
</H2>
ΝΕΑ στελέχη τοποθετούνται στις «ευαίσθητες» διευθύνσεις της Ολυμπιακής
Αεροπορίας, με εντολή του νέου προέδρου και διευθύνοντος συμβούλου της
εταιρείας κ. Θεόδωρου Τσακιρίδη.

Η αρχή έγινε στη Διεύθυνση Πληρωμάτων Θαλάμου Επιβατών όπου τοποθετήθηκε χθες
η κ. Σταυρούλα Στεφάνου, αντί του κ. Φ. Σιμάτου. 
Με άλλη απόφαση του κ. Τσακιρίδη ο Τομέας Προγραμματισμού των Πληρωμάτων
σύντομα θα μετεγκατασταθεί στο κτίριο της Λεωφόρου Συγγρού από το Δυτικό
Αεροδρόμιο όπου βρίσκεται σήμερα. 
Στόχος είναι η σωστότερη κατανομή των πληρωμάτων και η αποφυγή «αλλαγών της
τελευταίας στιγμής». 
Χθες, το Δ.Σ. της Ο.Α. αποφάσισε την ενοικίαση για τέσσερις μήνες ενός
αεροσκάφους Boeing 737-300 για την κάλυψη αναγκών της εταιρείας.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N42</CAT>
<ED>
Κωδικός άρθρου: A16047N423</ED>
<ID>
ID:136518

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N42&aa=3</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Συγκυρίες
</H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

Η ΙΣΤΟΡΙΑ έχει αποδείξει πως είναι μοιραίο για ορισμένους να χάνουν το
παιχνίδι των εντυπώσεων από τη διεθνή συγκυρία. Τα μάτια όλου του κόσμου ήταν
στραμμένα το 1956 στην εισβολή των σοβιετικών τανκς στη Βουδαπέστη, όταν
ξαφνικά το διεθνές ενδιαφέρον μετατοπίζεται στην αγγλο-γαλλική επέμβαση στο Σουέζ.

Τον Αύγουστο του 1974, καθώς τα στρατεύματα του Αττίλα προωθούνταν στην Κύπρο,
υποβάλλει την παραίτησή του ο τότε πρόεδρος των ΗΠΑ, Ρίτσαρντ Νίξον, για το
σκάνδαλο «Γουότεργκέιτ»

Δύο χρόνια προετοίμαζε την επίσκεψη του πάπα στην Κούβα ο τελευταίος μιας
εποχής, ο Φιντέλ Κάστρο. Και οι επικρίσεις του ποντίφικα εναντίον του
πολύχρονου εμπορικού εμπάργκο της Ουάσιγκτον έδειχναν ότι ο Κάστρο κέρδιζε
έναν ακόμα γύρο από τον γίγαντα γείτονά του.

Και ξαφνικά φουντώνει το σκάνδαλο Λουίνσκι. Σε δεύτερη μοίρα ο πάπας και η
επίσκεψη Αραφάτ στην Ουάσιγκτον. Τα τρία μεγάλα τηλεοπτικά δίκτυα των ΗΠΑ
ανακαλούν από την Αβάνα τους νιουζκάστερ που είχαν στείλει να καλύψουν την
παπική επίσκεψη. Το πάθος του προέδρου για τις γυναίκες απειλεί να τον
οδηγήσει στα βήματα του Νίξον. Επειδή τα χρηστά ήθη της αμερικανικής κοινωνίας
με άλλο μάτι είδαν τι έκανε ο Κλιντον όταν ήταν κυβερνήτης στο Άρκενσο, και με
άλλο τι έκανε με την 20χρονη υπάλληλο του Λευκού Οίκου.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N43</CAT>
<ED>
Κωδικός άρθρου: A16047N431</ED>
<ID>
ID:136462

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N43&aa=1</URL></REF>


Article

<CATEGORY>vin07</CATEGORY>

 <H5>ΚΛΑΙΓΟΝΤΑΣ Η ΝΕΑΡΗ ΜΟΝΙΚΑ ΣΥΖΗΤΕΙ ΜΕ ΤΗ ΦΙΛΗ ΤΗΣ ΛΙΝΤΑ ΤΡΙΠ ΓΙΑ ΤΗ ΣΧΕΣΗ ΤΗΣ
ΜΕ ΤΟΝ ΚΛΙΝΤΟΝ ­ ΟΙ 17 ΚΑΣΕΤΕΣ ΠΕΡΙΛΑΜΒΑΝΟΥΝ ΕΙΚΟΣΙ ΩΡΕΣ ΤΗΛΕΦΩΝΙΚΩΝ ΣΥΝΟΜΙΛΙΩΝ
</H5><H5>Σε κίνδυνο η θητεία του, γράφει ο ευρωπαϊκός Τύπος
</H5><H5>Και ταινία με ερωτικό σκάνδαλο στον Λ. Οίκο
</H5><H5>Μία ακόμη γυναίκα στο ροζ γαϊτανάκι του Κλίντον
</H5><H5>Φαύλος κύκλος στον Λευκό Οίκο
</H5><H2>«Θα αρνηθώ για να μην τον κάψω, κι ας καώ»
</H2>
Πρώτη σελίδα. «Τάιμς»: «Ο Κλίντον αγωνίζεται να σώσει την προεδρία του»,
«Λιμπερασιόν»: «Το χαλαρό φερμουάρ του Κλίντον», «Ιντιπέντεντ»: «Είναι
αδιόρθωτος», «Ντέιλι Τέλεγκραφ»: «Σεξ, ψέματα και κασέτες»

Κλαίει. Αναφέρει καθαρά πως, ναι, είχε σεξουαλικές σχέσεις με τον «Μεγάλο»
(The Big He) ή τον «Βρωμιάρη» (The Creep). Προσθέτει όμως ότι δεν προτίθεται
να πει την αλήθεια στους δικηγόρους της Πόλα Τζόουνς. Ελπίζει να ξεκαθαρίσει ο
Μπιλ Κλίντον την ιστορία, αλλά παραπονείται «πως εκείνος διαφωνεί και δεν θα
το κάνει ποτέ». «Κοίτα, θα το αρνηθώ για να μην τον κάψω, αλλά θα καώ εγώ»,
λέει χαρακτηριστικά. Πουθενά όμως δεν υποστηρίζει ότι ο Αμερικανός πρόεδρος ή
ο νομικός του σύμβουλος Βέρνον Τζόρνταν την πίεσαν για να ψευδομαρτυρήσει.

ΑΥΤΗ ΕΙΝΑΙ η εικόνα που προκύπτει από το περιεχόμενο των κασετών με τις
συνομιλίες της Μόνικα Λιουίνσκυ με τη φίλη της Λίντα Τριπ, όπως αποκαλύπτεται
στο επόμενο τεύχος του περιοδικού «Νιούζγουικ». Το αμερικανικό περιοδικό
διευκρινίζει ότι δεν μπόρεσε να επαληθεύσει τη γνησιότητα των κασετών, αλλά
ότι από αυτές προκύπτει πως η Λιουίνσκυ μίλησε σε ένα τουλάχιστον άτομο για τη
σχέση της με τον Κλίντον.

ΠΟΛΥ ΤΑΡΑΓΜΕΝΗ

Οι 17 κασέτες, που ηχογραφήθηκαν από την Τριπ για λογαριασμό του FBI,
περιλαμβάνουν περί τις 20 ώρες τηλεφωνικών συνομιλιών και σε αυτές η Λιουίνσκυ
δεν αναφέρεται ποτέ στον Κλίντον ονομαστικά ­ από τις λέξεις που χρησιμοποιεί,
όμως, προκύπτει καθαρά ότι αναφέρεται σ' αυτόν. Είναι ταραγμένη. Αναρωτιέται
αν πρέπει να πει στον πρόεδρο ότι μίλησε για τη σχέση τους σε άλλους, μεταξύ
των οποίων και την Τριπ. Σε μια στιγμή λέει ότι ίσως θα έπρεπε να απειλήσει
τον Κλίντον ότι θα μιλήσει για όλα στους δικηγόρους της Τζόουνς. «Ίσως θα
έπρεπε να του πω: μη μου απευθύνεις ξανά το λόγο, σε γ... σα (αποκαλύπτοντας
τα πάντα), τώρα το ξέρεις, κάνε ό,τι καταλαβαίνεις».

ΔΕΝ ΚΡΥΒΕΙ ΤΗ ΣΧΕΣΗ

Σ' ένα άλλο σημείο των ηχογραφημένων συνομιλιών κλαψουρίζει: «Αν κάνω κάτι
τέτοιο, είναι σκέτη αυτοκτονία». Και πιο πέρα: «Είπα ψέματα σε όλη μου τη
ζωή». Είναι φανερό ότι δεν κάνει καμιά προσπάθεια να κρύψει τη σεξουαλική της
σχέση με τον Κλίντον. Μιλάει για δώρα και για επιστολές που αντήλλαξαν.
Θυμάται ότι όταν η οικογένειά της είχε προσκληθεί στο ραδιοφωνικό διάγγελμα
του προέδρου, του είχε στείλει το εξής μήνυμα: «Dear schmucko [«Χαζούλη μου»,
στη γίντις], «σ' ευχαριστώ που υπάρχεις, όπως θα 'λεγε ο ανιψιός μου. Ήταν
υπέροχο να συναντήσω το αφεντικό των Ηνωμένων Πολιτειών». Κάποια στιγμή
διηγείται ότι ο Κλίντον τής χάρισε ένα φόρεμα, ενώ αναφέρεται και σε μια
επίσημη φωτογραφία που της έστειλε συνοδευόμενη από αφιέρωση.

Η Λίντα Τριπ είπε στους πράκτορες του FBI ότι η σχέση της φίλης της με τον
Κλίντον άρχισε το 1995, όταν εκείνη ήταν 21 ετών, και ότι η ίδια η Τριπ είχε
ακούσει μηνύματα του Αμερικανού προέδρου στον τηλεφωνητή της φίλης της. Το
περίεργο είναι, πάντως, ότι το «Νιούζγουικ» διέθετε όλα τα στοιχεία για την
υπόθεση Κλίντον - Λιουίνσκυ επί ένα χρόνο και δίσταζε να τα δημοσιεύσει ­
μέχρις ότου τα επαληθεύσει...

ΜΕ ΑΙΣΘΗΜΑΤΑ απαισιοδοξίας για το μέλλον των Δημοκρατικών αλλά και έντονης
απορίας, γιατί ο συνδυασμός πολιτικής και σεξ προκαλεί τόσο μεγάλο θόρυβο στις
ΗΠΑ, αντιμετωπίζουν τα ευρωπαϊκά μέσα ενημέρωσης το σκάνδαλο γύρω από τον
Αμερικανό πρόεδρο Κλίντον. Για τους «Τάιμς», ο πρόεδρος Κλίντον αγωνίζεται για
να διασώσει τη θητεία του, καθώς οι δικαστικές αρχές αναζητούν ενοχοποιητικά
στοιχεία σχετικά με την ερωτική δράση του Αμερικανού προέδρου στο Οβάλ γραφείο.

Η βρετανική εφημερίδα «Γκάρντιαν» τονίζει ότι είναι πάρα πολλά αυτά που
διακυβεύονται στον κόσμο, για να χάσει ο Κλίντον τη θέση του εξαιτίας ενός
«χαλαρού προεδρικού φερμουάρ».

Με καχυποψία αντιμετωπίζει η γαλλική εφημερίδα «Λιμπερασιόν» τον σάλο που
προκλήθηκε γύρω από το θέμα αυτό στις ΗΠΑ, αλλά κρατά λιγότερο επικριτική
στάση απέναντι στον Αμερικανό πρόεδρο από άλλα μέσα ενημέρωσης. «Ως συνήθως,
πολλοί Γάλλοι γελούν με κάτι που θεωρούν πολύ κακό για το τίποτα, μεγάλη
φασαρία για λίγες παράνομες ερωτικές στιγμές... 
Στη χώρα μας είμαστε πολύ επιεικείς για τις περιπέτειες των ηγετών μας, τις
οποίες βλέπουμε απλώς ως συνέπεια ενός εκλεπτυσμένου τρόπου ζωής». Οι
ευρωπαϊκές εφημερίδες ασχολούνται επίσης με τους κινδύνους που εγκυμονεί για
την παγκόσμια ειρήνη η διάσπαση της προσοχής του Αμερικανού προέδρου, λόγω των σκανδάλων.

«Αυτοί που στηρίζονται σε μια σταθερή αμερικανική δράση τους ερχόμενους μήνες
­ όχι μόνον στην ειρηνευτική διαδικασία στη Βόρεια Ιρλανδία ­ θα ανησυχούν
μήπως το σκάνδαλο αποδυναμώσει την ικανότητα για μια εποικοδομητική δράση»,
γράφει η ιρλανδική εφημερίδα «Άιρις Τάιμς».

Εντελώς αδιάφορα έμειναν τα ρωσικά μέσα ενημέρωσης. 
Μόνο η εφημερίδα «Σεβόντνια» αναφέρθηκε στο σκάνδαλο, δημοσιεύοντας φωτογραφία
του Κλίντον που αγκαλιάζει τον σκύλο του. «Τώρα ο Μπιλ Κλίντον χρειάζεται όσο
ποτέ άλλοτε τη βοήθεια ενός πιστού φίλου», αναφέρεται στη λεζάντα της φωτογραφίας.

ΕΝΑ ΕΡΩΤΙΚΟ σκάνδαλο συγκλονίζει τον Λευκό Οίκο. Μια νεαρή γυναίκα υποστηρίζει
πως είχε ερωτική σχέση με τον πρόεδρο των ΗΠΑ. Η «Ουάσιγκτον Ποστ» ετοιμάζεται
να δημοσιοποιήσει την ιστορία. Η κυβέρνηση βρίσκεται σε κατάσταση κρίσης.
Συνοφρυωμένοι σύμβουλοι συγκεντρώνονται σε μια αίθουσα διασκέψεων στα άδυτα
του Λευκού Οίκου, για να προσπαθήσουν να περιορίσουν τις ζημιές.

Έτσι αρχίζει η νέα ταινία του σκηνοθέτη Μπάρι Λέβινσον με τίτλο «Wag the Dog»
(«Κούνα το σκύλο»), που αφορά τις μηχανορραφίες της εξουσίας και όπου ένας
προεδρικός σύμβουλος (Ρόμπερτ ντε Νίρο) συνεργάζεται μ' ένα διάσημο παραγωγό
του Χόλιγουντ (Ντάστιν Χόφμαν) για να κατασκευάσουν έναν ψεύτικο πόλεμο, ώστε
να αποσπάσουν την προσοχή του έθνους από τις κατηγορίες εναντίον του προέδρου.
Ακούγεται αληθοφανές; Μα φυσικά. Η ταινία αρχίζει να προβάλλεται στους
κινηματογράφους της Ουάσιγκτον την ώρα που ξεκινάει η έρευνα για το αν ο
πρόεδρος Κλίντον είχε σχέσεις με μια νεαρή ασκούμενη στον Λευκό Οίκο και αν
μετά την ενθάρρυνε να πει ψέματα ενόρκως για τη σχέση τους.

ΑΛΛΟ ΕΝΑ (ωραίο) πρόσωπο έρχεται να προστεθεί στο ροζ γαϊτανάκι του προέδρου
Κλίντον. Λέγεται Σέλια Λόρενς και είναι χήρα. Το όνομά της έφερε στο προσκήνιο
η αρθρογράφος της «Νιού Γιόρκ Ποστ» Αριάννα Στασινοπούλου-Χάφινγκτον που
έγραψε ότι «εκκρεμούν κατηγορίες πως η Σέλια Λόρενς είχε ερωτικό δεσμό με τον
πρόεδρο από το 1992».

«Αυτά είναι εξωφρενικά και σκανδαλώδη ψέματα», αντέδρασε με οργή η Σέλια
Λόρενς, που κατάγεται από το Σαν Ντιέγκο, και με ανακοίνωσή της, που εκδόθηκε
στην Ουάσιγκτον, δηλώνει ότι θα λάβει όλα τα νόμιμα μέτρα κατά της
δημοσιογράφου της «Νιού Γιόρκ Ποστ». «Η Αριάννα Στασινοπούλου-Χάφινγκτον
ουδέποτε ήρθε σε επαφή μαζί μου ούτε μου έδωσε ποτέ την ευκαιρία να απαντήσω
σε αυτά τα ψεύδη, γιατί απλούστατα αυτό που την ενδιέφερε δεν ήταν η αλήθεια».

ΘΑ ΚΑΤΑΘΕΣΕΙ

Σύμφωνα με όσα μετέδωσε προχθές η τηλεόραση του NBC, η Σέλια Λόρενς έχει
κλητευθεί να καταθέσει ενόρκως από τους δικηγόρους που έχουν αναλάβει την
υπόθεση της Πόλα Τζόουνς, ο οποία κατηγορεί τον πρόεδρο Κλίντον για σεξουαλική παρενόχληση.

Από τους βασικούς χρηματοδότες των Δημοκρατικών, ο σύζυγός της Λάρι Λόρενς
πέθανε το 1996, όταν ήταν πρεσβευτής στην Ελβετία. Τάφηκε στο Άρλινγκτον, στο
νεκροταφείο των πεσόντων στον πόλεμο. Όμως, τον περασμένο μήνα, μία έρευνα του
Στέιτ Ντιπάρτμεντ αποκάλυψε ότι ο Λόρενς είχε πει ψέματα για τη δράση του στον
Δεύτερο Παγκόσμιο Πόλεμο. Έτσι έγινε η εκταφή του από το νεκροταφείο των
αθανάτων του Άρλινγκτον και τάφηκε σε νεκροταφείο των θνητών στην Καλιφόρνια.

ΤΑ ΑΛΛΕΠΑΛΛΗΛΑ συμβούλια του στενού περιβάλλοντος του προέδρου Κλίντον στον
Λευκό Οίκο δεν έχουν ακόμα καταλήξει στη στρατηγική που θα πρέπει να
ακολουθήσει ο πρόεδρος στη σημαντικότερη κρίση που απειλεί την καριέρα του.

Ο δικαστής που χειρίζεται την υπόθεση των κατηγοριών για σεξουαλική
παρενόχληση της Πόλα Τζόουνς, 
ανέβαλε επ' αόριστον την κλήση της νεαρής Μόνικα Λιουίνσκι να καταθέσει για τη
σχέση της με τον πρόεδρο. Τώρα δέχεται την επίθεση των συνηγόρων της Τζόουνς,
ότι προσπαθεί να συγκαλύψει την υπόθεση. Ανάλογες κατηγορίες είχε δεχθεί και
όταν είχε ασχοληθεί με το περίφημο σκάνδαλο για την πώληση κτημάτων στο Γουάιτγουότερ.

Ο δικηγόρος της Μόνικα Λιουίνσκι κατηγόρησε χθες τον ανεξάρτητο εισαγγελέα
Κένεθ Σταρ που ερευνά το τελευταίο ερωτικό σκάνδαλο που συγκλονίζει τον Λευκό
Οίκο, ότι «πίεσε» την πελάτισσά του για να συλλέξει πληροφορίες, απειλώντας
την με ανάμειξη των γονέων της στην υπόθεση.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N44</CAT>
<ED>
Κωδικός άρθρου: A16047N441</ED>
<ID>
ID:136411

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N44&aa=1</URL></REF>


Article

<CATEGORY>vin03</CATEGORY>

 <H2>ΣΚΙΤΣΟ
</H2>
<AUTHOR>ΔΗΜΗΤΡΗΣ ΧΑΝΤΖΟΠΟΥΛΟΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N45</CAT>
<ED>
Κωδικός άρθρου: A16047N451</ED>
<ID>
ID:136460

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N45&aa=1</URL></REF>


Article

<CATEGORY>vin07</CATEGORY>

 <H2>Επίθεση του Πάπα εναντίον των ΗΠΑ
</H2>
Το δώρο. Μια εικόνα του Ιησού (βυζαντινής τέχνης) από τον τάφο του Αγίου
Πέτρου, στο Βατικανό, χάρισε ο Πάπας στον Φιντέλ, που την περιεργάζεται
στοχαστικά (φωτό Ρώυτερ)

ΑΝΕΒΑΖΟΝΤΑΣ απότομα τους τόνους της κριτικής του και εκπλήσσοντας ακόμη και
τους πιο πιστούς υποστηρικτές του, ο Πάπας Ιωάννης Παύλος ξεσπάθωσε χθες στην
Αβάνα εναντίον των ΗΠΑ, χαρακτηρίζοντας «αξιοθρήνητη» την αμερικανική πολιτική
έναντι της Κούβας.

Σε επιστολή του προς την κουβανική νεολαία, που δόθηκε στη δημοσιότητα στη
διάρκεια λειτουργίας στο Καμαγκέι, ο προκαθήμενος της Καθολικής Εκκλησίας
φωτογραφίζει τον αμερικανικό νόμο για τον οικονομικό αποκλεισμό της Κούβας με
τη φράση:

«Τα οικονομικά εμπάργκο είναι πάντοτε αξιοθρήνητα, γιατί πλήττουν αυτούς που
είναι οι πιο φτωχοί».

Οι παρατηρήσεις του Πάπα έγιναν δεκτές ψυχρά στην Ουάσιγκτον, όπου εκπρόσωπος
του Στέιτ Ντιπάρτμεντ δήλωσε ότι το εμπάργκο κατά της Κούβας θα αρθεί «μόνο
όταν υπάρξει κάποια αξιόλογη πολιτική στη χώρα αυτή».

Ο Ποντίφικας δεν παρέλειψε όμως να επικρίνει και τον κομμουνισμό δηλώνοντας,
ύστερα από λειτουργία στη Σάντα Κλάρα, ότι «το σύστημα αυτό δεν μπορεί να
αντικαταστήσει τον χριστιανισμό».

Ο Φιντέλ Κάστρο ξενάγησε χθες τον Πάπα στο Μέγαρο της Επανάστασης στην Αβάνα
και κατόπιν αποσύρθηκαν στο γραφείο του όπου είχαν ιδιαίτερη συνομιλία 40 λεπτών.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N45</CAT>
<ED>
Κωδικός άρθρου: A16047N452</ED>
<ID>
ID:136467

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N45&aa=2</URL></REF>


Article

<CATEGORY>vin07</CATEGORY>

 <H2>12 σκιέρ νεκροί από χιονοστιβάδα στη Γαλλία
</H2>
ΠΕΡΙΣΣΟΤΕΡΟΙ από 12 άνθρωποι έχασαν χθες τη ζωή τους και πέντε αγνοούνται από
πτώση χιονοστιβάδας κοντά στο χιονοδρομικό κέντρο Λέσορ στις γαλλικές Άλπεις.

Επίσης, 23 άτομα έχουν τραυματιστεί, εκ των οποίων τα έξι σοβαρά, σε ένα από
τα πιο πολύνεκρα χιονοδρομικά ατυχήματα στη Γαλλία εδώ και πολλά χρόνια.

Η αστυνομία ανακοίνωσε ότι ομάδα νεαρών πεζοπόρων και οι οδηγοί τους
καταπλακώθηκαν από όγκο χιονιού, που κυλούσε στην πλαγιά με πολύ μεγάλη
ταχύτητα. Πιθανότατα η χιονοστιβάδα δημιουργήθηκε από χιονοδρόμους που έκαναν
σκι στα υψηλότερα μέρη του βουνού, όπου αυτό δεν επιτρέπεται. Περισσότεροι από
100 άνδρες σωστικών συνεργείων έχουν σπεύσει στο σημείο του δυστυχήματος, αλλά
το έργο της διάσωσης είναι ιδιαίτερα δύσκολο εξαιτίας της διαμόρφωσης του εδάφους.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N45</CAT>
<ED>
Κωδικός άρθρου: A16047N453</ED>
<ID>
ID:136512

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N45&aa=3</URL></REF>


Article

<CATEGORY>vin07</CATEGORY>

 <H5>«Αρνητική»...
</H5><H5>Οι Ευρωπαίοι...
</H5><H5>Ο αγώνας...
</H5><H5>Παγίδα...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... ανεργία επισημαίνεται στις ΗΠΑ: Έλλειψη όχι θέσεων εργασίας, αλλά...
ανέργων για να καλύψουν τις υπάρχουσες. Η αντίθεση στο θέμα αυτό μεταξύ
Ευρώπης και Αμερικής φαίνεται να μεγαλώνει. Την ώρα που ανθρώπινα ποτάμια
απόγνωσης ξεχύνονται στους δρόμους της Ευρώπης ζητώντας δουλειά, εταιρίες των
ΗΠΑ έχουν εξαπολύσει ανθρωποκυνηγητό για να «συλλάβουν» κανένα υπάλληλο και να
τον καθίσουν στα γραφεία που περιμένουν έτοιμα ­ και άδεια. Στη Σίλικον Βάλλεϋ
ιδίως, από άποψη απασχόλησης, τα πράγματα πηγαίνουν «επικίνδυνα καλά». Οι
οικονομολόγοι φοβούνται ότι σε λίγο θα κλείνουν επιχειρήσεις όχι από πληθώρα
προσωπικού αλλά από έλλειψη. Το βάρος των αμερικανικών εφημερίδων έχει σχεδόν
διπλασιαστεί από τα πολλά «Ζητείται».

... ανταγωνιστικά, αρέσκονται να πιστεύουν ότι πρόκειται τάχα για
«ψευτο-θέσεις», γράφει ο ανταποκριτής της «Στάμπα» Αντρέα Ντι Ρομπιλάντ
(14/1). Δεν είναι ακριβώς έτσι. «Η "Ουάσινγκτον Πόστ" της 10/1 είχε 194
πυκνοτυπωμένες σελίδες αγγελιών προσφοράς εργασίας. Υπήρχαν "Ζητείται" όλων
των ειδών: Για προγραμματιστές, ηλεκτρονικούς, μηχανικούς, χημικούς, μάνατζερ
και πολλά άλλα». Κατά τους «Τάιμς της Νέας Υόρκης», οι μεγάλες εταιρίες
«ψάχνουν απεγνωσμένα σαν πεινασμένα θηρία να βρουν προσωπικό». Κυνηγοί κεφαλών
με όλο και πιο δελεαστικές προσφορές εξαπολύονται κάθε τόσο στην Ασία, στην
Ευρώπη και προπάντων στη Λατινική Αμερική». Πρόσφατα, οι επιχειρήσεις έθεσαν
το θέμα στον Κλίντον. «Δεν βρίσκουμε υπαλλήλους. Χανόμαστε...». Ο Λευκός Οίκος
ανήγγειλε αμέσως τη διάθεση κονδυλίων: 15 δισ. δολλάρια από τον κρατικό
προϋπολογισμό για μετεκπαίδευση τεχνικών σε νέες, πιο «ζητούμενες»
ειδικότητες, και για να εκπαιδευτούν άτομα από τα φτωχότερα στρώματα,
απόκληροι των γκέττο ­ εκεί όπου κυρίως εδρεύει η απομένουσα αμερικανική
ανεργία, που είναι τώρα κάτω του 5%.

... των εταιριών να κερδίσουν τον υπάλληλο, γράφει η «Λιμπερασιόν», τις ωθεί
σε συναγωνισμό προσφορών, ιδίως στη Σίλικον, την Κοιλάδα του Πυριτίου ­ των
κομπιούτερ ­ που αποτελεί σήμερα τον μοχλό της αμερικανικής οικονομίας. 
Η εταιρία προγραμμάτων Νετσκέηπ, όπως εξηγεί στις αγγελίες της στο Ιντερνέτ,
αναλαμβάνει την υγειονομική παρακολούθηση των υπαλλήλων της, τη φύλαξη των
παιδιών τους, την πληρωμή των λογαριασμών τους και πολλά άλλα. Στην καφετέρια
της Νετσκέηπ, υπάρχουν σε μια άκρη κάδοι όπου ρίχνεις τη σακκούλα σου με τα
άπλυτα. 
Την επομένη, τα βρίσκεις πάνω στο γραφείο σου πλυμένα και σιδερωμένα. Το Ι.Χ.
σου πλένεται τακτικά από τους εργάτες του πάρκινγκ. Και, αν νοιώθεις κούραση ή
αυχενικές ενοχλήσεις, ο έμπειρος μασσέρ της εταιρίας σπεύδει να σε χαλαρώσει
μέσα σε λίγα λεπτά.

... για τον εργαζόμενο; Δέλεαρ για να τον κάνουν σκυλάκι της εταιρίας; Κάθε
άλλο, λένε οι μάνατζερ. «Ίσα ίσα, απαλλάσσουμε τον υπάλληλο από τις προσωπικές
του αγγαρείες. Ελευθερώνεται έτσι η δημιουργικότητά του. Καθένας γίνεται ο
εαυτός του». Μια άλλη εταιρία, η Ίντελ, προσφέρει στο προσωπικό της δωρεάν
εμφάνιση φωτογραφιών, πλύσιμο-σιδέρωμα ρούχων, εισιτήρια θεάτρου και γηπέδου,
και μεταφορά με πούλμαν από τον σταθμό του μετρό στο γραφείο. Η Σαν
Μαϊκροσύστεμς αναλαμβάνει και τη φύλαξη των κατοικιδίων σας (γίνονται δεκτά
σκυλιά, γατιά, ακόμη και το χρυσόψαρό σας), και διαθέτει σύγχρονα ιατρεία και
χώρους γυμναστικής. Στις κάπως ώριμες υπαλλήλους της προσφέρει ειδικά κουρ για
«πιο άνετη εμμηνόπαυση».

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N46</CAT>
<ED>
Κωδικός άρθρου: A16047N461</ED>
<ID>
ID:136412

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N46&aa=1</URL></REF>


Article

<CATEGORY>vin07</CATEGORY>

 <H5>ΒΕΡΝΟΝ ΤΖΟΡΝΤΑΝ
</H5><H2>ΠΡΟΣΩΠΑ
</H2><H2>Ο άνθρωπος του Προέδρου
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Βέρνον Τζόρνταν. Πάντα διαθέσιμος όταν ο Κλίντον χρειάζεται παρηγοριά ή βοήθεια

Σ' όλες σχεδόν τις κρίσεις της προεδρίας Κλίντον, ήταν μια σταθερή, αν και εν
πολλοίς αόρατη, παρουσία. Μόνο που τούτη τη φορά είναι κι αυτός μπλεγμένος.

ΑΠΟ το δικηγορικό γραφείο του στην Ουάσιγκτον, ο Βέρνον Τζόρνταν ασκεί
μεγαλύτερη εξουσία απ' ό,τι οι περισσότεροι απ' αυτούς που έχουν τα γραφεία
τους στον Λευκό Οίκο. Φίλος και σύμβουλος σειράς προέδρων των Ηνωμένων
Πολιτειών από την εποχή του Λύντον Τζόνσον, ο 62χρονος δικηγόρος είναι ο
έμπιστος του Κλίντον, ο άνθρωπος που ο Πρόεδρος προτιμά ως συμπαίκτη του στο
γκολφ, που είναι πάντα διαθέσιμος όταν ο Κλίντον χρειαζόταν παρηγοριά και βοήθεια.

Ο Βέρνον Τζόρνταν θεωρείται ο άνθρωπος των παρασκηνίων που ξέρει τα πάντα για
τους ισχυρούς της Ουάσιγκτον. Μια πρόσκληση σε δείπνο στο σπίτι του στο
Τζωρτζτάουν θεωρείται πολύτιμη. Περιφέρεται στην πρωτεύουσα σε μια ανοιχτή
κόκκινη Κάντιλακ, είναι παρών σ' όλα τα πάρτι και τις πολιτιστικές εκδηλώσεις.
Τον Αύγουστο, ο Τζόρνταν και η σύζυγός του οργάνωσαν το πάρτι των γενεθλίων
του Κλίντον στο θέρετρο των πλουσίων, το Μάρθα'ς Βάινγιαρντ. Συμμετέχει στα
διοικητικά συμβούλια 11 ανωνύμων εταιρειών και είναι νομικός σύμβουλος επτά εξ
αυτών. Έγινε για πρώτη φορά γνωστός στη δεκαετία του 1960, ως μία από τις
κορυφαίες προσωπικότητες του κινήματος των πολιτικών δικαιωμάτων. Το 1980
επέζησε απόπειρας κατά της ζωής του από έναν ένοπλο ρατσιστή στο Φορτ Γουέην
της Ιντιάνα. Τώρα ο Κένεθ Σταρ, ο ερευνητής της υπόθεσης Ουαϊτγουότερ,
διεξάγει έρευνα εναντίον του σχετικά με τις κατηγορίες ότι ζήτησε από την
Μόνικα Λιουΐνσκυ να πει ψέματα σε ένορκη κατάθεσή της αρνούμενη ότι είχε σχέση
με τον Κλίντον.

Ο Κλίντον τηλεφωνεί στον Τζόρνταν σε οποιαδήποτε ώρα της ημέρας ή της νύκτας
για να τον συμβουλευθεί ή για να κουβεντιάσουν. Μια φορά τον ανάγκασε να
αποσυρθεί από ένα τουρνουά γκολφ στην 11η τρύπα γιατί κάτι τον απασχολούσε. Ο
Κλίντον δεν του ζήτησε συγγνώμη. «Δεν χρειαζόταν», είπε ο Τζόρνταν στη «Νιού
Γιόρκ Τάιμς». «Έτσι είναι η σχέση μας». Στην ίδια συνέντευξη πρόσθεσε: «Ο
Πρόεδρος χρειάζεται να έχει ένα μέρος όπου να μπορεί να χαλαρώνει. Μιλάμε σαν
άνδρες. Δεν βρίσκω τίποτε κακό σε μια κουβέντα των αποδυτηρίων. Ξέρει πως μένω
ξύπνιος ως αργά τη νύκτα και ότι σηκώνομαι νωρίς το πρωί, είμαι πάντα
διαθέσιμος για συμβουλές».

Η υπόνοια είναι πως ο Τζόρνταν ζήτησε από τον φίλο του Ρόναλντ Πέρελμαν να
βρει στη Μόνικα Λιουΐνσκυ ένα... ασφαλές καταφύγιο στο γραφείο δημοσίων
σχέσεων της εταιρείας καλλυντικών Ρέβλον. Το γεγονός ότι της προσφέρθηκε μια
τέτοια θέση έχει επιβεβαιωθεί· και η Ρέβλον συμβαίνει να είναι μία από τις 11
ανώνυμες εταιρείες, στο διοικητικό συμβούλιο των οποίων είναι μέλος ο Τζόρνταν.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N46</CAT>
<ED>
Κωδικός άρθρου: A16047N462</ED>
<ID>
ID:136468

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N46&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Η επιστροφή της νοσταλγίας
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Επιστροφή στο παρελθόν (σκίτσο του Σωλ Στάινμπεργκ από τη «Στάμπα»)

Της μόδας είναι η νοσταλγία στις Ηνωμένες Πολιτείες. Να 'ναι γι' αυτό άραγε
που θυμήθηκαν τις σεξουαλικές σχέσεις του Μπιλ Κλίντον από τότε που ήταν παιδί;

Η ΝΟΣΤΑΛΓΙΑ δεν είχε ποτέ πολλούς θαυμαστές στην Αμερική. Οι ιστορικοί τη
θεωρούσαν τον χειρότερο εχθρό της καλής, ακριβούς και επιστημονικής
ιστοριογραφίας. Οι πολιτικοί την περιφρονούσαν, θεωρώντας την εμπόδιο στην
πορεία για την κοινωνική πρόοδο. Οι κοινωνιολόγοι την απέρριπταν, θεωρώντας
ότι έρχεται σε αντίθεση με την κλασική αμερικανική αξία της κινητικότητας, της
συνεχούς αλλαγής πόλης, επαγγέλματος, ζωής, ακόμη και προσωπικότητας.

Τα πράγματα όμως σιγά-σιγά αλλάζουν, σημειώνει ο ανταποκριτής της «Στάμπα».
Χαρακτηριστικό δείγμα είναι το άρθρο που δημοσιεύτηκε πριν από μερικές
εβδομάδες στην πρώτη σελίδα της «Νιου Γιορκ Τάιμς». Ο τίτλος του ήταν «Τα
καταστήματα των πέντε και δέκα σεντς» και αναφερόταν σ' εκείνα τα παλιά
μαγαζιά που πουλάνε αντικείμενα χωρίς καμιά χρηστική αξία, αντικείμενα που οι
σημερινοί νέοι αγνοούν ακόμη και την ύπαρξή τους: φιλέ για να κρατούν το σχήμα
των μαλλιών στη διάρκεια του ύπνου, κόλλα σε βάζα, σανίδες για την μπουγάδα ή
μυγοπαγίδες. Είναι το αντίθετο των σούπερ-μάρκετ: μικρά, σκονισμένα,
ακολουθούν τη δική τους λογική και τάξη. Κι όμως ο κόσμος τα ανακαλύπτει εκ
νέου. Ο λόγος; Τα μαγαζιά αυτά πουλάνε νοσταλγία. Επιτρέπουν στους καταναλωτές
να επεξεργαστούν με τα χέρια τους τα ίδια αντικείμενα που οι γονείς τους και
οι παππούδες τους χρησιμοποιούσαν στην κουζίνα, την τραπεζαρία, το γκαράζ ή το σχολείο.

Παράλληλα με τους δημοσιογράφους, αρχίζουν να υπερασπίζονται τη νοσταλγία οι
ακαδημαϊκοί και οι ιστορικοί. Πλήθος βιβλίων ασχολούνται με το θέμα. Στο
βιβλίο του «1939: Ο Χαμένος Κόσμος της Έκθεσης», ο Ντέηβιντ Γκέλερντερ
αναφέρεται στη Διεθνή Έκθεση που είχε γίνει στη Νέα Υόρκη το 1939-40 και
νοσταλγεί τον σεβασμό προς τους κανόνες και τον ζήλο που χαρακτήριζαν τότε
τους Αμερικανούς. Ανάλογο περιεχόμενο έχει και το βιβλίο «Η Χαμένη Πόλη: Οι
Ξεχασμένες Κοινοτικές Αξίες της Αμερικής», όπου ο Άλαν Έρενχαλτ ανασυνθέτει τη
ζωή στο Σικάγο κατά τη δεκαετία του '50, όπου όλοι οι κάτοικοι γνώριζαν τις
υποθέσεις του καθενός, αποδέχονταν ένα στοιχειώδη κώδικα τιμής και αναγνώριζαν
με σαφήνεια την έννοια της αμαρτίας και της εξουσίας. Στο βιβλίο του
«Απαγορευμένη Γνώση: Από τον Προμηθέα στην Πορνογραφία», τέλος, ο Ρότζερ
Σατούκ ανακαλύπτει όχι τόσο άλλες εποχές όσο άλλους τρόπους παρατήρησης της
πραγματικότητας, βασισμένους στα αισθήματα του σεβασμού και του θαυμασμού.

Πίσω από αυτή την επιστροφή της νοσταλγίας ­ που συνοδεύεται συχνά από μια
επικίνδυνη επίκληση του νόμου και της τάξης ­ βρίσκεται στην ουσία η
αμφισβήτηση του αξιώματος ότι η πρόοδος είναι πάντοτε καλή και ωφέλιμη.
Μερικές φορές είναι καλό να σταματάμε, να παίρνουμε μια ανάσα και να
κοιτάζουμε πίσω. Γιατί μπορεί ένας από τους δρόμους που προσπεράσαμε να είναι
καλύτερος από εκείνον που τελικά ακολουθήσαμε.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N46</CAT>
<ED>
Κωδικός άρθρου: A16047N463</ED>
<ID>
ID:136513

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N46&aa=3</URL></REF>


Article

<CATEGORY>vin08</CATEGORY>

 <H5>ΕΝΑΣ ΣΤΟΥΣ ΤΡΕΙΣ ΑΝΕΡΓΟΥΣ ΓΙΑ ΠΑΝΤΑ ΑΝΕΡΓΟΣ
</H5><H5>Μεταξύ 4,5% και 4,4% ο πληθωρισμός τον Ιανουάριο
</H5><H2>Έξι προτάσεις για την ανεργία
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Πρόγραμμα αντιμετώπισης του προβλήματος εξήγγειλε ο Χρ. Πρωτόπαπας

Για το σοβαρό πρόβλημα της ανεργίας στην Ελλάδα μίλησε χθες στη Βουλή ο
υφυπουργός Εργασίας Χρήστος Πρωτόπαπας, παρουσιάζοντας παράλληλα ένα πρόγραμμα
(για το '98) αντιμετώπισής της, κυρίως για τους ηλικιωμένους και τους πολύ
νέους ανέργους και έκανε λόγο για νομοσχέδιο που «θα έρθει στη Βουλή για την
οργάνωση νέου προτύπου εργασίας, το οποίο θα υλοποιεί τα πορίσματα του
κοινωνικού διαλόγου».Υπάρχουν τμήματα της κοινωνίας μας «στα πρόθυρα του
κοινωνικού αποκλεισμού», είπε χαρακτηριστικά. Και τόνισε πως ­ με στοιχεία του
'96 ­ ένας στους τρεις ανέργους «κινδυνεύει να απαξιωθεί από την οικονομική
διαδικασία και να μείνει εκτός ενεργού ζωής».

«Η κατάσταση είναι πάρα πολύ δύσκολη», σημείωσε. «Στη χώρα μας οι μακροχρόνιοι
άνεργοι είναι το 58,3% του πληθυσμού των ανέργων. Και θα έλεγα ότι ορισμένοι
είναι σε ιδιαίτερα επικίνδυνη κατάσταση. Είναι χαρακτηριστικό ότι με στοιχεία
του 1996, 156.893 πολίτες αυτής της χώρας ψάχνουν για δουλειά πάνω από 2
χρόνια και όχι πάνω από ένα χρόνο μόνο, που κατατάσσεται ως μακροχρόνια
άνεργος», πρόσθεσε.

Ο κ. Πρωτόπαπας, απαντώντας σε ερώτηση του βουλευτή του ΣΥΝ Γιάννη Δραγασάκη,
ο οποίος θύμισε στη Βουλή τον άνεργο που αυτοκτόνησε, τόνισε πως «χρειάζεται
πλήρης αναδιάρθρωση του συστήματος κατάρτισης», αλλά πάνω απ' όλα «να δώσουμε ελπίδα».

Στη συζήτηση, που προκάλεσε γενικότερο ενδιαφέρον στην αίθουσα, ο υφυπουργός
και μέλος του Ε.Γ. του ΠΑΣΟΚ κατέθεσε 6 προτάσεις:

1 Κάρτα εργασίας (με 4.000 δραχμές την ημέρα και για δεκαοκτώ μήνες) θα
πάρουν 50.000 νέοι άνεργοι (το 1998).

2 Να δοθεί στη δημοσιότητα, προσεχώς, πρόγραμμα για όσους εγκατέλειψαν
πρόωρα το σχολείο.

3 Να τεθεί σε εφαρμογή (στις ΔΕΚΟ) ένα εργασιακό πρόγραμμα για 10.000 ανθρώπους.

4 Να υπάρξει σύντομα και θα εφαρμοσθεί ένα πιλοτικό πρόγραμμα, μέσω των
δήμων, «για ανθρώπους που δεν μπορούν να μπουν στην παραγωγή».

5 Για τους μακροχρόνια ηλικιωμένους άνεργους, θα εφαρμοσθεί πρόγραμμα
με χρηματοδότηση του ειδικού λογαριασμού για την ανεργία, το οποίο θα
προβλέπει πολύ αυξημένες επιδοτήσεις για εκείνους που είναι άνω των 50 ετών
και δεν μπορούν να βρουν δουλειά, ούτε να συμπληρώσουν τα συντάξιμα έτη.

6 Για τους ηλικιωμένους, «πέραν του βιβλιαρίου για την
ιατροφαρμακευτική περίθαλψη, ετοιμάζεται ένα πρόγραμμα από κρατικούς
οργανισμούς που θα προβλέπει την κάλυψη ως επιδότηση του συνόλου της
εργοδοτικής εισφοράς στην κοινωνική ασφάλιση, η οποία είναι ένα πολύ μεγάλο
νούμερο σε δραχμές. Κι αυτό προκειμένου, ακριβώς αυτοί οι άνθρωποι, να έχουν
το κίνητρο προς τον εργοδότη και να προσλαμβάνονται και να συμπληρώσουν τα
απαραίτητα ένσημα, ώστε να πάρουν τη σύνταξή τους».

Στη συζήτηση, ο κ. Γ. Δραγασάκης πρότεινε «οι όποιες ευαισθησίες υπάρχουν στο
υπουργείο Εργασίας, τα όποια μέτρα, οι όποιοι πόροι, να συγκροτηθούν σε μία
πολιτική και ει δυνατόν να έρθει εδώ και με μία νομοθετική κάλυψη να το δούμε».

ΝΕΑ βουτιά αναμένεται να παρουσιάσει ο πληθωρισμός τον Ιανουάριο, καθώς
εκτιμάται ότι θα πέσει στο 4,4% και στη χειρότερη περίπτωση στο 4,5%, από 4,7%
που έκλεισε τον Δεκέμβριο του 1997.

Το γεγονός αυτό εντείνει τώρα την αισιοδοξία στο υπουργείο Εθνικής Οικονομίας.
Με βάση τις εκτιμήσεις τον Μάιο ο πληθωρισμός δεν αποκλείεται να τρέχει με 3,8%.

Η καλή πορεία του πληθωρισμού οφείλεται στη γενικότερη πορεία των τιμών στην
αγορά. Σημαντική συμβολή στη νέα μείωση του πληθωρισμου τον Ιανουάριο θα έχουν
οι εκπτώσεις. Η πτώση του πληθωρισμού οφείλεται σε σημαντικό βαθμό και στην
πτωτική πορεία που ακολουθούν οι τιμές του πετρελαίου.

Ο στόχος που έχει θέσει η κυβέρνηση είναι μέχρι τον Δεκέμβριο του 1998 να
πέσει στο 2,5%.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N47</CAT>
<ED>
Κωδικός άρθρου: A16047N471</ED>
<ID>
ID:136424

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N47&aa=1</URL></REF>


Article

<CATEGORY>vin08</CATEGORY>

 <H2>Πρωί - απόγευμα ανοιχτές οι Εφορίες για τις δηλώσεις
</H2>
ΠΡΩΙ-απόγευμα θα λειτουργούν οι περισσότερες Εφορίες τον Μάρτιο κατά την
περίοδο παραλαβής των φορολογικών δηλώσεων, προκειμένου να διευκολυνθούν οι
φορολογούμενοι και να αποφευχθούν νέες ουρές και ταλαιπωρία. Η κάθε Εφορία θα
αποφασίζει από μόνη της ανάλογα με τον αριθμό των φορολογουμένων που θα έχει
να εξυπηρετήσει αν θα λειτουργεί και το απόγευμα, ποιες ημέρες και ώρες.
Παράλληλα, σε κάθε Εφορία θα λειτουργούν δύο τμήματα παραλαβής φορολογικών
δηλώσεων. Στο ένα θα υποβάλουν τις δηλώσεις τους οι μισθωτοί και οι
συνταξιούχοι και στο άλλο οι ελεύθεροι επαγγελματίες και οι άλλοι
φορολογούμενοι (επιχειρηματίες κ.τλ.).

Τα μέτρα αυτά αποφάσισε το υπουργείο Οικονομικών που προετοιμάζεται από τώρα
προκειμένου να διευκολύνει την υποβολή των φορολογών δηλώσεων από τους
φορολογούμενους στις Εφορίες. 
Τα ανακοίνωσε ο υφυπουργός Οικονομικών κ. Γ. Δρυς προς τους εφόρους της
Αττικής σε συνάντηση που είχε μαζί τους για το θέμα αυτό. Ο κ. Δρυς κάλεσε
επίσης τους εφόρους να κάνουν σωστή διαχείριση του αριθμού των εντύπων που
παραλαμβάνουν και να μην τα χορηγούν αν δεν αποδεικνύεται ότι πρέπει να τα
συμπληρώσει ο φορολογούμενος. Στα μέτρα για τη διευκόλυνση της αποστολής των
φορολογικών δηλώσεων περιλαμβάνεται και το γεγονός ότι στο υπουργείο
Οικονομικών θα δημιουργηθεί ειδικό γραφείο ενημέρωσης του κοινού για την
συμπλήρωση των φορολογικών δηλώσεων.

Στη συνάντηση ο υφυπουγός Οικονομικών προανήγγειλε στους εφόρους ότι το 1998
σε κάθε Εφορία, όπως και το 1997, θα τεθούν συγκεκριμένοι στόχοι για την
αύξηση των εσόδων της. Θα σχετίζονται τόσο με την αύξηση των εσόδων της τα
προηγούμενα έτη όσο και με τον αριθμό και τις κατηγορίες των φορολογουμένων
που βρίσκονται στην περιοχή της.

οργανισμού.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N47</CAT>
<ED>
Κωδικός άρθρου: A16047N472</ED>
<ID>
ID:136475

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N47&aa=2</URL></REF>


Article

<CATEGORY>vin08</CATEGORY>

 <H2>Εφάπαξ ίδιο με των δημοσίων υπαλλήλων και όχι υψηλότερο
</H2>
ΕΦΑΠΑΞ αποζημίωση ανάλογη με αυτή που δικαιούνται οι δημόσιοι υπάλληλοι και
όχι οι υπάλληλοι του ιδιωτικού τομέα δικαιούνται οι συνταξιούχοι του ΟΤΕ, παρά
τη μετοχοποίηση του Οργανισμού.

Αυτό έκρινε η Ολομέλεια του Αρείου Πάγου, απορρίπτοντας σχετικές αιτήσεις
συνταξιούχων του ΟΤΕ που διεκδικούσαν μεγαλύτερο εφάπαξ, καθώς υποστήριζαν ότι
μετά την εφαρμογή του προεδρικού διατάγματος 361/91, ο ΟΤΕ εξήλθε από το
δημόσιο τομέα και πέρασε στον ιδιωτικό, με αποτέλεσμα να δικαιούνται εφάπαξ
ιδιωτικού υπαλλήλου (έως 24 μηνιαίους μισθούς) και όχι του δημοσίου (ανώτατο
όριο αποζημίωσης για το 1998, 5.455.000 δραχμές). Το Ανώτατο Δικαστήριο με την
απόφασή του απέρριψε τις θέσεις των συνταξιούχων, κρίνοντας ότι και μετά την
έξοδο του ΟΤΕ από το δημόσιο τομέα διατηρείται ο χαρακτήρας του ως κοινωφελούς 
<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N47</CAT>
<ED>
Κωδικός άρθρου: A16047N473</ED>
<ID>
ID:136521

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N47&aa=3</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Οι αγορές δεν πείθονται
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

ΣΥΜΠΛΗΡΩΝΟΝΤΑΙ τρεις εβδομάδες συναλλαγματικής ηρεμίας, χωρίς δηλαδή πιέσεις
στη δραχμή. Παρά ταύτα τα επιτόκια στη διατραπεζική διατηρούνται υψηλά, η
Τράπεζα της Ελλάδος είναι σε επιφυλακή απορροφώντας όλη τη διαθέσιμη
ρευστότητα και οι εμπορικές τράπεζες έχουν αφήσει ανοικτό το θέμα της
αναπροσαρμογής ή μη των επιτοκίων καταθέσεων και χορηγήσεων.

Κατά την εκτίμηση του ΙΟΒΕ το γεγονός ότι η δραχμή είναι το μόνο νόμισμα της
Ευρωπαϊκής Ένωσης που δέχεται πιέσεις οφείλεται στο ότι οι αγορές δεν έχουν
πεισθεί για την ανυποχώρητη και σταθερή βούληση της κυβέρνησης να προχωρήσει
τώρα στις απαραίτητες διαρθρωτικές αλλαγές.

Η εκτίμηση είναι αναμφίβολα σωστή και άλλωστε δεν είναι τυχαίο ότι στο
αποκορύφωμα της νομισματικής κρίσης πριν από ένα μήνα, ο διοικητής της
Τραπέζης της Ελλάδος κ. Λουκάς Παπαδήμος ζήτησε να συμπληρωθεί το μίγμα της
εφαρμοζόμενης οικονομικής πολιτικής με διαρθρωτικές αλλαγές που να εγγυώνται
δραστικό περιορισμό των κρατικών ελλειμμάτων

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N47</CAT>
<ED>
Κωδικός άρθρου: A16047N474</ED>
<ID>
ID:136561

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N47&aa=4</URL></REF>


Article

<CATEGORY>vin08</CATEGORY>

 <H5>Υπάρχουν πολλές καλές ευκαιρίες για τους καταναλωτές, υποστηρίζουν οι καταστηματάρχες
</H5><H2>Ο πόλεμος των εκπτώσεων
</H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

Το ενδιαφέρον των καταναλωτών αυτές τις ημέρες ήταν αρκετά ενθαρρυντικό για
τους εμπόρους. Αλλά και εδώ δεν λείπουν οι γκρίνιες

Σε «πόλεμο εκπτώσεων» έχουν επιδοθεί τις τελευταίες ημέρες έμποροι και
καταστηματάρχες του Λεκανοπεδίου, σε μια προσπάθεια να καλύψουν τις απώλειες
που είχαν στον τζίρο τους από τον 
Οκτώβριο του 1997. Έτσι, προχωρούν σε εκπτώσεις που φθάνουν κατά περίπτωση
ακόμα και το 60% σε εποχικά είδη, ενώ δεν λείπουν οι προσφορές και οι
πολύμηνες δόσεις.

ΕΙΝΑΙ η πρώτη φορά που γίνονται τόσο μεγάλες εκπτώσεις, κυρίως σε είδη
ένδυσης, παρ' όλο που είχαν προηγηθεί οι προσφορές και οι προεκπτώσεις του
Δεκεμβρίου, λένε τώρα οι έμποροι. Και αποδίδουν το γεγονός στο ότι η αγορά δεν
«ζεστάθηκε» όσο περίμεναν τον Δεκέμβριο. «Από τον Οκτώβριο και μετά οι
εισπράξεις των εμπορικών ήταν χαμηλές», εξηγεί ο αντιπρόεδρος του Εμπορικού
Συλλόγου Αθηνών κ. Δημήτρης Μπαλωμένος.

ΠΡΟΕΚΠΤΩΣΕΙΣ

Οι καταναλωτές βρίσκουν πλέον με δόσεις από ρούχα και παπούτσια μέχρι
ηλεκτρικά είδη. Οι διαφορές είναι στον αριθμό των δόσεων και στις κάρτες 
Ο μικρός τζίρος, για τον οποίο παραπονούνται πολλοί έμποροι, έχει οδηγήσει την
αγορά σε ανταγωνισμό που με προεκπτώσεις και προσφορές ξεκίνησε από τα μέσα
του προηγούμενου Δεκεμβρίου. 
Ενόψει τότε εορτών, πολλά καταστήματα είχαν αλλάξει τιμές και αρκετές
«αλυσίδες» είχαν ξεκινήσει τις προσφορές. Εκείνη την περίοδο οι εκπτώσεις
έφθαναν, ανάλογα με τα είδη, και το 30% έως και 40%.

Τώρα στην αγορά οι εκπτώσεις ξεκινούν από τα νούμερα αυτά και φθάνουν μέχρι
και το 60%. 
«Έχει διαμορφωθεί μια κατάσταση που είναι ιδανική για τον καταναλωτή, αλλά όχι
και για τους εμπόρους», λέει ο κ. Μπαλωμένος από τον Εμπορικό Σύλλογο. Και δεν
κρύβει την ανησυχία του για τις «παρατεταμένες εκπτώσεις που υπονομεύουν τον
θεσμό στη συνείδηση των καταναλωτών και για τον λόγο αυτό διαμαρτυρόμαστε ως
Εμπορικός Σύλλογος».

ΑΝΑΘΕΡΜΑΝΣΗ

Πάντως, το ενδιαφέρον των καταναλωτών αυτές τις ημέρες ήταν αρκετά
ενθαρρυντικό για τους εμπόρους. Αλλά και εδώ δεν λείπουν οι γκρίνιες. «Με τόσο
μεγάλες εκπτώσεις και προσφορές που γίνονται θα έπρεπε να είχαμε περισσότερη
κίνηση», λένε οι έμποροι της Αθήνας. Δεν έχουν βέβαια όλοι την ίδια άποψη
αφού, για παράδειγμα, οι περισσότεροι έμποροι και καταστηματάρχες της οδού
Ερμού, αλλά και της οδού Πατησίων, παρατηρούν ότι «ύστερα από καιρό επιτέλους
τώρα αρχίζει να ζεσταίνεται κάπως η αγορά».

ΕΥΚΑΙΡΙΕΣ

Υπάρχουν πολλές καλές ευκαιρίες για τους καταναλωτές, υποστηρίζουν οι
καταστηματάρχες. Επισημαίνουν και την καλή ποιότητα. Μάλιστα πωλητής σε μεγάλο
κατάστημα ρούχων έλεγε: «Το έχετε ξαναδεί να μπορείς να αγοράσεις ένα
αξιοπρεπές καθημερινό σακάκι με 20.000 δρχ. και καλά παπούτσια με
15.000-16.000 δρχ.;».

Ενώ συνάδελφοί του από καταστήματα ηλεκτρικών παρατηρούσαν ότι οι καταναλωτές
μπορούν να αγοράσουν επώνυμα ηλεκτρικά είδη, π.χ. κουζίνες και ψυγεία
κατάλληλα για μια οικογένεια με 130.000-140.000 δρχ., πλυντήρια με 100.000
δρχ. και τηλεοράσεις 21 ιντσών σε τιμές κάτω από 100.000 δρχ.

ΤΙ ΒΡΙΣΚΕΤΕ

Έτσι αυτή τη στιγμή στην αγορά η κατάσταση διαμορφώνεται ως εξής:.

* Στα είδη ένδυσης οι εκπτώσεις ξεκινούν από 40% και φθάνουν μέχρι και 60% σε
ορισμένες περιπτώσεις.

* Στα παιδικά ρούχα οι εκπτώσεις είναι μικρότερες και φθάνουν μέχρι και 30%
όμως υπάρχουν προσφορές που φθάνουν ακόμα και το 60%.

* Στα αρώματα και τα καλλυντικά οι εκπτώσεις κυμαίνονται από 30%-50% και
γίνονται και προσφορές.

* Στα λευκά είδη οι εκπτώσεις κυμαίνονται από 10% μέχρι και 30% και υπάρχουν
και προσφορές.

* Στα παπούτσια οι εκπτώσεις φθάνουν μέχρι το 20% και υπάρχουν και αρκετές προσφορές.

* Στα παιδικά υποδήματα οι εκπτώσεις είναι μικρότερες και φθάνουν μέχρι και
10% αλλά υπάρχουν και είδη σε προσφορά με μεγαλύτερες εκπτώσεις.

* Στα ηλεκτρικά είδη, που ανήκουν στην κατηγορία των διαρκών καταναλωτικών
ειδών και δεν έχουν εποχιακό χαρακτήρα, οι εκπτώσεις κυμαίνονται από 5%-10%
ενώ υπάρχουν και οι προσφορές.

ΗΛΕΚΤΡΟΝΙΚΟ ΤΕΦΤΕΡΙ

Παρατηρείται λοιπόν το φαινόμενο να γίνονται και προσφορές σε είδη που οι
εκπτώσεις είναι μικρότερες, όπως για παράδειγμα στα ηλεκτρικά είδη.

«Εμείς έχουμε φθάσει στο σημείο να κάνουμε εκπτώσεις όλο τον χρόνο με τις
προσφορές που κάνουμε σε διάφορα είδη. Αυτός είναι ο λόγος που τώρα "ρίξαμε"
μόνο 5%-10% τις τιμές», υποστηρίζει ιδιοκτήτης καταστημάτων με ηλεκτρικά είδη.
Και προσθέτει: «Πρόκειται όμως, για επιπλέον έκπτωση».

Την εικόνα αυτή συμπληρώνουν οι δόσεις και το πλαστικό χρήμα. «Πρόκειται για
επιστροφή στο... τεφτέρι, που έγινε πλέον ηλεκτρονικό», λέει ο κ. Μπαλωμένος.
Ο ίδιος υποστηρίζει ότι οι δόσεις και το πλαστικό χρήμα εξυπηρετούν μόνο τις
μεγάλες και οργανωμένες επιχειρήσεις και βλάπτουν τα μικρά εμπορικά καταστήματα.

ΑΤΟΚΕΣ ΔΟΣΕΙΣ

Πάντως, οι καταναλωτές βρίσκουν πλέον με δόσεις από ρούχα και παπούτσια μέχρι
ηλεκτρικά είδη. Οι διαφορές είναι στον αριθμό των δόσεων και στις κάρτες. Για
παράδειγμα, στα ρούχα και τα παπούτσια οι άτοκες δόσεις κάρτας είναι από 4-6.
Στα ηλεκτρικά είδη οι άτοκες δόσεις κάρτας φθάνουν συνήθως τους 6 μήνες και
ενίοτε και το δωδεκάμηνο. Όμως τα μαγαζιά με ηλεκτρικά είδη δίνουν και την
ευκαιρία αγοράς σε 12 ή 18 μηνιαίες δόσεις χωρίς κάρτα.

Αυτή την εμπορική πολιτική, που καθιέρωσαν αρχικά τα καταστήματα στο κέντρο
της Αθήνας, ακολουθούν πλέον και τα μαγαζιά και υποκαταστήματα αλυσίδων και
στις περιφερειακές αγορές της Αθήνας. Αρχικά, τα καταστήματα στο κέντρο της
πόλης έριχναν τις τιμές γνωρίζοντας ότι οι καταναλωτές αποφεύγουν την κίνηση
του κέντρου και έπρεπε να τους εντυπωσιάσουν άμεσα. Όμως οι έμποροι στις
περιφερειακές αγορές αντιμετωπίζοντας τον ανταγωνισμό των πολυκαταστημάτων
κάνουν τώρα κι αυτοί μεγάλες εκπτώσεις. Η εικόνα αυτή παρατηρείται τόσο στις
ακριβές περιοχές της Κηφισιάς και της Γλυφάδας, όσο και στις μεγάλες αγορές
της Ν. Ιωνίας, Περιστερίου, Καλλιθέας κ.λπ.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16047N481</ED>
<ID>
ID:136425

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N48&aa=1</URL></REF>


Article

<CATEGORY>vin08</CATEGORY>

 <H5>ΕΠΑΝΑΛΑΜΒΑΝΟΝΤΑΙ ΟΙ ΑΠΕΡΓΙΕΣ ΣΤΑ ΔΗΜΟΣΙΑ ΜΕΣΑ ΜΕΤΑΦΟΡΑΣ
</H5><H5>Απεργία και στον ΟΑΕΔ μέχρι τις 6 Φεβρουαρίου
</H5><H5>Απειλές για καταψήφιση
</H5><H2>Δεύτερος γύρος από Τρίτη
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Εβδομάδα νέας ταλαιπωρίας περιμένει τους κατοίκους της πρωτεύουσας, καθώς από
την Τρίτη επαναλαμβάνονται οι απεργιακές κινητοποιήσεις των εργαζομένων στα
μέσα μαζικής μεταφοράς.

Η ηγεσία της ΓΣΕΕ και οι διοικήσεις των Ομοσπονδιών των εργαζομένων στις ΔΕΚΟ
αποφάσισαν χθες να προχωρήσουν στον δεύτερο γύρο αναμέτρησης με την κυβέρνηση
για το θέμα της επίμαχης διάταξης που παρεμβαίνει στις διαπραγματεύσεις για
την κατάρτιση των γενικών κανονισμών προσωπικού. Έτσι:

* Την Τρίτη 27.1.1998 θα γίνει 24ωρη απεργία από τη ΓΣΕΕ στις ΔΕΚΟ (ΔΕΗ, ΟΤΕ,
ΕΛΤΑ, ΕΡΤ, ΕΥΔΑΠ κ.ά.), στις τράπεζες και στα μέσα μαζικής μεταφοράς. Αυτό
σημαίνει ότι την Τρίτη για ένα 24ωρο δεν θα κινηθούν: τρόλεϊ, λεωφορεία,
πράσινα, ηλεκτρικός σιδηρόδρομος, τα τρένα του ΟΣΕ και τα αεροπλάνα της Ο.Α.

* Την Τετάρτη, την Πέμπτη και την Παρασκευή οι εργαζόμενοι στα λεωφορεία
(ΕΘΕΛ), στα τρόλεϊ (ΗΛΠΑΠ) και στον ηλεκτρικό και στα «πράσινα» (ΗΣΑΠ) θα
πάρουν μέρος σε στάσεις εργασίας από την έναρξη της βάρδιας μέχρι τις 9 μ.μ.
και από τις 9 μ.μ. μέχρι τη λήξη της βάρδιας.

* Μεθαύριο, Δευτέρα, θα κινηθούν κανονικά όλα τα μέσα μαζικής μεταφοράς
(τρόλεϊ, λεωφορεία, ηλεκτρικός, πράσινα, τρένα, Ο.Α.).

Τα εργατικά συνδικάτα τονίζουν ότι η αναμέτρηση με την κυβέρνηση θα είναι
σκληρή και αποφάσισαν:

* Την άμεση παρέμβαση του Πρωθυπουργού κ. Κ. Σημίτη για την απόσυρση της
διάταξης η οποία «δημιουργεί τεράστια κοινωνικά, οικονομικά και πολιτικά
προβλήματα και οδηγεί σε αποδιάρθρωση τις επιχειρήσεις του δημόσιου τομέα».

* Την άμεση προσφυγή στο Διεθνές Γραφείο Εργασίας, προκειμένου να καταγγείλουν
την κυβερνητική παρέμβαση στις ελεύθερες συλλογικές διαπραγματεύσεις με την
επίμαχη διάταξη, η οποία αντίκειται στην υπ' αριθ. 198 Διεθνή Σύμβαση
Εργασίας, στο Σύνταγμα και στον νόμο 1876/90 για τις ελεύθερες συλλογικές διαπραγματεύσεις.

Παράλληλα θα ενημερώσουν και θα ζητήσουν την παρέμβαση της Συνομοσπονδίας
Ευρωπαϊκών Συνδικάτων (ΣΕΣ), καθώς και εθνικών και κλαδικών ευρωπαϊκών Συνομοσπονδιών.

* Να κλιμακώνουν τις απεργίες και μετά την ενδεχόμενη ψήφιση της επίμαχης
διάταξης για να αποτρέψουν την εφαρμογή της.

Κατά τη διάρκεια της χθεσινής συνδικαλιστικής σύσκεψης στη ΓΣΕΕ ασκήθηκε
έντονη κριτική και από στελέχη της ΠΑΣΚΕ (ΠΑΣΟΚ) στην προσπάθεια της
κυβέρνησης να επέμβει στις ελεύθερες συλλογικές διαπραγματεύσεις με την
επιβολή νόμου στην διαμόρφωση των κανονισμών προσωπικού των ΔΕΚΟ. Ορισμένοι
συνδικαλιστές ζήτησαν την παραίτηση του υπουργού Εθνικής Οικονομίας κ. Γ.
Παπαντωνίου και άλλοι την συνάντηση με τον κ. Σημίτη, επειδή εκτιμάται ότι
έχει λανθασμένη εικόνα για το μέγεθος του προβλήματος που δημιουργεί η επίμαχη ρύθμιση.

Πάντως, η κυβέρνηση φαίνεται ότι θα προχωρήσει στην ψήφιση της διάταξης που
περιλαμβάνεται στο φορολογικό νομοσχέδιο και αφού προχωρήσει σε αναδιατύπωση,
η οποία όμως δεν θα ικανοποιεί τα συνδικάτα. Ειδικότερα, θα υπάρξει
επαναδιατύπωση που θα προβλέπει ότι σε περίπτωση διαφωνίας εργαζομένων -
διοίκησης των ΔΕΚΟ στην κατάρτιση των Γενικών Κανονισμών Προσωπικού και μετά
την παρέλευση εξαμήνου το θέμα θα παραπέμπεται στη Βουλή. Η ΓΣΕΕ προτείνει
αντί για τη Βουλή το θέμα να παραπέμπεται στη διαιτησία. Επίσης στην
επαναδιατύπωση της διάταξης θα ορίζεται ότι το θέμα θα αφορά τις αστικές
συγκοινωνίες, τον ΟΣΕ, την Ολυμπιακή Αεροπορία και τα ΕΛΤΑ.

Στο μέτωπο των απεργιών ­ εκτός από τις απεργίες που αφοφασίστηκαν χθες για
την Τρίτη, την Τετάρτη, την Πέμπτη και την Παρασκευή ­ έντονη αναμένεται να
είναι η σύγκρουση στον χώρο των αστικών συγκοινωνιών. Σε ειδική σύσκεψη που
έγινε το απόγευμα με τη συμμετοχή των εκπροσώπων των εργαζομένων στην ΕΘΕΛ
(λεωφορεία), ΗΛΠΑΠ (τρόλεϊ) και ΗΣΑΠ (πράσινα - ηλεκτρικός) αποφασίστηκε η
κλιμάκωση των απεργιών ­ πέρα από τις αποφάσεις της ΓΣΕΕ.

ΠΡΟΒΛΗΜΑΤΑ στην καταγραφή των λαθρομεταναστών για να πάρουν την κάρτα εργασίας
θα προκαλέσει η απεργία που αρχίζουν από την Τετάρτη οι εργαζόμενοι στον ΟΑΕΔ.
Η απεργία θα συνεχιστεί μέχρι τις 6 Φεβρουαρίου. Η Ομοσπονδία Υπαλλήλων του
ΟΑΕΔ που οργανώνει την απεργία ζητεί:

* Τη λήψη άμεσων μέτρων, κατά τη διαδικασία νομιμοποίησης των αλλοδαπών για τη
σωστή λειτουργία των υπηρεσιών και την ανακούφιση των εργαζομένων.

* Την άμεση έγκριση 600 ωρών υπερωριακής απασχόλησης για τους διοικητικούς
υπαλλήλους το 1998.

ΕΝΑΣ ΑΚΟΜΗ βουλευτής του ΠΑΣΟΚ άφησε ανοιχτό το ενδεχόμενο να καταψηφίσει τα
επιμέρους άρθρα του φορολογικού νομοσχεδίου.

Ο κ. Στ. Παπαθεμελής, με δήλωσή του σε ραδιοφωνικό σταθμό, αφού κατηγόρησε την
κυβέρνηση πως «καταφεύγει στον εύκολο δρόμο της επιβολής νέων φόρων», τόνισε
ότι θα ασκήσει κριτική στην κατ' άρθρο συζήτηση. 
Και πρόσθεσε ότι δεν έχει δεσμευθεί για την ψήφο του και πως «εάν χρειαστεί,
θα την αξιοποιήσει».

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16047N491</ED>
<ID>
ID:136426

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N49&aa=1</URL></REF>


Article

<CATEGORY>vin08</CATEGORY>

 <H2>Τα τρακτέρ έμειναν δύο ώρες στις ράγες
</H2>
ΛΑΡΙΣΑ

ΑΝΑΒΛΗΘΗΚΕ χθες η δίκη 13 αγροτών από τα Φάρσαλα, ενώ δυναμική ήταν η παρουσία
των συναδέλφων τους που απέκλεισαν για ένα δίωρο με τα τρακτέρ τους τη
σιδηροδρομική γραμμή στον Σταυρό Φαρσάλων.

Οι 13 αγρότες κατηγορούνταν για παρακώλυση συγκοινωνιών τον Δεκέμβριο του
1996. Η αναβολή έγινε λόγω παρέλευσης της ώρας και η νέα δικάσιμος θα ορισθεί
μέσα στην ερχόμενη εβδομάδα.

Εν τω μεταξύ 300 τρακτέρ συγκεντρώθηκαν στις 12 το μεσημέρι στον Σταυρό των
Φαρσάλων, αποκλείοντας τη σιδηροδρομική γραμμή Αθηνών -Θεσσαλονίκης και Βόλου
Καλαμπάκας. Πάντως στο δίωρο που διήρκεσε ο αποκλεισμός δεν πέρασε καμία
αμαξοστοιχία, αφού ο ΟΣΕ είχε ενημερωθεί και «κράτησε» τα τρένα σε
προηγούμενους σταθμούς.

Ο βουλευτής του ΚΚΕ και μέλος της Πανθεσσαλικής Συντονιστικής Επιτροπής, κ.
Ευάγγελος Μπούτας, είπε ότι περιμένουν απάντηση στο αίτημά τους να συναντήσουν
τον Πρωθυπουργό γιατί οι αγρότες θέλουν να δοθούν λύσεις στα σοβαρά προβλήματά
τους και να μην χρειασθεί να προχωρήσουν σε κινητοποιήσεις. 
Οι αγρότες της Θεσσαλίας τόνισαν επίσης ότι με τα τρακτέρ τους θα συμμετέχουν
στο προγραμματισμένο συλλαλητήριο την Δευτέρα 2 Φεβρουαρίου, όπου θα κινηθούν
προς τους εθνικούς δρόμους, χωρίς ωστόσο να τους αποκλείσουν.

Η χθεσινή αγροτική κινητοποίηση έγινε κάτω από τη διακριτική παρουσία της
Αστυνομίας και έληξε με την αποχώρηση των τρακτέρ από τη σιδηροδρομική γραμμή
χωρίς να δημιουργηθεί κανένα επεισόδιο.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16047N492</ED>
<ID>
ID:136476

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N49&aa=2</URL></REF>


Article

<CATEGORY>vin08</CATEGORY>

 <H2>Σε απόγνωση οι βαμβακοπαραγωγοί
</H2>
ΚΑΒΑΛΑ

ΣΕ ΑΠΟΓΝΩΣΗ βρίσκονται οι βαμβακοπαραγωγοί του νομού Ξάνθης. Έχουν υποστεί
ζημιές στις καλλιέργειές τους και αντιμετωπίζουν μεγάλα οικονομικά προβλήματα,
αφού και η νέα καλλιεργητική περίοδος τους βρίσκει με συσσωρευμένα χρέη.

Οι ζημιές από τις βροχοπτώσεις δεν καλύπτονται από τον ΕΛΓΑ, γι' αυτό και το
νομαρχιακό συμβούλιο έθεσε τα πλάνα βάση των οποίων θα κινηθεί, προκειμένου να
διεκδικήσει αποζημιώσεις, οι οποίες δεν καλύπτονται από κανένα άλλο φορέα.

Γι' αυτή την ειδική διαδικασία που θα ακολουθηθεί μίλησε και ο αντινομάρχης
Ξάνθης Κώστας Ατματζίδης, ο οποίος επεσήμανε ότι πέρα από τα τρία έγγραφα που
στάλθηκαν στο αρμόδιο υπουργείο από τη νομαρχία και τις επαφές που έγιναν με
τον υπουργό Γεωργίας Στέφ. Τζουμάκα, αποφασίσθηκε να γίνουν και κάποιες
επιπλέον ενέργειες «ενισχυτικά για να υπερκερασθούν τυχόν προβλήματα που θα
προκύψουν στην Επιτροπή Ανταγωνισμού της Ε.Ε.» και για να διευκολυνθεί η
προσπάθεια του υπουργείου Γεωργίας. Έτσι αποφασίστηκε η σύνταξη ενός
ψηφίσματος, το οποίο στάλθηκε τόσο στο αρμόδιο υπουργείο όσο και στην Επιτροπή
Ανταγωνισμού της Ε.Ε., και με το οποίο διεκδικούνται αποζημιώσεις.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16047N493</ED>
<ID>
ID:136522

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N49&aa=3</URL></REF>


Article

<CATEGORY>vin08</CATEGORY>

 <H5>ΕΤΟΙΜΑ ΤΑ ΠΡΩΤΑ ΚΟΙΝΑ ΠΡΑΤΗΡΙΑ ΜΕΤΑ ΤΗΝ «ΕΝΟΠΟΙΗΣΗ» ΒΡ ΚΑΙ MOBIL
</H5><H2>Γάμος «γιγάντων»
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

Αλλάζει ο χάρτης των εταιρειών πετρελαιοειδών και στην Ελλάδα. Η συνεργασία
της ΒΡ και της Mobil, και στη χώρα μας από τις αρχές του χρόνου, μεταβάλλει
τις ισορροπίες στον χώρο αυτό. Ήδη τα πρώτα πρατήρια με «κοινά χρώματα» έκαναν
την εμφάνισή τους.

ΗΑΛΛΑΓΗ αυτή δεν είναι η μοναδική στον χώρο του πετρελαίου στη χώρα μας. Ήδη
κατατέθηκε νομοσχέδιο στη Βουλή για τη μετοχοποίηση του 25% και την
αναδιοργάνωση της Δημόσιας Επιχείρησης Πετρελαίου, που μετονομάζεται σε
Ελληνικά Πετρέλαια Α.Ε., ενώ προβλέπεται να δημιουργηθεί μια εταιρεία
εμπορίας, στην οποία συμμετέχουν η ΕΚΟ και η ΕΛΔΑ-Ε. Εξάλλου, ήδη στον τομέα
εμπορίας και διακίνησης καυσίμων έχει μπει η Aramko.

Ο ΑΝΤΑΓΩΝΙΣΜΟΣ

Ήταν Φεβρουάριος 1996 όταν ανακοινώθηκε η συνεργασία ΒΡ και Mobil σε
πανευρωπαϊκό επίπεδο. Λίγους μήνες μετά, τον Αύγουστο, η Ευρωπαϊκή Επιτροπή
έδωσε την έγκρισή της. Σήμερα σε 44 χώρες σε όλη την Ευρώπη υπάρχει κοινή
γραμμή μεταξύ ΒΡ και Mobil. Η συμφωνία, πάντως, δεν ισχύει για τις χώρες που
βρίσκονται έξω από τη Γηραιά Ήπειρο.

«Ο ανταγωνισμός θα αυξηθεί τα επόμενα χρόνια», λέει ο διευθυντής Δημοσίων
Σχέσεων της ΒΡ κ. Δημήτρης Παπαδόπουλος. «Η συνεργασία των δύο εταιρειών θα
βγει σε όφελος του καταναλωτή. Πρόκειται για μια επιχειρηματική συμφωνία που
ανοίγει νέους ορίζοντες. Σύντομα τα 1.800 πρατήρια των δύο εταιρειών σε όλη
την Ελλάδα θα εναρμονισθούν με τις καινούριες εξελίξεις».

ΤΑ ΧΡΩΜΑΤΑ

Η συνεργασία της ΒΡ και της Mobil αφορά τα διυλιστήρια, το μάρκετινγκ και την
εμπορία και όχι την έρευνα και την εξόρυξη. Επίσης δεν περιλαμβάνει τις
διεθνείς δραστηριότητες καυσίμων και λιπαντικών ναυτιλίας και αεροπορίας και
των δύο εταιρειών. Όλα τα πρατήρια θα βαφτούν στα χρώματα της ΒΡ
(πράσινο-κίτρινο), ενώ στην πινακίδα θα υπάρχει αναφορά και στη Mobil.

«Τα προβλήματα είχαν ξεκινήσει από τα διυλιστήρια. Οι εταιρείες τα είχαν
εκσυγχρονίσει, όμως δεν αποκόμισαν τα οφέλη που περίμεναν», λέει η διευθύντρια
Δημοσίων Σχέσεων της Mobil κ. Ασπασία Γερωνυμάκη. «Στην Ελλάδα άργησε να
ξεκινήσει η εφαρμογή της συνεργασίας, επειδή ήταν περίπλοκα τα φορολογικά και
τεχνολογικά δεδομένα».

ΤΑ ΜΕΓΕΘΗ

Στον τομέα των καυσίμων, η συνεργασία προβλέπει ότι η ΒΡ συμμετέχει με 70% και
η Mobil με 30%, ενώ στα λιπαντικά η Mobil με 51% και η ΒΡ με 49%. Μόνο το
1996, και οι δύο εταιρείες, σε παγκόσμια κλίμακα, είχαν κέρδη ύψους δύο
τρισεκατομμυρίων δραχμών. Η ΒΡ πραγματοποίησε κύκλο εργασιών 23 τρισ., ενώ τα
έσοδα της Mobil έφτασαν τα 21,2 δισ. και οι επενδύσεις της εταιρείας το 1,6
τρισ. Αξίζει, πάντως, να σημειωθεί ότι η αγορά πετρελαιοειδών στην Ελλάδα
είναι 16,4 εκατομμύρια τόνοι τον χρόνο, κατά μέσο όρο, ενώ την τελευταία
πενταετία ο μέσος ετήσιος ρυθμός αύξησης είναι 3%.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16047N501</ED>
<ID>
ID:136427

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N50&aa=1</URL></REF>


Article

<CATEGORY>vin08</CATEGORY>

 <H2>Έλεγχοι από το ΣΔΟΕ για κρυφές εξοχικές κατοικίες
</H2>
ΝΕΟ ΜΠΛΟΚΟ στα ακίνητα ετοιμάζει η Εφορία που ξεκινά ελέγχους για να
διαπιστώσει περιπτώσεις ιδιοκτητών, οι οποίοι δεν τα έχουν δηλώσει για να
αποφύγουν το τεκμήριο και το πόθεν έσχες. Τους ελέγχους θα αναλάβει το Σώμα
Δίωξης Οικονομικού Εγκλήματος, το οποίο με διασταυρώσεις άλλων στοιχείων, αλλά
και με επιτόπιους ελέγχους θα επιχειρήσει να αποκαλύψει τις περιπτώσεις
φορολογουμένων που δεν έχουν δηλώσει το ακίνητό τους με το Ε9 στη φορολογική
δήλωση που υπέβαλαν στην Εφορία.

Οι έλεγχοι θα εστιαστούν κυρίως στις εξοχικές κατοικίες, για να αποκαλυφθούν
οι ιδιοκτήτες που προσπαθούν να τις αποκρύψουν από την Εφορία με στόχο να
γλιτώσουν τον φόρο ιδιοκατοίκησης που επιβαρύνει όσους έχουν ακίνητα πάνω από
150 τ.μ. και παράλληλα να ξεφύγουν από την τσιμπίδα τού πόθεν έσχες, σύμφωνα
με το οποίο υποχρεούνται να δικαιολογήσουν με ανάλογο εισόδημα τις δαπάνες
αγοράς ή κατασκευής των κατοικιών αυτών. Κατά την Εφορία, ακόμη ένα κίνητρο
για τους ιδιοκτήτες να μη δηλώνουν τις δευτερεύουσες κατοικίες τους είναι η
αποφυγή του Φόρου Μεγάλης Ακίνητης Περιουσίας ή η μείωση της φορολογικής
επιβάρυνσης από αυτόν. Θα αξιοποιηθούν και τα στοιχεία της ΔΕΗ για τα ακίνητα,
καθώς και τα στοιχεία από τις οικοδομικές άδειες.

Οι έλεγχοι του ΣΔΟΕ θα ξεκινήσουν από τις κατηγορίες φορολογουμένων με μεσαία
και υψηλά εισοδήματα. Σε αυτούς περιλαμβάνονται γιατροί, δικηγόροι μηχανικοί,
καλλιτέχνες, συμβολαιογράφοι και άλλοι ελεύθεροι επαγγελματίες, οι οποίοι
δηλώνουν χαμηλά εισοδήματα, ενώ έχουν όμως πολυτελή αυτοκίνητα και γενικότερα
η διαβίωσή τους δεν συμβαδίζει με το ύψος των εισοδημάτων που δηλώνουν.

Στο πλαίσιο αυτό των ελέγχων θα καταγραφούν και οι περιπτώσεις των
φορολογουμένων που έχουν στο σπίτι τους πισίνα, ώστε να περιορισθούν έτσι οι
πιθανότητες απόκρυψης από τους ιδιοκτήτες τους. Να σημειωθεί ότι για τα
εισοδήματα του 1998 που θα δηλωθούν στην Εφορία το 1999 η κατοχή πισίνας θα
θεωρείται τεκμήριο.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16047N502</ED>
<ID>
ID:136477

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N50&aa=2</URL></REF>


Article

<CATEGORY>vin08</CATEGORY>

 <H2>Εξάμηνος ανατοκισμός για το μέλλον κι όχι για το παρελθόν
</H2>
Η ΝΕΑ νομοθετική ρύθμιση που ετοιμάζει η κυβέρνηση για τον ανατοκισμό δεν θα
έχει αναδρομική ισχύ. Θα αφορά όλες τις κατηγορίες των δανείων και τις
πιστωτικές κάρτες και θα καθορίζει ότι ο ανατοκισμός θα γίνεται ανά εξάμηνο.
Όσον αφορά το επιτόκιο υπερημερίας, αυτό θα παραμείνει στο 2,5% που ισχύει σήμερα.

Αυτά δήλωσε ο υφυπουργός Εθνικής Οικονομίας κ. Χ. Πάχτας αναφερόμενος στο θέμα
των νέων ρυθμίσεων για τον ανατοκισμό.

Ο υφυπουργός αναφερόμενος στα παλαιά δάνεια, τα οποία έχουν επιβαρυνθεί με
τόκους υπερημερίας, επανέλαβε ότι θα γίνει προσπάθεια ώστε να υπάρχουν
συμφωνίες μεταξύ δανειοληπτών και τραπεζών.

Όσον αφορά τις επιπτώσεις που θα έχει στα επιτόκια η απόφαση του Αρείου Πάγου
για τα πανωτόκια, τραπεζίτες που ρωτήθηκαν χθες από «ΤΑ ΝΕΑ», επανέλαβαν ότι
άμεσα δεν υπάρχει θέμα αύξησης του κόστους του χρήματος.

Δεν απέκλεισαν όμως το ενδεχόμενο να αυξηθούν τα επιτόκια των δανείων τους
επόμενους μήνες εξαιτίας της αλλαγής του θεσμικού πλαισίου που αφορά τους
τόκους υπερημερίας.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16047N503</ED>
<ID>
ID:136523

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N50&aa=3</URL></REF>


Article

<CATEGORY>vin08</CATEGORY>

 <H2>Στην ανηφόρα η οικοδομική δραστηριότητα
</H2>
ΑΥΞΗΣΗ 4,5% σημείωσε η οικοδομική δραστηριότητα το δεκάμηνο Ιανουάριος -
Οκτώβριος 1997 σε σχέση με το αντίστοιχο διάστημα πέρυσι.

Αυτό προκύπτει από τα στοιχεία της Εθνικής Στατιστικής Υπηρεσίας που δόθηκαν
χθες στη δημοσιότητα. Ειδικότερα η οικοδομική δραστηριότητα που μετριέται με
τον όγκο των νέων οικοδομών αυξήθηκε 3% στον νομό Αττικής και κατά 7,4% στην
υπόλοιπη χώρα.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16047N504</ED>
<ID>
ID:136546

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N50&aa=4</URL></REF>


Article

<CATEGORY>vin08</CATEGORY>

 <H2>Καμία ανησυχία για τη συνήθη εκροή
</H2>
ΜΙΚΡΗ εκροή ύψους 200 εκατ. δολαρίων σημειώθηκε χθες στην αγορά συναλλάγματος.
Η εξέλιξη αυτή, όμως, δεν είχε επιπτώσεις στο ύψος των επιτοκίων τα οποία
παρέμειναν στα επίπεδα των προηγούμενων ημερών. Αρμόδιες τραπεζικές πηγές
απέδιδαν την εκροή αυτή σε συνήθεις κινήσεις κεφαλαίων οι οποίες, όπως έλεγαν,
δεν προκαλούν ανησυχία.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16047N505</ED>
<ID>
ID:136566

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N50&aa=5</URL></REF>


Article

<CATEGORY>vin08</CATEGORY>

 <H2>Οι ελπίδες στην ΑΤΕ για την ΑΓΝΟ
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΣΤΗΝ ΑΓΡΟΤΙΚΗ Τράπεζα της Ελλάδας επικεντρώνονται οι προσπάθειες κυβερνητικών,
παραγωγικών και συνδικαλιστικών φορέων για την επίλυση των οξυμμένων
προβλημάτων σε ό,τι αφορά στη συνεταιριστική γαλακτοβιομηχανία της ΑΓΝΟ στη Θεσσαλονίκη.

Οι επί πέντε μήνες απλήρωτοι εργαζόμενοι και οι επί τρεις μήνες απλήρωτοι
παραγωγοί θα πάρουν τα χρήματά τους από την έκτακτη επιδότηση που θα δοθεί
μετά την πρωτοβουλία κυβερνητικών παραγόντων από την Αγροτική Τράπεζα και θα
είναι ύψους 2,7 δισ. δρχ.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16047N506</ED>
<ID>
ID:136575

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N50&aa=6</URL></REF>


Article

<CATEGORY>vin08</CATEGORY>

 <H2>Μικρή υποχώρηση
</H2>
Με μικρή υποχώρηση έκλεισαν οι τιμές των μετοχών κατά τη χθεσινή τελευταία
συνεδρίαση της εβδομάδας στο Χρηματιστήριο Αξιών Αθηνών (ΧΑΑ). Ο Γενικός
Δείκτης σημείωσε ανώτερη τιμή τις 1.459,22 μονάδες και κατώτερη τις 1.441,15,
για να κλείσει τελικά στις 1.448,04 μονάδες σημειώνοντας οριακές απώλειες 3,60
μονάδων ή ποσοστό της τάξεως του 0,25%. Το κύριο χαρακτηριστικό της χθεσινής
συνεδρίασης ήταν η πίεση του τραπεζικού κλάδου που υποχώρησε κατά 1,13%.
Μεικτή η εικόνα στους υπόλοιπους Κλαδικούς Δείκτες όπου τη μεγαλύτερη άνοδο
σημείωσαν οι Διάφορες και ο κλάδος των Συμμετοχών κατά 1,71% και 0,56%
αντίστοιχα. Αντίθετα, τη μεγαλύτερη πτώση σημείωσαν ο κλάδος των Ασφαλειών και
οι Επενδύσεις κατά 1,07% και 0,55% αντίστοιχα. Από τις 231 μετοχές που
πραγματοποίησαν συναλλαγές, 72 σημείωσαν άνοδο, 128 πτώση και 31 παρέμειναν
σταθερές, ενώ 46 έκλεισαν με αγοραστές και 126 με πωλητές. Η αξία των
συναλλαγών ανήλθε σε 14,7 δισ. δρχ. (6.059.857 τεμάχια). Αναλυτικά τα
5.276.271 τεμάχια συνολικής αξίας 13,5 δισ. δρχ. αφορούσαν την Κύρια Αγορά,
ενώ τα 783.586 τεμάχια συνολικής αξίας 1.683 εκατ. δρχ. την Παράλληλη Αγορά.
Τη μεγαλύτερη αξία συναλλαγών σημείωσαν οι μετοχές των Τραπεζών (4.203 εκατ.
δρχ. - 481.162 τεμάχια) και των Μεταλλουργικών επιχειρήσεων (2.819 εκατ. δρχ.
- 1.145.072 τεμάχια)

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16047N511</ED>
<ID>
ID:136428

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N51&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΥΔΡΟΧΟΟΣ

(20 Ιανουαρίου - 18 Φεβρουαρίου). Ο Άρης περνάει στους Ιχθύες έως τις 5
Μαρτίου. Μπορεί να δημιουργήσει προβλήματα στον οικονομικό τομέα και
απρόβλεπτα έξοδα. Θα σας ωθεί να κάνετε σπατάλες.

ΙΧΘΥΕΣ

(19 Φεβρουαρίου - 20 Μαρτίου). Ο Άρης περνάει στο ζώδιό σας έως τις 5 Μαρτίου.
Αρχίζει μια νευρική περίοδος που θα σας κουράσει. Να προσέχετε στον τομέα της
υγείας. Να ελέγχετε την επιθετικότητά σας.

ΚΡΙΟΣ

(21 Μαρτίου - 19 Απριλίου). Ο Άρης περνάει στους Ιχθύες ςως τις 5 Μαρτίου. Θα
πρέπει να φυλάγεσθε από ατυχήματα, λοιμώξεις, μολύνσεις. Θα πρέπει, επίσης, να
φυλάγεσθε από κρυφούς εχθρούς. Ψυχολογικά θα είστε λίγο άσχημα.

ΤΑΥΡΟΣ

(20 Απριλίου - 20 Μαΐου). Ο Άρης σταματάει τις επιθέσεις του απέναντί σας.
Περνάει στους Ιχθύες έως τις 5 Μαρτίου. Θα σας βάλει να εργασθείτε για την
πραγματοποίηση σημαντικών στόχων. Οι πολιτικοί δραστηριοποιούνται.

ΔΙΔΥΜΟΙ

(21 Μαΐου - 21 Ιουνίου). Ο Άρης περνάει στους Ιχθύες έως τις 5 Μαΐου. Θα
πρέπει να προσέχετε, τώρα, πολύ στον τομέα της καριέρας, της δημόσιας εικόνας,
της υγείας. Να μη δίνετε αφορμές για σχόλια.

ΚΑΡΚΙΝΟΣ

(22 Ιουνίου - 22 Ιουλίου). Ο Άρης περνάει στους Ιχθύες έως τις 5 Μαρτίου. Θα
σας δραστηριοποιήσει πνευματικά και μπορεί να σας «στείλει» και ένα ταξίδι. Να
αποφύγετε παραβάσεις νόμων.

ΛΕΩΝ

(23 Ιουλίου - 22 Αυγούστου). Ο Άρης περνάει στους Ιχθύες έως τις 5 Μαρτίου. Θα
σας κάνει πιο δραστήριους ερωτικά, αλλά και επιρρεπείς σε μολύνσεις. Δεν θα
πρέπει να σπαταλάτε τα χρήματά σας χωρίς λόγο.

ΠΑΡΘΕΝΟΣ

(23 Αυγούστου - 23 Σεπτεμβρίου). Ο Άρης περνάει στους Ιχθύες έως τις 5
Μαρτίου. Θα δέχεσθε τώρα συχνά επιθέσεις. Θα πρέπει να φυλάγεσθε από
ατυχήματα, λοιμώξεις, μολύνσεις, ρήξεις σχέσεων και συνεργασιών.

ΖΥΓΟΣ

(24 Σεπτεμβρίου - 23 Οκτωβρίου). Ο Άρης περνάει στους Ιχθύες έως τις 5
Μαρτίου. Θα σας βάλει να δουλέψετε σκληρά και θα σας κουράσει. Να φυλάγεσθε
από ατυχήματα, λοιμώξεις, μολύνσεις, ρήξεις συνεργασιών.

ΣΚΟΡΠΙΟΣ

(24 Οκτωβρίου - 22 Νοεμβρίου). Ο Άρης περνάει στους Ιχθύες έως τις 5 Μαρτίου.
Θα αποκτήσετε τόλμη και αυτοπεποίθηση. Θα γίνετε πιο δημιουργικοί και
ερωτικοί. Οι έγκυοι γυναίκες να προσέχουν περισσότερο.

ΤΟΞΟΤΗΣ

(23 Νοεμβρίου - 21 Δεκεμβρίου). Ο Άρης περνάει στους Ιχθύες έως τις 5 Μαρτίου.
Στο σπίτι και στην οικογένεια μπορεί να δημιουργήσει προβλήματα. Να φυλάγεσθε
στον τομέα της υγείας, των σχέσεων, των συνεργασιών.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Ο Άρης περνάει στους Ιχθύες έως τις 5
Μαρτίου. Θα γίνετε τώρα πιο νευρικοί, ανυπόμονοι, επιθετικοί, επιρρεπείς σε
ατυχήματα και έριδες.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: N58</CAT>
<ED>
Κωδικός άρθρου: A16047N581</ED>
<ID>
ID:136410

</ID><URL>http://ta-nea.dolnet.gr/neaweb/neafile.print_unique?e=A&f=16047&m=N58&aa=1</URL></REF>


Article

<CATEGORY>vin10</CATEGORY>

 <H5>Ο ΟΛΥΜΠΙΑΚΟΣ ΣΤΗ ΦΙΜΠΑ ΓΙΑ ΤΑ ΕΠΕΙΣΟΔΙΑ ­ ΝΤΡΟΠΗ ΣΤΗΝ ΤΟΥΡΚΙΑ
</H5><H2>Λύστε το πρόβλημα
</H2><H2></H2>
ALIGN="CENTER">

ΔΙΑΜΑΡΤΥΡΙΑ στη ΦΙΜΠΑ έκανε χθες ο Ολυμπιακός, τόσο από την Αθήνα όσο και από
το Μόναχο, ζητώντας να δοθεί μία λύση στο πρόβλημα, μετά την απαράδεκτη στάση
των οπαδών της ΡΤΤ Άγκυρας και τα επεισόδια που έγιναν στο «Κεμάλ Ατατούρκ».

σελί
δες 1, 6-7

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16047O001</ED>
<ID>
ID:136429

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Επιστροφή με στόχο την 6η σερί νίκη
</H2><H2></H2>
σελίδα 3

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16047O002</ED>
<ID>
ID:136478

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O00&aa=2</URL></REF>


Article

<CATEGORY>vin10</CATEGORY>

 <H2></H2><H2>Αστέρια στο Παλέ
</H2><H2></H2>
σελίδα 9

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16047O003</ED>
<ID>
ID:136524

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Δοκιμάζονται εκτός έδρας
</H2><H2></H2>
σελίδες
1,
2

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16047O004</ED>
<ID>
ID:136547

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Ντέρμπι σε δύο γήπεδα
</H2><H2></H2>
σελίδα
11

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16047O005</ED>
<ID>
ID:136567

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O00&aa=5</URL></REF>


Article

<CATEGORY>vin10</CATEGORY>

 <H2>Ο αγωνιστικός χώρος, σκληρός αντίπαλος
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Έρικ Μίκλαντ. Σήμερα θα έχει αντίπαλο και τον κακό αγωνιστικό χώρο της Ριζούπολης

ΔΕΝ είναι μόνον ο Απόλλων αντίπαλος του Παναθηναϊκού σήμερα (15.00) στη
Ριζούπολη. Είναι και... ο αγωνιστικός χώρος, που βρίσκεται σε άθλια κατάσταση!
Ο Βασίλης Δανιήλ το επισήμανε χθες και προειδοποίησε ότι το ματς θα είναι
δύσκολο. Είπε ο τεχνικός των «πρασίνων»:

«Δεν έχουμε άλλη επιλογή εκτός από τη νίκη. Ο Απόλλων θα παίξει κλειστά και θα
εφαρμόσει αιφνιδιαστικές αντεπιθέσεις, διότι διαθέτει κατάλληλους παίκτες.
Αντίπαλός μας στην προσπάθεια να περάσουμε νικηφόρα θα είναι και ο αγωνιστικός
χώρος, ο οποίος είναι σε κακή κατάσταση. Πιστεύω ότι θα έχουμε καλύτερη
απόδοση σε σχέση με το τελευταίο παιχνίδι. 
Χρειάζεται μεγάλη προσπάθεια διότι ο Απόλλων, παρά τις απουσίες του, είναι
πολύ καλή ομάδα και τα πρόσφατα αποτελέσματα στο πρωτάθλημα το αποδεικνύουν».

Αγωνιστικά, ο Παναθηναϊκός θα στερηθεί των υπηρεσιών του Κωνσταντινίδη, ο
οποίος είναι τραυματίας και αποκλείστηκε. Πιθανή σύνθεση:

Νικοπολίδης, Γ.Σ. Γεωργιάδης, Λαγωνικάκης, Μιλόγιεβιτς, Κολιτσιδάκης, Γκούμας,
Αποστολάκης, Μίκλαντ, Βαζέχα, Κόλα, Γ.Χ. Γεωργιάδης.

Θέση στην ενδεκάδα διεκδικούν οι Λυμπερόπουλος, Στράντλι.

*** Καλές εντυπώσεις αφήνει ο Ουζμπέκος επιθετικός Ισμιντένοφ που δοκιμάζεται
αυτές τις ημέρες στην Παιανία. Ο Δανιήλ δήλωσε ότι «ο νεαρός έχει καλά
στοιχεία, αλλά για να εξαχθούν οριστικά συμπεράσματα πρέπει να περάσουν λίγες
ημέρες ακόμη».

*** Και φέτος το καλοκαίρι θα προετοιμαστεί στην Ιταλία ο Παναθηναϊκός και θα
συμμετάσχει σε διεθνές τουρνουά.

*** Αναβλήθηκε το φιλικό με την Εθνική Αργεντινής, λόγω αλλαγής του
προγράμματος της ομάδας αυτής, η οποία δεν θα έρθει στην Ευρώπη.

*** Σε τουρνουά του Μονάχου θα πάρει μέρος η εφηβική ομάδα του ΠΑΟ από τις
10-14 Απριλίου. Επικεφαλής της αποστολής θα είναι ο Μάικ Γαλάκος.

*** Αύριο στις 19.00 στη Λεωφόρο, η ακαδημία ποδοσφαίρου του Χουάν Ρότσα θα
κόψει την πίτα της.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O01</CAT>
<ED>
Κωδικός άρθρου: A16047O011</ED>
<ID>
ID:136430

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O01&aa=1</URL></REF>


Article

<CATEGORY>vin10</CATEGORY>

 <H2>Ο Ολυμπιακός ενημερώνει τη ΦΙΜΠΑ
</H2>
ΑΜΕΣΗ ενημέρωση από τον πρόεδρο του Ολυμπιακού Σωκράτη Κόκκαλη και τον
αντιπρόεδρο της ομάδας Γιώργο Σαλονίκη είχαν χθες στο Μόναχο οι άνθρωποι της
ΦΙΜΠΑ για τα επεισόδια στην Άγκυρα, στο περιθώριο της σύσκεψης για την
Ευρωλίγκα του 2000.. Οι υπεύθυνοι της Παγκόσμιας Ομοσπονδίας υποσχέθηκαν πως
θα δουν με μεγάλη προσοχή το θέμα, αλλά επιφυλάχτηκαν να εξετάσουν πρώτα τις
εκθέσεις του κομισάριου και των διαιτητών του αγώνα.

Όσον αφορά τώρα την Ευρωλίγκα, δεν υπήρξε σημείο επαφής της ΦΙΜΠΑ με τις
ομάδες, αφού όλοι οι σύλλογοι ήταν υπέρ του «κλειστού» πρωταθλήματος. 
Επίσης διαφώνησαν με το ποσό (το θεωρούν μικρό) του ενός εκατομμυρίου δολαρίων
­ περίπου ­ που θα τους αναλογεί από τα τηλεοπτικά δικαιώματα, τα οποία ζήτησε
η ΦΙΜΠΑ να διαχειρίζεται μία εταιρεία, δίνοντας το 20% σε κάθε ομάδα.

Ετσι αναμένεται να γίνουν νέες συζητήσεις για την Ευρωλίγκα του 2000, στις 27
και 28 Φεβρουαρίου.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O01</CAT>
<ED>
Κωδικός άρθρου: A16047O012</ED>
<ID>
ID:136479

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O01&aa=2</URL></REF>


Article

<CATEGORY>vin10</CATEGORY>

 <H5>Ο ΝΤΟΥΜΙΤΡΙΟΥ ΖΗΤΗΣΕ ΤΑΧΥΤΗΤΑ ΑΠΟ ΤΟΥΣ ΠΑΙΚΤΕΣ ΤΟΥ ΣΤΗ ΝΙΚΑΙΑ
</H5><H2>Γκολ από την αρχή
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Ντανιέλ Μπατίστα. Το επιθετικό όπλο της ΑΕΚ στο αυριανό ματς κόντρα στην Προοδευτική

ΔΥΣΚΟΛΗ η Προοδευτική, αλλά για τον Ντουμιτρίου ακόμη δυσκολότερος αντίπαλος
είναι το γήπεδο! Έτσι, ο Ρουμάνος τεχνικός, καινοτομώντας ξανά, στις
τελευταίες προπονήσεις της ΑΕΚ... μίκρυνε τις διαστάσεις του αγωνιστικού
χώρου, προκειμένου να εξοικειωθούν με τις διαστάσεις.

Χρησιμοποιώντας κώνους, ο Ντουμιτρίου κατόρθωσε αυτό που ήθελε και άλλωστε το
γήπεδο δεν του είναι άγνωστο. Το καλοκαίρι η ΑΕΚ έδωσε εκεί φιλικό με την
Προοδευτική (1-1) και τώρα, γνωρίζοντας τις δυσκολίες από τη συσσώρευση
παικτών σε μικρό χώρο, φωνάζει: «Παίξτε όσο το δυνατόν γρηγορότερα»!

Αυτό, λοιπόν, είναι το ζητούμενο για την πρωτοπόρο. Ξεμαρκάριστοι παίκτες,
κίνηση στον κενό χώρο (αν βρεθεί...) και ει δυνατόν γκολ στην αρχή του ματς.
Δεν χρειάζεται φυσικά να πούμε πόσο σημαντικό θεωρεί το παιχνίδι ο προπονητής:
«Το κατατάσσω στην κατηγορία των δύσκολων αγώνων. 
Είμαστε υποχρεωμένοι να πάρουμε τη νίκη, ώστε να διατηρηθούμε στην πρώτη θέση
της βαθμολογίας. Και να παίξουμε στο ντέρμπι με τον Ολυμπιακό με ένα βαθμό διαφορά».

Και πρόσθεσε ο Ντουμιτρίου: «Έχουμε παίξει καλά και σε γήπεδα ιδανικά για... πατινάζ».

Ο τεχνικός εξήγησε για τον Δώνη: «Περιμένω να φτάσει σε φόρμα και υψηλή
απόδοση», ωστόσο ακόμη δεν έχει αποφασίσει αν κάνει ή όχι αλλαγές.

Πιθανή ενδεκάδα:

Ατματσίδης, Κοπιτσής, Κασάπης, Κωστένογλου, Καλιτζάκης, Κατσαβός, Γκρέταρσον,
Μαρτσέλο, Σέμπουε (ή Καραγιάννης), Μπατίστα, Μαλαδένης.

*** Εντός της ημέρας και παρουσία του προέδρου της ΠΑΕ κ. Νικολάου προβλέπεται
να υπογραφεί ο εσωτερικός κανονισμός.

*** Στο κανονικό γήπεδο έτρεξε χθες ο Τόνι Σαβέβσκι!

*** Εκπρόσωποι της ΟΥΕΦΑ θα επισκεφθούν το γήπεδο της ΑΕΚ την επόμενη Κυριακή
για να δουν και να επισημάνουν τους τομείς που χρειάζονται βελτιώσεις.
Σημειώνουμε ότι η ΑΕΚ έχει ήδη καταλήξει στο να δοθεί η δουλειά στους
αρχιτέκτονες που ανακαίνισαν το γήπεδο «Αίμπροξ» της Ρέιντζερς.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16047O021</ED>
<ID>
ID:136434

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O02&aa=1</URL></REF>


Article

<CATEGORY>vin10</CATEGORY>

 <H2>ΝΤΟΥΜΙΤΡΙΟΥ
</H2><H2>Ρονάλντο της ΑΕΚ ο Ντέμης Νικολαΐδης
</H2>
«Ο ΡΟΝΑΛΝΤΟ της ΑΕΚ είναι ο Νικολαΐδης»!

Ποιος το λέει αυτό; Ο Ντουμίτρου Ντουμιτρίου. Και ακόμη, ο τεχνικός της ΑΕΚ,
σε συνέντευξή του στη «Sportline», αναφέρει, μεταξύ άλλων, και τα εξής:

­ Οι Έλληνες παίκτες είναι περισσότερο επαγγελματίες από τους Ρουμάνους. Οι
συμπατριώτες μου έχουν συνέχεια στη σκέψη τους να φύγουν στο εξωτερικό. Εκεί
πουλάς παίκτες πολύ εύκολα.

­ Ο Ατματσίδης και ο Κασάπης λόγω προσόντων και ηλικίας είναι σε θέση να
παίξουν σε μεγάλες ομάδες της Ευρώπης.

­ Ξεχωρίζω τον Νικολαΐδη. Αν ρωτούσαν τον Σιμόνι να πει την άποψή του για τον
Ρονάλντο και τους έλεγε ότι τον θεωρούσε ίσο με τους άλλους παίκτες, ή τρελός
θα ήταν ή πλάκα θα έκανε.

­ Προφυλάσσουμε τον Νικολαΐδη για το ντέρμπι με τον Ολυμπιακό.

­ Στο Κυπελλούχων βρισκόμαστε πίσω από Τσέλσι, Βιτσέντζα και Στουτγκάρδη, αλλά
με καλή τύχη θα είμαστε στον τελικό.

­ Σέμπουε και Μανωλάς θα καλύψουν τις δύο θέσεις, είμαστε υποχρεωμένοι στην
Ευρώπη να παίξουμε χωρίς τον Δώνη.

­ Ο Παναθηναϊκός είναι γλυκιά ομάδα και με προσφορά παικτών στην Εθνική.

­ Το υποκοριστικό μου είναι Τσι-Τσι, έτσι με φώναζαν από μικρό παιδί στη Ρουμανία.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16047O022</ED>
<ID>
ID:136483

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O02&aa=2</URL></REF>


Article

<CATEGORY>vin10</CATEGORY>

 <H2>ΗΡΑΚΛΗΣ
</H2><H2>«Ναι» από τον Παράσχο στον Τσίριτς
</H2>
ΘΕΣΣΑΛΟΝΙΚΗ

ΠΡΑΣΙΝΟ φως άναψε ο Γιώργος Παράσχος για τον Σέρβο φορ Τσίριτς. «Τον έχω δει
από πέρυσι τρεις-τέσσερις φορές και τον εγκρίνω», είπε ο Έλληνας τεχνικός και
ο Πέτρος Θεοδωρίδης άρχισε ήδη επαφές για την απόκτηση του 24χρονου άσου της
Παρτιζάν, ο οποίος αυτές τις μέρες βρίσκεται στην Κύπρο και κάνει καλές
εμφανίσεις στο διεθνές τουρνουά που μετέχει με την ομάδα του. Στο μεταξύ, από
την αυριανή αναμέτρηση του Ηρακλή στη Βέροια με την τοπική ομάδα, είναι βέβαιο
πως εκτός των Γκώνια - Κωνσταντινίδη θα λείψει και ο επίσης τραυματίας Δανιήλ Παπαδόπουλος.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16047O023</ED>
<ID>
ID:136528

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O02&aa=3</URL></REF>


Article

<CATEGORY>vin10</CATEGORY>

 <H5>ΠΑΟ
</H5><H2>Αντιδρά ο Δήμος Ζωγράφου για το γήπεδο
</H2>
ΔΕΝ θέλει το γήπεδο του Παναθηναϊκού στο Γουδί ο Δήμος Ζωγράφου! Και με
χθεσινή επιστολή της δημάρχου κυρίας Φωτεινής Σακελλαρίδου γνωστοποιεί ότι «το
δημοτικό συμβούλιο έχει σταθερή άποψη επί του θέματος, την οποία έχει εκφράσει
με ψήφισμα την 3η Ιουλίου 1997».

«Η μόνη χρήση ­ επισημαίνεται στην επιστολή της δημάρχου ­ που επιβάλλουν οι
περιβαλλοντικές και κυκλοφοριακές συνθήκες και οι ανάγκες για πιο ανθρώπινη
ζωή είναι η δημιουργία ενός υπερτοπικής σημασίας πνεύμονα πρασίνου. Αναμένουμε
και από τους αρμοδίους φορείς της Πολιτείας την ξεκάθαρη θέση τους επί του θέματος».

ΔΙΑΨΕΥΔΕΙ Ο Π. ΓΙΑΝΝΑΚΟΠΟΥΛΟΣ

Διαψεύδει την «Παναθηναϊκή Ιδέα» ο πρόεδρος του ΤΑΚ, κ. Π. Γιαννακόπουλος. Και
με δήλωσή του στην «ΟΜΑΔΑ» επισημαίνει:

«Ποτέ δεν ήρθε θέμα εγγραφής νέων μελών και πολύ περισσότερο παλαιών
πρωταθλητών στη Γενική Συνέλευση. Εγω πρώτος θα έκανα εισήγηση εγγραφής τους,
διότι αποτελούν τη ζωντανή ιστορία του συλλόγου. Επαναλαμβάνω όμως ότι δεν
ετέθη τέτοιο θέμα. Όσον αφορά τα τεκταινόμενα στον Παναθηναϊκό, ένα πράγμα
θέλω να πω: Οι Έλληνες φίλαθλοι και ειδικότερα οι φίλοι του ΠΑΟ γνωρίζουν την
πραγματική και αληθινή αγάπη μου προς τον Παναθηναϊκό. 
Υπάρχουν ωστόσο ορισμένα πράγματα που δεν διαπραγματεύονται. Και πάνω απ' όλα
η ανθρώπινη αξιοπρέπεια. Δεν επιτρέπω σε κανέναν να τη θίξει. 
Οι διοικήσεις έρχονται και παρέρχονται. Ο Παναθηναϊκός μένει. Και όλες οι
προσπάθειές μου επικεντρώνονται στο μεγαλείο του αγαπημένου μου Παναθηναϊκού».

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16047O024</ED>
<ID>
ID:136550

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O02&aa=4</URL></REF>


Article

<CATEGORY>vin10</CATEGORY>

 <H5>ΕΠΙΣΤΡΕΦΕΙ Ο ΟΛΥΜΠΙΑΚΟΣ ΣΤΟ ΟΑΚΑ
</H5><H2>Αντίπαλος, οι κάρτες
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ο Ντούσαν Μπάγιεβιτς θα εμπιστευτεί θέση στην ενδεκάδα στον Δημήτρη
Μαυρογενίδη κατά την αυριανή αναμέτρηση με τον Αθηναϊκό

ΕΠΙΣΤΡΟΦΗ του Ολυμπιακού στο ΟΑΚΑ ύστερα από δύο περίπου μήνες! Οι πρωταθλητές
θα αντιμετωπίσουν αύριο τον Αθηναϊκό, με στόχο να πετύχουν την 6η σερί νίκη
τους στο πρωτάθλημα. Οι «ερυθρόλευκοι» έδωσαν το τελευταίο παιχνίδι
πρωταθλήματος στο Ολυμπιακό Στάδιο την 1η Δεκεμβρίου '97 με τον Παναθηναϊκό (3-1).

Ο Ολυμπιακός, αφού ξεπέρασε με επιτυχία τους αγώνες εξορίας στην Πάτρα (2-0
επί του Πανιωνίου) και στο Ναύπλιο (4-1 επί της Βέροιας), επανεμφανίζεται στο
Στάδιο «Σπύρος Λούης», όπου ο Ντούσαν Μπάγιεβιτς θέλει να συνδυάσουν οι
παίκτες του γκολ και θέαμα μπροστά στον κόσμο τους.

Ο μεγάλος πονοκέφαλος του «ερυθρόλευκου» τεχνικού είναι οι τέσσερις παίκτες
Ίβιτς, Αλεξανδρής, Καραπιάλης, Γεωργάτος που είναι φορτωμένοι με κάρτες (έχουν
από δύο). Ο Ντούσκο αναμένεται να προφυλάξει κάποιον εν όψει του ντέρμπι με
την ΑΕΚ τη μεθεπόμενη αγωνιστική.

Στο χθεσινό οικογενειακό δίτερμα ο Μπάγιεβιτς δεν χρησιμοποίησε με τους
βασικούς τον Αλεξανδρή, όπως και τους Νταμπίζα, Πουρσανίδη. Με την πρώτη ομάδα
αγωνίστηκαν οι: Τοχούρογλου, Μπάντοβιτς, Καραταΐδης, Ανατολάκης, Πασσαλής,
Γεωργάτος, Μαυρογενίδης, Καραπιάλης, Γκόγκιτς, Ίβιτς, Τζόρτζεβιτς.

Ο 49χρονος τεχνικός επέλεξε 18 ποδοσφαιριστές για τον αγώνα με τον Αθηναϊκό,
ενώ απέκλεισε τους Νινιάδη (τραυματίας), Οφορίκουε (με την εθνική ομάδα της
Γκάνα), Ράντο, Καρτερουλιώτη, Τζενάμο, Σαμπανάτζοβτς, Βαρεσάνοβιτς. Ο Βόσνιος
αμυντικός θεωρεί σίγουρη τη μεταγραφή του στην ιταλική Μπάρι. Τόνισε: «Μίλησα
με τον μάνατζέρ μου και με διαβεβαίωσε ότι μέχρι τέλος του μήνα θα έχει
τελειώσει το θέμα της μεταγραφής μου. Φαίνεται ότι ο Ολυμπιακός και η Μπάρι θα
συμφωνήσουν στο οικονομικό. Αποφάσισα να πάω στην ιταλική ομάδα, γιατί δεν
αγωνίζομαι στον Ολυμπιακό».

Στο μεταξύ, ύστερα από διαμαρτυρία του Ολυμπιακού διευθετήθηκε το πρόβλημα των
εισιτηρίων στο ντέρμπι της Νέας Φιλαδέλφειας. Ο Ολυμπιακός δεν θα πάρει τελικά
από την ΑΕΚ ακριβά εισιτήρια (6.000 δρχ.), αλλά τα 6.000 εισιτήρια που θα
παραλάβει μεθαύριο θα τιμώνται προς 1.000, 3.000 και 4.000 δρχ..

*** Σύμφωνα με την κατάταξη του Ρώυτερ, ο Ολυμπιακός έχει την 5η καλύτερη
επίθεση στην Ευρώπη με 48 γκολ (μέσος όρος 2,67 γκολ σε κάθε παιχνίδι). Στην
πρώτη θέση βρίσκεται ο Άγιαξ με 62 γκολ, στη δεύτερη η Άιντχόβεν με 56, στην
τρίτη η Παρτιζάν Βελιγραδίου με 49, στην τέταρτη η Γκρασκόπερς με 59 (έχει
δώσει περισσότερα παιχνίδια). Ο Ίλια Ίβιτς βρίσκεται στην έκτη θέση του πίνακα
των Ευρωπαίων σκόρερ (17 γκολ). Στην πρώτη ο Νέγκρι (Ρέιτζερς) με 30 γκολ. Ο
Μαχλάς (Βίτεσε) κατέχει τη δεύτερη θέση με 22 γκολ.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16047O031</ED>
<ID>
ID:136435

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O03&aa=1</URL></REF>


Article

<CATEGORY>vin10</CATEGORY>

 <H5>ΡΕΠΠΑΣ
</H5><H2>Θετική προσέγγιση στην τουρκική πρόταση
</H2>
Η ΚΥΒΕΡΝΗΣΗ μελετά το ενδεχόμενο της συνδιοργάνωσης ενός ευρωπαϊκού
πρωταθλήματος ποδοσφαίρου, σε επίπεδο εθνικών ομάδων και συγκεκριμένα το 2004,
από την Ελλάδα και την Τουρκία. Απάντηση για την πρόταση της τουρκικής
Ομοσπονδίας Ποδοσφαίρου προς την ΕΠΟ έδωσε χθες ο υπουργός Τύπου και Μέσων
Μαζικής Ενημέρωσης και κυβερνητικός εκπρόσωπος Δημήτρης Ρέππας, διατυπώνοντας
τη θέση της κυβέρνησης γι' αυτό το θέμα.

«Πρώτον, έχουμε αρκετά χρόνια μπροστά μας ­ είπε ο κ. Ρέππας ­ και δεύτερον,
είναι θέμα το οποίο θα αντιμετωπίσουν οι ομοσπονδίες και οι αρμόδιες αρχές των
δύο κρατών. Είναι ωραίο να υπάρχει μια επικοινωνία, μέσω των αθλητικών και
πολιτιστικών εκδηλώσεων, των δύο λαών, επειδή ακριβώς γίνεται πρόταση για μια
διοργάνωση ενός θεσμού σε δύο κράτη ταυτοχρόνως, κάτι που ίσως δεν έχει
προηγούμενο. Είναι ένα θέμα το οποίο πρέπει να απασχολήσει και τη Διεθνή
Ομοσπονδίας. Αυτό, λοιπόν, πρόσθεσε ο κ. Ρέππας, θα το αντιμετωπίσουν οι
αθλητικές αρχές της χώρας μας και οι αρμόδιες υπηρεσίες της Πολιτείας, που
ελπίζω και επίσημα να δεχθούν αυτή την πρόταση».

Σε άλλη ερώτηση αν η κυβέρνηση θα ενθαρρύνει η όχι την ΕΠΟ να συνεργαστεί γι'
αυτό το θέμα, ο κ. Ρέππας τόνισε: «Εμείς πιστεύουμε ότι είναι θετικό να
υπάρχουν πολιτιστικές ή αθλητικές συναντήσεις».

Όσον αφορά τα επεισόδια εις βάρος της ομάδας μπάσκετ του Ολυμπιακού χθες στην
Άγκυρα, ο κ. Ρέππας δήλωσε: «Τα επεισόδια είναι θλιβερά. Μας λυπούν. Όταν
υπάρχουν αθλητικές συναντήσεις, θα πρέπει το αθλητικό πνεύμα να πρυτανεύει.
Εκφράζουμε και τη λύπη μας για τα επεισόδια αυτά. Λίγοι φίλαθλοι ανόητοι
προσέφεραν κακή υπηρεσία, όχι μόνο στον αθλητισμό ή στην ομάδα τους, αλλά και
στην πατρίδα τους. Γιατί αυτή η συμπεριφορά δεν είναι συμπεριφορά η οποία
επαινείται. Αντιθέτως, καταγγέλλεται από όλο τον κόσμο».

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16047O032</ED>
<ID>
ID:136484

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O03&aa=2</URL></REF>


Article

<CATEGORY>vin10</CATEGORY>

 <H5>ΑΣΑΕΔ
</H5><H2>Τιμή στους κορυφαίους
</H2>
ΤΟ ΑΝΩΤΑΤΟ Συμβούλιο Αθλητισμού Ενόπλων Δυνάμεων, παρουσία του υπουργού
Εθνικής Άμυνας Άκη Τσοχατζόπουλου, Δημόσιας Τάξης Γιώργου Ρωμαίου, τον
υφυπουργό Εθνικής Άμυνας Αποστολάκη, τους γενικούς γραμματείς Δημόσιας Τάξης
Γιάννη Παπαδογιαννάκη και Αθλητισμού Γιάννη Σγουρό, τον αρχηγό ΓΕΕΘΑ Αθ.
Τζογάνη, επισήμων, στρατιωτικών και πολιτικών, τίμησε τους αθλητές και
αθλήτριες που διακρίθηκαν στο διεθνή χώρο τη χρονιά που πέρασε.

Επίσης, ξεχωριστή διάκριση απονεμήθηκε από τα χέρια του Άκη Τσοχατζόπουλου
στην πρόεδρο της Επιτροπής Διεκδίκησης του Αθήνα 2004, Γιάννα
Αγγελοπούλου-Δασκαλάκη «για τη μεγάλη της συμβολή στην ανάληψη των Ολυμπιακών
Αγώνων του 2004 από τη χώρα μας». Μεταξύ αυτών που βραβεύτηκαν χθες το βράδυ
από το ΑΣΑΕΔ, ήταν η Εθνική ομάδα ποδοσφαίρου των Ενόπλων Δυνάμεων που
στέφθηκε παγκόσμια πρωταθλήτρια (παραβρέθηκαν σχεδόν όλοι οι γνωστοί άσοι της
Α' και της Β' εθνικής κατηγορίας), η πρωταθλήτρια του μήκους Νίκη Ξάνθου, ο
Κώστας Γκατσιούδης, η Όλγα Βασδέκη, ο Τάσος Μητρόπουλος, ο Λεωνίδας Σαμπάνης,
ο Κώστας Θάνος κ.ά. Το ΑΣΑΕΔ τίμησε ακόμα τον ΣΕΓΑΣ για τα 100 χρόνια ζωής και
προσφοράς στον αθλητισμό και τις Διευθύνσεις Εκπαίδευσης Αθλητισμού των
Γενικών Επιτελείων Στρατού. Αξίζει να σημειωθεί ότι ο κ. Τσοχατζόπουλος
ανακοίνωσε, μεταξύ των άλλων, στην ομιλία του «τον σχεδιασμό πρόσληψης από το
ΥΕΘΑ στους αθλητές με ειδικές ανάγκες που διακρίνονται στους διεθνείς στίβους,
ως πολιτικούς υπαλλήλους στο υπουργείο Εθνικής Άμυνας».

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16047O033</ED>
<ID>
ID:136529

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O03&aa=3</URL></REF>


Article

<CATEGORY>vin10</CATEGORY>

 <H2>Η ΕΠΑΕ αξιολογεί το ντέρμπι
</H2>
ΣΤΗΝ αξιολόγηση του ντέρμπι ΑΕΚ- Ολυμπιακού, της ερχόμενης αγωνιστικής,
προσανατολίζεται η ΕΠΑΕ.

Αυτό έγινε γνωστό χθες από επίσημη πηγή της διοργανώτριας. Η ΕΠΑΕ προτίθεται
να προχωρήσει σε αξιολόγηση του συγκεκριμένου παιχνιδιού, στα πρότυπα του
ντέρμπι Ολυμπιακού - ΠΑΟ. Δηλαδή, οι δύο ομάδες να συμφωνήσουν στα ονόματα
ορισμένων διαιτητών υψηλής εμπειρίας και από αυτούς να κληρωθεί ο ρέφερι ο
οποίος θα διευθύνει το ντέρμπι.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16047O034</ED>
<ID>
ID:136551

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O03&aa=4</URL></REF>


Article

<CATEGORY>vin10</CATEGORY>

 <H2>Λέει «αντίο» στην Κρήτη
</H2><H2></H2>
Ο ΟΦΗ έλυσε κοινή συναινέσει το συμβόλαιο με τον Κρίστο Μποζίνοφ. Ο παίκτης
συμπλήρωσε ένα χρόνο παρουσίας στην ομάδα της Κρήτης, αλλά δεν κατάφερε να
κάνει την καριέρα που πίστευε. Το συμβόλαιό του ήταν τριετές και τελείωνε στις
31/12/1999. Ο Λεβαδειακός έκανε πρόταση για την απόκτησή του, αλλά ο Μποζίνοφ
θέλει να συνεχίσει την καριέρα του σε ομάδα Α' εθνικής.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16047O035</ED>
<ID>
ID:136569

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O03&aa=5</URL></REF>


Article

<CATEGORY>vin10</CATEGORY>

 <H2>Οι αθλητές προετοιμάζονται
</H2>
ΤΟ ΠΡΟΓΡΑΜΜΑ ολυμπιακής προετοιμασίας των αθλητών και αθλητριών για την
περίοδο 1998-2000 θα παρουσιάσει την Τρίτη, σε συνέντευξη Τύπου, η Επιτροπή
Ολυμπιακών Αγώνων. Ακόμα, θα γίνει η παρουσίαση του χορηγού της ΕΟΑ, η οποία
έχει σχέση με την πολιτική ενδυμασία των αθλητών και αθλητριών στις Θερινές
και Χειμερινές Ολυμπιάδες μέχρι το έτος 2000.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16047O036</ED>
<ID>
ID:136577

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O03&aa=6</URL></REF>


Article

<CATEGORY>vin10</CATEGORY>

 <H2>Κίτρινη κάρτα στον Μπίκα
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

«Κίτρινη» κάρτα στον Γιώργο Μπίκα «έβγαλε» χθες η πρόεδρος της Πειθαρχικής
Επιτροπής της ΕΠΑΕ κυρία Χριστοφόρη Μπακατσέλου

ΜΑΘΗΜΑΤΑ κανονισμών παρέδωσε χτες η πρόεδρος της Πειθαρχικής Επιτροπής της
ΕΠΑΕ κυρία Χριστοφόρη Μπακατσέλου (πρόεδρος Πρωτοδικών), στον διαιτητή Γιώργο
Μπίκα, με αφορμή τις δύο κίτρινες κάρτες στον Γιώργο Αμπαδιωτάκη, στο ματς
Ηρακλή - Παναχαϊκής.

Η κυρία Μπακατσέλου, με απόφαση που εξέδωσε χτες, «χρέωσε» στον γκολκίπερ της
Παναχαϊκής μόνο μία κίτρινη κάρτα. 
Έτσι, η κόκκινη που είχε «δει» από τον Μπίκα δεν ισχύει και αγωνίζεται
κανονικά στο αυριανό παιχνίδι της ομάδας του.

Ο Μπίκας είχε παρατηρήσει με κίτρινη κάρτα τον Αμπαδιωτάκη επειδή απέκρουσε με
τα χέρια την μπάλα σε γύρισμα συμπαίκτη του στο 32'. 
Η κυρία Μπακατσέλου με την απόφασή της τονίζει πως βάσει του Κανονισμού η
ποινή του έμμεσου φάουλ είναι αυτή με την οποία τιμωρείται το συγκεκριμένο
παράπτωμα. 
Επομένως κακώς χρεώθηκε με κίτρινη ο Αμπαδιωτάκης.

Η κυρία Μπακατσέλου με την απόφασή της έκρινε επίσης πως σωστά δόθηκε η
επόμενη κίτρινη κάρτα στον παίκτη, γιατί ενώ είχε παρατηρηθεί για το
συγκεκριμένο παράπτωμα (έπιασε την μπάλα χωρίς να έχει δικαίωμα), το επανέλαβε.

Οι ποινές ποδοσφαιριστών είναι η μόνη υπόθεση που απασχόλησε την Πειθαρχική
Επιτροπή χτες. 
Δεν εκδόθηκε κανένα κατηγορητήριο και αυτό δεν προβλέπεται να γίνει πριν από
τη Δευτέρα, ημέρα για την οποία επαναπροσδιορίσθηκε το ραντεβού των προεδρείων
της ΕΠΟ και της ΕΠΑΕ με τον εισαγγελέα του Αρείου Πάγου Παναγιώτη Δημόπουλο,
για τη διευκρίνιση όλων των θεμάτων που έχουν να κάνουν με την αθλητική Δικαιοσύνη.

Την ερχόμενη εβδομάδα θα γίνει η συνάντηση του προεδρείου της ΕΠΑΕ με την
διοίκηση του ΟΠΑΠ, για το θέμα της επαναδιαπραγμάτευσης του ποσοστού των ΠΑΕ
από το ΠΡΟΠΟ.

Στο μεταξύ χτες συζητήθηκε το θέμα Σπάσιτς, ο οποίος ζητά τη λύση του
συμβολαίου του με τον Εθνικό. 
Ο παίκτης επανέλαβε πως δεν θέλει να συνεχίσει στον Εθνικό, επικαλούμενος τις
απειλές κατά της ζωής του. Προς το τέλος της διαδικασίας και απαντώντας σε
ερώτηση μέλους της Επιτροπής («Είχατε πει ότι θα έρθουν συμπαίκτες σας να
καταθέσουν για τα προβλήματα που υπάρχουν στον Εθνικό. Γιατί δεν ήρθαν;»), ο
Σπάσιτς έριξε... βόμβα. 
Παρουσίασε κασέτα, στην οποία όπως τόνισε υπάρχουν μαγνητοφωνημένες συνομιλίες
με συμπαίκτες του, την οποία όμως αρνήθηκε να δώσει στην Επιτροπή, προκειμένου
να μην προκαλέσει κι άλλα προβλήματα στην ομάδα του. 
Επισήμανε δε, μιλώντας στην Επιτροπή, ότι έχει τη συμπαράσταση των συμπαικτών
του, οι οποίοι όμως αρνούνται να καταθέσουν φοβούμενοι τα τυχόν επακόλουθα.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16047O041</ED>
<ID>
ID:136436

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O04&aa=1</URL></REF>


Article

<CATEGORY>vin10</CATEGORY>

 <H2>Όταν οι εργαζόμενοι παίζουν ποδόσφαιρο
</H2>
ΤΟ ΡΑΔΙΟ Κορασίδη, που εφέτος συμπληρώνει 25 χρόνια, ήταν ο μεγάλος νικητής
του ντέρμπι των επιχειρήσεων, αφού επικράτησε της Ιντρακόμ 4-2, στις
εγκαταστάσεις του Αγίου Κοσμά. Τα τέρματα των νικητών σημείωσαν οι Λάλας (2),
Ψεύτης και Ανδρικόπουλος, ενώ για την Ιντρακόμ σκόραραν οι Φιτίλης, Πέπας.
Διαιτητής του συναρπαστικού αγώνα ήταν ο Τζίνης με επόπτες τους Χαντζόγλου-Γιαννούλη.

ΚΑΙ ΜΠΑΣΚΕΤ

Βροχή από πορτοκαλί μπάλες αναμένεται από τη Δευτέρα (26/1) και ώς την 1η
Φεβρουαρίου οπότε και θα διεξαχθεί το 1ο πρωτάθλημα μπάσκετ της ΑΔΕΔΥ. Το ΙΚΑ
θα μετρήσει τις δυνάμεις του κόντρα στην ΠΟΕ-ΔΟΥ, ο δήμος Περιστερίου θα
αντιμετωπίσει το ΕΚΑΒ, ντέρμπι αναμένεται στο ματς των δήμων Πειραιά - Αθηνών
και έπονται οι αγώνες: Ταχυδρομικό Ταμιευτήριο - Δήμος Γλυφάδας, Δήμος
Κερατσινίου - ΤΕΒΕ και Νομαρχία Αθηνών - Δήμος Παπάγου. Οι ομάδες του Δήμου Ν.
Σμύρνης και των Δικαστικών πέρασαν στην επόμενη φάση χωρίς αγώνα.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16047O042</ED>
<ID>
ID:136485

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O04&aa=2</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ
</H5><H2>Ντέρμπι, στην Καισαριανή
</H2>
ΜΕ ΤΟ σούπερ ντέρμπι Εθνικού Αστέρα - Άρη (αύριο, 15.00) ολοκληρώνεται ο
πρώτος γύρος (17η αγωνιστική) του πρωταθλήματος της Β' Εθνικής. Ενδιαφέρον
παρουσιάζει και ο αγώνας Παναιτωλικού - Δόξας Βύρωνα (μεθαύριο, 15.00,
Supersport). Τα υπόλοιπα παιχνίδια (αύριο, 15.00): Νίκη Βόλου - Εδεσσαϊκός,
Καλλιθέα - Καλαμαριά, Αν. Καρδίτσας - Πανελευσινιακός, Πανσερραϊκός -
Καστοριά, Δόξα Δράμας - Λεβαδειακός, Παναργειακός - Τρίκαλα. Το ματς ΗΛΤΕΞ
Λύκων - Λάρισας θα διεξαχθεί μεθαύριο (15.00, ΕΤ 3).

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16047O043</ED>
<ID>
ID:136530

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O04&aa=3</URL></REF>


Article

<CATEGORY>vin10</CATEGORY>

 <H5>Πρώτη εμφάνιση από τους 1 και 16
</H5><H5>ΑΠΟΤΕΛΕΣΜΑΤΑ ΤΟΥ 4ου (ΤΕ) ΔΙΑΓΩΝΙΣΜΟΥ 1998
</H5><H5>Σε 20 διαγωνισμούς
</H5><H2>ΤΖΟΚΕΡ
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Χρειάστηκε να ολοκληρωθούν 19 διαγωνισμοί για να κάνουν την παρθενική τους
εμφάνιση οι 1 και 16. Έτσι, οι 9, 25, 26 και 33 είναι οι μόνοι που συνεχίζουν
χωρίς καμία παρουσία στους ώς τώρα διαγωνισμούς. Στην κορυφή οι 18 και 19
παραμένουν με 6 συνολικές εμφανίσεις ενώ στη 2η θέση ακολουθεί ο 31 με 5. Ο 19
σε ρόλο Τζόκερ σημείωσε την δεύτερη εμφάνισή του και μαζί με τους 8, 12 και 18
βρίσκεται στη 2η θέση. Στην κορυφή παραμένει ο 14 με 3 συνολικές εμφανίσεις.
Οι 6, 9, 10, 11 και 15 παραμένουν... άφαντοι. Για τρίτη συνεχή φορά οι Μικροί
κατορθώνουν να κερδίσουν με 3 - 2 και διαμορφώνουν το συνολικό σκορ σε 51μ -
49Μ ενώ το επιμέρους σκορ του '98 γίνεται ισόπαλο με 15 συνολικές εμφανίσεις.
Για δεύτερη συνεχή φορά δεν σημειώθηκε επιτυχία στην 1η κατηγορία ενώ στη 2η
βρέθηκαν 4 νικητές που κερδίζουν από 14 εκατ. δρχ. περίπου.

* Κληρώθηκαν οι αριθμοί: 1, 16, 20, 38, 41 (5 από 45).

* Τζόκερ: 19

* Συμπληρώθηκαν 6.339.595 στήλες.

* Μοιράστηκαν 190.821.811 δρχ.

* Δεν μοιράστηκαν 425.000.000 δρχ.

* Η διανομή των κερδών έχει ως εξής: 
1η κατηγορία: δεν βρέθηκε επιτυχία, 2η κατηγορία: 4 επιτυχίες από 14.026.350
δρχ., 3η κατηγορία: 33 επιτυχίες από 902.910 δρχ., 4η κατηγορία: 569 επιτυχίες
από 22.020 δρχ., 5η κατηγορία: 1.000 επιτυχίες από 22.020 δρχ., 6η κατηγορία:
25.983 επιτυχίες από 890 δρχ., 7η κατηγορία: 14.962 επιτυχίες από 890 δρχ., 8η
κατηγορία: 80.838 επιτυχίες, από 415 δρχ.&#009

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16047O044</ED>
<ID>
ID:136552

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O04&aa=4</URL></REF>


Article

<CATEGORY>vin10</CATEGORY>

 <H5>ΧΟΚΙΝΣ: ΣΤΗΝ ΑΜΕΡΙΚΗ ΚΑΝΕΙΣ ΔΕΝ ΜΠΟΡΕΙ ΝΑ ΣΥΝΕΙΔΗΤΟΠΟΙΗΣΕΙ ΜΙΑ ΤΕΤΟΙΑ
ΑΤΜΟΣΦΑΙΡΑ - ΡΟΤΖΕΡΣ: ΑΞΕΧΑΣΤΗ Η ΕΙΚΟΝΑ ΣΤΑ ΑΠΟΔΥΤΗΡΙΑ
</H5><H5>ΤΟΜΙΤΣ
</H5><H5>Πρώτη φορά είδα τέτοια πράγματα
</H5><H5>ΕΣΑΚΕ
</H5><H5>Οι Τούρκοι άνοιξαν μαύρη σελίδα στην ιστορία του μπάσκετ
</H5><H5>ΒΑΣΙΛΑΚΟΠΟΥΛΟΣ
</H5><H5>Να μην ανταποδώσουν οι φίλαθλοι του Ολυμπιακού
</H5><H2>Δεν μπορούσα ούτε να τα σκεφτώ
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Τζόνι Ρότζερς. Στην Άγκυρα δεν έχουν... χώρο για μπάσκετ

«ΑΥΤΑ τα πράγματα είναι εντελώς εκτός παιχνιδιού και στην Αμερική δεν θα
μπορούσαμε ούτε να τα σκεφτούμε». Ο Μάικ Χόκινς πίστευε ότι με την προηγούμενη
επίσκεψή του στην Τουρκία στον αγώνα με την Εφές Πίλσεν τα είχε δει όλα, αλλά
τελικά αποδείχθηκε ότι έκανε λάθος.

«Πρώτη φορά στη ζωή μου έζησα αυτή την ατμόσφαιρα, αλλά και αυτές τις
συνθήκες. Στην Αμερική κανείς δεν μπορεί να συνειδητοποιήσει μια τέτοια
ατμόσφαιρα, γιατί πολύ απλά δεν υπάρχει. Δεν είναι μέρος του παιχνιδιού, αφού
εκεί απολαμβάνουν το θέαμα και το παιχνίδι όπως είναι, χωρίς τέτοιες
βιαιότητες» τόνισε ο Μάικ Χόκινς που δεν πίστευε στα μάτια του, ενώ είχε να
πει και μια κουβέντα για το αγωνιστικό μέρος του αγώνα. 
«Κάτω από αυτές τις συνθήκες η νίκη μας μετράει διπλή. Οι αντίπαλοί μας
έπαιξαν πολύ σκληρά, ιδιαίτερα στην άμυνα και πολεμούσαν σε κάθε φάση. Έτσι
στην αρχή μας πήραν μια διαφορά, αλλά και εμείς αντιπαραθέσαμε τη δική μας
δύναμη και τα καταφέραμε».

Από την πλευρά του ο Τζόνι Ρότζερς, με μία καριέρα χρόνων στην Ευρώπη, ήταν
εξίσου... τρομοκρατημένος με αυτά που έζησε στο «Κεμάλ Ατατούρκ Σαράι».

«Δέκα χρόνια παίζω στα ευρωπαϊκά γήπεδα και αυτό το πράγμα δεν το έχω
ξαναζήσει. Στην Άγκυρα ουσιαστικά δεν έχουν... χώρο για μπάσκετ αφού προέχουν
άλλα πράγματα και ειλικρινά η εικόνα στα αποδυτήρια θα μου μείνει αξέχαστη,
αφού τόσο καιρό στα γήπεδα δεν έχω δει κάτι ανάλογο. Ήταν πραγματικά ό,τι
χειρότερο» είπε ο κοκκινομάλλης των «ερυθρολεύκων» που ήταν από τους βασικούς
συντελεστές της νίκης δείχνοντας μια ακόμα φορά το... κρύο αίμα που διαθέτει.

«Ήταν ένα πολύ δύσκολο και σκληρό παιχνίδι, αλλά παλέψαμε και δικαιωθήκαμε
τελικά με τη νίκη. Παίξαμε ψύχραιμα, αλλά μας βοήθησαν και οι παίκτες της
Άγκυρας με κάποια λάθη που έκαναν σε κρίσιμα σημεία».

Χαρακτηριστική είναι και η έκφραση που πήρε το πρόσωπο του Ντούσαν Ίβκοβιτς,
όταν κατά την επιστροφή της ομάδας στο αεροδρόμιο του Ελληνικού ρωτήθηκε αν
έχει ξαναζήσει τέτοιες στιγμές.

Ο «Ντούντα», που έχει φάει με το... κουτάλι τα γήπεδα, δεν χρειάστηκε να
σκεφτεί και πολύ για να κουνήσει με πίκρα το κεφάλι του: «Τέτοια πράγματα, όχι
ποτέ δεν ξανάζησα, πουθενά...».

Ο Μίλαν Τόμιτς πλήρωσε πιο ακριβά απ' όλους τη νίκη του Ολυμπιακού στην
Άγκυρα. Εδώ δέχεται τις πρώτες βοήθειες στα αποδυτήρια του γηπέδου από το
γιατρό της ομάδας, κ. Παπαγιαννόπουλο

ΚΙΝΔΥΝΟ να μείνει εκτός αγωνιστικών χώρων για δέκα μέρες αντιμετώπιζε ο Μίλαν
Τόμιτς, αφού το κόψιμο ­ ιδιαίτερα στο πόδι του ­ ήταν άσχημο και αν
τοποθετείτο ράμμα, θα έπρεπε να απουσιάσει τουλάχιστον για ένα δεκαήμερο από
τα γήπεδα.

Έτσι ο Τόμιτς από το αεροδρόμιο πήγε κατευθείαν τις πρώτες πρωινές ώρες στο
Ιατρικό Κέντρο όπου του τοποθετήθηκαν ράμματα στο κεφάλι και στο χέρι, αλλά
όχι στο πόδι, αφού σε τέτοια περίπτωση θα έπρεπε να μείνει εκτός αγωνιστικής
δράσης για δέκα ημέρες, πολυτέλεια που δεν την έχει ο Ολυμπιακός.

Ο Μίλαν Τόμιτς πάντως πέρασε μια από τις πιο δύσκολες μέρες της ζωής του στο
«Κεμάλ Ατατούρκ» και ακόμα και μετά την άφιξη της ομάδας στην Ελλάδα ήταν
σοκαρισμένος: «Πρώτη φορά στη ζωή μου είδα τέτοια πράγματα. Ήταν μια
απαράδεκτη κατάσταση τόσο στο γήπεδο όσο και μετά. 
Εκεί που κάναμε μπάνιο, ξαφνικά έσπασε το τζάμι από μία τεράστια πέτρα και
έπεσε πάνω μου. Ήμουν πολύ τυχερός» είπε ο αρχηγός του Ολυμπιακού που δέχτηκε
αμέσως τις φροντίδες του γιατρού κ. Παπαγιαννόπουλου αλλά και του
φυσικοθεραπευτή Νίκου Λυκουρέση, ο οποίος χαριτολογώντας έλεγε «Ούτε στη
Βυρητό να ήμασταν» όταν έβγαζε από το ιατρικό βαλιτσάκι του τις γάζες και τα
φάρμακα για τον Τόμιτς.

Το πόδι του Μίλαν θα δεθεί βέβαια προκειμένου να μην υπάρχει πρόβλημα σε
περίπτωση που έρθει σε επαφή με το παρκέ (μόλυνση, κ.λπ.) αλλά δεν θα μπουν
ράμματα για να μπορέσει να παίξει τουλάχιστον με Πανιώνιο την Τρίτη και στο
φάιναλ φόρ του κυπέλλου στη Θεσσαλονίκη το επόμενο Σαββατοκύριακο. Για τον
σημερινό αγώνα με τη Δάφνη, η συμμετοχή του είναι αμφίβολη, αν και την
οριστική απόφαση θα λάβει σήμερα ο Ντούσαν Ίβκοβιτς σε συνεργασία με το
ιατρικό επιτελείο της ομάδας.

Το ίδιο θα συμβεί και με τον Ντούσαν Βούκσεβιτς, ο οποίος όπως και ο Τόμιτς
δεν προπονήθηκε χθες. Το πρόβλημά του (πάτησε τα γυαλιά όταν προσπάθησε να
φύγει έντρομος μόλις έσπασαν τα τζάμια) δεν είναι τόσο σοβαρό όσο του Τόμιτς,
αλλά αυτό το σκίσιμο στο πόδι τον ταλαιπωρεί.

Αντίθετα ο τρίτος (και πιο ελαφρά) εκ των τραυματιών, ο Δημήτρης Καραπλής,
προπονήθηκε κανονικά και είναι στη διάθεση του Ντούσαν Ίβκοβιτς, ο οποίος
γυρνώντας στην ΑΘήνα πληροφορήθηκε και για τον τραυματισμό του Νίκου Πέττα (!)
ο οποίος έπαθε διάστρεμμα.

ΜΕ ΑΦΟΡΜΗ τα πρωτοφανή επεισόδια που σημειώθηκαν στην Άγκυρα προχθές (στον
αγώνα ΡΤΤ Άγκυρας - Ολυμπιακός), αλλά και στο Ικόνιο την Τετάρτη (στον αγώνα
Κομπασάν - Παπάγου) ο ΕΣΑΚΕ (πρώην ΕΣΑΚ) έστειλε χθες επιστολή προς την ΕΟΚ,
προκειμένου να την κοινοποιήσει στη ΦΙΜΠΑ αλλά και στην ULEB (Ευρωπαϊκή
Λίγκα), στην οποία, μεταξύ άλλων, αναφέρει:

«Ο ΕΣΑΚΕ διαμαρτύρεται για την απάνθρωπη και εξευτελιστική αντιμετώπιση που
συνάντησαν σωματεία-μέλη του στους αγώνες που έδωσαν στην Τουρκία τα τελευταία
χρόνια. Οι τραυματισμοί μελών των ελληνικών αποστολών, οι επιθέσεις με πέτρες,
η βάρβαρη ατμόσφαιρα που επικρατούσε στο γήπεδο άνοιξαν μία μαύρη σελίδα στην
ιστορία του ευρωπαϊκού μπάσκετ, γύρισαν το άθλημα πολλές δεκαετίες πίσω και
γκρεμίζουν τις προσπάθειες για τη δημιουργία μιας αξιόπιστης Ευρωλίγκας. Ο
αθλητισμός γενικά, και το μπάσκετ ειδικότερα, θα πρέπει να προστατευθούν για
να μη γίνουν στα χέρια επιτήδειων μοχλοί πίεσης και εξυπηρέτησης συμφερόντων
που δεν έχουν καμία σχέση με τους αγωνιστικούς χώρους και το αθλητικό ιδεώδες.
Επιτέλους, τα πολιτικά παιχνίδια ας τα κάνουν χωρίς την μπάλα του μπάσκετ.

Ο ΕΣΑΚΕ ζητάει από τη ΦΙΜΠΑ την παραδειγματική τιμωρία των τουρκικών συλλόγων
που ευθύνονται για γεγονότα που αμαυρώνουν το μπάσκετ, διότι εάν τέτοιες
συμπεριφορές, μέθοδοι και τακτικές δεν αντιμετωπίζονται άμεσα και ριζοσπαστικά
θα λειτουργήσουν στο άμεσο μέλλον ως μηχανισμοί καταστροφής του μπάσκετ».

Γιώργος Βασιλακόπουλος

«ΠΡΟΣΟΧΗ να μην πέσουμε στην παγίδα. Δεν θα πρέπει οι Έλληνες που θα
βρεθούν στο γήπεδο, στον αγώνα με την ΡΤΤ Άγκυρας στην Αθήνα, να ανταποδώσουν
αυτά που πέρασε η αποστολή του Ολυμπιακού στην Τουρκία».

Ο ισχυρός άνδρας του ελληνικού μπάσκετ, Γιώργος Βασιλακόπουλος έδωσε το
μήνυμα εν όψει της ρεβάνς, ενώ φανερά ανήσυχος από αυτά που συνέβησαν στην
Τουρκία και στους αγώνες Κομπασάν - Παπάγου και ΡΤΤ Άγκυρας - Ολυμπιακού, ήταν
χθες σε άμεση επαφή με τους ανθρώπους της ΦΙΜΠΑ από τους οποίους και ζήτησε να
δείξουν την απαραίτητη ευαισθησία στο θέμα, αφού οι Τούρκοι είναι και
υπότροποι από πέρυσι με την υπόθεση του Άρη στην Προύσα.

«Παρακολουθούμε από κοντά το θέμα και είμαστε σε επιφυλακή. Οι άνθρωποι της
Παγκόσμιας Ομοσπονδίας ήταν πολύ ανήσυχοι και προβληματισμένοι και η τιμωρία
είναι δεδομένη. Πρώτα όμως θα ήθελα να δω τις εκθέσεις του παρατηρητή και των
διαιτητών, αντίγραφα των οποίων θα έχω στα χέρια μου τη Δευτέρα», είπε στην
«ΟΜΑΔΑ» ο κ. Βασιλακόπουλος, που έδωσε και το μήνυμα για την κατάσταση που
αντιμετωπίζουν συνήθως οι ελληνικές ομάδες στην Τουρκία.

«Πρέπει να σταματήσει αυτό το πράγμα. Σίγουρα έχουν ευθύνες και οι
διοικήσεις των τουρκικών ομάδων, που πρέπει να είναι πιο προσεκτικές. Αυτό δεν
μπορεί να περάσει έτσι και να επικρατεί συνέχεια μια τόσο βαριά ατμόσφαιρα
λόγω του εθνικισμού τους. Έχουν γνώση οι φύλακες για το τι συμβαίνει και
σύντομα θα υπάρξει και η ηθική μας δικαίωση», είπε ο κ. Βασιλακόπουλος. Το
σημαντικό εδώ είναι ότι η ΦΙΜΠΑ θα πρέπει να βάλει βαθιά το μαχαίρι στο κόκαλο
το συντομότερο, αφού η ΑΕΚ θα επισκεφτεί σε λίγες μέρες την Κωνσταντινούπολη
(για τον αγώνα με την Ούλκερ), ενώ σύμφωνα με το πρόγραμμα στην επόμενη φάση
είναι πολύ πιθανό να διασταυρωθούν ο Ολυμπιακός με την Ούλκερ και η ΑΕΚ με την
ΡΤΤ Άγκυρα.

Το βασικό επίσης είναι να μην γίνουν επεισόδια εδώ, αφού η παρουσία οπαδών
του Ολυμπιακού στο αεροδρόμιο κατά την επιστροφή της ομάδας έδειξε ότι η
ατμόσφαιρα στο ΣΕΦ θα είναι τεταμένη και τα πνεύματα θα πρέπει να ηρεμήσουν.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16047O061</ED>
<ID>
ID:136437

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O06&aa=1</URL></REF>


Article

<CATEGORY>vin10</CATEGORY>

 <H5></H5><H5>Καταπέλτης ο παρατηρητής
</H5><H5>Ξήλωναν τα τηλέφωνα
</H5><H5>Πολιτικά μηνύματα
</H5><H2>Εμπιστευτικά
</H2>
Έκθεση-καταπέλτης, σύμφωνα με πληροφορίες, θα είναι αυτή που θα καταθέσει ο
Ρουμάνος κομισάριος της ΦΙΜΠΑ κ. Αλντέα, ο οποίος ιδίοις όμμασι παρακολούθησε
τα τεκταινόμενα στο «Κεμάλ Ατατούρκ».

Ο Ρουμάνος πραγματικά έντρομος είδε τα όσα διαδραματίστηκαν τόσο κατά τη
διάρκεια όσο και μετά τη λήξη του αγώνα και μιλώντας και στον μάνατζερ του
Ολυμπιακού, Τάκη Λιβιεράτο, του είπε ότι θα τα γράψει όλα.

* Το ίδιο είπαν και οι δύο διαιτητές, ο Ιταλός Ζαγκανέλα και ο Ισραηλινός
Βιρόβνικ, οι οποίοι διαβεβαίωσαν ότι επίσης θα αναφέρουν με κάθε λεπτομέρεια
ό,τι έγινε στο γήπεδο. Πάντως, ο Ιταλός Ζαγκανέλα χαμογελώντας σε συνομιλία
που είχε με τους Έλληνες δημοσιογράφους τόνισε ότι και στην Ελλάδα είναι
δύσκολη η κατάσταση, αφού ο κόσμος εκδηλώνεται ιδιαίτερα και θυμήθηκε τον
αγώνα για τα πλέι οφ της Ευρωλίγκα, τον οποίο είχε διαιτητεύσει μεταξύ
Ολυμπιακού-Παναθηναϊκού. Βέβαια παραδέχθηκε ότι σε εκείνο τον αγώνα δεν έγιναν
τα έκτροπα της Τουρκίας.

Απαράδεκτες οι συνθήκες και στα δημοσιογραφικά με τους οπαδούς της ΡΤΤ να
είναι πάνω από τους δημοσιογράφους και να πετούν ότι είχαν πρόχειρο, ενώ και
οι υπάλληλοι του γηπέδου δείχνοντας απαράμιλο πάθος με το που έληξε το
παιχνίδι ξήλωσαν προκλητικά τις τηλεφωνικές γραμμές που είχαν οι Έλληνες δημοσιογράφοι.

* Μέσα στο γενικό χαμό, ο Ολυμπιακός έχασε την ευκαιρία να αυξήσει και τη
διαφορά της νίκης του, αφού ο Καρνισόβας κέρδισε φάουλ στο τέλος αλλά οι βολές
δεν εκτελέστηκαν ποτέ (!). Ο Βιρόβνικ σφύριξε το φάουλ, αλλά ο Ζαγκανέλα πήρε
την μπάλα και είπε ότι είναι καλύτερα για όλους να πάνε στα αποδυτήρια κάτι
που τελικά έγινε.

ΚΑΠΟΙΟΙ οπαδοί της Άγκυρας δεν έχασαν την ευκαιρία στον αγώνα με τον Ολυμπιακό
να περάσουν και ορισμένα πολιτικά μηνύματα. Έτσι παρουσίασαν ένα πανό με
σχέδιο το κεφάλι του υπουργού Εξωτερικών Θεόδωρου Πάγκαλου πάνω σ' έναν
πύραυλο, ενώ δίπλα υπήρχε και φωτογραφία του Κεμάλ Ατατούρκ, το όνομα του
οποίου έχει και το γήπεδο της ΡΤΤ.

* Το αεροπλάνο που μετέφερε την αποστολή του Ολυμπιακού στην Αθήνα πετούσε
πάνω από τη Χίο γύρω στις δύο το πρωί, όταν στο πιλοτήριο ήρθε ένα μήνυμα από
τον Πύργο ελέγχου της Χίου, όπου μόνο σαμπάνιες δεν είχαν ανοίξει. «Σας
ευχαριστούμε, μας κάνατε εθνικά υπερήφανους», ήταν τα λόγια από το ακριτικό
νησί ενώ δεν παρέλειψαν να ρωτήσουν και για την κατάσταση της υγείας του Τόμιτς.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16047O062</ED>
<ID>
ID:136486

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O06&aa=2</URL></REF>


Article

<CATEGORY>vin10</CATEGORY>

 <H5>ΑΠΟΛΛΩΝ
</H5><H2>Προσπάθειες για βελτίωση του αγωνιστικού χώρου
</H2>
ΤΗ ΒΕΛΤΙΩΣΗ της κατάστασης του αγωνιστικού χώρου του γηπέδου της Ριζούπολης,
προσπάθησε να επιτύχει ο ερασιτέχνης Απόλλων.

Το μεγάλο πρόβλημα ξεκίνησε την παραμονή του αγώνα της 15ης αγωνιστικής με τον
Ολυμπιακό. Η βροχή είχε μετατρέψει τον αγωνιστικό χώρο σε... λίμνη και κάποιοι
θεώρησαν ότι έπρεπε να ρίξουν χώμα για να διεξαχθεί το ματς. Έτσι η κατάσταση
χειροτέρεψε. Την τελευταία εβδομάδα όμως ο πρόεδρος του ερασιτέχνη, Νίκος
Αθανασιάδης, μερίμνησε προσωπικά ώστε να βελτιωθεί η κατάστασή του. Έδωσε
εντολή και αρκετές ημέρες τώρα ειδικό συνεργείο προσπάθησε όσο μπορούσε, αλλά
η χθεσινή βροχή δημιούργησε και πάλι πρόβλημα, το οποίο θα φανεί στον σημερινό
αγώνα με τον Παναθηναϊκό.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16047O071</ED>
<ID>
ID:136438

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O07&aa=1</URL></REF>


Article

<CATEGORY>vin10</CATEGORY>

 <H5>ΣΤΑΘΟΠΟΥΛΟΣ
</H5><H2>Θα προσπαθήσουμε για το καλύτερο
</H2>
ΓΙΑ τις δυσκολίες του αυριανού αγώνα με τον Ολυμπιακό, μίλησε χθες ο Στάθης
Σταθόπουλος: «Αντιμετωπίζουμε τον Ολυμπιακό στο γήπεδό του και αυτό τα λέει
όλα», είπε χθες ο τεχνικός του Αθηναϊκού και συνέχισε: «Ο ρόλος μας σ' αυτό το
παιχνίδι είναι πολύ δύσκολος. Η ομάδα μου βρίσκεται σε καλή κατάσταση και
έχουμε όλοι συνειδητοποιήσει τη βαθμολογική μας θέση. Θα προσπαθήσουμε για το
καλύτερο δυνατόν αποτέλεσμα και ό,τι βγει».

Από το ματς με τους «ερυθρόλευκους» θα απουσιάσει ο τιμωρημένος Κότζος και ο
Σπίνουλας που αποθεραπεύτηκε, αλλά ακόμα είναι ανέτοιμος, αφού έχει χάσει
αρκετές προπονήσεις. Χθες οι ποδοσφαιριστές της ομάδας του Βύρωνα, πληρώθηκαν
το πριμ του αγώνα με την Προοδευτική. Ο Αγαθοκλέους έφυγε χθες για την Κύπρο,
ώστε να ενημερωθεί από τον νομικό του σύμβουλο για τις κινήσεις της Λεμεσού
εναντίον του.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16047O072</ED>
<ID>
ID:136487

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O07&aa=2</URL></REF>


Article

<CATEGORY>vin10</CATEGORY>

 <H5>ΚΑΡΟΥΛΙΑΣ
</H5><H2>Ποντάρει στην έδρα
</H2>
ΣΤΗΝ έδρα και το πάθος των παικτών του, για την παραμονή στην Α' εθνική,
ποντάρει ο Νίκος Καρούλιας για τον αυριανό αγώνα της Προοδευτικής με την ΑΕΚ.
Ο τεχνικός της ομάδας της Νίκαιας θα έχει στη διάθεσή του τον Αταγιάν, ο
οποίος θα πραγματοποιήσει την πρώτη του εμφάνιση, στο ελληνικό πρωτάθλημα,
όπως και τους Γιαννόπουλο, Ζαϊμι, που εξέτισαν τις ποινές τους. Αντίθετα δεν
υπολογίζει τους τιμωρημένους Ανδράλα, Παντελίδη, Χουζούρη και τους τραυματίες
Μίτριγκα και Φούσκα. Αμφίβολη είναι η συμμετοχή και του τραυματία, Μάρκου
Δήμου, ο οποίος αισθάνεται ακόμα ενοχλήσεις από το διάστρεμμα που είχε πάθει
στο ματς με τον Εθνικό, πριν από 15 ημέρες.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16047O073</ED>
<ID>
ID:136531

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O07&aa=3</URL></REF>


Article

<CATEGORY>vin10</CATEGORY>

 <H5>ΣΠΑΣΙΤΣ
</H5><H2>Διακοπή συμβολαίου
</H2>
ΣΤΗ ΔΙΑΚΟΠΗ συμβολαίου, για έξι μήνες, του Ντόπριτσα Σπάσιτς προχώρησε η ΠΑΕ
Εθνικός. Η ομάδα του Πειραιά επικαλείται την αποχή του Σέρβου από τις
προπονήσεις και γενικά από τις υποχρεώσεις του Εθνικού, από την ημέρα που ο
παίκτης έκανε προσφυγή για να μείνει ελεύθερος και κατέθεσε την αίτηση της
διακοπής της συνεργασίας τους.

Στον αγωνιστικό τομέα, ο Τόζα Βεσελίνοβιτς αντιμετωπίζει αρκετά προβλήματα. Ο
τεχνικός του Εθνικού δεν υπολογίζει τους τραυματίες Κόντη, Καψή, Αθανασιάδη
και τον τιμωρημένο Σίμοβιτς.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16047O074</ED>
<ID>
ID:136553

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O07&aa=4</URL></REF>


Article

<CATEGORY>vin10</CATEGORY>

 <H5>ΑΕΚ - ΗΡΑΚΛΗΣ ΤΟ ΠΙΟ ΔΥΝΑΤΟ ΑΠΟΨΙΝΟ ΜΑΤΣ
</H5><H2>Αυλαία α' γύρου
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Η εμπειρία Μουστακίδη και Γκουντίμα (στην επίθεση) εγγύηση για νίκη της ΑΕΚ,
Ρουσάκης - Αποστόλου θα προσπαθήσουν για διάψευση

ΕΝΑ τριήμερο θα διαρκέσει το πέσιμο της αυλαίας του α' γύρου για το Πρωτάθλημα
βόλεϊ Α1 ανδρών, αρχής γενομένης από σήμερα με τέσσερις αγώνες, από τους
οποίους οι τρεις παρουσιάζουν μεγάλο ενδιαφέρον.

Η ΑΕΚ υποδέχεται στο «Γ. Μόσχος» τον ισχυρό Ηρακλή, η δυνατή Φιλία στην
Ηλιούπολη τον ικανό για όλα ΠΑΟΚ και ο ανεβασμένος Κτησιφώντας (αν και χωρίς
τον Σλοβάκο Τσάγιαν που εκδιώχθηκε και απειλείται με διακοπή συμβολαίου) την
ικανή για «ζημιά» Α.Ε. Κομοτηνής. 
Μόνο ακλόνητο φαβορί απόψε ο Ολυμπιακός, που αντιμετωπίζει στην Κυψέλη τον
«ουραγό» Πανελλήνιο.

Αύριο συναντιούνται Ορεστιάδα DIANA - Εθνικός Αλεξανδρούπολης και μεθαύριο
Δευτέρα (λόγω τηλεοπτικής μετάδοσης) Άρης - Παναθηναϊκός.

Το πρόγραμμα: Σήμερα: ΑΕΚ - Ηρακλής (18.00'). Φιλία - ΠΑΟΚ (19.30').
Κτησιφώντας - Κομοτηνή (18.30'). Πανελλήνιος - Ολυμπιακός (19.00'). Αύριο:
Ορεστιάδα - Εθνικός (18.00').

*** Στη 12η και εναρκτήρια του β' γύρου αγωνιστική της Α1 γυναικών ξεχωρίζουν
οι αναμετρήσεις Ολυμπιακού - Αγ. Σώστη ΣΑΒΒΑΛΑΣ (αύριο, 12.00') και Γ.Σ.
Ηλιούπολης - Νίκης Αλεξ. (σήμερα, 15.00'), ενώ η πρωτοπόρος ομάδα των
Βριλησσίων είναι φαβορί για νίκη με αντίπαλο τον Άρη, τον οποίο υποδέχεται
σήμερα (18.30'). Το υπόλοιπο πρόγραμμα (αύριο): Ε.Α. Λάρισας - Ιωνικός Ν.Φ.
(Νεάπολη, 12.00'). Κοζάνη - Φιλαθλητικός (16.00'). Παπάγου - Παναθηναϊκός (16.30').

*** Στη σημερινή 9η αγωνιστική της Α2 ανδρών ξεχωρίζουν τα ντέρμπι Αριστοτέλη
- Ζαφειράκη (19.00'), Ολυμπιάδας Πάτρας - Ιωνικού Νικαίας (19.00') και στην
αντίστοιχη της Α2 γυναικών ο αγώνας Σταυρούπολης - ΖΑΟΝ (σήμερα, 18.00').

*** Χρηματικό πρόστιμο 50.000 δραχμών σε καθένα επέβαλε ο αθλητικός δικαστής
Χρήστος Ηλιάδης στα σωματεία ΑΕΚ, Παναθηναϊκό και Ε.Α. Πατρών για ρίψη
αντικειμένων από τους οπαδούς τους.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16047O091</ED>
<ID>
ID:136439

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O09&aa=1</URL></REF>


Article

<CATEGORY>vin10</CATEGORY>

 <H2>ΣΤΙΒΟΣ
</H2><H2>Σημαντικές παρουσίες στην ημερίδα του ΣΕΦ
</H2>
Η 4η στο Παγκόσμιο Πρωτάθλημα της Αθήνας Όλγα Βασδέκη, αναμένεται να κάνει
πρεμιέρα κλειστού αύριο στο Παλέ

Η ΠΑΡΟΥΣΙΑ αστέρων σε αγώνες κλειστού στίβου πυκνώνει αύριο στην ημερίδα που
γίνεται στο Στάδιο Ειρήνης και Φιλίας, αφού αναμένονται σε πρώτη εμφάνιση οι
Παπακώστας - Κοκότης (ύψος), Βασδέκη (τριπλούν), Φιλινδράς (μήκος), Σμπώκος
και Αλεξόπουλος (200μ.), Στρουμπάκος (800μ.), Ιακώβου (1.500μ.). Από τους ήδη
εμφανισθέντες σε αγώνες αυτή την περίοδο αναμένεται ότι θα πάρουν μέρος οι
Λιάπης (ύψος), Σαρράς (200μ.), Παλλάκης και Τζήβας (επί κοντώ), Σκούρτη
(1.500μ.), Αθανασίου (μήκος), Μάγος (60μ. εμπ.), Μαντελίδης και Ιακωβάκης
(400μ.), Ρεντούμη (60μ. εμπ.).Το πρόγραμμα της αυριανής ημερίδας αρχίζει στις
14.45' με επί κοντώ κορασίδων και γυναικών, ενώ τελευταίο αγώνισμα είναι τα
1.500μ. ανδρών (19.45').

*** Ο ρόλος της Επιτροπής Στήριξης Στίβου αποσαφηνίσθηκε ως
εξωθεσμικού εισηγητικού οργάνου, που θα ασκεί γόνιμη κριτική και θα
υποστηρίζει τις πρωτοβουλίες του ΣΕΓΑΣ για προώθηση και ανάπτυξη του στίβου,
ύστερα από τρίωρη συνάντηση των μελών της στο «Χίλτον».

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16047O092</ED>
<ID>
ID:136488

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O09&aa=2</URL></REF>


Article

<CATEGORY>vin10</CATEGORY>

 <H2>ΧΑΝΤΜΠΟΛ
</H2><H2>Βαθιά ανάσα για Φίλιππο
</H2>
ΟΦΙΛΙΠΠΟΣ πήρε βαθιά βαθμολογική ανάσα με τη μεγάλη νίκη επί της πρωταθλήτριας
Γ.Ε. Βέροιας με 23-22 στο χθεσινό βεροιώτικο και «τηλεοπτικό» ντέρμπι και
σήμερα διεξάγεται το κύριο μέρος της 14ης αγωνιστικής της Α1 χάντμπολ ανδρών.
Το πρόγραμμα: Αθηναϊκός ΚΟΡΕΛΚΟ - ΑΣΕ Δούκα (19.30'). Πανιώνιος - Πανελλήνιος
(17.30'). Ιωνικός Ν.Φ. - Σχ. Ξυνή (20.30'). Τρίτων ΑΙΟΛΙΚΗ - Βριλήσσια
Supesport (18.00'). Κιλκίς Κ. ΜΑΧ - Αρχέλαος (18.00'). 
<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16047O093</ED>
<ID>
ID:136532

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O09&aa=3</URL></REF>


Article

<CATEGORY>vin10</CATEGORY>

 <H5>ΠΑΛΗ
</H5><H2>Τα αστέρια θα δώσουν το «παρών»
</H2><H2></H2>
ΗΑΦΡΟΚΡΕΜΑ της ελληνορωμαϊκής πάλης δίνει το «παρών» στο Πανελλήνιο Πρωτάθλημα
Ανδρών που οργανώνει η ΕΟΦ Πάλης σήμερα και αύριο στο κλειστό Μάνδρας υπό την
αιγίδα της Νομαρχίας Δυτικής Αττικής.

Στους αγώνες παίρνουν μέρος 150 αθλητές και 60 αθλήτριες (γίνεται παράλληλα
και το Πανελλήνιο Πρωτάθλημα Γυναικών και Νεανίδων) που προκρίθηκαν ύστερα από
τα τοπικά πρωταθλήματα.

Οι αγώνες αρχίζουν το Σάββατο 9.30 πρωί και 5.30 απόγευμα και την Κυριακή 9.30
πρωί και 4.30 απόγευμα. Οι τελικοί διεξάγονται αύριο 5.30 μ.μ.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16047O094</ED>
<ID>
ID:136554

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O09&aa=4</URL></REF>


Article

<CATEGORY>vin10</CATEGORY>

 <H5>ΤΕΝΙΣ
</H5><H2>Τέλειο παιχνίδι από την Τανασουγκάρν
</H2><H2></H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

ΤΑΜΑΡΙΝΕ Τανασουγκάρν: Το όνομα αυτό ακούστηκε για πρώτη φορά στο παγκόσμιο
τένις και σίγουρα θα συζητηθεί για αρκετές ημέρες ακόμα στη Μελβούρνη. Η
20χρονη Ταϊλανδέζα πέτυχε χθες τη μεγαλύτερη ­ έως τώρα ­ έκπληξη στο ΟΠΕΝ της
Αυστραλίας, αποκλείοντας την Ίβα Μαγιόλι (Νο 6 στην παγκόσμια κατάταξη και
νικήτρια τον περασμένο Ιούνιο στο «Ρολάν Γκαρός»).

Το εκπληκτικό είναι ότι η Τανασουγκάρν χρειάστηκε μόλις μία ώρα για να
αποκλείσει την Κροάτισσα πρωταθλήτρια και μάλιστα με 6-0, 6-2! Η 20χρονη
Ταμαρίνε έπαιξε το τέλειο παιχνίδι: «Έκανε τα πάντα, με επιτυχία σχεδόν 100%.
Δεν μπορώ να πιστέψω ότι αυτό είναι πραγματικότητα», παραδέχτηκε η Μαγιόλι,
αλλά μήπως το πίστευε η νεαρή Ταϊλανδέζα; «Νομίζω ότι η Ίβα δεν ήταν στην
καλύτερη δυνατή κατάσταση. Άρχισα να το αισθάνομαι ότι θα νικήσω όταν
προηγήθηκα 5-1». Η Τανασουγκάρν «έσπασε» επτά φορές το σερβίς της Μαγιόλι, ενώ
την ανάγκασε να υποπέσει σε 33 λάθη. Γεννήθηκε στο Λος Άντζελες και ο πατέρας
της ήταν διεθνής παίκτης του μπάσκετ και τώρα είναι ο προπονητής της στο
τένις. Στους Ολυμπιακούς Αγώνες της Ατλάντα ήταν η σημαιοφόρος της
ταϊλανδέζικης αποστολής. Κατοικεί στην Μπανγκόγκ και το 1996 αναδείχθηκε
καλύτερη αθλήτρια της χώρας της.

Τώρα είναι Νο 44 στην παγκόσμια κατάταξη, ενώ η καλύτερη θέση που είχε στην
καριέρα της ήταν Νο 37. Δεν έχει κατακτήσει ποτέ τίτλο σε τουρνουά. 
Πάντως, με την πρόκρισή της στον τέταρτο γύρο του ΟΠΕΝ της Αυστραλίας, έχει
ήδη εξασφαλίσει το ποσόν των 26.000 δολαρίων.

Άλλα αποτελέσματα στις γυναίκες: Μαρτίνεθ (Ισπανία) - Σιντό (Γαλλία) 3-6, 6-0,
6-3, Σνάιντερ (Ελβετία) - Ρέιμοντ (ΗΠΑ) 2-6, 6-3, 8-6, Ουίλιαμς (ΗΠΑ) -
Μαουρεσμό (Γαλλία) 6-1, 6-4, Ντραγκομίρ (Ρουμανία) - Λαμπάτ (Αργεντινή) 6-2,
7-5, Ντάβενπορτ (ΗΠΑ) - Περφέτι (Ιταλία) 6-2, 6-2.

Στους άνδρες: 
Ο Πητ Σάμπρας προκρίθηκε στον τέταρτο γύρο, αφού απέκλεισε 7-5, 6-3, 6-4 τον
Σουηδό Γκούσταφσον και στην επόμενη φάση θα αντιμετωπίσει τον Μαροκινό Αραζί
(νίκησε στον β' γύρο τον Φιλιππούση). Οι Γάλλοι, πάντως, συνεχίζουν τις
εκπλήξεις και χθες ήταν η σειρά του Σέντρικ Πιολίν (Νο 21), που νίκησε τον
Ισπανό Κορέγια με 6-2, 6-1, 6-4.

Άλλα αποτελέσματα: Μπγιόρκμαν (Σουηδία) - Σαντορό (Γαλλία) 7-5, 6-3, 6-4,
Κόρντα (Τσεχία) - Σπαντέα (Ρουμανία) 6-2, 7-6, 6-2.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16047O095</ED>
<ID>
ID:136570

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O09&aa=5</URL></REF>


Article

<CATEGORY>vin10</CATEGORY>

 <H2>Διεκδικεί πρόκριση
</H2>
Η ΕΘΝΙΚΗ ομάδα τένις των ανδρών νίκησε 3-0 τη Βοσνία στο Τόγκο, πήρε τη 2η
θέση στον όμιλό της και σήμερα στον ημιτελικό με την Εσθονία θα διεκδικήσει
την πρόκριση στον τελικό και συγχρόνως την άνοδο στη Β' κατηγορία του Ντέιβις
Καπ (ευρωαφρικανική ζώνη).

Ο Ροβάς νίκησε 6-1, 6-4 τον Ζαχάροβιτς, ο Βασιλειάδης 6-3, 6-2 τον Κάπαλικ,
ενώ στο διπλό οι Βασιλειάδης, Καραγιάννης επικράτησαν 6-1, 6-4 των Κάπαλικ,
Μπάκαλιτς. Την πρώτη θέση στον όμιλο πήρε το Τόγκο (2-1 την Κένυα), ενώ η
Εθνική πήρε τη δεύτερη, λόγω καλύτερου συντελεστή σετ από τη Βοσνία (12-10,
έναντι 8-10). Στο μεταξύ, η Λένα Δανιηλίδου έχασε από την Αμερικανίδα
Στίβενσον 7-5, 6-2 και αποκλείστηκε από τη συνέχεια 
του τουρνουά τζούνιορ στη Μελβούρνη. Η Δανιηλίδου θα αγωνιστεί στο τουρνουά
τζούνιορ του ΟΠΕΝ της Αυστραλίας (αρχίζει τη Δευτέρα), τόσο στο απλό, όσο και
στο διπλό (με παρτενέρ τη Γιουγκοσλάβα Κριστούλοβιτς).

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16047O096</ED>
<ID>
ID:136578

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O09&aa=6</URL></REF>


Article

<CATEGORY>vin10</CATEGORY>

 <H5>ΓΙΑΤΖΟΓΛΟΥ: Η ΔΑΦΝΗ ΜΠΟΡΕΙ ΝΑ ΣΩΘΕΙ
</H5><H2>Νέα σελίδα
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Ο ΣΤΗΒ Γιατζόγλου με το μοναδικό... χιούμορ «ξαναχτύπησε» χθες, κατά τη
διάρκεια της παρουσίασή του, ως προπονητή της Δάφνης. Τι είπε το «λιοντάρι»;
«Στο τέλος της χρονιάς θα είμαστε στα μπουζούκια ή στο νεκροταφείο»...

Ο Γιατζόγλου υποστήριξε ότι η Δάφνη μπορεί να σωθεί και χαρακτήρισε καλές τις
συνθήκες στην ομάδα: «Σε όποια ομάδα και αν πηγαίνω, ανοίγω νέα σελίδα. Δεν
πρόκειται να κοιτάξω το παρελθόν ούτε να κρίνω τον προηγούμενο προπονητή.
Εμείς θα κοιτάξουμε την ομάδα μας, όχι τις άλλες. Δεν ήρθα να γλείψω κανέναν.
Είδα ενότητα και συμπαράσταση, γι' αυτό ήρθα στη Δάφνη. Οι συνθήκες είναι
άψογες σε σχέση με αυτές στη Λάρισα, όπου αντιμετώπισα και προσωπικό πρόβλημα».

ΕΜΠΕΙΡΙΑ

Πού θα στηριχτεί ο νέος κόουτς; «Μα, φυσικά, στους έμπειρους παίκτες που
διαθέτει η ομάδα (Κότνικ, Κουκλάκη, Θέρμαν κ.ά.). Ετοιμάζω την ομάδα για νίκη
­ θα παλέψουμε όλα τα ματς», δήλωσε ο Γιατζόγλου, που υποστήριξε ότι η αλλαγή
ξένου παίκτη αυτή την περίοδο θα είναι καταστροφή για τη Δάφνη.

Στη συνέντευξη Τύπου παραβρέθηκαν ο χορηγός της Δάφνης κ. Τζιβελέκας και ο
πρόεδρος κ. Κατσίκης, που εξέφρασαν την αισιοδοξία τους ότι η ομάδα μπορεί να
παραμείνει στην Α1 κατηγορία.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16047O101</ED>
<ID>
ID:136431

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O10&aa=1</URL></REF>


Article

<CATEGORY>vin10</CATEGORY>

 <H2>Α2
</H2><H2>Νίκη στην πρεμιέρα για Παύλου
</H2>
ΠΡΕΜΙΕΡΑ με νίκη (72-57) για το Νίκο Παύλου στο Μαρούσι. Οι νικητές ήταν
καλύτεροι από τον Έσπερο σε όλη τη διάρκεια του αγώνα και έφθασαν δίκαια στη
νίκη, σε αγώνα στο πλαίσιο της 15ης αγωνιστικής. Το ντέρμπι της ημέρας γίνεται
στο Παπαστράτειο, όπου ο Πειραϊκός υποδέχεται τη Νήαρ Ηστ.

Το πρόγραμμα (5.30 μ.μ.): ΕΑΚ Λάρισας: Ολύμπια Λαρ. - ΜΕΝΤ, γηπ. Ιλισίων:
Ηλυσιακός - Μίλωνας, γηπ. Υμηττού: Αμύντας - Μακεδονικός, γηπ. Αλεξάνδρειου:
Φίλιππος - Ιωνικός Ν.Φ., γηπ. Βυζαντίου: ΒΑΟ - Αμπελόκηποι, γηπ. Πειραιά:
Πειραϊκός - Νήαρ Ηστ.

Β' ΕΘΝΙΚΗ. Δύσκολο εκτός έδρας αγώνα με τη Καβάλα δίνει αύριο ­ για την
15η αγωνιστική ­ ο πρωτοπόρος Αρίωνας. Στη γειτονική Δράμα, ο ΚΑΟΔ, που
καταδιώκει την αθηναϊκή ομάδα, αναμένεται να έχει εύκολο έργο με αντίπαλο τη
Νίκη Βόλου.

Το πρόγραμμα: Γηπ. Καβάλας (3 μ.μ.): Καβάλα - Αρίωνας, γηπ. Δράμας (5
μ.μ.): ΚΑΟΔ - Νίκη Βόλου, Ρέστειο (5 μ.μ.): Π. Φάληρο - Αίαντας Ευόσμου, γηπ.
Πανελληνίου (3 μ.μ.): ΠΓΣ - Κομοτηνή, γηπ. Στρέφη (5 μ.μ.): Αστέρας Εξαρχείων
- Ιωνικός Νικ, γηπ. Μετς (1 μ.μ. Super Sport): Παγκράτι - Ηλιούπολη, γηπ.
Μίκρας (5 μ.μ.): Νέστορας - Αλίμου.

Α1 ΓΥΝΑΙΚΩΝ. Το ντέρμπι των πρωτοπόρων Σπόρτιγκ - Καλαμαριά στα Πατήσια
(1 μ.μ., Super Sport), ανοίγει σήμερα την αυλαία της 13ης αγωνιστικής.

Το αυριανό πρόγραμμα (12 μ.): Ρέστειο: Π. Φάληρο - Κομοτηνή, γηπ. Λ.
Αλεξάνδρας: Παναθηναϊκός - Ολυμπιακός Βόλου, γηπ. Καλλιθέας: Εσπερίδες -
Θρίαμβος, Ιβανώφειο: Ηρακλής - Ακαδημία Ηλιούπολης, γηπ. Μίκρας: Μεγ.
Αλέξανδρος - ΜΕΝΤ.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16047O102</ED>
<ID>
ID:136480

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O10&aa=2</URL></REF>


Article

<CATEGORY>vin10</CATEGORY>

 <H5>ΠΑΓΚΟΣΜΙΟ
</H5><H2>103 εκατ. στο ταμείο
</H2>
ΤΑ ΠΡΩΤΑ έσοδα από το Παγκόσμιο Πρωτάθλημα Μπάσκετ εισέρρευσαν στο ταμείο της
Οργανωτικής Επιτροπής. Πρόκειται για 500 περίπου εισιτήρια (από το ακριβό
πακέτο) τα οποία διατέθηκαν στους Αμερικανούς και απέφεραν το ποσόν των 103
εκατ. δρχ. Στην Οργανωτική Επιτροπή υπάρχουν ήδη αρκετές παραγγελίες κι από
άλλες χώρες (χτες ζήτησαν 200 οι Σουηδοί).

*** Στο μεταξύ, αύριο το πρωί πραγματοποιείται σε κεντρικό ξενοδοχείο
της Αθήνας η γενική συνέλευση της ΕΟΚ, με κύριο θέμα την εκλογή των νέων μελών
του Δ.Σ. Να σημειώσουμε ότι αποσύρεται ο επί 20ετία πρόεδρος της Ομοσπονδίας
Ζαχαρίας Αλεξάνδρου.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16047O103</ED>
<ID>
ID:136525

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O10&aa=3</URL></REF>


Article

<CATEGORY>vin10</CATEGORY>

 <H2>ΑΕΡΟΣΥΝΟΔΟΣ
</H2><H2>Ζητεί διατροφή 800.000 δρχ. από τον Πάσπαλι
</H2>
ΘΕΣΣΑΛΟΝΙΚΗ

ΕΞΟΔΑ διατροφής που ανέρχονται στο ποσόν των οκτακοσίων χιλιάδων δραχμών
ζήτησε χθες ­ μέσω των δικαστηρίων της Θεσσαλονίκης ­ από τον διεθνή
Μαυροβούνιο καλαθοσφαιριστή Ζάρκο Πάσπαλι η πρώην φίλη του, η οποία
ισχυρίζεται ότι το εξώγαμο παιδί της προέρχεται από την παράνομη σχέση τους.

Στο Μονομελές Πρωτοδικείο Θεσσαλονίκης ­ Τμήμα Ασφαλιστικών Μέτρων ­
συζητήθηκε η αίτηση που κατέθεσε η αεροσυνοδός Ρέα Κώστα εναντίον του Πάσπαλι,
ενώ το δικαστήριο θα εκδώσει την απόφαση ­ για το αν θα πρέπει να καταβάλει ή
όχι τη διατροφή ο διεθνής καλαθοσφαιριστής ­ ύστερα από δύο μήνες.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16047O104</ED>
<ID>
ID:136548

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O10&aa=4</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Βρέθηκε πρόεδρος
</H2>
ΘΕΣΣΑΛΟΝΙΚΗ

Ο επιχειρηματίας Γιάννης Μπασματζής θα ηγηθεί τελικά του (μοναδικού)
ψηφοδελτίου στις αρχαιρεσίες του ερασιτέχνη Άρη που θα γίνουν την Κυριακή. Ο
κ. Μπασματζής εξεδήλωσε ενδιαφέρον τη στιγμή που όλα οδηγούσαν τον Άρη στη διάλυση.

ΚΑΙ Ο ΜΠΟΝΙ

Τρίτο κτύπημα στον Άρη, που κι αυτό όπως τα προηγούμενα (Σοκ, Ορτίθ) ήταν λίγο
πολύ αναπόφευκτο. Ο Μάριο Μπόνι κατέθεσε χθες προσφυγή διεκδικώντας ποσό
35.000.000 δρχ. που του οφείλουν οι «κιτρινόμαυροι», αλλά και την ελευθερία
του για να συνεχίσει την καριέρα του στην ισπανική Κάχα Σαν Φερνάντο ή σε
κάποια ιταλική ομάδα. Απόψε, βέβαια, θα είναι στη διάθεση του Χρήστου
Μαγκώτσιου για τον αγώνα με τον Παναθηναϊκό.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16047O105</ED>
<ID>
ID:136568

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O10&aa=5</URL></REF>


Article

<CATEGORY>vin10</CATEGORY>

 <H5>ΕΟΚ
</H5><H2>Πρόσκληση από ΝΒΑ
</H2>
ΝΒΑ προσκαλεί ΕΟΚ. Με έγγραφο που έφτασε στην ομοσπονδία, ο διευθυντής του ΝΒΑ
Ντέιβιντ Στερν κάλεσε τον Γιώργο Βασιλακόπουλο σε συνάντηση, την Παρασκευή
6/2, με την ευκαιρία της παραμονής τού τελευταίου στη Νέα Υόρκη, λόγω του «Ολ
Σταρ». «Αυτή η σύσκεψη κρίνεται πολύ ενδιαφέρουσα», αναφέρει χαρακτηριστικά η επιστολή.

Στο μεταξύ, για τις Ηνωμένες Πολιτείες αναχωρεί και ο Παναγιώτης Γιαννάκης, με
πρώτο σταθμό τη Βοστώνη όπου θα παρακολουθήσει τα δυο ματς των Σέλτικς με Νιου
Γιορκ Νικς και Χιούστον Ρόκετς. 
<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16047O106</ED>
<ID>
ID:136576

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O10&aa=6</URL></REF>


Article

<CATEGORY>vin10</CATEGORY>

 <H5>Η πρωτοπόρος «ΟΜΑΔΑ»
</H5><H2>ΓΙΑ ΘΥΜΗΣΟΥ
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

ΤΟ ΠΕΡΑΣΜΑ του χρόνου δεν ήταν δυνατόν να σβήσει από τη σκέψη εικόνες και
γεγονότα που σημάδεψαν τα αθλητικά μας πράγματα.

Πριν από 38 χρόνια (Ιανουάριος 1962) η πρωτοπόρος «ΟΜΑΔΑ» βγήκε με
εντυπωσιακό εξώφυλλο, όταν τότε άρχιζε ο δεύτερος γύρος του πρωταθλήματος, με
πρωταθλητή χειμώνα τον Παναθηναϊκό, ενώ στην κορυφή της πρώτης σελίδας
αναγγέλλει ότι η ομάδα του «τριφυλλιού» θα παίξει με τη Ρεάλ Μαδρίτης. 
Άλλο σημαντικό θέμα, η απόκτηση από τον Ολυμπιακό ενός μεγάλου άσου της Δόξας
Δράμας, του Παύλου Γρηγοριάδη, για τον οποίο πλήρωσε 550.000 δρχ. (μυθικό ποσό
για τη μεταγραφή ενός ποδοσφαιριστή την περίοδο του 1960).

Πάντοτε η «ΟΜΑΔΑ» παρουσίαζε αντικειμενικά τα αθλητικά γεγονότα και γι' αυτό
κρατούσε την πρώτη κυκλοφορία απ' όλα τα άλλα αθλητικά φύλλα τη δεκαετία του 1960.

Και η αντικειμενικότητα συνδυαζόταν με την άψογη και μοντέρνα εμφάνιση στο
κασέ. 
Ασφαλώς δεν πρέπει να λησμονούμε ότι η «ΟΜΑΔΑ» ήταν η πρώτη ελληνική εφημερίδα
που κυκλοφόρησε (το 1959) σε σχήμα ταμπλόιντ.

ΜΑΡΤΙΟΣ 1962. Χασάπικο από τέσσερις Παναθηναϊκούς στην ταβέρνα «Στέκι του
Γιάννη» (Γιάννη Κικίδη) στην Κυψέλη (Τροίας και Σπετσών). Χορευτικές φιγούρες
από τους Λάκη Πετρόπουλο, Κώστα Λινοξυλάκη, Μάγια Καλλιγά και Βαγγέλη Πανάκη.
Η Μάγια είχε μεγάλη αδυναμία στον Παναθηναϊκό και στους παίκτες του.
Ακολουθούσε την ομάδα του «τριφυλλιού» και στα εκτός έδρας παιχνίδια του, ενώ
ύστερα από μεγάλες νίκες δημιουργούσε μικρές συντροφιές (σαν κι αυτή της
φωτογραφίας) και διασκέδαζαν σε αθηναϊκές ταβέρνες.

ΧΙΟΥΜΟΡ: Ο Κώστας Μητρόπουλος, πάντα πηγαίος και ευρηματικός, ξεχώριζε με τα
σκίτσα του που δημοσιεύονταν στη δεύτερη σελίδα της «ΟΜΑΔΑΣ». Σ' αυτό το
σκίτσο εμφανίζεται ο Εθνικός σ' ένα δισκοπωλείο και ζητά το τραγούδι «Όμορφη
Θεσσαλονίκη» για να ειρωνευθεί τον ΠΑΟΚ, που τον είχε νικήσει στο Νέο Φάληρο
με 4-1, σε αγώνα πρωταθλήματος.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16047O107</ED>
<ID>
ID:136581

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O10&aa=7</URL></REF>


Article

<CATEGORY>vin10</CATEGORY>

 <H5>ΣΥΓΚΡΟΥΣΗ «ΔΙΚΕΦΑΛΩΝ» ΣΤΟ ΑΛΕΞΑΝΔΡΕΙΟ ­ Ο ΠΑΟ ΥΠΟΔΕΧΕΤΑΙ ΤΟΝ ΑΡΗ
</H5><H5>Το πρόγραμμα του διημέρου
</H5><H2>Ματς-φωτιά
</H2>
Πολλές αναμένονται και απόψε οι μονομαχίες Ράτζα - Πάσπαλι

ΜΟΝΟ ο πρωτοπόρος Ολυμπιακός έχει ­ θεωρητικά ­ εύκολο έργο κόντρα στη Δάφνη
(ντεμπούτο Γιατζόγλου) στην 17η αγωνιστική της Α1 κατηγορίας, ενώ για τις
υπόλοιπες θέσεις θα γίνουν αγώνες-φωτιά. Δύσκολη μέρα είναι όμως η σημερινή
για τον Ίβκοβιτς, που θα πρέπει λίγες ώρες πριν από το ματς σε συνεργασία με
το ιατρικό τιμ να αποφασίσει αν θα παίξουν οι Τόμιτς, Βούκσεβιτς, Φασούλας και
Νάκιτς. Οι δύο πρώτοι δεν προπονήθηκαν, ενώ οι άλλοι δύο «έβγαλαν» το
πρόγραμμα και η απόφαση είναι του... κόουτς.

Αύριο στο Αλεξάνδρειο, οι δύο «δικέφαλοι», ΠΑΟΚ και ΑΕΚ, θα μονομαχήσουν
έχοντας ως στόχο την τρίτη θέση. Όποιος νικήσει θα έχει σημαντικό προβάδισμα
στην επίτευξη του στόχου του. Και οι δύο ομάδες είναι κουρασμένες από τα
συνεχόμενα παιχνίδια σε Ελλάδα και Ευρώπη, με τη διαφορά ότι η ΑΕΚ ετοιμάζεται
για το σπουδαίο αυτό παιχνίδι από την Πέμπτη (ουσιαστικά γλίτωσε μια μέρα,
λόγω του τσάρτερ), ενώ ο ΠΑΟΚ από σήμερα (!), αφού χθες βράδυ επέστρεψε η
αποστολή από τη Μαδρίτη.

Ο Χοσέ Λάσα παραμένει τραυματίας και δεν θα αγωνιστεί, ενώ προβλήματα
τραυματισμών αντιμετωπίζουν και οι Άντερσον, Πρέλεβιτς.

Απόψε στο ΟΑΚΑ ο Παναθηναϊκός υποδέχεται τον Άρη, με στόχο να μην πάθει ό,τι ο
Ολυμπιακός την προηγούμενη αγωνιστική. Οι «πράσινοι» ύστερα από καιρό θα
παίξουν πλήρεις, ενώ με τον Άρη δεν θα αγωνιστούν οι Ορτίθ, Σοκ.

Στο Περιστέρι, ο Αργύρης Πεδουλάκης αντιμετωπίζει πολλά προβλήματα εν όψει του
αγώνα με τον Απόλλωνα Πατρών: ο Χένρι τέθηκε νοκ-άουτ, αφού είναι τραυματίας,
ο Αποσκίτης ταλαιπωρείται από λουμπάγκο, ενώ ίωση έχουν οι Κορωνιός, Ουότσον.
Το μόνο θετικό είναι η επιστροφή του Χρήστου Μυριούνη.

Στο Ολύμπιο Γυμναστήριο, ο Παπάγου υποδέχεται την έκπληξη του πρωταθλήματος,
τον Πανιώνιο, ενώ στα Πατήσια ο Σπόρτιγκ θα επιχειρήσει να πετύχει τη νίκη
σωτηρίας επί του Ηρακλή. Στο Ηράκλειο, η κρητική ομάδα αντιμετωπίζει τη
Λάρισα, που θα αγωνιστεί χωρίς τον Σιντέιλ Θριτ, που αποτελεί παρελθόν για τη
θεσσαλική ομάδα.

Σήμερα: (ΣΕΦ - 5 μ.μ.): Ολυμπιακός - Δάφνη: Σπυρίδωνος, Κουκουλίτσιος. (Γήπεδο
Περιστερίου - 5 μ.μ.): Περιστέρι - Απόλλων Π.: Ζαβλανός, Αρβανιτίδης. (Γήπεδο
Σπόρτιγκ - 5 μ.μ.): Σπόρτιγκ - Ηρακλής: Συμεωνίδης, Παπαδημητρίου. (Ολύμπιο
Γυμναστήριο - 5 μ.μ.): Παπάγου - Πανιώνιος: Πιτσίλκας, Καρούσης. (Γήπεδο
Ηρακλείου - 5 μ.μ.): Ηράκλειο - Λάρισα: Τσανίδης, Χριστοδούλου. (ΟΑΚΑ - 6.30
μ.μ. ΑΝΤ1): Παναθηναϊκός - Άρης: Ράλλης, Μουζάκης.

Αύριο: Αλεξάνδρειο - 6.30 μ.μ. ΑΝΤ1): ΠΑΟΚ - ΑΕΚ: Λαϊνιώτης, Μπακάλης.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16047O111</ED>
<ID>
ID:136432

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O11&aa=1</URL></REF>


Article

<CATEGORY>vin10</CATEGORY>

 <H2>ΘΕΣΣΑΛΟΝΙΚΗ
</H2><H2>Η επιστροφή του Μπάνε
</H2>
Μπάνε Πρέλεβιτς

ΤΟ ΝΤΕΡΜΠΙ των «δικεφάλων» περιλαμβάνει μια μεγάλη επιστροφή: ο Μπάνε
Πρέλεβιτς, που γνώρισε μεγάλες δόξες με τη φανέλα του ΠΑΟΚ και οδήγησε την
ομάδα του σε μεγάλες επιτυχίες (πρωτάθλημα Ελλάδος το 1992, Κύπελλο Ελλάδος το
1995, Κύπελλο Κυπελλούχων Ευρώπης το 1991, Κύπελλο Κόρατς το 1994) επιστρέφει
στον τόπο του «εγκλήματος»: στο Αλεξάνδρειο ως αντίπαλος. Ο 32χρονος γκαρντ
της ΑΕΚ αγωνίστηκε στον «δικέφαλο του Βορρά» από το 1988 (μέχρι τότε ήταν στον
Ερυθρό Αστέρα) μέχρι το 1996. Για έναν χρόνο πήγε στην Κίντερ Μπολόνια, όπου
κατέκτησε το Κύπελλο Ιταλίας και το καλοκαίρι του 1997 μεταγράφηκε στην ΑΕΚ.

«Η επιστροφή μου στο Αλεξάνδρειο ως αντίπαλο με κάνει να νιώθω παράξενα. Είμαι
επαγγελματίας και θέλω να νικήσει η ομάδα μου. Στόχος και των δύο ομάδων είναι
η τρίτη θέση».

Ο Πρέλεβιτς υποστήριξε ότι ο αγώνας θα είναι για γερά νεύρα (κυρίως γι' αυτόν)
και δήλωσε πως δεν γνωρίζει ποια θα είναι η αντίδραση των οπαδών του ΠΑΟΚ:

«Μακάρι να ήξερα», απάντησε σε σχετική ερώτηση.

Ο Μπάνε Πρέλεβιτς, η μόνιμη απειλή του Ιωαννίδη στα θρυλικά ντέρμπι Άρη-ΠΑΟΚ,
είναι πλέον με το μέρος του. Ο «τίγρης» την περίοδο 1989-'90 είχε «σκοτώσει»
τον Ηρακλή από την περιφέρεια, κάνοντας ρεκόρ τριπόντων σε έναν αγώνα (10/14).

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16047O112</ED>
<ID>
ID:136481

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O11&aa=2</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Στο σημερινό πρόγραμμα, Trio και Tri-Cast δεν θα διεξαχθεί στην έκτη (6η),
όγδοη (8η), ένατη (9η) και δέκατη (10η) ιπποδρομία.

ΠΡΩΤΗ ΙΠΠΟΔΡΟΜΙΑ

Ώρα 3.00, 1.000 μέτρα

1. ΑΠΡΟΒΛΕΠΤΗ 58 Νίκος&#0091

2. ΚΙΟΥΡΙ 56 Βαλακούδ. Ν.&#0094

3. ΑΛΙΚΟΥΛΑ 55,5 Μπάμπης&#0099

4. ΛΕΪΝ. ΦΙΛΙΠΠΑ 55,5 Νικολαΐδης&#0098

5. ΜΑΡΙΛΙΖΑ 55,5 Νάκος&#0092

6. ΝΙΚΟΚΛΕΙΑ 55 Τσεργάς&#0093

7. ΤΟΛΟΦΩΝΑ 55 Αχιλλέας&#0095

8. ΛΕΪΝΤΥ ΘΕΩΝΗ 54,5 Κυριακόπ.&#0097

9. ΩΡΑΙΑ ΜΕΛΙΝΑ 54,5 Δημητσάνης&#0096

­ Υπόδ.: ΑΠΡΟΒΛΕΠΤΗ - ΩΡΑΙΑ ΜΕΛΙΝΑ (Αλικούλα).

ΔΕΥΤΕΡΗ ΙΠΠΟΔΡΟΜΙΑ

Ώρα 3.30, 1.000 μέτρα

1. ΒΟΥΦΑ 58 Νίκος&#0097

2. ΓΚΡΕΗΤ ΓΚΙΦΤ 58 Οικονομίδης&#0093

3. ΚΙΤΡΙΑ 58 Δημητσάνης&#0092

4. ΛΕΪΝ. ΠΑΤΡΙΤΣΙΑ 58 Βαλακούδ. Ν.&#0096

5. ΣΑΝΤΟ ΑΝΟΙΞΗ 58 Λιάκος&#0091

6. ΑΝΤΑΡΣΙΑ 57,5 Σταύρου&#0095

7. ΣΟΥΣΟΥΡΑΔΑ 57,5 Αλέξης&#0094

8. ΗΘΥΜΗΔΕΙΑ 57 Κυριακόπ/λος&#0098

­ Υπόδ.: ΚΙΤΡΙΑ - ΓΚΡΕΗΤ ΓΚΙΦΤ (Σουσουράδα).

ΤΡΙΤΗ ΙΠΠΟΔΡΟΜΙΑ

Ώρα 4.00, 1.400 μέτρα

1. ΜΠΡΕΗΒ ΧΑΡΤ 58 Σταύρου&#0091

2. ΧΑΡ. ΑΛ ΡΑΣΙΝΤ 55 Γεωργίου&#0093

3. ΗΜΙΘΕΟΣ 55 Νίκος&#0092

4. ΜΟΡΝΟΣ 54 Δημητσάνης&#0098

5. ΝΙΝΟΣ 54 Τσεργάς&#0097

6. ΠΑΟΥΕΡ 55 Λιάκος&#0094

7. ΣΑΙΝΤ ΜΟΡΙΤΖ 54 Ντίνος&#0096

8. ΧΑΛΙΦΗΣ 54 Ζευγώλης&#0095

­ Υπόδ.: ΗΜΙΘΕΟΣ - ΜΟΡΝΟΣ (Μπρέηβ Χαρτ).

ΤΕΤΑΡΤΗ ΙΠΠΟΔΡΟΜΙΑ

Ώρα 4.30, 1.400 μέτρα

1. ΜΕΓΑΛΗ ΕΛΕΝΗ 59 Χατζηγεωργ.&#0094

2. ΑΝΜΠΙΤΑΜΠΟΛ 55,5 Αλέξης&#0096

3. ΣΤΡΟΝ. ΝΙΚΟΣ 54 Γεωργίου&#0091

4. ΤΖΕΜΜΥ ΓΟΥΕΪ 54 Δημητσάνης&#0097

5. ΛΑΪΤΕΝΙΝ. ΣΤΑΡ 52 Μανώλης&#0098

6. ΣΚΑΡΛΕΤ 52 Μπάκος&#0095

7. ΣΟΥΠΕΡ ΚΑΠ 50 Βαλακούδ. Ν.&#0092

8. ΛΟΒΙΝΓΚ ΤΖΙ 45,5 Μ. Καμούτση&#0093

­ Υπόδ.: ΣΟΥΠΕΡ ΚΑΠ - ΛΑΪΤ ΣΤΑΡ (Σκάρλετ).

ΠΕΜΠΤΗ ΙΠΠΟΔΡΟΜΙΑ

Ώρα 5.00, 1.400 μέτρα

1. ΗΓΗΣΑΝΔΡΟΣ 58 Νίκος&#0094

2. ΜΕΣΣΗΝΙΑΚΟΣ 56 Λιάκος&#0099

3. ΚΑΣΤΕΛΛΟΡΙΖΟ 55,5 Ζευγώλης&#0097

4. ΦΛΟΥΟΡ. ΓΟΥΕΪ 56,5 Σταύρου&#0091

5. ΓΚ. ΟΝΤΥΣΣΥ 55 Γεωργίου&#0096

6. ΠΡΟΕΔΡΟΣ 55 Δημητσάνης&#0093

7. ΣΕΜΠΑΣΤ. ΕΜΜ 54,5 Δάλαρης&#0095

8. ΗΓΗΣΙΠΥΛΗ 52 Ντίνος&#0092

9. ΣΕΡ ΤΖΩΡΤΖ 52 Μανώλης&#0098

* Οι ίπποι 3-9 είναι ομόσταβλοι.

­ Υποδ.: ΠΡΟΕΔΡΟΣ - ΣΤΑΒΛΟΣ (Φλουορ. Γουέι).

ΕΚΤΗ ΙΠΠΟΔΡΟΜΙΑ

Ώρα 5.30, 1.400 μέτρα

1. ΣΚΙΠΠΕΡ 58,5 Σταύρου&#0094

2. ΙΠΤΑΜ. ΔΙΣΚΟΣ 58 Νίκος&#0093

3. ΑΛΜΑΖ 51,5 Δημητσάνης&#0092

4. ΜΙΡΑΝΤΙΝΗ 49,5 Σγούρος&#0095

5. ΜΑΓ. ΚΟΣΜΟΣ 48 Δάλαρης&#0091

* Οι ίπποι 2-5 είναι ομόσταβλοι.

­ Υπόδ.: ΣΤΑΒΛΟΣ - ΜΙΡΑΝΤΙΝΗ.

ΕΒΔΟΜΗ ΙΠΠΟΔΡΟΜΙΑ

Ώρα 6.00, 1.400 μέτρα

1. ΛΕΪΚ ΣΑΪΝΤ 58 Σταύρου&#0097

2. ΔΟΝΑ ΛΕΝΑ 52 Ντίνος&#0096

3. ΣΤΡ. ΣΟΥΛΗΣ 51 Κυριακόπ.&#0092

4. ΚΛΙΦ ΧΟΟΥΠ 50,5 Βαλακούδ. Ν.&#0099

5. ΔΗΜΟΦΙΛΟΣ 50,5 Χαραλάμπ.&#0094

6. ΕΙΡΗΝΗ ΜΟΥ 51 Μανώλης&#0098

7. ΤΖΩΝ ΦΟΥΣΚ 49,5 Σγούρος&#0091

8. ΦΑΚΗ 49,5 Γεωργίου&#0093

9. ΦΑΛΚΟΝΕΡΑ 49,5 Τσεργάς&#0095

­ Υπόδ.: ΣΤ. ΣΟΥΛΗΣ - ΚΛΙΦ ΧΟΟΥΠ (Δημόφιλος).

ΟΓΔΟΗ ΙΠΠΟΔΡΟΜΙΑ

Ώρα 6.30, 1.800 μέτρα

1. ΜΑΡΑΘΟΣ 58 Δημητσάνης&#0092

2. ΟΥΡΑΝΙΟ ΦΩΣ 58 Λιάκος&#0095

3. ΡΙΣΚ 58 Σωτηρόπ/λος&#0096

4. ΗΘΙΚΟΣ 56 Ζευγώλης&#0094

5. ΠΟΛΕΜΙΣΤΗΣ 56 Νίκος&#0091

6. ΡΟΥΑΓ. ΒΙΚΤΟΡΥ 56 Οικονομίδης&#0093

7. ΣΕΜΠ. ΦΟΥΣΚ 56 Βαλακούδ. Ν.&#0097

­ Υπόδ.: ΠΟΛΕΜΙΣΤΗΣ - Ρ. ΒΙΚΤΟΡΥ (Ρισκ).

ΕΝΑΤΗ ΙΠΠΟΔΡΟΜΙΑ

Ώρα 7.00, 1.800 μέτρα

1. ΒΑΣΙΛΙΤΣΑ 58 Ντίνος&#0092

2. ΜΑΤΖΙΚ 57 Νίκος&#0097

3. ΑΜΥΘΗΤΗ 55,5 Λιάκος&#0093

4. ΔΗΜΟΝΙΚΗ 56 Σταύρου&#0095

5. ΛΟΥΚΑ ΣΠΥΡ 55 Δημητσάνης&#0098

6. ΙΛΙΑ ΝΤΑΡΛΙΝ. 54 Τσεργάς&#0094

7. ΠΑΦΛΑΓΟΝΙΑ 54 Ζευγώλης&#0096

8. ΒΙΖΕΝΤΑ 52,5 Μ. Καμούτση&#0091

* Οι ίπποι 1-8 είναι ομόσταβλοι.

­ Υπόδ.: ΒΑΣΙΛΙΤΣΑ - ΛΟΥΚΑ ΣΠΥΡ (Αμύθητη).

ΔΕΚΑΤΗ ΙΠΠΟΔΡΟΜΙΑ

Ώρα 7.30, 1.800 μέτρα

1. ΔΑΪΤΗΣ 64,5 Σταύρου&#0095

2. ΔΟΝ ΚΙΧ. ΓΟΥΕΪ 52 Βαλακούδ. Ν.&#0096

3. ΜΑΚΗΝΟΣ 51,5 Μπάκος&#0094

4. ΦΛ. ΕΝ ΓΟΥΪΝΝΕΡ 50,5 Χαραλάμπ.&#0091

5. ΧΙΟΥΚΟ 47,5 Σγούρος&#0092

6. ΣΠΙΝΘ/ΒΟΛΟΣ 48 Δάλαρης&#0097

7. ΦΙΛΟΤΙΜΟΣ 45,5 Μ. Καμούτση&#0093

­ Υπόδ.: ΔΟΝ. ΚΙΧ. ΓΟΥΕΪ - ΦΙΛΟΤΙΜΟΣ (Μακήνος).

­ Δύο αουτσάιντερ: ΛΟΒΙΝΓΚ ΤΖΙ (4η) - ΦΑΛΚΟΝΕΡΑ (7η).

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16047O113</ED>
<ID>
ID:136526

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O11&aa=3</URL></REF>


Article

<CATEGORY>vin10</CATEGORY>

 <H5>ΖΑΓΟΡΑΚΗΣ
</H5><H2>Τι φοβάται ο αρχηγός;
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>Μυστήριο εξακολουθεί να καλύπτει το θέμα της μεταγραφής του Θόδωρου Ζαγοράκη
στην αγγλική ομάδα Λέστερ Σίτι.

*** Ο αρχηγός του ΠΑΟΚ μιλώντας χθες ενώπιον τηλεοπτικής κάμερας, ήταν κατηγορηματικός.

*** Σε όλες τις ερωτήσεις του ρεπόρτερ απάντησε «δεν ξέρω».

*** Λες και ήταν μάρτυρας σε δύσκολη δίκη!

*** Νομίζω πως η σελίδα του αγγλικού συλλόγου στο Ίντερνετ, ήταν
προχθές κατατοπιστική.

*** Οι Άγγλοι τον θέλουν, δεν σκοπεύουν να πληρώσουν τα χρήματα που
ζητάει ο ΠΑΟΚ και, τέλος, έχουν ενοχληθεί που γύρω από τον Ζαγοράκη
«κινούνται» άφθονοι μάνατζερ.

*** Από την άλλη, στην Τούμπα, κάποιοι έχουν τις αγωνίες τους, όχι όμως
επειδή περιμένουν να γεμίσουν το ταμείο της ΠΑΕ από τις στερλίνες της μεταγραφής.

*** Δημοσιεύτηκε, για παράδειγμα, ότι τα παιδιά του Λιβεριανού Νάγκμπε
δεν μπορούν να συνεχίσουν να πηγαίνουν σχολείο, επειδή δεν έχουν πληρωθεί τα δίδακτρα.

*** Και ότι ο Αφρικανός χαφ δεν έχει πάρει δραχμή...

*** Δεν ισχύουν αυτά τα πράγματα.

*** Απλώς, όποτε έχει προγραμματιστεί πληρωμή, τότε εμφανίζεται η
σύζυγος του ποδοσφαιριστή και εισπράττει εκείνη το ποσόν.

*** Για να εξαφανιστεί μετά, μέχρι την ημέρα της νέας πληρωμής!

*** Η πληροφορία δεν επιδέχεται αμφισβήτηση...

Μόνο κάρτες, ευτυχώς!

Οι τρεις κυρίες που λειτουργούν το δικαιοδοτικό όργανο στην ΕΠΑΕ, ασχολήθηκαν
χθες με τυπικά θέματα-κάρτες.

*** Κατηγορητήριο δεν σχημάτισαν και αυτό είναι καλό.

*** Μεθαύριο Δευτέρα, το προεδρείο της ΕΠΑΕ προγραμματίζει συνάντηση με
τον εισαγγελέα του Αρείου Πάγου Παναγιώτη Δημόπουλο, προκειμένου να ερευνηθεί
διεξοδικά το θέμα «αθλητική δικαιοσύνη».

*** Αν ο εισαγγελέας... τραβήξει το χαλί, τότε «πάμε για νέες
περιπέτειες», και μακάρι όλα σήμερα-αύριο να κυλήσουν ήρεμα στους αγωνιστικούς
(και όχι μόνο) χώρους.

*** Η σοβαρότερη χθεσινή απόφαση αφορούσε στον ποδοσφαιριστή της
Παναχαϊκής Αμπαδιωτάκη, μόνο που ο παίκτης δεν τιμωρήθηκε!

*** Παίζει κανονικά, μια και ο διαιτητής Μπίκας αποδείχθηκε ότι δεν
είχε εφαρμόσει τον κανονισμό δίνοντας δύο κάρτες.

*** Να δούμε τώρα αν η ΕΠΑΕ θα προτείνει τον Μπίκα στους έξι μεγάλης
εμπειρίας, τους οποίους σκοπεύει να «βάλει στο τραπέζι» εν όψει του ντέρμπι
ΑΕΚ - Ολυμπιακού.

*** Το ενδεχόμενο αυτό εξετάζεται και να είσθε σίγουροι πως δεν θα βγει
προς τα έξω, έτσι και τα ενδιαφερόμενα μέρη δεν συμφωνήσουν στο παρασκήνιο...

Βιάζεται μόνον ο Εθνικός...

Με μία κασέτα στο χέρι εμφανίστηκε χθες ο Σπάσιτς ενώπιον της ΕΕΟΔΕΠ της ΕΠΑΕ,
όμως δεν τόλμησε να την καταθέσει στην επιτροπή.

*** Έχει καταγράψει σ' αυτήν όλη την συμπάθεια συμπαικτών και φίλων του
για ό,τι του έχει προκύψει, όμως το περιεχόμενο είναι για... δική του χρήση.

*** Η απόφαση θα ανακοινωθεί την προσεχή Πέμπτη. Ουδείς στην
διοργανώτρια δείχνει να βιάζεται.

*** Μόνον η διοίκηση του Εθνικού έδειξε περίεργη σπουδή και με
συνοπτική διαδικασία αποφάσισε να διακόψει έξι μήνες το συμβόλαιο του Σέρβου
για αποχή του από τις προπονήσεις!

*** Έχει μπλέξει...

Είναι και οπερατέρ;

Πριν καν φορέσουν την φανέλα του Ιωνικού και αγωνιστούν στο πρωτάθλημα, οι δύο
νεοαποκτηθέντες Ισλανδοί γνώριζαν τα... μπουζούκια.

*** Ως στελεχη, πλέον, της ομάδας, προσκλήθηκαν και πήγαν σε νυχτερινό
κέντρο, όπου κόπηκε η πίτα του Ιωνικού κ.λπ.

*** Όμως, ο ένας (ο Τόμανσον) γοητεύθηκε τόσο πολύ από όσα έβλεπε και
άκουγε στο πάλκο, ώστε σηκώθηκε από τη θεση του, άρπαξε μια βιντεοκάμερα και
άρχισε να τραβάει την εκδήλωση με ταλέντο έμπειρου εικονολήπτη...

*** Η συμμετοχή τους ή μη στην αποστολή για τον αγώνα με την Παναχαϊκή,
θα αποφασιστεί σήμερα από τον Γιάτσεκ.

*** Στην περίπτωση που τους αγνοήσει, να μη χάσουν το θάρρος τους.

*** Κάποια στιγμή θα δείξουν την αξία τους.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16047O121</ED>
<ID>
ID:136433

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Απάντηση με τραγούδια
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΣΤΗΝ ΑΓΚΥΡΑ και το Ικόνιο βρέθηκαν σε εχθρική ατμόσφαιρα οι ομάδες μπάσκετ του
Ολυμπιακού και του Παπάγου. Στα ενδότερα της Τουρκίας ο φανατισμός φαίνεται
ότι είναι μεγαλύτερος, αφού στην Κωνσταντινούπολη οι ομάδες μας δεν
αντιμετωπίζουν τέτοιες καταστάσεις. Από πέρυσι στο γήπεδο «Κεμάλ Ατατούρκ» της
Άγκυρας δεινοπαθούν οι ελληνικές ομάδες. Το κακό ξεκίνησε στον αγώνα με τον
Απόλλωνα Πάτρας και συνεχίστηκε εφέτος με τον ΠΑΟΚ, που έχασε και γλίτωσε τα χειρότερα.

Ο Ολυμπιακός έκανε το λάθος να νικήσει την ΡΤΤ Άγκυρας. Έτσι το κλίμα
τρομοκρατίας που αντιμετώπιζε πριν και κατά τη διάρκεια του αγώνα, μετετράπη
σε σειρά επιθέσεων με τη ρίψη κερμάτων, φρούτων, μπαταριών και άλλων
αντικειμένων στο τερέν, αλλά και σπάσιμο των τζαμιών στα αποδυτήρια. Ο
τραυματισμός τριών παικτών μας δίνει εικόνες ντροπής, που δεν βοηθούν το
μπάσκετ αλλά και τη σύσφιγξη σχέσεων μεταξύ ελληνικών και τουρκικών ομάδων.
Στο Ικόνιο ο Παπάγου, παρά το γεγονός ότι έχασε από την Κομπασάν και
αποκλείστηκε, αντιμετωπίστηκε εχθρικά και οι παίκτες του απέκτησαν εξαιρετικά
δυσάρεστες εμπειρίες. Ο ισχυρός άντρας του ελληνικού μπάσκετ, Γιώργος
Βασιλακόπουλος, ζήτησε από τη FIBA να πάρει αυστηρά μέτρα απέναντι στους
υπότροπους Τούρκους (θύμισε τα έκτροπα πέρυσι στον αγώνα του Άρη στην Προύσα).
Αλίμονο όμως αν οι φίλοι του Ολυμπιακού δεν προσέξουν στη ρεβάνς της 19ης
Φεβρουαρίου και θελήσουν να ανταποδώσουν. Θα είναι ό,τι χειρότερο για την
ομάδα τους, που θα απειληθεί να χάσει το πλεονέκτημα έδρας, αλλά δεν
αποκλείεται να δυναμιτιστούν και οι αγώνες του Ολυμπιακού και της ΑΕΚ, που
ενδεχομένως να γίνουν στην επόμενη φάση με την Ούλκερ και την ΡΤΤ Αγκυρας
αντίστοιχα. Πάνω απ' όλα όμως επιβάλλεται να δώσουμε προς τα έξω τη διαφορά
αθλητικού ήθους από τους αντιπάλους μας. Στις αγριότητες να απαντήσουμε με
τραγούδια και φίλαθλο πνεύμα.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16047O122</ED>
<ID>
ID:136482

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O12&aa=2</URL></REF>


Article

<CATEGORY>vin10</CATEGORY>

 <H2>Ντεφορμέ οι «Ρουκέτες»
</H2>
ΔΕΝ ΤΑ ΠΑΝΕ καλά εφέτος οι Χιούστον Ρόκετς ­ έχασαν και στο Σάρλοτ από τους
τοπικούς Χόρνετς 89-63, με τον διάσημο Τσαρλς Μπάρκλεϊ σε μέτρια κατάσταση.
Εδώ ο Μπάρκλεϊ χάνει την ισορροπία του μπροστά στο καλάθι των αντιπάλων.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16047O123</ED>
<ID>
ID:136527

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O12&aa=3</URL></REF>


Article

<CATEGORY>vin10</CATEGORY>

 <H2>Δεν ξέρουν άλλον;
</H2>
ΟΠΟΤΕ η τουρκική τηλεόραση, προχθές στην Άγκυρα, έδειχνε τον Ίβκοβιτς στον
πάγκο του Ολυμπιακού, έβγαινε στο εκράν το όνομα Ι. Ιωαννίδης! Αντικειμενικός
παρατηρητής σχολίασε πως οι Τούρκοι «γνωρίζουν καλά μόνο τον ξανθό», αφού ποτέ
­ με ομάδες ή εθνικά συγκροτήματα ­ δεν τον έχουν νικήσει... Και να έλεγε
κανείς ότι μοιάζουν οι δύο κόουτς...

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16047O124</ED>
<ID>
ID:136549

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O12&aa=4</URL></REF>


Article

<CATEGORY>vin10</CATEGORY>

 <H5>Δύο ματς από σήμερα στην ΕΦΕΤ
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΔΥΟ ΕΝΔΙΑΦΕΡΟΝΤΑ ματς τεσσάρων παρτίδων ξεκινούν σήμερα στο εντευκτήριο της
Ένωσης Φιλάθλων Εθνικής Τραπέζης, Νεοφύτου Δούκα 9, στο Κολωνάκι. Ο Γεωργιανός
Σαχταχτίνσκι θα αντιμετωπίσει τον Καλούση και ο Τσομής τον Πετροβίκη. Οι
αγώνες εντάσσονται στις εκδηλώσεις «Ίκαρος» που, όπως κάθε χρόνο, παρουσιάζουν
ποικιλία και καινούργιες ιδέες. Τη φετινή χρονιά ο «Ίκαρος» περιλαμβάνει 30
διοργανώσεις στην Αθήνα και αρκετές ακόμη στην περιφέρεια. Πρόκειται για
ανοιχτά και κλειστά τουρνουά, εθνικά και διεθνή. Το καινούργιο στοιχείο είναι
τα ματς που, άλλωστε, σπανίζουν στον ελληνικό χώρο

* Σήμερα εξάλλου, συνεχίζεται με τη διεξαγωγή του 4ου γύρου και το ανοιχτό
τουρνουά του «Ικάρου» που πραγματοποιείται στο εντευκτήριο των Αμπελοκήπων,
Μακρυνίτσας 12-14.

* Ικανοποιητική ήταν η εμφάνιση του Δημήτρη Άγκνου στο ανοιχτό τουρνουά του
Λινάρες. Όπως έχουμε ήδη δημοσιεύσει, ο Άγκνος συγκέντρωσε 6,5 βαθμούς σε 10
αγώνες. Αντιμετώπισε αντιπάλους με μέσο όρο ΕΛΟ 2.431 και κατέλαβε την 25η
θέση ανάμεσα σε 200 παίκτες. Ας δούμε κάποιες επιτυχίες του.

Άγκνος Δ. - Κρέιμαν Μπ. (Σικελική Άμυνα)

1. ε4 γ5 2. Ιζ3 ε6 3. δ4 γδ4 4. Ιδ4 α6 5. Αδ3 Ββ6 6. Ιβ3 Βγ7 7. 0-0 Ιζ6 8. γ4
δ6 9. Ιγ3 Ιβδ7 10. Αε3 β6 11. α4 Αε7 12. α5 0-0 13. Βε2 Πβ8 14. αβ6 Ιβ6 15.
Ια5 Ιζδ7 16. β4 Ιε5 17. Πζγ1 Ιβδ7 18. Παβ1 Ιδ3 19. Βδ3 Ιζ6 20. ζ3 Αδ7 21. Βδ2
Πζγ8 22. Ιε2 Πα8 23. Ιδ4 Βδ8 24. Ιδβ3 Αα4 25. Βα2 Αβ3 26. Ββ3 Ιδ7 27. Βα2 Παβ8
28. Πδ1 θ6 29. β5 αβ5 30. γβ5 Πα8 31. β6 Πα6 32. β7 Πβ8 33. Πβ5 Βγ7 34. Βδ2
Ιγ5 35. Αγ5 δγ5 36. Βδ7 Αδ6 37. Πδ6 Βδ6 38. Βδ6 Πδ6 39. Πγ5 Πζ8 40. Πγ8 Πβ6
41. Ρζ2 η5 42. Ρε3 Ρη7 43. Πζ8 Ρζ8 44. Ρδ4 Ρε8 45. Ργ5 Πβ1 46. Ρδ6 ζ5 47. ε5 1-0

Άγκνος Δ. - Λόμπαχ Π. (Γαλλική Άμυνα)

1. ε4 ε6 2. δ4 δ5 3. Ιδ2 α6 4. Ιηζ3 γ5 5. δγ5 Αγ5 6. Αδ3 Ιγ6 7. 0-0 Ιηε7 8.
εδ5 εδ5 9. Ιβ3 Αβ6 10. γ3 0-0 11. Πε1 Αζ5 12. Αζ1 Βγ7 13. Αε3 Παδ8 14. Αβ6 Ββ6
15. Βδ2 θ6 16. Ιζδ4 Αε4 17. Παδ1 Ιδ4 18. Ιδ4 Ιγ8 19. ζ3 Αη6 20. Πε5 Πζε8 21.
Πδε1 Πε5 22. Πε5 Βζ6 23. Βε1 Αε4 24. Βη3 Αβ1 25. Πε1 Αη6 26. Βγ7 Ιδ6 27. α4
Ιζ5 28. Πε5 Ιδ4 29. γδ4 Πδ6 30. α5 β6 31. θ4 βα5 32. θ5 Αβ1 33. Βα5 Βζ4 34.
Βγ5 Πγ6 35. Βδ5 Πγ1 36. Βδ8 Ρθ7 37. Πε8 Πζ1 38. Ρζ1 Αδ3 39. Ρζ2 Βδ2 40. Ρη3 1-0

Άγκνος Δ. - Μινασιάν Α. (Σικελική Άμυνα)

1. ε4 γ5 2. Ιζ3 δ6 3. δ4 γδ4 4. Ιδ4 Ιζ6 5. Ιγ3 α6 6. Αη5 ε6 7. ζ4 Αε7 8. Βζ3
θ6 9. Αθ4 Ιβδ7 10. 0-0-0 Βγ7 11. Βη3 η5 12. ζη5 θη5 13. Αη5 β5 14. Αβ5 αβ5 15.
Ιδβ5 Ββ8 16. Ιδ6 Αδ6 17. Πδ6 Πη8 18. θ4 Ιθ7 19. Βζ4 Πα5 20. Πζ1 Ιη5 21. θη5
Ιε5 22. Πζδ1 Ιδ7 23. η3 Πε5 24. Πζ1 Πζ8 25. Πδ2 Πγ5 26. Βθ4 Βε5 27. η6 ζη6 28.
Πζ8 Ιζ8 29. Βδ8 Ρζ7 30. Πζ2 1-0

* Αύριο Κυριακή η Ευβοϊκή Ένωση Σκακιστών διοργανώνει στη Χαλκίδα (ξενοδοχείο
«Λούσυ») διασυλλογικούς αγώνες ράπιντ και ατομικούς αγώνες μπλιτς. Οι ομάδες
θα είναι πενταμελείς. Οι αγώνες θα ξεκινήσουν αμέσως μετά την κοπή της πίτας
του τοπικού συλλόγου που θα πραγματοποιηθεί στις 11.00.

* Ο Άγγελος Βουλδής είναι ο νέος προσκεκλημένος του Ηλία Κουρκουνάκη στο
σκακιστικό του στέκι, την ερχόμενη Τρίτη. Ο νεαρός διεθνής μετρ θα αναλύσει
παρτίδες του από τις 17.00 έως τις 20.00. Ο χώρος βρίσκεται στην οδό Τζαβέλλα
18, στα Εξάρχεια.

* Χθες ήταν ελεύθερη μέρα στο τουρνουά της ολλανδικής πόλης Βικ άαν Ζέε.
Σήμερα το τουρνουά συνεχίζεται με τους αγώνες του 7ου γύρου, ανάμεσα στους
οποίους και η συμβολική συνάντηση του Κάρποβ με τον Ανάντ, οι οποίοι, πριν από
λίγες εβδομάδες ήταν αντίπαλοι στον τελικό του Παγκοσμίου Πρωταθλήματος.
Υπενθυμίζουμε ότι προηγείται ο Κράμνικ με 4,5 βαθμούς σε 6 αγώνες και
ακολουθούν: Ανάντ 4, Τίμαν, Γκέλφαντ, Άνταμς, Πόλγκαρ 3,5, Σίροβ, Κάρποβ,
Τοπάλοβ, Βαν ντερ Στέρεν 3, Πίκετ 2,5, Νίμποερ 2, Βαν Βέλι, Σάλοβ 1,5 βαθμός.

* Ξεκίνησε το ανοιχτό πρωτάθλημα Αχαΐας - Ηλείας (προκριματική φάση) με τη
συμμετοχή 31 παικτών με ΕΛΟ έως 2.100. Θα παιχτούν 7 γύροι. Η τελική φάση θα
γίνει με σύστημα πουλ 9 γύρων.

* Μαθήματα σκακιού οργανώνει κάθε Δευτέρα (ώρες 16.00-18.00) στα Καλάβρυτα ο
τοπικός Σκακιστικός - Επιμορφωτικός Όμιλος. Τα μαθήματα παραδίδει ο κ. Γκριτ
Μπλέικερ. Ταυτόχρονα θα υπάρχει δυνατότητα εξάσκησης σε ειδικά προγράμματα
Η/Υ. Οι συνεπείς μαθητές θα έχουν μια δωρεάν συνδρομή στο περιοδικό «Γκαμπί»
της Σκακιστικής Ακαδημίας Πάτρας. Τα μαθήματα υποστηρίζουν η ΕΣΟ και η Λέσχη
Τραπεζικών Πάτρας.

* Στο εσωτερικό πρωτάθλημα της Ένωσης Φιλάθλων Εθνικής Τραπέζης πρώτευσε ο Ν.
Ζαχαρίου με 5,5 βαθμούς. Ακολούθησαν ο Β. Κακκανάς με 5 και ο Π. Αλεξόπουλος
με 4,5 βαθμούς.

* Νεανικά τουρνουά διοργάνωσε ο Σ.Ο. Ξάνθης. Στην κατηγορία εφήβων - παίδων
(18 συμμετοχές) πρώτευσε ο Α. Μουζουρίδης με 7/7. Στην κατηγορία παμπαίδων -
παγκορασίδων (8 συμμετοχές) πρώτος βγήκε ο Ε. Αζής με 6 β. σε 7 αγώνες. Μαζί
του ισοβάθμησε ο Δ. Χατζηευστρατίου.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: O99</CAT>
<ED>
Κωδικός άρθρου: A16047O991</ED>
<ID>
ID:136440

</ID><URL>http://ta-nea.dolnet.gr/neaweb/neafile.print_unique?e=A&f=16047&m=O99&aa=1</URL></REF>


Article

<CATEGORY>vin09</CATEGORY>

 <H5></H5><H2>Μουσική
</H2>
Προακρόαση του σάουντρακ της νέας ταινίας του Κουέντιν Ταραντίνο ­
από... το Χάρλεμ

σελ 5

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16047P011</ED>
<ID>
ID:136441

</ID><URL>http://ta-nea.dolnet.gr/neaweb/neafile.print_unique?e=A&f=16047&m=P01&aa=1</URL></REF>


Article

<CATEGORY>vin09</CATEGORY>

 <H5></H5><H2>TV
</H2>
Η παχυσαρκία είναι η πρώτη κακή επίπτωση της τηλεόρασης στα παιδιά!

σελ 7

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16047P012</ED>
<ID>
ID:136489

</ID><URL>http://ta-nea.dolnet.gr/neaweb/neafile.print_unique?e=A&f=16047&m=P01&aa=2</URL></REF>


Article

<CATEGORY>vin09</CATEGORY>

 <H5>ΕΡΓΟ ΤΩΝ ΜΟΝΤΙ ΠΑΪΘΟΝΣ ΣΤΟ ΝΕΟ ΘΕΑΤΡΟ «ΠΕΙΡΑΙΩΣ 131»
</H5><H5>«ΖΩΝΤΑΝΑ» </H5><H2>Υπουργός στην πρίζα </H2>
Μίνα Αδαμάκη, Άννα Κυριακού, Τζόυς Ευείδη: Τρεις κυρίες της κωμωδίας συνιστούν
«Βγάλ' τον υπουργό από την πρίζα»

Πρεμιέρα απόψε στις 9.15 αλλά και εγκαίνια του πρώτου καινούργιου θεάτρου του
1998 ­ τα μύρια έπονται και τα μύρια προηγούνται... Πρόκειται για το θέατρο
«Πειραιώς 131» της Μάγιας Παπανδρέου ­ το οποίο (αρχιτεκτονική - μελέτη,
κατασκευή εταιρεία Θέρος - Αρχιτεκτονική), βεβαίως, κείται στο 131 της οδού
Πειραιώς ­ όπου ένας εντυπωσιακός θίασος ηθοποιών που ξέρουν πολύ καλά να
κάνουν κωμωδία ­ Μίνα Αδαμάκη, Αλέξανδρος Αντωνόπουλος, Χάρης Γρηγορόπουλος,
Τζόυς Ευείδη, Άννα Κυριακού, Χρήστος Σιμιαδάκης, Μιχάλης Ρέππας, Παύλος
Χαϊκάλης ­ ανεβάζει την κωμωδία του Έρικ Άιντλ των Μόντι Πάιθονς «Βγάλ' τον
υπουργό απ' την πρίζα». Η απόδοση είναι των Θανάση Παπαθανασίου - Μιχάλη
Ρέππα, που ντεμπουτάρουν και ως σκηνοθέτες, τα σκηνικά του Μάριου Βουτσινά, τα
κοστούμια της Έβελυν Σιούπη, οι φωτισμοί της Ελευθερίας Ντεκώ και η μουσική
επιμέλεια του Γιάννη Νένε. Εισιτήρια προς 5.000, στη λαϊκή απογευματινή της
Τετάρτης προς 4.000 και για φοιτητές προς 3.500 δρχ.

*** Το Εθνικό Θέατρο της Ελλάδας φιλοξενεί το Κρατικό Θέατρο της Τουρκίας, που
παρουσιάζει απόψε και αύριο το βραβευμένο έργο του Τέρενς ΜακΝάλι «Μάστερ
Κλας», σκηνοθετημένο από τον Τζιουνέτ Γκιοκτζέρ. Τηλ. 5220.585.

***Σαββατοκύριακο με γέλιο υπόσχονται οι «Νύχτες Κωμωδίας». Το θέμα απόψε
είναι οι τόποι διασκέδασης και αύριο, το γνωστό και μη εξαιρετέο «Καμάκι».
Παίζουν οι Σίλας Σεραφείμ, Κώστας Παπαγεωργίου, Χριστόφορος Ζαραλίκος και Νίκη
Χατζηγεωργίου. Stand Up Comedy, όπως το λένε στο Κέντρο Λόγου και Τέχνης 104,
της οδού Θεμιστοκλέους. Τηλ. 3802.056.

*** Διακόπτονται για λίγες ημέρες οι παραστάσεις του «Ορέστη» στο θέατρο
«Θεατροκίνηση», λόγω ασθένειας του Κυριάκου Κοσμίδη που υποδύεται τον Ορέστη
(τηλ. 6469.634).

ΠΑΡΑΜΥΘΙ

Ημερίδα στο Κολλέγιο Αθηνών, με θέμα «Το παραμύθι στη βιβλιοθήκη και στο
σχολείο». Από τις 11 το πρωί έως και τις 4.30 το απόγευμα, Στεφάνου Δέλτα 15,
στο Ψυχικό. Τηλ. 6748.152.

ΜΟΥΣΙΚΗ

Στον κύκλο Γαλλική Μουσική από τον 19ο στον 20ό αιώνα, το κοινό μπορεί να
παρακολουθήσει αύριο στην Αίθουσα Φίλων της Μουσικής του Μεγάρου, την όπερα
«Πελλέας και Μελισσάνθη». Η Ζανέτ Πηλού ερμηνεύει τον ρόλο της Μελισσάνθης και
ο βαρύτονος Τόμας Άλεν τον Πελλέα. Είναι μία συμπαραγωγή του Μεγάρου Μουσικής
Αθηνών και της Ορχήστρας των Χρωμάτων, με τη χορηγία της Εθνικής Τράπεζας.
Στις 8.30 αύριο το βράδυ. Τηλ. 7282.333. Τα εισιτήρια έχουν εξαντληθεί.

*** Μουσική από το ελληνικό σινεμά παρουσιάζει η Ορχήστρα Σύγχρονης Μουσικής
της ΕΡΤ. Αύριο (8μμ) και το Σάββατο 31 Ιανουαρίου στο «Παλλάς» (Βουκουρεστίου
1). Την ορχήστρα διευθύνει ο Ανδρέας Πυλαρινός και συμπράττουν ο Βασίλης
Λέκκας και η Θεοδοσία Στίγκα. Εισιτήρια 2.000, 1.000 και 500 δραχμές.

ΚΑΡΑΓΚΙΟΖΗΣ

Στον «Γάμο του Καραγκιόζη» καλεί το κοινό ο Θανάσης Σπυρόπουλος με δύο
παραστάσεις την Κυριακή, στις 11 το πρωί και τις 5.30 το απόγευμα. Στο
Γαλάτσι, Έρσης 9, στην Πλατεία Λαμπρινής. Τηλ. 2629.046.

ΜΑΝΤΟΛΙΝΑΤΑ

Η Κεφαλονίτικη Χορωδία και Μαντολινάτα υποδέχεται επισήμως τον νέο χρόνο και
κόβει την πίτα της. Με την καθιερωμένη εκδήλωσή της, εδώ και 45 χρόνια, και
φέτος από τις 8.30 το βράδυ της Κυριακής, στο ξενοδοχείο «Κάραβελ», στην
αίθουσα «Ολυμπία». Πληροφορίες, τηλ. 3235.593 και 3235.970.

Δύο Μελίνες και ένα πιάνο αύριο βράδυ στο «Τσάι στη Σαχάρα». Η Μελίνα Μποτέλη
και η Μελίνα Παιονίδου με τραγούδια από το θέατρο και τον κινηματογράφο.
Λαοδικείας 18, τηλ. 7780.669.

*** Ο Ζωρζ Πιλαλί και οι Soufra Band παρουσιάζουν τη «Θεοκωμωδία» τους. Στο
«Be Bop», στις 11 μ.μ. Μπόλικο μπλουζ και στυλ ιδιαίτερο. Ορμηνίου 4, περιοχή
Χίλτον, τηλ. 7221.708.

*** Μπλουζ με ρίζες βαθιές στον Μισισιπή, αρχοντιά και φινέτσα διαδίδει η Μις
Λαβέλ Γουάιτ, «μορφή» της σόουλ και των μπλουζ, απόψε και αύριο, στο «Blues
Hall». Στους πρόποδες του Αρδηττού, εκεί που το κλαμπ καλεί το κοινό του.

*** Επί σκηνής του «Omni Live», θα είναι απόψε οι «Σπυριδούλα». Ροκ με
ιστορία, αλλά διόλου ξεκομμένο από την εποχή. Αγγ. Σικελιανού και Αγγελοπούλου
2, Ν. Ψυχικό. Τηλ. 6741.424.

*** Τζαζ κιθάρα και γαλλική κομψότητα προτείνει για αυτές τις ημέρες το Half
Note Jazz Club. Που με τη συνεργασία της Γαλλικής Πρεσβείας φιλοξενεί το τρίο
του Κλοντ Μπαρτελεμί, έως και την Πέμπτη. Είσοδος και πρώτο ποτό 4.000
(φοιτητικό Κυρ. - Πέμπτη 3.000). Τριβωνιανού 17, στο Μετς, τηλ. 9213.311.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16047P021</ED>
<ID>
ID:136445

</ID><URL>http://ta-nea.dolnet.gr/neaweb/neafile.print_unique?e=A&f=16047&m=P02&aa=1</URL></REF>


Article

<CATEGORY>vin09</CATEGORY>

 <H2>Πνευματικοί... Spiritualized στο «Ρόδον»
</H2><H2></H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Από τότε που οι Βρετανοί σταμάτησαν να πιστεύουν ότι ο Τζέισον Πιρς δεν παίζει
ποδόσφαιρο (άλλος ο Στιούαρτ, άλλος ο Τζέισον) κάτι άλλαξε στη μουσική. Στην
ουσία δεν άλλαξε τίποτε, όταν η φήμη του Τζέισον Πιρς και των Spititualized
πέταξε στα ύψη ­ γιατί το ψυχεδελικό ροκ είναι μιά παλιά υπόθεση ­ αλλά να, η
αίσθηση είναι διαφορετική. Κάπως πιο κοντά στα ανεξήγητα φαινόμενα, στο
«άμπιεντ» και στη μουσική της Νέας Ορλεάνης. Όλα αυτά μαζί.

Ο Τζέισον Πιρς είναι ένας έξυπνος άνθρωπος. Ένας έξυπνος άνθρωπος θα έπαιρνε
την απόφαση να σταματήσει τους Spacemen 3 που είχαν μεταμορφωθεί σε ένα καλτ
ροκ φαινόμενο περιορισμένης εμβέλειας, και να ανοίξει το βήμα του. Στην
επόμενη απο εκείνη τη μάλλον λυτρωτική κίνησή του, έφτιαξε τους Spiritualized.
«Το είχα ανάγκη. Ένιωσα ότι αυτό που χρειαζόμουν περισσότερο ήταν ένα
συγκρότημα που θα έδινε συναυλίες. Ένα «ζωντανό» γκρουπ. Αυτό μας έλειπε,
άλλωστε ήταν μιά καλή ευκαιρία να εκμεταλλευτούμε την εμπειρία μας», λέει ο
Τζέισον Πιρς, λίγες μέρες πριν κατέβει με το συγκρότημα στην Αθήνα για την
αποψινή τους συναυλία στο «Ρόδον».

Τα πράγματα, έτσι όπως εξελίχθηκαν, τους δικαίωσαν. Το τελευταίο τους, «Ladies
and Gentlemen, We are Floating In Space», τους χάρισε μια θέση μέσα στα
καλύτερα άλμπουμ της χρονιάς. Ο Τζέισον Πιρς είναι ευτυχής που έρχεται να
παίξει την Ελλάδα. Εφηβικές νοσταλγίες. «Όλοι εκείνοι οι δίσκοι που αγόραζα
παλιά στην Αγγλία, Electric Prunes και άλλοι, αμερικανικοί οι περισσότεροι,
έρχονταν εισαγωγής από την Ελλάδα. Με ελληνικές ετικέτες». 
Αναρωτιέται, πάντως, αν υπάρχει κόσμος που τους ακούει στην Ελλάδα. Πολλοί. Το
άλμπουμ τους, που κυκλοφόρησε σε συσκευασία... χαπιού, αγοράστηκε σαν
ασπιρίνη· τόσο πολύ. Ο Πιρς ακούγεται να έχει αποκτήσει αυτοπεποίθηση. Είναι
που η μουσική τους ταξιδεύει. Από το παρελθόν ως το Διάστημα.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16047P022</ED>
<ID>
ID:136493

</ID><URL>http://ta-nea.dolnet.gr/neaweb/neafile.print_unique?e=A&f=16047&m=P02&aa=2</URL></REF>


Article

<CATEGORY>vin09</CATEGORY>

 <H5>... και η γενναιοδωρία της
</H5><H2>Η Κυρία Ρένα...
</H2>
<AUTHOR>Γ.Δ.Σ.</AUTHOR>

Ρένα Ντορ

Χωρίς πικρίες, χωρίς απωθημένα, χωρίς απογοητεύσεις «α, εγώ γέρασα τώρα...»,
έξω καρδιά... Μιλώ για την Κυρία Ρένα Ντορ. Πάνω από σαράντα χρόνια στην
επιθεώρηση (στο ευρύτερο μουσικό θέατρο), αστέρι πρώτης γραμμής, λαμπερό,
ξεκαρδιστικά αστεία, φωνάρα, χορευταρού ­ δόξα τω Θεώ, εγώ πρόλαβα να τη δω
στο πάλκο ­ άφησε τη σκηνή νωρίς, σε πλήρη ακμή. Από τότε τη ζήτησαν, της
πρότειναν, την παρακάλεσαν, της έταξαν λαγούς με πετραχήλια για να επιστρέψει
στο θέατρο αλλά η Κυρία Ρένα Ντορ, χωρίς καμία έπαρση, χωρίς κανένα σύνδρομο
Γκάρμπο, χωρίς να αναπτύσσει ιδεολογίες ­ μια γυναίκα σαν τη μάνα μας ­ απλά,
όπως ανασαίνει, είπε «όχι». Είκοσι χρόνια τώρα λέει «όχι». Και συνεχίζει τη
ζωή της. Και την ευχαριστιέται. Μόνη στο σπίτι, με τους δικούς της κοντά της,
γερή, δυνατή, πάντα με το γέλιο ­ εκείνο το γέλιο... ­ στο στόμα, βγαίνει,
πάει το καλοκαίρι για τις διακοπές της, κάνει τα μπάνια της, βλέπει τις φίλες
της, βλέπει τηλεόραση, βλέπει σινεμά και, πάνω απ' όλα, βλέπει θέατρο. Συχνά -
πυκνά. Θεατρόφιλη ολκής! Ενημερωμένη για όλους και για όλα.

Δεν τα γράφω, όμως, αυτά μόνο για να δείξω πόσο θαυμάζω την αγάπη της για τη
ζωή ­ το αίμα το κεφαλλονίτικο είναι που κυλάει στις φλέβες της; Τα γράφω για
να μιλήσω για τη γενναιοδωρία της. Την είδα πρώτη να πετάγεται όρθια και να
χειροκροτεί χωρίς σταματημό και να είναι η τελευταία που κατέβασε τα χέρια στο
«Βίρα τις άγκυρες». Την ακούω πάντα με τον καλό λόγο στο στόμα: «Δεν υπάρχουν
καλοί νέοι ηθοποιοί στο θέατρο; Και ήμασταν καλύτεροι εμείς; Τι λες καλέ; Τον
Μπέζο τον είδες; Την Τρύπη την έχεις δει; Την έχεις δει στο σίριαλ του
Κουτσομύτη; Τα άλλα τα παιδιά στο "Βίρα τις άγκυρες"; Τώρα θέλω να πάω σ' αυτό
το "Τρένο" στο Ρουφ, μου είπαν ότι είναι πολύ καλή παράσταση». Και τίποτα απ'
όλα αυτά «δήθεν». Αληθινά, απ' την ψυχή της. Ε, τόση γενναιοδωρία σε ηθοποιούς
της γενιάς της ομολογώ δεν την έχω συναντήσει. Να είναι καλά!

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16047P023</ED>
<ID>
ID:136535

</ID><URL>http://ta-nea.dolnet.gr/neaweb/neafile.print_unique?e=A&f=16047&m=P02&aa=3</URL></REF>


Article

<CATEGORY>vin09</CATEGORY>

 <H2>Προβαρισμένος αυτοσχεδιασμός </H2>
<AUTHOR>Μ.Χ.</AUTHOR>

Διονύσης Σαββόπουλος

Έχεις την αίσθηση ότι κάθε στιγμή αυτοσχεδιάζει μπροστά σου. Κι όμως είναι όλα
προγραμματισμένα και δουλεμένα τόσο καλά, που μοιάζουν ολόφρεσκα και όχι
κονσερβαρισμένα. Ο Διονύσης Σαββόπουλος είναι ένας μάγος με απίθανη
ζωτικότητα, που ανανεώνεται με συνέπεια προς τον εαυτό του, που πιάνει τα
μηνύματα της εποχής του και τα αναπλάθει δημιουργικά. Θα σηκωθεί να χορέψει
τσικ-του-τσικ με τη Φιλιππινέζα του, θα κεράσει σφηνάκια το κοινό, θα
σχολιάσει μουσικά την ίδια του τη «Συννεφούλα» τραγουδώντας τη σε ηπειρώτικο
ρυθμό, θα κάνει ροκ ενορχήστρωση σε μια παλιά του επιτυχία, δίνοντάς της νέα
πνοή, θα μεταπλάσει στα ελληνικά διάσημα ροκ τραγούδια τού «Λοΐσιου Ριντ», του
«Δαυίδ Μπερν», του «Λεύκιου Ντάλα» κ.ο.κ. και... θα περάσει από σκάνινγκ(!)
όλη την αίθουσα. Προχθές η Μαρινέλλα τον χειροκροτούσε ενθουσιασμένη, η
Μαλβίνα σαν μαθητριούλα αφέθηκε να την παρασύρει στα βήματα του «Μάι ντέστινι»
και ο Νίκος Πορτοκάλογλου κλήθηκε να ανέβει στη σκηνή να τραγουδήσει μαζί του
την «Ωδή στον Γ. Καραϊσκάκη». Επειδή μάλιστα το ακροατήριο δεν ήταν πολύ του
χορού («καλοί οι άνθρωποι που διαβάζουν, αλλά το πρόβλημα είναι ότι
αμφισβητούν»), τους τραγούδησε και το κοινό τους «χιτ»: «Να με προσέχεις / να
με αντέχεις». Όλα αυτά θα συμβαίνουν μέχρι και την 1η Φεβρουαρίου στο «Μετρό»
και έπειτα στη Θεσσαλονίκη. Βραδιές ψυχικής ευφορίας. «Μετανοείτε. Έρχεται η
άνοιξη», που λέει και ο Σαββόπουλος.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16047P024</ED>
<ID>
ID:136556

</ID><URL>http://ta-nea.dolnet.gr/neaweb/neafile.print_unique?e=A&f=16047&m=P02&aa=4</URL></REF>


Article

<CATEGORY>vin09</CATEGORY>

 <H2>Το θέατρο που μας ενώνει </H2>
<AUTHOR>Ε.Δ.Χ.</AUTHOR>

Εκδρομή στην Επίδαυρο ετοιμάζει αύριο το δικό μας Εθνικό Θέατρο για τους
προσκεκλημένους ηθοποιούς του κλιμακίου του Κρατικού Θεάτρου Τουρκίας. Και
όλοι ενθουσιάστηκαν! Γιατί, απ' ό,τι μάθαμε, στις Δραματικές Σχολές οι
υποψήφιοι Τούρκοι ηθοποιοί διδάσκονται το αρχαίο δράμα από το πρώτο έτος. Και
μαθαίνουν να το αγαπούν. Φέτος μάλιστα παίζουν στην Άγκυρα τη «Λυσιστράτη» ­
τον «Λυσίστρατο», όπως λανθασμένα μεταφράστηκε από τον Τούρκο διερμηνέα. Λάθος
ή σωστό, γνωστή σε λίγους ή άγνωστη στους περισσότερους Τούρκους η
«Λυσιστράτη», το θέμα είναι ότι οι γείτονές μας ηθοποιοί υπηρετούν ένα αρχαίο
ελληνικό θεατρικό είδος. Και αξίζει, πού και πού, να θυμόμαστε πόσα καλά
χρωστάμε στο ελληνικό θέατρο, αρχαίο αλλά και σύγχρονο.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16047P025</ED>
<ID>
ID:136571

</ID><URL>http://ta-nea.dolnet.gr/neaweb/neafile.print_unique?e=A&f=16047&m=P02&aa=5</URL></REF>


Article

<CATEGORY>vin09</CATEGORY>

 <H5>135 ΠΟΙΗΤΕΣ ΚΑΙ «ΤΑ ΩΡΑΙΟΤΕΡΑ ΠΟΙΗΜΑΤΑ ΓΙΑ ΤΗ ΜΑΝΑ»
</H5><H2>Μάνα Παναγιά και μάνα Άγγελος </H2>
Το εξώφυλλο της νέας ανθολογίας

Η μάνα Παναγιά κι η μάνα άγγελος - προστάτης, η μάνα που θρηνεί και η μάνα που
χαϊδεύει, η μάνα που σε πνίγει με την αγάπη της και η μάνα που άργησες να
καταλάβεις πόσο την αγαπούσες, η μάνα που ξέρει και η μάνα που δεν ξέρει, η
μάνα των παιδικών χρόνων μας και η μάνα της ωριμότητάς μας, η μάνα που
υποφέρει και η μάνα με την απεριόριστη αντοχή... Όλες αυτές οι εικόνες της
μάνας, κι άλλες πολλές, χώρεσαν σε μια ξεχωριστή συλλογή ποιημάτων που
κυκλοφόρησε πρόσφατα από τον «Καστανιώτη». Τίτλος της: «Τα ωραιότερα ποιήματα
για τη μάνα».

Ο Θανάσης Καστανιώτης και ο Θανάσης Νιάρχος ανθολόγησαν από κοινού εκατόν
τριάντα πέντε ελληνόγλωσσους ποιητές και ποιήτριες «πρώτης γραμμής», αλλά και
ήσσονες, περισσότερο ή λιγότερο γνωστούς, ζώντες και μη, διαλέγοντας ποιήματά
τους για τη μάνα.

Ποιήματα που, όπως επισημαίνουν και στον πρόλογό τους, ακόμα και αν δεν είναι
άρτια, δικαιώνονται. Γιατί προβάλλει κυριαρχικά πίσω τους ένα πρόσωπο μάνας
που «διεκδικεί το δικαίωμά του να καταχωριστεί εφόσον έχει υπάρξει και πονέσει».

Έτσι θα διαβάσει κανείς από Σολωμό, Καβάφη, Παλαμά, Σικελιανό, Πολυδούρη,
Ελύτη, Γκάτσο, Ρίτσο, Βρεττάκο, Σαχτούρη ή Δημουλά μέχρι Γκανά, Μαστοράκη,
Μέσκο, Μαρκόπουλο ή Χ. Βλαβιανό και από Παπαδιαμάντη, Βυζυηνό ή Καμπανέλλη
μέχρι Τσιτσάνη και Λ. Παπαδόπουλο. Και κοντά τους, αρκετοί ελάχιστα γνωστοί,
που όμως γράφουν συγκινητικούς στίχους για τη μάνα.

Το ενδιαφέρον εξάλλου αυτής της θεματικής ανθολογίας είναι ότι ο αναγνώστης θα
ανακαλύψει τις υπόγειες συγγένειες ανάμεσα σε ποιητές και ποιήματα αλλά και θα
γνωρίσει μια βαθιά προσωπική πτυχή του κάθε συγγραφέα.

Ο Παλαμάς π.χ. και ο Λευτέρης Παπαδόπουλος μιλούν για τη μάνα Παναγιά, η Μαρία
Πολυδούρη και ο Νίκος Γκάτσος για την απούσα μάνα που επικαλείται κανείς στις
πιο δύσκολες ώρες του, η Τζένη Μαστοράκη και η Κ. Σωτηριάδου για την ασφυκτική
παρουσία της μάνας, ο Νικηφόρος Βρεττάκος και ο Μάρκος Μέσκος για τη μάνα που
μερικές φορές δεν μπορεί να καταλάβει τον ποιητή, αλλά πάντα συνεχίζει να τον
περιβάλλει με την αγάπη της, ο Γιάννης Ρίτσος και ο Γιώργος Ιωάννου για τις
εικόνες της καθημερινότητας της μάνας που μένουν χαραγμένες στη μνήμη
καθενός... Εκατόν τριάντα πέντε φωνές, εκατόν τριάντα πέντε φορτισμένες
εικόνες που με παραδοσιακό ή σύγχρονο τρόπο μιλούν στην καρδιά του αναγνώστη.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16047P031</ED>
<ID>
ID:136446

</ID><URL>http://ta-nea.dolnet.gr/neaweb/neafile.print_unique?e=A&f=16047&m=P03&aa=1</URL></REF>


Article

<CATEGORY>vin09</CATEGORY>

 <H2>Μυράτ - Βακαρέλης με την Ορχήστρα των Χρωμάτων
</H2>
<H3></H3>Δύο (μουσικές) εκπλήξεις κρύβει η επόμενη συναυλία της Ορχήστρας των Χρωμάτων,
στην αίθουσα των Φίλων της Μουσικής του Μεγάρου, το ερχόμενο Σάββατο 31 Ιανουαρίου.

Πρόκειται για δύο νέες συνεργασίες: Πρώτον, ο διευθυντής της Ορχήστρας Μίλτος
Λογιάδης αφήνει για λίγο το πόντιουμ, για να διευθύνει τα «Χρώματα» ο μαέστρος
Αλέξανδρος Μυράτ (γνωστός μας από την Καμεράτα). Δεύτερον, ο πιανίστας Γιάννης
Βακαρέλης (που ζει μόνιμα στο Παρίσι) θα ερμηνεύσει, ειδικά σ' αυτή τη
συναυλία, με την ορχήστρα, το κοντσέρτο για πιάνο αρ. 1 του Ντμίτρι
Σοστακόβιτς (με σολίστ στην Τρομπέτα τον Σωκράτη Άνθη). Εκτός από τα έργα
Χίντεμιτ και Μότσαρτ της συναυλίας, η Ορχήστρα των Χρωμάτων θα ερμηνεύσει και
τη Συμφωνία αρ. 1 του Γιάννη Χρήστου (με σολίστ τη σοπράνο Αγγελική Καθαρίου
και τη Χαρά Σειρά στη βιόλα).

Εισιτήρια προπωλούνται (πληρ. τηλ. 7282.333) αντί 3.000, 4.500, 6.000, 8.000
και 1.500 δρχ. τα φοιτητικά.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16047P032</ED>
<ID>
ID:136494

</ID><URL>http://ta-nea.dolnet.gr/neaweb/neafile.print_unique?e=A&f=16047&m=P03&aa=2</URL></REF>


Article

<CATEGORY>vin09</CATEGORY>

 <H5>ΠΡΟΠΩΛΗΣΕΙΣ ΕΙΣΙΤΗΡΙΩΝ ΚΑΙ ΟΥΡΕΣ ΣΤΑ ΣΙΝΕΜΑ
</H5><H2>«Τιτανικός»... πλήρης
</H2>
Εικόνα από τα νέα ­ ειδικά γιά τον «Τιτανικό» ­ ταμεία του Village Center στο
Μαρούσι. Προπωλήσεις για την επόμενη εβδομάδα και ουρές, ακόμη και το απόγευμα...

Εικόνα πρώτη: στο Village Center, στο Μαρούσι, μεσημεράκι Παρασκευής. Ουρά
μπροστά στα ταμεία, που αναφέρουν ρητώς «Μόνο για τον Τιτανικό». «Εισιτήρια,
θέλετε; Μόνο για την ερχόμενη εβδομάδα και όχι για τις βραδινές προβολές. Τα
εισιτήρια έχουν προπωληθεί».

Εικόνα δεύτερη: στη Σταδίου, έξω από τον κινηματογράφο «Αττικόν». Ώρα 5 το
απόγευμα. Ουρά έχει σχηματισθεί έως το πεζοδρόμιο ­ αν και η προβολή του
«Τιτανικού» αρχίζει στις 6 (και ο κινηματογράφος είναι ακόμη κλειστός).

Αμερικανική υπερπαραγωγή ο «Τιτανικός» (η ακριβότερη ταινία στην ιστορία του
σινεμά, λένε οι αριθμοί), αμερικανικά ήθη εισάγει και στα κινηματογραφικά
ταμεία. Ήτοι, για πρώτη φορά «λειτουργούν» σε τέτοιο βαθμό οι προπωλήσεις
θέσεων στις προβολές ­ ειδικά στο Village Center, που είναι αριθμημένες. Γι'
αυτό και το πολυσινεμά αποφάσισε να δημιουργήσει δύο νέα, ειδικά, ταμεία στην
είσοδο, όπου μπορεί κανείς να προαγοράσει εισιτήρια (που είναι μάλιστα και
ακριβότερα ­ 2.000 δρχ. ­ με αιτιολογικό τη μεγάλη διάρκεια της ταινίας). Αν
το επιχειρήσετε, έχετε υπόψη σας πως γιά τον «Τιτανικό», που παίζεται στις
αίθουσες 1 και 8 (από τέσσερις προβολές) και στη 7 (μία προβολή) για απόψε και
αύριο έχουν εξαντληθεί όλα τα εισιτήρια, ενώ για τις επόμενες ημέρες ήδη έχουν
προπωληθεί αρκετά. Έως χθες το απόγευμα είχαν προπωληθεί τα περισσότερα από τα
εισιτήρια και για τις προβολές (εννέα ημερησίως) του επόμενου Σαββατοκύριακου.

Δεν είναι όμως μόνον η προπώληση (που ισχύει για τις περισσότερες από τις 23
αίθουσες, που προβάλλουν τον «Τιτανικό» σε Αθήνα-Πειραιά, αν και οι θέσεις
τους δεν είναι αριθμημένες) το νέο. Η υπερπαραγωγή του Τζέιμς Κάμερον μάς
φέρνει και κάτι που είχε χαθεί, χρόνια τώρα ­ τις μεσημβρινές προβολές. Έτσι,
τα περισσότερα σινεμά εγκαινιάζουν για το Σαββατοκύριακο προβολές από τις
14.30, ενώ κάποια άλλα («Αθήναιον 2» και «Αθήναιον Cinepolis 3»)
προγραμματίζουν προβολές στις 15.00 και τις καθημερινές.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16047P041</ED>
<ID>
ID:136447

</ID><URL>http://ta-nea.dolnet.gr/neaweb/neafile.print_unique?e=A&f=16047&m=P04&aa=1</URL></REF>


Article

<CATEGORY>vin09</CATEGORY>

 <H2></H2><H2>Αλλαγές
</H2>
<AUTHOR>ΔΗΜΗΤΡΗΣ ΔΑΣΚΑΛΟΠΟΥΛΟΣ</AUTHOR>

Πολύ συχνά κατά τα τελευταία χρόνια ακούγονται και γράφονται σχόλια για τη
σημερινή κατάσταση της βιβλιοκριτικής στην Ελλάδα. Το αξιοσημείωτο είναι πως
ανάλογες παρατηρήσεις δεν διατυπώνονται, τουλάχιστον με την ίδια ένταση και
συχνότητα, για την κριτική του θεάτρου, του κινηματογράφου ή των εικαστικών
τεχνών. Τα βασικά επιχειρήματα για το τι γινόταν άλλοτε και τι γίνεται σήμερα
στον χώρο του βιβλίου συνιστούν μια περίπου νοσταλγική αναδρομή στις «παλιές,
καλές ημέρες» και συγκροτούν ένα πλέγμα απόψεων του τύπου: δεν διατίθεται
επαρκής χώρος για τα νέα βιβλία· τα κριτικά κείμενα είναι σύντομα και,
επομένως, δεν τεκμηριώνουν αποτελεσματικά τις γνώμες των κριτικών· απουσιάζουν
από τις εφημερίδες και τα περιοδικά μεγάλα ονόματα, όπως εκείνα του
παρελθόντος που διέθεταν, κατά τεκμήριο, την έξωθεν καλή μαρτυρία και ο λόγος
τους είχε ιδιαίτερη βαρύτητα.

Αν δούμε από κοντά τα πράγματα, δεν ευσταθούν οι διαμαρτυρίες και οι
απλουστεύσεις που προανέφερα. Τα δεδομένα της σημερινής βιβλιοπαραγωγής έχουν
διαμορφώσει πολύ διαφορετικές από άλλοτε συνθήκες, οι οποίες δεν είναι δυνατόν
να κριθούν και να αξιολογηθούν με σχήματα και καταστάσεις του παρελθόντος.
Πριν από τη δικτατορία ­ για να μην πάμε πάρα πολύ μακριά ­ ούτε η ετήσια
βιβλιοπαραγωγή ήταν τόσο μεγάλη, ούτε κυκλοφορούσαν τόσα πολλά λογοτεχνικά
περιοδικά, που κατά κάποιον τρόπο ισοφαρίζουν τα αυξημένα αριθμητικά δεδομένα
των εκδόσεων. Πάντως, ο ποσοτικός παράγοντας καθορίζει έως έναν βαθμό τις
επιλογές των κριτικών. Είναι ευνόητο ότι δεν μπορεί να αγνοηθεί το καινούργιο
βιβλίο ενός καθιερωμένου συγγραφέα, ενώ κάποτε αποτελεί ματαιοπονία να
διεξέλθει κανείς τα βιβλία δέκα πρωτοεμφανιζόμενων συγγραφέων, προκειμένου να
εντοπίσει και να επισημάνει το πιο ελπιδοφόρο.

Από την άλλη μεριά, ο χώρος που διατίθεται σήμερα στις εφημερίδες και τα
περιοδικά για τα νέα βιβλία έχει σημαντικά αυξηθεί, συγκριτικά προς
παλαιότερες εποχές, με τη διαφορά ότι έχει υποχωρήσει ο κριτικός σχολιασμός
και μεγάλο μέρος του έχει καταλάβει η ειδησεογραφία που προβάλλει και
γνωστοποιεί μια καινούργια έκδοση καθιερωμένων συγγραφέων, χωρίς να
διακινδυνεύει κριτικές αποτιμήσεις. Μακρινός πρόγονος των δημοσιευμάτων αυτού
του τύπου στάθηκαν τα περιβόητα «Λογοτεχνικά νέα», που έγραφε και παρουσίαζε
στο «Έθνος» κατά τις δεκαετίες του '50 και του '60 ο Αχ. Μαμάκης.

Αν παραμερίσουμε τις πιο πάνω συνθήκες, προσωπικά δεν βλέπω ουσιαστικές
διαφορές μεταξύ των κειμένων που έγραφαν άλλοτε ο Αιμ. Χουρμούζιος, ο Βάσος
Βαρίκας, ο Ανδρέας Καραντώνης, ο Αλέξ. Αργυρίου, ο Αλέξανδρος Κοτζιάς και των
κειμένων που γράφουν στις ημέρες μας ­ για να περιοριστώ στις εφημερίδες ­ ο
Δημοσθένης Κούρτοβικ, ο Παντελής Μπουκάλας, ο Ευγένιος Αρανίτσης, ο Βαγγέλης
Χατζηβασιλείου, η Μάρη Θεοδοσοπούλου, ο Μισέλ Φάις. Αν υπάρχει κάτι που
ελαφρώς διαφοροποιεί τις δύο αυτές ομάδες, είναι τούτο: η εξάδα των νεωτέρων
έχει και προσωπικές επιδόσεις στην ποίηση και την πεζογραφία (με εξαίρεση τον
Χατζηβασιλείου και την Θεοδοσοπούλου), ενώ η πεντάδα των παλαιοτέρων (με
εξαίρεση εδώ τον ποιητικίζοντα Καραντώνη και τον πεζογράφο Κοτζιά) έγραψε
μόνον κριτικά ή δοκιμιακά βιβλία.

Οι βαθύτερες αλλαγές στο σκηνικό της βιβλιοκριτικής σήμερα ορίζονται και από
δύο άλλες παραμέτρους. Η πρώτη έχει να κάνει με τον πλουσιότερο θεωρητικό
οπλισμό που διαθέτουν οι νεώτεροι γύρω από τις ολοένα διευρυνόμενες απόψεις
θεωρίας της λογοτεχνίας. Τέτοιου είδους ζητήματα (που έτσι κι αλλιώς δεν είχαν
απασχολήσει εις βάθος τη θεωρία της λογοτεχνίας) αντιμετωπίζονταν από τους
παλαιότερους με τρόπο εμπειρικό, μα πάντως μέσα από το πρίσμα του
αναμφισβήτητου προσωπικού τους κριτηρίου και μέσα από την οξυμμένη ευαισθησία
τους απέναντι στα κείμενα.

Η δεύτερη παράμετρος σχετίζεται με την «εισβολή» στον χώρο της κριτικής των
πανεπιστημιακών φιλολόγων. Το θέμα έχει θίξει, εδώ και αρκετόν καιρό, ο Πάνος
Θασίτης σ' ένα άρθρο του στο περιοδικό «Αντί» (18.3.1980), με τίτλο «Οι
"φιλόλογοι" ή το αλλαγμένο πρόσωπο της κριτικής». Οι παρατηρήσεις που
διατυπώνει ο Θασίτης εξακολουθούν να ισχύουν εν μέρει, αλλά οι αλλαγές στον
πανεπιστημιακό χώρο και, κυρίως, η κατάργηση της έδρας, επιβάλλουν ορισμένες
αναθεωρήσεις των όσων γράφει. Κατά τον Θασίτη, η παραδοσιακή λογοτεχνική
κριτική έχει υποχωρήσει και τη θέση της έχει καταλάβει η φιλολογική κριτική
έρευνα, με αποτέλεσμα το σύνολο της κριτικής της λογοτεχνίας μας να έχει
περάσει στα χέρια των πανεπιστημιακών φιλολόγων. Η άποψή του παραμένει ανοιχτό
θέμα προς συζήτηση.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16047P042</ED>
<ID>
ID:136495

</ID><URL>http://ta-nea.dolnet.gr/neaweb/neafile.print_unique?e=A&f=16047&m=P04&aa=2</URL></REF>


Article

<CATEGORY>vin09</CATEGORY>

 <H2>Ειδύλλιον Λιζ Τέιλορ -Ροντ Στάιγκερ
</H2>
<H3></H3>Πρώτα βγαίνει η ψυχή, λέει ο λαός, και μετά το χούι. Η παροιμία ταιριάζει
γάντι στην περίπτωση της Λιζ Τέιλορ, που στα 65 της χρόνια δεν λέει να
εγκαταλείψει το «παιχνίδι». Ύστερα από οκτώ γάμους (και άλλα τόσα διαζύγια)
«παίζει» αυτή την εποχή με τον συνάδελφό της, τον 72χρονο πλέον Ροντ Στάιγκερ,
με τον οποίο συναντιέται συχνά για δείπνο υπό το φως των κεριών. Η διάσημη
ηθοποιός που πέρασε (και ξεπέρασε) τον περασμένο Φεβρουάριο μια περιπέτεια της
υγείας της (αφαίρεση όγκου από τον εγκέφαλο) είχε δηλώσει στο παρελθόν ότι δεν
θα ξαναπαντρευτεί ποτέ ­ αλλά ποτέ δεν ξέρει κανείς πώς τα φέρνει η ζωή. Πάνε
τώρα πάνω από δύο χρόνια μετά την αποχώρηση του τελευταίου συζύγου της κ.
Τέιλορ από την έπαυλή της στο Μπελ Ερ. Δεν αποκλείεται όμως η τόσο «κάθετη»
άποψή της να μην επαναλάβει το «λάθος» (γάμο) ξανά να οφείλεται απλώς στην
πικρή της εμπειρία από το τελευταίο της διαζύγιο.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16047P043</ED>
<ID>
ID:136536

</ID><URL>http://ta-nea.dolnet.gr/neaweb/neafile.print_unique?e=A&f=16047&m=P04&aa=3</URL></REF>


Article

<CATEGORY>vin09</CATEGORY>

 <H5>Μια άλλη άποψη για τη διάλυση της Σοβιετικής Ένωσης
</H5><H2>ΒΙΒΛΙΟπαρουσίαση
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

<H3></H3>ΝΙΚΑΝΔΡΟΣ ΚΕΠΕΣΗΣ: «Χρουστσώφ και Γκορμπατσώφ, οι δύο βασικοί
κρίκοι της προδοσίας». Σελίδες 134. Εκδόσεις
«Μαυρίδης». Αθήνα, 1998.

Όλα τα γεγονότα έχουν την εξήγησή τους, γράφει στον πρόλογο του νέου βιβλίου
του ο συγγραφέας και αναφέρεται στην ανατροπή του σοσιαλιστικού συστήματος και
στη διάλυση της ΕΣΣΔ.

Η μεγαλύτερη προδοσία των αιώνων ­ γράφει ο Νίκανδρος Κεπέσης ­ άρχισε το 1956
στο 20ό συνέδριο του ΚΚΣΕ, με την «αποσταλινοποίηση», από τον τότε ηγέτη
Νικήτα Χρουστσώφ και ολοκληρώθηκε τον Αύγουστο του 1991, με τη διάλυση του
κόμματος από τον Γκορματσώφ. Οι συνέπειες της διάλυσης της ΕΣΣΔ είχαν ιστορική
σημασία γιατί άλλαξε, άμεσα, ο συσχετισμός των δυνάμεων σ' όλο τον κόσμο προς
γενικό όφελος του ιμπεριαλισμού.

Πάντως, κύρια προσπάθεια του συγγραφέα είναι να αποκατασταθεί το κύρος του
Στάλιν και να αποδειχθεί ότι μετά τον θάνατο του Λένιν οι υπόλοιποι συνεργάτες
του, Τρότσκι, Ζηνόβιεφ, Κάμενεφ και Μπουχάριν, έδρασαν εναντίον της
επανάστασης και του καθεστώτος του σοσιαλισμού. Για τον Στάλιν, εκτός των
άλλων αναφέρει ότι χωρίς αυτόν δεν θα μπορούσε να αντιμετωπισθεί
αποτελεσματικά η χιτλερική εισβολή και ότι αυτός υπήρξε ο μεγάλος από τους
τρεις ηγέτες της αντιχιτλερικής συμμαχίας.

Ο αντισταλινισμός ­ κατά τον συγγραφέα ­ υπήρξε η αιχμή του δόρατος για να
περάσει ο αντικομμουνισμός, να χτυπηθούν οι αξίες και να υποβαθμισθεί η αξία
της μεγάλης νίκης της ΕΣΣΔ στον Β' Παγκόσμιο Πόλεμο.

Στο β' μέρος του βιβλίου αναφέρονται απόψεις και λεπτομέρειες για τον σατανικό
(όπως τον χαρακτηρίζει ο Νίκανδρος Κεπέσης) ρόλο του Γκορμπατσώφ. Επικρατεί
κάποια άποψη ότι δεν ήταν ουρανοκατέβατος μέσα στην ιεραρχία του ΚΚΣΕ, αλλά
ότι τον προώθησαν οι μυστικές υπηρεσίες του ιμπεριαλισμού ή η Μαφία. Πιο
αναλυτικά αναφέρεται στις τεράστιες ευθύνες του για τη διάλυση του σοσιαλισμού
και της ΕΣΣΔ.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16047P044</ED>
<ID>
ID:136557

</ID><URL>http://ta-nea.dolnet.gr/neaweb/neafile.print_unique?e=A&f=16047&m=P04&aa=4</URL></REF>


Article

<CATEGORY>vin09</CATEGORY>

 <H5>ΠΡΟΑΚΡΟΑΣΗ ΤΟΥ ΝΕΟΥ ΔΙΣΚΟΥ ΠΟΥ «ΣΥΝΕΘΕΣΕ» ΓΙΑ ΤΗ ΝΕΑ ΤΟΥ ΤΑΙΝΙΑ
</H5><H5>Ο «Τζάκι Μπράουν» τραγούδι-τραγούδι
</H5><H2>Ο Ταραντίνο στο Χάρλεμ
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

<H3>Κυνηγητό στους δρόμους του Χάρλεμ, λεφτά που αλλάζουν χέρια, καυτά δολάρια και
μοιραίες γυναίκες. Ποιος θα κάνει τη λάθος κίνηση; Ποιος θα πει τη σωστή
ατάκα; Μη βιάζεστε. Απολαύστε πρώτα το τοπίο.

</H3>
Οι πρωταγωνιστές του «Τζάκι Μπράουν» του Κουέντιν Ταραντίνο (αριστερά ο
Ρόμπερτ Ντε Νίρο) επί το έργον

Η κουρτίνα άνοιξε και πάλι. Καλώς ήλθατε στο σύμπαν του Κουέντιν Ταραντίνο. Η
καινούργια ταινία του δαιμόνιου Κουέντιν «Τζάκι Μπράουν» βασισμένη στο
μυθιστόρημα του Έλμορ Λέοναρντ, «Ραμ Παντς», παίζεται ήδη στις αμερικανικές
αίθουσες, η κόπια της βιντεοταινίας αλλάζει χέρια σε ταχύτητες ρεκόρ και
κανείς δεν φαίνεται διατεθειμένος να περιμένει τη γνώμη των κριτικών. Επειδή
πολύ απλά δεν πρόκειται για μία ταινία. Ο Ταραντίνο κατασκευάζει έναν ολόκληρο
κόσμο, με τους κανόνες του καλτ, την απερίγραπτη επιδεξιότητά του να βγάζει
την ταινία από τις αίθουσες και να αφοπλίζει. Δεν υπάρχουν, άλλωστε, πολλοί
που με την πρώτη τους ταινία να υπαγορεύουν στυλ, να γίνονται σημείο αναφοράς
και να φέρνουν στα ταμεία των σινεμά εκατομμύρια, με κόστος... σχεδόν μηδέν. 
Οι Β Μovieς στην πρώτη γραμμή, οι ταινίες δράσης με πνεύμα και χιούμορ, ένας
έξυπνος κόσμος με τη λογική του Κουέντιν (που δήλωσε στους «New York Times»):
«Δεν πιστεύω στο ελιτίστικο. Δεν πιστεύω ότι το κοινό είναι κατώτερο από μένα.
Εγώ είμαι το κοινό». Ο ίδιος είναι οι ταινίες του. Ανορθόδοξος, επειδή, λέει,
«αν δεν έκανε ταινίες, θα ήταν φυλακή». Κάπου εκεί έχουν συναντηθεί οι ήρωές
του. Στην καινούργια ταινία, ο Ρόμπερτ Ντε Νίρο, ο Σάμιουελ Ελ Τζάκσον, η
Μπρίτζετ Φόντα και βέβαια η Παμ Γκρίερ. Ο Κουέντιν κάνει μία πολύ προσεκτική
βόλτα στη δισκοθήκη του, πριν πει «πάμε». 
Οι ταινίες είναι η μουσική και στο «Jackie Brown» κάνει την πιο εντυπωσιακή
βουτιά που είδαμε τελευταία στη δεκαετία του '70. Στα πιο «μαύρα» σέβεντις.
Στη σόουλ, στους φάνκι ήχους του Χάρλεμ, στις ταινίες με τους μαύρους
πρωταγωνιστές και τα θέματα που απασχολούσαν τους μαύρους Αμερικανούς, ταινίες
που έκαναν από μόνες τους είδος στο σινεμά. 
Η πρωταγωνίστρια Παμ Γκρίερ, θρύλος από εκείνη την εποχή, ετοιμάζεται να δει
την καριέρα της να απογειώνεται. Σας θυμίζει κάτι; Σωστά. Το φαινόμενο
Τραβόλτα... από το «μηδέν» στο... άπειρο. Το «Τζάκι Μπράουν» ζωντανεύει ξανά
τις ταινίες του «blaxploitation», όπως «κινηματογραφικά» πήραν τη θέση τους
στην ιστορία. Και πυροδοτεί στη δισκογραφία την καινούργια μανία της. 
Σόουλ και φανκ στην πιο άτρωτη μορφή τους, έτσι όπως έβαζαν τη μηχανή μπροστά,
από τα σίξτις και τα σέβεντις ο Μπόμπι Γούμακ και οι Μπράδερς Τζόνσον. Ένα
φλογερό σάουντρακ, «σκηνοθετημένο» κι αυτό από τα χέρια του Ταραντίνο. Εν
λευκώ. Ποιος θα έλεγε το παραμικρό, όταν τα προηγούμενα σάουντρακ, αυτό του
«Pulp Fiction» και εκείνο του «Reservoir Dogs» έχουν πουλήσει 6 εκατομμύρια
αντίτυπα, παγκοσμίως, το πρώτο και 750.000 το δεύτερο μόνο στην Αμερική. 
Η δισκογραφική εταιρεία της Μαντόνα, Maverick, χαίρεται ιδιαίτερα γι' αυτό,
αφού όχι μόνο έχει αναλάβει τη διανομή, αλλά έχει συνάψει στενή σχέση με τον
μίστερ-καλτ έτσι που, πλην των κινηματογραφικών, θα δούμε και άλλα μουσικά
πονήματα να εξέρχονται από τα εργοστάσιά τους. 
«Α Band Apart Records» είναι το όνομα της ετικέτας του Ταραντίνο, που βρήκε
φιλόξενο έδαφος στις αγκάλες της δισκογραφικής εταιρείας της Μαντόνα. Στα
ραδιόφωνα όλου του κόσμου, το «Across the 110th Street» από το '72, κάνει τώρα
μια καινούργια καριέρα.

Across The 110th Street, του Μπόμπι Γούμακ. Ήταν το βασικό θέμα της
ταινίας του Μπάρι Σίαρ, με τον Άντονι Κουίν. Μάλιστα έγινε και ο ύμνος των
«μαύρων» ταινιών, το ακουστικό σήμα των «blaxploitation», γραμμένο από έναν
μεγάλο της σόουλ, τον Μπόμπι Γιούμακ, τον οποίο έχουν διασκευάσει έως και οι
Stones οι ίδιοι.

­ Strawberry Letter 23, από τους Τζόνσον Μπράδερς. Το τραγούδι είχε
γραφτεί από τον Σάγκι Ότις, το '71, αλλά οι αδελφοί Τζορτζ και Λούις Τζόνσον
το ράντισαν χρυσόσκονη έξι χρόνια αργότερα με τις αστραφτερές ντίσκο επιδόσεις τους.

­ Who Is he (and what is he to you)? Σουξέ του Μπιλ Γουίδερς από το
'72, το οποίο περίμενε να ηχογραφηθεί σε σινγκλ από τους Creative Source
αργότερα και πολύ αργότερα, το '96, από τη Μισέλ Ντεοτζέλο. Ολα τα
χαρακτηριστικά της εποχής κάνουν το τραγούδι διαχρονικό με τον τρόπο του.

­ Tennessee Stud, από τον Τζόνι Κας. Και η κάντρι νότα της υπόθεσης.
Διότι όλες οι καλές ταινίες έχουν κάποια στιγμή τον ήρωά τους μόνο με τον ήχο
μίας κιθάρας. Εδώ ο Κουέντιν ανατρέχει στο American Recordings άλμπουμ του
κυρίου της κάντρι, που κυκλοφόρησε το '94. Η ιστορία του τραγουδιού μάς
πηγαίνει πιο παλιά, στη σύνθεση του Τζίμι Ντρίφτγουντ και την ηχογράφησή του
από τον Έντι Άρνολντ το '59.

­ Natural High από τους Bloodstone. Θα μπορούσε να είναι το σήμα
κατατεθέν της πιο γλυκιάς, αφράτης σόουλ, που είναι προορισμένη να ζήσει
αιώνια. Αλλά και το τι μπορεί να καταφέρει με ένα και μόνο τραγούδι, ένα
γκρουπ από το Κάνσας.

­ Long Time Woman, από την ίδια τη σταρ. Σαν μία πρώτη σόουλ κυρία, η
Παμ Γκρίερ αναλαμβάνει η ίδια την ερμηνεία. Διόλου τυχαία επιλογή του
Κουέντιν, αφού αυτό το τραγούδι ακουγόταν στην ταινία «Big Dollhouse», του
Τζακ Χιλ από το '71, όπου πρωταγωνιστούσε και ουσιαστικά έγινε γνωστή από εκεί
η Παμ Γκρίερ. Και τα καταφέρνει μία χαρά τώρα, τραγουδώντας κάτι σαν... της
φυλακής τα μπλουζ.

­ (Holy Matrimony) Letter to the Firm. Θα ήταν λειτουργία χωρίς «δι'
ευχών», αν από μία «μαύρη» ταινία έλειπε η ραπ άποψη. Κάτω από τον τίτλο «the
Firm» συναντώνται περιώνυμοι ράπερς, σαν τους Φόξι Μπράουν, Νας και ΑΖ, ενώ
ακούγεται διακριτικά και το σαμπλ από το «Ικe's Mood» του Αϊζακ Χέιζ. Δυνατό!

­ Street Life. Πίσω από τη Ράντι Κρόφορντ αναζητήστε τους Crusaders και
την ντίσκο, έτσι όπως άστραφτε στη δεκαετία του '70. Επειδή η «χορευτική»
διάθεση έρχεται και δένει με το κλίμα της εποχής. Τραγούδι υπεράνω εποχών.

­ Didn't Ι Blow your mind this Time. Στην εκρηκτική σημειολογία του
τραγουδιού κρύβονται οι Delfonics, σπουδαία παιδιά από τη Φιλαδέλφεια, που
βρήκαν από νωρίς τον τρόπο να φτιάχνουν σουξέ σαν κι αυτό. Το οποίο ως και η
Αρίθα Φράνκλιν είπε.

­ Midnight Confessions. Από τους Grass Roots. Με την ποπ φινέτσα της
δεκαετίας του '60 (προς το τέλος) και τις ανάλογες συγκινήσεις. Γάντι στο
πνεύμα της ταινίας.

­ Inside My Love. Έως και τη Μίνι Ρίπερτον έφερε στην επιφάνεια το
«Τζάκι Μπράουν», όταν τα φώτα χαμηλώνουν και τα ρυθμ' εν μπλουζ γίνονται σκέτο
μέλι, τυλιγμένο με αισθησιασμό και ανάλογους (επί της οθόνης) διαλόγους.

­ The Lions and the Cucumber. Αν έως εδώ σας φάνηκε άφθονο το καλτ
στοιχείο, πάρτε μία ανάσα, διότι το εν λόγω κομμάτι μπορεί να ηχογραφήθηκε το
'69 στο Βερολίνο, αλλά «ανακαλύφθηκε» από τους καλτ κύκλους μόλις πριν από
τρία, τέσσερα χρόνια, όταν το περιέλαβαν στις συλλογές τους οι Vampiros Lesbos
με μουσικές από ταινίες σεξ και τρόμου, κυρίως του Ισπανού Τζέσε Φράνκο. Κατι
που συχνά συναντάμε σε ταραντινικά χωράφια.

­ Και το Monte Carlo Nights από τους Έλιοτ Ίστονς' Τίκι Γκοντς. Όλα τα
πράγματα κάνουν τον κύκλο τους, και ο Έλιοτ Ίστον (πρώην των Cars)
εμπνευσμένος από τις μουσικές του «Pulp Fiction» έγραψε κι αυτός ένα κομμάτι
(αυτό) για τη συλλογή Pulp Surfin, όπου περιλαμβάνονται και άλλες εξαιρετικές
υπογραφές όπως του Λινκ Ρέι, του Μπράιαν Γουίλσον, του Φρανκ Ζάπα, των Insect Surfers.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: P05</CAT>
<ED>
Κωδικός άρθρου: A16047P051</ED>
<ID>
ID:136448

</ID><URL>http://ta-nea.dolnet.gr/neaweb/neafile.print_unique?e=A&f=16047&m=P05&aa=1</URL></REF>


Article

<CATEGORY>vin09</CATEGORY>

 <H5>ΤΡΙΑ ΣΙΡΙΑΛ ΞΕΠΕΡΑΣΑΝ ΤΟ ΕΝΑ ΕΚΑΤ. ΤΗΛΕΘΕΑΤΕΣ ΤΟ ΚΑΘΕΝΑ
</H5><H5></H5><H2>Έσπασαν το φράγμα
</H2>
Στα ύψη η τηλεθέαση ­ τηρουμένων των αναλογιών ­ την περασμένη εβδομάδα, καθώς
τρία σίριαλ πέτυχαν να συγκεντρώσουν μπροστά στις τηλεοράσεις στις ώρες
προβολών τους πάνω από ένα εκατομμύριο τηλεθεατές το καθένα.

Οι «Ψίθυροι καρδιάς» του Μανούσου Μανουσάκη έδειξαν από νωρίς τις διαθέσεις
τους να δρέψουν τον τίτλο του δημοφιλέστερου σίριαλ της σεζόν και για μία
ακόμη φορά, την περασμένη εβδομάδα, τόνισαν την πρόθεσή τους, καθώς το
επεισόδιο της προπερασμένης Δευτέρας παρακολούθησαν 1.248.000 τηλεθεατές.

Η υπόθεση της σειράς βρέθηκε σε κρίσιμη καμπή καθώς η ημέρα που είχε οριστεί
για τον γάμο του Μάρκου (Μιχάλης Ιατρόπουλος) με την Ερατώ (Άννα-Μαρία
Παπαχαραλάμπους) πλησιάζει, όλοι γνωρίζουν τι συμβαίνει ανάμεσα σ' εκείνη και
τον Αντώνη (Απόστολο Γκλέτσο) και αναμένουν την «έκρηξη» του μέλλοντος συζύγου
της, όταν γίνεται γνωστό πως στην επικείμενη γαμήλια τελετή έχει προσκληθεί
και ο... σφετεριστής της καρδιάς της. Στα 46 λεπτά του επεισοδίου πλανάται το
ερώτημα αν θα γίνει τελικά ο γάμος και είναι αυτό που δημιουργεί την ένταση,
αφού ο Μάρκος δεν έχει μιλήσει ακόμη. Εκείνος όμως εκπλήσσει τους πάντες
λέγοντας πως «ο γάμος θα γίνει»!

Μ' αυτά και μ' αυτά το σίριαλ βρέθηκε στην κορυφαία θέση προτίμησης των
τηλεθεατών, με ποσοστό τηλεθέασης 20,9%.

Αγωνία όμως και στο «Τζιβαέρι», όπου στο Τσιρίγο η Αστυνομία ψάχνει μανιωδώς
για τον Σταύρο, ο οποίος καταφεύγει στο σπίτι της Βέρας και με εκβιαστικό
τρόπο ζητά να τον ξανακρύψει. Κι εδώ τίθεται ένα ακόμη δίλημμα για τον
τηλεθεατή. Η Βέρα θα αποκαλύψει στην Αστυνομία πως ο Σταύρος είναι στο κελάρι
του σπιτιού της ή όχι; Με την αγωνία αυτή κύλησε το βράδυ της προπερασμένης
Πέμπτης για 1.040.000 τηλεθεατές οι οποίοι παρακολούθησαν το επεισόδιο της
σειράς που σκηνοθετεί ο Γιώργος Κορδέλλας.

Εξελίξεις και στο «Τίμημα του πάθους», άνευ διλήμματος όμως. Το γαμήλιο ταξίδι
στη Βενετία «βγήκε» ξινό για τον Νίκο με τις ανησυχίες της Έλενας, οι οποίες ­
επιστρέφοντας στην Ελλάδα το ζευγάρι ­ επιβεβαιώθηκαν, αφού απέβαλε, ενώ στην
άλλη όχθη η Χριστίνα, στην προσπάθειά της να «ορθοποδήσει», ζητά την βοήθεια
ενός ψυχολόγου. Ο συνδυασμός των καταστάσεων αυτών που βίωσαν οι ήρωες της
σειράς συγκέντρωσε την προσοχή 1.028.000 τηλεθεατών το βράδυ της προπερασμένης Παρασκευής.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16047P061</ED>
<ID>
ID:136449

</ID><URL>http://ta-nea.dolnet.gr/neaweb/neafile.print_unique?e=A&f=16047&m=P06&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Στον αέρα βέβαια του Σκάι εξακολουθεί να βγαίνει και ο πρώην εισαγγελέας με
τον νυν έρωτά του. Αλλά γιατί πρέπει το πανελλήνιο να ενημερώνεται για τις
ερωτικές παραλλαγές και παραλογές του κυρίου Γιώργου Σακελλαρόπουλου;
Για να γεμίζει εκπομπές «Αληθινών ιστοριών» ο Δημήτρης Μάρκου;

* Ευτυχώς που την ίδια ώρα στο Mega ο Νίκος Χατζηνικολάου φιλοξενούσε
τον Αλέκο Φασιανό και έλεγε ο ζωγράφος μεγάλες αλήθειες με απλές
κουβέντες, για να μπαίνουν μέσα στον θεατή σαν βάλσαμο και να τον θεραπεύουν
από τις τοξίνες των τηλεσκουπιδιών που του σερβίρονται.

* Τόλης Βοσκόπουλος - Άντζελα Γκερέκου. Το ζεύγος στη ζωή και την τέχνη έχουν
πάρει εργολαβία τις εκπομπές και τα δελτία ειδήσεων του Antenna. Βήμα προς
βήμα έχουν καταγραφεί από τις κάμερες του καναλιού τα στάδια παραγωγής του
μιούζικαλ. Αρχίζουν οι συζητήσεις με τον σκηνοθέτη, στήνονται τα σκηνικά, όπου
να 'ναι θα κυκλοφορήσει ο τίτλος κ.λπ. Έμενε να γίνει αναφορά στα πιο βαθιά
και λεπτά ζητήματα συνεργασίας του ζευγαριού. Τι πράττουν και τι συμπληρώνουν
στη δουλειά τους, πόσο ενωμένοι νιώθουν, πόσο αλληλοσυμπληρώνονται και
τέτοια.Τα είπαν και αυτά στον «Πρωινό καφέ» πλέκοντας ο ένας το εγκώμιο της
άλλης και τούμπαλιν. Τέτοια ολοκληρωμένη σχέση μη τυχόν και δεν βγει στον αέρα.

* Η πρόταση για να κυλάει ο χρόνος μπροστά στην οθόνη χωρίς νόημα, προήλθε από
το Star με το «Αφορμή για εκδίκηση». Μία κοπέλα, με παραμορφωμένο πρόσωπο από
αυτοκινητικό ατύχημα, πέφτει θύμα εκμετάλλευσης ενός ωραίου τυχοδιώκτη, για
χάρη του οποίου μπαίνει στη φυλακή. Εκεί τη βλέπει ένας πλαστικός χειρουργός
και της προτείνει να αποκαταστήσει τη χαμένη ομορφιά της, χωρίς αμοιβή. Και
όταν αυτό συμβαίνει, της κάνει και πρόταση γάμου μαζί με ένα περιδέραιο
αμυθήτου αξίας. Ηθικό δίδαγμα; Συμφέρει να σπας τα μούτρα σου για να σε
περιλάβει πλούσιος και ικανός πλαστικός χειρουργός ο οποίος σε ερωτεύεται. Η
ταινία όμως είχε και συνέχεια, γιατί ο γιατρός την έφτιαξε όμοια με την
πεθαμένη γυναίκα του. Και αυτό η κοπέλα δεν το άντεξε και έφυγε για να βρει
τον δρόμο της ως σχεδιάστρια-ενδυματολόγος στο Λος Άντζελες. Και το
αποκορύφωμα; Στην εκδήλωση που της απονέμουν το βραβείο της καλύτερης νέας
σχεδιάστριας, συναντιέται με τον τυχοδιώκτη που τη γέλασε. Αυτός δεν την
αναγνωρίζει, επειδή τώρα είναι όμορφη και αυτή θέλει να τον εκδικηθεί, πάλι
επειδή είναι όμορφη. Υπήρχε και συνέχεια, αλλά προτιμότερο από το τέλος ήταν
ένας ωραίος ύπνος. Ζζζζζ!

* «Οι πραγματικές μεγαλοφυίες του 20ού αιώνα δεν είναι ούτε οι συγγραφείς ούτε
οι ζωγράφοι, αλλά οι μουσικοί της τζαζ», δήλωνε ο Όρσον Ουέλς. Και η
νέα σειρά της ΝΕΤ που αρχίζει απόψε στις 8 «Η τζαζ και οι μουσικοί της»,
παρουσιάζει τους λόγους, τα πρόσωπα και την ιστορία τους, που επαληθεύουν την
άποψη του Αμερικανού σκηνοθέτη και διανοούμενου. Η εκπομπή είναι αφιερωμένη
στη μνήμη του Κώστα Γιαννουλόπουλου και την παρουσιάζει ο
Λεωνίδας Αντωνόπουλος, ξεκινώντας την πληροφόρηση με όλα γύρω από τον
Λούις Άρμστρονγκ.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16047P062</ED>
<ID>
ID:136496

</ID><URL>http://ta-nea.dolnet.gr/neaweb/neafile.print_unique?e=A&f=16047&m=P06&aa=2</URL></REF>


Article

<CATEGORY>vin09</CATEGORY>

 <H5>ΣΥΜΠΕΡΑΣΜΑΤΑ ΜΕΛΕΤΗΣ ΚΑΘΗΓΗΤΡΙΑΣ ΤΟΥ ΠΑΝΕΠΙΣΤΗΜΙΟΥ ΑΘΗΝΩΝ
</H5><H5>Άγχος από τα δελτία ειδήσεων
</H5><H2>Η TV παχαίνει τα παιδιά... </H2>
Παχυσαρκία, προβλήματα συμπεριφοράς, φτωχό λεξιλόγιο είναι τρεις από τις εννέα
«πληγές» που προκαλεί στα Ελληνόπουλα η τηλεόραση, όπως προκύπτει από
επιστημονική έρευνα.

Μελέτες με θέμα τη σχέση των παιδιών με τη μικρή οθόνη έδειξαν ότι το «Κουτί
της Πανδώρας» προκαλεί διάφορες ασθένειες ή κακές συνήθειες, όπως η
παχυσαρκία, η επιθετικότητα, η καθιστική ζωή, η αδιαφορία για κάθε είδους δραστηριότητα.

Επιστέγασμα αυτών θα μπορούσε να χαρακτηριστεί το συμπέρασμα μελέτης της
επικούρου καθηγήτριας της Παιδιατρικής, Πόπης Αναστασέας - Βλάχου, που
βασίστηκε σε ερευνητική εργασία της Α' Παιδιατρικής Κλινικής του Πανεπιστημίου
Αθηνών σε αντιπροσωπευτικό δείγμα ανηλίκων (5.000 παιδιά) της Αττικής και της
επαρχίας, στο οποίο κάνει λόγο για τις εννέα «πληγές» που προκαλεί η τηλεόραση
στα παιδιά.

«Η παχυσαρκία, ως γνωστόν, μας απασχολεί στην παιδική ηλικία και οφείλεται σε
πολλούς παράγοντες. Ένας εξ αυτών είναι η τηλεόραση», επισημαίνει η κ.
Αναστασέα - Βλάχου. Διότι τα παιδιά αναπτύσσουν «καθιστική συμπεριφορά που
συνδυάζεται με υπερκατανάλωση τροφών κακής ποιότητας, οι οποίες συνήθως
διαφημίζονται στη μικρή οθόνη, αλλά και με την παρεκτόπιση των διαφόρων
αθλήσεων», εξηγεί η επίκουρος καθηγήτρια. Από την επεξεργασία των στοιχείων
που έκανε, διαπίστωσε πως τα παιδιά εκείνα που «κατανάλωναν» αρκετό χρονικό
διάστημα μπροστά στην τηλεόραση, «ήσαν παχύσαρκα από μικρή ηλικία».

Η παχυσαρκία είναι μία από τις «πληγές» τις μικρής οθόνης. Οι άλλες οκτώ
είναι: Η κακή σχολική επίδοση, τα προβλήματα συμπεριφοράς, η τάση προς μίμηση
που γίνεται αιτία ατυχημάτων, το φτωχό λεξιλόγιο (ή και δυσλεξία), η μοναξιά
και η αντικοινωνικότητα, η ανυπακοή, η επιθετική διάθεση και συμπεριφορά και
το αυξημένο άγχος που εμφανίζουν κυρίως τα αγόρια αλλά και οι φαντασιώσεις στα κορίτσια.

Δεκάλογος

Στη μελέτη της, η κ. Αναστασέα - Βλάχου δεν περιορίζεται μόνον στις
διαπιστώσεις και στις αρνητικές συνέπειες της τηλεόρασης στα παιδιά, αλλά
σημειώνει «όρια και προϋποθέσεις που μπορεί να αποδειχθούν ωφέλιμα για τη
σωματική και πνευματική ανάπτυξη των παιδιών». Και παραθέτει μία δέσμη μέτρων,
έναν δεκάλογο ή οδηγίες ­ συμβουλές, αν θέλετε ­ προς τους γονείς, σύμφωνα με
τον οποίον:

1. Η τηλεόραση πρέπει να μην υπάρχει στο παιδικό δωμάτιο.

2. Να ελέγχεται ο χρόνος παρακολούθησης τηλεοπτικών προγραμμάτων και
πάντως να μην υπερβαίνει τις δύο ώρες την ημέρα.

3. Μαζί με τα παιδιά, μπροστά στην τηλεόραση, να είναι ένας ενήλικος
για να συζητά μαζί τους και ν' ασκεί κριτική.

4. Να μη διστάζετε να κλείνετε την τηλεόραση, όταν οι σκηνές είναι
ακατάλληλες, παρέχοντας εξηγήσεις στο κλασικό παιδικό ερώτημα «γιατί μαμά (μπαμπά)».

5. Να προτρέπετε τα παιδιά προς άλλες δραστηριότητες.

6. Καθημερινός έλεγχος των υποχρεώσεών τους προς το σχολείο.

7. Όχι στα διαφημιζόμενα προϊόντα, εφόσον είναι ακατάλληλα.

8. Οι παιδίατροι να συμβουλεύουν τους γονείς για την τηλεόραση, όπως
συμβαίνει με τη διατροφή τους ή τα εμβόλια.

9. Οι γονείς, όταν τα παιδιά είναι μεγάλα, να συζητούν για το πρόγραμμα
που θα παρακολουθήσουν.

10. Να μην απορρίπτουν ένα τηλεοπτικό πρόγραμμα, όταν αρέσει στα
παιδιά, εφόσον είναι κατάλληλο, ή αθλητικό ή εκπαιδευτικό ή επιμορφωτικό.

Τις αρνητικές επιδράσεις της TV στα παιδιά επιβεβαιώνει μία μητέρα, όταν μία
ωραία πρωία ο σύζυγός της έφυγε από το σπίτι παίρνοντας και την τηλεόραση μαζί
του! Αν και φανατική λάτρης της σαπουνόπερας «Ατίθασα νιάτα», η Ρίτα Μάνλεϊ,
παραγωγός βιντεοκλίπ, ανακάλυψε το νόημα της ζωής. Μάλιστα χωρίς την τηλεόραση
στο σπίτι παραδέχθηκε πως αποκατέστησε τις γραμμές επικοινωνίας με τα παιδιά
της. Εκείνα όμως δεν δέχθηκαν το γεγονός αναλόγως. Τους πρώτους έξι μήνες ο
15χρονος γιος της Τζέιμς και η κατά δύο χρόνια μικρότερη αδελφή του, Κέιτ,
ανέπτυξαν επιθετική συμπεριφορά και εμφάνιζαν συμπτώματα αϋπνίας. Και τα δύο
διακατέχονταν από ανία και η φράση «βαριέμαι τόσο πολύ» έμοιαζε σαν καραμέλα
στο στόμα τους.

Η Αμερικανική Ιατρική Ένωση συστήνει στους γονείς να μην επιτρέπουν στα παιδιά
να βλέπουν τηλεόραση περισσότερο από δύο ώρες ημερησίως, ενώ αρκετά ιδιωτικά
σχολεία προτείνουν πιο ριζοσπαστικές λύσεις. Παρακινούν τους γονείς να μην
αφήνουν καθόλου τα παιδιά να παρακολουθούν τηλεοπτικά προγράμματα.

Σε έρευνα ερωτηματολογίου της οργάνωσης «Children Now», τρία στα πέντε παιδιά
απάντησαν πως βλέπουν τα δελτία ειδήσεων και δήλωναν φοβισμένα, εκνευρισμένα
και γεμάτα άγχος ύστερα από αυτά που είδαν στην τηλεόραση.

«Ο σκοπός της είναι ενημερωτικός, ψυχαγωγικός και εκπαιδευτικός, αλλά όταν δεν
χρησιμοποιείται σωστά γίνεται επικίνδυνη και κυρίως ως προς τη διαμόρφωση του
χαρακτήρα των παιδιών», έγραφε μεταξύ άλλων στην έκθεσή του, με θέμα «Παιδί
και τηλεόραση», ο μαθητής της Ε' Δημοτικού Γιώργος Νακόπουλος, η οποία
παρουσιάστηκε ανάμεσα σε δεκάδες άλλες στο 12ο Παιδικό Φεστιβάλ, η συνομήλική
του Μαριάννα Απαρτόγλου σημείωνε πως «πρέπει να αποφεύγουμε εκπομπές και
ταινίες που δείχνουν σκηνές βίας, γιατί μερικές φορές τα παιδιά μιμούνται αυτά
που βλέπουν στην τηλεόραση. Αποτέλεσμα αυτών είναι ­ τα τελευταία χρόνια ­ η
αύξηση της εγκληματικότητας και της βίας ακόμη και στα παιδιά», ενώ ο Γιώργος
Καπετανίδης ανέφερε πως «τα παιδιά παρακολουθούν ανεξέλεγκτα ταινίες τρόμου
και προσπαθούν να υποδυθούν τους ήρωες ή τους κακούς των ταινιών».

«Τα παιδιά έχουν εγγενή επιθετικότητα και αναζητούν έναν τρόπο να την
εκτονώσουν», έλεγε ο παιδοψυχίατρος Γιώργος Ζώρζος, από το Ινστιτούτο Ψυχικής
Υγείας Παιδιών και Ενηλίκων, στη Ρούλα Τσουλέα («ΤΑ ΝΕΑ» 15/4/97) και συνέχιζε
«αν, συνεπώς, βλέπουν πολλή τηλεόραση και παίζουν με άλλα παιδιά ή ενήλικους,
θα βρουν τρόπους εκφράσεως της επιθετικότητά τους από το "γυαλί" ­ και αυτοί
είναι κατά κανόνα βίαιοι. Αν, αντιθέτως, παίζουν, εκφράζονται με πιο ήπιους τρόπους».

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16047P071</ED>
<ID>
ID:136450

</ID><URL>http://ta-nea.dolnet.gr/neaweb/neafile.print_unique?e=A&f=16047&m=P07&aa=1</URL></REF>


Article

<CATEGORY>vin09</CATEGORY>

 <H2>Στο Αυτόφωρο για προβολή ασέμνων σκηνών
</H2>
<H3></H3>ΘΕΣΣΑΛΟΝΙΚΗ. Γραφείο Βόρ. Ελλάδας

Ο προϊστάμενος της Εισαγγελίας Πρωτοδικών Θεσσαλονίκης κ. Χαρ. Βουρλιώτης
έδωσε χθες εντολή στο Τμήμα Ηθών να παραπέμπει με τη διαδικασία του αυτοφώρου
ιδιοκτήτες τοπικών τηλεοπτικών σταθμών που ενδεχομένως προβάλλουν τις
μεταμεσονύχτιες ώρες άσεμνες διαφημιστικές σκηνές. Ο εισαγγελέας απειλεί με
αυτόφωρη σύλληψη τους ιδιοκτήτες των καναλιών που εκπέμπουν το σήμα τους από
περιοχές της Κεντρικής Μακεδονίας, και παρουσιάζουν αριθμούς τηλεφώνων με
φόντο άσεμνες σκηνές, ενώ σύμφωνα με πληροφορίες παρέδωσε στην Ασφάλεια λίστα
με τέσσερις τηλεοπτικούς σταθμούς.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16047P072</ED>
<ID>
ID:136497

</ID><URL>http://ta-nea.dolnet.gr/neaweb/neafile.print_unique?e=A&f=16047&m=P07&aa=2</URL></REF>


Article

<CATEGORY>vin09</CATEGORY>

 <H2>Νέοι τρόποι μετάδοσης προγραμμάτων
</H2>
<H3></H3>Οι νέοι τρόποι μετάδοσης των τηλεοπτικών προγραμμάτων ήταν το θέμα
συζήτησης στρογγυλής τραπέζης, στο Γαλλικό Ινστιτούτο Αθηνών, λίγο πριν από
την άνοιξη της ψηφιακής δορυφορικά εκπεμπόμενης τηλεόρασης στην Ευρώπη.

Προβληματισμός αναπτύχθηκε, μεταξύ των εισηγητών, όσον αφορά την πιθανότητα
κατάρτισης ενός νέου νομικού πλαισίου με αφορμή τις νέες μεθόδους μετάδοσης
τηλεοπτικών προγραμμάτων αλλά και τους νέους ορίζοντες που δημιουργούνται, από
καλωδιακά δίκτυα ή από ψηφιακά μεταδιδόμενα κανάλια (με το σύστημα της
συμπίεσης τηλεοπτικών συχνοτήτων). Για τις νέες τεχνολογίες μίλησαν (τη
συζήτηση διοργάνωσαν από κοινού η γαλλική πρεσβεία, η γαλλόφωνη τηλεόραση TV5,
το Ινστιτούτο Οπτικοακουστικών Μέσων και συντόνιζε ο δημοσιογράφος Παύλος
Τσίμας) ο διευθυντής Ανάπτυξης του Retevision στην Ισπανία Jose Aznar, ο
γενικός διευθυντής του TV5 Alain Auclaire, ο σύμβουλος του οπτικοακουστικού
τμήματος της γαλλικής πρεσβείας στην Ιταλία Raymond Zanchi, ο υπεύθυνος
ψηφιακής τηλεόρασης για το TDF στη Γαλλία Gerard Fiderspil, η διευθύντρια του
ΙΟΜ Όλγα Κλειαμάκη κ.ά.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16047P073</ED>
<ID>
ID:136537

</ID><URL>http://ta-nea.dolnet.gr/neaweb/neafile.print_unique?e=A&f=16047&m=P07&aa=3</URL></REF>


Article

<CATEGORY>vin15</CATEGORY>

 <H5>Πιστολέρο στην έρημο
</H5><H5>ΤΟΡ 3
</H5><H2>ΤΗΛΕΟΡΑΣΗ ΣΑΒΒΑΤΟΥ
</H2><H2></H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>ΓΟΥΕΣΤΕΡΝ ΤΟΥ ΤΖΟΖΕΦ ΜΑΝΚΙΕΒΙΤΣ ΜΕ ΚΕΡΚ ΝΤΑΓΚΛΑΣ, ΧΕΝΡΙ ΦΟΝΤΑ
</H3>
ΝΩΡΙΣ
<H3></H3>
«Υπήρχε κάποτε ένας κλέφτης». Ο Κερκ Ντάγκλας στο γουέστερν του Μάνκιεβιτς

14.30 Σκάι «Ρένα, τα ρέστα σου». Από την τσόχα, η
Ρένα Βλαχοπούλου πέφτει πάνω σε αεροπειρατές. Κωμωδία του Σακελλάριου
(διάρκεια 92) *

15.30 Star «Ένας ακαταμάχητος πιλότος». Βιντεοταινία με
τον Στάθη Ψάλτη σε ρόλο... πιλότου. Τον διεκδικούν δύο θηλυκά. Πρόβλημά του!
(διάρκεια 72). 
15.30 Mega «Πες το όπως θες» (Say anything). Πιτσιρικάς
19 ετών, αστέρι του κικμπόξ, τα «ρίχνει» σε γόησσα, αλλά ο πατήρ (της γόησσας)
λέει «Νο». Κομεντί του Κάμερον Κρόου, σκηνοθέτη του «Τζέρι Μαγκουάιρ». Με Τζον
Κιούζακ και Αϊόνι Σκάι (διάρκεια 100) **

16.50 Antenna «Κυριακάτικο ξύπνημα». Από τις καλύτερες
αισθηματικές κομεντί από συστάσεως ελληνικού σινεμά. Του Μιχάλη Κακογιάννη, με
το «αχτύπητο» δίδυμο Χορν - Λαμπέτη. Με... κλεμμένο λαχείο αναζητούν καλύτερη
τύχη. Παίζουν ακόμα Παππάς, Καβαδία, Νοταρά και Μαργαρίτα Παπαγεωργίου
(διάρκεια 95) ***½

17.40 Mega «Κατάχρηση εξουσίας». Από την εμπορική περίοδο
του Σταύρου Τσιώλη. Ο Κούρκουλος σε ρόλο διώκτη ναρκωτικών. Μαϊμουδισμός
αμερικανικών ταινιών. Με Λιβανού, Κατράκη, Καλογήρου (διάρκεια 130) **

ΑΡΓΑ

21.15 Seven Χ «Η επιστροφή του πιλότου» (Un pilota
ritorna). Ταινία από την περίοδο του Μουσολίνι και του πολέμου (του 1941). Στη
διάρκεια του αλβανικού πολέμου πιλότος αιχμαλωτίζεται, ερωτεύεται και
διαφεύγει. Με τον Μασιμο Τζιρότι (διάρκεια 90) ***

21.25 ΕΤ1 «Ο κακός, ο ψυχρός και ο ανάποδος».
Ρεσιτάλ Χατζηχρήστου, παρέα με Φωτόπουλο αλλά και Τάκη Μηλιάδη. Δίδυμος
αδελφός σώζει τον ηθοποιό και κωμικό αδελφό του. Παίζει και ο Κατράκης **

21.30 Σκάι «Λάθος ένοχος» (Double take). Μάρτυρας
δολοφονίας στέλνει τον δολοφόνο σε ισόβια, αλλά την «επομένη» περπατώντας
πέφτει πάνω στα... μάτια του δολοφόνου! Η σκηνοθεσία είναι του Μαρκ Λέστερ και
παίζουν Κράιγκ Σέφερ, Μπριζίτι Μπακό. Ουδέποτε προβλήθηκε στις οθόνες
(διάρκεια 96).

22.00 Star «Το χρήμα φέρνει τρέλα» (Brewster's millions).
Για να κερδίσει κληρονομιά 300 εκατομμυρίων δολαρίων, πρέπει να ξοδέψει μέσα
σ' έναν μήνα τριάντα (εκατομμύρια). Εύκολο; Κι όμως, ο κληρονόμος Ρίτσαρντ
Πράιορ τα βρίσκει μπαστούνια. Κωμωδιούλα του Γουόλτερ Χιλ (εξπέρ όμως στις
περιπέτειες). Παίζει και ο Τζον Κάντι (διάρκεια 97) **

22.15 ΝΕΤ «Στον πλανήτη Γη τα κορίτσια είναι όμορφα»
(Earth girls are easy). Ο αρραβωνιαστικός φέρνει αντίζηλη της αρραβωνιάρας κι
εκείνη φέρνει τρεις... εξωγήινους! Κωμωδία του Τζούλιαν Τεμπλ, με Τζεφ
Γκόλντμπλαμ, Τζίνα Ντέιβις, Τζιμ Κάρεϊ και Τζούλι Μπράουν. Αξίζει! (διάρκεια
99) ***

22.30 Antenna «Αγάπη και αίμα». Γουέστερν - φουστανέλα
του Νίκου Φώσκολου. Μονομαχία τσιφλικάδων. Με το ζεύγος Καρέζη - Καζάκου, αλλά
και Λάκη Κομνηνό, Σπύρο Καλογήρου και Φλωρέττα Ζάννα (διάρκεια 89) **

23.30 ΕΤ1 «Ο Παράδεισος δεν μπορεί να περιμένει» (Made in
heaven). Εξωγήινη φανταστική περιπέτεια του Καναδού Άλαν Ρούντολφ. Εκείνος
καταλήγει στον... Ουρανό (ύστερα από θανατηφόρο δυστύχημα), ερωτεύεται
επουράνια ύπαρξη, αλλά εκείνη πρέπει να επιστρέψει στη Γη για να κάνει τον...
κύκλο της. Τρυφερό και ευχάριστο, με τους Τίμοθι Χάτον, Κέλι Μακ Γκίλις, Έλεν
Μπίρκιν και Αμάντα Πλάμερ***

23.30 Mega «Τίνα» (What's love got to do with it-Tina). Η
Τίνα Τέρνερ γρονθοκοπείται από τον βίαιο... Άικ! Κουτσομπολιό! Με την Άντζελα
Μπάσετ σε ρόλο μαύρης που υποφέρει τα πάνδεινα, αλλά στο τέλος ελευθερώνεται.
Ο Λόρενς Φίσμπερν παίζει τον... αλήτη Άικ. Η σκηνοθεσία είναι του Μπράιαν
Γκίμπσον (διάρκεια 107) ***

ΠΟΛΥ ΑΡΓΑ

00.05 Star «Φονικό καλοκαίρι» (The mean season).
Ενδιαφέρον θρίλερ του Φίλιπ Μπόρσος. Άρθρο δημοσιογράφου αναγκάζει τον
δολοφόνο να έρθει σε επαφή με τον... συντάκτη. Θύμα ένα κορίτσι. Τρίγωνο από
Κερτ Ράσελ, Μάριελ Χεμινγουέι και Ρίτσαρντ Τζόρνταν (διάρκεια 103) ***

00.50 Antenna «Μαξ» (Max). Το αγοράκι ευκατάστατης
οικογένειας πάσχει από ανίατη αρρώστια και ο πατέρας μετακομίζει την
οικογένεια σε καθαρό περιβάλλον. Μελαγχολικό και τρυφερούτσικο σε σκηνοθεσία
Τσαρλς Γουίλκινσον. Με Ρ.Χ. Τόμσον και Ντενίς Κρόσμπι (διάρκεια 90) **½

01.00 ΕΤ3 «Bullshot». Σαν κωμωδία... Μόντι Πάιθον και
σκηνοθεσία του Βρετανού Ντικ Κλέμεντ. Ελάχιστα πράγματα (διάρκεια 83) **½

01.00 Σκάι «Θανατηφόρα επιδημία» (Condition critical).
Θανατηφόρα επιδημία σκορπάει τρόμο στο Λος Άντζελες, ενώ παράλληλα μία γιατρός
περιμένει τον... εραστή της. Ουδέποτε προβλήθηκε στις αθηναϊκές οθόνες. Η
σκηνοθεσία είναι του Τζέραλντ Φρίντμαν και παίζουν Ντένις Αρντ, Κριστίνα Χαγκ
(διάρκεια 88).

02.00 Star «Υπήρχε κάποτε ένας κλέφτης» (There was a
crooked man). Γουέστερν του Τζόζεφ Μάνκιεβιτς με έξι ληστές να ψάχνουν
κρυμμένο θησαυρό στην έρημο. Από τις τελευταίες δόξες του Κερκ Ντάγκλας. Καλό
καστ με Χένρι Φόντα, Γουόρεν Όουτς και Μπέρτζες Μέρεντιθ. Ό, τι πρέπει για
τους φίλους του είδους (διάρκεια 125) ***

02.00 Mega «Ο ξυλουργός» (The carpenter). Το πνεύμα κάποιου
ξυλουργού που έχτισε κάποιο σπίτι, πλανάται σαν απειλή πάνω από τα κεφάλια των
νέων ενοίκων. Ταινία τρόμου του Ντέιβιντ Γουέλινγκτον, με Λιν Άνταμς και Πιέρ
Λενιόρ (διάρκεια 86) **

03.30 Mega «Οι καταραμένοι» (Cursed). Κι άλλη ταινία
τρόμου, σκηνοθετημένη από τον Μάικλ Αρσενό. (Καμία σχέση με το ομότιτλο έργο
του Βισκόντι). Άγαλμα πέφτει από το καμπαναριό και σκοτώνει τον... ιερέα! Με
Ρον Λία και Κάθριν Κόλβεϊ. 
04.40 Antenna «Ληστεία στη Νέα Υόρκη» (Blue steel). Η
Τζέιμι Λι Κέρτις είναι αστυνομικίνα και ο Ρον Σίλβερ... χρηματιστής. Όμως, ο
άνθρωπος είναι και δολοφονός. Περιπέτεια της Κάθριν Μπινγκελόου. Ασήμαντο!
(διάρκεια 96) **

1.«Υπήρχε κάποτε ένας κλέφτης». Γουέστερν με Κερκ Ντάγκλας - Χένρι
Φόντα (Star, 02.00).

2.«Φονικό καλοκαίρι». Θρίλερ με δημοσιογράφο τον Κερτ Ράσελ 
(Star, 00.05).

3.«Κυριακάτικο ξύπνημα» Αισθηματική κομεντί με Χορν - Λαμπέτη. 
(Antenna 16.50)

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16047P081</ED>
<ID>
ID:136466

</ID><URL>http://ta-nea.dolnet.gr/neaweb/neafile.print_unique?e=A&f=16047&m=P08&aa=1</URL></REF>


Article

<CATEGORY>vin15</CATEGORY>

 <H5>Σασπένς στον ωκεανό
</H5><H5>ΤΟΡ 3
</H5><H2>ΤΗΛΕΟΡΑΣΗ ΚΥΡΙΑΚΗΣ
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>ΘΡΙΛΕΡ ΕΝ ΠΛΩ ΤΟΥ ΑΥΣΤΡΑΛΟΥ ΦΙΛΙΠ ΝΟΪΣ
</H3>
ΝΩΡΙΣ

13.40 ΕΤ1 «Καρδιά που λύγισε από πόνο». Η καρδιά της
Ελένης Ανουσάκη μοιρασμένη σε δύο άνδρες. Εις εξ αυτών είναι ο Γιάννης Φέρτης!
Μελό, με εργάτρια που καταφθάνει στο χωριό της προερχόμενη από την Γερμανία **

15.15 ΝΕΤ «Το μυστικό» (The secret). Τρυφερό, κοινωνικό
και ολίγον ξεπερασμένο. Παππούς - εγγονός είναι δυσλεκτικοί και αγράμματοι.
Στον ρόλο του παππού ο Κερκ Ντάγκλας (του 1992). Κοντά του ο Τζέσε Τέντλερ
(διάρκεια 89) **

15.20 Mega «Μπιγκ μπίζνες» (Big business). Η Μπέτι
Μίντλερ κλέβει την παράσταση, παρέα με την... δίδυμη αδελφή της Λίλι Τόμλιν.
Μπερδέματα δύο ζευγών διδύμων, το ένα από την πόλη, το άλλο από το χωριό. Η
σκηνοθεσία του Τζίμι Άμπρααμς (διάρκεια 93) ***

15.30 Star «Εσένα μόνο αγαπώ». Κι αυτό μελό, με τον
Ξανθόπουλο σε ρόλο τραγουδιστή, ενώ η Δώρα Σιτζάνη είναι δημοσιογραφίνα.
Παίζει και ο Κατράκης (διάρκεια 110) **

15.30 ΕΤ3 «Όνειρα στην Κοπεγχάγη» (Copenhagen fox trot).
Ιταλός δάσκαλος συναντάει μικρή... Δανέζα. Ουδείς «γνωρίζει» την ταινία.
(διάρκεια 103).

15.50 Antenna «Οι άρχοντες της πόλης» (The lords of
flatsbush). Ταινιούλα του 1974, με τον (άγνωστο τότε) Σιλβέστερ Σταλόνε.
Μπρατσωμένος νεανίας με πέτσινο μπουφάν στο Μπρούκλιν του 1957! (διάρκεια 80) **

17.10 Mega «Ο άνθρωπος για όλες τις δουλειές». Κομεντί
του Γιώργου Κωνσταντίνου που παριστάνει τον καλό Σαμαρίτη, βοηθώντας τους
πάντες και δουλεύοντας σε ξενοδοχείο (διάρκεια 118) **

19.15 ΝΕΤ «Όνειρο ΙΙ». Πέρασε... απαρατήρητο, αλλά είναι
μικρός άθλος. Ο Φρέντυ Βιανέλλης σκηνοθετεί θαλάσσια πορεία πάνω σε μικρό
ιστιοπλοϊκό, παρέα με τον... γιο του. Η μουσική είναι του Νίκου Ξυδάκη
(διάρκεια 88) ***

ΑΡΓΑ

21.00 Star «Ο Ρομπέν των Δασών» (Robin Hood, prince of
thieves). Μετά το «Χορεύοντας με τους λύκους» ο Κέβιν Κόστνερ είπε να...
ξεσκάσει και αναθέτει στον φίλο του Κέβιν Ρέινολντς την σκηνοθεσία της
ταινίας, κρατώντας για τον εαυτό του τον ρόλο του Ρομπέν. Ευχάριστη,
χορταστική περιπέτεια σε στυλ «κλασικά εικονογραφημένα». Καλό παραμύθι με
Μόργκαν Φρίμαν, Κρίστιαν Σλέιτερ και Άλαν Ρίκμαν (διάρκεια 138) ***

21.15 Seven Χ «Τζορντάνο Μπρούνο» (Giordano Bruno).
Ιταλικό, ενδιαφέρον και... φιλοσοφικό-θρησκευτικό με τον Τζιαν Μαρία Βολοντέ
στον ρόλο του Τζορντάνο Μπρούνο, που οι ελιτίστικες θεωρίες του τον έστειλαν
στην πυρά. Παίζει και η αισθησιακή Ράμπλινγκ του 1973 (διάρκεια 123) ***

22.05 ΝΕΤ «Η Τσιγγάνα και ο τζέντλεμαν» (The gypsy and
the gentleman). Είναι του Τζόζεφ Λόουζι, παίζει η Μελίνα Μερκούρη, αλλά το
αποτέλεσμα είναι μέτριο. Γοητευτικός, σπάταλος νέος, ερωτεύεται ατίθαση,
φλογερή Τσιγγάνα. Ο Κιθ Μίτσελ ξελογιασμένος από την Μελίνα. ***

22.15 Antenna «Ο Λαμπρούκος μπαλαντέρ». Η Μάρω Κοντού υφαίνει
παγίδα γύρω από τον αδιόρθωτο γλεντζέ Λάμπρο Κωνσταντάρα (διάρκεια 87) **

«Κρουαζιέρα στην άκρη του τρόμου». Ο Σαμ Νιλ συναντά πλοίο - φάντασμα!

23.45 Star «Κρουαζιέρα στην άκρη του τρόμου» (Dead calm).
Το καλύτερο θρίλερ της βραδιάς, και η καλύτερη στιγμή του Αυστραλού Φίλιπ
Νόις, σκηνοθέτη των «Παιχνιδιών ολέθρου» με τον Χάρισον Φορντ (Patriot games).
Ζευγάρι πλανάται ανέμελα με το ιστιοπλοϊκό του, αλλά ξαφνικά συναντάει
ακυβέρνητο σκάφος με πλήθος πτωμάτων! Νεκρική... άπνοια, «υγρή» σκηνοθεσία και
εξαιρετικό «τάιμινγκ». Με το ζεύγος Νικόλ Κίντμαν - Σαμ Νιλ. Για όσους ψάχνουν
το διαφορετικό (διάρκεια 96) ****

ΠΟΛΥ ΑΡΓΑ

00.10 ΝΕΤ «Το αγκίστρι». Η φολκλορική, κοσμοπολίτικη
ταινία που μας εκπροσώπησε σε κάποιο φεστιβάλ της Μόσχας. Ατού η γυναικάρα
Ζακλίν Μπισέ! Πλάι της ο Γκούντερ Στολ. Η Σοφία Ρούμπου (του 1976) και ο
Ντίνος Καρύδης εκπροσωπούν την... Ελλάδα. Τρεις πλούσιοι «παίζουν» κάνοντας
κρουαζιέρα (διάρκεια 95) **½

00.30 Mega «Υπόθεση δολοφονίας» (Το kill a priest).
Πολωνός ιερέας ευλογεί την Αλληλεγγύη, αλλά αστυνομικός αμφισβητεί τις
προθέσεις του. Με Κρίστοφερ Λαμπέρ (ιερέας) και Εντ Χάρις (αστυνομικός). Η
Πολωνέζα Ανιέσκα Χόλαντ σκηνοθετεί, αλλά ελάχιστα στο πηλίκον (διάρκεια 113) **½

01.45 Star «Αθώος εκ προμελέτης» (Ordeal by innocence).
Καλοφτιαγμένο και άξιο... προσοχής. Από μυθιστόρημα της Αγκάθα Κρίστι, με
Ντόναλντ Σάδερλαντ, Φέι Νταναγουέι, Κρίστοφερ Πλάμερ και Σάρα Μάιλς (διάρκεια
87) ***½

02.30 Antenna «Ο μπάτσος του Χόλιγουντ» (Hollywood cop).
Σατανικοί και αδίστακτοι τύποι απάγουν πιτσιρίκο, γιο πρώην μέλους της
συμμορίας που την κοπάνησε με έξι εκατομμύρια δολάρια. Με Τζιμ Μίτσαμ,
Ντέιβιντ Γκος και Κάμερον Μίτσελ. (διάρκεια 101) **

05.00 Antenna «Άγριος πλανήτης» (Fantastic planet). Κι
αυτό «σκουπίδι», δηλαδή b movie του 1973. Ομάδα ρομπότ καταπιέζει κατοίκους
κάποιου πλανήτη! (διάρκεια 65). 
1. «Κρουαζιέρα στην άκρη του τρόμου». Θρίλερ στη... θάλασσα με Νικόλ
Κίντμαν (Star, 23.45).

2. «Αθώος εκ προμελέτης». Από τις καλύτερες στιγμές της
κινηματογραφικής... Αγκάθα Κρίστι (Star, 01.45).

3. «Ρομπέν των Δασών». Δηλαδή, χορταστικός Κέβιν Κόστνερ (Star, 21.00).

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16047P101</ED>
<ID>
ID:136463

</ID><URL>http://ta-nea.dolnet.gr/neaweb/neafile.print_unique?e=A&f=16047&m=P10&aa=1</URL></REF>


Article

<CATEGORY>vin09</CATEGORY>

 <H2>Μετάλλιο στον Αντ. Σαμαράκη
</H2>
Περιτριγυρισμένος από παιδιά, φίλους και θαυμαστές, ο Αντώνης Σαμαράκης
τιμήθηκε χθες με το Χρυσό Μετάλλιο Αξίας της Πόλεως των Αθηνών

Με τον Ύμνο της Χαράς και τον Εθνικό Ύμνο έκλεισε χθες στην Παλαιά Βουλή η
πανηγυρική τελετή παρασημοφόρησης του Αντώνη Σαμαράκη με το Χρυσό Μετάλλιο
Αξίας της Πόλεως των Αθηνών.

«Όλα στη Γη πρόκειται να αλλάξουν. Δεν θα προλάβουμε την αλλαγή, αλλά γι'
αυτήν δουλεύουμε», είπε συγκινημένος ο συγγραφέας, δανειζόμενος τη φράση αυτή
από τις «Τρεις Αδελφές» του Τσέχωφ για να κλείσει την ομιλία του. Μια ομιλία
ζωντανή όπως πάντα, με αναφορές στις πληγές του σημερινού κόσμου, που την
απηύθυνε στο πολυπληθές ακροατήριο αλλά κυρίως στη νέα γενιά που την
εκπροσωπούσε μια τάξη μαθητών.

«Ο Αντώνης Σαμαράκης είναι ένας οικουμενικός συγγραφέας και άνθρωπος γιατί
είναι ένας πραγματικός Αθηναίος με την κλασική έννοια του όρου», τόνισε στην
ομιλία του ο δήμαρχος Δημήτρης Αβραμόπουλος. Και αναφέρθηκε στις αρχές του
έργου και του αγώνα του Αντώνη Σαμαράκη: Δημοκρατία, Ατομικές Ελευθερίες,
Σεβασμός στην Ανθρώπινη Αξιοπρέπεια καθώς και στην χριστιανική αρχή της Αγάπης.

«Από τους σημαντικότερους σύγχρονους συγγραφείς μας» τον ονόμασε στον
χαιρετισμό του (που διαβάστηκε πριν από την παρασημοφόρηση του συγγραφέα) ο
Πρόεδρος της Δημοκρατίας Κωνσταντίνος Στεφανόπουλος, δηλώνοντας αναγνώστης και
φίλος του Σαμαράκη. Ακολούθησε ο Νικήτας Τσακίρογλου που διάβασε αποσπάσματα
από το «Αρνούμαι» και το ποίημα του συγγραφέα «Κάτι Απλό». Κι έπειτα όλοι
έσπευσαν να συγχαρούν τον δικό τους Αντώνη. Από τον Απόστολο Κακλαμάνη μέχρι
τη Μαρία Δαμανάκη και από τον Φρέντυ Γερμανό μέχρι την Έλσα Παπαδημητρίου.
Όμως εκείνος, κάτω από το βλέμμα της αγαπημένης γυναίκας του Ελένης, στράφηκε
προς τους μεγάλους του φίλους. Τα παιδιά. «Θέλετε έναν κόσμο γεμάτο ειρήνη,
χαρά και ευτυχία; Θέλετε μια Ελλάδα με κοινωνική δικαιοσύνη και χαμόγελο;» τα
ρώτησε. «Ναι-αι-αι» απάντησαν εκείνα. Και άφησε τη φωνή τους να κυριαρχήσει.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16047P121</ED>
<ID>
ID:136442

</ID><URL>http://ta-nea.dolnet.gr/neaweb/neafile.print_unique?e=A&f=16047&m=P12&aa=1</URL></REF>


Article

<CATEGORY>vin09</CATEGORY>

 <H5>Η ΟΛΙΑ ΛΑΖΑΡΙΔΟΥ ΕΝΣΑΡΚΩΝΕΙ ΤΗΝ ΜΑΡΙΑ ΠΟΛΥΔΟΥΡΗ
</H5><H5>Η αμφιλεγόμενη Μαρία Πολυδούρη
</H5><H2>«Εγώ δεν είμαι ηθοποιός»
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

<H3>Η Όλια Λαζαρίδου, φύση άναρχη, έφτασε από τον Βόλο στα «Ιλίσια» για να
σαρκώσει συναρπαστικά μια άλλη άναρχη φύση, τη Μαρία Πολυδούρη, στο θέαμα «Ηχώ
στο χάος» της Βαρβάρας Μαυρομάτη

</H3>
Όλια Λαζαρίδου: «Ως τώρα έχω ακολουθήσει την τακτική του αυτοσχεδιασμού.
Αυτοσχεδιάζω ανάλογα με τις ανάγκες μου. Όταν φτάσω στο αμήν κάνω κάτι. Παίζω,
ας πούμε, στην τηλεόραση»

Την είδα στον Βόλο. Αρχές Νοεμβρίου. Να ανεβαίνει, ντυμένη στα μαύρα, στο
φιδωτό πατάρι του Σωκράτη Σωκράτους, βουτηγμένη στα ημίφωτα, να πλέκει τη φωνή
της με τις ηλεκτρονικές μουσικές του Κωνσταντίνου Βήτα και να μετουσιώνει σε
πράξη θεατρική την ποίηση και την ύπαρξη της ξεχασμένης Μαρίας Πολυδούρη, της
ποιήτριας του Μεσοπολέμου, σε ένα αισθαντικό, πυκνό θέαμα που σχεδίασε η
Βαρβάρα Μαυρομάτη και που με απογείωσε μέσα στα πενήντα πέντε λεπτά της
διάρκειάς του.

Το ΔΗΠΕΘΕ Βόλου παρουσιάζει την παράσταση αυτή έως και την Κυριακή στην Αθήνα,
στο θέατρο «Ιλίσια». Ευκαιρία, λοιπόν, για μια κουβέντα με την Όλια Λαζαρίδου.

Την συνάντησα στο διαμέρισμά της στον Λυκαβηττό, προς τη μεριά της Νεάπολης.
Ένα σπίτι ανάλαφρο, «άπιαστο», ρευστό. Όπως η ίδια.

Έχει σχεδόν είκοσι δύο χρόνια στο θέατρο. Από το '76 που τελείωσε τη σχολή του
«Θεάτρου Τέχνης» και βγήκε στην καλοκαιρινή σκηνή του, στο «Φιόρο του Λεβάντε»
και, αμέσως μετά, τον χειμώνα, που γοήτευσε παίζοντας την Σμεραλδίνα στον
«Υπηρέτη δύο αφεντάδων». Όλοι μιλούσαν τότε για μια νέα πρωταγωνίστρια που
ανατέλλει, περιζήτητη από τους ποιοτικούς σκηνοθέτες, την πήρε μαζί του ο
Ντασσέν, έπαιξε πλάι στην Καρέζη, μπήκε με πρώτο ρόλο στο Εθνικό, έγινε
ανάρπαστη ­ σχεδόν «καλτ» ­ για ένα μεγάλο διάστημα, από τους σκηνοθέτες του
νέου ελληνικού κινηματογράφου, μεγάλες προσδοκίες... Όμως η Όλια Λαζαρίδου δεν
έγινε η πρωταγωνίστρια του είδους που όλοι περίμεναν. Το «ρευστό», το
«άπιαστο» που λέγαμε... Προτίμησε να πάει σε ΔΗΠΕΘΕ ­ στην Πάτρα, στον Βόλο...
­ να ανεβεί σε Εξώστες, να κατεβεί σε υπόγεια Στούντιο με θέσεις μετρημένες,
να παίξει μονολόγους ολίγων ημερών, να αρνηθεί να συμμετάσχει σε παραστάσεις
που θα κρατούσαν ολόκληρη σεζόν, να συνεργαστεί με θέατρα όπου σίγουρα το
«κασέ» της δεν επρόκειτο με τίποτα να υψωθεί, μετά να κάνει τηλεόραση για να
«ορθοποδήσει» οικονομικά... Μια πορεία άναρχη, «τεθλασμένη», που ένα
«θεατρικώς ορθά» σκεπτόμενο άτομο θα μπορούσε να θεωρήσει «τρελή» και αυτοκαταστροφική.

Αλλά η Όλια Λαζαρίδου, όπως διέψευσε κάποιες προσδοκίες, διέψευσε και την
κυρίαρχη «τετράγωνη λογική». Και επέβαλε την προσωπικότητα και το τάλαντό της
μέσα από τις «άναρχες» αυτές κινήσεις και τις παράτολμες αποφάσεις που, με
τρόπο μαγικό, τις μετέτρεψε σε κύρος!

«Όντως, ήταν μια εντελώς "τεθλασμένη" πορεία», συμφωνεί και μετά γελάει. «Και
ελπίζω ότι θα εξακολουθήσει να είναι "τεθλασμένη" μέχρι να πεθάνω».

Αν το επιδίωξε; «Ε, ναι. Τελικά, ό,τι κάνεις το έχεις επιδιώξει. Όχι ότι είμαι
άνθρωπος που ακολουθεί ιδεολογίες. Ποτέ δεν ήμουν. Ούτε και στα χρόνια της
έξαρσης των ιδεολογιών. Το ένστικτό μου ακολουθώ. Κάτι που δεν περνάει από το
μυαλό αλλά από την ψυχή μου. Που είναι επομένως τυφλό. 
Και κοιτώντας πίσω βλέπω ότι έκανα πάντα αυτό που είχα ανάγκη. Λειτουργώ
σχεδόν σωματικά. Είναι από τα καλά που έχω.

Προχθές που το σκεφτόμουν κατάλαβα, ξέρεις, ότι εγώ μάλλον δεν είμαι ηθοποιός.
Δηλαδή δεν θεωρώ ακριβώς ηθοποιό τον εαυτό μου. Είμαι καλλιτέχνης με την πιο
πλατιά έννοια του όρου. Περισσότερο από το να κάνω έναν καλό, μεγάλο ρόλο,
θέλω να κάνω δουλειές "επίκαιρες". Όχι με την έννοια του μοντέρνου αλλά του
ζωντανού. Αυτό εννοώ "επίκαιρο". Κάτι που την εποχή, τη στιγμή που γίνεται, να
έχει τη δύναμη κάποιους να "ακουμπήσει", να συγκινήσει. Έχω ανάγκη να διατηρώ
τον ενθουσιασμό μου για τη ζωή. Και, για να τον διατηρώ, εφευρίσκω διάφορα
πράγματα: αντιφατικά, όχι αυτονόητα, αμφιλεγόμενα... Αυτό το "κατς" με κρατάει
σε ζωντάνια και ξυπνάει την καλλιτεχνική μου ενέργεια».

Κάθεται σταυροπόδι στον καναπέ με τα μαλλιά ελαφρώς αχτένιστα και γελάει πάλι.

«Δεν μου αρέσει να λέω τα βιογραφικά μου. Βαριέμαι. Δεν το λέω αυτό
"χαριτωμένα". Βαριέμαι βαθιά, υπαρξιακά. Και βαριέμαι γιατί αυτά τα βιογραφικά
στα προγράμματα δεν βρίσκω να έχουν άλλο νόημα παρά να προκαταλάβεις τον κόσμο
που έρχεται να σε δει: "κοιτάξτε τι έχω κάνει ως τώρα". Το θέμα, όμως, είναι
τώρα τι κάνεις. Και αν τώρα θα του αρέσεις. Οι παλιές "δάφνες" έχουν κάτι το θανατερό».

Τι θεωρεί σημαντικότερο απ' όσα έκανε στα είκοσι δύο χρόνια της στο θέατρο;
«Θα σου πω κάτι τρελό. Σημαντικότερο θεωρώ όταν, το '86, που μπήκα στο Εθνικό
και έκανα πρώτο ρόλο και όλοι θεωρούσαν μεγάλη την τύχη μου, τα παράτησα όλα
και έφυγα στη Γαλλία και είδα θέατρο και πήγα στη σχολή του Βιτέζ και έμεινα
εκεί ένα χρόνο και ξανάγινα μαθήτρια, ενώ είχα πίσω μου δέκα χρόνια δουλειάς,
τα οποία εκεί δεν τα "έφερα" γιατί κανείς δεν το ήξερε. Αυτή η ανατροπή των
δεδομένων, αυτή η ρωγμή στην πεπατημένη που θα ακολουθούσα, μου ξύπνησε τόση
ενέργεια και μου άνοιξε τέτοιους κόσμους που ούτε να το φανταστείς... Βρήκα το
θάρρος και ανέτρεψα αυτή την, μικρούλα έστω, καθιέρωση».

Την ρωτώ αν νιώθει σήμερα ικανοποιημένη.

«Το παλεύω. Όπως όλοι μας. Δεν είναι εύκολο να δίνεις νόημα στα πράγματα γύρω
σου. Γιατί πρέπει να τους δίνεις. Αν δεν τους δώσεις, από μόνα τους δεν έχουν.
Αυτό έχω καταλάβει εγώ».

«Διάλεξα να παίξω στην "Ηχώ στο χάος", πρώτον γιατί δεν είναι θέατρο με την
ακαδημαϊκή έννοια. Χρησιμοποίησα και πάλι τα κριτήρια του "επίκαιρου", που
λέγαμε. Θα μου πεις, ποια σχέση μπορεί να έχουν η Πολυδούρη και ο Καρυωτάκης
του '20 και του '30 με την έννοια του επίκαιρου. Μα η σχέση βρίσκεται μέσα από
το πώς μπορείς να μιλήσεις για παλιά πράγματα με επίκαιρο τρόπο. Τι άλλο από
αυτό είναι το θέατρο, εξάλλου;

Ρόλο έπαιξε και η καλλιτεχνική ­ όχι η φιλική, το τονίζω, ­ σχέση μας με την
Βαρβάρα Μαυρομάτη. Την εκτιμώ και πιστεύω ότι είναι κι αυτή καλλιτέχνης. 
Είχα τη βεβαιότητα λοιπόν ότι θα βγει κάποια προσωπική κατάθεση, κάτι που
είναι πολύ σημαντικό στις μέρες μας. Γιατί συνήθως έχουμε την τάση να
κρυβόμαστε πίσω από αυτό που κάνουμε. Θέλει θάρρος να είσαι προσωπικός.

Έγινε στη Βαρβάρα αυτή η πρόταση από το ΔΗΠΕΘΕ Βόλου να κάνει μια παράσταση με
θέμα την ποίηση και σκεφτήκαμε την Πολυδούρη. Γιατί αρέσει και στις δυο μας η
ποίησή της αλλά και γιατί ήταν ένα αμφιλεγόμενο πρόσωπο. Και μετά προστέθηκε ο
Κωνσταντίνος Βήτα, που η μουσική του ταιριάζει σατανικά με την ποίηση αυτή.
Γιατί ­ το πιστεύω ­ είναι νεορομαντικός. Ξέρεις, είναι πολλοί οι πιτσιρικάδες
σήμερα που κρύβουν κάτω από ατσάλινο περίβλημα έναν σχεδόν αρρωστημένο ρομαντισμό».

Είναι, όμως, αυτό θέατρο;

«Να σε ρωτήσω κι εγώ με τη σειρά μου τι είναι θέατρο; Αναρωτιέμαι. Γιατί δεν
ξέρω την απάντηση. Εκείνο που πιστεύω, πάντως, είναι ότι η έννοια "θέατρο"
στις μέρες μας χρειάζεται αναθεώρηση. Γιατί, αλλιώς, κινδυνεύουμε να βρεθούμε
να κάνουμε μια δουλειά που ανήκει στα μουσειακά είδη. Εδώ αρχίζει η
κλωνοποίηση... Πώς θα δείξει ο άνθρωπος την μοναδικότητά του αν δεν
ξαναεπινοήσει τα μέσα του. Και το θέατρο αυτό θέλει να δείξει: τι θαυμάσιο και
μοναδικό είναι ο άνθρωπος...».

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: P13</CAT>
<ED>
Κωδικός άρθρου: A16047P131</ED>
<ID>
ID:136443

</ID><URL>http://ta-nea.dolnet.gr/neaweb/neafile.print_unique?e=A&f=16047&m=P13&aa=1</URL></REF>


Article

<CATEGORY>vin09</CATEGORY>

 <H5>Τραγούδια που μοσχοβολούν ιτιά και βασιλικό
</H5><H2>ΗΧΟΙ
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

<H3></H3>«ΛΙΒΑΔΕΙΑ». Δημοτικά τραγούδια από το Αρχείο Ελληνικής Δισκογραφίας
(«ΜΙΝΟΣ - ΕΜΙ»).

Ευτυχώς που υπάρχουν κάποιοι άνθρωποι και μας θυμίζουν ότι και σήμερα κάπου
ακούγεται και το δημοτικό τραγούδι, έστω και αν σύγχρονα μέσα επικοινωνίας το
αγνοούν ή το απορρίπτουν συστηματικά ή από πλήρη άγνοια.

Η δημοτική παράδοση είναι ο ίδιος ο μουσικός μας πολιτισμός (ή ένα μεγάλο
κομμάτι του) και θέλουμε να πιστεύουμε ότι αποτελεί ηθικό χρέος να μην ξεχνάμε
το δημοτικό τραγούδι.

Η έκδοση σε CD 22 δημοτικών τραγουδιών και ορχηστρικών από την καρδιά της
Ρούμελης, δείχνει ότι κάτι κινείται σωστά και προς αυτήν την κατεύθυνση, όπου
υπάρχουν ακόμη αναξιοποίητοι μουσικοί θησαυροί. Τα τραγούδια αυτά αποτελούν
μαρτυρία της κοινής παράδοσης και της ιστορίας της Λιβαδειάς.

Στην επεξεργασία, τη μελέτη και την επιλογή του ρεπερτορίου, που περιλαμβάνει
το CD, συνεργάστηκαν ο Αντώνης Κόντος και ο Παναγιώτης Κουνάδης. Παράλληλα,
όμως, για την κυκλοφορία αυτής της σπάνιας συλλογής, με τα 22 δημοτικά
τραγούδια της Λιβαδειάς, έχει συμβάλει ουσιαστικά ο δήμος της πόλης. Για τη
συλλογή του σπάνιου αυτού υλικού χρειάστηκαν αρκετά χρόνια. Η Λιβαδειά ­ κατά
τους ερευνητές ­ αποτελεί ίσως το πιο πολυτραγουδισμένο μέρος της Ελλάδας.
Δεκάδες τραγούδια, και σε πολλές και διαφορετικές παραλλαγές, γράφτηκαν και
τραγουδιόνται για να υμνήσουν τις φυσικές της ομορφιές, να περιγράψουν
ιστορικά συμβάντα, αλλά και για να μετατρέψουν σε μελωδίες την κρυστάλλινη
ομορφιά των κοριτσιών της.

Όλα τα τραγούδια «μοσχοβολούν» «Ιτιά» και «Βασιλικό». Είναι όλα παραδοσιακά
γνήσια. Τα θρυλικά «Σαράντα παλληκάρια», «Εύμορφη που 'ναι η Λιβαδειά»,
«Λιβαδιώτισσα», «Λιβαδειά α λα Μωραΐτικα», «Τα κορίτσια της Λιβαδειάς».
Ερμηνευτές, κορυφαία ονόματα της δημοτικής παράδοσης: Κώστας Ρούκουνας,
Γιώργος Παπασιδέρης, Ρίτα Αμπατζή, Ρόζα Εσκενάζυ, Σωτήρης Στασινόπουλος,
Σταύρος Ρεμούνδος, Σεραφείμ Γεροθεοδώρου, Αντώνης Νταλγκάς, Δήμος Χολέβας,
Νικήτας (με το κλαρίνο του). Εκτός από τα 18 παραδοσιακά τραγούδια, το CD
περιλαμβάνει και τέσσερις σπάνιους οργανικούς σκοπούς, με τους πιο γνωστούς
κλαρινίστες της εποχής εκείνης.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: P13</CAT>
<ED>
Κωδικός άρθρου: A16047P132</ED>
<ID>
ID:136490

</ID><URL>http://ta-nea.dolnet.gr/neaweb/neafile.print_unique?e=A&f=16047&m=P13&aa=2</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2><H2></H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Διαλύοντας τον Χάρι. 5.00-7.00-9.00-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Ο κύριος με τα γκρι. 6.40-8.50-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Τζέιμς Μποντ 007: Το αύριο ποτέ
δεν πεθαίνει. 6.00-8.30-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Ο γκαφατζής της ζούγκλας.
6.30-8.30-10.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Το παιχνίδι. 6.00-8.30-11.00 μ.μ. Ηρακλής - πέρα από τον μύθο. Κυρ.
ώρα 4.10 μ.μ.

ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Τιτανικός. 6.15-10.00 μ.μ. Σάβ.-Κυρ. ώρα 2.30 μ.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Τιτανικός.
3.00-6.45-10.30 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Τιτανικός. 6.15-10.00 μ.μ.

ΑΘΗΝΑΙΟΝ CINEPOLIS PHILIPS 2. Η επίλεκτη. 5.30-8.10-10.50 μ.μ.

ΑΘΗΝΑΙΟΝ CINEPOLIS PHILIPS 3. Τιτανικός. 3.00-6.45-10.30 μ.μ.

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Condition). Τα φτερά της αγάπης. 6.30-8.45-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Το παιχνίδι. 6.00-8.30-11.00
μ.μ. Ηρακλής - πέρα από τον μύθο. Σάβ. ώρα 4.00 μ.μ. Κυρ. 12.00-4.00 μ.μ.

ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Ο κύριος με τα γκρι.
6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo). Ο
ψευταράς (Κ.). 6.45-8.45-10.45 μ.μ. Μαζί και η ταινία μικρού μήκους Bean.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Η γεύση του
κερασιού. 7.00-9.00-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Τιτανικός. 5.45-9.30 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Επτά χρόνια στο Θιβέτ. 6.00-8.30-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Τζέιμς Μποντ
007: Το αύριο ποτέ δεν πεθαίνει. 6.00-8.30-11.00 μ.μ. Σάβ.-Κυρ. ώρα 3.30 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Το παιχνίδι. 6.00-8.30-11.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition).
Τιτανικός. 5.45-9.30 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Η γεύση του
κερασιού. 7.00-9.00-11.00 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Προστάτης οικογένειας. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital).
Τιτανικός. 6.15-10.00 μ.μ. Σάβ.-Κυρ. ώρα 2.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS).
Τιτανικός. 5.45-9.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Προστάτης
οικογένειας. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Τιτανικός. 5.45-9.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Τζέιμς Μποντ 007: Το αύριο ποτέ δεν πεθαίνει.
5.10-7.40-10.15 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Προστάτης οικογένειας. 5.45-8.00-10.15 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 Dolby Stereo). Επτά
χρόνια στο Θιβέτ. 5.15-7.45-10.15 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Τιτανικός. 6.15-10.00 μ.μ. Σάβ.-Κυρ. ώρα 2.30 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Τιτανικός. 6.15-10.00 μ.μ. Σάβ.-Κυρ. ώρα 2.30 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Τζέιμς Μποντ 007: Το αύριο ποτέ δεν πεθαίνει. 5.20-7.50-10.20 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Ο κύριος με τα
γκρι. 6.30-8.45-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Πυροβολημένο ψάρι. 6.00-8.15-10.30 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Το παιχνίδι. 5.15-7.45-10.15 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Ο κύριος με
τα γκρι. 6.40-8.50-11.00 μ.μ.

ΑΤΤΙΚΟΝ RENAULT (Οδ. Σταδίου ~ 3228.821 Dolby Digital Air Condition).
Τιτανικός. 6.15-10.00 μ.μ. Σάβ.-Κυρ. ώρα 2.30 μ.μ.

ΑΦΑΙΑ (Καλλιθέα ~ 9595.534 Dolby Stereo). Το γλυκό πεπρωμένο. 6.30-8.45-11.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Τιτανικός. Παρ.-Σάβ.:
13.00-17.00-21.00-01.00, Κυρ.-Πέμ.: 11.00-15.15-19.15-23.30.

VILLAGE CENTRE Αίθουσα 2. Μοιραία βλάβη. Παρ.-Σάβ.:
10.45-13.00-15.15-17.45-20.15-23.00-01.15. Κυρ.-Πέμ.: 11.15-13.30-15.45-18.15-20.45-23.15-01.40.

VILLAGE CENTRE Αίθουσα 3. Η επίλεκτη. 11.45-14.30-17.15-20.00-22.45-01.30.

VILLAGE CENTRE Αίθουσα 4. Τζέιμς Μποντ 007: Το αύριο ποτέ δεν πεθαίνει.
Παρ.-Σάβ.: 19.45-22.30-01.10, Κυρ.-Πέμ.: 18.45-21.40-00.20. Μόνος στο σπίτι 3.
Παρ.-Σάβ.: 12.00-14.30-17.00, Κυρ.-Πέμ.: 11.20-13.50-16.20.

VILLAGE CENTRE Αίθουσα 5. Ο ψευταράς (Κ.). 11.30-13.45-16.00-18.15-20.30-23.00-01.15.

VILLAGE CENTRE Αίθουσα 6. Εραστές για μια νύχτα. Παρ.-Σάβ.: 13.50-19.15-00.45,
Κυρ.-Πέμ. 13.30-19.00-00.45. Θεωρίες συνωμοσίας. Παρ.-Σάβ.: 11.00-16.20-22.00,
Κυρ.-Πέμ.: 10.40-16.10-22.00.

VILLAGE CENTRE Αίθουσα 7. Ο γκαφατζής της ζούγκλας (Κ.).
10.30-12.45-15.00-17.15-19.30-21.45. Τιτανικός. Παρ.-Σάβ.: 00.00, Κυρ.-Πέμ.: 00.15.

VILLAGE CENTRE Αίθουσα 8. Τιτανικός. Παρ.-Σάβ.: 12.00-16.00-20.00-00.00,
Κυρ.-Πέμ.: 12.15-16.15-20.15-00.15.

VILLAGE CENTRE Αίθουσα 9. Τζέιμς Μποντ 007: Το αύριο ποτέ δεν πεθαίνει.
Παρ.-Σάβ.: 12.40-15.20-18.00-20.40-23.20-02.00. Κυρ.-Πέμ.: 11.45-14.15-17.00-19.45-22.30-01.15.

VILLAGE CENTRE Αίθουσα 10. Το παιχνίδι. Παρ.:
12.45-14.00-16.45-19.30-22.30-01.30, Σάβ.: 16.45-19.30-22.30-01.30. Κυρ.:
17.00-19.45-23.00-01.30, Δευτ.-Πέμ.: 12.45-14.00-16.45-19.30-22.15-01.00.
Ηρακλής - πέρα από τον μύθο. Σάβ.: 10.45-12.45-14.45, Κυρ.: 11.00-13.00-15.00.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Το παιχνίδι. 6.00-8.30-11.00 μ.μ. Ηρακλής - πέρα από τον
μύθο. Κυρ. ώρα 4.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα).
Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Τα φτερά της αγάπης.
7.00-9.00-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Το παιχνίδι. 5.30-8.00-10.30 μ.μ. Ο γκαφατζής της ζούγκλας. Κυρ. 12.00-3.45 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Τα φτερά της αγάπης.
6.10-8.20-10.30 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Ο κύριος με τα γκρι. 6.00-8.20-10.40 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΕΥΑ (Εμπεδοκλέους 121 Παγκράτι, Άγ. Αρτέμιος ~ 7629.215). Ο μικρός Κόλια.
8.30-10.30 μ.μ. Ηρακλής - Πέρα από τον μύθο κάθε μέρα: 4.30-6.30 μ.μ.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Εραστές για μια
νύχτα. 6.40-8.50-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Τιτανικός. 6.15-10.00 μ.μ. Σάβ.-Κυρ.: ώρα 2.30 μ.μ.

INTEAL ARAMIS (Πανεπ/μίου 46 ~ 3826.720 Dolby Digital). Ο αδελφός μου κι εγώ.
6.10-8.20-10.30 μ.μ. Σάββατο μεταμεσονύκτια ώρα 01.00 π.μ.: Ο αδελφός μου κι εγώ.

INTEAL ΜΑΡΟΥΣΙ ARAMIS (Λεωφόρος Κηφισίας 215 ~ 6129.169 Dolby Stereo). Ο
αδελφός μου κι εγώ. 6.10-8.20-10.30 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Τιτανικός. 6.15-10.00 μ.μ. Σάβ.-Κυρ. ώρα 2.30 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Ο κύριος με τα γκρι.
5.30-8.00-10.30 μ.μ. Ηρακλής - πέρα από τον μύθο. Κυρ. ώρα 3.30 μ.μ. 
ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Η επίλεκτη. 5.30-8.10-10.55
μ.μ. Ο γκαφατζής της ζούγκλας. Κυρ. ώρα 3.30 μ.μ.

ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Το παιχνίδι. 5.15-8.00-10.50 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo).
Τιτανικός. 6.15-10.00 μ.μ. Σάβ.-Κυρ. ώρα 2.30 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Ο αδελφός μου
κι εγώ. 5.00-7.00-9.00-11.00 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Η επίλεκτη.
5.30-8.15-10.40 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Εραστές για
μια νύχτα. 6.10-8.20-10.30 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Ο κύριος με τα γκρι.
6.00-8.05-10.15 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo). Ο
κύριος με τα γκρι. 6.00-8.05-10.15 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Ο αδελφός μου
κι εγώ. 6.50-9.00-11.10 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Η επίλεκτη.
6.15-8.35-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Πυροβολημένο ψάρι. 7.00-9.00-11.00 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Το παιχνίδι.
6.00-8.30-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Η επίλεκτη. 6.00-8.15-10.45 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Ο αδελφός μου κι εγώ. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Το παιχνίδι. 5.30-8.00-10.30 μ.μ.

ΣΙΝΕΡΑΜΑ (Οδός Αγ. Κυριακής 30, Π. Φάληρο ~ 9303.553-595, Dolby Stereo RS).
Τιτανικός. 6.15-10.00 μ.μ. Σάβ.-Κυρ. ώρα 2.30 μ.μ.- 6.15 - 10.00

ΣΟΦΙΑ (Αργυρούπολη ~ 9927.447-9917.094, Dolby Stereo). Επτά χρόνια στο Θιβέτ.
5.30-8.00-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Το παιχνίδι. 6.00-8.30-11.00 μ.μ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Η επίλεκτη. 3.50-6.00-8.10-10.30 μ.μ. Σάββατο ώρα 12.30 π.μ.
Σάβ.-Κυρ. ώρα 2.30 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο ~ 2826.873, 2825.607, Dolby Stereo Digital SR).
Τιτανικός. 6.15-10.00 μ.μ. 
ΤΡΙΑ ΑΣΤΕΡΙΑ 2 (Νέο Ηράκλειο ~ 2826.873, 2825.607, Dolby Stereo Digital SR).
Το παιχνίδι. 8.10-10.30 μ.μ. Ο γκαφατζής της ζούγκλας. Κάθε μέρα ώρα 6.20 μ.μ.
Σάβ.-Κυρ. ώρα 4.30 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Τα φτερά της αγάπης. 6.50-9.00-11.10 μ.μ.

ΦΑΛΗΡΟ 1 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Ο αδελφός μου κι εγώ. 6.30-8.35-10.40 μ.μ.

ΦΑΛΗΡΟ 2 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Τα φτερά της αγάπης. 5.45-8.00-10.15 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (Περιστέρι ~ 5711.105 Dolby Stereo). Τιτανικός. 6.30-10.15 μ.μ.
Σάβ.-Κυρ.: 2.50 μ.μ.

*

ΗΜΙΚΕΝΤΡΙΚΟΙ

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Έναρξη σε λίγες μέρες.

ΑΝΤΑΜΣ (Αιγάλεω ~ 5989.226 Dolby Stereo). Τιτανικός. 5.45-9.30 μ.μ.

ΒΥΖΑΝΤΙΟ (Αιγάλεω ~ 5985.071). Εραστές για μία νύχτα. 8.30-10.30 μ.μ. Ηρακλής
- πέρα από τον μύθο: 4.30-6.00 μ.μ.

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222, ~
7793.515-18). Παρασκευή ώρα 9.00 μ.μ.: Το λυκόφως των θεών, του Βισκόντι.
Τρίτη: Ο Σαν Μικέλε έχει ένα κόκορα, των Ταβιάνι.

*

ΠΡΟΑΣΤΙΩΝ

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη, ~ 0294.99760). Διαλύοντας τον Χάρι.
8.45 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Επαφή.
7.00-9.30 μ.μ.

ΛΕΣΧΗ ΦΙΛΩΝ ΚΝ/ΦΟΥ ΒΟΡΕΙΑΣ ΑΤΤΙΚΗΣ (Αγ. Στεφάνου - Δημαρχείο). Μόνο Κυριακή
8.30 μ.μ.: Το χρώμα του ροδιού.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Εραστές για μία
νύχτα. 8.00-10.15 μ.μ., Δευτέρα από 6.00 μ.μ. Ηρακλής - πέρα από τον μύθο.
Σάβ.-Κυρ.: 4.00-6.15 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Τιτανικός. 5.40-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ

ΟΣΚΑΡ (Κρανίδι ~ 093246441). Μόνος στο σπίτι Νο 3.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Speed 2:
Κρουαζιέρα με τον κίνδυνο (Κ.). 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα ~ 4640.408). Μόνος στο σπίτι 3 (Κ.).

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Τιτανικός.
6.00-9.45 μ.μ. Σάβ.-Κυρ. ώρα 2.30 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Το παιχνίδι. 5.15-7.45-10.15 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453).
Πυροβολημένο ψάρι. 6.00-8.20-10.45 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453).
Πυροβολημένο ψάρι. 6.00-8.20-10.45 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Ο γάμος του καλύτερού μου φίλου (Κ.). 7.00-9.00 μ.μ.

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Θεωρίες συνωμοσίας.
8.00-10.30 μ.μ. Ηρακλής πέρα από τον μύθο: 4.30-6.15 μ.μ.

ΔΗΜΟΤΙΚΟΣ ΜΟΣΧΑΤΟΥ ΚΙΝ/ΦΟΣ ΣΙΝΕ ΚΗΠΟΣ (Ηλεκτρικός σταθμός ~ 4816.276). Σάβ.
5.00 μ.μ., Κυρ. 6.00 μ.μ.: Έντι, ο θρύλος του ΝΒΑ.

ΖΕΑ (Πασαλιμάνι ~ 4521.388 Dolby Stereo Air Condition). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ. Σαβ.-Κυρ.: ώρα 3.00 μ.μ.

ΚΙΝ/ΚΗ ΛΕΣΧΗ ΣΑΛΑΜΙΝΑΣ (Κέντρο νεότητας, παραλία Σαλαμίνας ~ 4655.789).
Κυριακή: 8.30 μ.μ.: Καλή όρεξη κι αντίο.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Βαλκανιζατέr (Κ.). 8.00-10.00 μ.μ. Κυρ.: 6.00-8.00-10.00 μ.μ. Ο
μικρόκοσμος. Σάβ. 4.00-6.00 μ.μ. Κυρ. 11.00 π.μ. - 4.00 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Ο αδελφός μου κι εγώ. 6.05-8.10-10.15 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Ο κύριος με τα γκρι.
6.10-8.20-10.30 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Εραστές για μια
νύχτα. 6.00-8.00-10.00 μ.μ.

*

ΘΕΣΣΑΛΟΝΙΚΗΣ

Α' ΠΡΟΒΟΛΗΣ

ΧΕΙΜΕΡΙΝΟΙ

ΑΘΗΝΑΙΟΝ (~ 832.060 Dolby Stereo). Ο κύριος με τα γκρι. 7.00-9.00-11.00 μ.μ.

ΑΛΕΞΑΝΔΡΟΣ (~ 257.255 Dolby Stereo). Η επίλεκτη. 6.15-8.30-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Τζέιμς Μποντ 007: Το αύριο
ποτέ δεν πεθαίνει. 6.00-8.30-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Ο κύριος με τα γκρι. 7.00-9.00-11.00 μ.μ.

ΒΑΚΟΥΡΑ (~ 283.777 Dolby Stereo). Τα φτερά της αγάπης. 7.00-9.00-11.00 μ.μ.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Η επίλεκτη. 11.45-14.30-17.15-20.00-22.45-01.30 μ.μ.

VILLAGE CENTRE Αίθουσα 2. Ο ψευταράς. Παρ.-Πέμ.: 11.30-13.45-16.00-18.15-20.30-23.00-01.15.

VILLAGE CENTRE Αίθουσα 3. Μόνος στο σπίτι Νο 3. Παρ. & Σάβ.
11.20-14.00-16.30. Κυρ. έως Πέμπτη: 11.40-14.10-16.40. / Τζέιμς Μποντ πράκτωρ
007: Το αύριο ποτέ δεν πεθαίνει. Παρ. & Σάβ.: 19.15-22.00-00.45. Κυρ. έως
Πέμπτη: 19.00-21.40-00.20.

VILLAGE CENTRE Αίθουσα 4. Μοιραία βλάβη. Παρ. & Σάβ.:
10.45-13.00-15.15-17.45-20.15-23.00-01.15. Κυρ. έως Πέμπτη: 11.15-13.30-15.45-18.15-20.45-23.15-01.40.

VILLAGE CENTRE Αίθουσα 5. Τιτανικός. Παρ. έως Πέμπτη: 13.00-17.00-21.00-00.45.

VILLAGE CENTRE Αίθουσα 6. Ο Ηρακλής - πέρα από τον μύθο (στα ελληνικά προβολές
Σάββατο 10.45-12.45-14.45. Κυριακή: 11.00-13.00-15.00) / Το παιχνίδι - The
game. Παρ.: 11.15-14.00-16.45-19.30-22.30-01.30. Σάββατο:
16.45-19.30-22.30-01.30. Κυριακή: 17.00-19.45-23.00-01.30. Δευτ. έως Πέμπτη: 11.15-14.00-16.45-19.30-22.15-01.00.

VILLAGE CENTRE Αίθουσα 7. Τιτανικός. Παρ. έως Πέμπτη: 12.00-16.00-20.00-00.00.

VILLAGE CENTRE Αίθουσα 8. Ο γκαφατζής της ζούγκλας. Παρ. & Σάβ.:
11.00-13.15-15.30-17.45-22.15. Κυρ. έως Πέμπτη: 11.00-13.15-15.30-18.00-20.15.
/ Θεωρίες συνωμοσίας. Παρ. & Σάβ.: 22.30-01.20. Κυρ. έως Πέμπτη: 22.45-01.30.

VILLAGE CENTRE Αίθουσα 9. Τζέιμς Μποντ πράκτωρ 007: Το αύριο ποτέ δεν
πεθαίνει. Παρ. & Σάβ.: 12.40-15.20-18.00-20.40-23.15-01.45. Κυρ. έως
Πέμπτη: 11.45-14.15-17.00-19.45-22.30-01.15.

ΓΑΛΑΞΙΑΣ (~ 817.010 Dolby Stereo). Ο αδελφός μου κι εγώ. 7.00-9.00-11.00 μ.μ.

ΕΓΝΑΤΙΑ (~ 225.172 Dolby Digital). Τιτανικός. 6.45-10.30 μ.μ.

ΕΣΠΕΡΟΣ 1 (~ 235.304 και 265.544 Dolby Stereo). Το παιχνίδι - The Game.
6.00-8.30-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Απογευματινές: Ο γκαφατζής της
ζούγκλας. 5.00 μ.μ. Βραδινές: Εραστές για μια νύχτα. 7.00-9.00-11.00 μ.μ.

ΚΑΠΙΤΟΛ (~ 815.570 Dolby Stereo). Τιτανικός. 3.30-7.00-10.30 μ.μ.

ΚΟΛΟΣΣΑΙΟΝ (~ 831.565). Τζέιμς Μποντ 007: Το αύριο ποτέ δεν πεθαίνει.
6.00-8.30-11.00 μ.μ.

ΛΑΟΥΡΑ (~ 819.935 Dolby Stereo). Πυροβολημένο ψάρι. 7.00-9.00-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Ο μικρός Κόλια. 5.00-7.00-9.00-11.00 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Τιτανικός. 6.45-10.30 μ.μ.

ΝΑΥΑΡΙΝΟΝ (~ 225.152 Dolby Stereo). Η αίσθηση της Σμίλα στο χιόνι.
6.00-8.30-11.00 μ.μ.

ΟΛΥΜΠΙΑΣ (~ 217.336). Θέατρο: Θίασος Στάθη Ψάλτη: Ο πιο αστείος εραστής.

ΠΑΛΛΑΣ (~ 278.515 Dolby Stereo). Το παιχνίδι - The Game.6.00-8.30-11.00 μ.μ.

ΡΑΔΙΟ ΣΙΤΥ (~ 824.970 Digital Sound). Το παιχνίδι - The Game. 6.00-8.30-11.00
/ Ο Ηρακλής πέρα από τον μύθο στα ελληνικά Σάββατο στις 4.30. Κυριακή:
11.00-3.00-4.30 μ.μ.

ΤΙΤΑΝΙΑ 1 (~ 520.040 Οδός Λαγκαδά). Ο γκαφατζής της ζούγλας. 3.00-4.45-6.30
μ.μ. / Το παιχνίδι - The Game. 8.30-11.00 μ.μ. 
ΤΙΤΑΝΙΑ 2 (~ 520.040 Οδός Λαγκαδά). Ο Ηρακλής πέρα από τον μύθο στα ελληνικά
3.00-5.00-7.00 μ.μ. Κυριακή: 11.00-1.00-3.00-5.00-7.00 μ.μ. / Οι άνδρες με τα
μαύρα - Men in Black. 9.00-11.00 μ.μ.

ΦΑΡΓΚΑΝΗ (~ 213.929 Dolby Stereo). Ο αδελφός μου κι εγώ. 5.00-7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: P14</CAT>
<ED>
Κωδικός άρθρου: A16047P141</ED>
<ID>
ID:136464

</ID><URL>http://ta-nea.dolnet.gr/neaweb/neafile.print_unique?e=A&f=16047&m=P14&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
<H3></H3>Έρικ Μπάρτον - Δημοσθένης Παπαδόπουλος στο ροκ φιλμ του Αντώνη Κόκκινου «Ο
αδελφός μου κι εγώ»

«Ο ΑΔΕΛΦΟΣ ΜΟΥ ΚΙ ΕΓΩ»: Όμορφη, αγαπησιάρικη ταινία του Αντώνη
Κόκκινου, μ' έναν 25άρη να θαυμάζει «τυφλά» τον 45άρη ροκ αδελφό του και την
εποχή των σίξτις. Με τους: Δημοσθένη Παπαδόπουλο, Βαγγέλη Γερμανό, Πέμυ Ζούνη,
Μυρτώ Αλικάκη, Έρικ Μπάρτον. (Ιντεάλ, Ιντεάλ Μαρούσι, Μαργαρίτα 1,
Μπροντγουαίη, Πλάζα, Φάληρο 1, Σινεάκ).

«ΤΙΤΑΝΙΚΟΣ»: Το θρυλικό ναυάγιο στις αρχές του αιώνα έγινε η πιο ακριβή
παραγωγή στην ιστορία του σινεμά από τον Τζέιμς Κάμερον. Με τους: Λεονάρντο
Ντι Κάπριο, Κέιτ Γουίνσλετ, Μπιλ Πάξτον, Κάθι Μπέιτς. [Αθήναιον 1, 2, Αθήναιον
Cinepolis 1, 3, ΑΜΠΕΣΕ, Απόλλων, Αστέρια, Άττικα 1, Μαρούσι 1, Ράδιο Σίτυ,
Τροπικάλ, Αττικόν, Village Centre 1, 8, Ίλιον, Καλυψώ, Κορονέτ, Σινέραμα, Τρία
Αστέρια 1, Φοίβος, Άνταμς, Παλλάς (Ελευσ.), Απόλλων (Πειρ.)].

«Ο ΚΥΡΙΟΣ ΜΕ ΤΑ ΓΚΡΙ»: Ο έρωτας μπαίνει στη ζωή ενός 60άρη και
αναστατώνει την οικογενειακή του γαλήνη. Του Περικλή Χούρσογλου, με τους:
Γιώργο Μιχαλακόπουλο, Ειρήνη Ιγγλέση, Ράνια Οικονομίδου. [Agora , Αλεξάνδρα
(Πατ.), Άστρον, Άτταλος, Έμπασσυ, Κηφισιά 1, Μετάλλιον, Χαϊλάιφ].

«Η ΓΕΥΣΗ ΤΟΥ ΚΕΡΑΣΙΟΥ»: Ένας άντρας θέλει να αυτοκτονήσει και αναζητεί
αυτόν που θα τον βοηθήσει σ' αυτή την απόφασή του. Χρυσός Φοίνικας στο
Φεστιβάλ Καννών το '97. Του Αμπάς Κιαροστάμι. (Αλφαβίλ, Αρτ Στούντιο).

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: P14</CAT>
<ED>
Κωδικός άρθρου: A16047P142</ED>
<ID>
ID:136510

</ID><URL>http://ta-nea.dolnet.gr/neaweb/neafile.print_unique?e=A&f=16047&m=P14&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ </H2>
ΟΡΙΖΟΝΤΙΑ

1. Νησιωτική επαρχία μας. ­ Πρέπει να είναι ηγεμών των ανθρώπων, είπε
γι' αυτόν ο Σόλων. 2. Ο αριθμός των Εστιάδων. ­ «.... πίκα», τίτλος
μελοδράματος του Τσαϊκόφσκι. 3. Εργάτες απασχολούν. 4. Κάπου
πάει με το... μηδέν. ­ Τίτλος έργου του Σαρτρ. 5. Διαδέχθηκε, το 1922,
τον Λόυδ Τζωρτζ. ­ Συχνά χαρακτηρίζεται θερμή. 6. Και για τη μεταφορά
υγρών καυσίμων χρησιμοποιούνται (γεν.). ­ Μουσική νότα. 7. Του Μεσαίωνα
ο τελευταίος αιώνας. ­ Τα ξεφλουδίζουμε πριν τα φάμε. 8. Μεγάλη η πίστη
του. - Ισπανικό άρθρο. 9. Κράτησε τον Οδυσσέα κοντά της περίπου έναν
χρόνο (γεν.).

ΚΑΘΕΤΑ

1. Το πρώτο αποκαλείται... μαγιά. 2. Αποφέρουν έσοδα και στη
χώρα μας. 3. Αποφασιστικός ο ρόλος του στον οργανισμό μας. ­ Γειτονικά
στο αλφάβητο. 4. «Συνεχόμενοι», στον τίτλο ταινίας του Π. Γκριναγουέι.
5. Αντίστροφη γραφή αριθμού πολλαπλάσιου του 50. ­ Ανήκει στα
Δωδεκάνησα, στη γενική. ­ Από τα τέσσερα... δύο. 6. Ο συγγραφέας του
«Όλιβερ Τουίστ». 7. Ανδρικό υποκοριστικό (με άρθρο). ­ Αποτελεί και το
αίτιο των αισθήσεων. 8. Ελάχιστο το πάχος του (υποκορ). 9.
Προσωπική αντωνυμία. ­ Κλασική τραγωδία.

ΛΥΣΗ (23/1/98)

ΟΡΙΖΟΝΤΙΑ: 1. ΣΠΑΡΑΓΜΟΣ 2. ΜΕΤΑΤΡΟΠΗ 3. ΟΝΑΓΡΟΣ 4.
ΤΛ - ΑΣ 5. ΙΕΡΑΚΙΔΑΙ 6. ΙΝΑ - ΣΤΟ 7. ΑΝΤΙΖΗΛΟΙ 8.
ΑΠΟΣΤΑΣΗΣ 9. ΣΟΣ - ΙΣΙΣ. ΚΑΘΕΤΑ: 1. ΣΜΟΛΙΚΑΣ 2. ΠΕΝΤΕ -
ΝΗΣ 3. ΑΤΑ - ΡΙΤΣΟ 4. ΓΑΡ - ΑΝΙΑΣ 5. ΤΖΑΚΑΡΤΑ 6.
ΓΡΟΣΙ - ΙΣΗ 7. ΜΟΣ - ΔΟΛΟΣ 8. ΟΠ - ΚΑΤΟΠΙ 9. ΝΗΣ - ΙΣΙΑΣ

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: P14</CAT>
<ED>
Κωδικός άρθρου: A16047P143</ED>
<ID>
ID:136539

</ID><URL>http://ta-nea.dolnet.gr/neaweb/neafile.print_unique?e=A&f=16047&m=P14&aa=3</URL></REF>


Article

<CATEGORY>vin15</CATEGORY>

 <H5>ΓΙΑ ΠΑΙΔΙΑ
</H5><H2>ΘΕΑΤΡΑ
</H2><H2></H2>
Θαυμάστε χειροφίλημα. Ο Γιώργος Κιμούλης, λίγο μετά την επίσημη πρεμιέρα του
«Άμλετ» του στο Θέατρο Πόρτα (της οδού Μεσογείων 59), υποκλίθηκε στην υπουργό
Ανάπτυξης Βάσω Παπανδρέου, υπό τα βλέμματα του χαμογελαστού Κώστα Σκανδαλίδη,
του Ευάγγελου Γιαννόπουλου και της Νόνικας Γαληνέα, στο βάθος. Από το
ενσταντανέ λείπει η πρωταγωνίστρια Δέσποινα Μπεμπεδέλη, αλλά από την επίσημη
του διασημότερου ρόλου που έγραψε ο Σαίξπηρ δεν έλειψαν ούτε οι πολιτικοί ούτε
οι καλλιτέχνες. Ο Γ. Παπανδρέου, ο Κ. Λαλιώτης, ο Κ. Σκανδαλίδης, οι Ν.
Αλευράς, Τ. Χυτήρης, Μ. Παπακωνσταντίνου, Λ. Κύρκος, αλλά και οι Γ. Φέρτης, Κ.
Μουρσελάς, Λ. Αναγνωστάκη, Ρ. Πιττακή, Μ. Κουγιουμτζής, Ε. Χατζηαργύρη, Κ.
Τσιάνος, Κ. Μητρόπουλος, Κυρ, Γ. Μπαμπινιώτης, Α. Βαρδινογιάννη, Γ.
Ασημακόπουλος κ.ά.

ΑΘΗΝΑ (Δεριγνύ 10 ­ Πατησίων, ~ 82.38.698, 82.37.330). «Ταξίδι μιας μεγάλης
μέρας μέσα στη νύχτα» του Γ. Ο' Νιλ Λάσκαρη, Θεοδωρακόπουλος.

ΑΘΗΝΩΝ (Βουκουρεστίου 10 ­ Πανεπιστημίου, ~ 32.35.524). «Μικρές αλεπούδες» της
Λ. Χέλμαν Μαραγκού, Χρυσικάκος.

ΑΚΑΔΗΜΟΣ (Ιπποκράτους 17 ­ Ακαδημίας, ~ 36.25.119, 36.03.835). «Μπράβο
γιατρέ...» του Ρ. Κούνεϊ Ρώμας, Βλ. Κυριακίδης.

ΑΚΡΟΠΟΛ (Ιπποκράτους 9-11, ~ 36.43.700, 36.08.666). Αργεί.

ΑΛΙΚΗ (Αμερικής 4, ~ 32.44.146). «Το κλουβί με τις τρελές» του Ζ. Πουαρέ
Μουστάκας, Φωκάς.

ΑΛΚΜΗΝΗ (Αλκμήνης 8, Γκάζι, όπισθεν Πειραιώς 127, ~ 34.28.583). «Υλικό
πολέμου» του Πλ. Καϊτατζή Δαβής, Δεμερτζή.

ΑΛΚΥΟΝΙΣ (Ιουλιανού 42-46 ­ Αριστοτέλους, ~ 88.15.402). «Ντα» του Χ. Λέοναρντ
Μεσσάλας, Γλυκοφρύδη.

ΑΛΑΜΠΡΑ (Στουρνάρη 53, Πολυτεχνείο, ~52.27.497, 52.44.400). «Ποπ κορν» του Μπ.
Έλτον Τζώρτζογλου, Λογοθέτης.

ΑΛΦΑ (Στουρνάρη ­ Πατησίων, ~ 52.38.742). «Ορφέας και Ευρυδίκη» του Ζ. Ανούιγ
Γ. Βούρος, Σταθακοπούλου.

ΑΜΙΡΑΛ (Αμερικής 10, ~ 36.39.385). «Ο παππούς έχει πίεση» της Δ. Παπαδοπούλου
Δ. Παπαδοπούλου, Μητρούσης.

ΑΜΟΡΕ - ΕΞΩΣΤΗΣ (Πριγκηποννήσων 10, ~ 64.68.009). «Shopping and fucking» του
Μ. Ρέιβενχιλ Σκιαδαρέσης, Θ. Πάνου.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκηποννήσων 10, ~ 64.68.009). Αργεί.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Απόψε αυτοσχεδιάζουμε» του Λ.
Πιραντέλο Ευαγγελάτος (σκηνοθ.), Τασοπούλου.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739). «Σε φιλώ στη μούρη» του Γ. Διαλεγμένου
Αναλυτή, Ρηγόπουλος.

ΑΝΟΙΞΗΣ (Γερμανικού 20, Μεταξουργείο, ~ 52.38.870). «Βόιτσεκ» του Γκ. Μπίχνερ
Μαργαρίτης, Δούζη.

ΑΝΟΙΧΤΟ (Κάλβου 70 - Γκύζη, ~ 64.45.749). «Προς Ελευσίνα» του Π. Μάτεσι Γ.
Μιχαηλίδης (σκηνοθ.), Χατζησάββας.

ΑΝΤΙΘΕΑΤΡΟ (Μοσχονησίων 36, πλατεία Αμερικής, ~ 85.61.168). «Οι δήμιοι στα
Σόδομα» (ντε Σαντ) των Μ. Ξενουδάκη - Κ. Πολυχρονοπούλου Ξενουδάκη, Πρωτονοταρίου.

ΑΠΛΟ ­ ΚΕΝΤΡΙΚΗ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Φεγγάρι για καταραμένους» του Γ. Ο' Νιλ Αντύπας
(σκηνοθ.), Λεμπεσόπουλος.

ΑΠΛΟ ­ ΝΕΑ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Μανέ, Χατζηπαναγιώτης.

ΑΠΟ ΜΗΧΑΝΗΣ (Ακαδήμου 13, Μεταξουργείο, ~ 52.35.716). «Φυλλωσιές» του Λ. Νορέν
Βαλαβανίδης, Κράλλη.

ΑΤΕΝΕΟΥΜ (Αμερικής 8, ~ 36.33.722). Αργεί.

ΑΤΤΙΣ (Λεωνίδου 7, Μεταξουργείο, ~ 52.26.260). «Ηρακλής» του Χ. Μίλερ
Τερζόπουλος (σκηνοθ.), Δήμας.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Σουίτα γενεθλίων» του Ρ. Χόντον Παπαναστασίου, Γεωργίτσης.

ΑΥΛΩΝΙΤΗ (Βουκουρεστίου 1, ~ 33.13.321-3). «Ποιος ανακάλυψε την Αμερική;» της
Χρ. Σπηλιώτη Σπηλιώτη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522). «Μπαμπάδες με ρούμι» των Θ. Παπαθανασίου -
Μ. Ρέππα Φασουλής, Ε. Γερασιμίδου.

ΒΕΜΠΟ (Καρόλου 18, ~ 52.21.767, 52.48.289). «Γκριζ» των Τζ. Τζέικομπς - Γ.
Κέισι Φραγκούλης, Βασιλοπούλου.

ΒΙΚΤΩΡΙΑ (Μαγνησίας 5 - 3ης Σεπτεμβρίου 119, ~ 82.33.125). «Καλή τύχη» του Γ.
Θεοδοσιάδη Σπαντίδας, Βλαντή.

ΒΡΕΤΑΝΙΑ (Πανεπιστημίου 7, ~ 32.21.579). Κεντρική Σκηνή. «Τρομεροί
γονείς» του Ζ. Κοκτό Παναγιωτοπούλου, Παπακωνσταντίνου. Δεύτερη
Σκηνή. «Η αίθουσα των διδασκόντων» της Λ. Βούτερς Βλησίδης, Δελαπόρτα.

ΓΚΛΟΡΙΑ (Ιπποκράτους 7, ~ 36.09.400). «Αινιγματικές παραλλαγές» του Ερ.-Εμ.
Σμιτ Καρράς, Γ. Κυρίτσης.

ΔΑΝΔΟΥΛΑΚΗ (Αγίου Μελετίου 61Α - Πατησίων, ~ 86.40.414, 86.40.452). «Μάστερ
κλας» του Τ. Μακ Νάλι Δανδουλάκη, Σοντάκη.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ ΜΕΛΙΝΑ ΜΕΡΚΟΥΡΗ (Αγίου Δημητρίου 55). Αργεί.

ΔΗΜΟΤΙΚΟ ΚΕΡΑΤΣΙΝΙΟΥ (Μικράς Ασίας 24 - Παπαναστασίου, πίσω από το Δημαρχείο,
~ 46.15.767, 46.35.009). Αργεί.

ΔΗΜΟΤΙΚΟ ΠΕΙΡΑΙΑ (Αγίου Κωνσταντίνου 4, ~ 41.94.550). «Θεοδώρα, η αγία των
φτωχών» της Μ. Ντενίση Ντενίση, Γαλανός.

ΔΙΑΝΑ (Ιπποκράτους 7, ~ 36.26.956). «Το βαλς των ταυρομάχων» του Ζ. Ανούιγ
Τσακίρογλου, Διαβάτη

ΔΙΑΥΛΟΣ (Δράκου 9, ~ 92.39.588). «Η κυρα-Κώσταινα» ­ «Συζυγική σκηνή» του Μ.
Μητσάκη Κολόζου, Αντωνιάδης.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42. 772). «Μαχαίρι
στο κόκαλο» του Κ. Μουρσελά Νιχωρίτη, Κατσάμπας.

ΔΙΟΝΥΣΙΑ (Αμερικής 10, ~ 36.12.500). «Προσοχή, δαγκώνει!», του Αλ. Γκέρνι
Ράντου, Μεντή.

ΕΘΝΙΚΗ ΛΥΡΙΚΗ ΣΚΗΝΗ («Ολύμπια», Ακαδημίας 59, ~ 36.12.461). «Αντριάνα
Λεκουβρέρ» του Φρ. Τσιλέα (Τετ., Σάβ.) Βραδιά μπαλέτου (Παρ., Κυρ.) Συναυλία
«Let it be ­ atles» (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322). Αργεί.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπέζος, Κρούσκα.

ΕΘΝΙΚΟ - ΝΕΑ ΣΚΗΝΗ ­ ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~
52.23.242, 52.33.322). «Ο Χάσης» του Δ. Γουζέλη - «Η γυναίκα της Ζάκυθος»
(Σολωμός) του Στ. Τσακίρη Στ. Κυριακίδης, Χατούπη.

28 (Μοσχονησίων 28, πλατεία Αμερικής, ~ 86.43.263, 86.56.853). «Τελευταία
απόδραση» του Μπ. Όουεν Μοντανάρη, Ε. Οικονόμου.

104 ΚΕΝΤΡΟ ΛΟΓΟΥ ΚΑΙ ΤΕΧΝΗΣ (Θεμιστοκλέους 104, ~ 38.02.056, 38.02.059).
Κεντρική Σκηνή: «Μουσική, δύο άνθρωποι αγαπήθηκαν και...» της Μ. Ντιράς
Ρικάκη (σκην.), Φέστα. Δεύτερη Σκηνή: «Νύχτες κωμωδίας» (stand
up comedy) Σεραφείμ, Ζαραλίκος (εναλλασσόμενο ρεπερτόριο).

ΕΛΠΙΔΑΣ (Αριστοτέλους 53 - Σμύρνης, μεταξύ Ιουλιανού και Ηπείρου, ~
82.29.030). «Ο αρχισιδηρουργός» (Ονέ) της Έλ. Τσαλδάρη Ντούζος, Τσαλδάρη.

ΕΛΥΖΕ (Νυμφαίου 12, 1η στάση Ιλίσια, ~ 77.82.354). «Η αυλή των θαυμάτων» του
Ι. Καμπανέλλη Θεατρική Ομάδα του Πολιτιστικού Κέντρου Εργαζομένων ΟΤΕ.

ΕΜΠΡΟΣ - ΕΠΑΝΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Ν. Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Αγγέλα» του Γ. Σεβαστίκογλου Μπαντής (σκηνοθ.), Ταχτσόγλου.

ΕΝΑΣΤΡΟΝ (Δεληγιάννη 19 - Μπουμπουλίνας, πίσω από το Μουσείο, ~ 82.53.489).
«Νηρέας ο Βάρας» του Δ. Παπαχρήστου Γ. Αρμένης, Τζιραλίδου.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, ~ 34.65.634). «Ο μασκοφόρος» του
Χ. Κράουσερ Καβουκίδη, Κρομμύδας.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Γυάλινος ουρανός» του
Ντ. Χέαρ Βουτέρης, Δεκαβάλλα.

ΕΡΓΟΣΤΑΣΙΟ (Βουλιαγμένης 268 ~ 75.10.544). «Μπρου μπρα» του Στ. Μανωλακάκη
Δημ. Παπαδόπουλος, Γ. Οικονόμου.

ΕΡΕΥΝΑΣ (Ιλισίων 21, Ζωγράφου ~ 77.80.826). «Αγάπη και κατανόηση» του Τζ.
Πένχολ Ποταμίτης, Καστανάς.

ΗΛΙΟΥ - ΚΑΤΩ ΧΩΡΟΣ (Φρυνίχου 10, Πλάκα ~ 32.31.591, 32.47.509). «Έξω, μπροστά
στην πόρτα» του Β. Μπόρχερτ Παπασπύρος, Δ. Βασιλειάδου.

ΗΜΕΡΑΣ - ΚΟΚΚΙΝΗ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~
69.29.090, 64.95.777). «Προ των Θερμοπυλών» του Π. Τακόπουλου Γιώρ.
Κυριακίδης, Γιαννικάκης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Μολιεριάδα» (Μολιέρος) των Ζ. Ζεραρντί - Α. Μοντζολή
Στυλιανοπούλου, Γιώρ. Κυριακίδης.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890). «Αρσενικό - θηλυκό»
του Α. Θωμόπουλου Α. Αντωνίου, Ν. Ασίκη.

ΘΕΑΤΡΟΚΙΝΗΣΗ (Ακαδήμου 13, κάθετος οδού Πειραιώς, έναντι πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΘΗΣΕΙΟΝ (Τουρναβίτου 7, ~ 32.55.444). Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). «Στο Μαντράς τη νύχτα
εκείνη» του Ε. Μανέ Βοζικιάδου, Στάγκος.

ΙΛΙΣΙΑ (Παπαδιαμαντοπούλου 4, ~ 72.16.317). «Ηχώ στο χάος» (το πορτρέτο της
Μαρίας Πολυδούρη) της Β. Μαυρομάτη Όλ. Λαζαρίδου, Κωνσταντίνος Βήτα.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, ~ 72.50.657). «Τρία χρόνια
Σαββατοκύριακο» του Β. Νανάκη Ντ. Σιμοπούλου, Σταματιάδης.

ΚΑΙΡΩΝ (Τσέλιου 10 - Σολιώτη, Αμπελόκηποι, πίσω από τον Άρειο Πάγο, ~
64.54.407). Αργεί.

ΚΑΙΣΑΡΙΑΝΗΣ (Κοιμήσεως Θεοτόκου 30, Καισαριανή, ~ 72.23.023). «Οι φυλακισμένοι
της κεντρικής λεωφόρου» του Ν. Σάιμον Κωνσταντινίδης, Παπανέστορος.

ΚΑΛΟΥΤΑ (Πατησίων 240, ~ 86.11.311, 86.75.588). «Οι αισιόδοξοι» του Γ.
Λαζαρίδη Γ. Βασιλείου, Βιδάλη.

ΚΑΡΕΖΗ (Ακαδημίας 3, ~ 36.36.144, 36.25.520). «Περιμένοντας τον Γκοντό» του Σ.
Μπέκετ Κώστας Καζάκος, Φιλιππίδης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Γράμμα στον Ορέστη» του Ι. Καμπανέλλη Δαφνής, Γκαβάκου.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Του Κουτρούλη ο γάμος» του Α.
Ρίζου - Ραγκαβή Μπέλλος, Στάικου.

ΚΝΩΣΣΟΣ (Κνωσσού 11, Πατησίων, στάση Καλλιφρονά, ~ 86.77.070, 86.24.463). «Οι
κούκλες» του Π. Γεωργιόπουλου Λ. Τσάγκας, Βαμβακίδης.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 ­ Πολυτεχνείου, ~ 88.12.846). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Το στοίχημα» του Κλ. Όντετς
Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 38.48.342). Αργεί.

ΜΑΣΚΕΣ (Λήθης 6 - Αγίου Μελετίου 107, ~ 86.12.509). «Ο φλύαρος» του Σ. Καρύδη
Χριστοφιλάκης (σκηνοθ.), Πελαΐδης.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασ. Σοφίας - Κόκκαλη, ~ 72.82.333). Αίθουσα Φίλων
της Μουσικής. Κύκλος Γαλλικής Μουσικής. «Πελλέας και Μελισσάνθη» του Κλ.
Ντεμπισί (Παρ., Κυρ.). Αίθουσα Δημήτρη Μητρόπουλου. Τετάρτη Απόγευμα
στο Μέγαρο. Συγκρότημα Γιώργου Φακανά: συναυλία (Τετ.).

ΜΕΛΙΝΑ (Βουκουρεστίου 3, ~ 32.13.685-6). Αργεί.

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). Αργεί.

ΜΙΝΩΑ (Πατησίων 91, ~ 82.32.578, 82.10.048). «Αθήνα 2000 με τα... τέσσερα» των
Α. Πυριόχου - Π. Χατζηκουτσέλη - Ντ. Σπυρόπουλου - Μ. Άνθη Πανοπούλου, Τριφύλλη.

ΜΟΥΣΟΥΡΗ (πλατεία Καρύκη 6, ~ 33.10.936). Κεντρική Σκηνή. «Κάτω από τη
σκάλα» του Τσ. Ντάιερ Μιχαλακόπουλος, Μοσχίδης. Δεύτερη Σκηνή.
«Να ζει κανείς ή να συζεί;» του Λ. Κάσλερ Βενιζελέα, Δ. Βογιατζής.

ΜΠΡΟΝΤΓΟΥΑΙΗ (Αγίου Μελετίου 61Α - Πατησίων, στοά Λάλη, ~ 86.20.231). «Μπλαντ
μπράδερς - Δεσμοί αίματος» του Γ. Ράσελ Κ. Σπυρόπουλος, Μπονάτσος.

ΝΕΟΥ ΚΟΣΜΟΥ (Αντισθένους 7 - Θαρύπου, Φιξ, ~ 92.12.900). «Βρομιά» του Ρ.
Σνάιντερ Β. Θεοδωρόπουλος (σκην.), Μαρκουλάκης.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι ~ 57.73.666, 57.55.685). «Ένα
καπέλο γεμάτο βροχή» του Μ. Γκάτσο Μιχόπουλος (σκηνοθ.), Α. Παπαδόπουλος.

ΟΔΟΥ ΑΝΤΙΟΧΕΙΑΣ (Αντιοχείας 1 ­ Πιπίνου, ~ 88.32.050). Αργεί.

ΟΔΟΥ ΕΡΜΟΥ (Ερμού 106, Μοναστηράκι, τηλ.: 32.14.950, 86.40.555). «Το δωμάτιο
με τους μανδαρίνους» του Ρ. Τομά Μ. Ραζή, Χρυσούλης.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Γερτρούδη» του Γ.
Σέντεμπεργκ Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Δεσμά αίματος» του
Αθ. Φούγκαρτ Αλ. Μυλωνάς, Οικονόμου.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). Αργεί.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264).
«Εγχείρημα»: «Τρίπτυχο» του Θ. Βλάχου ­ «Το αόρατο που σε κοιτά» (Μ.
Ευσταθιάδη) του Α. Διαμαντή σε Θ. Βλάχος, Α. Διαμαντής.

ΠΕΙΡΑΙΩΣ 131 (Πειραιώς 131, ~ 34.50.922). «Βγαλ' τον υπουργό απ' την πρίζα»
του Ερ. Αϊντλ Αδαμάκη, Χαϊκάλης.

ΠΕΙΡΑΜΑΤΙΚΟ ΤΗΣ ΠΟΛΗΣ (Σταδίου 4, ~ 32.22.035). «Προδομένη γυναίκα» της Σ. ντέ
Μποβουάρ Ζαβιτσιάνου, Ριάλδη.

ΠΕΡΟΚΕ (Οδυσσέως 2, πλατεία Καραϊσκάκη, Μεταξουργείο, ~ 52.32.132, 52.40.040).
«Ό,τι πείτε υπουργέ μου» του Ρ. Κούνεϊ Βουτσάς, Τσιβιλίκας.

ΠΟΛΙΤΕΙΑ (Σαρρή 40, Θησείο, ~ 33.10.663-4). Αργεί.

ΠΟΛΥΤΕΧΝΟ (Διγενή Ακρίτα 15 ­ Μαυρομιχάλη 157, ~ 64.34.700). Εναλλάξ:
«Λα νόνα» του Ρ. Κόσα Πιατάς, Τζούμας ­ «Βίος και συνουσία» των Ντ. Φο
­ Φ. Ράμε, Κ. Μουρσελά Πιατάς, Κανελλοπούλου.

ΠΟΡΤΑ (Μεσογείων 59, ~ 77.11.333). «Άμλετ» του Ουίλ. Σαίξπηρ Κιμούλης, Μπεμπεδέλη.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.17.030). «Το λιοντάρι το
χειμώνα» του Τζ. Γκόλντμαν Βαλάκου, Χρ. Πολίτης.

ΡΟΕΣ - ΚΑΤΩ (Ιάκχου 14, Γκάζι, ~ 34.79.426). «Τούτο εστί το σώμα μου» της Σ.
Σπυράτου Χοροθέατρο «Ροές».

ΡΟΕΣ - ΠΑΝΩ (Ιάκχου 14, Γκάζι, ~ 34.79.426). «Ενοικιάζεται... εκτός απροόπτου»
του Δ. Αδάμη Αδάμης, Γεωργουσοπούλου.

ΣΗΜΕΙΟ (Χ. Τρικούπη 10, πίσω από την Πάντειο, Καλλιθέα, ~ 92.29.579). «Η
επιστροφή των Τσε» του Γ. Χρυσούλη Ν. Διαμαντής (σκηνοθ.), Ι. Μακρή.

ΣΤΑΘΜΟΣ (Β. Ουγκώ 55, παραπλεύρως του «Περοκέ», πλατεία Καραϊσκάκη, ~
52.22.656). «Ενυδρείο» του Κ. Μουρσελά Τ. Χαλκιάς, Διδασκάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). Αργεί.

ΣΥΓΧΡΟΝΟ ΑΘΗΝΑΣ (Ευμολπιδών 41, Γκάζι, ~ 34.67.095). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Αργεί.

ΤΕΧΝΗΣ ΚΑΡΟΛΟΣ ΚΟΥΝ (Φρυνίχου 14 - Διονυσίου Αρεοπαγίτου, ~ 32.36.732,
32.22.464). «Οι σοφολογιότατες» του Μολιέρου Λαζάνης (σκηνοθ.), Μαλακατέ.

ΤΕΧΝΗΣ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Μια συνάντηση κάπου
άλλου» του Ι. Καμπανέλλη Κουγιουμτζής (σκηνοθ.), Προύσαλης.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Κρίμα που είναι πόρνη»
του Τζ. Φορντ Κακλέας (σκηνοθ.), Αστεριάδη.

ΤΕΧΝΟΧΩΡΟΣ ΥΠΟ ΣΚΙΑΝ (Μαυρομιχάλη 161 ­ Ξιφίου 14, ~ 64.20.522). «Αγρίμια τη
νύχτα» του Μ. Αζαμά Κωτσής (σκηνοθ.), Ανδριώτης.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Αγν. Οσιέτσκα Λύγαρη, Νάτσιος.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. ΜακΝτόναλντ Κουνελάκη, Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). Αργεί.

ΑΘΗΝΑ Δεριγνύ 10 - Πατησίων, ~ 82.38.698, 82.37.330). «Υπηρέτης δύο αφεντάδων»
(Γκολντόνι) της Τ. Ζαχαριουδάκη Ζαχαριουδάκη.

ΑΘΗΝΑΪΚΟ ΔΗΜΟΤΙΚΟ (Τιμοκρέοντος 6, πίσω από τον Άγιο Σώστη, ~ 93.44.131,
93.44.818, 36.12.461). «Υπηρέτρια κυρά» του Τζ. Μπ. Περγκολέζι Εθνική
Λυρική Σκηνή.

ΑΚΑΔΗΜΟΣ (Ιπποκράτους 17 - Ακαδημίας, ~ 36.25.119, 36.03.835). «Η Σταχτοπούτα,
το πριγκιπόπουλο και ο κλόουν» του Γ. Δρόση Σ. Θεοδωρόπουλος.

ΑΛΙΚΗ (Αμερικής 4, ~ 32.44.146. «Τουραντό» (Γκότσι) του Γ. Καλατζόπουλου Καλατζόπουλος.

ΑΛΑΜΠΡΑ (Στουρνάρη 53, Πολυτεχνείο, ~ 52.27.497, 52.44.400). Αργεί.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Όλιβερ Τουίστ»
(Ντίκενς) του Γ. Μεσσάλα Μεσσάλας.

ΑΜΠΕΣΕ (Βουλιαγμένης 130, Νέος Κόσμος, ~ 90.11.063). «Τα τρομερά δίδυμα κι ο
κλόουν Φραντζόλας» της Β. Γεωρέττη Γεωρέττη.

ΑΜΦΙΘΕΑΤΡΟ ΓΥΜΝΑΣΙΟΥ - ΛΥΚΕΙΟΥ ΠΑΛΑΙΟΥ ΖΩΓΡΑΦΟΥ (Κρίνων 26 πεζόδρομος, ~
77.08.627, 74.88.731). Καραγκιόζης Καρελλάς.

ΑΝΔΟΡΑ (Σεβαστουπόλεως 117, ~ 64.80.796, 64.98.631). «Η Παναγία των Παρισίων»
(Ουγκώ) της Τζ. Στασινοπούλου Τζ. Στασινοπούλου.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Μπάρμπι, Μπάτμαν και τα σκυλάκια της Δαλματίας» της Μ. Αναιρούση - Κουρτζίδου Αναιρούση.

ΒΡΕΤΑΝΙΑ (Πανεπιστημίου 7, ~ 32.21.579). «Ο Κοντορεβυθούλης και ο χαζός...
δράκος» του Γ. Κόκκινου Γ. Κόκκινος.

ΓΚΛΟΡΙΑ (Ιπποκράτους 7, Ακαδημίας, ~ 36.09.400). «Ο μικρός πρίγκιπας» (Σεντ
Εξιπερί) του Δ. Μολυβιάτη Μολυβιάτης.

ΔΕΣΥΛΑ (Ησαΐα Σαλώνων 4, πλατεία Γκύζη, ~ 64.30.739). Καραγκιόζης Κ. Δεσύλλας.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΚΑΛΛΙΘΕΑΣ (Κρέμου 123 - Φιλαρέτου, ~ 95.87.715). «Παραμυθιάδα» του Δ.
Σεϊτάνη Σεϊτάνης.

ΔΗΜΟΤΙΚΟ ΠΕΙΡΑΙΑ (Πλατεία Δημοτικού Θεάτρου, ~ 41.94.550, 41.94.503). «Όνειρο
ηλεκτρονικής νύχτας» του Γ. Καλατζόπουλου Καλατζόπουλος.

ΔΙΑΝΑ (Ιπποκράτους 7, ~ 36.26.956). «Ο Ηρακλής κι εγώ» του Κ. Μακέδου Σ. Μαρτίνος.

ΔΙΟΝΥΣΙΑ (Αμερικής 10, ~ 36.12.500). «Ο Ηρακλής κα οι άθλοι του» της Μ. Γκρέκο
Α. Γκρέκο.

ΕΘΝΙΚΟ - ΠΑΞΙΝΟΥ - ΠΑΙΔΙΚΟ ΣΤΕΚΙ (Πανεπιστημίου 48, ~ 33.01.881).
«Εκκλησιάζουσες» (Αριστοφάνης) της Κ. Ρουγγέρη Ρουγγέρη.

ΕΛΥΖΕ (Νυμφαίου 12, Ιλίσια, ~ 77.82.354, 77.71.766). «Ορφέας και Ευρυδίκη» της
Μ. Κυριάκη Τζ. Φωτίου.

ΕΡΕΥΝΑΣ (Ιλισίων 21, Ζωγράφου, ~ 77.80.826). «Το λουρί του Σωκράτη» του Δ.
Ποταμίτη Ποταμίτης.

ΗΛΙΟΥ (Φρυνίχου 10, Πλάκα, ~ 32.31.591, 32.47.509). «Μόγλης» (Κίπλινγκ) των Δ.
Βασιλειάδου - Α. Παπασπύρου Α. Παπασπύρου.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Το αθάνατο νερό» των Α. Σωτρίνη - Μ. Κυριάκη Κουρετζής.

ΘΥΜΕΛΗ (Μοσχονησίων 32 - πλατεία Αμερικής, ~ 86.57.677). «Η βασίλισσα του
χιονιού» (Άντερσεν) της Ε. Βοζικιάδου Βοζικιάδου.

ΙΔΕΟΘΕΑΤΡΟΝ (Στουρνάρη 57, ~ 52.37.543). «Ομήρου παιδεία» του Α. Αναστασάκη Αναστασάκης.

ΚΑΛΟΥΤΑ (Πατησίων 240, ~ 86.11.311, 86.75.588). «Το αστερόπαιδο» (Ουάιλντ) του
Γ. Φρατζεσκάκη Φρατζεσκάκης.

ΚΑΡΕΖΗ (Ακαδημίας 3, ~ 36.36.144, 36.25.520). «Τρεις σωματοφύλακες και μισός»
(Δουμάς) της Μ. Παναγιωτοπούλου Π. Χαϊκάλης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Ο
μάγος του Οζ» (Μπάουμ) του «Θιάσου '81» «Θίασος '81».

ΜΙΝΩΑ (Πατησίων 91, ~ 82.10.048, 82.32.578). «Ταξίδι στη χώρα των πουλιών»
(Αριστοφάνης) της Κ. Ιγερινού Μπενέκου.

ΜΟΥΣΟΥΡΗ (Πλατεία Καρύκη 6, ~ 33.10.936). «Η σχολή των πειρατών» των Α.
Παυλίδη - Φ. Πετρίδη Παυλίδης.

ΜΠΡΟΝΤΓΟΥΑΙΗ (Αγίου Μελετίου 61Α ­ Πατησίων, στοά Πάλη, ~ 86.20.231). «Ο
κλέφτης της Βαγδάτης» της Μ. Σακκά Λιοντής.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, ~ 65.40.260). «Δαίδαλος και Ίκαρος»
του Γ. Κουλάκη Πρέκας, Βαρδαξή.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (πλατεία Μεταμορφώσεως, ~ 41.31.226,
48.16.276). Καραγκιόζης Αθανασίου.

ΠΟΛΙΤΕΙΑ (Σαρρή 40, Θησείο, ~ 33.10.663-4). «Το ωραιότερο γέλιο του κόσμου»
του Λ. Κρητικού Δρίνη.

ΠΟΡΤΑ (Μεσογείων 59, ~ 77.11.333). «Ελίζα» της Ξ. Καλογεροπούλου Καλογεροπούλου.

ΡΑΔΙΟ ΣΙΤΥ (Πατησίων 240, ~ 86.24.055, 86.74.832). Αργεί.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.18.973). «Όλιβερ Τουίστ»
(Ντίκενς) της Ν. Νικολάου «Θίασος '81».

ΣΠΥΡΟΠΟΥΛΟΥ (Έρσης 9 - Λαμπρινής, πλατεία Λαμπρινής, Γαλάτσι, ~ 29.32.000,
26.29.046). Καραγκιόζης - Κουκλοθέατρο Θ. Σπυρόπουλος.

ΣΤΑΘΜΟΣ (Β. Ουγκώ 55, παραπλεύρως του «Περοκέ», πλατεία Καραϊσκάκη, ~
52.22.656). «Όνειρα παιδιών» του Ντ. Σπυρόπουλου Τσακάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). Αργεί.

ΤΡΙΑΝΟΝ (Κοδριγκτώνος 21 - Πατησίων, ~ 86.79.535). «Το ταξίδι του κόσμου σε
ογδόντα ημέρες» (Βερν) του Ν. Καμτσή Καμτσής.

ΤΡΙΑΝΤΑΦΥΛΛΙΔΗ (Καπνοκοπτηρίου 8 - Στουρνάρη 44, ~ 82.27.185). «Ηχώ και
Νάρκισσος» της Ν. Τριανταφυλλίδη Τριανταφυλλίδη.

ΦΟΥΡΝΟΣ (Μαυρομιχάλη 168, ~ 64.60.748). «...μήτε 'γω ήμουν, εκεί, μήτε σεις να
το πιστέψετε...» της Σ. Βούλγαρη Βούλγαρη.

ΧΑΝ ΚΗΦΙΣΙΑΣ (Τατοΐου 1, πίσω από το σταθμό του Ηλεκτρικού, ~ 80.11.610).
Εναλλάξ: «Η μυλωνοπούλα και ο νάνος Ρουμπεστίνσκεν» του Λ. Αποστολίδη ­ «Το
αηδόνι και ο αυτοκράτορας» (Άντερσεν) του Λ. Αποστολίδη Μαριονέτες Λ. Αποστολίδη.

ΧΑΤΖΗΧΡΗΣΤΟΥ (Πανεπιστημίου 38, ~ 36.27.248, 38.10.171). Καραγκιόζης Π. Καπετανίδης.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: P15</CAT>
<ED>
Κωδικός άρθρου: A16047P151</ED>
<ID>
ID:136465

</ID><URL>http://ta-nea.dolnet.gr/neaweb/neafile.print_unique?e=A&f=16047&m=P15&aa=1</URL></REF>


Article

<CATEGORY>vin09</CATEGORY>

 <H2>Έντυπο για τα νομικά ζητήματα του περιβάλλοντος
</H2>
<H3></H3>Τα νομικά και άλλα ζητήματα που θέτει η ανάγκη προστασίας του περιβάλλοντος
απέκτησαν ένα βήμα ενημέρωσης, ανταλλαγής σκέψης, γνώσεως και ιδεών.

Είναι το τετράμηνο περιοδικό «Περιβάλλον και Δίκαιο» που κυκλοφόρησε από
τον εκδοτικό οίκο Νομική Βιβλιοθήκη - Χάρη Καρατζά. (Μαυρομιχάλη 51, Αθήνα).

Την επιτροπή εκδόσεως αποτελούν οι καθηγητές της Νομικής Σχολής του
Πανεπιστημίου Αθηνών, Ιωάννης Κ. Καράκωστας, Γλυκερία Σιούτη και Σπυρίδων
Φλογαΐτης και στην ύλη του πρώτου τεύχους περιλαμβάνονται επίκαιρα
νομοθετήματα από την ελληνική και κοινοτική νομοθεσία, νομολογία με σχολιασμό
των σημαντικότερων αποφάσεων του ΣτΕ, των διοικητικών δικαστηρίων.

Το περιοδικό δεν απευθύνεται μόνο στους εντεταλμένους της Δικαιοσύνης και
της Διοίκησης, αλλά και σε δικηγόρους, φοιτητές, επιστήμονες και φορείς που
ενδιαφέρονται για την προστασία του περιβάλλοντος, του εθνικού και διεθνούς.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: P15</CAT>
<ED>
Κωδικός άρθρου: A16047P152</ED>
<ID>
ID:136491

</ID><URL>http://ta-nea.dolnet.gr/neaweb/neafile.print_unique?e=A&f=16047&m=P15&aa=2</URL></REF>


Article

<CATEGORY>vin09</CATEGORY>

 <H2>Θυμήθηκαν τα 100χρονα του Αραγκόν </H2>
Ανέκδοτα κείμενα του Λουί Αραγκόν, αλλά και επιστολές προς τον μεγάλο έρωτα
της ζωής του, Έλσα Τριολέ, διάλεξαν να παρουσιάσουν οι οργανωτές της
προχθεσινής εκδήλωσης για τα εκατό χρόνια από τη γέννηση του Λουί Αραγκόν στην
αίθουσα Τέχνης «Φούρνος» της οδού Μαυρομιχάλη. Όμως, τον τόνο της εκδήλωσης
έδωσε με την ομιλία του ο συγγραφέας Αντώνης Σαμαράκης, που «ζωντάνεψε» τον
Λουί Αραγκόν στο πιο δυνατό του σημείο: Στους αγώνες που έδωσε ο Αραγκόν
τασσόμενος με την πένα και το κύρος του ενάντια σε κάθε μορφή τυραννίας, σε
όλα τα μήκη και τα πλάτη της γης και πάντα δίπλα στον άνθρωπο. Ο Αντώνης
Σαμαράκης μίλησε επίσης για τον ίδιο τον Αραγκόν, ενώ ο ηθοποιός και ποιητής
Δημήτρης Κατσιμάνης, που οργάνωσε την εκδήλωση, παρουσίασε τα κείμενα που
προαναφέρθηκαν. Τέλος, ο θεωρητικός της τέχνης Λεόντιος Πετμεζάς μίλησε για
την προσφορά του Λουί Αραγκόν στην τέχνη.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: P15</CAT>
<ED>
Κωδικός άρθρου: A16047P153</ED>
<ID>
ID:136533

</ID><URL>http://ta-nea.dolnet.gr/neaweb/neafile.print_unique?e=A&f=16047&m=P15&aa=3</URL></REF>


Article

<CATEGORY>vin09</CATEGORY>

 <H5>Blain L. Reininger, Manic Man. (Ankh)
</H5><H5>One Step Up /Two Steps Back: The Songs Of Bruce Springsteen (ΕΜΙ)
</H5><H5>Bush, Deconstructed (BMG)
</H5><H5>Days Of The New (BMG)
</H5><H5>Τραγούδια στον Αφρό
</H5><H2>Έλεγχος διαβατηρίων
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Εισιτήρια, κάρτες επιβίβασης, αποσκευές και αφορολόγητα. Η επόμενη πτήση θα
φύγει κανονικά στην ώρα της, οι επιβάτες παρακαλούνται να δηλώσουν όλα τα
τραγούδια τους στο έλεγχο διαβατηρίων. Και μία ταινία είπατε, κύριε Ρέινινγκερ;

Οι Tuxedo Moon (έτσι πρέπει να αρχίσουμε αφού μιλάμε για τον Μπλέιν
Ρέινινγκερ) υπήρξαν προνοητικοί. «Είδαν» το μέλλον τους από νωρίς και από
νωρίς αποφάσισαν να κρατήσουν επαφή μ' αυτό. Με τα βαθύτερά τους συναισθήματα,
όπως αυτά μεταμφιέζονταν μέσα από τους ηλεκτρονικούς ήχους που έπεφταν σαν
καταιγίδα στην έρημο. Μια μουσική γεμάτη εικόνες, ακόμη και στην απουσία τους.
Ο κ. Ρέινιγκερ «φανατικός» στους σχεδιασμούς τοπίων βρίσκει έδαφος να δράσει.
Να πάρει πηλό από νότες και σιωπές, διαλόγους και μουσικά θέματα που είχε
επεξεργαστεί για το μουσικό σενάριο της ταινίας «Το Παλτό». Το φιλμ υπογράφει
ο καλός του συνεργάτης Νίκος Τριανταφυλλίδης (και ο Ρέινινγκερ εμφανίζεται
σαν... Άγιος Βασίλης) πράγμα που αφήνει τον Αμερικανό (αλλά περισσότερο
Ευρωπαίο, μετά την εγκατάστασή του στο Βέλγιο εδώ και πολλά, πολλά χρόνια)
ελεύθερο σε όλα τα πεδία. Είναι κάτι που και από τις εποχές των πειραματισμών,
ήξερε καλά να κάνει, σχεδόν με κλειστά μάτια και ανοιχτές πάντα τις κεραίες
του να λαμβάνει μηνύματα από παντού.

Τα τραγούδια του Μπρους Σπρίνγκστιν. Τελεία. Τίποτε άλλο. Ποιος χρειάζεται
κάτι άλλο; Αναγνωρίζουμε στο «αφεντικό» την απόλυτη προσφορά του. Ακόμη και
στην περίπτωση που οι ερμηνείες είναι ανεξάντλητες.

Εν αναμονή λοιπόν νέου έργου από τον Σπίνγκστιν, για το οποίο ακούστηκε πως
θα συνεργαστεί στην παραγωγή και ο «μάγος» των επιτυχιών Μπέιμπιφέις (αλήθεια,
γιατί; το είχε ανάγκη το «αφεντικό;») ιδού ένα πακέτο από συνθέσεις του, που
λένε άλλοι. 
Δυο CD-14 και 14 κομμάτια ­ που γράφτηκαν τώρα ή τώρα συγκεντρώθηκαν και
αποκαλύπτουν ονόματα σαν των Smithereens, του Μπεν Ι. Κινγκ, του Τζον Χάιατ,
αλλά και του Ντέιβιντ Μπάουι (στο... It's Hard to be a saint in the City).

Οι ελιγμοί των Bush είναι αξιοθαύμαστοι, γι' αυτό και γρήγορα το αμερικανικό
κοινό, που δεν υποκύπτει με την πρώτη στους Βρετανούς «μετανάστες» έδειξε
συμπάθεια, και κάτι παραπάνω. Αφού μέσα στα πέντε χρόνια που υπολογίζεται η
καριέρα τους έπαιζαν ένα μετα-γκράντζ ροκ υψηλών εντάσεων. Σε μια ανάσα επάνω
είπαν να ξαναεπισκεφτούν παλιότερα τραγούδια τους από σινγκλ και άλμπουμ (να
σας θυμίσουμε το Sixteen Stone και το Razorblade Suitcase) σε μία νέα εκδοχή,
αυτή που προσφέρουν τα «ριμίξ» από άλλους, ικανούς ντιτζέις και «ριμίξερς»
εκατέρωθεν του Ατλαντικού. Ο Τρίκι και ο Γκόλντι διαπρέπουν, κάνουν το
παιχνίδι τους εν λευκώ, με την άδεια, βεβαίως, των αγαπητών Bush που, μετά
κιόλας το Deconstructed βρίσκονται στα πρόθυρα του «σούπερ γκρουπ». Οι κιθάρες
διαστρεβλώνονται ακόμη περισσότερο, το ροκ λειώνει και αλλοιώνεται από τριπ
χοπ και «τζανγκλ», σαν να ζουν στον οργανισμό του πλάσματα από άλλο πλανήτη.
Μερικοί βρήκαν το όλο εγχείρημα τολμηρό, σαν κάποιους άλλους που αρνήθηκαν
τους Rolling Stones επειδή εμπιστεύτηκαν τα τραγούδια τους στους Dust
Brothers. Κλείστε τα αυτιά σας στους ζηλόφθονες. Και απολαύστε το.

Κιθάρες, μπάσο, ντραμς. Σταθερές αξίες. Ακλόνητες ακόμη και στις συχνότητες
του MTV. Στα στούντιο του Νάσβιλ στο Τένεσι, τέσσερα παλικάρια έμειναν
ξάγρυπνα για να δουν την ανατολή. Την ανατολή του ροκ εν ρολ; Όλοι το ίδιο
πράγμα πιστεύουν. Τοποθετούν τη βάση τους, ωστόσο, στη Ν. Υόρκη και παίρνουν
δύναμη από το γεγονός πως οι Radiohead στην Αγγλία είχαν το άλμπουμ της χρονιάς.

Σ' όσους μιλούν για επαγγελματικό προσανατολισμό ο Τράβις Μικς, που παίρνει
την ευθύνη επάνω του, απαντάει πως ο Ντίλαν διδάσκεται πια στα πανεπιστήμια. 
What's Left For Me και Freak θα διαλύσουν τις αμφιβολίες για το αν οι Days Of
The New εξαντλούνται στα πρώτα ακόρντα. Ντυθείτε καλά.

Φρέσκο, μόλις «έπεσε στη γη» το «Mulder and Scully» από τους Catatonia.
Συνιστάται στους φίλους των «Χ Files», σ' όσους πίστευαν στους Catatonia από
την αρχή και σ' όσους ξέρουν πως η αλήθεια είναι εκεί έξω.

*** «Καυτό» ακόμη από την κοπή, το «My Hero» από τους Foo Fighters. Ροκ και
όχι αστεία. Στο CD single οι Foo Fighters τρίζουν τα δόντια στο Baker Street
του Τζέρι Ράφερτι.

*** Το Saint Of Me, που μόλις ξεπροβάλλει από το Bridges Of Babylon. Ε, τι;
Rolling Stones.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16047P161</ED>
<ID>
ID:136444

</ID><URL>http://ta-nea.dolnet.gr/neaweb/neafile.print_unique?e=A&f=16047&m=P16&aa=1</URL></REF>


Article

<CATEGORY>vin09</CATEGORY>

 <H5></H5><H5></H5><H2>Βαμμένοι πράσινοι οφθαλμοί
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Πώς καταλαβαίνουμε ότι μπήκαμε στον Υδροχόο; Απλούστατα... σαν σήμερα πεθαίνει
ο Ουίνστον Τσώρτσιλ και σαν αύριο (Κυριακή) αποδημεί εις Κύριον
ο Αλ Καπόνε!

Βάνα Μπάρμπα

* Επιστρέφω στο αρχικό σύνθημα! Γυναίκα στα πρόθυρα
αδυνατίσματος; Η Βάνα Μπάρμπα! Γυναίκα στα πρόθυρα πρηξίματος; Η
Άννα - Μαρία Λογοθέτη! Γυναίκα στα πρόθυρα βαμμένων
πράσινων οφθαλμών; Η Κωνσταντίνα!

Γυναίκα που παραλίγο να πνιγεί; Και μάλιστα εις... διπλούν; Η 22χρονη
(Βρετανίδα) Κέιτ Γουίνσλετ του «Τιτανικού» (το γεγονός είναι εντελώς,
μα εντελώς αληθινό, η ίδια το εξομολογήθηκε σε συνέντευξή της, υπογραμμίζοντας
όμως πως δεν μετάνιωσε ποτέ από τη συνεργασία της με τον Τζέιμς Κάμερον).

* Ο πνιγμένος απ' τα μαλλιά πιάνεται

Ο Έλλην διανομέας του «Τιτανικού» Γιώργος Μιχαηλίδης στοιχηματίζει πως
θα καταρρίψει την ανωτέρω λαϊκή ρήση. Δεν θα πιαστεί απ' τα μαλλιά, αλλά από
τα πρώτα 50.000 εισιτήρια που θα κάνει το τρίωρο ναυάγιο το Παρασκευοσαββατοκύριακο.

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16047P162</ED>
<ID>
ID:136492

</ID><URL>http://ta-nea.dolnet.gr/neaweb/neafile.print_unique?e=A&f=16047&m=P16&aa=2</URL></REF>


Article

<CATEGORY>vin09</CATEGORY>

 <H2>Οι Τούρκοι του Σκυλίτση
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Πνιγμός και στο ελληνικό, συναυλιακό «Ρόδον»! Μεταφορικώς εννοείται. Πώς
λέγανε το θρυλικό συγκρότημα των 60'ς; Blood, Sweat and Tears!
Ε, απόψε στο «Ρόδον» με τους Βρετανούς του συγκροτήματος Spiritualized
θα συμβεί sweat, smoke and tears.

* Διότι ο αειθαλής ροκάς Γιάννης Πετρίδης
έλεγε πως οι Ρόλινγκ Στόουνς... έκλαιγαν σε μια συναυλία των νεαρών
Spiritualized. Τέτοια επιτυχία. Άντε τώρα να προμηθευτείς τον δίσκο τους σε
οποιοδήποτε ελληνικό δισκοπωλείο. «Τριακόσια κομμάτια, όλα κι όλα, έφερε η
εταιρεία BMG και έγιναν ανάρπαστα»!

Φώναζε άνθρωπος της πιάτσας και του ροκ, αγανακτισμένος με την «ασχετοσύνη των
εταιρειών». Ψυχραιμία. Το σύνθημα του συγκροτήματος είναι:

* «Ladies and gentleman, we are floating on space».
Που μεθερμηνευόμενο ελευθέρως, πα' να πει: «Κυρίες και κύριες... κολυμπάμε στο Διάστημα».

Και λόγω 60'ς, αλλά και 70's, καταλήγουμε στην Τουρκία και στο Σκυλίτσειον!
Δεν μπορεί, οι παλαιότεροι θα θυμούνται. Και τον Σκυλίτση, δήμαρχο του
Πειραιά και το «Σκυλίτσειον», σημερινό «Βεάκειο». Επί του τότε «Σκυλίτσειου»
το (χουντικό) θέρος του 1970 εμφανίστηκε θίασος εκ της Τουρκίας προερχόμενος.
Και τι νομίζετε πως έπαιξε;

* «Βιολιστή στη στέγη»! Με σκηνοθέτη και
πρωταγωνιστή τον Τζιουνέτ Γκιοκτζέρ! Η ελληνοτουρκική θεατρική
συνεργασία και ανακάλυψη του εν λόγω Γκιοκτζέρ συνέβη το 1963, όταν το (τότε)
Ελληνικό Βασιλικό Θέατρο έπαιξε στην Κωνσταντινούπολη «Οιδίποδα». Εκεί ακριβώς
είναι που ο μακαρίτης Μουζενίδης συναντάει τον ομόλογό του Γκιοκτζέρ!

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16047P163</ED>
<ID>
ID:136534

</ID><URL>http://ta-nea.dolnet.gr/neaweb/neafile.print_unique?e=A&f=16047&m=P16&aa=3</URL></REF>


Article

<CATEGORY>vin09</CATEGORY>

 <H5></H5><H5></H5><H2>Ίδρυμα Αγαπημένων Καλλιτεχνών
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Τα χρόνια πέρασαν, ο Τούρκος Μεντερές απηγχονίσθη, ο Μουζενίδης μάς
άφησε χρόνους πολλούς, το ίδιο και ο Γέρος της Δημοκρατίας. Αλλά imortal,
αθάνατος ο Τζιουνέτ.

Κάτια Δανδουλάκη

* Τεκμήρια της... αθανασίας του η σύζυγος του
Αϊτέν Γκιοκτζέρ και η αποψινή (αλλά και αυριανή) «Master class» που
παρουσιάζεται επί της ελληνικής σκηνής του Εθνικού θεάτρου!.

Μάλιστα, μάλιστα, μάλιστα. Ο Τζιουνέτ σκηνοθετεί και η σύζυγος πρωταγωνιστεί
ως Μαρία Κάλλας. Ούτε λίγο ούτε πολύ, η Αϊτέν Γκιοκτζέρ είναι (περίπου)
η Κάτια Δανδουλάκη της Τουρκίας! Θέλετε κι άλλες αποδείξεις; Στο
ρεπερτόριό της περιλαμβάνονται ρόλοι από μιούζικαλ και κωμωδία μέχρι δράμα και
σύγχρονο ρεπερτόριο! Θέλετε κι άλλη; Κέρδισε για δεύτερη φορά το βραβείο
καλύτερης ηθοποιού από το Ίδρυμα Αγαπημένων Καλλιτεχνών της Άγκυρας! Θέλετε
μία ακόμα;

<REF><SOURCE>ΤΑ ΝΕΑ</SOURCE>
<DATE>, 24-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16047P164</ED>
<ID>
ID:136555

</ID><URL>http://ta-nea.dolnet.gr/neaweb/neafile.print_unique?e=A&f=16047&m=P16&aa=4</URL></REF>


Article

<CATEGORY>vin04</CATEGORY>

 <H5>ΓΚΑΛΟΠ ΤΗΣ V.PRC ΓΙΑ «ΤΑ ΝΕΑ»
</H5><H2>ΣΥΝΝΕΦΑ για Σημίτη και κυβέρνηση
</H2>
<H3>Με απώλειες και ο Καραμανλής

</H3>
σελίδες 12-13

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16048N011</ED>
<ID>
ID:136629

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N01&aa=1</URL></REF>


Article

<CATEGORY>vin04</CATEGORY>

 <H2>Κακλαμάνης στα «ΝΕΑ»: Όχι «φατρίες» στο ΠΑΣΟΚ </H2>
σελίδες 10-11

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16048N012</ED>
<ID>
ID:136678

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N01&aa=2</URL></REF>


Article

<CATEGORY>vin07</CATEGORY>

 <H2>Παζάρι για να σωθεί ο Κλίντον </H2>
σελίδες 38-39

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16048N014</ED>
<ID>
ID:136717

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N01&aa=4</URL></REF>


Article

<CATEGORY>vin08</CATEGORY>

 <H2>Για ποιες ΔΕΚΟ χτυπάει η καμπάνα του Γιάννου </H2>
σελίδες 44-45

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16048N015</ED>
<ID>
ID:136741

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N01&aa=5</URL></REF>


Article

<CATEGORY>vin06</CATEGORY>

 <H2>Ένα 24ωρο στη ζωή τους... </H2>
σελίδα 16

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16048N016</ED>
<ID>
ID:136748

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N01&aa=6</URL></REF>


Article

<CATEGORY>vin06</CATEGORY>

 <H2>Πήρε κεφάλι ο Ολυμπιακός </H2>
Ο ΟΛΥΜΠΙΑΚΟΣ επικράτησε άνετα του Αθηναϊκού με 4-0 και βρέθηκε ξανά στην πρώτη
θέση της βαθμολογίας, αφού η ΑΕΚ γνώρισε την ήττα (2-3) από την Προοδευτική,
στον Κορυδαλλό.

στην ΟΜΑΔΑ

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16048N017</ED>
<ID>
ID:136754

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N01&aa=7</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Η ΜΙΚΡΗ Μαρία μού άλλαξε τη μέρα: «Μέσα σ' αυτό το καταχείμωνο,
ανακάλυψα μιαν αμυγδαλιά», μου είπε. «Πού βρίσκεται;», ρώτησα. «Στο
Αστεροσκοπείο». Τρέξαμε προς τα εκεί. Την είδα. Και μου πήρε την ψυχή, έτσι
όπως ήταν στολισμένη. Ο Λ. Παπαδόπουλος στις «Ματιές». Σελ. 4.

Ο «ΑΡΧΙΣΤΡΑΤΗΓΟΣ» της Επανάστασης (στην Κούβα) κάνει και πάλι το
αδιανόητο. Για να σώσει το καθεστώς του. Μόνο που σήμερα η κίνησή του φαίνεται
αυτό που είναι: μια κίνηση απελπισίας για να διατηρηθεί ένας αναχρονισμός. Ο
Παντελής Καψής στους «Προβολείς». Σελ. 6.

ΟΤΑΝ ανοίγετε την τηλεόραση, τι βλέπετε; Προγράμματα φτιαγμένα όχι για
εσάς, αλλά για μια νοικοκυρά, μια γυναίκα μεταξύ 25 και 50 ετών, που πηγαίνει
τακτικά στο σούπερ μάρκετ και ψωνίζει προϊόντα που διαφημίζονται στην
τηλεόραση... Ο Π. Τσίμας στην «Τρίτη Άποψη». Σελ. 6.

ΜΟΥ ΑΡΕΣΕΙ η βροχή που ξεκινάει κοντά στο μέσον της ημέρας. Τότε που οι
περισσότεροι έχουν πάει ανυποψίαστοι στις δουλειές τους ή έχουν κατέβει για τα
ψώνια τους, χωρίς να 'χουν πάρει μαζί τους ομπρέλα. Η Κάτια Πετροπούλου «Σε
πρώτο ενικό». Σελ. 15.

ΒΟΗΘΕΙΑ για να πάρουν πτυχίο οι συνταξιούχοι φοιτητές που σπουδάζουν
στην Ιταλία. 
Ο Φρ. Πολιντόρι έστησε επιχείρηση με βάση τις δυσκολίες της κόρης του και την
αδιαφορία της για τη Νομική Σχολή. Η Λαμπρινή Σταμάτη στη σελ. 20.

Ι. ΣΤΑΥΡΙΔΗΣ: Η απαγόρευση του καπνίσματος στους χώρους εργασίας
συνδέεται περισσότερο με την επιθυμία των εργοδοτών να αυξήσουν την
παραγωγικότητα των εργαζομένων, ενώ το πρόβλημα υγείας λειτουργεί ως πρόφαση.
Ο κύριος βιοφίλτρο έφα. Η Μαρία Νταλιάνη στη σελ. 22.

Δ. ΡΕΠΠΑΣ: 
Αποφάσισα να μοιραστώ 
και την προσωπική μου ζωή. 
Θα έκανα οτιδήποτε για μικρά παιδιά.

Βαθμολογώ την κυβέρνηση, 
δυστυχώς όχι με άριστα

Οι απαντήσεις στις «30 Ερωτήσεις» 
του Γ.Ε. Διακογιάννη στη σελ. 14.

Ο ΜΠΑΓΛΑΜΑΣ του Β. Τσιτσάνη με την υπογραφή του. Ένα σκαφτό μπουζούκι που
γράφει «Ακροναυπλία» και πλήθος χειρόγραφες παρτιτούρες υπάρχουν όλα στη
Γεννάδειο Βιβλιοθήκη, που τα δώρισε ο Η. Πετρόπουλος. Η Μικέλα Χαρτουλάρη στο
«Πανόραμα». Σελ. 4-5.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16048N021</ED>
<ID>
ID:136593

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Κοινωνία
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Δεν ξέρω αν οδεύουμε για την κοινωνία των δύο τρίτων, όπως προβλέπει ο κ.
Τζοχατζόπουλος, αλλά με την απεργία των μέσων μεταφοράς, από αύριο, οδεύουμε
στην κοινωνία των πολιτών δύο επί δύο.

Με τιμή

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16048N022</ED>
<ID>
ID:136684

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16048N023</ED>
<ID>
ID:136692

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N02&aa=3</URL></REF>


Article

<CATEGORY>vin01</CATEGORY>

 <H5>ΑΠΟ ΣΤΕΛΕΧΗ ΤΟΥ ΠΑΣΟΚ ΓΙΑ ΤΗΝ ΚΥΒΕΡΝΗΤΙΚΗ ΠΟΛΙΤΙΚΗ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Σαββατοκύριακο κριτικής...
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Σαββατοκύριακο της κριτικής ήταν αυτό που πέρασε, καθώς κορυφαία στελέχη
του ΠΑΣΟΚ μίλησαν σκληρά για κάποιες εκφάνσεις της κυβερνητικής πολιτικής, οι
οποίες βρίσκονται στο επίκεντρο της επικαιρότητας.

ΑΠΟ ΤΗ Θεσσαλονίκη, από το βήμα της Συνδιάσκεψης του ΠΑΣΟΚ για την κοινωνική
πολιτική, ο Άκης Τσοχατζόπουλος περιέγραψε με πολύ γλαφυρό τρόπο την αντίθεσή
του στην ακολουθούμενη οικονομική πολιτική, που έχει αγγίξει ­ όπως είπε ­ τα
όριά της. Και ζήτησε την κατάρτιση μιας πολιτικής που δεν θα αποξενώνει το
ΠΑΣΟΚ από τον φυσικό του χώρο. Στην ίδια συνδιάσκεψη, ο γραμματέας του ΠΑΣΟΚ
Κώστας Σκανδαλίδης άσκησε κριτική σε εκείνους τους παράγοντες του δημόσιου
βίου που παίρνουν αποφάσεις χωρίς να ακολουθήσουν τις απαιτούμενες
διαδικασίες, αλλά και το πρόγραμμα του ΠΑΣΟΚ. Μερικά χιλιόμετρα πιο μακριά, ο
Αναστάσης Πεπονής μιλώντας σε συγκέντρωση του Στ. Παπαθεμελή, ζήτησε να μην
αλλοιωθεί η φυσιογνωμία του ΠΑΣΟΚ. Για να τα λένε όλοι αυτοί, ασφαλώς κάτι
τρέχει. (Σελ.8).

Προβλήματα στο ΠΑΣΟΚ, προβλήματα και στον Συνασπισμό. Η υποψηφιότητα της
Μαρίας Δαμανάκη για τον Δήμο της Αθήνας τέθηκε υπό την κρίση της Κεντρικής
Πολιτικής Επιτροπής του κόμματος και βγήκε τραυματισμένη από την αποχή του
«Ρεύματος», που ποτέ δεν αποδέχθηκε αυτή την σύγκλιση με το ΠΑΣΟΚ. Η Μαρία
Δαμανάκη πάντως περνάει σήμερα το κατώφλι της Χαριλάου Τρικούπη, για να
συναντηθεί για πρώτη φορά επίσημα υπό τη νέα της ιδιότητα με τον γραμματέα του
κόμματος Κ. Σκανδαλίδη. (Σελ.7).

Στα εθνικά, ένα συμβούλιο γενικών υποθέσεων στις Βρυξέλλες ενδέχεται να
αποτελέσει σήμερα την πρώτη απόπειρα της βρετανικής προεδρίας να βάλει από το
παράθυρο την Τουρκία στην Ευρωπαϊκή Συνδιάσκεψη. Φυσικά θα επιμείνουμε στην
άρνηση που έχουμε από καιρό διατυπώσει, για τους γνωστούς ­ και μη
επαναλαμβανόμενους εδώ ­ λόγους. Για το ίδιο θέμα, ο Θεόδωρος Πάγκαλος
παραχώρησε συνέντευξη στην τουρκική «Μιλιέτ», όπου διατυπώνει την άποψη ότι η
μόνη λύση είναι η αποδοχή της Τουρκίας της δικαιοδοσίας του Διεθνούς
Δικαστηρίου της Χάγης για την επίλυση των διαφορών των δύο χωρών. Ο κ.
Πάγκαλος αναφέρει ακόμη ότι με τη συνδρομή ενός τρίτου, θα μπορούσε να
επιτευχθεί ένας διάλογος μεταξύ των δύο χωρών. (Σελ.5).

Ο πρόεδρος της Βουλής Απόστολος Κακλαμάνης είναι γνωστό ότι τα λέει έξω από τα
δόντια. Αυτό κάνει και σήμερα με τη συνέντευξή του στα «ΝΕΑ», και ζητεί να
χτυπηθούν ανελέητα οι ομάδες και οι φατρίες ­ με τη διευκρίνηση ­ «και των δυο
πλευρών». (Σελ.10-11).

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16048N032</ED>
<ID>
ID:136648

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Καμπανάκι
</H2>
ΚΑΙ, βέβαια, μια κυβέρνηση ­ και η κοινοβουλευτική πλειοψηφία που τη
στηρίζει ­ αναδεικνύεται για μία τετραετία...

ΚΑΙ κρίνεται από το έργο της στο τέλος της τετραετίας αυτής, χωρίς να
είναι υποχρεωμένη να αλλάζει...

ΓΡΑΜΜΗ σε κάθε φύσημα του ανέμου ή πολιτική ανάλογα με τις δημοσκοπήσεις.

ΚΑΙ, ασφαλώς, η οικονομική συγκυρία είναι δύσκολη και το πρόγραμμα
σύγκλισης τόσο σκληρό...

ΩΣΤΕ η κυβέρνηση να μην έχει πολλά περιθώρια για γενναίες κινήσεις ή
μεγάλες πρωτοβουλίες.

ΑΛΛΑ όσο αλήθεια είναι όλα αυτά, τα οποία η κυβέρνηση έχει κάθε
δικαίωμα να επικαλείται...

ΑΛΛΟ τόσο δεν μπορεί να αποκόπτεται από την κοινωνία και, ιδίως, από τα
κοινωνικά στρώματα που τη στηρίζουν...

ΟΥΤΕ και ακινδύνως να αγνοεί το κοινό αίσθημα.

ΑΝΤΙΘΕΤΩΣ, είναι υποχρεωμένη να μετρά τις αντιδράσεις που προκαλεί η
πολιτική της...

ΕΤΣΙ όπως αυτές εκδηλώνονται είτε με κινητοποιήσεις κοινωνικών ομάδων
είτε μέσα από δημοσκοπήσεις.

ΟΙ απεργίες που άρχισαν την περασμένη εβδομάδα και που συνεχίζονται σ'
αυτήν που έχει αρχίσει...

ΟΠΩΣ και η δημοσκόπηση, την οποία δημοσιεύουν σήμερα «ΤΑ ΝΕΑ»...

ΠΡΟΕΙΔΟΠΟΙΟΥΝ την κυβέρνηση πόσο τα περιθώρια υπομονής του κοινού έχουν στενέψει...

ΠΟΣΟ η φοροδοτική αντοχή του έχει εξαντληθεί...

ΚΑΙ πως όσο και αν η ίδια πιστεύει στην ορθότητα της πολιτικής της...

ΑΛΛΟ τόσο όλοι της οι χειρισμοί ασφαλώς και δεν υπήρξαν επιτυχημένοι...

ΚΑΙ πως η κοινή γνώμη δυσκολεύεται να παρακολουθεί κινήσεις...

ΓΙΑ την ορθότητα των οποίων δεν έχει ­ το ολιγότερο! ­ πεισθεί.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16048N033</ED>
<ID>
ID:136694

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Ντόρα Μπακογιάννη:

(η βουλευτής της Ν.Δ. στο «Δίφωνο», για τον πολιτικό κόσμο)

«Δεν έχουμε ίσως την εκτίμηση που είχαμε παλιά, είμαστε όμως σε καλύτερη θέση
από ό,τι πριν από τρία χρόνια. Έχω την εντύπωση ότι πριν από τρία χρόνια
"πιάσαμε πάτο". Από εκεί και πέρα, δεν ήταν δυνατό να πάμε πιο χαμηλά και
αρχίσαμε να ανεβαίνουμε».

Nicholas Negroponte:

(o Έλληνας ιδρυτής και διευθυντής του Media Lab του ΜΙΤ, ερωτάται απ' το
«ΚΛΙΚ» αν είναι θετικό για την Ελλάδα που πήρε τους Ολυμπιακούς Αγώνες για το 2004)

«Και βέβαια! Μπορεί να είναι πολύ κακό για τους Ολυμπιακούς, αλλά είναι
σίγουρα θετικό για την Ελλάδα».

Στέφανος Τζουμάκας:

(ο υπουργός Γεωργίας, στο «ΜΕΤΡΟ»)

«Τι θα πει αντιπολίτευση; Συμμετέχω σε μια προσπάθεια, σε μια κυβέρνηση,
πιστεύω σ' αυτή την κυβέρνηση, σ' αυτό το κόμμα, αλλά ­ σαν άνθρωπος της
κοινωνίας και σαν αριστερός ­ είμαι αντίθετος σ' αυτά τα πράγματα».

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16048N034</ED>
<ID>
ID:136736

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N03&aa=4</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Με τα παιδιά...
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΔΕΝ ΗΜΟΥΝ και στις πολύ καλές μου το Σάββατο το πρωί, που βγήκα να κάνω τα
καθημερινά πέντε χιλιόμετρά μου στα δρομάκια του Φιλοπάππου. Το σώμα μου
πονούσε, από ένα κρυολόγημα που είχα αρπάξει την Παρασκευή, εξαιτίας της
επιμονής του Μίκη να κάτσουμε, μετά τον περίπατό μας, σ' ένα νοτισμένο
παγκάκι, ενώ σουρούπωνε και η υγρασία έπεφτε βαριά, παντού.

Δεν ήμουν και στις πολύ καλές μου, αλλά η μικρή Μαρία, που με συντροφεύει στο
περπάτημα, μου άλλαξε τη μέρα: «Μέσα σ' αυτό το καταχείμωνο, ανακάλυψα μιαν
ανθισμένη αμυγδαλιά!», μου είπε ενθουσιασμένη. «Πού βρίσκεται;» ρώτησα. «Στο
Αστεροσκοπείο». Τρέξαμε αμέσως προς τα εκεί. Την είδα. Και μου πήρε την ψυχή,
έτσι όπως ήταν στολισμένη με τα λουλούδια της, όμορφη, νεανική, αισιόδοξη.

Γύρισα στο σπίτι και τηλεφώνησα στον Αντώνη Σαμαράκη. «Πες μου τι έγινε χθες
στην Παλιά Βουλή που ο δήμαρχος σού απένειμε το χρυσό μετάλλιο της πόλης; Είχε
κόσμο;». «Γιατί δεν ήρθες;» μου 'κανε ο Αντώνης, μουτρωμένος. «Δεν μπορούσα.
Είμαι σε μια επιτροπή του ΥΠΠΟ για τις συντάξεις σε συγγραφείς κ.λπ. κι εκείνη
την ώρα συνεδριάζαμε... Λοιπόν, τι έγινε; Θα μου πεις;».

Ο Σαμαράκης άλλαξε διάθεση. «Ήταν θαύμα!», μου φώναξε. «Γεμάτη η αίθουσα!
Εκατοντάδες οι όρθιοι! Και πάρα πολλά παιδιά. Και επίσημοι πολλοί. Και κάτι
αναπάντεχο, αλλά πολύ ωραίο: την τελετή παρακολούθησαν και ο Γιώργος Μπαλάφας
με τον Μάκη Μπουκουβάλα. Πριν από λίγο τηλεφωνήθηκα μαζί τους. Ήταν
συγκινημένοι και με συγκίνησαν και μένα ιδιαίτερα...».

«Το χρονογράφημά μου, τη Δευτέρα, θα είναι αφιερωμένο σ' αυτή την εκδήλωση.
Έχεις να μου πεις κάτι ξεχωριστό, που δεν θα υπάρχει στα ρεπορτάζ των
εφημερίδων;». Ο συγγραφέας έμεινε για λίγο συλλογισμένος. «Ναι, έχω!», μου
είπε άξαφνα: «Έχω μερικά ποιηματάκια που μου 'γραψαν παιδιά δύο Δημοτικών
Σχολείων ­ 14ο και 116ο ­ και μου τα 'δωσαν, όταν ήλθαν να με συγχαρούν...».
«Βάλτα στο fax και στείλτα μου, σε παρακαλώ...».

Το fax ήρθε. Κι εγώ αντιγράφω όσα στιχάκια χωράει πια η στήλη: «Τα δικά σας
βιβλία αγαπάμε / και μαζί σας στα ουράνια πετάμε / Μας αρέσουν πολύ / είναι
όλη η ζωή / Είσαστε φανταστικός / αλλά και εκπληκτικός»! Χριστίνα Καραφύλλη.
«Είστε μέγας συγγραφέας / είσαστε φανταστικός / τα βιβλία σας διαβάζω /
είσαστε διδακτικός / Στο δρόμο αν σας συναντήσω / θέλω να σας ξαναδώ / γιατί
πάντα θα σας λέω / πόσο θα σας αγαπώ». Θέμης Μητρόπουλος. «Τα βιβλία σας είναι
ωραία / θα έλεγα φανταστικά / η έκφρασή σας είναι τέλεια / την καταλαβαίνουν
τα παιδιά / Σας αγαπάμε όλοι τόσο πολύ / και κάποιοι μάλιστα έχουμε γίνει /
φίλοι σας φανατικοί». Θεμιστοκλής Καραβέλας.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16048N041</ED>
<ID>
ID:136638

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N04&aa=1</URL></REF>


Article

<CATEGORY>vin05</CATEGORY>

 <H2>Αλυσίδες για τον Σημίτη
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΗΤΑΝ εκεί, στον δρόμο για το Ξενία της Καστανιάς, στην ορεινή Κορινθία.
Απομεσήμερο Σαββάτου και το αυτοκίνητο που μετέφερε τον Πρωθυπουργό, τη σύζυγό
του και την παρέα τους, πέφτει σε δρόμο με χιόνι ­ και μάλιστα αρκετό:
Συνεχίζουν, αλλά με αλυσίδες...

ΓΙΑ τον κ. Κώστα Σημίτη και τη σύζυγό του, την κ. Δάφνη, ήταν μία ακόμα
σαββατιάτική εξόρμηση για πεζοπορία και επαφή με τη φύση: Μαζί με το ζεύγος
Θόδωρου και Ντίνας Κοτσώνη, πέρασαν από το μοναστήρι του Αγίου Γεωργίου
Φενεού, όπου τους κέρασαν γλυκό τριαντάφυλλο, περπάτησαν μία ώρα στο φράγμα
Δόξα ­ και, βεβαίως, έφαγαν σε παραδοσιακή ταβέρνα στην Καστανιά.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16048N042</ED>
<ID>
ID:136647

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N04&aa=2</URL></REF>


Article

<CATEGORY>vin05</CATEGORY>

 <H2>Η Μιτεράν στην Αθήνα
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΦΤΑΝΕΙ σήμερα στην Αθήνα ­ και το απόγευμα πρόκειται να μιλήσει σε μεγάλη,
ανοικτή εκδήλωση, που διοργανώνει το ΙΣΤΑΜΕ στο «Κάραβελ», η χήρα του Φρανσουά
Μιτεράν, η κ. Ντανιέλ Μιτεράν...

ΘΕΜΑ της ομιλίας της κ. Μιτεράν, την οποία αναμένεται να παρακολουθήσει και ο
Πρωθυπουργός, είναι «Ο ρατσισμός ενάντια στη Δημοκρατία».

ΑΥΡΙΟ θα δώσει συνέντευξη Τύπου, θα συναντηθεί τόσο με τον κ. Κ. Σημίτη, όσο
και με τον κ. Κ. Στεφανόπουλο ­ και, βεβαίως, θα γευματίσει σε εστιατόριο στην
Πλάκα, μαζί με τα στελέχη του ΙΣΤΑΜΕ, του Ινστιτούτου του ΠΑΣΟΚ, στο οποίο
είναι πρόεδρος ο κ. Γ. Σουλαδάκης.

ΠΩΣ; Όχι, για Κεντροαριστερά δεν θα μιλήσει...

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16048N043</ED>
<ID>
ID:136693

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N04&aa=3</URL></REF>


Article

<CATEGORY>vin05</CATEGORY>

 <H2>Στον «Τιτανικό»
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΤΟ «ΑΤΤΙΚΟΝ», όπου προβάλλεται ο «Τιτανικός», εθεάθη χθες το απόγευμα ο κ. Μ.
Έβερτ: Πήγε άραγε να πάρει ιδέες για το τι συμβαίνει στο ΠΑΣΟΚ; Ή για το τι
συμβαίνει στο κόμμα του;

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16048N044</ED>
<ID>
ID:136722

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N04&aa=4</URL></REF>


Article

<CATEGORY>vin05</CATEGORY>

 <H2>Μετ' επαίνων
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΟΝ ΘΥΜΑΣΤΕ τον κ. Ν. Γρατσία; Ναι, για το στέλεχος του ΣΥΝ που ανέλαβε τις
τύχες του ΟΣΕ, λέμε. Που λέτε, όταν ανακοινώθηκε η επιλογή του από την
κυβέρνηση, ο κ. Γρατσίας είχε στείλει επιστολή στην Πολιτική Γραμματεία του
ΣΥΝ, με την οποία εκδήλωνε την επιθυμία να παραιτηθεί από την Κεντρική
Πολιτική Επιτροπή του κόμματος, στην οποία ήταν εκλεγμένο μέλος.

Χθες όμως, στη συνεδρίαση της Κεντρικής Πολιτικής Επιτροπής, ο κ. Γρατσίας
πήρε τον λόγο και ζήτησε από τους συντρόφους του να μην επικυρώσουν την
απόφαση για την παραίτησή του, μιας και δεν έβλεπε πια τον λόγο να παραιτηθεί...

Έτσι, το θέμα μπήκε σε ψηφοφορία ­ και ο κ. Γρατσίας παραιτήθηκε... μετ' επαίνων!

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16048N045</ED>
<ID>
ID:136740

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N04&aa=5</URL></REF>


Article

<CATEGORY>vin05</CATEGORY>

 <H2>Θα τον καλέσουν
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΤΗ ΧΑΡΙΛΑΟΥ Τρικούπη πρόκειται να κληθεί οσονούπω ο κ. Στ. Λογοθέτης: Το
αποφάσισαν το πρωί, σε συνεδρίαση της Κεντρικής Επιτροπής Δημοτικών και
Νομαρχιακών Εκλογών ­ η πρόσκληση δεν θα αφορά τίποτε άλλο, παρά μία
προσπάθεια των μελών του Εκτελεστικού Γραφείου του κόμματος να πείσουν τον
σημερινό δήμαρχο των Πειραιωτών να μην εκτεθεί στις επερχόμενες εκλογές...

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16048N046</ED>
<ID>
ID:136750

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N04&aa=6</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΧΡΕΙΑΣΤΗΚΕ ΝΑ εκδοθεί η περίφημη κυβερνητική ανακοίνωση για να μάθουμε
επιτέλους ποιοι είναι αυτοί που δεν εισηγούνται στον Πρωθυπουργό: Οι υπουργοί του...

ΜΗΝ ΠΥΡΟΒΟΛΕΙΤΕ τον πιανίστα, μη χτυπάτε τον Γιάννο Παπαντωνίου...

ΠΟΙΟΙ, ΠΩΣ ΚΑΙ ΠΟΤΕ επεδίωξαν την εξυπηρέτηση συμφερόντων; Κάποιοι,
κάπου, κάποτε...

ΤΙ ΤΟΥΣ ΕΠΙΑΣΕ στο ΠΑΣΟΚ και χτυπούν τον κ. Γ. Παπαντωνίου; Στον αγώνα
ενωμένοι και στις τροπολογίες χωριστά;

ΘΕΛΟΥΝ, ΠΑΛΙ, ΛΕΕΙ, «κοινωνικό πρόσωπο»: Κάλλιο πέντε και στο χέρι,
παρά δέκα και καρτέρει...

ΓΙΑ ΚΙΝΔΥΝΟ ΝΑ δημιουργηθεί κοινωνία «των δύο τρίτων» μίλησε ο κ. Α.
Τσοχατζόπουλος. Σιγά το μεγάλο κλάσμα, απαντούν οι μαθηματικοί...

ΥΠΕΡ ΤΟΥ ΚΛΙΝΤΟΝ και η «Χαμάς» ­ σε λίγο οι σκληροπυρηνικοί του Ισλάμ
θα κατεβάσουν το σύνθημα «κάντε έρωτα, όχι πόλεμο»...

ΝΑ ΑΠΟΠΕΜΦΘΕΙ ο κ. Θ. Πάγκαλος, ζήτησε για εκατομμυριοστή φορά η
Πολιτική Άνοιξη ­ τους αρέσει ο δίσκος ή απλώς κόλλησε η βελόνα;

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16048N047</ED>
<ID>
ID:136756

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N04&aa=7</URL></REF>


Article

<CATEGORY>vin04</CATEGORY>

 <H5>ΣΚΛΗΡΗ ΣΤΑΣΗ ΠΑΓΚΑΛΟΥ ΣΤΟ ΣΗΜΕΡΙΝΟ ΣΥΜΒΟΥΛΙΟ ΥΠΟΥΡΓΩΝ
</H5><H2>Ξεχάστε την Τουρκία
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Αποφασισμένος να «ξεκόψει» κάθε ιδέα περί προσκλήσεως της Τουρκίας στην
πρεμιέρα της Ευρωπαϊκής Διάσκεψης, στις 12 Μαρτίου, προσέρχεται στο σημερινό
Συμβούλιο Υπουργών Εξωτερικών της Ευρωπαϊκής Ένωσης ο Θόδωρος Πάγκαλος.

ΒΡΥΞΕΛΛΕΣ

ΤΗΝ ΙΔΙΑ στιγμή, η ελληνική πλευρά υποστηρίζει το αίτημα άλλων χωρών να
μετάσχουν στη Διάσκεψη, μολονότι η Σύνοδος Κορυφής του Λουξεμβούργου έχει
προσδιορίσει πως αυτό το forum αφορά μονάχα την Κύπρο, τις χώρες της Κεντρικής
και Ανατολικής Ευρώπης και την Τουρκία. Έτσι, η Αθήνα αντιμετωπίζει θετικά το
αίτημα της Αλβανίας, της Ουκρανίας και των Σκοπίων να συμπεριληφθούν στη Διάσκεψη.

Διπλωματικοί κύκλοι, πάντως, εξέφραζαν σκεπτικισμό για αυτήν τη στάση της
Ελλάδας, εκτιμώντας πως θα μπορούσε να δημιουργήσει μια «εικόνα αντίφασης»:
από τη μια να υποστηρίζεται ο αποκλεισμός της Τουρκίας, διότι δεν
ανταποκρίνεται στο πλαίσιο που ετέθη από το Λουξεμβούργο, και από την άλλη να
υποστηρίζεται η διεύρυνση της Διάσκεψης με μέλη που δεν έχουν καν υποβάλει
αίτηση ένταξης στην Ε.Ε.

Σε ό,τι αφορά την Τουρκία, μια σειρά από χώρες ­ όπως η Ολλανδία, η Γαλλία, η
Ιταλία, η Γερμανία ­ αναμένεται να ζητήσουν σήμερα από την βρετανική προεδρία
την πρόσκληση της Άγκυρας. Οι χώρες αυτές υποστηρίζουν πως το πλαίσιο που
όρισε το Λουξεμβούργο για τους συμμετέχοντες δεν αποτελεί «όρους», αλλά
«γενικές αρχές» ­ ο σεβασμός των οποίων θα διαπιστωθεί κατά την πορεία της Διάσκεψης.

Στη θέση αυτή είναι κατηγορηματικά αντίθετη η Αθήνα ­ και ο υπουργός
Εξωτερικών προτίθεται να κάνει σαφές ότι η Άγκυρα θα πρέπει να δείξει
εμπράκτως το σεβασμό της σε αυτές τις αρχές προτού λάβει πρόσκληση από τον
Βρετανό πρωθυπουργό Τόνι Μπλερ. Άλλωστε, η Τουρκία είναι αυτή που έχει
«αυτοαποκλεισθεί» από το κοινοτικό γίγνεσθαι, δυναμιτίζοντας τη διαδικασία της
επιτροπής σοφών.

Διπλωματικές πηγές των Βρυξελλών εξέφραζαν την ενόχλησή τους για τη στάση της
Αθήνας, επισημαίνοντας μάλιστα ­ με διακριτικό τρόπο ­ ότι η παρεμπόδιση της
ευρωπαϊκής προοπτικής της Τουρκίας θα μπορούσε να αποβεί εις βάρος όχι μόνο
της Άγκυρας, αλλά και της Αθήνας και των Βρυξελλών. Και τούτο, διότι εκ των
πραγμάτων θα ενισχύσει το ρόλο του αμερικανικού παράγοντα στην περιοχή και τις
ελληνοτουρκικές σχέσεις, «εξοβελίζοντας» την Ένωση ­ της οποίας η Ελλάδα είναι
ισότιμο μέλος.

Διπλωματικές πηγές, πάντως, διευκρίνιζαν χθες ότι οι εταιρικές σχέσεις με τις
προς ένταξη χώρες ­ που βρίσκονται στην ατζέντα του σημερινού Συμβουλίου ­ δεν
αφορούν την Κύπρο, η οποία είναι χώρα με οικονομία εξίσου ισχυρή, εάν όχι
ισχυρότερη από τις περισσότερες χώρες-μέλη.

«ΜΕ ΝΟΜΙΚΟ ΤΡΟΠΟ»

Στο μεταξύ, σε συνέντευξή του στην τουρκική εφημερίδα «Μιλιέτ», η οποία
προκάλεσε έντονες αντιδράσεις της αντιπολίτευσης ­ ο Έλληνας υπουργός
Εξωτερικών Θ. Πάγκαλος τονίζει πως «οι διαφορές πρέπει να λύνονται με νομικό
τρόπο». Και αυτό «μπορεί να γίνει με προσφυγή σε διεθνείς νομικούς
οργανισμούς, όπως το Διεθνές Δικαστήριο της Χάγης».

Ακόμη, προσθέτει ότι η Τουρκία μπορεί να προσφύγει στη Χάγη για το θέμα του
εναέριου χώρου, ένα θέμα που «προκαλεί κινδύνους», αλλά που δεν πιστεύει ότι
«αυτό θα οδηγήσει σε σύγκρουση».

Ο κ. Πάγκαλος σημειώνει, ακόμη, ότι «με τη συνδρομή τρίτης πλευράς και όχι με
απειλές μπορεί να λυθεί και το θέμα των χωρικών υδάτων», ενώ για το Κυπριακό
δηλώνει: «Η Ελλάδα δεν πρόκειται να δεχθεί την τουρκική θέση περί δύο
ανεξάρτητων κρατών στην Κύπρο».

Ο ΑΚΗΣ

Στα εθνικά θέματα αναφέρθηκε χθες και ο υπουργός Εθνικής Άμυνας Άκης
Τσοχατζόπουλος, ο οποίος μιλώντας στη Θεσσαλονίκη κατηγόρησε τον κ. Μητσοτάκη,
αλλά και άλλους, που δεν κατονόμασε, οι οποίοι «μιλάνε περί ενδεχόμενης
διαπραγμάτευσης, περί ελαστικοποίησης των ορίων». Και τόνισε ότι «σε καμία
περίπτωση δεν μπορούμε να αποδεχθούμε σκέψεις ενδόμυχες κάποιων που επιθυμούν
να βρουν συμβιβαστικές ή ρεαλιστικές λύσεις», παρατηρώντας: «Όμως καλό είναι
στο μέλλον όσοι τουλάχιστον σκέπτονται με αυτό τον τρόπο, τουλάχιστον να
γνωστοποιούν τις σκέψεις τους αυτές στην κοινωνία».

Ο κ. Τσοχατζόπουλος, ο οποίος είπε στο Mega ότι πάντα υπάρχει ένα ενδεχόμενο
θερμού επεισοδίου στο Αιγαίο, επεσήμανε ακόμη πως «ο εναέριος χώρος της
Ελλάδας είναι δέκα μίλια και θα παραμείνει δέκα μίλια, ενώ ο θαλάσσιος χώρος
είναι έξι μίλια και βάσει της Διεθνούς Συνθήκης Θαλάσσης η χώρα μας έχει ανά
πάσα στιγμή το δικαίωμα να οριοθετήσει τον θαλάσσιο χώρο της στα δώδεκα μίλια».

Στο μεταξύ, ο εκπρόσωπος Τύπου της Ν.Δ. Άρης Σπηλιωτόπουλος, χαρακτηρίζει ως
«μείζον» το θέμα που προκαλεί η συνέντευξη του κ. Πάγκαλου στη «Μιλιέτ» και
ζητάει από τον Πρωθυπουργό να αποσαφηνίσει τις θέσεις της χώρας, εφόσον ο
υπουργός Εξωτερικών δεν έχει δηλώσει ακόμη ότι η συνέντευξη του κακώς απεδόθη.
Για τις θέσεις του κ. Πάγκαλου ­ στη «Μιλιέτ» ­ το Γραφείο Τύπου του ΔΗΚΚΙ
υποστηρίζει πως «εάν δεν πρόκειται για εγκληματική αφέλεια, πρόκειται για
καταφανή δολιότητα της κυβέρνησης ­ με την αναγνώριση "ζωτικών συμφερόντων" ­
να κρύψει από τον ελληνικό λαό και το Κοινοβούλιο τον συμβιβασμό και την ενδοτικότητα».

Εξάλλου, ο πρόεδρος της Πολιτικής Άνοιξης Αντώνης Σαμαράς ζητάει «να αποπέμψει
η κυβέρνηση τον κ. Πάγκαλο, διότι με τη συνέντευξή του στη "Μιλιέτ" εισάγει σε
διεθνή δίκη όλο το Αιγαίο».

Στην Κύπρο, ο υπουργός Οικονομικών κ. Χ. Χριστοδούλου, ο οποίος επέστρεψε από
επίσκεψη στη Μόσχα, δήλωσε πως η Ρωσία «θα εκπληρώσει τη συμβατική της
υποχρέωση για ασφαλή μεταφορά των πυραύλων S-300 στο νησί».

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16048N051</ED>
<ID>
ID:136633

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N05&aa=1</URL></REF>


Article

<CATEGORY>vin04</CATEGORY>

 <H2>13 χρόνια χωρίς τον «Νέστορα της πολιτικής»
</H2>
ΔΕΚΑΤΡΙΑ χρόνια χωρίς τον Ηλία Ηλιού, τον «Νέστορα της πολιτικής», την ήρεμη
και θυμόσοφη φωνή της Αριστεράς.

Η πολιτική πορεία του Ηλία Ηλιού, από το 1932 που ως υποψήφιος του
Εργατοαγροτικού Κόμματος του Αλέξανδρου Παπαναστασίου ασχολείται το πρώτον με
τα κοινά, μέχρι τον θάνατό του χαρακτηρίζεται από την επιμονή και εμμονή του
στην εμβάθυνση της κοινωνικής δημοκρατίας.

Η Κατοχή τον βρίσκει μετακινούμενο στις τάξεις του ΚΚΕ. Συμμερίσθηκε την τύχη
των αγωνιστών της Εθνικής Αντίστασης που επιφύλαξε για τους τελευταίους το
μετεμφυλιακό καθεστώς. Εκλέγεται βουλευτής της ΕΔΑ το 1951 και ενώ είναι
εξόριστος. Αποφασιστική είναι η συμβολή του στην ανάδειξη της ΕΔΑ σε ένα
γιγάντιο λαϊκό κίνημα.

Ιστορικές παραμένουν οι παρεμβάσεις του στη Βουλή για την κοινωνική δικαιοσύνη
και την εθνική ανεξαρτησία, ενώ στην πολυτάραχη συνεδρίαση του Κοινοβουλίου
στις 23 Ιουνίου 1963 και μετά το γνωστό σαμποτάζ του Έβρου αποκαλύπτει και
καταγγέλλει τη σκευωρία τού τότε συνταγματάρχη Γ. Παπαδόπουλου και
προειδοποιεί την πολιτική ηγεσία της χώρας για όσα βυσσοδομεί εις βάρος της
Δημοκρατίας η χούντα.

­ «Κάποιος συνταγματάρχης, έλεγε τότε προφητικά, κάποια στιγμή θα συλλάβει
όλους τους πολιτικούς...».

Ο Γ. Παπαδόπουλος δύο ημέρες μετά το πραξικόπημα δεν ξεχνά τους αγώνες του
Ηλία Ηλιού και ο «Νέστορας της πολιτικής» κακοποιείται βάναυσα στον Ιπππόδρομο
από όργανα της χούντας και στη συνέχεια εξορίζεται στα Γιούρα.

Ο Ηλίας Ηλιού μετά τη μεταπολίτευση ενανίδρυσε την ΕΔΑ και διετέλεσε πρόεδρός
της μέχρι τον θάνατό του.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16048N052</ED>
<ID>
ID:136680

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N05&aa=2</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Το ψηφιακό μέλλον
</H2>
<AUTHOR>ΠΑΥΛΟΣ ΤΣΙΜΑΣ</AUTHOR>

Όταν ανοίγετε τη συσκευή της τηλεόρασης, τι βλέπετε; Προγράμματα φτιαγμένα όχι
για εσάς, αλλά για μια νοικοκυρά, μια γυναίκα μεταξύ 25 και 50 ετών, που
πηγαίνει τακτικά στο σούπερ μάρκετ και ψωνίζει τα προϊόντα που διαφημίζονται
μέσω της τηλεόρασης. 
Θήραμα των διαφημιστών και (κατά συνέπεια) των προγραμματιστών της τηλεόρασης,
η φανταστική νοικοκυρά είναι ο δικτάτωρ της μικρής οθόνης.

Ό, τι βλέπουμε στο γυαλί, ό,τι ώρα κι αν ανοίξουμε τη συσκευή (εκτός από
κάποιες πολύ βραδινές ώρες), σε όποιο κανάλι κι αν συντονιστούμε (εκτός από τα
ειδικευμένα επί 24ωρου βάσεως στο τρας) είναι κομμένο και ραμμένο με βάση τα
υποθετικά γούστα και ενδιαφέροντα της υποθετικής αυτής νοικοκυράς, που
καταναλώνει αναρίθμητες τηλεοπτικές ώρες κάθε ημέρα.

Η διάγνωση δεν είναι δική μου. Είναι του Μπερνάρ Πιβό, του φημισμένου Γάλλου
δημοσιογράφου. Ο Πιβό είναι ο μόνος άνθρωπος στη μικρή τηλεοπτική ιστορία του
κόσμου που κατάφερε να κάνει τηλεοπτική επιτυχία, θέαμα υψηλής τηλεθέασης και
σημείο αναφοράς και κύρους μία εκπομπή βιβλιοκριτικής, τη θρυλική πια εκπομπή
«Αποστρόφ». Και έπειτα από 25 χρόνια τηλεοπτικής θητείας, έπιασε πένα και
χαρτί για να περιγράψει σε ένα απολαυστικό βιβλίο τη σύγχρονή μας τηλεοπτική
τρέλα. Με τίτλο «Μαλώνοντας μια νοικοκυρά κάτω των 50 ετών»...

Είναι πολλοί που ασκούν στην τηλεοπτική βιομηχανία ανάλογη κριτική ­ για την
ομοιομορφία, τη μονοτονία, την πλήξη και την αντιπνευματικότητα στην οποία την
καταδικάζει η δικτατορία της τηλεθέασης. Κι είναι επίσης πολλοί, που
απαισιόδοξα συμπεραίνουν πως η μεν ιδιωτική τηλεόραση είναι αδύνατον να
αποτινάξει τον ζυγό της δικτατορίας αυτής, η δε κρατική όταν υπόσχεται την
ανάσταση και την επιστροφή της στην ανταγωνιστικότητα, απλώς αντιγράφει και
μιμείται τον τρόπο ύπαρξης της ιδιωτικής.

Από πού να περιμένουμε, λοιπόν, τη σωτηρία; Από την τεχνολογία, απαντούν οι
πλέον αισιόδοξοι των κριτικών.

Γιατί το μέλλον θα είναι ψηφιακό. Και προβάλλει ήδη στον ορίζοντα γεμάτο υποσχέσεις.

Η μπάντα των συχνοτήτων θα ελευθερωθεί, εκατοντάδες κανάλια, δορυφορικά,
καλωδιακά και ερτζιανά, θα χωρούν πλέον στην ψηφιακή τηλεοπτική
πραγματικότητα, κανάλια ειδικευμένα και προσαρμοσμένα σε κάθε γούστο, κανάλια
που θα μας δίνουν τη δυνατότητα να παραγγέλνουμε μέσω του ηλεκτρονικού μας
υπολογιστή ό,τι ακριβώς θέλουμε και να πληρώσουμε αυτό που είδαμε και μόνον,
ελεύθεροι από τα γούστα κάποιας νοικοκυράς, για τα μάτια της οποίας
κατακλύζεται σήμερα η μικρή οθόνη από Λάμψεις και τηλεπαιχνίδια, παραθυράτα
δελτία και «ενημερωτικές εκπομπές» με θέμα τον ιδιωτικό βίο των γειτόνων μας...

Κανείς δεν ξέρει πόσο γρήγορα και πώς ακριβώς θα έρθει αυτό το λαμπρό ψηφιακό
μέλλον, πόσο γρήγορα θα λυθούν τα τεχνολογικά, οικονομικά και πολιτικά
προβλήματα που εμποδίζουν ακόμη το βήμα των νέων τεχνολογιών. 
Κανείς, προπάντων, δεν μπορεί να πει με σιγουριά αν και πώς θα πεισθούν οι
καταναλωτές ­ όπως πείσθηκαν κάποτε ότι έπρεπε να αντικαταστήσουν τους
ασπρόμαυρους δέκτες τους με έγχρωμους ­ ότι αξίζει να πληρώσουν για να
μετάσχουν στο ψηφιακό μέλλον.

Παρακολουθούσα τις προάλλες κορυφαίους Ευρωπαίους ειδικούς να αναζητούν
απαντήσεις σε αυτά τα ερωτήματα, σε μια πολύ ενδιαφέρουσα συζήτηση στο Γαλλικό Ινστιτούτο.

Μα με όλο τον αυτονόητο σεβασμό τόσο στους ειδικούς όσο και στον Μπερνάρ Πιβό,
αναρωτιέμαι: Αν ποτέ έρθει η εκ της ψηφιακής τεχνολογίας σωτηρία μας, θα είναι
στ' αλήθεια σωτηρία; Ή θα φέρει μαζί της ένα ακόμη μεγαλύτερο χάσμα ανάμεσα
στους λίγους εκλεκτούς και τους πολλούς αποκλεισμένους των νέων τεχνολογιών,
της γνώσης και της πληροφόρησης; Και, αν ο καθένας θα μπορεί στο μέλλον να
βλέπει την τηλεόραση που εκείνος προγραμματίζει, μήπως έρθει η ώρα που θα
νοσταλγήσουμε αυτό που τώρα ζούμε, μια τηλεόραση που γίνεται κάθε βράδυ τόπος
συνάντησης εκατομμυρίων ανθρώπων, που ο καθένας από το σπίτι του έχει
ταυτόχρονη και ελεύθερη πρόσβαση στην ίδια ενημέρωση ή ψυχαγωγία;

Μήπως αυτή η τηλεόραση του ψηφιακού μας μέλλοντος θα είναι, λοιπόν, η οριστική
ματαίωση της δημοκρατικής υπόσχεσης που η τηλεόραση ως Μέσον περιέχει; Και
μήπως, συνεπώς, αντί να περιμένουμε την τηλεόραση του αύριο, θα άξιζε να
κάνουμε λίγο καλύτερη την πολύτιμη τηλεόραση του σήμερα;

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16048N061</ED>
<ID>
ID:136639

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N06&aa=1</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Η Παναγία τον έστειλε...
</H2>
<AUTHOR>ΠΑΝΤΕΛΗΣ ΚΑΨΗΣ</AUTHOR>

ΑΒΑΝΑ 1959. Έχουν ήδη περάσει κάποιοι μήνες από τον θρίαμβο της κουβανικής
επανάστασης. Ο Κάστρο συναντάται για πρώτη φορά με τον άτυπο εκπρόσωπο της
Σοβιετικής Ένωσης στο νησί, έναν πράκτορα της «Κα Γκε Μπε» ονόματι Αλεξάντρ
Αλεξέεφ. Ο ηγέτης της Κούβας είναι ακόμα σχετικά άγνωστος στη σοβιετική
ηγεσία. Η πρώτη συνάντηση, ωστόσο, με τον Αλεξέεφ, που αργότερα έγινε
πρεσβευτής στην Κούβα, δεν ήταν ιδιαίτερα διαφωτιστική. Επαναστάτης και
ριζοσπάστης ο Κάστρο, έχει ουσιαστικά «κλέψει» τον πρώτο ρόλο από το Κ.Κ.
Κούβας. Την ίδια στιγμή όμως δείχνει απρόσμενα παραδοσιακός: έχει κρεμασμένο
τον Εσταυρωμένο στο γραφείο του και σε μια αποστροφή της συζήτησής του με τον
Αλεξέεφ δεν διστάζει να του πει: «Ό,τι είναι να γίνει, θα γίνει. Η Παναγία σε
έχει στείλει». Εκείνο που μετράει, βέβαια, είναι η επιθυμία που εκφράζει για
στενότερες σχέσεις με την ΕΣΣΔ. Αυτό δεν ήταν δεδομένο εξ αρχής. Λίγους μήνες
νωρίτερα, άλλωστε, ο Κάστρο είχε πραγματοποιήσει ένα θριαμβευτικό ταξίδι στις
ΗΠΑ. Στο αεροδρόμιο τον υποδέχθηκε εκπρόσωπος της κυβέρνησης, τις ομιλίες του
τις παρακολουθούσαν χιλιάδες ενθουσιώδεις φοιτητές κι ακόμα και το Χάρβαρντ,
το λίκνο του αμερικανικού κατεστημένου, του προσέφερε σε ένδειξη τιμής τη θέση
που του είχε αρνηθεί λίγα χρόνια νωρίτερα. «Κανείς Λατινοαμερικανός από την
εποχή του Σαντίνο έως σήμερα δεν έχει κεντρίσει τόσο τη φαντασία της
ανθρωπότητας όσο ο Κάστρο», έγραφε ο αμερικανικός Τύπος. Ο μήνας του μέλιτος,
όμως, διακόπηκε απότομα. Ο Κάστρο ακολούθησε τον δικό του δρόμο κι η σύγκρουση
με τις ΗΠΑ ήταν αναπόφευκτη. Για να διατηρήσει μάλιστα το καθεστώς του, έκανε
το αδιανόητο: έφερε τη Σοβιετική Ένωση στην «αυλή» των ΗΠΑ. Θυσίασε στη
διαδρομή και χωρίς κανένα δισταγμό τη δημοκρατία στην Κούβα, αλλά και πολλούς
συντρόφους του που δεν ήταν κομμουνιστές. Σήμερα ο «αρχιστράτηγος» της
επανάστασης κάνει και πάλι το αδιανόητο. Για να σώσει ­ και πάλι ­ το καθεστώς
του. Μόνο που σήμερα, με τον ρομαντισμό να έχει χαθεί, η κίνησή του φαίνεται
γι' αυτό που είναι: μια κίνηση απελπισίας για να διατηρηθεί ­ έως πότε; ­ ένας
αναχρονισμός. Πόσοι άραγε σήμερα εξακολουθούν να πιστεύουν ότι τα πράγματα θα
μπορούσαν να ήταν διαφορετικά;

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16048N063</ED>
<ID>
ID:136715

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N06&aa=3</URL></REF>


Article

<CATEGORY>vin04</CATEGORY>

 <H5>ΠΡΟΣΠΑΘΕΙΑ ΤΗΣ ΚΥΒΕΡΝΗΣΗΣ ΝΑ ΠΕΣΟΥΝ ΟΙ ΤΟΝΟΙ ΜΕΤΑ ΤΙΣ ΑΝΤΙΔΡΑΣΕΙΣ ΓΙΑ ΤΟ «2004»
</H5><H2>Προς αποφυγή παρεξηγήσεων
</H2>
Προσπάθεια να πέσουν οι τόνοι κατέβαλε η κυβέρνηση μετά την εσωκομματική
ένταση που δημιουργήθηκε από την ανακοίνωση του πρωθυπουργικού γραφείου για
την ύπαρξη «συγκεκριμένων επιδιώξεων» στις εισηγήσεις που κατατέθηκαν για τη
στελέχωση της Οργανωτικής Επιτροπής «Αθήνα 2004».

ΕΠΙΧΕΙΡΩΝΤΑΣ να εκτονώσει τη δυσφορία που προκλήθηκε στις τάξεις του
κυβερνώντος κόμματος, και κυρίως να αποφευχθούν παρεξηγήσεις, ο κυβερνητικός
εκπρόσωπος κ. Δημήτρης Ρέππας με νέες του δηλώσεις το Σάββατο κατέστησε σαφές
ότι οι αιχμές της πρωθυπουργικής ανακοίνωσης δεν στόχευαν τους αρμόδιους
υπουργούς που, εκ της θέσεώς τους, όταν τους ζητήθηκε κατέθεσαν προτάσεις για
την επιλογή των 15 μελών της Επιτροπής.

Η δήλωση του Πρωθυπουργού «δεν αφορούσε τους υπουργούς της κυβέρνησης»,
επανέλαβε ο κυβερνητικός εκπρόσωπος από τη Μυτιλήνη, όπου το Σάββατο
εγκαινίασε τις νέες εγκαταστάσεις της Εθνικής Ραδιοφωνίας και Τηλεόρασης στο νησί.

«Ο Πρωθυπουργός μίλησε με τη γλώσσα της αλήθειας, μίλησε ειλικρινά. Και αυτό
ίσως ήταν που έκανε εντύπωση», υπογράμμισε ο Ρέππας, προσθέτοντας εκ νέου ότι
«ήταν αναμενόμενο να επιδιώξουν κάποιοι να διεκδικήσουν σε μία τέτοια
διοργάνωση ρόλο που θα προωθεί τα δικά τους συμφέροντα».

Η επανάληψη της μομφής που διατύπωσε ο Πρωθυπουργός στο Υπουργικό Συμβούλιο,
για την ύπαρξη υστερόβουλων προτάσεων, από τον κυβερνητικό εκπρόσωπο και άλλα
στελέχη της κυβέρνησης, το Σαββατοκύριακο, προκάλεσαν νέο κύκλο αντιδράσεων
από τα κόμματα της αντιπολίτευσης, τα οποία ζητούν από τον Πρωθυπουργό να
κατονομάσει αυτούς που προσπάθησαν να εξυπηρετήσουν συγκεκριμένα συμφέροντα.

Με δηλώσεις του ο εκπρόσωπος Τύπου της Νέας Δημοκρατίας κ. Άρης Σπηλιωτόπουλος
κάλεσε τον Πρωθυπουργό «να δώσει πλήρεις εξηγήσεις» για το ποιοι κατέθεσαν
προτάσεις «και πώς κατέληξε στο συμπέρασμα ότι εκπροσωπούν συμφέροντα, ώστε να
καταλήξει στο συμπέρασμα να επιλέξει για διευθύνοντα σύμβουλο ένα πρόσωπο έξω
από οποιονδήποτε κύκλο επιρροών». Σκληρή κριτική στον Πρωθυπουργό άσκησε και ο
πρώην υπουργός Εθνικής Άμυνας κ. Γιάννης Βαρβιτσιώτης, καταλογίζοντάς του
αδυναμία να «πραγματοποιήσει τον εκσυγχρονισμό που εξαγγέλθηκε. Η εξάρτησή του
από τα συμφέροντα που τον ανέδειξαν είναι απόλυτη».

Στο ίδιο θέμα επανήλθε χθες ο πρόεδρος του ΣΥΝ κ. Νίκος Κωνσταντόπουλος, στην
αυλαία των εργασιών της διήμερης συνόδου της Κεντρικής Πολιτικής Επιτροπής του
κόμματος. Επικεντρώνοντας τα πυρά της κριτικής του στο πρόσωπο του
Πρωθυπουργού, ο κ. Κωνσταντόπουλος εξέφρασε την άποψη ότι «ο αποκλεισμός των
κοινωνικών και επιστημονικών φορέων», κατά τη συγκρότηση της Οργανωτικής
Επιτροπής του «Αθήνα 2004», «αποκαλύπτει την επιδίωξη του κ. Σημίτη να ελέγχει
προσωπικά κρίσιμους μηχανισμούς που αναφέρονται στη διαχείριση σημαντικών
οικονομικών και πολιτικών θεμάτων».

Έντονη κριτική στον κ. Σημίτη άσκησε χθες και ο αρχηγός του ΔΗΚΚΙ κ. Δημήτρης
Τσοβόλας, υπογραμμίζοντας ότι «είναι απαράδεκτο ο Πρωθυπουργός να κατηγορεί
γενικόλογα και να μην κατονομάζει ποια συμφέροντα κρύβονται από πίσω».

Ερωτηθείς για την πρωθυπουργική ανακοίνωση, ο υπουργός Άμυνας κ. Άκης
Τσοχατζόπουλος με διακριτικό τρόπο κράτησε αποστάσεις από τον κ. Σημίτη,
λέγοντας ότι δεν διαπίστωσε ο ίδιος κάποιες πιέσεις. Σε ό,τι αφορά τα πρόσωπα
της Οργανωτικής Επιτροπής που επέλεξε ο Πρωθυπουργός, ο κ. Τσοχατζόπουλος
πρόσθεσε «ότι είναι αποκλειστικό δικαίωμα του Πρωθυπουργού να κάνει τις
επιλογές» και εξέφρασε την ελπίδα του «ότι θα είναι οι σωστές». Σ' αυτό το
σημείο πρόσθεσε με νόημα πως «είναι σαφές ότι αν αποτύχει το σχήμα την ευθύνη
την έχει ο ίδιος ο Πρωθυπουργός και η κυβέρνηση».

Την ίδια στιγμή κυβερνητικά στελέχη με δηλώσεις τους εξέφρασαν τη σύμφωνη
γνώμη τους στο ζήτημα που έθεσε ο Πρωθυπουργός. Ο υπουργός Δικαιοσύνης κ.
Ευάγγελος Γιαννόπουλος τόνισε ότι επικροτεί τις θέσεις του Πρωθυπουργού, ενώ ο
υπουργός Εργασίας κ. Μιλτ. Παπαϊωάννου απάντησε με χαρακτηριστικό τρόπο: «Η
δικιά μου θέση είναι αυτή του Πρωθυπουργού».

Τη θετική τους γνώμη στις τεχνοκρατικές επιλογές του Πρωθυπουργού εξέφρασαν με
τη σειρά τους ο πρώην υπουργός κ. Στέφανος Μάνος και η πρώην βουλευτής της
Ν.Δ. κ. Νίκη Τζαβέλλα. Μάλιστα, η κ. Τζαβέλλα καταλογίζει «μεμψιμοιρία» σε
όσους πρόωρα επέκριναν τη στελέχωση της Επιτροπής και δεν δίστασε να αφήσει
αιχμές κατά του προέδρου της Ν.Δ., τονίζοντας: «Εμένα θα μου άρεσε να έβλεπα
τον πρόεδρο του κόμματος να εύχεται καλή επιτυχία στην Επιτροπή».

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16048N071</ED>
<ID>
ID:136634

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N07&aa=1</URL></REF>


Article

<CATEGORY>vin04</CATEGORY>

 <H2>Φυσάει... Ρεύμα στη συνεργασία ΠΑΣΟΚ - ΣΥΝ
</H2>
Κωνσταντόπουλος - Δαμανάκη. Η Κεντρική Επιτροπή του ΣΥΝ ψήφισε υπέρ της
υποψηφιότητας της πρώην προέδρου του κόμματος, για την Αθήνα, παρά τις
αντιδράσεις του Αριστερού Ρεύματος

ΑΝΕΒΑΖΕΙ τους αντιπολιτευτικούς τόνους ο ΣΥΝ ­ ο κ. Ν. Κωνσταντόπουλος
ουσιαστικά απέρριψε χθες, στην Κεντρική Πολιτική Επιτροπή του ΣΥΝ, κάθε σκέψη
να δοθεί πολιτικό περιεχόμενο στη συνεργασία με το ΠΑΣΟΚ στις δημοτικές
εκλογές του Δήμου Αθηναίων, καθώς συνεχίστηκαν οι αντιδράσεις από το Αριστερό
Ρεύμα. Είναι χαρακτηριστικό ότι η αυτόνομη κάθοδος του κόμματος στον Δήμο
θεσσαλονικέων αποφασίστηκε με ­ σχεδόν ­ ομοφωνία. Ο πρόεδρος του ΣΥΝ
επανέφερε τα περί «προγραμματικής αντιπολίτευσης» και έκανε λόγο για
«κυριαρχία νομοθετικού και πολιτικού αυταρχισμού» στην κυβέρνηση. Ωστόσο, ο κ.
Μιχ. Παπαγιαννάκης που ­ μαζί με 11 στελέχη που συμφωνούν μαζί του ­ αρνήθηκε
για πρώτη φορά να υπερψηφίσει την πολιτική απόφαση της ΚΠΕ, έκανε σαφείς
«φιλοσημιτικές» αναφορές στην ομιλία του. Τα στελέχη του «Ρεύματος», με δήλωση
8 μελών της Πολιτικής Γραμματείας του κόμματος, αρνήθηκαν να επικυρώσουν την
απόφαση για υποστήριξη της συνεργασίας με το ΠΑΣΟΚ στο πρόσωπο της κ. Μαρίας
Δαμανάκη. Στη σχετική ψηφοφορία, 60 ψήφισαν υπέρ, ενώ τα 36 στελέχη του
«Ρεύματος» απείχαν. Δήλωσαν πάντως ότι θα σεβαστούν το αποτέλεσμα της
ψηφοφορίας. Ωστόσο, θεωρείται βέβαιο ότι το Αριστερό Ρεύμα, που έχει σοβαρή
επιρροή στην Οργάνωση της Αθήνας, θα προχωρήσει σε «λευκή απεργία» κατά τη
διάρκεια της προεκλογικής εκστρατείας της κ. Μαρίας Δαμανάκη.

Είναι χαρακτηριστικό ότι και ο εκπρόσωπος της Ανανεωτικής Πρωτοβουλίας ­ που
εκφράζει γενικώς «μετριοπαθείς» απόψεις για τα ζητήματα της συνεργασίας ­ ο κ.
Θ. Μαργαρίτης, δήλωσε ότι τα στελέχη της υπερψηφίζουν την πρόταση για
συνεργασία «για να ενισχυθεί η εικόνα του κόμματος», παρά τις επιφυλάξεις
τους. Στις δύο παρεμβάσεις του, ο πρόεδρος του ΣΥΝ αναφέρθηκε με έντονες
εκφράσεις σε «υπερεξουσίες» του πρωθυπουργικού γραφείου, ενώ κατήγγειλε και
πολυγλωσσία στα εθνικά μας θέματα.

«Το πολιτικό κλίμα αλλάζει. Η κυβέρνηση χάνει την αποδοχή της», υποστήριξε ο
κ. Κωνσταντόπουλος, που συμπλήρωσε ότι «λύσεις σε προοδευτική κατεύθυνση δεν
μπορούν να προέλθουν από ανασχηματισμούς, αναδιατάξεις και τακτικούς
χειρισμούς στα πλαίσια του κυβερνώντος κόμματος», και ζήτησε την αλλαγή του
εκλογικού νόμου και την επιλογή της απλής αναλογικής.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16048N072</ED>
<ID>
ID:136681

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N07&aa=2</URL></REF>


Article

<CATEGORY>vin04</CATEGORY>

 <H5>ΣΕ ΛΙΓΟΤΕΡΑ ΔΙΠΛΑ ΨΗΦΟΔΕΛΤΙΑ ΛΟΓΩ ΣΥΝΕΝΩΣΕΩΝ ΕΛΠΙΖΕΙ ΤΟ ΠΑΣΟΚ, ΑΛΛΑ Ο ΚΙΝΔΥΝΟΣ
ΕΙΝΑΙ ΟΡΑΤΟΣ ΣΤΟΥΣ ΤΡΕΙΣ ΜΕΓΑΛΟΥΣ ΔΗΜΟΥΣ
</H5><H5>Το δημοτικό... ανταρτολόγιο
</H5><H2>«Καποδίστριας» εναντίον «ανταρτών»
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

«Ανταρτοφάγος» ευελπιστούν στη Χαριλάου Τρικούπη ότι θα αποβεί ο
«Καποδίστριας» στην επαρχία για το ΠΑΣΟΚ, για το οποίο ωστόσο είναι ορατός ο
κίνδυνος να δει διπλά ψηφοδέλτια από το χώρο του στους τρεις μεγάλους δήμους
της χώρας.

ΟΙ ΣΥΝΕΝΩΣΕΙΣ πολλών δήμων και κοινοτήτων σε όλη τη χώρα δημιουργούν την
εντύπωση ότι ο ανταγωνισμός των υπαρχόντων τοπικών αρχόντων για τη νέα επίζηλη
θέση του (νέου) δημάρχου θα οδηγήσει σε διπλά και τριπλά ψηφοδέλτια από την
κάθε παράταξη.

Την εκτίμηση αυτή τα στελέχη της Επιτροπής Εκλογικού Αγώνα του ΠΑΣΟΚ ωστόσο
δεν τη συμμερίζονται και ο λόγος, όπως λένε, είναι απλός. «Η συγκρότηση
ψηφοδελτίου με υποψήφιους συμβούλους από όλα τα χωριά του νέου δήμου ­ που
προβλέπει ο νόμος ­ είναι σχεδόν αδύνατη για έναν που ανταγωνίζεται αυτόν που
θα πάρει το επίσημο χρίσμα και θα έχει τη στήριξη του κόμματος» επισημαίνει
στα «ΝΕΑ» ο υπεύθυνος Οργανωτικού του ΠΑΣΟΚ κ. Μιχ. Νεονάκης.

Η ΧΑΡΤΟΓΡΑΦΗΣΗ

Βεβαίως, η πλήρης «χαρτογράφηση» των... φιλοδοξιών στους νέους δήμους δεν έχει
ακόμα γίνει από το ΠΑΣΟΚ και η... ανταρτοφάγος προσέγγιση του «Καποδίστρια»
είναι κυρίως θεωρητική. Θετικά, επίσης, εκτιμούν στη Χ. Τρικούπη ότι θα
λειτουργήσουν και οι διαδικασίες που έχουν καθοριστεί (πολιτική αξιολόγηση του
έργου των υπαρχόντων τοπικών αρχόντων, προκριματικές, κ.ά.) καθώς θα
εκτονώσουν, όπως λένε, τις φιλοδοξίες πολλών.

Το επιχείρημα αυτό ισχύει βεβαίως και για τις μεγάλες πόλεις (πρωτεύουσες
νομών, δήμοι Λεκανοπεδίου Αθηνών κ.ά.) όπου οι περιπτώσεις των «ανταρτών»
έχουν αποτελέσει αντικείμενο «ειδικού χειρισμού» από τη Χαρ. Τρικούπη και τις
τοπικές ηγεσίες, με καλά, όπως λένε, αποτελέσματα.

ΤΑ ΒΗΜΑΤΑ

* Πρώτον ξεκίνησαν από νωρίς επαφές με τους «αντάρτες» με στόχο την ενσωμάτωση
τόσο των επικεφαλής όσο και των στελεχών που τους ακολούθησαν.

Ειδικά για την Αττική, οι κ.κ. Θ. Τσουκάτος (από το Εκτελεστικό Γραφείο) και
Θ. Τσούρας (από την Επιτροπή Αυτοδιοίκησης) άρχισαν τις συναντήσεις και τις
συσκέψεις από πέρσι την άνοιξη.

* Δεύτερον, επελέγη η διαδικασία έγκαιρης ανακοίνωσης των εσωκομματικών
διαδικασιών, με στόχο την ένταξη σ' αυτές όσο το δυνατόν περισσότερων
ενδιαφερομένων ώστε να αυξηθεί ο καλώς εννοούμενος συναγωνισμός.

* Τρίτον, η ανακοίνωση αρκετά γρήγορα των τελικών επιλογών ώστε να αποτραπούν
«εν θερμώ» αποφάσεις. Κατά τη Χαρ. Τρικούπη αν οι αποφάσεις λαμβάνονταν 2-3
μήνες μόνο πριν από τις εκλογές θα ήταν δυνατόν «να σωθούν και να σταθούν»
αντάρτικα ψηφοδέλτια της «τελευταίας στιγμής». Τώρα με τη γνωστοποίηση
ουσιαστικά από τα μέσα Φεβρουαρίου των υποψηφίων, οι 8-9 μήνες που μεσολαβούν
είναι πολύ μεγάλο διάστημα για να αντέξουν φιλοδοξίες και συνδυασμοί τυχόν
δυσαρεστημένων, λένε.

* Τέταρτον, η υπενθύμιση σε κάθε ευκαιρία των καταστατικών κυρώσεων που
προβλέπονται. Την περασμένη εβδομάδα για παράδειγμα ο κ. Κ. Σκανδαλίδης μίλησε
για διαγραφές όσων δημιουργήσουν μεγάλο ρήγμα στο κόμμα και πρόβαλε ως λύση
τις εσωκομματικές διαδικασίες. Πάντως, το ΠΑΣΟΚ δεν πρόκειται να προχωρήσει εκ
των προτέρων στη λήψη μέτρων ούτε θα προχωρήσει το ίδιο σε ρήξεις. Ο δεύτερος
γύρος ίσως αποτελέσει πεδίο συνεννόησης με τους «αντάρτες» και συνεπώς όλα
είναι ανοιχτά!

ΟΙ ΝΟΜΑΡΧΕΣ

Ο πρώτος κύκλος των επαφών και «πιέσεων» φαίνεται ότι έχει αποδώσει καρπούς
για τη Χαρ. Τρικούπη. Τουλάχιστον όσον αφορά στους «αντάρτες» νομάρχες και
τους δημάρχους πρωτευουσών. Με βάση στοιχεία από στελέχη του ΠΑΣΟΚ που έχουν
εικόνα για όλη την Ελλάδα, ο σχετικός «χάρτης» διαμορφώνεται ως εξής για τους
«αντάρτες» νομάρχες:

* Ηλεία: Ο «αντάρτης» κ. Θ. Ράλλης εξελέγη νομάρχης. Όλο αυτό το διάστημα δεν
επιτεύχθηκε προσέγγιση και το καλύτερο που περιμένει το ΠΑΣΟΚ είναι να μην
κατέβει ξανά ο κ. Ράλλης. Το κυβερνών κόμμα προσανατολίζεται να υποστηρίξει
τον πρώην πρόεδρο της ΟΛΜΕ κ. Γιάννη Κατρίνη.

* Γρεβενά: Ο «αντάρτης» νομάρχης κ. Α. Πέτσας εξελέγη το 1994 με την
υποστήριξη ΣΥΝ και ΚΚΕ. Τώρα «παίζει» στις διαδικασίες του ΠΑΣΟΚ, από το οποίο
και θα στηριχθεί.

* Πέλλα: Ο «αντάρτης» κ. Γ. Τάνος εξελέγη νομάρχης. Σταδιακά εντάχθηκε στο
ΠΑΣΟΚ και πολλοί θεωρούν ότι θα στηριχθεί και πάλι, αν και το χρίσμα διεκδικεί
ο κ. Γ. Θεοδοσίου. Ο νομιμόφρων κ. Τακατζιόγλου (που έχασε για λίγο) δεν θα
πάρει μέρος στις εκλογές, όπου όμως η Χ. Τρικούπη αντιμετωπίζει ως αγκάθι την
αναμενόμενη υποψηφιότητα του πρώην υπουργού κ. Γ. Πέτσου.

* Πρέβεζα: Ο εκλεγμένος νομάρχης ανήκει στη Ν.Δ. Ο «αντάρτης» του ΠΑΣΟΚ κ.
Δράκος δεν αναμένεται να διεκδικήσει τη νομαρχία, ενώ το ΠΑΣΟΚ κρατάει σαφείς
αποστάσεις από τον κ. Γιαννούλη και ψάχνει νέο πρόσωπο.

* Ζάκυνθος: Εξελέγη ο «αντάρτης» του ΠΑΣΟΚ κ. Γ. Τουρίκης. Η Χαρ. Τρικούπη και
δύο πρώην βουλευτές βλέπουν θετικά τη στήριξή του τώρα καθώς, όπως λένε, έχει
ενταχθεί στο ΠΑΣΟΚ. Όμως ο νυν βουλευτής κ. Γ. Παπαδάτος και τα μέλη της
Νομαρχιακής Επιτροπής είναι κατηγορηματικά αντίθετοι και προτείνουν έναν εκ
των κ.κ. Δημ. Βαρβαρίγου και Τ. Σούλη. Στις εκλογές του '94 αντίπαλος του κ.
Τουρίκη ήταν ο κ. Βαρβαρίγος, που για να τον «γλυκάνει» η Χαρ. Τρικούπη του
προτείνει το δημαρχιακό θώκο. Κι εκεί όμως υπάρχει πρόβλημα: ο «αντάρτης» Γ.
Αγαλιανός (έχασε για 13 ψήφους) έχει ενσωματωθεί στο ΠΑΣΟΚ, ενώ δεν φαίνεται
να έχει αντιδράσεις ο δήμαρχος κ. Φ. Λαδικός. Κάποιοι προσπαθούν να βρουν
κοινή λύση οι δυο τους.

*Κεφαλονιά: Για τον «αντάρτη» που κέρδισε τις εκλογές η Χαρ. Τρικούπη εκτιμά
ότι δεν θα διεκδικήσει τη νομαρχία. Το ΠΑΣΟΚ προχωρεί με τον κ. Δ. Γεωργάτο.

ΣΤΟΥΣ ΔΗΜΟΥΣ το... ανταρτολόγιο του ΠΑΣΟΚ παρουσιάζει αυξομειώσεις. Στους
τρεις μεγάλους δήμους της χώρας κινδυνεύει να έχει δεύτερα ψηφοδέλτια από τον
χώρο του: Δύο πρώην βουλευτές του, στην Αθήνα ο κ. Δ. Μπέης και στη
Θεσσαλονίκη ο κ. Λ. Κωνσταντινίδης έχουν ήδη δηλώσει ότι θα κατέβουν στις
εκλογές. Όσον αφορά δε τον Πειραιά ο νυν δήμαρχος κ. Στ. Λογοθέτης δηλώνει ότι
θα είναι ξανά υποψήφιος, ενώ ανοιχτό αφήνει το ενδεχόμενο και ο πρώην
βουλευτής του ΠΑΣΟΚ κ. Α. Ντεντιδάκης.

Οι νέοι αυτοί «αντάρτες» αποτελούν τον μεγάλο πονοκέφαλο για το ΠΑΣΟΚ όσον
αφορά τις δημοτικές εκλογές. Όμως δεν είναι και τα μοναδικά προβλήματα:

Στη Ρόδο, για παράδειγμα, δήμαρχος εκλέχτηκε ο «αντάρτης» κ. Γιαννόπουλος και
έχασε ο επίσημος υποψήφιος κ. Κόκκινος. Τώρα τα πράγματα έχουν αντιστραφεί: το
ΠΑΣΟΚ φέρεται να υποστηρίζει τον κ. Γιαννόπουλο και ο κ. Κόκκινος απειλεί να
κατέβει ανεξάρτητος.

Στη Λάρισα, ο νυν δήμαρχος κ. Χρ. Καφφές που παίρνει ξανά το χρίσμα, θα έχει
μάλλον να αντιμετωπίσει και τον πρώην νομάρχη κ. Ν. Σχοινά, που ανακοίνωσε ότι
θα διεκδικήσει το δήμο.

Μεγάλες αντιδράσεις έχει προκαλέσει στο τοπικό στελεχικό δυναμικό του ΠΑΣΟΚ
στην Κέρκυρα η δημοσιοποίηση της πρόθεσης της Χαρ. Τρικούπη να στηρίξει τον
αποστασιοποιημένο κάπως από το χώρο νυν δήμαρχο κ. Σαρλή. Η πλειοψηφία της
Νομαρχιακής Επιτροπής προσανατολίζεται να σχηματίσει ψηφοδέλτιο με επικεφαλής
έναν από τους κ.κ. Κ. Σκούρτη, Ντ. Λούμπου, Σ. Μικάλεφ και Ε. Παπαντωνάτου.

Στα Χανιά ο νυν δήμαρχος κ. Τζανακάκης θα στηριχθεί και πάλι από το ΠΑΣΟΚ, ενώ
διατηρεί το ενδιαφέρον του ο «αντάρτης» κ. Θ. Ντερμανάκης.

Όσον αφορά το Λεκανοπέδιο Αττικής η κατάσταση διαμορφώνεται ως εξής:

Στο Μπραχάμι ο «αντάρτης» δήμαρχος κ. Ειρηνάκης θα στηριχθεί από το ΠΑΣΟΚ.
Στους Αγίους Αναργύρους ο «αντάρτης» κ. Κ. Μούρτης θα κατέβει ξανά αλλά η Χαρ.
Τρικούπη (που στηρίζει τον δήμαρχο κ. Ν. Ταμπακίδη) θεωρεί ότι έχει
αποδυναμώσει το ψηφοδέλτιό του. Στην Πετρούπολη, η Χαρ. Τρικούπη αναζητά νέο
πρόσωπο καθώς δεν θα στηρίζει ούτε τον κ. Χριστόπουλο (επίσημος υποψήφιος)
ούτε τον αντάρτη κ. Μπαγιωργάκη. Στου Ζωγράφου, ο «αντάρτης» κ. Φ. Αλεξανδρής
έχει μεν ενταχθεί κανονικά στο ΠΑΣΟΚ, αλλά διεκδικεί το επίσημο χρίσμα από την
νυν δήμαρχο κ. Φ. Σακελλαρίδου. Κάποιοι αναζητούν τρίτη λύση στο πρόσωπο του
κ. Α. Πέτα που ανήκε στο ψηφοδέλτιο του κ. Αλεξανδρή. Στην Αγία Παρασκευή η
Χαρ. Τρικούπη στηρίζει το νυν δήμαρχο κ. Γκότση, αλλά φοβάται μήπως ο κ. Τ.
Παλαιολόγος προχωρήσει σε ανεξάρτητο σχήμα. Ο ίδιος κίνδυνος υπάρχει και για
τη Μεταμόρφωση. Ο πρώην νομάρχης κ. Δημ. Τάσης ίσως προχωρήσει σε ανεξάρτητο
ψηφοδέλτιο κόντρα στον δήμαρχο κ. Χριστονάκη. Σε εκκρεμότητα μένει το θέμα της
δημάρχου Ερυθραίας κ. Ταμβάκη που είχε ηγηθεί «αντάρτικου» ψηφοδελτίου. Στον
4ο δήμο της χώρας, το Περιστέρι, ο νυν δήμαρχος κ. Δημητρακόπουλος αναμένεται
να πάρει το χρίσμα και πάλι. Ίσως όμως θα έχει να αντιμετωπίσει και
«αντάρτικο» ψηφοδέλτιο καθώς πολλοί φοβούνται ότι ένας εκ των διεκδικητών του
χρίσματος (Τζιβίσκος, Γεωργακόπουλος, Ζερβάκη και Σπατιώτης) ίσως να
προχωρήσει στη συγκρότηση ψηφοδελτίου. Ανάλογο κλίμα υπάρχει και στην Καλλιθέα
(διεκδικούν οι κ.κ. Κυριόπουλος και Ασκούνης), στη Ν. Ιωνία (διεκδικούν οι
κ.κ. Μπουρδούκος, Ανδριγιαννάκης και Ρουμελιωτάκης), και στη Νέα Χαλκηδόνα
(διεκδικούν οι κ.κ. Παπαμικρούλης και Αποστολάκης). Στην Παλλήνη ίσως κατέβουν
δύο απ' το ΠΑΣΟΚ οι κ.κ. Γ. Σμέρος και Ν. Νικηταράς.

Στη Θεσσαλονίκη, στο δήμο Νεάπολης μπορεί να βγουν κόντρα στο δήμαρχο η κα
Αγγέλα Γενίτσαρη ή ο κ. Όθων Θερμός. Στο Κορδελιό στο δήμαρχο κ. Αλ.
Σταματουλάκη ίσως αντιπαρατεθούν ο κ. Λαφαζανίδης ή ο κ. Β. Βαρδής. Στη
Σταυρούπολη εκτός απ' τον δήμαρχο διεκδικούν το χρίσμα ο κ. Γ. Καρυπίδης (που
έχει ήδη συγκροτήσει παράταξη) και ο κ. Τ. Αναστασιάδης. Στη Μενεμένη βλέψεις
έχει και η πρώην αντιδήμαρχος κα Δέσποινα Ωρολογιάδου. «Σε διάσπαση του
ατόμου» μπορεί να οδηγηθεί η κατάσταση στην Πολίχνη, όπως διαβλέπει τοπικό
στέλεχος. Εκτός απ' τον δήμαρχο κ. Θ. Παπαδόπουλο διεκδικούν χρίσμα ­ και ίσως
κάποιος απ' αυτούς κατέβει ­ οι κ.κ. Μοιρίδης, Θεοδωρίδης, Μουρουζίδης και
Φερενίδης. Στα Γιαννιτσά ο αντάρτης κ. Αλ. Τριανταφυλλίδης (δημοτικός
σύμβουλος) συγκροτεί μάλλον συνδυασμό κόντρα στον δήμαρχο κ. Α. Βασιλειάδη.
Υπάρχει βέβαια και το ενδεχόμενο το ΠΑΣΟΚ να στηρίξει το στέλεχος του ΣΥΝ κ.
Τρ. Χατζηδημητρίου, αν προχωρήσει η συνεργασία με την Κουμουνδούρου.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16048N081</ED>
<ID>
ID:136635

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N08&aa=1</URL></REF>


Article

<CATEGORY>vin04</CATEGORY>

 <H2>Καμπανάκι από Άκη και Σκανδαλίδη
</H2>
Άκης Τσοχατζόπουλος: «Η σοσιαλιστική μας φυσιογνωμία τραυματίστηκε πολλαπλά
και πολλαπλώς τα τελευταία χρόνια»

ΑΠΟΣΤΑΣΕΙΣ από την οικονομική πολιτική της κυβέρνησης κράτησαν χθες από τη
Θεσσαλονίκη οι κ.κ. Α. Τσοχατζόπουλος και Κ. Σκανδαλίδης.

Ο υπουργός Άμυνας έκρουσε τον κώδωνα του κινδύνου, ότι η οικονομική πολιτική
φθάνει στα όριά της, ενώ τόσο αυτός όσο και ο γραμματέας του ΠΑΣΟΚ προχώρησαν
ουσιαστικά σε επίθεση κατά του κ. Γιάννου Παπαντωνίου για τη διαδικασία που
επέλεξε ο υπουργός Εθνικής Οικονομίας, προκειμένου να προωθήσει την τροπολογία
που αφορά τους κανονισμούς εργασίας στις ΔΕΚΟ.

Και ενώ αύριο Τρίτη ξεκινά η νέα και πιο έντονη φάση των κινητοποιήσεων των
εργαζομένων στις ΔΕΚΟ, ο υπουργός Εθνικής Οικονομίας, με συνέντευξή του στο
«Βήμα», υπογράμμισε ότι η κυβέρνηση δεν πρόκειται να κάνει βήμα πίσω και να
περάσει την επίμαχη τροπολογία. Η κυβερνητική στάση πυροδότησε αντιδράσεις των
συνδικαλιστών με πιο χαρακτηριστική αυτή του προέδρου της ΓΣΕΕ κ. Χρ.
Πολυζωγόπουλου (στο «Βήμα» επίσης) που επέκρινε σκληρά την κυβέρνηση ότι
προκαλεί μια ρήξη με απρόβλεπτες συνέπειες. «Κάποιοι στην κυβέρνηση πιστεύουν
πως η κοινωνία αποτελείται μόνο από πολιτικούς και επιχειρηματίες», τονίζει.

Όμως δεν είναι μόνο οι συνδικαλιστές που προκαλούν πονοκέφαλο στην κυβέρνηση.
Με αυστηρές δηλώσεις τους σειρά στελεχών ανεβάζουν την εσωκομματική ένταση
γύρω από την επίμαχη τροπολογία, αλλά και γενικότερα τη φυσιογνωμία του ΠΑΣΟΚ.

* «Δεν λύνεται με νόμους, αλλά μέσα από έναν ευρύ κοινωνικό διάλογο», τόνισε ο
κ. Α. Τσοχατζόπουλος, αναφερόμενος στις προσαρμογές που απαιτούνται,
επικρίνοντας όμως έτσι, εμμέσως πλην σαφώς, τη μεθοδολογία που ακολουθήθηκε
για την προώθηση της τροπολογίας. Επεσήμανε, ωστόσο, ότι αλλαγές στις
εργασιακές σχέσεις χρειάζονται, πρέπει όμως να συμβαδίζουν με αλλαγές στις
δομές και στον τρόπο λειτουργίας των ΔΕΚΟ. Παράλληλα, γενικεύοντας την κριτική
του, τόνισε ότι «η σοσιαλιστική μας φυσιογνωμία τραυματίστηκε πολλαπλά και
πολλαπλώς τα τελευταία χρόνια».

* Πιο συγκεκριμένος ήταν ο κ. Κ. Σκανδαλίδης. «Συχνά, είπε, "φωτογραφίζοντας"
τον κ. Παπαντωνίου, νιώθουμε κάποιους κυβερνητικούς θύλακες που αρέσκονται
στον αιφνιδιασμό, υποβαθμίζοντας τη μόνιμη επιλογή του Πρωθυπουργού για
εξάντληση των ορίων του διαλόγου». Μάλιστα, προχώρησε ένα ακόμη βήμα
δείχνοντας κατανόηση για τη στάση των εργαζομένων. Αυτά συμβαίνουν, συνέχισε,
«σε μια εποχή που κορυφαία όργανα του συνδικαλιστικού κινήματος δείχνουν
ωριμότητα και αυτοσυγκράτηση και έχουν θετική συμβολή στη διεξαγωγή του
κοινωνικού διαλόγου».

Κώστας Σκανδαλίδης: «Συχνά νιώθουμε κάποιους κυβερνητικούς θύλακες που
αρέσκονται στον αιφνιδιασμό, υποβαθμίζοντας τη μόνιμη επιλογή του Πρωθυπουργού
για εξάντληση των ορίων του διαλόγου»

* Ευρύτερη ήταν η κριτική του κ. Αν. Πεπονή, πάλι από τη Θεσσαλονίκη: «Λέμε
ναι στην ανανέωση του ΠΑΣΟΚ, όχι στην αλλοίωση της φυσιογνωμίας του», είπε για
το «νέο ΠΑΣΟΚ», ενώ ο κ. Στ. Παπαθεμελής, που ακολούθησε, άσκησε σκληρή
κριτική στην οικονομική πολιτική, κυρίως σε ό,τι αφορά τους φόρους.

* Σε «τυφλή κοινωνική σύγκρουση» οδηγεί η επιμονή της κυβέρνησης για την
τροπολογία, προέβλεψε ο κ. Κ. Κουλούρης, που ζήτησε ανάκλησή της και έναρξη διαλόγου.

ΔΕΝ ΑΠΟΤΕΛΟΥΝ ΔΙΑΦΟΡΟΠΟΙΗΣΗ

Κυβερνητικές πηγές προσπάθησαν χθες να μειώσουν τη σημασία των παρεμβάσεων των
κ.κ. Τσοχατζόπουλου και Σκανδαλίδη και επεσήμαιναν ότι δεν αποτελούν
διαφοροποίηση. «Δεν ενοχοποιούμε τις απόψεις», ανέφερε κυβερνητική πηγή,
σημειώνοντας μάλιστα ότι πρέπει κανείς να δει τον ρόλο του κ. Σκανδαλίδη «ως
ομπρέλα» αφού, όπως έλεγε, το μεγαλύτερο μέρος των εργαζομένων και των
συνδικαλιστών στις ΔΕΚΟ είναι κοντά στο ΠΑΣΟΚ.

Ωστόσο, δεν παρέλειπαν να αντικρούσουν την κριτική περί «αιφνιδιασμού» και
«έλλειψης διαλόγου», ότι με αυτό τον τρόπο δίνουν βάρος στη μεθοδολογία και
όχι στην ουσία, που είναι η ανάγκη διαρθρωτικών αλλαγών ­ κάτι όμως που και ο
υπουργός Άμυνας και ο γραμματέας λίγο πολύ παραδέχθηκαν.

ΓΙΑ ΤΙΣ 35 ΩΡΕΣ

Διπλή ­ σε διάσκεψη για το 35ωρο και σε συνέντευξη στο Mega ­ ήταν η παρέμβαση
του κ. Τσοχατζόπουλου το Σαββατοκύριακο.

Μιλώντας στην περιφερειακή διάσκεψη για τα θέματα απασχόλησης ο υπουργός
Άμυνας, όπως έχει κάνει και άλλες φορές τους τελευταίους μήνες, έδωσε το δικό
του στίγμα για την οικονομική πολιτική, ενώ προχώρησε και στην κατάθεση προτάσεων.

Ο κ. Τσοχατζόπουλος εμφανίστηκε «ευρωσκεπτικιστής» και υπέρμαχος της πολιτικής
διαπραγμάτευσης για την ΟΝΕ. Για την πορεία σύγκλισης τόνισε ότι δεν πρέπει να
περιοριστεί στην ονομαστική, αλλά να επεκταθεί και στην πραγματική σύγκλιση
μέσα, κυρίως, από ένα νέο αναπτυξιακό μοντέλο.

Σ' αυτό το μοντέλο, ο κ. Τσοχατζόπουλος ενέταξε και την αντιμετώπιση της
ανεργίας, προτείνοντας, μεταξύ άλλων, και την αξιολόγηση μέτρων όπως η μείωση
του εβδομαδιαίου εργασίμου χρόνου στις 35 ώρες.

Η ελληνική κοινωνία, είπε σε άλλο σημείο, βρίσκεται μπροστά σε κρίσιμες
αναδιαρθρώσεις. Δεν έχει να αντιμετωπίσει συνηθισμένα συνδικαλιστικά αιτήματα
ορισμένων κλάδων. Έχει να αντιμετωπίσει την προοπτική επιβίωσης μεγάλων
τμημάτων λαϊκών τάξεων:

* Των αγροτών, που η ευρωπαϊκή ενοποίηση οδηγεί στη συρρίκνωση του αριθμού τους.

* Των μισθωτών, που αντιμετωπίζουν την προοπτική μιας διευρυνόμενης ανεργίας.

* Των μικρομεσαίων, που δεν μπορούν να αντέξουν στον ανταγωνισμό.

Για την αντιμετώπιση των προβλημάτων ζήτησε αντί για «διάλογο διαχείρισης» να
υπάρξει «νέο σχέδιο κοινωνικής πορείας» γιατί αλλιώς, όπως παραδέχθηκε χθες
στο Mega, υπάρχει κίνδυνος να «αποξενωθεί» το ΠΑΣΟΚ από τον φυσικό του χώρο,
τα στρώματα που το στηρίζουν. Υιοθέτησε ακόμα μια σειρά αιτημάτων των
εργαζομένων (όχι άλλες μειώσεις μισθών, πλήρης απασχόληση, διατήρηση
συλλογικών συμβάσεων κ.ά.) χωρίς, κατέληξε, το ευρύ σχέδιο θα οδηγηθούμε στην
κοινωνία των 2/3.

ΓΙΑ ΤΟ ΣΥΝΕΔΡΙΟ

Όσον αφορά το ενδεχόμενο να είναι ξανά υποψήφιος στο επόμενο συνέδριο, ο κ.
Τσοχατζόπουλος απέφυγε με την απάντησή του να δρομολογήσει σενάρια. «Τα
συνέδρια όταν έρχονται θέτουν ερωτήματα, είπε στο Mega. Όταν έρθουν, τότε θα
δούμε πώς πρέπει να απαντήσουμε. Όχι όμως νωρίτερα. Δεν είναι αυτό που μας
απασχολεί σήμερα»

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16048N082</ED>
<ID>
ID:136682

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N08&aa=2</URL></REF>


Article

<CATEGORY>vin04</CATEGORY>

 <H5>ΜΕΣΩ ΤΩΝ ΜΥΣΤΙΚΩΝ ΨΗΦΟΦΟΡΙΩΝ ΓΙΑ ΤΗΝ ΑΡΣΗ Ή ΜΗ ΚΑΤΑΣΤΡΑΤΗΓΕΙΤΑΙ Ο ΘΕΣΜΟΣ ΚΑΙ
ΜΕΝΟΥΝ ΑΤΙΜΩΡΗΤΑ ΑΛΛΑ ΑΔΙΚΗΜΑΤΑ ΤΟΝΙΖΕΙ Ο ΠΡΟΕΔΡΟΣ ΤΗΣ ΒΟΥΛΗΣ ΚΑΙ ΚΑΛΕΙ ΣΕ
ΔΙΑΛΟΓΟ ΤΑ ΚΟΜΜΑΤΑ ΓΙΑ «ΝΑ ΠΑΨΟΥΜΕ ΝΑ ΠΡΟΚΑΛΟΥΜΕ ΤΟ ΚΟΙΝΟ ΑΙΣΘΗΜΑ»
</H5><H5>«Να χτυπηθούν ανελέητα οι ομάδες στο ΠΑΣΟΚ»
</H5><H5>Δεν μπορούμε να εμπιστευτούμε στο ΝΑΤΟ την ειρήνη
</H5><H2>ΑΠΟΣΤΟΛΟΣ ΚΑΚΛΑΜΑΝΗΣ
</H2><H2>Ασυλία μόνο στην πολιτική δράση του βουλευτή
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Αλλαγές στο θεσμό της ασυλίας του βουλευτή αναγγέλλει με τη συνέντευξή του
στα «ΝΕΑ» ο πρόεδρος της Βουλής Απόστολος Κακλαμάνης. Δεν θα αρκεσθεί στην
πρόταση που θα κάνει στα πλαίσια της αναθεώρησης του Συντάγματος. Διαπιστώνει
ότι μέσω των μυστικών ψηφοφοριών, που προβλέπονται, καταστρατηγείται ο θεσμός
και κουκουλώνονται μη πολιτικά αδικήματα. Θα ζητήσει λοιπόν από τα κόμματα:
«Να πάψουμε να προκαλούμε το κοινό αίσθημα, παραβλάπτοντας έτσι τον
κοινοβουλευτικό θεσμό, αρνούμενοι την άρση ασυλίας για καταφανώς μη πολιτικά
αδικήματα». Ο πρόεδρος της Βουλής μιλάει στα «ΝΕΑ» με ανοιχτά χαρτιά. Δεν
αρνείται πως έχει κάνει και λάθη. Και όταν ερωτάται «ποια λάθη του θυμάται»,
απαντά με χαμόγελο: «Μόνον εκείνα που δεν θέλω να... επαναλάβω!». Δηλώνει από
την αρχή πως τον «έχει διδάξει η πολιτική, στην οποία είναι από τότε που
γεννήθηκε, να μην κάνει τίποτε που δεν το πιστεύει, σεβόμενος τους άλλους ό,τι
κι αν πιστεύουν». Και τονίζει με έμφαση πως πρέπει «ν' αλλάξει το πολιτικό
σύστημα πριν είναι αργά», κάνοντας λόγο για «σημαδεμένη τράπουλα» και
«ασύδοτους χαρτοκλέφτες». Χαρακτηρίζει «έγκλημα» την όποια σκέψη για πρόωρες
βουλευτικές εκλογές. Επισημαίνει ότι η κοινωνική πολιτική του ΠΑΣΟΚ θα κριθεί
από «το δίκαιο μοίρασμα της πίτας». Ζητεί «να χτυπηθούν ανελέητα οι ομάδες»
στο κόμμα του, μιλώντας για «φατρίες», αλλά και για την ανάγκη να μη λάβουν
μέρος στις εσωκομματικές εκλογές οι 68.000 νεοεγγραφέντες. Και δηλώνει πως
αποτελεί λάθος να εμπιστευόμαστε το ΝΑΤΟ για την ασφάλειά μας και την ειρήνη.

Απόστολος Κακλαμάνης: Να πάψουμε μέσω των μυστικών, κατ' ανάγκην ,
ψηφοφοριών να προκαλούμε το κοινό αίσθημα παραβλάπτοντας έτσι τον
κοινοβουλευτικό θεσμό, αρνούμενοι την άρση ασυλίας για καταφανώς μη πολιτικά αδικήματα

Πέντε χρόνια έχει συμπληρώσει στην έδρα ο κ. Κακλαμάνης. Από εκεί, δεν
αντιμετωπίζει, όπως παρατηρεί, «ούτε αφ' υψηλού, ούτε εξ αποστάσεως» τα
κόμματα, την πολιτική ζωή και τον πολιτικό κόσμο.

«Συμμετέχω στην πολιτική ζωή, συνεπώς και στις ευθύνες, τις ενοχές, αλλά και
τις ελπίδες για ένα πολιτικό σύστημα που πρέπει ν' αλλάξει, πριν είναι αργά».

ΕΡ.: Καμιά φορά σας βλέπω να φωνάζετε. Θα θέλατε να κάνετε κάτι πιο
αποφασιστικό, πέρα από μία απλή κριτική;

ΑΠ.: Αν είχα την πολιτική δύναμη, θα σταματούσα ένα παιχνίδι που γίνεται με
σημαδεμένη τράπουλα και με τους χαρτοκλέφτες ασύδοτους. Για την ώρα απλώς φωνάζω...

ΕΡ.: Κάνετε μια λιτή ζωή. Η γυναίκα σας έχει πολύ χαμηλό προφίλ, σπάνια σάς
βλέπουν να κάνετε μαζί εμφανίσεις, δεν σας βλέπω σε κέντρα διασκέδασης, σε
δεξιώσεις. Δεν σας λείπει κάτι;

ΑΠ.: Δεν μου λείπει τίποτε, τουλάχιστον απ' όσα αναφέρατε... Καθένας άλλωστε
έχει τη δική του φιλοσοφία για τη ζωή. Αφοσιώθηκα από μικρό παιδί στους
κοινωνικούς και τους πολιτικούς αγώνες, γι' αυτό φροντίζω ν' αποσυνδέω την
ιδιωτική μου ζωή από τη δημόσια, εξασφαλίζοντας έτσι την αναγκαία ισορροπία.
Σας βεβαιώ ότι το διάβασμα, η μουσική, μια καλή συζήτηση στο σπίτι, ένα καλό
θέατρο, αξίζουν πιο πολύ από το να πηγαινοέρχεσαι «με τα καλά σου» και επί
ώρες με ένα ποτήρι στο χέρι ανάμεσα σε «καλό κόσμο», να σπρώχνεσαι και να σε
σπρώχνουν γνωστοί ή άγνωστοι και το χειρότερο να χαιρετάς υποχρεωτικά και να
χαμογελάς σε πρόσωπα που καθόλου δεν εκτιμάς.

Κατά τα άλλα έχω μια πολύ ζεστή ανθρώπινη επικοινωνία με τους απλούς ανθρώπους
και ιδιαιτέρως τους νέους, σε ολόκληρη τη χώρα, και φυσικά με τις μυριάδες των
συμπολιτών μου στη Β' Περιφέρεια της Αθήνας, όπου εκλέγομαι βουλευτής επί 25
σχεδόν χρόνια.

ΕΡ.: Σας γκρινιάζουν για τα οικονομικά στη Β' Περιφέρεια της Αθήνας;

ΑΠ.: Ναι, και είναι φυσικό. Είναι κατά κανόνα κόσμος του μόχθου, που στην
κρίσιμη αυτή οικονομική συγκυρία αντιμετωπίζει και τις σοβαρότερες δυσκολίες.

ΕΡ.: Είστε πρόεδρος της Βουλής, αλλά και ένα από τα κορυφαία στελέχη του
Πανελλήνιου Σοσιαλιστικού Κινήματος. Σας πειράζει που η κυβέρνηση ακολουθεί
ένα πρόγραμμα λιτότητας;

ΑΠ.: Ασφαλώς, το ίδιο φαντάζομαι όμως και για τη σημερινή κυβέρνηση και
οποιαδήποτε άλλη είναι υποχρεωμένη να εφαρμόσει την ίδια πάνω κάτω
περιοριστική πολιτική. Η περίφημη πορεία προς την ΟΝΕ αποτέλεσε, δυστυχώς,
ευθύς εξ' αρχής μια ανελαστική επιλογή, αλλά είναι αργά να αναθεωρηθεί. Τώρα
ας το πάρουμε απόφαση: Με τον αραμπά ή ξυλοπόδαρα δεν θα φτάσουμε ποτέ στην Ευρώπη!

ΕΡ.: Υπάρχουν στελέχη στο κόμμα σας που υποστηρίζουν πως ακολουθώντας αυτή την
οικονομική πολιτική, χάνει το ΠΑΣΟΚ ένα μεγάλο πλεονέκτημα, το κοινωνικό του
πρόσωπο. Συμμερίζεστε αυτή την κριτική;

ΑΠ.: Το ζήτημα είναι αν οι θυσίες θα αποδώσουν καρπούς και προς όφελος τίνων.
Πώς θα φτιάξουμε την πίτα και πώς θα τη μοιράσουμε δίκαια. Εκεί θα κριθεί αν
το ΠΑΣΟΚ διατηρεί το κοινωνικό του πρόσωπο και τα σοσιαλιστικά του
χαρακτηριστικά, κι όχι μοιράζοντας επιταγές χωρίς αντίκρυσμα...

ΕΡ.: Ως πρόεδρος της Βουλής έχετε σκεφθεί ποτέ ότι δεν μπορεί να έχουν ασυλία
για πάντα οι βουλευτές;

ΑΠ.: Η ασυλία είναι ένας θεσμός αιώνων για τα Κοινοβούλια, που αναστέλλει
απλώς τη δίωξη του βουλευτή για να υπηρετήσει απερίσπαστος την εντολή του
λαού. Πρέπει όμως να προσαρμοστεί στη σημερινή πολιτική πραγματικότητα. Δεν
νομίζω ότι σήμερα κινδυνεύει κάποιος βουλευτής να διωχθεί για να αποκλεισθεί
από το Κοινοβούλιο και να φαλκιδευτεί έτσι η λαϊκή εντολή.

Συνεπώς, με εξαίρεση τις πράξεις που έχουν άμεση ή έμμεση σχέση με τον
πολιτικό ρόλο του βουλευτή, για κάθε άλλη πράξη του πρέπει να διώκεται όπως
κάθε άλλος πολίτης.

ΕΡ.: Σκέφτεστε να προτείνετε κάτι σχετικά με αυτό εν όψει της Αναθεώρησης του Συντάγματος;

ΑΠ.: Δεν θα αρκεστώ σ' αυτό. Πιστεύω ότι πρέπει ν' αλλάξει από τώρα και η
ακολουθούμενη πρακτική στη Βουλή. Προς αυτή την κατεύθυνση θα ζητήσω από τα
κόμματα και τους συναδέλφους μου που γνωρίζουν άλλωστε τις απόψεις μου αυτές,
να πάψουμε μέσω των μυστικών, κατ' ανάγκην, ψηφοφοριών να προκαλούμε το κοινό
αίσθημα παραβλάπτοντας έτσι τον κοινοβουλευτικό θεσμό, αρνούμενοι την άρση
ασυλίας για καταφανώς μη πολιτικά αδικήματα.

ΕΡ.: Θα έχετε ανταπόκριση;

ΑΠ.: Ελπίζω ναι.

ΕΡ.: Η απόφασή σας ν' απαγορεύσετε το κάπνισμα προκάλεσε αντιδράσεις;

ΑΠ.: Για το κάπνισμα δεν πήρα καμιά «απόφαση». Ούτε πιστεύω για τέτοια θέματα
στις «αποφάσεις» και πολύ περισσότερο δεν διαπνέομαι από «ρατσιστική» λογική.
Παρακάλεσα απλώς τους συναδέλφους μου, απευθυνόμενος με προσωπική μου επιστολή
σ' έναν προς έναν, να πάψουμε να δίνουμε ­ ιδιαίτερα προς τους νέους ­ ένα
κακό παράδειγμα και γενικώς μια αρνητική εικόνα του Κοινοβουλίου.

Με εξαίρεση κάποια κατανοητή, ανθρώπινη δυσκολία ορισμένων τις πρώτες ημέρες,
τώρα όλοι και όλες οι συνάδελφοι έχουν ανταποκριθεί πλήρως και στην Ολομέλεια
και στις Επιτροπές.

ΕΡ.: Κύριε πρόεδρε, τι θα θέλατε να κάνετε πέρα από όσα έχετε ήδη κάνει ως
πρόεδρος της Βουλής; Πού θα θέλατε να βάλετε τη σφραγίδα σας;

ΑΠ.: Από τότε που συγκροτήθηκε το νεοελληνικό κράτος, αυτός ο τόπος υποφέρει
από όσους ήθελαν να «βάλουν κάπου τη σφραγίδα τους»!... Συνήθως αυτοί που
έβαλαν πραγματικά τη σφραγίδα τους, το έκαναν μέσα από επιμέρους προσπάθειες
που προώθησαν, διαμορφώνοντας συνειδήσεις και αλλάζοντας κοινωνικά δεδομένα,
προετοιμάζοντας δηλαδή την κοινωνία να δεχθεί και να πραγματοποιήσει αλλαγές
που χαρακτηρίστηκαν ως μεγάλες τομές.

Φιλοδοξώ λοιπόν, απλώς, να συμβάλω ώστε να ανακτήσει ο κοινοβουλευτικός θεσμός
το κύρος, τη δύναμη και την αποτελεσματικότητα που πρέπει να έχει για να
αποτελεί πράγματι τη βάση, το περιεχόμενο και την ουσία της δημοκρατίας.

Το άνοιγμα που έχει κάνει η Βουλή στους νέους ανθρώπους, π.χ. Βουλή των
Εφήβων, εκθέσεις, καθημερινές επισκέψεις σχολείων στο Κοινοβούλιο, ακόμα, η
κοινοβουλευτική διπλωματία και η διεθνής δραστηριότητα της Βουλής, κ.ο.κ.
είναι κατά τη γνώμη μου μικρά αλλά σωστά βήματα προς αυτή την κατεύθυνση.

Με τα παιδιά. Ο πρόεδρος της Βουλής έχει, σύμφωνα με τα γκάλοπ, υψηλή
δημοτικότητα στους νέους. Και αυτό τον ικανοποιεί. Άλλωστε, επί των ημερών
του, το Κοινοβούλιο άνοιξε τις πόρτες του στους μαθητές και τη νεολαία, γενικότερα

Ο ΠΡΟΕΔΡΟΣ της Βουλής πιστεύει ότι για να έχει μέλλον το ΠΑΣΟΚ, θα πρέπει «να
χτυπηθούν ανελέητα οι ομάδες». Και όταν ερωτάται για «το ΠΑΣΟΚ που μοιάζει να
έχει σχεδόν ξεχάσει τον ιδρυτή του», απαντά:

«Ο Ανδρέας Παπανδρέου και η αξιολόγηση της δικής του εποχής δεν εξαρτάται ούτε
από τη δική μας ασθενή, όπως φαίνεται, μνήμη, ούτε, βεβαίως, από τις
μικρότητες αυτών που τον καπηλεύθηκαν εν ζωή ή εκείνων που τον αμφισβητούν
μετά θάνατον. Είναι πια πέρα και πάνω από το ΠΑΣΟΚ και κυρίως τα κακέκτυπά
του, που οι διάφορες ομάδες σχηματίζουν εδώ κι εκεί. Ο Ανδρέας Παπανδρέου έχει
ανάγκη μόνο την Ιστορία και τη δίκαιη κρίση της».

ΕΡ.: Αυτές τις ημέρες, ο Πρωθυπουργός έκανε κάποιες επαφές.
Μίλησε και μαζί σας για μια σειρά από θέματα που απασχολούν την
κυβέρνηση και το κόμμα. Επηρέασε η δική σας κουβέντα μαζί του
τις θέσεις του;

ΑΠ.: Αυτό δεν μπορώ να το πω εγώ, αλλά ο Πρωθυπουργός.

ΕΡ.: Είστε ο πρόεδρος της Βουλής κι έχει μια βαρύνουσα σημασία η θέση σας.

ΑΠ.: Μπορώ να σας πω μόνον ότι είπα τη γνώμη μου ολόκληρη, όχι το 90%!...

ΕΡ.: Στο συνέδριο του ΠΑΣΟΚ και αργότερα μιλήσατε για ομάδες. Τι εννοείτε;

ΑΠ.: Οι μεγάλοι εχθροί του πολιτικού μας συστήματος, επομένως και του ΠΑΣΟΚ,
είναι δύο. Εξωτερικώς, πιέζεται από το πλέγμα των αδίστακτων επιχειρηματιών
και των ΜΜΕ που αυτοί ελέγχουν. Εσωτερικώς, υπονομεύεται από διάφορες
προσωπικές συσπειρώσεις, έστω κι αν αυτές ωραιοποιούνται με διάφορα πολιτικά
και ιδεολογικά ψιμύθια.

ΕΡ.: Πέρα από τις συζητήσεις που κάνετε με βουλευτές των κομμάτων,
από την Έδρα, βλέπετε ότι στο ΠΑΣΟΚ υπάρχουν αυτές οι συσπειρώσεις;

ΑΠ.: Το βλέπω ­ και λυπάμαι που θα το πω ­ σε όλα σχεδόν τα κόμματα και φυσικά
κατά πρώτο λόγο στο ΠΑΣΟΚ, στο κόμμα της πλειοψηφίας, που έχει μείζονα ευθύνη
απέναντι στον λαό και τον τόπο.

ΕΡ.: Υπάρχουν στελέχη που μιλάνε για ομάδες γύρω από τον
Πρωθυπουργό, αλλά και στην «εσωκομματική αντιπολίτευση».
Υπάρχει «γιατρειά»;

ΑΠ.: Να χτυπηθούν ανελέητα οι ομάδες. Να μη νομιμοποιούνται τα «έργα» τους.

ΕΡ.: Ένα παράδειγμα;

ΑΠ.: Να μην πάρουν μέρος στις εσωκομματικές μας διαδικασίες, όσοι ­ 68.000 νέα
μέλη ­ γράφτηκαν ομαδικά το τελευταίο δίμηνο από τις εκατέρωθεν φατρίες, που
γελοιοποίησαν έτσι την προσπάθεια της οργανωτικής ανασυγκρότησης και ιδέες
όπως αυτή των θεματικών οργανώσεων.

ΕΡ.: Αρκεί;

ΑΠ.: Ασφαλώς, όχι. Επιβάλλεται, πρωτίστως, να βγουν στην επιφάνεια και να
απασχολήσουν όλους μας όχι τα προσωπικά μας, αλλά τα πραγματικά προβλήματα του
τόπου, οι πολιτικές που μπορούν να τα αντιμετωπίσουν, και πιο πριν η ιδεολογία
που θα εκφραστεί μέσα απ' αυτές τις πολιτικές.

ΕΡ.: Ήταν πετυχημένη η επιλογή του ΠΑΣΟΚ για τη Μαρία Δαμανάκη στην Αθήνα;

ΑΠ.: Αυτό, πλέον, θα κριθεί από το Εκλογικό Σώμα. Πάντως, η απόφαση για την
υποψηφιότητά της στο Ε.Γ. ήταν ομόφωνη.

ΕΡ.: Γράφτηκαν, τις τελευταίες ημέρες, διάφορα περί νέου
εκλογικού νόμου. Βλέπετε εκλογές;

ΑΠ.: Δεν βλέπω εκλογές. Μία τέτοια σκέψη, θα ήταν εξαιρετικά ανεύθυνη και
επικίνδυνη. Εκλογές, πριν κλείσει 4ετία αυτή η Βουλή, θα βλάψουν πολύ τον τόπο
τπό κάθε άποψη. Θα ήταν ένα μεγάλο πολιτικό έγκλημα.

ΤΑ ΕΘΝΙΚΑ θέματα απασχολούν ιδιαίτερα τον πρόεδρο της Βουλής. Στη συνέντευξή
του τονίζει ότι δεν πρέπει να εμπιστευόμαστε το ΝΑΤΟ. Και όταν ερωτάται «αν θα
τον ενοχλούσε, πετώντας με αεροπλάνο, όπως ο υπουργός Εθνικής Άμυνας, να τον
παρενοχλούσαν τουρκικά πολεμικά αεροπλάνα», απαντά:

«Νομίζω ότι ο τρόπος που αντέδρασε ο κ. Τσοχατζόπουλος ήταν ο καλύτερος. Θα
έλεγα λοιπόν και εγώ, "να μια ευκαιρία να βοηθήσουμε τους "συμμάχους" μας να
εκπαιδεύονται τουλάχιστον στον αέρα", μια και στη θάλασσα βρίσκονται ακόμη
στην εποχή του "Μάλτα, γιοκ!"».

ΕΡ.: Ανησυχείτε από τη συνεχή πίεση που ασκεί η Τουρκία στην Ελλάδα;

ΑΠ.: Η πίεση είναι υπαρκτή. Και η απειλή, επίσης. Και κάθε ανησυχία
δικαιολογείται. Τελευταία, όμως, τα πράγματα πήραν μία σημαντική για μας
θετική τροπή. Παρά την όξυνση της τουρκικής συμπεριφοράς στο Αιγαίο και την
Κύπρο, είναι φανερό πλέον ότι η πίεση δεν ασκείται τόσο στη χώρα μας όσο στην
Ευρώπη, με αφορμή θέσεις και αποφάσεις της Ευρωπαϊκής Ένωσης. Έτσι όμως η
Τουρκία επιτείνει τα αδιέξοδά της.

ΕΡ.: Αν το '96 σημαδεύτηκε από την κρίση στα Ίμια, το '97
σημαδεύτηκε οπωσδήποτε και από τη Συμφωνία της Μαδρίτης και από τη νέα
δομή του ΝΑΤΟ. Πιστεύετε ότι η χώρα μας βγήκε ενισχυμένη, το
'97, στα εθνικά θέματα;

ΑΠ.: Σε ό,τι αφορά γενικώς τη διεθνή θέση της χώρας, νομίζω ότι σαφώς είναι
περισσότερο ενισχυμένη αυτή τη στιγμή, με εξαίρεση την κατάσταση στις
ελληνοτουρκικές σχέσεις, η οποία δεν έχει βελτιωθεί. Το θέμα όμως του ΝΑΤΟ
είναι άλλο κι εμείς και η υπόλοιπη Ευρώπη πρέπει να δούμε το πρόβλημα της
ευρωπαϊκής ασφάλειας και του ρόλου του ΝΑΤΟ από εντελώς νέα σκοπιά.

ΕΡ.: Πρόσφατα σημειώθηκε κάποια εσωκομματική διάσταση στο ΠΑΣΟΚ για
το ΝΑΤΟ. Εσείς, είχατε διατυπώσει μια τρίτη άποψη...

ΑΠ.: Πιστεύω ότι δεν μπορούμε να εμπιστευτούμε στο ΝΑΤΟ την ειρήνη και την
ασφάλεια στην μετα-ψυχροπολεμική Ευρώπη. Δεν παύει να είναι η μία από τις δύο
συμμαχίες που παρ' ολίγον να οδηγήσουν και την Ευρώπη και ολόκληρη την
ανθρωπότητα σε έναν Γ' Παγκόσμιο Πόλεμο. Επικυριαρχείται, επιπλέον, από μια μη
ευρωπαϊκή υπερδύναμη. Ασφάλεια στην Ευρώπη μπορεί να εγγυηθεί μόνο ένα
σύστημα, στο οποίο θα εμπλέκονται όλες οι χώρες από τον Ατλαντικό μέχρι τα
Ουράλια. «Αυτή είναι η Ευρώπη», έλεγαν ηγέτες όπως ο Ντε Γκωλ και ο Ανδρέας Παπανδρέου.

Τώρα επιστρέφουμε στις διαχωριστικές γραμμές του Ψυχρού Πολέμου και
επαναλαμβάνεται με τη Ρωσία το λάθος που έκαναν οι σύμμαχοι μετά τον Α'
Παγκόσμιο Πόλεμο, όταν πέρασαν την αγχόνη στον λαιμό της ηττημένης, τότε,
Γερμανίας. Την εξώθησαν στο εθνικιστικό παραλήρημα ενός Χίτλερ. Γιατί να μη
συμβεί το ίδιο με τη Ρωσία;

ΕΡ.: Στη δεκαετία του '50 ήσασταν κι εσείς ένας από τους διαδηλωτές
για το Κυπριακό.

ΑΠ.: Ναι, και με τις γνωστές συνέπειες...

ΕΡ.: Δεν σας ενοχλεί που το Κυπριακό έχει φθάσει εκεί που έχει φθάσει,
να συνεχίζεται η τουρκική κατοχή;

ΑΠ.: Πίστεψα, όπως ολόκληρη η γενιά μου, σ' εκείνο τον αγώνα. Για την κατάληξή
του νιώθω μια ανοιχτή πληγή μέσα μου.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16048N101</ED>
<ID>
ID:136630

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N10&aa=1</URL></REF>


Article

<CATEGORY>vin04</CATEGORY>

 <H5>ΓΙΑ ΠΡΩΤΗ ΦΟΡΑ ΜΕΤΑ ΤΙΣ ΕΚΛΟΓΕΣ ΤΟΥ ΣΕΠΤΕΜΒΡΙΟΥ 1996 * ΣΤΟ ΜΙΣΟ ΕΠΕΣΑΝ ΟΙ
ΘΕΤΙΚΕΣ ΚΡΙΣΕΙΣ ΑΠ' Ο,ΤΙ ΠΡΙΝ ΑΠΟ ΕΝΑ ΧΡΟΝΟ ΓΙΑ ΤΟΝ ΠΡΩΘΥΠΟΥΡΓΟ
</H5><H5>Συνεχίζεται και η πτώση Καραμανλή
</H5><H5>Σύννεφα για τον Πρωθυπουργό και στο ΠΑΣΟΚ
</H5><H5>Στον τρίτο χρόνο η έρευνα
</H5><H5>Η ταυτότητα της έρευνας
</H5><H2>Στο πιο χαμηλό σημείο Σημίτης - κυβέρνηση
</H2>
<AUTHOR>ΗΛΙΑΣ ΝΙΚΟΛΑΚΟΠΟΥΛΟΣ</AUTHOR>

Η ραγδαία επιδείνωση του πολιτικού κλίματος ­ η οποία καταγράφεται με μια
σημαντικότατη πτώση της δημοτικότητας του Πρωθυπουργού και μια αντίστοιχη
κάμψη της (περιορισμένης άλλωστε) «ικανοποίησης» από την κυβέρνηση ­ αποτελεί
το κυριότερο συμπέρασμα της έρευνας που παρουσιάζουν σήμερα «ΤΑ ΝΕΑ».

ΣΥΜΠΕΡΑΣΜΑ που ενδέχεται να έχει κρισιμότατες προεκτάσεις γιατί, αν οι τάσεις
που αποτυπώνονται στην παρούσα έρευνα σταθεροποιηθούν, η απότομη αυτή
μεταστροφή θα συνεπιφέρει μια ριζική αλλαγή του πολιτικού κλίματος, σε
σύγκριση με την ευμενή ανοχή που είχε εξασφαλίσει η κυβέρνηση στη διάρκεια του
προηγούμενου χρόνου.

Από τους επιμέρους δείκτες που διερευνά συστηματικά το «πολιτικό βαρόμετρο»
των «ΝΕΩΝ», αυτός που παρουσίασε τη μεγαλύτερη μεταβολή, σε σύγκριση με τον
περασμένο Νοέμβριο, είναι η δημοτικότητα του Πρωθυπουργού, οι θετικές κρίσεις
για τον οποίο μειώθηκαν από 49,5% σε 36,4%, ενώ αυξήθηκαν αντίστοιχα οι
αρνητικές κρίσεις από 45,5% σε 54,9%. Η εξέλιξη αυτή ­ αν παγιωθεί και
επαληθευτεί και στις επόμενες έρευνες ­ θα τείνει να ανατρέψει μια από τις
κρισιμότερες σταθερές του πολιτικού σκηνικού που διαμορφώθηκε πριν από δυο
χρόνια, με την ανάδειξη του Κ. Σημίτη στην πρωθυπουργία, και θα αφαιρέσει από
την κυβέρνηση το κυριότερο συγκριτικό πλεονέκτημα που διέθετε όλο αυτό το διάστημα.

Πράγματι, όπως έχει κατά καιρούς επισημανθεί, η εικόνα της κυβέρνησης που
σχηματίστηκε μετά τις εκλογές της 22ας Σεπτεμβρίου 1996, χαρακτηριζόταν από τη
σύνθεση δύο, εκ πρώτης όψεως, αντιφατικών στοιχείων: αφενός τη σταθερά υψηλή
προσωπική δημοτικότητα του Πρωθυπουργού, η οποία στη διάρκεια του 1997
κυμάνθηκε από 47,7% έως 54,2%, και αφετέρου τη σταθερά αρνητική αξιολόγηση του
κυβερνητικού έργου. Η έκδηλη αυτή αναντιστοιχία διατηρήθηκε αναλλοίωτη επί
έναν ολόκληρο χρόνο και λειτούργησε προς όφελος της κυβέρνησης, η οποία
βελτίωνε, αργά αλλά σταθερά, την εικόνα της. Έτσι, οι θετικές κρίσεις για την
κυβέρνηση διατηρήθηκαν, σε όλη τη διάρκεια του 1997, μεταξύ 20% και 25% (κάτι
που είχε χρόνια να συμβεί), ενώ παράλληλα ο χώρος της απόλυτης απόρριψης
(«καθόλου ικανοποιημένος») περιορίστηκε σταδιακά στο επίπεδο του 35%,
διαμορφώνοντας ένα κλίμα ευρύτερης ανοχής.

ΥΠΟΧΩΡΗΣΗ

Η εξέλιξη που καταγράφεται σήμερα, και η οποία αποτυπώνει μια διάχυτη αίσθηση
που υπήρχε τους τελευταίους μήνες ­ όταν δηλαδή παρήλθε η ευφορία των
Ολυμπιακών Αγώνων και επανήλθε η πεζή πραγματικότητα των καθημερινών
προβλημάτων (νομισματική κρίση, προϋπολογισμός, εσωκομματικές αντιπαραθέσεις,
ελληνοτουρκικά κ.λπ.) ­ ανατρέπει πλήρως αυτό το πολιτικό κλίμα. Έτσι, η
δημοτικότητα της κυβέρνησης έχει σήμερα υποχωρήσει στο 15,8%, το χαμηλότερο
σημείο από τις εκλογές του 1996, ενώ αντίστοιχα οι απόλυτα αρνητικές κρίσεις
(«καθόλου ικανοποιημένος») έχουν εκτιναχθεί στο 46,7% (έναντι 34,0% τον
περασμένο Νοέμβριο), το υψηλότερο της ίδιας περιόδου.

Οι θετικές κρίσεις για την κυβέρνηση βρίσκονται σήμερα σχεδόν αποκλειστικά
περιχαρακωμένες μεταξύ των ψηφοφόρων του ΠΑΣΟΚ, χωρίς πάντως να
αντιπροσωπεύουν, ακόμη και στον συγκεκριμένο κομματικό χώρο, την απόλυτη
πλειοψηφία: 36,6% (πολύ ή αρκετά) «ικανοποιημένοι», 40,2% «λίγο
ικανοποιημένοι» και 22,8% «καθόλου ικανοποιημένοι». Σε όλους όμως τους άλλους
κομματικούς χώρους η εικόνα της κυβέρνησης είναι απόλυτα αρνητική, αφού η
δημοτικότητά της δεν ξεπερνά πουθενά το 5%. Πρόκειται για αριθμητικά δεδομένα
που παραπέμπουν ευθέως στην αρνητική εικόνα που είχε διαμορφωθεί για την
κυβέρνηση του ΠΑΣΟΚ στη διάρκεια του 1995, και η οποία, εν μέρει, είχε
διατηρηθεί και κατά το πρώτο εξάμηνο του 1996.

ΣΥΝΔΥΑΣΜΟΣ

Η σημαντικότερη όμως αλλαγή που καταγράφει η παρούσα έρευνα είναι ότι η
αρνητική αυτή εικόνα της κυβέρνησης συνδυάζεται, για πρώτη φορά έπειτα από δυο
χρόνια, με μια επίσης αρνητική ­ αν και με σαφώς μικρότερη ένταση ­ αξιολόγηση
του Πρωθυπουργού. Έτσι, οι θετικές κρίσεις για τον Κ. Σημίτη έχουν σήμερα
περιοριστεί στο 36,4%, παρουσιάζουν δηλαδή μείωση μεγαλύτερη από δέκα
ποσοστιαίες μονάδες σε σύγκριση με όλες τις μετρήσεις της προηγούμενης
διετίας, αφού το χαμηλότερο μέχρι σήμερα επίπεδο δημοτικότητας που είχε
καταγραφεί ήταν 47,7%, στην πανελλαδική έρευνα του Μαρτίου 1997.

Επιπλέον πρέπει να σημειωθεί ότι, από το σύνολο αυτών που αξιολογούν θετικά
τον Πρωθυπουργό, οι περισσότεροι επιλέγουν την πιο μετριοπαθή απάντηση
(«μάλλον θετικά» 23,7%), ενώ ο χώρος των αμιγώς θετικών κρίσεων έχει
συρρικνωθεί στο 12,6%, όταν πριν από ένα χρόνο βρισκόταν περίπου στο 25%
(28,5% τον Νοέμβριο του 1996 και 24,4% τον Ιανουάριο του 1997).

Η μείωση των θετικών κρίσεων για τον Κ. Σημίτη συνδυάζεται, όπως είναι φυσικό,
με μια αντίρροπη εξέλιξη των αρνητικών κρίσεων, οι οποίες ανέρχονται σήμερα
στο 54,9% (με το 32,4% να υιοθετεί μάλιστα την αμιγώς αρνητική στάση και μόνο
το 22,5% την μετριοπαθώς αρνητική). Έτσι, το ισοζύγιο θετικών και αρνητικών
κρίσεων έχει σήμερα εκτιναχθεί στο -18,5%, κάτι που δεν είχε παρατηρηθεί σε
καμία έρευνα προηγουμένως. Πράγματι, ελαφρώς αρνητικό ισοζύγιο δημοτικότητας
είχε εμφανίσει και στο παρελθόν ο Πρωθυπουργός, όπως, π.χ., τον Μάρτιο του
1997, ή σε δύο έρευνες της MRB (που χρησιμοποιεί διαφορετική κλίμακα
μέτρησης), τον Δεκέμβριο του 1996 και τον Δεκέμβριο του 1997. Όμως και στις
τρεις αυτές περιπτώσεις η υπεροχή των αρνητικών κρίσεων σε σχέση με τις
θετικές ήταν εξαιρετικά περιορισμένη και κυμαινόταν από 3% έως 4%.

Η πτώση της δημοτικότητας του Κ. Σημίτη είναι γενικευμένη και καταγράφεται σε
όλες τις υποομάδες του πληθυσμού, ανεξάρτητα από κοινωνικοδημογραφικά και
πολιτικά χαρακτηριστικά. Εντούτοις υπάρχουν ορισμένες κρίσιμες διαφοροποιήσεις
ως προς την ένταση του φαινομένου, οι οποίες αξίζει να επισημανθούν. Έτσι,
συγκρίνοντας, π.χ., με τον Ιούλιο του 1997, η πτώση της δημοτικότητας του
Πρωθυπουργού εντοπίζεται κυρίως:

* στο ανδρικό τμήμα του πληθυσμού (από 52,2% σε 33,8%), ενώ είναι σαφώς πιο
περιορισμένη στις γυναίκες (από 46,2% σε 38,5%).

* στα άτομα νεώτερης σχετικά ηλικίας (κάτω των 35 ετών), όπου η πτώση αγγίζει
τις 20 ποσοστιαίες μονάδες (από 53,7% σε 33,5%), ενώ η αντίστοιχη μείωση για
τους άνω των 55 ετών είναι μόλις 6 ποσοστιαίες μονάδες (από 44,2% σε 37,7%).

* στους απόφοιτους ανώτερης και ανώτατης εκπαίδευσης, όπου η πτώση ξεπερνά τις
20 ποσοστιαίες μονάδες (από 61,3% σε 39,2%), ενώ είναι αισθητά μικρότερη στους
απόφοιτους μέσης (από 46,9% σε 37,9%), αλλά και κατώτερης εκπαίδευσης (από
44,9% σε 32,6%).

Οι προηγούμενες επισημάνσεις δείχνουν επομένως ότι η εικόνα και η δημοτικότητα
του Κ. Σημίτη φαίνεται να έχουν τραυματιστεί κυρίως στα στρώματα εκείνα τα
οποία αποτελούσαν μέχρι πρόσφατα τους προνομιακούς χώρους της αποδοχής και της
δημοφιλίας του. Με αποτέλεσμα να έχουν αποδυναμωθεί τα δυναμικά στοιχεία που
προσέδιδαν έναν ιδιαίτερο τόνο στη δημοτικότητα του Πρωθυπουργού, η αποδοχή
του οποίου εμφανίζεται σήμερα να είναι σαφώς υψηλότερη στο οικονομικά μη
ενεργό τμήμα του πληθυσμού (40,9%), σε σύγκριση με τους οικονομικά ενεργούς (32,1%).

Η ΠΤΩΣΗ της κυβερνητικής δημοτικότητας και η φθορά της εικόνας του
Πρωθυπουργού, που καταγράφει η παρούσα έρευνα, δεν φαίνεται να ωφελούν καθόλου
το κόμμα της αξιωματικής αντιπολίτευσης.

Η εικόνα της Ν.Δ. εξακολουθεί να παραμένει εξαιρετικά αρνητική, με μια ελαφρά
μόνο άνοδο των θετικών κρίσεων (13,0% σήμερα, έναντι 10% τον περασμένο
Νοέμβριο), αλλά και με αντίστοιχη άνοδο των απόλυτα αρνητικών κρίσεων
(«καθόλου ικανοποιημένος») που φτάνουν σήμερα το 55,1% (έναντι 49,4% τον
περασμένο Νοέμβριο).

Το σημαντικότερο όμως στοιχείο είναι η συνεχιζόμενη, έστω και με αργούς
ρυθμούς, πτώση της δημοτικότητας του κ. Καραμανλή, η οποία βρίσκεται σήμερα
στο 43,2% (έναντι 48,6% τον περασμένο Νοέμβριο), με αντίστοιχη συνεχή άνοδο
των αρνητικών κρίσεων. Έτσι, για πρώτη φορά από την εκλογή του στην αρχηγία
της Ν.Δ. ο κ. Καραμανλής εμφανίζει σήμερα ένα (έστω και ελαφρώς) αρνητικό
ισοζύγιο δημοτικότητας.

Από τους υπόλοιπους πολιτικούς αρχηγούς, ιδιαίτερα υψηλή δημοτικότητα διατηρεί
σταθερά ο Ν. Κωνσταντόπουλος (θετικές κρίσεις 62,3%, έναντι 63,1% τον
Νοέμβριο), ενώ εντυπωσιακή άνοδο εμφανίζει η δημοτικότητα του Δ. Τσοβόλα
(52,2%, έναντι 41,2% τον Νοέμβριο), η οποία όμως θα πρέπει να αποδοθεί κυρίως
στις ευρύτατες εκδηλώσεις συμπάθειας που προκάλεσε η πρόσφατη περιπέτεια της
υγείας του.

ΟΙ ΠΡΟΗΓΟΥΜΕΝΕΣ παρατηρήσεις εξειδικεύονται επίσης αν η δημοτικότητα του
Πρωθυπουργού αναλυθεί με βάση την πολιτική τοποθέτηση και την κομματική
επιλογή των απαντώντων. Για πρώτη φορά, οι θετικές κρίσεις για τον Κ. Σημίτη,
μεταξύ των ψηφοφόρων του ΠΑΣΟΚ, πέφτουν στο 67,7%, ενώ μια σημαντική μερίδα
(26,8%) εκφράζεται γι' αυτόν αρνητικά. Παρόμοια κατάσταση είχε διαπιστωθεί
μόνο τον Μάιο του 1996, στις παραμονές του συνεδρίου του ΠΑΣΟΚ (θετικές
κρίσεις 70,5% και αρνητικές 25,5%), αλλά τότε ο Πρωθυπουργός διέθετε μια
ευρύτατη αποδοχή σε όλους τους άλλους πολιτικούς χώρους, αφού εκτός ΠΑΣΟΚ η
δημοτικότητά του ξεπερνούσε το 40%.

Αντίθετα, σήμερα η εσωκομματική αμφισβήτηση του Κ. Σημίτη συνδυάζεται και με
έναν αντίστοιχο περιορισμό της αποδοχής του, από όλους τους άλλους κομματικούς
χώρους. Αυτό ισχύει ιδιαίτερα για τους ψηφοφόρους της Ν.Δ., μεταξύ των οποίων
ο Πρωθυπουργός είχε εξασφαλίσει σημαντικά ερείσματα συμπάθειας (θετικές
κρίσεις κατά κανόνα περί το 30%), τα οποία σήμερα έχουν σχεδόν εξανεμισθεί:
μόλις το 15,5% των ψηφοφόρων της Ν.Δ. εκφράζονται θετικά για τον Κ. Σημίτη και
στη συντριπτική τους πλειοψηφία οι πολίτες αυτοί απλώς διατυπώνουν μια
γενικότερα ευνοϊκή αντιμετώπιση για το σύνολο του πολιτικού προσωπικού, αφού
ταυτοχρόνως αξιολογούν θετικά τόσο τον Κ. Καραμανλή όσο και άλλους πολιτικούς αρχηγούς.

Η παρατήρηση αυτή επιδέχεται όμως και μια ευρύτερη γενίκευση. Από το 36,4% που
εκφράζεται θετικά για τον Κ. Σημίτη, μια σημαντικότατη μερίδα ­ περίπου το 16%
με 17% σε απόλυτα μεγέθη ­ εκφράζεται ταυτοχρόνως θετικά για τον Κ. Καραμανλή,
όσο και για άλλους πολιτικούς αρχηγούς. Πρόκειται, δηλαδή, για το τμήμα εκείνο
του πληθυσμού που τοποθετείται θετικά απέναντι στην κρατούσα πολιτική τάξη και
δείχνει ικανοποιημένο από την σχετικώς ήπια και συναινετική μορφή που έχει
προσλάβει το τελευταίο διάστημα ο πολιτικός ανταγωνισμός. Θα πρέπει, όμως, να
σημειωθεί ότι ο χώρος αυτός της διακομματικής συναίνεσης έχει σημαντικά
περιορισθεί, σε σύγκριση με το πρόσφατο παρελθόν, όπου αντιπροσώπευε περίπου
το 25% του εκλογικού σώματος («ΤΑ ΝΕΑ», 15.7.1997), τροφοδοτώντας έτσι τον
χώρο της ταυτόχρονης απόρριψης των αρχηγών των δύο μεγάλων κομμάτων, στάση που
υιοθετεί σήμερα το 37% του πληθυσμού της έρευνας.

Η ανάλυση των δεδομένων της έρευνας και οι επισημάνσεις που διατυπώθηκαν
προηγουμένως πρέπει, βέβαια, να διαβαστούν με αρκετή επιφυλακτικότητα, γιατί
είναι ενδεχόμενο να αντανακλούν απλώς κάποιες διακυμάνσεις της συγκυρίας, που
θα ήταν δυνατόν να ανατραπούν με κατάλληλες διορθωτικές κινήσεις στο άμεσο
μέλλον. Αν όμως, αντίθετα, αποτυπώνουν πιο μακροχρόνιες τάσεις, τότε αυτό θα
σημαίνει ότι το νέο μοντέλο πολιτικής που αναδύθηκε ξαφνικά, πριν από δύο
χρόνια, με την εκλογή του Κ. Σημίτη ως Πρωθυπουργού τον Ιανουάριο του 1996,
καλείται σήμερα να αντιμετωπίσει τις πρώτες ουσιαστικές δυσκολίες για την
εμπέδωση και τη σταθεροποίησή του. Και το ερώτημα που προκύπτει είναι γιατί η
μεταστροφή αυτή καταγράφηκε τόσο απότομα και χωρίς να έχει μεσολαβήσει, το
τελευταίο διάστημα, κάποιο μείζον γεγονός με άμεσες πολιτικές επιπτώσεις.

Η απάντηση ίσως να είναι ότι η ελπίδα, και η δυναμική την οποία δημιουργεί,
αποτελούν ένα εξαιρετικά εύθραυστο πολιτικό μέγεθος, το οποίο έχει χρονικό
ορίζοντα και για να διατηρηθεί ενεργό χρειάζεται να επαληθεύεται και να
ανατροφοδοτείται συνεχώς.

ΜΕ ΤΗΝ έρευνα που δημοσιεύεται σήμερα, το «Πολιτικό βαρόμετρο» των «ΝΕΩΝ»
εισέρχεται στον τρίτο χρόνο του, με στόχο να προσφέρει ένα αξιόπιστο όργανο
για τη συστηματική παρακολούθηση των τάσεων της κοινής γνώμης. Οι έρευνες που
συγκροτούν το «Πολιτικό βαρόμετρο» των «ΝΕΩΝ», τη διενέργεια των οποίων
αναλαμβάνει η εταιρεία V. PRC, πραγματοποιούνται τέσσερις φορές τον χρόνο στην
περιφέρεια της πρωτεύουσας (Ιανουάριος, Μάιος, Ιούλιος, Νοέμβριος) και δύο
φορές τον χρόνο σε πανελλαδική κλίμακα (Μάρτιος, Σεπτέμβριος).

Για τις έρευνες της πρώτης κατηγορίας το μέγεθος του δείγματος είναι περίπου
1.000 άτομα, σύμφωνα με τις διεθνείς προδιαγραφές που ισχύουν για αντίστοιχου
τύπου τακτικά «βαρόμετρα».

Οι δύο πανελλαδικές έρευνες (Μάρτιος, Σεπτέμβριος) προσφέρουν επίσης μια
εκτίμηση για τη δυνάμει εκλογική επιρροή των κομμάτων και για τον λόγο αυτό
χρησιμοποιούν ελαφρώς αυξημένο δείγμα (1.200 άτομα).

ΕΤΑΙΡΕΙΑ: ΙΝΣΤΙΤΟΥΤΟ V - PROJECT RESEARCH CONSULTING. Μέλος του ΣΕΔΕΑ,
της ESOMAR και της WAPOR.

ΑΝΑΘΕΣΗ: «ΤΑ ΝΕΑ».

ΤΥΠΟΣ ΚΑΙ ΜΕΘΟΔΟΣ: ΠΟΣΟΤΙΚΗ ΕΡΕΥΝΑ με ατομικές συνεντεύξεις, πρόσωπο με
πρόσωπο (face to face) στα νοικοκυριά των ερωτωμένων και χρήση δομημένου ερωτηματολογίου.

ΠΛΗΘΥΣΜΟΣ: Γενικός πληθυσμός 18 ετών και άνω.

ΠΕΡΙΟΧΗ: Πολεοδομικό Συγκρότημα Πρωτεύουσας.

ΔΕΙΓΜΑ: Το σχεδιασθέν μέγεθος του δείγματος ανέρχεται σε 1.000 άτομα
και το πραγματοποιηθέν σε 946 άτομα.

ΔΕΙΓΜΑΤΟΛΗΨΙΑ: Ακολουθήθηκε η μέθοδος της πολυσταδιακής
στρωματοποιημένης δειγματοληψίας.

ΣΤΑΘΜΙΣΗ ΔΕΙΓΜΑΤΟΣ: Προκειμένου να εξισορροπηθούν τυχόν παράγοντες
μεροληψίας, το δείγμα σταθμίστηκε εκ των υστέρων ως προς την περιοχή κατοικίας
και την ψήφο των βουλευτικών εκλογών του Σεπτεμβρίου 1996.

ΧΡΟΝΟΣ ΔΙΕΞΑΓΩΓΗΣ: Η έρευνα πεδίου πραγματοποιήθηκε στο χρονικό
διάστημα 12 Ιανουαρίου 1998 έως 23 Ιανουαρίου 1998.

ΠΡΟΣΩΠΙΚΟ ΕΡΕΥΝΑΣ ΠΕΔΙΟΥ: Για την πραγματοποίηση της έρευνας εργάστηκαν
19 ερευνητές και 3 επόπτες.

ΠΑΡΑΤΗΡΗΣΗ: Στην ανάλυση που συνοδεύει τους πίνακες, απαντήσεις με
βάσεις κάτω των 60 ερωτηθέντων είναι εντελώς ενδεικτικές.

Το Ινστιτούτο V-PROJECT RESEARCH CONSULTING εφαρμόζει αυστηρά όλους τους
κώδικες Δεοντολογίας της ESOMAR, της WAPOR και του ΣΕΔΕΑ, για την
Πολιτική-Κοινωνική Έρευνα, την Έρευνα Αγοράς, τη δημοσίευση αποτελεσμάτων
δημοσκοπήσεων και τις κατευθυντήριες γραμμές για την ερμηνεία τους.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N12</CAT>
<ED>
Κωδικός άρθρου: A16048N121</ED>
<ID>
ID:136631

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N12&aa=1</URL></REF>


Article

<CATEGORY>vin04</CATEGORY>

 <H5>Ψέματα; Ούτε γι' αστείο...
</H5><H2>30 ΕΡΩΤΗΣΕΙΣ
</H2><H2>ΔΗΜΗΤΡΗΣ ΡΕΠΠΑΣ
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΓΕΝΝΗΘΗΚΕ: Ολόκληρος

ΖΕΙ: Και ξέρει γιατί

ΠΙΣΤΕΥΕΙ: Στον συνάνθρωπο

ΑΓΝΑΝΤΕΥΕΙ: Την πανέμορφη ελληνική φύση

ΤΡΕΧΕΙ: Και δεν φτάνει.

ΤΡΑΓΟΥΔΑ: Εις βάρος των ακροατών του

Ο υπουργός Τύπου Δημήτρης Ρέππας αποφάσισε ­ μέσα στο '98 ­ να παντρευτεί.
«Θα μοιρασθώ την προσωπική μου ζωή», λέει χαρακτηριστικά, επιστρέφοντας από τη
Μυτιλήνη όπου εγκαινίασε εγκαταστάσεις της κρατικής ραδιοφωνίας και
τηλεόρασης. Αποκαλύπτει ότι θα δεχόταν να κάνει ρουσφέτι εάν επρόκειτο για
μικρά παιδιά. Φιλοδοξεί να εξαλείψει φαινόμενα ευτελισμού στον Τύπο. Και
βαθμολογεί την κυβέρνηση «δυστυχώς, όχι με άριστα».

ΕΡ.: Με το ούζο της Μυτιλήνης θα λυθεί η γλώσσα σας;

ΑΠ.: Τόσο όσο για να μη «δεθεί» η κυβέρνηση.

ΕΡ.: Σαρδέλες Καλλονής;

ΑΠ.: Καλλονές Μυτιλήνης.

ΕΡ.: Σας παρενόχλησαν οι Τούρκοι ενώ πετούσατε για το νησί;

ΑΠ.: Δεν είναι τόσο δειλοί.

ΕΡ.: Μήπως ζηλεύετε την υπουργό Αιγαίου και θέλετε να της πάρετε τη θέση;

ΑΠ.: Το Αιγαίο είναι για όλους. Το υπουργείο για έναν.

ΕΡ.: Γνωρίζετε ότι στο νησί που επισκεφθήκατε ο Γεώργιος Παπανδρέου έβγαινε
βουλευτής για 10 χρόνια;

ΑΠ.: Γνωρίζετε ότι πρωτοπολιτεύθηκε ως ανεξάρτητος και δεν εξελέγη;

ΕΡ.: Ότι στον τόπο αυτό «άνθησε» η «Λεσβιακή Άνοιξη»;

ΑΠ.: Και δεν μαράθηκε ποτέ.

ΕΡ.: Ότι το '44 ­ εν αντιθέσει με την Αθήνα ­ έδιωξαν τους Άγγλους στρατιώτες;

ΑΠ.: Μεγάλη υπόθεση πέραν της βούλησης να έχεις και τον συσχετισμό δύναμης.

ΕΡ.: Γυρίσατε ανανεωμένος στην Αθήνα;

ΑΠ.: Ξαναγεννημένος Έλληνας.

ΕΡ.: Μήπως αποφασίσατε να αλλάξετε κάτι στη ζωή σας;

ΑΠ.: Να μοιρασθώ και την προσωπική μου.

ΕΡ.: Τι μεγάλο... ψέμα σκεφθήκατε να πείτε στο Πρες Ρουμ;

ΑΠ.: Τέτοια σκέψη ούτε για αστείο.

ΕΡ.: Μισή αλήθεια ή μισό ψέμα είναι η καλύτερη συνταγή για τον κυβερνητικό εκπρόσωπο;

ΑΠ.: Μισό - μισό ποτέ.

ΕΡ.: Πότε ένας δημοσιογράφος σάς φέρνει σε δύσκολη θέση;

ΑΠ.: Όταν πείθει ότι είναι ειλικρινής για τις καλές του προθέσεις.

ΕΡ.: Και πότε φέρνετε εσείς δημοσιογράφο σε αδιέξοδο;

ΑΠ.: Όταν πείθομαι πως δεν είναι ειλικρινής για τις προθέσεις του.

ΕΡ.: Θα παρεμβαίνατε κατά δημοσιογράφου που δεν συμφωνεί με την κυβέρνηση;

ΑΠ.: Θα συνέβαλα για να γίνει καλύτερη η κυβέρνηση.

ΕΡ.: Αν σας το ζήταγε συνάδελφός σας;

ΑΠ.: Δεν θα ήταν συνάδελφος.

ΕΡ.: Κουρασθήκατε πλάι στον Κώστα Σημίτη;

ΑΠ.: Η αγάπη δεν κουράζει.

ΕΡ.: Τι του λέτε να αλλάξει;

ΑΠ.: Τα κακώς κείμενα.

ΕΡ.: Μόνον το χαμόγελο είναι αυτό που σας αρέσει στη Μαρία Δαμανάκη;

ΑΠ.: Η γενιά της.

ΕΡ.: Και με την ευκαιρία: Μία πρόβλεψη για τις δημοτικές εκλογές;

ΑΠ.: Καλοκαιρία.

ΕΡ.: Αισιοδοξείτε για την οικονομία;

ΑΠ.: Συν Αθηνά και χείρα κίνει.

ΕΡ.: Για τον εκσυγχρονισμό;

ΑΠ.: Νυν και αεί.

ΕΡ.: Για τους... λοχαγούς;

ΑΠ.: Αιέν αριστεύειν.

ΕΡ.: Για τον Κώστα Καραμανλή;

ΑΠ.: Προσωπική ευτυχία, καλά στέφανα.

ΕΡ.: Τι θα αλλάξετε στα του Τύπου;

ΑΠ.: Τον ευτελισμό.

ΕΡ.: Ρουσφέτι που θα κάνατε;

ΑΠ.: Οτιδήποτε για μικρά παιδιά.

ΕΡ.: Άλλο υπουργείο που θα θέλατε;

ΑΠ.: Την αγάπης και της φιλίας, υπάρχει;

ΕΡ.: Λάθος που θα επαναλαμβάνατε;

ΑΠ.: Την ανάμειξη στην πολιτική.

ΕΡ.: Στόχο που θα θέλατε να «χτυπήσετε»;

ΑΠ.: Τα εγκλήματα εις βάρος ανηλίκων.

ΕΡ.: Πώς βαθμολογείτε την κυβέρνηση;

ΑΠ.: Δυστυχώς, όχι με άριστα.

ΕΡ.: Την εσωκομματική αντιπολίτευση;

ΑΠ.: Τελείωσε το διάλειμμα. Ας ξαναμπούμε στην τάξη.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16048N141</ED>
<ID>
ID:136632

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N14&aa=1</URL></REF>


Article

<CATEGORY>vin04</CATEGORY>

 <H2>Θυμήθηκε πάλι την «περιύβριση αρχής»
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Ε. Γιαννόπουλος. Παρέπεμψε το ζήτημα στη Νομοπαρασκευαστική Επιτροπή του υπουργείου

ΠΕΡΙΟΡΙΣΤΙΚΑ μέτρα για τη λειτουργία του Τύπου και των ηλεκτρονικών Μέσων
Μαζικής Ενημέρωσης (που καταργήθηκαν τα προηγούμενα χρόνια από τις κυβερνήσεις
του ΠΑΣΟΚ ως αντιδημοκρατικά) σχεδιάζει να επαναφέρει ο υπουργός Δικαιοσύνης
κ. Ευαγ. Γιαννόπουλος.

Ο κ. Γιαννόπουλος ανακινεί θέμα επαναφοράς των ποινικών διατάξεων περί
«περιύβρισης αρχής», ενώ ανασύρει από το «χρονοντούλαπο» και διάταξη του
περιβόητου «μεταξικού» νόμου περί Τύπου, με βασικό επιχείρημα την ανάγκη
προστασίας των δικαστών από δημοσιεύματα και τηλεοπτικές εκπομπές που έχουν
θέση επηρεασμού της δικαστικής κρίσης τους ή την προστασία τους σε περίπτωση
περιύβρισης εντός των δικαστικών αιθουσών.

Ήδη, ο υπουργός Δικαιοσύνης παρέπεμψε το ζήτημα στη Νομοπαρασκευαστική
Επιτροπή του υπουργείου, ενώ έδωσε εντολή να ασχοληθούν με τις προτάσεις του
και να γνωμοδοτήσουν τόσο η Εισαγγελία του Αρείου Πάγου όσο και οι Εισαγγελίες
Εφετών της χώρας. Αντίστοιχες προτάσεις δε, θα ζητήσει και από την πλευρά των
δικηγορικών συλλόγων.

Με τις υπουργικές προτάσεις τίθεται ζήτημα επαναφοράς ­ έστω μερικώς ­ της
καταργηθείσας ποινικής διάταξης (άρθρο 181, παράγραφος 1 του Ποινικού Κώδικα)
που όριζε ότι φυλακίζεται έως τρία έτη όποιος δημόσια περιυβρίζει την πολιτική
ή δικαστική ηγεσία και γενικότερα δημόσια αρχή.

Ακόμη, ο κ. Γιαννόπουλος προωθεί την επαναφορά διάταξης του καταργηθέντος
«μεταξικού» νόμου περί Τύπου 1092/38 που όριζε ότι επί ποινικής υπόθεσης που
εκκρεμεί και μέχρι να εκδοθεί τελεσίδικη απόφαση για αυτήν, απαγορεύεται η
δημοσίευση κάθε κρίσης ή χαρακτηρισμού που αφορά τους διαδίκους ή την
κατηγορία, καθώς και κάθε κριτική ως προς την ενοχή του κατηγορουμένου. Κι,
επιπλέον, απαγορεύεται η δημοσίευση του κατηγορητηρίου, βουλεύματος και κάθε
άλλου εγγράφου που αφορά δίκη για πλημμέλημα ή κακούργημα, πριν αυτά
αναγνωσθούν στο δικαστήριο...

Σημειώνεται ότι και οι δύο διατάξεις καταργήθηκαν από την κυβέρνηση του ΠΑΣΟΚ
την περίοδο 1993-94, επί υπουργίας του κ. Γ. Κουβελάκη. Και η κατάργησή τους
είχε επικροτηθεί από την πλειοψηφία του πολιτικού και νομικού κόσμου, αλλά και
των κοινωνικών φορέων ως σημαντικό βήμα εκδημοκρατισμού.

Για την περιύβριση αρχής, ο κ. Γιαννόπουλος ανέφερε ότι εξαρχής διαφωνούσε με
την κατάργησή της. Άφησε μάλιστα αιχμές εναντίον του κ. Κουβελάκη,
υποστηρίζοντας ότι «αποφάσισε την κατάργησή της μόνος του». Κατά τον υπουργό,
το θέμα παραμένει σήμερα «εκκρεμές» και η δική του θέση είναι ότι η διάταξη
πρέπει να επανέλθει, τουλάχιστον για την περιύβριση της δικαστικής αρχής,
εντός των δικαστικών αιθουσών.

Υπενθυμίζεται, ωστόσο, ότι η επίμαχη διάταξη είχε καταργηθεί από την κυβέρνηση
του ΠΑΣΟΚ, αφού εκτιμήθηκε ότι εφαρμοζόταν «καταχρηστικά» και μάλιστα είχε
οδηγήσει σε αυτεπάγγελτες διώξεις και καταδίκες δικηγόρων και δημοσιογράφων,
με πλέον χαρακτηριστικές τις διώξεις για περιύβριση του τότε προέδρου του
Αρείου Πάγου κ. Βασ. Κόκκινου.

Ως προς την επαναφορά της διάταξης του «μεταξικού» νόμου, ο κ. Γιαννόπουλος
επικαλέστηκε καταγγελίες πολιτών και «άλλους λόγους» που απέφυγε να αναφέρει.
Σημειώνεται, όμως, ότι ως παράδειγμα παρουσίασε μια καταγγελία του Δ. Πίσχου ­
αδελφού της άτυχης Νέλλης Πίσχου για το θάνατο της οποίας έχει καταδικαστεί ο
επιχειρηματίας Ιωσ. Βαγιωνής ­ που βάλλει κατά τηλεοπτικού σταθμού γιατί
επιχείρησε «αναπαράσταση της υπόθεσης με σαφή και κατηγορηματική θέση
επηρεασμού του δικαστηρίου». Και εντύπωση προκαλεί το γεγονός ότι την πλευρά
Πίσχου στη δικαστική υπόθεση εκπροσωπεί δικηγόρος που συμμετέχει στη
Νομοπαρασκευαστική Επιτροπή του υπουργείου και θα εξετάσει τις προτάσεις του
κ. Γιαννόπουλου.

Πέραν αυτών, πρέπει να σημειωθεί ότι η απαγόρευση δημοσίευσης κατηγορητηρίων,
βουλευμάτων κ.α. είχε περιπέσει από δεκαετίες σε αχρησία, ενώ ο «μεταξικός»
νόμος καταργήθηκε (πανηγυρικά...) το 1994 ως ένα ανελεύθερο και
αντιδημοκρατικό νομοθέτημα.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16048N142</ED>
<ID>
ID:136679

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N14&aa=2</URL></REF>


Article

<CATEGORY>vin06</CATEGORY>

 <H5>ΛΙΓΟΣΤΟΙ ΚΑΤΟΙΚΟΙ ΔΙΠΛΑ ΣΤΟ ΡΕΜΑ ΠΟΥ ΠΡΟΣΦΕΡΕΤΑΙ ΓΙΑ «ΠΑΡΑΝΟΜΕΣ ΧΡΗΣΕΙΣ»
</H5><H2>Στο... κρησφύγετο της Χελιδονούς
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Ελένη Μηνιαδάκη. Μια ζωή στο ρέμα της Χελιδονούς έμαθα να μη φοβάμαι

Εμφανίστηκε ξαφνικά, φορώντας ένα βρώμικο καρό πουκάμισο κι ένα απροσδιορίστου
χρώματος παντελόνι. Δεν κρατούσε τίποτε στα χέρια του, μόνο τη ζωή του. Σα να
ξεκόλλησε από τους κορμούς των δέντρων που φύονται παροχθίως του ρέματος της Χελιδονούς.

ΕΝΑ ΡΕΜΑ-κρησφύγετο όχι μόνο για κλεμμένες νταλίκες με εκρηκτικά,
εγκαταλελειμμένα αυτοκίνητα και προϊόντα εγκλήματος, αλλά και κάθε είδους
κατατρεγμένους και μη έχοντες.

Στην αγκαλιά του ρέματος, που ξεκινάει από την Πέντελη και φθάνει μέχρι την
Πύρνα και τον Ποδονίφτη, συνυπάρχουν υπό το καθεστώς του φόβου, της ερημιάς
και του σκοταδιού, λιγοστοί κάτοικοι, εκατοντάδες μετανάστες και κάποιοι
διερχόμενοι. Οι πρώτοι, ασφαλίζουν με λουκέτα τις καγκελόπορτες, όπου
τουλάχιστον δύο ευμεγέθη σκυλιά προειδοποιούν για κάθε κίνηση. Οι δεύτεροι,
σαν φοβισμένοι λαγοί, τρυπώνουν σε μαντριά και καλύβες πίσω από τις
αγριοβελανιδιές και σε ημικατεδαφισμένα παλιά χοιροστάσια προκαλώντας το φόβο
με την παρουσία τους, αν και διαρκώς κυνηγημένοι. Και οι τρίτοι, χρησιμοποιούν
το φυσικό καμουφλάζ της υψηλής χλωρίδας, μιας περιοχής που ο κ. Τάσος Καζάζης,
δασάρχης Πεντέλης, χαρακτηρίζει «κούκλα» για να κρύψουν από σακούλες με
ρευστό, έως ολόκληρη νταλίκα με εκρηκτικά.

Το πιο «πυκνοκατοικημένο» κομμάτι του ρέματος ξεκινάει από το γεφυράκι της
Τατοΐου, ακριβώς απέναντι από το σταθμό της ΕΥΔΑΠ και καταλήγει στη γέφυρα της
Μεταμόρφωσης. Εκεί, στην οδό Κρεστένων, σε υποδέχονται κατ' αρχήν δυο-τρία
σπίτια με κλειστά παραθυρόφυλλα και σκυλιά στον κήπο. Λίγο παρακάτω, το τοπίο
αλλάζει. 
Πάντα στις όχθες του ρέματος της Χελιδονούς, το ύψος των οικημάτων χαμηλώνει.
Στο σπιτάκι της οικογένειας της Ελένης Μηνιαδάκη, η ζωή μεταφέρεται
ημιυπογείως. Αν φοβάται; 
«Όχι παιδί μου, τι να φοβηθώ πια;» λέει χαμογελώντας η γερόντισσα που ήρθε από
την Κρήτη και μεγάλωσε έντεκα παιδιά δίπλα στο ρέμα και το εν αχρηστία
χοιροστάσιο. «Αχ, ήθελα να 'ξερα, υπάρχει άλλη γυναίκα που θα δεχόταν να
μείνει εδώ;» λέει με παράπονο η κυρα-Ελένη, σκύβοντας να σκαλίσει τη φωτιά
στην εστία της κουζίνας.

«ΤΟΥΣ ΣΥΝΗΘΙΣΑΜΕ»

Η φωτιά της μαγειρεύει το φαγητό και ζεσταίνει το νερό στο σώμα του μοναδικού
καλοριφέρ που υπάρχει στο δωμάτιο «της τηλεόρασης». Το πάτωμα, σ' αυτό το
φτωχικό ημιυπόγειο που χτίστηκε πριν από 37 χρόνια, είναι τσιμεντένιο. Ο γιος
της ο Θέμης, που δουλεύει στο δήμο, «ούτε ξέρει ούτε είδε» ποτέ τίποτε ύποπτο
στην περιοχή. «Μόνον οι Αλβανοί γυροφέρνουν, αλλά εμείς που είμαστε χρόνια εδώ
τους συνηθίσαμε. Όχι πως δεν μας πείραξαν...».

Μπάζα και εγκαταλελειμμένα αυτοκίνητα φτιάχνουν το τοπίο στην αυλή τους.

Στην απέναντι όχθη, το πίσω μέρος εργοστασίων στο Μενίδι. Ανάμεσά τους και
ένα μαρμαράδικο που «σκέπασε» μια πηγή με πόσιμο νερό «και ήταν το μοναδικό
πραγματικά λυπηρό συμβάν των τελευταίων χρόνων» για τον Θέμη. Η μνήμη τους,
φυσικά, συγκράτησε και την περίπτωση των παιδιών που ανακάλυψαν παίζοντας
«λίγο πιο μακριά» σακούλες με χρήματα που εγκατέλειψαν κυνηγημένοι ληστές, ενώ
η κυρία Ελένη θυμάται και μία ιστορία «για μια γυναίκα που βρέθηκε σκοτωμένη
κοντά στη λεωφόρο, πριν από πολλά χρόνια».

Όπως λέει, πάντως, ο κ. Γιώργος Παππάς, διοικητής του Αστυνομικού Σταθμού Νέας
Κηφισιάς, που είναι αρμόδιος για ένα κομμάτι του ρέματος, «εκεί όπου υπάρχει
ανθρώπινη κίνηση, έστω και περιορισμένη, γίνονται λιγότερα. Το κομμάτι του
ρέματος που είναι απροσπέλαστο, είναι προσφορότερο για "παράνομες χρήσεις",
όμως δεν έχουν φθάσει σε εμάς καταγγελίες, εκτός από κάποιες για μικροκλοπές».

Ο Γιώργος, από την Αλβανία, κοίταξε εξεταστικά γύρω του πριν μιλήσει, με
καχυποψία και φόβο. Λίγα λεπτά αργότερα εμφανίστηκαν και άλλοι. Μόνον ο
Χρήστος, ένας δεκαεπτάχρονος με μάτια έτοιμα να βάλουν τα κλάματα, σταμάτησε.
Οι άλλοι περπατούσαν βιαστικά, ακολουθώντας μονοπάτια και διαδρομές μέσα στο
ρέμα που μόνον αυτοί πιθανώς γνωρίζουν και εξαφανίστηκαν σαν ανθρώπινες σκιές
από βιβλίο του Ντίκενς...

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N15</CAT>
<ED>
Κωδικός άρθρου: A16048N151</ED>
<ID>
ID:136587

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N15&aa=1</URL></REF>


Article

<CATEGORY>vin06</CATEGORY>

 <H5>ΣΤΑ 24 ΤΗΣ ΧΡΟΝΙΑ, ΜΕΤΑ ΤΗΝ ΕΠΙΤΥΧΙΑ ΣΤΑ ΚΑΛΛΙΣΤΕΙΑ, ΕΜΑΘΕ ΝΑ ΜΗ ΛΕΕΙ ΟΧΙ ΣΤΙΣ ΠΡΟΚΛΗΣΕΙΣ
</H5><H2>ΕΥΗ ΑΔΑΜ
</H2><H2>Να τρέχεις κόντρα στον άνεμο
</H2>
<AUTHOR>ΑΡΕΤΗ ΑΘΑΝΑΣΙΟΥ</AUTHOR>

Δεν πιστεύει στις συνταγές, αλλά αν κάποιος την υποχρέωνε να δώσει μια
«συνταγή... 24ώρου», θα του έλεγε «ένα καλό πρωινό, χιούμορ, γέλιο, μουσική
και διαστήματα... ανάπαυλας»! Εκείνη πάντως ανάμεσα στις πολλαπλές και ενίοτε
απρογραμμάτιστες καθημερινές της δραστηριότητες προλαβαίνει να γελάσει, να
ανταλλάξει... ανέκδοτα με φίλους, να τρέξει με μηχανάκια ή να βουτήξει στο
κενό από ψηλά, δεμένη με ένα σχοινί!«ΤΡΕΧΕΙ» με τέτοια ταχύτητα το 24ωρό της
που αντικαθρεφτίζεται ακόμη και στο λόγο της που μοιάζει «αυθάδικο παιδί»!
Χειμαρρώδης, πηγαίος, συντονισμένος θαρρείς με τη σκέψη της. Κατά τα άλλα,
δηλώνει «άτομο χαμηλών τόνων» η Εύη Αδάμ. Αλλά κανένας ορισμός και τίποτα δεν
αποκλείει και το... αντίθετό του.

Γερμανική Φιλολογία σπούδασε και ούτε που είχε φαντασθεί τον εαυτό της «κάπως
αλλιώς». Μα ένα στοίχημα με μια φίλη την έστειλε στα... καλλιστεία. Κέρδισε το
στοίχημα και έφυγε από εκεί με έναν τίτλο. Σα να μη συνέβη τίποτα, συνέχισε να
κάνει μαθήματα Γερμανικών μέχρι που άρχισαν να πέφτουν βροχή οι προτάσεις!
Κάπως έτσι βρέθηκε, πριν από τέσσερα χρόνια, στο χώρο του μόντελινγκ, στην
πασαρέλα, στα φωτογραφικά στούντιο, μπροστά από την τηλεοπτική κάμερα.

Αυτό που την έμαθε η ζωή στα 24 της χρόνια, είναι να μη λέει όχι στις
προκλήσεις. Της άρεσε πάντα η εναλλαγή και δεν αντέχει, επιμένει, την ρουτίνα:
«Είναι το μόνο που μπορεί να με σκοτώσει!».

Όταν ήταν μικρή, δεν φανταζόταν τον εαυτό της να μεγαλώνει. Εξακολουθεί να μη
μπορεί να προβλέψει ή έστω να προσεγγίσει το «αύριο». Το μέλλον, δηλώνει,
είναι κάτι άπιαστο, «το μόνο χειροπιαστό είναι το τώρα, η στιγμή που ζούμε, η
ημέρα που κυλάει...». Κι αυτή την ημέρα, την κάθε ημέρα, φροντίζει να την
κερδίσει, να την απολαύσει, να μη χάσει δευτερόλεπτο: «Το πού σε οδηγεί η ζωή,
ποτέ δεν το γνωρίζεις!».

ΟΧΙ ΡΟΥΤΙΝΑ

Καμία ημέρα να μη μοιάζει με την προηγούμενη ή την επόμενη, αυτός είναι ο
στόχος της Εύης Αδάμ. Το μόνο σίγουρο στην ημέρα της είναι το πρωινό ξύπνημα.
Εκεί, γύρω στις επτά, ένα ξυπνητήρι θα σηματοδοτήσει και το εσωτερικό της
ξύπνημα: «Θέλω μία ώρα καταδική μου. Η πρώτη μου κίνηση είναι να βάλω μουσική.
Ένα φλιτζάνι καφές και ένα ντους, απαραίτητα συστατικά μιας καλής ημέρας. Θέλω
ευχαριστημένο τον εαυτό μου! Και δεν χρειάζεται πολλά για να είναι...».

Ένας μαγικός φρουτοχυμός, «φτιαγμένος με μυστική συνταγή από τον καλό μου,
είναι η πρωινή μου απόλαυση. Γύρω στις 8 ξεκινώ από το σπίτι. Θέλω μία ώρα για
το στούντιο και μία ακόμη ώρα να προετοιμασθώ για το "Μεταξύ μας", που ξεκινά
στις 10 και κρατά έως τη 1.30».

Αυτό είναι το στάνταρ της ημέρας. Που δείχνει ίδιο και απαράλλαχτο, αλλά δεν
είναι. Η ημέρα στη συνέχειά της εξελίσσεται με διαφορετικούς ρυθμούς και
προγράμματα: «Από τη 1.30 το μεσημέρι και μετά, άγνωσται οι βουλαί του Κυρίου!
Αρχίζει το χαώδες πρόγραμμα ενός μοντέλου. Μπορεί να έχω φωτογράφηση, μπορεί
και όχι. Μπορεί να με ειδοποίησαν το βράδυ της προηγουμένης για κάποια
επίδειξη, να πρέπει να δοκιμάσω ρούχα, να ανέβω στην πασαρέλα. Υπάρχουν ημέρες
που φεύγω χαράματα από το σπίτι και επιστρέφω τα ξημερώματα της επομένης».

Ένα άστατο πρόγραμμα την... ανανεώνει, αφού «είναι το αντίδοτο της ρουτίνας.
Σε κρατά σε διαρκή ένταση... Σε αναγκάζει να βουτάς μέσα σου και να
ανακαλύπτεις όλο και περισσότερες δυνάμεις και αντοχές...».

ΤΗΛΕΟΡΑΣΗ

Δουλεύει στην τηλεόραση, αλλά δεν... βλέπει τηλεόραση γιατί ο κόσμος για την
Εύη Αδάμ είναι κάτι χειροπιαστό, είναι αυτό που μπορεί να δει και να βιώσει με
γυμνό μάτι. Το πιο θλιβερό δώρο που θα μπορούσε να της κάνει κανείς «είναι
μία... υδρόγειος σφαίρα! Δεν αντέχω ούτε τη θέα ενός... χάρτη. Έχω αχόρταγο
μάτι. Τα ταξίδια είναι η αδυναμία μου και κανένα ταξίδι δεν με ικανοποιεί τόσο
ώστε να πω ότι ήταν αρκετό!».

Ανάμεσα στην πρωινή εκπομπή, τις φωτογραφήσεις ή την βραδινή επίδειξη,
ξεπροβάλλει επιτακτικά και η ανάγκη για χαλάρωση. Είναι ημέρες που θέλει να
πιει ένα ποτό και άλλες που θέλει να γυρίσει όλη την Αθήνα ή να καθήσει σπίτι
και να βουλιάξει στις σελίδες ενός βιβλίου: «Αν συμπέσει να μην έχω βραδινή
δουλειά, θέλω να δω θάλασσα, να ανέβω σε ένα βουνό, παρέα με καλούς φίλους.
Αλλά πάντα μέσα στην ημέρα μου, θα 'ρθει και εκείνη η στιγμή που απαιτεί ο
οργανισμός μου να γίνω... αργόσχολη! Αποζητά ηρεμία, γαλήνη, να φορτίσουν οι
μπαταρίες. Σ' αυτά τα μικρά διαλειμματάκια, θα «απλωθώ» με φίλους σε ένα
«καφέ», θα μιλήσουμε για σημαντικά ή ασήμαντα, θα πούμε ανέκδοτα και θα
γελάσουμε με την ψυχή μας».

ΕΛΕΥΘΕΡΕΣ ΠΤΗΣΕΙΣ

Το γέλιο, συστατικό ζωής για την Εύη Αδάμ. Αλλά και οι... εξτρέμ καταστάσεις.
Η ταχύτητα, πάνω σε ένα μηχανάκι, «να τρέχεις αντίθετα στον άνεμο», μια γεύση
ζωής. Το καλοκαίρι, οι καταδύσεις. Αλλά και οι ελεύθερες πτώσεις, «είναι μια
συγκλονιστική εμπειρία που όμοιά της δεν υπάρχει»!

Το πότε τρώει «είναι μια... πονεμένη ιστορία. Με εξαίρεση το στάνταρ πρωινό,
ποτέ δεν γνωρίζω αν θα έχω γεύμα και δείπνο μέσα στην ημέρα. Συνήθως τα δύο
είναι... ένα».

Ελιξίριο της ζωής είναι, για την Εύη, το χιούμορ, αφού «σώζει τον... ψυχισμό
σου και σε βοηθά να αντιπαρέχεσαι όλες τις δυσάρεστες καταστάσεις. Δεν αντέχω
τους κατσούφηδες και τους μίζερους ανθρώπους που όλα τους πάνε άσχημα...». Η
ζωή είναι τόσο μικρή «που της αξίζει λίγος... χώρος». Αξίζει να προσπαθήσεις
«για να είσαι εσύ καλά και να νιώθουν και οι γύρω σου καλά. Αξίζει να λες
"καλημέρα" στον εαυτό σου και τους άλλους με χαμόγελο. Διαφορετικά θα 'πρεπε
να διαλέξουμε όλοι από ένα... βουνό και να απομονωθούμε. Και τόσα βουνά δεν έχει!».

Ο θάνατος για την Εύη έχει να κάνει με τη... λογική επεξεργασία του δεδομένου:
«Αν σκεφθείς τον θάνατο με συναίσθημα, πάει τελείωσε. Σοκ είναι και η ζωή και
ο θάνατος. Απλώς το πρώτο είναι ευοίωνο, το δεύτερο δυσοίωνο. Είναι ένα ταξίδι
κι αυτό, πρέπει να το αποδεχθείς, αλλιώς χάνεις και το νόημα της ζωής!».

Ανάμεσα σε ζωή και θάνατο, ο έρωτας. Στην ημερήσια διάταξη ­ κι όχι στο
ημερήσιο πρόγραμμα: «Είναι το φάρμακο της ευδιαθεσίας γι' αυτό και οι
ερωτευμένοι άνθρωποι πάντα λάμπουν. Η αλήθεια είναι ότι εγώ από φύση, δεν
είμαι αρνητική ούτε όταν δεν είμαι ερωτευμένη. Βλέπω πάντα την καλή όψη των
πραγμάτων. Αλλά όταν είμαι ερωτευμένη, χαμογελώ και δίχως... λόγο. Και μπορεί
να με νομίζουν και... χαζοχαρούμενη. Το γέλιο, το χαμόγελο, σου δίνει μια
αίσθηση παντοδυναμίας. Ακόμη και στον ύπνο μου βλέπω όνειρα που με κάνουν
και... γελάω. Εφιάλτη έχω να δω από τότε που ήμουν κοριτσάκι: είχα χαθεί στο
δάσος και βρέθηκα μπροστά σε μια... αρκούδα. Πιστέψτε με, είναι ο μόνος
εφιάλτης της ζωής μου!».

ΕΝΑ ΠΑΙΔΙ

Ο έρωτας δεν είναι φυσικά μόνο ένα πρόσωπο. Είναι η χαρά της ζωής, η αίσθηση
της ύπαρξης, της δημιουργίας, της αναζήτησης. Δεν ζητάει τίποτα περισσότερο
από το «σήμερα». Ούτε διεκδικεί από το «αύριο»: θα το ζήσω σαν... σήμερα, σαν
τώρα, δεν μπορώ να αφήνομαι σε κάτι μελλοντικό. Το μόνο πραγματικά που
ονειρεύομαι, είναι να βιώσω κάποια στιγμή το δυνατότερο συναίσθημα που μπορεί
να υπάρξει για μια γυναίκα. Το σπουδαιότερο όλων. Ένα παιδί. Πιστεύω ότι αυτή
είναι μια μελλοντική καταξίωση, στην οποία μπορεί κανείς να αφεθεί...».

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16048N161</ED>
<ID>
ID:136588

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N16&aa=1</URL></REF>


Article

<CATEGORY>vin06</CATEGORY>

 <H5>ΔΥΟ ΕΠΙΧΕΙΡΗΜΑΤΙΕΣ ΚΑΤΗΓΟΡΟΥΝΤΑΙ ΟΤΙ ΕΞΑΠΑΤΗΣΑΝ ΣΥΓΓΕΝΕΙΣ ΚΑΙ ΓΝΩΣΤΟΥΣ
</H5><H2>Πες μου τον φίλο σου...
</H2>
Η συνταγή ήταν απλή και όπως αποδείχθηκε και επωφελής. Οι επιχειρηματίες κ.κ.
Δημήτρης Παρασαμλής και Κωνσταντίνος Μαντζώρος φέρονται ότι εκμεταλλευόμενοι
τη φιλία ή ακόμη και την στενή οικογενειακή σχέση με δικούς τους ανθρώπους
κατάφεραν να τους αποσπάσουν μεγάλα χρηματικά ποσά, αλλά όταν εκείνοι
ανακάλυψαν το σχέδιό τους ήταν πια αργά, γιατί οι υπεύθυνοι φρόντισαν εγκαίρως
να εξαφανίσουν τα ίχνη τους.

Ο ΚΥΚΛΟΣ των θυμάτων τους διευρύνεται όσο περνάει ο καιρός, ενώ σύμφωνα με τις
δικές τους μαρτυρίες τα χρήματα που έκαναν... φτερά από τις τσέπες τους
φτάνουν τα δύο δισεκατομμύρια δραχμές. Οι άνθρωποι αυτοί όταν κατάλαβαν τι
είχε συμβεί προσέφυγαν στην Δικαιοσύνη, όπου έχουν εναποθέσει τις ελπίδες τους
για δικαίωση.

Η πρώτη ποινική δίκη έχει προσδιορισθεί για τις 2 Φεβρουαρίου 1998 στο
Τριμελές Πλημμελειοδικείο του Πειραιά, όπου οι Δημ. Παρασαμλής και Κων.
Μαντζώρος, καθώς και λογιστής της εταιρείας τους με την επωνυμία «AUTOLINEA Κ.
ΜΑΝΤΖΩΡΟΣ Α.Ε» κατηγορούνται για απάτη, πλαστογραφία κατ' εξακολούθηση και
χρήση πλαστού εγγράφου.

Μηνυτής στην υπόθεση αυτή είναι ένα από τα δεκάδες θύματα των κατηγορουμένων,
ο κ. Κωνσταντίνος Σφυρής, τον οποίο έδενε πολύχρονη φιλία με τον Δημ.
Παρασαμλή. Κάθε φορά που ο κ. Παρασαμλής, προφασιζόμενος οικονομική ανάγκη,
προσέφευγε στον παλιό του φίλο, εκείνος χωρίς δεύτερη σκέψη τον εξυπηρετούσε.
Του έδινε μία λευκή υπογεγραμμένη επιταγή με τη ρητή συμφωνία ότι το ποσό που
θα συμπλήρωνε δεν θα ξεπερνούσε σε καμία περίπτωση τις 200.000 δραχμές.

Χρειάστηκε να περάσει αρκετός καιρός μέχρις ότου ο κ. Σφυρής ανακαλύψει ότι ο
φίλος του είχε συμπληρώσει εν αγνοία του με δεκάδες εκατομμύρια δραχμές τις
επιταγές που του είχε δώσει και τέσσερις από αυτές μάλιστα σφραγίστηκαν ως ακάλυπτες.

Η έκπληξη για τον κ. Σφυρή ήταν πολύ δυσάρεστη, αφού όταν δεχόταν να
εξυπηρετήσει τον παλιό του φίλο δεν είχε περάσει ούτε για μια στιγμή από το
μυαλό του πως εξαιτίας του θα έφτανε κάποια μέρα που θα ήταν ο ίδιος υπόλογος
ενώπιον της Δικαιοσύνης.

Ανάμεσα στα θύματα του κ. Παρασαμλή είναι η εταιρεία Αργυρίου ΕΠΕ, αλλά ακόμη
και η αδελφή του, κ. Ασπασία Ντρέκη, η οποία τον μήνυσε όταν διαπίστωσε ότι
είχε εκδώσει επ' ονόματί της πλαστές επιταγές ύψους 110.262.000 δραχμών, ενώ η
ίδια ­ όπως υποστηρίζει ­ ποτέ δεν έχει υπογράψει καμία επιταγή.

Όπως προκύπτει από τα στοιχεία των δικογραφιών, οι κατηγορούμενοι φέρονται να
συμπλήρωναν τις λευκές επιταγές με μεγάλα ποσά, που δήθεν προέρχονταν από την
πώληση αυτοκινήτων, πετυχαίνοντας με τον τρόπο αυτό τη χρηματοδότηση μέσω
διαφόρων τραπεζών.

Κάποια στιγμή όμως υπήρξαν επιταγές που δεν πληρώθηκαν, λόγω έλλειψης
κεφαλαίων της εταιρείας των κατηγορουμένων. Τότε οι μηνυτές και εκδότες των
ακάλυπτων επιταγών πληροφορήθηκαν τι είχε συμβεί και απόρησαν μάλιστα πώς οι
υπάλληλοι των τραπεζών δέχονταν πρόθυμα να εξοφλούν πλαστογραφημένες επιταγές.

Κανείς δεν ξέρει πόσα είναι ακόμη τα θύματα των κατηγορουμένων. Πάντως, η
υπόθεση βρίσκεται στα χέρια των δικαστών, οι οποίοι με βάση τα στοιχεία που
συγκεντρώνουν προσπαθούν να ξετυλίξουν το κουβάρι αποδίδοντας ποινικές ευθύνες
και σε πρόσωπα εκτός του κύκλου των υπευθύνων της εταιρείας.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16048N171</ED>
<ID>
ID:136589

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N17&aa=1</URL></REF>


Article

<CATEGORY>vin06</CATEGORY>

 <H2>Κακοκαιρία όλη την εβδομάδα και χιόνια στην Πάρνηθα
</H2>
ΤΣΟΥΧΤΕΡΟ κρύο, με συννεφιές, βροχές, χιόνια και χαμηλές θερμοκρασίες θα είναι
τα κυριότερα χαρακτηριστικά του καιρού στην Ελλάδα, αυτή την τελευταία
εβδομάδα του Ιανουαρίου, σύμφωνα με τις προγνώσεις της ΕΜΥ.

Έτσι, οι ισχυροί βορειοανατολικοί άνεμοι, οι τοπικές νεφώσεις και καταιγίδες
στις νοτιότερες περιοχές, οι χιονοπτώσεις στα ορεινά και σε περιοχές της
κεντρικής χώρας με χαμηλό υψόμετρο, και οι χαμηλές θερμοκρασίες σε ολόκληρη
την χώρα, που επικράτησαν το περασμένο Σαββατοκύριακο, αναμένεται να
συνεχισθούν και να ενταθούν αυτήν την εβδομάδα.

Σήμερα στην Αττική θα υπάρχουν νεφώσεις και θα σημειωθούν ασθενείς βροχές ­
κυρίως στα Βόρεια και Ανατολικά, ενώ λίγα χιόνια θα πέσουν στην Πάρνηθα. Οι
άνεμοι θα πνέουν βορειοανατολικοί μέτριοι μέχρι ισχυροί, ενώ η θερμοκρασία
στην Αθήνα θα κυμανθεί από 4 έως 9 βαθμούς Κελσίου.

Προβλήματα στις συγκοινωνίες λόγω χιονοπτώσεων και ιδιαίτερα χαμηλές
θερμοκρασίες ­ συχνά υπό το μηδέν ­ είναι τα βασικά χαρακτηριστικά του καιρού,
σε ολόκληρη την Βόρειο Ελλάδα. Με αντιολισθητικές αλυσίδες κινούνται τα
αυτοκίνητα στα ορεινά δίκτυα των Νομών Φλώρινας, Καστοριάς, Γρεβενών, Κοζάνης
και Πιερίας λόγω του χιονιού, αλλά και του παγετού που καλύπτει τους δρόμους,
ιδιαίτερα τις πρώτες πρωινές ώρες.

Στην Θεσσαλονίκη, σήμερα, προβλέπονται νεφώσεις, με μικρή πιθανότητα ασθενών
χιονοπτώσεων, κυρίως στα γύρω ορεινά. Οι άνεμοι θα πνέουν από βορειοανατολικοί
ασθενίς μέχρι μέτριοι και η θερμοκρασία στην πόλη θα κυμανθεί από 2 έως 4
βαθμούς Κελσίου.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16048N172</ED>
<ID>
ID:136645

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N17&aa=2</URL></REF>


Article

<CATEGORY>vin06</CATEGORY>

 <H2>Αλβανός, θύμα ασυνείδητου οδηγού
</H2>
ΣΥΝΕΧΙΖΟΝΤΑΙ οι έρευνες της Τροχαίας για τον εντοπισμό και τη σύλληψη του
ασυνείδητου οδηγού φορτηγού, ο οποίος παρέσυρε νεαρό οδηγό μοτοσυκλέτας και
εγκατέλειψε αβοήθητο το θύμα του, που άφησε την τελευταία του πνοή στην
άσφαλτο. Το δυστύχημα που στοίχισε τη ζωή του 27χρονου Αλβανού Κρίστακ Χ.
Νόβα, σημειώθηκε προχθές στις 11 το πρωί στη διασταύρωση των οδών Μαραθώνος
και Λασιθίου στον Γέρακα. 
Η σκηνή του τροχαίου εκτυλίχθηκε μπροστά στα μάτια πολλών οδηγών αυτοκινήτων
που κινούνταν στη λεωφόρο Μαραθώνος. Όπως είπαν οι μάρτυρες στην Τροχαία, το
φορτηγό έστριψε ξαφνικά στην οδό Λασιθίου χωρίς ο οδηγός του να ανάψει τα
φλας. 
Το πίσω μέρος του φορτηγού χτύπησε τη μοτοσυκλέτα που οδηγούσε ο 27χρονος και
ο άτυχος νεαρός εκτινάχθηκε στο δρόμο.

* Σε άλλο τροχαίο δυστύχημα, τραγικό θάνατο βρήκε η 22χρονη Λασκάρω Ι.
Κουλούρη χθες στις 5.15 τα ξημερώματα στη λεωφόρο Μεσογείων 326, στον Χολαργό,
όταν τη χτύπησε το αυτοκίνητο που οδηγούσε ο 20χρονος Αναστάσιος Κ. Μιχελάκης.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16048N173</ED>
<ID>
ID:136690

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N17&aa=3</URL></REF>


Article

<CATEGORY>vin06</CATEGORY>

 <H2>Λαμπρή εκδήλωση των Ηπειρωτών
</H2>
ΒΡΕΘΗΚΑΝ όλοι εκεί. Πρώην και νυν υπουργοί, παράγοντες του τόπου και χιλιάδες
απλών ανθρώπων. Η Ήπειρος τούς ένωσε όλους στο στάδιο Ειρήνης και Φιλίας στην
καθιερωμένη πια εκδήλωση της Πανηπειρωτικής Συνομοσπονδίας την κοπή της πίτας.
Βέβαια η κορυφαία οργάνωση αποδήμων στην Ελλάδα δεν έχει καταφέρει ακόμη να
αποκτήσει στέγη. Και ένα οικόπεδο που της δόθηκε εδώ και χρόνια έμεινε απλώς
προσφορά, αφού στη συνέχεια της ζητήθηκαν και χρήματα πολλά, αλλά να αναλάβει
και δεσμεύσεις που αδυνατεί.

Και αυτό ήταν και χθες το παράπονο του προέδρου της κ. Αλεξίου, που προσπάθησε
να πείσει τους Ηπειρώτες υπουργούς (Παπαδόπουλος, Τζουμάκας) για την
αναγκαιότητα επίλυσης του προβλήματος. 
Τι θα γίνει, θα το δείξει το μέλλον. 
Πέραν αυτών όμως, η όλη τελετή ήταν για μια ακόμη φορά εντυπωσιακή και έκλεισε
όπως πάντα με παραδοσιακούς χορούς και τραγούδια.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16048N174</ED>
<ID>
ID:136720

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N17&aa=4</URL></REF>


Article

<CATEGORY>vin06</CATEGORY>

 <H2>13.000 δρχ. για τα χαμένα διπλώματα
</H2>
ΑΚΡΙΒΑ θα πληρώνουν, στο εξής, οι οδηγοί που χάνουν το δίπλωμά τους και ζητούν
από τις υπηρεσίες συγκοινωνιών την έκδοση νέου.

Έτσι, όποιος χάνει για πρώτη φορά το δίπλωμά του θα πληρώνει 13.168 δρχ. (οι
3.168 δρχ. είναι παράβολο υπέρ του Δημοσίου). Όποιος το χάσει για δεύτερη φορά
θα πληρώνει 23.168 δρχ.

Επίσης, οι επεκτάσεις των επαγγελματικών διπλωμάτων οδήγησης αυξάνονται από
100% - 300%.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16048N175</ED>
<ID>
ID:136738

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N17&aa=5</URL></REF>


Article

<CATEGORY>vin06</CATEGORY>

 <H5>ΠΑΡΑΤΑΘΗΚΕ Η ΕΙΣΑΓΓΕΛΙΚΗ ΕΡΕΥΝΑ ΣΤΙΣ ΦΥΛΑΚΕΣ ΓΙΑ ΤΑ ΚΥΚΛΩΜΑΤΑ
</H5><H2>Θέλουν χρόνο για να σπάσουν την «ομερτά»
</H2>
Παρατείνονται και εντατικοποιούνται οι εισαγγελικές έρευνες για την αποκάλυψη
κυκλωμάτων που δρουν στο χώρο των φυλακών, σε μια προσπάθεια να φανεί φως στην
άκρη του τούνελ...Η ΠΑΡΑΤΑΣΗ των ερευνών, τουλάχιστον στις μεγάλες φυλακές της
χώρας (Κορυδαλλός, Θεσσαλονίκη, Πάτρα), αποφασίστηκε κατά την προχθεσινή
σύσκεψη του υπουργού Δικαιοσύνης κ. Ευάγ. Γιαννόπουλου με τον εισαγγελέα του
Αρείου Πάγου κ. Παν. Δημόπουλο και τους εισαγγελείς Εφετών που έχουν αναλάβει
τις έρευνες, καθώς εκτιμήθηκε ότι χρειάζεται χρόνος για να σπάσει ο νόμος της
σιωπής που κυριαρχεί πίσω από τα κάγκελα και η εισαγγελική επιχείρηση να
καταλήξει σε ουσιαστικά αποτελέσματα. Ο κ. Γιαννόπουλος, αναφερόμενος στα έως
τώρα συμπεράσματα των ερευνών, ανέφερε ότι «σε 2-3 περιφέρειες βρίσκονται σε
καλό δρόμο και έχουν αποδώσει γενικώς, ενώ στις άλλες δεν υπάρχει θέμα...».

Οι έρευνες, ουσιαστικά, εστιάζονται στον Κορυδαλλό και στη Θεσσαλονίκη, όπου
αναζητείται διασύνδεση δικαστών, δικηγόρων, γιατρών, σωφρονιστικών υπαλλήλων
κ.ά. με κρατουμένους για διακίνηση ναρκωτικών ή κρατουμένους που μετείχαν σε αποδράσεις.

Και, όπως επισημαίνουν οι ίδιοι οι εισαγγελείς στα πρώτα πορίσματά τους,
υπάρχουν υπόνοιες και φήμες για τη δράση κυκλωμάτων που πρέπει να
επιβεβαιωθούν, ώστε η εισαγγελική αρχή να προχωρήσει σε περαιτέρω ενέργειες
και στην άσκηση ποινικών διώξεων. Στη σύσκεψη υπουργού και εισαγγελέων
συζητήθηκε, εξάλλου, γενικότερα η κατάσταση που επικρατεί στο χώρο των
σωφρονιστικών καταστημάτων και επισημάνθηκε ότι το πρόβλημα του υπερπληθυσμού
των κρατουμένων εξακολουθεί να παραμένει κυρίαρχο, ενώ παρατηρείται αύξηση
στον αριθμό των αλλοδαπών που κρατούνται στις φυλακές για ναρκωτικά.

Σύμφωνα με στατιστικά στοιχεία του υπουργείου, το πρώτο δεκαπενθήμερο του 1998
στις ελληνικές φυλακές (συνολικής χωρητικότητας 4.332 κρατουμένων) εκρατούντο
6.245 κρατούμενοι, από τους οποίους περίπου οι μισοί είναι αλλοδαποί.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16048N181</ED>
<ID>
ID:136590

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N18&aa=1</URL></REF>


Article

<CATEGORY>vin06</CATEGORY>

 <H2>Δόθηκε μεγαλύτερη έκταση στο πρόβλημα του βακτηρίου, λένε οι πατατοπαραγωγοί
</H2>
<AUTHOR>ΚΩΣΤΑΣ ΜΠΟΓΔΑΝΙΔΗΣ</AUTHOR>

ΗΡΑΚΛΕΙΟ

ΜΕΤΡΑ και για τους... παραγωγούς καλείται να πάρει τώρα το υπουργείο Γεωργίας
μετά την απόφαση για την προστασία της πατοτοκαλλιέργειας.

Οι πατατοπαραγωγοί του Οροπεδίου Λασιθίου πάντως είναι εξοργισμένοι όχι τόσο
με το... βακτήριο που καταστρέφει το σπόρο, όσο με τις διαστάσεις (καραντίνα
κ.λπ.) που πήρε το όλο θέμα.

Το πρόβλημα δεν είναι του μεγέθους που θέλουν να παρουσιάσουν ορισμένοι, όπως
τόνισαν στα «ΝΕΑ» παραγωγοί του Λασιθίου. Πρόκειται για πολύ λίγα αγροτεμάχια
τα οποία έχουν πληγεί από το φυτοπαθογόνο βακτήριο Clavibacter Michiganensis
Sepedonicus, κατηγορούν δε και το υπουργείο για δημιουργία λανθασμένων εντυπώσεων.

Ο κ. Κωνσταντίνος Καρύδης από το χωριό Μέσα Λασιθάκι, ο οποίος μίλησε στα
«ΝΕΑ», τόνισε ότι οι καλλιέργειες στην περιοχή δεν αντιμετωπίζουν πρόβλημα με
το βακτήριο, που εισήχθη μαζί με τον πατατόσπορο από τη Δανία.

Όπως δηλώνει όμως, «όλη αυτή η εικόνα θα έχει ως αποτέλεσμα η πατάτα της
περιοχής να τεθεί σε πραγματική καραντίνα από τους ίδιους τους καταναλωτές».
Σύμφωνα με τους παραγωγούς, το πρόβλημα εντοπίστηκε μόνο σε 15 δείγματα από τα
εκατοντάδες που εστάλησαν στο Κέντρο Προστασίας Φυτών και πάλι μόνο στα φυτά
που προορίζονται για πατατόσπορο.

«Γι' αυτό το υπουργείο έπρεπε να ξεκαθαρίσει ότι το πρόβλημα είναι
περιορισμένης κλίμακας και να μην αναφέρεται γενικά στο Οροπέδιο ή στην
Κρήτη», λέει ο κ. Καρύδης.

Πιο αισιόδοξος εμφανίζεται ο γεωργός κ. Μανόλης Δημητρουλάκης από τον Άγιο
Γεώργιο Λασιθίου. 
«Πιστεύω ότι ο κόσμος γρήγορα θα ξεχάσει το πρόβλημα και η διακίνηση της
πατάτας που τώρα αντιμετωπίζει πρόβλημα θα συνεχιστεί ομαλά», αναφέρει.
Δυσαρεστημένος από τις διαστάσεις που έχει πάρει το πρόβλημα της πατάτας είναι
και ο παραγωγός κ. Γιάννης Στραταντωνάκης από το Καμινάκι Λασιθίου. 
«Δεν είναι όπως το παρουσιάζουν. Χρειάζεται περισσότερη σοβαρότητα και υπευθυνότητα».

Διευκρινίσεις για το θέμα που έχει προκύψει έδωσε και ο πρόεδρος του
Γεωτεχνικού Επιμελητηρίου (παράρτημα Κρήτης) κ. Χρήστος Μπιμπής, που
ξεκαθάρισε ότι το συγκεκριμένο βακτήριο δεν δημιουργεί κανένα πρόβλημα στον
καταναλωτή παρά μόνο στην παραγωγή, η οποία μπορεί να μειωθεί αισθητά.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16048N182</ED>
<ID>
ID:136646

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N18&aa=2</URL></REF>


Article

<CATEGORY>vin06</CATEGORY>

 <H2>Οι εμπρηστές δεν εμποδίστηκαν από τα αστυνομικά μέτρα
</H2>
ΠΑΡΑ τη γιγαντιαία επιχείρηση που έχει εξαπολύσει τις τελευταίες ημέρες η
Αστυνομια και στην οποία μετέχουν εκατοντάδες αστυνομικοί, οι εμπρηστές και
αυτό το Σαββατοκυριακο βρήκαν την ευκαιρία να βάλουν την «πύρινη σφραγίδα
τους». 
Ο «κύκλος» των εμπρηστικών επιθέσεων σε περιοχές της Αθήνας άνοιξε στις 5 τα
ξημερώματα του Σαββατου, όταν εμπρηστές «χτύπησαν» φορτηγό αυτοκίνητο της
εταιρείας ηλεκτρονικών υπολογιστών ROM ΕΠΕ, το οποίο ήταν σταθμευμένο στην οδό
Προκοπίου 9, στον Βοτανικό.

* Παιδιά ηλικίας 15 έως 16 χρόνων ήσαν, σύμφωνα με τις περιγραφές αυτοπτών
μαρτύρων, οι δράστες που πυρπόλησαν προχθές, στις 10 το βράδυ, λεωφορείο του
ΚΤΕΛ Αττικης, ενώ ήταν σταθμευμένο στην Λεωφόρο Ηρακλείου 157, στον Περισσό. 
* Δεν πρόλαβαν οι πυροσβέστες να σβήσουν την φωτιά από το φλεγόμενο λεωφορείο
και ένα δεύτερο σήμα, στις 11.30 το βράδυ του Σαββάτου, τους καλούσε να
επέμβουν για την κατάσβεση ενός κλειστού φορτηγού που είχε τυλιχθεί στις
φλόγες στην διασταύρωση των οδών Άστρους και Έκτορος, στα Νέα Λιόσια. Το Ι.Χ.
αυτοκίνητο μάρκας Σιτροέν, που είχε εγκαταλειφθεί στην περιοχή από καιρό,
έπαθε μεγάλες ζημιές από την φωτιά.

* Ένα αυτοκίνητο μάρκας Μερσεντές, που ήταν σταθμευμένο στην διασταύρωση των
οδών Φαβιέρου και Σάμου, ήταν ο επόμενος στόχος των άγνωστων εμπρηστών.

Ο εμπρησμός του υπ' αριθμόν ΥΚΟ 4766 Ι.Χ. αυτοκινήτου, που ανήκει στον
Παναγιώτη Ντάντα, σημειώθηκε στις 6.40 χθες το πρωί και το αυτοκίνητο καταστράφηκε.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16048N183</ED>
<ID>
ID:136691

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N18&aa=3</URL></REF>


Article

<CATEGORY>vin06</CATEGORY>

 <H2>Συλλαλητήριο για την Παιδεία αύριο στις έξι
</H2>
ΣΥΛΛΑΛΗΤΗΡΙΟ για την Παιδεία διοργανώνουν στις 6 αύριο το απόγευμα στην
Πλατεία Κάνιγγος οι εκπαιδευτικές ομοσπονδίες, σε ένδειξη διαμαρτυρίας για την
«εκπαιδευτική μεταρρύθμιση». Στο συλλαλητήριο συμμετέχουν επίσης η Ένωση
Αδιορίστων Εκπαιδευτικών, φοιτητικοί και σπουδαστικοί σύλλογοι, το
συντονιστικό όργανο των μαθητών Αθήνας, Πειραιά και νυχτερινών σχολείων, οι
ομοσπονδίες γονέων Αθήνας, Πειραιά, η ΑΔΕΔΥ και το Εργατικό Κέντρο. Αξίζει να
σημειωθεί ότι η διοργάνωση του συλλαλητηρίου είχε αποφασισθεί πριν από την
ανακοίνωση της αυριανής απεργιακής κινητοποίησης από την ΓΣΕΕ. Οι
εκπαιδευτικοί διεκδικούν μεταξύ άλλων «διασφάλιση του δικαιώματος για μόνιμη
εργασία με μαζικούς διορισμούς των αδιόριστων δασκάλων και καθηγητών μέσα από
την επετηρίδα». Ζητούν γενναία χρηματοδότηση της Δημόσιας Εκπαίδευσης.
Αρνούνται την αποσύνδεση πτυχίου - επαγγέλματος και λένε όχι «στις απόπειρες
ποινικοποίησης μαθητικών αγώνων και χειραγώγησης των εκπαιδευτικών».

Εξάλλου στις 7 Φεβρουαρίου πρόκειται να πραγματοποιηθούν τοπικές γενικές
συνελεύσεις καθηγητών, που θα αποφασίσουν για τη μορφή των κινητοποιήσεων το
επόμενο διάστημα.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16048N184</ED>
<ID>
ID:136721

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N18&aa=4</URL></REF>


Article

<CATEGORY>vin06</CATEGORY>

 <H2>Χτύπησαν με γκαζάκια κτίριο με γραφεία στη Θεσσαλονίκη
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

ΑΓΝΩΣΤΟΙ εμπρηστές χτύπησαν με δυο αυτοσχέδιους εκρηκτικούς μηχανισμούς
(γκαζάκια) το κτίριο όπου στεγάζονται γραφεία εταιρειών στη διασταύρωση των
οδών Νέα Εγνατία και Παπαναστασίου στη Θεσσαλονίκη, ανάμεσά τους και τα
γραφεία του Ομίλου Εταιρειών Νίκου Γκάλη.

Από έκρηξη και πυρκαγιά που σημειώθηκε προκλήθηκαν υλικές ζημιές στα γραφεία
εταιρείας κομπιούτερ, σε βίντεο κλαμπ, καθώς και στην τζαμαρία της κεντρικής
εισόδου του κτιρίου, ενώ δεν σημειώθηκαν ευτυχώς τραυματισμοί αφού όλα τα
γραφεία ήταν κλειστά.

Με τηλεφώνημά του στα γραφεία τηλεοπτικού σταθμού της Θεσσαλονίκης άγνωστος
ανέλαβε την ευθύνη των εκρήξεων για λογαριασμό της οργάνωσης «Επαναστατική
φράξια για την ανατροπή, κομαντάντε Γιουναμπόμπερ» (πρόκειται για τον
Αμερικανό που έστελνε ταχυδρομικά δέματα με εκρηκτικούς μηχανισμούς σε γραφεία
εταιρειών στην Αμερική).

Στον τρίτο και στον τέταρτο όροφο του κτιρίου βρέθηκαν από άνδρες της
Αντιτρομοκρατικής Υπηρεσίας φιάλες υγραερίου δεμένες με φιάλες βενζίνης.

Υπολείμματα των εκρηκτικών μηχανισμών περισυνελέγησαν από αστυνομικούς της
Αντιτρομοκρατικής Υπηρεσίας και στάλθηκαν για εξέταση στις αρμόδιες υπηρεσίες,
ενώ έρευνες για τον εντοπισμό και τη σύλληψη των αγνώστων εμπρηστών
διενεργούνται από την Ασφάλεια Θεσσαλονίκης.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16048N185</ED>
<ID>
ID:136739

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N18&aa=5</URL></REF>


Article

<CATEGORY>vin06</CATEGORY>

 <H2>Βραβείο σε επιστημονική εργασία
</H2>
ΧΡΗΜΑΤΙΚΟ βραβείο ύψους 2 εκατ. δρχ. για την καλύτερη επιστημονική εργασία
πάνω στο θέμα «Η πολιτική του Ιωάννη Καποδίστρια σε σχέση με τη μείωση των
κοινωνικών ανισοτήτων» προκηρύσσει το Καποδιστριακό Πνευματικό Κέντρο Δήμου
Αίγινας. Οι υποψήφιες μελέτες, τις οποίες θα κρίνει τριμελής επιτροπή ειδικών
επιστημόνων, θα πρέπει να σταλούν στο Καποδιστριακό Πνευματικό Κέντρο (Πύργος
Μαρκέλλου, Αίγινα, 18010, τηλ. 0297.22220) ως την 1η Μαΐου.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16048N186</ED>
<ID>
ID:136749

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N18&aa=6</URL></REF>


Article

<CATEGORY>vin06</CATEGORY>

 <H2>Καλούνται από τα ΚΤΕΟ
</H2>
ΕΠΑΝΑΡΧΙΖΟΥΝ από την προσεχή Δευτέρα, 2 Φεβρουαρίου, από τα Κέντρα Τεχνικού
Ελέγχου του Νομού Αττικής, οι προγραμματισμένοι τεχνικοί έλεγχοι των Ι.Χ.
αυτοκινήτων που περνούν από τεχνικό έλεγχο για πρώτη φορά.

Σύμφωνα με ανακοίνωση του υπουργείου Μεταφορών - Επικοινωνιών, από την προσεχή
Δευτέρα μέχρι τις 29 Μαΐου καλούνται για τεχνικό έλεγχο στα ΚΤΕΟ του Νομού
Αττικής τα Ι.Χ. επιβατηγά και φορτηγά μέχρι 3,5 τόνους, που έχουν τους εξής
αριθμούς κυκλοφορίας:

* ΥΚΒ 7001 μέχρι ΥΒΚ 9999 και ΥΟΡ 1000 μέχρι ΥΟΡ 6500.

Οι κάτοχοι των παραπάνω αυτοκινήτων πρέπει να τηλεφωνούν στον αριθμό 180 για
να κλείσουν ραντεβού στα ΚΤΕΟ και όταν προσκομίζουν το όχημά τους πρέπει να
έχουν μαζί τους την άδεια κυκλοφορίας και την απόδειξη πληρωμής των τελών κυκλοφορίας.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16048N187</ED>
<ID>
ID:136755

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N18&aa=7</URL></REF>


Article

<CATEGORY>vin06</CATEGORY>

 <H5>120 ΕΛΛΗΝΕΣ ΦΟΙΤΗΤΕΣ ΤΗΣ ΙΤΑΛΙΑΣ ΔΙΑΒΑΖΟΥΝ ΕΔΩ, ΩΣΤΕ ΝΑ ΚΑΤΑΦΕΡΟΥΝ ΝΑ ΠΑΡΟΥΝ ΠΤΥΧΙΟ...
</H5><H5>Μεγάλο το ποσοστό των μη πτυχιούχων
</H5><H5>Όσοι αποτύχουν βοηθούνται και πάλι χωρίς δίδακτρα
</H5><H2>Φροντιστήριο «συνταξιούχων»!
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

Με τακτική «μαν του μαν», σωστή αποσαφήνιση του «στόχου», πλήρη και εις βάθος
ενημέρωση για τον «αντίπαλο», ένα καινοτόμο φροντιστήριο, με νέα έδρα την
Αθήνα και πολλά «κέντρα επιχειρήσεων» στις πόλεις της Ιταλίας, προσφέρει
υπηρεσίες σε Έλληνες «συνταξιούχους» φοιτητές στα ιταλικά πανεπιστήμια και
τους βοηθάει να αποκτήσουν, επιτέλους, πτυχίο...Η ΑΝΝΑ σπούδαζε αρκετά χρόνια
σε Πανεπιστήμιο της Ιταλίας και ήταν έτοιμη να τα παρατήσει, όταν το φορτίο
των μαθημάτων που χρωστούσε βάρυνε πολύ στους ώμους της. 
Σήμερα μένει πια μόνιμα στην Αθήνα, παρακολουθεί μαθήματα σε ένα πρωτότυπο
φροντιστήριο για «αιώνιους φοιτητές» που λειτουργεί στο κέντρο της πόλης,
ταξιδεύει στην Ιταλία μόνο για τις εξετάσεις, ενώ τη χωρίζουν λίγα μόνο
μαθήματα από το πτυχίο των Οικονομικών.

Εκατόν είκοσι Έλληνες φοιτητές σε Πανεπιστήμια της Ιταλίας έχουν γραφτεί στο
εδώ Ευρωπαϊκό Κέντρο Πανεπιστημιακής Προετοιμασίας ­ CEPU. Και από την Ελλάδα,
προσπαθούν να αποφοιτήσουν... «Η στατιστική αποδεικνύει πως έχουν ανάγκη το
φροντιστήριο, καθώς η συγκεκριμένη εθνικότητα φοιτητών σε ιταλικά πανεπιστήμια
παρουσιάζει πολύ χαμηλές επιδόσεις (περνούν κατά μέσον όρο ένα μάθημα τον
χρόνο), ενώ πολλοί λίγοι από εκείνους που εγγράφονται καταφέρνουν να πάρουν
τελικά πτυχίο», εξηγεί ο διευθυντής του ιδιότυπου φροντιστηρίου στην Αθήνα κ.
Ρομπέρτο Κάντζι.

Στο CEPU οι σπουδαστές παρακολουθούν ιδιαίτερα μαθήματα, μαθήματα γλώσσας και
ειδικότητας, σε πρόσωπο με πρόσωπο συνεδρίες, σε συνεργασία με ειδικευμένους
σε κάθε γνωστικό αντικείμενο καθηγητές. 
Πληρώνοντας δίδακτρα που κυμαίνονται από 1 έως 2 εκατομμύρια δραχμές τον
χρόνο, ανάλογα με τις ώρες διδασκαλίας και τον αριθμό των μαθημάτων που
χρωστούν, απολαμβάνουν υπηρεσίες που δεν αφορούν μόνο την καθοδήγησή τους σε
έναν συγκεκριμένο τρόπο μελέτης, ο οποίος συντομεύει το δρόμο προς το πτυχίο.
Το κέντρο προετοιμασίας για «συνταξιούχους» φοιτητές, αναλαμβάνει επίσης όλες
τις γραφειοκρατικές διαδικασίες που απαιτούν τα ιταλικά Πανεπιστήμια, από
εγγραφές και ανανεώσεις μέχρι προμήθεια βιβλίων, σημειώσεων, εξεταστέας ύλης
ακόμη και μεταγραφές από μία πανεπιστημιακή έδρα σε μία άλλη.

«Το σημαντικότερο είναι ότι χάριν της πολύχρονης εμπειρίας και της οργάνωσης
του κέντρου έχουμε τη δυνατότητα πρόσβασης σε όλες τις πληροφορίες σχετικά με
τις απαιτήσεις της κάθε σχολής ή του κάθε μεμονωμένου καθηγητή», εξηγεί ο κ.
Κάντζι. «Οι καθηγητές-σύμβουλοι, αφού διακρίνουν τις ιδιαίτερες ανάγκες του
κάθε σπουδαστή, φροντίζουν να ενημερωθούν και να πληροφορήσουν και τους
σπουδαστές τους για τις ιδιαιτερότητες του κάθε μαθήματος, τα "SOS" θέματα,
τις προτιμήσεις και τα ενδιαφέροντα του καθηγητή που θα τους βαθμολογήσει,
έτσι ώστε οι φοιτητές να μπορούν να εστιάσουν και να προγραμματίσουν σωστά τη
μελέτη τους».

Το κέντρο προετοιμασίας για τους Έλληνες που σπουδάζουν στην Ιταλία λειτουργεί
ως παράρτημα του ιταλικού CEPU, το οποίο ιδρύθηκε το 1969 από τον δρα
Φραντσέσκο Πολιντόρι, καθηγητή Παιδαγωγικής τότε και σήμερα έναν από τους πιο
επιτυχημένους Ιταλούς επιχειρηματίες. Χάρη στο δίκτυο των 82 παραρτημάτων του
στην Ιταλία, δίνει τη δυνατότητα σε πολλούς φοιτητές να αγγίξουν το όνειρο για
την απόκτηση του πτυχίου. «Το 1997 οι επιτυχίες των σπουδαστών μας έφτασαν
στις 13.000. Οι Έλληνες είναι αρκετοί, καθώς δεν θα πρέπει να υπολογίζονται
μόνον εκείνοι που έχουν γραφτεί στην έδρα της Αθήνας, αλλά και πολλοί ακόμη
που είναι σπουδαστές των CEPU τα οποία λειτουργούν στην Ιταλία», σημειώνει ο
κ. Κάντζι.

Ιδιαίτερα μαθήματα. Με στόχο την απόκτηση πτυχίου, οι Έλληνες φοιτητές της
Ιταλίας προετοιμάζονται σε ιδιωτικό φροντιστήριο στην Αθήνα...

ΤΟ 70% όλων των εγγεγραμμένων στα Πανεπιστήμια της Ιταλίας δεν καταφέρνει να
φτάσει στο πτυχίο.

Δεν ήταν όμως η διαπίστωση αυτή που έδωσε την ιδέα στον Ιταλό Φραντσέσκο
Πολιντόρι, διδάκτορα Παιδαγωγικής, να ιδρύσει ένα από τα πιο επικερδή
εκπαιδευτικά κέντρα, αλλά η ιστορία της κόρης του Μαρτίνα.

«Η Μαρτίνα έχασε το ενδιαφέρον της για το Πανεπιστήμιο, λίγους μήνες μετά την
εγγραφή της στη Νομική», αναφέρει. Σκεφτόμενος πώς θα την βοηθήσει, κατέληξε
στη μέθοδο που εφαρμόζει σήμερα στο CEPU, το Ευρωπαϊκό Κέντρο Πανεπιστημιακής Προετοιμασίας.

«Τα παιδιά που φτάνουν σ' εμάς είναι αυτό που λέμε "χαμένοι". Έχουν αποκοπεί
από τη σχολή και τα μαθήματα, έχουν χάσει την προοπτική του πτυχίου. Εμείς
αναλαμβάνουμε να τον ξαναφέρουμε κοντά στην εκπαιδευτική διαδικασία. Με
προσωπικά προγράμματα διδασκαλίας, ανάλογα με τις δυσκολίες που αντιμετωπίζει
ο κάθε φοιτητής, οι επόπτες-καθηγητές κατευθύνουν την την προσοχή του
σπουδαστή τους στα πιο σημαντικά θέματα, παρέχουν σημειώσεις και περιλήψεις,
αν χρειαστεί».

Με αντίστοιχη προετοιμασία, η Μαρτίνα Πολιντόρι κατάφερε να ξεπεράσει την
αδιαφορία που της προκαλούσε το Πανεπιστήμιο. «Σήμερα, η κόρη μου είναι
τελειόφοιτη της Νομικής, έμαθε πως αξίζει και πως μπορεί η μελέτη της να φέρει
τα επιθυμητά αποτελέσματα».

Σ' ΕΝΑ ΚΕΝΤΡΟ προετοιμασίας, το οποίο στοχεύει στην ακαδημαϊκή επιτυχία,
υπάρχει πρόβλεψη και για την αποτυχία. «Πολλές από τις περιπτώσεις φοιτητών
που αναλαμβάνουμε είναι εξαιρετικά δύσκολες», εξηγεί ο κ. Ρομπέρτο Κάντζι,
διευθυντής του Ευρωπαϊκού Κέντρου Πανεπιστημιακής Προετοιμασίας CEPU.
«Υπάρχουν άνθρωποι που είναι πια μεγάλοι σε ηλικία, πολλοί που εργάζονται ήδη
ή που βρίσκονται στην αρχή μιας καριέρας. Η απόκτηση πτυχίου είναι για αυτούς
κάτι παραπάνω από ένα ακόμη προσόν, είναι επιτακτική ανάγκη». Για τον λόγο
αυτό στο CEPU δεν υπάρχει χρονικός περιορισμός. «Αν κάποιος δώσει εξετάσεις
και παρά τη μελέτη του και την προετοιμασία του αποτύχει, ξεκινάμε από την
αρχή, χωρίς ο σπουδαστής να επιβαρυνθεί με επιπλέον δίδακτρα», λέει ο κ.
Κάντζι. «Στο νέο πρόγραμμα ο καθηγητής-επόπτης σε συνεργασία με τον σπουδαστή
θα προσπαθήσει να ανιχνεύσει τα λάθη της προετοιμασίας, να δει τι πήγε στραβά,
ποια κενά και για ποιους λόγους δημιουργήθηκαν και να τα διορθώσει». Η ιδέα
του φροντιστηρίου που βοηθά τους «αιώνιους φοιτητές» να αποκτήσουν πτυχίο δεν
απέχει πολύ από το να λειτουργήσει και για εκείνους που μένουν για χρόνια
εγγεγραμμένοι στα ελληνικά πανεπιστήμια. «Μέχρι στιγμής, η γνώση μας είναι
εξειδικευμένη στα πανεπιστήμια της Ιταλίας. Οι διδάσκοντες είναι καθηγητές που
έχουν σπουδάσει οι ίδιοι στα πανεπιστήμια αυτά. Δεν αποκλείεται όμως στο
μέλλον, αν και εφόσον τα ελληνικά πανεπιστήμια γίνουν ανοιχτά, να
δραστηριοποιηθούμε και στον χώρο αυτό», απαντά ο κ. Κάντζι.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N20</CAT>
<ED>
Κωδικός άρθρου: A16048N201</ED>
<ID>
ID:136591

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N20&aa=1</URL></REF>


Article

<CATEGORY>vin06</CATEGORY>

 <H5>ΑΘΕΡΑΠΕΥΤΑ ΚΑΠΝΙΣΤΗΣ Ο ΓΙΑΤΡΟΣ ΙΩΑΝΝΗΣ ΣΤΑΥΡΙΔΗΣ, ΠΟΥ ΑΝΑΚΑΛΥΨΕ ΤΟ ΒΙΟΛΟΓΙΚΟ ΦΙΛΤΡΟ
</H5><H5>Πώς γεννήθηκε η ιδέα για το βιολογικό φίλτρο
</H5><H2>Πάθος με έρευνα και... τσιγάρο
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Πριν οι δείκτες του ρολογιού διανύσουν πέντε λεπτά, ο κ. Ιωάννης Σταυρίδης
έχει σβήσει το τσιγάρο. Αμέσως επόμενη κίνηση: να ανάψει... άλλο. Ο άνθρωπος
που «ευθύνεται» για τη δημιουργία ενός τσιγάρου διαφορετικού από τα
συνηθισμένα, είναι ένας γιατρός αθεράπευτα καπνιστής, ο οποίος όμως συστήνει
σε όλους «να το κόψουν»!ΕΝΑ βουναλάκι με προσκλήσεις για να παραστεί σε
διάφορες εκδηλώσεις, ένα ιδιαίτερα φορτωμένο με ταξίδια στο εξωτερικό
πρόγραμμα και μια στροφή στην καριέρα του είναι ο «φαινότυπος» των αλλαγών στη
ζωή του καθηγητή της Ιατρικής Σχολής Αθηνών, δυο χρόνια μετά την ανακοίνωση
της ανακάλυψης του βιολογικού φίλτρου. 
Και, τουλάχιστον όπως εξομολογείται ο ίδιος, «τις προσκλήσεις σε συγκεντρώσεις
όπου οι παριστάμενοι απλώς περιφέρονται κρατώντας ένα ποτήρι στο χέρι», μπορεί
να τις αποφύγει. 
Αυτό που δεν μπορεί να αποφύγει είναι η συμμετοχή σε διεθνή συνέδρια και
συμπόσια όπου τον καλούν να εξηγήσει την καινοτομία που έχει ήδη βρει
βιομηχανική εφαρμογή. 
Κι αυτό που θα μπορούσε αν ήθελε να αποφύγει, αλλά είναι επιλογή του, είναι η
εγκατάλειψη της θέσης του διευθυντή στο Εργαστήριο Πειραματικής Φυσιολογίας
της Ιατρικής Σχολής προς χάριν της ομόλογής της στο Ινστιτούτο Προληπτικής και
Περιβαλλοντικής Ιατρικής και Βιοτεχνολογίας.

«Μάλλον τον Αύγουστο θα συμβεί αυτό» πληροφορεί ο καθηγητής, ανοίγοντας κατά
σύμπτωση μπροστά μας το φάκελο με το καταστατικό του Ινστιτούτου που μόλις
παρέλαβε. 
Η απόφαση ήρθε μάλλον ως φυσική συνέχεια στη ζωή του μετά την ανακάλυψη που
έκανε μαζί με τον επίκουρο καθηγητή της Ιατρικής Σχολής και στενό του
συνεργάτη κ. Γιώργο Δεληκωνσταντίνο. «Θέλω να ασχοληθώ κυρίως με την έρευνα
και έχουμε ήδη προχωρήσει στην τελειοποίηση του βιολογικού φίλτρου».

Η ΔΗΜΟΣΙΟΤΗΤΑ

Ο θόρυβος και η δημοσιότητα γύρω από την ανακάλυψη του φίλτρου, που σύμφωνα με
τα ευρήματα και τις μετρήσεις των ερευνητών «εξουδετερώνει» σε μεγάλο ποσοστό
τις τοξικές ουσίες πριν φτάσουν στον πνεύμονα, λειτούργησαν και θετικά και
αρνητικά στη ζωή του καθηγητή. 
Ως θετική δράση σημειώνεται η ενημέρωση του κόσμου και το ενδιαφέρον των
καπνοβιομηχανιών για τη μαζική εφαρμογή. 
Ως αρνητική «η κακόπιστη δυστυχώς κριτική και μάλιστα χωρίς επιχειρήματα που
να στέκουν στον επιστημονικό χώρο, από ορισμένους οι οποίοι επιχείρησαν να
αμφισβητήσουν την αποτελεσματικότητα της ανακάλυψή μας».

Η ανακάλυψη έχει ήδη «πατενταριστεί» στην Ελλάδα και το εξωτερικό, όμως η
χρήση της είναι «ανοιχτή» σε οποιαδήποτε βιομηχανία επιθυμήσει την εφαρμογή
της. «Τα οφέλη από την πρακτική εφαρμογή είναι θέμα δευτερεύον για μας»
υπογραμμίζει ο καθηγητής, που τις επόμενες ημέρες ετοιμάζεται να ταξιδέψει
στην Αμερική για ορισμένες σημαντικές συναντήσεις. Παρ' όλα αυτά αρνήθηκε
ευγενικά μεν αλλά σθεναρά να απαντήσει ­ έστω και «χωρίς λεπτομέρειες» ­ στις
ερωτήσεις που αφορούν το ύψος της αμοιβής του επιστήμονα.

«Πρόκειται για τεράστια βιομηχανία, με τεράστια κέρδη. 
Ήδη έχουν ενδιαφερθεί και βιομηχανίες του εξωτερικού για το βιολογικό φίλτρο
και ελπίζουμε σύντομα να έχουμε τα αποτελέσματα της συνεργασίας».

Η αντικαπνιστική υστερία που έχει ξεσπάσει, ιδιαίτερα στην Αμερική, βρίσκει
τελείως αντίθετο τον γιατρό, που ­ όπως παραδέχεται ­ «το είχε κόψει για επτά
χρόνια στα παρελθόν αλλά δεν κατάφερε να συνεχίσει την καλή συνήθεια». 
Ο ίδιος πιστεύει πως η απαγόρευση του καπνίσματος στους χώρους εργασίας
συνδέεται περισσότερο με την επιθυμία των εργοδοτών να αυξήσουν την
παραγωγικότητα των εργαζομένων, ενώ το πρόβλημα υγείας λειτουργεί ως πρόφαση.
«Έχει βρεθεί ότι κατά μέσο όρο ένα τσιγάρο καπνίζεται σε δέκα λεπτά. Κατά μέσο
όρο λοιπόν πάλι, ένας καπνιστής δαπανά χρόνο περίπου 100 λεπτών. Είναι
οικονομικό το παιγνίδι. Θα έπρεπε όλες οι εταιρείες να έχουν ειδικούς χώρους
όπου επιτρέπεται το κάπνισμα».

Οι ενοχές του καπνιστή-γιατρού επανέρχονται ως θέμα στη συζήτηση. Τα τρία
πακέτα την ημέρα σίγουρα είναι πάρα πολλά. «Πολλοί γιατροί καπνίζουν. 
Καταλαβαίνω την απορία. Όμως δεν πρόκειται να αλλάξω. Νομίζω πως οι μοναδικές
ώρες που δεν καπνίζω είναι αυτές του... ύπνου». Και όταν παίζει το αγαπημένο
του βιολί, θα συμπληρώναμε. 
Το άλλο πάθος στη ζωή του, εκτός από την έρευνα.

ΤΟ ΒΙΟΛΟΓΙΚΟ φίλτρο περιέχει ενεργό άνθρακα, ο οποίος έχει προσροφήσει διάλυμα
αιμοσφαιρίνης. Ένα γραμμάριο άνθρακα καταλαμβάνει επιφάνεια... ενός
στρέμματος! Γι' αυτό προτιμήθηκε, ώστε να προσροφά μεγαλύτερη ποσότητα
αιμοσφαιρίνης. Σε κάθε «BF» υπάρχουν 7,5 χιλιοστά του γραμμαρίου αιμοσφαιρίνη,
ο σίδηρος της οποίας έχει καταλυτική δράση.

Η φιλοσοφία της ανακάλυψης είναι πως μέσω της επανακύκλωσης του σιδήρου στον
οργανισμό παρεμποδίζεται σε μεγάλο βαθμό η δράση των τοξικών ουσιών «που
ευθύνονται κυρίως για το εμφύσημα στους πνεύμονες, τη δημιουργία καρκίνου και
αγγειακών νοσημάτων». Πρωτη ύλη για τον άνθρακα είναι το ξύλο της καρύδας, ενώ
η αιμοσφαιρίνη παράγεται σε μεγάλες βιομηχανίες της Γερμανίας και Ολλανδίας
από αίμα χοίρων και βοοειδών. Από κάθε λίτρο αίματος παράγονται περίπου 160
γραμμάρια αιμοσφαιρίνης που χρησιμοποιείται σε ένα ιδιαίτερα ευρύ φάσμα
εφαρμογών στη βιομηχανία τροφίμων, φαρμάκων και αλλού.

«Εμείς δεν ξεκινήσαμε να φτιάξουμε ένα βιολογικό φίλτρο τσιγάρου», εξηγεί ο κ.
Ιωάννης Σταυρίδης, που έχει σπουδάσει αιματολογία και γενική παθολογία στο
Πανεπιστήμιο του Χάμερμισθ. «Ερευνούσαμε τη δράση των τοξικών ουσιών στον
πνεύμονα. Παρατηρήσαμε χρησιμοποιώντας ποντικούς για πειραματόζωα, ότι ο
εκπνεόμενος καπνός είναι μέχρι και σαράντα φορές πιο τοξικός. Ξεκινώντας από
αυτή την αφετηρία καταλήξαμε σε μια σειρά συμπερασμάτων που μας οδήγησαν στην
προσπάθεια να βρούμε ένα μέσο, έξω από τον οργανισμό, που θα εμπόδιζε την
εντατικοποίηση των αντιδράσεων οι οποίες ευθύνονται για τη δημιουργία των
τοξικών ουσιών και κάνουν ζημιά στους πνεύμονες. Καταλήξαμε στην αιμοσφαιρίνη
και μετά στη δημιουργία του γνωστού πλέον φίλτρου».

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N22</CAT>
<ED>
Κωδικός άρθρου: A16048N221</ED>
<ID>
ID:136592

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N22&aa=1</URL></REF>


Article

<CATEGORY>vin11</CATEGORY>

 <H2>Νέοι προς μίμηση
</H2>
Από τη συγγραφέα Νίνα Κοκκαλίδου-Ναχμία (Θεσσαλονίκη) πήραμε την ακόλουθη
επιστολή:«ΣΤΑ ΝΕΑ της 21ης Ιανουαρίου 1998 διαβάσαμε τη βράβευση των αδελφών
με τα θερμοκήπια από τον Πρόεδρο της Δημοκρατίας. Και είπαμε: Επιτέλους φως!
Και τούτο, γιατί κατά τον Αριστοτέλη, πασίγνωστον, ο άνθρωπος μιμητικόν ζώον
είναι. Και σ' αυτό το μιμητικόν ζώον, δίνουμε πρότυπα προς μίμησιν όλη τη
χυδαιότητα, ακόμα και οι... πνευματικοί λεγόμενοι άνθρωποι, την αισχρολογία...
με το σκεπτικό ότι "λέμε την αλήθεια" ή λέμε τα "πράγματα με τ' όνομά τους"
καταρρίπτοντας έτσι τα περί... πολιτισμού και "αηδίες". Να πούμε πως
παρουσιάζουμε τη ζούγκλα; Μα, η ζούγκλα έχει κάτι ομορφιές, έχει κάτι ευγενή
ζώα, έχει ανώτερο πνεύμα, έχει λουλούδια, έχει κρύα νερά, έχει... Κι όλα αυτά
τα λέμε γιατί παράγινε το θέμα με τα ναρκωτικά, καθημερινά, απ' όλα τα Μέσα
Μαζικής Ενημέρωσης, που οι μη έχοντες ακόμα κρίση, οι μη έχοντες γνώση και
γνώσεις για ν' αναπτύξουν την κρίση τους πέφτουν στην παγίδα. Γίνεται μια
πλύση εγκεφάλου με το πες - πες και δείξε - δείξε... Ξεχάστε το το θέμα στις
οθόνες, η εικόνα λέει χίλιες λέξεις, αλλά ποιες είναι αυτές οι λέξεις που
λέει; Δεν αξιώνουμε να επιβραβεύουμε πράξεις, το χρέος τους κάνουν και οι
άλλοι νέοι, οι πολλοί, όμως να θυμίζουμε πότε - πότε σ' αυτό το "μιμητικόν
ζώον" πως υπάρχει και ο Σταύρος, που δουλεύει νυχτερινή βάρδια στην εφημερίδα,
να βοηθάει τον πατέρα του για τους καφέδες, και διαβάζει. Υπάρχει η Αμαλία που
ετοιμάζει γλάστρες για τα θερμοκήπια και βγάζει τα έξοδά της και δεν ξεκινάει
νύχτα βαθιά για τα μπαρ και τα άλλα... Υπάρχει ο Αντώνης με το δίπλωμα που
δουλεύει στην καθαριότητα τη νύχτα έως ότου αξιοποιήσει το δίπλωμά του.
Υπάρχει και ο δωδεκάχρονος που πρωί ­ πρωί, τον είδα στο λεωφορείο
μισοκοιμισμένον, που πήγαινε να βοηθήσει τη μάνα του την καθαρίστρια γιατί
ήταν απογευματινός στο σχολείο... Αν αυτοί οι χιλιάδες νέοι δεν... πουλάνε,
δεν είναι είδηση, αν μόνο η λάσπη "πουλάει", τότε να πασαλειφτούμε όλοι για να
οικοδομηθεί ο αυριανός κόσμος...».

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N36</CAT>
<ED>
Κωδικός άρθρου: A16048N361</ED>
<ID>
ID:136586

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N36&aa=1</URL></REF>


Article

<CATEGORY>vin11</CATEGORY>

 <H2>Για τον νέο Οργανισμό του υπουργείου Εξωτερικών
</H2>
Ο ΝΕΟΣ Οργανισμός του υπουργείου Εξωτερικών είναι σημαντικός, αλλά κάνει μια
διάκριση: μονιμοποιεί τους συμβασιούχους της Κεντρικής Υπηρεσίας χωρίς να
προβλέπει το ίδιο και για τους συμβασιούχους της Εξωτερικής Υπηρεσίας. Γράφει
ο κ. Βασίλης Γιαννάκοβας, υπάλληλος στο γενικό προξενείο της Ελλάδας στο Αμβούργο:

«Ο νέος Οργανισμός του ΥΠΕΞ είναι πράγματι σημαντικός, διότι για πρώτη φορά
προσπαθεί κάποιος να επιβάλει κάποια τάξη, όταν η πανσπερμία υπάρχει εδώ και
60 χρόνια. Απ' αυτή την άποψη, ο λεγόμενος εκσυγχρονισμός και τα όποια μέτρα
για τη Δημόσια Διοίκηση είναι θετικά. Το ότι έχει δίκιο η ηγεσία του ΥΠΕΞ και
ο κ. Πάγκαλος για τα όσα δήλωσε στους δημοσιογράφους, κανείς δεν διαφωνεί ούτε
αντιλέγει. Το διεθνές περιβάλλον έχει ριζικά μεταβληθεί και είναι φυσικό το
υπουργείο των Εξωτερικών με τα νέα δεδομένα να θέλει να ανταποκριθεί στην
αποστολή του. Δεν θα αναφερθώ στη Διπλωματική Ακαδημία, τη Νομική Υπηρεσία, τη
Γενική Επιθεώρηση ή τις άλλες Διευθύνσεις. Θα επιμείνω σε μια παρατήρηση
σχετικά με το νομοσχέδιο και θα αναφερθώ μόνο στον διοικητικό και βοηθητικό
κλάδο. Ή, αν θέλετε με τη νέα ονομασία του, Διοικητική και Γραμματειακή
Υπηρεσία. Το ότι χρόνια τώρα το επίπεδο ορισμένων υπαλλήλων και ιδιαίτερα η
συμπεριφορά τους δημιούργησαν προβλήματα στη διοίκηση, αλλά και την κοινωνία
είναι σαφές σ' όλους και μάλιστα στη σημερινή ηγεσία του ΥΠΕΞ και ειδικά στον
κ. υπουργό. Όπως γνωστό είναι επίσης, ότι χρόνια τώρα το λεγόμενο βοηθητικό
προσωπικό ασκεί, συν όλων των άλλων καθηκόντων του, και διοικητικές εργασίες
ανάλογες των μονίμων συναδέλφων. Για να μην αναφερθώ σε κεκτημένα δικαιώματα
τα οποία δεν διασφαλίζονταν ούτε διαμόρφωναν το γενικό πνεύμα και την
φιλοσοφία του υπουργείου. Οι νέες καινοτομίες σίγουρα είναι καλές όταν
λειτουργούν μέσα στα πλαίσια της νομιμότητας και της δικαιοσύνης. Στην παρούσα
φάση, με το νέο Οργανισμό υπάρχουν άρθρα τα οποία αδικούν. Τι θα πει π.χ.:
"Μονιμοποιούνται μόνον οι συμβασιούχοι της Κεντρικής Υπηρεσίας και όχι της
Εξωτερικής του ΥΠΕΞ;" ή "με την κατάθεση του νομοσχεδίου στη Βουλή όσοι
κατέχουν απολυτήριο Γυμνασίου, Λυκείου, Πανεπιστημίου μετατάσσονται στον
επόμενο κλάδο και αυτό αφορά πάλι μόνο τους συμβασιούχους της Αθήνας και όχι
του Εξωτερικού"; ή "από τους ήδη μόνιμους συμβασιούχους της Εξωτερικής
Υπηρεσίας ή της Κεντρικής αν έχουν τα παραπάνω προσόντα με την κατάθεση του
νομοσχεδίου μονιμοποιούνται"; Ας σημειωθεί ότι σ' αυτό το νομοσχέδιο μπορούν
να ενταχθούν και οι κηπουροί του ΥΠΕΞ, οι οποίοι κάλλιστα μπορούν μετά τον
διοικητικό κλάδο με την απόκτηση πτυχίου να ενταχθούν και στη Διπλωματική
Ακαδημία... Ειδικότερα για τον υπογράφοντα: έχω σπουδάσει για δύο χρόνια
Κοινωνιολογία στη Γαλλία, έχω τελειώσει ιδιωτική δημοσιογραφική σχολή στην
Αθήνα και παρακολούθησα επί τρία χρόνια μαθήματα Δημόσιας Διοίκησης και
Διεθνών Σχέσεων στη Βοστώνη».

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N36</CAT>
<ED>
Κωδικός άρθρου: A16048N362</ED>
<ID>
ID:136644

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N36&aa=2</URL></REF>


Article

<CATEGORY>vin11</CATEGORY>

 <H2>Απαγορεύσεις και εξαιρέσεις
</H2>
ΠΛΗΘΟΣ οι πινακίδες που απαγορεύουν το πάρκινγκ, πλήθος όμως, και εκείνοι που
εξαιρούνται από την απαγόρευση. Γράφει ο κ. Στέργιος Γ. Κατσαρός, από την Αθήνα:

«Οι δρόμοι της Αθήνας και προαστίων γέμισαν με πινακίδες, κάπως έτσι:

Απαγορεύεται η στάθμευση, εξαιρούνται μόνιμοι κάτοικοι με κάρτα (Υ1) ή κάτι
τέτοιο. Με άλλα λόγια, κάναμε τους δημόσιους δρόμους ιδιωτικά πάρκινγκ. Αν
όλοι οι δήμοι κάνουν το ίδιο, και νομίζω θα έχουν το δικαίωμα, αν μερικοί
έχουν, πού θα παρκάρουμε τα αυτοκίνητα; Μήπως εγγίζουμε τα όρια της αναρχίας
σε αυτό το θέμα που λέγεται πάρκινγκ κοντρόλ;».

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N36</CAT>
<ED>
Κωδικός άρθρου: A16048N363</ED>
<ID>
ID:136689

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N36&aa=3</URL></REF>


Article

<CATEGORY>vin11</CATEGORY>

 <H2>Για τον Χρυσόστομο
</H2>
ΟΙ ΑΠΟΨΕΙΣ του Μητροπολίτη Ζακύνθου Χρυσοστόμου για τις προγαμιαίες σχέσεις
είναι εντελώς προσωπικές και δεν συνιστούν «επίσημη θεολογική διδασκαλία»,
παρατηρεί ο κ. Σωτήριος Ν. Αθανασάκης, από το Μαντούδι.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N36</CAT>
<ED>
Κωδικός άρθρου: A16048N364</ED>
<ID>
ID:136719

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N36&aa=4</URL></REF>


Article

<CATEGORY>vin07</CATEGORY>

 <H5>ΔΥΟ ΑΛΛΗΛΟΣΠΑΡΑΣΣΟΜΕΝΑ ΣΤΡΑΤΟΠΕΔΑ
</H5><H5>Νόμιμες στις περισσότερες ευρωπαϊκές χώρες
</H5><H2>Διχάζουν οι αμβλώσεις
</H2>
<AUTHOR>ΕΥΗ ΣΤΑΥΡΟΥΛΑΚΗ</AUTHOR>

25 χρόνια. Πορεία διαμαρτυρίας προς το Ανώτατο Δικαστήριο, που νομιμοποίησε
τις αμβλώσεις, πραγματοποίησαν χιλιάδες πολέμιοι των αμβλώσεων κατά την 25η
επέτειο της ιστορικής του απόφασης (φωτό Ρώυτερ)

Το 1846, λίγα τετράγωνα από το Γκρίνουιτς Βίλατζ του Μανχάταν, μία μετανάστρια
από την Βρετανία κρέμασε στην πόρτα του σπιτιού της την ακόλουθη πινακίδα: «Η
πείρα και οι γνώσεις της κ. Ρέστελ στην αντιμετώπιση περιπτώσεων γυναικείας
ανωμαλίας είναι τέτοιες, ώστε απαιτούνται ελάχιστες ημέρες μέχρι την πλήρη ίαση».

ΕΝΑΝ αιώνα αργότερα, η «γυναικεία ανωμαλία» ονομαζόταν ευρέως πλέον εγκυμοσύνη
και η ειδικότητα της κ. Ρέστελ άμβλωση.

Αν και παράνομες, οι αμβλώσεις αποτελούσαν καθημερινή πρακτική, γιατί η
επιθυμία των γυναικών να διακόψουν μία ανεπιθύμητη εγκυμοσύνη υπερνικούσε
νομικές απαγορεύσεις, κοινωνικές προκαταλήψεις και ανύπαρκτες συνθήκες
ασφάλειας και υγιεινής.

Χρειάστηκαν, όμως, να περάσουν 127 χρόνια για να νομιμοποιηθεί το επάγγελμα
της κ. Ρέστελ. Στις 22 Ιανουαρίου 1973, το αμερικανικό Ανώτατο Δικαστήριο
επέτρεψε τις αμβλώσεις με ψήφους 5 έναντι 4 με την απόφαση που εξέδωσε στην
υπόθεση Ρόου εναντίον Ουέιντ. Και όμως, ένα τέταρτο του αιώνα από την ιστορική
εκείνη απόφαση που καθιέρωσε το συνταγματικό δικαίωμα των γυναικών στην
άμβλωση, το θέμα εξακολουθεί να παραμένει αντικείμενο έντονων διαφωνιών. Τα
τελευταία χρόνια, μάλιστα, στις Ηνωμένες Πολιτείες το θέμα των αμβλώσεων πήρε
εκρηκτικές διαστάσεις και η χώρα διχάστηκε ανάμεσα σε δύο αλληλοσπαρασσόμενα
στρατόπεδα: στους υπέρμαχους των δικαιωμάτων των γυναικών και στους
υπερασπιστές των δικαιωμάτων του αγέννητου παιδιού. Σε μια χώρα όπου μία στις
τέσσερις εγκυμοσύνες τερματίζεται με άμβλωση, το χάσμα ανάμεσα στα δύο
στρατόπεδα πήρε ακόμα και βίαιη μορφή, με εμπρησμούς κλινικών αμβλώσεων και
δολοφονίες γιατρών. 
ΡΕΠΟΥΜΠΛΙΚΑΝΟΙ ΚΑΙ ΔΗΜΟΚΡΑΤΙΚΟΙ

Ύστερα από 25 χρόνια πολιτικού πολέμου γύρω από το θέμα των αμβλώσεων, οι
Ρεπουμπλικάνοι καθιερώθηκαν ως οι πολέμιοι των αμβλώσεων και οι Δημοκρατικοί
ως οι υπερασπιστές τους.

Και για τις δύο πλευρές, το ζήτημα των αμβλώσεων αποτελεί πεδίο «πολιτισμικής
σύγκρουσης» για το είδος της κοινωνίας που πρέπει να είναι οι Ηνωμένες
Πολιτείες. Για τους υποστηρικτές των αμβλώσεων, η έκβαση της υπόθεσης Ρόου
εναντίον Ουέιντ προώθησε την ισότητα των δύο φύλων, δίνοντας στην γυναίκα το
δικαίωμα να έχει η ίδια τον έλεγο του σώματός της. Οι προσπάθειες για την
αφαίρεση αυτού του δικαιώματος εντάσσονται στις ευρύτερες απόπειρες επιστροφής
σε μια ανδροκρατούμενη κοινωνία. Για τους πολέμιους των αμβλώσεων, η έκβαση
της υπόθεσης Ρόου εναντίον Ουέιντ σηματοδοτεί την στιγμή που η Αμερική
εγκατέλειψε τις χριστιανικές ρίζες της για να μεταβληθεί σε μία άθεη χωρίς
αξίες κοινωνία, όπου η οικογένεια διαλύεται.

ΣΦΥΓΜΟΜΕΤΡΗΣΕΙΣ

Το πάθος και των δύο πλευρών έχει προκαλέσει σύγχυση στην κοινή γνώμη, όπως
δείχνουν οι σφυγμομετρήσεις. Ενώ στην συντριπτική τους πλειοψηφία οι
Αμερικανοί πιστεύουν πως η απόφαση για άμβλωση πρέπει να είναι υπόθεση της
γυναίκας και του γιατρού της, σχεδόν το 50% θεωρεί την άμβλωση δολοφονία.
Όμως, όπως υποστηρίζει ο Κλάιντ Ουίλκοξ, καθηγητής Δημόσιας Διοίκησης στο
Πανεπιστήμιο της Τζόρτζταουν, δεν τίθεται πλέον θέμα να γίνουν και πάλι
παράνομες οι αμβλώσεις. «Ο αγώνας δίνεται», λέει, «για τις συνθήκες κάτω από
τις οποίες επιτρέπονται οι αμβλώσεις».

Με βάση την ιστορική απόφαση του 1973, επιτρέπονται οι αμβλώσεις στο πρώτο και
το δεύτερο τρίμηνο της εγκυμοσύνης, αλλά απαγορεύονται το τρίτο τρίμηνο εκτός
αν απειλείται η υγεία της μητέρας. Τα τελευταία χρόνια έχουν επιβληθεί όμως
ορισμένοι περιορισμοί. Έντεκα Πολιτείες απαιτούν από τις γυναίκες να
περιμένουν 24 ώρες μετά την εισαγωγή τους σε κλινική για να υποβληθούν σε
άμβλωση και 31 Πολιτείες απαιτούν από τις εφήβους να έχουν την σύμφωνη γνώμη
των γονιών τους.

ΣΗΜΕΡΑ, το 61% του παγκόσμιου πληθυσμού ζει στις 54 χώρες όπου οι αμβλώσεις
επιτρέπονται για λόγους κοινωνικούς και οικονομικούς. Στις περισσότερες
ευρωπαϊκές χώρες οι αμβλώσεις είναι νόμιμες και το θέμα δεν διχάζει, εκτός
ίσως από την Γαλλία και την Ιταλία, όπου η Ρωμαιοκαθολική Εκκλησία ασκεί ακόμα
μεγάλη επιρροή. Και στην Καθολική Πολωνία, τον περασμένο μήνα, ψηφίστηκε
αυστηρός νόμος κατά των αμβλώσεων, ανατρέποντας τον προηγούμενο που επέτρεπε
την διακοπή της εγκυμοσύνης για κοινωνικούς και οικονομικούς λόγους.

Αλλά και στη Γερμανία, όπου οι αμβλώσεις είναι νόμιμες, η Καθολική Εκκλησία
εξετάζει αν θα συνεχίσουν ή όχι οι ιερείς της να συμμετέχουν στα κέντρα
παροχής συμβουλών προς τις γυναίκες που επιθυμούν να υποβληθούν σε άμβλωση. Ο
νόμος απαιτεί την παροχή συμβουλών προς τις γυναίκες αυτές, αλλά επικρατεί η
άποψη ότι, μετέχοντας σ αυτά τα κέντρα παροχής συμβουλών, η Ρωμαιοκαθολική
Εκκλησία εγκρίνει τις αμβλώσεις.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N37</CAT>
<ED>
Κωδικός άρθρου: A16048N371</ED>
<ID>
ID:136583

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N37&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Μηνύματα ενδοτισμού
</H2>
<AUTHOR>ΜΙΧΑΛΗΣ ΔΟΥΝΤΑΣ</AUTHOR>

ΟΙ ΘΕΣΕΙΣ των ελληνικών κυβερνήσεων ως προς τα ελληνοτουρκικά και το Κυπριακό
από την τουρκική εισβολή μέχρι σήμερα βαθμιαίως αλλά σταθερά «διολισθαίνουν»
προς τις γνωστές τουρκικές αξιώσεις. Και τούτο «δωρεάν», χωρίς ανταλλάγματα. Η
μεθοδολογία αμετάβλητη: διάλογος με την Άγκυρα άμεσος, ή διά των καθιερωμένων
πια «μεσολαβητών»· ελληνικές υποχωρήσεις· ή καλλιέργεια ­ ποικιλοτρόπως ­
εντυπώσεων περί ετοιμότητας της Ελλάδος για συγκεκριμένες «λογικές»
παραχωρήσεις. Από αυτά τα συστατικά έχει σχηματισθεί πολιτικό κεκτημένο υπέρ
της Τουρκίας, άτυπο μεν, ωστόσο πρακτικά μη αναστρέψιμο και διευρυνόμενο,
αντιθέτως. Αντιθέτως, η Τουρκία άκαμπτη υποστηρίζει σθεναρώς τις διεκδικήσεις της.

Οι προεκτεθείσες διαπιστώσεις μου δεν αποτελούν νεωτερισμό. Βρίσκονται
διάχυτες, αυτολεξεί, σε άρθρα, συνεντεύξεις και, παλαιότερα, σε υπηρεσιακές
εκθέσεις μου. Επισημαίνω πρόσφατες περιπτώσεις δωρεάν διολίσθησής μας:

* Η αναγνώριση πέραν των δικαιικών κανόνων και «εύλογων (legitimate)
συμφερόντων και ανησυχιών» της Τουρκίας ως παραμέτρων καθοριστικών της
κυριαρχίας στο Αιγαίο (Σημίτης - Ντεμιρέλ, Μαδρίτη).

* Παροτρύνουμε πεισμόνως την Τουρκία να προσφύγει στη Χάγη για όλες τις
«διαφορές μας», εξουδετερώνοντας έτσι πολλαπλώς την επιφύλαξη εξαίρεσης
θεμάτων εθνικής ασφάλειας, που εγγράψαμε, αποδεχόμενοι την γενική δικαιοδοσία
του δικαστηρίου.

* Όλες οι παρασκηνιακές κουβέντες, δηλώσεις και υπαινιγμοί για τα δώδεκα μίλια
δυνατόν ευεξήγητα να εκληφθούν ως δεκτικότητα εγκατάλειψης του δικαιώματος και
αυτό επίσης «τζάμπα»...

* Ακόμη και η περιώνυμη «βήμα προς βήμα» προσέγγιση ενέχει «διολίσθηση».

* Και η Τουρκία; Ακλόνητη, φρενιτιωδώς εξοπλίζεται και απειλεί. Εμείς;
Ενδίδομεν «ανεπαισθήτως»...

Βασίμως λοιπόν υποθέτουμε ότι ο Πρωθυπουργός μεθοδεύει μείζονες παραχωρήσεις
προς επίτευξη ιστορικού συμβιβασμού στον οποίον, ονειροπολών, ανέκαθεν επίστευε.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N37</CAT>
<ED>
Κωδικός άρθρου: A16048N372</ED>
<ID>
ID:136685

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N37&aa=2</URL></REF>


Article

<CATEGORY>vin07</CATEGORY>

 <H5>Η ΜΟΝΙΚΑ ΘΑ ΠΑΡΑΔΕΧΘΕΙ ΤΗΝ ΕΡΩΤΙΚΗ ΣΧΕΣΗ ΤΗΣ ΜΕ ΤΟΝ ΚΛΙΝΤΟΝ ΜΕ ΑΝΤΑΛΛΑΓΜΑ ΤΗ
ΔΙΚΑΣΤΙΚΗ ΑΣΥΛΙΑ ­ ΤΟ 67% ΤΩΝ ΑΜΕΡΙΚΑΝΩΝ ΖΗΤΕΙ ΝΑ ΠΑΡΑΙΤΗΘΕΙ Ο ΑΜΕΡΙΚΑΝΟΣ ΠΡΟΕΔΡΟΣ
</H5><H5>«Αυτό το φόρεμα δεν θα το πλύνω ποτέ»
</H5><H2>Άγριο παρασκήνιο για τη σωτηρία του Κλίντον
</H2>
Νοέμβριος 1996. Οι εργαζόμενοι στον Λευκό Οίκο συγχαίρουν τον πρόεδρο Κλίντον
για την επανεκλογή του και η Μόνικα Λιουίνσκι τον αγκαλιάζει. (Φωτό Ρώυτερ)

Οι πικάντικες λεπτομέρειες που είδαν το φως της δημοσιότητας το
Σαββατοκύριακο, δεν κατόρθωσαν να καλύψουν το άγριο παζάρι που γίνεται,
προκειμένου να σωθεί η «χαμένη τιμή του Μπιλ Κλίντον».

ΟΥΤΕ το μικρό φιλμ αρχείου από την εορταστική εκδήλωση για την επανεκλογή του
προέδρου Κλίντον, στο οποίο φαίνεται να αγκαλιάζει τη Μόνικα. Ο συνήγορος της
νεαρής Μόνικα Λιουίνσκι, Γουίλιαμ Γκίνσμπεργκ, και ο ειδικός ανακριτής,
δικαστικός Κένεθ Σταρ, πέρασαν τη χθεσινή ημέρα με συνεχείς διαβουλεύσεις, που
νομικοί κύκλοι χαρακτήριζαν «ταγκό της ασυλίας», χωρίς ωστόσο να ανακοινωθεί
αν επιτεύχθηκε συμφωνία.

Οι πληροφορίες που έχουν διαρρεύσει, υποστηρίζουν ότι η Λιουίνσκι θα
αντιστρέψει την κατάθεσή της και θα παραδεχθεί τη σεξουαλική σχέση της με τον
πρόεδρο, με αντάλλαγμα όμως δικαστική ασυλία. (Η Λιουίνσκι έχει ανάγκη τη
δικαστική ασυλία, επειδή είχε υποστηρίξει ενόρκως ότι ουδέποτε είχε σεξουαλική
σχέση με τον πρόεδρο και, συνεπώς, κινδυνεύει με δίωξη για ψευδομαρτυρία αφού,
σε εκμυστηρεύσεις της στη φίλη της Λίντα Τριπ, φέρεται να αφηγήθηκε με
λεπτομέρειες τη σχέση της με τον πρόεδρο).

ΥΠΑΡΧΟΥΝ ΜΑΡΤΥΡΕΣ;

Ο ανεξάρτητος δικαστικός Κένεθ Σταρ, όμως, λέγεται πως επιθυμεί να την ακούσει
να καταθέτει ότι ο πρόεδρος Κλίντον, όσο και ο στενός του φίλος Βέρνον
Τζόρνταν, της άσκησαν ασφυκτική πίεση, προκειμένου να καλύψει τη σχέση της με
τον πρόεδρο.

Ο ειδικός ανακριτής Κένεθ Σταρ προσπαθεί ακόμα να επιβεβαιώσει πληροφορίες,
που θέλουν έναν ή περισσότερους μάρτυρες να έχουν «πιάσει στα πράσα» τον
πρόεδρο Κλίντον και τη Μόνικα Λεβίνσκι σε μια από τις πολύ στενές τους
συναντήσεις στον Λευκό Οίκο, μετέδωσε το τηλεοπτικό δίκτυο ABC.

Οι ταυτότητες των μαρτύρων δεν έχουν εξακριβωθεί, όμως, σύμφωνα με το ABC,
αυτή ήταν η αιτία που η νεαρή εκπαιδευόμενη μετατέθηκε, αμέσως μετά το
επεισόδιο αυτό, στο γραφείο Τύπου του αμερικανικού Πενταγώνου.

ΕΜΦΑΝΙΣΗ ΣΤΗΝ ΤΗΛΕΟΡΑΣΗ

Στον Λευκό Οίκο επικρατούσε νεκρική σιγή το Σαββατοκύριακο με τη σύζυγο του
προέδρου, Χίλαρι Ρόνταμ Κλίντον, να δείχνει πως έχει αναλάβει προσωπικά τον
χειρισμό τής πιο επικίνδυνης, για τη σταδιοδρομία του προέδρου, υπόθεσης. Για
τον λόγο αυτό ανέθεσε στους Χαρλντ Ικς και Μίκι Κάντορ, δύο πρώην στενούς
συνεργάτες και νομικούς συμβούλους του προέδρου, να καταστρώσουν τη στρατηγική
για τη σωτηρία του Κλίντον.

Η Χίλαρι Ρόνταμ Κλίντον έχει προγραμματιστεί να εμφανιστεί σε τηλεοπτικό τοκ
σόου αύριο του NBC, λίγες ώρες πριν ο σύζυγός της εκφωνήσει τον καθιερωμένο
τηλεοπτικό λόγο του «για την κατάσταση της Ένωσης». Και οι δύο τηλεοπτικές
εκπομπές αναμένεται να έχουν ρεκόρ τηλεθέασης για τα αμερικανικά χρονικά.

Ο Μπιλ Κλίντον παραδέχθηκε σε φίλους ότι βρέθηκε «συναισθηματικά κοντά» με τη
Μόνικα Λιουίνσκι, όταν εκείνη ήταν εκπαιδευόμενη στον Λευκό Οίκο, αλλά
αρνήθηκε ότι είχε σεξουαλική σχέση μαζί της, γράφει η «Ουάσιγκτον Ποστ».

«ΝΑ ΠΑΡΑΙΤΗΘΕΙ»

Η πλειοψηφία των Αμερικανών εκτιμά ότι ο πρόεδρος Κλίντον θα πρέπει να
παραιτηθεί ή να αποπεμφθεί από το προεδρικό αξίωμα, εάν αποδειχθεί ότι
παραβίασε τον νόμο με ψευδή ένορκη κατάθεση ή αν πίεσε τη Μόνικα Λιουίνσκι να
δώσει κι αυτή ψευδή ένορκη κατάθεση.

Σύμφωνα με σφυγμομέτρηση του τηλεοπτικού δικτύου ABC, το 67% των Αμερικανών
πιστεύει ότι ο Κλίντον θα πρέπει να παραιτηθεί, αν βρεθεί ένοχος ψευδορκίας,
ενώ το 55% τάσσεται υπέρ της έναρξης διαδικασίας για την καθαίρεσή του.

ΟΙ ΣΚΑΝΔΑΛΙΣΤΙΚΕΣ λεπτομέρειες που έρχονται καθημερινά σε φως για το προεδρικό
«σεξ-γκέιτ» που συγκλονίζει την Ουάσιγκτον, φέρνουν όλο και πιο κοντά την
αλήθεια για τις εξωσυζυγικές σχέσεις του Μπιλ Κλίντον αλλά, ίσως, και την
πτώση του από το ύπατο αξίωμα των ΗΠΑ.

Σε μια από τις περίφημες κασέτες με αφηγήσεις της τέως γραμματέως του Λευκού
Οίκου, Μόνικα Λιουίνσκι, που κατέγραψε η φίλη (και αντίζηλός;) της, Λίντα
Τριπ, η Μόνικα περιγράφει σεξουαλικές συναντήσεις της με τον Πρόεδρο στο
«επίσημο» Οβάλ Γραφείο του στον Λευκό Οίκο, όπου συνήθως συνεδριάζει και το
Συμβούλιο Εθνικής Ασφάλειας.

Από τις περιγραφές της Λιουίνσκι, γράφει το «Τάιμς», συνάγεται ότι υπήρξαν
12-20 τέτοια ερωτικά ραντεβού. Σε ένα απ' αυτά, μάλιστα, το φόρεμα της Μόνικας
λερώθηκε για τα καλά από τις εκκρίσεις του προέδρου, καθώς του έκανε στοματικό σεξ.

Η Μόνικα, σε κατάσταση έκστασης, το έδειξε θριαμβευτικά στη φίλη της, την
Λίντα Τριπ, και της δήλωσε: «Αυτό το φόρεμα δεν θα το πλύνω ποτέ».

Ήδη όμως ζητήθηκε από την ανάκριση η διεξαγωγή βιολογικής έρευνας με τεστ DNA
στο επίμαχο φόρεμα, το οποίο έχει κατασχεθεί από την αστυνομία, σε έφοδο που
έκανε στο σπίτι της Μόνικας.

Σε άλλη κασέτα γίνεται περιγραφή «τηλεφωνικού σεξ» στο οποίο ­ πάντοτε κατά
τις μαρτυρίες αυτές ­ ο Κλίντον επιδιδόταν συχνά τις νύχτες, επικοινωνώντας με
τη Λιουίνσκι από το γραφείο του.

Ο Πρόεδρος και η φίλη του αντάλλασσαν ερωτικές περιγραφές και στεναγμούς,
μιλώντας στο ακουστικό τους, ώσπου να έρθουν σε «τηλεφωνικό» οργασμό.

Ορισμένα σημεία από τις συνομιλίες της Μόνικας Λιουίνσκι με την Λίντα Τριπ
διέρρευσαν το Σάββατο στο Ίντερνετ και δημοσιεύθηκαν χθες στους «Σάντεϊ Ταίμς»
του Λονδίνου, ενώ σήμερα αναμένεται ότι ένα ακόμη μέρος του καυτού διαλόγου θα
δημοσιευθεί στο «Νιούσγουικ».

Σε ένα σημείο της τηλεφωνικής συνδιάλεξης οι δύο γυναίκες συζητούν για την
προοπτική να φτάσει η υπόθεση στη Δικαιοσύνη και για τις πιέσεις του Λευκού
Οίκου για απόκρυψη της υπόθεσης.

Η Λίντα Τριπ λέει στη Μόνικα Λιουίνσκι ότι θα ρωτήσει τον δικηγόρο της αν
πρέπει ή δεν πρέπει να ψευδομαρτυρήσουν σε περίπτωση που θα ερωτηθούν από την
ανάκριση αν ο Κλίντον είχε δεσμό με τη Μόνικα.

ΜΟΝΙΚΑ ΜΕ ΛΙΝΤΑ

Μόνικα: Δεν νομίζεις ότι θα σου πει, «Λίντα, δεν μπορώ να σε αφήσω να πεις ψέματα;».

Λίντα: Μπορεί, αλλά ύστερα απ' ό,τι έχουμε πάθει, τι άλλο να πάθουμε...

Μ.: Θα τα μάθει όμως έτσι κι αυτός... Κοίτα, ίσως πρέπει να μιλήσουμε καθαρά
σ' αυτόν τον μ.... (τον Κλίντον). Να του πούμε: «άκου, σ' έχω γ......, τα έχω
πει όλα στον κόσμο για τη σχέση μας... Λοιπόν, τώρα ξέρεις, κάνε ό,τι θες».

Λ. Αν νομίζεις, ας γίνει έτσι. Μάλλον πρέπει να το μάθει.

Μ.: Δεν θα πει την αλήθεια για την υπόθεση της Πόλα Τζόουνς. Τα αρνείται όλα.

Λ.: Αν ήξερε, γαμώτο, θα μίλαγε.

Μ.: Ξέρει όμως ότι τελικά εμείς οι δύο δεν θέλουμε να κοντραριστούμε. Ότι δεν
θέλω να σε κατηγορήσω.

Λ.: Άκου, Μόνικα, το ξέρουμε ήδη ότι εσύ θα ψευδομαρτυρήσεις. Και ότι εγώ θα
πω τα δικά μου, τα τελείως αντίθετα...

Μ.: Δεν χρειάζεται πάντως να συγκρουσθούμε...

Λ.: Καλά, τώρα, τι εννοείς; Αν με ρωτήσουν, «Γνωρίζεις να είχε η Μόνικα
σεξουαλικές σχέσεις μαζί του;», τι νομίζεις ότι θα τους πω; Ψέματα; Ποτέ!

Μ.: Σε καταλαβαίνω. Αλλά η δική μου θέση είναι διαφορετική.

Λ.: Δηλαδή;

Μ.: Αν υποθέσουμε ότι κι εγώ το θεωρούσα τόσο κακό, δεν θα έπρεπε να το είχα
κάνει. Καταλαβαίνεις;

Λ.: Θες να σου πω τι σκέφτομαι; Κατά βάθος πιστεύω ότι ούτε και συ έχεις λόγο
να πεις ψέματα.

Μ.: Σκέφτομαι και την οικογένειά μου. Για χάρη της πρέπει τελικά να πω ψέματα.
Έχω βλέπεις καλή ανατροφή.

Λ.: Εσύ εδώ πέρα πεθαίνεις! Κι εγώ θα 'κανα το παν για τα παιδιά μου, αλλά
ψέματα δεν θα 'λεγα.

Μ.: Εγώ όλο με ψέματα μεγάλωσα. Σε όλη μου τη ζωή ψέματα...

«ΣΜΟΥΚΟ ΜΟΥ»

Λ.: Δεν μου λες, αυτός μήπως σκέφτεται πως θα τα πεις όλα;

Μ.: Προς Θεού, όχι!

Λ.: Άρα είναι ήσυχος ότι το πράγμα δεν θα προχωρήσει...

Μ.: Μάλλον.

Λ.: Είσαι σίγουρη ότι δεν σας έχει δει κανείς μέσα στο γραφείο του;

Μ.: Κανείς. Είμαι σίγουρη

Λ.: Και η Μπέτι Κέρι; (Η ιδιαιτέρα του). Ξέρεις, οι συνήγοροι της Πόλα Τζόουνς
θα είναι σκληροί μαζί σου. Ξέρουν ότι ήσουν υπάλληλος...

Μ.: Είχα αυτή τη θέση στο Δημόσιο πριν αρχίσει η σχέση μας. Την είχα ήδη...

Λ.: Φοβερά πράγματα, δεν μπορώ ούτε να τ' ακούω.

Μ.: Μια μέρα έστειλα σ' αυτόν τον μ.... ένα σημείωμα.

«Σμούκο μου (εβραϊκή λέξη: πιτσουνάκι) σ' ευχαριστώ ­ του έγραφα ­ το ανιψάκι
μου έμεινε ενθουσιασμένο που συνάντησε τον Πρόεδρο των ΗΠΑ»...

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N38</CAT>
<ED>
Κωδικός άρθρου: A16048N381</ED>
<ID>
ID:136584

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N38&aa=1</URL></REF>


Article

<CATEGORY>vin07</CATEGORY>

 <H2>200.000 Κουβανοί στη λειτουργία του Πάπα
</H2>
Μία πελώρια εικόνα του Τσε και μία του Χριστού δέσποζαν στην πλατεία της
Επανάστασης, όπου ο Πάπας τέλεσε χθες λειτουργία μπροστά σε περισσότερους από
200.000 εκστατικούς πιστούς. Με λεωφορείο, με ποδήλατα και με τα πόδια, είχαν
φτάσει εκεί από κάθε γωνιά του νησιού. Μπροστά στο πλήθος ξεχώριζε ο Φιντέλ
Κάστρο, που φορούσε ένα κατάμαυρο κοστούμι και πλάι του ένας παλιός του φίλος,
ο νομπελίστας συγγραφέας Γκαμπριέλ Γκαρσία Μάρκες.

Επικριτικό για τον κομμουνισμό και τον ασύδοτο καπιταλισμό ήταν το κήρυγμα που
απηύθυνε χθες ο Πάπας, ο οποίος είπε ότι καθένας πρέπει να ζει ελεύθερα την
πίστη του, όποια κι αν είναι αυτή. Εκτός από τον αθεϊσμό, καταδίκασε και τον
«καπιταλιστικό νεοφιλελευθερισμό, που κάνει τον άνθρωπο εξαρτώμενο και
υποτάσσει την ανάπτυξη των λαών στις τυφλές δυνάμεις της αγοράς».

Το πλήθος συχνά ξεσπούσε σε επευφημίες: «Είσαι αδελφός μας! Τώρα, είσαι
Κουβανός!» και τραγουδούσε τον εθνικό ύμνο.

Στη διάρκεια της πενθήμερης επίσκεψής του στην Κούβα, ο Ποντίφηκας επέκρινε
επανειλημμένα την κυβέρνηση του Κάστρο και ζήτησε την απελευθέρωση των
πολιτικών κρατουμένων. Παράλληλα, καταδίκασε το αμερικανικό εμπάργκο, που εδώ
και 35 χρόνια στραγγαλίζει την οικονομική ζωή στην Κούβα.

ΑΣΥΛΟ Η ΚΟΡΗ ΤΟΥ;

Η κόρη του Φιντέλ Κάστρο, η Αλίντα Φερνάντας Ρεβουέλτα, ζήτησε την Παρασκευή
πολιτικό άσυλο στην Ισπανία, σύμφωνα με δημοσίευμα της ισπανικής εφημερίδας
«Ελ Παΐς».

Το υπουργείο Εσωτερικών αρνήθηκε να επιβεβαιώσει την πληροφορία.

Η Φερνάντες Ρεβουέλτα, 41 ετών, είχε διαφύγει από την Αβάνα στις 20
Φεβρουαρίου του 1993, μεταμφιεσμένη με περούκα και χρησιμοποιώντας πλαστό
ισπανικό διαβατήριο. Είχε φτάσει στο αεροδρόμιο Μπαράχας της Μαδρίτης, όπου
ανώτερος αξιωματούχος τής είχε προτείνει πολιτικό άσυλο και αστυνομική
προστασία. Αρνήθηκε, όμως, την πρόταση αυτή και επιβιβάσθηκε αμέσως σε
αεροπλάνο για την Ατλάντα των Ηνωμένων Πολιτειών. Σήμερα ζει στη Νέα Υόρκη.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N39</CAT>
<ED>
Κωδικός άρθρου: A16048N392</ED>
<ID>
ID:136642

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N39&aa=2</URL></REF>


Article

<CATEGORY>vin07</CATEGORY>

 <H2>Άλλοι 16 Αλγερινοί θύματα επιθέσεων ισλαμιστών
</H2>
ΤΟΥΛΑΧΙΣΤΟΝ 16 άνθρωποι σφαγιάσθηκαν ή σκοτώθηκαν από σφαίρες ή εκρήξεις
βομβών σε νέες επιθέσεις που αποδίδονται σε ένοπλους ισλαμιστές, γράφουν
αλγερινές εφημερίδες. Ένδεκα άνθρωποι, μεταξύ των οποίων ένα παιδί 5 ετών και
μια 70χρονη γυναίκα, δολοφονήθηκαν τη νύκτα της Παρασκευής προς το Σάββατο
στην περιφέρεια του Σίντι Μπελ Άμπες (Δυτική Αλγερία). Στην Μπουγκάρα (νοτίως
του Αλγερίου), μια βόμβα προκάλεσε τρεις νεκρούς και πέντε τραυματίες σε ένα
καφενείο, διευκρινίζουν οι εφημερίδες. Στην περιφέρεια του Αλγερίου, μια βόμβα
σκότωσε μια 20χρονη γυναίκα, κόρη ενός πολιτοφύλακα. Στο Σίντι Νταούντ
(ανατολικά του Αλγερίου), ένας πολίτης σκοτώθηκε από πυροβολισμούς. Μια ένοπλη
ομάδα επιχείρησε εξάλλου να ανατινάξει μια σημαντική γέφυρα, προσθέτουν οι
ίδιες πηγές.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N39</CAT>
<ED>
Κωδικός άρθρου: A16048N393</ED>
<ID>
ID:136687

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N39&aa=3</URL></REF>


Article

<CATEGORY>vin07</CATEGORY>

 <H2>«Μια επιδρομή κατά του Ιράκ η καλύτερη διέξοδος για τον Κλίντον»
</H2>
ΑΝ Ο ΠΡΟΕΔΡΟΣ Κλίντον βομβαρδίσει το Ιράκ, θα είναι εξαιτίας του Σαντάμ
Χουσεΐν ή της Μόνικα Λιουίνσκι;

Ο Τύπος και οι πολιτικοί κύκλοι της Μέσης Ανατολής συνέχισαν χθες να θέτουν
ερωτήματα για τις συνέπειες που είναι πιθανό να έχει στην ιρακινή κρίση και
στην αραβο-ισραηλινή ειρηνευτική διαδικασία το σεξουαλικό σκάνδαλο που πλήττει
τον Αμερικανό πρόεδρο. Στη Βαγδάτη, ο Τύπος εκφράζει την πεποίθηση ότι η
καλύτερη διέξοδος για τον Κλίντον, ο οποίος έχει εμπλακεί στο σοβαρότερο
σκάνδαλο της προεδρίας του, είναι μια επίθεση κατά του Ιράκ. «Για να αποσπάσει
την προσοχή, είναι πιθανόν ο πρόεδρος Κλίντον να διαπράξει μια νέα στρατιωτική
τρέλα εναντίον του Ιράκ», έγραφε η εφημερίδα «Βαβέλ», την οποία διευθύνει ο
γιος του προέδρου Σαντάμ Χουσεΐν, Ουντάι. Τη θέση αυτή υιοθετεί και ο Τύπος
των κρατών του Κόλπου, ο οποίος κατηγορεί εξάλλου το εβραϊκό λόμπι των ΗΠΑ ότι
ενορχήστρωσε το σκάνδαλο με στόχο να χαλαρώσει την πίεση που υφίσταται το
Ισραήλ από την Ουάσιγκτον για να προχωρήσει σε σημαντική αναδίπλωση των
δυνάμεών του στη Δυτική Όχθη του Ιορδάνη.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N39</CAT>
<ED>
Κωδικός άρθρου: A16048N394</ED>
<ID>
ID:136718

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N39&aa=4</URL></REF>


Article

<CATEGORY>vin07</CATEGORY>

 <H5>Με αφορμή...
</H5><H5>Ένα μίσος...
</H5><H5>Οι άνεργοι...
</H5><H5>Από τα δύο...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... την κατάσταση στη Γαλλία, η γνωστή δημοσιολόγος Μπάρμπαρα Σπινέλλι
διατυπώνει ­ σε κύριο άρθρο της «Στάμπα» ­ μερικές σκέψεις με γενικότερο
ενδιαφέρον. Υπάρχει μεγάλη δυσθυμία, λέει. Αλλάζουν κυβερνήσεις, αλλάζουν
πολιτικές, αλλά αυτό το «malaise» μένει. Και μεγαλώνει. Φάνηκε στις πολιορκίες
των γραφείων του γαλλικού ΟΑΕΔ από τους ανέργους. Είχε φανεί και στο
πρωτοχρονιάτικο μήνυμα του Σιράκ: Καμμιά έπαρση, τίποτα απ' τα συνήθη μεγάλα
λόγια ­ που χαϊδεύουν τα αυτιά. «Μόνο μελαγχολία, μια έλλειψη ορίζοντα... Αλλά
ήταν έτσι ήδη από τα τελευταία χρόνια του Μιττερράν. Δεν καμαρώνεις πια που
είσαι Γάλλος. Το Παρίσι έπαψε να λέει σημαντικά πράγματα στον κόσμο.
Παραδόθηκε θαρρείς στη γερμανική ηγεμονία στην Ευρώπη». Και αλήθεια, τον
Κίνκελ, την Ωλμπράιτ, τον Πριμακώφ, τον Κουκ, τον Ντίνι, όλο και τους ακούμε.
Υπουργός Εξωτερικών της Γαλλίας, ποιος είναι; (Ο Υμπέρ Βεντρίν).

... και μαζί αναρχία απλώνονται στη χώρα, λέει η Σ. «Δεν βάζουμε βέβαια στο
ίδιο σακκί τους χούλιγκανς του εύπορου Στρασβούργου με τους ανέργους ­ που
τόσο μάραναν κιόλας την κοινωνική αισιοδοξία της ζοσπενικής αριστεράς. Οι
δαιμονισμένοι του Στρασβούργου θυμίζουν μάλλον εκείνους του Ντοστογιέφσκυ,
μόνο που είναι νεαρότεροι. Μικροί μηδενιστές καίνε Ι.Χ. αγνοώντας ηθελημένα το
Καλό και το Κακό. Ορδές που μεγαλώνουν στις ανικανοποίητες Δυτικές κοινωνίες,
και που οι κοινωνιολόγοι δεν τις είχαν προβλέψει. Νομαδικές φυλές αδιάφορες
για τον νόμο, παιδιά που βγήκαν από τα "ανεκτικά" σχολεία, έφηβοι από
οικογένειες χαλαρές και ασήμαντες». Και δεν είναι φυσικά μόνο γαλλικό αυτό το
φρούτο. Εμφανίζεται και στην Αγγλία, στη Γερμανία, στις ΗΠΑ, παντού όπου
υπήρξαν οι συνθήκες.

... βέβαια είναι άλλο πράγμα. Δεν απορρίπτουν τη διάκριση καλού και κακού, ίσα
ίσα ζητούν την παλινόρθωσή της. Δεν αδιαφορούν για τον διάλογο, τον επιζητούν.
Και προπάντων δεν θέλουν, αυτοί, να γίνουν «φυλή» ­ θα ήταν ό,τι χειρότερο.
«Ωστόσο, κάπου συναντώνται τα δύο αυτά "κινήματα" τα τόσο διάφορα, λέει η Σ.
Τα συνδέει πάνω απ' όλα ο φόβος. Φόβος για τον ορίζοντα που κλείνει. Φόβος του
μέλλοντος, αλλά και ενός εχθρικού, γκρίζου παρόντος. Τα συνδέει επίσης η δική
τους απορρύθμιση λόγω της έκπτωσης του κράτους». Κράτος; Πού είναι; καγχάζουν.
Τι κάνει γι' αυτούς; Αυτό ­ το Κράτος ­ που άλλοτε ακόμη και καταπιέζοντας
ενέπνεε κάποιο σέβας, είχε ένα γόητρο, ασκούσε λειτουργίες, υπήρχε... τώρα τι απέγινε;

... είδη εκρήξεων, από εκείνους που «τα σπάνε» στο Στρασβούργο και εκείνους
που ψήνονται στην ανεργία, οι πρώτοι προκαλούν οργή, αλλά τους κοινωνιολόγους
τους ανησυχούν πιο πολύ οι δεύτεροι. Και ας βασιλεύει η βουβαμάρα στα γκέττο
όπου λουφάζουν (ή μαχαιρώνονται τα βράδυα μεταξύ τους). Ο μέσος πολίτης
ανησυχεί επίσης, και το 70% των Γάλλων δηλώνουν συμπάθεια για τους άνεργους
διαδηλωτές, κι ας κλείνουν τους δρόμους. Γιατί όσο μένουν έτσι, τους κερδίζει
η ντρόγκα. Η αστυνομία δεν πλησιάζει στις τρώγλες τους. Την «τάξη» την έχει
αναλάβει η μαφία. Την πολιτική τους διαπαιδαγώγηση, τα κόμματα των άκρων και
οι ρατσιστές. Τον απέραντο ελεύθερο χρόνο τους γεμίζει η απραξία και η ανία.
Μια ιδεολογία καταστροφής ­ και αυτοκαταστροφής ­ είναι ό,τι τους μένει. Αλλά,
και λογικά να το πάρεις, το Κράτος, τι ακριβώς τους προτείνει να κάνουν;

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N40</CAT>
<ED>
Κωδικός άρθρου: A16048N401</ED>
<ID>
ID:136585

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N40&aa=1</URL></REF>


Article

<CATEGORY>vin07</CATEGORY>

 <H5>ΚΑΡΛΟΣ ΦΟΥΕΝΤΕΣ
</H5><H2>ΠΡΟΣΩΠΑ
</H2><H2>Η σκοτεινή μεθόριος
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Κάρλος Φουέντες. «Το βιβλίο είναι σαν ένα μπουκάλι μ' ένα μήνυμα, που το πετάς
στη θάλασσα...»

«Καημένο Μεξικό / καημένες Ηνωμένες Πολιτείες / τόσο μακριά από τον Θεό / τόσο
κοντά μεταξύ τους».

Ο Μεξικανός συγγραφέας Κάρλος Φουέντες κλείνει μ' αυτό το απόφθεγμα του
Πορφίριο Ντιάς το τελευταίο μυθιστόρημά του με τίτλο «Το Κρυστάλλινο Σύνορο»,
που κυκλοφόρησε τελευταία σε αγγλική μετάφραση (εκδ. Farrar, Straus &
Giroux). Ο συγγραφέας προσεγγίζει ζωές ανθρώπων και στις δύο πλευρές της
μεθορίου Μεξικού - Ηνωμένων Πολτειών ­ η σκοτεινή μεθόριος της λαθραίας
διακίνησης ανθρώπων, ναρκωτικών και εμπορευμάτων ­ σαν να ήταν ένας περαστικός
που συγκέντρωσε κομμάτια και αποσπάσματά τους και τα συνάρμοσε σ' ένα είδος
«γυάλινης μεμβράνης», που προσφέρει στον αναγνώστη μια μεγεθυμένη εικόνα της
πραγματικότητας. Όπως κάνει ο Χοσέ Φρανσίσκο του βιβλίου, ένας περιοδεύων
συγγραφέας που πηγαινοέρχεται με μια Χάρλεϊ-Ντέιβιντσον και στις δύο πλευρές
των συνόρων με τα σακίδια της μηχανής του γεμάτα ιστορίες, χειρόγραφα που
πετάει στον ουρανό σαν «φτερά που μιλάνε» για «κάθε πράξη, κάθε μάχη, κάθε
όνομα, κάθε μνήμη, κάθε κουσούρι, κάθε θρίαμβο, βόρεια του Ρίο Γκράντε, νότια
του Ρίο Μπράβο».

«Το Κρυστάλλινο Σύνορο» είναι μυθοπλασία, ντοκουμέντο, πολιτική, οικονομία,
κοινωνιολογία και δημοσιογραφία, όλα σε ένα. «Χρησιμοποίησα οτιδήποτε ταίριαζε
στον σκοπό μου», λέει ο Φουέντες. «Ειδήσεις, πραγματικούς χαρακτήρες των
αυτοκινητοδρόμων. Ακόμη κι ο Αμερικανός υπουργός Εργασίας κάνει την εμφάνισή
του». Μέσω του Ντιονίσιο Ρέιντζελ, ενός «ειδικού της μεξικανικής κουζίνας»,
κριτικάρει την αμερικανική κοινωνία: «Πώς να μπει σε τάξη μια χώρα η οποία
είναι γεμάτη θρησκευόμενους παράφρονες, που πιστεύουν πέραν πάσης αμφιβολίας
ότι η πίστη, και όχι η χειρουργική επέμβαση, θα γιατρέψει έναν όγκο στους
πνεύμονες; Πώς, όταν η χώρα είναι γεμάτη ανθρώπους που δεν τολμούν να
διασταυρώσουν τα βλέμματά τους στον δρόμο μήπως ο ξένος αποδειχθεί παρανοϊκός
φυγάδας που σκοτώνει όποιον δεν συμφωνεί απολύτως με τις ιδέες του;»

Εξήντα εννέα ετών, ο Φουέντες ζει μερικούς μήνες του χρόνου στο Λονδίνο, για
να δραπετεύει από το χάος της πατρίδας του και να μπορεί να γράφει. Έχει, ήδη,
τελειώσει 300 σελίδες ενός «μυθιστορήματος γενιάς», «την ιστορία των
μεταναστών προπάππων μου που ήρθαν από την Ισπανία και τη Γερμανία στη Βέρα
Κρους». Έχοντας πίσω του περισσότερα από 10 μυθιστορήματα, τονίζει πως δεν τον
αφορά η απέχθεια των Αμερικανών για τη «δύσκολη» λογοτεχνία. «Προσπαθώ να
γράφω βιβλία που μπορούν να διαρκέσουν λίγο περισσότερο, έστω κι αν δεν
προσφέρουν στον αναγνώστη ορισμένες... ευκολίες». Τελικά, διευκρινίζει, «το
βιβλίο είναι σαν ένα μπουκάλι μ' ένα μήνυμα, που το πετάς στη θάλασσα. Ίσως,
φθάσει στον προορισμό του, ίσως όχι. Το σημαντικό είναι, όμως, να είσαι πιστός
στον εαυτό σου».

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N40</CAT>
<ED>
Κωδικός άρθρου: A16048N402</ED>
<ID>
ID:136643

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N40&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Χριστός και Τσε
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Η συνύπαρξη. Κουβανοί πιστοί συρρέουν υπό τα βλέμματα του Πάπα και του Τσε
στην Πλατεία της Επανάστασης για να ακούσουν τη λειτουργία του Ποντίφηκα

Διπλό το θαύμα. Ο Πάπας συνάντησε τον Διάβολο κατά πρόσωπο ­ όπως θέλει το
ανέκδοτο που κυκλοφορεί τον τελευταίο καιρό στην Κούβα. Και συνειδητοποίησε
ότι ο αγώνας τους είναι κοινός.

Ο ΡΥΘΜΟΣ των συνθημάτων που φώναζε χθες το πλήθος στην Πλατεία της Επανάστασης
ήταν γνώριμος. Όσοι παρακολουθούν τις τελευταίες δεκαετίες τα
λατινοαμερικανικά πράγματα αναγνώρισαν εύκολα εκείνο το «El pueblo unido jamas
sera vencido» (Λαός ενωμένος, ποτέ νικημένος) που φώναζαν ­ απευθυνόμενοι στον
Σαλβαδόρ Αλλιέντε ­ με υψωμένη τη γροθιά οι Χιλιανοί στις αρχές της δεκαετίας
του '70, δίνοντας το παράδειγμα και σε άλλους λαούς, σε άλλα μήκη και πλάτη
της γης, που αγωνίζονταν για την υπερηφάνεια και την αξιοπρέπειά τους. Μα
αρκούσε να κοιτάξει κανείς προσεκτικότερα και να αφουγκραστεί λίγο καλύτερα
για να συνειδητοποιήσει ότι αυτή τη φορά οι Κουβανοί δεν απευθύνονταν στον
αρχηγό τους, αλλά στον υψηλό προσκεκλημένο τους. Και το σύνθημα που φώναζαν
δεν είχε επαναστατικό, αλλά ανθρωπιστικό περιεχόμενο. «Juan Pablo, hermano, ya
tu eres cubano» (Ιωάννη Παύλε, αδελφέ μας, είσαι πια Κουβανός) φώναζαν. Κι
εκείνος απαντούσε, πάντα στον ίδιο ­ αν και πολύ πιο κουρασμένο ­ ρυθμό:
«Cuba, amigo, el Papa esta contigo» (Κούβα, φίλη μου, ο Πάπας είναι μαζί σου).

Αυτές τις μέρες συντελέστηκε πράγματι στην Κούβα ένα θαύμα. Ο χριστιανισμός
και ο μαρξισμός είχαν τη μοναδική ευκαιρία να ανταλλάξουν απόψεις και
εμπειρίες. Αποκορύφωμα της συνάντησής τους ήταν η χθεσινή λειτουργία, όπου ο
αντιπρόσωπος του πρώτου (ο Πάπας) καταδίκαζε τον κρατικό αθεϊσμό και τον
καπιταλιστικό νεοφιλελευθερισμό, ο αντιπρόσωπος του δεύτερου (ο Φιντέλ)
χαμογελούσε και το πλήθος φώναζε ενθουσιασμένο: «Ελευθερία, ελευθερία!».
Εκείνη την ώρα, σ' αυτή την επιβλητική πλατεία όπου είχαν σκόπιμα τοποθετηθεί
για να αντικρύζουν ο ένας τον άλλον, ο Χριστός και ο Τσε διασταύρωναν τα ξίφη
τους. Και διαπίστωναν έκπληκτοι ότι αυτά που τους ενώνουν είναι περισσότερα
απ' αυτά που τους χωρίζουν. Και ανακάλυπταν ότι έχουν έναν κοινό εχθρό: την
Αμερική, που ο δικός της αντιπρόσωπος ­ κατά τραγική ειρωνεία της τύχης ­
αγωνιζόταν την ίδια ώρα να σώσει τη θέση του και την τιμή του.

Σχολιάζοντας την επικείμενη επίσκεψη του Ποντίφηκα στο νησί, το ΤΙΜΕ μιλούσε
για «σύγκρουση δύο γιγάντων» και υποστήριζε ότι «ο Πάπας φέρνει μήνυμα
ελευθερίας στον Κάστρο». Ούτε το ένα ισχύει ούτε το άλλο, σχολιάζει ο Ντέηβιντ
Ααρόνοβιτς στην «Ιντιπέντεντ». Ο καθολικισμός δεν έχει σχέση με την ελευθερία:
στο κάτω-κάτω το Βατικανό χρειάστηκε 360 χρόνια για να αποκαταστήσει τον
Γαλιλαίο, ενώ ο Γκορμπατσώφ μόλις 50 για να αποκαταστήσει τον Μπουχάριν. Και
οι «γίγαντες» όχι μόνο δεν συγκρούστηκαν, αλλά εντόπισαν τα κοινά τους σημεία.
Την πίστη τους στην ανθρώπινη αξιοπρέπεια. Και τη βεβαιότητα ότι, σε αντίθεση
με τον άκρατο φιλελευθερισμό, οι δικές τους ιδεολογίες οδηγούν στον Παράδεισο.
Στη γη ή στον ουρανό, δεν έχει σημασία.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N40</CAT>
<ED>
Κωδικός άρθρου: A16048N403</ED>
<ID>
ID:136688

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N40&aa=3</URL></REF>


Article

<CATEGORY>vin08</CATEGORY>

 <H5>ΟΙ ΙΔΙΟΚΤΗΤΕΣ ΖΗΤΟΥΝ ΝΑ ΕΠΑΝΕΞΕΤΑΣΤΕΙ ΤΟ ΟΛΟ ΠΛΕΓΜΑ ΤΗΣ ΦΟΡΟΛΟΓΙΑΣ ΤΩΝ ΑΚΙΝΗΤΩΝ
</H5><H2>30 οι φόροι στα ακίνητα
</H2>
Τριάντα είναι οι φόροι που «πλήττουν τα ακίνητα και την οικοδομή». Το
καταγγέλλουν οι ιδιοκτήτες ακινήτων με σχετική ανακοίνωση της Ομοσπονδίας τους.

ΠΡΟΚΕΙΤΑΙ για φόρους που επιβάλλονται σε κάθε συναλλαγή (αγοραπωλησίες,
μεταβιβάσεις κ.λπ.) ή σε εισοδήματα από μισθώσεις ακινήτων, εξηγεί η
Πανελλήνια Ομοσπονδία Ιδιοκτητών Ακινήτων (ΠΟΜΙΔΑ), η οποία μέτρησε και
κωδικοποίησε τους φόρους αυτούς.

Στην ανακοίνωσή της γίνεται λόγος για «δήμευση» των ακινήτων από τους 30
φόρους, στους οποίους ενδέχεται να προστεθούν και άλλες τρεις επιβαρύνσεις.
Αναλυτικότερα και σύμφωνα πάντοτε με την καταγραφή που γίνεται από την ΠΟΜΙΔΑ,
κάθε ακίνητο επιβαρύνεται με 4 κατηγορίες φορολογικών επιβαρύνσεων και τελών.

1 Στην πρώτη κατηγορία εντάσσονται οι φόροι του Δημοσίου πάνω στα
εισοδήματα που αποκτούν οι ιδιοκτήτες από τα ακίνητά τους. Είναι φόροι για
εισόδημα από ενοίκιο ή τεκμαρτού εισοδήματος σε περίπτωση μεγάλης ιδιοκτησίας.

2 Στη δεύτερη κατηγορία η Ομοσπονδία Ιδιοκτητών κατατάσσει τους φόρους
κεφαλαίου για τη Μεγάλη ακίνητη Περιουσία (ΦΑΠ) ή για τις μεταβιβάσεις των
ακινήτων (π.χ. αγοραπωλησίες, κληρονομιές κ.λπ.).

3 Στην τρίτη κατηγορία ανήκουν, κατά την ΠΟΜΙΔΑ, οι φόροι, τέλη και
εισφορές υπέρ ΟΤΑ και άλλων. Για παράδειγμα, στις επιβαρύνσεις αυτές
περιλαμβάνονται τα Τέλη Ακίνητης Περιουσίας (ΤΑΠ) που πληρώνουν οι ιδιοκτήτες
στους δήμους κ.λπ.

4 Στην τέταρτη κατηγορία επιβαρύνσεων περιλαμβάνονται οι φόροι και
εισφορές κατά την ανοικοδόμηση των ακινήτων (π.χ. οικοδομικές άδειες, ΦΠΑ,
εισφορές προς ΙΚΑ κ.λπ.).

Οι ιδιοκτήτες αναφέρουν ότι μπορεί να επιβληθούν και νέες επιβαρύνσεις στα
ακίνητα. Για παράδειγμα, να επιβληθούν ασφάλιστρα κατά των σεισμών.

Οι ιδιοκτήτες ζητούν «επανεξέταση» όλου του πλέγματος της φορολογίας ακινήτων
με μείωση των φόρων, κατάργηση του ΦΑΠ, απλοποίηση στις δηλώσεις και
βεβαιώσεις φόρων και επέκταση των αντικειμενικών τιμών σε όλη τη χώρα.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N41</CAT>
<ED>
Κωδικός άρθρου: A16048N411</ED>
<ID>
ID:136594

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N41&aa=1</URL></REF>


Article

<CATEGORY>vin08</CATEGORY>

 <H2>Κινήσεις για αύξηση τιμών σε κτίσματα εκτός αντικειμενικού
</H2>
ΣΤΟ ΥΠΟΥΡΓΕΙΟ Οικονομικών κυκλοφορούν προτάσεις για να αυξηθούν οι τιμές
«εκκίνησης» που λαμβάνει υπόψη της η Εφορία για να υπολογίζει την φορολογητέα
αξία των ακινήτων που βρίσκονται στις περιοχές που δεν ισχύουν οι
αντικειμενικές τιμές. Οι προτάσεις αυτές δεν έχουν ακόμη συζητηθεί σε επίσημο
επίπεδο. Μάλιστα σε κάποιες ανεπίσημες συζητήσεις που έχουν γίνει εκτιμήθηκε
ότι οι τιμές εκκίνησης βρίσκονται σε αρκετά υψηλά επίπεδα και το κλίμα στην
αγορά ακινήτων δεν επιτρέπει μία νέα αύξησή τους.

Με βάση τις τιμές εκκίνησης ανά τετραγωνικό μέτρο που ισχύουν για τις
κατοικίες, μονοκατοικίες και τα επαγγελματικά καταστήματα στις περιοχές εκτός
αντικειμενικου συστήματος προκύπτει η συνολική αξία των ακινήτων (της
μονοκατοικίας, κατοικίας και καταστήματος) και στη συνέχεια με βάση αυτήν
υπολογίζονται οι φόροι που επιβάλλονται στα ακίνητα, όπως ο φόρος μεταβίβασης
ακινήτων, ο φόρος ιδιοκατοίκησης, η φορολογία στις γονικές παροχές, δωρεές και
κληρονομιές, καθώς και ο Φόρος Μεγάλης Ακίνητης Περιουσίας.

Ανώτερος παράγοντας του υπουργείου Οικονομικών, που ρωτήθηκε χθες σχετικά,
έλεγε ότι μέχρι τώρα δεν έχει τεθεί επίσημα τέτοιο θέμα. Πάντως, οι προτάσεις
που ακούγονται προβλέπουν μέση αύξηση των τιμών αυτών κατά 10%, γεγονός που αν
ισχύσει θα σημάνει νέα φορολογική επιβάρυνηση για τους ιδιοκτήτες των ακινήτων
αυτών. Να σημειωθεί ότι οι τιμές εκκίνησης για τον προσδιορισμό της αξίας των
ακινήτων που βρίσκονται σε περιοχές εκτός αντικειμενικού συστήματος είχαν
προσδιορισθεί από την Εφορία μόλις πριν από ένα χρόνο (τον Δεκέμβριο του 1996)
και παρά το γεγονός αυτό κάποιοι θεωρούν ότι είναι ώρα για την αύξησή τους.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N41</CAT>
<ED>
Κωδικός άρθρου: A16048N412</ED>
<ID>
ID:136649

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N41&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Προβλήματα... με το ζόρι
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

ΤΩΡΑ που το φορολογικό νομοσχέδιο γίνεται νόμος του κράτους θα ήταν χρήσιμος
ένας απολογισμός της φορολογικής πολιτικής του 1998 και των αντιδράσεων που
έχει προκαλέσει. 
Σίγουρα το 1998 θα είναι χρονιά σκληρής φορολογίας για όλους και κυρίως για
τους χαμηλοσυνταξιούχους και τους χαμηλόμισθους. Η εισοδηματική αφαίμαξη που
θα υποστούν θα είναι η υψηλότερη της τελευταίας πενταετίας. Και όμως οι
αντιδράσεις για τη φορολογία ήταν σε σύγκριση με τις προηγούμενες χρονιές από
υποτονικές έως ανύπαρκτες. Με εξαίρεση τις αλλαγές στην παρακράτηση του φόρου,
όπου το υπουργείο Οικονομικών εμφανίσθηκε να υποχωρεί οριακά εξαιτίας των
αντιδράσεων, όλα τα υπόλοιπα θέματα που δημιούργησαν δυσαρέσκεια και
προκάλεσαν αντιδράσεις αφορούσαν την τρέχουσα φορολογική πρακτική, όπως π.χ.
τη διαδικασία κατάθεσης των φορολογικών δηλώσεων.

Με άλλα λόγια, το υπουργείο Οικονομικών δημιούργησε προβλήματα εκεί που δεν
υπήρχαν και εκεί που δεν υπήρχε κανένα δημοσιονομικό όφελος. Αν η κίνηση αυτή
δεν ήταν επιλογή επικοινωνιακής τακτικής, τότε το μόνο που μπορεί να σκεφθεί
ένας λογικός φορολογούμενος είναι ότι υπάρχει έλλειμμα φορολογικής σκέψης.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N41</CAT>
<ED>
Κωδικός άρθρου: A16048N413</ED>
<ID>
ID:136714

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N41&aa=3</URL></REF>


Article

<CATEGORY>vin08</CATEGORY>

 <H5>Πλυντήριο βρώμικου χρήματος η Ελλάδα
</H5><H2>Μαύρες καταθέσεις
</H2>
Αλβανική και ρωσική μαφία ξεπλένουν λεφτά στην Ελλάδα. Στο συμπέρασμα αυτό
έχουν καταλήξει οι αρμόδιες αρχές, που ελέγχουν περιπτώσεις ξεπλύματος
βρώμικου χρήματος. Οι υπηρεσίες αυτές, μάλιστα, σε ειδική έκθεσή τους προς
τους αρμόδιους διεθνείς φορείς που ελέγχουν σε παγκόσμιο επίπεδο το ξέπλυμα
χρήματος, περιγράφουν τη μεθοδολογία που ακολουθούν η αλβανική και η ρωσική
μαφία, για να ξεπλένουν τα χρήματα από παράνομες δραστηριότητες.

Σύμφωνα με πληροφορίες, στην τελευταία ετήσια έκθεση για τον έλεγχο του
ξεπλύματος βρώμικου χρήματος αναφέρεται ότι η κατάσταση στην Ελλάδα έχει
αλλάξει σημαντικά. Αιτία της αλλαγής αυτής θεωρείται το γεγονός ότι έχει
αυξηθεί κατακόρυφα ο αριθμός των μεταναστών (νομίμων και παρανόμων) που
προέρχονται από βαλκανικές χώρες και από χώρες της πρώην Σοβιετικής Ένωσης.

1 Τους λαθρομετανάστες από την Αλβανία «εκμεταλλεύθηκε» η αλβανική
μαφία, η οποία ξεπλένει χρήματα στην Ελλάδα. Όπως τονίζεται στη σχετική
έκθεση, χρήματα από την παράνομη δραστηριότητα της αλβανικής μαφίας έχουν
κατατεθεί και σε πιστωτικά ιδρύματα, που δραστηριοποιούνται στην ελληνική
αγορά. Αυτό, άλλωστε, προέκυψε από τις αναφορές που έκαναν στην επιτροπή
ελληνικές τράπεζες. Δεν αποκλείεται, μάλιστα, μέλη της αλβανικής μαφίας να
έχουν επιχειρηματικές σχέσεις με επιχειρηματίες στην Ελλάδα.

2 Όσον αφορά τη δραστηριότητα της ρωσικής μαφίας, οι αρμόδιες υπηρεσίες
θεωρούν ότι το ξέπλυμα γίνεται κυρίως από ανθρώπους που προέρχονται από χώρες
της πρώην Σοβιετικής Ένωσης, στις οποίες ζούσαν και Έλληνες.

Οι υπηρεσίες άρχισαν να κάνουν ελέγχους για ξέπλυμα, όταν διαπιστώθηκε ότι
ορισμένοι «μετανάστες», που προέρχονται από τις συγκεκριμένες χώρες, ζούσαν ως
εκατομμυριούχοι, έχοντας συγκεντρώσει μεγάλες αποταμιεύσεις με την τμηματική
κατάθεση μικρών ποσών κάθε φορά. Διατυπώνεται η άποψη ότι τα ποσά αυτά
προέρχονται κυρίως από το εμπόριο των ναρκωτικών και την πορνεία.

3 Μια άλλη κατηγορία ξεπλύματος βρώμικου χρήματος εντοπίσθηκε μετά την
απελευθέρωση της κίνησης κεφαλαίων, όταν άρχισε να γίνεται εισαγωγή στην
Ελλάδα ξένων κεφαλαίων. Τα κεφάλαια αυτά κατατίθενται προσωρινά σε τραπεζικούς
λογαριασμούς και μέσα σε μικρό χρονικό διάστημα εξάγονταν πάλι στο εξωτερικό
με νόμιμες διαδικασίες.

Παράλληλα, αναφέρεται ότι το ξέπλυμα βρώμικου χρήματος γίνεται και με αγορές
ακινήτων, αλλά και διαφόρων χρεογράφων και αξιογράφων.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N42</CAT>
<ED>
Κωδικός άρθρου: A16048N421</ED>
<ID>
ID:136595

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N42&aa=1</URL></REF>


Article

<CATEGORY>vin08</CATEGORY>

 <H2>Σενάρια για τη σωτηρία της Βιομηχανίας Φωσφορικών Λιπασμάτων
</H2>
ΚΑΒΑΛΑ

ΚΙΝΗΤΟΠΟΙΗΣΗ των φορέων της Καβάλας για τη σωτηρία της Βιομηχανίας Φωσφορικών
Λιπασμάτων Καβάλας (ΒΦΛ) αποφασίστηκε χθες σε έκτακτη σύσκεψη που συγκάλεσε το
διοικητικό συμβούλιο των εργαζομένων.

Στη σύσκεψη παραβρέθηκαν εκπρόσωποι του πολιτικού κόσμου, οικονομικοί
παράγοντες, εκπρόσωποι φορέων κ.ά. Κατατέθηκαν απόψεις και προτάσεις οι οποίες
αποσκοπούν στην ανεξάρτητη λειτουργία της ΒΦΛ, ενώ τονίσθηκε σχεδόν από όλους
πως η πιθανολογούμενη συνένωσή της με τις Χημικές Βιομηχανίες Βορείου Ελλάδος
(ΧΒΒΕ) θα σημάνει τον μαρασμό της, αφού αποτελεί τον κυριότερο οικονομικό
παράγοντα όχι μόνο της Καβάλας, αλλά και της ευρύτερης περιοχής, καθώς και
πολλών άλλων διαμερισμάτων της χώρας, αφού διαθέτει τα προϊόντα της
(λιπάσματα) με τιμές ιδιαίτερα προσιτές για τον αγροτικό κόσμο, ενώ τα
εξαγωγικά της ανοίγματα σε εύρωστες οικονομικά χώρες αποφέρουν συναλλαγματικά
οφέλη στην Ελλάδα.

Μεταξύ άλλων, στη σύσκεψη που έγινε στην αίθουσα της Δημοτικής Βιβλιοθήκης
Καβάλας ανέπτυξαν τις θέσεις τους οι βουλευτές Καβάλας Γεώργιος
Παναγιωτόπουλος, Γιώργος Καλατζής, ο δήμαρχος Καβάλας Λευτέρης Αθανασιάδης, ο
πρόεδρος του Νομαρχιακού Συμβουλίου Βασίλης Καγκαΐδης.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N42</CAT>
<ED>
Κωδικός άρθρου: A16048N422</ED>
<ID>
ID:136650

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N42&aa=2</URL></REF>


Article

<CATEGORY>vin08</CATEGORY>

 <H5>ΓΙΑ ΠΟΙΕΣ ΕΛΛΕΙΜΜΑΤΙΚΕΣ ΔΗΜΟΣΙΕΣ ΕΠΙΧΕΙΡΗΣΕΙΣ ΧΤΥΠΑΕΙ Η ΚΑΜΠΑΝΑ ΤΟΥ ΓΙΑΝΝΟΥ
ΠΑΠΑΝΤΩΝΙΟΥ * ΑΠΟ ΤΗΝ ΟΛΥΜΠΙΑΚΗ Θ' ΑΡΧΙΣΕΙ ΤΟ ΞΕΚΑΘΑΡΙΣΜΑ ΤΩΝ ΚΑΝΟΝΙΣΜΩΝ ΕΡΓΑΣΙΑΣ
</H5><H5>Και αποκλεισμοί οδών και παράταξη τρακτέρ στην Εθνική
</H5><H5>Αύριο κινούνται μόνο ταξί και Ι.Χ.
</H5><H2>Στο τραπέζι κεκτημένα - προνόμια εργαζομένων στις ΔΕΚΟ
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Στο «μικροσκόπιο» μπαίνουν από αύριο τα ωράρια απασχόλησης, οι υπερωρίες, τα
ρεπό, τα επιδόματα και το καθεστώς των μεταθέσεων - προαγωγών των εργαζομένων
στις ΔΕΚΟ.

Η αρχή για την αναθεώρηση των Γενικών Κανονισμών Προσωπικού, βάσει της
σχετικής τροπολογίας του υπουργείου Εθνικής Οικονομίας, η οποία αναμένεται να
κατατεθεί στη Βουλή αύριο, θα γίνει από τις τέσσερις ΔΕΚΟ (Ολυμπιακή
Αεροπορία, ΟΑΣΑ, ΕΛΤΑ, ΟΣΕ) που είναι ελλειμματικές ή τελούν υπό καθεστώς εξυγίανσης.

ΕΠΙΣΗΣ, αύριο, το υπουργείο Μεταφορών αναμένεται να καταθέσει άλλη τροπολογία,
σύμφωνα με την οποία στην Ολυμπιακή Αεροπορία θα διατηρηθούν οι κανονισμοί
εργασίας του νόμου 2271/94 (άρθρο 3) για την εξυγίανση της εταιρείας, που
ίσχυαν ως τις 31 Δεκεμβρίου 1997.

Οι κανονισμοί αυτοί, που εφαρμόστηκαν στο διάστημα 1995-1997, όσο δηλαδή
διήρκεσε το πρόγραμμα εξυγίανσης της Ο.Α., έπαψαν να ισχύουν από τις αρχές του
μήνα και ορισμένοι κλάδοι εργαζομένων (ιπτάμενοι συνοδοί και φροντιστές)
άρχισαν τις τελευταίες μέρες να διατυπώνουν αιτήματα για επαναφορά των
προηγούμενων κανονισμών εργασίας.

Με την τροπολογία για την Ο.Α., η κυβέρνηση επιδιώκει να βάλει «φρένο» σε
ενδεχόμενο πισωγύρισμα της εταιρείας στο πριν από την εξυγίανση καθεστώς, όπου
ίσχυαν κανονισμοί εργασίας με αυξημένα προνόμια για το προσωπικό της.

Στο «πνεύμα» των εργασιακών κανόνων που ίσχυσαν στη διάρκεια της εξυγίανσης
της Ο.Α. θα ξεκινήσει και ο διάλογος για τη σύνταξη καινούργιων κανονισμών
εργασίας, μέσα σε διάστημα δύο μηνών.

Στο τραπέζι των διαπραγματεύσεων, ανάμεσα στη διοίκηση του εθνικού
αερομεταφορέα και τους εργαζόμενους, θεωρείται βέβαιο ότι θα τεθούν εκ νέου τα
πάσης φύσεως επιδόματα (τροφής, απασχόλησης εκτός έδρας κ.λπ.) όλου του
προσωπικού και κυρίως των ιπταμένων.

Επίσης, θα συζητηθούν ο επανακαθορισμός των ημερών ανάπαυσης (ρεπό) των
ιπταμένων μετά τα μεγάλα ταξίδια και η μείωση του αριθμού των πληρωμάτων
καμπίνας επιβατών, ανάλογα με τους τύπους των αεροσκαφών. Ακόμα, θα αλλάξει
ριζικά το καθεστώς των αναρρωτικών αδειών των ιπταμένων και θα καθιερωθούν
αυστηροί έλεγχοι για τις ημέρες των απουσιών τους και την πιστοποίηση των
δηλουμένων από τους ίδιους ασθενειών.

Σε νέες βάσεις θα μπουν και οι κανονισμοί που αφορούν στην επικουρική
ασφάλιση, καθώς και εκείνοι που σχετίζονται με την παροχή δωρεάν εισιτηρίων
στους υπαλλήλους της Ο.Α. και τα μέλη των οικογενειών τους.

Επιπλέον, υπό αναθεώρηση είναι και οι κανονισμοί που σχετίζονται με την
προσφορά υπερεργασίας, τις προσλήψεις και το εποχιακό προσωπικό, ενώ θα
καθιερωθούν οι εσωτερικές μετακινήσεις υπαλλήλων για την κάλυψη κενών σε
διαφόρους τομείς.

Στον Οργανισμό Αστικών Συγκοινωνιών της Αθήνας (ΟΑΣΑ), όπου τα ελλείμματα
ξεπερνούν τα 700 δισ. δραχμές, οι νέοι κανονισμοί εργασίας, σύμφωνα με την
τροπολογία του υπουργείου Εθνικής Οικονομίας, θα πρέπει να ολοκληρωθούν έως
τον ερχόμενο Ιούνιο.

Στις συζητήσεις μεταξύ των διοικήσεων των επιχειρήσεων του ΟΑΣΑ και των
εργαζομένων τους, το κυριότερο από τα θέματα που θα τεθούν θα είναι αυτό της
αλλαγής των ωραρίων απασχόλησης. Στόχος του ΟΑΣΑ είναι η εξασφάλιση του
απαιτούμενου προσωπικού ­ κυρίως οδηγών για τα λεωφορεία και τα τρόλεϊ και
μηχανοδηγών για τον Ηλεκτρικό ­ κατά τις ώρες αιχμής των μετακινήσεων του
κοινού (πρωί και μεσημέρι). Αυτό εκτιμάται ότι μπορεί να διασφαλιστεί με την
καθιέρωση ενός «σπαστού» ωραρίου απασχόλησης.

Σημειώνεται ότι ο μεγαλύτερος όγκος των οδηγών της πρωινής βάρδιας στα τρόλεϊ
και τα λεωφορεία τελειώνει την εργασία του λίγο πριν από το μεσημέρι, με
αποτέλεσμα να παρουσιάζονται ελλείψεις προσωπικού στις μεταμεσημβρινές ώρες
αιχμής με το κλείσιμο των καταστημάτων και των υπηρεσιών, δηλαδή τότε που η
επιβατική κίνηση αυξάνεται. Το ίδιο ισχύει και για τους μηχανοδηγούς του
Ηλεκτρικού. Εκτιμάται ότι με την καθιέρωση του σπαστού ωραρίου θα εξασφαλιστεί
προσωπικό για όλες τις ώρες αιχμής.

Επίσης, θα συζητηθεί το θέμα των μετατάξεων περίπου 800 εργαζομένων από τον
ΟΑΣΑ, η κατάργηση της μεταφοράς των ρεπό που συμπίπτουν με τις ημέρες των
αργιών, όπως επίσης και η κατάργηση των ρεπό που χορηγούνται στους
εργαζόμενους την ημέρα της ονομαστικής τους εορτής.

Στο τραπέζι των συζητήσεων θα τεθεί και το θέμα των αποσπασμένων οδηγών σε
βουλευτές, υπουργούς και άλλες υπηρεσίες του Δημοσίου (υπολογίζονται σε
περίπου 300). Μέχρι τώρα οι οδηγοί που επιστρέφουν στον ΟΑΣΑ δεν ξανανεβαίνουν
στα λεωφορεία ή τα τρόλεϊ αλλά προωθούνται σε διοικητικές υπηρεσίες. Την ίδια
στιγμή, λόγω έλλειψης οδηγών και τροχαίου υλικού, από τα 13.000 δρομολόγια που
προγραμματίζονται καθημερινά «χάνονται» περίπου τα 1.000.

Στα ΕΛΤΑ με τους περίπου 11.500 υπαλλήλους και τα ελλείμματα να ξεπερνούν τα
60 δισ. δραχμές, η προσπάθεια για την καθιέρωση νέου Γενικού Κανονισμού
Προσωπικού έχει ήδη ξεκινήσει.

Στο σχέδιο του νέου Κανονισμού, που παρουσίασε πρόσφατα στους εργαζόμενους η
Διοίκηση των ΕΛΤΑ, περιλαμβάνονται τρεις ουσιαστικές αλλαγές.

Συγκεκριμένα, προβλέπεται η καθιέρωση ειδικοτήτων βάσει του, κατά περίπτωση,
εκτελούμενου έργου και η ένταξη του προσωπικού σε αυτές ανάλογα με το επίπεδο
των γραμματικών του γνώσεων, την εμπειρία, τα καθήκοντα και τα προσόντα του.

Ο νέος Κανονισμός προβλέπει, ότι μεταξύ των ειδικοτήτων δεν θα υπάρχουν
στεγανά και το προσωπικό, ανάλογα με τα προσόντα του, θα μπορεί να αλλάζει
ελεύθερα ειδικότητα. Επίσης, τα άτομα ενός τομέα που πλεονάζουν, ο Οργανισμός
θα τα απασχολεί σε άλλο τομέα.

Ακόμα, καθιερώνεται νέο σύστημα στελέχωσης των θέσεων ευθύνης. Αυτό θα γίνεται
μέσω προκηρύξεων, όπου θα καθορίζονται τα κριτήρια, οι στόχοι, οι όροι και η
διαδικασία επιλογής.

Με το νέο Κανονισμό αλλάζει και το σύστημα των μεταθέσεων. Όλο το προσωπικό
των ΕΛΤΑ κατατάσσεται σε Ενιαίο Πίνακα Μεταθετότητας και θα μετατίθεται βάσει
των μορίων που θα συγκεντρώνει και της βαθμολογίας των επιμέρους κριτηρίων
(αρχαιότητα, τόπος συμφερόντων, κοινωνικά κριτήρια, τυπικά προσόντα,
πειθαρχικό μητρώο).

Με την εφαρμογή του νέου Κανονισμού εργασίας η Διοίκηση των ΕΛΤΑ σκοπεύει να
στελεχώσει, μεταξύ άλλων, τα 30 νέα ταχυδρομικά γραφεία που θα λειτουργήσουν
στην Αττική.

Την ίδια στιγμή, στον ΟΣΕ, με τους 11.700 εργαζομένους και τα ελλείμματα να
πλησιάζουν τα 480 δισ. δρχ., εκείνο που απασχολεί περισσότερο τη Διοίκηση
είναι «η εξασφάλιση της μισθοδοσίας του επόμενου μηνός».

Η ελαστικοποίηση του ωραρίου εργασίας για ορισμένες κατηγορίες εργαζομένων
(μηχανοδηγούς, τεχνικούς γραμμών κ.λπ.), μέσα από την αλλαγή των κανονισμών
εργασίας, είναι ένα από τα θέματα που θα συζητηθούν μέσα στο επόμενο εξάμηνο.

Επίσης, θα συζητηθεί το θέμα της ορθότερης διαχείρησης και εξέλιξης του προσωπικού.

ΛΑΡΙΣΑ

ΚΑΤΑ ΜΗΚΟΣ της Εθνικής οδού Αθηνών-Λάρισας-Θεσσαλονίκης θα παρατάξουν τον
κύριο όγκο των τρακτέρ τους, χωρίς όμως να την αποκλείσουν, οι αγρότες της
Θεσσαλίας κατά την προγραμματισμένη κινητοποίηση στις 2 Φεβρουαρίου.

Την παραπάνω απόφαση πήρε σε έκτακτη σύσκεψη που έγινε στη Λάρισα, προχθές το
Σάββατο, η Πανθεσσαλική Συντονιστική Επιτροπή, χωρίς ωστόσο να διευκρινίσει τα
ακριβή σημεία στα οποία θα παραταχθούν τα τρακτέρ. Πάντως ως την ημέρα εκείνη
(τη Δευτέρα 2 Φεβρουαρίου) η Πανθεσσαλική αποφάσισε τη διοργάνωση εκδηλώσεων
που θα έχουν στόχο την «τόνωση του ηθικού» των αγροτών αλλά και τον συμβολικό
αποκλεισμό επαρχιακών δρόμων. Επίσης η Πανθεσσαλική ζήτησε από τις νομαρχιακές
επιτροπές να συντονίσουν από σήμερα την έξοδο των τρακτέρ στις πλατείες των χωριών.

Ήδη η Νομαρχιακή Συντονιστική Επιτροπή της Καρδίτσας αποφάσισε για την
ερχόμενη Τετάρτη τον δίωρο αποκλεισμό της Εθνικής Οδού Καρδίτσας-Αθηνών στο
ύψος του Νέου Μοναστηρίου, ενώ η αντίστοιχη επιτροπή της Λάρισας αναμένεται να
συνέλθει εντός των προσεχών ημερών προκειμένου να αποφασίσει ποιο σημείο θα αποκλείσει.

Κατά τη διάρκεια της προχθεσινής σύσκεψης εκτιμήθηκε ως ικανοποιητική η πορεία
των προγραμματισμένων μέχρι σήμερα κινητοποιήσεων (την Παρασκευή έγινε δίωρος
αποκλεισμός της σιδηροδρομικής γραμμής Αθηνών-Θεσσαλονίκης και Βόλου-
Καλαμπάκας, στον Σταυρό των Φαρσάλων).

Ο κ. Βαγγέλης Μπούτας, εκ μέρος της Πανθεσσαλικής Συντονιστικής Επιτροπής και
βουλευτής του ΚΚΕ, υποστήριξε «ότι οι αγρότες περιμένουν την απάντηση του
Πρωθυπουργού στο αίτημά τους για συνάντηση μαζί του. Σε περίπτωση δε αρνήσεώς
του, οι αγρότες θα κληθούν να αποφασίσουν μετά την προγραμματισμένη τους
κινητοποίηση στις 2 Φεβρουαρίου αν θα κλιμακώσουν ή όχι τις κινητοποιήσεις
τους και με ποιο τρόπο.

Ωστόσο προχθές, το Πειθαρχικό του ΠΑΣΟΚ Λάρισας διέγραψε (προσωρινή αναστολή
της κομματικής του ιδιότητας) τον σιδηροδρομικό Αντώνη Θεοδωρόπουλο για
αντικομματική συμπεριφορά. Υπενθυμίζεται ότι ο Θεοδωρόπουλος, στις
κινητοποιήσεις των αγροτών του Δεκεμβρίου του 1996, παρουσιάστηκε ως
αδικημένος αγρότης σε κεντρικό δελτίο ειδήσεων τηλεοπτικού σταθμού της Αθήνας
επιδεικνύοντας την κομματική του ταυτότητα.

ΤΕΤΡΑΗΜΕΡΟ ταλαιπωρίας αρχίζει για το επιβατικό κοινό της πρωτεύουσας. Αύριο
θα πάρουν μέρος σε 24ωρη απεργία, που οργανώνει η ΓΣΕΕ, οι εργαζόμενοι:

* Στα τρόλεϊ (ΗΛΠΑΠ).

* Στα λεωφορεία (ΕΘΕΛ).

* Στον Ηλεκτρικό Σιδηρόδρομο και στα πράσινα λεωφορεία (ΗΣΑΠ).

* Στην Ολυμπιακή Αεροπορία.

* Στα τρένα του ΟΣΕ.

* Στις Τράπεζες και στις ΔΕΚΟ (ΔΕΗ, ΟΤΕ, ΕΛΤΑ, ΕΥΔΑΠ κ.ά.).

Λόγω της νέας, αυριανής, κινητοποίησης της ΓΣΕΕ θα προκληθούν σοβαρότατα
προβλήματα στις μετακινήσεις του επιβατικού κοινού της πρωτεύουσας, αφού θα
κινούνται μόνον τα Ι.Χ. και τα ταξί. Όσοι σκοπεύουν να ταξιδέψουν με την Ο.Α.
θα πρέπει να ενημερωθούν για τις ματαιώσεις των δρομολογίων, ενώ ενημέρωση
χρειάζεται και για τα δρομολόγια του ΟΣΕ.

Επίσης, αύριο θα πρέπει οι οδηγοί να αποφύγουν την κάθοδό τους στο κέντρο της
Αθήνας, αφού εκτός από το μποτιλιάρισμα θα συναντήσουν και την εργατική
διαδήλωση, που θα αρχίσει στις 11 π.μ., στην Πλατεία Κάνιγγος. Διευκρινίζεται
ότι σήμερα όλα τα μέσα μαζικής μεταφοράς και οι ΔΕΚΟ - Τράπεζες λειτουργούν κανονικά.

Για την Τετάρτη, την Πέμπτη και την Παρασκευή έχουν προγραμματιστεί νέες
κινητοποιήσεις στον χώρο των αστικών συγκοινωνιών. Ειδικότερα, τα τρόλεϊ, ο
Ηλεκτρικός Σιδηρόδρομος, τα πράσινα λεωφορεία και τα λεωφορεία (ΕΘΕΛ) δεν θα
κινηθούν την Τετάρτη, την Πέμπτη και την Παρασκευή από την έναρξη της
κυκλοφορίας έως τις 9 π.μ. και από τις 9 μ.μ. μέχρι τη λήξη της κυκλοφορίας.

Τα εργατικά συνδικάτα ζητούν να αποσυρθεί ή να τροποποιηθεί η διάταξη που έχει
περιληφθεί στο φορολογικό νομοσχέδιο και επιχειρεί την κατάργηση των ελεύθερων
συλλογικών διαπραγματεύσεων στον χώρο των ΔΕΚΟ. 
Η ΓΣΕΕ ανακοίνωσε ότι θα προσφύγει στο Διεθνές Γραφείο Εργασίας και απειλεί να
κλιμακώσει τις απεργίες, ώστε να ανατραπεί η εφαρμογή της επίμαχης διάταξης, η
οποία προβλέπει ότι αν έπειτα από 6 μήνες οι διαπραγματεύσεις για τη σύναψη
κανονισμού προσωπικού στις ελλειμματικές ΔΕΚΟ (ΟΑΣΑ, Ο.Α., ΟΣΕ, ΗΛΠΑΠ) δεν
καρποφορήσουν, το θέμα θα παραπέμπεται στη Βουλή.

Ο υπουργός Εθνικής Οικονομίας Γ. Παπαντωνίου αναμένεται να επαναδιατυπώσει
αύριο την επίμαχη διάταξη, δηλαδή θα προβλέπει το εξάμηνο των διαπραγματεύσεων
και θα καθορίζει ποιες είναι οι ελλειμματικές ΔΕΚΟ στις οποίες θα εφαρμοστεί η διάταξη.

*Προβλήματα στην καταγραφή των λαθρομεταναστών για να πάρουν την κάρτα
εργασίας θα προκαλέσει η απεργία που αρχίζουν από την Τετάρτη οι εργαζόμενοι
στον ΟΑΕΔ. Η απεργία θα συνεχιστεί μέχρι τις 6 Φεβρουαρίου. Η Ομοσπονδία
Υπαλλήλων του ΟΑΕΔ, που οργανώνει την απεργία, ζητεί:

* Τη λήψη άμεσων μέτρων κατά τη διαδικασία νομιμοποίησης των αλλοδαπών για τη
σωστή λειτουργία των υπηρεσιών και την ανακούφιση των εργαζομένων.

* Την άμεση έγκριση 600 ωρών υπερωριακής απασχόλησης για τους διοικητικούς
υπαλλήλους το 1998.

Τέλος, υπενθυμίζεται ότι για τις 3 και 4 Φεβρουαρίου η ΓΕΝΟΠ-ΔΕΗ έχει
προγραμματίσει 48ωρη πανελλαδική απεργία. Η επίμαχη τροπολογία για το
ασφαλιστικό της ΔΕΗ τελικά αποσύρθηκε.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N44</CAT>
<ED>
Κωδικός άρθρου: A16048N442</ED>
<ID>
ID:136651

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N44&aa=2</URL></REF>


Article

<CATEGORY>vin08</CATEGORY>

 <H2>Νέες συμβάσεις για την ΤΕΒ
</H2>
ΝΕΟ ΕΡΓΟ προϋπολογισμού 16,5 δισ. δρχ. ανέλαβε να κατασκευάσει η ΤΕΒ Α.Ε.
Πρόκειται για τμήμα της Εγνατίας Οδού και συγκεκριμένα της παράκαμψης Καβάλας
­ συμπληρωματικές εργασίες στο τμήμα Άγ. Ανδρέας - Αγ. Σύλλας - Άσπρα Χώματα
και κατασκευή τμήματος Άσπρα Χώματα - Νέα Καρβάλη. Η σύμβαση υπεγράφη ήδη.

Παράλληλα η ΤΕΒ ανέλαβε το έργο της μεταστέγασης της Διεύθυνσης Καρτών της
Alpha Τραπέζης Πίστεως στο κτίριο Παγκρατίου, το κόστος της οποίας ανέρχεται
σε 137 εκατ. δρχ.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N45</CAT>
<ED>
Κωδικός άρθρου: A16048N451</ED>
<ID>
ID:136596

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N45&aa=1</URL></REF>


Article

<CATEGORY>vin08</CATEGORY>

 <H2>76% πάνω τα κέρδη της ΑΒΑΞ
</H2>
ΑΥΞΗΣΗ 70% παρουσίασε στην περίοδο Ιανουαρίου - Σεπτεμβρίου 1997 ο κύκλος
εργασιών της εταιρείας ΑΒΑΞ. Έφθασε τα 7,877 δισ. δρχ. έναντι 4,635 δισ. δρχ.
στο αντίστοιχο εννεάμηνο του 1996. Τα καθαρά προ φόρων κέρδη αυξήθηκαν 76% στα
1,244 δισ. δρχ. έναντι 705 εκατ. δρχ. στο εννεάμηνο του 1996. Το ανεκτέλεστο
υπόλοιπο της εταιρείας διαμορφώθηκε στα 46 δισ. δρχ.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N45</CAT>
<ED>
Κωδικός άρθρου: A16048N452</ED>
<ID>
ID:136652

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N45&aa=2</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΥΔΡΟΧΟΟΣ

(20 Ιανουαρίου - 18 Φεβρουαρίου). Θα κλεισθείτε στον εαυτό σας και θα
καλλιεργείτε αρνητικές σκέψεις και παράπονα. Η αλήθεια είναι ότι σήμερα η
επικοινωνία με τους άλλους θα είναι δύσκολη.

ΙΧΘΥΕΣ

(19 Φεβρουαρίου - 20 Μαρτίου). Σήμερα θα νιώθετε ότι οι άλλοι δεν σας
καταλαβαίνουν ­ ότι σας παραμελούν. Εμπόδια θα υπάρχουν και στην
πραγματοποίηση ενός στόχου σας, ενώ το οικονομικό σάς αγχώνει.

ΚΡΙΟΣ

(21 Μαρτίου - 19 Απριλίου). Οι σχέσεις σας με γονείς, προϊσταμένους, γυναίκες
και παιδιά θα είναι δύσκολες. Θα νιώθετε άγχος και καταπίεση. Αποφύγετε να
κάνετε σημαντικές επαφές ή να πάρετε σοβαρές αποφάσεις.

ΤΑΥΡΟΣ

(20 Απριλίου - 20 Μαΐου). Γίνεσθε στενόμυαλοι και δογματικοί, σήμερα ­
αποφύγετε ιδεολογικές και πολιτικές συζητήσεις. Σ' ένα ταξίδι μπορεί να
υπάρξουν εμπόδια ­ σε μια δίκη επίσης.

ΔΙΔΥΜΟΙ

(21 Μαΐου - 21 Ιουνίου). Ψυχρή η ατμόσφαιρα στον ερωτικό τομέα. Προβλήματα και
έγνοιες στον οικονομικό. Δύσκολη η επικοινωνία με όλους γενικά. Μην αφήνεσθε
σε αρνητικές σκέψεις.

ΚΑΡΚΙΝΟΣ

(22 Ιουνίου - 22 Ιουλίου). Η κόντρα Σελήνης - Κρόνου σάς κάνει να νιώθετε
μοναξιά και καταπίεση. Αποφύγετε προστριβές με προϊσταμένους, με γονείς, με
τον σύντροφό σας.

ΛΕΩΝ

(23 Ιουλίου - 22 Αυγούστου). Δεν θα επικοινωνείτε άνετα με τους άλλους,
σήμερα. Σε τυχόν συζητήσεις, θα είστε δογματικοί και στενόμυαλοι. Αποφύγετε
κόντρες με προϊσταμένους, γονείς, συγγενείς εξ αγχιστείας.

ΠΑΡΘΕΝΟΣ

(23 Αυγούστου - 23 Σεπτεμβρίου). Δεν θα επικοινωνείτε εύκολα με τα αγαπημένα
σας πρόσωπα, σήμερα. Θα σας στενοχωρούν και προβλήματα οικονομικά.
Περιορισμένη θα είναι και η δημιουργική σας ικανότητα.

ΖΥΓΟΣ

(24 Σεπτεμβρίου - 23 Οκτωβρίου). Ψυχρή η ατμόσφαιρα στο σπίτι και στην
οικογένεια. Θα αισθάνεσθε μοναξιά και θα σας απασχολεί το παρελθόν. Ο Κρόνος
επηρεάζει τώρα τους γεννημένους γύρω στις 8 Οκτωβρίου.

ΣΚΟΡΠΙΟΣ

(24 Οκτωβρίου - 22 Νοεμβρίου). Θα νιώθετε κούραση σωματική και πνευματική.
Δύσκολες θα είναι οι σχέσεις σας με τους άλλους. Στη δουλειά σάς ασκείται
καταπίεση. Αποφύγετε ανώφελες κόντρες.

ΤΟΞΟΤΗΣ

(23 Νοεμβρίου - 21 Δεκεμβρίου). Το οικονομικό, τα παιδιά σας ή μια αισθηματική
σχέση σάς προκαλούν στενοχώρια. Αποφύγετε περιττά έξοδα όσο μπορείτε, αλλά και
τυχερά παιχνίδια.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Η κόντρα Σελήνης - Κρόνου δημιουργεί
προβλήματα στο σπίτι, στην οικογένεια, στον γάμο σας. Ο Κρόνος επηρεάζει,
τώρα, πιο άμεσα τους γεννημένους γύρω στις 6 Ιανουαρίου.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: N46</CAT>
<ED>
Κωδικός άρθρου: A16048N461</ED>
<ID>
ID:136582

</ID><URL>http://ta-nea.dolnet.gr/neaweb/neafile.print_unique?e=A&f=16048&m=N46&aa=1</URL></REF>


Article

<CATEGORY>vin10</CATEGORY>

 <H5>Ο ΟΛΥΜΠΙΑΚΟΣ ΜΟΝΟΣ ΠΡΩΤΟΣ ­ Ο ΤΖΟΡΤΖΕΒΙΤΣ ΧΑΤ - ΤΡΙΚ
</H5><H2>Έκλεισε ρετιρέ
</H2>
Ο ΟΛΥΜΠΙΑΚΟΣ με πρωταγωνιστή τον Πρέντραγκ Τζόρτζεβιτς που πέτυχε χατ-τρικ,
θριάμβευσε χθες στο ΟΑΚΑ επί του Αθηναϊκού με 4-0 και σε συνδυασμό με την ήττα
της ΑΕΚ στη Νίκαια, βρέθηκε για πρώτη φορά εφέτος μόνος του στην κορυφή της βαθμολογίας.

σελίδα 3

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16048O001</ED>
<ID>
ID:136597

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O00&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ-ΑΕΚ 47-39
</H5><H2>Ντέρμπι με σκορ από παιδικό πρωτάθλημα </H2>
σελίδα 15

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16048O002</ED>
<ID>
ID:136653

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O00&aa=2</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ
</H5><H2>Φουλ για Ευρώπη </H2>
σελίδα 12

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16048O003</ED>
<ID>
ID:136695

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Ο Ζαΐμι την γκρέμισε από την κορυφή </H2>
σελίδες 1, 12, 13

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16048O004</ED>
<ID>
ID:136723

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Πάω για 200 γκολ </H2>
σελ
ίδα
7

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16048O005</ED>
<ID>
ID:136742

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O00&aa=5</URL></REF>


Article

<CATEGORY>vin10</CATEGORY>

 <H2></H2><H2>Ο πιο ταχύς στον κόσμο </H2>
ΤΑ ΕΛΛΗΝΙΚΑ σπριντ έκαναν χθες την πρώτη επίδειξη δύναμης εν όψει του
Ευρωπαϊκού Πρωταθλήματος της Βαλένθια με 6.51 από Γενοβέλη, 6.59 από
Παυλακάκη, 7.23 από Κόφφα.

σελίδα 22

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16048O006</ED>
<ID>
ID:136751

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O00&aa=6</URL></REF>


Article

<CATEGORY>vin10</CATEGORY>

 <H5>ΝΤΟΥΜΙΤΡΙΟΥ: ΑΝΕΠΙΤΡΕΠΤΟ ΝΑ ΔΕΧΕΣΑΙ ΓΚΟΛ ΑΠΟ ΣΤΗΜΕΝΕΣ ΦΑΣΕΙΣ
</H5><H5>Δεν ήμασταν έτοιμοι για μποξ
</H5><H2>Εμείς φταίμε
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Γκρέταρσον, Ζαΐμι. Ο δεύτερος μίλησε τελευταίος

«ΕΜΕΙΣ φταίμε για την ήττα»! Αυτό ήταν το νόημα όσων είπε μετά το αναπάντεχο
και οδυνηρό 2-3, ο τεχνικός της ΑΕΚ Ντουμίτρου Ντουμιτρίου. Ο προπονητής της
ΑΕΚ (μίλησε με δική του επιθυμία αν και φιλοξενούμενος δεύτερος!) υποστήριξε:

«Δεν επιτρέπεται η ομάδα μου να δέχεται τρία γκολ, τα δύο από στημένες φάσεις!
Οι παίκτες μου έχασαν τους αντιπάλους, μέσα σε τέσσερα-πέντε μέτρα. Βρέθηκαν
ελεύθεροι ­ αυτό όμως δεν έχει ξαναγίνει! Στο δεύτερο ημίχρονο παίξαμε όπως
έπρεπε να κάνουμε στην αρχή. Εκεί, φάνηκε η διαφορά στην αξία των δύο ομάδων.
Εμείς προκαλέσαμε την ήττα! Είμαστε οι μόνοι υπεύθυνοι για ό,τι έγινε!
Βεβαίως, με αυτά δεν υποτιμώ την Προοδευτική. Χρησιμοποίησε όλα της τα όπλα.
Όσο για τη διαιτησία, ήταν αρκετά καλή και μόνο για την αποβολή του
Κωστένογλου έχω να πω τούτο: αποβλήθηκε με μεγάλη ευκολία! Η συμπεριφορά του
κοινού ήταν φυσιολογική. Η Προοδευτική αξίζει να μείνει στην πρώτη Εθνική, να
αποφύγει τον υποβιβασμό. Αν παίζει έτσι θα τα καταφέρει, δεν θα είναι όλοι οι
αντίπαλοι σαν την ΑΕΚ».

Και ακόμη, είπε ο Ρουμάνος: «Στο δεύτερο 45λεπτο ο καθαρός χρόνος αγώνα ήταν
κοντά στα 15'. Μια ομάδα που είναι χαμηλότερης δυναμικότητας, κάνει τα πάντα
για να φτάσει στη νίκη. Έτσι είναι! Ανεξάρτητα με τι θα γινόταν σήμερα και με
τι έγινε, στόχος μας στο ντέρμπι με τον Ολυμπιακό είναι η νίκη. Άλλωστε, ούτε
τώρα ήθελα ισοπαλία. Γνωρίζω όμως ότι αυτά συμβαίνουν, χωρίς τις ήττες το
ποδόσφαιρο δεν θα ήταν τίποτα».

Για τον Ζαΐμι και το μαρκάρισμα από τον Καλλιτζάκη (έβγαινε πάνω του στη
ζώνη), ο Ντουμιτρίου δήλωσε: «Τα γκολ δεν μπήκαν σε αντεπιθέσεις, αλλά από
στημένες φάσεις. Κι εκεί, τα ζευγάρια ήταν αλλιώς! Τα γκολ όμως που δεχθήκαμε,
σίγουρα θα με απασχολήσουν στο μέλλον»!

Ο ΚΑΡΟΥΛΙΑΣ

Ο τεχνικός της Προοδευτικής, Νίκος Καρούλιας, τόνισε: «Για μας που ξέρουμε τι
προσπάθεια γίνεται, η νίκη μας δεν είναι έκπληξη. Παλεύαμε δίχως θετικό
αποτέλεσμα, αλλά κάποτε θα ερχόταν. Έγινε επί της πρωτοπόρου και μας δίνει
ηθικό για τη συνέχεια. Η νίκη μας ήταν δίκαιη και κάναμε περισσότερες
ευκαιρίες από την ΑΕΚ (σ.σ.: στο σημείο αυτό ο Ντουμιτρίου χαμογέλασε...). Η
ΑΕΚ είχε την πρωτοβουλία, αυτό θέλαμε κι εμείς! Χαρίζουμε τη νίκη στον κ.
Καρρά και τους φιλάθλους μας. Παλέψαμε όσο γινόταν με αλλαγές και άλλες
διαφοροποιήσεις κατά τη διάρκεια του αγώνα. Τέλος, θέλω να πω ότι και εξίσου
εύκολα αποβλήθηκε ο Γιαννόπουλος, ενώ οι υποθέσεις τίτλος και παραμονή, δεν θα
κριθούν μόνο στα παιχνίδια μεταξύ αυτών των ομάδων».
<H3>ΜΠΑΤΙΣΤΑ
</H3>
«ΕΙΝΑΙ ντροπή για το ποδόσφαιρο. Λες και ήθελαν να μας κόψουν στα δύο! Και ο
διαιτητής έλεγε ήρεμα ήρεμα: Ας μας το έλεγαν και να ερχόμασταν στο γήπεδο με
γάζες ή έτοιμοι για μποξ»!

Με τα λόγια αυτά αντιμετώπισε, στο τέλος του αγώνα με την Προοδευτική, ο
Ντανιέλ Μπατίστα το αγωνιστικό στυλ των παικτών της ομάδας του Κορυδαλλού. 
Ο άσος της ΑΕΚ τα είχε κυρίως με τον προσωπικό του αντίπαλο Τάκη Γιαννόπουλο,
ενώ όταν ο ρέφερι έδειξε στον αμυντικό την πρώτη κάρτα, αντέδρασε σαν να έλεγε
«μην του την δείχνεις»!

Η ατμόσφαιρα στα αποδυτήρια της ΑΕΚ σίγουρα δεν ήταν η καλύτερη δυνατή. Και
όλοι αναζητούσαν τα αίτια της ήττας, ενώ στο ημίχρονο δεν έλειψε η επίρριψη
ευθυνών ανάμεσα στους παίκτες... Να σημειωθεί ότι εκτός του Ντουμιτρίου,
μίλησε και ο Στέλιος Μανωλάς: «Μη φοβάστε, ας παίξουμε δυνατά, μπορούμε να
νικήσουμε, να γυρίσουμε ξανά ένα παιχνίδι».

Πριν πάνε στα αποδυτήρια στο ημίχρονο, οι Καραγιάννης - Μαρτσέλο δέχθηκαν
επίθεση από «φίλους» της Προοδευτικής και για τον λόγο αυτόν ήταν εκτός εαυτού
ο Ντουμιτρίου.

Στο τέλος, όλοι οι παίκτες της ΑΕΚ «έπεσαν» στον Μποροβήλο, διότι δεν κράτησε
καθυστερήσεις και δεν έδειχνε κάρτες. Ωστόσο, ο διαιτητής δεν έγραψε το
παραμικρό στο φύλλο αγώνα.

*** Όρκο νίκης έδωσαν συγκεντρωμένοι στο κέντρο του γηπέδου οι παίκτες
της Προοδευτικής, προτού αρχίσει ο αγώνας. Και τον κράτησαν!

*** Στο γόνατο έχει χτυπήσει ο Κατσαβός ­ σήμερα θα φανεί η σοβαρότητα
του τραύματος.

* ΤΟ ΜΑΤΣ ΠΡΟΟΔΕΥΤΙΚΗΣ - ΑΕΚ ΚΑΙ ΑΛΛΟ ΡΕΠΟΡΤΑΖ ΣΤΙΣ ΣΕΛΙΔΕΣ 12-13.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O01</CAT>
<ED>
Κωδικός άρθρου: A16048O011</ED>
<ID>
ID:136598

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O01&aa=1</URL></REF>


Article

<CATEGORY>vin10</CATEGORY>

 <H2>ΜΕ ΜΙΑ ΜΑΤΙΑ
</H2>
Κρίστο Βαζέχα - Αντώνης Αντωνιάδης. Ο δεύτερος παραδίδει τα σκήπτρα στον
πρώτο. Τα 182 γκολ του Πολωνού άσου αποτελούν απόλυτο ρεκόρ στην ιστορία των
«κανονιέρηδων» του ΠΑΟ. Ο μεγάλος Αντωνιάδης έχει σταματήσει στα 180 τέρματα
με τη φανέλα του «τριφυλλιού»

Ο ΑΤΜΑΤΣΙΔΗΣ και οι αμυντικοί του νικήθηκαν από τον Ζαΐμι και το ρετιρέ της
βαθμολογίας άλλαξε... ιδιοκτήτη!

*** Η ΑΕΚ γνώρισε την ήττα (2-3) από την Προοδευτική και έχασε, ύστερα
από αρκετό καιρό, την πρωτοπορία. Στην πρώτη θέση (με διαφορά δύο βαθμών)
βρέθηκε ο Ολυμπιακός, που με σκόρερ τους Τζόρτζεβιτς (τρία γκολ) και Ίβιτς δεν
αντιμετώπισε προβλήματα με αντίπαλο τον Αθηναϊκό.

*** Όλο και πιο κοντά ο Παναθηναϊκός, μετά το προχθεσινό 5-2 επί του
Απόλλωνα. Το γήπεδο της Ριζούπολης φαίνεται ότι είναι τυχερό για τον Βαζέχα. Ο
μεγάλος σκόρερ πέτυχε εκεί το πρώτο του γκολ στην Ελλάδα και σε αυτό έφτασε τα
182, ξεπερνώντας τον Αντωνιάδη.

*** Στη μάχη της Ευρώπης, ο ΠΑΟΚ ήταν ο νικητής του ντέρμπι με τον ΟΦΗ
στην Τούμπα (1-0, Νάγκμπε), ενώ νίκη-χρυσάφι πέτυχε ο Ηρακλής στη Βέροια (1-0,
Κωνσταντίνου). Στις επιτυχίες επέστρεψε ο Ιωνικός.

*** Με γκολ του Αφάς στο 90' έφυγε νικητής από την Πάτρα.

*** Στη Νέα Σμύρνη ο Πανιώνιος επιδίωξε και πήρε εκδίκηση από τον
Κυράστα. Νίκησε τον Πανηλειακό με 3-1. Στην Καλαμάτα οι γηπεδούχοι έχασαν
πολύτιμο έδαφος (1-2 από την Ξάνθη), ενώ η Καβάλα με τον Νίκο Γκουλή στον
πάγκο της έφτασε ξανά στη νίκη (2-1 τον Εθνικό).

*** Στο μπάσκετ τα φαβορί προχώρησαν με νίκες, ενώ στο ντέρμπι ο ΠΑΟΚ
νίκησε την ΑΕΚ με 47-39. Το αποτέλεσμα δεν είναι του ημιχρόνου, αλλά το... τελικό!

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16048O021</ED>
<ID>
ID:136608

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O02&aa=1</URL></REF>


Article

<CATEGORY>vin10</CATEGORY>

 <H2>Με πάστες περίμεναν τον παλιό προπονητή
</H2><H2></H2>
ΜΕ ΤΟΝ ΓΙΑΝΝΗ Κυράστα τα είχαν χθες οι οπαδοί του Πανιωνίου και για να τον
εκδικηθούν προσπάθησαν (ανεπιτυχώς) να του... σερβίρουν πάστες στην αίθουσα
συνεντεύξεων. Όμως ο προπονητής του Πανηλειακού δεν παρουσιάστηκε, κι έτσι τις
καθιερωμένες μετά τους αγώνες δηλώσεις έκανε ο συνεργάτης του Βασίλης Λυρής. Ο
τελευταίος τα είχε με τη διαιτησία του Αγγελάκη και τόνισε ότι το πρώτο και το
τρίτο γκολ του Πανιωνίου ήταν οφσάιντ.

Από την άλλη πλευρά, ο τεχνικός του Πανιωνίου Χρήστος Εμβολιάδης διαφώνησε
με τις θέσεις του Λυρή και υπογράμμισε ότι η ομάδα του στα τελευταία παιχνίδια
έχει μια καλή παρουσία. «Ήταν καθοριστικό το παιχνίδι ­ είπε ­ και η νίκη μας
ήταν καθαρή».

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16048O022</ED>
<ID>
ID:136662

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O02&aa=2</URL></REF>


Article

<CATEGORY>vin10</CATEGORY>

 <H5>Ο ΠΑΝΙΩΝΙΟΣ ΝΙΚΗΣΕ ΚΥΡΑΣΤΑ ΚΑΙ ΠΑΝΗΛΕΙΑΚΟ
</H5><H2>Πήρε εκδίκηση
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

ΑΝ Η ΕΚΔΙΚΗΣΗ είναι πιάτο που σερβίρεται κρύο, τότε ο Πανιώνιος μπορεί να
χαρακτηριστεί μετρ του... σερβιρίσματος που έκανε χθες στον Πανηλειακό
βαθμολογικά (τον νίκησε με 3-1) και στον πρώην προπονητή του Γιάννη Κυράστα
προσωπικά (και τι... δεν άκουσε χθες ο καλός προπονητής). Η ομάδα της Νέας
Σμύρνης πήρε τον αγώνα εγωιστικά, αλλά η επικράτησή της, με καθαρό σκορ, ήταν
πέρα για πέρα δίκαιη. Όχι γιατί πέρασε κανένα εύκολο απόγευμα, το αντίθετο
μάλιστα, αλλά επειδή ήταν πιο πειθαρχημένη, πιο σοβαρή και πιο εύστοχη από τη
μαχητική και επικίνδυνη ομάδα του Πύργου.

Από την αρχή του αγώνα στη Νέα Σμύρνη «μύριζε» μπαρούτι για τον Κυράστα. Και
οι οπαδοί του Πανιωνίου ζητούσαν από τους παίκτες του Χρήστου Εμβολιάδη να
«συμμαζέψουν» τον πρώην δάσκαλό τους. Και έγινε μάχη. Και έγινε δυνατό
παιχνίδι. Και γρήγορο. 
Ναλιτζής και Φύσσας πανηγυρίζουν έχοντας στην αγκαλιά τους τον Μπέργκενσεν

Και σκληρό. Αρκετές φορές έπεσαν κορμιά στο χορτάρι, αλλά ευτυχώς σοβαρούς
τραυματισμούς δεν είχαμε. Στην κόντρα του Πανιωνίου ο Πανηλειακός κόντραρε
γερά για να κρατηθεί και να δικαιώσει τον Κυράστα. 
Άσχετα αν δεν τα κατάφερε, κυρίως λόγω αμυντικών λαθών, αλλά και ικανότητας
των παικτών της αντιπάλου. Ειδικότερα του Μένταν. Ο Σέρβος δύο φορές έστειλε
την μπάλα στα δίχτυα, χωρίς να κάνει σπουδαίο παιχνίδι.

Ο αγώνας ποιοτικά ήταν μέτριος, ωστόσο οι εξάρσεις του Πανιωνίου (και κάποιες
του Πανηλεικού) ήταν αυτές που κράτησαν αμείωτο το ενδιαφέρον του κόσμου. Οι
προπονητές χρησιμοποίησαν πολλά μαν-του-μαν, για να αποφύγουν τη ζημιά. Κάπου
τους έβγαιναν, κάπου δεν τους έβγαιναν. Και τα περισσότερα του Πανηλειακού,
αφού τόσο ο Ναλιτζής όσο και ο Μένταν, κουτσά-στραβά, με ορμή, με πάθος,
βρήκαν τον τρόπο να «μπουκάρουν» στην περιοχή των αντιπάλων τους.

Ο Πανιώνιος στην πρώτη αξιόλογη επιθετική του προσπάθεια έστειλε την μπάλα στα
δίχτυα του Γεωργίου. Στο 14' ο Καμίτσης έκανε σέντρα και ο Μένταν με
ψηλοκρεμαστό σουτ έκανε το 1-0. 
Ανοίχθηκε ο Πανηλειακός, πίεσε, έχασε δύο πολύ καλές ευκαιρίες για να
ισοφαρίσει (με τους Σαμπάνη, Νασιάκο), δεν τα κατάφερε, αλλά και γλίτωσε δύο
φορές, μία στο 17' από τον Μένταν και μία στο 42' από τον Καμίτση.

Στην επανάληψη έγινε «σκοτωμός». Ο Πανηλειακός αιφνιδίασε τον Πανιώνιο.
Ισοφάρισε στο 56' με θαυμάσιο γκολ του Σαμπάνη και από εκεί και πέρα όλος ο
Πανιώνιος πέρασε στην επίθεση. Έκλεισε την ομάδα του Πύργου στα καρέ της και
με δύο γκολ του Μπέργκενσεν (70') και Μένταν (79') πήρε τη μεγάλη νίκη. Η
είσοδος του Νορβηγού και σκόρερ του δεύτερου τέρματος επέδρασε ευεργετικά στην
ομάδα της Νέας Σμύρνης.

Από τον Πανιώνιο διακρίθηκαν οι Μένταν, Ναλιτζής, Μπέργκενσεν, Φύσσας,
Στρακόσια και από τον Πανηλειακό οι Σαμπάνης, Λάκης, Τσεπάνοβιτς, Κυζερίδης.

Σχετικά καλή ήταν η διαιτησία του Αγγελάκη, αν και σφύριξε ανάποδα κάποια
φάουλ εις βάρος του Πανηλειακού. 
Στο 33', πάντως, του χαρίστηκε σε μια δεύτερη κίτρινη κάρτα (δεν την υπέδειξε)
στον Σαμολαδά.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16048O023</ED>
<ID>
ID:136702

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O02&aa=3</URL></REF>


Article

<CATEGORY>vin10</CATEGORY>

 <H5>ΟΙ ΣΕΡΒΟΙ ΤΖΟΡΤΖΕΒΙΤΣ, ΓΚΟΓΚΙΤΣ, ΙΒΙΤΣ ΕΚΑΝΑΝ ΤΗ ΔΙΑΦΟΡΑ
</H5><H5>Ικανοποίηση για το πρώτο ημίχρονο
</H5><H2>Τριάδα-φωτιά
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

ΤΡΙΑΔΑ-φωτιά οι Σέρβοι Τζόρτζεβιτς - Γκόγκιτς - Ίβιτς, χθες στο ΟΑΚΑ, οδήγησαν
τον Ολυμπιακό στον θρίαμβο επί του Αθηναϊκού με 4-0. Οι «ερυθρόλευκοι» όχι
μόνον πάτησαν στην κορυφή της βαθμολογίας, αλλά σε συνδυασμό με το
στραβοπάτημα της ΑΕΚ στη Νίκαια ξέφυγαν δύο βαθμούς.

Ομάδα-μοντέλο ο Ολυμπιακός του α' ημιχρόνου αποζημίωσε τους 15.000 οπαδούς
του, οι οποίοι πανηγύρισαν έξαλλα για επτά γκολ. Τα τέσσερα γκολ που πέτυχαν
οι Τζόρζεβιτς (3), Ίβιτς και τα τρία που σημείωσε η Προοδευτική.

«Νάτοι, νάτοι οι πρωταθλητές», «Ντούσαν - Ντούσαν» και «Ίβιτς - Ίβιτς» ήταν τα
συνθήματα που δόνησαν την ατμόσφαιρα του Ολυμπιακού Σταδίου.

Πράγματι, οι πρωταθλητές ζέσταναν με τον καλύτερο τρόπο τους παγωμένους
οπαδούς τους στις εξέδρες, συνδυάζοντας γκολ και θέαμα. Ήταν η ιδανικότερη
επιστροφή των «ερυθρολεύκων» στην έδρα τους, ύστερα από περίπου δύο μήνες εξορίας.

Οι Σέρβοι του Ολυμπιακού... οδήγησαν την ομάδα τους στην κορυφή

Ο Ντούσαν Μπάγιεβιτς χρησιμοποίησε τον Σίνισα Γκόγκιτς στη θέση του Αλεξανδρή
(έχει δύο κίτρινες κάρτες) και ο Σέρβος επιθετικός δικαίωσε τον προπονητή του
για την επιλογή του. Ο 35χρονος Γκόγκιτς σαν έφηβος ήταν ομαδικός και κινήθηκε
έξυπνα στην αντίπαλη περιοχή, ανοίγοντας διαδρόμους στους συμπαίκτες του.
Παράλληλα, έβγαλε μπαλιές-ξυράφι, ενώ ακόμα αποδείχτηκε άριστος στο πρέσινγκ,
καθώς δεν άφησε τους αμυντικούς του Αθηναϊκού να πάρουν ανάσα.

Ωστόσο, ο Πρέντραγκ Τζόρτζεβιτς που πέτυχε για πρώτη φορά «χατ τρικ» στο
πρωτάθλημα ήταν ο μεγάλος πρωταγωνιστής της συνάντησης. Ο Αθηναϊκός δεν
μπόρεσε να ακολουθήσει τον ρυθμό των γηπεδούχων. Ομάδα μικρών δυνατοτήτων με
ποδοσφαιριστές που... χάθηκαν στο τερέν. Οι φιλότιμες προσπάθειες των Μούτα,
Τσιρώνη δεν ήταν δυνατόν να βγάλουν την ομάδα του Στάθη Σταθόπουλου από το
αδιέξοδο. 
Ο προπονητής της ομάδας του Βύρωνα προσπάθησε με γρήγορες αλλαγές στο β'
ημίχρονο να «μπαλώσει» τα πράγματα και τα κατάφερε μέχρι ενός ορισμένου
σημείου. Οι φιλοξενούμενοι έβαλαν τη μπάλα κάτω, αλλά δεν μπόρεσαν να
απειλήσουν ούτε μία φορά (!) την εστία του Τοχούρογλου.

Το επιθετικό κρεσέντο του Ολυμπιακού άρχισε νωρίς νωρίς. Χάθηκαν καλές
ευκαιρίες με τους Ίβιτς (2', 5'), Μπάντοβιτς (6'). Στο 7' ο πρώτος σκόρερ του
πρωταθλήματος Ίλια Ίβιτς πέτυχε το πρώτο γκολ με κεφαλιά (προηγήθηκε σέντρα
του Μαυρογενίδη) και ξέφυγε ακόμα περισσότερο στον πίνακα των σκόρερ (18 γκολ
­ έναντι 14 του Νικολαΐδη).

ΣΦΥΡΟΚΟΠΗΜΑ

Οι πρωταθλητές συνέχισαν με τον ίδιο γρήγορο ρυθμό και σφυροκόπησαν την εστία
του Αθηναϊκού. Το δεύτερο γκολ ήρθε στο 35': σε σέντρα του Γκόγκιτς έδιωξαν
προσωρινά οι αμυντικοί και ο Τζόρτζεβιτς με μονοκόμματο σουτ έστειλε την μπάλα
στα δίχτυα, παρά την προσπάθεια του Πλειώτα (2-0). Πέντε λεπτά αργότερα, ο
Τζόρτζεβιτς με δυνατό σουτ ανέβασε τον δείκτη του σκορ (3-0). Το τέταρτο γκολ
θα πρέπει να διδάσκεται σε σεμινάρια ποδοσφαίρου: Η φάση ξεκίνησε από τη
σέντρα και οι πρωταθλητές «έκρυψαν» την μπάλα. Σε άψογο συνδυασμό των Ίβιτς -
Μαυρογενίδη - Καραπάλη, ο Τζόρτζεβιτς από κοντά διαμόρφωσε το τελικό 4-0 (54').

Ο Ολυμπιακός έχασε και άλλες ευκαιρίες με τους Καραπιάλη (17'), Ίβιτς (28'),
Γιαννακόπουλο (72', 80'), αλλά το πιο σημαντικό για τον Μπάγιεβιτς ήταν το
γεγονός ότι οι παίκτες που ήταν φορτωμένοι με κάρτες Ίβιτς, Γεωργάτος,
Καραπιάλης θα είναι παρόντες στη Νέα Φιλαδέλφεια.

Πολύ καλή ήταν η διαιτησία του Καλαθενού.

«ΠΡΩΤΑ ήταν η ΑΕΚ στην κορυφή, τώρα βρεθήκαμε εμείς. Πρέπει να είμαστε
προσγειωμένοι. Θα τα δώσουμε όλα στην προσπάθεια να εκπληρώσουμε το στόχο
μας». Ο Ντούσαν Μπάγιεβιτς είπε ακόμα: «Πολλά μπορεί να αλλάξουν έως το τέλος
μεταξύ των τριών ομάδων. Αξίζουν συγχαρητήρια στα παιδιά. Ιδιαίτερα στο πρώτο
ημίχρονο. Έπαιξαν απλά, γρήγορα και αποφασιστικά. Πέτυχαν γρήγορα γκολ, ενώ
έχασαν πολλές ευκαιρίες. Στο δεύτερο ημίχρονο δεν έγιναν αυτά που είχα στο
μυαλό μου. Οι αντίπαλοί μας άλλαξαν μερικά πράγματα και έπαιξαν πιο επιθετικά».

Ο προπονητής του Αθηναϊκού Στάθης Σταθόπουλος αναγνώρισε την ανωτερότητα του
Ολυμπιακού: «Το σκορ δεν μας επιτρέπει να πούμε πολλά πράγματα για το ματς.
Δεν μπορούσα να φανταστώ ότι θα είχαμε τόσο άσχημο ξεκίνημα. Ο Ολυμπιακός
δημιούργησε ευκαιρίες τη μία πίσω από την άλλη, πέτυχε γρήγορα γκολ και η
κατάσταση ήταν πολύ δύσκολη. Προσπαθούμε να μοντάρουμε την ομάδα κατά τη
διάρκεια της περιόδου και αυτό δεν είναι καθόλου εύκολο».

Ο ΜΠΑΝΤΟΒΙΤΣ

Ο Μπόζινταρ Μπάντοβιτς δεν θα είναι στη διάθεση του Μπάγιεβιτς για το ντέρμπι
με την ΑΕΚ. Ο Σέρβος μεσοαμυντικός υπέστη θλάση στο δικέφαλο και αποχώρησε στο
61' της χθεσινής συνάντησης.

Ο πρωταγωνιστής του χθεσινού αγώνα Πρέντραγκ Τζόρτζεβιτς τόνισε: «Είναι η
πρώτη φορά που πετυχαίνω χατ-τρικ στο πρωτάθλημα της Α' Εθνικής. Εκείνο που
μετράει πρώτα για μένα είναι η νίκη της ομάδας μου. Θα πάμε με άλλο αέρα στη
Νέα Φιλαδέλφεια».

Στο μεταξύ αυτή την εβδομάδα ίσως ο Ολυμπιακός δημιουργήσει την έκπληξη στο
θέμα των μεταγραφών. Χθες ακούστηκε ­ για άλλη μία φορά ­ το όνομα του Τιμούρ Κετσπάγια.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16048O031</ED>
<ID>
ID:136614

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O03&aa=1</URL></REF>


Article

<CATEGORY>vin10</CATEGORY>

 <H2>Με δύο... ταχύτητες η Skoda
</H2>
<AUTHOR>ΜΑΤΙΝΑ ΗΡΕΙΩΤΟΥ</AUTHOR>

ΚΑΛΑΜΑΤΑ. 
Της ανταποκρίτριάς μας

ΠΙΟ ουσιαστική στο παιχνίδι της η Σκόντα Ξάνθη, πέτυχε σπουδαία εκτός έδρας
νίκη εις βάρος της Καλαμάτας με 2-1, στο κατάμεστο γήπεδο του Μεσσηνιακού. Η
νίκη των φιλοξενουμένων ήταν δίκαιη, ενώ οι γηπεδούχοι διαμαρτύρονται για τη
διαιτησία του Σερραίου Μιντιούρη.

Η Καλαμάτα ξεκίνησε δυνατά το παιχνίδι και από τα πρώτα λεπτά επέβαλε τον
ρυθμό της. Ήταν όμως φλύαρη και στη μοναδική αξιόλογη ευκαιρία που είχε στο
πρώτο ημίωρο, ο Τρούπκος στο 14' σούταρε επάνω στον Μπούτσεκ.

Η Ξάνθη προηγήθηκε στο σκορ στο 24', με δυνατό σουτ - φάουλ του Καραγεωργίου.
Το φάουλ κέρδισε ο ίδιος ο σκόρερ σε μαρκάρισμα από τον Αλβέρτη. Οι
γηπεδούχοι, πάντως, διαμαρτύρονται έντονα για τη συγκεκριμένη φάση. «Πρέπει να
ελέγξουμε με προσοχή αν ήταν ή όχι φάουλ η φάση του πρώτου γκολ. Ο διαιτητής
χρώσταγε στην Ξάνθη», τόνισε ο Μπάμπης Τεννές μετά τη λήξη του ματς. Κι αυτό,
επειδή οι Ξανθιώτες φωνάζουν ακόμη για τη διαιτησία του Μιντιούρη, στο
προηγούμενο παιχνίδι τους με τον ΟΦΗ.

Καραγεωργίου και Κυπαρίσσης πανηγυρίζουν τη μεγάλη νίκη της ομάδας τους στην Καλαμάτα

Μετά το 0-1, οι γηπεδούχοι γύρισαν στην άμυνά τους, οι Ξανθιώτες είχαν τον
έλεγχο και το δεύτερο γκολ ήρθε φυσιολογικά στο 78' από τον Άνταμτσικ. Οι
γηπεδούχοι το μόνο που κατάφεραν ήταν να μειώσουν στο 88' με τον Σοάρες.
Επίσης να σημειώσουμε την αξιόλογη ευκαιρία του Αλβέρτη στο 73', όταν μόνος σε
κενή εστία σούταρε μόλις άουτ.

«Η Καλαμάτα ξεκίνησε καλά, αλλά ήταν αγχωμένη. Κι όταν προηγηθήκαμε, το άγχος
της έγινε μεγαλύτερο», τόνισε ο Γιάννης Ματζουράκης και πρόσθεσε: «Οι παίκτες
μου αγωνίστηκαν με δύναμη και πείσμα. Προσπάθησαν να διευρύνουν το σκορ,
πετύχαμε άλλο ένα γκολ κι εκεί τελείωσε το παιχνίδι. Εύχομαι καλή δύναμη στην
Καλαμάτα. Όσον αφορά τον Μιντιούρη, στον αγώνα μας με τον ΟΦΗ έκανε πολλά
λάθη. Μας ακύρωσε κανονικό γκολ. Και σήμερα (σ.σ.: χθες) έκανε λάθη, αλλά δεν
ήταν καθοριστικά για την εξέλιξη του αγώνα».

Ο Μπάμπης Τεννές επισήμανε πως η ήττα από την Ξάνθη, μπορεί να αντισταθμισθεί
μόνο με μια νίκη εκτός έδρας και πρόσθεσε: «Ήταν ένα παιχνίδι που έπρεπε να το
κερδίσουμε. Είμαστε σε δύσκολη θέση. Η Ξάνθη δεν ήταν καλύτερη από εμάς.
Προηγήθηκε όταν εμείς ζητούσαμε το γκολ και μας γέμισε άγχος».

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16048O032</ED>
<ID>
ID:136667

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O03&aa=2</URL></REF>


Article

<CATEGORY>vin10</CATEGORY>

 <H5>Νίκη μετά 37 χρόνια!
</H5><H5>19η ΑΓΩΝΙΣΤΙΚΗ
</H5><H5>Νίκησαν για πρώτη φορά
</H5><H5>Η ΚΑΛΥΤΕΡΗ ΕΝΔΕΚΑΔΑ
</H5><H2>ΤΟ ΠΑΝΟΡΑΜΑ ΤΗΣ Α' ΕΘΝΙΚΗΣ </H2>
Γούτης και Τόγιας πανηγυρίζουν τη μεγάλη επιτυχία της Προοδευτικής επί της ΑΕΚ

Η Προοδευτική σημείωσε τη νίκη της ημέρας, που ήταν διπλή, αφού οι «βυσσινί»
νίκησαν την ΑΕΚ για δεύτερη φορά στην ιστορία τους, ενώ ήταν η πρώτη ομάδα που
ανάγκαζε την «κιτρινόμαυρη» ομάδα στην πρώτη εκτός έδρας ήττα της στο φετινό πρωτάθλημα!

*** Η ομάδα του Κορυδαλλού είχε νικήσει στις 14.6.1961 την ΑΕΚ στο
Καραϊσκάκη με σκορ 4-2 (19' Μεσολογγίτης, 50' Βαραμέντης, 71' Δαούτης, 86'
Μυτώσης και 32' Σταματιάδης, 68' Νεστορίδης). Διαιτητής ήταν ο κ. Νικηφοράκης.
Εισιτήρια: 5.728 - Εισπράξεις: 110.085 δρχ.

ΠΡΟΟΔΕΥΤΙΚΗ: Αναστασιάδης, Γεωργιτσάκης, Φίλιος, Χ. Βεργίδης, Βαραμέντης,
Μαυρίκος, Β. Μπαλλόπουλος, Δαούτης, Μεσολλογγίτης, Μυτώσης, Μπέσης.

*** Ο Γ. Μποροβήλος ήταν ο διαιτητής και του πρώτου αγώνα ΑΕΚ-Προοδευτικής.

*** Ο Ολυμπιακός σημείωσε την 5η του συνεχή νίκη στην έδρα του επί του Αθηναϊκού!

*** Πρώτο χατ-τρικ του Πρέντραγκ Τζόρτζεβιτς στην Α' Εθνική.
Αξιοπρόσεκτο ήταν ότι ο παίκτης δεν είχε πετύχει δύο γκολ με τα χρώματα του
Ολυμπιακού. Το προηγούμενό του ρεκόρ ήταν δύο γκολ σ' έναν αγώνα (19.11.1995
Ξάνθη-Πανηλειακός 1-3 - 7' κεφαλιά, 60' σουτ - έπαιζε στην ομάδα του Πύργου).

*** Ξεφεύγοντας από τις ισοπαλίες, η Ξάνθη νίκησε στην Καλαμάτα για
πρώτη φορά στην ιστορία της. Ο Νίκος Καραγεωργίου επανέλαβε το περσινό του
κατόρθωμα σκοράροντας πάλι με φάουλ (1').

Ο ΟΛΥΜΠΙΑΚΟΣ και ο Ιωνικός νίκησαν για πρώτη φορά στο πρωτάθλημα, όταν αγώνες
τους «σφύριζαν» οι Καλαθενός και Μποζατζίδης αντίστοιχα.

Πιο συγκεκριμένα ο Καλαθενός διαιτήτευσε: 28.4.1996 Παναθηναϊκός - Ολυμπιακός
1-0, 20.4.1997 ΠΑΟΚ - Ολυμπιακός 0-0 και χθες Ολυμπιακός - Αθηναϊκός 4-0.

Ο Μποζατζίδης ήταν ο διαιτητής των αγώνων: 13.10.1996 Εδεσσαϊκός - Ιωνικός
1-1, 2.2.1997 Ιωνικός - Αθηναϊκός 0-1, 4.1.1998 Ιωνικός - Πανηλειακός στη
Λιβαδειά 0-0 και χθες Παναχαϊκή - Ιωνικός (0-1).

*** Ο διαιτητής της συνάντησης Απόλλωνα - Παναθηναϊκού κ. Χρήστος
Αθανασόπουλος του Συνδέσμου Πιερίας «σφύριξε» για πρώτη φορά αγώνα Α' Εθνικής.

15 ΑΜΠΑΔΙΩΤΑΚΗΣ (Παναχαϊκής)

3 ΚΩΝΣΤΑΝΤΙΝΙΔΗΣ (Απόλλωνα)

3 ΚΑΣΑΠΗΣ (ΑΕΚ)

5 ΒΑΚΙΡΤΖΗΣ (Καβάλας)

12 ΚΑΡΑΓΕΩΡΓΙΟΥ (Ξάνθης)

12 ΝΑΓΚΜΠΕ (ΠΑΟΚ)

9 ΜΕΝΤΑΝ (Πανιωνίου)

11 ΤΖΟΡΤΖΕΒΙΤΣ (Ολυμπιακός)

9 ΒΑΖΕΧΑ (ΠΑΟ)

10 ΓΙΟΒΑΝΟΒΙΤΣ (Ηρακλή)

11 ΖΑΪΜΙ (Προοδευτικής)

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16048O041</ED>
<ID>
ID:136615

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O04&aa=1</URL></REF>


Article

<CATEGORY>vin10</CATEGORY>

 <H2>Ο Βαζέχα, πρώτος σκόρερ στον ΠΑΟ
</H2>
<AUTHOR>ΓΙΩΡΓΟΣ ΙΣΑΑΚΙΔΗΣ</AUTHOR>

ΜΕΓΑΛΟ ρεκόρ σημείωσε προχθές ο Βαζέχα στο ελληνικό πρωτάθλημα, αφού έφτασε τα
182 γκολ καταρρίπτοντας αυτό του Αντωνιάδη (180). Είκοσι οκτώ ομάδες έχουν
δεχθεί τα γκολ του. Ενδεικτικά, τα πιο πολλά δεχθεί ο Πανιώνος (17) και
ακολουθούν οι: Απόλλων (15), Άρης (14).

Η εστία της ΑΕΚ παραβιάστηκε 6 φορές, ενώ του Ολυμπιακού 5. Τα λιγότερα τα
δέχτηκαν οι: Καλαμάτα, Κόρινθος, Νάουσα, Πανηλειακός, Πιερικός, Προοδευτική
από ένα.

Εκπληκτικό. Ο δεινός σκόρερ δεν μπόρεσε να παραβιάσει τις εστίες της Βέροιας
και του Ολυμπιακού Β.! Σταθμοί ήταν: Το 1ο του όπως και τα προχθεσινά γκολ
σημειώθηκαν στη Ριζούπολη (7.1.1990 και 24.1.1998). Το 100ό του γκολ με ΠΑΟΚ
2-0 (άνοιξε το σκορ στο 6' πέναλτι 9.4.1994). Το 180ό του τέρμα με Πανιώνιο
2-1 (έκανε το 2-0 το στο 41' με κεφαλιά 18.1.1998). Το πρώτο του γκολ στον
προχθεσινό αγώνα, όταν ξεπέρασε το ρεκόρ του Αντωνιάδη (από 180 σε 181).
Πέτυχε 5 γκολ σ' έναν αγώνα (23.9.1995 με τον Πανιώνιο 5-3)!

Σημείωσε 5 καρέ (22.4.1990 Λεβαδειακό 6-2, (6.12.1992) Εδεσσαϊκό 9-1,
(27.3.1994) Δόξα 8-0, (9.5.1993) Άρη 5-0 και (11.5.1997) Καστοριά 7-0). Τέλος
σημείωσε 6 χατ-τρικ!


<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16048O042</ED>
<ID>
ID:136668

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O04&aa=2</URL></REF>


Article

<CATEGORY>vin10</CATEGORY>

 <H2>ΠΡΟ - ΠΟ </H2>
<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16048O043</ED>
<ID>
ID:136707

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O04&aa=3</URL></REF>


Article

<CATEGORY>vin10</CATEGORY>

 <H5>Τζακ ποτ, 600 εκατ. στον κουμπαρά
</H5><H2>Τζόκερ
</H2>
ΤΖΑΚ ΠΟΤ (600 εκατ. δρχ.) έγινε στο χθεσινό διαγωνισμό (25/1) του ΤΖΟΚΕΡ, αφού
ουδείς βρέθηκε με 5+1 επιτυχίες. Στις άλλες κατηγορίες τα κέρδη είναι: Δύο
τυχεροί με 5 επιτυχίες θα πάρουν από 34.424.635 δρχ., 32 με 4+1 επιτ. θα
εισπράξουν από 1.142.625 δρχ., 528 με 4 επιτ. θα μοιραστούν από 26.520 δρχ.,
1.836 με 3+1 επιτ. θα πάρουν από 15.465 δρχ., 29.100 με 3 επιτ. θα εισπράξουν
από 920 δρχ., 30.240 με 2+1 επιτ. θα μοιραστούν από 590 δρχ. και 173.312 με
1+1 επιτυχίες θα πάρουν από 240 δρχ.

Τα πέντε τυχερά νούμερα είναι: 15, 45, 31, 19, 44, ενώ ο αριθμός του ΤΖΟΚΕΡ
είναι το 7.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16048O051</ED>
<ID>
ID:136616

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O05&aa=1</URL></REF>


Article

<CATEGORY>vin10</CATEGORY>

 <H2>ΠΡΟ - ΠΟγκόλ
</H2>
Στο ΠΡΟ-ΠΟγκόλ κερδίζουν οι αριθμοί 15, 8, 10, 25, 29, 9, 6, 16. Τα 8άρια
κερδίζουν από 24.865.180, τα 7άρια από 56.205, τα 6άρια από 1.490 δρχ. 
<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16048O052</ED>
<ID>
ID:136669

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O05&aa=2</URL></REF>


Article

<CATEGORY>vin10</CATEGORY>

 <H5>Ο ΒΑΖΕΧΑ ΕΓΡΑΨΕ ΙΣΤΟΡΙΑ ΣΤΟ ΓΗΠΕΔΟ ΤΗΣ ΡΙΖΟΥΠΟΛΗΣ
</H5><H2>Νέος στόχος τα 200 γκολ!
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Ο ΒΑΖΕΧΑ γράφει ιστορία. Και αποδεικνύει ότι όχι μόνο θα μπει στο
πάνθεον των μεγάλων άσων του τριφυλλιού, αλλά ενδεχομένως θα διευρύνει το
ρεκόρ του σε τέτοιο σημείο, ώστε δύσκολα στο μέλλον θα βρεθεί κάποιος να του
το καταρρίψει... Ο Πολωνός άσος έχει φτάσει ήδη τα 182 γκολ σε αγώνες
πρωταθλήματος. Και συνεχίζει απτόητος! Ο ίδιος δηλώνει:

«Είμαι πολύ χαρούμενος και συγκινημένος για το νέο ρεκόρ. Στο ίδιο γήπεδο είχα
σημειώσει το πρώτο μου τέρμα. Ευχαριστώ όλους τους συμπαίκτες μου που με
βοήθησαν να φτάσω σ' αυτό το επίτευγμα. Επόμενος στόχος είναι τα 200 γκολ σε
αγώνες πρωταθλήματος. Έχω μπροστά μου δυο τρία χρόνια και μπορώ να παίξω καλή
μπάλα. Εκτός από τα γκολ, σημασία έχει ότι είμαστε μέσα στο πρωτάθλημα και το
κύπελλο». Ο Βασίλης Δανιήλ επισήμανε:

«Ο Βαζέχα είναι παίκτης παγκόσμιας κλάσης. Και αισθάνομαι τυχερός που
συνεργάζομαι και δουλεύω μαζί του. 
Αποτελεί παράδειγμα για τα νέα παιδιά. Πρωταγωνιστεί παντού. Και στα γήπεδα
και στις προπονήσεις. Του εύχομαι υγεία και καλή συνέχεια».

Ο Αντώνης Αντωνιάδης, ο μεγάλος σκόρερ του ΠΑΟ, από τον οποίο πήρε το ρεκόρ ο
Βαζέχα (180 γκολ ο ψηλός, 182 ο Πολωνός) είπε:

«Είναι τιμή μου που ένας παίκτης της αξίας και του ήθους του Βαζέχα κατέρριψε
το ρεκόρ μου. Κανένας σκόρερ στην ιστορία του ΠΑΟ δεν είχε τόσο διαρκή και
σημαντική παρουσία. Του δίνω συγχαρητήρια με όλη μου την καρδιά».

*** Για το ματς, ο Βασίλης Δανιήλ δήλωσε: «Παρά το
κακό τερέν, έγινε καλό παιχνίδι. Συγχαρητήρια σε όλους τους παίκτες. Το
αποτέλεσμα ήταν θετικό για την ομάδα μου και συνεχίζουμε διεκδικώντας τον
τίτλο. Μπράβο στον Απόλλωνα, ο οποίος παρά τις απουσίες του έπαιξε ανοικτά και
μας δημιούργησε προβλήματα».

*** Ο Τάις Λίμπρεχτς παρατήρησε: «Το γήπεδο και οι
πολλές απουσίες δεν μας άφησαν να παίξουμε την μπάλα που ξέρουμε. Είχα στον
πάγκο τον Σακελλαρίδη, όχι για να τον χρησιμοποιήσω, αλλά για να... φαινόμαστε πολλοί»!

ΜΕΤΑΓΡΑΦΕΣ

Συνεχίζονται οι δοκιμές στην Παιανία. Χθες προπονήθηκε ο Περουβιανός
Μαγκαγιάνες, ο οποίος είναι 24 ετών, χαφ, έγχρωμος. Οι Περουβιανοί επιμένουν
ότι θα ενταχθεί στον Παναθηναϊκό, αλλά ο επίσημος ΠΑΟ δεν επιβεβαιώνει την
είδηση. Ο παίκτης θα γυμναστεί και σήμερα. 
Επίσης δοκιμάστηκαν ένας Σερβος επιθετικός και ένας Βούλγαρος γκολκίπερ. Και
οι δύο δεν έπεισαν την τεχνική ηγεσία ότι μπορούν να σταδιοδρομήσουν στον Παναθηναϊκό.


<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16048O071</ED>
<ID>
ID:136617

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O07&aa=1</URL></REF>


Article

<CATEGORY>vin10</CATEGORY>

 <H5>Εκτός μάχης ο Γκούμας
</H5><H2>ΤΟ ΜΑΤΣ
</H2><H2>Συναρπαστική αναμέτρηση σε άθλιο τερέν
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Ο ΠΑΝΑΘΗΝΑΪΚΟΣ πέντε γκολ, ο Βαζέχα στην κορυφή του Ολύμπου! Στο γήπεδο
της Ριζούπολης, όπου ο Πολωνός κανονιέρης σημείωσε το πρώτο του γκολ πριν από
οκτώ χρόνια, επανήλθε με δύο τέρματα και νέο ρεκόρ! Απόλλων-ΠΑΟ 2-5, λοιπόν,
με το «τριφύλλι» να αναρριχάται στη βαθμολογία και τον Βαζέχα να καταρρίπτει
το ρεκόρ του Αντώνη Αντωνιάδη, φτάνοντας αισίως τα 182 γκολ στο πρωτάθλημα!

Σε άθλιο αγωνιστικό χώρο έγινε συναρπαστικό ματς. Με τον Παναθηναϊκό να
πρεσάρει απ' άκρου εις άκρον και τον... μισό Απόλλωνα να τα δίνει όλα και να
κοντράρει στα ίσα. Εκτός από τον Πολωνό, μεγάλο παιχνίδι έκαναν οι
Αποστολάκης, Γ.Σ. Γεωργιάδης, Μιλόγιεβιτς και κοντά τους ο ηρωικός
Κολιτσιδάκης με τους Μίκλαντ και Γ.Χ. Γεωργιάδη. Ήταν ένας Παναθηναϊκός
«φρέσκος» και ακμαίος. 
Θεαματικός. Αν εξαιρέσουμε την ολιγωρία που επέδειξαν οι «πράσινοι» στις αρχές
του β' ημιχρόνου (οπότε και μείωσε ο Απόλλωνας σε 1-2), η ομάδα του
«τριφυλλιού» πήγε πολύ καλά.

Ο Απόλλων έδειξε καλά στοιχεία, με τον Παντελή Κωνσταντινίδη (δύο γκολ, ένα
δοκάρι) να λάμπει. 
Ο νεαρός... Λουκανίδης (παίζει σε όλες τις θέσεις με μεγάλη επιτυχία σαν τον
πρώην σούπερ άσο της δεκαετίας του '60) «έβγαλε μάτια» με την απόδοσή του.
Γρήγορος, δυνατός, διεισδυτικός, σουτέρ. 
Πολύ καλές εντυπώσεις άφησαν ο Αλβανός Φορτούζι, ο Έρακ, ο Γιαννάκης και ο
Δαμίγος που κέρδισε πέναλτι, αλλά δεν το είδε ο ρέφερι...

Πού τους είχε... κρυμμένους τόσους νεαρούς ο Αλαμάνος; Η ομάδα του, παρά τις
σημαντικές ελλείψεις, έδειξε αξιοζήλευτη ομοιογένεια. 
Το Απολλωνάκι δεν έχει να φοβηθεί τίποτα. Διαθέτει νιάτα, ενθουσιασμό, καλούς
παίκτες, προπονητή, διοίκηση και λίγους, αλλά πιστούς οπαδούς.

*** Το σκορ άνοιξε ο Γ.Σ. Γεωργιάδης με
απευθείας χτύπημα φάουλ (25') και διπλασίασε (35) ο Στράντλι με ωραίο εναέριο
σουτ (0-2).

*** Στο 57' ο Κωνσταντινίδης μείωσε σε 1-2
μπαίνοντας με την μπάλα στα δίχτυα, έπειτα από κεφαλιά ακριβείας του Ιωάννου.

*** Στο 61', ο Γ.Χ. Γεωργιάδης κέρδισε
πέναλτι (ανατράπηκε από τον Ιωάννου) και ο Γ.Σ. Γεωργιάδης βρήκε στόχο (1-3).

*** Στο 64' επετεύχθη το ιστορικό γκολ του
Βαζέχα. Ο Μπασινάς μπήκε στην περιοχή, κέρδισε την κόντρα, έκανε παράλληλη
σέντρα και ο Πολωνός με προβολή σημείωσε το 1-4 και το 181ο του γκολ στο πρωτάθλημα.

*** Στο 69' ο Κωνσταντινίδης σούταρε από
κοντά στο δοκάρι και στο 84', ο ίδιος παίκτης με σουτ από κοντά μείωσε σε 2-4.

*** Τέλος, στο 90', ο Βαζέχα με άψογο
κοντρόλ και κεραυνό έξω από την περιοχή σημείωσε το 2-5. Ένα θαυμάσιο γκολ.

*** Στο 57', ο άριστος μέχρι εκείνη τη
στιγμή διαιτητής Αθανασόπουλος έπεσε σε σοβαρό ολίσθημα: ο Μιλόγιεβιτς
ανέτρεψε μέσα στην περιοχή τον Δαμίγο. Ο ρέφερι αντί να σφυρίξει πέναλτι και
να δείξει κάρτα στον Μιλόγιεβιτς, υπέδειξε φάουλ εκτός περιοχής! Βέβαια, από
το φάουλ αυτό προήλθε το πρώτο γκολ του Απόλλωνα, αλλά αυτό δεν απαλλάσσει τον
διαιτητή από τις ευθύνες του. Κρίμα, γιατί ο Αθανασόπουλος έδειξε πολύ καλά
στοιχεία. Αυτή η φάση όμως τον «εξέθεσε».

ΝΟΚ άουτ ο Γιάννης Γκούμας για τρεις εβδομάδες! Ο νεαρός διεθνής στόπερ του
ΠΑΟ υπέστη θλάση στον δικέφαλο, στο παιχνίδι με τον Απόλλωνα, και ήδη ξεκίνησε
θεραπεία. Ο τραυματισμός είναι αρκετά σοβαρός και ο παίκτης θα χάσει
τουλάχιστον τέσσερα παιχνίδια.

*** Παλιές δόξες συγκεντρώθηκαν την
Παρασκευή το βράδυ στο νέο μαγαζί του Μίμη Δομάζου στην Πλατεία Βικτωρίας. Η
πιο μεγάλη στιγμή ήταν όταν ο Γιώργος Σιδέρης αγκαλιάστηκε με τον Μίμη Δομάζο,
με αποτέλεσμα οι δύο άλλοτε κορυφαίοι άσοι να αποθεωθούν.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16048O072</ED>
<ID>
ID:136670

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O07&aa=2</URL></REF>


Article

<CATEGORY>vin10</CATEGORY>

 <H5>ΓΗΠΕΔΟ ΚΑΛΟΧΩΡΙΟΥ
</H5><H5>ΓΗΠΕΔΟ ΑΓΡΙΝΙΟΥ
</H5><H2>Β' ΕΘΝΙΚΗ </H2>
<H3>&#009ΛΥΚΟΙ&#009ΛΑΡΙΣΑ
</H3>
Ο αγώνας θα γίνει σήμερα στις 3 μ.μ. (ΕΤ3)
<H3>&#009ΠΑΝΑΙΤΩΛΙΚΟΣ&#009ΔΟΞΑ ΒΥΡ.
</H3>
Το παιχνίδι θα γίνει σήμερα στις 3 μ.μ. (Supersport)

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16048O081</ED>
<ID>
ID:136618

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O08&aa=1</URL></REF>


Article

<CATEGORY>vin10</CATEGORY>

 <H5>ΠΡΩΤΑΘΛΗΤΗΣ ΧΕΙΜΩΝΑ Ο ΑΡΗΣ ΠΟΥ ΠΗΡΕ ΠΟΛΥΤΙΜΟ ΒΑΘΜΟ ΣΤΗΝ ΚΑΙΣΑΡΙΑΝΗ
</H5><H2>Β' ΕΘΝΙΚΗ
</H2><H2>Χωρίς νικητή το ντέρμπι
</H2>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

Ο Νίκος Μιρτσέκης ελέγχει την μπάλα κάτω από την πίεση του Μάκη Αγγελίνα, στο
χθεσινό παιχνίδι Εθνικού Αστέρα - Άρη 1-1

ΠΡΩΤΑΘΛΗΤΗΣ χειμώνα αναδείχθηκε ο Άρης, ο οποίος πήρε πολύτιμο εκτός
έδρας βαθμό στην Καισαριανή (1-1) με τον Εθνικό Αστέρα, ενώ βαθμό απέσπασε και
η Ελευσίνα στην Καρδίτσα από την τοπική ομάδα (2-2). Το σκορ της ημέρας (17η
αγωνιστική) πέτυχε ο Πανσερραϊκός που συνέτριψε 7-1 την ουραγό Καστοριά. Τα
άλλα αποτελέσματα: Παναργειακός - Τρίκαλα 0-1, Νίκη Β. - Εδεσσαϊκός 3-0, Δόξα
Δρ. - Λεβαδειακός 3-2 και Καλλιθέα - Καλαμαριά 2-1. Σήμερα θα γίνουν οι αγώνες
Λύκοι - Λάρισα (3 μ.μ. ΕΤ3) και Παναιτωλικός - Δόξα Βυρ. (SUPER SPORT - 3 μ.μ.).

ΕΘΝΙΚΟΣ ΑΣΤ. - ΑΡΗΣ 1-1

Η δύναμη και το πάθος ήταν τα κύρια χαρακτηριστικά του αγώνα Εθνικού Αστέρα -
Άρη 1-1, που σημαδεύτηκε από δύο αποβολές, μία για κάθε ομάδα. Οι γηπεδούχοι
ήταν καλύτεροι στο μεγαλύτερο διάστημα του αγώνα, αλλά ο Άρης με την εμπειρία
του πήρε το αποτέλεσμα που ήθελε, ενώ στο 74' είχε δοκάρι με τον Μητσόπουλο.
Μετά το τέλος του αγώνα, οπαδοί του Εθνικού Αστέρα αποδοκίμασαν τον διαιτητή
Τζαχαλή, χωρίς να σημειωθούν επεισόδια, λόγω της αποτελεσματικής επέμβασης της αστυνομίας.

ΚΑΡΔΙΤΣΑ - ΕΛΕΥΣΙΝΑ 2-2

Χωρίς νικητή έληξε το παιχνίδι Καρδίτσα - Ελευσίνα 2-2, όμως οι δύο ομάδες
προσπάθησαν και πρόσφεραν πολύ καλό θέαμα στους θεατές. Οι φιλοξενούμενοι
προηγήθηκαν στο σκορ, αλλά οι γηπεδούχοι κατάφεραν να ισοφαρίσουν σε 1-1 και
να προηγηθούν στο 80' 2-1. Ένα λεπτό πριν από τη λήξη του αγώνα, η Ελευσίνα
ισοφάρισε 2-2 και πήρε τον πολύτιμο βαθμό της ισοπαλίας.

ΠΑΝΣΕΡΡΑΪΚΟΣ - ΚΑΣΤΟΡΙΑ 7-1

Σαρωτικός ο Πανσερραϊκός, παρέσυρε και συνέτριψε την ουραγό Καστοριά με 7-1.
Ηγέτης και σκόρερ των γηπεδούχων ο Βραζιλιάνος Αντεμάρ, που πέτυχε τέσσερα
γκολ και έκανε ό,τι ήθελε την άμυνα των φιλοξενουμένων. Οι τελευταίοι από
νωρίς κατέθεσαν τα «όπλα» και περίμεναν τη λήξη του αγώνα.

ΠΑΝΑΡΓΕΙΑΚΟΣ - ΤΡΙΚΑΛΑ 0-1

Παιχνίδι με πολλά νεύρα στο Άργος, όπου τα Τρίκαλα παίζοντας έξυπνα και με
αντεπιθέσεις πήραν σπουδαία εκτός έδρας νίκη με 1-0 επί του Παναργειακού. Οι
γηπεδούχοι έχουν πολλά παράπονα από τον Αθηναίο διαιτητή Σπανέα, ο οποίος στο
50' έδειξε κίτρινη κάρτα στον Ιορδανίδη, όμως όταν αντελήφθη ότι ήταν η
δεύτερη τη χρέωσε στον Γκάιτς, προκαλώντας τις έντονες διαμαρτυρίες των
παικτών του Παναργειακού.

ΝΙΚΗ Β. - ΕΔΕΣΣΑΪΚΟΣ 3-0

Εντυπωσιακή η Νίκη Βόλου, ιδιαίτερα στο δεύτερο ημίχρονο, δεν συνάντησε
δυσκολίες για να κάμψει την αντίσταση του Εδεσσαϊκού. Το τελικό 3-0 είναι
απόλυτα δίκαιο, ενώ θα μπορούσε να ήταν μεγαλύτερο, αν οι γηπεδούχοι δεν
έχαναν πέναλτι στο 45' (Παφλιάς άουτ) και δεν σημάδευε το δοκάρι στο 12' ο Κόφφας.

ΚΑΛΛΙΘΕΑ - ΚΑΛΑΜΑΡΙΑ 2-1

Τρία γκολ με πέναλτι και αρκετά νεύρα ήταν τα χαρακτηριστικά του αγώνα
Καλλιθέα - Καλαμαριά 2-1. Οι φιλοξενούμενοι διαμαρτυρήθηκαν για το δεύτερο
πέναλτι της Καλλιθέας, υποστηρίζοντας ότι πριν από την ανατροπή του
Παπαδημητρίου από τον Κοέντα, ο επιθετικός των γηπεδούχων υπέπεσε σε φάουλ
στον Λεβέντη, χωρίς αυτό να καταλογιστεί. 
Το ματς διακόπηκε για τρία λεπτά, μέχρι να ηρεμήσουν οι παίκτες της Καλαμαριάς.

ΔΟΞΑ ΔΡ. - ΛΕΒΑΔΕΙΑΚΟΣ 3-2

Καλύτερη στο μεγαλύτερο διάστημα του αγώνα, η Δόξα Δράμας πήρε σπουδαία
βαθμολογικής σημασίας νίκη με 3-2 επί του Λεβαδειακού. Οι γηπεδούχοι, σε μια
προσπάθειά τους να ξεφύγουν από τις τελευταίες θέσεις, κατάφεραν να ξεπεράσουν
τις δυσκολίες του αγωνιστικού χώρου και να κάμψουν την σθεναρή αντίσταση των
φιλοξενουμένων, που προσπάθησαν για την ισοπαλία. Στο 77' ο Κεφαλίδης είχε
δοκάρι για τη Δόξα Δράμας.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16048O091</ED>
<ID>
ID:136619

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O09&aa=1</URL></REF>


Article

<CATEGORY>vin10</CATEGORY>

 <H2>ΔΈΘΝΙΚΗ
</H2><H2>Διαφορά ασφαλείας απέκτησε η Κρύα Βρύση
</H2>
ΔΙΑΦΟΡΑ ασφαλείας (9 βαθμούς) απέκτησε η Κρύα Βρύση με τη νίκη (3-0) επί του
Ηρακλή Λάρισας, ενώ ισόπαλο (0-0) έληξε το ντέρμπι του 2ου ομίλου Χαλκίδας -
Αγερσανί Νάξου, στη χθεσινή 19η αγωνιστική του πρωταθλήματος της Δ' Εθνικής. Ο
Αχαρναϊκός (1ος όμιλος) επιβλήθηκε (2-0) εκτός έδρας του Ολυμπιακού Λιοσίων
και ξέφυγε με 3 βαθμούς από τον Ατρόμητο Αθηνών που «σκόνταψε» (1-1) στον
Αήττητο Σπατών. Η Ζάκυνθος (2-1 την Αχαϊκή) και ο Ευρώτας Έλους (4-0 την
Πάτρα) πλησίασαν την κορυφή του τρίτου ομίλου, ενώ ο Τηλυκράτης (3-1 τον
Ηρακλή Καρδίτσας) παρέμεινε μόνος στην πρώτη θέση του τέταρτου ομίλου. 
Στον έκτο όμιλο, ο πρωτοπόρος Κιλκισιακός επικράτησε με 2-0 του Νέστου
Χρυσούπολης και ο Άγιος Αθανάσιος νίκησε με 5-0 τη Νέα Αμισό. Τα αποτελέσματα
της 19ης αγωνιστικής και οι βαθμολογίες των ομίλων:

1ος όμιλος: Αήττητος Σπ. - Ατρόμητος Αθ. 1-1, Πολυκράτης - Κως 1-0,
Άρης Πετρ. - Καλυμνιακός 5-0, Χίος - Χαϊδάρι 0-3, Αγ. Παρασκευή - Ηλυσιακός
5-0, Λήμνος - Άρης Αρχ. 0-2, Ακράτητος - Καρλόβασι 4-0, Ολυμπιακός Λ. -
Αχαρναϊκός 0-2. Ρεπό: Φωστήρας.

Η ΒΑΘΜΟΛΟΓΙΑ: Αχαρναϊκός 47, Ατρόμητος Αθ. 44, Ακράτητος 37, Χαϊδάρι
36, Φωστήρας 35, Άρης Πετρ. 35, Αγ. Παρασκευή 32, Αήττητος Σπ. 26, Ολυμπιακός
Λ. 23, Ηλυσιακός 23, Πολυκράτης 23, Καλυμνιακός 22, Άρης Αρχ. 20, Κως 18, Χίος
9, Καρλόβασι 4, Λήμνος 3.

2ος όμιλος: Μοσχάτο - Κεχαγιάς 6-0, Χαλκίδα - Αγερσανί Ν. 0-0, Ηρόδοτος
- Πύργος Κ.Χ. 3-2, Χαλκηδόνα - Ασπρόπυργος 1-0, Χανιά - Αστέρας Περ. 1-0,
Σύρος - Κισσαμικός 2-0, Ολυμπιακός Λ. - Επαμεινώνδας 0-0, Μανδραϊκός -
Ατσαλένιος 0-0, Αστέρας Ιτ. - Απόλλων Ερ. 3-0.

Η ΒΑΘΜΟΛΟΓΙΑ: Αγερσανί Ν. 44, Σύρος 41, Χαλκίδα 36, Χανιά 35,
Ασπρόπυργος 34, Ατσαλένιος 34, Αστέρας Ιτ. 33, Μανδραϊκός 28, Απόλλων Ερ. 27,
Χαλκηδόνα 27, Ολυμπιακός Λ. 26, Μοσχάτο 26, Επαμεινώνδας Λ. 24, Αστέρας Περ.
22, Ηρόδοτος 19, Πύργος Κ.Χ. 14, Κισσαμικός 10, Κεχαγιάς 0.

*** Ο Ηρόδοτος έχει δύο μηδενισμούς και -2 βαθμούς.

3ος όμιλος: Λεωνίδιο - Πέλοπας Κ. 2-0, Οδυσσέας Ν. - Εθνικός Πατρ. 1-1,
Αστέρας Αμ. - Παλληξουριακός 2-1, Μυστράς - Τέλλος Άγρας 5-2, Ευρώτας Ελ. -
Πάτρα 4-0, Ελαιόφυτο - Αστέρας Βλαχ. 2-0, Ατρόμητος Παν. - Απόλλων Καλ. 2-0,
Αχιλλέας Πατρ. - Αίας Γαστ. 3-0, Ζάκυνθος - Αχαϊκή 2-1.

Η ΒΑΘΜΟΛΟΓΙΑ: Αχαϊκή 41, Ευρώτας Ελ. 40, Ζάκυνθος 40, Πάτρα 38, Πέλοπας
Κ. 35, Αστέρας Αμαλ. 31, Ελαιόφυτο 30, Απόλλων Καλ. 29, Λεωνίδιο 27, Αστέρας
Βλαχ. 26, Ατρόμητος Παν. 24, Οδυσσέας Ν. 23, Αχιλλέας Πατρ. 22, Εθνικός Πατρ.
20, Μυστράς 20, Τέλλος Αγρ. 19, Παλληξουριακός 18, Αίας Γαστ. 1.

4ος όμιλος: Βελούχι - Αχιλλέας Φ. 1-0, Καρδίτσα - Ρήγας Φερ. 2-0,
Ολυμπιακός Ανθ. - Μετέωρα 0-2, Ηρακλής Σοφ. - Θεσπρωτός 4-0, Όλυμπος Κ. -
Ατρόμητος Παλ. 2-0, Σκιάθος - Αγ. Ματθαίος 1-0, Αστέρας Παρ. - Σκουφάς Κ. 1-0,
Ολυμπιακός Παν. - Λαμία 0-2, Ηρακλής Καρδ. - Τηλυκράτης 1-3.

Η ΒΑΘΜΟΛΟΓΙΑ: Τηλυκράτης 39, Καρδίτσα 36, Ηρακλής Σοφ. 36, Λαμία 36,
Θεσπρωτός 31, Βελούχι 30, Αγ. Ματθαίος 29, Ολυμπιακός Π. 28, Αχιλλέας Φαρσ.
27, Ρήγας Φερ. 26, Σκιάθος 26, Μετέωρα 25, Ολυμπιακός Ανθ. 23, Ατρόμητος Παλ.
21, Όλυμπος Κερκ. 20, Ηρακλής Καρδ. 16, Σκουφάς Κομπ. 14, Αστέρας Παρ. 11.

5ος όμιλος: Γραμμός Μαυρ. - Καμβουνιακός 1-0, Δράση Τσ. - Φίλιππος Μελ.
2-2, Απόλλων Κρ. Βρ. - Ηρακλής Λαρ. 3-0, Ηρακλής Πτολ. - Καμπανιακός 0-0,
Μελιτέας Μελ. - Αλμωπός Αρ. 0-2, Γιαννιτσά - Άρης Παλ. 2-0, Ποσειδώνας Ν.Π. -
Εθνικός Κατ. 3-1, Κουφάλια - Ηρακλής Χαλκ. 2-0, Γρεβενά - Κολινδρός 3-0.

Η ΒΑΘΜΟΛΟΓΙΑ: Απόλλων Κρ. Βρ. 47, Ηρακλής Χ. 38, Ποσειδώνας Ν.Π. 36,
Εθνικός Κατ. 34, Ηρακλής Λαρ. 33, Πτολεμαΐδα 33, Κουφάλια 32, Γιαννιτσά 29,
Γράμμος Μαυρ. 28, Γρεβενά 27, Άρης Παλαιφ. 26, Καμπανιακός 25, Αλμωπός Αρ. 25,
Καμβουνιακός 21, Δράση Τσ. 13, Φίλιππος Μελ. 10, Μελιτέας Μελ. 8, Κολινδρός 6.

6ος όμιλος: Κορδελιό - Μουδανιά 4-0, Νιγρίτα - Απόλλων Μαυρ. 1-2,
Πόντιοι Ροδ. - Νέο Πετρίτσι 0-1, Αγ. Αθανάσιος - Νέα Αμισός 5-0, Άρης Παλαιοχ.
- Σαμοθράκη 2-1, Νέα Πέραμος - Νεάπολη 0-4, Πανδραμαϊκός - Λαγκαδάς 2-0,
Ορφέας Ξ. - Πανθρακικός 1-0, Κιλκισιακός - Νέστος Χρυσ. 2-0.

Η ΒΑΘΜΟΛΟΓΙΑ: Κιλκισιακός 47, Αγ. Αθανάσιος 45, Νεάπολη 41, Κορδελιό
40, Πόντιοι Ροδ. 37, Πανθρακικός 33, Πανδραμαϊκός 33, Νέο Πετρίτσι 30, Άρης
Παλαιοχ. 29, Νέα Αμισός 24, Μουδανιά 24, Ορφέας Ξ. 24, Νέστος Χρ. 23,
Σαμοθράκη 22, Νέα Πέραμος 14, Απόλλων Μαυρ. 10, Λαγκαδάς 5, Νιγρίτα 4.

*** Η Νιγρίτα έχει δύο μηδενισμούς και -2 βαθμούς.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16048O092</ED>
<ID>
ID:136671

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O09&aa=2</URL></REF>


Article

<CATEGORY>vin10</CATEGORY>

 <H5>ΠΑΙΖΕΙ ΠΟΛΥ ΑΣΧΗΜΑ, ΗΤΑΝ Ο ΧΕΙΡΟΤΕΡΟΣ ΠΑΙΚΤΗΣ ΤΟΥ ΓΗΠΕΔΟΥ, ΔΗΛΩΝΕΙ Ο ΠΡΟΕΔΡΟΣ
ΤΗΣ ΙΝΤΕΡ
</H5><H2>Πρόβλημα με Ρονάλντο
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Ο Ρονάλντο έπεσε και πάλι στην παγίδα που του «έστησαν» οι αντίπαλοι
αμυντικοί. Στο στιγμιότυπο, προσπαθεί να τον ανακόψει ο Πιέτρο Φούσκο

ΣΤΟ ΝΗΜΑ η Γιουβέντους κατέκτησε τον άτυπο τίτλο της πρωταθλήτριας χειμώνα
στην Ιταλία, μετά την ισοπαλία (1-1) στην οποία υποχρέωσε η Έμπολι την Ίντερ.

Το νέο στραβοπάτημα των νερατζούρι και η συμπλήρωση έξι αγώνων που ο Ρονάλντο
δεν καταφέρνει να σκοράρει, οδήγησε τον πρόεδρο της Ίντερ Μάσιμο Μοράτι στην έκρηξη.

«Ο Ρονάλντο δεν είναι ο εαυτός του. Παίζει πολύ άσχημα. Δεν ξέρω τι πρόβλημα
έχει, αλλά το σίγουρο είναι ότι κάτι τον απασχολεί. Στο πρώτο ημίχρονο με την
Έμπολι, ήταν ο χειρότερος παίκτης του γηπέδου», είπε, μεταξύ άλλων, ο Μοράτι
για τον κορυφαίο παίκτη του κόσμου.

Προηγουμένως, στο Τορίνο οι μπιανκονέρι επικράτησαν 3-1 της Αταλάντα, μπροστά
σε 42.000 οπαδούς τους, οι οποίοι πανηγύρισαν περισσότερο το γκολ του Εσπόζιτο
(Έμπολι) από τα γκολ του Ζιντάν. Ο Γάλλος διεθνής, που πρόσφατα ανανέωσε το
συμβόλαιό του με τη Γιούβε μέχρι το 2003, έβγαλε την ομάδα του από το
αδιέξοδο, στο οποίο προς στιγμήν την είχε οδηγήσει ο Κάτσια (ισοφάρισε στο
71'). Προηγουμένως (56') ο τερματοφύλακας της Αταλάντα, Αλμπέρτο Φοντάνα,
απέκρουσε πέναλτι του Ντελ Πιέρο.

Από τα αξιοσημείωτα, το γεγονός ότι ο Ρομπέρτο Μπάτζιο κάθησε και πάλι στον
πάγκο της Μπολόνια και αγωνίστηκε τελικά από το 40' (στη θέση του Κολιβάνοφ),
όπως επίσης η ήττα της Μίλαν με 2-0 από τη Φιορεντίνα.

Αναλυτικά τα αποτελέσματα:

Μπάρι - Νάπολι 2-0 (Μαρκολίνι 73', Σάλα 90'). Μπρέσια - Πάρμα 2-1 (Χούμπνερ
16', 60'με πέναλτι - Φιόρε 44'). Έμπολι - Ίντερ 1-1 (Εσπόζιτο 3' - Ρεκόμπα
81'). Γιουβέντους - Αταλάντα 3-1 (Κόντε 64', Ζιντάν 72' και 90' - Κάτσια 71').
Λάτσιο - Μπολόνια 1-0 (Νέντβεντ 41'). Μίλαν - Φιορεντίνα 0-2 (Ολιβέιρα 2',
Μορφέο 52'). Πιασέντζα - Λέτσε 1-0 (Σκιέντζα 78'). Ουντινέζε - Βιτσέντζα 3-0
(Μπίρχοφ 20', 37', Λοκατέλι 44').

ΕΠΕΙΣΟΔΙΑ

Ένας επόπτης τραυματίστηκε κατά τη διάρκεια του αγώνα Άσκολι-Μπατιπάλια (1-1)
για το πρωτάθλημα της Γ' κατηγορίας. Συγκεκριμένα, μετά την ισοφάριση του
αγώνα από την Μπατιπάλια, εκατό περίπου οπαδοί των γηπεδούχων μπήκαν στον
αγωνιστικό χώρο κυνηγώντας τους ποδοσφαιριστές και το διαιτητικό τρίο. Ένα
τέταρτο αργότερα, οι οπαδοί αποχώρησαν και το παιχνίδι συνεχίστηκε.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16048O101</ED>
<ID>
ID:136599

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O10&aa=1</URL></REF>


Article

<CATEGORY>vin10</CATEGORY>

 <H2>ΙΣΠΑΝΙΑ
</H2><H2>Χαστούκια στους μεγάλους
</H2>
Οι ποδοσφαιριστές της Ατλέτικο Μαδρίτης πανηγυρίζουν ένα από τα γκολ που
πέτυχαν εις βάρος της Ατλέτικο Μπιλμπάο

«ΧΑΣΤΟΥΚΙΑ» δέχτηκαν οι δύο μεγάλοι του ισπανικού ποδοσφαίρου, Μπαρτσελόνα και
Ρεάλ Μαδρίτης.

Οι Καταλανοί γνώρισαν την ήττα με 3-1 από την Ντεπορτίβο, ενώ η Ρεάλ Μαδρίτης,
συνεχίζοντας τις άσχημες εμφανίσεις, ηττήθηκε 4-2 από τη Ρεάλ Σοσιεδάδ.

Αναλυτικά τα αποτελέσματα:

Ατλέτικο Μαδρίτης-Ατλέτικο Μπιλμπάο 3-0 (Βιέρι 12', 51', Αντρέι 72').
Χιχόν-Μαγιόρκα 1-3 (Λεντιάκοφ 8' με πέναλτι - Αμάτο 2', Γκάλβεζ 26', Βαλερόν
77'). Βαλένθια-Ρασίνγκ 6-1 (Ίλιε 3', 29', 73', Ανγκλομά 48', Λόπεθ 75', 77' -
Αμπεϊχόν 86'). Ρεάλ Σοσιεδάδ-Ρεάλ Μαδρίτης 4-2 (Κομπάουερ 25', Κοβάσεβιτς 39',
48', Αρανθαμπάλ 76' - Μοριέντες 9', Ρομπέρτο Κάρλος 51'). Μπέτις-Θέλτα 2-0
(Γιάρνι 31', Αλέξις 57'). Εσπανιόλ-Οβιέδο 0-0. Σαραγόσα-Μερίδα 1-1 (Αραγκόν
90' - Κλεμπέρ 85'). Τενερίφη-Κομποστέλα 5-1 (Κόντρο 22', 60', Λιορέντε 55',
82', Σλόβακ 83' - Πένεφ 26').

Η βαθμολογία: Ρεάλ Μαδρίτης 43, Μπαρτσελόνα 41 (με έναν αγώνα λιγότερο).

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16048O102</ED>
<ID>
ID:136654

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O10&aa=2</URL></REF>


Article

<CATEGORY>vin10</CATEGORY>

 <H2>ΦΟΥΤΡΕ
</H2><H2>Γύρισε πίσω στη Μαδρίτη
</H2>
ΔΥΟ εβδομάδες κατάφερε να αντέξει μόνον ο Πάολο Φούτρε μακριά από την Ατλέτικο
Μαδρίτης. Ο Πορτογάλος πρώην διεθνής άσος «έστησε» στο ραντεβού τις
βραζιλιάνικες ομάδες Λα Πορτουγκέζα και Σάο Πάουλο, που προσπαθούσαν να τον
εντάξουν στη δύναμή τους και επέστρεψε στην ισπανική πρωτεύουσα, γιατί, όπως
δήλωσε, δεν μπορούσε να αποχωριστεί την οικογένειά του, η οποία δεν τον
ακολούθησε στη Βραζιλία.

Ο Φούτρε ξάφνιασε επίσης, δηλώνοντας πως δεν πρόκειται να φύγει ποτέ ξανά από
την Ατλέτικο Μαδρίτης, από την οποία, όπως είναι γνωστό, είχε φύγει κακήν
κακώς το 1993, όταν είχε έρθει σε αντιπαράθεση με τον πρόεδρό της, Χεσούς Χιλ.

Μάλιστα, ο Φούτρε είχε ανακοινώσει πως δεν πρόκειται να παίξει ξανά ποδόσφαιρο
μετά τον σοβαρό τραυματισμό του, όταν αγωνιζόταν πέρυσι με τη Γουέστ Χαμ. Όλα
αυτά βέβαια ανήκουν στο παρελθόν, ενώ τα καμώματα του Φούτρε θυμίζουν πλέον τα
αντίστοιχα του Μαραντόνα.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16048O103</ED>
<ID>
ID:136696

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O10&aa=3</URL></REF>


Article

<CATEGORY>vin10</CATEGORY>

 <H5>ΚΥΠΡΟΣ
</H5><H2>Έξω από το Κύπελλο Ομόνοια και ΑΕΛ
</H2><H2></H2>
ΔΥΟ μεγάλα ονόματα του κυπριακού ποδοσφαίρου, η Ομόνοια και η ΑΕΛ τέθηκαν νοκ
άουτ από το Κύπελλο.

Η Ομόνοια γνώρισε την ήττα με 2-1 από τη Σαλαμίνα και αποκλείστηκε, αφού στο
πρώτο παιχνίδι είχε παραχωρήσει ισοπαλία 1-1, ενώ η ΑΕΛ συνετρίβη από την
Αναγέννηση Δερύνειας με 4-1.

Στα άλλα παιχνίδια: η Ανόρθωση, παρά την ισοπαλία (1-1) που απέσπασε από την
ΑΕΚ εκτός έδρας, προκρίθηκε στα προημιτελικά της διοργάνωσης, καθώς στο πρώτο
παιχνίδι είχε επικρατήσει 1-0. Στους «οκτώ» προκρίθηκε δύσκολα και ο ΑΠΟΕΛ,
καθώς χρειάστηκε να ισοφαρίσει στην παράταση την Ένωση, εκτός έδρας (1-1). Στο
πρώτο παιχνίδι ο ΑΠΟΕΛ είχε νικήσει με 1-0.

Στο ντέρμπι της Πάφου, ο ΑΠΟΠ επικράτησε του Ευαγόρα 4-2 και εξασφάλισε την
πρόκρισή του μετά τη «λευκή» ισοπαλία που είχε αποσπάσει στο πρώτο παιχνίδι.
Εύκολο έργο είχε ο Απόλλων (μετά το 8-0 του πρώτου αγώνα) με αντίπαλο την
ΑΠΕΠ, της οποίας επικράτησε 3-0. Το ίδιο εύκολα, ο Εθνικός Άχνας νίκησε 4-0
την Αλκή και φυσικά προκρίθηκε στα προημιτελικά, όπως και ο Εθνικός Ασσίας,
μετά τη νίκη του με 4-0 επί της Αναγέννησης Γερμασόγειας.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16048O104</ED>
<ID>
ID:136724

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O10&aa=4</URL></REF>


Article

<CATEGORY>vin10</CATEGORY>

 <H5>ΓΑΛΛΙΑ
</H5><H2>Η Μετς στην κορυφή
</H2>
ΣΤΗΝ πρώτη θέση της βαθμολογίας διατηρήθηκε η φετινή έκπληξη του γαλλικού
πρωταθλήματος, Μετς, παρά την ήττα που γνώρισε στο γήπεδό της με 1-0 από την Μπαστιά.

Η Παρί Σεν Ζερμέν έχασε τη μεγάλη ευκαιρία να αναρριχηθεί στο ρετιρέ της
βαθμολογίας, καθώς ηττήθηκε στο Παρκ Ντε Πρενς από τη Χάβρη 2-0. Για την Παρί
ήταν η δεύτερη συνεχόμενη ήττα της και η έκτη φετινή.

Στη δεύτερη θέση βρίσκεται τώρα η Μονακό, η οποία επικράτησε της Μονπελιέ 4-0.

Αναλυτικά τα αποτελέσματα:

Μετς-Μπαστιά 0-1, Παρί Σεν Ζερμέν-Χάβρη 0-2, Μονακό-Μονπελιέ 4-0,.
Σατερό-Μαρσέιγ 0-3, Τουλούζ-Λανς 1-2, Μπορντό-Στρασβούργο 4-4, Ρεν-Κάννες 2-0.

Η βαθμολογία: Μετς 46, Μονακό 45, Μαρσέιγ και Παρί Σεν Ζερμέν 44.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16048O105</ED>
<ID>
ID:136743

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O10&aa=5</URL></REF>


Article

<CATEGORY>vin10</CATEGORY>

 <H2>Μια μπαλιά ήταν αρκετή για τον Αφάς!
</H2>
<AUTHOR>ΣΤΑΘΗΣ ΚΕΡΑΜΙΔΑΣ</AUTHOR>

ΠΑΤΡΑ. 
Του ανταποκριτή μας

Ο Κλάεβιτς προσπαθεί να σταματήσει τον Μπράγκασον. Ο Ιωνικός γεύθηκε τη νίκη
στο φινάλε

Ο ΜΟΧΑΜΕΝΤ Αφάς ήταν η «χρυσή» αλλαγή του Γιάτσεκ Γκμοχ. Ο Σύρος άσος του
Ιωνικού αντικατέστησε στο 80' τον Οφρυδόπουλο και δέκα λεπτά αργότερα (90')
πέτυχε το νικητήριο τέρμα της ομάδας του επί της Παναχαϊκής (0-1).

Οι φιλοξενούμενοι είχαν την υπεροχή σχεδόν σε ολόκληρη τη διάρκεια του αγώνα.
Ωστόσο, δεν κατάφεραν να δημιουργήσουν αξιόλογες ευκαιρίες. Αντίθετα, η
Παναχαϊκή έπαιξε παθητικό ρόλο και επισκεπτόταν την εστία του Πουρλιοτόπουλου
μόνο με αντεπιθέσεις. Συνεπώς, όποιος σημείωνε γκολ θα έπαιρνε και τη νίκη.

Στο 67' ο διαιτητής Μποζατζίδης απέβαλε τον Κυριακόπουλο, συνεπώς ο Ιωνικός
είχε και την αριθμητική υπεροχή. Ο Μωχάμεντ Αφάς, στην εκπνοή του αγώνα, στην
πρώτη του επαφή με την μπάλα (είχε μπει σαν αλλαγή στο 80'), εξαπέλυσε
«κεραυνό» από πλάγια θέση, έξω από τη μεγάλη περιοχή, αφήνοντας άναυδο τον
Αμπαδιωτάκη που δεν είχε ορατότητα και δίνοντας τη νίκη στην ομάδα του.

«Νικήσαμε δίκαια», τόνισε ο προπονητής του Ιωνικού, Γιάτσεκ Γκμοχ. Και
συνέχισε: «Παίξαμε πειθαρχημένα και δημιουργήσαμε περισσότερες ευκαιρίες. Δεν
αφήσαμε κανένα περιθώριο στην Παναχαϊκή. Περάσαμε δύο δύσκολους μήνες, αλλά με
αυτή τη νίκη θεωρώ ότι κάναμε μία νέα αρχή».

Ο Γκμοχ είχε κάτι να πει και για τη θέση του ομοσπονδιακού τεχνικού: «Από πολύ
παλιά έχω πει ότι είναι τιμή μου να είμαι προπονητής της εθνικής ομάδας. Ήμουν
σε τρία παγκόσμια κύπελλα με την Πολωνία και έχω την απαιτούμενη πείρα. Ζω 19
χρόνια στην Ελλάδα και γνωρίζω τους πάντες. Πιστεύω ότι μπορώ να προσφέρω. Η
εθνική ομάδα αξίζει καλύτερη τύχη και χρειάζεται νέες ιδέες. Δεσμεύομαι με τον
Ιωνικό, όμως αυτό βρίσκεται στο χέρι άλλων».

Ο προπονητής της Παναχαϊκής, Σταύρος Διαμαντόπουλος, υπογράμμισε: «Ο Ιωνικός
ήταν δυνατός στις αντεπιθέσεις. Επίσης, είχε την πρωτοβουλία. Η αριθμητική
υπεροχή του αντιπάλου ήταν καταλυτική για μας. Όποιος σημείωνε γκολ θα κέρδιζε
το παιχνίδι».

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16048O106</ED>
<ID>
ID:136752

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O10&aa=6</URL></REF>


Article

<CATEGORY>vin10</CATEGORY>

 <H5></H5><H5>Επιστρέφει ο Καντονά
</H5><H5>Γιουγκοσλάβοι στο εξωτερικό
</H5><H2>Εμπιστευτικά
</H2>
Ο Καντονά επιστρέφει στον τόπο του εγκλήματος. Ο Γάλλος πρώην διεθνής άσος θα
αγωνιστεί και πάλι στο Ολντ Τράφορντ φορώντας τη φανέλα της Μάντσεστερ
Γιουνάιτεντ (για ένα ημίχρονο) στο φιλικό παιχνίδι που θα δώσουν οι
«μπέμπηδες» με Ευρωπαίους επίλεκτους τον επόμενο μήνα, με αφορμή τη θλιβερή
επέτειο του τραγικού αεροπορικού δυστυχήματος του Μονάχου, πριν από 40 χρόνια.

* Ο αθλητισμός ενώνει. Μια ακόμη απόδειξη, η
μεταγραφή του κορυφαίου σκόρερ της Βοϊβοντίνα και της Γιουγκοσλαβίας Νταμίρ
Στόγιακ στην Κροάσια Ζάγκρεμπ. Η μεταγραφή ολοκληρώθηκε στη... Μάλτα, όπου
βρίσκεται η Βοϊβοντίνα, με αφορμή τη διακοπή του γιουγκοσλαβικού
πρωταθλήματος, λόγω χειμώνα.

Οι μεταγραφές των Γιουγκοσλάβων στο εξωτερικό, όμως, δεν έχουν τελειωμό. Ο
άσος του Ερυθρού Αστέρα Ζόραν Νιέγκους, από τα ανερχόμενα αστέρια των πλάβι,
θα φοράει την επόμενη σεζόν τη φανέλα της Γιουβέντους. Ένας ακόμη παίκτης του
Ερυθρού Αστέρα, ο Νίκολα Λάζετιτς, θα συνεχίσει την καριέρα του στη Φέγενορντ.

* Ο αποκλεισμός της Ρεάλ Μαδρίτης από το Κύπελλο
Ισπανίας, από ομάδα β' κατηγορίας (Αλάβες) προκάλεσε «εκρήξεις» στους κόλπους
της. Ο πρόεδρος της Ρεάλ, Λορέντσο Σανθ, άφησε να εννοηθεί πως πολλοί από τους
παίκτες ξενυχτούν κάθε βράδυ στα μπαρ της Μαδρίτης, με αποτέλεσμα να μην
αποδίδουν τα αναμενόμενα στον αγωνιστικό χώρο. Επίσης, ζήτησε από τους
φιλάθλους της Ρεάλ να καταγγέλλουν στη διοίκηση τους παίκτες που βλέπουν στα
μπαρ να ξενυχτούν!

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16048O111</ED>
<ID>
ID:136600

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O11&aa=1</URL></REF>


Article

<CATEGORY>vin10</CATEGORY>

 <H5>Ο Μπέκαμ αρραβωνιάστηκε τη Βικτόρια των Spice Girls
</H5><H2>ΑΓΓΛΙΑ
</H2><H2>Ο Μέρσον σκόραρε, η Άρσεναλ προκρίθηκε
</H2>
Ο νεαρός αμυντικός της Μάντσεστερ Έρικ Νέβλαντ (αριστερά) απομακρύνει την
μπάλα πριν αυτή καταλήξει στον Μάουντσφιλντ (Μάντσεστερ - Γουόλσολ 5-1)

ΝΟΚ ΑΟΥΤ από τον τέταρτο γύρο του Κυπέλλου Αγγλίας
τέθηκε η περσινή φιναλίστ της διοργάνωσης, Μίντλεσμπρο, μετά την ήττα που
γνώρισε από την Άρσεναλ με 2-1.

Το πρόσωπο που συγκέντρωσε τα φώτα της δημοσιότητας στο στάδιο Ρίβερσαϊντ ήταν
ο άσος της Μίντλεσμπρο, Πολ Μέρσον, καθώς για πρώτη φορά μετά 13 χρόνια τέθηκε
αντίπαλος της μεγάλης του αγάπης, Άρσεναλ.

Μάλιστα, ο Μέρσον πέτυχε το μοναδικό τέρμα των γηπεδούχων, αλλά αυτό δεν
εμπόδισε τους οπαδούς των «κανονιών» να τον αποθεώσουν. Ο Άγγλος διεθνής για
ανταπόδοση τούς χάρισε τη φανέλα του μετά το τέλος της αναμέτρησης.

Διά περιπάτου προκρίθηκε στον επόμενο γύρο του Κυπέλλου και η Μάντσεστερ
Γιουνάιτεντ, μετά την επικράτησή της με 5-1 επί της ιδιαίτερα φιλόδοξης
Γουόλσολ. Πρωταγωνιστές της συνάντησης ήταν οι Νορβηγοί, Σόλσκιερ, Γιόνσεν, οι
οποίοι πέτυχαν τα τρία από τα πέντε γκολ των «μπέμπηδων».

Αναλυτικά τα αποτελέσματα: Άστον Βίλα - Γουεστ Μπρόμγουιτς 4-0 (Γκρέισον 4',
Γιορκ 62', 64', Κόλιμορ 72'). Μπίρμιγχαμ - Στόκπορτ 2-1 (Χιουζ 32', 84' -
Άρμστρονγκ 66'). Κάρντιφ - Ρίντινγκ 1-1 (Νάγκεντ 47' - Ασάμπα 56'). Τσάρλτον -
Γουλβς 1-1 (Τζόουνς 64' - Ρίτσαρντς 47'). Κόβεντρι - Ντέρμπι 2-0 (Ντάμπλιν
38', 45'). Κρύσταλ Πάλας - Λέστερ 3-0 (Ντάιερ 33', 62', 66'). Χάντερσφιλντ -
Γουίμπλεντον 0-1 (Άρντλι 62'). Ίπσουιτς - Σέφιλντ Γιουνάιτεντ 1-1 (Τζόνσον 45'
- Σόντερς 82'). Λιντς - Γκρίμπσι 2-0 (Μόλεναρ 45', Χάσελμπαϊνκ 79').
Μάντσεστερ Γιουνάιτεντ - Ουόλσολ 5-1 (Κόουλ 10', 65', Σόλσκιερ 39', 69',
Γιόνσεν 74' - Μπολί 72'). Μίντλεσμπρο - Άρσεναλ 1-2 (Μέρσον 62' - Όβερμαρς 2',
Πάρλουρ 19'). Τότεναμ - Μπάρνσλεϊ 1-1 (Κάμπελ 30' - Ρέντφιρν 59' με πέναλτι).
Τρανμίρ - Σάντερλαντ 1-0 (Πάρκινσον 77'). Στίβενεϊτζ - Νιούκαστλ 1-1
(Γκρατσιόλι 42' - Σίρερ 3'). Μάντσεστερ Σίτι - Γουεστ Χαμ 1-2 (Κινκλάτζε 60' -
Μπέρκοβιτς 28', Λόμας 76').

*** Η κλήρωση για τον πέμπτο γύρο του
Κυπέλλου ανέδειξε τα εξής ζευγάρια:

Άστον Βίλα - Κόβεντρι, Γουεστ Χαμ - Σέφιλντ Γουένζντεϊ ή Μπλάκμπερν, Λιντς -
Μπίρμιγχαμ, Στίβενεϊτζ ή Νιούκαστλ - Τρανμίρ, Γουίμπλεντον - Τσάρλτον ή
Γουλβς, Μάντσεστερ Γιουνάιτεντ - Τότεναμ ή Μπάρνσλεϊ, Άρσεναλ - Κρίσταλ Πάλας,
Ίπσουιτς ή Σέφιλντ Γιουνάιτεντ - Κάρντιφ ή Ρίντινγκ. Τα παιχνίδια θα
διεξαχθούν 14-15 Φεβρουαρίου.

Η ΒΙΚΤΟΡΙΑ Άνταμς, εκ των διασήμων Spice Girls, και ο άσος της Μάντσεστερ
Γιουνάιτεντ, Ντέιβιντ Μπέκαμ, ενώ εγκαταλείπουν ξενοδοχείο κοντά στο Τσέστερ,
όπου αντάλλαξαν δαχτυλίδια αρραβώνα

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16048O112</ED>
<ID>
ID:136655

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O11&aa=2</URL></REF>


Article

<CATEGORY>vin10</CATEGORY>

 <H5>ΓΚΕΜΠΡΕΣΙΛΑΣΙΕ
</H5><H2>Βελτίωσε το ρεκόρ του
</H2><H2></H2>
ΚΑΤΑ τέσσερα δευτερόλεπτα βελτίωσε το παγκόσμιο
ρεκόρ στα 3.000 μέτρα κλειστού στίβου ο Αιθίοπας Χαϊλέ Γκεμπρεσιλασιέ, κατά τη
διάρκεια διεθνούς μίτινγκ στην Καρλσρούη. Ο Γκεμπρεσιλασιέ κάλυψε την απόσταση
σε χρόνο 7.26.14, ενώ το προηγούμενο ­ δικό του ­ παγκόσμιο ρεκόρ ήταν 7.30.72
και το είχε σημειώσει επίσης στη Γερμανία (Στουτγκάρδη) στις 4 Φεβρουαρίου του 1996.

Μετά την επίτευξη του σπουδαίου ρεκόρ, ο Αιθίοπας δρομέας υποστήριξε πως
στόχος του τη φετινή περίοδο είναι η κατάρριψη των παγκοσμίων ρεκόρ στα 5.000
και 10.000 μέτρα.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16048O113</ED>
<ID>
ID:136697

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O11&aa=3</URL></REF>


Article

<CATEGORY>vin10</CATEGORY>

 <H5>ΑΦΡΙΚΗ
</H5><H2>Σφυρίζει ο Σολδάτος
</H2><H2></H2>
Η ΕΛΛΑΔΑ θα δώσει το παρών στο Κύπελλο Εθνών
Αφρικής! Στη μεγαλύτερη ποδοσφαιρική διοργάνωση της μαύρης ηπείρου θα
συμμετάσχει και ο ομογενής διαιτητής Άρης Σολδάτος, ο οποίος θεωρείται από
τους καλύτερους ρέφερι της Νάτιας Αφρικής.

Στο μεταξύ, σοβαρό πρόβλημα έχει ανακύψει στο γαλλικό πρωτάθλημα, καθώς 20
Αφρικανοί ποδοσφαιριστές που αγωνίζονται στις ομάδες της Α' κατηγορίας θα
δώσουν το παρών στο Κύπελλο Εθνών Αφρικής. 
Πολλές ομάδες της Γαλλίας σκέπτονται να κλείσουν τις πόρτες τους στους
Αφρικανούς παίκτες, στο άμεσο μέλλον, καθώς ανακύπτει σοβαρό πρόβλημα με τη
συμμετοχή τους στο αφρικανικό Κύπελλο, στο πιο κρίσιμο σημείο του γαλλικού
πρωταθλήματος. Συνολικά, 32 Αφρικανοί παίκτες ομάδων της Α' και Β' κατηγορίας
της Γαλλίας θα αγωνιστούν στο αφρικανικό Κύπελλο.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16048O114</ED>
<ID>
ID:136725

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O11&aa=4</URL></REF>


Article

<CATEGORY>vin10</CATEGORY>

 <H5>Η ΑΕΚ ΗΤΤΗΘΗΚΕ ΣΤΗ ΝΙΚΑΙΑ ΑΦΗΝΟΝΤΑΣ ΤΗΝ ΠΡΩΤΗ ΘΕΣΗ ΤΗΣ ΒΑΘΜΟΛΟΓΙΑΣ
</H5><H5>ΚΑΡΡΑΣ
</H5><H5>Ντουμιτρίου, είσαι Μουσολίνι!
</H5><H2>Ο Ζαΐμι της έκοψε τα φτερά
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΗΤΤΑ-ΣΟΚ για την ΑΕΚ χθες στον Κορυδαλλό! Και το 3-2 της
Προοδευτικής, όχι μόνο την γκρέμισε από την κορυφή, αλλά αναγκάζει την έως
χθες πρωτοπόρο να υποδεχθεί τον Ολυμπιακό στο ντέρμπι-κλειδί με δύο βαθμούς διαφορά.

Ήρωας της Προοδευτικής, ο Ρόναλντ Ζαΐμι ­ σκόραρε δύο φορές και πανηγύρισε
απευθυνόμενος στους φίλους της ΑΕΚ! Η ΑΕΚ χθες δεν ήταν ΑΕΚ. Τουλάχιστον στο
πρώτο ημίχρονο, διάστημα που εν πολλοίς κρίθηκε ο αγώνας. Τότε, η άμυνα έμπαζε
νερά, οι παίκτες δεν έβρισκαν την μπάλα στο γήπεδο-παγίδα και ο Ατματσίδης
δέχθηκε τρία γκολ! Από πότε η εστία της ΑΕΚ είχε να παραβιαστεί τρεις φορές σε
ένα ημίχρονο; Από την περίοδο 1994-'95, όταν όμως ο ΠΑΟΚ ανέκαμψε μετά το 4-0
(τελικό σκορ 4-3). Άρα, περισσότερο κοντά στο ζητούμενο είναι το 3-4, ξανά
στην ευρύτερη περιοχή της Νίκαιας (!) από τον Ιωνικό, στις 21 Μαρτίου '93,
όταν η ΑΕΚ δέχθηκε τρία γκολ στο πρώτο τέταρτο! Τότε όμως, παρά την οδυνηρή
ήττα, κατάφερε να διατηρήσει τον τίτλο της πρωταθλήτριας.

Η Προοδευτική έκανε όσα χρειάζονταν για να πάρει τους τρεις πολύτιμους
πόντους. Με πρόσχημα τη μη παραχώρηση του Αλέξη από την ΑΕΚ, δεν μετακόμισε
στο Καραϊσκάκη, έπαιξε με φανατισμό οδηγούμενη από το θερμό κοινό της, έριξε
μια και δυο (!) μπάλες στον αγωνιστικό χώρο όταν η κατάσταση στο δεύτερο
45λεπτο δυσκόλεψε και, βέβαια, είχε την τύχη κοντά της. Τρία γκολ σε σχεδόν
ισάριθμες ευκαιρίες! 
Πανηγυρισμοί μετά τη μεγάλη νίκη από παίκτες της Προοδευτικής

Η συνέχεια απλά ήθελε τους γηπεδούχους αληθινούς καμικάζι να σταματούν τους
άσους της ΑΕΚ, τον Μποροβήλο να προσπαθεί να κρατήσει στάση με νουθεσίες του
στυλ «ήρεμα ήρεμα» και όχι δείχνοντας ως ώφειλε κάρτες, και την ΑΕΚ να κλείνει
εις μάτην την Προοδευτική στα καρέ της.

Η ΑΕΚ, αν έπαιζε όπως στο δεύτερο ημίχρονο, θα είχε καλύτερη τύχη. Και
σίγουρα, αν πέραν του Γκρέταρσον συμπαραστεκόταν και άλλος στον παθιασμένο
Μιχάλη Κασάπη, ο οποίος σχεδόν εκλιπαρώντας ζητούσε να γίνεται το ματς από την
πλευρά του. Δεν τον άκουγαν όμως και έπαιζαν στο αντίθετο άκρο!

Τη ζημιά έκανε στην ΑΕΚ ο Ρόναλντ Ζαΐμι! Ο Αλβανός έβαλε δύο γκολ με άνεση και
ταλαιπώρησε αφάνταστα την άμυνα ζώνης της ΑΕΚ. Φυσικά, μερίδιο στη νίκη της
Προοδευτικής έχει και το γήπεδο. Διότι στο «σπίτι» τους, οι γηπεδούχοι έδειξαν
σούπερ άσοι, γνωρίζοντάς το σπιθαμή προς σπιθαμή και ξέροντας λεπτομερώς
λακκούβες και χόρτο!

*** Στο 9' έγινε το 1-0. Αντεπίθεση και σέντρα ο Αλμανίδης, «τσαφ» ο
Κατσαβός και από κοντά ο Ζαΐμι σκόραρε.

*** Η ΑΕΚ ισοφάρισε στο 17' με τον Μαλαδένη, κατόπιν ενέργειας του
Μαρτσέλο (1-1).

*** Το 2-1 έγινε στο 21': φάουλ ο Πολίτης, Κωστένογλου και Κοπιτσής δεν
έδιωξαν, η μπάλα στον Ζαΐμι και από εκεί στα δίχτυα του Ατματσίδη.

*** Ο Κωστένογλου είχε δοκάρι στο 23' και στο 44' ήρθε το 3-1: φάουλ
(ανύπαρκτο) ο Αταγιάν και από κοντά ο Αλμανίδης πώς να αστοχήσει;

*** Η ΑΕΚ μείωσε στο 80' με κοντινό σουτ του Κωστένογλου (πάλι
σέντρα-σουτ ο Μαρτσέλο).

Έως το τέλος δεν άλλαξε τίποτα, άσχετα αν ο Ντουμιτρίου έριξε ένα ακόμη όπλο
στο ματς, τον Στέλιο Μανωλά. Συμπερασματικά, η ΑΕΚ πρέπει να τα δώσει όλα στο
ντέρμπι της Δευτέρας, ώστε να ξαναπάρει κεφάλι στη βαθμολογία και πάνω απ'
όλα, για να ξεχαστεί η χθεσινή ήττα.

Ο Ζαΐμι που έλαμψε και ο Γιαννόπουλος που με θεμιτά ή αθέμιτα μέσα κυριάρχησε
στην άμυνά του ξεχώρισαν από την Προοδευτική.

Η διαιτησία του Μποροβήλου με λάθη. Η ΑΕΚ φωνάζει πως δεν ήταν σωστός στον
πειθαρχικό έλεγχο (όντως, έπρεπε να δώσει κι άλλες κάρτες όταν οι μονομαχίες
ξεπερνούσαν τα αθλητικά πλαίσια) και επίσης για το γεγονός ότι δεν κράτησε
παρά μόνο 2' καθυστέρηση! Απέβαλε με δεύτερη κίτρινη τους Κωστένογλου (83')
και Γιαννόπουλο (88').

ΣΟΒΑΡΟ επεισόδιο δημιουργήθηκε λίγο πριν από τη
συνέντευξη Τύπου ανάμεσα στον Ντουμίτρου Ντουμιτρίου και τον Γιάννη Καρρά. Με
τον προπονητή να λέει «έξω έξω από την αίθουσα» στον παράγοντα και πρώην
πρόεδρο της ΑΕΚ κι εκείνος να αποκαλεί τον Ρουμάνο «Μουσολίνι»!

Πώς άρχισε η θλιβερή υπόθεση που κατέληξε στην άκομψη επίθεση κατά του κ.
Καρρά; Ο πρόεδρος, μετά το τέλος του αγώνα ήταν «άλλος άνθρωπος». Βημάτιζε έξω
από τα αποδυτήρια, μη ξέροντας πραγματικά τι να κάνει. Τα συναισθήματα
ανάμικτα: να χαρεί για τη νίκη της Προοδευτικής; να λυπηθεί για την ήττα της
ΑΕΚ; Αν προσθέσετε και τις εναντίον του φωνές, αρχικά από τους φίλους των
γηπεδούχων και στο τέλος από τους οπαδούς της ΑΕΚ, αρκετά θα καταλάβετε.

Τελικά, οι δύο προπονητές μπήκαν στην αίθουσα Τύπου, μαζί με διάφορους
παρατρεχάμενους. Κοντά στην πόρτα και ο κ. Καρράς. «Ελάτε εδώ, δεν γίνεται
συνέντευξη δίχως τον πρόεδρο», φωνάζει κάποιος, σίγουρα όχι δημοσιογράφος. Ο
Γιάννης Καρράς, ωστόσο, αρνείται και λέει: «Δεν είναι εκεί η θέση μου». Τότε,
παίρνει τον λόγο ο Ντουμιτρίου: «Έξω έξω, ας βγει έξω ο πρόεδρος! Εδώ είναι
για τους προπονητές».

Αυτό ήταν! Ο μεγαλομέτοχος της Προοδευτικής εξεμάνη και άρχισε την επίθεση.
«Ποιος είσαι εσύ που θα μου το πεις αυτό; Μουσολίνι! Σε φέρανε στο σπίτι μου
στην ΑΕΚ και λες τέτοια πράγματα. Αν δεν ήμουν εγώ, εσύ ακόμη θα ήσουν στο
Βουκουρέστι, στη Ρουμανία, και θα ψάρευες! Αλήτη! Μουσολίνι!».

Από κοντά και ορισμένοι φαν της Προοδευτικής: «Πείτε στον προπονητή, ότι ο
Γιάννης ο Καρράς έφτιαξε την ΑΕΚ. Και είναι τώρα αυτός εκεί!».

Με τα πολλά, η συνέντευξη έγινε, χωρίς όμως να βγει ο κ. Καρράς. Και δίχως
ευτυχώς περαιτέρω απρόοπτα.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16048O121</ED>
<ID>
ID:136601

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O12&aa=1</URL></REF>


Article

<CATEGORY>vin10</CATEGORY>

 <H5>ΣΤΗ ΒΕΡΟΙΑ
</H5><H2>Χτύπησε ξανά ο συνήθης ύποπτος
</H2>
<AUTHOR>Β. ΒΟΛΚΟΣ</AUTHOR>

ΒΕΡΟΙΑ. 
Του ανταποκριτή μας

Η ΒΕΡΟΙΑ δεν είχε τύχη και ο Ηρακλής διέθετε τον Κωνσταντίνου! Οι
φιλοξενούμενοι πέρασαν δύσκολες στιγμές, αλλά τελικά έφτασαν στη νίκη (0-1).

Η Βέροια είχε την υπεροχή, δημιούργησε τις ευκαιρίες αλλά... σημάδευε τα
δοκάρια. Τρεις φορές οι παίκτες της βρέθηκαν σε θέση για γκολ, η τύχη όμως
τους γύρισε την πλάτη. Ο Θωμαΐδης (στο 20' και 42') και ο Δερμιτζόγλου (45')
είδαν το δοκάρι να τους στερεί τη χαρά του γκολ. Η Βέροια είχε καλή απόδοση,
αλλά στο δεύτερο ημίχρονο ο Ηρακλής, αφού πέρασε ανώδυνα τον «εφιάλτη» του
πρώτου μέρους, βγήκε στην αντεπίθεση και έφτασε στο στόχο. Σκόρερ ο... συνήθης
ύποπτος. Ο Μιχάλης Κωνσταντίνου μπήκε στον αγώνα στο 67' και στο 80' ήταν
πιστός στο ραντεβού του με το γκολ. Πήρε μία κόντρα, βρέθηκε μόνος απέναντι
στον Κοτσιόπουλο και σημάδεψε σωστά (0-1)..

Στο 90' η Βέροια ζήτησε πέναλτι σε μαρκάρισμα του Στόικα από τον Καρκαμάνη,
αλλά ο διαιτητής Στεφανόπουλος διέταξε να συνεχιστεί το παιχνίδι.

«Έγινε καλό ματς, οι δύο ομάδες ήθελαν τους βαθμούς και η Βέροια είχε την
υπεροχή και τις ευκαιρίες κατά 80 %», είπε ο τεχνικός του Ηρακλή Γιώργος Παράσχος.

Ο προπονητής της Βέροιας Στέφανος Γαϊτάνος δήλωσε: «Η Βέροια ζητούσε το γκολ
απέναντι σε μία καλή ομάδα με ψυχολογία, που διεκδικεί συμμετοχή στην Ευρώπη».

*** Υπέγραψε χθες στη Βέροια ο 27χρονος Βραζιλιάνος Κάρλος Μάρκος Ντεσάλες.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16048O122</ED>
<ID>
ID:136656

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O12&aa=2</URL></REF>


Article

<CATEGORY>vin10</CATEGORY>

 <H5>ΣΤΗΝ ΚΑΒΑΛΑ
</H5><H2>Η καλή ημέρα φάνηκε από το πρωί
</H2>
<AUTHOR>Κ. ΚΟΥΓΙΟΥΜΤΖΟΓΛΟΥ</AUTHOR>

ΚΑΒΑΛΑ. 
Του ανταποκριτή μας

Η Καβάλα είχε πάθος και δύναμη και νίκησε δίκαια τον Εθνικό με 2-1. Οι
γηπεδούχοι «μεταμορφωμένοι», σε σύγκριση με τις τελευταίες τους εμφανίσεις,
γνώριζαν τι ήθελαν και πώς να το πάρουν.

Μόλις στο 10' ο Σιμπνιέφκσι έδωσε πάσα στον Παπανδρέου και ο τελευταίος με
κοντινό σουτ άνοιξε το σκορ. Ο Εθνικός παίζοντας με αντεπιθέσεις στο
μεγαλύτερο διάστημα του αγώνα, αντέδρασε και τέσσερα λεπτά αργότερα ισοφάρισε
με πλασέ του Ντίαζ, ύστερα από σέντρα του Πετκόφσκι (14'). Ο Γελαδάρης έχασε
μοναδική ευκαιρία στο 42' να δώσει το προβάδισμα στον Εθνικό, αφού εντελώς
μόνος στη μικρή περιοχή της Καβάλας «σημάδεψε» το δεξί δοκάρι της εστίας του
Λογαρά. Όμως αυτό που δεν κατάφερε ο Γελαδάρης, πέτυχε ο Πολωνός Σιμπνιέφσκι
για λογαριασμό της Καβάλας στο 68' με πλασέ, ύστερα από συνδυασμό
Μάλιου-Αθανασιάδη. Οι γηπεδούχοι, αν ήταν περισσότερο προσεκτικοί, θα
μπορούσαν να δώσουν μεγαλύτερη διάσταση στο σκορ, αφού χάθηκαν διαδοχικές
ευκαιρίες με τους Παπανδρέου, Σιμπνιέφσκι και Τσαπανίδη.

Ο προπονητής της Καβάλας, Νίκος Γκουλής, δήλωσε για το παιχνίδι: «Αξίζουν
συγχαρητήρια στους παίκτες μου. Οι τρεις βαθμοί θα μας βοηθήσουν στη συνέχεια.
Στη διάρκεια της εβδομάδας υπήρξε ένα σαιξπηρικό κλίμα. Να ζήσουμε ή να μη
ζήσουμε. Αποφασίσαμε να ζήσουμε και πήραμε τη μεγάλη νίκη».

Ο τεχνικός του Εθνικού, Τόζα Βεσελίνοβιτς, τόνισε: «Ήταν δύσκολο παιχνίδι για
την ομάδα μου. Αν πετυχαίναμε γκολ στη φάση του Γελαδάρη (δοκάρι), τα πράγματα
θα ήταν διαφορετικά. Όμως η νίκη της Καβάλας ήταν πέρα για πέρα δίκαιη».

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16048O123</ED>
<ID>
ID:136698

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O12&aa=3</URL></REF>


Article

<CATEGORY>vin10</CATEGORY>

 <H5>Αλλαγές στα διοικητικά
</H5><H2>Ο Νάγκμπε λύγισε τους Κρητικούς
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

Η ΜΕΓΑΛΗ κλάση του Τζο Νάγκμπε λύγισε χθες στο γήπεδο της Τούμπας τον
ΟΦΗ, αφού με δικό του γκολ στο 55', ο ΠΑΟΚ νίκησε την ομάδα της Κρήτης 1-0.

Ο Λιβεριανός, στη φάση του 55', έδειξε (για μία ακόμα φορά) ότι αποτελεί
κεφάλαιο για τον ΠΑΟΚ. Ο Κόβατς σέντραρε και ο Νάγκμπε με μονοκόμματο δεξί
βολέ στον αέρα έστειλε την μπάλα πρώτα στο αριστερό δοκάρι και στη συνέχεια
στα δίχτυα του Χανιωτάκη.

Ο ΠΑΟΚ θέλησε να επιβάλει το ρυθμό του, αλλά ο ΟΦΗ αποτέλεσε σκληρό αντίπαλο
από το πρώτο λεπτό της συνάντησης. Οι παίκτες του Άγγελου Αναστασιάδη ήταν
στενά μαρκαρισμένοι και δεν μπόρεσαν να δημιουργήσουν τις επικίνδυνες
καταστάσεις για τον Χανιωτάκη. 
Αντίθετα οι Κρητικοί, με σωστή κυκλοφορία της μπάλας, έφεραν το ματς στα μέτρα
τους και ήταν μάλιστα αυτοί που δημιούργησαν την πρώτη σημαντική ευκαιρία του
αγώνα, στο 26'. Τότε ο Τσιαντάκης μπήκε από αριστερά, αλλά το διαγώνιο σουτ
απέκρουσε ο Μιχόπουλος.

Στο δεύτερο ημίχρονο ο ΠΑΟΚ ήταν καλύτερος, αλλά στο 52' ο διαιτητής Παπαδάκος
είπε «παίζετε» σε ανατροπή του Φρατζέσκου από τον Αδάμο και τρία λεπτά
αργότερα ήρθε το γκολ.

Ο διαιτητής Παπαδάκος ελέγχεται μόνο για τη φάση τού 52'.

ΟΙ ΠΡΟΠΟΝΗΤΕΣ

«Αρνητικό» χαρακτήρισε το κλίμα που επικρατεί στον ΠΑΟΚ τις τελευταίες ημέρες
ο Άγγελος Αναστασιάδης: «Χρειαζόμαστε ηρεμία. Αυτό είναι ακριβώς που ζητάμε».
Ο τεχνικός της ομάδας της Θεσσαλονίκης κατέληξε, αναφερόμενος στον αγώνα: «Στο
δεύτερο ημίχρονο, οι παίκτες μου έδειξαν αποφασισμένοι και πήραν τη νίκη».

Ο Έγκεν Γκέραρντ δήλωσε: «Η νίκη του ΠΑΟΚ ήταν δίκαιη. Έπαιξε καλό ποδόσφαιρο,
είχε ευκαιρίες, ενώ εμείς δεν δημιουργήσαμε πολλές».

ΤΥΠΙΚΑ παρέμεινε στη θέση του αντιπροέδρου της ΠΑΕ
ΠΑΟΚ ο Κώστας Ορφανός, ενώ απαλλάχθηκε απ' τα υπόλοιπα καθήκοντά του, σύμφωνα
με χθεσινή απόφαση του Δ.Σ. της ομάδας της Θεσσαλονίκης.

Ο Γιώργος Μπατατούδης συγκάλεσε χθες έκτακτο διοικητικό συμβούλιο το οποίο
ασχολήθηκε με την παραίτηση του Κώστα Ορφανού και την πώληση του Θόδωρου
Ζαγοράκη. Μετά το τέλος της συνεδρίασης, η ανακοίνωση η οποία βγήκε αναφέρει
ότι λόγω φόρτου εργασίας «απελευθερώνει» τον κ. Ορφανό από τα καθήκοντα του
υπευθύνου του ποδοσφαιρικού τμήματος, ενώ παραμένει στη θέση του αντιπροέδρου.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O13</CAT>
<ED>
Κωδικός άρθρου: A16048O131</ED>
<ID>
ID:136602

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O13&aa=1</URL></REF>


Article

<CATEGORY>vin10</CATEGORY>

 <H2>ΚΥΒΕΡΝΗΣΗ
</H2><H2>Προωθεί νόμο για την αθλητική Δικαιοσύνη
</H2>
ΝΕΟ νόμο για την αθλητική Δικαιοσύνη προωθεί η κυβέρνηση βάζοντας τέλος
στο σημερινό καθεστώς που καταγγέλλεται από τον δικαστικό κλάδο ως
αντισυνταγματικό, αφού παρέχεται στην ΕΠΑΕ το προνόμιο να ορίζει τακτικούς
δικαστές σε θέση αθλητικού δικαστή.

Για τον νέο νόμο βρίσκονται ήδη σε συνεννόηση οι υπουργοί Δικαιοσύνης και
Πολιτισμού κ.κ. Ευάγγ. Γιαννόπουλος και Ευάγγ. Βενιζέλος και ο υφυπουργός
Αθλητισμού κ. Ανδρ. Φούρας, ο οποίος έχει αναλάβει και την κατάρτιση του
σχετικού σχεδίου που θα προωθηθεί προς ψήφιση στη Βουλή.

Σύμφωνα με πληροφορίες, από την πλευρά των συναρμόδιων υπουργείων εξετάζεται η
περίπτωση του ορισμού αθλητικών δικαστών αποκλειστικά από τον χώρο της
τακτικής δικαιοσύνης, με αποφάσεις του Ανωτάτου Δικαστικού Συμβουλίου του
Αρείου Πάγου, οπότε αφαιρείται πλήρως το δικαίωμα που έχει σήμερα η ΕΠΑΕ να
επιλέγει τους αθλητικούς δικαστές.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O13</CAT>
<ED>
Κωδικός άρθρου: A16048O132</ED>
<ID>
ID:136657

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O13&aa=2</URL></REF>


Article

<CATEGORY>vin10</CATEGORY>

 <H5>ΑΠΟΤΕΛΕΣΜΑΤΑ ΤΟΥ 4ου (ΣΑ) ΔΙΑΓΩΝΙΣΜΟΥ 1998
</H5><H5>Τι λένε οι αριθμοί
</H5><H5>Πόσες φορές εμφανίστηκαν ως τώρα
</H5><H2>Ασυγκράτητος ο 26...
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Το τρίτο Jack - Pot αυτής της χρονιάς σημειώθηκε
στο διαγωνισμό του ΛΟΤΤΟ το περασμένο Σάββατο. Οι παραξενιές της κληρωτίδας
για άλλη μία φορά δεν επέτρεψαν να βρεθεί εξάρι. 
Σύμφωνα με τον ΟΠΑΠ στον επόμενο διαγωνισμό, οι τυχεροί εξάρηδες θα μοιραστούν
200 εκατ. δρχ. τουλάχιστον. Στο ΠΡΟΤΟ βρέθηκε νικητής στη 1η κατηγορία που
κερδίζει 23 εκατ. δρχ. περίπου. Ασυγκράτητος ο κορυφαίος 26 ύστερα από 4
διαγωνισμούς απουσίας ξανακάνει την εμφάνισή του και με 94 συνολικές
εμφανίσεις δημιουργεί απόσταση ασφαλείας από τον 7. Οι 13 και 14 παραμένουν
συγκάτοικοι στους τελευταίους 7 διαγωνισμούς ενώ με 86 συνολικές εμφανίσεις
ακολουθούν τον 7 από απόσταση αναπνοής. Ο 42 ξανακάνει για δεύτερη συνεχόμενη
φορά την εμφάνισή του, οι 6 και 41 επιστρέφουν στην κληρωτίδα ύστερα από ένα
διαγωνισμό απουσίας ενώ ο 48 ύστερα από 2. Οι καθυστερημένοι συνεχίζουν να...
καθυστερούν. Ο 23 συμπλήρωσε 44 διαγωνισμούς απουσίας ενώ ο 45 ακολουθεί με
33. Η δεκάδα του 40 σημείωσε την 2η τριπλή της εμφάνιση στους 4 τελευταίους
διαγωνισμούς και με 695 συνολικές εμφανίσεις μείωσε την διαφορά της από την
δεκάδα του 1 σε μία μονάδα. Διπλή εμφάνιση είχε η δεκάδα του 20 αλλά με 712
συνολικές εμφανίσεις παραμένει στη 2η θέση. Όσο για τις δεκάδες του 10 και του
30 παραμένουν στην 1η και 2η θέση με 740 και 737 συνολικές εμφανίσεις
αντίστοιχα. Ύστερα από 10 διαγωνισμούς οι Μεγάλοι ξαναφέρνουν το συντριπτικό 5
- 1. Έτσι, ενώ το συνολικό σκορ διαμορφώνεται σε 1.779μ - 1.803Μ το επιμέρους
σκορ γίνεται 17μ - 25Μ. Οι ζυγοί κέρδισαν με 4 - 2 και ενώ στο επιμέρους σκορ
του '98 με 24 συνολικές εμφανίσεις υπερέχουν έναντι των Μονών με 18,
παραμένουν οι ηττημένοι στο συνολικό σκορ (1.805Μ - 1.777Ζ).

* Κληρώθηκαν οι αριθμοί 6, 26, 27, 41, 42, 48.

* Συμπληρώθηκαν 11.457.030 στήλες.

* Μοιράστηκαν 122.473.359 δρχ.

* Δεν μοιράστηκαν 94.293.648 δρχ.

* Δεν βρέθηκε 6άρι, ενώ βρέθηκαν 78 5άρια που κερδίζουν από 666.975 δρχ.,
6.817 4άρια που κερδίζουν από 5.720 δρχ. και 155.607 3άρια που κερδίζουν από
200 δρχ.

ΠΡΟΤΟ: Κληρώθηκε ο αριθμός 0202310. 
* Συμπληρώθηκαν 2.299.656 στήλες.
<H3>Σε 597 διαγωνισμούς
</H3>
<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O14</CAT>
<ED>
Κωδικός άρθρου: A16048O141</ED>
<ID>
ID:136603

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O14&aa=1</URL></REF>


Article

<CATEGORY>vin10</CATEGORY>

 <H2>Ο Γ. Βασιλακόπουλος νέος πρόεδρος της ΕΟΚ
</H2>
«ΔΕΝ ΜΕΤΡΑΕΙ η προσφορά από τις καρέκλες ή τις ετικέτες. Εγώ τόσα χρόνια είχα
συνηθίσει να προσφέρω στο άθλημα τις υπηρεσίες μου από τη θέση του γενικού
γραμματέα και τώρα θα συνεχίσω να το κάνω από τη θέση του προέδρου».

Ο Γιώργος Βασιλακόπουλος είναι από χθές ο νέος πρόεδρος της ΕΟΚ, στις εκλογές
της ομοσπονδίας, στις οποίες συγκέντρωσε συνολικά 834 ψήφους. Χαρακτηριστικό
είναι το γεγονός ότι υπήρξε πολύ μεγάλη συμμετοχή, αφού ψήφισαν 857 σωματεία
(851 έγκυρα ψηφοδέλτια) από τα 1.082 που ανήκουν στη δύναμη της ΕΟΚ.

Συνολικά έλαβαν: Βασιλακόπουλος 834, Καπαγέρωφ 793, Παρίσης 772, Κουτραφούρης
762, Μιαούλης 758, Τσαγκρώνης 758, Κολοκυθάς 739, Τασούλης 731, Βιτζηλαίος
730, Χαραλαμπίδης 722, Λαδόπουλος 720, Στεφανίδης 713, Κουτσός 712,
Κουλοκούσας 658.

Για την αναπληρωματική επιτροπή εξελέγησαν οι: Κωστούρος 783, Λαούδης 760,
Κερεστετζής 740, Πρελορέτζος 661, Βαρυπάτης 651.

Για την εξελεγκτική επιτροπή ψηφίστικαν οι: Χαλαμπαλάκης 833, Παλάτος 825,
Κοκκινάκης 823 και για την αναπληρωματική: Ευσταρτίου 829, Γεωργακάκος 816.

Την Τρίτη το Δ.Σ. θα συγκροτηθεί σε Σώμα, ενώ στην ΕΟΚ υπήρξε μεγάλη
ικανοποίηση για την πρωτοφανή μαζικότητα και τον παλμό της Γ.Σ., ενώ, όπως
τονίστηκε, ουσιαστικά δόθηκε η αταλάντευτη ενότητα του χώρου έναντι της
όποιας, εκ των έξω, διασπαστικής επιβουλής.

Ήταν φανερή η ανάγκη να αυξηθεί η επιρροή του μπάσκετ στην ελληνική κοινωνία
και τη νεολαία, ενώ εγκρίθηκε το ψήφισμα της Α.Ε. Λάρισας, που ζητά η Πολιτεία
να εκπληρώσει τις οικονομικές υποχρεώσεις της προς την ΕΟΚ.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O15</CAT>
<ED>
Κωδικός άρθρου: A16048O151</ED>
<ID>
ID:136604

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O15&aa=1</URL></REF>


Article

<CATEGORY>vin10</CATEGORY>

 <H5>ΙΩΑΝΝΙΔΗΣ: ΑΝΑΣΤΗΘΗΚΕ Ο ΛΑΖΑΡΟΣ, ΟΧΙ Ο ΠΑΟΚ
</H5><H5>ΤΟ ΜΑΤΣ
</H5><H5>«Φτερούγισε» στην τρίτη θέση
</H5><H5>ΣΕΡΦ
</H5><H5>Άμυνες για σεμινάρια
</H5><H5>ΣΤΟΓΙΑΚΟΒΙΤΣ
</H5><H5>Οι σκάουτερ έφεραν άγχος
</H5><H2>Έγινε θαύμα
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

Ο Στογιάκοβιτς ήταν ο νικητής (με άσχημα ποσοστά όμως) της «μονομαχίας» με τον Άντερσον

ΟΡΓΙΣΜΕΝΟΣ από τη διαιτησία των Λαϊνιώτη, Μπακάλη (κυρίως του πρώτου),
ήταν ο Γιάννης Ιωαννίδης. Ο προπονητής της ΑΕΚ έμεινε έξω απο τα αποδυτήρια
της ομάδας του για αρκετή ώρα και έβριζε τον Λαϊνιώτη, ενώ στη συνέντευξη
Τύπου... άλλαξε πρόσωπο και παρουσιάστηκε με χαμόγελο!

Ξεκαθάρισε ότι δεν έχει κανένα πρόβλημα με τον ΠΑΟΚ, αλλά υποστήριξε ότι το
πρόβλημα είναι η διαιτησία (ζήτησε να γίνει μεικτό σύστημα). 
Και όπως χαρακτηριστικά τόνισε, «σήμερα αναστήθηκε ο Λάζαρος, όχι ο ΠΑΟΚ. Και
οι τυφλοί είδαν. Έγινε το θαύμα».

«Οι διαιτητές έδειξαν γενναιοδωρία στις βολές μόνο στη μία ομάδα. Ήταν
παιχνίδι χωρίς φάουλ μόνο για έναν. Έτσι όπως παίζεται και το αμερικανικό
φούτμπολ», τόνισε ειρωνικά ο «ξανθός» και συνέχισε:

«Αν δεν γίνει μεικτό σύστημα, η διαιτησία δεν πρόκειται να πάει μπροστά.
Σήμερα ήταν ευνοούμενος ο ΠΑΟΚ, αύριο θα είναι αδικημένος. Όλοι ξέρουν ποιοι
είναι οι επτά-οκτώ καλοί διαιτητές, που μπορούν να παίξουν καλά εντός και
εκτός έδρας. Ας τους μαζεύουν πριν από τα ντέρμπι και να διαλέγουν από αυτούς».

Ο Ιωαννίδης συνέχισε το... παραλήρημα:

«Έτσι είναι στη ζωή: κάποιοι ξεχωρίζουν και κάποιοι όχι. Έτσι συμβαίνει με
τους προπονητές, με τους παίκτες, με όλους. Στο τέλος ειρωνεύτηκα άλλους, όχι
τον Σερφ, είναι φίλος μου και το ξέρει».

Ο προπονητής της ΑΕΚ είπε ακόμη:

«Στην επίθεση δεν είμαι ευχαριστημένος, μόνο από την άμυνα. Το ωραιότερο το
είδαμε στο 41-39, εκείνο το σφυριγματάκι. Ο Στογιάκοβιτς τραβήχτηκε πίσω και
πήρε φάουλ. Αυτό δεν το είχαμε ξαναδεί μέχρι τώρα».

Το καλύτερο όμως ο Ιωαννίδης το κρατούσε για το τέλος, όταν ρωτήθηκε για τον Τσακαλίδη:

«Το 'χω ξαναπεί. Με κανονικές συνθήκες θα γίνει ο πρώτος. Είπα με κανονικές,
γιατί ποτέ δεν ξέρεις τι γίνεται. Εδώ άλλος κέρδισε το ΛΟΤΤΟ και πήραν άλλοι
τα λεφτά, γιατί τρελλάθηκε...».

Ο ΠΑΟΚ επικράτησε στη «μονομαχία» των «δικεφάλων» χθες στο Αλεξάνδειο και
έκανε βήμα για την κατάκτηση της τρίτης θέσης. Η ομάδα του Σβι Σερφ νίκησε με
47-39, παίζοντας πιο ψυχωμένα από την ΑΕΚ, την οποία ανάγκασε να κάνει το
δεύτερο αρνητικό ρεκόρ επίτευξης πόντων στην ιστορία της Α1 κατηγορίας
(κανονική περίοδο).

Το 47-39 υπό άλλες συνθήκες θα έμοιαζε με σκορ ημιχρόνου, όμως η αλήθεια είναι
πικρή: αστοχία, κούραση και... άμυνα για σεμινάρια έφεραν αυτό το αποτέλεσμα
και το κακό θέαμα.

Ο ΠΑΟΚ κατάφερε να προηγηθεί στο 34' με 39-30, και στο σημείο αυτό αποβλήθηκε
ο Άντερσον (5ο φάουλ). 
Οι παίκτες του ΠΑΟΚ υπέπεσαν σε λάθη προσπαθώντας να... αυξήσουν τη διαφορά
(προφανώς για να φτάσουν τους 12 πόντους που είχαν ηττηθεί στο ΟΑΚΑ και μπορεί
να χρειαστούν στην ισοβαθμία), δέχτηκαν σερί 9-2 της ΑΕΚ! Ο Μπάνε Πρέλεβιτς με
τρίποντο 55'' πριν από τη λήξη μείωσε σε 41-39, αλλά στην κρίσιμη επίθεση ο
Λαϊνιώτης «είδε» φάουλ του Χατζή στον Στογιάκοβιτς λίγο κάτω από το κέντρο,
πριν ο σούτινγκ γκαρντ του ΠΑΟΚ προλάβει να κάνει επίθεση! Ο «Πέτζα» ευστόχησε...

Οι διαιτητές Λαϊνιώτης και Μπακάλης έστειλαν 23 φορές τους παίκτες του ΠΑΟΚ
στις βολές και μόλις 3 τους παίκτες της ΑΕΚ.

Ο ΠΑΟΚ είχε δύο παίκτες (Ρόουαν, Στογιάκοβιτς), που βοήθησαν στο σκοράρισμα
ενώ η ΑΕΚ περίμενε σχεδόν τα πάντα από τον Αλεξάντερ (13π-10 ριμπ). Ο
Πρέλεβιτς που γνώρισε την αποθέωση από τους φίλους του ΠΑΟΚ στην προθέρμανση,
ήταν επηρεασμένος ψυχολογικά.

ΤΟΣΟ ο Σβι Σερφ όσο και ο Γιάννης Ιωαννίδης με τα λόγια τους δυνάμωσαν τη
φιλία τους. Ο ένας μίλησε με τα καλύτερα λόγια για τον άλλον, ενώ ο προπονητής
του ΠΑΟΚ ευχήθηκε στον «ξανθό» να πάρει το Κύπελλο(!) την ερχόμενη εβδομάδα
στη Θεσσαλονίκη. Διαφώνησε με τον Ιωαννίδη στο θέμα της διαιτησίας και
υποστήριξε ότι η άμυνα που έπαιξαν οι δύο ομάδες ήταν για... σεμινάρια. Για
την επίθεση όμως...

«Αυτή καλύτερα να την πετάξουμε στα σκουπίδια. Αντίθετα, οι δύο ομάδες έπαιξαν
φοβερή άμυνα και η κασέτα του αγώνα πρέπει να κρατηθεί για σεμινάρια.»

Ο Σερφ δήλωσε ακόμη:

«Καταφέραμε να ξεπεράσουμε την κούραση. Οι τρεις ομάδες που αγωνίζονται στην
Ευρωλίγκα έχουν αυτό το πρόβλημα, γι' αυτό έχω πει ότι έχει πλεονέκτημα ο
Παναθηναϊκός. Εμείς έχουμε ένα επιπλέον πρόβλημα, με τις πτήσεις, αφού χάνουμε
πολλές προπονήσεις όταν βρισκόμαστε στα αεροδρόμια (μετακινήσεις κ.λπ.). Σε
ό,τι αφορά τη διαιτησία, πιστεύω ότι ήταν καλό το επίπεδο. Εμείς χάσαμε εύκολα
καλάθια. Να σκεφτείτε ότι δεν το πιστεύαμε στο τέλος ότι είχαμε νικήσει με
τόσο χαμηλά ποσοστά στην επίθεση».

Και μίλησε για... πίεση των παικτών του:

«Μου είπαν ότι ένιωθαν σαν να κουνιέται το καλάθι. Και αυτό λόγω της πίεσης
που υπήρχε απ' έξω.».

Ο Σερφ μίλησε με τα καλύτερα λόγια για την ΑΕΚ: «Στα πέντε τελευταία παιχνίδια
η ΑΕΚ έπαιξε το καλύτερο μπάσκετ στην Ελλάδα. Και δεν το λέω λόγω της φιλίας
μας με τον Ιωαννίδη. Το πιστεύω».

Ο ΜΑΝΑΤΖΕΡ των Σακραμέντο Κίνγκς Τζεφ Πέτρι, μαζί με τον Ιταλό μάνατζερ του
Στογιάκοβιτς, Λουτσιάνο Καπικιόνι, παρακολούθησαν τον «Πέντζα» από τις εξέδρες
του Αλεξάνδρειου. Αυτός ήταν και ένας λόγος που ο Στογιάκοβιτς έκανε ένα από
τα χειρότερά του παιχνίδια (2/6 διπ. και 2/7 τριπ.), λόγω του άγχους του
νεαρού να αναδειχθεί. «Ο Στογιάκοβιτς ήταν καλός στα κρίσιμα σημεία και
ευστόχησε στις βολές. Ήρθα απλώς για να δω σε τι κατάσταση βρίσκεται. Θα τον
παρακολουθήσω και σε άλλα παιχνίδια», τόνισε ο σκάουτερ των Σακραμέντο, που
είχε και συνομιλία με τον πρόεδρο του ΠΑΟΚ κ. Αλεξόπουλο (ζήτησε από τον
Καπικιόνι και τον Πέτρι να τον αφήσουν για αλλά δύο χρόνια στον ΠΑΟΚ).

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O15</CAT>
<ED>
Κωδικός άρθρου: A16048O152</ED>
<ID>
ID:136658

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O15&aa=2</URL></REF>


Article

<CATEGORY>vin10</CATEGORY>

 <H5>ΦΑΣΟΥΛΑΣ: ΑΠΟ ΑΓΩΝΑ ΣΕ ΑΓΩΝΑ ΘΑ ΕΙΜΑΙ ΚΑΛΥΤΕΡΟΣ
</H5><H2>Θα βοηθήσω
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Ολυμπιακός - Δάφνη. Ο Φασούλας διεκδικεί το ριμπάουντ, μπροστά από
Παπανικολάου, Πουρνάρα

Η ΕΠΑΝΕΜΦΑΝΙΣΗ του Παναγιώτη Φασούλα ήταν ασφαλώς το γεγονός που
ευχαρίστησε ιδιαίτερα τον Ντούσαν Ίβκοβιτς: Ο 34χρονος σέντερ έπαιξε 12 λεπτά
στο β' μέρος, φάνηκε ότι έχει ξεπεράσει το πρόβλημα τραυματισμού, αλλά βέβαια,
χρειάζεται λίγο χρόνο για να είναι σε θέση να βοηθήσει τους «ερυθρόλευκους».

«Τον χρησιμοποίησα για λίγα λεπτά, ώστε να αρχίσει να μπαίνει σιγά-σιγά στο
ρυθμό των αγώνων» είπε ο Ίβκοβιτς, ενώ και ο Φασούλας ήταν συγκρατημένος:

«Δεν είχα πρόβλημα με το πόδι μου. Όμως, αυτό που θέλω να αποκτήσω είναι η
αίσθηση του χώρου, όπως άλλωστε κάθε παίκτης» είπε ο Φασούλας. «Δεν έχω
συνηθίσει σε αγώνες προετοιμασίας. Με ενοχλεί όταν δεν παίζω καλά. Το θέμα δεν
είναι να είμαι απλά στην ομάδα, αλλά το πότε μπορώ να τη βοηθήσω ουσιαστικά.
Δεν θέλω να χρησιμοποιήσω την ομάδα για να βοηθήσω τον εαυτό μου, αφού
ακολουθούν κρίσιμα ματς. Πάντως από αγώνα σε αγώνα θα είμαι καλύτερος».

Ο Ντούσαν Ίβκοβιτς αναφέρθηκε σε κάποια προβλήματα στην άμυνα: «Δεν λέω, τα
παιδιά προσπάθησαν 48 ώρες μετά τα γνωστά γεγονότα στην Άγκυρα, αλλά για άλλη
μία φορά διαπιστώθηκαν προβλήματα στην άμυνα. Μετά τον αγώνα με την ΑΕΚ, στα
ματς με Κροάσια, Άρη και Δάφνη δεχτήκαμε εύκολα καλάθια. Σε αυτόν ακριβώς τον
τομέα πρέπει να δουλέψουμε προκειμένου να βελτιωθούμε. Έδωσα χρόνο συμμετοχής
σε αρκετούς παίκτες προκειμένου να ξεκουράσω την ομάδα, αφού έχουμε την Τρίτη
το ματς με τον Πανιώνιο, αλλά και το φάιναλ φορ του κυπέλλου».

Ο Στηβ Γιατζόγλου ήταν ευχαριστημένος από την εμφάνιση των παικτών του: «Όλα
τα παιδιά προσπάθησαν. Είχαμε μόλις έξι προπονήσεις, ενώ αλλάξαμε πολλά
πράγματα όσον αφορά τη γενικότερη φιλοσοφία του παιχνιδιού» είπε ο τεχνικός
της Δάφνης. «Παλέψαμε το ματς έως το 17', αλλά στη συνεχεία ο τραυματισμός του
Θέρμαν, αλλά και η έλλειψη φυσικής κατάστασης μάς οδήγησαν σε... καθίζηση. Με
αυτό που λέω δεν θέλω βέβαια να ρίξω βολές στον προκάτοχό μου». Ο Γιατζόγλου
αρνήθηκε να σχολιάσει τις νίκες του Παπάγου και του Σπόρτιγκ: «Αν είμαστε
άξιοι, να πάμε να νικήσουμε στα Πατήσια ή στην Πάτρα. Δεν μπορώ να κάθομαι με
το ραδιόφωνο στο αυτί».

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O16</CAT>
<ED>
Κωδικός άρθρου: A16048O161</ED>
<ID>
ID:136605

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O16&aa=1</URL></REF>


Article

<CATEGORY>vin10</CATEGORY>

 <H5></H5><H5>Σύσκεψη με γιατρούς
</H5><H5>Έκλεψαν το κινητό
</H5><H2>Εμπιστευτικά
</H2>
Δύο ώρες πριν από την έναρξη του αγώνα με τη Δάφνη ήταν στο Στάδιο Ειρήνης και
Φιλίας ο Ντούσαν Ίβκοβιτς. Κι αυτό, αφού είχε συζήτηση με το ιατρικό τιμ των
«ερυθρολεύκων», σχετικά με τους τραυματισμούς των παικτών. Έτσι, αποφασίστηκε
η συμμετοχή των Τόμιτς, Βούκσεβιτς, αλλά και του Φασούλα. Όσον αφορά το ματς
με τον Πανιώνιο, ο Σέρβος τεχνικός θα έχει στη διάθεσή του και τον Φράνκο
Νάκιτς, ο οποίος είναι απόλυτα έτοιμος.

* Ουδεμία ανησυχία υπάρχει όσον αφορά τον τραυματισμό του Σκότι Θέρμαν. Ο
Αμερικανός έπαθε διάστρεμμα στο 13' και αποχώρησε. «Μπορούσε να συνεχίσει,
αλλά προτίμησα να τον προφυλάξω αφού ακολουθούν δύσκολα ματς», είπε ο Στηβ Γιατζόγλου.

Χωρίς το... φορητό του τηλέφωνο επέστρεψε ο Ντούσαν Ίβκοβιτς από την Άγκυρα. Ο
Σερβος τεχνικός ανακάλυψε την απώλεια στην Αθήνα, εκτιμά μάλιστα ότι κάποιος
το έκλεψε μέσα στην αναστάτωση που δημιουργήθηκε στα αποδυτήρια, μετά την
επίθεση των Τούρκων οπαδών.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O16</CAT>
<ED>
Κωδικός άρθρου: A16048O162</ED>
<ID>
ID:136659

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O16&aa=2</URL></REF>


Article

<CATEGORY>vin10</CATEGORY>

 <H2>ΔΙΑΦΩΝΙΑ
</H2><H2>Βολές για τις ... βολές
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΔΙΑΦΩΝΙΑ ΣΕ αθλητικά πλαίσια είχαν οι Αργύρης Πεδουλάκης και Κώστας
Διαμαντόπουλος, μετά τη λήξη του αγώνα Περιστερίου-Απόλλωνος Πατρών, όμως
κάποιοι οπαδοί της γηπεδούχου ομάδας χάλασαν το κλίμα που υπήρχε, «λούζοντας»
με διάφορα κοσμητικά επίθετα τον προπονητή των φιλοξενουμένων, κατά την έξοδό
του. Ο προπονητής της πατρινής ομάδας εξέφρασε τη δυσαρέσκειά του για τη
διαιτησία και συγκεκριμένα μίλησε για τη μεγάλη διαφορά στις βολές (34
σούταραν οι γηπεδούχοι και μόλις 3 οι φιλοξενούμενοι!), ενώ ο Πεδουλάκης
αντέδρασε λέγοντας: «Συνέχεια διαμαρτύρεται για τη διαιτησία η Πάτρα ­ σε όλα
τα ματς αυτό κάνει».

Ο Διαμαντόπουλος υποστήριξε:

«Σέβομαι το Περιστέρι, αλλά τριάντα πέντε χρόνια που βρίσκομαι στα γήπεδα δεν
έχω ξαναδεί τέτοιο πράγμα ­ τόσο μεγάλη διαφορά στις βολές. Να παίζει πρέσινγκ
το Περιστερι και η Πάτρα ζώνη και να σουτάρουν οι γηπεδούχοι τόσες βολές.
Υπήρχε μεγάλη διαφορά στα φάουλ. Και φυσικά οι δύο ομάδες είναι σχεδόν
ισοδύναμες και έχω αίσθηση του τι λέω».

Ο προπονητής του Απόλλωνα απέδωσε τα εύσημα στους παίκτες του και κυρίως στον
Τσουκ Νεμάνια:

«Οι παίκτες μου προσπάθησαν όσο μπορούσαν. Η τύχη δεν μας ήθελε. Βγάζω το
καπέλο στον Τσουκ, παρ' ότι έχασε στο τέλος τα σουτ, γιατί έπρεπε να τα
σουτάρει. Γίνεται μια καλή προσπάθεια και η ομάδα είναι σε άνοδο».

Ο Πεδουλάκης δεν άντεξε και ξέσπασε:

«Η διαφορά του αγώνα δεν έγινε εκεί. Μίλησε η καρδιά των παικτών μου. Εμείς
πριν από τον αγώνα δεν ξέραμε αν θα συμπληρώνουμε πέντε υγιείς παίκτες».

Και μίλησε για... τρικ:

«Δείχναμε ότι πιέζαμε, αλλά δεν το κάναμε. Απλώς υπήρχε οδηγία να κάνει
πρέσινγκ ο Γκαγκαουδάκης για να δείχνουμε ότι πιέζουμε και οι υπόλοιποι
παίκτες έπαιζαν κλειστά στην άμυνα. Άλλωστε δεν μπορούσαμε να ακολουθήσουμε
αυτόν το ρυθμό του πρέσινγκ ­ τα πόδια μας δεν άντεχαν».

Ο προπονητής του Περιστερίου έδωσε συγχαρητήρια κυρίως σε δύο παίκτες του:

«Συγχαρητήρια αξίζουν στον Μυριούνη, που έκλεισε τους διαδρόμους και βοήθησε
σημαντικά στα ριμπάουντ. Το ίδιο και στον Κορωνιό, που μέχρι χθες ήταν στο
κρεβάτι με πυρετό».

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O16</CAT>
<ED>
Κωδικός άρθρου: A16048O163</ED>
<ID>
ID:136699

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O16&aa=3</URL></REF>


Article

<CATEGORY>vin10</CATEGORY>

 <H5>ΟΥΙΓΚΙΝΣ
</H5><H2>Όσο παίζω δεν κουράζομαι
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Ο Μίτσελ Ουίγκινς ήταν ο άνθρωπος για όλες τις δουλειές το Σάββατο στα Πατήσια

«ΝΑΙ, το διασκεδάζω πολύ, αφού το μπάσκετ είναι η ζωή μου. Δεν νιώθω 39
χρόνων, αλλά μάλλον έφηβος, και θα παίζω όσο αντέχω».

Μπορεί να ήταν κουρασμένος από το ταξίδι του στον Καναδά (γι' αυτό άλλωστε ο
Κώστας Πετρόπουλος δεν τον ξεκίνησε στην πεντάδα), μπορεί να είχε ίωση, αλλά
όταν είδε την ομάδα του να έχει προβλήματα, πήρε τον νόμο στα χέρια του (τον
γνωστό νόμο... Ουίγκινς που ισχύει στα Πατήσια) και οδήγησε τον Σπόρτιγκ σε
μία ακόμα επιτυχία. Στο τέλος έκανε και τον γύρο του θριάμβου χαιρετώντας έναν
έναν τους φίλους των γηπεδούχων που τον αποθέωναν.

«Δεν νιώθω ποτέ κουρασμένος έπειτα από έναν αγώνα μπάσκετ. Ειδικά εδώ στα
Πατήσια, το διασκεδάζω να παίζω γι' αυτούς τους ανθρώπους που με αγαπούν και
τους αγαπώ και ελπίζω εδώ να τελειώσω και την καριέρα μου», είπε ο σούπερ Μιτς
που έκανε τα πάντα στο γήπεδο (μοίραζε ασίστ, έκλεβε μπάλες, σκόραρε και
έπαιζε και καλή άμυνα) και μόνο τα... αποδυτήρια δεν σκούπισε.

«Όχι, πράγματι δεν σκούπισα (γέλια), αλλά τουλάχιστον μέσα στο γήπεδο, όταν
είδα πως η ομάδα μου με χρειαζόταν, προσπάθησα να κάνω τα πάντα. Πιστεύω ότι
θα πετύχουμε 3-4 νίκες ακόμα και θα σωθούμε. Όσο για μένα, αυτή η προσπάθεια
είναι μια πρόκληση, αν και το παιχνίδι μού δίνει γενικά ζωή», είπε ο
αρχισκόρερ του Σπόρτιγκ, που όταν είχε κριθεί το παιχνίδι, έκανε και πλάκα
στον Χάτσον την ώρα που εκτελούσε βολές.

«Τι του είπα; Μα ότι και να βάλει τη βολή, είναι μόλις ένας πόντος, γι' αυτό
καλύτερα να το διασκεδάσει».

Ο προπονητής του Κώστας Πετρόπουλος, στάθηκε ­ όπως ήταν λογικό ­ και στους
υπόλοιπους παίκτες και ιδιαίτερα στην απόδοση της ομάδας: «Εδώ και αρκετό
καιρό παίζουμε καλύτερα και νιώθουμε πιο άνετα. Είμαστε σε καλό δρόμο και
πιστεύω ότι θα τα καταφέρουμε», τόνισε ο «Νουρέγιεφ», που έκανε ξεχωριστή
αναφορά στο τρίποντο του Γάκη: «Ήταν καθοριστικό, αφού μας έδωσε μεγάλη ώθηση,
ενώ ο Ηρακλής είχε ισοφαρίσει σε εκείνο το σημείο. Το ματς ήταν πολύ βαρύ από
ψυχολογικής πλευράς για μας».

Από την πλευρά του, ο Βαγγέλης Αλεξανδρής φανερά στενοχωρημένος παραδέχθηκε:
«Αν και ήμασταν σε καλό σημείο από ψυχολογικής και αγωνιστικής κατάστασης,
δείξαμε σε κάποια σημεία τις γνωστές αδυναμίες του παρελθόντος. Δεν παίξαμε
καλή άμυνα και είχαμε βιαστικές επιλογές στην επίθεση στα κρίσιμα σημεία, κάτι
που μας στοίχισε».

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O16</CAT>
<ED>
Κωδικός άρθρου: A16048O164</ED>
<ID>
ID:136726

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O16&aa=4</URL></REF>


Article

<CATEGORY>vin10</CATEGORY>

 <H5>ΑΛΒΕΡΤΗΣ: Η ΑΠΟΔΟΣΗ ΜΟΥ ΒΓΗΚΕ ΜΕΣΑ ΑΠΟ ΤΗΝ ΟΜΑΔΙΚΗ ΔΟΥΛΕΙΑ
</H5><H5>ΣΟΥΜΠΟΤΙΤΣ
</H5><H5>Και στο ρεπό κάνει προπόνηση ο Αλβέρτης
</H5><H2>Θέμα ημέρας
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Αλβέρτης: Θα τα δώσουμε όλα για το Κύπελλο την ερχόμενη Κυριακή

«ΔΕΝ ΕΧΟΥΜΕ συνέλθει 100% από την ήττα από την ΑΕΚ.
Βρισκόμαστε, θεωρώ, σε καλό δρόμο και θα τα δώσουμε όλα για να πάρουμε το
Κύπελλο την ερχόμενη Κυριακή».

Ο Φραγκίσκος Αλβέρτης ήταν το πρόσωπο του αγώνα με τον Άρη, αλλά τέτοιες
συζητήσεις τις αποφεύγει καλύτερα και από τους αντιπάλους του στον αγωνιστικό
χώρο. Ο διεθνής άσος έγινε αντικείμενο σχολιασμού τόσο από τον Σούμποτιτς όσο
και από τον Μπάιρον Σκοτ. Και αυτό δεν ήταν καθόλου τυχαίο.

«Βγήκε μέσα από την ομαδική δουλειά. Έτυχε σήμερα (χθες) να είμαι εγώ. Άλλη
ημέρα είναι κάποιος άλλος. Το θέμα είναι η ομάδα να εκμεταλλεύεται την καλή
ημέρα ενός ή περισσοτέρων παικτών. Όσο για το σουτ είναι θέμα ημέρας και
βρέθηκα σε καλή...» είπε με υπερβολική ­ όπως πάντα ­ δόση μετριοφροσύνης ο
Αλβέρτης, που δεν μπόρεσε να διαλέξει μεταξύ επίθεσης και άμυνας στην απόδοση
του. 
«Το ζητούμενο είναι να υπάρχει συνδυασμός και των δύο. Αυτό είναι ό,τι το καλύτερο».

Για τον Αλβέρτη, μίλησε και ο Σκοτ: «Μπράβο στον Φράνκι. Είναι μεγάλος παίκτης
και σήμερα (χθες) έκανε μεγάλο παιχνίδι. Εμείς πρέπει να κυνηγάμε κάθε φάση,
κάθε ριμπάουντ. Μόλις το κάναμε αυτό, ξεφύγαμε και πήραμε τη νίκη. Ο Άρης
είναι σκληρή ομάδα και ελπίζω ότι θα παίξουμε καλά στη Θεσσαλονίκη για να
πάρουμε το Κύπελλο.

Τέλος, ο Καλαϊτζής τόνισε: «Ευχαριστώ τον κόουτς για τα καλά του λόγια. Δεν
παίξαμε τόσο καλά. Σημασία έχει ότι νικήσαμε. Πιστεύω ότι στο φάιναλ φορ θα
αγωνιστούμε καλύτερα.

*** Θεραπεία για περίπου μία ώρα έκανε προχθές
αμέσως μετά το ματς ο Ντίνο Ράτζα, που χθες δεν προπονήθηκε.

Με τα καλύτερα λόγια μίλησε για τον Γιώργο Καλαϊτζή ο Λευτέρης Σούμποτιτς

ΜΕ ΤΑ καλύτερα λόγια για τον Φραγκίσκο Αλβέρτη, αλλά και τον πλέι-μέικερ της
ομάδας του, Γιώργο Καλαϊτζή, μίλησε ο Λευτέρης Σούμποτιτς στη συνέντευξη
Τύπου. Ο προπονητής του Παναθηναϊκού επανέλαβε ότι εκτός από τις επιθετικές
επιδόσεις του ο Αλβέρτης είναι ο πιο σταθερός παίκτης του στην άμυνα:

«Τον αντικατέστησα γιατί είχε κουραστεί. Μη βλέπετε μόνο τα στατιστικά του. Ο
Φράνκι εφέτος παίζει πολύ καλά στην άμυνα και είναι ο πιο σταθερός παίκτης.
Δουλεύει πάρα πολύ και έρχεται για προπόνηση ακόμη και τις ημέρες που έχουμε
ρεπό. Δύσκολα μπορεί κάποιος να του πάρει τη θέση στην πεντάδα, αν και έχουμε
πολλούς καλούς παίκτες. Η εφετινή καλή απόδοσή του φαίνεται από την Εθνική, η
οποία έχει κερδίσει έναν πολύ καλό παίκτη, ικανό να γίνει ο ηγέτης της».

Και μια και ο λόγος για Εθνική, ο Σούμποτιτς βρήκε την ευκαιρία για να μιλήσει
και για τον Καλαϊτζή: «Η Εθνική κέρδισε όμως και έναν ακόμη παίκτη, που ήρθε
από το πουθενά. Έπαιζε δεν έπαιζε στον Πανιώνιο, πήγε λίγο στην Ιταλία και
τώρα είναι βασικός στον Παναθηναϊκό. Ο Καλαϊτζής δουλεύει σκληρά και η Ελλάδα
έχει κερδίσει έναν παίκτη, αφού έχει θέση και στην Εθνική».

Για το ματς ο Σούμποτιτς είπε: «Ήταν νευρικό για εμάς, χωρίς λόγο. Ίσως γιατί
υπήρχαν τα γνωστά προβλήματα του Άρη και τα γεγονότα που προκλήθηκαν από την
εξέδρα στο ματς του πρώτου γύρου, για τα οποία ο κόσμος ήθελε κάτι σαν
εκδίκηση. Αποτέλεσμα ήταν να χάνουμε μερικά εύκολα καλάθια στο πρώτο μέρος και
να είμαστε γενικώς κάπως νευρικοί. Στο δεύτερο παίξαμε καλή άμυνα, τρέξαμε και
βάλαμε τα εύκολα καλάθια που ζητούσαμε».

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O17</CAT>
<ED>
Κωδικός άρθρου: A16048O171</ED>
<ID>
ID:136606

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O17&aa=1</URL></REF>


Article

<CATEGORY>vin10</CATEGORY>

 <H2>ΜΑΓΚΩΤΣΙΟΣ
</H2><H2>Δεν μπορώ να λέω παραμύθια στους παίκτες μου
</H2>
«ΜΟΝΟ το φιλότιμο μάς σώνει... Παραμύθι δεν υπάρχει παιδιά. Δεν μπορείς
να τους πεις ψέματα. Δεν έχεις να κάνεις με παιδάκια.».

Ο υπηρεσιακός προπονητής του Άρη, Χρήστος Μαγκώτσιος, ρωτήθηκε να...
αποκαλύψει τον τρόπο με τον οποίο προσπαθεί να διατηρήσει ζωντανά τα όποια
κίνητρα μπορεί να υπάρχουν για τους παίκτες του και ήταν κατηγορηματικός:
«Παραμύθια δεν μπορώ να τους πω...».

Μιλώντας για το ματς είπε: «Θεωρώ ότι η κούραση είναι σοβαρός παράγοντας για
την έλλειψη αυτοσυγκέντρωσης. 
Προσπαθούμε να ξεπεράσουμε τα γνωστά μας προβλήματα, αλλά εκτός από αυτά
είχαμε και την ταλαιπωρία από το ταξίδι στην Λετονία. Κάναμε μόνο μία
προπόνηση και επειδή είμαστε «ομάδα προπόνησης», μας στοίχισε. Μέχρι το σημείο
που έκανε το φάουλ ο Νάσος (Γαλακτερός) που χρεώθηκε και με τεχνική ποινή,
παρακολουθούσαμε το σκορ. Μετά όμως δεν μπορούσαμε να το κάνουμε...».

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O17</CAT>
<ED>
Κωδικός άρθρου: A16048O172</ED>
<ID>
ID:136660

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O17&aa=2</URL></REF>


Article

<CATEGORY>vin10</CATEGORY>

 <H5></H5><H5>Στον πάγκο
</H5><H5>Ο Μπερνς
</H5><H2>Εμπιστευτικά
</H2>
Αγώνα ντέρμπι με τον Ολυμπιακό θύμισε το ΟΑΚΑ προχθές, καθώς οι οπαδοί του
Παναθηναϊκού ζητούσαν ρεβάνς για τα όσα συνέβησαν στο Αλεξάνδρειο από τους
οπαδούς του Άρη εις βάρος των «πρασίνων». Αποτέλεσμα αυτού ήταν να
«τοποθετηθούν» οπαδοί πίσω από τον πάγκο του Άρη, προκειμένου να...
περιποιηθούν καταλλήλως την ομάδα της Θεσσαλονίκης. Το γεγονός προκάλεσε την
αντίδραση των φίλων της ομάδας που έχουν πληρώσει εισιτήρια διαρκείας και
καθήμενοι λίγο πιο πίσω δεν μπορούσαν να παρακολουθήσουν τον αγώνα, αλλά τις
πλάτες των όρθιων οπαδών.

* «Βάλε πούλμαν για τη Θεσσαλονίκη» ήταν η...
«πράσινη» λαϊκή απαίτηση προς το ΤΑΚ Παναθηναϊκός, ενόψει του φάιναλ-φορ του
Κυπέλλου Ελλάδας στο Αλεξάνδρειο το ερχόμενο Σαββατοκύριακο.

Ο Νίκολας Μπερνς βρέθηκε προχθές στο ΟΑΚΑ και παρακολούθησε τον αγώνα του
Παναθηναϊκού με τον Άρη. Ο πρέσβης των ΗΠΑ στην Ελλάδα, έστω και αν βρίσκεται
λίγο καιρό στην Αθήνα, έχει προλάβει να εμφανιστεί σε αγώνα του Παναθηναϊκού
ήδη τρεις φορές.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O17</CAT>
<ED>
Κωδικός άρθρου: A16048O173</ED>
<ID>
ID:136700

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O17&aa=3</URL></REF>


Article

<CATEGORY>vin10</CATEGORY>

 <H2>ΝΒΑ
</H2><H2>Νέες αταξίες του Ρόντμαν
</H2>
Φιλαδέλφεια - Κλίβελαντ. Ένας σουτάρει (Ράτλιφ), δύο προσπαθούν να τον κόψουν
(Ιλγκάουσκας, Άντερσον) και ένας τέταρτος (Πέρσον) απλώνει τα χέρια για παν ενδεχόμενο

ΝΕΕΣ αταξίες από τον Ντένις Ρόντμαν. Μάταια τον
περίμενε ο Φιλ Τζάκσον στην πρωινή προπόνηση πριν από το ματς των Μπουλς με
τους Νετς στο Νιου Τζέρσεϊ, αφού ο Ρόντμαν είχε μείνει έως τις πρώτες πρωινές
ώρες σε μαγαζί με... στριπτίζ! Έτσι, ο Τζάκσον τον απέκλεισε από το παιχνίδι,
αλλά οι Μπουλς πήραν τελικά τη νίκη επί των Νετς έστω και στην παράταση
(100-98). Όλα κρίθηκαν ένα δευτερόλεπτο πριν από το τέλος και με τον πλέον
εκπληκτικό τρόπο. 
Πρώτα, στο τάιμ άουτ ο προπονητής της Νετς Τζον Καλιπάρι έστειλε στο παρκέ
τέσσερις παίκτες, με αποτέλεσμα να μείνει ελεύθερος ο Κάφεϊ. 
Ο τελευταίος προσπάθησε να σκοράρει καρφώνοντας, ο Ουίλιαμς τον έκοψε, αλλά οι
διαιτητές μέτρησαν καλάθι (έτσι διαμορφώθηκε το τελικό 100-98), επειδή
θεώρησαν ότι ακούμπησε στη στεφάνι! Πώς αντέδρασε ο Ουίλιαμς; «Μπορεί να είδε
τη φάση καλύτερα από την πλευρά που ήταν. Δεν έχω πρόβλημα με την απόφασή του»!

Άλλα αποτελέσματα του διημέρου: Ιντιάνα - Γιούτα 106-102, Ατλάντα - Βοστώνη
85-89, Φιλαδέλφεια - Πόρτλαντ 98-87, Μαϊάμι - Ορλάντο 102-90, Σαν Αντόνιο -
Ντάλας 81-75, Φοίνιξ - Ντένβερ 93-77, Γκόλντεν Στέιτ - Βανκούβερ 80-88,
Τορόντο - Μινεσότα 113-107, Ντιτρόιτ - Νέα Υόρκη 92-99, Ιντιάνα - Βοστώνη
95-88, Ουάσιγκτον - Νιου Τζέρσεϊ 104-87, Ατλάντα - Πόρτλαντ 77-92, Κλίβελαντ -
Φιλαδέλφεια 111-92, Χιούστον - Σαν Αντόνιο 112-87, Μιλγουόκι - Σακραμέντο
101-97, Βανκούβερ - Γκόλντεν Στέιτ 107-96, Λ. Α Κλίπερς 81-99.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O17</CAT>
<ED>
Κωδικός άρθρου: A16048O174</ED>
<ID>
ID:136727

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O17&aa=4</URL></REF>


Article

<CATEGORY>vin10</CATEGORY>

 <H5>Γ. ΔΙΑΜΑΝΤΟΠΟΥΛΟΣ: ΟΙ ΝΙΚΕΣ ΜΑΣ ΔΕΝ ΣΤΑΜΑΤΟΥΝ ΕΔΩ, Η ΟΜΑΔΑ ΕΧΕΙ ΜΕΛΛΟΝ
</H5><H2>Με ψυχή και πάθος
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Ο «μικρός ήρωας», Γιώργος Διαμαντόπουλος, πανηγυρίζει τη νίκη επί του
Πανιωνίου με τον Γιώργο Λημνιάτη

ΣΗΜΑΝΤΙΚΗ χαρακτήρισε τη νίκη της ομάδας του ο
προπονητής του Παπάγου Κώστας Μίσσας. Δήλωσε: «Είχαμε πλουραλισμό στην
επίθεση, όμως δυσκολευτήκαμε στην αμυντική τακτική. Παρά τα πολλά προβλήματα
που έχουμε, καταφέραμε να κοντρολάρουμε τα ριμπάουντ, αλλά και το ρυθμό του
αγώνα. 
Ευτυχώς για μας ο Πανιώνιος δεν βρήκε το ρυθμό του και ισορροπήσαμε τον αγώνα.
Στα τελευταία λεπτά παίξαμε καλή άμυνα, ζον-πρες με παγίδες στον Κινγκ, ο
οποίος είναι ικανός να φέρει την καταστροφή. Πραγματοποιούμε θαυμάσια πορεία
και αυτή η νίκη είναι πολύ σημαντική για τη συνέχεια. Όμως, δεν έχει τελειώσει τίποτα».

Την ανωτερότητα του Παπάγου παραδέχθηκε ο κόουτς του Πανιωνίου Μάκης
Δενδρινός, ο οποίος υπογράμμισε: «Έγινε ένα όμορφο παιχνίδι. Δεν ήμασταν καλοί
στην άμυνα, ενώ δεν είχαμε καλές επιλογές στην επίθεση. Οι 7/7 αιφνιδιασμοί
του Παπάγου μάς πλήγωσαν. Είμαστε προβληματισμένοι, αφού μας περιμένουν
δύσκολα ματς. Ο Παπάγου νίκησε δίκαια και έπαιξε έξυπνα στην άμυνα».

Ο σούπερ σταρ των «στρατηγών» στον προχθεσινό αγώνα, Γιώργος Διαμαντόπουλος,
σημείωσε: «Οι νίκες μας δεν σταματούν εδώ. Να περιμένετε και άλλες επιτυχίες,
αφού αυτή η ομάδα έχει μέλλον. Σημασία έχει να κερδίζουμε και ας μην είμαι ο
καλύτερος. Όπως είδατε και τα άλλα παιδιά έπαιξαν με ψυχή και πάθος, απέναντι
σε μια μεγάλη ομάδα».

Ο Τόνι Χάρις είχε να πει κάτι διαφορετικό για την απόδοση της ομάδας του:
«Χωρίς εμένα, μεταμορφώνονται! 
Όταν δεν αγωνίζομαι, παίζουν με μεγαλύτερο πάθος και δεν υπολογίζουν κανέναν.
Και στην Τουρκία, έτσι έγινε, παρά το γεγονός ότι αποκλειστήκαμε. Τους έχω
ανεβάσει και εγώ την ψυχολογία, αφού τους τονίζω συνέχεια ότι έχουν τις
δυνατότητες να πετύχουν πολλά πράγματα».

*** Στο πλευρό του Πανιωνίου ήταν και ο Μπόμπαν
Γιάνκοβιτς. Ο πρώην άσος των «κυανέρυθρων» ήρθε στο γήπεδο μισή ώρα πριν
ξεκινήσει το παιχνίδι, ενώ αποθεώθηκε από τους οπαδούς της ομάδας της Νέας Σμύρνης.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O19</CAT>
<ED>
Κωδικός άρθρου: A16048O191</ED>
<ID>
ID:136607

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O19&aa=1</URL></REF>


Article

<CATEGORY>vin10</CATEGORY>

 <H2>ΚΑΛΑΦΑΤΑΚΗΣ
</H2><H2>Ήταν μια νέα αρχή
</H2>
ΕΥΧΑΡΙΣΤΗΜΕΝΟΣ από την... επιστροφή στις νίκες ήταν ο προπονητής του
Ηρακλείου, Γιώργος Καλαφατάκης: «Ήταν μια νέα αρχή, μετά τις αποτυχίες στα
ματς με τον Πανιώνιο και τον Σπόρτιγκ. Θέλαμε μια καλή εμφάνιση για τον κόσμο
που ήρθε στο γήπεδο. 
Ελπίζουμε σε καλύτερες ημέρες, αφού τουλάχιστον σ' αυτό το ματς δείξαμε
διάθεση να διατηρήσουμε όσα έχουμε κερδίσει με τον ιδρώτα μας».

Να σημειώσουμε ότι στο ματς με τη Λάρισα επανήλθε ύστερα από επτά μήνες ο
Κατσικάρης, ενώ ο Καλαφατάκης άφησε εκτός δεκάδας τους Κάρτερ (θέλησε να τον
ξεκουράσει) και Χαρίση (πρόβλημα στους προσαγωγούς).

Ο προπονητής της Λάρισας Γιώργος Βαγιόπουλος είπε: «Μας πρόδωσε η απειρία και
δεν μπορέσαμε να βρούμε ρυθμό. Υπόσχομαι ότι θα δουλέψουμε όσο μπορούμε. 
Όποιος όμως μας υποτιμήσει, θα το πληρώσει ακριβά».

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O19</CAT>
<ED>
Κωδικός άρθρου: A16048O192</ED>
<ID>
ID:136661

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O19&aa=2</URL></REF>


Article

<CATEGORY>vin10</CATEGORY>

 <H5>Α2
</H5><H2>Συνέχισαν χωρίς απώλειες οι πρωτοπόροι
</H2><H2></H2>
ΑΜΕΤΑΒΛΗΤΗ παρέμεινε η κατάσταση στην κορυφή της Α2 κατηγορίας, αφού οι
πρωτοπόροι συνέχισαν με νίκες στην 15η αγωνιστική. Τα αποτελέσματα:
Αμύντας-Μακεδονικός 79-71 (Μουμούρης 25π, 13ρ-Δάλιαρης 19π, 11ρ),
Ηλυσιακός-Μίλωνας 77-74 (Καλφόπουλος 14-Σκλάβος 22π,11 ρ), Πειραϊκός-Νήαρ Ηστ
57-61 (Τσιριγωτάκης 16-Μπασίρου 19), Φίλιππος Θεσ.-Ιωνικός Ν.Φ. 72-63
(Παπαϊωακείμ 15π, 15ρ-Κακιούζης 19), ΒΑΟ-Αμπελόκηποι 84-60 (Αρμούτης 23π, 5ασ,
4κλ-Πατρίκης 15), Ολύμπια Λάρισας-ΜΕΝΤ 63-52 (Πιάρας 18-Βαλαβανίδης 18π, 6ρ,
5κοψ), Μαρούσι-Έσπερος 72-57 (Παντελιάδης 18π,5ρ, 2ασ, 5κλ-Πετρούλας 11).

Η βαθμολογία Φίλιππος Θεσ. 27, Νήαρ Ηστ 26, Μαρούσι 25, Μίλωνας, Ολύμπια
Λάρισας και ΜΕΝΤ από 24, Ηλυσιακός και Μακεδονικός από 22, Αμπελόκηποι,
Έσπερος, Αμύντας, ΒΑΟ και Ιωνικός Ν.Φ. από 20, Πειραϊκός 18.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O19</CAT>
<ED>
Κωδικός άρθρου: A16048O193</ED>
<ID>
ID:136701

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O19&aa=3</URL></REF>


Article

<CATEGORY>vin10</CATEGORY>

 <H5>Β ΕΘΝΙΚΗ
</H5><H2>Έκπληξη από τον Ιωνικό
</H2>
Ο ΙΩΝΙΚΟΣ Νικαίας πέτυχε την μεγάλη έκπληξη στη β' εθνική νικώντας εκτός έδρας
τον εκ των πρωτοπόρων Αστέρα Εξαρχείων, ενώ η Καβάλα υποχρέωσε σε ήττα τον
Αρίωνα, ο οποίος όμως εξακολουθεί να οδηγεί την κούρσα της β' εθνικής. Αίσθηση
προκάλεσε και η νέα, εντός έδρας, ήττα του Παγκρατίου στο ντέρμπι ουραγών από
την Ηλιούπολη, που ουσιαστικά σήμανε τον υποβιβασμό της ιστορικής ομάδας στη
Γ' εθνική (!). Αναλυτικά, τα αποτελέσματα της 15ης αγωνιστικής: Παγκράτι -
Ηλιούπολη 73-83, Πανελλήνιος - Κομοτηνή 85-71, Καβάλα - Αρίωνας 89-73,
Νέστορας - Άλιμος 51-83, Παλαιό Φάληρο - Αίας Ευόσμου 82-62, ΚΑΟ Δράμας - Νίκη
Βόλου 78-73, Αστέρας Εξαρχείων - Ιωνικός Νικαίας 67-82.

Στη βαθμολογία προηγείται ο Αρίωνας με 27 βαθμούς και ακολουθεί η Δράμα με 26.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O19</CAT>
<ED>
Κωδικός άρθρου: A16048O194</ED>
<ID>
ID:136728

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O19&aa=4</URL></REF>


Article

<CATEGORY>vin10</CATEGORY>

 <H5>ΓΥΝΑΙΚΕΣ
</H5><H2>Μόνος του ο Σπόρτιγκ
</H2>
ΣΕ ΠΑΡΑΣΤΑΣΗ για έναν ρόλο μετέτρεψε το ­ υποτιθέμενο ­ ντέρμπι κορυφής ο
Σπόρτιγκ στις γυναίκες. Η αθηναϊκή ομάδα συνέτριψε με 84-57 την Καλαμαριά και
έμεινε στην κορυφή μαζί με τον Παναθηναϊκό, τον οποίο όμως επίσης φιλοξενεί
στα Πατήσια.

Τα αποτελέσματα της 13ης αγωνιστικής: Σπόρτιγκ-Καλαμαριά 84-57, Παλαιό
Φάληρο-Κομοτηνή 56-76, Παναθηναϊκός-Ολυμπιακός Βόλου 64-50, Εσπερίδες-Θρίαμβος
70-55, Ηρακλής-Ακαδημία 68-76, Μέγας Αλέξανδρος-ΜΕΝΤ 70-69..

Στη βαθμολογία (σε 13 αγώνες) ο Παναθηναϊκός και ο Σπόρτιγκ προηγούνται με 24 βαθμούς.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O19</CAT>
<ED>
Κωδικός άρθρου: A16048O195</ED>
<ID>
ID:136744

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O19&aa=5</URL></REF>


Article

<CATEGORY>vin10</CATEGORY>

 <H5>Η ΕΠΟΜΕΝΗ ΑΓΩΝΙΣΤΙΚΗ
</H5><H5>Η ΠΕΝΤΑΔΑ ΤΗΣ ΗΜΕΡΑΣ
</H5><H5>Σκόραρε και με την πλάτη!
</H5><H2>ΤΟ ΠΑΝΟΡΑΜΑ ΤΗΣ Α1 </H2>
Η ΕΠΟΜΕΝΗ αγωνιστική (18η): 
Αύριο: Πανιώνιος-Ολυμπιακός (Δ.Γ. Νέας Σμύρνης, 18.30, ΑΝΤ-1). 
Τετάρτη 28/1: ΑΕΚ-Περιστέρι (ΟΑΚΑ, 17.00), Άρης-ΠΑΟΚ (Αλεξάνδρειο,
18.30, ΑΝΤ-1), Δάφνη-Παναθηναϊκός (Κ.Γ. Δάφνης, 17.00), Λάρισα-Παπάγου (Κ.Γ.
Νεάπολης), Ηρακλής-Ηράκλειο (Ιβανώφειο, 16.30), Απόλλων Πάτρας-Σπόρτιγκ (γηπ.
Απόλλωνα, 17.00).

Ο ΓΙΩΡΓΟΣ Διαμαντόπουλος συγκαταλέγεται σε κάθε παιχνίδι μεταξύ των κορυφαίων
παικτών του Παπάγου. 
Προχτές, έπαιξε και πάλι καθοριστικό ρόλο στη νίκη επί του Πανιωνίου, με
την οποία ο Παπάγου φαίνεται να εξασφαλίζει την παραμονή του στην κατηγορία. 
Ο «μικρός», μάλιστα, πρόσφερε σε όλους όσους βρέθηκαν το Σάββατο στο
Ολύμπιο Γυμναστήριο... φάση από ΝΒΑ σκοράροντας με την πλάτη στο καλάθι!

Στον αγώνα με τον Πανιώνιο είχε 11π (4/6β, 4/4δ, 0/2τρ), 2ριμπ, 1ασ, ενώ
προσέφερε σημαντική βοήθεια και στην άμυνα.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O20</CAT>
<ED>
Κωδικός άρθρου: A16048O201</ED>
<ID>
ID:136609

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O20&aa=1</URL></REF>


Article

<CATEGORY>vin10</CATEGORY>

 <H5>ΕΥΚΟΛΑ Ο ΠΑΝΑΘΗΝΑΪΚΟΣ ΞΕΠΕΡΑΣΕ ΤΟ ΕΜΠΟΔΙΟ ΤΟΥ ΑΡΗ
</H5><H2>Βολές κατά ριπάς
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Ο ΦΡΑΓΚΙΣΚΟΣ Αλβέρτης έβγαλε τα... κάστανα από τη φωτιά το Σάββατο και οδήγησε
τον Παναθηναϊκό στη νίκη επί του Άρη (78-67). Ο διεθνής φόργουορντ
«πυροβολούσε κατά ριπάς» τον ανέλπιστα «σκληρό» αντίπαλο Άρη, που παρά τα
προβλήματα (οικονομικά, διοικητικά, προπονητικά και αγωνιστικά ­ καθότι δεν
αγωνίζονται ως γνωστόν οι Ορτίθ, Σοκ που εγκατέλειψαν το... καράβι) δυσκόλευσε
σημαντικά την ομάδα του Σούμποτιτς.

Ο Άρης μάλιστα χρειάστηκε να αγωνιστεί για ένα ημίχρονο χωρίς σέντερ, έχοντας
στην 5άδα του τρεις φόργουροντ (Αγγελίδη, Πάσπαλι, Γαλακτερό ή κάποιον εκ των
Χρυσανθόπουλου, Μπόνι). Το σχήμα αυτό αποσυντόνισε τον Παναθηναϊκό, που δεν
έδειξε «καθαρό μυαλό». Ο Ράτζα δεν τροφοδοτήθηκε ιδιαίτερα (24π και 5 επιθ.
ριμπ.), ενώ οι αιφνιδιασμοί ήταν σχετικά λίγοι αλλά και με λανθασμένα
τελειώματα (2/6 αιφν.) Δύο-τρεις φορές ο Σκοτ προτίμησε να σουτάρει τρίποντο
(!), ενώ τη μία στάθηκε άτυχος καθώς αστόχησε σε κάρφωμα (δεν πήρε τα σωστά βήματα...).

Ντίνο Ράτζα. Σταμάτησε στους 24 πόντους κόντρα στον Άρη

Τα προβλήματα λύθηκαν από τον Αλβέρτη που ήταν προχθές «καυτός»: 6/7β, 6/7δ
και 3/4τρ. Μάλιστα στο 14' ο «Φράνκι» κέρδισε έξυπνα φάουλ σε προσπάθειά του
από τα 6μ25 από τον Γαλακτερό, που διαμαρτυρόμενος δέχθηκε τεχνική ποινή από
τον Ράλλη. Ο παίκτης του Άρη αποσύρθηκε στον πάγκο (μετά τον Ναχάρ που έφθασε
γρήγορα στα 3 φάουλ επίσης), οι φιλοξενούμενοι έχασαν τη ψυχραιμία τους, που
είχε όμως ο Αλβέρτης που σε μια φάση είχε 5/5 βολές. Το 26-26 έγινε 31-26 και
ο Παναθηναϊκός πήρε μπροστά... (πάλι μετά το πρώτο 15ο λεπτό).

Και όπως είπε ο Ιωαννίδης, όταν σε βάλει από κάτω ο Παναθηναϊκός σε παίρνει
φαλάγγι... Έτσι το ματς μετατράπηκε σε εύκολη υπόθεση για τον ΠΑΟ, που
παίζοντας καλύτερη άμυνα (απέναντι στους απογοητευμένους πλέον αντιπάλους) και
έχοντας βελτιωμένους τους δύο ξένους του, πήρε δίκαια τη νίκη, μία εβδομάδα
πριν από τον ημιτελικό των δύο ομάδων για το Κύπελλο Ελλάδας στο Αλεξάνδρειο.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O21</CAT>
<ED>
Κωδικός άρθρου: A16048O211</ED>
<ID>
ID:136610

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O21&aa=1</URL></REF>


Article

<CATEGORY>vin10</CATEGORY>

 <H2>ΠΑΠΑΓΟΥ
</H2><H2>«Ο μικρός στρατηγός»
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

ΣΥΝΕΧΙΖΕΙ να προσφέρει συγκινήσεις ο Παπάγου. Οι «στρατηγοί» σημείωσαν νέα
μεγάλη νίκη, αυτή τη φορά επί του Πανιωνίου με 75-68. Ο νεαρός Γιώργος
Διαμαντόπουλος ήταν για άλλη μια φορά το «κλειδί» της νίκης των «κυανόλευκων».

Οι δύο ομάδες βρίσκονταν στον πόντο σχεδόν σε ολόκληρο το πρώτο μέρος (18-20
στο 9', 32-31 στο 16', 39-38 στο 17'). Όμως, ο Πανιώνιος ήταν αυτός που είχε
όλα τα στοιχεία με το μέρος του. Την... έδρα (περίπου 250 οπαδοί του είχαν
κατακλύσει την Κάντζα), την εμπειρία, την κούραση του αντιπάλου (έπαιξε την
Τετάρτη στην Τουρκία) και το γεγονός ότι ο Παπάγου αγωνιζόταν από το 30' χωρίς
τον Τόνι Χάρις, που αποβλήθηκε.

Γιώργος Διαμαντόπουλος

Οι φιλοξενούμενοι πήραν προβάδισμα έξι πόντων στο 29' (55-61). Ένα λεπτό
αργότερα ο Χάρις εξύβρισε τον διαιτητή Πιτσίλκα, όταν ο τελευταίος δεν έδωσε
καταφανέστατο φάουλ υπέρ του Αμερικανού άσου. Ο Χάρις δέχτηκε δύο τεχνικές
ποινές και αποβλήθηκε (30').

Όμως, ο Διαμαντόπουλος κράταγε τα καλύτερα για το τέλος. Με δύο ζογκλερικές
προσπάθειες που θύμισαν... Τζόρνταν, κέρδισε καλάθι και φάουλ, δίνοντας το
προβάδισμα και πάλι στους «στρατηγούς» (66-64 στο 36'). Και δεν ήταν μόνο
αυτός. Ήταν και ο Λημνιάτης, ο Κούβελας και ο Υφαντής που αγωνίστηκαν με ψυχή
και πάθος και κράτησαν τη νίκη ώς το τέλος.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O21</CAT>
<ED>
Κωδικός άρθρου: A16048O212</ED>
<ID>
ID:136663

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O21&aa=2</URL></REF>


Article

<CATEGORY>vin10</CATEGORY>

 <H2>ΣΤΟ ΠΕΡΙΣΤΕΡΙ
</H2><H2>Ο Νεμάνια ήταν άτυχος
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΚΟΥΡΑΣΤΗΚΑΝ να σουτάρουν βολές (28/34) οι παίκτες του Περιστερίου. Από την
άλλη οι παίκτες του Απόλλωνα Πατρών πήγαν τρεις φορές όλες κι όλες στο σημείο
αυτό. Αυτή είναι η μισή αλήθεια του χθεσινού αγώνα Περιστερίου - Απόλλωνα
Πατρών (77-71), γιατί η άλλη μισή εξηγεί τον λόγο της ήττας της πατρινής ομάδας.

Λοιπόν, ο Απόλλωνας είχε απέναντί του μια ομάδα με πολλά προβλήματα. Και οι
φιλοξενούμενοι δεν το εκμεταλλεύτηκαν: μπορούν δικαίως να διαμαρτύρονται για
τις βολές, όμως για να φτάσεις στη νίκη χρειάζεται πάθος και καρδιά. Ο νεαρός
Τσουκ Νεμάνια που μπήκε ως αλλαγή λίγο πριν από το τέλος με επτά συνεχόμενους
πόντους «ξύπνησε» τους συμπαίκτες του και από 57-48 το σκορ έγινε 60-59 και
λίγο αργότερα, πάλι από τον νεαρό, 62-63. Ο Νεμάνια όμως στάθηκε άτυχος γιατί
στην κόντρα των τελευταίων λεπτών θα μπορούσε να ευστοχήσει στα δύο τρίποντα
που επιχείρησε και να βγει νικητής. Ο ίδιος το είχε πιστέψει, οι συμπαίκτες
του όχι και... τόσο.

Ο Γκούροβιτς δεν είχε αντίπαλο (Μολφέτας, Μυλωνάς, Ντόουσον), ο Κορωνιός
δημιούργησε προβλήματα στους πλέι μέικερ του Απόλλωνα και ο Μυριούνης
παίζοντας με μυαλό ταλαιπώρησε τους ψηλούς των Πατρινών (οκτώ επιθετικά
ριμπάουντ). Ο Ντόουσον με 14 πόντους στο πρώτο ημίχρονο έφτασε τους 20 και στο
δεύτερο 20λεπτο ήταν απογοήτευση.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O21</CAT>
<ED>
Κωδικός άρθρου: A16048O213</ED>
<ID>
ID:136703

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O21&aa=3</URL></REF>


Article

<CATEGORY>vin10</CATEGORY>

 <H2>Υπόθεση Ουίγκινς
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΗΤΑΝ ΦΑΝΕΡΟ ότι οι γηπεδούχοι είχαν μεγαλύτερο κίνητρο και έτσι ο Σπόρτιγκ
επιβλήθηκε του Ηρακλή με 76-65 και έκανε ένα ακόμα αποφασιστικό βήμα για την
παραμονή του στην κατηγορία.

Ο Μίτσελ Ουίγκινς ήταν η μεγάλη ατραξιόν του αγώνα, αφού μόνος του πήρε την
ομάδα στις πλάτες του και την οδήγησε στην νίκη, όταν με ένα ξέσπασμα έφερε με
ένα σερί 13-0 την ομάδα του μπροστά στο σκορ με 39-31 στο 17' (από 26-31 στο
14'). Όμως ο Ηρακλής ακόμα και όταν κατάφερε να προηγηθεί 57-58 (33') ή να
ισοφαρίσει 60-60 (35') δεν είχε τα ψυχικά αποθέματα, τα οποία τα είχε ο
Γιάννης Γάκης (σημαντικό τρίποντο σε εκείνο το σημείο) και οι συμπαίκτες του.

Ο «Γηραιός» δεν πήρε τη βοήθεια που περίμενε από τον Μάρλον Μάξεϊ (αποβλήθηκε
και με πέντε φάουλ στο 37'), ενώ ο Στιβ Μπάκναλ ξεκίνησε με 10 πόντους στο 11'
και στο υπόλοιπο διάστημα του ματς σημείωσε μόλις ένα καλάθι (!).

Από τον Σπόρτιγκ, εκτός του Ουίγκινς πολύ καλός ήταν και ο Τζον Χάτσον, που
έδωσε πολλές λύσεις κάτω από τα δύο καλάθια.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O21</CAT>
<ED>
Κωδικός άρθρου: A16048O214</ED>
<ID>
ID:136729

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O21&aa=4</URL></REF>


Article

<CATEGORY>vin10</CATEGORY>

 <H2>ΣΕΦ
</H2><H2>Άνετη νίκη μετά τις φωνές του Ίβκοβιτς
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Ο ΟΛΥΜΠΙΑΚΟΣ δεν απέδωσε βέβαια μπάσκετ υψηλών απαιτήσεων, αλλά δεν
δυσκολεύτηκε να φθάσει στη νίκη επί της Δάφνης (89-68). Οι 4.000 θεατές που
πήγαν στο Νέο Φάληρο, χειροκρότησαν την επανεμφάνιση του Παναγιώτη Φασούλα,
αλλά και κάποιες ωραίες φάσεις που δημιούργησαν οι «ερυθρόλευκοι», με πρώτο
και καλύτερο τον Δημήτρη Παπανικολάου.

Όχι βέβαια πως δεν χρειάστηκε να βάλει τις φωνές και ο Ντούσαν Ίβκοβιτς! Μόλις
στο 1.20, τα άκουσε για καλά ο Ζεβροσένκο, όταν οι παίκτες της Δάφνης μάζεψαν
τρία επιθετικά ριμπάουντ σε μια φάση, αλλά και στο 6', όταν ζήτησε τάιμ άουτ,
φωνάζοντας για την άμυνα.

Χρειάστηκε να βάλει τις φωνές ο Ίβκοβιτς για να παίξουν καλύτερα στην άμυνα οι
παίκτες του Ολυμπιακού

Η Δάφνη άντεξε το 16' και αφού νωρίτερα ο Σκότι Θέρμαν είχε αποχωρήσει επειδή
έπαθε διάστρεμμα και ο Γιατζόγλου θέλησε να τον προφυλάξει. Ο Ολυμπιακός
έκλεισε το ημίχρονο 49-36 και στο β' μέρος η διαφορά μεγάλωνε συνεχώς. Ο
Ίβκοβιτς χρησιμοποίησε για 12 λεπτά και τον Φασούλα, που έδειξε ότι έχει
ξεπεράσει το πρόβλημα στο πόδι. Ο Σέρβος τεχνικός έδωσε παράλληλα αρκετό χρόνο
συμμετοχής στον Μπακατσιά (αρκετά καλός), ενώ από τη Δάφνη ο μόνος που
ξεχώρισε ήταν ο Κότνικ.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O21</CAT>
<ED>
Κωδικός άρθρου: A16048O215</ED>
<ID>
ID:136745

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O21&aa=5</URL></REF>


Article

<CATEGORY>vin10</CATEGORY>

 <H2>ΗΡΑΚΛΕΙΟ
</H2><H2>Δύο ρεκόρ
</H2>
«Ντάμπλ σκορ» από το Ηράκλειο εις βάρος της Λάρισας (84-42), που δεν είχε τη
δυνατότητα αντίδρασης. Μάλιστα, το +42 αποτελεί ρεκόρ για το φετινό πρωτάθλημα
της Α1, ενώ και οι 42 πόντοι που πέτυχε η Λάρισα, επίσης αποτελούν αρνητικό
ρεκόρ παραγωγικότητας για την φετινή περίοδο.

Οι παίκτες του Ηρακλείου κυριάρχησαν κάτω από τα καλάθια, έτρεξαν, ενώ ήταν
ιδιαίτερα εύστοχοι στα σουτ τριών πόντων (14/26).

Όσον αφορά τη Λάρισα, οι παίκτες της ήταν απογοητευμένοι και ίσως έχουν
συνειδητοποιήσει ότι είναι εξαιρετικά δύσκολο να παραμείνουν στην κατηγορία.
Όπως είναι γνωστό, οι φιλοξενούμενοι αγωνίστηκαν και χωρίς τον Σιντέιλ Θριτ, ο
οποίος αναχώρησε για τις Ηνωμένες Πολιτείες.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O21</CAT>
<ED>
Κωδικός άρθρου: A16048O216</ED>
<ID>
ID:136753

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O21&aa=6</URL></REF>


Article

<CATEGORY>vin10</CATEGORY>

 <H5>ΓΕΝΟΒΕΛΗΣ, ΠΑΥΛΑΚΑΚΗΣ ΚΑΙ ΚΟΦΦΑ ΣΕ ΜΕΓΑΛΕΣ ΕΠΙΔΟΣΕΙΣ
</H5><H2>3 «βολίδες» και δύο ρεκόρ
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ο Αλέξης Γενοβέλης δέχεται πανευτυχής τα συγχαρητήρια του Άγγελου Παυλακάκη,
χθες στο Φάληρο

ΤΑ ΣΠΡΙΝΤ έκαναν δυνατό μπάσιμο χθες στην περίοδο του κλειστού στίβου
με παγκοσμίου επιπέδου επιδόσεις από Γενοβέλη (6.51 ­ καλύτερη στον κόσμο),
Παυλακάκη (6.59) και Κόφφα (7.23) στα 60μ., ενώ πανελλήνια ρεκόρ γυναικών
σημείωσαν Ιακώβου (1.500 μ.) και Ιακωβίδου (επί κοντώ).

Όλα αυτά στη χθεσινή ημερίδα παίδων και κορασίδων στο ΣΕΦ, στην οποία ήταν
«γκεστ σταρ» κορυφαία ονόματα των κατηγοριών ανδρών και γυναικών που
προετοιμάζονται για το Ευρωπαϊκό Πρωτάθλημα κλειστού (Βαλένθια, 27 Φεβρουαρίου
- 1η Μαρτίου).

Στα 60 μ. ο Αλέξης Γενοβέλης τερμάτισε σε 6.51 (καλύτερη επίδοση φέτος στον
κόσμο ­ ακολουθούν ο Καναδός Έσμι 6.54 και ο Νιγηριανός Εζίνουα με 6.56).
Παράλληλα, η επίδοση του αθλητή του ΠΓΣ που προπονείται από φέτος με τον
Ανδρέα Λιναρδάτο, είναι 2η καλύτερη όλων των εποχών στην Ελλάδα μετά το ρεκόρ
του Χάρη Παπαδιά (6.50 ­ πέρυσι στο Παγκόσμιο Πρωτάθλημα κλειστού στο Παρίσι)..

Ο Άγγελος Παυλακάκης πλησίασε στο ένα εκατοστό το δικό του ρεκόρ (6.58 ­
επίσης το 1997 στο Παρίσι), ενώ η Κατερίνα Κόφφα, με το 7.23 που ξεκίνησε τη
χρονιά, έδωσε υποσχέσεις για νέες διακρίσεις στα 200 μ.

«Τσώνης κερνάει, Τσώνης πίνει» στο επί κοντώ γυναικών, αφού χθες μια άλλη
αθλήτρια δική του (και του Πανιωνίου), η 25χρονη Θάλεια Ιακωβίδου, κατέρριψε
με 3.70 το πανελλήνιο ρεκόρ που είχε σημειώσει, με 3.65, η Γωγώ Τσιλιγκίρη την
περασμένη Κυριακή.

Στο 1.500άρι το πανελλήνιο ρεκόρ έγινε από τη δρομέα των ρεκόρ στον ανοικτό
στίβο το περασμένο καλοκαίρι Χρύσα Ιακώβου με 4.15.57 (παλαιό της Ειρήνης
Θεοδωρίδου 4.18.40 από το 1993). Προπονητής της Ιακώβου είναι ο Ηλίας Ζαχαρόγιαννης.

Αξιόλογες επίσης επιδόσεις χθες τα 1.49.19 του Παναγιώτη Στρουμπάκου (800 μ.),
τα 48.28 του Περικλή Ιακωβάκη και τα 48.82 του Παναγιώτη Μαντελίδη (400 μ.),
τα 6.22 της Χριστίνας Αθανασίου (μήκος), τα 7.65 του Κώστα Κουκοδήμου (μήκος),
τα 21.31 του Αλέξη Αλεξόπουλου (200 μ.), τα 2.10 του Δημήτρη Κοκότη (ύψος - ο
Παπακώστας τελικά δεν μετείχε).

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O22</CAT>
<ED>
Κωδικός άρθρου: A16048O221</ED>
<ID>
ID:136611

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O22&aa=1</URL></REF>


Article

<CATEGORY>vin10</CATEGORY>

 <H5>Τα προχθεσινά αποτελέσματα
</H5><H2>ΙΠΠΟΔΡΟΜΟΣ
</H2>
1η: Απρόβλεπτη (Νίκος) 48-14. Ωραία Μελίνα 12. Τρίτος, Αλικούλα. Δίδυμο
1Χ9=41. Φορκάστ 1Χ9=116. Trio: 1Χ3Χ9=28. Tri-cast: 1Χ9Χ3=290.

2η: Γκρέητ Γκιφτ (Οικονομίδης) 15-10. Κιτριά 10. Τρίτος, Σουσουράδα. Δίδυμο
2Χ3=14. Φορκάστ 2Χ3=25. Σύνθετο 1Χ2=75. ΣΔ 1Χ9Χ2Χ3=65. Trio: 2Χ3Χ7=75.
Tri-cast: 2Χ3Χ7=130.

3η: Μπρέηβ Χαρτ (Σταύρου) 22-13. Μόρνος 20. Τρίτος, Χαλίφης. Δίδυμο 1Χ4=49.
Φορκάστ 1Χ4=83. Σύνθετο 2Χ1=45. ΣΔ 2Χ3Χ1Χ4=74. Trio: 1Χ4Χ8=133. Tri-cast: 1Χ4Χ8=337.

4η: Σούπερ Καπ (Ν. Βαλακούδουνας) 30-22. Μεγάλη Ελένη 146. Τρίτος, Σκάρλετ.
Δίδυμο 1Χ7=809. Φορκάστ 7Χ1=864. Σύνθετο 1Χ7=90. ΣΔ 1Χ4Χ1Χ7=10.844. Trio:
1Χ6Χ7=1.737. Tri-cast: 7Χ1Χ6=15.724.

5η: Καστελλόριζο (Ζευγώλης) 22-17. Πρόεδρος 20. Τρίτος, Φλουόρεσεντ Γουέι.
Δίδυμο 3Χ6=49. Φορκάστ 3Χ6=80. Σύνθετο 7Χ3=87. ΣΔ 1Χ7Χ3Χ6=10.771. Trio:
3Χ4Χ6=42. Tri-cast: 3Χ6Χ4=209.

6η: Αλμάζ (Δημητσάνης) 82-25. Σκίππερ 20. Δίδυμο 1Χ3=88. Φορκάστ 3Χ1=250.
Σύνθετο 3Χ3=477. ΣΔ 3Χ6Χ1Χ3=582.

7η: Ειρήνη Μου (Μανώλης) 41-32. Δημόφιλος 30. Τρίτος, Φαλκονέρα. Δίδυμο
5Χ6=101. Φορκάστ 6Χ5=212. Σύνθετο 3Χ6=602. ΣΔ 1Χ3Χ5Χ6=1.135. Trio: 5Χ6Χ9=137.
Tri-cast: 6Χ5Χ9=846.

8η: Ηθικός (Ζευγώλης) 178-53. Ρουαγιάλ Βίκτορυ 19. Δίδυμο 4Χ6=296. Φορκάστ
4Χ6=1.047. Σύνθετο 6Χ4=1.410. ΣΔ 5Χ6Χ4Χ6=3.714.

9η: Δημονίκη (Σταύρου) 49-50. Ίλια Ντάρλινγκ 21. Δίδυμο 4Χ6=112. Φορκάστ
4Χ6=216. Σύνθετο 4Χ4=1.635. ΣΔ 4Χ6Χ4Χ6=3.012.

10η: Μακήνος (Μπάκος) 24-16. Δαΐτης 27. Δίδυμο 1Χ3=99. Φορκάστ 3Χ1=137.
Σύνθετο 4Χ3=204. ΣΔ 4Χ6Χ1Χ3=1.364.

*** Στην 8η κούρσα, αμέσως μετά την εκκίνηση, ο ίππος «Σεμπάστιαν
Φουσκ» ανέτρεψε τον αναβάτη του, Ν. Βαλακούδουνα.

Στο σημερινό πρόγραμμα, Trio και Tri-Cast δεν θα διεξαχθεί στην τρίτη (3η) και
στη δέκατη (10η) ιπποδρομία.

ΠΡΩΤΗ ΙΠΠΟΔΡΟΜΙΑ

Ώρα 3.00, 1.000 μέτρα

1. ΑΕΤΟΝΥΧΗΣ 58 Γεωργίου&#0098

2. ΑΛΝΤΕΜΠΑΡΑΝ 58 Οικονομίδης&#0093

3. ΒΑΡΔΟΣ 58 Νίκος&#0091

4. ΒΕΖΥΡΗΣ 58 Τριανταφύλλου&#0092

5. ΒΥΡΩΝ 58 Ντίνος&#0095

6. ΓΚΡΙΝΓΚΟ 58 Ν. Βαλακουδούνας&#0094

7. ΘΑΛΠΙΟΣ 58 Σταύρου&#0097

8. ΤΑΦ ΝΑΤ 58 Λιάκος&#0096

­ Υπόδ.: ΑΛΝΤΕΜΠΑΡΑΝ - ΒΑΡΔΟΣ (Βεζύρης).

ΔΕΥΤΕΡΗ ΙΠΠΟΔΡΟΜΙΑ

Ώρα 3.30, 1.000 μέτρα

1. ΑΝΤΡΙΑΝΟ 58 Π. Φορτετσανάκης&#0096

2. ΔΡΟΣΟΥΛΙΤΗΣ 57,5 Οικονομίδης&#0097

3. ΦΑΣΙΟΝΑΜΠΟΛ ΓΟΥΕΪ 56,5 Σταύρου&#0099

4. ΜΑΝΑΓΡΟΣ 56 Αλέξης&#0093

5. ΣΕΡ ΤΑΡΙΦ 55 Μανώλης&#0091

6. ΟΜΑΡ ΑΛ ΧΑΓΙΑΜ 54,5 Ζευγώλης&#0094

7. ΜΙΚΡΟΣ ΗΡΩΑΣ 54 Δημητσάνης&#0092

8. ΠΥΡΙΝΟΣ ΔΡΟΜΟΣ 55 Νίκος&#0095

9. ΜΟΡΤΗΣ 54 Γεωργίου&#0098

* Οι ίπποι 7-9 είναι ομόσταβλοι.

­ Υπόδ.: ΜΟΡΤΗΣ - ΜΑΝΑΓΡΟΣ (Μικρός Ήρωας).

ΤΡΙΤΗ ΙΠΠΟΔΡΟΜΙΑ

Ώρα 4.00, 1.000 μέτρα

1. ΘΥΑΜΙΣ 58 Σταύρου&#0092

2. ΡΟΥΑΓΙΑΛ ΣΕΒΑΛΛΙΕ 58 Οικονομίδης&#0094

3. ΤΑΦ ΠΡΙΝΣ 58 Λιάκος&#0096

4. ΧΟΝΕΣΤ ΓΟΥΕΪ 58 Ν. Βαλακουδούνας&#0091

5. ΨΩΜΑΘΙΑΝΟΣ 58 Τριανταφύλλου&#0095

6. ΤΟΠ ΤΣΟΪΣ 58 Καλογερόπουλος&#0093

­ Υπόδ.: ΘΥΑΜΙΣ - ΤΑΦΠΡΙΝΣ (Ρ. Σεβαλιέ).

ΤΕΤΑΡΤΗ ΙΠΠΟΔΡΟΜΙΑ

Ώρα 4.30, 1.400 μέτρα

1. ΘΕΑΜΑΤΙΚΟΣ 58 Σωτηρόπουλος&#0099

2. ΘΕΡΑΠΕΥΤΗΣ 58 Μπάμπης&#0093

3. ΚΩΣΤΗΣ 58 Ζευγώλης&#0098

4. ΦΑΜΠΙΑΝΟ 58 Νίκος&#0091

5. ΧΑΡΤΑΕΤΟΣ 58 Δημητσάνης&#0094

6. ΑΡΙΣΤΟΒΟΥΛΟΣ 57,5 Μπάκος&#0097

7. ΒΟΗΜΟΥΝΔΟΣ 57,5 Ντίνος&#0096

8. ΡΑΦΑΗΛ 57,5 Ματζαβίδης&#0092

9. ΘΥΜΟΣΟΦΟΣ 58 Οικονομίδης&#0095

* Οι ίπποι 1-9 είναι ομόσταβλοι.

­ Υπόδ.: ΣΤΑΒΛΟΣ - ΧΑΡΤΑΕΤΟΣ (Φαμπιάνο).

ΠΕΜΠΤΗ ΙΠΠΟΔΡΟΜΙΑ

Ώρα 5.00, 1.400 μέτρα

1. ΛΑΪ ΣΠΟΤ 58 Λιάκος&#0098

2. ΣΤΡΟΝΓΚ ΑΛΕΚΟΣ 58 Σωτηρόπουλος&#0097

3. ΑΧΑΛΙΝΩΤΟΣ 56 Γεωργίου&#0096

4. ΣΕΡ ΚΩΝΣΤΑΝΤΙΝ 54,5 Δημητσάνης&#0092

5. ΥΜΗΤΤΟΣ 54,5 Ζευγώλης&#0094

6. ΕΒΕΡΛΑΣΤΙΝΓΚ ΓΟΥΕΪ 53,5 Ν. Βαλακούδουνας&#0095

7. ΡΙΜΠΕΛΕ 51,5 Σγούρος&#0091

8. ΖΙΡΕΣ 50,5 Χαραλάμπους&#0099

9. ΕΞΠΙΝΤΙΣΟΥΣ ΓΟΥΕΪ 53,5 Ντίνος&#0093

* Οι ίπποι 6-9 είναι ομόσταβλοι.

­ Υποδ.: ΡΙΜΠΕΛΕ - ΑΧΑΛΙΝΩΤΟΣ (Σερ Κων/ντίν).

ΕΚΤΗ ΙΠΠΟΔΡΟΜΙΑ

Ώρα 5.30, 1.400 μέτρα

1. ΦΙΛΙΑ 58 Σωτηρόπουλος&#0095

2. ΖΕΦΥΡΟΣ 56,5 Σταύρου&#0092

3. ΜΙΣΙΣ ΤΟΤΑ 55,5 Νικολαΐδης&#0091

4. ΜΠΛΕΪΖ 55 Νίκος&#0099

5. ΣΕΡ ΣΤΕΛΙΟΣ 55 Μανώλης&#0094

6. ΑΝΤΩΝΙΝΑ 53,5 Ζευγώλης&#0093

7. ΜΥΡΩΝΑΣ 52 Μπάκος&#0096

8. ΓΚΑΛΑ 51 Ν. Βαλακουδουνας&#0098

9. ΗΜΙΘΕΟΣ ΩΡΙΩΝ 50,5 Σκιαδόπουλος&#00910

10. ΣΤΡΟΝΓΚ ΔΙΟΝΥΣΗΣ 50 Γεωργίου&#0097

­ Υπόδ.: ΓΚΑΛΑ - ΗΜΙΘ. ΩΡΙΩΝ (Μπλέιζ).

ΕΒΔΟΜΗ ΙΠΠΟΔΡΟΜΙΑ

Ώρα 6.00, 1.400 μέτρα

1. ΦΙΛΟΚΤΗΤΗΣ 58 Οικονομίδης&#0091

2. ΑΠΡΟΒΛΕΠΤΟΣ 57,5 Μανώλης&#0098

3. ΜΑΚ ΤΑΚ 56,5 Ζευγώλης&#0096

4. ΖΑΧΑΡΕΝΙΑ 52,5 Τσεργάς&#0097

5. ΚΟΥΗΝ ΤΖΩΡΖΙΑ 52,5 Κυριακόπουλος&#0095

6. ΚΙΣΣΕΥΣ 51,5 Σκιαδόπουλος&#0092

7. ΣΑΝΤΟ ΝΑΤΑΣΑ 51,5 Ν. Βαλακουδουνας&#0093

8. ΧΡΥΣΟΜΑΛΛΟ ΔΕΡΑΣ 50,5 Γεωργίου&#0099

9. ΦΙΝΤΟ 48 Δάλαρης&#0094

­ Υπόδ.: ΜΑΚ ΤΑΚ - ΧΡΥΣΟΜ. ΔΕΡΑΣ (Φιλοκτήτης).

ΟΓΔΟΗ ΙΠΠΟΔΡΟΜΙΑ

Ώρα 6.30, 1.800 μέτρα

1. ΒΡΑΧΟΣ 58 Αλέξης&#0097

2. ΦΤΕΡΟΠΟΔΑΡΟΣ ΘΕΟΣ 58 Σωτηρόπουλος&#0093

3. ΝΕΒΕΡ ΕΓΚΕΪΝ 57,5 Νίκος&#0096

4. ΣΕΡ ΝΤΙΟΝ 57 Ηλίας&#0092

5. ΑΝΙΚΗΤΗ 56,5 Οικονομίδης&#0098

6. ΦΡΑΝΣΟΥΑ 53 Σγούρος&#0091

7. ΛΕΪΝΤΥ ΒΙΡΓΙΝΙΑ 53,5 Καραμανόγλου&#0094

8. ΜΠΡΑΪΑΝ 51,5 Γεωργίου&#0095

­ Υπόδ.: ΣΕΡ ΝΤΙΟΝ - ΑΝΙΚΗΤΗ (Φτεροπόδ. Θεός).

ΕΝΑΤΗ ΙΠΠΟΔΡΟΜΙΑ

Ώρα 7.00, 1.800 μέτρα

1. ΦΡΕΓΙΑ 62 Δημητσάνης&#0097

2. ΣΑΝΤΟ ΧΑΛΑΡΗΣ 59 Αλέξης&#0094

3. ΒΕΡΓΩ 58 Ζευγώλης&#0096

4. ΠΟΝΗΡΟΥΛΑ 57 Μπάκος&#0093

5. ΓΙΩΤΑ ΚΡΙΣΤΙ 51,5 Σκιαδόπουλος&#0095

6. ΒΛΑΧΑ 51 Κυριακόπουλος&#0092

7. ΤΡΩΑΔΑ 47,5 Σγούρος&#0098

8. ΦΑΛΑΙΝΑ 45,5 Καμούτση&#0091

­ Υπόδ.: ΓΙΩΤΑ ΚΡΙΣΤΙ - ΒΕΡΓΩ (Φρέγια).

ΔΕΚΑΤΗ ΙΠΠΟΔΡΟΜΙΑ

Ώρα 7.30, 1.800 μέτρα

1. ΘΑΝΤΕΡ ΘΑΪΣ 58 Μπάμπης&#0097

2. ΝΟΟΥ ΓΟΥΕΪ 57,5 Νίκος&#0092

3. ΖΟΓΚΛΕΡ 56 Λιάκος&#0098

4. ΛΗΘΗ 56 Τσεργάς&#0094

5. ΚΤΗΣΙΠΠΟΣ 55,5 Δημητσάνης&#0091

6. ΜΙΣΤΕΡ ΣΟΔΟΜΑ 55 Ν. Βαλακουδουνας&#0093

7. ΜΠΕΝΤ ΕΛ ΑΜΑΡ 56 Χατζηγεωργίου&#0095

8. ΧΑΡΑΚΟΣ 53,5 Μανώλης&#0096

­ Υπόδ.: ΜΙΣΤΕΡ ΣΟΔΟΜΑ - ΘΑΝΤΕΡΘΑΪΣ (Νόουγουέι).

­ Δύο αουτσάιντερ: ΥΜΗΤΤΟΣ (5η) - ΑΝΤΩΝΙΝΑ (6η).

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O22</CAT>
<ED>
Κωδικός άρθρου: A16048O222</ED>
<ID>
ID:136664

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O22&aa=2</URL></REF>


Article

<CATEGORY>vin10</CATEGORY>

 <H5>ΤΕΝΙΣ
</H5><H5>Πρωτιά για τους άνδρες
</H5><H2>Έξω Ράφτερ και Ρουσέντσκι
</H2>
ΟΙ ΕΚΠΛΗΞΕΙΣ συνεχίστηκαν και το Σαββατοκύριακο στο ΟΠΕΝ της Αυστραλίας στη
Μελβούρνη, ενώ οι διοργανωτές αντιμετώπισαν προβλήματα λόγω της βροχής. Θύματα
των εκπλήξεων ήταν ο Αυστραλός Πάτρικ Ράφτερ (Νο2 στο ταμπλό) και ο Βρετανός
Γκρεγκ Ρουσέντσκι (Νο5).

Ο Ισπανός Αλμπέρτο Μπερασατέγκουϊ (Νο24) απέκλεισε τον Ράφτερ παίζοντας
ψύχραιμα δύο φορές στο «τάι-μπρεκ»: Τα σετ: 6-7, 7-6, 6-2, 7-6. Ένας άλλος
Αυστραλός πάντως, ο Τοντ Γούντμπριτζ (Νο33) νίκησε τον Ρουσέντσκι με 7-6, 6-4,
6-2. Μια μίνι έκπληξη σημειώθηκε και στις γυναίκες, από την Γιαούκ Μπασούκι
(Νο22, Ινδονησία) που έφτασε για πρώτη φορά στον τέταρτο γύρο, αποκλείοντας
την Ολλανζέζα Βαν Ρόουστ (Νο18), με 6-4, 6-4.

Η Μαρτίνα Χίνγκις νίκησε δύσκολα τη Ρωσίδα Άννα Κουρνίκοβα με 6-4, 4-6, 6-4.
Άλλα αποτελέσματα στον τρίτο γύρο: Γυναίκες: Κέτζερ (Ν. Αφρική) - Έλγουντ
(Αυστραλία) 6-3, 6-1, Πιρς (Γαλλία) - Μπαραμπασίκοβα (Λευκορωσία) 7-5, 6-3,
Χούμπερ (Γερμανία) - Κρούγκερ (Ν. Αφρική) 6-7, 6-3, 6-2, Σάντσεθ (Ισπανία) -
Χιράκι (Ιαπωνία) 6-2, 6-3, Σουγκιγιάμα (Ιαπωνία) - Γκριμπόβσκα (Πολωνία) 7-6,
1-6, 6-4, Νάγκιοβα (Σλοβακία) - Λικχόβτσεβα (Ρωσία) 6-7, 7-5, 6-2. Ανδρες:
Κίφερ (Γερμανία) - Γκολμάρ (Γαλλία) 7-5, 4-0 (ο Γκολμάρ αποχώρησε λόγω
τραυματισμού), Αγκάσι (ΗΠΑ) - Γκαντένζι (Ιταλία) 6-2, 6-2, 6-0, Ρίος (Χιλή) -
Ίλιε (Αυστραλία) 6-2, 6-3, 6-2, Ραού (Γαλλία) - Μπλακ (Ζιμπάμπουε) 6-3, 6-2,
7-5, Ρου (Γαλλία) - Αλάμι (Μαρόκο) 7-6, 6-2, 6-4, Έσκουντ (Γαλλία) -
Ρένεμπεργκ (ΗΠΑ) 1-6, 6-7, 6-2, 7-5, 6-4.

Στα χτεσινά παιχνίδια: Ο Πιτ Σάμπρας προκρίθηκε στην προημιτελική φάση, αφού
νίκησε ­ δύσκολα ­ τον Μαροκινό Χικάμ Αράζι με 7-6, 6-4, 6-4. Επίσης, ο Τσέχος
Πετρ Κόρντα απέκλεισε τον Γάλλο Σέντρικ Πιολίν, με 6-4, 6-4, 3-6, 6-3.

Στις γυναίκες, στην προημιτελική φάση προκρίθηκαν: Η Αμερικανίδα Λίντσεϊ
Ντάβενπορτ που νίκησε 6-0, 6-0 τη Ρουμάνα Ντραγκομίρ, καθώς επίσης και η
Βένους Ουίλιαμς που επικράτησε της Ελβετίδας Σνάιντερ με 6-4, 6-1.

Η ΕΘΝΙΚΗ ομάδα τένις των ανδρών κέρδισε την άνοδό της στη Β' κατηγορία του
Ντέιβις Καπ (ευρωαφρικανική ζώνη) κατακτώντας μάλιστα την πρώτη θέση στους
αγώνες της Γ' κατηγορίας, που ολοκληρώθηκαν χθες στο Τόγκο. Η ελληνική ομάδα
εξασφάλισε την άνοδο προχθές, όταν νίκησε στον ημιτελικό την Εσθονία με 3-0.
Τις νίκες πέτυχαν οι Ροβάς (7-6,6-2 τον Βαζέχαλ), Βασιλειάδης (6-3,6-4 τον
Λούντσιν) και οι Καραγιάννης-Βλάχος στο «διπλό» επί των Μπουλς-Βιλς με 6-3,7-5.

Έτσι, χθες η ελληνική ομάδα νίκησε και στον τελικό το Τόγκο 2-1. Στο πρώτο
ματς, ο Κόμι Λόνγκλι νίκησε 7-6, 6-4 τον Ροβά, αλλά ισοφάρισε ο Βασιλειάδης
(7-6,6-3 τον Ντουμπεντάι). Το 2-1 έγινε στο «διπλό» με τους Καραγιάννη,
Βασιλειάδη που επικράτησαν 7-6, 6-4 των Κόμι και Έσεμαν Λόνγκλι.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O22</CAT>
<ED>
Κωδικός άρθρου: A16048O223</ED>
<ID>
ID:136704

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O22&aa=3</URL></REF>


Article

<CATEGORY>vin10</CATEGORY>

 <H5>ΑΗΤΤΗΤΟΣ Ο ΟΛΥΜΠΙΑΚΟΣ ΑΝΑΔΕΙΧΘΗΚΕ ΠΡΩΤΑΘΛΗΤΗΣ ΧΕΙΜΩΝΑ - ΣΗΜΕΡΑ: ΑΡΗΣ - ΠΑΟ
</H5><H2>ΒΟΛΕΪ
</H2><H2>Κόκκινη η κορυφή
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

ΤΡΙΑ στα τέσσερα ματς του Σαββάτου παρουσίασαν υψηλό θέαμα (με κορυφαίο το
συναρπαστικό και τρίωρης διάρκειας «3-2» στην Ηλιούπολη), ο Ολυμπιακός
αναδείχθηκε, αήττητος, πρωταθλητής χειμώνα, ενώ σήμερα το αποτέλεσμα του
ντέρμπι Άρη - Παναθηναϊκού (έναρξη 16.30 - από 17.45 στην ΕΤ 1) κρίνει την
ομάδα που θα είναι 2η σε απόσταση 2 βαθμών.

*** ΠΑΝΕΛΛΗΝΙΟΣ - ΟΛΥΜΠΙΑΚΟΣ 0-3 (6-15, 14-16, 15-17).

Με «οικονομία δυνάμεων», εν όψει του αποφασιστικού μεθαυριανού αγώνα στην
Ισπανία με την Γκραν Κανάρια στο Κυπελλούχων, ο Ολυμπιακός κατάφερε δύο φορές,
λόγω εμπειρίας αλλά και έλλειψης εμπιστοσύνης των αντιπάλων, να αποφύγει την
απώλεια σετ στην Κυψέλη ενώ έχανε 2-12 στο 2ο και 8-14 στο 3ο!

Γκιούρδας (69% επιθ. - 5 άσοι), Ντράκοβιτς (66% επιθ.), Ποπόφ (72% επιθ. - 3
μπλοκ) οι πρωταγωνιστές του Ολυμπιακού, Ρουμελιώτης (87% υποδ. - 72% επιθ.),
Παππάς (72% υποδ. - 64% επιθ.), Κωνσταντινίδης του Πανελληνίου.

ΟΛΥΜΠΙΑΚΟΣ (Τζ. Μοντάλι): Ψάρρας 2+2, ΝΤΡΑΚΟΒΙΤΣ 9+21, ΓΚΙΟΥΡΔΑΣ
8+11, ΠΟΠΟΦ 9+10, Τσακιρόπουλος 4+8, Μέρλο 6+6- Χριστοφιδέλης 2+7, Κουρνέτας
1+0, Θεοδωρίδης 0+1.

ΠΓΣ (Ι. Λάιος): ΚΩΝΣΤΑΝΤΙΝΙΔΗΣ 1+2, Λάππας 8+17, ΡΟΥΜΕΛΙΩΤΗΣ
4+19, ΠΑΠΠΑΣ 9+11, Γούναρης 4+6, Α. Ναλμπάντης 1+8- Μπαλαγιάννης.

Ο Σέρβος Τζόρτζε Τζούριτς ­ στην επίθεση απέναντι στους Κυριαζή, Αποστόλου ­
ήταν από τους πρωταγωνιστές της νίκης της ΑΕΚ επί του Ηρακλή στο «Γ. Μόσχος»

*** ΑΕΚ - ΗΡΑΚΛΗΣ 3-0 (15-11, 15-8, 15-8).

Μουστακίδης, Τζούριτς (63% επιθ. - 3 μπλοκ - 4 άσοι), Φάκας (79% επιθ. - 4
μπλοκ - 3 άσοι), Γκουντίμα (70% επιθ. - 5 μπλοκ), Πανούσος (82% υποδ.- 70%
επιθ. - 2 μπλοκ) σε πλήρη εγρήγορση και η είσοδος του εκρηκτικού Αθανασιάδη
(77% επιθ.) δεν άφησαν έναν δυνατό Ηρακλή (κορυφαίος ο Μίλιτς με 66% επιθ.) να
γίνει απειλητικός.

ΑΕΚ (Σ. Πολύζος): ΜΟΥΣΤΑΚΙΔΗΣ 3+0, ΤΖΟΥΡΙΤΣ 16+20, ΠΑΝΟΥΣΟΣ
1+13, Αδάμ 2+1, ΦΑΚΑΣ 6+7, ΓΚΟΥΝΤΙΜΑ 5+12 - ΑΘΑΝΑΣΙΑΔΗΣ 1+10, Χατζηπροδρόμου.

ΗΡΑΚΛΗΣ (Α. Λεώνης): Δεληκώστας 1+0, ΜΙΛΙΤΣ 6+22, Κυριαζής 4+16,
Ρουσάκης 3+12, Αποστόλου 2+3, Πλεσάκοφ 2+14- Δεσλής 3+6, Μπελουμπέκοφ 0+1.

*** ΦΙΛΙΑ- ΠΑΟΚ 3-2 (15-13, 16-17, 11-15, 15-11, 15-12).

Η υπομονή ­ όπως χαρακτηριστικά τόνισε ο προπονητής των νικητών Περικλής
Μπακοδήμος ­ ανέδειξε νικήτρια τη γηπεδούχο σε ανελέητη μάχη που κράτησε 3
ώρες και 8 λεπτά!

Απόδοση για Όσκαρ είχαν από τους νικητές οι Μάριτς (82% υποδ. σε 130
προσπάθειες - 67% επιθ. - 3 μπλοκ), Οικονόμου (79% υποδ. - 71% επιθ.),
Αμαριανάκης (83% επιθ. - 6 μπλοκ) και από τους ηττημένους οι Γεωργιάδης (80%
υποδ. - 64% επιθ. - 4 μπλοκ), Χριστοφορίδης (76% επιθ.), Καλμαζίδης. Με
ελάχιστα λάθη η διαιτησία των Σ. Βασιλειάδη - Γεωργουλέα.

ΦΙΛΙΑ (Π. Μπακοδήμος): Καζάζης 1+6, Μπατιστάτος 7+29, ΟΙΚΟΝΟΜΟΥ
12+30, ΜΑΡΙΤΣ 9+21, ΑΜΑΡΙΑΝΑΚΗΣ 7+16, Πισιμίσης 4+7- Τσέργας, Δημόπουλος,
Καραμαρούδης 1+0.

ΠΑΟΚ (Χ. Πάτρας): Καλμαζίδης 7+3, Φλώρος 4+17, ΓΕΩΡΓΙΑΔΗΣ 16+26,
Τσιγκίδης 13+22, ΧΡΙΣΤΟΦΟΡΙΔΗΣ 7+23, Μήττας 3+21- Κωνσταντινίδης.

*** ΚΤΗΣΙΦΩΝΤΑΣ- Α.Ε. ΚΟΜΟΤΗΝΗΣ 3-0 (15-3, 15-13, 15-8).

Με Φλέσσα (75% επιθ.), Κατζ (69% επιθ. - 4 άσοι), Κουρούπη (75% επιθ.) σε
επιθετικό οίστρο οι γηπεδούχοι δεν επέτρεψαν να γίνει ντέρμπι ο αγώνας με μία
Κομοτηνή που είχε αξιόμαχους τους Λαμπιριόφ (74% επιθ. - 3 μπλοκ),
Γκορτσανιούκ (79% επιθ. - 3 μπλοκ).

ΚΤΗΣΙΦΩΝΤΑΣ (Τ. Κουμπλής): Δούκας 0+2, ΚΑΤΖ 13+11, ΦΛΕΣΣΑΣ 9+16,
ΚΟΥΡΟΥΠΗΣ 6+11, Αγγελίδης 3+5, Κατσανεβάκης 2+6- Σιόλας, Λιάσκος 1+0,
Κουτουλέας, Λοράνδος.

ΚΟΜΟΤΗΝΗ (Α. Μασσιάς): Σ. Μασσιάς 2+0, Αρσόφ 6+13, Μητράκας
0+10, ΛΑΜΠΙΡΙΟΦ 6+14, Γκιρτζίκης 3+3, ΓΚΟΡΤΣΑΝΙΟΥΚ 3+5- Καρχιαδάκης 1+1.

ΟΡΕΣΤΙΑΔΑ DIANA- ΕΘΝΙΚΟΣ ΑΛΕΞ. 3-0 (15-4, 15-6, 15-5).

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O23</CAT>
<ED>
Κωδικός άρθρου: A16048O231</ED>
<ID>
ID:136612

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O23&aa=1</URL></REF>


Article

<CATEGORY>vin10</CATEGORY>

 <H5>ΧΑΝΤΜΠΟΛ
</H5><H2>Ξέφυγε ο Δούκας με 5 βαθμούς </H2>
Μονομαχία Μπακόπουλου - Κατούντα στο ισόπαλο ματς Αθηναϊκού και Δούκα

ΜΕ 5 βαθμούς ξέφυγε ο ΑΣΕ Δούκα παρά την εκτός έδρας ισοπαλία 20-20 (καλύτεροι
σκόρερ Ι. Κατούντας 6 - Τσαβδαρίδης 6) με τον Αθηναϊκό ΚΟΡΕΛΚΟ, αφού η
αντίπαλη «σχολή» Α.Σ. Ξυνή ηττήθηκε επίσης εκτός από τον Ιωνικό Ν.Φ. με 16-18
(Μ. Γεωργούδης 5 - Ι. Παπαδόπουλος 7).

Τα άλλα αποτελέσματα της 14ης αγωνιστικής της Α1 χάντμπολ ανδρών: Κιλκίς Κ.
ΜΑΧ - Αρχέλαος 30-25, Τρίτων ΑΙΟΛΙΚΗ - Βριλήσσια SUPERSPORT 29-26, Πανιώνιος -
Πανελλήνιος 19-23, Φίλιππος Βέροιας - Γ.Ε. Βέροιας 23-22.

Η βαθμολογία (σε 14 αγ.): ΑΣΕ Δούκα 23, Α.Σ. Ξυνή, Ιωνικός και ΓΕΒ 18,
Αθηναϊκός, Κιλκίς και Πανελλήνιος 15, Αρχέλαος 12, Βριλήσσια και Τρίτων 11,
Φίλιππος 10, Πανιώνιος 2.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O23</CAT>
<ED>
Κωδικός άρθρου: A16048O232</ED>
<ID>
ID:136665

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O23&aa=2</URL></REF>


Article

<CATEGORY>vin10</CATEGORY>

 <H5>ΓΥΜΝΑΣΤΙΚΗ
</H5><H2>Επίδειξη ταλέντου από το Μοσχάτο
</H2>
ΕΠΙΔΕΙΞΗ ταλέντου και σωστής δουλειάς πραγματοποίησαν τα κορίτσια του Γ.Σ.
Μοσχάτου στους διασυλλογικούς αγώνες ρυθμικής κορασίδων, που έγιναν στο
κλειστό Μοσχάτου.

Στους αγώνες, που οργάνωσε ο Γ.Σ. Μοσχάτου με συμμετοχή 30 αθλητριών από 9
συλλόγους, η κατάταξη του συνθέτου ήταν: Α. Πανταζή (ΓΣΜ) 66,750. Χ. Τσέλιγκα
(ΓΣΜ) 65,100. Χ. Ιωάννου (ΟΓΗΡΑ) 65,050.

Πρώτευσαν κατά όργανο: Μπάλα: Βασιλείου (ΓΣΜ) 16,700. Σχοινάκι: Α. Πανταζή
(ΓΣΜ) 16,800. Στεφάνι: Β. Μαγνησαλή (Ευρυάλη) 16,900. Ελεύθερο: Σ. Πανταζή
(ΓΣΜ) 17,000. Ομαδικό: Γ.Σ. Μοσχάτου 197,650. Ευρυάλη 188,650. Καρυάτιδες
Ρέντη 187,850.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O23</CAT>
<ED>
Κωδικός άρθρου: A16048O233</ED>
<ID>
ID:136705

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O23&aa=3</URL></REF>


Article

<CATEGORY>vin10</CATEGORY>

 <H2>Α1
</H2><H2>Δύο εκπλήξεις στις γυναίκες
</H2>
Ο ΑΓ. ΣΩΣΤΗΣ ΣΑΒΒΑΛΑΣ νίκησε 3-1 (15-7, 4-15, 15-11, 15-13) τον Ολυμπιακό στον
Πειραιά και ο Γ.Σ. Ηλιούπολης, γηπεδούχος, τη Νίκη Αλεξανδρούπολης με 3-2
(15-13, 6-15, 10-15, 15-12, 15-13) στις δύο μεγάλες εκπλήξεις της 12ης
αγωνιστικής της Α1 βόλεϊ γυναικών.

Τα άλλα αποτελέσματα: Βριλήσσια - Άρης Θεσσ. 3-0 (15-13, 15-6, 15-11), Κοζάνη
- Φιλαθλητικός 0-3 (8-15, 4-15, 6-15), Ε.Α. Λάρισας - Ιωνικός Ν.Φ. 3-0 (15-10,
15-11, 15-5), Παπάγου - Παναθηναϊκός 0-3 (3-15, 4-15, 3-15).

Η βαθμολογία (σε 12 αγ.): Βριλήσσια 24, Φιλαθλητικός 23, Παναθηναϊκός 22, Άρης
19 και άγ. Σώστης 19, Νίκη, Ολυμπιακός και Λάρισα 18, Ηλιούπολη 15, Ιωνικός
14, Παπάγου και Κοζάνη 13.

*** Ασυγκράτητος ο Ιωνικός Νικαίας του Γιώργου Λυκούδη, νίκησε στην 9η
αγωνιστική της Α2 ανδρών την Ολυμπιάδα στην Πάτρα 3-0 (15-10, 15-9, 15-13) και
ξέφυγε 2 βαθμούς μετά το 1-3 Αριστοτέλη - Ζαφειράκη. Τα άλλα αποτελέσματα:
Μίλων - ΕΑΠ 3-2, Φάρος - Α.Ο. Σερρών 3-0, Ιωνικός Ν.Φ. - Γρεβενά 3-0, Έσπερος
- Ήφαιστος D.F. ΧΡΗΜΑΤΙΣΤΗΡΙΑΚΗ 0-3. Βαθμολογία (σε 9 αγ.): Ιωνικός Νικ. 18,
Αριστοτέλης και Ήφαιστος 16, Ζαφειράκης 15, ΕΑΠ, Ολυμπιάδα και Ιωνικός Ν.Φ.
14, Φάρος 13, Α.Ο. Σερρών και Μίλων 12, Γρεβενά 10, Έσπερος 9.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O23</CAT>
<ED>
Κωδικός άρθρου: A16048O234</ED>
<ID>
ID:136730

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O23&aa=4</URL></REF>


Article

<CATEGORY>vin10</CATEGORY>

 <H5>ΓΚΟΛ ΚΑΙ ΣΥΓΓΝΩΜΗ...
</H5><H2>Ο Ζαΐμι έχει χιούμορ!
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>Ούτε «σοκ» ούτε «θρίλερ» ούτε βεβαίως «μπλόκο» για την ήττα της ΑΕΚ. Όσοι
είχαν μάτια είδαν, και μάλιστα μια γενναία ομάδα να νικάει δίκαια την πρωτοπόρο.

*** Αν υπάρχει μια ένσταση για τον αγώνα στο γήπεδο Κορυδαλλού, αφορά
στα εισιτήρια που διατέθηκαν.

*** Ακριβώς δυόμισι χιλιάδες, σε γήπεδο σχεδόν γεμάτο.

*** Πιθανώς οι οπαδοί του Ολυμπιακού στη Νίκαια δεν πληρώνουν ΦΠΑ...

*** Αλλά και στην Ριζούπολη, το Σάββατο, ο Απόλλων διέθεσε λιγότερα από
3.500 εισιτήρια και στο γήπεδο βρίσκονταν επτά χιλιάδες ψυχές...

*** Δεν κόβονται οι κακές συνήθειες.

*** Η νίκη της Προοδευτικής αποτέλεσε τη σημαντική είδηση της αγωνιστικής.

*** Αργά χθες, φίλος της «οικογένειας του Θρύλου», μου ζητούσε
πληροφορίες για τον Αλβανό γκολτζή Ζαΐμι.

*** Του άρεσε πολύ. Κυρίως όταν ­ μετά τα γκολ που σημείωσε ­ έσπευσε
στην εξέδρα να ζητήσει... συγγνώμη.

*** Να υποθέσει κανείς ότι το χιούμορ μπήκε στην ποδοσφαιρική ζωή μας;

*** Μπορεί, αλλά να μη βιαζόμαστε.

*** Όταν λίγο μετά ακούγεται από την τηλεόραση ο Γκέραρντ να λέει για
τον διαιτητή «να ρωτήσει τη γυναίκα του», τότε τα πράγματα γίνονται πάλι χλωμά...

*** Άραγε τι ενοούσε ο Ολλανδός προπονητής του ΟΦΗ, ανεφερόμενος στην
διαιτησία του Σπύρου Παπαδάκου;

Κάποιοι αξίζουν

Συγχαρητήρια και από αυτήν τη γωνιά στον Πολωνό στράικερ Βαζέχα. Συγκινητικός.
Και με το νέο ρεκόρ αναμενόμενο τώρα μπροστά του.

*** Επίσης, μπράβο αξίζει και στον νεαρό Κωνσταντινίδη του Απόλλωνα, ο
οποίος αποδεικνύεται σε συναρπαστικό ποδοσφαιριστή.

*** Κι ακόμη, στον Χρήστο Εμβολιάδη, έναν μη διπλωματούχο προπονητή που
ήλθε από το πουθενά και σταθεροποίησε τον Πανιώνιο στον βαθμολογικό πίνακα.

*** Ο Παναθηναϊκός έκανε περίπατο το Σάββατο στη Ριζούπολη, εκεί πάντως
όπου ο γηπεδούχος αγωνίστηκε με στόχο να προσφέρει θέαμα...

*** Αποτέλεσμα: επτά γκολ.

*** Δεν μπορεί να είναι κάθε παιγνίδι ντέρμπι με άγχος και αντιπαράθεση...

*** Εύκολα πέρασε και ο Ολυμπιακός το χαμηλό εμπόδιο του Αθηναϊκού στο Μαρούσι.

*** Ο Τζόρτζεβιτς ήταν καταπληκτικός με αντίπαλο τον Δημητριάδη αρχικά
και ακολούθως τον Αλέξη...

*** Πληροφορία ότι οι δύο Βυρωνιώτες στο τέλος ζήτησαν αυτόγραφο από
τον σκόρερ του Ολυμπιακού, διαψεύστηκε αρμοδίως...

*** Η ουσία είναι ότι ο Μπάγιεβιτς επιστρέφει τώρα στο «Νίκος Γκούμας»
πρωτοπόρος και με καλό ηθικό.

*** Και με ουσιαστικά επιχειρήματα να αναχαιτίσει τα όποια ατού τού Ντουμιτρίου.

*** Ο Ρουμάνος είναι βέβαιο ότι αυτήν τη φορά θα χρησιμοποιήσει τον Ντέμη.

*** Χωρίς τον πρώτο σκόρερ του πρωταθλήματος θα έχει πιθανότατα πρόβλημα.

*** Χθες στη Νίκαια, βλέποντας τον «Ντου Ντου» να βάζει στον ματς τον
Μανωλά, προκειμένου να φτάσει στην ισοφάριση, αποφάσισα να του προσφέρω τη
συμπάθειά μου...

*** Το είχε (ξανα)κάνει και στην Ξάνθη...

Στη μαγεία του μπάσκετ

Και μερικές απορίες.

*** Τι παθαίνουν οι πρωτοκλασάτες ομάδες μας του μπάσκετ, όταν τον
μεταξύ τους αγώνα παρακολουθεί άνθρωπος του ΝΒΑ;

*** Μέχρι και ο σχολιαστής του αγώνα ΠΑΟΚ-ΑΕΚ, χαρακτήρισε το σκορ
«γυναικείο μπάσκετ»...

*** Κακώς. Αν παρεξηγηθούν η Καλέντζου και η Αλεξία η Τριαλώνη, θα το μετανιώσει...

*** Προτιμότερο θα ήταν να χαρακτηριστεί το 47-39 σκορ ημιχρόνου, αλλά...

*** Άλλη απορία επίσης από το μπάσκετ: στον αγώνα Περιστερίου-Πάτρας οι
βολές από φάουλ ήταν 28/34 έναντι 3/3.

*** Νικητής με μικρή διαφορά ο γηπεδούχος.

*** Τι συμπέρασμα βγάζετε;

*** Ακόμη: άριστη εντύπωση έκαναν οι νέοι παίκτες του Απόλλωνα,
Φορτούζι, Χατζής και... Γιαννάκης.

*** Αν αποδειχθούν ικανοί για την κατηγορία, τότε ο Αλαμάνος θα έχει
απομυθοποιήσει την άποψη που επικρατεί στις κορυφαίες ΠΑΕ.

*** Δηλαδή, αν δεν πληρώσεις δεν βρίσκειες παίκτες.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O24</CAT>
<ED>
Κωδικός άρθρου: A16048O241</ED>
<ID>
ID:136613

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O24&aa=1</URL></REF>


Article

<CATEGORY>vin10</CATEGORY>

 <H2>Ο Μίτσελ ήταν συγκινητικός
</H2><H2></H2>
ΤΟ ότι συχνά αναδεικνύεται κορυφαίος σκόρερ του Σπόρτιγκ δεν αποτελεί το
σημαντικό στοιχείο του συμπαθούς Αμερικανού Μίτσελ Ουίγκινς. Ο παίκτης αυτός,
το Σάββατο στο ντέρμπι με τον Ηρακλή, ήταν συγκινητικός κάνοντας πολλά μπροστά
στα δύο καλάθια. Δικαίως στο τέλος αποθεώθηκε από τους οπαδούς της ομάδας των Πατησίων.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O24</CAT>
<ED>
Κωδικός άρθρου: A16048O242</ED>
<ID>
ID:136666

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O24&aa=2</URL></REF>


Article

<CATEGORY>vin10</CATEGORY>

 <H2>Στιγμές... ΟΑΚΑ στη Ριζούπολη
</H2>
ΕΠΤΑ νεαροί οπαδοί του Παναθηναϊκού ισορροπούν στο κιγκλίδωμα του γηπέδου της
Ριζούπολης, ευτυχώς για να πανηγυρίσουν γκολ του Βαζέχα. Το ζητούμενο είναι
όμως να ηρεμήσουν και να γιορτάζουν τις επιτυχίες από τη θέση τους. Το έχει
ανάγκη τόσο ο ΠΑΟ, όσο και το πρωτάθλημα.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O24</CAT>
<ED>
Κωδικός άρθρου: A16048O243</ED>
<ID>
ID:136706

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O24&aa=3</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Μεγάλοι πρωταγωνιστές
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΜΕΓΑΛΟΙ πρωταγωνιστές στην τελευταία αγωνιστική ο Κρίστο Βαζέχα, ο Πρέντρακ
Τζόρτζεβιτς και ο Ρόναλντ Ζαΐμι. Ο πρώτος Πολωνός, ο δεύτερος Σέρβος και ο
τρίτος Αλβανός.

Ευτυχώς που υπάρχει και ο δικός μας Παντελής Κωνσταντινίδης, για να μην
ξεχνάμε ότι μιλάμε για το ελληνικό πρωτάθλημα ποδοσφαίρου.

Ο Βαζέχα γράφει χρυσές σελίδες στον ΠαναΘηναϊκό. Πριν από οκτώ χρόνια πέτυχε
το πρώτο του γκολ με την πράσινη φανέλα στη Ριζούπολη και προχθές, στο ίδιο
γήπεδο, με δύο γκολ κατά του Απόλλωνα έφθασε στα 182, σημειώνοντας νέο ρεκόρ
πρωταθλήματος για παίκτη του Παναθηναϊκού. Πέρα από δεινός σκόρερ, ο Βαζέχα
έχει υποδειγματική συμπεριφορά μέσα και έξω από τα γήπεδα και έχει κατακτήσει
την καθολική αναγνώριση.

Ο Τζόρτζεβιτς αξιοποιώντας το σπουδαίο του ταλέντο πέτυχε, για πρώτη φορά στην
Ελλάδα, αυθεντικό χατ τρικ (τρία γκολ στη σειρά) και οδήγησε τον Ολυμπιακό στο
χορταστικό 4-0 επί του Αθηναϊκού και στην κορυφή του βαθμολογικού πίνακα.

Ο Ζαΐμι, με την σημαντική αίσθηση του γκολ, νίκησε δύο φορές τον Ατματσίδη στο
εκπληκτικό 3-2 της Προοδευτικής επί της ΑΕΚ και της στέρησε την πρωτιά.
Περίεργος πάντως ο τρόπος πανηγυρισμού του, καθώς στρεφόμενος προς τους φίλους
της ΑΕΚ με χειρονομίες και γκριμάτσες «έλεγε» ότι «... λυπάμαι». Μάλλον
ειρωνικός, θα μπορούσε να αποφύγει αυτές τις κινήσεις. Ο σκόρερ δικαιούται να
χαίρεται μαζί με τους φίλους της ομάδας του, δεν έχει δουλειά όμως να
ασχολείται με τους οπαδούς της αντίπαλης ομάδας.

Ο 22χρονος Κωνσταντινίδης του Απόλλωνα πέτυχε δύο γκολ κατά του Παναθηναϊκού
και είχε δοκάρι στο βαρύ, για την ομάδα του, 2-5. Σπουδαίο ταλέντο, αυθεντικό,
εκθέτει στελέχη της ΑΕΚ, που δεν μέτρησαν το καλοκαίρι του '96 την αξία του
και τον έδωσαν ως αντάλλαγμα (μαζί με 450 εκατ. δραχμές) για τον Ντέμη
Νικολαΐδη. Πρώτο αστέρι βέβαια στο ποδόσφαιρό μας ο Ντέμης, αλλά και ανατέλλων
αστέρας ο Κωνσταντινίδης. Κοιμούνται στην ΑΕΚ;

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O24</CAT>
<ED>
Κωδικός άρθρου: A16048O244</ED>
<ID>
ID:136731

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O24&aa=4</URL></REF>


Article

<CATEGORY>vin10</CATEGORY>

 <H5>Ο Ανάντ μπροστά, ο Κάρποβ βυθίζεται
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο 7ος ΓΥΡΟΣ του τουρνουά του Βικ άαν Ζέε στην Ολλανδία επεφύλαξε μεγάλες
εκπλήξεις και έφερε ανακατατάξεις στο βαθμολογικό πίνακα. Ο Κράμνικ έχασε με
τα μαύρα από τον ουραγό Βαν Βέλι, περίπου κατά τον τρόπο που είχε ηττηθεί στον
5ο γύρο από τον Σίροβ. Έκανε θυσία προετοιμασμένη από πριν, τα λευκά όμως
αμύνθηκαν σωστά και κέρδισαν με το παραπάνω υλικό. Το πλέον εντυπωσιακό
αποτέλεσμα όμως ήταν η ήττα του Κάρποβ από τον επίσης ουραγό Σάλοβ. Και όχι
γιατί κάτι τέτοιο δεν ήταν δυνατό, αλλά γιατί η ήττα αυτή ήρθε ύστερα από 6
συνεχείς ισοπαλίες του Κάρποβ που δεν έχει καταφέρει ακόμη να νικήσει ούτε
έναν αντίπαλο. Την παρτίδα του 7ου γύρου την έχασε περίπου από το άνοιγμα.

Ο πλέον ωφελημένος του γύρου αυτού ήταν ο Ανάντ που κέρδισε (χάρις σε
σημαντικά λάθη του αντιπάλου του, Ολλανδού Βαν ντερ Στέρεν) και τέθηκε
επικεφαλής. Ωφελημένη και η Τζούντιθ Πόλγκαρ που κράτησε την ισοπαλία με τα
μαύρα απέναντι στον Τοπάλοβ και πέρασε στην τρίτη θέση. Μαζί της ο Σίροβ που
κέρδισε τον Άνταμς, ο Τίμαν και ο Γκέλφαντ. Όσο για τον Κάρποβ, θα πρέπει να
συνειδητοποίησε ότι πρέπει να αντιδράσει δυναμικά αν δεν θέλει να μείνει στην
9η θέση που βρέθηκε μετά τον 7ο γύρο.

Αναλυτικά τα αποτελέσματα του 7ου γύρου ήταν: Ανάντ - Βαν ντερ Στέρεν 1-0 (51
κινήσεις), Τίμαν - Νίμποερ 0,5-0,5 (45), Σίροβ - Άνταμς 1-0 (40), Γκέλφαντ -
Πίκετ 0,5-0,5 (31), Τοπάλοβ - Πόλγκαρ 0,5-0,5 (38), Βαν Βέλι - Κράμνικ 1-0
(47), Σάλοβ - Κάρποβ 1-0 (32).

Βαθμολογία (σε 7 αγώνες): 1) Ανάντ 5, 2) Κράμνικ 4,5, 3-6) Πολγακρ, Τίμαν,
Σίροβ, Γκέλφαντ 4, 7-8) Τοπάλοβ, Άνταμς 3,5, 9-11) Πίκετ, Κάρποβ, Βαν ντερ
Στέρεν 3, 12-14) Βαν Βέλι, Νίμποερ, Σάλοβ 2,5 βαθμοί.

Τον ταραγμένο 7ο γύρο ακολούθησε χθες βράδυ η νηνεμία του 8ου. Όλα σχεδόν τα
αποτελέσματα ήταν ισόπαλα, συμπεριλαμβανομένης και της γιγαντομαχίας Κάρποβ -
Ανάντ που όλοι ανέμεναν με εξαιρετικό ενδιαφέρον. Νηνεμία τρόπος του λέγειν,
καθώς στην παρτίδα αυτή π.χ. χρειάστηκαν 60 κινήσεις για να συμφωνηθεί το
ισόπαλο αποτέλεσμα. Μεγάλος ωφελημένος της βραδιάς ο βετεράνος Ολλανδός Γιαν
Τίμαν που νίκησε και πλέον ισοβαθμεί στη δεύτερη θέση με τον Κράμνικ.

Τα αναλυτικά αποτελέσματα του 8ου γύρου έχουν ως εξής:

Κράμνικ - Σάλοβ 0,5-0,5 (24), Γκέλφαντ - Σίροβ 0,5-0,5 (21), Κάρποβ - Ανάντ
0,5-0,5 (60), Πίκετ - Πόλγκαρ 0,5-0,5 (29), Βαν ντερ Στέρεν - Τοπάλοβ 0,5-0,5
(31), Άνταμς - Τίμαν 0-1 (56), Νίμποερ - Βαν Βέλι 0,5-0,5 (35).

Βαθμολογία (σε 8 αγώνες): 1) Ανάντ 5,5, 2-3) Κράμνικ, Τίμαν 5, 4-6) Πόλγκαρ,
Σίροβ, Γκέλφαντ 4,5, 7) Τοπάλοβ 4, 8-11) Άνταμς, Πίκετ, Κάρποβ, Βαν ντερ
Στέρεν 3,5, 12-14) Βαν Βέλι, Νίμποερ, Σάλοβ 3 βαθμοί.

Βαν Βέλι-Κράμνικ

1. δ4 Ιζ6 2. γ4 ε6 Ιζ3 δ5 4. Ιγ3 Αε7 5. Αζ4 0-0 6. ε3 γ5 7. δ: γ5 Α: γ5 8. α3
Ιγ6 9. Βγ2 Βα5 10.0-0-0 Αε7 11. Ρβ1 α6 12. Ιδ2 Ββ6 13. Ιβ3 Ια5 14. Ι: α5 Β: α5
15. γ: δ5 ε: δ5 16. Αε5 Αε6 17. Αδ3 Παγ8 18. Βδ2 δ4 19. Α: δ4 Πζδ8 20. Πγ1 η6
21. Πθδ1 Ιε8 22. ζ3 Ιδ6 23. ε4 Ιγ4 24. Α: γ4 Π: γ4 25. Βζ2 Πδ: δ4 26. Π: δ4
Αγ5 27. Ιε2 Ββ6 28. Πγδ1 Ββ3 29. Π1δ2 Π: δ4 30.Π: δ4 Ρη7 31. Ιζ4 Βα2+ 32. Ργ2
Αβ3+ 33. Ργ3 Αε6 34. Βγ2 Α: δ4+ 35.Ρ: δ4 Αδ7 36. Ρη5 Βα1 37. Ιδ5 Αε6 38. Βγ3+
Ρθ6 39. Βε3+ Ρη7 40. Βδ4+ ΡΘ6 41. Ρβ6 Βζ1 42. Βδ2+ Ρη7 43.Ρ: β7 Ββ5+ 44. Ιβ6
ζ6 45. Βδ6 Αζ7 46. β4η5 47. α4 1-0.

Σάλοβ-Κάρποβ

1. δ4 Ιζ6 2. γ4 ε6 Ιζ3 β6 4. η3 Αα6 5. Ιβδ2 Αβ7 6. Αη2 γ5 7. ε4 γ: δ4 8. 0-0
δ6 9.Ι: δ4 α6 10. Πε1 Βγ7 11. α4 Ιγ6 12. Ι: γ6 Α: γ6 13. α5 Πβ8 14.α: β6 Β: β6
15. Πε3 Ιδ7 16. Πβ3 Βα7 17. Πβα3 Αβ7 18. β4 Ββ6 19. Βα4 Αε7 20. Αβ2 Αζ6 21. ε5
Α: ε5 22. γ5 Βγ7 23. Α: ε5 δ: ε5 24. Α: β7 Π: β7 25. γ6 Ιβ6 26. Β: α6 Β: γ6
27. Ιγ4 Πβ8 28. Ι: β6 0-0 29. Ιγ4 Βε4 30. Πε3 Βδ5 31. Ι: ε5 Πζγ8 32. Βδ3 1-0.

Σίροβ-Άνταμς

1. ε4 ε5 2. Ιζ3 Ιγ6 Αβ5 α6 4. Αα4 Ιζ6 5. 0-0 Αε7 6. Πε1 β5 7. Αβ3 0-0 8. θ3
Αβ7 9. δ3 δ6 10. α3 Ιβ8 11. Ιβδ2 Ιβδ7 12. Ιζ1 Πε8 13. Ιη3 γ6 14. Ιζ5 Αζ8 15.
Ιθ2 δ5 16. Βζ3 Ρθ8 17. Αη5 θ6 18. Αθ4 η6 19. Ιε3 η5 20. Αη3 δ: ε4 21. δ: ε4 γ5
22. Α: ζ7 Α: ε4 23. Βε2 Πε7 24. Αθ5 Ι: θ5 25. Β: θ5 Αη7 26. Ιεη4 Α: γ2 27.Ι:
θ6 Βε8 28. Β: η5 Πε6 29. Ιζ5 Αζ6 30. Βη4 Βη8 31. Ιε3 Αθ7 32. Παδ1 Πα7 33. Βε2
γ4 34. Ιεη4 Αη7 35. Ιζ3 Αδ3 36. Βε3 Πα8 37.Ιη: ε5 Παε8 38. Βδ4 Ι: ε5 39. Α: ε5
Α: ε5 40. Π: ε5 1-0.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: O99</CAT>
<ED>
Κωδικός άρθρου: A16048O991</ED>
<ID>
ID:136620

</ID><URL>http://ta-nea.dolnet.gr/neaweb/neafile.print_unique?e=A&f=16048&m=O99&aa=1</URL></REF>


Article

<CATEGORY>vin09</CATEGORY>

 <H5>CINE CLUB ΤΩΝ «ΝΕΩΝ»: ΑΒΑΝ ΠΡΕΜΙΕΡ ΣΤΟ ΝΕΟ ΘΕΑΤΡΟ ΤΟΥ ΛΑΚΗ ΛΑΖΟΠΟΥΛΟΥ ΤΗΝ ΠΕΜΠΤΗ
</H5><H2>Κοντσέρτο για... παπούτσια
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Στην ανανεωμένη «Ήβη» των ονείρων του ο Λάκης Λαζόπουλος προβάρει την
«Κυριακή των παπουτσιών» ­ και απλώνει δεκάδες ζευγάρια παπούτσια στου Ψυρή,
κοντά στον πάγκο του τσαγκάρη της νέας γειτονιάς του...

Η γειτονιά των ξεχασμένων, σιωπηλών αγγέλων, η παλιά γειτονιά των τσαγκάρηδων,
πρόβαρε χθες το μεσημέρι την «Κυριακή των παπουτσιών». Έτσι, που από την
Πέμπτη το βράδυ να αρχίσει να σεργιανά στους σκονισμένους δρόμους, κόντρα στα
δήθεν όνειρα μιας εποχής που την ξέχασε και τώρα επιστρέφει φιλικά κοντά της,
επιθυμώντας «το μηδέν να κάνει κύκλο κι εκεί μέσα να χορεύει κι ας μην ξέρει
πού πηγαίνει κι ας μην ξέρει τι γυρεύει». Ο Λάκης Λαζόπουλος και η
αναγεννημένη του «Ήβη», στου Ψυρή, θα κάνουν (θεατρική) αβάν πρεμιέρ με 300
προσκλήσεις για τους φίλους του Cine Club της εφημερίδας «ΤΑ ΝΕΑ» την Πέμπτη
το βράδυ, ενώ την Παρασκευή θα δοθεί κανονικά η πρεμιέρα της «Κυριακής των
παπουτσιών» για το κοινό.

Κυριακή ενδόξων, παλιών χρόνων της περιοχής του Ψυρή θύμιζε το χθεσινό
μεσημέρι, με το γλέντι που ξεκίνησε νωρίς για να τελειώσει αργά το απόγευμα
στην οδό Σαρρή 27. Με τους γείτονες ­ ειδικά προσκεκλημένους από τον Λάκη
Λαζόπουλο ­ να έχουν βγει στα παράθυρα και στη συνέχεια να γίνουν ένα με
υπουργούς, καλλιτέχνες, φίλους, συνεργάτες του. Θαρρείς και η... εκδίκηση της
παλιάς Αθήνας γύρισε σελίδα με την αγνώριστη «Ήβη» να ξαναλαμποκοπά. Και μαζί
με όλα τα άλλα θέατρα, κινηματογράφους, γκαλερί, στούντιο μουσικής, μπαρ και
καφέ της περιοχής να αποκαλύπτει την αξία της παρατημένης ομορφιάς της.

«"Η Κυριακή των παπουτσιών" είναι η Κυριακή του εαυτού μας, της επανάστασής
μας, της ανάγκης να ξαναβρούμε τα χαμένα πρόσωπά μας σε μια εποχή που αρνείται
να δει μέσα της», ανέφερε ο Λάκης Λαζόπουλος δίχως να κρύβει τη συγκίνησή του
που, επιτέλους, η «Ήβη» των ονείρων του, ένα κόσμημα για τη θεατρική Αθήνα,
είναι πανέτοιμη με την πολιτιστική επένδυση του Ομίλου Μαρινόπουλου, ύψους 600
εκατ. δρχ.!

Σκορπισμένα παπούτσια στα πεζοδρόμια του τετραγώνου της «Ήβης», ψησταριές που
ετοίμαζαν μεζέδες για τους φίλους, ένας τσαγκάρης με τον πάγκο του στη γωνία,
καρότσι με μαλλί γριάς, ένα αμάξι των αρχών του αιώνα και μουσική από την
«Κυριακή των παπουτσιών» έδιναν το χρώμα που αξίζει σε μια από τις λίγες
γωνιές της πρωτεύουσας στην οποία αναγνωρίζεις το παλιό πρόσωπό της ­ αν και η
μνήμη επιμένει να κυκλοφορεί εξόριστη στην κεντρική λεωφόρο.

Επί τριάντα χρόνια (1955-1985) το θερινό σινεμά «Ήβη» φιλοξενούσε τα φιλμικά
όνειρα των κατοίκων της περιοχής και χθες το μεσημέρι ο παλιός της ιδιοκτήτης
και πρωτεργάτης στη δημιουργία της με προβολή καλών ταινιών, ο κ. Γιάννης
Σαββόπουλος, έκανε εγκαίνια της νέας ζωής που αρχίζει το δικό του νεανικό
καμάρι των ονείρων του... Λαϊκοί οργανοπαίκτες εισήλθαν στην εντυπωσιακή
αίθουσα των 430 αναπαυτικών θέσεων, σπέσιαλ εφέ με φωτιές στο επιβλητικό
σκηνικό του Διονύση Φωτόπουλου και ο καθιερωμένος αγιασμός συνετελέστηκε σε
γιορτινή ατμόσφαιρα και σε ένα χώρο που επιθυμεί να γίνει πολιτιστικό κέντρο
που θα φιλοξενεί τα όνειρα πολλών καλλιτεχνικών Οργανισμών και όχι μόνο του
Λάκη Λαζόπουλου. Σύντομα θα λειτουργήσει δεύτερη μικρότερη σκηνή 120 θέσεων
στο υπόγειο, το «Θεσσαλικό Θέατρο», από το οποίο ξεκίνησε την καριέρα του ο
Λαζόπουλος, που θα φιλοξενείται πάντα δωρεάν όταν κατεβαίνει στην Αθήνα, ενώ
διπλανά κτίρια έχουν αγοραστεί και θα διαμορφωθούν σε χώρους μουσικών,
θεατρικών σχολών, εστιατορίων κ.ά.

«Φως, ελπίδα, ουρανός, εμένα ο στόχος μου είναι αυτός και όποιος το τολμάει
την τρέλα του να πάρει και να 'ρθει», τραγουδούν τα παιδιά στη σκηνή και η
κυρία Ριρίκα, η μαμά του Λαζόπουλου, καμαρώνει τον γιο της δίπλα μας με μάτια
που λάμπουν από χαρά. Το άλλο παιδί της, ο Κώστας, την πειράζει με χιούμορ και
το κατάμεστο από κόσμο θέατρο χειροκροτεί το φινάλε της μικρής πρόβας από την
«Κυριακή των παπουτσιών».

«Μια ζωή την έχουμε κι αν δεν την γλεντήσουμε, τι θα καταλάβουμε, τι θα
καζαντίσουμε», τραγουδά ο Λάκης Λαζόπουλος και όλος ο θίασος πιασμένος
χέρι-χέρι κατεβαίνει από τη σκηνή. Και μαζί με τη λαϊκή ορχήστρα κατευθύνονται
στο φουαγιέ και έξω στο δρόμο, όπου αρχίζει το γλέντι...

Ανάμεσα στους προσκεκλημένους, ο υπουργός ΠΕΧΩΔΕ Κώστας Λαλιώτης με τη σύζυγό
του Μαρίνα Λαλιώτη, ο υπουργός Παιδείας Γεράσιμος Αρσένης, η σύζυγός του Λούκα
Κατσέλη με την κόρη τους, ο Νίκος Παπανδρέου με την Ελισάβετ Λύρα, οι
διευθυντές των εφημερίδων «Ελευθεροτυπία», Σεραφείμ Φυντανίδης, και «ΤΑ ΝΕΑ»,
Λέων Καραπαναγιώτης. Ακόμα οι: Θάνος Μικρούτσικος, Κώστας Κουτσομύτης, Γιάννης
Σμαραγδής, Δημήτρης Μητροπάνος, Μίμης Κουγιουμτζής, Κώστας Τσιάνος, Κώστας
Μακεδόνας, Μελίνα Μποτέλη, Μίνος Βολανάκης, Νίκος Περάκης, Γιώργος Λεμπέσης,
Κώστας Ρήγος.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16048P011</ED>
<ID>
ID:136621

</ID><URL>http://ta-nea.dolnet.gr/neaweb/neafile.print_unique?e=A&f=16048&m=P01&aa=1</URL></REF>


Article

<CATEGORY>vin09</CATEGORY>

 <H2>Θέμα
</H2>
Οι ρεμπέτικοι θησαυροί του Ηλία Πετρόπουλου στη Γεννάδειο Βιβλιοθήκη

σελ. 4 - 5

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16048P012</ED>
<ID>
ID:136672

</ID><URL>http://ta-nea.dolnet.gr/neaweb/neafile.print_unique?e=A&f=16048&m=P01&aa=2</URL></REF>


Article

<CATEGORY>vin09</CATEGORY>

 <H2>Σινεμά
</H2>
61.000 εισιτήρια ο «Τιτανικός» και 16.000 «Ο αδελφός μου κι εγώ» του Αντώνη Κόκκινου

σελ. 6

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16048P013</ED>
<ID>
ID:136708

</ID><URL>http://ta-nea.dolnet.gr/neaweb/neafile.print_unique?e=A&f=16048&m=P01&aa=3</URL></REF>


Article

<CATEGORY>vin09</CATEGORY>

 <H5>ΒΙΒΛΙΟ ΤΟΥ ΣΟΥΗΔΟΥ ΑΚΑΔΗΜΑΪΚΟΥ ΛΙΝΕΡ ΣΤΗ ΓΕΝΝΑΔΕΙΟ ΒΙΒΛΙΟΘΗΚΗ
</H5><H2>Τιμή στον Καλλέργη
</H2>
Λυκούργος Καλλέργης. Θα τιμηθεί απόψε από τον Δήμο Ηρακλείου Αττικής, για την
πολύχρονη προσφορά του στο θέατρο

Τον ηθοποιό και αγωνιστή με την ωραία φωνή, τον Λυκούργο Καλλέργη, τη ζώσα
ιστορία του ελληνικού θεάτρου τιμά το Πολιτιστικό Κέντρο του Δήμου Ηρακλείου,
σε εκδήλωση στη Βίλα Στέλλα (Σοφίας και Γαλήνης). Ομιλητές οι Ιάκωβος
Καμπανέλλης, Γιάννης Σαμαράς, Γιώργος Χριστοφιλάκης, Πάνος Τριγάζης, Κική
Σεγδίτσα, Βαγγέλης Λάζος, Λεωνίδας Κύρκος, Ευάγγελος Γιαννόπουλος, Γρηγόρης
Φαράκος. Τρεις κυρίες του θεάτρου, η Βέρα Ζαβιτσιάνου, η Νέλλη Αγγελίδου και η
Τζένη Κολλάρου, διαβάζουν αποσπάσματα από το τελευταίο βιβλίο του Λυκούργου
Καλλέργη «Συγκομιδή Ιδεών, αγαθών». Ώρα 8 μ.μ.

ΠΙΤΑ ΠΡΟΣΦΟΡΑΣ

Δέκα καλλιτέχνες προσέφεραν αφιλοκερδώς τα έργα τους για το χτίσιμο του ξενώνα
των παιδιών της «Φλόγας» (του συλλόγου γονέων παιδιών που πάσχουν από
καρκίνο). Η «Φλόγα» συνδύασε αυτή την έκθεση αγάπης, που οργανώνει ο
Εικαστικός Κύκλος (Χ. Τρικούπη 121), με την κοπή της βασιλόπιτας. Ο Εικαστικός
Κύκλος μάλιστα τύπωσε τα έργα που προσφέρθηκαν σε ευχετήριες κάρτες και
προσφέρει στους τυχερούς των νομισμάτων τις αντίστοιχες μεταξοτυπίες. Έργα
τους δώρισαν οι Π. Αγγελίδης, Α. Απέργης, Κ. Βαρβεροπούλου, Χ. Γκαλντέμης, Π.
Ζουμπουλάκης, Ν. Κληρονόμος, Ρ. Μπάικας, Β. Ρήνας, Ν. Φραντζόλας, Κ.
Χριστακόπουλου. Διάρκεια έκθεση έως 31 Ιανουαρίου. Ώρα 7 μ.μ.

ΒΙΒΛΙΑ

Το εξώφυλλο του βιβλίου του Σουηδού ακαδημαϊκού Στούρε Λίνερ που
παρουσιάζεται σήμερα στη Γεννάδειο Βιβλιοθήκη

Μια Σουηδέζα του 19ου αιώνα, η οποία «φοβόταν» ότι κάτω από τον ολύμπιο ουρανό
και τη θεϊκή πανηγύρι που προσφέρει η Ελλάδα στις αισθήσεις, θα ήταν δυνατόν
να ξεχάσει την αίσθηση του στόχου, παρουσιάζει στη Γεννάδειο Βιβλιοθήκη το
βιβλίο του Σουηδού ακαδημαϊκού κ. Στούρε Λινέρ. Τίτλος του «Μια Σουηδέζα στην
Ελλάδα του 19ου αιώνα», Εκδόσεις Προσκήνιο. Παράλληλα εγκαινιάζεται η έκθεση
«Αυτό το Νέκταρ και η Αμβροσία της ζωής» ­ με ντοκουμέντα που αφορούν
περιηγήτριες στην Ελλάδα (1687-1870). Στην εκδήλωση συμμετέχουν η υφυπουργός
Ισότητας της Σουηδίας κ. Ίνγκεγκερντ Σάλστρομ, ο διευθυντής του Σουηδικού
Ινστιτούτου κ. Περ Σόρμπομ η γενική γραμματέας Ισότητας κ. Μαρία-Νίκη
Κουτσιλαίου, η καθηγήτρια κ. Ι. Κωνσταντουλάκη-Χάντζου και η διευθύντρια της
Γενναδείου Βιβλιοθήκης κ. Χάρις Καλλιγά. Ώρα 7 μ.μ.

*** Ο συγγραφέας Μάνος Κοντολέων παρουσιάζει το βιβλίο της Έλλης Παιονίδου «Οι
σειρήνες του Μανχάτταν» των Εκδόσεων Πατάκη, καθώς και το βιβλίο «Διαδρομές»
του δημοσιογράφου, ποιητή Γιάννη Κορίδη. Η εκδήλωση πραγματοποιείται στο Σπίτι
της Κύπρου (Ηρακλείτου 10), με τη συμμετοχή του ηθοποιού Χρήστου Σπανού και
συνοδεία πιάνου. Ώρα 8.30 μ.μ.

ΟΜΙΛΙΑ

Ο συγγραφέας Κώστας Δούκας μιλάει για τον Οδυσσέα και την Ιθάκη, τον μύθο και
την πραγματικότητα στο πλαίσιο των εκδηλώσεων των Φίλων του Μουσείου Μάνης του
Μιχάλη Κάσση (Τζιροπούλου 15 και Λ. Βεΐκου 44, Ν. Φάληρο. Τηλ. 4826.110). Ώρα
8.15 μ.μ. Είσοδος ελεύθερη.

ΜΟΥΣΙΚΗ

Μουσική των Α. Βιβάλντι, Φ.Ι. Χάιντν, Ε. Μορικόνε, Σ. Πόρτερ και Τζ. Γκέρσουιν
ερμηνεύει το συγκρότημα «Ανσάμπλ Ντονόμο Τριο» στο Διεθνές Καλλιτεχνικό Κέντρο
Ατενέουμ (Αμερικής 8). Κιθάρα παίζει ο Ρομπέρτο Πορόνι. Ώρα 8.30 μ.μ. Είσοδος ελεύθερη.

ΘΕΑΤΡΟ

Στο Παλαιό Ωδείο της Καβάλας, παρουσιάζεται το «Γκρο Πλαν» του Γιώργου
Μανιώτη, ένα δρώμενο που συνόδευσε στο πιάνο ο Στ. Κραουνάκης και ερμηνεύουν η
Όλγα Τουρνάκη, Απόστολος Σοφιανός, Δημήτρης Πολίτης, Νίκος Μπουρνιάς, Θανάσης
Βλαβιανός, Στέργιος Τζαφέρης και Νατάσα Κοτσοβού. Ώρα έναρξης 9 μ.μ.

*** Με παράσταση της κωμωδίας του Χιου Λέοναρντ «Ντα», το «Μοντέρνο Θέατρο»
του Γιώργου Μεσσάλα γιορτάζει τα 25 χρόνια του στο θέατρο «Αλκυονίς»
(Ιουλιανού 42-46). Ώρα 9 μ.μ.

ΦΩΤΟΓΡΑΦΙΑ

Φωτογραφίες του Λάμπρου Παπανικολάου με τίτλο «Ενδιάμεσος χώρος» παρουσιάζει
το Φωτογραφικό Κέντρο Αθηνών (Σίνα 52). Περιγράφονται δρόμοι, δωμάτια,
πρόσωπα, χειρονομίες, σκηνές ακαθόριστες και αινιγματικές. Διάρκεια έκθεσης
έως 7 Φεβρουαρίου.

ΤΑΝΓΚΟ

Γοητευτικά τάνγκος του Άστορ Πιατσόλα θα παρουσιάσουν σε πρώτη εκτέλεση στην
Ελλάδα οι κιθαρίστες Βασίλης Μαστοράκης και Στέλιος Γκόλγκαρης σε συναυλία που
θα δοθεί στις 8 μ.μ. στο Πρότυπο Μουσικό Κέντρο Πειραιά (οδός Αρτεμισίου και
Σαλαμίνος, περιοχή Αγ. Σοφίας κοντά στον ηλεκτρικό). Η συναυλία περιλαμβάνει
επίσης έργα των αδελφών Ασάντ, των Πορτένο και Μπελίντα. Η είσοδος είναι ελεύθερη.

ΕΚΘΕΣΕΙΣ

Τη δημιουργική πορεία 30 χρόνων του γλύπτη Κυριάκου Ρόκου παρουσιάζει μέσα από
μια επιλογή έργων του το Κέντρο Εικαστικών Τεχνών Υάκινθος (Ζηρίνη 23,
Κηφισιά). Έργα του Κ. Ρόκου σε μπρούντζο και ξύλο, μικρά γλυπτά, διακοσμητικά
και λειτουργικά, και τρία νέα έργα, τρεις καθρέφτες μπορείτε να δείτε έως τις
21 Φεβρουαρίου.

*** Μία χαρακτηριστική νάιφ ζωγράφος, η Γιάννα Ξέρα, που ζει στη Λαμία,
εκθέτει τους βουκολικούς πίνακές της στη Μάγκνα Γκάλερι (Γέλωνος 1, πίσω από
το Μέγαρο Μουσικής) μέχρι τις 20 Φεβρουαρίου.

*** Ζωγραφική του Λεωνίδα Μελισσάκη παρουσιάζει στη Θεσσαλονίκη η Γκαλερί
Καλφαγιάν (Μητροπόλεως 72). Διάρκεια έκθεσης έως 21 Φεβρουαρίου.

*** Συνεχίζεται η έκθεση ζωγραφικής της Βασιλικής Ηλιακοπούλου, που είναι
εμπνευσμένη από τη γραφικότητα του Ιονίου. Τίτλος της έκθεσης «Οδοιπορικό στα
Επτάνησα» και τόπος η γκαλερί «Εποχές» (Κηφισίας 263). Διάρκεια έως 31 Ιανουαρίου.

*** Είκοσι έξι έργα ­ ακουαρέλες και λάδια ­ του ζωγράφου Βασίλη Προκόπου
παρουσιάζονται στην αίθουσα «Αέναον» (Άντερσεν 18, Κατεχάκη) έως 12
Φεβρουαρίου. Πρόκειται για δύο ενότητες με τοπία και συνθέσεις εμπνευσμένες
από τον χορό.

*** Κάτι διαφορετικό, παλιές φιγούρες από τον κομψό και φαντασμαγορικό κόσμο
του Κινέζικου Θεάτρου Σκιών, παρουσιάζει η αίθουσα Τέχνης Αντήνωρ
(Δεινοκράτους 53), μαζί με μερικές κινέζικες αντίκες από τη συλλογή γνωστού
αντικέρ. Διάρκεια έκθεσης έως 7 Φεβρουαρίου.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16048P021</ED>
<ID>
ID:136624

</ID><URL>http://ta-nea.dolnet.gr/neaweb/neafile.print_unique?e=A&f=16048&m=P02&aa=1</URL></REF>


Article

<CATEGORY>vin09</CATEGORY>

 <H2>Υπερήφανος και ασυμβίβαστος
</H2>
<AUTHOR>Π. Κ.</AUTHOR>

Ηλίας Δεκουλάκος

Ο ζωγράφος Ηλίας Δεκουλάκος δίνει τη μεγάλη μάχη της ζωής. Νοσηλεύεται στο
νοσοκομείο «Υγεία», από μια μακρόχρονη ασθένεια και το μόνο που τον κάνει να
λυπάται είναι τα έργα και τα σχέδια που ίσως δεν προλαβαίνει να τελειώσει.

Έτσι μου είπαν φίλοι που πέρασαν να τον δουν. Τον σκέπτομαι στο κρεβάτι του
πόνου, αυτόν τον λιγνό, λίγο σκυθρωπό, πολύ ασυμβίβαστο Μανιάτη, τον σκέπτομαι
στην πορεία της ζωής του. Πως είναι από τους λίγους καλλιτέχνες, τους
μετρημένους στα δάκτυλα, που έδειξαν τα δόντια τους στη χούντα με το έργο
τους. Τον σκέπτομαι, μ' εκείνον τον πυρετό στο βλέμμα και την καθαρότητα της
σκέψης και της στάσης του. Δεν περιμένεις από τον καθένα να χτυπά τη γροθιά
του στο μαχαίρι ­ αλλά αυτούς που το κάνουν τους θαυμάζεις. Έτσι, τον θαύμασα
όταν παραιτήθηκε από την έδρα τού καθηγητή στη Σχολή Καλών Τεχνών. Τον θαύμασα
ακόμα περισσότερο στην τελευταία δουλειά του, τα γιγάντια ταμπλό με τα τοπία
και τα σπίτια της Μάνης, τόση φλόγα ηφαιστειακή που κύλησε από τα σωθικά του
στον καμβά. Στον υπερήφανο και ασυμβίβαστο άνθρωπο και καλλιτέχνη, Ηλία
Δεκουλάκο, ευχόμαστε καλό κουράγιο

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16048P022</ED>
<ID>
ID:136674

</ID><URL>http://ta-nea.dolnet.gr/neaweb/neafile.print_unique?e=A&f=16048&m=P02&aa=2</URL></REF>


Article

<CATEGORY>vin09</CATEGORY>

 <H2>Κυκλάμινα στις Άλπεις
</H2><H2></H2>
<AUTHOR>Χ.Π.</AUTHOR>

Τα Κυκλάμινα του Ολύμπου ανθίζουν και στις... Άλπεις. Έτσι τουλάχιστον λένε τα
νέα που φτάνουν από τη Γαλλία, την Ιταλία και τη Γερμανία ­ κυρίως από την
Γαλλία, που φαίνεται να εκτιμάει ιδιαίτερα το «άρωμα» των αγριολούλουδών μας.
Μόνο που δεν πρόκειται ακριβώς για λουλούδια ­ με την κλασική έννοια του όρου,
αλλά για τις μουσικές που κατέγραψαν σε CD o Χρήστος Νικολόπουλος μαζί με την
Μπάντα της Φλώρινας υπό τον τίτλο «Κυκλάμινα του Ολύμπου». Το CD κυκλοφόρησε
από καιρό στις τρεις χώρες που αναφέραμε και εκτιμήθηκε δεόντως από το
αγοραστικό κοινό. Στη Γαλλία μόνο, έχει ξεπεράσει τa 3 χιλιάδες αντίτυπα,
γεγονός που έκανε κάποιους οργανωτές συναυλιών να ζητήσουν να γνωρίσουν από
κοντά τους συντελεστές του δίσκου.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16048P023</ED>
<ID>
ID:136710

</ID><URL>http://ta-nea.dolnet.gr/neaweb/neafile.print_unique?e=A&f=16048&m=P02&aa=3</URL></REF>


Article

<CATEGORY>vin09</CATEGORY>

 <H2>Επάνοδος στα «μαθήματα»
</H2>
<AUTHOR>Β.Χ.</AUTHOR>

Γιώργος Χουρμουζιάδης

Η πρόσφατη περιπέτεια με την υγεία του έληξε αισίως ευτυχώς και ο αρχαιολόγος
καθηγητής του ΑΠΘ Γιώργος Χουρμουζιάδης ­ ένας από τους σημαντικότερους
δασκάλους της Αρχαιολογίας αλλά και ερευνητής του μακεδονικού χώρου ­
επανέρχεται δριμύτερος απόψε στο πρώτο για το 1998 «μάθημα» που διοργανώνει το
περιοδικό «Φιλόλογος», για το ποιο άοκνα εργάζεται ο επίσης σημαντικότατος
νεοελληνιστής συνάδελφός του ­ καθηγητής του ΑΠΘ ­ Χρήστος Τσολάκης. Ο
καθηγητής Γιώργος Χουρμουζιάδης καταθέτει απόψε τη δική του «πρόταση για μια
νέα μουσειολογία», ενώ ακολουθούν επτά ακόμη μαθήματα (κάθε Δευτέρα μέχρι τις
23 Μαρτίου) με «ποικίλα φιλολογικά θέματα» και ομιλητές τον Κώστα Ζουράρι, τον
Νίκο Μπακόλα, τον Ντίνο Χριστιανόπουλο, τον Φάνη Κακριδή, τον Χριστόφορο
Μηλιώνη κ.ά.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16048P024</ED>
<ID>
ID:136733

</ID><URL>http://ta-nea.dolnet.gr/neaweb/neafile.print_unique?e=A&f=16048&m=P02&aa=4</URL></REF>


Article

<CATEGORY>vin09</CATEGORY>

 <H2>Τζόγος με γκλάμουρ
</H2>
<AUTHOR>Ε.Φ.</AUTHOR>

Ο πυρετός των Όσκαρ άρχισε να ανεβαίνει. Στο Λας Βέγκας οι προγνώσεις και τα
πρώτα στοιχήματα έχουν αρχίσει. Ο καταστροφικός «Τιτανικός» με το ατμοσφαιρικό
«Λος Άντζελες: Εμπιστευτικό» βρίσκονται στήθος με στήθος στη διαδρομή για το
Όσκαρ καλύτερης ταινίας. Στη θέση του καλύτερου ηθοποιού προηγείται ο Τζακ
Νίκολσον με το «Τόσο καλός όσο φαίνεται», ενώ η Τζούντι Ντεντς ως «Κυρία
Μπράουν» και η Έλενα Μπόναμ Κάρτερ από τα «Φτερά της αγάπης» κερδίζουν πόντους
για το Όσκαρ πρώτου γυναικείου ρόλου. Σε αυτήν την περίπτωση, ο τζόγος έχει γκλάμουρ.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16048P025</ED>
<ID>
ID:136747

</ID><URL>http://ta-nea.dolnet.gr/neaweb/neafile.print_unique?e=A&f=16048&m=P02&aa=5</URL></REF>


Article

<CATEGORY>vin09</CATEGORY>

 <H2>Σκηνοθετώντας αντικρυστά κάτοπτρα
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Είναι ευτύχημα που ο Σπύρος Ευαγγελάτος απεφάσισε να παρουσιάσει στο ελληνικό
κοινό αποκατεστημένο ένα έργο που είχε γίνει μυθικό ερήμην της αυθεντικότητάς
του. 
Πράγματι το «Απόψε αυτοσχεδιάζουμε» του Λ. Πιραντέλο, όταν παίχτηκε το 1961
από τον Δημήτρη Μυράτ, ήταν μια θαυμάσια διασκευή που με την έξοχη μουσική του
Χατζιδάκι, παραστράτησε από την κεντρική γραμμή που έβαλε στο έργο του ο
Σικελός δραματουργός. Ο Ευαγγελάτος στηρίχτηκε στην πιο πρόσφατη έκδοση του
έργου, που φαίνεται πως είναι και η πρώτη, εκείνη που έκανε πρεμιέρα στη
Γερμανία και είναι ασφαλώς η πλέον ερεθιστική, τολμηρή και επαναστατική.

Σκηνή από το «Απόψε αυτοσχεδιάζουμε»

Με λίγα λόγια, μ' όλο που από το 1930 κύλησε πολύ κρασί στο ποτάμι του
μοντερνισμού, μ' όλο που κολυμπάμε δεκαετίες στις κριτικές αισθητικές θεωρίες,
το έργο αυτό είναι ένα αριστούργημα έμπνευσης, δομής, πρωτοτυπίας, υφολογικών
αιφνιδιασμών και ανορθόδοξων λύσεων.

Είναι γνωστό βέβαια ότι ο Πιραντέλο ανήγαγε τη θεατρική μίμηση σε οντολογικό
πρόβλημα του ανθρώπου. Η μεταμορφωτική διαδικασία ταυτίστηκε στο νου του με τη
σχετικότητα και τον οδήγησε σε μια εύφορη σοφιστική θεατρική ρητορική. Το
δίλημμα με τις αλήθειες και την Αλήθεια είναι μια θεωρητική θέση που στο
θέατρο υλοποιείται με το παιχνίδι των προσωπείων. Στο «Απόψε αυτοσχεδιάζουμε»,
οι στόχοι του είναι πολλαπλοί. Παίζει με τις αλήθειες, την αλήθεια του
υποκριτή και την αλήθεια του ρόλου αλλά ταυτόχρονα παίζει και με την αλήθεια
του σκηνοθέτη. Το παιχνίδι αυτό των κατόπτρων γίνεται ακόμη γοητευτικότερο
όταν σκεφτεί κανείς πως ο σκηνοθέτης-υποκριτής που καθοδηγεί τους
ρόλους-υποκριτές πειθαρχεί στον σκηνοθέτη της παράστασης που υποτίθεται πως
αυτοσχεδιάζει. Γιατί βέβαια το παράδοξο μ' αυτό το κείμενο και τα ανάλογά του
είναι πως ό,τι φαίνεται να αυτοσχεδιάζεται είναι αμετακίνητα και αμετάτρεπτα
γραμμένο. Άρα κάθε παράσταση του έργου είναι ένα απατηλό φαίνεσθαι που κρύβει
το σταθερό πεδίο αναφοράς που είναι το κείμενο. Δηλαδή ο αυτοσχεδιασμός είναι
εξαντλητικά προσχεδιασμένος. Θυμίζει το παράδοξο του σκακιού που σου
δημιουργεί την εντύπωση πως μπορείς να κινηθείς κάνοντας άπειρες παραλλαγές
αλλά εν τέλει το παίγνιο παίζεται με 32 πιόνια και σε 64 τετράγωνα, μισά
μαύρα, μισά λευκά. Αν θέλει κανείς να πάει σε ικανότερο βάθος τη θεατρική
«απάτη» του Πιραντέλο θα φτάσει στις ρίζες του τραγικού (εξάλλου είναι γνωστό
πως κάποτε στον Κώστα Ουράνη είχε εκφράσει την επιθυμία να δει τα έργα του
στην Επίδαυρο), αφού τραγικό είναι η ψευδαίσθηση του ήρωα ότι εφαρμόζει το
θεϊκό σχέδιο ακολουθώντας κάποιο χρησμό, ενώ ταυτόχρονα το προδίδει
αυτοσχεδιάζοντας στο χείλος του γκρεμού.

Ο Ευαγγελάτος στο «Αμφι-Θέατρό» του σχεδίασε με ακρίβεια φαρμακοτρίφτη τον
αυτοσχεδιαστικό οίστρο των ηθοποιών του. Ισοζύγισε με σοφία το φανταστικό με
το πραγματικό, τη γνησιότητα του αισθήματος με τη μίμησή της, το κάμωμα και
την ειρωνεία της μιμήσεως, πολλαπλασίασε τους καθρέφτες, ενέταξε μέσα στο
παιχνίδι το κοινό, είδε το κοινό ως ηθοποιούς που έπαιζαν τον ρόλο του κοινού
και τους ηθοποιούς ως θεατές του κοινού και ταυτόχρονα ως θεατές του ρόλου
τους χωρίς να πάψουν να είναι ταυτόχρονα και κριτικοί θεατές του σκηνοθέτη.
Όλα δηλαδή ξεκινούσαν από τον Ευαγγελάτο και κατέληγαν σ' αυτόν, αφού αυτός,
ως αόρατος θεός, είχε σχεδιάσει με το αλφάδι την παράσταση ως απροσδιόριστο
και χαώδες, συνεχώς μεταβαλλόμενο αεικίνητο σύμπαν.

Νομίζω πως ο Ευαγγελάτος υπέγραψε μια από τις καλύτερες σκηνοθεσίες του και
μας πιστοποίησε άλλη μια φορά πόσο μεγάλος ποιητής του θεάτρου υπήρξε ο
Πιραντέλο μ' όλες τις αντιφάσεις του, ίσως εξαιτίας αυτών των αντιφάσεων.

Ο Γιάννης Μεντζικώφ έφτιαξε ένα έξοχο σκηνικό και σχεδίασε αριστουργηματικά
κοστούμια. Η συμπληρωμένη από τον σκηνοθέτη μετάφραση του Μυράτ θεατρικά άψογη
και ρέουσα.

Ο Πιραντέλο στο πρόσωπο του σκηνικού-ρόλου σκηνοθέτη σατιρίζει τους
επαναστατικούς και πειραματιζόμενους εξπρεσιονιστές σκηνοθέτες της Γερμανίας.
Είναι λοιπόν ευφυές να ανατεθεί ο ρόλος σε γυναίκα. Η Λήδα Τασοπούλου ως
εικόνα παραπέμπει στις Γερμανίδες αμαζόνες ανδρογυναίκες του Μεσοπολέμου, με
τα φράκα, τα κοντά μπριγιαντινισμένα μαλλιά, το θράσος, την προπέτεια και την
οργιάζουσα ανατρεπτική φαντασία. Η Λήδα Τασοπούλου έπαιξε τον «σκηνοθέτη» με
έντονη υπερβολή, ως ζογκλέρ, ως κομφερανσιέ καμπαρέ, κάτι μεταξύ Νινής Ζαχά
και Λένης Ρίμφεσταλ. 
Συχνά οι μούτες της, το αεικίνητό της, οι μεταπτώσεις της, κυρίως οι
φωνητικές, που εξαντλούσαν τη μουσική γκάμα ήταν ισχυρά προβεβλημένες. Αλλά
αυτό ήταν, εικάζω, μια επιλογή του Ευαγγελάτου και ένα σκηνοθετικό χιούμορ,
λες και ο σκηνοθέτης της παράστασης να αδυνατούσε να δαμάσει τον
αυτοσχεδιαστικό οίστρο της ηθοποιού που έπαιξε τον σκηνοθέτη. Ένα ενδιαφέρον
κλείσιμο του ματιού προς όλες τις μεριές, ηθοποιούς και κοινό.

Εξάλλου, η ανάμειξη των ειδών, το ανακάτωμα ρεαλισμού, νατουραλισμού, μελό και
όπερας είναι από τη γένεση του έργου μια τολμηρή υπερβολή.

Ο Μαβίδης έξοχος, ο Κροντήρης απροσδόκητα εύφορος, η Κουτσουδάκη πάντα μέσα
στον ρυθμό και στο μέτρο. Η Δήμητρα Παπαχρήστου ανεβαίνει αλματωδώς και
κατακτά περιοχές της τεχνικής και του ύφους ιδιάζουσες. Η Μ. Μιχαλοπούλου και
η Βυθούλκα άψογες, και πράγματι εγγεγραμμένη στο κλίμα η Σαντέζα της Ευτυχίας
Φαναριώτη. Χριστοδουλίδης, Κουρλαμπάς και Κουκουλομάτης θαυμάσιες φιγούρες.

Αξιοσημείωτος είναι ο τρόπος με τον οποίο ο Ευαγγελάτος έδωσε μια καραμπινάτη
σκηνή ιταλικού μελό. Ο Μαβίδης και η Παπαχρήστου έπαιξαν το δακρύβρεχτο
ντουέτο με αυθεντικότητα και ειρωνεία.

Με την παράσταση του «Αμφι-Θεάτρου» δίνεται η ευκαιρία ιδίως στους νέους να
δουν έναν επαναστατικό Πιραντέλο πικρόχολο αλλά και χαρίεντα· χαρίεντα γιατί
παίζει και χαίρεται το παιχνίδι των αντικατοπτρισμών· πικρόχολο γιατί πίσω από
τις προσωπίδες, πίσω από τη μεταμόρφωση, πίσω από την ψευδαίσθηση της
παιγνιώδους χαράς καιροφυλακτεί το άγχος του ζην και η ματαιότης ακόμη και της
τέχνης. Φαίνεται να συμφωνεί απόλυτα με τον Καρυωτάκη που έγραφε την ίδια
ακριβώς εποχή πως η ποίηση (και η Τέχνη εν γένει) «είναι το καταφύγιο που φθονούμε».

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16048P031</ED>
<ID>
ID:136625

</ID><URL>http://ta-nea.dolnet.gr/neaweb/neafile.print_unique?e=A&f=16048&m=P03&aa=1</URL></REF>


Article

<CATEGORY>vin09</CATEGORY>

 <H2></H2><H2>Μουσεία με ή χωρίς μούσες;
</H2>
<AUTHOR>ΝΙΚΟΣ ΚΕΣΣΑΝΛΗΣ</AUTHOR>

Όλοι λένε ότι ανήκουμε στην Ευρώπη κι άλλες κωλοτούμπες. Λες και η Ευρώπη
είναι μια άσκηση επί χάρτου και όχι αντίθετα μια άσκηση πολιτισμού. Θα μου
πεις ότι πρέπει να σκάψεις για να τον βρεις, γιατί η υποκρισία σαν ένα πέπλο
αδιαφανές τον σκεπάζει καλά.

Πώς γίναμε όμως έτσι; Πώς καταντήσαμε χωρίς πολιτισμό, λαπαδιασμένοι, κατ'
εικόνα και ομοίωση τίνων; Του κακού εαυτού μας; Παρόλα αυτά, να που αρχίσαμε
να παθιαζόμαστε στην Ελλάδα για τα... Μουσεία. Πράγμα που δείχνει ότι είμαστε
τσιμπημένοι από μύγα τσε-τσε ή μήπως ότι γίναμε μοναδικοί.

Για να διώξω αυτή τη μαυρίλα που μ' έπιασε, σκέφτομαι ότι μια λύση υπάρχει.
Χρειάζεται μια καλή μπόρα που θα φουσκώσει τους χειμάρρους, θα παρασύρει τις
μάντρες, τα δέντρα και τα σπίτια. Που δεν θ' αφήσει κεραία για κεραία, έτσι
που στο τέλος οι άνθρωποι θα αναγκαστούν να φωνάξουν το όνομά του. Θα
ξαναπάρουν τα χωνιά στα χέρια, ν' ακούσει ο ένας τη φωνή του άλλου, όπως και
τα ντέρτια του. Ζωντανά.

Κι όμως υπάρχει ακόμα πάθος, που συνδυασμένο με το συμφέρον είναι τρομερή
κινητήρια δύναμη. Μπορεί καμιά φορά να στραβώνει στο πέρασμά του τα πάντα,
πάντως κουνά γη και ουρανό. Ένα από τα καυτά θέματα μιας χώρας είναι ο
πολιτισμός και η στέγασή του. Πολλοί κουβεντιάζουν τελευταία για το πού θα
πάει η περιβόητη Συλλογή, ποιοι θα διευθύνουν τα Μουσεία που θα την στεγάσουν
και ποιος θα είναι ο τζιτζιμπαίος διευθυντής. Η κεντρόφυγος δείχνει προς βορρά
­ με έτοιμη την απαραίτητη σάλτσα: Κέντρο (sic) Βαλκανικού Πολιτισμού και άλλα
συναφή (εννοούνε άραγε κάτι σαν την αμήχανη και πομπώδη τελετή λήξης της
Πολιτιστικής Πρωτεύουσας;). Κι όμως ξεχνάνε πως υπάρχει ήδη ένας πυρήνας, το
Μακεδονικό Μουσείο Σύγχρονης Τέχνης, αλλά δεν τους φτάνει. Μπορεί, βλέπετε,
μερικοί να θέλουν κάθε σπίτι και μουσείο, κάθε μουσείο κι ένας διευθυντής. Κι
όμως η ήδη υπάρχουσα συλλογή του Μουσείου και αξιόλογη είναι και δεν
αντικαθίσταται. Το καινούργιο, το δεύτερο, Κρατικό Μουσείο Σύγχρονης Τέχνης
της συμπρωτεύουσας, ξεκίνησε συσχετίζοντας τις αγορές του με την τέχνη, με τον
τρόπο που συσχετίζεται ο φάντης με το ρετσινόλαδο. Κι ύστερα ξεχάστηκε το
Μουσείο Γουλανδρή. Και μαζί πάει κι ο Πέι. Λες και όλη η καινούργια φασαρία
γίνεται επί τούτου. Για να ξεχάσουμε ένα μείζον ­ το τονίζω ­ πρόβλημα για τον
πολιτισμό της χώρας μας, κατά τρόπο προσβλητικό και ανεπίτρεπτο. Όσο για το
«εργοστάσιο» της Σχολής Καλών Τεχνών, άστα να πάνε. Μερικοί νέοι «επαναστάτες
της δεκάρας» με απώτερη πρόθεση... να ρίξουν τον Αρσένη ή τον Σημίτη, κόντεψαν
να το διαλύσουν ρίχνοντας κλωτσιές. Και δεν πήραν πρέφα οι κακόμοιροι ότι το
κεφάλι τους κλώτσαγαν και το δικό τους μέλλον.

Δεν είναι όμως όλα, βρε αδερφέ, σε καταχνιά. Κάποιοι νεώτεροι καλλιτέχνες στις
πρόσφατες εκθέσεις τους επιμένουν δημιουργικά, ψάχνουν δρόμους. Και ύστερα μην
ξεχάσω ένα εξαίρετο βιβλίο ενός μεγάλου ποιητή, «διαγνωστή και πολεμιστή»
(όπως έλεγε ο ίδιος) της σύγχρονης τέχνης που κυκλοφόρησε πρόσφατα: «Η τέχνη
την εποχή της διακύβευσης» του Νικόλαου Κάλα.

Τι γίνεται όμως αλλού; Τι ξέρουμε για το νέο Μουσείο του Μπιλμπάο; ­ εκεί πέρα
χαμένο στη χώρα των Βάσκων; Τι ξέρουμε για τους Bornemisza; Για την κυρία De
Mesnil που χάθηκε πριν από λίγες μέρες; Ή ακόμα τι ξέρουμε για την καινούργια
σπηλιά ­ μεγαλύτερη κι απ' αυτή του Lascaux ­ που βρέθηκε τις προάλλες; Όσο
για τα νέα Μουσεία ή τα Κέντρα Τέχνης ή τις Kunsthalle (πολύ της μόδας αυτό),
μοιάζει περιττό να αγωνιούμε για το όνομα των διευθυντών. Γιατί, αντίθετα απ'
οπουδήποτε αλλού, το πρώτο πράγμα που θα μάθουμε δεν θα 'ναι το χάλασμα ή το
αγροτεμάχιο που θα τα στεγάσει. Θα 'ναι το όνομα αυτών που από τώρα διαγκωνίζονται.

Ο Νίκος Κεσσανλής είναι ζωγράφος.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16048P032</ED>
<ID>
ID:136675

</ID><URL>http://ta-nea.dolnet.gr/neaweb/neafile.print_unique?e=A&f=16048&m=P03&aa=2</URL></REF>


Article

<CATEGORY>vin09</CATEGORY>

 <H5>ΑΝΕΚΤΙΜΗΤΟΙ ΡΕΜΠΕΤΙΚΟΙ ΘΗΣΑΥΡΟΙ ΣΤΟ ΑΡΧΕΙΟ ΤΟΥ ΗΛΙΑ ΠΕΤΡΟΠΟΥΛΟΥ ΣΤΗ ΓΕΝΝΑΔΕΙΟ
ΒΙΒΛΙΟΘΗΚΗ ΠΟΥ ΕΤΟΙΜΑΖΕΙ ΕΚΔΗΛΩΣΕΙΣ ΓΙΑ ΤΟ ΚΟΙΝΟ
</H5><H5>Σχέδια, σκονάκια και επιστολές
</H5><H5>Ηλίας Πετρόπουλος: «Βλέπω τα πράγματα ανορθόδοξα»
</H5><H2>Ο μπαγλαμάς του Τσιτσάνη και χιλιάδες ανέκδοτα τραγούδια
</H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

<H3>Ο μπαγλαμάς του Βασίλη Τσιτσάνη με την υπογραφή του στο ηχείο. Και ο μπαγλαμάς
του Μπάτη που γράφει «ο μάγκας» στο ηχείο. Κι ακόμα, ένα σκαφτό μπουζούκι της
φυλακής από τις αρχές του αιώνα με ζωγραφισμένο ηχείο που γράφει
«Ακροναυπλία». Και πλήθος χειρόγραφες παρτιτούρες με τη μουσική ρεμπέτικων
τραγουδιών. Και δεκάδες, εκατοντάδες ρεμπέτικα τραγούδια, ανορθόγραφα γραμμένα
σε χειρόγραφα ή δακτυλόγραφα, με την υπογραφή συχνά του δημιουργού τους, ή με
τη σφραγίδα της λογοκρισίας του Μεταξά...
</H3>
Ο μπαγλαμάς του Τσιτσάνη με την υπογραφή του στο ηχείο βρίσκεται σήμερα στη
Γεννάδειο Βιβλιοθήκη χάρη στον Ηλία Πετρόπουλο, ο οποίος το χάρισε με ολόκληρο
το πολύτιμο αρχείο ρεμπέτικων που διέθετε

Πού βρίσκονται όλα αυτά; Στη Γεννάδειο Βιβλιοθήκη που διευθύνει σήμερα η Χάρη
Καλλιγά. Δύο χιλιάδες εκατόν εξήντα πέντε ντοκουμέντα για το ρεμπέτικο
τραγούδι. Ένα υλικό μοναδικό που απέκτησε με θεμιτό ή καμιά φορά αθέμιτο τρόπο
ο Ηλίας Πετρόπουλος τη δεκαετία του '60, όταν ετοίμαζε τη μνημειώδη και
καθοριστική έκδοση «Τα ρεμπέτικα τραγούδια». Μία μελέτη, που του κόστισε το
1968 μία καταδίκη σε πεντάμηνη φυλάκιση. «Πέρασα σαν σκούπα πριν απ' όλους»,
έλεγε στα «ΝΕΑ» τις προάλλες. Και πράγματι διέσωσε έτσι ένα ανεκτίμητο υλικό
για το ρεμπέτικο και την κουλτούρα του. Ένα υλικό, που λίγα χρόνια αργότερα
άρχισαν να το διεκδικούν, έναντι αδρών ποσών, αμερικανικές βιβλιοθήκες και
μεγάλα ερευνητικά κέντρα.

Όλα αυτά τα ντοκουμέντα είναι σήμερα ανοικτά στον μελετητή. Ο Ηλίας
Πετρόπουλος δώρισε το 1974 το πολύτιμο αρχείο του στη Γεννάδειο Βιβλιοθήκη,
πράγμα ιδιαίτερα σημαντικό δεδομένου ότι μόνο το 10% των ντοκουμέντων για το
ρεμπέτικο είναι γνωστά και δημοσιευμένα. 
Εμπλουτίζει μάλιστα συστηματικά αυτή του τη δωρεά, στέλνοντας κούτες από το
Παρίσι όπου κατοικεί, πρόκειται μάλιστα να στείλει και μία λατέρνα.

Πάντως, ήδη μπορεί κάποιος να ανασυστήσει, μέσα από το αρχείο του στη
Γεννάδειο, τη ζωή των ρεμπετών και μαζί τής λούμπεν κοινωνίας. Υπάρχουν
φωτογραφίες από τα σπίτια τους, από τα νυχτερινά κέντρα και τα συγκροτήματα
της εποχής, υπάρχουν λίστες χειρόγραφες με τα προγράμματα που παρουσίαζαν,
αλλά και τα συμφωνητικά τους με τις δισκογραφικές εταιρείες, υπάρχουν
αυτόγραφα σημειώματα ρεμπετών, η «ιστορία του μπουζουκιού» όπως την υπαγόρευσε
ο Κερομύτης στον Πετρόπουλο, ο αυτοβιογραφικός «Λαθραίος» του Γ. Παπαϊωάννου
και το τετράδιο με τα 300 τραγούδια, που κατέγραψε το 1944 ο μπάρμπα Μιλάνος,
αγγελτήρια κηδειών και αποκόμματα εφημερίδων...

Κι όλα αυτά δεν είναι παρά ένα μέρος της δωρεάς του Πετρόπουλου. Το Αρχείο του
στη Γεννάδειο είναι εθνολογικό, λαογραφικό, μουσικολογικό και λογοτεχνικό,
περιλαμβάνει την αλληλογραφία του, πίνακες ζωγραφικής, προσωπικά έγγραφά του,
έντυπο υλικό για τον Καραγκιόζη και το Θέατρο Σκιών, βιβλία κ.λπ. Το
επιμελούνται η Αγγελική Κοσμοπούλου και η Ναταλία Βογκεΐκωφ και είναι ένα από
τα καλύτερα οργανωμένα αρχεία.

Αυτός ο πληθωρικός και πολυπράγμων συγγραφέας που έχει κάνει τρία χρόνια
φυλακή, αυτή η αιρετική προσωπικότητα που αρέσκεται να προκαλεί τον
καθωσπρεπισμό της «πολιτισμένης κοινωνίας», αυτός ο λαογράφος και ποιητής που
αμφισβητεί κάθε ιερό και όσιο και δεν διστάζει να υιοθετεί καμιά φορά αγοραίο
ύφος, αποτελεί, με την οργάνωση του αρχείου του, το όνειρο κάθε αρχειονόμου.
Τα ντοκουμέντα του, αριθμημένα, σφραγισμένα με τη σφραγίδα του, τοποθετημένα
σε φακέλους, ταξινομημένα και ταυτισμένα φυλάσσονται στην ειδική αίθουσα
Αρχείων της Γενναδείου σε αντιόξινες χαρτονένιες κούτες, έτσι που ο μελετητής
να μπορεί εύκολα να τα αποκρυπτογραφήσει.

«ΤΑ ΝΕΑ» παρουσιάζουν σήμερα αυτό το αρχείο.

Αφορμή οι μουσικές εκδηλώσεις και η μεγάλη έκθεση που ετοιμάζει η Γεννάδειος
Βιβλιοθήκη με υλικό από το Αρχείο Πετρόπουλου για τα 70 χρόνια φέτος του
συγγραφέα. Γι' αυτόν τον λόγο, μάλιστα, ο Ηλίας Πετρόπουλος θα επιστρέψει στην
Ελλάδα για πρώτη φορά μετά 24 χρόνια.

Ο Οδυσσέας Ελύτης, ο Νίκος Καρούζος και ο Γιάννης Σκαρίμπας επαινούν με τα
καλύτερα λόγια τον Ηλία Πετρόπουλο για τη δουλειά του στα «Ρεμπέτικα
Τραγούδια». «Σαν Έλληνας σ' ευχαριστώ και σαν φίλος σού σφίγγω το χέρι», του
γράφει ο Ελύτης στις 5 Αυγούστου 1968. «ΤΑ ΝΕΑ» δημοσιεύουν τις επιστολές
Καρούζου και Σκαρίμπα, που είναι επίσης χαρακτηριστικές

Ένα βαλιτσάκι με αυτοκόλλητες ετικέτες-ενθύμια από την παραμονή του Ηλία
Πετρόπουλου στην Ασφάλεια και τις φυλακές. Ένας φάκελος, με την ένδειξη
«Υπήρξα σπουδαίος μαθητής», γεμάτος «σκονάκια» του συγγραφέα για τις σχολικές
εξετάσεις. Ένας άλλος με τίτλο «Καλαμπάκα 1952» ­ εκεί έκανε τη στρατιωτική
του θητεία ­ γεμάτος σχέδια από σπίτια κυρίως και τοποθεσίες που ζωγράφιζε ως φαντάρος.

Ένα άλλο μπλοκ, όπου θα δει κανείς ζωγραφισμένο και το σπίτι της Άννας Φρανκ.
Πλήθος φωτογραφίες που αποτυπώνουν μια ζωή που χάθηκε, π.χ. μια συλλογή
ναργιλέδες, μουσικά όργανα, εργόχειρα της φυλακής».

Τελικά, τι αποκαλύπτει το «Αρχείο» που δώρισε το 1974 ο Ηλίας Πετρόπουλος στη
Γεννάδειο Βιβλιοθήκη;

Από τη μια, η ενότητα του Ρεμπέτικου Αρχείου, που είναι και η μεγαλύτερη,
δίνει πολύτιμες ­ άγνωστες και αδημοσίευτες ­ πληροφορίες για τους ρεμπέτες,
την κουλτούρα τους και τον υπόκοσμο. Ιδιαίτερα ενδιαφέρουσα είναι και η
ενότητα με τις φωτογραφίες που αποτυπώνουν, εν πολλοίς, μια εποχή που χάνεται.
Π.χ. μέσα από τις φωτογραφίες των ναργιλέδων, των μουσικών οργάνων, των
νυχτερινών κέντρων. Πολύτιμα επίσης τα ανώνυμα τραγούδια από Ελληνίδες Εβραίες
κρατούμενες στο Άουσβιτς, που συνέλεξε και αφιέρωσε στον Πετρόπουλο ο
Έντουαρντ Ροντίτι. Κι ακόμα δύο αδημοσίευτα μασονικά έγγραφα του 1846 και του
1888, δύο ποιήματα του φίλου του, Νίκου Καρούζου, αλλά και ένας αρκετά
πλούσιος φάκελος Καραγκιόζη με άρθρα και μελέτες σχετικά, με φιγούρες του
Καραγκιόζη, φιγούρες χαρτοκοπτικής, έντυπα κείμενα για παραστάσεις Καραγκιόζη κ.λπ.

Από την άλλη μεριά, είναι όλο εκείνο το υλικό που αποκαλύπτει τα πολλά πρόσωπα
του Ηλία Πετρόπουλου. Και πρώτη πρώτη την αγάπη του για τη ζωγραφική και τους
ζωγράφους. Θα βρει κανείς στο Αρχείο μπλοκ με αξιοπρόσεκτα σχέδιά του, αλλά
και δεκάδες σχέδια του Φασιανού για τα διάφορα βιβλία του Πετρόπουλου, σχέδια
του Μποστ, του Καραβούζη, του Τσόκλη, του Καναβάκη, τα ερωτογραφικά σχέδια για
την ποιητική συλλογή «In Berlin» που ο Πετρόπουλος δημοσίευσε μόνο στα
αγγλικά. Κι ακόμα πλήθος πορτρέτα του Πετρόπουλου ζωγραφισμένα από τον
Αργυράκη, τον Σπεράντζα, τον Μάθεση, τον Καραβούζη ή τον Φασιανό.

Είναι έπειτα το εκλογικό του βιβλιάριο ­ «δεν ψήφισα ποτέ στην Ελλάδα» ­ και
τα έγγραφα της φυλακής (1972-1973), οι προσωπικές του φωτογραφίες και η
αλληλογραφία του. Τα γράμματα που του έστειλαν ο Καστοριάδης, ο Ελύτης, ο
Καρούζος (σήμερα ένα από αυτά τα ανέκδοτα δημοσιεύεται στα «ΝΕΑ»), ο Μάριο
Βίττι, ο Χατζιδάκις, ο Σκαρίμπας κ.ά. Είναι το μόνο απόρρητο υλικό, που θα
ανοιχθεί μετά τον θάνατό του και θα δημοσιοποιηθεί μόνο με άδεια των
επιστολογράφων ή των κληρονόμων τους.

Τέλος, είναι το χειρόγραφό του για το βιβλίο του «Το παράθυρο στην Ελλάδα»,
απ' όπου προκύπτει ο τρόπος που εργάζεται, αλλά και τα σαράντα βιβλία του, τα
οποία εντάσσονται αυτόματα στη Βιβλιοθήκη της Γενναδείου και είναι προσβάσιμα
στο κοινό της. Κι ακόμα το αντίτυπο των «Ρεμπέτικων» που ανήκε στον Σκαρίμπα
με τις υπογραφές γνωστών ρεμπετών κ.ά.

Απ' όλα αυτά προκύπτει η πολυπραγμοσύνη αυτού του συγγραφέα, αλλά κατά κάποιον
τρόπο και η ανεπίσημη ιστορία αυτού του αιώνα.

Ο Ηλίας Πετρόπουλος

Στην οδό Μουφτάρ, εκεί στην αριστερή όχθη του Σηκουάνα, όπου συγκεντρώνονται
τα περισσότερα ελληνικά εστιατόρια, στο Παρίσι, κοντά στις γειτονιές των
φοιτητών, κατοικεί ο Ηλίας Πετρόπουλος. Σε ένα σπίτι του 18ου αιώνα, όπου
φθάνεις ανεβαίνοντας μια στενή επικίνδυνη ξύλινη σκάλα.

Το βασίλειό του είναι... ένας διάδρομος. Είναι τόσα τα βιβλία, τα λεξικά του ­
«χωρίς λεξικά δεν μπορείς να δουλέψεις» ­ οι φάκελοι με χαρτιά και ντοκουμέντα
που τον περιστοιχίζουν, οι δίσκοι ­ ακούει πάντα μουσική όταν γράφει ­ τα
σχέδια και οι τολμηρές φωτογραφίες που συμπληρώνουν το ντεκόρ, ώστε μετά βίας
χωράει μία καρέκλα για τον καλεσμένο του. Κι όμως, εκεί γεννιούνται όλα αυτά
τα βιβλία του που χαρτογραφούν τον ελληνικό υπόκοσμο, την παραδοσιακή τέχνη,
τη γλώσσα και τις συνήθειες του ελληνικού λαού, την επίδραση των τουρκικών
παραδόσεων στις ελληνικές, τις ιστορικές μνήμες. Εκεί καλλιεργεί μία στενή
σχέση με εκείνες τις εκφάνσεις της ελληνικής καθημερινότητας που μέχρι πριν
από λίγα χρόνια δεν τις κατέγραφε κανείς, είτε γιατί δεν ήσαν καθωσπρέπει είτε
γιατί δεν συμβάδιζαν με την κατεστημένη ηθική είτε γιατί κρίνονταν πολύ
ταπεινές ή ασήμαντες.

Εκεί συμπληρώνει την «Ιστορία της Καπότας» (θα κυκλοφορήσει από τις Εκδόσεις
Νεφέλη), γράφει για την επανάσταση που έφερε το «Κλύσμα» ή για τη σημασία της
«Κλανιόλας», μελετά την ιστορία της «Τραγιάσκας» και τη σχέση του Έλληνα με το
καπέλο (το σχετικό βιβλίο θα κυκλοφορήσει από τις Εκδόσεις Πατάκης), ταξινομεί
το αρχείο του με φωτογραφίες από τα ελληνικά νεκροταφεία. Εκεί διορθώνει το
«Πολιτικό Λεξικό» του, που είναι σίγουρος ότι θα ενοχλήσει πολλούς και
συμπληρώνει τις 7.000 λέξεις που έχει καταγράψει από τη γλώσσα της σύγχρονης
νεολαίας και οι οποίες θα ενταχθούν σε ένα βιβλίο με τίτλο «Τα φλοράδικα».
«Είναι οικονομικό να δουλεύεις πολλά βιβλία ταυτόχρονα», σχολιάζει...

Από εκεί λοιπόν στέλνει κάθε χρόνο διάφορες κούτες με φωτογραφίες, επιστολές,
άρθρα ή ντοκουμέντα για τον εμπλουτισμό του Αρχείου του στη Γεννάδειο Βιβλιοθήκη.

«Δεν νοσταλγώ την Ελλάδα», τονίζει στα «ΝΕΑ» κι ας ζει εδώ η 34χρονη κόρη του
Λήδα, μία αρχιτεκτόνισσα. «Και δεν έχω διάθεση να επιστρέψω. Φοβάμαι μη
στεναχωρεθώ». Δεν είναι τυχαίο ότι ακόμα επικρέμαται πάνω του μια καταδίκη σε
τέσσερις μήνες φυλάκιση για εξύβριση της θρησκείας. Ούτε είναι τυχαίο ότι
εκτός από την καταδίκη του για τα «Ρεμπέτικα» που πρωτοκυκλοφόρησαν χωρίς την
άδεια της ελληνικής λογοκρισίας το 1968, καταδικάστηκε το 1972 για το ποίημα
«Σώμα» και το 1980 για την έκδοση του βιβλίου «Εγχειρίδιον του Καλού Κλέφτη».

«Με λένε αναρχικό, εξηγεί, και όμως πιστεύω ότι οι αναρχικοί είναι και αυτοί
μια μαφία. Με λένε αιρετικό και πορνογράφο, όμως, η σύντροφος μου, η Μαίρη
Κουκουλέ, με λέει πουριτανό. Κομπολόι δεν είχα ποτέ και σιχαίνομαι τα
ναρκωτικά. Το μόνο μου χαρακτηριστικό είναι ότι δεν υπακούω σε κανένα δόγμα.
Όλα θέλω να τα ψαύω και να υπογραμμίζω τις αντιφάσεις τους. Εκείνο που μ'
ενδιέφερε πάντα, ήταν να μη βλέπω όπως βλέπουν οι άλλοι. Δάσκαλός μου σ' αυτό
ήταν ο Πεντζίκης. Εκείνος μ' έμαθε να βλέπω τα πράγματα ανορθόδοξα,
στερεοσκοπικά, παλαβιάρικα».

Τώρα που έχασε δύο μεγάλους φίλους του στο Παρίσι, τον ζωγράφο Τοπόρ και τον
Κορνήλιο Καστοριάδη, ο Πετρόπουλος ρίχτηκε με ζήλο στην προετοιμασία ενός
μεγάλου λευκώματος με 400 φωτογραφίες, κριτικογραφία, θετική και αρνητική, και
επιστολές διασήμων προς αυτόν. Η έκδοση αυτή, με τίτλο «Ηλίας Πετρόπουλος. Τα
εβδομήντα χρόνια», θα έχει εξώφυλλο έναν πίνακα του, επίσης φίλου του, Τσόκλη,
και θα κυκλοφορήσει τούτη τη χρονιά από τις Εκδόσεις Πατάκης.

Αλλά ο συγγραφέας διευκρινίζει: «Δεν πρόκειται για αυτοβιογραφία. Δεν θα γράψω
ποτέ κάτι τέτοιο. Το βρίσκω πολύ ναρκισσιστικό». Και προσθέτει: «Εγώ γράφω
ποιήματα, αλλά δεν παριστάνω τον ποιητή. Και ο προσδιορισμός "λαογράφος", μου
φθάνει και μου περισσεύει». Πρόκειται πάντως για έναν ιδιότυπο λαογράφο που,
όπως λέει: «Μόνον παρουσιάζω στοιχεία. Ποτέ δεν εξηγώ. Αφήνω τον αναγνώστη να
βγάλει μόνος του τα συμπεράσματά του. Δεν φθάνω σε θεωρίες».

Για τις γλώσσες των διαφόρων κοινωνικών ομάδων που έχει μελετήσει, έχει πάντως
σαφή άποψη.

«Η πιο εύφωνη γλώσσα, η ομορφότερη, είναι η μάγκικη (π.χ. φέρτον/ε) που τη
μιλούσαν ωραία οι Αρβανίτες. Τα πιο γλυκά ελληνικά τα μιλούσαν οι Σμυρνιοί, μ'
αυτό π.χ. το διπλό "λάμδα" τους. Η πιο κλειστή γλώσσα είναι η γλώσσα των
πρεζάκηδων, πιο κλειστή και από τα καλλιαρντά, που κατέγραψα 3.300 λέξεις.
Τώρα ετοιμάζω τα "φλοράδικα" από τη γλώσσα των νέων. "Φλόρος" είναι μια παλιά
μάγκικη λέξη που σημαίνει μαμμόθρεφτο. Ήταν εκείνα τα παιδιά που είχαν πάντα
χαρτζιλίκι και ξηγιόνταν χωροφυλακίστικα. Τώρα είναι αυτοί που λένε "μη μου τη
λες" (μη μου τη βγαίνεις) ή "έγινε της Πόπης", ή "αχταρμάς" ­ λέξη που
προέρχεται από μέθοδο ειδικής κλοπής στα πεζοδρόμια, κ.λπ.».

Το βιβλίο όμως της ζωής του είναι άλλο, όπως λέει. Δεν είναι τα «Ρεμπέτικα»
ούτε τα ερωτογραφικά κείμενά του με τις τολμηρές εικαστικές απεικονίσεις.
Είναι ένα βιβλίο που ετοιμάζει με τίτλο «Ελλάδος Κοιμητήρια», γιατί «τα
νεκροταφεία είναι πραγματικές πόλεις, με πλατείες, λαϊκές συνοικίες κ.λπ.».
Εκεί θα μελετά «την κηδεία ως παρέλαση, την αρχιτεκτονική των τάφων, την
πολεοδομία των νεκροταφείων κ.λπ. Τελικά δεν είμαι ρεμπετολόγος. Είμαι
θανατολόγος, με ό,τι αυτό σημαίνει».

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16048P041</ED>
<ID>
ID:136626

</ID><URL>http://ta-nea.dolnet.gr/neaweb/neafile.print_unique?e=A&f=16048&m=P04&aa=1</URL></REF>


Article

<CATEGORY>vin09</CATEGORY>

 <H5>Για ζωγράφους
</H5><H2>ΤΟ ΠΝΕΥΜΑ του τόνου
</H2>
<AUTHOR>ΓΙΩΡΓΟΣ ΣΚΟΥΡΤΗΣ</AUTHOR>

Ξεκίνησα να γράφω από ένδεια. Ζωγράφος ήθελα να γίνω. Είχα ζωγραφίσει δύο τρία
πραγματάκια, μου άρεσαν, και είχα πάρει την απόφαση. Έλα όμως που η ζωγραφική
ήταν, και είναι, από τα πιο ακριβά «χόμπι»! Μπογιές, τελάρα, πινέλα... Και δεν
υπήρχε φράγκο! Και μια μέρα που πήγα σ' ένα χαρτοπωλείο να πάρω χαρτί
ζωγραφικής, πήρα χαρτί απλό. Με μια δραχμή πέντε κόλλες. Με συμπάθησε και η
πωλήτρια και κάθε φορά αντί για πέντε μου έβαζε κρυφά δεκαπέντε. Έτσι, λοιπόν,
άρχισε το κακό. Αντί για ζωγράφος το ξεκίνησα για πεζογράφος. Και από τότε μου
έχει μείνει το απωθημένο, με την καλή έννοια, της ζωγραφικής. Όλο λέω να το
κάνω και όλο το αναβάλλω. Και όποτε πάω σε έκθεση ζηλεύω αφόρητα. Και έχουμε
τόσους πολλούς και τόσο καλούς ζωγράφους! (Σχεδόν έχω σταματήσει πια να
πηγαίνω σε εκθέσεις, από τη ζήλεια μου). Προχθές όμως το ξανάκανα. Πήγα στις
«Νέες Μορφές» και είδα την τελευταία δουλειά του Αχιλλέα Χρηστίδη. Περνώντας
από τη Βαλαωρίτου μπείτε μέσα να ρίξετε μια ματιά. Είμαι σίγουρος ότι θα
μείνετε για πολλή ώρα. Εξαιρετική δουλειά. Και πρωτότυπη. Χρώματα, σχέδια,
συνθέσεις, φαντασία στην πραγμάτωση του θέματος, απρόσμενες λεπτομέρειες
«αφήγησης»... Έμαθα ότι τα έργα γίνονται ανάρπαστα. Προλάβετε, τουλάχιστον, να
τα δείτε. (Και να σκεφτεί κανείς ότι ο Χρηστίδης είναι σχετικά νέος και
σχετικά άγνωστος στους πολλούς. Μήπως είναι γνωστή η Λιλή Ελευθερίου;
Καταπληκτική ζωγράφος! Ή μήπως είναι γνωστός ο άλλος ­ για μένα μεγάλος
ζωγράφος ­ ο Θόδωρος Μήνας; Αυτός και αν είναι παντελώς άγνωστος! Ποτέ του δεν
θέλησε να κάνει έκθεση. Ξέρετε πόσα έργα πρέπει να έχει; Γύρω στις δέκα
χιλιάδες! Ρωτήστε τον Φασιανό να σας πει, ξέρει αυτός).

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16048P061</ED>
<ID>
ID:136627

</ID><URL>http://ta-nea.dolnet.gr/neaweb/neafile.print_unique?e=A&f=16048&m=P06&aa=1</URL></REF>


Article

<CATEGORY>vin09</CATEGORY>

 <H5>61.000 ΕΙΣΙΤΗΡΙΑ ΓΙΑ ΤΟΝ «ΤΙΤΑΝΙΚΟ», 16.000 ΓΙΑ ΤΗΝ ΤΑΙΝΙΑ ΤΟΥ ΑΝΤ. ΚΟΚΚΙΝΟΥ
</H5><H2>Θριάμβευσαν και Δαβίδ και Γολιάθ!
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Και ο «Τιτανικός» και «Ο αδελφός μου κι εγώ» του Αντώνη Κόκκινου κολυμπούν σε
πελάγη ευτυχίας και... χιλιάδων εισιτηρίων στις ελληνικές αίθουσες

Αναμενόμενος ο θρίαμβος του Γολιάθ «Τιτανικού» ­ της ακριβότερης ταινίας στην
ιστορία του κινηματογράφου ­ που στο τριήμερο εκτοξεύθηκε στον αριθμό ρεκόρ
των 61.000 εισιτηρίων. Αλλά και ο... Δαβίδ, ο ελληνικός κινηματογράφος δεν τα
πήγε καθόλου άσχημα: «Ο αδελφός μου κι εγώ» του Αντώνη Κόκκινου θα άγγιζε
μέχρι χθες τους 16.000 θεατές και «Ο κύριος με τα γκρι» του Περικλή Χούρσογλου
θα πλησίαζε 25.000 σινεφίλ (σε δέκα μέρες προβολής του).

Θύελλα στα ταμεία των 23 κινηματογράφων που άρχισαν από την Παρασκευή να
παίζουν τον γιγαντιαίο και ασταμάτητα διαφημιζόμενο «Τιτανικό» και γέμισαν με
«όσους χωρούσαν». Την Παρασκευή μετρήθηκαν 13.000 θεατές, το Σάββατο 24.000
και άλλοι 24.000 χθες, Κυριακή, ανεβάζοντας στο ζενίθ το θερμόμετρο στην
κινηματογραφική πιάτσα. Η πρόβλεψη για το (υπερ)τρίωρης διάρκειας φιλμ του
Τζέιμς Κάμερον είναι να κλείσει την πρώτη βδομάδα προβολής του ­ την ερχόμενη
Παρασκευή ­ με 100.000 θεατές, αριθμός που θα το φέρει μεταξύ των
εμπορικότερων ταινιών πολλών δεκαετιών στους ελληνικούς κινηματογράφους.

Ενδεικτικό της αντίστροφης μέτρησης (προς το καλύτερο, δηλαδή) για το εγχώριο
σινεμά, είναι πως... τόλμησε την ίδια εβδομάδα με τον «Τιτανικό» να βγει στις
αίθουσες το νέο φιλμ του Αντώνη Κόκκινου «Ο αδελφός μου κι εγώ», αλλά ­ ω του
θαύματος ­ δεν κατατροπώθηκε. Κάθε άλλο μάλιστα... Την Παρασκευή, πρώτη μέρα
προβολής του, έκοψε σε Αθήνα - Πειραιά 3.200 εισιτήρια σε επτά
κινηματογραφικές αίθουσες, το Σάββατο 5.300 και έφτασε μέχρι και χθες τις
16.000. Ψύχραιμες προβλέψεις υπολογίζουν ότι την πρώτη εβδομάδα προβολής του
θα ξεπεράσει τις 60.000 πανελλαδικά! Αξίζει να αναφερθεί ότι πάει στις
κινηματογραφικές αίθουσες καλύτερα από την προηγούμενη ταινία του Αντώνη
Κόκκινου, το «Τέλος εποχής», που θεωρείται και η μεγαλύτερη εμπορική επιτυχία
του εγχώριου σινεμά στη δεκαετία του '90, με 200.000 εισιτήρια.

Τα καλά νέα, όμως, για το ελληνικό σινεμά δεν σταματούν εδώ, καθώς «Ο κύριος
με τα γκρι» του Περικλή Χούρσογλου ­ μια ταινία χαμηλόφωνη, άνευ
«πυροτεχνημάτων» κάθε είδους ­ αναμενόταν μέχρι και χθες, δεκάτη μέρα προβολής
του, να αγγίξει τους 25.000 θεατές! Ας αναφερθεί πως η ταινία αυτή έκανε τη
δεύτερη Παρασκευή προβολής της 200 περισσότερα εισιτήρια από την πρώτη, όπως
και το δεύτερο Σάββατο, που έκοψε 1.000 εισιτήρια παραπάνω. Κάτι που δείχνει
πως η διαφήμιση της ταινίας πάει «από στόμα σε στόμα».

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16048P062</ED>
<ID>
ID:136676

</ID><URL>http://ta-nea.dolnet.gr/neaweb/neafile.print_unique?e=A&f=16048&m=P06&aa=2</URL></REF>


Article

<CATEGORY>vin09</CATEGORY>

 <H2>600.000 για τους Θησαυρούς του Αγίου Όρους
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

Τις 600.000 ανθρώπους έφθασαν οι επισκέπτες της έκθεσης των «Θησαυρών του
Αγίου Όρους», ενώ οι νέοι όροι λειτουργίας που διαμόρφωσαν οι διοργανωτές
καταφέρνουν πλέον να βάλουν σε τάξη τους χιλιάδες των επισκεπτών που
συνωστίζονται καθημερινά στους χώρους του Μουσείου Βυζαντινού Πολιτισμού.

Η έκθεση είναι ανοιχτή κάθε Δευτέρα από τις 12.30 έως τις 7 το απόγευμα και
από την Τρίτη έως και την Κυριακή από τις 8 το πρωί έως τις 7 το απόγευμα. Έως
τις 31 Μαρτίου η είσοδος θα είναι ελεύθερη για το κοινό τις Κυριακές.

Τα γκρουπ δεν μπορούν να επισκέπτονται την έκθεση Δευτέρα έως Παρασκευή από
τις 12 το μεσημέρι έως τις 4 το απόγευμα ­ ώρες που έχουν καθορισθεί για τις
επισκέψεις σχολείων. 
Τα σχολεία μπορούν να επισκέπτονται την έκθεση με συνοδεία καθηγητή για κάθε
ομάδα 25 παιδιών και μόνο ύστερα από συνεννόηση με τη γραμματεία της έκθεσης.

Πέραν της έκθεσης των «Θησαυρών του Αγίου Όρους» συνεχίζονται:

Έως το Σάββατο 31 Ιανουαρίου: Η έκθεση «Μέγας Αλέξανδρος και Ανατολή» στο
Κυβερνείο. Καθημερινά από τις 9 το πρωί έως τις 9 το βράδυ και τη Δευτέρα από
τις 2 το μεσημέρι έως τις 9 το βράδυ. 
Στο πλαίσιο της έκθεσης την ερχόμενη Παρασκευή 30 Ιανουαρίου ο Γάλλος
καθηγητής J.Υ. Empereur που προΐσταται των ανασκαφών στην Αλεξάνδρεια της
Αιγύπτου θα παρουσιάσει τα αποτελέσματα των ερευνών που διεξάγει την τελευταία
δεκαετία στην περιοχή.

* Η αναδρομική έκθεση του Φιλοποίμενος Κωνσταντινίδη. Στο Πολιτιστικό Κέντρο
Θεσσαλονίκης του Μορφωτικού Ιδρύματος της Εθνικής Τράπεζας. Καθημερινά (εκτός
Δευτέρας) από τις 10 το πρωί έως τις 2 το μεσημέρι και από τις 6 έως τις 9 το βράδυ.

Έως τις 15 Φεβρουαρίου: Η αναδρομική έκθεση του Αλέξη Ακριθάκη στο Μακεδονικό
Μουσείο Σύγχρονης Τέχνης. Καθημερινά από τις 10 το πρωί έως τις 2 το μεσημέρι
και από τις 6 έως τις 9 το βράδυ, την Κυριακή από τις 11 το πρωί έως τις 3 το
απόγευμα (Δευτέρα κλειστά).

Έως τις 21 Φεβρουαρίου: Η έκθεση «Το ελληνικό κόσμημα: 6.000 χρόνια παράδοση»
στην Βίλα Μπιάνκα της Θεσσαλονίκης.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16048P063</ED>
<ID>
ID:136711

</ID><URL>http://ta-nea.dolnet.gr/neaweb/neafile.print_unique?e=A&f=16048&m=P06&aa=3</URL></REF>


Article

<CATEGORY>vin09</CATEGORY>

 <H5>Χρώματα και πετούμενα
</H5><H2>ΒΙΒΛΙΟπαρουσίαση
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

ΔΗΜΗΤΡΑ ΛΑΜΠΡΕΤΣΑ. Πετούμενο. Ζωγραφική - κείμενα -
φωτογραφία. Αθήνα, εκδόσεις «Καλαυρία», 1997.
Σελ. 100.

Ένα ποιητικό ταξίδι μέσα από χρώματα, λέξεις και φωτογραφίες είναι το
βιβλίο της Δήμητρας Λαμπρέτσα, η οποία υπογράφει τις ζωγραφικές, τις
φωτογραφίες αλλά και τα σύντομα κείμενά του που είναι τυπωμένα σε έξι γλώσσες
­ ελληνικά, αγγλικά, γαλλικά, ισπανικά, ιταλικά και ιαπωνικά. Το βιβλίο, που
εκπροσώπησε την Ελλάδα στη Διεθνή Συνάντηση της UNESCO για τις Γυναίκες και
την Ειρήνη στα Βαλκάνια, κηρύττει ­ ουτοπικά φοβάμαι ­ την επιστροφή στην
απλότητα με στόχο τη σωτηρία του περιβάλλοντος και με αφετηρία τα παιδιά. «Να
πάρουμε από τα χέρια τους τη συνθετική φαντασία, να τους ξαναδώσουμε μπογιές,
βιβλία, σβούρες, έλικες, ξύλινα αυτοκινητάκια και έτσι το ξύλο να ξαναγυρίζει
στη γη που το γέννησε», γράφει η δημιουργός του βιβλίου. Χρώματα παλ που
κάποτε ζωηρεύουν, γαλάζια της θάλασσας και ώχρες, απαλά φούξια και κόκκινα,
ροζ και βεραμάν, πουλιά και λουλούδια και φιγούρες ανθρώπινες, οι φωτογραφίες
ενός τεχνίτη του ξύλου, λέξεις που «παίζουν» και ένα «άρωμα» από τον «Γλάρο
Τζόναθαν Λίβινγκστον» απαρτίζουν το κομψό βιβλίο, που χωρίζεται σε εννέα
ενότητες με βάση τις λέξεις Πτητική Έκφραση Ταπεινής Οντότητας. Υλικό Μνήμης.
Ένωση. Νίκη. Ολοκλήρωση, που τα αρχικά τους σε ακροστιχίδα σχηματίζουν τον
τίτλο του βιβλίου: Πετούμενο.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16048P064</ED>
<ID>
ID:136734

</ID><URL>http://ta-nea.dolnet.gr/neaweb/neafile.print_unique?e=A&f=16048&m=P06&aa=4</URL></REF>


Article

<CATEGORY>vin09</CATEGORY>

 <H5>ΤΗΛΕΚΡΙΤΙΚΗ
</H5><H2>Αθλιότητες με νέο όνομα
</H2>
<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

<H3>Νέος χρόνος, νέες εκπομπές. Μόλις ξεκίνησε το 1998, μαζί με τις καθιερωμένες
εκπτώσεις εμπορικών ειδών, άρχισε και η ανανέωση του τηλεοπτικού προγράμματος.
Στην πραγματικότητα όμως, τίποτα αληθινά καινούργιο δεν φάνηκε στον τηλεοπτικό
ορίζοντα. Απλώς άλλαξε ο Μανωλιός κι έβαλε τα ρούχα του αλλιώς.
</H3>
Το νεοφανές, μέσα στα όρια της αφόρητης λαϊκούρας, έμοιαζε με αναπλήρωμα των
γνωστών «ριάλιτι σόου» κι έκανε πρεμιέρα Σάββατο βράδυ στον Antenna. Τίτλος,
«Τώρα είναι η σειρά σου» και οικοδεσπότης ο Ανδρέας Μικρούτσικος. Πρόκειται,
λέει, για ψυχαγωγική εκπομπή και... «βήμα λόγου», όπου ο κάθε καλεσμένος θα
κάνει και θα λέει τα δικά του, μέχρι να βαρεθούν οι παρόντες θεατές. Κανόνας
του παιχνιδιού: όποιος ξεπεράσει το ενάμισι λεπτό αμείβεται αναλόγως μ' ένα
ποσό που αρχίζει από 300.000 δραχμές. Αυτά, σημειωτέον, απέναντι ακριβώς από
την εκπομπή της Βάσιας Τριφύλλη «Η ώρα η καλή»! (Mega).

Πρώτη καλεσμένη μια κοπέλα που εργάζεται τη νύχτα ως μπαργούμαν και παράλληλα
σπουδάζει. Τη διαδέχεται ο Μπάμπης, με κατακόκκινο σακάκι, που δηλώνει ότι
έχει φιλήσει 10.000 γυναίκες και έχει κάνει έρωτα με άλλες 2.000! Δεν
παντρεύεται όμως. Διότι «άπαξ και παντρευτείς Ελληνίδες, σε κερατώνουν». Το
κοινό διαμαρτύρεται. Και ο Μπάμπης λέει: «άσ' τους να γαβγίζουν».

Θέληση

Ο επόμενος που παρουσιάζεται στην εκπομπή, ύστερα από έναν... «τεχνολόγο»
τραγουδιστή, είναι μια συμπαθέστατη κοπέλα, ανάπηρη, που έχει χάσει το πόδι
της από το γόνατο και κάτω. Η οδύσσεια του κοριτσιού, η τρομερή θέλησή της να
ξεπεράσει τον ακρωτηριασμό και κυρίως η χαμογελαστή εικόνα που παρουσιάζει σού
σκλαβώνει την καρδιά. Στη συνέχεια, όμως, όλα επανέρχονται στην αθλιότητα.
Γηραιός βοτανολόγος που πουλάει μαντζούνια για καλό σεξ σε μεγάλη ηλικία
(σ.σ.: τσουκνίδες, δυόσμο, βασιλικό, φασκόμηλο), φανατικός ποδοσφαιρόφιλος που
ονειρεύεται ως οπαδός της ΑΕΚ «να λειτουργήσει η Αγία Σοφία της
Κωνσταντινούπολης», και ένας ταξιτζής που θέλει να γίνει τηλεπαρουσιαστής,
εκλαμβάνονται σαν αντικείμενα πλάκας, ενώ το κοινό της εκπομπής γιουχάρει
άγρια. Επιπλέον, γέρνοντας προς το αλαλούμ, το «νέο ψυχαγωγικό» πρόγραμμα του
Antenna φθάνει σε οριακά σημεία ακρότητας όταν π.χ. «ξεφωνίζει» τραγουδιστή
και ρίχνει επάνω του νάιλον κουρτίνα που τον σκεπάζει, ενώ το κοινό σφυρίζει
και αλαλάζει από ευχαρίστηση.

Έτσι, ο κύριος Μικρούτσικος, χωρίς να απομακρυνθεί από το σκουπιδοσόου της
δυστυχίας, αλλάζει περιεχόμενο στη νέα του εκπομπή. Εδώ έχουμε ανατροπή του
ανθρώπινου υλικού και της χρήσης του. Ο κόσμος στις κερκίδες της εκπομπής, ως
δείγμα των θεατών που έβλεπαν και βλέπουν τα σόου της δυστυχίας, δεν είναι πια
παθητικός αλλά μετέχει, είναι παρών, αποφασίζει και προπάντων γιουχάρει, εκεί
στο ίδιο στούντιο, δίπλα στον παρουσιαστή που, επιπλέον, υποτίθεται ότι
ελέγχει. Ιδού ο απατηλός θρίαμβος της κολπατζούς τηλεόρασης των ριάλιτι σόου
που στο βάθος, βέβαια, ποτέ δεν αλλάζει.

Η τζαζ

Νέα εκπομπή άρχισε το Σάββατο ώρα 8 μ.μ. στη ΝΕΤ. Είναι η «Τζαζ και οι
μουσικοί της Jazz Collection», σειρά ντοκιμαντέρ γαλλικής παραγωγής.
Παρουσιαστής ο Λεωνίδας Αντωνόπουλος, έξοχα επεξηγηματικός στον πρόλογό του
δίδει ένα θαυμάσιο πορτρέτο του Λούις Άρμστρονγκ.

Η μαγεία της μουσικής, ο Μεσοπόλεμος, η Νέα Ορλεάνη και τα πολύτιμα φιλμ
αρχείου έδωσαν μια μαγική οπτικοακουστική σύνθεση και μαζί την πλούσια σε
στοιχεία βιογραφία του μεγάλου τρομπετίστα.

Κατατοπισμένος εξαρχής, από τον παρουσιαστή, ο θεατής αφέθηκε χωρίς απορίες
στην εξιστόρηση της ζωής του Άρμστρονγκ, που ξεκίνησε από τα παιδικά του
χρόνια και έφθασε μέχρι και τις ταινίες στις οποίες είχε πάρει μέρος, όπως το
θαυμάσιο «Αλό Ντόλι» με την Μπάρμπαρα Στρέισαντ. 
Ποτέ άλλοτε δεν είχαμε δει την περίοδο του Μεσοπολέμου και τα πρώτα χρόνια
μετά τον Β' Παγκόσμιο Πόλεμο, μέσα από την οπτική γωνία της μαύρης κουλτούρας.
Ένα μικρό ευρωπαϊκό αριστούργημα.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16048P071</ED>
<ID>
ID:136628

</ID><URL>http://ta-nea.dolnet.gr/neaweb/neafile.print_unique?e=A&f=16048&m=P07&aa=1</URL></REF>


Article

<CATEGORY>vin09</CATEGORY>

 <H2>Νέα 24ωρη απεργία στην ΕΡΤ
</H2>
Ζάπινγκ μόνον στα ιδιωτικά κανάλια θα μπορούμε να κάνουμε αύριο, Τρίτη, καθώς
η ΠΟΣΠΕΡΤ, ο συνδικαλιστικός φορέας των εργαζομένων στην ΕΡΤ, αποφάσισε νέα
24ωρη απεργία με αφορμή και πάλι την «εν κρυπτώ τροπολογία στο άσχετο προς τις
εργασιακές σχέσεις φορολογικό νομοσχέδιο», όπως υποστηρίζει σε σχετικό δελτίο Τύπου.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16048P072</ED>
<ID>
ID:136677

</ID><URL>http://ta-nea.dolnet.gr/neaweb/neafile.print_unique?e=A&f=16048&m=P07&aa=2</URL></REF>


Article

<CATEGORY>vin09</CATEGORY>

 <H2>Συζήτηση Βέλτσου - Κ. Ψυχοπαίδη
</H2><H2></H2>
Ο Γιώργος Βέλτσος συζητά απόψε στο «Μάτι του κυκλώνα» (ΝΕΤ, 00.30) με τον
καθηγητή πολιτικής φιλοσοφίας στο Πανεπιστήμιο Αθηνών Κοσμά Ψυχοπαίδη, για την
«Εξομολόγηση» του Ζαν Ζακ Ρουσώ. (Εκδόσεις «Ιδεόγραμμα»).

Το έργο (δύο τόμοι) τυπώθηκε στο τυπογραφείο του Χρήστου Δάρα (στο
τυπογραφείο του γίνεται και η κουβέντα του Γιώργου Βέλτσου με τον Κοσμά
Ψυχοπαίδη, σε μετάφραση Αλεξάνδρας Παπαθανασοπούλου.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16048P073</ED>
<ID>
ID:136712

</ID><URL>http://ta-nea.dolnet.gr/neaweb/neafile.print_unique?e=A&f=16048&m=P07&aa=3</URL></REF>


Article

<CATEGORY>vin09</CATEGORY>

 <H2>ΤΗΛΕ-πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Η αισθητική και οι απολύτως απαραίτητοι κανόνες της απουσιάζουν από την TV.
Πρόχειρες εκπομπές, απρόσεκτοι άνθρωποι παντού. Στο Star, η οικοδέσποινα του
«Χρυσού Κουφέτου» φουντώνει και ιδρώνει, για να πετύχουν τα προξενιά. Ο
ιδρώτας της κυλάει από τις μασχάλες της και μαρκάρει το φόρεμά της. Στο
Τηλε-Τώρα, δύο παρουσιάστριες παρουσιάζουν το υπερανθεκτικό καλσόν και, στο
κοντινό πλάνο, η κάμερα αποκαλύπτει τα βρώμικα, απεριποίητα νύχια της μιας
παρουσιάστριας. Περισσότερο από ποτέ, καταλαβαίνει κανείς γιατί η καθαριότητα
είναι μισή αρχοντιά.

* Μία ώρα και δέκα λεπτά μετά τα μεσάνυχτα περίμεναν οι φίλαθλοι, να δουν στην
ΕΤ1 τη μαγνητοσκοπημένη μετάδοση του αγώνα Απόλλωνα - Παναθηναϊκού. Πήγε
μιάμιση και η προβολή καθυστερούσε. Σοφός προγραμματισμός του καναλιού.
Θεώρησε πως το παιχνίδι ήταν θρίλερ και επιδίωξε την υποβλητική ατμόσφαιρα της
προχωρημένης νύχτας.

* «Ο πρίγκιπας του σκότους». Θρίλερ με την υπογραφή του Τζον Κάρπεντερ από την
εποχή του '87, πρόβαλε αργά την Παρασκευή το Mega. Τότε που η «μόδα» στις
ταινίες τρόμου σχετιζόταν με τις αποκρυφιστικές δυνάμεις και όλες οι
απομακρυσμένες πόλεις της Αμερικής έθρεφαν τον δικό τους Σατανά. Καλή η
προσπάθεια του καναλιού, για να μας υπενθυμίζει τις έμμονες ιδέες του Χόλιγουντ.

* Καλεσμένος στην εκπομπή της ΕΤ3 «Βόλτα» ήταν ο δεύτερος γιος ­ στο τραγούδι
­ του Στράτου Διονυσίου, ο Στέλιος. Και η φωνή του, τα τραγούδια του, η
εμφάνισή του προκαλούσαν το ενδιαφέρον, τραβούσαν την προσοχή, καλούσαν τον
θεατή να τον ακούσει και να τον εκτιμήσει. Κι αυτό και θα συνέβαινε, αν δεν
υπήρχε ο οικοδεσπότης. Με ύφος βαρύ, ασήκωτο, παρόμοιο με τσαντισμένου ταξιτζή
προσφωνούσε τους θεατές, «χυμένος» στην καρέκλα μιας ταβέρνας με βαρέλια,
«φιλάρες και φιλαράκια», σέρνοντας τα φωνήεντα. Ε, όχι, δεν υπάρχει λόγος για
τέτοια... φιλική αντιμετώπιση.

* Το σαββατόβραδο της Τίνα Τέρνερ, η Παρασκευή του Κουέντιν Ταραντίνο, η
Δευτέρα του Ρόι Σάιντερ. «Τίνα», «Pulp Fiction», «Η παράσταση αρχίζει».
Ταινίες με μουσική, κίνηση και νόημα. Οι δεκαετίες του '80 και του '90
αποτυπώνονται στον χορό, στους διαλόγους και χάρη στις ιστορίες των
πρωταγωνιστών. Η Άντζελα Μπάσετ, ως Τίνα, βρίσκει τη δύναμη στον εαυτό της, η
Ούμα Θέρμαν φλερτάρει με τον θάνατο των χημικών ναρκωτικών ουσιών χορεύοντας
τουίστ και η Τζέσικα Λανγκ είναι ο αγγελικός θάνατος του χορευτή, που της
χαρίζει το τελευταίο του βλέμμα πριν σταματήσει η καρδιά του. Ταινίες κάτι
περισσότερο από πολύ καλές. Αλλά με ένα κοινό μειονέκτημα. Προβλήθηκαν πολύ
αργά. Το ίδιο ισχύει και με την αποψινή. Η «παράσταση αρχίζει» μισή ώρα μετά
τα μεσάνυχτα στο Mega. Γιατί προτεραιότητα έχει η ελληνικής επινόησης ερωτική
ιστορία α λα Ρωμαίου και Ιουλιέτας στους «Ψίθυρους καρδιάς».

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16048P074</ED>
<ID>
ID:136735

</ID><URL>http://ta-nea.dolnet.gr/neaweb/neafile.print_unique?e=A&f=16048&m=P07&aa=4</URL></REF>


Article

<CATEGORY>vin15</CATEGORY>

 <H5>Παράσταση με φαντασία
</H5><H2>ΤΗΛΕΟΡΑΣΗ ΔΕΥΤΕΡΑΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΜΙΟΥΖΙΚΑΛ ΚΑΙ ΜΕΛΛΟΝΤΟΛΟΓΙΚΗ ΠΕΡΙΠΕΤΕΙΑ
</H3>
Τα έχουμε δει άπειρες φορές, αλλά πώς να αντισταθείς και να μη ρίξεις, έστω
και... κλεφτές ματιές, στα φιλμ «Η παράσταση αρχίζει» και «Απόδραση από τη Νέα
Υόρκη»; Υπάρχουν όμως και άλλα καλά φιλμ σήμερα στα κανάλια...

Ο Ρόι Σάιντερ στο φιλμ του Μπομπ Φος «Η παράσταση αρχίζει», που άλλαξε τον...
ρου των μιούζικαλ στον κινηματογράφο

Ο Μπομπ Φος άλλαξε για πάντα τη «ματιά» μας για το τι σημαίνει μιούζικαλ με
την ταινία του «Η παράσταση αρχίζει» και ο Τζον Κάρπεντερ τον... ακολούθησε
για να μας δώσει ένα μοναδικό και αλλιώτικο, μελλοντολογικό, φιλμ φαντασίας με
την εφιαλτική του «Απόδραση από τη Νέα Υόρκη». Από τα άλλα ενδιαφέροντα φιλμ,
αναφέρουμε την εγχώρια «Προδοσία» του Κώστα Μανουσάκη και το «Δύο και όμοιοι»
του Κάρεν Άρθουρ.

Αναλυτικότερα, μεταξύ των ταινιών που προγραμματίζουν να δείξουν σήμερα τα
κανάλια είναι και οι παρακάτω:

«Ο περίεργος»

18.15 Star. Βιντεοφάρσα του Όμηρου Ευστρατιάδη με τον Στάθη
Ψάλτη να κάνει... ό,τι θέλει ως ιδιοκτήτης ξενοδοχείου που ψάχνει να βρει
ποιοι τον σαμποτάρουν. *

«Η προδοσία»

19.05 ΕΤ1. Καλογυρισμένο δράμα ­ '64 ­ του Κώστα Μανουσάκη από
ένα καλογραμμένο σενάριο ­ του σκηνοθέτη και του Άρη Αλεξάνδρου ­ με πολλά
βραβεία σε Φεστιβάλ Θεσαλονίκης, Μόσχας και συμμετοχή στις Κάννες.
Υποδειγματικοί οι Μάνος Κατράκης, Έλλη Φωτίου ­ η καλύτερη ερμηνεία της μαζί
με εκείνη στο «4080» ­ Πέτρος Φυσσούν. ***

«Η κυρία του Μπουρλέσκ»

21.15 SevenX (Lady of Burlesque). Πικάντικο φιλμ ­ '43 ­ του
βετεράνου Γουίλιαμ Γουίλμαν, με τους: Μπάρμπαρα Στάνγουικ, Έντουαρντ
Μπρόμπεργκ. (Διάρκεια: 91') **

«Απόδραση από τη Νέα Υόρκη»

22.00 Star (Escape from New York). Ο Τζον Κάρπεντερ δίνει την
καλύτερη, ίσως, ταινία του το '81, φτιάχνοντας ένα εφιαλτικό φιλμ
επιστημονικής φαντασίας. Βρισκόμαστε στο 1997 ­ ήδη, δηλαδή, το έχουμε
προσπεράσει! ­ σε μία Νέα Υόρκη που έχει μετατραπεί σε φυλακή υψίστης
ασφαλείας και τη λυμαίνονται διάφορες συμμορίες που καταφέρνουν, μάλιστα, να
απαγάγουν τον πρόεδρο της χώρας! Και από εδώ αρχίζει η φιλμική απόλαυση.
Παίζουν: Κερτ Ράσελ, Λι Βαν Κλιφ, Έρνεστ Μποργκνάιν, Ντόναλντ Πλέζανς.
(Διάρκεια: 99') *****

«Ο ιεροκήρυκας»

23.45 Antenna (Fall from grace). Τηλεταινία ­ '92 ­ της Κάρεν
Άρθουρ με τον Κέβιν Σπέισι (Όσκαρ β' ρόλου, στους «Συνήθεις υπόπτους») να
ερμηνεύει έξοχα τον εκκεντρικό αιδεσιμότατο της ταινίας. Δίπλα του, η
Μπερναντέτ Πίτερς («Οι σκλάβοι της Νέας Υόρκης») ως αλλοπαρμένη σύζυγός του.
(Διάρκεια: 100') **

«Η παράσταση αρχίζει»

00.30 Mega (All that jazz). Χρυσό Φοίνικα στις Κάννες είχε
κερδίσει ­ '80 ­ αυτό το ανεπανάληπτο μιούζικαλ του Μπομπ Φος, που είχε
λατρευτεί από τους σινεφίλ όλου του κόσμου. Ήρωάς της ένας σκηνοθέτης
θεατρικού μιούζικαλ, του οποίου η δημιουργία δεν ξεχωρίζει από την προσωπική
του ζωή και είναι δοσμένος με πάθος σ' αυτό που κάνει μέχρι να αφήσει, στην
κυριολεξία, την τελευταία του πνοή πάνω στο σανίδι. Μοναδικός ο Ρόι Σάιντερ ­
η καλύτερή του ερμηνεία ­ στον πρωταγωνιστικό ρόλο. Αέρινη η Τζέσικα Λανγκ,
υποδειγματικές οι Αν Ρέινκινγκ, Λίλαντ Πάλμερ. (Διάρκεια: 118') *****

«Δύο και όμοιοι»

02.30 Star (Two of kind). Η σχέση ενός εγγονού με τον παππού του
και οι προσπάθειές του να τον κάνει να ξεπεράσει τον θάνατο της γυναίκας του
και γιαγιάς του. Του Ρότζερ Γιανγκ, παραγωγής '82. (Διάρκεια: 97') **

«Απίθανη περιπέτεια»

03.30 Antenna (The amazing adventure). Ρομαντική κομεντί ­
αγγλικής παραγωγής '36 ­ του Άλφρεντ Ζάισλερ, με τους Κάρι Γκραντ, Μέρι
Μπράιαν. (Διάρκεια: 62') **

«Γκοτζίλα εναντίον Μέγκαλον»

04.40 Antenna (Godzilla us Megalon). Φανταστική περιπέτεια,
ιαπωνικής παραγωγής 1976. Μια από τις «χάρτινες» υπερπαραγωγές του ιαπωνικού
σινεμά, που ήταν στην εποχή τους «καλτ». (Διάρκεια: 79') **

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16048P081</ED>
<ID>
ID:136641

</ID><URL>http://ta-nea.dolnet.gr/neaweb/neafile.print_unique?e=A&f=16048&m=P08&aa=1</URL></REF>


Article

<CATEGORY>vin09</CATEGORY>

 <H5>ΝΕΟ ΕΡΓΟ ΤΟΥ ΣΥΓΓΡΑΦΕΑ ΣΤΟ ΘΕΑΤΡΟ ΕΞΑΡΧΕΙΩΝ
</H5><H2>Το «θρίλερ» του Σκούρτη
</H2>
Ο Τάκης Βουτέρης και η Κοραλλία Καράντη σε σκηνή από το νέο έργο του Γιώργου
Σκούρτη «Το θρίλερ του έρωτα»

Στο σύγχρονο ελληνικό έργο επανέρχεται ύστερα από 6 χρόνια το Θέατρο
Εξαρχείων, προγραμματίζοντας για τις 4 Μαρτίου το νέο έργο του Γιώργου
Σκούρτη, «Το Θρίλερ του Ερωτα», δέκα χρόνια μετά το ανέβασμα, από το Θέατρο
Τέχνης, του έργου του «Οι εκτελεστές».

Αυτή τη φορά, το θέμα του νέου έργου του Γιώργου Σκούρτη είναι ο βιασμός. Ο
βιασμός των γυναικών από τους άνδρες και των ανδρών από τους ψυχαναγκασμούς
της ανδροκρατικής εξουσίας. Σκηνοθέτης αλλά και πρωταγωνιστής της παράστασης
θα είναι ο Τάκης Βουτέρης μαζί με την Κοραλλία Καράντη (που κι αυτή έχει καιρό
να εμφανιστεί στο θέατρο).

Μέχρι τις 8 Φεβρουαρίου θα συνεχίζεται η παράσταση «Γυάλινος Ουρανός» του
Ντέιβιντ Χέαρ.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16048P101</ED>
<ID>
ID:136622

</ID><URL>http://ta-nea.dolnet.gr/neaweb/neafile.print_unique?e=A&f=16048&m=P10&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α΄ ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Διαλύοντας τον Χάρι. 5.00-7.00-9.00-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Ο κύριος με τα γκρι. 6.40-8.50-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Τζέιμς Μποντ 007: Το αύριο ποτέ
δεν πεθαίνει. 6.00-8.30-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Ο γκαφατζής της ζούγκλας.
6.30-8.30-10.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Το παιχνίδι. 6.00-8.30-11.00 μ.μ.

ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Τιτανικός. 6.15-10.00 μ.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Τιτανικός.
3.00-6.45-10.30 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Τιτανικός. 6.15-10.00 μ.μ.

ΑΘΗΝΑΙΟΝ CINEPOLIS PHILIPS 2. Η επίλεκτη. 5.30-8.10-10.50 μ.μ.

ΑΘΗΝΑΙΟΝ CINEPOLIS PHILIPS 3. Τιτανικός. 3.00-6.45-10.30 μ.μ.

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Condition). Τα φτερά της αγάπης. 6.30-8.45-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Το παιχνίδι. 6.00-8.30-11.00 μ.μ.

ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Ο κύριος με τα γκρι.
6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo). Ο
ψευταράς (Κ.). 6.45-8.45-10.45 μ.μ. Μαζί και η ταινία μικρού μήκους Bean.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Η γεύση του
κερασιού. 7.00-9.00-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Τιτανικός. 5.45-9.30 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Επτά χρόνια στο Θιβέτ. 6.00-8.30-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Τζέιμς Μποντ
007: Το αύριο ποτέ δεν πεθαίνει. 6.00-8.30-11.00 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Το παιχνίδι. 6.00-8.30-11.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition).
Τιτανικός. 5.45-9.30 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Η γεύση του
κερασιού. 7.00-9.00-11.00 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Προστάτης οικογένειας. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital).
Τιτανικός. 6.15-10.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS).
Τιτανικός. 5.45-9.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Προστάτης
οικογένειας. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Τιτανικός. 5.45-9.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Τζέιμς Μποντ 007: Το αύριο ποτέ δεν πεθαίνει.
5.10-7.40-10.15 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Προστάτης οικογένειας. 5.45-8.00-10.15 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 Dolby Stereo). Επτά
χρόνια στο Θιβέτ. 5.15-7.45-10.15 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Τιτανικός. 6.15-10.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Τιτανικός. 6.15-10.00 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Τζέιμς Μποντ 007: Το αύριο ποτέ δεν πεθαίνει. 5.20-7.50-10.20 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Ο κύριος με τα
γκρι. 6.30-8.45-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Πυροβολημένο ψάρι. 6.00-8.15-10.30 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Το παιχνίδι. 5.15-7.45-10.15 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Ο κύριος με
τα γκρι. 6.40-8.50-11.00 μ.μ.

ΑΤΤΙΚΟΝ Renault (Οδ. Σταδίου ~ 3228.821 Dolby Digital Air Condition).
Τιτανικός. 6.15-10.00 μ.μ.

ΑΦΑΙΑ (Καλλιθέα ~ 9595.534 Dolby Stereo). Το γλυκό πεπρωμένο. 6.30-8.45-11.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Τιτανικός. 11.00-15.15-19.15-23.30.

VILLAGE CENTRE Αίθουσα 2. Μοιραία βλάβη. 11.15-13.30-15.45-18.15-20.45-23.15-01.40.

VILLAGE CENTRE Αίθουσα 3. Η επίλεκτη. 11.45-14.30-17.15-20.00-22.45-01.30.

VILLAGE CENTRE Αίθουσα 4. Τζέιμς Μποντ 007: Το αύριο ποτέ δεν πεθαίνει.
18.45-21.40-00.20. Μόνος στο σπίτι 3. 11.20-13.50-16.20.

VILLAGE CENTRE Αίθουσα 5. Ο ψευταράς (Κ.). 11.30-13.45-16.00-18.15-20.30-23.00-01.15.

VILLAGE CENTRE Αίθουσα 6. Εραστές για μια νύχτα. 13.30-19.00-00.45. Θεωρίες
συνωμοσίας. 10.40-16.10-22.00.

VILLAGE CENTRE Αίθουσα 7. Ο γκαφατζής της ζούγκλας (Κ.).
10.30-12.45-15.00-17.15-19.30-21.45. Τιτανικός. 00.15.

VILLAGE CENTRE Αίθουσα 8. Τιτανικός. 12.15-16.15-20.15-00.15.

VILLAGE CENTRE Αίθουσα 9. Τζέιμς Μποντ 007: Το αύριο ποτέ δεν πεθαίνει. 11.45-14.15-17.00-19.45-22.30-01.15.

VILLAGE CENTRE Αίθουσα 10. Το παιχνίδι. 12.45-14.00-16.45-19.30-22.15-01.00.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Το παιχνίδι. 6.00-8.30-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα).
Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Τα φτερά της αγάπης.
7.00-9.00-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Το παιχνίδι. 5.30-8.00-10.30 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Τα φτερά της αγάπης.
6.10-8.20-10.30 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Ο κύριος με τα γκρι. 6.00-8.20-10.40 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΕΥΑ (Εμπεδοκλέους 121 Παγκράτι, Άγ. Αρτέμιος ~ 7629.215). Ο μικρός Κόλια.
8.30-10.30 μ.μ. Ηρακλής - Πέρα από τον μύθο κάθε μέρα: 4.30-6.30 μ.μ.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Εραστές για μια
νύχτα. 6.40-8.50-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Τιτανικός. 6.15-10.00 μ.μ.

INTEAL ARAMIS (Πανεπ/μίου 46 ~ 3826.720 Dolby Digital). Ο αδελφός μου κι εγώ.
6.10-8.20-10.30 μ.μ.

INTEAL ΜΑΡΟΥΣΙ ARAMIS (Λεωφόρος Κηφισίας 215 ~ 6129.169 Dolby Stereo). Ο
αδελφός μου κι εγώ. 6.10-8.20-10.30 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Τιτανικός. 6.15-10.00 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Ο κύριος με τα γκρι.
5.30-8.00-10.30 μ.μ.

ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Η επίλεκτη. 5.30-8.10-10.55 μ.μ.

ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Το παιχνίδι. 5.15-8.00-10.50 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo).
Τιτανικός. 6.15-10.00 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Ο αδελφός μου
κι εγώ. 5.00-7.00-9.00-11.00 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Η επίλεκτη.
5.30-8.15-10.40 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Εραστές για
μια νύχτα. 6.10-8.20-10.30 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Ο κύριος με τα γκρι.
6.00-8.05-10.15 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo). Ο
κύριος με τα γκρι. 6.00-8.05-10.15 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Ο αδελφός μου
κι εγώ. 6.50-9.00-11.10 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Η επίλεκτη.
6.15-8.35-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Πυροβολημένο ψάρι. 7.00-9.00-11.00 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Το παιχνίδι.
6.00-8.30-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Η επίλεκτη. 6.00-8.15-10.45 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Ο αδελφός μου κι εγώ. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Το παιχνίδι. 5.30-8.00-10.30 μ.μ.

ΣΙΝΕΡΑΜΑ (Οδός Αγ. Κυριακής 30, Π. Φάληρο ~ 9303.553-595, Dolby Stereo RS).
Τιτανικός. 6.15-10.00 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Επτά χρόνια στο Θιβέτ.
5.30-8.00-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Το παιχνίδι. 6.00-8.30-11.00 μ.μ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Η επίλεκτη. 3.50-6.00-8.10-10.30 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο ~ 2826.873, 2825.607, Dolby Stereo Digital SR).
Τιτανικός. 6.15-10.00 μ.μ. 
ΤΡΙΑ ΑΣΤΕΡΙΑ 2 (Νέο Ηράκλειο ~ 2826.873, 2825.607, Dolby Stereo Digital SR).
Το παιχνίδι. 8.10-10.30 μ.μ. Ο γκαφατζής της ζούγκλας. Κάθε μέρα ώρα 6.20 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Τα φτερά της αγάπης. 6.50-9.00-11.10 μ.μ.

ΦΑΛΗΡΟ 1 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Ο αδελφός μου κι εγώ. 6.30-8.35-10.40 μ.μ.

ΦΑΛΗΡΟ 2 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Τα φτερά της αγάπης. 5.45-8.00-10.15 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (Περιστέρι ~ 5711.105 Dolby Stereo). Τιτανικός. 6.30-10.15 μ.μ.

*

ΗΜΙΚΕΝΤΡΙΚΟΙ

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Έναρξη σε λίγες μέρες.

ΑΝΤΑΜΣ (Αιγάλεω ~ 5989.226 Dolby Stereo). Τιτανικός. 5.45-9.30 μ.μ.

ΒΥΖΑΝΤΙΟ (Αιγάλεω ~ 5985.071). Εραστές για μία νύχτα. 8.30-10.30 μ.μ. Ηρακλής
- πέρα από τον μύθο: 4.30-6.00 μ.μ.

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222, ~
7793.515-18). Ώρα 9.00 μ.μ.: Τρίτη: Ο Σαν Μικέλε έχει ένα ν κόκορα, των
Ταβιάνι. Παρ.: Η εγκληματική ζωή του Ντε Λα Κρουζ, του Μπουνιουέλ.

*

ΠΡΟΑΣΤΙΩΝ

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη, ~ 0294.99760). Διαλύοντας τον Χάρι.
8.45 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Θεωρίες
συνωμοσίας. 7.00-9.30 μ.μ. Δευτέρα: Κιν/κή Λέσχη.

ΛΕΣΧΗ ΦΙΛΩΝ ΚΝ/ΦΟΥ ΒΟΡΕΙΑΣ ΑΤΤΙΚΗΣ (Αγ. Στεφάνου - Δημαρχείο). Μόνο Κυριακή
8.30 μ.μ.: Η νύχτα των σαλτιμπάγκων.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Εραστές για μία
νύχτα. 6.00-8.00-10.15 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Τιτανικός. 5.40-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ

ΟΣΚΑΡ (Κρανίδι ~ 093246441). Πέμ.: Speed 2: Κρουαζιέρα με τον κίνδυνο (Κ.).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Παίζει μόνο
Πέμπτη - Κυριακή.

*

ΠΕΙΡΑΙΑ

Α΄ ΠΡΟΒΟΛΗΣ

ΑΝΕΣΙΣ (Σαλαμίνα ~ 4640.408). Παίζει μόνο Παρ.-Κυρ.

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Τιτανικός.
6.00-9.45 μ.μ. 
ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Το παιχνίδι. 5.15-7.45-10.15 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453).
Πυροβολημένο ψάρι. 6.00-8.20-10.45 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453).
Πυροβολημένο ψάρι. 6.00-8.20-10.45 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Ηρακλής - πέρα από τον μύθο (Κ.). 7.00-9.00 μ.μ.

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Θεωρίες συνωμοσίας.
8.00-10.30 μ.μ. Ηρακλής - πέρα από τον μύθο: 4.30-6.15 μ.μ.

ΔΗΜΟΤΙΚΟΣ ΜΟΣΧΑΤΟΥ ΚΙΝ/ΦΟΣ ΣΙΝΕ ΚΗΠΟΣ (Ηλεκτρικός σταθμός ~ 4816.276). Σάβ.
5.00 μ.μ., Κυρ. 6.00 μ.μ.: Γαβ στόρι.

ΖΕΑ (Πασαλιμάνι ~ 4521.388 Dolby Stereo Air Condition). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ.

ΚΙΝ/ΚΗ ΛΕΣΧΗ ΣΑΛΑΜΙΝΑΣ (Κέντρο νεότητας, παραλία Σαλαμίνας ~ 4655.789).
Σάββατο: ώρα 9.00 μ.μ.: Βαλκανιζατέr. Κυριακή: 7.00-9.00 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Αθώο σώμα. Ώρα 8.30 μ.μ. Τετάρτη ώρα 8.30 μ.μ.: Και ο Θεός έπλασε
τη γυναίκα.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Ο αδελφός μου κι εγώ. 6.05-8.10-10.15 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Ο κύριος με τα γκρι.
6.10-8.20-10.30 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Εραστές για μια
νύχτα. 6.00-8.00-10.00 μ.μ.

*

ΘΕΣΣΑΛΟΝΙΚΗΣ

Α΄ ΠΡΟΒΟΛΗΣ

ΧΕΙΜΕΡΙΝΟΙ

ΑΘΗΝΑΙΟΝ (~ 832.060 Dolby Stereo). Ο κύριος με τα γκρι. 7.00-9.00-11.00 μ.μ.

ΑΛΕΞΑΝΔΡΟΣ (~ 257.255 Dolby Stereo). Η επίλεκτη. 6.15-8.30-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Τζέιμς Μποντ 007: Το αύριο
ποτέ δεν πεθαίνει. 6.00-8.30-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Ο κύριος με τα γκρι. 7.00-9.00-11.00 μ.μ.

ΒΑΚΟΥΡΑ (~ 283.777 Dolby Stereo). Τα φτερά της αγάπης. 7.00-9.00-11.00 μ.μ.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Η επίλεκτη. 11.45-14.30-17.15-20.00-22.45-01.30 μ.μ.

VILLAGE CENTRE Αίθουσα 2. Ο ψευταράς. Παρ.-Πέμ.: 11.30-13.45-16.00-18.15-20.30-23.00-01.15.

VILLAGE CENTRE Αίθουσα 3. Μόνος στο σπίτι Νο 3. Παρ. & Σάβ.
11.20-14.00-16.30. Κυρ. έως Πέμπτη: 11.40-14.10-16.40. / Τζέιμς Μποντ πράκτωρ
007: Το αύριο ποτέ δεν πεθαίνει. Παρ. & Σάβ.: 19.15-22.00-00.45. Κυρ. έως
Πέμπτη: 19.00-21.40-00.20.

VILLAGE CENTRE Αίθουσα 4. Μοιραία βλάβη. Παρ. & Σάβ.:
10.45-13.00-15.15-17.45-20.15-23.00-01.15. Κυρ. έως Πέμπτη: 11.15-13.30-15.45-18.15-20.45-23.15-01.40.

VILLAGE CENTRE Αίθουσα 5. Τιτανικός. Παρ. έως Πέμπτη: 13.00-17.00-21.00-00.45.

VILLAGE CENTRE Αίθουσα 6. Ο Ηρακλής - πέρα από τον μύθο (στα ελληνικά προβολές
Σάββατο 10.45-12.45-14.45. Κυριακή: 11.00-13.00-15.00) / Το παιχνίδι - The
game. Παρ.: 11.15-14.00-16.45-19.30-22.30-01.30. Σάββατο:
16.45-19.30-22.30-01.30. Κυριακή: 17.00-19.45-23.00-01.30. Δευτ. έως Πέμπτη: 11.15-14.00-16.45-19.30-22.15-01.00.

VILLAGE CENTRE Αίθουσα 7. Τιτανικός. Παρ. έως Πέμπτη: 12.00-16.00-20.00-00.00.

VILLAGE CENTRE Αίθουσα 8. Ο γκαφατζής της ζούγκλας. Παρ. & Σάβ.:
11.00-13.15-15.30-17.45-22.15. Κυρ. έως Πέμπτη: 11.00-13.15-15.30-18.00-20.15.
/ Θεωρίες συνωμοσίας. Παρ. & Σάβ.: 22.30-01.20. Κυρ. έως Πέμπτη: 22.45-01.30.

VILLAGE CENTRE Αίθουσα 9. Τζέιμς Μποντ πράκτωρ 007: Το αύριο ποτέ δεν
πεθαίνει. Παρ. & Σάβ.: 12.40-15.20-18.00-20.40-23.15-01.45. Κυρ. έως
Πέμπτη: 11.45-14.15-17.00-19.45-22.30-01.15.

ΓΑΛΑΞΙΑΣ (~ 817.010 Dolby Stereo). Ο αδελφός μου κι εγώ. 7.00-9.00-11.00 μ.μ.

ΕΓΝΑΤΙΑ (~ 225.172 Dolby Digital). Τιτανικός. 6.45-10.30 μ.μ.

ΕΣΠΕΡΟΣ 1 (~ 235.304 και 265.544 Dolby Stereo). Το παιχνίδι - The Game.
6.00-8.30-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Απογευματινές: Ο γκαφατζής της
ζούγκλας. 5.00 μ.μ. Βραδινές: Εραστές για μια νύχτα. 7.00-9.00-11.00 μ.μ.

ΚΑΠΙΤΟΛ (~ 815.570 Dolby Stereo). Τιτανικός. 3.30-7.00-10.30 μ.μ.

ΚΟΛΟΣΣΑΙΟΝ (~ 831.565). Τζέιμς Μποντ 007: Το αύριο ποτέ δεν πεθαίνει.
6.00-8.30-11.00 μ.μ.

ΛΑΟΥΡΑ (~ 819.935 Dolby Stereo). Πυροβολημένο ψάρι. 7.00-9.00-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Ο μικρός Κόλια. 5.00-7.00-9.00-11.00 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Τιτανικός. 6.45-10.30 μ.μ.

ΝΑΥΑΡΙΝΟΝ (~ 225.152 Dolby Stereo). Η αίσθηση της Σμίλα στο χιόνι.
6.00-8.30-11.00 μ.μ.

ΟΛΥΜΠΙΑΣ (~ 217.336). Θέατρο: Θίασος Στάθη Ψάλτη: Ο πιο αστείος εραστής.

ΠΑΛΛΑΣ (~ 278.515 Dolby Stereo). Το παιχνίδι - The Game.6.00-8.30-11.00 μ.μ.

ΡΑΔΙΟ ΣΙΤΥ (~ 824.970 Digital Sound). Το παιχνίδι - The Game. 6.00-8.30-11.00
/ Ο Ηρακλής πέρα από τον μύθο στα ελληνικά Σάββατο στις 4.30. Κυριακή:
11.00-3.00-4.30 μ.μ.

ΤΙΤΑΝΙΑ 1 (~ 520.040 Οδός Λαγκαδά). Ο γκαφατζής της ζούγλας. 3.00-4.45-6.30
μ.μ. / Το παιχνίδι - The Game. 8.30-11.00 μ.μ. 
ΤΙΤΑΝΙΑ 2 (~ 520.040 Οδός Λαγκαδά). Ο Ηρακλής πέρα από τον μύθο στα ελληνικά
3.00-5.00-7.00 μ.μ. Κυριακή: 11.00-1.00-3.00-5.00-7.00 μ.μ. / Οι άνδρες με τα
μαύρα - Men in Black. 9.00-11.00 μ.μ.

ΦΑΡΓΚΑΝΗ (~ 213.929 Dolby Stereo). Ο αδελφός μου κι εγώ. 5.00-7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16048P111</ED>
<ID>
ID:136640

</ID><URL>http://ta-nea.dolnet.gr/neaweb/neafile.print_unique?e=A&f=16048&m=P11&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
Από την υπερπαραγωγή «Τιτανικός» του Τζέιμς Κάμερον

«Ο ΑΔΕΛΦΟΣ ΜΟΥ ΚΙ ΕΓΩ»: Όμορφη, αγαπησιάρικη ταινία του Αντώνη
Κόκκινου, μ' έναν 25άρη να θαυμάζει τυφλά τον 45άρη ροκ αδελφό του και την
εποχή των σίξτις. Με τους: Δημοσθένη Παπαδόπουλο, Βαγγέλη Γερμανό, Πέμυ Ζούνη,
Μυρτώ Αλικάκη, Έρικ Μπάρτον. (Ιντεάλ, Ιντεάλ Μαρούσι, Μαργαρίτα 1,
Μπροντγουαίη, Πλάζα, Φάληρο 1, Σινεάκ).

«ΤΙΤΑΝΙΚΟΣ»: Το θρυλικό ναυάγιο στις αρχές του αιώνα έγινε η πιο ακριβή
παραγωγή στην ιστορία του σινεμά από τον Τζέιμς Κάμερον. Με τους: Λεονάρντο
Ντι Κάπριο, Κέιτ Γουίνσλετ, Μπιλ Πάξτον, Κάθι Μπέιτς. [Αθήναιον 1, 2, Αθήναιον
Cinepolis 1, 3, ΑΜΠΕΣΕ, Απόλλων, Αστέρια, Άττικα 1, Μαρούσι 1, Ράδιο Σίτυ,
Τροπικάλ, Αττικόν, Village Centre 1, 8, Ίλιον, Καλυψώ, Κορονέτ, Σινέραμα, Τρία
Αστέρια 1, Φοίβος, Άνταμς, Παλλάς (Ελευσ.), Απόλλων (Πειρ.)].

«Ο ΚΥΡΙΟΣ ΜΕ ΤΑ ΓΚΡΙ»: Ο έρωτας μπαίνει στη ζωή ενός 60άρη και
αναστατώνει την οικογενειακή του γαλήνη. Του Περικλή Χούρσογλου, με τους:
Γιώργο Μιχαλακόπουλο, Ειρήνη Ιγγλέση, Ράνια Οικονομίδου. [Agora , Αλεξάνδρα
(Πατ.), Άστρον, Άτταλος, Έμπασσυ, Κηφισιά 1, Μετάλλιον, Χαϊλάιφ].

«Η ΓΕΥΣΗ ΤΟΥ ΚΕΡΑΣΙΟΥ»: Ένας άντρας θέλει να αυτοκτονήσει και αναζητεί
αυτόν που θα τον βοηθήσει σ' αυτή την απόφασή του. Χρυσός Φοίνικας στο
Φεστιβάλ Καννών το '97. Του Αμπάς Κιαροστάμι. (Αλφαβίλ, Αρτ Στούντιο).

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16048P112</ED>
<ID>
ID:136686

</ID><URL>http://ta-nea.dolnet.gr/neaweb/neafile.print_unique?e=A&f=16048&m=P11&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΒΡΕΤΑΝΙΑ (Πανεπιστημίου 7, ~ 32.21.579). «Η αίθουσα των διδασκόντων» της Λ.
Βούτερς Βλησίδης, Δελαπόρτα.

ΔΙΑΥΛΟΣ (Δράκου 9, ~ 92.39.588). «Η κυρά-Κώσταινα» - «Συζυγική σκηνή» του Μ.
Μητσάκη Κολόζου, Αντωνιάδης.

ΘΕΑΤΡΟΚΙΝΗΣΗ (Ακαδήμου 13, κάθετος οδού Πειραιώς, έναντι πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4 ~ 72.50.657). «Τρία χρόνια
Σαββατοκύριακο» του Β. Νανάκη Ντ. Σιμοπούλου, Σταματιάδης.

ΜΟΥΣΟΥΡΗ (πλατεία Καρύκη 6, ~ 33.10.936). «Να ζει κανείς ή να μη συζεί» του Λ.
Κάσλερ Βενιζελέα, Δ. Βογιατζής.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264).
«Εγχείρημα»: «Τρίπτυχο» του Θ. Βλάχου - «Το αόρατο που σε κοιτά» (Μ.
Ευσταθιάδη) του Α. Διαμαντή Θ. Βλάχος, Α. Διαμαντής.

ΡΟΕΣ - ΠΑΝΩ (Ιάκχου 14, Γκάζι, ~ 34.79.426). «Ενοικιάζεται... εκτός απροόπτου»
του Δ. Αδάμη Αδάμης, Γεωργουσοπούλου.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. Μακ Ντόναλντ Κουνελάκη, Τσοπανάκη.

* Όλα τα άλλα θέατρα, σήμερα Δευτέρα, αργούν.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16048P113</ED>
<ID>
ID:136716

</ID><URL>http://ta-nea.dolnet.gr/neaweb/neafile.print_unique?e=A&f=16048&m=P11&aa=3</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Κυλινδρικό το σχήμα της. 2. Είναι και «Ο βαπτιστικός» του Θ.
Σακελλαρίδη. 3. Βαλκανικό νόμισμα. - Διαθέτουμε και το «αντί» του.
4. Πολλές φορές άσπρο, άλλες κίτρινο (αντίστρ.). - Σχετική με
εμπορεύματα ξενική λέξη. 5. Ποταμός της Γερμανίας, στα σύνορά της με
την Ολλανδία. - Πρόσφατη η δημιουργία του. 6. Σύμβολό του είχε τον
ήλιο. - Άκρο, σύμφωνα με μια έννοια. 7. Πολιτεία των ΗΠΑ. - Μπαίνει
στην πρίζα (ξεν.). 8. Απεκαλείτο ο αυτοκράτορας Λέων ΣΤ' του Βυζαντίου
(γεν.). - Δέρμα ζώου, στην καθαρεύουσα. 9. Από αξιωματικό διοικείται.

ΚΑΘΕΤΑ

1. Έργο του «Ο κατά φαντασίαν ασθενής». 2. Πιστεύει σε αυτό που
υποστηρίζει. 3. Άλλοτε βγαίνει, άλλοτε όχι. - Αντίστροφη γραφή μουσικής
νότας. 4. Θυμώνουν... τη γη. - Παπικό όνομα. 5. Το
χρησιμοποιούμε σε υποθέσεις. - Ένας από τους ελάσσονες προφήτες της Π.
Διαθήκης. 6. Από τα πέντε... δύο. - Ξενική προσφώνηση. 7. Ήρωας
του Μολιέρου, στην αιτιατική (καθ.). 8. Αριθμός οπτικά. - Η λεπτότητα
το χαρακτηρίζει. 9. Σημαίνει και την κατοχή (γεν).

ΛΥΣΗ (24/1/98)

ΟΡΙΖΟΝΤΙΑ: 1. ΚΕΑΣ-ΝΟΥΣ 2. ΕΞΙ-ΝΤΑΜΑ 3. ΦΑΜΠΡΙΚΕΣ
4. ΑΓΑΝ-ΚΗΝ 5.ΛΩ-ΙΚΕΣΙΑ 6. ΑΓΩΓΩΝ-ΣΙ 7.ΙΕ-ΣΥΚΑ
8. ΟΣΙΟΣ-ΛΟΣ 9. ΚΙΡΚΗΣ. ΚΑΘΕΤΑ: 1. ΚΕΦΑΛΑΙΟ 2.
ΕΞΑΓΩΓΕΣ 3. ΑΙΜΑ-ΙΚ 4. ΠΝΙΓΜΟΙ 5.ΡΝ-ΚΩ-ΣΡ 6.
ΝΤΙΚΕΝΣ 7. Ο ΑΚΗΣ-ΥΛΗ 8. ΥΜΕΝΙΣΚΟΣ 9. ΣΑΣ-ΑΙΑΣ.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16048P114</ED>
<ID>
ID:136737

</ID><URL>http://ta-nea.dolnet.gr/neaweb/neafile.print_unique?e=A&f=16048&m=P11&aa=4</URL></REF>


Article

<CATEGORY>vin09</CATEGORY>

 <H5>Ο ΜΑΝΩΛΗΣ ΦΑΜΕΛΛΟΣ ΠΡΟΣ ΤΗΝ ΙΕΡΑ ΟΔΟ
</H5><H2>Μουσικά... ποδήλατα
</H2>
<AUTHOR>ΧΑΡΗ ΠΟΝΤΙΔΑ</AUTHOR>

Μανώλης Φάμελλος και Γιώργος Νταλάρας τραγουδούν μαζί στην «Ιερά Οδό» τη
«Βασιλική» (του πρώτου), ενώ με την Ελένη Τσαλιγοπούλου λένε ένα κομμάτι από
έναν δίσκο που ετοιμάζεται

Μπορεί να έχει καταντήσει κλισέ η άποψη ότι η Θεσσαλονίκη τροφοδοτεί το
ελληνικό τραγούδι με νέο αίμα, όμως, τι να κάνουμε, τα γεγονότα έρχονται να
ενισχύσουν το... κλισέ. Ο Μανώλης ο Φάμελλος και οι Ποδηλάτες του, που από την
προηγούμενη εβδομάδα πήραν τη σκυτάλη από τους «Συνήθεις Υπόπτους» στο
πρόγραμμα της Ιεράς Οδού (δίπλα στον Γιώργο Νταλάρα, την Ελένη Τσαλιγοπούλου
και την Καλλιόπη Βέττα), ανήκουν στη νέα γενιά τραγουδοποιών που «γέννησε» και
θρέφει στους κόλπους της η Θεσσαλονίκη ­ όσο κι αν αυτός ο μύθος περί
«Θεσσαλονίκης-φυτωρίου» είναι κάτι που ενοχλεί τον εν λόγω καλλιτέχνη. «Εμένα
με εκνευρίζει αυτό, όπως κι όλη η μυθολογία γύρω από το ρεμπέτικο και το
μπλουζ», λέει. «Στους ανθρώπους αρέσουν οι μύθοι».

Ετών 29 ο Μανώλης Φάμελλος, από 25 έως 30 τα υπόλοιπα μέλη του γκρουπ. Δύο
δίσκοι μέχρι στιγμής στην εξάχρονη πορεία τους ­ ο τρίτος θα έχει κυκλοφορήσει
μέχρι την άνοιξη ­ και πάνω από 200 συναυλίες στο ενεργητικό τους. Ο ήχος
τους; «Δεν υπήρχε σαφής προσανατολισμός όταν ξεκινήσαμε και αμφιβάλλω αν
υπάρχει και τώρα», λέει γελώντας ο Μανώλης, που είναι η ψυχή του γκρουπ
(γράφει τα τραγούδια). «Ό, τι προέκυψε, προέκυψε συμπτωματικά. Είμαστε
ηλεκτρικό συγκρότημα, αλλά με κάποια ακουστικά όργανα. Ο ήχος μάς απασχόλησε
και εξακολουθεί να μας απασχολεί και τον ψάχνουμε διαρκώς».

Συμφωνεί ότι στην ελληνική πραγματικότητα ο στίχος ήταν αυτός που κρατούσε τα
σκήπτρα και ότι το ιδεώδες «είναι να καταφέρει να βρει κανείς μια ισορροπία».

«Παρακολουθούμε την ελληνική σκηνή και ό,τι συμβαίνει στο εξωτερικό. Η αλήθεια
είναι ότι με κεντρίζει πιο πολύ ο ήχος που έρχεται απ' έξω, γιατί τα πράγματα
εξελίσσονται με ταχύτητα εκεί ­ κάθε λίγο και λιγάκι βρίσκεις κάτι καινούργιο,
κάτι ενδιαφέρον. Εδώ η εξέλιξη έχει τους δικούς της ρυθμούς ­ και, όπως είπαμε
πριν, ο λόγος παραμένει κυρίαρχος».

Αν όχι κυρίαρχη, αλλά τουλάχιστον ίση θέση, κατέχει ο στίχος και στα δικά του
κομμάτια. Στίχος που μαρτυρεί ένα άτομο ανήσυχο, ώρες ώρες οργισμένο, σίγουρα
κάποιον που κοιτάζει με θυμό αυτά που συμβαίνουν στην εποχή μας. Ένα γνήσιο
τέκνο των καιρών μας, που με την κιθάρα του κοιτάει στα μάτια το κοινό και του
λέει: «Σιωπάς και υπομένεις θανάτους φριχτούς, ο λάκκος είναι άδειος και
χωράει πολλούς / και συ βλαστημάς την ώρα σου μάγκα / ο χρόνος σου φρενάρει
στων παθών σου τη βδομάδα».

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16048P121</ED>
<ID>
ID:136623

</ID><URL>http://ta-nea.dolnet.gr/neaweb/neafile.print_unique?e=A&f=16048&m=P12&aa=1</URL></REF>


Article

<CATEGORY>vin09</CATEGORY>

 <H2>Από το Μπέβερλι Χιλς στα χτυποκάρδια της Αθήνας
</H2>
Η Τζένι ­ «Χτυποκάρδια στο Μπέβερλι Χιλς» ­ Γκαρθ με την εκπρόσωπο της
εταιρείας καλλυντικών που την προσκάλεσε για να διαφημίσει νεανικό άρωμά της,
Νίκη Συροπούλου (αριστερά) και τη Ζωή Μπελούκα (δεξιά), εκπρόσωπο της
εταιρείας δημοσίων σχέσεων που ανέλαβε την προβολή της στη χώρα μας

Αύρα από το Μπέβερλι Χιλς και τα... χτυποκάρδια της δημοφιλούς παρέας έφερε
μαζί της ­ έπειτα από ένδεκα ώρες ταξίδι ­ η Τζένι Γκαρθ, γνωστή ως Κέλι στους
τηλεθεατές της σειράς «Χτυποκάρδια στο Μπέβερλι Χιλς» (προβάλλεται από το
Mega), η οποία ήρθε την Παρασκευή για να πρωταγωνιστήσει σε σποτάκι για
γυναικείο άρωμα.

Η Τζένι Γκαρθ ήταν η επίσημη προσκεκλημένη του χθεσινοβραδινού «Μπράβο - Καλώς
ήρθατε», ενώ το πρωί είχε την ευκαιρία να εκπληρώσει μία επιθυμία που εξέφρασε
μόλις πάτησε το πόδι της στο έδαφος: να επισκεφθεί την Ακρόπολη.

Η νεαρή Αμερικανίδα ηθοποιός προσκολλημένη στον μάνατζερ και τη γραμματέα της
δεν παρεξέκλινε του προγράμματος που οριζόταν από το συμβόλαιο μετάκλησής της,
το οποίο τήρησε με επαγγελματισμό. Τα γυρίσματα του διαφημιστικού για το άρωμα
θα ολοκληρωθούν σήμερα και αύριο θα αναχωρήσει για την Αμερική.

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16048P122</ED>
<ID>
ID:136673

</ID><URL>http://ta-nea.dolnet.gr/neaweb/neafile.print_unique?e=A&f=16048&m=P12&aa=2</URL></REF>


Article

<CATEGORY>vin09</CATEGORY>

 <H2>Στις 15 Φεβρουαρίου οι καλύτερες ταινίες
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Στον Θεό που πιστεύετε, υφίσταται ελληνικός τίτλος, ελληνικής ταινίας «Καβάλα
πάν' οι σύνεδροι»;

* «Υφίσταται και παρά υφίσταται», έλεγε έντρομο κάποιο μέλος, κάποιας
επιτροπής, κάποιων βραβείων. Ο τρόμος είχε απλώσει τα πλοκάμια του παντού. Από
την ψυχούλα του μέχρι τους διοπτροφόρους οφθαλμούς του. Ως κάποιο μέλος,
κάποιας επιτροπής, κάποιων βραβείων, άνοιξε το menu των ταινιών που πρέπει να
δει και τι μαθαίνει;

* Δεν καταλάβατε; Είναι απλό. Την Κυριακή 15 Φεβρουαρίου, 21 μέλη δύο
επιτροπών θα μοιράσουν εκατομμύρια σε εκείνες τις ταινίες που, κατά τη γνώμη
τους, είναι οι καλύτερες!

* (Φυσικά, ουδείς στοιχειωδώς ευφυής άνθρωπος ταυτίζει το αποτέλεσμα μιας
εποτροπής, και μάλιστα ελληνικής και κινηματογραφικής, με την αληθινή αξία
μιας ταινίας! Διότι, εκτός των άλλων, αν δεν με απατά η μνήμη μου, πέρυσι, το
«Βαλκανιζατέr» δεν έλαβε βραβείο).

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16048P123</ED>
<ID>
ID:136709

</ID><URL>http://ta-nea.dolnet.gr/neaweb/neafile.print_unique?e=A&f=16048&m=P12&aa=3</URL></REF>


Article

<CATEGORY>vin09</CATEGORY>

 <H2>Λεβέντης της θάλασσας ο Γιώργος Φούντας
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Γιώργος Φούντας

Ποιοι ­ κατά γενική ομολογία ­ θεωρούνται επικρατέστεροι; Έτσι σκόρπια
Χούρσογλου, Σερντάρης, Αντωνίου, Κόρρας,
Περάκης, Κόκκινος! Λες και ο Ρένος Χαραλαμπίδης;
Μπα, αδυνατώ να πιστέψω πως θα... πιστέψουν!

* Ποιοι τίτλοι προκάλεσαν... αίσθηση; Ας πούμε «Λεβέντες της θάλασσας» της
Β. Πεζίρη με τον Γιώργο Φούντα! Ας πούμε «Καβάλα πάν' οι
σύνεδροι»! Πού ελπίζουν; Στα ελληνικά μαθηματικά. Διότι ­ σου λέει ­ τρία τα
μεγάλα βραβεία των 10 εκατομμυρίων, 10 οι διακρίσεις των 5 (εκατομμυρίων), ένα
βραβείο σε πρωτοεμφανιζόμενο άλλων τόσων εκατομμυρίων, ένα ακόμα βραβείο στο
ντοκιμαντέρ, πόσα μας κάνουν; Στους 25, οι 15 κερδίζουν! Πώς λέγανε παλιά για
το λαχείο;

* Ο ένας και μισός στους δύο κερδίζει!

Ποιοι ψηφίζουν; Οι 9 λεβέντες της Κριτικής Επιτροπής του Φεστιβάλ Θεσσαλονίκης
που θεώρησαν καλύτερο τον Λάζαρο Ανδρέου από τον Γιώργο
Μιχαλακόπουλο και καλύτερο σκηνοθέτη την Αντωνίου από τον Χούρσογλου
και τον Σερντάρη!

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16048P124</ED>
<ID>
ID:136732

</ID><URL>http://ta-nea.dolnet.gr/neaweb/neafile.print_unique?e=A&f=16048&m=P12&aa=4</URL></REF>


Article

<CATEGORY>vin09</CATEGORY>

 <H2>Ελληνικότητα θα πει ζεστό χρήμα
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ποιοι άλλοι ψηφίζουν; Οι 12 της Γνωμοδοτικής Επιτροπής του υπουργείου
Πολιτισμού. Έτσι σκόρπια: Δ. Γεωργιάδης - Σ.
Τσαρουχάς (από τους παραγωγούς), Γ. Ζερβουλάκος -
Μ. Ρετσίλας (από τους σκηνοθέτες), Ζ. Παναγιωτίδης
(διανομείς), Δ. Χαρίτος (κριτικοί), Δ. Αρώνης
(ηθοποιοί), Α. Λάμπρου (αιθουσάρχες), Αιμίλιος
Μιχαηλίδης (τεχνικοί), Μαξ Ρόμαν και φυσικά (επικεφαλής) ο
Γιάννης Μπακογιαννόπουλος!

* Κέρδισε και ο Πέτρος Σεβαστίκογλου, σκηνοθέτης της ταινίας «Άνεμος
στην πόλη». Ως διακριθείς, πέρυσι, κέρδισε 5 εκατομμύρια. Αφού προηγουμένως
μεταγλώττισε στα ελληνικά μέρος της ρωσόφωνης ταινίας του! Έτσι, η Γνωμοδοτική
Επιτροπή εκχώρησε «ελληνικότητα» στην, κατά τα άλλα, ρωσική παραγωγή και η
ταινία εξασφάλισε τα προνόμια αυτής της ελληνικότητας. Προνόμια που
μεταφράζονται σε χρήμα, φυσικά.

Έλα όμως που κάποιοι της Επιτροπής είδαν την ταινία στις αίθουσες, όταν
προβλήθηκε πριν από εβδομάδες και δεν άκουσαν γρι ελληνικά! Και σου λένε οι
άνθρωποι: Κάναμε νόμο για να τον κοροϊδεύουμε ή τον κάναμε για να κοροϊδεύουμε
τον εαυτό μας; Και το ένα και το άλλο. Διότι στον Στρατό ένα πράγμα μαθαίνεις
με το που μπαίνεις.

Όλα επιτρέπονται, όλα απαγορεύονται

<REF><SOURCE>ΤΑ ΝΕΑ</SOURCE>
<DATE>, 26-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16048P125</ED>
<ID>
ID:136746

</ID><URL>http://ta-nea.dolnet.gr/neaweb/neafile.print_unique?e=A&f=16048&m=P12&aa=5</URL></REF>


Article

<CATEGORY>vin06</CATEGORY>

 <H5>ΓΚΑΛΟΠ ΤΗΣ V.PRC ΓΙΑ «ΤΑ ΝΕΑ»
</H5><H2>ΑΒΑΣΤΑΧΤΗ πόλη η Αθήνα, λέει το 72,6% </H2>
σελίδες 16-17

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16049N011</ED>
<ID>
ID:136765

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N01&aa=1</URL></REF>


Article

<CATEGORY>vin04</CATEGORY>

 <H2>Η Ντανιέλ Μιτεράν στα «ΝΕΑ» </H2>
σελίδα 5

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16049N012</ED>
<ID>
ID:136844

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N01&aa=2</URL></REF>


Article

<CATEGORY>vin04</CATEGORY>

 <H2>Ανυποχώρητοι δηλώνουν Γιάννος και απεργοί </H2>
σ
ε
λ
ί
δ
ε
ς
8,
9,
10,
11

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16049N013</ED>
<ID>
ID:136878

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N01&aa=3</URL></REF>


Article

<CATEGORY>vin07</CATEGORY>

 <H2>Κλίντον: Όλα είναι ψέματα </H2>
σελίδα
50

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16049N014</ED>
<ID>
ID:136887

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N01&aa=4</URL></REF>


Article

<CATEGORY>vin06</CATEGORY>

 <H2></H2><H2>Μύθοι και αλήθειες για την παράταση ζωής </H2>
στο ένθετο

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16049N015</ED>
<ID>
ID:136906

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N01&aa=5</URL></REF>


Article

<CATEGORY>vin06</CATEGORY>

 <H2>Όταν επιτυχία και πολλά παιδιά πάνε μαζί </H2>
σελίδες 24 και 45

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16049N017</ED>
<ID>
ID:136923

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N01&aa=7</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΟΙ ΜΥΗΜΕΝΟΙ τώρα διαβάζουν τα δίκτυα και ορίζουν το πεπρωμένο, στο
οποίο εάν είσαι σύγχρονος υπο-κύπτεις, εάν είσαι εκσυγχρονισμένος απλώς
κύπτεις και εάν είσαι «παλαιών αρχών», μάλλον προκύπτεις ως κίνδυνος. Ο Ι.
Πανούσης στην «Τρίτη Άποψη». Σελ. 6.

ΤΑ ΚΟΥΠΙΑ της μοναδικής βάρκας που γυρνάει να περισυλλέξει τυχόν
επιζώντες κροταλίζουν καθώς βρίσκουν πάνω στα σώματα. Τα σώματα είναι σαν
κούτσουρα, σαν αγάλματα με σωσίβια που επιπλέουν στο νερό. Ένας ωκεανός
σπαρμένος αγάλματα. Η Μαρία Νταλιάνη «Σε πρώτο ενικό», σελ. 15.

ΣΤΗΝ ΜΕΣΑΙΩΝΙΚΗ πόλη της μουστάρδας, την Ντιζόν, πρωτεύουσα της
Βουργουνδίας, εγκαινιάσθηκε το Ευρωπαϊκό Κέντρο της Επιστήμης της Γεύσης, της
Οσμής και της Διατροφής, δημιούργημα του συμπατριώτη μας διάσημου
νευροχειρουργού Στ. Νικολαΐδη. Ο Β. Βασιλικός στη σελ. 15.

ΟΙ ΚΑΘΗΓΗΤΕΣ των ΑΕΙ δήλωσαν σε ποσοστό 95% ότι προτιμούν την πλήρη
απασχόληση. Αν γίνει, όμως, αυτό δεν θα τους φθάσουν οι αίθουσες για να
διδάξουν. Ακόμη και οι «ιπτάμενοι» καθηγητές των περιφερειακών πανεπιστημίων
δήλωσαν «πλήρη απασχόληση». Ο Ν. Μάστορας στη σελ. 18.

Η ΕΤΑΙΡΕΙΑ του Μπιλ Γκέιτς, υποκύπτοντας στις πιέσεις του υπουργείου
Δικαιοσύνης των ΗΠΑ, συμφώνησε να δώσει την ευχέρεια στους κατασκευαστές
υπολογιστών να διαγράψουν από τα Windows '95 το πρόγραμμα περιήγησης στο
Internet «Microsoft explorer». Σελ. 20-21.

Η ΑΜΑΛΙΑΣ κλείνει για τρεις-τέσσερις ημέρες, λόγω έργων Μετρό. Κυρίως
κλείνει για όσουν μπαίνουν στο κέντρο. Βέβαια, υπάρχουν ορισμένες εναλλακτικές
διαδρομές, αλλά μπορεί όμως να έχουμε λιγότερα αυτοκίνητα στο Σύνταγμα. Σελ. 22.

Ο ΠΑΠΑΣ δήλωσε στο αεροδρόμιο της Αβάνας: «Οι απαγορεύσεις που
επιβάλλει το εμπάργκο επιδεινώνουν τις δυσκολίες που αντιμετωπίζουν οι πιο
αδύναμοι στις βασικές ανάγκες τους, όπως η διατροφή, η υγεία, η εκπαίδευση».
Σελ. 51.

Ο Κ. ΣΗΜΙΤΗΣ

έχει υποχρέωση να κατονομάσει αμέσως 
όσους του δημιούργησαν «την εντύπωση» 
για τις «συγκεκριμένες επιδιώξεις».

Όσο δεν το κάνει, 
το μόνο που επιτυγχάνει 
είναι να δηλητηριάζει

τον δημόσιο βίο της χώρας

με ψιθύρους και φήμες.

Ο Γ. Χρ. Παπαχρήστος στους «Προβολείς». Σελ. 6.

Ι. ΠΑΠΑΔΟΠΟΥΛΟΣ:

Η επίσκεψη του Πρωθυπουργού 
ήταν αιφνιδιαστική αλλά

και γνωστή να ήταν 
δεν θα άλλαζε τίποτα.

Είναι περίπου αλήθεια 
ότι όλοι οι ασθενείς της επαρχίας 
καταλήγουν στο «Λαϊκό». 
Οι απαντήσεις στις «30 Ερωτήσεις»

της Ρούλας Τσουλέα, στη σελ. 14.

Ξ. ΚΑΛΟΓΕΡΟΠΟΥΛΟΥ: 
Αυτό που με συγκινεί κυρίως, 
που με αγγίζει, είναι ότι 
η ηθοποιός αυτή (στην «Άποψη της Αίημυ») 
δίνει τελικά ένα νόημα στη ζωή της, 
αντλώντας από τους νέους. 
Ο Γ. Δ. Σαρηγιάννης στο «Πανόραμα», σελ. 3.

Η ΕΡΩΤΙΚΗ επιθυμία είναι 
η ουτοπία της λογοτεχνίας; 
Τουλάχιστον της σημερινής λογοτεχνίας. 
«Έρωτας σε πρώτο πρόσωπο», 
«Άσεμνες ιστορίες» και

«Στη σιωπή του έρωτα». 
Δύο συλλογές διηγημάτων και ένα μυθιστόρημα

κρίνει ο Δημοσθένης Κούρτοβικ 
στο «Πανόραμα», σελ. 4.

Μ. ΚΑΝΑ: Το τραγούδι ήταν εσωτερική ανάγκη, όχι επαγγελματική διέξοδος. Το
τραγούδι με ωριμάζει όλο και περισσότερο. Μου έμαθε να είμαι διεκδικητική,
συγχωρητική, αλλά και απαιτητική! Η Αρετή Αθανασίου στο «24ωρο μιας
τραγουδίστριας». Σελ. 47.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16049N021</ED>
<ID>
ID:136777

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Απεργίες
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Μην το ψάχνετε. Μία είναι η λύση για το κυκλοφοριακό ­ να μπει δακτύλιος και
στις τροπολογίες.

Με τιμή

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16049N022</ED>
<ID>
ID:136852

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16049N023</ED>
<ID>
ID:136861

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N02&aa=3</URL></REF>


Article

<CATEGORY>vin01</CATEGORY>

 <H5>ΑΙΧΜΗ ΤΗΣ ΣΗΜΕΡΙΝΗΣ ΑΠΕΡΓΙΑΣ ΟΙ ΣΥΓΚΟΙΝΩΝΙΕΣ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Όπου κι αν πας, δεν θα πας...
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Η... τροπολογία της τροπολογίας (για τις ΔΕΚΟ) την οποία ίσως επιχειρήσει η
κυβέρνηση δεν φαίνεται να επιφέρει την... ειρηνική επίλυση της απεργιακής
κρίσης στο μέσον του χειμώνα.

ΟΜΩΣ Η τροποποίηση δεν θα είναι επί της ουσίας, κι αυτό δύσκολα θα το δεχθούν
οι συνδικαλιστές της ΓΣΕΕ, που έχουν κηρύξει σήμερα μια ακόμη 24ωρη απεργία
στις ΔΕΚΟ. Αιχμή της απεργίας και πάλι οι συγκοινωνίες, που έχουν παραλύσει
εντελώς, και το ενδιαφέρον αυτής της ιστορίας είναι ότι οι απεργιακές
κινητοποιήσεις, ειδικά στις αστικές συγκοινωνίες, θα συνεχισθούν και τις
επόμενες ημέρες.

Η συγκεκριμένη τροπολογία έχει πυροδοτήσει αντιδράσεις στο εσωτερικό του
ΠΑΣΟΚ, καθώς στελέχη κάθε κατηγορίας βρήκαν την ευκαιρία να ασκήσουν συνολικά
έντονη κριτική στο οικονομικό επιτελείο της κυβέρνησης και ειδικά στον υπουργό
Εθνικής Οικονομίας για την πρωτοβουλία του. Τον κ. Παπαντωνίου πάντως στηρίζει
ο Πρωθυπουργός Κ. Σημίτης, κι αυτό είναι το ουσιαστικό.

Η τροπολογία για τις ΔΕΚΟ δεν άφησε όμως αλώβητη ούτε την Νέα Δημοκρατία. Ο
Κώστας Καραμανλής είδε έκπληκτος απέναντί του τρία κορυφαία στελέχη του
κόμματος, την Ντ. Μπακογιάννη, τον Στ. Μάνο και τον Δημ. Σιούφα, όταν
χαρακτήρισε «ημίμετρο» την τροπολογία. Τα τρία πρωτοκλασάτα στελέχη της
αξιωματικής αντιπολίτευσης δήλωσαν ότι οι ρυθμίσεις που επιφέρει η τροπολογία
έχουν θετικά στοιχεία και ζήτησαν να στηριχθεί πολιτικά, διότι μπορεί να
επιφέρει ρήγματα στο ΠΑΣΟΚ, από τη διαμάχη εκσυγχρονιστών - εσωκομματικής
αντιπολίτευσης. Ο Κ. Καραμανλής δεν φάνηκε να πείσθηκε και προτίμησε τη μόνη
λύση που είχε: να αναβάλει τη λήψη απόφασης. Βλέποντας και κάνοντας... (Σελ. 8, 9, 10, 11).

Προβλήματα για το ΠΑΣΟΚ υπάρχουν και στη Νεολαία του κόμματος, όπου χθες
φαίνεται να επήλθε η πλήρης ρήξη μεταξύ των δύο πλευρών. Είκοσι γραμματείς
Νομαρχιακών προσκείμενοι στους εκσυγχρονιστές κατήγγειλαν την προσκείμενη στην
εσωκομματική αντιπολίτευση πλειοψηφία της Νεολαίας. Ό,τι βλέπουν από τους
μεγάλους κάνουν τα παιδιά... (Σελ.12).

Στα εξωτερικά, το Συμβούλιο Υπουργών Εξωτερικών της Ευρωπαϊκής Επιτροπής
αποφάσισε να αποστείλει αντιπροσωπεία στην Άγκυρα προκειμένου να την πείσουν
να αποδεχθεί τους όρους της Επιτροπής ώστε να καταστεί δυνατή η συμμετοχή της
στην Ευρωπαϊκή Διάσκεψη. Δύσκολη αποστολή... 
Η πρόταση όμως του Θεόδωρου Πάγκαλου για την παραπομπή όλων των
ελληνοτουρκικών διαφορών στο Διεθνές Δικαστήριο της Χάγης έχει πυροδοτήσει
έντονες αντιδράσεις τόσο από τα κόμματα της αντιπολίτευσης όσο και από στελέχη
του ΠΑΣΟΚ. Πάντως οι Τούρκοι απέρριψαν επισήμως την πρόταση Πάγκαλου: με
επιστολή του ο Μπ. Ετσεβίτ ζητάει να προηγηθεί διμερής ελληνοτουρκικός
διάλογος πριν αποφασισθεί οτιδήποτε σχετικά με τη Χάγη. (Σελ.12).

Τέλος, υπάρχει η συνέχεια της δημοσκόπησης της PRC, που αυτή τη φορά αφορά την
Αθήνα και τους Αθηναίους. Δεν μας αρέσει η Αθήνα, δηλώνουν όλοι, και το μόνο
καλό που της βρίσκουν είναι ότι έχει πολλές ευκαιρίες για διασκέδαση ­ όπως
και για μόρφωση, βέβαια. Κατά τα λοιπά, μόλυνση, κυκλοφοριακό και ανεργία,
ναρκωτικά, εγκληματικότητα, (μάς) κάνουν το βίο αβίωτο... (Σελ. 16-17).

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16049N032</ED>
<ID>
ID:136823

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Πισωγύρισμα;
</H2>
ΝΑ αναβιώσει, λοιπόν, η περιβόητη διάταξη για την περιύβριση Αρχής;

ΜΑ όσοι ­ και ασφαλώς είναι πολλοί ­ τη θυμούνται...

ΔΕΝ έχουν λησμονήσει και το σίριαλ των δικών ­ κυρίως εις βάρος του
Τύπου ­ κατά την εφαρμογή της...

ΟΣΑΚΙΣ η εισαγγελική αρχή έκρινε ­ αυτεπαγγέλτως ή κατά παραγγελία
«κάτω απ' το τραπέζι» ­ πως ένα δημοσίευμα ­ ακόμη και γελοιογραφία! ­ έθιγε...

ΕΙΤΕ τη δικαστική εξουσία είτε την εκτελεστική.

ΚΑΙ αν η κατάργηση του συγκεκριμένου άρθρου του Ποινικού Κώδικα
επικροτήθηκε από τον πολιτικό και νομικό κόσμο...

ΗΤΑΝ ­ σαφέστατα ­ διότι επιτέλους θα εξέλιπε η κατά το σύνηθες
καταχρηστική εφαρμογή του...

ΥΠΕΡ λειτουργών που κατά την άσκηση των καθηκόντων τους αρέσκονταν ­
κάκιστα ­ να πιστεύουν ότι «προσωποποιούν» την ίδια την Αρχή...

ΕΝΩ δεν αποτελούσαν τίποτε περισσότερο από φορείς της, που εάν
θεωρούσαν ότι θίγονται...

ΒΕΒΑΙΩΣ και δικαιούντο ­ και τότε όπως και τώρα ­ να αντιδράσουν
επικαλούμενοι άλλες διατάξεις ­ όπως της δυσφήμησης ή της εξύβρισης.

ΤΗΝ άποψη αυτή, άλλωστε, είχαν υποστηρίξει από έδρας ακόμη και δικαστές...

ΚΑΘΕ άλλο παρά ρηξικέλευθοι στη δικαστική τους σταδιοδρομία.

ΓΙ' αυτό και έκπληξη προκαλεί ­ και κακές μνήμες επαναφέρει ­ η πρόταση...

ΓΙΑ επιστροφή σε μια διάταξη που καταργήθηκε μόλις προ τετραετίας από
τη Βουλή...

ΟΠΩΣ και άλλες του «μεταξικού» νόμου περί Τύπου την ώρα που άλλοι νόμοι
και θεσμοί ­ με δημοκρατική νομιμοποίηση ­ παρέχουν την αναγκαία προστασία.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16049N033</ED>
<ID>
ID:136862

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Στέφανος Τζουμάκας:

(ο υπουργός Γεωργίας, στο «Μετρό»)

«Όλα αυτά μου θυμίζουν παράσταση της χούντας. Shows σαν του Αβραμόπουλου
έστηνε κι αυτή, απλώς τώρα τα στήνουν όλοι οι κύριοι. Κι αυτό είναι πιο
ύπουλο. Είναι οι αποδεκτοί».

Μιχάλης Πέρρος:

(ο πρόεδρος της Ομοσπονδίας Σωματείων Πολιτικής Αεροπορίας, στον «Φλας» για
την Ολυμπιακή)

«Είμαστε εμείς που έχουμε καταγγείλει ότι δεν μπορεί να λειτουργήσει μια
αεροπορική εταιρεία με έναν εργαζόμενο και δύο προϊσταμένους».

Άντζελα Δημητρίου:

(η τραγουδίστρια, στον «Σκάι», όπως το κατέγραψε το «Down Town»)

«Οι καλλιτέχνες αποτελούν έργο. Κι εγώ αποτελώ έργο».

Νόνη Δούνια:

(το μοντέλο, στο «Out»)

«Δεν μπορώ να σου πω ότι δεν μου αρέσει να με θαυμάζουν. Είναι φοβερό το συναίσθημα».

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16049N034</ED>
<ID>
ID:136904

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N03&aa=4</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Λάθος επιλογή
</H2>
Ο ΛΟΓΟΣ στους αναγνώστες. Ο Ιωάννης Μακρυγιάννης, 3ης Σεπτεμβρίου 300, Αθήνα, γράφει:

«Με την κα Δαμανάκη δεν έχω τίποτε μέχρι το '74. Τίμησε τον Νοέμβρη του '73
όσο κανείς άλλος, όταν αρκετοί σημερινοί "χαρτογιακάδες και πολιτικοί ήρωες"
κρυβόντουσαν ή κάνανε τους χουντικούς.

Όμως, την κα Δαμανάκη δεν μπορώ να την ξεχάσω το '89. Τότε που έδειξε το
αντιΠΑΣΟΚικό της μένος. Έτσι, λοιπόν, δικαιωματικά και απλά ρωτώ τους
ιθύνοντες της Χαριλάου Τρικούπη:

Ξέχασαν την κα Δαμανάκη στις τότε συνεδριάσεις της Βουλής για την παραπομπή
του Ανδρέα Παπανδρέου με τι χολή και λύσσα πέρναγε θέσεις εναντίον του;
Ξέχασαν την κα Δαμανάκη στις τότε συνεδριάσεις της Βουλής, στην κυβέρνηση
συνεργασίας Ν.Δ. και Συνασπισμού, όταν ο αείμνηστος Γ. Γεννηματάς ήταν στην
έδρα, πώς προσπαθούσε να τον διακόψει με κείνο τον απαίσιο αυταρχικό της
τρόπο, ενώ ο τελευταίος έδινε τον εαυτό του να τεκμηριώσει τις όποιες θέσεις
είχε μέσα στην λαίλαπα του μίσους που τότε επικρατούσε; Τόσο τιμούν τον ιδρυτή
του Κινήματος και θέλουν να μας κάνουν να τον ξεχάσουμε; Κοτζάμ ΠΑΣΟΚ δεν έχει
ισχυρές και ικανές υποψηφιότητες να προτείνει για δήμαρχο Αθήνας, έστω και αν
χάσει; Σήμερα, το ΠΑΣΟΚ κυβερνά ή ο Συνασπισμός, και στη Χαριλάου Τρικούπη του
κάνουνε όλα τα χατίρια σε όλη την Ελλάδα;

Και μόνο γι' αυτά τα απλά γεγονότα, θα έπρεπε το ΠΑΣΟΚ να αναθεωρήσει την θέση
του σ' αυτή την υποψηφιότητα. Θα τολμούσα να πω ότι η υποψηφιότητα
Αβραμόπουλου ­ ναι, Αβραμόπουλου ­ σε κοινή βάση με τον ίδιο θα ήταν πιο σωστή.

Είναι ντροπή και προσβολή για το Κίνημα η επιλογή της κας Δαμανάκη, όταν ούτε
μία φορά δεν βγήκε τα χρόνια αυτά ­ έστω αργά ­ να ζητήσει μια συγγνώμη για
την τότε θέση της. Επίσης, το 1994, η ίδια κυρία δεν υποστήριξε στον β' γύρο
τον τότε υποψήφιο για τη δημαρχία Θεόδωρο Πάγκαλο.

Εύχομαι να πέφτω έξω, αλλά κάτι με το πιο πάνω γεγονός της υποψηφιότητας
Δαμανάκη, κάτι με την επανίδρυση του Κινήματος σε νέες βάσεις, που αναφέρεται
συχνά, τελευταία, κάτι οι νέες βάσεις οργάνωσης των τοπικών με αθρόες εγγραφές
μελών στο Κίνημα (χωρίς να ελέγχεται ποιοι είναι αυτοί που με τόση προθυμία
τρέχουν να γραφτούν) μου δίνουν την εντύπωση ότι αυτοί οι "εκσυγχρονιστές" του
ΠΑΣΟΚ δείχνουν να μισούν το παρελθόν του Κινήματος κάνοντας πολύ περίεργες
ενέργειες σε ορισμένα θέματα. Δείχνουν ότι προσπαθούν να σβήσουν σιγά σιγά την
εικόνα της ιστορίας ενός ιδρυτή-ηγέτη, που, αν μη τι άλλο, μέσα στα τόσα καλά
μα και στα τόσα σφάλματά του, έδειξε ότι αγαπούσε πολύ τον καθημερινό άνθρωπο».

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16049N043</ED>
<ID>
ID:136884

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N04&aa=3</URL></REF>


Article

<CATEGORY>vin05</CATEGORY>

 <H2>Οικολογική αστυνομία
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Ε, ΑΥΤΟ, μάλιστα ­ είναι εκσυγχρονισμός: Που λέτε, ο υπουργός Δημόσιας Τάξης
κ. Γ. Ρωμαίος σχεδιάζει να δημιουργήσει και μονάδες... οικολογικής αστυνομίας!

ΤΙ θα πει αυτό; Απλούστατα, σε ορισμένες περιοχές, όπως στην Πλάκα, ή σε
κάποια μικρά νησιά του Αιγαίου, οι αστυνομικοί πρόκειται να κυκλοφορούν με...
ποδήλατα μπαταρίας. Έτσι και θα αστυνομεύουν και θα προσέχουν το περιβάλλον!

Ο ΥΠΟΥΡΓΟΣ ανέφερε το σχέδιό του χθες το απόγευμα, στο καφενείο της Βουλής,
όπου συναντήθηκε με τον δήμαρχο της Σύμης, τον κ. Μ. Σαρρή ­ ο άνθρωπος είχε
έλθει από το νησί του για να ζητήσει καλύτερη αστυνόμευση και του προέκυψε
και... οικολογικότερη!

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16049N044</ED>
<ID>
ID:136891

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N04&aa=4</URL></REF>


Article

<CATEGORY>vin05</CATEGORY>

 <H2>Σούμο, μπάσκετ και Σημίτης...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΙΣΩΣ κάτι ακούσατε για τη χθεσινή σύσκεψη στελεχών του ΠΑΣΟΚ για τα αθλητικά,
στο Μέγαρο Μαξίμου, στην οποία προήδρευσε ο κ. Κ. Σημίτης. Που λέτε, ο
Πρωθυπουργός, άρχισε να ρωτά σοβαρά - σοβαρά τους συνεργάτες του, αν ­ και
ποια ­ σχέση έχουν με τον αθλητισμό...

­ ΠΡΟΕΔΡΕ, ο Βαγγέλης Βενιζέλος έκανε... σούμο, πετάχτηκε ο κ. Α. Φούρας...

­ ΝΑΥΤΑΘΛΗΤΙΣΜΟ, παρακαλώ, διόρθωσε ο υπουργός Πολιτισμού...

ΒΕΒΑΙΑ, στη συνέχεια ο υφυπουργός Αθλητισμού υποχρεώθηκε να αποσαφηνίσει ότι
ως νέος έκανε αθλητισμό στις... κερκίδες!

ΜΕΣΑ στα πράγματα ο κ. Κ. Σκανδαλίδης, έχει δελτίο ποδοσφαιριστή στον Ανταγόρα
της Κω, ενώ ο κ. Χρ. Σμυρλής ήταν μπασκετμπολίστας στο Αγρίνιο...

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16049N045</ED>
<ID>
ID:136908

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N04&aa=5</URL></REF>


Article

<CATEGORY>vin05</CATEGORY>

 <H2>Ατυχία(;) Έβερτ...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΕΠΙΣΤΟΛΗ στον πρόεδρο της Επιτροπής Εξωτερικών Υποθέσεων της Βουλής, τον κ. Λ.
Βερυβάκη, έστειλε ο κ. Μ. Έβερτ ­ και ζητεί τη σύγκληση της Επιτροπής, για να
συζητηθεί το περιεχόμενο της συνέντευξης Πάγκαλου στη «Μιλιέτ»...

Μάλλον ατύχησε (;) όμως ­ ο κ. Βερυβάκης επιστρέφει την Πέμπτη από το
εξωτερικό. Για τη δε Πέμπτη, έχει προγραμματιστεί συνεδρίαση της Επιτροπής
Εξωτερικών Υποθέσεων, αλλά με άλλο θέμα...

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16049N046</ED>
<ID>
ID:136918

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N04&aa=6</URL></REF>


Article

<CATEGORY>vin05</CATEGORY>

 <H2>Κάτω στον Πειραιά...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΧΑ, ΧΑ, ΧΑ... Που λέτε, έπρεπε να ήσασταν από μια μεριά, χθες το βράδυ, εκεί,
στο Εμποροβιομηχανικό Επιμελητήριο του Πειραιά, για να βλέπατε με πόση
διακριτικότητα απέτρεψε, σε τρεις περιπτώσεις, παρακαλώ, τη χειραψία Σημίτη - Λογοθέτη!

Ο Πρωθυπουργός, που αντάλλαξε θερμή χειραψία και ευχές με τον κ. Κ. Μητσοτάκη,
δεν είχε καμία όρεξη να κάνει το ίδιο και με τον κ. Στ. Λογοθέτη, ο οποίος
δηλώνει, όπου σταθεί κι όπου βρεθεί, ότι θα είναι ανεξάρτητος υποψήφιος για τη δημαρχία.

Έτσι, ο κ. Σουμάκης αναγκάστηκε να παίξει τον ρόλο της... ασπίδας!

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16049N047</ED>
<ID>
ID:136925

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N04&aa=7</URL></REF>


Article

<CATEGORY>vin05</CATEGORY>

 <H2>Στοίχημα δεν μπήκε
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Α, ΚΑΙ ΤΟ ΑΛΛΟ: Σ' αυτή την ίδια εκδήλωση, στο Επιμελητήριο του Πειραιά, η κ.
Ντόρα Μπακογιάννη εξέφραζε την εκτίμηση ότι το κόμμα της θα κερδίσει τις
εκλογές και στους τρεις μεγάλους δήμους ­ και μόλις ο κ. Κ. Λαλιώτης της
εξέφρασε τη διαφωνία του, του απάντησε: «Στοίχημα, βάζεις;«

Πώς; Όχι, τελικά το στοίχημα δεν μπήκε...

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16049N048</ED>
<ID>
ID:136928

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΔΙΑΓΚΩΝΙΖΟΝΤΑΝ, χθες το βράδυ, οι νεοδημοκράτες κ.κ. Π. Μελάς και Χ.
Κεφάλας, στην εκδήλωση του Εμποροβιομηχανικού Επιμελητηρίου του Πειραιά, για
μία φωτογραφία με τον κ. Κ. Καραμανλή ­ βλέπετε, διεκδικούν και οι δύο το
χρίσμα για τη δημαρχία. Τα κατάφεραν και οι δύο, αλλά ο πρόεδρος της Ν.Δ.
ζήτησε μόνον από τον κ. Κεφάλα «να τα πουν». Για καλό ή για κακό;

Ο κ. Δ. ΑΒΡΑΜΟΠΟΥΛΟΣ, πάντως, δεν έχει τέτοια προβλήματα: Για να
καταλάβετε, τα 24 δικά μας, από όλα τα κόμματα, μέλη της Επιτροπής Περιφερειών
της Ευρωπαϊκής Ένωσης, αποφάσισαν χθες να τον στηρίξουν για τη διεκδίκηση της
θέσης του προέδρου της Επιτροπής!

ΜΥΣΤΗΡΙΟ «ΤΡΙΓΩΝΟ» χθες το μεσημέρι στο Μέγαρο Μαξίμου: Ο κ. Κ. Σημίτης
τα είπε για αρκετή ώρα με τους κ.κ. Κ. Σκανδαλίδη και Απ. Κακλαμάνη ­ αλλά
ουδέν διέρρευσε για το περιεχόμενο της συζήτησης...

ΧΘΕΣ ΤΟ ΒΡΑΔΥ, πάντως, ο κ. Κ. Σκανδαλίδης εμφανίστηκε στο Mega πιο...
στρογγυλός σχετικά με τα όσα είχε καταγγείλει περί «κυβερνητικών θυλάκων που
αιφνιδιάζουν», αλλά... για όσους κατάλαβαν, τα... ξαναείπε...

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16049N049</ED>
<ID>
ID:136929

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N04&aa=9</URL></REF>


Article

<CATEGORY>vin04</CATEGORY>

 <H5>Η αλληλεγγύη θεμέλιο της Δημοκρατίας
</H5><H2>ΝΤΑΝΙΕΛ ΜΙΤΕΡΑΝ
</H2><H2>Δίπλα στους νέους
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

Έχει γυρίσει τα πιο απομακρυσμένα μέρη του πλανήτη. Από το Μεξικό μέχρι την
Τσετσενία και από τη Νότιο Αφρική στις χώρες της Νοτιοανατολικής Ασίας. Πάντα
από την πλευρά των κατατρεγμένων. «Οφείλουμε να βρεθούμε κοντά σ' αυτούς τους
ανθρώπους. Να σκύψουμε στα προβλήματά τους. Χρειάζονται τέτοιες απλές
χειρονομίες από τον κάθε δημοκράτη πολίτη».

Η ΝΤΑΝΙΕΛ Μιτεράν στα 73 της χρόνια είναι απολύτως ήρεμη. Μας υποδέχεται με
χαμόγελο στη σουίτα 924 του Χίλτον, μόλις ένα τέταρτο της ώρας αφότου έχει
φθάσει προσκεκλημένη του ΙΣΤΑΜΕ-Ανδρέας Παπανδρέου. Με υπομονή δέχεται να μας
μιλήσει έστω κι αν ­ όπως μας πληροφορούν οι συνεργάτες της ­ το πρόγραμμά της
είναι ιδιαίτερα φορτωμένο.

Επανειλημμένα έχει εκδηλώσει τη φιλική της διάθεση για την Ελλάδα και την
αντίθεσή της για την καταπάτηση των ανθρωπίνων δικαιωμάτων στην Τουρκία.
Μάλιστα, τον περασμένο Δεκέμβριο, πριν από τη σύνοδο κορυφής στο Λουξεμβούργο,
με ανοιχτή της επιστολή στη «Φιγκαρό», είχε καταγγείλει την υποψηφιότητα της
Τουρκίας για την Ευρωπαϊκή Ένωση. Και είχε συγκρίνει όσους την υποστήριζαν με
τους συνεργάτες των Γερμανών στην Κατοχή: «Σήμερα η Τουρκία ασκεί ένα είδος
εκβιασμού χρησιμοποιώντας το πρόβλημα της Κύπρου. Όμως αυτοί οι εκβιασμοί δεν
μπορεί να διαρκέσουν για πολύ καιρό ακόμη. Πλησιάζει το τέλος τους», λέει.

ΟΙ ΚΟΥΡΔΟΙ

Το δράμα των Κούρδων προσφύγων είναι από τα θέματα που την έχουν αγγίξει πολύ.
Πολλές φορές έχει μιλήσει στο Ευρωκοινοβούλιο για τους Κούρδους βουλευτές και
τη Λεϊλά Ζανά. Αυτή η δράση της παρ' ολίγον να της στοιχίσει τη ζωή καθώς
γλίτωσε το 1992 από δολοφονική απόπειρα εναντίον της στο ιρακινό Κουρδιστάν
όπου βρίσκονταν με τον τότε υπουργό Μπερνάρ Κουσνέρ: «Τη λύση για το πρόβλημα
των Κούρδων τη γνωρίζουμε όλοι εδώ και πολλά χρόνια. Αλλά το ζήτημα είναι πως
κάποιος πρέπει να την εφαρμόσει. Όσον καιρό καιρό θα υποστηρίζουν μία
κυβέρνηση που θέλει να εξαφανίσει ένα λαό τόσο δεν πρόκειται να βρεθεί λύση.
Και θα πρέπει μία μέρα να αναγνωρίσουμε όλοι πως εάν έχουμε φτάσει σε τέτοιες
καταστάσεις φταίει το γεγονός ότι επικρατεί η λογική του εμπορίου και της αγοράς».

Η συζήτηση αναπόφευκτα οδηγείται στον Φρανσουά Μιτεράν. Άλλωστε συνηθίζει στις
ομιλίες της να κάνει συχνές αναφορές σε ρήσεις του συζύγου της: «Η κληρονομιά
που άφησε ο Φρανσουά, ιδιαίτερα προς τη νεολαία, όχι μόνο της Γαλλίας αλλά και
ολόκληρου του κόσμου, είναι τεράστια. Έσπειρε σπόρους που άνθισαν σε όλο τον
πλανήτη και άφησε σημαντικά ίχνη για το τι ακριβώς σημαίνει Δημοκρατία», λέει.

ΧΑΜΗΛΟΙ ΤΟΝΟΙ

Μιλάει σε χαμηλούς τόνους. Το ύφος της γαλήνιο και στα διαλείμματα του λόγου
της αστειεύεται με τους συνεργάτες της, με τους οποίους δείχνει να έχει
σχέσεις σεβασμού και ταυτόχρονης οικειότητας. Εμφανίζεται σταθερή στις απόψεις
της και υπογραμμίζει ότι οι γονείς της και ο σύζυγός της σημάδεψαν τη ζωή της:
«Το πιο βασικό είναι η παιδεία που πήρα από τους γονείς μου. Μου δίδαξαν
ορισμένες αρχές τις οποίες κατάφερα να διατηρήσω όλ' αυτά τα χρόνια. Ανάμεσα
σ' αυτούς και τον Φρανσουά μεσολάβησαν... τρεις μέρες, έως ότου παντρεύτηκα!
Και μετά ακολούθησα την πορεία του Φρανσουά και δημιούργησα έτσι ένα τείχος
που με προστάτευε από ορισμένα συναισθήματα τα οποία θα μπορούσαν να με
βγάλουν από τους κανόνες της ηθικής. Η σχέση μας με τον Φρανσουά βασιζόταν
στον διάλογο. Δεν του έκανα ποτέ το... δώρο να έχω την ίδια γνώμη μ' αυτόν.
Τελικά για μένα αυτή η σχέση ήταν μιά γραμμή προσωπική που διάλεξα στη ζωή μου».

Είναι αυθόρμητη και ειλικρινής. Αναγνωρίζει ότι «πρόσωπα από τη γαλλική
Αντίσταση αλλά και άλλα, όπως ο Νέλσον Μαντέλα» καθόρισαν τη στάση της για τη
ζωή και τις απόψεις της. Πιστεύει ότι στις «πρωτοβουλίες πολιτών» και στις μη
κυβερνητικές οργανώσεις, οι οποίες ­ όπως σημειώνει ­ πρέπει να ζητούν
περισσότερη δημοκρατία. Ελπίζει ότι σύντομα θα υπάρξουν αποτελέσματα και
ονειρεύεται «μία Ευρώπη των πολιτών».

Για το μέλλον είναι πολύ αισιόδοξη. Θεωρεί ότι εάν κάποιος είναι απαισιόδοξος
για τη ζωή, δεν υπάρχει λόγος να ζει... Δεν πιστεύει στην κρίση των
ιδεολογιών. Αντίθετα, έχει την άποψη πως μία ιδεολογία παραμένει ακόμη πολύ,
πολύ δυνατή: «Είναι η ιδεολογία της ειρήνης. Κι αυτή η ιδεολογία συμβαδίζει με
τη δημοκρατία. Κάτι που διαπίστωσα σε όλα τα ταξίδια μου».

Η θέλησή της για να συνεχίσει τους αγώνες της αντλείται από τη νεολαία.
Παίρνει κουράγιο όταν ακούει τους νέους να μιλούν για τα προβλήματά τους: «Οι
λύσεις που προτείνουν πολλές φορές δεν είναι καθόλου συμβατικές και τις θεωρώ
πολύ ενδιαφέρουσες. Είναι πολύ σημαντικό για μένα να ακούσω τα προβλήματα
εκείνων που ζουν έξω από την κοινωνία οι οποίοι οργανώνονται για να
αντιμετωπίσουν την ίδια τους τη ζωή».

ΟΙ ΝΕΟΙ

Πολλές φορές έχει μεταφέρει σε κυβερνήσεις και σε διεθνείς οργανισμούς τα
προβλήματα των νέων. Άλλωστε και το ίδρυμα που έχει δημιουργήσει με την
ονομασία France-Libertes, ασχολείται με θέματα της νεολαίας, αλλά και των
μειονοτήτων γενικότερα: «Έχω την άποψη ότι οι επαφές και με τις ηγεσίες και με
τους απλούς ανθρώπους είναι εξίσου απαραίτητες. Η μία δεν αναιρεί την άλλη.
Θέλω ν' ακούω τα προβλήματα των μεν και να τα μεταφέρω στους δε».

«Η ΕΙΡΗΝΗ και η συμφιλίωση πρέπει να ανθήσουν πέρα από τις διαφορές μας. Τα
θεμέλια της Δημοκρατίας είναι η γνώση, η αλληλεγγύη και η συντροφικότητα». Η
Ντανιέλ Μιτεράν, μιλώντας χθες σε εκδήλωση του «ΙΣΤΑΜΕ - Ανδρέας Παπανδρέου»
για τον «ρατσισμό και τη δημοκρατία», μετέφερε την προσωπική της εμπειρία από
τις προηγμένες κοινωνίες αλλά και από τις χώρες του Τρίτου Κόσμου στις οποίες
επανειλημμένα έχει ταξιδέψει.

Σε μία κατάμεστη αίθουσα συνεδρίων του «Κάραβελ», η σύζυγος του Φρανσουά
Μιτεράν απηύθυνε έκκληση ώστε να αναλάβουν οι ίδιοι οι πολίτες τη σκυτάλη κατά
του ρατσισμού: «Όταν σου κτυπάει κάποιος την πόρτα έχεις δύο επιλογές. Ή να
του ανοίξεις και να τον ρωτήσεις τι θέλει, ή κλειδώνοντας την αλυσίδα να του
πεις να φύγει. Εγώ πιστεύω ότι εμείς πρέπει να αγνοήσουμε τις προσταγές και να
πιέσουμε τις κυβερνήσεις μας για τους ξένους», είπε.

Η Ντανιέλ Μιτεράν στάθηκε ιδιαίτερα στο πρόβλημα του ρατσισμού που
αντιμετωπίζουν οι προηγμένες χώρες. Εξέφρασε την άποψη ότι ο φασισμός είναι
πάντα εκεί και ανθίσταται σε κάθε πολιτική και ιδεολογία. Και πρόσθεσε: «Ο
φασισμός γενικότερα επιλέγει το έδαφος που θα αναπτυχθεί. Τα χαρακτηριστικά
του είναι η περιφρόνηση, η φρίκη, τα ηθικά και τα φυσικά βασανιστήρια».

Στην εκδήλωση παρευρέθησαν οι υπουργοί Ανάπτυξης κ. Βάσω Παπανδρέου, Παιδείας
κ. Γεράσιμος Αρσένης, ο γραμματέας της Κ.Ε. του ΠΑΣΟΚ κ. Κώστας Σκανδαλίδης,
τα μέλη του Εκτελεστικού Γραφείου Παντελής Οικονόμου και Γιάννης Σουλαδάκης,
πρόεδρος του ΙΣΤΑΜΕ, η υποψήφια δήμαρχος Αθηναίων κ. Μαρία Δαμανάκη, η κ.
Μαργαρίτα Παπανδρέου και πολλοί βουλευτές.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16049N051</ED>
<ID>
ID:136807

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N05&aa=1</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Το κράτος των «ούχων»
</H2>
<AUTHOR>ΓΙΑΝΝΗΣ ΠΑΝΟΥΣΗΣ</AUTHOR>

Ουδείς αμφισβητεί ότι οι εποχές που ζούμε είναι παρά-ξενες. Όλες, σχεδόν οι
«σταθερές» πάνω στις οποίες είχαμε χτίσει τα νιάτα και τα όνειρά μας, την
ιδεολογία και την πολιτική μας θέση, την κοινωνική μας συμπεριφορά και την
ηθική μας στάση έχουν ανατραπεί.

Υψώσαντες τον τόνο της φωνής των κατεσπαράχθησαν
Γ. Κακουλίδη, Μετοίκησις

ΜΠΗΚΑΜΕ ­ λένε ­ σε νέα τάξη πραγμάτων, στην οποία εμείς, ως πρόσωπα ελπίζω,
οφείλουμε να προσαρμοστούμε. Περάσανε ­ λένε ­ τα χρόνια όπου ο άνθρωπος όριζε
τη μοίρα του. Τώρα οι μυημένοι διαβάζουν τα δίκτυα και ορίζουν το πεπρωμένο,
στο οποίο εάν είσαι σύγχρονος υπο-κύπτεις, εάν είσαι εκσυγχρονισμένος απλώς
κύπτεις και εάν είσαι «παλαιών αρχών» μάλλον προκύπτεις ως κίνδυνος.

Δεν υπάρχουν φίλοι, αλλά συνεργάτες.

Δεν υπάρχουν αγάπες, αλλά σεξουαλικές εμπειρίες.

Δεν υπάρχει μπέσα, αλλά τακτικός ελιγμός.

Δεν υπάρχουν αγώνες, αλλά επενδύσεις.

Δεν υπάρχει (ιδεολογικό) jet lag, αλλά μόνο (κοσμικό) jet set.

Δεν υπάρχει (κοινωνικός) σκοπός, αλλά (πολιτική;) σκοπιμότητα.

Σ' αυτό λοιπόν το euro-πλαίσιο των ανα-κατα-τάξεων, όπου πρώην (και νυν;)
βασιλόφρονες πουλάνε Ολυμπισμό, κουμπάροι, κομπάρσοι και σύζυγοι υπουργών
τηλε-διοικούν την Τοπική Αυτοδιοίκηση, managers του χρήματος (μαύρου ή
λευκού;) καλούνται να διαχειριστούν τα μεγάλα έργα, «οι φίλοι του
περιβάλλοντος» διαθέτουν το αμάχητο τεκμήριο της παντο-γνωσίας, της αυθεντίας,
της αμεροληψίας, της πολιτικής καθαρότητας, σ' αυτήν την ατμόσφαιρα των
απο-χρ(ε)ώσεων του γκρι, εκκολάπτεται ο κόσμος των «ούχων».

Όχι, δεν πρόκειται για πρώιμη εφαρμογή της κλωνοποίησης των κεντροαριστερών.
Ούτε για απλές ευρω-αμερικανικές απομιμήσεις. Ο κόσμος των «ούχων» δεν έχει ως
ρίζα την κόλλα uhu (παρ' ότι πρόκειται για «κολλητούς» του συστήματος), αλλά
συγκροτείται από έναν εσμό ατόμων προνομι-ούχων (π.χ. οφιτσιούχων,
διδακτορούχων, αξιωματούχων, τιτλούχων, εν γένει δικαιούχων της εξουσίας).

Η κυβερνητική εκδοχή αυτής της νέας επινόησης είναι απλή. Παίρνουμε τον
πρόεδρο των βιομηχάνων και του αναθέτουμε αρμοδιότητες του υπουργείου
Βιομηχανίας. Παίρνουμε τον πρόεδρο των εφοπλιστών και του εκχωρούμε εξουσίες
επί θεμάτων ναυτιλίας. Γενικά παίρνουμε τον όποιον (και όπως) πετυχημένο του
«σαθρού οικονομικού κατεστημένου» (έτσι κάπως δεν το καταγγέλλαμε επί χρόνια;)
και τον νομιμοποιούμε (ως χρήσιμον αυθαίρετο;).

Μερικοί μάλιστα υποστηρίζουν ότι αυτή η άποψη/πρακτική είναι και αριστερή.
Έτσι ­ λένε ­ καταργούμε τις δομές της δεξιάς συντήρησης, απορροφούμε όλους
τους «ούχους» και κατά συνέπεια δεν έχουν πλέον θεσμικό ρόλο να παίξουν ο ΣΕΒ,
η ΕΕΤ, κ.λπ. (αφού οι άνθρωποί τους έχουν αναλάβει ευθέως ­ και όχι υπογείως ­
κυβερνητικές εξουσίες).

Η προώθηση των ­ αγνώστου, άκαπνου ή και ύποπτου παρελθόντος (ηθικού και
πολιτικού) ­ «ούχων» σε συνδυασμό με την «ανωνυμοποίηση των δημόσιων
λειτουργών (μέσω της όψιμης υπό των νεο-σοσιαλιστών ανακάλυψης του φιλολαϊκού
ρόλου των Ανώνυμων Εταιρειών), οδηγεί αμετάκλητα στην αδυναμία ελέγχου και
στην ενδυνάμωση των ανέλεγκτων».

Επειδή δεν έχω παρακολουθήσει τα πρωινά μαθήματα πολιτικής επικοινωνίας,
αναρωτιέμαι ποιο ακριβώς είναι αυτό το μοντέλο διακυβέρνησης, όπου οι
πλούσιοι, οι γόνοι, οι φίλοι, οι αρεστοί, οι καθ' υπόδειξιν, καταλαμβάνουν όλα
τα πόστα-κλειδιά, ενώ οι «μη ούχοι» άλλοτε ωθούνται στην παραίτηση κι άλλοτε
καταγγέλλονται ­ από τους διατηρητέους ­ ως «πεπαλαιωμένοι». Κανείς δεν
υποπτεύεται άραγε πως σήμερα οι managers διαφθείρονται και οι σοφοί
αυτοκτονούν και κανείς δεν έχει διαβάσει ολίγην ιστορία για να διαπιστώσει ότι
η γνώση, η αρετή, η εντιμότητα και η πολιτική συνέπεια σπανίως συμπίπτουν
(ιδίως στους νεο-γιάπις);

Το υπο-κριτικό δίλημμα δεν είναι αν προτιμάμε το «λαϊκό παιδί με γνώσεις
Λυκείου» από τον απόφοιτο του Cambridge με επιστημονικές περγαμηνές, ως
διοικητή ενός οργανισμού. Το πραγματικό πολιτικό πρόβλημα είναι πώς
εξισορροπείς τις δυνάμεις όταν «αυτοί που ξέρουν, δεν ξέρεις ποιανού το
παιχίδι παίζουν» και «αυτοί που δεν ξέρουν, αρνούνται (και δικαιολογημένα) να
χρησιμοποιηθούν ως πειραματόζωα» στα επικίνδυνα καμώματα των «ούχων» (ίσως για
να μη γίνουν ­ όπως πρόκειται να συμβεί με αρκετούς πολιτικούς ­ συνένοχοι και
περίγελως των «γιούχων»).

Ο Γιάννης Πανούσης είναι καθηγητής Επικοινωνίας και ΜΜΕ στο Πανεπιστήμιο Αθηνών.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16049N062</ED>
<ID>
ID:136854

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Κραυγές και ψίθυροι
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Η σύνθεση της οργανωτικής επιτροπής των Ολυμπιακών Αγώνων του 2004 άγγιξε ­ με
ευθύνη του Πρωθυπουργού Κώστα Σημίτη ­ ένα μείζον θέμα πολιτικής δεοντολογίας. 
Πρόκειται για την ιδιότυπη «καταγγελία» του περί «συγκεκριμένων επιδιώξεων»
όσων τού έκαναν εισηγήσεις για τη σύνθεση της επιτροπής.

Είναι κοινό μυστικό ότι οι εισηγήσεις ήταν δύο ειδών: από ορισμένα κόμματα και
από κάποιους υπουργούς. Σε ό,τι αφορά τα κόμματα, η ευθύνη ανήκει αποκλειστικά
στον ίδιο και την κυβέρνησή του, που ΖΗΤΗΣΑΝ τις προτάσεις των κομμάτων, στο
όνομα ενός δήθεν διακομματικού πλουραλισμού. Αν ήθελε να αποφύγει αυτές τις
εισηγήσεις, θα έπρεπε να αναδεχθεί εξ αρχής την απόλυτη ευθύνη της επιλογής.
Είχε και έχει εκ του Συντάγματος το δικαίωμα ως πρωθυπουργός. Είναι σίγουρο
ότι κανείς δεν θα του ζητούσε εξηγήσεις, πέραν των τυπικών, στα πλαίσια του
πολιτικού παιχνιδιού. Δεν το έκανε. Προς τι λοιπόν οι «καταγγελίες»;

Το σοβαρότερο πρόβλημα όμως αφορά τους υπουργούς, που μένουν έκθετοι από τις
δηλώσεις Σημίτη, παρά την προσπάθεια που έγινε εκ των υστέρων να «μαζευτεί» το
θέμα. 
Αποτελεί λοιπόν πρωτοφανές γεγονός η ποινικοποίηση του συνταγματικού
καθήκοντος του υπουργού να εισηγείται στην κυβέρνηση και τον πρωθυπουργό τις
απόψεις ή τις προτάσεις του! Για μια κυβέρνηση που έχει εγγενείς δυσχέρειες να
λειτουργήσει αποτελεσματικά (εκτίμηση που εξ αντικειμένου δεν αφήνει εκτός
ούτε τον Πρωθυπουργό) ο φόβος των υπουργών ότι αυτό που εισηγούνται μπορεί
ευθέως να καταγγελθεί ότι εξυπηρετεί συμφέροντα και διαπλοκές, ενδέχεται να
αποδειχθεί καταστροφικός. Εκτός πλέον κι αν ο κ. Σημίτης δεν τις έχει ανάγκη
τις εισηγήσεις των υπουργών του, αρκούμενος στα όσα του εισηγούνται οι στενοί
συνεργάτες του.

Υπάρχει, τέλος, και το σκέλος που αφορά τον ίδιο τον Κ. Σημίτη: έχει υποχρέωση
να κατονομάσει αμέσως όσους τού δημιούργησαν «την εντύπωση» για τις
«συγκεκριμένες επιδιώξεις». Όσο δεν το κάνει, το μόνο που επιτυγχάνει είναι να
δηλητηριάζει τον δημόσιο βίο της χώρας με ψιθύρους και φήμες. Κι αυτό δεν
είναι προς τιμήν του.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16049N063</ED>
<ID>
ID:136885

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N06&aa=3</URL></REF>


Article

<CATEGORY>vin04</CATEGORY>

 <H5>ΣΗΜΙΤΗΣ: ΟΙ ΟΛΥΜΠΙΑΚΟΙ ΑΓΩΝΕΣ ΔΕΝ ΕΙΝΑΙ ΚΟΜΜΑΤΙΚΗ ΥΠΟΘΕΣΗ
</H5><H2></H2><H2>Παρεξηγήσεις, τέλος...
</H2>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

Να ξεπεραστούν και οι τελευταίες παρεξηγήσεις που προκάλεσε ­ κυρίως σε
στελέχη του κυβερνώντος κόμματος ­ η αποστροφή του Πρωθυπουργού για την ύπαρξη
υστερόβουλων επιδιώξεων γύρω από την προετοιμασία της χώρας εν όψει του 2004,
επιχείρησε χθες η κυβέρνηση υποδεικνύοντας την ανάγκη να υπάρξει πανεθνική
συστράτευση στην υπόθεση των Ολυμπιακών Αγώνων.

ΑΥΤΟ το μήνυμα εξέφρασε για μία ακόμη φορά ο Πρωθυπουργός κ. Κώστας Σημίτης σε
ευρεία σύσκεψη που είχε χθες με κυβερνητικά και κομματικά στελέχη, με
αντικείμενο τη χάραξη της νέας κυβερνητικής πολιτικής στον αθλητικό τομέα.

Καθιστώντας σαφές ότι «πρέπει να συμμετάσχουν όλοι» στην προετοιμασία της
χώρας για την επιτυχή έκβαση του ολυμπιακού εγχειρήματος, ο Πρωθυπουργός
κάλεσε τους αρμόδιους παράγοντες της κυβέρνησης να εμφυσήσουν στην κοινωνία το
πνεύμα της πανεθνικής προσπάθειας.

«Πρέπει να γίνει κτήμα της ελληνικής κοινωνίας ότι οι Ολυμπιακοί Αγώνες δεν
είναι κομματική υπόθεση», επεσήμανε ο κ. Σημίτης, προσθέτοντας ότι στο πνεύμα
αυτό η Εθνική Επιτροπή πρέπει να φανεί στο λαό ότι εκφράζει την κινητοποίηση
όλων των πολιτικών, κοινωνικών, πνευματικών και αθλητικών δυνάμεων της χώρας.

Προς αυτή την κατεύθυνση στη χθεσινή σύσκεψη υπό τον Πρωθυπουργό, στην οποία
συμμετείχαν ο υπουργός Πολιτισμού κ. Ευάγγ. Βενιζέλος, ο υφυπουργός Αθλητισμού
κ. Α. Φούρας, ο γραμματέας της Κ.Ε. του ΠΑΣΟΚ κ. Κ. Σκανδαλίδης και οι
επικεφαλής του Τομέα Αθλητισμού του κόμματος κ.κ. Στ. Μανίκας και Π.
Τσερτικίδης, συμφωνήθηκε ότι «το νομοθετικό πλαίσιο για την οργάνωση των
Ολυμπιακών Αγώνων θα πρέπει να συνδυαστεί με την ψήφιση του νέου αθλητικού νόμου».

ΜΕ ΑΛΛΟ ΤΟΝΟ

Στο ίδιο πνεύμα ο κ. Βενιζέλος εξερχόμενος του Μαξίμου αναφέρθηκε στο
γενικότερο κλίμα που πρέπει να επικρατήσει με σαφή αναγωγή στα ολυμπιακά
ιδεώδη. «Είμαστε χώρα που δεν φιλοξενεί απλώς κάποιους αγώνες, αλλά τους
Ολυμπιακούς Αγώνες που πρέπει να δώσουν άλλο τόνο παγκοσμίως», υπογράμμισε χαρακτηριστικά.

Την ίδια ώρα η κυβέρνηση επιχείρησε να κλείσει το θέμα των αντιδράσεων που
προκάλεσε στο εσωτερικό τού κόμματος η αιχμηρή επισήμανση του Πρωθυπουργού για
την ύπαρξη συγκεκριμένων επιδιώξεων που εμπεριείχαν οι προτάσεις για τη
σύσταση της Οργανωτικής Επιτροπής. Τόσο ο κυβερνητικός εκπρόσωπος όσο και ο
υπουργός Πολιτισμού με δηλώσεις τους εξέφρασαν την εκτίμηση ότι τα πυρά του
Πρωθυπουργού δεν αφορούσαν στελέχη της κυβέρνησης.

Απαντώντας στις επίμονες ερωτήσεις των δημοσιογράφων, ο κ. Ρέππας τόνισε ότι
«ο κ. Σημίτης δεν αναφέρθηκε σε συγκεκριμένα πρόσωπα ούτε υπονόησε υπουργούς,
οι οποίοι έκαναν δήθεν κάποιες προτάσεις». Από την πλευρά του ο κ. Βενιζέλος
ταυτίστηκε με την πρωθυπουργική ανακοίνωση περί συμφερόντων, καθώς με την
επιλογή του διευθύνοντος συμβούλου και των μελών της Οργανωτικής Επιτροπής.

«Η σύνθεση της Επιτροπής έπρεπε να είναι αντιπροσωπευτική, αξιοκρατική και
απολύτως διαφανής. Και για να είναι απολύτως διαφανής, έπρεπε να είναι και
κάπως απροσδόκητη», επεσήμανε ο κ. Βενιζέλος. Σε ό,τι αφορά την επίμαχη
ανακοίνωση του πρωθυπουργικού γραφείου, ο υπουργός Πολιτισμού τόνισε: «Με
εκφράζει απολύτως, όπως εκφράζει και το σύνολο των μελών της κυβέρνησης. Δεν
υπάρχει κανένα ενδοκυβερνητικό θέμα».

Αντίθετη άποψη έχει, ωστόσο, η αξιωματική αντιπολίτευση, η οποία διά του
εκπροσώπου της κ. Α. Σπηλιωτόπουλου επανέλαβε το αίτημά της «να κατονομάσει ο
Πρωθυπουργός τους υπηρεσιακούς παράγοντες, οι οποίοι εξυπηρετούσαν
συμφέροντα». Ανάλογο αίτημα διατύπωσαν με επίκαιρες ερωτήσεις τους προς τον
Πρωθυπουργό οι βουλευτές της Ν.Δ. κ. Ντ. Μπακογιάννη και κ. Δημ. Σιούφας.

ΣΥΝΑΝΤΗΣΕΙΣ ΓΝΩΡΙΜΙΑΣ

Μέσα σ' όλα αυτά, οι επικεφαλής της νεοσυσταθείσας Οργανωτικής Επιτροπής κ.κ
Στρ. Στρατήγης και Κ. Μπακούρης συνέχισαν απρόσκοπτα τις συναντήσεις γνωριμίας
με τα στελέχη της Διυπουργικής Επιτροπής, που πρόσφατα συνεστήθη. Χθες τα δύο
στελέχη της Οργανωτικής Επιτροπής Αθήνα 2004 συναντήθηκαν με τον υφυπουργό
ΠΕΧΩΔΕ κ. Χρ. Βερελή και συζήτησαν ειδικά θέματα της διοικητικής διάρθρωσης
της Επιτροπής, προκειμένου να ανταποκριθεί στις συμβατικές υποχρεώσεις που
απορρέουν από τη σύμβασή της με την Διεθνή Ολυμπιακή Επιτροπή (ΔΟΕ)..

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16049N071</ED>
<ID>
ID:136808

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N07&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Εξυγίανση της ταλαιπωρίας
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

ΜΕ ΘΥΜΑ το επιβατικό κοινό της πρωτεύουσας συνεχίζεται η οξύτατη διαμάχη
κυβέρνησης και εργατικών συνδικάτων για την επίμαχη διάταξη που επεμβαίνει
στις συλλογικές διαπραγματεύσεις στον χώρο των ΔΕΚΟ. Μία σύγκρουση, που
ασφαλώς και θα μπορούσε να είχε αποφευχθεί. Θα μπορούσε να αποφευχθεί αν το
όλο θέμα είχε τεθεί στον πρόσφατο κοινωνικό διάλογο για την απασχόληση, την
ανάπτυξη και την ανταγωνιστικότητα.

Ένας διάλογος που διήρκησε 8 ολόκληρους μήνες. Ουδείς τότε από την κυβέρνηση
έκανε ουδεμία αναφορά στην πρόθεση να ρυθμίζονται από τη Βουλή οι κανονισμοί
προσωπικού, δηλαδή το καθεστώς των εργασιακών σχέσεων. Το ίδιο έγινε και στη
συζήτηση του θέματος στην Οικονομική Κοινωνική Επιτροπή (ΟΚΕ), στην οποία
μετέχουν όλοι οι εκπρόσωποι των κοινωνικών φορέων. Το ίδιο έγινε και κατά τη
διάρκεια κατάρτισης και ψήφισης του Νόμου 2414/96 για τον εκσυγχρονισμό των
ΔΕΚΟ. Κυνείς από την κυβέρνηση δεν μίλησε για το επίμαχο θέμα. Και ξαφνικά,
χωρίς κανέναν διάλογο και σε άσχετο νομοσχέδιο (φορολογικό) έρχεται μια
διάταξη-βόμβα που ανατρέπει ευθέως τον θεσμό των ελεύθερων συλλογικών
διαπραγματεύσεων, έστω και στις ζημιογόνες ΔΕΚΟ. Και εύλογα προκαλεί κοινωνική
αναστάτωση. Η κυβέρνηση έπρεπε να μελετήσει τις κινήσεις της πριν προχωρήσει
στην κατάθεση αυτής της διάταξης. Γιατί στην ουσία έφερε ένα νόμο ώστε να
προειδοποιήσει ότι θα εφαρμόσει άλλο νόμο! Το αποτέλεσμα; Η εξυγίανση της ταλαιπωρίας...

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16049N081</ED>
<ID>
ID:136813

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N08&aa=1</URL></REF>


Article

<CATEGORY>vin04</CATEGORY>

 <H5>ΑΝΥΠΟΧΩΡΗΤΟΙ ΔΗΛΩΝΟΥΝ ΓΙΑΝΝΟΣ ΚΑΙ ΑΠΕΡΓΟΙ * Ο ΠΑΠΑΝΤΩΝΙΟΥ ΚΑΤΑΘΕΤΕΙ ΣΗΜΕΡΑ ΤΗΝ
ΕΠΑΝΑΔΙΑΤΥΠΩΣΗ ΤΗΣ ΤΡΟΠΟΛΟΓΙΑΣ, ΠΟΥ ΔΕΝ ΙΚΑΝΟΠΟΙΕΙ ΤΟΥΣ ΣΥΝΔΙΚΑΛΙΣΤΕΣ
</H5><H5>Σημίτης: Ο λαός έχει πληρώσει εκατοντάδες δισ.
</H5><H5>«Δεν έχουμε προνόμια, δεν ευθυνόμαστε για τα ελλείμματα»
</H5><H2>Σύγκρουση, κι όποιος αντέξει, κυβέρνησης - συνδικάτων
</H2>
Σε σύγκρουση χωρίς ορατό τέλος μπαίνουν κυβέρνηση και εργατικά συνδικάτα,
με αφορμή τη διάταξη στο φορολογικό νομοσχέδιο που επιχειρεί παρέμβαση στις
συλλογικές διαπραγματεύσεις στις ΔΕΚΟ.

Η ΚΥΒΕΡΝΗΣΗ επιμένει στην ψήφιση της διάταξης (που στην ουσία καταργεί τις
διαπραγματεύσεις στις ΔΕΚΟ), ενώ οι συνδικαλιστές τονίζουν ότι οι απεργίες θα
κλιμακωθούν παρατηρώντας ότι «η σύγκρουση θα συνεχιστεί και όποιος αντέξει».

Ο υπουργός Εθνικής Οικονομίας κ. Γ. Παπαντωνίου προχωρεί σήμερα στην
επαναδιατύπωση της επίμαχης διάταξης, χωρίς όμως και αυτή η αλλαγή να
ικανοποιεί τη ΓΣΕΕ, ενώ ο πρόεδρος της Συνομοσπονδίας κ. Χρ. Πολυζωγόπουλος
εξαπέλυσε οξύτατη επίθεση κατά της κυβέρνησης και του κ. Παπαντωνίου. Και ενώ
κυβέρνηση και συνδικάτα διασταυρώνουν τα ξίφη τους, σήμερα το επιβατικό κοινό
της πρωτεύουσας αναγκάζεται να... περπατάει, αφού κινούνται όλο το 24ωρο μόνο
ταξί και Ι.Χ. Στη σημερινή απεργία της ΓΣΕΕ εκτός από τα μέσα μαζικής
μεταφοράς (τρόλεϊ, λεωφορεία, πράσινα, ηλεκτρικός) μετέχουν οι
τραπεζοϋπάλληλοι, το προσωπικό των ΔΕΚΟ (ΔΕΗ, ΟΤΕ, ΕΛΤΑ κ.λπ.), οι εργαζόμενοι
στον ΟΣΕ και στην «Ολυμπιακή».

Ο κ. Παπαντωνίου σε χθεσινοβραδινή του δήλωση, αφού αναφέρθηκε στην ανάγκη
ριζικών αλλαγών στην εθνική οικονομία και ιδιαίτερα στον δημόσιο τομέα, άφησε
να εννοηθεί ότι η επιλογή για την κατάθεση της επίμαχης διάταξης δεν ήταν μόνο
δική του. Είπε χαρακτηριστικά: «Αυτά που λέω είναι η θέση του Πρωθυπουργού και
της κυβέρνησης συνολικά. Η κυβέρνηση είναι μία. Και η κυβέρνηση έχει μία
πολιτική, την οποία συμβαίνει να εκφράζω επειδή χειρίζομαι τα θέματα του προϋπολογισμού».

Ο υπουργός Εθνικής Οικονομίας διευκρίνισε ότι σήμερα θα καταθέσει την
επαναδιατυπωμένη διάταξη και παρατήρησε: «Είμαστε αποφασισμένοι να
προχωρήσουμε με τις αλλαγές τις οποίες θα ανακοινώσω».

Η επαναδιατύπωση θα αφορά τα εξής: Θα αναφέρονται οι ΔΕΚΟ για τις οποίες θα
εφαρμοστεί η διάταξη. Αυτές είναι: Τα ΗΛΠΑΠ, οι ΗΣΑΠ, ο ΟΑΣΑ, η Ο.Α., ο ΟΣΕ
και τα ΕΛΤΑ. Σε αυτές τις ΔΕΚΟ, για την κατάρτιση των κανονισμών προσωπικού,
αν ύστερα από ένα εξάμηνο διαπραγματεύσεων δεν επέλθει συμφωνία μεταξύ των δύο
πλευρών, τότε η Βουλή θα παίρνει αποφάσεις.

Ο κ. Πολυζωγόπουλος, με την ιδιότητα του μέλους της Κ.Ε. του ΠΑΣΟΚ, έκανε χθες
λόγο «για αντιδημοκρατικό ολίσθημα που βάζει το κυβερνών κόμμα σε μια
δοκιμασία». 
Ο κ. Πολυζωγόπουλος ανακοίνωσε ότι οι απεργίες θα συνεχιστούν και μετά την
ψήφιση της επίμαχης διάταξης. Επίσης δήλωσε ότι η ΓΣΕΕ στηρίζει τις
κινητοποιήσεις των εργαζομένων στα μέσα μαζικής μεταφοράς. Αυτό το νομοθέτημα,
είπε, θα μείνει κενό περιεχομένου. Δεν πρόκειται να εφαρμοστεί. Είναι
αντισυνταγματικό και καταργεί τις ελεύθερες συλλογικές διαπραγματεύσεις. Ο
πρόεδρος της ΓΣΕΕ ανακοίνωσε ότι θα γίνει προσφυγή εκτός από το Διεθνές
Γραφείο Εργασίας και τις διεθνείς συνδικαλιστικές οργανώσεις και στο Συμβούλιο
της Επικρατείας. Μάλιστα άφησε ανοικτό το ενδεχόμενο να μην πάρει μέρος η ΓΣΕΕ
στο διάλογο για το ασφαλιστικό.

Ο γραμματέας οικονομικού της ΓΣΕΕ κ. Γιώργος Ορφανός επεσήμανε ότι δεν
ευθύνονται οι εργαζόμενοι για τα προβλήματα των ΔΕΚΟ και έθεσε το ερώτημα για
το ποιες ΔΕΚΟ προχώρησαν στην εξυγίανσή τους. Δεν είναι δυνατόν να αλλάζεις
τις εργασιακές σχέσεις χωρίς τη γνώμη των εργαζομένων, είπε ο κ. Ορφανός.

Όπως δήλωσαν χθες στα «ΝΕΑ» οι εκπρόσωποι, του συνδικάτου εργαζομένων στον
ΟΑΣΑ κ. Ανδρέας Κολλάς (πρόεδρος), του σωματείου οδηγών στα τρόλεϊ (ΗΛΠΑΠ) κ.
Ν. Κορδός (πρόεδρος) και του σωματείου εργαζομένων στον ΗΣΑΠ (πράσινα -
ηλεκτρικός) κ. Χρ. Τριφιάτης (γεν. γραμματέας), οι κινητοποιήσεις στο χώρο των
αστικών συγκοινωνιών δεν θα έχουν τέλος.

Ασφαλείς πληροφορίες αναφέρουν ότι η ταλαιπωρία του επιβατικού κοινού της
πρωτεύουσας θα συνεχιστεί και τον Φεβρουάριο αφού οι διοικήσεις των σωματείων
εργαζομένων στον ΟΑΣΑ, στα ΗΛΠΑΠ και στους ΗΣΑΠ σχεδιάζουν ένα μεγάλο
απεργιακό πρόγραμμα.

Ο κ. Κ. ΣΗΜΙΤΗΣ, στη δική του σύντομη δήλωση, επιχείρησε να δώσει κι ένα
μήνυμα προς τους εργαζόμενους στις δημόσιες επιχειρήσεις και οργανισμούς ­ ότι
πρέπει να βάλουν πάνω απ' όλα το συμφέρον της χώρας.

«Ο ελληνικός λαός έχει πληρώσει εκατοντάδες δισεκατομμύρια για να
λειτουργήσουν οι επιχειρήσεις αυτές. Είναι καιρός πια να δούμε εάν όλα αυτά τα
ποσά είναι αναγκαία, τι χρειάζεται και δεν χρειάζεται, αν μπορούμε να
εξοικονομήσουμε δαπάνες και πώς», υπογράμμισε με νόημα ο κ. Σημίτης.
<H3>ΕΡΓΑΖΟΜΕΝΟΙ ΔΕΚΟ
</H3>
ΟΙ ΕΡΓΑΖΟΜΕΝΟΙ στις ΔΕΚΟ δεν έχουν προνόμια και δεν ευθύνονται για τα
ελλείμματα. Αυτά τόνισαν οι συνδικαλιστές της ΓΣΕΕ και των ΔΕΚΟ κατά τη
διάρκεια συνέντευξης Τύπου, όπου παρουσιάστηκαν αναλυτικά στοιχεία για την
κατάσταση που επικρατεί. Έτσι:

* ΕΥΔΑΠ: Ο μέσος μισθός κινείται στις 200.000 δρχ. Το έλλειμμα της εταιρείας
είναι 50 δισ. δρχ. και αποτελεί μοναδική οφειλή του Δημοσίου προς την
επιχείρηση. Το προνόμιο των εργαζομένων στην ΕΥΔΑΠ είναι 40% έκπτωση στην
κατανάλωση νερού, που σημαίνει κατά μέσον όρο 500 δρχ. επιβάρυνση της
εταιρείας το μήνα κατά εργαζόμενο.

* Ολυμπιακή Αεροπορία: Από το 1995 που τέθηκε σε εφαρμογή το πρόγραμμα
εξυγίανσης στην Ο.Α. υπήρξαν 4 διαφορετικές διοικήσεις και 6 υπουργοί. Το
μόνιμο προσωπικό ­ μέσω της εθελουσίας εξόδου και υποχρεωτικής συνταξιοδότησης
­ μειώθηκε κατά 3.000 άτομα και σήμερα εργάζονται 7.260 άτομα. Το διάστημα
1994-1997 οι ασθένειες μειώθηκαν κατά 60%. Επίσης, η παραγωγικότητα του
προσωπικού τα τελευταία 3 χρόνια μειώθηκε κατά 35%. Το επίσημο κράτος οφείλει
στην Ο.Α. 9 δισ. δρχ. και τα κόμματα οφείλουν 2,5 δισ. δρχ. Η Ο.Α. ­ κατά την
ΟΣΠΑ ­ είναι κερδοφόρα με ρυθμούς ανάπτυξης, που όχι μόνο δεν έχουν καταφέρει
να προσεγγίσουν οι υπό εξυγίανση κρατικές αεροπορικές εταιρείες, αλλά σχεδόν
όλες παρουσιάζουν έλλειμμα.

* ΟΑΣΑ (λεωφορεία): Ο μισθός οδηγού με 10 χρόνια υπηρεσίας και με δύο παιδιά
είναι 220.000 δρχ. το μήνα και με 20 χρόνια και δύο παιδιά είναι 260.000 δρχ.
το μήνα. Οι ώρες εργασίας είναι 8 σε κυλιόμενη βάρδια. Ζητείται η άμεση
πρόσληψη 600 οδηγών λεωφορείων και διάλογος για το νομοσχέδιο που αφορά τις
αστικές συγκοινωνίες.

* ΟΣΕ: Οι σιδηροδρομικοί είναι οι τελευταίοι στις αμοιβές στο σύνολο των
εργαζομένων στις ΔΕΚΟ και τις Τράπεζες. Ένας σταθμάρχης με 20 χρόνια υπηρεσίας
έχει καθαρές αποδοχές 230.000 δρχ. το μήνα. Το μόνο προνόμιο για τους
σιδηροδρομικούς είναι 5 ταξίδια δωρεάν το χρόνο με τα Intercity του ΟΣΕ,
κατοχυρωμένο μέσα από υπογραφή συλλογικής σύμβασης εργασίας.

* ΕΡΤ Α.Ε.: Δεν τηρείται κανένα σύστημα αξιολόγησης, με αποτέλεσμα οι κρίσεις
του προσωπικού να είναι αναξιοκρατικές. Η διοίκηση της εταιρείας αποφασίζει
και επιλέγει ελεύθερα στελέχη από την εξωτερική αγορά, τα οποία τοποθετούνται
σε στρατηγικής σημασίας θέσεις με ειδικό μισθολόγιο που αγγίζει το 1 εκατ.
δρχ. το μήνα. Όσον αφορά τις αποδοχές, η ΠΟΣΠΕΡΤ ανακοίνωσε: υπάλληλος με 15
χρόνια υπηρεσία, Πανεπιστημίου, έχει καθαρές αποδοχές 234.000 δρχ., ενώ ο
αντίστοιχος του Δημοσίου έχει 261.000 δρχ.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16049N082</ED>
<ID>
ID:136848

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N08&aa=2</URL></REF>


Article

<CATEGORY>vin04</CATEGORY>

 <H2>Ποια δρομολόγια Ολυμπιακής και ΟΣΕ θα γίνουν σήμερα
</H2>
ΜΕΙΩΜΕΝΑ κατά 50% είναι τα δρομολόγια εσωτερικού και εξωτερικού της Ολυμπιακής
Αεροπορίας και της Ολυμπιακής Αεροπλοΐας, που θα εκτελεστούν σήμερα με
προσωπικό ασφαλείας. Συγκεκριμένα, αναμένεται να εκτελεστεί μόνο μία πτήση ανά προορισμό.

Τα δρομολόγια που προγραμματίστηκαν να γίνουν στο εσωτερικό είναι:

Ο.Α. 770 Αθήνα - Λήμνος - Αθήνα 06.00, Ο.Α. 040 Αθήνα - Μήλος - Αθήνα 07.30,
Ο.Α. 062 Αθήνα - Πάρος - Αθήνα 07.30, Ο.Α. 640 Αθήνα - Ζάκυνθος - Κεφαλονιά -
Αθήνα 07.30, Ο.Α. 002 Αθήνα - Νάξος - Αθήνα 09.50, Ο.Α. 094 Ρόδος - Κάρπαθος -
Ρόδος 10.00, Ο.Α. 880 Θεσ/νίκη - Χανιά - Θεσ/νίκη 11.35, Ο.Α. 018 Αθήνα -
Αστυπάλαια - Αθήνα 12.20, Ο.Α. 756 Αθήνα - Σάμος - Αθήνα 15.30, Ο.Α. 010 Αθήνα
- Σύρος - Αθήνα 15.35, Ο.Α. 972 Θεσ/νίκη - Ιωάννινα - Θεσ/νίκη 16.00, Ο.Α. 660
Αθήνα - Μύκονος - Αθήνα 16.15, Ο.Α. 806 Αθήνα - Ιωάννινα - Αθήνα 16.30, Ο.Α.
766 Αθήνα - Χίος - Αθήνα 16.35, Ο.Α. 938 Θεσ/νίκη - Μυτιλήνη - Σάμος -
Μυτιλήνη - Θεσ/νίκη 18.15, Ο.Α. 558 Αθήνα - Σαντορίνη - Αθήνα 19.40, Ο.Α. 578
Αθήνα - Μυτιλήνη - Αθήνα 18.35, Ο.Α. 954 Αθήνα - Καβάλα - Αθήνα 18.20, Ο.Α.
944 Αθήνα - Αλεξανδρούπολη - Αθήνα 18.40, Ο.Α. 604 Αθήνα - Κέρκυρα - Αθήνα
18.45, Ο.Α. 734 Αθήνα - Κως - Αθήνα 19.35, Ο.Α. 914 Αθήνα- Θεσ/νίκη - Αθήνα
19.40, Ο.Α. 538 Αθήνα - Χανιά - Αθήνα 20.35, Ο.Α. 516 Αθήνα - Ηράκλειο - Αθήνα
21.35, Ο.Α. 714 Αθήνα - Ρόδος - Αθήνα 20.55. 
Προς το εξωτερικό προγραμματίστηκαν οι πτήσεις:

Ο.Α. 321 Αθήνα - Κωνσταντινούπολη - Αθήνα 07.20, Ο.Α. 201 Αθήνα - Παρίσι -
Αθήνα 09.10, Ο.Α. 153 Αθήνα - Άμστερνταμ - Αθήνα 08.00, Ο.Α. 171 Αθήνα -
Φρανκφούρτη - Αθήνα 15.20, Ο.Α. 159 Αθήνα - Βιέννη - Αθήνα 11.40, Ο.Α. 351
Αθήνα - Μόσχα - Αθήνα 08.10, Ο.Α. 247 Αθήνα- Μαδρίτη - Αθήνα 09.20, Ο.Α. 331
Αθήνα - Λάρνακα - Αθήνα 18.50, Ο.Α. 269 Αθήνα - Λονδίνο - Αθήνα 12.00, Ο.Α.
301 Αθήνα - Τελ Αβίβ - Αθήνα 18.25, Ο.Α. 327 Αθήνα - Αλεξάνδρεια - Αθήνα
06.15, Ο.Α. 381 Αθήνα - Βουκουρέστι - Αθήνα 14.30, Ο.Α. 147 Αθήνα - Βρυξέλλες
- Θεσ/νίκη - Αθήνα 14.00, Ο.Α. 131 Αθήνα - Ζυρίχη - Αθήνα 10.55, Ο.Α. 187
Αθήνα - Κοπεγχάγη - Αθήνα 09.15, Ο.Α. 471 Αθήνα - Βανγκόκ - Μελβούρνη - Αθήνα
06.55, Ο.Α. 423 Αθήνα - Τορόντο - Μόντρεαλ - Αθήνα 11.15, Ο.Α. 241 Αθήνα -
Μιλάνο - Αθήνα 11.40, Ο.Α. 371 Αθήνα - Βουδαπέστη - Αθήνα 11.45.

*Από τον ΟΣΕ ανακοινώθηκε ότι τα δρομολόγια των επιβατικών και εμπορικών
τρένων που έχουν προγραμματιστεί για σήμερα, είναι:

Στον άξονα Αθήνα - Θεσσαλονίκη - Αθήνα θα κινηθούν οι αμαξοστοιχίες 500/501.

Στον άξονα Θεσσαλονίκη - Δίκαια - Θεσσαλονίκη οι αμαξοστοιχίες 604/613.

Στον άξονα Πειραιά - Πάτρα - Κυπαρισσία - Καλαμάτα οι αμαξοστοιχίες 302/303.

Επίσης, οι εμπορικές αμαξοστοιχίες 53422/53423 Πειραιά - Μεγαλόπολη - Πειραιά
και 23722/23723 Διαλογή - Κόμανος - Διαλογή.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16049N083</ED>
<ID>
ID:136881

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N08&aa=3</URL></REF>


Article

<CATEGORY>vin04</CATEGORY>

 <H5>ΑΝΔΡΕΑΣ ΚΟΛΛΑΣ
</H5><H2>«Εγώ δεν ζητάω συγγνώμη από τον κόσμο ­ για την ταλαιπωρία φταίνε οι υπουργοί»
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Ανδρέας Κολλάς. «Η αγανάκτηση του κόσμου άδικα στρέφεται κατά των εργαζομένων
στις αστικές συγκοινωνίες»

«Εγώ δεν ζητάω συγγνώμη από τον κόσμο. Για την ταλαιπωρία του δεν ευθυνόμαστε
οι εργαζόμενοι στις αστικές συγκοινωνίες και τις άλλες ΔΕΚΟ, αλλά η κυβέρνηση
και οι υπουργοί της, που μας βγάζουν ξαφνικά στα χαρακώματα...».

Ο πρόεδρος του Συνδικάτου των Εργαζομένων στον Οργανισμό Αστικών Συγκοινωνιών
της Αθήνας (ΟΑΣΑ), κ. Ανδρέας Κολλάς, σε συνέντευξή του στα «ΝΕΑ» με αφορμή τη
σημερινή νέα 24ωρη απεργία της ΓΣΕΕ, αλλά και τις στάσεις εργασίας στις
συγκοινωνίες που θα συνεχιστούν ολόκληρη την εβδομάδα, ρίχνει το «γάντι» στην
κυβέρνηση και ανάβει την «πίπα του πολέμου».

«Εάν οι κυβερνώντες ­ λέει ­ επιμείνουν στην τροπολογία για τους κανονισμούς
εργασίας των ΔΕΚΟ, ο αγώνας των εργαζομένων θα είναι πολύ μεγάλος και σκληρός.
Ο κ. Παπαντωνίου και ορισμένοι άλλοι υπουργοί που προωθούν τη συγκεκριμένη
τροπολογία, αν θεωρούν ότι είναι ακόμα σοσιαλιστές, ας βγουν από τα γραφεία
τους κι ας αφουγκραστούν τον κόσμο...».

ΜΝΗΜΕΣ '92

Ο κ. Κολλάς, που τις ημέρες αυτές φέρνει στη μνήμη του τις «δυναμικές»
κινητοποιήσεις του 1992, θεωρεί «πέρα ως πέρα αιτιολογημένη» την αγανάκτηση
του κόσμου που ταλαιπωρείται καθημερινά στις στάσεις των λεωφορείων και των
τρόλεϊ και δεν μπορεί να φτάσει εγκαίρως στη δουλειά του. Όμως, όπως
υποστηρίζει, «η αγανάκτηση αυτή άδικα στρέφεται κυρίως κατά των οδηγών και των
άλλων εργαζομένων στις αστικές συγκοινωνίες και λιγότερο κατά των διοικήσεων
του ΟΑΣΑ και των κυβερνώντων».

«Ο κόσμος ­ λέει χαρακτηριστικά ­ δεν γνωρίζει ότι αντί για 4.700 οδηγούς
λεωφορείων σήμερα υπάρχουν 3.800, με αποτέλεσμα να εκτελείται καθημερινά μόνο
το 60% των δρομολογίων. Δεν ξέρει, ακόμα, ότι για να βγει έστω και αυτό το
πρόγραμμα των δρομολογίων, οι περισσότεροι οδηγοί δουλεύουν και τις ημέρες των
ρεπό τους». Πάντως, ο ίδιος δεν θέλει ούτε να ακούει για διακεκομμένα και
ελαστικά ωράρια εργασίας για τους οδηγούς του ΟΑΣΑ.

ΤΟ ΩΡΑΡΙΟ

«Οι οδηγοί των λεωφορείων και των άλλων μέσων μαζικής μεταφοράς ­ αντιδρά
αμέσως ­ δεν κουβαλάνε εμπορεύματα ή ζώα, αλλά ανθρώπους. Επιστημονικά έχει
αποδειχθεί ότι οι οδηγοί ηλικίας 50-55 χρόνων, που κινούνται σε πόλεις όπως η
Αθήνα, μόνο τις τέσσερις πρώτες ώρες της βάρδιάς τους λειτουργούν σωστά. Τις
υπόλοιπες ώρες, όλες οι κινήσεις τους είναι μηχανικές. Πώς λοιπόν το ωράριο
αυτών των ανθρώπων, που κουβαλάνε άλλους ανθρώπους, θα γίνει λάστιχο;».
Άλλωστε, συμπληρώνει, το ωράριο των οδηγών ήδη είναι κυλιόμενο και δυο τρεις
φορές το μήνα διακεκομμένο.

Ο πρόεδρος του Συνδικάτου των Εργαζομένων του ΟΑΣΑ απορρίπτει επίσης μετά
βδελυγμίας την κατάργηση της μεταφοράς των ρεπό των αργιών. Έχει και γι' αυτό
τη δική του εξήγηση: «Πέραν του γεγονότος ότι η μεταφορά των συγκεκριμένων
ρεπό προβλέπεται από την εργατική νομοθεσία και ισχύει για όλον τον κόσμο, οι
οδηγοί είναι από τους λίγους εργαζομένους που δουλεύουν τα Χριστούγεννα, την
Πρωτοχρονιά, το Πάσχα και τις άλλες αργίες».

Ακόμα, στις επικρίσεις ότι οι συνδικαλιστές δουλεύουν ελάχιστα, απαντά: «Είναι
ψέμα. Πλην των προέδρων και των γενικών γραμματέων των σωματείων, ελάχιστοι
είναι οι άλλοι συνδικαλιστές που απαλλάσσονται από την εργασία τους έως πέντε
εργάσιμες ημέρες τον μήνα».

ΟΙ ΜΕΤΑΤΑΞΕΙΣ

Όταν η συζήτηση φτάνει στις μετατάξεις ο κ. Κολλάς, αναρωτιέται: «Ποιες
μετατάξεις; Πώς θα γίνουν; Έγινε καμία μελέτη που να λέει ότι στον τάδε ή τον
δείνα τομέα υπάρχουν άτομα που περισσεύουν;...».

Ωστόσο, αναγνωρίζει ότι θα πρέπει να ληφθούν μέτρα για την εξυγίανση και τον
εκσυγχρονισμό του ΟΑΣΑ και των άλλων ΔΕΚΟ. Όμως, όπως υποστηρίζει, «αυτό θα
πρέπει να γίνει μεθοδικά, έπειτα από εμπεριστατωμένες μελέτες και μαζί με τους
εργαζομένους. Όχι μονομερώς».

Αναφερόμενος ειδικότερα στον ΟΑΣΑ, που τα ελλείμματά του ξεπερνούν τα 800 δισ.
δραχμές, λέει χαρακτηριστικά: «Όταν μέσα σε τέσσερα χρόνια έχουν αλλάξει
τέσσερις διοικήσεις, όταν δεν υπάρχει μάνατζμεντ, όταν δεν υπάρχει στρατηγικό
σχέδιο και προπαντός όταν δεν υπάρχουν κονδύλια για νέες τεχνολογίες, σε τι
εξυπηρετεί η τροπολογία αυτή του κ. Παπαντωνίου;».

«Διατυμπανίζει η κυβέρνηση ­ συνεχίζει ο κ. Κολλάς ­ ότι θα κάνει τομές στις
συγκοινωνίες για να τις βελτιώσει και να ανακουφίσει τον κόσμο που
ταλαιπωρείται καθημερινά στις στάσεις. Δεν λέει όμως πώς θα γίνουν αυτά και με
τι χρήματα. Πού είναι τα κονδύλια για τις συγκοινωνίες στον προϋπολογισμό του 1998;».

Και συμπληρώνει: «Πάνω που είχε ξεκινήσει ένας διάλογος μεταξύ εργαζομένων και
διοίκησης για να δούμε τι θα γίνει και πώς θα προχωρήσουμε, κι ενώ
βρισκόμασταν σε καλό δρόμο, έρχεται ξαφνικά μια ξεκάρφωτη τροπολογία και μας
βγάζει όλους στα χαρακώματα, φέρνοντας τα πάνω κάτω».

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16049N091</ED>
<ID>
ID:136809

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N09&aa=1</URL></REF>


Article

<CATEGORY>vin04</CATEGORY>

 <H2></H2><H2>Ερωτηματικά για τους στόχους της τροπολογίας
</H2>
<AUTHOR>ΛΑΜΠΡΟΣ ΚΑΝΕΛΛΟΠΟΥΛΟΣ</AUTHOR>

Η ΤΡΟΠΟΛΟΓΙΑ που συμπεριελήφθη στο φορολογικό νομοσχέδιο υπήρξε τουλάχιστον
ατυχής επιλογή, που έθεσε πολλά ερωτηματικά για την αναγκαιότητα και τους
στόχους της.

Αναμφίβολα ο ιστορικός κύκλος της δημόσιας επιχείρησης στην Ελλάδα με τα
λειτουργικά χαρακτηριστικά που γνωρίζουμε έχει ολοκληρωθεί. Η σημερινή σκληρή
πραγματικότητα επιβεβαιώνει την ιστορική αποτυχία όλων, ή σχεδόν όλων, των
πολιτικών δυνάμεων που διαχειρίστηκαν την εξουσία, που αντί να καθορίσουν με
συνέπεια στο χρόνο το μοντέλο και το ρόλο της δημόσιας επιχείρησης τη
μετέτρεψαν σε εφαλτήριο για την προώθηση των μικροκομματικών επιδιώξεων.

Αποτέλεσμα: πολλές δημόσιες επιχειρήσεις να έχουν οδηγηθεί σε παραγωγικό
τέλμα, να αποδυναμώνεται διαρκώς η παραγωγική και κοινωνική τους υπόσταση και
ταυτόχρονα να αποτελούν μέχρι τις μέρες μας τον κύριο μηχανισμό συντήρησης και
αναπαραγωγής του πολιτειακού συστήματος.

Σε αυτό το πολιτικοκοινωνικό ανολοκλήρωτο θεσμικό πλαίσιο λειτουργίας των
δημοσίων επιχειρήσεων, τα συνδικάτα λειτούργησαν ιστορικά δορυφορικά ­
συμπληρωματικά. Πολλές φορές κάτω από το βάρος των συντεχνιακών επιδιώξεων και
επιρροών, ενσωματώθηκαν σε μία κακώς εννοούμενη συνδιαχειριστική λογική που
μείωσε την κοινωνική τους αξιοπιστία και αλλοίωσε το χαρακτήρα της
συνδικαλιστικής δράσης.

Οι δημόσιες επιχειρήσεις έχουν διαμορφώσει στη διαδρομή τους τη δική τους
ιστορική ταυτότητα η κάθε μία, τη δική της κουλτούρα εργασιακών σχέσεων ως
αποτέλεσμα των ακατάλυτων δεσμών με το κράτος και την πολιτική εξουσία.

Σήμερα επιβάλλεται να καταστρωθεί για κάθε μία ένα οικονομικό σχέδιο
εξυγίανσης που θα βρίσκεται στην ευθύνη της κυβέρνησης.

Οι νέες όμως εργασιακές σχέσεις δεν μπορεί να αντιμετωπισθούν μονομερώς αλλά
με διαπραγμάτευση, με συμφωνίες, με εγγυητικό παράγοντα τον ΟΜΕΔ και τις
αξιόπιστες διαδικασίες του δημοσίου διαλόγου και της μεσολάβησης που τον συνθέτουν.

Η εξυγίανση και η παραγωγική ανασυγκρότηση των επιχειρήσεων πρέπει να
συνδυαστεί με κοινωνική συναίνεση, με προγραμματικές συγκλίσεις, με κοινωνικό
διάλογο, με συλλογικές διαπραγματεύσεις και συμφωνίες.

Η εθνικά αναγκαία δημοκρατική μεταρρύθμιση των παραγωγικών δομών της χώρας
έπρεπε να είχε ξεκινήσει πολλά χρόνια πριν. Επιβάλλεται τώρα να γίνει υπέρβαση
για να μην οδηγηθούν ανεπιστρεπτί στο δρόμο που χάραξαν οι προβληματικές
επιχειρήσεις, δηλαδή στη χρεοκοπία και στην καταστροφή χιλιάδων θέσεων εργασίας.

Αυτό απαιτεί σχέδιο ­ συγκεκριμένο σε χρόνο ­ χωρίς αιφνιδιασμούς, χωρίς
αποπροσανατολιστικές προπαγανδιστικές τακτικές, χωρίς ψευδεπίγραφες ταξικές διακρίσεις.

Τα συνδικάτα δεν είναι οι αντικοινωνικοί - αντιδραστικοί θεσμοί ανάσχεσης της
ανάπτυξης και της προόδου, όπως θέλουν πολλές δυνάμεις να τα παρουσιάσουν.

Θα αποτελέσει ανιστόρητη αφέλεια και ρηχή αντιδιαλεκτική ανάλυση του ρόλου και
της δυναμικής των εάν επιδιωχθεί να εκτοπισθούν από τις αναγκαίες συμμετοχικές
διαδικασίες της εξυγίανσης.

Ωστόσο, καθοριστικό ρόλο θα διαδραματίσει η ικανότητα των σύγχρονων
συνδικαλιστικών κινημάτων να απαλλαγούν από τις συντεχνιακές εξαρτήσεις και
επιρροές, να επαναπροσδιορίσουν ριζικά το ρόλο τους στην κοινωνία της
πληροφορίας, προωθώντας ρήξεις και ανατροπές με αντιλήψεις, ιδέες και
πρακτικές που καθηλώνουν τη δημιουργική τους παρουσία και τα μετατρέπουν σε
ουραγούς των ανακατατάξεων που συντελούνται.

Ταυτόχρονα θα αποτελέσει πολιτική υποκρισία εάν μετατεθούν οι ιστορικές
ευθύνες των δυνάμεων που άσκησαν εξουσία στην Ελλάδα δεκαετίες τώρα στα
συνδικάτα και τους εργαζόμενους. Θα αποτελέσει τεράστιο πολιτικό λάθος, με
ανυπολόγιστες συνέπειες για την κοινωνική εξέλιξη του τόπου, εάν ο κοινωνικός
διάλογος εξουδετερωθεί και από εργαλείο συνεννόησης, άμβλυνσης αντιθέσεων και
ανακατανομής του πλούτου στη χώρα μετατραπεί σε σκαρίφημα συγκυριακών αναγκών.

Αυτή η στρατηγική επιλογή του ΠΑΣΟΚ δεν μπορεί να απαξιωθεί πολιτικο-κοινωνικά
από συγκυριακές ανάγκες. Αν συμβεί αυτό, το ΠΑΣΟΚ θα αποτελέσει ένα
ακαταμάχητο όπλο που διακρίνει την πολιτικό-ιδεολογική του υπεροχή.

Ο κύκλος της μεταπολίτευσης έκλεισε. Τα αναγκαία συμπεράσματα βγήκαν;

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16049N101</ED>
<ID>
ID:136802

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N10&aa=1</URL></REF>


Article

<CATEGORY>vin04</CATEGORY>

 <H5>ΑΥΣΤΗΡΕΣ ΕΝΤΟΛΕΣ ΣΗΜΙΤΗ ­ ΜΕΣΩ ΤΟΥ ΠΟΡΤΟΚΑΛΙ ΤΗΛΕΦΩΝΟΥ ­ ΠΡΟΣ ΥΠΟΥΡΓΟΥΣ ΝΑ ΤΗΝ
ΣΤΗΡΙΞΟΥΝ ΠΛΗΡΩΣ ΚΑΙ ΧΩΡΙΣ ΠΑΡΕΜΒΑΣΕΙΣ * ΤΗΛΕΦΩΝΗΜΑΤΑ ΚΑΙ ΣΕ «ΕΠΙΦΟΒΟΥΣ» ΒΟΥΛΕΥΤΕΣ
</H5><H2>Άναψε... πορτοκαλί για στήριξη της τροπολογίας
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

Αρκετά τηλεφωνήματα έκανε χθες το πρωί ο Πρωθυπουργός Κ. Σημίτης ­ αρκετοί
ήταν οι υπουργοί που έλαβαν μέσω των πορτοκαλί τηλεφώνων την αυστηρή εντολή
«να στηρίξουν πλήρως και χωρίς διάθεση για διορθωτικές παρεμβάσεις» την
τροπολογία για τις ΔΕΚΟ, που έχει ανάψει τις απεργιακές φωτιές...

Ο ΠΡΩΘΥΠΟΥΡΓΟΣ δεν έμεινε σ' αυτή την κίνηση ­ τηλεφώνησε και σε κάποιους
«επίφοβους» βουλευτές. Νωρίς το πρωί είχε επικοινωνήσει με τον υπουργό Εθνικής
Οικονομίας Γ. Παπαντωνίου, στον οποίον και προσέφερε την πλήρη στήριξή του για
την επίμαχη τροπολογία. Είχαν προηγηθεί οι «βολές» από τους κ.κ. Α.
Τσοχατζόπουλο και Κ. Σκανδαλίδη (ο γραμματέας του ΠΑΣΟΚ επέμεινε ότι «υπάρχει
θέμα αιφνιδιασμού» και στη χθεσινοβραδινή του παρέμβαση στο δελτίο ειδήσεων
του Mega) που θορύβησαν το οικονομικό επιτελείο της κυβέρνησης και γέννησαν
φόβους για την τύχη της τροπολογίας στη Βουλή.

Μάλιστα, ο κ. Σημίτης έδωσε σαφείς εντολές για κινητοποίηση του
κοινοβουλευτικού μηχανισμού του ΠΑΣΟΚ, προκειμένου να μην υπάρξουν
«περιπέτειες» στην υπερψήφιση της τροπολογίας: Ωστόσο, η κινητοποίηση δεν
φάνηκε να αποδίδει ­ ορισμένοι βουλευτές του ΠΑΣΟΚ (Γ. Σουλαδάκης, Ρ.
Σπυρόπουλος, Ν. Σηφουνάκης και άλλοι) συνέχισαν και χθες τις ραδιοφωνικές
δηλώσεις, σε διάφορους τόνους, με τις οποίες καλούσαν την κυβέρνηση να
προχωρήσει σε διορθώσεις στο συγκεκριμένο ζήτημα. Παράλληλα, γίνεται πλέον
σαφές ότι το εσωκομματικό κλίμα γίνεται όλο και πιο βαρύ για το οικονομικό
επιτελείο της κυβέρνησης, που έχει μεταβληθεί σε «σάκο του μποξ» για όλες τις
ομάδες του κυβερνώντος κόμματος.

ΕΙΛΗΜΜΕΝΗ ΑΠΟΦΑΣΗ

Τόσο ο υπουργός Εθνικής Οικονομίας ­ χθες το μεσημέρι, στο υπουργείο του ­ όσο
και ο Πρωθυπουργός ­ χθες το βράδυ, προσερχόμενος στο Εμπορικό Επιμελητήριο
του Πειραιά ­ προχώρησαν σε δημόσιες δηλώσεις, με τις οποίες υπογράμμισαν ότι
είναι ειλημμένη απόφαση της κυβέρνησης να προχωρήσει στις τομές που έχουν
αποφασιστεί για τις ΔΕΚΟ.

Σημειώνεται πάντως ότι ο Πρωθυπουργός έχει δεχθεί το τελευταίο διάστημα ­ και
στις κατ' ιδίαν συναντήσεις που είχε με τα μέλη του Εκτελεστικού Γραφείου του
ΠΑΣΟΚ ­ αρκετές παρατηρήσεις για τον τρόπο λειτουργίας του οικονομικού
επιτελείου του. Αρκετά κορυφαία στελέχη του κυβερνώντος κόμματος επισήμαναν
στον κ. Κ. Σημίτη ότι μπορεί μεν να διαπιστώνεται πλήρης συμφωνία στη χάραξη
της οικονομικής πολιτικής, αλλά η εξειδίκευση των μέτρων, που αφορά κυρίως το
εισόδημα των εργαζομένων, «αφήνεται» χωρίς συζήτηση στα μέλη του οικονομικού
επιτελείου, τα οποία τώρα κατηγορούνται από όλες τις πτέρυγες του ΠΑΣΟΚ ότι
δρουν «χωρίς πολιτικό σχέδιο».

ΤΟ ΜΗΝΥΜΑ ΤΩΝ ΓΚΑΛΟΠ

Στα μέλη του Εκτελεστικού Γραφείου του ΠΑΣΟΚ αρχίζει τώρα να διαμορφώνεται η
αντίληψη ότι οι απώλειες του ΠΑΣΟΚ, που καταγράφονται πλέον εμφανώς στις
δημοσκοπήσεις, οφείλονται κατά κύριο λόγο σε άστοχους χειρισμούς τακτικής από
το οικονομικό επιτελείο της κυβέρνησης: επισημαίνουν πως τόσο το θέμα της
παρακράτησης του φόρου από τους μισθούς όσο και ζητήματα όπως η καθυστέρηση
της αφαίρεσης του ειδικού φόρου από το πετρέλαιο θέρμανσης, η αυτοπρόσωπη
παρουσία των φορολογουμένων στις Εφορίες και τώρα η τροπολογία για τις ΔΕΚΟ,
έχουν καθοριστικά συμβάλει στη μείωση της συνοχής των ψηφοφόρων του
κυβερνώντος κόμματος, που εμφανίζεται σήμερα μικρότερη από κάθε άλλη χρονική
περίοδο από τότε που ανέλαβε τα ηνία της κυβέρνησης και του ΠΑΣΟΚ ο κ. Κ. Σημίτης.

Μάλιστα, αρκετά στελέχη του Εκτελεστικού Γραφείου εκφράζουν σε ανεπίσημες
συζητήσεις τους την απορία τους για την ευκολία με την οποία ο Πρωθυπουργός
αποδέχεται όλες τις κινήσεις των στελεχών του οικονομικού επιτελείου ­ αν και
αναγνωρίζουν ότι ο κ. Σημίτης περιβάλλει με την πλήρη εμπιστοσύνη του τόσο τον
κ. Γ. Παπαντωνίου, όσο και τους κ.κ. Γ. Δρυ και Ν. Χριστοδουλάκη, οι οποίοι
άλλωστε ανήκουν και στον «στενό πυρήνα» των συνεργατών του.

Είναι χαρακτηριστικό ότι στελέχη που ανήκουν στο ρεύμα των «εκσυγχρονιστών»
αναφέρουν πως «έχουν γίνει τόσα και τέτοια λάθη τακτικής και έχουν δοθεί τόσο
ψευδείς εντυπώσεις, που στελέχη όπως ο κ. Α. Τσοχατζόπουλος έχουν πλέον την
ευχέρεια να εμφανιστούν ως "διαφοροποιούμενοι" μόνον με την απλή επίκληση της
σύγκλισης με κοινωνική ευαισθησία, κάτι που κατά κόρον επαναλαμβάνει και ο
ίδιος ο κ. Σημίτης».

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16049N102</ED>
<ID>
ID:136845

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N10&aa=2</URL></REF>


Article

<CATEGORY>vin03</CATEGORY>

 <H2>ΣΚΙΤΣΟ
</H2>
<AUTHOR>ΣΠΥΡΟΣ ΟΡΝΕΡΑΚΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16049N103</ED>
<ID>
ID:136882

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N10&aa=3</URL></REF>


Article

<CATEGORY>vin04</CATEGORY>

 <H2>Ανακάλεσαν τη μήνυση κατά του προέδρου των ΗΛΠΑΠ
</H2>
ΣΥΜΒΙΒΑΣΤΙΚΑ έληξε χθες η δικαστική διαμάχη ανάμεσα σε δύο εργαζομένους στους
ΗΛΠΑΠ και τον πρόεδρο του Συλλόγου Οδηγών ΗΛΠΑΠ Θεόδωρο Κορδό, ο οποίος ήταν
κατηγορούμενος για απρόκλητη έργω εξύβρισης.

Μηνυτές ήταν οι Γ. Βογιατζάκης και Αθαν. Δαμαλάς, οι οποίοι είχαν προσφύγει
στη Δικαιοσύνη μετά τα επεισόδια που είχαν γίνει τον Μάρτιο του 1993, κατά τη
διάρκεια απεργιακών κινητοποιήσεων του κλάδου.

Χθες το πρωί με την έναρξη της διαδικασίας ενώπιον του 5ου Τριμελούς
Πλημμελειοδικείου της Αθήνας ο κατηγορούμενος, ο οποίος πρωτόδικα είχε
καταδικαστεί σε φυλάκιση τριών μηνών, δήλωσε στο δικαστήριο ότι ουδέποτε
θέλησε να θίξει την τιμή και την υπόληψη των συναδέλφων του, τους οποίους
γνωρίζει προσωπικά και υπολήπτεται.

Οι δύο εργαζόμενοι αποδέχθηκαν τη δήλωση του Θ. Κορδού και ανακάλεσαν τη
μήνυση, κλείνοντας οριστικά το κεφάλαιο της δικαστικής διαμάχης, γεγονός που
έγινε δεκτό με χειροκροτήματα από πολλούς εργαζομένους των ΗΛΠΑΠ, οι οποίοι
είχαν συγκεντρωθεί στα δικαστήρια της πρώην Σχολής Ευελπίδων για να
πληροφορηθούν την εξέλιξη της δίκης.

Από τις οκτώ έως τις ένδεκα χθες το πρωί εξαιτίας της δίκης είχαν
ακινητοποιηθεί τα τρόλεϊ, ενώ τα δρομολόγια άρχισαν κανονικά μετά τη
συμβιβαστική κατάληξη της υπόθεσης. Λίγο πριν από την αποχώρησή του από τα
δικαστήρια ο Θ. Κορδός δήλωσε ότι οι εργαζόμενοι στους ΗΛΠΑΠ είναι ανοικτοί
στον διάλογο, αλλά δεν είναι διατεθειμένοι να δεχθούν διατάγματα από την
κυβέρνηση που θα καθορίζουν τα δικαιώματά τους.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16049N111</ED>
<ID>
ID:136803

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N11&aa=1</URL></REF>


Article

<CATEGORY>vin03</CATEGORY>

 <H2>ΣΚΙΤΣΟ
</H2>
<AUTHOR>ΔΗΜΗΤΡΗΣ ΧΑΝΤΖΟΠΟΥΛΟΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16049N112</ED>
<ID>
ID:136849

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N11&aa=2</URL></REF>


Article

<CATEGORY>vin04</CATEGORY>

 <H2>Πρόγραμμα 350 δισ. για 200.000 άνεργους νέους </H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΣΤΗΝ ΑΝΑΓΚΗ εξυγίανσης κάποιων πολύ συγκεκριμένων δημοσίων επιχειρήσεων, ώστε
να γίνουν ανταγωνιστικές, αναφέρθηκε από τη Θεσσαλονίκη ο υπουργός Εργασίας
Μιλτιάδης Παπαϊωάννου σε ό,τι αφορά το πρόβλημα που έχει δημιουργηθεί με τις
ΔΕΚΟ, ενώ τόνισε ότι αυτές οι συγκεκριμένες επιχειρήσεις χρειάζονται μια νέα
αφετηρία και κατά συνέπεια ένα νέο οργανισμό και ένα διαφορετικό τρόπο λειτουργίας.

«Αυτός ο τρόπος πρέπει να αναζητηθεί και θα αναζητηθεί σε συνεργασία
εργαζομένων και διοίκησης. Αν δεν αναζητηθεί, εμείς ως κυβέρνηση επιλέγουμε
τον δημοκρατικό δρόμο της Βουλής. Θα μπορούσαμε να βάλουμε διοικητικές πράξεις
­ όπως είναι τα προεδρικά διατάγματα ή οι υπουργικές αποφάσεις ­ και έτσι
μέχρι σήμερα οργανώνονται όλες οι επιχειρήσεις, όμως επιλέγουμε ένα δρόμο τον
καλύτερο δυνατό. Από εκεί και πέρα υπάρχει και η πρόταση από πλευράς
εργαζομένων και ΓΣΕΕ. Μέχρι την Τρίτη που θα κατατεθεί η σχετική τροπολογία θα
έχουμε βρει πιστεύω την καλύτερη δυνατή λύση».

Ο υπουργός Εργασίας μίλησε στην περιφερειακή συνδιάσκεψη Κεντρικής Μακεδονίας
του ΠΑΣΟΚ με θέμα «35ωρο, μισθοί, απασχόληση, υγεία, πρόνοια και κοινωνική
πολιτική» και αναφέρθηκε στους στόχους της κοινωνικής πολιτικής της κυβέρνησης
και στον προγραμματισμό του υπουργείου του για το 1998.

Σε ό,τι αφορά την ανεργία ο υπουργός Εργασίας αναφέρθηκε στο πρόγραμμα
σύνδεσης της κατάρτισης με την απασχόληση, συνολικού ύψους 350 δισ. δρχ. για
200.000 περίπου νέους ηλικίας 20 με 27 χρόνων, στις ολοκληρωμένες παρεμβάσεις
υπέρ των μακροχρόνιων ανέργων, με πόρους που θα προέλθουν κυρίως από το ΛΑΕΚ,
καθώς και στις νέες δομές στήριξης της πολιτικής για την ανεργία με αιχμές τα
52 κέντρα προώθησης και απασχόλησης, το εθνικό παρατηρητήριο απασχόλησης, την
κάρτα απασχόλησης και το εθνικό ινστιτούτο εργασίας.

Σχετικά με τη διευθέτηση του χρόνου εργασίας, ο κ. Παπαϊωάννου επισήμανε ότι η
υιοθέτηση της ευρωπαϊκής οδηγίας θα γίνει στο πλαίσιο ενός συνολικού
νομοθετήματος για την οργάνωση του χρόνου εργασίας, ενώ θα ρυθμιστεί η μερική
απασχόληση και οι νέες μορφές εργασίας.

ΤΟ ΑΣΦΑΛΙΣΤΙΚΟ, ΤΟ '98

Σε ό,τι αφορά το ασφαλιστικό, ο κ. Παπαϊωάννου τόνισε ότι το λεγόμενο «μικρό
πακέτο» βρίσκεται σε εξέλιξη, αφού γίνονται επεξεργασίες που αφορούν τις
συγχωνεύσεις και ομαδοποιήσεις Ταμείων, την πάταξη της εισφοροδιαφυγής, την
αξιοποίηση της κινητής και ακίνητης περιουσίας των Ταμείων και την καταγραφή
των παροχών των Ταμείων και ιδίως των παροχών υγείας με στόχο την ενοποίησή τους.

«Ο κοινωνικός διάλογος στο πλαίσιο του "μικρού πακέτου" προχωράει
ικανοποιητικά και υπολογίζουμε την άνοιξη του 1998 ότι θα είμαστε έτοιμοι να
φέρουμε στη Βουλή ένα ολοκληρωμένο σχέδιο νόμου που θα αντιμετωπίζει τα θέματα
που προανέφερα», είπε ο κ. Παπαϊωάννου και τόνισε ότι «πιστεύουμε ότι με
ταχύτητα μετασχηματίζουμε το κράτος παροχών σε σύγχρονο κράτος πρόνοιας».

Στο μεταξύ, ο κ. Παπαϊωάννου επισκέφθηκε την κοινότητα Νέας Ευκαρπίας στη
Θεσσαλονίκη όπου και αναφέρθηκε στην πορεία των προγραμμάτων του Οργανισμού
Εργατικής Κατοικίας.

Όπως επισήμανε στη Θεσσαλονίκη στην επόμενη διετία θα δημοπρατηθούν συνολικά
1.077 κατοικίες προϋπολογισμού 28,5 δισ. δρχ., ενώ στη Μακεδονία συνολικά
κατασκευάζονται 2.579 κατοικίες προϋπολογισμού 69,9 δισ. δρχ.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16049N113</ED>
<ID>
ID:136879

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N11&aa=3</URL></REF>


Article

<CATEGORY>vin04</CATEGORY>

 <H2>Ντόρα, Μάνος, Σιούφας προτείνουν υπερψήφιση
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

ΜΕ ΔΥΟ γραμμές προσέρχεται σήμερα στη Βουλή η Ν.Δ. για να αντιμετωπίσει την
κυβέρνηση κατά τη συζήτηση της κρίσιμης τροπολογίας για την αλλαγή των
εργασιακών σχέσεων στις ΔΕΚΟ. Από τη μία πλευρά είναι η Ντόρα Μπακογιάννη, ο
Στέφανος Μάνος και ο Δημήτρης Σιούφας και από την άλλη οι υπόλοιποι τομεάρχες.

Με την έναρξη της συνεδρίασης ο κ. Κ. Καραμανλής επέκρινε με δριμύτητα τον
Πρωθυπουργό για τον τρόπο με τον οποίο χειρίζεται την υπόθεση των ΔΕΚΟ,
χαρακτηρίζοντας ως ημίμετρο τις ρυθμίσεις που προωθεί η κυβέρνηση: «Είναι
ημίμετρο ­ είπε ­ γιατί, εκτός από τις ευθύνες κάποιων κρατικοδίαιτων που
εμμένουν να διατηρήσουν κάποια κεκτημένα τους, υπάρχουν τεράστιες ευθύνες της
διοικήσεως και υπάρχει ένα τεράστιο θέμα αδιαφάνειας».

Αμέσως μετά πήραν τον λόγο η κ. Ντ. Μπακογιάννη και οι κ.κ. Σ. Μάνος και Δ.
Σιούφας, οι οποίοι πρότειναν η Ν.Δ. να υπερψηφίσει στη Βουλή την τροπολογία
της κυβέρνησης για δύο λόγους: Ο πρώτος είναι ότι βρίσκεται στη σωστή
κατεύθυνση για τον εκσυγχρονισμό των ΔΕΚΟ και τον περιορισμό της εξουσίας των
συνδικαλιστών. «Πάγια θέση του κόμματος είναι ­ είπαν ­ λιγότερο κράτος και
αυτή η τροπολογία με όλες τις αδυναμίες της βρίσκεται σ' αυτήν την
κατεύθυνση». Ο δεύτερος είναι ότι με τη στάση αυτή της Ν.Δ. θα δημιουργηθεί
σημαντικό εσωκομματικό πρόβλημα στο ΠΑΣΟΚ.

Εντελώς διαφορετική άποψη όμως είχαν οι κ.κ. Σ. Δήμας και Π. Παυλόπουλος, οι
οποίοι τόνισαν ότι «αυτή η ρύθμιση είναι αποσπασματική και κάθε άλλο παρά
αντιμετωπίζει τα προβλήματα των ΔΕΚΟ. Αντίθετα, ενισχύει ­ όπως τόνισαν ­ τον
ρόλο του κράτους την ώρα που το κόμμα μας μιλάει για αποκρατικοποιήσεις».

Ο κ. Κ. Καραμανλης όταν διαπίστωσε ότι τα κορυφαία στελέχη του κόμματός του
εμφανίζονται διχασμένα μπροστά σε ένα τόσο κρίσιμο ζήτημα απέφυγε να πάρει
θέση. Περιορίστηκε μόνο να πει ότι «είναι καλύτερα να περιμένουμε να δούμε
αύριο (σήμερα) την τροπολογία και στη συνέχεια θα αποφασίσω τη στάση που θα
τηρήσει το κόμμα».

Πάντως, στελέχη της Ν.Δ. τόνιζαν ότι οι δύο γραμμές που κατεγράφησαν χθες στη
σύσκεψη των τομεαρχών ανέδειξαν και πάλι το μεγάλο πρόβλημα που υπήρχε και
εξακολουθεί να υπάρχει στη Ν.Δ., αφού δεν συμφωνούν όλοι στον περιορισμό του
δημόσιου τομέα.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16049N114</ED>
<ID>
ID:136903

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N11&aa=4</URL></REF>


Article

<CATEGORY>vin04</CATEGORY>

 <H5>ΟΙ ΥΠΟΥΡΓΟΙ ΕΞΩΤΕΡΙΚΩΝ ΖΗΤΟΥΝ ΝΑ ΔΕΧΘΕΙ ΝΑ ΜΕΤΑΣΧΕΙ ΣΤΗΝ ΕΥΡΩΠΑΪΚΗ ΔΙΑΣΚΕΨΗ
</H5><H2>Καλοπιάνουν την Τουρκία
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Στην Άγκυρα πρόκειται να μεταβεί το προσεχές διάστημα η βρετανική προεδρία, σε
μια προσπάθεια να πείσει, εκ μέρους των «15», την τουρκική κυβέρνηση να μην
επιμείνει στην άρνησή της να μετάσχει στην Ευρωπαϊκή Διάσκεψη. Την ίδια
στιγμή, όπως έγινε φανερό από το χθεσινό Συμβούλιο Υπουργών Εξωτερικών, ουκ
ολίγοι εταίροι επιθυμούν την πρόσκληση της Άγκυρας στη Διάσκεψη, ασχέτως της
εκπλήρωσης ή μη των προϋποθέσεων που ετέθησαν στο Λουξεμβούργο. Σημειώνεται
ότι τη θέση αυτή συμμερίζεται και η βρετανική προεδρία.

ΒΡΥΞΕΛΛΕΣ

ΠΑΝΤΩΣ, ο Θόδωρος Πάγκαλος απάντησε ­ από τις Βρυξέλλες ­ και στην...
πρόσκληση του γνωστού για τις σκληρές του θέσεις, αντιπροέδρου της τουρκικής
κυβέρνησης, Μπουλέντ Ετσεβίτ, να επισκεφθεί ο Έλληνας υπουργός Εξωτειρων την
Άγκυρα. Ο κ. Ετσεβίτ κάλεσε τον κ. Πάγκαλο να «ορίσει στην Τουρκία»,
προκειμένου να γίνει διάλογος ­ και οι τυχόν εκκρεμότητες που θα υπάρξουν να
παραπεμφθούν στη Χάγη.

Ο Έλληνας υπουργός Εξωτερικών είπε ότι κατ' αρχήν είναι... «ελαφρώς αγενές»
εάν έχεις κάτι να συζητήσεις να καλείς τον άλλον ­ «πηγαίνεις εσύ, δεν
προσκαλείς», είπε. Απαντώντας επί της ουσίας, είπε πως το πρόβλημα εξακολουθεί
να είναι το «τι γίνεται όταν διαφωνήσουμε» ­ και η διαφωνία είναι κάτι το
βέβαιον, αφού προσπάθειες διαλόγου έχουν γίνει και στο παρελθόν, «ακόμη και
επί υπουργίας μου», σε επίπεδο πρέσβεων, στη Γενεύη.

Ο κ. Πάγκαλος διευκρίνισε ακόμη εκ νέου τις θέσεις της χώρας μας για το
Διεθνές Δικαστήριο της Χάγης, λέγοντας ότι «κάθε χώρα μπορεί να προσφύγει,
εναντίον μας, στη Χάγη, εάν βέβαια και η ίδια έχει αναγνωρίσει τη δικαιοδοσία
του Δικαστηρίου».

Διπλωματικοι κύκλοι, πάντως, έλεγαν ότι μια χώρα ­ όπως η Τουρκία ­ που δεν
έχει αναγνωρίσει τη γενική δικαιοδοσία του Δικαστηρίου της Χάγης, έχει τη
δυνατότητα να προσφύγει για ένα μόνο θέμα (π.χ. Ίμια), αναγνωρίζοντας τη
δικαιοδοσία της Χάγης γι' αυτό και μόνον το ζήτημα. Επίσης, έχει τη δυνατότητα
να συντάξει συνυποσχετικό για ένα μόνο θέμα (π.χ. για την υφαλοκρηπίδα) και
πάλι χωρίς να αναγνωρίσει γενική δικαιοδοσία.

Οι ίδιοι κύκλοι προσέθεταν πως, μετά και τις δηλώσεις Ετσεβίτ, είναι φανερό
ότι η Άγκυρα επιθυμεί να δείξει πως «δεν φοβάται» το Δικαστήριο της Χάγης,
χωρίς όμως να αφίσταται των γνωστών της θέσεων περί διμερούς διαλόγου που
πρέπει να προηγηθεί.

Σχολιάζοντας τις αντιδράσεις που υπήρξαν για τη συνέντευξή του στη «Μιλιέτ», ο
κ. Πάγκαλος είπε ­ αναφερόμενος, μάλιστα, στον κ. Σαμαρά ­ ότι «δεν γνωρίζουν
νομικά», ενώ «ένας πολιτικός αρχηγός, αφού νομοθετεί, πρέπει να έχει
στοιχειώδη γνώση της νομικής επιστήμης». Προσέθεσε επίσης ότι μπορεί να...
βοηθήσει τους δημοσιογράφους, προσφέρντάς τους έναν κατάλογο αυτών που
αντιδρούν σε «οτιδήποτε κι αν πω».

Στο χθεσινό Συμβούλιο Υπουργών, οι «15» ουσιαστικά ανέβαλαν την επίλυση της
μεταξύ τους διαφωνίας ­ για το εάν το πλαίσιο του Λουξεμβούργου συνιστά
«όρους» προς εκπλήρωση ή «γενικές αρχές» της Ευρωπαϊκής Διάσκεψης ­ για το
Συμβούλιο του Φεβρουαρίου. Στο χρονικό διάστημα που μεσολαβεί, η βρετανική
προεδρία θα έρθει σε επαφή με την Άγκυρα προκειμένου να διακριβωθούν οι
προθέσεις της, δεδομένου ότι επί του παρόντος η Τουρκία αρνείται, ούτως ή
άλλως, να μετάσχει στη Διάσκεψη.

Πάντως, χθες έγινε φανερό ότι οι περισσότεροι μεγάλοι και ισχυροί εταίροι δεν
θεωρούν ότι το πλαίσιο του Λουξεμβούργου αποτελεί «προϋπόθεση» εισδοχής της
Τουρκίας στη Διάσκεψη. Όπως είπε χαρακτηριστικά ο προεδρεύων, Βρετανός
υπουργός Εξωτερικών Ρόμπιν Κουκ, δύο φορές στη Σύνοδο Κορυφής του
Λουξεμβούργου «ζητήθηκε να είναι προϋποθέσεις και είπαμε όχι». Ο κ. Κουκ
πρόσθεσε ακόμη ότι «δεν είναι σκόπιμο να εξετάσουμε τώρα το νομικό καθεστώς
του κειμένου», ότι «το σημαντικό είναι ο διάλογος με την Τουρκία» και ότι «η
Ευρωπαϊκή Διάσκεψη είναι ανοικτή για την Τουρκία». Στα λεγόμενα του κ. Κουκ
αντέδρασε έντονα η ελληνική πλευρά. Ανακοίνωση του Γραφείου Τύπου της Μόνιμης
Ελληνικής Αντιπροσωπείας αναφέρει, μεταξύ άλλων, ότι αποφάσεις του Συμβουλίου
Κορυφής «δεν είναι δυνατόν να ερμηνεύονται κατά βούληση» ή «να τροποποιούνται
από άλλα κατώτερα όργανα».

Ωστόσο, και ο Ολλανδός υπουργός Εξωτερικών, Χανς βαν Μίρλο, είπε πως «οι
Τούρκοι αισθάνονται αποκλεισμένοι και πρέπει με λόγια και με έργα να δείξουμε
ότι αυτό δεν ισχύει». Με τα λεγόμενά του συμφώνησε και ο Ιταλός υπουργός
Εξωτερικών Λαμπέρτο Ντίνι, ενώ ο Γάλλος υπουργός Ευρωπαϊκών Υποθέσεων, Πιέρ
Μοσκοβισί, υπογράμμισε το ενδιαφέρον της χώρας του για την τουρκική συμμετοχή
στη Διάσκεψη.

Ο Γερμανός υφυπουργός Εξωτερικών Βέρνερ Χόγιερ τήρησε μια «ενδιάμεση» στάση,
κάνοντας λόγο για συμμετοχή της Τουρκίας στη Διάσκεψη «σε κάποιο χρόνο».

Ο αναπληρωτής υπουργός Εξωτερικών, Γιώργος Παπανδρέου, είπε ότι το εύλογο
ενδιαφέρον μας για την Τουρκία δεν πρέπει να μας οδηγήσει στη μείωση των
απαιτήσεών μας από μια χώρα επιλέξιμη. Πρόσθεσε ακόμη ότι πρέπει να
ενθαρρύνουμε (σ.σ.: η Ε.Ε.) την Άγκυρα να κάνει τα απαραίτητα βήματα που θα
της επιτρέψουν να μετάσχει στη Διάσκεψη.

Ο κ. Παπανδρέου υπογράμμισε ακόμη την ανάγκη να χρηματοδοτηθεί η Κύπρος, όπως
ακριβώς και οι άλλες προς ένταξη χώρες.

Πάντως, το γεύμα των υπουργών σημαδεύτηκε και από «ένα δυσάρεστο και ελαφρώς
αστείο περιστατικό», όπως το χαρακτήρισε ο κ. Πάγκαλος, μεταξύ του Έλληνα και
του Ιταλού υπουργού Εξωτερικών. Συγκεκριμένα, ο κ. Ντίνι επιχείρησε να
υποστηρίξει ότι οι «15» έχουν θέσει ως όρο την επίλυση του Κυπριακού για την
έναρξη διαπραγματεύσεων με την Ε.Ε. Ο κ. Πάγκαλος τού «συνέστησε» να «μην το
πει, διότι και ως υπουργός μιας μεγάλης χώρας πρέπει να επιδεικνύει σοβαρότητα».

Σημειώνεται ότι η Ιταλία διαμαρτυρήθηκε χθες προς την βρετανική προεδρία
επειδή την... θίγει το σήμα της. «Δεν μπορούν να μας συμβολίζουν με μια πίτσα
μαργκερίτα», λένε οι Ιταλοί.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N12</CAT>
<ED>
Κωδικός άρθρου: A16049N121</ED>
<ID>
ID:136804

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N12&aa=1</URL></REF>


Article

<CATEGORY>vin04</CATEGORY>

 <H2>Τουρκικές τορπιλάκατοι παραβίασαν τα χωρικά μας ύδατα κοντά στα Ίμια
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

ΣΕ ΝΕΑ πρόκληση προχώρησαν χθες οι Τούρκοι όταν δύο τουρκικές τορπιλάκατοι
παραβίασαν τα χωρικά ύδατα μεταξύ Καλύμνου και Καλολίμνου, δυτικά των Ιμίων.

Οι δύο τορπιλάκατοι, που προέρχονταν από τη ναυτική βάση του Ακσάζ, θα
μπορούσαν να περάσουν μεταξύ των δύο ελληνικών νησιών κάνοντας αβλαβή
διέλευση. 
Δηλαδή με σταθερή ταχύτητα και πορεία και χωρίς να κάνουν οποιαδήποτε
στρατιωτική ενέργεια.

Όμως τα πληρώματα των δύο σκαφών παρέβησαν τους διεθνείς κανόνες που
προβλέπονται κατά την αβλαβή διέλευση. 
Όταν τα σκάφη ήταν μεταξύ Καλύμνου και Καλολίμνου, 3-4 μέλη των πληρωμάτων που
είχαν βγει στο κατάστρωμα (πρύμνη) άρχισαν να ρίχνουν βολές στη θάλασσα με τον
φορη τό οπλισμό τους.

Η ελληνική κανονιοφόρος «Ναυμάχος» που βρισκόταν για περιπολία στην περιοχή,
κάλεσε με τον ασύρματο τους Τούρκους να σταματήσουν τους πυροβολισμούς
επισημαίνοντάς τους ότι αυτό είναι αντίθετο στους κανονισμούς αβλαβούς
διέλευσης. 
Οι Τούρκοι δεν ανταποκρίθηκαν και συνέχισαν την παραβίαση των κανόνων. Ύστερα
από λίγο όμως και αφού κινήθηκαν στην ίδια κατεύθυνση, βγήκαν από τα χωρικά
ύδατα και κατέληξαν στον Βαργιλιακό Κόλπο. Ταυτόχρονα με τις δύο
τορπιλακάτους, αλλά από την ανατολική πλευρά των Ιμίων, κινήθηκε άλλη μία
τουρκική τορπιλάκατος. Το σκάφος αυτό δεν έκανε παραβίαση των χωρικών υδάτων
και παρακολουθούμενο από περιπολικό του Λιμενικού, κινήθηκε πάνω στην οριογραμμή.

Για το περιστατικό, που συνέβη το μεσημέρι χθες, ενημερώθηκε το υπουργείο
Εξωτερικών, προκειμένου να προχωρήσει στις αναγκαίες διπλωματικές ενέργειες.
Για το συμβάν ενημερώθηκε και ο υπουργός Άμυνας κ. Τσοχατζόπουλος, που
βρίσκεται στην Τσεχία για επίσημη επίσκεψη.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N12</CAT>
<ED>
Κωδικός άρθρου: A16049N122</ED>
<ID>
ID:136846

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N12&aa=2</URL></REF>


Article

<CATEGORY>vin04</CATEGORY>

 <H2>Προς οριστική ρήξη στη Νεολαία ΠΑΣΟΚ
</H2>
ΣΕ ΟΡΙΣΤΙΚΗ ρήξη φαίνεται να οδηγεί τη Νεολαία ΠΑΣΟΚ το μπλοκ των
«εκσυγχρονιστών». Χθες, σε σκληρή ανακοίνωσή τους, 20 γραμματείς Νομαρχιακών
Επιτροπών της οργάνωσης, που θεωρούνται ότι πρόσκεινται σ' αυτήν την πλευρά,
καταγγέλλουν την «ηγετική ομάδα» του Κεντρικού Συμβουλίου. Από την άλλη, η
πλειοψηφία του Κ.Σ. σε δελτίο Τύπου, που εξέδωσε αργά το βράδυ, υποστηρίζει
ότι «τα πρόσωπα αυτά ουδέποτε κατείχαν τη θέση γραμματέων σε τοπικά όργανα». Η
όξυνση της αντιπαράθεσης προέκυψε μετά τις συναντήσεις που είχαν αυτό το
διήμερο οι εκπρόσωποι όλων των τάσεων της Νεολαίας με τον γραμματέα της
Κεντρικής Επιτροπής του ΠΑΣΟΚ Κώστα Σκανδαλίδη. Έτσι, το απόγευμα οι
«εκσυγχρονιστές» επανέλαβαν τις κατηγορίες τους προς τα στελέχη που
πρόσκεινται στον υπουργό Άμυνας Άκη Τσοχατζόπουλο και τους «προεδρικούς», ότι
θέλουν ένα συνέδριο «αδιαφάνειας και αποκλεισμών».

Η κίνηση αυτή θεωρήθηκε από τις άλλες πλευρές ως μία ενέργεια τελεσίδικης
ρήξης με τη Νεολαία. Η γραμματέας Τόνια Αντωνίου μετά την ανακοίνωση, σε
τηλεφωνική επικοινωνία που είχε με τον Κώστα Σκανδαλίδη, εξέφρασε την άποψη
ότι «δεν έχει κανένα νόημα πλέον να συνεχιστούν οι συζητήσεις» και του έκανε
γνωστό ότι οι προσυνεδριακές διαδικασίες θα προχωρήσουν κανονικά με τα
υπόλοιπα μέλη στην εκλογή συνέδρων το ερχόμενο Σαββατοκύριακο.

ΣΥΝΑΙΝΕΤΙΚΗ ΣΤΗΝ Α' ΑΘΗΝΑΣ

* Σε συναινετική λύση κατέληξαν οι δύο πλευρές της Νομαρχιακής Επιτροπής Α'
Αθήνας του ΠΑΣΟΚ για τις αμφισβητούμενες αιτήσεις νέων μελών. Διμελής επιτροπή
από τους κ.κ. Μ. Βασιλιά και Τ. Σκορτιωλά θα ξεκαθαρίσει μέχρι το Σάββατο
περίπου 300 αιτήσεις με ελλιπή στοιχεία, για τις οποίες έχουν κάνει ενστάσεις
ή καταγγελίες μέλη και των δύο πλευρών. 
Στην απόφαση αυτή, η Νομαρχιακή κατέληξε πριν εκδώσει την απόφασή της η
Επιτροπή Δεοντολογίας ­ που πάντως προσανατολιζόταν σε παρόμοια ρύθμιση.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N12</CAT>
<ED>
Κωδικός άρθρου: A16049N123</ED>
<ID>
ID:136880

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N12&aa=3</URL></REF>


Article

<CATEGORY>vin04</CATEGORY>

 <H5>ΣΥΝΑΝΤΗΣΗ ΔΑΜΑΝΑΚΗ - ΣΚΑΝΔΑΛΙΔΗ ΣΤΑ ΓΡΑΦΕΙΑ ΤΟΥ ΠΑΣΟΚ
</H5><H2>Με τρακ η Μαρία στην πρεμιέρα
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Με καφεδάκι από τα χέρια του θρυλικού Μαρίνου ξεκίνησε η πρώτη επίσκεψη της
κ. Μαρίας Δαμανάκη στα κεντρικά γραφεία του ΠΑΣΟΚ χθες το μεσημέρι. Έναν
ελληνικό μέτριο, τον οποίο σιγόπινε όσο συζητούσε με τον κ. Κ. Σκανδαλίδη.
Θέμα τους φυσικά η «δύσκολη μάχη» που καλείται να δώσει, για την οποία πάντως
εξέφρασε την πίστη της ότι «με τη συστράτευση όλων» σε ΠΑΣΟΚ και ΣΥΝ μπορεί να νικήσει.

Σκανδαλίδης - Δαμανάκη. Πρώτη επίσκεψη της υποψήφιας δημάρχου στη Χαριλάου Τρικούπη

ΠΑΡ' ΟΛΟ που ο κ. Κ. Σκανδαλίδης διαβεβαίωνε ότι η κ. Μ. Δαμανάκη «δεν είχε
τρακ» σ' αυτή την πρώτη συνάντηση στα γραφεία του ΠΑΣΟΚ, η ίδια έδειχνε, στην
αρχή τουλάχιστον, λίγο αμήχανη.

ΦΙΛΟΦΡΟΝΗΣΕΙΣ

Κι όταν χρειάστηκε να περιμένει τους κάμεραμεν να στήσουν τις μηχανές τους για
τις καθιερωμένες δηλώσεις, προχώρησε σε δημόσια διατύπωση φιλοφρονήσεων για...
τα καλά οργανωμένα γραφεία του ΠΑΣΟΚ. «Ωραίο το κτίριο και λειτουργικό.
Υπάρχει σωστή κατανομή στους ορόφους, αίθουσα Τύπου...».

Το ουσιαστικό άνοιγμα στο ΠΑΣΟΚ και τα στελέχη του ακολούθησε λίγα
δευτερόλεπτα μετά ­ άλλωστε η επίσκεψη και σ' αυτό αποσκοπούσε: «Πιστεύω ότι
θα συμβάλουν όλα τα στελέχη του ΠΑΣΟΚ με τις δυνατότητές τους, με την έμπνευσή
τους» είπε η κ. Δαμανάκη για την εκλογική μάχη που ξεκινά.

ΣΥΣΤΡΑΤΕΥΣΗ

Για την κ. Δαμανάκη η συστράτευση όλων των δυνάμεων των δύο κομμάτων που τη
στηρίζουν είναι αναγκαία προϋπόθεση για να προχωρήσει στην αναμέτρηση με τον
«δύσκολο», όπως είπε, αντίπαλο, τον σημερινό δήμαρχο κ. Δημ. Αβραμόπουλο.
«Αντιλαμβάνομαι τις όποιες επιφυλάξεις υπήρξαν», δήλωσε, αλλά όπως και ο κ. Κ.
Σκανδαλίδης, εξέφρασε την πίστη της ότι «η συζήτηση στο εσωτερικό των κομμάτων
­ ΠΑΣΟΚ και ΣΥΝ ­ έχει τερματιστεί» και ότι ήδη «βρισκόμαστε σε μια άλλη φάση».

Πιο σίγουρος εμφανίστηκε ο κ. Κ. Σκανδαλίδης για τη στάση των στελεχών του
ΠΑΣΟΚ: «Είμαι σίγουρος», διαβεβαίωσε την κ. Δαμανάκη, «ότι όλα τα στελέχη του
ΠΑΣΟΚ θα δώσουν τη μάχη ενωμένοι για την υποστήριξη της κ. Μαρίας Δαμανάκη
αλλά και τη νίκη στον Δήμο της Αθήνας».

Κατά πόσο η πεποίθηση της ηγεσίας του ΠΑΣΟΚ είναι βάσιμη, θα κριθεί στο
μέλλον. Χθες πάντως, όπως ορισμένοι φοβούνταν, δεν υπήρξαν «αυθορμήτως»
συγκεντρωθέντες για να αποδοκιμάσουν την κ. Δαμανάκη «για το '89». Ένας
έφθασε, κι αυτός μετά την αναχώρηση της υποψήφιας δημάρχου...

Το ΠΑΣΟΚ ευελπιστεί ότι το κλίμα θα αλλάξει με την ανάπτυξη του προεκλογικού
αγώνα, που ουσιαστικά ξεκινά σήμερα με έξοδο της κ. Δαμανάκη στις γειτονιές
της Αθήνας. Πρώτη κίνηση η συνάντησή της σήμερα το βράδυ σε ταβέρνα παλαιάς
γειτονιάς της Αθήνας με μερικές δεκάδες δημοτικούς και διαμερισματικούς
συμβούλους των παρατάξεων ΠΑΣΟΚ και ΣΥΝ στον Δήμο.

Για την οργάνωση του προεκλογικού αγώνα της κ. Δαμανάκη το ΠΑΣΟΚ θα διαθέσει
στελέχη του, ενώ μια φορά την εβδομάδα τα στελέχη του Ε.Γ. του ΠΑΣΟΚ που έχουν
αναλάβει τη σύνδεση, θα συζητούν με την κ. Δαμανάκη. Ανάλογες επαφές θα έχει
και με τον ΣΥΝ, αλλά το επιτελείο της θα το οργανώσει με δική της ευθύνη. Ίσως
και εντός της εβδομάδας επιλεγεί και το κτίριο στο κέντρο της Αθήνας όπου θα
στεγαστεί το επιτελείο της παράταξης. Βοήθεια σε θέματα οργάνωσης θα παρέχει
στην κ. Δαμανάκη και ο κ. Κ. Λαλιώτης μέσω των πολλών επαφών που έχει από
προηγούμενες εκλογικές αναμετρήσεις.

Όσον αφορά την υποψηφιότητα του κ. Δημ. Μπέη, για το ΠΑΣΟΚ αποτελεί
πονοκέφαλο. Ο κ. Σκανδαλίδης εξέφρασε τη βεβαιότητά του ότι ο πρώην δήμαρχος
δεν θα θέσει τελικά υποψηφιότητα. Όμως ο κ. Μπέης διέψευσε την προσδοκία του
κ. Σκανδαλίδη λίγο αργότερα. Σε συνέντευξή του είπε ότι η δήλωση του γραμματέα
του ΠΑΣΟΚ «είναι τελείως αβάσιμη» και ότι ακόμα κι αν ήθελε να ανακαλέσει την
απόφασή του, δεν θα μπορούσε γιατί, όπως είπε, «θα βρισκόταν σε αντιπαράθεση
με τους χιλιάδες Αθηναίους που μου ζητάνε διέξοδο από το ηθικό, πολιτικό
δίλημμα το οποίο έχει τεθεί με την πρόταση της κ. Δαμανάκη».

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16049N131</ED>
<ID>
ID:136805

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N13&aa=1</URL></REF>


Article

<CATEGORY>vin04</CATEGORY>

 <H2>Όχι του ΣΥΝ Πειραιά στην υποψηφιότητα του Χρ. Φωτίου
</H2>
Η ΠΛΕΙΟΨΗΦΙΑ της Νομαρχιακής Επιτροπής του Συνασπισμού Πειραιά είναι αντίθετη
στην επιλογή του Χρήστου Φωτίου, που στηρίζεται από το ΠΑΣΟΚ για τη διεκδίκηση
της δημαρχίας στο μεγαλύτερο λιμάνι της χώρας. Ωστόσο, η απόφαση αυτή δεν
είναι οριστική, αφού η Νομαρχιακή Επιτροπή θα αποφασίσει έως τα μέσα του
ερχομένου μηνός ποιους υποψηφίους θα υποστηρίξει στην Α' και Β' Πειραιά.

Όπως είπε χθες ο γραμματέας της Νομαρχιακής Επιτροπής Πειραιά κ. Μπάμπης
Σαραντίδης, ο ΣΥΝ προσανατολίζεται ακόμη και στην αυτόνομη κάθοδο, ενώ δεν
απέκλεισε και το ενδεχόμενο της συνεργασίας.

Για τη Β' Πειραιώς, ο κ. Σαραντίδης άφησε ανοιχτό το ενδεχόμενο της
συνεργασίας με το ΠΑΣΟΚ και το ΔΗΚΚΙ, ενώ για τον Ρέντη δήλωσε ότι ο
Συνασπισμός θα στηρίξει τον σημερινό δήμαρχό του κ. Γιώργο Ιωακειμίδη.

«Ο ΣΥΝ δεν μπορεί να θεωρείται δεδομένος για κανέναν. Θα αναπτύξει πολιτικές
πρωτοβουλίες και διάλογο με τις πολιτικές και αυτοδιοικητικες δυνάμεις, ώστε
να βρεθούν οι αναγκαίες λύσεις στα προβλήματα των δήμων», τόνισε ο κ. Σαραντίδης.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16049N132</ED>
<ID>
ID:136847

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N13&aa=2</URL></REF>


Article

<CATEGORY>vin04</CATEGORY>

 <H5>Το «Λαϊκό» δεν είναι... αραχτό
</H5><H2>30 ΕΡΩΤΗΣΕΙΣ
</H2><H2>ΓΙΑΝΝΗΣ ΠΑΠΑΔΟΠΟΥΛΟΣ
</H2>
<AUTHOR>ΡΟΥΛΑ ΤΣΟΥΛΕΑ</AUTHOR>

ΓΕΝΝΗΘΗΚΕ: Στη Σαμοθράκη.

ΑΓΑΠΑΕΙ: Τους νέους.

ΦΟΒΑΤΑΙ: Τη συκοφαντία.

ΜΙΣΕΙ: Την υποκρισία.

ΑΠΟΦΕΥΓΕΙ: Τη δημοσιότητα.

Ο πρόεδρος του Λαϊκού Νοσοκομείου Αθηνών κ. Γιάννης Παπαδόπουλος, έπειτα
από χρόνια επιτυχούς άσκησης της Ιατρικής και ενεργού πολιτικής
δραστηριότητος, κυρίως στον βορειοελλαδικό χώρο, ξαναβρέθηκε στα φώτα της
δημοσιότητας αυτές τις μέρες, με την επίσκεψη του Πρωθυπουργού στο νοσοκομείο του.

ΕΡ.: Αιφνιδιαστική ή «ολίγον γνωστή» η επίσκεψη του Πρωθυπουργού;

ΑΠ.: Αιφνιδιαστική ­ αλλά και γνωστή να ήταν δεν θα άλλαζε τίποτα.

ΕΡ.: Απογευματινά εξωτερικά ιατρεία στο Λαϊκό; Από πότε;

ΑΠ.: Τίποτα δεν έχει μελετηθεί ακόμα.

ΕΡ.: Χρειάζεται «λίφτινγκ» το Λαϊκό;

ΑΠ.: Το Λαϊκό έχει υποστεί και εξακολουθεί να υφίσταται συνεχή «λίφτινγκ».

ΕΡ.: Όλοι οι ασθενείς της επαρχίας καταλήγουν στο Λαϊκό»: αλήθεια ή υπερβολή;

ΑΠ.: Είναι περίπου η αλήθεια.

ΕΡ.: Τι θα πει «αραχτά» νοσοκομεία (όπως λένε οι γιατροί του νοσοκομείου σας);

ΑΠ.: Το Λαϊκό είχε το 1997 πληρότητα κλινών 97%, λειτουργεί με 45 εξωτ.
ιατρεία, νοσηλεύει τα βαρύτερα περιστατικά απ' όλη τη χώρα και έχει μέσο όρο
νοσηλείας 6 μέρες. Λοιπόν αυτό το Νοσοκομείο ΔΕΝ ΕΙΝΑΙ ΑΡΑΧΤΟ.

ΕΡ.: Γιατροί ή μάνατζερ στη διοίκηση των νοσοκομείων;

ΑΠ.: Σημασία έχει ο θεσμικός εξοπλισμός της διοίκησης, η δυνατότητα να ξεπερνά
τη γραφειοκρατία και η ικανότητα να συνεργάζεται αρμονικά με όλους τους
εργαζομένους, επιστήμονες και μη.

ΕΡ.: Σας λείπει η χειρουργική;

ΑΠ.: Πολλές φορές ναι.

ΕΡ.: Στη ζωή σας διατελέσατε πλαστικός χειρουργός, βουλευτής, υπουργός και
τώρα πρόεδρος νοσοκομείου. Ποια ιδιότητα σας «γέμισε» περισσότερο;

ΑΠ.: Ό, τι υπηρετείς με συνέπεια και αγάπη δίνει ικανοποίηση ­ αν και όχι πάντα.

ΕΡ.: Βόρειος ή Νότιος Ελλάδα;

ΑΠ.: ΕΛΛΑΔΑ.

ΕΡ.: Τσιγάρο ή υγεία: εσείς τι διαλέγετε;,

ΑΠ.: Το κάπνισμα βλάπτει ασφαλώς την υγεία, δεν επικροτώ όμως την
αντικαπνιστική υστερία.

ΕΡ.: Μετανιώνετε για κάτι που κάνατε στη ζωή σας;

ΑΠ.: Ασφαλώς και όχι μόνο για ένα.

ΕΡ.: Ποιο μεγάλο σας όνειρο δεν κατορθώσατε ακόμα να πραγματοποιήσετε;

ΑΠ.: Τα μεγάλα όνειρα μένουν συνήθως όνειρα

ΕΡ.: Τι συναισθήματα σας δημιουργεί η προοπτική των ανθρώπινων κλώνων;

ΑΠ.: Αγωνία.

ΕΡ.: Σας ενδιαφέρει η αθανασία του σώματος;

ΑΠ.: Γέννηση - θάνατος σοφή φυσική ενότητα.

ΕΡ.: Η Ελλάδα πληγώνει τα παιδιά της;

ΑΠ.: Η Ελλάδα πληγώνεται από τα παιδιά της.

ΕΡ.: Τι ρόλο παίζουν οι φίλοι στη ζωή σας;

ΑΠ.: Σημαντικό. Υπάρχουν φιλίες που δοκιμάστηκαν και αντέχουν. Το ξέρω.

ΕΡ.: Οι πολιτικοί μπορεί να είναι φίλοι;

ΑΠ.: Και βέβαια μπορούν.

ΕΡ.: Η οικογένεια σήμερα;

ΑΠ.: Περνά βαθιά κρίση, εξακολουθεί πάντως να είναι το βασικό κύτταρο της
κοινωνίας μας.

ΕΡ.: Έχετε εμπιστοσύνη στους γιατρούς;

ΑΠ.: Έχω απόλυτη εμπιστοσύνη στους Έλληνες γιατρούς. Είναι διακεκριμένοι σε
διεθνές επίπεδο.

ΕΡ.: Θα διορθώνατε χειρουργικά κάποια ατέλεια στο πρόσωπό σας;

ΑΠ.: Ασφαλώς, αν μου δημιουργούσε πρόβλημα.

ΕΡ.: Σας τρομάζει η μοναξιά;

ΑΠ.: Δεν είναι η επιλογή μου, αλλά δεν μου δημιουργεί τρόμο.

ΕΡ.: Μέγαρο ή ελληνάδικα;

ΑΠ.: Μπορεί να είναι και τα δύο χωρίς διάζευξη.

ΕΡ.: Ριάλιτι σόου;

ΑΠ.: Το θλιβερό είναι ότι για να εξακολουθούν να υπάρχουν σημαίνει ότι έχουν
κάποια σημαντική θεαματικότητα.

ΕΡ.: Τι βλέπετε στις ειδήσεις;

ΑΠ.: Όλες και τις προτιμώ σε κλασική απαγγελία χωρίς επίδειξη υποκριτικών
δυνατοτήτων ή πρόχειρους σχολιασμούς από ασχέτους.

ΕΡ.: Σας πειράζει που δεν είσαστε υπουργός;

ΑΠ.: Όχι βέβαια.

ΕΡ.: Φιλοδοξία σας;

ΑΠ.: Να εξακολουθώ να είμαι χρήσιμος και παραγωγικός.

ΕΡ.: Θα θέλατε να γίνετε δήμαρχος Αθηναίων;

ΑΠ.: Μου είναι αρκετή η ιδιότητα του δημότη Αθηναίων.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16049N141</ED>
<ID>
ID:136806

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N14&aa=1</URL></REF>


Article

<CATEGORY>vin06</CATEGORY>

 <H5>ΜΕ ΤΗ ΦΡΟΝΤΙΔΑ ΜΕΓΑΛΩΝ ΕΤΑΙΡΕΙΩΝ ΚΑΝΟΥΝ ΘΑΥΜΑΤΑ ΕΛΛΗΝΕΣ ΕΠΙΣΤΗΜΟΝΕΣ ΣΤΟ ΕΞΩΤΕΡΙΚΟ
</H5><H2>Χρηματοδότηση για την έρευνα
</H2>
<AUTHOR>ΒΑΣΙΛΗΣ ΒΑΣΙΛΙΚΟΣ</AUTHOR>

Στη μεσαιωνική πόλη της μουστάρδας, τη Ντιζόν, πρωτεύουσα της Βουργουνδίας,
μιάμιση ώρα μόνο με το TGV από το Παρίσι, εγκαινιάστηκε πρόσφατα, σε ένα
καινούργιο κι εντυπωσιακό κτιριακό συγκρότημα, το Ευρωπαϊκό Κέντρο των
Επιστημών της Γεύσης, της Οσμής και της Διατροφής, δημιούργημα του συμπατριώτη
μας (από τη Βέροια) διάσημου νευροχειρουργού και νυν Διευθυντή Έρευνας στο
CNRS (το κατ' εξοχήν ερευνητικό κέντρο της Γαλλίας) κ. Στέλιου (Στυλιανού για
τους Γάλλους) Νικολαΐδη.

Είχα την τύχη να παραβρεθώ στα εγκαίνια και πρέπει να πω ότι τα ίδια αισθήματα
περηφάνιας με διακατείχαν σε όλη τη διάρκεια της τελετής, όπως με τις ανάλογες
επιτυχίες των συμπατριωτών μας στο εξωτερικό: έβλεπα το ευρωπαϊκό επιστημονικό
κατεστημένο να υποκλίνεται στον Έλληνα που είχε την ιδέα και που δαπάνησε
τέσσερα πολύτιμα χρόνια της ζωής του, για να ολοκληρωθεί το μοναδικό στην
Ευρώπη ­ αντίστοιχό του υπάρχει μόνο στις ΗΠΑ ­ ερευνητικό κέντρο τέτοιας
εμβέλειας. Μεγάλες βιομηχανίες διατροφής απ' όλο τον κόσμο συρρέουν ήδη για
συμβουλές, προκειμένου να βελτιώσουν τα προϊόντα τους σύμφωνα με τις
απαιτήσεις των ολοένα και πιο εξελιγμένων καταναλωτών.

Ο Στέλιος Νικολαΐδης ξεκίνησε μικρός από την Ελλάδα θέλοντας να σπουδάσει
μουσική, μα τελικά τον κέρδισα η Ιατρική ­ αυτός είναι που χειρούργησε και τον
φίλο μας Δημήτρη Δεσποτίδη όταν βρέθηκε χτυπημένος στο κρανίο στο βουλεβάρτο
Σαιν Μισέλ, κι έτσι η ελληνική αριστερά και η κουλτούρα γενικότερα
επωφελήθηκαν την επόμενη δεκαπενταετία από την προσφορά του «Μίμη» Δεσποτίδη.

Τι σχέση όμως μπορεί να έχει η γεύση με τον εγκέφαλο; Νομίζουμε πως γευόμαστε
με τη γλώσσα μας ή οσμιζόμαστε με τη μύτη. Στην πραγματικότητα η γλώσσα και η
μύτη δεν είναι παρά τα διόδια απ' όπου περνούν η γεύση και η οσμή για να
φτάσουν στα αντίστοιχα εγκεφαλικά κέντρα. Γευόμαστε και μυρίζουμε με το κεφάλι.

Όπως στα πρώτα «στρογγυλά τραπέζια» που ακολούθησαν τα λογύδρια των εγκαινίων
ακούσαμε, ειδικά στο θέμα όπου υπεύθυνος της συζήτησης ήταν ο ίδιος ο Στέλιος
Νικολαΐδης, για την «νευροφυσιολογία, τους μηχανισμούς της δίψας, της πείνας
και του ενεργειακού μεταβολισμού», για το πώς τα ειδικά κέντρα του εγκεφάλου
επεξεργάζονται τα ερεθίσματα για να τα στείλουν πίσω καθώς και μια παγκόσμια
πρωτιά «για τις καινούργιες δυνατότητες μέτρησης του μεταβολισμού στον
ανθρώπινο οργανισμό», μέσω των αναπνευστικών οργάνων, καθώς αυτά οξειδώνουν τα
λιπίδια και τις πρωτεΐνες.

Στην στήριξη για τη δημιουργία αυτού του Κέντρου, πίσω από το CNRS, την
Ευρωπαϊκή Ένωση, από το πανεπιστήμιο και τη νομαρχία της Βουργουνδίας, βασικός
οικονομικός παράγοντας στάθηκαν τα γιαούρτια Danone, δηλαδή, για να
ακριβολογούμε, η ομώνυμη εταιρεία ­ η πρώτη σε τζίρο στη Γαλλία και τρίτη απ'
ό,τι μας είπαν στον κόσμο ­ που από χρόνια προωθεί την εξειδικευμένη
επιστημονική έρευνα στα είδη διατροφής.

Αν είναι αλήθεια ότι το στρατιωτικο-βιομηχανικό κατεστημένο στάθηκε αφορμή για
την ανάπτυξη του κυβερνοχώρου και της πληροφορικής, για να φτάσουμε στο
σημερινό Ίντερνετ, τότε ήρθε η ώρα που και το κατεστημένο των προϊόντων
διατροφής (agro-alimentaire) πρέπει να ξοδέψει λεφτά όπως η εταιρεία Danone
για να καλυτέρευση όχι πια του άυλου, αλλά της ύλης, όχι πια των bytes των
ηλεκτρονικών υπολογιστών, αλλά των ατόμων, με σάρκα και οστά, αφού ο εγκέφαλός
μας, αυτό το αληθινό διαπλανητικό Ίντερνετ, είναι καμωμένος από κύτταρα,
διακυτταρικές ενότητες και «ρίζες» νεύρων που η οργάνωση και η λειτουργικότητά
τους παραμένουν ακόμα στο σκοτάδι.

Στη χώρα μας πιο συγκεκριμένα βλέπουμε εταιρείες γάλακτος και γιαουρτιού να
πλουτίζουν με την καλπάζουσα της φυματίωσης. Πέραν των κλασικών χορηγιών σε
φιλανθρωπικά και καλλιτεχνικά έργα, δεν έχω ακούσει για τις εταιρείες αυτές
ότι χρηματοδότησαν ένα ερευνητικό κέντρο στα τόσα πανεπιστήμια που έχουμε, που
θα επωφεληθούν και οι ίδιες από τα αποτελέσματα των ερευνών του. Δεν είναι
απορίας άξιον γιατί οι Έλληνες προκόβουν κυρίως στο εξωτερικό. Εκεί τους
δίνονται τα μέσα της έρευνας. Επιστημονική έρευνα χωρίς άφθονα χρήματα και
τεχνολογικό εξοπλισμό δεν νοείται.

Μια από τις ομορφιές του Έλληνα που ζει και προκόβει μακριά από την πατρίδα
του είναι και η ελληνικότητά του. Έτσι άκουσα τον Στέλιο Νικολαΐδη, να
εξομολογείται σε ένα συμπατριώτη μας ­ την ώρα που περιστοιχιζόταν από
εκπροσώπους άλλων ευρωπαϊκών εταιρειών του agro-alimentaire: «Και φυσικά, κάθε
Έλληνας που θα 'ρθει είτε για έρευνα είτε για επιμόρφωση θα είναι
καλοδεχούμενος. Αρκεί να το μάθουν ότι υπάρχει το Κέντρο αυτό και στην Ελλάδα».

Σκοπός του σημερινού άρθρου μας είναι ακριβώς αυτό. Διεύθυνση: Centre European
des Sciences du Gout-Campus de l' Universite de Bourgogne, 15 rye Hugues
Picardet-21000 DIJON tel. (από Ελλάδα) 0033380681600 fax. 0033380681601.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N15</CAT>
<ED>
Κωδικός άρθρου: A16049N151</ED>
<ID>
ID:136766

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N15&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Ναυάγια...
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

ΠΑΤΑΩ το πλέι στο CD και ο ήχος του Τζέιμς Χόρνερ μεταφέρει στο δωμάτιο όλη
την παγωνιά του νερού στο οποίο βυθίστηκε ο Τζακ Ντόσον. Βλέπω ξανά τη Ρόουζ
να επιπλέει στο νερό. Οι νότες ενός ωκεανού αναμνήσεων κάνουν το μπλε διαμάντι
να αστράφτει μέσα στο σκοτάδι.

Η φοβία για τη θάλασσα, η αίσθηση ασφυξίας και μόνο στην ιδέα του υδάτινου
όγκου έκανε το στομάχι κόμπο. Πάνω στη μηχανή, πριν από την επιστροφή στη
ζεστασιά του σπιτιού, ο κρύος αέρας παγώνει το πρόσωπο και τα χέρια. Την άλλη
μέρα, με το άνοιγμα των βλεφάρων, να 'τη πάλι εκεί. Πώς να είναι άραγε η
αίσθηση της παγωνιάς που ακινητοποιεί το σώμα; Ο λήθαργος που στην αρχή
μοιάζει με ύπνο και μετά γίνεται θάνατος... Τα κουπιά της μοναδικής βάρκας που
γυρνάει να περισυλλέξει τυχόν επιζώντες κροταλίζουν καθώς βρίσκουν πάνω στα
σώματα. Τα σώματα είναι σαν κούτσουρα, σαν αγάλματα με σωσίβιο που επιπλέουν
στο νερό. Ένας ωκεανός σπαρμένος αγάλματα...

Κλικ στο CD πλέιερ. Η φωτιά δίνει ζωή στο μεγαθήριο, το σπρώχνει να τρέξει
ακόμα πιο γρήγορα. Οι εικόνες έρχονται ξανά, πιεστικές, ανασύροντας
συναισθήματα. Έξι μήνες πριν, είναι καλοκαίρι. Στην εφημερίδα έρχεται η είδηση
για το ιστιοπλοϊκό που βυθίστηκε στ' ανοιχτά της Μυτιλήνης. Στοιχεία,
πληροφορίες, έτοιμη η σελίδα. Επέζησε μόνο μια γυναίκα. Οι υπόλοιποι βρέθηκαν,
σώματα σπαρμένα στο Αιγαίο γύρω από τη μικρή βάρκα, έπειτα από δύο ημέρες...
Κλικ στη μουσική. Οι ατσαλένιες πόρτες στα αμπάρια, πιο κάτω ακόμα κι από αυτή
την τρίτη θέση, εκεί που οι «σκλάβοι» των οποίων η ζωή δεν έχει σημασία
δουλεύουν τροφοδοτώντας τις μηχανές με κάρβουνο. Οι πόρτες κλείνουν. Ξαφνικά.
Γι' αυτούς δεν υπάρχουν προειδοποιήσεις. Ζωές στ' αζήτητα...

Την άλλη μέρα στο γραφείο ο Κώστας κάνει τεστ: «Εσύ πού θα ήσουν στο
ναυάγιο;». Χωρίς απάντηση...

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N15</CAT>
<ED>
Κωδικός άρθρου: A16049N152</ED>
<ID>
ID:136851

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N15&aa=2</URL></REF>


Article

<CATEGORY>vin06</CATEGORY>

 <H5>ΤΟ 72,6% ΤΩΝ ΚΑΤΟΙΚΩΝ ΧΑΡΑΚΤΗΡΙΖΕΙ ΑΒΑΣΤΑΚΤΗ ΤΗ ΖΩΗ ΣΤΗΝ ΠΡΩΤΕΥΟΥΣΑ, ΟΠΩΣ
ΔΕΙΧΝΕΙ ΤΟ ΓΚΑΛΟΠ, ΕΝΩ Η ΠΛΕΙΟΝΟΤΗΤΑ ΔΗΛΩΝΕΙ ΕΤΟΙΜΗ ΝΑ ΤΗΝ ΕΓΚΑΤΑΛΕΙΨΕΙ ΓΙΑ
ΧΑΡΗ ΤΗΣ ΕΠΑΡΧΙΑΣ
</H5><H5>Η ταυτότητα της έρευνας
</H5><H5>Πληγή η ανεργία και τα ναρκωτικά
</H5><H5>Περισσότερες ευκαιρίες για μόρφωση και για διασκέδαση
</H5><H2></H2><H2>Αθήνα: η πόλη που πνίγει τους ανθρώπους της...
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

Απογοητευμένοι από τις συνθήκες διαβίωσης στην Αθήνα εμφανίζονται οι
περισσότεροι κάτοικοι του Λεκανοπεδίου, οι οποίοι θεωρούν κατάλληλη την
πρωτεύουσα μόνο ως τόπο διασκέδασης. Η Αθήνα πνίγει τους κατοίκους της, οι
οποίοι θεωρούν ότι υποβαθμίζονται οι συνθήκες ζωής τους σε μια βρώμικη πόλη με
τεράστια κυκλοφοριακά προβλήματα, υποβαθμισμένο περιβάλλον και αδιάφορες
ανθρώπινες σχέσεις. Γι' αυτό και η πλειονότητα των Αθηναίων δηλώνει πρόθυμη να
εγκαταλείψει το Λεκανοπέδιο για χάρη της επαρχίας όπου πιστεύει ότι η ζωή
είναι πιο ανθρώπινη.

ΑΥΤΟ προκύπτει από την δημοσκόπηση της V-PRC, που έγινε για λογαριασμό των
«ΝΕΩΝ», στο πολεοδομικό συγκρότημα της πρωτεύουσας από τις 12 έως τις 23 Ιανουαρίου.

Το 72,6% των κατοίκων του Λεκανοπεδίου εκφράζει λίγο ή καθόλου ικανοποιημένη
γνώμη για την καθημερινή ζωή στην Αθήνα, ενώ το 56,1% υπογραμμίζει ότι εάν
είχε τη δυνατότητα θα ήθελε να φύγει από το Λεκανοπέδιο Αττικής για να ζήσει
σε κάποια άλλη περιοχή της Ελλάδας.

Πολύ ικανοποιημένο από τις συνθήκες διαβίωσης στην Αθήνα εμφανίζεται μόλις το
1,8%, ενώ το 25% των κατοίκων της δηλώνει αρκετά ικανοποιημένο από την
καθημερινή ζωή.

Το μεγαλύτερο ποσοστό των απογοητευμένων κατοίκων ζει ­ πού αλλού ­ στο κέντρο
της Αθήνας, ενώ περισσότερο ικανοποιημένοι από τις συνθήκες διαβίωσης είναι
φυσικά οι κάτοικοι των βορείων προαστίων και κάποιων συνοικιών του Πειραιά.

Ενδιαφέρον είναι επίσης το γεγονός ότι την μεγαλύτερη απογοήτευση για την
καθημερινή ζωή στην Αθήνα την εκφράζουν οι κάτοικοι του Λεκανοπεδίου που έχουν
γεννηθεί σε άλλη πόλη της Ελλάδας κι όχι εκείνοι που έχουν γεννηθεί σε χωριό ή
σε κάποια περιοχή της πρωτεύουσας.

Τη φυγή από την Αθήνα ονειρεύεται το 37,4% των ερωτηθέντων που δηλώνει
απερίφραστα ότι εάν είχε τη δυνατότητα σίγουρα θα έφευγε, ενώ ένα 18,7% των
ερωτηθέντων απαντάει «μάλλον ναι» στην ερώτηση. 
Αντίθετα, υπάρχουν κάποιοι λάτρεις της Αθήνας, οι οποίοι φτάνουν το 20,7% των
ερωτηθέντων και λένε ότι ακόμη κι αν είχαν την δυνατότητα δεν θα ήθελαν να
φύγουν από την πρωτεύουσα.

Το μεγαλύτερο ποσοστό αυτών που θα ήθελαν να εγκαταλείψουν άρον-άρον την Αθήνα
εμφανίζουν κάτοικοι του Λεκανοπεδίου ηλικίας από 35-44 ετών, άνθρωποι με
συνολικό μηνιαίο εισόδημα από 300.000 έως 500.000, κάτοικοι των δυτικών
προαστίων και ορισμένοι που έχουν γεννηθεί σε χωριό.

Το μεγαλύτερο ποσοστό αυτών που δεν θα ήθελαν να φύγουν από την Αθήνα, ακόμη
κι αν είχαν την δυνατότητα, είναι ηλικιωμένοι και νέοι από 18 έως 34 ετών,
κάτοικοι συνοικιών του Πειραιά και με συνολικό οικογενειακό εισόδημα άνω των
500.000 δραχμών.

ΕΤΑΙΡΕΙΑ: ΙΝΣΤΙΤΟΥΤΟ V - PROJECT RESEARCH CONSULTING. Μέλος του ΣΕΔΕΑ,
της ESOMAR και της WAPOR.

ΑΝΑΘΕΣΗ: «ΤΑ ΝΕΑ».

ΤΥΠΟΣ ΚΑΙ ΜΕΘΟΔΟΣ: ΠΟΣΟΤΙΚΗ ΕΡΕΥΝΑ με ατομικές συνεντεύξεις, πρόσωπο με
πρόσωπο (face to face) στα νοικοκυριά των ερωτωμένων και χρήση δομημένου ερωτηματολογίου.

ΠΛΗΘΥΣΜΟΣ: Γενικός πληθυσμός 18 ετών και άνω.

ΠΕΡΙΟΧΗ: Πολεοδομικό Συγκρότημα Πρωτεύουσας.

ΔΕΙΓΜΑ: Το σχεδιασθέν μέγεθος του δείγματος ανέρχεται σε 1.000 άτομα
και το πραγματοποιηθέν σε 946 άτομα.

ΔΕΙΓΜΑΤΟΛΗΨΙΑ: Ακολουθήθηκε η μέθοδος της πολυσταδιακής
στρωματοποιημένης δειγματοληψίας.

ΣΤΑΘΜΙΣΗ ΔΕΙΓΜΑΤΟΣ: Προκειμένου να εξισορροπηθούν τυχόν παράγοντες
μεροληψίας, το δείγμα σταθμίστηκε εκ των υστέρων ως προς την περιοχή κατοικίας
και την ψήφο των βουλευτικών εκλογών του Σεπτεμβρίου 1996.

ΧΡΟΝΟΣ ΔΙΕΞΑΓΩΓΗΣ: Η έρευνα πεδίου πραγματοποιήθηκε στο χρονικό
διάστημα 12 Ιανουαρίου 1998 έως 23 Ιανουαρίου 1998.

ΠΡΟΣΩΠΙΚΟ ΕΡΕΥΝΑΣ ΠΕΔΙΟΥ: Για την πραγματοποίηση της έρευνας εργάστηκαν
19 ερευνητές και 3 επόπτες.

ΠΑΡΑΤΗΡΗΣΗ: Στην ανάλυση που συνοδεύει τους πίνακες, απαντήσεις με
βάσεις κάτω των 60 ερωτηθέντων είναι εντελώς ενδεικτικές.

Το Ινστιτούτο V-PROJECT RESEARCH CONSULTING εφαρμόζει αυστηρά όλους τους
κώδικες Δεοντολογίας της ESOMAR, της WAPOR και του ΣΕΔΕΑ, για την
Πολιτική-Κοινωνική Έρευνα, την Έρευνα Αγοράς, τη δημοσίευση αποτελεσμάτων
δημοσκοπήσεων και τις κατευθυντήριες γραμμές για την ερμηνεία τους.

Η ΑΝΕΡΓΙΑ και η εξάπλωση των ναρκωτικών με την αύξηση της εγκληματικότητας και
της βίας θεωρούνται τα σημαντικότερα προβλήματα που αντιμετωπίζει σήμερα ο
κάτοικος της Αθήνας. Ακολουθούν η ακρίβεια, η κατάσταση της Παιδείας και η
μόλυνση του περιβάλλοντος.

Όπως προκύπτει από τη δημοσκόπηση της PRC, η ανεργία είναι το υπ' αριθμόν ένα
ζήτημα (24,6%) που απασχολεί τους κατοίκους του Λεκανοπεδίου, ιδιαίτερα στις
ηλικίες από 18 έως 34 ετών (26,7% έως 28,2%).

Οι πατέρες νέων παιδιών (ηλικίες 35 έως και 54 ετών) είναι αυτοί που θεωρούν
ως σημαντικότερο πρόβλημά τους την εξάπλωση των ναρκωτικών στην πόλη, κάτι
ωστόσο που προβληματίζει σοβαρά και τα παιδιά του Λυκείου και του Πανεπιστημίου.

Η εγκληματικότητα και η βία θεωρούνται ιδιαίτερα σημαντικά προβλήματα, κυρίως
από ανθρώπους ηλικίας 55 ετών και άνω (15,8%) και φθάνει στο υψηλότερο ποσοστό
της (16,9%) στους κατοίκους 65 ετών και άνω.

Αντίθετα, οι νέοι 18-24 ετών θεωρούν σοβαρότερο πρόβλημα το ζήτημα της
Παιδείας (14,5%) απ' ό,τι τη βία και την εγκληματικότητα (8,4%), αν και η
Παιδεία κατατάσσεται ­ κατά μέσον όρο ­ στην πέμπτη θέση των σημαντικότερων
προβλημάτων των Αθηναίων. Αν και από τις υπόλοιπες ερωτήσεις της δημοσκόπησης
προκύπτει ότι η ζωή στην Αθήνα είναι αβάσταχτη, εν τούτοις οι περισσότεροι
Αθηναίοι κατατάσσουν το συγκοινωνιακό (5,4%), την καθαριότητα της πόλης
(1,6%), και τη μόλυνση (6,4%) στα ζητήματα μικρότερης σημασίας, σε σχέση με τα
ζωτικά γι' αυτούς προβλήματα ανεργίας και ναρκωτικών.

Αξιοσημείωτο είναι το γεγονός ότι ­ για πρώτη φορά ίσως τα τελευταία χρόνια ­
η παρουσία των ξένων στην Αθήνα αξιολογείται ως σημαντικότερο πρόβλημα (3,8%)
σε σχέση με κάποια άλλα καθημερινά ζητήματα, όπως η καθαριότητα της πόλης (1,6%).

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16049N161</ED>
<ID>
ID:136767

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N16&aa=1</URL></REF>


Article

<CATEGORY>vin06</CATEGORY>

 <H5>ΠΑΝΩ ΑΠΟ ΤΟ 95% ΤΩΝ ΚΑΘΗΓΗΤΩΝ ΔΗΛΩΣΑΝ ΠΛΗΡΗ ΑΠΑΣΧΟΛΗΣΗ ΣΕ ΠΟΛΛΑ ΠΑΝΕΠΙΣΤΗΜΙΑ!
</H5><H2>Υπερπροσφορά... διδασκαλίας
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Περισσότεροι από 95 στους 100 καθηγητές πολλών ελληνικών Πανεπιστημίων
δήλωσαν ότι θα απασχολούνται πλήρως σε αυτά, όμως είναι αμφίβολο αν θα βρεθούν
αίθουσες για να διδάξουν!

Μάλιστα, το ποσοστό των καθηγητών που, μετά την πρόσφατη ψήφιση του νέου νόμου
για την εξέλιξή τους, δήλωσαν ότι θα εργαστούν με πλήρη απασχόληση φτάνει ­
και συχνά υπερβαίνει ­ το απίστευτο 95%, ακόμα και στα περιφερειακά
Πανεπιστήμια, όπου υπάρχει το φαινόμενο των «ιπταμένων».

ΑΝΤΙΘΕΤΑ με τις προσδοκίες του υπ. Παιδείας, που ανέμενε ότι το ποσοστό των
«πλήρους απασχόλησης» καθηγητών θα μειωνόταν επειδή, αν κάνουν και άλλη
εργασία, είναι υποχρεωμένοι πλέον να αποδίδουν ποσοστό έως 30% από τις
εξωπανεπιστημιακές τους αμοιβές στο ίδρυμά τους, φαίνεται πως η συντριπτική
πλειονότητα των καθηγητών προτίμησε να δηλώσει πλήρη απασχόληση. Αυτό, όπως
φαίνεται, συνέβη καθώς ο νέος νόμος δεν τους επιβάλλει, ταυτόχρονα με την
πλήρη, και αποκλειστική απασχόληση στο Πανεπιστήμιο. Αποτέλεσμα είναι να
δημιουργούνται τώρα καταστάσεις που θα επιφέρουν σύντομα νέα αναστάτωση στα Πανεπιστήμια.

Παραδείγματα: Στο Πάντειο, από 200 μέλη ΔΕΠ τα 190 δήλωσαν «πλήρους
απασχόλησης» και στην ΑΣΟΕ από 120, οι 115. Στο Πολυτεχνείο, από 560 μέλη ΔΕΠ
με τον παλιό νόμο είχαν δηλώσει πλήρους απασχόλησης τα 480. Τότε οι «πλήρους»
έπαιρναν 35% περισσότερο από τους «μερικής», ενώ τώρα ο μισθός είναι περίπου
τριπλάσιος. Έτσι, πλήρους απασχόλησης δήλωσαν σήμερα οι 555! Στη Γεωπονική
σχολή το ποσοστό των «πλήρους» έφτασε το 99%. Στο Πανεπιστήμιο Αθηνών, από τα
περίπου 3.000 μέλη ΔΕΠ, πάνω από 80% δήλωσαν πλήρους απασχόλησης και στην
Ιατρική (όπου, ως γνωστόν, πολλοί καθηγητές διατηρούν εξωπανεπιστημιακές
εργασίες) ελάχιστα από τα περίπου 750 μέλη ΔΕΠ απέμειναν να απασχολούνται
μερικώς. Αλλά και στα ακριτικά Πανεπιστήμια, όπου ανθεί το φαινόμενο των
«ιπταμένων», πάλι η πλήρης απασχόληση κυριαρχεί. Στο Πανεπιστήμιο Αιγαίου, για
παράδειγμα, από 70 μέλη ΔΕΠ μόλις 4 δήλωσαν μερική απασχόληση. Οι υπόλοιποι,
παρότι στην πλειοψηφία τους δεν διαμένουν στη Μυτιλήνη και τις άλλες έδρες του
Πανεπιστημίου, δήλωσαν πλήρη απασχόληση, αναλαμβάνοντας συνεπώς την ­ τυπική ­
υποχρέωση που θεσπίζει ο νέος νόμος «να διαμένουν και να εγκαθίστανται» ­ όχι
συνεχώς, αλλά τουλάχιστον τρεις ημέρες την εβδομάδα, προσθέτει ο πρύτανης κ.
Θ. Λέκκας ­ στην έδρα του Πανεπιστημίου. Βέβαια, το κατά πόσο θα τηρηθεί η
υποχρέωση, είναι κάτι που καθένας αντιλαμβάνεται...

ΟΙ ΑΙΘΟΥΣΕΣ

Επιπλέον, ο νέος νόμος προβλέπει ότι οι καθηγητές πλήρους απασχόλησης οφείλουν
να διδάσκουν τουλάχιστον 6 ώρες την εβδομάδα και να παραβρίσκονται άλλες 14
στους χώρους του Πανεπιστημίου. Όμως αυτό καθίσταται εκ των πραγμάτων από
εξαιρετικά δυσχερές έως αδύνατο! Η εξήγηση; Ο μέσος όρος των ωρών διδασκαλίας
ανά εβδομάδα που αντιστοιχεί σήμερα σε κάθε καθηγητή είναι μεταξύ τριών και
τεσσάρων. Τώρα γίνονται έξι. Όμως στο Πάντειο π.χ., λέει ο πρύτανης κ. Αιμ.
Μεταξόπουλος, υπάρχουν 17 αίθουσες που λειτουργούν ­ στην καλύτερη περίπτωση ­
12 ώρες την ημέρα, 5 μέρες την εβδομάδα. Άρα το σύνολο δίνει 1.040 ώρες την
εβδομάδα το μέγιστο. Όμως οι ώρες που αντιστοιχούν στην 6ωρη υποχρέωση των
καθηγητών που δήλωσαν πλήρους απασχόλησης είναι ήδη πάνω από 1.100. Άρα, στο
Πάντειο υπάρχει αυτομάτως έλλειμμα 60 ωρών τουλάχιστον ­ κι αυτό είναι μικρό
και καλύπτεται, προσθέτει ο πρύτανης. Τα πράγματα όμως είναι ακόμα χειρότερα
στα μεγάλα Πανεπιστήμια, όπως το Αθηνών, το Αριστοτέλειο και το Πολυτεχνείο,
καθώς ο πολλαπλασιασμός των καθηγητών «πλήρους» με το 6ωρο δίνει
εξωπραγματικούς αριθμούς, που θα κάνουν την εβδομάδα να έχει μέχρι και 12.000
ώρες διδασκαλίας στα ΑΕΙ με πολλά μέλη ΔΕΠ! Αλλά κι αν τις είχε, σε ποιες
αίθουσες, άραγε, θα διεξαγόταν το μάθημα;

ΕΠΙΝΟΗΣΕΙΣ

Τι θα γίνει λοιπόν; Κατ' αρχάς στα νέα προγράμματα σπουδών που αυτή την εποχή
σχεδιάζουν τα ΑΕΙ προβλέπονται κατατμήσεις των τμημάτων, οπότε θα γίνουν
τμήματα με λιγότερους φοιτητές. Από 'κει και πέρα, όμως, για να «συμμορφωθούν»
­ έστω τυπικά ­ τα Πανεπιστήμια και οι καθηγητές στην υποχρέωση επινοούνται
διάφοροι τρόποι. Ο πρώην πρύτανης του Δημοκρίτειου κ. Γ. Πανούσης και ο
καθηγητής στο Οικονομικό Πανεπιστήμιο κ. Γ. Πανάρετος εξηγούν ότι, πιθανότατα,
είτε θα δηλώνονται πλασματικές ώρες διδασκαλίας είτε θα υπερφορτωθεί το
πρόγραμμα με ιδιαίτερα εξειδικευμένα αντικείμενα, για να καλυφθούν οι ώρες,
είτε θα γίνουν υπολογισμοί άλλων δραστηριοτήτων ως ωρών διδασκαλίας. Για
παράδειγμα, με πρόσφατη απόφαση της Συγκλήτου του ΕΜΠ, στις ώρες διδασκαλίας
θα συνυπολογίζονται: «μέχρι 1 ώρα φροντιστηριακής διδασκαλίας εβδομαδιαίως,
μέχρι 1 ώρα για τον επιβλέποντα κάθε διδακτορικής διατριβής και από 1/4 της
ώρας για τα λοιπά μέλη της συμβουλευτικής επιτροπής», ενώ αν διαιρεθούν τα
τμήματα αλλά δεν επαρκούν οι αίθουσες διδασκαλίας, τότε η έλλειψη υποδομής
«αποτελεί λόγο αιτιολογημένης απόκλισης από τα ελάχιστα όρια διδασκαλίας».

ΟΙ ΑΠΟΔΟΧΕΣ

Και κάτι ακόμα. Η μισθολογική διαφορά μεταξύ ενός καθηγητή πλήρους κι ενός
μερικής απασχόλησης είναι 4-7 εκατ. δρχ. τον χρόνο, ανάλογα με τη βαθμίδα.
Όμως, δεν είναι λίγοι οι καθηγητές (στην Ιατρική και τη Νομική, λ.χ., υπάρχουν
αρκετοί) που δήλωσαν πλήρως απασχολούμενοι, ενώ οι πρόσφατες φορολογικές τους
δηλώσεις ανέφεραν εισοδήματα δεκάδων εκατομμυρίων. Τώρα όμως από τα χρήματα
που εισπράττουν από εξωπανεπιστημιακές εργασίες οφείλουν να αποδώσουν 30% στο
Πανεπιστήμιο. Δηλαδή, ένας καθηγητής με εισόδημα 30 εκατ. δρχ. τον χρόνο από
εξωπανεπιστημιακή εργασία πρέπει να αποδώσει τα 9 εκατ. στο ΑΕΙ, για να
επωφεληθεί της μισθολογικής διαφοράς των 4-7 εκατ. Άρα θα χάσει χρήματα. «Με
τη θέσπιση της πλήρους αλλά όχι και ταυτόχρονα αποκλειστικής απασχόλησης που
εμείς ζητούσαμε», εκτιμά ο πρόεδρος των καθηγητών (της ΠΟΣ-ΔΕΠ) κ. Γ. Σπαθής,
«δημιουργείται ένα στοιχείο ροπής προς αντιακαδημαϊκές συμπεριφορές.
Ενδεχομένως θα εμφανιστούν φαινόμενα ανειλικρινών δηλώσεων στην Εφορία, θα
παραβιαστούν οι προϋποθέσεις εργασίας (6ωρο, κ.λπ.), θα φορτωθεί ίσως και η
διδασκαλία και όλα αυτά, θα επιφέρουν συνέπειες δυσλειτουργίας στα Πανεπιστήμια...».

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16049N181</ED>
<ID>
ID:136768

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N18&aa=1</URL></REF>


Article

<CATEGORY>vin06</CATEGORY>

 <H2>«Πυρά» βουλευτών για τη μεταφορά της Οικονομικής Σχολής Αγρινίου
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

«ΠΥΡΑ» κατά της κυβέρνησης εξαπέλυσαν χθες στη Βουλή και βουλευτές του ΠΑΣΟΚ
για τη μεταφορά της Οικονομικής Σχολής του Αγρινίου στην Πάτρα, με κοινή
επερώτησή τους με βουλευτές της Ν.Δ.

Μάλιστα, ο Χρήστος Ροκόφυλλος «κάρφωσε», στη συζήτηση, τον υφυπουργό παρά τω
Πρωθυπουργώ, Γιώργο Πασχαλίδη, διαβάζοντας επιστολή του με την οποία ο
υφυπουργός διαβεβαίωνε ­ στο παρελθόν ­ ότι δεν θα μεταφερθεί η Σχολή.

Ακόμη και ο τρίτος κοινοβουλευτικός εκπρόσωπος του ΠΑΣΟΚ, Δημήτρης
Γεωργακόπουλος, παίρνοντας τον λόγο εξέφρασε την απορία του για όσα
συμβαίνουν, ζητώντας παράλληλα να δεσμευθεί η κυβέρνηση ότι το Αγρίνιο θα έχει
Σχολή. Πάντως, ο υπουργός Παιδείας Γεράσιμος Αρσένης διαβεβαίωσε τη Βουλή, ότι
η απόφαση να ιδρυθούν δύο πανεπιστημιακά τμήματα ­ παραρτήματα του
Πανεπιστημίου Ιωαννίνων ­ είναι οριστική.

Τα δύο Τμήματα, Διαχείρισης Περιβάλλοντος και Οργάνωσης Αγροτικών
Εκμεταλλεύσεων, θα λειτουργήσουν, όπως είπε, από τον προσεχή Σεπτέμβριο, με
στόχο να υπάρξει και να λειτουργήσει Σχολή στο Αγρίνιο (αργότερα).

Η λειτουργία των δύο αυτών Τμημάτων θα στοιχίζει 715.000.000 δρχ. ετησίως,
πρόσθεσε. Και παρατήρησε πως αποτελεί λάθος θέματα ίδρυσης πανεπιστημιακών
τμημάτων να εμπλέκονται σε αντεγκλήσεις και αντεκδικήσεις εν όψει των
δημοτικών εκλογών.

Η χθεσινή κοινή επερώτηση των κ.κ. Ροκόφυλλου, Κουρουμπλή, Σμυρλή (ΠΑΣΟΚ),
Αλεξόπουλου, Καραγκούνη, Μαγγίνα (Ν.Δ.) και Καρακώστα (ανεξάρτητου) αποτελεί
«καινοτομία» των τελευταίων χρόνων για τη λειτουργία της Βουλής, ακόμη και για
τον Κανονισμό λειτουργίας της Κοινοβουλευτικής Ομάδας κυβερνώντος κόμματος.
Και αυτό γιατί ο Κανονισμός επιτρέπει ερωτήσεις προς την κυβέρνηση, αλλά όχι
επερωτήσεις που ουσιαστικά εμπεριέχουν και στοιχεία μομφής προς την κυβέρνηση.

Πάντως, οι βουλευτές που κατέθεσαν την επερώτηση τόνισαν ότι «δεν πρέπει να
υποβαθμισθεί και άλλο η πόλη του Αγρινίου». Και επεσήμαναν ­ κυρίως ο κ.
Σμυρλής ­ ότι δεν είχαν συμφωνήσει «εν κρυπτώ» για τη μεταφορά της Σχολής,
όπως ειπώθηκε, ενώ ο κ. Κουρουμπλής απέρριψε κατηγορηματικά τη λύση των δύο
Τμημάτων, ως «υποκατάστατα πανεπιστημίου».

ΣΤΟ ΑΓΡΙΝΙΟ

Η σχετική απόφαση του υπουργείου Παιδείας έχει δημιουργήσει έντονες
αντιδράσεις στο Αγρίνιο, ενώ χθες δεν λειτούργησαν οι υπηρεσίες του δήμου και
πολλά καταστήματα ήταν κλειστά σε ένδειξη διαμαρτυρίας.

Όπως αναφέρεται σε ψήφισμα του Δήμου Αγρινίου, «η απόφαση του υπουργείου
Παιδείας είναι παράνομη και πραξικοπηματική και η ενέργεια αυτή αποτελεί
προσβολή για το λαό της πόλης και της περιοχής και δυναμιτίζει την κοινωνική
συνοχή για να υπηρετηθούν συντεχνιακά συμφέροντα». Ο δήμαρχος Αγρινίου Θύμιος
Σώκος δήλωσε ότι «η απόφαση αυτή προσβάλλει τη νομιμότητα και προκαλεί το λαό
της Αιτωλοακαρνανίας».

Η διαμάχη μεταξύ του Δήμου Αγρινίου και του Πανεπιστημίου της Πάτρας για το
θέμα της Οικονομικής Σχολής έχει πάρει διαστάσεις τα τελευταία χρόνια, με
αποτέλεσμα οι φοιτητές κάθε φθινόπωρο να μη γνωρίζουν σε ποια πόλη θα φοιτήσουν!

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16049N182</ED>
<ID>
ID:136818

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N18&aa=2</URL></REF>


Article

<CATEGORY>vin06</CATEGORY>

 <H5>Ο ΘΕΣΜΟΣ ΤΗΣ ΠΡΟΣΘΕΤΗΣ ΔΙΔΑΚΤΙΚΗΣ ΣΤΗΡΙΞΗΣ ΑΡΧΙΖΕΙ ΤΟΝ ΦΕΒΡΟΥΑΡΙΟ
</H5><H2>Κάλυψη ...κενών με 10 ερωταπαντήσεις
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Τη φιλοσοφία του Ενιαίου Λυκείου ανέπτυξε για μια ακόμη φορά χθες ο
υπουργός Παιδείας κ. Γερ. Αρσένης σε 300 σχολικούς συμβούλους, που
συγκεντρώθηκαν στην Αθήνα για ειδικό εβδομαδιαίο σεμινάριο επί του θέματος.

Γερ. Αρσένης. Ανέπτυξε τη φιλοσοφία του Ενιαίου Λυκείου σε 300 σχολικούς συμβούλους

Ο κ. ΑΡΣΕΝΗΣ ανακοίνωσε την έναρξη της εφαρμογής του θεσμού της ενισχυτικής
διδασκαλίας από τον Φεβρουάριο στην Α' Λυκείου.

Το γνωστό ως τώρα πρόγραμμα ενισχυτικής διδασκαλίας βαπτίζεται επισήμως
Πρόγραμμα Πρόσθετης Διδακτικής Στήριξης και σε πρώτη φάση υπολογίζεται ότι θα
περιλάβει 34.000 μαθητές και θα κοστίσει 7 δισ. δραχμές, τα οποία θα πληρώσει
το Κοινοτικό Πλαίσιο Στήριξης (ΚΠΣ).

Τα σχετικά με την ενισχυτική διδασκαλία «πού», «πώς» και« πότε» απαντώνται
στις ακόλουθες 10 ερωταπαντήσεις, τις οποίες διαμορφώσαμε με βάση τα στοιχεία
που ανακοινώθηκαν από το υπουργείο Παιδείας.

1) Σε ποιους απευθύνεται η ενισχυτική διδασκαλία;

­ Στους μαθητές της Α' Λυκείου, που έχουν ανάγκη να καλύψουν παλαιότερα κενά,
αλλά και να λύσουν απορίες που τους έχουν τυχόν δημιουργηθεί σε σχέση με
βασικά γνωστικά αντικείμενα.

Υπολογίζεται ότι θα ωφεληθούν 34.000 μαθητές και μαθήτριες. Η συμμετοχή πάντως
είναι προαιρετική.

2) Πότε και πού θα γίνεται η ενισχυτική διδασκαλία;

­ Εκτός σχολικού ωραρίου, ανάλογα με τις ανάγκες και τις δυνατότητες κάθε
σχολείου. Μετά το τέλος του ημερήσιου προγράμματος το σχολείο μπορεί να
λειτουργεί τρεις ώρες επιπλέον την ημέρα ή ακόμη και τα Σάββατα, εφόσον το
επιτρέπουν οι συνθήκες. Όπου υπάρχει πρόβλημα χώρου, θα λυθεί με διάφορους
τρόπους, είτε με τη συνεργασία των Λυκείων είτε με τη στέγαση σε κτίρια
Δημοτικών Σχολείων είτε με τη χρησιμοποίηση δημοτικών αιθουσών είτε ακόμη και
με την ενοικίαση αιθουσών.

3) Ποια μαθήματα θα αφορά η ενισχυτική διδασκαλία;

­ Αρχαία Ελληνικά, Νέα Ελληνικά, Μαθηματικά, Φυσική, Χημεία και ξένες γλώσσες.
Τα τμήματα θα είναι το πολύ δεκαμελή.

4) Ποια θα είναι η διάρκεια της ενισχυτικής διδασκαλίας;

­ Περίπου 15 εβδομάδες. Κάθε μαθητής μπορεί να παρακολουθεί μέχρι 10 ώρες την
εβδομάδα, ενώ προβλέπεται ότι ο αριθμός των τμημάτων που θα λειτουργήσουν
μπορεί να καλύψει ώς το 25% των μαθητών της Α' Λυκείου ενός σχολείου.

Κάθε μάθημα θα διδάσκεται όχι λιγότερο από δύο και όχι περισσότερο από
τέσσερις ώρες ανά εβδομάδα. Παράδειγμα: ένας μαθητής μπορεί να παρακολουθεί
εβδομαδιαίως 2 ώρες Αρχαία Ελληνικώ, 2 ώρες Χημεία, 3 ώρες Μαθηματικά και
άλλες 3 ώρες Φυσική, ενώ ένα συμμαθητής του μπορεί να παρακολουθεί μόνο 4 ώρες
Αρχαία Ελληνικά.

5) Ποιοι θα διδάσκουν, πώς θα επιλέγονται και από ποιους;

­ Οι υπηρετούντες εκπαιδευτικοί (μόνιμοι ή αναπληρωτές) εφόσον το επιθυμούν.
Την πρόταση για το ποιοι θα κάνουν την ενισχυτική διδασκαλία σε κάθε σχολείο
θα την κάνουν ο διευθυντής με τον σύλλογο διδασκόντων με τη συνεργασία των
σχολικών συμβούλων, λαμβάνοντας υπόψη ειδικά προσόντα: ειδικότητα, έτη
υπηρεσίας, επιμόρφωση στο γνωστικό αντικείμενο, μεταπτυχιακούς τίτλους και
εμπειρία σε εκπαιδευτικά προγράμματα.

Επιβάλλεται πάντως ο καθηγητής που θα διδάσκει στο τμήμα της ενισχυτικής
διδασκαλίας να είναι διαφορετικός από τον καθηγητή που διδάσκει τους ίδιους
μαθητές στο κανονικό πρόγραμμα του σχολείου.

Στην περίπτωση που σε ένα σχολείο είτε δεν επιθυμούν οι καθηγητές που
υπηρετούν σ' αυτό να εργασθούν στο ενισχυτικό πρόγραμμα είτε δεν επαρκούν,
τότε μπορεί να επιλεγούν καθηγητές από γειτονικά σχολεία ή καθηγητές που
κατοικούν κοντά στο σχολείο είτε, τέλος, να προσληφθούν καθηγητές.

6) Ποια θα είναι τα κίνητρα για τους καθηγητές;

­ Οι καθηγητές θα εισπράττουν 6.500 δραχμές μεικτά για κάθε ώρα διδασκαλίας.

Το σύνολο της δαπάνης για φέτος, που η ενισχυτική διδασκαλία θα εφαρμοσθεί
ουσιαστικά το μισό διδακτικό έτος και μόνο στην Α' Λυκείου, προβλέπεται να
ανέλθει σε 7 δισ. δραχμές.

7) Ποια θα είναι τα κίνητρα για τους μαθητές;

­ Τα κίνητρα θα εξειδικευθούν κατά σχολείο, ανάλογα με τις ανάγκες. Γενικά
όμως προβλέπεται κάλυψη των εξόδων μετακίνησης και σίτισης.

8) Ποιος θα είναι ο ρόλος του σχολείου σε όλη αυτή τη διαδικασία;

­ Το σχολείο ουσιαστικά θα έχει όλη την ευθύνη για την ενισχυτική διδασκαλία.
Στο επίπεδο του σχολείου θα σχεδιάζεται και θα υλοποιείται το πρόγραμμα
ενισχυτικής διδασκαλίας. Αυτό θα εξατομικεύει τους στόχους των μαθητών, θα
επιλέγει το εκπαιδευτικό υλικό, θα αξιολογεί την αποτελεσματικότητα του
προγράμματος και βέβαια θα συμβάλλει στη διαχείριση του προγράμματος.

9) Ποιος θα συντονίζει τα εκπαιδευτικά και διαχειριστικά θέματα;

­ Ο προϊστάμενος της Διεύθυνσης Δευτεροβάθμιας Εκπαίδευσης κάθε περιοχής, με
τη βοήθεια των προϊσταμένων των Γραφείων Εκπαίδευσης και των σχολικών
συμβούλων θα εξετάζουν τα προγράμματα ενισχυτικής διδασκαλίας που θα
προτείνουν τα σχολεία της περιοχής και θα επιλύουν σε συνεργασία με τους
διευθυντές των σχολείων τα τυχόν προβλήματα που θα προκύπτουν όσον αφορά τις
τυχόν ελλείψεις σε χώρο και εκπαιδευτικό προσωπικό.

Παράλληλα οι προϊστάμενοι Διεύθυνσης θα έχουν την ευθύνη της συνεννόησης με τη
Διεύθυνση Σπουδών Δευτεροβάθμιας Εκπαίδευσης του υπουργείου Παιδείας (ΥΠΕΠΘ),
καθώς επίσης και με τη Διεύθυνση Κοινοτικού Πλαισίου Στήριξης του ΥΠΕΠΘ, όπου
και θα υποβάλουν μηνιαία και τριμηνιαία δελτία σχετικά με την οικονομική
πορεία των προγραμμάτων ενισχυτικής διδασκαλίας και με την πρόοδο του φυσικού αντικειμένου.

10) Πόσο θα κοστίσει συνολικά το πρόγραμμα της ενισχυτικής διδασκαλίας;

­ Το συνολικό κόστος για τα τρία επόμενα χρόνια, οπότε ο θεσμός θα αναπτυχθεί
και στις τρεις τάξεις του Λυκείου, προβλέπεται ότι θα είναι 40 δισ. δραχμές.
Φέτος θα δαπανηθούν 7 δισ. δραχμές περίπου. Από αυτά υπολογίζεται ότι το 50%
θα καλύψει αμοιβές καθηγητών, το 25% τη μετακίνηση και σίτιση των μαθητών, και
από 10% θα διατεθούν για εκπαιδευτικό υλικό και αναλώσιμα και τα λειτουργικά
έξοδα των σχολείων. Υπολογίζεται ότι για ένα τμήμα 10 μαθητών που θα
παρακολουθεί 10ωρο πρόγραμμα ενισχυτικής διδασκαλίας το κόστος της μαθητο-ώρας
δεν θα ξεπερνά τις 1.400 δραχμές.

Ο ΔΙΑΓΩΝΙΣΜΟΣ

Έως τις 5 Φεβρουαρίου το αργότερο θα είναι έτοιμη η προκήρυξη για τον
διαγωνισμό βάσει του οποίου θα προσληφθεί φέτος το 20% των εκπαιδευτικών επί
του συνολικού αριθμού διορισμών, που θα ανακοινώσει αργότερα το υπουργείο Παιδείας.

Μετά την ανακοίνωση της προκήρυξης θα δοθεί χρόνος τριών μηνών στους
ενδιαφερόμενους για να προετοιμασθούν, όπως δήλωσε χθες ο αρμόδιος υπουργός κ.
Γερ. Αρσένης.

Υπενθυμίζεται ότι οι εκπαιδευτικοί θα δώσουν εξετάσεις στο μάθημα της
ειδικότητάς τους με εξεταστέα ύλη αυτήν που είναι διδακτέα για τους μαθητές
τους. Θα εξετασθούν επίσης και στα παιδαγωγικά.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N19</CAT>
<ED>
Κωδικός άρθρου: A16049N191</ED>
<ID>
ID:136769

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N19&aa=1</URL></REF>


Article

<CATEGORY>vin06</CATEGORY>

 <H2>Ευ. Γιαννόπουλος: Στενόκαρδη η απόφαση για Πουρσανίδη
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Γ. Πουρσανίδης. Ο υπουργός Δικαιοσύνης ζήτησε δημόσια συγγνώμη (στη Βουλή)
για τη συνέχιση της φυλάκισής του

«ΖΗΤΩ ΣΥΓΓΝΩΜΗ από τον ίδιο και την οικογένειά του», είπε χθες στη Βουλή ο
υπουργός Δικαιοσύνης Ευάγγελος Γιαννόπουλος, για τη συνέχιση της φυλάκισης του
απεξαρτηθέντος από τη χρήση ναρκωτικών Γιώργου Πουρσανίδη.

Η δήλωση του υπουργού ­ σπανίως στην αίθουσα υπουργός προβαίνει σε τόσο
τολμηρή δήλωση ­ προκάλεσε αίσθηση και ικανοποίησε, μερικώς τουλάχιστον, τους
δύο ερωτώντες βουλευτές, την κα Στέλλα Αλφιέρη του ΣΥΝ και τον κ. Γιώργο
Τσαφούλια του ΔΗΚΚΙ.

Ο υπουργός, ύστερα από τη συνεχή και πιεστική αναφορά των δύο βουλευτών,
υποσχέθηκε πριν και από τη συνολική ρύθμιση παρόμοιων θεμάτων να φέρει ειδική
ρύθμιση στη Βουλή για την αποφυλάκιση του Γιώργου Πουρσανίδη. Παράλληλα,
ανακοίνωσε ότι θα καταθέσει στο Κοινοβούλιο μέχρι τον Απρίλιο νομοσχέδιο που
θα ρυθμίζει το θέμα των πρώην χρηστών οι οποίοι έχουν απεξαρτηθεί από τα ναρκωτικά.

Ο υπουργός δεν περιορίστηκε μόνο στην έκφραση συγγνώμης, αλλά σχολίασε και την
απόφαση του δικαστηρίου που έστειλε ξανά στη φυλακή τον Γιώργο Πουρσανίδη. «Το
δικαστήριο αποφάσισε αλλιώτικα, διαφορετικά, για να μην πω στενόκαρδα...»,
είπε χαρακτηριστικά ο κ. Γιαννόπουλος.

«Οφείλουμε, επιτέλους, λίγη ανθρωπιά στον Γιώργο Πουρσανίδη και σε όσους
πέτυχαν να απεξαρτηθούν από τη χρήση ναρκωτικών», τόνισε η κα Αλφιέρη στην
ομιλία της. Και ο κ. Τσαφούλιας πρόσθεσε: «Αν θέλουμε μια περισσότερο υγιή
κοινωνία, θα πρέπει να βοηθήσουμε αυτούς που προσπαθούν, αυτούς που παλεύουν
κατά των ναρκωτικών».

Ο κ. Γιαννόπουλος συμφώνησε με τον προβληματισμό των δύο βουλευτών,
σημειώνοντας όμως ότι δεν μπορεί να παρέμβει στο έργο της Δικαιοσύνης. Ωστόσο,
πρόσθεσε, το παράδειγμα του Γιώργου Πουρσανίδη ­ που πέτυχε να απεξαρτηθεί ­
πρέπει να 'ναι προς μίμηση. Και να ενθαρρυνθούν οι χρήστες ναρκωτικών να
ξεκινήσουν «ένα δύσκολο, αλλά ωραίο αγώνα για τη ζωή».

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N19</CAT>
<ED>
Κωδικός άρθρου: A16049N192</ED>
<ID>
ID:136819

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N19&aa=2</URL></REF>


Article

<CATEGORY>vin06</CATEGORY>

 <H5>ΟΙ ΑΝΑΛΥΤΕΣ ΤΗΣ ΒΙΟΜΗΧΑΝΙΑΣ ΠΛΗΡΟΦΟΡΙΚΗΣ ΚΡΙΝΟΥΝ ΩΣ ΘΕΤΙΚΗ ΤΗΝ ΕΞΕΛΙΞΗ ΑΛΛΑ
ΚΑΝΟΥΝ ΛΟΓΟ ΓΙΑ ΚΙΝΗΣΕΙΣ ΕΝΤΥΠΩΣΕΩΝ ΚΑΘΩΣ ΤΟΝ ΜΑΪΟ ΑΝΑΜΕΝΟΝΤΑΙ ΤΑ WINDOWS '98
</H5><H5>Ο γηραιότερος αστροναύτης
</H5><H5>Πρόγραμμα διάσωσης ψαριού
</H5><H5>Οικολογικός δορυφόρος στην υπηρεσία των Ηνωμένων Εθνών
</H5><H5>Αρνητική περιβαλλοντική πρωτιά της Αθήνας
</H5><H2></H2><H2>Netscape κατά Microsoft σημειώσατε «1»
</H2>
<AUTHOR>ΛΑΜΠΡΙΝΗ ΣΤΑΜΑΤΗ - ΕΥΗ ΕΛΕΥΘΕΡΙΑΔΟΥ</AUTHOR>

Νέο επεισόδιο στο σίριαλ Microsoft εναντίον του αμερικανικού κράτους, αλλά και
στον πόλεμο Microsoft - Netscape, σημειώθηκε την περασμένη εβδομάδα.
Υποκύπτοντας στις πιέσεις του αμερικανικού Υπουργείου Δικαιοσύνης και του
ομοσπονδιακού δικαστηρίου, η εταιρεία του Μπιλ Γκέιτς συμφώνησε να δώσει την
ευχέρεια στους κατασκευαστές υπολογιστών να διαγράψουν από τα Windows '95 το
πρόγραμμα περιήγησης στο Ίντερνετ «Microsoft Explorer».

Μπιλ Γκέιτς. Η εταιρεία του (Microsoft) φαίνεται πως έκανε ένα βήμα πίσω για
λόγους τακτικής όπως λένε οι επαΐοντες

Η ΙΣΤΟΡΙΑ ξεκίνησε πριν από λίγους μήνες, όταν η κυβέρνηση πήγε στα δικαστήρια
την εταιρεία για παραβίαση του νόμου περί μονοπωλίου, προς μεγάλη ικανοποίηση
μεγάλου μέρους της βιομηχανίας πληροφορικής αλλά και χιλιάδων χρηστών του
δικτύου που παραμένουν πιστοί στη Netscape, την πρωτοπόρο εταιρεία του
Ίντερνετ και κύρια ανταγωνίστρια της Microsoft. Αιτία για την μήνυση εναντίον
του Γκέιτς ήταν η δωρεάν υποχρεωτική παρουσία του Explorer στο πακέτο των
Windows '95, του λειτουργικού συστήματος που χρησιμοποιεί το 90% των
καινούργιων κομπιούτερ σε όλο τον κόσμο, κάτι που αυτόματα απέκλειε τη χρήση
του αντίστοιχου προγράμματος της Netscape.

Ο συμβιβασμός αυτός δεν ασχολείται καθόλου με τα Windows '98, που αναμένονται
τον Μάιο. Εκεί, όλοι απλά κρατούν στάση αναμονής. Και σίγουρα δεν σημαίνει πως
η Microsoft έχει γλιτώσει από μεγαλύτερους μπελάδες, μια που η κυβέρνηση
εξακολουθεί να την κατηγορεί για παραβίαση ενός νόμου ηλικίας 100 ετών ­ περί
μονοπωλίου ­ μια υπόθεση που θα εκδικαστεί τους προσεχείς μήνες. Το ζήτημα
είναι αν η εταιρεία συνδέει παράνομα δύο διαφορετικά προγράμματα ­ τα Windows
'95 και τον Explorer ­ κάτι που απαγορεύεται ρητά στις ΗΠΑ. Παράλληλα, οι
αρμόδιοι στο Υπουργείο Δικαιοσύνης δεν αποκλείουν το ενδεχόμενο μιας ευρύτερης
«επίθεσης» εναντίον του πλουσιότερου Αμερικανού και της εταιρείας του.

Οι αναλυτές της βιομηχανίας πληροφορικής πάντως, κρίνουν θετική την υποχώρηση
της Microsoft, αλλά κάνουν λόγο για κίνηση εντυπώσεων και προσπάθεια να
κερδίσει χρόνο. Η σίγουρη κερδισμένη, προς το παρόν, από την εξέλιξη της
υπόθεσης είναι η μεγάλη αντίπαλος, η εταιρεία Netscape, που τον τελευταίο
χρόνο είχε χάσει ένα μεγάλο μέρος των κερδών της, λόγω της διάδοσης του
Explorer. Ακόμα και έτσι όμως, το 58% των χρηστών του Ίντερνετ προτιμούν το
δικό της πρόγραμμα αντί αυτό της Microsoft.

Η Netscape είναι αυτή που ξεκίνησε πριν λίγα χρόνια τη δωρεάν παροχή του
προγράμματος Navigator, με το οποίο οι χρήστες απολαμβάνουν το εντυπωσιακότερο
κομμάτι του Ίντερνετ, το World Wide Web. Αργότερα, άρχισε να χρεώνει για την
χρήση του, μόνο όμως αν οι χρήστες του επιθυμούν να το αγοράσουν, για 10.000
δρχ. περίπου. Οι υπόλοιποι μπορούν ακόμα να το χρησιμοποιούν δωρεάν.

Ακολουθώντας τον συμβιβασμό των ανταγωνιστών τους ­ που αυτόματα ανέβασε την
αξία των μετοχών της Netscape ­ οι υπεύθυνοι της εταιρείας έκαναν μια
εντυπωσιακή στρατηγική κίνηση, που ίσως εξασφαλίσει την κυριαρχία τους στην
αγορά για πολύ ακόμα καιρό. Ανακοίνωσαν ότι όχι μόνο παρέχουν και πάλι δωρεάν
τον Navigator σε όλους τους χρήστες, αλλά διαθέτουν τον κωδικό του
προγράμματος σε όποιον ενδιαφέρεται ­ επαγγελματία προγραμματιστή ή 14χρονο
χάκερ ­ για να κάνει τις μετατροπές και τις προσθήκες που θέλει. Οι καλύτερες
ιδέες θα ενσωματωθούν από την εταιρεία σε μελλοντικές εκδόσεις.

Με την απόφαση αυτή, η Netscape επιχειρεί να ξανακάνει δημοφιλές το πρόγραμμά
της σε χρήστες και κατασκευαστές λογισμικού που θα το υποστηρίξουν,
επιστρέφοντας ταυτόχρονα στις ρίζες της: Ένα Ίντερνετ για όλους, με την
εξουσία στον χρήστη και όχι στα πολυτελή γραφεία της βιομηχανίας.

Ο ΓΕΡΟΥΣΙΑΣΤΗΣ Τζον Γκλεν είναι ο πρώτος Αμερικανός που ταξίδεψε στο Διάστημα
σε τροχιά γύρω από τη Γη το 1962. Τον ερχόμενο Οκτώβριο θα γίνει ο γηραιότερος
αστροναύτης συμμετέχοντας σε αποστολή του διαστημικού λεωφορείου, κατά την
οποία η ΝΑΣΑ θα μελετήσει τη διαδικασία γήρανσης του ανθρώπου στο Διάστημα.

Ο ΜΑΡΚ Γκριν από το Ερευνητικό κέντρο Θαλάσσης της Τασμανίας εξετάζει το πρώτο
ψάρι στην Αυστραλία που κινδυνεύει με εξαφάνιση. Ο επιστήμονας επιβλέπει ένα
πρόγραμμα, χάρη στο οποίο για πρώτη φορά γεννήθηκαν 32 μικρά ψάρια του είδους
Spotted Hand Fish.

ΦΡΟΥΔΕΣ αποδεικνύονται οι ελπίδες πως ο θεσμός των Κέντρων Τεχνικού Ελέγχου
Οχημάτων (ΚΤΕΟ) θα βοηθήσει στην καταπολέμηση της ατμοσφαιρικής ρύπανσης, που
προκαλούν τα αυτοκίνητα. Το υπουργείο Μεταφορών ανακοίνωσε πως κάθε εβδομάδα
τα ΚΤΕΟ της Αττικής θα ελέγχουν μόνον 100 αυτοκίνητα.

Τα νέα αυτοκίνητα θα κινούνται για περίπου τέσσερα χρόνια χωρίς να περάσουν
κανέναν τεχνικό έλεγχο. Και να σκεφθεί κανείς πως, σύμφωνα με τις μετρήσεις
του ΠΕΡΠΑ, το 70%-75% του νέφους της Αθήνας οφείλεται στα αυτοκίνητα.

ΟΙΚΟΛΟΓΙΚΟΙ δορυφόροι έχουν τεθεί στις υπηρεσίες του Προγράμματος
Περιβάλλοντος των Ηνωμένων Εθνών (UNEP) προσφέροντας εξαιρετικά σημαντικές
πληροφορίες για το οικοσύστημα της Μεσογείου.

Η συλλογή δεδομένων από δορυφόρους κρίνεται απαραίτητη είτε ως άμεση πηγή
ενημέρωσης είτε ως διαδικασία που μπορεί να ολοκληρώσει, να επιβεβαιώσει και
να ενισχύσει τα στοιχεία που συγκεντρώνονται με συμβατικές, παραδοσιακές
μεθόδους. Την ευθύνη για την επεξεργασία των πληροφοριών που στέλνουν οι
δορυφόροι έχει το κέντρο ERS RAC που εδρεύει στο Παλέρμο της Ιταλίας.

Οι υπεύθυνοι του κέντρου των Ηνωμένων Εθνών παρατηρούν και καταγράφουν τις
διαφοροποιήσεις στο θαλάσσιο και ηπειρωτικό περιβάλλον της Μεσογείου. Ανάμεσα
στις δραστηριότητές του είναι και η παροχή εκπαίδευσης και τεχνικής βοήθειας
έτσι ώστε να αξιοποιηθούν τα στοιχεία που έρχονται από το Διάστημα.

Η ΑΘΗΝΑ είναι ανάμεσα στις ευρωπαϊκές πόλεις όπου ο δείκτης επικινδυνότητας
για την υγεία του πληθυσμού λόγω της ατμοσφαιρικής ρύπανσης είναι ιδιαίτερα υψηλός.

Σύμφωνα με δημοσίευμα στη γαλλική εφημερίδα «Φιγκαρό», ένα ιατρικό κέντρο της
Γαλλίας διεξάγει επιδημιολογική μελέτη με στόχο να εξακριβώσει τη σχέση της
καθημερινής διακύμανσης της ατμοσφαιρικής ρύπανσης με τη θνησιμότητα και
διάφορα παθολογικά νοσήματα.

Είναι η πρώτη αντίστοιχη έρευνα που γίνεται στην Ευρώπη και λαμβάνει χώρα σε
15 πόλεις, οι οποίες αντιμετωπίζουν το μεγαλύτερο πρόβλημα. Ανάμεσά τους η
Αθήνα, το Ελσίνκι, το Άμστερνταμ, το Μιλάνο, η Βαρκελώνη και το Παρίσι. Τα
πρώτα αποτελέσματα της έρευνας ανακοινώθηκαν στην τρίτη συνάντηση «Περιβάλλον
και Υγεία» που έγινε στο Μονπελιέ. Όπως σημειώνει ο δρ Φιλίπ Γκενέλ, από το
Εθνικό Κέντρο Δημόσιας Υγείας, φαίνεται πως υπάρχει σαφής σχέση της
ατμοσφαιρικής ρύπανσης και της θνησιμότητας που οφείλεται σε καρδιακές και
αναπνευστικές παθήσεις. Σημειώνει πως αν τα όρια των ρύπων που έχει ορίσει η
Ευρωπαϊκή Ένωση αυξηθούν κατά 50 μικρογραμμάρια ανά κυβικό μέτρο, αυτό θα
προκαλέσει παράλληλη αύξηση της τάξης του 4%-5% των θανάτων από αναπνευστικές
παθήσεις και αντίστοιχη αύξηση 1%-4% από καρδιαγγειακές αιτίες.

Παράλληλα, θα αυξηθεί ο αριθμός των εισαγωγών στα νοσοκομεία κατά 1%-3%, για
ηλικίες άνω των 65 ετών που αντιμετωπίζουν αναπνευστικά προβλήματα, κατά
1%-8%, για παιδιά με άσθμα και κατά 1%-4% για ασθενείς που πάσχουν από
αποφρακτικές βρογχοπνευμονίες.

Η εφημερίδα «Φιγκαρό», αλλά και η επιστημονική ομάδα που διεξάγει την έρευνα,
κατατάσσει την Αθήνα πρώτη σε επικινδυνότητα πόλη, καθώς, όπως αναφέρεται,
βρίσκεται περικυκλωμένη από ψηλά βουνά και φιλοξενεί το 50% των ελληνικών
βιομηχανιών και το 70% των υπηρεσιών. «Παρ' όλο που οι εκπομπές ρύπων στην
Αθήνα έχουν σταθεροποιηθεί στα ίδια επίπεδα με το 1990, εξακολουθούν να είναι
πολύ υψηλές, καθώς τα μέτρα που εφαρμόστηκαν για τον περιορισμό του νέφους δεν
απέδωσαν τα αναμενόμενα», σημειώνεται στο γαλλικό δημοσίευμα.

ΤΗΝ Πέμπτη ξεκινά η 11η Amtech, η έκθεση αμερικανικής υψηλής τεχνολογίας, στο
ξενοδοχείο «Ιντερκοντινένταλ» (11 π.μ. - 9 μ.μ.) και θα διαρκέσει έως την 1η
Φεβρουαρίου. 
Στη διάρκειά της θα γίνουν πολλές ομιλίες και παρουσιάσεις από εταιρείες του
χώρου της πληροφορικής.

Εκδήλωση με θέμα «Ευρωπαϊκό και ακαδημαϊκό ερευνητικό δίκτυο Ten-34/155: 
Ο ρόλος της Ελλάδας στην ευρύτερη γεωγραφική περιοχή», διοργανώνει το Εθνικό
Μετσόβιο Πολυτεχνείο την Πέμπτη (Αίθουσα Τελετών, Κτίριο Διοίκησης,
Πολυτεχνειούπολη Ζωγράφου, 9.30 π.μ.) με την ευκαιρία της αναβάθμισης της
σύνδεσης του Εθνικού Δικτύου Έρευνας και Τεχνολογίας της ΓΓΕΤ.

Η Apple κυκλοφόρησε τη νέα έκδοση του Quicktime 3.0, προσθέτοντας νέες
τεχνολογίες για καλύτερη ποιότητα εικόνας στο βίντεο, δυνατότητα μετάδοσης
φωνής σε οποιαδήποτε ταχύτητα σύνδεσης του μόντεμ και υψηλή ποιότητα ήχου με
λογισμικό μουσικής κωδικοποίησης και αποκωδικοποίησης.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N20</CAT>
<ED>
Κωδικός άρθρου: A16049N201</ED>
<ID>
ID:136770

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N20&aa=1</URL></REF>


Article

<CATEGORY>vin06</CATEGORY>

 <H5>ΚΛΕΙΝΕΙ ΓΙΑ ΤΡΕΙΣ - ΤΕΣΣΕΡΙΣ ΗΜΕΡΕΣ ΛΟΓΩ ΤΩΝ ΕΡΓΩΝ ΤΟΥ ΜΕΤΡΟ
</H5><H2>Έμφραγμα στην Αμαλίας
</H2>
Κλείνει από αύριο το πρωί και για τρεις - τέσσερις ημέρες, η λεωφόρος Αμαλίας
λόγω των έργων για την κατασκευή του Μετρό

Όπως ανακοινώθηκε από την εταιρεία Αττικό Μετρό (που εποπτεύει για
λογαριασμό του Ελληνικού Δημοσίουρό. την κατασκευή των έργων του Μετρό) από
αύριο το πρωί και για προληπτικούς λόγους, θα διακοπεί η κυκλοφορία των
αυτοκινήτων στο ρεύμα προς το κέντρο (Σύνταγμα, Ομόνοια κ.λπ.) της λεωφόρου
Αμαλίας στο ύψος της οδού Φιλελλήνων. Αυτό γίνεται επειδή κάτω από τη λεωφόρο
Αμαλίας εργάζεται ο «μετροπόντικας που διανοίγει τη σήραγγα της γραμμής
Σεπόλια - Δάφνη του Μετρό της Αθήνας και υπάρχει κίνδυνος καταρρεύσεων, παρά
τα προληπτικά μέτρα που έχουν ληφθεί και παρά την ενίσχυση του υπεδάφους που
έχει γίνει σε πολλά τμήματα.

Η Αττικό Μετρό υποδεικνύει τις εξής εναλλακτικές διαδρομές για όσους κινούνται
από τη λεωφόρο Συγγρού προς το κέντρο:

* Συγγρού (ΦΙΞ) - Ζίννη - Δημητρακοπούλου ή Φαλήρου - Μακρυγιάννη - Διον.
Αρεοπαγίτου - Μοναστηράκι και από εκεί προς το κέντρο.

*Συγγρού - Καλλιρρόης - Βασ. Όλγας - Διον. Αρεοπαγίτου - Μοναστηράκι και από
εκεί στο κέντρο.

* Καλλιρρόης - Βασ. Κωνσταντίνου - Ρηγίλλης - Βασ. Σοφίας - Σύνταγμα.

Ο «μετροπόντικας» έχει ήδη διανοίξει 250 μέτρα σήραγγας (από τον σταθμό του
Συντάγματος) και απομένουν άλλα 470 μέτρα για να φθάσει στον σταθμό Ολυμπιείον
και από την πορεία του εξαρτάται το πότε θα ξανανοίξει η λεωφόρος Αμαλίας. 
<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N22</CAT>
<ED>
Κωδικός άρθρου: A16049N221</ED>
<ID>
ID:136771

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N22&aa=1</URL></REF>


Article

<CATEGORY>vin06</CATEGORY>

 <H5>ΕΝΔΙΑΦΕΡΟΝ ΓΙΑ ΤΑ ΕΙΔΙΚΑ ΠΑΚΕΤΑ ΤΩΝ ΑΣΦΑΛΙΣΤΙΚΩΝ ΕΤΑΙΡΕΙΩΝ ΜΕΤΑ ΤΑ ΠΡΟΣΦΑΤΑ ΓΕΓΟΝΟΤΑ
</H5><H2>Ασφαλίζουν εμπρησμούς Ι.Χ.
</H2>
Ειδικά πακέτα για τρομοκρατικές ενέργειες και βανδαλισμούς, που προκαλούν
ζημιές σε αυτοκίνητα, έχουν ετοιμάσει οι ασφαλιστικές εταιρείες. Η προσφορά
δεν είναι κάτι το καινούργιο, οι περισσότεροι πελάτες, όμως, δείχνουν
ενδιαφέρον για τα προγράμματα αυτά εδώ και λίγες ημέρες, λόγω των εμπρησμών Ι.Χ.

ΟΙ λεπτομέρειες των προγραμμάτων διαφέρουν από εταιρεία σε εταιρεία. Σε
γενικές γραμμές πάντως, το πακέτο περιλαμβάνει τρομοκρατικές ενέργειες και
«κακόβουλες βλάβες» και, βέβαια, προϋποθέτει την ύπαρξη ασφάλειας πυρός. Όπως
εξηγεί ο κ. Σπύρος Σπηλιόπουλος, στη Διεύθυνση Ζημιών Αυτοκινήτων ασφαλιστικής
εταιρείας, σε περίπτωση εμπρησμού, οι εταιρείες ζητούν την προκήρυξη για να
κατατάξουν το περιστατικό στις τρομοκρατικές ενέργειες. Αν δεν υπάρχει
προκήρυξη, αλλά η Αστυνομία βεβαιώνει ότι πρόκειται για εμπρησμό από γκαζάκια,
τότε καταγράφεται ως βανδαλισμός.

Τα ασφάλιστρα με τα οποία επιβαρύνεται ο πελάτης για τα πακέτα αυτά, δεν
ξεπερνούν τις 3.000 δρχ. τον χρόνο για κάθε ένα εκατομμύριο δρχ. της αξίας του
αυτοκινήτου. 
Σύμφωνα με τον κ. Γιώργο Σκούρτη, πρόεδρο της Επιτροπής Έρευνας και Ανάλυσης
των Τροχαίων Ατυχημάτων για λογαριασμό των ασφαλιστικών εταιρειών, ο μέσος
όρος των ασφαλίστρων για κάλυψη από τρομοκρατική ενέργεια είναι 2.000 δρχ. τον
χρόνο ανά εκατομμύριο. Σημασία βέβαια έχει η αξία του αυτοκινήτου για το ύψος
των ασφαλίστρων, αλλά και της αποζημίωσης. Αν το αυτοκίνητο καταστραφεί
ολοσχερώς από εμπρησμό, ο ιδιοκτήτης αποζημιώνεται για τη συνολική αξία του.
Αν η ζημιά επιδιορθώνεται, η ασφαλιστική εταιρεία αναλαμβάνει τη μερική κάλυψη.

Πάντως, ο αριθμός των ασφαλιζομένων που ζητούν τέτοιου είδους κάλυψη, είναι
πολύ μικρός. «Ζήτημα σε τρία εκατομμύρια Ι.Χ. που έχουμε ασφαλίσει, τα 50.000
να περιλαμβάνουν αυτό το πακέτο. Αυτές τις ημέρες βέβαια, η ζήτηση είναι λίγο
αυξημένη, όπως συμβαίνει σε τέτοιες περιπτώσεις. Ο Έλληνας θυμάται κάτι μόνο
όταν είναι στην επικαιρότητα», εξηγεί ο κ. Σκούρτης. Πολλοί από τους πελάτες
των ασφαλιστών που επιθυμούν αυτήν την κάλυψη, είναι εταιρείες leasing, που
πουλούν τα αυτοκίνητά τους με δόσεις.

Σημασία έχει επίσης, για αρκετούς ασφαλιστές, η περιοχή στην οποία διαμένει ο
πελάτης. Μπορεί η Αθήνα να μην έχει γίνει Λονδίνο ακόμα, όπου κάθε γειτονιά
έχει τον δικό της βαθμό επικινδυνότητας για όλες τις κατηγορίες ασφαλισμού
(σεισμός, πλημμύρες, φωτιά, βανδαλισμοί κ.λπ.), και εδώ όμως πολλοί δίνουν
προσοχή στον τόπο κατοικίας. 
Τα Εξάρχεια βρίσκονται στην πρώτη σειρά... επικινδυνότητας και ακολουθεί από
κοντά το Κολωνάκι. Δεν σημαίνει, βέβαια, ότι αν κάποιος διαμένει σε αυτές τις
γειτονιές, αποκλείεται να ασφαλίσει το αυτοκίνητό του για τρομοκρατική
ενέργεια ή βανδαλισμούς. «Η περίπτωσή του απλά θα εξεταστεί με μεγαλύτερη
προσοχή από το Τμήμα Εκτιμήσεων Κινδύνου», επισημαίνει ο κ. Σπηλιόπουλος. «Αν
μάλιστα είναι ήδη πελάτης μας, που ζητά συμπληρωματική κάλυψη, δεν πρόκειται
να του την αρνηθούμε».

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N23</CAT>
<ED>
Κωδικός άρθρου: A16049N231</ED>
<ID>
ID:136772

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N23&aa=1</URL></REF>


Article

<CATEGORY>vin06</CATEGORY>

 <H2>Ο χειμώνας άργησε μεν αλλά ήρθε...
</H2>
ΤΣΟΥΧΤΕΡΟ κρύο επικρατούσε χθες στις περισσότερες περιοχές της χώρας, ενώ
χιόνιζε στα ορεινά της Β. Πελοποννήσου, της Στερεάς Ελλάδας, της Θεσσαλίας και
της Αν. Μακεδονίας - Θράκης..

Λόγω των ισχυρών ανέμων, εξάλλου, διακόπηκαν από χθες το μεσημέρι τα
δρομολόγια των φέρι μπόουτ μεταξύ Ρίου - Αντιρρίου, Καβάλας - Πρίνου και
Αλεξανδρούπολης - Σαμοθράκης. Η θερμοκρασία σημείωσε «κάθετη» πτώση και στην
περιοχή της Αν. Μακεδονίας - Θράκης κυμαινόταν χθες η ελάχιστη 3 βαθμούς κάτω
από το μηδέν και η μεγαλύτερη μέχρι 7 βαθμούς. 
Πάντως, τα ίδια καιρικά φαινόμενα προβλέπει για σήμερα η Εθνική Μετεωρολογική
Υπηρεσία. Χθες τ' αυτοκίνητα που κινούνταν στην ορεινή επαρχία των Καλαβρύτων
χρειάζονταν αντιολισθητικές αλυσίδες λόγω του χιονιού που έπεφτε. Αλυσίδες
επίσης ήταν απαραίτητες και για τ' αυτοκίνητα που κινούνταν στον εθνικό δρόμο
Θεσσαλονίκης - Καβάλας και Ξάνθης. Επίσης στον δρόμο Τρικάλων - Ιωαννίνων, στο
51ο χιλιόμετρο της οδού Λαμίας - Άμφισσας καθώς και στις Ράχες Τυμφρηστού.
Αλυσίδες επίσης χρειάζονταν και τ' αυτοκίνητα που κινούνταν χθες το βράδυ στο
επαρχιακό δίκτυο της ορεινής Δυτικής Φθιώτιδας.

Για σήμερα η ΕΜΥ προβλέπει νεφώσεις με χιόνια στα ορεινά, αλλά και σε περιοχές
της Κ. Ελλάδος με χαμηλό υψόμετρο, ενώ βροχές θα πέσουν στα νότια πεδινά.
Μάλιστα τις πρωινές ώρες στις Κυκλάδες, την Κρήτη και τα Δωδεκάνησα είναι
πιθανό να εκδηλωθούν και τοπικές καταιγίδες. Οι άνεμοι θα πνέουν
βορειοανατολικοί στα Δυτικά, ισχυροί έως πολύ ισχυροί, αλλά βαθμιαία θα
εξασθενήσουν. Στ' Ανατολικά θα είναι έως και θυελλώδεις, ενώ η θερμοκρασία θα
κυμανθεί στα Βόρεια θα κυμανθεί από μείον 5 βαθμούς έως 4 βαθμούς. Στα Δυτικά
από μηδέν έως 12 βαθμούς και στις υπόλοιπες περιοχές από 2 έως 10 βαθμούς Κελσίου.

Για την Αττική σήμερα η ΕΜΥ προβλέπει τοπικές νεφώσεις με ασθενείς βροχές, ενώ
δεν αποκλείεται να πέσει και χιονόνερο κατά διαστήματα. Εξάλλου δεν
αποκλείεται να σημειωθούν παροδικές χιονοπτώσεις στα γύρω ορεινά. Οι άνεμοι θα
πνέουν βορειοανατολικοί ισχυροί και τοπικά προς τ' Ανατολικά του νομού
θυελλώδεις. 
Η θερμοκρασία στην Αθήνα θα κυμανθεί από 3 έως 8 βαθμούς, αλλά στα βόρεια
προάστια θα είναι δύο με τρεις βαθμούς χαμηλότερη...

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N23</CAT>
<ED>
Κωδικός άρθρου: A16049N232</ED>
<ID>
ID:136820

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N23&aa=2</URL></REF>


Article

<CATEGORY>vin06</CATEGORY>

 <H2>Μπουρλότο έβαλαν τη νύχτα σε πέντε ΙΧ
</H2><H2></H2>
ΝΕΟ μπαράζ εμπρηστικών επιθέσεων, παρά τα μέτρα της Αστυνομίας σημειώθηκε τη
νύχτα και είχε ως στόχο πέντε αυτοκίνητα σε διάφορες περιοχές της Αθήνας.

Αρχικά οι εμπρηστές χτύπησαν με γκαζάκια δύο κρατικά αυτοκίνητα (ΚΥ 5797, ΚΥ
5327) που ήταν σταθμευμένα στην οδό Παναγή Τσαλδάρη 15, στην Καλλιθέα, όπου
στεγάζονται υπηρεσίες του ΥΠΕΧΩΔΕ. 
Λίγο μετά τα μεσάνυχτα οι εμπρηστές έδρασαν στη Γλυφάδα. Και εκεί προκάλεσαν
πυρκαγιά με αυτοσχέδιο εκρηκτικό μηχανισμό (γκαζάκι), τον οποίο τοποθέτησαν
στο αυτοκίνητο (ΥΙΝ 7911) της Ευτυχίας Φραγκούλη, που ήταν σταθμευμένο έξω από
το σπίτι της στην οδό Αγίου Νικολάου 57.

Ένα Lancia (ΚΥΒ 3474) το οποίο ήταν σταθμευμένο στην οδό Ξενοφώντος στη Νίκαια
και ανήκει στον Σπυρίδωνα Μουζακίτη, μπήκε λίγο αργότερα, στο μάτι των
δραστών. Από τη φωτιά το όχημα καταστράφηκε ολοσχερώς. Ο «εμπρηστικός κύκλος»
της νύχτας που πέρασε έκλεισε με την πυρπόληση, λίγο μετά τις 5, ενός ακόμη
Ι.Χ. αυτοκινήτου, στο Μαρούσι.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N23</CAT>
<ED>
Κωδικός άρθρου: A16049N233</ED>
<ID>
ID:136858

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N23&aa=3</URL></REF>


Article

<CATEGORY>vin06</CATEGORY>

 <H2>Ένα υπουργείο υπό ριζική αναδιάρθρωση
</H2>
ΡΙΖΙΚΗ ΑΝΑΔΙΑΡΘΡΩΣΗ των υπηρεσιών του υπουργείου Μεταφορών - Επικοινωνιών,
επειδή με την υπάρχουσα δομή της λειτουργίας του το υπουργείο υπολειτουργεί
και δεν μπορεί να ανταποκριθεί στις σύγχρονες απαιτήσεις, προτείνει το Εθνικό
Κέντρο Δημόσιας Διοίκησης.

Στο νέο οργανόγραμμα του υπουργείου, που συντάχθηκε από το παραπάνω κέντρο
ύστερα από παραγγελία του υπουργού Μεταφορών - Επικοινωνιών κ. Αν. Μαντέλη,
γίνονται σημαντικές επισημάνσεις για τον σημερινό τρόπο λειτουργίας του
υπουργείου και χαρακτηριστικά αναφέρονται τα εξής: Παρατηρείται υπολειτουργία
του τομέα Επικοινωνιών που χαρακτηρίζεται από ραγδαίες τεχνολογικές και
κοινωνικοοικονομικές εξελίξεις, τις οποίες αδυνατεί να παρακολουθήσει, ενώ
γενικά υπάρχει αδυναμία του υπουργείου να παρακολουθήσει τις τεχνολογικές
εξελίξεις. Υπάρχει αδυναμία σωστής εποπτείας των ΔΕΚΟ που υπάγονται στο
υπουργείο, παρατηρείται υποβάθμιση βασικών επιτελικών λειτουργιών του, θεσμική
αδυναμία για τον έλεγχο εφαρμογής της πολιτικής του και περιορισμένη θεσμική
εμβέλεια στους τομείς τόσο των μεταφορών όσο και των επικοινωνιών. Στον νέο
κανονισμό του υπουργείου προτείνεται η αναδιάρθρωση των υπηρεσιών του, η
κατάργηση ορισμένων Διευθύνσεων και η δημιουργία νέων, καθώς και η ίδρυση σε
κάθε Διεύθυνση τμήματος γραμματειακής υποστήριξης. Προτείνεται επίσης η
αναβάθμιση και ενίσχυση της Γενικής Γραμματείας Επικοινωνιών. Οι προτάσεις που
γίνονται για το υπουργείο Μεταφορών - Επικοινωνιών αποκτούν μεγαλύτερη σημασία
γιατί θεωρούνται πρόκριμα και για τα άλλα υπουργεία.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N23</CAT>
<ED>
Κωδικός άρθρου: A16049N234</ED>
<ID>
ID:136889

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N23&aa=4</URL></REF>


Article

<CATEGORY>vin06</CATEGORY>

 <H5>ΟΤΑΝ ΕΠΙΤΥΧΙΑ ΚΑΙ ΠΟΛΛΑ ΠΑΙΔΙΑ ΠΑΝΕ ΜΑΖΙ... * ΤΕΣΣΕΡΙΣ ΓΥΝΑΙΚΕΣ ΚΑΤΟΡΘΩΣΑΝ ΤΟ
ΑΚΑΤΟΡΘΩΤΟ: ΣΥΝΔΥΑΣΑΝ ΚΑΙ ΤΗΝ ΑΞΙΟΖΗΛΕΥΤΗ ΕΠΙΣΤΗΜΟΝΙΚΗ ΚΑΡΙΕΡΑ ΚΑΙ ΤΗΝ
ΠΟΛΥΜΕΛΗ ΟΙΚΟΓΕΝΕΙΑ
</H5><H5>Βραβευμένη βιολόγος, με έξι παιδιά
</H5><H5>Καθηγήτρια Ιατρικής, με πέντε παιδιά
</H5><H5>Νομικός στον Άρειο Πάγο, με τέσσερα παιδιά
</H5><H5>Πρώην διευθύντρια Στατιστικής Υπηρεσίας, με πέντε παιδιά
</H5><H2>Καταξιωμένες επιστήμονες - πολύτεκνες μητέρες!
</H2><H2></H2><H2></H2><H2></H2><H2></H2>
<AUTHOR>ΜΑΙΡΗ ΚΑΤΣΑΝΟΠΟΥΛΟΥ</AUTHOR>

Πέτυχαν αυτό που για τις περισσότερες γυναίκες είναι ακατόρθωτο: μια
αξιοζήλευτη επιστημονική καριέρα και ταυτόχρονα μια πολυμελή οικογένεια. Δεν
έκαναν συμβιβασμούς και δικαιώθηκαν. Μία βραβευμένη βιολόγος-ερευνήτρια με έξι
παιδιά, μία καθηγήτρια Ιατρικής στο Πανεπιστήμιο Αθηνών με πέντε παιδιά, μία
δικηγόρος στον Άρειο Πάγο και σύμβουλος στην ΕΑΒ με τέσσερα παιδιά και η πρώην
διευθύντρια της Στατιστικής Υπηρεσίας με πέντε παιδιά, εξομολογούνται στα
«ΝΕΑ» το μυστικό της διπλής επιτυχίας τους και ενθαρρύνουν τις νέες Ελληνίδες
να μην εγκαταλείψουν ούτε το όνειρο της καριέρας, αλλά ούτε τη χαρά των παιδιών.


Οικογένεια Μπαλτατζή: Η ερευνήτρια-βιολόγος στον «Άγιο Σάββα», με τον σύζυγό
της και τα 5 από τα 6 παιδιά τους

Η ΚΥΡΙΑ Ειρήνη Βολουδάκη-Μπαλτατζή είναι διδάκτωρ Βιολογίας, με ειδικότητα
στην Κυτταρική Βιολογία και την Ηλεκτρονική Μικροσκοπία και είναι υπεύθυνη του
Κέντρου Ογκολογικής Ερεύνης και Πειραματικής Χειρουργικής «Γ. Παπανικολάου»
στο Νοσοκομείο Άγιος Σάββας. Η επιστημονική της απασχόληση είναι η βασική
έρευνα στον καρκίνο και ειδικότερα στους καρκίνους μαστού και στομάχου. Στις
31 Ιανουαρίου 1997, η Ακαδημία Αθηνών βράβευσε εργασία της, η οποία θεωρείται
ότι συμβάλλει στη διάγνωση και τη θεραπεία του καρκίνου του στομάχου. Η κυρία
Βολουδάκη έχει 6 παιδιά, 3 αγόρια και 3 κορίτσια. Ο πρωτότοκος μάλιστα
ακολουθεί με επιτυχία τα επιστημονικά χνάρια της μητέρας του. «Ο πρώτος γιος
ονομάζεται Γιώργος, είναι 26 ετών και έχει πτυχίο Μοριακής Βιολογίας», λέει η
κυρία Μπαλτατζή. «Αυτή την περίοδο συμμετέχει στο ερευνητικό πρόγραμμα για τον
καρκίνο του μαστού και παράλληλα εκπονεί τη διδακτορική του διατριβή. Το
δεύτερο παιδί είναι η Μαρίνα, 22 ετών, η οποία είναι φοιτήτρια της Νομικής. Το
τρίτο είναι ο Νίκος, 21 ετών, και σπουδάζει κλασικό πιάνο. Το τέταρτο είναι η
Σαπφώ, 19 ετών και σπουδάζει διακόσμηση. Το πέμπτο παιδί ονομάζεται
Αλέξανδρος, είναι 18 ετών, και είναι πρωτοετής φοιτητής της Αγγλικής
Φιλολογίας. Το έκτο είναι η Ιωάννα, 15 ετών και μαθήτρια της Α' Λυκείου». Για
το πώς πέτυχε να συνδυάσει μια τόσο πετυχημένη καριέρα και μάλιστα με την
αφοσίωση που απαιτεί η έρευνα, με μία τόσο πολυμελή οικογένεια, η κυρία
Μπαλτατζή λέει: «Μπορώ και συνδυάζω τις επαγγελματικές και οικογενειακές μου
υποχρεώσεις, τηρώντας ένα αυστηρό πρόγραμμα. Μέσα σε ένα εικοσιτετράωρο μπορεί
να γίνουν πολλά πράγματα, όταν δεν χάνεται άσκοπος χρόνος και υπάρχει καλή
διάθεση και αγάπη γι' αυτό που κάνεις».

Οι δυσκολίες, βέβαια, στον πολυμέτωπο αυτόν αγώνα δεν έλειψαν. «Οι δυσκολίες
που αντιμετώπισα έως σήμερα ήταν κυρίως στην περίοδο των τεσσάρων χρόνων που
σπούδαζα ως μεταπτυχιακή φοιτήτρια στην Αγγλία», θυμάται. «Το πρώτο μου παιδί
ήταν τότε τριών ετών και έως την ολοκλήρωση των σπουδών γεννήθηκαν άλλα δύο.
Δύσκολη ήταν και η εποχή που διορίστηκα στο Ερευνητικό Κέντρο Ογκολογίας "Γ.
Παπανικολάου", γιατί είχε γεννηθεί μόλις το τέταρτο παιδί, ενώ παράλληλα
προσπαθούσα να οργανώσω το εργαστήριο. Εν συνεχεία, γεννήθηκαν και τα άλλα δύο
παιδιά, σε περιόδους που ήταν απαραίτητη η ενημέρωσή μου για νέες τεχνικές».

Πώς αντιμετωπίσθηκαν οι δυσκολίες αυτές; «Με τη βοήθεια παιδικών σταθμών στην
Αγγλία και την Ελλάδα και με την αμέριστη βοήθεια των γονιών μου και κυρίως
της μητέρας μου», απαντά η κυρία Μπαλτατζή.

Ο ρόλος του συζύγου και ευτυχούς πατέρα, ο οποίος είναι καθηγητής Πετρολογίας
στο Τμήμα Γεωλογίας του Πανεπιστημίου Αθηνών, ήταν καθοριστικός. «Από κοινού
συμμετέχει στην ανατροφή των παιδιών και τις οικογενειακές υποχρεώσεις»,
τονίζει η κυρία Μπαλτατζή. «Η βοήθειά του είναι απαραίτητη και πολύτιμη για
μένα». Πόσο κοντά στα παιδιά είναι δυνατόν, όμως, να βρίσκεται μια τόσο
πολυάσχολη μητέρα; «Το πρωί ετοίμαζα και ετοιμάζω το πρωινό τους και πάντα
συμμετέχω στην προετοιμασία τους για το σχολείο ή τις σχολές τους»,
διαβεβαιώνει η κυρία Μπαλτατζή. «Επιστρέφοντας αργά το απόγευμα από το
εργαστήριο, ασχολούμαι αποκλειστικά με τη φροντίδα των παιδιών και με τα
προβλήματά τους. Κατά τη διάρκεια της ημέρας, όμως, εάν προκύψει για κάποιο
από τα παιδιά ένα πρόβλημα, διακόπτω τη δουλειά μου και ασχολούμαι με το
πρόβλημα αυτό».

Τι λένε, άραγε, τα ίδια τα παιδιά για το επάγγελμα της μητέρας τους; «Τα
παιδιά καμαρώνουν για τη δουλειά που κάνω», υπογραμμίζει η κυρία Μπαλτατζή.
«Συμμετέχουν συνήθως στην προετοιμασία των ιατρικών συνεδρίων (τους αρέσει να
προβάλουν τις διαφάνειες ή να με ακούν κατά την προετοιμασία μου) και μερικά
από τα παιδιά έρχονται, αν είναι εύκολο, μαζί μου στα συνέδρια».

Κάποιοι συμβιβασμοί δεν ήταν, πάντως, αναπόφευκτοι; «Δεν έχω κάνει
συμβιβασμούς», αντιτείνει η κυρία Μπαλτατζή. «Εχω προσπαθήσει να βρω λύσεις
για να τα συνδυάζω όλα. Για παράδειγμα από το 1978 που διορίστηκα έως σήμερα
χρειάστηκε να πάω τρεις φορές στην Αγγλία για ενημέρωση σε καινούργιες
τεχνικές. Συνήθως πήγαινα καλοκαίρι, από Ιούνιο έως Σεπτέμβριο, για να μπορώ
να παίρνω τα παιδιά μαζί μου. Η αντιμετώπιση των εξόδων γινόταν πάντα με
υποτροφίες από επιστημονικούς οργανισμούς».

«Πολυτέλεια», βέβαια, ο ελεύθερος χρόνος για την πολύτεκνη επιστήμονα.
«Συνήθως δεν υπάρχει ελεύθερος χρόνος για τον εαυτό μου, αλλά όταν τον
χρειάζομαι ή είμαι κουρασμένη, μπορώ να τον βρω», λέει. Και προσθέτει: «Στη
ζωή μου κυριαρχεί το συναίσθημα της πληρότητας και της δημιουργίας. Θα
συμβούλευα όλες τις Ελληνίδες να προσπαθήσουν να συνδυάσουν και τα δύο ­
καριέρα και παιδιά ­ γιατί το ένα συμπληρώνει το άλλο, που είναι απαραίτητη
προϋπόθεση για μια ισορροπημένη ζωή».

Οικογένεια Λινού: Η αναπληρώτρια καθηγήτρια Ιατρικής, με τον σύζυγό της και τα
5 παιδιά τους

Η ΚΥΡΙΑ Αθηνά Λινού, αναπληρώτρια καθηγήτρια Υγιεινής και Επιδημιολογίας στο
Πανεπιστήμιο Αθηνών, έχει 5 παιδιά, 4 κορίτσια και ένα αγόρι. Η ίδια σπούδασε
γιατρός στο Πανεπιστήμιο της Αθήνας και μετεκπαιδεύθηκε στο Πανεπιστήμιο
Χάρβαρντ και στη «Μάγιο Μέντικαλ Σκουλ» των ΗΠΑ. Κατά τη διαμονή της στην
Αμερική γέννησε και τα πρώτα τρία από τα πέντε παιδιά της.

Το πρώτο παιδί, η 18χρονη Κατερίνα, σπουδάζει σήμερα Πολιτικές Επιστήμες στο
Πανεπιστήμιο Χάρβαρντ. Τα άλλα τέσσερα, η 17χρονη Ελένη, η 15χρονη Ναταλία, η
12χρονη Ελισάβετ και ο 6χρονος Κωνσταντίνος, είναι ακόμα μαθητές.

Το επίτευγμα της διακεκριμένης καριέρας και των πέντε παιδιών ταυτόχρονα δεν
ήταν εύκολο. «Χρειάστηκε μεγάλη προσπάθεια, υπομονή και ιδιαίτερη αγάπη για τα
παιδιά μου», λέει η κυρία Λινού. «Αντιμετώπισα τη δυσπιστία των συναδέλφων μου
ότι μπορώ να τα βγάλω πέρα στον επιστημονικό τομέα, αλλά και τη δυσπιστία του
κοινωνικού περίγυρου ότι τα παιδιά μου θα αναπτυχθούν φυσιολογικά. Τα κατάφερα
με την πίστη ότι όλα είναι δυνατά και δίνοντας πολλές πρωτοβουλίες στα παιδιά.
Οι συμβιβασμοί που έκανα ήταν ελάχιστοι. Ο σημαντικότερος, ίσως, ήταν ότι δεν
εξασκώ ιδιωτικό επάγγελμα».

Ανάμεσα στην πανεπιστημιακή διδασκαλία, την έρευνα και τα επαγγελματικά
ταξίδια, η κυρία Λινού προσπαθεί να βρίσκει χρόνο και για τα παιδιά της. «Ο
χρόνος αυτός κυμαίνεται ανάλογα με τη συγκεκριμένη περίοδο», λέει. «Γενικά,
πάντως, πιστεύω ­ και ελπίζω ­ ότι τα παιδιά καμαρώνουν για τους γονείς τους
και ότι όσο μεγαλώνουν, βλέπουν και τα θετικά στοιχεία της απουσίας της
μητέρας. Δηλαδή, ότι έχουν μάθει από μικρή ηλικία να είναι αυτόνομα, ότι
μπορούν να τακτοποιούν τα πράγματα τους και να διαβάζουν χωρίς βοήθεια κ.ά.».

Ο προσωπικός χρόνος ήταν φυσικά πρακτικά αδύνατο να βρεθεί. «Όσο μεγαλώνουν τα
παιδιά έχω περισσότερο χρόνο για τον εαυτό μου, αλλά και περισσότερες
αγωνίες», λέει χαμογελαστά η κυρία Λινού. Ο κ. Δημήτρης Λινός είναι χειρουργός
και επίσης εξαιρετικά πολυάσχολος. «Η βοήθειά του, όμως, είναι εξαιρετικά
σημαντική, γιατί ξοδεύει χρόνο επικοινωνίας με τα παιδιά, βγαίνει μαζί τους
και συχνά ταξιδεύει μαζί τους», τονίζει η κυρία Λινού.

Η κούραση ήταν, όπως είναι αναμενόμενο, τακτικός σύντροφος. «Κούραση υπήρχε
και υπάρχει, αλλά η πληρότητα είναι μονιμότερη», επισημαίνει η κυρία Λινού.
«Δεν υπάρχει μεγαλύτερη ευτυχία από μια ισορροπημένη οικογένεια. Αυτή βοηθάει
και στην επιτυχία της καριέρας. Για να είναι, όμως, αυτά εφικτά, θα πρέπει ο
σύζυγος να έχει μεγάλη αυτοπεποίθηση και να διευκολύνει την καριέρα της γυναίκας».

Οικογένεια Μάνεση: Η δικηγόρος στον Άρειο Πάγο και σύμβουλος στην ΕΑΒ, τα 4
παιδιά της

Η ΚΥΡΙΑ Λένα Βακαλοπούλου-Μάνεση είναι δικηγόρος στον Άρειο Πάγο και εργάζεται
ως ελεύθερη επαγγελματίας, αλλά και ως νομικός σύμβουλος στην Ελληνική
Αεροπορική Βιομηχανία. Σπούδασε Νομικά στο Πανεπιστήμιο Αθηνών και
παρακολούθησε μεταπτυχιακές σπουδές στο «Κινγκ'ς Κόλετζ» του Λονδίνου.

«Έχω τέσσερις κόρες», λέει η ίδια. «Τη Στέλλα, 26 ετών, η οποία έχει τελειώσει
τις σπουδές της και εργάζεται σε ιδιωτική εταιρεία. Τη Βίκυ, 23 ετών, η οποία
παρακολουθεί μεταπτυχιακές σπουδές στην Αγγλία. Την Τατιάνα, 17 ετών, η οποία
τελειώνει το Λύκειο και θα δώσει Πανελλήνιες Εξετάσεις. Και την Αναστασία, η
οποία είναι 14 ετών και πηγαίνει στην Γ' Γυμνασίου».

Η καλή οργάνωση ήταν αυτή που επέτρεψε στην κυρία Μάνεση να είναι ταυτόχρονα
διακεκριμένη νομικός και πετυχημένη σύζυγος και μητέρα. «Νομίζω ότι είναι θέμα
σωστής κατανομής του χρόνου και αξιολόγησης των προτεραιοτήτων», τονίζει.
«Ρυθμίζω έτσι τον χρόνο μου, ώστε να έχω και κάποιες ώρες για τον εαυτό μου. Η
μεγαλύτερη δυσκολία ήταν πάντα η φύλαξη των παιδιών, όταν έλειπα από το σπίτι.
Αυτό ίσχυε έως ότου το μικρότερο παιδί έγινε εννέα χρόνων, οπότε μετά τα
μεγαλύτερα φρόντιζαν τα μικρότερα. Δύσκολες ήταν επίσης οι σπουδές σε
συνδυασμό με τα παιδιά, γιατί η μελέτη ήθελε ησυχία και χρόνο. Παρ' όλα αυτά,
δεν έκανα συμβιβασμούς τέτοιους που να έχουν επίπτωση στη σταδιοδρομία μου».

Σημασία δεν έχει κυρίως πόσες ώρες περνάει κανείς με τα παιδιά του, αλλά πόσο
όμορφες και γεμάτες είναι αυτές. Αυτό υπογραμμίζει η κυρία Μάνεση, η οποία
εξηγεί: «Προσπαθώ πάντα να βρίσκω χρόνο για τα παιδιά και νομίζω πως σημασία
έχει η ποιότητα και όχι η ποσότητα στην αξιοποίηση του χρόνου που διαθέτει
κανείς για τα παιδιά. Τα παιδιά πιστεύουν πως μέσα από την εργασία μου έχω τη
δυνατότητα να αναπτύξω πληρέστερα την προσωπικότητά μου. Το γεγονός ότι η
εργασία μου δίνει την ευκαιρία να διευρύνω τους ορίζοντές μου συμβάλλει
καθοριστικά και στη γενικότερη καλλιέργεια που μπορώ να τους προσφέρω».

«Πολύτιμη» χαρακτηρίζει η κυρία Μάνεση τη βοήθεια του συζύγου της ­ αναπληρωτή
καθηγητή στο Πανεπιστήμιο Αθηνών ­ κυρίως όταν τα παιδιά ήταν μικρά και κυρίως
κατά τη διάρκεια των σπουδών της. «Ακόμα και σήμερα συμμετέχει στις
καθημερινές οικογενειακές υποχρεώσεις όσο του επιτρέπει ο ελεύθερος χρόνος
του», προσθέτει.

Ποιο είναι το συναίσθημα που κυριαρχεί σε μια τόσο γεμάτη ζωή; «Υπάρχουν
στιγμές κατά τις οποίες αισθάνομαι κόπωση, αλλά είναι πολύ λιγότερες από αυτές
κατά τις οποίες αισθάνομαι πληρότητα», απαντά χαρακτηριστικά η κυρία Μάνεση.
Ποια συμβουλή θα ήθελε να δώσει στις νέες Ελληνίδες; «Είναι δύσκολο να δίνει
κανείς συμβουλές», λέει, «αλλά πιστεύω ότι έχουμε μέσα μας τεράστιες
δυνατότητες και αξίζει κανείς να τις εκμεταλλευθεί, για να αισθανθεί
χαρούμενος και χρήσιμος».

Οικογένεια Χατζημπέη: Η πρώην διευθύντρια της Εθνικής Στατιστικής Υπηρεσίας με
τα πέντε παιδιά της και τον εγγονό της

Η ΚΥΡΙΑ Έφη Κοσίντα-Χατζήμπεη, απόφοιτος της Βιομηχανικής Σχολής με
μεταπτυχιακές σπουδές στη Στατιστική, διατέλεσε καθηγήτρια Λογιστικής,
διευθύντρια της Εθνικής Στατιστικής Υπηρεσίας της Ελλάδας και σύμβουλος
υπουργού. Είναι μητέρα 5 παιδιών, τριών κοριτσιών και δύο αγοριών. Σήμερα
είναι πλέον συνταξιούχος ­ μετά 35 χρόνια πετυχημένης καριέρας και έντονης
επιστημονικής έρευνας ­ και ασχολείται με τον δίχρονο εγγονό της.

Η πρώτη από τα παιδιά, η Κάκια, εργάζεται στο Ινστιτούτο Επιμόρφωσης - Εθνικό
Κέντρο Δημόσιας Διοίκησης. Η Ζήνια εργάζεται στο «ντίλινγκ ρουμ» της Εθνικής
Τράπεζας. Ο Γιάννης είναι υπεύθυνος πωλήσεων σε γνωστή διαφημιστική εταιρεία
και αθλητής στην Εθνική Ομάδα. Η Ηλιάνα είναι δικηγόρος και μητέρα. Και ο
«Βενιαμίν» της οικογένειας, ο Ηλίας, εργάζεται ως αυπεύθυνος δημοσίων σχέσεων
σε μεγάλη εταιρεία.

Η, πάντα κομψή, κυρία Χατζήμπεη εξηγεί πώς πέτυχε τον αξιοζήλευτο αυτό
συνδυασμό καριέρας και οικογένειας: «Προσπαθούσα να είναι το ένα εντελώς
ανεξάρτητο από το άλλο. Δεν μετέφερα τα προβλήματα του σπιτιού στην Υπηρεσία,
δεν έπαιρνα ποτέ άδεια εάν ένα παιδί ήταν άρρωστο. Θυμάμαι μια εποχή που είχα
μια κόρη μου άρρωστη από λοιμώδη μονοπυρήνωση και πήγαινα εντελώς ξάγρυπνη στο
γραφείο, χωρίς κανένας να έχει μάθει για την αρρώστια του παιδιού».

Και το πρόβλημα του χρόνου; «Είχα περιορίσει στο ελάχιστο τις ώρες του ύπνου
μου σε 3-4 κάθε βράδυ», θυμάται η κυρία Χατζήμπεη. 
«Το καθημερινό πρόγραμμά μου ήταν πολύ καλά οργανωμένο, όλα γίνονταν πολύ
γρήγορα. Είχα μάθει να κάνω ταυτόχρονα πολλές δουλειές. Γύρναγα στις 12 το
βράδυ στο σπίτι, μαγείρευα για την επόμενη ημέρα και πήγαινα το πρωί στους
συναδέλφους του γραφείου με μια φρέσκια σπανακόπιτα ή ένα καινούριο γλυκό!
Είχα μια συνεχή ζωτικότητα και... κατέρρεα σωματικά μόνο κατά την περίοδο της
ετήσιας άδειάς μου».

Οι δυσκολίες ήταν πολλές, κυρίως όταν άφηναν την οικογένεια «στα κρύα του
λουτρού» τα βοηθητικά άτομα. «Παρ' όλα αυτά δεν κλειστήκαμε μέσα», τονίζει η
κυρία Χατζήμπεη. «Είχαμε κοινωνική ζωή, μόνο που πηγαίναμε πάντα στις γιορτές
μετά τις 11 το βράδυ». Ο σύζυγος της, αντιπρόσωπος μηχανημάτων και βουλευτής
της Δημοκρατικής Παράταξης κατά την περίοδο 1950-1951, ερχόταν αργά στο σπίτι,
αλλά βοηθούσε με τον τρόπο του. Τους έλεγε παραμύθια όταν ήταν μικρά,
συζητούσε πολύ μαζί τους όταν μεγάλωσαν.

«Δεν μπορώ να πω ότι δεν κουράστηκα», λέει η κυρία Χατζήμπεη. «Δεν σκέφθηκα
όμως ποτέ να παρατήσω την εργασία μου. Πιστεύω ότι τα πολλά παιδιά φέρνουν μια
ισορροπία μέσα στην οικογένεια. Είναι σαν να έχεις έναν παιδικό σταθμό μέσα
στο σπίτι! Τα παιδιά νοιάζονται το ένα για το άλλο και οι γονείς τα μεγαλώνουν
με πιο φυσιολογικό τρόπο, πιο ελεύθερο».

Η συμβουλή της προς τις νέες εργαζόμενες γυναίκες; «Να κάνουν τουλάχιστον τρία
παιδιά. Μετά το δεύτερο παιδί οι γονείς αποκτούν εμπειρία και άνεση στην
ανατροφή των παιδιών και δεν κουράζονται όπως με το πρώτο. Αυτή η συμβουλή,
μαζί με το παράδειγμα μου, έχει γίνει αιτία να γεννηθούν πολλά παιδιά από
συναδέλφους, συγγενείς και φίλους. Σήμερα οι γονείς αυτοί μου τηλεφωνούν για
να με ευχαριστήσουν για την οικογένειά τους».

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N24</CAT>
<ED>
Κωδικός άρθρου: A16049N241</ED>
<ID>
ID:136773

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N24&aa=1</URL></REF>


Article

<CATEGORY>vin06</CATEGORY>

 <H5>ΤΟ ΓΛΕΝΤΙ ΑΦΗΣΕ ΞΑΓΡΥΠΝΟ ΤΟΝ ΓΕΙΤΟΝΑ ΠΟΥ ΕΠΙΤΕΘΗΚΕ ΣΤΟΝ ΟΙΚΟΔΕΣΠΟΤΗ
</H5><H2>Η συγγνώμη δεν ήταν αρκετή...
</H2>
Το γλέντι μόλις είχε τελειώσει. Ήταν λίγο πριν από τις τέσσερις τα ξημερώματα
του περασμένου Σαββάτου, όταν αποχωρούσαν και οι τελευταίοι καλεσμένοι από το
σπίτι του Σπύρου Σπυρόπουλου, ο οποίος είχε καλέσει τους φίλους του να
γλεντήσουν ­ όπως συνηθίζεται ­ πριν φύγει για φαντάρος.Ο ΝΕΑΡΟΣ οικοδεσπότης
είχε φροντίσει για όλες τις λεπτομέρειες. Ήθελε όλα εκείνο το βράδυ να είναι
άψογα. Είχε ενημερώσει τους ενοίκους της πολυκατοικίας για το επικείμενο πάρτι
και είχε κολλήσει, μάλιστα, στο ασανσέρ σχετικό σημείωμα, ζητώντας τους εκ των
προτέρων συγγνώμη για την αναστάτωση που πιθανώς θα τους προκαλούσε.

Κατά τη διάρκεια των προετοιμασιών, δεν υπήρξαν αντιδράσεις και ­ σιωπηρά έστω
­ οι ένοικοι της πολυκατοικίας έδωσαν την έγκρισή τους. Τίποτα δεν προμήνυε
την κατάληξη που θα είχε η συγκέντρωση των φίλων. Μέχρι τις τέσσερις τα
ξημερώματα όλοι διασκέδαζαν, χωρίς να δημιουργηθεί κανένα πρόβλημα και όλα
έδειχναν ότι οι συγκάτοικοι του Σπύρου είχαν δείξει κατανόηση. Μέχρι την ώρα
που συνόδευσε στο ασανσέρ τους τελευταίους προσκεκλημένους. Τότε, βγήκε από το
διπλανό διαμέρισμα ο Δημήτρης Παξινός, ο οποίος του παραπονέθηκε γιατί (λόγω
της φασαρίας) δεν είχε καταφέρει να κλείσει μάτι όλη τη νύχτα. Ο νεαρός του
ζήτησε συγγνώμη, αλλά ­ όπως φάνηκε στη συνέχεια ­ δεν ήταν αρκετή. Μέσα στα
επόμενα λεπτά ο Παξινός, κρατώντας στα χέρια του την ξύλινη λαβή από ένα
σφυρί, επιτέθηκε στον Σπυρόπουλο κτυπώντας τον στο κεφάλι.

Το αποτέλεσμα ήταν ο δράστης να καταλήξει στο εδώλιο του Αυτόφωρου Τριμελούς
Πλημμελειοδικείου της Αθήνας, κατηγορούμενος για επικίνδυνη σωματική βλάβη.
Έκπληκτοι χθες οι δικαστές άκουγαν τους «πρωταγωνιστές» της ιστορίας να
περιγράφουν όσα έγιναν. Προσπαθούσαν και εκείνοι να καταλάβουν, βλέποντας τον
Σπυρόπουλο με εμφανή ακόμη τα σημάδια της επίθεσης.

«Ήταν η κακιά η ώρα», είπε η μητέρα του κατηγορουμένου, καταθέτοντας στο
δικαστήριο. «Το παιδί μου ­ συνέχισε ­ δεν έχει δημιουργήσει ποτέ κανένα
πρόβλημα και επιτέθηκε εναντίον του νεαρού αμυνόμενος, γιατί άρχισαν να τον βρίζουν».

Όταν έφθασε η ώρα της απολογίας του, ο Δημ. Παξινός υποστήριξε ότι
εκνευρίστηκε με τον τρόπο που του συμπεριφέρθηκε ο μηνυτής του, στον οποίο
όμως δεν είχε πρόθεση να κάνει κακό και να θέσει σε κίνδυνο τη ζωή του.

Οι δικαστές τον καταδίκασαν, τελικά, σε ποινή φυλάκισης τεσσάρων μηνών. Ο Δημ.
Παξινός άσκησε έφεση και αφέθηκε ελεύθερος. Όσο για τον Σπ. Σπυρόπουλο, μάλλον
θα θυμάται για πολύ καιρό εκείνο το βράδυ...

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N46</CAT>
<ED>
Κωδικός άρθρου: A16049N461</ED>
<ID>
ID:136774

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N46&aa=1</URL></REF>


Article

<CATEGORY>vin06</CATEGORY>

 <H2>Φωτιά σε υπό κατάληψη Τεχνικό Λύκειο
</H2>
ΠΑΡΑΝΑΛΩΜΑ της φωτιάς έγιναν χθες το μεσημέρι δύο αίθουσες της Παπαστρατείου
Σχολής στον Υμηττό, όπου στεγάζεται Τεχνικό Επαγγελματικό Λύκειο, το οποίο
βρισκόταν υπό κατάληψη.

Η φωτιά ξέσπασε στις 12.30 το μεσημέρι στον τρίτο όροφο του σχολείου, σε μια
αποθήκη με παλιά βιβλία και θρανία. Η αποθήκη τυλίχθηκε στις φλόγες και ό,τι
υπήρχε στην αίθουσα καταστράφηκε ολοσχερώς. Η φωτιά πήρε διαστάσεις και
επεκτάθηκε σε μια άλλη αίθουσα του κτιρίου και προκάλεσε ζημιές στη βιβλιοθήκη
και στο αρχείο της Σχολής. Σύμφωνα με τις εκτιμήσεις των πυροσβεστών, οι
ζημιές ανέρχονται στα 15.000.000 δρχ.

Οι μαθητές που έκαναν κατάληψη, όταν ξέσπασε η φωτιά, έσπευσαν να
εξαφανισθούν. Κάτοικοι της περιοχής είδαν τους καπνούς και τις φλόγες που
είχαν τυλίξει τις αίθουσες του τρίτου ορόφου και ειδοποίησαν την Πυροσβεστική
Υπηρεσία. Αμέσως κινητοποιήθηκαν τρία οχήματα με 11 πυροσβέστες, οι οποίοι
έσπευσαν στο σχολείο και έσβησαν την φωτιά.

Στο προαύλιο του σχολείου οι πυροσβέστες βρήκαν καμένα χαρτιά από άλλες
μικροφωτιές που είχαν ανάψει οι μαθητές, τις προηγούμενες ημέρες για να ζεσταθούν.

Για την αιτία που προκάλεσε την χθεσινή φωτιά ανακρίσεις διεξάγει το αρμόδιο
Τμήμα της Πυροσβεστικής. Η φωτιά ξέσπασε από μια μεγάλη εστία στο χώρο της
αποθήκης. Η ένταση της φωτιάς και η ταχύτητα με την οποία εξαπλώθηκε στον
όροφο κάνουν τους άνδρες της Πυροσβεστικής να εκτιμούν ότι πρόκειται για εμπρησμό.

Έντονα ήταν τα «σημάδια» από την κατάληψη και σε άλλες αίθουσες του σχολείου.
Συνθήματα στους τοίχους και φθορές σε θρανία ήταν η εικόνα που αντίκρυσαν οι
πυροσβέστες, που μπήκαν στο σχολείο για να σβήσουν την φωτιά.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N46</CAT>
<ED>
Κωδικός άρθρου: A16049N462</ED>
<ID>
ID:136821

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N46&aa=2</URL></REF>


Article

<CATEGORY>vin06</CATEGORY>

 <H2>Ένας υπάλληλος διοικεί τον Δήμο Δοξάτου!
</H2>
Ο... «ΚΑΠΟΔΙΣΤΡΙΑΣ» οδηγεί σε πρόωρες εκλογές, μέσα στο χειμώνα, τους
ψηφοφόρους του Δήμου Δοξάτου Δράμας, για να προκύψουν νέος δήμαρχος και
δημοτικό συμβούλιο. Η απρόσμενη «εμπλοκή» ξεκίνησε όταν ο δήμαρχος της πόλης
κ. Παν. Σαρηγιαννίδης και οι σύμβουλοι παραιτήθηκαν, εκφράζοντας την αντίθεσή
τους στις αναγκαστικές συνενώσεις. Αυτό έγινε στις 8 Δεκεμβρίου του 1997. Και
από τότε μέχρι σήμερα ολόκληρος δήμος διοικείται από ένα και μοναδικό υπάλληλο!

Η νομαρχία Δράμας ζήτησε τον προϋπολογισμό 1998. Ποιος όμως να τον ψηφίσει,
αφού δεν υπάρχουν δήμαρχος και δημοτικό συμβούλιο; Αν ο προϋπολογισμός δεν
ψηφισθεί μέσα στον ερχόμενο μήνα, τότε ο Δήμος Δοξάτου οδηγείται σε κλείσιμο
(!), γιατί δεν μπορεί να λειτουργήσει με τον περσινό προϋπολογισμό.

Ο υπάλληλος του δήμου κ. Λ. Μαδεμλής, ως προϊστάμενος διοικητικών υπηρεσιών,
έστειλε τρεις φορές προσκλήσεις στους αναπληρωματικούς δημοτικούς συμβούλους,
αλλά δεν παρουσιάστηκε κανένας. Έτσι το τμήμα εκλογών της νομαρχίας Δράμας
είναι υποχρεωμένο, μέσα σε εύλογο χρονικό διάστημα, να προκηρύξει εκλογές.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N46</CAT>
<ED>
Κωδικός άρθρου: A16049N463</ED>
<ID>
ID:136859

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N46&aa=3</URL></REF>


Article

<CATEGORY>vin06</CATEGORY>

 <H2>Σύσκεψη για την άρση του καμποτάζ
</H2>
Η ΑΡΣΗ του καμποτάζ το 2004 ήταν το θέμα της σύσκεψης που πραγματοποιήθηκε
χθες το μεσημέρι στο υπουργείο Εμπορικής Ναυτιλίας με τη συμμετοχή εκπροσώπων
της Ένωσης Εφοπλιστών Ακτοπλοΐας. Από την πλευρά του ΥΕΝ διατυπώθηκε η θέση
ότι θα πρέπει στα πλοία ­ στα πλαίσια της αλλαγής του θεσμικού πλαισίου ­ να
ισχύσει ένα σύστημα βαθμολόγησης, βάσει του οποίου θα δίνονται οι άδειες δρομολόγησης.

Οι εφοπλιστές, από την πλευρά τους, επιφυλάχθηκαν να απαντήσουν και
δεσμεύτηκαν να παρουσιάσουν σε ένα μήνα τις προτάσεις τους. Ζητησαν να μην
ισχύει πλέον η 35ετία στα πλοία, πρόταση που απορρίφθηκε από το ΥΕΝ, αφού ­
όπως ειπώθηκε ­ η κυβέρνηση ενδιαφέρεται για την ανανέωση του ακτοπλοϊκού
στόλου. Στην πρόταση των εφοπλιστών να παίρνουν ναύλα για τη μεταφορά του
ταχυδρομείου, το ΥΕΝ ανέφερε ότι για να γίνει κάτι τέτοιο χρειάζεται
νομοθετική ρύθμιση.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N46</CAT>
<ED>
Κωδικός άρθρου: A16049N464</ED>
<ID>
ID:136890

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N46&aa=4</URL></REF>


Article

<CATEGORY>vin06</CATEGORY>

 <H2>13χρονος «χάθηκε» για 5 ώρες σε χιονοδρομικό κέντρο
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

ΚΑΒΑΛΑ

ΕΝΑΣ 13χρονος «χάθηκε» για διάστημα πέντε περίπου ωρών, στο χιονοδρομικό
κέντρο του Φαλακρού Δράμας, ενώ έκανε σκι προχθές.

Ο μικρός Δημήτρης είχε πάει με τους γονείς του στο κέντρο και γύρω στις 4 το
απόγευμα της Κυριακής, καθώς έκανε σκι με άλλα παιδιά έχασε τον προσανατολισμό
του, λόγω της πυκνής ομίχλης που επικρατούσε.

Οι γονείς του νομίζοντας πως ο γιος τους θα επέστρεφε στην Καβάλα με
λεωφορείο, που είχε μεταφέρει εκδρομείς στο χιονοδρομικό κέντρο, δεν
ανησύχησαν και επέστρεψαν στο σπίτι με το Ι.Χ. αυτοκίνητό τους. Όταν το
λεωφορείο έφθασε στην Καβάλα και μεταξύ των επιβατών δεν ήταν ο Δημήτρης, ο
πατέρας και η μάνα επέστρεψαν στο χιονοδρομικό κέντρο κι αναζήτησαν τον γιο
τους. Αμέσως συγκροτήθηκε ομάδα διάσωσης από κατοίκους του Βώλακα ­ που
γνωρίζουν καλά την περιοχή ­ και αστυνομικούς, οι οποίοι άρχισαν να αναζητούν
τον μικρό. Οι ώρες περνούσαν και το παιδί δεν έδινε σημεία ζωής. 
Τελικά, γύρω στις 9 το βράδυ, ο Δημήτρης εμφανίστηκε μέσα στα χιόνια, με τα
«σύνεργα» του σκι. Τους είπε πως είχε χάσει τον προσανατολισμό του, αλλά όχι
και την ψυχραιμία του. Πεζοπορώντας στα χιόνια έφθασε κοντά σε λιφτ, όπου
συναντήθηκε με τους γονείς του και τους άνδρες των συνεργείων που τον
αναζητούσαν. 
<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N46</CAT>
<ED>
Κωδικός άρθρου: A16049N465</ED>
<ID>
ID:136907

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N46&aa=5</URL></REF>


Article

<CATEGORY>vin06</CATEGORY>

 <H2>Νέα προσφυγή κατά του ραντάρ προσέγγισης
</H2>
ΝΕΑ ΠΡΟΣΦΥΓΗ για να αποτραπεί η εγκατάσταση στην περιοχή τους του επίμαχου
ραντάρ προσέγγισης στο Αεροδρόμιο Μακεδονία της Θεσσαλονίκης υπέβαλαν χθες στο
Συμβούλιο της Επικρατείας η κοινότητα Περαίας και τοπικό
οικολογικο-πολιτιστικό σωματείο.

Με την νέα προσφυγή προσβάλλεται ως αντισυνταγματική η επίταξη από τα
συναρμόδια υπουργεία της έκτασης 5 στρεμμάτων στη θέση Αντλιοστάσιο της
κοινότητας Περαίας, προκειμένου να επισπευστούν οι εργασίες για την
εγκατάσταση του συστήματος ραντάρ, ενώ κάνει λόγο για «συκοφαντική εκστρατεία»
εις βάρος της ύστερα από την πτώση του ουκρανικού αεροσκάφους Γιακ 42, τον
περασμένο Δεκέμβριο, που αποδόθηκε στην έλλειψη του επίμαχου ραντάρ. Με την
προσφυγή της, η κοινότητα Περαίας αναφέρεται στην ομόφωνη απόφαση του
κοινοτικού συμβουλίου κατά της εγκατάστασης του ραντάρ. Τόσο η νέα όσο και
προγενέστερη προσφυγή της κοινότητας θα συζητηθούν από την Ολομέλεια του ΣτΕ
στις 8 Μαΐου.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N46</CAT>
<ED>
Κωδικός άρθρου: A16049N466</ED>
<ID>
ID:136917

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N46&aa=6</URL></REF>


Article

<CATEGORY>vin06</CATEGORY>

 <H2>Έσκασαν κροτίδες στις τσέπες πελάτη
</H2>
ΜΙΚΡΟΠΑΝΙΚΟΣ χθες το πρωί σε τράπεζα της Άρτας, όταν ξαφνικά στο υποκατάστημα
της Εθνικής Τράπεζας ακούστηκαν ...«εκρήξεις». Οι πελάτες που βρίσκονταν στην
αίθουσα έτρεχαν να απομακρυνθούν, ενώ οι υπάλληλοι κρύβονταν πίσω από τα γκισέ
μη ξέροντας τι γίνεται. Τι είχε συμβεί; Ο 46χρονος Σταύρος Χρ. Σακκάς από την
Άρτα, άνεργος και με ψυχολογικά προβλήματα, είχε τοποθετήσει, χωρίς να γίνει
αντιληπτός, στις τσέπες του Γεωργίου Αλέξη, 31 χρόνων οδηγού λεωφορείου από το
Πέτα Άρτας, κροτίδες, που άρχισαν να εκρήγνυνται η μία μετά την άλλη μόλις ο
τελευταίος μπήκε στην Τράπεζα.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N46</CAT>
<ED>
Κωδικός άρθρου: A16049N467</ED>
<ID>
ID:136924

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N46&aa=7</URL></REF>


Article

<CATEGORY>vin06</CATEGORY>

 <H5>«ΤΡΑΓΟΥΔΟΥΣΑ ΟΤΑΝ ΒΟΥΤΑΓΑ ΣΤΗ ΛΥΠΗ, ΑΛΛΑ ΚΑΙ ΟΤΑΝ ΠΕΤΑΓΑ ΑΠΟ ΧΑΡΑ»
</H5><H5>Έρωτας για τη ζωή, για το τραγούδι, για τη Βιργινία, για τον... έρωτα
</H5><H2>ΜΕΛΙΝΑ ΚΑΝΑ
</H2><H2>Οφείλεις να κατακτάς το αύριο
</H2>
<AUTHOR>ΑΡΕΤΗ ΑΘΑΝΑΣΙΟΥ</AUTHOR>

Μια αέναη αλληλουχία με το πριν και το μετά είναι κάθε 24ωρό της, αφού «αρχή
και τέλος συνυπάρχουν». Κάθε τέλος εμπεριέχει την επόμενη αρχή για τη Μελίνα
Κανά. Και κάθε αρχή κρύβει μέσα της κι ένα τέλος... Όπως ένα
τραγούδι!ΤΡΑΓΟΥΔΩΝΤΑΣ ­ μόνο τότε «είμαι ολόκληρη. Δεν είναι απλώς ένα μου
κομμάτι ή έστω το πιο αληθινό μου κομμάτι. Είμαι εγώ, ολόκληρη...». Ίσως γι'
αυτό και δεν την ενοχλεί που βλέπει την Ανατολή μιας φρέσκιας μέρας κι ύστερα
κοιμάται για την... προηγούμενη! Βιώνει ένα «παράδοξο» 24ωρο, το ομολογεί
γελώντας, αλλά μόνο «διχοτομημένος» άνθρωπος δεν αισθάνεται.

Είναι εξίσου παράδοξο, αλλά στο πάλκο, την ώρα που τραγουδάει, όλα όσα την
απασχολούν κι όλα όσα την καίνε, έρχονται αστραπιαία στο λογισμό της, «και
τότε, μόνο τότε, ξεπροβάλλουν και οι λύσεις!». Άλλες πάλι φορές, της
δημιουργούνται ερωτήματα που πριν δεν είχε σκεφθεί. Το τραγούδι δεν «βγάζει»
τη Μελίνα Κανά μόνο στο κοινό που την παρακολουθεί: «Μου δίνει τέτοιες
διεξόδους, που έχω την αίσθηση ότι κυριολεκτικά με βγάζει στον κόσμο!».

Με το ένα πόδι πάντα στη Θεσσαλονίκη και το άλλο να πατά σταθερά πια στην
Αθήνα, ελίσσεται, δρομολογεί μικρές και μεγάλες τροχιές, απογειώνεται. Ο
χρόνος αποκτά ελάχιστη σημασία «όταν ξέρεις ότι το χθες και το σήμερα σου
ανήκει. Το αύριο, το κάθε αύριο οφείλεις να το κατακτήσεις...». Γέννημα -
θρέμμα της Θεσσαλονίκης, διατηρεί μαζί της «τη σχέση που έχουμε με τη μητέρα
μας. Την αγαπάμε, αλλά την ώρα της ενηλικίωσης φεύγουμε από κοντά της ­ να
αυτονομηθούμε...». Η δική της στιγμή «ενηλικίωσης» έφτασε φαίνεται τον
περασμένο Σεπτέμβρη που μεταπήδησε στην Αθήνα. Αλλά συχνά - πυκνά «ξαναγυρίζω
στα γνώριμά μου στέκια, όπως τώρα που τραγουδώ και πάλι στην αποθήκη του
"Μύλου", στη γενέτειρά μου».

Εννέα χρόνια στο επαγγελματικό τραγούδι, αλλά ολόκληρη η ζωή της είναι ένα...
τραγούδι, αφού γεννήθηκε μέσα σε ήχους και νότες και μεγάλωνε «τραγουδώντας!
Τραγουδούσα όταν βούταγα στη λύπη, αλλά κι όταν πέταγα από χαρά... Και εγώ και
η αδελφή μου, η Λιζέτα Καλημέρη».

ΣΤΗ ΦΙΛΟΣΟΦΙΚΗ

Το ξενύχτι έγινε τρόπος ζωής της, από την εποχή που ήταν στο τρίτο έτος της
Φιλοσοφικής. Είδε την ενασχόλησή της με το τραγούδι σαν πάρεργο και ούτε που
φανταζόταν ότι θα την απορροφούσε ποτέ τόσο: «Είχα ένα χαραγμένο σκοπό στη ζωή
μου, το τραγούδι ήταν εσωτερική ανάγκη, όχι επαγγελματική διέξοδος...».

Η ζωή ανατρέπει συχνά προγράμματα και στόχους κι αυτό που έμοιαζε ερασιτεχνικό
κατέληξε επάγγελμα, «αλλά επάγγελμα με πάθος».

Έχει πάθος, αλλά όπως κάθε άνθρωπος και πάθη: «Το πάθος το συντηρούμε, τα πάθη
φροντίζουμε να τα... ξεπερνάμε».

Το πρωινό της ξύπνημα είναι γύρω στις 3 με 4 το... μεσημέρι. Οι ώρες που
ακολουθούν μέχρι το βραδινό πρόγραμμα, είναι ώρες σχόλης: «Μου αρέσει να μην
κάνω... τίποτα. Χουζουρεύω, ακούω μουσική, διαβάζω, βρίσκομαι με φίλους,
γελάμε και συζητάμε, το πολύ - πολύ να βγω και μια μικρή βόλτα. Θέλω να είμαι ξεκούραστη...».

Ύστερα, αργά το βράδυ, έρχεται το πρόγραμμα, που για εκείνη είναι το
«επίκεντρο της μέρας μου! Είναι ο βασικός σκοπός του 24ώρου μου...».

Δεν την κουράζει το «αναποδογύρισμα» της ημέρας και της νύχτας. Έχει
κατακτήσει, λέει, τόσο καλή σχέση με τους συνεργάτες της και υπάρχει τόσο καλή
ατμόσφαιρα μεταξύ τους, που η κούραση εξανεμίζεται. Ανήσυχη από τη φύση της,
«βαριέμαι εύκολα, καμιά φορά και τον ίδιο μου τον εαυτό. Υπάρχουν βραδιές που
τις χαίρομαι περισσότερο. Και είμαι ανοιχτή στη διάθεση της βραδιάς ­ υπάρχει
πάντα ένα πρόγραμμα, αλλά τα προγράμματα είναι για να τους προκαλούμε...
ρήγματα. Όταν με οδηγούν οι μουσικοί μου σε άλλο π.χ. φινάλε, είναι μια
ευχάριστη έκπληξη που την ακολουθώ μετά χαράς!».

Η ΒΙΡΓΙΝΙΑ

Η κόρη της η Βιργινία είναι άλλος κόσμος για τη Μελίνα Κανά, ένας κόσμος
αποκάλυψης. Τεσσάρων χρόνων πια και να τη ζει τόσο λίγο ­ αυτή είναι μια κρυφή
της ενοχή: «Η χαρά της μητρότητας δεν έχει προηγούμενο. Δεν ζω πολύ με το
παιδί μου, θα 'θελα να μπορούσα να την έχω όλο το 24ωρο. Μένει με τη γιαγιά
της όταν είμαστε στη Θεσσαλονίκη και έχω άνθρωπο που τη φροντίζει στην Αθήνα.
Μου λείπει πολύ. Αλλά έχω διαπιστώσει ότι διαμορφώνει έναν ελεύθερο χαρακτήρα
και αυτό με μαγεύει. "Για να είναι πραγματικά δικό σου το παιδί πρέπει να ζεις
και τη δική σου ζωή" μου είπε μια μέρα ένας φίλος. Και με ξεμπλόκαρε. Της έχω
εξηγήσει και ελπίζω ότι έχει καταλάβει ότι δουλειά δεν σημαίνει απλώς λεφτά,
ρούχα και πράγματα. Σημαίνει αγάπη, μεράκι, πάθος...». Αλλά τις μέρες που δεν
τη βλέπει και μιλάνε μόνο στο τηλέφωνο, «νιώθω έναν βαθύ πόνο στα σπλάγχνα
μου. Κι όταν βλεπόμαστε τη χαίρομαι τόσο πολύ, που μπορεί να τραγουδάω.... μέρες!».

Δεν υπάρχουν Σαββατοκύριακα, γιορτές ή αργίες στη ζωή της. Μια καθημερινή
ημέρα, αδιάφορη για τον υπόλοιπο κόσμο, μπορεί να είναι η δική της αργία: «Δεν
με ενοχλεί. Είναι το τίμημα της "αντιπαροχής". Είναι η ανταπόδοση που πρέπει
να πληρώσεις για αυτά που σου προσφέρει το τραγούδι... Το τραγούδι με ωριμάζει
όλο και περισσότερο. Με έμαθε να είμαι διεκδικητική, συγχωρητική αλλά και απαιτητική!».

Ως μονάκριβο δώρο βλέπει τη ζωή η Μελίνα Κανά: «Κι αυτό το δώρο δεν πρέπει να
το προσβάλλει, να το εκχυδαΐζει ή να το πιέζει κανείς». Όταν έχεις μια τέτοια
οπτική για τη ζωή, ο βιολογικός θάνατος «δεν σε τρομάζει τόσο όσο οι
αναρίθμητοι μικροί και μεγάλοι καθημερινοί θάνατοι. Αυτοί που ευτελίζουν την
ανθρώπινη ύπαρξη, την αξιοπρέπεια και την περηφάνια...».

Όταν βιώνεις έναν τέτοιο θάνατο είναι σαν να βλέπεις «τον εαυτό σου νεκρό, να
αποσυντίθεται, αλλά ταυτόχρονα να είναι και ζωντανός. Έχεις όμως πάντα
περιθώρια: να αντιδράσεις, να σηκωθείς, να κάνεις μια καινούργια έναρξη
ζωής...». Έχει επαναπροσδιορίσει νέες ενάρξεις. Και τα έχει καταφέρει
καλύτερα. Βλέπει πια με αισιοδοξία το μέλλον. Στο κάτω - κάτω, όλα τα άσχημα ­
ακόμη και τα χειρότερα ­ που της συνέβησαν, έκρυβαν και κάτι καλό:
«Αποδεδειγμένα, δεν υπάρχει κακό δίχως καλό...».

ΔΕΝ ΠΕΙΝΑΕΙ ποτέ (!), τρώει για να... συντηρηθεί, δεν θυμάται να λαχτάρησε
κάτι με βουλιμία. Στο διαιτολόγιο του 24ώρου της, υπάρχουν σαλάτες, λαχανικά,
όσπρια, θαλασσινά και φρούτα. Τα πικάντικα, την... αποκαρδιώνουν. Ο ύπνος, της
είναι περισσότερο απαραίτητος στο 24ωρό της από το φαγητό. Όπως και ο έρωτας.
Για καθετί που αξίζει τον κόπο: «Έρωτας είναι το τραγούδι, η Βιργινία, ένα
βιβλίο, ένα τοπίο, ένα όνειρο, ένας άντρας. Έρωτας είναι η ζωή...». Μονίμως...
ερωτευμένη, αδυνατεί να ζήσει τα πεπραγμένα μιας συνηθισμένης ημέρας. Σ' αυτό
που πιστεύει ότι χρειάζεται δουλειά είναι το προσωπικό της μέτρο: «Είμαι
φύση... υπερβολική και αυτό με έχει τυραννήσει. Δεν παλεύω να το αλλάξω,
παλεύω να το αναγνωρίσω, να δω τα όριά μου γιατί συχνά η υπερβολή κρύβει και
μια επικινδυνότητα που μπορεί να οδηγήσει στα άκρα...».

Σε στιγμές χαράς, ένα παραδοσιακό τραγούδι έρχεται στα χείλη της. Αλλά και σε
στιγμές λύπης, ένας αμανές, ένα μοιρολόι ή ένα ερωτικό παραδοσιακό τραγούδι,
θα εκφράσει τη θλίψη της. Από τους «Γενναίους έρωτές» της, οι στίχοι που
λάτρεψε είναι τα «Τέσσερα φιλιά». Αισθάνθηκε τόσο κοντά της τη γυναίκα του
τραγουδιού, «σα να 'ταν ένα δικό μου κομμάτι!». Το ξέρει πως παίζει κι εκείνη
γυμνή με τη φωτιά «μα είμαι φτιαγμένη από σάρκα και πάντα διψούσα! Και πρέπει
να διψάσεις για να απολαύσεις ένα ποτήρι νερό...».

Δεν υπάρχει τίποτα που θα άλλαζε στο 24ωρό της. Δεν υπάρχει τίποτα που να την
κάνει να μετανιώνει: «Μοιάζουν ίδιες αλλά ποτέ μια μέρα δεν είναι ίδια με την
άλλη. Υπάρχει κάτι γνώριμο, μια νοητή γραμμή που ενώνει τα πράγματα, τη μια
μέρα με την επομένη, το φως με το σκοτάδι. Πάνω σ' αυτό το γνώριμο πρέπει να
πατήσουμε για να κερδίσουμε το άγνωστο...». Ζεστός άνθρωπος, ευαίσθητος αλλά
και σκληρός ­ με τον εαυτό της αλλά και τους άλλους ­ όταν χρειάζεται,
διεκδικεί να της ανήκει η κάθε της μέρα. Για να μπορεί να προσφέρει τη δική
της αλήθεια, «σε μένα τη Μελίνα, στη Βιργινία, στο τραγούδι, σε όλους τους άλλους...».

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N47</CAT>
<ED>
Κωδικός άρθρου: A16049N471</ED>
<ID>
ID:136775

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N47&aa=1</URL></REF>


Article

<CATEGORY>vin06</CATEGORY>

 <H5>ΤΟΝ ΠΥΡΟΒΟΛΗΣΕ ΓΙΑ ΠΕΡΙΟΥΣΙΑΚΕΣ ΔΙΑΦΟΡΕΣ ΚΑΙ ΜΕΤΑ ΑΥΤΟΚΤΟΝΗΣΕ
</H5><H2>Θύτης του γιου του, θύμα ο ίδιος
</H2>
<AUTHOR>ΓΙΩΡΓΟΣ ΚΥΡΟΥΣΗΣ</AUTHOR>

Ηλικιωμένος πυροβόλησε με κυνηγετικό όπλο τον γιο του και στη συνέχεια
αυτοκτόνησε χθες το πρωί στα Γιάννινα...ΙΩΑΝΝΙΝΑ

ΗΤΑΝ 9.25 το πρωί όταν πυροβολισμοί αναστάτωσαν τους κατοίκους της περιοχής
στη συμβολή των οδών Δωδώνης και Πάφου μέσα στην πόλη. Οι περίοικοι που
έτρεξαν βρήκαν πεσμένο μέσα σε «λίμνη αίματος» τον 45χρονο Ευάγγελο Κασσιούμη,
που λίγα λεπτά πριν έξω από το σπίτι του πυροβολήθηκε από τον πατέρα του
Τηλέμαχο Κασσιούμη, 77 χρόνων, με κυνηγετικό δίκαννο. Στη συνέχεια ο 77χρονος
Τηλέμαχος Κασσιούμης ανέβηκε στη ταράτσα του σπιτιού κι έδωσε τέλος στη ζωή
του με το ίδιο όπλο που πυροβόλησε τον γιο του...

Ο Ευάγγελος Κασσιούμης, πατέρας δυο παιδιών, μεταφέρθηκε αμέσως στο Γενικό
Κρατικό Νοσοκομείο «Χατζηκώστα» όπου υποβλήθηκε σε χειρουργική επέμβαση και
σύμφωνα με τις εκτιμήσεις των γιατρών έχει διαφύγει τον κίνδυνο. Τα σκάγια
τραυμάτισαν τον 45χρονο στην κοιλιά και το στήθος...

Τα αίτια πάντως που οδήγησαν τον Τηλέμαχο Κασσιούμη να πυροβολήσει τον γιο του
δεν έχουν γίνει γνωστά, αν και σύμφωνα με τους συγγενείς τον τελευταίο καιρό
οι σχέσεις τους δεν ήταν καλές για πολλούς λόγους και ιδιαίτερα για
περιουσιακές διαφορές. Το συγγενικό και φιλικό περιβάλλον της οικογένειας δεν
μπορούσε χθες να δώσει μια εξήγηση για το γεγονός. Ωστόσο, όπως υποστηρίζουν,
ο 77χρονος Τηλέμαχος Κασσιούμης είχε την τελευταία διετία ψυχολογικά
προβλήματα και ήταν υπό την παρακολούθηση ψυχιάτρων...

Σημειώνεται ότι ο γιος του έλειπε για χρόνια στο εξωτερικό, ενώ για μεγάλα
χρονικά διαστήματα εργαζόταν και στα καράβια. Όπως έλεγαν χθες συγγενείς του,
είχε χωρίσει με την σύζυγό του (που έχει και τα παιδιά τους) και συχνά μάλωνε
με τον πατέρα του για διάφορα θέματα αλλά και για περιουσιακά. «Είχαν
διαφορές, όχι όμως σημαντικές, λέει ο Γιώργος Κασσιούμης, συγγενής. Κανείς
όμως δεν περίμενε ότι θα έστρεφε το όπλο κατά του γιου του και στην συνεχεία
θα αυτοκτονούσε»...

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16049N481</ED>
<ID>
ID:136776

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N48&aa=1</URL></REF>


Article

<CATEGORY>vin06</CATEGORY>

 <H2>Αστυνομικοί καταδικάστηκαν για «προστασία»
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

«ΠΡΟΣΤΑΣΙΑ» σε ιδιοκτήτες καταστημάτων ηλεκτρονικών παιχνιδιών κατηγορούνται
ότι παρείχαν τρεις αστυνομικοί, σε Τμήμα της Θεσσαλονίκης, που καταδικάστηκαν
χθες από το δικαστήριο Πολυγύρου Χαλκιδικής σε ποινές φυλάκισης που
κυμαίνονται από πέντε μέχρι είκοσι πέντε μήνες.

Και οι τρεις είχαν παραπεμφθεί στο Μεικτό Ορκωτό Δικαστήριο Πολυγύρου για
βαρύτατα αδικήματα σε βαθμό κακουργήματος (κατάχρηση εξουσίας, παράβαση
καθήκοντος κατ' εξακολούθηση και χορήγηση ψευδούς βεβαίωσης), αλλά δικαστές
και ένορκοι συντασσόμενοι με την πρόταση του εισαγγελέα της έδρας μετέτρεψαν
τις κατηγορίες σε πλημμελήματα με αποτέλεσμα να μειωθούν σημαντικά οι ποινές.

Στο δικαστήριο παραπέμφθηκαν ο αστυνόμος Β', Αλέξανδρος Τσαντάκος, ο
αρχιφύλακας Γιώργος Στρατηγόπουλος και ο αστυφύλακας Σωκράτης Μακρόπουλος, που
υπηρετούσαν στο 13ο Αστυνομικό Τμήμα Αμπελοκήπων Θεσσαλονίκης, ενώ αρχικά
είχαν κατηγορηθεί και άλλοι συνάδελφοί τους.

Και οι τρεις στην απολογία τους αρνήθηκαν τις κατηγορίες και ισχυρίστηκαν ότι
κάποιοι καταστηματάρχες τούς συκοφάντησαν χωρίς στοιχεία. Τελικά, το Μεικτό
Ορκωτό Δικαστήριο Πολυγύρου, μετά τη μετατροπή του κατηγορητηρίου καταδίκασε
τον Τσαντάκο σε φυλάκιση 2 ετών και τριών μηνών κατά συγχώνευση, τον
Μακρόπουλο σε οκτώ μήνες και το Στρατηγόπουλο σε πέντε, ενώ και οι τρεις
άσκησαν έφεση και αφέθηκαν ελεύθεροι.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16049N482</ED>
<ID>
ID:136822

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N48&aa=2</URL></REF>


Article

<CATEGORY>vin06</CATEGORY>

 <H2>Η ΔΕΗ αποζημιώνει με ένα δισ. αγρότες για τον Θησαυρό
</H2>
ΚΑΒΑΛΑ

ΠΟΣΟ 1 δισ. δραχμών θα καταβάλει η ΔΕΗ σε 600 αγρότες των περιοχών Ποταμοί και
Πέρασμα Δράμας, των οποίων απαλλοτριώθηκαν τα κτήματα (καλλιεργήσιμη γη)
προκειμένου να δημιουργηθεί η μεγάλη τεχνητή λίμνη, στην οποία «αποθηκεύονται»
νερά του ποταμού Νέστου που χρησιμοποιούνται στην Υ/Η μονάδα παραγωγής
ρεύματος του Θησαυρού Δράμας. Το ποσό του 1 δισ. δραχμών το κατέθεσε η ΔΕΗ στο
Ταμείο Παρακα-ταθηκών και Δανείων της Δράμας, επειδή πολλοί παραγωγοί δεν
δέχονται να πάρουν τα χρήματα, γιατί θεωρούν χαμηλές τις αποζημιώσεις που
καθόρισαν τα δικαστήρια για τα χωράφια τους και προσανατολίζονται να
προσφύγουν στο Συμβούλιο της Επικρατείας, προσδοκώντας να πετύχουν υψηλότερες
τιμές για τα χωράφια τους. 
<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16049N483</ED>
<ID>
ID:136860

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N48&aa=3</URL></REF>


Article

<CATEGORY>vin07</CATEGORY>

 <H5>ΠΡΟΒΛΗΜΑΤΑ ΜΕ ΤΙΣ ΠΙΣΤΩΤΙΚΕΣ ΚΑΡΤΕΣ ΠΟΥ ΛΗΓΟΥΝ ΤΟ 2000
</H5><H5>Ο Μπλερ θα ενημερώσει τους «15»
</H5><H2>Παρών ο «ιός της χιλιετίας»
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Ηλεκτρονικός εφιάλτης. Το πρόβλημα με τον «ιό της χιλιετίας» στους
ηλεκτρονικούς υπολογιστές είναι ήδη υπαρκτό και αναμένεται ότι θα κορυφωθεί
την παραμονή της Πρωτοχρονιάς του 2000

Ο «ιός της χιλιετίας», η τεχνολογική απειλή που συνιστά το γεγονός ότι οι
ηλεκτρονικοί υπολογιστές είναι ανίκανοι να αναγνωρίσουν τα δύο τελευταία ψηφία
του έτους 2000, είναι ήδη παρών: χιλιάδες κάτοχοι πιστωτικών καρτών είδαν το
πλαστικό χρήμα τους να απορρίπτεται σε ταμεία και μηχανήματα αυτόματων
συναλλαγών σε ολόκληρη τη Βρετανία επειδή η ημερομηνία λήξης σχηματίζεται από
τα ψηφία 00.

Η ΛΥΣΗ του προβλήματος είναι ακόμη τόσο μακριά, ώστε ορισμένες από τις μεγάλες
εταιρείες πιστωτικών καρτών αρνούνται να εκδώσουν κάρτες με χρονολογία λήξης
το 2000. Την περασμένη εβδομάδα, η βρετανική κυβέρνηση συνέστησε τη δική της
«δύναμη κρούσης για τον ιό της χιλιετίας», η οποία προβλέπεται να έχει πολλή
δουλειά: ήδη μία μεγάλη τράπεζα παραδέχθηκε ότι είχε ώς τώρα παράπονα από
τριακόσιους πελάτες της για κάρτες που εξέδωσε τον Οκτώβριο με χρονολογία
λήξης το 2000.

Το πρόβλημα του «ιού της χιλιετίας» δημιουργείται επειδή οι περισσότεροι
υπολογιστές έχουν κατασκευαστεί, ώστε να αναγνωρίζουν μια χρονολογία με
δεδομένο το 19 ακολουθούμενο από δύο ψηφία. Όταν λοιπόν «βλέπει» δύο μηδενικά,
ο υπολογιστής υποθέτει ότι η χρονολογία λήξης της πιστωτικής κάρτας είναι το
1900 και απορρίπτει την εντολή. Έτσι, εταιρείες που εξέδιδαν ώς τώρα
πιστωτικές κάρτες οι οποίες ίσχυαν για τρία χρόνια, άρχισαν από φέτος να
εκδίδουν πλαστικό χρήμα με ισχύ ώς το Δεκέμβριο του 1999.

ΠΑΡΑΜΟΝΗ ΤΗΣ ΠΡΩΤΟΧΡΟΝΙΑΣ

Η κρίση, διαβεβαιώνουν οι κινδυνολόγοι, θα κορυφωθεί την παραμονή της
Πρωτοχρονιάς του 2000. Τότε, λένε, αεροπλάνα θα συντριβούν, σταθμοί παραγωγής
ενέργειας θα σταματήσουν να λειτουργούν, τηλέφωνα θα σιγήσουν, μισθοί δεν θα
μπορούν να πληρωθούν. Πολλοί εξακολουθούν να αμφιβάλλουν για την έκταση ­ αν
όχι και για την πραγματικότητα ­ αυτής της... Ημέρας της Κρίσεως, ωστόσο η
βιομηχανία της πληροφορικής αρχίζει να δείχνει σημάδια νευρικότητας.
Παράδειγμα: η ΙΒΜ προειδοποίησε τελευταία την Υπηρεσία Πολιτικής Αεροπορίας
των ΗΠΑ ότι οι υπερυπολογιστές της που είναι εγκατεστημένοι σε μια εικοσαριά
κέντρα ελέγχου εναέριας κυκλοφορίας δεν θα μπορέσουν να «γίνουν συμβατοί με το
έτος 2000» πριν από τη μοιραία ώρα, με αποτέλεσμα τα συστήματα πληροφορικής
ορισμένων αεροπλάνων να μπερδευτούν, ενδεχομένως, τα μεσάνυκτα της παραμονής
του 2000. Έτσι αεροπορικές εταιρείες αντιμετωπίζουν σοβαρά το ενδεχόμενο να
καθηλώσουν τα αεροπλάνα τους στο έδαφος αυτή την ευαίσθητη νύκτα. Σε κάθε
περίπτωση, οι ασφαλιστικές εταιρείες έχουν ήδη προειδοποιήσει ότι δεν
πρόκειται να καλύψουν όσους αερομεταφορείς δεν έχουν αντιμετωπίσει ώς τότε με
επιτυχία τον ιό του 2000. «Κανείς δεν πρόκειται να με πείσει να ανέβω σε
αεροπλάνο στις 31 Δεκεμβρίου του 1999», δήλωσε προς την εφημερίδα
«Λιμπερασιόν» ένας κορυφαίος ερευνητής του γαλλικού Εθνικού Ερευνητικού
Ινστιτούτου Πληροφορικής και Αυτοματισμού (INRIA).

ΣΤΟΝ αγγλοσαξονικό Τύπο ο ιός αναφέρεται πλέον με το όνομα Υ2Κ (Υ όπως year, Κ
όπως 1000). Η Βρετανία, η οποία ανέλαβε αυτό το εξάμηνο την προεδρία της
Ευρωπαϊκής Ένωσης, θεωρεί πως η ηπειρωτική Ευρώπη αντιμετωπίζει κάπως
επιπόλαια τον ιό. Μόνον η Ολλανδία και η Σουηδία απέκτησαν, όπως η Βρετανία,
ένα κυβερνητικό οργανισμό αφιερωμένο στον αγώνα κατά του Υ2Κ. Όσο για τη
Γαλλία, «δεν έχει παρά εν μέρει συνειδητοποιήσει τη σημασία αυτών που
διακυβεύονται στον τομέα της πληροφορικής από το πέρασμα στο έτος 2000»,
υπογράμμιζε πρόσφατα το σχέδιο δράσης της γαλλικής κυβέρνησης σχετικά με την
κοινωνία της πληροφόρησης.

Ο Τόνι Μπλερ, ο οποίος έχει πλήρη γνώση του θέματος, έχει αποφασίσει να
ενημερώσει ολόκληρη την Ευρώπη στη διάρκεια της βρετανικής προεδρίας.
Περιέλαβε εξάλλου το πρόβλημα στο μενού της «Ομάδας των Επτά» περισσότερο
αναπτυγμένων βιομηχανικών χωρών που θα συνεδριάσει τον Μάιο στο Μπέρμιγχαμ.
Σύμφωνα με τους ειδικούς, το κυνήγι του «ιού της χιλιετίας» ενδέχεται να
στοιχίσει στη Γηραιά Ήπειρο περισσότερα από 46,5 τρισεκατομμύρια δραχμές.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16049N491</ED>
<ID>
ID:136761

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N49&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Προς τι ο θόρυβος;
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

ΣΑΛΟ προκάλεσαν οι δηλώσεις του κ. Πάγκαλου στη «Μιλιέτ» για τα
ελληνοτουρκικά. Τι είπε, όμως, ο υπουργός Εξωτερικών ώστε να προκαλέσει τις
οργισμένες αντιδράσεις των περισσοτέρων κομμάτων της αντιπολίτευσης, αλλά και
κάποιων υπουργών της κυβέρνησης; Κάλεσε ο κ. Πάγκαλος την Τουρκία να προσφύγει
­ εναντίον της Ελλάδας ­ στο Διεθνές Δικαστήριο της Χάγης για οποιοδήποτε θέμα
θεωρεί εκείνη ότι υπάρχει κάποια ασάφεια.

Όμως αυτό που δήλωσε ο κ. Πάγκαλος (και δεν είναι η πρώτη φορά που το λέει)
αποτελεί ­ έτσι κι αλλιώς ­ υποχρέωση της Ελλάδας από τον Δεκέμβριο του 1993.
Από τη χρονική, δηλαδή, στιγμή κατά την οποία η Ελλάδα έχει αποδεχθεί (όπως
και όλες οι σοβαρές δυτικές χώρες) τη γενική δικαιοδοσία του Διεθνούς
Δικαστηρίου. Με άλλα λόγια, από τον Δεκέμβριο του 1993 η Ελλάδα δεν έχει άλλη
επιλογή παρά να δεχθεί την παραπομπή οποιασδήποτε αμφισβήτησης γίνει εναντίον
της και για οποιοδήποτε θέμα (πλην θεμάτων εθνικής ασφάλειας) στη Χάγη. Προς
τι, λοιπόν, όλος αυτός ο θόρυβος και οι επισημάνσεις ότι η μόνη διαφορά με την
Τουρκία είναι η οριοθέτηση της υφαλοκρηπίδας όταν επί της ουσίας όποιο θέμα
θέλει η Τουρκία να το παραπέμψει στη Χάγη μπορεί να το κάνει ­ εφόσον και
εκείνη αποδεχθεί τη δικαιοδοσία της Χάγης.

Ερωτηματικά, λοιπόν, δημιουργεί το γεγονός ότι οι αντιδράσεις είναι τόσο
έντονες αυτήν τη στιγμή μετά τις δηλώσεις Πάγκαλου. Απλώς θυμίζουμε ότι η
διπλωματική προετοιμασία για την αποδοχή της γενικής δικαιοδοσίας της Χάγης
έγινε επί κυβέρνησης Μητσοτάκη, ενώ η υπογραφή της αποδοχής της, με την
επιφύλαξη για το ζήτημα της ασφάλειας, μπήκε από την κυβέρνηση Α. Παπανδρέου,
την τελευταία στιγμή πριν από την ένταξη της Ελλάδας στη Δυτικοευρωπαϊκή Ένωση...

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16049N492</ED>
<ID>
ID:136853

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N49&aa=2</URL></REF>


Article

<CATEGORY>vin07</CATEGORY>

 <H5>ΨΕΜΑΤΑ, ΛΕΕΙ ΟΡΓΙΣΜΕΝΑ Ο ΚΛΙΝΤΟΝ ΑΛΛΑ ΤΟ 60% ΤΩΝ ΑΜΕΡΙΚΑΝΩΝ ΠΙΣΤΕΥΕΙ ΟΤΙ ΕΙΧΕ
ΣΧΕΣΕΙΣ ΜΕ ΤΗ ΜΟΝΙΚΑ
</H5><H5>Και συ, τέκνον Τζωρτζ;
</H5><H2>Τα γκάλοπ εναντίον του
</H2>
Κουνώντας το δάκτυλο προς τη μεριά των τηλεοπτικών συνεργείων, ο πρόεδρος Μπιλ
Κλίντον, με θυμωμένο ύφος, διέψευσε για μια ακόμη φορά κατηγορηματικά ότι είχε
σεξουαλική σχέση με τη νεαρή εκπαιδευόμενη στον Λευκό Οίκο, Μόνικα Λιουίνσκι.

«ΘΕΛΩ να πω ένα πράγμα στον αμερικανικό λαό και θέλω να με ακούσετε. Θα το πω
για άλλη μία φορά. Δεν είχα σεξουαλικές σχέσεις με αυτήν τη γυναίκα, τη μις
Λιουίνσκι. Από κανέναν δεν ζήτησα να πει ψέματα. Ούτε μία φορά. Ποτέ. Οι
κατηγορίες είναι ψευδείς και εγώ έχω ανάγκη να πάω πίσω στην εργασία μου για
χάρη του αμερικανικού λαού».

Τη σύντομη αυτή δήλωση έκανε ο πρόεδρος των ΗΠΑ, παρουσία της συζύγου του
Χίλαρι, στο τέλος της τελετής που έγινε στον Λευκό Οίκο, στην οποία ο πρόεδρος
ανακοίνωσε πρωτοβουλία οικονομικής ενίσχυσης των γονέων για τα έξοδα φύλαξης
των παιδιών τους.

Η χθεσινή κατηγορηματική δήλωση Κλίντον, έρχεται μία μέρα πριν από το ετήσιο
τηλεοπτικό διάγγελμα του προέδρου για την «Κατάσταση της Ένωσης».

ΟΙ ΣΦΥΓΜΟΜΕΤΡΗΣΕΙΣ

Στην ομιλία του, που αναμένεται να σπάσει κάθε προηγούμενο τηλεοπτικό ρεκόρ, ο
πρόεδρος Κλίντον αναμένεται να ανακοινώσει τον ισοσκελισμό του προϋπολογισμού
καθώς και ένα φιλόδοξο σχέδιο για το άμεσο μέλλον των ΗΠΑ, σε μια στιγμή που
διακυβεύεται η δική του προεδρική καρέκλα.

Όπως έγραψε η «Ουάσιγκτον Ποστ», ο πρόεδρος Κλίντον ανέθεσε στον αναλυτή Μαρκ
Πεν, που διατηρεί στενούς δεσμούς με το Δημοκρατικό Κόμμα, να πραγματοποιήσει
δημοσκόπηση για να μελετήσουν τις αντιδράσεις της αμερικανικής κοινής γνώμης
για το σκάνδαλο Λιουίνσκι.

Η δημοσκόπηση αυτή κρίθηκε αναγκαία μετά τις τελευταίες σφυγμομετρήσεις, που
δείχνουν ότι όλο και περισσότεροι Αμερικανοί πιστεύουν πως ο πρόεδρος Κλίντον
είχε ερωτική σχέση με την πρώην υπάλληλο του Λευκού Οίκου, Μόνικα Λιουίνσκι.

Το 60% των ερωτηθέντων σε δημοσκόπηση που οργάνωσε το CNN και η εφημερίδα «USA
Today» εξέφρασαν την άποψη ότι ο Κλίντον είχε σχέσεις με τη Μόνικα και 55%
θεωρεί πως η κατηγορία ότι ο Αμερικανός πρόεδρος ανάγκασε την Λιουίνσκι να
ψευδομαρτυρήσει είναι βάσιμη.

Ο Κλίντον ενισχύεται, πάντως, από την άποψη που διατύπωσε το 71% των
ερωτηθέντων ότι θα ήταν καλύτερα για τη χώρα να μην παραιτηθεί.

Άλλες σφυγμομετρήσεις που οργάνωσαν το Σαββατοκύριακο τα τηλεοπτικά δίκτυα ABC
και NBC έδειξαν ότι μετά το σκάνδαλο η δημοτικότητα του Αμερικανού προέδρου
έχει μειωθεί αισθητά.

Σύμφωνα με τη δημοσκόπηση του ABC, η δημοτικότητα Κλίντον μειώθηκε από 59% στο
51%. Η δημοσκόπηση του NBC και της «Wall Street Journal» δείχνει ότι η
δημοτικότητα του Αμερικανού προέδρου μειώθηκε την τελευταία εβδομάδα δεκαεπτά
ποσοστιαίες μονάδες, από το 57% στο 40%.

ΥΠΟΣΤΗΡΙΞΗ ΑΠΟ ΣΙΡΑΚ, ΜΠΛΕΡ

Ο πρόεδρος της Γαλλίας Ζακ Σιράκ και ο Βρετανός πρωθυπουργός Τόνι Μπλερ
εξέφρασαν την υποστήριξή τους προς τον Αμερικανό πρόεδρο.

«Η εξουσία του Αμερικανού προέδρου είναι αδιαμφισβήτητη», δήλωσε ο Γάλλος
πρόεδρος στο Νέο Δελχί όπου βρίσκεται.

Ο Μπλερ θα πραγματοποιήσει το ταξίδι του στην Ουάσιγκτον την επόμενη εβδομάδα
όπως έχει προγραμματίσει, παρά την κρίση που έχει ξεσπάσει στον Λευκό Οίκο.

Μία ημέρα ύστερα από ανάλογο δημοσίευμα του συριακού Τύπου, ο πρωθυπουργός του
Λιβάνου Ραφίκ-αλ-Χαρίρι κατηγόρησε το εβραϊκό λόμπι στις ΗΠΑ πως βρίσκεται
πίσω από την κρίση που προκάλεσε το νέο σεξουαλικό σκάνδαλο εις βάρος του Κλίντον.

Ο Ισραηλινός πρωθυπουργός Μπενιαμίν Νετανιάχου δήλωσε ότι η ειρηνευτική
διαδικασία στη Μέση Ανατολή συνεχίζεται παρά τα σεξουαλικά σκάνδαλα που
συγκλονίζουν τον Λευκό Οίκο.

Αρνητική είναι η αντίδραση του Ιράν. «Ένας πρόεδρος δεν πρέπει να καταλήγει να
καταθέτει για τις σεξουαλικές του δραστηριότητες... ούτε να σπαταλά το χρόνο
του στις εξωσυζυγικές υποθέσεις», γράφει η εφημερίδα «Ιράν Νιούζ». 
Στο δημοσίευμα προτείνεται να φορέσουν στον πρόεδρο των ΗΠΑ «ζώνη αγνότητας
και να δώσουν το κλειδί στη σύζυγό του».

Κατηγορηματική άρνηση. Με θυμωμένο ύφος ο πρόεδρος Κλίντον αρνήθηκε για
μια ακόμη φορά ότι είχε σεξουαλικές σχέσεις με την Μόνικα Λιουίνσκι, υπό το
βλέμμα της συζύγου του Χίλαρι (φωτό Ρώυτερ)

ΚΕΡΒΕΡΟΣ ηθικής αναδεικνύεται ο Τζωρτζ Στεφανόπουλος, με νέες περιφρονητικές
δηλώσεις του για τον άνθρωπο που ο ίδιος είχε βοηθήσει, το 1992, να γίνει
πρόεδρος των ΗΠΑ.

«Αν αληθεύουν οι κατηγορίες κατά του Κλίντον για τις σχέσεις του με τη Μόνικα
Λιουίνσκι ­ δήλωσε στο «Νιουσγουίκ» ­ τότε αυτός ο άνθρωπος έχει προδώσει τις
προσδοκίες τις οποίες είχαν στηρίξει στο πρόσωπό του τόσοι και τόσοι
άνθρωποι... Αν όλα αυτά αληθεύουν, αισθάνομαι απαίσια που έχασα τόσα χρόνια
της ζωής μου βοηθώντας τον...».

Σε άλλες δηλώσεις του, στην τηλεόραση, ο άλλοτε διευθυντής της προεκλογικής
εκστρατείας του Κλίντον και μετέπειτα προϊστάμενος των συμβούλων του, είπε ότι
«δεν είναι τόσο απλό να χαρίζεις φορέματα σε μια υπάλληλο... πρέπει να υπάρχει λόγος...».

Πολλοί φίλοι του Κλίντον αλλά και του Στεφανόπουλου έχουν εκπλαγεί με τη
βιασύνη του να καταδικάσει τον άνθρωπο που τόσο πιστά υπηρέτησε. 
Μια εξήγηση έδωσε χθες ο διάδοχός του στον Λευκό Οίκο, ο σημερινός
προϊστάμενος των συμβούλων του Κλίντον, Ραμ Εμάνουελ:

«Ο Τζωρτζ είναι πάντα πιστός σε όποιον υπηρετεί ­ είπε. Τώρα, μην το ξεχνάτε,
δεν δουλεύει πια στον Λευκό Οίκο. Είναι υπάλληλος του "Νιουσγουίκ" και των
καναλιών του ABC». Ο πρόεδρος έχει τώρα έναν καινούργιο συνεργάτη: Τον μέχρι
τώρα τηλεοπτικό παραγωγό Χάρι Τόμασον, ο οποίος δίνει μεγάλη μάχη για να
διορθώσει το «ίματζ» του Κλίντον.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16049N501</ED>
<ID>
ID:136762

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N50&aa=1</URL></REF>


Article

<CATEGORY>vin07</CATEGORY>

 <H5>ΤΗΝ ΑΡΣΗ ΤΟΥ ΖΗΤΗΣΕ ΑΠΟ ΤΙΣ ΗΠΑ Ο ΠΑΠΑΣ, ΑΝΑΧΩΡΩΝΤΑΣ ΑΠΟ ΤΗΝ ΚΟΥΒΑ
</H5><H5>Η Αβάνα μελετά απελευθέρωση των πολιτικών κρατουμένων
</H5><H2>Άδικο το εμπάργκο
</H2>
Το αντίο. Ένα φωτογραφικό άλμπουμ με στιγμιότυπα από την πενθήμερη παπική
επίσκεψη στην Κούβα, δείχνει ο Φιντέλ Κάστρο στον Ποντίφικα, στο αεροδρόμιο
της Αβάνας (φωτό του Ρώυτερ)

Ζητώντας τον σεβασμό των ανθρωπίνων δικαιωμάτων, αλλά και απευθύνοντας έκκληση
για την άρση τού ­ άδικου και ηθικά απαράδεκτου, όπως το χαρακτήρισε ­
αμερικανικού εμπάργκο, ο Πάπας Ιωάννης-Παύλος Β' ολοκλήρωσε την ιστορική
επίσκεψή του στην Κούβα.

«ΑΥΤΗ η επιβεβλημένη απομόνωση πλήττει αδιακρίτως όλους τους κατοίκους της
Κούβας», τόνισε ο Ποντίφικας στην αποχαιρετιστήρια τελετή στο αεροδρόμιο της
Αβάνας και υπογράμμισε: 
«Οι απαγορεύσεις που επιβάλλει το εμπάργκο επιδεινώνουν τις δυσκολίες που
αντιμετωπίζουν οι πιο αδύναμοι σε βασικές ανάγκες τους, όπως η διατροφή, η
υγεία, η εκπαίδευση».

«ΚΑΛΟ ΠΑΡΑΔΕΙΓΜΑ»

Καλό παράδειγμα προς τον υπόλοιπο κόσμο χαρακτήρισε την επίσκεψη του Πάπα στην
Κούβα ο Φιντέλ Κάστρο, αποχαιρετώντας τον Ποντίφικα: 
«Νομίζω ότι δώσαμε ένα καλό παράδειγμα στον κόσμο, εσείς με την επίσκεψή σας
σ' εμάς, που κάποιοι μας αποκαλούν τελευταίο προπύργιο του κομμουνισμού, και
εμείς με την υποδοχή του θρησκευτικού ηγέτη, που ορισμένοι λένε ότι είναι
υπεύθυνος για την κατάρρευση του σοσιαλισμού στην Ευρώπη», επεσήμανε ο
Κουβανός ηγέτης. 
Και καταδίκασε για μια ακόμα φορά το αμερικανικό εμπάργκο, λέγοντας πως η
Κούβα είναι σαν ένας νέος Δαβίδ, που μάχεται για την επιβίωσή της ενάντια στον
γειτονικό Γολιάθ.

ΟΠΩΣ ανακοινώθηκε από το Βατικανό, η κουβανική κυβέρνηση μελετά την έκκληση
του Πάπα για απελευθέρωση όλων των πολιτικών κρατουμένων.

«Αναφερόμενες στο ενδιαφέρον που έδειξε η Αγία Έδρα για ορισμένους
κρατουμένους, οι κουβανικές αρχές διαβεβαίωσαν χθες το Βατικανό ότι μελετούν
το θέμα με προσοχή και ότι πολύ γρήγορα θα απαντήσουν», δήλωσε ο εκπρόσωπος
του Βατικανού, Χοακίν Ναβάρο Βαλς. Ο Πάπας είχε ζητήσει από τον Φιντέλ Κάστρο
να δοθεί χάρη σε άγνωστο αριθμό κρατουμένων, πολλοί από τους οποίους
κρατούνται για πολιτικούς λόγους.

Η πρώτη επίσημη απάντηση της Κούβας ήταν από τον πρόεδρο της Εθνοσυνέλευσης,
Ρικάρντο Αλαρσόν, ο οποίος είπε στο CNN την Κυριακή: «Πήραμε το μήνυμα... θα
το μελετήσουμε με την πρέπουσα σοβαρότητα». Ο ίδιος πρόσθεσε όμως ότι στην
Κούβα δεν υπάρχουν «κρατούμενοι συνείδησης».

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16049N511</ED>
<ID>
ID:136763

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N51&aa=1</URL></REF>


Article

<CATEGORY>vin07</CATEGORY>

 <H2>Η τουρκική μαφία επιχείρησε να δολοφονήσει τον Σεβαρντνάντζε
</H2>
ΣΤΕΝΕΣ είναι οι διασυνδέσεις μεταξύ κράτους και παρακράτους στην Τουρκία, όπου
μυστικές υπηρεσίες και μαφία συνεργάζονται στενά σε επιχειρήσεις δολοφονιών
Κούρδων ηγετών και αρχηγών ξένων κρατών και σε ξέπλυμα των κερδών στα καζίνο. 
Αυτό είναι το δωδεκασέλιδο πόρισμα σχετικά με το «μεγαλύτερο σκάνδαλο των
τελευταίων χρόνων», που ξέσπασε στην Τουρκία μετά το αυτοκινητιστικό δυστύχημα
του Σουσουρλούκ, το 1996, όπως αποκαλύπτουν οι «Νιου Γιορκ Τάιμς» σε
ανταπόκρισή τους από την Κωνσταντινούπολη.

Στόχος του ευρύτατου αυτού δικτύου δολοφόνων, που δεν δρουν μόνο στην Τουρκία,
αλλά και στο εξωτερικό, ήταν ο πρόεδρος της Γεωργίας Εντουάρντ Σεβαρντνάντζε
και ο ηγέτης των Κούρδων Αμπντουλάχ Οτσαλάν.

Μέλη της τουρκικής μαφίας, με διασυνδέσεις με τις μυστικές υπηρεσίες,
αποπειράθηκαν να δολοφονήσουν, το 1995, τον πρόεδρο της Γεωργίας Εντουάρντ
Σεβαρντνάντζε, μετά τη διάλυση των καζίνο στη Γεωργία, όπως αποκάλυψε στην
εφημερίδα «Ζαμάν» ο υπουργός Προεδρίας της Τουρκίας, Εγιούπ Ασίκ, αρμόδιος για
οικονομικά θέματα.

Η συμμορία αποτελείτο από νονούς της μαφίας και πρώην στελέχη των μυστικών
υπηρεσιών και είχε αποπειραθεί να δολοφονήσει τον Εντουάρντ Σεβαρντνάντζε,
μετά την απόφαση των γεωργιανών αρχών να διαλύσουν τα πρακτορεία παράνομων
στοιχημάτων, όπως διευκρίνισε ο Τούρκος υπουργός.

Σύμφωνα με τον Εγιούπ Ασίκ η κρίση στις σχέσεις Τουρκίας - Γεωργίας απετράπη
την τελευταία στιγμή, όταν το τουρκικό υπουργείο Εξωτερικών ζήτησε συγγνώμη
από την κυβέρνηση της Τιφλίδας.

ΚΑΙ ΤΟΝ ΟΤΣΑΛΑΝ

Η απόπειρα δολοφονίας κατά του προέδρου της Γεωργίας αναφέρεται στο πόρισμα
της έκθεσης που υπέβαλε στον πρωθυπουργό Μεσούτ Γιλμάζ ο πρόεδρος του
Συμβουλίου Ελεγκτών, Κουτλού Σαβάς.

Επικαλούμενη δημοσίευμα της τουρκικής «Μιλιέτ», η εφημερίδα «Νιου Γιορκ Τάιμς»
καταγράφει τον πρωταγωνιστικό ρόλο της θανάσιμης αντιπάλου του Μεσούτ Γιλμάζ,
Τανσού Τσιλέρ, και της κυβέρνησής της στην απόπειρα δολοφονίας του αρχηγού των
Κούρδων Αμπντουλάχ Οτσαλάν και στο σχέδιο εξόντωσης του Κούρδου ηγέτη
Ντουρουσούν Καρατάς από τάγματα θανάτου, που είναι επίσης υπεύθυνα και για
τους φόνους των επιχειρηματιών Καντούρκ και Μπουλντάν. 
Μεταξύ των δολοφόνων που είχαν αναλάβει παρόμοιες αποστολές ήταν και ο
Αμπντουλάχ Τσατσλί, ο ακροδεξιός λαθρέμπορος ναρκωτικών, που σκοτώθηκε στο
δυστύχημα του Σουσουρλούκ μαζί με τον ανώτατο αστυνομικό Χουσεΐν Κοτσαντάγκ.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16049N512</ED>
<ID>
ID:136816

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N51&aa=2</URL></REF>


Article

<CATEGORY>vin07</CATEGORY>

 <H2>Και έλεγχος σε οδηγούς αν κάνουν χρήση ναρκωτικών
</H2>
ΟΙ ΑΥΣΤΡΑΛΟΙ οδηγοί στη Νέα Νότια Ουαλία σύντομα θα ελέγχονται εάν έχουν
χρησιμοποιήσει ναρκωτικά με μια νέα μέθοδο η οποία θα δίδει αμέσως
αποτελέσματα, αναφέρουν δημοσιεύματα του Τύπου.

Το drugwipe θεωρείται ακριβές κατά 95% στην ανίχνευση χασίς, κοκαΐνης,
ηρωίνης, μορφίνης, αμφεταμινών και έκστασης, ακόμα και εάν έχουν περάσει 24
ώρες από τη χρήση τους.

Ο ελεγκτής θα σκουπίζει με ένα είδος σφουγγαριού το μπράτσο, το μέτωπο ή το
χέρι του οδηγού και μέσα σε τρία λεπτά θα αλλάζει το χρώμα του σφουγγαριού
αυτού, γεγονός που θα αποκαλύπτει την ύπαρξη ναρκωτικών ουσιών στον οργανισμό
του οδηγού.

Το drugwipe θα χρησιμοποιείται όπως και το μηχάνημα του αλκοτέστ, που ήδη
χρησιμοποιούν οι τροχονόμοι για τον εντοπισμό των οδηγών που έχουν
υπερκαταναλώσει αλκοόλ.

Η χρήση του συγκεκριμένου μηχανήματος πρέπει να εγκριθεί από το Κοινοβούλιο,
ανακοινώθηκε από το γραφείου του γενικού εισαγγελέα της Νέας Νότιας Ουαλίας.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16049N513</ED>
<ID>
ID:136856

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N51&aa=3</URL></REF>


Article

<CATEGORY>vin07</CATEGORY>

 <H2>Ο Κάρατζιτς στη Ρωσία
</H2>
Ο ΠΡΩΗΝ ηγέτης των Σέρβων της Βοσνίας, Ράντοβαν Κάρατζιτς, βρίσκεται τις
τελευταίες οκτώ ημέρες στη Ρωσία, αναφέρει το γιουγκοσλαβικό περιοδικό
«Αργκουμέντ».Το περιοδικό γράφει ότι η επιχείρηση μετάβασης του Κάρατζιτς στη
Μόσχα έγινε με ειδικό αεροπλάνο της ρωσικής κυβέρνησης τη νύχτα της 17ης προς
18η Ιανουαρίου. Σύμφωνα με το ίδιο δημοσίευμα, ο Κάρατζιτς μεταφέρθηκε από τη
Μόσχα σε μυστική τοποθεσία.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16049N514</ED>
<ID>
ID:136888

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N51&aa=4</URL></REF>


Article

<CATEGORY>vin07</CATEGORY>

 <H2>Επιτυχή εγχείρηση στο ισχίο έκανε η 97χρονη Ελισάβετ
</H2>
ΣΕ ΕΠΙΤΥΧΗ χειρουργική επέμβαση στο αριστερό ισχίο υπεβλήθη η Ελισάβετ Ι', η
97χρονη Βρετανή βασιλομήτωρ, όπου της εμφυτεύτηκε τεχνητό προσθετικό τμήμα,
ανακοίνωσαν τα ανάκτορα του Μπάκιγχαμ.

«Πέρασε ήρεμη νύχτα», δήλωσαν ο γιατροί της. Η βασιλομήτωρ, που είχε υποβληθεί
σε αντικατάσταση δεξιού γοφού το 1995, έσπασε τον άλλο κατά το πέσιμό της, την
Κυριακή, στην αγροτική κατοικία της οικογένειας στο Σάντριγχαμ στα ανατολικά
της χώρας, ενώ παρακολουθούσε τα άλογά της.

Από τα πιο αγαπητά μέλη της βασιλικής οικογένειας, η μητέρα της βασίλισσας
Ελισάβετ, η «αγαπητή γιαγιά» του έθνους, όπως την αποκαλούν οι εφημερίδες,
έχει μονοπωλήσει με το ατύχημά της το ενδιαφέρον των ΜΜΕ στη χώρα.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16049N515</ED>
<ID>
ID:136905

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N51&aa=5</URL></REF>


Article

<CATEGORY>vin07</CATEGORY>

 <H5>Προβληματισμό...
</H5><H5>Το αδύνατο σημείο...
</H5><H5>Οι Κινέζοι...
</H5><H5>Εδώ και έξη...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... προκαλούν στη Γαλλία οι τελευταίες εκτιμήσεις σχετικά με το 35ωρο. Κατά
την υπουργό Εργασίας Μαρτίν Ωμπρύ, η μείωση ωρών θα δημιουργήσει μέχρι
1.000.000 θέσεις. Ένα ανεξάρτητο ίδρυμα, το Παρατηρητήριο Οικονομικών Ερευνών,
στο οποίο η Ωμπρύ ανέθεσε παράλληλη μελέτη, αποφάνθηκε ότι οι θέσεις θα είναι
700.000. Η Τράπεζα της Γαλλίας, σε δική της ανάλυση, κατέληξε επίσης στις
700.000. Αλλά ο Διοικητής της, Κλωντ Τρισέ, δήλωσε ότι «είναι πολλοί οι
αστάθμητοι παράγοντες». Στο μεταξύ, ανακοινώθηκαν και οι εκτιμήσεις του
υπουργείου Οικονομικών: Το 35ωρο, κατά τα κομπιούτερ του Ντομινίκ Στρως-Καν,
θα δημιουργήσει, στην καλύτερη περίπτωση, 550.000 θέσεις.

... αυτών των προβλέψεων είναι ότι τα στοιχεία που δόθηκαν στα κομπιούτερ
προέρχονταν όλα από την ίδια «αισιόδοξη» πηγή, την Ωμπρύ. Υπάρχουν όμως
μεταβλητές που οι υπολογιστές αδυνατούν να συλλάβουν. Λ.χ., το 35ωρο θ' αφήσει
τελικά άθικτους τους μισθούς ή θα τους ψαλιδίσει; Και πόσο; Και οι
επιχειρήσεις; Θα διατηρήσουν την παραγωγικότητά τους με τα μειωμένα ωράρια;
(Αν ναι, μήπως θα 'πρεπε ν' απολύσουν κιόλας προσωπικό, αντί να προσλάβουν;).
Το Παρατηρητήριο έκανε και δεύτερη ανάλυση, με αποκλειστικά δικά του στοιχεία.
Πόρισμα: Οι νέες θέσεις θα είναι όχι 1.000.000 ή 700.000, αλλά το πολύ
480.000. Εν μέσω όλων αυτών των αντιφατικών πορισμάτων (που έτσι κι αλλοιώς
απέχουν πολύ από τα 3.000.000 θέσεις τις οποίες είχε κάποτε υποσχεθεί ο
Ζοσπέν), το υπουργείο Οικονομικών ανακοίνωσε και αυτό δεύτερο σενάριο. Με
«ρεαλιστικές» παραμέτρους αλλά και με αισιοδοξία, αποφάνθηκε ο Στρως-Καν,
προβλέπεται η δημιουργία 210.000 έως 290.000 θέσεων. Τα κομπιούτερ είχαν
ανάψει. Αλλά όλο και κάποια παράμετρος έμενε απ' έξω. Οι λογαριασμοί
ξανάρχιζαν απ' την αρχή. Η τελευταία εκτίμηση του υπουργείου Οικονομικών ­
τρίτο σενάριο, με ακόμη πιο «ρεαλιστικές» παραμέτρους και χωρίς αισιοδοξία ­
δημοσιεύθηκε στη «Λιμπερασιόν» της 23/1: Με το 35ωρο, δεν θα δημιουργηθεί ούτε
μία νέα θέση, κατέληξε ο Στρως-Καν. Αντίθετα, θα χαθούν και 20.000.

... κάνουν επιτέλους, μετά από μισόν αιώνα στον γύψο, αυτό που για τους
Αλβανούς υπήρξε ανέκδοτο (και για τους Κουβανούς παραμένει): τουρισμό. Από την
επανάσταση του Μάο το 1949 μέχρι πριν από λίγα χρόνια, όποιος Κινέζος ταξίδευε
στο εξωτερικό χρειαζόταν έγκριση της αστυνομίας, στην οποία έπρεπε να ορκιστεί
ότι από τουρίστας δεν θα γινόταν φυγάς. Απαιτείτο επίσης, πάντοτε, να
παραμένει στην Κίνα ένας τουλάχιστον στενός συγγενής του, κάτι σαν ενέχυρο:
εγγύηση ότι ο ταξιδιώτης θα επέστρεφε στην ολβία γη. Τα πράγματα βελτιώθηκαν
κάπως από το 1991, όταν ο κινεζικός ΕΟΤ επέτρεψε τα ομαδικά ταξίδια
επιχειρηματιών και γραφειοκρατών. Πάντα όμως με συνοδό.

... μήνες, επετράπη επιτέλους να ταξιδεύουν και «πολύ μικρά γκρουπ», το
λιγότερο πάντως τριών ατόμων ­ κατά προτίμηση σε καθορισμένες γειτονικές
χώρες. Έτσι, ο εξωτερικός τουρισμός αυξάνεται ραγδαία. Αλλά οι έλεγχοι δεν
λείπουν, ιδίως όταν ο επίδοξος ταξιδιώτης νομίζει πως είναι πονηρός. Το
τουριστικό πρακτορείο Τζανγκ, γράφει το «Νιουσγουήκ», τηλεφώνησε σε μια
νοικοκυρά ρωτώντας τη αν γνώριζε ότι ο σύζυγός της είχε ζητήσει εισιτήρια για
«επαγγελματικό» ταξίδι μαζί με μια γραμματέα του. Αποτέλεσμα: Ακύρωση, και
οικογενειακό δράμα...

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16049N521</ED>
<ID>
ID:136764

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N52&aa=1</URL></REF>


Article

<CATEGORY>vin07</CATEGORY>

 <H5>ΑΛ ΓΚΟΡ
</H5><H2>ΠΡΟΣΩΠΑ
</H2><H2>Ένας πολιτικός χωρίς ταλέντο
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Αλ Γκορ. Ανατράφηκε για να γίνει κάτι για το οποίο δεν είχε ταλέντο

Απέχει «έναν οργασμό από την προεδρία» των ΗΠΑ, είπαν γι' αυτόν στην
τηλεόραση· και πολλοί πιστεύουν ότι αυτή είναι η καλύτερη ευκαιρία που θα έχει ποτέ.

ΚΙ ΟΜΩΣ, ο Άλμπερτ Γκορ Τζούνιορ, ο αντιπρόεδρος των Ηνωμένων Πολιτειών που θα
γίνει πόεδρος σε περίπτωση που ο Κλίντον υποχρεωθεί τελικά να παραιτηθεί, είχε
προετοιμαστεί σκληρά γι' αυτήν ακριβώς τη δουλειά. Γόνος μιας φιλόδοξης
πολιτικής οικογένειας του Τενεσί, από τεσσάρων ετών συνόδευε στις προεκλογικές
εκστρατείες τον πατέρα του ­ ο Άλμπερτ Γκορ Σίνιορ θήτευσε 14 χρόνια στη Βουλή
και 18 στη Γερουσία. Όταν ο Κλίντον τον επέλεξε, το 1992, ως υποψήφιο
αντιπρόεδρό του, ήταν ήδη γερουσιαστής και ο πατέρας του αναφώνησε: «Γι' αυτό
τον μεγαλώσαμε!»

Αυτή είναι και η εντύπωση που επικρατεί για τον Αλ Γκορ ­ ότι ανατράφηκε για
να γίνει κάτι για το οποίο δεν είχε ταλέντο και τα κατάφερε χάρη στη δουλειά
και το πείσμα του. Αποδείχθηκε ο πιο δραστήριος αντιπρόεδρος στην ιστορία των
ΗΠΑ ­ διαδραμάτισε σημαντικό ρόλο στη διαμόρφωση της περιβαλλοντικής πολιτικής
της κυβέρνησης, στις σχέσεις με τη Ρωσία και στην αναδιάρθρωση της
κυβερνητικής γραφειοκρατίας ­, ωστόσο οι πολιτικοί παρατηρητές επιμένουν ότι
δεν είναι ένας πολύ καλός πολιτικός και είναι φανερή η αντίθεση ανάμεσα στον
εντυπωσιακό Κλίντον και στην κομφορμιστική, καθώς πρέπει και ελαφρώς ανιαρή
δημόσια εικόνα του Γκορ. Νυμφευμένος εδώ και 30 χρόνια με την Τίπερ, θέλησε
πρόσφατα να δώσει διαστάσεις μεγάλου έρωτα στο ρομάντζο τους στο Χάρβαρντ,
λέγοντας πως απ' αυτό εμπνεύσθηκε ο συμφοιτητής τους Έρικ Σίγκαλ το «Λαβ
Στόρι» του (που έγινε ταινία με τον Ράιαν Ο'Νιλ και την Άλι Μακγκρό). Ο
συγγραφέας όμως τον απογοήτευσε, λέγοντας ότι βάσισε τον ήρωά του στον Γκορ
μόνον σε ό,τι αφορούσε την προσπάθειά του να ξεφύγει από την αφόρητη επιρροή
του πατέρα του...

Ο Γκορ έχει κρατήσει αξιοπρεπή στάση στο σκάνδαλο που πλήττει τον Κλίντον,
δηλώνοντας ότι θα μείνει στο πλευρό του φίλου του και κάνοντας ό,τι μπορεί για
να δώσει την εντύπωση ότι η κυβέρνηση συνεχίζει κανονικά το έργο της. Ωστόσο,
σχολιάζουν πολλοί παρατηρητές, η ανάληψη της προεδρίας έπειτα από παραίτηση
του Κλίντον, είναι ίσως η καλύτερη πιθανότητα που έχει για να φτάσει ποτέ στο
αξίωμα αυτό, καθώς στα σχεδόν τρία χρόνια που απομένουν για τη λήξη της
τρέχουσας προεδρικής θητείας θα έχει τη δυνατότητα να συσπειρώσει γύρω του
τους Δημοκρατικούς. Σε διαφορετική περίπτωση, η Αριστερά του κόμματος, που
υποστηρίζει τον Ρίτσαρντ Γκέπχαρντ, δεν θεωρείται πολύ πιθανό να δεχθεί ως
υποψήφιο για το 2000 έναν Γκορ ο οποίος είναι ένθερμος υποστηρικτής της
θανατικής ποινής και του Ισραήλ και το 1991 υποστήριξε εξίσου ένθερμα τον
Πόλεμο του Κόλπου.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16049N522</ED>
<ID>
ID:136817

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N52&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Το προσωπικό και το πολιτικό
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

«Στοματικό γραφείο». Ο Κλίντον μοιάζει με τον Κέννεντυ, αλλά θέλει να
αποφύγει να μοιάσει στον Νίξον (από την «Ιντιπέντεντ»)...

Το πρόβλημα τίθεται περίπου ως εξής: μπορεί ένας πρόεδρος που έχει έμμονη ιδέα
με τον στοματικό έρωτα να λύσει το Μεσανατολικό;

ΕΝΑ πραγματικό, αντικειμενικό, «λαϊκό» ­ χωρίς παρεξήγηση ­ δικαστήριο θα είχε
πολλούς λόγους να δικάσει τον Μπιλ Κλίντον. Θα μπορούσε να τον δικάσει επειδή
υποστηρίζει ένα τόσο βάρβαρο μέτρο όπως η θανατική ποινή. Επειδή δεν επέτρεψε
να ολοκληρωθεί, ή μάλλον ούτε καν να ξεκινήσει, η φιλόδοξη μεταρρύθμιση του
συστήματος Υγείας που είχε επεξεργαστεί η ίδια η σύζυγός του. Επειδή
συναλλασσόταν με κάθε λογής απατεώνες που υπόσχονταν να χρηματοδοτήσουν το
κόμμα του. Επειδή περιορίστηκε στη μέθοδο της καταστολής για να αντιμετωπίσει
τη μάστιγα των ναρκωτικών. Επειδή δεν ήρε το εμπάργκο κατά της Κούβας και
επέμεινε στη συνεχή ανανέωση του εμπάργκο κατά του Ιράκ, παρ' όλο που γνώριζε
ότι τέτοιου είδους οικονομικοί αποκλεισμοί πλήττουν τους λαούς και όχι τους δικτάτορες

Ένα αληθινό δικαστήριο θα μπορούσε ακόμη να δικάσει τον αμερικανό πρόεδρο με
την κατηγορία της υποκρισίας. Ένας άνδρας με τόσο ελευθέρια ήθη όσο αυτός θα
έπρεπε να ντρέπεται να κηρύσσει την αποχή των εφήβων από το σεξ. Θα έπρεπε να
αποφεύγει να προωθεί τη λογοκρισία ακόμη και των πιο αθώων ερωτικών σκηνών
στην τηλεόραση. Και ασφαλώς δεν θα έπρεπε ούτε να διανοηθεί να «τιμωρήσει» τις
ανύπαντρες μητέρες για την απρονοησία τους ή την απροσεξία τους, περικόπτοντας
δραστικά τις κρατικές επιδοτήσεις που τους επέτρεπαν να επιβιώνουν.

Το «δικαστήριο» του Κένεθ Σταρ, όμως, που έχει δαπανήσει τα τελευταία χρόνια
30 εκατομμύρια δολλάρια (!) για να πλήξει με οποιονδήποτε τρόπο τον Κλίντον,
δεν ενδιαφέρεται για κανένα απ' αυτά τα αδικήματα. Για την ακρίβεια, ο
πρόεδρος των Ηνωμένων Πολιτειών δικαιούται να κάνει όλα τα παραπάνω, κι ακόμη
περισσότερα. Μπορεί να λέει τα πιο επαίσχυντα ψέματα στους πολίτες,
κοιτάζοντάς τους στα μάτια και αφήνοντας μερικές φορές ένα δάκρυ να τρέξει από
τα μάτια του. Μπορεί να δίνει τη μια μέρα υποσχέσεις και την επομένη να τις
καταπατά. Μπορεί να αποσταθεροποιεί και να υπονομεύει άλλες χώρες επειδή δεν
του αρέσουν οι κυβερνήσεις τους. Μπορεί να οπλίζει έναν αιμοσταγή δικτάτορα
και στη συνέχεια να βομβαρδίζει τη χώρα του, σκοτώνοντας αθώες γυναίκες και παιδιά.

Προσοχή, όμως: όταν κάποια επιτροπή του Κονγκρέσου τον ρωτά τι ακριβώς έχει
κάνει με μια υπάλληλο του Λευκού Οίκου, δεν μπορεί να πει ψέματα. Ούτε μπορεί
να ζητήσει από αυτή την υπάλληλο να τηρήσει διακριτική στάση για την όποια
σχέση είχαν, όσο άνιση κι αν ήταν. Αυτό, ναι, είναι έγκλημα. Συνιστά
παρακώλυση δικαιοσύνης. Αποδεικνύει ότι ο πρόεδρος δεν είναι σε θέση να
ασχοληθεί ούτε με την αμερικανική οικονομία ούτε με τις μεγάλες διεθνείς
κρίσεις. Και τιμωρείται με καθαίρεση.

Οι φεμινίστριες νίκησαν: το προσωπικό είναι σήμερα πιο πολιτικό από ποτέ. Το
πολιτικό, όμως, είναι όλο και λιγότερο πολιτικό.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16049N523</ED>
<ID>
ID:136857

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N52&aa=3</URL></REF>


Article

<CATEGORY>vin08</CATEGORY>

 <H5>«ΤΣΙΜΠΗΣΑΝ» ΜΙΑ ΜΟΝΑΔΑ ΤΑ ΕΠΙΤΟΚΙΑ ΤΩΝ ΤΙΤΛΩΝ ΤΟΥ ΔΗΜΟΣΙΟΥ
</H5><H2>Ανοδική πορεία
</H2>
Τον ανήφορο πήραν χθες τα επιτόκια των κρατικών τίτλων στη δημοπρασία εντόκων
γραμματίων τρίμηνης και εξάμηνης διάρκειας που εξέδωσε το υπουργείο
Οικονομικών για να καλύψει τις ταμειακές ανάγκες του Δημοσίου για τον
Ιανουάριο.ΤΑ ΕΠΙΤΟΚΙΑ «τσίμπησαν» προς τα πάνω μία μονάδα καθώς οι τράπεζες
προσέφεραν για τα έντοκα γραμμάτια τρίμηνης διάρκειας επιτόκιο 13,9% από 12,9%
που είχαν διαμορφωθεί στην προηγούμενη δημοπρασία. 
Για τα εξάμηνα έντοκα γραμμάτια το μέσο επιτόκιο διαμορφώθηκε στο 13,8% από
12,7%. Τελικά το υπουργείο Οικονομικών διέθεσε και από τις δύο κατηγορίες
κρατικών τίτλων 130 δισ. δρχ. με τα οποία, όπως αναφέρεται σε ανακοίνωση που
εξέδωσε, καλύφθηκαν οι δανειακές ανάγκες για τον Ιανουάριο. Τα έντοκα
γραμμάτια της δημοπρασίας αναμένεται να διατεθούν στο κοινό από τις τράπεζες
αύριο 28-1-1998.

Πιέσεις και φόροι

Και από τη χθεσινή δημοπρασία προκύπτει ουσιαστικά ότι η επαναφορά των
επιτοκίων σε πτωτική τροχιά δεν θα είναι μία εύκολη υπόθεση. 
Οι πιέσεις που συνεχίζουν να υπάρχουν στα επιτόκια και που εκφράσθηκαν στη
χθεσινή δημοπρασία δείχνουν ότι η οικονομία διέρχεται μία κρίσιμη καμπή που,
εκτός των άλλων, συνδέεται και με τη διαδικασία επιλογής των χωρών-μελών που
θα συμμετάσχουν από την αρχή στην ΟΝΕ, η οποία αναμένεται να ξεκαθαρίσει τον Μάρτιο.

Πάντως, η χθεσινή αύξηση των επιτοκίων οφείλεται και στην αύξηση του φόρου επί
των τόκων τους που διαμορφώθηκε στο 10% από 7,5% που ήταν προηγουμένως.

Ανώτεροι παράγοντες της Τραπέζης της Ελλάδος επιβεβαιώνουν ότι μέχρι και τον
Απρίλιο τα επιτόκια των κρατικών τίτλων δεν πρόκειται να μειωθούν ενώ ανάλογη
αναμένεται να είναι η κατάσταση και με τα επιτόκια των τραπεζών.

ΔΙΑΤΡΑΠΕΖΙΚΑ 18%

Το επόμενο «τεστ» στα επιτόκια θα γίνει την ερχόμενη Τρίτη 3-2-1998 στη
δημοπρασία εντόκων γραμματίων ετήσιας διάρκειας που θα κάνει το υπουργείο
Οικονομικών για να καλύψει τις μεγάλες λήξεις εντόκων τις ημέρες αυτές. Την
ίδια ημέρα αναμένεται να γίνει δημοπρασία για διετή ομόλογα με σταθερό επιτόκιο.

Πάντως, χθες και λόγω της δημοπρασίας των εντόκων γραμμάτιων και της ανάγκης
των τραπεζών για ρευστό, τσίμπησαν και τα επιτόκια στη διατραπεζική αγορά κατά
μία μονάδα και διαμορφώθηκαν γύρω στο 18%.

Να σημειωθεί ότι τα τρίμηνα και εξάμηνα έντοκα γραμμάτια, που δημοπρατήθηκαν
χθες και θα διατεθούν αύριο στο κοινό, θα είναι οι πρώτες σειρές κρατικών
τίτλων που ο φόρος επί των τόκων τους θα είναι 10%. Στο ίδιο ποσοστό θα
κυμαίνεται ο φόρος από τώρα και στο εξής.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N53</CAT>
<ED>
Κωδικός άρθρου: A16049N531</ED>
<ID>
ID:136778

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N53&aa=1</URL></REF>


Article

<CATEGORY>vin08</CATEGORY>

 <H2>Ανοίγει η Σοφοκλέους για τα Καταστήματα Αφορολογήτων Ειδών
</H2>
ΣΤΗΝ ΤΕΛΙΚΗ ευθεία για το Χρηματιστήριο μπαίνουν τα Καταστήματα Αφορολογήτων
Ειδών (ΚΑΕ) με τη διάθεση στο ευρύ κοινό του 25% των μετοχών της εταιρείας. Η
δημόσια εγγραφή θα γίνει στο δεύτερο δεκαπενθήμερο Φεβρουαρίου (αρχίζοντας
πιθανότατα στις 17 του μηνός).

Θα διατεθούν 7.625.000 μετοχές, από τις οποίες οι 100.000 προορίζονται για το
προσωπικό των ΚΑΕ. Η τιμή διάθεσης δεν έχει ακόμα οριστικοποιηθεί, αλλά
θεωρείται μάλλον βέβαιο ότι θα είναι 3.200 δρχ. Οι νέοι μέτοχοι θα έχουν
δικαίωμα συμμετοχής στα κέρδη του 1998, που εκτιμάται ότι θα φθάσουν τα 21
δισ. δρχ. από τα 18 δισ. που ήταν το 1997. Από τα κέρδη του 1998, όπως
διαβεβαίωσε χθες ο διευθύνων σύμβουλος των ΚΑΕ κ. Κώστας Τζινιέρης, θα
διανεμηθεί το 85% στους μετόχους, οι οποίοι θα πάρουν ένα προμέρισμα ίσο με το
50% του τελικού ποσού τον Ιούνιο και το υπόλοιπο το 1999. Ο κ. Τζινιέρης
ανέφερε υπολογισμούς, σύμφωνα με τους οποίους η μερισματική απόδοση θα φθάνει
το 10%, ποσοστό που το χαρακτήρισε ικανοποιητικό. Όπως είναι γνωστό, τα ΚΑΕ με
κριτήριο τα κέρδη, είναι η πρώτη επιχείρηση στην Ελλάδα. Η διοίκησή τους δεν
θεωρεί ότι η κατάργηση του θεσμού των αφορολογήτων ειδών το 1999 στον
κοινοτικό χώρο θα έχει αρνητικές επιπτώσεις στον τζίρο και τα κέρδη της
επιχείρησης, δεδομένου ότι οι τιμές των ΚΑΕ είναι πολύ χαμηλές και συμφέρουν
με ή χωρίς το φόρο και ότι αφορολόγητα θα προσφέρονται και στο μέλλον για
ταξιδιώτες από τρίτες μη κοινοτικές χώρες. Παρ' όλα αυτά, η επιχείρηση που
πήρε από το κράτος έναντι 20 δισ. δρχ. το αποκλειστικό δικαίωμα να διατηρήσει
το μονοπώλιό της ώς το έτος 2047, διευρύνει με ταχείς ρυθμούς το δίκτυο των
καταστημάτων της σε αεροδρόμια και λιμάνια της Ελλάδας, ενώ βρίσκεται σε
προχωρημένο στάδιο επαφών για την επέκτασή της και σε άλλες χώρες, κυρίως των Βαλκανίων.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N53</CAT>
<ED>
Κωδικός άρθρου: A16049N532</ED>
<ID>
ID:136824

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N53&aa=2</URL></REF>


Article

<CATEGORY>vin08</CATEGORY>

 <H2>Και εταιρείες παροχής αερίου
</H2>
ΜΕ ΠΡΟΕΔΡΙΚΟ διάταγμα που επεξεργάσθηκε το υπουργείο Ανάπτυξης και ήδη
αποστέλλεται για υπογραφή στον Πρόεδρο της Δημοκρατίας, καθορίζονται οι όροι
διενέργειας και οι προϋποθέσεις συμμετοχής σε διαγωνισμό ιδιωτών επενδυτών σε
εταιρείες παροχής αερίου.

Οι εταιρείες αυτές, που θα έχουν τη μορφή Α.Ε., θα συσταθούν στις περιοχές
Αττικής, Θεσσαλίας και Θεσσαλονίκης.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N53</CAT>
<ED>
Κωδικός άρθρου: A16049N533</ED>
<ID>
ID:136863

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N53&aa=3</URL></REF>


Article

<CATEGORY>vin08</CATEGORY>

 <H2>Και συνένωση και αύξηση
</H2>
ΑΥΞΗΣΗ κατά 19,1% παρουσίασε το 1997, συγκριτικά με το 1996, η παραγωγή
ασφαλίστρων του κλάδου ζωής και γενικών ασφαλειών των εταιρειών Alianz και
Helvetia. Σε σχετική ανακοίνωση επισημαίνεται ως στρατηγικής σημασίας η
συνένωση των δύο εταιρειών στην ελληνική αγορά με αποτέλεσμα να αξιοποιείται
το δίκτυο 350 υποκαταστημάτων, γραφείων πώλησης και πρακτορείων.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N53</CAT>
<ED>
Κωδικός άρθρου: A16049N534</ED>
<ID>
ID:136892

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N53&aa=4</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Οι λέξεις και το νόημά τους
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

ΠΩΣ η οικονομική πολιτική, όταν μπαίνει στο πεδίο της εσωκομματικής διαμάχης,
μπορεί να εξελιχθεί σε κωμωδία παρεξηγήσεων; Πολύ εύκολα, όπως αποδεικνύεται ­
αρκεί να έχετε τη διάθεση να παρακολουθήσετε το γαϊτανάκι των τελευταίων
δηλώσεων από τα χείλη ορισμένων κορυφαίων στελεχών του ΠΑΣΟΚ.

Οι πάντες θεώρησαν ­ εύλογα ­ ότι τα όσα είπε στη Θεσσαλονίκη ο κ. Α.
Τσοχατζόπουλος για την ανάγκη σύγκλισης μεν, με κοινωνικό πρόσωπο δε,
συνιστούν διαφοροποίησή του από την κυρίαρχη γραμμή στη χάραξη της οικονομικής
πολιτικής της κυβέρνησης. Το «εύλογα», όμως, αφορά μόνο τη διάθεση του
υπουργού Άμυνας ­ κι όχι την ουσία των όσων είπε.

Στην πραγματικότητα, τα όσα υποστήριξε ο υπουργός Άμυνας θα μπορούσαν ­ με
κάποιες άλλες διατυπώσεις ­ να είναι απόσπασμα αρκετών παλαιότερων ή και
πρόσφατων ομιλιών του κ. Κ. Σημίτη, όπως και άλλων επώνυμων «εκσυγχρονιστών».

Πώς τώρα συμβαίνει μια γενικόλογη άποψη να ερμηνεύεται διαφορετικά όταν
εκφέρεται από τον έναν και να μη λαμβάνεται υπ' όψη όταν επαναλαμβάνεται κατά
κόρον από έναν άλλον, παραμένει απορίας άξιον.

Το χειρότερο είναι δε, ότι από την παρεξήγηση βγαίνει και «μήνυμα» ­ ότι η
κυβέρνηση ενδέχεται και να αλλάξει οικονομική πολιτική ­ μόνον που περί της
ίδιας της πολιτικής, ουδέν έχουμε ακούσει ως τώρα.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N53</CAT>
<ED>
Κωδικός άρθρου: A16049N535</ED>
<ID>
ID:136916

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N53&aa=5</URL></REF>


Article

<CATEGORY>vin08</CATEGORY>

 <H2>Τα φορολογικά βάρη εξουθενώνουν τους μικρομεσαίους
</H2>
ΘΕΣΣΑΛΟΝΙΚΗ. 
Γραφείο Βόρ. Ελλάδας

Ο ΠΡΟΫΠΟΛΟΓΙΣΜΟΣ του 1998 και ιδιαίτερα το υπό ψήφιση φορολογικό νομοσχέδιο θα
αποτελέσουν τις βασικές αιτίες κλεισίματος χιλιάδων μικρομεσαίων επιχειρήσεων
σε ολόκληρη την Ελλάδα, όπως καταγγέλλουν οι εκπρόσωποι των επαγγελματιών, των
εμπόρων και των βιοτεχνών της Θεσσαλονίκης. Με τις νέες φορολογικές ρυθμίσεις,
σύμφωνα με τους εκπροσώπους των παραγωγικών τάξεων της συμπρωτεύουσας, η
φορολογική επιβάρυνση στις μικρομεσαίες επιχειρήσεις θα κυμανθεί πάνω από το
25%, ποσοστό που δεν έχει καμία σχέση με την οικονομική τους κατάσταση, αφού ο
τζίρος τους συνεχώς πέφτει, ενώ το ύψος των ακάλυπτων επιταγών στα τέλη του
1997 έφθασε στα 350 δισ. δρχ. 
241 ΠΡΟΣ 100

Οι μικρομεσαίες επιχειρήσεις βρέθηκαν τα τελευταία χρόνια στο κέντρο της
αύξησης των φορολογικών βαρών με την εφαρμογή του συντελεστή φορολόγησης των
προσωπικών εταιρειών 35% και των αντικειμενικών κριτηρίων, σύμφωνα με τον
πρόεδρο της Ομοσπονδίας Βιοτεχνικών Σωματείων Θεσσαλονίκης Στ. Ζαχαρέλη, ο
οποίος επισήμανε ότι στα τρία τελευταία χρόνια εφαρμογής τους για κάθε 100
ομόρρυθμες και ετερόρρυθμες εταιρείες που ανοίγουν έκλειναν οι 241.

ΤΑ ΠΑΝΩΤΟΚΙΑ

Σε ό,τι αφορά τα πανωτόκια, οι εκπρόσωποι των παραγωγικών τάξεων επισήμαναν
ότι 16 συνάδελφοί τους οδηγήθηκαν στην αυτοκτονία με αφορμή τα χρέη που είχαν
λόγω των πανωτοκίων. 
Επισήμαναν ότι ήδη άρχισε η υποβολή μηνύσεων από όσους έχουν θιγεί και δεν
δικαιώνονται, ενώ ζήτησαν την αναδρομική ισχύ της απόφασης για τα πανωτόκια,
τονίζοντας ότι είναι λογικό και δίκαιο να πληρώνουν οι τράπεζες εφόσον
αποδεικνύεται η ευθύνη τους.

Η κατάργηση των αντικειμενικών κριτηρίων και του 35%, η ανάδειξη των βιβλίων
του ΚΒΣ σε κύριο κριτήριο εισοδήματος των μικρομεσαίων επιχειρήσεων, η
αναγνώριση των εξόδων στα Β' κατηγορίας βιβλία, η δίωξη της φοροδιαφυγής όπου
και αν γίνεται και η κατάργηση του βιβλίου απογραφής για επιχειρήσεις με τζίρο
κάτω των 80 εκ. δρχ., αποτελούν τις προτάσεις επαγγελματιών, εμπόρων και
βιοτεχνών για την αντιμετώπιση της κρίσης που μαστίζει τις μικρομεσαίες επιχειρήσεις.

Παράπονα μικρομεσαίων

Όσα κατά καιρούς εξαγγέλλονται υπέρ των μικρομεσαίων επιχειρήσεων απέχουν πολύ
από αυτά τελικά που πραγματοποιούνται. Αυτό τονίσθηκε μεταξύ άλλων κατά τη
διάσκεψη του προεδρείου και του πολιτικού συμβουλίου της EMSU-Ευρώπης, που
πραγματοποιήθηκε υπό την προεδρία του κ. Βασ. Τσιούνη.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N53</CAT>
<ED>
Κωδικός άρθρου: A16049N536</ED>
<ID>
ID:136919

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N53&aa=6</URL></REF>


Article

<CATEGORY>vin08</CATEGORY>

 <H5>ΕΞΑΠΛΩΝΟΝΤΑΙ ΚΙ ΑΛΛΟ ΟΙ ΑΛΥΣΙΔΕΣ ΓΡΗΓΟΡΗΣ ΕΣΤΙΑΣΗΣ ΚΑΙ ΣΤΡΙΜΩΧΝΟΥΝ ΤΟΥΣ ΜΙΚΡΟΥΣ
</H5><H5>Η αλλαγή του τρόπου ζωής τα ...τρέφει!
</H5><H2>Φαστ φουντ: Μάχη για τον τζίρο των 90+40 δισ.
</H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

«Αγώνα ταχύτητος», με την ίδρυση και περισσοτέρων εστιατορίων, δίνουν οι
αλυσίδες γρήγορης εξυπηρέτησης που ανταγωνίζονται για μεγαλύτερο κομμάτι από
τον ετήσιο τζίρο των 90 δισ. δρχ. 
Όμως οι οργανωμένες αλυσίδες γρήγορης εστίασης, ελληνικές και ξένες,
διεκδικούν και μερίδιο από τον τζίρο των μεμονωμένων εστιατορίων
(σουβλατζίδικα, πιτσαρίες, τυροπιτάδικα κ.λπ.), που υπολογίζεται από τις
επιχειρήσεις του κλάδου ότι φθάνει τα 40 δισ. δρχ.

Η μέθοδος που χρησιμοποιούν για να επεκταθούν οι ελληνικές και ξένες
επιχειρήσεις είναι το σύστημα της δικαιόχρησης (franchising). Η δικαιοπάροχος
εταιρεία, ελληνική ή ξένη, δίνει με κάποιους όρους (χώρος, ποιότητα προϊόντος,
πιθανή υποχρεωτική τροφοδοσία με προϊόντα της δικαιοπαρόχου εταιρείας, μεγάλο
ή μικρό ποσοστό ιδιοκτησίας στο κατάστημα κ.λπ.) το σήμα της επιχείρησης και
την τεχνογνωσία της σε ιδιοκτήτες καταστημάτων.

aΤη στρατηγική της επέκτασης ακολουθεί και η μεγαλύτερη εταιρεία στον κλάδο τα
τελευταία χρόνια, η ελληνική Goody's, που έχει και την έκτη θέση από άποψη
μεγέθους σε όλη την Ευρώπη. Λειτουργούν μέχρι στιγμής 120 εστιατόρια της
επιχείρησης και αναμένεται να φθάσουν τα 135 μέχρι το τέλος του χρόνου. Μόλις
πριν από ένα χρόνο ο «στόλος» των εστιατορίων της επιχείρησης έφθανε τα 100 εστιατόρια.

Η εταιρεία το 1997 άνοιξε δύο εστιατόρια στην Κύπρο και ένα στη Σόφια της
Βουλγαρίας. Θα ανοίξει σύντομα δεύτερο εστιατόριο στη Βουλγαρία και τρίτο στην
Κύπρο, λέει ο αντιπρόεδρος της εταιρείας κ. Νίκος Παππάς. Παράλληλα η εταιρεία
αναζητά σημείο σε άλλη χώρα της Ευρωπαϊκής Ένωσης για να ανοίξει εστιατόριο.
Πιθανή αγορά που θα δραστηριοποιηθεί είναι η Ισπανία ή η Πορτογαλία.

a Χαρακτηριστικό της αύξησης του αριθμού των ταχυεστιατορίων είναι και η
πολιτική της εταιρείας McDonald's, που είναι η μεγαλύτερη εταιρεία διεθνώς με
περίπου 22.000 καταστήματα σε περισσότερες από 100 χώρες. Στην Ελλάδα
λειτουργούσαν με το σήμα της εταιρείας μόλις 16 εστιατόρια το 1995. Το 1997 τα
εστιατόρια έγιναν 38 και ο αριθμός τους θα αυξηθεί και άλλο ανάλογα με τη
ζήτηση στην αγορά, λένε τα στελέχη της εταιρείας. Η εταιρεία έχει επενδύσει
στην ελληνική αγορά ποσό μεγαλύτερο από 15 δισ. δρχ., λέει ο οικονομικός
διευθυντής της επιχείρησης κ. Μελέτης Μελετίου.

a Η εταιρεία που είναι δεύτερη στην κατάταξη με βάση τον αριθμό των
εστιατορίων είναι η Roma Pizza. Λειτουργούν 70 καταστήματα της επιχείρησης σε
όλη την Ελλάδα. Ακολουθεί η επιχείρηση Hambo με 24 καταστήματα σε όλη την
Ελλάδα, που έχει και μία από τις πρώτες θέσεις στην κατάταξη από πλευράς τζίρου.

aΚορυφαία θέση έχει και η εταιρεία Wendy's, την τεχνογνωσία και τα δικαιώματα
της οποίας έχουν για την Ελλάδα οι επιχειρήσεις του ομίλου Νίκας. Μπορεί η
αλυσίδα να διαθέτει σχετικά λίγα καταστήματα (8 μέχρι το τέλος 1997), όμως ο
τζίρος της επιχείρησης ήταν αυξημένος. Η αιτία βρίσκεται μεταξύ άλλων και στις
επίκαιρες θέσεις που κατέχουν τα εστιατόρια της εταιρείας. Το κεντρικό
κατάστημα στο Σύνταγμα, αναφέρει η σχετική μελέτη της ICAP, βρίσκεται μεταξύ
των κορυφαίων σε πωλήσεις σε σχέση με τα 5.000 καταστήματα σε όλο τον κόσμο
που έχουν τη φίρμα Wendy's.

ΔΙΕΘΝΗ ΠΙΑΤΑ

Η «μάχη» στον κλάδο δίνεται και σε άλλα μέτωπα. Στην επιλογή των χώρων και στη
διακόσμησή τους, στις τιμές, τα μενού, στη διαφήμιση.

Το «μενού» είναι ένας τομέας αντιπαράθεσης, όπου συγκρούονται ελληνικές και
ξένες φίρμες. Κάθε αλυσίδα προσφέρει τα δικά της, γνωστά πλέον στους
καταναλωτές, πιάτα και προσπαθεί να διαφοροποιηθεί από τις άλλες αλυσίδες.
Έτσι για παράδειγμα οι ελληνικές αλυσίδες προχώρησαν αρχικά σε πειραματισμούς
και τελικά οδηγήθηκαν σε μιά σύνθεση των μενού με πιάτα και γεύσεις που είναι
πλήρως προσαρμοσμένα στις συνήθειες διατροφής των Ελλήνων. Στις γεύσεις αυτές
οι ξένες αλυσίδες απάντησαν από την αρχή με τα γνωστά πιάτα που προσφέρουν
διεθνώς και είναι γνωστά με την ίδια ονομασία σε όλες τις χώρες που υπάρχουν
καταστήματα από τις φίρμες αυτές. Όπως παρατηρούν οι συντάκτες ειδικής μελέτης
της ICAP, οι ελληνικές αλυσίδες έχουν το πλεονέκτημα της ευελιξίας και
αξιοποιούν τις ντόπιες γεύσεις, ενώ οι ξένες αλυσίδες βασίζονται σε γνωστά
πιάτα και αξιοποιούν τη φήμη τους.

ΠΑΡΑΔΟΣΙΑΚΕΣ ΓΕΥΣΕΙΣ

Στην ελληνική αγορά κάνουν τελευταία την είσοδό τους και νέες φίρμες. Υπάρχουν
μάλιστα γνωστές αλυσίδες, που εμφανίστηκαν για πρώτη φορά στην Ελλάδα, πριν
δοκιμάσουν σε οποιαδήποτε άλλη ευρωπαϊκή χώρα. Τέτοια περίπτωση είναι τα
εστιατόρια Kenny Rogers Roasters και Taco Time. Τα πρώτα καταστήματα στην
Ευρώπη είναι αυτά που δημιουργήθηκαν στην Ελλάδα. Παράλληλα στην αγορά
μπαίνουν συνεχώς νέα εστιατόρια γρήγορης εστίασης, κυρίως στην αγορά που
χαρακτηρίζεται ως «εθνικ». Στην κατηγορία αυτή μπαίνουν τόσο τα κινέζικα και
μεξικάνικα εστιατόρια όσο και τα μοντέρνα σουβλατζίδικα. Πρόκειται για
αλυσίδες που προσφέρουν παραδοσιακές γεύσεις αλλά σε περιβάλλον γρήγορης
εξυπηρέτησης. Έτσι ξεκίνησε η αλυσίδα Pitta Pan και την κίνηση ακολούθησαν και
αλλες οργανωμένες επιχειρήσεις, όπως Το «Σουβλάκι της Λωξάντρας» και ο «Γύρος
του Κόσμου».

ΚΑΤ' ΟΙΚΟΝ ΔΙΑΝΟΜΉ

Ακόμα και τα πιο μικρά και μεμονωμένα καταστήματα τυπώνουν τουλάχιστον ένα
διαφημιστικό φυλλάδιο, όπως λένε στελέχη της Φανάτικ Φουντς, μία αλυσίδα που
εμφανίσθηκε πρόσφατα και ειδικεύεται στη διανομή πίτσας στο σπίτι. Οι ίδιοι
επισημαίνουν ότι τα μεμονωμένα καταστήματα που δεν βρίσκονται σε κεντρική
τοποθεσία μετατρέπουν την επιχείρησή τους σε κατάστημα που διανέμει φαγητό σε
πακέτο. Όμως οι μεγάλες επιχειρήσεις δαπανούν μεγαλύτερα ποσά και κάνουν
οργανωμένη διαφήμιση. Σύμφωνα με στοιχεία της ICAP η συνολική διαφημιστική
δαπάνη μειώθηκε ελαφρά το 1996, έφθασε όμως τα 1,144 δισ. δρχ.

ΤΑ ΕΣΤΙΑΤΟΡΙΑ γρήγορης εξυπηρέτησης ή fast food πρωτοεμφανίστηκαν στην Ελλάδα
πριν από 22 χρόνια και η πρώτη οργανωμένη αλυσίδα ήταν η GOODY'S. 
Η ανάπτυξη που γνώρισαν τα εστιατόρια αυτά, σύμφωνα με στελέχη των μεγαλύτερων
αλυσίδων, οφείλεται στην αλλαγή του τρόπου ζωής στην Ελλάδα και ειδικά στην
Αθήνα, που δεν επιτρέπει στα νέα ζευγάρια να διαθέτουν χρόνο για μαγείρεμα στο
σπίτι. Τα εστιατόρια τύπου burger καλύπτουν το 65% της αγοράς γρήγορης
εστίασης, ενώ οι πιτσαρίες το 21%, σύμφωνα με την ίδια μελέτη. Το υπόλοιπο
ποσοστό μοιράζονται τα εθνικ και τα σνακ, ενώ εκτιμάται πως οι αλυσίδες που
ειδικεύονται στο κοτόπουλο δεν έχουν ακόμα πάρει τη θέση που τους ανήκει στην
ελληνική αγορά.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N54</CAT>
<ED>
Κωδικός άρθρου: A16049N541</ED>
<ID>
ID:136779

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N54&aa=1</URL></REF>


Article

<CATEGORY>vin08</CATEGORY>

 <H2>Λουκέτο σε δύο και πρόστιμα σε 14 ελαιοτριβεία
</H2>
ΟΜΑΔΕΣ καπνεμπόρων σε συνεργασία με στελέχη ιδιωτικών τραπεζών επιχειρούν να
θέσουν υπό έλεγχο την αγορά καπνού, αρνούμενοι να εφαρμόσουν συμβόλαια που
έχουν υπογραφεί με παραγωγούς. Την αποκάλυψη έκανε χθες ο υπουργός Γεωργίας κ.
Στ. Τζουμάκας, που κάλεσε τους εμπόρους να συμμορφωθούν στις συμβατικές
υποχρεώσεις γιατί διαφορετικά θα επιβληθούν κυρώσεις. Ήδη για τη ριζική
αντιμετώπιση του προβλήματος ο υπουργός επιδιώκει να εξασφαλίσει οι ενισχύσεις
να δίδονται απευθείας στους καπνοπαραγωγούς.

*Στο μεταξύ με απόφαση του κ. Τζουμάκα μπαίνει λουκέτο σε άλλα δύο
ελαιοτριβεία και επιβάλλονται πρόστιμα σε άλλα 14.

Για παραβάσεις που αφορούν στα θέματα των κοινοτικών ενισχύσεων, άρνησης
ελέγχου, ελλιπούς τήρησης βιβλίων κ.λπ.

Οι επιχειρήσεις που ανακοίνωσε χθες ο υπουργός Γεωργίας είναι οι εξής:
«Χρονόπουλος Παν. & Γεωργ. Ο.Ε.», Μεσοχώριο Μεσσηνίας: κλείσιμο για 1
χρόνο, «Δολοψάκης Δημήτριος & Σία Ο.Ε.», Αφράτιο Ηρακλείου: κλείσιμο για 1
χρόνο, «Βασ. & Περ. Μαρκόπουλος Ο.Ε.», Πανιπέρι Μεσσηνίας: πρόστιμο
15.000.000 δρχ., «Διακουμής Βασιλ. & Κων/νος Ο.Ε.», Κυνηγός Μεσσηνίας:
πρόστιμο 14.000.000 δρχ., «Παναγόπουλος Παύλος & Υιοί», Ελαιοχώρι Αχαΐας:
πρόστιμο 14.000.000 δρχ., «Κόκλας - Κοτσώνης Ο.Ε.», Αργάσιον Ζακύνθου:
πρόστιμο 12.000.000 δρχ., «Αγροτ. Συν/σμός Σχινοκαψάλων», Σχινοκάψαλα
Λασιθίου: πρόστιμο 10.000.000 δρχ., «Αγροτ. Συν/σμός Χρυσοκελαριάς»,
Χρυσοκελαριά Μεσσηνίας: πρόστιμο 9.000.000 δρχ., «Γ. Δημητρογιάννης - Θ.
Παπαντώνης - Γ. & Π. Χειμωνάς», Κλεισορρεύματα Αιτ/νίας: πρόστιμο
9.000.000 δρχ., «Αφοί Μιλ. Σιδερά Ο.Ε.», Κανδήλα Αιτ/νίας: πρόστιμο 8.500.000
δρχ., «Πουλόπουλος Ι. Κων/νος», Χατζή Μεσσηνίας: πρόστιμο 6.500.000 δρχ.,
«Αφοί Π. Πομώνη Ο.Ε.», Ζάκυνθος: πρόστιμο 4.500.000 δρχ., «Γεράσιμος Χρηστ.
Ρόμπολας», Κατοχή Αιτ/νίας: πρόστιμο 2.000.000 δρχ., «Αναγκ. Συν/σμός
Διαχ/σεως Χορτονομής Περαχώρας», Λουτράκι Κορινθίας: πρόστιμο: 2.000.000 δρχ.,
«Αφοί Γαλανού Ο.Ε.», Αλικιανός Χανίων: πρόστιμο 2.000.000 δρχ., «Τσουρούτης Ε.
- Κ. Πότσος», Παραδείσιο Ρόδου: πρόστιμο 800.000 δρχ.

Κατάρρευση

Σε κατάρρευση έχουν οδηγηθεί οι τιμές παραγωγού στο ελαιόλαδο και τα
εσπεριδοειδή με αποτέλεσμα να έχει δημιουργηθεί εκρηκτική κατάσταση σε
ορισμένους νομούς της χώρας και κυρίως της Νότιας Ελλάδος.

Αυτό επισημαίνεται μεταξύ άλλων σε ανακοίνωση της ΓΕΣΑΓΕ (Γενική Συνομοσπονδία
Αγροτικών Συλλόγων Ελλάδος).

Το αποτέλεσμα, αναφέρεται, είναι να τινάζεται στον αέρα το εισόδημα χιλιάδων παραγωγών.

Για τις 30 Ιανουαρίου έχουν προγραμματισθεί δυναμικές κινητοποιήσεις σε
αρκετούς νομούς (Αργολίδα, Κορινθία, Λακωνία, Μεσσηνία, Άρτα, Αιτωλοακαρνανία, Χανιά).

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N54</CAT>
<ED>
Κωδικός άρθρου: A16049N542</ED>
<ID>
ID:136825

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N54&aa=2</URL></REF>


Article

<CATEGORY>vin08</CATEGORY>

 <H2>Σημαντική υποχώρηση
</H2>
Με σημαντική υποχώρηση έκλεισαν οι τιμές των μετοχών κατά τη χθεσινή πρώτη
συνεδρίαση της εβδομάδας στο Χρηματιστήριο Αξιών Αθηνών (ΧΑΑ). Ο Γενικός
Δείκτης σημείωσε ανώτερη τιμή τις 1.449,26 μονάδες και κατώτερη τις 1.422,19,
για να κλείσει τελικά στις 1.427,79 μονάδες καταγράφοντας απώλειες 20,25
μονάδων ή ποσοστό της τάξεως του 1,40%. Χαρακτηριστικό της χθεσινής
συνεδρίασης ήταν η πίεση που δέχτηκε ο τραπεζικός κλάδος που υποχώρησε κατά
47,28 μονάδες ή ποσοστό της τάξεως του 2,29%. Η εικόνα στους υπόλοιπους
Κλαδικούς Δείκτες (όπου όλοι κινήθηκαν πτωτικά στο σύνολό τους με εξαίρεση τον
κλάδο των Επενδύσεων που σημείωσε κέρδη 1,77%) τη μεγαλύτερη πτώση σημείωσαν ο
κλάδος των Κατασκευών και των Ασφαλειών κατά 1,62% και 1,45% αντίστοιχα. Από
τις 234 μετοχές που πραγματοποίησαν συναλλαγές, 64 σημείωσαν άνοδο, 155 πτώση
και 15 παρέμειναν σταθερές, ενώ 52 έκλεισαν με αγοραστές και 128 με πωλητές. Η
αξία των συναλλαγών ανήλθε σε 13,3 δισ. δρχ. (5.690.530 τεμάχια). Αναλυτικά τα
5.158.457 τεμάχια συνολικής αξίας 12,2 δισ. δρχ. αφορούσαν την Κύρια Αγορά,
ενώ τα 532.073 τεμάχια συνολικής αξίας 1.098 εκατ. δρχ. την Παράλληλη Αγορά.
Τη μεγαλύτερη αξία συναλλαγών σημείωσαν οι μετοχές των Μεταλλουργικών
Επιχειρήσεων (4.135 εκατ. δρχ. - 1.972.150 τεμάχια) και των Τραπεζών (1.956
εκατ. δρχ. - 259.337 τεμάχια).

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N56</CAT>
<ED>
Κωδικός άρθρου: A16049N561</ED>
<ID>
ID:136780

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N56&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΥΔΡΟΧΟΟΣ

(20 Ιανουαρίου - 18 Φεβρουαρίου). Θα είστε γεμάτοι καλωσύνη για τους άλλους,
σήμερα. Θα δίνετε την αγάπη σας ανιδιοτελώς. Εύνοια για κρυφούς έρωτες.
Εύνοια, επίσης, για δημόσιες εμφανίσεις, μίντια, τέχνη, πολιτική.

ΙΧΘΥΕΣ

(19 Φεβρουαρίου - 20 Μαρτίου). Θα είστε πολύ ευγενικοί, κοινωνικοί, δημοφιλείς
σήμερα. Ευνοϊκά επηρεάζονται οι σχέσεις με φίλους, συνεργάτες, ομοϊδεάτες.
Εύνοια, επίσης, για μυστικές επαφές και διαβουλεύσεις.

ΚΡΙΟΣ

(21 Μαρτίου - 19 Απριλίου). Η ημέρα προσφέρεται για κοινωνικές δραστηριότητες,
δημόσιες εμφανίσεις, επαφές με σημαντικά πρόσωπα. Η εμφάνιση και η έκφρασή σας
θα εντυπωσιάσουν. Εύνοια για καλλιτέχνες και πολιτικούς.

ΤΑΥΡΟΣ

(20 Απριλίου - 20 Μαΐου). Η ημέρα ευνοεί τα ταξίδια, τις δίκες, τις
καλλιτεχνικές και πνευματικές δραστηρότητες, τις εμπορικές συμφωνίες, την
ερωτική σας ζωή, τα οικονομιά σας, τη δημόσια εικόνα σας.

ΔΙΔΥΜΟΙ

(21 Μαΐου - 21 Ιουνίου). Τα άστρα ευνοούν την ερωτική σας ζωή, οικονομικής
φύσεως υποθέσεις, ταξίδια, πνευματικές και πολιτικές δραστηριότητες, δίκες,
μίντια. Η εικόνα σας θα είναι ελκυστική και δυναμική.

ΚΑΡΚΙΝΟΣ

(22 Ιουνίου - 22 Ιουλίου). Θα είστε πολύ κοινωνικοί και συμπαθείς, σήμερα.
Ευνοϊκά επηρεάζονται οι σχέσεις και οι συνεργασίες σας, τυχόν δίκες, συμφωνίες
και συνεργασίες, οικονομικής φύσεως υποθέσεις.

ΛΕΩΝ

(23 Ιουλίου - 22 Αυγούστου). Ιδιαίτερα δημιουργικοί θα είστε σήμερα. Τονώνεται
η αυτοπεποίθησή σας και η παρουσία σας γίνεται πιο έντονη. Εύνοια για τις
καλλιτεχνικές και πνευματικές προσπάθειες ­ για τον έρωτα επίσης.

ΠΑΡΘΕΝΟΣ

(23 Αυγούστου - 23 Σεπτεμβρίου). Γίνεσθε πιο γοητευτικοί σήμερα, πιο
κοινωνικοί, πιο ερωτικοί. Η ημέρα προσφέρεται για καλλιτεχνικές προσπάθειες,
φλερτ, ψυχαγωγία, διασκέδαση, ενασχόληση με παιδιά.

ΖΥΓΟΣ

(24 Σεπτεμβρίου - 23 Οκτωβρίου). Η ημέρα προσφέρεται για αγορές που αφορούν το
σπίτι και την οικογένεια. Εύνοια επίσης για πνευματικές και καλλιτεχνικές
προσπάθειες, μίντια, διαφήμιση, ερωτικές συναντήσεις.

ΣΚΟΡΠΙΟΣ

(24 Οκτωβρίου - 22 Νοεμβρίου). Θα είστε κοινωνικοί, ευγενικοί, αξιαγάπητοι.
Εύνοια για ταξίδια, εμπορικές συμφωνίες, αγορές όμορφων αντικειμένων, τέχνη,
μίντια, διαφήμιση, σχέσεις με αδέλφια, γείτονες.

ΤΟΞΟΤΗΣ

(23 Νοεμβρίου - 21 Δεκεμβρίου). Η ημέρα ευνοεί τις οικονομικές και εμπορικές
συναλλαγές, καθώς και την αγορά όμορφων αντικειμένων. Η δημόσια εικόνα σας θα
είναι δυναμική και εντυπωσιακή.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Θα είστε γοητευτικοί και δημοφιλείς. Εύνοια
για τις σχέσεις και τις συνεργασίες σας, για εμπορικές συναλλαγές, για
πνευματικές και καλλιτεχνικές προσπάθειες, για μυστικές διαβουλεύσεις.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: N58</CAT>
<ED>
Κωδικός άρθρου: A16049N581</ED>
<ID>
ID:136760

</ID><URL>http://ta-nea.dolnet.gr/neaweb/neafile.print_unique?e=A&f=16049&m=N58&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: ΝΟΚ ΑΟΥΤ ΕΩΣ ΤΟ ΤΕΛΟΣ ΤΗΣ ΠΕΡΙΟΔΟΥ Ο ΚΑΤΣΑΒΟΣ
</H5><H2>Τέταρτη απώλεια
</H2>
σελίδα 2

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16049O001</ED>
<ID>
ID:136781

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O00&aa=1</URL></REF>


Article

<CATEGORY>vin10</CATEGORY>

 <H5>ΑΘΛΗΤΙΚΟΣ ΝΟΜΟΣ
</H5><H2>Οικονομικός έλεγχος σε όλα τα σωματεία </H2>
σελίδα 3

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16049O002</ED>
<ID>
ID:136826

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O00&aa=2</URL></REF>


Article

<CATEGORY>vin10</CATEGORY>

 <H5></H5><H5>Ο ΖΑΪΜΙ ΣΤΗΝ «ΟΜΑΔΑ»
</H5><H2>Λυπήθηκα, αλλά... </H2>
σελίδες 6-7

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16049O003</ED>
<ID>
ID:136864

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Ψάχνει για ξένο παίκτη </H2>
σελίδα
5

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16049O004</ED>
<ID>
ID:136893

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Υπογράφει στον ΠΑΟ </H2>
σελίδα 1

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16049O005</ED>
<ID>
ID:136909

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O00&aa=5</URL></REF>


Article

<CATEGORY>vin10</CATEGORY>

 <H2></H2><H2>Νίκο, εγώ πιστεύω σε σένα </H2>
ΨΥΧΟΛΟΓΙΚΗ τόνωση στον Νίκο Οικονόμου, επεχείρησε να προσφέρει σε τετ α τετ,
αλλά και με δηλώσεις του ο προπονητής του ΠΑΟ, Λευτέρης Σούμποτιτς

σελίδα 10

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16049O006</ED>
<ID>
ID:136920

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O00&aa=6</URL></REF>


Article

<CATEGORY>vin10</CATEGORY>

 <H5></H5><H2>Τιμωρία προειδοποίηση στους Τούρκους </H2>
σελίδα 9

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16049O007</ED>
<ID>
ID:136926

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O00&aa=7</URL></REF>


Article

<CATEGORY>vin10</CATEGORY>

 <H5>Ο ΠΟΛΩΝΟΣ ΣΙΜΠΝΙΕΦΣΚΙ ΣΤΗΝ ΑΘΗΝΑ ΓΙΑ ΤΟΝ ΠΑΟ
</H5><H2>Υπογράφει
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

ΜΙΑ ΑΝΑΣΑ από την Παιανία απέχει πλέον ο Ιγκόρ Σιμπνιέφσκι! Ο Πολωνός
επιθετικός της Καβάλας ήρθε αργά χθες βράδυ στην Αθήνα μαζί με τον συνεργάτη
και αδελφό του προέδρου της μακεδονικής ΠΑΕ, κ. Τ. Καραγιάννη, για να
συναντηθεί με τον πρόεδρο του ΠΑΟ κ. Γ. Βαρδινογιάννη και να υπογράψει δελτίο
και συμβόλαιο. Εκτός σοβαρού απροόπτου, η μεταγραφή θα ολοκληρωθεί μέχρι το
απόγευμα κι έτσι ο Πολωνός παίκτης θα ενταχθεί στο δυναμικό του «τριφυλλιού»
με την προσδοκία να κάνει καριέρα παρόμοια των Βάντσικ και Βαζέχα, οι οποίοι
αποδείχτηκαν αστέρια πρώτου μεγέθους για τους «πράσινους».

Ο Σιμπνιέφσκι, 23 ετών, ανήκει στην πολωνική Κεράμικα, αλλά η Καβάλα βάσει
συμβολαίου έχει δικαίωμα να τον αγοράσει έναντι 400.000 μάρκων (64
εκατομμυρίων δραχμών). Το ποσό αυτό θα πληρώσει ο Παναθηναϊκός και θα δώσει
επίσης τον Νασιόπουλο στην Καβάλα και πιθανότατα τον νεαρό Αποστόλου. Αν σε
όλα αυτά προσθέσουμε την αμοιβή του παίκτη συν την αξία του Νασιόπουλου στο
ποδοσφαιρικό χρηματιστήριο, η μεταγραφή θα αγγίξει ή και θα ξεπεράσει τα
150.000.000 δραχμές.

Ο Σιμπνιέφσκι ήταν από την αρχή βασικός στόχος του Παναθηναϊκού. Και όπως κατ'
επανάληψη είχε γράψει η «ΟΜΑΔΑ», ο Δανιήλ είχε εισηγηθεί την απόκτησή του.

Χθες ο Παναθηναϊκός ανακοίνωσε ότι τελείωσε άπαξ τις δοκιμές αλλοδαπών και
απομένει να δούμε ποιον παίκτη θα αποκτήσει (αν αποκτήσει) στην αριστερή
πτέρυγα: Τον Δερμιτζάκη ή τον Παντελή Κωνσταντινίδη, σπουδαίο ταλέντο από τον Απόλλωνα;

*** Ήρθε χθες η CSKA Κιέβου για προετοιμασία στην Παιανία. Αν ο ΠΑΟ
«ανακαλύψει» κάποιον αξιόλογο παίκτη ίσως τον αποκτήσει. Στην Παιανία
εξακολουθεί να παραμένει ο Ουζμπέκος Γιαφάρ Ισμιλντένοφ.

*** Οι Γκούμας (τραυματίας) και Γ.Σ. Γεωργιάδης (τρεις κίτρινες) δεν θα
παίξουν αύριο στις Σέρρες για το κύπελλο. Ο ΠΑΟ αν δεν καταφέρει να πετάξει με
αεροπλάνο, λόγω της απεργίας, θα πάει οδικώς στις Σέρρες! Η απόσταση είναι
πάνω από 600 χιλιόμετρα.

*** Ο Μπλένταρ Κόλα κλήθηκε στην εθνική Αλβανίας στο διάστημα από 5 έως 11
Φεβρουαρίου, για τουρνουά στη Μάλτα. Γίνονται προσπάθειες να εξαιρεθεί ο
παίκτης απ' αυτήν την υποχρέωση.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O01</CAT>
<ED>
Κωδικός άρθρου: A16049O011</ED>
<ID>
ID:136782

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O01&aa=1</URL></REF>


Article

<CATEGORY>vin10</CATEGORY>

 <H5>ΘΑ ΜΕΙΝΕΙ ΕΚΤΟΣ ΑΓΩΝΩΝ ΕΩΣ ΤΟ ΤΕΛΟΣ ΤΗΣ ΠΕΡΙΟΔΟΥ
</H5><H5>Αγωνία για Ντέμη - Τόνι
</H5><H2>Έχασε και τον Κατσαβό
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΤΟΝ ΕΝΑΝ μετά τον άλλον χάνει τους παίκτες της η ΑΕΚ! Χθες, διαπιστώθηκε ότι ο
Ευριπίδης Κατσαβός έπαθε ρήξη χιαστού στο ματς με την Προοδευτική, μπαίνει
σήμερα εσπευσμένα στο χειρουργείο και μένει εκτός αγώνων έως το τέλος της περιόδου!

Μετά τους Κωστή-Νικολαΐδη-Σαβέβσκι, ο Κατσαβός ήταν η τέταρτη απώλεια. Σε
κρίσιμη μάλιστα περίοδο, βγαίνει νοκ άουτ ένας παίκτης-πασπαρτού. Ικανός να
παίξει στα άκρα ή αμυντικός χαφ! Αν σκεφθείτε και το τέλος Βλάχου, βγαίνει το
συμπέρασμα ότι η ΑΕΚ μένει μόνο με έναν κεντρικό, τον Τριαντάφυλλο Μαχαιρίδη. 
Ο Κατσαβός την έπαθε σε κόντρα στις αρχές του δευτέρου ημιχρόνου, όταν
κοντραρίστηκε γόνατο με γόνατο με αντίπαλο. Έβγαλε μαγνητική τομογραφία, η
διάγνωση ήταν οδυνηρή και ο άσος θα μείνει μακριά από τα γήπεδο κοντά στους
έξι μήνες. 
«Πιστεύω ότι θα το ξεπεράσω και αυτό με όπλο τη δύναμη, να δω όμως έως πού θα
φτάσει η ατυχία μου», έλεγε χθες ο Κατσαβός.

ΟΙ ΜΕΤΑΓΡΑΦΕΣ

Με τα νέα δεδομένα, δεν αποκλείεται το ενδεχόμενο μεταστροφής στο θέμα των
μεταγραφών. Και αυτό, διότι το πρόβλημα έχει εντοπιστεί από τους διοικούντες,
μένει όμως να διαπιστωθεί η θέση που πονά περισσότερο η ΑΕΚ. Τι θα
αποφασίσουν; Μεσοεπιθετικό ή μεσοαμυντικό; Ή μήπως θα επικρατήσει ο...
προϋπολογισμός (Λεωτσινίδης) και δεν θα έχουμε άλλη κίνηση; Πολλά θα φανούν
στη σημερινή σύσκεψη κορυφής, ανάμεσα στους κ.κ. Νικολάου-Λεωτσινίδη-Τυροβολά,
τον Ντουμιτρίου και τον Σαββίδη. Πάντως, ποδοσφαιριστές εξακολουθούν να
προτείνονται στην ΑΕΚ!

Ο ΝΤΟΥΜΙΤΡΙΟΥ

Να αποφύγει τον πανικό μετά την ήττα από την Προοδευτική θέλει η ΑΕΚ. Και το
πνεύμα που επικρατεί στα υψηλά στελέχη είναι «πάμε με αισιοδοξία στο ντέρμπι
κόντρα στον Ολυμπιακό», ο Κορυδαλλός ανήκει στο παρελθόν. Στο ίδιο κλίμα ήταν
και η χθεσινή ομιλία του Ντουμίτρου Ντουμιτρίου: «Εμείς φταίμε για ό,τι έγινε.
Δεν επιτρέπονται τέτοια αμυντικά λάθη, ήταν παιδαριώδη. Πώς να μη χάσουμε
έτσι; Δεν επιτρέπεται παίκτες τέτοιας αξίας να κάνουν τέτοια λάθη! Όπως και να
έχει όμως, η νίκη θα μας ενδιέφερε με τον Ολυμπιακό. Εκεί να βρίσκεται το
μυαλό μας. Τα λάθη οφείλονται σε κακή ημέρα, όχι σε ντεφορμάρισμα». Είναι
σαφές ότι ο Ρουμάνος ψάχνει τι έγινε στην αμυντική λειτουργία και ήταν κακή,
αλλά και στο όχι καλό μαρκάρισμα στο κέντρο. Και φυσικά, αναζητά (από τώρα!)
τον αντικαταστάτη του Κωστένογλου.

Η ΑΓΩΝΙΑ των ανθρώπων της ΑΕΚ επικεντρώνεται τώρα στο αν παίξουν στο ντέρμπι
οι Νικολαΐδης-Σαβέβσκι. Ο επιθετικός έκανε χθες ορισμένες ασκήσεις και
αρμοδίως εκφράζεται η σιγουριά ότι θα δώσει το «παρών» και παράλληλα θα είναι
ο γνωστός Ντέμης! Όσο για τον Σαβέβσκι, συνέχισε με τρέξιμο. Προλαβαίνει; Αν
ναι, τότε θα έχουμε δυνατή έκπληξη.

Χθες, στα αποδυτήρια οι παίκτες της ΑΕΚ έδειχναν αποφασισμένοι να παλέψουν για
τον τίτλο και να επανέλθουν τη Δευτέρα στην κορυφή. «Δείτε πώς μας
αντιμετώπισαν ύστερα από μία ήττα, ας είμαστε ενωμένοι, να μην ξαναδώσουμε
δικαίωμα να αμφισβητούν τις δυνατότητές μας όταν τις αποδείξαμε πολλές φορές»,
ήταν το πνεύμα που επικρατούσε.

ΟΙ ΔΙΑΙΤΗΤΕΣ

Δέχθηκε τελικά η ΑΕΚ έναν εκ των Τεβεκέλη-Παπαδάκου για ρέφερι του ματς με τον
Ολυμπιακό. Βεβαίως, θα προτιμούσε «ανοιχτή κλήρωση», ωστόσο και τώρα
εκφράζεται εμπιστοσύνη στο σύνολο των διαιτητών, άρα και στους δύο που
επελέγησαν. «Όλοι είναι άξιοι κατά την ΑΕΚ, φυσικά δεν προτείνουμε διαιτητές»,
έλεγαν στην ΑΕΚ. Το θέμα αυτό συζητήθηκε σε χθεσινές επαφές ανάμεσα στους Λ.
Νικολάου-Γ. Λεωτσινίδη. Και ακόμη, αποφασίστηκε να μη δοθεί επίσημα συνέχεια
στο θέμα Καρρά. Ίσως για το λόγο αυτό ο Γ. Λεωτσινίδης απαντώντας στο «οι νέοι
δεν τιμούν την ιστορία της ΑΕΚ» του κ. Καρρά, ξεκαθάρισε πώς «μιλώ ως άτομο
και όχι ως ΠΑΕ ΑΕΚ». Είπε «είμαι απλά υπάλληλος της νέας διοίκησης», «την
ιστορία τη σέβεσαι από σύνολο κινήσεων και όχι μεροληπτώντας υπέρ του ενός ή
του άλλου όταν φτάνεις στο κομμάτι των μεταγραφών». 
Αυτά δήλωσε ο Γ. Λεωτσινίδης, απέφυγε όμως να πει αν θα ενδιέφεραν οι απόψεις
του αν δεν ήταν γενικός διευθυντής της ΑΕΚ.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16049O021</ED>
<ID>
ID:136786

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O02&aa=1</URL></REF>


Article

<CATEGORY>vin10</CATEGORY>

 <H2>ΖΑΓΟΡΑΚΗΣ
</H2><H2>Προέχει ο Ιωνικός
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

ΘΕΣΣΑΛΟΝΙΚΗ

«ΑΚΟΜΗ δεν ξέρω τι θα γίνει. Είναι θέμα του ΠΑΟΚ. Προέχει να ηρεμήσουμε και να
κοιτάξουμε το δύσκολο πρόγραμμα που έχουμε, αρχής γενομένης από τον
επαναληπτικό αγώνα Κυπέλλου με τον Ιωνικό».

Τα λόγια αυτά ανήκουν στον αρχηγό του ΠΑΟΚ Θόδωρο Ζαγοράκη, ο οποίος
προπονήθηκε χθες υπό την επίβλεψη του Άγγελου Αναστασιάδη. Ο τελευταίος σε
δηλώσεις του υποστήριξε ότι ο Ζαγοράκης είναι παίκτης του ΠΑΟΚ και τον
υπολογίζει για τη συνέχεια.

Μέχρι χθες πάντως η Λέστερ δεν είχε στείλει στην ΠΑΕ επίσημη πρόταση στην
ομάδα της Θεσσαλονίκης με αποτέλεσμα τα χρονικά περιθώρια για μετακόμιση του
Καβαλιώτη παίκτη να μειώνονται.

Στον αγωνιστικό τομέα η νίκη επί του ΟΦΗ έφερε τα χαμόγελα στην ομάδα, αφού
ξαναμπήκε στην τροχιά των στόχων της.

«Έπρεπε να σημειώσουμε και άλλα γκολ. Είμαι ευχαριστημένος από την απόδοση των
παικτών. Πρέπει τώρα να ηρεμήσουμε και να κοιτάξουμε το δύσκολο πρόγραμμα που
έχουμε σε Κύπελλο και Πρωτάθλημα. Είμαστε καλή ομάδα και πρέπει να γίνουμε
καλύτερη. Με τα ίδια παιδιά πρέπει να δουλέψουμε για να πετύχουμε στους
στόχους μας. Η μεταγραφολογία που έχει ξεκινήσει από τον Δεκέμβριο έχει
επηρεάσει την ομάδα, αλλά ελπίζω από τον Φεβρουάριο να αφοσιωθούμε στο έργο
μας», τόνισε στην «ΟΜΑΔΑ» ο Άγγελος Αναστασιάδης, ο οποίος έχει στη σκέψη του
το παιχνίδι Κυπέλλου με τον Ιωνικό.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16049O022</ED>
<ID>
ID:136830

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O02&aa=2</URL></REF>


Article

<CATEGORY>vin10</CATEGORY>

 <H5>ΠΡΟΟΔΕΥΤΙΚΗ
</H5><H2>Θέλει τον Βλάχο
</H2>
ΤΟΝ ΜΙΧΑΛΗ Βλάχο θέλει να αποκτήσει η Προοδευτική. Ο Γιάννης Καρράς συζήτησε
με τον πρώην ποδοσφαιριστή της ΑΕΚ, ο οποίος επιφυλάχθηκε να απαντήσει στον
μεγαλομέτοχο της ομάδας της Νίκαιας, αφού, όπως τόνισε, περιμένει απάντηση από
τη Σέφιλντ Γιουνάιτεντ, αλλά και από μία ομάδα της Ελλάδας. Πάντως, σε
περίπτωση που αποκτηθεί ο Βλάχος, η Προοδευτική δεν πρόκειται να
πραγματοποιήσει άλλη μεταγραφή.

Στην ομάδα της Νίκαιας, πάντως, επικρατεί όπως είναι λογικό πολύ καλό κλίμα,
εν όψει του αγώνα με τον ΟΦΗ. Ο Νίκος Καρούλιας μιλώντας για τη σπουδαία, από
κάθε άποψη, νίκη επί της ΑΕΚ, είπε: «Δεν έχασε η ΑΕΚ, αλλά εμείς νικήσαμε χάρη
στην παλικαριά μας και το πάθος μας. Η ομάδα παίζει καλό ποδόσφαιρο, ανεβαίνει
συνεχώς και όσοι τη ζουν από κοντά το έχουν καταλάβει».

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16049O023</ED>
<ID>
ID:136868

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O02&aa=3</URL></REF>


Article

<CATEGORY>vin10</CATEGORY>

 <H5>ΠΑΝΗΛΕΙΑΚΟΣ
</H5><H2>«Φωνάζει» για τη διαιτησία
</H2>
ΑΝΑΚΟΙΝΩΣΗ-καταγγελία κατά του διαιτητή Νίκου Αγγελάκη και του επόπτη
Λινάρδου, εξέδωσε χθες ο Πανηλειακός. Η ΠΑΕ του Πύργου υποστηρίζει ότι τα δύο
πρώτα γκολ του Πανιωνίου στο μεταξύ τους παιχνίδι έπρεπε να ακυρωθούν, αφού
προηγήθηκαν φάουλ-χέρι του Κατσιαμπή και οφσάιντ του Μένταν. Η ανακοίνωση του
Πανηλειακού καταλήγει τονίζοντας ότι «... με τέτοιες διαιτησίες σαν του
Αγγελάκη, εξευτελίζονται οι θεσμοί, καταστρατηγούνται οι ποδοσφαιρικοί νόμοι
και αποτελούν βασική αιτία για τη δημιουργία κρουσμάτων βίας»...

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16049O024</ED>
<ID>
ID:136896

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O02&aa=4</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ ­ Το έκτακτο
</H2>
<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16049O025</ED>
<ID>
ID:136912

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O02&aa=5</URL></REF>


Article

<CATEGORY>vin10</CATEGORY>

 <H5>ΜΟΛΙΣ ΟΛΟΚΛΗΡΩΘΕΙ Η ΕΠΕΞΕΡΓΑΣΙΑ ΤΟΥ ΚΑΙ ΣΥΖΗΤΗΘΕΙ ΣΤΟ ΥΠΟΥΡΓΙΚΟ ΣΥΜΒΟΥΛΙΟ
</H5><H2>Στη Βουλή το σχέδιο νόμου
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Η «ΟΜΑΔΑ» παρουσίασε, κατ' αποκλειστικότητα, στις 9 Ιανουαρίου τα βασικά
σημεία του νέου αθλητικού νόμου, που χθες δόθηκαν στη δημοσιότητα από το
γραφείο του Πρωθυπουργού

«ΕΠΙΤΑΚΤΙΚΗ» χαρακτηρίσθηκε στη χθεσινή σύσκεψη υπό την προεδρία του
Πρωθυπουργού Κώστα Σημίτη, στο Μέγαρο Μαξίμου, με αντικείμενο την πολιτική της
κυβέρνησης στον αθλητικό τομέα, η ανάγκη νομοθετικής παρέμβασης με στόχο την
ανάπτυξη του αθλητισμού.

«Το νομοθετικό πλαίσιο για την οργάνωση των Ολυμπιακών Αγώνων δεν πρόκειται να
αποδώσει αν δεν συνδυασθεί και με την ψήφιση ενός νέου αθλητικού νόμου που θα
δώσει την ευκαιρία στο σύνολο του ελληνικού αθλητισμού να αναπτυχθεί», ήταν το
βασικό συμπέρασμα της σύσκεψης.

Κατά τη διάρκεια της σύσκεψης τονίσθηκε ότι παρά τα θετικά βήματα που έχουν
γίνει, φαινόμενα όπως ο παραγοντισμός, η αδιαφάνεια και η έλλειψη ορθολογισμού
στη διαχείριση και την αξιοποίηση των πόρων, εξακολουθούν, ως ένα βαθμό, να
υπάρχουν και να λειτουργούν ανασταλτικά.

Αποφασίσθηκε το σχέδιο νόμου να κατατεθεί στη Βουλή αμέσως μόλις ολοκληρωθεί η
επεξεργασία του και συζητηθεί στο Υπουργικό Συμβούλιο. Το σχέδιο νόμου θα
αποτελέσει αντικείμενο διαλόγου με όλους τους φορείς.

Η αυτοτέλεια και ανεξαρτησία του αθλητικού κινήματος, ο διαχωρισμός
ερασιτεχνικού και επαγγελματικού αθλητισμού, η καθαρότητα και διαφάνεια των
διαδικασιων, καθώς και η δημιουργία προϋποθέσεων για την εξασφάλιση ισονομίας
μέσω της αθλητικής δικαιοσύνης, είναι οι βασικοί στόχοι του σχεδίου νόμου. Συγκεκριμένα:

*** Καταργούνται οι διακρίσεις σε ό,τι αφορά τη συμμετοχή των πολιτών στα
αθλητικά σωματεία.

*** Εξασφαλίζεται ο οικονομικός έλεγχος των σωματείων με την υποχρέωση
θεώρησης βιβλίων τους από τις ΔΟΥ.

*** Θεσπίζεται υποχρέωση της Πολιτείας να ενισχύει σωματεία, ενώσεις και
ομοσπονδίες, εφ' όσον πληρούν τις απαραίτητες προϋποθέσεις.

*** Καθιερώνεται το πόθεν έσχες των διοικητικών αθλητικών στελεχών.

*** Προβλέπεται ο εξορθολογισμός της διοίκησης των Ομοσπονδιών με σειρά
ρυθμίσεων, όπως: το ασυμβίμαστο για τους έχοντες την ιδιότητα μέλους Δ.Σ. σε
περισσότερες από μία Ομοσπονδίες, η πρόσληψη διευθύνοντος συμβούλου, η
υποχρεωτική υποβολή δήλωσης περιουσιακών στοιχείων των μελών του Δ.Σ. για κάθε έτος.

*** Ορίζεται ότι οι εκλογές σε Ομοσπονδίες θα διεξάγονται με ευθύνη δικαστικού λειτουργού.

*** Για πρώτη φορά καθορίζονται με νόμο οι διακρίσεις που επιτυγχάνουν οι
αθλητές και οι οποίοι πληρούν τις προϋποθέσεις για την καταβολή πριμ ή άλλων
παροχών σε αυτούς.

*** Για το επάγγελμα του προπονητή προβλέπονται πλέον αυξημένα τυπικά προσόντα.

*** Ο Οργανισμός Μαζικού Αθλητισμού αποκτά ιδίους πόρους από τον ΟΠΑΠ και
πρέπει σε 3 μήνες, από την ψήφιση του νόμου, να ενεργοποιηθεί.

*** Συστήνεται Εθνικό Συμβούλιο Αθλητικού Σχεδιασμού (ΕΣΑΣ), το οποίο είναι
όργανο με μεγάλη πολιτική σημασία, αφού γνωμοδοτεί στον υπουργό για τον
προσανατολισμό των έργων, για τα κριτήρια κατανομής των ποσών των
επιχορηγήσεων στις Αθλητικές Ομοσπονδίες, για την σκοπιμότητα έκτακτης
αθλητικής επιχορήγησης, καθώς και για την έγκριση ανάληψης αθλητικών διοργανώσεων.

*** Επιβάλλεται στις Αθλητικές Ομοσπονδίες, για πάσης φύσεως προμήθειες, η
υποχρέωση διενέργειας δημόσιου διαγωνισμού, εφόσον έχει ξεπερασθεί το ποσό των
5 εκατ. δρχ. σε ετήσια βάση.

Τέλος, κατά τη σύσκεψη ­ στην οποία εκτός του Πρωθυπουργού μετείχαν ο υπουργός
Πολιτισμού Ευάγγελος Βενιζέλος, ο υφυπουργός 
Αθλητισμού Ανδρέας Φούρας, ο γραμματέας της Κ.Ε. του ΠΑΣΟΚ Κώστας Σκανδαλίδης,
το μέλος του Ε.Γ. Στέφανος Μανίκας, ο γραμματέας του Τομέα Αθλητισμού του
ΠΑΣΟΚ Χρήστος Σμυρλής και ο αναπληρωτής γραμματέας Παντελής Τσερτικίδης ­
αποφασίσθηκε η διοργάνωση συνδιάσκεψης του ΠΑΣΟΚ για τον αθλητισμό, στις αρχές Σεπτεμβρίου.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16049O031</ED>
<ID>
ID:136787

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O03&aa=1</URL></REF>


Article

<CATEGORY>vin10</CATEGORY>

 <H2>Β' ΕΘΝΙΚΗ
</H2><H2>Επίδειξη ισχύος από Παναιτωλικό
</H2>
ΕΠΙΔΕΙΞΗ ισχύος έκανε χθες ο Παναιτωλικός, νικώντας στην ακαταμάχητη έδρα του
(8 ν., 1 ισ.) με 3-0 τη Δόξα Βύρωνα.

Η ομάδα του Αγρινίου ήταν κυρίαρχη σε όλη τη διάρκεια του παιχνιδιού και
κατάφερε στο πρώτο ημίχρονο με γκολ των Ζαχαρόπουλου (23', πεν.) και Κομάρ
(41') να πάρει προβάδισμα στο σκορ (2-0). Ο Τσιφούτης σκόραρε στο 49' και
διαμόρφωσε το τελικό αποτέλεσμα (3-0).

Ο διαιτητής Κωτούλας έδειξε κίτρινη κάρτα στους Μαλιαρίτση, Γιαννενάκη και Δελακά.

Παναιτωλικός: Λεκίδης, Κωνσταντόπουλος, Ανδριόπουλος (78' Δελακάς), Τσιάκας,
Μπόλης, Τσιφούτης, Συρίγος (70' Λαζάρου), Παπαχρήστος, Ζαχαρόπουλος (67'
Ουίλιαμς), Λάιος, Κομάρ.

Δόξα Βύρωνα: Μαλιαρίτσης, Σεντεμέντες, Δημόπουλος, Σφακιανάκης, Σεροπιάν,
Θεοδωρίδης, Ντικουμέ, Σιατούνης (68' Καρράς), Μεμπούνε (68' Πανίδης),
Γιαννενάκης (50' Λιάος), Ζαφειράκης.

ΟΙ ΛΥΚΟΙ

Σε περιπέτειες η Λάρισα, μετά τη νέα ήττα (1-0) που υπέστη χθες από τους
Λύκους, στο γήπεδο Καλοχωρίου..

Οι γηπεδούχοι, ύστερα από επτά ανεπιτυχή αποτελέσματα, γεύτηκαν τη χαρά της
νίκης και τώρα ισοβαθμούν (19 β.) με τη θεσσαλική ομάδα που αισθάνεται πιο
κοντά την επικίνδυνη ζώνη του υποβιβασμού.

Το μοναδικό γκολ της συνάντησης πέτυχε ο Παντελής στο 60', ο οποίος
εκμεταλλεύθηκε ολέθριο λάθος του τερματοφύλακα Νάση.

Ο διαιτητής Κότσαρης «κιτρίνισε» τους Κάκογλου, Βαλκάνη, Γ. Τσακμακίδη και Προβίδα.

ΗΛΤΕΞ Λύκοι: Κεχαγιάς, Κάκογλου, Μουστακίδης, Παπαχρήστος, Ιπ. Παπαδόπουλος
(70' Κ. Παπαδόπουλος), Γ. Παπαδόπουλος (55' Νόβι), Κατυκαρίδης, Τσίρκοβιτς,
Μαξίμοβιτς, Οικονομίδης, Παντελής (80' Τυνιάρας).

Λάρισα: Νάσης, Γκουζιώτης, Καστανούλας (50' Χρυσοστομίδης), Βαλκάνης,
Παυλίδης, Αβραμούλης, Βενέτης, Μάρζιτς, Γ. Τσακμακίδης (81' Δ. Τσακμακίδης),
Κουτάκος, Προβίδας.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16049O032</ED>
<ID>
ID:136831

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O03&aa=2</URL></REF>


Article

<CATEGORY>vin10</CATEGORY>

 <H2>ΠΑΝΙΩΝΙΟΣ
</H2><H2>Ο Κυράστας σφράγισε επιταγή των 8 εκατ.
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Η ΚΑΛΗ πορεία και οι νίκες δεν φέρνουν την ευτυχία στον Πανιώνιο, αφού το
οικονομικό εξακολουθεί να «καίει» τους ποδοσφαιριστές.

Χθες την τελευταία στιγμή απετράπη η απεργία των παικτών κι αυτό γιατί ενώ η
διοίκηση τους είχε υποσχεθεί ότι θα μοιραστούν οκτώ εκατ. δραχμές, τα χρήματα
αυτά δόθηκαν για να καλυφθεί μία επιταγή την οποία σφράγισε ο Γιάννης
Κυράστας! Έτσι για μία ακόμα φορά οι παίκτες έμειναν απλήρωτοι και το καλό
κλίμα από τη νίκη επί του Πανηλειακού σκιάστηκε από την αδυναμία της διοίκησης
να δώσει τα χρήματα που υποσχέθηκε. 
Σήμερα οι τρεις αρχηγοί, με τον Λουκά Σιότροπο, θα επισκεφθούν τον δήμαρχο για
να του εκφράσουν τα παράπονά τους για την κατάσταση, αλλά και για να πιέσουν
ώστε να βρεθεί λύση. Λύση φαίνεται να υπάρχει μόνο από την πρόταση που έχει
καταθέσει ο Γιάννης Καραγιάννης. Ο υποψήφιος αγοραστής απουσιάζει μία εβδομάδα
και γυρίζει αύριο από την Ελβετία. Λίγο πριν φύγει είχε πει ότι μέχρι την
Παρασκευή θα ολοκληρωθεί (εκτός απροόπτου) η μεταβίβαση του πακέτου των μετοχών..

Στον αγωνιστικό τομέα οι Μένταν, Κατσαμπής συμπλήρωσαν τρεις κίτρινες κάρτες
και θα απουσιάσουν από τον αγώνα κυπέλλου με τον Ορφέα Αλεξανδρούπολης, όπως
και ο Σαπουντζής που είναι τραυματίας.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16049O033</ED>
<ID>
ID:136869

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O03&aa=3</URL></REF>


Article

<CATEGORY>vin10</CATEGORY>

 <H5>ΔΙΑΙΤΗΣΙΑ
</H5><H2>Δύο οι υποψήφιοι για το ντέρμπι
</H2>
ΕΝΑΣ από τους Μάλαμα Τεβεκέλη και Σπύρο Παπαδάκο θα είναι ο διαιτητής του
ντέρμπι ΑΕΚ-Ολυμπιακός. Την απόφαση αυτή που πήρε χθες η Επιτροπή Διαιτησίας
την έθεσε υπ' όψιν των δύο ΠΑΕ, οι οποίες και την αποδέχτηκαν. Σε ό,τι αφορά
τους βοηθούς διαιτητές, αυτοί θα προκύψουν από κλήρωση μεταξύ των Γυλού,
Βουταλά, Ποντίκη και Γαρεφαλάκη.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16049O034</ED>
<ID>
ID:136897

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O03&aa=4</URL></REF>


Article

<CATEGORY>vin10</CATEGORY>

 <H5>ΟΑΚΑ
</H5><H2>Μόνο στο άνω διάζωμα οι οπαδοί του ΠΑΟ
</H2>
ΜΟΝΟ το επάνω διάζωμα των εξέδρων του ΟΑΚΑ θα μπορεί να χρησιμοποιεί ο
Παναθηναϊκός στα εντός έδρας παιχνίδια του. Το κάτω μέρος θα το χρησιμοποιεί
μόνο στα ντέρμπι.

Αυτή είναι η απόφαση που πήρε χθες η διοίκηση του ΟΑΚΑ, με αφορμή την
επεισοδιακή συμπεριφορά οπαδών του Παναθηναϊκού σε διάφορα παιχνίδια. Η
διοίκηση του Σταδίου επανέλαβε την απόφασή της, περί απομάκρυνσης των
«πρασίνων» από το ΟΑΚΑ, στην περίπτωση που επαναληφθούν τα επεισόδια.

Η διοίκηση του Σταδίου, με έγγραφο που έστειλε στον ΠΑΟ και το κοινοποίησε
στον υφυπουργό Αθλητισμού Ανδρέα Φούρα, σημειώνει πως εναντίον της Παναχαϊκής
ο Παναθηναϊκός θα πρέπει να τηρήσει όσα και στο ματς με τον Πανιώνιο. Επίσης,
αποκλείει την πρόταση του Παναθηναϊκού για διαμόρφωση της τάφρου σε αδιάβατη.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16049O035</ED>
<ID>
ID:136913

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O03&aa=5</URL></REF>


Article

<CATEGORY>vin10</CATEGORY>

 <H5>ΔΡΙΜΥΤΑΤΗ ΕΠΙΘΕΣΗ ΑΠΟ ΤΟΝ ΙΤΑΛΙΚΟ ΤΥΠΟ - ΕΧΕΙ ΝΑ ΣΚΟΡΑΡΕΙ ΑΠΟ ΤΙΣ 6 ΔΕΚΕΜΒΡΙΟΥ
</H5><H2>Οφ σάιντ ο Ρονάλντο
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Πρώτη επίθεση. Η δυστοκία του Ρονάλντο έστρεψε τον ιταλικό Τύπο εναντίον του
Βραζιλιάνου άσου

Ο ΜΗΝΑΣ του μέλιτος του Ρονάλντο με τον ιταλικό Τύπο έφθασε στο τέλος του.
Μετά τη ­ νέα ­ αποτυχία της Ίντερ, να κατακτήσει τους τρεις βαθμούς της νίκης
με την Έμπολι (1-1) και τη συνεχιζόμενη «αφλογιστία» του Ρονάλντο (τελευταία
φορά σκόραρε στις 6 Δεκεμβρίου), ο ιταλικός Τύπος εξαπέλυσε δριμύτατη επίθεση
κατά του κορυφαίου ποδοσφαιριστή του κόσμου.

ΑΙΝΙΓΜΑ

«Ο Ρονάλντο εκπροσωπεί ένα κλασικό αίνιγμα. Όταν σκοράρει δικαιολογεί την
παρουσία του. Όταν δεν στέλνει την μπάλα στα δίχτυα, τότε η Ίντερ μοιάζει σαν
να αγωνίζεται με δέκα παίκτες. Ο Ρονάλντο ποτέ δεν καλύπτει πίσω και δεν βοηθά
τους συμπαίκτες του. Απλά περιμένει την καλή πάσα για να κάνει τη δουλειά
του», σχολίασε ο Σάντρο Κιότι στο ραδιόφωνο της RAI

Η «Γκατζέτα Ντέλο Σπορτ» αναρωτιέται, αν μια ομάδα όπως η Ιντερ μπορεί να
περιμένει τα πάντα από έναν 21χρονο ποδοσφαιριστή, ακόμη και αν αυτός
χαρακτηρίζεται «φαινόμενο».

«Η ιδέα που επικρατεί στην Ίντερ είναι να βγάλουμε τη μακρινή μπαλιά στον
Ρονάλντο και αυτός να σκοράρει. Αυτό το σλόγκαν δεν φαίνεται πια καλό»,
σχολίασε η ιταλική εφημερίδα.

Ένα χαρακτηριστικό που τόνισε ιδιαίτερα ο Τύπος της Ιταλίας, είναι το γεγονός
ότι - όλη - η ομάδα της Έμπολι έχει ετήσιο προϋπολογισμό 4,5 εκατ. δολάρια,
δηλαδή περίπου 1,2 εκατ. δολάρια λιγότερα από τα ετήσια έσοδα του Ρονάλντο από
την Ίντερ!

ΚΟΥΡΑΣΜΕΝΟΣ

Για το ντεφορμάρισμα του Ρονάλντο, η «Κοριέρε Ντέλο Σπορτ» δίνει τη δική της εξήγηση:

«Ο Ρονάλντο δείχνει κουρασμένος. Κανένας παίκτης δεν μπορεί να αντέξει το βαρύ
πρόγραμμα (παιχνίδια με Ίντερ και Εθνική Βραζιλίας) που ακολουθεί ο Ρονάλντο.
Ο πρόεδρος και ο προπονητής της Ιντερ πρέπει να σκεφθούν πολύ σοβαρά το θέμα αυτό».

Ο Ρονάλντο πάντως αισθάνθηκε τι θα πει και συναδελφική αλληλεγγύη, μετά την
επίθεση που δέχθηκε.

Οι περισσότεροι παίκτες των νερατζούρι στάθηκαν στο πλευρό του, ενώ ο
Ουρουγουανός Αλβάρο Ρεκόμπα, ο οποίος ισοφάρισε για την Ιντερ στο παιχνίδι
εναντίον της Έμπολι, τόνισε:

«Μην ξεχνάτε πως και ο Ρονάλντο είναι άνθρωπος και κάνει και αυτός λάθη».

ΣΥΜΠΑΡΑΣΤΑΣΗ

Ο προπονητής της Ίντερ, Τζίτζι Σιμόνι, τέλος, τάχθηκε στο πλευρό του παίκτη
του λέγοντας:

«Ο αναμάρτητος να πετάξει πρώτος την πέτρα. Υπάρχουν περισσότεροι παίκτες,
εκτός από τον Ρονάλντο, που δεν βρίσκονται στην καλύτερή τους φόρμα».

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16049O041</ED>
<ID>
ID:136788

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O04&aa=1</URL></REF>


Article

<CATEGORY>vin10</CATEGORY>

 <H5>ΑΠΟΤΕΛΕΣΜΑΤΑ ΤΟΥ 4ου (ΤΕ) ΔΙΑΓΩΝΙΣΜΟΥ 1998
</H5><H5>Σε 21 διαγωνισμούς
</H5><H2>Νέος συγκάτοικος για... τον 18
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Ο 19 δεν άντεξε για πολύ την συγκατοίκηση με τον 18. Ύστερα από ένα διαγωνισμό
απουσίας επιστρέφει στην κληρωτίδα και με 7 συνολικές εμφανίσεις περνάει μόνος
στην κορυφή. Ο 31 δεν μένει αδιάφορος. Ύστερα από 4 διαγωνισμούς απουσίας
ξανακάνει την εμφάνισή του και υποχρεώνει τον 18 να αποκτήσει νέο συγκάτοικο.
Ο 15 ξανακάνει την εμφάνισή του ύστερα από 2 διαγωνισμούς απουσίας, ενώ
έκπληξη αποτελεί και η εμφάνιση του ζευγαριού των συνεχόμενων 44 και 45. Οι
Ζυγοί παρ' όλη την ήττα τους με 4 - 1 υπερέχουν στο συνολικό σκορ (46Μ - 56Ζ).
Οι Μεγάλοι κέρδισαν με 3 - 2 και το συνολικό σκορ διαμορφώνεται σε (53μ -
52Μ). Ο 7 σε ρόλο Τζόκερ σημειώνει την 2η εμφάνισή του στους έως τώρα
διαγωνισμούς. Την περασμένη Κυριακή δεν βρέθηκε τυχερό δελτίο στην 1η
κατηγορία, ενώ το μοναδικό δελτίο της 2ης είχε διπλή επιτυχία και κέρδισε
συνολικά 68.849.270 δρχ.

* Κληρώθηκαν οι αριθμοί: 15, 19, 31, 44, 45 (5 από 45).

* Τζόκερ: 7

* Συμπληρώθηκαν 7.779.579 στήλες.

* Μοιράστηκαν 234.165.328 δρχ.

* Δεν μοιράστηκαν 436.414.164 δρχ.

* Η διανομή των κερδών έχει ως εξής: 
1η κατηγορία: δεν βρέθηκε επιτυχία, 2η κατηγορία: 2 επιτυχίες από 34.424.635
δρχ., 3η κατηγορία: 32 επιτυχίες από 1.142.625 δρχ., 4η κατηγορία: 528
επιτυχίες από 26.520 δρχ., 5η κατηγορία: 1.836 επιτυχίες από 15.465 δρχ., 6η
κατηγορία: 29.100 επιτυχίες από 920 δρχ., 7η κατηγορία: 30.240 επιτυχίες από
590 δρχ., 8η κατηγορία: 173.312 επιτυχίες, από 240 δρχ.&#009

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16049O042</ED>
<ID>
ID:136832

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O04&aa=2</URL></REF>


Article

<CATEGORY>vin10</CATEGORY>

 <H5>ΜΕΤΑΓΡΑΦΗ ΣΤΟΝ ΟΛΥΜΠΙΑΚΟ ΛΟΓΩ... ΣΑΜΠΑΝΑΤΖΟΒΙΤΣ
</H5><H5>Επίθεση για ρεκόρ
</H5><H2>Έρχεται ξένος
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ρέφικ Σαμπανάτζοβιτς. Αποτελεί παρελθόν για τον Ολυμπιακό

ΜΕΤΑΓΡΑΦΗ εν όψει στον Ολυμπιακό! Και ενώ όλοι στο «ερυθρόλευκο» στρατόπεδο
διαβεβαίωναν ­ ακόμη και ο Ντούσαν Μπάγιεβιτς ­ ότι πολύ δύσκολα θα γίνει
μεταγραφή την τρέχουσα περίοδο, τις τελευταίες ημέρες άλλαξαν τα δεδομένα και
υπάρχει έντονη κινητοποίηση για το θέμα της ενίσχυσης του έμψυχου υλικού.

Διοικητικά στελέχη της ομάδας εκτιμούσαν χθες ότι ο Ολυμπιακός βρίσκεται πολύ
κοντά στην απόκτηση αλλοδαπού ποδοσφαιριστή (υπάρχει περίπτωση να είναι
Βραζιλιάνος μέσος) και μέχρι τέλος της εβδομάδας θα υπάρξουν εξελίξεις.

Η μεταγραφή έχει σχέση με την αποχώρηση από τον Ολυμπιακό του Ρέφικ
Σαμπανάτζοβιτς, καθώς έμεινε κενή η θέση του ξένου παίκτη.

«Κύριος ήρθα και κύριος φεύγω από τον Ολυμπιακό. Ευχαριστώ τους κ.κ. Κόκκαλη,
Λούβαρη και τον κόσμο του Ολυμπιακού. Φεύγω ως φίλος με τον κ. Μπάγιεβιτς. Ό,
τι έγινε, έγινε. Δεν κρατάω κακία σε κανέναν. Νιώθω ευχαριστημένος γιατί
κατόρθωσα να πανηγυρίσω την κατάκτηση του τίτλου με τον πρώτο χρόνο που ήρθα
στον Πειραιά», τόνισε χθες στην «ΟΜΑΔΑ» ο Ρέφικ Σαμπανάτζοβιτς, ο οποίος ήταν
ιδιαίτερα ικανοποιημένος για τη μεταγραφή του στην Κάνσας Σίτι των ΗΠΑ.

ΤΟ ΣΥΜΒΟΛΑΙΟ

Ο Μαυροβούνιος αμυντικός χαφ συναντήθηκε χθες με τον διευθύνοντα σύμβουλο του
Ολυμπιακού Γιώργο Λούβαρη και συμφώνησαν να λυθεί το συμβόλαιό του κοινή
συναινέσει (το συμβόλαιό του έληγε το ερχόμενο καλοκαίρι). Η διοίκηση της
πειραϊκής εταιρείας θα εισπράξει περίπου 30 εκατ. δρχ. από τους Αμερικανούς
και ο Σαμπανάτζοβιτς θα πάρει από την Κάνσας Σίτι το ποσόν των 120 εκατ. δρχ.
για διετές συμβόλαιο. Χθες συναντήθηκε στα αποδυτήρια με τον Ντούσαν
Μπάγιεβιτς και αντάλλαξαν ευχές για τη συνέχεια της καριέρας τους. Ο «Σάμπα»
ανακοίνωσε τη μεταγραφή σε συμπαίκτες του και θα περάσει μία από τις προσεχείς
ημέρες στου Ρέντη για να τους αποχαιρετήσει.

Ο ΓΚΟΓΚΙΤΣ

Στο μεταξύ ο Σίνισα Γκόγκιτς θέτει σοβαρή υποψηφιότητα για την ενδεκάδα στο
ντέρμπι με την ΑΕΚ, σύμφωνα με την απόδοση που είχε στον αγώνα με τον Αθηναϊκό.

Ο Σερβοκύπριος φορ τόνισε: «Περίμενα αυτή την ευκαιρία από τον προπονητή μου.
Δουλεύω σκληρά στις προπονήσεις και νιώθω δυνατός. Είμαι έτοιμος για τα
δύσκολα, αν ο προπονητής μου κρίνει ότι έχω θέση στην ενδεκάδα στο ντέρμπι με
την ΑΕΚ».

ΓΙΑ ΝΕΟ ρεκόρ επίθεσης πηγαίνει στο επαγγελματικό πρωτάθλημα ο Ολυμπιακός. Η
ομάδα του Ντούσαν Μπάγιεβιτς διαθέτει επίθεση-φωτιά, καθώς έχει σημειώσει
μέχρι τώρα 52 γκολ σε 19 αγώνες (2,7 γκολ κατά μέσο όρο σε κάθε παιχνίδι).

Το ρεκόρ επίθεσης στην Α' Εθνική κατηγορία κατέχει ο Ολυμπιακός την περίοδο
1973-'74 με 102 γκολ(!), ενώ την καλύτερη επίθεση στο επαγγελματικό πρωτάθλημα
έχει η ΑΕΚ: 87 γκολ (1996) και ακολουθεί ο Παναθηναϊκός με 85 γκολ (1993). Τα
περισσότερα γκολ που έχει πετύχει ο Ολυμπιακός στο επαγγελματικό πρωτάθλημα
είναι την περίοδο 1990-'91: 77 γκολ.

Εφέτος φαίνεται ότι θα είναι η χρονιά των Σέρβων στον Ολυμπιακό. Ο Ίλια Ίβιτς
«φλερτάρει» τον τίτλο του πρώτου σκόρερ. Ο 26χρονος Σέρβος επιθετικός έχει
σημειώσει 18 γκολ, ενώ ο δεύτερος στον πίνακα των σκόρερ έχει 14 γκολ (Ντέμης
Νικολαΐδης). Δεύτερος «ερυθρόλευκος» σκόρερ είναι ο Πρέντραγκ Τζόρτζεβιτς με
10 γκολ. Γίνεται λοιπόν αντιληπτό ότι οι δύο Σέρβοι αποδεικνύονται σούπερ
σκόρερ καθώς έχουν πετύχει συνολικά 28 γκολ(!), κάτι παραπάνω από τα μισά που
έχει ο Ολυμπιακός (52).

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16049O051</ED>
<ID>
ID:136789

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O05&aa=1</URL></REF>


Article

<CATEGORY>vin10</CATEGORY>

 <H2>ΕΠΟ
</H2><H2>Σε... μεσιτικό γραφείο για ομοσπονδιακό
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

Άνχελ Ιορντανέσκου

ΣΕ ΧΟΝΤΡΟ παιχνίδι των μεσιτικών γραφείων έχει οδηγηθεί το θέμα του νέου
ομοσπονδιακού προπονητή, με συνέπεια όσοι ζητούν και προτείνουν ονόματα
υποψηφίων στην ΕΠΟ, να επιδιώκουν, εμμέσως πλην σαφώς, και την εκμετάλλευση
των τηλεοπτικών δικαιωμάτων στους αγώνες των εθνικών ομάδων ποδοσφαίρου και
ειδικότερα της ομάδας των ανδρών.

Έτσι, τα κασέ παρουσιάζονται αυξημένα, οι απαιτήσεις «λυγίζουν» τα οικονομικά
της ομοσπονδίας και η τελευταία, πιεζόμενη από τα γεγονότα, οδηγείται σε
μεσοβέζικη λύση του προβλήματος. Χθες διέρρευσε η πληροφορία ότι η ΕΠΟ έχει
καταλήξει στην επιλογή του Ρουμάνου Ιορντανέσκου, ωστόσο, η πρόσληψή του
συναντά πολλά εμπόδια. Ο Ρουμάνος τεχνικός δεν προτίθεται να εγκαταλείψει την
Εθνική της χώρας του πριν από το Μουντιάλ της Γαλλίας, επιθυμεί, όμως, να
συνεργαστεί και με την Ελλάδα, πραγματοποιώντας κάποια ταξίδια-«αστραπή»,
κοουτσάροντας την ομάδα μας σε ορισμένα φιλικά παιχνίδια. Με τη... λογική
Ιορντανέσκου, συμφωνούν ορισμένα μέλη του προεδρείου της ΕΠΟ, αλλά η
πλειονότητα των μελών του Δ.Σ. διαφωνεί με τη λύση αυτή. Η πρόταση στον
Ρουμάνο τεχνικό έγινε στις 13 Ιανουαρίου. Το θέμα του ομοσπονδιακού προπονητή
θα συζητηθεί πάλι στη συνεδρίαση της Πέμπτης και δεν αποκλείεται να υπάρξει αποτέλεσμα.

ΜΕΤΑΓΡΑΦΕΣ

Κατά δύο ημέρες παρέτεινε χθες η ΕΠΟ τη μεταγραφική περίοδο. Αντί για τις 31
Ιανουαρίου, θα λήξει στις 2 Φεβρουαρίου.

*** Η Δευτεροβάθμια Δικαστική Επιτροπή της ΕΠΟ μπορεί να διεκπεραιώνει
υποθέσεις έως ότου βγει το πόρισμα γι' αυτές τις Επιτροπές. Τη διαβεβαίωση
αυτή έδωσε χθες ο Άρειος Πάγος σε εκπροσώπους της ομοσπονδίας.

Ο ΙΟΡΝΤΑΝΕΣΚΟΥ

«Είμαι προπονητής της Εθνικής Ελλάδας». Ο Άνχελ Ιορντανέσκου άνοιξε τα χαρτιά
του και χθες, σε αποκλειστική του δήλωση στη ρουμανική εφημερίδα «Προ Σπορτ»
(θα δημοσιεύεται στη σημερινή της έκδοση), υποστήριξε πως έχει συμφωνήσει να
αναλάβει το αντιπροσωπευτικό μας συγκρότημα.

Οι πρώτες πληροφορίες αναφέρουν πως ο Ιορντανέσκου θα υπογράψει διετές
συμβόλαιο συνεργασίας με την ελληνική ομοσπονδία, με ετήσιες αποδοχές που θα
αγγίζουν τα 120 εκατ. δραχμές.

Ο Ιορντανέσκου θα αναλάβει επίσημα την Εθνική Ελλάδας μετά τους αγώνες του
Μουντιάλ (όπου θα ηγηθεί της Εθνικής Ρουμανίας), ενώ πηγές ανέφεραν πως θα
παραστεί στο Όσλο, στις 17 Φεβρουαρίου, για την κατάρτιση του προγράμματος των
αγώνων του δεύτερου προκριματικού ομίλου του Εύρω-2000.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16049O052</ED>
<ID>
ID:136833

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O05&aa=2</URL></REF>


Article

<CATEGORY>vin10</CATEGORY>

 <H5>ΑΘΗΝΑΪΚΟΣ
</H5><H2>Επιστρέφουν 3 παίκτες
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Στάθης Σταθόπουλος

ΑΠΕΦΥΓΕ να σχολιάσει την προχθεσινή απόδοση των παικτών του στο ματς με τον
Ολυμπιακό ο Στάθης Σταθόπουλος. Ο τεχνικός του Αθηναϊκού τόνισε ότι αυτό που
προέχει τώρα είναι η αυτοσυγκέντρωση όλων για το δύσκολο ματς της 20ής
αγωνιστικής με την Καβάλα. Το ευχάριστο είναι ότι σ' αυτό το παιχνίδι
επιστρέφει ο Κόλτζος που εξέτισε την ποινή του, όπως και οι Σπίνουλας,
Θεοδωρόπουλος που αποθεραπεύτηκαν και τέθηκαν στη διάθεση του προπονητή τους.
Αντίθετα, άγνωστο παραμένει αν θα είναι σε θέση να αγωνιστεί ο Γιάννης
Δημητριάδης, που υπέστη διάστρεμμα και ακολουθεί ειδική θεραπεία.

Χθες παραχωρήθηκε δανεικός στον Λεβαδειακό ο Καλπακίδης, ενώ πρόβλημα προέκυψε
με τη λύση του συμβολαίου του Μάριους Κουζέγια. Ο Πολωνός δεν δέχεται να φύγει
από τον Αθηναϊκό, αν δεν του καταβληθούν 4 εκατ. δραχμές. Σε ό,τι αφορά την
υπόθεση του Αγαθοκλέους, ο παίκτης παρουσιάστηκε χθες στην ποδοσφαιρική
ομοσπονδία της Κύπρου, για να δώσει διευκρινίσεις για την υπογραφή συμβολαίου
στον Αθηναϊκό και σήμερα θα επιστρέψει στην Αθήνα.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16049O053</ED>
<ID>
ID:136870

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O05&aa=3</URL></REF>


Article

<CATEGORY>vin10</CATEGORY>

 <H2>Στον Ιωνικό ο Αφεντουλίδης
</H2>
Ο ΙΩΝΙΚΟΣ απέκτησε χθες τον Δημήτρη Αφεντουλίδη για πέντε χρόνια. Ο παίκτης
είχε συμφωνήσει από την προηγούμενη εβδομάδα και προχθες αγωνίστηκε για
τελευταία φορά με την Καστοριά. Μέχρι αργά χθες βράδυ δεν είχε καταφέρει να
φθάσει στην Αθήνα, λόγω της κακοκαιρίας και αποφάσισε να ξεκινήσει οδικώς.
Σήμερα, πάντως, αναμένεται να κάνει την πρώτη του προπόνηση με τον Ιωνικό και
ίσως συμπεριληφθεί στη δεκαοκτάδα για το ματς κυπέλλου με τον ΠΑΟΚ.

Χθες στην ομάδα της Νεάπολης δοκιμάστηκε ο Μαυροβούνιος Μάρκος Ράντονιτς, γιος
του πρώην ποδοσφαιριστή της ΑΕΚ, ο οποίος είναι 22 ετών, έχει ύψος 1,90 και
αγωνίζεται στην Μπούντογκοστ. Σε ό,τι αφορά τον αγωνιστικό τομέα, ο Αντριόλι
συμπλήρωσε εννέα κίτρινες κάρτες και θα χάσει τον αγώνα κυπέλλου και το ματς
του πρωταθλήματος με τη Βέροια.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16049O054</ED>
<ID>
ID:136898

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O05&aa=4</URL></REF>


Article

<CATEGORY>vin10</CATEGORY>

 <H5>Ο ΡΟΝΑΛΝΤ ΖΑΪΜΙ ΣΤΗΝ «ΟΜΑΔΑ»: ΣΥΜΠΑΘΩ ΤΗΝ ΑΕΚ ΑΛΛΑ ΚΑΝΩ ΤΑ ΠΑΝΤΑ ΓΙΑ ΤΗΝ ΠΡΟΟΔΕΥΤΙΚΗ
</H5><H2>Συγγνώμη που σε πλήγωσα πολύ...
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Ποιος θα μπορούσε να πιστέψει ότι ο Ρόναλντ (και όχι Ρονάντα) Ζαΐμι, ερχόμενος
από την Αλβανία στην Ελλάδα, για να παίξει ποδόσφαιρο, θα γινόταν πιο φτωχός;
Κι όμως, ο άνθρωπος που μαζί με τον Αλμανίδη και τους συμπαίκτες του
διαμόρφωσαν νέα τάξη πραγμάτων στη βαθμολογία της Α' εθνικής, ήρθε στην
πατρίδα μας το καλοκαίρι του 1996. 
Εξαπατημένος από κάποιο μάνατζερ, ο οποίος τον έφερε σε απελπιστική κατάσταση,
και αυτό γιατί πήρε όλα τα χρήματα από την μεταγραφή και εξαφανίστηκε...

Ο Ζαΐμι μίλησε στην «ΟΜΑΔΑ» για όλα. 
Για τις δύσκολες στιγμές που πέρασε τους πρώτους έξι μήνες, τα δύο γκολ που
σημείωσε κατά της ΑΕΚ, την οποία μάλιστα συμπαθεί ιδιαίτερα, αλλά και πώς ήρθε
στην Ελλάδα: 
«Έκλεισα τα 24 χρόνια πριν από ένα μήνα. Στην Αλβανία αγωνίστηκα πρώτα στη
Δυναμό Τιράνων και στη συνέχεια στην Παρτιζάν, απ' όπου ήρθα στην Προοδευτική.
Στην Παρτιζάν ήμουν καλά. Εκεί μάλιστα πήρα και τα πρώτα μου χρήματα. Τότε
ήρθε κάποιος Αλβανός με έναν Έλληνα, που λεγόταν Γιάννης, και μου είπε ότι θα
με πάει σε ομάδα Α' εθνικής στην Ελλάδα και θα πάρω καλά χρήματα. 
Ο Ζαΐμι μίλησε για τις δυσκολίες που αντιμετώπισε στην πατρίδα μας στον
συντάκτη της «ΟΜΑΔΑΣ» Θ. Ακάλεστο

ΤΥΧΕΡΟΣ

Στην Αλβανία ήμουν από τους τυχερούς. Είχα δικό μου σπίτι, έπαιρνα και κάποια
καλά χρήματα, αλλά η Ελλάδα, είναι πάντα Ελλάδα. Πείστηκα λοιπόν και αποφάσισα
να φύγω και μάλιστα το έκανα κρυφά».

Ο επιθετικός της Προοδευτικής συνεχίζει: 
«Μία ημέρα πήγα για προπόνηση με την ομάδα μου την Παρτιζάν και το απόγευμα
έφυγα κρυφά και ακόμα με ψάχνουν. Πήγε αυτός ο Έλληνας λοιπόν και τους είπε
ότι θα τους δώσει πέντε εκατομμύρια και δύο παίκτες να με αφήσουν. Έδωσε
κάποια χρήματα, πήρε την μπλε κάρτα και εξαφανίστηκε. Με έφερε εδώ, χωρίς να
γνωρίζω πολλά πράγματα, με έβαλε και υπέγραψα συμβόλαιο πέντε χρόνων στην
Προοδευτική, η οποία μάλιστα έδωσε και τα χρήματα που είχε υποσχεθεί. Πέντε
εκατομμύρια. 
Τα πήρε πάλι αυτός ο "κύριος" και εξαφανίστηκε. Ευτυχώς είχα φέρει μαζί μου
κάποια χρήματα και μ' αυτά πέρασα τον πρώτο καιρό. Αναγκάστηκα όμως να
σταματήσω να παίζω, αφού δεν πληρωνόμουν. 
Στη συνέχεια, μίλησα με την Προοδευτική και μου έδωσε κάποια χρήματα, αφού
κατάλαβε το πρόβλημά μου και τώρα είμαι ευχαριστημένος. Δεν παίρνω πολλά
χρήματα, αλλά αυτά που πρέπει να πάρω, τα παίρνω».

ΓΙΑ ΑΕΚ

Ο Ζαΐμι στη συνέχεια μίλησε για την ΑΕΚ: «Αυτή την ομάδα την συμπαθώ. 
Συγγνώμη αν τους πλήγωσα, αλλά αγωνίζομαι στην Προοδευτική και θα κάνω τα
πάντα γι' αυτήν. Όσο για τα γκολ, έκανα το καθήκον μου. Έγιναν κάποια λάθη από
την άμυνα και τα εκμεταλλεύτηκα, χάρη στο ξεπέταγμά μου».

­ Δηλαδή τι εννοείς;

«Στα πρώτα τριάντα μέτρα, έχω γρήγορο ξεκίνημα. Κάνω τα 30 μ. σε 3,7. Σ' αυτό
τον χώρο δύσκολα με πιάνει αντίπαλος. Να ξέρετε όμως ότι πιστεύαμε πως
μπορούμε να κοντράρουμε την ΑΕΚ. Είναι καλή ομάδα, αλλά στο γήπεδό μας έχουμε
πολλές δυνατότητες».

Ο παίκτης της Προοδευτικής τελειώνοντας είπε ότι το μόνο που ξέρει να κάνει
είναι να παίζει ποδόσφαιρο, ότι τώρα είναι καλά ψυχολογικά, αφού πλέον έχει
τους δικούς του στην Ελλάδα, ενώ είναι ερωτευμένος με Ελληνίδα. Έδωσε μάλιστα
και την υπόσχεση ότι η απόδοσή του θα ανέβει ακόμα περισσότερο και ίσως
σύντομα αναγκάσει κάποιους να τον ζητούν με μεταγραφή στις ομάδες τους.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16049O061</ED>
<ID>
ID:136790

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O06&aa=1</URL></REF>


Article

<CATEGORY>vin10</CATEGORY>

 <H5>19η ΑΓΩΝΙΣΤΙΚΗ
</H5><H2>Πόνταραν σε Έλληνες και φθηνούς ξένους
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΣΤΟΥΣ Έλληνες ποντάρουν οι ομάδες μας! Όχι βέβαια γιατί έχει ανέβει θεαματικά
το ποδόσφαιρό μας ή κάνουμε παραγωγή σούπερ ταλέντων, αλλά διότι οι ξένοι
κοστίζουν. Αν δεν μιλάμε για κοινοτικούς, το προϊόν δείχνει «απαγορευμένος καρπός»...

Μια ματιά στους ποδοσφαιριστές που αγωνίστηκαν στην προχθεσινή 19η αγωνιστική,
διαλύει αρκετούς μύθους. Και φανερώνει τι ρόλο έπαιξε η υπόθεση Μπόσμαν
(άνοιγμα των συνόρων), τις αγορές που... προτιμούν οι ΠΑΕ, ποιοι «ματώνουν»
οικονομικά και ποιοι όχι, νέα ποδοσφαιρικά κράτη που ανακαλύπτουμε και γενικά,
το προφίλ των άσων (ή μη...) που δίνουν μάχες στα γήπεδα της ελληνικής επικράτειας.

Έχουμε και λέμε λοιπόν:

*** Συνολικά έπαιξαν 244 ποδοσφαιριστές (μαζί με τις αλλαγές), εκ των οποίων
οι Έλληνες ήταν 186. Δηλαδή, οι ομάδες μας τους εμπιστεύονται σε μεγάλο ποσοστό.

*** Ο ΟΦΗ υπήρξε η μοναδική ΠΑΕ που παρέταξε αμιγώς ελληνική ενδεκάδα! Και
όταν αποφασίστηκε να γίνει αλλαγή, μπήκε παίκτης από την Ινδονησία...

*** Οι αλλαδοποί που επιχείρησαν να... πείσουν για το ταλέντο τους ήταν 48.
Από χώρες που ίσως χρειάζεται να είσαι ταξιδιωτικός πράκτορας για να τις βρεις
στο χάρτη. Προσέξτε: οι Σέρβοι ήταν 10, από τέσσερις εκπροσώπους είχαν η
Βραζιλία, η Πολωνία και η Αλβανία, τρεις η Λιβερία, από δύο η Ρουμανία, το
Καμερούν, η Ουκρανία, η Τσεχία, η Συρία, η Βουλγαρία και η Νιγηρία, ενώ από
έναν εκπρόσωπο είχαν η Ουγγαρία, το Μαυροβούνιο, το Περού, η Ινδονησία, η
Γκάνα, η Σλοβακία, η Αρμενία, η Κολομβία και το Ουζμπεκιστάν! Είναι προφανές
ότι κριτήριο για την έλευση των ξένων δεν ήταν η αγωνιστική τους αξία, αλλά το
μικρό κόστος της μεταγραφής ή οι διάφορες διασυνδέσεις παραγόντων ή
προπονητών. Για παράδειγμα, ο Ολυμπιακός βρήκε... κανάλι στη Γιουγκοσλαβία και
η Προοδευτική αποδεικνύεται άριστος γνώστης της Συρίας!

*** Οι Κύπριοι ήταν μόλις τρεις. Φυσικά βάζουμε σε αυτούς και τον Σίνισα
Γκόγκιτς του Ολυμπιακού, διότι ναι μεν στην καρδιά είναι Σέρβος, ωστόσο χρόνια
πολλά αγωνίστηκε στο μαρτυρικό νησί και ήδη έχει αποκτήσει κυπριακή
υπηκοότητα. Οι άλλοι δύο ανήκουν στον Ηρακλή (Χριστοδούλου-Κωνσταντίνου) και
αν κρίνουμε από τις επιδόσεις τους, οι Θεσσαλονικείς χτύπησαν «φλέβα χρυσού».

*** Λιγότερους Έλληνες στους πρώτους ένδεκα χρησιμοποίησαν η Καβάλα και η
Προοδευτική. Από έξι! Η Προοδευτική μάλιστα, διεκδικεί τον τίτλο της
ομάδας-μωσαϊκό με Βούλγαρο, Ρουμάνο, Ουζμπέκο, Σύρο και Αλβανό!

*** Και φτάνουμε στο κεφάλαιο των κοινοτικών. Ή μάλλον στη... βούλα για μας
τους Έλληνες, καθώς οι ομάδες μας δεν συγκινήθηκαν από την υπόθεση Μπόσμαν. Ο
λόγος; Οι κοινοτικοί είναι ακριβοί ­ συνεπώς η παρουσία τους στο πρωτάθλημα
είναι σχεδόν ανύπαρκτη. Προχθές, αγωνίστηκαν επτά!

Τι συμπέρασμα βγαίνει από τη μίνι έρευνα; Απλούστατα, ότι οι Έλληνες
ποδοσφαιριστές αν προσπαθήσουν, μπορούν εύκολα να εδραιώσουν τη θέση τους, με
δεδομένο ότι η πρόθεση των παραγόντων είναι η εξής: φέρνουμε φθηνούς ξένους,
ελάχιστους κοινοτικούς (αμφίβολης αξίας) και ποντάρουμε στο δικό μας προϊόν.
Και αν... βγει, το πουλάμε εύκολα!

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16049O071</ED>
<ID>
ID:136791

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O07&aa=1</URL></REF>


Article

<CATEGORY>vin10</CATEGORY>

 <H5>ΧΩΡΙΣ ΠΕΡΙΘΩΡΙΑ ΓΙΑ ΗΤΤΑ ΟΙ ΠΑΝΙΩΝΙΟΣ ΚΑΙ ΟΛΥΜΠΙΑΚΟΣ
</H5><H2>Απαγορευμένος καρπός
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Στο κυνήγι του... ροζ φύλλου θα επιδοθούν απόψε ο Γιώργος Καράγκουτης και ο
Αρτούρας Καρνισόβας

ΑΠΑΓΟΡΕΥΜΕΝΟΣ καρπός είναι η ήττα για Πανιώνιο και Ολυμπιακό απόψε στη Νέα
Σμύρνη (18.30 - ΑΝΤ1) στο... πρώτο πιάτο της 18ης αγωνιστικής της Α1. Ένα
παιχνίδι που αναμένεται να προσφέρει δυνατές συγκινήσεις σε όσους βρεθούν στο
κλειστό της οδού Αρτάκης αλλά και σε όσους το παρακολουθήσουν από την τηλεόραση.

Οι γηπεδούχοι, έτσι και αλλιώς, κυνηγούν με πάθος μια πολύ μεγάλη νίκη από την
αρχή της περιόδου (έχασαν στις λεπτομέρειες από Παναθηναϊκό - ΑΕΚ), ανάγκη η
οποία έγινε πιο επιτακτική μετά την ήττα ­ εκτός προγράμματος ­ από τον
Παπάγου, την οποία οι «κυανέρυθροι» ψάχνουν απεγνωσμένα να καλύψουν.

ΠΡΟΒΛΗΜΑ ΚΙΚΙΛΙΑ

Το μεγάλο πρόβλημα για τον Μάκη Δενδρινό είναι ο Βασίλης Κικίλιας, που
αποκόμισε μία θλάση στο δικέφαλο στον αγώνα με τον Παπάγου και η συμμετοχή του
κρίνεται αμφίβολη. 
Ο νεαρός φόργουορντ υποβάλλεται σε θεραπεία, την οποία θα συνεχίσει και
σήμερα, αλλά εάν παίξει (με μπανταρισμένο πόδι) θα υπάρξει κίνδυνος υποτροπής,
κάτι που σημαίνει σχεδόν δύο μήνες έξω. Έτσι θεωρείται δύσκολο να ρισκάρει ο
Μάκης Δενδρινός τη συμμετοχή του. Απών για την ομάδα της Νέας Σμύρνης θα είναι
και ο Σάσα Μάρκοβιτς που έχει υποβληθεί σε εγχείρηση στο πόδι.

Ο ΦΑΣΟΥΛΑΣ

Οι φιλοξενούμενοι (επίσης χωρίς περιθώριο για νέα ήττα ύστερα από αυτήν στο
Αλεξάνδρειο με τον Άρη) θα έχουν νέο πρόσωπο τον Παναγιώτη Φασούλα, ο οποίος
επανεμφανίστηκε στον αγώνα με τη Δάφνη, αλλά ακόμα δεν έχει προσαρμοστεί.

Αντίθετα, ο Ντούσαν Ίβκοβιτς απέκλεισε από την αποστολή τον Φράνκο Νάκιτς, ο
οποίος ναι μεν έχει ξεπεράσει το πρόβλημά του, όμως έχει χάσει πολλές
προπονήσεις τον τελευταίο καιρό. Επίσης, ο Ντούντα συμπεριέλαβε στη 10άδα για
το αποψινό ματς τον Δημήτρη Καραπλή στη θέση του Ανατόλι Ζουρπένκο. Απών
βέβαια θα είναι ο Ντράγκαν Τάρλατς.

*** Διαιτητές του αγώνα είναι οι Μαστραφτσής και Μουζάκης.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16049O081</ED>
<ID>
ID:136792

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O08&aa=1</URL></REF>


Article

<CATEGORY>vin10</CATEGORY>

 <H2>ΑΕΚ
</H2><H2>Φταίει η κούραση των παικτών
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

«Ανάσες» θα προσπαθήσει να δώσει στον κουρασμένο Άντερσον ο Ιωαννίδης, κόντρα
στο Περιστέρι, εν όψει... Κυπέλλου

ΤΟΣΟ καιρό ο Ιωαννίδης δούλευε στις προπονήσεις για να κλείσει τις «τρύπες»
στην άμυνα της ΑΕΚ, όμως μετά το ματς με τον ΠΑΟΚ δίνει το σύνθημα «καλή η
άμυνα, αλλά χρειάζεται και η επίθεση για να νικήσεις».

Οι 39 πόντοι που πέτυχε η «Ένωση» στο Αλεξάνδρειο, ήταν σίγουρα απόρροια της
κακής (επιθετικά) εμφάνισης των παικτών της ΑΕΚ, που «έσπασαν» τα καλάθια. Με
εξαίρεση τον Αλεξάντερ και σε κάποιο μικρό διάστημα τον Χατζή, οι υπόλοιποι
παίκτες υστέρησαν στις επιθετικές τους προσπάθειες. Όπως έλεγαν χθες, έφταιξε
η κούραση των παικτών (Πρέλεβιτς, Άντερσον) που πρωταγωνιστούν στο σκοράρισμα.
Ο Ιωαννίδης στο αυριανό ματς με το Περιστέρι θα προσπαθήσει να δώσει «ανάσες»
στα κουρασμένα παλικάρια του, χωρίς όμως να δημιουργηθεί πρόβλημα στην εξέλιξη
του αγώνα. Ο «ξανθός» δίνει μεγάλη βαρύτητα στο Κύπελλο ­ άλλωστε η ΑΕΚ από το
1981 έχει να πανηγυρίσει την κατάκτηση Κυπέλλου) και θέλει να μεταβούν
ξεκούραστοι οι παίκτες του στη Θεσσαλονίκη, για τον αγώνα με τον Ολυμπιακό
στον ημιτελικό του Κυπέλλου.

ΔΙΑΜΑΡΤΥΡΙΑ

Στην ΑΕΚ πάντως ήταν ενοχλημένοι από τη διαιτησία των Αρβανιτίδη, Μπακάλη. Η
ΚΑΕ ΑΕΚ εξέδωσε μάλιστα (ήπια) ανακοίνωση διαμαρτυρίας:

«Χωρίς να ψάχνουμε για δικαιολογίες για την άσχημη απόδοση της ομάδας μας στο
παιχνίδι με τον ΠΑΟΚ, είμαστε υποχρεωμένοι να διαμαρτυρηθούμε για την κακή
διαιτησία, που για διάφορους λόγους αδίκησε την ομάδα μας σε κρίσιμες στιγμές.
Ζητάμε, λοιπόν, καλύτερη επιλογή και ορθότερη αξιολόγηση διαιτητών, που θα
σφυρίζουν τα ντέρμπι, ώστε στο μέλλον να μη γίνουμε ξανά μάρτυρες παρόμοιων διαιτησιών».

ΔΟΚΙΜΑΣΙΑ

Ο Μπάνε Πρέλεβιτς ήταν επηρεασμένος από την ατμόσφαιρα στο Αλεξάνδρειο. Ο
32χρονος γκαρντ της «Ένωσης» είπε:

«Ήταν μεγάλη δοκιμασία για μένα, αφού τόσα χρόνια φορούσα τη φανέλα του ΠΑΟΚ
και γνώρισα μεγάλη δόξα. Με τον Μπουντούρη ήμασταν αντίπαλοι στις προπονήσεις,
γι' αυτό τον χρησιμοποίησαν να με μαρκάρει. Τότε, βέβαια, ήταν πολύ πιο μικρός».

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16049O082</ED>
<ID>
ID:136834

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O08&aa=2</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ
</H5><H2>Τρίζει η καρέκλα του Αλεξανδρή
</H2>
Βαγγέλης Αλεξανδρής

ΘΕΣΣΑΛΟΝΙΚΗ

ΤΡΙΖΕΙ η καρέκλα, πλέον, του Βαγγέλη Αλεξανδρή, ο οποίος δεν προλαβαίνει να
γευθεί την ικανοποίηση μίας νίκης, έρχεται αμέσως μία «σφαλιάρα», που φέρνει
τον Ηρακλή όλο και πιο χαμηλά στη βαθμολογία, αλλά και τον ίδιο σε πολύ
δύσκολη θέση.

Οι «κυανόλευκοι» έχουν τώρα δύο παιχνίδια στο Ιβανώφειο με Ηράκλειο και Πάτρα
που θέλουν πάση θυσία νίκες. Αν δεν τα καταφέρουν, τότε θα αρχίσουν να πέφτουν
κεφάλια, όσο άτολμοι και αν είναι οι Ελληνοαμερικανοί χορηγοί.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16049O083</ED>
<ID>
ID:136871

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O08&aa=3</URL></REF>


Article

<CATEGORY>vin10</CATEGORY>

 <H5>ΔΥΟ ΜΑΤΣ ΜΕ ΑΔΕΙΕΣ ΕΞΕΔΡΕΣ ΚΑΙ ΠΡΟΣΤΙΜΟ ΣΤΗ ΡΤΤ ΑΓΚΥΡΑΣ ΓΙΑ ΤΑ ΕΠΕΙΣΟΔΙΑ ΣΤΟ
ΜΑΤΣ ΜΕ ΤΟΝ ΟΛΥΜΠΙΑΚΟ
</H5><H2>Καμπάνα από ΦΙΜΠΑ
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Ο Δημήτρης Παπανικολάου και ο Ολυμπιακός πέρασαν δύσκολες στιγμές στην
Άγκυρα, αλλά δεν θα συμβεί το ίδιο για την ΑΕΚ και τον Βίκτορ Αλεξάντερ, εάν
τελικά η ΑΕΚ παίξει με τη ΡΤΤ

ΝΑ ΛΟΙΠΟΝ που η... θυσία του Ολυμπιακού στην Τουρκία θα έχει και ένα όφελος
για το ελληνικό μπάσκετ, αφού εάν η ΑΕΚ (κάτι πολύ πιθανό) βρεθεί στους «16»
της Ευρωλίγκα αντιμέτωπη με την ΡΤΤ Άγκυρας θα παίξει σε μία... εκκλησία αφού
το «Κεμάλ Ατατούρκ» θα είναι άδειο (!).

Ο «πέλεκυς» της ΦΙΜΠΑ έπεσε στην ομάδα της Άγκυρας, όχι όμως τόσο βαρύς (κατά
την προσωπική μας άποψη, που είχαμε και την ατυχία να ζήσουμε τα έκτροπα που
έγιναν στην τουρκική πρωτεύουσα), αφού οι Τούρκοι θα παίξουν δύο παιχνίδια σε
κενές κερκίδες στην έδρα τους, ενώ καλούνται να πληρώσουν και ένα πρόστιμο
μόλις 79.000 γερμανικών μάρκων (13.000.000 δραχμές).

Έτσι, η ομάδα της Άγκυρας θα φιλοξενήσει την Εφές Πίλσεν σε άδειο γήπεδο (κάτι
τέτοιο θα σήμαινε καταστροφή για τον Ολυμπιακό σε περίπτωση που είχε χάσει
στην Άγκυρα), ενώ άδειο θα είναι το «Κεμάλ Ατατούρκ» και στη φάση των «16» εάν
η ΡΤΤ προκριθεί. Επειδή εάν περάσει θα είναι σίγουρα 4η, ο επόμενος αντίπαλός
της θα είναι η ΑΕΚ, που δεν χάνει την πρώτη θέση στον όμιλό της και
τουλάχιστον δεν θα ζήσει τον ίδιο εφιάλτη με του Ολυμπιακού.

Εδώ θα πρέπει να σημειώσουμε ότι η τουρκική ομοσπονδία μπάσκετ θα έχει την
ευθύνη της διοργάνωσης αυτών των δύο παιχνιδιών κεκλεισμένων των θυρών, κάτι
που κατά κάποιο τρόπο διασφαλίζει ακόμα περισσότερο την ελληνική ομάδα, αφού
αν είχαν την ευθύνη οι παράγοντες της ΡΤΤ μπορεί να έκαναν και τα... στραβά
μάτια, αφού ο αγώνας αυτός θα ήταν λογικά ο τελευταίος τους.

Κάπως έτσι σκέφτηκαν και οι άνθρωποι της ΦΙΜΠΑ, αποφασίζοντας να μην
τιμωρήσουν την ΡΤΤ Άγκυρα και με διαχρονικό χαρακτήρα, διαβλέποντας ότι το
πιθανότερο είναι να δώσει άλλους δύο αγώνες στην έδρα της (έναν του ομίλου και
έναν στους «16»). Έτσι, η τιμωρία της θα τελειώσει εφέτος.

Πάντως ο δικαστής Άλφρεντ Ντροστ που πήρε και την απόφαση, αφού εξηγεί το
σκεπτικό του (ιδιαίτερα επικίνδυνες συνθήκες και τραυματισμός παικτών),
επισημαίνει ότι εάν στο μέλλον επαναληφθούν τέτοια επεισόδια η τουρκική ομάδα
θα αποκλειστεί από την επόμενη ευρωπαϊκή διοργάνωση στην οποία θα έχει
εξασφαλίσει τη συμμετοχή της, μέσω του τουρκικού πρωταθλήματος.

Οι Τούρκοι από την πλευρά τους αναμένεται να κάνουν έφεση (έχουν δικαίωμα μέσα
στις επόμενες επτά μέρες), αλλά λογικά δεν θα έχουν τύχη, αφού τόσο οι
εκθέσεις των δύο διαιτητών (Ζανγκανέλα - Βιρόβνικ) όσο και του Ρουμάνου
κομισάριου κ. Αλντέα ήταν ιδιαίτερα παραστατικές.

Δώρο για την ΑΕΚ λοιπόν, εκτός εάν ο Ολυμπιακός χάσει στο Σπλιτ από την
Κροάσια, οπότε σε μία τέτοια περίπτωση οι Κροάτες θα είναι οι αντίπαλοι της
ΑΕΚ στους «16».

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16049O091</ED>
<ID>
ID:136793

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O09&aa=1</URL></REF>


Article

<CATEGORY>vin10</CATEGORY>

 <H2>ΠΕΡΙΣΤΕΡΙ
</H2><H2>«Ευτυχώς, επέστρεψε ο Μυριούνης»
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Στον Μυριούνη στηρίζεται περισσότερο ο Πεδουλάκης, αφού οι άλλοι δύο ψηλοί
του αντιμετωπίζουν προβλήματα εν όψει του αγώνα με την ΑΕΚ

ΛΙΓΟ ΠΡΙΝ από το ντέρμπι με την ΑΕΚ στο ΟΑΚΑ, ο Αργύρης Πεδουλάκης ψάχνει
για... ψηλούς. 
Βλέποντας τον Ουότσον αδύναμο, αφού η ίωση τον έχει εξουθενώσει, τον Ρόμπινσον
να αντιμετωπίζει προβλήματα με το στομάχι του και να χάνει προπονήσεις, η θέση
του ήταν δύσκολη. «Ευτυχώς που επέστρεψε και ο Μυριούνης», υποστήριξε ο
Πεδουλάκης και συνέχισε:

«Είμαι πολύ ευχαριστημένος από τον Μυριούνη. Μας βοήθησε πάρα πολύ στους
αγώνες με την Μπούντουσνοστ και Απόλλωνα. Από ψυχολογικής πλευράς είναι
έτοιμος, αν και σωματικά δεν είναι 100% δυνατός. Η ΑΕΚ, πάντως, με την
προσθήκη του Τσακαλίδη έχει αλλάξει πρόσωπο. Είναι σούπερ ταλέντο αυτός ο
παίκτης. Έχουμε τύχη, φτάνει να μπει στο μυαλό των παικτών η ιδέα ότι μπορούν
να χτυπήσουν το παιχνίδι».

Σε ό,τι αφορά τον Άντονι Ουότσον, που έκανε κακή εμφάνιση (δεν πέτυχε ούτε
πόντο) κόντρα στον Απόλλωνα, δήλωσε:

«Δεν έχει προσαρμοστεί ακόμη. Αντιμετωπίζουμε προβλήματα με τους ξένους και
ουσιαστικά δεν είχαμε καμία βοήθεια στο τελευταίο ματς. Τώρα ο Ουότσον έχει
χάσει δυνάμεις και συν τοις αλλοις δεν γνωρίζει τα συστήματα. Περιμένουμε τη
διακοπή για να δουλέψουμε μαζί του».

Ο προπονητής του Περιστερίου έπλεξε το εγκώμιο του Μίλαν Γκούροβιτς,
χαρακτηρίζοντάς τον σταρ της ομάδας:

«Ήταν στα σχέδιά μας από πέρυσι να τον δοκιμάσουμε ως παίκτη-σταρ και
δικαιωθήκαμε. Είναι ο πιο πολύτιμος παίκτης μας. Έχει βελτιώσει το παιχνίδι
του, διαθέτει πλουραλισμό στην επίθεση και ξέρει να εκμεταλλεύεται την
ταχύτητα και το ύψος του. Βρίσκεται σε κρίσιμο στάδιο, αλλά λόγω χαρακτήρα και
δουλειάς θα τα καταφέρει».

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16049O092</ED>
<ID>
ID:136835

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O09&aa=2</URL></REF>


Article

<CATEGORY>vin10</CATEGORY>

 <H5>ΔΑΦΝΗ
</H5><H2>Αμφιβολίες για Θέρμαν
</H2>
ΧΩΡΙΣ τον Σκότι Θέρμαν ­ σύμφωνα με όλες τις ενδείξεις ­ θα παραταχθεί αύριο
κόντρα στον Παναθηναϊκό η Δάφνη. Ο Αμερικανός υπέστη διάστρεμμα στον αγώνα του
Σαββάτου με τον Ολυμπιακό, το οποίο αποδείχθηκε πολύ πιο σοβαρό απ' ό,τι
αρχικά είχε εκτιμηθεί. Έτσι παρά τη θεραπεία που ακολουθεί ο Θέρμαν, θεωρείται
πολύ δύσκολο να προλάβει το αυριανό παιχνίδι που, έτσι και αλλιώς, είναι από
αυτά τα οποία θεωρούνται χαμένα για τους Δαφνιώτες.

Πάντως, ο Στηβ Γιατζόγλου, όπως πάντα πεισματάρης, δίνει το σύνθημα για το
συγκεκριμένο ματς: «Ο Παναθηναϊκός είναι μια πολύ καλή ομάδα που διεκδικεί το
πρωτάθλημα και είναι το πρώτο φαβορί για την κατάκτηση του Ευρωκυπέλλου.
Συνεπώς το έργο μας είναι πολύ δύσκολο, αλλά θα πάμε για το θαύμα. Θα
κατεβούμε με στόχο το καλύτερο αποτέλεσμα και όλα τα άλλα θα φανούν στο
γήπεδο», τόνισε ο νέος τεχνικός της Δάφνης.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16049O093</ED>
<ID>
ID:136872

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O09&aa=3</URL></REF>


Article

<CATEGORY>vin10</CATEGORY>

 <H2>Δύο αγωνιστικές στον Διαμαντόπουλο
</H2>
ΜΕ ΠΟΙΝΗ αποκλεισμού δύο αγωνιστικών από τον πάγκο της ομάδας του και 200.000
δραχμές πρόστιμο τιμωρήθηκε ο προπονητής του Απόλλωνα Πατρών, Κώστας
Διαμαντόπουλος. Ο προπονητής της πατρινής ομάδας αναμένεται να εκτίσει την
ποινή του στον αυριανό αγώνα κόντρα στον Σπόρτιγκ. Να σημειώσουμε ότι είχε
εκτίσει την πρώτη αγωνιστική της ποινής του ενάντια στον ΠΑΟΚ, ενώ εναντίον
του Περιστερίου κοουτσάρισε την ομάδα του, πιστεύοντας (προφανώς) ότι η ποινή
θα ήταν μια αγωνιστική.

Ο Διαμαντόπουλος είχε αποβληθεί στο ματς με τον Παναθηναϊκό στο ΟΑΚΑ για διαμαρτυρία.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16049O094</ED>
<ID>
ID:136899

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O09&aa=4</URL></REF>


Article

<CATEGORY>vin10</CATEGORY>

 <H5>Ο ΣΟΥΜΠΟΤΙΤΣ ΠΡΟΣΠΑΘΕΙ ΝΑ ΤΟΝΩΣΕΙ ΨΥΧΟΛΟΓΙΚΑ ΤΟΝ ΟΙΚΟΝΟΜΟΥ
</H5><H2>Σε εμπιστεύομαι
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Συζήτηση με τον Νίκο Οικονόμου είχε ο Λευτέρης Σούμποτιτς, προκειμένου να του
εκφράσει την εμπιστοσύνη και να τον τονώσει ψυχολογικά

ΨΗΦΟ εμπιστοσύνης, κατ' ιδίαν αλλά και δημοσίως, έδωσε ο Λευτέρης Σούμποτιτς
στον Νίκο Οικονόμου. 
Ο διεθνής άσος του Παναθηναϊκού, που αποτελεί μία από τις βασικές μονάδες των
«πρασίνων» τα τελευταία επτά χρόνια, βρίσκεται εκτός φόρμας στους πρόσφατους
αγώνες και σίγουρα οι μηδενικές επιδόσεις του στη συμμετοχή του στον αγώνα με
τον Άρη αποτελούν αντικείμενο σχολιασμού.

«Ο Οικονόμου έχει αποδείξει και στον Παναθηναϊκό και στην Εθνική πως είναι
σπουδαίος παίκτης. Πρόσφατα στο Ιβανώφειο ήταν ο κορυφαίος μας παίκτης. Δεν
μπορεί όμως ένας παίκτης να παίζει όλα τα χρόνια, δώδεκα μήνες το χρόνο και σε
όλα τα ματς, με υψηλού επιπέδου απόδοση», τόνισε σε δηλώσεις του χθες ο
Λευτέρης Σούμποτιτς, που είχε μάλιστα κατ' ιδίαν συνομιλία με τον παίκτη προχθές.

Ο προπονητής του Παναθηναϊκού θέλησε να εκφράσει στον παίκτη την εμπιστοσύνη
του και ταυτόχρονα προσπάθησε να τον τονώσει ψυχολογικά. Άλλωστε δεν
αμφισβητείται ότι για παίκτη των δυνατοτήτων του Οικονόμου δεν μπορεί να
υποστηριχθεί οτι... ξέχασε το μπάσκετ.

*** «Πρώτα πρέπει να ξεπεράσουμε το εμπόδιο της Δάφνης και μετά να ασχοληθούμε
με το φάιναλ-φορ του κυπέλλου». Αυτό είναι το σύνθημα που επικρατεί στον
Παναθηναϊκό, που αύριο αγωνίζεται κόντρα στην ομάδα του Γιατζόγλου, εκτός έδρας

*** Σύσκεψη, πιθανότατα και με εκπροσώπους των οργανωμένων οπαδών, αναμένεται
να γίνει εντός των ημερών στο ΤΑΚ Παναθηναϊκός, προκειμένου να παρθούν
αποφάσεις σχετικά με την μετακίνηση οπαδών στη Θεσσαλονίκη για το φάιναλ-φορ
του κυπέλλου Ελλάδας το ερχόμενο Σαββατοκύριακο.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16049O101</ED>
<ID>
ID:136783

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O10&aa=1</URL></REF>


Article

<CATEGORY>vin10</CATEGORY>

 <H2>ΑΡΗΣ
</H2><H2>Ετοιμάζει τις βαλίτσες του ο Μπόνι
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

ΘΕΣΣΑΛΟΝΙΚΗ

Ο ΜΑΡΙΟ Μπόνι λέει αύριο «αριβεντέρτσι Σαλόνικα», αλλά όχι «αντίο» και αυτό
έχει μεγάλη σημασία για έναν Ιταλό, αφού το αριβεντέρτσι οι γείτονές μας το
λένε μόνο αν πρόκειται να ξανασυναντηθούν με κάποιους. Έτσι και ο Μάριο, ο
αγαπημένος «τρελοϊταλός» των φιλάθλων θα είναι από αύριο ο τρίτος παίκτης που
εγκαταλείπει τον Άρη.

Ο Μπόνι, ένας από τους πρωταγωνιστές της περσινής λαμπρής πορείας του Άρη που
κορυφώθηκε με την κατάκτηση του Κυπέλλου Κόρατς, μίλησε χθες για τελευταία
φορά. Είπε πολλές αλήθειες, αλλά περισσότερο έμεινε στις όμορφες στιγμές που
πέρασε ενάμιση χρόνο στην Ελλάδα με τον Άρη και υποσχέθηκε δημόσια: «Θα
ξαναγυρίσω γιατί μου αρέσει πολύ στη Θεσσαλονίκη, γι' αυτό σας λέω, απλά, αριβεντέρτσι».

Η αποχώρηση του Μπόνι όπως και οι άλλες δύο των Ορτίθ - Σοκ, κατά κάποιον
τρόπο διευκολύνουν τον Άρη που μειώνει έτσι τα έξοδά του μέχρι τέλος της
χρονιάς, αλλά είναι ένα ακόμη κτύπημα στην αξιοπρέπεια, την αξιοπιστία και τη
σοβαρότητα των «κιτρινόμαυρων». Ο Ιταλός φόργουορντ ομολόγησε: «Ήθελα πολύ να
παίξω κατά του Παναθηναϊκού, αλλά ακόμη περισσότερο κατά του ΠΑΟΚ και χωρίς
λεφτά, δυστυχώς όμως δεν μπορούσα γιατί θα είχα πρόβλημα με την προσφυγή μου
στη ΦΙΜΠΑ».

Βέβαια, στην περίπτωση του Μπόνι εκείνο που έχει κάνει μεγάλη εντύπωση είναι
πως ο περσινός ηγέτης της ομάδας έγινε ξαφνικά 8ος και 9ος παίκτης. Και η
απάντηση-καταπέλτης του Μάριο δείχνει τους υπεύθυνους: «Μου είπαν ψέματα ότι
θα παίξω 25'- 30' και δεν έπαιζα ούτε 5', γι' αυτό από την αρχή που είδα πως
ήμασταν τέσσερις παίκτες στην ίδια θέση ζήτησα να φύγω. Τότε ο κόουτς δεν με
άφησε, έπρεπε όμως να αναλάβει τις ευθύνες του. Δεν λέω, καλά έκανε και δεν με
έβαζε, ας με άφηνε όμως να φύγω, αφού δεν με υπολόγιζε...».

Οι αιχμές του Μπόνι για τον Κιουμουρτζόγλου δεν ήταν μόνο αυτές. Όταν ο
34χρονος Ιταλός άσος ρωτήθηκε να αποκαλύψει ποιους θα χαιρετίσει φεύγοντας από
την Ελλάδα, επικαλέστηκε μία παροιμία: «Στη χώρα μου λέμε την αμαρτία, αλλά
όχι τον αμαρτωλό· είναι αλήθεια πως σε κάποιους δεν θέλω να ξαναμιλήσω, όμως
σίγουρα είμαι περήφανος και σέβομαι τους συμπαίκτες μου, τους αξίζουν πολλά
συγχαρητήρια που έχουν αντέξει μέχρι τώρα αυτό το μαρτύριο...».

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16049O102</ED>
<ID>
ID:136827

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O10&aa=2</URL></REF>


Article

<CATEGORY>vin10</CATEGORY>

 <H2>ΕΡΑΝΟΣ
</H2><H2>12 εκατ. για να πληρωθούν οι παίκτες
</H2>
Η ΩΡΑ των φιλάθλων σήμανε στον Άρη, αφού είναι οι μόνοι που απέμειναν να
πασχίζουν για τη σωτηρία του συλλόγου. Μετά, λοιπόν, τις τέσσερις επεισοδιακές
γενικές συνελεύσεις που δεν είχαν αίσιο τέλος, τη φυγή των Σοκ - Ορτίθ και την
αυριανή προαναγγελθείσα αναχώρηση και του Μπόνι, οι οργανωμένοι φίλαθλοι του
Άρη με πρωτοστάτη τον Super 3 ξεκίνησαν έρανο χθες για τη συγκέντρωση
χρημάτων, με τα οποία θα πληρώσουν έναντι τους παίκτες για να παίξουν αύριο με
τον ΠΑΟΚ.

Οι ευαισθητοποιημένοι Αρειανοί ήταν εκατοντάδες και μέσα σε λίγες ώρες
μαζεύτηκε ένα ποσό 12 εκατ. δρχ., το οποίο, όπως αποφάσισαν οι εκπρόσωποι των
φιλάθλων, θα μοιραστεί στους παίκτες παραμονές του ντέρμπι με τον συμπολίτη
ΠΑΟΚ, αλλά με κριτήρια τις ανάγκες καθενός και όχι την αξία, αφού υπάρχουν
περιπτώσεις παικτών που αντιμετωπίζουν σοβαρό πρόβλημα. Εκτός από τον έρανο,
οι φίλαθλοι ξεκίνησαν και μία ύστατη προσπάθεια συσπείρωσης επιφανών Αρειανών
παραγόντων για να συμμετάσχουν στην προσπάθεια διάσωσης του συλλόγου.

Όσο για τις ελπίδες που είχαν διαφανεί πως υπάρχουν με την παρουσία του Γιάννη
Μπασματζή στην τελευταία γενική συνέλευση, εξανεμίστηκαν χθες, όταν ο εν λόγω
επιχειρηματίας ουσιαστικά έκανε πίσω, θέτοντας κάποιους όρους, όπως είχε θέσει
και ο Ζαφείρης Σαμολαδάς. Τι μέλλει γενέσθαι λοιπόν; Ήδη από χθες κατατέθηκε
αίτηση στο Πρωτοδικείο να ορίσει διοικούσα επιτροπή για να διεξαχθούν εκλογές
και ζητήθηκε από νομικούς και μέλη του Α.Σ. Άρη να προταθεί η απερχόμενη
διοίκηση Χατζόπουλου ως διοικούσα επιτροπή, προκειμένου να διασφαλιστούν τα
έσοδα του συλλόγου μέχρι το τέλος της χρονιάς.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16049O103</ED>
<ID>
ID:136865

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O10&aa=3</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Το... 13άρι του Λάρι Μπερντ
</H2>
ΣΑΝ ΠΑΙΚΤΗΣ είχε φάει με το... κουτάλι τα Ολ Σταρ Γκέιμ, έχοντας κληθεί ούτε
λίγο ούτε πολύ σε 12, αν και έδωσε το «παρών» σε 10 (συνεχόμενα από το
1980-1988). Από χθες ο Λάρι Μπέρντ έπιασε... δεκατριάρι, αφού κλήθηκε για 13η
φορά στην καριέρα του να συμμετάσχει σε ένα Ολ Σταρ.

Η διαφορά εδώ είναι ότι αυτή τη φορά ο Λάρι Μπερντ κλήθηκε να λάβει μέρος σε
ένα Ολ Σταρ ως προπονητής (της Ανατολής), αν και εφέτος είναι «ρούκι» και
εξασκεί για πρώτη φορά το συγκεκριμένο επάγγελμα.

«Δεν μου έκανε έκπληξη η επιλογή του. Είναι ο άνθρωπος που αν γινόταν
σκηνοθέτης θα μπορούσε να πάρει Όσκαρ για την πρώτη του ταινία. Δουλεύει πολύ
σκληρά και ανταμείβεται», είπε ο Κρις Μιούλιν, συμπαίκτης του Μπέρντ στην
Ντριμ Τιμ το 1992 στη Βαρκελώνη.

Ο Λάρι Μπέρντ πάντως (που έχει οδηγήσει τους Ιντιάνα Πέισερς στο καλύτερό τους
ξεκίνημα στο ΝΒΑ) δεν έχει ξεκαθαρίσει ακόμα αν θα δώσει το «παρών», αφού έχει
ήδη προγραμματίσει στη διακοπή του πρωταθλήματος να πάει στο σπίτι του στη
Φλόριντα για να ξεκουραστεί.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16049O104</ED>
<ID>
ID:136894

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O10&aa=4</URL></REF>


Article

<CATEGORY>vin10</CATEGORY>

 <H2>Στο Ηράκλειο
</H2>
ΕΠΑΝΗΛΘΑΝ στο προπονητικό πρόγραμμα οι Χαρίσης και Κάρτερ που ήταν τραυματίες
και δεν αγωνίστηκαν στον αγώνα του Ηρακλείου κόντρα στη Λάρισα. Ο Γιώργος
Καλαφατάκης θεωρεί το ματς με τον Ηρακλή στο Ιβανώφειο ως «κλειδί» που θα
ανοίξει την ευρωπαϊκή πόρτα και δεν θέλησε να ρισκάρει στον αγωνα με τη
θεσσαλική ομάδα, κρατώντας τους δύο παίκτες του στον πάγκο.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16049O105</ED>
<ID>
ID:136910

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O10&aa=5</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Πρόταση στον Στογιάκοβιτς
</H2>
ΟΣΟ δελεαστική πρόταση και αν είναι αυτή που έκανε ο Απόστολος Αλεξόπουλος
στον Πρέντραγκ Στογιάκοβιτς για ανανέωση του συμβολαίου του με την ΚΑΕ ΠΑΟΚ
έως το 2001, ο Πέντζα δεν σκοπεύει να συζητήσει αυτή την προσφορά του προέδρου
της ομάδας του (η οποία σημειωτέον πρέπει να ξεπερνά το 1 δισ. δρχ.) πριν από
τον Ιούνιο που λήγει το συμβόλαιό του. Ο κ. Αλεξόπουλος, πάντως, που
επιβεβαίωσε χθες την πρόταση, «ναι, έχω κάνει κάποια προσφορά στον μάνατζερ
του παίκτη», όπως είπε, θα συνεχίσει το πρέσινγκ στον Στογιάκοβιτς ώστε να
παρατείνει την παραμονή του στην Ευρώπη και τον ΠΑΟΚ όσο περισσότερο γίνεται,
πριν κάνει το υπερατλαντικό ταξίδι για το ΝΒΑ και τους Σακραμέντο Κινγκς.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16049O106</ED>
<ID>
ID:136921

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O10&aa=6</URL></REF>


Article

<CATEGORY>vin10</CATEGORY>

 <H5>Τα χθεσινά αποτελέσματα
</H5><H2>ΙΠΠΟΔΡΟΜΟΣ
</H2>
1η: Θάλπιος (Σταύρου) 70-20. Αετονύχης 19. Τρίτος, Βάρδος. Δίδυμο 1Χ7=141.
Φορκάστ 1Χ7=287. TRIO: 1Χ3Χ7=377. TRI-CAST: 1Χ7Χ3=1.722.

2η: Μόρτης (Γεωργίου) 16-18. Μάναγρος 26. Τρίτος, Πύρινος Δρόμος. Δίδυμο
4Χ7=93. Φορκάστ 7Χ4=138. Σύνθετο 1Χ7=148. ΣΔ 1Χ7Χ4Χ7=1.289. TRIO: 4Χ7Χ8=50.
TRI-CAST: 7Χ4Χ8=239.

3η: Θυαμίς (Σταύρου) 53-23 Ρουαγιάλ Σεβαλιέ 12. Δίδυμο 1Χ2=41. Φορκάστ
1Χ2=167. Σύνθετο 7Χ1=248. ΣΔ 4Χ7Χ1Χ2=368.

4η: Θυμόσοφος (Οικονομίδης) 13-26. Χαρταετός 25. Τρίτος, Θεαματικός ­
ομόσταβλος του νικητή ­ τέταρτος, Βουημούνδος. Δίδυμο 1Χ5=28. Φορκάστ 1Χ5=38.
Σύνθετο 1Χ1=204. ΣΔ 1Χ2Χ1Χ5=123. TRIO: 1Χ5Χ7=97. TRI-CAST: 1Χ5Χ7=178.

5η: Αχαλίνωτος (Γεωργίου) 26-17. Εβερλάστινγκ Γουέι 27. Τρίτος, Στρονγκ
Αλέκος. Δίδυμο 3Χ6=98. Φορκάστ 3Χ6=134. Σύνθετο 1Χ3=38. ΣΔ 1Χ5Χ3Χ6=134.
Σύνθετο 1Χ3=38. ΣΔ 1Χ5Χ3Χ6=345. TRIO: 2Χ3Χ6=188. TRI-CAST: 3Χ6Χ2=977.

6η: Ζέφυρος (Σταύρου) 69-30. Αντωνίνα 33. Τρίτος, Φιλία. Δίδυμο 2Χ6=136.
Φορκάστ 2Χ6=321. Σύνθετο 3Χ2=142. ΣΔ 3Χ6Χ2Χ6=2.348. TRIO: 1Χ2Χ6=2.306.
TRI-CAST: 2Χ6Χ1=4.193. (Διαγράφτηκε ο ίππος 4, Μπλέιζ).

7η: Σάντο Νατάσα (Ν. Βαλακούδουνας) 160-43. Μακ Τακ 18. Τρίτος, Ζαχαρένια.
Δίδυμο 3Χ7=140. Φορκάστ 7Χ3=546. Σύνθετο 2Χ7=1.870. ΣΔ 2Χ6Χ3Χ7=3.206. TRIO:
3Χ4Χ7=1.006. TRI-CAST: 7Χ3Χ4=7.304.

8η: Φτεροπόδαρος Θεός (Σωτηρόπουλος) 28-27. Ανίκητη 43. Τρίτος, Λέιντυ
Βιργινία. Δίδυμο 2Χ5=159. Φορκάστ 2Χ5=333. Σύνθετο 7Χ2=976. ΣΔ 3Χ7Χ2Χ5=5.000.
TRIO: 2Χ5Χ7=907. TRI-CAST: 2Χ5Χ7=3.795.

9η: Βεργώ (Ζευγώλης) 47-18. Πονηρούλα 18. Δίδυμο 3Χ4=59. Φορκάστ 3Χ4=116.
Σύνθετο 2Χ3=144. ΣΔ 2Χ5Χ3Χ4=1.020. (Διαγράφτηκε ο ίππος 2, Σάντο Χάλαρης).

10η: Μίστερ Σόδομα (Ν. Βαλακούδουνας) 34-14. Θάντερ Θάις 16. Δίδυμο 1Χ6=37.
Φορκάστ 6Χ1=79. Σύνθετο 3Χ6=98. ΣΔ 3Χ4Χ1Χ6=321.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16049O107</ED>
<ID>
ID:136927

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O10&aa=7</URL></REF>


Article

<CATEGORY>vin10</CATEGORY>

 <H5>ΟΙ ΑΠΛΗΡΩΤΟΙ ΠΑΙΚΤΕΣ ΤΟΥ ΑΡΗ ΠΡΩΤΑΓΩΝΙΣΤΕΣ ΤΗΣ ΝΙΚΗΣ ΕΠΙ ΤΟΥ ΠΑΟ
</H5><H2>Σερβίς-φωτιά
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ο Σλοβάκος Κράβαρικ ­ σε «καρφί» απέναντι στους Φιλίποφ, Χατζηαντωνίου ­
εκτέλεσε τον ΠΑΟ με σερβίς

ΜΠΟΡΕΙ να απειλούν με αποχή από τον αυριανό αγώνα στο Πρωταθλητριών με τη
Βούπερταλ ­ για οφειλόμενα χρήματα ­ οι ξένοι του Άρη, αλλά αυτό δεν εμπόδισε
τον Σλοβάκο Κράβαρικ να σημειώσει 9 άσους και τον Τσέχο Κόβαζικ να
πρωταγωνιστήσει στην επίθεση με 70% στο χθεσινό 3-0 επί του Παναθηναϊκού. Τα
σετ στο χθεσινό ματς της Μίκρας με το οποίο έληξε και τυπικά ο Α' γύρος του
Πρωταθλήματος βόλεϊ Α1 ανδρών: 15-7 (33'), 15-11 (28'), 15-6 (19'). Οι
γηπεδούχοι με φοβερά σερβίς (15 άσοι συνολικά έναντι 5) δεν επέτρεψαν στους
φιλοξενούμενους να αντισταθούν και μόνο στο 2ο σετ πήγε να γίνει μάχη όταν το
12-8 έγινε 12-11. Πλην των ξένων, διακρίθηκαν ιδιαίτερα από τους νικητές οι
Παπακοσμάς (78% υποδ.), Αλεξανδρόπουλος (69% επιθ. - 3 άσοι), Μέλκας, ενώ από
τον «άψυχο» Παναθηναϊκό ξεχώρισαν οι Φιλίποφ (75% επιθ. - 3 άσοι), Σπανός (70%
υποδ. - 80% επιθ.).

ΑΡΗΣ (Κ. Χαριτωνίδης): ΜΕΛΚΑΣ 3+2, ΚΡΑΒΑΡΙΚ 12+16, Παπακοσμάς 5+8, ΚΟΒΑΖΙΚ
7+8, Μητρούδης 2+5, ΑΛΕΞΑΝΔΡΟΠΟΥΛΟΣ 7+5- Μούχλιας 0+1.

ΠΑΝΑΘΗΝΑΪΚΟΣ (Μ. Τριανταφυλλίδης): Σιδηρόπουλος 2+0, ΦΙΛΙΠΟΦ 8+18, Κοβάτσεφ
0+4, Μαυράκης 2+6, Τόνεφ 4+7, Χατζηαντωνίου 3+4- ΣΠΑΝΟΣ 1+14, Ζακυνθινός, Ρήγας.

Αποφασιστικής σημασίας για την πορεία του στον Α' ημιτελικό όμιλο του Κυπέλλου
Κυπελλούχων αγώνα δίνει απόψε (22.30 - ώρα Ελλάδος) ο Ολυμπιακός στην
Τενερίφη, με την ισχυρή ισπανική ομάδα Γκραν Κανάρια, στην οποία θα έχει
αντίπαλο και τον «δικό του» διεθνή ακραίο Θ. Μιχαλόπουλο (1.96- 24 ετών) ο
οποίος αγωνίζεται εκεί ως κοινοτικός. Η βαθμολογία του Α' ομίλου (σε 2 αγ.):
Ακαντέμικαρ Ζάγκρεμπ (6-0 σετ) και Λένικ (6-0) 4, Γκραν Κανάρια (6-4), Πούχοφ
(3-3), Ολυμπιακός (3-4) και Μάριμπορ (3-5) 3, Χορζόφ (2-6) και Νταχάου (0-6) 2.

*** Την υπογραφή συμβολαίου συνεργασίας μέχρι την Ολυμπιάδα 2000 με τον Στέλιο
Καζάζη (προπονητή εθνικής ανδρών) ανακοίνωσε η ΕΟΠΕ.

*** Βύρωνας και Πανελλήνιος προχώρησαν με νίκες (3-0 στην Καβάλα και 3-2 εντός
τον Α.Σ. Σίρις, αντίστοιχα) και κρατούν την πρωτοπορία, ενώ μεγάλη εκτός έδρας
νίκη σημείωσε ο ΖΑΟΝ (3-0 τη Σταυρούπολη στη Θεσ/νίκη) στην 9η αγωνιστική της
Α2 βόλεϊ γυναικών. Τα άλλα αποτελέσματα: Δραπετσώνα - Ολυμπιάδα 3-0, ΒΑΟ -
Ηρακλής 0-3, Ηλυσιακός - Φιλαθλητικός / Λαρισαϊκός 3-0. Βαθμολογία (σε 9 αγ.):
Βύρωνας και Πανελλήνιος 17, ΖΑΟΝ και ΒΑΟ 14, Δραπετσώνα, Ηρακλής, Ηλυσιακός
και Σταυρούπολη 13, Σίρις, Φιλαθλητικός / Λαρισαϊκός, Ολυμπιάδα και καβάλα 12.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16049O111</ED>
<ID>
ID:136784

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O11&aa=1</URL></REF>


Article

<CATEGORY>vin10</CATEGORY>

 <H2>ΠΑΛΗ
</H2><H2>Ο τίτλος πάλι στον ΒΑΟ
</H2>
ΠΡΩΤΑΘΛΗΤΗΣ Ελλάδας για δέκατη συνεχή χρονιά αναδείχθηκε στην ελληνορωμαϊκή
πάλη ανδρών ο ΒΑΟ με 60 βαθμούς και 7 μετάλλια (2 χρυσά, 3 ασημένια, 2
χάλκινα), στους αγώνες που έγιναν στη Μάνδρα Αττικής.

Την τριάδα συμπλήρωσαν η Τρίκκη Τρικάλων με 56 βαθμούς και ο Κρότων Κοζάνης με
25, ενώ επρώτευσαν οι εξής αθλητές: 54κ.: Κατηφόρης (Ζεφύρι). 58κ.: Γκίκας
(Αίας Αγ. Δημητρίου). 63κ.: Ρουμπενιάν (ΒΑΟ). 69κ.: Κολιτσόπουλος (Ηρακλής
Περιστ.). 76κ.: Τζιώλας (Τρίκκη). 85κ.: Αβράμης (Τρίκκη). 97κ.: Θάνος
(Πλαστήρας). 130κ.: Α. Σοφιανίδης (ΒΑΟ).

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16049O112</ED>
<ID>
ID:136828

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O11&aa=2</URL></REF>


Article

<CATEGORY>vin10</CATEGORY>

 <H2>ΓΥΜΝΑΣΤΙΚΗ </H2><H2>Σεμινάριο υψηλού επιπέδου
</H2>
ΥΨΗΛΟ επίπεδο οργάνωσης και θεματολογίας παρουσίασε το 1ο Ευρωπαϊκό Σεμινάριο
Ρυθμικής στο ΟΑΚΑ που ολοκληρώθηκε με ευχαριστίες από την εκπρόσωπο της UEG
Ντομινίκ Μίλερ προς τον πρόεδρο της ΕΓΟ Δημήτρη Δημητρόπουλο και το μέλος
Ελένη Μιχοπούλου.

Η κ. Μίλερ (πρόεδρος Τεχνικής Επιτροπής Ρυθμικής της UEG, στην οποία μετέχει
και η κ. Μιχοπούλου) τόνισε: 
«Όλα πήγαν θαυμάσια. Ο θεσμός θα εξειδικευθεί και θα δίνονται διπλώματα με εξετάσεις».

Ο κ. Δημητρόπουλος υπογράμμισε: 
«Με το σεμινάριο φάνηκε πόσο έχει προχωρήσει η Ομοσπονδία μας σε διεθνή
αναγνώριση στον ένα χρόνο ζωής της».

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16049O113</ED>
<ID>
ID:136866

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O11&aa=3</URL></REF>


Article

<CATEGORY>vin10</CATEGORY>

 <H5>ΤΖΟΥΝΤΟ
</H5><H2>Πλακέτα στην Αγγελοπούλου
</H2>
Η Γιάννα Αγγελοπούλου - Δασκαλάκη που τιμήθηκε με την ειδική πλακέτα
«εξαιρετικών πράξεων για τον αθλητισμό» ήταν η γκεστ σταρ της γιορτής
βράβευσης των καλυτέρων της χρονιάς από την ΕΟΦ Τζούντο.Παρόντες επίσης η
βουλευτής Φάνη Πετραλιά, ο ΓΓΑ Γιάννης Σγουρός, το μέλος ΕΟΑ-ΔΟΕ Νίκος
Φιλάρετος και ο διευθυντής Αθλητισμού ΓΓΑ Σπήλιος Ζαχαρόπουλος, ενώ τιμήθηκαν
και οι εξής:Καλύτερος αθλητής Χάρης Παπαϊωάννου, αθλήτρια Μαρία
Καραγιαννοπούλου, ο προπονητής Σπύρος Ρήγος για τα μετάλλια στο ΣΙΣΜ, ο
τζουντόκα Αχιλλέας Τσόγκας (βραβείο ήθους) και οι αποχωρήσαντες αθλητές Τάκης
Βακατάσης, Χάρης Ζάραγκας και Τασία Σταυριά.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16049O114</ED>
<ID>
ID:136895

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O11&aa=4</URL></REF>


Article

<CATEGORY>vin10</CATEGORY>

 <H5>ΤΕΝΙΣ
</H5><H2>Αποκλείστηκε ο Αγκάσι!
</H2>
Ο Αμερικανός Αντρέ Αγκάσι, γνώρισε την ήττα από τον Ισπανό Αλμπέρτο
Μπερασατέγκι με 2-3 (3-6, 3-6, 6-2, 6-3, 6-3)

Η ΥΠΕΡΟΨΙΑ του Αντρέ Αγκάσι στοίχισε στον Αμερικανό τενίστα τον αποκλεισμό του
στον τέταρτο γύρο του αυστραλιανού όπεν, από τον Ισπανό Αλμπέρτο Μπερασατέγκι.

Ο Αγκάσι, που επιθυμούσε διακαώς να πραγματοποιήσει εντυπωσιακή επανεμφάνιση
σε τουρνουά γκραν σλαμ, προηγήθηκε του αντίπαλου του 2-0 σετ (6-3, 6-3)
δείχνοντας πως θα ξεπεράσει εύκολα το εμπόδιο του Μπερασατέγκι.

Έτσι, στο τρίτο σετ ο Ισπανός εκμεταλλεύτηκε το... άνετο στυλ του Αγκάσι και
«σπάζοντάς» του δύο φορές το σερβίς κέρδισε το σετ 6-2.

Η συνέχεια ανήκε στον Μπερασατέγκι, ο οποίος με αναπτερωμένο ηθικό και
καλύτερη φυσική κατάσταση, επικράτησε με 6-3, 6-3.

ΕΙΜΑΙ ΑΠΟΓΟΗΤΕΥΜΕΝΟΣ

«Δεν πίστεψα ότι υπήρχε η πιθανότητα να ελέγξει τους πόντους. Είμαι ιδιαίτερα
απογοητευμένος γιατί θεωρούσα ότι θα μπορούσα να κάνω ένα καλό τουρνουά», ήταν
τα πρώτα λόγια του Αγκάσι.

Ο Μπερασατέγκι, ο οποίος σημειωτέον νίκησε για πρώτη φορά στην καριέρα του τον
Αγκάσι, θα αντιμετωπίσει στα προημιτελικά τον Μαρσέλο Ρίος που ξεπέρασε το
εμπόδιο του Γάλλου Λιονέλ Ρου (6-2, 4-6, 6-2, 6-4).

Η Γαλλία όμως έχει για πρώτη φορά τα πέντε τελευταία χρόνια έναν αθλητή της
στους «οκτώ» του αυστραλιανού όπεν. Πρόκειται για τον Νικολά Εσκούντ, πρώην
νούμερο 2 στον κόσμο, στους νέους, ο οποίος απέκλεισε στον τέταρτο γύρο τον
Τοντ Γούντμπριντζ με 7-6 (7-4), 6-3, 6-2.

Την οκτάδα συμπληρώνει ο Γερμανός Νίκολας Κίφερ, που επικράτησε του Γάλλου
Γκιγιόμ Ραού με 6-3, 6-4, 7-5.

ΕΠΙΚΡΑΤΗΣΕ Η ΧΙΝΓΚΙΣ

Στις γυναίκες, η Μαρτίνα Χίνγκις χρειάστηκε μόλις 38 λεπτά για να επικρατήσει
της Γιαγιούκ Μπασούκι (Ινδονησία) με 6-0, 6-0. Το ίδιο εντυπωσιακή, η Γαλλίδα
Μαρί Πιρς νίκησε 6-0, 6-0 τη Σλοβάκα Ενριέτα Ναγκιόβα και θα τεθεί τώρα
αντιμέτωπη της Χίνγκις στα προημιτελικά της διοργάνωσης.

Στα άλλα παιχνίδια: Χούμπερ (Γερμανία) - Κέτσερ (Ν. Αφρική) 2-6, 6-4, 7-5.
Τέστουντ (Γαλλία) - Τανασουγκάρν (Ταϊλάνδη) 3-6, 6-1, 6-2. Μαρτίνεθ (Ισπανία)
- Σετ (Αυστρία) 6-3, 6-3.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16049O115</ED>
<ID>
ID:136911

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O11&aa=5</URL></REF>


Article

<CATEGORY>vin10</CATEGORY>

 <H5>ΣΑΜΠΑΝΑΤΖΟΒΙΤΣ
</H5><H2>Όταν έχεις φίλους...
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>Δεκαοκτώ μήνες (με συμβόλαιο) ως ποδοσφαιριστής του Ολυμπιακού, μήπως θυμάστε
σε πόσους αγώνες χρησιμοποιήθηκε;

*** Αν ανατρέξετε λίγο στη μνήμη σας, θα τον βρείτε τον αριθμό διότι
δεν είναι... δύσκολος.

*** Η ουσία είναι ότι ο Μαυροβούνιος αμυντικός χαφ Ρέφικ Σαμπανάτζοβιτς
αποτελεί οριστικά παρελθόν για τον Θρύλο, και μάλιστα με τις τσέπες γεμάτες
και με άριστες σχέσεις με τον καλό σύλλογο του Πειραιά.

*** Σύμφωνα με τους όρους του συμβολαίου του, εισέπραξε 120
εκατομμύρια, όμως καλή πηγή μού σφύριξε ότι πήρε πολύ περισσότερα χρήματα.

*** Και μάλιστα στο εξωτερικό...

*** Όταν έχεις φίλους, ποτέ δεν χάνεσαι...

*** Κυρίως όταν αυτοί μπορούν να καταθέσουν χρήμα στην Ελβετία!

*** Όσο για το μέλλον του 33χρονου ποδοσφαιριστή, ο ίδιος υποστηρίζει
ότι θα ταξιδέψει στο... Κάνσας Σίτι.

*** Έχει και αγώνες ροντέο εκεί, δεν είναι άσχημα.

*** Επειδή όμως η πολιτεία των ΗΠΑ πέφτει κομμάτι μακρινή, καλά θα
κάνουμε να περιμένουμε.

*** Λέγεται ότι τις τελευταίες μέρες ο Ρέφικ, όποιον φίλο του βλέπει
στο δρόμο (και όχι μόνο), του φωνάζει «Έλα ρε ΑΕΚάρα, τι γίνεται;».

*** Αυτά, με την προσθήκη ότι η ΑΕΚ από χθες είναι χωρίς αμυντικό χαφ.

*** Ο Βλάχος τελείωσε οριστικά (ήδη εμφανίζεται σε βιντεοκλίπ
τραγουδιστών), ο άτυχος Κατσαβός τραυματίστηκε άσχημα.

*** Λοιπόν;

Ποιοι «τρέφουν» τους «Γιάννηδες»;

Αν δεν σκοράριζε δις στο ντέρμπι με την ΑΕΚ, είναι πολύ πιθανό να μην
αντιλαμβανόμαστε τι κρύβεται πίσω από ένα βασανισμένο 24χρονο αλλοδαπό ποδοσφαιριστή.

*** Για τον Ρ. Ζαΐμι ο λόγος, τον Αλβανό κυνηγό της Προοδευτικής, ο
οποίος μίλησε χθες στην «ΟΜΑΔΑ».

*** Το ρεπορτάζ του Θόδωρου Ακάλεστου θα έπρεπε να χαρακτηριστεί σήμερα
αποκαλυπτικό, αλλά να δείτε που ουδενός θα ιδρώσει το αυτί του.

*** Με λίγα λόγια: Ήρθε πέρυσι με προοπτική να αγωνιστεί σε ομάδα
πρώτης κατηγορίας. Έτσι του είπαν...

*** Του έταξαν πέντε εκατομμύρια. Όχι μόνο δεν πήρε δραχμή, αντίθετα
έπαιξε Β' Εθνική και... σε ποιον να πει τον πόνο του.

*** Τώρα ψάχνει κάποιον «Γιάννη», ο οποίος είχε αναλάβει ρόλο μάνατζερ,
και που πήρε το χρήμα από την Προοδευτική πριν εξαφανιστεί.

*** Ποιος φταίει; Ο Ζαΐμι ή ο «Γιάννης»;

*** Φταίει πάνω απ' όλα το σαθρό σύστημα κάποιων μεταγραφών, οι οποίες
φαίνεται ότι ολοκληρώνονται με τρικ και πολύ παρασκήνιο.

*** Άραγε ποιος τρέφει τους «Γιάννηδες» στο ελληνικό ποδόσφαιρο;

*** Μη μου πείτε ο «Μουσολίνι»...

Αγιασμό γρήγορα...

Σε πολύ καλό δρόμο δείχνει να βρίσκεται η ανανέωση στην ποδοσφαιρική ομάδα της
Λάρισας. Χθες έχασε (και) από τους Λύκους!

*** Η άλλοτε σπουδαία ομάδα ­ ομάδα μοντέλο πριν από δέκα χρόνια ­ του
κάμπου, είναι σαφές ότι θα κινδυνεύσει αν δεν αλλάξουν στην ΠΑΕ κάποια βασικά πράγματα.

*** Και αν δεν καταφέρει η διοίκηση Παπανικολάου να συμφιλιωθεί με τους
φιλάθλους αλλά και τους παλαιούς παράγοντες, οι οποίοι και χρήσιμοι
αποδείχτηκαν και χρήματα θυσίασαν για την ομάδα τους.

*** Τα περί έλλειψης αγιασμού τα τελευταία χρόνια δεν τα συζητώ.

*** Αφού δεν το θέλει ο πρόεδρος, εμάς δεν μας πέφτει λόγος...

Πάλι τα ίδια στον Πανιώνιο

Πάλι τα ίδια στον Πανιώνιο. Ο πρόεδρος είχε δείξει την Παρασκευή στους παίκτες
επιταγή ύψους οκτώ εκατομμυρίων βάζοντας και λεζάντα: Κερδίστε εσείς τον
Κυράστα και τη Δευτέρα θα τη μοιρασθείτε...

*** Πράγματι, η επιταγή εξαργυρώθηκε χθες, όμως παραλήπτης ήταν ο...
Κυράστας. 
*** Καμία αιχμή για τον τέως προπονητή της Νέας Σμύρνης.

*** Επαγγελματίας είναι και καλά έκανε και εισέπραξε.

*** Το πρόβλημα ήταν και παραμένει η κακή διαχείριση και πολιτική της
διοίκησης, με αποτέλεσμα τους συχνούς εξευτελισμούς.

*** Ήδη, οι ποδοσφαιριστές αποφάσισαν να μεταβούν σήμερα στο δημαρχείο
για να... υποσχεθούν ψήφο.

*** Να πάνε, αλλά με ψυχραιμία.

*** Να θυμούνται ότι ο Άγγλος Καμπιαντίνι φέρθηκε άψογα...

Μόνο δύο! Κρίμα.

Απόφαση η οποία δεν τιμά αρκετούς έμπειρους διαιτητές πάρθηκε χθες από την
επιτροπή κλήρωσης της ΕΠΑΕ.

*** Μόνο δύο (οι Τεβεκέλης και Παπαδάκος) κρίθηκαν ικανοί (και
αποδεκτοί) για το ντέρμπι ΑΕΚ - Ολυμπιακού.

*** Πλάκα δεν έχει;

*** Ο Γιώργος Μπίκας, ο τραπεζικός από τον Πολύγυρο, είναι σαφέστατα
πιο έμπειρος από τους δύο, εντούτοις βρίσκεται εκτός μάχης για τις κάρτες στον
Αμπαδιωτάκη, με επίπληξη.

Επτά είχαν ρεζέρβα...

Όποιοι νομίζουν ότι οι Τούρκοι σεκλετίζονται αθλητικώς και παραφέρονται μόνο
σε διεθνείς αγώνες, να αναθεωρήσει απόψεις.

*** Σύμφωνα με χθεσινή είδηση από την Προύσα, η αστυνομία συνέλαβε 114
οπαδούς της Γαλατάσαραϊ επειδή είχαν στην κατοχή τους 121 μαχαίρια του κεμπάπ!

*** Δηλαδή, μήκους πενήντα πόντων, προκειμένου να κόβεται διεξοδικά ο γύρος...

*** Επειδή οι αριθμοί συλληφθέντων και μαχαιριών δεν συμφωνούν,
συμπεραίνεται ότι επτά άτομα διέθεταν και ρεζέρβα...

*** Όσο για το στόρι της θλιβερής υπόθεσης; Η Γαλατάσαραϊ έχασε από την
τοπική Μπούρσασπορ 3-2 και οι εκδρομείς επιστρέφοντας μαχαίρωσαν έναν φουκαρά.

*** Άκου του κεμπάπ...

Ο νόμος είναι σαφής

Ο Πελέ θα παραιτηθεί τον προσεχή Μάιο από το υπουργικό του χαρτοφυλάκιο στη
Βραζιλία, προκειμένου να μπορέσει να εργαστεί ως τηλεσχολιαστής στο Μουντιάλ
της Γαλλίας.

*** Ο νόμος στη χώρα του δεν του επιτρέπει «και τα δύο».

*** Μη βιάζεστε να χαρακτηρίσετε τον «μάγο» πολύ δεμένο με το άθλημα.

*** Μπορεί να το αγαπάει το ποδόσφαιρο, όμως είναι γνωστό στους κύκλους
της παγκόσμιας ομοσπονδίας ότι αγαπάει περισσότερο το χρήμα.

*** Μιλάμε για εκατομμύρια δολάρια και εύκολα.

*** Και με την επιστροφή στο υπουργιλίκι δεδομένη.

*** Τον προσεχή Αύγουστο, πάλι υπουργός των Σπορ της Βραζιλίας θα είναι
ο Πελέ, και μάλιστα πλουσιότερος.

*** Χα!

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16049O121</ED>
<ID>
ID:136785

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O12&aa=1</URL></REF>


Article

<CATEGORY>vin10</CATEGORY>

 <H2>Ο Πίπεν έκανε ό,τι μπορούσε
</H2>
ΕΝΤΥΠΩΣΙΑΚΗ εικόνα από το Σικάγο, εκεί όπου ­ πάντως ­ οι «Μπουλς» έχασαν
94-101 από τους Γιούτα «Τζαζ». Στη φάση, ο Σκότι Πίπεν σημειώνει καλάθι, παρά
το σαφές φάουλ του Γκρεγκ Όστερταγκ.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16049O122</ED>
<ID>
ID:136829

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O12&aa=2</URL></REF>


Article

<CATEGORY>vin10</CATEGORY>

 <H2>Η Θάλεια ανεβαίνει
</H2>
Η ΟΜΟΡΦΙΑ ανεβαίνει όλο και πιο ψηλά στον ελληνικό στίβο, αφού ενισχύεται η
κορυφή με καινούργια όμορφα κορίτσια που σημειώνουν ρεκόρ. Νέο πρόσωπο στο
προσκήνιο η 25χρονη Θάλεια Ιακωβίδου, που κατέρριψε προχθές το ρεκόρ στο επί
κοντώ γυναικών με 3.70. «Νιώθω κοντά στα 3.90», δήλωσε η αθλήτρια του
Πανιωνίου, η οποία γυμνάζεται με τον βαλκανιονίκη του επί κοντώ Ανδρέα Τσώνη.
Όμως, ο πρώτος που καμαρώνει είναι ο αρραβωνιαστικός της κορυφαίος των υψηλών
εμποδίων, Στέλιος Μπίσμπας.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16049O123</ED>
<ID>
ID:136867

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O12&aa=3</URL></REF>


Article

<CATEGORY>vin10</CATEGORY>

 <H5>Ισόπαλοι Κράμινκ, Ανάντ, ο Κάρποβ έχασε ξανά
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΑΠΟΚΑΛΥΠΤΙΚΟ ΤΟ τουρνουά της ολλανδικής πόλης Βικααν Ζέε, εν πολλοίς προλέγει
το μέλλον του σκακιού κορυφής και ταυτόχρονα ματαιώνει στην πράξη το παγκόσμιο
πρωτάθλημα που κέρδισε ο Κάρποβ πριν από λίγες βδομάδες στη Λωζάνη. Οι δυο
κορυφφαίου παίκτες του τουρνουά, ο 28χρονος Ινδός Ανάντ και ο 22χρονος Ρώσος
Κράμνικ σημείωσαν ισοπαλία στη μεταξύ τους παρτίδα χθες βράδυ. Ο Ανάντ
παρέμεινε στην κορυφή με 6 βαθμούς , τώρα όμως συνωστίζονται 4 παίκτες μισό
βαθμό πίσω. Ανάμεσα σ' αυτούς δεν είναι ο Κάρποβ, ο οποίος έχασε για δεύτερη
φορά (δεν έχει κερδίσει ακόμη παιχνίδι, έπειτα από 9 γύρους) και βρίσκεται
πλέον στις τελευταίες θέσεις. Η Τζούντιθ Πόλγκαρ και ο Σίροβ δείχνουν να
ανταποκρίνονται στις προσδοκίες του κοινού, ενώ τους παλαιότερους σκακιστές
εκπροσωπεί στις πρώτες θέσεις, αντί του Κάρποβ, ο Τίμαν. Έτσι δικαιώνονται
όσοι απέκρουαν το σύστημα του παγκοσμίου πρωταθλήματος ως άδικο και ως ευνοόν
σκανδαλωδώς τον 46χρονο Κάρποβ.

Αναλυτικά τα χθεσινά αποτελέσματα του 9ου γύρου έχουν ως εξής:

Ανάντ - Κράμινκ 0.5-0.5(30), Σίροβ - Πίκετ1-0 (41), Τοπάλοβ - Κάρποβ 1-0 (50),
Πόλγκαρ - Βαν ντερ Στέρεν 1-0 (34), Τίμαν - Γκέλφαντ 0.5-0.5 (33), Σάλοβ -
Νίμποερ 0.5-0.5 (19), Βαν Βέλι - Άνταμς 0-1 (37).

Βαθμολογία (σε 9 αγώνες):

1) Ανάντ 6, 2-5) Κράμινκ, Τίμαν, Πόλγκαρ, Σίροβ 5,5 6-7) Γκέλφαντ, Τοπάλοβ 5,
8) Άνταμς 4.5, 9-13) Πίκετ, Κάρποβ, Βαν ντερ Στέρεν, Νίμποερ, Σάλοβ 3,5, 14)
Βαν Βέλι 3 βαθμοί.

Ανάντ - Κράμινκ (9ος γύρος)

1. ε4γ5 2. Ιζ3Ιγ6 3. δ4γ:δ4 4. Ι:δ4Ιζ5 5. Ιγ3ε5 6. Ιδβ5δ6 7. Αη5 α6 8. Ια3β5
9. Α:ζ6 η:ζ6 10. Ιδ5 Αη7 11. Αδ3Ιε7 12. Ι:ε7 Β:ε7 13. 0-0 0-0 14. Βζ3 ε4 18.
Αε2 Βη5 19. Παδ1 ε3 20. 3 Αε5 21. Ιγ4 Αζ4 22. Πδ4 Αδ5 23. Π:ζ4 Β:ζ4 24. Β:ε4
Β:ζ5 25. Αδ3 Βζ6 26.Ιβ6 Παδ8 27. Ιδ5 Π:δ5 28. Βε4 Βδ4 29.Β:δ4 Π:δ4 30. Πε1 0.5-0.5.

Τοπάλοβ - Κάρποβ (9ος γύρος)

1. δ4 δ5 2. γ4ε6 3. Ιγ3 Αε7 4. γ:δ5 ε: δ5 5. Αζ4 γ6 6. Βγ2 η6 7. ε3 Αζ5 8. Βδ2
Ιζ6 9. ζ3 θ5 10. Αδ3 Α: δ3 11. Β:δ3 Ια6 12. Ιηε2 Ιγ7 13. 0-0 Ιε6 14. Αε5 θ4
15. Παε1 0-0 16. η4 θ: η3 17.θ:η3 Ιδ7 18. Ρη2 Ι:ε5 19.δ:ε5 Βδ7 20. ζ4ζ5 21. η4
Πζ7 22. Πθ1 Αζ8 23. η:ζ5 Ιγ5 24. Βδ1 Β:ζ5 25. Ιδ4 Βδ7 26. Πεη1 Πε8 27. Πθ3 Ιε6
28. Πηθ1 Αη7 29. Βγ2 Ιζ8 30. Ιγε2 Βε7 31. Ιζ3 Ββ4 32. Πη3 γ5 33. Ιθ4 Πε6 34.
Ιγ3 δ4 35. Ιδ5 Ββ5 36. ε4 γ4 37. Ιζ3 δ3 38. Βγ3 Πα6 39. Ιδ4 Βγ5 40. Π:δ3 Π:α2
41. Πδθ3 β5 42. Ιζ3 Ιε6 43. Πη3 β4 44. Βδ2 Πζ8 45. Ιζ6 Π:ζ6 46. ε:ζ6 Α:ζ6 47.
ε5 Αη7 48. Πθ7 Βζ8 49. Ιη5 Πα6 50. Πθ8 1-0

Κάρποβ - Ανάντ (8ος γύρος)

1. δ4 δ5 2. γ4 γ6 3. Ιγ3 Ιζ6 4. Ιζ3 ε6 5. Αη5 θ6 6. Α:ζ6 Β:ζ6 7.ε3 Ιδ7 8. Πγ1
Βδ8 9. Αδ3 Αε7 10. 0-0 0-0 11. Βε2 α6 12. Αβ1 ζ5 13. Ιε1 Αδ6 17. Βδ1 η5 18. η3
Πζ7 19. Πγ2 Πη7 20. Πη2 Βε7 21. Αε2 Πθ8 22. Ββ3 Πβ8 23. Ιδ3 Αε8 24. Βδ1 Αζ7
25. Ιε5 Πβη8 26. Αζ3 Αε8 27. β4 θ5 28. Πε1 θ4 29. Ρζ2 η:ζ4 30. ε:ζ4 Ιε4+31.
Α:ε4 ζ:ε4 32. Ρε3 α5 33. α3 α:β4 34. α:β4β6 35. Ια4 β5 36. Ιγ3 θ:η3 37. Πθ1
Βθ4 38. Ιε2 Πθ7 39.Βη1 Πζ8 40. Βε1 Α:ε5 41. δ:ε5 δ4+ 42. Ρ:δ4 Αθ5 43. θ:η3 Βη4
44. Πζ2 Πα8 45. Πθ4 Βη6 46. Ργ3 Πα2 47. Πζθ2 Π:ε2 48. Π:ε2 Α:ε2 49. Π:θ7+Ρ:θ7
50. Β:ε2 Β:η3+51. Ρδ4 Β:ζ4 52. Βθ5+Ρη7 53. Βε8 ε3+ 54. Ρδ3 Βδ5+ 57. Ρε3 Ρζ6
58. Βζ8+ Ρη5 59. Βη7+ Ρθ5 60. Βζ7+ Ρη5 0,5-0,5.

* Ο Νικολό Μαναγκάτζε ξεκίνησε με τέσσερις νίκες σε ισάριθμους αγώνες στο
ανοικτό τουρνουά των Αμπελοκήπων " Ίκαρος '98". Καλά πηγαίνει και ο Νανόπουλος
με 3,5 βαθμούς. Ακολουθούν οι Ιλαντζζής, Μανάι, Δεληκανάκης, Βλάχος, Ντάτσης
και Παναγόπουλος με 3 βαθμούς. Σήμερα πραγματοποιείται ο 5ος γύρος με τη
συνάντηση κορυφής Νανόπουλος - Μαναγκάτζε. Πάιζουν ακόμη: Ιλαντζής -
Δεληκανάκης, Μανάι - Ντάτσης, Βλάχος - Παναγόπουλος, Νταϊφάς - Βάλντεν,
Πετράκη - Βασιλείου, Νικολαϊδης - Ποτέας, Καραμαγκιόλας - Σιδέρης, Μπόλης -
Ζαχαρίου, Κουκουφίκης - Ιωαννίδης, Μαυρογιάννης - Παναγιωτοπούλου ,
Ξανθόπουλος - Μαρούντας, Χριστοδούλου - Οράν, Μπράμος - Λίλα.

Στις κυριότερες συναντήσεις του 4ου γύρου τα αποτελέσματα ήταν: Μαναγκάτζε -
Μανάι 1-0, Καραμαγκιόλας - Νανόπουλος 0-1, Νικολαϊδης - Ιλαντζής 0-1, Ζαχαρίου
- Βλάχος 0-1, Δεληκανάκης - Πετράκη 1-0, Ποτέας - Παναγόπουλος 0-1, κ.α.. Στον
3ο γύρο ο Μαναγκάτζε είχε κερδίσει με τα μαύρα τον Ιλαντζή και ο Νανόπουλος με
τα λευκά το Δεληκανάκη.

Αγωνιστικός χώρος είναι το ενταυκτήριο των Αμπελοκήπων (Μακρυνίτσας 12-14,
τηλ: 6433.584).

* Στην ΕΦΕΤ ξεκίνησαν εξάλλου τα ματς τεσσάρων παρτίδων που επίσης εντάσσονται
στις εκδηλώσεις του Ίκαρου. Τα αποτελέσματα ήταν: Τσομής - Πετροβίκης 1-0,
Καλούσης - Σαχταχτίνσκι 0-1, Βαρσάμη - Ζη 1-0. Ο 2ος γύρος θα παιχτεί στον
ίδιο χώρο (Νεοφύτου Δούκα 9) την τετάρτη, 28 Ιανουαρίου.

* Ο διεθνής μετρ Άγγελος Βουλδής αναλύει σήμερα (17.00 - 20.00) παρτίδες του
στο στέκι του Ηλία Κουρκουνάκη (Τζαβέλλα 18. Εξάρχεια).

* Στο Εθνικό Γυμναστήριο της Μίκρας πραγματοποιήθηκε η τελική φάση του
διασυλλογικού πρωταθλήματος Ελλάδος νέων. Νικήτρια αναδείχθηκε η ομάδα της ΕΣΘ
με 10 βαθμούς (16,5 πόντους).Ακολούθησαν ο Γαλαξίας (8/13,5), οΠαράδεισος
Αμαρουσίου (6/12), η Ένωση Ποντίων Μελισσίων (5/11,5), ο Σ.Ο. Ικαρίας (5/10),
η ΛέσχηΤραπεζικών Πάτρας (5/9), ο Ο.Σ. Τριανδρίας (4/9), η Πτολεμαϊδα (3/5,5)
, ο Παναθλητικός Συκεών (2/7), ο ΑΟΔ Τριανδρίας (2/5,5) . Η ΤΕΣΣ Θεσσαλονίκης
- Χαλκιδικής, με ειδική αναφορά της ευχαριστεί τον ειδικό γραμματέα Αθλητισμού
Μακεδονίας - Θράκης κ. Αγγελούδη για τη συνπαράσταση του στις σκακιστικές
διοργανώσεις της Θεσσαλονίκης και τον κ. Αναστασιάδη, διευθυντή του Ε.Γ.
Μίκρας για την παραχώρηση των εγκαταστάσεων.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: O99</CAT>
<ED>
Κωδικός άρθρου: A16049O991</ED>
<ID>
ID:136931

</ID><URL>http://ta-nea.dolnet.gr/neaweb/neafile.print_unique?e=A&f=16049&m=O99&aa=1</URL></REF>


Article

<CATEGORY>vin09</CATEGORY>

 <H5>Η ΤΑΙΝΙΑ ΤΟΥ ΡΙΝΤΛΕΪ ΣΚΟΤ «ΜΠΛΕΪΝΤ ΡΑΝΕΡ» ΞΑΝΑΖΩΝΤΑΝΕΥΕΙ ΣΕ CD-ROM ΩΣ
ΗΛΕΚΤΡΟΝΙΚΟ ΠΑΙΧΝΙΔΙ
</H5><H2>Ένας θρύλος στο κομπιούτερ!
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Ο «Ντέκαρντ» του CD-Rom δεν είναι ο Χάρισον Φορντ (αριστερά). Το όνομά του
είναι Ρέι Μακόι (δεξιά κάτω) και υπακούει στις δικές σας εντολές. Η Ρέιτσελ -
Σον Γιανγκ (δεξιά) γύρισε καινούργιες σκηνές για το «Μπλέιντ Ράνερ» του κομπιούτερ

Λος Άντζελες, 2019. Η βροχή ποτίζει τα κτίρια που
βαραίνουν κι άλλο κάτω από την μουχλιασμένη ιστορία τους και τα φώτα νέον που
σε αφήνουν να δεις μόνο ό,τι θέλουν. Οι δρόμοι είναι επικίνδυνοι και ο φόβος,
ξέρουν κάποιοι καλύτερα, έρχεται πιο απειλητικός από τις εξελίξεις στα
εργαστήρια της Ταϊρέλ Κορπορέσιον.

Τα ρομπότ τους, Νέξους 6, πιο εξελιγμένα μοντέλα, ζητούν να ζήσουν. Μετά
μάλιστα την εξέγερση σε μια από τις αποικίες τους, ανακηρύχθηκαν παράνομα στη
γη, απ' όπου πρέπει να εξαλειφθούν πάση θυσία. Ειδικές δυνάμεις της
αστυνομίας, οι Μπλέιντ Ράνερς, έχουν ακριβώς αυτή την αποστολή, να εντοπίσουν
και να εξαφανίσουν τις Ρέπλικες.

Αλλά, υποθέτουμε, σάς είναι οικεία η υπόθεση του «Μπλέιντ Ράνερ», αφού δεν
ανήκει πια στις λίστες μόνο των ταινιών επιστημονικής φαντασίας, είναι από τα
πιο δυνατά «καλτ» που ξεπήδησαν από τη μεγάλη οθόνη, κάτι που ξεπέρασε τις
προσδοκίες του Ρίντλεϊ Σκοτ όταν γύριζε το φιλμ και τις γκρίνιες του Χάρισον
Φόρντ, του ντετέκτιβ Ρικ Ντέκαρντ.

Έτσι σαν απόλυτα φυσική εξέλιξη στην πορεία του, έρχεται ο κυβερνοχώρος να
υποδεχθεί το «Μπλέιντ Ράνερ». Το κυνηγητό μεταφέρεται στην οθόνη του
υπολογιστή και εσείς, που θα διαλέξετε να παίξετε το καινούργιο παιχνίδι στο
κομπιούτερ σας, γίνεστε αυτόματα ο Ντέκαρντ. Με αποστολή να βγάλετε από τη
μέση τις Ρέπλικες, αφού πρώτα τις εντοπίσετε μέσα στους εβδομήντα χαρακτήρες
που εμφανίζονται στο παιχνίδι. Οι κατασκευαστές υπόσχονται πως ούτε μία φορά
δεν θα κάνετε τις ίδιες κινήσεις. Το σενάριο τροποποιείται ανάλογα με το τι θα
αποφασίσετε εσείς, σαν ο Ντέκαρντ της νέας έκδοσης του Μπλέιντ Ράνερ του
κυβερνοχώρου. Η ταινία, που ήταν βασισμένη στο μυθιστόρημα του Φίλιπ Κέι Ντικ
Do Androids Dream If Electric Sheep (του '68), όταν πρωτοβγήκε στις αίθουσες
το 1982 μάζεψε λίγο κόσμο, κακές κριτικές και εντυπώσεις «χαμένες στο χρόνο,
όπως τα δάκρυα στη βροχή». Σαν να ήταν όλα όμως επιστημονική φαντασία ο χρόνος
δούλεψε δαιμονισμένα υπέρ της. Το '92 ξαναβγήκε στο σινεμά, έτσι όπως την είχε
ακριβώς γυρίσει ο σκηνοθέτης και τώρα έρχεται να τονώσει κι άλλο τον μύθο της
με το CD-Rom. Στο Παγκόσμιο Συνέδριο Επιστημονικής Φαντασίας, στο μεταξύ, που
έγινε το '92, το Blade Runner ψηφίστηκε η τρίτη πιο δημοφιλής ταινία φαντασίας
όλων των εποχών. Μετά τον «Πόλεμο των Άστρων» και το «2001... Οδύσσεια του Διαστήματος».

Για τις ανάγκες του παιχνιδιού, οι ηθοποιοί γύρισαν σκηνές που δεν υπάρχουν
στην ταινία, αλλά είναι απαραίτητες για το στόρι, έτσι όπως διαμορφώνεται κάτω
από τις νέες συνθήκες. Ανάμεσα σ' αυτούς που έπαιξαν ξανά τον ρόλο τους ήταν η
«Ρέιτσελ», η Σον Γιάνγκ, η Ρέπλικα που ερωτεύεται ο Χάρισον Φορντ, ο οποίος
όμως δεν δέχθηκε να γυρίσει άλλες σκηνές και τον ρόλο του στο παιχνίδι
αναλαμβάνει ο ήρωας Ρέι Μακόι (που σχεδιάστηκε να μοιάζει στον Άλεκ
Μπάλντγουιν) ο οποίος υπακούει στις δικές σας εντολές.

Όποιες κι αν είναι οι κινήσεις του ήρωά μας, σε ένα ποσοστό υπαγορεύονται από
τα σκηνικά που εμφανίζονται στο κομπιούτερ και τα οποία είναι εμπνευσμένα από
τα υπέροχα τοπία του Ρίντλεϊ Σκοτ, που επηρέασαν έκτοτε ουκ ολίγες
κινηματογραφικές απόπειρες καταγραφής του μέλλοντος έτσι όπως το παλιό δένει
με το καινούργιο, με την υποβλητική μουσική του Βαγγέλη Παπαθανασίου «δεμένη»
κι αυτή στον σκοτεινό κόσμο του Μπλέιντ Ράνερ..

Το στόρι

... «Ώστε, λοιπόν, εσύ είσαι ο κακομοίρης που έστειλαν να με κυνηγήσει. Δεν
έχεις μπροστά σου πολλή ώρα να το μετανιώσεις που ανέλαβες αυτή την αποστολή.
Είμαι αυτό που περίμενες; Ενοχλητικό, ίσως, το πόσο ανθρώπινος μοιάζω τώρα που
είμαστε ο ένας απέναντι στον άλλο. Μας έχουν, βλέπεις, κατασκευάσει κατ'
εικόνα σου... Μην υποτιμάς ό,τι δεν καταλαβαίνεις. Και να προσεύχεσαι να μην
αποφασίσω να σε κάνω να καταλάβεις».

Τα λόγια ακούγονται μέσα από το δυνατό σφύριγμα του αέρα και πρέπει εσύ να
αποφασίσεις. Να αποκαλύψεις τη συνωμοσία των ρομπότ ή να τους βοηθήσεις. Με τη
διαφορά πως δεν ξέρεις τι σε περιμένει στο επόμενο βήμα. Στην οθόνη
τριασδιάστατα σχήματα, φωτιές, τα πλήκτρα των κομπιούτερ και σκηνές «κομμένες»
κατευθείαν από την ταινία φτιάχνουν την ατμόσφαιρα που χρειάζεται. Εσύ κυνηγάς
τις Ρέπλικες και δεν περιμένεις τον Ρίντλεϊ Σκοτ να δώσει οδηγίες.

Πριν ακόμη φτάσετε στο παιχνίδι (που κυκλοφορεί από την Virgin Interactive), ο
θρύλος του Μπλέιντ Ράνερ «ζωντανεύει» στο Δίκτυο. Ο μύθος της ταινίας, τα
παρασκήνια του «καλτ» χαρακτήρα της, οι φιλοσοφικές και θρησκευτικές της
προεκτάσεις. Οι Ρέπλικες είναι έκπτωτοι άγγελοι, η Τάιρελ Κορπορέσιον παίζει
τον ρόλο του Θεού και τα ερωτήματα παραμένουν αιώνια· από που ερχόμαστε, τι
είμαστε και πού πηγαίνουμε...

Θρυλικές ατάκες

Ατάκες που από το πανί πέρασαν στην αιωνιότητα ­ του σινεμά ­ (και τώρα κάνουν
στάση στο κομπιούτερ):

* «Είδα πράγματα που εσείς οι άνθρωποι δεν θα πιστεύατε. Πολεμικά σκάφη να
φλέγονται στην περιφέρεια του Ωρίωνα. Είδα ακτίνες C να λάμπουν στο σκοτάδι
κοντά στην Πύλη Τάνχαουζερ. Όλες αυτές οι στιγμές θα χαθούν στον χρόνο. Όπως
τα δάκρυα στη βροχή. Ώρα να πεθάνω...». Είναι τα λόγια του Ρόι, κάτω από τη
βροχή και μετά την πάλη με τον Ντέκαρντ στα ύψη.

* «Ήθελε μόνο τις ίδιες απαντήσεις που θέλουμε κι όλοι εμείς. Πού πηγαίνω.
Πόσο έχω ακόμα. Και το μόνο που μπορούσα να κάνω ήταν να κάθομαι εκεί και να
τον βλέπω να πεθαίνει», μονολογεί ο Ντέκαρντ.

* «Δεν είναι εύκολο πράγμα να συναντάς τον δημιουργό σου», θα πει ο Ρόι τη
στιγμή που θα συναντήσει τον Ταϊρέλ.

* «Σχεδιάστηκαν να μιμούνται τα ανθρώπινα όντα με κάθε τρόπο, ακόμη και τα
συναισθήματά τους. Οι δημιουργοί τους εκτιμούν πως ύστερα από λίγα χρόνια
μπορεί να αναπτύξουν δικές τους συναισθηματικές αντιδράσεις ­ μίσος, αγάπη,
φόβο, θυμό, ζήλεια. Γι' αυτό τα κατασκεύασαν σε ένα σύστημα ασφάλειας. Μια ζωή
διάρκειας τεσσάρων χρόνων.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16049P011</ED>
<ID>
ID:136794

</ID><URL>http://ta-nea.dolnet.gr/neaweb/neafile.print_unique?e=A&f=16049&m=P01&aa=1</URL></REF>


Article

<CATEGORY>vin09</CATEGORY>

 <H2>Βιβλίο
</H2>
Ο Δημοσθένης Κούρτοβικ ξεφυλλίζει σελίδες... έρωτα

Σελ.: 4

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16049P012</ED>
<ID>
ID:136836

</ID><URL>http://ta-nea.dolnet.gr/neaweb/neafile.print_unique?e=A&f=16049&m=P01&aa=2</URL></REF>


Article

<CATEGORY>vin09</CATEGORY>

 <H2>TV
</H2>
Τους κινδύνους που εγκυμονούν τα ριάλιτι σόου επισημαίνει σε έκθεσή του ο
πρόεδρος του Εθνικού Συμβουλίου Ραδιοτηλεόρασης

Σελ.: 8

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16049P013</ED>
<ID>
ID:136873

</ID><URL>http://ta-nea.dolnet.gr/neaweb/neafile.print_unique?e=A&f=16049&m=P01&aa=3</URL></REF>


Article

<CATEGORY>vin09</CATEGORY>

 <H5>ΕΚΔΗΛΩΣΗ ΓΙΑ ΤΟΝ ΠΑΝΤΕΛΗ ΤΡΩΓΑΔΗ ΣΤΗΝ ΕΣΗΕΑ
</H5><H5>Νύχτα γαλλικής λογοτεχνίας
</H5><H5>«ΖΩΝΤΑΝΑ» </H5><H2>Ηρωικές στιγμές του '47
</H2>
ΕΚΘΕΣΗ

Η Ηώ Αγγελή παρουσιάζει την έκθεση ζωγραφικής με τίτλο «Τα Μέσα Δωμάτια»,
προσεγγίζοντας τον αθέατο, εσωτερικό κόσμο των δωματίων. Στην γκαλερί
«Κρεωνίδης» (Κανάρη 24, Κολωνάκι), εγκαίνια στις 8 μ.μ. Μέχρι τις 14 Φεβρουαρίου.

ΕΚΔΗΛΩΣΕΙΣ

Η προσωπικότητα, η πολιτική δράση, η επαγγελματική παρουσία, αλλά και η
ποιητική φλέβα του αείμνηστου Παντελή Τρωγάδη, εν ζωή διευθυντή της ΕΡΑ 5 -
«Φωνή της Ελλάδας» αποτελούν το αντικείμενο της εκδήλωσης που οργανώνουν η
ΕΣΗΕΑ και η Ελληνική Ραδιοφωνία. Στην εκδήλωση θα μιλήσουν οι Νίκος Κιάος,
Νίκος Σκουλάς, Ανδρέας Χριστοδουλίδης, Γιάννης Τζανετάκος. Οι εκφωνητής της
ΕΡΑ Αγγελική Μπαλάσκα και Κώστας Τσάκωνας θα απαγγείλουν ποιήματα του Παντελή
Τρωγάδη. Στις 5.30 μ.μ. στην αίθουσα της Ένωσης Συντακτών (Ακαδημίας 50).

*** Με την προβολή του ντοκιμαντέρ «300 χρόνια αρχιτεκτονικής παράδοσης της
Ύδρας», ο Σύλλογος Οικολόγων Ύδρας τιμά τις προσπάθειες όλων όσων
αντιστέκονται στην ανέγερση μεγάλης ξενοδοχειακής μονάδας στον άρτιο οικισμό
300 ετών του Καμινιού Υδρας, κοντά σε συστάδα μυκηναϊκών τάφων και την
προϊστορική ακρόπολη της Χώριζας. Το ντοκιμαντέρ, σε σκηνοθεσία του Λευτέρη
Χαρωνίτη, με τεχνικούς συμβούλους τον ακαδημαϊκό Παύλο Μυλωνά και τον
αρχιτέκτονα Κωνσταντίνο Μυλωνά προβάλλεται στο ξενοδοχείο «Μεγάλη Βρεττανία»
στις 8.30 μ.μ. Συμμέτεχει η Δόμνα Σαμίου με το συγκρότημά της.

*** Ο Πολιτισμικός Οργανισμός του Δήμου Αθηναίων παρουσιάζει για πρώτη φορά
στην Ελλάδα το έργο τού πολυβραβευμένου Έλληνα ποιητή Δημήτρη Αναλι, ο οποίος
ζει στο Παρίσι. Το έργο του ποιητή θα παρουσιάσουν οι Δημήτρης Καλοκύρης,
Αλέκος Φασιανός και Βασίλης Βασιλικός. Στις 7.30 μ.μ. στην αίθουσα Αντώνη
Τρίτση (Ακαδημίας 50).

Η Λιντί Σαλβέρ, ο Λιονέλ Ντιρουά και η Βιρζινί Λου, τρεις από τους πλέον
ενδιαφέροντες νέους αστέρες της γαλλικής λογοτεχνίας, θα συναντήσουν απόψε το
αθηναϊκό κοινό με έξι ακόμα ομοτέχνους τους, στο Γαλλικό Ινστιτούτο

Εννέα νέοι Γάλλοι συγγραφείς, καλεσμένοι του Γαλλικού Ινστιτούτου Αθηνών,
μιλάνε για το νέο γαλλικό μυθιστόρημα. Οι Λιντί Σαλβέρ, Ζαν Φιλίπ Τουσέν,
Λιονέλ Ντιρουά, Βιρζινί Λου, Κριστόφ Ονορέ, Εμμανουέλ Μπεμάκ-Ταμ, Ζαν Υβ
Μασόν, Μαρί Λε Ντριάν, Γιανίκ Ενέλ, μιλούν για τον εαυτό τους, την αγάπη, τον
έρωτα, τη φιλοδοξία, τη ζωή. Τη στρογγύλη τράπεζα στο Γαλλικό Ινστιτούτο (Σίνα
31) συντονίζει ο Ζιλ Ζουανάρ, διευθυντής του Νομαρχιακού Κέντρου Λογοτεχνών
του Λανγκεντόκ-Ρουσιγιόν. Στις 7.30 μ.μ.

Ο Βαγγέλης Γερμανός συνεχίζει τις σόλο εμφανίσεις του στο «Τσάι στη Σαχάρα»
(Λαοδικείας 18, τηλ. 7780.669). Με την κιθάρα του ταξιδεύει τους θαμώνες στον
μουσικό του κόσμο, σε ένα πρόγραμμα ανοικτό στον αυτοσχεδιασμό και τη διάθεση
της στιγμής. Στις 10.30 μ.μ.

*** Ο Χάιγκ Γιατζιτζάν εμφανίζεται απόψε στην «Πανσέληνο» της Θεσσαλονίκης,
όπου παρουσιάζει συνθέσεις από τους δύο προσωπικούς του δίσκους, παραδοσιακά
αρμένικα τραγούδια, καθώς και συνθέσεις των Night Ark.Στις 10.30 μ.μ.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16049P021</ED>
<ID>
ID:136797

</ID><URL>http://ta-nea.dolnet.gr/neaweb/neafile.print_unique?e=A&f=16049&m=P02&aa=1</URL></REF>


Article

<CATEGORY>vin09</CATEGORY>

 <H2></H2><H2>«Go, πηδηχτούλη, go»
</H2>
<AUTHOR>ΣΤΑΜΑΤΗΣ ΦΑΣΟΥΛΗΣ</AUTHOR>

Συνήθως αποφεύγω να διαβάζω τα ερωτικά καμώματα διασήμων αντρών και γυναικών,
όχι μόνο γιατί πιστεύω πως το κρεβάτι είναι δουλειά του καθενός, γούστο του,
καπέλο του και καουμποϊλίκι του, αλλά και για έναν άλλο αξιοσέβαστο λόγο. Όταν
μπω από την κλειδαρότρυπα του Τύπου σε μια κρεβατοκάμαρα, δεν βρίσκω εύκολα
μετά την πόρτα για να βγω. Μένω εκεί με τις ώρες και παθιάζομαι με τις
λεπτομέρειες της ερωτικής των ηρώων συμπεριφοράς και συμπεριφέρομαι κι εγώ
αναλόγως με τον πρωταγωνιστή του σκανδάλου, γιατί τέτοιο ανικανοποίητο ζώο
είμαι. Δεν μου φτάνουν οι δικές μου αμαρτίες, θέλω και του γείτονα.

Εδώ όμως ποιος γείτονας, ποιος σταρ και ποιος διάσημος ανήρ και ποιος
πολιτικός και ποιος εισαγγελέας. Εδώ μιλάμε για τον πλανητάρχη τον ίδιο. Αν
μπορεί να είναι ο ίδιος ο εαυτός του ένας πλανητάρχης. Έχουν γεμίσει οι
εφημερίδες, τα περιοδικά ποικίλης ύλης και τα τηλεοπτικά κανάλια από
φωτογραφίες γυναικών που υποτίθεται έχει... (πηδήξει να το πω;), ο κύριος
πρόεδρος με το συμπάθιο. Εκείνο που στ' αλήθεια με εντυπωσιάζει είναι η
ομοιότης των νεαρών αυτών γυναικών. Δόντια, μύτη, χτένισμα, στόμα, όλες ίδιο
καλούπι. Είναι κολλημένο το άτομο. Εγώ μαζί του.

Αυτοί οι ψηφοφόροι του όμως, αυτοί οι οπαδοί του, πώς λακίσανε έτσι; Τι έκανε
ο άνθρωπος (εγώ τον λέω άνθρωπο, δεν έχω ρατσισμούς και τέτοια). Τι έκανε
λοιπόν ο άνθρωπος; Της μιας της τον έδειξε, της άλλης τον ακούμπησε! Δηλαδή οι
άλλοι οι απλοί (άκου απλοί, τέλος πάντων) πολίτες τι κάνουνε έτσι και
παντρευτούνε; Τον κλειδώνουνε στην στεφανοθήκη; Ή τον πνίγουν στην πισίνα;

Αλλά κι αυτός όμως ο πρόεδρος και οι συν αυτώ δεν κάθεται με σταυρωμένα χέρια.
Έχει βρει τη λύση. Θα επιτεθεί στο Ιράκ. Μόνο αυτό τον σώζει. Παίζει καλό
πνευστό ο κύριος. Θα πνίξει κόσμο και κόσμο στο αίμα, θα ρίξει ανθρώπους
ζωντανούς στη φωτιά του πολέμου, για ένα μαλακό κλαρίνο.

Έτσι θα τον ξαναγαπήσουν.

Αυτό είναι το παράλογο του κάφρου.

Μόνο η ξαδέρφη μου η Μαργέττα δείχνει ευχαριστημένη: «Προοδεύει ο Αμερικάνος,
αγάπη μου. Προοδεύει ο Νεάτερνταλ. Πριν από λίγα χρόνια έτσι και δεν
γουστάρανε τον πρόεδρό τους τον σκότωναν στο Ντάλας. Τώρα τον ξεφωνίζουνε και
τον στέλνουνε στο σπίτι».

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16049P022</ED>
<ID>
ID:136839

</ID><URL>http://ta-nea.dolnet.gr/neaweb/neafile.print_unique?e=A&f=16049&m=P02&aa=2</URL></REF>


Article

<CATEGORY>vin09</CATEGORY>

 <H5>... Και οι τέσσερις διασκεδάζουν
</H5><H2>Όλα του γάμου δύσκολα...
</H2>
<AUTHOR>Μ.Χ.</AUTHOR>

«Το να φιλοδοξείς να συνεννοηθείς με τέσσερις συγγραφείς που γράφουν ένα
μυθιστόρημα, είναι σαν να προσπαθείς να κάνεις θίασο με τέσσερις
πρωταγωνίστριες», σχολίαζε ένας άνθρωπος «της δουλειάς». Και είχε απόλυτο
δίκιο. Ο Γιώργος Σκούρτης (που είχε και την ιδέα), ο Κώστας Μουρσελάς, ο
Αντώνης Σουρούνης και ο Πέτρος Τατσόπουλος συμπεριφέρονται σαν σκανταλιάρηδες
μαθητές από τη στιγμή που έβαλαν στοίχημα να επαναλάβουν το εγχείρημα του
«Μυθιστορήματος των τεσσάρων» (Μυριβήλη, Καραγάτση, Τερζάκη και Βενέζη).
Δούλεψαν αυτόνομα ο καθένας, χωρίς ενορχηστρωτή. Και τώρα, λίγες μέρες μόλις
πριν από την έναρξη της δημοσίευσης αυτού του μυθιστορήματος - σκυταλοδρομίας
(από 2 Φεβρουαρίου) στα «ΝΕΑ», μετέθεσαν το παιχνίδι τους και στην προβολή της
δουλειάς τους. Δεν είναι τυχαίο ότι αυτό το θρίλερ των επωνύμων της Ελλάδας
του '90 το βάφτισαν «Το παιχνίδι των τεσσάρων». Ούτε είναι τυχαίο ότι σαν
παιχνίδι είδε την κοινή φωτογράφηση τους και ο Ξενοφών Δημητρόπουλος, αρμόδιος
για τη σχετική αφισέτα που θα κυκλοφορήσει. Μόνο που...

Κώστας Μουρσελάς

...Του έβγαλαν το λάδι του φωτογράφου. Οι τέσσερις συγγραφείς δεν ήθελαν να
φορέσουν τα ζιβάγκο που τους είχε παραγγείλει. Ο Σκούρτης μάλιστα επέμενε να
μην αποχωριστεί ούτε την καμπαρτίνα του ούτε το άσπρο φανελάκι του. «Θα το
βάψω μαύρο με τον κομπιούτερ», τον «φοβέρισε» ο Δημητρόπουλος. «Βάψ' το», του
λέει γελώντας ο συγγραφέας ύστερα από δυόμισι ώρες φωτογράφηση. Αλλά και ο
Μουρσελάς δεν πήγε πίσω. Στο παρά πέντε τον έπιασε κρίση μετριοφροσύνης. Και
άρχισε να έχει αμφιβολίες για το αν πρέπει να προβληθεί το «Παιχνίδι...» τους
μέσα από τα δικά τους πορτρέτα. «Δεν είμαστε ηθοποιοί που διαφημίζουν ένα
προϊόν», έλεγε. «Δεν είμαστε ψώνια. Το μυθιστόρημά μας είναι καλύτερο από τις
φάτσες μας». Πιθανότατα. Αλλά δεν παύει να είναι μια κοινή ιστορία που
κτίζεται βήμα - βήμα, εναλλάξ, από τέσσερις δημοφιλείς συγγραφείς. Κάτι που
δεν θα τολμούσαν να κάνουν πολλοί. Για παράδειγμα, ο Δημήτρης Νόλλας, που είχε
κάποτε βολιδοσκοπηθεί σχετικά. Σημασία, λοιπόν, έχει ότι οι τέσσερις παίζουν
αυτό το παιχνίδι, αλλά δεν εμπαίζουν το κοινό. Γι' αυτό και «ΤΑ ΝΕΑ» το
παρακολουθούν. Γι' αυτό και ο Θανάσης Καστανιώτης θα εκδώσει αργότερα σε
βιβλίο αυτό το συλλογικό μυθιστόρημα. Γι' αυτό και ο Στάθης δέχθηκε να το
εικονογραφήσει. Γι' αυτό και οι τέσσερις θα βρίσκονται στο 104 της
Θεμιστοκλέους την ερχόμενη Δευτέρα βράδυ για να αντιμετωπίσουν φίλους και
γνωστούς. Αμφισβητίες και μη.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16049P023</ED>
<ID>
ID:136875

</ID><URL>http://ta-nea.dolnet.gr/neaweb/neafile.print_unique?e=A&f=16049&m=P02&aa=3</URL></REF>


Article

<CATEGORY>vin09</CATEGORY>

 <H2>Και το όνομα του θεάτρου: Χορν
</H2>
<AUTHOR>Γ.Δ.Σ.</AUTHOR>

Η ύστατη χειρονομία του Δημήτρη Χορν ήταν για τους συναδέλφους του ­ τους
ηθοποιούς. Επιθυμία του, αντί στεφάνων στη μνήμη του, να κατατεθούν δωρεές
προκειμένου να ολοκληρωθεί το «Σπίτι του Ηθοποιού», υπόθεση στην οποία είναι
«ταμένη» η Άννα Φόνσου, που δουλεύει με πείσμα μαζί με λίγους ακόμη του
σιναφιού. Ήταν φυσικό, λοιπόν, η χειρονομία αυτή, όπως και η ανταπόκριση της
οικογένειας του Δημήτρη Χορν στην επιθυμία του, να τους συγκινήσει βαθιά. Γι'
αυτό αποφάσισαν ότι το λιγότερο που μπορεί να κάνουν είναι να δώσουν στο
θέατρο που θα δημιουργηθεί στον χώρο του «Σπιτιού του Ηθοποιού» το όνομα
«Δημήτρης Χορν». Του άξιζε.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16049P024</ED>
<ID>
ID:136901

</ID><URL>http://ta-nea.dolnet.gr/neaweb/neafile.print_unique?e=A&f=16049&m=P02&aa=4</URL></REF>


Article

<CATEGORY>vin09</CATEGORY>

 <H2>Ο τενόρος γονάτισε... </H2>
<AUTHOR>Π.Α.</AUTHOR>

Λουτσιάνο Παβαρότι

Η (κακή) αρχή είχε γίνει πριν από τρία χρόνια επί σκηνής, στην όπερα «Ντον
Κάρλος». Ο «τενορίσιμο» Λουτσιάνο Παβαρότι είχε... γονατίσει από το βάρος του.
Ακολούθησε δίαιτα, που ο Λουτσιάνο τη διαφήμισε αρκούντως. Έπειτα άρχισαν οι
«γκρίνιες» των κριτικών για τη φωνή του, που άρχισε να χάνει τη λάμψη της, για
τις αναβολές ­ αν όχι ματαιώσεις ­ συναυλιών του και ο κύκλος έκλεισε με τα
πρωτοσέλιδα για το ειδύλλιό του με την 26χρονη Νικολέτα Μαντοβάνι και για τις
φορολογικές του εκκρεμότητες. Μέσα σε όλα αυτά «πέρασαν» μάλλον σιωπηρά δύο
ματαιώσεις παραστάσεων «για λόγους υγείας» (ήτοι λιποθυμική τάση και υψηλή
πίεση), αλλά και η αύξηση ­ πάλι ­ του βάρους του. Ώσπου το κακό τρίτωσε: Ο
Λουτσιάνο Παβαρότι αναγκάστηκε να αφήσει στη μέση συναυλία για φιλανθρωπικούς
σκοπούς, στη Μετροπόλιταν Όπερα της Νέας Υόρκης, λόγω ζαλάδας (ιδέ υψηλή
πίεση). Τι συμβαίνει τελικά; Γονατίζει (πάλι);

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16049P025</ED>
<ID>
ID:136915

</ID><URL>http://ta-nea.dolnet.gr/neaweb/neafile.print_unique?e=A&f=16049&m=P02&aa=5</URL></REF>


Article

<CATEGORY>vin09</CATEGORY>

 <H5>Η ΞΕΝΙΑ ΚΑΛΟΓΕΡΟΠΟΥΛΟΥ ΕΠΑΝΕΡΧΕΤΑΙ ΜΕ ΤΟΝ «ΓΥΑΛΙΝΟ ΟΥΡΑΝΟ» ΤΟΥ ΧΕΑΡ
</H5><H2>Αντλεί ζωή από τους νέους
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

<H3>Το νέο έργο του Ντέιβιντ Χέαρ «Η άποψη της Αίημυ» θα παρουσιάσει τον προσεχή
χειμώνα στην «Πόρτα» της η Ξένια Καλογεροπούλου, που επανέρχεται στη σκηνή με
έναν σκηνοθέτη της νεώτερης και πάλι γενιάς, τον Νίκο Μαστοράκη.
</H3>
«Αυτή τη φορά θέλησα να κάνω ένα "δώρο" στον εαυτό μου: αυτόν τον ρόλο σε αυτό
το πραγματικά σύγχρονο έργο», λέει στα «ΝΕΑ» η Ξένια Καλογεροπούλου

Το έργο τού εκ των κορυφαίων σύγχρονων Άγγλων συγγραφέων έκανε την πρεμιέρα
του τον περασμένο Ιούνιο στο Λονδίνο, στο Εθνικό Θέατρο με πρωταγωνίστρια την
σπουδαία Τζούντι Ντεντς, σε σκηνοθεσία Ρίτσαρντ Έιρ ­ του σκηνοθέτη του
«Βασιλιά Λιρ», που είδαμε τον Ιούνιο στη Θεσσαλονίκη. Στη συνέχεια, η
παράσταση πέρασε στο «εμπορικό κύκλωμα», στο θέατρο «Όλντουιτς», όπου
συνεχίζει να παίζεται, ενώ έχει προγραμματιστεί η μεταφορά της στο
Μπρόντγουεϊ, με την ίδια πρωταγωνίστρια, η οποία ήδη τιμήθηκε με βραβείο ερμηνείας.

Άξονας του έργου είναι μία ηθοποιός περασμένης ηλικίας, με σημαντική καριέρα
και σαιξπηρικούς ρόλους πίσω της, που βρίσκεται σε κρίσιμη καμπή. Έχει χάσει
τον άνδρα της, παθαίνει μια οικονομική καταστροφή, έχει οικογενειακά
προβλήματα, οι σχέσεις της με την κόρη και τον γαμπρό της που είναι
δημοσιογράφος και εξελίσσεται σε τηλεπαρουσιαστή και σκηνοθέτη του
κινηματογράφου, αλλά και με την ηλικιωμένη πεθερά της είναι δύσκολες, ενώ
περιφρονεί την τηλεόραση, συμμετέχει σε μια σειρά, της οποίας όμως η μεγάλη
επιτυχία την επηρεάζει και αρχίζει να αντιμετωπίζει το θέμα σοβαρά...

«Αυτήν τη φορά», είπε στα «ΝΕΑ» η κ. Καλογεροπούλου, η οποία θα επανεμφανιστεί
στη σκηνή ύστερα από ένα χρόνο απουσίας και μετά τις «Υπηρέτριες» του
Γκολντόνι που παρουσίασε πέρυσι, «θέλησα να κάνω ένα "δώρο" στον εαυτό μου:
αυτόν τον ρόλο σ' αυτό το πραγματικά σύγχρονο έργο. Είναι ένας πλούσιος ρόλος
που μου άρεσε πολύ. Και αυτό, κυρίως, που με συγκινεί, που με αγγίζει είναι
ότι η ηθοποιός αυτή δίνει τελικά ένα νόημα στη ζωή της αντλώντας από τους
νέους. Αποφασίζει να περάσει σε ένα είδος θεάτρου διαφορετικό από αυτό που
έκανε, παίζοντας στο έργο ενός νέου, με νέους ηθοποιούς, οι οποίοι της λένε "η
μητέρα μου μού έλεγε ότι είστε η αγαπημένη της ηθοποιός", πράγμα που έχω
ακούσει κι εγώ από τους νέους που δουλεύω μαζί τους».

Το έργο, ρεαλιστικής γραφής και με έξι ρόλους, διαδραματίζεται σε τέσσερις
«εποχές», που καλύπτουν μια δεκαπενταετία περίπου, από τα τέλη της δεκαετίας
του '70 έως τις αρχές της τρέχουσας, ενώ δύο είναι τα θέματα που κυριαρχούν:
οι ανθρώπινες προσωπικές σχέσεις ανάμεσα στα πρόσωπα της οικογένειας
μπλέκονται με μια κριτική για το θέατρο και το ενδιαφέρον που μπορεί να έχει ή
να μην έχει πια για τις νεώτερες γενιές, για την τηλεόραση, για τον σύγχρονο
κινηματογράφο και γενικότερα για τον κόσμο του θεάματος, κριτική που προκαλεί
προσωπικές συγκρούσεις, ενώ δεν λείπουν και οι αναφορές στα σύγχρονα
χρηματιστηριακά παιχνίδια.

Ο 51χρονος Ντέιβιντ Χέαρ, που βρίσκεται από τα φοιτητικά του χρόνια στον χώρο
του θεάτρου, υπήρξε συνιδρυτής, ήδη από το 1968, στα είκοσι ένα του χρόνια,
του «Φορητού Θεάτρου», που περιόδευε επί μία πενταετία στην Αγγλία με έργα των
ιδρυτών του, έργα που πρόβαλαν, με ένταση και ενίοτε προκλητικά, κοινωνικά
θέματα και πολιτικές θέσεις, για να εξελιχθεί σταθερά σε ένα από τα κορυφαία
ονόματα του αγγλικού θεάτρου, γράφοντας, σκηνοθετώντας και μεταφράζοντας.

Στην Ελλάδα έγινε γνωστός το 1986, όταν ο Γιώργος Λαζάνης ανέβασε στο «Θέατρο
Τέχνης» της οδού Φρυνίχου το έργο που ο Χέαρ έχει συνυπογράψει με τον Χάουαρντ
Μπρέντον «Πράβδα, μια κωμωδία για τον Τύπο». Χρειάστηκε να περάσουν δέκα
χρόνια, για να παρουσιάσει πέρυσι ο Τάκης Βουτέρης το πιο πρόσφατο ώς τότε
έργο τού Χέαρ «Γυάλινος ουρανός», που συνεχίζει να παίζεται με επιτυχία για
δεύτερο χρόνο στο «Θέατρο Εξαρχείων».

Ας σημειωθεί ότι ο Νίκος Μαστοράκης, που θα σκηνοθετήσει την «Άποψη της
Αίημυ», ηθοποιός για αρκετά χρόνια, εμφανίστηκε ως σκηνοθέτης το 1994 με το
«Τρίπτυχο» του Ράιντνερς που ανέβασε στη Δεύτερη Σκηνή του θεάτρου «Οδού
Κεφαλληνίας» για να περάσει στη συνέχεια στην Πρώτη Σκηνή με τους «Παλιούς
καιρούς» του Πίντερ, ενώ έχει σκηνοθετήσει επίσης το «Σε φιλώ Χέρμπερτ» του
Άχτερνμπους στο «Εμπρός», τους «Δαίμονες» του Νορέν στη Δεύτερη Σκηνή του
Θεάτρου «Δανδουλάκη» και το «Στην Εθνική με τα μεγάλα» του Μιχάλη Βιρβιδάκη
στο θέατρο «Οδού Κυκλάδων», αποσπώντας επαινετικότατες κριτικές. Τώρα
ετοιμάζει για το ΔΗΠΕΘΕ Καβάλας τον «Πλούτο» του Αριστοφάνη, μετά την πρεμιέρα
του οποίου θα ρυθμιστούν τα θέματα της διανομής στην παράσταση της «Πόρτας».

Τη μετάφραση του έργου του Χέαρ έχει ήδη αρχίσει να κάνει ο Κωστής Σκαλιόρας

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16049P031</ED>
<ID>
ID:136798

</ID><URL>http://ta-nea.dolnet.gr/neaweb/neafile.print_unique?e=A&f=16049&m=P03&aa=1</URL></REF>


Article

<CATEGORY>vin09</CATEGORY>

 <H2>Το ειδύλλιο Ερρίκου - Σοφίας Σλήμαν σε ταινία
</H2>
Το Χόλιγουντ ενδιαφέρεται, μέσω του παραγωγού Κρίστοφερ Τζάνους, για το
ειδύλλιο του ανασκαφέα της Τροίας Ερρίκου Σλήμαν με την Ελληνίδα σύζυγό του Σοφία

Φαίνεται ότι ήγγικεν η ώρα για τον αμερικανικό κινηματογράφο να απαθανατίσει
μία από τις πιο συναρπαστικές μορφές του 19ου αιώνα. Τον Ερρίκο Σλήμαν.
Γερμανό επιχειρηματία, τυχοδιώκτη και αρχαιολόγο, που παραμένει σταθερά στην
επικαιρότητα από την εποχή που ανακάλυψε τους θησαυρούς της Τροίας μέχρι πέρσι
που παρουσιάστηκαν στη Μόσχα οι χαμένοι θησαυροί.

Ο προσωρινός τίτλος της ταινίας είναι «Έρωτας χρυσός και φήμη» και ο παραγωγός
της Ελληνοαμερικανός κ. Κρίστοφερ Τζάνους βρίσκεται ήδη στην Αθήνα ­ στο
ξενοδοχείο «Χίλτον».

Κάνει επαφές και αναζητεί, τι; Μα την Ελληνίδα τινέιτζερ που θα ενσαρκώσει τη
Σοφία Σλήμαν στην ταινία. Μία λεπτή και ωραία κοπέλα, με σκούρα μαλλιά και
μάτια, που θα σηκώσει τον πρωταγωνιστικό ρόλο. Διότι, σύμφωνα με το σενάριο
της ταινίας, η ιστορία του Σλήμαν είναι μια ρομαντική περιπέτεια που ξεκινά με
την άφιξη του μεσήλικα Σλήμαν στην Αθήνα ­ για τον ρόλο έχει προταθεί ο Μπεν
Κίνγκσλεϊ ­ και τη συνάντησή του με τη νεωτάτη Σοφία. Όταν του απαγγέλλει
χωρίς λάθος μία σελίδα από τον Όμηρο, ο Σλήμαν αποφαίνεται ότι του κάνει για σύζυγος.

Η Ειρήνη Παπά έχει ήδη αποδεχθεί την πρόταση για τον ρόλο της μητέρας της
Σοφίας, η οποία είναι πολύ σημαντική για την ταινία. Είναι αυτή που σύμφωνα με
το σενάριο, ανακαλύπτει τον θησαυρό στην Τροία, γιατί ο κινηματογράφος θέλει
τις γυναίκες σε πρωταγωνιστικό ρόλο. Σκηνοθέτης δεν έχει επιλεγεί ακόμα και
όπως μας είπε ο κ. Τζάνους το γύρισμα της ταινίας συζητείται με την Γουόλτ
Ντίσνεϊ, αλλά και με ιταλικά στούντιο. Όλα είναι ακόμα στα σκαριά.

Το ενδιαφέρον, όμως, είναι ότι ο κ. Τζάνους, συγγραφέας και δημοσιογράφος
σήμερα, ως αξιωματικός της Ιντέλιντζενς Σέρβις στο Κάιρο την εποχή του πολέμου
1942-43 γνωρίσθηκε με τον εγγονό του Ερρίκου Σλήμαν Άλεξ Μελά, που ήταν
αξιωματικός του εξόριστου ελληνικού στρατού και η φιλία τους συνεχίσθηκε
αργότερα στην Αθήνα.

Πρωτοστάτησε μάλιστα στον έρανο που έγινε στην Αμερική για τη συγκέντρωση
χρημάτων και την αγορά των επιστολών του Σλήμαν, οι οποίες δωρήθηκαν στη
Γεννάδειο Βιβλιοθήκη.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16049P032</ED>
<ID>
ID:136840

</ID><URL>http://ta-nea.dolnet.gr/neaweb/neafile.print_unique?e=A&f=16049&m=P03&aa=2</URL></REF>


Article

<CATEGORY>vin09</CATEGORY>

 <H2>Μπιτσάκης και στα γαλλικά
</H2>
Με τίτλο «Ο νέος Επιστημονικός Ρεαλισμός» κυκλοφόρησε στα γαλλικά, από τις
εκδόσεις «L' Harmattan», το βιβλίο του Ευτύχη Μπιτσάκη για τον χαρακτήρα και
την ταυτότητα της νεώτερης φυσικής. Το βιβλίο, που στα γαλλικά τιτλοφορείται
«Le Nouveau Realisme Scientifique», αποτελείται από έξι κεφάλαια, που
προέρχονται από την ελληνική του έκδοση («Η Δυναμική του Ελάχιστου», σε δύο
τόμους, από τις εκδόσεις Ι. Ζαχαρόπουλος) και από δύο ακόμη κεφάλαια, γραμμένα
ειδικά για τη γαλλική έκδοση. Το έργο προλογίζει ο γάλλος ακαδημαϊκός J.C.
Pecker, σημειώνοντας ότι ο Μπιτσάκης προτείνει μια νέα επιστημονική στάση,
υπερβαίνοντας τις πλατωνικές θέσεις και επανασυνδεόμενος με τον αριστοτελική θεωρία.

Η ελληνική μετάφραση του βιβλίου του Ε. Μπιτσάκη έχει εξαντληθεί. Προσεχώς,
όπως ελπίζει ο ίδιος, θα κυκλοφορήσει νέα έκδοση σύμφωνη με το γαλλικό πρωτότυπο.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16049P033</ED>
<ID>
ID:136876

</ID><URL>http://ta-nea.dolnet.gr/neaweb/neafile.print_unique?e=A&f=16049&m=P03&aa=3</URL></REF>


Article

<CATEGORY>vin09</CATEGORY>

 <H2>Πέθανε ο εμπνευστής της μουσικής μεθόδου Σουζούκι
</H2>
Ο διάσημος Ιάπωνας μουσικός Σινίτσι Σουζούκι, εμπνευστής της μεθόδου Σουζούκι
για την εκμάθηση μουσικής στα νήπια, πέθανε χθες σε βαθύ γήρας. Ο ηλικίας 99
ετών μουσικός δημιούργησε μία εκπαιδευτική μέθοδο η οποία πήρε το όνομά του. Η
μέθοδος Σουζούκι διαδόθηκε μέσω του Εκπαιδευτικού Ινστιτούτου Ταλέντων, το
οποίο έχει παραρτήματα σε ολόκληρο τον κόσμο και στα οποία φοιτούν
περισσότεροι από 300.000 μαθητές. Ο Σουζούκι είχε σπουδάσει βιολί δίπλα στον
Καρλ Κλίνγκερ ­ το 1921, στη Γερμανία.

Επιστρέφοντας στην πατρίδα του, στο Ματσουμότο της Ιαπωνίας, ίδρυσε ένα
κουαρτέτο εγχόρδων μαζί με τα τρία αδέλφια του. Επίσης, είχε διατελέσει
καθηγητής της Αυτοκρατορικής Μουσικής Σχολής του Τόκιο, από το 1935.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16049P034</ED>
<ID>
ID:136902

</ID><URL>http://ta-nea.dolnet.gr/neaweb/neafile.print_unique?e=A&f=16049&m=P03&aa=4</URL></REF>


Article

<CATEGORY>vin09</CATEGORY>

 <H2>Μετα-ερωτικά ρίγη...
</H2>
<AUTHOR>ΔΗΜΟΣΘΕΝΗΣ ΚΟΥΡΤΟΒΙΚ</AUTHOR>

<H3>*ΕΡΩΤΑΣ ΣΕ ΠΡΩΤΟ ΠΡΟΣΩΠΟ. 29 ιστορίες που δημοσιεύτηκαν στην εφημερίδα «Τα
Νέα» το καλοκαίρι του 1997. Εικονογράφηση: Στάθης. Κέδρος, Αθήνα 1997. 383 σσ.

* ΑΣΕΜΝΕΣ ΙΣΤΟΡΙΕΣ. Πρόλογοι: Βαγγέλης Αθανασόπουλος, Μαρία Μαραγκού.
Εικόνες: Καλλιόπη Ασαργιωτάκη, Περικλής Γουλάκος, Μαριλένα Ζαμπούρα. Πατάκης,
Αθήνα 1997. 135 σσ. 
* Πέτρος Αμπατζόγλου: ΣΤΗ ΣΙΩΠΗ ΤΟΥ ΕΡΩΤΑ. Μυθιστόρημα. Κέδρος, Αθήνα 1997.
232 σσ.


</H3>Η λογοτεχνία, λέει ο Βαγγέλης Αθανασόπουλος στην εισαγωγή του τόμου Άσεμνες
ιστορίες, είναι η ουτοπία της ερωτικής επιθυμίας. Αναρωτιέμαι όμως μήπως
ισχύει μάλλον το αντίστροφο: μήπως η ερωτική επιθυμία είναι η ουτοπία της
λογοτεχνίας. Τουλάχιστον της σημερινής λογοτεχνίας.

Παρατηρώ την ανθολογία Έρωτας σε πρώτο πρόσωπο, που προέκυψε από την πρόσκληση
των «Νέων» σε καμιά τριανταριά συγγραφείς μας να γράψουν ένα ερωτικό διήγημα.
Ο σαφής θεματολογικός προσδιορισμός, ο μεγάλος αριθμός των κειμένων και η
ομόχρονη παραγωγή τους μας βάζουν στον πειρασμό να δούμε το συνολικό
αποτέλεσμα από άλλες σκοπιές πριν στραφούμε στην αισθητική αποτίμηση.

Διαπιστώνω, λοιπόν, ότι στα μισά από τα διηγήματα της ανθολογίας δεν υπάρχει
σεξ, ή τουλάχιστον συνουσία· δεν εννοώ ότι δεν περιγράφεται, αλλά ότι δεν
ενέχεται στις ιστορίες, βρίσκεται έξω από τον ορίζοντά τους. Από την άλλη
μεριά, σε έξι από τις ιστορίες που συνεπάγονται ολοκληρωμένη επαφή δεν υπάρχει
ερωτική συγκίνηση, ή δεν ενδιαφέρει τον συγγραφέα. Δύο διηγήματα (του Μ.
Ελευθερίου και της Κ. Μιτσοτάκη) δεν είναι καν ερωτικά, εκτός αν ακολουθήσουμε
τους συγγραφείς τους και δώσουμε στον έρωτα τόσο γενική έννοια ώστε να
δημιουργείται η εντύπωση της υπεκφυγής. Σε δύο άλλα (της Ν. Ρούσσου και του
Ευ. Τριβιζά) ο έρωτας είναι απλώς μια αφαίρεση, που υπακούει στους κανόνες
ενός σχεδόν κλασικού παραμυθιού ή μιας γκροτέσκας σάτιρας, αντίστοιχα.

Σε έξι διηγήματα επιλέγονται επεισόδια και καταστάσεις της παιδικής ή της
προεφηβικής ηλικίας, με χροιά κωμική, ρομαντική, φοβική ή όλα αυτά μαζί. Από
τις οκτώ γυναίκες συγγραφείς που μετέχουν στην ανθολογία, μόνο μία μιλάει για
σεξουαλικά ολοκληρωμένη σχέση, που όμως αφορά άλλη γυναίκα. Σε τρία διηγήματα,
γραμμένα όλα από άνδρες συγγραφείς άνω των 50 ετών, ο έρωτας γίνεται
αντιληπτός ως λαγνεία. Στον αντίποδα, από τους ένδεκα κάτω των 40 ετών
συγγραφείς (άνδρες και γυναίκες), οι δέκα έδωσαν διηγήματα όπου το πάθος είναι
απόν. Από τα 29 διηγήματα του τόμου, μόνο στα έξι υπάρχει κάτι που να θυμίζει
αγάπη ή τέλος πάντων μια βαθύτερη ψυχική έλξη.

Έπειτα από έναν τόσο γκρίζο απολογισμό, δεν μένει πολλή διάθεση για αισθητική
αξιολόγηση. Άλλωστε, είναι φανερό ότι τα περισσότερα διηγήματα πάσχουν
λογοτεχνικά ακριβώς επειδή το θέμα που δόθηκε στους συγγραφείς τους δεν
στάθηκε αρκετά διεγερτικό ως πηγή έμπνευσης. Στη λογοτεχνία δεν είναι ο ίδιος
ο έρωτας που κινητοποιεί τον δημιουργό, αλλά η επιθυμία του έρωτα, δηλ. η
συνείδηση της απουσίας του ή της αβέβαιης παρουσίας του. Από αυτή την πολύ
κρίσιμη άποψη, τα περισσότερα κείμενα, είτε περιγράφουν σεξουαλικά όργια είτε
εξιδεαλίζουν τον έρωτα, είναι αντιερωτικά. Αν δείχνουν κάτι, είναι ότι ο
έρωτας δεν είναι πια τόσο αυτονόητα το ένα από τα δύο μεγάλα θέματα της λογοτεχνίας.

Κατά τη γνώμη μου, το καλύτερο διήγημα του τόμου είναι το «Κατά τις πεντέμισι»
του Σωτήρη Δημητρίου, που κατορθώνει να ανιχνεύσει υπόγειες διόδους ενός πολύ
ανθρώπινου, ευγενικού ερωτισμού μέσα στην αποξένωση και την ευτέλεια της
σύγχρονης ζωής. Συγκινητικά, με διαφορετικό τρόπο το καθένα, είναι και τα «Η
πεπατημένη» του Νίκου Βασιλειάδη, «Αντίστροφη μέτρηση» του Τάσου Καλούτσα και
«Μοσχοσάπουνο και σοκολάτα» του Αργύρη Χιόνη (παρά το μελοδραματικά πλατειάζον
τέλος του). Διαπιστώνω με έκπληξη, εν όψει του θέματος, την υστέρηση των
γυναικών συγγραφέων. Τέλος, το διήγημα του Θανάση Χειμωνά «Το άλλοθι» είναι
ενδιαφέρον από την άποψη ότι φαίνεται να ανοίγει μια καινούργια προοπτική στην
ερωτική λογοτεχνία: εδώ η νοσταλγία του έρωτα δεν προέρχεται από την επιθυμία,
αλλά ίσα ίσα ­ τι παράδοξο! ­ από τη συνείδηση της απουσίας της επιθυμίας.
Σημειώνω, γιατί μάλλον δεν είναι άσχετο, ότι ο Θ. Χειμωνάς, γεννημένος το
1971, είναι ο νεότερος από τους συγγραφείς της ανθολογίας.

Η γενική αίσθηση που αποκομίζουμε από το Έρωτας σε πρώτο πρόσωπο
διατηρείται και στην άλλη ανθολογία, Άσεμνες ιστορίες, της
οποίας ο τίτλος προσδιορίζει τόσο τη συνάφεια όσο και τη διαφορά από την
προηγούμενη. Αν το άσεμνο είναι μια μορφή ερωτισμού που αντιβαίνει στα
«κρατούντα ήθη» απλώς, οι άσεμνες ιστορίες αφορούν, ως άσεμνες, μόνο τον
μικροαστικό καθωσπρεπισμό και όσους χαίρονται σαν καταπιεσμένα παιδιά να τον
προκαλούν. Αν το άσεμνο είναι κάτι που σοκάρει γιατί διαταράσσει κάθε
κανονιστική αντίληψη για την ερωτική συμπεριφορά, τότε είναι πράγματι
ενδιαφέρον, ιδιαίτερα για τη λογοτεχνία.

Φοβάμαι πως οι περισσότερες Άσεμνες ιστορίες μπορούν να θεωρηθούν
άσεμνες το πολύ με την πρώτη έννοια. Ο εντοπισμός του άσεμνου σε μοτίβα όπως η
ομοφυλοφιλία, η οφθαλμολαγνεία, η πληθώρα ερωτικών συντρόφων ή η ωμότητα του
σεξουαλικού λεξιλογίου προδίνει συγγραφείς που είναι οι ίδιοι δέσμιοι
συμβατικών, εν πολλοίς μάλιστα παρωχημένων αντιλήψεων για το άσεμνο. Νιώθει
κανείς πως προσπαθούν να ξορκίσουν τις δικές τους ηθικές αναστολές. Πουθενά
αλλού δεν διακρίνεται αυτό τόσο καθαρά όσο στο διήγημα της Μαρίας Ευσταθιάδη,
όπου ο ομοφυλοφιλικός έρωτας διαθλάται τόσο πολύ μέσα από την τέχνη ώστε
τελικά αποερωτοποιείται.

Αν υπάρχει ένα πραγματικά άσεμνο διήγημα σ' αυτό τον τόμο, είναι εκείνο της
Έρσης Σωτηροπούλου, όπου η αφηγήτρια, έπειτα από μια ερωτική συνεύρεση που την
άφησε άδεια, παρατηρεί το αιδοίο της σ' ένα καθρεφτάκι. Το άσεμνο εδώ έγκειται
στο ότι μια τέτοια αποστασιοποίηση από το σώμα και ειδικά από τα γεννητικά
όργανα δεν προσιδιάζει, υποτίθεται, στη γυναικεία φύση. Αλλά μέσα στη ροή του
διηγήματος είναι πειστική. Βέβαια, ο αντιερωτισμός αυτής της ιστορίας είναι
καταθλιπτικός. Το ίδιο όμως ισχύει και για τις περισσότερες άλλες. Προσέχω
ιδιαίτερα, για μια ακόμη φορά, τη δαιμονικά αποκρουστική εικόνα του έρωτα στον
Αλέξη Πανσέληνο· σ' αυτό ίσως υπάρχει όντως κάτι το άσεμνο.

Με μια ορισμένη έννοια, άσεμνο είναι και το διήγημα της Αμάντας Μιχαλοπούλου,
όπου στην υποκρισία των μεγάλων αντιπαρατίθεται χιουμοριστικά η αθωότητα ενός
παιδιού, όταν χρησιμοποιεί απαγορευμένες λέξεις που έχει παρεξηγήσει τη
σημασία τους. Εδώ, η (στιγμιαία) αίσθηση του άσεμνου οφείλεται στον απόλυτο
διαχωρισμό παιδί-ενήλικας, που αυτομάτως μάς τοποθετεί στο δεύτερο σκέλος και
μας ωθεί να αντιδράσουμε σαν γονείς.

Τα μόνα διηγήματα του τόμου που διαπνέονται από αληθινό αισθησιασμό είναι
εκείνα του Αντώνη Σουρούνη και του Μισέλ Φάις. Στο πρώτο περιγράφεται η νοερή
συνουσία ανάμεσα σ' έναν τρομαγμένο ταξιδιώτη και μια αεροσυνοδό κατά τη
διάρκεια μιας επικίνδυνης πτήσης («άσεμνο» είναι εδώ το άκαιρο της κατάστασης,
που ωστόσο λειτουργεί λυτρωτικά). Στο δεύτερο ­ νομίζω το ωραιότερο κείμενο
της ανθολογίας ­ το θέμα είναι η αιμομικτική επιθυμία ενός αγοριού ερωτευμένου
(πλατωνικά) με τη θεία του. Εδώ οι τολμηρότερες σεξουαλικές φαντασιώσεις
αναδίνουν ζεστασιά, γιατί δεν κρύβουν τις αδυναμίες του υποκειμένου τους, και
ο ερωτισμός γίνεται το φίλτρο που μας αποκαλύπτει συγκινητικές πτυχές της
προσωπικότητας των δύο εμπλεκομένων. Το «άσεμνο» μοτίβο διαλύεται βαθμιαία
μέσα στην τρυφερά μελαγχολική ενατένιση του ανθρώπινου πεπρωμένου.

Ήδη όμως έχουμε αφήσει πίσω μας τα άξενα τοπία, από τα οποία μας ανάγκασαν να
διαβούμε οι περισσότεροι ερωτογράφοι των δύο ανθολογιών, κι έχουμε περάσει σε
πιο εύκρατα κλίματα. Κυριολεκτικά με ανακούφιση, έπειτα από τόσο ζόφο και τόση
ψυχρότητα, διαβάζουμε το μυθιστόρημα του Πέτρου Αμπατζόγλου, ένα
δροσερότατο εγκώμιο του έρωτα χωρίς γλυκερές αισθηματολογίες και φτηνούς εξωραϊσμούς.

Το βασικό εύρημα του Αμπατζόγλου εδώ (πλάι σε αρκετά άλλα, γνωστά από
προηγούμενα βιβλία του, όπως π.χ. η εμφάνιση του ίδιου του συγγραφέα στην
ιστορία) είναι ότι δεν περιγράφει μια ερωτική σχέση, αλλά ό,τι προηγείται
αυτής, την προετοιμασία της. Αυτό είναι μια σοφή επιλογή. Η ερωτική σχέση
ουσιαστικά δεν μπορεί να περιγραφεί ποτέ στη λογοτεχνία. Εκείνο που κυρίως
έχει λογοτεχνικό ενδιαφέρον είναι οι συνθήκες μέσα στις οποίες δημιουργείται:
οι δυσκολίες που πρέπει να υπερκινηθούν, ο κώδικας επικοινωνίας που
διαμορφώνεται, τα δυσδιάκριτα όρια ανάμεσα στην απόρριψη και την αποδοχή, το
παιχνίδι των αμφισημιών, οι απορίες για τον άλλο όπως και για τον εαυτό μας,
οι αυξομειώσεις της ερωτικής διάθεσης, οι διακυμάνσεις από τον ενθουσιασμό ώς
την απελπισία.

Να γιατί αυτό το μυθιστόρημα, ενώ ασχολείται με ένα τόσο επισφαλές θέμα,
κινείται με σιγουριά: οι κακοτοπιές των στερεοτύπων, των κοινοτοπιών και της
τρέχουσας ερωτικής μυθολογίας εντοπίστηκαν εξαρχής και παρακάμφθηκαν. Ο τίτλος
Στη σιωπή του έρωτα μπορεί αισθητικά να θυμίζει μελό της
δεκάρας, αλλά σημασιολογικά δεν είναι άστοχος: ο Αμπατζόγλου μιλάει για εκείνη
τη φάση όπου ο έρωτας σωπαίνει επίμονα, πριν πει το «ναι». Βάζοντας δύο νέους
να γνωριστούν φευγαλέα σ' ένα καφέ και να διαγράφουν έπειτα ατέλειωτους
κύκλους αμφιβολίας χωρίς να συναντιούνται ποτέ, ώσπου να ξανασμίξουν με τη
βεβαιότητα πια του έρωτα, καταγράφει ευαίσθητα κι επεξεργάζεται τις χιλιάδες
κρυφές δονήσεις που διατρέχουν αυτό το σιωπηλό, σκοτεινό διάστημα, πριν γίνει
η μεγάλη έκρηξη και φέρει το φως.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16049P041</ED>
<ID>
ID:136930

</ID><URL>http://ta-nea.dolnet.gr/neaweb/neafile.print_unique?e=A&f=16049&m=P04&aa=1</URL></REF>


Article

<CATEGORY>vin09</CATEGORY>

 <H5>ΑΡΧΙΖΟΥΝ ΤΟΝ ΦΕΒΡΟΥΑΡΙΟ ΤΑ ΓΥΡΙΣΜΑΤΑ ΑΠΟ ΤΟΝ Κ. ΚΟΥΤΣΟΜΥΤΗ
</H5><H2>Σίριαλ πολλών αστέρων
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

<H3>Ο Γιώργος Μιχαλακόπουλος μαζί με την Καρυοφυλλιά Καραμπέτη, τον Γρηγόρη
Βαλτινό , τον Άγγελο Αντωνόπουλο, θα πρωταγωνιστήσουν στο δραματικό,
αισθηματικό σίριαλ «Ο μεγάλος θυμός» (βασίζεται στο ομώνυμο μυθιστόρημα της
Ντόρας Γιαννακοπούλου), που θα προβληθεί από το φθινόπωρο στο Mega, σε
σκηνοθεσία Κώστα Κουτσομύτη.
</H3>
Γιώργος Μιχαλακόπουλος

Ήθελε από καιρό ο Κώστας Κουτσομύτης να μεταφέρει στη μικρή οθόνη το
μυθιστόρημα της Ντόρας Γιαννακοπούλου «Ο μεγάλος θυμός». Και πριν ακόμη
αρχίσει τα γυρίσματα της «Αγάπης άργησε μια μέρα», που προβάλλεται αυτή την
περίοδο με επιτυχία από την ΕΤ1. Εδώ και ένα χρόνο ο σκηνοθέτης έδωσε τον λόγο
του στο Mega ­ παρ' ότι δεν είχε συμφωνήσει με το κανάλι για το κόστος
παραγωγής του σίριαλ ­ και τον κράτησε.

Έτσι λοιπόν ο Κώστας Κουτσομύτης από την ΕΤ1 πηγαίνει με... «Μεγάλο θυμό» στο
Mega. Είναι το δεύτερο μυθιστόρημα ­ μετά την «Πρόβα νυφικού» ­ της Ντόρας
Γιαννακοπούλου που μεταφέρει ο σκηνοθέτης τα τελευταία τρία χρόνια στην TV.
Όμως και με τους πρωταγωνιστές του, δεν είναι η πρώτη φορά που συνεργάζεται. Ο
Γρηγόρης Βαλτινός έπαιξε στην «Πρόβα νυφικού», η Καρυοφυλλιά Καραμπέτη στα
«Βαμμένα κόκκινα μαλλιά» και στην «Αγάπη άργησε μια μέρα», ο Γιώργος
Μιχαλακόπουλος στα «Βαμμένα κόκκινα μαλλιά» και ο Άγγελος Αντωνόπουλος στην
«Πρόβα νυφικού». Στον «Μεγάλο θυμό» θα εμφανιστούν ακόμη ο Δάνης Κατρανίδης, η
Τάνια Τρύπη και η Πέγκυ Τρικαλιώτη, ενώ ο σκηνοθέτης κάνει δοκιμαστικά για τον
ρόλο του νεαρού που θα υποδυθεί τον γιο της Μυρτώς (Καρυοφυλλιά Καραμπέτη) και
του Ανδρέα (Άγγελου Αντωνόπουλου), τον Φοίβο.

Ξεκινούν

Καρυοφυλλιά Καραμπέτη

Ο σκηνοθέτης θα γυρίσει το σίριαλ (τα γυρίσματα ξεκινούν στα μέσα Φεβρουαρίου)
στα μέρη όπου εκτυλίσσεται η ιστορία του «Μεγάλου θυμού», στις Βρυξέλλες όπου
ζει ο Ασημάκης (Γρηγόρης Βαλτινός) με την Αγγλίδα σύζυγό του και τα δυο τους
παιδιά, στην Αθήνα, την Μυτιλήνη απ' όπου κατάγονται οι δύο βασικές
οικογένειες και φυσικά στο Γαλαξείδι, απ' όπου ξεκινά η δραματική, αισθηματική ιστορία.

Η Μυρσίνη (Πέγκυ Τρικαλιώτη) ηθοποιός στο επάγγελμα, γνωρίζεται με τον Παύλο
σ' ένα μικρό θεατράκι και ο έρωτας των δύο νέων είναι κεραυνοβόλος. Η Μυρσίνη
καταφέρνει να πείσει τους γονείς της και κυρίως την μάνα της Μυρτώ (είναι
χειρουργός σε μεγάλη γυναικολογική κλινική) «που αν και ήταν σαρανταπεντάρα,
δεν την έκανες πάνω από τριάντα πέντε», να γίνει ο γάμος τον χειμώνα. Παρ' όλα
αυτά, το Μυρσινάκι ήθελε να γίνει ο γάμος εδώ και τώρα στα κρυφά και μάλιστα
στο Γαλαξείδι. Και δύο ημέρες πριν φύγουν για το Γαλαξείδι, καταφθάνει από τη
Μυτιλήνη η Μυρτώ. Τότε ο Παύλος έπεισε τη Μυρσίνη να την φέρουν προ
τετελεσμένου γεγονότος «μη μου το χαλάσεις μαμά μου, σε παρακαλώ. Θέλουμε να
παντρευτούμε τώρα».

Έρωτας

Ο Κώστας Κουτσομύτης λέει για τον «Μεγάλο θυμό» ότι είναι «μια συγκλονιστική
ιστορία πάνω στον έρωτα και τις ανθρώπινες σχέσεις. Η ξαφνική εισβολή τού
έρωτα όταν διασταυρώνονται τα βλέμματα, όταν σφίγγονται τα χέρια λίγο
περισσότερο, όταν ο χρόνος δεν μπορεί να σταματήσει ούτε να φρενάρει τις
επιθυμίες και τους πόθους πού μπορεί να οδηγήσει μια τέτοια σχέση; Πώς θα
αντιδράσουν οι γύρω τους; Πώς θα συγκρατηθεί ο "Μεγάλος θυμός";».

Το σενάριο γράφουν ο Νίκος Απειρανθίτης και ο Κώστας Κουτσομύτης, με τους
οποίους όμως συνεργάζεται ο Μάριος Ποντίκας. Διευθυντής φωτογραφίας θα είναι ο
Νίκος Καβουκίδης (έχει εργαστεί σε δεκάδες ταινίες και στην τηλεόραση
συνεργάζεται για πρώτη φορά), στη μουσική θα είναι ο μόνιμος συνεργάτης τού
Κώστα Κουτσομύτη, Βασίλης Δημητρίου, τα κοστούμια και ντεκόρ έχει αναλάβει η
Αγγελική Σαμαρά και την παραγωγή ο Γιάννης Κουτσομύτης.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: P05</CAT>
<ED>
Κωδικός άρθρου: A16049P051</ED>
<ID>
ID:136799

</ID><URL>http://ta-nea.dolnet.gr/neaweb/neafile.print_unique?e=A&f=16049&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Ζει και κάνει σόου για να την κολακεύουν. Η Ρούλα Κορομηλά δεν είναι απλώς
φιλόδοξη, είναι ματαιόδοξη. Κανένα νόημα ψυχαγωγίας δεν υπάρχει σε μία σκηνή
με όλες τις κοπέλες του «Μπράβο» να φοράνε κομπινεζόν και να σιδερώνουν· μόνον
υπονοούμενα μιας άνισης μεταχείρισης που καταδικάζει τις γυναίκες σε ρόλους
εξυπηρέτησης. Με τη Ρούλα να στρέφεται προς αυτές και να κρίνει τις πράξεις
τους λέγοντας υποτιμητικά και με αποστροφή «νοικοκυράδες». Και κανένα νόημα
είδησης δεν έχει μία στιχομυθία της με τον Λευτέρη Πανταζή, ο οποίος της κάνει
πρόταση συνεργασίας για κοινές εμφανίσεις τους σε νυχτερινό μαγαζί με
προκαταβολή 150 εκατομμύρια δραχμές.

* Μάλιστα, για να κρατήσει και αποστάσεις από την πρόταση, του στριγγλίζει να
πει σε όλον τον κόσμο ότι δεν είχαν 
συζητήσει τίποτα προηγουμένως, «για να μη νομίσει ο κόσμος ότι είμαι
καραψωνάρα». Γλώττα λανθάνουσα τ' αληθή λέγει...

* Αναγνώστης της «Τηλε-πάθειας» στέλνει ηλεκτρονικό σημείωμα για να ενημερώσει
τη στήλη τι συμβαίνει με το MTV εκτός Αθηνών. Ο κύριος Γιώργος
Στυλιάρας, από την Πάτρα, λοιπόν, επισημαίνει: «Από τότε που το MTV έγινε
κωδικοποιημένο (εδώ και δύο χρόνια δηλαδή) το έχουμε χάσει εντελώς.
Παρηγορούμαστε καμιά φορά αν κάποιο τοπικό κανάλι δείξει το MTV Asia, που έχει
εκτός από τα γνωστά βιντεοκλίπ και κάτι ινδικά και κινέζικα. Δεν λέω,
ενδιαφέρον να μάθουμε και την κουλτούρα των άλλων λαών, αλλά ας είχαμε και
σωστά το ευρωπαϊκό MTV. Το μόνο που μπορεί να κάνει όποιος ενδιαφέρεται, είναι
να αγοράσει δική του κεραία και αποκωδικοποιητή. Δεν νομίζω όμως αυτό να
συνιστά λύση». Μία πρόσθετη παρατήρηση: ακόμη και στην Αθήνα, ακόμη και μετά
τις εργασίες βελτίωσης του σήματος, το MTV εξακολουθεί να παρουσιάζει πρόβλημα
και παροδικά να χάνεται η εικόνα του. Πολλή δουλειά περιμένει ακόμα τους
τεχνικούς της ΕΡΤ.

* Γιώργος Αυτιάς ή το παράπονο του ενημερωμένου δημοσιογράφου. Με ένα
ύφος απερίγραπτο, μεταξύ χαμόγελου και παραπόνου, βρισκόταν στον «Πρωινό
καφέ», για να σπείρει τον πανικό των νέων φορολογικών ρυθμίσεων. Και όταν
ολοκλήρωσε το έργο του, άρχισε το κήρυγμα περί ενημέρωσης. «Εμείς στον Antenna
αυτό έχουμε ως σκοπό μας. Να ενημερώσουμε τον κόσμο για το τι πρόκειται να
συμβεί. Γιατί ένας ενημερωμένος πολίτης, είναι ευτυχισμένος πολίτης». Περίεργη
άποψη έχει για την ευτυχία. Αλλά και τα άλλα που έλεγε, για τα πανεπιστημιακά
πτυχία, για τις ώρες μελέτης που κάνει και ξεκινάει για δουλειά την ώρα που
άλλοι γυρίζουν από τη διασκέδαση, επειδή αυτό είναι το καθήκον του, πάλι
περίεργα ακούγονταν. Σαν να έψαχνε να βρει την αξιοκρατία καταχωρημένη στις
σελίδες του Χρυσού Οδηγού.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: P05</CAT>
<ED>
Κωδικός άρθρου: A16049P052</ED>
<ID>
ID:136841

</ID><URL>http://ta-nea.dolnet.gr/neaweb/neafile.print_unique?e=A&f=16049&m=P05&aa=2</URL></REF>


Article

<CATEGORY>vin15</CATEGORY>

 <H5>Σύγκρουση Μπάρτον - Τέιλορ
</H5><H2>ΤΗΛΕΟΡΑΣΗ ΤΡΙΤΗΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΔΥΝΑΤΟ ΚΟΙΝΩΝΙΚΟ ΔΡΑΜΑ ΧΑΡΑΚΤΗΡΩΝ
</H3>
Από τις επιτυχημένες μεταφορές θεατρικών έργων στο σινεμά το «Ποιος φοβάται τη
Βιρτζίνια Γουλφ;» των 5 Όσκαρ είναι αδιαμφισβήτητα η καλύτερη σημερινή ταινία
στα κανάλια.

Τα σωθικά τους καίνε συγκρουόμενοι η Ελίζαμπεθ Τέιλορ και ο Ρίτσαρντ Μπάρτον
στο φιλμ του Μάικ Νίκολς «Ποιος φοβάται τη Βιρτζίνια Γουλφ;»

Γυρισμένο το '66 από τον Μάικ Νίκολς το «Ποιος φοβάται τη Βιρτζίνια Γουλφ;»
αποτελεί μεταφορά στην οθόνη του ομώνυμου θεατρικού τού Έντουαρντ Άλμπι και η
Ελίζαμπεθ Τέιλορ κάνει την καλύτερη, ίσως, ερμηνεία της στο σινεμά (στο
ελληνικό θέατρο τον ρόλο έχουν ερμηνεύσει η Νέλλη Αγγελίδου, η Τζένη Καρέζη, η
Ζωή Λάσκαρη και πρόσφατα η Ρένη Πιττακή).

Αναλυτικότερα, μεταξύ των ταινιών που θα δείξουν τα κανάλια είναι και οι παρακάτω:

«Η αδελφή μου θέλει ξύλο»

18.15 Star. Η Νίκη Λινάρδου είναι η αδελφή τού Γιάννη Γκιωνάκη,
που τον κάνει έξαλλο με τις «μοντέρνες» ιδέες της. Του Κώστα Λυχναρά,
παραγωγής '66. (Διάρκεια: 70')**

«Ο άνθρωπός μου ο Γκόντφρεϊ»

21.15 Seven Χ (My man Godfrey). Η Κάρολ Λόμπαρντ στον ρόλο της
εκκεντρικής κληρονόμου που βρίσκει... παρηγοριά στον τζέντλεμαν-αλήτη Γουίλιαμ
Πάουελ. Χαριτωμένη και χιλιοπαιγμένη κομεντί ­ '36 ­ του Γκρέγκορι Λα Κάρα.
(Διάρκεια: 93')***

«Ράμπο 3»

22.15 Mega (Rambo ΙΙΙ). Αυτήν τη φορά ο Σταλόνε - Ράμπο φθάνει
στο Αφγανιστάν και κατατροπώνει τους Σοβιετικούς που έχουν επιβάλει την
«επανάστασή» τους. Του Πίτερ Μακ Ντόναλντ ­ '88 ­ με πλήθος σεναριακές
αφέλειες. (Διάρκεια: 101')**

«Η κόμισσα της φάμπρικας»

22.15 Σκάι. Απολαυστική εγχώρια κωμωδία ­ '69 ­ του Ντίμη Δαδήρα
με τους Άννα Φόνσου, Στέφανο Ληναίο, Μαρίκα Κρεβατά να είναι απολαυστικοί,
ιδίως η τελευταία. Στην Ελλάδα λίγο πριν από τη χούντα τρία αδέλφια, ο ένας
είναι αστυφύλακας, ο άλλος επαγγελματίας άνεργος και ο τρίτος του εύκολου
κέρδους, τσακώνονται συνεχώς για την πολιτική. Από το θεατρικό των Ασημάκη
Γιαλαμά - Κώστα Πρετεντέρη. (Διάρκεια: 88')**

«Το τέλειο ζευγάρι»

23.00 Seven Χ (Made for eachother). Ο Τζέιμι Στιούαρτ και η
Κάρολ Λόμπαρντ είναι το παντρεμένο ζευγάρι, που αντιμετωπίζει προβλήματα με το
άρρωστο παιδί τους. Του Τζον Κρόμγουελ. (Διάρκεια: 85')**

«Ομάδα κρούσεως 10 από το Ναβαρόνε»

00.30 Mega (Force 10 from Navarone). Πολεμική περιπέτεια ­ '78 ­
και «συνέχεια» του παλιού φιλμ «Τα κανόνια του Ναβαρόνε» με δύο από τους ήρωες
που τώρα αναλαμβάνουν να ανατινάξουν μία γέφυρα στα Βαλκάνια. Είναι πολύ αργά
για να... ξαναζεσταθεί το ίδιο παλιό φαγητό με τα «Κανόνια του Ναβαρόνε». Του
Γκάι Χάμιλτον. Με τους: Ρόμπερτ Σο, Χάρισον Φορντ. (Διάρκεια: 114')**

«Ποιος φοβάται τη Βιρτζίνια Γουλφ;»

01.30 Star (Who's afraid of Virginia Woolf?). Η Ελίζαμπεθ Τέιλορ
κέρδισε εδώ το δεύτερο Όσκαρ της και είναι όντως συγκλονιστική. Ο Μάικ Νίκολς
κάνει με αυτήν την ταινία ­ '66 ­ την καλύτερη της καριέρας του. Βασίζεται στο
θεατρικό του Έντουαρντ Άλμπι. Υποδειγματικές οι ερμηνείες και των τριών άλλων
ηθοποιών: Ρίτσαρντ Μπάρτον, Τζορτζ Σίγκαλ, Σάντι Ντένις. (Διάρκεια: 127')*****

«Κομάντος της ερήμου»

02.50 Antenna (Desert commandos). Πολεμική περιπέτεια ­ '68 ­
του Ουμπέρτο Λέντσι μικρού βεληνεκούς. (Διάρκεια: 94') *

«Τα πλοκάμια των κατασκόπων»

04.30 Antenna (Flying blind). Αερομαχίες και ξένοι πράκτορες
προσπαθούν να κλέψουν αμυντικά μυστικά μεγάλης χώρας. Του Ρίτσαρντ Άλιν,
παραγωγής '67.**

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16049P061</ED>
<ID>
ID:136815

</ID><URL>http://ta-nea.dolnet.gr/neaweb/neafile.print_unique?e=A&f=16049&m=P06&aa=1</URL></REF>


Article

<CATEGORY>vin09</CATEGORY>

 <H5>ΕΚΘΕΣΗ ΤΟΥ ΠΡΟΕΔΡΟΥ ΤΟΥ ΕΣΡ ΓΙΑ ΠΡΟΣΧΕΔΙΟ ΝΟΜΟΥ
</H5><H2>Στο στόχαστρο τα ριάλιτι σόου
</H2>
<H3>Προσχέδιο νόμου για τη συμπλήρωση της ισχύουσας νομοθεσίας του Εθνικού
Συμβουλίου Ραδιοτηλεόρασης, βελτίωση της συνεργασίας με την αρμόδια τεχνική
υπηρεσία του υπουργείου Μεταφορών, επάνδρωση του ΕΣΡ με επιστημονικό προσωπικό
για τον έλεγχο της νομιμότητας και την προστασία του ανθρώπου από τα
ραδιοτηλεοπτικά μέσα, το φαινόμενο της προσβολής της προσωπικότητας από τα
ριάλιτι σόου, που έχει επεκταθεί και στα δελτία ειδήσεων, είναι μερικές από
τις επισημάνσεις που περιλαμβάνονται στην έκθεση που απέστειλε στην Επιτροπή
Θεσμών και Διαφάνειας της Βουλής ο πρόεδρος του ΕΣΡ Γιώργος Κασιμάτης.
</H3>
Στο στόχαστρο του Εθνικού Ραδιοτηλεοπτικού Συμβουλίου είναι τα ριάλιτι σόου,
όπως προκύπτει από την έκθεση του προέδρου του ΕΣΡ Γιώργου Κασιμάτη προς την
Επιτροπή Θεσμών και Διαφάνειας της Βουλής

Ο κ. Κασιμάτης στέκεται ιδιαίτερα στην προστασία της τιμής και αξιοπρέπειας
του ανθρώπου από τα ραδιοτηλεοπτικά μέσα και ήδη έχει αναθέσει στο Τμήμα
Ψυχολογίας του Παντείου Πανεπιστημίου έρευνα με αντικείμενο τις κοινωνικές
επιπτώσεις των ριάλιτι σόου.

Ως προς τον έλεγχο της ποιότητας των εκπομπών, ο κ. Κασιμάτης προτείνει όπως
οι «όροι ποιότητας να είναι τέτοιοι, ώστε να μην ενέχουν στοιχεία
ολοκληρωτισμού ή αυταρχισμού, αφετέρου δε οι ραδιοτηλεοπτικοί σταθμοί να
πεισθούν να δεχθούν όρους που δεν επιβάλλει ο νόμος, αλλά είναι αυστηρότεροι
από εκείνους της νομιμότητας. Οι όροι ποιότητας επιβάλλονται συνήθως με
σύστημα αυτοδέσμευσης, σε συνδυασμό με τους όρους χορήγησης της άδειας».

Στην 18σέλιδη έκθεσή του (αντίγραφο της οποίας έλαβαν τόσο ο Πρωθυπουργός
Κώστας Σημίτης όσο και ο πρόεδρος της Βουλής Απόστολος Κακλαμάνης), ο Γιώργος
Κασιμάτης αναφέρει ότι το ΕΣΡ θα προχωρήσει στην σύνταξη προσχεδίου διατάξεων,
που θα υποβληθεί στην κυβέρνηση, η οποία θα έχει και τη νομοθετική πρωτοβουλία.

Οι σημαντικότερες προτάσεις του ΕΣΡ για τη συμπλήρωση και βελτίωση της
ισχύουσας νομοθεσίας αφορούν την οργάνωση του ΕΣΡ ως ανεξάρτητης διοικητικής
αρχής, την ανεξαρτησία του Συμβουλίου στον τομέα της κίνησης των διαδικασιών
ελέγχου νομιμότητας και επιβολής κυρώσεων, την οικονομική ανεξαρτησία, την
ευρύτερη ανεξαρτησία και σαφήνεια στον έλεγχο της τεχνικής νομιμότητας, την
διαδικασία της παροχής άδειας και μια πληρέστερη, ορθολογικότερη και πιο
σύγχρονη αντιμετώπιση των ζητημάτων νομιμότητας και δεοντολογίας στον
ραδιοτηλεοπτικό χώρο.

Ο κ. Κασιμάτης καταγράφει λεπτομερώς την αποστολή και τις αρμοδιότητες του
Εθνικού Συμβουλίου Ραδιοτηλεόρασης που έχουν να κάνουν, με τον έλεγχο της
νομιμότητας των ραδιοτηλεοπτικών εκπομπών στον χώρο της διαφήμισης, του
ανταγωνισμού και της προστασίας του καταναλωτή. Ο έλεγχος ­ επισημαίνει στην
έκθεσή του ο κ. Κασιμάτης ­ παρουσιάζει εγγενείς δυσχέρειες «λόγω της
πλουσιότατης ευρηματικότητας των ραδιοφωνικών σταθμών, των διαφημιστικών
επιχειρήσεων και των διαφημιζομένων στην παράκαμψη των νομικών περιορισμών και κανόνων».

Αντικειμενικότητα

Ο κ. Κασιμάτης αναφέρεται στην «αντικειμενική και με ίσους όρους μετάδοση
πληροφοριών και ειδήσεων» και θεωρεί ότι η ελληνική νομοθεσία είναι
ανεπαρκέστατη και ακατάλληλη για να προστατεύσει αποτελεσματικά τα δικαιώματα
δημιουργών και παραγωγών, όπου «η κλοπή δικαιωμάτων πνευματικής ιδιοκτησίας
στον ραδιοτηλεοπτικό χώρο έχει πάρειτεράστιες διαστάσεις, κυρίως στην περιφέρεια».

Πάντως θεωρεί ότι ένας από τους μεγάλους και δυσκολότερους τομείς ελέγχου που
έχουν ανατεθεί στο ΕΣΡ, είναι ο τομέας της οικονομικής διαφάνειας και της
ευρύτερης οικονομικής νομιμότητας των ραδιοτηλεοπτικών επιχειρήσεων. Ο κ.
Κασιμάτης σημειώνει ότι για τον ευρύτερο αυτόν τομέα απαιτείται «μια
προηγμένης τεχνολογίας μηχανοργάνωση με τήρηση ηλεκτρονικού μητρώου και
ειδικευμένο και έμπειρο προσωπικό».

Ο κ. Κασιμάτης στέκεται ιδιαίτερα στον έλεγχο νομιμότητας της χρήσης του
φάσματος των συχνοτήτων και, όπως αναφέρει, αν και αποτελεί «δημόσια περιουσία
ανυπολόγιστης οικονομικής και στρατηγικής σημασίας, χρησιμοποιείται άναρχα και καταληστεύεται».

Έλεγχος μετρήσεων

Σχετικά με τη νομιμότητα στον τομέα μέτρησης της ακροαματικότητας και
τηλεθέασης που «από πολλούς αμφισβητείται», το ΕΣΡ έχει αρχίσει τον έλεγχο για
την επιλογή του καταλληλότερου για την χώρα μας συστήματος διασφάλισης της
ορθής και αντικειμενικής μέτρησης, ενώ έχει έρθει σε επαφή και με την AGB
ζητώντας σχετικά στοιχεία.

Επίσης το ΕΣΡ ασχολήθηκε και ασχολείται με τον έλεγχο της νομιμότητας των
εκπομπών που συνδέονται με την παροχή υπηρεσιών μέσω των ειδικών χορηγουμένων
από τον ΟΤΕ τηλεφωνικών συνδέσεων (με κωδικό 090). 
Μάλιστα αυτή η συνεργασία με τον ΟΤΕ είχε ως αποτέλεσμα «την απαγόρευση της
χρήσης των εν λόγω τηλεφωνικών συνδέσεων για παροχή υπηρεσιών πρόβλεψης του
μέλλοντος και της χρέωσης του χρόνου αναμονής στην τηλεφωνική γραμμή».

Για την 11χρονη

Τη διερεύνηση του τρόπου με τον οποίο καλύφθηκε από τους τηλεοπτικούς σταθμούς
ο βιασμός 11χρονης, ζητεί με επιστολή του ο υπουργός Τύπου και ΜΜΕ Δημήτρης
Ρέππας από τον πρόεδρο και τα μέλη του Εθνικού Συμβουλίου Ραδιοτηλεόρασης.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16049P081</ED>
<ID>
ID:136800

</ID><URL>http://ta-nea.dolnet.gr/neaweb/neafile.print_unique?e=A&f=16049&m=P08&aa=1</URL></REF>


Article

<CATEGORY>vin09</CATEGORY>

 <H2>Κατασχέθηκαν κεραίες και μηχανήματα δύο καναλιών
</H2>
ΘΕΣΣΑΛΟΝΙΚΗ. 
Γραφείο Βόρ. Ελλάδας

Κεραίες και μηχανήματα δύο τοπικών ιδιωτικών τηλεοπτικών καναλιών κατέσχεσαν
χθες στη Θεσσαλονίκη συνεργεία κρατικών υπηρεσιών στο πλαίσιο κατάσχεσης
πομπών ραδιοτηλεοπτικών σταθμών που εκπέμπουν χωρίς άδεια, με αφορμή τις
καταγγελίες για παρεμβολές στις συχνότητες των δύο αεροδρομίων.

Όπως ανακοίνωσε χθες το απόγευμα ο προϊστάμενος της Εισαγγελίας Πρωτοδικών
Θεσσαλονίκης κ. Χαρ. Βουρλιώτης που προΐσταται της επιτροπής για τον έλεγχο
των κεραιών, τα μεικτά συνεργεία παρουσία και πταισματοδίκη στη διάρκεια
εφόδου που πραγματοποίησαν χθες στο όρος Χορτιάτης ­ όπου βρίσκονται
εγκατεστημένες οι περισσότερες κεραίες ραδιοτηλεοπτικών σταθμών ­ κατέσχεσαν
κεραίες, πομπούς και άλλα μηχανήματα των τοπικών καναλιών Scan TV και Cosmo TV
επειδή ­ όπως ανακοινώθηκε ­ λειτουργούσαν χωρίς άδεια.

Την ώρα που τα συνεργεία προχωρούσαν στις κατασχέσεις, εκπρόσωπος του
τηλεοπτικού σταθμού Cosmo TV ­ με έγγραφο που κατέθεσε στη δικαστική αρχή,
ζητούσε να ανασταλεί η κατάσχεση των μηχανημάτων μέχρις ότου ο τηλεοπτικός
σταθμός εξασφαλίσει οριστική άδεια λειτουργίας.

Εκπρόσωποι των κρατικών υπηρεσιών που μετέχουν στην άτυπη ειδική επιτροπή η
οποία συγκροτήθηκε πρόσφατα στη Θεσσαλονίκη για τον έλεγχο όλων των
ραδιοτηλεοπτικών σταθμών δήλωσαν ότι η επιχείρηση θα συνεχιστεί και σήμερα
στην περιοχή του Χορτιάτη, ενώ ο αρμόδιος εισαγγελέας διευκρίνισε ότι όσοι
ιδιοκτήτες λειτουργούν χωρίς άδεια ή ακόμη χειρότερα παρεμβάλλουν στις
συχνότητες επικοινωνίας των δύο αεροδρομίων στη Θεσσαλονίκη, εκτός από τις
κατασχέσεις, θα συλλαμβάνονται και θα παραπέμπονται στο Αυτόφωρο.

Στην Καβάλα

Μηχανήματα και αναμεταδότες οκτώ ραδιοφωνικών σταθμών που εξέπεμπαν παράνομα
από το βουνό Υψάριο της Θάσου και από σημείο κοντά σε στρατιωτικές
εγκαταστάσεις τηλεπικοινωνιών, κατασχέθηκαν με εισαγγελική παρέμβαση.

Το κλείσιμο των ραδιοσταθμών έγινε ύστερα από προσφυγή της Υπηρεσίας Πολιτικής
Αεροπορίας και του Γενικού Επιτελείου Αεροπορίας στην Εισαγγελία και τη
Νομαρχία Καβάλας, στις οποίες έκαναν γνωστό πως ανεξέλεγκτα σήματα
ραδιοσταθμών δημιουργούσαν προβλήματα στις εναέριες τηλεπικοινωνίες.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16049P082</ED>
<ID>
ID:136842

</ID><URL>http://ta-nea.dolnet.gr/neaweb/neafile.print_unique?e=A&f=16049&m=P08&aa=2</URL></REF>


Article

<CATEGORY>vin09</CATEGORY>

 <H2>Απαντήσεις από τηλεφώνου
</H2><H2></H2>
«Ανώνυμο τηλεφώνημα» τιτλοφορείται η νέα εκπομπή του ραδιοφωνικού σταθμού
Μελωδία (100 FM). Πίσω από τα μικρόφωνα και επί των CD, οι Γιάννης
Ντρενογιάννης και Βασίλης Τσακίρογλου, για να απαντήσουν σε όσους τηλεφωνήσουν
στο 5244.505 και κρατήσουν... κρυφό το όνομά τους.

Οι οικοδεσπότες γι' αυτή την εβδομάδα ζητούν τη γνώμη των ακροατών για τα
φαστ φουντ, ενώ είναι υπερήφανοι για την παρωχημένη ενημέρωση που προσφέρουν,
βγάζοντας στον αέρα ειδήσεις των δύο τελευταίων δεκαετιών.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16049P083</ED>
<ID>
ID:136877

</ID><URL>http://ta-nea.dolnet.gr/neaweb/neafile.print_unique?e=A&f=16049&m=P08&aa=3</URL></REF>


Article

<CATEGORY>vin09</CATEGORY>

 <H5>ΕΤΟΙΜΑΖΕΤΑΙ Η ΝΕΑ ΤΑΙΝΙΑ ΤΗΣ ΛΟΥΚΙΑΣ ΡΙΚΑΚΗ
</H5><H2>Ερωτική... ξιφομαχία
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>Μετά το «Κουαρτέτο σε τέσσερις κινήσεις», των 167.000 εισιτηρίων, η Λουκία
Ρικάκη ετοιμάζεται να πει σε λίγες ημέρες «μοτέρ πάμε» για τη νέα της ταινία
«Συμφωνία χαρακτήρων». Και τίποτα δεν είναι σε θέση να την σταματήσει, ούτε
το... κρεβάτι του πόνου στο οποίο στριφογυρίζει με το σπασμένο πόδι, ύστερα
από ατύχημα με τη μηχανή της!
</H3>
Εντατικές πρόβες προς... ανεύρεση «Συμφωνίας χαρακτήρων». Στις αρχές
Φεβρουαρίου η Λουκία Ρικάκη αρχίζει τα γυρίσματα της τρίτης ταινίας της, με
τον Κωνσταντίνο Κωνσταντόπουλο και την Κατερίνα Λυπηρίδου

Η Λουκία Ρικάκη αισιοδοξεί, και δεν το κρύβει, πως «επιθυμία μου είναι να
ξανασυναντήσει η νέα μου ταινία αυτές τις χιλιάδες ­ και, γιατί όχι, και πιο
πολλούς! ­ θεατές της πρώτης, γιατί είναι μια ερωτική ιστορία, με ήρωες που
έχουν χαρακτήρα και ο καθένας μπορεί να ταυτιστεί μαζί τους. Γιατί με τον έναν
ή τον άλλο τρόπο, είμαστε σε φάση αναζήτησης αληθινών συναισθημάτων, ως το
μεγαλύτερο "θείο δώρο" που μπορεί να συμβεί στη ζωή μας στο τέλος αυτού του
αιώνα. Και εγώ δεν κάνω μια ταινία "εργαστηριακού" τύπου, αλλά ένα φιλμ για
ευρεία κατανάλωση. Μια ταινία για τις στιγμές εκείνες στις σχέσεις μας, όπου
οι πιο αντιφατικοί χαρακτήρες μπορούν να συγκλίνουν για να ψιθυρίσουν τη
μελωδία μιας συμφωνίας που θα συντροφεύσει το ταξίδι των ονείρων μας».

Διαπίστωση που δεν την φοβίζει, μη τυχόν και πουν ότι θέλει να κάνει
σινερομάντζο προς λαϊκή κατανάλωση, γιατί «και αυτή η ταινία μου, όπως και η
προηγούμενη, είναι για μένα ένα στοίχημα, κατά πόσο, δηλαδή, με το σινεμά
μπορείς να κάνεις λογοτεχνία, που είναι η υπέρτατη τέχνη και δεν συγκρίνεται
καμιά μαζί της, μεταδίδοντας στον θεατή τις μοναδικές ψυχικές δονήσεις που
νιώθεις όταν διαβάζεις ένα βιβλίο που σου αρέσει».

Επιθυμώντας να συνταιριάσει τον «νου» με την «καρδιά», ένιωσε να λύνεται
εντελώς διαβάζοντας το απόσπασμα του Αριστοτέλη «Περί Κόσμου»: «Η φύση αγαπάει
από τα αντίθετα και όχι από τα όμοια να φτιάχνει τη συμφωνία της... Έτσι,
μπορείς να τα ενώσεις όλα, δίχως να τα ενώνεις, με την αρμονία και τη
δυσαρμονία, με τη συμφωνία και τη διαφωνία, απ' όλα το ένα και το ένα απ' όλα»
που φοντί σε μαύρο θα φωτίσει την οθόνη γράφοντας το «τέλος» τής ιστορίας που
θα μας έχει αφηγηθεί...

Όσο για το ατύχημα που είχε πριν από έναν μήνα με τη μηχανή της, παίρνει μέσα
της και «μεταφυσικές» προεκτάσεις, μια και ο πρωταγωνιστής τής «Συμφωνίας
χαρακτήρων», που είναι χορογράφος, έχει σπάσει το πόδι του ­ στο «πανί»,
βέβαια, όχι στη ζωή ­ αλλά η Λουκία Ρικάκη δεν θέλει με τίποτα να αναβάλει τα
γυρίσματα, που θα τα ξεκινήσει καθηλωμένη στην αναπηρική πολυθρόνα, ενώ οι
πόνοι «γλυκαίνουν» με τις πρόσφατες αποφάσεις για χρηματοδότηση σεναρίων από
το ΕΚΚ, καθώς είναι το δικό της ­ γραμμένο από την ίδια και τον Γιώργο Νοταρά,
με συμμετοχή του Νίκου Σιδέρη ­ μαζί με τα οκτώ που πήραν το «οκέι».

Ήρωες της ταινίας ο 40χρονος Αλέξανδρος ­ Κωνσταντίνος Κωνσταντόπουλος ­ που
είναι χορευτής και χορογράφος, ο οποίος βρίσκεται σε κρίσιμη δημιουργική φάση,
και η 25χρονη Άννα ­ Κατερίνα Λυπηρίδου ­ που δουλεύει ως μετεωρολόγος και
κάνει πρωταθλητισμό ξιφασκίας... «Μέσα από τη συνάντηση των εντελώς
διαφορετικών κόσμων τους θέλω να κάνω μια ταινία με ανθρωποκεντρική ιστορία,
με δύο νέους ανθρώπους οι οποίοι βρίσκονται συναισθηματικά παγιδευμένοι σε μια
κοινωνική πραγματικότητα χωρίς διαυγή άξονα κι αυτοί έχουν αγκιστρωθεί στις
καριέρες τους, δίχως να φροντίζουν με τον ίδιο ζήλο τον συναισθηματικό τους
κόσμο», τονίζει η Λουκία Ρικάκη.

Μια ταινία με αγαπησιάρικη διάθεση, για «το σώμα που κουβαλάει μέσα του την
ύπαρξή μας, για την κίνηση και την ακινησία του σώματος όπου, πολλές φορές, η
κίνηση γίνεται αυτοσκοπός και χρειάζεται η πλήρης ακινησία για να δεις πιο
ουσιαστικά τη διαδρομή της ζωής σου»... Κι όλα αυτά όχι μόνο μέσα στο μυαλό
της σκηνοθέτιδας, αλλά και στην οθόνη μέσω του ήρωα της ταινίας της, ο οποίος
έχει όνειρό του να ανεβάσει μια χορογραφική παράσταση έξω από τα καθιερωμένα,
με τίτλο «Αγκαλιάζω τα δέντρα» και διάθεση να συμφιλιωθεί με τη φύση γύρω του,
γιατί είναι αίτημα «να μάθεις να ανήκεις κι όχι μόνο να κατακτάς».

Και το «κλειδί» γι' αυτή την επικοινωνία με τη φύση το βρήκε στον Παυσανία και
στα «Λακωνικά» του, καθώς στις Καρυές ­ μεταξύ Λακωνίας και Αρκαδίας ­
εντόπισε τρία τεράστια απ' τα πλατάνια που αναφέρει ο Παυσανίας και θα στήσει
εκεί τη χορογραφία «καρδιογράφημα μιας σχέσης», συνδέοντας αυτές τις διαδρομές
σε μια «προσπάθεια συνομιλίας με την ιστορία αυτού του τόπου»!

Με μουσική του αδελφού της, Θανάση Ρικάκη, και τριών γυναικών του 18ου αιώνα
που έζησαν στη σκιά τριών διάσημων αντρών ­ Κλάρα Σούμαν, Φάνι Μέντελσον,
Λουίζ Φάρενγκ ­ με χορογραφίες του Βασίλη Μυριανθόπουλου, συμμετοχή των Χρύσα
Ρώπα, Βίκυ Πρωτογεράκη και γκεστ σταρ τον Μιχάλη Μανιάτη, τον σύντροφό της και
γνωστό εκδότη Θανάση Καστανιώτη, φωτογραφία Αργύρη Θέου, η «Συμφωνία
χαρακτήρων» θα αρχίσει να ζωντανεύει στο σελιλόιντ από τις αρχές Φεβρουαρίου...

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: P09</CAT>
<ED>
Κωδικός άρθρου: A16049P091</ED>
<ID>
ID:136801

</ID><URL>http://ta-nea.dolnet.gr/neaweb/neafile.print_unique?e=A&f=16049&m=P09&aa=1</URL></REF>


Article

<CATEGORY>vin09</CATEGORY>

 <H2>Σε Καναδό ακαδημαϊκό το βραβείο «Αριστοτέλης»
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

Έντουαρντ Μακ Γουίνι

Με το βραβείο «Αριστοτέλης» τιμήθηκε χθες στη Θεσσαλονίκη ο ακαδημαϊκός
Καναδός βουλευτής Έντουαρντ Μακ Γουίνι, που χαρακτηρίζεται από την Ομογένεια
ένας από τους μεγαλύτερους φιλέλληνες στη Βόρεια Αμερική.

Στη διάρκεια ειδικής τελετής που πραγματοποιήθηκε στο υπουργείο Μακεδονίας -
Θράκης ο υπουργός κ. Φ. Πετσάλνικος απένειμε το βραβείο στον βουλευτή της
περιοχής του Βανκούβερ, ακαδημαϊκό και σύμβουλο του πρωθυπουργού του Καναδά
για εξωτερικά θέματα, γιατί ­ όπως είπε ­ με το επιστημονικό του έργο και την
εν γένει δραστηριότητά του συμβάλλει στη διάδοση των ελληνικών γραμμάτων και
προβάλλει τις πανανθρώπινες αξίες του Ελληνισμού.

Ο κ. Μακ Κουίνι στην ομιλία του, αφού ευχαρίστησε την ελληνική κυβέρνηση για
τη βράβευση, αναφέρθηκε στην επίκαιρη ­ όπως είπε ­ ακόμα και σήμερα
αριστοτελική σκέψη και στους δεσμούς ανάμεσα στις δύο χώρες.

Ο Καναδός πολιτικός είναι καθηγητής Νομικών και Πολιτικών Επιστημών στα
Πανεπιστήμια Τορόντο και Βανκούβερ, ενώ έχει ανακηρυχθεί τρεις φορές
αναπληρωτής καθηγητής στο Πανεπιστήμιο Παρισίων. Διετέλεσε ειδικός σύμβουλος
της καναδικής αντιπροσωπείας στον ΟΗΕ, σύμβουλος του γενικού γραμματέα, ενώ
υπήρξε και μέλος του Δικαστηρίου Διαιτησίας της Χάγης από το 1985 έως το 1991.
Έχει συγγράψει 25 βιβλία, ενώ δημοσίευσε περισσότερα από 500 άρθρα σε πολλές γλώσσες.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: P09</CAT>
<ED>
Κωδικός άρθρου: A16049P092</ED>
<ID>
ID:136843

</ID><URL>http://ta-nea.dolnet.gr/neaweb/neafile.print_unique?e=A&f=16049&m=P09&aa=2</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α ' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Διαλύοντας τον Χάρι. 5.00-7.00-9.00-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Ο κύριος με τα γκρι. 6.40-8.50-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Τζέιμς Μποντ 007: Το αύριο ποτέ
δεν πεθαίνει. 6.00-8.30-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Ο γκαφατζής της ζούγκλας.
6.30-8.30-10.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Το παιχνίδι. 6.00-8.30-11.00 μ.μ.

ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Τιτανικός. 6.15-10.00 μ.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Τιτανικός.
3.00-6.45-10.30 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Τιτανικός. 6.15-10.00 μ.μ.

ΑΘΗΝΑΙΟΝ CINEPOLIS PHILIPS 2. Η επίλεκτη. 5.30-8.10-10.50 μ.μ.

ΑΘΗΝΑΙΟΝ CINEPOLIS PHILIPS 3. Τιτανικός. 3.00-6.45-10.30 μ.μ.

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Condition). Τα φτερά της αγάπης. 6.30-8.45-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Το παιχνίδι. 6.00-8.30-11.00 μ.μ.

ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Ο κύριος με τα γκρι.
6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo). Ο
ψευταράς (Κ.). 6.45-8.45-10.45 μ.μ. Μαζί και η ταινία μικρού μήκους Bean.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Η γεύση του
κερασιού. 7.00-9.00-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Τιτανικός. 5.45-9.30 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Επτά χρόνια στο Θιβέτ. 6.00-8.30-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Τζέιμς Μποντ
007: Το αύριο ποτέ δεν πεθαίνει. 6.00-8.30-11.00 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Το παιχνίδι. 6.00-8.30-11.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition).
Τιτανικός. 5.45-9.30 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Η γεύση του
κερασιού. 7.00-9.00-11.00 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Προστάτης οικογένειας. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital).
Τιτανικός. 6.15-10.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS).
Τιτανικός. 5.45-9.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Προστάτης
οικογένειας. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Τιτανικός. 5.45-9.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Τζέιμς Μποντ 007: Το αύριο ποτέ δεν πεθαίνει.
5.10-7.40-10.15 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Προστάτης οικογένειας. 5.45-8.00-10.15 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 Dolby Stereo). Επτά
χρόνια στο Θιβέτ. 5.15-7.45-10.15 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Τιτανικός. 6.15-10.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Τιτανικός. 6.15-10.00 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Τζέιμς Μποντ 007: Το αύριο ποτέ δεν πεθαίνει. 5.20-7.50-10.20 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Ο κύριος με τα
γκρι. 6.30-8.45-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Πυροβολημένο ψάρι. 6.00-8.15-10.30 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Το παιχνίδι. 5.15-7.45-10.15 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Ο κύριος με
τα γκρι. 6.40-8.50-11.00 μ.μ.

ΑΤΤΙΚΟΝ RENAULT (Οδ. Σταδίου ~ 3228.821 Dolby Digital Air Condition).
Τιτανικός. 6.15-10.00 μ.μ.

ΑΦΑΙΑ (Καλλιθέα ~ 9595.534 Dolby Stereo). Το γλυκό πεπρωμένο. 6.30-8.45-11.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Τιτανικός. 11.00-15.15-19.15-23.30.

VILLAGE CENTRE Αίθουσα 2. Μοιραία βλάβη. 11.15-13.30-15.45-18.15-20.45-23.15-01.40.

VILLAGE CENTRE Αίθουσα 3. Η επίλεκτη. 11.45-14.30-17.15-20.00-22.45-01.30.

VILLAGE CENTRE Αίθουσα 4. Τζέιμς Μποντ 007: Το αύριο ποτέ δεν πεθαίνει.
18.45-21.40-00.20. Μόνος στο σπίτι 3. 11.20-13.50-16.20.

VILLAGE CENTRE Αίθουσα 5. Ο ψευταράς (Κ.). 11.30-13.45-16.00-18.15-20.30-23.00-01.15.

VILLAGE CENTRE Αίθουσα 6. Εραστές για μια νύχτα. 13.30-19.00-00.45. Θεωρίες
συνωμοσίας. 10.40-16.10-22.00.

VILLAGE CENTRE Αίθουσα 7. Ο γκαφατζής της ζούγκλας (Κ.).
10.30-12.45-15.00-17.15-19.30-21.45. Τιτανικός. 00.15.

VILLAGE CENTRE Αίθουσα 8. Τιτανικός. 12.15-16.15-20.15-00.15.

VILLAGE CENTRE Αίθουσα 9. Τζέιμς Μποντ 007: Το αύριο ποτέ δεν πεθαίνει. 11.45-14.15-17.00-19.45-22.30-01.15.

VILLAGE CENTRE Αίθουσα 10. Το παιχνίδι. 12.45-14.00-16.45-19.30-22.15-01.00.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Το παιχνίδι. 6.00-8.30-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα).
Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Τα φτερά της αγάπης.
7.00-9.00-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Το παιχνίδι. 5.30-8.00-10.30 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Τα φτερά της αγάπης.
6.10-8.20-10.30 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Ο κύριος με τα γκρι. 6.00-8.20-10.40 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΕΥΑ (Εμπεδοκλέους 121 Παγκράτι, Άγ. Αρτέμιος ~ 7629.215). Ο μικρός Κόλια.
8.30-10.30 μ.μ. Ηρακλής - Πέρα από τον μύθο κάθε μέρα: 4.30-6.30 μ.μ.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Εραστές για μια
νύχτα. 6.40-8.50-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Τιτανικός. 6.15-10.00 μ.μ.

INTEAL ARAMIS (Πανεπ/μίου 46 ~ 3826.720 Dolby Digital). Ο αδελφός μου κι εγώ.
6.10-8.20-10.30 μ.μ.

INTEAL ΜΑΡΟΥΣΙ ARAMIS (Λεωφόρος Κηφισίας 215 ~ 6129.169 Dolby Stereo). Ο
αδελφός μου κι εγώ. 6.10-8.20-10.30 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Τιτανικός. 6.15-10.00 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Ο κύριος με τα γκρι.
5.30-8.00-10.30 μ.μ.

ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Η επίλεκτη. 5.30-8.10-10.55 μ.μ.

ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Το παιχνίδι. 5.15-8.00-10.50 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo).
Τιτανικός. 6.15-10.00 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Ο αδελφός μου
κι εγώ. 5.00-7.00-9.00-11.00 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Η επίλεκτη.
5.30-8.15-10.40 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Εραστές για
μια νύχτα. 6.10-8.20-10.30 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Ο κύριος με τα γκρι.
6.00-8.05-10.15 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo). Ο
κύριος με τα γκρι. 6.00-8.05-10.15 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Ο αδελφός μου
κι εγώ. 6.50-9.00-11.10 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Η επίλεκτη.
6.15-8.35-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Πυροβολημένο ψάρι. 7.00-9.00-11.00 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Το παιχνίδι.
6.00-8.30-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Η επίλεκτη. 6.00-8.15-10.45 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Ο αδελφός μου κι εγώ. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Το παιχνίδι. 5.30-8.00-10.30 μ.μ.

ΣΙΝΕΡΑΜΑ (Οδός Αγ. Κυριακής 30, Π. Φάληρο ~ 9303.593-595, Dolby Stereo RS).
Τιτανικός. 6.15-10.00 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Επτά χρόνια στο Θιβέτ.
5.30-8.00-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Το παιχνίδι. 6.00-8.30-11.00 μ.μ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Η επίλεκτη. 3.50-6.00-8.10-10.30 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο ~ 2826.873, 2825.607, Dolby Stereo Digital SR).
Τιτανικός. 6.15-10.00 μ.μ. 
ΤΡΙΑ ΑΣΤΕΡΙΑ 2 (Νέο Ηράκλειο ~ 2826.873, 2825.607, Dolby Stereo Digital SR).
Το παιχνίδι. 8.10-10.30 μ.μ. Ο γκαφατζής της ζούγκλας. Κάθε μέρα ώρα 6.20 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Τα φτερά της αγάπης. 6.50-9.00-11.10 μ.μ.

ΦΑΛΗΡΟ 1 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Ο αδελφός μου κι εγώ. 6.30-8.35-10.40 μ.μ.

ΦΑΛΗΡΟ 2 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Τα φτερά της αγάπης. 5.45-8.00-10.15 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (Περιστέρι ~ 5711.105 Dolby Stereo). Τιτανικός. 6.30-10.15 μ.μ.

*

ΗΜΙΚΕΝΤΡΙΚΟΙ

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Έναρξη σε λίγες μέρες.

ΑΝΤΑΜΣ (Αιγάλεω ~ 5989.226 Dolby Stereo). Τιτανικός. 5.45-9.30 μ.μ.

ΒΥΖΑΝΤΙΟ (Αιγάλεω ~ 5985.071). Εραστές για μία νύχτα. 8.30-10.30 μ.μ. Ηρακλής
- πέρα από τον μύθο: 4.30-6.00 μ.μ.

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222, ~
7793.515-18). Ώρα 9.00 μ.μ.: Τρίτη: Ο Σαν Μικέλε έχει ένα ν κόκορα, των
Ταβιάνι. Παρ.: Η εγκληματική ζωή του Ντε Λα Κρουζ, του Μπουνιουέλ.

*

ΠΡΟΑΣΤΙΩΝ

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη, ~ 0294.99760). Διαλύοντας τον Χάρι.
8.45 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Θεωρίες
συνωμοσίας. 7.00-9.30 μ.μ. Δευτέρα: Κιν/κή Λέσχη.

ΛΕΣΧΗ ΦΙΛΩΝ ΚΝ/ΦΟΥ ΒΟΡΕΙΑΣ ΑΤΤΙΚΗΣ (Αγ. Στεφάνου - Δημαρχείο). Μόνο Κυριακή
8.30 μ.μ.: Η νύχτα των σαλτιμπάγκων.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Εραστές για μία
νύχτα. 6.00-8.00-10.15 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Τιτανικός. 5.40-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ

ΟΣΚΑΡ (Κρανίδι ~ 093246441). Πέμ.: Speed 2: Κρουαζιέρα με τον κίνδυνο (Κ.).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Παίζει μόνο
Πέμπτη - Κυριακή.

*

ΠΕΙΡΑΙΑ

Α ' ΠΡΟΒΟΛΗΣ

ΑΝΕΣΙΣ (Σαλαμίνα ~ 4640.408). Παίζει μόνο Παρ.-Κυρ.

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Τιτανικός.
6.00-9.45 μ.μ. 
ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Το παιχνίδι. 5.15-7.45-10.15 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453).
Πυροβολημένο ψάρι. 6.00-8.20-10.45 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453).
Πυροβολημένο ψάρι. 6.00-8.20-10.45 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Ηρακλής - πέρα από τον μύθο (Κ.). 7.00-9.00 μ.μ.

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Θεωρίες συνωμοσίας.
8.00-10.30 μ.μ. Ηρακλής - πέρα από τον μύθο: 4.30-6.15 μ.μ.

ΔΗΜΟΤΙΚΟΣ ΜΟΣΧΑΤΟΥ ΚΙΝ/ΦΟΣ ΣΙΝΕ ΚΗΠΟΣ (Ηλεκτρικός σταθμός ~ 4816.276). Σάβ.
5.00 μ.μ., Κυρ. 6.00 μ.μ.: Γαβ στόρι.

ΖΕΑ (Πασαλιμάνι ~ 4521.388 Dolby Stereo Air Condition). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ.

ΚΙΝ/ΚΗ ΛΕΣΧΗ ΣΑΛΑΜΙΝΑΣ (Κέντρο νεότητας, παραλία Σαλαμίνας ~ 4655.789).
Σάββατο: ώρα 9.00 μ.μ.: Βαλκανιζατέr. Κυριακή: 7.00-9.00 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Αθώο σώμα. Ώρα 8.30 μ.μ. Τετάρτη ώρα 8.30 μ.μ.: Και ο Θεός έπλασε
τη γυναίκα.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Ο αδελφός μου κι εγώ. 6.05-8.10-10.15 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Ο κύριος με τα γκρι.
6.10-8.20-10.30 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Εραστές για μια
νύχτα. 6.00-8.00-10.00 μ.μ.

*

ΘΕΣΣΑΛΟΝΙΚΗΣ

Α ' ΠΡΟΒΟΛΗΣ

ΧΕΙΜΕΡΙΝΟΙ

ΑΘΗΝΑΙΟΝ (~ 832.060 Dolby Stereo). Ο κύριος με τα γκρι. 7.00-9.00-11.00 μ.μ.

ΑΛΕΞΑΝΔΡΟΣ (~ 257.255 Dolby Stereo). Η επίλεκτη. 6.15-8.30-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Τζέιμς Μποντ 007: Το αύριο
ποτέ δεν πεθαίνει. 6.00-8.30-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Ο κύριος με τα γκρι. 7.00-9.00-11.00 μ.μ.

ΒΑΚΟΥΡΑ (~ 283.777 Dolby Stereo). Τα φτερά της αγάπης. 7.00-9.00-11.00 μ.μ.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Η επίλεκτη. 11.45-14.30-17.15-20.00-22.45-01.30 μ.μ.

VILLAGE CENTRE Αίθουσα 2. Ο ψευταράς. Παρ.-Πέμ.: 11.30-13.45-16.00-18.15-20.30-23.00-01.15.

VILLAGE CENTRE Αίθουσα 3. Μόνος στο σπίτι Νο 3. Παρ. & Σάβ.
11.20-14.00-16.30. Κυρ. έως Πέμπτη: 11.40-14.10-16.40. / Τζέιμς Μποντ πράκτωρ
007: Το αύριο ποτέ δεν πεθαίνει. Παρ. & Σάβ.: 19.15-22.00-00.45. Κυρ. έως
Πέμπτη: 19.00-21.40-00.20.

VILLAGE CENTRE Αίθουσα 4. Μοιραία βλάβη. Παρ. & Σάβ.:
10.45-13.00-15.15-17.45-20.15-23.00-01.15. Κυρ. έως Πέμπτη: 11.15-13.30-15.45-18.15-20.45-23.15-01.40.

VILLAGE CENTRE Αίθουσα 5. Τιτανικός. Παρ. έως Πέμπτη: 13.00-17.00-21.00-00.45.

VILLAGE CENTRE Αίθουσα 6. Ο Ηρακλής - πέρα από τον μύθο (στα ελληνικά προβολές
Σάββατο 10.45-12.45-14.45. Κυριακή: 11.00-13.00-15.00) / Το παιχνίδι - The
game. Παρ.: 11.15-14.00-16.45-19.30-22.30-01.30. Σάββατο:
16.45-19.30-22.30-01.30. Κυριακή: 17.00-19.45-23.00-01.30. Δευτ. έως Πέμπτη: 11.15-14.00-16.45-19.30-22.15-01.00.

VILLAGE CENTRE Αίθουσα 7. Τιτανικός. Παρ. έως Πέμπτη: 12.00-16.00-20.00-00.00.

VILLAGE CENTRE Αίθουσα 8. Ο γκαφατζής της ζούγκλας. Παρ. & Σάβ.:
11.00-13.15-15.30-17.45-22.15. Κυρ. έως Πέμπτη: 11.00-13.15-15.30-18.00-20.15.
/ Θεωρίες συνωμοσίας. Παρ. & Σάβ.: 22.30-01.20. Κυρ. έως Πέμπτη: 22.45-01.30.

VILLAGE CENTRE Αίθουσα 9. Τζέιμς Μποντ πράκτωρ 007: Το αύριο ποτέ δεν
πεθαίνει. Παρ. & Σάβ.: 12.40-15.20-18.00-20.40-23.15-01.45. Κυρ. έως
Πέμπτη: 11.45-14.15-17.00-19.45-22.30-01.15.

ΓΑΛΑΞΙΑΣ (~ 817.010 Dolby Stereo). Ο αδελφός μου κι εγώ. 7.00-9.00-11.00 μ.μ.

ΕΓΝΑΤΙΑ (~ 225.172 Dolby Digital). Τιτανικός. 6.45-10.30 μ.μ.

ΕΣΠΕΡΟΣ 1 (~ 235.304 και 265.544 Dolby Stereo). Το παιχνίδι - The Game.
6.00-8.30-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Απογευματινές: Ο γκαφατζής της
ζούγκλας. 5.00 μ.μ. Βραδινές: Εραστές για μια νύχτα. 7.00-9.00-11.00 μ.μ.

ΚΑΠΙΤΟΛ (~ 815.570 Dolby Stereo). Τιτανικός. 3.30-7.00-10.30 μ.μ.

ΚΟΛΟΣΣΑΙΟΝ (~ 831.565). Τζέιμς Μποντ 007: Το αύριο ποτέ δεν πεθαίνει.
6.00-8.30-11.00 μ.μ.

ΛΑΟΥΡΑ (~ 819.935 Dolby Stereo). Πυροβολημένο ψάρι. 7.00-9.00-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Ο μικρός Κόλια. 5.00-7.00-9.00-11.00 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Τιτανικός. 6.45-10.30 μ.μ.

ΝΑΥΑΡΙΝΟΝ (~ 225.152 Dolby Stereo). Η αίσθηση της Σμίλα στο χιόνι.
6.00-8.30-11.00 μ.μ.

ΟΛΥΜΠΙΑΣ (~ 217.336). Θέατρο: Θίασος Στάθη Ψάλτη: Ο πιο αστείος εραστής.

ΠΑΛΛΑΣ (~ 278.515 Dolby Stereo). Το παιχνίδι - The Game.6.00-8.30-11.00 μ.μ.

ΡΑΔΙΟ ΣΙΤΥ (~ 824.970 Digital Sound). Το παιχνίδι - The Game. 6.00-8.30-11.00
/ Ο Ηρακλής πέρα από τον μύθο στα ελληνικά Σάββατο στις 4.30. Κυριακή:
11.00-3.00-4.30 μ.μ.

ΤΙΤΑΝΙΑ 1 (~ 520.040 Οδός Λαγκαδά). Ο γκαφατζής της ζούγλας. 3.00-4.45-6.30
μ.μ. / Το παιχνίδι - The Game. 8.30-11.00 μ.μ. 
ΤΙΤΑΝΙΑ 2 (~ 520.040 Οδός Λαγκαδά). Ο Ηρακλής πέρα από τον μύθο στα ελληνικά
3.00-5.00-7.00 μ.μ. Κυριακή: 11.00-1.00-3.00-5.00-7.00 μ.μ. / Οι άνδρες με τα
μαύρα - Men in Black. 9.00-11.00 μ.μ.

ΦΑΡΓΚΑΝΗ (~ 213.929 Dolby Stereo). Ο αδελφός μου κι εγώ. 5.00-7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16049P101</ED>
<ID>
ID:136814

</ID><URL>http://ta-nea.dolnet.gr/neaweb/neafile.print_unique?e=A&f=16049&m=P10&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ </H2>
Γιώργος Μιχαλακόπουλος, Μαρία Κεχαγιόγλου στο φιλμ «Ο κύριος με τα γκρί» του
Περικλή Χούρσογλου

«Ο ΑΔΕΛΦΟΣ ΜΟΥ ΚΙ ΕΓΩ»: Όμορφη, αγαπησιάρικη ταινία του Αντώνη
Κόκκινου, μ' έναν 25άρη να θαυμάζει τυφλά τον 45άρη ροκ αδελφό του και την
εποχή των σίξτις. Με τους: Δημοσθένη Παπαδόπουλο, Βαγγέλη Γερμανό, Πέμυ Ζούνη,
Μυρτώ Αλικάκη, Έρικ Μπάρτον. (Ιντεάλ, Ιντεάλ Μαρούσι, Μαργαρίτα 1,
Μπροντγουαίη, Πλάζα, Φάληρο 1, Σινεάκ).

«ΤΙΤΑΝΙΚΟΣ»: Το θρυλικό ναυάγιο στις αρχές του αιώνα έγινε η πιο ακριβή
παραγωγή στην ιστορία του σινεμά από τον Τζέιμς Κάμερον. Με τους: Λεονάρντο
Ντι Κάπριο, Κέιτ Γουίνσλετ, Μπιλ Πάξτον, Κάθι Μπέιτς. [Αθήναιον 1, 2, Αθήναιον
Cinepolis 1, 3, ΑΜΠΕΣΕ, Απόλλων, Αστέρια, Άττικα 1, Μαρούσι 1, Ράδιο Σίτυ,
Τροπικάλ, Αττικόν, Village Centre 1, 8, Ίλιον, Καλυψώ, Κορονέτ, Σινέραμα, Τρία
Αστέρια 1, Φοίβος, Άνταμς, Παλλάς (Ελευσ.), Απόλλων (Πειρ.)].

«Ο ΚΥΡΙΟΣ ΜΕ ΤΑ ΓΚΡΙ»: Ο έρωτας μπαίνει στη ζωή ενός 60άρη και
αναστατώνει την οικογενειακή του γαλήνη. Του Περικλή Χούρσογλου, με τους:
Γιώργο Μιχαλακόπουλο, Ειρήνη Ιγγλέση, Ράνια Οικονομίδου. [Agora , Αλεξάνδρα
(Πατ.), Άστρον, Άτταλος, Έμπασσυ, Κηφισιά 1, Μετάλλιον, Χαϊλάιφ].

«Η ΓΕΥΣΗ ΤΟΥ ΚΕΡΑΣΙΟΥ»: Ένας άντρας θέλει να αυτοκτονήσει και αναζητεί
αυτόν που θα τον βοηθήσει σ' αυτή την απόφασή του. Χρυσός Φοίνικας στο
Φεστιβάλ Καννών το '97. Του Αμπάς Κιαροστάμι. (Αλφαβίλ, Αρτ Στούντιο).

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16049P102</ED>
<ID>
ID:136855

</ID><URL>http://ta-nea.dolnet.gr/neaweb/neafile.print_unique?e=A&f=16049&m=P10&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Ενδιαφέρουν τους κυνηγούς. 2. Όνομα πέντε Βυζαντινών
αυτοκρατόρων. 3. Τμήματα επίπλου. ­ Συνδικαλιστικά αρχικά. 4.
Τελειωμένα, σύμφωνα με μία έννοια (αντίστρ.). ­ Αγγλικό σύμφωνο. 5.
Κυκλοφορούν σε γειτονική μας χώρα (γεν.). 6. Σκανδιναβική νομισματική
μονάδα. ­ Ενισχύεται με ειδικά μηχανήματα (με άρθρο). 7. Όρος του
ηλεκτρισμού (αντίστρ.). ­ Αρχή μίας ατέλειωτης σειράς. 8. Φωνήεντα που
δεν σχηματίζουν δίφθογγο. ­ Αναφέρεται και επί ευπρεπούς συμπεριφοράς.
9. Γρήγορα διαδίδονται. ­ Ιδιαίτερα αγαπητό στους Άγγλους.

ΚΑΘΕΤΑ

1. Αναφέρεται η... τήρησή της. 2. Σημαίνουν και τα κίνητρα
(γεν.). 3. Μορφή συνεισφοράς. 4. Αγροτικό εργαλείο. ­ Παλιά
ονομασία της Σπερχειάδας. 5. Πορεία προς τα πίσω εκφράζει. ­ Πολλά τα
αρχαία. 6. Γαλλική... λέξη. ­ Προορισμός των Αργοναυτών. ­ Απαιτούνται
για την προφορά ξένου συμφώνου. 7. Προστακτική που εκφράζει και άρνηση.
­ Ρήμα... ακινησίας (αντίστρ.). 8. Στον πόλεμο χρησιμοποιούνται.
9. Δούλη της Σάρας. ­ Φωνήεντα από τα... φωνήεντα.

ΛΥΣΗ (26/1/98)

ΟΡΙΖΟΝΤΙΑ: 1. ΜΥΛΟΠΕΤΡΑ 2. ΟΠΕΡΕΤΑ 3. ΛΕΚ ­ ΡΙΟ 4.
ΚΕΡΙ ­ ΣΤΟΚ 5. ΕΜΣ ­ ΝΕΟ 6. ΡΑ ­ ΠΑΡΥΦΗ 7. ΟΧΑΙΟ ­ ΦΙΣ
8. ΣΟΦΟΥ ­ ΟΝΗ 9. ΣΜΗΝΟΣ. ΚΑΘΕΤΑ: 1. ΜΟΛΙΕΡΟΣ 2.
ΥΠΕΡΜΑΧΟΣ 3. ΛΕΚΕΣ ­ ΦΑ 4. ΟΡ ­ ΠΙΟΣ 5. ΠΕΣ ­ ΝΑΟΥΜ
6. ΕΤ ­ ΣΕΡ 7. ΤΑΡΤΟΥΦΟΝ 8. ΙΟ ­ ΦΙΝΟ 9. ΑΠΟΚΤΗΣΗΣ.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16049P103</ED>
<ID>
ID:136883

</ID><URL>http://ta-nea.dolnet.gr/neaweb/neafile.print_unique?e=A&f=16049&m=P10&aa=3</URL></REF>


Article

<CATEGORY>vin09</CATEGORY>

 <H2>Χαρακτικά πλάτους δύο μέτρων!
</H2>
Έργο της Βίκυς Τσαλαματά

Τα έργα της χαρακτικής δεσμεύονται από τις διαστάσεις της πλάκας όπου
δημιουργούνται. Μια Ελληνίδα χαράκτρια όμως, η Βίκυ Τσαλαματά, προκαλεί ­ σε
ευρωπαϊκό επίπεδο ­ παρουσιάζοντας στη Θεσσαλονίκη μοναδικές χαλκογραφίες που
το μέγεθός τους φθάνει ώς τα δύο μέτρα!

Την ίδια εποχή που η χαράκτρια Βίκυ Τσαλαματά συμμετέχει με έργα της στην 4η
Διεθνή Μπιενάλε των Μαστόρων των Γραφικών Τεχνών στο μουσείο του Γκιόρ της
Ουγγαρίας, εγκαινιάζεται στη Θεσσαλονίκη, στην γκαλερί Τερρακόττα (Χρ. Σμύρνης
13) μια ατομική έκθεση χαρακτικής της με τη συνέχεια της δουλειάς της. Τα έργα
της Τσαλαματά αναγνωρίζονται από το χειροποίητο χαρτί που κατασκευάζει η ίδια,
τον πειραματισμό με διάφορα υλικά, και παίρνουν τη σφραγίδα του ύφους από το
γεγονός ότι οι συνθέσεις της δεν περιορίζονται μέσα στο κλισέ της χαρακτικής
πλάκας. 
Αντιθέτως, αρέσκονται να κυλούν έξω από αυτήν και συχνά δημιουργούν την
εντύπωση ότι πρόκειται για κολάζ. Αληθινή γνώστρια των τεχνικών της χαρακτικής
και βραβευμένη επτά φορές στην Ελλάδα και το εξωτερικό ­ η τελευταία διάκριση
ήταν ο έπαινος στην Μπιενάλε της Αλεξάνδρειας ­ η Τσαλαματά χρησιμοποιεί τη
φωτιά σαν γραφίδα πάνω από τις λεπτές χαράξεις, με αποτέλεσμα οι γραμμές των
χαράξεών της να είναι τρισδιάστατες. 
Άλλοτε πάλι με το κάψιμο της πλάκας δημιουργούνται κενά και οξειδώσεις. Όταν
τυπωθούν, δίνουν ανάγλυφη φόρμα.

Στη Θεσσαλονίκη, η καλλιτέχνις θα εκθέσει έργα εμπνευσμένα από τους
σφραγιδόλιθους, τις επιτύμβιες στήλες των αρχαίων τάφων με ονόματα, κορδέλες
και επιγράμματα, αλλά και μια άλλη σειρά έργων, με φυτικά αποτυπώματα όπου
φωλιάζουν χρυσαλλίδες.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16049P111</ED>
<ID>
ID:136795

</ID><URL>http://ta-nea.dolnet.gr/neaweb/neafile.print_unique?e=A&f=16049&m=P11&aa=1</URL></REF>


Article

<CATEGORY>vin09</CATEGORY>

 <H2>Προπώληση του «Οδυσσέα» της Καραΐνδρου
</H2>
Ελένη Καραΐνδρου

Δύο συναυλίες ετοιμάζεται να δώσει η Ελένη Καραΐνδρου στις 19 και 20
Φεβρουαρίου στην Αίθουσα Φίλων του Μεγάρου Μουσικής Αθηνών.

Η προπώληση εισιτηρίων αρχίζει αύριο. Στις συναυλίες θα ακουστεί σε πρώτη
παγκόσμια «ζωντανή εκτέλεση» η μουσική που έγραψε η Ελένη Καραΐνδρου για την
ταινία «Το βλέμμα του Οδυσσέα». 
Να θυμίσουμε ότι η κυκλοφορία του ομώνυμου ψηφιακού δίσκου στο εξωτερικό έχει
αποσπάσει διθυραμβικές κριτικές, οι οποίες την χαρακτηρίζουν ως «δέκατη μούσα»
της Ελλάδας. Μόνιμη συνεργάτις, εδώ και 15 χρόνια, του διεθνώς φημισμένου
Θόδωρου Αγγελόπουλου, δημιούργησε μαζί του μια σχέση η οποία συχνά συγκρίθηκε
με εκείνη του Φελίνι και του Ρώτα. Αυτή τη μουσική πορεία της Ελένης
Καραΐνδρου, που περιλαμβάνει συνθέσεις για 17 ταινίες, 34 θεατρικές
παραστάσεις και 11 τηλεοπτικές σειρές, καθώς και «Το βλέμμα του Οδυσσέα», θα
παρουσιάσει η αισθαντική συνθέτις στις δύο συναυλίες της στο Μέγαρο, με
επιλογές από οκτώ έργα. 
Τα έργα θα εκτελέσει η Ορχήστρα Δωματίου της Στουτγάρδης με εκλεκτούς Έλληνες
και ξένους ερμηνευτές (τη βιολίστρια Κιμ Κασκασιάν, τον ομποΐστα Βαγγέλη
Χριστόπουλο, τον τρομπετίστα Σωκράτη Ανθή, τον Βαγγέλη Σκούρα (κόρνο), τη Νέλη
Σεμιτέκολο (πιάνο), τον Ανδρέα Τσεκούρα (ακορντεόν). 
Διευθυντής ορχήστρας ο Ντένις Ράσελ Ντέιβις. Καλλιτεχνική επιμέλεια, Μάνφρεντ Άιχερ.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16049P112</ED>
<ID>
ID:136837

</ID><URL>http://ta-nea.dolnet.gr/neaweb/neafile.print_unique?e=A&f=16049&m=P11&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ (Δεριγνύ 10 ­ Πατησίων, ~ 82.38.698, 82.37.330). «Ταξίδι μιας μεγάλης
μέρας μέσα στη νύχτα» του Γ. Ο' Νιλ Λάσκαρη, Θεοδωρακόπουλος.

ΑΘΗΝΩΝ (Βουκουρεστίου 10 ­ Πανεπιστημίου, ~ 32.35.524). «Μικρές αλεπούδες» της
Λ. Χέλμαν Μαραγκού, Χρυσικάκος.

ΑΚΑΔΗΜΟΣ (Ιπποκράτους 17 ­ Ακαδημίας, ~ 36.25.119, 36.03.835). «Μπράβο
γιατρέ...» του Ρ. Κούνεϊ Ρώμας, Βλ. Κυριακίδης.

ΑΚΡΟΠΟΛ (Ιπποκράτους 9-11, ~ 36.43.700, 36.08.666). «Ήρθες σαν όνειρο» των Λ.
Μιχαηλίδη - Γ. Τζιώτη Βοσκόπουλος, Γκερέκου.

ΑΛΙΚΗ (Αμερικής 4, ~ 32.44.146). «Το κλουβί με τις τρελές» του Ζ. Πουαρέ
Μουστάκας, Φωκάς.

ΑΛΚΜΗΝΗ (Αλκμήνης 8, Γκάζι, όπισθεν Πειραιώς 127, ~ 34.28.583). «Υλικό
πολέμου» του Πλ. Καϊτατζή Δαβής, Δεμερτζή.

ΑΛΚΥΟΝΙΣ (Ιουλιανού 42-46 ­ Αριστοτέλους, ~ 88.15.402). «Ντα» του Χ. Λέοναρντ
Μεσσάλας, Γλυκοφρύδη.

ΑΛΑΜΠΡΑ (Στουρνάρη 53, Πολυτεχνείο, ~52.27.497, 52.44.400). «Ποπ κορν» του Μπ.
Έλτον Τζώρτζογλου, Λογοθέτης.

ΑΛΦΑ (Στουρνάρη ­ Πατησίων, ~ 52.38.742). «Ορφέας και Ευρυδίκη» του Ζ. Ανούιγ
Γ. Βούρος, Σταθακοπούλου.

ΑΜΙΡΑΛ (Αμερικής 10, ~ 36.39.385). «Ο παππούς έχει πίεση» της Δ. Παπαδοπούλου
Δ. Παπαδοπούλου, Μητρούσης.

ΑΜΟΡΕ - ΕΞΩΣΤΗΣ (Πριγκηποννήσων 10, ~ 64.68.009). «Shopping and fucking» του
Μ. Ρέιβενχιλ Σκιαδαρέσης, Θ. Πάνου.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκηποννήσων 10, ~ 64.68.009). Αργεί.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Απόψε αυτοσχεδιάζουμε» του Λ.
Πιραντέλο Ευαγγελάτος (σκηνοθ.), Τασοπούλου.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739). «Σε φιλώ στη μούρη» του Γ. Διαλεγμένου
Αναλυτή, Ρηγόπουλος.

ΑΝΟΙΞΗΣ (Γερμανικού 20, Μεταξουργείο, ~ 52.38.870). «Βόιτσεκ» του Γκ. Μπίχνερ
Μαργαρίτης, Δούζη.

ΑΝΟΙΧΤΟ (Κάλβου 70 - Γκύζη, ~ 64.45.749). «Προς Ελευσίνα» του Π. Μάτεσι Γ.
Μιχαηλίδης (σκηνοθ.), Χατζησάββας.

ΑΝΤΙΘΕΑΤΡΟ (Μοσχονησίων 36, πλατεία Αμερικής, ~ 85.61.168). «Οι δήμιοι στα
Σόδομα» (ντε Σαντ) των Μ. Ξενουδάκη - Κ. Πολυχρονοπούλου Ξενουδάκη, Πρωτονοταρίου.

ΑΠΛΟ ­ ΚΕΝΤΡΙΚΗ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Φεγγάρι για καταραμένους» του Γ. Ο' Νιλ Αντύπας
(σκηνοθ.), Λεμπεσόπουλος.

ΑΠΛΟ ­ ΝΕΑ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Μανέ, Χατζηπαναγιώτης.

ΑΠΟ ΜΗΧΑΝΗΣ (Ακαδήμου 13, Μεταξουργείο, ~ 52.35.716). «Φυλλωσιές» του Λ. Νορέν
Βαλαβανίδης, Κράλλη.

ΑΤΕΝΕΟΥΜ (Αμερικής 8, ~ 36.33.722). Αργεί.

ΑΤΤΙΣ (Λεωνίδου 7, Μεταξουργείο, ~ 52.26.260). Αργεί.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Σουίτα γενεθλίων» του Ρ. Χόντον Παπαναστασίου, Γεωργίτσης.

ΑΥΛΩΝΙΤΗ (Βουκουρεστίου 1, ~ 33.13.321-3). «Ποιος ανακάλυψε την Αμερική;» της
Χρ. Σπηλιώτη Σπηλιώτη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522). «Μπαμπάδες με ρούμι» των Θ. Παπαθανασίου -
Μ. Ρέππα Φασουλής, Ε. Γερασιμίδου.

ΒΕΜΠΟ (Καρόλου 18, ~ 52.21.767, 52.48.289). «Γκριζ» των Τζ. Τζέικομπς - Γ.
Κέισι Φραγκούλης, Βασιλοπούλου.

ΒΙΚΤΩΡΙΑ (Μαγνησίας 5 - 3ης Σεπτεμβρίου 119, ~ 82.33.125). «Καλή τύχη» του Γ.
Θεοδοσιάδη Σπαντίδας, Βλαντή.

ΒΡΕΤΑΝΙΑ (Πανεπιστημίου 7, ~ 32.21.579). Κεντρική Σκηνή. «Τρομεροί
γονείς» του Ζ. Κοκτό Παναγιωτοπούλου, Παπακωνσταντίνου. Δεύτερη
Σκηνή. «Η αίθουσα των διδασκόντων» της Λ. Βούτερς Βλησίδης, Δελαπόρτα.

ΓΚΛΟΡΙΑ (Ιπποκράτους 7, ~ 36.09.400). «Αινιγματικές παραλλαγές» του Ερ.-Εμ.
Σμιτ Καρράς, Γ. Κυρίτσης.

ΔΑΝΔΟΥΛΑΚΗ (Αγίου Μελετίου 61Α - Πατησίων, ~ 86.40.414, 86.40.452). «Μάστερ
κλας» του Τ. Μακ Νάλι Δανδουλάκη, Σοντάκη.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ ΜΕΛΙΝΑ ΜΕΡΚΟΥΡΗ (Αγίου Δημητρίου 55). Αργεί.

ΔΗΜΟΤΙΚΟ ΚΕΡΑΤΣΙΝΙΟΥ (Μικράς Ασίας 24 - Παπαναστασίου, πίσω από το Δημαρχείο,
~ 46.15.767, 46.35.009). Αργεί.

ΔΗΜΟΤΙΚΟ ΠΕΙΡΑΙΑ (Αγίου Κωνσταντίνου 4, ~ 41.94.550). Αργεί.

ΔΙΑΝΑ (Ιπποκράτους 7, ~ 36.26.956). «Το βαλς των ταυρομάχων» του Ζ. Ανούιγ
Τσακίρογλου, Διαβάτη

ΔΙΑΥΛΟΣ (Δράκου 9, ~ 92.39.588). «Η κυρα-Κώσταινα» ­ «Συζυγική σκηνή» του Μ.
Μητσάκη Κολόζου, Αντωνιάδης.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42. 772). «Μαχαίρι
στο κόκαλο» του Κ. Μουρσελά Νιχωρίτη, Κατσάμπας.

ΔΙΟΝΥΣΙΑ (Αμερικής 10, ~ 36.12.500). «Προσοχή, δαγκώνει!», του Αλ. Γκέρνι
Ράντου, Μεντή.

ΕΘΝΙΚΗ ΛΥΡΙΚΗ ΣΚΗΝΗ («Ολύμπια», Ακαδημίας 59, ~ 36.12.461). «Αντριάνα
Λεκουβρέρ» του Φρ. Τσιλέα (Τετ., Σάβ.) Μουσικά Παραμύθια του Δάσους (Κυρ.)
«Μαγικός Αυλός» του Β.Α. Μότσαρτ (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322). Αργεί.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπέζος, Κρούσκα.

ΕΘΝΙΚΟ - ΝΕΑ ΣΚΗΝΗ ­ ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~
52.23.242, 52.33.322). «Ο Χάσης» του Δ. Γουζέλη - «Η γυναίκα της Ζάκυθος»
(Σολωμός) του Στ. Τσακίρη Στ. Κυριακίδης, Χατούπη.

28 (Μοσχονησίων 28, πλατεία Αμερικής, ~ 86.43.263, 86.56.853). «Τελευταία
απόδραση» του Μπ. Όουεν Μοντανάρη, Ε. Οικονόμου.

104 ΚΕΝΤΡΟ ΛΟΓΟΥ ΚΑΙ ΤΕΧΝΗΣ (Θεμιστοκλέους 104, ~ 38.02.056, 38.02.059).
Κεντρική Σκηνή: «Μουσική, δύο άνθρωποι αγαπήθηκαν και...» της Μ. Ντιράς
Ρικάκη (σκην.), Φέστα. Δεύτερη Σκηνή: «Νύχτες κωμωδίας» (stand
up comedy) Σεραφείμ, Ζαραλίκος (εναλλασσόμενο ρεπερτόριο).

ΕΛΠΙΔΑΣ (Αριστοτέλους 53 - Σμύρνης, μεταξύ Ιουλιανού και Ηπείρου, ~
82.29.030). «Ο αρχισιδηρουργός» (Ονέ) της Έλ. Τσαλδάρη Ντούζος, Τσαλδάρη.

ΕΛΥΖΕ (Νυμφαίου 12, 1η στάση Ιλίσια, ~ 77.82.354). Αργεί.

ΕΜΠΡΟΣ - ΕΠΑΝΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Ν. Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Αγγέλα» του Γ. Σεβαστίκογλου Μπαντής (σκηνοθ.), Ταχτσόγλου.

ΕΝΑΣΤΡΟΝ (Δεληγιάννη 19 - Μπουμπουλίνας, πίσω από το Μουσείο, ~ 82.53.489).
«Νηρέας ο Βάρας» του Δ. Παπαχρήστου Γ. Αρμένης, Τζιραλίδου.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, ~ 34.65.634). «Ο μασκοφόρος» του
Χ. Κράουσερ Καβουκίδη, Κρομμύδας.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Γυάλινος ουρανός» του
Ντ. Χέαρ Βουτέρης, Δεκαβάλλα.

ΕΠΑΣΚΤ (Πανός 19Α - Θόλου, Πλάκα, ~ 3215654 ) «Ψιμυθιές» του Στρ. ΠανούριουΓ.
Νικολάου, Πανούριος.

ΕΡΓΟΣΤΑΣΙΟ (Βουλιαγμένης 268 ~ 75.10.544). «Μπρου μπρα» του Στ. Μανωλακάκη
Δημ. Παπαδόπουλος, Γ. Οικονόμου.

ΕΡΕΥΝΑΣ (Ιλισίων 21, Ζωγράφου ~ 77.80.826). «Αγάπη και κατανόηση» του Τζ.
Πένχολ Ποταμίτης, Καστανάς.

ΗΛΙΟΥ - ΚΑΤΩ ΧΩΡΟΣ (Φρυνίχου 10, Πλάκα ~ 32.31.591, 32.47.509). «Έξω, μπροστά
στην πόρτα» του Β. Μπόρχερτ Παπασπύρος, Δ. Βασιλειάδου.

ΗΜΕΡΑΣ - ΚΟΚΚΙΝΗ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~
69.29.090, 64.95.777). «Προ των Θερμοπυλών» του Π. Τακόπουλου Γιώρ.
Κυριακίδης, Γιαννικάκης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Μολιεριάδα» (Μολιέρος) των Ζ. Ζεραρντί - Α. Μοντζολή
Στυλιανοπούλου, Γιώρ. Κυριακίδης.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890). «Αρσενικό - θηλυκό»
του Α. Θωμόπουλου Α. Αντωνίου, Ν. Ασίκη.

ΘΕΑΤΡΟΚΙΝΗΣΗ (Ακαδήμου 13, κάθετος οδού Πειραιώς, έναντι πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΘΗΣΕΙΟΝ (Τουρναβίτου 7, ~ 32.55.444). Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). «Στο Μαντράς τη νύχτα
εκείνη» του Ε. Μανέ Βοζικιάδου, Στάγκος.

ΙΛΙΣΙΑ (Παπαδιαμαντοπούλου 4, ~ 72.16.317). Αργεί.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, ~ 72.50.657). «Τρία χρόνια
Σαββατοκύριακο» του Β. Νανάκη Ντ. Σιμοπούλου, Σταματιάδης.

ΚΑΙΡΩΝ (Τσέλιου 10 - Σολιώτη, Αμπελόκηποι, πίσω από τον Άρειο Πάγο, ~
64.54.407). Αργεί.

ΚΑΙΣΑΡΙΑΝΗΣ (Κοιμήσεως Θεοτόκου 30, Καισαριανή, ~ 72.23.023). «Οι φυλακισμένοι
της κεντρικής λεωφόρου» του Ν. Σάιμον Κωνσταντινίδης, Παπανέστορος.

ΚΑΛΟΥΤΑ (Πατησίων 240, ~ 86.11.311, 86.75.588). «Οι αισιόδοξοι» του Γ.
Λαζαρίδη Γ. Βασιλείου, Βιδάλη.

ΚΑΡΕΖΗ (Ακαδημίας 3, ~ 36.36.144, 36.25.520). «Περιμένοντας τον Γκοντό» του Σ.
Μπέκετ Κώστας Καζάκος, Φιλιππίδης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Γράμμα στον Ορέστη» του Ι. Καμπανέλλη Δαφνής, Γκαβάκου.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Του Κουτρούλη ο γάμος» του Α.
Ρίζου - Ραγκαβή Μπέλλος, Στάικου.

ΚΝΩΣΣΟΣ (Κνωσσού 11, Πατησίων, στάση Καλλιφρονά, ~ 86.77.070, 86.24.463). «Οι
κούκλες» του Π. Γεωργιόπουλου Λ. Τσάγκας, Βαμβακίδης.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 ­ Πολυτεχνείου, ~ 88.12.846). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Το στοίχημα» του Κλ. Όντετς
Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 38.48.342). Αργεί.

ΜΑΣΚΕΣ (Λήθης 6 - Αγίου Μελετίου 107, ~ 86.12.509). «Ο φλύαρος» του Σ. Καρύδη
Χριστοφιλάκης (σκηνοθ.), Πελαΐδης.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασ. Σοφίας - Κόκκαλη, ~ 72.82.333). Αίθουσα Φίλων
της Μουσικής. Κύκλος Γαλλικής Μουσικής. «Πελλέας και Μελισσάνθη» του Κλ.
Ντεμπισί (Τρ.) Σειρά Μεγάλοι Ερμηνευτές ­ Οι Ορχήστρες Φιλοξενούν. Βίκτωρ
Τρετιακόφ (βιολί) ­ «Οι Σολίστ της Πάτρας» συναυλία (Παρ.) ­ «Ορχήστρα των
Χρωμάτων» συναυλία (Σάβ.) Μεγάλες Ορχήστρες ­ Μεγάλοι Μαέστροι. Συμφωνική
Ορχήστρα του Λονδίνου: α' συναυλία (Κυρ.).

ΜΕΛΙΝΑ (Βουκουρεστίου 3, ~ 32.13.685-6). Αργεί.

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). Αργεί.

ΜΙΝΩΑ (Πατησίων 91, ~ 82.32.578, 82.10.048). «Αθήνα 2000 με τα... τέσσερα» των
Α. Πυριόχου - Π. Χατζηκουτσέλη - Ντ. Σπυρόπουλου - Μ. Άνθη Πανοπούλου, Τριφύλλη.

ΜΟΥΣΟΥΡΗ (πλατεία Καρύκη 6, ~ 33.10.936). Κεντρική Σκηνή. «Κάτω από τη
σκάλα» του Τσ. Ντάιερ Μιχαλακόπουλος, Μοσχίδης. Δεύτερη Σκηνή.
«Να ζει κανείς ή να συζεί;» του Λ. Κάσλερ Βενιζελέα, Δ. Βογιατζής.

ΜΠΡΟΝΤΓΟΥΑΙΗ (Αγίου Μελετίου 61Α - Πατησίων, στοά Λάλη, ~ 86.20.231). «Μπλαντ
μπράδερς - Δεσμοί αίματος» του Γ. Ράσελ Κ. Σπυρόπουλος, Μπονάτσος.

ΝΕΟΥ ΚΟΣΜΟΥ (Αντισθένους 7 - Θαρύπου, Φιξ, ~ 92.12.900). «Βρομιά» του Ρ.
Σνάιντερ Β. Θεοδωρόπουλος (σκην.), Μαρκουλάκης.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι ~ 57.73.666, 57.55.685). «Ένα
καπέλο γεμάτο βροχή» του Μ. Γκάτσο Μιχόπουλος (σκηνοθ.), Α. Παπαδόπουλος.

ΟΔΟΥ ΑΝΤΙΟΧΕΙΑΣ (Αντιοχείας 1 ­ Πιπίνου, ~ 88.32.050). Αργεί.

ΟΔΟΥ ΕΡΜΟΥ (Ερμού 106, Μοναστηράκι, τηλ.: 32.14.950, 86.40.555). «Το δωμάτιο
με τους μανδαρίνους» του Ρ. Τομά Μ. Ραζή, Χρυσούλης.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Γερτρούδη» του Γ.
Σέντεμπεργκ Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Δεσμά αίματος» του
Αθ. Φούγκαρτ Αλ. Μυλωνάς, Οικονόμου.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). Αργεί.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264).
«Εγχείρημα»: «Τρίπτυχο» του Θ. Βλάχου ­ «Το αόρατο που σε κοιτά» (Μ.
Ευσταθιάδη) του Α. Διαμαντή σε Θ. Βλάχος, Α. Διαμαντής.

ΠΕΙΡΑΙΩΣ 131 (Πειραιώς 131, ~ 34.50.922). «Βγαλ' τον υπουργό απ' την πρίζα»
του Έρ. Άϊντλ Αδαμάκη, Χαϊκάλης.

ΠΕΙΡΑΜΑΤΙΚΟ ΤΗΣ ΠΟΛΗΣ (Σταδίου 4, ~ 32.22.035). «Προδομένη γυναίκα» της Σ. ντέ
Μποβουάρ Ζαβιτσιάνου, Ριάλδη.

ΠΕΡΟΚΕ (Οδυσσέως 2, πλατεία Καραϊσκάκη, Μεταξουργείο, ~ 52.32.132, 52.40.040).
«Ό,τι πείτε υπουργέ μου» του Ρ. Κούνεϊ Βουτσάς, Τσιβιλίκας.

ΠΟΛΙΤΕΙΑ (Σαρρή 40, Θησείο, ~ 33.10.663-4). Αργεί.

ΠΟΛΙΤΙΣΤΙΚΟ ΚΕΝΤΡΟ «ΣΠΥΡΟΣ ΑΠΟΣΤΟΛΟΥ» (Ηρώων Πολυτεχνείου 39, Άγιοι Ανάργυροι,
~ 26.90.511). «Τρικυμία - Όνειρο καλοκαιρινής νύχτας» του Ουίλ. Σαίξπηρ
Θεατρική Ομάδα Εφήβων Πολιτιστικού Κ΄εντρου Δήμου Αγίων Αναργύρων.

ΠΟΛΥΤΕΧΝΟ (Διγενή Ακρίτα 15 ­ Μαυρομιχάλη 157, ~ 64.34.700). Εναλλάξ:
«Λα νόνα» του Ρ. Κόσα Πιατάς, Τζούμας ­ «Βίος και συνουσία» των Ντ. Φο
­ Φ. Ράμε, Κ. Μουρσελά Πιατάς, Κανελλοπούλου.

ΠΟΡΤΑ (Μεσογείων 59, ~ 77.11.333). «Άμλετ» του Ουίλ. Σαίξπηρ Κιμούλης, Μπεμπεδέλη.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.17.030). «Το λιοντάρι το
χειμώνα» του Τζ. Γκόλντμαν Βαλάκου, Χρ. Πολίτης.

ΡΟΕΣ - ΚΑΤΩ (Ιάκχου 14, Γκάζι, ~ 34.79.426). «Τούτο εστί το σώμα μου» της Σ.
Σπυράτου Χοροθέατρο «Ροές».

ΡΟΕΣ - ΠΑΝΩ (Ιάκχου 14, Γκάζι, ~ 34.79.426). «Ενοικιάζεται... εκτός απροόπτου»
του Δ. Αδάμη Αδάμης, Γεωργουσοπούλου.

ΣΗΜΕΙΟ (Χ. Τρικούπη 10, πίσω από την Πάντειο, Καλλιθέα, ~ 92.29.579). «Η
επιστροφή των Τσε» του Γ. Χρυσούλη Ν. Διαμαντής (σκηνοθ.), Ι. Μακρή.

ΣΤΑΘΜΟΣ (Β. Ουγκώ 55, παραπλεύρως του «Περοκέ», πλατεία Καραϊσκάκη, ~
52.22.656). «Ενυδρείο» του Κ. Μουρσελά Τ. Χαλκιάς, Διδασκάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). Αργεί.

ΣΥΓΧΡΟΝΟ ΑΘΗΝΑΣ (Ευμολπιδών 41, Γκάζι, ~ 34.67.095). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Αργεί.

ΤΕΧΝΗΣ ΚΑΡΟΛΟΣ ΚΟΥΝ (Φρυνίχου 14 - Διονυσίου Αρεοπαγίτου, ~ 32.36.732,
32.22.464). «Οι σοφολογιότατες» του Μολιέρου Λαζάνης (σκηνοθ.), Μαλακατέ.

ΤΕΧΝΗΣ - ΥΠΟΓΕΙΟ (Πεσμαζόγλου 5, ~ 32.28.706, 32.29.703). «Μια συνάντηση κάπου
άλλου» του Ι. Καμπανέλλη Κουγιουμτζής (σκηνοθ.), Προύσαλης.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Κρίμα που είναι πόρνη»
του Τζ. Φορντ Κακλέας (σκηνοθ.), Αστεριάδη.

ΤΕΧΝΟΧΩΡΟΣ ΥΠΟ ΣΚΙΑΝ (Μαυρομιχάλη 161 ­ Ξιφίου 14, ~ 64.20.522). «Αγρίμια τη
νύχτα» του Μ. Αζαμά Κωτσής (σκηνοθ.), Ανδριώτης.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Αγν. Οσιέτσκα Λύγαρη, Νάτσιος.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. ΜακΝτόναλντ Κουνελάκη, Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). Αργεί.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16049P113</ED>
<ID>
ID:136886

</ID><URL>http://ta-nea.dolnet.gr/neaweb/neafile.print_unique?e=A&f=16049&m=P11&aa=3</URL></REF>


Article

<CATEGORY>vin09</CATEGORY>

 <H5>ΟΙ SPIRITUALIZED ΣΤΗΝ ΑΘΗΝΑ
</H5><H2></H2><H2>Υποσχέσεις ηλεκτρισμού
</H2>
Οι πνευματικοί... Spiritualized στη σκηνή του «Ρόδον»

Έμοιαζε με κάτι σαν... αποκάλυψη τώρα, στην
πραγματικότητα ήταν η συναυλία των Spiritualized στην Αθήνα. «Ομιχλώδεις»
κιθαριστικοί ήχοι, δαιδαλώδεις μελωδίες και εκλεπτυσμένος ηλεκτρισμός.
Παλαιότερα το ροκ της «ψυχεδέλειας» έβρισκε το κοινό του στους χίπις και τις
αστρικές τους αναζητήσεις.

Τώρα το περιμένουν να ακουστεί από τα γκρουπ της δεκαετίας του '90 οι
φανατικοί του κυβερνοχώρου και κάποιοι ρομαντικοί που πιστεύουν στην ανάσταση
του ροκ, όποιο και να 'ναι αυτό.

Οι Spiritualized στο «Ρόδον» έμειναν άναυδοι· δεν μπορούσαν να φανταστούν την
υποδοχή που τους ετοίμαζε το κοινό της Αθήνας.

Ο Τζέισον Πιρς, σαν ένας άλλος Ντέιβ Γκίλμουρ. Τα τραγούδια απλώνονταν σαν να
μην είχαν αρχή και τέλος.

Η επιστροφή των Spiritualized στα μέρη μας δεν θα αργήσει, λένε οι άνθρωποι
που πέρασαν λίγες ώρες κοντά τους. 
Μάλιστα σκέφτονται να «μεταφέρουν» στα μέρη μας μία από τις πιο πετυχημένες
συναυλίες τους, αυτή που έδωσαν πριν από λίγους μήνες στο Ρόαγιαλ Άλμπερτ Χολ,
με μία μεγάλη χορωδία και ακουστικά όργανα που συντονίζονταν με τους
ηλεκτρικούς, άγριους, ροκ ήχους. Ίσως σ' αυτό τους εμπνεύσει και το περιβάλλον.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16049P121</ED>
<ID>
ID:136796

</ID><URL>http://ta-nea.dolnet.gr/neaweb/neafile.print_unique?e=A&f=16049&m=P12&aa=1</URL></REF>


Article

<CATEGORY>vin09</CATEGORY>

 <H2>Κάτω στον Πειραιά, στο μουράγιο...
</H2>
1.200 τ.μ. μουσικής στο νέο Metropolis του Πειραιά

Χίλια διακόσια τετραγωνικά μέτρα... μουσικής. Τόσα,
και μάλιστα απλωμένα σε επίπεδα, βρήκαν χώρο και ήδη το κοινό τους στο λιμάνι.
Καθώς μόλις πριν από λίγο, δίπλα στο Δημοτικό Θέατρο του Πειραιά άνοιξε τις
πύλες του το πέμπτο στη σειρά δισκοπωλείο Metropolis, ήδη στέκι της φιλόμουσης νεολαίας.

Το ενδιαφέρον μας, παράλληλα κάθε φορά, λένε οι αδελφοί Τοπιντζή, Βασίλης και
Λεωνίδας που ξεκίνησαν τα Metropolis το 1985, είναι να δημιουργούμε και να
στηρίζουμε και πολιτιστικά και καλλιτεχνικά γεγονότα, ενώ την ίδια στιγμή θα
δίνουμε όλο το πανόραμα της μουσικής.

Σαράντα σταθμοί ακρόασης στα καταστήματα επιτρέπουν στους φίλους της μουσικής
να ακούσουν, να συγκρίνουν και να «δοκιμάσουν» τους νέους ήχους που
καταφθάνουν από παντού. Είναι άλλωστε η εποχή που το κοινό βομβαρδίζεται από
εικόνες και μουσικές, από βιντεοκλίπ και από σταρ που «φτιάχνονται» από τη
βιομηχανία ή αναδεικνύονται και ταξιδεύουν στον πλανήτη. Το βράδυ, στην Ηρώων
Πολυτεχνείου, αρ. 30, τα διαφορετικά επίπεδα της μουσικής (οι νέες
κυκλοφορίες, τα ελληνικά, τα ποπ και τα ντανς, τα κλασικά, τζαζ, σόουλ, μπλουζ
και έθνικ) δίνουν τη θέση τους στις εικόνες, σε μια μεγάλη οθόνη που παίζει
για το κοινό. Τι ακριβώς; Μουσική σε βιντεοκλίπ, αποσπάσματα από συναυλίες,
μηνύματα μουσικά και άλλα. Εκεί, στο λιμάνι.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16049P122</ED>
<ID>
ID:136838

</ID><URL>http://ta-nea.dolnet.gr/neaweb/neafile.print_unique?e=A&f=16049&m=P12&aa=2</URL></REF>


Article

<CATEGORY>vin09</CATEGORY>

 <H2>Ο φίλος μου ο Ανταίος
</H2>
Δεν το αντέχω! Αμάν πια. Κάθε φορά που ο Ισμαήλ Κανταρέ
πατάει το πόδι του στα (δικά μας) πάτρια εδάφη, αμέσως ρωτάει: «Που 'ναι ο
Πέτρος;». «Ποιος Πέτρος;», απαντούν με ερώτηση οι άλλοι. «Μα, ο φίλος μου
Πέτρος Ανταίος».

Ισμαήλ Κανταρέ

Η Αποτέλεσμα των αναζητήσεων 
του Ισμαήλ; Οι εξής, πάνω-κάτω, απαντήσεις: Δεν ανευρέθη (η πρώτη), λείπει (η δεύτερη).

Τι να κάνω κι εγώ; Αποκαθιστώ τα πράγματα, διαμεσολαβώ για τη συνάντηση δύο
φίλων και απευθυνόμενος προς τον Πέτρο, εκτός των άλλων συγγραφέα του «Νίκου
Ζαχαριάδη», δημοσιεύω το πλήρες πρόγραμμα της προσεχούς επισκέψεως του Κανταρέ
στη χώρα του Ανταίου:

Η Έρχεται την Κυριακή, θα μείνει στο ξενοδοχείο «Lycabetus», θα δει φίλους και
την επομένη, την Δευτέρα το βράδυ, θα είναι ο τιμώμενος ειδικής βραδιάς που θα
γίνει στη μεγάλη αίθουσα του Γαλλικού Ινστιτούτου, όπου θα μιλήσουν
Δρακοντειδής, Κούρτοβικ και αποσπάσματα του έργου του θα διαβάσουν Ασπασία
Παπαθανασίου, Κώστας Καζάκος!

Τώρα, αν ο Πέτρος δεν μπορέσει, θα έχει μια ακόμα ευκαιρία. Διότι την Τρίτη ο
φίλος του θα υπογράφει βιβλία του στον «Ελευθερουδάκη»! Πέτρο, σπεύσε, ο
Ισμαήλ φεύγει την Τετάρτη!

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16049P123</ED>
<ID>
ID:136874

</ID><URL>http://ta-nea.dolnet.gr/neaweb/neafile.print_unique?e=A&f=16049&m=P12&aa=3</URL></REF>


Article

<CATEGORY>vin09</CATEGORY>

 <H2>Ποια είναι αυτή η... Μελίνα;
</H2>
Δεν μπορεί κάπου θα τον βρει! Μην το λες, μην το λες. Εδώ ολόκληρος
σκηνοθέτης, ολόκληρος διευθυντής προγράμματος της (εκσυγχρονισμένης) ΕΤ1,
ολόκληρος Γιώργος Παπαδάκης, ψάχνει να μάθει ποια ήταν η Μελίνα Μερκούρη!

* Ακόμα; Ακούτε, και αν δεν πέσουν οι τρίχες της
κεφαλής σας να μη με λένε... Ασυγχώρητο. Πρότειναν λοιπόν στον διευθυντή να
κάνει η ΕΤ1 μουσικό αφιέρωμα στη Μελίνα, κι εκείνος αυτοστιγμεί ρώτησε: «Ποια
είναι αυτή;». Περνούσαν οι μέρες, περνούσαν οι εβδομάδες, αλλά ο διευθυντής
ακόμα να μάθει ποια ήταν «αυτή». Εκεί που άρχιζαν να πίπτουν οι τρίχες των
πάντων (πλην του διευθυντού), Παπαναγιώτου και Αλαβάνος παρεμβαίνουν και
εγκρίνουν το αφιέρωμα σ' «αυτήν» που έψαχνε ο Παπαδάκης!

Όμως ο διευθυντής εξακολουθούσε να καθυστερεί,
διότι προφανώς εξακολουθούσε να ψάχνει «ποια είναι αυτή η Μελίνα». Από
καθυστέρηση σε καθυστέρηση η εκπομπή, εσωτερικής παραγωγής, δεν τελείωνε,
ώσπου την Παρασκευή που μας πέρασε το ίδρυμα «Μελίνα Μερκούρη» ξέρετε τι
έκανε; Πλήρωσε από το ταμείο του τις αμοιβές των εξωτερικών συνεργατών που θα
λάμβαναν μέρος στο αφιέρωμα σ' «αυτήν»!

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16049P124</ED>
<ID>
ID:136900

</ID><URL>http://ta-nea.dolnet.gr/neaweb/neafile.print_unique?e=A&f=16049&m=P12&aa=4</URL></REF>


Article

<CATEGORY>vin09</CATEGORY>

 <H2>Δεν μας ενδιαφέρει η νεολαία
</H2>
Δικαίως θα ρωτήσετε, «τον διευθυντή ποιος τον ξέρει;». Α, εδώ είναι το
ωραίο. Εις εκ των ελαχίστων που τον γνώριζαν και τον τοποθέτησαν διευθυντή
προγράμματος ήταν ο Κώστας Αλαβάνος! Ένας εκ των προσωπικών φίλων «αυτής» και
γενικός γραμματέας του υπουργείου Πολιτισμού, όταν «αυτή» ήταν υπουργός!

* Με τέτοιους φίλους τι να τους κάνεις τους εχθρούς;

Διότι υπάρχει και συνέχεια. Τις προάλλες...
σκαρφάλωνα τις σκάλες του καλλιμάρμαρου της ΕΡΤ στην Αγία Παρασκευή και
φτάνοντας στον τέταρτο όροφο άκουσα να πλακώνονται (με λόγια, έτσι;) ο
διευθυντής με τον Δημήτρη Μπαρδάνη! Ο υπεύθυνος μάρκετινγκ της ΕΡΤ ασθμαίνων
έτρεχε όπισθεν του διευθυντού.

* Να προχωρήσουμε την εκπομπή; (ρωτούσε ο
υφιστάμενος τον διευθυντή). «Δεν μας ενδιαφέρει» (απαντάει ο διευθυντής στον
Μπαρδάνη) ­ Πώς το λες αυτό, δεν μας ενδιαφέρει το νεανικό κοινό; (ξαναρωτάει
ο υφιστάμενος). «Σου είπα, το νεανικό κοινό δεν μας ενδιαφέρει!». Άσχετο, αλλά
να δεις ποιος το 'λεγε; Ο Φόρεστ Γκαμπ; Πως.

<REF><SOURCE>ΤΑ ΝΕΑ</SOURCE>
<DATE>, 27-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16049P125</ED>
<ID>
ID:136914

</ID><URL>http://ta-nea.dolnet.gr/neaweb/neafile.print_unique?e=A&f=16049&m=P12&aa=5</URL></REF>


Article

<CATEGORY>vin06</CATEGORY>

 <H5>ΓΚΑΛΟΠ ΤΗΣ V.PRC ΓΙΑ «ΤΑ ΝΕΑ»
</H5><H2>Η ΞΕΝΟΦΟΒΙΑ παίρνει διαστάσεις με 49% </H2>
ΔΙΑΣΤΑΣΕΙΣ παίρνει η ξενοφοβία στην Αθήνα καθώς το 49% των ερωτηθέντων από την
εταιρεία δημοσκοπήσεων V.PRC δηλώνει ενοχλημένο από την παρουσία αλλοδαπών στη
χώρα μας. Περισσότερο ενοχλούνται άνθρωποι άνω των 65 ετών και Αθηναίοι με
συνολικό μηνιαίο εισόδημα λιγότερο από 150.000 δραχμές. Τη μικρότερη ενόχληση
από την παρουσία των ξένων εμφανίζουν οι εργοδότες/αυτοαπασχολούμενοι και
άνθρωποι με εισόδημα άνω των 500.000 δραχμών τον μήνα.

σελίδα 16

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16050N011</ED>
<ID>
ID:136937

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N01&aa=1</URL></REF>


Article

<CATEGORY>vin06</CATEGORY>

 <H2>Ευθύνες των ελεγκτών ερευνά ο εισαγγελέας </H2>
σελίδα 21

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16050N012</ED>
<ID>
ID:136991

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N01&aa=2</URL></REF>


Article

<CATEGORY>vin04</CATEGORY>

 <H2>Αποφασισμένος για ρήξεις ο Σημίτης </H2>
σελίδες 8-9

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16050N013</ED>
<ID>
ID:137057

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N01&aa=3</URL></REF>


Article

<CATEGORY>vin06</CATEGORY>

 <H2>Αυτοί που έφυγαν απ' την Αθήνα </H2>
σελίδα 17

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16050N014</ED>
<ID>
ID:137066

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N01&aa=4</URL></REF>


Article

<CATEGORY>vin06</CATEGORY>

 <H2>Κανταρέ στα «ΝΕΑ»: Μιλάω για όλες τις Αλβανίες </H2>
στο ένθετο

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16050N016</ED>
<ID>
ID:137094

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N01&aa=6</URL></REF>


Article

<CATEGORY>vin08</CATEGORY>

 <H2>Πού πάνε ακίνητα, επιτόκια, δραχμή </H2>
σελίδα 53

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16050N017</ED>
<ID>
ID:137101

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N01&aa=7</URL></REF>


Article

<CATEGORY>vin06</CATEGORY>

 <H2>Σοκ στη Νέα Σμύρνη για τον Ολυμπιακό </H2>
στην ΟΜΑΔΑ

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16050N018</ED>
<ID>
ID:137104

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N01&aa=8</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Ο ΠΡΩΘΥΠΟΥΡΓΟΣ πολύ καλά έπραξε και πήγε στο Λαϊκό. Χρειάζεται να έχει
προσωπική αντίληψη για την κατάσταση που επικρατεί στα νοσοκομεία. Όμως αυτή η
αιφνίδια επίσκεψη έπρεπε να είναι όντως αιφνίδια. Γιατί αλλιώς καταντάει
κοροϊδία... Ο Λ. Παπαδόπουλος, στις «Ματιές». Σελ. 4.

Η ΕΚΘΕΣΗ Σπράου για τη Δημόσια Διοίκηση απεμπόλησε μεγάλο μέρος της
όποιας χρησιμότητάς της και προσέφερε εμμέσως επιχειρήματα σε όσους, ίσως και
κακόπιστα, είχαν εξαρχής αντιμετωπίσει με καχυποψία το όλο διάβημα. Ο Κ.
Μποτόπουλος, στην «Τρίτη άποψη». Σελ. 6.

ΝΕΑ «ΠΝΕΥΜΑΤΙΚΗ τάξη» αναδύεται στον πολιτικοκοινωνικό μας βίο:
«εμπειρογνώμονες» και πανεπιστημιακοί «ειδικοί» ανέλαβαν το ιστορικό έργο να
τελέσουν και να νομιμοποιήσουν τον «πολιτικό γάμο» μεταξύ του
νεοφιλελευθερισμού και της σύγχρονης σοσιαλδημοκρατίας. 
Ο Μ. Γκίβαλος, στη σελ. 8.

ΕΞΙ ΜΕΓΑΛΑ έργα προβλέπει ο φάκελος για την Ολυμπιάδα 2004: Ολυμπιακό
Χωριό, Ιππόδρομος και Ολυμπιακό Ιππικό Κέντρο, Μαρίνα Αγίου Κοσμά, γήπεδα σοφτ
μπολ και μπιτς βόλεϊ στο Φάληρο, Πολυδύναμο Αθλητικό Κέντρο στο Φαληρικό
Δέλτα, Κωπηλατικό Κέντρο στον Σχοινιά. Και μην αργείτε... Ο Μ. Μαυρομμάτης,
στη σελ. 13.

ΑΥΤΗ, καλοί μου άνθρωποι, δεν ήταν πρώτη σελίδα, ήταν δυναμίτης: Πρώτος
τίτλος «Αβάσταχτη πόλη η Αθήνα...» και ακολουθούν διαδοχικά χτυπήματα: «Μύθοι
και αλήθειες για την παράταση ζωής». Αν είναι να περνάμε τέτοια ζωή, δεν την
θέλω, σκέφτομαι... Η Κατίνα Στριμμενίδου, «Σε πρώτο ενικό». Σελ. 15.

Η ΠΑΡΑΚΑΜΨΗ του Κεραμεικού, για να σωθεί ο αρχαιολογικός χώρος, έχει
ήδη εγκριθεί από την εταιρεία Αττικό Μετρό. Και θα στοιχίσει επιπλέον στον
προϋπολογισμό 18-20 δισ. Ο Α. Ρενιέρης, στη
σελ. 19.

ΟΙ ΗΠΑ και η Βρετανία θα βομβαρδίσουν τον επόμενο μήνα το Ιράκ, για να
το πείσουν να συμμορφωθεί με τα ψηφίσματα του ΟΗΕ. Η επίθεση θα διαρκέσει
τρεις με τέσσερις ημέρες. Ήδη έχει συγκεντρωθεί μια αρμάδα στον Κόλπο. Από την
«Independent», στη σελ. 51.

Θ. ΒΑΛΤΙΝΟΣ:

Καμιά μέρα δεν είναι ίδια

με την άλλη και κανένα 24ωρο

δεν θυμίζει το προηγούμενο ή το επόμενο. 
Η ζωή είναι στιγμές που ή 
τις ζεις ή τις χάνεις

και το ταξίδι έχει σκοπό, όταν το βιώνεις. 
Η Αρετή Αθανασίου, στο «24ωρο ενός συγγραφέα». Σελ. 47.

Α. ΠΑΣΧΑΛΙΔΟΥ: 
Αρχικά τρόμαξα (βλέποντας να σημαδεύουν

την πόρτα του σπιτιού μου ρατσιστές).

Μετά άρχισα να αναρωτιέμαι πώς

βρήκαν τη διεύθυνση και τους κωδικούς. 
Στη Σουηδία απαγορεύεται η οπλοφορία.

Οι απαντήσεις στις «30 Ερωτήσεις» 
της Μαρίας Νταλιάνη, στη σελ. 14.

Ο ΕΠΑΡΚΗΣ ή μη αριθμός 
αιθουσών διδασκαλίας ουδέποτε 
απασχόλησε τις αρχές των Πανεπιστημίων, 
καθώς η ευρυχωρία των ιδρυμάτων 
εθεωρείτο δεδομένη με βάση 
δύο πανεπιστημιακές σταθερές: 
από τη μια, τους απόντες φοιτητές

και, από την άλλη, τους «ιπτάμενους» πανεπιστημιακούς!

Η Συλβάνα Ράπτη, στους «Προβολείς». Σελ. 6.

ΤΑ ΜΑΡΜΑΡΑ του Παρθενώνα 
δεν βρίσκονται μόνο στο Βρετανικό Μουσείο. 
Υπάρχουν μικρά «ελγίνεια» 
διάσπαρτα σε δεκάδες μουσεία 
της Ελλάδας, αλλά και της Ευρώπης,

από το Μουσείο του Λούβρου ώς

το Μουσείο της Κοπεγχάγης. 
Η Παρασκευή Κατημερτζή, 
στο «Πανόραμα», σελ. 10-11.

ΜΕΓΑΛΑ αυτοκίνητα εναντίον μικρών: το κρας τεστ έδειξε ότι όλα τα μικρά δεν
είναι ίδια. Όπως και όλα τα μεγάλα δεν «πονάνε» το ίδιο τα μικρά. Η Ευρωπαϊκή
Ένωση, μάλιστα, θέλει κρας τεστ με ενιαίες προδιαγραφές. Τα αποτελέσματα, στο
AUTO ΝΕΑ. Σελ. 1, 10 και 11.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16050N021</ED>
<ID>
ID:136948

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Ρόδα
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Όταν απεργούν οι οδηγοί, δεν πηγαίνουν στη δουλειά τους. Όταν δεν απεργούν,
δεν έχουμε συγκοινωνίες.

Με τιμή

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16050N022</ED>
<ID>
ID:137027

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16050N023</ED>
<ID>
ID:137038

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N02&aa=3</URL></REF>


Article

<CATEGORY>vin01</CATEGORY>

 <H5>ΓΙΑ ΤΗΝ ΤΡΟΠΟΛΟΓΙΑ ΠΕΡΙ ΔΕΚΟ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Συναίνεση, αλλά και τριβές...
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

<H3></H3>Διακομματικές συναινέσεις ­ αλλά και εσωκομματικές τριβές ­ προκαλεί η
κυβερνητική τροπολογία στο φορολογικό νομοσχέδιο για τις αλλαγές του
εργασιακού καθεστώτος στις προβληματικές ΔΕΚΟ.

ΕΝΩ Η ΚΥΒΕΡΝΗΣΗ αντιμετωπίζει απεργιακό κύμα, αλλά και εσωτερική δυσφορία στην
προσπάθειά της να περάσει την τροπολογία, βρήκε αναπάντεχο σύμμαχο από την
πλευρά της αξιωματικής αντιπολίτευσης, η οποία και στο θέμα αυτό παρουσιάζεται διχασμένη.

Παρά την επίσημη γραμμή κατά της τροπολογίας, επώνυμα στελέχη της Ν.Δ.
υποστήριξαν ανοιχτά την κυβερνητική επιλογή θεωρώντας την αναγκαία για τον
εκσυγχρονισμό των δημόσιων επιχειρήσεων. Η πρωτοβουλία αυτή προκάλεσε εκρήξεις
στη Ν.Δ. και ικανοποίηση στην κυβέρνηση, η οποία από την πλευρά της ζητεί από
τους βουλευτές του ΠΑΣΟΚ στήριξη των επιλογών της. (Σελ.8-9).

* Και ενώ όλα αυτά συμβαίνουν σε κομματικό επίπεδο, η αναμέτρηση για την
επίμαχη τροπολογία συνεχίστηκε χθες με την απεργιακή κινητοποίηση, η οποία
έγινε ιδιαίτερα αισθητή στις συγκοινωνίες.

Το απεργιακό κύμα ανεξάρτητα από την πορεία της τροπολογίας στη Βουλή θα
συνεχισθεί όχι μόνο την τρέχουσα εβδομάδα, αλλά και την επόμενη (στις
συγκοινωνίες) μετά και το ναυάγιο της χθεσινής επαφής κυβέρνησης - συνδικάτων.
Η κυβέρνηση επέμεινε στις θέσεις της χωρίς να αφήνει περιθώριο για υποχώρηση
θεωρώντας ότι η κίνησή της είναι απαραίτητη για τον εκσυγχρονισμό ­ και κυρίως
τη διάσωση ­ των προβληματικών ΔΕΚΟ. (Σελ.
10 -
11).

* Άλλωστε, στην αναγκαιότητα τέτοιου είδους τομών θα επικεντρώσει μεταξύ άλλων
την επικοινωνιακή του πολιτική στο άμεσο μέλλον ο Πρωθυπουργός, ο οποίος θα
ξεκινήσει νέο κύκλο επαφών στην περιφέρεια για να προβάλει το κυβερνητικό
έργο, το οποίο εκτιμά ως θετικό.

Ταυτόχρονα, ο κ. Σημίτης φαίνεται να επιλέγει γενικότερα μια τακτική ρήξεων
και τομών στα θέματα αιχμής, τα οποία απασχολούν είτε την κοινωνία είτε το
κόμμα. Και αυτό γιατί θεωρεί ότι η εσωστρέφεια που έχει παρατηρηθεί το
τελευταίο διάστημα στο ΠΑΣΟΚ θολώνει την εικόνα της κυβέρνησης και κουράζει
την κοινή γνώμη, όταν τα πραγματικά προβλήματα τρέχουν και γίνονται πιεστικά.

* Ο κ. Σημίτης εκτός από το κυβερνητικό έργο θα επικεντρώσει την επικοινωνιακή
του πολιτική στα θέματα της ιδεολογίας του ΠΑΣΟΚ αλλά και της Νεολαίας.
Μάλιστα, ο χώρος της Νεολαίας (του κόμματος) εν όψει του συνεδρίου της
εξακολουθεί να παραμένει ιδιαίτερα προβληματικός λόγω των εσωτερικών διαφωνιών
για τη σύνθεση του εκλογικού σώματος. Στο πρωθυπουργικό επιτελείο
υποστηρίζεται ότι για την αντιμετώπιση του προβλήματος θα χρειαστεί αναβολή
του συνεδρίου. (Σελ.8-9).

* Την ίδια στιγμή, η εξωτερική πολιτική της κυβέρνησης σε ό,τι αφορά τις
ελληνοτουρκικές σχέσεις προκαλεί τριβές μετά την οξύτατη επίθεση που εξαπέλυσε
προσωπικά κατά του Πρωθυπουργού ο πρόεδρος της Ν.Δ. Ο κ. Καραμανλής, με
αφετηρία τις θέσεις του υπουργού Εξωτερικών για τη διαδικασία του Διεθνούς
Δικαστηρίου της Χάγης, μίλησε μέχρι και για μυστικές συμφωνίες, μέσω των
οποίων θα πληγούν τα εθνικά μας συμφέροντα και δικαιώματα. (Σελ.5).

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16050N032</ED>
<ID>
ID:136998

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Άξενη
</H2><H2></H2>
ΜΕ «λίαν καλώς» μόνο στην ψυχαγωγία...

ΚΑΙ «κάτω από τη βάση» στις συγκοινωνίες, την καθαριότητα, τις
ανθρώπινες σχέσεις και την ποιότητα περιβάλλοντος...

ΤΟ πάλαι ποτέ κλεινόν άστυ σκιαγραφείται ως πόλη άξενη για τους ίδιους
τους κατοίκους της...

ΚΑΙ περισσότερο για εκείνο το εντυπωσιακό 37,4% του πληθυσμού της, που
ενώ βρίσκεται στην παραγωγική ηλικία των 35-44 ετών...

ΕΥΧΑΡΙΣΤΩΣ θα την εγκατέλειπε για να ζήσει κάπου αλλού, ανθρωπινότερα.

ΚΑΙ γιατί να εκπλήσσουν τα αποτελέσματα της τελευταίας δημοσκόπησης ­
χθες δημοσιεύθηκαν ­ που έγινε για «ΤΑ ΝΕΑ»...

ΟΤΑΝ καθημερινή δοκιμασία για ολόκληρο το Λεκανοπέδιο δεν είναι μόνο το
κυκλοφοριακό και οι συγκοινωνίες...

ΑΛΛΑ και η διαρκής υποβάθμιση του περιβάλλοντος...

ΑΚΟΜΗ και σε περιοχές που κάποτε θεωρούνταν προνομιούχες.

ΚΑΙ αν σε αυτά τα εξωτερικά ­ τρόπος του λέγειν ­ αρνητικά γνωρίσματα
της πρωτεύουσας...

ΠΡΟΣΤΕΘΕΙ η προσωπική αγωνία πολλών για την εξεύρεση εργασίας και την
εξάπλωση των ναρκωτικών...

ΟΠΩΣ και ο φόβος για την αύξηση της βίας και της εγκληματικότητας και
το άγχος για την ακρίβεια...

Η ΕΙΚΟΝΑ της Αθήνας μάλλον απέχει από αυτή μιας μεγαλούπολης, που και
αν δεν είναι ελκυστική...

ΤΟΥΛΑΧΙΣΤΟΝ δεν απωθεί, δεν «πνίγει» ­ όπως συμβαίνει με τη δική μας ­
τους ανθρώπους της.

ΚΑΙ τούτη η διαπίστωση έχει τη σημασία της γιατί αποκαλύπτει πόσο
δύσκολο μα και αναγκαίο είναι...

ΝΑ αντιμετωπισθούν ­ ένα προς ένα ­ τα τόσο σοβαρά προβλήματα που ­
«ανεπαισθήτως» τάχα ­ σωρεύτηκαν.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16050N033</ED>
<ID>
ID:137040

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Στέλιος Παπαθεμελής:

(ο βουλευτής του ΠΑΣΟΚ, στην εκδήλωσή του στη Θεσσαλονίκη)

«Σε καταλαμβάνει ένα απεχθές αίσθημα, όταν σκέφτεσαι ότι χρειάζεται να
υπερασπισθείς την Ελλάδα μέσα στην Ελλάδα κατά Ελλήνων...».

Δημήτρης Μπέης:

(στην «Απογευματινή της Κυριακής»)

«Το θέμα δεν είναι αν θα αποτύγχανε η Μαρία Δαμανάκη ως δήμαρχος. Γιατί ούτως
ή άλλως θα αποτύχει να εκλεγεί».

Ευάγγελος Γιαννόπουλος:

(στη «Βραδυνή της Κυριακής»)

«Ο Μπέης είναι ένα καμένο χαρτί, ένας ξοφλημένος πολιτικός».

Λεωνίδας Τζανής:

(ο βουλευτής του ΠΑΣΟΚ, σε συνέντευξή του στον Βόλο)

«Δεν μπορώ να καταλάβω τη Ν.Δ. Λέει ότι το ΠΑΣΟΚ έχει προβλήματα. Μα, δεν
βλέπουν τα στελέχη της ότι οι απόψεις τους είναι... τετραχοτομημένες;».

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16050N034</ED>
<ID>
ID:137082

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N03&aa=4</URL></REF>


Article

<CATEGORY>vin05</CATEGORY>

 <H2>Και Κίνημα Μποκοβού...
</H2><H2></H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΩΠ! Άλλο ένα Κίνημα μπήκε στη ζωή μας ­ λέμε για το Κίνημα Εθνικής Κοινωνικής
Αναγέννησης, του κ. Παν. Μποκοβού, που είχε διατελέσει υφυπουργός Οικονομικών
στην κυβέρνηση Καραμανλή, παρακαλώ...

ΤΟ «Κίνημα Μποκοβού» έχει έδρα τη Θεσσαλονίκη ­ και ο ιδρυτής του λέει ότι
έχει συστήσει «επιτροπές πρωτοβουλίας» σε 29 νομούς. Δεν μετέχουν (ακόμα)
γνωστά πρόσωπα της πολιτικής και οικονομικής ζωής, αφού το Κίνημα θα
στηρίζεται «στη λαϊκή του βάση»...

ΤΙ ζητεί ο κ. Π. Μποκοβός; Απλά πράγματα ­ να παταχθεί ή λαθρομετανάστευση, να
γίνει επαγγελματικός ο στρατός και να μην επηρεάζεται η εξωτερική πολιτική από
ξένες δυνάμεις...

ΜΠΡΡΡ... κρύο...

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16050N041</ED>
<ID>
ID:136947

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N04&aa=1</URL></REF>


Article

<CATEGORY>vin05</CATEGORY>

 <H2>Μπλεξίματα... κεντροαριστερά
</H2><H2></H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΕΠΙΣΤΟΛΗ στον κ. Μ. Ντ' Αλέμα της ιταλικής «Δημοκρατικής Αριστεράς» έστειλε
χθες ο κ. Κ. Σημίτης ­ επρόκειτο για την απάντηση στην πρόσκληση του «Ιταλού
φίλου» στον δικό μας, να παραβρεθεί και να μιλήσει στο ιδρυτικό συνέδριο του
κεντροαριστερού συνασπισμού στην Ιταλία...

ΛΟΙΠΟΝ, ο κ. Κ. Σημίτης, παρ' ότι θα το ήθελε πολύ, όπως αντιλαμβάνεστε, δεν
θα μπορέσει τελικά να πάει στο συνέδριο των Ιταλών κεντροαριστερών: Βλέπετε,
στις 14 Φεβρουαρίου, οπότε αρχίζει το δικό τους συνέδριο, πρέπει να είναι στην
Αθήνα για... να μιλήσει επί του ιδίου θέματος, στη συνδιάσκεψη του ΠΑΣΟΚ για
ιδεολογικοπολιτικά θέματα, όπου προβλέπονται και κόντρες...

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16050N042</ED>
<ID>
ID:136997

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N04&aa=2</URL></REF>


Article

<CATEGORY>vin05</CATEGORY>

 <H2>Άλλη μια μέρα ταλαιπωρίας... </H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Ε, ΠΩΣ να το κάνουμε; Όταν απεργούν οι εργαζόμενοι σε όλα τα μέσα μεταφοράς, η
μετακίνηση στην Αθήνα γίνεται δύσκολη ­ ακόμα και για τους υπουργούς που, κατά
τα άλλα, διαθέτουν την υπουργική Μερσεντές και οδηγό... 
Το αναπόφευκτο μποτιλιάρισμα οδήγησε κάποιους υπουργούς σε αναζήτηση άλλων
λύσεων: Να, ο κ. Αλ. Παπαδόπουλος, για να προλάβει τη σύσκεψη στο Μέγαρο
Μαξίμου με τους κ.κ. Κ. Σημίτη και Κ. Λαλιώτη, αναγκάστηκε, εκεί, στου Φιξ, να
αφήσει το υπουργικό αυτοκίνητο και να ανεβεί σε μία μοτοσυκλέτα... 
Ο κ. Μ. Λουκάκης, πάλι, που είναι και εκ των αρμοδίων για τις συγκοινωνίες, το
είδε πιο πρακτικά το θέμα: Ρύθμισε έτσι τις υποχρεώσεις του, ώστε είχε χρόνο
να πάει στο γραφείο του με τα πόδια...

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16050N043</ED>
<ID>
ID:137039

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N04&aa=3</URL></REF>


Article

<CATEGORY>vin05</CATEGORY>

 <H2>Το πούρο του μεσημεριού
</H2><H2></H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΙ ΚΑΝΕΙ πλέον κάθε μεσημέρι ο υπουργός Τύπου κ. Δ. Ρέππας, αμέσως μετά την
ενημέρωση των δημοσιογράφων στο «πρες ρουμ»; Λοιπόν, πηγαίνει στο γραφείο του
και καπνίζει ένα... πούρο α λα Κάστρο!

Τη συνήθεια του την κόλλησε ο κ. Ν. Αθανασάκης ­ και το ενδιαφέρον είναι ότι ο
κ. Ρέππας... δεν είναι καπνιστής!

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16050N044</ED>
<ID>
ID:137069

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N04&aa=4</URL></REF>


Article

<CATEGORY>vin05</CATEGORY>

 <H2>Βρήκε τη γάτα </H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΕΦΕΡΕ ο κ. Ν. Μπερνς την αγαπημένη του γάτα από την Αμερική ­ αλλά αυτή...
ξεπόρτισε και ο πρεσβευτής είχε καταστεναχωρηθεί: Ευτυχώς όμως για τις
ελληνοαμερικανικές σχέσεις, η γατούλα επέστρεψε στο αφεντικό της.

..

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16050N045</ED>
<ID>
ID:137085

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N04&aa=5</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΟΥΤΕ ΜΙΑ, ΟΥΤΕ ΔΥΟ, αλλά... 37 ερωτήσεις για τους οίκους ανοχής στην
περιοχή της πλατείας Βικτωρίας έχει υποβάλει η κ. Ελένη Ανουσάκη ­ ο αρμόδιος
κ. Μ. Σκουλάκης τις μέτρησε, και για μη γίνουν... χίλιες, φτιάχνει νομοσχέδιο!

ΓΙΑ ΠΕΝΤΕ ΛΕΠΤΑ τα είπε χθες το βράδυ στη δεξίωση του Προέδρου
της Δημοκρατίας προς τιμήν του Διπλωματικού Σώματος, ο κ. Κ. Σημίτης με τον
νέο πρεσβευτή της Τουρκίας κ. Α. Τουιγκάν. Ε, και;

Ε, ΠΩΣ... ΑΜΕΣΩΣ μετά, ο Τούρκος διπλωμάτης δήλωσε ότι είχε μία πολύ
καλή συζήτηση και ότι «πρέπει να αφήσουμε πίσω τις διαφορές». Αυτός είναι ο
ορισμός της διπλωματικής αβρότητας...

ΓΛΥΚΑ ΚΕΡΝΟΥΣΕ τους πάντες χθες στη Βουλή, ο μουσουλμάνος βουλευτής του
ΣΥΝ κ. Μουσταφά Μουσταφά: Βλέπετε, άρχισε το Ραμαζάνι...

ΤΙ ΠΙΝΕΙ Ο ΠΡΟΕΔΡΟΣ της Δημοκρατίας όταν κάνει κρύο; Τσάι με λεμόνι ­
το πρότεινε και στον κ. Κ. Καραμανλή, λίγο πριν αρχίσει η χθεσινή τους
συζήτηση στο Προεδρικό Μέγαρο και, βεβαίως, ο πρόεδρος της Ν.Δ. έσπευσε να παραγγείλει...

ΤΣΑΪ, ΛΕΜΟΝΙ και συμπάθεια...

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16050N046</ED>
<ID>
ID:137096

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N04&aa=6</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Η επίσκεψη
</H2><H2></H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

Ο ΠΡΩΘΥΠΟΥΡΓΟΣ αποφάσισε να κάνει ένα «ντου» στο Λαϊκό Νοσοκομείο. Να δει με
τα μάτια του πώς είναι οι συνθήκες νοσηλείας σ' αυτό το ίδρυμα. Την άλλη μέρα,
βουλευτές της Ν.Δ., αναπτύσσοντας σχετική επερώτηση στη Βουλή, κατήγγειλαν ότι
«μέσα σε λίγες ώρες εξαφανίσθηκαν από τους διαδρόμους ράντσα και φορεία, με
αποτέλεσμα να αναζητούνται μετά την αποχώρηση του κ. Σημίτη ακόμη και οι...
ασθενείς από τους γιατρούς!».

Να βάλουμε τα πράγματα σε μια σειρά: πολύ καλά έπραξε ο Πρωθυπουργός και πήγε
στο Λαϊκό. Χρειάζεται να έχει προσωπική αντίληψη για την κατάσταση που
επικρατεί στα νοσοκομεία ­ και όχι μόνο στα νοσοκομεία. Πιστεύω, όμως, ότι
αυτή η αιφνίδια επίσκεψη, ­ το «ντου» ­ έπρεπε να είναι όντως αιφνίδια. Γιατί
αλλιώς το πράγμα καταντάει κοροϊδία. Και δίνει λαβή για δικαιολογημένα
αρνητικά σχόλια.

Θα μου πείτε: είναι εύκολο ένας πρωθυπουργός να κάνει ξαφνικά και
απροειδοποίητα μια επίσκεψη σ' ένα, ας πούμε, σχολείο; Απαντώ: όχι, δεν είναι
εύκολο. Ο πρωθυπουργός δεν είναι ένας όποιος κι όποιος πολίτης. Τις
περισσότερες ώρες της μέρας του δεν ορίζει τον εαυτό του. Πάρα πολλά μάτια τον
παρακολουθούν, πάρα πολλοί άνθρωποι βρίσκονται γύρω του και πίσω του, για να
τον προστατεύουν, πριν απ' όλα.

Εν τούτοις, ακόμη και κάτω απ' αυτή την ασφυκτική πίεση, μπορεί ο
πρωθυπουργός, αν θέλει, πιστεύω, να ξεφύγει από τους ανθρώπους του, να τους
«αποκοιμίσει», να τους παραπλανήσει, να τους βάλει εν ανάγκη στη γωνία, για να
κάνει εκείνο που επιθυμεί: να επισκεφθεί το νοσοκομείο ή το σχολείο χωρίς να
τον πάρουν χαμπάρι υπουργοί, γιατροί, δάσκαλοι, δημοσιογράφοι και τηλεοπτικά συνεργεία.

Αν δεχτούμε ­ και εγώ το δέχομαι ­ ότι ο Πρωθυπουργός ειλικρινώς επιθυμεί να
μάθει «τι τρέχει» στο Λαϊκό ή το Αντικαρκινικό και δεν ενδιαφέρεται καθόλου
για την προβολή αυτής της επίσκεψης από τα ΜΜΕ, τότε όλη τη ζημιά την κάνουν,
εκθέτοντάς τον συγχρόνως, οι άνθρωποί του. Οι συνεργάτες του εκείνοι, τους
οποίους ενημερώνει για το «ντου» κι αυτοί με τη σειρά τους δίνουν εντολές για
τα περαιτέρω στους οδηγούς, στους αστυνομικούς, στην Τροχαία κ.λπ.

Κατά τη γνώμη μου, λοιπόν: όποτε θελήσει ξανά ο κ. Σημίτης να πραγματοποιήσει
αιφνιδιαστική επίσκεψη, σ' ένα νοσοκομείο π.χ., να μην ενημερώσει κανένα. Να
βγει απ' το γραφείο του, να μπει στο αυτοκίνητό του και να πει στον οδηγό του
«πάμε στον Ευαγγελισμό»... Έτσι μόνο θα δει τι ακριβώς συμβαίνει στο εν λόγω
νοσοκομείο. Τις κάμερες, βέβαια, δεν θα τις αποφύγει: όλο και κάποιος γιατρός,
κλητήρας, επισκέπτης, περαστικός θα τις ειδοποιήσει. Και θα καταφθάσουν, με
κάποια καθυστέρηση. Θα αποφύγει, όμως, τα δυσμενή σχόλια. Τη φράση ότι «όλ'
αυτά είναι θέατρο!». Φράση που του αποδίδει προθέσεις τις οποίες, κατά την
άποψή μου, δεν έχει.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16050N048</ED>
<ID>
ID:137105

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N04&aa=8</URL></REF>


Article

<CATEGORY>vin04</CATEGORY>

 <H5>ΟΙ ΤΟΥΡΚΟΙ ΑΝΑΚΑΛΥΨΑΝ ΠΑΡΑΒΙΑΣΕΙΣ ΤΩΝ ΧΩΡΙΚΩΝ ΥΔΑΤΩΝ ΤΟΥΣ ΑΠΟ ΕΛΛΗΝΙΚΑ ΣΚΑΦΗ
</H5><H2>Φωνάζει ο κλέφτης...
</H2>
Σε νέες προκλήσεις προέβη χθες η Άγκυρα όχι μόνον επιχειρώντας να διαψεύσει τα
αδιάψευστα, αλλά και ισχυριζόμενη ότι υπήρξαν τις τελευταίες εβδομάδες
παραβιάσεις των τουρκικών χωρικών υδάτων, ακόμη και παρενοχλήσεις τουρκικών μαχητικών!

ΜΑΛΙΣΤΑ το τουρκικό υπουργείο Εξωτερικών αρνήθηκε χθες ότι τουρκικά πλοία
εισήλθαν στα ελληνικά χωρικά ύδα κοντά στα Ίμια και πυροβόλησαν,
χαρακτηρίζοντας τις σχετικές καταγγελίες «εκτός πραγματικότητας».

Προχώρησαν, όμως, παραπέρα οι Τούρκοι, διαμαρτυρόμενοι στην ελληνική πρεσβεία,
στην Άγκυρα, για σειρά παρενοχλήσεων και παραβιάσεων, οι οποίες ισχυρίζονται
ότι έγιναν τις τελευταίες ημέρες γύρω από τα Ίμια.

ΠΕΡΙ ΠΑΡΕΝΟΧΛΗΣΕΩΝ ΚΑΙ ΠΑΡΑΒΙΑΣΕΩΝ

Η διαμαρτυρία του τουρκικού υπουργείου Εξωτερικών έγινε για δήθεν:

­ Παραβίαση, στις 31 Δεκεμβρίου, των τουρκικών χωρικών υδάτων από ελληνικό
περιπολικό πλοίο κοντά στις βραχονησίδες Καρντάκ (Ικίζτζε).

­ Παραβίαση, στις 2 Ιανουαρίου, των τουρκικών χωρικών υδάτων από ελληνικό
περιπολικό πλοίο, στα ανοιχτά του Καρατοπράκ στο Αιγαίο.

­ Παραβίαση, στις 5 Ιανουαρίου, των τουρκικών χωρικών υδάτων από ελληνικό
περιπολικό πλοίο κοντά στις βραχονησίδες Καρντάκ.

­ Παρενόχληση, στις 13 Ιανουαρίου, τουρκικών ακταιωρών από ελληνικό περιπολικό
πλοίο κοντά στις βραχονησίδες Καρντάκ.

­ Παρενόχληση, στις 15 Ιανουαρίου, 5 τουρκικών αλιευτικών σκαφών από ελληνικό
αεροσκάφος ναυτικής συνεργασίας, κοντά στις Καρντάκ, με πραγματοποίηση χαμηλών
πτήσεων υπεράνω αυτών.

­ Παρενόχληση, στις 22 Ιανουαρίου, δύο τουρκικών αεροσκαφών F-16 ­ στον διεθνή
εναέριο χώρο του Αιγαίου ­ από δύο ελληνικά αεροσκάφη F-16 που έφεραν οπλισμό
και τα οποία πλησίασαν κατά επικίνδυνο τρόπο σε τομέα τον οποίο είχε
ανακοινώσει εκ των προτέρων η Τουρκία, με έκδοση notam.

ΚΑΤΑ ΠΑΓΚΑΛΟΥ

Εν τω μεταξύ, επίθεση στον υπουργό Εξωτερικών Θ. Πάγκαλο και στην κυβέρνηση
έκανε χθες ο πρόεδρος της Ν.Δ. Κ. Καραμανλής μετά τη συνάντησή του με τον
Πρόεδρο της Δημοκρατίας Κ. Στεφανόπουλο.

Ο κ. Καραμανλής εξέφρασε την ανησυχία του για τις εξελίξεις στα
ελληνοτουρκικά, υποστήριξε ότι η κυβέρνηση επιχειρεί να μεταβάλει εν κρυπτώ
την πολιτική της, αποφασίζοντας να παραπέμψει στη Χάγη όλα τα ζητήματα που
θέτει η Τουρκία αυθαιρέτως ως ελληνοτουρκική διαφορά.

Ο κ. Καραμανλής δήλωσε ότι δεν είναι δυνατόν να κριθεί η ασφάλεια των νησιών
του Αιγαίου από οποιοδήποτε διεθνή οργανισμό και κατέληξε:

«Οφείλει ο κ. Σημίτης, άμεσα, να ξεκαθαρίσει κατά πόσον οι τοποθετήσεις τού
υπουργού Εξωτερικών αποτελούν δεσμευτική και επίσημη πολιτική της κυβέρνησης.
Εάν είναι έτσι, πώς είναι δυνατόν να προΐσταται μιας κυβέρνησης, όταν με τις
θέσεις αυτές διαφωνούν πολλοί υπουργοί, μεταξύ αυτών και ο ίδιος ο υπουργός
Εθνικής Άμυνας».

ΔΕΝ ΑΛΛΑΖΕΙ

Απαντώντας ο υπουργός Τύπου κ. Δ. Ρέππας υπογράμμισε ότι η πολιτική της βήμα
προς βήμα προσέγγισης με την Τουρκία δεν αλλάζει και κατηγόρησε τον κ.
Καραμανλή για κακή ενημέρωση και διαστρέβλωση των θέσεων της κυβέρνησης.

Ο ΚΙΝΚΕΛ

Πάντως, υπέρ της πρότασης Πάγκαλου, για προσφυγή στη Χάγη των ελληνοτουρκικών
διαφορών, τάχθηκε χθες ο Γερμανός υπουργός Εξωτερικών Κλάους Κίνκελ κατά τη
διάρκεια της κοινής συνέντευξης Τύπου που έδωσε με τον Τούρκο ομόλογό του
Ισμαήλ Τζεμ, στη Βόννη.

Ο κ. Κίνκελ επέμεινε ακόμη ότι κατανοεί την απογοήτευση της Τουρκίας για τις
αποφάσεις του Λουξεμβούργου, τόνισε όμως ότι οι προτάσεις της Ευρωπαϊκής
Ένωσης προς την Άγκυρα ήταν έντιμες και ανταποκρίνονται στα πραγματικά
δεδομένα. Κάλεσε δε την Άγκυρα να λύσει το πρόβλημα με τους Κούρδους και να
βοηθήσει στην επίλυση του Κυπριακού.

Ο κ. Τζεμ από την πλευρά του παρέκαμψε το θέμα της Χάγης παρουσιάζοντας τη
γνωστή θέση «πρώτα διάλογος και ύστερα βλέπουμε», ενώ χαρακτήρισε «άδικη την
πολιτική διακρίσεων» της Ευρωπαϊκής Ένωσης έναντι της Τουρκίας.

Ο ΠΡΙΜΑΚΟΦ

Την ετοιμότητα της ρωσικής πλευράς να μην αναπτύξει τους πύραυλους S-300 στην
Κύπρο σε περίπτωση κατά την οποία υπάρξει συμφωνία αποστρατιωτικοποίησης του
νησιού, εξέφρασε ο Ρώσος υπουργός Εξωτερικών Γεβγένι Πριμακόφ κατά την κοινή
συνέντευξη Τύπου με τον Βρετανό ομόλογό του Ρόμπιν Κουκ.

«Όμως δεν βρισκόμαστε σ' αυτό το σημείο και επομένως θα τηρήσουμε, όπως έχει
προγραμματισθεί, τις υποχρεώσεις μας», τόνισε ο Ρώσος υπουργός Εξωτερικών.

Για τον κ. Κουκ, «δεν τίθεται θέμα όσον αφορά το δικαίωμα άμυνας της Κύπρου.
Ωστόσο, (η ανάπτυξη των πυραύλων) δεν θα ήταν μία ιδιαίτερα φρόνιμη ενέργεια,
γιατί το θέμα είναι να μειωθεί η ένταση στην περιοχή και όχι το αντίθετο».

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16050N051</ED>
<ID>
ID:136979

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N05&aa=1</URL></REF>


Article

<CATEGORY>vin04</CATEGORY>

 <H2>Για τουρκική μειονότητα μιλάει πάλι η Άγκυρα
</H2>
ΜΕ ΤΟΝ τίτλο «Η τουρκική μειονότητα στη Θράκη» κυκλοφόρησε σήμερα στην έδρα
του ΟΗΕ στη Νέα Υόρκη επτασέλιδη ανακοίνωση Τύπου της μόνιμης αντιπροσωπείας
της Τουρκίας στον Οργανισμό, που φέρει ημερομηνία 22 Ιανουαρίου '98.

Στην ανακοίνωση αναφέρεται ότι στη Δυτική Θράκη ζουν περίπου 155.000 Τούρκοι,
οι οποίοι παρά τη Συνθήκη της Λωζάννης είναι εδώ και πολλά χρόνια θύματα
μαζικών παραβιάσεων των ανθρωπίνων δικαιωμάτων τους, παραβιάσεων που εκτός των
άλλων είναι αντίθετες προς τις αρχές και αξίες στις οποίες βασίζεται η
Ευρωπαϊκή Ένωση, η Τελική Πράξη του Ελσίνκι, ο Χάρτης των Παρισίων, ο ΟΑΣ και
ακόμη και το Σύνταγμα του ελληνικού κράτους.

Η ανακοίνωση της μόνιμης αντιπροσωπείας της Τουρκίας κλείνει με την παρατήρηση
ότι η Τουρκία θα ήθελε να πιστεύει πως η Ελλάδα μέλος της Ευρωπαϊκής Ένωσης θα
παροτρυνθεί και θα πιεστεί να συμμορφωθεί προς τις υποχρεώσεις της και θα
πάρει μέτρα για την αποκατάσταση των δικαιωμάτων και των ελευθεριών της
τουρκικής μειονότητας της Δυτικής Θράκης.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16050N052</ED>
<ID>
ID:137022

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N05&aa=2</URL></REF>


Article

<CATEGORY>vin04</CATEGORY>

 <H2>Συνταγματική κόντρα ΠΑΣΟΚ - Ν.Δ. για τη Δικαιοσύνη
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΔΥΟ «κορυφαίες διαφωνίες» προέκυψαν στην επιτροπή για την αναθεώρηση του
Συντάγματος, ανάμεσα στο ΠΑΣΟΚ και στη Ν.Δ., χθες στη Βουλή. Και αφορούν σε
διατάξεις για τη Δικαιοσύνη.

Ο υπουργός Πολιτισμού Ευάγγελος Βενιζέλος κατηγόρησε μάλιστα τη Ν.Δ. ότι με
την πρότασή της να γίνεται η προεπιλογή των κορυφαίων προσώπων της Δικαιοσύνης
μόνον από τις ολομέλειες των αντίστοιχων δικαστηρίων, «δημιουργεί προβλήματα
στεγανοποίησης και συντεχνιασμούς».

Στη συζήτηση, κατά την οποία ο κ. Βενιζέλος επέμεινε στην ανάγκη «της
ολοκλήρωσης της ανεξαρτησίας της Δικαιοσύνης», οι δύο προτάσεις που κατέθεσε αφορούν:

1 Στη μεταβολή της σύνθεσης του Ανωτάτου Δικαστικού Συμβουλίου, έτσι
ώστε να εκπροσωπούνται και οι δικαστικοί λειτουργοί που δεν κατέχουν τον
ανώτατο βαθμό, καθώς και με πολύ περιορισμένο τρόπο το δικηγορικό σώμα και οι
νομικές σχολές.

Αυτό «το έτσι διαμορφωμένο Ανώτατο Δικαστικό Συμβούλιο θα ασκεί το σύνολο των
αρμοδιοτήτων που αφορούν την υπηρεσιακή κατάσταση των δικαστών και θα
προβαίνει στην προεπιλογή των προσώπων, από τα οποία θα επιλέξει τελικώς το
Υπουργικό Συμβούλιο τους προέδρους και τους αντιπροέδρους των ανωτάτων
δικαστηρίων και τον εισαγγελέα του Αρείου Πάγου». (Η Ν.Δ. προτείνει η
προεπιλογή αυτή να γίνεται μόνον από την ολομέλεια των αντίστοιχων ανωτάτων δικαστηρίων).

2 «Στην ορθολογικότερη οργάνωση των δικών περί αντισυνταγματικότητας
στο επίπεδο των ανωτάτων δικαστηρίων, μια που οι αποφάσεις που εκδίδονται δεν
αφορούν μόνο τη συγκεκριμένη υπόθεση, αλλά στην πραγματικότητα το σύνολο των
ομοειδών περιπτώσεων, δηλαδή τελικώς αυτή την ίδια την τύχη του νόμου». (Το
ΠΑΣΟΚ διαφωνεί με την πρόταση της Ν.Δ. να μεταβληθεί ο χαρακτήρας του
συστήματος, να μετατραπεί το Ανώτατο Ειδικό Δικαστήριο σε Ανώτατο Συνταγματικό
Δικαστήριο και κάθε φορά που ένα κοινό δικαστήριο τείνει προς τη διαπίστωση
της αντισυνταγματικότητας μιας διάταξης το ζήτημα να παραπέμπεται στο Ανώτατο
Συνταγματικό Δικαστήριο και ταυτοχρόνως να αναστέλλεται η πρόοδος της δίκης).

Στη συζήτηση που έγινε, ο εισηγητής του ΠΑΣΟΚ Δημήτρης Γεωργόπουλος τόνισε,
όσον αφορά τις δικαστικές αποφάσεις, πως «η δημοκρατία δεν απαιτεί πουθενά και
για τίποτα την αρχή της ομοφωνίας».

Εξάλλου, ο βουλευτής Επικρατείας της Ν.Δ. Προκόπης Παυλόπουλος, αναφερόμενος
στο θέμα περί ευθύνης μελών της κυβέρνησης, τόνισε πως «είναι απολύτως
αναγκαία η θεσμοθέτηση τόσο τακτικού ανακριτή (αρεοπαγίτη) όσο και δικαστικού
συμβουλίου (πέντε αρεοπαγίτες) που θα παρεμβαίνει, μετά την περί δίωξης
απόφαση της Βουλής, αντιστοίχως για τη διεξαγωγή τακτικής ανάκρισης και τη
λήψη απόφασης ως προς την έκδοση απαλλακτικού ή παραπεμπτικού βουλεύματος».

Από τη συζήτηση δεν έλειψε και μία «κόντρα» ανάμεσα στον κ. Κ. Μητσοτάκη και
τον κ. Βενιζέλο.

«Ποιος ένορκος θα δίκαζε τον Μπαλάφα;», ρώτησε ο πρώην πρωθυπουργός, για να
δείξει ότι είναι διαβλητά τα Μεικτά Ορκωτά Δικαστήρια. «Κάνετε λάθος»,
απάντησε ο υπουργός. «Τα αδικήματα της τρομοκρατίας, που υπαινιχθήκατε,
εξετάσθηκαν από το Εφετείο και όχι από Μεικτό Ορκωτό».

Από τον Συνασπισμό, ο εισηγητής Φώτης Κουβέλης, που πήρε στη συνέχεια το λόγο,
τόνισε την ανάγκη της διεύρυνσης του Ανώτατου Δικαστικού Συμβουλίου με
δικαστές όλων των βαθμίδων.

Και από το ΚΚΕ ­ τέλος ­ ο εισηγητής Αχιλλέας Κανταρτζής επεσήμανε ότι η
επιλογή του Ανώτατου Ειδικού Δικαστηρίου πρέπει να γίνεται από ευρύ
εκλεκτορικό σώμα (δικαστές όλων των βαθμίδων και επιστημονικοί φορείς).

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16050N053</ED>
<ID>
ID:137061

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N05&aa=3</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Εκτιθέμενες εκθέσεις
</H2>
<AUTHOR>ΚΩΣΤΑΣ ΜΠΟΤΟΠΟΥΛΟΣ</AUTHOR>

Κάθε επιστημονική δραστηριότητα ­ και η πολιτική εκθεσιολογία κατέστη εσχάτως
τέτοια ­ οφείλει να υπακούει σε δύο τουλάχιστον κανόνες.

Κανόνας πρώτος: επειδή δεν είναι δυνατό να γνωρίζουμε τα πάντα, μιλάμε μόνο
για όσα γνωρίζουμε. Κανόνας δεύτερος: για να έχουν νόημα τα λεγόμενά μας, θα
πρέπει να προσθέτουν κάτι στα ήδη γνωστά. Επειδή τους αγνόησε αμφότερους, η
προσφάτως δημοσιοποιηθείσα «Έκθεση Σπράου» για τη Δημόσια Διοίκηση απεμπόλησε
μεγάλο μέρος τής όποιας χρησιμότητάς της και πρόσφερε εμμέσως επιχειρήματα σε
όσους, ίσως και κακόπιστα, είχαν εξαρχής αντιμετωπίσει με καχυποψία το όλο διάβημα.

Έχει ήδη ειπωθεί ­ και μέσα από αυτές τις στήλες ­ ότι το βασικό ίσως πρόβλημα
σχετικά με την εν γένει δραστηριότητα της «Επιτροπής Σπράου» είναι πρόβλημα
νομιμοποίησης, με την ουσιαστική έννοια του όρου. Η δημοκρατία δεν επιτρέπει
τη λειτουργία οργάνων, των οποίων η δράση συντελεί αμέσως ή εμμέσως στη λήψη
πολιτικών αποφάσεων, όταν δεν έχουν σαφώς καθορισμένες αρμοδιότητες και
πλαίσια ευθύνης. Η απόφαση για τη σύσταση της Επιτροπής χρησιμοποιεί τόσο
γενικές εκφράσεις, που στην ουσία τής παρέχει μια εν λευκώ συμβουλευτική
εξουσιοδότηση. Κάνει λόγο, εξάλλου, για εξέταση αποκλειστικά της οικονομικής
πορείας της χώρας και μάλιστα πάντα σε σχέση με τη συνεπή εφαρμογή του
προγράμματος σύγκλισης εντός της Ευρωπαϊκής Ένωσης. Πώς συνδέεται η Δημόσια
Διοίκηση με αυτήν την προγραμματική οριοθέτηση;

Για να διασκεδάσει αυτήν τη δικαιολογημένη, γιατί στηριγμένη σε θεσμική βάση,
δυσπιστία, η «Επιτροπή Σπράου» θα έπρεπε να αναδείξει τη στενή σχέση
οικονομικής ανάπτυξης και διοικητικής λειτουργίας και να καταδείξει εμπράκτως
τη χρησιμότητά της, παράγοντας σπουδαίας ποιότητας επιστημονικό έργο στον
συγκεκριμένο τομέα.

Αν το πρώτο βήμα δεν είναι όσο θα έπρεπε ξεκάθαρο, το δεύτερο κάθε άλλο παρά
πραγματοποιήθηκε. Η «Έκθεση Σπράου», χωρίς να προσθέσει τίποτα στην περιγραφή
του φαινομένου, που στο παρελθόν είχε επιχειρηθεί από κατά τεκμήριο
«ειδικότερους ειδικούς» (μεταξύ άλλων από τους Βαρβαρέσο, Μαραγκόπουλο,
Langrod, Αθανάσιο Κανελλόπουλο, Δεκλερή), αστόχησε στην ουσία των προτάσεών της.

Το να στηλιτεύεται η δημοσιοϋπαλληλική νοοτροπία, η διαστροφή της έννοιας της
μονιμότητας και ο άσκοπος κανονιστικός πληθωρισμός της ελληνικής Διοίκησης
είναι κάτι που συνορεύει επικίνδυνα με την κοινοτοπία. Το κρίσιμο είναι πώς
αντιμετωπίζονται δύο αφετηριακά ζητήματα. Θεωρείται ότι η μονιμότητα ενέχει
περισσότερους κινδύνους (ευθυνοφοβία, εφησυχασμό, αδιαφορία) από πλεονεκτήματα
(σταθερότητα, εμπειρία, απεξάρτηση από πρόσωπα και δέσιμο με τους θεσμούς); Το
Σύνταγμά μας απαντά αρνητικά, αλλά το Σύνταγμα μπορεί να αλλάξει. Αν κάποιος
ειδικός, με βάση επιχειρήματα και στοιχεία, θεωρεί ότι οι κύριες αγκυλώσεις
προέρχονται από τη μονιμότητα (προσωπικά πιστεύω το αντίθετο), ας το προτείνει
ξεκάθαρα, ώστε να αρχίσει τουλάχιστον ο διάλογος. Το να λέγεται όμως, όπως
κάνει η «Έκθεση Σπράου», ότι η μονιμότητα είναι αμετάκλητη κατάκτηση και
συγχρόνως ότι η δράση των δημοσίων υπαλλήλων έρχεται σε αντίθεση με τη
συνταγματική επιταγή υπηρέτησης του ελληνικού λαού, συνιστά νοηματικό και
νομικό σφάλμα, αφού κάθε συζήτηση περί μονιμότητας σημαίνει αναγκαστικά την
ανακίνηση της αναθεωρητικής διαδικασίας.

Όσον αφορά τον τρόπο βελτίωσης των δυσλειτουργιών, το δίλημμα είναι ανάμεσα
στον αέναο πολλαπλασιασμό των οργάνων και στην ανακάλυψη και θέση σε
λειτουργία αποτελεσματικότερων μηχανισμών δράσης. Το να λέγεται, όπως κάνει η
«Έκθεση Σπράου», ότι αυτό που κυρίως λείπει είναι η «διοίκηση αποτελεσμάτων»
και να προτείνεται η δημιουργία κλάδου ανώτατων στελεχών διοίκησης (σαν να μην
υπήρχε το πολύπαθο Κέντρο Δημόσιας Διοίκησης), Σώματος Οικονομολόγων της
Διοίκησης (δηλαδή πολλών μικρών Σπράων, εκτός ιεραρχίας φυσικά), ειδικής
«Επιτροπής σοφών» που θα ελέγχουν τις κανονιστικές ρυθμίσεις (τι κάνει άραγε
σήμερα το Συμβούλιο της Επικρατείας για τα διατάγματα και η Κεντρική
Νομοπαρασκευαστική Επιτροπή για τα νομοσχέδια;) και νέων υπηρεσιακών μονάδων
«ευθύνης και πρωτοβουλιών», θυμίζει τις κυρίες εκείνες που ονειρεύονται να
καταχειρίσουν τους άνδρες τους στο όνομα του φεμινισμού.

Το πρόβλημα με τη συγκεκριμένη «Έκθεση» (άραγε μόνον αυτή το παρουσιάζει;) δεν
είναι ότι φέρνει δυσάρεστα νέα. Αλλά ότι δεν κομίζει τίποτα πραγματικά
καινοτόμο ­ συσκοτίζοντας τελικά έτσι υπαρκτά προβλήματα.

Ο δικηγόρος Κώστας Β. Μποτόπουλος είναι διδάκτωρ του Συνταγματικού Δικαίου.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16050N062</ED>
<ID>
ID:137029

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Ιπτάμενοι της... Κηφισιάς
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

ΜΑΛΛΙ με μαλλί προβλέπεται να πιαστούν οι πανεπιστημιακοί έτσι και εφαρμοσθεί
κατά γράμμα η νέα νομοθεσία για την απασχόληση των διδασκόντων στα Ανώτατα
Εκπαιδευτικά Ιδρύματα (ΑΕΙ) της χώρας. Θα πρέπει, λέει, να διδάσκουν επί
εξάωρο εβδομαδιαίως.

Εκεί που αρκετοί δίδασκαν με το παλιό καθεστώς επί εξάωρο ετησίως... Είχαν
όμως τους λόγους τους οι άνθρωποι, οι οποίοι λόγοι έρχονται στο φως της
δημοσιότητος μόλις τώρα, με την ευκαιρία της νέας νομοθεσίας.

Αν, λοιπόν, μια ωραία εβδομάδα αποφασίσουν όλοι οι πανεπιστημιακοί δάσκαλοι να
ασκήσουν επακριβώς τα καθήκοντά τους, τότε θα ψάχνουν αίθουσα διδασκαλίας και
δεν θα βρίσκουν.

Γιατί ο επαρκής ή μη αριθμός αιθουσών διδασκαλίας ουδέποτε απασχόλησε τις
αρχές των πανεπιστημίων, καθώς η ευρυχωρία των ιδρυμάτων εθεωρείτο δεδομένη με
βάση δύο πανεπιστημιακές σταθερές: από τη μια τους απόντες φοιτητές και από
την άλλη τους ιπταμένους πανεπιστημιακούς! Και όταν λέμε ιπταμένους, μην
πηγαίνει ο νους σας αμέσως στα περιφερειακά ΑΕΙ, αλλά και στα κεντρικά. Δηλαδή
εκτός από τους ιπταμένους της Θράκης ή του Αιγαίου, για παράδειγμα, υπάρχουν
και οι ιπτάμενοι της... Κηφισιάς ή οι ιπτάμενοι του... Πανοράματος.

Και γιατί τέτοια πρεμούρα να διδάξουν όλοι, ντε και καλά, επί εξάωρο
εβδομαδιαίως; Μα επειδή όλοι σχεδόν εδήλωσαν πλήρως απασχολούμενοι, ώστε να
εισπράττουν τις αυξημένες αποδοχές που προβλέπονται. Και άντε με το εξάωρο
έστω ότι τα βολεύουν, με την άλλη προϋπόθεση που θέτει ο νέος νόμος, περί
14ωρης παρουσίας εντός του ιδρύματος, να δω πώς θα τα βγάλουν πέρα. Εκτός κι
αν υποτεθεί, όπως έλεγε λέκτορας της Νομικής, ότι απουσιάζουν «γιατί πήγαν
στην τουαλέτα!».

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16050N063</ED>
<ID>
ID:137065

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N06&aa=3</URL></REF>


Article

<CATEGORY>vin04</CATEGORY>

 <H5>ΣΤΟ ΠΡΟΣΚΗΝΙΟ ΠΑΛΙ ΤΟ ΣΧΕΔΙΟ ΕΠΙΣΤΡΟΦΗΣ ΑΝΔΡΙΑΝΟΠΟΥΛΟΥ, ΠΟΥ ΖΗΤΕΙ ΟΜΩΣ ΑΛΛΑΓΗ
ΤΟΥ ΙΔΕΟΛΟΓΙΚΟΥ ΜΑΝΙΦΕΣΤΟΥ ΤΗΣ Ν.Δ.
</H5><H5>«Ο Σημίτης διστάζει να βάλει το μαχαίρι στο κόκαλο»
</H5><H2>Κώστας καλεί Ανδρέα
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Πριν από μερικές ημέρες χτύπησε στην Αγγλία το κινητό τηλέφωνο του Ανδρέα
Ανδριανόπουλου. «Έλα Ανδρέα, ο Κώστας Καραμανλής είμαι. Πώς τα πας; Η Ράνα με
την εγκυμοσύνη καλά;». Ο απλός πολίτης Ανδριανόπουλος δεν αιφνιδιάστηκε.
Εξάλλου, δεν ήταν η πρώτη φορά που μιλούσε στο τηλέφωνο με τον πρόεδρο της
Ν.Δ. από την ημέρα που ανέλαβε την ηγεσία του κόμματος. «Είμαστε καλά Κώστα,
εσύ πώς τα πας;». Ο κ. Κ. Καραμανλής τον ρώτησε ποτέ θα είναι το επόμενο
ταξίδι του στην Ελλαδα και η απάντηση ήταν «το Πάσχα».

ΓΙΑ ΑΛΛΗ μια φορά δεν συζήτησαν, όπως διαβεβαιώνει ο κ. Α. Ανδριανόπουλος, το
ενδεχόμενο επιστροφής του στην Ν.Δ. «Αυτό δεν έχει συζητηθεί ευθέως ούτε μία
φορά από τον περασμένο Μάρτιο», λέει ο πρώην υπουργός. Όλοι όμως πιστεύουν
στην Ρηγίλλης ότι η αντίστροφη μέτρηση για την επιστροφή τού κ. Α.
Ανδριανόπουλου στην ενεργό πολιτική έχει αρχίσει. Η διάθεση υπάρχει και από
τις δύο πλευρές και εκείνο που μένει ακόμη να ξεκαθαρίσει είναι το ποτέ και το
πώς. Ο κ. Κ. Καραμανλής θα επιθυμούσε η επιστροφή Ανδριανόπουλου να συνδεθεί
με ένα σημαντικό γεγονός. Για παράδειγμα μία εκλογική αναμέτρηση. Η αρχική του
σκέψη ήταν να τον προτείνει για ανεξάρτητο υποψήφιο στον Δήμο Πειραιά. Η
απάντηση όμως ήταν αρνητική. «Κάτι τέτοιο θα ήταν ξαναζεσταμένο φαγητό, λέει.
Εγώ όταν χρειάστηκε να δώσω αυτήν τη μάχη, την έδωσα. Αυτός ο κύκλος έχει
κλείσει. Δεν θα ήταν σοβαρό ύστερα από 12 χρόνια να κάνω τα ίδια πράγματα».

Μετά την ματαίωση των σχεδίων του προέδρου της Ν.Δ. για τον Δήμο Πειραιά, στην
Ρηγίλλης τώρα επεξεργάζονται δύο σενάρια για την επιστροφή τού κ. Α.
Ανδριανόπουλου. Το πρώτο συνδέεται με τον τρόπο που θα δώσει η Ν.Δ. τη μάχη
των ευρωεκλογών. Στελέχη της Ν.Δ. εισηγούνται στον κ. Κ. Καραμανλή να
τοποθετήσει τον κ. Α. Ανδριανόπουλο επικεφαλής του ευρωψηφοδελτίου. Αυτή είναι
μία ιδέα που δεν δείχνει να την απορρίπτει ο πρώην υπουργός. «Δεν μου έχει
προταθεί ­ λέει ­ τίποτα απολύτως. Σας διαβεβαιώνω ότι με τον κ. Καραμανλή
είμαστε παλιοί φίλοι, αλλά δεν έχουμε συζητήσει τέτοια θέματα. 
Έχω καταστήσει σαφές, πάντως, ότι είμαι στη διάθεση του προέδρου της Ν.Δ. Και
είμαι έτοιμος να προσφέρω όποια βοήθεια μού ζητήσει. Με την προϋπόθεση βέβαια
ότι προτίθεται εκείνος να μπει μπροστά και να δώσει μάχη εναντίον της
διαφθοράς χωρίς να λογαριάσει το πολιτικό κόστος».

Το δεύτερο σενάριο των επιτελών της Ρηγίλλης είναι η τοποθέτησή του με τρόπο
πανηγυρικό στη θέση του υπεύθυνου πολιτικού σχεδιασμού. Μια θέση που κατέχει
σήμερα ο κ. Μ. Λιάπης. Αυτό όμως εάν συμβεί, λένε στελέχη της Ν.Δ., θα πρέπει
να σηματοδοτήσει ένα άνοιγμα του κόμματος προς όλα τα στελέχη που έχουν
διαγράφει ή απομακρυνθεί τα τελευταία χρόνια από το κόμμα. Ο κ. Α.
Ανδριανόπουλος δεν είναι αρνητικός με μια τέτοια προοπτική. Διευκρινίζει όμως
ότι «δεν μπορώ να επιστρέψω σε ένα κόμμα που εξακολουθεί η ιδεολογία του να
προσδιορίζεται αρνητικά». Αναφέρεται στα όσα συνέβησαν στο Συνέδριο της
Χαλκιδικής. Εκεί ο κ. Μ. Έβερτ, διά στόματος του σημερινού προέδρου,
προσδιόρισε την ιδεολογική ταυτότητα του κόμματος ξεκαθαρίζοντας ότι το «κόμμα
δεν είναι νεοφιλεύθερο». 
Και όταν έθεσε σε ψηφοφορία την πρότασή του διαφώνησαν μόνον οι κ.κ. Α.
Ανδριανόπουλος, Σ. Μάνος και πέντε έξι φίλοι τους. Τώρα ο πρώην υπουργός
θεωρεί προϋπόθεση για την επιστροφή του την αλλαγή του ιδεολογικού μανιφέστου
της Ν.Δ.

Πάντως, ο κ. Α. Ανδριανόπουλος δηλώνει ότι δεν καίγεται να επιστρέψει σώνει
και καλά στην πολιτική. «Απέδειξα αυτά τα χρόνια ότι έχω και άλλες διεξόδους.
Εγώ μπορώ να ζω και να δημιουργώ και εκτός πολιτικής. Δεν μπήκα στην πολιτική
για να λύσω το θέμα της καριέρας μου».

Ο ΑΝΔΡΕΑΣ Ανδριανόπουλος σε ένα μήνα γίνεται πατέρας. Παντρεύτηκε το περασμένο
καλοκαίρι με την αρχιτέκτονα Ράνα Δερματά, η οποία πρόκειται να γεννήσει τον
γιο τους στο τέλος Φεβρουαρίου. «Αυτή είναι μια όμορφη και μοναδική στιγμή στη
ζωή μου. Γίνομαι πατέρας και θέλω να το απολαύσω. Μου αρέσει που θα γίνω
πατέρας, μου αρέσει ο τρόπος που ζω».

Το ζεύγος Ανδριανοπούλου ζει σε μια παλιά μονοκατοικία στο Σάσεξ της Αγγλίας.
Το σπίτι είναι στην έξοχη. Εκεί περνάει ο πρώην υπουργός τις περισσότερες ώρες
του, γράφοντας και διαβάζοντας. «Πάντα διάβαζα πολύ, αλλά το τι έχω διαβάσει
εδώ πέρα δεν λέγεται», λέει με μεγάλη ικανοποίηση. Παράλληλα γράφει το νέο του
βιβλίο, το οποίο θα εκδοθεί τον Απρίλιο στην Ελλάδα, με τίτλο «Το Ισλάμ» και
υπότιτλο «Από τις στέπες της Κεντρικής Ασίας στις πολεμικές φυλές του Πακιστάν
και του Αφγανιστάν».

Όταν βαρεθεί το γράψιμο και το διάβασμα, πηγαίνει μια βόλτα στο Λονδίνο.
Συναντάται με παλιούς συμφοιτητές του, οι περισσότεροι από τους οποίους, άμεσα
ή έμμεσα, ασχολούνται με την πολιτική. Βλεπει επίσης φίλους του δημοσιογράφους
και επικοινωνιολόγους. Η πολιτική επικοινωνία είναι ένα από τα αγαπημένα του
θέματα με το οποίο θα ασχολείται ακόμη και εάν δεν επιστρέψει στην ενεργό πολιτική.

Όταν ερωτάται εάν βρίσκει βαρετό μερικές φορές το νέο τρόπο ζωής του και εάν
του έχουν λείψει οι πολιτικές μάχες και οι αντιπαραθέσεις, η έκφρασή του
αλλάζει «Μου αρέσουν οι αγώνες, μου αρέσουν οι μάχες. Σας θυμίζω ότι έπαιξα
κορώνα γράμματα την καριέρα μου όταν κατέβηκα υποψήφιος στον Δήμο Πειραιά. Δεν
δίστασα σε μια άλλη εποχή ­ τώρα τα πράγματα ίσως είναι πιο εύκολα ­ να
συγκρουσθώ μέσα και έξω από το κόμμα μου για να κάνω ως υπουργός Βιομηχανίας
τις μοναδικές ιδιωτικοποιήσεις που έγιναν στην Ελλαδα. Τελικά πλήρωσα. Και στο
τέλος έμεινα μόνος. Η προηγούμενη ηγεσία της Ν.Δ. επιχείρησε να σπιλώσει το
όνομά μου με τον τρόπο που χειρίστηκε την υπόθεση της ΑΓΕΤ. Και να σας θυμίσω
ότι όταν παραιτήθηκα, εγκατέλειψα την βουλευτική ασυλία για να υπερασπισθώ τον
εαυτό μου. Ξέρετε πολλούς που το έχουν κάνει αυτό;».

Ο Ανδρέας Ανδριανόπουλος μπορεί να είναι απλώς πολίτης, αλλά ­ όπως λέει ο
ίδιος ­ είναι «καλά ενημερωμένος πολίτης». Παρακολουθεί λεπτομερώς τις
πολιτικές εξελίξεις στην Ελλάδα και τους χειρισμούς της κυβέρνησης και του κ.
Κ. Σημίτη στα εθνικά θέματα και την οικονομία. Συμφωνεί με τους χαμηλούς
τόνους που κρατάει ο Πρωθυπουργός στην εξωτερική πολιτική και χαρακτηρίζει
«μεγαλοστομίες» τις φωνές που ακούγονται για σκληρή στάση απέναντι στην
Άγκυρα. Όσο για την πολιτική που ακολουθεί ο κ. Σημίτης στα εσωτερικά θέματα,
λέει ότι συμφωνεί με τις διακηρύξεις του και τις βρίσκει ειλικρινείς, αλλά
όταν έρχεται η ώρα των αποφάσεων «διστάζει να βάλει το μαχαίρι στο κόκαλο και
να συγκρουστεί με τις συντεχνίες και τους κρατικοδίαιτους».

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16050N071</ED>
<ID>
ID:136980

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N07&aa=1</URL></REF>


Article

<CATEGORY>vin04</CATEGORY>

 <H2></H2><H2>Νεο-φιλελεύθερη σοσιαλδημοκρατία
</H2><H2></H2>
<AUTHOR>ΜΕΝΕΛΑΟΣ ΓΚΙΒΑΛΟΣ</AUTHOR>

ΜΙΑ ΝΕΑ «πνευματική» τάξη αναδύεται στον πολιτικο-κοινωνικό μας βίο: Αυτή των
«εμπειρογνωμόνων» και των πανεπιστημιακών «ειδικών» που ανέλαβαν ­ είτε
αυτοβούλως είτε κατ' ανάθεσιν ­ το ιστορικό έργο να τελέσουν και να
νομιμοποιήσουν θεωρητικά τον «πολιτικό γάμο» μεταξύ του νεοφιλελευθερισμού και
της σύγχρονης σοσιαλδημοκρατίας.

Είτε μέσα από εκθέσεις, που προσδιορίζουν το πέρας των ασφαλιστικών και
συνταξιοδοτικών δικαιωμάτων ­ όπως πρεσβεύει ο κ. Σπράος ­ είτε μέσα από
θεωρητικές κατασκευές, που «αποδεικνύουν» ότι η σύγχρονη σοσιαλδημοκρατία για
να είναι «Αριστερά» πρέπει να μετατρέψει τα κοινωνικά δικαιώματα των πολιτών
σε δελτία «απόρων κορασίδων» ­ όπως διατείνεται ο κ. Ν. Μουζέλης ­,
επιχειρείται η διαμόρφωση μιας νέας ­ σχιζοειδούς χαρακτήρα ­ πολιτικής
«φόρμουλας», η οποία μπορεί να εμφανίζεται με δύο μορφές:

Είτε με τη μορφή του σοσιαλδημοκρατικού νεοφιλελευθερισμού αν απευθύνεται σε
κεντρο-δεξιούς με «κοινωνικές ευαισθησίες», είτε με τη μορφή της
νεοφιλελεύθερης σοσιαλδημοκρατίας αν εκφράζει «κεντρο-αριστερούς» ρεαλιστές
της αγοράς...

Πρόκειται άλλωστε για τις δύο όψεις του ιδίου «νομίσματος»: Αυτού που εκφράζει
την «αξία» της τρέχουσας διαχειριστικής πολιτικής.

Οι αντιλήψεις αυτές δεν είναι απλά προσωπικές. Εκφράζουν ­ και εδώ έγκειται η
σημασία τους ­ μια ευρύτερη ιστορικο-πολιτική «ασυμβατότητα» που οδηγεί στο
εξής παράδοξο:

Τα σοσιαλδημοκρατικά κόμματα καλούνται να διαχειριστούν ­ με ανθρώπινο πρόσωπο
­ το οικονομικό πρότυπο του ιστορικού τους αντιπάλου, ενώ τα συντηρητικά
κόμματα αποπέμπονται από την εξουσία επειδή ακριβώς εκπροσωπούν αυτό το πρότυπο...

Στο σύγχρονο πολιτικό «δράμα» οι πρωταγωνιστές παίζουν ο ένας το ρόλο του
άλλου... Και το έργο προχωρεί κανονικά, ενώ οι «θεατές», που έμαθαν απ' έξω το
«σενάριο», δεν παρακολουθούν αλλά απλά παρευρίσκονται...

Κοινωνικά ή οικονομικά δικαιώματα;

Ο «χώρος» των κοινωνικών δικαιωμάτων οριοθετεί σήμερα το σοσιαλιστικό από το
νεοφιλελεύθερο πρότυπο.

Γι' αυτό και αποτελεί τον κεντρικό στόχο των επιθέσεων, ώστε με την
αποδυνάμωσή του να επιτραπεί η ελεύθερη «επικοινωνία» μεταξύ των δύο προτύπων.

Υποστηρίζεται η άποψη ότι η καθολική μορφή κοινωνικών δικαιωμάτων δίδει
παροχές σε πλούσιους και πτωχούς, αδιακρίτως, ευνοώντας ιδιαίτερα τα μεσαία στρώματα.

Προτείνεται λοιπόν η εξειδίκευση των κοινωνικών παροχών σε ειδικές κοινωνικές
ομάδες που «θα αποδείξουν» ότι έχουν ανάγκη, ενώ ταυτόχρονα η «είσοδος» στους
θεσμούς του κοινωνικού κράτους, π.χ. σ' αυτόν της δημόσιας δωρεάν Παιδείας, θα
πρέπει να εξαρτάται και να καθορίζεται από την εισοδηματική τους κατάσταση.

Τι συνέπειες, όμως, είναι δυνατόν να έχει η εφαρμογή παρόμοιου είδους απόψεων;

Πρώτο και κύριο τα κοινωνικά δικαιώματα δεν ανήκουν στο χώρο του ιδιωτικού
δικαίου. Δεν αφορούν «ατομικοποιημένα» δικαιώματα, τα οποία διεκδικούν
μεμονωμένοι πολίτες. Ανήκουν κατ' εξοχήν στο δημόσιο χώρο.

Η αντίληψη περί επιλεκτικότητας των
κοινωνικών δικαιωμάτων θέλει να μετατρέψει το δημόσιο-κοινωνικό αγαθό σε, κατά
συγκυρίαν, οικονομικό δικαίωμα. Γιατί ­ εφόσον η πρόσβαση στην κοινωνική
παροχή εξαρτάται π.χ. από το επίπεδο του εισοδήματος ­ τότε το κοινωνικό
δικαίωμα αποσυνδέεται από τον πραγματικό κοινωνικό του χαρακτήρα και
μετατρέπεται σε ιδιάζον «ατομικό» δικαίωμα που αναιρείται κατά περίπτωση με
βάση καθαρά οικονομικά κριτήρια. Συνήθως τη φορολογική δήλωση...

Το πρόβλημα όμως δεν είναι θεωρητικό. Η πρόσβαση στο σύστημα κοινωνικών
παροχών με βάση το οικονομικό κριτήριο ­ π.χ. δήλωση εισοδήματος ­ θα
διαμορφώσει ένα νέο πελατειακό δίκτυο και σε επίπεδο μηχανισμών κοινωνικών
παροχών και σε επίπεδο πολιτικής εξουσίας. Ο καθένας θα προσπαθεί μέσα από
κάθε είδους συναλλαγή και συσσώρευση «πειστηρίων», να ενταχθεί στο σύστημα. Ο
ευτελισμός και το είδος της διαφθοράς που αναδύεται σε παρόμοιες περιπτώσεις
θα πρέπει να μας πείσει για το ανέφικτο ενός τέτοιου εγχειρήματος.

Οι προτάσεις αυτές περί «επιλεκτικών» κοινωνικών παροχών εκφράζουν στην
πραγματικότητα την αδυναμία της πολιτικής εξουσίας να πετύχει μια σύγχρονη
ισορροπία μεταξύ Κεφαλαίου - Εργασίας, μεταξύ Πολιτικής - Οικονομίας και Κοινωνίας.

Γι' αυτό και οι όποιες προτάσεις διατυπώνονται επιρρίπτουν το κόστος στο
«εσωτερικό» της κοινωνίας και των κοινωνικών θεσμών. Επιδιώκουν εσωτερικές
ανακατατάξεις και «ορθολογικοποίηση» των κοινωνικών - θεσμικών δομών, χωρίς να
αντιλαμβάνονται ότι οι αιτίες της ανισότητας και της κοινωνικής
περιθωριοποίησης δεν είναι οι κοινωνικές πολιτικές και ο τρόπος οργάνωσής
τους, αλλά η ασυδοσία των μηχανισμών της αγοράς που αναδεικνύουν το
Χρηματιστικό Κεφάλαιο σε ιστορικό πρωταγωνιστή των καιρών.

Βρισκόμαστε τελικά σ' άλλο ένα ορατό αδιέξοδο της «κατά συνθήκην» Αριστεράς.
Που αδυνατώντας να αναλύσει με σύγχρονα μεθοδολογικά «εργαλεία» τις κυρίαρχες
αντιθέσεις και να συγκροτήσει κοινωνικά και πολιτικά υποκείμενα ικανά «να
κινήσουν την Ιστορία», κρύβει το κεφάλι στην άμμο, ζητώντας από τους αδύνατους
να δείξουν υπομονή και κατανόηση... Έως πότε;

Ο Μενέλαος Γκίβαλος είναι λέκτορας Πολιτικής Επιστήμης του
Πανεπιστημίου Αθηνών

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16050N081</ED>
<ID>
ID:136981

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N08&aa=1</URL></REF>


Article

<CATEGORY>vin04</CATEGORY>

 <H5>ΑΝΟΙΓΜΑ ΣΤΗΝ ΚΟΙΝΩΝΙΑ ΓΙΑ ΤΗΝ «ΑΝΑΓΚΑΙΑ ΚΑΙ ΔΙΑΡΘΡΩΤΙΚΗ» ΑΛΛΑΓΗ ΣΤΙΣ ΔΕΚΟ ­
ΠΑΡΕΜΒΑΣΗ ΜΕΣΩ ΕΚΤΕΛΕΣΤΙΚΟΥ ΓΙΑ ΤΗ Ν. ΠΑΣΟΚ ­ ΞΕΚΑΘΑΡΙΣΜΑ ΤΟΥ ΙΔΕΟΛΟΓΙΚΟΥ
ΣΤΙΓΜΑΤΟΣ ­ ΠΕΡΙΟΔΕΙΕΣ ΣΤΗΝ ΕΠΑΡΧΙΑ </H5><H2>Ο Σημίτης περνά στην αντεπίθεση
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Άνοιγμα στην κοινωνία, μέσω της οποίας θα επιδιώξει να υπερβεί «με τομές και
ρήξεις» την «κομματική μιζέρια», ξεκινάει ο Πρωθυπουργός.

ΤΟΝ κ. Κ. Σημίτη έχουν προβληματίσει ιδιαίτερα οι συνεχιζόμενες τριβές στο
κόμμα και τη Νεολαία, αλλά και ορισμένες «αγκυλώσεις» που διαπιστώνονται στην
πορεία εκσυγχρονισμού της οικονομίας και των δημοσίων επιχειρήσεων που επιδιώκει.

Το Μέγαρο Μαξίμου εκτιμά ότι η κατάσταση αυτή έχει αρνητικές επιπτώσεις στην
προώθηση του κυβερνητικού έργου, από το οποίο ο κ. Κ. Σημίτης θεωρεί ότι θα
κριθεί το μεγάλο στοίχημα της συμμετοχής της χώρας στην ΟΝΕ το α' εξάμηνο του 1999.

Οι διαπιστώσεις του Πρωθυπουργού, καθώς και η μη κατάθεση ουσιαστικής
εναλλακτικής πρότασης, όπως θεωρεί το Μέγαρο Μαξίμου, από την πλευρά τής
λεγόμενης «εσωκομματικής αντιπολίτευσης», οδήγησαν σε «επαναπροσδιορισμό» της τακτικής.

ΤΟΜΕΣ ΚΑΙ ΡΗΞΕΙΣ

Ο κ. Κ. Σημίτης θεωρεί ότι ο κόσμος, παρά τη δυσφορία που νιώθει για ορισμένες
οικονομικές επιλογές, περιμένει από την κυβέρνησή του «τομές και ρήξεις» και,
όπως έλεγε συνεργάτης, προς την κατεύθυνση αυτή είναι αποφασισμένος να
κινείται από δω και πέρα.

Το πρώτο δείγμα της αποφασιστικότητας του Πρωθυπουργού για «τομές» φάνηκε
προχθές και συνοδεύτηκε με άνοιγμα στην κοινωνία. Σ' αυτήν απευθύνθηκε ο κ. Κ.
Σημίτης για να περάσει την «αναγκαία και διαρθρωτική», όπως είπε, αλλαγή στις
ΔΕΚΟ. Αλλαγή παρά τις αντιδράσεις των συνδικαλιστών, αλλά και τους
προβληματισμούς αρκετών βουλευτών του, τις οποίες και άκουσε από «πρώτο χέρι»
στο χθεσινό γεύμα που τους παρέθεσε στο Μέγαρο Μαξίμου.

Το δεύτερο δείγμα ήρθε σήμερα και αφορά τη Νεολαία ΠΑΣΟΚ. Στο αδιέξοδο και τη
σύγκρουση που έχει πλέον διαπιστωθεί, ο κ. Κ. Σημίτης αποφάσισε να παρέμβει
προσωπικά φέρνοντας το θέμα στο Εκτελεστικό Γραφείο, με το ερώτημα της
αναβολής του Συνεδρίου. Ενδεικτικό της διάθεσης του κ. Κ. Σημίτη για τις
«τομές» που επέλεξε να κάνει, είναι ότι ο πρόεδρος του ΠΑΣΟΚ γνωρίζει πολύ
καλά πως ο κ. Α. Τσοχατζόπουλος έχει διαμηνύσει σε όλους τους τόνους ότι δεν
πρέπει να υπάρξει παρέμβαση του Εκτελεστικού Γραφείου και πως σ' ένα τέτοιο
ενδεχόμενο θα αντιδράσει.

* Η γραμματέας της Ν. ΠΑΣΟΚ, κ. Τόνια Αντωνίου, μιλώντας χθες στο Mega
επανέλαβε ότι οι προσυνεδριακές διαδικασίες προχωρούν και πως το συνέδριο θα
γίνει όπως έχει αναγγελθεί.

ΟΧΙ ΣΤΙΣ ΑΜΦΙΣΒΗΤΗΣΕΙΣ

Σε ιδεολογικό ξεκαθάρισμα, προκειμένου να σταματήσουν αμφισβητήσεις για τον
χαρακτήρα των κυβερνητικών επιλογών, είναι αποφασισμένος να προχωρήσει ο
Πρωθυπουργός. Στα ερωτήματα κατά πόσον είναι «προοδευτικό ή συντηρητικό» το
πρόγραμμα του ΠΑΣΟΚ και κατά πόσον υπάρχουν και αναδεικνύονται οι «κοινωνικές
του ευαισθησίες», θα απαντήσει ο κ. Σημίτης στην Πανελλήνια Συνδιάσκεψη στις
13 και 14 Φεβρουαρίου. «Αριστερό είναι αυτό που κάνουμε», αναμένεται να
ξεκαθαρίσει ο Πρωθυπουργός.

Την έμφασή του, πάντως, ο Πρωθυπουργός θα τη δώσει από δω και πέρα στο
κυβερνητικό έργο. Άλλωστε, η συνεδρίαση της Κυβερνητικής Επιτροπής την
Παρασκευή «για απολογισμό και επισημάνσεις», δεν ορίστηκε τυχαία. Ο κ. Σημίτης
δεν θα αποφύγει, λένε όσοι γνωρίζουν τις σκέψεις του, να επισημάνει φαινόμενα
αλληλοκατηγοριών μεταξύ υπουργών για κυβερνητικές επιλογές.

Μέσα από την τακτική αυτή, που περιλαμβάνει και επικοινωνιακό σκέλος, το
Μέγαρο Μαξίμου επιδιώκει «να παρασύρει» και τα υπόλοιπα κυβερνητικά και
κομματικά στελέχη, αφήνοντας τα «κομματικά χαρακώματα».

Στο πλαίσιο αυτό και σύμφωνα με τους σχεδιασμούς που έχουν γίνει, ο κ. Κ.
Σημίτης θα εγκαινιάσει ένα νέο κύκλο περιοδειών στην επαρχία από την άνοιξη.
Μάλιστα, αντιμετωπίζει θετικά εισηγήσεις να απευθύνεται πλέον απευθείας στον
λαό σε ανοιχτές συγκεντρώσεις και να περιορίσει τις ομιλίες σε κρατικά
στελέχη. Φιλοδοξία των εισηγητών είναι να καταστήσει την ίδια την κοινωνία
«ιμάντα» πίεσης προς τους «μηχανισμούς» του κράτους για υλοποίηση, σε όλα τα
επίπεδα, των κυβερνητικών επιλογών.

ΚΡΙΤΙΚΗ ΜΕ ΑΓΩΝΙΑ

Στην ίδια κατεύθυνση εντάσσεται και η τακτική ανά εβδομάδα συνάντησή του με
βουλευτές και ελεύθερη συζήτηση. Χθες ο κ. Σημίτης είχε καλέσει στο Μέγαρο
Μαξίμου για γεύμα τούς κ.κ. Ηλ. Παπαδόπουλο, Αλ. Ακριβάκη, Δημ. Γεωργακόπουλο,
Θ. Κατσανέβα, Ν. Ζαμπουνίδη, Ν. Λεβογιάννη, Γρ. Νιώτη, Δ. Πιπεργιά, Μ.
Σταυρακάκη και Γ. Χαραλάμπους, παρόντος του υφυπουργού κ. Γ. Πασχαλίδη.

Εκτός από την κριτική για την τροπολογία για τις ΔΕΚΟ, αρκετοί βουλευτές
αναφέρθηκαν στα εσωκομματικά: «Να αγνοήσει τους "αντιπάλους" και πολύ
περισσότερο τους "φίλους"», του ζήτησε ο κ. Ν. Ζαμπουνίδη καλώντας παράλληλα
«να δώσει ρόλους και να αφαιρέσει άλλοθι». Ο κ. Δημ. Γεωργακόπουλος είπε ότι ο
προϋπολογισμός θα μπορούσε να είχε γίνει «κοινωνικός» αν δεν είχαν γίνει
ορισμένα λάθη, όπως π.χ. στην παρακράτηση φόρου. Ο κ. Αλ. Ακριβάκης ζήτησε από
τον Πρωθυπουργό, που έχει την τράπουλα, να ξαναμοιράσει το παιχνίδι.

Ο κ. Μ. Σταυρακάκης αναφέρθηκε στις απουσίες βουλευτών από τη Βουλή και τις
απέδωσε πολλές φορές στην προσπάθειά τους να μην τοποθετηθούν αρνητικά σε
κυβερνητικές επιλογές. Οι κ.κ. Γ. Χαραλάμπους, Θ. Κατσανέβας, Δ.
Γεωργακόπουλος κ.ά. είπαν, μεταξύ άλλων, ότι η όποια κριτική ασκείται δεν
αποτελεί αντιπολίτευση, αλλά έκφραση της αγωνίας του κόσμου που διοχετεύεται
σε αυτούς.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16050N082</ED>
<ID>
ID:137023

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N08&aa=2</URL></REF>


Article

<CATEGORY>vin04</CATEGORY>

 <H2>Με δύο γραμμές η Ν.Δ. για την τροπολογία
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

ΣΤΗΝ ΠΡΩΤΗ συνεδρίαση των τομεαρχών μετά την Πρωτοχρονιά ο κ. Κ. Καραμανλής
ζήτησε από τα κορυφαία στελέχη να ανεβάσουν τους τόνους της αντιπαράθεσης με
την κυβέρνηση και άφησε να εννοηθεί ότι ο ίδιος είναι αποφασισμένος να
προχωρήσει σε μετωπική σύγκρουση με τον κ. Κ. Σημίτη. Η πρώτη ευκαιρία για
«σκληρή» αντιπολίτευση δόθηκε με τις ΔΕΚΟ, αλλά πήγε χαμένη. Μόλις η κυβέρνηση
βρέθηκε στο στόχαστρο συνδικαλιστών και στελεχών του ΠΑΣΟΚ, η αξιωματική
αντιπολίτευση θυμήθηκε τον παλιό καλό της εαυτό. Τα στελέχη της μοιράστηκαν σε
δύο ομάδες και άρχισε η μία να βάλλει εναντίον της άλλης.

Η αρχή έγινε στη σύσκεψη των τομεαρχών το πρωί της Δευτέρας. Το ένα μέτωπο
συγκρότησαν η Ντόρα Μπακογιάννη, ο Στέφανος Μάνος και ο Δημήτρης Σιούφας, οι
οποίοι πρότειναν η Ν.Δ. να υπερψηφίσει την τροπολογία Παπαντωνίου με το
επιχείρημα ότι βρίσκεται στη σωστή κατεύθυνση και ότι θα δημιουργηθεί με μια
τέτοια κίνηση μεγάλο ρήγμα στο ΠΑΣΟΚ. «Σημασία δεν έχει ­ λένε ­ η
αντιπολίτευση για την αντιπολίτευση, αλλά το συμφέρον του τόπου».

Το άλλο μέτωπο, των κ.κ. Σ. Δήμα και Π. Παυλόπουλου, αντέδρασε. «Δεν είναι
έτσι», είπαν. «Η τροπολογία είναι αποσπασματική και ενισχύει το ρόλο του
κράτους την ώρα που εμείς μιλάμε για αποκρατικοποιήσεις».

Χθες την σκυτάλη πήρε ο κ. Γ. Σουφλιάς. Κάλεσε τους δημοσιογράφους και επετέθη
στις συντεχνίες που εμποδίζουν την εξυγίανση των ΔΕΚΟ. «Δεν είναι δυνατόν οι
συντεχνίες να καθορίζουν ειδικά προνόμια, πλασματικές υπερωρίες, διάφορα
επιδόματα, τους όρους εργασίας, το μισθολόγιο και άλλα, με το βέτο που έχουν
στην κατάρτιση του κανονισμού του προσωπικού και με τη δύναμη της απεργίας σε
μονοπώλια», είπε χαρακτηριστικά και πρόσθεσε: «Δεν είναι δυνατόν τα σωρευτικά
χρέη των δύο τρισ. δρχ. να καλείται να τα πληρώνει ο φορολογούμενος αγρότης,
μισθωτός, επαγγελματίας, μικρομεσαίος και ο καταναλωτής να υφίσταται τις
υποβαθμισμένες υπηρεσίες».

Ο κ. Γ. Σουφλιάς επέκρινε και την κυβέρνηση γιατί «δεν προχωρεί με
αποφασιστικότητα και ρήξεις την εξυγίανση των ΔΕΚΟ» και κάλεσε τον κ. Σημίτη
«να αφήσει τα μικρά και μεσοβέζικα και να τολμήσει».

Στο ίδιο κλίμα ήταν και η δήλωση του κ. Β. Κοντογιανόπουλου, στενού φίλου του
κ. Γ. Σουφλιά, ο οποίος είπε ότι «είναι ανάγκη να γίνουν τομές και να τεθούν
στο τραπέζι όλα τα κεκτημένα προκειμένου να πετύχει η χώρα τη σύγκλιση με την
Ευρωπαϊκή Ένωση».

Οι δηλώσεις των στελεχών που ζητούσαν υπερψήφιση της τροπολογίας προκάλεσαν
την άμεση αντίδραση της Ομάδας Κοινοβουλευτικού Έργου για θέματα εργασίας και
κοινωνικών ασφαλίσεων. Ο πρόεδρος της ΟΚΕ κ. Γ. Γιακουμάτος ­ πολιτικός φίλος
του κ. Μ. Έβερτ ­ συγκάλεσε εκτάκτως το όργανο, διαχώρισε τη θέση του με τους
«αιρετικούς» και αποφάσισε να ζητήσει από την κυβέρνηση την απόσυρση της
επίμαχης τροπολογίας. «Θα πρέπει το θέμα των ΔΕΚΟ να αντιμετωπισθεί αυτοτελώς
ύστερα από πολιτικό και κοινωνικό διάλογο. Καθε άλλη πολιτική άποψη ή ενέργεια
μας βρίσκει εντελώς αντίθετους».

Σήμερα μπαίνει ενεργά στο παιχνίδι και ο κ. Μ. Έβερτ, ο οποίος κάλεσε στο
γραφείο του την ηγεσία της ΓΣΕΕ για να συζητήσει μαζί της. Η θέση του πρώην
προέδρου είναι αντίθετη με εκείνων που προτείνουν την υπερψήφιση της
τροπολογίας. Ποια στάση κράτησε ο κ. Κ. Καραμανλής όταν βρέθηκε αντιμέτωπος με
το μωσαϊκό απόψεων των στελεχών του κόμματός του; Επέλεξε τη σιωπή.
Επιφυλάχτηκε να αποκαλύψει τις προθέσεις του μέχρι να μελετήσει την
τροπολογία. Χθες το βράδυ είχε σύσκεψη στη Ρηγίλλης με στενούς του συνεργάτες
αλλά τελικά ανέβαλε και πάλι για σήμερα την απόφασή του.

Παλιά κοινοβουλευτικά στελέχη της Ν.Δ. σχολίαζαν χθες στη Βουλή με πικρία το
κλίμα που επικρατεί στη Ν.Δ. και απαριθμούσαν πόσες φορές στο παρελθόν όταν το
ΠΑΣΟΚ αντιμετώπιζε προβλήματα το κόμμα εμφανιζόταν διχασμένο. «Το μεγαλύτερο
πρόβλημα ­ τόνιζαν ­ δεν είναι οι δήθεν ιδεολογικές διαφωνίες που έχουν οι
κορυφαίοι για την λειτουργία του ευρύτερου δημόσιου τομέα αλλά η «κακοδαιμονία
του κόμματός μας να αντιπολιτεύεται τον εαυτό του όταν πρέπει να
αντιπολιτευθεί την κυβέρνηση».

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16050N091</ED>
<ID>
ID:136982

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N09&aa=1</URL></REF>


Article

<CATEGORY>vin04</CATEGORY>

 <H2>Πάγκαλος: Είναι φυσικό να υπάρχουν δυσαρέσκειες
</H2><H2></H2>
ΜΑΣ ΜΕΝΟΥΝ ακόμα δύο χρόνια να κυβερνήσουμε μ' αυτόν τον Πρωθυπουργό και
πιστεύω στο πλαίσιο αυτής της κυβερνητικής πλειοψηφίας, δήλωσε χθες από τις
Βρυξέλλες ο υπουργός Εξωτερικών κ. Θ. Πάγκαλος με αφορμή τα αποτελέσματα του
γκάλοπ που δημοσίευσαν «ΤΑ ΝΕΑ». Οι κυβερνήσεις, είπε, κρίνοντας στο τέλος της
θητείας τους. Αυτή τη στιγμή βρισκόμαστε σε μια κρίσιμη καμπή και φυσικό είναι
να υπάρχουν δυσαρέσκειες. Ο κ. Πάγκαλος ανέφερε ακόμα ότι η κυβέρνηση
εφαρμόζει πιστά το πρόγραμμά της, εντός των προκαθορισμένων χρονικά ορίων,
πράγμα σπάνιο ­ όπως είπε ­ στην Ελλάδα και θα δρέψει τους καρπούς της
πολιτικής της στο τέλος της τετραετίας. Ο υπουργός Εξωτερικών συνέχισε
λέγοντας ότι παρά τον σεβασμό που τρέφει προς τις δημοσκοπήσεις, οι
κυβερνήσεις βγαίνουν κάθε τετραετία από εκλογές.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16050N092</ED>
<ID>
ID:137024

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N09&aa=2</URL></REF>


Article

<CATEGORY>vin04</CATEGORY>

 <H2>Στην υγειά της Αθήνας
</H2><H2></H2>
Η κ. ΜΑΡΙΑ Δαμανάκη μαζί με τους δημοτικούς και διαμερισματικούς συμβούλους
του ΠΑΣΟΚ και του ΣΥΝ στην Αθήνα, έκαναν χθες βράδυ την πρώτη κοινή εμφάνισή
τους μετά την ανακοίνωση της υποψηφιότητάς της, στην ταβέρνα το «Στέκι του
Ηλία», στο Θησείο, όπου η υποψήφια δήμαρχος είχε την ευκαιρία να γνωρίσει από
κοντά και να μιλήσει με όλα τα στελέχη με τα οποία θα συνεργαστεί για τις
δημοτικές εκλογές, αλλά και να κόψει την τούρτα του... γάμου.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16050N093</ED>
<ID>
ID:137062

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N09&aa=3</URL></REF>


Article

<CATEGORY>vin04</CATEGORY>

 <H5>ΣΤΑΣΕΙΣ ΣΕ ΤΡΟΛΕΪ, ΜΕΤΡΟ, «ΠΡΑΣΙΝΑ» ΚΑΙ ΛΕΩΦΟΡΕΙΑ ΓΙΑ 3 ΜΕΡΕΣ ΣΤΗΝ ΑΘΗΝΑ ΚΑΙ
ΘΑ ΣΥΝΕΧΙΣΤΟΥΝ ΚΑΙ ΤΗΝ ΑΛΛΗ ΕΒΔΟΜΑΔΑ * ΟΥΤΕ Η ΕΠΑΝΑΔΙΑΤΥΠΩΣΗ ΤΗΣ ΔΙΑΤΑΞΗΣ
ΕΠΕΙΣΕ ΤΟΥΣ ΣΥΝΔΙΚΑΛΙΣΤΕΣ
</H5><H5>Η επίμαχη διάταξη
</H5><H5>Ταλαιπωρία για 4 ώρες και στη Θεσσαλονίκη
</H5><H5>Τα ταξί σε χρέη... λεωφορείου
</H5><H2>Οι επιβάτες πληρώνουν την κόντρα για την τροπολογία
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Η πορεία. Οι εργαζόμενοι διαδήλωσαν την αντίδρασή τους στο νομοσχέδιο που
«ρυθμίζει» το εργασιακό καθεστώς

Χωρίς τέλος φαίνεται ότι θα είναι η ταλαιπωρία του επιβατικού κοινού της
πρωτεύουσας αφού ούτε χτες κυβέρνηση και εργατικά συνδικάτα δεν βρήκαν σημείο
επαφής για το θέμα των συλλογικών διαπραγματεύσεων στις ΔΕΚΟ.

ΣΗΜΕΡΑ, αύριο και την Παρασκευή θα μείνουν ακινητοποιημένα από τις 5-9 π.μ.
και από τις 9 μ.μ. μέχρι τη λήξη της κυκλοφορίας τα τρόλεϊ, ο ηλεκτρικός
σιδηρόδρομος, τα πράσινα λεωφορεία και τα λεωφορεία (ΕΘΕΛ).

Οι κινητοποιήσεις στις αστικές συγκοινωνίες θα συνεχιστούν και την επόμενη
εβδομάδα, σύμφωνα με τις δηλώσεις των εκπροσώπων των εργαζομένων στα
λεωφορεία, τα τρόλεϊ και τους ΗΣΑΠ. Αποφάσεις για κινητοποιήσεις αναμένεται να
πάρουν η ΠΟΣ (σιδηροδρομικοί) και οι εργαζόμενοι στην Ο.Α. Πάντως μέχρι το
Σαββατοκύριακο δεν έχουν προγραμματιστεί άλλες κινητοποιήσεις από τη ΓΣΕΕ,
ούτε στην Ο.Α. ούτε στις τράπεζες, στις ΔΕΚΟ και στον ΟΣΕ.

ΑΔΙΕΞΟΔΟ

Η χτεσινή ημέρα σημάδεψε το αδιέξοδο στο οποίο έχουν περιέλθει κυβέρνηση και
συνδικάτα καθώς:

*Ο υπουργός Εθνικής Οικονομίας κ. Γ. Παπαντωνίου κατέθεσε την επαναδιατυπωμένη
διάταξη με την οποία στην ουσία καταργούνται οι ελεύθερες συλλογικές
διαπραγματεύσεις στις ελλειμματικές ΔΕΚΟ, δηλαδή στις αστικές συγκοινωνίες,
στον ΟΣΕ, στην Ολυμπιακή Αεροπορία και στα ΕΛΤΑ (ταχυδρομεία). Κι αυτό γιατί η
κυβέρνηση θα μπορεί να επεμβαίνει με νόμο (εφάπαξ) για να καθορίσει το Γενικό
Κανονισμό Προσωπικού των ελλειμματικών ΔΕΚΟ, καταργώντας και τις ισχύουσες
συμβάσεις εργασίας. Αυτό σημαίνει ότι θα μείνουν στον «αέρα» οι υπερωρίες, οι
αμοιβές και γενικά το εργασιακό καθεστώς των εργαζομένων στον ΟΑΣΑ, στον ΟΣΕ,
στα ΕΛΤΑ και στην Ολυμπιακή Αεροπορία.

*Η ΓΣΕΕ απορρίπτει κατηγορηματικά την επαναδιατυπωμένη διάταξη. Ο πρόεδρός της
κ. Χρ. Πολυζωγόπουλος δήλωσε (χτες το βράδυ) ότι οι κινητοποιήσεις θα
συνεχιστούν ώστε η επίμαχη διάταξη να μην εφαρμοστεί ποτέ. Κατά τη ΓΣΕΕ με τη
διάταξη δεν αντιμετωπίζονται τα προβλήματα των ΔΕΚΟ αλλά αντίθετα
δημιουργούνται νέα. Η ΓΣΕΕ θα προσφύγει στο Διεθνές Γραφείο Εργασίας και στο
Συμβούλιο της Επικρατείας.

Η κατάρτιση της επαναδιατυπωμένης διάταξης έγινε το μεσημέρι σε σύσκεψη με τη
συμμετοχή των υπουργών Εθνικής Οικονομίας κ. Γ. Παπαντωνίου, Μεταφορών -
Επικοινωνιών κ. Τ. Μαντέλη και Εργασίας - Κοινωνικών Ασφαλίσεων κ. Μ.
Παπαϊωάννου. Η διάταξη ­ όπως επαναδιατυπώθηκε ­ προβλέπει τα εξής: σε
περίπτωση που στις ελλειμματικές ΔΕΚΟ δεν υπάρξει συμφωνία εργαζομένων -
διοικήσεων έπειτα από εξάμηνο διαπραγματεύσεων ­ και εντός διμήνου για την
Ολυμπιακή ­ η Βουλή θα αποφασίζει (εφάπαξ) για την κατάρτιση των Γενικών
Κανονισμών Προσωπικού. Μετά την εφαρμογή του νόμου τα δυο μέρη θα έχουν τη
δυνατότητα να επαναδιαπραγματεύονται.

Οι τρεις συναρμόδιοι υπουργοί ­ Παπαντωνίου, Μαντέλης, Παπαϊωάννου ­ είχαν
συνάντηση χτες το βράδυ με το προεδρείο της ΓΣΕΕ και ανέλυσαν στους
συνδικαλιστές τους άξονες της επαναδιατυπωμένης διάταξης. Από τη συζήτηση
διαφάνηκε η πρόθεση της κυβέρνησης να βάλει «μαχαίρι» στις εργασιακές σχέσεις
των ελλειμματικών ΔΕΚΟ, δηλαδή σε αμοιβές, υπερωρίες, απασχόληση (εισαγωγή της
μερικής απασχόλησης), ωράριο εργασίας (ελαστικοποίηση) κ.ά. Μετά τη συνάντηση
ο κ. Παπαϊωάννου δήλωσε ότι αν δεν υπάρξει προσαρμογή των ΔΕΚΟ, τότε αυτές θα
καταρρεύσουν και θα πληρώσουν οι ίδιοι οι εργαζόμενοι.

ΒΑΣΩ: ΕΞΥΓΙΑΝΣΗ

Για το ίδιο θέμα η υπουργός Ανάπτυξης κ. Βάσω Παπανδρέου δήλωσε: Πρέπει να
βελτιωθεί η ποιότητα των υπηρεσιών, κυρίως του δημόσιου τομέα. Οι ΔΕΚΟ
χρειάζεται να εξυγιανθούν. Αρκετές εκατοντάδες δισεκατομμύρια πληρώνει το
κοινωνικό σύνολο και η εξυγίανση είναι απαραίτητη. Στο μεταξύ χτες έγινε η
24ωρη απεργία της ΓΣΕΕ στο χώρο των ΔΕΚΟ, των τραπεζών και των αστικών
συγκοινωνιών. Κατά τη διάρκεια της κινητοποίησης προκλήθηκαν σοβαρά
κυκλοφοριακά προβλήματα, ενώ ταλαιπωρήθηκε (για μια ακόμη ημέρα) το επιβατικό
κοινό της πρωτεύουσας. Για ένα 24ωρο έβαλαν «χειρόφρενο» τα τρόλεϊ,. τα
λεωφορεία, τα τρόλεϊ και ο ηλεκτρικός σιδηρόδρομος μαζί με τα πράσινα λεωφορεία.

ΜΙΣΕΣ ΠΤΗΣΕΙΣ

Από την Ολυμπιακή Αεροπορία και την Ολυμπιακή Αεροπλοΐα εκτελέστηκε περίπου το
50% των δρομολογίων (μια πτήση ανά προορισμό).

Συνολικά πραγματοποιήθηκαν 44 δρομολόγια, από τα οποία τα 25 στο εσωτερικό και
τα 19 προς προορισμούς του εξωτερικού.

Από τον ΟΣΕ εκτελέστηκαν συνολικά πέντε δρομολόγια. Τρία για τη μεταφορά
επιβατών (από Αθήνα προς Θεσσαλονίκη, από Θεσσαλονίκη προς Δίκαια και από
Πειραιά προς Καλαμάτα) και δύο για τη μεταφορά εμπορευμάτων (από Πειραιά προς
Μεγαλόπολη και από Διαλογή προς Κόμανο). Στις 11 χτες το πρωί μικρή ομάδα
απεργών πήρε μέρος σε διαδήλωση στο κέντρο της Αθήνας (συγκέντρωση στην πλ.
Κάνιγγος και πορεία προς τη Βουλή).

ΑΝΑΔΙΑΤΥΠΩΣΗ της παρ. 8 του άρθρου 31 του συζητουμένου σχεδίου νόμου 8. Στο
τέλος της παρ. 4 του άρθρου 10 του Ν. 2414/1996 (ΦΕΚ 135 Α) προστίθεται νέο
εδάφιο που έχει ως εξής: «Οι αλλαγές του προηγούμενου εδαφίου, με τη σύναψη
συλλογικών συμβάσεων κατά τη διαγραφόμενη σ' αυτό διαδικασία, πρέπει, ως προς
Δημόσιες Επιχειρήσεις και Οργανισμούς που εμφανίζουν αρνητικά οικονομικά
αποτελέσματα ή βρίσκονται στη φάση εξυγίανσης, να ολοκληρωθούν εντός
αποκλειστικής προθεσμίας έξι (6) μηνών από τη δημοσίευση του παρόντος νόμου
στην Εφημερίδα της Κυβερνήσεως.

Η ως άνω διαδικασία ακολουθείται και για τους Κανονισμούς Εργασίας της παρ. 2
του άρθρου 4 του Ν. 2271/1994 και ολοκληρώνεται εντός αποκλειστικής προθεσμίας
δύο (2) μηνών από τη δημοσίευση του παρόντος νόμου στην Εφημερίδα της
Κυβερνήσεως. Αν, για οποιοδήποτε λόγο, οι παραπάνω προθεσμίες παρέλθουν
άπρακτες, οι ως άνω αλλαγές γίνονται με νόμο. Τροποποιήσεις αυτών στο εξής
γίνονται με συλλογικές συμβάσεις εργασίας, που συνάπτουν οι διοικήσεις των εν
λόγω επιχειρήσεων με την πλέον αντιπροσωπευτική οργάνωση των εργαζομένων σε αυτές».

ΤΑΛΑΙΠΩΡΙΑ για πάνω από τέσσερις ώρες στους επιβάτες των αστικών λεωφορείων
και πολύωρες διακοπές στην υδροδότηση προκάλεσε στη Θεσσαλονίκη η απεργία των
εργαζομένων στις ΔΕΚΟ.

Ελάχιστα ήταν τα δρομολόγια της Ολυμπιακής και του Οργανισμού Σιδηροδρόμων που
έγιναν από και προς τη Θεσσαλονίκη, σημαντικά προβλήματα αντιμετώπισαν στη
λειτουργία τα ταχυδρομεία, ενώ μικρή ήταν η συμμετοχή των εργαζομένων της ΔΕΗ
και του ΟΤΕ στην απεργία της ΓΣΕΕ.

Η ταλαιπωρία των Θεσσαλονικέων άρχισε στις 12.30 και τελείωσε ύστερα από
τέσσερις ώρες, όταν ολοκληρώθηκε η στάση εργασίας που πραγματοποίησαν οι
υπάλληλοι του Οργανισμού Αστικών Συγκοινωνιών Θεσσαλονίκης.

Σύμφωνα με στοιχεία της Ένωσης Εργατοϋπαλλήλων Αστικής Συγκοινωνίας
Θεσσαλονίκης κατά το χρονικό διάστημα της κινητοποίησης δεν έγινε κανένα
δρομολόγιο, καθώς η συμμετοχή έφθασε το 100%.

Η μεγάλη συμμετοχή των εργαζομένων στον Οργανισμό Ύδρευσης Θεσσαλονίκης
προκάλεσε διακοπές στην υδροδότηση σε όλες τις περιοχές της Θεσσαλονίκης για
πάνω από τρεις ώρες. Χθες εργάστηκαν 100 άτομα, που αποτελούν το προσωπικό ασφαλείας.

Η ταλαιπωρία. Μοναδική σανίδα σωτηρίας για τους επιβάτες, το ταξί

ΤΟ ΣΚΛΗΡΟ καφετί χαρτόνι γράφει «Συγγρού» στο παρμπρίζ του ταξί που
προσεγγίζει κάποια στιγμή το κράσπεδο της Πλατείας Συντάγματος. Εκεί όπου
δεκάδες υποψήφιοι πελάτες χρησιμοποιούν τη φωνή τους προκειμένου να πετύχουν
μια θέση στο τετραθέσιο κίτρινο λεωφορείο.

«Όχι, όχι, εγώ δεν περιμένω ταξί. Έχω συνεννοηθεί με κάτι συγγενείς να
περάσουν να με πάρουν». Βάζει και ένα «ευτυχώς» στο τέλος της φράσης της η κ.
Βούλα Βουρανίδου, που εργάζεται σε κατάστημα της οδού Ερμού, κι αμέσως μετά
θυμάται ότι και σήμερα θα κληθεί να αντιμετωπίσει το πρόβλημα. «Μάλλον θα βγω
στη στάση το πρωί και ό,τι κάτσει», λέει κάπως απελπισμένη. 
Μένει στη Δάφνη, αλλά χθες το πρωί χρειάστηκε να ταξιδέψει εξήντα πέντε λεπτά
προκειμένου να καλύψει το σύνηθες τέταρτο της απόστασης σπίτι - δουλειά.

Και εκεί που θα περίμενε κανείς να είναι απελπισμένη και οργισμένη με την
απεργία, ξαφνικά λέει: «Κανονικά θα έπρεπε και τα εμπορικά και οι υπηρεσίες,
όλα να είναι κλειστά. Να αντισταθούμε σ' αυτό το νομοσχέδιο που τορπιλίζει τις
συμβάσεις εργασίας».

Το αυτοκίνητο των συγγενών της σταθμεύει με δυσκολία ανάμεσα στα ταξί που
εκτελούν χρέη λεωφορείου και η πρότασή της χάνεται στη φασαρία του δρόμου. 
Οι απελπισμένοι επιβάτες κινούνται με επιδεξιότητα μπροστά στις έρημες στάσεις
σχηματίζοντας ολοκάθαρα με τα χείλη τον προορισμό τους. Οι τυχεροί για
«Συγγρού» ορμάνε στο ταξί με το χαρτόνι. Κι εκεί που οι εικόνες εναλλάσσονται
και η κίτρινη αλυσίδα είναι συνεχώς εν κινήσει, ω του θαύματος, ένα ταξί σταματάει.

«Πώς πήγε η μέρα σας σήμερα», ρωτάμε τον κ. Στέλιο Γεωργαράκο. «Ε, όχι και
τόσο καλά», απαντά, αγοράζοντας μια σοκολάτα από το περίπτερο. «Σήμερα ο
κόσμος του ταξί δεν κατέβηκε στο κέντρο. Αφού έμπαιναν μέσα και ρωτούσαν αν
έχει διακόσιες η σημαία! Φαντάσου πόσο συχνά παίρνουν ταξί».

Βορειότερα του Συντάγματος, στη διασταύρωση των Λεωφόρων Αλεξάνδρας και
Κηφισίας μια παρέα περιμένει. Όχι όμως ταξί. «Με τα πόδια με τα πόδια», λένε
γελώντας ο Γκούντι, ο Νταής, ο Κόκας και οι υπόλοιποι της παρέας. «Εδώ ήρθαμε
με τα πόδια από τα Γιάννενα», απάντησαν στην έκπληξή μας για τις δυόμισι ώρες
της διαδρομής Λιόσια - Αλεξάνδρας που είχαν ήδη κάνει στις 4 το πρωί μέχρι να
φτάσουν στην οικοδομή που δουλεύουν. Για ταξί ούτε λόγος. «Μια φορά πήρα ταξί
για να κατέβω και πλήρωσα τρία χιλιάρικα. Δεν βγαίνει. Οπότε, τι να κάνουμε;».

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16050N101</ED>
<ID>
ID:136975

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N10&aa=1</URL></REF>


Article

<CATEGORY>vin04</CATEGORY>

 <H2>Ψηφίστηκαν χωρίς εκπλήξεις τα άρθρα για απαλλαγές, ακίνητα, παρακράτηση φόρου
</H2><H2></H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

ΟΙ ΑΛΛΕΠΑΛΛΗΛΕΣ προτάσεις για ονομαστικές ψηφοφορίες επί των πρώτων άρθρων του
φορολογικού νομοσχεδίου απετέλεσαν χθες στη Βουλή την αντιπολιτευτική τακτική
της Νέας Δημοκρατίας προς την κυβέρνηση.

Έτσι, στην Ολομέλεια έγιναν δύο ονομαστικές ψηφοφορίες σε διάστημα λιγότερο
των τριών ωρών.

Την πρώτη η κυβέρνηση την ξεπέρασε χωρίς να σημειωθούν εκπλήξεις αλλά και ούτε
να υπάρξουν απώλειες από την πλευρά της εσωκομματικής αντιπολίτευσης. Με 144
υπέρ και 119 κατά (σε σύνολο 263 παρόντων βουλευτών), η Ολομέλεια υπερψήφισε
τις «απαλλαγές και την έκπτωση των δαπανών από το εισόδημα» καθώς και τον
«προσδιορισμό του ακαθάριστου εισοδήματος από ακίνητα», που αποτελούν τα δύο
πρώτα άρθρα του φορολογικού νομοσχεδίου.

Στη δεύτερη, με 129 Ναι και 116 Όχι (σε σύνολο 245 βουλευτών) υπερψηφίστηκε το
άρθρο 3 του νομοσχεδίου που αναφέρεται στην «προκαταβολή και στην παρακράτηση φόρου».

Ωστόσο νωρίτερα, μετά τη λήξη της πρώτης ψηφοφορίας, ο υπουργός Εθνικής
Οικονομίας κ. Γιάννος Παπαντωνίου υπογράμμισε ότι δεν προτίθεται να καταθέσει
τροπολογία που θα αφορά τις εργασιακές σχέσεις σε τέσσερις ελλειμματικές ΔΕΚΟ
(ΕΛΤΑ, ΟΑ, ΟΑΣΑ και ΟΣΕ). Αντίθετα επανέλαβε ότι πρόκειται απλώς για
αναδιατύπωση διάταξης του νομοσχεδίου, την οποία μάλιστα κατέθεσε στην Ολομέλεια.

Πάντως και οι δύο ψηφοφορίες δεν έκρυβαν κάποια σημαντική έκπληξη. Στην πρώτη
απουσίαζαν 19 βουλευτές του ΠΑΣΟΚ και στη δεύτερη 34.

Το προεδρείο ενημέρωσε στην αρχή της συνεδρίασης ότι πολλοί από τους απόντες
είχαν στείλει τηλεγραφήματα εξηγώντας ότι λόγω καιρικών συνθηκών δεν ήταν
δυνατόν να παραβρεθούν στην Ολομέλεια. Ο κ. Απόστολος Κακλαμάνης εξήγησε πως
δεν συντρέχει λόγος να ανακοινωθούν τα ονόματα των αποστολέων των
τηλεγραφημάτων καθώς, όπως είπε, αυτό γίνεται μόνο στην ψηφοφορία για τον
προϋπολογισμό, η οποία θεωρείται ψήφος εμπιστοσύνης προς την κυβέρνηση.

Κατά την πρώτη ψηφοφορία, από την εσωκομματική αντιπολίτευση απουσίαζαν οι
κ.κ. Π. Οικονόμου, Κ. Κουλούρης, Χ. Καστανίδης, Σ. Βαλυράκης, Γ. Σκουλαρίκης
ενώ ­ όπως διευκρινίστηκε ­ οι κ.κ. Λ. Βερυβάκης, Κ. Βρεττός και Νόρα Κατσέλη
απουσίαζαν δικαιολογημένα μετέχοντες σε ελληνική κοινοβουλευτική αντιπροσωπεία
στις Βρυξέλλες.

Αλλά και ορισμένοι βουλευτές, οι οποίοι είχαν εκφράσει στην προηγούμενη
συνεδρίαση τη διαφωνία τους με τα συγκεκριμένα άρθρα (όπως ο κ. Αναστάσιος
Πεπονής) έδωσαν τελικά θετική ψήφο. Όπως αναλόγως θετικά ψήφισαν και δύο από
τους προσφάτως διαγραφέντες από την Κοινοβουλευτική Ομάδα του ΠΑΣΟΚ (κ.κ. Β.
Κεδίκογλου και Μ. Γικόνογλου) ενώ ο τρίτος (κ. Χρ. Κηπουρός) απουσίαζε.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16050N112</ED>
<ID>
ID:137018

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N11&aa=2</URL></REF>


Article

<CATEGORY>vin04</CATEGORY>

 <H2>Παρέμβαση εισαγγελέα για την απεργία στις ΔΕΚΟ
</H2><H2></H2>
ΤΗΝ ΠΑΡΕΜΒΑΣΗ της Εισαγγελίας του Αρείου Πάγου προκάλεσε χθες η απεργία των
εργαζομένων στις ΔΕΚΟ. Ο εισαγγελέας του Ανωτάτου Δικαστηρίου κ. Παν.
Δημόπουλος, με παραγγελία του προς τις Εισαγγελίες Πρωτοδικών Αθήνας και
Πειραιά, ζήτησε να διενεργηθεί προκαταρκτική εξέταση για να διαπιστωθεί εάν η
απεργία ήταν νόμιμη ή καταχρηστική και εάν διαπράχθηκαν λόγω των
κινητοποιήσεων αξιόποινες πράξεις.

Ακόμη, με την εισαγγελική παραγγελία ζητείται να διερευνηθεί εάν οι υπεύθυνοι
των συνδικαλιστικών οργανώσεων των ΔΕΚΟ φρόντισαν, πριν από την κήρυξη της
απεργίας, να τηρηθούν όλες οι προβλεπόμενες από τον νόμο προϋποθέσεις για τον
ορισμό προσωπικού ασφαλείας στις δημόσιες επιχειρήσεις.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16050N113</ED>
<ID>
ID:137058

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N11&aa=3</URL></REF>


Article

<CATEGORY>vin04</CATEGORY>

 <H5>ΓΙΑ ΝΑ ΚΑΛΥΦΘΟΥΝ ΕΠΙΤΑΚΤΙΚΕΣ ΑΝΑΓΚΕΣ ΣΤΟ ΔΗΜΟΣΙΟ
</H5><H2>Μικρό το νέο «πακέτο» προσλήψεων
</H2>
<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

Στην πλήρωση 3.100 θέσεων του Δημοσίου, μέσω του ΑΣΕΠ, προχωρά άμεσα η
κυβέρνηση, ενώ συντόμως ανακοινώνει την πρόσληψη κι άλλου ­ μικρού πάντως ­
αριθμού προσωπικού, προκειμένου να καλυφθούν επιτακτικές ανάγκες των
υπουργείων και άλλων δημόσιων φορέων.

Ο ΠΡΩΘΥΠΟΥΡΓΟΣ Κ. Σημίτης είχε χθες τηλεφωνική επικοινωνία με αρκετούς
υπουργούς, προκειμένου να ενημερωθεί προσωπικά για τις ανάγκες που υπάρχουν,
αλλά και για να ιεραρχηθεί και να συντονιστεί καλύτερα το θέμα των προσλήψεων
με βάση δύο κριτήρια: τον κανόνα «1 προς 5», δηλαδή μία πρόσληψη για κάθε
πέντε αποχωρήσεις, και την προτεραιότητα στην πρόσληψη εξειδικευμένου
προσωπικού κυρίως, από το οποίο όλα δείχνουν πως έχει ανάγκη μια Δημόσια
Διοίκηση που επιχειρείται να γίνει σύγχρονη, ώστε να ανταποκρίνεται στις
ανάγκες των καιρών.

Στο πνεύμα αυτό, η κυβέρνηση έχει ήδη προκηρύξει (ή αυτό πρόκειται να γίνει το
αμέσως προσεχές διάστημα) την πλήρωση:

­ 1.088 θέσεων ιατρικού, νοσηλευτικού και διοικητικού προσωπικού με σειρά
προτεραιότητας στα νοσοκομεία όλης της χώρας. Πρόκειται για θέσεις του
υπουργείου Υγείας και Πρόνοιας, για τις οποίες οι αιτήσεις υποβολής
υποψηφιοτήτων αναμένεται να ξεπεράσουν τις 40.000, μέχρι σήμερα που λήγει η προθεσμία.

­ 922 θέσεων εξειδικευμένου προσωπικού στις Νομαρχιακές Αυτοδιοικήσεις.

­ 375 θέσεων ειδικών επιστημόνων στις περιφέρειες, με το σύστημα των μορίων.

­ 150 θέσεων περιβαλλοντολόγων σε περιφέρειες, Νομαρχιακές Αυτοδιοικήσεις και
κεντρικές υπηρεσίες υπουργείων.

­ 568 θέσεων διαφόρων ειδικοτήτων, επίσης με τη διαδικασία των μορίων,
εθελοντών πενταετούς κατάταξης στην Πολεμική Αεροπορία ­ μεταξύ τους και 34
θέσεις γυναικών ειδικότητας βρεφονηπιοκόμων ή βοηθών νοσοκόμων.

ΑΛΛΕΣ 3.400

Εξάλλου, σε εξέλιξη βρίσκεται η διαδικασία πρόσληψης άλλων 3.400 ατόμων για
την κάλυψη διαφόρων θέσεων του Δημοσίου. Συγκεκριμένα πρόκειται για:

­ 2.353 θέσεις που θα καλυφθούν μέσω του πανελλήνιου διαγωνισμού του
Φεβρουαρίου. Έχουν ήδη καταρτιστεί οι μηχανογραφικές καταστάσεις των υποψηφίων
κατά νομαρχία και ολοκληρώνεται η κατάρτιση του πίνακα των εξεταστικών κέντρων
όπου θα διεξαχθεί ο διαγωνισμός.

­ 411 θέσεις διαφόρων ειδικοτήτων σε νοσοκομεία και κέντρα υγείας. Τα
αποτελέσματα θα ανακοινωθούν σε ένα μήνα περίπου.

­ 233 θέσεις δικαστικών επιμελητών. Άρχισε η επεξεργασία των αιτήσεων για την
κατάρτιση των πινάκων προτεραιότητας.

­ 129 θέσεις βρεφονηπιοκόμων στο ΠΙΚΠΑ και σε κρατικούς παιδικούς και
βρεφονηπιακούς σταθμούς. Τα αποτελέσματα ανακοινώθηκαν στις 15 Ιανουαρίου και
εξετάζονται οι υποβληθείσες ενστάσεις.

­ 266 θέσεις οδηγών στην ΕΘΕΛ. Βρίσκονται στο στάδιο εξέτασης των ενστάσεων.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N12</CAT>
<ED>
Κωδικός άρθρου: A16050N121</ED>
<ID>
ID:136976

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N12&aa=1</URL></REF>


Article

<CATEGORY>vin04</CATEGORY>

 <H2>«Πράσινο φως» για 150 περιβαλλοντολόγους
</H2>
ΣΤΗΝ πρόσληψη περίπου 150 περιβαλλοντολόγων, αρμοδίων για την έγκριση των
περιβαλλοντικών όρων και των μελετών επιπτώσεων στο περιβάλλον, θα προχωρήσει
σύντομα η κυβέρνηση. Οι 40 από αυτούς θα προσληφθούν στις 13 περιφέρειες της
χώρας και οι υπόλοιποι σε νομαρχίες και κεντρικές υπηρεσίες υπουργείων.

Η απόφαση ελήφθη κατά τη χθεσινή συνάντηση του Πρωθυπουργού με τους υπουργούς
Εσωτερικών Α. Παπαδόπουλο και ΠΕΧΩΔΕ Κ. Λαλιώτη, κατά την οποία ο κ. Σημίτης
έδωσε εντολή να επιταχυνθούν οι διαδικασίες πρόσληψης του προαναφερθέντος
ειδικού προσωπικού, ώστε να σταματήσουν οι καθυστερήσεις που παρατηρούνται στα
τεχνικά έργα και να μη χάνονται, εξ αυτού του λόγου, σημαντικά κοινοτικά κονδύλια.

Υπενθυμίζεται ότι το θέμα αυτό είχε αποτελέσει αφορμή τριβών τον περασμένο
Σεπτέμβριο μεταξύ κορυφαίων υπουργών (Λαλιώτη, Παπανδρέου, Τζουμάκα) και
χρειάστηκε η επέμβαση του Πρωθυπουργού, ο οποίος συνεκάλεσε, τότε, την
Κυβερνητική Επιτροπή, ώστε να δοθεί λύση στο πρόβλημα.

Και ενώ οι μήνες περνούσαν, νέο πρόβλημα ανέκυψε κατά την προσπάθεια του
υπουργείου Εσωτερικών και Δημόσιας Διοίκησης να αποκεντρώσει αρμοδιότητες από
τα υπουργεία στις περιφέρειες. Συγκεκριμένα, υπήρξε δυστοκία στη μεταφορά της
αρμοδιότητας της έγκρισης των μελετών περιβαλλοντικών επιπτώσεων από το
ΥΠΕΧΩΔΕ στην περιφέρεια, ακριβώς επειδή οι περιφέρειες δεν διέθεταν τους
αντίστοιχους ειδικούς επιστήμονες. Μάλιστα, σύμφωνα με πληροφορίες, ο υπουργός
ΠΕΧΩΔΕ ζητούσε την πρόσληψη 15 περίπου περιβαλλοντολόγων σε κάθε περιφέρεια,
προκειμένου να αναλάβουν αυτό το έργο ώστε να απεμπλακεί η εκτέλεση
εκατοντάδων τεχνικών έργων.

Στο μεταξύ, έχει ήδη δημοσιευθεί η προκήρυξη του υπουργείου Εθνικής Άμυνας για
την πρόσληψη 500 Εθελοντών Πενταετούς Υπηρεσίας (ΕΠΥ) διαφόρων ειδικοτήτων
στην Πολεμική Αεροπορία και 34 γυναικών ειδικότητας βρεφονηπιοκόμων και βοηθών
νοσοκόμων στην ίδια υπηρεσία. Αντιστοίχως, από τη Γενική Γραμματεία Δημοσίων
Έργων του ΥΠΕΧΩΔΕ, προκηρύχθηκε η πλήρωση 34 θέσεων με σύμβαση εργασίας
ιδιωτικού δικαίου ορισμένου χρόνου στον τομέα αποκατάστασης σεισμοπλήκτων
Αιγαίου. Πρόκειται για θέσεις πολιτικών μηχανικών, αρχιτεκτόνων μηχανικών,
τοπογράφων, εργοδηγών, χειριστών Η/Υ, οδηγών αυτοκινήτων και κλητήρων.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N12</CAT>
<ED>
Κωδικός άρθρου: A16050N122</ED>
<ID>
ID:137019

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N12&aa=2</URL></REF>


Article

<CATEGORY>vin04</CATEGORY>

 <H2>Απέσυρε τη μήνυση ο Ευ. Γιαννόπουλος
</H2><H2></H2>
ΣΥΜΒΙΒΑΣΤΙΚΑ έληξε χθες η δικαστική διαμάχη ανάμεσα στον υπουργό Δικαιοσύνης
Ευάγγελο Γιαννόπουλο και τους διευθυντές ειδήσεων της τηλεόρασης του Σκάι,
Σταμάτη Μαλέλη, και του ραδιοφωνικού σταθμού, Θανάση Καρτερό, καθώς και τον
δημοσιογράφο Μανώλη Καψή.

Εναντίον των τριών είχε ασκηθεί ποινική δίωξη για συκοφαντική δυσφήμηση,
ύστερα από μήνυση που είχε υποβάλει ο κ. Ευ. Γιαννόπουλος.

Οι κατηγορούμενοι με δήλωσή τους χθες ενώπιον του Γ' Τριμελούς
Πλημμελειοδικείου της Αθήνας ανέφεραν ότι «όσα διαδόθηκαν στις 8 και 9
Οκτωβρίου 1996 από την τηλεόραση και το ραδιόφωνο του Σκάι, πως ο κ.
Γιαννόπουλος έστειλε εισαγγελέα με αστυνομικούς να συλλάβουν τους
δημοσιογράφους, ήταν πληροφορίες που αποδείχθηκαν μεταγενέστερα αναληθείς. Οι
αστυνομικοί και ο εισαγγελέας κινήθηκαν μέσα στο νόμιμο πλαίσιο των καθηκόντων
τους, χωρίς να πάρουν εντολή από τον υπουργό Δικαιοσύνης, στον οποίο
εκφράζουμε τον σεβασμό μας. Δεν είχαμε πρόθεση να θίξουμε την τιμή και την
υπόληψή του».

Τη δήλωση αυτή αποδέχθηκε ο Ευ. Γιαννόπουλος, ο οποίος ανακάλεσε τη μήνυσή του
και έτσι έπαυσε οριστικά η ποινική δίωξη που είχε ασκηθεί εις βάρος των κατηγορουμένων

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N12</CAT>
<ED>
Κωδικός άρθρου: A16050N123</ED>
<ID>
ID:137059

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N12&aa=3</URL></REF>


Article

<CATEGORY>vin04</CATEGORY>

 <H5>ΠΡΟΤΕΡΑΙΟΤΗΤΑ ΣΕ ΑΥΤΟΧΡΗΜΑΤΟΔΟΤΟΥΜΕΝΕΣ ΚΑΤΑΣΚΕΥΕΣ ΓΙΑ ΤΟΥΣ ΟΛΥΜΠΙΑΚΟΥΣ ΑΓΩΝΕΣ
</H5><H5>Κ. ΛΑΛΙΩΤΗΣ
</H5><H5>Καμία παρέκκλιση από τη νομοθεσία και «πόθεν έσχες»
</H5><H2>Έξι έργα στα «επείγοντα»
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

Έξι μεγάλα ολυμπιακά έργα που προέβλεπε ο φάκελος της ελληνικής
υποψηφιότητας για τους Αγώνες του 2004 πρόκειται να ενταχθούν στην υπό σύσταση
ανώνυμη εταιρεία, αμέσως μετά την ψήφιση του νομοσχεδίου που πρόκειται να
έλθει προς συζήτηση στη Βουλή αυτή την εβδομάδα.

Η μακέτα του Ολυμπιακού Χωριού, το οποίο θα μπορεί να φιλοξενεί 16.000 αθλητές
και συνοδούς

ΠΡΟΚΕΙΤΑΙ για τα έργα: Ολυμπιακό Χωριό. Ιππόδρομος και Ολυμπιακό Ιππικό Κέντρο.

Μαρίνα Αγίου Κοσμά (ιστιοπλοΐα).

Γήπεδα σόφτμπολ και μπιτς βόλεϊ στο Φάληρο.

Πολυδύναμο Αθλητικό Κέντρο Φαλήρου (θα στεγαστούν πάλη, πυγμαχία, χάντμπολ,
ξιφασκία και τζούντο).

Κωπηλατικό Κέντρο Σχινιά.

Τα πιο πάνω έργα ως αυτοχρηματοδοτούμενα προβάλλουν «ως τα πλέον επείγοντα,
δεδομένου ότι τα χρονικά περιθώρια για την ολοκλήρωσή τους είναι στενά», όπως
δηλώθηκε από υπεύθυνη πηγή.

Ήδη, την περασμένη Παρασκευή έληξε η προθεσμία του διεθνούς διαγωνισμού από
τον ΟΔΙΕ (Οργανισμό Διεξαγωγής Ιπποδρομιών Ελλάδος) για την πλήρωση θέσης
«διαχειριστή έργου».

Επτά αιτήσεις έχουν κατατεθεί για τη θέση αυτή, από τις οποίες οι τρεις
προέρχονται από κονσόρτσιουμ εταιρειών του εξωτερικού.

Η προκήρυξη του διαγωνισμού έγινε από τον ΟΔΙΕ, δεδομένου ότι «ο Οργανισμός
Ιπποδρομιών έχει την ευθύνη και την επίβλεψη του συνόλου του έργου
μετεγκατάστασης του Ιπποδρομίου από το Φάληρο στο Τατόι, στο οποίο
περιλαμβάνεται και η κατασκευή του Ολυμπιακού Ιππικού Κέντρου».

Προκειμένου να γίνει η μεταφορά του Ιπποδρόμου, είναι αναγκαία πριν απ' όλα η
δημιουργία της ανώνυμης εταιρείας, με διευθύνοντα σύμβουλό εκτός Οργανωτικής
Επιτροπής, ο οποίος θα έχει τη συνολική ευθύνη των έξι σημαντικών ολυμπιακών
έργων που αναφέραμε.

Σε διάστημα ενός περίπου μηνός θα ανακοινωθεί το όνομα του «προτζέκτορ
μάνατζερ» και σύμφωνα με το πρόγραμμα, «δεν πρόκειται φυσικά να σφραγιστεί ο
Ιππόδρομος μέχρι να κατασκευαστεί ο νέος». Κάτι, όμως, που κάνει κατεπείγον
ό,τι έχει σχέση με το συγκεκριμένο έργο. 
Άλλωστε, «στην περιοχή του Φαληρικού Δέλτα θα πρέπει να ξεκινήσουν τα έργα
κατασκευής των κλειστών παλαί για επτά αθλήματα, ενώ το χρονικό διάστημα είναι περιορισμένο».

Στη Γενική Γραμματεία Αθλητισμού ανατίθεται το βάρος της μελέτης και
κατασκευής των αθλητικών έργων του Εθνικού Προγράμματος, που προβλέπει μεταξύ
άλλων την κατασκευή 40 προπονητηρίων ή την αναβάθμισή τους, για τις ανάγκες
των διεξαγωγής των Ολυμπιακών Αγώνων.

Σημειώνουμε ότι οι Ισπανοί διοργανωτές των Ολυμπιακών της Βαρκελώνης είχαν 70
συντονιστές ολυμπιακών έργων, με στόχο να κερδίσουν χρόνο για τις κατασκευές.

Η ΕΠΙΤΡΟΠΗ ΤΗΣ ΔΟΕ

Μετά την κοινοποίηση στη Διεθνή Ολυμπιακή Επιτροπή στη Λωζάννη της
δεκαπενταμελούς Οργανωτικής Επιτροπής Αθήνα 2004, πληροφορίες από την έδρα της
ΔΟΕ αναφέρουν ότι η πρώτη της επίσκεψη γνωριμίας και συνεργασίας θα
πραγματοποιηθεί στην Αθήνα τον Μάρτιο, σε ημερομηνία που θα καθορισθεί στο
Ναγκάνο, στις 4 Φεβρουαρίου, οπότε και θα συμφωνηθεί ο ακριβής χρόνος της
επίσκεψης στη χώρα μας. Μαζί με την επιτροπή της ΔΟΕ, θα έλθουν στην Αθήνα και
μέλη της Επιτροπής Αξιολόγησης με επικεφαλής τον πρόεδρό της Τόμας Μπαχ.

ΣΤΟ ΝΑΓΚΑΝΟ

Η ελληνική αποστολή που θα ταξιδέψει στο Ναγκάνο θα αποτελείται από τον
πρόεδρο της Οργανωτικής Επιτροπής Στρατή Στρατήγη, τον διευθύνοντα σύμβουλο
Κώστα Μπακούρη, τον υφυπουργό Αθλητισμού Ανδρέα Φούρα, τα δύο μέλη μας στη ΔΟΕ
Λάμπη Νικολάου και Νίκο Φιλάρετο, καθώς και τον Γιάννη Θεοδωρακόπουλο. Άλλο
κλιμάκιο με επικεφαλής τον αναπληρωτή υπουργό Εξωτερικών Γιώργο Παπανδρέου, θα
περιλαμβάνει τον Δ. Τζιώτη (από το Αθήνα 2004) και τους δύο τεχνικούς
συμβούλους Τάσο Γιαννακούρο και Φάνη Συναδινό, που επιμελήθηκαν τα βίντεο της
παρουσίασης. 
Στα βίντεο αυτά περιγράφονται στιγμιότυπα από την άφιξη και υποδοχή των
«θριαμβευτών της Λωζάννης», «τι έγινε στο διάστημα των πέντε μηνών, από τις 5
Σεπτεμβρίου, στην πόλη που θα διοργανώσει τους Αγώνες», «ποια είναι η πορεία
των έργων υποδομής (αεροδρόμιο - μετρό κ.λπ.)» και τέλος την πρόταση για την
«εκεχειρία», την οποία παρουσίασε στον Σάμαρανκ πριν από δεκαπέντε ημέρες ο Γ. Παπανδρέου.

Τέλος, σήμερα στο Μέγαρο Μαξίμου ο Πρωθυπουργός Κώστας Σημίτης θα συνεργαστεί
με τα μέλη της δεκαπενταμελούς Οργανωτικής Επιτροπής και ακολούθως θα
πραγματοποιηθεί επίσκεψη γνωριμίας στον Πρόεδρο της Δημοκρατίας Κωστή
Στεφανόπουλο. Αργότερα, η Ολομέλεια της Επιτροπής Ολυμπιακών Αγώνων θα δεχθεί
την Οργανωτική Επιτροπή στα γραφεία της ΕΟΑ, σε εθιμοτυπική επίσκεψη.

«ΤΑ ΕΡΓΑ για την Ολυμπιάδα του 2004 θα γίνουν χωρίς καμία παρέκκλιση της
νομοθεσίας για τα δημόσια έργα και χωρίς παρέκκλιση των μελετών για τις
περιβαλλοντικές επιπτώσεις που θα έχουν, καθώς και των περιβαλλοντικών όρων
που έχουν τεθεί και με βάση τους οποίους (μελέτες και όρους) εγκρίθηκαν από τη
Διεθνή Ολυμπιακή Επιτροπή».

«Όσο για τα άτομα που θα ασχοληθούν με την υλοποίηση των έργων αυτών, ασφαλώς
και θα ισχύσει και γι' αυτά το "πόθεν έσχες", που ισχύει για όλους τους
εμπλεκόμενους στο κύκλωμα παραγωγής των δημοσίων έργων».

Τα παραπάνω τόνισε χθες με έμφαση ο υπουργός ΠΕΧΩΔΕ κ. Κ. Λαλιώτης, μιλώντας
κατά την εκδήλωση της κοπής της πίτας στο Τεχνικό Επιμελητήριο Ελλάδας.

Συνήθως η κοπή της πίτας του ΤΕΕ αποτελούσε πολιτικο-τεχνικό γεγονός και πάντα
υπήρχε κλίμα ευφορίας και πολιτικο-οικονομικο-τεχνικό «κους - κους». Χθες,
όμως, το κλίμα ήταν βαρύ και τα αστεία ή τα εκατέρωθεν πειράγματα λίγα. Αιτία,
η οργή των μηχανικών για τον αποκλεισμό του Τεχνικού Επιμελητηρίου από την
Οργανωτική Επιτροπή για την Ολυμπιάδα του 2004. Πολύ περισσότερο, μάλιστα, που
στην Επιτροπή Διεκδίκησης μετείχε ο πρόεδρος του ΤΕΕ κ. Κ. Λιάσκας και το ΤΕΕ
είχε προσφέρει σημαντική βοήθεια στην κατάρτιση του σχετικού φακέλου, που
οδήγησε στην ανάθεση της Ολυμπιάδας στην Αθήνα. Μάλιστα, ο κ. Λιάσκας
περιέλαβε στο κείμενο της ομιλίας του την εξής παράγραφο, που την έκανε και
δήλωση στους ραδιοτηλεοπτικούς σταθμούς: «Ο Πρωθυπουργός, ως αρχηγός της
εκτελεστικής εξουσίας και ως εγγυητής απέναντι στη ΔΟΕ των προϋποθέσεων για
την άρτια διεξαγωγή των αγώνων, έλαβε, με τα κριτήρια που διέθετε, μία
απόφαση. Ίσως η αιωρούμενη παρεξήγηση την οποία υποθάλπουν, αντικειμενικά, οι
συνεχείς ανακοινώσεις και σχολιασμοί, να οφείλεται στη διασύνδεση της απόφασης
με τη νικηφόρα διεκδίκηση». Πρόκειται για σαφή υπαινιγμό για το ότι στην
Οργανωτική Επιτροπή των Αγώνων δεν μετέχει το ΤΕΕ που μετείχε «στη νικηφόρα διεκδίκηση».

Ακόμη, ο κ. Λιάσκας είπε πολλά για τον ρόλο των μηχανικών, τόσο στην
προσπάθεια διεκδίκησης της Ολυμπιάδας (νίκησαν τους συναδέλφους τους των άλλων
υποψηφίων πόλεων, είπε χαρακτηριστικά) όσο και για τη σημασία της Ολυμπιάδας
για τη χώρα.

Από την πλευρά του, ο κ. Λαλιώτης είπε ότι τα μέλη της Οργανωτικής Επιτροπής
θα κριθούν από το αποτέλεσμα και θα πρέπει να βοηθηθούν από όλους για να
πετύχουν στο έργο τους.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16050N131</ED>
<ID>
ID:136977

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N13&aa=1</URL></REF>


Article

<CATEGORY>vin04</CATEGORY>

 <H2>Συνεργασία Φούρα - Μπακούρη
</H2>
ΣΥΝΕΡΓΑΣΙΑ δυόμισι ωρών είχαν χθες ο υφυπουργός Αθλητισμού Ανδρέας Φούρας και
ο διευθύνων σύμβουλος της Οργανωτικής Επιτροπής των Ολυμπιακών Αγώνων του
2004, Κώστας Μπακούρης. 
«Στη συνάντησή μας ενημέρωσα τον κ. Μπακούρη για θέματα προτεραιότητας στην
Οργανωτική Επιτροπή του 2004, τα οποία είναι ο νέος αθλητικός νόμος, τα έργα
για τους Ολυμπιακούς Αγώνες, καθώς και αγωνιστικά ζητήματα», τόνισε μετά τη
συνάντηση ο υφυπουργός και πρόσθεσε: 
«Ο κ. Μπακούρης ψάχνει τις λεπτομέρειες κι αυτό είναι ένα γεγονός που με
ευχαριστεί. 
Είναι ενημερωμένος σε θέματα του στίβου, ενώ παράλληλα του έδωσα σήμερα φάκελο
με όλα τα στοιχεία που μου ζήτησε σχετικά με τους Ολυμπιακούς Αγώνες».

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16050N132</ED>
<ID>
ID:137020

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N13&aa=2</URL></REF>


Article

<CATEGORY>vin04</CATEGORY>

 <H5>Ρατσιστές υπάρχουν σ' όλες τις χώρες
</H5><H2>30 ΕΡΩΤΗΣΕΙΣ
</H2><H2>ΑΛΕΞΑΝΔΡΑ ΠΑΣΧΑΛΙΔΟΥ
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

ΟΤΑΝ ΓΕΝΝΗΘΗΚΕ: «Ήταν σαν μαϊμουδάκι».

ΠΡΟΤΙΜΑ: Καλή παρέα.

ΕΛΠΙΖΕΙ: Στους ανθρώπους.

ΑΝΤΙΓΡΑΦΕΙ: Ποτέ.

ΕΠΕΝΔΥΕΙ: Πάντα.

ΖΕΙ ΓΙΑ ΝΑ...: Αυτή τη στιγμή για να δουλεύει.

ΟΙ ΓΟΝΕΙΣ ΤΗΣ: Είναι φανταστικοί άνθρωποι.

Απάντησε στις τριάντα ερωτήσεις ενώ την ίδια στιγμή ετοίμαζε τις βαλίτσες
της για ένα κατ' ανάγκην ταξίδι στην Αφρική. «Μου είπαν από την Αστυνομία ότι
είναι καλύτερα να φύγω για ένα διάστημα ώστε να ηρεμήσουν λίγο εδώ τα
πράγματα», εξήγησε η 27χρονη Αλεξάνδρα Πασχαλίδου. Η Ελληνίδα σταρ της
σουηδικής τηλεόρασης μετά τις φωτογραφίες ρατσιστών που σημαδεύουν την πόρτα
του σπιτιού της δέχτηκε κι απειλητικά τηλεφωνήματα για τη ζωή της

ΕΡ.: Πώς αισθάνεστε ως στόχος;

ΑΠ.: Αδιαφορώ

ΕΡ.: Αναγνωρίσατε εύκολα την πόρτα του σπιτιού σας;

ΑΠ.: Φυσικά!

ΕΡ.: Τι σκεφτήκατε βλέποντας τη φωτογραφία;

ΑΠ.: Αρχικά τρόμαξα. Μετά άρχισα να αναρωτιέμαι πώς βρήκαν τη διεύθυνση και
τους κωδικούς.

ΕΡ.: Αλήθεια, πώς ήρθε στα χέρια σας;

ΑΠ.: Ένας συνάδελφος από τη μεγαλύτερη εφημερίδα της Σουηδίας μού τις έδειξε

ΕΡ.: Τι θα λέγατε σ' αυτόν που σημάδεψε την πόρτα σας;

ΑΠ.: Ότι θά 'πρεπε να ασχοληθεί με κάτι άλλο, πιο σοβαρό.

ΕΡ.: Τι είναι για σας ρατσισμός;

ΑΠ.: Όταν κάποιος δεν βλέπει ότι όλοι οι άνθρωποι έχουν την ίδια αξία και δικαιώματα.

ΕΡ.: Οπλοφορείτε;

ΑΠ.: Δύσκολη ερώτηση. Στη Σουηδία απαγορεύεται.

ΕΡ.: Τι θα σας έκανε να εγκαταλείψετε;

ΑΠ.: Τίποτα. Ίσως αν έκαναν κάτι κακό στην οικογένειά μου.

ΕΡ.: Γιατί ζείτε στη Σουηδία;

ΑΠ.: Γιατί εδώ μετανάστευσαν οι γονείς μου.

ΕΡ.: Οι Σουηδοί είναι ρατσιστές;

ΑΠ.: Κανένας λαός δεν είναι ρατσιστής. Υπάρχουν ρατσιστές σ' όλες τις χώρες.

ΕΡ.: Αμφισβητούν τις ικανότητες της «πιο σέξι παρουσιάστριας»;

ΑΠ.: Όχι, ίσα-ίσα. Δεν συγχέουν τις ικανότητες με τη εμφάνιση.

ΕΡ.: Μπορεί να μην είχατε την ίδια επιτυχία με διαφορετική εμφάνιση;

ΑΠ.: Η εμφάνιση δεν είναι το πιο σημαντικό, είναι όμως προτέρημα στην TV.

ΕΡ.: Υπήρξε κάποια στιγμή που τρομάξατε από τις επιθέσεις εναντίον σας;

ΑΠ.: Δεν είμαι σούπερμαν να μη φοβάμαι.

ΕΡ.: Οι σχέσεις με τους συναδέλφους σας;

ΑΠ.: Πάρα πολύ καλές. Γενικά, όλοι μου συμπαραστέκονται. Άλλωστε οι Σουηδοί
νιώθουν ντροπή για τις επιθέσεις εναντίον μου.

ΕΡ.: Σκεφτήκατε να επιστρέψετε στην Ελλάδα;

ΑΠ.: Από μικρή είναι τ' όνειρό μου.

ΕΡ.: Αν το κάνατε θα συμβιβάζατε τις φιλοδοξίες σας;

ΑΠ.: Όχι. Θα έρθω στην Ελλάδα μόνο αν μου κάνουν μια παρά πολύ καλή πρόταση.

ΕΡ.: Από ποιο μέρος κατάγεστε;

ΑΠ.: Από τη Θεσσαλονίκη.

ΕΡ.: Η γνώμη σας για την ελληνική τηλεόραση;

ΑΠ.: Έχει καλά προγράμματα, έχει και ενδιαφέρουσες προσωπικότητες, αλλά είναι λίγα.

ΕΡ.: Σε ποιο κανάλι θα θέλατε να δουλέψετε;

ΑΠ.: Σε κάποιο σοβαρό κανάλι όπου μπορείς να εξελιχθείς κι όπου αντιμετωπίζουν
με σεβασμό τους εργαζομένους.

ΕΡ.: Τελικά, οι Σουηδοί δεν προτιμούν τις ξανθές;

ΑΠ.: Τουλάχιστον σ' εμένα έδειξαν το αντίθετο.

ΕΡ.: Ποια ήταν η μεγαλύτερη επιτυχία σας;

ΑΠ.: Το χριστουγεννιάτικο πρόγραμμα της σουηδικής τηλεόρασης που είδαν 3 εκατ. τηλεθεατές.

ΕΡ.: Ένα επαγγελματικό απωθημένο;

ΑΠ.: Δεν έχω απωθημένα.

ΕΡ.: Τι θα θυσιάζατε για την καριέρα σας;

ΑΠ.: Ό,τι και τώρα. Τον ύπνο μου και μέρος της κοινωνικής μου ζωής.

ΕΡ.: Για τι θα θυσιάζατε την καριέρα σας;

ΑΠ.: Ευτυχώς, σήμερα οι γυναίκες δεν χρειάζεται να θυσιάσουν την καριέρα τους.

ΕΡ.: Σας έχουν απορρίψει εξαιτίας της καταγωγής σας;

ΑΠ.: Βέβαια, έχει συμβεί αυτό όταν ήμουν μικρότερη.

ΕΡ.: Τι δεν θα κάνατε ποτέ σ' έναν καλεσμένο της εκπομπής σας;

ΑΠ.: Ποτέ δεν θα τον υποτιμούσα.

ΕΡ.: Βρίσκετε εύκολα ανθρώπους ν' απαντήσουν στις ερωτήσεις σας;

ΑΠ.: Βέβαια.

ΕΡ.: Γιατί γίνατε δημοσιογράφος;

ΑΠ.: Γιατί αγαπάω τους ανθρώπους και είμαι τόσο περίεργη.

ΕΡ.: Μια πρόκληση στην οποία δύσκολα αντιστέκεστε;

ΑΠ.: Ταξίδια.

ΕΡ.: Τί θα θέλατε να κάνετε στα πενήντα σας;

ΑΠ.: Θα ήθελα να έχω μερικά εγγονάκια και να γράφω βιβλία. Ίσως και κανένα...
πρόγραμμα στην τηλεόραση.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16050N141</ED>
<ID>
ID:136978

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N14&aa=1</URL></REF>


Article

<CATEGORY>vin04</CATEGORY>

 <H2>Παραίτηση Γετίμη με αιχμές
</H2><H2></H2>
Ο Π. Γετίμης

ΤΗΝ ΠΑΡΑΙΤΗΣΗ του από τη θέση του αντιπρύτανη Ακαδημαϊκών Υποθέσεων του
Παντείου Πανεπιστημίου υπέβαλε πριν από λίγες ημέρες ο καθηγητής κ. Παναγιώτης
Γετίμης, διαφωνώντας με τις προτάσεις του Πανεπιστημίου για τη δημιουργία
Προγραμμάτων Σπουδών Επιλογής και αφήνοντας αιχμές για «άκρατο συγκεντρωτισμό
και αντιδεοντολογικές ενέργειες» εναντίον του πρύτανη κ. Αιμ. Μεταξόπουλου.

Η παραίτηση του κ. Γετίμη ­ περίπου 9 μήνες πριν από τις πρυτανικές εκλογές ­
είχε ουσιαστικά δρομολογηθεί από τον περασμένο Ιούλιο, όταν στο Πάντειο
ξέσπασε οξεία αντιδικία μεταξύ του αντιπρύτανη και του κ. Μεταξόπουλου, ο
οποίος είχε καταλογίσει στον κ. Γετίμη «άγρα ερευνητικών προγραμμάτων» που
οδηγούν σε «ένδον ιδιωτικοποίηση» του Παντείου και είχε ζητήσει την παραίτησή του.

Τότε, ο παραιτηθείς σήμερα αντιπρύτανης είχε παραμείνει στη θέση του λέγοντας
ότι όλες του οι ενέργειες «είχαν στόχο την ανάπτυξη του Πανεπιστημίου,
ακολούθησαν πιστά τις θεσμικές διαδικασίες» και αποδίδοντας «συκοφαντία» στον
κ. Μεταξόπουλο. Έκτοτε όμως οι σχέσεις τους παρέμειναν τεταμένες, κάτι που
επιβεβαιώνει η κατάληξη αυτή.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16050N142</ED>
<ID>
ID:137021

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N14&aa=2</URL></REF>


Article

<CATEGORY>vin04</CATEGORY>

 <H2>Μποϊκοτάζ καθηγητών και δασκάλων στο σύστημα αξιολόγησης και πρόσληψης
</H2>
ΣΕ ΜΠΟΪΚΟΤΑΖ στο σύστημα αξιολόγησης και στο σύστημα πρόσληψης εκπαιδευτικών
με διαγωνισμό αποφάσισαν να προχωρήσουν οι εκπαιδευτικές ομοσπονδίες. Τόσο η
Ομοσπονδία Λειτουργών Μέσης Εκπαίδευσης (ΟΛΜΕ), όσο και η Διδασκαλική
Ομοσπονδία Ελλάδας (ΔΟΕ) αποφάσισαν μεταξύ άλλων να μη λάβουν μέρος ούτε στις
διαδικασίες για τη στελέχωση του Σώματος Μονίμων Αξιολογητών (ΣΜΑ) ούτε στις
διαδικασίες στελέχωσης των γραφειοκρατικών μηχανισμών για την πρόσληψη
εκπαιδευτικών μέσω του ΑΣΕΠ. Αποφάσισαν επίσης να μη μετέχουν οι εκπαιδευτικοί
σε καμία μορφή αξιολόγησης αντίθετη με τις θέσεις των δύο Ομοσπονδιών.

Στη χθεσινή συνδιάσκεψη των εκπαιδευτικών ομοσπονδιών τονίσθηκε, μεταξύ άλλων,
η ιδιαίτερη σημασία που αποκτά στις σημερινές συνθήκες η κοινή δράση στα
μεγάλα εκπαιδευτικά προβλήματα και επισημάνθηκε ότι είναι αναγκαία η κατάργηση
των αντιεκπαιδευτικών, όπως τις χαρακτήρισαν, ρυθμίσεων του 2525/97.

Μέσα σ' αυτό το πλαίσιο αποφασίσθηκε να πραγματοποιηθούν τοπικές γενικές
συνελεύσεις δασκάλων και καθηγητών σε όλη τη χώρα, το αργότερο έως τις 7
Φεβρουαρίου. Θα ακολουθήσουν στις 10 του ιδίου μηνός ολομέλειες των προέδρων
των τοπικών διδασκαλικών συλλόγων και των τοπικών ενώσεων των καθηγητών με
σκοπό να αποφασισθεί το πλαίσιο δράσης και η μορφή των περαιτέρω
κινητοποιήσεων των εκπαιδευτικών.

ΥΠΟΤΡΟΦΙΕΣ

Προκήρυξη για 633 υποτροφίες εσωτερικού και εξωτερικού δημοσιοποίησε χθες το
Ιδρυμα Κρατικών Υποτροφιών (ΙΚΥ). Οι 299 υποτροφίες αφορούν μεταπτυχιακές
σπουδές πτυχιούχων ΑΕΙ και ΤΕΙ στο εξωτερικό, ενώ οι 334 αφορούν μεταπτυχιακές
σπουδές ή μεταδιδακτορική έρευνα στο εσωτερικό.

Η προθεσμία για την υποβολή αιτήσεων λήγει στις 6 Μαρτίου. Οι ενδιαφερόμενοι
μπορούν να απευθύνονται στο ΙΚΥ, Λυσικράτους 14 Μακρυγιάννη, τηλ: 3254385-9
και φαξ: 3221863.

ΣΤΗΝ ΚΑΒΑΛΑ

Συλλαλητήριο πραγματοποίησαν χθες οι μαθητές των Λυκείων της Καβάλας, σε
ένδειξη διαμαρτυρίας για το νέο νομοσχέδιο Αρσένη περί εκπαιδευτικής
μεταρρύθμισης. Το πρωί συγκεντρώθηκαν στην Πλατεία Καπνεργάτη της πόλης και
μέλη της συντονιστικής επιτροπής, μαθητές των Λυκείων, εξήγησαν τους λόγους
της κινητοποίησής τους.

Μεταξύ άλλων, δήλωσαν ότι «οι μαθητές είναι αντίθετοι στον αντιεκπαιδευτικό
νέο νόμο κι ότι θα συνεχίσουν να αγωνίζονται για δημόσια, δωρεάν, δημοκρατική εκπαίδευση.

«Τα σχολειά δε θέλουν αξιολογητές, θέλουνε δασκάλους και καθηγητές», φώναξαν ­
για μία ακόμα φορά ­ χθες το απόγευμα εκατοντάδες καθηγητές, δάσκαλοι, γονείς,
μαθητές και φοιτητές που διαδήλωσαν την αντίθεσή τους στην εκπαιδευτική μεταρρύθμιση.

Οι εκπαιδευτικοί αντιδρούν στις ρυθμίσεις που αφορούν την αξιολόγησή τους από
ειδικό Σώμα Μονίμων Αξιολογητών, την κατάργηση της Επετηρίδας διορισμού τους
και την εφαρμογή του Ενιαίου Λυκείου, με πρόχειρο, όπως υποστηρίζουν,
σχεδιασμό και ένταση των εξεταστικών διαδικασιών.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16050N143</ED>
<ID>
ID:137060

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N14&aa=3</URL></REF>


Article

<CATEGORY>vin06</CATEGORY>

 <H5>ΣΕ ΔΙΚΗ ΓΙΑΤΙ ΤΡΥΠΗΣΑΝ 23 ΦΟΡΕΣ ΤΗΝ ΚΑΡΔΙΑ ΚΑΙ ΕΚΑΨΑΝ ΣΥΓΚΡΑΤΟΥΜΕΝΟ ΤΟΥΣ
</H5><H2>Ήταν το πιο αποτρόπαιο έγκλημα των φυλακών
</H2>
<AUTHOR>ΠΡΟΚΟΠΗΣ ΓΙΟΓΙΑΚΑΣ</AUTHOR>

Τον Νοέμβριο του 1995 σκότωσαν έναν εικοσιεπτάχρονο κρατούμενο στις φυλακές
του Κορυδαλλού, τρυπώντας τον 23 φορές στην καρδιά και καίγοντας το πτώμα του
για να σβήσουν τα ίχνη τους. Ήταν δύο και είχαν τρεις συνεργούς. Και οι πέντε
θεωρήθηκαν υπεύθυνοι για την αιματηρή εξέγερση στον Κορυδαλλό, που κόστισε τη
ζωή τεσσάρων κρατουμένων.

Στις διαπραγματεύσεις. Ο Νίκος Πανταζής (με τα γένια) δεν δίστασε να
παίρνει μέρος στις διαπραγματεύσεις για την απελευθέρωση των ομήρων. Δίπλα του
ο πρώην γ.γ. του υπουργείου Δικαιοσύνης Γιώργος Παυλέας και ο συγκρατούμενός
του Παρασκευάς Σερεμέτης. 
ΧΘΕΣ κάθισαν στο εδώλιο μόνον οι τρεις, αφού από τους υπόλοιπους ο ένας
αποφυλακίστηκε επειδή δεν εκδόθηκε εγκαίρως ένταλμα σύλληψής του κι ο άλλος
δραπέτευσε από το περασμένο καλοκαίρι, χωρίς να έχει συλληφθεί μέχρι σήμερα.
Μαζί τους κάθισαν στο εδώλιο και άλλοι τέσσερις κρατούμενοι που κατηγορούνται
ως πρωταίτιοι για την αιματηρή εξέγερση, αλλά και την ομηρεία οκτώ ατόμων
(σωφρονιστικού και ιατρικού προσωπικού).

ΟΙ ΑΠΟΝΤΕΣ

Οι εικόνες φρίκης από την αποτρόπαια δολοφονία του κρατούμενου Δημήτρη
Καραμούτη στη «ζούγκλα» των φυλακών, αλλά και της αιματηρής εξέγερσης στις
Δικαστικές Φυλακές του Κορυδαλλού, τον Νοέμβριο του 1995, ζωντάνεψαν χθες στο
Κακουργιοδικείο Πειραιά, όπου διεξάγεται η δίκη.

Οι κατηγορούμενοι, σύμφωνα με το πόρισμα, που συνέταξε ο αντεισαγγελέας Εφετών
Πειραιά κ. Αντώνης Μύτης, αφού τρύπησαν τον 27χρονο κρατούμενο, που είχε μπει
στη φυλακή για παράβαση του Κώδικα Οδικής Κυκλοφορίας, 23 φορές στην καρδιά
και στους πνεύμονες, τον κρέμασαν και στη συνέχεια τον έκαψαν.

Από τη δίκη έλειπαν ο Κωνσταντίνος Φωτίου, που κατηγορείται μαζί με τον Νίκο
Πανταζή για τη δολοφονία του 27χρονου Δημήτρη Καραμούτη, και ο Κωνσταντίνος
Χαρβατίδης, ο οποίος κατηγορείται μαζί με τους αδελφούς Παναγιώτη και Χρήστο
Στάντζο για συνεργία στη δολοφονία.

Ο πρώτος κυκλοφορεί τώρα ελεύθερος, αφού πριν από περίπου δυόμισι χρόνια
αποφυλακίστηκε εξαιτίας της κωλυσιεργίας των διωκτικών αρχών που δεν εξέδωσαν
εγκαίρως ένταλμα σύλληψης εις βάρος του, ενώ ο Κωνσταντίνος Χιρβαντίδης
δραπέτευσε το περασμένο καλοκαίρι από τις φυλακές της Κέρκυρας.

Εκτός των προαναφερομένων κάθισαν στο εδώλιο και οι κρατούμενοι Παρασκευάς
Σερεμέτης, Κωνσταντίνος Παπακωνσταντίνου, Πέτρος Ανδρέου και Κωνσταντίνος
Κάλφας, οι οποίοι κατηγορούνται ως πρωταίτιοι για την αιματηρή εξέγερση και
την ομηρεία οκτώ ατόμων.

ΚΑΤΑ ΦΩΤΟΓΡΑΦΩΝ

Τα μέτρα ασφαλείας στο Δικαστικό Μέγαρο Πειραιά ήταν δρακόντεια. Η αίθουσα του
Κακουργιοδικείου, στον γ' όροφο, είχε κατακλυσθεί από αστυνομικούς, ενώ
ελάχιστοι ήταν οι συγγενείς των κρατουμένων. Οι αδερφοί Στάντζου, μάλιστα, δεν
δίστασαν να επιτεθούν στους φωτογράφους και στα τηλεοπτικά συνεργεία, που
είχαν πάει για να καλύψουν τη δίκη. Ο πατέρας του Δημήτρη Καραμούτη,
Βελισάριος, δεν εμφανίστηκε χθες στο δικαστήριο.

«Πήγαινα προς το φαρμακείο όταν μου επιτέθηκε ο Νίκος Πανταζής και με έριξε
κάτω λιπόθυμο», είπε μεταξύ άλλων στην κατάθεσή του ο πρώην κρατούμενος στη Γ'
Πτέρυγα των Δικαστικών Φυλακών Κορυδαλλού Ανδρέας Οικονόμου. «Αν δεν υπήρχε ο
Κωνσταντίνος Κάλφας θα με είχε σκοτώσει. Ο Νίκος Πανταζής ήταν ο "δερβένακας"
των φυλακών. Άκουσα πως οι αδερφοί Σταντζου κρέμασαν τον Δημήτρη Καραμούτη και
ο Νίκος Πανταζης συμμετείχε στο κάψιμο».

Το δικαστήριο διέταξε τη βίαιη προσαγωγή του πρώην κρατούμενου Ζαχαρία
Διρδυλάκη, ο οποίος γνωρίζει πράγματα για την υπόθεση, αλλά χθες δεν εμφανίστηκε.

ΚΑΤΑΘΕΣΕΙΣ

Πάντως, εντύπωση προκάλεσε στο δικαστήριο ότι οι σωφρονιστικοί υπάλληλοι που
πιάστηκαν όμηροι των κρατούμενων δήλωσαν ότι δεν θυμούνται τίποτα. Χθες
κατέθεσαν τέσσερις: ο Παρασκευάς Γιαννόπουλος, ο Γιάννης Καρράς, ο Παντελής
Πρασας και ο αρχιφύλακας Γιώργος Παπαθεοφίλου.

«Μου επιτέθηκαν 30 με 40 κρατούμενοι. Δεν γνωρίζω ποιος. Κρατούσαν διάφορα
αντικείμενα και φορούσαν κουκούλες», είπε στην κατάθεσή του ο Γιάννης Καρράς.
«Ο Ζαχαρίας Διρδυλάκης, με τους φίλους του, μας φύλαγε με δική του
πρωτοβουλία, αλλά και την ανοχή των άλλων κρατουμένων. Δεν νομίζω ότι μπορούσε
να μας απελευθερώσει, επειδή υπήρχε μεγάλος αναβρασμός. Ο Νίκος Πανταζής ήρθε
δύο φορές στο κελί που μας κρατούσαν».

Ο αρχιφύλακας Γιώργος Παπαθεοφίλου, που μετά την ομηρεία των συνάδελφων του
πήγε στο αρχιφυλακείο, κατέθεσε ότι «ίσως οι δολοφόνοι να έκαναν λάθος και
σκότωσαν τον Δημήτρη Καραμούτη, νομίζοντας ότι είναι ο κρατούμενος Αλεξάκης,
τον οποίο θεωρούσαν πληροφοριοδότη». Ωστόσο, δεν απέκλεισε την εκδοχή να τον
σκότωσαν για εκφοβισμό των υπολοίπων κρατουμένων: «Έπρεπε να δείξουν ότι είχαν
το κουμάντο», συμπλήρωσε.

Η δίκη συνεχίζεται σήμερα.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N15</CAT>
<ED>
Κωδικός άρθρου: A16050N151</ED>
<ID>
ID:136938

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N15&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Μακάρι να 'ταν όλα ψέματα
</H2><H2></H2>
<AUTHOR>ΚΑΤΙΝΑ ΣΤΡΙΜΜΕΝΙΔΟΥ</AUTHOR>

ΦΘΑΝΩ που λέτε χθες στη δουλειά μου, αφού έκανα μια ώρα για να διανύσω έξι
χιλιόμετρα και εκατόν πενήντα μέτρα και μετά αρχίζει άλλος γολγοθάς: πού θα
παρκάρω; Τελικά, βρήκα θεσούλα εις γωνίαν, αφού όμως προηγουμένως το κοντέρ
τού αυτοκινήτου μου έδειξε δύο χιλιόμετρα και εξακόσια πενήντα μέτρα, τα οποία
είχα «διανύσει» κυκλώνοντας άπειρες φορές το τετράγωνο εντός του οποίου
εστόχευα για θέση πάρκινγκ.

Και σαν να μην έφθανε αυτό, με το που μπαίνω στο γραφείο, να σου μπροστά μου
«ΤΑ ΝΕΑ». Αυτή, καλοί μου άνθρωποι, δεν ήταν πρώτη σελίδα, ήταν δυναμίτης!
Πρώτος τίτλος «Αβάσταχτη πόλη η Αθήνα» και ακολουθούν διαδοχικά χτυπήματα:
«μύθοι και αλήθειες για την παράταση της ζωής». Αν είναι να περνάμε τέτοια ζωή
σ' αυτήν την αβάσταχτη πόλη δεν τη θέλω, σκέφτομαι και οδεύω προς παραίτηση
γενικώς, μέχρι που μου έρχεται από δίπλα το έτερον χτύπημα και δαιμονίζομαι
από τη ζήλεια: «Όταν επιτυχία και πολλά παιδιά πάνε μαζί» και αρχίζω να
ξεφυλλίζω με μανία τις σελίδες για να δω πώς είναι αυτές που ποτέ δεν θα τις
φτάσω. Μια ζωή στην εκκρεμότητα και οι άλλοι να με τραβάνε από το μανίκι, από
τη φούστα, από την τσάντα και γενικά από όπου βολεύεται ο καθένας.

Και να 'χω και τον Γιάννο και τους απεργούς να δηλώνουν «ανυποχώρητοι».
Χέστηκα! Οπότε η μόνη ελπίδα που μου έμεινε ήταν εκείνο το χτύπημα της
χθεσινής πρώτης σελίδας πάνω δεξιά: «Κλίντον: όλα είναι ψέματα».

Πόσο μα πόσο θα μου άρεσε όλα να ήταν ψέματα. Ν' ανοίξω ξαφνικά τα μάτια, να
κλείσω το ξυπνητήρι και... αααχ να τεντωθώ!

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N15</CAT>
<ED>
Κωδικός άρθρου: A16050N152</ED>
<ID>
ID:137026

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N15&aa=2</URL></REF>


Article

<CATEGORY>vin06</CATEGORY>

 <H5>ΠΑΝΩ ΑΠΟ ΤΟ 60% ΤΩΝ ΗΛΙΚΙΩΜΕΝΩΝ ΑΘΗΝΑΙΩΝ ΕΝΟΧΛΕΙΤΑΙ ΑΠΟ ΤΗΝ ΠΑΡΟΥΣΙΑ ΤΩΝ ΑΛΛΟΔΑΠΩΝ
</H5><H5>Ταυτισμένοι με τη γειτονιά τους οι Αθηναίοι
</H5><H5>Η ταυτότητα της έρευνας
</H5><H2>Ξενόφοβος ο ένας στους δύο
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

Διαστάσεις λαμβάνει η ξενοφοβία, ακόμη και στο λεκανοπέδιο της Αθήνας, σύμφωνα
με τη δημοσκόπηση της V.PRC, το τρίτο και τελευταίο μέρος της οποίας
δημοσιεύουν σήμερα «ΤΑ ΝΕΑ».

ΔΙΧΑΣΜΕΝΗ εμφανίζεται η κοινή γνώμη απέναντι στην παρουσία ατόμων άλλης
εθνικότητας. Το 49% των ερωτηθέντων δηλώνει ότι βρίσκει ενοχλητική την
παρουσία τους, ενώ το 47% λέει το αντίθετο.

Το ποσοστό αυτών που δηλώνουν ότι ενοχλούνται από την παρουσία των ξένων
φτάνει το 68,4% σε Αθηναίους άνω των 65 ετών και το 61,1% σε συνταξιούχους.
Εύρημα που μπορεί να ερμηνευτεί από την έξαρση της εγκληματικότητας που έχει
παρατηρηθεί τα τελευταία χρόνια κατά ηλικιωμένων ατόμων (σε πολλές περιπτώσεις
με θύτες Αλβανούς λαθρομετανάστες).

Παράλληλα η ενόχληση από την παρουσία ξένων φτάνει το 64,4% σε Αθηναίους με
κατώτερη μόρφωση και το 61,4% σε ανθρώπους με συνολικό μηνιαίο οικογενειακό
εισόδημα λιγότερο από 150.000 δραχμές. Και οι δύο κατηγορίες είναι λογικό να
θεωρούν εαυτούς θιγόμενους από την παρουσία αλλοδαπών στη χώρα μας.

Αντίθετα, μικρή σχετικά ενόχληση από την παρουσία ατόμων άλλης εθνικότητας
εκφράζουν οι εργοδότες/αυτοαπασχολούμενοι (37,5%) και όσοι έχουν συνολικό
μηνιαίο οικογενειακό εισόδημα άνω των 500.000 δραχμών (37%). Πράγμα ευεξήγητο
καθώς γι' αυτές τις κατηγορίες Αθηναίων εργάζεται ο κύριος όγκος των αλλοδαπών.

Αξίζει να σημειωθεί ότι όσον αφορά την ενόχληση από την παρουσία άλλης
εθνικότητας κατά ψήφο στις 22.9.96, λιγότερο ενοχλημένοι εμφανίζονται οι
ψηφοφόροι του ΠΑΣΟΚ (49,9%) σε σχέση με τους ψηφοφόρους της Ν.Δ. (59,1%).

Τα ευρήματα για τα μικρότερα κόμματα στο συγκεκριμένο ερώτημα βασίζονται σε
απαντήσεις λιγότερων από 60 ερωτωμένων κι έτσι δεν έχουν την απαραίτητη
στατιστική αξιοπιστία για να δημοσιευθούν. Υπενθυμίζεται ότι και στη χθεσινή,
δεύτερη, συνέχεια της δημοσκόπησης της V. PRC η παρουσία των ξένων εμφανίζεται
να είναι σημαντικότερο πρόβλημα για τους Αθηναίους (3,8%) από την καθαριότητα
της πόλης (1,6%).

ΜΕ ΤΗ γειτονιά τους ή την περιοχή στην οποία κατοικούν αισθάνονται περισσότερο
ταυτισμένοι οι περισσότεροι Αθηναίοι κι όχι με την Αθήνα, τον τόπο καταγωγής
τους ή την Ελλάδα γενικότερα, σύμφωνα με τη δημοσκόπηση της V.PRC.

Ταυτισμένο με τη γειτονιά του (ή την περιοχή στην οποία κατοικούν) εμφανίζεται
το 33,8% των ερωτηθέντων, με τον τόπο καταγωγής του το 25,9%, ενώ το 21,5%
ταυτίζεται περισσότερο με την Ελλάδα.

Ιδιαίτερα ταυτισμένοι με τη γειτονιά τους εμφανίζονται άνθρωποι κατωτέρου
επιπέδου εκπαίδευσης (43,6%), άνθρωποι ηλικίας 65 ετών και άνω (45%),
νοικοκυρές (41,7%), άνθρωποι με εισόδημα λιγότερο από 150.000 δραχμές τον μήνα
και Αθηναίοι που κατοικούν στις λίγες διασωθείσες γειτονιές ­ στις συνοικίες
του Πειραιά (46,4%).

Μεγαλύτερο ποσοστό ταύτισης με την Αθήνα εμφανίζουν άνθρωποι με ανώτερο
επίπεδο εκπαίδευσης (25,1%), Αθηναίοι ηλικίας 25-34 ετών (18,8%), κάτοικοι που
μένουν στα κεντρικά διαμερίσματα της πρωτεύουσας (27,4%) και άνθρωποι με
οικογενειακό μηνιαίο εισόδημα άνω των 500.000 δραχμών.

Πιο κοντά συναισθηματικά με τον τόπο καταγωγής τους αισθάνονται άνθρωποι
κατώτερης εκπαίδευσης (31,6%), κάτοικοι του Πειραιά (31,3%), μισθωτοί του
δημόσιου τομέα (32%), Αθηναίοι με μηνιαίο εισόδημα λιγότερο των 150.000
δραχμών και άνθρωποι που έχουν γεννηθεί σε κάποιο χωριό της Ελλάδας.

Μεγαλύτερη συναισθηματική ταύτιση με την Ελλάδα εμφανίζουν νέοι 18-24 ετών
(33,5%), κάτοικοι του Πειραιά (38%), οι φοιτητές (35,4%), και Αθηναίοι με
μηνιαίο οικογενειακό εισόδημα άνω των 500.000 δραχμών.

ΕΤΑΙΡΕΙΑ: ΙΝΣΤΙΤΟΥΤΟ V - PROJECT RESEARCH CONSULTING. Μέλος του ΣΕΔΕΑ,
της ESOMAR και της WAPOR.

ΑΝΑΘΕΣΗ: «ΤΑ ΝΕΑ».

ΤΥΠΟΣ ΚΑΙ ΜΕΘΟΔΟΣ: ΠΟΣΟΤΙΚΗ ΕΡΕΥΝΑ με ατομικές συνεντεύξεις, πρόσωπο με
πρόσωπο (face to face) στα νοικοκυριά των ερωτωμένων και χρήση δομημένου ερωτηματολογίου.

ΠΛΗΘΥΣΜΟΣ: Γενικός πληθυσμός 18 ετών και άνω.

ΠΕΡΙΟΧΗ: Πολεοδομικό Συγκρότημα Πρωτεύουσας.

ΔΕΙΓΜΑ: Το σχεδιασθέν μέγεθος του δείγματος ανέρχεται σε 1.000 άτομα
και το πραγματοποιηθέν σε 946 άτομα.

ΔΕΙΓΜΑΤΟΛΗΨΙΑ: Ακολουθήθηκε η μέθοδος της πολυσταδιακής
στρωματοποιημένης δειγματοληψίας.

ΣΤΑΘΜΙΣΗ ΔΕΙΓΜΑΤΟΣ: Προκειμένου να εξισορροπηθούν τυχόν παράγοντες
μεροληψίας, το δείγμα σταθμίστηκε εκ των υστέρων ως προς την περιοχή κατοικίας
και την ψήφο των βουλευτικών εκλογών του Σεπτεμβρίου 1996.

ΧΡΟΝΟΣ ΔΙΕΞΑΓΩΓΗΣ: Η έρευνα πεδίου πραγματοποιήθηκε στο χρονικό
διάστημα 12 Ιανουαρίου 1998 έως 23 Ιανουαρίου 1998.

ΠΡΟΣΩΠΙΚΟ ΕΡΕΥΝΑΣ ΠΕΔΙΟΥ: Για την πραγματοποίηση της έρευνας εργάστηκαν
19 ερευνητές και 3 επόπτες.

ΠΑΡΑΤΗΡΗΣΗ: Στην ανάλυση που συνοδεύει τους πίνακες, απαντήσεις με
βάσεις κάτω των 60 ερωτηθέντων είναι εντελώς ενδεικτικές.

Το Ινστιτούτο V-PROJECT RESEARCH CONSULTING εφαρμόζει αυστηρά όλους τους
κώδικες Δεοντολογίας της ESOMAR, της WAPOR και του ΣΕΔΕΑ, για την
Πολιτική-Κοινωνική Έρευνα, την Έρευνα Αγοράς, τη δημοσίευση αποτελεσμάτων
δημοσκοπήσεων και τις κατευθυντήριες γραμμές για την ερμηνεία τους.


<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16050N161</ED>
<ID>
ID:136939

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N16&aa=1</URL></REF>


Article

<CATEGORY>vin06</CATEGORY>

 <H5>Ο ΡΥΘΜΟΣ ΑΥΞΗΣΗΣ ΤΟΥ ΠΛΗΘΥΣΜΟΥ ΤΗΣ ΠΡΩΤΕΥΟΥΣΑΣ ΕΠΕΣΕ ΑΠΟ 21% ΣΤΗ 10ΕΤΙΑ
'71-'81 ΣΤΟ 1,57%
</H5><H2>Οι δραπέτες της Αθήνας
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

Την μουντή πόλη την άφησαν πίσω. Ξέφυγαν. Επιστρέφουν σπάνια πια. Αναγκαστικά
τις περισσότερες φορές. Αρρωσταίνουν περπατώντας στους δρόμους της και γυρνούν
σχεδόν τρέχοντας πίσω, στη δική τους μικρή, μακρινή Ιθάκη.

Η ΥΠΟΛΟΙΠΗ Ελλάδα αλλάζει πρόσωπο και υποδέχεται τους «δραπέτες της
τσιμεντούπολης», εκείνους που ξεκίνησαν σε αναζήτηση μιας διαφορετικής
ποιότητας ζωής. Όσο για την Αθήνα, φαίνεται πως χάνει την αίγλη της. Ο ρυθμός
αύξησης του πληθυσμού της έπεσε στο 1,57% (από 21% τη δεκαετία 1971-1981),
πολύ πιο κάτω από τον μέσο όρο αύξησης στη χώρα, που είναι 5,4%.

Έτσι, η πραγματικότητα φαίνεται πως επιβεβαιώνει τη δημοσκόπηση της PRC, που
διεξήχθη για λογαριασμό των «ΝΕΩΝ», φανερώνοντας πως το 72,6% των κατοίκων της
βρίσκουν αυτή την πόλη αβάσταχτη, ενώ ένα άλλο 37,4% θέλει να την εγκαταλείψει.

Μπορεί να είναι δύσκολο από πρακτικής πλευράς, δεν είναι όμως ακατόρθωτο. Και
αυτό αποδεικνύεται από τις δεκάδες οικογένειες, που ήδη έχουν φύγει για να
ζήσουν μόνιμα σε άλλα μέρη. Εκεί σε μιαν «άλλη» Ελλάδα, που ξαναζεί και μαζί
της ξανανιώνουν οι άνθρωποι εκείνοι που κουράστηκαν να περνούν τις ημέρες τους
μέσα σε αυτοκίνητα, ακινητοποιημένοι για ώρες στο μποτιλιάρισμα, σε στενά
γραφεία ή κλεισμένοι στα σπίτια τους, εξουθενωμένοι από την τρέλα της μεγαλούπολης.

ΤΙ ΛΕΝΕ ΤΩΡΑ

Όλο και περισσότεροι είναι εκείνοι που αποφασίζουν να φύγουν από την πόλη και
να ζήσουν μόνιμα σε κάποιο χωριό, σε κάποιο νησί, κάπου μακριά. Εκεί που οι
ρυθμοί είναι περισσότερο ανθρώπινοι και η ποιότητα ζωής ανώτερη.

Ανάμεσα σε αυτούς που ξεπέρασαν τις δυσκολίες και κατάφεραν να φύγουν από την
πρωτεύουσα ήταν και η Μαρίνα Καρακώστα. Από το 1990 ζει μόνιμα με τον σύζυγό
της Νίκο, στο Φοινίκι της Μεθώνης. Σκέπτονταν να εγκαταλείψουν την Αθήνα,
χρόνια πριν. 
«Δεν ήταν όμως εύκολο να ξεγράψουμε με τη μια έναν τρόπο ζωής που είχαμε
συνηθίσει και να εξοικειωθούμε με έναν άλλον, σε ένα άγνωστο μέρος». Στη
Μεθώνη δεν τους ήξερε κανείς, ούτε ήξεραν κανέναν. Άφησαν πίσω τους φίλους
τους, την κόρη τους, τα αγαπημένα τους πρόσωπα. Έπρεπε όμως να φύγουν, γιατί
«η Αθήνα είναι μια κόλαση».

Το επόμενο όμως βήμα ήταν και το πιο δύσκολο. «Ωραία να φύγουμε, αλλά πού θα
πάμε;». Ξεκίνησαν να ψάχνουν κάθε περιοχή της Ελλάδας. «Η αρχή έγινε από το
Πήλιο και ύστερα από πολύ καιρό καταλήξαμε στη Μεθώνη. Μας ταιριάζει και της
ταιριάζουμε». Σήμερα έχουν φίλους, έχουν χρόνο ν' ασχοληθούν με τα χόμπι τους,
να διασκεδάζουν φροντίζοντας τα ζώα και τον λαχανόκηπό τους.

Ο Χρήστος Μαχαιρίδης επέλεξε τα Χανιά για να ζήσει με την οικογένειά του.
Μετακόμισε εκεί μόνιμα το 1988. Σήμερα, σε ηλικία 40 ετών, έχει πια χτίσει το
δικό του κάστρο εκεί δίπλα στο ρολόι του λιμανιού. «Στα Χανιά ήρθα για πρώτη
φορά το 1974. Δεν δυσκολεύτηκα να αποφασίσω να εγκατασταθώ μόνιμα εδώ. Στο
"γιατί" δεν υπάρχει απάντηση. Όπως στον έρωτα δεν υπάρχει "γιατί". Την αγαπώ
αυτή την πόλη και την ανακαλύπτω κάθε στιγμή που περνάει».

Για ορισμένους, το να φύγουν ήταν όνειρο ζωής. Για κάποιους άλλους ήταν απλή
ανάγκη επιβίωσης. 
Να ζήσουν ήθελαν ανθρώπινα, επί ίσοις όροις και όχι με τη μεγαλούπολη να τους
συνθλίβει καθημερινά με τον όγκο και τη φασαρία της. «Μάθαμε ξανά από την αρχή
να απολαμβάνουμε μια καλή παρέα, μια βόλτα, ένα ψάρεμα. Διασκεδάζουμε όπως
διασκέδαζαν πάντα οι άνθρωποι: μια κιθαρίτσα, ένα βιολί, ένα τραγούδι κι ας
είναι και φάλτσο». Ο Αντώνης Τσαβδαρίδης άφησε για πάντα τις μεγάλες πόλεις ­
την Θεσσαλονίκη όπου γεννήθηκε και την Αθήνα όπου μεγάλωσε. Απο το 1983 ζει
στη Σαντορίνη, το νησί που γνώρισε ως φαντάρος και τον κατέκτησε. 
Εκεί γνώρισε την Γερμανίδα σύζυγό του, την Πέγκυ, εκεί πέρασε τα τρία πρώτα
χρόνια της ζωής της η κόρη τους, εκεί θα γεννηθεί και το δεύτερο παιδί τους. 
«Ευτυχώς, τα πράγματα μού ήρθαν βολικά. Κουράστηκα, αλλά κατάφερα να φτιάξω τη
δουλειά μου εδώ. Έχτισα τη ζωή μου σε σωστές βάσεις. Γιατί στην Αθήνα, η ζωή
έχει χάσει το νόημά της. Λέμε πως υπάρχουν ευκαιρίες να διασκεδάσεις. Άχρηστη
είναι η διασκέδαση, πλαστική. Δεν μπορείς να την χαρείς».

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16050N171</ED>
<ID>
ID:136940

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N17&aa=1</URL></REF>


Article

<CATEGORY>vin06</CATEGORY>

 <H2>Δυστυχώς μας δέσμευσαν οι επαγγελματικές υποχρεώσεις
</H2><H2></H2>
ΟΛΟΙ θέλουν, αλλά κανένας δεν μπορεί. Οι απαιτήσεις της δουλειάς κρατούν
«δέσμιους» στην πρωτεύουσα χιλιάδες Αθηναίους. Ανάμεσά τους, ο ζωγράφος
Δημήτρης Μυταράς, η ηθοποιός Μελίνα Μποτέλη, ο μουσικός Διονύσης Τσακνής.

Περισσότερο για τους δύο τελευταίους, η Αθήνα αποτελεί το επίκεντρο όλων των
καλλιτεχνικών δρωμένων. «Όλες οι ευκαιρίες για δουλειά, οι επαφές, η μουσική
σκηνή, είναι συνώνυμες με την Αθήνα».

Η κ. Μποτέλη παραδέχεται πως αν μπορούσε, θα ζούσε σε άλλη περιοχή της
Ελλάδας. «Αυτό όμως είναι αδύνατο για μένα, έχω τόσο δρόμο μπροστά μου να
καλύψω. Η φυγή μου τώρα από την Αθήνα θα σήμαινε αυτομάτως παραίτηση από την
επαγγελματική μου ζωή». Δεν θα ήθελε κάτι τέτοιο. Άποψη που συμμερίζεται και ο
κ. Τσακνής. Ο οποίος όμως επιχείρησε «να μεταφέρω τη δραστηριότητα μου μακριά
από την πρωτεύουσα».

Για να παραδεχθεί πως δεν στάθηκε τυχερός. «Αγαπώ τη δουλειά μου, μπορώ να την
κάνω μόνο στην Αθήνα και για αυτό υφίσταμαι την υποβαθμισμένη ποιότητα ζωής
που μου προσφέρει». Ο κ. Μυταράς έχει επίσης επαγγελματικές δεσμεύσεις «στην
πόλη που ζω για 40 χρόνια. Όπως είναι η Σχολή που διδάσκω και την οποία δεν
θέλω να εγκαταλείψω». Παρ' όλα αυτά, τον τελευταίο καιρό, νιώθει να
απομακρύνεται από την Αθήνα. «Σπάνια κατεβαίνω στο κέντρο, δραπετεύω τα
Σαββατοκύριακα στο Σούνιο. Είναι πάλι και το γεγονός ότι αυτή η πόλη δεν σε
αφήνει να την αγνοήσεις».

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16050N172</ED>
<ID>
ID:136992

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N17&aa=2</URL></REF>


Article

<CATEGORY>vin06</CATEGORY>

 <H2>Δύσκολη απόφαση, μα βρήκαμε τον εαυτό μας
</H2><H2></H2>
«ΣΤΗΝ ΑΘΗΝΑ δεν ήθελα να αναπνεύσω, δεν μπορούσα. Πνιγόμουν». Έφυγε. Άφησε τη
δουλειά της στην πολυεθνική βιομηχανία αυτοκινήτων. Βρήκε μια άλλη στη
Ζάκυνθο. Τα χρήματα λιγότερα, η θέση όμως της ταιριάζει περισσότερο. Το κόστος
ζωής είναι φυσικά χαμηλότερο, όμως δεν είναι αυτό. Είναι η ζωή και η ελευθερία
της ­ αυτά δεν πληρώνονται.

Πάνε δύο χρόνια τώρα που ζει μόνιμα στη Ζάκυνθο η Λουκία Πική. Παιδί της πόλης
ήταν πάντα, αλλά ξέφυγε. Η απόφαση δεν ήταν εύκολη. Ο φόβος της αποτυχίας που
συνόδευε την εγκατάσταση σε ένα άγνωστο μέρος, εμπόδισε να γίνει στην ώρα του
το πρώτο βήμα. Δεν την άντεχε άλλο όμως την πόλη. Και αυτό το συναίσθημα
μπορούσε να υπερνικήσει κάθε φόβο.

«Τρεις ώρες κάθε ημέρα τις περνούσα μέσα στ' αυτοκίνητο για να πάω στη δουλειά
μου. Στο γραφείο, δεν τολμούσα να κοιτάξω προς το παράθυρο. Μαυρίλα. Η δουλειά
δεν με γέμιζε. Πάντα ήθελα να φύγω».

Ο φίλος της ο Δημήτρης, την ακολούθησε ένα χρόνο αργότερα. Παντρεύτηκαν στη
Ζάκυνθο. Άφησε και αυτός τη δουλειά του στην ιδιωτική εταιρεία και εργάζεται
στη Ζάκυνθο ως φωτογράφος. Αμείβεται από εικόνες που πουλάει σε περιοδικά στην
Αθήνα, φωτογραφήσεις για τα ξενοδοχεία, μαθήματα φωτογραφίας που παραδίδει,
κάνοντας και αυτός εκείνο που του αρέσει.

Έφτιαξαν την οικογένειά τους στο νησί. Πριν από έξι μήνες ήρθε στον κόσμο και
ένα παιδί. «Ένα παιδί που δύσκολα θα αποφάσιζα να κάνω στην Αθήνα. Είναι τρέλα
να φέρεις ένα παιδί σ' αυτή την κόλαση. Μα ούτε κι εγώ θα ήμουν σωστή μητέρα».

Χιλιάδες είναι οι λόγοι που τους έκαναν να αγαπήσουν το νησί και τη ζωή τους
εκεί. «Αυτή η ζεστασιά των ανθρώπων και της καθημερινότητας», όπως λέει
χαμογελώντας η Λουκία. «Περπατάω στους δρόμους και λέω καλημέρα σε 10-15
ανθρώπους. Ξέρω τους γείτονές μου, μιλάμε φιλικά. Στην Αθήνα, ούτε τους ήξερα
ούτε και ήθελα να τους γνωρίσω. Μουτρωμένοι γυρίζαμε όλοι στα σπίτια μας και
κλεινόμασταν μέσα».

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16050N173</ED>
<ID>
ID:137034

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N17&aa=3</URL></REF>


Article

<CATEGORY>vin06</CATEGORY>

 <H2>Κάπνισμα και οικιακές σκόνες προκαλούν άσθμα στα παιδιά
</H2><H2></H2>
ΕΝΑ στα 10 παιδιά στην Ελλάδα αντιμετωπίζει πιθανότητα να προσβληθεί από
άσθμα, πιθανότητα που φαίνεται ότι έχει αυξηθεί τα τελευταία 10-15 χρόνια λόγω
της ρύπανσης του περιβάλλοντος αλλά και της επιβάρυνσης της οικιακής
ατμόσφαιρας από άκαρι της σκόνης, καπνούς, υγραέρια αλλά και φάρμακα,
καλλυντικά, βαφές, αποσμητικά, συντηρητικά τροφών κ.ά.

Ιδιαίτερη προσοχή πρέπει να υπάρχει για τα παιδιά κάτω από την ηλικία των 7
ετών, καθώς υπάρχουν ενδείξεις ότι το 80% του άσθματος αρχίζει τότε. Αυτό
υποστήριξαν χθες τρεις ειδικοί επιστήμονες (οι αναπληρωτές καθηγητές
πνευμονολογίας κ.κ. Α. Ρασιδάκης και Δ. Γκιουλέκας και η επιμελήτρια του
νοσοκομείου «Σωτηρία» κ. Ν. Γεωργάτου) σε συνέντευξη Τύπου με αφορμή το
Πανελλήνιο Συνέδριο Νοσημάτων Θώρακος που έγινε στη Θεσσαλονίκη.

Περισσότερα από το 50% των παιδιών είναι αλλεργικά στο άκαρι της οικιακής
σκόνης ενώ τα παιδιά των καπνιστών έχουν διπλάσιο κίνδυνο να εμφανίσουν άσθμα
και πιο συχνά ασθματικά επεισόδια σε σύγκριση με άλλα παιδιά. Γι' αυτό, αν
έχετε παιδί με κάποια υπερευαισθησία των βρόγχων που του δημιουργεί
προδιάθεση, λένε οι ειδικοί, πάρτε ορισμένα μέτρα: καταργήστε τις μοκέτες από
τοίχο σε τοίχο, κάνετε καλή καθαριότητα με ηλεκτρική σκούπα και υγρό πανί,
ανοίγετε συχνά τα παράθυρα για να αεριστεί στο σπίτι (εκτός αν είναι εποχή που
μπορεί να μπουν μέσα αλλεργιογόνοι παράγοντες, όπως η γύρις), μην
χρησιμοποιείτε μάλλινα ή πουπουλένια μαξιλάρια και παπλώματα όπου ενδημεί το
άκαρι. Γενικά, αποφύγετε αλλεργιογόνους παράγοντες.

Ας σημειωθεί ότι το 10%-15% των παιδιών της χώρας μας πάσχει από βρογχικό
άσθμα που, όπως είπαν οι ειδικοί, συχνά διαφεύγει της ορθής διάγνωσης και
υποθεραπεύεται με δυσμενείς συνέπειες για την υγεία τους.

Το άσθμα είναι μια «εξατομικευμένη» ασθένεια, με την έννοια ότι δεν είναι
ακριβώς γνωστός ο μηχανισμός που την προκαλεί, δεν γιατρεύεται πραγματικά
ποτέ, αλλά αντιμετωπίζεται συμπτωματικά, είτε με αποφυγή του ερεθίσματος (όταν
αυτό είναι γνωστό) είτε με φαρμακευτική αγωγή. Οι τρεις επιστήμονες
αναφέρθηκαν σε μία από τις φαρμακευτικές ουσίες που περιλαμβάνεται στις νέες
οδηγίες της Παγκόσμιας Οργάνωσης Υγείας και πρόκειται να κυκλοφορήσει και στη
χώρα μας σε 1,5 μήνα ­ το βρογχοδιασταλτικό φορμοτερόλη. Θεωρείται σημαντική
ουσία γιατί έχει γρήγορη έναρξη δράσης (ένα λεπτό) και μακρά διάρκεια δράσης
(12 ώρες). Επιπλέον, επειδή έχει τη μορφή εισπνεόμενης σκόνης δεν προκαλεί
ανεπιθύμητες ενέργειες που ενδέχεται να έχουν τα αεροζόλ.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16050N181</ED>
<ID>
ID:136941

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N18&aa=1</URL></REF>


Article

<CATEGORY>vin06</CATEGORY>

 <H5>ΤΡΑΥΜΑΤΙΣΑΝ ΣΟΒΑΡΑ ΝΕΑΡΟ ΣΤΟ ΚΕΝΤΡΟ ΤΗΣ ΑΘΗΝΑΣ
</H5><H2>Βαρβαρότητα ακροδεξιών </H2>
Αίμα παντού. Στον τοίχο του καταστήματος, που ζήτησε καταφύγιο ο Αλέξης
Καλοφωλιάς, τα αίματα από τα χτυπήματα υπάρχουν ακόμη, πέντε ημέρες μετά το επεισόδιο

«Ήταν φοβερό. Τον χτυπούσαν σαν να ήθελαν να τον σκοτώσουν. Η ώρα δεν ήταν
ούτε καν οκτώ το βράδυ στο κέντρο της Αθήνας και ούτε τον κόσμο που ήταν στον
δρόμο εκείνη την ώρα φοβήθηκαν».

Η ΝΕΑΡΗ υπάλληλος χωρίς να το θέλει, το περασμένο Σάββατο στις επτάμισι το
βράδυ, έγινε μάρτυρας ενός πρωτοφανούς σε αγριότητα ξυλοδαρμού. Χωρίς να έχει
προηγηθεί κάτι, τρεις νεαροί, σύμφωνα με την Αστυνομία, «πιθανόν μέλη της
οργάνωσης "Χρυσή Αυγή", στη συμβολή των οδών 3ης Σεπτεμβριου και Χαλκοκονδύλη,
επιτέθηκαν στον 34χρονο μεταφραστή Αλέξη Καλοφωλιά. Τον χτύπησαν (πιθανόν με
σιδερόβεργα) στο πρόσωπο. Και όταν αυτός έπεσε στο πεζοδρόμιο άρχισαν να του
χτυπούν το κεφάλι στο μάρμαρο, χωρίς να λένε τίποτε, μπροστά στα έκπληκτα
μάτια των περαστικών που έμεναν θεατές. Ακόμη και όταν ο 34χρονος κατάφερε και
σύρθηκε έως την είσοδο ενός καταστήματος, δεν δίστασαν να φθάσουν έως εκεί και
να συνεχίζουν να τον χτυπούν. Μία υπάλληλος άρχισε να καλεί σε βοήθεια και
σύμφωνα με αυτόπτες μάρτυρες οι τρεις πέρασαν τρέχοντας το οδόστρωμα και
μπήκαν στην πολυκατοικία (3ης Σεπτεμβριου 19 ) όπου στεγάζονται τα γραφεία της
εφημερίδας «Χρυσή Αυγή».

Οι αστυνομικοί που έφθασαν δεν κατάφεραν να εντοπίσουν τους δράστες, αν και
ένας από αυτούς κινήθηκε να μπει στην πολυκατοικία. Έπρεπε να πάρουν εντολές
και το μόνο που έκαναν ήταν να βοηθήσουν τον Καλοφωλιά να φθάσει γρήγορα στο
νοσοκομείο. Χθες, ο 34χρονος είχε καταφέρει να σηκωθεί από το κρεβάτι, αλλά το
αριστερό του μάτι δεν μπορεί να το ανοίξει και κάθε φορά που πάει να κάνει μια
κίνηση ματώνει. Και αυτό είναι που ανησυχεί τους γιατρούς, αφού ακόμη δεν έχει
αποκατασταθεί η όρασή του.

«Ευτυχώς ζω. Τι άλλο να πω. Με χτυπούσαν με τέτοιο μίσος που ακόμη και τώρα
που έχω συνέλθει κάπως δεν μπορώ να το κατανοήσω. Δεν με γνώριζαν, δεν τους
γνώριζα και έπεσαν πάνω μου να με σκοτώσουν. Πήγαινα να πάρω το λεωφορείο.
Κάποιος με χτύπησε από πίσω. Έχασα την όρασή μου. Στην αρχή δεν καταλάβαινα
τίποτα. Κάποια στιγμή που συνήλθα, άρχισα να φωνάζω. Μπήκα σε ένα κατάστημα,
με χτυπούσαν και εκεί. Απλώς φορούσα ένα μαντήλι που φορούν οι Παλαιστίνιοι.
Μακάρι να μπορούσα να καταλάβω γιατί έκαναν ό,τι έκαναν», λέει ο κ. Καλοφωλιάς
που εξακολουθεί να νοσηλεύεται στον δεύτερο όροφο της Οφθαλμολογικής Κλινικής
του Γενικού Κρατικού.

Η αστυνομία μετά και την μήνυση που κατατέθηκε, έκανε προσαγωγές υπόπτων από
τον χώρο της «Χρυσής Αυγής» χωρίς όμως μέχρι στιγμής να έχει προκύψει κάποιο
στοιχείο για την ταυτότητα των δραστών. Σύμφωνα πάντως με τους καταστηματάρχες
της περιοχής, κάθε φορά που η οργάνωση έχει κάποια εκδήλωση δημιουργούνται
διάφορα προβλήματα, χωρίς ωστόσο μέχρι προχθές να έχουμε ξυλοδαρμούς. Η «Χρυσή
Αυγή» τον τελευταίο καιρό έχει εγκατασταθεί στον πέμπτο όροφο στην επί της 3ης
Σεπτεμβρίου πολυκατοικία στον αριθμό 19.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16050N182</ED>
<ID>
ID:136993

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N18&aa=2</URL></REF>


Article

<CATEGORY>vin06</CATEGORY>

 <H2>Ψήφισμα συμπαράστασης στον Μητροπολίτη Ζακύνθου
</H2>
ΤΗ ΣΥΜΠΑΡΑΣΤΑΣΗ του στον Μητροπολίτη Ζακύνθου εκφράζει με ψήφισμά του το
Νομαρχιακό Συμβούλιο του νησιού. Στο ψήφισμα γίνεται λόγος για «εξαίρετο
ποιμαντορικό και κοινωνικό έργο», αλλά και για ιδιαίτερη τιμή για τον τόπο
«που τον διακονεί ένας καταξιωμένος ιεράρχης σαν τον κ. Χρυσόστομο».

Την ίδια στιγμή, στην Κομοτηνή, ύστερα από εισήγηση του Μητροπολίτη Δαμασκηνού
με αφορμή την συνέντευξη του Χρυσοστόμου στο περιοδικό «Πεντχάουζ», εκδόθηκε
ψήφισμα με το οποίο ζητούν από τον Μητροπολίτη Ζακύνθου να «μετανοήσει
ειλικρινώς και να αποκηρύξει τις πεπλανημένες απόψεις του».

Οι επόμενες ημέρες, πάντως, θα είναι ιδιαίτερα κρίσιμες για τον κ. Χρυσόστομο,
αφού, σύμφωνα με πληροφορίες, υπάρχουν ιεράρχες οι οποίοι, αν δεν κρίνουν
ικανοποιητική την απάντησή του, είναι αποφασισμένοι να ζητήσουν να τεθεί σε
διαθεσιμότητα. Όλα θα ξεκαθαρίσουν στις αρχές Φεβρουαρίου, που θα συνεδριάσει
η Διαρκής Ιερά Σύνοδος, η οποία κάλεσε τον κ. Χρυσόστομο σε απολογία μέχρι τις
30 Ιανουαρίου.

Από την πλευρά του ο Μητροπολίτης Ζακύνθου δεν φαίνεται να ανησυχεί. Ήδη
γράφει τις απόψεις του, τις οποίες θα θέσει υπόψη της Διαρκούς Ιεράς Συνόδου.
Ο ίδιος δεν φαίνεται διατεθειμένος να παραστεί. Σύμφωνα με πληροφορίες, ο κ.
Χρυσόστομος θα επιμείνει στις απόψεις του, επαναλαμβάνοντας ότι δεν γνώριζε το
περιεχόμενο του περιοδικού, κάνοντας λόγο για φαρισαϊσμό και υποκρισία, ενώ
δεν πρόκειται να δηλώσει μετανιωμένος για όσα υποστήριξε, αφού, όπως λέει,
κατά καιρούς και άλλοι ιεράρχες έχουν διατυπώσει ανάλογες απόψεις.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16050N183</ED>
<ID>
ID:137035

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N18&aa=3</URL></REF>


Article

<CATEGORY>vin06</CATEGORY>

 <H2>Δέσμη μέτρων για τα άτομα με ειδικές ανάγκες
</H2><H2></H2>
ΤΗ ΘΕΣΠΙΣΗ κανόνων κατά των διακρίσεων για τα άτομα με ειδικές ανάγκες, πιο
ανθρώπινες συνθήκες διαβίωσής τους στην πόλη, καθιέρωση ειδικής ρήτρας για την
απασχόληση και επαγγελματική τους κατάρτιση και αυξήσεις στα επιδόματα που
τους χορηγούνται ήταν τα σημαντικότερα αιτήματα που διατύπωσαν στον
Πρωθυπουργό, κ. Κ. Σημίτη, οι εκπρόσωποι των ατόμων με ειδικές ανάγκες.

Ο κ. Σημίτης δέχθηκε χθες την 11μελή Εκτελεστική Γραμματεία της Εθνικής
Συνομοσπονδίας των Ατόμων με ειδικές ανάγκες με επικεφαλής τον πρόεδρό της κ.
Γιάννη Βαρδακαστάνη, παρουσία του υπουργού Υγείας κ. Κ. Γείτονα, του
υφυπουργού Πρόνοιας κ. Θ. Κοτσώνη και του υφυπουργού παρά τω Πρωθυπουργώ κ. Γ. Πασχαλίδη.

Μετά τη συνάντηση, που διήρκεσε μία ώρα, ανακοινώθηκε ότι αποφασίστηκε η λήψη
δέσμης μέτρων, μεταξύ των οποίων:

* Η σύσταση διυπουργικής επιτροπής για τον καλύτερο συντονισμό των δράσεων,
υπό την προεδρία του υφυπουργού Πρόνοιας κ. Κοτσώνη.

* Η δημιουργία τριών Κέντρων Αυτιστικών Ατόμων.

* Η υλοποίηση του θεσμού της Κάρτας Αναπηρίας για την πιστοποίηση της
αναπηρίας κατά ενιαίο τρόπο από όλα τα Ταμεία.

* Η προώθηση του προγράμματος χορήγησης καρτών μετακίνησης σε άτομα με ειδικές ανάγκες.

* Η δημιουργία 22 Κέντρων κοινωνικής υποστήριξης-κατάρτισης ατόμων με ειδικές
ανάγκες σε ισάριθμους νομούς της χώρας κ.ά.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16050N184</ED>
<ID>
ID:137067

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N18&aa=4</URL></REF>


Article

<CATEGORY>vin06</CATEGORY>

 <H2>Έκλεψαν μοντέλα του σχεδιαστή Κωστέτσου
</H2><H2></H2>
ΜΟΝΤΕΛΑΚΙΑ του γνωστού σχεδιαστή μόδας Βασιλείου Κωστέτσου προμηθεύτηκαν οι
άγνωστοι που διέρρηξαν χθες τα ξημερώματα το κατάστημά του στην οδό Κανάρη 8
στο Κολωνάκι.

Οι δράστες παραβίασαν την κλειδαριά της πόρτας του καταστήματος και στη
συνέχεια «άδειασαν» τα ράφια από ρούχα αξίας, σύμφωνα με τον σχεδιαστή,
3.000.000 δρχ. Ακόμα και ρούχα που υπήρχαν σε κούκλες της βιτρίνας άρπαξαν οι
διαρρήκτες, οι οποίοι αφού έκαναν τις «αγορές» τους «χτύπησαν» και το ταμείο
από όπου πήραν 600.000 δρχ.

Και όλα αυτά χωρίς να τους αντιληφθεί κανείς, στην καλύτερα φρουρούμενη
περιοχή της Αθήνας.

Το πρωί όταν πήγαν οι υπάλληλοι για τη δουλειά τους άνοιξαν με δυσκολία την
πόρτα, επειδή ήταν μπλοκαρισμένη και όταν μπήκαν στο κατάστημα αντίκρυσαν τα
άδεια ράφια.

Να σημειωθεί ότι είναι η δεύτερη φορά μέσα σε δύο χρόνια που το κατάστημα του
κ. Κωστέτσου γίνεται στόχος διαρρηκτών. Την προηγούμενη φορά οι δράστες είχαν
ανοίξει το ταμείο και είχαν κλέψει μόνον χρήματα.

«Φάσιον βίκτιμ», όπως φαίνεται ήταν οι διαρρήκτες, που δεν περιορίσθηκαν να
συμπληρώσουν την... γκαρνταρόμπα τους με ακριβά ρούχα αλλά ήθελαν και
αξεσουάρ. Διέρρηξαν την πόρτα διπλανού καταστήματος οπτικών και έκλεψαν 19
ζευγάρια ακριβά γυαλιά.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16050N185</ED>
<ID>
ID:137083

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N18&aa=5</URL></REF>


Article

<CATEGORY>vin06</CATEGORY>

 <H5>ΝΕΑ ΧΑΡΑΞΗ ΤΗΣ ΓΡΑΜΜΗΣ ΤΟΥ ΜΕΤΡΟ ΓΙΑ ΝΑ ΣΩΘΟΥΝ ΟΙ ΑΡΧΑΙΟΤΗΤΕΣ
</H5><H5>Νέες αφετηρίες για την Αμαλίας
</H5><H2>Παρακάμπτουν τον Κεραμεικό </H2>
<AUTHOR>ΑΝΤΩΝΗΣ ΡΕΝΙΕΡΗΣ</AUTHOR>

Οριστικοποιήθηκαν οι μελέτες και τα σχέδια για την αλλαγή της χάραξης στη
γραμμή Πεντάγωνο - Κεραμεικός του Μετρό της Αθήνας, προκειμένου να
προστατευθεί ο αρχαιολογικός χώρος του Κεραμεικού και να μην υπάρξει
καθυστέρηση στην κατασκευή του έργου λόγω της πολύ μεγάλης πιθανότητας να
βρεθούν αρχαιότητες κατά την κατασκευή του σταθμού και τη διάνοιξη της σήραγγας.

Ο ΝΕΟΣ σχεδιασμός για την αλλαγή της χάραξης εγκρίθηκε ήδη από την Αττικό
Μετρό (που εποπτεύει την κατασκευή των έργων για λογαριασμό του Ελληνικού
Δημοσίου) και αυτές τις ημέρες θα συνεδριάσει και η Επιτροπή Μεγάλων Έργων,
προκειμένου να εξετάσει τη νέα λύση και (πιθανότατα) να την εγκρίνει ώστε να
προχωρήσουν οι οριστικές μελέτες.

Η παράκαμψη του αρχαιολογικού χώρου του Κεραμεικού θα επιτευχθεί με την αλλαγή
της πορείας της γραμμής από τη διασταύρωση των οδών Ερμού και Ασωμάτων, απ'
όπου η σήραγγα θα κατευθύνεται λίγο πιο δεξιά (όπως πάμε για Πειραιά) προς την
πλευρά των Πετραλώνων, θα περνά κάτω από την υπάρχουσα γραμμή του ΗΣΑΠ και θα
καταλήγει στον Βοτανικό, όπου θα γίνει νέος σταθμός αντί αυτού που προβλεπόταν
να γίνει μέσα στον Κεραμεικό. 
Στη συνέχεια, η γραμμή θα συγκλίνει προς τη Γεωπονική Σχολή, όπου θα
κατασκευαστεί ένας ακόμη σταθμός, σύμφωνα με την αρχική πρόβλεψη. Το συνολικό
μήκος της παράκαμψης θα είναι περίπου 900 μέτρα και με τον τρόπο αυτό το Μετρό
βγαίνει τελείως έξω από τον αρχαιολογικό χώρο.

Η κατασκευή του σταθμού του Μετρό που θα αντικαταστήσει αυτόν που θα γινόταν
στον Κεραμεικό θα γίνει ­ όπως είπε προχθές στη Βουλή ο υπουργός ΠΕΧΩΔΕ κ. Κ.
Λαλιώτης απαντώντας σε ερώτηση της βουλευτού της Ν.Δ. κ. Έλσας Παπαδημητρίου ­
στη συμβολή της οδού Κωνσταντινουπόλεως.

Η αλλαγή αυτή αναμένεται να επιβαρύνει τον προϋπολογισμό του Μετρό κατά
περίπου 18-20 δισεκατομμύρια δραχμές και το πιθανότερο είναι ότι θα
κατασκευαστεί μαζί με την επέκταση του Μετρό προς Αιγάλεω, δηλαδή μετά το
2000. 
Έτσι, τώρα θα κατασκευαστεί το τμήμα από Σύνταγμα μέχρι τη διασταύρωση της
Ερμού με την οδό Ασωμάτων και το υπόλοιπο αργότερα. 
Μάλιστα, το πιθανότερο είναι ότι και το τμήμα Σύνταγμα - Κεραμεικός θα
κατασκευαστεί από την κοινοπραξία Ολυμπιακό Μετρό, παρά το γεγονός ότι έχει
περικοπεί από το σύνολο της εργολαβίας.

ΑΛΛΑΓΕΣ στα δρομολόγια των αστικών λεωφορείων και των τρόλεϊ που διέρχονται
από την Λεωφόρο Αμαλίας ανακοίνωσε χθες ο Οργανισμός Αστικών Συγκοινωνιών της
Αθήνας (ΟΑΣΑ), καθώς λόγω των έργων του Μετρό ο συγκεκριμένος δρόμος στο ύψος
του Ζαππείου θα παραμείνει κλειστός από σήμερα έως και την Παρασκευή.

Σύμφωνα με τις αλλαγές που ανακοινώθηκαν, μεταφέρονται προσωρινά στην Λεωφόρο
Βασιλίσσης Όλγας (στο Ζάππειο) όλες οι αφετηρίες των αστικών λεωφορείων των
γραμμών 040, 106, 126, 133, 134, 135, 136, 137, Α2, Α3, Ε2 και 910. Τα
λεωφορεία θα τερματίζουν στην Βασ. Όλγας, στρίβοντας δεξιά από την Λεωφόρο Συγγρού.

Επίσης, στην Βασιλίσσης Όλγας μεταφέρονται έως την Παρασκευή και οι αφετηρίες
των λεωφορειακών γραμμών 103, 108, 111, 155, 201, 202, 206, 208, 227, 228, 237
Α3, Β3, Α4, Β4 και Γ4. 
Τα λεωφορεία των γραμμών αυτών από την οδό Ηλιουπόλεως θα στρίβουν δεξιά προς
την Αρδηττού και στη συνέχεια αριστερά για να καταλήξουν στην Βασ. Όλγας.

Ακόμα, τα λεωφορεία των γραμμών 024 από Άγιο Ιωάννη και 057 από Νέο Κόσμο θα
ακολουθούν τη διαδρομή Μεναίχμου-Καλλιρρόης-Αρδηττού-Βασιλέως
Κωνσταντίνου-Πλατεία Ρηγίλλης-Ρηγίλλης-Βασιλίσσης Σοφίας και θα συνεχίζουν
κανονικά. 
Τα λεωφορεία της γραμμής 230 στη διαδρομή προς το Γουδί θα ακολουθούν το
δρομολόγιο Ασωμάτων-Ερμού-Αθηνάς-Σταδίου-Αμερικής-Πανεπιστημίου και θα
συνεχίζουν κανονικά την πορεία τους.

ΤΑ ΤΡΟΛΕΪ

Στην Λεωφόρο Βασιλίσσης Όλγας θα τερματίζουν από σήμερα έως και την Παρασκευή
τα τρόλεϊ των γραμμών: 001 Μοσχάτο-Καισαριανή, 005 Τζιτζιφιές-Νέα Ελβετία, 009
Πετράλωνα-Άγιος Αρτέμιος και 010 Παλαιό Φάληρο-Άγιος Αρτέμιος.

Για το ίδιο διάστημα, έως την οδό Εδουάρδου Λω (στη Σταδίου) θα φτάνουν τα
τρόλεϊ των γραμμών 012 από το Περιστέρι, 015 από την Ελευθερίου Βενιζέλου, 001
από την Πλατεία Αττικής, 002 από την Κυψέλη, 004 από την Άνω Κυψέλη και 011
από την Πλατεία Παπαδιαμάντη.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N19</CAT>
<ED>
Κωδικός άρθρου: A16050N191</ED>
<ID>
ID:136942

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N19&aa=1</URL></REF>


Article

<CATEGORY>vin06</CATEGORY>

 <H5>ΠΟΛΛΑ ΠΡΟΒΛΗΜΑΤΑ ΣΤΙΣ ΣΥΓΚΟΙΝΩΝΙΕΣ ΣΕ ΟΛΗ ΤΗ ΧΩΡΑ
</H5><H2>Καλυτερεύει από την Πέμπτη ο καιρός
</H2>
Διακοπή συγκοινωνιών στην εθνική οδό Ηρακλείου - Αγίου Νικολάου από τη χαλαζόπτωση

Χθες έκαναν την εμφάνισή τους χιόνια στην Πάρνηθα και την Πεντάλη και
χρειάστηκαν αλυσίδες για τα αυτοκίνητά τους όσοι κινήθηκαν στις δύο περιοχές.

ΔΕΝ προβλέπει το ίδιο όμως η Εθνική Μετεωρολογική Υπηρεσία και για τις
επόμενες ημέρες στην Αττική.

Με βροχές θα περάσουμε τη σημερινή ημέρα και μονάχα στα βόρεια και ανατολικά
θα πέσει χιονόνερο με λίγα χιόνια στα ορεινά. Βαθμιαία ο καιρός θα
καλυτερεύσει και από την Πεμπτη η βελτίωση θα είναι αισθητή αφού και η
θερμοκρασία θα ανέβει και τα καιρικά φαινόμενα θα εξασθενήσουν. Στην Αθήνα η
θερμοκρασία θα κυμανθεί από 3 έως 7 βαθμούς Κελσίου αλλά στα βόρεια
προβλέπεται να είναι χαμηλότερη 2 με 3 βαθμούς.

Προβλήματα δημιουργήθηκαν χθες στην Αττική από το χιόνι που έπεσε σε μερικές
περιοχές. Αντιολισθητικές αλυσίδες χρειάστηκαν τα αυτοκίνητα που κινήθηκαν από
Αγ. Μερκούριο για Κάζα, όπου το ύψος του χιονιού έφτασε τα 30 εκατοστά.
Αλυσίδες επίσης χρειάστηκαν και όσοι κινήθηκαν μετά το 20ό χιλιόμετρο προς
Πάρνηθα και από τη Πεντέλη, θέση Καραούλι, προς τη Ν. Μάκρη. Τη ζωή των οδηγών
δυσκόλεψε και η πυκνή ομίχλη που εμφανίστηκε από το μεσημέρι και μετά στην
Πάρνηθα και την Πεντέλη.

Προβλήματα δημιουργήθηκαν όμως και σε άλλες πόλεις της Ελλάδας εξαιτίας του
καιρού. Στη Θεσσαλονίκη το τσουχτερό κρύο, οι χαμηλές θερμοκρασίες και τα
προβλήματα στις συγκοινωνίες ήταν τα κύρια χαρακτηριστικά. Στο εθνικό και
επαρχιακό δίκτυο Καστοριάς - Φλώρινας, Κοζάνης - Πτολεμαΐδας αλλά και στη
Βέροια τα αυτοκίνητα κινούνταν μονάχα με αντιολισθητικές αλυσίδες. Στην πόλη
της Θεσσαλονίκης η θερμοκρασία έφθασε -1 β. Κελσίου.

Χαμηλές θερμοκρασίες είχαμε όμως και στην Ανατολική Μακεδονία και Θράκη όπου
το θερμόμετρο έφτασε στους μείον 6 β. Κελσίου. Πάγοι κάλυψαν αρκετά σημεία του
οδικού δικτύου και συνεργεία της ΔΕΚΕ αναγκάστηκαν να ρίξουν τόνους αλατιού.
Όλες οι νομαρχίες βρίσκονται σε επιφυλακή για να αντιμετωπίσουν πιθανή
επιδείνωση του καιρού.

Τα 25 εκατοστά ξεπέρασε το χιόνι στις κορυφές του Πηλίου χωρίς όμως να
δημιουργηθούν ιδιαίτερα προβλήματα αφού χάρη στη συνεχή εργασία εκχιονιστικών
μηχανημάτων και τη ρίψη αλατιού ο δρόμος Βόλου - Τσαγκαράδας, μέσω Χανιών,
έμεινε ανοιχτός. Αλλά και στον εθνικό δρόμο Ιωαννίνων - Τρικάλων, στην Κατάρα,
καθώς και στα χωριά της περιοχής του Μετσόβου τα αυτοκίνητα κινούνταν με δυσκολία.

* Δεμένα παραμένουν στα λιμάνια τα πλοία λόγω των δυσμενών καιρικών συνθηκών.
Εξαιτίας των ανέμων, ενστάσεως 8 και 9 Μπωφόρ, που πνέουν στο Αιγαίο,
απαγορεύτηκε ο απόπλους όλων των επιβατηγών πλοίων από τα λιμάνια του Πειραιά
και της Ραφήνας για τα νησιά του Αιγαίου, την Κρήτη και τα Δωδεκάνησα.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N20</CAT>
<ED>
Κωδικός άρθρου: A16050N201</ED>
<ID>
ID:136943

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N20&aa=1</URL></REF>


Article

<CATEGORY>vin06</CATEGORY>

 <H2>Έσβησε σαν κερί η ζωή του 12χρονου
</H2><H2></H2>
ΛΑΡΙΣΑ

Θρήνος της μάνας για τον χαμό του 12χρονου γιου. Βρισκόταν λίγα μέτρα πιο πέρα

ΕΝΑΣ 12χρονος Τσιγγάνος, αλβανικής καταγωγής, βρήκε τραγικό θάνατο προχθές
αργά το βράδυ όταν η παράγκα στην οποία έμενε, στον οικισμό της Γιάννουλης,
πήρε φωτιά από αναμμένο κερί.

Ο άτυχος Αλιάν Μαραντάν είχε τοποθετήσει για να βλέπει ένα κερί μέσα σ' ένα
πλαστικό μπουκάλι και αποκοιμήθηκε, με αποτέλεσμα να πάρουν φωτιά τα ρούχα και
οι σακούλες που βρίσκονταν μέσα στην παράγκα. Οι γονείς του 12χρονου μαζί με
τ' άλλα δύο μικρότερα παιδιά τους είχαν πάει σε διπλανή παράγκα, ενώ εκείνος
επειδή ήταν κουρασμένος προτίμησε να κοιμηθεί. Όταν η Μπεχάρι και ο Νικόλα
Μαραντάν αντιλήφθηκαν την φωτιά άρχισαν να καλούν σε βοήθεια. Προσπάθησαν με
κουβάδες γεμάτους νερό να σβήσουν τη φωτιά και παράλληλα ειδοποιήθηκε η
Πυροσβεστική. Όταν όμως έφθασε ήταν αργά, αφού ο 12χρονος είχε απανθρακωθεί.

Η οικογένεια των Αλβανών Τσιγγάνων είχε εγκατασταθεί στον οικισμό της
Γιάννουλης πριν από οκτώ περίπου μήνες. Πάντως, προανάκριση για το συμβάν
κάνει η Πυροσβεστική Υπηρεσία Λάρισας.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N20</CAT>
<ED>
Κωδικός άρθρου: A16050N202</ED>
<ID>
ID:136994

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N20&aa=2</URL></REF>


Article

<CATEGORY>vin06</CATEGORY>

 <H2>Αμερικανικό σιτάρι καραντίνας τράνζιτ για Σκόπια
</H2><H2></H2>
ΔΙΑΒΗΜΑ στον υπουργό Γεωργίας Στέφ. Τζουμάκα έκανε χθες ο πρέσβης των ΗΠΑ Ν.
Μπερνς, ζητώντας να επιταχυνθούν οι διαδικασίες υγειονομικού ελέγχου για
ποσότητες αμερικανικού σταριού που προορίζεται (μέσω Ελλάδας) για τη FYROM.

Πρόκειται, όπως έγινε γνωστό, για 100.000 τόνους σταριού από καλλιέργειες σε
περιοχές των ΗΠΑ που έχουν τεθεί σε καραντίνα, γιατί τα στάρια αυτά έχουν
προσβληθεί από μύκητα που προκαλεί την ασθένεια Karnalburnt (δαυλίτης). Ήδη οι
ποσότητες αυτές μεταφέρονται με πλοίο που πρόκειται να ξεφορτώσει στη
Θεσσαλονίκη, ώστε να μεταφερθούν τράνζιτ στη γειτονική χώρα.

Ανάλογα φορτία έχουν διακινηθεί και παλιότερα με προορισμό τη FYROM.

Οι ελληνικές αρχές, επισημάνθηκε από πλευράς υπουργείου Γεωργίας, και
ανεξάρτητα από τα ποιοτικά χαρακτηριστικά του σταριού που αναφέρονται στα
φορτωτικά έγγραφα, είναι υποχρεωμένες να πραγματοποιήσουν υγειονομικούς
ελέγχους λόγω και της περιοχής προέλευσης του προϊόντος.

Σχετικά με το θέμα της χρονικής διάρκειας του ελέγχου ο υπουργός Γεωργίας
τόνισε ότι στο βαθμό που οι ελληνικές αρχές θα έχουν έγκαιρα πληροφορηθεί για
την άφιξη του φορτίου τράνζιτ θα υπάρχει αυξημένος αριθμός προσωπικού ώστε να
πραγματοποιηθεί ο έλεγχος σε σύντομο χρονικό διάστημα.

Σημειώνεται ότι οι έλεγχοι που γίνονται υποχρεωτικά πραγματοποιούνται σύμφωνα
με τις διαδικασίες και τις επιστημονικές οδηγίες του Μπενάκειου
Φυτοπαθολογικού Ινστιτούτου. Στη συνάντηση συζητήθηκαν επίσης και θέματα
γενετικής (τροποποιημένοι φυτικοί και ζωικοί οργανισμοί).

Όπως αναφέρεται σε σχετική ανακοίνωση: «Σχετικά με τους γενετικά
τροποποιημένους οργανισμούς ο κ. Μπερνς τόνισε το ιδιαίτερο ενδιαφέρον της
αμερικανικής κυβέρνησης και τη διάθεση για περαιτέρω ανάπτυξη των ερευνών και
αξιοποίηση των αποτελεσμάτων.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N20</CAT>
<ED>
Κωδικός άρθρου: A16050N203</ED>
<ID>
ID:137036

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N20&aa=3</URL></REF>


Article

<CATEGORY>vin06</CATEGORY>

 <H2>«Ξεκαθάρισμα» με δυναμίτη </H2>
Με μασούρια δυναμίτιδας ξεκαθάρισαν άγνωστοι τις διαφορές που είχαν με τον
ιδιοκτήτη μπαρ στη διασταύρωση των οδών Νικολαΐδου και Κίμωνος στην Ελευσίνα.
Η έκρηξη στο μπαρ του Γιώργου Ψωματάρη σημειώθηκε στις 4.10 τα ξημερώματα,
όταν ήταν κλειστό. Θρυμματίσθηκε η τζαμαρία και προκλήθηκαν ζημιές σε άλλα δυο
καταστήματα. Από τις πρώτες έρευνες που έκαναν αξιωματικοί της Ασφάλειας
πιθανολογούν ότι κίνητρο των δραστών ήταν προσωπικές διαφορές ή λόγοι
αντιζηλίας. Ο ιδιοκτήτης είπε ότι δεν είχε διαφορές με κανέναν ούτε είχε
δεχθεί ενοχλήσεις από μέλη κυκλωμάτων για προστασία.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N20</CAT>
<ED>
Κωδικός άρθρου: A16050N204</ED>
<ID>
ID:137068

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N20&aa=4</URL></REF>


Article

<CATEGORY>vin06</CATEGORY>

 <H2>Η πίτα της Ένωσης Εφημεριδοπωλών
</H2><H2></H2>
ΣΤΟ ΚΕΝΤΡΟ διασκέδασης «Απόλλων», Βουλιαγμένης 22, την Παρασκευή στις 10 το
βράδυ θα κόψει την πρωτοχρονιάτικη πίτα της η Ένωση Εφημεριδοπωλών Αθηνών.
Κατά τη διάρκεια της εκδήλωσης θα απονεμηθούν χρηματικά έπαθλα και δώρα σε 90
παιδιά εφημεριδοπωλών που πέτυχαν σε Ανώτερα και Ανώτατα Εκπαιδευτικά Ιδρύματα
ή πρώτευσαν στο σχολικό έτος 1997-98.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N20</CAT>
<ED>
Κωδικός άρθρου: A16050N205</ED>
<ID>
ID:137084

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N20&aa=5</URL></REF>


Article

<CATEGORY>vin06</CATEGORY>

 <H2>«Βόμβες» από χαλάζι στην Κρήτη
</H2><H2></H2>
ΗΡΑΚΛΕΙΟ

ΑΣΥΝΗΘΙΣΤΟ για την Ανατολική Κρήτη μετεωρολογικό φαινόμενο έκανε χθες την
εμφάνισή του στην περιοχή. Συγκεκριμένα, σε δύο περιοχές σημειώθηκε
χαλαζόπτωση και σε ακτίνα 3 χιλιομέτρων. Ήταν λίγο μετά τις 9 το πρωί, όταν
χαλάζι άρχισε να «βομβαρδίζει» την ευρύτερη περιοχή από την Κοινότητα Λιμνών
Λασιθίου μέχρι και ένα χιλιόμετρο πριν από τον Άγιο Νικόλαο. Η χαλαζόπτωση
είχε ως αποτέλεσμα μία ώρα μετά ν' αποκλειστεί η εθνική οδός Ηρακλείου - Αγίου
Νικολάου και να εγκλωβιστούν περίπου 200 αυτοκίνητα, τα οποία λόγω του πάγου
που είχε δημιουργηθεί δεν μπορούσαν να συνεχίσουν τον δρόμο τους. Το χαλάζι
έφθασε τα 15 εκατοστά στο ύψος και χρειάστηκε η επέμβαση εκχιονιστικών
μηχανημάτων της Νομαρχίας Λασιθίου, προκειμένου ν' ανοίξει ο δρόμος μετά μία ώρα.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N20</CAT>
<ED>
Κωδικός άρθρου: A16050N206</ED>
<ID>
ID:137095

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N20&aa=6</URL></REF>


Article

<CATEGORY>vin06</CATEGORY>

 <H5>ΜΕΙΩΘΗΚΑΝ ΘΕΑΜΑΤΙΚΑ ΤΑ ΑΥΤΟΚΙΝΗΤΑ ΜΕΤΑ ΤΗ ΛΕΙΤΟΥΡΓΙΑ ΤΟΥ ΣΥΣΤΗΜΑΤΟΣ ΜΕ ΤΙΣ ΜΠΑΡΕΣ
</H5><H2>Αποφεύγουν το Τρίγωνο οι οδηγοί
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

Κατά 90% έχουν μειωθεί τα αυτοκίνητα που κυκλοφορούν στο Εμπορικό Τρίγωνο της
Αθήνας μετά τη δοκιμαστική λειτουργία των μπαρών. Όμως, κανείς δεν μπορεί να
πει με σιγουριά αν αυτή η μείωση οφείλεται στην αποτελεσματική λειτουργία του
μέτρου ή στο φόβο των περισσότερων οδηγών να κατέβουν στο κέντρο λόγω της
σύγχυσης που επικρατεί ακόμα. Την ίδια στιγμή οι έμποροι φαίνεται να
ανακρούουν πρύμναν τονίζοντας ότι το σύστημα της ηλεκτρονικής πρόσβασης
παρουσιάζει πολλά προβλήματα στην εφαρμογή του.

ΑΠΟ ΤΟ ΥΠΕΧΩΔΕ τονίζεται ότι το μέτρο, με βάση τα πρώτα συμπεράσματα, έχει
λειτουργήσει θετικά τόσο από τεχνικής απόψεως όσο και σε σχέση με το
κυκλοφοριακό της πρωτεύουσας. Από την πλευρά του Δήμου Αθηναίων, όμως,
τηρούνται κάποιες επιφυλάξεις για την αποτελεσματικότητα του μέτρου, μέχρι να
ολοκληρωθεί η δοκιμαστική φάση στις 28 Φεβρουαρίου.

«Οπωσδήποτε ο αριθμός των αυτοκινήτων που εισέρχονται στο Εμπορικό Τρίγωνο
έχει μειωθεί αρκετά. Όμως ακόμα είμαστε στην περίοδο της εξοικείωσης και της
ενημέρωσης του πολίτη και είναι νωρίς να εξαχθούν συμπεράσματα», λέει ο
ειδικός σύμβουλος του δημάρχου Αθηναίων κ. Γιάννης Γκογκοζότος.

Σύμφωνα με τους υπολογισμούς του υπουργείου Περιβάλλοντος, πριν ξεκινήσει η
δοκιμαστική εφαρμογή του συστήματος της ηλεκτρονικής πρόσβασης έμπαιναν κάθε
μέρα στο Τρίγωνο περίπου 3.000 αυτοκίνητα. «Την πρώτη μέρα που λειτούργησαν οι
μπάρες τα αυτοκίνητα μειώθηκαν κατά τα δύο τρίτα», λέει η σύμβουλος του
υπουργού ΠΕΧΩΔΕ κ. Μαρία Πατελάρου. «Η μείωση είναι μεγάλη. Την περασμένη
Τετάρτη μπήκαν στο Τρίγωνο μόνο 222 αυτοκίνητα. Ο κόσμος έχει αρχίζει να
αλλάζει συμπεριφορά».

ΟΙ ΕΜΠΟΡΟΙ

Οι έμποροι, από τη δική τους πλευρά, μάλλον ποτέ δεν είδαν το μέτρο με
συμπάθεια. Ήδη μιλάνε για μείωση του τζίρου τους από τότε που... σηκώθηκαν οι
μπάρες, παρ' ότι διανύουμε περίοδο εκπτώσεων. Επίσης, διαμαρτύρονται για την
ελλιπή αστυνόμευση στο Τρίγωνο και ­ κυρίως ­ για το γεγονός ότι δεν έχουν
δοθεί πολλές κάρτες. «Αυτό που λείπει είναι ο αλληλοσεβασμός και η τάξη. Δεν
φαίνεται, πάντως, ότι οι μπάρες μπορούν να λειτουργήσουν αποτελεσματικά.
Άλλωστε, αρκετά παρκαρισμένα αυτοκίνητα κλείνουν τις εισόδους και τις εξόδους,
οπότε για ποιες μπάρες μιλάμε;», τονίζει ο πρόεδρος του Συνδέσμου
Χονδρεμπορικών και Βιοτεχνικών Επιχειρήσεων του Τριγώνου κ. Χρήστος Βασιλακόπουλος.

ΑΤΥΧΗΜΑΤΑ

Μέχρι σήμερα, όπως λέει η κ. Πατελάρου, έχουν δοθεί 323 κάρτες σε δικαιούχους
(καταστηματάρχες της περιοχής, διάφορες υπηρεσίες κ.λπ.). Τα ατυχήματα δεν
έλειψαν τις πρώτες μέρες, όταν κάποια αυτοκίνητα και... ένα μίνι-μπας έπεσαν
πάνω στις μπάρες από κακό χειρισμό, ενώ υπήρχαν και κάποιοι που επιχείρησαν να
ξηλώσουν τις μπάρες που τους ενοχλούσαν. Τα όποια προβλήματα, πάντως, όπως
διαβεβαιώνουν από το υπουργείο, έχουν αποκατασταθεί, αφού αφορούσαν σταθερές
μπάρες «στις οποίες το τσιμέντο δεν είχε προλάβει να πήξει».

ΣΕ 20 ΣΗΜΕΙΑ

Υπενθυμίζεται ότι οι μπάρες έχουν ανυψωθεί πλέον σε είκοσι από τα τριάντα οκτώ
σημεία εισόδου και εξόδου όπου έχουν τοποθετηθεί, στο τμήμα που περικλείεται
από τις οδούς Σταδίου - Κολοκοτρώνη - Αθηνάς, στο Εμπορικό Τρίγωνο της Αθήνας.
Το μέτρο ξεκίνησε σε δοκιμαστική φάση στις 12 Ιανουαρίου. Από τις 7 έως τις
10.30 το πρωί και από τις 2.30 το μεσημέρι έως τις 5.30 το απόγευμα οι μπάρες
είναι βυθισμένες, ώστε να διευκολύνεται η κίνηση των αυτοκινήτων τροφοδοσίας.
Επίσης, από τις 8.30 το βράδυ έως τις 6.30 το πρωί τις καθημερινές, από τις
2.30 το μεσημέρι τα Σάββατα έως και την Κυριακή η είσοδος είναι ελεύθερη για
όλα τα αυτοκίνητα, στη διάρκεια της δοκιμαστικής περιόδου. Δικαίωμα εισόδου
στα σημεία εισόδου και εξόδου που έχουν τοποθετηθεί μπάρες θα έχουν μόνο οι
οδηγοί που θα είναι εφοδιασμένοι με τις ειδικές μαγνητικές κάρτες. Οι
ενδιαφερόμενοι μπορούν ακόμα να κάνουν αίτηση.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N21</CAT>
<ED>
Κωδικός άρθρου: A16050N211</ED>
<ID>
ID:136944

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N21&aa=1</URL></REF>


Article

<CATEGORY>vin06</CATEGORY>

 <H2>Ο εισαγγελέας ερευνά ευθύνες των ελεγκτών για το δυστύχημα
</H2>
<AUTHOR>ΓΙΩΡΓΟΣ ΧΑΤΣΙΟΣ</AUTHOR>

ΘΕΣΣΑΛΟΝΙΚΗ

Γραφείο Βόρειας Ελλάδας

ΣΤΟΥΣ ΕΛΕΓΚΤΕΣ εναέριας κυκλοφορίας του αεροδρομίου «Μακεδονία» της
Θεσσαλονίκης, που είχαν βάρδια το μοιραίο βράδυ της 17ης Δεκεμβρίου,
επικεντρώνονται οι έρευνες της Εισαγγελίας Θεσσαλονίκης για τον καταλογισμό
ποινικών ευθυνών γύρω από τα αίτια που προκάλεσαν την αεροπορική τραγωδία στα
Πιέρια Όρη.

Ο εισαγγελέας Πρωτοδικών Θεσσαλονίκης κ. Πέτρος Ραφτόπουλος άσκησε χθες
ποινική δίωξη για διατάραξη ασφάλειας πτήσεων και για ανθρωποκτονία κατά
παντός υπευθύνου, ενώ η δικογραφία αναμένεται να ανατεθεί σήμερα σε τακτικό
ανακριτή για περαιτέρω διερεύνηση της υπόθεσης.

Σύμφωνα με πληροφορίες, από την προανάκριση που διενήργησε η Εισαγγελία Εφετών
Θεσσαλονίκης προκύπτουν ευθύνες εις βάρος του ελεγκτή εναέριας κυκλοφορίας,
που είχε την τελευταία συνομιλία με την πιλότο του ουκρανικού αεροσκάφους,
αλλά και των συναδέλφων του που εκτελούσαν υπηρεσία στον πύργο ελέγχου.

Δικαστικοί κύκλοι δήλωναν χθες ότι μια φράση που απηύθυνε μέσω του ασυρμάτου ο
πιλότος του δεύτερου αεροσκάφους της εταιρείας «Air Greece», ο οποίος ξεκίνησε
ταυτόχρονα τις διαδικασίες προσγείωσης με τον Ουκρανό πιλότο, προκάλεσε
ιδιαίτερη εντύπωση στους δικαστές αλλά και στα μέλη της επιτροπής
εμπειρογνωμόνων που συνέταξαν σχετικό πόρισμα. Σύμφωνα με πληροφορίες ο
Έλληνας πιλότος μόλις πήρε εντολή να προσγειωθεί απάντησε στον υπάλληλο της
ΥΠΑ, στον πύργο ελέγχου, περίπου ως εξής: «Εγώ δεν κατεβαίνω ακόμα. Ας
προσγειωθεί αυτός, πρώτα ο Θεός...», γεγονός που αφήνει να εννοηθεί ότι την
ώρα εκείνη συνέβαινε κάτι περίεργο στο αεροδρόμιο «Μακεδονία».

Ο εισαγγελέας Εφετών Θεσσαλονίκης κ. Νικ. Παπαδόπουλος που διενήργησε την
προανάκριση, στην παραγγελία που έδωσε στον συνάδελφό του κ. Ραφτόπουλο ζητεί
να ασκηθούν ποινικές διώξεις για τα παραπάνω αδικήματα, γεγονός που αφήνει να
εννοηθεί ότι κάποιοι υπάλληλοι στον πύργο ελέγχου δεν κατηύθυναν σωστά μέσω
των ραδιοβοηθημάτων τον πιλότο του «Yak-42» την ώρα που επιχειρούσε να
προσεγγίσει τον αεροδιάδρομο.

Ο εισαγγελέας Εφετών Θεσσαλονίκης αποφεύγει να ανακοινώσει το παραμικρό για
την υπόθεση ­ επικαλούμενος το απόρρητο της προανάκρισης ­ αλλά σύμφωνα με
πληροφορίες στην έγγραφη παραγγελία του εκτός από τον Ουκρανό πιλότο
επιρρίπτει το μεγαλύτερο βάρος των ευθυνών στους ελεγκτές εναέριας κυκλοφορίας.

Χαρακτηριστικό στην υπόθεση είναι και το γεγονός ότι ο εισαγγελέας Εφετών δεν
δέχθηκε να συμπεριλάβει στην έρευνα το πόρισμα που αναμένεται να εκδώσει η
επιτροπή εμπειρογνωμόνων που συγκροτήθηκε με εντολή του υπουργού Μεταφορών για
τα αίτια του δυστυχήματος. Με εντολή του εισαγγελέα συγκροτήθηκε μια δεύτερη
επιτροπή ­ την οποία απαρτίζουν ως επί το πλείστον έμπειροι πιλότοι αεροπορίας
και απόστρατοι αξιωματικοί της πολιτικής αεροπορίας ­ τα μέλη της οποίας έχουν
παραδώσει ήδη στον εισαγγελέα Εφετών λεπτομερές πόρισμα που επισυνάπτεται στη δικογραφία.

Συνολικά στον εισαγγελέα Εφετών κ. Παπαδόπουλο κατέθεσαν τον τελευταίο μήνα
είκοσι πέντε μάρτυρες ­ τεχνικοί, υπάλληλοι της ΥΠΑ, πιλότοι, ηλεκτρονικοί και
συγγενείς επιβατών ­ ενώ σήμερα ο προϊστάμενος της Εισαγγελίας Πρωτοδικών που
παρέλαβε τη δικογραφία με τις ποινικές διώξεις θα αναθέσει την υπόθεση σε
τακτικό ανακριτή.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N21</CAT>
<ED>
Κωδικός άρθρου: A16050N212</ED>
<ID>
ID:136995

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N21&aa=2</URL></REF>


Article

<CATEGORY>vin06</CATEGORY>

 <H5>Η «ΜΠΑΡΜΠΟΥΤΙΕΡΑ» ΣΤΗΝ ΚΑΣΤΟΡΙΑ ΛΕΙΤΟΥΡΓΟΥΣΕ ΔΙΠΛΑ ΣΤΗΝ ΕΙΣΟΔΟ ΤΟΥ ΑΣΤΥΝΟΜΙΚΟΥ ΜΕΓΑΡΟΥ
</H5><H5>Συμφέροντα εμποδίζουν τη λειτουργία του Γραφείου Εσωτερικών Υποθέσεων
</H5><H2>Τζόγος με ανοχή αστυνομικών
</H2>
<AUTHOR>ΚΩΣΤΑΣ ΠΑΠΑΠΕΤΡΟΥ</AUTHOR>

Ολόκληρη πόλη το είχε... τούμπανο, αλλά οι αξιωματικοί και οι άνδρες της
Υποδιεύθυνσης Ασφάλειας Καστοριάς έκαναν πως δεν έβλεπαν και δεν άκουγαν
τίποτα για την «μπαρμπουτιέρα» που λειτουργούσε, εδώ και καιρό, ακριβώς δίπλα
από την είσοδο του Αστυνομικού Μεγάρου, στην οδό Γράμμου.ΚΑΙ ΟΧΙ μόνο για την
«μπαρμπουτιέρα»... της διπλανής πόρτας, όπου κάθε βράδυ χάνονταν στα ζάρια
αρκετά εκατομμύρια, αλλά και για τα άλλα πέντε καταστήματα με ηλεκτρονικά, των
οποίων οι ιδιοκτήτες τα λειτουργούσαν ανενόχλητοι...

Ο αρχηγός της ΕΛ.ΑΣ., αντιστράτηγος Αθ. Βασιλόπουλος φέρεται αποφασισμένος να
«πάρει κεφάλια» στην Υποδιεύθυνση Ασφάλειας Καστοριάς, αφού σύμφωνα με
πληροφορίες το σκάνδαλο με την ανάμειξη αστυνομικών στον παράνομο τζόγο της
περιοχής, αλλά και στη διακίνηση λαθρομεταναστών είναι αρκετά μεγάλο. 
Γι' αυτόν τον σκοπό αναμένεται να διαταχθεί τις επόμενες ημέρες Ένορκη
Διοικητική Εξέταση, προκειμένου να φωτισθούν όλες οι πτυχές για τη δράση των
κυκλωμάτων. Οι πληροφορίες, που έφθασαν πριν 10 ημέρες στο γραφείο του αρχηγού
της ΕΛ.ΑΣ., αντιστράτηγου Αθ. Βασιλόπουλου, για τον παράνομο τζόγο στην
Καστοριά προέρχονταν από διαφορετικές πηγές, αλλά ήταν συγκεκριμένες και
μιλούσαν όχι μόνο για ανοχή των αστυνομικών οργάνων στα κυκλώματα του τζόγου,
αλλά και για συμμετοχή κάποιων αστυνομικών. 
Ο αρχηγός της ΕΛ.ΑΣ. ενημέρωσε αμέσως τον υπουργό Δημόσιας Τάξης Γ. Ρωμαίο και
ανέλαβε ο ίδιος να κατευθύνει την «επιχείρηση».

Η ΕΠΙΧΕΙΡΗΣΗ

Την περασμένη εβδομάδα αρχικά αναχώρησε για την Καστοριά ένα μικρό κλιμάκιο
από πέντε αστυνομικούς της Ασφάλειας, προκειμένου να κάνει κατόπτευση στα
«στέκια» του παράνομου τζόγου και να διασταυρώσει τις πληροφορίες για την
ένοχη στάση κάποιων αστυνομικών. Η μυστική αποστολη του κλιμακίου των
αστυνομικών της Ασφάλειας Αττικής απεκάλυψε και άλλα φοβερά, όπως αυτά
καταγράφηκαν σε απόρρητη έκθεση. Ότι δηλαδή ένας δεύτερος αστυνομικός από την
ίδια Υπηρεσία φέρεται αναμεμειγμένος σε κύκλωμα διακίνησης λαθρομεταναστών στα
ελληνοαλβανικά σύνορα, όπου η «ταρίφα» είναι 100.000 δρχ. το «κεφάλι». Σύμφωνα
με πληροφορίες, ο αστυνομικός αυτός αγόρασε πριν από λίγο καιρό ένα ακίνητο
άξιας 50.000.000 δρχ.

ΕΦΟΔΟΣ

Ύστερα από τις διαπιστώσεις αυτές των αστυνομικών της Ασφάλειας Αττικής, την
περασμένη Κυριακη αναχώρησε για την Καστοριά και δεύτερο κλιμάκιο με 9
αστυνομικούς και αργά το βράδυ της Δευτέρας έγινε η τελική έφοδος στα πέντε
καταστήματα με ηλεκτρονικά και στην «μπαρμπουτιέρα» που κράτησε μόλις 15'. Στη
συντονισμένη «επιχείρηση» πήραν συνολικά μέρος 14 αστυνομικοί της Ασφάλειας
Αττικής και συνέλαβαν σε δύο καταστήματα της οδού Μητροπόλεως, σε άλλα δύο της
οδού Γράμμου και σε ένα της οδού Χριστοπουλου συνολικά 16 άτομα, από τους
οποίους 6 ιδιοκτήτες και 10 πελάτες. Ανάμεσα στους ιδιοκτήτες που
συνελήφθησαν, ήταν και ο ιδιοκτήτης της «μπαρμπουτιέρας» που λειτουργούσε
υπό... την σκέπη της Ασφάλειας Καστοριάς.

ΤΟ ΣΚΑΝΔΑΛΟ με τους αστυνομικούς της Ασφάλειας Καστοριάς επαναφέρει στο
προσκήνιο το θέμα οργάνωσης του Γραφείου Εσωτερικών Υποθέσεων στην ΕΛ.ΑΣ., τη
λειτουργία του οποίου, με παλαιότερες δηλώσεις του, ο κ. Ρωμαίος είχε
τοποθετήσει στις αρχές του 1998. Για το σκοπό αυτό μάλιστα είχαν έρθει στη
χώρα μας τον Νοέμβριο δύο Αμερικανοί αξιωματούχοι της Μητροπολιτικής
Αστυνομίας της Νέας Υόρκης.

* Στην παρουσία εισαγγελέα ως προϊσταμένου του Γραφείου Εσωτερικών Υποθέσεων
αντιδρούν συνδικαλιστικές οργανώσεις των αξιωματικών της Ελληνικής Αστυνομίας
και όχι μόνον... Παρά το γεγονός ότι έχουν συσωρευθεί δεκάδες υποθέσεις με
καταγγελίες για διαφθορά αστυνομικών, η μη λειτουργία του Γραφείου Εσωτερικών
Υποθέσεων τη συγκεκριμένη χρονική περίοδο φαίνεται να εξυπηρετεί κάποιους
άλλους σκοπούς.

Εν όψει του «καυτού» Φεβρουαρίου, όπου κορυφώνεται το αλληλοφάγωμα στους
κόλπους της ΕΛ.ΑΣ. για τις τακτικές κρίσεις στο πρώτο δεκαήμερο του Μαρτίου,
κάθε καταγγελία για υπόθεση διαφθοράς που θα έφθανε στο Γραφείο Εσωτερικών
Υποθέσεων θα μπορούσε εύκολα να χαρακτηρισθεί ως μεθοδευμένη και να σχολιασθεί
ποικιλοτρόπως. Αυτός είναι ο βασικός λόγος που η μη λειτουργία του Γραφείου
Εσωτερικών Υποθέσεων στον καθορισμένο χρόνο κάθε άλλο παρά ενοχλεί τόσο την
πολιτική όσο και τη φυσική ηγεσία της ΕΛ.ΑΣ. Σύμφωνα με εκτιμήσεις κύκλων του
υπουργείου Δημόσιας Τάξης, η λειτουργία του Γραφείου τοποθετείται εντός του
Απριλίου ή Μαΐου.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N22</CAT>
<ED>
Κωδικός άρθρου: A16050N221</ED>
<ID>
ID:136945

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N22&aa=1</URL></REF>


Article

<CATEGORY>vin06</CATEGORY>

 <H2>Τους ξέφυγε σε μπλόκο ο δραπέτης Κων. Γιώτης
</H2>
<AUTHOR>ΓΙΩΡΓΟΣ ΒΟΥΝΑΤΣΟΣ</AUTHOR>

ΑΝΘΡΩΠΟΚΥΝΗΓΗΤΟ έχει εξαπολύσει η Αστυνομική Διεύθυνση Λάρισας από τα
ξημερώματα της Τρίτης για τον εντοπισμό του Κωνσταντίνου Γιώτη, ο οποίος από
το 1995 και μετά είχε καταφέρει να δραπετεύσει από τις φυλακές Πάτρας,
Κέρκυρας και Βόλου!

Προχθές, λίγο μετά τα μεσάνυχτα, αστυνομικοί σταμάτησαν για τυπικό έλεγχο ένα
αυτοκίνητο. Μόλις όμως το πλησίασαν, ανέπτυξε ταχύτητα και άρχισε κυνηγητό
στους δρόμους της Λάρισας. Κάπου στις όχθες του Πηνειού ο οδηγός εγκατέλειψε
το αυτοκίνητο και εξαφανίσθηκε μέσα στα χωράφια.

Ύστερα από έλεγχο που έγινε στο αυτοκίνητο βρέθηκαν μια καραμπίνα, ένα
κυνηγητικό όπλο, δακρυγόνα, 50 φυσίγγια, κλεμμένες πινακίδες αυτοκινήτων και
μοτοσυκλετών από Αθήνα, σφαίρες, μαχαίρια, στιλέτα, φωτογραφικές μηχανές,
μάσκες, 2 κουκούλες, δυναμίτης, χασίς, χρυσαφικά, κοσμήματα, δολάρια Αμερικής,
Καναδά και άλλα ξένα χαρτονομίσματα.

Στην έρευνα που έγινε για τα δακτυλικά αποτυπώματα, οι άνδρες της Αστυνομίας
διαπίστωσαν πως πρόκειται για τον επικίνδυνο δραπέτη των φυλακών Κων/νο Γιώτη,
36 χρόνων, από το Αλεποχώρι Ιωαννίνων.

Ο Γιώτης, τον Φεβρουάριο του '95, πυροβόλησε αστυνομικούς στον Βόλο οι οποίοι
τότε τον τραυμάτισαν στην πλάτη. Πήγε στις φυλακές Κέρκυρας απ' όπου και
απέδρασε. Το 1996 στην Άμφισσα πυροβόλησε πάλι αστυνομικούς, συνελήφθη και
πήγε στις φυλακές Πάτρας απ' όπου και πάλι απέδρασε, όπως είχε κάνει και στις
φυλακές Βόλου παλαιότερα.

Το αυτοκίνητο διαπιστώθηκε ότι είχε κλαπεί την 29/10/97 από τη Λυγιά Κορινθίας
και κυκλοφορούσε με κλεμμένες πινακίδες από Αθήνα.

Η Αστυνομία συνεχίζει τις έρευνες για τον εντοπισμό του Γιώτη στην γύρω
περιοχή της Λάρισας.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N22</CAT>
<ED>
Κωδικός άρθρου: A16050N222</ED>
<ID>
ID:136996

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N22&aa=2</URL></REF>


Article

<CATEGORY>vin06</CATEGORY>

 <H2>Οι δικαστές τού προσέφεραν χείρα βοηθείας
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

ΟΡΚΟ ΖΩΗΣ έδωσε πριν από εννέα μήνες στον εαυτό του ένας εικοσιεπτάχρονος
χρήστης ναρκωτικών, ο οποίος λίγα μόλις βήματα πριν φθάσει στο χείλος του
γκρεμού κατάφερε να κάνει δυνατά τα αδύνατα.

Χρειάστηκε να φθάσει σε σημεία οριακά και να μεταφερθεί σε κωματώδη κατάσταση
στο νοσοκομείο για να πάρει ο 27χρονος Π.Μ. την μεγάλη απόφαση. Έδωσε όρκο
στον εαυτό του και τη μητέρα του, πως θα ξεκόψει από τα ναρκωτικά. Κατάφερε με
την ατσάλινη θέλησή του να απεξαρτηθεί μόνος του. Τα δικά του αποθέματα
ψυχικής δύναμης και η αγάπη της μητέρας του κατάφεραν να υποκαταστήσουν με τον
καλύτερο τρόπο το πρόγραμμα οποιασδήποτε θεραπευτικής κοινότητας.

ΑΠΩΛΕΙΑ ΠΑΤΕΡΑ

Η οδύσσεια του νεαρού πρωταγωνιστή της ιστορίας ξεκίνησε πριν από περίπου δύο
χρόνια. Ο θάνατος του πατέρα του, τον οποίο υπεραγαπούσε, τον συγκλόνισε.
Ένιωσε να χάνει ξαφνικά τη γη κάτω από τα πόδια του. Τότε ήταν που για κακή
του τύχη βρέθηκαν στον δρόμο του κάποιοι «φίλοι», οι οποίοι του υπέδειξαν τα
ναρκωτικά ως τη λύση που θα τον βοηθούσε να αντιμετωπίσει το πρόβλημά του.
Εκείνος, ανώριμα σκεπτόμενος, δέχθηκε να δοκιμάσει το «φάρμακο»...

Στο μεταξύ χρονικό διάστημα εγκατέλειψε τις σπουδές του και άρχισε να δουλεύει
στο ταξί που εργαζόταν παλιότερα ο πατέρας του. Ήθελε να βοηθήσει οικονομικά
τη μητέρα του.

ΠΡΟΣ ΤΗ ΣΩΤΗΡΙΑ

Και λίγο έλειψε να μην προλάβει να το κάνει. Ένα βράδυ τυχαία κάποιοι τον
βρήκαν σε κωματώδη κατάσταση μέσα στο ταξί και τον μετέφεραν στο νοσοκομείο
για παροχή πρώτων βοηθειών. Οι γιατροί, που τον εξέτασαν, κατάλαβαν αμέσως ότι
είχαν να κάνουν με έναν τοξικομανή, που ακροβατούσε ανάμεσα στη ζωή και το θάνατο.

Μόλις ο 27χρονος χρήστης συνήλθε, είδε στο προσκέφαλό του τα δακρυσμένα μάτια
της μητέρας του. Ήταν η στιγμή που πήρε την απόφασή να κόψει την ηρωίνη.
Αποδείχθηκε πως ήταν από τους ανθρώπους που η δύναμη της θέλησής του ήταν σωτήρια.

Εννέα μήνες μετά το περιστατικό ο Π.Μ. βρέθηκε στο εδώλιο του Αυτόφωρου
Τριμελούς Πλημμελειοδικείου της Αθήνας κατηγορούμενος για κατοχή
μικροποσότητας ναρκωτικών. Διηγήθηκε στους δικαστές χωρίς μελλοδραματισμούς
την ιστορία του. Δεν ζητούσε άφεση αμαρτιών για τα λάθη του παρελθόντος,
ζητούσε την επιείκειά τους για να συνεχίσει να ξετυλίγει το κουβάρι της
καινούργιας του ζωής.

ΠΟΡΤΑ ΕΛΕΥΘΕΡΙΑΣ

Ο ιδανικότερος μάρτυρας υπεράσπισής του ήταν η μητέρα του, που, όπως είπε, το
παιδί της είναι πια καλά, εργάζεται 18 ώρες την ημέρα στο ταξί που αγόρασε με
χρήματα που δανείστηκε και ετοιμάζεται μάλιστα να φτιάξει τη δική του οικογένεια.

Ο κατηγορούμενος δεν είχε να προσκομίσει επίσημο έγγραφο από κάποια
θεραπευτική κοινότητα, που θα πιστοποιούσε πως ήταν τοξικομανής και έγινε
καλά. Οι δικαστές προσπάθησαν να ισορροπήσουν ανάμεσα στον νόμο και την
πραγματικότητα, έχοντας κατά νου και την υπόθεση του Γ. Πουρσανίδη, που
πρόσφατα είδε το φως της δημοσιότητας. Τα πραγματικά περιστατικά βέβαια ήταν
διαφορετικά και ευνοούσαν περισσότερο τον κατηγορούμενο. Αυτά έβαλαν στον ζυγό
της Θέμιδας, πριν καταλήξουν στην περί ενοχής απόφασή τους. Τον καταδίκασαν σε
φυλάκιση 30 ημερών, αλλά με αναστολή. Και του άφησαν ανοιχτή την πόρτα της
ελευθερίας να συνεχίσει τη ζωή του, χωρίς άλλες παλινδρομήσεις από εκεί που σταμάτησε.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N22</CAT>
<ED>
Κωδικός άρθρου: A16050N223</ED>
<ID>
ID:137037

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N22&aa=3</URL></REF>


Article

<CATEGORY>vin06</CATEGORY>

 <H5>ΔΕΝ ΦΥΛΑΚΙΖΕΤΑΙ ΣΤΑ 31 ΤΕΤΡΑΓΩΝΙΚΑ ΤΟΥ ΔΩΜΑΤΟΣ ΤΗΣ ΟΔΟΥ ΑΣΤΥΔΑΜΑΝΤΟΣ
</H5><H5>Δεν θα είχα λόγο ύπαρξης αν δεν έγραφα
</H5><H2>ΘΑΝΑΣΗΣ ΒΑΛΤΙΝΟΣ
</H2><H2>Είναι δέσμευση και η ελευθερία
</H2>
<AUTHOR>ΑΡΕΤΗ ΑΘΑΝΑΣΙΟΥ</AUTHOR>

Ψηλά, από το δώμα της οδού Αστυδάμαντος, αντικρυστά με τον Λυκαβηττό, ο
Θανάσης Βαλτινός μπορεί να οσμίζεται ολάκερη την Αθήνα

Δεν είναι άνθρωπος των προγραμμάτων, της ρουτίνας και των δεσμεύσεων ούτε
πιστεύει πως ζωή είναι «διαδοχικά 24ωρα». Δεν είναι αναγκασμένος κάθε πρωί να
γυρίζει ένα κλειδί σε κάποια πόρτα ή να χτυπά κάρτα σε δημόσια υπηρεσία, αλλά
μία ζωή γράφει κι αυτό δεν είναι μια «άκοπη δουλειά».ΟΧΙ, δεν έχει
τυποποιημένο 24ωρο πρόγραμμα ο Θανάσης Βαλτινός, αλλά αυτό αντιστοιχεί σε «ένα
άλλο, άτυπο, πρόγραμμα». Δεν έχει χρονικές δεσμεύσεις η ζωή του, αλλά κάθε
δράση έχει και αντίδραση «κι όταν αποφασίζεις να έχεις ελευθερία χρόνου,
αυτομάτως δημιουργείται μια άλλου είδους δέσμευση!».

Για να κερδίσεις κάτι, χάνεις κάτι άλλο. Για να απολαμβάνει την προσωπική του
ελευθερία θυσίασε ­ «έως τώρα, γιατί ποτέ δεν είναι αργά» ­ την ιδέα ή την
ανάγκη για οικογένεια. Μόνος με τον εαυτό του, τις επιλογές, τις αξίες ζωής,
τις σκέψεις και τη συγγραφή, αμετανόητος πάντα εργένης και συγγραφέας.
«Σίγουρα έχω κερδίσει. Και έχω χάσει. Όπως όλοι... Δεν υπάρχει επιλογή δίχως αντίτιμο...».

Απλώνει τις σκέψεις του κι απλώνεται ως άνθρωπος στα πέρατα του κόσμου, μέσα
από τα 31 τετραγωνικά του δώματός του, στο Παγκράτι. Δεν «φυλακίζεται» στα 31
τετραγωνικά της οδού Αστυδάμαντος ο Θανάσης Βαλτινός. Είναι ψηλά, αντικρυστά
με τον Λυκαβηττό και μπορεί να οσμίζεται ολάκερη την Αθήνα. Θα τον φυλάκιζαν
310 τετραγωνικά δίχως ορίζοντα! Θα τον φυλάκιζε η πολυτέλεια...

Επιλογή του είναι να μην έχει τηλεόραση και να μην ακούει ­ παρά σπανίως ­
ειδήσεις ραδιοφώνου. Και στάση της δικής του ζωής είναι να μη μετράει τον
χρόνο με τα... χρόνια, αλλά με τις εμπειρίες, τα βιώματα, τα ταξίδια, τους
ανθρώπους και τα μέρη που αγάπησε, τις σκέψεις που ζωντάνεψαν η μία δίπλα στην άλλη.

Καμία του μέρα δεν είναι ίδια με την άλλη και κανένα 24ωρο δεν θυμίζει το
προηγούμενο ή το επόμενο. Τίποτα, ποτέ, δεν είναι ίδιο για αυτόν τον απλό
άνθρωπο με τη βαθιά σκέψη που 'χει πάντα ανάγκη να κοιτάζει τον συνομιλητή του
στα μάτια.

Η ζωή είναι για εκείνον στιγμές που ή τις ζεις ή τις χάνεις. Και το «ταξίδι,
έχει σκοπό όταν το βιώνεις»...

Οι μνήμες της καταγωγής του ­ από το ορεινό Καστρί Κυνουρίας, «μια από τις
πλουσιότερες κοινότητες της Ελλάδας» ­ έχουν να κάνουν με νεράιδες, ξωτικά και
φαντάσματα. Με αυτά γαλουχήθηκε κι αυτά μόνο φοβήθηκε στην πρώτη του
στρατιωτική σκοπιά 12-2 τα μεσάνυχτα! Αλλά τα «ξεφοβήθηκα, αργότερα, γιατί
χρειάστηκε να νυχτοπερπατήσω ολομόναχος, χιλιάδες ώρες...».

Δεν μπορεί να προσδιορίσει πότε ακριβώς άρχισε να γράφει. Γράφει περίπου τόσα
χρόνια όσα θυμάται τον εαυτό του. Και πάντα κουβαλά εκείνες τις νεράιδες κι
εκείνα τα φαντάσματα μέσα του, στήνοντας παιχνίδια μύθου και αλήθειας μαζί τους...

Το ξύπνημα της μέρας του. Είναι πολύ πρωινό... Και έχει μια ιεροτελεστία ­ τη
μόνη επιτρεπτή πολυτέλεια. Στις εφτά είναι στον δρόμο ­ για την πρωινή του
εφημερίδα. Βλέπει όλους εκείνους τους ανθρώπους που ξεχύνονται
αγουροξυπνημένοι στους δρόμους κι είναι στιγμές «που νιώθω λιγάκι άσχημα για
τή δική τους πίεση χρόνου, για τη δική μου πολυτέλεια χρόνου! Απαλύνω όμως τις
ενοχές μου όταν σκέφτομαι ότι αυτών των ανθρώπων, όταν κάποια στιγμή
ξαναβάζουν το κλειδί στην πόρτα τους, τους ανήκει το υπόλοιπο 24ωρο...».

Παραδόξως, η δική του δουλειά ποτέ δεν τελειώνει. Είναι δικό του το 24ωρο, μα
καμιά ώρα δεν του ανήκει αποκλειστικά. Ακόμη κι όταν δεν γράφει, ακόμη και
όταν κοιμάται, δουλεύει η σκέψη με τα τερτίπια και τις εναλλαγές της που τον
κρατά σε εγρήγορση. Τίποτα δεν τον υποχρεώνει, εκτός από εκείνη την εσωτερική
φωνή που επιβάλλει ρυθμούς, υποχρεώσεις και καθήκοντα...

Αλλά εφτά με εννέα το πρωί όλα κοπάζουν. Με ολάνοιχτη την πόρτα ­ στος φως της
μέρας και την Αθήνα που ξυπνά ­ θα αφεθεί στην απόλαυση που του δίνει το
προσωπικό του δίωρο. Είναι για εκείνον μια ιεροτελεστία το χαρμάνι του τσαγιού
που θα επιλέξει ­ σπανίως ο καφές ­ σε συνδυασμό με την πρωινή ενημέρωση.
Είναι η στιγμή της χαλάρωσης, της ανασυγκρότησης και της προθέρμανσης ­ για
μια μέρα που προβάλλει απαιτητική... Αυτό το δίωρο τού είναι τόσο απαραίτητο
όσο και ο αέρας που αναπνέει: «Ακόμη κι όταν πρόκειται να ταξιδέψω, θα ξυπνήσω
τόσο πρωί ώστε να έχω δύο ώρες δικές μου...».

«Μα καλά, και τι έκανες σήμερα;» αναρωτιούνται πολλοί. Αναρωτιέται και ο ίδιος
κάποιες φορές, γιατί από τη φύση του είναι επιεικής με τους άλλους και συχνά
πολύ σκληρός με τον εαυτό του. Είναι μια δουλειά «μη παραδεδεγμένης
χρησιμότητας», όπως έλεγε κάποτε και ο Παπαδιαμάντης. Είναι μια δουλειά που
δεν... φαίνεται. Η σελίδα που φτάνει στον αναγνώστη και διαβάζεται σε κάτι
δευτερόλεπτα, δεν γράφεται σε δευτερόλεπτα. «Δεν κάθεσαι σε μια καρέκλα και
σου 'ρχεται ως επιφοίτηση μια ιδέα, την καταγράφεις κι αυτό είναι. Κοπιάζεις,
αγωνιάς, ξυπνάς όταν κοιμάσαι, γράφεις και ξαναγράφεις μια σελίδα και πάντα αμφιβάλλεις...».

Αφεντικό αλλά και υπάλληλος του εαυτού του, μετά το δίωρο της πρωινής
ανάπαυλας, μπορεί να καθίσει μπροστά στη γραφομηχανή του να γράψει κάτι
φρέσκο, να συνεχίσει κάτι παλιό ή να καθαρογράψει σκέψεις που ωρίμασαν για
προσωπικές εκδόσεις ή συνεργασίες με ελληνικά και ξένα έντυπα. «Αυτό μπορεί να
τραβήξει ώρες πολλές, έως το απόγευμα ή και το βράδυ. Αλλά μπορεί να είμαι
ελεύθερος και το μεσημέρι...». Τότε θα φορέσει το σακάκι του και παίρνει τους
δρόμους. Περπατάει πολύ... Επτά με δέκα χιλιόμετρα είναι ο καθημερινός του
περίπατος. Από το Παγκράτι, στο Σύνταγμα, στο Κολωνάκι κι από εκεί
Μοναστηράκι, Θησείο, Ομόνοια. Κάποιες φορές και Πλατεία Αμερικής. Επιστρέφει
πάντα με τα πόδια!

Δεν έχουν τακτές ώρες ή τακτά δρομολόγια οι περίπατοί του. Έχουν ομορφιά και
γρήγορο βάδισμα. Κι εκείνος έχει την ικανότητα να κάνει «υπέροχες διαδρομές σε
μια φοβερή πόλη, που έχει ελάχιστους πεζόδρομους να περπατήσεις αβίαστα και
δίπλα - δίπλα κουβεντιάζοντας με τον φίλο ή τη γυναίκα σου...».

ΣΠΑΝΙΩΣ τρώει κανονικά τα μεσημέρια ­ εκτός από φρούτα ή κάποια σαλάτα.
Λατρεύει τα παλιά μαγέρικα της Αθήνας και το φαγητό στον ήλιο, κάπου στο
Μοναστηράκι. Αφήνει συνήθως χώρο στο στομάχι του για να απολαύσει το βραδινό
φαγητό, πάντα με καλή παρέα. Η επιλογή ενός εργένη για το βράδυ «είναι μια
ταβέρνα, κινηματογράφος ή θέατρο. Θιάσους έχουμε πολλούς, καλές παραστάσεις
λίγες. Βλέπω συχνότερα ταινίες. Αποζητώ συχνά μη εμπορικές ταινίες, αγνώστων
ακόμη δημιουργών. Ορισμένες αφήνουν μια καταπληκτική αίσθηση». Όταν γράφει,
πάντα στο δώμα του, δεν αισθάνεται ποτέ μόνος. Και πρέπει να είναι μόνος. Δεν
αντέχει να δει κάποιος άλλος το χειρόγραφό του ­ πριν εκείνο είναι έτοιμο. Μια
ανθρώπινη ανάσα, την ώρα που γράφει, δεσμεύει την ελευθερία του. Η σχέση του
με τη γραφή, είναι σχέση ζωής: «Δεν θα είχα κανένα λόγο ύπαρξης αν δεν
έγραφα...». Η μοναξιά είναι συχνά αφόρητη αλλά... «είναι κάτι που όλοι
κουβαλάμε μέσα μας...». Ο έρωτας για τον Θανάση Βαλτινό δεν έχει τις
αποχρώσεις τής... φιλολογίας ­ ωρίμασε, λέει, αυτό το εφηβικό του κομμάτι:
«Δεν είναι πια για μένα ο έρωτας ασπασμός των αγγέλων προς τα άστρα. Είναι μια
αναπότρεπτη ανάγκη να μοιράζεις σκέψεις και σχέδια, τη ζωή, τα πράγματα αλλά
και τα νεύρα σου. Ο αληθινός έρωτας έρχεται όταν κατακτάς μια άμεση διαλεκτική
σχέση με τον άλλον. Και ένας τέτοιος έρωτας δεν πιστοποιείται με εξωτερικές
επισημάνσεις και επιβεβαιώσεις...». Λάτρης της ζωής, βιώνει κάθε της στάλα,
αλλά υπάρχουν στο 24ωρό του «οριακές στιγμές, φόβοι και τρόμοι. Δεν τα κρύβω
αυτά τα συναισθήματα, τα αναγνωρίζω, τα τακτοποιώ. Πρέπει να αντλήσεις και να
δώσεις ομορφιά στη ζωή ­ αυτό είναι σπουδαίο βάλσαμο και αντάλλαγμα...».
Απέναντι στον θάνατο δεν στέκεται με μετέωρο, αλλά με αποφασιστικό βήμα: «Θα
'θελα να μπορέσω να τον αντιμετωπίσω με εξωτερική αξιοπρέπεια!». Ο ύπνος του
ένα πεντάωρο, αλλά δικές του είναι και οι αιφνίδιες αϋπνίες: «Καλλιεργούμε
φαίνεται την αϋπνία, ακκιζόμαστε μαζί της. Είναι ένα παιχνίδι με τον εαυτό μας».

Το 24ωρό του... Ενίοτε είναι συναρπαστικό και ενίοτε σκληρό. Κάποιες φορές
ανιαρό. Αλλά πάντα ωραίο. Πάντα ζωντανό.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N47</CAT>
<ED>
Κωδικός άρθρου: A16050N471</ED>
<ID>
ID:136946

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N47&aa=1</URL></REF>


Article

<CATEGORY>vin07</CATEGORY>

 <H5>ΟΛΟΚΛΗΡΩΘΗΚΕ Η ΑΝΑΚΡΙΣΗ ΓΙΑ ΤΟ ΣΟΥΣΟΥΡΛΟΥΚ, ΑΛΛΑ Ο ΓΙΛΜΑΖ ΚΡΑΤΑΕΙ ΜΥΣΤΙΚΑ
ΠΟΛΛΑ ΣΗΜΕΙΑ ΤΟΥ
</H5><H5>Οι «χειρότερες καταχρήσεις» από την κυβέρνηση Τσιλέρ
</H5><H2>Συγκλονίζει ακόμη ο απόηχος του σκανδάλου
</H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

Σκάνδαλο Σουσουρλούκ. Οι τρεις νεκροί (πάνω) και ο επιζήσας (κάτω αριστερά)

Η σύγκρουση της Μερτσέντες με το φορτηγό αυτοκίνητο ήταν σφοδρότατη. Επί τόπου
νεκροί: ένας πληρωμένος δολοφόνος, καταζητούμενος από την Ιντερπόλ, ένας
αστυνομικός διευθυντής, μία βασίλισσα της ομορφιάς. Βαριά τραυματισμένος ένας
βουλευτής, που ήταν επικεφαλής της φιλοκυβερνητικής πολιτοφυλακής Κούρδων.
Πόσοι από αυτούς γνώριζαν ότι ο χώρος αποσκευών του αυτοκινήτου που επέβαιναν,
ήταν γεμάτος όπλα και διπλωματικά διαβατήρια;

ΤΟ ΤΡΑΓΙΚΟ τροχαίο δυστύχημα, στην περιοχή του Σουσουρλούκ τον Νοέμβριο του
1996, είχε ως αποτέλεσμα να ξεσπάσει το μεγαλύτερο πολιτικό σκάνδαλο στη
σύγχρονη Τουρκία. Και ο απόηχός του συγκλονίζει ακόμα την τουρκική πολιτική
σκηνή, πλέον του ενός χρόνου αργότερα...

ΠΡΟΣΠΑΘΕΙΑ ΣΥΓΚΑΛΥΨΗΣ

Η επίσημη ανάκριση για το σκάνδαλο Σουσουρλούκ ολοκλήρωσε το έργο της, αλλά
παρά τις διαβεβαιώσεις του πρωθυπουργού Μεσούτ Γιλμάζ πολλοί μιλούν για
προσπάθεια συγκάλυψης. Το μόνο που επιβεβαιώθηκε, είναι πως λαθρέμποροι
ναρκωτικών και όπλων συμμετείχαν ως κυβερνητικοί πράκτορες σε «σμήνη θανάτου»
εναντίον Κούρδων αυτονομιστών.

Στα χέρια των ανακριτών βρίσκονται ακόμα στοιχεία για τα εκατομμύρια δολάρια
που διέθεσε η τουρκική κυβέρνηση σε μία προσπάθεια να δολοφονηθεί ο ηγέτης των
Κούρδων αυτονομιστών Οτζαλάν, όσο και να ανατραπεί η κυβέρνηση του
Αζερμπαϊτζάν ή για την απόπειρα εναντίον του Γεωργιανού ηγέτη Σεβαρντνάντζε.

Παρ' όλο που η αναφορά των 120 σελίδων θεωρείται απόρρητη, ορισμένα
αποσπάσματα έχουν διαρρεύσει στον τουρκικό Τύπο. Και τα επιβεβαίωσε ο
πρωθυπουργός της Τουρκίας Μεσούτ Γιλμάζ υποσχόμενος να συνεχιστούν οι έρευνες
ώστε να δουν το φως όλα τα στοιχεία, που συνδέουν υψηλόβαθμους Τούρκους
αστυνομικούς με κυβερνητικούς αξιωματούχους, ακροδεξιές ένοπλες ομάδες
ιδιοκτήτες καζίνων και κυκλώματα λαθρεμπορίας ναρκωτικών.

ΣΤΗ ΔΙΚΑΙΟΣΥΝΗ

Το Ανώτατο Τουρκικό Δικαστήριο άνοιξε τον δρόμο στη Δικαιοσύνη να ασχοληθεί με
δύο φιγούρες-κλειδιά για το σκάνδαλο, που καλύπτονταν από τη βουλευτική τους
ασυλία: τον κουρδικής καταγωγής Σεντάτ Μπουσάκ, που είχε τραυματιστεί στο
δυστύχημα, και τον πρώην υπουργό Μεχμέτ Αγάρ.

Ύστερα από κυβερνητική σύσκεψη, ο Τούρκος πρωθυπουργός αποφάσισε να
παραμείνουν απόρρητα ορισμένα τμήματα της αναφοράς των ανακριτών. Σε αυτά
περιλαμβάνονται η απόπειρα να πληγεί ο Αρμενικός Απελευθερωτικός Στρατός
(ΑΣΑΛΑ), καθώς και η τουρκική ανάμειξη στο ανεπιτυχές πραξικόπημα του 1995 για
την ανατροπή τού προέδρου Αλίγεφ στο Αζερμπαϊτζάν.

Η αναφορά υποστηρίζει ακόμη πως οι πληρωμένοι από το τουρκικό κράτος δολοφόνοι
σκότωσαν δύο Τούρκους επιχειρηματίες, για τους οποίους υπήρχαν υπόνοιες ότι
ενίσχυαν τους Κούρδους αυτονομιστές αντάρτες. Στους δολοφόνους περιλαμβανόταν
ο Αμπντουλάχ Τσατλί, καταζητούμενος ακροδεξιός λαθρέμπορος ναρκωτικών.

Ευθύνες αποδίδονται ακόμα σε αστυνομικούς που εξέδιδαν πλαστά διαβατήρια και
άδειες οπλοφορίας στους δολοφόνους, καθώς και τραπεζίτες που χρηματοδούσαν
παράνομες επιχειρήσεις στο εξωτερικό, αλλά και πρώην υπουργοί Τουρισμού που
ξέπλεναν στα καζίνο χρήματα από το λαθρεμπόριο ναρκωτικών και όπλων που
επέτρεπαν να κάνουν οι δολοφόνοι σε αντάλλαγμα για τις υπηρεσίες τους.

Η ΕΚΘΕΣΗ Σουσουρλούκ είναι η πιο πρόσφατη επίθεση στον πολιτικό πόλεμο που
ξεκίνησε η εξασθενημένη κυβέρνηση του Μεσούτ Γιλμάζ, με στόχο να εξευτελίσει
την προηγούμενη κυβέρνηση συνασπισμού του φιλοϊσλαμικού Κόμματος της Ευημερίας
και της κυριότερης αντιπάλου του, Τανσού Τσιλέρ.

Όπως επισημαίνει η ανταπόκριση της «Wall Street Journal» από την
Κωνσταντινούπολη, η έκθεση κατηγορεί την κυβέρνηση Τσιλέρ για τις «χειρότερες
καταχρήσεις». Παρ' όλο που η κ. Τσιλέρ είχε στενή συνεργασία με τον τότε
αρχηγό του Γενικού Επιτελείου Ντογκάν Γκουρέζ, η έκθεση απαλλάσσει από κάθε
συνενοχή τις Ένοπλες Δυνάμεις.

Ο Μεσούτ Γιλμάζ υποστηρίζει πως θα λάβει επείγοντα μέτρα για την εξασφάλιση
της τάξης με την ίδρυση ειδικού δικαστηρίου, την προστασία των πληροφοριοδοτών
και τον τερματισμό της διαμάχης ανάμεσα στις διάφορες υπηρεσίες ασφαλείας.

Αλλά το Διεθνές Νομισματικό Ταμείο και Τούρκοι επιχειρηματίες θεωρούν ότι
είναι ίσως πιο επείγουσα η ανάγκη λήψης κυβερνητικών μέτρων για τη μείωση του
καλπάζοντος πληθωρισμού.

Η εφαρμογή ή όχι μιας διαταγής του Συνταγματικού Δικαστηρίου για το κλείσιμο
της βιομηχανίας των 75 και πλέον καζίνο, που αποφέρουν κέρδη 2 δισ. δολαρίων
ετησίως, θα είναι η πρώτη δοκιμασία που θα δείξει αν η κυβέρνηση Γιλμάζ είναι
σε θέση να προχωρήσει αποφασιστικά στα μέτρα που εξαγγέλλει.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16050N491</ED>
<ID>
ID:136933

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N49&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Διαπλεκόμενες κρίσεις
</H2>
<AUTHOR>Γ.Ε. ΣΕΚΕΡΗΣ</AUTHOR>

ΠΛΕΙΟΝΕΣ κρίσεις εκτυλίσσονται συγχρόνως αυτήν τη στιγμή στον μεσανατολικό
χώρο. Με διαφορετικούς ρυθμούς και προς διαφορετικές κατευθύνσεις η καθεμιά.
Αλλά με κοινό παρονομαστή την υπερδύναμη ­ και συνεπώς διαπλεκόμενες μεταξύ τους.

Παρά τις εκατέρωθεν ταλαντεύσεις και παλινδρομήσεις, Ηνωμένες Πολιτείες και
Ιράν επιχειρούν τα πρώτα, μετά την ιρανική επανάσταση, βήματα αμοιβαίας
προσεγγίσεως. Αμερικανικές στοχεύσεις, μεταξύ άλλων: η απάλυνση των
αντιδράσεων της Τεχεράνης στην ισραηλοπαλαιστινιακή ειρηνευτική διαδικασία.
Και η άσκηση πιέσεως επί της Βαγδάτης. Με την οποία οι σχέσεις των ΗΠΑ
κλιμακώνονται επικίνδυνα. Ενώ τους χειρισμούς των Αμερικανών δυσχεραίνουν,
πέραν από την αντίθεση μόνιμων μελών του Συμβουλίου Ασφαλείας των Ηνωμένων
Εθνών στη στρατιωτική επιλογή, και η αποστασιοποίηση πολλών αραβικών
κυβερνήσεων. Άλλοτε ευθυγραμμισμένων με την αμερικανική πολιτική, αλλά
ανήσυχων τώρα για την αποτελμάτωση στην οποία έχει περιέλθει το Παλαιστινιακό.
Εις πείσμα των αμερικανικών προσπαθειών ­ φιλότιμων ομολογουμένως, πλην
μειωμένης αποτελεσματικότητας λόγω της πολιτικής των ίσων-άνισων αποστάσεων,
που η Ουάσιγκτον υιοθετεί και εδώ έναντι δύο άνισης στρατηγικής και πολιτικής
αξίας συγκρουόμενων φίλων της. Το παλαιστινιακό, δε, αδιέξοδο συμβάλλει στη
διαιώνιση και μιας τέταρτης κρίσης στην περιοχή: της αντιπαραθέσεως Ισραήλ-Συρίας.

Προφανείς είναι οι επιπτώσεις του συγκρουσιακού αυτού πλέγματος στα ελληνικά
οικονομικά, παροικιακά και θρησκευτικά συμφέροντα. Υπόψη όμως κυρίως ότι η
όξυνση στα μεσανατολικά μέτωπα τείνει να αυξήσει το γεωπολιτικό βάρος τού
τουρκικού παράγοντα ­ η αποκλιμάκωση να το μειώσει.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16050N492</ED>
<ID>
ID:137028

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N49&aa=2</URL></REF>


Article

<CATEGORY>vin07</CATEGORY>

 <H5>ΚΕΚΛΕΙΣΜΕΝΩΝ ΤΩΝ ΘΥΡΩΝ ΣΥΝΕΔΡΙΑΖΕΙ ΑΝΩΤΑΤΟ ΔΙΚΑΣΤΙΚΟ ΣΩΜΑ ΓΙΑ ΤΟΝ ΚΛΙΝΤΟΝ
</H5><H2>Καλούνται μάρτυρες
</H2>
Τα ερωτικά σκάνδαλα του Κλίντον είναι από χθες στο μικροσκόπιο των δικαστικών
αρχών της Ουάσιγκτον, μετά την επίσημη σύγκληση των 23 μελών που αποτελούν το
ειδικό Διευρυμένο Σώμα Ενόρκων, το οποίο ήδη συνεδριάζει κεκλεισμένων των θυρών.

ΚΑΘΩΣ ο Κλίντον εκφωνούσε τον καθιερωμένο ετήσιο προεδρικό λόγο για την
κατάσταση του Έθνους, υποσχόμενος νέες κοινωνικές παροχές και εκθειάζοντας το
έργο της κυβέρνησής του, η πολυμελής αυτή ομάδα, αποτελούμενη κυρίως από
έγκριτους νομικούς, επισκοπούσε τόμους ολόκληρους του υλικού που έχει
συγκεντρωθεί για τις παρασπονδίες του προέδρου.

Παράλληλα, οι 23 άρχισαν να καλούν για εξέταση πρόσωπα που θα μπορούσαν να
γνωρίζουν λεπτομέρειες για τις σχέσεις του Μπιλ Κλίντον με τη Μόνικα Λιουίνσκι
και, κυρίως, για το αν της ζήτησε ή όχι να καταθέσει ότι δεν είχαν καμία
σεξουαλική επαφή, ενώ ­ κατά τις κατηγορίες ­ είχαν επανειλημμένες ερωτικές
συναντήσεις και μάλιστα μέσα στο προεδρικό Οβάλ Γραφείο.

Στους πρώτους κλητευθέντες περιλαμβάνονταν η ιδιαιτέρα του Κλίντον, Μπέτι Κάρι
και ένας πρώην ανώτερος υπάλληλος της Πολιτείας του Άρκανσο, ο οποίος «έχει
διάφορα έγγραφα επιβαρυντικά για τον Κλίντον», όπως ελέχθη.

Σύμφωνα με μια πληροφορία, τα έγγραφα αυτά δεν έχουν άμεση σχέση με την
υπόθεση. Αποκαλύπτουν όμως, υποτίθεται, τον «χαρακτήρα» του σημερινού προέδρου
από πεπραγμένα του την εποχή ακόμη που ήταν κυβερνήτης στο Άρκανσο.

Ο εισαγγελέας Κένεθ Σταρ, που είναι επικεφαλής της διερεύνησης του
«σεξ-γκέιτ», ζήτησε να κληθεί επίσης να καταθέσει η διευθύντρια της Φωνής της
Αμερικής Ίβλιν Λίμπερμαν. Κατά τον Σταρ, η Λίμπερμαν υπήρξε στενή φίλη του
Κλίντον και πρέπει να διερευνηθεί κατηγορία, σύμφωνα με την οποία ο Κλίντον
την είχε πιέσει να «βολέψει κάπου στο Πεντάγωνο» τη Μόνικα Λιουίνσκι, όπερ και έγινε.

Οι εργασίες της 23μελούς επιτροπής προβλέπεται ότι θα συνεχιστούν σήμερα και
αύριο. Η απόφασή της για το αν ο Κλίντον πρέπει ή όχι να παραπεμφθεί σε δίκη
θα ανακοινωθεί αμέσως μετά, και εννοείται ότι στον Λευκό Οίκο βασιλεύει μεγάλη
αγωνία εν αναμονή αυτής της απόφασης.

Η ατμόσφαιρα γύρω από την υπόθεση Μπιλ - Μόνικας έγινε βαρύτερη χθες, με τη
μετάδοση από τηλεοπτικά κανάλια ενός παλαιότερου βίντεο, όπου η Μόνικα στέκει
διαρκώς πλάι στον πρόεδρο, στη διάρκεια ενός γεύματος για τη συγκέντρωση
χρημάτων για το Δημοκρατικό κόμμα.

Κάποια στιγμή οι δύο αγκαλιάζονται σφιχτά και η κάμερα καρφώνεται πάνω στο
ευτυχισμένο πρόσωπο της νεαρής θαυμάστριας.

Εν τω μεταξύ, νέα ταραχή προκάλεσε στην Ουάσιγκτον η ανακοίνωση της εφημερίδας
«Μόρνινγκ Νιους» του Τέξας μέσω του Ίντερνετ, ότι σε λίγες ώρες θα έδινε στη
δημοσιότητα μια «καυτή συνέντευξη» με ένα «σημαντικό πρόσωπο», που βεβαίωνε
ότι είχε δει τον Κλίντον με τη Λιουίνσκι σε ερωτικές περιπτύξεις.

Τέσσερις ώρες αργότερα όμως, και ενώ είχαν ανάψει οι γραμμές του ηλεκτρονικού
δικτύου, η εφημερίδα ανήγγειλε ότι η συνέντευξη δεν επρόκειτο να δημοσιευθεί,
γιατί όπως αποδείχθηκε, «οι πληροφορίες που περιείχε δεν ήταν ακριβείς».

Η Μόνικα πέρασε όλη τη χθεσινή μέρα της στο γραφείο του δικηγόρου της Ουίλιαμ
Γκίνσμπεργκ, ο οποίος της έδινε οδηγίες τι να πει σε περίπτωση που θα την
καλούσαν για εξέταση.

Η Μόνικα Λιουίνσκι ήταν η Ιουλιέτα και ο Κλίντον ο Ρωμαίος της. Έτσι έβλεπε τη
σχέση τους η ερωτοχτυπημένη 24χρονη γραμματέας, κατά την «Ουάσιγκτον Ποστ».

Η εφημερίδα δημοσίευσε χθες μικρή αγγελία που η Μόνικα είχε αρχικά καταχωρήσει
την ημέρα του Αγίου Βαλεντίνου, με μήνυμα προς τον αγαπημένο της και υπογραφή "Μ."».

Η «Ποστ» υπαινίσσεται ότι ο αποδέκτης του μηνύματος πρέπει να ήταν ο πρόεδρος.
Το περιεχόμενο της αγγελίας ήταν στίχοι που απαγγέλλει η Ιουλιέτα στο περίφημο
έργο του Σαίξπηρ, με αναφορά στην «ακατανίκητη ορμή του έρωτα».

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16050N501</ED>
<ID>
ID:136934

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N50&aa=1</URL></REF>


Article

<CATEGORY>vin07</CATEGORY>

 <H2>Ο Κλίντον τα βλέπει όλα... ρόδινα
</H2>
Ενώ ολος ο κόσμος ασχολείται με την ερωτική του ζωή, ο πρόεδρος Κλίντον
απέφυγε να κάνει οποιαδήποτε αναφορά στις πρόσφατες κατηγορίες εναντίον του,
στη διάρκεια της ετήσιας ομιλίας του για την Κατάσταση του έθνους. Μιλώντας
σήμερα τα ξημερώματα (ώρα Ελλάδας) στο Κογκρέσσο, ο Κλίντον ανέφερε ότι η
οικονομία των ΗΠΑ είναι στην καλύτερη κατάσταση των τελευταίων 30 ετών, ο
πληθωρισμός βρίσκεται στο χαμηλότερο επίπεδο και η εγκληματικότητα πέφτει
συνεχώς τα τελευταία 5 χρόνια. «Η ηγετική μας θέση στον κόσμο δεν έχει
αντίπαλο. Η κατάσταση του έθνους μας είναι ισχυρή», δήλωσε ο πρόεδρος Κλίντον
εν μέσω θερμών χειροκροτημάτων.

Αναφερόμενος στο πλεόνασμα του προϋπολογισμού που προβλέπεται να δημιουργηθεί
τα επόμενα χρόνια, ζήτησε από το Κογκρέσο «να σώσουμε πρώτα την Κοινωνική
Ασφάλιση», ενώ υποσχέθηκε κοινωνικές παροχές: από την αύξηση του κατώτατου
μισθού και τις φορολογικές ελαφρύνσεις για τα κατώτερα στρώματα έως τη μείωση
του αριθμού των μαθητών ανά τμήμα στις πρώτες τάξεις του δημοτικού, για να
γίνεται καλύτερα η διδασκαλία.

Μεταξύ άλλων ο Μπιλ Κλίντον ανακοίνωσε ότι τις αμέσως επόμενες ημέρες θα
ζητήσει από τη Γερουσία να εγκρίνει τη διεύρυνση του ΝΑΤΟ προκειμένου να
γίνουν η Ουγγαρία, η Πολωνία και η Τσεχία μέλη της Ατλαντικής Συμμαχίας, ενώ
απείλησε τον Σαντάμ Χουσεΐν εάν δεν συμμορφωθεί με τα ψηφίσματα του ΟΗΕ.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16050N502</ED>
<ID>
ID:136988

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N50&aa=2</URL></REF>


Article

<CATEGORY>vin07</CATEGORY>

 <H2>Χίλαρι: Μας έχουν βάλει στο μάτι...
</H2>
Η ΧΙΛΑΡΙ Κλίντον μίλησε με πάθος χθες στην εκπομπή του Λάρι Κινγκ στο CNN για
όλους αυτούς που, όπως είπε, τα έχουν βάλει με την οικογένειά της. «Δεν ξέρω
τι είναι αυτό που τους κάνει να χτυπούν τον άντρα μου με τόσο μένος, αλλά
είναι μια ιστορία που την παρακολουθώ εδώ και 25 χρόνια. Συνεχώς μας
κατηγορούν κι αυτόν κι εμένα...».

Η Χίλαρι αποδίδει σε ακροδεξιούς κύκλους την εκστρατεία κατά του Κλίντον. «Τον
έχουν κατηγορήσει για σκάνδαλα, για ναρκωτικά, ακόμη και για φόνο ­ είπε. ­
Και ποιοι είναι αυτοί που μας κατηγορούν; Κοιτάξτε τους και θα καταλάβετε. Ο
Κένεθ Σταρ και όλοι αυτοί. Όλοι πολιτικοί αντίπαλοι, που έχουν στη ράχη τους
πολλά ανομήματα».

Η κόρη των Κλίντον, Τσέλσι, «πιστεύει όλα όσα λέει ο πατέρας της και είναι με
όλη της την ψυχή στο πλευρό του». Αυτό δήλωσε χθες ο Τζέσι Τζάκσον, που
υποστηρίζει και αυτός τον Κλίντον ανεπιφύλακτα. Ο μαύρος ιερέας που υπήρξε από
τα κορυφαία στελέχη του Δημοκρατικού Κόμματος και τώρα ηγείται του κινήματος
για τα δικαιώματα των μαύρων, δήλωσε στο CNN ότι μίλησε ο ίδιος με την Τσέλσι
­ που σπουδάζει σε Πανεπιστήμιο της Καλιφόρνιας.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16050N503</ED>
<ID>
ID:137031

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N50&aa=3</URL></REF>


Article

<CATEGORY>vin07</CATEGORY>

 <H2>Η γαλλική Βουλή συζητεί το 35ωρο
</H2>
ΟΙ ΦΩΝΕΣ των διαδηλωτών ακούγονταν μέχρι τη Βουλή, καθώς άρχιζε χθες στη
γαλλική Εθνοσυνέλευση η συζήτηση για τη μείωση των εβδομαδιαίων ωρών εργασίας
σε 35, σε μία προσπάθεια της κυβέρνησης του Λιονέλ Ζοσπέν να περιορίσει την
καλπάζουσα ανεργία.

Ο Γάλλος πρωθυπουργός, ο οποίος βλέπει καθημερινά τη δημοτικότητά του να
πέφτει, θεωρεί τη μείωση των ωρών εργασίας από 39 σε 35 το 2000 ως το
αποφασιστικό βήμα για την εκτόνωση της οργής ενός ολοένα και πιο δυναμικού
κινήματος ανέργων, αλλά και ως λύση στο ακανθώδες πρόβλημα της ανεργίας, που
δεν κατάφεραν να επιλύσουν μέχρι τώρα οι προηγούμενες κυβερνήσεις ­ ούτε της
δεξιάς ούτε της αριστεράς.

Αλλά, τα κόμματα της δεξιάς και οι ενώσεις των εργοδοτών αντιτίθενται με
σφοδρότητα στην καθιέρωση του 35ώρου, κρίνοντας το μέτρο καταστροφικό, με το
επιχείρημα ότι θα προκαλέσει νέες απώλειες θέσεων εργασίας, επειδή θα οδηγήσει
σε αύξηση του κόστους εργασίας και σε μείωση της ανταγωνιστικότητας.

Καθώς άρχιζε η συζήτηση στο γαλλικό Κοινοβούλιο, χιλιάδες άνεργοι, αλλά και
μισθωτοί, πραγματοποιούσαν διαδηλώσεις σε πολλές πόλεις της Γαλλίας, με αίτημα
την καθιέρωση του 35ώρου και τη λήψη μέτρων κατά της ανεργίας.

Οι διαδηλώσεις διοργανώθηκαν ύστερα από έκκληση των οργανώσεων των ανέργων και
του εργατικού συνδικάτου CGT για μία ακόμα «εθνική ημέρα δράσης» κατά της
ανεργίας, η οποία συμπίπτει με την έναρξη της συζήτησης στη Βουλή για τη
μείωση των ωρών εργασίας.

«Να δουλεύουμε όλοι και να δουλεύουμε λιγότερο: 35 ώρες», ήταν το σύνθημα που
δέσποζε στα πανό των διαδηλωτών.

Η υπουργός Εργασίας Μαρτίν Ομπρί, καταθέτοντας το νομοσχέδιο στη Βουλή,
υποστήριξε ότι θα δημιουργήσει 700.000 νέες θέσεις εργασίας.

ΕΡΕΥΝΑ ΣΤΟ ΣΠΙΤΙ ΤΟΥ ΡΟΛΑΝ ΝΤΙΜΑ

Δύο ανακριτές, συνοδευόμενοι από αστυνομική δύναμη, διεξήγαγαν έρευνα στο
διαμέρισμα και το γραφείο ενός εκ των κορυφαίων πολιτικών προσωπικοτήτων της
Γαλλίας, του σοσιαλιστή πρώην υπουργού Εξωτερικών Ρολάν Ντιμά, σχετικά με
υπόθεση λήψης παράνομων προμηθειών σε μια μεγάλη συμφωνία πώλησης όπλων στην Ταϊβάν.

Οι δικαστικές πηγές τόνισαν ότι η ανακρίτρια Εβά Τζολί, που ειδικεύεται σε
υποθέσεις πολιτικής διαφθοράς, ενεργούσε στο πλαίσιο έρευνας για μία υπόθεση
στην οποία εμπλέκεται μία στενή φίλη του Ντιμά, η Κριστίν Ντεβιέ-Ζονκούρ, η
οποία κρατείται από τον Νοέμβριο ενώ εκκρεμεί η δίκη της.

Η Ντεβιέ-Ζονκούρ εργαζόταν για τον Ντιμά ως σύμβουλος δημοσίων σχέσεων το
1991, περίοδο κατά την οποία συνήφθη συμφωνία πώλησης από τη Γαλλία ­
συγκεκριμένα την εταιρεία Thomson CSF ­ στην Ταϊβάν έξι φρεγατών, αξίας 14
δισεκατομμυρίων γαλλικών φράγκων.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16050N511</ED>
<ID>
ID:136935

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N51&aa=1</URL></REF>


Article

<CATEGORY>vin07</CATEGORY>

 <H2>Κίνδυνος για τα μωρά αν οι έγκυοι πίνουν πολλούς καφέδες
</H2>
ΟΙ ΕΓΚΥΟΙ γυναίκες οι οποίες πίνουν τέσσερα ή περισσότερα φλιτζάνια καφέ
ημερησίως μπορεί να αυξάνουν τον κίνδυνο να προσβληθούν τα μωρά τους από το
«σύνδρομο αιφνιδίου θανάτου», γράφουν Νεοζηλανδοί ερευνητές σε άρθρο τους στην
ιατρική επιθεώρηση «Αρχεία των Ασθενειών της Παιδικής Ηλικίας». «Η λήψη
καφεΐνης έχει συνδεθεί με επιβλαβείς συνέπειες στο έμβρυο και τώρα με το
σύνδρομο αιφνιδίου θανάτου στα βρέφη», γράφει στην επιθεώρηση ο γιατρός Ρόντνι
Φορντ, της Παιδιατρικής Μονάδας στο Κράιστσερτς στη Νέα Ζηλανδία. «Η μείωση
μεγάλης λήψης καφεΐνης στη διάρκεια της εγκυμοσύνης θα μπορούσε να αποτελεί
έναν τρόπο μείωσης του κινδύνου εμφάνισης του συνδρόμου αιφνιδίου θανάτου»,
τονίζει ο ίδιος. Ο δρ Φορντ και οι συνεργάτες του πραγματοποίησαν έρευνα σε
γονείς 393 μωρών που πέθαναν από το σύνδρομο αυτό και σε 1.592 γονείς υγιών
παιδιών σε ολόκληρη τη Νέα Ζηλανδία. 
<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16050N512</ED>
<ID>
ID:136989

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N51&aa=2</URL></REF>


Article

<CATEGORY>vin07</CATEGORY>

 <H2>Συγκόλλησαν το τριχωτό δέρμα της κεφαλής νεαρής γυναίκας
</H2>
ΑΜΕΡΙΚΑΝΟΙ χειρουργοί της Πανεπιστημιακής Κλινικής του Μίσιγκαν
πραγματοποίησαν μια σπάνια χειρουργική επέμβαση: κατάφεραν να συγκολλήσουν το
τριχωτό δέρμα της κεφαλής μιας νέας γυναίκας, το οποίο είχε αποκολληθεί από τα
φρύδια έως τη βάση του αυχένα. Τα μαλλιά της 32χρονης Τερέζας Λάσκο, από το
Μίλμπουρι του Οχάιο, πιάστηκαν σε μια πρέσα βαφής την ώρα που την καθάριζε,
στις 23 Ιανουαρίου, ανακοίνωσαν οι γιατροί του νοσοκομείου. Η Λάσκο που είχε
τις αισθήσεις της, μεταφέρθηκε στο νοσοκομείο και υποβλήθηκε σε δεκάωρη
χειρουργική επέμβαση, κατά τη διάρκεια της οποίας οι γιατροί ­ που είχαν ήδη
τοποθετήσει το τριχωτό της κεφαλής σε πάγο ­ χρησιμοποιώντας αιμοφόρα αγγεία
από το κρανίο και το ένα πόδι της γυναίκας κατάφεραν να επανασυγκολλήσουν το
τριχωτό της κεφαλής.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16050N513</ED>
<ID>
ID:137032

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N51&aa=3</URL></REF>


Article

<CATEGORY>vin07</CATEGORY>

 <H5>Υπάρχει...
</H5><H5>Ο πρόεδρος...
</H5><H5>Διαφορά...
</H5><H5>Από όλες...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... μια δυσκολία σε πολλούς Ευρωπαίους να κατανοήσουν τον «αγγελισμό» των
Αμερικανών που έχουν βαλθεί ξαφνικά να εξευτελίσουν τον πρόεδρό τους πάνω στην
ιδιωτική του ζωή. Ή ανόητοι είναι ­ λένε οι Ευρωπαίοι αυτοί για τους
Αμερικανούς ­ ή φοβερά υποκριτές. Χάλασε ο κόσμος, επιτέλους, αν ο Κλίντον
είχε μια δυο σεξουαλικές συναντήσεις στα πεταχτά με μια γραμματέα; Φυσικά,
υπάρχει πάντα και η θεωρία της «συνωμοσίας»: της ενορχηστρωμένης εκστρατείας
από κάποιους κύκλους (των ΗΠΑ; ξένους;) για να απομακρυνθεί ένας ηγέτης που,
υποτίθεται πάντα, σε κάποιο συγκεκριμένο ζήτημα δεν υπήρξε όσο θα όφειλε
συνεργάσιμος. Ωστόσο, με κάθε επιφύλαξη ως προς την τροπή που θα πάρει αυτή η
ιστορία, γεγονός είναι ότι η εικόνα του Κλίντον που προβάλλει μέσ' από τις
κατηγορίες δεν εμπνέει πολλή εμπιστοσύνη.

... πρώτον, φέρεται να εκδηλώνει, σε τομείς όχι μόνο εξωσυζυγικούς αλλά και
εξωπολιτικούς, ένα ζήλο που εύλογα διερωτάται κανείς μήπως αφαιρεί, ως ένα
σημείο, από τα εθνικά του καθήκοντα. Δεύτερον, επιτρέπει την υποψία ότι η
ευκολία με την οποία υποκύπτει σε σεξουαλικούς πειρασμούς τον αφήνει έκθετο σε
ποικίλους εκβιασμούς. Τρίτον, αποδεικνύεται ανίκανος να τηρήσει (ακόμη και
προσχηματικά) κώδικες συμπεριφοράς των οποίων την εφαρμογή η αμερικανική
κοινωνία απαιτεί από αξιωματούχους πολύ κατώτερους απ' αυτόν. Και τέταρτον,
εκτός από «ελαφρός», εμφανίζεται και ανειλικρινής ­ αφού κάνει το παν για να
συγκαλύψει την υπόθεση, ζητώντας επί πλέον από τους υφισταμένους του, νυν ή
πρώην, να ψευδομαρτυρούν για χάρη του.

... κριτηρίων σίγουρα υπάρχει μεταξύ Ευρώπης και Αμερικής, ή καλύτερα Ευρώπης
και Αγγλοσαξωνικού κόσμου. Αλλά δεν πρόκειται ακριβώς για «άκρο πουριτανισμό»
των Αμερικανών, όπως υπαινίσσονται πολλοί, έναντι του υποτιθέμενου ρεαλισμού
(ή κυνισμού) των Ευρωπαίων. Ο μέσος Αμερικανός οφείλει να είναι ή να φαίνεται
περισσότερο μονογαμικός απ' ό,τι ο μέσος Ευρωπαίος, αφού παντρεύεται, αν το
επιθυμεί, πέντε και δέκα φορές. Γάμοι συνάπτονται και λύονται αθρόοι σε όλη τη
χώρα. Η κοινωνία των ΗΠΑ είναι εξοικειωμένη με τις πρόσκαιρες συμβιώσεις, που
απαιτούν όμως πίστη και αποκλειστικότητα. Στην Ευρώπη, η πόρτα του γάμου
ανοιγοκλείνει δυσκολώτερα: οι ασφυκτιώντες καταφεύγουν στα παράθυρα. Πέρα απ'
αυτά όμως, στην περίπτωση Κλίντον, το κύριο σκάνδαλο για τους Αμερικανούς
είναι το ψεύδος στο οποίο ο πρόεδρος τους βύθισε. «Όχι ότι υπάρχουν στις ΗΠΑ
ψευδαισθήσεις για τη συνάφεια, κατά περιστάσεις, της πολιτικής με την απάτη ­
γράφει ένας σχολιαστής. ­ Αλλά ο Αμερικανός μπορεί ν' ανεχθεί το ψέμα μόνον
όταν ο πρόεδρός του υπερασπίζεται τα συμφέροντα της χώρας μιλώντας στον Σαντάμ
ή στον Καντάφι. Όχι όταν μιλά στον ίδιο τον λαό του».

... τις παρενέργειες του σκανδάλου η πιο ενδιαφέρουσα είναι η αμηχανία των
αντιπάλων του Κλίντον. Όσο και αν φαίνεται παράξενο, οι Ρεπουμπλικάνοι ­ αντί
να αναπηδήσουν από χαρά και να ζητήσουν την κεφαλή του προέδρου επί πίνακι,
έχουν κυριευθεί από γλωσσοδέτη. Με λιγοστές εξαιρέσεις ­ απλώς για τον τύπο ­
το «Great Old Party» του Ρόμπερτ Ντόουλ έχει χάσει τη μιλιά του. Ο μεγάλος
τους φόβος τώρα είναι μήπως.... χάσουν τον Κλίντον. Εν όψει των βουλευτικών
εκλογών του Νοεμβρίου και των προεδρικών του 2000, οι Ρεπουμπλικάνοι προτιμούν
ένα μαδημένο Κλίντον από ένα ολοκαίνουργο Αλ Γκορ, που θα ανανεώσει ­ κατά
δύναμιν ­ τους Δημοκρατικούς.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16050N521</ED>
<ID>
ID:136936

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N52&aa=1</URL></REF>


Article

<CATEGORY>vin07</CATEGORY>

 <H5>ΑΟΥΓΚΟΥΣΤΟ ΠΙΝΟΤΣΕΤ
</H5><H2>ΠΡΟΣΩΠΑ
</H2><H2>Η πρόκληση του δικαστή
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Αουγκούστο Πινοτσέτ. Μια ακόμη ευκαιρία για να πληρώσει για τα εγκλήματά του

Ο Πινοτσέτ στη φυλακή ή στη Γερουσία; Ο δικτάτορας θα πληρώσει για τα
εγκλήματά του ή θα βγάζει τη γλώσσα στα θύματά του από την έδρα του στο
χιλιανό κοινοβούλιο;

Ο ΑΝΘΡΩΠΟΣ χάρη στον οποίο τίθεται ξανά το ερώτημα, είναι ο δικαστής Χουάν
Γκουσμάν Ταπία, ο οποίος τόλμησε για πρώτη φορά από το πραξικόπημα του 1973 να
δεχθεί μια προσφυγή για γενοκτονία εναντίον του 82χρονου Πινοτσέτ, αρχηγού
ακόμη του χιλιανού στρατού. Την προσφυγή κατέθεσε εξ ονόματος του
Κομμουνιστικού Κόμματος η ηγέτις του Γκλάντυς Μαρίν, ο σύζυγος της οποίας
σκοτώθηκε στη διάρκεια της δικτατορίας. Πρέπει να διαπιστώσουμε αν
διαπράχθηκαν πράγματι μαζικοί φόνοι, να αποφανθούμε ποιος ήταν υπεύθυνος γι'
αυτούς, δήλωσε ο Γκουσμάν. «Θα ζητήσουμε να κληθεί να καταθέσει ο στρατηγός
Πινοτσέτ», είπε ενθουσιασμένος ο δικηγόρος του Κ.Κ. Εντουάρντο Κοντρέρας. «Αν
υπάρχει δικαιοσύνη σ' αυτή τη χώρα, θα καταδικαστεί», τόνισε η Σόλα Σιέρα,
πρόεδρος της Οργάνωσης των Συγγενών Εξαφανισθέντων Κρατουμένων, και
χαρακτήρισε ιστορική την απόφαση του δικαστή.

Ο στρατηγός Αουγούστο Πινοτσέτ είναι ένας διεθνώς αναγνωρισμένος δολοφόνος.
Στη διάρκεια της δικτατορίας του, 3.000 άνθρωποι σκοτώθηκαν ή «εξαφανίσθηκαν»
από τα αποσπάσματα θανάτου του στρατού. Το 1990 ο Πινοτσέτ παρέδωσε την
εξουσία στους πολιτικούς, φροντίζοντας όμως να εξασφαλίσει πλήρως τον εαυτό
του και τους συνεργάτες του. Παρέμεινε αρχηγός του στρατού, θέση που του
εξασφάλιζε ποινική ασυλία και του επέτρεπε να κρατά σε ομηρεία την κυβέρνηση
της χώρας: το σύνταγμα που ο ίδιος συνέταξε απαγορεύει στον Πρόεδρο της
Δημοκρατίας να απολύει ανώτατους αξιωματικούς· και πριν από πέντε χρόνια
επέδειξε τη δύναμή του κατεβάζοντας στρατιώτες με βαμμένα μαύρα τα πρόσωπα στο
επιτελείο του στρατού, στο κέντρο του Σαντιάγο, την ώρα που ο ίδιος και οι
στρατηγοί του κατέφθαναν με στολές μάχης τροφοδοτώντας φήμες για επικείμενο πραξικόπημα.

Ο Πινοτσέτ είχε δηλώσει ότι επρόκειτο να παραιτηθεί από την αρχηγία του
στρατού τον Ιανουάριο και να αναλάβει τον Μάρτιο μια έδρα ισόβιου γερουσιαστή
­ όπως του επιτρέπει το σύνταγμά του. Ωστόσο την περασμένη εβδομάδα
υπαναχώρησε και είπε πως θα αποχωρήσει από τα καθήκοντα του αρχηγού στρατού
στις 10 Μαρτίου· και τούτο επειδή δεν θέλει να χάσει την ασυλία του από
ποινικές διώξεις ούτε για το μικρό διάστημα που θα μεσολαβούσε από την
παραίτησή του από την αρχηγία του στρατού και μέχρι να ορκισθεί βουλευτής ­
και να αποκτήσει βουλευτική ασυλία. Εκείνο που απ' ό,τι φαίνεται δεν είχε
υπολογίσει, ήταν ότι θα βρισκόταν δικαστής που θα έκανε δεκτή προσφυγή
εναντίον του: ο Γκουσμάν, ως εφέτης, έχει την εξουσία να άρει την ασυλία του
αρχηγού του στρατού...

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16050N522</ED>
<ID>
ID:136990

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N52&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Η ανοικοδόμηση της Μνήμης
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

«Δύο παιδιά». Φωτογραφία από το ιδιωτικό αρχείο του Rafiq Studio, που
εκτίθεται στο Γιορκ

Η Ευρωπαϊκή Ένωση το έλυσε το Κουρδικό. Για όσους έχουν ακόμη απορίες, υπάρχει
μια εξαιρετική έκθεση αφιερωμένη στην ιστορία αυτού του μαρτυρικού λαού. Και
στον αγώνα του για ανεξαρτησία.

ΟΥΤΕ ένα ούτε δύο, αλλά 43 μέτρα αποφάσισαν να λάβουν οι υπουργοί Εξωτερικών
της Ευρωπαϊκής Ένωσης για να αντιμετωπίσουν την «παράνομη λαθρομετανάστευση
των Κούρδων» (ναι, έτσι αποκαλούν τη φυγή των απελπισμένων από τα πυρπολημένα
χωριά τους). Ανάμεσά τους, η παροχή ανθρωπιστικής βοήθειας (σε ποιους;), ο
συντονισμός των αστυνομικών και τελωνειακών αρχών (ποιων και ποιων;), η
ενίσχυση των ελέγχων στα σύνορα (για να μην μπαίνουν οι ξυπόλητοι) και (το
καλύτερο απ' όλα) η άμεση απέλαση όσων βρίσκονται παράνομα στο έδαφος της
Ευρωπαϊκής Ένωσης! «Δεν μπορούμε να επιτρέψουμε την επιλογή ασύλου, όπου ο
καθένας θα αποφασίζει από μόνος του σε ποια χώρα της Ευρωπαϊκής Ένωσης θέλει
να ζήσει», τόνισε σε μια έξαρση ανθρωπισμού ο υπουργός Εξωτερικών της
Γερμανίας Κλάους Κίνκελ.

Εάν οι ευρωπαίοι υπουργοί είχαν κάνει τον κόπο να ρωτήσουν τις ιταλικές αρχές
τι συμπεράσματα εξήγαγαν από το πρόσφατο κύμα φυγής των Κούρδων, θα είχαν
γλιτώσει και χρόνο και τα έξοδα δακτυλογράφησης και μετάφρασης όλων αυτών των
μέτρων. Όπως είπε ο δικαστής Αλμπέρτο Μαριτάτι στο «Εσπρέσσο», τρεις είναι οι
υποθέσεις στις οποίες κατέληξαν οι ιταλικές αρχές αφού ανέκριναν τους
πρόσφυγες. Πρώτη υπόθεση: η έξοδος διευκολύνθηκε από διεφθαρμένους τούρκους
αστυνομικούς. Δεύτερη υπόθεση: η κυβέρνηση της Άγκυρας έκλεισε τα μάτια,
ικανοποιημένη που θα απαλλασσόταν από μια τόσο ενοχλητική παρουσία. Τρίτη
υπόθεση: οι κουρδικές οργανώσεις οργάνωσαν αυτή τη φυγή για να προσελκύσουν
την προσοχή της διεθνούς κοινότητας στο δράμα τους.

Όποιο σενάριο κι αν ισχύει, μία θα έπρεπε να είναι η απάντηση της ενωμένης
Ευρώπης: άσκηση πίεσης στην τουρκική κυβέρνηση για να βρεθεί πολιτική λύση στο Κουρδικό.

Οι υπουργοί όμως δεν σκέφτηκαν να λάβουν αυτό το μέτρο ­ έστω και 44ο στη
σειρά. Όπως δεν ενδιαφέρονται και για την έκθεση «Κουρδιστάν, στη σκιά της
ιστορίας», που θα έλυνε πολλές από τις απορίες τους. Η έκθεση θα φιλοξενηθεί
μέχρι τις 5 Απριλίου στην Impressions Gallery του Γιορκ, στην Αγγλία, και στη
συνέχεια θα μεταφερθεί στο Ούμε της Σουηδίας και το Ρότερνταμ της Ολλανδίας.
Οι τυχεροί που θα την επισκεφθούν θα έχουν την ευκαιρία να θαυμάσουν τη
δουλειά της βραβευμένης αμερικανίδας φωτογράφου Σούζαν Μέισλας, που τα
τελευταία δέκα χρόνια έχει επισκεφθεί επανειλημμένα τις κατεστραμμένες και
εγκαταλελειμμένες περιοχές του ιρακινού Κουρδιστάν και έχει τραβήξει
συγκλονιστικές φωτογραφίες. Μαζί μ' αυτές εκτίθενται άφθονα ντοκουμέντα απ'
όλο τον αιώνα ξεχασμένα σε βιβλιοθήκες και αρχεία, προσωπικές καταθέσεις,
αποκόμματα εφημερίδων, χάρτες και τηλεγραφήματα. Στόχος, η ανοικοδόμηση της
πρόσφατης ιστορίας ενός λαού που τον ανάγκασαν να απολέσει τη Μνήμη.

Η έκθεση δεν θα έλθει στην Ελλάδα. Οσοι έχουν πρόσβαση στο Internet, όμως,
μπορούν να την αναζητήσουν στη διεύθυνση: «www. akaKURDISTAN. com».

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16050N523</ED>
<ID>
ID:137033

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N52&aa=3</URL></REF>


Article

<CATEGORY>vin08</CATEGORY>

 <H5>ΜΕΤ' ΕΜΠΟΔΙΩΝ ΕΠΙΤΟΚΙΑ, ΔΡΑΧΜΗ, ΑΚΙΝΗΤΑ ΤΟ '98
</H5><H2>Θολός ο ορίζοντας
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

«Το Χρηματιστήριο θα πάει καλά», λέει ο πρόεδρος των Χρηματιστών κ. Π. Κονταλέξης

Το σίγουρο είναι ότι το 1998 ξεκίνησε άσχημα για ένα πολύ μεγάλο κομμάτι της
αγοράς επενδύσεων.

Η ΑΥΞΗΣΗ των αντικειμενικών τιμών, η πίεση που δέχθηκε η δραχμή, η πτώση των
τιμών στο Χρηματιστήριο, αλλά και η κρίση στις διεθνείς χρηματαγορές προκαλούν
πονοκέφαλο σε επενδυτές και ειδικούς. Το βαρύ κλίμα που έχει δημιουργηθεί στην
αγορά μεταφέρεται και στις εκτιμήσεις των ειδικών, οι οποίοι στις αναλύσεις
τους βλέπουν ότι τουλάχιστον για το α' εξάμηνο του 1998 οι προοπτικές δεν
είναι και τόσο ευοίωνες.

ΤΑ ΕΠΙΤΟΚΙΑ

Τα επιτόκια θα διατηρηθούν σε υψηλά επίπεδα το α' εξάμηνο του 1998,
υποστηρίζει ο κ. Γ. Ποδαράς, διευθυντής Διαθεσίμων και Συναλλάγματος της
American Express

Η κυβέρνηση θέλει τη δραχμή σκληρή σαν μάρμαρο και το 1998. Αυτό σημαίνει ότι
τα πραγματικά επιτόκια θα παραμείνουν ψηλά, ώστε να διατηρηθεί η ισοτιμία του
εθνικού νομίσματος. 
Στην εκτίμηση αυτή για τα επιτόκια συμφωνούν και οι άνθρωποι των Τραπεζών, που
ασχολούνται με τη διαχείριση των δραχμικών και των συναλλαγματικών διαθεσίμων.
Βλέπουν, δηλαδή, ότι μέχρι τον Ιούνιο τα επιτόκια θα κινούνται σε υψηλότερα
επίπεδα από τα σημερινά. 
Ο κ. Γιάννης Ποδαράς, διευθυντής Διαχείρισης Διαθεσίμων και Συναλλάγματος της
American Express, βλέπει ότι μέχρι τα μέσα Απριλίου τα επιτόκια στη
διατραπεζική θα κινούνται στα επίπεδα του 20%. 
Από τον Απρίλιο μέχρι τον Ιούνιο οι ανακατατάξεις εξαιτίας της ΟΝΕ μπορεί,
σύμφωνα με το ίδιο στέλεχος, να σπρώξουν ακόμα πιο πάνω τα επιτόκια. Από το
καλοκαίρι όμως μπορεί να ξεκινήσει η διαδικασία αποκλιμάκωσης των επιτοκίων
αυτών, ώστε στο τέλος του 1998 να υποχωρήσουν στο 12-13%.

Από την εκτίμηση αυτή προκύπτει ότι δεν θα πρέπει να αποκλεισθεί το ενδεχόμενο
αύξησης και των επιτοκίων στα δάνεια, αλλά και στις καταθέσεις στις εμπορικές τράπεζες.

ΤΑ ΝΟΜΙΣΜΑΤΑ

Οι ειδικοί συμφωνούν ότι παρά τις πιέσεις η δραχμή θα μείνει σταθερή.
Αντίθετα, το δολάριο θα ενισχύσει τη θέση του απέναντι στο γερμανικό μάρκο,
γεγονός που σημαίνει ότι θα ανατιμηθεί και σε σύγκριση με τη δραχμή. Αντίθετα,
ερωτηματικά δημιουργούν το ECU και το ευρώ στις διεθνείς χρηματαγορές, αφού
όλοι υπολογίζουν και φοβούνται την πορεία που θα έχει η διαμόρφωση της
ισοτιμίας του κοινού ευρωπαϊκού νομίσματος σε σχέση με το δολάριο. Πιο πολύ
όμως φοβούνται τις φουρτούνες που θα προκληθούν μέχρις ότου διαμορφωθεί το
επίπεδο ισορροπίας στην ισοτιμία των δύο νομισμάτων.

ΑΚΙΝΗΤΑ... ΕΝΤΕΛΩΣ

Η αγορά αυτήν τη στιγμή είναι τελείως νεκρή και δεν κουνιέται φύλλο, λέει
ο κτηματομεσίτης κ. Κ. Παλμπάνης

Όταν οι αγορές χρήματος και συναλλάγματος κλυδωνίζονται και στις αγορές αυτές
επικρατεί ανασφάλεια, τότε η πιο συνηθισμένη αντίδραση της αγοράς είναι η
στροφή των αποταμιευτών στα ακίνητα. Όμως ο κανόνας αυτός δεν φαίνεται να έχει
εφαρμογή στην ελληνική αγορά ακινήτων, όπου αυτή την ώρα δεν κουνιέται φύλλο
και όλοι απλώς ελπίζουν σ' ένα καλύτερο αύριο. Αιτία της ύφεσης θεωρείται από
τους ειδικούς η υπερφορολόγηση των ακινήτων.

Όπως μάλιστα τονίζει στα «ΝΕΑ» ο κτηματομεσίτης κ. Κ. Παλπάνης «η αγορά αυτήν
τη στιγμή είναι τελείως νεκρή, αφού όλοι τρέχουν να επενδύσουν στα αμοιβαία
κεφάλαια». Όταν μάλιστα ερωτάται για τις προοπτικές της αγοράς ακινήτων
περιορίζεται στο να δηλώσει με νόημα ότι «όλοι ελπίζουν σ' ένα καλύτερο
αύριο». Στο ερώτημα πότε θα έλθει αυτό το αύριο, περιορίζεται να δηλώσει ότι
«αν κάποτε επικρατήσει η λογική... και η σοβαρότητα».

ΤΑ ΘΕΤΙΚΑ

Μοναδική νότα αισιοδοξίας είναι η άποψη του προέδρου των Χρηματιστών κ. Π.
Κονταλέξη, ο οποίος βλέπει (υπό προϋποθέσεις όμως) ανάκαμψη του
Χρηματιστηρίου. Συγκεκριμένα, υποστηρίζει ότι αν μειωθεί ο πληθωρισμός και
βελτιωθούν τα δημοσιονομικά μεγέθη ο γενικός δείκτης τιμών του Χρηματιστηρίου
θα ξεπεράσει το 1998 το υψηλότερο σημείο που έφθασε το 1997. Πάντως, θετικό
θεωρείται το γεγονός ότι τα οικονομικά αποτελέσματα των περισσοτέρων
επιχειρήσεων που έχουν εισηγμένες μετοχές στο Χρηματιστήριο εμφανίζουν
βελτίωση. Από την άλλη πλευρά, όμως, ο πιο επικίνδυνος αντίπαλος της οδού
Σοφοκλέους είναι τα επιτόκια, τα οποία, αν επιβεβαιωθούν οι προβλέψεις, θα
διατηρηθούν σε υψηλά επίπεδα τουλάχιστον για το α' εξάμηνο.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N53</CAT>
<ED>
Κωδικός άρθρου: A16050N531</ED>
<ID>
ID:136949

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N53&aa=1</URL></REF>


Article

<CATEGORY>vin08</CATEGORY>

 <H2>Από έγγραφο υπουργού προκύπτουν «αταξίες» στο Χρηματιστήριο
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΑΚΟΜΗ και σε Εξεταστική Επιτροπή της Βουλής μπορεί να μετατραπεί η Επιτροπή
Θεσμών, ύστερα από την κατάθεση εγγράφου του υπουργείου Εθνικής Οικονομίας,
όπου φαίνεται ότι 4 μέλη του Δ.Σ. του Χρηματιστηρίου μετέχουν και σε Δ.Σ.
εταιρειών εισηγμένων σ' αυτό.

Το έγγραφο έφερε στην Επιτροπή ο πρόεδρός της κ. Γιάννης Καψής, ο οποίος και
εισηγήθηκε τρεις βουλευτές, οι κ.κ. Η. Παπαδόπουλος (ΠΑΣΟΚ), Π. Παυλόπουλος
(Ν.Δ.), Φ. Κουβέλης (ΣΥΝ), να φέρουν ολοκληρωμένη εισήγηση σε επόμενη συνεδρίαση.

Πάντως, όλοι οι παριστάμενοι βουλευτές εξέφρασαν την έντονη αντίθεσή τους για
όσα συνέβησαν ή συμβαίνουν στο Χρηματιστήριο, ενώ η κ. Άννα Ψαρούδα-Μπενάκη
έκανε λόγο για «φρίκη».

Στο έγγραφο του υπουργού Εθνικής Οικονομίας κ. Γιάννου Παπαντωνίου προς τον
πρόεδρο της Επιτροπής Θεσμών της Βουλής κ. Γιάννη Καψή αναφέρονται τα εξής 4 ονόματα:

1. Θεόδωρος Πανταλάκης, αντιπρόεδρος του Χρηματιστηρίου. Μετέχει στο
Δ.Σ. της Εθνικής Τράπεζας, ως υποδιοικητής, στο Δ.Σ. της Προνομιούχου Α.Ε.
Γενικών Αποθηκών της Ελλάδος, ως πρόεδρος, στο Δ.Σ. της Εθνικής ΑΕΕ Γενικών
Ασφαλειών, ως πρόεδρος, και στο Δ.Σ. της Εθνικής Κτηματικής Τράπεζας.

2. Ηλίας Στασινόπουλος, μέλος του Δ.Σ. του Χρηματιστηρίου. Μετέχει στο
Δ.Σ. της εταιρείας Επενδύσεις Εργασίας ΑΕΕΧ, ως πρόεδρος, στο Δ.Σ. της Αφοί
Λαμπρόπουλοι ΑΕΒΕ, ως μέλος και (από το '84) στο Δ.Σ. της Τράπεζας Εργασίας
Α.Ε. (από τους ιδρυτές της).

3. Παναγιώτης Αλεξάκης, μέλος του Δ.Σ. του Χρηματιστηρίου. Μετείχε στο
παρελθόν ως μέλος του Δ.Σ. στις εταιρείες ΝΗΡΕΥΣ Α.Ε. και ΑΣΠΙΣ Επενδυτική,
απ' όπου παραιτήθηκε όταν διορίσθηκε ως μέλος του Δ.Σ. του Χρηματιστηρίου.

4. Γεώργιος Βλαχάκης, μέλος του Δ.Σ. του Χρηματιστηρίου. Μετέχει στο
Δ.Σ. της εταιρείας Ευρωπαϊκή Πίστη ΑΕΓΑ.

Στην Επιτροπή, τέλος, διατυπώθηκε η άποψη να κληθεί ο υπουργός Εθνικής
Οικονομίας κ. Γιάννος Παπαντωνίου και «να δώσει εξηγήσεις». 
Αργά χθες το βράδυ χρηματιστηριακοί κύκλοι τόνιζαν ότι δεν υπάρχει μεν θέμα
ασυμβίβαστου από την ισχύουσα νομοθεσία για την συμμετοχή μελών του Δ.Σ. του
Χρηματιστηρίου σε εταιρείες που έχουν εισηγμένες μετοχές στην οδό Σοφοκλέους,
αλλά από την άλλη πλευρά μπορεί να προκύψουν θέματα εσωτερικής πληροφόρησης.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N53</CAT>
<ED>
Κωδικός άρθρου: A16050N532</ED>
<ID>
ID:136999

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N53&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Η λύση: Αμοιβαίες υποχωρήσεις
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Η ΜΕΤΩΠΙΚΗ σύγκρουση κυβέρνησης - συνδικάτων φαίνεται αναπόφευκτη και έτσι
ουσιαστικά «σπάει» μια πενταετής περίοδος εργασιακής ειρήνης. Στην
πραγματικότητα η ελληνική οικονομία και κοινωνία γενικότερα περνά σε μια άλλη
φάση που είναι ανάλογη με αυτή που πέρασαν πολλές χώρες της Ευρωπαϊκής Ένωσης
(Γαλλία, Γερμανία κ.ά.) την τελευταία τριετία, όπου οι συγκρούσεις
κυβέρνησης-συνδικάτων ήταν καθημερινή υπόθεση.

Το δίλημμα στο οποίο βρίσκονται όχι μόνο οι οικονομικοί υπουργοί αλλά και τα
συνδικάτα είναι να βρεθεί ο κοινός τόπος που θα εξασφαλίζει τόσο τους όρους
οικονομικής επιβίωσης των δημοσίων επιχειρήσεων όσο και τις θέσεις
απασχόλησης. Για να βρεθεί αυτός ο κοινός τόπος απαιτείται διάλογος με
αμοιβαίες υποχωρήσεις και από τις δύο πλευρές.

Έτσι, η λύση των τετελεσμένων όχι μόνο δεν οδηγεί σε κανένα αποτέλεσμα αλλά
αντίθετα βαραίνει ακόμα περισσότερο το κλίμα που θα προκαλέσει απώλειες και
θύματα και από τις δύο πλευρές.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N53</CAT>
<ED>
Κωδικός άρθρου: A16050N533</ED>
<ID>
ID:137064

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N53&aa=3</URL></REF>


Article

<CATEGORY>vin08</CATEGORY>

 <H5>ΔΥΣΤΟΚΙΑ ΣΤΟ ΥΠΟΥΡΓΕΙΟ ΓΙΑ ΤΑ ΠΑΝΩΤΟΚΙΑ
</H5><H5>Να τεθεί ανώτατο ύψος αναδιπλασιασμού
</H5><H2>Άνθρακες... η ωφέλεια
</H2>
Την άλλη εβδομάδα αναμένεται να οριστικοποιηθεί η νομοθετική ρύθμιση για τα πανωτόκια.

ΤΟ ΘΕΜΑ εξετάστηκε σε σύσκεψη που έγινε χθες στο υπουργείο Εθνικής Οικονομίας,
μεταξύ του υπουργού Γ. Παπαντωνίου, του γραμματέα της Ένωσης Ελληνικών
Τραπεζών Γιάννη Μάνου και αρμόδιων υπηρεσιακών παραγόντων. Στη σύσκεψη
επαναβεβαιώθηκε η πρόθεση της κυβέρνησης να γίνεται κάθε εξάμηνο ο ανατοκισμός
στα δάνεια, αντί για 3μηνο ή μήνα που γινόταν μέχρι σήμερα και να εξομοιωθεί
έτσι με τις καταθέσεις που ανατοκίζονται και αυτές ανά εξάμηνο.

Επίσης, επαναβεβαιώθηκε ότι η ρύθμιση δεν θα έχει αναδρομικό χαρακτήρα και θα
ισχύει για τα νέα δάνεια. 
Υπενθυμίζεται ότι με τη ρύθμιση θα δίνεται το δικαίωμα σε όσους δανειολήπτες
το επιθυμούν ­ εφόσον έχουν ληξιπρόθεσμες δόσεις προσαυξημένες με τα πανωτόκια
­ να ζητήσουν από τις τράπεζες να ρυθμιστεί η οφειλή τους και να περιοριστεί
σε χαμηλότερα επίπεδα. Στην περίπτωση που δεν επιτυγχάνεται συμφωνία, ο
δανειολήπτης θα μπορεί να προσφύγει στη Δικαιοσύνη.

Από το 15% στο 30%

Κι ενώ αναμένεται η νομοθετική ρύθμιση για τα πανωτόκια που έχει υποσχεθεί ότι
θα προωθήσει η κυβέρνηση, αποκαλυπτικά είναι τα όσα περιλαμβάνονται σε σχετική
μελέτη του δικηγόρου Παρ' Αρείω Πάγω, κ. Αθ. Ιω. Αθανασά, που πρόκειται να
δημοσιευθεί σε νομικό περιοδικό. Σύμφωνα με τον κ. Αθανασά, οι επιβαρύνσεις
των δανειοληπτών από τις τράπεζες είναι τεράστιες και αδικαιολόγητες. Και αυτό
γιατί οι τράπεζες εισέπρατταν και εισπράττουν τόκους με 3μηνο ανατοκισμό, ενώ
πληρώνουν με 6μηνο ανατοκισμό, όσον αφορά τις καταθέσεις. Επίσης, ενώ
πληρώνουν τόκους στους καταθέτες με 15% περίπου, αντίστοιχα για τις εκκρεμείς
υποθέσεις των δανειοληπτών εισπράττουν τόκους με επιτόκιο 30%. Πρόκειται
δηλαδή για το διπλάσιο επιτόκιο σε σχέση με τις καταθέσεις, με αποτέλεσμα,
όπως αποδεικνύεται στη μελέτη, για ένα ληξιπρόθεσμο ποσό 100.000.000 δρχ. μετά
10 χρόνια, οι οφειλόμενοι τόκοι να ανέρχονται στο αστρονομικό ποσό των
1.704.400.000, από τους οποίους οι 1.032.053.000 είναι αδικαιολόγητοι.

Μείωση επιτοκίων

Για να αρθεί η αδικία αυτή εις βάρος των δανειοληπτών, από την οποία
επωφελούνται οι τράπεζες, στη μελέτη προτείνεται ο ανατοκισμός στα δάνεια να
γίνεται κάθε εξάμηνο αντί για 3μηνο που γίνεται σήμερα και να μειωθούν τα
επιτόκια στα δάνεια σε επίπεδο που να είναι 50% μεγαλύτερο από το επιτόκιο που
πληρώνουν για τις καταθέσεις, αντί για το 2πλάσιο που είναι σήμερα. 
Να μην εισπράττουν οι τράπεζες την ωφέλεια που προέρχεται από την ταχύτερη
αύξηση του τελικού επιτοκίου δανειοδοτήσεων, σε σχέση με το τελικό επιτόκιο
καταθέσεων. Να διατηρούνται σε όλα τα χρόνια η αρχική σχέση των επιτοκίων
εκκίνησης 1:1,5 ή 1:2 και όχι 1:5 που μετατρέπεται μετά από λίγα χρόνια.

Αμελητέο όφελος

Στη μελέτη σημειώνεται, επίσης, ότι από μόνη της η εφαρμογή της πρότασης του
υπουργείου στην οποία φέρονται να συμφωνούν και οι τράπεζες, για τον
αναπροσδιορισμό του χρονικού διαστήματος του ανατοκισμού κάθε εξάμηνο από
3μηνο σήμερα, παρ' ότι είναι προς τη σωστή κατεύθυνση, δεν έχει ουσιαστικά
αποτελέσματα και οφέλη για τους δανειολήπτες, καθώς δεν διαφοροποιεί αισθητά
το ύψος του επιτοκίου και του τόκου. 
Σύμφωνα με τους υπολογισμούς της μελέτης, με την εφαρμογή του εξάμηνου
ανατοκισμού για ένα δάνειο 10 ετών με αρχικό επιτόκιο 10%, το μέσο επιτόκιο
που διαμορφώνεται σε κάθε ένα από τα έτη του δανείου ­ λόγω των ανατοκισμών ­
είναι 16,53%, ενώ αν ο ανατοκισμός γινόταν κάθε τρίμηνο, το μέσο επιτόκιο θα
διαμορφώνονταν σε 16,85%.

Έτσι, η ωφέλεια είναι πολύ μικρή. Από το γεγονός αυτό και μόνο, προκύπτει ότι
η ουσιαστική ωφέλεια για τους δανειολήπτες θα προέλθει μόνο από την
αναπροσαρμογή των επιτοκίων.

Ο ΠΑΡΑΛΟΓΙΣΜΟΣ στον προσδιορισμό των τόκων με ανατοκισμό μπορεί ­ σύμφωνα με
τη μελέτη του δικηγόρου κ. Αθ. Ιω. Αθανασά ­ να γίνει εμφανής με αριθμητική
απεικόνιση του οφειλόμενου τόκου με ανατοκισμό. Με ποσοστό ετήσιου τόκου 30%
και με ανατοκισμό κάθε τρίμηνο, σε κεφάλαιο δρχ. 1.000, έχουμε την ακόλουθη
εικόνα για κάθε έτος, διευκρινιζομένου ότι παρατίθενται στην πρώτη στήλη τα
έτη, στη δεύτερη ο συνολικός τόκος (μέχρι το έτος αυτό), στην τρίτη το
συνολικό επιτόκιο, μέχρι το έτος αυτό, στην τέταρτη ο τόκος που αναλογεί σε
κάθε έτος (που προκύπτει από τη διαίρεση του συνολικού τόκου με τον αριθμό των
ετών) και στην πέμπτη στήλη το επιτόκιο που αναλογεί σε κάθε έτος:

Το τεράστιο ύψος των τόκων προσδιορίζεται κυρίως από τα δύο μεγέθη, από το
επιτόκιο και τα έτη. Ενώ τρίτο στοιχείο είναι το χρονικό διάστημα του
ανατοκισμού (τρίμηνο, εξάμηνο κ.λπ.), που όσο μικρότερο είναι το χρονικό
διάστημα, τόσο μεγαλύτερο είναι το ποσόν των τόκων. Σημαντικότατο μέγεθος όμως
είναι το ύψος του επιτοκίου: 
Με το ίδιο κεφάλαιο, τον ίδιο ανατοκισμό ανά τρίμηνο και την ίδια διάρκεια
καθυστερήσεως σε 10 έτη, για δάνειο στο οποίο δεν έχουν πληρωθεί καθόλου οι
τόκοι, έχουμε:

Με αρχικό επιτόκιο 10% αναλογεί επιτόκιο 16,85%, σε κάθε ένα από τα 10 έτη που
διαρκεί το δάνειο,

με αρχικό επιτόκιο 15% αναλογεί ετήσιο επιτόκιο 33,60%,

με αρχικό επιτόκιο 20% αναλογεί ετήσιο επιτόκιο 60,30%,

με αρχικό επιτόκιο 26% αναλογεί ετήσιο επιτόκιο 114,10%,

με αρχικό επιτόκιο 30% αναλογεί επιτόκιο 170,44%, σε κάθε ένα από τα 10 έτη
που διαρκεί το δάνειο, αντί για 30% που ήταν το αρχικό δάνειο.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N54</CAT>
<ED>
Κωδικός άρθρου: A16050N541</ED>
<ID>
ID:136950

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N54&aa=1</URL></REF>


Article

<CATEGORY>vin08</CATEGORY>

 <H2>5,5 δισ. για τις αυξήσεις στις συντάξεις δικαστικών
</H2>
Αναπροσαρμόζονται οι συντάξεις των δικαστικών λειτουργών (τακτικής και
διοικητικής Δικαιοσύνης, του κύριου προσωπικού του Νομικού Συμβουλίου του
Κράτους και των Ιατροδικαστών) με βάση τις διατάξεις του νέου μισθολογίου των
δικαστικών που ψηφίσθηκε το 1997. Αυτό προβλέπει τροπολογία που κατέθεσε χθες
στη Βουλή ο υπουργός Εθνικής Οικονομίας κ. Γ. Παπαντωνίου στο νομοσχέδιο για
την αναπροσαρμογή των συντάξεων των πολιτικών συνταξιούχων του Δημοσίου.
Σύμφωνα με την τροπολογία, το δημοσιονομικό κόστος από τις αυξήσεις αυτές
φτάνει τα 5,5 δισ. δρχ. το χρόνο.

Ειδικότερα, στην τροπολογία προβλέπεται εκτός των άλλων ότι:..

* Αναπροσαρμόζονται οι συντάξεις των δικαστικών λειτουργών που
συνταξιοδοτήθηκαν από την 1η Ιανουαρίου 1997 με βάση τις μισθολογικές
προσαρμογές και αυξήσεις που προβλέπονται στο μισθολόγιο των δικαστικών. Οι
προσαρμογές αυτές θα ισχύουν και για όσους δικαστικούς έχουν αποχωρήσει από
την υπηρεσία τους μέχρι 31η Δεκεμβρίου 1996 καθώς και μέχρι την 31η Αυγούστου 1997...

* Οι αυξήσεις αυτές θα καταβληθούν αναδρομικά από την ημέρα συνταξιοδότησης
για όσους έχουν συνταξιοδοτηθεί από την 1η Ιανουαρίου 1997 και για τις
υπόλοιπες δύο κατηγορίες θα υπολογισθούν και θα ισχύουν από την 1η Σεπτεμβρίου
1997. Για τις δύο αυτές κατηγορίες τα αναδρομικά ποσά των διαφορών θα
καταβληθούν από 1η Σεπτεμβρίου το 30%, το άλλο 30% από 1η Ιανουαρίου 1998 και
το υπόλοιπο 40% από 1-7-1998.

* Θεσπίζεται ασφαλιστική δικλίδα με την οποία κανείς συνταξιούχος λόγω των
αναπροσαρμογών αυτών δεν θα λάβει μικρότερη σύνταξη από αυτήν που έπαιρνε πριν
από τις αναπροσαρμογές..

Στην τροπολογία ορίζεται επίσης ότι για τους πολιτικούς συνταξιούχους που
προσλαμβάνονται στον ευρύτερο δημόσιο τομέα και έτσι λαμβάνουν συντάξεις και
αποδοχές, η σύνταξη θα καταβάλλεται μειωμένη κατά 70% εκτός από τις συντάξεις
που η καταβολή τους οφείλεται σε τρομοκρατικές ενέργειες ή άλλες βίαιες ενέργειες.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N54</CAT>
<ED>
Κωδικός άρθρου: A16050N542</ED>
<ID>
ID:137000

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N54&aa=2</URL></REF>


Article

<CATEGORY>vin08</CATEGORY>

 <H2>Ανεβασμένα έσοδα και κέρδη αναμένει ο ΟΤΕ για το '98
</H2>
ΚΕΡΔΗ ΡΕΚΟΡ, που θα φτάσουν στο ποσό των 368 δισ. δραχμών, εκτιμάται ότι θα
έχει ο ΟΤΕ στο τέλος του 1998.

Σύμφωνα με τον νέο προϋπολογισμό του ΟΤΕ, που εγκρίθηκε στη χθεσινή συνεδρίαση
των μελών του Διοικητικού Συμβουλίου του, τα κέρδη του οργανισμού φέτος
αναμένονται αυξημένα κατά 21% σε σχέση με πέρυσι που έφτασαν τα 304 δισ. δραχμές.

Επίσης, από τα στοιχεία του νέου προϋπολογισμού προκύπτει ότι τα συνολικά
έσοδα του ΟΤΕ μέσα στο 1998 αναμένεται να ανέλθουν σε 979 δισ. δραχμές.

Αυξημένες κατά περίπου 32% θα είναι και οι επενδύσεις του οργανισμού, που
υπολογίζεται ότι θα φτάσουν στο ποσό των 320 δισ. δραχμών.

Στους στόχους του 1998 περιλαμβάνονται μεταξύ άλλων η εγκατάσταση 1.200.000
ψηφιακών παροχών, η εξυπηρέτηση 160.000 νέων τηλεφωνικών συνδέσεων και η
κατασκευή τάφρων μήκους 2.500 χιλιομέτρων για τα υπόγεια αστικά και υπεραστικά δίκτυα.

Ακόμα, μέσα στο 1998 θα γίνει ψηφιακό το 72% του δικτύου του ΟΤΕ ­ έναντι 49%
το 1997 ­ θα αναπτυχθεί περισσότερο το σύστημα διαχείρισης του
τηλεπικοινωνιακού δικτύου (ΤΜΝ) και θα εγκατασταθεί νέο κέντρο δορυφορικών
μεταδόσεων στη Νεμέα.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N54</CAT>
<ED>
Κωδικός άρθρου: A16050N543</ED>
<ID>
ID:137041

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N54&aa=3</URL></REF>


Article

<CATEGORY>vin08</CATEGORY>

 <H2>Τον Μάρτιο οι αποφάσεις για Εμπορική - Ιονική
</H2>
ΑΝΟΙΧΤΟ προβάλλει πλέον το ενδεχόμενο πώλησης του πακέτου των μετοχών που έχει
η Εμπορική Τράπεζα στο μετοχικό κεφάλαιο της Ιονικής Τράπεζας, στην περίπτωση
που κριθεί ότι οι προτάσεις που θα περιέχονται στο πόρισμα που καταρτίζει
μεγάλος οικονομικός οργανισμός του εξωτερικού δεν εξασφαλίζουν κάποια βιώσιμη
λύση. Στην κατεύθυνση αυτή προσανατολίζονται οι διοικήσεις των δύο Τραπεζών,
που συναντήθηκαν χθες με τον υπουργό Εθνικής Οικονομίας και Οικονομικών κ.
Γιάννο Παπαντωνίου. 
Συγκεκριμένα χθες, ο υπουργός είχε συνάντηση με τον πρόεδρο της Εμπορικής
Τράπεζας κ. Κ. Γεωργουτσάκο και τον διοικητή της Ιονικής Τράπεζας κ. Χ.
Σταματόπουλο. Συζητήθηκε το θέμα των δύο Τραπεζών, καθώς και τα πρώτα βασικά
συμπεράσματα της μελέτης που έχει κάνει η εταιρεία Monitor για το μέλλον των
δύο Τραπεζών. 
Στη μελέτη αυτή, που αναμένεται ότι θα έχει ολοκληρωθεί μέχρι τα μέσα
Φεβρουαρίου, εξετάζονται δύο λύσεις καθώς και συνδυασμός αυτών. 
Η μία λύση αφορά το ενδεχόμενο συγχώνευσης των δύο Τραπεζών και η άλλη τη
διατήρηση του υφιστάμενου καθεστώτος. Από την άλλη πλευρά, όμως, η πρόθεση της
κυβέρνησης, όπως τόνιζε χθες αρμόδιος τραπεζικός παράγων, είναι να «κοπεί ο
ομφάλιος λώρος» μεταξύ των δύο Τραπεζών και έτσι αν οι προτάσεις της μελέτης
αποδειχθούν ότι δεν εξασφαλίζουν κάποιο βιώσιμο αποτέλεσμα, τότε στο τραπέζι
θα μπουν όλα τα ενδεχόμενα, ακόμα και αυτό που αφορά την πώληση της συμμετοχής
της Εμπορικής Τράπεζας στο μετοχικό κεφάλαιο της Ιονικής. 
Υπενθυμίζεται ότι τώρα η Εμπορική Τράπεζα κατέχει το 62% του μετοχικού
κεφαλαίου της Ιονικής.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N54</CAT>
<ED>
Κωδικός άρθρου: A16050N544</ED>
<ID>
ID:137070

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N54&aa=4</URL></REF>


Article

<CATEGORY>vin08</CATEGORY>

 <H5>ΠΩΣ ΘΑ ΧΟΡΗΓΕΙΤΑΙ ΤΟ ΕΠΙΔΟΜΑ ΣΤΟΥΣ ΧΑΜΗΛΟΣΥΝΤΑΞΙΟΥΧΟΥΣ
</H5><H2>Περάστε απ' την Εφορία
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Από την Εφορία θα περνούν και όλοι οι χαμηλοσυνταξιούχοι προκειμένου να πάρουν
το Επίδομα Κοινωνικής Αλληλεγγύης (ΕΚΑΣ)!!!

ΣΕ εγκύκλιο του υπουργείου Εργασίας και Κοινωνικών Ασφαλίσεων αναλύονται όλες
οι νέες προϋποθέσεις για την καταβολή του ΕΚΑΣ σε 400.000 περίπου δικαιούχους
συνταξιούχους. Ρητώς αναφέρεται ότι θα αποκλειστούν από την καταβολή του
επιδόματος όσοι από τους συνταξιούχους δεν υπέβαλαν δήλωση φορολογίας
εισοδήματος (αν και ήταν υπόχρεοι), ενώ όσοι δεν ήταν υπόχρεοι ­ αφού το
εισόδημά τους είναι μικρότερο από 800.000 δρχ. τον χρόνο ­ θα υποβάλουν
υπεύθυνη δήλωση η οποία εφεξής θα είναι απαραίτητα θεωρημένη από την αρμόδια Εφορία.

Η ρύθμιση αυτή προκαλεί έντονη αναστάτωση στους χαμηλοσυνταξιούχους και
αποδεικνύει την προχειρότητα στην αρχική σχεδίαση της ρύθμισης.

Τα βασικά σημεία της εγκυκλίου έχουν ως εξής:

*Από 1.1.1998 και εφεξής η επιλογή των δικαιούχων ΕΚΑΣ θα γίνεται μέσω
μηχανογραφικού συστήματος.

*Από 1.1.1998 επέρχονται οι παρακάτω μεταβολές:

1 Ορίζεται το 60ό έτος ως όριο ηλικίας για την καταβολή του ΕΚΑΣ σε
όλους τους συνταξιούχους γήρατος και θανάτου, αντί του 65ου έτους που ίσχυε.
Για τους συνταξιούχους αναπηρίας εξακολουθεί να μην απαιτείται η συμπλήρωση
ορίου ηλικίας.

2 Χορηγείται για πρώτη φορά το ΕΚΑΣ σε όλα ανεξαιρέτως τα παιδιά που
παίρνουν σύνταξη λόγω θανάτου του γονέα τους, χωρίς φυσικά τη συμπλήρωση του
απαιτούμενου ορίου ηλικίας.

3 Αναπροσαρμόζονται τα ποσά των εισοδηματικών κριτηρίων και
διαμορφώνονται για το 1998 ως εξής:

*Το συνολικό καθαρό ετήσιο εισόδημα από συντάξεις (κύριες, επικουρικές και
βοηθήματα), μισθούς, ημερομίσθια και λοιπά επιδόματα που χορηγήθηκαν σε
μισθωτό, αναπροσαρμόζεται στο ποσό των 1.680.000 δραχμών.

Διευκρινίζεται ότι στο συνολικό καθαρό ετήσιο εισόδημα εκτός από τους μισθούς,
ημερομίσθια και λοιπά επιδόματα που χορηγήθηκαν σε μισθωτό, περιλαμβάνονται
και οι συντάξεις (κύριες, επικουρικές και βοηθήματα), καθώς και τα ποσά που
αφορούν εξωϊδρυματικό επίδομα, ποσά με τα οποία προσαυξάνεται η σύνταξη, που
καταβάλλεται σε τυφλούς και γενικά σε πρόσωπα που βρίσκονται σε απόλυτη
αναπηρία, μισθούς, συντάξεις ολικών τυφλών ή με βαριές κινητικές αναπηρίες
κ.λπ. ανεξάρτητα αν αυτά απαλλάσσονται της φορολογίας εισοδήματος ή όχι, καθώς
και το καθαρό ποσό από μισθούς και συντάξεις αλλοδαπής προέλευσης, τα οποία
δηλώνονται χωριστά από τις υπόλοιπες συντάξεις στη δήλωση φορολογίας εισοδήματος.

Στο παραπάνω ποσό δεν περιλαμβάνεται η πολεμική σύνταξη, η σύνταξη πολύτεκνης
μητέρας και τα βοηθήματα που χορηγεί το υπουργείο Υγείας και Πρόνοιας.

*Το συνολικό ετήσιο ατομικό φορολογητέο εισόδημα αναπροσαρμόζεται στο ποσό του
1.960.000 δρχ.

*Το συνολικό ετήσιο οικογενειακό φορολογητέο εισόδημα αναπροσαρμόζεται στο
ποσό των 3.050.000 δρχ.

Διευκρινίζεται ότι όσα ποσά εξαιρούνται από το εισοδηματικό κριτήριο του ποσού
των 1.680.000 δρχ., εμφανίζονται όμως στο εκκαθαριστικό της Εφορίας ως
φορολογητέο εισόδημα, θα λαμβάνονται υπόψη για τον προσδιορισμό τόσο του ποσού
του 1.960.000 δρχ. όσο και του ποσού των 3.050.000 δρχ.

*Καταργείται το κριτήριο της σύνταξης μηνών Μαΐου ή Ιουνίου ύψους 110.000 δρχ.
για την καταβολή του ΕΚΑΣ. 
*Ως αποδεικτικό για τα εισοδηματικά κριτήρια αποτελεί η δήλωση φορολογίας
εισοδήματος του προηγούμενου οικονομικού έτους. Για το έτος 1998 αποδεικτικό
των εισοδηματικών κριτηρίων θα αποτελέσει η δήλωση φορολογίας εισοδήματος του
1997 η οποία αφορά εισοδήματα του έτους 1996. 
*Όσοι από τους δικαιούχους δεν ήταν υπόχρεοι υποβολής δήλωσης φορολογίας
εισοδήματος για το έτος 1997 ­ δεδομένου ότι το εισόδημά τους κατά το έτος
1996 δεν υπερέβαινε τις 800.000 δρχ. ­ θα υποβάλουν υπεύθυνη δήλωση η οποία
όμως στο εξής θα είναι απαραίτητα θεωρημένη από την αρμόδια Εφορία (ΔΟΥ).

*Όσοι εκ των συνταξιούχων δεν υπέβαλαν δήλωση φορολογίας εισοδήματος ­ αν και
ήταν υπόχρεοι ­ θα πρέπει να υποβάλουν αυτήν ­ έστω και εκπρόθεσμα ­ άλλως θα
αποκλειστούν από την καταβολή του ΕΚΑΣ.

*Γίνεται νέα κλιμάκωση στα ποσά του επιδόματος. Με δεδομένο ότι καταργήθηκε το
ποσό σύνταξης των μηνών Μαΐου ή Ιουνίου (110.000 δρχ.) ως κριτήριο για την
καταβολή του ΕΚΑΣ, η κλιμάκωση εφεξής δεν θα γίνεται με βάση το ποσό της
σύνταξης αλλά αποκλειστικά με βάση τα συνολικά ποσά εισοδήματος.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N55</CAT>
<ED>
Κωδικός άρθρου: A16050N551</ED>
<ID>
ID:136951

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N55&aa=1</URL></REF>


Article

<CATEGORY>vin08</CATEGORY>

 <H2>Βάσω: Να διαβούμε τα «σύνορα ποιότητας»
</H2>
Το γράμμα «Q» είναι το σήμα κατατεθέν του φετινού Έτους Ποιότητας που
καθιέρωσε το υπουργείο Ανάπτυξης

«ΒΑΛΤΕ την ποιότητα στις υπηρεσίες και τα προϊόντα σας», είναι το μήνυμα που
στέλνει το υπουργείο Ανάπτυξης προς το σύνολο των επιχειρήσεων της χώρας, με
την ευκαιρία της ανακήρυξης του 1998 ως Έτους Ποιότητας.

«Η ενίσχυση της ανταγωνιστικότητας της ελληνικής οικονομίας, η βελτίωση της
ποιότητας ζωής των πολιτών και η διαμόρφωση και διάδοση μιας κουλτούρας
ποιότητας στην κοινωνία, αποτελούν τους βασικούς στόχους για τους οποίους
ανακηρύξαμε τη χρονιά αυτή ως Έτος Ποιότητας», τόνισε χτες η υπουργός
Ανάπτυξης κ. Βάσω Παπανδρέου.

«Η ποιότητα ­ ανέφερε η κ. Παπανδρέου ­ έχει αποδειχτεί ότι αυξάνει το τζίρο
των παραγωγικών μονάδων τουλάχιστον κατά 6%, μπορεί να λειτουργήσει ως όχημα
προώθησης προϊόντων και υπηρεσιών και να συμβάλει στην αναχαίτιση της διάθεσης
υποπροϊόντων στην εσωτερική αγορά».

Στη διάρκεια συνέντευξης Τύπου που παραχώρησε χτες στο Ζάππειο ολόκληρη η
πολιτική ηγεσία του υπουργείου Ανάπτυξης για τις εκδηλώσεις που θα γίνουν στη
διάρκεια του Έτους Ποιότητας, η κ. Παπανδρέου τόνισε χαρακτηριστικά ότι
«σύντομα θα υπάρξουν "σύνορα ποιότητας" τα οποία δεν θα μπορούμε να περάσουμε
αν δεν διαθέτουμε προϊόντα-υπηρεσίες που θα πληρούν ορισμένες προϋποθέσεις».

Με στόχο την ενίσχυση της ποιότητας των προϊόντων και των υπηρεσιών, το
υπουργείο Ανάπτυξης προχωρεί στον εκσυγχρονισμό του θεσμικού πλαισίου και στην
αναβάθμιση της λειτουργίας του Ελληνικού Οργανισμού Τυποποίησης (ΕΛΟΤ).

Επίσης, επιδιώκει να λειτουργήσει μέσα στο 1998 το Εθνικό Σύστημα
Διαπίστευσης. Για τον σκοπό αυτό έχουν ήδη προχωρήσει σε σημαντικό βαθμό ο
καθορισμός των προδιαγραφών του συστήματος, τα κριτήρια διαπίστευσης και η
επιλογή και κατάρτιση των αξιολογητών.

Ακόμα έχει καθιερωθεί ο θεσμός των Βραβείων Ποιότητας για βιομηχανικές και
βιοτεχνικές επιχειρήσεις. Ενώ στο πρόγραμμα δράσης για το 1998
περιλαμβάνονται, μεταξύ άλλων, η δημιουργία Εθνικού Παρατηρητηρίου Ποιότητας,
Εθνικού Συμβουλίου Ποιότητας και Μητρώου Πιστοποιημένων Επιχειρήσεων κατά ISO.

Σημειώνεται ότι το 1993 οι επιχειρήσεις που είχαν πιστοποίηση ποιότητας
ανέρχονταν μόλις σε 18, ενώ στο τέλος του 1997 έφτασαν τις 454.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N55</CAT>
<ED>
Κωδικός άρθρου: A16050N552</ED>
<ID>
ID:137001

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N55&aa=2</URL></REF>


Article

<CATEGORY>vin08</CATEGORY>

 <H2>Στον αέρα οι βεβαιώσεις των Τραπεζών για τις προβληματικές
</H2>
ΔΕΝ ΑΡΚΕΙ για την υπαγωγή μιας επιχείρησης στις προβληματικές (βάσει του νόμου
1386/83) η βεβαίωση και μόνον των Τραπεζών που τη δανειοδοτούν ότι η
επιχείρηση δεν είναι σε θέση να εκπληρώσει τις υποχρεώσεις της και ότι έχει
διακοπεί η χρηματοδότησή της. Αυτό προτείνει στην Ολομέλεια του Αρείου Πάγου ο
εισαγγελέας του Ανωτάτου Δικαστηρίου κ. Παν. Δημόπουλος, εισηγούμενος να γίνει
δεκτή σχετική αίτηση των παλαιών μετόχων της Αθηναϊκής Χαρτοποιίας (οικογένεια
Κεφάλα κ.λπ.) που επιχειρούν δικαστικώς να ανατρέψουν την υπαγωγή της
βιομηχανίας στις προβληματικές επιχειρήσεις.

Αντίστοιχη εισήγηση υποβάλλει στο Ανώτατο Δικαστήριο και ο αρεοπαγίτης κ. Ηλ.
Βλάσσης, χαρακτηρίζοντας αντισυνταγματική την επίμαχη δυνατότητα των Τραπεζών
να βεβαιώνουν ότι μια επιχείρηση είναι «οικονομικώς ασθενής» και να την
οδηγούν στις προβληματικές.

Κατά τον εισαγγελέα και τον εισηγητή-αρεοπαγίτη, το Εφετείο Αθήνας που έκρινε
ότι η Αθηναϊκή Χαρτοποιία είχε νομίμως υπαχθεί στις προβληματικές, θα έπρεπε
να διατάξει αποδείξεις για την οικονομική κατάσταση της επιχείρησης. Και να μη
στηριχθεί στη βεβαίωση και μόνον της δανειοδότριας Εθνικής Τράπεζας περί
«έκδηλης οικονομικής αδυναμίας πληρωμής» από την πλευρά της χαρτοβιομηχανίας,
βεβαίωση που αμφισβητούν οι παλαιοί μέτοχοί της. Γι' αυτό και ζητούν να
αναιρεθεί η εφετειακή απόφαση, γιατί η βεβαίωση των Τραπεζών «δεν καθιερώνει
αμάχητο τεκμήριο, αλλά μαχητό και πρέπει να αποδεικνύεται».

Η απόφαση της Ολομελείας του Αρείου Πάγου για την υπόθεση (που αφορά άμεσα την
υπαγωγή και άλλων ιδιωτικών επιχειρήσεων στις προβληματικές, αν αυτή
στηρίχθηκε αποκλειστικά και μόνον σε βεβαιώσεις Τραπεζών για την οικονομική
αδυναμία τους) αναμένεται να εκδοθεί τις προσεχείς εβδομάδες.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N55</CAT>
<ED>
Κωδικός άρθρου: A16050N553</ED>
<ID>
ID:137042

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N55&aa=3</URL></REF>


Article

<CATEGORY>vin08</CATEGORY>

 <H2>Νέα διοίκηση στο Εργατικό Κέντρο Πειραιά
</H2>
ΠΡΩΤΗ δύναμη αναδείχθηκε η ΠΑΣΚΕ (ΠΑΣΟΚ) στις εκλογές που έγιναν για την
ανάδειξη νέας διοίκησης στο Εργατικό Κέντρο Πειραιά. Η φιλοκυβερνητική
συνδικαλιστική παράταξη πήρε 8 έδρες έναντι 5 της ΔΕΣΚ (ΚΚΕ), 4 της ΕΔΑΣ
(Ν.Δ.) και 2 της Α.Π. (Συνασπισμός). Στο 28ο συνέδριο του Εργ. Κέντρου Πειραιά
συμμετείχαν 365 αντιπρόσωποι προερχόμενοι από 91 σωματεία - μέλη, σε σύνολο
εγγεγραμμένων μελών 95.241, οικονομικώς εντάξει 48.918 και ψηφίσαντα 36.264.

Για το νέο Δ.Σ. του Εργατικού Κέντρου Πειραιά εξελέγησαν κατά παράταξη οι
εξής: Από την ΠΑΣΚΕ Πειραιά (ΠΑΣΟΚ): Μίχας Γιάννης, Τασούλας Γιώργος, Μαχαίρας
Δημήτρης, Μαρουλάκης Γιώργος, Θεοδώρου Ανδρέας, Ιατρόπουλος Παναγιώτης, Ανθής
Βαγγέλης, Φλέγγας Αλέξανδρος.

Από την ΔΕΣΚ (ΚΚΕ): Μανουσογιαννάκης Γιάννης, Πουντίδης Ιορδάνης, Κόγιας
Γεράσιμος, Νουφαρίτσης Μιχάλης, Ξυδιάς Γεράσιμος.

Από την ΕΔΑΣ (Ν.Δ.): Γκούβερη Ρέα, Κωλέτσης Αριστείδης, Βλάχος Κων/νος,
Ζαχαρής Ιωάννης.

Από την Αυτόνομη Παρέμβαση (Συνασπισμός): Γαβρίλης Γιώργος, Νταλακογιώργος Αντώνης.

Πρώτο ραντεβού

Την Παρασκευή 30.1.1998 θα γίνει η πρώτη διαπραγματευτική συνάντηση μεταξύ της
ΓΣΕΕ και των εργοδοτικών οργανώσεων για τη νέα Εθνική Γενική Συλλογική Σύμβαση
Εργασίας. Η συνάντηση θα γίνει στις 10 π.μ. στα γραφεία του ΣΕΒ (Σύνδεσμος
Ελληνικών Βιομηχανιών).

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N55</CAT>
<ED>
Κωδικός άρθρου: A16050N554</ED>
<ID>
ID:137071

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N55&aa=4</URL></REF>


Article

<CATEGORY>vin08</CATEGORY>

 <H2>Ανοδική πορεία για τα δερμάτινα
</H2>
ΡΕΚΟΡ προσέλευσης εμπορικών επισκεπτών σημειώθηκε στην 33η έκθεση ΔΕΡΜΟΣΥΝ,
που έχει εξελιχθεί σε θεσμό για τον κλάδο δερματίνων ειδών και ειδών ταξιδίου. 
Την έκθεση εγκαινίασε ο γενικός γραμματέας του υπουργείου Ανάπτυξης κ. Κυρ.
Ντηνιακός, ενώ ο πρόεδρος και ο γενικός γραμματέας του Συνδέσμου Βιοτεχνών
κ.κ. Γ. Περογιαννάκης και Γ. Αγγελίδης σε δηλώσεις τους επισήμαναν την ανοδική
πορεία των εργασιών των επιχειρήσεων του κλάδου.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N55</CAT>
<ED>
Κωδικός άρθρου: A16050N555</ED>
<ID>
ID:137086

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N55&aa=5</URL></REF>


Article

<CATEGORY>vin08</CATEGORY>

 <H2>Επικράτησε η προσφορά
</H2>
Συνεχίστηκε η πτώση των τιμών των μετοχών κατά τη χθεσινή συνεδρίαση του
Χρηματιστηρίου Αξιών Αθηνών (ΧΑΑ). Η προσφορά επικράτησε της ζήτησης με
αποτέλεσμα ο Γενικός Δείκτης να καταγράψει εκ νέου απώλειες 17,56 μονάδων ή
ποσοστό της τάξεως του 1,23%. Τη μεγαλύτερη πίεση δέχτηκε ο Κατασκευαστικός
κλάδος (ιστορικό χαμηλό ρεκόρ) που υποχώρησε κατά 3,08%. Στους επιμέρους
Κλαδικούς Δείκτες (όπου όλοι κινήθηκαν πτωτικά στο σύνολό τους) τη μεγαλύτερη
πτώση σημείωσε ο κλάδος των Συμμετοχών και των Τραπεζών (που συνεχίζει την
πτωτική του πορεία) κατά 2,09% και 1,72% αντίστοιχα. Από τις 235 μετοχές που
πραγματοποίησαν συναλλαγές, 49 σημείωσαν άνοδο, 160 πτώση και 26 παρέμειναν
σταθερές, ενώ 57 έκλεισαν με αγοραστές και 117 με πωλητές. Η αξία των
συναλλαγών ανήλθε σε 13,8 δισ. δρχ. (5.588.081 τεμάχια). Αναλυτικά τα
5.201.723 τεμάχια συνολικής αξίας 13 δισ. δρχ. αφορούσαν την Κύρια Αγορά, ενώ
τα 386.358 τεμάχια συνολικής αξίας 813,5 εκατ. δρχ. την Παράλληλη Αγορά. Τη
μεγαλύτερη αξία συναλλαγών σημείωσαν οι μετοχές των Μεταλλουργικών
Επιχειρήσεων (2.720 εκατ. δρχ. - 1.410.895 τεμάχια) και των Τραπεζών (2.527
εκατ. δρχ. - 283.081 τεμάχια).

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N56</CAT>
<ED>
Κωδικός άρθρου: A16050N561</ED>
<ID>
ID:136952

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N56&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΥΔΡΟΧΟΟΣ

(20 Ιανουαρίου - 18 Φεβρουαρίου). Η Νέα Σελήνη γίνεται στο ζώδιό σας και σας
ωθεί να κάνετε ένα νέο ξεκίνημα στη δουλειά ή την προσωπική σας ζωή. Σχέσεις
που έχουν φθαρεί, τελειώνουν. Προσέχετε την υγεία σας.

ΙΧΘΥΕΣ

(19 Φεβρουαρίου - 20 Μαρτίου). Η Νέα Σελήνη στον Υδροχόο σάς ωθεί ν'
αντιμετωπίσετε αποφασιστικά ένα πρόβλημα υγείας. Θέλει από σας, επίσης, ν'
απαλλαγείτε από φοβίες, ενοχές και συμπλέγματα του παρελθόντος.

ΚΡΙΟΣ

(21 Μαρτίου - 19 Απριλίου). Η Νέα Σελήνη στον Υδροχόο σάς κάνει δύστροπους και
ελάχιστα συνεργάσιμους. Ανοίγει τον δρόμο για να μπουν νέα πρόσωπα στη ζωή
σας, αλλά μπορεί να «σπάσει» σχέσεις που έχουν φθαρεί.

ΤΑΥΡΟΣ

(20 Απριλίου - 20 Μαΐου). Η Νέα Σελήνη στον Υδροχόο επιβάλλει να προσέχετε την
υγεία σας και την υγεία ηλικιωμένων συγγενών. Προσοχή, επίσης, στον τομέα της
καριέρας και της δημόσιας εικόνας.

ΔΙΔΥΜΟΙ

(21 Μαΐου - 21 Ιουνίου). Η Νέα Σελήνη σάς γεμίζει με διάθεση για νέα
επαγγελματικά ή πνευματικά ξεκινήματα. Να προσέχετε, όμως, όταν οδηγείτε ή
ταξιδεύετε. Ν' αποφεύγετε παραβάσεις νόμων.

ΚΑΡΚΙΝΟΣ

(22 Ιουνίου - 22 Ιουλίου). Η Νέα Σελήνη στον Υδροχόο μπορεί να προκαλεί
εκρήξεις στον ερωτικό τομέα και δυσάρεστα απρόοπτα στον οικονομικό. Κάποιο
πρόσωπο φεύγει, ίσως από τη ζωή σας.

ΛΕΩΝ

(23 Ιουλίου - 22 Αυγούστου). Η Νέα Σελήνη στον Υδροχόο σάς κάνει δύστροπους
και πολύ ανεξάρτητους. Ανοίγει τον δρόμο για νέες σχέσεις ή συνεργασίες. Αλλά
υπονομεύει σχέσεις που έχουν φθαρεί. Προσοχή σε θέματα υγείας.

ΠΑΡΘΕΝΟΣ

(23 Αυγούστου - 23 Σεπτεμβρίου). Η Νέα Σελήνη στον Υδροχόο δημιουργεί, ίσως,
προβλήματα στον τομέα της εργασίας και των εργασιακών σχέσεων. Ή κανένα
δυσάρεστο απρόοπτο στον τομέα της υγείας.

ΖΥΓΟΣ

(24 Σεπτεμβρίου - 23 Οκτωβρίου). Η Νέα Σελήνη στον Υδροχόο προκαλεί, ίσως,
απρόοπτα συμβάντα σε μια αισθηματική σχέση ή σε ένα παιδί σας. Οι γυναίκες που
περιμένουν παιδί να προσέχουν περισσότερο.

ΣΚΟΡΠΙΟΣ

(24 Οκτωβρίου - 22 Νοεμβρίου). Η Νέα Σελήνη στον Υδροχόο επηρεάζει αρνητικά
τον ψυχισμό και τη συμπεριφορά σας. Μπορεί να προκαλέσει δυσάρεστα απρόοπτα
στο σπίτι και την οικογένεια. Προσέχετε την υγεία σας.

ΤΟΞΟΤΗΣ

(23 Νοεμβρίου - 21 Δεκεμβρίου). Προσέχετε όταν οδηγείτε ή χειρίζεστε
μηχανήματα. Η Νέα Σελήνη στον Υδροχόο σάς κάνει και ιδιότροπους,
«ανατρεπτικούς». Προσοχή σε γραπτά, συμβόλαια, μετακινήσεις, μετακομίσεις.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Η Νέα Σεληνη στον Υδροχόο μπορεί να προκαλεί
δυσάρεστα απρόοπτα στον οικονομικό τομέα. Ελέγχετε τα έξοδά σας και κάντε έναν
νέο προϋπολογισμό.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: N58</CAT>
<ED>
Κωδικός άρθρου: A16050N581</ED>
<ID>
ID:136932

</ID><URL>http://ta-nea.dolnet.gr/neaweb/neafile.print_unique?e=A&f=16050&m=N58&aa=1</URL></REF>


Article

<CATEGORY>vin10</CATEGORY>

 <H5>Ο ΠΑΝΙΩΝΙΟΣ ΜΕ ΤΟΝ ΘΡΙΑΜΒΟ ΤΟΥ «ΣΕΡΒΙΡΕΙ» ΠΡΩΤΙΑ ΣΤΟΝ ΠΑΟ
</H5><H2>Αλλάζει ο χάρτης
</H2>
Ο ΠΑΝΙΩΝΙΟΣ θριάμβευσε με 81-71 επί του Ολυμπιακού και ουσιαστικά άλλαξε τα
δεδομένα στην Α1, αφού πλέον ο Παναθηναϊκός (που σήμερα με νίκη στη Δάφνη
περνάει πρώτος) είναι το φαβορί για την πρώτη θέση στη βαθμολογία.

σε
λί
δα
9

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16050O001</ED>
<ID>
ID:136953

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O00&aa=1</URL></REF>


Article

<CATEGORY>vin10</CATEGORY>

 <H2>Χωρίς Λιαδέλη στο ντέρμπι </H2>
σελίδα
8

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16050O002</ED>
<ID>
ID:137002

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O00&aa=2</URL></REF>


Article

<CATEGORY>vin10</CATEGORY>

 <H2>Νίκη διαβατήριο στην Ισπανία </H2>
σελίδα 11

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16050O003</ED>
<ID>
ID:137043

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Απειλή στου Χαριλάου </H2>
σελίδα 3

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16050O004</ED>
<ID>
ID:137072

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Κωνσταντινίδης, μετά τον Σιμπνιέφσκι </H2>
σελίδα 3

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16050O005</ED>
<ID>
ID:137087

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O00&aa=5</URL></REF>


Article

<CATEGORY>vin10</CATEGORY>

 <H2></H2><H2>Φαβορί οι Ασίς και Νικολέσκου </H2>
σελίδες
5,
6,
7

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16050O006</ED>
<ID>
ID:137097

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O00&aa=6</URL></REF>


Article

<CATEGORY>vin10</CATEGORY>

 <H5>ΟΙ ΣΤΟΧΟΙ ΟΛΥΜΠΙΑΚΟΥ, ΑΕΚ ΚΑΙ ΠΑΟ
</H5><H2>Ενίσχυση τώρα!
</H2>
Η ΞΕΝΗ αγορά έλκει τις ομάδες μας! Ο Παναθηναϊκός απέκτησε τον Σιμπνιέφκι, ο
Ολυμπιακός «φλερτάρει» τον Ασίς και η ΑΕΚ καλοβλέπει τον Νικολέσκου. Ο Πολωνός
του Παναθηναϊκού είναι σέντερ φορ, ο Ασίς Βραζιλιάνος, ενώ ο στόχος της ΑΕΚ, Ρουμάνος.

Ο Σιμπνιέφσκι μετέβη χθες στις εγκαταστάσεις της Παιανίας και υπέγραψε
πενταετές συμβόλαιο με τον Παναθηναϊκό. Αυτό που απομένει είναι η συγκατάθεση
της Κεράμικα, δηλαδή της ομάδας στην οποία ουσιαστικά ανήκει ο υψηλόσωμος φορ.

Αναφορικά με τον μέσο Ρομπέρτο Ασίς, τονίζεται ότι το ύψος του είναι 1.68 και
δόθηκε δανεικός στην ελβετική Σιόν από τη Σπόρτινγκ Λισαβώνας. Πορηγούμενες
ομάδες του η Φλουμινένσε και η Βάσκο ντα Γκάμα.

Και φτάνουμε στην ΑΕΚ: αποφασίστηκε να κάνει μεταγραφή, με δεδομένες τις
απώλειες από τραυματισμούς. Και ο Ντουμιτρίου, άριστος γνωστής της ρουμάνικης
αγοράς, πρότεινε τον Νικολέσκου (24 ετών), ώστε να καλυφθεί η θέση του σέντερ
φορ. Τόσο ο Ρουμάνος όσο και ο Βραζιλιάνος δεν αποκλείεται να αποκτηθούν ως δανεικοί.

Στο στιγμιότυπο ο Παντελής Κωνσταντινίδης, στόχος του Παναθηναϊκού.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O01</CAT>
<ED>
Κωδικός άρθρου: A16050O011</ED>
<ID>
ID:136954

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O01&aa=1</URL></REF>


Article

<CATEGORY>vin10</CATEGORY>

 <H5>ΠΑΟ, ΗΡΑΚΛΗΣ ΚΑΙ ΑΠΟΛΛΩΝ ΛΑΡΙΣΑΣ ΔΕΝ ΑΝΗΣΥΧΟΥΝ ΓΙΑ ΤΗ ΡΕΒΑΝΣ ΤΟΥ ΚΥΠΕΛΛΟΥ
</H5><H2>Σιγουριά για «3»
</H2>
Η μάχη στο Χαριλάου ξεχωρίζει στις σημερινές αναμετρήσεις του Κυπέλλου

ΜΟΝΟ ο Παναθηναϊκός, ο Ηρακλής και ο Απόλλων Λάρισας μπορούν να αισθάνονται
σιγουριά για πρόκριση στους «οκτώ» του ποδοσφαιρικού κυπέλλου, αφού οι πρώτες
αναμετρήσεις άφησαν «ανοιχτούς λογαριασμούς» στους άλλους αγώνες. Τα τέσσερα
από τα εφτά σημερινά παιχνίδια, όπως και το αυριανό στη Νεάπολη μεταξύ
Ιωνικού-ΠΑΟΚ, είναι αμφίρροπα και προβλέπεται ότι θα γίνει μάχη για την
πρόκριση στην προημιτελική φάση της διοργάνωσης.

Ο Παναθηναϊκός, λοιπόν, λογικά δεν πρέπει να αντιμετωπίσει ιδιαίτερες
δυσκολίες στις Σέρρες (είχε νικήσει με 4-1), το ίδιο και ο Ηρακλής στην Έδεσσα
(5-0). Φαβορί για την πρόκριση είναι και ο Απόλλων Λάρισας, που είχε νικήσει
στην έδρα του την Καρδίτσα με 3-0. Από εκεί και πέρα όλα «παίζονται» στους
αγώνες SKODA Ξάνθης-Βέροια (1-2), Άρη-ΟΦΗ (1-2), Καλαμαριάς-Αιγάλεω (0-0),
Πανιωνίου-Ορφέα Αλεξανδρούπολης (0-0).

Οι αγώνες αρχίζουν στις 14.30, εκτός από το παιχνίδι Άρη-ΟΦΗ, που έχει ώρα
έναρξης 16.45.

Το πρόγραμμα θα ολοκληρωθεί αύριο στη Νεάπολη με τη συνάντηση Ιωνικού-ΠΑΟΚ
(0-2), που θα αρχίσει στις 14.45.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16050O021</ED>
<ID>
ID:136958

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O02&aa=1</URL></REF>


Article

<CATEGORY>vin10</CATEGORY>

 <H2>Η Μάντσεστερ Γιουνάιτεντ σε κόντρα με τον Καντονά
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Η Μάντσεστερ Γιουνάιτεντ είναι αποφασισμένη να πάρει ρεβάνς από τον Καντονά
στην νέα οικονομική κόντρα τους

Η ΕΙΔΗΣΗ πως ο Έρικ Καντονά θα αγωνιστεί στις αρχές του επόμενου μήνα στο Ολντ
Τράφορντ, με αφορμή τη συμπλήρωση 40 χρόνων από την τραγωδία του Μονάχου,
σήμανε συναγερμό μεταξύ των οπαδών της Μάντσεστερ Γιουνάιτεντ, στις καρδιές
των οποίων ο Γάλλος άσος παραμένει ο «Eric the king» (Έρικ ο βασιλιάς)

Ωστόσο, οι οπαδοί της Μάντσεστερ Γιουνάιτεντ προσγειώθηκαν ανώμαλα χθες, όταν
είδε το φως της δημοσιότητας η απαίτηση του Καντονά να μαγνητοσκοπηθεί ο
αγώνας από εταιρεία, στην οποία κύριος μέτοχος είναι ο αδελφός του Ζοέλ.

Η ιστορία με τις οικονομικές συναλλαγές Καντονά και Μάντσεστερ Γιουνάιτεντ
είναι αρκετά παλιά και σύμφωνα με άτομα προσκείμενα στο περιβάλλον του Γάλλου
ποδοσφαιριστή ο λόγος που τελικά τον οδήγησε στη φυγή από τους «μπέμπηδες».

Είναι γνωστό πως η Μάντσεστερ Γιουνάιτεντ τα τελευταία χρόνια έχει τεράστια
έσοδα από τις πωλήσεις προϊόντων που είναι συνδεδεμένα με την ομάδα της
(μπλούζες, φόρμες, μπάλες). 
Η πλέον δημοφιλής φανέλα μεταξύ των οπαδών των «μπέμπηδων» ήταν αυτή με το
νούμερο επτά και το όνομα του Καντονά στην πλάτη. Οι πωλήσεις της
συγκεκριμένης μπλούζας αλλά και αφισών του Καντονά, είχαν φτάσει σε δυσθεώρητα ύψη.

Έτσι ο Καντονά ζήτησε από τη διοίκηση της Μάντσεστερ Γιουνάιτεντ να του
καταβάλει 750.000 στερλίνες (περίπου 350 εκατ. δραχμές) ως ποσοστό από τις
πωλήσεις προϊόντων που ουσιαστικά ήταν συνδεδεμένα με το όνομά του.

Η Μάντσεστερ ουδέποτε έδωσε αυτά τα χρήματα, με αποτέλεσμα ο Καντονά να
ζητήσει ­ στην αρχή ­ την απόσυρση αυτών των προϊόντων, ενώ στη συνέχεια
ανακοίνωσε ότι εγκαταλείπει την ενεργό δράση.

Η κόντρα Καντονά-Μάντσεστερ Γιουνάιτεντ δεν έχει εκτονωθεί ακόμη. Έτσι, όταν
οι διοικούντες την αγγλική ομάδα πληροφορήθηκαν πως εταιρεία του Ζοέλ Καντονά
ζήτησε να μαγνητοσκοπήσει τον αγώνα (οι πωλήσεις της βιντεοταινίας μπορούν να
αποφέρουν εκατοντάδες εκατ. δραχμές) εξοργίστηκαν, αλλά παράλληλα προσπάθησαν
να χαμηλώσουν τους τόνους λέγοντας πως τα έσοδα θα διατίθεντο για το ίδρυμα
που έχει δημιουργηθεί με αφορμή το τραγικό ατύχημα.

Η Μάντσεστερ Γιουνάιτεντ, πάντως, είναι έτοιμη να πάρει ρεβάνς από τον
Καντονά, μετά το αίτημα του τελευταίου να διεξαχθεί αποχαιρετιστήριος αγώνας
προς τιμήν του στο Ολντ Τράφορντ. Οι «μπέμπηδες» απάντησαν στον Καντονά πως
δεν υπάρχουν ελεύθερες ημερομηνίες και χαρακτήρισαν «απραγματοποίητη» την
επιθυμία του Γάλλου!

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16050O022</ED>
<ID>
ID:137004

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O02&aa=2</URL></REF>


Article

<CATEGORY>vin10</CATEGORY>

 <H5>ΓΚΕΡΑΡΝΤ
</H5><H2>Θέλω ένδεκα λιοντάρια
</H2>
ΗΡΑΚΛΕΙΟ

ΠΑΣΗ θυσία πρόκριση στον επόμενο γύρο του Κυπέλλου θέλει ο Γκέραρντ και «αύριο
­ δήλωσε χθες ­ θέλω 11 λιοντάρια στο γήπεδο».

Ο ΟΦΗ στον πρώτο αγώνα στο Ηράκλειο είχε νικήσει με το ρευστό 2-1 τον Άρη και
σήμερα δίνει ένα σπουδαίο παιχνίδι, αφού η ομάδα του Γ. Φοιρού, όπως έδειξε
στην Κρήτη, δεν αξίζει να βρίσκεται στη Β' Εθνική.

Έξι παίκτες θα είναι απόντες στο σημερινό ματς. Οι Κιάσσος και Μαρινάκης που
είναι τραυματισμένοι και οι Δερμιτζάκης, Κουνενάκης, Παπαγιαννάκης και
Παυλόπουλος, που είναι τραυματίες. Αμφίβολοι είναι οι Σταυρακάκης και
Σκέντζος. Επιστρέφει ο Μίτιτς, που εξέτισε την ποινή της τιμωρίας του.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16050O023</ED>
<ID>
ID:137046

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O02&aa=3</URL></REF>


Article

<CATEGORY>vin10</CATEGORY>

 <H2>Και ο Κερμανίδης εκτός ΠΑΟΚ
</H2>
ΓΕΝΙΚΗ αναδιάρθρωση γίνεται στην ΠΑΕ ΠΑΟΚ, αφού ο Γιώργος Μπατατούδης αλλάζει
ριζικά τη δομή και τη φιλοσοφία του διοικητικού συμβουλίου της ομάδας.

Μετά την ανακοίνωση του νέου γενικού διευθυντή της ΠΑΕ και υπεύθυνου
οικονομικών Μιχάλη Παπαδόπουλου, ο πρόεδρος του ΠΑΟΚ ανακοίνωσε στον μάνατζερ
της ομάδας Παναγιώτη Κερμανίδη την παύση της συνεργασίας μαζί του. Ο Κώστας
Ορφανός χθες βράδυ στην αποχαιρετιστήρια δεξίωση προς τους εκπροσώπους του
Τύπου, είπε ότι δεν είχε καμία ιδέα για την ανανέωση του συμβολαίου του
Μαραγκού. Ο τελευταίος δήλωσε χθες πως είναι πικραμένος γιατί κάποιοι
επηρέασαν τον Μπατατούδη να μην ανανεώσει από τώρα το συμβόλαιό του.

Δεν αποκλείεται μετά τους αγώνες με Ιωνικό και SKODA Ξάνθη, να υπάρξουν κι
άλλες ραγδαίες εξελίξεις.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16050O024</ED>
<ID>
ID:137075

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O02&aa=4</URL></REF>


Article

<CATEGORY>vin10</CATEGORY>

 <H2>Πλησιάζει τον πάγκο
</H2><H2></H2>
Στον πάγκο της Ίντερ ο Ρονάλντο; Όπως δήλωσε ο πρόεδρος της ιταλικής ομάδας,
Μάσιμο Μοράτι, αν είναι να... συμμορφωθεί ο Βραζιλιάνος άσος, τότε ας καθήσει
στον πάγκο. «Δεν θα είναι περίεργο να τον δούμε με τους αναπληρωματικούς»,
είπε χαρακτηριστικά ο Μοράτι.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16050O025</ED>
<ID>
ID:137089

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O02&aa=5</URL></REF>


Article

<CATEGORY>vin10</CATEGORY>

 <H2>Δίνει έως και 5 δισ.
</H2>
Το ποσό των 17 εκατ. δολαρίων (περίπου 5 δισ. δραχμές) είναι έτοιμη να
προσφέρει η Μίλαν, προκειμένου να αποσπάσει από την Ουντινέζε το μεγάλο της
αστέρι, Όλιβερ Μπίρχοφ. Ο Γερμανός άσος θεωρείται ιδανική λύση στο πρόβλημα
της «αφλογιστίας» που αντιμετωπίζει η Μίλαν (έχει πετύχει 20 γκολ σε 17
παιχνίδια). Οι δύο πλευρές βρίσκονται πολύ κοντά σε συμφωνία.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16050O026</ED>
<ID>
ID:137099

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O02&aa=6</URL></REF>


Article

<CATEGORY>vin10</CATEGORY>

 <H5>Ο ΣΙΜΠΝΙΕΦΣΚΙ ΥΠΕΓΡΑΨΕ ΓΙΑ 5 ΧΡΟΝΙΑ ­ ΣΤΟ ΣΤΟΧΑΣΤΡΟ ΚΑΙ Ο ΚΩΝΣΤΑΝΤΙΝΙΔΗΣ
</H5><H2>«Πράσινος» ο Πολωνός
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Ο Ιγκόρ Σιμπνιέφσκι υπέγραψε χθες πενταετές συμβόλαιο με τον Παναθηναϊκό

Ο ΙΓΚΟΡ Σιμπνιέφσκι είναι πλέον παίκτης του Παναθηναϊκού! Ο 23χρονος Πολωνός
επιθετικός πήγε χθες το μεσημέρι στην Παιανία και υπέγραψε πενταετές συμβόλαιο
με τους «πράσινους». Τώρα απομένει η τυπική διευθέτηση του θέματος με την
ομάδα στην οποία ανήκει (Κεράμικα Οπότσνο) για να επικυρωθεί και τυπικά η μεταγραφή.

Το αργότερο μέχρι το Σάββατο αναμένονται στην Αθήνα οι Πολωνοί παράγοντες της
Κεράμικα για να εισπράξουν τη ρήτρα των 400.000 μάρκων (64.000.000 δραχμές)
και να δώσουν όλα τα σχετικά έγγραφα στον Παναθηναϊκό.

Η Καβάλα, στην οποία έπαιζε μέχρι πρότινος ο νεαρός επιθετικός, μεταβίβασε
στον Παναθηναϊκό τα δικαιώματα που απορρέουν από το συμβόλαιό του Σιμπνιέφσκι
και ο Παναθηναϊκός από την πλευρά του ανέλαβε να ρυθμίσει την οριστική
μεταπήδηση του παίκτη από την πολωνική Κεράμικα στον ΠΑΟ.

Η Καβάλα θα πάρει ως αντάλλαγμα (δανεικό) το Νασιόπουλο και άλλον ένα παίκτη
(πιθανότατα τον Αποστόλου).

Ο Πολωνός επιθετικός έχει σημειώσει 7 γκολ στο εφετινό πρωτάθλημα.

Ο ΚΩΝΣΤΑΝΤΙΝΙΔΗΣ

Παντελής Κωνσταντινίδης. Το ανατέλλον αστέρι του ποδοσφαίρου. Ίσως ο
Βαρδινογιάννης κάνει την έκπληξη...

Πηγές προσκείμενες στα «υψηλά κλιμάκια» της ΠΑΕ ΠΑΟ υποστήριζαν χθες ότι ο
πρόεδρος ίσως κάνει ακόμη μια μεταγραφή-έκπληξη: αν όντως γίνει αυτό, τότε ο
Παντελής Κωνσταντινίδης του Απόλλωνα (για τον οποίο γράψαμε και χθες), ένα από
τα μεγαλύτερα ταλέντα του ελληνικού ποδοσφαίρου, ίσως υπογράψει μέχρι το
Σάββατο στην ομάδα του «τριφυλλιού»!

Ο Κωνσταντινίδης είναι ο καλύτερος αριστερός ακραίος μπακ-χαφ (μαζί με τους
Τζόρτζεβιτς, Κασάπη) που αγωνίζεται στο πρωτάθλημα. Και επί πλέον είναι ο πιο
νέος απ' όλους και παίζει στις μισές θέσεις της ενδεκάδας! Για παράδειγμα,
στην Εθνική Ελπίδων χρησιμοποιείται σέντερ φορ!

*** Ύστερα από οκτάωρο ταξίδι έφτασε οδικώς η αποστολή του ΠΑΟ στις
Σέρρες για τον αγώνα με τον Πανσερραϊκό. Ο Δανιήλ προτίθεται να ξεκουράσει τον Μίκλαντ.

*** Αγώνα προπόνησης με την CSKA Κιέβου δίνουν το απόγευμα στην Παιανία
οι ερασιτέχνες του ΠΑΟ.

*** Στο παιχνίδι πρωταθλήματος με την Παναχαϊκή στο ΟΑΚΑ οι θεατές θα
καθήσουν και πάλι στο επάνω διάζωμα.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16050O031</ED>
<ID>
ID:136959

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O03&aa=1</URL></REF>


Article

<CATEGORY>vin10</CATEGORY>

 <H2>ΑΡΗΣ
</H2><H2>Δύο «όπλα» για πρόκριση
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

ΘΕΣΣΑΛΟΝΙΚΗ

Γιώργος Φοιρός

ΔΥΟ μεγάλα ατού θα έχει ο Άρης στη σημερινή ρεβάνς του κυπέλλου Ελλάδος με τον
ΟΦΗ, στην προσπάθειά του για πρόκριση στους «8» της διοργάνωσης. Ένα από αυτά
είναι το ντεμπούτο του Ζόραν Στοΐνοβιτς (εκδόθηκε χθες το δελτίο του), τον
οποίο προετοιμάζει ο Γιώργος Φοιρός για την αναμέτρηση με τους Κρητικούς (α'
ματς στο Ηράκλειο 2-1) και ένα δεύτερο, ο φίλαθλος κόσμος των «κιτρινόμαυρων»
που αναμένεται να δώσει βροντερό παρών στο γήπεδο Χαριλάου. 
Ήδη ξεπερνούν τα 4.000 εισιτήρια αυτά που διατέθηκαν μέχρι χθες και δεν θα
είναι υπερβολή να ειπωθεί και να γραφτεί πως απόψε το Χαριλάου θα «ντυθεί» στα κίτρινα.

*** Στα μεταγραφικά ζητήματα που απασχολούν τον Άρη εξέλιξη δεν υπάρχει προς
το παρόν. 
Οι Ρώσοι Σάλνεφ και Σαρίτσεφ, που δοκιμάζονται, δεν είναι κάτι το ιδιαίτερο,
ενώ τα προβλήματα με το διαβατήριο του Σέρβου Τριβάν δεν ξεπεράστηκαν και δεν
αποκλείεται να χαθεί ο παίκτης για τον Άρη.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16050O032</ED>
<ID>
ID:137005

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O03&aa=2</URL></REF>


Article

<CATEGORY>vin10</CATEGORY>

 <H2>ΗΡΑΚΛΗΣ
</H2><H2>Χωρίς Καρκαμάνη, Κωνσταντίνου στην Έδεσσα
</H2>
ΘΕΣΣΑΛΟΝΙΚΗ

Χρήστος Καρκαμάνης

ΧΩΡΙΣ ΤΟΥΣ δύο μεγάλους πρωταγωνιστές της νίκης του στη Βέροια αντιμετωπίζει ο
Ηρακλής σήμερα τον Εδεσσαϊκό στη ρεβάνς του 5-0 του Καυταντζόγλειου. Ο Γιώργος
Παράσχος άφησε στη Θεσσαλονίκη τους Χρήστο Καρκαμάνη και Μιχάλη Κωνσταντίνου,
που επέστρεψαν από τη Βέροια τραυματίες και η συμμετοχή τους είναι εξαιρετικά
δύσκολη, ακόμη και για την αναμέτρηση της Κυριακής με τον Εθνικό. Απόντες
επίσης από τον διαδικαστικού χαρακτήρα αγώνα του Ηρακλή για πρόκριση στους 8
του Κυπέλλου Ελλάδος με αντίπαλο την ομάδα της Έδεσσας θα είναι και οι γνωστοί
πια τραυματίες Γκώνιας, Κωνσταντινίδης, Παπαδόπουλος, αλλά και ο τιμωρημένος
με κάρτες Ξενίδης.

*** Ούτε ο Τσίριτς, αλλά ακόμη περισσότερο ούτε ο Πετσάνοβιτς φαίνεται
πως θα αποκτηθούν τελικά από τον Ηρακλή, που άρχισε να στρέφεται προς άλλη
χώρα για ενίσχυση και συγκεκριμένα προς Πολωνία. 
Χθες εμφανίστηκε στην προπόνηση των «κυανόλευκων» ένας Πολωνός φορ που
ικανοποίησε τον Παράσχο και θα συνεχίσει να τον δοκιμάζει.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16050O033</ED>
<ID>
ID:137047

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O03&aa=3</URL></REF>


Article

<CATEGORY>vin10</CATEGORY>

 <H2>Έξι απουσίες στον Εθνικό
</H2>
ΓΙΑ ΜΙΑ ακόμη φορά εφέτος, ο Εθνικός είναι υποχρεωμένος να αγωνιστεί σε ματς
πρωταθλήματος με πολλές απουσίες. Ο Τόζα Βεσελίνοβιτς για τον εκτός έδρας
αγώνα της Κυριακής με τον Ηρακλή δεν θα έχει στη διάθεσή του έξι παίκτες. Οι
Κόντης, Σταυρακάκης έκαναν και χθες θεραπεία και δεν θα είναι σε θέση να
παίξουν, όπως και οι Καψής, Αθανασιάδης, που εξακολουθούν να αισθάνονται
ενοχλήσεις. Απόντες επίσης θα είναι και οι τιμωρημένοι Σίμοβιτς, Γελαδάρης.

Ο τεχνικός του Εθνικού είπε χθες γι' αυτό το θέμα: «Κανείς προπονητής δεν θα
ήθελε να είναι στη θέση μου. Πρέπει να μάθουμε να ζούμε με τα προβλήματα.
Κρίνεται λοιπόν αναγκαίο να πολεμήσουμε, για να καταφέρουμε να κρατήσουμε τον
Εθνικό εκεί που του αξίζει, στην Α' εθνική».

Ικανοποίηση υπάρχει στην Εθνικό από τις εμφανίσεις του Ντιάζ και από το πρώτο
του γκολ. Ο Κολομβιανός παίκτης δήλωσε: «Έχω προσαρμοστεί και πιστεύω ότι θα
βοηθήσω τον Εθνικό να μείνει στην κατηγορία. Η απόδοσή μου θα γίνει καλύτερη
με την πάροδο του χρόνου».

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16050O034</ED>
<ID>
ID:137076

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O03&aa=4</URL></REF>


Article

<CATEGORY>vin10</CATEGORY>

 <H5>TV
</H5><H2>Ποδόσφαιρο, μπάσκετ
</H2><H2></H2>
ΤΗΝ ΤΙΜΗΤΙΚΗ του έχει ο Άρης στο σημερινό τηλεοπτικό πρόγραμμα, αφού οι
φίλαθλοι των «κιτρίνων» θα έχουν την ευκαιρία να παρακολουθήσουν την ομάδα
τους σε ποδόσφαιρο, μπάσκετ και βόλεϊ. Αναλυτικά οι αθλητικές μεταδόσεις:

16.45 (ΕΤ1): Άρης - ΟΦΗ (ποδόσφαιρο, Κύπελλο), 18.35 (ΑΝΤ1): Άρης - ΠΑΟΚ
(μπάσκετ, Α1), 21.00 (ΕΤ3): Άρης - Βούπερταλ (βόλεϊ, Κυπ. Πρωταθλητριών),
21.45 (ΕΤ1): Γαλλία - Ισπανία (διεθνής φιλικός αγώνας), 22.00 (Supersport):
Άρσεναλ - Τσέλσι (αγγλικό ποδόσφαιρο).

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16050O035</ED>
<ID>
ID:137090

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O03&aa=5</URL></REF>


Article

<CATEGORY>vin10</CATEGORY>

 <H2>Δύο ματς στη Γ' Εθνική
</H2><H2></H2>
ΜΕ ΤΟΥΣ αγώνες Νάουσας - Αγροτικού Αστέρα και Αμπελοκήπων - Τυρνάβου
ολοκληρώνεται σήμερα (15.00) η 11η αγωνιστική του Βορείου Ομίλου στο
πρωτάθλημα της Γ' Εθνικής.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16050O036</ED>
<ID>
ID:137100

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O03&aa=6</URL></REF>


Article

<CATEGORY>vin10</CATEGORY>

 <H5>Η ΕΠΑΕ ΧΡΗΣΙΜΟΠΟΙΕΙ ΤΗΝ ΟΥΕΦΑ ΓΙΑ ΝΑ ΜΗΝ ΠΕΡΑΣΕΙ ΤΟ ΣΧΕΔΙΟ ΝΟΜΟΥ ΤΗΣ
ΚΥΒΕΡΝΗΣΗΣ ΓΙΑ ΤΟΝ ΑΘΛΗΤΙΣΜΟ
</H5><H2>Μοχλός πίεσης
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Η Μάντσεστερ Γιουνάιτεντ, μαζί με την Μπάγερν Μονάχου, είναι (προς το παρόν)
οι δύο ομάδες στην Ευρώπη που έχουν ζητήσει να διαπραγματεύονται μόνες τα
τηλεοπτικά δικαιώματά τους. Στη φωτογραφία, οι Μπέκαμ, Κόουλ και Μακλέρ
πανηγυρίζουν πρόσφατη επιτυχία της Μάντσεστερ

ΤΗΝ ΟΥΕΦΑ θα χρησιμοποιήσει η ΕΠΑΕ σαν «μοχλό πίεσης» στην προσπάθεια
να μην «περάσει» το σχέδιο νόμου που ετοιμάζει η κυβέρνηση για τον αθλητισμό.

Αυτό τουλάχιστον διαφάνηκε χτες με τις προσπάθειες της ΕΠΑΕ στα πλαίσια της
3ης συνάντησης εκπροσώπων των διοργανωτριών αρχών των ευρωπαϊκών
επαγγελματικών πρωταθλημάτων, που ολοκληρώθηκε σε κεντρικό ξενοδοχείο της Αθήνας.

Σύμφωνα λοιπόν με όσα έγιναν γνωστά μετά το τέλος της ­ κλειστής για τον Τύπο
και το κοινό ­ σύσκεψης, ο γενικός γραμματέας της ΟΥΕΦΑ Γκέραρντ Άιγκνερ έδωσε
το «οκέι» για την απευθείας επαφή κάθε λίγκας με την Ευρωπαϊκή Ομοσπονδία.
Συγχρόνως, άκουσε την ενημέρωση εκπροσώπων της ΕΠΑΕ σχετικά με τις προθέσεις
της πολιτείας για τη με νόμο παρέμβαση στα τεκταινόμενα στο χώρο του
ποδοσφαίρου. Και, σύμφωνα με όσα είπε ο αντιπρόεδρος της διοργανώτριας Β.
Μητρόπουλος, ζήτησε άμεση ενημέρωση σε περίπτωση που τεθεί σε ισχύ ο νέος
νόμος, προκειμένου να προβεί σε παρεμβάσεις.

Εξάλλου η ΕΠΑΕ εξασφάλισε τη συμπαράσταση ­ σύμφωνα πάντα με τις δηλώσεις του
Β. Μητρόπουλου ­ των υπόλοιπων επαγγελματικών ενώσεων της Ευρώπης σε ό,τι
αφορά τα δικαιώματα από τη χρησιμοποίηση των ονομάτων των ομάδων στα δελτία
ΠΡΟ-ΠΟ και ποδοσφαιρικού στοιχήματος. Η ΕΠΑΕ λοιπόν πήρε το «οκέι», ότι στην
περίπτωση που δεν ικανοποιηθούν τα οικονομικά της αιτήματα από τον ΟΠΑΠ (τόσο
για το ΠΡΟ-ΠΟ όσο και το Ποδοσφαιρικό Στοίχημα) θα έχει τη συμπαράσταση των
«αδελφών» επαγγελματικών ενώσεων, οι οποίες δεν θα επιτρέψουν τη χρήση των
ονομάτων των ομάδων τους για τυχερά παιχνίδια στην Ελλάδα.

Σε ό,τι αφορά τα τηλεοπτικά, το τοπίο δεν ξεκαθάρισε: «Ό, τι έχει σχέση με τα
τηλεοπτικά δικαιώματα, πρέπει να λειτουργήσει με βάση τα όσα ισχύουν στο
Καταστατικό της ΟΥΕΦΑ και τους νόμους που διέπουν την Ευρωπαϊκή Ένωση» τόνισε
ο γραμματέας της ΟΥΕΦΑ κ. Άιγκνερ. Η είδηση πως μόνο η Μάντσεστερ Γιουνάιτεντ
και η Μπάγερν Μονάχου θέλουν να διαχειρίζονται μόνες τα έσοδα από τα
τηλεοπτικά δικαιώματα των αγώνων τους, ασφαλώς δεν πρέπει να ξεγελά, αφού
οποιαδήποτε στιγμή, κάθε ομάδα μπορεί να ζητήσει το ίδιο. Κάτι, που είναι
σύμφωνο με τους νόμους της Ευρωπαϊκής Ένωσης.

Η συνάντηση κατέληξε στη συγκρότηση επιτροπής, με τη συμμετοχή του κ. Άιγκνερ
και η οποία θα ασχολείται με τα τηλεοπτικά, τη βελτίωση των ευρωπαϊκών
κυπέλλων, τα συμβόλαια και την ασφάλιση των ποδοσφαιριστών, τη διάθεση των
παικτών στις εθνικές ομάδες κ.λπ.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16050O041</ED>
<ID>
ID:136960

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O04&aa=1</URL></REF>


Article

<CATEGORY>vin10</CATEGORY>

 <H2>ΤΕΝΙΣ
</H2><H2>Έξω και ο Σάμπρας
</H2>
Πητ Σάμπρας. Το εμπόδιο του Κάρολ Κουτσέρα αποδείχθηκε πολύ ψηλό για τον
Ελληνοαμερικανό τενίστα

ΤΗ ΜΕΓΑΛΥΤΕΡΗ έκπληξη στο αυστραλιανό όπεν πέτυχε ο Σλοβάκος Κάρολ Κουτσέρα,
θέτοντας νοκ άουτ από τα προημιτελικά της διοργάνωσης τον κορυφαίο τενίστα του
κόσμου, Πητ Σάμπρας.

Ιδιαίτερη εντύπωση προκάλεσε η άνεση με την οποία ο Κουτσέρα κέρδισε τον
μεγάλο του αντίπαλο (6-4, 6-2, 6-7 (5-7), 6-3), γεγονός που δεν άφησε
ασχολίαστο και ο ίδιος ο Σάμπρας.

«Έθαψα τον εαυτό μου σε μια μεγάλη τρύπα. Ο Κουτσέρα έπαιξε το παιχνίδι της
ζωής του. Οι κινήσεις του ήταν εντυπωσιακές», σχολίασε ο Ελληνοαμερικανός τενίστας.

Ο Σάμπρας, κάτοχος του τίτλου και αναμφισβήτητο φαβορί για τη φετινή
διοργάνωση, δεν είχε χάσει σετ μέχρι τα προημιτελικά, ενώ μόνο μία φορά
αντίπαλος του είχε «σπάσει» το σερβίς.

Για πρώτη φορά ο Κουτσέρα (Νο 20 στην παγκόσμια κατάταξη) κατάφερε να
προκριθεί στα ημιτελικά τουρνουά γκραν σλαμ, αφού στις 16 προηγούμενες
προσπάθειές του είχε καταφέρει να φτάσει μέχρι τον τρίτο γύρο.

«Στόχος μου είναι να μη χάσω ούτε παιχνίδι φέτος», δήλωσε με περίσσιο θράσος ο
23χρονος Σλοβάκος, ο οποίος το 1998 μετράει 14 νίκες σε 15 αγώνες.

Μετά τον αποκλεισμό του Σάμπρας, οι Ηνωμένες Πολιτείες στερούνται εκπροσώπου
στα ημιτελικά του αυστραλιανού όπεν, στους άνδρες, σε αντίθεση με τις
γυναίκες, που συνεχίζει ο Λίντσεϊ Ντέιβενπορτ.

Ο Κουτσέρα θα αντιμετωπίσει στα ημιτελικά τον Πετρ Κόρντα, ο οποίος επικράτησε
του Μπιόρκμαν με 3-6, 5-7, 6-3, 6-4, 6-2.

Στις γυναίκες, η 17χρονη Βένους Γουίλιαμς έφθασε στην πηγή, αλλά δεν κατάφερε
να πιει νερό. Η Γουίλιαμς «έπαιξε τέλεια», όπως παραδέχθηκε η αντίπαλός της
Λίντσεϊ Ντέιβενπορτ, στο πρώτο σετ, το οποίο κέρδισε με 6-1. Όμως, δεν
κατάφερε να διατηρήσει τον ρυθμό της, με αποτέλεσμα η Ντέιβενπορτ να
επικρατήσει στα άλλα δύο με 7-5, 6-3 και να προκριθεί στα ημιτελικά.

Στους «τέσσερις» προκρίθηκε επίσης η Ισπανίδα Κοντσίτα Μαρτίνεθ, που
επικράτησε της Γαλλίδας Σαντρίν Τέστουντ με 6-3, 6-2.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16050O042</ED>
<ID>
ID:137006

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O04&aa=2</URL></REF>


Article

<CATEGORY>vin10</CATEGORY>

 <H5>ΚΑΡΟΥΛΙΑΣ
</H5><H2>Ξεχάστε τη νίκη επί της ΑΕΚ
</H2><H2></H2>
ΤΟΝ ΚΩΔΩΝΑ του κινδύνου έκρουσε χθες στους παίκτες του ο Νίκος Καρούλιας. Ο
τεχνικός της ομάδας είδε ότι οι παίκτες της Προοδευτικής παρ' ότι πέρασαν δύο
ημέρες από τη μεγάλη νίκη επί της ΑΕΚ, ασχολούνται ακόμα με αυτήν και έτσι
τους... έτριξε τα δόντια: «Η νίκη αυτή μας έδωσε μόνο τρεις βαθμούς και τίποτα
άλλο. Πρέπει να προσέξουμε γιατί θα καταστραφούμε αν μείνουμε στο ματς της
περασμένης Κυριακής». Παράλληλα, η διοίκηση της Προοδευτικής απαγόρευσε τις
δηλώσεις, για να μπορέσουν οι παίκτες να συγκεντρωθούν για το εκτός έδρας
παιχνίδι με τον ΟΦΗ.

Χθες ο Δασκαλάκης ζήτησε από τη διοίκηση να φύγει από την Προοδευτική, αφού
δεν χρησιμοποιείται αρκετά από τον προπονητή του και όπως δείχνουν τα πράγματα
το αίτημά του θα γίνει δεκτό.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16050O043</ED>
<ID>
ID:137048

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O04&aa=3</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Στο σημερινό πρόγραμμα, Trio και Tri-Cast δεν θα διεξαχθούν στην τρίτη (3η),
τέταρτη (4η) και ένατη (9η) ιπποδρομία.

ΠΡΩΤΗ ΙΠΠΟΔΡΟΜΙΑ

Ώρα 3.00, 1.000 μέτρα

1. ΒΕΡΑ 58 Νίκος&#0091

2. ΘΑΡΓΗΛΙΑ 58 Σταύρου&#0098

3. ΛΕΪΝΤΥ ΒΑΛΕΡΙΑ 58 Ντίνος&#0093

4. ΝΤΑΛΙΝΑ 58 Νικολαΐδης&#0095

5. ΝΤΟΥΕΝΙΑ 58 Μπάμπης&#0092

6. ΒΑΓΓΕΛΙΤΣΑ ΜΟΥ 57,5 Σωτηρ/λος&#0094

7. ΣΑΡΑΣΟΤΑ Μ. 57,5 Χατζηγεωργίου&#0097

8. ΩΡΑΙΑ ΤΟΥ ΠΕΡΑ 57,5 Ζευγώλης&#0096

­ Υπόδ.: ΘΑΡΓΗΛΙΑ - ΒΕΡΑ (Βαγγελίτσα Μου).

ΔΕΥΤΕΡΗ ΙΠΠΟΔΡΟΜΙΑ

Ώρα 3.30, 1.000 μέτρα

1. ΑΝΟΥΚ 58 Λιάκος&#0097

2. ΒΑΛΚΥΡΙΑ 58 Νίκος&#0099

3. ΘΥΑΤΕΙΡΑ 58 Μπάμπης&#0091

4. ΜΑΓΚΝΑ ΝΤΙΒΑ 58 Νικολαΐδης&#0095

5. ΜΠΙΟΥΤΙΦΟΥΛ ΠΕΝΝΥ 58 Σωτηρόπουλος&#0098

6. ΠΙΚΟΛΙΝΑ ΔΕΣΠΟΙΝΑ 58 Δημητσάνης&#0094

7. ΣΕΛΕΜΠΡΙΤΥ 58 Οικονομίδης&#0092

8. ΤΑΦ ΜΠΟΥΜΠΟΥ 58 Καραμάνογλου&#0096

9. ΦΟΡΝΤ ΝΤΟΤΖ 58 Σταύρου&#0093

­ Υπόδ.: ΒΑΛΚΥΡΙΑ - ΤΑΦ ΜΠΟΥΜΠΟΥ (Θυάτειρα).

ΤΡΙΤΗ ΙΠΠΟΔΡΟΜΙΑ

Ώρα 4.00, 1.000 μέτρα

1. ΚΟΥΗΝ ΜΑΓΔΑ 58 Ματζαβίδης&#0095

2. ΧΑΪΛΑΪΤ 57,5 Νάκος&#0091

3. ΠΡΕΜΕΤΗ 57 Δημητσάνης&#0097

4. ΘΑΣΟΣ 56 Κυριακόπουλος&#0093

5. ΛΕΪΝΤΥ ΕΛΙΖΑΜΠΕΘ 55,5 Ντίνος&#0092

6. ΖΕΝΕΒ 54 Νικολαΐδης&#0094

7. ΣΜΑΡΑΓΔΙ 54 Σγούρος&#0096

­ Υπόδ.: ΠΡΕΜΕΤΗ - Λ. ΕΛΙΖΑΜΠΕΘ (Σμαράγδι).

ΤΕΤΑΡΤΗ ΙΠΠΟΔΡΟΜΙΑ

Ώρα 4.30, 1.400 μέτρα

1. ΒΙΚΥ 58 Σταύρου&#0091

2. ΘΕΣΠΕΣΙΑ 58 Σωτηρόπουλος&#0092

3. ΚΑΠΡΙΚΟΡΝ 58 Π. Φορτετσανάκης&#0095

4. ΧΟΡΕΥΤΡΙΑ 58 Δημητσάνης&#0094

5. ΑΥΡΗΛΙΑ 57,5 Ντίνος&#0097

6. ΡΕΣΙΤΑΛ 57,5 Οικονομίδης&#0093

7. ΦΩΤΕΙΝΗ 57,5 Λιάκος&#0096

­ Υπόδ.: ΡΕΣΙΤΑΛ - ΘΕΣΠΕΣΙΑ (Φωτεινή).

ΠΕΜΠΤΗ ΙΠΠΟΔΡΟΜΙΑ

Ώρα 5.00, 1.400 μέτρα

1. ΒΕΝΟΥΣ ΣΤΑΡ 58 Καζαντζίδης&#0099

2. ΕΡΙΕΤΟΥΛΑ 57,5 Σωτηρόπουλος&#0093

3. ΜΙΚΡΗ ΑΤΡΩΤΗ 56 Μπάμπης&#0095

4. ΦΑΙΣΤΟΣ 56 Νικολαΐδης&#00910

5. ΒΑΝΙΤΥ 55,5 Καραμάνογλου&#0094

6. ΦΟΡΤΣΑ 54,5 Κυριακόπουλος&#0096

7. ΒΑΪΟΛΕΤ 54 Ζευγώλης&#0098

8. ΣΙΛΒΕΡ ΝΤΟΛΑΡ 54 Σκιαδόπουλος&#0091

9. ΨΩΚΑ 54 Τσεργάς&#0097

10. ΝΙΚΟΛΕΤΑ 55 Ντίνος&#0092

* Οι ίπποι 2-10 είναι ομόσταβλοι.

­ Υποδ.: ΣΙΛΒΕΡ ΝΤΟΛΑΡ - ΒΑΪΟΛΕΤ (Νικολέτα).

ΕΚΤΗ ΙΠΠΟΔΡΟΜΙΑ

Ώρα 5.30, 1.400 μέτρα

1. ΕΝΔΟΞΟΣ 58 Οικονομίδης&#0097

2. ΝΤΕΖΕΡΤ ΓΟΥΕΪ 56,5 Σταύρου&#0094

3. ΣΤ. ΠΑΝΑΓΙΩΤΗΣ 55,5 Νίκος&#0093

4. ΤΑΜΕΣΗΣ ΡΙΒΕΡ 55,5 Ηλίας&#0096

5. ΑΕΡΑΣ 53 Δημητσάνης&#0095

6. ΣΑΝΤΑ ΚΑΤΕΡΙΝΑ 61,5 Μανώλης&#0091

7. ΤΡΑΪΟΜΦ 50,5 Τσεργάς&#0098

8. ΛΕΪΝΤΥ ΛΙΝΤΑ 51 Σκιαδόπουλος&#0092

­ Υπόδ.: ΝΤΕΖ. ΓΟΥΕΪ - ΕΝΔΟΞΟΣ (Στ. Παναγ.).

ΕΒΔΟΜΗ ΙΠΠΟΔΡΟΜΙΑ

Ώρα 6.00, 1.800 μέτρα

1. ΛΟΥΙΤΖΙ 61 Δημητσάνης&#0091

2. ΧΡΥΣΤΑΛΕΝΙΟΣ 54 Ν. Βαλακούδουνας&#0092

3. ΔΙΚΕΝΤΑΡΧΟΣ 52,5 Νικολαΐδης&#0096

4. ΤΡΥΦΩΝΑΣ 52 Ντίνος&#0093

5. ΜΙΑ ΧΑΡΑ 51 Σκιαδόπουλος&#0097

6. ΔΟΥΛΙΑΣ 51,5 Κυριακόπουλος&#0095

7. ΜΟΡΝΙΝΓΚ ΡΑΪΖ 47,5 Σγούρος&#0098

8. ΠΡΙΓΚΗΠΙΣΣΑ ΣΟΦΗ 47 Γεωργία&#0094

­ Υπόδ.: ΛΟΥΙΤΖΙ - ΧΡΥΣΤΑΛΕΝΙΟΣ (Μ. Ράιζ).

ΟΓΔΟΗ ΙΠΠΟΔΡΟΜΙΑ

Ώρα 6.30, 1.400 μέτρα

1. ΗΖΥ ΒΟΥΛΑ 62 Οικονομίδης&#0093

2. ΑΜΥΘΟΥΝΤΑ 59,5 Δημητσάνης&#0099

3. ΜΟΥΛΤΙΦΑΡΙΟΥΣ 59 Νίκος&#0098

4. ΠΑΝΓΚ ΣΕΜΙΝΑ 58,5 Σωτηρόπουλος&#0091

5. ΦΟΝ ΓΚΡΑΦ 55 Ν. Βαλακούδουνας&#0092

6. ΕΞΠΛΟΖΙΟΥΡ 52 Μπακάλης&#0096

7. ΛΑΪΟΝΕΛ 50 Τσεργάς&#0094

8. ΑΓΟΡΑΤΟΣ 47 Σγούρος&#0097

9. ΣΤΡΟΝΓΚ ΛΕΥΤΕΡΗΣ 51 Σκιαδόπουλος&#0095

* Οι ίπποι 4-9 είναι ομόσταβλοι.

­ Υπόδ.: ΛΑΪΟΝΕΛ - ΣΤΑΒΛΟΣ (Μουλτιφάριους).

ΕΝΑΤΗ ΙΠΠΟΔΡΟΜΙΑ

Ώρα 7.00, 1.400 μέτρα

1. ΙΠΠΟΤΟΥΡ ΜΑΤΖΕΣΤΥ 58,5 Σταύρου&#0093

2. ΕΚΑΤΩΝ 52,5 Δημητσάνης&#0096

3. ΧΙΟΝΙΑΣ 50 Ν. Βαλακούδουνας&#0094

4. ΕΥΓΕΝΙΚΟ ΚΟΡΙΤΣΙ 49 Τσεργάς&#0092

5. ΤΟΛΜΗΡΟΣ 50,5 Μανώλης&#0097

6. ΚΟΚΙΝ 47,5 Σγούρος&#0095

7. ΜΟΣΤ ΠΑΟΥΕΡΦΟΥΛ 47 Γεωργία&#0091

­ Υπόδ.: ΚΟΚΙΝ - ΙΠΠΟΤ. ΜΑΤΖΕΣΤΥ (Χιονιάς).

­ Δύο αουτσάιντερ: ΣΕΛΕΜΠΡΙΤΥ (2η) - ΑΕΡΑΣ (6η).

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16050O044</ED>
<ID>
ID:137077

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O04&aa=4</URL></REF>


Article

<CATEGORY>vin10</CATEGORY>

 <H5>ΤΟΝ ΜΕΣΟ ΑΣΙΣ ΦΛΕΡΤΑΡΕΙ Ο ΟΛΥΜΠΙΑΚΟΣ
</H5><H2>Βραζιλιάνος το φαβορί
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

«Ο Τζόλε έχει τη δυνατότητα να σκοράρει εύκολα» δήλωσε ο Μπάγιεβιτς για τον Τζόρτζεβιτς

Ο 27ΧΡΟΝΟΣ αριστεροπόδαρος Βραζιλιάνος διεθνής μέσος Ρομπέρτο Ασίς
παρουσιάζεται φαβορί για μεταγραφή στον Ολυμπιακό. Ο παίκτης αγωνίστηκε στην
ελβετική Σιόν, αλλά ανήκει στη Σπόρτιγκ Λισαβώνος και έχει ύψος 1μ. 68 εκατ. Ο
Ασίς επέστρεψε πριν από ένα μήνα στην Πορτογαλία, αλλά υπάρχει διένεξη μεταξύ
Σπόρτιγκ Λισαβώνος και Σιόν. Σύμφωνα με Πορτογάλους δημιοσιογράφους, οι δύο
ομάδες βρίσκονται στα δικαστήρια της ΦΙΦΑ, γιατί η Σπόρτιγκ διεκδικεί χρήματα
από τη Σιόν για το δανεισμό, ενώ οι Ελβετοί θεωρούν ότι είναι δικός τους ο ποδοσφαιριστής.

Το συγκεκριμένο θέμα είναι και το μεγάλο εμπόδιο για τον Ολυμπιακό. Ήδη ο
Βόσνιος μάνατζερ του παίκτη βρίσκεται στην Αθήνα και μάλιστα είχε συζητήσεις
με τον Ντούσαν Μπάγιεβιτς. Εξετάζεται το ενδεχόμενο ο Ολυμπιακός να αποκτήσει
δανεικό τον Βραζιλιάνο άσο μέχρι το καλοκαίρι. Ο Ασίς σε δηλώσεις του σε
Πορτογάλους δημοσιογράφους υποστήριξε χθες βράδυ: «Γνωρίζω για το ενδιαφέρον
του Ολυμπιακού και θέλω να συνεχίσω την καριέρα μου στην Ελλάδα. Είδα τον
Ολυμπιακό στον αγώνα με την Πόρτο και θέλω να αγωνιστώ στο Τσάμπιονς Λιγκ».

Ο Ολυμπιακός έχει ως εναλλακτική λύση την περίπτωση του 29χρονου Βραζιλιάνου
της Φλουμινένσε Λουίς Ενρίκε. Ο τελευταίος ήταν συμπαίκτης του Πέρσι Ολιβάρες
(ΠΑΟΚ), ο οποίος τόνισε: «Ο Ενρίκε είναι εξαιρετικός ποδοσφαιριστής. Τεχνίτης
με μακρινή μπαλιά. Θα είναι μεγάλη επιτυχία αν τον αποκτήσει ο Ολυμπιακός».

Κορυφαίο διοικητικό στέλεχος της πειραϊκής εταιρείας υποστήριξε χθες ότι
απαραίτητη προϋπόθεση για να προχωρήσει η μεταγραφή Βραζιλιάνου μέσου είναι να
παραχωρηθεί ο Σαμπανάτζοβιτς στην Κάνσας Σίτι. Ο Ολυμπιακός περιμένει να
εισπράξει σήμερα το ποσόν των 100.000 δολαρίων από τους Αμερικανούς για να
δώσει την ελευθέρα στον Μαυροβούνιο αμυντικό χαφ και να μείνει έτσι κενή η
θέση του ξένου ποδοσφαιριστή.

*** Ο Ολυμπιακός ενημέρωσε την Ποδοσφαιρική Ομοσπονδία της Κύπρου ­
μέσω ΕΠΟ ­ ότι δεν δώσει άδεια στον Σίνισα Γκόγκιτς για να πάρει μέρος σε
διεθνές τουρνουά τον ερχόμενο μήνα.

*** Οι τραυματίες Μπάντοβιτς, Νινιάδης δεν θα είναι στη διάθεση του
Μπάγιεβιτς για το ντέρμπι με την ΑΕΚ.

*** Σήμερα το απόγευμα στην αίθουσα VIP'S του Σταδίου Καραϊσκάκη θα
γίνει η κοπή της πίτας των «ερυθρόλευκων».

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16050O051</ED>
<ID>
ID:136961

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O05&aa=1</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ
</H5><H2>Η νίκη επί της ΑΕΚ θα μας δώσει αβαντάζ
</H2>
ΤΟ ΘΕΜΑ της μεταγραφής κυριάρχησε στη χθεσινή συνέντευξη Τύπου του Ντούσαν
Μπάγιεβιτς. Ο τεχνικός του Ολυμπιακού αποδείχτηκε σφίγγα στην υπόθεση της
απόκτησης του ξένου ποδοσφαιριστή, ενώ αναφέρθηκε στο ντέρμπι με την ΑΕΚ.
«Μετά την αποχώρηση του Σαμπανάτζοβιτς, εξετάζουμε την περίπτωση απόκτησης
ξένου ποδοσφαιριστή. Δεν μπορούμε όμως να πούμε τίποτα παραπάνω», τόνισε.

Ο «ερυθρόλευκος» τεχνικός στο περιθώριο της πρες κόνφερανς μίλησε με γρίφους:
«Υπάρχουν 2-3 παίκτες που παραχωρούνται από τις ομάδες τους. Μπορεί να έρθει
και δανεικός στον Ολυμπιακό. Θα είναι ηλικίας από 20 μέχρι 30 ετών. Δεν είναι
όμως σίγουρο ότι θα γίνει η μεταγραφή».

Αναφερόμενος στο ντέρμπι με την ΑΕΚ, ο Ντούσκο υπογράμμισε: «Σε περίπτωση που
νικήσουμε την ΑΕΚ θα σημαίνει πολλά. Θα ξεφύγουμε πέντε βαθμούς και θα
αποκτήσουμε μεγάλο αβαντάζ. Στην αντίθετη περίπτωση, θα μας περάσει η ΑΕΚ έναν
βαθμό. Καλύτερα όμως να περιμένουμε για να δούμε τι θα γίνει. Πάντως το
παιχνίδι είναι πιο κρίσιμο για τους αντιπάλους μας».

­ Πολλοί υποστηρίζουν ότι ο Ολυμπιακός θα επιδιώξει την ισοπαλία,
γιατί τον ικανοποιεί.

«Άλλο είναι τι μας βολεύει. Θα δούμε τι θα κάνουμε στη Νέα Φιλαδέλφεια».

­ Την προηγούμενη περίοδο ο Ολυμπιακός έχασε στο πρωτάθλημα και στο Κύπελλο
από την ΑΕΚ».

«Στα παιχνίδια συμβαίνουν πολλά και διαφορετικά. Ο Ολυμπιακός δεν είναι ο
ίδιος όπως πέρυσι. Το ίδιο ισχύει και για την ΑΕΚ. Θα δούμε ποιος θα είναι ο
καλύτερος, ο πιο δυνατός και ο πιο τυχερός».

­ Κατά πόσο διευκολύνονται τα σχέδιά σας με τις απουσίες βασικών
ποδοσφαιριστών που αντιμετωπίζει η ΑΕΚ;

«Μπορεί να γίνουν και πιο δύσκολα τα πράγματα για μας. Χωρίς να θέλω να
υποτιμήσω κανέναν, η ΑΕΚ διαθέτει και άλλους παίκτες που είναι ικανοί να
καλύψουν τις θέσεις».

­ Περιμένετε να αγωνιστούν οι Σαβέβσκι, Νικολαΐδης;

«Χωρίς να είμαι σίγουρος, νομίζω ότι θα παίξουν».

­ Έχετε αποφασίσει για τη θέση του Μπάντοβιτς;

«Ο Μπάντοβιτς έχει λίγες πιθανότητες για να αγωνιστεί. Υπάρχουν ποδοσφαιριστές
που μπορώ να τον αντικαταστήσουν επάξια».

­ Ποιος θα είναι ο παρτενέρ του Ίβιτς στην επίθεση; Ο Γκόγκιτς ή
ο Αλεξανδρής;

«Εκείνος που είναι κατάλληλος γι' αυτό το ματς. Και οι δύο έχουν ευκαιρία και
μπορεί να αγωνιστούν».

Ο Μπάγιεβιτς αναφέρθηκε στον Τζότζεβιτς: «Ο Τζόλε έχει τη δυνατότητα να
σκοράρει εύκολα. Διαθέτει την ικανότητα που έχουν λίγοι παίκτες στην Ελλάδα».

Για τον Τάσο Μητρόπουλο, ο Μπάγιεβιτς δήλωσε ότι τις προσεχείς ημέρες θα
ανακοινωθεί σε ποιο πόστο θα συνεχίσει στον Ολυμπιακό, ενώ για τον Ρέφικ
Σαμπανάτζοβιτς είπε: «Τον ευχαριστούμε για όσα πρόσφερε στον Ολυμπιακό και του
ευχόμαστε καλή επιτυχία. Θα μπορούσε να είχε καλύτερη απόδοση, αλλά δεν θέλω
να σταθώ στους λόγους για το θέμα αυτό. Ο Σαμπανάτζοβιτς είναι πολύ καλός παίκτης».

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16050O052</ED>
<ID>
ID:137007

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O05&aa=2</URL></REF>


Article

<CATEGORY>vin10</CATEGORY>

 <H2>ΣΤΟΝ ΠΑΝΙΩΝΙΟ
</H2><H2>Μοιράστηκαν χρήματα και υποσχέσεις
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Πανηγυρισμοί στον Πανιώνιο χθες, όχι για κάποια νίκη, αλλά για την ημέρα των πληρωμών...

ΤΟ ΧΡΩΜΑ του χρήματος είδαν χθες οι ποδοσφαιριστές του Πανιωνίου. Οι παίκτες
πληρώθηκαν από ένα μισθό και το πριμ του αγώνα με τον Αθηναϊκό, από τον πρώτο
γύρο. Συνολικά μοιράστηκαν 8 εκατ. δραχμές και πήραν την υπόσχεση ότι εντός
της εβδομάδας θα πάρουν κι άλλα χρήματα.

Οι υποσχέσεις όμως δεν σταμάτησαν εδώ. Χθες οι τρεις αρχηγοί της ομάδας
επισκέφθηκαν τον Γιώργο Σιότροπο. Οι Βόκολος, Κατσαμπής, Φύσσας μαζί με τον
Λουκά Σιότροπο, πήγαν στον δήμαρχο και του εξέθεσαν την άσχημη οικονομική
κατάσταση στην οποία έχουν περιέλθει και ζήτησαν να βρεθεί λύση. Ο κ.
Σιότροπος απάντησε ότι σύντομα τα πράγματα θα αλλάξουν και ότι εντός της
εβδομάδας ίσως αλλάξουν χέρια οι μετοχές.

Σε ό,τι αφορά το σημερινό αγώνα ρεβάνς Κυπέλλου με τον Ορφέα Αλεξανδρούπολης
(το πρώτο ματς είχε τελειώσει 0-0), ο Χρήστος Εμβολιάδης δεν θα έχει στη
διάθεσή του τους Μένταν, Κατσαμπή, που είναι τιμωρημένοι και τους Σαπουντζή,
Καρασαββίδη και Καρρά, που είναι τραυματίες, ενώ αντίθετα πήρε τον Ιωαννίδη
σαν 17ο και μόνο αν παραστεί ανάγκη στην άμυνα θα αγωνιστεί. 
Ο τεχνικός του Πανιωνίου χαρακτήρισε το Κύπελλο ευκαιρία διάκρισης, ενώ για το
πρωτάθλημα είπε ότι η ομάδα του δίνει αγώνα επιβίωσης και κατέληξε: «Πρέπει να
δούμε και αυτό το ματς σοβαρά, για να περάσουμε στον επόμενο γύρο.
Διαφορετικά, θα βρεθούμε προ εκπλήξεων».

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16050O053</ED>
<ID>
ID:137049

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O05&aa=3</URL></REF>


Article

<CATEGORY>vin10</CATEGORY>

 <H5>ΝΤΟΥΜΙΤΡΙΟΥ: ΤΟ ΠΟΔΟΣΦΑΙΡΟ ΕΙΝΑΙ ΠΑΙΧΝΙΔΙ, ΟΙ ΟΠΑΔΟΙ ΜΑΣ ΘΑ ΕΧΟΥΝ ΦΥΣΙΟΛΟΓΙΚΗ ΣΥΜΠΕΡΙΦΟΡΑ
</H5><H5>Εμπιστοσύνη στη ρουμανική αγορά
</H5><H5>ΚΑΤΣΑΒΟΣ
</H5><H5>Από τέσσερις έως έξι μήνες εκτός μάχης
</H5><H2>Άλλο πόλεμος, άλλο μπάλα
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Νταμπίζας - Μπατίστα. Αντίπαλοι σε ντέρμπι «κλειδί» για την εξέλιξη του πρωταθλήματος

ΝΑ ΡΙΞΕΙ τους τόνους του φανατισμού εν όψει ντέρμπι
επιχείρησε χθες ο Ντουμίτρου Ντουμιτρίου. Ναι μεν γνωρίζει όσα έγιναν πέρυσι
στην... τριπλή (!) επάνοδο του Ντούσαν Μπάγιεβιτς, ωστόσο η δική του φιλοσοφία
διαφέρει: «Το ποδόσφαιρο είναι παιχνίδι και δεν πρέπει να προκαλεί πολέμους»,
είπε ο Ρουμάνος και συμπλήρωσε: «Είμαι σίγουρος ότι οι οπαδοί θα έχουν
φυσιολογική συμπεριφορά.

Για τον Μπάγιεβιτς έχω να πω το εξής: στην Ελλάδα υπάρχει δημοκρατία. Ήθελε
να φύγει από την ΑΕΚ, έκανε υπολογισμούς, πίστευε πως η ομάδα μετά επτά χρόνια
έκανε τον κύκλο της και έφυγε. Κάθε προπονητής έχει δικαίωμα να συνεχίζει όπου
θέλει την καριέρα του. Σέβομαι τον Μπάγιεβιτς, όσα έχει κάνει για το ελληνικό
ποδόσφαιρο και αυτό δεν θα αλλάξει. Το θέμα του ίσως έχει ξεχαστεί. Άλλωστε,
μάτια που δεν βλέπονται... Κάποιοι θα έχουν ξεχάσει, κάποιοι όχι». Και
αναρωτήθηκε με χαμόγελο: «Το ερώτημα είναι πώς θα αντιδράσει το κοινό αν
γυρίσει ο Μπάγιεβιτς!

Είναι μαεστρία να φεύγουν και να έρχονται οι προπονητές στην ίδια ομάδα. Κι
εγώ θα γύριζα στη Στεάουα αν δεν γινόταν να συνεχίσω εδώ και ήδη το έχω κάνει
τρεις φορές. Είναι καλό και για τα δύο μέρη».

Κατά τα άλλα, στη χθεσινή συνέντευξη Τύπου, ο τεχνικός της ΑΕΚ προσπάθησε με
χαμόγελα να ξεχάσει την ήττα στον Κορυδαλλό, «τελείωσε» με τις τοποθετήσεις
του τον κ. Καρρά, αναφέρθηκε στους τραυματισμούς και απέκλεισε το ενδεχόμενο
παρουσίας του Σαβέβσκι στο ντέρμπι της Δευτέρας: «Είναι οριστικά εκτός. Έχει
και πρόβλημα με την αναπνοή του. 
Γνωρίζω ότι έχει παίξει στο παρελθόν με σπασμένη μύτη, τώρα όμως δεν μπορεί
καλά-καλά να γυρίσει το σώμα του. Και το παιχνίδι με τον Ολυμπιακό δεν σου
επιτρέπει να χρησιμοποιήσεις ποδοσφαιριστές που δεν είναι έτοιμοι. Άσχετα αν
στον Ολυμπιακό είναι, όπως πάντα»!

ΤΟ ΧΕΙΡΟΤΕΡΟ ΜΕ ΤΟΝ ΚΑΤΣΑΒΟ

Υποστήριξε ακόμη: «Κάναμε ό,τι μπορούσαμε για να χάσουμε στον Κορυδαλλό... Και
δεν επιτρέπεται όταν δεν δεχθήκαμε γκολ από ΠΑΟΚ ή ΟΦΗ, να τρώμε τρία σε ένα
ημίχρονο. 
Μου προκάλεσε έκπληξη και περιέργεια η έλλειψη προσοχής στο μαρκάρισμα. Το
χειρότερο δεν ήταν όμως η ήττα, αλλά ο τραυματισμός του Κατσαβού. Αιτία το
σκληρό ματς με την ανοχή του διαιτητή. Βλέπετε πώς μπορεί να σταματήσει η
καριέρα των παικτών. Αυτό θα το έλεγα κι αν νικούσαμε».

Για τον κ. Καρρά, είπε: «Αντέδρασε έτσι διότι στο ημίχρονο δύο παράγοντες της
Προοδευτικής χτύπησαν τον Βάιο Καραγιάννη. Αν εγώ ήμουν στο σπίτι του δεν θα
έβριζα! Αυτό το άτομο δεν χρειάζεται δημοσιότητα. Απέδειξε την ιδιαίτερη αγάπη
του στην ΑΕΚ αρνούμενος να γίνει το παιχνίδι στο Καραϊσκάκη, δηλαδή με
φυσιολογικές συνθήκες. Πώς όμως θα πάει μπροστά το ποδόσφαιρο; Και αν έχανε η
ομάδα του, πώς θα αντιδρούσε; Παράδειγμα είναι η συμπεριφορά του δικού μας προέδρου».

ΠΙΣΤΕΨΑ ΣΤΗΝ ΑΜΥΝΑ

Ο Ντουμιτρίου πρόσθεσε πως δέχεται τα δικά του λάθη («πίστεψα ότι η άμυνα θα
ξαναπαίξει καλά, όπως με τον ΠΑΟΚ»), ετοιμάζεται να κάνει τροποποιήσεις («ο
Ντόμπος ήταν εκτός λόγω κίτρινων καρτών»), εξήγησε ότι ο διαιτητής «κατάφερε
να βγάλει το ματς, αλλά ήταν φοβισμένος», αρνήθηκε πως είχε ιδέα για το πού θα
πάει ο Αλέξης, είπε ότι «ο Ντέμης έχει πιθανότητες να αγωνιστεί» και κατέληξε:
«Ελπίζω να δούμε ξανά την καλή ΑΕΚ. Διαθέτουμε έμπειρους παίκτες να
ξεπεράσουμε τις δυσκολίες, το πρόβλημα είναι οι απουσίες όχι η ψυχολογία.Το
ντέρμπι θα δείξει, ανεξάρτητα από τις απουσίες, την αξία των ομάδων. Να μην
έχουμε όμως άλλο τραυματισμό ­ κι εσείς λέτε συνέχεια για την τύχη μου!».

Ο Ντουμιτρίου φλερτάρει με τον Ράντου Νικολέσκου

ΟΛΟΤΑΧΩΣ για μεταγραφή πάει η ΑΕΚ! Οι απανωτές
ατυχίες (τραυματισμοί) βασικών ποδοσφαιριστών, το αμφίβολο της συμμετοχής του
Ντέμη Νικολαΐδη (θα παίξει και αν ναι θα είναι ο γνωστός Ντέμης;), έκαναν τους
διοικούντες να αναθεωρήσουν ορισμένες απόψεις τους.

Και μπορεί ο Γ. Λεωτσινίδης να έλεγε πως «τέλος τα χρήματα», οι έμπειροι όμως
περί τα ποδοσφαιρικά παράγοντες επέμεναν στα περί «ευελιξίας», ο κ. Νικολάου
πρόσθετε πως «κάτι έχουμε στο μυαλό μας» και ήδη η ΑΕΚ κινείται για απόκτηση άσου.

Ο ποδοσφαιριστής θα είναι πιθανότητα ξένος. Από τη Ρουμανία, καθώς αυτή την
αγορά εμπιστεύεται ο Ντουμίτρου Ντουμιτρίου, σκεφτόμενος ίσως ότι οι μέρες που
απομένουν είναι ελάχιστες. Ποιον φλερτάρει η ΑΕΚ; 
Σύμφωνα με πηγές, τον Ράντου Νικολέσκου, 24 ετών, επιθετικό της Ραπίντ
Βουκουρεστίου. Είναι ταλαντούχος, χρησιμοποιεί εξίσου καλά και το αριστερό
πόδι και έχει συμμετοχές στην Εθνική, όπου λογίζεται ως τρίτος σέντερ φορ! 
Οι ίδιες πληροφορίες επέμεναν πως έγινε χθες πρόταση στη ρουμανική ομάδα και
απάντηση αναμένεται σήμερα. Και ακόμη, ας σημειωθεί ότι η ΑΕΚ δεν έχει
πρόβλημα να αποκτήσει και ως δανεικό τον παίκτη, καθώς έτσι θα μειωθεί το
κόστος της μεταγραφής...

Σημειώνεται ότι στη χθεσινή συνέντευξη Τύπου ο Ντουμιτρίου ήταν αρκετά σαφής:
«Πρέπει το θέμα των μεταγραφών να μας απασχολεί, να βρούμε λύση. Έχουμε όμως
λίγες ημέρες και φοβάμαι μην κάνουμε μεταγραφή για τη μεταγραφή. 
Αν συνεχιστεί το πρόβλημα με τον Νικολαΐδη, η θέση με προβληματίζει. Και ο
Μαλαδένης μπορεί να πέτυχε τρία γκολ σε δύο αγώνες, δεν είναι όμως κλασικός
σέντερ-φορ». Άρα, ο Ρουμάνος τα είπε όλα! 
Σε περίπτωση που απορριφθεί η πρόταση, ίσως η ΑΕΚ στραφεί σε άλλες λύσεις,
δύσκολα όμως από τον ελληνικό χώρο. Κι αυτό διότι παίκτες όπως ο Γκώνιας, ο
Φρούσσος ή ο Πουρσαϊτίδης, δύσκολα έρχονται με τα λίγα που προτίθεται να
διαθέσει τώρα η ΑΕΚ.

Ας δούμε όμως και πώς βρέθηκε το διαθέσιμο ποσό: στην Αθήνα είναι εκπρόσωποι
των Άγγλων, οι οποίοι σε απανωτές συσκέψεις έδωσαν το «πράσινο φως»
προκειμένου να βρεθεί λύση. Και μάλιστα έδειξαν πρόθυμοι να κινήσουν οι ίδιοι
τα νήματα ή με τις διασυνδέσεις να βρουν προσιτή (για την εποχή...) λύση. Αυτό
που ενδιαφέρει τους Άγγλους είναι να μην χαθεί το χρυσοφόρο Τσάμπιονς Λιγκ και
με γνώμονα την κατάληψη της πρώτης ή δεύτερης θέσης λαμβάνουν τις αποφάσεις.

ΤΕΣΣΕΡΙΣ μήνες μίνιμουμ, έξι μάξιμουμ, θα διαρκέσει ο χρόνος αποθεραπείας του
Ευριπίδη Κατσαβού. Ο ποδοσφαιριστής της ΑΕΚ υποβλήθηκε χθες σε επιτυχή
εγχείρηση χιαστών και πλέον υπολογίζεται να προσφέρει τις υπηρεσίες του τη νέα χρονιά.

«Όλα πήγαν καλά, δεν θα υπάρξει πρόβλημα και θα γίνει όπως πρώτα», έλεγε χθες
ο κ. Νικολάου για τον Κατσαβό. Ο άσος θα μείνει στο Ιατρικό Κέντρο δύο ημέρες
και ακολούθως θα αρχίσει πρόγραμμα κινησιοθεραπείας.

Να σημειωθεί ότι αμφίβολος για το παιχνίδι με τον Ολυμπιακό είναι και ο Βάιος
Καραγιάννης, ο οποίος έχει κάκωση στα πλευρά. Όσο για τον Νικολαΐδη,
ακολούθησε και χθες ατομικό πρόγραμμα ασκήσεων. Τρέξιμο υπολογίζεται να
αρχίσει σήμερα.

*** Φιλικό με τον Εθνικό Αστέρα δίνει σήμερα το μεσημέρι στους Θρακομακεδόνες
η ΑΕΚ.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16050O061</ED>
<ID>
ID:136962

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O06&aa=1</URL></REF>


Article

<CATEGORY>vin10</CATEGORY>

 <H2>Πρώτη γεύση από Μουντιάλ στη Γαλλία
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

ΠΑΡΙΣΙ

ΕΝΑ ΑΠΟ τα πιο σύγχρονα στάδια του κόσμου, το «Στάδιο της Γαλλίας»,
εγκαινιάζεται απόψε με τη διεξαγωγή του φιλικού αγώνα Γαλλίας - Ισπανίας

Το ­ φουτουριστικό ­ στάδιο αναμένεται να γεμίσει με 80.000 Γάλλους, που
θέλουν να το θαυμάσουν από κοντά, αφού για τους αγώνες του Μουντιάλ, που θα
φιλοξενήσει, τα εισιτήρια έχουν ήδη προπωληθεί πριν από μήνες.

Το κόστος του σταδίου έφτασε τα 450 εκατ. δολάρια, ενώ χρειάστηκαν μόλις 23
μήνες για την ολοκλήρωση των έργων. Το «Στάδιο της Γαλλίας», που έχει
κατασκευαστεί στα περίχωρα του Παρισιού (Σεν Ντενί), θα αποτελέσει την αιχμή
του δόρατος για τους Γάλλους, στη διεκδίκηση σπουδαίων διοργανώσεων, όπως το
παγκόσμιο πρωτάθλημα στίβου (του 2001 ή του 2003) και των Ολυμπιακών Αγώνων
του 2008.

Το «Στάδιο της Γαλλίας» πραγματοποιεί απόψε «πρεμιέρα» για τον φιλικό αγώνα
Γαλλίας - Ισπανίας

Το στάδιο, για να συντηρηθεί, χρειάζεται ετησίως 8,2 εκατ. δολάρια (περίπου
2,3 δισ. δραχμές) και για τον λόγο αυτό οι διοικούντες του προσπαθούν
απεγνωσμένα να βρουν ομάδα που θα το χρησιμοποιεί στους αγώνες πρωταθλήματος
και φυσικά θα καταβάλλει και το σχετικό αντίτιμο.

Όμως, η Παρί Σεν Ζερμέν (η μεγαλύτερη ομάδα στο Παρίσι) αρνείται να
εγκαταλείψει το Παρκ Ντε Πρενς, γιατί κρίνει πως η μετακόμισή της στο «Στάδιο
της Γαλλίας» είναι ασύμφορη.

Έτσι, το πιο πιθανό είναι να χρεωθούν οι Γάλλοι φορολογούμενοι το κόστος
συντήρησης του νεότευκτου σταδίου.

Αγωνιστικά, η Γαλλία θα προσπαθήσει ­ για πολλούς λόγους ­ να νικήσει την
Ισπανία. Η τελευταία παραμένει αήττητη για τριάμισι χρόνια (31 αγώνες) γεγονός
που κάνει ακόμη πιο ενδιαφέρουσα τη συνάντηση

Ο κόουτς των «τρικολόρ», Εμέ Ζακέ, μετά τα πειράματα των τελευταίων αγώνων,
αναμένεται να χρησιμοποιήσει από την αρχή του αγώνα τους Ζιντάν, Τζορκάεφ όπως
και τον άσο της Οσέρ, Γκιβάρς, που καλείται να λύσει το πρόβλημα στο
σκοράρισμα που αντιμετωπίζει η Γαλλία.

Αξίζει να θυμηθούμε ότι στο τελευταίο ευρωπαϊκό πρωτάθλημα, στην Αγγλία, οι
Γάλλοι δεν είχαν δει δίχτυα για 240 λεπτά. Από την πλευρά της Ισπανίας, ο
Χαβιέ Κλεμέντε θα εμπιστευτεί ποδοσφαιριστές που κάθονται στον πάγκο της
Μπαρτσελόνα ή ακόμη και στην εξέδρα, θέλοντας έτσι να στείλει το δικό του
μήνυμα στην καταλανική ομάδα, που έχει μετατραπεί σε πολυεθνική από ισπανική.

Πιθανές συνθέσεις:

ΓΑΛΛΙΑ: Μπαρτέζ, Τιράμ, Μπλαν, Ντεσαγί, Καντελά, Μπα, Ντεσάν,
Μπογκοσιάν, Ζιντάν, Τζορκάεφ, Γκιβάρς.

ΙΣΠΑΝΙΑ: Θουμπιθαρέτα, Φερέρ, Αλκόρτα, Φερναντέζ, Μπαρχουάν, Ρίος,
Ναντάλ, Αμόρ, Λουίς Ενρίκε, Ραούλ, Πίτσι.

Η συνάντηση θα μεταδοθεί από την ΕΤ1 στις 9.45.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16050O071</ED>
<ID>
ID:136963

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O07&aa=1</URL></REF>


Article

<CATEGORY>vin10</CATEGORY>

 <H2>Ποιος συμπαθεί τον Φέργκιουσον;
</H2>
ΓΝΩΡΙΖΕΤΕ ποιος είναι ο πιο αντιπαθητικός προπονητής στην Αγγλία; Αν
όχι, να σας πληροφορήσουμε πως πρόκειται για τον μάνατζερ της Μάντσεστερ
Γιουνάιτεντ, Άλεξ Φέργκιουσον. 
Σε δημοψήφισμα που διοργάνωσε το περιοδικό «Total Football», 1.500 άτομα
(ποσοστό 34%) υποστήριξαν πως ο πιο αντιπαθητικός προπονητής είναι ο Άλεξ
Φέργκιουσον, τον οποίο ακολουθεί με 13% των ψήφων ο μάνατζερ της Γουότφορντ
Γκράχαμ Τέιλορ.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16050O072</ED>
<ID>
ID:137008

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O07&aa=2</URL></REF>


Article

<CATEGORY>vin10</CATEGORY>

 <H5>Ο ΠΑΟ ΜΕ ΝΙΚΗ ΕΠΙ ΤΗΣ ΔΑΦΝΗΣ ΕΠΙΣΤΡΕΦΕΙ ΣΤΗΝ ΚΟΡΥΦΗ ΤΗΣ ΒΑΘΜΟΛΟΓΙΑΣ
</H5><H2>Τονωτική ένεση
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Ο Ντίνο Ράτζα και οι συμπαίκτες του στον Παναθηναϊκό έχουν την ευκαιρία να
βρεθούν σήμερα και πάλι στην κορυφή, νικώντας στη Δάφνη

ΜΟΝΟ ΩΣ ψυχολογική τόνωση μπορεί να χαρακτηριστεί για τον Παναθηναϊκό η
χθεσινή ήττα του Ολυμπιακού στη Νέα Σμύρνη. Νη φανταστείτε δηλαδή ότι χθες οι
«πράσινοι» πανηγύριζαν στο ΟΑΚΑ, βλέποντας στην τηλεόραση τον Πανιώνιο να
νικάει τον Ολυμπιακό και συνάμα να τους δίνει την ευκαιρία να επιστρέψουν
σήμερα στην κορυφή της βαθμολογίας (μετά την 10η αγωνιστική).

«Φώναζα περισσότερο...» απάντησε χαρακτηριστικά ο Σούμποτιτς, όταν ρωτήθηκε
για το έγινε στην προπόνηση και είναι χαρακτηριστικό της προσπάθειας από
πλευράς τεχνικής ηγεσίας, αλλά και διοικούντων να κρατήσουν... προσγειωμένη
την ομάδα. Παράλληλα όμως ο «Πίξι» συμπλήρωσε: «Ο Παναθηναϊκός είναι άξιος της
μοίρας του».

Ο προπονητής του Παναθηναϊκού τόνισε ακόμη: «Εφέτος θεωρώ ότι όλα είναι
τελείως διαφορετικά. Το πρωτάθλημα είναι δύσκολο. Η διαφορά μεταξύ των 5-6
καλύτερων ομάδων δεν είναι μεγάλη. Το κακό για εμάς ήταν ότι νικήσαμε με 20
πόντους διαφορά τα δύο μεγάλα ντέρμπι και όλοι μάς "καταδίκασαν" πρωταθλητές
από την αρχή. Λες και είχαμε υπογράψει συμβόλαιο να πάρουμε τον τίτλο... Και
μάλιστα να νικάμε όλα τα ματς με 20 πόντους και πάνω. Δεν είναι έτσι όμως για
καμία ομάδα...».

*** Επί της ουσίας, ο Παναθηναϊκός από χθες μετέτρεψε το +20 (68-48)
επί του Ολυμπιακού σε «ισχυρό χαρτί» στα χέρια του. Ακόμη και με τη χθεσινή
ήττα, οι «πράσινοι» θέλουν νίκη στο Ειρήνης και Φιλίας. Απλά πλέον σε
περίπτωση και εφόσον κρατήσει τη διαφορά των 20 πόντων ο ΠΑΟ μπορεί να βγει
πρώτος ύστερα από άλλο στραβοπάτημα του Ολυμπιακού.

Για το υπόλοιπο πρόγραμμα ο ΠΑΟ θα παίξει εκτός έδρας με Λάρισα, Ολυμπιακό,
Ηράκλειο και Περιστέρι (εντός με Πανιώνιο, Παπάγου, ΠΑΟΚ και Σπόρτιγκ), ενώ ο
Ολυμπιακός με Παπάγου, Ηράκλειο, ΠΑΟΚ και Σπόρτιγκ (εντός με Λάρισα, ΠΑΟ,
Περιστέρι και Ηρακλή).

*** Η λαϊκή απαίτηση («Βάλε πούλμαν για τη Θεσσαλονίκη) φαίνεται πως θα
ικανοποιηθεί από τη διοίκηση του ΠΑΟ, η οποία πριν από την αναχώρηση των
οπαδών για το φάιναλ φορ του Κυπέλλου Ελλάδας στο Αλεξάνδρειο το ερχόμενο
Σαββατοκύριακο θα έχει συναντήσεις με εκπρόσωπους των οργανωμένων οπαδών
προκειμένου να συζητήσουν για την αποφυγή επεισοδίων.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16050O081</ED>
<ID>
ID:136964

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O08&aa=1</URL></REF>


Article

<CATEGORY>vin10</CATEGORY>

 <H5>Το σημερινό πρόγραμμα
</H5><H2>Α1
</H2><H2>Άρης- ΠΑΟΚ: Το ντέρμπι στη Θεσσαλονίκη
</H2>
ΜΕΓΑΛΗ ευκαιρία έχει απόψε ο Παναθηναϊκός να επιστρέψει στην κορυφή της
βαθμολογίας της Α1 κατηγορίας (18η αγωνιστική). 
Το χθεσινό «στραβοπάτημα» του Ολυμπιακού στη Νέα Σμύρνη, έφερε την ομάδα του
Σούμποτιτς μια ανάσα από την κορυφή και με νίκη εκτός έδρας επί της Δάφνης, ο
Παναθηναϊκός θα αποκτήσει το «πάνω χέρι» (έχει νικήσει τον Ολυμπιακό στο
μεταξύ τους παιχνίδι).

Έστω και αν υπάρχουν απόντες (σταρ) από την πλευρά τών τυπικά γηπεδούχων, το
ντέρμπι της Θεσσαλονίκης μεταξύ του Άρη και του ΠΑΟΚ παρουσιάζει μεγάλο ενδιαφέρον.

Ο Άρης μετράει τις δυνάμεις του πριν από το φάιναλ φορ Κυπέλλου, που θα γίνει
στο Αλεξάνδρειο, αλλά ο Χρήστος Μαγκότσιος δεν υπολογίζει τους Ορτίθ, Σοκ,
Μπόνι, που αποχαιρέτησαν την ομάδα. Αντίθετα, ο ΠΑΟΚ, που προέρχεται από νίκη
επί της ΑΕΚ, θέλει να συνεχίσει τις επιτυχίες για να μη χάσει το προβάδισμα
για την τρίτη θέση.

Η ΑΕΚ

Στο ΟΑΚΑ, η ΑΕΚ υποδέχεται το «λαβωμένο» Περιστέρι, που μετράει τρεις
συνεχόμενες νίκες επί της «Ένωσης» τα δύο τελευταία χρόνια. 
Ο Λάσα θα απουσιάσει για άλλη μία φορά, αφού είναι τραυματίας στο χέρι, ενώ
από το Περιστέρι θα λείψει ο τραυματίας Χένρι, ενώ αμφίβολη είναι η συμμετοχή
του νέου Αμερικανού Ουότσον (ήταν άρρωστος και όταν επέστρεψε στις προπονήσεις
υπέστη διάστρεμμα!). 
Επίσης σε κακή κατάσταση είναι και ο Ρόμπινσον, που έχει προβλήματα με το
στομάχι του, αλλά ενδέχεται να παίξει

Στο Ιβανώφειο ο Ηρακλής δεν έχει περιθώρια για στραβοπάτημα εναντίον του
Ηρακλείου, όπως επίσης και ο Βαγγέλης Αλεξανδρής του οποίου «τρίζει η
καρέκλα». 
Από την άλλη πλευρά, ο Καλαφατάκης έτριβε τα χέρια του από ικανοποίηση
βλέποντας τους Χαρίση, Κάρτερ να επιστρέφουν στις προπονήσεις και να δηλώνουν πανέτοιμοι.

Ο ΠΑΠΑΓΟΥ

Στη Λάρισα ο Παπάγου θα επιχειρήσει να σιγουρέψει την παραμονή του στην
κατηγορία. Το μόνο (και σημαντικό) πρόβλημα του Κώστα Μίσσα είναι η κατάσταση
του Χάρις, του οποίου η συμμετοχή είναι αμφίβολη. 
Οι γηπεδούχοι χωρίς τον Θριτ, θέλουν να αποδείξουν ότι δεν... χαρίζονται σε
κανέναν και ας έχουν ήδη υποβιβαστεί.

Στην Πάτρα, ο Απόλλων υποδέχεται τον Σπόρτιγκ. Ενδιαφέρον παρουσιάζει η κόντρα
του Διαμαντόπουλου (πρώην προπονητή της ομάδας των Πατησίων) με τον Πετρόπουλο
(πρώην προπονητή του Απόλλωνα). 
Για τον «Κίτσο» πάντως, δεν υπάρχουν περιθώρια ήττας και στην περίπτωση αυτή
θα υπάρξουν σημαντικές εξελίξεις.

(Ιβανώφειο - 4.30 μ.μ.): Ηρακλής - Ηράκλειο: Σπυρίδωνος, Λαϊνιώτης, (ΟΑΚΑ - 5
μ.μ.): ΑΕΚ - Περιστέρι: Κουκουλεκίδης, Σγουρός, (Γήπεδο Δάφνης - 5 μ.μ.):
Δάφνη - Παναθηναϊκός: Πιτσίλκας, Χατζής, (Γήπεδο Νεάπολης - 5 μ.μ.): Λάρισα -
Παπάγου: Παπαδημητρίου, Μπακάλης, (Γήπεδο Απόλλωνα): Απόλλων Π. - Σπόρτιγκ:
Ράλλης, Νιγιάννης. (Αλεξάνδρειο - 6.30 μ.μ. ΑΝΤ1): Άρης - ΠΑΟΚ: Κορομηλάς, Βορεάδης.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16050O082</ED>
<ID>
ID:137009

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O08&aa=2</URL></REF>


Article

<CATEGORY>vin10</CATEGORY>

 <H5>ΘΕΡΜΑΝ
</H5><H2>Θα παίξει με βελονισμό </H2>
Σκότι Θέρμαν

ΑΝ ΗΤΑΝ άλλη ομάδα, ίσως να ξεκούραζε τον βασικό (και τραυματία) παίκτη της σε
ένα παιχνίδι στο οποίο έχει λίγες πιθανότητες να νικήσει, λόγω της διαφοράς
δυναμικότητας. Η Δάφνη όμως και ο Στηβ Γιατζόγλου, στο αποψινό ματς με τον
Παναθηναϊκό, δεν πρόκειται να αφήσουν εκτός αγώνα τον Αμερικανό σταρ της
ομάδας, Σκότι Θέρμαν, που ταλαιπωρείται από διάστρεμμα. Μέχρι και βελονισμός
έγινε στον Αμερικανό για να ξεπρηστεί το πόδι του και να τεθεί στη διάθεση του Γιατζόγλου.

«Θέλω να έχω στη διάθεσή μου τον Σκότι, έστω και για ένα σουτ. Ποτέ δεν ξέρεις
τι μπορεί να συμβεί στο μπάσκετ», εξήγησε ο προπονητής της Δάφνης.

Ο Γιατζόγλου είπε ακόμη για το ματς με τους «πράσινους»:

«Όλοι ξέρουμε ποιος είναι ο Παναθηναϊκός, όμως εμείς θα παλέψουμε για τη νίκη,
όπως κάνουμε σε κάθε παιχνίδι. Σεβόμαστε τον Παναθηναϊκό και αναγνωρίζουμε την
ανωτερότητά του, όμως έστω και μια πιθανότητα νίκης να υπάρξει, δεν θα την
αφήσουμε να πάει χαμένη. Αυτό που έχει σημασία είναι να παρουσιάσουμε βελτίωση
στο παιχνίδι μας σε σχέση με τον αγώνα στο ΣΕΦ με τον Ολυμπιακό».

Το καλό για τον Γιατζόγλου είναι η επιστροφή του Πουρνάρα στις προπονήσεις. Ο
σέντερ της Δάφνης ξεπέρασε το πρόβλημα στο γόνατό του και θα είναι παρών απόψε.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16050O083</ED>
<ID>
ID:137050

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O08&aa=3</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Έχασε και τον Λιαδέλη!
</H2><H2></H2>
ΘΕΣΣΑΛΟΝΙΚΗ

ΤΑ ΠΡΟΒΛΗΜΑΤΑ είναι πλέον ταυτισμένα με την ομάδα μπάσκετ του Άρη, που μετά
τον Μπόνι έχασε και τον Λιαδέλη για το αποψινό ντέρμπι με τον ΠΑΟΚ. Το
«λιονταράκι» τέθηκε οριστικά νοκ άουτ, με πρόβλημα στη μέση από το παιχνίδι με
τον Παναθηναϊκό, και γίνεται προσπάθεια να προλάβει τους αγώνες του φάιναλ φορ
στο κύπελλο. Προ της ολοκληρωτικής διάλυσης της ομάδας όμως κινήθηκαν και πάλι
οι οργανωμένοι φίλαθλοι των «κιτρινόμαυρων», οι οποίοι φόρτισαν συναισθηματικά
τον Μάριο Μπόνι και τον έπεισαν να αγωνιστεί κόντρα στον ΠΑΟΚ και μετά να
φύγει για την Ιταλία. Λογάριαζαν όμως χωρίς τον Χρήστο Μαγκώτσιο, που πήρε μια
θαρραλέα απόφαση και αρνήθηκε να δεχθεί πίσω τον Μπόνι μετά την εγκατάλειψη
της ομάδας από την περασμένη Παρασκευή και ας του στοιχίσει αυτό στην
αναμέτρηση με τον ΠΑΟΚ, ο οποίος σε αντίθεση με τον συμπολίτη του βρίσκεται σε
καλή κατάσταση, δεν αντιμετωπίζει προβλήματα τραυματισμών και με όπλα τους
Σάκλφορντ-Μακ Ρέι θα προσπαθήσει να μεταφέρει το παιχνίδι κάτω από τα καλάθια
για να επικρατήσει και να διατηρηθεί στην τρίτη θέση.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16050O084</ED>
<ID>
ID:137078

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O08&aa=4</URL></REF>


Article

<CATEGORY>vin10</CATEGORY>

 <H2>Τα εισιτήρια των ημιτελικών
</H2>
ΛΙΓΕΣ ΗΜΕΡΕΣ πριν από την έναρξη του 4ου φάιναλ φορ Κυπέλλου, που θα γίνει στη
Θεσσαλονίκη, οι τέσσερις ομάδες (Ολυμπιακός - ΑΕΚ και Άρης - Παναθηναϊκός τα
ζευγάρια) προμηθεύτηκαν τα εισιτήριά τους. Ο Άρης πήρε 1.400 εισιτήρια και από
1.100 οι Ολυμπιακός, ΑΕΚ, Παναθηναϊκός. Όσα εισιτήρια δεν καταφέρουν να τα
διαθέσουν οι ομάδες και επιστραφούν, θα πωλούνται από τα ταμεία του
«Αλεξανδρείου» την Παρασκευή και το Σάββατο.

Συνολικά, τα διαθέσιμα εισιτήρια είναι 5.100, ενώ 200 θέσεις θα παραμείνουν
κενές για λόγους ασφαλείας.

Μεταξύ των δύο ημιτελικών του Σαββάτου, από τις 20.15 έως τις 20.45 θα
διεξαχθεί αγώνας επίδειξης με αντιπάλους δύο ομάδες (επίλεκτοι ηλικίας 15
ετών) από τα σωματεία της ΕΚΑΣΘ. Εξάλλου και τις δύο ημέρες στο «Αλεξάνδρειο»,
θα βρίσκεται η νεανική φιλαρμονική ορχήστρα του Δήμου Καλαμαριάς για να
ψυχαγωγήσει τον κόσμο.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16050O085</ED>
<ID>
ID:137091

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O08&aa=5</URL></REF>


Article

<CATEGORY>vin10</CATEGORY>

 <H5>ΚΑΡΑΓΚΟΥΤΗΣ: ΑΥΤΗ Η ΝΙΚΗ ΜΑΣ ΔΙΝΕΙ ΑΛΛΟ ΑΕΡΑ
</H5><H5>ΤΟ ΜΑΤΣ
</H5><H5>Έχασε τον δρόμο στην... πλατεία!
</H5><H5>Α1
</H5><H5>Έχασε το αβαντάζ
</H5><H2>Περίμενα από το '93
</H2>
<AUTHOR>ΓΙΑΝΝΗΣ ΛΑΜΠΙΡΗΣ - ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Ο Μάκης Δρελιώζης και ο Γιώργος Καράγκουτης κάνουν το σήμα της νίκης στα
αποδυτήρια. Έχουν κάθε λόγο μετά τον θρίαμβο επί του Ολυμπιακού

«ΠΕΡΙΜΕΝΑ αυτή τη νίκη από το 1993, από τότε που ο Ολυμπιακός είχε αρχίσει να
είναι η κορυφαία ομάδα της Ευρώπης και της Ελλάδας. Τελικά ποτέ δεν είναι
αργά». Ο Γιώργος Καράγκουτης, ο μεγάλος πρωταγωνιστής του χθεσινού ντέρμπι,
είχε κάθε λόγο να είναι χαρούμενος, αφού κυρίως με τη δική του συνδρομή ο
Πανιώνιος «έσπασε» ένα συνεχόμενο σερί 11 ηττών που είχαν οι «κυανέρυθροι» στο
πρωτάθλημα από τον Ολυμπιακό.

«Αυτή η νίκη μάς δίνει άλλο αέρα και αν συνεχιστούν αυτές οι εμφανίσεις μας,
τότε πάμε για κάτι πολύ υψηλό. Μετά την ήττα στον Παπάγου προσγειωθήκαμε
απότομα και αυτό μας βοήθησε να μπούμε με διαφορετική φιλοσοφία στο παιχνίδι»
συνέχισε ο μικρός ήρωας του Πανιωνίου, που εκτός του εκτελεστικού τομέα, έδωσε
ρεσιτάλ και στην άμυνα. Όταν μάλιστα έκανε στο τέλος το καθοριστικό κόψιμο
στον Ρότζερς που τελείωσε ουσιαστικά και το ματς, έδειξε την εξέδρα και αμέσως
έγινε ένα κουβάρι με τους συμπαίκτες του στον πάγκο, ενώ το ματς ακόμα
παιζόταν (!).

«Αφιέρωσα αυτή τη νίκη σε κάποιους δικούς μου ανθρώπους που μου στάθηκαν στις
δύσκολες στιγμές μου, τις οποίες πέρασα πριν από κάποιο καιρό. Τους χρωστούσα
μία τέτοια νίκη και τους ευχαριστώ» συνέχισε ο μεγάλος αυτός παίκτης που με
τις τελευταίες του εμφανίσεις πρέπει να έχει κινήσει και το ενδιαφέρον του
Παναγιώτη Γιαννάκη. Άλλωστε ο Φεβρουάριος είναι ο μήνας της Εθνικής, αφού θα
δώσει δύο αγώνες για τα προκριματικά του Ευρωμπάσκετ του 1999.

«Δεν θέλω να σχολιάσω το γεγονός για την Εθνική και για το αν θα κληθώ ή όχι
στην ομάδα. Πάντως, όποτε μου ζητηθεί, είμαι έτοιμος να βοηθήσω την Εθνική»
συνέχισε ο άσος του Πανιωνίου, που γνώρισε την αποθέωση τόσο από τους θεατές
όσο και από τους συμπαίκτες του στα αποδυτήρια.

Ο ΠΑΝΙΩΝΙΟΣ, με εμφάνιση πρωταθλητή, υποχρέωσε χθες τον Ολυμπιακό στη δεύτερη
ήττα του στο πρωτάθλημα μέσα σε 15 μέρες, φέρνοντάς τον πλέον σε πολύ δυσχερή
θέση, ενώ σκόρπισε τον ενθουσιασμό στους φίλους του. Ο Μάκης Δενδρινός είχε
προετοιμάσει άψογα τους παίκτες του, κυρίως στον ψυχολογικό τομέα, με τρανό
παράδειγμα τον Θανάση Καμαριώτη, που ειδικά στο πρώτο ημίχρονο έπαιξε
εκπληκτική άμυνα πάνω στον Αρτούρας Καρνισόβας. Οι γηπεδούχοι, με αιχμή του
δόρατος τον Φράνκι Κινγκ και εκμεταλλευόμενοι την ανυπαρξία του Ολυμπιακού
στους ψηλούς (2 ριμπάουντ και 1 πόντος ήταν ο απολογισμός του Φασούλα και του
Ζεβροσένκο, με τον πρώτο να είναι φανερά ανέτοιμος) είχαν συνέχεια το
προβάδισμα στο πρώτο ημίχρονο, φτάνοντας μέχρι και στο 40-31 στο 17'. Όμως,
μέχρι τη λήξη του πρώτου μέρους οι «κυανέρυθροι» έμειναν άποντοι και ο
Ολυμπιακός με ένα σερί 10-0 έκλεισε το ημίχρονο προηγούμενος (41-40).

Ο Μίλαν Τόμιτς (κορυφαίος του Ολυμπιακού) ήταν αυτός που έδωσε πνοή στους
φιλοξενούμενους στο δεύτερο ημίχρονο και τους έφερε πολύ κοντά στη νίκη,
δίνοντας λύσεις σε επίθεση και άμυνα (45-50 στο 24'), αλλά ο Ντούσαν Ίβκοβιτς
τον απέσυρε μαζί με τον Καρνισόβας (που είχε αρχίσει να βρίσκει τον εαυτό του)
και ενώ η ομάδα του προηγείτο (!) με 49-52. Ο Πανιώνιος δεν μπορούσε να
περιμένει καλύτερο δώρο και ο Γιώργος Καράγκουτης ανέλαβε να παίξει και τον
ρόλο του Κινγκ, σκοράροντας κατά βούληση και μαζεύοντας τα ριμπάουντ σαν...
στραγάλια. Ο Ολυμπιακός βοήθησε χάνοντας και τέσσερις βολές (Παπανικολάου -
Ρότζερς) στο 68-66 και 70-66 και οι γηπεδούχοι έφτασαν στον άθλο σβήνοντας την
ήττα στον Παπάγου.


ΝΑ ΛΟΙΠΟΝ που μέσα σε 15 ημέρες ο Ολυμπιακός, με τις ήττες του από Άρη και
Πανιώνιο, έχασε ένα μεγάλο αβαντάζ που είχε για την κατάληψη της πρώτης θέσης
στην κανονική περίοδο. Πλέον ο Παναθηναϊκός φαίνεται να έχει το πάνω χέρι,
αφού ακόμα και να χάσει στο ΣΕΦ από τον αιώνιο αντίπαλό του, θα ελπίζει στην
πρώτη θέση. Κι αυτό γιατί οι «ερυθρόλευκοι» θα παίξουν και στο Αλεξάνδρειο με
τον ΠΑΟΚ και για να μείνουν πρώτοι θα πρέπει να μη γνωρίσουν άλλη ήττα μέχρι
το φινάλε της κανονικής περιόδου.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16050O091</ED>
<ID>
ID:136965

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O09&aa=1</URL></REF>


Article

<CATEGORY>vin10</CATEGORY>

 <H2>ΔΕΝΔΡΙΝΟΣ
</H2><H2>Αφιερώνουμε τη νίκη στον Κικίλια
</H2>
Μάκης Δενδρινός

«ΔΕΝ είμαστε η ομάδα που μπορεί να τα βάλει στα ίσα με τους μεγάλους, όμως,
παλεύουμε. Αυτή η νίκη ήταν βάλσαμο», τόνισε ο προπονητής του Πανιωνίου, Μάκης
Δενδρινός, ο οποίος δεν σταμάτησε να μοιράζει χαμόγελα. Και συνέχισε: 
«Στον γάμο του Μπακατσιά το καλοκαίρι, ο κόουτς (εννοεί τον Ίβκοβιτς) μου είχε
πει ότι θα έχω πολύ δύσκολη δουλειά. Και όμως. Από τις δυσκολίες του
καλοκαιριού, φθάσαμε στο σημείο να νικάμε τον Ολυμπιακό. Ήρθαμε από ήττα στον
Παπάγου και με τον Κικίλια να είναι τραυματίας. Του αφιερώνουμε τη νίκη».

Όσον αφορά την τακτική που ακολούθησε στο παιχνίδι, ο Δενδρινός σημείωσε: «Στο
πρώτο μέρος σκεφτόμασταν μόνο να κάνουμε παρατηρήσεις στους διαιτητές.
Ηρεμήσαμε στην ανάπαυλα. Στο δεύτερο ημίχρονο είχαμε ψυχραιμία και φανατισμό.
Ο Καμαριώτης στάθηκε πολύ καλά, ενώ ο Χάρβεϊ μού είχε πει ότι μπορεί να
μαρκάρει και τον Καρνισόβα».

Με όλους τα είχε ο τεχνικός του Ολυμπιακού Ντούσαν Ίβκοβιτς. 
Ο Ντούντα κοίταγε και ξανακοίταγε τη στατιστική του αγώνα, μη μπορώντας να
πιστέψει την ήττα της ομάδας του. Δήλωσε: «Η νίκη του Πανιωνίου είναι δίκαιη.
Οι παίκτες μου ήταν σαφώς κουρασμένοι από τα συνεχόμενα παιχνίδια. Τέτοια
προγράμματα δεν βοηθούν. Τα έχω πει επανειλημμένως. 
Εδώ μιλάμε για αθλητισμό. Όχι πρώτα το χρήμα. Δεν θα κάνουμε ό,τι συμφέρει τον
Antenna. Ο οργανισμός του αθλητή μπορεί να φθάσει μέχρι κάποιο σημείο. Η ομάδα
θα ήταν διαφορετική αν παίζαμε αύριο (σήμερα). Χάσαμε πολλές βολές, αλλά και
τη χημεία της ομάδας. 
Αύριο (σήμερα) θα πω στον πρόεδρο, όταν κόψουμε την πίτα, για τα προγράμματα.
Όλα θα κριθούν στα πλέι οφ».

Ο Ίβκοβιτς, πάντως, μίλησε και για τη διαιτησία: «Δεν φταίει ο Ολυμπιακός που
ο Καράγκουτης έκανε βήματα στο μπάσιμο. Αυτό γινόταν σε ολόκληρο το πρώτο
μέρος. Ας ξαναδούν την κασέτα».

Σχετικά με το πρόγραμμα των αγώνων, ο Μάκης Δενδρινός συμφώνησε με τον
Ίβκοβιτς: «Το πρόγραμμα είναι απάνθρωπο. 
Είχα τονίσει στον Στάνκοβιτς ότι κανονίζουν τα πρωταθλήματα και δεν
υπολογίζουν τους αθλητές. Δεν μου έδωσε, όμως, καμία απάντηση».

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16050O092</ED>
<ID>
ID:137010

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O09&aa=2</URL></REF>


Article

<CATEGORY>vin10</CATEGORY>

 <H5></H5><H5>«Μεθυσμένος» ο Κινγκ
</H5><H5>Επίθεση
</H5><H5>Πρόβλημα
</H5><H2>Εμπιστευτικά
</H2>
«Ύστερα από αυτήν τη νίκη πάμε για πρωτάθλημα! Τουλάχιστον, για μένα αυτός
πρέπει να είναι ο στόχος μας». Ο Φράνκι Κινγκ, «μεθυσμένος» από τη μεγάλη
επιτυχία του Πανιωνίου, μιλούσε για τίτλο, αλλά οι συμπαίκτες του γελούσαν.
Πιο σεμνός ο Θ. Καμαριώτης, όταν ρωτήθηκε για την άμυνα στον Καρνισόβας,
τόνισε: «Απλά προσπάθησα να κάνω αυτά που μου είπε ο προπονητής μου».

* Στο γήπεδο ήταν ο κορυφαίος της ομάδας του. Τελειώνοντας, όμως το παιχνίδι,
ο Μίλαν Τόμιτς, έδειξε ένα διαφορετικό πρόσωπο. Έκανε άσεμνη χειρονομία προς
τους οπαδούς του Πανιωνίου, κάτι που δεν τον τιμάει καθόλου.

Τι να πούμε όμως και για ορισμένους οπαδούς του Πανιωνίου; Πάλι οι
δημοσιογράφοι τούς έφταιγαν και στο ημίχρονο έκαναν επίθεση (φραστική, αλλά
και πετώντας κέρματα και άλλα αντικείμενα) στα δημοσιογραφικά θεωρεία. Κύριος
αποδέκτης για πολλοστή φορά ο ΑΝΤ1. Παιδιά ψυχραιμία...

* «Έχω πάρει το κολλάει. Ήμουν από την αρχή σίγουρος για τη νίκη». Ο Τάσος
Γκουσκούνης για δεύτερη συνεχόμενη χρονιά γιόρτασε μία επιτυχία επί του
Ολυμπιακού, αφού και πέρυσι είχε νικήσει τους πρωταθλητές ως παίκτης του ΒΑΟ.

Ο Μάικλ Χόκινς ήταν απαρηγόρητος: «Δεν παίζω καλά και δεν ψάχνω για
δικαιολογίες. Είχαμε μεγάλο πρόβλημα στα ριμπάουντ». Και ο Ντούσαν Βούκτσεβιτς
αρκέστηκε να πει: «Δεν έχουμε καμία δικαιολογία για την ήττα. Όμως, το
πρωτάθλημα έχει δρόμο ακόμα και τίποτα δεν έχει κριθεί».

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16050O093</ED>
<ID>
ID:137051

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O09&aa=3</URL></REF>


Article

<CATEGORY>vin10</CATEGORY>

 <H5>ΑΝ «ΣΠΑΣΟΥΝ» ΤΑ ΔΥΝΑΤΑ ΣΤΑΝΤΑΡ, ΤΟΤΕ ΘΑ ΟΔΗΓΗΘΟΥΜΕ ΣΕ ΜΕΓΑΛΑ ΚΕΡΔΗ
</H5><H2>Δελτίο - γρίφος
</H2>
Ο Παναθηναϊκός θεωρείται φαβορί στον κυριακάτικο αγώνα με την Παναχαϊκή. Στο
στιγμιότυπο, Βαζέχα και Καλά μονομαχούν στο ματς του πρώτου γύρου

ΙΣΧΥΡΟΣ δείχνει ο «άσος» στο πρώτο... μισό του δελτίου ΠΡΟ-ΠΟ. Μετά, πάντως,
έρχονται τα δύσκολα. Τονίζεται ότι αν «σπάσουν» τα δυνατά στάνταρ, τότε θα
οδηγηθούμε σε μεγάλα κέρδη.

1. ΑΘΗΝΑΪΚΟΣ - ΚΑΒΑΛΑ: Επανέρχονται οι Κόλτζος (Αθηναϊκό), Πεγκλής
(Καβάλα). 
2. ΙΩΝΙΚΟΣ - ΒΕΡΟΙΑ: Στον Ιωνικό επανεμφανίζεται ο Φρούσσος. Θα
απουσιάσει ο τιμωρημένος Αντριόλι. Στους φιλοξενούμενους επιστρέφει ο Πέτκοβιτς.

3. ΗΡΑΚΛΗΣ - ΕΘΝΙΚΟΣ: Τα προβλήματα του Ηρακλή είναι οι τραυματίες
Παπαδόπουλος, Γκώνιας. Στον Εθνικό τιμωρημένος είναι ο Σίμοβιτς.

4. ΟΦΗ - ΠΡΟΟΔΕΥΤΙΚΗ: Από τον ΟΦΗ θα απουσιάσει ο Κιάσσος και από την
Προοδευτική οι Γιαννόπουλος, Ανδράλας. Επανέρχονται οι Παντελίδης, Χουζούρης.

5. ΠΑΝΑΘΗΝΑΪΚΟΣ - ΠΑΝΑΧΑΪΚΗ: Ο Βασίλης Δανιήλ δεν υπολογίζει τον
τραυματία Γκούμα. Από την Παναχαϊκή θα απουσιάσουν οι Κυριακόπουλος, Μίμπο.

6. ΠΑΝΗΛΕΙΑΚΟΣ - ΑΠΟΛΛΩΝ: Τα προβλήματα του Πανηλειακού είναι οι
τιμωρημένοι Νούσιας, Τρούπκος και του Απόλλωνα οι τραυματίες Καραγκούνης,
Νταμιάνοβιτς, Βελέντζας.

7. ΠΑΝΙΩΝΙΟΣ - ΚΑΛΑΜΑΤΑ: Δεν προβλέπονται αλλαγές στους γηπεδούχους. Η
Καλαμάτα θα ενισχυθεί με τους Κωστούλα, Κουτσουρέ.

8. SKODA ΞΑΝΘΗ - ΠΑΟΚ: Στους γηπεδούχους επιστρέφουν οι Κεχαγιάς,
Αντωνίου και στον ΠΑΟΚ ο Ζαγοράκης.

9. ΚΑΣΤΟΡΙΑ - ΕΘΝΙΚΟΣ ΑΣΤ.: Η Καστοριά θα ενισχυθεί με τους
Παπαδόπουλο, Τσούκλη. Στους φιλοξενούμενους επιστρέφει ο Γκίτσης.

10. ΠΑΝΕΛΕΥΣΙΝΙΑΚΟΣ - ΠΑΝΣΕΡΡΑΪΚΟΣ: Με την καλύτερη δυνατή ενδεκάδα θα
αγωνιστεί ο Πανελευσινιακός. Από τον Πανσερραϊκό θα απουσιάσουν οι Μπουκάρας, Άγγος.

11. ΒΙΤΣΕΝΤΣΑ - ΣΑΜΠΝΤΟΡΙΑ: Τριάντα τέσσερα χρόνια έχει να νικήσει η
Σαμπντόρια τη Βιτσέντσα στο «Ρομέο Μέντι». Στους γηπεδούχους επανεμφανίζεται ο
επιθετικός Ντι Νάπολι. Τα προβλήματα των φιλοξενουμένων είναι οι Πεζαρέλι
(τιμωρημένος), Λεγκλ.

12. ΛΕΤΣΕ - ΓΙΟΥΒΕΝΤΟΥΣ: Στη Λέτσε τραυματίες είναι οι Μανκούζο, Κότσια
και στη Γιουβέντους οι Φονσέκα, Αμορούζο.

13. ΦΙΟΡΕΝΤΙΝΑ - ΟΥΝΤΙΝΕΖΕ: Από τη Φιορεντίνα θα απουσιάσει ο
τιμωρημένος Σβαρτς. Στην Ουντινέζε τραυματίες είναι οι Αμορόζο, Εμάν.

Σ13: ΜΠΟΛΟΝΙΑ - ΑΤΑΛΑΝΤΑ: Σαράντα εννέα χρόνια έχει να νικήσει η
Αταλάντα την Μπολόνια στην έδρα της. Από τους γηπεδούχους θα απουσιάσουν οι
Παραμάτι, Άντερσον. Στους φιλοξενούμενους επιστρέφει ο μέσος Καρμπόνε.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16050O101</ED>
<ID>
ID:136955

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O10&aa=1</URL></REF>


Article

<CATEGORY>vin10</CATEGORY>

 <H5>Ο ΟΛΥΜΠΙΑΚΟΣ ΣΕ ΤΡΟΧΙΑ ΠΡΟΚΡΙΣΗΣ ΜΕΤΑ ΤΟ 3-2 ΣΤΗΝ ΤΕΝΕΡΙΦΗ
</H5><H2>Χρυσή νίκη
</H2>
ΤΕΝΕΡΙΦΗ

Ο Αντώνης Τσακιρόπουλος ­ εδώ κατά της πολωνικής Χορζάφ ­ από τους βασικούς
παίκτες του Ολυμπιακού και χθες στην Τενερίφη

ΕΣΤΩ και με πολλή αγωνία ο Ολυμπιακός έφθασε στη νίκη με 3-2 στην Τενερίφη επί
της ισχυρής ισπανικής Γκραν Κανάρια και έκανε σημαντικό βήμα για την πρόκριση
στο Φάιναλ Φορ του Κυπέλλου Κυπελλούχων βόλεϊ ανδρών.

Τα σετ στο συγκλονιστικό 2-3 σε διάρκειας δυόμισι ωρών χθεσινοβραδινό ματς:
15-7, 5-15, 2-15, 15-10, 15-13.

Οι «ερυθρόλευκοι» του Τζανπάολο Μοντάλι, αφού ξεπέρασαν τον αιφνιδιασμό του
1ου σετ, βρήκαν πολύ καλό ρυθμό και έκαναν «περίπατο» που θα οδηγούσε μέχρι το
3-1, αφού προηγήθηκε στο 4ο σετ με 10-5! Όμως, οι Ισπανοί δεν είχαν πει την
τελευταία λέξη και με απέλπιδα προσπάθεια και ρίσκο στο σερβίς ισοφάρισαν σε
2-2. Στο τάι μπρέικ μέτρησαν τα ψυχικά και σωματικά αποθέματα των παικτών του Ολυμπιακού.

Με τη χθεσινή του νίκη ο Ολυμπιακός ξεπέρασε ένα πολύ δύσκολο εμπόδιο εκτός
έδρας και μπορεί να βλέπει τώρα με μεγάλη αισιοδοξία την πορεία του στον
ημιτελικό όμιλο του Κυπέλλου Κυπελλούχων έχοντας στόχο, όχι μόνο θέση στη
δυάδα, και πρόκριση αλλά και την 1η θέση, προκειμένου ν'αποφύγει την ιταλική
Κούνεο στον ημιτελικό του Φάιναλ Φορ.

Η ελληνική ομάδα παρατάχθηκε με τους Κουρνέτα, Ντράκοβιτς, Γκιούρδα, Ποπόφ,
Τσακιρόπουλο, Μέρλο. Στη συνέχεια έπαιξαν και οι Χριστοφιδέλης, Θεοδωρίδης.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16050O111</ED>
<ID>
ID:136956

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O11&aa=1</URL></REF>


Article

<CATEGORY>vin10</CATEGORY>

 <H2>ΒΟΛΕΪ
</H2><H2>Σε αστυνομικό κλοιό η Βακίφμπανκ
</H2><H2></H2>
ΣΥΝΑΓΕΡΜΟ και πρωτοφανή αστυνομικά μέτρα ασφαλείας προκαλεί η παρουσία στην
Αθήνα της τουρκικής ομάδας βόλεϊ γυναικών Βακίφμπανκ, την οποία αντιμετωπίζει
σήμερα (17.00') η ομάδα των Βριλησσίων σε αγώνα της 3ης αγωνιστικής του
ημιτελικού ομίλου του Τσάμπιονς Λιγκ γυναικών.

Η ελληνική ομάδα (με μία νίκη - μία ήττα) θέλει οπωσδήποτε νίκη στον πρώτο
εντός έδρας αγώνα της και απέναντι σε μια ισχυρή ομάδα που έχει δύο νίκες με
3-0 και θα έχει την υποστήριξη 70 οπαδών της που τη συνοδεύουν!.

Ατού της τουρκικής ομάδας οι Γιανγκς (ΗΠΑ), Ζέτοβα (Βουλγαρία), Τσάμποφκα
(Αζερμπαϊτζάν), ενώ υπάρχουν και Τουρκάλες διεθνείς.

Αγώνες αποφασιστικής επίσης σημασίας δίνουν σήμερα και οι Άρης Θεσσαλονίκης
(Τσάμπιονς Λιγκ ανδρών, 21.00' - «ζωντανό» από ΕΤ3), Παναθηναϊκός (Κυπελλούχων
γυναικών, Ριέκα, 19.00' ελληνική ώρα).

Και οι δύο ομάδες μας αναζητούν την πρώτη τους νίκη στον ημιτελικό όμιλο, αλλά
για τον Άρη υπάρχει πάντα η απειλή αποχής των δύο ξένων, του Σλοβάκου Κράβαρικ
και του Τσέχου Κόβαζικ που δεν είχαν συμφωνήσει μέχρι χθες με τα 2 εκατ.
δραχμές που πρότειναν να τους καταβάλουν έναντι οφειλομένων.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16050O112</ED>
<ID>
ID:137003

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O11&aa=2</URL></REF>


Article

<CATEGORY>vin10</CATEGORY>

 <H2>ΓΑΛΛΙΑ
</H2><H2>Διαγωνισμός για το Μουντιάλ </H2>
ΤΗ ΔΙΕΝΕΡΓΕΙΑ διαγωνισμού για τη φιλοξενία 7 γαλλόφωνων Ελλήνων 17-20 ετών στη
Γαλλία στη διάρκεια του Μουντιάλ '98, ανακοίνωσαν χθες σε συνέντευξη Τύπου η
γαλλική πρεσβεία και το Γαλλικό Ινστιτούτο Αθηνών.

Ο διαγωνισμός «Allons en France '98» (Ας πάμε στο Γαλλία '98), προβλέπει
φιλοξενία 600 νέων από όλο τον κόσμο (30 Ιουνίου - 15 Ιουλίου 1998) που θα
ζήσουν τη γιορτή του ποδοσφαίρου, θα γνωρίσουν πόλεις της Γαλλίας και θα
παρακολουθήσουν αγώνες και πολιτιστικές εκδηλώσεις.

Ο διευθυντής του Γαλλικού Ινστιτούτου Ζαν-Κλοντ Πιέ και ο υπεύθυνος του
Τμήματος Νεολαίας και Αθλητισμού Κριστιάν Λουεντέκ εξήγησαν ότι ο διαγωνισμός
περιλαμβάνει δύο φάσεις. Η 1η: Απαντήσεις στα ερωτήματα εντύπου που διατίθεται
από το Γαλλικό Ινστιτούτο και πρέπει να σταλεί συμπληρωμένο Σίνα 31, Αθήνα,
μέχρι 7 Φεβρουαρίου. Η 2η: Προφορική εξέταση το Σάββατο 14 Μαρτίου από
Επιτροπή με πρόεδρο τον δημοσιογράφο Γιάννη Διακογιάννη.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16050O113</ED>
<ID>
ID:137044

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O11&aa=3</URL></REF>


Article

<CATEGORY>vin10</CATEGORY>

 <H5>ΚΟΛΥΜΒΗΣΗ
</H5><H2>Σνάιντερ: Έκανα χρήση αναβολικών </H2>
Η ΓΕΡΜΑΝΙΔΑ παλιά Ολυμπιονίκης της κολύμβησης Πέτρα Σνάιντερ-Κιντ, σε
συνέντευξή της σε περιοδικό, παραδέχθηκε ότι στα νεανικά της χρόνια έκανε
χρήση απαγορευμένων ουσιών. «Ναι, έκανα χρήση», δήλωσε στο «Super Illu» και
συνέχισε: «Αυτό δεν γινόταν στις μεγάλες διοργανώσεις, αλλά κατά τη διάρκεια
της προετοιμασίας».

Η Σνάιντερ, που ήταν Ολυμπιονίκης με την ομάδα της πρώην Ανατολικής Γερμανίας
στους Ολυμπιακούς της Μόσχας το 1980 στα 400 μέτρα μικτής, είπε ότι την πρώτη
γνωριμία της με τα αναβολικά την έκανε όταν ήταν 14 ετών. Όπως δήλωσε, δεν
είχε ιδέα για το τι επρόκειτο και όπως της έλεγαν πίστευε ότι ήταν βιταμίνες.

Ακόμη, είπε, η βελτίωσή της μετά τη λήψη των «βιταμινών» επήλθε με δραματικό
τρόπο, αφού είδε τους μυς της να διογκώνονται και τη φωνή της να βαθαίνει.

Η Σνάιντερ δεν είναι η μόνη που προβαίνει σε αποκαλύψεις, σχετικά με τα
προγράμματα λήψης αναβολικών ουσιών, που εφαρμόζονταν στην πρώην Ανατολική
Γερμανία, καθώς έχουν προηγηθεί αρκετές συμπατριώτισσές της κολυμβήτριες αλλά
και προπονητές.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16050O114</ED>
<ID>
ID:137073

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O11&aa=4</URL></REF>


Article

<CATEGORY>vin10</CATEGORY>

 <H5>ΔΗΜΑΣ
</H5><H5></H5><H2>Έκανε διάδοχο
</H2>
ΟΛΟ αγωνία ήταν ο Πύρρος Δήμας τις τελευταίες ημέρες, αφού περίμενε πώς και
πώς τη γέννηση του απογόνου του (ήδη έχει ένα κοριτσάκι). Αυτό έγινε τελικά
χθες το απόγευμα στο μαιευτήριο «Ρέα», όπου η Αναστασία έφερε στη ζωή ένα
αγοράκι 4,5 κιλών.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16050O115</ED>
<ID>
ID:137088

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O11&aa=5</URL></REF>


Article

<CATEGORY>vin10</CATEGORY>

 <H2>Πρόγραμμα προετοιμασίας για Ολυμπιάδα
</H2><H2></H2>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

ΤΡΙΕΤΕΣ ολοκληρωμένο πρόγραμμα ολυμπιακής προετοιμασίας αθλητών και αθλητριών
παρουσίασε χθες ο πρόεδρος της αρμόδιας επιτροπής της ΕΟΑ Γιώργος Μοναχός. Το
πρόγραμμα αφορά το χρονικό διάστημα 1998-2000 και μακροπρόθεσμα την προοπτική
για αξιοπρεπή αγωνιστική παρουσία της Ελλάδας στους Ολυμπιακούς αγώνες του
2004 στην Αθήνα.

Όπως τόνισε ο κ. Μοναχός, στόχος του προγράμματος είναι η καταγραφή του
προπονητικού σχεδιασμού 1998-2000 κάθε αθλήματος για τους αθλητές ολυμπιακού
επιπέδου, η καθιέρωση συστήματος ελέγχου αποτελεσμάτων του σχεδιασμού και η
εξασφάλιση απρόσκοπτης λειτουργίας της Ολυμπιακής ομάδας.

Το τριετές πρόγραμμα της Επιτροπής Ολυμπιακής Προετοιμασίας της ΕΟΑ προήλθε
μετά από διάλογο με όλες της αθλητικές ομοσπονδίες που κράτησε επτά μήνες. Σ'
αυτό η ΕΟΑ, λαμβάνοντας υπόψη τις προτάσεις τους, έχει υποχρέωση να προβάλει
κάθε αίτημα που έχει σχέση με την εξασφάλιση ειδικού χώρου προπόνησης της
Ολυμπιακής ομάδας κάθε αθλήματος. 
Επίσης την οργάνωση επιστημονικής υποστήριξης και εξασφάλιση αποκλειστικής
συνεργασίας με το ΕΚΑΕ, για την αρτιότερη προετοιμασία των αθλητών..

Στο πρόγραμμα περιλαμβάνεται και η προοπτική του 2004, που στηρίζεται σε δύο
παραμέτρους: α) Μπορεί κάποιες ομοσπονδίες να μην έχουν παρουσιάσει έμψυχο
υλικό πού θα μπορούσε να διακριθεί στους Ολυμπιακούς 2000, είναι όμως
απαραίτητο αυτό το έμψυχο υλικό να υποστηριχθεί οργανωμένα για το 2004. β)
Στους σχεδιασμούς των ομοσπονδιών είναι απαραίτητο να περιλαμβάνονται αθλητές
και αθλήτριες πού αποτελούν ελπίδες για το 2004.

Τέλος, η ΕΟΑ ετοίμασε πλήρη πίνακα οικονομικών επιβραβεύσεων
αθλητών-προπονητών με εισήγηση προς την Ολομέλεια, ενώ παράλληλα καταργείται
από τον ολυμπιακό σχεδιασμό το καθεστώς των οδοιπορικών, το οποίο αποτελεί
ιδιαίτερο αντικείμενο κάθε ομοσπονδίας ξεχωριστά, με βάση τις ανάγκες της.

Το κόστος του προγράμματος για το 1998 θα φτάσει τα 2 δισ. δρχ, ενώ μέχρι το
2000 θα ανέλθει σε περίπου 5 δισ. συνολικά.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16050O116</ED>
<ID>
ID:137098

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O11&aa=6</URL></REF>


Article

<CATEGORY>vin10</CATEGORY>

 <H5>ΙΣΤΙΟΠΛΟΪΑ
</H5><H2>Ισραήλ, Σλοβακία στο Γιουρολίμπ
</H2><H2></H2>
ΣΕ 21 έφθασε ο αριθμός χωρών που έχουν δηλώσει συμμετοχή στη Διεθνή Εβδομάδα
Αθηνών Γιουρολίμπ '98 (8-12 Φεβρουαρίου στον Σαρωνικό) με την προσθήκη Ισραήλ
και Σλοβακίας.

Στο μεταξύ, το Δ.Σ. της ΕΙΟ διευκρινίζει σχετικά με το θέμα της έλλειψης
φουσκωτών σωστικών σκαφών από τις προπονήσεις των διεθνών ιστιοπλόων ότι
υπήρξε οικονομικό πρόβλημα και πως είχε ζητήσει από τους αθλητές να διακόψουν
τις προπονήσεις.

Πάντως, όπως βεβαιώνει η ΕΙΟ, οι προπονήσεις συνεχίζονται πλέον με την
παρουσία φουσκωτού.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16050O117</ED>
<ID>
ID:137102

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O11&aa=7</URL></REF>


Article

<CATEGORY>vin10</CATEGORY>

 <H5>ΜΠΑΣΚΕΤ
</H5><H2>Το θέαμα είναι εδώ
</H2><H2></H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Επιτέλους, ζήσαμε χθες ­ ως τηλεθεατές ­ έναν ενδιαφέροντα αγώνα μπάσκετ. Δεν
ξέρω αν διαφωνείτε...

*** Η ένταση και η παλικαριά του ντέρμπι Πανιωνίου - Ολυμπιακού είχε
περισσότερα στοιχεία ­ ως τηλεοπτικό θέαμα ­ από αρκετά διεθνή ματς, που μας
είχαν οδηγήσει σε νύστα...

*** Θυμάστε, με «Ρανανά», «Ερτζελία», «Σομπατέλι» και Σενκτ Πόλτεν...

*** Ο αγώνας της Νέας Σμύρνης αποτέλεσε ένα πρώτης τάξεως επιχείρημα
για όσους πιστεύουν πως εδώ παίζεται το καλύτερο πρωτάθλημα της Ευρώπης.

*** Να πούμε ότι ο Πανιώνιος δεν είναι η «μεγάλη» ομάδα; Να το πούμε.

*** Όμως ποιος διαφωνεί ότι οι «μικροί» μεγαλώνουν όταν σημειώνουν
νίκες όπως η χθεσινή;

*** Γι' αυτό και το μήνυμα της νίκης του Πανιωνίου λέει πολλά.

*** Έτσι όπως κύλησε το παιχνίδι από την αρχή έως τη λήξη, νομίζω πως
κράτησε σε αγωνία τους πάντες.

*** Τους Ολυμπιακούς, τους Πανιώνιους, τους Παναθηναϊκούς και τους... ΑΕΚτζήδες.

*** Ήταν η κρίσιμη στιγμή, που λέει ο λόγος, και μακάρι οι
«κυανέρυθροι» να διέθεταν σοβαρότερο γήπεδο, να τραβήξουν περισσότερο κόσμο.

*** Αξιοσημείωτο ακόμη η εμπιστοσύνη που δείχνει ο Μάκης Δενδρινός σε
εγχώριους αθλητές του.

*** Διότι, γνωστή είναι η αξία του Κινγκ και του Χάρβεϊ, όμως τρεις
παθιασμένους Έλληνες να παίζουν στα ίσα τον πρωταθλητή Ευρώπης, καιρό είχαμε
να θαυμάσουμε.

*** Ο Ολυμπιακός παραμένει στους στόχους του, θα το αναπτύξουν σήμερα
διεξοδικώς οι ειδικοί.

*** Αξίζουν, όμως, και δύο λόγια για τον Δρελιώζη, τον Καράγκουτη ή
τον... Γκουζγκούνη.

*** Απ' ό,τι ξέρω, ο Γκουζγκούνης πριν έλθει στη Νέα Σμύρνη ήταν ο
βασικός μαχητής του ΒΑΟ. Και να που δεν χάθηκε.

*** Αν ονομαζόταν «Γκουζγκούνεβιτς», ενδεχομένως θα ήταν περισσότερο
γνωστός στην μπασκετική μας επικράτεια, αλλά...

Ενοχλεί η εικόνα...

Για σήμερα είναι προγραμματισμένη η κλήρωση των διαιτητών των προσεχών αγώνων
του πρωταθλήματος και οριστικά ένας από τους Τεβεκέλη - Παπαδάκο θα είναι ο
«τυχερός» (;) για το ντέρμπι της Δευτέρας.

*** Καλό κουράγιο (και τα τηλέφωνα με κλειστό ήχο...).

*** Στο μεταξύ, χαμός επικράτησε στην τελευταία συνεδρίαση των στελεχών
της Επιτροπής Διαιτησίας με αφορμή την γνωστή εβδομαδιαία σχολιαστική
τηλεοπτική εκμπομπή, φάσεων του πρωταθλήματος.

*** Ο Βουράκης και οι στενοί του συνεργάτες έχουν ενοχληθεί όχι τόσο με
τον πρώην διεθνή συνάδελφό τους που σχολιαζει τις δύσκολες φάσεις, όσο με τον
αριθμό φάσεων οι οποίες προβλήθηκαν (και σχολιάστηκαν) στην τελευταία εκπομπή.

*** Είκοσι μία! (Στο 22 καίγεσαι).

*** Γίνεται κατανοητή η ανησυχία του αρχιδιαιτητή και η ενόχλησή του.

*** Όσο πιο πολλές είναι οι φάσεις στις οποίες τα έχουν κάνει «σαλάτα»
οι διαιτητές (και οι επόπτες), τόσο μεγαλώνει η αντίδραση για τις επιλογές της επιτροπής.

*** Θέλετε συμπέρασμα;

*** Μόνο δύο διαιτητές θεωρούνται έμπειροι και κοινής αποδοχής, αντί
των έξι-επτά σε παλιές δυσκολότερες ημέρες.

*** Καλοί μεν, αλλά δύο....

Για όλα φταίει ο «Γιάννης»!

Η διοίκηση της Προοδευτικής απαγόρευσε χθες στους ποδοσφαιριστές να κάνουν
δηλώσεις στα μέσα ενημέρωσης.

*** Ο προπονητής Καρούλιας δεν είχε αντίρρηση.

*** Το μέτρο κρίνεται σκληρό και άδικο.

*** Και εκ του πονηρού, που λέει ο λόγος, διότι όσα ανέφερε τις
τελευταίες ημέρες ο Αλβανός Ζαΐμι σίγουρα ενόχλησαν την επίσημη Προοδευτική.

*** Δηλώσεις τέλος και για το σίριαλ της μεταγραφής του Ζαγοράκη στην
Λέστερ Σίτι.

*** Οι ενδιαφερόμενοι παραπέμπονται στην χθεσινή σελίδα (της Λέστερ)
στο Ιντερνέτ και για όσους δεν εχουν πρόσβαση, αναμεταδίδω.

*** Η Λέστερ, λοιπόν, παγώνει το ενδιαφέρον της για τον διεθνή αρχηγό
του ΠΑΟΚ, διότι δεν ξέρει με ποιον να διαπραγματευθεί τη μεταγραφή!

*** Με μάνατζερ (αρκετούς...) ή την ΠΑΕ;

*** Είναι ένα πρόβλημα (για την ΠΑΕ!).

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16050O121</ED>
<ID>
ID:136957

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O12&aa=1</URL></REF>


Article

<CATEGORY>vin10</CATEGORY>

 <H2>Έγινε... ανάρπαστος
</H2><H2></H2>
ΕΠ, ΝΑ ΤΟ το ενδιαφέρον (και) του Ιωνικού για τον Μιχάλη Βλάχο. Μάλιστα οι
Πειραιώτες έχουν προχωρήσει σε επαφή με τον παίκτη και περιμένουν την απάντησή
του. Ποιοι ακόμη φλερτάρουν τον Μιχαήλ; Η Προοδευτική, ο Πανηλειακός και η
Σέφιλντ Γιουνάιτεντ. Δεν είναι μπέρδεμα;

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16050O123</ED>
<ID>
ID:137045

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O12&aa=3</URL></REF>


Article

<CATEGORY>vin10</CATEGORY>

 <H5></H5><H2>3η ΚΑΡΤΑ
</H2><H2>Η ώρα των φιλάθλων
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΓΕΜΑΤΟ ιδιαιτερότητες το ποδόσφαιρό μας, πορεύεται σ' ένα δρόμο που το κρατάει
μακριά από την ποιότητα. Ποδόσφαιρο των προέδρων, της αδιαφάνειας, των
ανασφαλών και αιχμαλωτισμένων διαιτητών, των σκοπιμοτήτων, των τρικ, των
εξουσιαστών ­ πραγματικών ή μυθοποιημένων ­ των κομπιναδόρων, των
παρολιτζήδων. Ποδόσφαιρο, όπου η βία και η νοθεία δεν ξενίζουν. Ποδόσφαιρο με
πλήθος παραγόντων, οι οποίοι δηλώνουν ρεαλιστές και προσαρμοσμένοι στις
κοινωνικές συνθήκες που έχουν διαμορφωθεί σε όλους τους χώρους.

Αυτό το ποδόσφαιρο δεν συγκινεί τους πραγματικούς φιλάθλους. Τα εισιτήρια
έχουν μειωθεί δραματικά και, φυσικά, τα έσοδα για τις ΠΑΕ και τα σωματεία
είναι πενιχρά. Κι αν οι ΠΑΕ Α' Εθνικής έχουν άλλους πόρους, χιλιάδες
ερασιτεχνικά σωματεία είναι φορτωμένα πλήθος προβλημάτων και επιβιώνουν μέσα
σε σκληρές συνθήκες.

Το νέο θεσμικό πλαίσιο είναι απαραίτητο, αλλά χρειάζεται να υπάρχει σταθερή
θέληση αυστηρής εφαρμογής των διατάξεων προς κάθε κατεύθυνση. Χρειάζεται
ενεργοποίηση των παροπλισμένων εδώ και πολλά χρόνια φιλάθλων, για να επεκταθεί
η δραστηριότητα των αθλητικών σωματείων και σε πολιτιστικές πρωτοβουλίες και
κοινωνικές παρεμβάσεις.

Δεν επιτρέπεται πρόεδροι να κάθονται στον πάγκο ή να μπαίνουν στην αίθουσα
όπου δίνουν συνέντευξη οι προπονητές. Δεν επιτρέπεται οι πρόεδροι να χάνουν
την ψυχραιμία τους και η συμπεριφορά τους να κατρακυλάει, ούτε βέβαια να
κάνουν εμπρηστικές δηλώσεις ή αόριστες καταγγελίες, που πυκνώνουν την ομίχλη
στα γήπεδα.

Δεν είναι δυνατόν να πάει μπροστά ένα ποδόσφαιρο, που δίνει τόπο σε «μπράβους»
στο χώρο των αποδυτηρίων ή αλλού. Δεν είναι δυνατόν διοικητικοί παράγοντες να
εισέρχονται στον αγωνιστικό χώρο, να μετατρέπονται σε αμυντικούς παίκτες και
να εμποδίζουν αντίπαλους επιθετικούς να πετύχουν γκολ.

Αυτά τα θλιβερά φαινόμενα επιβάλλεται να εξαλειφθούν. Αν θέλουμε αξιόπιστο ποδόσφαιρο.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16050O124</ED>
<ID>
ID:137074

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O12&aa=4</URL></REF>


Article

<CATEGORY>vin10</CATEGORY>

 <H5>Ο Ανάντ οδηγεί, πρώτη νίκη του Κάρποβ
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο ΑΝΑΝΤ διατήρησε την πρωτοπορία του στο διεθνές τουρνουά της ολλανδικής πόλης
Βικ άαν Ζέεν καθώς κέρδισε τον ισχυρό τοπικό σκακιστή Νίμποερ. Γεγονός του
χθεσινού 10ου γύρου η πρώτη νίκη του Κάρποβ στο τουρνουά. Την πέτυχε απέναντι
στην Τζούντιθ Πόλγκαρ με τα λευκά, χάρις σε καλή θεωρητική προετοιμασία στην
άμυνα Γκρίνφελντ. Τον Ανάντ καταδιώκει ο Σίροβ που κέρδισε τον ισόβαθμό του
Τίμαν, ενώ ο Κράμνικ έφερε ισόπαλο αποτέλεσμα με τον Τοπάλοβ και έμεινε κάπως πίσω.

Αναλυτικά τα αποτελέσματα του 10ου γύρου έχουν ως εξής: Σίροβ - Τίμαν 1-0 (52
κινήσεις), Κράμνικ - Τοπάλοβ 0,5-0,5 (25), Γκέλφαντ - Βαν Βέλι 0,5-0,5 (37),
Άνταμς - Σάλοβ 1-0 (39), Κάρποβ - Πόλγακρ 1-0 (32), Πίκετ - Βαν ντερ Στέρεν
1-0 (34), Νίμποερ - Ανάντ 0-1 (36).

Βαθμολογία (σε 10 αγώνες): 1) Ανάντ 7, 2) Σίροβ 6,5, 3) Κράμνικ 6, 4-8)
Πόλγκαρ, Τίμαν, Γκέλφαντ, Τοπάλοβ, Άνταμς 5,5, 9-10) Κάρποβ, Πίκετ 4,5, 11-14)
Βαν Βέλι, Νίμποερ, Σάλοβ, Βαν ντερ Στέρεν 3,5 βαθμοί.

Σίροβ - Πίκετ (9ος γύρος)

1. ε4 ε5 2. Ιζ3 Ιγ6 3. Αβ5 α6 4. Αα4 Ιζ6 5. 0-0 Αε7 6. Πε1 β5 7. Αβ3 δ6 8. γ3
0-0 9. θ3 Ια5 10. Αγ2 γ5 11. δ4 Βγ7 12. Ιβδ2 Αδ7 13. Ιζ1 Ιγ4 14. β3 Ιβ6 15.
Ιε3 γ4 16. Αα3 Πζε8 17. Βδ2 α5 18. β: γ4 Ι: γ4 19. Ι: γ4 β: γ4 20. δ5 Αζ8 21.
Βε2 η6 22. Ιδ2 Πεγ8 23. Ρθ2 Παβ8 24. Παβ1 Πβ5 25. Π: β5 Αβ5 26. Πβ1 Βδ7 27.
Ιζ1 Ιε8 28. Αγ1 θ5 29. Αε3 Αε7 30. Αδ1 Αδ8 31. Ββ2 Ιγ7 32. α4 Αα6 33. Ββ6 Ι:
δ5 34. Β: α6 Ι: γ3 35. Πβ7 Βε6 36. Αγ2 Ια2 37. Αδ2 Αθ4 38. η3 Αη5 39. Α: η5
Ιβ4 40. Β: α5 Ι: γ2 41. Πε7 1-0

Πόλγκαρ - Βαν ντερ Στέρεν (9ος γύρος)

1. ε4 ε5 2. Ιζ3 Ιζ6 3. δ4 Ι: ε4 4. Αδ3 δ5 5. Ι: ε5 Ιδ7 6. Ι: δ7 Α: δ7 7. 0-0
Αε7 8. γ4 Ιζ6 9. Ιγ3 Αε6 10. γ5 0-0 11. Αζ4 γ6 12. β4 Βδ7 13. Βγ2 η6 14. β5
Πζε8 15. α4 Ιθ5 16. Αε3 Αδ8 17. α5 α6 18. β: α6 β: α6 19. Ια4 Α: α5 20. Ιβ6 Α:
β6 21. γ: β6 Αζ5 22. Α: ζ5 Β: ζ5 23. Πζγ1 Β: γ2 24. Π: γ2 α5 25. Π: γ6 Πεβ8
26. Αθ6 Ιη7 27. Παγ1 Ιε8 28. Αζ4 Πβ7 29. Πγ8 Π: γ8 30. Π: γ8 Ρζ8 31. Αδ6 Ρη7
32. Π: ε8 Π: β6 33. Αζ8 Ρζ6 34. η3 1-0

ΚΥΠΕΛΛΟ ΕΛΛΑΔΑΣ

Χθες πραγματοποιήθηκε στα γραφεία της ΕΣΟ η κλήρωση του 1ου γύρου του κυπέλλου
Ελλάδας. Οι ομάδες της Α' Εθνικής θα ξεκινήσουν από τον 3ο γύρο, ενώ η
πρωταθλήτρια Ελλάδας '97 ομάδα του Ηρακλείου και η κυπελλούχος Ελλάδας ομάδα
του Σ.Ο. Περιστερίου θα ξεκινήσουν τους αγώνες τους από τον 6ο γύρο.

Με bye περνούν στο 2ο γύρο ο Α.Ο. Ορεστιάδας, η Σκακιστική Ακαδημία Καβάλας, η
Νικόπολη Πρέβεζας, η Ρόδος και η Κίσσαμος.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: O99</CAT>
<ED>
Κωδικός άρθρου: A16050O991</ED>
<ID>
ID:136966

</ID><URL>http://ta-nea.dolnet.gr/neaweb/neafile.print_unique?e=A&f=16050&m=O99&aa=1</URL></REF>


Article

<CATEGORY>vin09</CATEGORY>

 <H5>Ο ΚΑΝΤΑΡΕ ΣΤΑ «ΝΕΑ» ΜΕ ΑΦΟΡΜΗ ΤΟ ΝΕΟ ΤΟΥ ΒΙΒΛΙΟ «SPIRITUS»
</H5><H2>Σύλληψη ενός... πνεύματος
</H2>
«Η Ελλάδα μπορεί να αντισταθεί στη σωβινιστική υστερία, εναντίον π.χ. της
Αλβανίας, και να παίξει έναν πολύ ουσιαστικό ρόλο στα Βαλκάνια», λέει στα
«ΝΕΑ» ο Ισμαήλ Κανταρέ

«Είναι πολύ εύκολο να στήσει κανείς μια προπαγάνδα εναντίον ενός λαού, με
αφορμή τους μετανάστες του που καταφεύγουν σε μια άλλη χώρα. Είναι πολύ εύκολο
να δημιουργηθεί μια αρνητική ψύχωση, εναντίον π.χ. της Αλβανίας, σε μια χώρα
όπως η Ελλάδα, που έχει γεμίσει μετανάστες. Δεν νομίζω όμως ότι η Ελλάδα θα
πέσει σ' αυτήν την παγίδα. Νομίζω αντίθετα ότι μπορεί να αντισταθεί στη
σωβινιστική υστερία και να παίξει έναν πολύ ουσιαστικό ρόλο στα Βαλκάνια.
Διότι είναι η αρχαιότερη χώρα, διότι είναι το λίκνο του πολιτισμού και αυτό το
γνωρίζουν όλοι, διότι ανήκει στην Ευρώπη και είναι η εμπροσθοφυλακή στην Κοινότητα».

Πρόκειται για τον διάσημο Αλβανό συγγραφέα Ισμαήλ Κανταρέ, σε χθεσινή
συνέντευξή του στα «ΝΕΑ», λίγες μέρες πριν φθάσει (την Κυριακή) στην Αθήνα για
να παρουσιάσει το καινούργιο του μυθιστόρημα «Spiritus» που κυκλοφορεί από τις
εκδόσεις του ΕΙΚΟΣΤΟΥ ΠΡΩΤΟΥ σε μετάφραση του Θωμά Στεργιόπουλου.

Από τους πιο πολυμεταφρασμένους ξένους συγγραφείς στην Ελλάδα (14 βιβλία του
κυκλοφορούν στις εκδόσεις του ΕΙΚΟΣΤΟΥ ΠΡΩΤΟΥ και μερικά ακόμα από άλλους
οίκους), φίλος του Βασίλη Βασιλικού και του Πέτρου Ανταίου, μεταφραστής της
«Ορέστειας» του Αισχύλου στα αλβανικά αλλά και του Καβάφη, του Σεφέρη και του
Ελύτη, οικείος με την ελληνική μειονότητα στο Αργυρόκαστρο, όπου γεννήθηκε το
1936, ο Κανταρέ κατέπληξε τους πάντες όταν πριν από οκτώ χρόνια ζήτησε
πολιτικό άσυλο στη Γαλλία και αργότερα προσέθεσε τη γαλλική υπηκοότητα στην
αλβανική που πάντα διατηρεί. Κανείς δεν μπορούσε να καταλάβει γιατί
εγκατέλειψε την πατρίδα του όχι πρωτύτερα αλλά όταν κατέρρευσε η απολυταρχική
«Λαϊκή Δημοκρατία» του Εμβέρ Χότζα και η Αλβανία ανοίχτηκε στην περιπέτεια της
κοινοβουλευτικής δημοκρατίας. Πόσο μάλλον που ο Κανταρέ, ο οποίος είχε
διαπλαστεί στο Ινστιτούτο Λογοτεχνίας «Γκόρκι» της Μόσχας, είχε σκιαγραφήσει
κριτικά τους κύκλους της λογοτεχνικής ορθοδοξίας στο «Λυκόφως των θεών της
στέπας» (1975) και διατηρούσε ανέκαθεν μια κριτική ματιά ­ για την οποία και
κατηγορήθηκε ­ πάνω στην ιστορία του τόπου του. 
Όμως όταν μιλάς μαζί του, καταλαβαίνεις πως βλέπει με διαφορετικό μάτι ό,τι
αφορά την ιδεολογία, τον κομμουνισμό ή την Αριστερά. Ο Κανταρέ ανάβει,
παθιάζεται και απαντά ευθέως στα «ΝΕΑ».

Δηλώνει ότι δεν υπήρξε ποτέ μαρξιστής, ότι θεωρούσε τον Ζαν Πωλ Σαρτρ
αντιδραστικό, ότι ένας διανοούμενος μπορεί να είναι ολέθριος αν ενταχθεί στην
εξουσία, ότι δεν μετανιώνει που πήγε στη Γαλλία, ότι η Αλβανία δεν έχει ακόμα
γιατρευτεί από τη μετάβαση σε ένα νέο καθεστώς αλλά ότι η Ελλάδα μπορεί να
αναπτύξει τις καλύτερες σχέσεις μαζί της και ότι η ελληνική μειονότητα υπήρξε
παραδειγματική. Για τα Σκόπια και τη Μακεδονία αντίθετα είπε ότι θα μιλήσει
όταν έρθει στην Αθήνα.

Πράγματι, την ερχόμενη Δευτέρα στις 7.30 μ.μ. το Γαλλικό Ινστιτούτο και οι
εκδόσεις του ΕΙΚΟΣΤΟΥ ΠΡΩΤΟΥ οργανώνουν μια μεγάλη βραδιά προς τιμήν του με
εισηγητές τον Δημοσθένη Κούρτοβικ και τον Φίλιππο Δρακονταειδή και ομιλητή τον
ίδιο, ενώ ο Κώστας Καζάκος και η Ασπασία Παπαθανασίου θα διαβάσουν αποσπάσματα
από το «Spiritus».

Το μυθιστόρημά του αυτό γράφτηκε μεταξύ Παρισιού και Τιράνων, κυκλοφόρησε το
1996 στη Γαλλία και απέσπασε ενθουσιώδεις κριτικές. Η πλοκή του ξετυλίγεται
σαν θρίλερ και αναφέρεται στην καταδίωξη και σύλληψη ενός... πνεύματος, μέσα
στο απόλυτα ρεαλιστικό περιβάλλον της παλαιάς και της νέας Αλβανίας. Μιας
Αλβανίας με πολλά προσωπεία, παγωμένης και μουντής, γεμάτης παγίδες και
ραδιουργίες όπου ωστόσο οι ανεξάρτητες ψυχές διασώζονται.

Η συνέντευξη στη Μικέλα Χαρτουλάρη στη σελίδα 3

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16050P011</ED>
<ID>
ID:136967

</ID><URL>http://ta-nea.dolnet.gr/neaweb/neafile.print_unique?e=A&f=16050&m=P01&aa=1</URL></REF>


Article

<CATEGORY>vin09</CATEGORY>

 <H2>Το θέμα </H2>
Τα Μάρμαρα του Παρθενώνα έχουν... σκορπίσει στα μουσεία του κόσμου

σελ.10 & 11

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16050P012</ED>
<ID>
ID:137011

</ID><URL>http://ta-nea.dolnet.gr/neaweb/neafile.print_unique?e=A&f=16050&m=P01&aa=2</URL></REF>


Article

<CATEGORY>vin09</CATEGORY>

 <H5>ΕΚΔΗΛΩΣΗ ΓΙΑ ΤΟΝ ΓΙΑΝΝΗ ΜΑΡΚΟΠΟΥΛΟ ΣΤΟ ΠΑΝΕΠΙΣΤΗΜΙΟ ΑΘΗΝΩΝ
</H5><H5>«ΖΩΝΤΑΝΑ» </H5><H2>Η σκηνή μιλάει...
</H2>
Ο Θανάσης Θεμελής στο «Έξω, μπροστά στην πόρτα» από το «Θέατρο του Ήλιου»

Τη δεύτερη επίσημη πρεμιέρα του δίνει στις 9.15 μ.μ. το «Θέατρο τού Ήλιου» με
το έργο τού πρόωρα χαμένου ποιητή και συγγραφέα Βόλφγκανγκ Μπόρχερτ «Έξω,
μπροστά στην πόρτα» στον Κάτω Χώρο της Κεντρικής Σκηνής του Θεάτρου (Φρυνίχου
10, Πλάκα). Την μετάφραση έκανε ο Δημήτρης Θέμελης και την σκηνοθεσία ο
Ανδρέας Παπασπύρος. Την μουσική επιμελήθηκε ο Ιάκωβος Δρόσος, τα σκηνικά και
τα κοστούμια ο Ανδρέας Παπασπύρος και η Λίνα Παγώνη. Παίζουν οι Ανδρέας
Παπασπύρος, Δάφνη Βασιλειάδου, Κώστας Λαός, Κατερίνα Πολυχρονοπούλου, Σοφία
Καραγιάννη και Θανάσης Θεμελής..

*** Μέχρι και την 1η Φεβρουαρίου παρατείνονται οι παραστάσεις της μουσικής
κωμωδίας «Ο Σιμιγδαλένιος», που παρουσιάζει το ΔΗΠΕΘΕ Βόλου και το Κέντρο
Μουσικού Θεάτρου στον Βόλο. Το έργο είναι γραμμένο από τον Αλέξανδρο
Αδαμόπουλο και το έχει σκηνοθετήσει η Λυδία Κονιόρδου.

*** Έως την Κυριακή 1/2 θα παίζεται στο Θέατρο τού Νέου Κόσμου το έργο τού
Ρόμπερτ Σνάιντερ «Βρωμιά» σε σκηνοθεσία Βαγγέλη Θεοδωρόπουλου, με τον
Κωνσταντίνο Μαρκουλάκη. Η μετάφραση είναι της Κοραλίας Σωτηριάδου, τα σκηνικά
και κοστούμια του Αντώνη Δαγκλίδη, η μουσική τού Μηνά Αλεξιάδη (τηλ. 9212.900).

*** Η Θεατρική συμπαραγωγή τού Θεάτρου τού Νότου και του ΔΗΠΕΘΕ Βόλου «Βαλς
Εξιτασιόν» ­ η ζωή και το έργο τού Γιάννη Κωνσταντινίδη (Κώστας Γιαννίδης) που
έγραψε η Ελένη Πέγκα ­ παρουσιάζεται από σήμερα έως τις 8 Φεβρουαρίου στο
Θέατρο της Παλιάς Ηλεκτρικής Εταιρείας, στον Βόλο. Η σκηνοθεσία είναι τού
Γιάννη Χουβαρδά και της Έφης Θεοδώρου.

*** Από σήμερα και έως τις 11 Φεβρουαρίου η Κατερίνα Βασιλάκου δίνει έντεκα
παραστάσεις στην αίθουσα ATHENAEUM (Αμερικής 8) με έξι θεατρικά μονόπρακτα ­
των Κοκτό, Τσέχωφ, Κιντέρο ­ με τον γενικό τίτλο «Έρωτας για έξι πρόσωπα». Η
σκηνοθεσία είναι δική της, τα σκηνικά και κοστούμια της Έλλης Πανούση, ενώ το
βασικό τραγούδι τού έργου έγραψε και ερμηνεύει η Φωτεινή Σαββατιανού.

*** Η Στοά παρουσιάζει τον νέο θεατρικό συγγραφέα Βασίλη Ραΐση ανεβάζοντας από
σήμερα το έργο του «Το πρόβλημα του Κώστα». Η σκηνοθεσία είναι του Θανάση
Παπαγεωργίου, τα σκηνικά και κοστούμια της Λέας Κούση και παίζουν οι Ανατολή
Αθανασιάδου, Φαίδων Καστρής, Σπύρος Κωτσόπουλος, Παναγιώτης Μέντης, Ντίνη
Ρέντη, Νίκη Χαντζίδου, Βασίλης Ψυχογιόπουλος (Μπισκίνη 55, Ζωγράφου, τηλ. 7702.830).

*** Οι stand up κωμικοί και η Λουκία Ρικάκη μάς προσκαλούν να συμμετέχουμε
στις «Νύχτες Κωμωδίας», που σήμερα είναι αφιερωμένη στην τηλεόραση «TV or
not..TV?». Στην οδό Θεμιστοκλέους στο Κέντρο Λόγου και Τέχνης 104, στις 9
μ.μ.(τηλ. 3802.425).

ΠΡΟΠΩΛΗΣΗ

Από σήμερα αρχίζει η προπώληση των εισιτηρίων για τις δύο συναυλίες που θα
δώσει η Ελένη Καραΐνδρου στο Μέγαρο Μουσικής, στις 19 και 20 Φεβρουαρίου. Θα
παρουσιάσει για πρώτη φορά ζωντανά την μουσική που έγραψε για την ταινία του
Αγγελόπουλου «Το βλέμμα του Οδυσσέα», καθώς και αποσπάσματα από έργα της για
άλλες ταινίες.

ΣΥΝΑΥΛΙΕΣ

Δύο συναυλίες δίνει σήμερα και αύριο η Καμεράτα στο Μέγαρο Μουσικής στο
πλαίσιο του Κύκλου Γαλλική Μουσική από τον 19ο στον 20ό αιώνα. Θα παρουσιάσει
έργα Ιμπέρ, Σεν Σανς και Γκουνό. Την ορχήστρα θα διευθύνει ο Τσέχος
αρχιμουσικός Βλαντισλάβ Τσαρνέσκι και συμπράττει ο διακεκριμένος βιολονίστας
Δημήτρης Σέμσης.

ΓΙΑ ΤΟΝ ΜΑΡΚΟΠΟΥΛΟ

Στις 7 το απόγευμα, στην Μεγάλη Αίθουσα Τελετών του Πανεπιστημίου Αθηνών
(Πανεπιστημίου 30) οργανώνεται εκδήλωση από το Πανεπιστήμιο, την Παγκρήτιο
Ένωση και την Ένωση Ιεραπετριτών της Αθήνας, για τον Γιάννη Μαρκόπουλο.
Αποσπάσματα από το έργο του συνθέτη θα ερμηνεύσουν οι Χαράλαμπος
Γαργανουράκης, Πέτρος Γαϊτάνος, Μαρία Δημητριάδη, Κωνσταντίνος Παλιατσάρας και
Βασιλική Λαβίνα.

ΒΙΒΛΙΟ

Ο συγγραφέας Ζαν Φιλίπ Τουσέν θα συναντήσει τους αναγνώστες του βιβλίου του
«Το λουτρό» στις 12.30 μ.μ. στο Βιβλιοπωλείον της Εστίας (Σόλωνος 60).

ΕΙΚΑΣΤΙΚΑ

Αναδρομική έκθεση ζωγραφικής και χαρακτικής του Μιχάλη Αγγελάκη στο Μουσείο Γ.
Γουναρόπουλου. Για το έργο του καλλιτέχνη θα μιλήσει η ζωγράφος λαογράφος
Ντιάνα Αντωνακάτου (Γ. Γουναροπούλου 6 και Φρυγίας, 3η στάση Ιλίσια).

ΛΟΓΟΤΕΧΝΙΑ

Βραδιά αφιερωμένη σε πρωτοεμφανιζόμενους συγγραφείς, τον Κώστα Κατσουλάρη, τον
Μιχάλη Μιχαηλίδη, τον Μηνά Βιντιάδη και τη Νικόλ Ρούσσου, πραγματοποιείται
στην αίθουσα Τέχνης «Κίνηση» της Πανελλήνιας Πολιτιστικής Κίνησης (Υπατίας
1Β). Τις «νέες λογοτεχνικές φωνές» παρουσιάζουν η συγγραφέας Νένη Ευθυμιάδη
και ο Δημήτρης Τσατσούλης. Διαβάζουν οι νέοι ηθοποιοί: Παναγιώτης Μπουγιούρης,
Σωτηρία Κολόζου, Ηλίας Στρατάκος και Δημήτρης Φοινίτσης. Ώρα 8.30 μ.μ.

Ο σαξοφωνίστας Στράτος Βουγάς και το κουαρτέτο του παρουσιάζουν την πρώτη του
προσωπική δουλειά με τίτλο «Breakin Loose» στο Half Note jazz club
(Τριβωνιανού 17, Μετς). Στις 6 μ.μ.

*** Ένα μουσικό ταξίδι στη «Μεσόγειο» ξεκινάει από σήμερα ο Χρίστος Τσιαμούλης
και το συγκρότημά του. Στο πρώτο μέρος τού προγράμματος θα παρουσιαστούν
τραγούδια απ' όλες τις γωνιές της Ελλάδας, ενώ το δεύτερο θα βασιστεί στα
καινούργια τραγούδια τού συνθέτη από τον δίσκο του «Μονάχα για να ταξιδεύω»
(Πατησίων 208, τηλ. 8674.901).

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16050P021</ED>
<ID>
ID:136970

</ID><URL>http://ta-nea.dolnet.gr/neaweb/neafile.print_unique?e=A&f=16050&m=P02&aa=1</URL></REF>


Article

<CATEGORY>vin09</CATEGORY>

 <H5>...και η ηθική της μνήμης
</H5><H2>Πολωνία, Καναδάς, Ελλάδα...
</H2>
<AUTHOR>Μ.Χ</AUTHOR>

Η Αν Μάικλς

Είναι τριάντα οκτώ ετών, βραβευμένη ποιήτρια, πολωνικής καταγωγής και ζει στο
Τορόντο. Όμως έκανε ήρωα του πρώτου της μυθιστορήματος έναν Έλληνα. Το
μυθιστόρημα αυτό, με τίτλο «Κομμάτια φυγής» απέσπασε έξι μεγάλα αγγλοσαξονικά
βραβεία και έγινε μπεστ σέλερ. Και η Αν Μάικλς θα είναι αύριο εδώ για να
συναντήσει το ελληνικό κοινό με αφορμή την έκδοση από τον ΚΕΔΡΟ του βιβλίου
της που μετέφρασε ο Γιώργος-Ίκαρος Μπαμπασάκης. Θα την παρουσιάσουν στη Στοά
του Βιβλίου (12.30 μ.μ.) ο Νίκος Παπανδρέου, ο Θόδωρος Γρηγοριάδης και ο
Αλμπέρτος Ναρ, ενώ αποσπάσματα από τα «Κομμάτια φυγής» θα διαβάσει ο Δημήτρης
Λιγνάδης. 
Το πιο ενδιαφέρον είναι ότι η σχέση της συγγραφέως με την Ελλάδα είναι
πρόσφατη. Ξεκίνησε το 1987 από την αλληλογραφία της με έναν εκπρόσωπο του
Εβραϊκού Μουσείου, συνεχίστηκε με μια πολυήμερη διαμονή στην Αθήνα και
προχώρησε σε συζητήσεις με ανθρώπους που βίωσαν περιπέτειες αντίστοιχες με
τους ήρωές της: Το μικρό Εβραιόπουλο Ιάκωβο Μπιρ που επέζησε από το ναζιστικό
ολοκαύτωμα και τον Έλληνα ανθρωπιστή επιστήμονα Άθο Ρούσσο που παρενέβη και το
έσωσε φυγαδεύοντάς το στη Ζάκυνθο. Όλα τα υπόλοιπα οφείλονται στη δημιουργική
δύναμη της συγγραφέως που λέει: «Η ιστορία δεν έχει ηθική αλλά η μνήμη έχει».

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16050P022</ED>
<ID>
ID:137014

</ID><URL>http://ta-nea.dolnet.gr/neaweb/neafile.print_unique?e=A&f=16050&m=P02&aa=2</URL></REF>


Article

<CATEGORY>vin09</CATEGORY>

 <H2>Αντί λοστών, ρόδα...
</H2>
<AUTHOR>Γ.Δ.Σ.</AUTHOR>

Χειροκροτήματα να δείτε και να ακούσετε! Και «μπράβο»! Όχι μόνο για το...
τουρκόφωνο «Ζητείται ψεύτης» του Ψαθά. Αλλά και για το τουρκιστί «Μάστερ κλας»
και τη γερή Κάλλας της παράστασης, την Κυρία Αιτέν Γκιοκτζέρ. Μιλώ για τις
τέσσερις παραστάσεις του Κρατικού Θεάτρου της Άγκυρας, που άριστα έπραξε και
κάλεσε το Εθνικό μας Θέατρο να παίξει στην κεντρική αίθουσά του. Παραστάσεις,
τις οποίες γενναιόδωρα υποδεχτήκαμε, ανταποδίδοντας στον τουρκικό θίασο τη
λεπτότητά του να μας φέρει ένα ελληνικό έργο και ένα έργο με ηρωίδα μια
κορυφαία Ελληνίδα. Γενναιοδωρία όμως που συνέπεσε με την επίσης «θερμή» αλλά
άλλης... «θερμότητος» υποδοχή της ομάδας μπάσκετ του Ολυμπιακού στην Άγκυρα.
Τριαντάφυλλα μπακαρά προσφέραμε εμείς, κέρματα, σιδηρολοστούς και πέτρες στους
δικούς μας οι Τούρκοι «φίλαθλοι». Σατανική σύμπτωση. Αλλά ας μη σπεύσουμε να
μιλήσουμε για «διαφορά πολιτισμών» και τα παρόμοια ηχηρά. Διότι, αν υποθέσουμε
ότι οι καλοί Τούρκοι ηθοποιοί που μας ήρθαν δεν ήταν ηθοποιοί αλλά αθλητές του
μπάσκετ ή του ποδοσφαίρου και η ομάδα τους κέρδιζε σε ελληνικό γήπεδο την
οποιαδήποτε ελληνική ομάδα, φαντάζεστε ότι οι δικοί μας, οι Έλληνες «φίλαθλοι»
θα τους έριχναν τριαντάφυλλα; Και δη μπακαρά; Χλωμό το βλέπω.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16050P023</ED>
<ID>
ID:137054

</ID><URL>http://ta-nea.dolnet.gr/neaweb/neafile.print_unique?e=A&f=16050&m=P02&aa=3</URL></REF>


Article

<CATEGORY>vin09</CATEGORY>

 <H2>Φιλί - θρύλος
</H2>
<AUTHOR>Μ.Μ.</AUTHOR>

Μόλντερ φιλάει Σκάλι

Μπορεί οι φανατικοί σινεφίλ να έχουν τις αντιρρήσεις τους. Γιατί ποιο φιλί θα
μπορούσε να ξεπεράσει το φιλί-θρύλο του Μπαρτ Λάνγκαστερ με την Ντέμπορα Κερ
στο «Όσο υπάρχουν άνθρωποι»; Κανένα, φυσικά. Παρ' ότι θα μπορούσαμε να
«κατεβάσουμε» πολλά παθιασμένα και θυελλώδη φιλιά με νόημα από τη μεγάλη
οθόνη. Να, όμως, που το επόμενο φιλί έρχεται από το γυαλί. Κατευθείαν μάλιστα
από την καρδιά του «καλτ» που η τηλεόραση ξέρει να «φτιάχνει». Ο Μόλντερ και η
Σκάλι, από τα «Χ-Files», για πρώτη φορά ύστερα από τέσσερα χρόνια φιλιούνται.
Είναι ένα φιλί με πάθος και αφοσίωση. Ένα φιλί που οι φανατικοί της σειράς
είχαν πια απογοητευθεί να περιμένουν. Ίσως το πανί περιμένει τη συνέχεια της
σχέσης, αφού μέσα στη χρονιά ετοιμάζεται πυρετωδώς και η ταινία. Και ίσως η
κορύφωση να έρχεται από τον έρωτά τους και όχι από επισκέπτες από άλλους
πλανήτες. Μήπως όμως μ' αυτό δεν συμφωνήσουν και τόσο οι «φαν»;

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16050P024</ED>
<ID>
ID:137080

</ID><URL>http://ta-nea.dolnet.gr/neaweb/neafile.print_unique?e=A&f=16050&m=P02&aa=4</URL></REF>


Article

<CATEGORY>vin09</CATEGORY>

 <H5>Ο ΙΣΜΑΗΛ ΚΑΝΤΑΡΕ ΓΙΑ ΤΟ ΝΕΟ ΒΙΒΛΙΟ ΤΟΥ, ΤΟΝ ΜΑΡΞΙΣΜΟ ΚΑΙ ΤΗΝ ΠΟΛΙΤΙΚΗ
</H5><H5>«Η ελληνική μειονότητα ήταν υποδειγματική»
</H5><H2>«Δεν υπήρξα ποτέ μαρξιστής»
</H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

«Ο Κανταρέ χτίζει επίμονα μιαν Ανθρώπινη Κωμωδία πάνω στους τραγικούς
ουρανούς των Βαλκανίων και την πρώην κομμουνιστική αυτοκρατορία, μένοντας
πάντα πιστός σ' εκείνο που αποτελεί το δικό του σύμπαν: τον Κανταρεϊσμό».

Έτσι υποδέχθηκε ο διακεκριμένος εκδότης, κριτικός και συγγραφέας Φρανσουά
Μασπερό το «Spiritus» του Ισμαήλ Κανταρέ στη γαλλική «Μοντ».

Το μυθιστόρημα αυτό, όπως και η τωρινή συνέντευξή του στα «ΝΕΑ»
συμπυκνώνουν πράγματι την ιδιαιτερότητα αυτού του συγγραφέα που από βιβλίο σε
βιβλίο κάνει την αυτοψία του λαού του και ακτινογραφεί τη χώρα του, μέσα από
παλιούς θρύλους και ιστορικά γεγονότα στα οποία παρεμβάλλει και την προσωπική
του περιπέτεια. Και είναι ακριβώς αυτή η υποκειμενική χρήση της ιστορίας, π.χ.
στο «Γεφύρι με τις τρεις καμάρες», που του κόστισε αυστηρές κριτικές από τους
ομοτέχνους του στην Αλβανία αλλά και που τον διέσωσε από το δόκανο της
λογοκρισίας. Άλλωστε, ο Κανταρέ ποτέ δεν καταφέρθηκε ευθέως κατά του Εμβέρ
Χότζα, αλλά προτιμούσε οι αναφορές του π.χ. στην Οθωμανική Αυτοκρατορία και
κατοχή να λειτουργούν υπογείως, μεταφορικά, σαν σχόλια στην απολυταρχία του καθεστώτος.

Στα γράμματα πρωτοεμφανίστηκε το 1954 ως δημοσιογράφος και ποιητής, αλλά
καθιερώθηκε αμέσως σαν μετρ του μυθιστορήματος με τον περίφημο «Στρατηγό της
στρατιάς των νεκρών» (1963) που πολύ νωρίς μεταφράστηκε και στα ελληνικά.
Ακολούθησαν πλήθος μυθιστορήματα και νουβέλες του ­ τέσσερα από τότε που
κατέφυγε στη Γαλλία, «Πυραμίδα», «Φεγγαρόφωτο», «Αετός», «Spiritus» και το
δοκίμιο «Πρόσκληση στο εργαστήρι του συγγραφέα» ­ αλλά και δοκίμιά του, όπως
το «Αισχύλος, ο αιώνια χαμένος».

Κάτοικος του Παρισιού με την οικογένειά του εδώ και μια οκταετία ­ «η
Γαλλία ήταν η πρώτη μεγάλη χώρα που εξέδωσε βιβλία μου», λέει στα «ΝΕΑ» ­
ανήκει στους συγγραφείς που ακούγονται κάθε χρόνο ως υποψήφιοι για το Νόμπελ
και πολλοί περιμένουν ότι θα παίξει κάποτε πολιτικό ρόλο στην Αλβανία.

Ένας συγγραφέας στην εξουσία μπορεί να είναι μία κακή έκπληξη», υποστηρίζει ο
Ισμαήλ Κανταρέ, θεωρώντας πως τα ιστορικά παραδείγματα δεν είναι ενθαρρυντικά

- Παραμένετε ακόμα αριστερός; 
«Δεν υπήρξα ποτέ μαρξιστής και ποτέ στρατευμένος κομμουνιστής. Αλλά δεν
δέχομαι και τους όρους "Αριστερά" - "Δεξιά" διότι για κάποιον που προέρχεται
από μια πρώην ανατολική χώρα οι έννοιες αυτές έχουν μια διαφορετική σημασία.
Εμείς ζήσαμε έναν σκληροπυρηνικό σταλινισμό και βλέπουμε την Αριστερά σαν
συνέχεια της κομμουνιστικής δικτατορίας που είχαμε για 50 σχεδόν χρόνια, άρα
σαν κάτι το αρνητικό. Η Δεξιά πάλι συνδέεται στην αντίληψή μας με τη
δημοκρατία, άρα μοιάζει καλύτερη.

Εμείς που ζήσαμε μια πολιτιστική επανάσταση παρόμοια με της Κίνας δεν
μπορούσαμε, για παράδειγμα, να καταλάβουμε τον Σαρτρ και τα κηρύγματά του. Μας
φαινόταν το ίδιο αντιδραστικός με τους συγγραφείς που ήταν υποδουλωμένοι στα
φιλομαοϊκά καθεστώτα, συνοδοιπόρος της κομμουνιστικής δικτατορίας. 
Είμαστε λοιπόν συναισθηματικά αρνητικοί προς την Αριστερά και πιθανόν όχι
αντικειμενικοί κι ας γνωρίζουμε καλά πως η δυτική κοινωνία δεν είναι καθόλου ειδυλλιακή».

­ Ποιο ρόλο έπαιξε στο συγγραφικό σας έργο το γεγονός ότι μετακομίσατε (με
την οικογένειά σας) στη Γαλλία;

«Απολύτως κανέναν. Η δουλειά μου ως συγγραφέα δεν επηρεάζεται από κάτι τέτοια.
Άλλωστε ο πλανήτης ολόκληρος μοιάζει πολύ μικρός, στενάχωρος για έναν δημιουργό».

­ Ποιο είναι το μήνυμα του καινούργιου σας βιβλίου «Spiritus»;

«Δεν σκέφτομαι ποτέ τα "μηνύματα" όταν γράφω. Και νομίζω ότι αυτή η λέξη
"μήνυμα" δεν αρμόζει στη λογοτεχνία. Σ' αυτό μου το μυθιστόρημα μιλάω για όλες
τις Αλβανίες. Και για την μετακομμουνιστική. Και μέσα από την υπόθεσή του
θέλησα παράλληλα να καταδείξω τα επίπεδα της αλήθειας και τη διαδικασία
διαμόρφωσης της παγκόσμιας λογοτεχνίας. Μιλώ για την φανερή, όμως απατηλή
αλήθεια, για την κρυφή αλήθεια πίσω της και για την διαφορετική αλήθεια που
προκύπτει έπειτα. Και ταυτόχρονα, για την προφορική αφήγηση, για τη διαμόρφωση
στη συνέχεια της μεγάλης λογοτεχνίας και για την απώλειά της».

­ Πιστεύετε ότι ένας συγγραφέας, ένας διανοούμενος μπορεί να
βελτιώσει το πρόσωπο της εξουσίας αν συμμετάσχει σ' αυτήν;

«Τα ιστορικά παραδείγματα που έχουμε έως τώρα δεν είναι ενθαρρυντικά
τουλάχιστον όσον αφορά τους πραγματικούς δημιουργούς και όχι απλώς τους
ήσσονος σημασίας. Οι συγγραφείς είναι άλλωστε όντα μοναχικά. Και τα μοναχικά
όντα μπορούν να είναι επικίνδυνα για τους άλλους. Με αυτήν την έννοια ένας
συγγραφέας στην εξουσία μπορεί να είναι μια κακή έκπληξη. Το πιθανότερο είναι
ότι θα χειροτερέψει η δουλειά του, αλλά μπορεί και να λειτουργήσει αρνητικά
για τους άλλους».

Δεν είναι η πρώτη φορά που ο Ισμαήλ Κανταρέ επισκέπτεται την Ελλάδα. Την
γνωρίζει καλά, γνωρίζει τη λογοτεχνία της, έχει Έλληνες φίλους και... άποψη.

­ Πώς βλέπετε το μέλλον των σχέσεων Αλβανίας - Ελλάδας;

«Πιστεύω πως είναι δύο λαοί με έντονη ο καθένας ταυτότητα, με διαφορετικές
γλώσσες και κουλτούρες, που δεν μπορούν να κάνουν κακό ο ένας στον άλλον. Το
ίδιο το γεγονός ότι είμαι τόσο ευρύτατα μεταφρασμένος στην Ελλάδα επιβεβαιώνει
ότι είμαστε ικανοί για ευγενικές πράξεις. Άλλωστε είναι αμελητέα και τα όποια
θερμά επεισόδια υπήρξαν τόσα χρόνια μεταξύ μας. Το κακό βέβαια είναι
μεταδοτικό, ιδίως στα Βαλκάνια, και δεν είναι δύσκολο να διασπείρει κανείς μια
αρνητική ψύχωση ανάμεσα στους δύο λαούς. Όμως, κατά τη γνώμη μου, υπάρχουν
αντικειμενικοί λόγοι για να μην είναι εχθρικές η Ελλάδα και η Αλβανία. Δεν
είμαι βέβαια σίγουρος αν η Ελλάδα έχει ξεκάθαρη εξωτερική πολιτική στον τομέα
αυτόν, όμως πιστεύω ότι μπορεί να βοηθήσει την Αλβανία και σε πολιτικό και σε
οικονομικό επίπεδο. Η ίδια η γειτνίαση των δύο χωρών αποτελεί μια κουλτούρα
που ευνοεί τη φυσική προσέγγισή τους».

­ Η άποψή σας για την ελληνική μειονότητα στην Αλβανία;

«Είναι πολύ καλή. Γνώρισα πολλά παιδιά στο σχολείο στο Αργυρόκαστρο, κυρίως,
αλλά και αλλού. 
Ήταν μια μειονότητα υποδειγματική, που ποτέ δεν δημιούργησε πλαστά προβλήματα
ούτε προκλήσεις. Οι Έλληνες της Αλβανίας είχαν την ίδια μοίρα με τον αλβανικό
λαό και υπέφεραν τις ίδιες διώξεις επί Χότζα. Ούτε και στο θρησκευτικό επίπεδο
ήταν χειρότερα όταν απαγορεύονταν οι εκκλησίες. 
Σ' αυτόν τον τομέα τα περισσότερα υπέφεραν οι καθολικοί διότι η θρησκεία τους
συμβόλιζε τη δύναμη της Δύσης. Αλλά και πέρσι στα γεγονότα που τάραξαν την
Αλβανία οι Έλληνες κράτησαν καλή στάση».

­ Πώς βλέπετε απ' έξω τη σημερινή Αλβανία;

«Δεν ξεκίνησε άσχημα, αλλά η μοίρα της παραμένει θλιβερή. Νοσεί ακόμη από την
μετάβασή της προς την δημοκρατία. Η τάξη των Αλβανών πολιτικών ­ τόσο των
κυβερνώντων όσο και των αντιπολιτευόμενων ­ μοιάζει να μην ήταν έτοιμη για την
αλλαγή και έχει πολλά ακόμη να σκεφτεί».

­ Και τα Βαλκάνια; Είναι μια παρεξηγημένη περιοχή;

«Είτε από δουλικότητα είτε από βλακεία είτε λόγω των ταπεινών υπολογισμών των
πολιτικών, τα Βαλκάνια έπαιξαν συχνά τον ρόλο ενός θεάματος στα μάτια των
Δυτικών. 
Όμως κι αυτοί το παρατράβηξαν. Γι' αυτό κι εγώ, γνωρίζοντας τις αδυναμίες των
βαλκανικών λαών αυθόρμητα τούς υπερασπίζομαι όλους. 
Και πάντα υπογραμμίζω στους Δυτικοευρωπαίους ότι τουλάχιστον τα δύο μεγαλύτερα
εγκλήματα του αιώνα μας ­ ο ναζισμός και ο μπολσεβικισμός ­ έγιναν μακριά από
τα Βαλκάνια».

­ Θα σας ενδιέφερε μια πολιτική καριέρα;

«Όχι καθόλου».

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16050P031</ED>
<ID>
ID:136971

</ID><URL>http://ta-nea.dolnet.gr/neaweb/neafile.print_unique?e=A&f=16050&m=P03&aa=1</URL></REF>


Article

<CATEGORY>vin09</CATEGORY>

 <H2>Τέχνη χωρίς κοινό;
</H2>
<AUTHOR>ΧΑΡΗΣ ΚΑΜΠΟΥΡΙΔΗΣ</AUTHOR>

<H3>Περί τέχνης και ψυχαγωγίας μιλούν ο Π. Χαραλάμπους («Άρτιο») και ο Άγγ.
Σκούρτης («Γκαλερί 3») αλλά τα επηρμένα εκθέματά τους απευθύνονται στην
«εικαστική γραφειοκρατία» και μόνον.
</H3>
Αυτούσια τεύχη καλλιτεχνικών περιοδικών εκθέτει ο Άγγελος Σκούρτης («Περί
Τέχνης» ­ Γκαλερί 3), με σβησμένα τα κείμενα, έτσι ώστε να προβάλλονται μόνο
οι εικόνες των έργων τέχνης. Βιντεοπροβολή παρουσιάζει ο Πάνος Χαραλάμπους
(«Άρτιο»), απεικονίζοντας τον εαυτό του να χορεύει πάνω σε τρία
αναποδογυρισμένα ποτήρια, υπό τον μαγνητοφωνημένο ήχο δημοτικής μουσικής, ενώ
στον κατάλογο της έκθεσης μιλά για την σχέση τέχνης και ψυχαγωγίας.
Διακεκριμένοι σε διεθνείς εκθέσεις κι οι δυο τους, διδάσκουν στην εκπαίδευση
και δηλώνουν υπερήφανα ότι τα έργα τους προορίζονται για ειδικούς. Στις
προκείμενες εκθέσεις τους έχουν για θέμα την τέχνη τους, κι εμείς έχουμε
αφορμή να επεκτείνουμε όσα γράφαμε πριν από μία βδομάδα («Λογιωτατισμός ή
Δημιουργία;») για τον Γ. Λάππα.

Μια σκηνή από την έκθεση του Π. Χαραλάμπους στο «Άρτιο»

Όταν εκθέτει ένας ζωγράφος που αγαπά το κοινό, π.χ. ο Φασιανός (ή ο Σπ.
Βασιλείου παλιότερα), μιλά και εξ ονόματος των εκατοντάδων συλλεκτών του.
Ποιον εκπροσωπεί και τι ρισκάρει ένας αυτοσχολιαζόμενος μοντερνιστής; Τα
εκθέματα που αντικρύσαμε μοιάζουν σαν κόλλες εξετάσεων που υποβάλλονται σε
ελεγκτές, για να βαθμολογηθούν, να κατοχυρώσουν την επινόηση και εν συνεχεία
να ταξινομηθούν σε κάποια από τις χηρεύουσες ή νεοπροκηρυσσόμενες οργανικές
θέσεις της καλλιτεχνικής γραφειοκρατίας, δηλ. την εσωτερική συγκρότηση της
μοντέρνας τέχνης σε ένα σύστημα, ερήμην των φιλοτέχνων και ρυθμιζόμενο από
τεχνοκριτικούς και καθηγητές της ΑΣΚΤ. Εδώ κι εκατόν πενήντα χρόνια, οι
μοντέρνοι ζωγράφοι και γλύπτες πίστεψαν ότι το έργο τους είναι αυτόνομο απ'
την κοινωνία και ότι μέσα από μια εσωτερική εξέλιξη των ερευνών τους
αναπτύσσουν ένα ορθολογισμένο σύστημα επινοήσεων το οποίο θα συγκροτεί μια
Ιστορία της «Τέχνης για την Τέχνη», όπως αντίστοιχα λέμε Ιστορία της Επιστήμης
ή των Ιδεών. Επηρμένοι, όπως όλοι οι πετυχημένοι επαναστάτες, λησμόνησαν να
συνεχίσουν την αμφίδρομη επικοινωνία με την ζωή, δεν έχουν interactivity που
θα λέγαμε σήμερα στη γλώσσα των υπολογιστών και της αγοράς, ενώ οι πρόγονοί
τους κάποτε, μέχρι τα χρόνια του ντανταϊσμού, αγωνίζονταν για εμάς όλους
αυτοθυσιαζόμενοι και αφιλοκερδώς. Πρόβαλλαν ως ανθρώπινο ιδεώδες την
υποκειμενικότητα της τέχνης, πολεμούσαν την «ισοπεδωτική» ­ δήθεν ­ εικόνα της
φωτογραφίας και της τηλεόρασης, υπερασπίζονταν την αξία της χειρωνακτικής
ζωγραφιάς εναντίον της μηχανοποίητης και, εντέλει, τον «αθώο» εξειδικευμένο
εργαζόμενο του πνεύματος εναντίον της «κακιάς» μηχανής ­ όλα αυτά κατά το
κλίμα του 19ου αιώνα και της τότε βιομηχανικής επανάστασης. Εν τω μεταξύ ο
κόσμος άλλαξε ριζικά, συντελείται ήδη η νέα επανάσταση με τους ηλεκτρονικούς
υπολογιστές, με μηχανές που τυποποιούν μεν την όραση, την σκέψη ή την ψυχή
μας, αλλά αντιπροσφέρουν επίσης ένα παγκόσμιο χωριό, κοινές ειρηνικές
αντιλήψεις, φθηνότερα προϊόντα, Ίντερνετ και ευκολίες επικοινωνίας. Αρμόζουν
τα εναρκτήρια ψυχικά λακτίσματα του 19ου αιώνα για τα σημερινά διλήμματα, ενώ
ο κόσμος τριγύρω τους ετοιμάζεται πυρετωδώς και αισιόδοξος για τη νέα
χιλιετία; Ο Χαραλάμπους, χωρίς να ρισκάρει τίποτε, εκθέτει ένα άυλο φιλοσοφικό
δοκίμιο και μιλά από πάνω για διονυσιασμό, για τον απρόβλεπτο χαρακτήρα μας,
και όλα όσα θα έλεγε καλύτερα ο Νίτσε πριν από 100 χρόνια, όταν αναρωτιόταν
για την διονυσιακή ή απολλώνια φύση του δυτικού πολιτισμού. Ο Νίτσε όμως,
επίσης ειρωνευόταν μέχρις εσχάτων την δημοσιοϋπαλληλοποίηση της πρωτοποριακής
σκέψης. «Από εξασφαλισμένους σε μόνιμες κρατικές θέσεις που αντί να εκτίθενται
στο κοινό και στην εποχή, αφορίζουν περί της μοίρας του ανθρώπου, σαν
χαϊδεμένα παιδιά της νεόπλουτης (ως προς την εικόνα) κοινωνίας μας»,
συμπληρώνουμε. Ουδαμώς νοιάζονται οι δύο ζωγράφοι αν τα έργα τους μπορούν να
εγγαστρωθούν σε μια οποιαδήποτε κοινωνία, προσφέροντας συναισθήματα, ιδέες και
λύσεις. Απλώς θέλουν να αποδείξουν στην συντεχνία τους ότι την υπηρετούν σαν
καλοί συνδικαλιζόμενοι υπάλληλοι.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16050P041</ED>
<ID>
ID:136972

</ID><URL>http://ta-nea.dolnet.gr/neaweb/neafile.print_unique?e=A&f=16050&m=P04&aa=1</URL></REF>


Article

<CATEGORY>vin09</CATEGORY>

 <H2></H2><H2>Η πληγωμένη αξιοπρέπεια
</H2>
<AUTHOR>ΆΡΗΣ ΦΑΚΙΝΟΣ</AUTHOR>

Αν οι υμνωδοί του «ρεαλισμού», της ενδοτικότητας και του συμβιβασμού
εγκατέλειπαν πού και πού τα συνηθισμένα αθηναϊκά τους στέκια και πήγαιναν να
πιουν το καφεδάκι τους σε κάποιο καφενείο οποιουδήποτε χωριού ή επαρχιακής
πόλης, οι συζητήσεις των θαμώνων θα τους έδιναν να καταλάβουν τους λόγους της
συμπάθειας που τρέφει ο πολύς κόσμος για τον σημερινό υπουργό των Εξωτερικών. 
Θα διαπίστωναν ότι τα κατά καιρούς λεκτικά «ξεσπάσματα» του κ. Πάγκαλου και οι
εκτός «υψηλής διπλωματίας» δημόσια εκφραζόμενες κρίσεις κι εκτιμήσεις του για
Τούρκους και άλλους, αποτελούν ξεσπάσματα, κρίσεις κι εκτιμήσεις της μεγάλης
πλειοψηφίας του ελληνικού λαού. 
Θα καταλάβαιναν, ίσως, ότι πέρα από τα χλιαρά διπλωματικά ανακοινωθέντα που
προορίζονται για δημοσιογραφική κατανάλωση, οι πραγματικότητες εκφράζονται
χίλιες φορές καλύτερα απ' αυτές τις φραστικές «εκρήξεις».

Οι υμνωδοί του «ρεαλισμού» θα διαπίστωναν επίσης πόσο πληγωμένη είναι η
αξιοπρέπεια αυτού του τόπου, ύστερα από τόσα και τόσα διαδοχικά καρπαζώματα,
τουρκικές προκλήσεις, αποτυχημένα ανοίγματα, θριαμβολογικές κενολογίες,
φωτογραφίες και τηλεοπτικά χαμόγελα. 
Θα μου πείτε βέβαια ότι η εθνική αξιοπρέπεια είναι μια έννοια που δεν έχει
μεγάλη πέραση στα γραφεία των «ρεαλιστών», των ιεροεξεταστών της
τεχνοδιαχειριστικής ορθοδοξίας, των ελεγκτών των επιτρεπομένων βαθμών
πατριωτισμού, των φρουρών των ορίων που δεν πρέπει να ξεπερνάει η ιστορική
μνήμη αν ο ενθυμούμενος θέλει να παραμείνει πιστός στην επίσημη ιδεολογική
«γραμμή» και στην «υγιή» σκέψη, για να μην τον χαρακτηρίσουν «εθνικιστή» όπως,
σε άλλους καιρούς, θα τον χαρακτήριζαν «αντεθνικά σκεπτόμενο». Αλλιώς
σκέπτεται κανείς όταν από την αθηναϊκή σιγουριά τού γραφείου του προσπαθεί να
βγάλει ένα δίστηλο για το μεροκάματό του, κι αλλιώς όταν βρίσκεται ελάχιστα
μίλια από τα τουρκικά παράλια και βλέπει την πορφυρή σημαία με την ημισέληνο
ν' ανεμίζει μπροστά στη μύτη του, όταν ξέρει ότι αυτός θα πληρώσει πρώτος και
καλύτερος την πολιτική της μόνιμης υπόκλισης, της συνεχούς υποχωρητικότητας,
της ανιστόρητης ευρωελπίδας, όταν βλέπει ότι για τη σημερινή Ευρώπη κείνο που
μετράει, είναι ό,τι μετρούσε και παλιότερα, στον προηγούμενο αιώνα: το
εμπόριο, το παραδάκι και η αγορά.

Γι' αυτό απολαμβάνει τα λεκτικά «ξεσπάσματα» του κ. Πάγκαλου, γι' αυτό
χαίρεται για το κατά καιρούς πέρασμα από τη γλώσσα της επαγγελματικής
διπλωματίας σε κείνη της ανθρώπινης πραγματικότητας. 
Κάτι είναι κι αυτό. Λίγες σταγόνες βάλσαμο στην ανοιχτή πληγή της πληγωμένης
αξιοπρέπειας ενός ολάκερου τόπου.

Ο Άρης Φακίνος είναι συγγραφέας και παραγωγός στη Γαλλική Ραδιοφωνία.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16050P042</ED>
<ID>
ID:137015

</ID><URL>http://ta-nea.dolnet.gr/neaweb/neafile.print_unique?e=A&f=16050&m=P04&aa=2</URL></REF>


Article

<CATEGORY>vin09</CATEGORY>

 <H5>Μικρά, όμορφα και σοφά
</H5><H2>ΒΙΒΛΙΟπαρουσίαση
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

ΧΡΙΣΤΟΦΟΡΟΣ ΜΗΛΙΩΝΗΣ. Το μικρό είναι όμορφο. Μικρές ιστορίες ­
Μικρά ταξίδια ­ Μετρημένα λόγια. Αθήνα, εκδόσεις
«Κέδρος», 1997. Σελ. 216.

Το μικρό και όχι μόνον το μαύρο, κατά το γνωστό σύνθημα, είναι ­ ενίοτε ­
όμορφο. Για όσους, βέβαια, από μας στον Τύπο τα μικρά κείμενα είναι υποχρέωση
και πρέπει να κόβουμε τα μεγάλα για να τα κάνουμε μικρά, πρόκειται περί
δυστυχίας... Ποιος μπορεί, όμως, να αρνηθεί ότι η συμπύκνωση είναι μια μεγάλη
άσκηση αυτοελέγχου, μπροστά στην αμετροέπεια, στη ρητορική «διάρροια» και στις
μεγάλες «χειρονομίες»; Και ότι μπορεί να οδηγήσει και σε προσωπικό ύφος;

Ιδού η απόδειξη. Απτή. Τα κείμενα που συγκέντρωσε ο Χριστόφορος Μηλιώνης
στο βιβλίο του. Βιβλίο το οποίο έχει «συναρμολογηθεί» με άξονα τις Επιφυλλίδες
που γράφει σ' αυτή την εφημερίδα, «ΤΑ ΝΕΑ», εδώ πλάι. Με τα κείμενα αυτά ο
Χριστόφορος Μηλιώνης, συγγραφέας δοκιμασμένος με επιτυχία, με 12 ήδη βιβλία
στο ενεργητικό του από το 1961 ­ μυθιστορήματα, νουβέλες, διηγήματα,
δοκίμια... ­ αποδεικνύει πόσο άμεσος, ουσιαστικός και καίριος μπορεί να γίνει
μέσα από τριακόσιες - τριακόσιες πενήντα λέξεις. Οι Επιφυλλίδες του ­ από τις
πιο βραχείες ­ καρφώνουν τα βέλη τους, ενίοτε ανεπαισθήτως φαρμακερά, στο
κέντρο του στόχου τους. Με εκείνη τη γοητευτική θυμοσοφία τους, το χιούμορ
τους το δεμένο με τις χωριάτικες, ηπειρώτικες ρίζες του συγγραφέα τους, εκεί
ανάμεσα Καλαμά και Αχέροντα, τη συγκίνηση που μεταδίδουν, την κριτική ­ στο
«συνάφι» κυρίως ­ και την αυτοκριτική τους, χωρίς πάθη και εμπάθειες, μ' αυτή
τη λεπτή ειρωνική «αποστασιοποίησή» τους, με πλήρη συνείδηση ότι δεν θα
επηρεάσουν τον... ρουν της ιστορίας, ποτέ δεν κραυγάζουν, ποτέ δεν «φτύνουν» ­
αυτό που λέμε στην καθομιλουμένη ελληνική «λόου προφάιλ». Ίσως όμως αυτό να
είναι και το μυστικό της αποτελεσματικότητάς τους. Συγκεντρωμένες εδώ, μαζί με
άλλα «μικρά και όμορφα» κείμενα, σε βοηθούν να το συνειδητοποιήσεις καλύτερα.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16050P043</ED>
<ID>
ID:137055

</ID><URL>http://ta-nea.dolnet.gr/neaweb/neafile.print_unique?e=A&f=16050&m=P04&aa=3</URL></REF>


Article

<CATEGORY>vin09</CATEGORY>

 <H5>Η ΑΛΛΗ ΜΑΤΙΑ
</H5><H2>«Το κουτί της Πανδώρας»
</H2>
<AUTHOR>ΜΥΡΤΩ ΡΗΓΟΥ</AUTHOR>

<H3>Η τηλεοπτική εικόνα της περασμένης εβδομάδας: ένα μεγάλο πανό, σαν τεράστια
διαφήμιση, του Τσε. Απέναντί του ένα δεύτερο: ο Ιησούς Χριστός. Ταυτοπροσωπία;
Είδα το πλήθος συγκεντρωμένο σε μια πλατεία ανάμεσα στις δύο εικόνες. Εικόνα
και το πλήθος για την παγκόσμια τηλεόραση. Απεργία; Όχι. Το ταξίδι του Πάπα
στην Κούβα.
</H3>
Κατέφτασε στο νησί όπου τον περίμενε ο Φιντέλ χωρίς την στρατιωτική του στολή,
ντυμένος μ' ένα μαύρο κοστούμι. Το επίσημο μαύρο ένδυμα, για το οποίο γράφει ο
Μποντλέρ ότι δεν έχει μόνο πολιτική ομορφιά, δεν είναι μόνον η έκφραση της
καθολικής ισότητας, αλλά και ποιητική ομορφιά ως έκφραση του δημοσίου
πνεύματος. Όλοι, λέει ο ποιητής, τελούμε κάποια ταφή... Ο Φιντέλ τι θάβει; Την
επανάσταση; Πού βρίσκεται ο πεθαμένος φίλος του; Γιατί βρίσκεται εδώ με τον
Πάπα; Τι είναι ελευθερία; Τι είναι ιδεολογία;

Ιδεολογία: ο Φιντέλ μιλάει για την επανάσταση. Έχει όπως η Εκκλησία πολλούς
μάρτυρες. Η επανάσταση και η θρησκεία αποδεικνύουν λοιπόν την ιδέα της θυσίας.
Μήπως όμως η επανάσταση με τη θυσία γίνεται δεισιδαιμονία; Η δεισιδαιμονία
ενός λαού παγιδευμένου στην πείνα του, στρατευμένου σ' έναν αγώνα ­ το είπε ο
Κάστρο: «χίλιες φορές επιλέγουμε το θάνατο παρά να απαρνηθούμε το πιστεύω μας»
­ υποταγμένου στη μεγαλομανία (μεγαλοφυία;) του αρχηγού του;

Ανοίγματα

Οικονομία: ο Ποντίφικας μιλάει για τα ανοίγματα που πρέπει να κάνει η Κούβα
προς τον κόσμο και το αντίστροφο. Ζητεί ως αντάλλαγμα τη λειτουργία των
καθολικών σχολείων. Η Εκκλησία υπολογίζει το συμφέρον της. Ο φαρισαϊσμός της
έγκειται στην οικονομία. Πόσοι θα σωθούν και ποιοι: ο Μαρξ που πραγματεύεται
στο «Εβραϊκό ζήτημα» τη θρησκεία ως εμπόδιο στην ελεύθερη πολιτεία, ή ο Κάστρο
που πολιτεύεται σαν ο Οίκος του και η νομή του να είναι το έθνος του;

Θριαμβεύει η τηλεόραση. Πιο αποτελεσματική και από την ιδεολογία και από την
οικονομία. Έθνος και Οίκος. Δύο σε ένα.

Δύο σε ένα και στο Λευκό Οίκο· με μια διαφορά: ότι προστίθεται το σεξ.
Οτιδήποτε αφορά τη Λιουίνσκι, κόρη γιατρού στο Μπέβερλι Χιλς, μεταδίδεται από
την τηλεόραση. Την Παρασκευή, η ίδια τηλεόραση, όταν λήξει το τελεσίγραφο προς
τον Σαντάμ, θα μεταδώσει τη σύρραξη.

Τέσσερα σε ένα: ιδεολογία, οικονομία, σεξ και πόλεμος.

Δελτίο ειδήσεων στα καθ' ημάς, αργά το βράδυ της Δευτέρας, λίγο πριν τα
κανάλια της δημόσιας τηλεόρασης κατεβάσουν τα χάρτινα ρολά, λόγω της
επικείμενης απεργίας! 
Τελευταία είδηση, τελευταία εικόνα: ουρές στη νομαρχία Αττικής. Διαπληκτισμοί.
Δέκα χιλιάδες αιτήσεις νέων για τριακόσιες σαράντα θέσεις, σε βοηθητικά
επαγγέλματα στα δημόσια νοσοκομεία.

Πέντε σε ένα: ιδεολογία, οικονομία, σεξ, πόλεμος και ανεργία. Η πρόθεση
γίνεται στο διηνεκές. Αθροίζει δεινά. Η τηλεόραση, το σύγχρονο κουτί της
Πανδώρας, τα αφήνει να διαφεύγουν απ' το στόμιο και να διασκορπίζονται στους
θνητούς. 
Δεσμώτης

Μόνο η ελπίδα μένει δεσμώτης μέσα στο ολέθριο δοχείο παίρνοντας τη δική του
μορφή. Το «κουτί» είναι η ελπίδα αλλά αυτό είναι το μεγαλύτερο δεινό... Γράφει
ο Νίτσε στο «Ανθρώπινο, πολύ ανθρώπινο», παράγρ. 71: «Τώρα ο άνθρωπος έχει το
κουτί της καλής τύχης για πάντα στο σπίτι και θαυμάζει το θησαυρό που έχει
μέσα· τον έχει στην υπηρεσία του· απλώνει το χέρι του να τον πιάσει όταν του
κάνει κέφι. Γιατί δεν ξέρει ότι το κουτί που έφερε η Πανδώρα ήταν το κουτί των
δεινών και παίρνει το κακό που έχει μείνει μέσα για το μεγαλύτερο κομμάτι
καλοτυχίας ­ αυτό είναι η ελπίδα. Γιατί ο Δίας ήθελε να μην πετάξει ο άνθρωπος
τη ζωή του, ανεξάρτητα από το πόσο θα τον τυραννούσαν τα άλλα κακά, αλλά να
συνεχίσει να αφήνεται να τυραννιέται. Γι' αυτό το λόγο δίνει στους ανθρώπους
την ελπίδα. Στ' αλήθεια είναι το χειρότερο κακό γιατί παρατείνει την τυραννία
των ανθρώπων».

Έξι σε ένα: ιδεολογία, οικονομία, σεξ, πόλεμος, ανεργία και ελπίδα.

Η Μυρτώ Ρήγου είναι επίκουρος καθηγήτρια στο Τμήμα Επικοινωνίας και ΜΜΕ του
Πανεπιστημίου Αθηνών.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: P05</CAT>
<ED>
Κωδικός άρθρου: A16050P051</ED>
<ID>
ID:136973

</ID><URL>http://ta-nea.dolnet.gr/neaweb/neafile.print_unique?e=A&f=16050&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ - πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Ξεχάστε ότι το Star είναι εφοδιασμένο με νέα επεισόδια των ξένων σειρών,
χάρη στις οποίες είχε και κάτι να παρουσιάσει. Ούτε «Χ-Files» ούτε «Babylon 5»
ούτε «Seaquest» ούτε «ER». Από μήνα σε μήνα μεταθέτει τις ημερομηνίες προβολής
τους, συνεχώς παραπονούνται οι τηλεθεατές για την αντιμετώπιση που έχουν από
τον σταθμό όταν τηλεφωνούν για να ρωτήσουν ή να διαμαρτυρηθούν. Και για να
παραπλανήσει τους μανιώδεις των «Χ-Files», το κανάλι εξακολουθεί να δείχνει σε
επανάληψη τον δεύτερο κύκλο επεισοδίων. Επομένως, δεν υπάρχει λόγος να
συντονίζονται οι οθόνες στη συχνότητά του.

* Και ανάμεσα στη σωρεία των καλών, μέτριων, απαράδεκτων ελληνικών σίριαλ που
προβάλλονται τη Δευτέρα από όλα τα κανάλια, ένας «Νυκτερινός επισκέπτης» στη
ΝΕΤ έρχεται να δώσει χρώμα από δημοτική παράδοση μέσω της αφηγηματικής του
δύναμης. Ο Αριστείδης Μόσχος, χρόνια πολλά τώρα, ήταν ένα πρόσωπο γνωστό από
τις εκπομπές της τηλεόρασης με δημοτικούς χορούς και τραγούδια. Ήταν ο κύριος
εκείνος που έπαιζε σαντούρι και η κάμερα έκανε διαρκώς ζουμ στα δάχτυλά του. Ο
επιδέξιος οργανοπαίχτης απέδειξε με αυτήν την εμφάνισή του ότι είναι και
άριστος αφηγητής, καθώς μετέτρεπε τις λέξεις του σε εικόνες, είτε μιλώντας για
τις ρίζες του και τους προγόνους του είτε εξηγώντας ότι ο ήχος από το σαντούρι
μοιάζει με τον ήχο του κύματος.

* Σκηνοθετικές διαφορές για τον τρόπο απόδοσης του αντρικού σεβντά. Κατά τον
Νίκο Φώσκολο, οι πρωταγωνιστές της «Λάμψης» πίνουν το ποτό τους και ύστερα
πετάνε κάτω το ποτήρι. Κατά τον Μανούσο Μανουσάκη, ο απεγνωσμένος ήρωάς του
στους «Ψίθυρους καρδιάς» κοιτάζει το ποτήρι, πίνει μια γουλιά και στη συνέχεια
το φτύνει. Διαπίστωση: έπειτα από μεγάλες στενοχώριες η οικογένεια Δράκου
αντικαθιστά τα σερβίτσια στο νοικοκυριό της, ενώ η άλλη πανίσχυρη οικογένεια
αναπτύσσει μεγαλύτερη οικολογική συνείδηση και ανακυκλώνει τον σεβντά με τα
ίδια ποτήρια.

* Αυτή η Κυριακή θα είναι ξεχωριστή στο MTV, καθώς θα προσφέρει πολλές
προτάσεις στυλ. Η εκπομπή «House of Style» ξαναρχίζει. Αρχικά, ήταν η Σίντι
Κρόφορντ που παρουσίαζε τα θέματα μόδας και στυλ. Σε αυτόν όμως τον νέο κύκλο
εκπομπών, οικοδέσποινα θα είναι η Ρεμπέκα Ρόμεϊν, το μοντέλο που έγινε διάσημο
ποζάροντας στο εξώφυλλο του ανδρικού περιοδικού GQ μαζί με τον μπασκετμπολίστα
Ντένις Ροντμαν φορώντας εκείνος το εσώρουχό του και εκείνη το μπικίνι της.
Στις 3 το μεσημέρι η Ρεμπέκα Ρόμεϊν εμφανίζεται σίγουρα με κάτι περισσότερο
καλυπτικό για να παρουσιάσει τα βίντεο με το περισσότερο στυλ και τις κολεξιόν
τριών σχεδιαστών με λάιβ μουσική. Οι δημιουργίες των Τζον Μπάρτλετ, Τοντ
Όλντχαμ και Αντόνιο Μπεράρντι παρελαύνουν υπό τους ήχους των «Death in Vegas»,
«The Crystal Method» και «Wu Tang Clan».

* Οι Spice Girls μονοπωλούν το ενδιαφέρον σε όλα τα κανάλια. Δορυφορικά και
ιδιωτικά. Αυτή τη φορά, αιτία ήταν ο αρραβώνας της Βικτόρια Άνταμς με τον άσο
της Μάντσεστερ Γιουνάιτεντ, Ντέιβιντ Μπέκαμ. Πλάνα από την έξοδό τους από το
ξενοδοχείο, κοντινά πάνω στο μονόπετρο δαχτυλίδι των αρραβώνων, οι Spice να
τραγουδούν, να ποζάρουν όλες μαζί, να μπαίνουν στο γήπεδο, ο Μπέκαμ να βάζει
γκολ. Τα δύο αστέρια του θεάματος αυξάνουν τη δημοτικότητά τους.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: P05</CAT>
<ED>
Κωδικός άρθρου: A16050P052</ED>
<ID>
ID:137016

</ID><URL>http://ta-nea.dolnet.gr/neaweb/neafile.print_unique?e=A&f=16050&m=P05&aa=2</URL></REF>


Article

<CATEGORY>vin15</CATEGORY>

 <H5>Σε αναζήτηση ταυτότητας
</H5><H2></H2><H2>ΤΗΛΕΟΡΑΣΗ ΤΕΤΑΡΤΗΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΔΡΑΜΑΤΙΚΟ ΥΠΑΡΞΙΑΚΟ ΨΥΧΟΓΡΑΦΗΜΑ ΤΟΥ ΦΡΑΝΣΙΣ ΦΟΡΝΤ ΚΟΠΟΛΑ
</H3>
«Οι άνθρωποι της βροχής» ­ με τίτλο «Δεν θα γυρίσω το βράδυ» είχε γνωρίσει
επιτυχία στη χώρα μας ­ του Φράνσις Φορντ Κόπολα είναι η καλύτερη αποψινή
ταινία των καναλιών.

Η Σίρλεϊ Νάιτ στο φιλμ «Οι άνθρωποι της βροχής» του Κόπολα, που στους
ελληνικούς κινηματογράφους είχε παιχθεί με τον τίτλο «Δεν θα γυρίσω το βράδυ»

Παραγωγή του '69 «Οι άνθρωποι της βροχής» με τους Σίρλεϊ Νάιτ, Τζέιμς Κάαν και
Ρόμπερτ Ντιβάλ δίνει μια άλλη εικόνα της αμερικανικής κοινωνίας, ενώ «Η καλή
σύζυγος» είναι ένα αισθηματικό φιλμ ­ '87 ­ του Κεν Κάμερον με τους Ρέιτσελ
Γουόρντ, Σαμ Νιλ. Υπάρχει, ακόμη, στο αποψινό φιλμικό ενδιαφέρον των καναλιών
η «Ισημερία» του Άλαν Ρούντολφ ­ '93 ­ με τον Μάθιου Μοντίν και ο
χιλιοπαιγμένος «Τζέιμς Μποντ, τα διαμάντια είναι παντοτινά» του Γκάι Χάμιλτον
­ '71 ­ με τον πρώτο και καλύτερο κύριο 007 Σον Κόνερι.

«Το έξυπνο πουλί»

18.00 Star. Ο Ορέστης Λάσκος έστησε μία ευχάριστη φάρσα ­ '61 ­
με τους Χατζηχρήστο, Φόνσου, Αυλωνίτη, Παράβα, Μαντζουράνη, Μαρίκα Νέζερ.
(Διάρκεια: 87')**

«Συμμορία εραστών»

19.10 ΕΤ1. Φάρσα ­ '72 ­ του Βαγγέλη Σερντάρη, ο οποίος κατάφερε
να ξαναφανεί στο προσκήνιο με τη νέα ταινία του «Βασιλική», που θα βγει στις
6/2 στους κινηματογράφους και το «Σινέ κλαμπ της εφημερίδας «ΤΑ ΝΕΑ» θα
δείξουν για τους φίλους του εγχώριου σινεμά στον «Δαναό» αυτήν την Κυριακή,
στις 12 το μεσημέρι. Εδώ, ένας παλαίμαχος πλέι μπόι επιστρέφει στην... ενεργό
δράση. Με τους: Ηλιόπουλο, Κοντού, Ρίζο, Πάνου **.

«Τζέιμς Μποντ, πράκτωρ 007: τα διαμάντια είναι παντοτινά»

21.00 Star (Diamonds are forever). Μετά τον «Χρυσοδάκτυλο», ο
Άγγλος Γκάι Χάμιλτον ­ γεννημένος το '22 στο Παρίσι ­ γύρισε το '71 το
αποψινό, δεύτερό του φιλμ της θρυλικής χρυσοφόρας σειράς. Μαζί του επέστρεψε
στον ρόλο του 007 και ο Σον Κόνερι, ο πρώτος και καλύτερος διδάξας τον ρόλο.
Εδώ αναλαμβάνει να διαλύσει ένα κύκλωμα λαθρεμπορίας διαμαντιών. (Διάρκεια:
119') ***

«Γιοζίμπο»

21.15 Seven Χ (Yojimbo). Υπέροχο «σαμουράι» φιλμ ­ '61 ­ του
Ακίρα Κουροσάβα που έκανε γνωστό τον μόνιμο πρωταγωνιστή του Τοσίρο Μικούνε
στη Δύση. (Διάρκεια: 110') ***.

«Η δασκάλα με τα ξανθά μαλλιά»

21.30 Antenna. Από τις μεγάλες εμπορικές επιτυχίες της εθνικής
μας Αλίκης Βουγιουκλάκη ­ πάνω από 500.000 εισιτήρια στην πρώτη προβολή της.
Του Ντίνου Δημόπουλου ­ '69 ­ με την Αλίκη να πηγαίνει ως δασκάλα σ' ένα μικρό
χωριό λίγο πριν ξεσπάσει ο Β' Παγκόσμιος Πόλεμος. (Διάρκεια: 96') **

«Η καλή σύζυγος»

22.30 ΕΤ3 (The good wife). Συμπαθητικό δράμα με μια νεαρή
γυναίκα, η οποία το 1939 ζει σ' ένα απομονωμένο χωριό και προσπαθώντας να
αποστασιοποιηθεί από την κακόφημη μητέρα της κάνει έναν συμβατικό γάμο, με την
ελπίδα πως έτσι θα κερδίσει τον σεβασμό των συγχωριανών της. Του Κεν Κάμερον ­
'87 ­ με τους Ρέιτσελ Γουόρντ, Σαμ Νιλ, Μπράιαν Μπράουν. (Διάρκεια: 93')***

«Η Χελρέιζερ IV: Γραμμή αίματος»

23.00 Star (Hellraiser IV: Blood line). Θρίλερ ­ '95 ­ του Κλάιβ
Μπάρκερ με τους: Άντριου Ρόμπινσον, Κλερ Χίγκινς, Άσλι Λόρενς*

«Οι άνθρωποι της βροχής»

23.45 ΕΤ1 (The rain people). Δυνατό και καλογυρισμένο δράμα του
Φράνσις Φορντ Κόπολα ­ '69 ­ με υποδειγματική σπουδή χαρακτήρων. Μια γυναίκα
που περιμένει παιδί, νιώθει παγιδευμένη στον ρόλο της νοικοκυράς, φεύγει από
το σπίτι της και τον άνδρα της και αναζητεί λίγη ελευθερία δίπλα σ' έναν
απλοϊκό ποδοσφαιριστή. Άψογοι οι Τζέιμς Κάαν, Σίρλεϊ Νάιτ, Ρόμπερτ Ντιβάλ.
(Διάρκεια: 97') ***

«Ισημερία»

24.00 Mega (Equinox). Δύο δίδυμα αγόρια, εντελώς ίδιοι
εμφανισιακά, μα αντίθετοι ως χαρακτήρες έρχονται σε θανάσιμη σύγκρουση με
αφορμή την κληρονομιά που τους αφήνει η μητέρα τους. Του σημαντικού σκηνοθέτη
Άλαν Ρούντολφ ­ '93 ­ με τους: Μάθιου Μοντίν, Λάρα Φλιν Μπόιλ, Τάιρα Φερέλ.
(Διάρκεια: 110')**

«Θανάσιμη σιωπή»

01.00 ΕΤ3 (Α deadly silence). Το θέμα της σεξουαλικής
κακοποίησης των παιδιών «κοιτάζει» με... θολό, είναι αλήθεια, βλέμμα αυτή η
περιπέτεια του Τζον Πάτερσον. Με τους: Μάικ Φάρελ, Σαλ Στράθερς, Μπρους
Γουίτς. (Διάρκεια: 90')*

«Σιδερένιοι άγγελοι 4»

01.30 Star (Angel IV). Αδιάφορο «ερωτικό» θρίλερ του Τζορτζ Άξσμαθ.*

«Ένοχος προδοσίας»

03.15 Antenna (Guilty of treason). Κοινωνικό δράμα ­ '50 ­ του
Φέλιξ Φιστ με θέμα τη δίκη ενός Ούγγρου καρδινάλιου από τους Ρώσους.
(Διάρκεια: 87')**

«Ο τυχερός Τεξανός»

04.50 Antenna (The lucky Texan). Γουέστερν ­ είναι ώρα αυτή για
να δεις γουέστερν; ­ του Ρόμπερτ Μπράντμπερι ­ '34 ­ με τον Τζον Γουέιν.
(Διάρκεια: 52') *

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16050P061</ED>
<ID>
ID:136986

</ID><URL>http://ta-nea.dolnet.gr/neaweb/neafile.print_unique?e=A&f=16050&m=P06&aa=1</URL></REF>


Article

<CATEGORY>vin09</CATEGORY>

 <H5>ΠΟΛΛΕΣ ΠΡΕΜΙΕΡΕΣ ΤΟΥ ΦΕΒΡΟΥΑΡΙΟΥ ΣΕ ΠΕΝΤΕ ΚΑΝΑΛΙΑ
</H5><H2>44 ταινίες α΄ προβολής
</H2>
<H3>Αξιόλογες ταινίες για όλες τις διαθέσεις των σινεφίλ περιλαμβάνονται στις
σαράντα τέσσερις που θα μεταδοθούν σε πρώτη τηλεοπτική προβολή από πέντε
κανάλια (Mega, Star, ΝΕΤ, ΕΤ1 και Filmnet) τον Φεβρουάριο, ενώ ο Antenna και ο
Σκάι δεν έχουν μέχρι σήμερα προγραμματίσει καμιά.
</H3>
Αντίπαλοι ρεπόρτερ που τελικά ερωτεύονται είναι ο Νικ Νόλτε και η Τζούλια
Ρόμπερτς στο ρομαντικό θρίλερ «Πρωτοσέλιδος έρωτας» που θα προβληθεί από το Mega

Ανάμεσά τους ξεχωρίζουν γνωστές ή λιγότερο γνωστές ταινίες. Όπως είναι η
αστυνομική ταινία του Μάρτιν Σκορσέζε «Καζίνο» (με Ρόμπερτ Ντε Νίρο, Σάρον
Στόουν), η αισθηματική κομεντί του Ρόμπ Ράινερ «Ο έρωτας του προέδρου» (με
Μάικλ Ντάγκλας) το μελόδραμα εποχής του Φράνκο Τζεφιρέλι «Η δύναμη του
πεπρωμένου» (με Άντζελα Μπέτις, Τζόναθαν Σιτς), το θρίλερ του Στίβεν Φρίαρς
«Μαίρη Ράιλι» (με Τζούλια Ρόμπερτς, Τζον Μάλκοβιτς), η αισθηματική περιπέτεια
του Τσαρλς Σάγιερ «Πρωτοσέλιδος έρωτας» (με Τζούλια Ρόμπερτς και Νικ Νόλτε), η
κοινωνική ταινία «Παντρεμένα ζευγάρια» (με σκηνοθέτη και πρωταγωνιστή τον
Γούντι Άλεν), η δραματική ταινία του Μπιλ Όγκουστ «Πέλε, ο κατακτητής» (με Μαξ
Φον Σίντοφ, Πέλε Χβένεγκαρτ), η περιπέτεια επιστημονικής φαντασίας του Στίβεν
Σπίλμπεργκ «Τζουράσικ Παρκ» (με Σαν Νιλ, Λόρα Ντερν), η περιπέτεια του Μάρτιν
Κάμπελ «Τζέιμς Μποντ, πράκτωρ 007: επιχείρηση χρυσά μάτια» (με Πιρς Μπρόσναν).

Mega

Το Mega θα προβάλει οκτώ ταινίες: τη νεανική κωμωδία του Άντριου Φλέμινγκ
«Ερωτικό τρίγωνο» (με Τζος Τσαρλς, Λάρα Φλιν Μπόιλ), την κοινωνική ταινία του
Γουέιν Γουάνγκ «Η λέσχη της χαράς και της τύχης» (με Τάμλιν Ισμίτα, Μινγκ Να
Όουεν), όπου καταγράφει την ιστορία τεσσάρων γυναικών που μετανάστευσαν στην
Αμερική κυνηγημένες από τις πικρές μνήμες του παρελθόντος, την αισθηματική
περιπέτεια του Τσαρλς Σάγιερ «Πρωτοσέλιδος έρωτας», με την Τζούλια Ρόμπερτς
και τον Νικ Νόλτε σε ρόλους δημοσιογράφων που «αλληλοτρώγονται» αναζητώντας
την πρώτη είδηση. Επίσης, τη δραματική περιπέτεια του Τζον Πίνγκλετον «Έρωτας
στους δρόμους της βίας» (με Τζάνετ Τζάκσον, Τουπάκ Σακούρ), τη ρομαντική
κομεντί του Νόρμαν Τζιούισον «Μόνο για σένα» (με Μαρίζα Τομέι, Ρόμπερ Ντάουνι
τζούνιορ), την κοινωνική δραματική ταινία του του Λούις Μαντόκι «Όταν ένας
άντρας αγαπάει μια γυναίκα» (με Μεγκ Ράιαν, Άντι Γκαρσία), την κοινωνική
ταινία του Γούντι Άλεν «Παντρεμένα ζευγάρια» (με Γούντι Άλεν, Μία Φάροου,
Σίντνεϊ Πόλαν, Λίαμ Νίσον) και τη δραματική ταινία «Παιχνίδια της μοίρας» (με
Στιβ Μάρτιν, Κάθριν Ο' Χάρα).

ΝΕΤ

Τέσσερις ταινίες σε πρώτη τηλεοπτική προβολή θα δείξει η ΝΕΤ. Πρόκειται για
την ποιητική ταινία του Αλεξάντρ Σοκούροφ «Μητέρα και γιος» (με Γκούντρουν
Γκεγιέρ, Αλεξέι Ανανίσνοφ), τη δραματική ταινία του Μπιλ Όγκουστ «Πέλε, ο
κατακτητής» (με τον Μαξ Φον Σίντοφ και τον Πέλε Χβένεγκαρτ), την τρυφερή
οικογενειακή ταινία του Κρις Μπούλντ «Ο φίλος μου ο Τζο» (με Σούλερ Φισκ,
Στέφεν ΜακΧάτι) και το μελόδραμα εποχής του Φράνκο Τζεφιρέλι «Η δύναμη του
πεπρωμένου» (με Άντζελα Μπέτις, Τζόναθαν Σιτς, Τζον Κασλ, Βανέσα Ρεντγκρέιβ,
Βαλεντίνα Κορτέζε).

Star

Τρεις ταινίες θα δείξει το Star. Την περιπέτεια του Μάρτιν Κάμπελ «Τζέιμς
Μποντ, πράκτωρ 007: επιχείρηση χρυσά μάτια» (με τον Πιρς Μπρόσναν), τη
βραβευμένη με τρία Όσκαρ περιπέτεια επιστημονικής φαντασίας του Στίβεν
Σπίλμπεργκ «Τζουράσικ Παρκ» (με Σαμ Νιλ, Λώρα Ντερν) και την κοινωνική ταινία
του Ρον Λαγκομαρσίνο «Γλυκιά μου αμαρτία» (με Μπέβερλι Ντ' Άντζελο, Ρομπ Έστες).

Filmnet

Είκοσι οκτώ ταινίες σε πρώτη προβολή. Ξεχωρίζουν η αστυνομική ταινία του
Μάρτιν Σκορσέζε «Καζίνο» (με τον Ρόμπερτ Ντε Νίρο και την Σάρον Στόουν), η
αισθηματική κομεντί του Ρόμπ Ράινερ «Ο έρωτας του προέδρου» (με Μάικλ
Ντάγκλας, Ανέτ Μπένινγκ, Μάρτιν Σιν), το ερωτικό δράμα του Λαρς Φον Τρίερ
«Δαμάζοντας τα κύματα» (με Έμιλι Γουότσον, Στέλαν Σκάρσγκαρντ), την περιπέτεια
του Ρόμπερτ Ροντρίγκες «Από το σούρουπο ως την αυγή» (με Χάρβεϊ Καϊτέλ,
Κουέντιν Ταραντίνο), η ταινία επιστημονικής φαντασίας του Φρανσουά Ντιπερόν «Η
μηχανή» (με Ζεράρ Ντεπαρντιέ), το κοινωνικό δράμα του Κάρλος Σάουρα «Ταξί» (με
Κάρλος Φουέντες, Αγκάτα Λις), η κωμωδία του Στιβ Ρας «Έντι, ο θρύλος του ΝΒΑ»
(με Γούπι Γκόλντμπεργκ, Ντένις Φαρίνα), το νεανικό δράμα του Ντάγκλας Τίρολα
«Τα καλύτερά μας χρόνια» (με Άλισον Σμιθ, Ντάνι Κουίν), η κωμωδία του Ρίτσαρντ
Μπέντζαμιν «Άφραγκη και... έγκυος» (με Σίρλεϊ Μακ Λέιν), το θρίλερ του Στίβεν
Φρίαρς «Μαίρη Ράιλι» (με Τζούλια Ρόμπερτς, Τζον Μάλκοβιτς, Γκλεν Κλόουζ), κ.ά.

ΕΤ1

Μία μόνον ταινία στην ΕΤ1 μέσα στον Φεβρουάριο σε πρώτη τηλεοπτική προβολή.
Πρόκειται για τη δραματική κομεντί «Το χρονικό της Χάιντι» (παραγωγής 1995) σε
σκηνοθεσία Πολ Μπόγκαρτ και πρωταγωνίστρια την Τζέιμι Λι Κέρτις.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16050P081</ED>
<ID>
ID:136974

</ID><URL>http://ta-nea.dolnet.gr/neaweb/neafile.print_unique?e=A&f=16050&m=P08&aa=1</URL></REF>


Article

<CATEGORY>vin09</CATEGORY>

 <H2>10,8 δισ. οφείλουν ραδιοτηλεοπτικοί σταθμοί σε ασφαλιστικά ταμεία
</H2>
Ποσό ύψους 10.878.000.000 δραχμών οφείλουν ραδιοφωνικοί και τηλεοπτικοί
σταθμοί στα ταμεία των δημοσιογράφων και στο ΙΚΑ.

Τα περισσότερα χρέη είναι προς το ΤΣΠΕΑΘ για το αγγελιόσημο (8.739.924.967),
ενώ προς το ΙΚΑ είναι τα λιγότερα (1.972.135.957).

Τα στοιχεία κατατέθηκαν χθες στη Βουλή με έγγραφο του υπουργείου Εργασίας και
Κοινωνικών Ασφαλίσεων και σε απάντηση σχετικής ερώτησης των βουλευτών του
ΠΑΣΟΚ (Π. Κρητικού, Στ. Παπαθεμελή, Ηλ. Παπαηλία).

Οι σταθμοί και τα ποσά σε δραχμές που οφείλουν για το αγγελιόσημο:

Mega Channel 1.853.083.827, Antenna TV 3.911.228.165, Antenna 97,1 FM
200.352.640, Sky 100.4 788.139.194 και 348.335.233, Ερμής Σκάι TV 964.637.606,
New Channel 288.228.236, Κανάλι 29 41.562.088, Kiss FM 49.584.533, Galaxy 92
FM 43.740.000, Ράδιο Αθήνα 19.564.408, Star Channel 119.105.000, Planet 104,5
FM 17.042.661, Tele City 66.867.717, Radio City 3.167.810, Ελλάδα FM
16.008.276, Jazz FM 3.430.000, Ράδιο Καλλιτεχνούπολη 5.847.573.

Οι τηλεοπτικοί σταθμοί και οι οφειλές τους στο ΙΚΑ: Ερμής ΜΜΕ Α.Ε (Όμιλος Sky)
194.052.498, Γεν. Επεν/τική (Όμιλος Sky) 20.107.009, Εταιρ. Διαχ. Διοίκησης
Α.Ε. (Όμιλος Sky) 838.337.235, Ελλην. Δορυφ. Τηλεόραση Α.Ε. (Όμιλος Sky)
565.388.446, Ελεύθ. Τηλεόρ. Α.Ε. Κανάλι 29 (Όμιλος Κουρή) 135.591.042, Κανάλι
5 (Όμιλος Κουρή) 119.394.446, Νέο Κανάλι Ραδιοτηλεοπτική Α.Ε. 39.960.421,
Τηλετώρα Ανων. Ραδιοτηλεοπ. Εταιρεία 58.604.860.

Οι ραδιοτηλεοπτικοί σταθμοί και τα ποσά που οφείλουν από ασφαλιστικές και
εργοδοτικές εισφορές:

Σκάι TV και FM ασφαλιστικές εισφορές 36.560.425 και εργοδοτικές εισφορές
17.031.173, Σκάι TV ασφ. εισφ. 32.580.622 και εργ. εισφ. 19.330.591, Σκάι FM
ασφ. εισφ. 59.377.967 και εργ. εισφ. 36.339.311, Σκάι FM ασφ. εισφ. 9.937.221
και εργ. εισφ. 9.149.294, Σκάι TV ασφ. εισφ. 23.715.006 και εργ. εισφ.
19.723.961, Κανάλι 29 ασφ. εισφ. 2.829.217 και εργ. εισφ. 362.551, Κανάλι 5
ασφ. εισφ. 748.591, Ράδιο Αθήνα ασφ. εισφ. 114.264 και εργ. εισφ. 88.832,
Κανάλι 5 ασφ. εισφ. 1.223.599.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16050P082</ED>
<ID>
ID:137017

</ID><URL>http://ta-nea.dolnet.gr/neaweb/neafile.print_unique?e=A&f=16050&m=P08&aa=2</URL></REF>


Article

<CATEGORY>vin09</CATEGORY>

 <H2>Σήμερα η προκήρυξη για έξι κανάλια πανελλαδικής εμβέλειας
</H2>
Δημοσιεύεται σήμερα (για δεύτερη φορά) στον Τύπο η προκήρυξη για τις
τηλεοπτικές άδειες πανελλαδικής εμβέλειας και σε ένα μήνα οι ενδιαφερόμενες
επιχειρήσεις θα πρέπει να υποβάλουν στο υπουργείο Τύπου και ΜΜΕ τους φακέλους
με τα απαραίτητα δικαιολογητικά. Η προκήρυξη που αφορά τις άδειες
περιφερειακής εμβέλειας θα δημοσιευθεί στον Τύπο την ερχόμενη Τρίτη, ενώ μια
μέρα αργότερα θα δημοσιευθεί η προκήρυξη για τις άδειες τοπικής εμβέλειας.

Τρεις άδειες (δύο περιφερειακές και μία τοπική) στο Ανατολικό Αιγαίο δεν
προκηρύσσονται προκειμένου να αναζητηθεί νέο κέντρο εκπομπής που θα αφορά
μόνον την Χίο.

Συνολικά προκηρύσσονται έξι άδειες πανελλαδικής εμβέλειας, 51 περιφερειακής
και 57 για σταθμούς τοπικής εμβέλειας.

Ως καταληκτικές ημερομηνίες υποβολής των υποψηφιοτήτων ορίζονται η Τρίτη 3
Μαρτίου για τους σταθμούς εθνικής εμβέλειας, η Τετάρτη 4 Μαρτίου για τους
σταθμούς περιφερειακής εμβέλειας και η Πέμπτη 5 Μαρτίου για τους σταθμούς
τοπικής εμβέλειας.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16050P083</ED>
<ID>
ID:137056

</ID><URL>http://ta-nea.dolnet.gr/neaweb/neafile.print_unique?e=A&f=16050&m=P08&aa=3</URL></REF>


Article

<CATEGORY>vin09</CATEGORY>

 <H2>Άλλες τέσσερις κατασχέσεις κεραιών </H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

Κεραίες και ηλεκτρονικά μηχανήματα τεσσάρων ακόμη ιδιωτικών τοπικών
τηλεοπτικών σταθμών κατασχέθηκαν χθες στη Θεσσαλονίκη, στο πλαίσιο της
επιχείρησης για τον εντοπισμό ραδιοτηλεοπτικών μέσων που εκπέμπουν χωρίς άδεια λειτουργίας.

Οι εκπρόσωποι της αρμόδιας επιτροπής εμπειρογνωμόνων που συγκροτήθηκε με
εντολή της Εισαγγελίας Πρωτοδικών, εισέβαλαν στις κτιριακές εγκαταστάσεις ­
στο «πάρκο κεραιών» στο όρος Χορτιάτης ­ και κατέσχεσαν τα μηχανήματα των
τηλεοπτικών καναλιών Power TV και Planet TV, που εκπέμπουν από τη Θεσσαλονίκη,
του καναλιού Euro, που έχει έδρα το Κιλκίς, καθώς επίσης και τους αναμεταδότες
του σταθμού Telecity της Αθήνας.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16050P084</ED>
<ID>
ID:137081

</ID><URL>http://ta-nea.dolnet.gr/neaweb/neafile.print_unique?e=A&f=16050&m=P08&aa=4</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α ' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Διαλύοντας τον Χάρι. 5.00-7.00-9.00-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Ο κύριος με τα γκρι. 6.40-8.50-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Τζέιμς Μποντ 007: Το αύριο ποτέ
δεν πεθαίνει. 6.00-8.30-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Ο γκαφατζής της ζούγκλας.
6.30-8.30-10.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Το παιχνίδι. 6.00-8.30-11.00 μ.μ.

ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Τιτανικός. 6.15-10.00 μ.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Τιτανικός.
3.00-6.45-10.30 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Τιτανικός. 6.15-10.00 μ.μ.

ΑΘΗΝΑΙΟΝ CINEPOLIS PHILIPS 2. Η επίλεκτη. 5.30-8.10-10.50 μ.μ.

ΑΘΗΝΑΙΟΝ CINEPOLIS PHILIPS 3. Τιτανικός. 3.00-6.45-10.30 μ.μ.

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Condition). Τα φτερά της αγάπης. 6.30-8.45-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Το παιχνίδι. 6.00-8.30-11.00 μ.μ.

ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Ο κύριος με τα γκρι.
6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo). Ο
ψευταράς (Κ.). 6.45-8.45-10.45 μ.μ. Μαζί και η ταινία μικρού μήκους Bean.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Η γεύση του
κερασιού. 7.00-9.00-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Τιτανικός. 5.45-9.30 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Επτά χρόνια στο Θιβέτ. 6.00-8.30-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Τζέιμς Μποντ
007: Το αύριο ποτέ δεν πεθαίνει. 6.00-8.30-11.00 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Το παιχνίδι. 6.00-8.30-11.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition).
Τιτανικός. 5.45-9.30 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Η γεύση του
κερασιού. 7.00-9.00-11.00 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Προστάτης οικογένειας. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital).
Τιτανικός. 6.15-10.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS).
Τιτανικός. 5.45-9.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Προστάτης
οικογένειας. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Τιτανικός. 5.45-9.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Τζέιμς Μποντ 007: Το αύριο ποτέ δεν πεθαίνει.
5.10-7.40-10.15 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Προστάτης οικογένειας. 5.45-8.00-10.15 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 Dolby Stereo). Επτά
χρόνια στο Θιβέτ. 5.15-7.45-10.15 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Τιτανικός. 6.15-10.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Τιτανικός. 6.15-10.00 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Τζέιμς Μποντ 007: Το αύριο ποτέ δεν πεθαίνει. 5.20-7.50-10.20 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Ο κύριος με τα
γκρι. 6.30-8.45-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Πυροβολημένο ψάρι. 6.00-8.15-10.30 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Το παιχνίδι. 5.15-7.45-10.15 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Ο κύριος με
τα γκρι. 6.40-8.50-11.00 μ.μ.

ΑΤΤΙΚΟΝ Renault (Οδ. Σταδίου ~ 3228.821 Dolby Digital Air Condition).
Τιτανικός. 6.15-10.00 μ.μ.

ΑΦΑΙΑ (Καλλιθέα ~ 9595.534 Dolby Stereo). Το γλυκό πεπρωμένο. 6.30-8.45-11.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Τιτανικός. 11.00-15.15-19.15-23.30.

VILLAGE CENTRE Αίθουσα 2. Μοιραία βλάβη. 11.15-13.30-15.45-18.15-20.45-23.15-01.40.

VILLAGE CENTRE Αίθουσα 3. Η επίλεκτη. 11.45-14.30-17.15-20.00-22.45-01.30.

VILLAGE CENTRE Αίθουσα 4. Τζέιμς Μποντ 007: Το αύριο ποτέ δεν πεθαίνει.
18.45-21.40-00.20. Μόνος στο σπίτι 3. 11.20-13.50-16.20.

VILLAGE CENTRE Αίθουσα 5. Ο ψευταράς (Κ.). 11.30-13.45-16.00-18.15-20.30-23.00-01.15.

VILLAGE CENTRE Αίθουσα 6. Εραστές για μια νύχτα. 13.30-19.00-00.45. Θεωρίες
συνωμοσίας. 10.40-16.10-22.00.

VILLAGE CENTRE Αίθουσα 7. Ο γκαφατζής της ζούγκλας (Κ.).
10.30-12.45-15.00-17.15-19.30-21.45. Τιτανικός. 00.15.

VILLAGE CENTRE Αίθουσα 8. Τιτανικός. 12.15-16.15-20.15-00.15.

VILLAGE CENTRE Αίθουσα 9. Τζέιμς Μποντ 007: Το αύριο ποτέ δεν πεθαίνει. 11.45-14.15-17.00-19.45-22.30-01.15.

VILLAGE CENTRE Αίθουσα 10. Το παιχνίδι. 12.45-14.00-16.45-19.30-22.15-01.00.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Το παιχνίδι. 6.00-8.30-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα).
Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Τα φτερά της αγάπης.
7.00-9.00-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Το παιχνίδι. 5.30-8.00-10.30 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Τα φτερά της αγάπης.
6.10-8.20-10.30 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Ο κύριος με τα γκρι. 6.00-8.20-10.40 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΕΥΑ (Εμπεδοκλέους 121 Παγκράτι, Άγ. Αρτέμιος ~ 7629.215). Ο μικρός Κόλια.
8.30-10.30 μ.μ. Ηρακλής - Πέρα από τον μύθο κάθε μέρα: 4.30-6.30 μ.μ.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Εραστές για μια
νύχτα. 6.40-8.50-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Τιτανικός. 6.15-10.00 μ.μ.

INTEAL ARAMIS (Πανεπ/μίου 46 ~ 3826.720 Dolby Digital). Ο αδελφός μου κι εγώ.
6.10-8.20-10.30 μ.μ.

INTEAL ΜΑΡΟΥΣΙ ARAMIS (Λεωφόρος Κηφισίας 215 ~ 6129.169 Dolby Stereo). Ο
αδελφός μου κι εγώ. 6.10-8.20-10.30 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Τιτανικός. 6.15-10.00 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Ο κύριος με τα γκρι.
5.30-8.00-10.30 μ.μ.

ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Η επίλεκτη. 5.30-8.10-10.55 μ.μ.

ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Το παιχνίδι. 5.15-8.00-10.50 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo).
Τιτανικός. 6.15-10.00 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Ο αδελφός μου
κι εγώ. 5.00-7.00-9.00-11.00 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Η επίλεκτη.
5.30-8.15-10.40 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Εραστές για
μια νύχτα. 6.10-8.20-10.30 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Ο κύριος με τα γκρι.
6.00-8.05-10.15 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo). Ο
κύριος με τα γκρι. 6.00-8.05-10.15 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Ο αδελφός μου
κι εγώ. 6.50-9.00-11.10 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Η επίλεκτη.
6.15-8.35-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Πυροβολημένο ψάρι. 7.00-9.00-11.00 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Το παιχνίδι.
6.00-8.30-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Η επίλεκτη. 6.00-8.15-10.45 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Ο αδελφός μου κι εγώ. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Το παιχνίδι. 5.30-8.00-10.30 μ.μ.

ΣΙΝΕΡΑΜΑ (Οδός Αγ. Κυριακής 30, Π. Φάληρο ~ 9303.593-595, Dolby Stereo RS).
Τιτανικός. 6.15-10.00 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Επτά χρόνια στο Θιβέτ.
5.30-8.00-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Το παιχνίδι. 6.00-8.30-11.00 μ.μ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Η επίλεκτη. 3.50-6.00-8.10-10.30 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο ~ 2826.873, 2825.607, Dolby Stereo Digital SR).
Τιτανικός. 6.15-10.00 μ.μ. 
ΤΡΙΑ ΑΣΤΕΡΙΑ 2 (Νέο Ηράκλειο ~ 2826.873, 2825.607, Dolby Stereo Digital SR).
Το παιχνίδι. 8.10-10.30 μ.μ. Ο γκαφατζής της ζούγκλας. Κάθε μέρα ώρα 6.20 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Τα φτερά της αγάπης. 6.50-9.00-11.10 μ.μ.

ΦΑΛΗΡΟ 1 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Ο αδελφός μου κι εγώ. 6.30-8.35-10.40 μ.μ.

ΦΑΛΗΡΟ 2 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Τα φτερά της αγάπης. 5.45-8.00-10.15 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (Περιστέρι ~ 5711.105 Dolby Stereo). Τιτανικός. 6.30-10.15 μ.μ.

*

ΗΜΙΚΕΝΤΡΙΚΟΙ

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Έναρξη σε λίγες μέρες.

ΑΝΤΑΜΣ (Αιγάλεω ~ 5989.226 Dolby Stereo). Τιτανικός. 5.45-9.30 μ.μ.

ΒΥΖΑΝΤΙΟ (Αιγάλεω ~ 5985.071). Εραστές για μία νύχτα. 8.30-10.30 μ.μ. Ηρακλής
- πέρα από τον μύθο: 4.30-6.00 μ.μ.

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222, ~
7793.515-18). Ώρα 9.00 μ.μ.: Τρίτη: Ο Σαν Μικέλε έχει ένα ν κόκορα, των
Ταβιάνι. Παρ.: Η εγκληματική ζωή του Ντε Λα Κρουζ, του Μπουνιουέλ.

*

ΠΡΟΑΣΤΙΩΝ

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη, ~ 0294.99760). Διαλύοντας τον Χάρι.
8.45 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Θεωρίες
συνωμοσίας. 7.00-9.30 μ.μ. Δευτέρα: Κιν/κή Λέσχη.

ΛΕΣΧΗ ΦΙΛΩΝ ΚΝ/ΦΟΥ ΒΟΡΕΙΑΣ ΑΤΤΙΚΗΣ (Αγ. Στεφάνου - Δημαρχείο). Μόνο Κυριακή
8.30 μ.μ.: Η νύχτα των σαλτιμπάγκων.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Εραστές για μία
νύχτα. 6.00-8.00-10.15 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Τιτανικός. 5.40-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ

ΟΣΚΑΡ (Κρανίδι ~ 093246441). Πέμ.: Speed 2: Κρουαζιέρα με τον κίνδυνο (Κ.).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Παίζει μόνο
Πέμπτη - Κυριακή.

*

ΠΕΙΡΑΙΑ

Α ' ΠΡΟΒΟΛΗΣ

ΑΝΕΣΙΣ (Σαλαμίνα ~ 4640.408). Παίζει μόνο Παρ.-Κυρ.

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Τιτανικός.
6.00-9.45 μ.μ. 
ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Το παιχνίδι. 5.15-7.45-10.15 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453).
Πυροβολημένο ψάρι. 6.00-8.20-10.45 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453).
Πυροβολημένο ψάρι. 6.00-8.20-10.45 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Ηρακλής - πέρα από τον μύθο (Κ.). 7.00-9.00 μ.μ.

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Θεωρίες συνωμοσίας.
8.00-10.30 μ.μ. Ηρακλής - πέρα από τον μύθο: 4.30-6.15 μ.μ.

ΔΗΜΟΤΙΚΟΣ ΜΟΣΧΑΤΟΥ ΚΙΝ/ΦΟΣ ΣΙΝΕ ΚΗΠΟΣ (Ηλεκτρικός σταθμός ~ 4816.276). Σάβ.
5.00 μ.μ., Κυρ. 6.00 μ.μ.: Γαβ στόρι.

ΖΕΑ (Πασαλιμάνι ~ 4521.388 Dolby Stereo Air Condition). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ.

ΚΙΝ/ΚΗ ΛΕΣΧΗ ΣΑΛΑΜΙΝΑΣ (Κέντρο νεότητας, παραλία Σαλαμίνας ~ 4655.789).
Σάββατο: ώρα 9.00 μ.μ.: Βαλκανιζατέr. Κυριακή: 7.00-9.00 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Αθώο σώμα. Ώρα 8.30 μ.μ. Τετάρτη ώρα 8.30 μ.μ.: Και ο Θεός έπλασε
τη γυναίκα.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Ο αδελφός μου κι εγώ. 6.05-8.10-10.15 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Ο κύριος με τα γκρι.
6.10-8.20-10.30 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Εραστές για μια
νύχτα. 6.00-8.00-10.00 μ.μ.

*

ΘΕΣΣΑΛΟΝΙΚΗΣ

Α ' ΠΡΟΒΟΛΗΣ

ΧΕΙΜΕΡΙΝΟΙ

ΑΘΗΝΑΙΟΝ (~ 832.060 Dolby Stereo). Ο κύριος με τα γκρι. 7.00-9.00-11.00 μ.μ.

ΑΛΕΞΑΝΔΡΟΣ (~ 257.255 Dolby Stereo). Η επίλεκτη. 6.15-8.30-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Τζέιμς Μποντ 007: Το αύριο
ποτέ δεν πεθαίνει. 6.00-8.30-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Ο κύριος με τα γκρι. 7.00-9.00-11.00 μ.μ.

ΒΑΚΟΥΡΑ (~ 283.777 Dolby Stereo). Τα φτερά της αγάπης. 7.00-9.00-11.00 μ.μ.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Η επίλεκτη. 11.45-14.30-17.15-20.00-22.45-01.30 μ.μ.

VILLAGE CENTRE Αίθουσα 2. Ο ψευταράς. Παρ.-Πέμ.: 11.30-13.45-16.00-18.15-20.30-23.00-01.15.

VILLAGE CENTRE Αίθουσα 3. Μόνος στο σπίτι Νο 3. Παρ. & Σάβ.
11.20-14.00-16.30. Κυρ. έως Πέμπτη: 11.40-14.10-16.40. / Τζέιμς Μποντ πράκτωρ
007: Το αύριο ποτέ δεν πεθαίνει. Παρ. & Σάβ.: 19.15-22.00-00.45. Κυρ. έως
Πέμπτη: 19.00-21.40-00.20.

VILLAGE CENTRE Αίθουσα 4. Μοιραία βλάβη. Παρ. & Σάβ.:
10.45-13.00-15.15-17.45-20.15-23.00-01.15. Κυρ. έως Πέμπτη: 11.15-13.30-15.45-18.15-20.45-23.15-01.40.

VILLAGE CENTRE Αίθουσα 5. Τιτανικός. Παρ. έως Πέμπτη: 13.00-17.00-21.00-00.45.

VILLAGE CENTRE Αίθουσα 6. Ο Ηρακλής - πέρα από τον μύθο (στα ελληνικά προβολές
Σάββατο 10.45-12.45-14.45. Κυριακή: 11.00-13.00-15.00) / Το παιχνίδι - The
game. Παρ.: 11.15-14.00-16.45-19.30-22.30-01.30. Σάββατο:
16.45-19.30-22.30-01.30. Κυριακή: 17.00-19.45-23.00-01.30. Δευτ. έως Πέμπτη: 11.15-14.00-16.45-19.30-22.15-01.00.

VILLAGE CENTRE Αίθουσα 7. Τιτανικός. Παρ. έως Πέμπτη: 12.00-16.00-20.00-00.00.

VILLAGE CENTRE Αίθουσα 8. Ο γκαφατζής της ζούγκλας. Παρ. & Σάβ.:
11.00-13.15-15.30-17.45-22.15. Κυρ. έως Πέμπτη: 11.00-13.15-15.30-18.00-20.15.
/ Θεωρίες συνωμοσίας. Παρ. & Σάβ.: 22.30-01.20. Κυρ. έως Πέμπτη: 22.45-01.30.

VILLAGE CENTRE Αίθουσα 9. Τζέιμς Μποντ πράκτωρ 007: Το αύριο ποτέ δεν
πεθαίνει. Παρ. & Σάβ.: 12.40-15.20-18.00-20.40-23.15-01.45. Κυρ. έως
Πέμπτη: 11.45-14.15-17.00-19.45-22.30-01.15.

ΓΑΛΑΞΙΑΣ (~ 817.010 Dolby Stereo). Ο αδελφός μου κι εγώ. 7.00-9.00-11.00 μ.μ.

ΕΓΝΑΤΙΑ (~ 225.172 Dolby Digital). Τιτανικός. 6.45-10.30 μ.μ.

ΕΣΠΕΡΟΣ 1 (~ 235.304 και 265.544 Dolby Stereo). Το παιχνίδι - The Game.
6.00-8.30-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Απογευματινές: Ο γκαφατζής της
ζούγκλας. 5.00 μ.μ. Βραδινές: Εραστές για μια νύχτα. 7.00-9.00-11.00 μ.μ.

ΚΑΠΙΤΟΛ (~ 815.570 Dolby Stereo). Τιτανικός. 3.30-7.00-10.30 μ.μ.

ΚΟΛΟΣΣΑΙΟΝ (~ 831.565). Τζέιμς Μποντ 007: Το αύριο ποτέ δεν πεθαίνει.
6.00-8.30-11.00 μ.μ.

ΛΑΟΥΡΑ (~ 819.935 Dolby Stereo). Πυροβολημένο ψάρι. 7.00-9.00-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Ο μικρός Κόλια. 5.00-7.00-9.00-11.00 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Τιτανικός. 6.45-10.30 μ.μ.

ΝΑΥΑΡΙΝΟΝ (~ 225.152 Dolby Stereo). Η αίσθηση της Σμίλα στο χιόνι.
6.00-8.30-11.00 μ.μ.

ΟΛΥΜΠΙΑΣ (~ 217.336). Θέατρο: Θίασος Στάθη Ψάλτη: Ο πιο αστείος εραστής.

ΠΑΛΛΑΣ (~ 278.515 Dolby Stereo). Το παιχνίδι - The Game.6.00-8.30-11.00 μ.μ.

ΡΑΔΙΟ ΣΙΤΥ (~ 824.970 Digital Sound). Το παιχνίδι - The Game. 6.00-8.30-11.00
/ Ο Ηρακλής πέρα από τον μύθο στα ελληνικά Σάββατο στις 4.30. Κυριακή:
11.00-3.00-4.30 μ.μ.

ΤΙΤΑΝΙΑ 1 (~ 520.040 Οδός Λαγκαδά). Ο γκαφατζής της ζούγλας. 3.00-4.45-6.30
μ.μ. / Το παιχνίδι - The Game. 8.30-11.00 μ.μ. 
ΤΙΤΑΝΙΑ 2 (~ 520.040 Οδός Λαγκαδά). Ο Ηρακλής πέρα από τον μύθο στα ελληνικά
3.00-5.00-7.00 μ.μ. Κυριακή: 11.00-1.00-3.00-5.00-7.00 μ.μ. / Οι άνδρες με τα
μαύρα - Men in Black. 9.00-11.00 μ.μ.

ΦΑΡΓΚΑΝΗ (~ 213.929 Dolby Stereo). Ο αδελφός μου κι εγώ. 5.00-7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: P09</CAT>
<ED>
Κωδικός άρθρου: A16050P091</ED>
<ID>
ID:136987

</ID><URL>http://ta-nea.dolnet.gr/neaweb/neafile.print_unique?e=A&f=16050&m=P09&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2><H2></H2>
Από το φιλμ του Αμπάς Κιαροστάμι «Η γεύση του κερασιού»

«Η ΓΕΥΣΗ ΤΟΥ ΚΕΡΑΣΙΟΥ»: Ένας άντρας θέλει να αυτοκτονήσει και αναζητεί
αυτόν που θα τον βοηθήσει σ' αυτή την απόφασή του. Χρυσός Φοίνικας στο
Φεστιβάλ Καννών το '97. Του Αμπάς Κιαροστάμι. (Αλφαβίλ, Αρτ Στούντιο).

«Ο ΑΔΕΛΦΟΣ ΜΟΥ ΚΙ ΕΓΩ»: Όμορφη, αγαπησιάρικη ταινία του Αντώνη
Κόκκινου, μ' έναν 25άρη να θαυμάζει τυφλά τον 45άρη ροκ αδελφό του και την
εποχή των σίξτις. Με τους: Δημοσθένη Παπαδόπουλο, Βαγγέλη Γερμανό, Πέμυ Ζούνη,
Μυρτώ Αλικάκη, Έρικ Μπάρτον. (Ιντεάλ, Ιντεάλ Μαρούσι, Μαργαρίτα 1,
Μπροντγουαίη, Πλάζα, Φάληρο 1, Σινεάκ).

«ΤΙΤΑΝΙΚΟΣ»: Το θρυλικό ναυάγιο στις αρχές του αιώνα έγινε η πιο ακριβή
παραγωγή στην ιστορία του σινεμά από τον Τζέιμς Κάμερον. Με τους: Λεονάρντο
Ντι Κάπριο, Κέιτ Γουίνσλετ, Μπιλ Πάξτον, Κάθι Μπέιτς. [Αθήναιον 1, 2, Αθήναιον
Cinepolis 1, 3, ΑΜΠΕΣΕ, Απόλλων, Αστέρια, Άττικα 1, Μαρούσι 1, Ράδιο Σίτυ,
Τροπικάλ, Αττικόν, Village Centre 1, 8, Ίλιον, Καλυψώ, Κορονέτ, Σινέραμα, Τρία
Αστέρια 1, Φοίβος, Άνταμς, Παλλάς (Ελευσ.), Απόλλων (Πειρ.)].

«Ο ΚΥΡΙΟΣ ΜΕ ΤΑ ΓΚΡΙ»: Ο έρωτας μπαίνει στη ζωή ενός 60άρη και
αναστατώνει την οικογενειακή του γαλήνη. Του Περικλή Χούρσογλου, με τους:
Γιώργο Μιχαλακόπουλο, Ειρήνη Ιγγλέση, Ράνια Οικονομίδου. [Agora , Αλεξάνδρα
(Πατ.), Άστρον, Άτταλος, Έμπασσυ, Κηφισιά 1, Μετάλλιον, Χαϊλάιφ].

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: P09</CAT>
<ED>
Κωδικός άρθρου: A16050P092</ED>
<ID>
ID:137030

</ID><URL>http://ta-nea.dolnet.gr/neaweb/neafile.print_unique?e=A&f=16050&m=P09&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Επίρρημα που αποκλείει τα παζάρια. 2. Αποτέλεσμα, σύμφωνα με
μία έννοια (γεν.). 3. Ναός αρχαίας θεάς. ­ Όμοια γράμματα. 4.
Μουσική νότα. ­ Τέτοια συμπεριφορά προκαλεί αγανάκτηση. 5. Μυθικός
διπρόσωπος. ­ Σκακιστικός όρος. 6. Σε μια πόλη της ιδρύθηκε η Φιλική
Εταιρεία. ­ Διακριτικά ορισμένων αυτοκινήτων. 7. Συμβολική λέξη της
Νεώτερης Ιστορίας μας. ­ Αναφέρονται πολλές δυναστείες τους (αντίστρ.).
8. Δίφθογγος. ­ Στον αιώνα αυτό πέθανε ο Δάντης. 9. ξενικός
τίτλος ευγενείας.

ΚΑΘΕΤΑ

1. «Αν αρτηθείς να φας αρνί κι αν κλέψεις νάν...», λέει μία παροιμία
μας. ­ Πασίγνωστο κινεζικό όνομα (αντίστρ.). 2. Ασυμβίβαστη με
περιορισμούς. 3. Πόλη του Ιράκ, κοντά στα σύνορά του με τη Συρία. ­
Τραγωδία του Ευριπίδη (αντίστρ.). 4. Προστατευτικός ο ρόλος του. ­
Συνεχόμενα στο αλφάβητο. 5. Αυτά συχνά παραλείπονται. 6. Γαλλικό
σύμφωνο. ­ Προηγούνται του... Πάπα. 7. Υπάρχουν και ηλεκτρικά
(αντίστρ.). ­ Τσίγκινο δοχείο λαδιού. 8. Το μικρό όνομα της Ρωσίδας
ηθοποιού Σαμοήλοβα. 9. Ακολουθείται από ρήμα. ­ Βρίσκεται ψηλά (αντίστρ.).

ΛΥΣΗ (27/1/98)

ΟΡΙΖΟΝΤΙΑ: 1. ΠΕΡΑΣΜΑΤΑ 2. ΑΛΕΞΙΟΣ 3. ΡΑΦΙΑ - ΕΚΑ
4. ΝΕΤΑ - ΑΡ 5. ΔΗΝΑΡΙΩΝ 6. ΟΡΕ - Η ΑΚΟΗ 7. ΤΑΣΙΣ
- ΕΝΑ 8. ΗΩ - ΓΑΝΤΙ 9. ΝΕΑ - ΤΣΑΙ. ΚΑΘΕΤΑ: 1. ΠΑΡΑΔΟΣΗ
2. ΕΛΑΤΗΡΙΩΝ 3. ΡΕΦΕΝΕΣ 4. ΑΞΙΝΑ - ΑΓΑ 5. ΣΙΑ -
ΡΗΤΑ 6. ΜΟ - ΑΙΑ - ΝΤ 7. ΑΣΕ - ΣΤΕΚΩ 8. ΚΑΝΟΝΙΑ 9.
ΑΓΑΡ - ΗΑ.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: P09</CAT>
<ED>
Κωδικός άρθρου: A16050P093</ED>
<ID>
ID:137063

</ID><URL>http://ta-nea.dolnet.gr/neaweb/neafile.print_unique?e=A&f=16050&m=P09&aa=3</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ (Δεριγνύ 10 ­ Πατησίων, ~ 82.38.698, 82.37.330). «Ταξίδι μιας μεγάλης
μέρας μέσα στη νύχτα» του Γ. Ο' Νιλ Λάσκαρη, Θεοδωρακόπουλος.

ΑΘΗΝΩΝ (Βουκουρεστίου 10 ­ Πανεπιστημίου, ~ 32.35.524). «Μικρές αλεπούδες» της
Λ. Χέλμαν Μαραγκού, Χρυσικάκος.

ΑΚΑΔΗΜΟΣ (Ιπποκράτους 17 ­ Ακαδημίας, ~ 36.25.119, 36.03.835). «Μπράβο
γιατρέ...» του Ρ. Κούνεϊ Ρώμας, Βλ. Κυριακίδης.

ΑΚΡΟΠΟΛ (Ιπποκράτους 9-11, ~ 36.43.700, 36.08.666). «Ήρθες σαν όνειρο» των Λ.
Μιχαηλίδη - Γ. Τζιώτη Βοσκόπουλος, Γκερέκου.

ΑΛΙΚΗ (Αμερικής 4, ~ 32.44.146). «Το κλουβί με τις τρελές» του Ζ. Πουαρέ
Μουστάκας, Φωκάς.

ΑΛΚΜΗΝΗ (Αλκμήνης 8, Γκάζι, όπισθεν Πειραιώς 127, ~ 34.28.583). «Υλικό
πολέμου» του Πλ. Καϊτατζή Δαβής, Δεμερτζή.

ΑΛΚΥΟΝΙΣ (Ιουλιανού 42-46 ­ Αριστοτέλους, ~ 88.15.402). «Ντα» του Χ. Λέοναρντ
Μεσσάλας, Γλυκοφρύδη.

ΑΛΑΜΠΡΑ (Στουρνάρη 53, Πολυτεχνείο, ~52.27.497, 52.44.400). «Ποπ κορν» του Μπ.
Έλτον Τζώρτζογλου, Λογοθέτης.

ΑΛΦΑ (Στουρνάρη ­ Πατησίων, ~ 52.38.742). «Ορφέας και Ευρυδίκη» του Ζ. Ανούιγ
Γ. Βούρος, Σταθακοπούλου.

ΑΜΙΡΑΛ (Αμερικής 10, ~ 36.39.385). «Ο παππούς έχει πίεση» της Δ. Παπαδοπούλου
Δ. Παπαδοπούλου, Μητρούσης.

ΑΜΟΡΕ - ΕΞΩΣΤΗΣ (Πριγκηποννήσων 10, ~ 64.68.009). «Shopping and fucking» του
Μ. Ρέιβενχιλ Σκιαδαρέσης, Θ. Πάνου.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκηποννήσων 10, ~ 64.68.009). Αργεί.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Απόψε αυτοσχεδιάζουμε» του Λ.
Πιραντέλο Ευαγγελάτος (σκηνοθ.), Τασοπούλου.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739). «Σε φιλώ στη μούρη» του Γ. Διαλεγμένου
Αναλυτή, Ρηγόπουλος.

ΑΝΟΙΞΗΣ (Γερμανικού 20, Μεταξουργείο, ~ 52.38.870). «Βόιτσεκ» του Γκ. Μπίχνερ
Μαργαρίτης, Δούζη.

ΑΝΟΙΧΤΟ (Κάλβου 70 - Γκύζη, ~ 64.45.749). «Προς Ελευσίνα» του Π. Μάτεσι Γ.
Μιχαηλίδης (σκηνοθ.), Χατζησάββας.

ΑΝΤΙΘΕΑΤΡΟ (Μοσχονησίων 36, πλατεία Αμερικής, ~ 85.61.168). «Οι δήμιοι στα
Σόδομα» (ντε Σαντ) των Μ. Ξενουδάκη - Κ. Πολυχρονοπούλου Ξενουδάκη, Πρωτονοταρίου.

ΑΠΛΟ ­ ΚΕΝΤΡΙΚΗ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Φεγγάρι για καταραμένους» του Γ. Ο' Νιλ Αντύπας
(σκηνοθ.), Λεμπεσόπουλος.

ΑΠΛΟ ­ ΝΕΑ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Μανέ, Χατζηπαναγιώτης.

ΑΠΟ ΜΗΧΑΝΗΣ (Ακαδήμου 13, Μεταξουργείο, ~ 52.35.716). «Φυλλωσιές» του Λ. Νορέν
Βαλαβανίδης, Κράλλη.

ΑΤΕΝΕΟΥΜ (Αμερικής 8, ~ 36.33.722). «Έρωτας για έξι πρόσωπα» των Ζ. Κοκτό,
Αντ. Τσέχωφ, Σ. και Χ. Κιντερό Βασιλάκου, Σπανόπουλος.

ΑΤΤΙΣ (Λεωνίδου 7, Μεταξουργείο, ~ 52.26.260). Αργεί.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Σουίτα γενεθλίων» του Ρ. Χόντον Παπαναστασίου, Γεωργίτσης.

ΑΥΛΩΝΙΤΗ (Βουκουρεστίου 1, ~ 33.13.321-3). «Ποιος ανακάλυψε την Αμερική;» της
Χρ. Σπηλιώτη Σπηλιώτη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522). «Μπαμπάδες με ρούμι» των Θ. Παπαθανασίου -
Μ. Ρέππα Φασουλής, Ε. Γερασιμίδου.

ΒΕΜΠΟ (Καρόλου 18, ~ 52.21.767, 52.48.289). «Γκριζ» των Τζ. Τζέικομπς - Γ.
Κέισι Φραγκούλης, Βασιλοπούλου.

ΒΙΚΤΩΡΙΑ (Μαγνησίας 5 - 3ης Σεπτεμβρίου 119, ~ 82.33.125). «Καλή τύχη» του Γ.
Θεοδοσιάδη Σπαντίδας, Βλαντή.

ΒΡΕΤΑΝΙΑ (Πανεπιστημίου 7, ~ 32.21.579). Κεντρική Σκηνή. «Τρομεροί
γονείς» του Ζ. Κοκτό Παναγιωτοπούλου, Παπακωνσταντίνου. Δεύτερη
Σκηνή. «Η αίθουσα των διδασκόντων» της Λ. Βούτερς Βλησίδης, Δελαπόρτα.

ΓΚΛΟΡΙΑ (Ιπποκράτους 7, ~ 36.09.400). «Αινιγματικές παραλλαγές» του Ερ.-Εμ.
Σμιτ Καρράς, Γ. Κυρίτσης.

ΔΑΝΔΟΥΛΑΚΗ (Αγίου Μελετίου 61Α - Πατησίων, ~ 86.40.414, 86.40.452). «Μάστερ
κλας» του Τ. Μακ Νάλι Δανδουλάκη, Σοντάκη.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ ΜΕΛΙΝΑ ΜΕΡΚΟΥΡΗ (Αγίου Δημητρίου 55). Αργεί.

ΔΗΜΟΤΙΚΟ ΚΕΡΑΤΣΙΝΙΟΥ (Μικράς Ασίας 24 - Παπαναστασίου, πίσω από το Δημαρχείο,
~ 46.15.767, 46.35.009). Αργεί.

ΔΗΜΟΤΙΚΟ ΠΕΙΡΑΙΑ (Αγίου Κωνσταντίνου 4, ~ 41.94.550). Αργεί.

ΔΙΑΝΑ (Ιπποκράτους 7, ~ 36.26.956). «Το βαλς των ταυρομάχων» του Ζ. Ανούιγ
Τσακίρογλου, Διαβάτη

ΔΙΑΥΛΟΣ (Δράκου 9, ~ 92.39.588). «Η κυρα-Κώσταινα» ­ «Συζυγική σκηνή» του Μ.
Μητσάκη Κολόζου, Αντωνιάδης.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42. 772). «Μαχαίρι
στο κόκαλο» του Κ. Μουρσελά Νιχωρίτη, Κατσάμπας.

ΔΙΟΝΥΣΙΑ (Αμερικής 10, ~ 36.12.500). «Προσοχή, δαγκώνει!», του Αλ. Γκέρνι
Ράντου, Μεντή.

ΕΘΝΙΚΗ ΛΥΡΙΚΗ ΣΚΗΝΗ («Ολύμπια», Ακαδημίας 59, ~ 36.12.461). «Αντριάνα
Λεκουβρέρ» του Φρ. Τσιλέα (Τετ., Σάβ.) Μουσικά Παραμύθια του Δάσους (Κυρ.)
«Μαγικός Αυλός» του Β.Α. Μότσαρτ (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322). Αργεί.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπέζος, Κρούσκα.

ΕΘΝΙΚΟ - ΝΕΑ ΣΚΗΝΗ ­ ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~
52.23.242, 52.33.322). «Ο Χάσης» του Δ. Γουζέλη - «Η γυναίκα της Ζάκυθος»
(Σολωμός) του Στ. Τσακίρη Στ. Κυριακίδης, Χατούπη.

28 (Μοσχονησίων 28, πλατεία Αμερικής, ~ 86.43.263, 86.56.853). «Τελευταία
απόδραση» του Μπ. Όουεν Μοντανάρη, Ε. Οικονόμου.

104 ΚΕΝΤΡΟ ΛΟΓΟΥ ΚΑΙ ΤΕΧΝΗΣ (Θεμιστοκλέους 104, ~ 38.02.056, 38.02.059).
Κεντρική Σκηνή: «Μουσική, δύο άνθρωποι αγαπήθηκαν και...» της Μ. Ντιράς
Ρικάκη (σκην.), Φέστα. Δεύτερη Σκηνή: «Νύχτες κωμωδίας» (stand
up comedy) Σεραφείμ, Ζαραλίκος (εναλλασσόμενο ρεπερτόριο).

ΕΛΠΙΔΑΣ (Αριστοτέλους 53 - Σμύρνης, μεταξύ Ιουλιανού και Ηπείρου, ~
82.29.030). «Ο αρχισιδηρουργός» (Ονέ) της Έλ. Τσαλδάρη Ντούζος, Τσαλδάρη.

ΕΛΥΖΕ (Νυμφαίου 12, 1η στάση Ιλίσια, ~ 77.82.354). Αργεί.

ΕΜΠΡΟΣ - ΕΠΑΝΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Ν. Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Αγγέλα» του Γ. Σεβαστίκογλου Μπαντής (σκηνοθ.), Ταχτσόγλου.

ΕΝΑΣΤΡΟΝ (Δεληγιάννη 19 - Μπουμπουλίνας, πίσω από το Μουσείο, ~ 82.53.489).
«Νηρέας ο Βάρας» του Δ. Παπαχρήστου Γ. Αρμένης, Τζιραλίδου.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, ~ 34.65.634). «Ο μασκοφόρος» του
Χ. Κράουσερ Καβουκίδη, Κρομμύδας.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Γυάλινος ουρανός» του
Ντ. Χέαρ Βουτέρης, Δεκαβάλλα.

ΕΠΑΣΚΤ (Πανός 19Α - Θόλου, Πλάκα, ~ 32.15.654 ) «Ψιμυθιές» του Στρ.
ΠανούριουΓ. Νικολάου, Πανούριος.

ΕΡΓΟΣΤΑΣΙΟ (Βουλιαγμένης 268 ~ 75.10.544). «Μπρου μπρα» του Στ. Μανωλακάκη
Δημ. Παπαδόπουλος, Γ. Οικονόμου.

ΕΡΕΥΝΑΣ (Ιλισίων 21, Ζωγράφου ~ 77.80.826). «Αγάπη και κατανόηση» του Τζ.
Πένχολ Ποταμίτης, Καστανάς.

ΗΛΙΟΥ - ΚΑΤΩ ΧΩΡΟΣ (Φρυνίχου 10, Πλάκα ~ 32.31.591, 32.47.509). «Έξω, μπροστά
στην πόρτα» του Β. Μπόρχερτ Παπασπύρος, Δ. Βασιλειάδου.

ΗΜΕΡΑΣ - ΚΟΚΚΙΝΗ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~
69.29.090, 64.95.777). «Προ των Θερμοπυλών» του Π. Τακόπουλου Γιώρ.
Κυριακίδης, Γιαννικάκης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Μολιεριάδα» (Μολιέρος) των Ζ. Ζεραρντί - Α. Μοντζολή
Στυλιανοπούλου, Γιώρ. Κυριακίδης.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890). «Αρσενικό - θηλυκό»
του Α. Θωμόπουλου Α. Αντωνίου, Ν. Ασίκη.

ΘΕΑΤΡΟΚΙΝΗΣΗ (Ακαδήμου 13, κάθετος οδού Πειραιώς, έναντι πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΘΗΣΕΙΟΝ (Τουρναβίτου 7, ~ 32.55.444). Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). «Στο Μαντράς τη νύχτα
εκείνη» του Ε. Μανέ Βοζικιάδου, Στάγκος.

ΙΛΙΣΙΑ (Παπαδιαμαντοπούλου 4, ~ 72.16.317). Αργεί.

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, ~ 72.50.657). «Τρία χρόνια
Σαββατοκύριακο» του Β. Νανάκη Ντ. Σιμοπούλου, Σταματιάδης.

ΚΑΙΡΩΝ (Τσέλιου 10 - Σολιώτη, Αμπελόκηποι, πίσω από τον Άρειο Πάγο, ~
64.54.407). Αργεί.

ΚΑΙΣΑΡΙΑΝΗΣ (Κοιμήσεως Θεοτόκου 30, Καισαριανή, ~ 72.23.023). «Οι φυλακισμένοι
της κεντρικής λεωφόρου» του Ν. Σάιμον Κωνσταντινίδης, Παπανέστορος.

ΚΑΛΟΥΤΑ (Πατησίων 240, ~ 86.11.311, 86.75.588). «Οι αισιόδοξοι» του Γ.
Λαζαρίδη Γ. Βασιλείου, Βιδάλη.

ΚΑΡΕΖΗ (Ακαδημίας 3, ~ 36.36.144, 36.25.520). «Περιμένοντας τον Γκοντό» του Σ.
Μπέκετ Κώστας Καζάκος, Φιλιππίδης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Γράμμα στον Ορέστη» του Ι. Καμπανέλλη Δαφνής, Γκαβάκου.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Του Κουτρούλη ο γάμος» του Α.
Ρίζου - Ραγκαβή Μπέλλος, Στάικου.

ΚΝΩΣΣΟΣ (Κνωσσού 11, Πατησίων, στάση Καλλιφρονά, ~ 86.77.070, 86.24.463). «Οι
κούκλες» του Π. Γεωργιόπουλου Λ. Τσάγκας, Βαμβακίδης.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 ­ Πολυτεχνείου, ~ 88.12.846). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Το στοίχημα» του Κλ. Όντετς
Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 38.48.342). Αργεί.

ΜΑΣΚΕΣ (Λήθης 6 - Αγίου Μελετίου 107, ~ 86.12.509). «Ο φλύαρος» του Σ. Καρύδη
Χριστοφιλάκης (σκηνοθ.), Πελαΐδης.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασ. Σοφίας - Κόκκαλη, ~ 72.82.333). Αίθουσα Φίλων
της Μουσικής. Κύκλος Γαλλικής Μουσικής. «Πελλέας και Μελισσάνθη» του Κλ.
Ντεμπισί (Τρ.) Σειρά Μεγάλοι Ερμηνευτές ­ Οι Ορχήστρες Φιλοξενούν. Βίκτωρ
Τρετιακόφ (βιολί) «Οι Σολίστ της Πάτρας»: συναυλία (Παρ.) «Ορχήστρα των
Χρωμάτων»: συναυλία (Σάβ.) Μεγάλες Ορχήστρες ­ Μεγάλοι Μαέστροι. Συμφωνική
Ορχήστρα του Λονδίνου ­ Κόλιν Ντέιβις: α' συναυλία (Κυρ.).

ΜΕΛΙΝΑ (Βουκουρεστίου 3, ~ 32.13.685-6). Αργεί.

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). Αργεί.

ΜΙΝΩΑ (Πατησίων 91, ~ 82.32.578, 82.10.048). «Αθήνα 2000 με τα... τέσσερα» των
Α. Πυριόχου - Π. Χατζηκουτσέλη - Ντ. Σπυρόπουλου - Μ. Άνθη Πανοπούλου, Τριφύλλη.

ΜΟΥΣΟΥΡΗ (πλατεία Καρύκη 6, ~ 33.10.936). Κεντρική Σκηνή. «Κάτω από τη
σκάλα» του Τσ. Ντάιερ Μιχαλακόπουλος, Μοσχίδης. Δεύτερη Σκηνή.
«Να ζει κανείς ή να συζεί;» του Λ. Κάσλερ Βενιζελέα, Δ. Βογιατζής.

ΜΠΡΟΝΤΓΟΥΑΙΗ (Αγίου Μελετίου 61Α - Πατησίων, στοά Λάλη, ~ 86.20.231). «Μπλαντ
μπράδερς - Δεσμοί αίματος» του Γ. Ράσελ Κ. Σπυρόπουλος, Μπονάτσος.

ΝΕΟΥ ΚΟΣΜΟΥ (Αντισθένους 7 - Θαρύπου, Φιξ, ~ 92.12.900). «Βρομιά» του Ρ.
Σνάιντερ Β. Θεοδωρόπουλος (σκην.), Μαρκουλάκης.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι ~ 57.73.666, 57.55.685). «Ένα
καπέλο γεμάτο βροχή» του Μ. Γκάτσο Μιχόπουλος (σκηνοθ.), Α. Παπαδόπουλος.

ΟΔΟΥ ΑΝΤΙΟΧΕΙΑΣ (Αντιοχείας 1 ­ Πιπίνου, ~ 88.32.050). Αργεί.

ΟΔΟΥ ΕΡΜΟΥ (Ερμού 106, Μοναστηράκι, τηλ.: 32.14.950, 86.40.555). «Το δωμάτιο
με τους μανδαρίνους» του Ρ. Τομά Μ. Ραζή, Χρυσούλης.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Γερτρούδη» του Γ.
Σέντεμπεργκ Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Δεσμά αίματος» του
Αθ. Φούγκαρτ Αλ. Μυλωνάς, Οικονόμου.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). Αργεί.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264).
«Εγχείρημα»: «Τρίπτυχο» του Θ. Βλάχου ­ «Το αόρατο που σε κοιτά» (Μ.
Ευσταθιάδη) του Α. Διαμαντή σε Θ. Βλάχος, Α. Διαμαντής.

ΠΕΙΡΑΙΩΣ 131 (Πειραιώς 131, ~ 34.50.922). «Βγαλ' τον υπουργό απ' την πρίζα»
του Έρ. Άϊντλ Αδαμάκη, Χαϊκάλης.

ΠΕΙΡΑΜΑΤΙΚΟ ΤΗΣ ΠΟΛΗΣ (Σταδίου 4, ~ 32.22.035). «Προδομένη γυναίκα» της Σ. ντέ
Μποβουάρ Ζαβιτσιάνου, Ριάλδη.

ΠΕΡΟΚΕ (Οδυσσέως 2, πλατεία Καραϊσκάκη, Μεταξουργείο, ~ 52.32.132, 52.40.040).
«Ό,τι πείτε υπουργέ μου» του Ρ. Κούνεϊ Βουτσάς, Τσιβιλίκας.

ΠΟΛΙΤΕΙΑ (Σαρρή 40, Θησείο, ~ 33.10.663-4). Αργεί.

ΠΟΛΙΤΙΣΤΙΚΟ ΚΕΝΤΡΟ «ΣΠΥΡΟΣ ΑΠΟΣΤΟΛΟΥ» (Ηρώων Πολυτεχνείου 39, Άγιοι Ανάργυροι,
~ 26.90.511). «Τρικυμία - Όνειρο καλοκαιρινής νύχτας» του Ουίλ. Σαίξπηρ
Θεατρική Ομάδα Εφήβων Πολιτιστικού Κ΄εντρου Δήμου Αγίων Αναργύρων.

ΠΟΛΥΤΕΧΝΟ (Διγενή Ακρίτα 15 ­ Μαυρομιχάλη 157, ~ 64.34.700). Εναλλάξ:
«Λα νόνα» του Ρ. Κόσα Πιατάς, Τζούμας ­ «Βίος και συνουσία» των Ντ. Φο
­ Φ. Ράμε, Κ. Μουρσελά Πιατάς, Κανελλοπούλου.

ΠΟΡΤΑ (Μεσογείων 59, ~ 77.11.333). «Άμλετ» του Ουίλ. Σαίξπηρ Κιμούλης, Μπεμπεδέλη.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.17.030). «Το λιοντάρι το
χειμώνα» του Τζ. Γκόλντμαν Βαλάκου, Χρ. Πολίτης.

ΡΟΕΣ - ΚΑΤΩ (Ιάκχου 14, Γκάζι, ~ 34.79.426). «Τούτο εστί το σώμα μου» της Σ.
Σπυράτου Χοροθέατρο «Ροές».

ΡΟΕΣ - ΠΑΝΩ (Ιάκχου 14, Γκάζι, ~ 34.79.426). «Ενοικιάζεται... εκτός απροόπτου»
του Δ. Αδάμη Αδάμης, Γεωργουσοπούλου.

ΣΗΜΕΙΟ (Χ. Τρικούπη 10, πίσω από την Πάντειο, Καλλιθέα, ~ 92.29.579). «Η
επιστροφή των Τσε» του Γ. Χρυσούλη Ν. Διαμαντής (σκηνοθ.), Ι. Μακρή.

ΣΤΑΘΜΟΣ (Β. Ουγκώ 55, παραπλ.του «Περοκέ», πλατεία Καραϊσκάκη, ~52.22.656).
«Ενυδρείο» του Κ. Μουρσελά Τ. Χαλκιάς, Διδασκάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). «Το πρόβλημα του Κώστα»
του Β. Ραΐση Παπαγεωργίου (σκηνοθ.), Χαντζίδου.

ΣΥΓΧΡΟΝΟ ΑΘΗΝΑΣ (Ευμολπιδών 41, Γκάζι, ~ 34.67.095). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Αργεί.

ΤΕΧΝΗΣ ΚΑΡΟΛΟΣ ΚΟΥΝ (Φρυνίχου 14 - Διονυσίου Αρεοπαγίτου, ~ 32.36.732,
32.22.464). «Οι σοφολογιότατες» του Μολιέρου Λαζάνης (σκηνοθ.), Μαλακατέ.

ΤΕΧΝΗΣ-ΥΠΟΓΕΙΟ (Πεσμαζόγλου 5, ~32.28.706, 32.29.703). «Μια συνάντηση κάπου
άλλου» του Ι. Καμπανέλλη Κουγιουμτζής (σκηνοθ.), Προύσαλης.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Κρίμα που είναι πόρνη»
του Τζ. Φορντ Κακλέας (σκηνοθ.), Αστεριάδη.

ΤΕΧΝΟΧΩΡΟΣ ΥΠΟ ΣΚΙΑΝ (Μαυρομιχάλη 161 ­ Ξιφίου 14, ~ 64.20.522). «Αγρίμια τη
νύχτα» του Μ. Αζαμά Κωτσής (σκηνοθ.), Ανδριώτης.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Αγν. Οσιέτσκα Λύγαρη, Νάτσιος.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. ΜακΝτόναλντ Κουνελάκη, Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). Αργεί.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16050P101</ED>
<ID>
ID:136985

</ID><URL>http://ta-nea.dolnet.gr/neaweb/neafile.print_unique?e=A&f=16050&m=P10&aa=1</URL></REF>


Article

<CATEGORY>vin09</CATEGORY>

 <H2>ΚΛΑΣΙΚΗ ΔΙΣΚΟΘΗΚΗ
</H2>
<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

<H3>Ιστορικές στιγμές του Δημήτρη Μητρόπουλου, έργα Σοστακόβιτς ερμηνευμένα από
τον ίδιο και ένας... επερχόμενος βιολονίστας
</H3>
Ρίχαρντ Στράους, «Ηλέκτρα», Φεστιβάλ Ζάλτσμπουργκ 1957. Φιλαρμονική Ορχήστρα
της Βιέννης, υπό τον Δημήτρη Μητρόπουλο (ORFEO).

Παρά το μουσικό του μέγεθος και τη σημασία των ερμηνειών του για την παγκόσμια
φιλολογία της «έντεχνης» μουσικής, ο Δημήτρης Μητρόπουλος εξακολουθεί να
παραμένει, εν μέρει, αγνοημένος από τη δισκογραφία. Γι' αυτό όποιες ­ και όσες
­ ερμηνείες του περνούν σε CD εκτιμώνται ιδιαιτέρως από τους φίλους της
μουσικής, που αντίθετα με τις εταιρείες φαίνεται να εκτιμούν ιδιαιτέρως τον
Έλληνα ασκητή του διεθνούς μουσικού χώρου. Η έκδοση των ­ σημαντικότατων ­
αρχείων του περίφημου Φεστιβάλ του Ζάλτσμπουργκ από την Orfeo φέρνει στο φως
μια ιστορική ερμηνεία του μαέστρου και μια παράσταση που θα θυμούνται ­ και θα
θεωρούν, ίσως, ως σημείο αναφοράς ­ όσοι την παρακολούθησαν στις 7 Αυγούστου
του 1957. Ήταν η πρώτη χρονιά του Φεστιβάλ υπό την καλλιτεχνική διεύθυνση του
Χέρμπερτ Φον Κάραγιαν, ο Δημήτρης Μητρόπουλος είχε αλλάξει τη διάταξη της
ορχήστρας ώστε να επιτυγχάνει ένα εντυπωσιακότατο ηχητικό αποτέλεσμα (που
διακρίνεται και στην ηχογράφηση) και η σοπράνο Ίνγκε Μπορκ ως Ηλέκτρα είχε
θριαμβεύσει. Μαζί της και η Κλυταιμνήστρα Ζαν Μαντέιρα, ενώ τα διθυραμβικά
σχόλια αφορούσαν και τα κοστούμια του (Έλληνα επίσης) Ανδρέα Νομικού.

Άρνολντ Σένμπεργκ, «Εξαϋλωμένη νύχτα», Φραντς Σμιτ, Συμφωνία αρ. 2.
Φιλαρμονική Ορχήστρα της Βιέννης, υπό τον Δημήτρη Μητρόπουλο (MUSIC AND ARTS).

Ένα χρόνο αργότερα, το 1958 (στις 28 Σεπτεμβρίου) με την ίδια ορχήστρα, ο
Δημήτρης Μητρόπουλος ηχογραφούσε στη Βιέννη τα δύο έργα, λίγες μέρες ύστερα
από αυτό που έμελλε να είναι το τελευταίο του κοντσέρτο στην Αθήνα. Είχε
προηγηθεί η παρουσίαση της παραγωγής της Μετροπόλιταν Όπερας της Νέας Υόρκης
για την όπερα «Βανέσσα» του Σάμιουελ Μπάρμπερ στο Φεστιβάλ του Ζάλτσμπουργκ.
Λίγους μήνες μετά τη συναυλία στη Βιέννη ήρθε η δεύτερη καρδιακή προσβολή του
μεγάλου μαέστρου, που το Νοέμβριο του 1960 έμελλε να κόψει το νήμα της ζωής
του, στο πόντιουμ της Σκάλα του Μιλάνου.

Ντμίτρι Σοστακόβιτς, Πρελούδια και φούγκες. Ντμίτρι Σοστακόβιτς, πιάνο
(RUSSIA REVELATION).

Ένας ακόμη μουσικός θησαυρός από τα περίφημα ρωσικά αρχεία. Ηχογραφήσεις που
έγιναν στη διάρκεια συναυλιών του συνθέτη μεταξύ 1951-1956, με έργα που είχαν
ερμηνεύσει μοναδικά δύο μεγάλοι πιανίστες (που και οι δύο πέθαναν τα τελευταία
χρόνια): ο Σβιατοσλάβ Ρίχτερ και η Τατιάνα Νικολάεβα. Το εντυπωσιακό στις
ερμηνείες του Σοστακόβιτς δεν είναι μόνον ότι τα πρελούδια και οι φούγκες
ακούγονται στην εκδοχή του ίδιου του συνθέτη τους, αλλά και ότι ο Σοστακόβιτς
αλλάζει τα τέμπι, δίνοντας νέα ­ διαφορετική ­ πνοή σ' αυτό που ο ίδιος είχε δημιουργήσει.

Ντμίτρι Σοστακόβιτς, Σεργκέι Προκόφιεφ, Κοντσέρτα για βιολί αρ. 2. Μαξίμ
Βενγκέροφ, βιολί, Συμφωνική Ορχήστρα του Λονδίνου, υπό τον Μστισλάβ
Ροστροπόβιτς (TELDEC).

Η νέα έκδοση συμπληρώνει μια προηγούμενη του γεννημένου στο (σιβηρικό)
Νοβοσιμπίρσκ 24χρονου βιολονίστα ­ μαζί με τον μεγάλο Ρώσο βιολοντσελίστα και
μαέστρο ­ με τα κοντσέρτα για βιολί αρ. 1 των δύο συνθετών, κλείνοντας και τον
κύκλο των ανάλογων έργων τους (για βιολί). Ο νεαρός μουσικός θα εμφανιστεί την
Κυριακή (1η Φεβρουαρίου) στο Μέγαρο Μουσικής, για να ερμηνεύσει με την ίδια
ορχήστρα, υπό τον σερ Κόλιν Ντέιβις, το Κοντσέρτο για βιολί του Μπετόβεν.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16050P102</ED>
<ID>
ID:137012

</ID><URL>http://ta-nea.dolnet.gr/neaweb/neafile.print_unique?e=A&f=16050&m=P10&aa=2</URL></REF>


Article

<CATEGORY>vin09</CATEGORY>

 <H5>ΜΑΡΜΑΡΑ ΑΠΟ ΤΙΣ ΖΩΦΟΡΟΥΣ ΤΟΥ ΔΕΝ ΒΡΙΣΚΟΝΤΑΙ ΜΟΝΟ ΣΤΟ ΒΡΕΤΑΝΙΚΟ, ΑΛΛΑ ΚΑΙ ΣΕ
ΑΛΛΑ ΜΕΓΑΛΑ ΜΟΥΣΕΙΑ
</H5><H5>Ανοίγει ο δρόμος για την απαίτηση επιστροφής
</H5><H2>Ένας Παρθενώνας... διάσπαρτος στον κόσμο
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Τα Μάρμαρα του Παρθενώνα δεν βρίσκονται μονάχα στο Βρετανικό Μουσείο. Υπάρχουν
δεκάδες μικρά και μεγάλα άγνωστα «Ελγίνεια» που είναι εγκατεσπαρμένα σε
δεκάδες μουσεία της Ελλάδας και της Ευρώπης. Από το Λούβρο και το Βατικανό έως
την Κοπεγχάγη και την Χαϊδελβέργη!

Ο κορμός της Ίριδας στο Βρετανικό Μουσείο... και το κεφάλι της, η λεγόμενη
κεφαλή Laborde, στο Μουσείο του Λούβρου

Τα μαρμάρινα «κεφαλάκια» από τον πλούσιο γλυπτό διάκοσμο του Παρθενώνα άρχισαν
να γίνονται σουβενίρ ξένων επισκεπτών, από τη στιγμή της ανατίναξης του
Παρθενώνα, στις 26 Σεπτεμβρίου 1687. Αξιωματικοί και στρατιώτες του Βενετού
Μοροζίνι ήταν οι πρώτοι διδάξαντες τον ακρωτηριασμό και αποκεφαλισμό των
αγαλμάτων και των αναγλύφων. Σαν να μην έφθανε η προσπάθεια του Μοροζίνι να
μεταφέρει από τον Παρθενώνα στη Βενετία ακέραια τα άλογα από το άρμα της
Αθηνάς, που βρισκόταν στο αέτωμα του Ναού, κάποιος «έξυπνος» απέσπασε το
κεφάλι της Ίριδας. Η κεφαλή περιπλανήθηκε στην Ιταλία, έχασε την ταυτότητά της
και κατέληξε άγνωστη στο Λούβρο. Μόλις πρόσφατα, ένας σπουδαίος Ιταλός
ερευνητής, ο Λουίτζι Μπέσκι, την απέδωσε στα κομμάτια του αγάλματος, που 125
χρόνια αργότερα κλάπηκε από τον Έλγιν και μεταφέρθηκε στο Λονδίνο, για να
κοσμεί το Βρετανικό Μουσείο. Αλλού ο παπάς κι αλλού τα ράσα του δηλαδή. Σε μια
άλλη περίπτωση, του Ερμή, το σώμα βρίσκεται στο Λονδίνο και ο δεξιός μηρός στο
Μουσείο Ακροπόλεως.

Επίσης, θύμα του διαμελισμού είναι και η μορφή του Ποσειδώνα ­ οι ώμοι
βρίσκονται στο Λονδίνο και το στέρνο στην Ακρόπολη.

Είναι άγνωστος ο αριθμός των πολύτιμων θραυσμάτων του Παρθενώνα που μπορεί να
βρίσκονται ξεχασμένα στις αποθήκες ειδικά ιταλικών μουσείων ή να έχουν
εντοιχισθεί σε παλαιά κτίρια της Βενετίας. Και αν και δεν έχει ακόμα
εξακριβωθεί η θεωρία του Άγγλου αρχαιολόγου Μ. Βίκερς ότι λιθόπλινθοι του
Παρθενώνα βρίσκονται εντοιχισμένοι στη Βενετία, είναι βέβαιο ότι ένα χρόνο
μετά την έκρηξη του 1687 δύο κεφαλάκια από τις μορφές ενός Λαπίθη και ενός
Κενταύρου από την 4η νότια μετόπη του Παρθενώνα βρίσκονται στην Κοπεγχάγη. Ένα
άλλο κεφάλι Κενταύρου από τη διπλανή μετόπη κατέληξε στο Βίρτσμπουργκ της
Γερμανίας. Και ένα άλλο, από τη μεθεπόμενη μετόπη, που βρισκόταν στον Πειραιά
το 1870, κατέληξε στο Λούβρο κι ένα άλλο ακόμα, γενειοφόρου άνδρα, στο Μουσείο
του Βατικανού.

Από την εποχή ακόμα του Μοροζίνι, μετακόμισαν και μερικά κομμάτια από τη
ζωφόρο του Παρθενώνα. Ένα στο Λούβρο, ένα στο Παλέρμο. Μάλιστα, τα τελευταία
χρόνια ξεκίνησαν διαπραγματεύσεις για να επιστραφεί στην Ελλάδα το γλυπτό του
Παλέρμο και να αποτελέσει την καλή αρχή για τον επαναπατρισμό σπουδαιότερων
γλυπτών του Παρθενώνα. Σπαράγματα από τα γλυπτά του Παρθενώνα έχουν εντοπισθεί
ένα στο Βατικανό, δύο κεφαλές στο Μουσείο Ιστορίας της Τέχνης της Βιέννης, ένα
τουλάχιστον στη Χαϊδελβέργη και ένα στο Μόναχο.

Ας σημειωθεί ότι τα περισσότερα από αυτά τα κομμάτια «κολλάνε» με κομμάτια που
βρίσκονται κάπου αλλού.

Από την ιστορική έρευνα προκύπτει ότι οι πρώτοι διδάξαντες τη μέθοδο του Έλγιν
για την καθαίρεση του συνόλου σχεδόν των γλυπτών του Παρθενώνα, «με το
πριόνι», είναι Γάλλοι, που έδρασαν 20-25 χρόνια πριν από τον Έλγιν. Έτσι
μεταφέρθηκε στο Λούβρο ­ με άδεια που είχε εξασφαλίσει ο Γάλλος πρέσβης
Σουαζέλ Γκουφιέ ­ μια πριονισμένη πλάκα της ζωφόρου με παράσταση των
«Εργαστίνων», ενώ στην περίπτωση μια πανέμορφης μετόπης ­ που αφαιρέθηκε από
τον Παρθενώνα ­ το σώμα του Κενταύρου βρίσκεται στο Παρίσι και ο δεξιός
βραχίονάς του στο Μουσείο Ακροπόλεως.

Οι ξένοι και ο χρόνος τα κατάφεραν τόσο καλά, ώστε σήμερα στην Ελλάδα να
σώζεται μόνο μια ακέραιη μετόπη Κενταυρομαχίας και μόνο μία από την Άλωση της Τροίας.

Η σύνοψη της αρπαγής του Έλγιν είναι ότι «απογυμνώθηκε η νότια πλευρά του
μνημείου από τις μετόπες που παρέμεναν στη θέση τους μετά την έκρηξη,
πριονίσθηκε στο μεγαλύτερο μήκος της η ζωφόρος του Παρθενώνα, καθαιρέθηκαν στο
σύνολο τους σχεδόν οι μορφές του ανατολικού αετώματος και οι περισσότερες του δυτικού.

Άλλη χαρακτηριστική περίπτωση διαμελισμού είναι η 7η νότια μετόπη ­ που
βρίσκεται σήμερα στο Λονδίνο, αλλά η κεφαλή του Λαπίθη βρίσκεται στο Λούβρο
και η κεφαλή του Κενταύρου εκτίθεται στο Μουσείο Ακροπόλεως.

Μία από τις εναέτιες μορφές του Παρθενώνα που σφύζει από ζωή. Ο κορμός του
Ποσειδώνα. Στο Μουσείο Ακροπόλεως βρίσκεται το στέρνο και οι ώμοι στο
Βρετανικό Μουσείο

Ούτε τα αρχιτεκτονικά δείγματα του Παρθενώνα ξέφυγαν από την αρπαγή. Τρία
ακροκέραμα κατέληξαν στο Λονδίνο, το Κέμπριτζ και το Μόναχο. Ένα κιονόκρανο
κομμένο στα δύο μαζί με τον ανώτερο σπόνδυλο και ένα θράνο μεταφέρθηκαν από
τον Έλγιν στη Αγγλία μαζί με δεκαπέντε μετόπες της νότιας πλευράς, πενήντα έξι
ανάγλυφα της ζωφόρου και δεκαεννέα εναέτιες μορφές. Ο Έλγιν φρόντισε να
συμπεριλάβει στη συλλογή του χαρακτηριστικά αρχιτεκτονικά μέλη των κυριότερων
μνημείων της Ακρόπολης, αλλά και οι άλλοι δεν πήγαν πίσω. Λείψανα της
Ακρόπολης διέσχισαν τον Ατλαντικό κι έφθασαν μέχρι τη Νέα Υόρκη, ακόμα και την Κούβα.

Η εσωτερική διασπορά τνω μαρμάρων, ιδίως λίθων, εκτείνεται στο Πανεπιστήμιο
Αθηνών, το παλαιό Πολιτικό Νοσοκομείο, το Ανάκτορο, το Νομισματοκοπείο, το
Βαρβάκειο, τα κτίρια της Πλάκας, για να μην αναφέρουμε τους λιθοσωρούς με
χιλιάδες μάρμαρα στην ίδια την Ακρόπολη και τις κλιτύες. Όσο για τα γλυπτά
σπαράγματα, οι αποθήκες του Μουσείου Ακροπόλεως είναι γεμάτες με χιλιάδες
κομμάτια πανέμορφα.

Κάθε τόσο, η ανακάλυψη ή περισυλλογή μιας μορφής κυρίως στις κλιτύες της
Ακρόπολης, όπου εκτινάχθηκαν πολλά μάρμαρα κατά την έκρηξη του Μοροζίνι,
προσθέτει μια ψηφίδα στο απέραντο μωσαϊκό της διασποράς των μαρμάρων, αλλά και
ένα ακόμα δράμι στην πλάστιγγα που γέρνει ασφυκτικά προς την πλευρά της
ανέγερσης του Νέου Μουσείου Ακροπόλεως, ώστε να δούμε τι έχουμε.

* Το χρονικό της διασποράς των αρχαίων της Ακρόπολης συνέγραψε ο
αρχαιολόγος Αλέξανδρος Μάντης και δημοσιεύεται στο περιοδικό «Ανθέμιον» που
εκδίδεται από την Ένωση Φίλοι της Ακρόπολης. Μαζί δημοσιεύεται κι ένας
εμπεριστατωμένος κατάλογος όπου δηλώνεται πού βρίσκονταν και πού βρίσκονται
σήμερα τα διαμελισμένα Μάρμαρα του Παρθενώνα. Και ενώ «ένα κολοσσιαίο
πρόγραμμα απογραφής των κινητών ευρημάτων που προέρχονται από την περιοχή της
Ακρόπολης και φυλάσσονται σε άλλα μουσεία και συλλογές εκτός Ακροπόλεως
βρίσκεται σε εξέλιξη», το ερώτημα που τίθεται είναι, σύμφωνα με τον κ. Μάντη,
«πώς θα αντιμετωπίσει η ελληνική πολιτεία την εσωτερική διασπορά, που είναι
εσωτερική μας υπόθεση, γιατί έτσι θα μπορούν να εγείρονται και σοβαρές
αξιώσεις για την επιστροφή των εκπατρισμένων Μαρμάρων».

Σημαντικο όπλο στα χέρια της χώρας μας για να αναζητηθούν εθνικοί θησαυροί,
αλλά και έργα τέχνης που έχουν κλαπεί από ιδιωτικές συλλογές και στη συνέχεια
να απαιτηθεί η επιστροφή τους, αποτελεί η ενσωμάτωση στο εθνικό δίκαιο των
κοινοτικών οδηγιών για την επιστροφή πολιτιστικών αγαθών που αφαιρέθηκαν
παρανόμως από κράτη-μέλη της Ευρωπαϊκής Ένωσης. Το σχέδιο διατάγματος για την
εναρμόνιση της ελληνικής νομοθεσίας προς τις σχετικές κοινοτικές οδηγίες έχει
ήδη προωθηθεί από το υπουργείο για επεξεργασία στο Συμβούλιο της Επικρατείας.

Με το διάταγμα ανοίγει ο δρόμος για να απαιτηθεί (και με αγωγές) από τη χώρα
μας η επιστροφή αρχαιοτήτων ή άλλων πολιτιστικών θησαυρών, υπό την προϋπόθεση
ότι εκλάπησαν μετά το 1993 και εντοπίστηκαν πρόσφατα σε κάποιο από τα υπόλοιπα
κράτη-μέλη της Ευρωπαϊκής Ένωσης (είτε σε εθνικά μουσεία είτε σε ιδιωτικές συλλογές).

Παράλληλα, θεσπίζεται και ευθύνη της χώρας μας να αναζητήσει έργα τέχνης που
έχουν ενδεχομένως κλαπεί από τους εταίρους μας και βρίσκονται σήμερα εντός της
ελληνικής επικράτειας.

Όπως ορίζεται στο διάταγμα, εκτός από αίτηση για επιστροφή έργων τέχνης, τα
κράτη-μέλη μπορούν να στραφούν εναντίον άλλου κράτους-μέλους για παράνομη
κατοχή πολιτιστικών αγαθών και με αγωγή ή αίτηση ασφαλιστικών μέτρων.
Προϋπόθεση είναι να μην έχει παρέλθει προθεσμία πέραν του έτους από τη στιγμή
που διαπιστώνεται σε ποιο κράτος-μέλος παρακρατείται ένα έργο τέχνης κι
επιπλέον να μην έχουν περάσει περισσότερα από 30 χρόνια από τη στιγμή που
εκλάπη το έργο ή 75 χρόνια, εάν πρόκειται για εθνικό θησαυρό. Πέραν της
75ετίας, για να μην παραγραφούν οι σχετικές αξιώσεις, θα πρέπει να υπάρχει
ειδική διακρατική συμφωνία μεταξύ των αντιδίκων πλευρών.

Την ευθύνη για να κινηθεί η οποιαδήποτε δικαστική διαδικασία αναλαμβάνει το
Τμήμα Μουσείων της Διεύθυνσης Προϊστορικών και Κλασσικών Αρχαιοτήτων του
Υπουργείου Πολιτισμού, το οποίο θα εξετάζει και αντίστοιχα αιτήματα των άλλων
κρατών-μελών της Ευρωπαϊκής Ένωσης.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16050P103</ED>
<ID>
ID:137052

</ID><URL>http://ta-nea.dolnet.gr/neaweb/neafile.print_unique?e=A&f=16050&m=P10&aa=3</URL></REF>


Article

<CATEGORY>vin09</CATEGORY>

 <H5>Η επιστροφή του Ζντάνωφ
</H5><H2>ΤΟ ΠΝΕΥΜΑ του τόνου
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Θαυμάζω το κουράγιο του Γιώργη Γιατρομανωλάκη που στο περασμένο «Βήμα»
προσπαθεί να απαντήσει σοβαρά και τεκμηριωμένα, με επιστημονική νηφαλιότητα,
στα γελοία καμώματα του κ. Τάκη Καγιαλή, καθηγητή της Νεοελληνικής Λογοτεχνίας
του Πανεπιστημίου της Κύπρου. Τι ισχυρίζεται σε σειρά άρθρων του ο σταλινίσκος
αυτός, ο νέος Ζντάνωφ που μας προέκυψε; Ότι ο Ελύτης, ο Εγγονόπουλος, ο
Εμπειρίκος και από σπόντα ο Σεφέρης (τον Σεφέρη τον έχει αναλάβει φασόν ο
καθηγητής του Παντείου Δ. Δημητρούλης) είναι σοβινιστές, εθνικιστές και
φασίστες! Ναι, έτσι ξετσίπωτα και ωμά. Η πλάκα είναι πως ο ζντανοφίσκος αυτός,
που αναζητεί, λέει, νέο αριστερό λόγο στη λογοτεχνική κριτική, ξετρυπώνει
κριτικές ανοησίες που είχαν πέραση πριν ακριβώς 50 χρόνια. Τότε π.χ. ο ποιητής
Νίκος Παπάς στη συλλογή του «Τα Παραμύθια του Υπνοβάτη» (δεν έχω υπόψη μου
συνταρακτικότερη αυτοκριτική από σταλινικό από αυτό τον τίτλο: και υπνοβάτης
και παραμυθάς) χαρακτήριζε με έναν πράγματι έξοχο δεκαπεντασύλλαβο: «Ελύτη,
Εγγονόπουλε, Σεφέρη, Εμπειρίκο», τους ποιητές αυτούς εκτός από αστούς και
εθνικιστές «Ποιητές της Κυριακής». Εκεί επιστρέφει ο κ. Καγιαλής για να
αναζητήσει το νέο αριστερό κριτικό λόγο.

Αλλά απορώ γιατί ο Γιατρομανωλάκης εκπλήττεται· η νέα μόδα (κι ας αφήσουν
την πλάκα πως ασχολούνται με την αριστερή κριτική) είναι διεθνής, ο κ.
Καγιαλής είναι το ελληνικό ανάλογο με τους Αμερικανούς αφρικολόγους(!) που
θεωρούν πως ο Σωκράτης και ο Αριστοτέλης ήταν μαύροι και οι θεοί (Αθηνά)
Αφρικανοί. Το ψωμάκι τους βγάζουν με το παραξένισμα. Είναι η ίδια μόδα που μας
γέμισε με βιογραφίες όπου όλοι οι διάσημοι συγγραφείς του παρελθόντος, οι
επιστήμονες και οι καλλιτέχνες ήταν ομοφυλόφιλοι.

Θα συνεχίσω. Έχει γούστο.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16050P111</ED>
<ID>
ID:136968

</ID><URL>http://ta-nea.dolnet.gr/neaweb/neafile.print_unique?e=A&f=16050&m=P11&aa=1</URL></REF>


Article

<CATEGORY>vin09</CATEGORY>

 <H2>Τίμησαν τον Λυκούργο Καλλέργη
</H2>
Ο Κώστας Νίτσος και η Έφη Ροδίτη μαζί με τον Λυκούργο Καλλέργη στη βραδιά που
οργανώθηκε προς τιμήν του

Η βραδιά ήταν αφιερωμένη στον Λυκούργο Καλλέργη και την σύντροφό του Τζένη
Κολλάρου. Στο Πολιτιστικό Κέντρο του Δήμου Ηρακλείου Αττικής, στη Βίλλα
Στέλλα. Ηθοποιοί, τραγουδιστές, πολιτικοί γέμισαν την αίθουσα ασφυκτικά, τόσο
που και ο ίδιος είπε χαριτολογώντας κάποια στιγμή. «Ε, δεν το φανταζόμουν ότι
είμαι και τόσο μεγάλη φίρμα»! Ανάμεσά τους οι Ιάκωβος Καμπανέλλης, Σπύρος
Ευαγγελάτος, Γιώργος Λαζάνης, Λευτέρης Βογιατζής, Νικήτας Τσακίρογλου,
Χρυσούλα Διαβάτη, Χρήστος Λεοντής, Σάσα Ντάριο, Βάσια Τριφύλλη κ.ά, ενώ από
τον πολιτικό κόσμο παρέστησαν οι Ευάγγελος Γιαννόπουλος, Νίκος
Κωνσταντόπουλος, Γρηγόρης Φαράκος, Λεωνίδας Κύρκος κ.ά.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16050P121</ED>
<ID>
ID:136969

</ID><URL>http://ta-nea.dolnet.gr/neaweb/neafile.print_unique?e=A&f=16050&m=P12&aa=1</URL></REF>


Article

<CATEGORY>vin09</CATEGORY>

 <H5>ΛΕΥΚΩΜΑ ΤΗΣ ΤΖΕΝΗΣ ΠΑΠΑΔΗΜΗΤΡΙΟΥ ΑΠΟΤΥΠΩΝΕΙ...
</H5><H2></H2><H2>39 καφενεία της Λέσβου
</H2>
Το καφενείο της Μαρίας, μέσα στην αγορά της Μυτιλήνης

Είναι στ' αλήθεια ένα σπάνιο αποθησαύρισμα αυτό το φωτογραφικό λεύκωμα της
Τζένης Παπαδημητρίου, που παρουσιάστηκε χθες:

«39 καφενεία και ένα κουρείο», από τον γενέθλιο τόπο της φωτογράφου, τη Λέσβο.

Γυρίζοντας το νησί από χωριό σε χωριό, με μια φωτογραφική μηχανή, με αγάπη και
μεράκι για τη δουλειά της, η Παπαδημητρίου (προηγούμενο λεύκωμα το «Άγιο
Νερό») αποτύπωσε τα καφενεία της Λέσβου, αυτές τις «εκκλησίες άγνωστων
θεοτήτων», όπως θα σημειώσει στο λεύκωμα ο Γιώργος Χρονάς και τα παραδίδει σε
όλους μας, σαν μια φωνή διαμαρτυρίας για όσα χάνονται και σαν ένα ευχαριστώ
επειδή υπήρξαν.

Όπως το συνηθίζουν σε παρόμοιες περιπτώσεις οι Πανεπιστημιακές Εκδόσεις Κρήτης
έδωσαν θαρραλέα στη φωτογράφο τη δυνατότητα να απλώσει τη δουλειά της (100
φωτογραφίες και δίγλωσσα συνοδευτικά κείμενα του Αλέκου Φασιανού, Γιώργου
Χρονά, Γιώργου Νικολακάκη, Ευθύμιου Παπαταξιάρχη, Θανάση Παρασκευαΐδη,
Φωτεινής Φραγκούλη), αν και κάποιες εξαιρετικές φωτογραφίες αδικούνται καθώς
τυπώθηκαν 8,5Χ12,5 cm ή 11Χ7 cm.

Στη χθεσινή ζεστή εκδήλωση μόνον καλά λόγια ακούστηκαν γι' αυτή τη δουλειά.
Και βεβαίως από τον βουλευτή του νησιού, τον Φραγκλίνο Παπαδέλη, που έχει
καθήσει σε πολλά ­ αν όχι σε όλα ­ τα καφενεία της πατρίδας του... «Ηθικό
χρέος να διατηρήσουμε την παράδοση», είπε.

Μίλησαν ακόμη ο Σωτήρης Τραχανάς, υπεύθυνος των Πανεπιστημιακών Εκδόσεων
Κρήτης, ο Γιώργος Χρονάς και η Αθηνά Σχοινά που αναφέρθηκε στην αισθητική των
φωτογραφιών του λευκώματος.

Καθώς η εκδήλωση έκλεισε με τη φωνή της ντελικάτης Όλιας Λαζαρίδου, που
διάβασε αποσπάσματα από τα κείμενα των βιβλίων, πολλοί ήταν αυτοί που
ταξίδεψαν στο νησί πριν βγουν στην παγωμένη Σταδίου.

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16050P122</ED>
<ID>
ID:137013

</ID><URL>http://ta-nea.dolnet.gr/neaweb/neafile.print_unique?e=A&f=16050&m=P12&aa=2</URL></REF>


Article

<CATEGORY>vin09</CATEGORY>

 <H2>Νεαρός Αϊνστάιν στην οικοδομή
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ματ Ντέιμον. Και ιδιοφυΐα, και ωραίος, και μάγκας...

Ανάσταση; Ως υπερβολή, ναι! Ως τίτλος ταινίας; «Ο ξεχωριστός Γουίλ Χάντινγκ».
Ως υπότιτλος (δικός μου); Ο αληθινός «Αδελφός μου κι εγώ». Ως όνομα;
Ματ Ντέιμον!

* Τρία πράγματα στο πι και φι. Το παιδί, ο Ματ, ντε, αυτό το νέο πρόσωπο της
αμερικανικής οθόνης, υποδύεται μια απροσάρμοστη ιδιοφυΐα στα Μαθηματικά που
προτιμάει να δουλεύει στην οικοδομή από το να υπηρετεί την πολυεθνική Μακνίλ
(πρώτο). Το ίδιο παιδί (ο πρωταγωνιστής) μαζί με τον φίλο του Μπεν
Άφλεκ (που παίζει κι αυτός) έχουν συγγράψει το σενάριο αυτής της ταινίας
(δεύτερο). Και τρίτο, ήδη έχουν κερδίσει «χρυσή σφαίρα σεναρίου», ήδη έχουν
εξασφαλίσει μια θέση στο επερχόμενο Φεστιβάλ Βερολίνου.

Ο «Γουίλ Χάντινγκ» του σκηνοθέτη Γκας Βαν Σαντ με συμπρωταγωνιστή τον
Ρόμπιν Γουίλιαμς (όπως δεν τον έχετε δει, δηλαδή εντελώς...
ανθρώπινο) θα προβληθεί σε αβάν πρεμιέρ του Cine Club των «ΝΕΩΝ» την Κυριακή 8
Φεβρουαρίου στη μία το μεσημέρι στο «Ιντεάλ». (Αφήστε που μπορεί να πάει και
για Όσκαρ, ο Ματ ­ όχι το... Cine Club).

* Δεν παίζεται και η... Ρούλα!

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16050P123</ED>
<ID>
ID:137053

</ID><URL>http://ta-nea.dolnet.gr/neaweb/neafile.print_unique?e=A&f=16050&m=P12&aa=3</URL></REF>


Article

<CATEGORY>vin09</CATEGORY>

 <H2>Καλτσοδέτες... αναζητούν αδελφό στη Βραζιλία!
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

(Απ' την ανάποδη, αρνητικώς δηλαδή). Κατά σύμπτωση, έπεσα πάνω της
κατακυριακάτικα. Και τι βλέπω ως άνθρωπος και ως θεατής; Μαύρες καλτσοδέτες
στο ψηλότερο σημείο αμφότερων των μηρών (της Κορομηλά) και απέναντι
τους (των μηρών και των καλτσοδετών) ασπρομάλλη παππού που ύστερα από 40
χρόνια βρήκε τον αδελφό του στη Βραζιλία!

* Και τι ακούω; Τη φωνή γειτόνισσας της διπλανής πόρτας να λέει (περίπου):

«Μα, τρελάθηκες κυρά μου; Μπέρδεψες τον γέρο άνθρωπο με τον Στέφανο και
τον Απόστολο; Φόρα τη φουστίτσα σου, μίλα στον γέρο άνθρωπο σαν κυρία
και μετά βγαίνεις τσιτσίδι σαν Εμμανουέλα...».

* («Ποιον Απόστολο;», πρόλαβα να τη ρωτήσω. Εκείνη με αγριοκοίταξε, και
αγριεμένα μού την έφερε: «Εσένα τι σε κόφτει; κάποιον Απόστολο!...»).

Δεν παίζονται και οι... γλώσσες της. Εκεί που τους εγκατέλειπα (καλτσοδέτες,
μηρούς, Ρούλα και Κορομηλά), την ακούω να λέει εις άπταιστον αγγλικήν,
απευθυνόμενη προς την Κέλι του «Μπέβερλι Χιλς», τη μις Τζένι Γκαρ.

*­ Το ξέρετε πως στην Ελλάδα είστε πολύ φέιμους;

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16050P124</ED>
<ID>
ID:137079

</ID><URL>http://ta-nea.dolnet.gr/neaweb/neafile.print_unique?e=A&f=16050&m=P12&aa=4</URL></REF>


Article

<CATEGORY>vin09</CATEGORY>

 <H2>Παπάκι με... κέρατα
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Άννα Βίσση

Φέιμους και το «Χάος» της Άννας Βίσση. Απόδειξη, το κάτωθι περιστατικό,
όπως ακριβώς μού το αφηγήθηκε παθών φίλος της στήλης, ο οποίος, μάλιστα,
συμπλήρωσε: «Ας τολμήσουν να με διαψεύσουν».

* «Πάω στο Γκάζι, μου ζητάνε δύο χιλιάρικα στην είσοδο, προχωράω στην πόρτα
και μου ξαναζητάνε τρία χιλιάρικα στο ταμείο, τουτέστιν πέντε χιλιάρικα στο
άψε σβήσε». ­ «Καλά», του λέω, «τα δύο πρώτα χιλιάρικα τι ήταν;». ­ «Ξέρω κι
εγώ; κερατιάτικα...».

«Τελειώνει το σόου, βγαίνω απ' το "Χάος", ζητάω από τον "τσιφ παρκαδόρο"
(αφεντικό των παρκαδόρων) το αυτοκίνητό μου κι εκείνος δίνει εντολή στον
"μικρό παρκαδόρο". Τι γίνεται τώρα; Ο μικρός παρκαδόρος ανεβαίνει σε παπάκι
και ψάχνει το αυτοκίνητο στα σοκάκια, σε αχτίνα μερικών χιλιομέτρων!».

* Τελειώνω κι εγώ (για σήμερα) φιλοξενώντας τη διάψευση του γενικού διευθυντή
της ΕΡΤ Κωνσταντίνου Αλαβάνου σε όσα περιέγραφα χθες σχετικά με τα
περιστατικά που αφορούσαν επικείμενο αφιέρωμα στη Μελίνα. «Σε
πληροφορώ», μου γράφει ο Αλαβάνος, «ότι ο Γιώργος Παπαδάκης είναι
λαμπρός διευθυντής και σεμνότατος άνθρωπος και το δεξί μου χέρι».

<REF><SOURCE>ΤΑ ΝΕΑ</SOURCE>
<DATE>, 28-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16050P125</ED>
<ID>
ID:137092

</ID><URL>http://ta-nea.dolnet.gr/neaweb/neafile.print_unique?e=A&f=16050&m=P12&aa=5</URL></REF>


Article

<CATEGORY>vin04</CATEGORY>

 <H5>ΣΕ ΡΟΛΟ ΕΞΙΣΟΡΡΟΠΙΣΤΗ Ο ΚΑΡΑΜΑΝΛΗΣ
</H5><H5>Έβερτ: Μασκαραλίκια πριν το Τριώδιο
</H5><H5>Καραμανλής: Τριήμερες ωδίνες για μη θέση
</H5><H5>Μάνος: Μέτρα ναι, χωρίς κουραφέξαλα
</H5><H2>ΣΤΑ... ΤΡΙΑ η Ν.Δ. για τις ΔΕΚΟ
</H2>
σελίδα 9
και ΡΙΠΕΣ (σελ. 3)

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16051N011</ED>
<ID>
ID:137147

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N01&aa=1</URL></REF>


Article

<CATEGORY>vin08</CATEGORY>

 <H2>Φορολογούμενοι σε ανάκριση με το Ε3 </H2>
σελίδα 51

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16051N012</ED>
<ID>
ID:137173

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N01&aa=2</URL></REF>


Article

<CATEGORY>vin04</CATEGORY>

 <H2></H2><H2>ΠΑΣΟΚ: Αντιπολίτευση και με πλατφόρμα </H2>
σελίδα 8

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16051N013</ED>
<ID>
ID:137234

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N01&aa=3</URL></REF>


Article

<CATEGORY>vin07</CATEGORY>

 <H2>Η Χίλαρι άλλαξε το κλίμα </H2>
σελίδα 48

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16051N014</ED>
<ID>
ID:137239

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N01&aa=4</URL></REF>


Article

<CATEGORY>vin06</CATEGORY>

 <H2>Ο νόμος της σιωπής κλείνει στόματα για τον φόνο στον Κορυδαλλό </H2>
σελίδες
14-15

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16051N015</ED>
<ID>
ID:137258

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N01&aa=5</URL></REF>


Article

<CATEGORY>vin06</CATEGORY>

 <H2>Η προίκα του μωρού </H2>
στο ένθετο

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16051N016</ED>
<ID>
ID:137267

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N01&aa=6</URL></REF>


Article

<CATEGORY>vin04</CATEGORY>

 <H2></H2><H2>Ομαδικό τάφο Κυπρίων «δείχνει» Κούρδος φαντάρος </H2>
σελίδα 7

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16051N018</ED>
<ID>
ID:137279

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N01&aa=8</URL></REF>


Article

<CATEGORY>vin06</CATEGORY>

 <H2></H2><H2>Άφαντος μαζί με τον Σταυρό </H2>
σελίδα 21

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16051N019</ED>
<ID>
ID:137280

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N01&aa=9</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΑΠΟ ΚΑΝΕΝΑ έγγραφο στοιχείο δεν προέκυπτε η αρρώστια του, η εξάρτησή
του από τα ναρκωτικά. Και πώς να προκύπτει... Κανείς δεν είχε φροντίσει να τον
υποβάλει σε μια απλή αιματολογική εξέταση, με τη δικαιολογία ότι «δεν το
ζήτησε ο ίδιος». Η Σίλα Αλεξίου στους «Προβολείς». Σελ. 6.

Η ΣΧΕΔΙΑΖΟΜΕΝΗ ανάπτυξη του Πανεπιστημίου στη βάση της ζήτησης των
υποψηφίων συνιστά όχι μόνο κοντόφθαλμη πολιτική, αλλά και ατυχή. Γιατί θα
οδηγήσει αναπόφευκτα σε νέες «στρεβλώσεις». Ο Παν. Γετίμης στην «Τρίτη Άποψη».
Σελ. 6.

Γ. ΒΑΣΙΛΑΚΟΠΟΥΛΟΣ: Έχω αμηχανία μιας και δεν έχω συνηθίσει τον τίτλο
του «προέδρου». Στο μπάσκετ κατέχουμε ήδη από τον Καναδά την 4η θέση ­ ήλθε ο
κατάλληλος χρόνος να ανέβουμε στο βάθρο. Οι απαντήσεις στις «30 Ερωτήσεις» του
Γιάννη Λαμπίρη στη σελ. 12.

ΟΛΟΙ ΤΟΤΕ στον «Τιτανικό», ο πρόεδρος, η πρώην γραμματέας, ο
εισαγγελέας, η Μόνικα, ο παπάς και ο άντρας με τα πούρα γυρίζουν και κοιτάζουν
τον σκηνοθέτη. Περιμένουν να ακούσουν το cut. Εκείνος, όμως, έχει απορροφηθεί
από τις ειδήσεις. Και κοιτάει αλλού. Η Μαρία Μαρκουλή «Σε Πρώτο Ενικό». Σελ. 13.

Η ΜΕΣΟΓΕΙΟΣ κινδυνεύει από τα αφρόδιχτα. Παρά τις δεσμεύσεις και τις
απαγορεύσεις, περισσότερα από 650 αλιευτικά σκάφη, τα οποία φέρουν σημαία
κρατών - μελών της Ευρωπαϊκής Ένωσης, εξακολουθούν να χρησιμοποιούν τα «δίχτυα
του θανάτου», που ευθύνονται για το θάνατο 10.000 δελφινιών. Σελ. 19.

Ο ΟΔΗΓΟΣ Φίλντιγκ είναι οδηγός του χάους του κόσμου στον οποίο ζούμε.
Δεν είναι βέβαια τουριστικός οδηγός, αλλά ένα βιβλίο για τις χώρες που πρέπει
να αποφεύγουμε. Αλλά και για τους τρόπους που μπορούμε να επιβιώσουμε στη
Σιέρα Λεόνε, στο Τατζικιστάν, τη Βοσνία κ.α. Σελ. 47.

Κ. ΧΟΥΧΟΥ: Οι δολοφόνοι της Αγλερίας είναι γνωστοί στον αλγερινό λαό.
Αναγνωρίζουν, άλλωστε, οι ίδιοι τα εγκλήματά τους. Το ερώτημα που τίθεται σε
ορισμένους κύκλους, σε ορισμένες πρωτεύουσες, δεν έχει μεγάλο ενδιαφέρον για
την Αλγερία και τους Αλγερινούς. Ο πρεσβευτής απαντά στον Μ. Μητσό. Σελ. 49.

ΧΡΙΣΤΟΔΟΥΛΟΣ: 
Ούτε λίγα λεπτά της ώρας 
δεν μπορώ να διαθέσω στον εαυτό μου.

Οι προσωπικές στιγμές είναι πολυτέλεια. 
Ακόμη και ο νυχτερινός ύπνος 
δεν ξεπερνά τις πέντε ώρες. 
Το 24ωρό μου είναι γεμάτο ανθρώπους.

Η Αρετή Αθανασίου στο «24ωρο 
ενός Μητροπολίτη». Σελ. 22.

Ο Μ.Β. ΜΟΝΤΑΛΜΠΑΝ 
έχει γράψει ένα βιβλίο 
για την επίσκεψη του Πάπα στην Κούβα,

ενώ δεν έχουν κοπάσει 
ακόμα οι ζητωκραυγές. 
Ο ήρωάς του Πεπέ Καρβάγιο 
ψάχνει και ανακαλύπτει τον κόσμο

που περίμενε τον Ποντίφηκα. 
Ο Μ. Μαυρομμάτης στο «Πανόραμα», σελ. 1.

250 ΤΟΠΙΑ της Ελλάδας 
όπως απαθανατίσθηκαν από τους Έλληνες 
ζωγράφους των δύο τελευταίων αιώνων

θα περιλαμβάνει η πρώτη θεματική έκθεση 
της Εθνικής Πινακοθήκης. 
Από την άλλη, η Ματούλα Σκαλτσά 
γράφει για τον Φιλοποίμενα Κωνσταντινίδη. 
Στο «Πανόραμα», σελ. 3
και 4.

ΟΥΡΕΣ πάλι για τις προσλήψεις στο Δημόσιο. Υπολογίζεται ότι έχουν υποβληθεί
50.000 αιτήσεις για 1.088 θέσεις. Μόνο στη Νομαρχία Αθηνών μέχρι χθες το
μεσημέρι είχαν υποβληθεί 13.000 αιτήσεις για 349 θέσεις. Η Κάτια Πετροπούλου
στη σελ. 13.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16051N021</ED>
<ID>
ID:137121

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Σύνθημα
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Μετά τις καίριες επισημάνσεις της κας Κλίντον για συνωμοσία υπερσυντηρητικών
κύκλων των ΗΠΑ, υποθέτω ότι στις επόμενες εκλογές, οι Δημοκρατικοί θα κατέβουν
με σύνθημα: Ο Αμερικανός δεν ξεχνά τι σημαίνει Δεξιά.

Με τιμή

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16051N022</ED>
<ID>
ID:137202

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16051N023</ED>
<ID>
ID:137215

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N02&aa=3</URL></REF>


Article

<CATEGORY>vin01</CATEGORY>

 <H5>ΔΕΚΟ ΚΑΙ ΕΛΛΗΝΟΤΟΥΡΚΙΚΑ ΣΤΟ ΕΠΙΚΕΝΤΡΟ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Το Τριώδιο και ο Καραγκιόζης
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

Την τιμητική τους για τον σχολιασμό τόσο της εξωτερικής πολιτικής
(ελληνοτουρκικά) όσο και της εσωτερικής (τροπολογία για τις προβληματικές
ΔΕΚΟ) είχαν χθες ο... Καραγκιόζης αλλά και οι επερχόμενες Απόκριες.

Η «λογική» του Καραγκιόζη επιστρατεύθηκε από τον υπουργό Εθνικής Άμυνας σε
απάντηση των θέσεων της Άγκυρας για τη διαδικασία του Διεθνούς Δικαστηρίου της
Χάγης ως μέσου επίλυσης των ελληνοτουρκικών διαφορών.

Ο κ. Τσοχατζόπουλος χαρακτήρισε με τον όρο «λόγια του Καραγκιόζη» τις
(απορριπτικές για την Χάγη) θέσεις της Άγκυρας. 
* Την ίδια στιγμή όμως, προβληματισμό στην Αθήνα έχει προκαλέσει η «επιδημία»
ναυτικών ατυχημάτων τουρκικών εμπορικών πλοίων στο Αιγαίο από την στιγμή που
οι πλοίαρχοί τους ζήτησαν βοήθεια από τις τουρκικές αρχές (και όχι από τις ελληνικές).

Στην Αθήνα θυμήθηκαν ­ ίσως επειδή συμπληρώνονται δύο χρόνια από την κρίση των
Ιμίων ­ ότι η αμφισβήτηση της ελληνικής κυριαρχίας στα Ίμια ξεκίνησε από
συναφές ναυτικό «ατύχημα» στην βραχονησίδα, όταν τότε ο Τούρκος πλοίαρχος
αρνήθηκε την ελληνική συνδρομή, θεωρώντας τα Ίμια ως... τουρκικά. Και η
συνέχεια είναι γνωστή... (Σελ. 21).

* Στο άλλο θέμα της επικαιρότητας ­ την τροπολογία για τις ΔΕΚΟ ­ ο κ. Έβερτ
επικαλέστηκε τις Απόκριες για να χαρακτηρίσει την κυβερνητική πολιτική. Το
θέμα, όμως, των ΔΕΚΟ έχει διχάσει το κόμμα του, που δεν έχει καταφέρει να
πάρει μια συγκεκριμένη θέση. Ο κ. Έβερτ μίλησε ειδικότερα για «μασκαριλίκια
της κυβέρνησης» λόγω των Απόκρεω, υποστηρίζοντας τη μία (από τις δύο) άποψη
της Ν.Δ.: την απόσυρση της επίμαχης τροπολογίας.

Την ίδια στιγμή άλλα στελέχη της Ν.Δ. υποστηρίζουν ουσιαστικά την κυβερνητική
πολιτική, με άμεση συνέπεια ο αρχηγός του κόμματος να δολιχοδρομεί ανάμεσα
στις δύο απόψεις. Τελικά, κατέληξε ύστερα από τριήμερη κυοφορία σε τρίτη λύση,
η οποία συνίσταται στην απόσυρση μεν της τροπολογίας αλλά με σκεπτικό που να
πλησιάζει τις απόψεις των υποστηρικτών της για την ανάγκη εκσυγχρονισμού των
ΔΕΚΟ. Ακροβατισμοί. (Σελ. 9).

* Κατά τα άλλα, στο ΠΑΣΟΚ ξεκίνησε δημόσια η ιδεολογική ζύμωση εν όψει και της
κομματικής συνδιάσκεψης του Φεβρουαρίου με την κυκλοφορία (ανυπόγραφου)
κειμένου με θέσεις και απόψεις για το «γνήσιο» ΠΑΣΟΚ.

Η πατρότητα του κειμένου ανήκει σε στελέχη που αυτοπροσδιορίζονται ως
εκπρόσωποι και φορείς της εσωκομματικής αντιπολίτευσης, τα οποία επιδιώκουν
διάλογο για την αποσαφήνιση και τον προσδιορισμό της φυσιογνωμίας του ΠΑΣΟΚ. Η
κυβέρνηση πάντως, όπως φάνησε από την τοποθέτηση του εκπροσώπου της, δεν
δείχνει να ανησυχεί.

Το κλίμα, όμως, που έχει διαμορφωθεί στο ΠΑΣΟΚ αλλά και την κυβέρνηση το
τελευταίο διάστημα ενοχλεί τον Πρωθυπουργό, ο οποίος ξεκινά εκστρατεία
αναστροφής του.

Το όλο πλέγμα συζητήθηκε ήδη σε συνεδρίαση της Πολιτικής Γραμματείας του
ΠΑΣΟΚ, ενώ θα εξετασθεί και αύριο στην Κυβερνητική Επιτροπή. (Σελ. 8).

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16051N032</ED>
<ID>
ID:137172

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>«Φακίρηδες»
</H2>
ΚΑΙ η μεν κυβέρνηση βρέθηκε ­ όπως άλλωστε και ανέμενε ­ σε αντιπαράθεση
με τα συνδικάτα των ΔΕΚΟ...

ΜΕΓΑΛΥΤΕΡΟ, όμως, αποδείχθηκε το πρόβλημα για την αξιωματική
αντιπολίτευση καθώς, ως την υστάτη στιγμή, ουδείς...

ΟΥΤΕ καν η ηγεσία της...

ΓΝΩΡΙΖΕ ποια τελικά θα ήταν η στάση της κατά τη συζήτηση και ψήφιση της
επίμαχης τροπολογίας!

ΚΑΙ ενώ άλλοι ­ όπως ο πρώην πρόεδρός της ­ ζητούσαν ν' αποσυρθεί άνευ
άλλου τινός...

ΑΛΛΟΙ ­ και επρόκειτο για στελέχη πρωτοκλασάτα ­ την υποστήριζαν με το
επιχείρημα πως κινείται προς τη σωστή κατεύθυνση...

ΚΑΙ ο ίδιος ο πρόεδρος του κόμματος τηρούσε σιγήν ιχθύος...

ΜΕΧΡΙ ­ εν μέσω συγχύσεως και διχογνωμιών ­ να αποφασίσει στο «παρά πέντε»...

ΠΩΣ η σολομώντεια λύση για την αποτροπή γελοιοποίησης της παράταξης στη Βουλή...

ΘΑ ήταν να μην αφήσει κανέναν... παραπονεμένο:

ΝΑ ζητήσει, δηλαδή, απόσυρση της τροπολογίας, όπως μερικοί ήθελαν...

ΑΛΛΑ και να υποδείξει πως χρειάζεται να υποβληθεί μια νέα, πιο...
εκσυγχρονιστική, όπως άλλοι ζητούσαν...

ΔΙΧΩΣ και ο ίδιος ­ ή η παράταξη ­ να καταθέσει συγκεκριμένη πρόταση!

ΑΛΛΑ, όπως καθείς αντιλαμβάνεται, όλο αυτό το σκηνικό της παραδοξότητας
και της αμηχανίας...

ΤΙΠΟΤΕ λιγότερο δεν αποδεικνύει από την αδυναμία της Ν.Δ. να
λειτουργήσει ως κόμμα με συγκροτημένες θέσεις...

ΚΑΙ όχι με «φακιρισμούς» που εξηγούν ίσως και την αδύνατη εμφάνισή της
στις τελευταίες δημοσκοπήσεις.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16051N033</ED>
<ID>
ID:137216

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Παντελής Οικονόμου:

(το μέλος του Ε.Γ. του ΠΑΣΟΚ περιγράφει κάποιους που κάνουν κακό με τη στάση
τους στα συνδικάτα και τα κόμματα και ο δημοσιογράφος τού Φλας, για να τον
διευκολύνει, τον ρωτά μήπως «φωτογραφίζει» τους επιτήδειους)

«Είμαι πολιτικός, δεν είμαι φωτογράφος».

Στέλιος Παπαθεμελής:

(ο βουλευτής του ΠΑΣΟΚ σχολιάζει στον Antenna FM την πληροφορία περί αγοράς
από μία ΔΕΚΟ δύο χαλιών αξίας 12 εκατ. δρχ. και την ατάκα του δημοσιογράφου
τού Antenna ότι τα χαλιά από τοίχο σε τοίχο προκαλούν άσθμα) 
«Είναι πολύ ενδιαφέρουσα αυτή η πληροφορία σας, αλλά νομίζω ότι θίγονται οι
πωλητές χαλιών, νομίζω, εκτός από τους διοικητές των ΔΕΚΟ».

Στέφανος Μάνος:

(ο βουλευτή της Ν.Δ. στον Φλας) 
«Σαχλαμάρα είναι η τροπολογία όπως έγινε. Αλλά δεν θα 'θελα να δώσω κανένα
άλλοθι στην κυβέρνηση, να μη μας έρθει ο κ. Σημίτης κλαψουρίζοντας και να πει
ότι η Ν.Δ. φέρνει εμπόδια στον εκσυγχρονισμό. 
Κανένα εμπόδιο κύριε, προχώρα. Ορίστε, σε αφήνουμε να δούμε τι θα κάνεις».

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16051N034</ED>
<ID>
ID:137255

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N03&aa=4</URL></REF>


Article

<CATEGORY>vin03</CATEGORY>

 <H2>ΣΚΙΤΣΟ </H2>
<AUTHOR>ΔΗΜΗΤΡΗΣ ΧΑΝΤΖΟΠΟΥΛΟΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16051N041</ED>
<ID>
ID:137156

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N04&aa=1</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Άρης και Τσε
</H2>
Ο ΛΟΓΟΣ στους αναγνώστες. Ο καθηγητής Νίκος Παπανικολάου, Χαιρεφώντος 2-4,
Πλάκα, γράφει:

«Άρης Βελουχιώτης και Τσε Γκεβάρα ταιριάζουν σε πολλά. 
1) Θανάσης Κλάρας ήταν το όνομα του Άρη. Γκεβάρα ντε λα Σέρνα ήταν το όνομα
του Τσε. 
2) Ο Άρης καταγόταν από εύπορη οικογένεια. Το ίδιο και ο Γκεβάρα. 3) Ο Άρης
σπούδασε γεωπόνος. Ο Τσε σπούδασε γιατρός. 
4) Ο Άρης είχε μεγάλο κτήμα στη Στυλίδα. Ο Τσε είχε την ειδικότητα του
αλλεργιολόγου. 
5) Ο Άρης είχε κρίσεις ελονοσίας. Ο Τσε έπασχε από κρίσεις βρογχικού άσθματος.

6) Ο Άρης αυτοκτόνησε 27 μέρες πριν κλείσει τα 40 χρόνια του. Ο Τσε
εκτελέστηκε 39 χρόνων. 
7) Με μισό μάτι έβλεπε η Σοβ. Ένωση και η ηγεσία του ΚΚΕ τον Άρη. Με μισό μάτι
έβλεπε τον Τσε ο Στάλιν. 
8) Άγγλοι πίσω από το 118 Τάγμα Εθνοφυλακής και τους παρακρατικούς που
καταδίωκαν τον Άρη. Βορειοαμερικανοί πίσω από τη δολοφονία του Τσε.

Επίσης: 
9) "Οι γερμανικές αλυσίδες είναι από σίδερο που σκουριάζει. Οι αγγλικές είναι
από χρυσάφι", είπε ο Άρης. "Ο καπιταλισμός είναι ο μόνος ασθενής μου που θέλω
να πεθάνει", είπε ο Τσε. 
10) Χωριάτες πρόδωσαν το κρησφύγετο του Άρη. Χωριάτες μαρτύρησαν το κρησφύγετο
του Τσε. 
11) Στο πόδι, λίγο πριν από τον χαμό του, τραυματίσθηκε ο Άρης. Στο πόδι
τραυματίσθηκε τις τελευταίες μέρες της ζωής του ο Τσε. 
12) Λιγότερους από 50 άντρες είχε ο Άρης στην τελευταία του μάχη. Άλλους
τόσους είχε και ο Τσε. 
13) "Ηττήθηκα σαν επαναστάτης", ομολόγησε ο Άρης. "Στις επαναστάσεις ή νικάς ή
πεθαίνεις", είπε ο Τσε. 
14) Αυτοκτόνησε ο Άρης, για να μην πέσει στα χέρια των εχθρών του. "Τι να με
κάνουν ζωντανό;" είπε ο Τσε πριν τον πυροβολήσει ο Μάριο Τεράν. 
15) Το κεφάλι και τα άκρα έκοψαν του Άρη για να χορτάσουν τα βάρβαρα ένστικτά
τους. Τα χέρια έκοψαν του Τσε για να πάρουν τα δακτυλικά αποτυπώματα να τα
στείλουν στη CIA. 
16) Το χείλος του προσώπου του Άρη βρέθηκε κομμένο από θραύσμα της
χειροβομβίδας με την οποία αυτοκτόνησε. Το κάτω σαγόνι του Τσε βρέθηκε
βγαλμένο από τη θέση του όταν τον εκτέλεσαν. 
17) Στο παράθυρο του σχολείου του Μυρόφυλλου απίθωσαν το κεφάλι του Άρη. Σε
σχολείο της Λα Ιγκέρα έβαλαν τον εκτελεσμένο Τσε. 18) Στη Λαμία στήσαμε τον
ανδριάντα του Άρη. Η Πλατεία της Σάντα Κλάρα πήρε το όνομα του Τσε.».

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16051N043</ED>
<ID>
ID:137237

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N04&aa=3</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΣΠΑΝΙΕΣ ­ αλλά συνήθως καταλυτικές ­ είναι οι παρεμβάσεις του κ. Κ.
Μητσοτάκη σε ομιλίες «απλών βουλευτών»: Ε, το επιχείρησε μ' ένα «δεν ζούμε
στην εποχή μας» και στην ομιλία του κ. Δ. Γεωργόπουλου για την αναθεώρηση του
Συντάγματος ­ όμως εκείνος απάντησε «είναι δικαίωμα η συμφωνία ή η διαφωνία»
και ο κ. Μητσοτάκης δεν επέμεινε...

ΔΙΑΛΕΞΗ περί... ΔΕΚΟ έδινε χθες το βράδυ στα «ορεινά» της Βουλής ο κ.
Θ. Πάγκαλος, στους κ.κ. Β. Βενιζέλο και Ρ. Σπυρόπουλο ­ και μιας και το
κάπνισμα έχει απαγορευτεί, ουδείς μπορεί να τον κατηγορήσει ότι... τους φουμάριζε!

ΜΕΤΑ την τριπλή «γραμμή» που διαπιστώθηκε στη Ν.Δ. για το ζήτημα των
δημοσίων επιχειρήσεων και Οργανισμών, το γνωστό σύνθημα του ΚΚΕ πρέπει να
παραφραστεί ως εξής: 5 κόμματα, ένας Γιώργος Σουφλιάς...

ΓΙΑΤΙ ο κ. Τζ. Φόουλς επισκέφθηκε τον κ. Γ. Πασχαλίδη; Ε, αφού έγραψε
τον «Μάγο», είπε να δει τι συμβαίνει στην... αυλή των θαυμάτων!

ΜΕΤΑ τη σκληρή επίθεση της κ. Κλίντον εναντίον της Δεξιάς, βλέπω τον
πρόεδρο των ΗΠΑ να αναγιγνώσκει, στην επόμενη εμφάνισή του στο Κογκρέσο, το
μανιφέστο Παναγιωτακόπουλου. Στις 18, σοσιαλισμός...

ΚΙ ΟΠΩΣ είπε και η Χίλαρι, «απόψε πεθαίνει η Δεξιά»...

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16051N044</ED>
<ID>
ID:137243

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N04&aa=4</URL></REF>


Article

<CATEGORY>vin05</CATEGORY>

 <H2>Ο «Μάγος» του σοσιαλισμού...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΩΡΑ ΠΙΑ, γνωρίζουμε γιατί ο γνωστός Άγγλος μυθιστοριογράφος Τζων Φόουλς έδωσε
στο πιο πετυχημένο βιβλίο του τον τίτλο «Ο Μάγος» ­ ο άνθρωπος, βλέπετε,
δηλώνει... σοσιαλιστής! Κι όχι μόνον δηλώνει σοσιαλιστής, αλλά επισκέφθηκε και
τον κ. Γ. Πασχαλίδη, στο γραφείο του, στη Βουλή, παρακαλώ...

Ο κ. Φόουλς βρίσκεται αυτό το διάστημα στη χώρα μας για την προετοιμασία ενός
ντοκιμαντέρ ­ και συζήτησε με τον υφυπουργό παρά τω Πρωθυπουργώ το πόσο
αγαπάει την Ελλάδα... Μάλιστα, ο κ. Πασχαλίδης βρήκε την ευκαιρία να του θέσει
ένα θέμα που τον απασχολεί ­ για τους πολιτικούς που θέλουν να γίνουν συγγραφείς....

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16051N045</ED>
<ID>
ID:137259

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N04&aa=5</URL></REF>


Article

<CATEGORY>vin05</CATEGORY>

 <H2>Φλουρί... καραμανλικό
</H2><H2></H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΗΝ ΠΡΩΤΟΧΡΟΝΙΑΤΙΚΗ πίτα του Ιδρύματος Κωνσταντίνου Καραμανλή έκοψε χθες το
πρωί, σε σύντομη και λιτή τελετή, στο κτίριο του Ιδρύματος, στη Φιλοθέη, ο κ.
Κώστας Καραμανλής ο νεώτερος.

Δεν παραβρέθηκε ο πρώην Πρόεδρος της Δημοκρατίας. Ήταν εκεί οι κ.κ. Ι.
Βαρβιτσιώτης, Πρ. Παυλόπουλος, Π. Μολυβιάτης, Αχ. Καραμανλής ­ και, βεβαίως,
το φλουρί αποδείχτηκε αρκούντως καραμανλικό: Έπεσε στον ιδρυτή του Ιδρύματος
χωρίς πολλά - πολλά...

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16051N046</ED>
<ID>
ID:137268

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N04&aa=6</URL></REF>


Article

<CATEGORY>vin05</CATEGORY>

 <H2>Εξέλεξαν Ροζάκη
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΑΛΛΗ ΜΙΑ ιδιαίτερα τιμητική θέση για τον κ. Χρ. Ροζάκη, που εξελέγη (από την
αρμόδια επιτροπή της Κοινοβουλευτικής Συνέλευσης του Συμβουλίου της Ευρώπης)
δικαστής στο Νέο Ευρωπαϊκό Δικαστήριο των Ανθρωπίνων Δικαιωμάτων. Α, και μια
λεπτομέρεια με ­ τη δική της ­ σημασία: Ο κ. Ροζάκης είχε προταθεί πρώτος από
το δικό μας υπουργείο Εξωτερικών. Τη λίστα συμπλήρωναν οι κ.κ. Γ.
Παπαδημητρίου και Ντ. Σισιλιάνος..

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16051N047</ED>
<ID>
ID:137273

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N04&aa=7</URL></REF>


Article

<CATEGORY>vin05</CATEGORY>

 <H2>Και όμως, μιλάνε...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, ίσως έχετε διαβάσει τις τελευταίες ημέρες στις εφημερίδες τα όσα
συμβαίνουν στη Νεολαία του ΠΑΣΟΚ με τα περίφημα 15.000 «νέα μέλη», εν όψει του
συνεδρίου. Ε, μην πολυπιστεύετε ­ προς το παρόν τουλάχιστον ­ τα περί
«οριστικής ρήξης»... Παρά τα όσα φοβερά και τρομερά συμβαίνουν στο προσκήνιο,
οι επαφές δεν έχουν ακόμα σταματήσει στο παρασκήνιο ­ καθώς πολλοί είναι
εκείνοι που θα ήθελαν να αποφύγουν τη συζήτηση του ζητήματος στο Εκτελεστικό
Γραφείο των ενηλίκων του κόμματος..

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16051N048</ED>
<ID>
ID:137277

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N04&aa=8</URL></REF>


Article

<CATEGORY>vin04</CATEGORY>

 <H5>ΚΑΛΕΣΜΑ ΣΗΜΙΤΗ ΣΤΑ ΜΕΛΗ ΤΗΣ ΟΡΓΑΝΩΤΙΚΗΣ ΤΟΥ 2004
</H5><H2>Με τις μηχανές στο φουλ
</H2>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

Ο κύβος ερρίφθη. Την επιτάχυνση των εργασιών για την προετοιμασία της χώρας
εν όψει του 2004 ζήτησε από τα 15 μέλη της Οργανωτικής Επιτροπής ο
Πρωθυπουργός κ. Κώστας Σημίτης, στην πρώτη συνάντηση που είχε χθες το μεσημέρι
μαζί τους στο Μέγαρο Μαξίμου.

Ρόλος ατμομηχανής. Ο Πρωθυπουργός εξέφρασε την εμπιστοσύνη του στα μέλη της
Οργανωτικής Επιτροπής και τόνισε ότι το σχήμα αυτό «εγγυάται την επιτυχία»
(Στη φωτογραφία στιγμιότυπο από την συνάντηση με τον Πρόεδρο της Δημοκρατίας)

ΑΝ ΚΑΙ επρόκειτο για συνάντηση γνωριμίας, που πραγματοποιήθηκε μέσα σε ζεστή
ατμόσφαιρα, τα μέλη της Επιτροπής πολύ σύντομα διαπίστωσαν ότι δεν ήταν και
τόσο τυπική η πρώτη τους επαφή με τον Πρωθυπουργό. Παρουσία των μελών της
Διυπουργικής Επιτροπής, ο κ. Σημίτης τους κάλεσε να «φουλάρουν» τις μηχανές,
υπογραμμίζοντας ότι «χρειάζεται να προχωρήσει άμεσα η πραγματοποίηση των
σχεδίων για τη διεξαγωγή των Ολυμπιακών Αγώνων, ώστε η όλη προετοιμασία να
γίνει κατά ένα τέτοιο τρόπο που να αποδώσει στη χώρα».

Ήταν γύρω στις 12 το μεσημέρι όταν τα μέλη της Οργανωτικής Επιτροπής, με
επικεφαλής τον πρόεδρο κ. Στρ. Στρατήγη και τον διευθύνοντα σύμβουλο κ. Κ.
Μπακούρη, έφτασαν με τους απαραίτητους φακέλους ανά χείρας στο Μέγαρο Μαξίμου.

ΔΙΑΦΑΝΕΙΑ

Μέσα σε εγκάρδιο κλίμα ο Πρωθυπουργός, αφού πήρε το λόγο έσπευσε να
ξεκαθαρίσει από την πρώτη στιγμή ότι δίνει ιδιαίτερη έμφαση στην ανάγκη να
επικρατήσει «απόλυτη διαφάνεια και απόλυτος έλεγχος» σε όλα τα έργα και τις
δραστηριότητες της Επιτροπής. Σ' αυτό το σημείο ο κ. Σημίτης επικαλέστηκε
τη... γυναίκα του Καίσαρα που «δεν πρέπει να είναι μόνο τίμια, πρέπει να
φαίνεται κιόλας».

Αναφερόμενος στη σύνθεση της Επιτροπής, ο Πρωθυπουργός τόνισε ότι το
προσκλητήριο που έλαβε ο καθένας τους δεν υπαγορεύτηκε από τις... επιταγές της
διακομματικής εκπροσώπησης ή τις ανάγκες παρουσίας των αρμοδίων φορέων. Κι
αυτό γιατί, όπως εξήγησε, «η εκάστοτε πολιτική συγκυρία θα αποτελούσε,
ενδεχομένως, ανασταλτικό παράγοντα».

Εκφράζοντας την εμπιστοσύνη του στα στελέχη του νεοσύστατου οργανωτικού
σχήματος, που καλείται να παίξει το ρόλο της ατμομηχανής στο δρόμο προς το
2004, ο Πρωθυπουργός τόνισε ότι «εγγυάται την επιτυχία». Δίνοντας δε το στίγμα
της δουλειάς που πρέπει να φέρουν εις πέρας, αλλά και των ευθυνών που
επωμίζονται ώστε να γίνει επιτυχώς το όνειρο πραγματικότητα, σημείωσε ότι «το
έργο της Επιτροπής ανάγεται σε εθνική υπόθεση».

Απευθυνόμενος στα στελέχη της Επιτροπής, τα μέλη της Διυπουργικής Επιτροπής
(Ευάγ. Βενιζέλο, Χρ. Πάχτα, Χρ. Βερελή και Α. Φούρα) και τον δήμαρχο Αθηναίων
κ. Δημ. Αβραμόπουλο, ο κ. Σημίτης χαρακτήρισε τους Ολυμπιακούς Αγώνες ως
μεγάλη ευκαιρία για να ενισχύσουμε τη διεθνή μας θέση.

Αναφερόμενος στο νομικό πλαίσιο που θα διέπει τη λειτουργία της Οργανωτικής
Επιτροπής, ο Πρωθυπουργός αποσαφήνισε ότι θα είναι ανώνυμη εταιρεία, η οποία
θα λειτουργεί με αμιγώς ιδιωτικο-οικονομικά κριτήρια και δεν θα ανήκει στον
δημόσιο τομέα.

«ΟΛΟΙ ΜΑΖΙ»

Αναφερόμενος στην πρώτη συνάντηση της Επιτροπής με τον Πρωθυπουργό, ο δήμαρχος
Αθηναίων κ. Δημήτρης Αβραμόπουλος τόνισε ότι «από σήμερα ανοίγει ένα
καινούργιο κεφάλαιο. Όλοι μαζί, και σε κλίμα ομοψυχίας, ξεκινάμε με σκοπό την
οργανωτική επιτυχία, αλλά και την αξιοποίηση αυτής της μεγάλης πρόσκλησης».

Μετά το πέρας της συνάντησης, στη μία το μεσημέρι, ο Πρωθυπουργός
συνοδευόμενος από τα μέλη της Επιτροπής κατευθύνθηκε στο Προεδρικό Μέγαρο,
όπου και παρουσίασε τα στελέχη του «Αθήνα 2004» στον Πρόεδρο της Δημοκρατίας
κ. Κ. Στεφανόπουλο. Υποδεχόμενος τους καλεσμένους του ο κ. Στεφανόπουλος, αφού
τους απηύθυνε συγχαρητήρια τους ευχήθηκε «κάθε δυνατή επιτυχία σε ένα στόχο, ο
οποίος είναι κοινός όλων και είναι πραγματικά εθνικός».

Ο Πρόεδρος της Δημοκρατίας εξέφρασε τη βεβαιότητα ότι θα καταβληθεί κάθε
προσπάθεια. «Οι ευχές μου συνοδεύουν, όπως και οι ευχές όλων των Ελλήνων, αυτή
την προσπάθεια», επεσήμανε ο κ. Στεφανόπουλος, προσθέτοντας προς στον
Πρωθυπουργό: «Σας το έχω πει ότι είμαι στη διάθεσή σας σε οτιδήποτε θα ήταν
δυνατόν και εγώ δια της δικής μου παρουσίας να ενισχύσω την προσπάθεια. Μετά
το πέρας της συνάντησης ο Πρόεδρος της Δημοκρατίας δήλωσε: «Κηρύσσω την έναρξη
της Ολυμπιακής προσπάθειας».

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16051N051</ED>
<ID>
ID:137151

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N05&aa=1</URL></REF>


Article

<CATEGORY>vin04</CATEGORY>

 <H2>Κόντρα Σημίτη - Μπακογιάννη στη Βουλή
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΚΟΝΤΡΑ Σημίτη - Μπακογιάννη σημειώθηκε χθες στη Βουλή, με αφορμή τον τρόπο
συγκρότησης της Επιτροπής Ολυμπιακών Αγώνων. (Η κ. Μπακογιάννη είχε υποβάλει
σχετική ερώτηση στον Πρωθυπουργό).

«Δεν απαντώ σε υποθέσεις», είπε ο Πρωθυπουργός, κατηγορώντας σε έντονο ύφος τη
βουλευτή της Ν.Δ. για «στενή κομματική αντίληψη», αλλά και για συμπεριφορά που
«δεν συμβάλλει» στη διοργάνωση των Ολυμπιακών Αγώνων.

Και όταν η κ. Μπακογιάννη τον κατηγόρησε ­ και αυτή σε έντονο ύφος ­ ότι δεν
έκανε αυτό που υποσχέθηκε, να ρωτήσει δηλαδή τα κόμματα και να δεχθεί
εκπροσώπους τους, ο κ. Σημίτης παρατήρησε ότι η Ν.Δ. ήθελε κομματικό στέλεχός
της και όχι γενικά έναν άνθρωπο του χώρου της, κάτι που θα κομματικοποιούσε
τους Αγώνες.

«Υπάρχει μείζον ηθικό θέμα», «δεν μπορείτε να ρίχνετε λάσπη γενικά», «τι
φοβάσθε;», «γιατί ζητάτε πιστοποιητικά εντιμότητας;», ήταν ορισμένες από τις
εκφράσεις της πρώην υπουργού Πολιτισμού, η οποία τόνισε: «Δεν μπορείτε να
μιλάτε για κύκλους συμφερόντων, χωρίς να κατονομάζετε».

Ο Πρωθυπουργός, πάντως, ο οποίος επεσήμανε χθες ότι με τις επιλογές του «ήθελε
να στείλει ­ και να λάβουν ορισμένοι ένα μήνυμα», κατηγόρησε με τη σειρά του
την κ. Μπακογιάννη ότι όσα είπε «δεν ανταποκρίνονται στην πραγματικότητα».

Ο κ. Σημίτης είπε ακόμη πως «δεν θα επιτρέψει να γίνουν οι Ολυμπιακοί Αγώνες
αντικείμενο αντιδικίας, φημών ή μεμψιμοιρίας» και τόνισε: «Δεν είναι δυνατόν
στη σύνθεση του Δ.Σ. να συμμετέχει κάποιος που αναλαμβάνει εργασίες» ή
«συμβάλλεται με εταιρεία» που μετέχει στην οργάνωση των Ολυμπιακών Αγώνων.

Ο Πρωθυπουργός επέμεινε πως δεν θα μπορούσε να δεχθεί τη λογική «της αρχής
ενός ανδρός». Γι' αυτό και θέλησε «το Δ.Σ. να έχει παρουσία και συμμετοχή»,
ενώ για την μη εκπροσώπηση κομμάτων δήλωσε: «Αν είναι διακομματική η επιτροπή,
τότε θα εμπλακεί σε κομματικές αντιδικίες».

Τέλος, επανέλαβε ότι δεν υπονοούσε υπουργούς όταν είχε κάνει λόγο για
συμφέροντα και επιδιώξεις, θέση την οποία επιχείρησε να αντικρούσει η κ.
Μπακογιάννη, λέγοντας ότι «δεν εξηγείται, τότε, γιατί ο κ. Λαλιώτης, υπουργός
σας, προέβη σε δηλώσεις».

«Κανένα μέλος της κυβέρνησης δεν παρεξήγησε όσα είπα», πρόσθεσε ο
Πρωθυπουργός. «Πρόκειται, άλλωστε, για αυτονόητα πράγματα».

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16051N052</ED>
<ID>
ID:137199

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N05&aa=2</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Αυτοσχεδιασμοί στα ΑΕΙ
</H2>
<AUTHOR>ΠΑΝΑΓΙΩΤΗΣ ΓΕΤΙΜΗΣ</AUTHOR>

Στο πλαίσιο της κατάργησης των εισαγωγικών εξετάσεων στην Τριτοβάθμια
Εκπαίδευση το έτος 2000 προβλέπεται η ικανοποίηση της υπερβάλλουσας ζήτησης
για σπουδές μέσω της σταδιακής αύξησης του αριθμού των εισακτέων (από 55.000,
που είναι σήμερα, σε 85.000 θέσεις, βλ. κείμενο «Εκπαίδευση 2000» ΥΠΕΠΘ). 
Ο επιπλέον αριθμός των εισακτέων θα διοχετευθεί εν μέρει στα ήδη λειτουργούντα
τμήματα (11.500 θέσεις), ενώ προβλέπεται επίσης η ίδρυση 70 νέων τμημάτων στα
ΑΕΙ και ΤΕΙ, τα οποία θα απορροφήσουν 18.500 φοιτητές. Παρουσιάζει ιδιαίτερο
ενδιαφέρον ο μηχανιστικός τρόπος με τον οποίο σχεδιάζεται αυτή η πολιτική.
Πρόκειται για μια διαδικασία προσδιορισμού των αναγκών για Τριτοβάθμια
Εκπαίδευση στη βάση της λογιστικής εξισορρόπησης προσφοράς και ζήτησης.
Σύμφωνα με αυτό το μοντέλο προσδιορίζεται η ανάγκη ίδρυσης 27 νέων
πανεπιστημιακών τμημάτων στο πεδίο των Κοινωνικο-Οικονομικών και Διοικητικών
Επιστημών, 14 τμημάτων Ανθρωπιστικών Επιστημών, 13 τμημάτων στις Τεχνολογικές
Επιστήμες, 8 τμημάτων Επιστημών Υγείας, 5 τμημάτων Νομικών Επιστημών, 2
τμημάτων Θετικών Επιστημών και 1 τμήματος Βιογεωπονικών Επιστημών.

Η πολιτική της αύξησης των πανεπιστημιακών τμημάτων δεν αποτελεί βεβαίως νέα
πρακτική. Ήδη, κατά τη δεκαετία του '80, πραγματοποιήθηκε δραματική αύξηση του
αριθμού των πανεπιστημιακών τμημάτων (από 60 σε 180), η οποία δεν συνοδεύτηκε
από αντίστοιχη αύξηση του διδακτικού προσωπικού και της υποδομής των
Πανεπιστημίων, οι διαδικασίες δε που ακολουθήθηκαν δεν ήταν πάντοτε οι
ενδεδειγμένες. 
Το γεγονός αυτό δεν αποτελεί ευθύνη μόνον της Πολιτείας, αλλά και της
πανεπιστημιακής κοινότητας, η οποία δεν έχει διαμορφώσει διαδικασίες διαλόγου
και θεσμούς τέτοιους που αφενός να εξασφαλίζουν αξιοπιστία και διαφάνεια στη
διατύπωση των όποιων αιτημάτων και αφετέρου να την καθιστούν αδιαμφισβήτητο
παράγοντα συνδιαμόρφωσης της εκπαιδευτικής πολιτικής.

Η επιχειρούμενη σήμερα μεταρρύθμιση θέτει ένα πλαίσιο εργαλειακής
ορθολογικότητας ως προς τον σχεδιασμό της δημιουργίας νέων τμημάτων και δεν
φαίνεται να υπερβαίνει την παγιωμένη πρακτική όσον αφορά τον σχεδιασμό της
πανεπιστημιακής πολιτικής.

Κατ' αρχήν θα έπρεπε να εξεταστεί το τι εκφράζει η σημερινή «ζήτηση» και από
ποιους παράγοντες προσδιορίζεται. Αν θεωρηθεί ότι η ζήτηση εκφράζει κυρίως τις
προσδοκίες επαγγελματικής αποκατάστασης των υποψηφίων, είναι αμφίβολο σε ποιο
βαθμό αυτή αντιστοιχεί στις ανάγκες της ελληνικής κοινωνίας σήμερα και, πόσο
μάλλον, στο μέλλον. Είναι δε, ιδιαιτέρως πιθανό, η δυναμική της ζήτησης να
διαφοροποιηθεί στα επόμενα χρόνια λόγω της σχετικής αποσύνδεσης του πτυχίου
από τα επαγγελματικά δικαιώματα. Εξάλλου, η ζήτηση δεν μπορεί παρά να
προσδιορίζεται και από τον βαθμό πληροφόρησης των υποψηφίων για το γνωστικό
αντικείμενο των τμημάτων και τις επιστημονικές εξελίξεις στον χώρο των
επιμέρους γνωστικών περιοχών, πληροφόρηση η οποία είναι από ανεπαρκής έως
ανύπαρκτη. Είναι επομένως σαφές ότι η σχεδιαζόμενη ανάπτυξη του Πανεπιστημίου
στη βάση της ζήτησης των υποψηφίων συνιστά όχι μόνο κοντόφθαλμη πολιτική
(γιατί δεν μπορεί να εκφράσει την προοπτική ούτε των επιστημονικών εξελίξεων
ούτε της αγοράς εργασίας), αλλά και ατυχή, γιατί θα οδηγήσει αναπόφευκτα σε
νέες «στρεβλώσεις», ακόμη κι αν κριθεί με τους λογιστικούς όρους που η ίδια
επιχειρεί να θέσει.

Μία πολιτική ακαδημαϊκής αναβάθμισης του Πανεπιστημίου προϋποθέτει κατ' αρχήν
την αξιολόγηση των σημερινών τμημάτων και των προγραμμάτων σπουδών, την κάλυψη
των σοβαρών ελλείψεων σε προσωπικό και υποδομή και την ανάπτυξη ουσιαστικού
και σύνθετου επιστημονικού διαλόγου στα πανεπιστημιακά όργανα. Η διαδικασία
αυτή θα έπρεπε κατά πρώτο λόγο να οδηγήσει στην αναμόρφωση των ήδη
λειτουργούντων τμημάτων, στην αναδιάταξη του πανεπιστημιακού χάρτη και στην εκ
νέου διαμόρφωση των προγραμμάτων σπουδών με στόχο την καλλιέργεια της
επιστήμης και την προσφορά βασικής εγκύκλιας παιδείας, ιδιαίτερα κατά τα πρώτα
δύο έτη του προγράμματος σπουδών. Αντίθετα, σήμερα, επιχειρείται το άνοιγμα
της πανεπιστημιακής εκπαίδευσης και η δημιουργία νέων τμημάτων ­ και μάλιστα
με διαδικασίες διαπραγμάτευσης του ΥΠΕΠΘ με τα ιδρύματα ­, χωρίς επιστημονικό
διάλογο και χωρίς προηγούμενη αξιολόγηση του υπάρχοντος συστήματος
πανεπιστημιακής εκπαίδευσης. Εάν η ανάπτυξη του Πανεπιστημίου πραγματοποιηθεί
με λογιστικούς όρους, πολύ σύντομα θα μιλάμε για την ανάγκη μιας νέας μεταρρύθμισης.

Ο Παναγιώτης Γετίμης είναι καθηγητής του Παντείου Πανεπιστημίου

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16051N062</ED>
<ID>
ID:137204

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Σε κωματώδη κατάσταση...
</H2>
<AUTHOR>ΣΙΛΑ ΑΛΕΞΙΟΥ</AUTHOR>

ΕΝΑ ΧΡΟΝΟ πριν κινδύνεψε να πεθάνει. Περαστικοί τον βρήκαν λιπόθυμο μέσα στο
ταξί του και τον μετέφεραν σε νοσοκομείο. Μόλις συνήλθε, έμαθε πως η χρήση
ναρκωτικών τον είχε ρίξει σε κώμα.

Ο 26χρονος οδηγός ταξί δεν το συνειδητοποίησε από την αρχή, αλλά η μεταφορά
του στο νοσοκομείο, ακόμη και ο κίνδυνος που αντιμετώπισε, τον έσωσαν στη
συνέχεια. Η διαπίστωση των γιατρών ότι επρόκειτο περί τοξικομανούς συνέβαλε
στο να δεχτούν αμέσως οι διωκτικές αρχές πως η μικροποσότητα ηρωίνης που
βρέθηκε πάνω του προοριζόταν για δική του χρήση.

Αν το... κώμα δεν είχε προλάβει τη σύλληψη, η ηρωίνη θα είχε εκληφθεί ως
αντικείμενο εμπορίας και ο νεαρός, ως έμπορος ναρκωτικών πλέον, θα έμπαινε στη
φυλακή για κάποια χρόνια.

Η ηρωίνη που είχε πάνω του δεν διέφερε σε ποσότητα από εκείνη που κατείχε ο
γνωστός πια Γ. Πουρσανίδης. Μόνο που ενώ ο πρώτος δικάστηκε για κατοχή
ναρκωτικών προς ιδία χρήση (ως τοξικομανής), ο δεύτερος παραπέμφθηκε για
κατοχή και απόπειρα διακίνησης ναρκωτικών. Αποτέλεσμα αυτής της διαφοράς ήταν
ο οδηγός ταξί να καταδικαστεί σε 30 ημέρες με τριετή αναστολή και ο
Πουρσανίδης σε έξι χρόνια, αφού το δικαστήριο είχε μπροστά του μια δικογραφία
που αφορούσε ένα μη τοξικομανές άτομο το οποίο συνελήφθη με ηρωίνη στην τσέπη.

Από κανένα έγγραφο στοιχείο δεν προέκυπτε η αρρώστια του, η εξάρτησή του από
τα ναρκωτικά. Και πώς να προκύπτει... Κανείς δεν είχε φροντίσει να τον
υποβάλει σε μια απλή αιματολογική εξέταση, με τη δικαιολογία ότι «δεν το
ζήτησε ο ίδιος».

Η αγωνία της Αστυνομίας για τη σύλληψη εμπόρων ναρκωτικών είναι και δική μας.
Μας βρίσκει όμως αντίθετους η πλημμελής αντιμετώπιση των υποθέσεων και η
(σκόπιμη;) παράλειψη ορισμένων πράξεων στο όνομα της επιτυχίας.

Κι αν κάποιος αντιτάξει πως όποιος το ζητήσει εξετάζεται εκ των υστέρων εντός
των φυλακών, τότε ας μας επιτρέψει να του υπενθυμίσουμε πως εκεί μάλλον οι
έμποροι κατορθώνουν να χαρακτηρίζονται τοξικομανείς και όχι οι χρήστες...
Εκτός αν περιέλθουν σε... κωματώδη κατάσταση!

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16051N063</ED>
<ID>
ID:137238

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N06&aa=3</URL></REF>


Article

<CATEGORY>vin04</CATEGORY>

 <H2>«Θα σας δείξω ομαδικό τάφο Ελληνοκυπρίων»
</H2>
ΦΡΙΚΗ προκαλεί η μαρτυρία ενός Κούρδου στρατιώτη, που μετείχε στις τουρκικές
δυνάμεις εισβολής στην Κύπρο το 1974. Ο 45χρονος σήμερα Μουσταφά Ονγκάν, από
το χωριό Ακντεμίρ της Ανατολικής Τουρκίας, υποστηρίζει ότι μπορεί να υποδείξει
ομαδικό τάφο αμάχων Ελληνοκυπρίων και εξιστορεί με κάθε λεπτομέρεια τα
βασανιστήρια και τις δολοφονίες που έκαναν οι τουρκικές δυνάμεις εκείνες τις
τραγικές για τον Ελληνισμό ημέρες. Η μαρτυρία του κ. Ονγκάν δημοσιεύθηκε στο
κουρδικό περιοδικό «Οζγκιούρ Πολιτικά» της Φρανκφούρτης και αναμεταδόθηκε από
το κουρδικό πρακτορείο ειδήσεων DEM. Επί λέξει, το δημοσίευμα ­ σε πρώτο
πρόσωπο ­ έχει ως εξής:

«Αυτά που είδα και έζησα με βασάνιζαν όλα αυτά τα χρόνια. Θέλω μεταφέροντας
στην κοινή γνώμη όλα αυτά να ησυχάσω έστω και ψυχολογικά. Αν μου παρασχεθεί
διεθνής προστασία, μπορώ να υποδείξω τον ομαδικό τάφο. Το 1974 υπηρετούσα στον
2ο λόχο της 2ης πυροβολαρχίας στο Τσουμπούκ της Άγκυρας. Μία νύχτα μάς
μετέφεραν στο λιμάνι του Μέρσιν και από εκεί στην Κερύνεια. Ζήσαμε δύσκολες
στιγμές με τους Ελληνοκύπριους πολεμιστές στον Πενταδάχτυλο. Προχωρούσαμε πολύ
δύσκολα με πολλές απώλειες. Εμείς πηγαίναμε μπροστά, ανήκαμε στις μονάδες που
πραγματοποιούσαν τις εκκαθαριστικές επιχειρήσεις.

Κοντά στη Λευκωσία στο χωριό Μόρα (μεταξύ Τύμου και Παλαικύθρου) σκοτώθηκαν
100 περίπου άμαχοι Ελληνοκύπριοι που είχαν καταφύγει εκεί. Οι διοικητές και οι
μονάδες των Μουτζαχίντ, που αποτελούνταν από Τουρκοκύπριους, αποφάσιζαν για
όλα. Οι διοικητές μάς έλεγαν κατά τη διάρκεια των σφαγών "να μη τους
σκοτώσουμε και να έχουμε μετά να τους ταΐζουμε;". Αυτοί που σκοτώνονταν στους
δρόμους του χωριού και στην έξοδό του, όπου έτρεχαν για να γλιτώσουν, ήταν
γέροι άντρες και γυναίκες και μικρά παιδιά. Τα πτώματα μερικών από αυτούς τους
ανθρώπους που είχαν σκοτωθεί με τους πιο βάρβαρους τρόπους, κομματιάζονταν. Τα
πτώματα παρέμεναν έκθετα για μία εβδομάδα μέσα στη ζέστη του καλοκαιριού. Η
μυρωδιά είχε εξαπλωθεί στον γύρο χώρο. Οι διοικητές αποφάσισαν τελικά να τους
θάψουμε. Εγώ μπορούσα να χειριστώ μπουλντόζα. Μαζί με τους άλλους στρατιώτες
ανοίξαμε ένα μεγάλο λάκκο και θάψαμε εκεί ομαδικά τα πτώματα. Το γεγονός το
είδε με τα ίδια του τα μάτια και ο συμπατριώτης μου από το Μαράς, ο στρατιώτης
Σεφκέτ Αβτζίογλου.

Θάβαμε ομαδικά τα πτώματα των άμαχων Ελληνοκυπρίων που σκοτώθηκαν στο χωριό
Μόρα και γύρω από αυτό στα περίχωρα της Λευκωσίας κοντά σ' ένα ρυάκι 2-3 χλμ.
έξω από το χωριό. Θυμάμαι ακόμα καλά το μέρος. Αν μου παρασχεθεί διεθνής
εγγύηση για την ασφάλειά μου, μπορώ να υποδείξω τα μέρη των σφαγών και τον
ομαδικό τάφο.

Από τους Ελληνοκύπριους που σκοτώναμε και από αυτούς που πιάναμε ζωντανούς
παίρναμε τα χρυσαφικά, τα χρήματα και παρόμοια πράγματα. Στη λεηλασία
καταγίνονταν ιδιαίτερα οι διοικητές. Επέστρεψαν στην Τουρκία πλούσιοι. Βίαζαν
ακόμα τις γυναίκες αιχμαλώτους. Ακόμα δεν μπορώ να ξεχάσω έναν μαυριδερό ψηλό
ανθυπολοχαγό από τα Άδανα, που βίασε μία Ελληνοκύπρια 13-14 χρόνων κάτω από τη
βιομηχανική περιοχή της Λευκωσίας. Η κοπέλα φώναζε μέσα σε μεγάλη φρίκη...
Όλοι επιδίδονταν σε απάνθρωπα βασανιστήρια. Δεν έγινε προσπάθεια να
παρεμποδιστεί καμία τέτοια φρικαλεότητα.

Έπιασαν και δύο μικρά ορφανά παιδιά, Τουρκοκύπριες, τα οποία βιάστηκαν από
τους διοικητές. Βρήκαμε κι έναν νεαρό άμαχο Ελληνοκύπριο 20-23 χρόνων, σ' έναν
στάβλο κοντά στην Αμμόχωστο, τον οποίο σκότωσαν βασανίζοντάς τον οι άντρες των
παρακρατικών Μουτζαχίντ και οι διοικητές του τουρκικού στρατού».

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16051N071</ED>
<ID>
ID:137152

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N07&aa=1</URL></REF>


Article

<CATEGORY>vin04</CATEGORY>

 <H2>Σημίτης: Τρεις κανόνες για την προμήθεια αμυντικού εξοπλισμού
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΤΡΕΙΣ κανόνες έχει η κυβέρνηση για την προμήθεια αμυντικού εξοπλισμού, είπε
χθες στη Βουλή ο Πρωθυπουργός απαντώντας σε σχετική ερώτηση της βουλευτού της
Ν.Δ. κ. Μαριέττας Γιαννάκου.

1. Δεν θα πρέπει η Ελλάδα να απευθύνεται σ' έναν προμηθευτή αμυντικού
εξοπλισμού, γιατί τότε εξαρτάται από κάποιους.

2. Η χώρα οφείλει να δίνει ιδιαίτερη βαρύτητα στην έγκαιρη παράδοση,
από μια εταιρεία των αεροπλάνων, τανκς, κανονιών και οτιδήποτε άλλο έχει παραγγείλει.

Ο Πρωθυπουργός παραδέχθηκε, πάντως, ότι υπάρχει πρόβλημα με τα F-15. Τόνισε
όμως, ότι δεν μπορεί η Ελλάδα να φθάσει και στο σημείο της παραγγελίας πολλών
τύπων αεροπλάνων, γιατί τότε το κόστος θα είναι πολύ μεγάλο.

3. Η κυβέρνηση πρέπει να ρίχνει το βάρος της, αγοράζοντας όπλα, στη
βελτίωση της θέσης της στην εξωτερική πολιτική της χώρας. Να υπάρχει «ευέλικτη
διπλωματία», είπε χαρακτηριστικά.

Στην συζήτηση η κ. Γιαννάκου υποστήριξε ότι η Ελλάδα έχει μείνει πίσω στον
τομέα των εξοπλισμών, εν αντιθέσει με την Τουρκία η οποία προωθεί «ευέλικτες
και "έξυπνες" μονάδες».

Και τόνισε πως «θα πρέπει να εξασφαλισθεί η διαβεβαίωση των κυβερνήσεων των
κρατών που είναι υποψήφιοι προμηθευτές, για την αποδέσμευση συστημάτων
τεχνολογίας αιχμής, ώστε να υπάρξει ουσιαστικά αναβάθμιση των δυνατοτήτων των
Ενόπλων Δυνάμεων».

Η κ. Γιαννάκου ­ στη συζήτηση ­ «πυροβολούσε» με τα επιχειρήματά της, γεγονός
που οδήγησε τον πρόεδρο της Βουλής Απόστολο Κακλαμάνη να πει χαμογελώντας: «Το
έχω υποστηρίξει από παλιά, ότι οι γυναίκες πρέπει να στρατεύονται».

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16051N072</ED>
<ID>
ID:137200

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N07&aa=2</URL></REF>


Article

<CATEGORY>vin04</CATEGORY>

 <H5>ΚΕΙΜΕΝΟ ΠΑΡΕΜΒΑΣΗΣ ΑΠΟ ΣΤΕΛΕΧΗ ΤΗΣ ΕΣΩΚΟΜΜΑΤΙΚΗΣ ΑΝΤΙΠΟΛΙΤΕΥΣΗΣ ΤΟΥ ΠΑΣΟΚ
</H5><H5>«Η αντιπαράθεση ομάδων με προσωπικές αναφορές υπονομεύει τη συνοχή του ΠΑΣΟΚ»
</H5><H2>Κριτική στον εκσυγχρονισμό
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Παρέμβαση στις εσωκομματικές εξελίξεις με ένα κείμενο προβληματισμού και
γενικών αρχών αλλά χαμηλών τόνων, έκαναν χθες στελέχη της λεγόμενης
«εσωκομματικής αντιπολίτευσης» του ΠΑΣΟΚ.

ΤΟ ΚΕΙΜΕΝΟ δεν φέρει υπογραφές καθώς, όπως αναφέρουν στελέχη του χώρου αυτού,
στόχος δεν είναι η καταγραφή δυνάμεων αλλά η συμβολή στις συζητήσεις εν όψει
των εσωκομματικών εκλογών και της ιδεολογικοπολιτικής συνδιάσκεψης του Φεβρουαρίου.

ΔΙΑΦΟΡΕΤΙΚΟ ΣΤΙΓΜΑ

Η «Πρόταση για το ΠΑΣΟΚ της Συνέχειας και του Αύριο», όπως επιγράφεται, παρά
τους χαμηλούς τόνους, επιχειρεί από τις πρώτες γραμμές να δώσει ένα
διαφορετικό στίγμα από αυτό της «εκσυγχρονιστικής» πλευράς. «Το ΠΑΣΟΚ, γράφει
για τον ρόλο του Κινήματος από δω και πέρα, επιβάλλεται να ανακτήσει την
ιστορική φυσιογνωμία του και την πολιτική και κοινωνική δυναμική του».

Αλλά σε άλλο σημείο το στίγμα του καθίσταται σαφέστατο: «Το ΠΑΣΟΚ θα
ανταποκριθεί στον καθοριστικό ρόλο του εάν ανανεώσει την πολιτική φυσιογνωμία
του με συνέπεια στις βασικές αρχές και στις κύριες κατευθύνσεις όπως τις
καθόρισε και τις διατύπωσε ο Ανδρέας Παπανδρέου. Είναι αυτές που εμπνεύσανε
την ίδρυσή του και την ανοδική του πορεία».

ΣΟΣΙΑΛΙΣΤΙΚΟ ΡΕΥΜΑ

Το κείμενο, αφού εμπλουτιστεί από τον διάλογο στις οργανώσεις, φιλοδοξεί να
αποτελέσει τη βάση της διακήρυξης αρχών τού υπό συγκρότηση «σοσιαλιστικού
ρεύματος», αντίπαλου πόλου του «εκσυγχρονιστικού ρεύματος». Στη σύνταξή του
συνέβαλαν στελέχη από όλες τις πλευρές της «αντιεκσυγχρονιστικής» πτέρυγας:
πρόκειται, όπως λένε στελέχη που γνωρίζουν τις διεργασίες για τη σύνταξή του,
για τους βασικούς πυρήνες των λεγόμενων «προεδρικών» και κεντρογενών, αρκετούς
προσκείμενους στον κ. Γ. Αρσένη, ορισμένους ανεξάρτητους, καθώς και ένα (πολύ
μικρό) μέρος στελεχών που κινούνται κοντά στον κ. Τσοχατζόπουλο. Χωρίς κατ'
ανάγκην και να τον εκφράζουν. Κατά τις πληροφορίες από το περιβάλλον τους,
ούτε ο υπουργός Άμυνας ούτε ο υπουργός Παιδείας κ. Αρσένης ήταν σε γνώση της κίνησης.

Δηλώσεις συμφωνίας με το κείμενο έκαναν χθες τα μέλη του Εκτελεστικού Γραφείου
κ.κ. Μ. Δασκαλάκης και Π. Οικονόμου, οι βουλευτές κ.κ. Στ. Παπαθεμελής, Αλ.
Χρυσανθακόπουλος, το μέλος της Κ.Ε. κ. Γ. Παναγιωτακόπουλος, ενώ φέρονται να
συμφωνούν επίσης οι κ.κ. Α. Πεπονής, Π. Κρητικός, Γ. Ανωμερίτης, Τ. Παππάς
κ.ά. βουλευτές, συνδικαλιστές και μέλη Νομαρχιακών Επιτροπών από όλη την Ελλάδα.

Η τακτική που επελέγη είναι τα στελέχη που κινούνται στον χώρο της λεγόμενης
«εσωκομματικής αντιπολίτευσης» να τοποθετούνται υπέρ σε κάθε ευκαιρία είτε
δημόσια είτε στις γενικές συνελεύσεις των μελών (τοπικές και νομαρχιακές) που
γίνονται αυτό το διάστημα.

«ΑΝΟΙΧΤΟ ΣΤΗ ΣΥΖΗΤΗΣΗ»

Παρά την κριτική που ασκείται στην κυβέρνηση ­ σε αρκετές περιπτώσεις με
έμμεσο τρόπο ­ στελέχη που το συνέταξαν υποστηρίζουν ότι το κείμενο δεν
σηματοδοτεί αντιπολιτευτική τακτική. Κάνοντας μάλιστα άνοιγμα προς όλα τα μέλη
του ΠΑΣΟΚ, υποστηρίζουν ότι το κείμενο «είναι ανοιχτό στη συζήτηση» από όλους.

«Μας προτάσσουν την κοινωνία, αποσιωπούν τον λαό. Η κοινωνία είναι υπαρκτή,
αλλά το πολιτικό σώμα είναι ο λαός», είναι μια από τις πρώτες αιχμές κατά των
«εκσυγχρονιστών» που περιέχονται στο κείμενο.

Έντονος είναι ο καταγγελτικός τόνος κατά της ιδεολογίας του οικονομικού
φιλελευθερισμού «που αφήνεται να κυριαρχεί», όπως αναφέρεται. Ιδιαίτερο
κεφάλαιο αφιερώνεται στην ανάπτυξη και την ανταγωνιστική οικονομία για τις
οποίες επισημαίνεται ότι πρέπει «να επιδιώκονται σε μια ενότητα με την
κοινωνική δικαιοσύνη και την κοινωνική συνοχή». Αναφορές γίνονται στην
εκπαίδευση, την περιβαλλοντική διάσταση της ανάπτυξης, την αποκέντρωση, τη
γλώσσα, την πληροφορική, τον πολιτισμό.

«Είμαστε συστατική μονάδα της Ευρώπης ιστορικά και πολιτισμικά. Δεν είμαστε
ευρωπαϊστές, είμαστε Ευρωπαίοι», συνοψίζεται η θέση για την ευρωπαϊκή προοπτική.

Οι βασικές αρχές που πρέπει να διέπουν, όπως αναφέρεται, είναι αυτές της
ειρήνης, της δημοκρατίας, της κοινωνικής δικαιοσύνης, της ανθρωπιάς, καθώς και
οι σοσιαλιστικές αξίες.

Ψύχραιμα αντιμετώπιζαν την κίνηση της λεγόμενης «εσωκομματικής αντιπολίτευσης»
η κυβέρνηση και το μπλοκ των «εκσυγχρονιστών».

Ο κυβερνητικός εκπρόσωπος όταν ρωτήθηκε δήλωσε ότι δεν γνωρίζει το περιεχόμενο
της παρέμβασης αλλά, μιλώντας γενικότερα, άφησε αιχμές για την έλλειψη
υπογραφών. «Γνωρίζω απόψεις που διατυπώνουν συνάδελφοι βουλευτές και άλλα
στελέχη του ΠΑΣΟΚ μέσω συνεντεύξεων, δηλώσεων, ομιλιών. Αυτό είναι κάτι το
οποίο θα έλεγα ότι αποτελεί κανόνα στη λειτουργία της πολιτικής ζωής».

Στην απουσία υπογραφών επικέντρωναν την κριτική τους και κομματικά στελέχη του
«εκσυγχρονιστικού» μπλοκ, την οποία μάλιστα απέδιδαν σε μη ανταπόκριση που
συνάντησε η κίνηση. Θύμιζαν δε ότι τα στελέχη της εσωκομματικής αντιπολίτευσης
δεν προβάλλουν καμία νέα θέση και ότι οι αναφορές τους είναι σε πολλά σημεία
γενικής αποδοχής. Άλλο κομματικό στέλεχος από την πλευρά των εκσυγχρονιστών
σχολίαζε ότι από το παρελθόν δεν προέρχεται ποτέ κίνδυνος και αμφισβήτηση. Αν,
συνέχισε, ερχόταν κάτι από το μέλλον, θα το βλέπαμε...

Η ΠΟΛΙΤΙΚΗ ΓΡΑΜΜΑΤΕΙΑ

Σε συμβιβαστική λύση κατέληξαν τα μέλη της Πολιτικής Γραμματείας του ΠΑΣΟΚ για
το θέμα της διοργάνωσης του διαλόγου όσον αφορά στην ιδεολογία και τη
φυσιογνωμία του κόμματος.

Η λύση που τελικώς βρέθηκε χθες στην Πολιτική Γραμματεία είναι στην Πανελλήνια
Συνδιάσκεψη στις 13-14 Φεβρουαρίου να είναι βασικοί εισηγητές οι κ.κ. Κ.
Σημίτης και Κ. Σκανδαλίδης και στα «τραπέζια» που θα συγκροτηθούν συντονιστές
και εισηγητές να είναι μέλη του Εκτελεστικού Γραφείου. Στις συζητήσεις αυτές
θα πάρουν μέρος, ως προσκεκλημένοι όμως, και ορισμένοι καθηγητές Πανεπιστημίων.

Κατά τη χθεσινή συνεδρίαση (απουσίαζαν ο κ. Ά. Τσοχατζόπουλος και η κ. Βάσω
Παπανδρέου) αποφασίστηκε κατ' αρχήν, να αρχίσουν περιοδείες του Πρωθυπουργού
στην επαρχία. Αυτές αναμένεται να ξεκινήσουν τον Μάρτιο και θα προβλέπουν
ομιλίες του κ. Κ. Σημίτης απευθείας στο λαό.

Τα μέλη της Πολιτικής Γραμματείας συζήτησαν για την πολιτική συγκυρία, τις
κινητοποιήσεις των εργαζομένων και των αγροτών και εξετάστηκαν τακτικές
αντιμετώπισης της Ν.Δ. Ο κ. Σημίτης θα ενημερώσει τα μέλη του Ε.Γ. για τα
αποτελέσματα των επαφών που είχε με τα μέλη του, στη συνεδρίαση της Τρίτης.

ΙΔΙΑΙΤΕΡΗΣ ΣΗΜΑΣΙΑΣ είναι οι αναφορές στα εσωκομματικά όπου και επισημαίνεται
ότι το κείμενο απευθύνεται «στο σύνολο των λαϊκών δυνάμεων και του στελεχικού
δυναμικού που συγκροτούν το ΠΑΣΟΚ»:

«Είναι η ώρα της απεξάρτησης από ομάδες και πρόσωπα, για να αποκαταστήσουμε
έναν ουσιαστικό πολιτικό διάλογο. Η αντιπαράθεση θέσεων και απόψεων
ενδυναμώνει το ΠΑΣΟΚ. Η αντιπαράθεση ομάδων με προσωπικές αναφορές υπονομεύει
τη συνοχή του.

Η ενότητα του ΠΑΣΟΚ δεν στηρίζεται στον εξαναγκασμό. Έχει ως θεμέλιο την
ομοψυχία, την αλληλεγγύη και τον καλόπιστο διάλογο. Είναι το ΠΑΣΟΚ όλων των
μελών του».

Στη συνέχεια δίνεται το στίγμα του ΠΑΣΟΚ μπροστά στις νέες, όπως αναφέρεται,
προκλήσεις. Σύμφωνα με το κείμενο, το ΠΑΣΟΚ είναι:

«1. Κίνημα προσηλωμένο στις αρχές του δημοκρατικού σοσιαλισμού, σε
αντιπαράθεση με τις αντιλήψεις και τις επιδιώξεις του οικονομικού φιλελευθερισμού.

2. Κίνημα πατριωτικό, ολότελα ξένο προς τον εθνικισμό και ασυμβίβαστο με
αντιλήψεις και πρακτικές που οδηγούν σε αποδυνάμωση της εθνικής μας
ταυτότητας. Απορρίπτει συμβιβασμούς με ηγεμονικές βλέψεις και επεκτατικούς
στόχους, που απειλούν με βαθμιαία συρρίκνωση τον εθνικό μας χώρο και οδηγούν
σε υποβάθμιση του διεθνούς ρόλου μας.

3. Κίνημα ειρήνης, φιλίας και συνεργασίας με όλους τους γειτονικούς λαούς και
τους λαούς της Ευρωπαϊκής Ένωσης, Κίνημα που συμβάλλει στη συντονισμένη
συνεργασία με τις πολιτικές δυνάμεις γειτόνων και εταίρων μας, που μένουν
προσηλωμένς στις ανθρώπινες αξίες και στις αρχές του δημοκρατικού σοσιαλισμού.

4. Κίνημα λαϊκό, πολιτικός εκφραστής των στρωμάτων που το εμπιστεύθηκαν, με
πίστη στην αρχή της λαϊκής κυριαρχίας και με εμπιστοσύνη στον ελεύθερο και
υπεύθυνο πολίτη.

5. Κίνημα, το οποίο είναι σε θέση να εκσυγχρονίσει με πρακτικά μέτρα τον
κρατικό μηχανισμό και να τον καταστήσει αποτελεσματικό για τον πολίτη.

6. Κίνημα ικανό να κινητοποιήσει το εργασιακό και παραγωγικό δυναμικό της
χώρας και να εκσυγχρονίσει την ελληνική οικονομία με σεβασμό στις ανθρώπινες
αξίες και στην κοινωνική δικαιοσύνη. Το ΠΑΣΟΚ αντιτάσσεται σε οικονομική
πολιτική που περιφρονεί τον άνθρωπο, σωρεύει πλούτο με την καταστροφή των
φυσικών βάσεων της ζωής και παράγει κοινωνικό περιβάλλον άγριου ανταγωνισμού

7. Κίνημα, που οι κύριοι στόχοι της κοινωνικής πολιτικής του είναι Παιδεία -
Περιβάλλον - Υγεία - Κοινωνική Ασφάλεια».

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16051N081</ED>
<ID>
ID:137153

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N08&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Όταν λείπει η σφραγίδα...
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΑΝ ΓΙΑ ένα εμπόρευμα η φίρμα αποτελεί εγγύηση, πολύ περισσότερο για ένα
ιδεολογικοπολιτικό ντοκουμέντο η υπογραφή πιστοποιεί τη σοβαρότητα και την
ταυτότητά του.

Αν λείπει αυτή η υπογραφή, τότε οποιοσδήποτε έχει το δικαίωμα να συμπεράνει
πως η απουσία «σφραγίδας» κρύβει μυστικά.

Και επειδή ο ανώνυμος κειμενογράφος κάνει λόγο στο κείμενο για μια «πρόταση
για το ΠΑΣΟΚ της συνέχειας και του αύριο», τουλάχιστον θα έπρεπε ο αναγνώστης
του να γνωρίζει τον συντάκτη ή τους συντάκτες του «μανιφέστου».

Γιατί λείπουν οι υπογραφές; Φοβούνται κάποιοι μη διαγραφούν; Θέλουν ν'
αγκαλιάσουν ευρύτερα στρώματα της κοινωνίας και πιστεύουν ότι αυτό θα γίνει
χωρίς την επίδειξη της «ταυτότητας»; 
Ήταν λίγες οι υπογραφές που μαζεύτηκαν; 
Ορισμένοι επιθυμούν να τα 'χουν καλά με όλους;

Ό,τι θέλει πλέον, μπορεί να υποθέσει κανείς... 
Και, σίγουρα, πέραν της μικρής σημασίας του κειμένου, έχει το δικαίωμα να
σκεφθεί κανείς: 
«Όταν κρύβεσαι πίσω από το δάχτυλο δεν σε εμπιστεύομαι, ακόμη περισσότερο όταν
κατηγορείς τους άλλους γι' αυτό».

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16051N082</ED>
<ID>
ID:137205

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N08&aa=2</URL></REF>


Article

<CATEGORY>vin04</CATEGORY>

 <H5>ΜΕ ΤΡΕΙΣ ΔΙΑΦΟΡΕΤΙΚΕΣ ΘΕΣΕΙΣ ΣΤΗΝ ΤΡΟΠΟΛΟΓΙΑ ΓΙΑ ΤΙΣ ΔΕΚΟ
</H5><H2>Η... τριλογία της Ν.Δ.
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Τρεις μέρες προσπαθούσε ο Κ. Καραμανλής να αποφασίσει ποια στάση θα τηρήσει
το κόμμα στην κρίσιμη τροπολογία για τις ΔΕΚΟ και τελικά απόφαση δεν έλαβε.

Κ. Καραμανλής. Τρεις μέρες σκεφτόταν ποια στάση θα τηρήσει στη Βουλή για την
τροπολογία και απόφαση δεν έλαβε

ΑΠΟΤΕΛΕΣΜΑ ΗΤΑΝ η Ν.Δ. να οδηγηθεί στη Βουλή χθες το βράδυ μοιρασμένη στα
τρία: με τον Μ. Έβερτ να χαρακτηρίζει τις ρυθμίσεις που προωθεί η κυβέρνηση
«μασκαραλίκια πριν αρχίσει το Τριώδιο» τον Στ. Μάνο να ζητά την άμεση λήψη
μέτρων για τις ΔΕΚΟ χωρίς «διάλογο και κουραφέξαλα» και τον Κ. Καραμανλή σε
ρόλο ταχυδακτυλουργού να επιχειρεί να συμβιβάσει τα ασυμβίβαστα.

Μπροστά στο αδιέξοδο που προκάλεσε από τη Δευτέρα η σύγκρουση των δύο ομάδων
στο κόμμα του, ο Κ. Καραμανλής επέλεξε την τακτική του στρουθοκαμηλισμού. Η
μια ομάδα των κ.κ. Έβερτ, Δήμα, Παυλόπουλου, Αλογοσκούφη, Λιάπη και
Μιχαλολιάκου επέμενε από την πρώτη στιγμή το κόμμα να ζητήσει την απόσυρση της
τροπολογίας. Η δεύτερη ομάδα των κ.κ. Σιουφλιά, Μάνου, Σιούφα,
Κοντογιαννόπουλου και Ντόρας Μπακογιάννη ζητούσε η Ν.Δ. να ψηφίσει την
τροπολογία, πρώτον, διότι βρίσκεται στη σωστή κατεύθυνση και, δεύτερον, επειδή
με μια τέτοια κίνηση θα προκληθεί μεγάλο εσωκομματικό πρόβλημα στο ΠΑΣΟΚ.

ΚΑΙ Η ΠΙΤΑ ΣΩΣΤΗ...

Ο πρόεδρος της Ν.Δ. έπειτα από πολλή σκέψη και πολύωρες συσκέψεις με τα
επιτελικά στελέχη του κατέληξε να κρατήσει «και την πίτα σωστή και το σκύλο
χορτάτο». Σκέφτηκε: τι ζητάει η πρώτη ομάδα; Την απόσυρση της τροπολογίας. Τι
ζητάει η δεύτερη; Να υπερψηφισθεί η τροπολογία από τη Ν.Δ. γιατί είναι στη
σωστή κατεύθυνση «αν και πρόκειται για μια μεσοβέζικη αντιμετώπιση, αφού η
κυβέρνηση δεν τολμά να εξυγιάνει τις ΔΕΚΟ, καθώς είναι δέσμια των συντεχνιών».

Έτσι ο Κ. Καραμανλής πήγε στη Βουλή «πατώντας σε δυο βάρκες». Ζήτησε πρώτα την
απόσυρση της τροπολογίας όπως ζητούσε η μια ομάδα και αμέσως μετά
χρησιμοποίησε επιχειρήματα της άλλης ομάδας. Ειπε ότι με τέτοιες ελλιπείς
ρυθμίσεις και ημίμετρα δεν επιτυγχάνεται ούτε η εξυγίανση ούτε ο
εκσυγχρονισμός των ΔΕΚΟ. Κάλεσε την κυβέρνηση να αποσύρει την τροπολογία και
να φέρει μια άλλη ολοκληρωμένη πάνω στην οποία να γίνει ουσιαστική συζήτηση
για την λειτουργία του ευρύτερου δημόσιου τομέα. «Η Ν.Δ., είπε, καλεί λοιπόν
την κυβέρνηση να τολμήσει να αποσύρει την επίμαχη διάταξη να φέρει
ολοκληρωμένη πρόταση για τον εκσυγχρονισμό των ΔΕΚΟ. Εμείς όμως επειδή
αμφιβάλλουμε για το κατά πόσον έχετε την απαιτούμενη τόλμη να το πράξετε,
καταθέτουμε σήμερα εδώ μπροστά στην Εθνική Αντιπροσωπεία τη δική μας πρόταση
για τον εκσυγχρονισμό των ΔΕΚΟ και δεσμευόμαστε ότι θα την καταθέσουμε με την
μορφή πρότασης νόμου».

ΑΤΟΛΜΗ ΠΟΛΙΤΙΚΗ

Μιλτιάδης Έβερτ. Χαρακτήρισε μασκαραλίκια το άρθρο που εξουσιοδοτεί τον
υπουργό να φέρει νόμο ύστερα από έξι μήνες

Λίγο νωρίτερα απαντώντας ουσιαστικά στα στελέχη του κόμματός του που ζητούσαν
την υπερψήφιση της τροπολογίας της κυβέρνησης με το επιχείρημα ότι «δεν πρέπει
να κάνουμε αντιπολίτευση για την αντιπολίτευση» είπε επί λέξει: «Η Ν.Δ. δεν
διστάζει να επικροτήσει κυβερνητικές επιλογές που είναι ορθές και και
αποτελεσματικές. Περιμέναμε να δούμε την τελική τροπολογία για να
τοποθετηθούμε. Με λύπη μας διαπιστώνουμε ότι η σημερινή κυβέρνηση αποτελεί
μνημείο αναχρονισμού και φαυλότητας». Και πρόσθεσε με έμφαση: «Εαν η κυβέρνηση
εγκαταλείψει την παρελκυστική και άτολμη πολιτική της και προχωρήσει τολμηρά
και με ειλικρίνεια επί της βάσης των αρχών αυτών, τότε εξίσου ειλικρινά και
αποφασιστικά θα στηρίξουμε τις επιλογές της».

Ο Κ. Καραμανλής στο θέμα των ΔΕΚΟ βρέθηκε μεταξύ σφύρας και άκμονος ιδιαίτερα
μετά τη χθεσινή παρέμβαση του Μ. Έβερτ. Ο πρώην πρόεδρος της Ν.Δ. κάλεσε στο
γραφείο του το προεδρείο της ΓΣΕΕ και, αφού άκουσε τις απόψεις των
συνδικαλιστών, ζήτησε την απόσυρση της τροπολογίας και επετέθη με δριμύτητα
στην κυβέρνηση: «Η αναξιόπιστη κυβέρνηση ζητά εξουσιοδότηση εν λευκώ. Ποιος
μπορεί να διαβεβαιώσει ποια θα είναι η χρήση της εξουσιοδότησης. Πρόκειται για
μια παγκόσμια πρωτοτυπία, μια κυβέρνηση να ζητά άδεια για να αρχίσει διάλογο,
πράγμα που είναι υποχρέωσή της. Το κόστος καλείται και πάλι να πληρώσει ο
ελληνικός λαός, με τις απεργιακές κινητοποιήσεις και την ταλαιπωρία που
προκαλείται». Και πρόσθεσε με έμφαση: «Είναι πρωτοφανές το φαινόμενο να
ζητείται η ψήφιση άρθρου στη Βουλή που να εξουσιοδοτεί τον υπουργό να φέρει
νόμο μετά από έξι μήνες. Μασκαραλίκια πριν αρχίσει το Τριώδιο...».

«ΝΑ ΣΥΝΕΝΝΟΗΘΟΥΜΕ»

Σουφλιάς, Μάνος, Ντόρα. Ζητούσαν να ψηφίσει η Ν.Δ. την τροπολογία διότι
βρίσκεται στη σωστή κατεύθυνση, αλλά και επειδή θα προκληθεί εσωκομματικό
πρόβλημα στο ΠΑΣΟΚ

Την ώρα που ο Μ. Έβερτ συζητούσε με την ηγεσία της ΓΣΕΕ, ο Στ. Μάνος και ο Γ.
Σουφλιάς έδιναν την ική τους μάχη μέσω των ερτζιανών, για να πείσουν την
ηγεσία τους να προσεγγίσει τις θέσεις τους και να ψηφίσει την τροπολογία,
μολονότι την χαρακτήριζαν μεσοβέζικη. Ο Στ. Μάνος έστειλε το μήνυμά του από το
ραδιόφωνο του Antenna: «Εδώ και τρία χρόνια προσπαθούμε να συνεννοηθούμε. Τώρα
είναι ανάγκη να συνεννοηθούμε. Δεν θέλω να δώσω στην κυβέρνηση άλλοθι, δηλαδή
να πει ότι εγώ πήγα να κάνω κάτι και με εμπόδισε η Ν.Δ. Η γνώμη μου είναι ότι
πρέπει να ληφθούν μέτρα χωρίς πολλές συζητήσεις χωρίς διάλογους και
κουραφέξαλα, τα οποία χρησιμοποιούν για να αναβάλουν τη λήψη οποιασδήποτε
απόφασης». Ο Γ. Σουφλιάς ανέπτυξε τις απόψεις του στον Πλάνετ: «Πρέπει να
ψηφίσουμε ­ είπε ­ την τροπολογία, ώστε η κυβέρνηση να μην έχει καμιά
δικαιολογία να καθυστερήσει την εξυγίανση των ΔΕΚΟ».

Είχε προηγηθεί το βράδυ της Τρίτης η απόφαση της Ομάδας Κοινοβουλευτικής
Εργασίας, που είχε συνεδριάσει εκτάκτως υπό την προεδρία του πολιτικού φίλου
τού Μ. Έβερτ Γερ. Γιακουμάτου και ζήτησε την απόσυρση της τροπολογίας πριν ο
πρόεδρος του κόμματος ανοίξει τα χαρτιά του.

ΑΠΟΓΟΗΤΕΥΣΗ ΒΟΥΛΕΥΤΩΝ

Κορυφαία στελέχη της Ν.Δ. εξέφραζαν χθες το βράδυ στη Βουλή τη μεγάλη τους
απογοήτευση για την εικόνα που εμφάνισε το τελευταίο τριήμερο το κόμμα.
Τόνιζαν ότι τα όσα συνέβησαν κατέδειξαν για άλλη μια φορά τα χάσμα που υπάρχει
μεταξύ των κορυφαίων για την επίλυση των κρίσιμων προβλημάτων της χώρας και
πρόσθεταν με έμφαση: «Το χειρότερο όμως είναι ότι την ώρα που η κυβέρνηση
βρέθηκε στην πιο κρίσιμη θέση από την ημέρα που ανέλαβε την εξουσία, η Ν.Δ.
εμφανίστηκε διχασμένη, με τα στελέχη να διαφωνούν δημοσίως για το πώς θα
αντιπολιτευθούν τον Σημίτη». Τα ίδια στελέχη εκτιμούσαν ότι τη μεγαλύτερη
ευθύνη για την κακή εικόνα της Ν.Δ. φέρει ο Κ. Καραμανλής λόγω της αδυναμίας
του να λάβει μια απόφαση: «Εάν ­ έλεγαν ­ από τη Δευτέρα στη συνεδρίαση των
τομεαρχών είχε καταστήσει σαφή τη θέση του, όποια και αν ήταν αυτή, τα στελέχη
θα ήταν αναγκασμένα να υπακούσουν, αφού το κόμμα θα έδινε μάχη με την
κυβέρνηση. Τώρα μια σημαντική μάχη χάθηκε και το κόμμα επέστρεψε στις παλιές
καλές του μέρες...».

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16051N091</ED>
<ID>
ID:137154

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N09&aa=1</URL></REF>


Article

<CATEGORY>vin04</CATEGORY>

 <H5>ΔΥΟ ΠΑΚΕΤΑ ΣΗΜΑΝΤΙΚΩΝ ΑΛΛΑΓΩΝ ΣΤΗΝ ΑΠΑΣΧΟΛΗΣΗ ΚΑΙ ΤΟ ΑΣΦΑΛΙΣΤΙΚΟ ΠΡΟΚΕΙΤΑΙ ΝΑ
ΦΕΡΕΙ ΣΤΗ ΒΟΥΛΗ Η ΚΥΒΕΡΝΗΣΗ
</H5><H5>«Ναι» στις διαρθρωτικές αλλαγές στις ΔΕΚΟ
</H5><H5>ΓΣΕΕ: Διαφωνούμε για 10 λόγους
</H5><H2>Νέα μέτωπα σύγκρουσης με τα συνδικάτα
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Δύο νέα πακέτα σημαντικών αλλαγών στην απασχόληση και στο ασφαλιστικό
ετοιμάζει να φέρει η κυβέρνηση στη Βουλή, ανοίγοντας νέα μέτωπα σύγκρουσης με
τα εργατικά συνδικάτα. Η ΓΣΕΕ προχωρεί σε μια τακτική αναδίπλωσης, ώστε να μην
υπάρξει απώλεια δυνάμεων, ενώ στο χώρο των αστικών συγκοινωνιών (τρόλεϊ,
λεωφορεία, ηλεκτρικός, πράσινα) το κλίμα είναι ιδιαίτερα φορτισμένο, και για
το αν θα υπάρξει νέος κύκλος κινητοποιήσεων θα ληφθούν αποφάσεις αύριο.

Ταλαιπωρία επιβατών. Μάταια περιμένουν στην αφετηρία τα λεωφορεία, των οποίων
οι οδηγοί συνεχίζουν σήμερα και αύριο τις στάσεις εργασίας

ΠΑΝΤΩΣ, σήμερα και αύριο γίνονται κανονικά οι στάσεις εργασίας στα τρόλεϊ,
στον ηλεκτρικό, στα λεωφορεία και στα πράσινα, από την έναρξη έως τις 9 π.μ.
και από τις 9 μ.μ. μέχρι τη λήξη της κυκλοφορίας. Στους κύκλους της ΓΣΕΕ, η
εκτίμηση είναι ότι μετά την ψήφιση της επίμαχης διάταξης, που καταργεί στην
ουσία τις ελεύθερες συλλογικές διαπραγματεύσεις στις ΔΕΚΟ, θα είναι άσκοπο να
συνεχιστούν οι απεργίες. Έτσι, το βάρος των κινητοποιήσεων θα πέσει κατά τη
διάρκεια κατάρτισης των νέων κανονισμών προσωπικού, δηλαδή το επόμενο
διάστημα, στις ελλειμματικές ΔΕΚΟ και κυρίως στις αστικές συγκοινωνίες, στην
Ολυμπιακή Αεροπορία, στον ΟΣΕ και στα ΕΛΤΑ. Αυτές οι κινητοποιήσεις, λένε οι
συνδικαλιστές, θα είναι δυναμικές και με διάρκεια.

Στο μεταξύ, η κυβέρνηση ετοιμάζει δύο νέες σημαντικές παρεμβάσεις:

Η πρώτη αφορά την κατάθεση νομοσχεδίου, εντός του Μαρτίου ή Απριλίου, που θα
αναφέρεται στη διευθέτηση του χρόνου εργασίας, δηλαδή κατάργηση του 8ώρου
ύστερα από συμφωνίες εργαζομένων - εργοδοτών. Το όλο θέμα είχε τεθεί στον
πρόσφατο κοινωνικό διάλογο για την απασχόληση, χωρίς ωστόσο να υπάρξει κανένα
σημείο σύγκλισης.

Όσον αφορά τον πόλεμο για την επίμαχη διάταξη που αφορά τις συλλογικές
συμβάσεις στις ΔΕΚΟ και χθες ήταν οξύτατη η αντίδραση της ΓΣΕΕ.

ΠΡΟΣ ΤΟΥΣ ΒΟΥΛΕΥΤΕΣ

Η Συνομοσπονδία, σε επιστολή που έστειλε σε όλους τους βουλευτές ­ με αφορμή
την τροπολογία για τις ΔΕΚΟ ­ τονίζει τα εξής:

1 Οι εργαζόμενοι μέσω της ΓΣΕΕ και των Οργανώσεών τους στις ΔΕΚΟ έχουν
διεκδικήσει επανειλημμένως μέτρα για τον εκσυγχρονισμό, την εξυγίανση και την
αναδιοργάνωση των δημοσίων επιχειρήσεων, ώστε να υπηρετηθούν με τον καλύτερο
και οικονομικότερο τρόπο τα συμφέροντα του λαού.

2 Τα ελλείμματα (π.χ. στις συγκοινωνίες) είναι προϊόν των εφαρμοζόμενων
κυβερνητικών πολιτικών, της διαχείρισης και διοίκησης των επιχειρήσεων, των
πελατειακών σχέσεων, της έλλειψης ορθολογισμού και επιχειρησιακών στόχων. Οι
εργαζόμενοι πολλές φορές έχουν τονίσει αυτές τις ευθύνες.

3 Οι συλλογικές συμβάσεις εργασίας αποτελούν το μόνο δημιουργικό και
ορθό δρόμο επίλυσης των διαφορών και κατοχύρωσης των δικαιωμάτων των
συμβαλλόμενων πλευρών. Ενδεχόμενη με νόμο κατάργηση της διαδικασίας αυτής
αποτελεί αντιδημοκρατικό ολίσθημα.

4 Αποτελεί ίσως παγκόσμια πρωτοτυπία η ψήφιση τροπολογίας που
προαναγγέλλει νόμο «αγνώστου» περιεχομένου!

5 Νομοθετική ρύθμιση, η οποία θα προσδιορίζει μονομερώς τις εργασιακές
σχέσεις στις ΔΕΚΟ, στην ουσία ανατρέπει το νομοθετικό εργασιακό πλαίσιο που
υπάρχει για την προστασία των εργαζομένων.

Ιδιαίτερα έντονη ήταν η κριτική που έγινε από τον πρόεδρο της ΓΣΕΕ κ. Χρ.
Πολυζωγόπουλο, μετά τη χθεσινή του συνάντηση με τον πρώην πρόεδρο της Ν.Δ. κ.
Μ. Έβερτ, αλλά και από τα μέλη της ΠΑΣΚΕ (ΠΑΣΟΚ) στη ΓΣΕΕ, στη χθεσινοβραδινή
τους συνεδρίαση. Οι συνδικαλιστές της ΠΑΣΚΕ χαρακτήρισαν σοβαρό
αντιδημοκρατικό ολίσθημα την κατάργηση των συλλογικών συμβάσεων εργασίας στις ΔΕΚΟ.
<H3>ΒΙΟΜΗΧΑΝΟΙ:
</H3>
Η ΚΥΒΕΡΝΗΣΗ έχει δίκιο στην υπόθεση των ΔΕΚΟ, αλλά στους σχετικούς χειρισμούς
υπήρξαν λάθη τακτικής.

Αυτό υπογράμμισαν χθες κορυφαία στελέχη του ΣΕΒ, απαντώντας σε ερωτήσεις των
δημοσιογράφων, ενώ σε σχετική ανακοίνωση του Συνδέσμου επισημαίνεται:

* Και η κυβέρνηση και η αξιωματική αντιπολίτευση έχουν δεχθεί την ανάγκη να
γίνουν οι απαραίτητες διαρθρωτικές αλλαγές προκειμένου οι ΔΕΚΟ να είναι
αποτελεσματικές στη λειτουργία τους.

* Το ίδιο έχουν δεχθεί και οι κοινωνικοί φορείς που έλαβαν μέρος και στον
πρόσφατο κοινωνικό διάλογο.

Οι δικές μας θέσεις, αναφέρει σε δηλώσεις του ο πρόεδρος του ΣΕΒ κ. Ι.
Στράτος, είναι ότι, εφόσον πρόκειται να δοθεί μια ριζική λύση, θα πρέπει να
προχωρήσουμε και σε πιο τολμηρές αποκρατικοποιήσεις που θα εξασφαλίσουν τη
λειτουργία των ΔΕΚΟ με ιδιωτικοοικονομικά κριτήρια προς όφελος των καταναλωτών
και χωρίς να δημιουργούν ελλείμματα στον κρατικό προϋπολογισμό.

ΤΟΥΣ 10 λόγους, για τους οποίους διαφωνεί η ΓΣΕΕ με τη διάταξη που παρεμβαίνει
στις διαπραγματεύσεις στις ΔΕΚΟ, αναλύει στα «ΝΕΑ» ο γραμματέας Οικονομικού
της Συνομοσπονδίας, Γιώργος Ορφανός.

Διαφωνούμε, λέει ο κ. Ορφανός, γιατί η διάταξη αυτή:

1 Καταργεί τη Διεθνή Σύμβαση Εργασίας ('98). Το Σύνταγμα και τον Ν.
1876/90 περί ελεύθερων συλλογικών διαπραγματεύσεων.

2 Γιατί δεν αντιμετωπίζει αυτή καθαυτή η διάταξη τα προβλήματα
εξυγίανσης των ΔΕΚΟ.

3 Γιατί δεν προχώρησε η κυβέρνηση και οι διοικήσεις στην εφαρμογή και
υλοποίηση του Ν. 2414 που η ίδια ψήφισε πριν από 1 1/2 χρόνο.

4 Γιατί δεν έχει πρόθεση την εξυγίανση των ΔΕΚΟ, αλλά το χτύπημα των
εργασιακών σχέσεων και την κατάργηση των συμβάσεων.

5 Γιατί οι εκάστοτε κυβερνήσεις δημιούργησαν τα προβλήματα και τα
ελλείμματα στις ΔΕΚΟ μέσα από παρεμβατικές και πελατειακές πολιτικές και όχι
οι εργαζόμενοι.

6 Γιατί δεν έγινε κανένας διάλογος με τους εργαζόμενους και μάλιστα
τελευταία μέσα από το σύμφωνο εμπιστοσύνης που κράτησε 7 μήνες, αλλά ήλθε «εν
κρυπτώ» και από την πίσω πόρτα ως τροπολογία στο φορολογικό νομοσχέδιο ένα
τόσο σοβαρό θέμα.

7 Γιατί αποτελεί μοναδικό φαινόμενο στον κόσμο η ψήφιση τροπολογίας που
προαναγγέλλει νόμο «αγνώστου» μάλιστα περιεχομένου.

8 Γιατί δεν μπορούν τα συνδικάτα να διαπραγματεύονται με το «περίστροφο
στον κρόταφο» (ή συμφωνείτε ή κάνω νόμο και τα παίρνω όλα σε 6 μήνες).

9 Γιατί καμία προσπάθεια εκσυγχρονισμού των ΔΕΚΟ δεν έγινε μέχρι σήμερα
(π.χ. στα επιχειρησιακά σχέδια ­ πώς θέλουμε την επιχείρηση, τι μέτρα πρέπει
να λάβουμε, πόσο προσωπικό έχουμε. Τι εκπαίδευση χρειάζεται λαμβάνοντας υπόψη
το νέο ανταγωνιστικό περιβάλλον. Ποιο θα πρέπει να είναι το μισθολογικό
καθεστώς. Ποιοι στόχοι μπαίνουν και πώς μετριέται το αποτέλεσμα. Πώς θα γίνουν
ανταγωνιστικές. Ποιος μηχανισμός ελέγχει τα συμβόλαια διαχείρισης. Ποιος είναι
ο κοινωνικός προϋπολογισμός και πού αναφέρεται. Και σε ποια από τα παραπάνω
αντέδρασαν οι εργαζόμενοι).

10 Τέλος, γιατί κανένας εκσυγχρονισμός και καμία οργανωτική ή
διοικητική αλλαγή δεν μπορεί να γίνει σε καμία επιχείρηση χωρίς τους ίδιους
τους εργαζομένους.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16051N101</ED>
<ID>
ID:137148

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N10&aa=1</URL></REF>


Article

<CATEGORY>vin04</CATEGORY>

 <H2>Η κυβέρνηση «δείχνει» τα προνόμια των εργαζομένων στις ΔΕΚΟ
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

ΤΟ ΠΑΙΧΝΙΔΙ των εντυπώσεων προσπαθεί να κερδίσει η κυβέρνηση από τους
εργαζομένους στις ΔΕΚΟ, οι οποίοι αντιδρούν πλέον στην εφαρμογή της διάταξης
που επιτρέπει παρέμβαση στην κατάρτιση των κανονισμών προσωπικού των
ελλειμματικών δημοσίων επιχειρήσεων.

Στα πλαίσια αυτής της προσπάθειας, δημοσιοποίησε πίνακες με τα «κεκτημένα» και
τα προνόμια που απολαμβάνουν οι περίπου 120.000 μόνιμοι υπάλληλοι των δημόσιων
επιχειρήσεων, καθώς και το εργασιακό καθεστώς αυτών των υπαλλήλων. Στόχος, να
καταδειχθούν οι ανισότητες σε σχέση με τους υπόλοιπους εργαζομένους στον
ιδιωτικό τομέα, ακόμη και στις τράπεζες.

Δόθηκαν επίσης στοιχεία, τα οποία αφορούν το μέσο μηνιαίο ακαθάριστο κόστος
ανά εργαζόμενο σε ορισμένες ελλειμματικές ΔΕΚΟ. Στοιχεία που αποδεικνύουν ότι
όσο πιο μεγάλα είναι τα ελλείμματα των δημόσιων επιχειρήσεων τόσο μεγαλύτερο
είναι και το μηνιαίο ακαθάριστο κόστος ανά εργαζόμενο. Αναφέρεται ενδεικτικά
ότι το κόστος ανά εργαζόμενο στον ΟΑΣΑ, του οποίου τα ελλείμματα αγγίζουν
πλέον τα 850 δισεκατομμύρια δραχμές, ανέρχεται στις 565.000 δραχμές και στην
Ολυμπιακή, της οποίας το τριετές πρόγραμμα εξυγίανσης κόστισε 600 δισ., το
μηνιαίο ακαθάριστο κόστος ανά εργαζόμενο ανέρχεται στις 950.000 δραχμές.

Παράλληλα, από κυβερνητικές πηγές αναφέρεται ότι στις ελλειμματικές ΔΕΚΟ
σημειώνονται απίστευτες σπατάλες προς χάριν των εργαζομένων. Ως κορυφαίο
παράδειγμα υποδεικνύεται αυτό που συνέβη στην ΕΘΕΛ (αστικά λεωφορεία) με τη
διάθεση κονδυλίου για την αγορά μπουφάν στους εργαζομένους, τα οποία έπρεπε να
φορούν κατά τη διάρκεια της εργασίας τους. Επιλέχθηκε, λοιπόν, δερμάτινο
μπουφάν αξίας 110.000 δρχ. το ένα, τα οποία βεβαίως ελάχιστοι φορούν κατά την
εκτέλεση της εργασίας τους!

Η κατάσταση που εμφανίζουν σήμερα οι τέσσερις μεγαλύτερες ελλειμματικές ΔΕΚΟ,
δηλαδή ο ΟΑΣΑ, ο ΟΣΕ, η Ολυμπιακή Αεροπορία και τα ΕΛΤΑ, μπορεί να περιγραφεί
συνοπτικά με σειρά στοιχείων, τα οποία παρατίθενται στη συνέχεια:

ΣΤΟΝ ΟΑΣΑ

Το συνολικό έλλειμμα του Οργανισμού Αστικών Συγκοινωνιών Αθηνών αγγίζει πλέον
τα 850 δισεκατομμύρια. Ο Οργανισμός περιλαμβάνει στους κόλπους του την ΕΘΕΛ,
τον ΗΛΠΑΠ (τρόλεϊ) και τον ΗΣΑΠ (ηλεκτρικός), που απασχολούν συνολικά 9.671
μόνιμους υπαλλήλους. Ο Οργανισμός έχει ετήσιες συνολικές δαπάνες 110
δισεκατομμύρια δραχμές, εκ των οποίων τα 80 δισεκατομμύρια, δηλαδή το 75% των
δαπανών του, αφορούν τη μισθοδοσία.

Τα έσοδα του Οργανισμού προέρχονται από τα εισιτήρια, τα οποία φέτος
προϋπολογίζεται ότι θα του αποφέρουν 45 δισ. και από την κρατική επιχορήγηση
(για τη διατήρηση του εισιτηρίου στο χαμηλό ύψος των 100 δρχ.), που φέτος θα
είναι περίπου 30 δισ. δραχμές. Με απλή αριθμητική είναι προφανές ότι ο
Οργανισμός ξεκίνησε τη χρονιά με προϋπολογιζόμενο έλλειμμα 35 δισεκατομμυρίων
δραχμών, το οποίο για να καλυφθεί θα εξαναγκάσει τον ΟΑΣΑ να προσφύγει και
πάλι στον δανεισμό.

Εξαιτίας του δανεισμού αυτού, των προσαυξήσεων και των ανατοκισμών, το
έλλειμμα έχει φθάσει στα 850 δισ., ενώ τα αρχικά κεφάλαια που είχε δανεισθεί
ήταν συνολικά 280 δισ. Όπως είναι σήμερα διαρθρωμένος ο ΟΑΣΑ, αναφέρουν
κυβερνητικές πηγές, «δύσκολα θα μπορέσει να τα καταφέρει να βγει από το
τέλμα». Ο Οργανισμός και οι εποπτευόμενες από αυτόν επιχειρήσεις, εκτός των
άλλων, καλούνται να προχωρήσουν σύντομα και σε ανανέωση του εξοπλισμού τους,
κόστος που δεν έχει προϋπολογισθεί.

Σύμφωνα με τον Γενικό Κανονισμό Προσωπικού του ΟΑΣΑ, η κυβέρνηση υποστηρίζει
ότι το ισχύον καθεστώς δεν επιτρέπει:

* Τον προγραμματισμό της βάρδιας των οδηγών με μεταβλητό ωράριο, τις
διακεκομμένες βάρδιες, την περικοπή των επιδομάτων των οδηγών που δεν οδηγούν
πλέον για λόγους υγείας και την ίση απασχόληση των οδηγών, που στον μεν ΗΣΑΠ
είναι 4 ώρες και 10' ημερησίως και στα λεωφορεία 6 ώρες.

* Την ελαχιστοποίηση των κατηγοριών προσωπικού που ανήκουν στα λεγόμενα βαρέα
και ανθυγιεινά επαγγέλματα, την κατάργηση της άδειας λόγω ονομαστικής εορτής
(κοστίζει στην ΕΘΕΛ 200 εκατομμύρια...) και την έκτακτη υπερωριακή απασχόληση
(επιβαρύνει τον Οργανισμό με προσαύξηση 100%).

* Την κατάργηση παροχών όπως γάλα, ρούχα και γαλοπούλα τα Χριστούγεννα, την
κατάργηση πλασματικών δευτερευουσών αποδοχών και την κατάργηση γενικών αρχών,
όπως ότι η αλλαγή της βάρδιας θα γίνεται μόνο στις αφετηρίες.

ΣΤΟΝ ΟΣΕ

Ο ΟΣΕ, που απασχολεί 11.213 μόνιμους υπαλλήλους, έχει έλλειμμα 350 δισ.
δραχμές. Το ετήσιο έλλειμμά του προϋπολογίζεται εφέτος στα 103,8 δισ. δραχμές,
ενώ οι δαπάνες για τη μισθοδοσία θα ανέλθουν στα 94 (!) δισεκατομμύρια δραχμές
­ εξωπραγματική χαρακτηρίζεται η αναλογία. Ο Οργανισμός περιμένει να έχει
έσοδα 30 δισ. δραχμές από εισιτήρια. Το μέσο μηνιαίο ακαθάριστο κόστος ανά
εργαζόμενο ανέρχεται στις 440.000 δραχμές.

Σύμφωνα με τα όσα υποστηρίζει η κυβέρνηση, για τους εργαζομένους στον ΟΣΕ η
ασθένεια θεωρείται... ανάπαυση και αμείβεται ανάλογα. Ενδεικτικό των προνομίων
που απολαμβάνουν, όπως λέγεται, οι εργαζόμενοι είναι το «κεκτημένο» οι
εργαζόμενοι που απομακρύνονται από την έδρα τους 10 χιλιόμετρα το μεσημέρι να
δικαιούνται γεύματος και δείπνου, όταν διανύουν αυτή την απόσταση από τις 7 ως
τις 10 το βράδυ. Ακόμη δικαιούνται διανυκτέρευση εφόσον διανύουν αυτήν την
απόσταση από τα μεσάνυχτα ως τις 6 το πρωί. Όλα αυτά αποτιμώμενα σε δραχμές.

Οι συνδικαλιστές του Οργανισμού διαθέτουν κινητά τηλέφωνα, τα οποία πληρώνει ο
ΟΣΕ ­ πέρυσι το σχετικό κόστος ήταν 54 εκατομμύρια. Οι εργαζόμενοι μπορούν να
λάβουν άτοκο δάνειο από τον ΟΣΕ για την αγορά... αυτοκινήτου. Επίσης το εν
ενεργεία προσωπικό, αλλά και οι συνταξιούχοι, καθώς και τα μέλη των
οικογενειών τους (συνολικά 65.000 άτομα!) έχουν δικαίωμα δωρεάν μεταφοράς με
τα κοινά τρένα και 5 ταξίδια μετ' επιστροφής με τα τρένα Ιντερσίτι. Δωρεάν
μεταφορά οικοσκευής μέχρι 500 κιλά.

ΣΤΗΝ ΟΛΥΜΠΙΑΚΗ

Το πρόγραμμα εξυγίανσης της Ολυμπιακής Αεροπορίας, που διήρκεσε από το 1994
έως το 1997, κόστισε 600 δισεκατομμύρια και μπορεί σήμερα η επιχείρηση να
εμφανίζει κέρδη περί τα 15 δισεκατομμύρια, αλλά η κατάσταση δεν είναι καθόλου
ρόδινη. Αιτία, η επιβεβλημένη ανανέωση του στόλου της εταιρείας, η οποία θα
γίνει με δανεισμό, καθώς και η προγραμματιζόμενη για τα επόμενα τρία χρόνια
μεταφορά των εγκαταστάσεών της από το Ελληνικό στα Σπάτα.

Η εταιρεία απασχολεί σήμερα 7.781 μόνιμους υπαλλήλους, η μισθοδοσία των οποίων
φθάνει στο 48% των δαπανών της. Το μέσο μηνιαίο ακαθάριστο κόστος ανά
εργαζόμενο είναι το υψηλότερο στη σχετική κλίμακα των ΔΕΚΟ ­ φθάνει τις
950.000 δραχμές, αλλά ο αντίλογος που υπάρχει είναι ότι το κόστος είναι υψηλό
επειδή σ' αυτό προστίθενται οι αμοιβές των πιλότων της εταιρείας που είναι
πολύ μεγάλες σε σχέση με των υπόλοιπων εργαζομένων.

Παρά τις πολλές περικοπές προνομίων που έχουν γίνει στους εργαζομένους της
εταιρείας κατά την εφαρμογή του προγράμματος εξυγίανσης, οι υπάλληλοι
εξακολουθούν να λαμβάνουν δωρεάν ­ και με έκπτωση ­ εισιτήρια για τους εαυτούς
τους και τις οικογένειές τους. Επίσης, όταν συνταξιοδοτούνται αμείβονται με
διπλάσια αποζημίωση από όση προβλέπεται από τη νομοθεσία για τους υπόλοιπους εργαζομένους.

ΣΤΑ ΕΛΤΑ

Το έλλειμμα του άλλοτε κερδοφόρου οργανισμού ξεκίνησε εφέτος από τα 75
δισεκατομμύρια και το δικό του πρόβλημα είναι οι τεράστιες αναλογικά δαπάνες
για τη μισθοδοσία. Τα ΕΛΤΑ έχουν προϋπολογισμό 114 δισ. για το 1998 και από
αυτά τα 90 δισ. για αμοιβές των 10.386 μονίμων υπαλλήλων του. Οι προβλέψεις
για τα έσοδα είναι περίπου 90 δισεκατομμύρια δραχμές.

Ανεξάρτητα από όσα προαναφέρθηκαν, η κυβέρνηση έδωσε στοιχεία και για τα
προνόμια που απολαμβάνουν υπάλληλοι των μη ελλειμματικών ΔΕΚΟ. Έτσι, για
παράδειγμα, οι υπάλληλοι της ΕΥΔΑΠ έχουν έκπτωση 40% στο τίμημα του νερού που
καταναλώνουν, ενώ οι υπάλληλοι της ΔΕΗ, εν ενεργεία και συνταξιούχοι,
απολαμβάνουν μειωμένο τιμολόγιο ηλεκτρικού ρεύματος.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16051N111</ED>
<ID>
ID:137149

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N11&aa=1</URL></REF>


Article

<CATEGORY>vin04</CATEGORY>

 <H2>Και άλλη μια μέρα για το φορολογικό
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

ΜΕΤΑ την αντιπαράθεση του προέδρου της Βουλής Απόστολου Κακλαμάνη με τον α'
κοινοβουλευτικό εκπρόσωπο του ΠΑΣΟΚ Κοσμά Σφυρίου, επικράτησε τελικώς η
συμβιβαστική άποψη του προέδρου, σύμφωνα με την οποία το φορολογικό νομοσχέδιο
θα συζητηθεί μια επιπλέον ημέρα στην Ολομέλεια, την ερχόμενη Δευτέρα.

Για πρώτη φορά από το 1993 σημειώνεται τέτοια «κόντρα». Ο κ. Κακλαμάνης,
προσπαθώντας να γεφυρώσει αντιτιθέμενες προτάσεις στην αίθουσα, θέλησε να
δώσει τη δυνατότητα σε περισσότερους βουλευτές να μιλήσουν. Από την άλλη, ο κ.
Σφυρίου, δεχόμενος πιέσεις από βουλευτές του ΠΑΣΟΚ να μην παραταθεί η συζήτηση
λόγω των συνεχιζόμενων απεργιακών κινητοποιήσεων, πρότεινε η διαδικασία να
ολοκληρωθεί τις πρώτες πρωινές ώρες σήμερα.

Ο κοινοβουλευτικός εκπρόσωπος του ΠΑΣΟΚ χειροκροτήθηκε από ορισμένους
βουλευτές του κόμματός του, ενώ υπήρξαν και βουλευτές που πήραν το λόγο
κατηγορώντας τον κ. Κακλαμάνη, με οξύτερο από όλους τον κ. Σπυριούνη.

Τότε, ο πρόεδρος της Βουλής τους συνέστησε «να αφήσουν τις κορόνες» και τους
επέρριψε ευθύνες επειδή απουσίαζαν τις προηγούμενες μέρες κατά τη διάρκεια των
επανειλημμένων ονομαστικών ψηφοφοριών.

Μετά το τέλος της διαδικασίας, ο πρόεδρος της Νέας Δημοκρατίας Κώστας
Καραμανλής κατέθεσε πρόταση με επτά θέσεις για τον εκσυγχρονισμό των ΔΕΚΟ.

Στην ολιγόλεπτη τοποθέτησή του ζήτησε από την κυβέρνηση να προχωρήσει σε:

* Ταχεία διαδικασία αποκρατικοποίησης.

* Κατάργηση των μονοπωλιακών προνομίων και άνοιγμα στον ανταγωνισμό.

* Αξιοκρατική επιλογή των Διοικήσεων με τον Ν. 2414/96.

* Υποχρεωτική δημοσίευση ισολογισμών, που να πιστοποιούνται από αξιόπιστους
ελεγκτικούς φορείς μέχρι 30/6/1998.

* Τριετή επιχειρησιακά προγράμματα μείωσης ελλειμμάτων.

* Κανονισμό προμηθειών που να εξασφαλίζει τη διαφάνεια.

* Οριστική κατάρτιση των Γενικών Κανονισμών Προσωπικού με τη σύμφωνη γνώμη
επιχείρησης, εργαζομένων και του αρμόδιου υπουργού, ύστερα από 3μηνο διάλογο.

Πάντως, αξίζει να σημειωθεί ότι οι βουλευτές των μικρών κομμάτων της
αντιπολίτευσης συνυπέγραψαν και κατέθεσαν αίτηση, με την οποία ζητούν
ονομαστική ψηφοφορία στην επίμαχη επαναδιατύπωση της διάταξης για τις
ελλειμματικές ΔΕΚΟ του άρθρου 31 του νομοσχεδίου.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16051N112</ED>
<ID>
ID:137197

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N11&aa=2</URL></REF>


Article

<CATEGORY>vin04</CATEGORY>

 <H5>Φόβοι και ανησυχίες για το 2004
</H5><H2>30 ΕΡΩΤΗΣΕΙΣ
</H2><H2>ΓΙΩΡΓΟΣ ΒΑΣΙΛΑΚΟΠΟΥΛΟΣ
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΓΕΝΝΗΘΗΚΕ: Στον Πειραιά.

ΑΓΑΠΑΕΙ: Τη ζωή.

ΘΑ ΗΘΕΛΕ ΝΑ ΣΥΝΑΝΤΗΣΕΙ: Τον Φιντέλ Κάστρο.

ΑΓΑΠΗΜΕΝΟ ΤΡΑΓΟΥΔΙ: «Θα σε ξαναβρώ στους μπαξέδες 3 του Σεπτέμβρη».

ΤΕΛΕΥΤΑΙΟ ΒΙΒΛΙΟ ΠΟΥ ΔΙΑΒΑΣΕ: «Η οικονομική φρίκη», της Β. Φορεστέρ.

ΤΟΝ ΕΞΟΡΓΙΖΕΙ: Η ημιμάθεια και η πολυπραγμοσύνη.

ΗΜΕΡΟΜΗΝΙΑ-ΣΤΑΘΜΟΣ: 14 Ιουνίου 1987.

ΔΕΝ ΑΝΕΧΕΤΑΙ: Την επικράτηση της μετριότητας μέσα από τεχνητούς διαχωρισμούς.

Νέος πρόεδρος της ΕΟΚ ο Γιώργος Βασιλακόπουλος, θα συνεχίσει και από αυτό
το πόστο να προσφέρει στο μπάσκετ. Θεωρεί έτοιμη την Εθνική για ένα μετάλλιο
στο Μουντομπάσκετ, ενώ δεν αποκλείει να παίξουν σε αυτή παίκτες που έχουν
ελληνικές ρίζες και έχουν μάθει εδώ το μπάσκετ. Ο ισχυρός άντρας του ελληνικού
μπάσκετ τονίζει ότι οι Ολυμπιακοί Αγώνες δεν είναι τραπεζικός λογαριασμός, ενώ
προειδοποιεί ότι θα πρέπει να ληφθούν τα απαραίτητα μέτρα ώστε να μην υπάρξουν
αντίποινα των Ελλήνων θεατών κατά των Τούρκων για τα επεισόδια που έγιναν στην Άγκυρα.

ΕΡ.: Πρόεδρος της ΕΟΚ. Πρώτα συναισθήματα;

ΑΠ.: Αμηχανία, μια και δεν έχω συνηθίσει τον τίτλο του «προέδρου».

ΕΡ.: Η θέση του γενικού γραμματέα;

ΑΠ.: Πιο οικεία. Ο τίτλος του Γ.Γ. έχει καταστεί συνήθεια.

ΕΡ.: Η προσφορά θα παραμείνει η ίδια;

ΑΠ.: Οι ταμπέλες δεν έχουν καμιά σχέση με τη ποιότητα και την ποσότητα της
όποιας προσφοράς..

ΕΡ.: Τι σημαίνει το 97% στις ψήφους;

ΑΠ.: Ευθύνες μεγάλες που απαιτούν κουράγιο και περισσότερες δυνάμεις.

ΕΡ.: Περιμένατε τέτοια συμμετοχή;

ΑΠ.: Ειλικρινά, ήταν η μεγάλη ευχάριστη έκπληξη.

ΕΡ.: Το μπάσκετ πέρασε τα μηνύματα;

ΑΠ.: Ασφαλώς, και αυτά της «ΕΝΟΤΗΤΑΣ» και του «ΕΝΙΑΙΟΥ ΤΩΝ ΣΤΟΧΩΝ» έχουν
πολλούς αποδέκτες.

ΕΡ.: Οι προσδοκίες σας;

ΑΠ.: Να συνεχιστεί χωρίς εμπόδια και ανταγωνισμούς η πορεία προς την πρόοδο
και προκοπή του χώρου μας.

ΕΡ.: Τι περιμένετε από την πολιτεία;

ΑΠ.: Συμπαράσταση, συμπαράταξη και σωστή αξιολόγηση της θέσης που κατέχει το
ελληνικό μπάσκετ στη παγκόσμια αθλητική κοινότητα.

ΕΡ.: Θα υπάρξει αγαστή συνεργασία;

ΑΠ.: Στο μέτρο που υπάρχει αμοιβαία διάθεση και ανταπόκριση, γιατί όχι;

ΕΡ.: Παράδειγμα προς μίμηση η ΕΟΚ;

ΑΠ.: Είναι εγωκεντρικό, αλλά εκτιμώντας το κύρος που διαθέτει θα απαντούσα ναι.

ΕΡ.: Το μυστικό της επιτυχίας;

ΑΠ.: Εμμονή στην υπηρεσία συγκεκριμένων θέσεων, αρχών, αξιών και στόχων.

ΕΡ.: Ζαχαρίας Αλεξάνδρου;

ΑΠ.: Ο φίλος, ο συνεργάτης, ο σύντροφος με το μεγάλο προσόν: απέρχεται τελείως λευκός.

ΕΡ.: Είστε προληπτικός;

ΑΠ.: Επιδιώκω τη σωστή πρόβλεψη των εξελίξεων και δεν πιστεύω σε προλήψεις.

ΕΡ.: ΕΟΚ και Μουντομπάσκετ 1998;

ΑΠ.: Σύνεση, νοικοκυριό, επιτυχία οικονομική και αγωνιστική.

ΕΡ.: Οργανωτική επιτυχία;

ΑΠ.: Αυτό είναι βέβαιο.

ΕΡ.: Αγωνιστικά;

ΑΠ.: Ήλθε ο κατάλληλος χρόνος να ανέβουμε στο βάθρο.

ΕΡ.: Υπάρχει θέση στην Εθνική για τους ελληνοποιημένους;

ΑΠ.: Για τους Έλληνες του εξωτερικού ναι, για τους ελληνοποιημένους όχι.

ΕΡ.: Διαφορετική περίπτωση ο Τσακαλίδης και ο Αμανατίδης;

ΑΠ.: Σαφέστατα, μιας και προέρχονται από οικογένειες με ελληνικές ρίζες και
έμαθαν μπάσκετ στη χώρα μας.

ΕΡ.: ΕΟΚ και αναπτυξιακό;

ΑΠ.: Πρωτοπορία, ανάδειξη και αξιοποίηση της εθνικής αθλητικής παραγωγής.

ΕΡ.: Θα βγουν νέα ταλέντα;

ΑΠ.: Όταν εργάζεσαι με συγκεκριμένη σκοποθεσία σίγουρα θα παράγεις μεγάλους αθλητές.

ΕΡ.: Ευρωλίγκα 2000;

ΑΠ.: Το ευρωπαϊκό ζητούμενο σε επίπεδο σωματειακό.

ΕΡ.: Λυπηρά επεισόδια στην Άγκυρα;

ΑΠ.: Επεισόδια που τραυματίζουν συνολικά την εικόνα του αθλήματός μας.

ΕΡ.: Φοβάστε αντίποινα;

ΑΠ.: Ανησυχία πρέπει να υπάρχει προκειμένου να ληφθούν τα κατάλληλα μέτρα.

ΕΡ.: Είναι σωστό μέσω του αθλητισμού να περνούν πολιτικά μηνύματα;

ΑΠ.: Δεν είναι, αλλά δυστυχώς πρέπει να δεχτούμε ότι ο αθλητισμός επηρεάζεται.

ΕΡ.: Μπορούν οι δύο χώρες να συνυπάρξουν;

ΑΠ.: Ήδη υπάρχουν, πρέπει λοιπόν να εξευρεθεί, στα πλαίσια όμως της εθνικής
αξιοπρέπειας, και τρόπος συνύπαρξης.

ΕΡ.: Η Τουρκία πρότεινε συνδιοργάνωση του Ευρω-2004;

ΑΠ.: Ένα ακόμη επεισόδιο στη μάχη των εντυπώσεων.

ΕΡ.: Ολυμπιακοί Αγώνες του 2004;

ΑΠ.: Εναντιώσεις, φόβοι, επιφυλάξεις και ανησυχίες.

ΕΡ.: Πώς κρίνετε την επιτροπή που συστάθηκε;

ΑΠ.: Δεν θέλω να κρίνω την επιτροπή, αλλά θα πω ότι οι Ολυμπιακοί Αγώνες δεν
είναι τραπεζικός λογαριασμός.

ΕΡ.: Το βασικό είναι να υπάρξει διαφάνεια;

ΑΠ.: Η διαφάνεια δεν είναι σύνθημα ούτε αποτελεί ιδιαίτερο προσόν ή αξίωμα,
είναι κάτι το αυτονόητο.

ΕΡ.: Μια ευχή γενικά για τον αθλητισμό;

ΑΠ.: Να συνεχίσει να υπηρετεί πάντα κοινωνικές ανάγκες.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N12</CAT>
<ED>
Κωδικός άρθρου: A16051N121</ED>
<ID>
ID:137150

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N12&aa=1</URL></REF>


Article

<CATEGORY>vin04</CATEGORY>

 <H2>Δίωρη στάση εργασίας των δημοσιογράφων για τα φορολογικά
</H2>
Στα θεωρεία. Άφησαν στιλό και μικρόφωνα και βρέθηκαν στα θεωρεία της Βουλής
διαμαρτυρόμενοι για τη διακριτική συμπεριφορά προς τον κλάδο τους

ΔΙΩΡΗ στάση εργασίας σε εφημερίδες και ραδιοτηλεοπτικά μέσα πραγματοποίησαν
χθες οι δημοσιογράφοι, με αίτημα την έκπτωση των λειτουργικών εξόδων από τη
φορολογία του εισοδήματός τους.

Όπως σημειώνεται σε επιστολή της ΕΣΗΕΑ προς τον υπουργό Εθνικής Οικονομίας, η
κυβέρνηση υπαναχώρησε από τη δέσμευση που είχε αναλάβει να περάσει τροπολογία
στη Βουλή, με τη σύμφωνη γνώμη όλων των κομμάτων, επί τη βάσει της οποίας οι
δημοσιογράφοι θα δικαιούνταν φορολογική έκπτωση λόγω των υποχρεωτικών δαπανών
που επιβαρύνουν την εργασία τους.

Μετά την κατάργηση της έκπτωσης του 10%, που ίσχυε πριν από τον τελευταίο
φορολογικό νόμο, τόσο ο υπουργός κ. Γιάννος Παπαντωνίου όσο και ο υφυπουργός
κ. Γιώργος Δρυς κατέληξαν με την ΕΣΗΕΑ σε τροπολογία που θα αντιστάθμιζε τις
απώλειες. Εν συνεχεία, όμως, επισημαίνει στην επιστολή της η ΕΣΗΕΑ, το
υπουργείο Εθνικής Οικονομίας δεν έκανε αποδεκτή την τροπολογία, με αποτέλεσμα
να φτάσει χθες για συζήτηση στη Βουλή χωρίς την υποστήριξη της κυβέρνησης.

Όπως αναφέρεται σε μελέτη - έκθεση που συνέταξαν για λογαριασμό της ΕΣΗΕΑ οι
δημοσιογράφοι Δ. Τσαλαπάτης και Γ. Μέρμηγκας, η αρχική έκπτωση των
δημοσιογράφων ήταν 50%, για να συρρικνωθεί μέσα σε μια δεκαπενταετία στο 10%.
Κατά τη διάρκεια του ίδιου χρονικού διαστήματος, προστίθεται στην έκθεση,
μειώθηκε η αγοραστική δύναμη του εισοδήματος λόγω της περιοριστικής
οικονομικής πολιτικής που εφαρμόστηκε. Οι δημοσιογράφοι, υπογραμμίζεται στην
έκθεση, δεν επιζητούν προνομιακές απαλλαγές, αλλά ένα μέτρο αναγνώρισης των
πραγματικών ανελαστικών τους δαπανών, όπως προκύπτουν από τον ειδικό χαρακτήρα
του επαγγέλματος. Οι δημοσιογράφοι, παρατηρεί από την πλευρά της η ΕΣΗΕΑ,
υποχρεώνονται σε μια σειρά εξόδων παραστάσεως (γεύματα, βενζίνη, διόδια,
εισιτήρια, τέλη στάθμευσης, τέλεξ, φαξ, μόντεμ, κινητά και σταθερά τηλέφωνα,
συνδρομές σε έντυπα, Ίντερνετ, συμμετοχή σε τράπεζες πληροφοριών και
δεδομένων, ταινίες, δισκέτες, κομπιούτερ, γραφική ύλη και επαγγελματικά
ταξίδια), που είναι εντελώς απαραίτητα για τη δουλειά τους και δεν επιβαρύνουν
άλλους κλάδους εργαζομένων. Και ενώ το υπουργείο Οικονομίας δεν θέλει να
αναγνωρίσει αυτές τις ανελαστικές δαπάνες, συνεχίζει η ΕΣΗΕΑ, ισχύουν
φοροαπαλλαγές για άλλες κατηγορίες φορολογουμένων, όπως για τους αιρετούς
εκπροσώπους της Νομαρχιακής Αυτοδιοίκησης (συντελεστής 15% και όχι με τη
φορολογική κλίμακα), τους δημοσίους υπαλλήλους (συντελεστής 15% του 50% των
επιδομάτων τους), τους αξιωματικούς του Εμπορικού Ναυτικού (συντελεστής 8%) ή
τους πιλότους της Πολιτικής Αεροπορίας (συντελεστής 10%)

Στη Γαλλία, υπογραμμίζει η ΕΣΗΕΑ, οι δημοσιογράφοι έχουν απαλλαγή 30% μέχρι
του ποσού των 50.000 φράγκων (2.400.000 δρχ.). Και μολονότι από το 1977 πολλοί
πρωθυπουργοί σκέφτηκαν να καταργήσουν αυτή την έκπτωση, η απαλλαγή εξακολουθεί
να ισχύει μέχρι σήμερα. Και στην Αυστρία και στη Σουηδία, όμως, καταλήγει η
ΕΣΗΕΑ, λαμβάνονται υπόψη τα έξοδα του επαγγέλματος, με βάση τα αποδεικτικά
στοιχεία που προσκομίζονται.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N12</CAT>
<ED>
Κωδικός άρθρου: A16051N122</ED>
<ID>
ID:137198

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N12&aa=2</URL></REF>


Article

<CATEGORY>vin06</CATEGORY>

 <H5>ΟΥΡΕΣ ΧΘΕΣ ΣΤΗ ΝΟΜΑΡΧΙΑ ΓΙΑ ΤΙΣ 1.088 ΠΡΟΣΛΗΨΕΙΣ ΣΤΟ ΥΠΟΥΡΓΕΙΟ ΥΓΕΙΑΣ ΚΑΙ ΠΡΟΝΟΙΑΣ
</H5><H2>Όνειρα τυλιγμένα... σε μια κόλλα χαρτί
</H2>
<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

Ουρές που έφταναν μέχρι τον δρόμο σχηματίστηκαν χθες στις νομαρχίες της
Αττικής. Κατά τη γνωστή ελληνική συνήθεια, εκατοντάδες άτομα έσπευσαν την
τελευταία ημέρα της προθεσμίας να υποβάλουν τις αιτήσεις τους για την κάλυψη
των 1.088 θέσεων του υπουργείου Υγείας και Πρόνοιας.

Ώς τον δρόμο έφθαναν οι ουρές στη Νομαρχία χθες

Ο ΑΡΙΘΜΟΣ των υποψηφίων σε όλες τις νομαρχίες της χώρας εκτιμάται ότι θα
φτάσει τις 50.000, ενώ μόνον στη Νομαρχία Αθηνών μέχρι χθες το μεσημέρι είχαν
υποβληθεί 13.000 αιτήσεις για 349 συνολικά θέσεις.

Οι προσλήψεις θα γίνουν με το σύστημα των μορίων και με διαφορετικά κριτήρια
για καθεμιά από τις τρεις κατηγορίες υποψηφίων. Για τους υποψηφίους
Πανεπιστημιακής Εκπαίδευσης μετρούν η κατοχή διδακτορικού ή μεταπτυχιακού
τίτλου σπουδών, αμέσως μετά ο βαθμός απολυτηρίου και σε περίπτωση ισοψηφίας
λαμβάνονται υπ' όψιν τα κοινωνικά κριτήρια. Για τους υποψηφίους Δευτεροβάθμιας
Εκπαίδευσης, προτεραιότητα δίνεται στους μόνιμους κατοίκους ακριτικών περιοχών
και αμέσως μετά αρχίζει να μετρά ο βαθμός του απολυτηρίου. Τέλος, για τους
υποψηφίους Υποχρεωτικής Εκπαίδευσης, 25% των θέσεων θα καταληφθεί από τους
μόνιμους κατοίκους ακριτικών περιοχών, 25% από πολύτεκνους ή παιδιά
πολυτέκνων, 25% από νέους ανέργους μέχρι 28 ετών και το υπόλοιπο 25% από άλλες
κατηγορίες υποψηφίων.

Σύμφωνα με τον αριθμό των αιτήσεων που είχαν υποβληθεί μέχρι χθες το πρωί,
«χειρότερες» νομαρχίες για την υποβολή αιτήσεων είναι η Νομαρχία
Αιτωλοακαρνανίας (πιθανότητες 1:80), Ηλείας (1:48) και Χανίων (1:42).
«Ευνοϊκότερες» αποδεικνύονται η Ρεθύμνου (1:1), Σάμου (1:1) και Κορινθίας
(1:1). Χαρακτηριστικές είναι οι περιπτώσεις της Νομαρχίας Φωκίδας και του
Επαρχείου Ικαρίας όπου έχουν προκηρυχθεί από μία θέση Πανεπιστημιακής
Εκπαίδευσης, αλλά μέχρι χθες το πρωί δεν είχε υποβληθεί καμιά αίτηση.

ΣΤΗ ΘΕΣΣΑΛΟΝΙΚΗ

Από τα ξημερώματα χθες είχαν σχηματισθεί ουρές στη νομαρχία Θεσσαλονίκης για
την υποβολή αιτήσεων των ενδιαφερομένων για τον διαγωνισμό του Δημοσίου.

Όπως ανακοινώθηκε από τη νομαρχία Θεσσαλονίκης, η υποβολή των αιτήσεων των
ενδιαφερομένων για την πλήρωση των 72 θέσεων που είχαν προκηρυχθεί για τα
νοσοκομεία, τα κέντρα υγείας και ΕΛΟΓ, ολοκληρώθηκε χθες το μεσημέρι χωρίς
ιδιαίτερα προβλήματα.

Συνολικά υποβλήθηκαν 7.001 αιτήσεις. Κατά κατηγορία οι αιτήσεις ήταν 385 για
επτά θέσεις στην κατηγορία Πανεπιστημιακής Εκπαίδευσης (143 άνδρες, 242
γυναίκες), 613 για 20 θέσεις στην κατηγορία Τεχνολογικής Εκπαίδευσης (150
άνδρες, 463 γυναίκες), 1.557 για 18 θέσεις στην κατηγορία Δευτεροβάθμιας
Εκπαίδευσης (681 άνδρες, 876 γυναίκες), και 4.446 για 27 θέσεις στην κατηγορία
Υποχρεωτικής Εκπαίδευσης (1.505 άνδρες, 2.941 γυναίκες).

Μέχρι χθες, τελευταία ημέρα της υποβολής των αιτήσεων, είχαν υποβληθεί 5.000
αιτήσεις, ενώ οι περισσότεροι ενδιαφερόμενοι ή οι εκπρόσωποί τους ­ γονείς και
συγγενείς ­ ταλαιπωρήθηκαν για αρκετές ώρες την τελευταία στιγμή.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16051N131</ED>
<ID>
ID:137112

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N13&aa=1</URL></REF>


Article

<CATEGORY>vin06</CATEGORY>

 <H2>Σήμερα η πρώτη έξοδος των 50 «Ράμπο»
</H2>
ΝΟΣΟΚΟΜΕΙΑ, καταστήματα του ΙΚΑ, νομαρχίες και δήμοι στο μικροσκόπιο των 50
«Ράμπο» της Δημόσιας Διοίκησης.

Αν και ακέφαλο ακόμη το νεοσύστατο Σώμα Επιθεωρητών Ελεγκτών Δημόσιας
Διοίκησης, επιχειρεί σήμερα την πρώτη του έξοδο, έχοντας ως στόχο να εντοπίσει
φαινόμενα κακοδιοίκησης στον δημόσιο τομέα. Η αρχή θα γίνει από τις Νομαρχίες
Αθηνών και Πειραιώς ­ και ειδικότερα στους τομείς μεταφορών και πρόνοιας ­
τους Δήμους Ηλιούπολης, Κερατσινίου και Αχαρνών με έμφαση τις υπηρεσίες
Πολεοδομίας και Καθαριότητας, τα καταστήματα Πειραιώς, Πατησίων και Καλλιθέας
και τα Νοσοκομεία Ευαγγελισμός και Νίκαιας (εξωτερικά ιατρεία και γραφεία
υποδοχής ασθενών).

Οι 50 επιθεωρητές, χωρισμένοι σε ομάδες 4-5 ατόμων, θα ακολουθήσουν τη
διαδικασία που ακολουθεί ένας οποιοσδήποτε πολίτης που επιθυμεί να
διεκπεραιώσει μια υπόθεσή του, σημειώνοντας σε κάθε στάδιο τον τρόπο που
λειτουργούν οι υπηρεσίες, την υπάρχουσα εξυπηρέτηση κ.λπ.

Τα αποτελέσματα των ελεγκτών θα υποβληθούν σε περίπου δέκα ημέρες στον αρμόδιο
υφυπουργό κ. Σταύρο Μπένο.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16051N132</ED>
<ID>
ID:137165

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N13&aa=2</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>«Παγόβουνο»
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Ας παίξουμε λίγο με την πραγματικότητα... Φανταστείτε λοιπόν ότι σαλπάρει ο
«Τιτανικός». Με όλη τη μεγαλοπρέπεια, τις τυμπανοκρουσίες, για ένα
συναρπαστικό πανάκριβο ταξίδι που κανείς δεν μπορεί να προβλέψει πώς θα
εξελιχθεί. Ούτε εσείς ούτε εμείς. Στην κουπαστή του καταστρώματος έχουν πάρει
θέση και γνέφουν στο πλήθος της προκυμαίας ο πρόεδρος, η πρώην γραμματέας, ο
εισαγγελέας, η Μόνικα (μια Μόνικα, δεν ξέρω), ο Πάπας και κάποιος που καπνίζει
πούρα παρά το πρόβλημα της υγείας του.

Ο πρόεδρος κοιτάει με νόημα τη γραμματέα, αν και εκείνη αποφεύγει το βλέμμα
του και κάνει πως κατεβάζει τη φούστα της, που δεν κατεβαίνει άλλο, αλλά
προσπαθεί. Το βροντερό γέλιο του άντρα με τα πούρα ακούγεται ως βαθιά στη
θάλασσα. Φαίνεται τόσο μεγάλος όσο ο «Τιτανικός». «Απολαμβάνετε το ταξίδι;»
τον ρωτάει ο Πάπας. «Αυτό κάνω χρόνια τώρα», απαντάει εκείνος, ενώ η Μόνικα
(αυτή η Μόνικα που σας έλεγα) βάζει πούδρα μπροστά σε μια κάμερα τηλεοπτικού
καναλιού. Πού βρέθηκε αυτό μέσα στο πλοίο; Ίσως ­ σχολίαζαν κάποιοι ­ μπήκε
μαζί με τον εισαγγελέα. Φοράνε όλοι βραδινά ρούχα, εκτός από τον άνθρωπο με το
πούρο που φοράει στολή, και απολαμβάνουν το κοκτέιλ τους, κουβεντιάζοντας για
ταξίδια και απολαύσεις, ξεχνώντας πως ταξιδεύουν και απολαμβάνουν, ώσπου...
ώσπου κάποιος φωνάζει «παγόβουνο» και το παγόβουνο έρχεται κατά πάνω τους.
Όλοι τότε, ο πρόεδρος, η πρώην γραμματέας, ο εισαγγελέας, η Μόνικα, ο Πάπας
και ο άντρας με τα πούρα γυρίζουν και κοιτάνε τον σκηνοθέτη. Περιμένουν, όπως
είχαν συνεννοηθεί από πριν, να ακούσουν το «Cut». Περιμένουν, κοιτάνε τα χείλη
του, αγωνιούν. Εκείνος όμως έχει απορροφηθεί από τις ειδήσεις της ημέρας. Και
κοιτάει αλλού.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16051N133</ED>
<ID>
ID:137236

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N13&aa=3</URL></REF>


Article

<CATEGORY>vin06</CATEGORY>

 <H5>ΟΣΟΙ ΕΠΙΒΑΛΛΟΝΤΑΙ ΩΣ ΑΡΧΗΓΟΙ ΜΕ ΤΗ ΒΙΑ ΣΥΝΕΧΙΖΟΥΝ ΑΚΟΜΑ ΚΑΙ ΣΗΜΕΡΑ ΝΑ ΕΛΕΓΧΟΥΝ
ΤΑ ΠΑΝΤΑ ­ ΕΤΣΙ ΚΑΙ ΣΤΗ ΔΙΚΗ ΓΙΑ ΤΗΝ ΦΡΙΚΤΗ ΔΟΛΟΦΟΝΙΑ ΤΟΥ ΚΑΡΑΜΟΥΤΗ ΣΤΗ
ΔΙΑΡΚΕΙΑ ΤΗΣ ΕΞΕΓΕΡΣΗΣ ΣΤΟΝ ΚΟΡΥΔΑΛΛΟ ΤΑ ΣΤΟΜΑΤΑ ΕΚΛΕΙΣΑΝ
</H5><H5>Οι πολλαπλές «ωφέλειες» κάνουν αδυσώπητη τη μάχη για επικράτηση
</H5><H2>Στις φυλακές βασιλεύουν οι Αλβανοί και η σιωπή...
</H2>
<AUTHOR>ΣΤΕΦΑΝΟΣ ΚΡΙΚΚΗΣ</AUTHOR>

Ο ΒΑΣΙΚΟΣ μάρτυρας για τον θάνατο του Καραμούτη αναίρεσε την κατάθεσή του.
«Απλώς άκουσε». Ο δεύτερος επέμενε και χθες στη δίκη, ότι ο 27χρονος σκοτώθηκε
από λάθος. Ο νόμος της σιωπής για μία ακόμη φορά κυριάρχησε, όπως συμβαίνει
χρόνια τώρα στις μεγαλύτερες φυλακές της χώρας. Όσοι επιβάλλονται ως αρχηγοί
με τη βία συνεχίζουν ακόμη και σήμερα να ελέγχουν τα πάντα. Σωφρονιστικοί
υπάλληλοι και μη το γνωρίζουν αυτό καλύτερα από τον καθένα. Όμως αδυνατούν να
κάνουν κάτι, αφού και οι ίδιοι φοβούνται για τη ζωή των δικών τους.

Το 1997 ήταν η πιο σκληρή χρονιά για το ποιος θα έχει το πάνω χέρι. Οι
ομάδες βρέθηκαν αντιμέτωπες σε έναν διαρκή αγώνα ελέγχου της κατάστασης. Όπως
όλα δείχνουν, οι Αλβανοί έχουν επικρατήσει και πλέον έχουν αναλάβει
αποκλειστικά τη διάθεση ναρκωτικών, την εκμετάλλευση ομοφυλοφίλων, ενώ σε
πολλές περιπτώσεις κανονίζουν και τις άδειες, βοηθώντας αυτούς που θα τους
φέρουν χρήματα και θα συνεργαστούν με τις συμμορίες τους που λειτουργούν έξω
από τους τοίχους της φυλακής... «Η εσωτερική τους συνοχή και η ικανότητά τους
να οργανώνονται είναι μεγαλύτερη από κάθε άλλη ομάδα». Οι Αλβανοί, στον
Κορυδαλλό, είναι σχεδόν 400. Και τη χρονιά που πέρασε η μάχη ήταν εξοντωτική
για το ποιος θα επικρατήσει. Κανείς πλέον δεν αμφισβητεί ότι η πλάστιγγα
κλείνει προς αυτούς.

Μέσα στις φυλακές κυριαρχεί η λογική της αντεστραμμένης πυραμίδας. Το
χειρότερο κομμάτι της βάσης έρχεται στην κορυφή. Όποιος έχει κάνει τα
περισσότερα, αυτός θα ηγηθεί», λέει χαρακτηριστικά ένας από τους
σωφρονιστικούς υπαλλήλους του Κορυδαλλού, που έχει... συμπληρώσει ένσημα δύο δεκαετιών.

Αυτό δεν σημαίνει, ωστόσο, ότι αρχηγοί των ομάδων είναι κατ' ανάγκην
ισοβίτες ή βαρυποινίτες. Από την εμπειρία τους οι υπάλληλοι των φυλακών
συμπεραίνουν ότι «συμβαίνει μάλλον το αντίθετο. Το ύψος της ποινής δεν έχει
καμία σημασία». Σε κάθε περίπτωση η εναλλαγή της εξουσίας, είναι τακτικό
φαινόμενο. «Το τοπίο είναι ευμετάβλητο και οι ρόλοι πολλές φορές δεν είναι
ξεκαθαρισμένοι. Γι' αυτό και έχουμε πολύ συχνά έντονο ανταγωνισμό στην
εξασφάλιση της εξουσίας που αφορά τη νομή των προνομίων».

Όσον αφορά τη στυγερή δολοφονία του νεαρού κρατουμένου με την κατηγορία του
χαφιέ, οι σωφρονιστικοί υπάλληλοι εξηγούν με νόημα. «Αυτό ήταν πρόσχημα. Δεν
υπάρχει κρατούμενος που να μη... μιλάει. Αυτό το έχουν μάθει πριν μπουν στη
φυλακή. Δεν βλέπετε ότι η αστυνομία πιάνει έναν κατηγορούμενο και μετά βρίσκει
άλλους δέκα; Αυτό πώς γίνεται;».

Στον Κορυδαλλό. Τέσσερις από τους κατηγορούμενους για τη φρικτή δολοφονία του
27χρονου Δημήτρη Καραμούτη. Δεξιά, ο Νίκος Πανταζής. 
ΠΡΙΝ από μερικούς μήνες, ένας Αλβανός κρατούμενος στις Φυλακές Κορυδαλλού,
μαχαίρωσε έναν συμπατριώτη του μπροστά στα μάτια άλλων κρατουμένων. Απ' όσους
είδαν τη σκηνή, κανένας δεν μίλησε αργότερα. Και ο λόγος ήταν και είναι για
τον κόσμο των φυλακών, πάρα πολύ απλός: ο φόβος μη βρεθεί αντιμέτωπος με τις
ομάδες, οι οποίες δεν διστάζουν ακόμη και να μαχαιρώσουν όσους εκτιμούν ότι
«μπορεί να μιλήσουν».

Ο νόμος της σιωπής για μιαν ακόμη φορά λειτούργησε, όπως συνεχίζει να
λειτουργεί και να ρυθμίζει τις σχέσεις μεταξύ των κρατουμένων. Οι αδύνατοι
σιωπούν και οι «δυνατοί» εξασφαλίζουν έτσι την άνεση στο να ελέγχουν τη
διακίνηση ναρκωτικών, τις άδειες και των ποτών κατά κύριο λόγο, αλλά και
συγκρατουμένους τους ομοφυλόφιλους, τους οποίους στέλνουν σε διάφορα κελιά
εισπράττοντας μεγάλα ποσά. Έτσι ακόμη και στην περίπτωση που δεκάδες
κρατούμενοι είναι μάρτυρες ακόμη και δολοφονιών, δεν προκύπτει κανένα στοιχείο
γύρω από την ταυτότητα των δραστών. Μαλιστα, η «μάχη για την επικράτηση»
ομάδων και προσώπων, τη χρονιά που πέρασε κορυφώθηκε. Έτσι σήμερα στον
Κορυδαλλό αλλά και στις φυλακές της Θεσσλονίκης, της Λάρισας και της Πάτρας,
το πάνω χέρι έχουν οι Αλβανοί. Αυτό κατάφεραν να το πετύχουν επειδή και
πολυάριθμοι είναι, αλλά κυρίως επειδή προσπαθούν να επιβληθούν με ιδιαίτερη
αγριότητα. «Παλαιότερα, όταν οι Έλληνες είχαν τον έλεγχο των φυλακών, το πολύ
πολύ όποιος μιλούσε, τη... γλίτωνε με κάποιους μώλωπες. Τώρα με τους Αλβανούς,
όποιος τολμήσει να μιλήσει το λιγότερο θα βρεθεί μαχαιρωμένος», λέει δικηγόρος
που έχει ασχοληθεί ιδιαίτερα με τις Φυλακές Κορυδαλλού.

Η δράση των συγκεκριμένων κυκλωμάτων δεν αρκείται μόνο στον χώρο των φυλακών.
Η ηγεσία τού κάθε κυκλώματος έχει τη δυνατότητα να απειλεί συγγενικά πρόσωπα
των άλλων κρατουμένων, αναγκάζοντας έτσι τους τελευταίους να υπακούν σε κάθε
τους επιθυμία.

Ο επικεφαλής της κάθε ομάδας έχει και τους... σωματοφύλακές του. Αυτούς στους
οποίους αναθέτει ­ όταν δεν το κάνει ο ίδιος ­ τη «συμμόρφωση» όσων επιχειρούν
να τον αμφισβητήσουν. Οι αδύνατοι, μπροστά σε μια τέτοια κατάσταση, και επειδή
θέλουν απλώς να εκτίσουν την ποινή τους, συμμορφώνονται με τη νέα κατάσταση.

Κάθε πτέρυγα έχει τον αρχηγό της. Σε κάθε μία από αυτές γίνονται οι μάχες της
επικράτησης. Οι σχέσεις των αρχηγών της κάθε πτέρυγας υπόκεινται και αυτές στο
νόμο της σιωπής. Και οι ίδιοι οι αρχηγοί δεν είναι κατ' ανάγκην «φίλοι». Ο
καθένας εξυπηρετεί δικά του συμφέροντα, μέσα και έξω από τις φυλακές. Έλληνες,
Αλβανοί, Ρουμάνοι «διορίζουν» τον δικό τους αρχηγό. Άλλες εθνότητες, όπως οι
Ρώσοι ή οι Βούλγαροι, με μικρή δύναμη στις φυλακές, ακολουθούν τις προσταγές
εκείνου που ηγούνται στις πτέρυγές τους.

Η «μάχη» που θα δώσει ο αρχηγός με τους «δικούς του» για να επικρατήσει σε μια
από τις πτέρυγες των φυλακών, θα τον... ωφελήσει πολλαπλά, αργότερα. Από τα
χέρια του κυρίαρχου κυκλώματος περνά το εμπόριο των ναρκωτικών, των ποτών, οι
άδειες. Συχνά συμβαίνει μεγάλος αριθμός κρατουμένων, όταν περνά τις πύλες των
φυλακών με ολιγοήμερη άδεια, να έχει λάβει ρητές οδηγίες για το πώς θα
«κινηθεί» έξω.

Το κύκλωμα τού υποδεικνύει ποιους θα συναντήσει και σε ποιές περιοχές για να
προμηθευτεί τα ναρκωτικά που θα φέρει «μέσα». «Τα λευκά σακουλάκια που
πούλησαν στον αδειούχο κρατούμενο οι συνεργάτες του κυκλώματος, πηγαίνουν κατ'
ευθείαν στον αρχηγό, ο οποίος με τη σειρά του ρυθμίζει τη διακίνηση και
εισπράττει το αντίτιμό τους», έλεγε στα «ΝΕΑ» πηγή από τις Φυλακές Κορυδαλλού.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16051N141</ED>
<ID>
ID:137113

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N14&aa=1</URL></REF>


Article

<CATEGORY>vin06</CATEGORY>

 <H2>Δύο κρεμάστηκαν χθες στα κελιά τους
</H2>
ΑΠΑΓΧΟΝΙΣΜΕΝΟΣ στο κελί του στις δικαστικές φυλακές Κορυδαλλού βρέθηκε χθες
στις 6.30 το απόγευμα από συγκρατουμένους του ο 23χρονος Γιώργος Μποτσανόφ από
τη Γεωργία.

Ο 23χρονος κρατείτο στις φυλακές Κορυδαλλού από τις 28 Αυγούστου, ύστερα από
ένταλμα του 9ου ανακριτή Αθηνών και ήταν υπόδικος για διακεκριμένες κλοπές και ληστείες.

Ο Μοτσανόφ βρέθηκε νεκρός στο κρεβάτι του στο κελί 83 στην 4η πτέρυγα των
φυλακών. Στο λαιμό του υπήρχε τυλιγμένη μια λωρίδα από σεντόνι την οποία
χρησιμοποίησε ως βρόχο και αυτοκτόνησε.

Για τις συνθήκες θανάτου του διεξάγονται έρευνες.

Με ένα σεντόνι κρεμάστηκε χθες το πρωί στον φωταγωγό του κελιού του ένας
κρατούμενος της Αγροτικής Φυλακής Αγιάς. Πρόκειται για τον 62χρονο Δημοσθένη
Κυρ. Σοφιανό από το Κιλκίς, τον οποίο έχει απαρνηθεί η οικογένειά του.

Ο Σοφιανός ήταν εδώ και χρόνια στις φυλακές. Καταρχήν στο Όσλο της Νορβηγίας
όπου είχε καταδικαστεί για ανθρωποκτονία. Μετά την αποφυλάκισή του ήρθε στην
Ελλάδα και το 1982 σκότωσε τη γυναίκα του, ενώ πριν από μια εβδομάδα
αποπειράθηκε να δολοφονήσει τον συγκρατούμενό του, Παντελή Μπιζώνη, 63 χρόνων,
από την Άρτα, μέσα στο χώρο της Αγροτικής Φυλακής Αγιάς. Τον χτύπησε με μια
τσάπα στο κεφάλι και τον τραυμάτισε σοβαρά. Ο Μπιζώνης νοσηλεύεται τώρα με
βαριές κακώσεις στο κεφάλι, στο Βενιζέλειο Νοσοκομείο Ηρακλείου. Ο Σοφιανός
παραπέμφθηκε στον εισαγγελέα, στη συνέχεια οδηγήθηκε στην ανακρίτρια και
προχθές κρίθηκε και πάλι προφυλακιστέος για το νέο του αδίκημα.

Ήδη από την προηγούμενη ποινή που ήταν ισόβια συν 18 χρόνια κάθειρξη, 18 μήνες
φυλάκιση και 7 μήνες φυλάκιση αθροιστικώς για το αδίκημα της οπλοχρησίας, είχε
εκτίσει 15 έτη, 6 μήνες και 10 ημέρες.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16051N142</ED>
<ID>
ID:137166

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N14&aa=2</URL></REF>


Article

<CATEGORY>vin06</CATEGORY>

 <H2>Είχαν προγράψει άλλον κρατούμενο γιατί «κάρφωσε», αλλά σκότωσαν από λάθος τον
27χρονο, επειδή του έμοιαζε!
</H2>
<AUTHOR>ΠΡΟΚΟΠΗΣ ΓΙΟΓΙΑΚΑΣ</AUTHOR>

Βασίλης Βορίλας. Εμένα ήθελαν να σκοτώσουν, αλλά είχα μάθει το σχέδιο, έκοψα
τα γένια μου και πήγα σε άλλο κελί, κατέθεσε το παρ' ολίγον θύμα στο δικαστήριο

ΑΝ ΚΑΤΙ φάνηκε ξεκάθαρα χθες, δεύτερη ημέρα της δίκης για τη δολοφονία του
27χρονου κρατουμένου Δημήτρη Καραμούτη, τον Νοέμβριο του 1995, κατά τη
διάρκεια της αιματηρής εξέγερσης στις δικαστικές φυλακές του Κορυδαλλού, αυτό
είναι ότι στη φυλακή ισχύει ο νόμος της «σιωπής που επιβάλλει» ο ισχυρότερος.
Αυτός ξέρει πολύ καλά, όταν δεν τηρείται η «σιωπή» που επιβάλλει, πώς να
εξαγοράζει συνειδήσεις απειλώντας (ακόμη και όσους βρίσκονται εκτός φυλακής),
εκβιάζοντας, αλλά και σκοτώνοντας...

Αυτό, όπως φαίνεται, έγινε και στην περίπτωση του άτυχου 27χρονου, ο οποίος
είχε την ατυχία να αφήσει γένια λίγο πριν από την εξέγερση και να μπει από
μόνος του, προκειμένου να προστατευτεί, στο κελί νούμερο ένα της απομόνωσης.

Σύμφωνα με την χθεσινή κατάθεση του κρατουμένου Βασίλη Βορίλα (τώρα κρατείται
στις φυλακές Χαλκίδας για απάτες κατά του Δημοσίου), στόχος των δολοφόνων δεν
ήταν ο Δημήτρης Καραμούτης, αλλά ο ίδιος. Ο Βασίλης Βορίλας στη διάρκεια της
κράτησής του στις φυλακές της Λάρισας «κάρφωσε» συγκρατουμένους του για
διακίνηση ναρκωτικών. «Δυστυχώς όμως οι σωφρονιστικοί υπάλληλοι αναίρεσαν τις
αρχικές τους καταθέσεις και αυτοί που κατήγγειλα αθωώθηκαν», είπε. Έτσι, όπως
κατέθεσε, δόθηκε εντολή για τη δολοφονία του σε όλες τις φυλακές της χώρας, η
οποία συνοδεύτηκε από την περιγραφή του θύματος.

Ο Δημήτρης Καραμούτης είχε γένια, όπως και ο Βασίλης Βορίλας. Και οι δύο είχαν
ζητήσει από τους σωφρονιστικούς υπάλληλους, πριν ξεσπάσει η εξέγερση,
προστασία και μεταφέρθηκαν για το λόγο αυτό στην απομόνωση. Όμως ο δεύτερος,
επειδή είχε μάθει το σχέδιο δολοφονίας του, έκοψε τα γένια του και πήγε σε
άλλο κελί. Το θύμα ανέμελο πήγε στο κελί νούμερο ένα, όπου βρήκε τραγικό
θάνατο από τους δολοφόνους του.

«Από το παραθυράκι του κελιού μου αναγνώρισα τον Κωνσταντίνο Φωτίου από το
τατουάζ που είχε στο λαιμό του», είπε μεταξύ άλλων στην κατάθεσή του ο Βασίλης
Βορίλας. «Τον είδα ακόμη όταν μαζί με τον Νίκο Πανταζή έφεραν μπιτόνια με
πετρέλαιο στην απομόνωση. Μέσα από το κελί μου άκουσα και άλλους να λένε "να
τον κάψουμε, να εξαφανίσουμε τα ίχνη"».

ΔΕΝ ΘΥΜΑΜΑΙ

Εντύπωση προκάλεσε και χθες στους δικαστές ­ μετά τους σωφρονιστικούς
υπαλλήλους που κρατήθηκαν όμηροι και κατέθεσαν την Τρίτη ότι δεν θυμούνται και
πολλά πράγματα ­ η κατάθεση του πρώην κρατουμένου Ζαχαρία Βιρβιλάκη, ο οποίος
φύλαγε τους ομήρους, και όπως παραδέχθηκαν προχθές και οι ίδιοι οι
σωφρονιστικοί, τους προστάτευσε.

Ο Ζαχαρίας Βιρβιλάκης στην ουσία αναίρεσε την αρχική του κατάθεση λέγοντας πως
ό,τι είχε πει τότε για τον Νίκο Πανταζή, τους αδερφούς Στάντζου και τους
άλλους ήταν από περιγραφές που είχε ακούσει από άλλους κρατουμένους. «Αυτό
τότε το είχα διευκρινίσει στους εισαγγελείς», είπε. «Άκουσα τον Νίκο Πανταζή
να λέει "στην απομόνωση τους ξεκοίλιασα όλους"...», συνέχισε. «Όμως δεν τα
πίστεψα. Τα φάρμακα μόλις ανοίχθηκε το φαρμακείο σχημάτιζαν βουνό και όλοι
είχαν πέσει πάνω τους. Οι περισσότεροι ήταν χαπακωμένοι και δεν ήξεραν τι
έκαναν και τι έλεγαν. Όσο για τους πρωταίτιους της εξέγερσης, δεν ξέρω τίποτα».

Οι κατηγορούμενοι με παρεμβάσεις τους άφησαν χθες να νοηθεί ότι ο Ζαχαρίας
Βιρβιλάκης ήταν «άνθρωπος της διοίκησης». Ο ίδιος πάντως προσπάθησε να φτιάξει
την εικόνα του στα μάτια τους λέγοντας πως στην εξέγερση συμμετείχε όλη η
φυλακή και όχι μόνο αυτοί. Πηγές όμως από το χώρο των φυλακών άφηναν χθες να
νοηθεί ότι αναίρεσε την πρώτη του κατάθεση επειδή ο μικρότερος αδερφός του
είναι κρατούμενος στις φυλακές της Λάρισας και φοβάται για τη ζωή του.

Ο πρώην διευθυντής των φυλακών Κορυδαλλού Σπύρος Αθανασόπουλος υποστήριξε ότι
υπήρχε σχέδιο απόδρασης και όταν δεν υλοποιήθηκε ξέσπασε η εξέγερση. «Αυτό
φάνηκε από την αρχή επειδή δεν είχαν συγκεκριμένα αιτήματα», είπε.

Η δίκη θα συνεχιστεί σήμερα στις γυναικείες φυλακές του Κορυδαλλού

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N15</CAT>
<ED>
Κωδικός άρθρου: A16051N151</ED>
<ID>
ID:137114

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N15&aa=1</URL></REF>


Article

<CATEGORY>vin06</CATEGORY>

 <H5>ΟΛΟ ΚΑΙ ΠΕΡΙΣΣΟΤΕΡΟΙ ΕΛΛΗΝΕΣ ΜΟΛΥΝΟΝΤΑΙ ΑΠΟ ΜΙΚΡΟΒΙΑ ΤΩΝ ΖΩΩΝ
</H5><H5>Οκτώ μέτρα προστασίας
</H5><H2>Έξαρση των ανθρωποζωονόσων
</H2>
<AUTHOR>ΡΟΥΛΑ ΤΣΟΥΛΕΑ</AUTHOR>

Χιλιάδες Έλληνες μολύνονται κάθε χρόνο από μικρόβια που υπάρχουν στα ζώα
μόνο και μόνο επειδή δεν ακολουθούν σχολαστικά τους κανόνες υγιεινής. Έτσι, η
διάδοση ασθενειών, όπως ο μελιταίος πυρετός και οι σαλμονελώσεις, αρχίζει να
λαμβάνει εκρηκτικές διαστάσεις.

ΑΙΤΙΕΣ ΑΥΤΗΣ της κατάστασης είναι η κατανάλωση μη επεξεργασμένων ζωικών
προϊόντων και η διστακτικότητα των εκτροφέων αρρώστων ζώων να τα θανατώσουν.
Αντιθέτως, η κατανάλωση των επεξεργασμένων ζωικών προϊόντων που διακινούνται
στο εμπόριο είναι ασφαλής.

Από τις ζωονόσους κινδυνεύουν περισσότερο να μολυνθούν οι αγρότες, οι
κτηνοτρόφοι, οι κυνηγοί, όσοι εργάζονται στην βιομηχανία γάλακτος και κρέατος
και όλοι όσοι καταναλώνουν μη επεξεργασμένα ζωικά προϊόντα.

Αυτά ανακοίνωσε χθες η Ελληνική Εταιρεία Λοιμώξεων επ' ευκαιρία επιστημονικής
ημερίδας με θέμα τις ανθρωποζωονόσους, που θα πραγματοποιηθεί μεθαύριο στο
Εθνικό Ίδρυμα Ερευνών.

Όπως τόνισε η καθηγήτρια κα Ε. Γιαμαρέλλου, απ' όλες τις ασθένειες που
μεταδίδονται από τα ζώα στον άνθρωπο η πιο διαδεδομένη είναι η βρουκέλλωση,
που είναι γνωστή ως μελιταίος πυρετός. «Η βρουκέλλωση προσβάλλει κυρίως τα
αιγοπρόβατα, ενώ το υπαίτιο βακτήριο μεταδίδεται με την άμεση επαφή με το
μολυσμένο ζώο, καθώς και με το μη βρασμένο γάλα και τυρί», είπε. «Στην
πραγματικότητα, το βακτήριο μπορεί να ζήσει στα μαλακά τυριά, όπως η φέτα, επί
3 έως 4 μήνες».

Επισήμως καταγράφονται κάθε χρόνο στη χώρα μας 180 έως 230 κρούσματα μελιταίου
πυρετού, αλλά οι ειδικοί υπολογίζουν ότι ο αληθινός αριθμός φθάνει τα 5.000
έως 6.000 περιστατικά!

Η βρουκέλλωση εκδηλώνεται συνήθως με επίμονο πυρετό, που διαρκεί μια εβδομάδα
περίπου, υποχωρεί, ύστερα από λίγες μέρες επανέρχεται, ξαναπέφτει κ.ο.κ. Ο
ασθενής αναπτύσσει επίσης έντονους πόνους στις αρθρώσεις και στα οστά. «Το παν
είναι να γίνει έγκαιρη διάγνωση και θεραπεία», τόνισε η κα Γιαμαρέλλου.
«Ειδάλλως, μπορεί να εμφανισθούν επιπλοκές όπως οστεομυελίτιδα, μηνιγγίτιδα
και ενδοκαρδίτιδα».

Ο πρόεδρος της Εταιρείας κ. Ι. Κοσμίδης εξήγησε ότι έως τώρα είναι γνωστές
πάνω από 200 διαφορετικές ανθρωποζωονόσοι, οι οποίες μπορεί να έχουν ολέθριες
συνέπειες για την υγεία.

Μεγάλο πρόβλημα αποτελούν στη χώρα μας και οι σαλμονελώσεις, που μεταδίδονται
κυρίως με την κατανάλωση μολυσμένων ωμών τροφίμων, καθώς και η εχινοκοκκίαση,
που μεταδίδεται κυρίως από τα αδέσποτα σκυλιά. Δεν υπάρχουν ωστόσο σαφή
στοιχεία για τον αριθμό των κρουσμάτων.

Από τους σκύλους, αλλά με «μεσάζοντες» τις σκνίπες, μεταδίδεται και η
λεϊσμανίαση (η γνωστή ως Κάλα-Αζάρ στους σκύλους). Κάθε χρόνο καταγράφονται 40
έως 50 κρούσματα της νόσου.

Τέλος, ο κ. Κοσμίδης ανέφερε μια νέα θεωρία για την μετάδοση της νόσου των
τρελών αγελάδων, σύμφωνα με την οποία υπαίτιος για την μετάδοσή της στους
ανθρώπους είναι ένας άγνωστος προς το παρόν ιός που χρησιμοποιεί ως «όχημα» τα
επονομαζόμενα prions για να μεταδοθεί. Αν η θεωρία αποδειχθεί αληθής, τότε
ίσως να μεταδίδεται η νόσος από τα ζώα στους ανθρώπους πιο εύκολα απ' όσο
νόμιζαν έως τώρα οι επιστήμονες.

1. Να πλένετε καλά το ωμό κρέας και τα πουλερικά

2. Να ψήνετε καλά το κρέας και τα πουλερικά

3. Να πλένετε καλά τα λαχανικά

4. Να πλένετε καλά τα χέρια σας όταν πιάνετε ωμό κρέας ή πουλερικά

5. Να μην τρώτε ποτέ ωμά αυγά

6. Να μην πιάνετε το τυρί με τα χέρια

7. Να προτιμάτε τα γαλακτοκομικά προϊόντα του εμπορίου

8. Να βράζετε πάντοτε το κατσικίσιο γάλα μετά το άρμεγμα.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16051N161</ED>
<ID>
ID:137115

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N16&aa=1</URL></REF>


Article

<CATEGORY>vin06</CATEGORY>

 <H2>79 σχολεία στο ελληνικό δίκτυο του Ίντερνετ
</H2>
ΕΒΔΟΜΗΝΤΑ ΕΝΝΕΑ σχολεία αποτελούν τον πρώτο πυρήνα του Ελληνικού Δικτύου
Σχολείων, που μέσω του Ίντερνετ θα μπορούν να έρχονται σε επαφή με τα σχολεία
των άλλων 15 χωρών-μελών της Ευρωπαϊκής Ένωσης στο πλαίσιο του Ευρωπαϊκού
Δικτύου Σχολείων.

Το Ελληνικό Δίκτυο Σχολείων προέκυψε από τη συνένωση των σχολείων που ήταν
συνδεδεμένα στο Ίντερνετ μέσω προγραμμάτων του υπουργείου Παιδείας, σχολείων
που ήταν ενταγμένα στο πρόγραμμα TRENDS (Εφαρμογές τηλεματικής στην επιμόρφωση
των εκπαιδευτικών) και σχολείων που μετέχουν στο πρόγραμμα «Web for Schools».
Την όλη επιχείρηση έφερε σε πέρας, κατ' εντολήν βεβαίως του αρμόδιου υπουργού
κ. Γερ. Αρσένη, το Ινστιτούτο Διαρκούς Εκπαίδευσης Ενηλίκων (ΙΔΕΚΕ).

Τα σχολεία που μετέχουν στο Ελληνικό Δίκτυο είναι τα ακόλουθα:

1ο Γυμνάσιο Αγ. Παρασκευής (protogym@compulink.gr), 1ο Γυμνάσιο Καλαμαριάς
(nstab@compulink.gr), 1ο Γυμνάσιο Κιλκίς (1gymn@kil. forthnet.gr), 1ο Γυμνάσιο
Κομοτηνής (1sthigh@kom.forthnet.gr), 1ο Γυμνάσιο Ξάνθης (g1xanthi@xan.
forthnet.gr), 1ο Γυμνάσιο Πρέβεζας (g1prevez@compulink.gr), 2ο Γυμνάσιο Αγ.
Βαρβάρας (2gagbarb@eexi.gr), 2ο Γυμνάσιο Αγ. Παρασκευής (g2aparas@ath.
forhnet.gr), 2ο Γυμνάσιο Κιλκίς (2gym@kil.forthnet.gr), 2ο Γυμνάσιο Κοζάνης
(kym2koz@kozani.tei.gr), 2ο Γυμνάσιο Πατρών (2gymn-patra@achaios.ypepth.
gov.gr), 2ο Γυμνάσιο Περάματος (gym2per@helios.internet.gr), 3ο Γυμνάσιο
Αργυρούπολης (triagym@at.forthnet.gr), 3ο Γυμνάσιο Ιωαννίνων
(fotiu@cc.uoi.gr), 3ο Γυμνάσιο Σπάρτης (g3sparti@leonidas.spartanet.gr), 4ο
Αμαρουσίου (gyman@eexi.gr), 4ο Γυμνάσιο Κοζάνης (kym4koz@kozani.tei.gr), 4ο
Γυμνάσιο Χαλκίδας (4gymchal@hol.gr), 5ο Γυμνάσιο Νίκιας
(g5nikea@ath.forhnet.gr), 5ο Γυμνάσιο Παλ. Φαλήρου (g5faliro@ath.forthnet.gr),
6ο Γυμνάσιο Βόλου (g6volos@vol.forhnet.gr), 6ο Γυμνάσιο Καλαμαριάς
(6sxolk@classic.diavlos.gr), 7ο Γυμνάσιο Πατρών
(7gymn-patra@achaios.ypepth.gov.gr), 8ο Γυμνάσιο Πατρών
(8gymn-patra@achaios.ypepth.gov.gr), 17ο Γυμνάσιο Πατρών
(17gymn-patra@achaios.ypepth.gov.gr), 18ο Γυμνάσιο Πατρών
(18gymn-patra@achaios.ypepth.gov.gr), 19ο Γυμνάσιο Πατρών
(19gymn-patra@achaios.ypepth. gov.gr), 41ο Γυμνάσιο & Λύκειο Αθηνών
(lgym41@eexi.gr), Γυμνάσιο Αγίου Βασιλείου (gymn-AVasilios@achaios.ypepth.
gov.gr), Γυμνάσιο Αρχάνων (psaroud@her.forthnet.gr), Γυμνάσιο Βαπτιστή
(gymbapt@spark.net.gr), Γυμνάσιο Γάβρου Καστοριάς (ggavros@kastoria.furs.gr),
Γυμνάσιο Ευκαρπίας (gymeykar@spark.net.gr), Γυμνάσιο Ίου
(baletio@santonet.gr), Γυμνάσιο Πολυκάστρου (gympolyk@sprk.net.gr), Γυμνάσιο
Καμπανή (kamgym@kil.forthnet.gr), Γυμνάσιο Κανήθου (dimxal4@athena.
compulink.gr), Γυμνάσιο Καστριτσίου (gymn-Kastritsi@achaios.ypepth.gov.gr),
Γυμνάσιο Κάτω Τιθορέας (tithorea@mail.otenet.gr), Γυμνάσιο Λουσικών
(gymn-loysika@achaios.ypepth. gov.gr), Γυμνάσιο Μαζαρακίου
(gymn-mazaraki@achaios.ypepth. gov.gr), Γυμνάσιο Ν. Αλικαρνασσού
(galikarn@her.forthnet.gr), Γυμνάσιο Σιάτιστας (gymsia@kozani.tei.gr),
Γυμνάσιο Σταυροδρομίου (gymn-stavrodromi@achaios.ypepth.gov.gr), Γυμνάσιο
Στρυμονικού Σερρών (gstrimon@ser.forthnet.gr), Γυμνάσιο Χαλανδρίτσας
(gymn-chalandritsa@achaios.ypepth.gov.gr), Γυμνάσιο Φαρών
(gymn-fares@achaios.ypepth.gov.gr), Εσπερινό Γυμνάσιο Πατρών
(Egymn-patra@achaios.ypepth.gov.gr), 1ο Γενικό Λύκειο Καματερού
(ilykkam@otenet.gr), 1ο Γενικό Λύκειο Κιλκίς (lyk1kil@spark.net.gr), 1ο Γενικό
Λύκειο Χαϊδαρίου (l1haidari@ath.forthnet.gr), 2ο Γενικό Λύκειο Κιλκίς
(2lyk@kil.forthnet.gr), 3ο Γενικό Λύκειο Αιγάλεω (l3egaleo@ath.forthnet.gr),
7ο Γενικό Λύκειο Λάρισας (17larisa@lar.forthnet.gr), Γενικό Λύκειο Αγ.
Στεφάνου (lastef@ath.forthnet.gr), Γενικό Λύκειο Πολυκάστρου (lykpol@kil.
forthnet.gr), Γενικό Λύκειο Χέρσου (lykxer@kil.forthnet.gr), 1ο ΕΠΛ Κοζάνης
(epl1koz@kozani.tei.gr), 2ο ΕΠΛ Κοζάνης (epl2koz@kozani.tei.gr), ΕΠΛ Αθηνών
(eplath@otenet.gr), ΕΠΛ Ιωαννίνων (eplbits@cc.uoi.gr), ΕΠΛ Νέας Φιλαδέλφειας
(eplnf@aias.net.gr), ΕΠΛ Τρίπολης (epltrip@trip.forthnet.gr), ΕΠΛ Χανίων
(eplx@hol.gr), ΤΕΛ Αμαλιάδας (konstantoulas@yahoo.com), ΤΕΛ Αξιούπολης
(telaxiou@otenet.gr), ΤΕΣ Κιλκίς (teskil@spark.net.gr), Εκκλησιαστικό Λύκειο
(elkilkis@spark.net.gr), Πειραματικό Ιωνιδείου Σχολής
(ionidiol@amedia.com.gr), Πειραματικό Λύκειο Αγίων Αναργύρων
(peiram@athena.toplink.gr), Αμερικάνικο Κολέγιο (acg3@hol.gr), Σχολή Μωραΐτη
(moraitis@compulink.gr), Εκπαιδευτήρια Μαντουλίδη Θεσσαλονίκης
(ekmandul@compulink.gr), Ελληνογερμανική Αγωγή (admin@elinogermaniki.gr),
Ελληνογαλλική Σχολή «St. Joseph» (stjoseph@netor.gr), Εκπαιδευτήρια Δούκα
(bariamis@doukas.gr), Εκπαιδευτήρια Ζηρίδη (root@ziridis.ath.forthnet.gr),
Εκπαιδευτήρια Καντά (kanta@ath.forthnet.gr), Εκπαιδευτήρια «Ο Πλάτων» (root@platon.ath.forthnet.gr).

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16051N162</ED>
<ID>
ID:137167

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N16&aa=2</URL></REF>


Article

<CATEGORY>vin06</CATEGORY>

 <H2>Διαπανεπιστημιακή συνεργασία με πρωτοβουλία του Πανεπιστημίου Αθηνών για
προώθηση της ειρήνης
</H2>
ΠΡΩΤΟΒΟΥΛΙΑ ΓΙΑ την ανάπτυξη διαπανεπιστημιακής συνεργασίας με σκοπό την
εδραίωση της ειρήνης στις χώρες της Μεσογείου και της Νοτιοανατολικής Ευρώπης
αναλαμβάνει το Πανεπιστήμιο Αθηνών.

Εξηγώντας ότι «οι επιστήμονες είναι σε θέση να διαλέγονται και να
συνεννοούνται περισσότερο αποτελεσματικά, γιατί η γλώσσα της επιστήμης είναι
οικουμενική, πέρα και πάνω από τους περιορισμούς που επιβάλλονται από τις
διαφορές φυλής, χρώματος, θρησκείας και φύλου» ο πρύτανης του ιδρύματος κ.
Κων. Δημόπουλος ανακοίνωσε τις πρωτοβουλίες που αναλαμβάνει το Πανεπιστήμιο
Αθηνών με ομόφωνη απόφαση της Συγκλήτου.

Έτσι, λοιπόν, αύριο, 30 Ιανουαρίου, διοργανώνεται στην Αθήνα η πρώτη
διαπανεπιστημιακή συνάντηση με τη συμμετοχή εκπροσώπων βαλκανικών
πανεπιστημίων, κυρίως από τον τομέα της ιατρικής, αλλά και από πανεπιστήμια
της Ουγγαρίας και της Τουρκίας. Η συνάντηση μάλιστα αυτή τελεί υπό την αιγίδα
του Προέδρου της Βουλής κ. Απ. Κακλαμάνη, ο οποίος και θα κηρύξει την έναρξη
των εργασιών.

Στις 27 και 28 Μαρτίου θα πραγματοποιηθεί για πρώτη φορά στην Ελλάδα η ετήσια
σύνοδος των Πανεπιστημίων της Μεσογείου (UNIMED), με τη συμμετοχή 55 πρυτάνεων
από το εξωτερικό και βεβαίως από την Ελλάδα.

Τον Απρίλιο θα πραγματοποιηθεί διαβαλκανική, διαπανεπιστημιακή συνάντηση υπό
την αιγίδα και τη χρηματοδότηση της Ευρωπαϊκής Ένωσης με σκοπό να αναζητηθούν
τρόποι για την οργάνωση κοινών ερευνητικών προγραμμάτων.

«Η επιστήμη και ο πολιτισμός αποτελούν κατά τη γνώμη μας ­ τόνισε ο κ.
Δημόπουλος ­ τους πληρέστερους και αποτελεσματικότερους διαύλους επικοινωνίας
και συνεργασίας, αλληλογνωριμίας και άρσης της καχυποψίας, της μισαλλοδοξίας
και της άγνοιας που φορτίζουν αρνητικά τις διανθρώπινες σχέσεις και την
αρμονική συμβίωση των λαών.

«Γιά να μιλήσω συμβολικά ­ κατέληξε ο πρύτανης του Πανεπιστημίου Αθηνών ­ η
πένα του συγγραφέα, ο χρωστήρας του ζωγράφου, η σμίλη του γλύπτη, το δοξάρι
του μουσικού, το νυστέρι του γιατρού, με την απαράμιλλη δημιουργική δύναμη και
επικοινωνιακή εμβέλειά τους, πρέπει και μπορούν να εκτοπίσουν τα ξίφη που
φαίνεται να προτιμούν πολλοί στις καθημερινές τους σχέσεις».

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16051N163</ED>
<ID>
ID:137210

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N16&aa=3</URL></REF>


Article

<CATEGORY>vin06</CATEGORY>

 <H2>«Αναμείνατε στο ακουστικό σας», λέει προς το παρόν η CosmOTE
</H2>
«ΑΝΑΜΕΙΝΑΤΕ στο ακουστικό σας», τουλάχιστον έως τα μέσα Φεβρουαρίου, λέει τώρα
η CosmOTE στους χιλιάδες συνδρομητές που ανταποκρίθηκαν στο κάλεσμά της και
έσπευσαν να προεγγραφούν για να αποκτήσουν κινητό τηλέφωνο του ΟΤΕ.

Η αρχική δέσμευση από την πλευρά της εταιρείας, σύμφωνα με την οποία τα κινητά
τηλέφωνα θα διανέμονταν στους συνδρομητές της Θεσσαλονίκης, της Αθήνας και της
Πάτρας μέσα στο τρίτο δεκαήμερο του Ιανουαρίου, έπαψε να ισχύει και ως νέα
προθεσμία για το σκοπό αυτό τίθεται τώρα το δεύτερο δεκαπενθήμερο του
ερχόμενου μήνα.

Ως βασική αιτία της καθυστέρησης να ανταποκριθεί η CosmOTE στις υποχρεώσεις
της έναντι των συνδρομητών, μέσα στο χρονοδιάγραμμα που η ίδια έθεσε,
θεωρούνται οι λανθασμένοι χειρισμοί και υπολογισμοί του τομέα μάρκετινγκ της
εταιρείας, ιδιαίτερα αυτοί που αφορούν στο επιχειρησιακό πλάνο της (bussines plan).

Τελικά, σύμφωνα με πρόσφατη απόφαση της διοίκησης της CosmOTE, έως τα τέλη
Φεβρουαρίου αναμένεται να διατεθούν δωρεάν συνολικά 63.000 κινητά τηλέφωνα. Η
διανομή περίπου 35.000 τηλεφώνων (του μεγαλύτερου όγκου) θα γίνει από την ίδια
την CosmOTE και τον ΟΤΕ, 20.000 κινητά θα διατεθούν από τις εταιρείες που
συνεργάζονται με την CosmOTE, ενώ τα υπόλοιπα τηλέφωνα θα διατεθούν και πάλι
είτε μέσω του ΟΤΕ είτε από την CosmOTE.

Οι συνδρομητές που θα επιλεγούν να παραλάβουν τα κινητά, θα ειδοποιηθούν για
το σκοπό αυτό τηλεφωνικά (στον αριθμό τηλεφώνου που δήλωσαν κατά την
προεγγραφή τους).

Σύμφωνα με κύκλους της CosmOTE, από το ξεκαθάρισμα των περίπου 200.000
προεγγραφών που έγιναν, προκύπτει ότι ο αριθμός των συνδρομητών που πληρούν
τις προϋποθέσεις για να τους δοθεί κινητό τηλέφωνο είναι πολύ μικρότερος.

Όπως χαρακτηριστικά ανέφεραν, υπάρχει ένας πολύ μεγάλος αριθμός ενδιαφερομένων
που έκαναν προεγγραφή δύο, τρεις ή και περισσότερες φορές. Ακόμα υπάρχουν
περιπτώσεις ανηλίκων που δεν έχουν Αριθμό Φορολογικού Μητρώου και έκαναν
προεγγραφές για όλα τα μέλη της οικογενείας τους. Επίσης, πολύ μεγάλος είναι
και ο αριθμός των προεγγραφέντων από περιοχές εκτός της Αθήνας, της
Θεσσαλονίκης και της Πάτρας.

Ο νέος διευθύνων σύμβουλος του ΟΤΕ κ. Γεώργιος Χρυσολούρης είναι αποφασισμένος
να προχωρήσει σε διαρθρωτικές αλλαγές με στόχο να εκλείψουν οι δυσλειτουργίες
που παρουσιάστηκαν στην CosmOTE και καθυστέρησαν τη λειτουργία της. Ήδη
δόθηκαν κατευθύνσεις για αλλαγές και διορθωτικές παρεμβάσεις στο επιχειρησιακό
πλάνο της, με στόχο αυτό να γίνει πιο αποτελεσματικό.

Ακόμα αναμένεται να περάσει σε ελληνικά χέρια και ο τομέας του μάρκετινγκ της
CosmOTE που έως τώρα διηύθυναν οι Νορβηγοί εκπρόσωποι της εταιρείας Telenor.
Υπενθυμίζεται, ότι οι Νορβηγοί μετέχουν στην CosmOTE με ποσοστό 30%.

Επίσης, σημειώνεται ότι οι Νορβηγοί είχαν αναλάβει και τον τομέα της τεχνικής
διεύθυνσης της CosmOTE, που ευθύνεται για ένα σημαντικό μέρος των καθυστερήσεων.

Πάντως, τις ημέρες αυτές βρίσκονται στην Αθήνα ανώτατα στελέχη της Telenor,
που συζητούν με τη Διοίκηση του ΟΤΕ για το μέλλον της CosmOTE και γενικότερα
για την τύχη του «συνεταιρισμού».

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16051N171</ED>
<ID>
ID:137116

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N17&aa=1</URL></REF>


Article

<CATEGORY>vin06</CATEGORY>

 <H5>81ΧΡΟΝΟΣ ΙΕΡΕΑΣ ΚΑΤΗΓΟΡΕΙΤΑΙ ΑΠΟ ΕΞΙ ΤΡΟΦΙΜΟΥΣ ΚΑΙ ΤΗΝ ΕΙΣΑΓΓΕΛΕΑ
</H5><H2>«Σπίτι αγάπης» με βιασμούς
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

Τον νόμο του Θεού, αλλά και τις διατάξεις του Ποινικού Δικαίου των ανθρώπων
φέρεται ότι παραβίασε ο ιερέας Πέτρος Παπουτσάκης, 81 ετών, ο οποίος
κατηγορείται για βιασμό και απόπειρα βιασμού, με θύματα έξι ανήλικα κορίτσια.

ΤΟ Σπίτι της Αγάπης, το ίδρυμα που διευθύνει ο κατηγορούμενος ιερέας, τα
ανήλικα θύματά του κάθε άλλο παρά με αγάπη και νοσταλγία το θυμούνται. Χρόνια
ολόκληρα έκρυβαν στις παιδικές ψυχές τους το ένοχο μυστικό. Ο φόβος τους για
τις συνέπειες που θα έπρεπε να υποστούν τις εξανάγκαζε να ακολουθούν τον νόμο
της σιωπής.

Μικρά παιδιά, που στα πιο τρυφερά τους χρόνια έπεσαν θύματα βιασμού. Σύμφωνα
με τα στοιχεία της δικογραφίας, γνώρισαν τη βία στον έρωτα από τον άνθρωπο
εκείνον που ένιωθαν σαν πατέρα τους. Χρειάστηκε να παλέψουν με τον εαυτό τους
για να βρουν τη δύναμη να μιλήσουν. Όχι για να κατηγορήσουν εκείνον που τις
«φιλοξενούσε» στο ίδρυμα, αλλά για να υπερασπίσουν τη χαμένη αθωότητά τους,
που τόσο βίαια άρπαξε μέσα από τα χέρια τους χωρίς τη θέλησή τους.

Η δική τους θέση ήταν και πάλι δύσκολη. Ίσως και δυσκολότερη από αυτή του
κατηγορουμένου, όπως συνήθως συμβαίνει σε υποθέσεις βιασμών. Έπρεπε να πείσουν
για τη βασιμότητα των δικών τους ισχυρισμών. Έπρεπε να πείσουν τις αρμόδιες
αρχές πως όσα έλεγαν δεν ήταν αποκυήματα της παιδικής φαντασίας τους, όπως ο
κατηγορούμενος ιερέας υποστηρίζει, αλλά η αλήθεια. Μια αλήθεια που κουβαλούσαν
χρόνια μέσα τους και έκανε τα κορίτσια να νιώθουν κάποιες στιγμές συνένοχα κι
ας ήταν αυτά τα θύματα.

Ένα από αυτά βρήκε τη δύναμη πριν από περίπου δύο χρόνια και εκμυστηρεύτηκε σε
μία καθηγήτριά της στο σχολείο ό,τι βάραινε την ψυχή της. Η γυναίκα εκείνη δεν
κάθισε με σταυρωμένα χέρια. Προσπάθησε με τρόπο διακριτικό, χωρίς να τρυπήσει
με την περιέργειά της τις πληγωμένες ψυχές των κοριτσιών, να τους εκμαιεύσει
όλη την αλήθεια. Και όταν πια το παζλ σχηματίστηκε ολόκληρο μπροστά της, ήταν
η δική της ώρα να αναλάβει τις ευθύνες της. Έναντι των παιδιών και τους εαυτού της.

Η αρμόδια εισαγγελέας Πρωτοδικών κ. Λένη με πρότασή της προς το Συμβούλιο
Πλημμελειοδικών της Αθήνας εισηγείται τώρα την παραπομπή του υπερήλικα ιερέα
στο Μεικτό Ορκωτό Δικαστήριο της Αθήνας για βιασμό και απόπειρα βιασμού σε
βάρος των έξι ανηλίκων τροφίμων του ιδρύματος, που βρίσκεται στην περιοχή της
Αγίας Παρασκευής.

Οι περιγραφές των κοριτσιών είναι οδυνηρές αναμνήσεις γι' αυτά, που σήμερα πια
έχουν μεγαλώσει και έχουν φύγει μακριά από τον εφιάλτη του παρελθόντος. Η
δημοσιοποίηση τέτοιων εικόνων ­ όπως προκύπτουν από τις καταθέσεις των θυμάτων
­ δεν έχουν να προσθέσουν τίποτα περισσότερο στην είδηση για την πρόταση περί
της παραπομπής τους ιερέα, ο οποίος φέρεται ότι τέλεσε τις πράξεις για τις
οποίες κατηγορείται από το 1986 έως το 1995.

Όταν εκείνος κλήθηκε πριν από μερικούς μήνες σε απολογία, με σύμφωνη γνώμη της
ανακρίτριας και του εισαγγελέα είχε αφεθεί ελεύθερος. Τότε, ο κατηγορούμενος
είχε αρνηθεί ότι βίαζε τα ανήλικα κορίτσια υποστηρίζοντας ότι άδικα τον
κατηγορούν. Το μόνο που έχει να περιμένει, πια, είναι η έκδοση του βουλεύματος
από το δικαστικό συμβούλιο, τα μέλη του οποίου με βάση τα στοιχεία της
δικογραφίας καλούνται να αποφασίσουν για την παραπομπή του ή μη ενώπιον της
Δικαιοσύνης. Όσο για τα κορίτσια, τα περισσότερα από τα οποία έχουν δηλώσει
και παράσταση πολιτικής αγωγής, ξέρουν πως η δοκιμασία τής επ' ακροατηρίω
μαρτυρίας κάθε άλλο παρά ευχάριστη θα είναι. Το οφείλουν όμως, πάνω απ' όλα
στον εαυτό τους.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16051N172</ED>
<ID>
ID:137168

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N17&aa=2</URL></REF>


Article

<CATEGORY>vin06</CATEGORY>

 <H2>Θα μείνουν ανοικτές τελικά δύο λωρίδες στην Αμαλίας
</H2>
ΔΕΝ ΚΛΕΙΝΕΙ, τελικά, παντελώς για τα οχήματα η Λεωφόρος Αμαλίας λόγω των έργων
για την κατασκευή του Μετρό της Αθήνας.

Σύμφωνα με χθεσινή ανακοίνωση της εταιρείας Αττικό Μετρό, επειδή
δημιουργούνται σοβαρά κυκλοφοριακά προβλήματα από τις στάσεις εργασίας των
εργαζομένων στα μαζικά μέσα μεταφοράς, αποφασίστηκε να παραμείνουν διαρκώς
ανοικτές τουλάχιστον δύο λωρίδες κυκλοφορίας, οι οποίες θα λειτουργούν στην
κατεύθυνση προς το κέντρο. Έτσι, από απόψε το βράδυ η κυκλοφορία στην Αμαλίας
θα γίνεται μόνον από δύο λωρίδες, αυτές που σήμερα χρησιμοποιούνται από τους
κινούμενους προς την Συγγρού.

Έτσι θα μπορούν να κινούνται και τα λεωφορεία, όχι όμως και τα τρόλεϊ, ενώ
όσοι οδηγοί Ι.Χ. επιχειρήσουν να περάσουν από εκεί είναι προφανές ότι θα
δεινοπαθήσουν, παρά το γεγονός ότι θα υπάρχει διαρκώς δύναμη της Τροχαίας που
θα διευκολύνει την κίνηση. Η κατάσταση αυτή αναμένεται να ισχύσει μέχρι την
Κυριακή το βράδυ, οπότε ο Μετροπόντικας θα περάσει την Αμαλίας και θα μπει
κάτω από την Πλάκα κατευθυνόμενος προς το σταθμό Ολυμπιείον.

Στις 9 απόψε ο Μετροπόντικας αναμένεται να φθάσει κάτω από τη συμβολή της
Λεωφόρου Αμαλίας με την οδό Φιλελλήνων.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16051N173</ED>
<ID>
ID:137211

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N17&aa=3</URL></REF>


Article

<CATEGORY>vin06</CATEGORY>

 <H2>Κατασχέθηκε Μπόινγκ της Αεροσουίτ
</H2>
<AUTHOR>ΓΙΩΡΓΟΣ ΧΑΤΣΙΟΣ</AUTHOR>

ΘΕΣΣΑΛΟΝΙΚΗ. 
Γραφείο Βόρειας Ελλάδας

ΚΑΘΗΛΩΜΕΝΟ στο αεροδρόμιο «Μακεδονία» της Θεσσαλονίκης βρίσκεται από χθες το
απόγευμα ένα ουκρανικό αεροσκάφος, τύπου «Μπόινγκ - 737» που κατασχέθηκε
προσωρινά μέχρι τις 9 Φεβρουαρίου, με απόφαση των δικαστικών αρχών.

Η συντηρητική κατάσχεση του αεροσκάφους έγινε ύστερα από αίτημα για χρηματική
αποζημίωση που κατέθεσαν στα δικαστήρια συγγενείς νεαρής γυναίκας που
σκοτώθηκε στην πρόσφατη αεροπορική τραγωδία στα Πιέρια Όρη.

Η κατάσχεση του αεροσκάφους της εταιρείας Αερουσουίτ ­ για λογαριασμό συγγενών
του θύματος που ζητούν χρηματική ικανοποίηση ύψους 40.500.000 δραχμών ­
πραγματοποιήθηκε αιφνιδιαστικά από δικαστικό επιμελητή, προκαλώντας τις
αντιδράσεις των σαράντα πέντε επιβατών και των μελών του πληρώματος.
Ταυτόχρονα, οι εκπρόσωποι της εταιρείας στην Αθήνα καταγγέλλουν ότι η
παρέμβαση των δικαστικών αρχών έγινε χωρίς να ενημερωθούν επίσημα και απειλούν
ότι θα προσφύγουν στη Δικαιοσύνη, αλλά και σε διεθνείς οργανισμούς.

Το «σφράγισμα» του ουκρανικού «Μπόινγκ-737» έγινε με απόφαση που εξέδωσε το
Μονομελές Πρωτοδικείο Θεσσαλονίκης στις 23 Ιανουαρίου. Δέκα ημέρες νωρίτερα, ο
σύζυγος της Τριάδας Καραφυλλούδη - Σάλεχ, μαζί με τα τρία ανήλικα ορφανά
παιδιά της ζητούν να τους καταβληθεί το παραπάνω χρηματικό ποσό ως αποζημίωση
και επειδή η εταιρεία δεν διαθέτει περιουσιακά στοιχεία στην Ελλάδα, ζήτησαν
να κινηθεί η διαδικασία κατάσχεσης στο αεροδρόμιο.

Σύμφωνα με την προσωρινή απόφαση του δικαστηρίου της Θεσσαλονίκης, το
«Μπόινγκ» θα παραμείνει καθηλωμένο στο αεροδρόμιο μέχρι τις 9 Φεβρουαρίου, την
μέρα που θα συζητηθεί «επί της ουσίας» η αγωγή της οικογένειας Καραφυλλούδη. 
<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16051N174</ED>
<ID>
ID:137241

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N17&aa=4</URL></REF>


Article

<CATEGORY>vin11</CATEGORY>

 <H2>Οι περιοχές ευθύνης των Στρατηγείων
</H2>
Στις συζητήσεις που έγιναν την περίοδο 1990-1993 στο επίπεδο της Στρατιωτικής
Επιτροπής του ΝΑΤΟ για τις περιοχές ευθύνης των υπό ίδρυσιν Στρατηγείων
αναφέρεται στην επιστολή που ακολουθεί ο Έλληνας στρατιωτικός αντιπρόσωπος στη
Συμμαχία αντιπτέραρχος ε.α. Παν. Διακουμάκος.

Η επιστολή του αποτελεί απάντηση σε άρθρο του πρώην αρχηγού ΓΕΕΘΑ και
υφυπουργού Άμυνας πτεράρχου ε.α. Νίκου Κουρή που δημοσιεύτηκε στα «ΝΕΑ» στις
14 Ιανουαρίου 1998 με τίτλο «Pax Americana στο Αιγαίο».

Η επιστολή του κ. Διακουμάκου έχει ως εξής:

«Στην έγκριτη εφημερίδα σας "ΤΑ ΝΕΑ" της 14ης Ιανουαρίου 1998 στο άρθρο "Pax
Americana στο Αιγαίο», αναφέρονται ανακρίβειες για τη συμφωνία της συνόδου
υπουργών Αμύνης του ΝΑΤΟ του Δεκεμβρίου του 1992, με την οποία ιδρύθηκαν τα
τρία (3) "Στρατηγεία της Λάρισας".

Το 1990-1993 υπηρετούσα ως στρατιωτικός αντιπρόσωπος της Ελλάδος στο ΝΑΤΟ και
έχω άμεση γνώση των πραγματικών γεγονότων. Για την αντικειμενική ενημέρωση των
αναγνωστών σας, έχω να σας θέσω υπόψη τα παρακάτω:

Την περίοδο 1991-1992, που γινόντουσαν οι συζητήσεις για τη νέα δομή του ΝΑΤΟ,
η Ελλάδα σταθερά, γραπτά και προφορικά, είχε δηλώσει ότι όλα τα Στρατηγεία του
ΝΑΤΟ στην Ελλάδα θα είχαν περιοχές ευθύνης.

Στις τελευταίες συσκέψεις της Στρατιωτικής Επιτροπής ΝΑΤΟ τον Δεκέμβριο του
1992 και ειδικά στις 3 Δεκεμβρίου 1992 ο στρατιωτικός αντιπρόσωπος και στις 8
Δεκεμβρίου '92 ο Α/ΓΕΕΘΑ δήλωσαν επίσημα, γραπτά και προφορικά, ότι όλα τα
Στρατηγεία στην Ελλάδα θα έχουν περιοχές ευθύνης (Πρακτικά Στρατιωτικής
Επιτροπής ΝΑΤΟ της 3ης και 8ης Δεκεμβρίου 1992). Με βάση αυτή τη θέση της
Ελλάδος, ο πρόεδρος της Στρατιωτικής Επιτροπής υπέβαλε υπόμνημα προς τον
γενικό γραμματέα του ΝΑΤΟ, όπου αναφέρει πως όλες οι χώρες συμφωνούν να μην
έχουν περιοχές ευθύνης κάτω του επιπέδου υποταγμένης διοικήσεως, πλην της
Ελλάδος, που θέλει να έχει περιοχές (Υπόμνημα προέδρου Σ.Ε. ΝΑΤΟ της 3ης
Δεκεμβρίου 1992). 
Έτσι στο στρατιωτικό πλαίσιο έκλεισε το θέμα των "Στρατηγείων Λάρισας", με
περιοχές ευθύνης.

Στη σύνοδο των υπουργών Αμύνης του ΝΑΤΟ στις 10 και 11 Δεκεμβρίου 1992 υπήρξε
έντονο πολιτικο-διπλωματικό παρασκήνιο. Στις 10 Δεκεμβρίου η σύνοδος ενέκρινε
ομόφωνα τη νέα δομή του ΝΑΤΟ, που προέβλεπε τρία (3) Στρατηγεία για την
Ελλάδα. Στρατού, Ναυτικού, Αεροπορίας. 
Στην ίδια σύσκεψη, ο ανώτατος συμμαχικός διοικητής Ευρώπης (SACEUR) υπέβαλε
υπόμνημα στο οποίο ανέφερε ότι δεν θα έπρεπε να υπάρχουν περιοχές ευθύνης
(AOR'S) κάτω του επιπέδου υποταγμένων διοικήσεων. Στα πρακτικά της συνόδου
αναφέρεται ότι οι υπουργοί "σημείωσαν" (όχι συμφώνησαν ή αποδέχθηκαν) την
εισήγηση του SACEUR. (Πρακτικά συνόδου υπουργών ΝΑΤΟ 10 και 11 Δεκεμβρίου 1992).

Με βάση τις ελληνικές θέσεις στη Στρατιωτική Επιτροπή ΝΑΤΟ, το 1993 έγιναν
μακρές και σκληρές διαπραγματεύσεις στο ΝΑΤΟ για τις περιοχές ευθύνης των
"Στρατηγείων Λάρισας". Τον Σεπτέμβριο του 1993 σε σύσκεψη της Στρατιωτικής
Επιτροπής στην Ιταλία συμφωνήθηκε από όλους τους Α/ΓΕΕΘΑ Νοτίου Τομέως και
τους Αμερικανούς και Άγγλους, το Στρατηγείο Στρατού Λαρίσης να έχει περιοχή
ευθύνης ολόκληρη την ελληνική επικράτεια. 
Η διοίκηση Ναυτικού να παραμείνει με την περιοχή που είχε ήδη από το 1957 και
η διοίκηση Αεροπορίας να έχει περιοχή ευθύνης με όρια προς Ανατολάς την
ανατολική οριογραμμή του FIR Αθηνών, που σύμφωνα με τον εισηγητή Αμερικανό
ναύαρχο ήτο η "καλλίστη τεχνική λύση" που εξεπόνησε το Κέντρο Προγραμματισμού
του ΝΑΤΟ. 
Ο Τούρκος αρχηγός Ε.Δ., στρατηγός Γκιουρές, απεδέχθη την εισήγηση και
συμφώνησε κατ' αρχήν για τα προς Ανατολάς όρια (πρακτικά συσκέψεως της 18ης
Σεπτεμβρίου 1993 στο καταδρομικό Vitorio Vemeto).

Μετά τις εκλογές του Οκτωβρίου 1993, η νέα κυβέρνηση ακολούθησε άλλη πολιτική.
Οι διαπραγματεύσεις προοδευτικά το 1994 ατόνησαν και σταμάτησαν. Οι Τούρκοι
πάντοτε επιζητούσαν τη διακοπή των συζητήσεων και τελικά το πέτυχαν. Τα
"Στρατηγεία Λάρισας" έκτοτε έμειναν σε εκκρεμότητα και τελικά φθάσαμε στις μη
περιοχές τον Δεκέμβριο 1997...

Αυτή ήταν μια τουρκική επιδίωξη από το 1991, που τότε είχε κατηγορηματικά
αρνηθεί να συζητήσει η Ελλάδα».

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16051N181</ED>
<ID>
ID:137111

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N18&aa=1</URL></REF>


Article

<CATEGORY>vin11</CATEGORY>

 <H2>Να μη συρρικνωθεί το ΚΕΠΕ
</H2>
ΤΕΣΣΕΡΙΣ καθηγητές πανεπιστημίου, που έχουν διατελέσει στο παρελθόν πρόεδροι
και επιστημονικοί διευθυντές του Κέντρου Προγραμματισμού και Οικονομικών
Ερευνών (ΚΕΠΕ), ζητούν με κοινή επιστολή τους να μη συρρικνωθεί ή απονευρωθεί
το Κέντρο.

Η κοινή επιστολή, που υπογράφουν οι καθηγητές Αλ. Σαρρής, Λούκα Τ. Κατσέλη,
Στ. Θωμαδάκης και Β. Δρουκόπουλος, αναφέρει τα παρακάτω:

«Με αφορμή τη συζήτηση στη Βουλή του φορολογικού νομοσχεδίου, του οποίου τα
άρθρα 18-20 αναφέρονται στο Κέντρο Προγραμματισμού και Οικονομικών Ερευνών
(ΚΕΠΕ), οι υπογράφοντες, που έχουμε διατελέσει στο παρελθόν πρόεδροι ή
επιστημονικοί διευθυντές του ΚΕΠΕ, θα θέλαμε να καταθέσουμε τις εξής σκέψεις μας:

Η ανάγκη για αναβάθμιση και αποφασιστική βελτίωση της λειτουργίας και της
παραγωγικότητας του ΚΕΠΕ είναι επιταγή της ίδιας της οικονομικής πολιτικής.
Δηλαδή μιας οικονομικής πολιτικής που θέλει να διαθέτει εγκυρότητα, ποιοτική
εμβέλεια και ικανότητα προσαρμογής σε μεταλλασσόμενες συνθήκες, με λίγα λόγια
να διαθέτει αποτελεσματικότητα. Το ΚΕΠΕ μπορεί και πρέπει να αναδειχθεί και
πάλι σε επιτελικό όργανο που θα υποστηρίζει τη χάραξη πολιτικής, θα μελετά τις
ενδεχόμενες προσαρμογές της, την αποτελεσματικότητα και την ανανέωση των
εργαλείων της, που θα προτείνει εναλλακτικές λύσεις και θα παρακολουθεί τις
εξελίξεις στη διεθνή πρακτική και εμπειρία. Δύο βασικά στοιχεία οριοθετούν τον
προβληματισμό μας.

Πρώτον, ότι το ΚΕΠΕ θα πρέπει να αναπτυχθεί, και όχι να συρρικνωθεί ή
απονευρωθεί, διατηρώντας τον διπλό ρόλο του: τον ρόλο του οικονομικού
συμβούλου της κυβέρνησης και ιδιαίτερα του υπουργείου Εθνικής Οικονομίας από
τη μία πλευρά και τον ρόλο του μελετητικού - ερευνητικού φορέα από την άλλη. 
Επιπλέον, το ΚΕΠΕ θα μπορούσε να αποτελέσει τον πυρήνα της συγκρότησης του
Σώματος Οικονομολόγων Διοίκησης (πρόταση επιτροπής Σπράου), αποστολή του
οποίου μπορεί να είναι η τεχνικοεπιστημονική στήριξη αναπτυξιακών
προγραμμάτων, νομοθετικών πρωτοβουλιών ή σύγχρονων διοικητικών πρακτικών.

Ο διφυής χαρακτήρας του ΚΕΠΕ θα πρέπει να εξυπηρετείται τόσο από τη δομή του
όσο και από τη σύνθεση των πόρων του.

Ως προς το πρώτο, η επιλογή για λειτουργία του ΚΕΠΕ ως ΝΠΙΔ δεν θα πρέπει να
λειτουργήσει ως άλλοθι για την απώλεια του δημόσιου χαρακτήρα των υπηρεσιών
του, που είναι απαραίτητη για την αποτελεσματική λειτουργία του ως οικονομικού
συμβούλου. Αντίθετα θα πρέπει να ενισχυθεί λειτουργικά η διασύνδεσή του με το
ΥΠΕΘΟ όσο και με τους άλλους φορεί λήψης οικονομικών αποφάσεων σε εθνικό και
σε περιφερειακό επίπεδο. Παράλληλα, ως ανεξάρτητος ερευνητικός και μελετητικός
φορέας, το ΚΕΠΕ θα πρέπει να συνεχίσει να έχει τη δυνατότητα ανάληψης, κάτω
από ανταγωνιστικούς όρους, ερευνητικών προγραμμάτων από τον ευρύτερο δημόσιο ή
και ιδιωτικό τομέα.

Ως προς το δεύτερο στοιχείο, δηλαδή τη σύνθεση των πόρων, αυτή πρέπει να
αντανακλά τον διφυή χαρακτήρα της αποστολής του, δηλαδή να προέρχεται κατά ένα
μέρος από τον δημόσιο προϋπολογισμό και κατά το υπόλοιπο από την ανεξάρτητη
μελετητική δραστηριότητά του.

Η εξασφάλιση μέρους των αναγκαίων πόρων του από τον δημόσιο προϋπολογισμό θα
παρέχει τόσο εγγύηση για τη δημόσια λειτουργία του Οργανισμού ως οικονομικού
συμβούλου της κυβέρνησης, όσο και σταθερότητα πλαισίου λειτουργίας που είναι
απαραίτητο να διαθέτει ένας επιστημονικός οργανισμός.

Για την επίτευξη των στόχων αυτών πιστεύουμε ότι είναι απαραίτητη: α) η
ενίσχυση της δικτύωσης του Οργανισμού με το ΥΠΕΘΟ, τα υπουργεία, τις δημόσιες
υπηρεσίες κ.λπ.

β) η παραμονή του Οργανισμού στο κέντρο της Αθήνας που είναι επιβεβλημένη και
για λόγους δικτύωσης και για την ευρύτατη χρήση της βιβλιοθήκης του που
εξυπηρετεί πλήθος φοιτητών, ιδιωτών και επιστημόνων σε καθημερινή βάση, καθώς και

γ) η σαφής εξασφάλιση και διαφάνεια των εργασιακών σχέσεων τόσο του ήδη
υπηρετούντος προσωπικού όσο και του μελλοντικού.

Εξαγγελίες θεσμικών αλλαγών και ριζικών τομών μπορεί να οδηγήσουν σε κύκλο
αβεβαιότητας και εσωτερικών αναστατώσεων, αν δεν συνοδευτούν με μέτρα προς τις
κατευθύνσεις που εισηγούμαστε, ώστε να διαφυλαχθεί και να ενισχυθεί ο
χαρακτήρας του ΚΕΠΕ ως ισχυρός, δυναμικός και παραγωγικός, συμβουλευτικός και
ερευνητικός Οργανισμός.

Οι υπογράφοντες καθηγητές του Τμήματος Οικονομικών Επιστημών του Εθνικού και
Καποδιστριακού Πανεπιστημίου Αθηνών.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16051N182</ED>
<ID>
ID:137164

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N18&aa=2</URL></REF>


Article

<CATEGORY>vin06</CATEGORY>

 <H2>Προχωρεί ο διαγωνισμός για προμήθεια κινητών ιατρείων του ΕΚΑΒ
</H2>
60 ΚΙΝΗΤΑ ιατρεία (υγειονομικά οχήματα) και 10 ασθενοφόρα αποκτά το ΕΚΑΒ, αφού
με τελευταία απόφαση του Νομικού Συμβουλίου του Κράτους «ξεμπλοκάρεται» η
εφαρμογή σχετικού διαγωνισμού που πραγματοποίησε το υπουργείο Ανάπτυξης.

Η εκτέλεση του διαγωνισμού, παρά το γεγονός ότι ο γενικός γραμματέας του
υπουργείου κ. Ηλ. Αποστολάκης είχε υπογράψει σύμφωνα με τις σχετικές
διαδικασίες την ανάθεση, είχε παγώσει από τον Δεκέμβριο του 1996, γιατί
εταιρεία που συμμετείχε στον διαγωνισμό είχε προσφύγει στο ΣτΕ (τμήμα
αναστολών) κατά του μειοδότη και της απόφασης.

Ήδη, όμως, η Ολομέλεια του Νομικού Συμβουλίου του Κράτους έκρινε, με
συντριπτική πλειοψηφία (Νο 25/98), ότι ορθώς το Ελληνικό Δημόσιο και η Γενική
Γραμματεία Κρατικών Προμηθειών κατακύρωσαν τον διαγωνισμό, που πρέπει να
ολοκληρωθεί, αφού υπάρχει ο κίνδυνος να υποστεί το Δημόσιο μεγάλη ζημιά.

Σχετικά με την προμήθεια των 70 αυτών ασθενοφόρων, το Νομικό Συμβούλιο του
Κράτους επισημαίνει, εξηγεί ο γενικός γραμματέας του υπουργείου κ. Ηλ.
Αποστολάκης, ότι είναι «κινητές νοσοκομειακές μονάδες με πλήρη νοσοκομειακό
εξοπλισμό υψίστης σημασίας για το δημόσιο συμφέρον και τον τομέα της δημόσιας
υγείας, αφού υπάρχει έλλειψη αυτών στην Ελλάδα, με αποτέλεσμα να χάνονται
συχνά ανθρώπινες ζωές κατά τη διάρκεια της μεταφοράς τους στα νοσοκομεία».

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16051N183</ED>
<ID>
ID:137212

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N18&aa=3</URL></REF>


Article

<CATEGORY>vin06</CATEGORY>

 <H2>Αθωώθηκε για κλοπή σε σούπερ μάρκετ
</H2>
Η 60χρονη γυναίκα, που κρατούσε στα χέρια της μία διαφανή σακούλα, κίνησε την
περιέργεια στην υπάλληλο του σούπερ μάρκετ, που την είδε να τοποθετεί με άνεση
μέσα σε αυτή δύο μπουκάλια οινόπνευμα, ένα σφουγγάρι για τα πιάτα και ένα ρολό
χαρτί τουαλέτας. Πριν προλάβει η δράστις να απομακρυνθεί, την πλησίασε η
διευθύντρια του σούπερ μάρκετ, η οποία την οδήγησε στο υπόγειο του
καταστήματος μέχρι να φτάσουν οι αστυνομικοί. Στο μεταξύ, η ίδια υποχρέωσε την
60χρονη γυναίκα να υπογράψει έγγραφη δήλωση με την οποία αποδεχόταν ότι είχε
διαπράξει το αδίκημα της κλοπής. Ωστόσο, χθες η κατηγορουμένη αρνήθηκε ότι
είχε πρόθεση να κλέψει τα αντικείμενα που βρέθηκαν στην σακούλα που κρατούσε.
Επίσης, δεν παραδέχθηκε στην απολογία της ότι εξύβρισε τη διευθύντρια,
αποκαλώντας την... κλέφτρα όταν εκείνη προσπάθησε να πάρει από την τσάντα την
ταυτότητά της για να εξακριβώσει τα στοιχεία της. Τον υπερασπιστικό ισχυρισμό
τής κατηγορουμένης επιβεβαίωσε και ένας γείτονάς της, με τον οποίο τυχαία
συναντήθηκε την ημέρα εκείνη στο κατάστημα. «Την ώρα που περιμέναμε στο ταμείο
να πληρώσουμε ­ κατέθεσε ο μάρτυρας ­ φώναξε την κατηγορουμένη μία γνωστή της
και προς στιγμήν απομακρύνθηκε από το ταμείο. Την γνωρίζω πολλά χρόνια και γι'
αυτό αποκλείω ότι είχε πρόθεση να διαπράξει το αδίκημα της κλοπής».

Για καλή της τύχη οι δικαστές την απήλλαξαν από την κατηγορία της κλοπής,
γιατί τη μήνυση εναντίον της δεν την είχαν υποβάλει οι υπεύθυνοι του
καταστήματος, όπως απαιτείται από τον νόμο, αλλά προσωπικά η διευθύντρια. Το
δικαστήριο έκρινε όμως ένοχη την 60χρονη γυναίκα για εξύβριση, καταδικάζοντάς
την σε ποινή φυλάκισης 20 ημερών με τριετή αναστολή.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16051N184</ED>
<ID>
ID:137242

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N18&aa=4</URL></REF>


Article

<CATEGORY>vin06</CATEGORY>

 <H5>ΚΙΝΔΥΝΟΣ ΓΙΑ ΤΗ ΜΕΣΟΓΕΙΟ * ΤΗ ΜΕΓΑΛΥΤΕΡΗ ΕΥΘΥΝΗ ΦΕΡΟΥΝ ΟΙ ΙΤΑΛΟΙ ΨΑΡΑΔΕΣ
</H5><H2>Αφρόδιχτα - φονιάδες
</H2>
Η Μεσόγειος κινδυνεύει από τα αφρόδιχτα, προειδοποιεί η εβδομαδιαία επιθεώρηση
«Foreign Report». Παρά τις δεσμεύσεις και τις απαγορεύσεις περισσότερα από 650
αλιευτικά σκάφη, τα οποία φέρουν σημαία κρατών-μελών της Ευρωπαϊκής Ένωσης,
εξακολουθούν να χρησιμοποιούν τα «δίχτυα του θανάτου».

Δεν συμμορφώνονται. Οι Ιταλοί παραβιάζουν συστηματικά την ευρωπαϊκή οδηγία
παρά τις δεσμεύσεις

ΜΕΓΑΛΥΤΕΡΟ μερίδιο ευθύνης φέρει, σύμφωνα με τη σχετική έκθεση, ο ιταλικός
αλιευτικός στόλος, ο οποίος επιμένει να παραβιάζει την Ευρωπαϊκή Οδηγία, που
απαγορεύει τη χρήση αφρόδιχτων μεγαλύτερων από δύο χιλιόμετρα. Σύμφωνα με
εκτιμήσεις της διεθνούς περιβαλλοντικής οργάνωσης Greenpeace, τα ιταλικά
αλιευτικά χρησιμοποιούν αφρόδικτα τα οποία έχουν κατά μέσο όρο μήκος επτά χιλιομέτρων.

Όπως εξηγεί ο κ. Νίκος Χαραλαμπίδης, από το ελληνικό γραφείο της Greenpeace, η
Ιταλία, ενάμιση χρόνο μετά την επίσημη δέσμευσή της να προχωρήσει σε απόσυρση
των εξοπλισμένων με αφρόδιχτα σκαφών, δεν έχει προβεί σε καμία τέτοιου είδους
ενέργεια. «Τα ιταλικά αλιευτικά εξακολουθούν να ψαρεύουν με αφρόδιχτα τα οποία
ευθύνονται για τον θάνατο 10.000 δελφινιών τον χρόνο, και πολλών ακόμη ειδών
που πετιούνται νεκρά στη θάλασσα, αφού δεν έχουν εμπορική αξία».

Ο σύμβουλος της οργάνωσης σε θέματα αλιείας, Αλεσάντρο Τζιάνι, αναφέρει στην
έκθεσή του «Foreign Report» πως «το 90% αυτού του είδους της αλιευτικής
δραστηριότητας στην Ιταλία ελέγχεται από τη Μαφία, και εδρεύει στη Νότια
Ιταλία, πιο συγκεκριμένα στη Σικελία».

Σύμφωνα με τις εκτιμήσεις του «Foreign Report», μόνο μία χώρα μπορεί να σώσει
τα ψάρια της Μεσογείου και αυτή είναι η Αμερική. Η χώρα που υπό την απειλή
οικονομικού εμπάργκο στα αλιευτικά προϊόντα της Ιταλίας κατάφερε να πείσει την
ιταλική κυβέρνηση να δεσμευθεί ως προς την απόσυρση, είναι η μόνη που μπορεί
να την πιέσει να συμμορφωθεί. Η πρόβλεψη του «Foreign Report» αναφέρει πως «η
Ιταλία θα αναγκαστεί να λάβει μέτρα μόνο αν υπάρξει πιθανότητα να επιβληθεί
εμπάργκο, μόνο υπό τον φόβο η χώρα να χάσει τα έσοδα εκατοντάδων εκατομμυρίων
από τις εξαγωγές ψαριών».

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N19</CAT>
<ED>
Κωδικός άρθρου: A16051N191</ED>
<ID>
ID:137117

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N19&aa=1</URL></REF>


Article

<CATEGORY>vin06</CATEGORY>

 <H2>Άρατε πύλας στα λεωφορεία </H2>
Από όλες τις πόρτες θα μπορούν, από την 1η Φεβρουαρίου, να μπαίνουν οι
επιβάτες στα λεωφορεία, 
τα τρόλεϊ και τα τρένα του ηλεκτρικού, ανακοίνωσε o (ΟΑΣΑ). Το ίδιο θα ισχύει
και κατά την αποβίβασή τους.

Στις αφετηρίες η επιβίβαση θα γίνεται μόνο από τη μπροστινή πόρτα για να
τηρείται η προτεραιότητα των επιβατών στη σειρά αναμονής.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N19</CAT>
<ED>
Κωδικός άρθρου: A16051N192</ED>
<ID>
ID:137169

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N19&aa=2</URL></REF>


Article

<CATEGORY>vin06</CATEGORY>

 <H2>Αιμοδοσία
</H2>
ΕΘΕΛΟΝΤΙΚΗ αιμοδοσία πραγματοποιεί για 20ή συνεχόμενη χρονιά η Τράπεζα Αίματος
του Δήμου Αγίου Ιωάννη Ρέντη, την Κυριακή 15 Φεβρουαρίου. Η αιμοδοσία θα γίνει
στο δημοτικό κατάστημα (Μπιχάκη 8, 2ος όροφος) από τις 9 το πρωί έως τις 2 το
μεσημέρι. Σημειώνεται ότι από τη Δανειστική Τράπεζα Αίματος του δήμου
διατίθενται φιάλες αίματος στους αιμοδότες, καθώς και στους συγγενείς τους
μέχρι πρώτου βαθμού συγγένειας, στους δημότες που αντιμετωπίζουν έκτακτα
περιστατικά και στα παιδιά του δήμου που πάσχουν από μεσογειακή αναιμία.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N19</CAT>
<ED>
Κωδικός άρθρου: A16051N193</ED>
<ID>
ID:137213

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N19&aa=3</URL></REF>


Article

<CATEGORY>vin06</CATEGORY>

 <H2>Έσωσαν το χωράφι πολύτεκνου αγρότη
</H2>
<AUTHOR>ΓΙΩΡΓΟΣ ΠΑΛΑΜΙΩΤΗΣ</AUTHOR>

ΛΑΜΙΑ

Στο Γραμματικό. Οργισμένοι αγρότες σταμάτησαν τον δικαστικό επιμελητή, λίγο
πριν από τον πλειστηριασμό της περιουσίας πολύτεκνου συναδέλφου τους

Απροσδόκητη εξέλιξη είχε χθες το πρωί η κινητοποίηση των αγροτών στο Νέο
Μοναστήρι Φθιώτιδας στα σύνορα με την Καρδίτσα, όταν ειδοποιήθηκαν ότι στο
διπλανό χωριό, το Γραμματικό, «έβγαινε» σε πλειστηριασμό το χωράφι ενός
πολύτεκνου συναδέλφου τους. Άναψαν τις μηχανές των τρακτέρ και σε λίγη ώρα
ήταν στο Γραμματικό όπου με τη βία ανάγκασαν τον δικαστικό επιμελητή να
απομακρυνθεί από το κοινοτικό γραφείο του χωριού και να εγκαταλείψει κάθε
προσπάθεια για να συνεχίσει τη διαδικασία πλειστηριασμού. Οι αγρότες του
Γραμματικού μαζί με συναδέλφους τους του Δομοκού στις 11 χθες το πρωί
απέκλεισαν προειδοποιητικά την παλαιά εθνική οδό Λαμίας - Λάρισας στον κόμβο
του Νέου Μοναστηρίου, συμμετέχοντας στις κινητοποιήσεις που έχει εξαγγείλει η
Πανθεσσαλική Επιτροπή.

Μισή ώρα μετά, όταν πληροφορήθηκαν ότι στο χωριό Γραμματικό που απέχει 9
χιλιόμετρα από το σημείο του μπλόκου θα προχωρούσε η διαδικασία πλειστηριασμού
εις βάρος του αγρότη Αντώνη Μιχαλόπουλου για χρέη προς την Αγροτική Τράπεζα,
διέλυσαν το μπλόκο και με τα αγροτικά μηχανήματα συγκεντρώθηκαν στην πλατεία
του Γραμματικού έξω από το κοινοτικό γραφείο και ζήτησαν από τον δικαστικό
επιμελητή να απομακρυνθεί. Λίγα λεπτά αργότερα τον ανάγκασαν (τον πήραν στα
χέρια) να διακόψει τον πλειστηριασμό και να αποχωρήσει. «Είμαστε αποφασισμένοι
να μην επιτρέψουμε να γίνουν παρόμοιες διαδικασίες», λέει ο πρόεδρος της
επιτροπής των αγροτών κ. Βαγγέλης Γάκας, ενώ όπως σημείωναν οι κάτοικοι της
κοινότητας «εκκρεμούν ακόμα 27 πλειστηριασμοί εις βάρος αγροτών του
Γραμματικού και περίπου 150 για τα γύρω χωριά».

Πατέρας 4 ανήλικων παιδιών ο Αντώνης Μιχαλόπουλος περιγράφει το δράμα του όταν
όλες τις προηγούμενες μέρες βρισκόταν συνεχώς στο γραφείο του διευθυντή του
υποκαταστήματος της Αγροτικής Τράπεζας στην Καρδίτσα, ζητώντας μια ρύθμιση για
15 χρόνια για να μπορέσει να ξεπληρώσει το χρέος του. «Πήρα δάνειο 2.690.000
δρχ. και σήμερα μου ζητούν να πληρώσω 17 εκατομμύρια. Μου έβγαλαν στο σφυρί 32
στρέμματα χωράφι και η τιμή πρώτης προσφοράς της Τράπεζας ήταν 4 εκατ. δρχ.
Δηλαδή κάτι παραπάνω από 100 χιλ. το στρέμμα όταν η αξία των χωραφιών φτάνει
το εκατομμύριο. Σχέτη κοροϊδία δηλαδή, ίσα - ίσα να μου πάρουν το χωράφι. Πήγα
στην ΑΤΕ και ζήτησα ρύθμιση και μέχρι χθες το μεσημέρι περίμενα την απάντηση
από τα κεντρικά, που ήταν τελικά αρνητική».

ΟΙ ΑΓΩΝΕΣ

Δηλώνουν έτοιμοι να αποτρέψουν κάθε προσπάθεια να συνεχιστούν οι πλειστηριασμοί.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N20</CAT>
<ED>
Κωδικός άρθρου: A16051N201</ED>
<ID>
ID:137118

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N20&aa=1</URL></REF>


Article

<CATEGORY>vin06</CATEGORY>

 <H2>Επιχείρηση «τόνωση ηθικού»
</H2>
ΚΑΙ η χθεσινή κινητοποίηση των αγροτών στο Νέο Μοναστήρι έγινε στα πλαίσια των
εκδηλώσεων «τόνωσης του ηθικού» των αγροτών που αποφάσισε το περασμένο Σαββατο
στη Λάρισα η Πανθεσσαλική Επιτροπή...

Σημειώνεται ότι την ερχόμενη Δευτέρα (2 Φεβρουαρίου) οι αγρότες της Θεσσαλίας
θα «κατεβάσουν» τα τρακτέρ τους κατά μήκος της εθνικής οδού Αθηνών - Λάρισας -
Θεσσαλονίκης, χωρίς όμως να την αποκλείσουν. Ωστόσο δεν έχουν διευκρινισθεί
ακόμη από την Πανθεσσαλική τα ακριβή σημεία στα οποία θα παραταχθούν τα τρακτέρ...

Όπως είχε πει την περασμένη εβδομάδα το μέλος της Πανθεσσαλικής Επιτροπής και
βουλευτής του ΚΚΕ κ. Ευάγγελος Μπούτας, «οι αγρότες θα περιμένουν την απάντηση
του Πρωθυπουργού στο αίτημά τους για συνάντηση μαζί του. Σε περίπτωση δε
αρνήσεώς του, οι αγρότες θα κληθούν ν' αποφασίσουν μετά την προγραμματισμένη
τους κινητοποίηση στις 2 Φεβρουαρίου αν θα τις κλιμακώσουν ή όχι και με ποιο τρόπο...

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N20</CAT>
<ED>
Κωδικός άρθρου: A16051N202</ED>
<ID>
ID:137170

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N20&aa=2</URL></REF>


Article

<CATEGORY>vin06</CATEGORY>

 <H5>ΟΛΗ Η ΓΛΥΦΑΔΑ ΨΑΧΝΕΙ ΤΟΝ ΕΥΤΡΑΦΗ ΝΕΑΡΟ ΠΟΥ ΒΟΥΤΗΞΕ ΤΑ ΘΕΟΦΑΝΕΙΑ
</H5><H2>Πήρε τον σταυρό κι έφυγε...
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

Είναι μεταξύ 25 και 30 χρόνων, ευτραφής, μένει πιθανότατα στην Τερψιθέα
και από τις 7 Ιανουαρίου είναι ο υπ' αριθμόν ένα καταζητούμενος στη Γλυφάδα!
Εκκλησία, δήμος, Λιμενικό και Αστυνομία οργώνουν την περιοχή για να βρουν το
νεαρό που έπιασε τον σταυρό στον αγιασμό των υδάτων της Γλυφάδας, τα Φώτα,
αλλά ποτέ δεν τον επέστρεψε.

Το βίντεο. Ο φακός του τοπικού τηλεοπτικού σταθμού «Local TV» «συνέλαβε»
τον δράστη που κρατά τον σταυρό στην τελετή αγιασμού των υδάτων, στη Γλυφάδα.
Οι αρμόδιες αρχές ακόμα τον ψάχνουν...

ΚΑΠΟΙΟΙ λένε ότι τον είδαν να κάνει βόλτες στα καταστήματα της Γλυφάδας
ζητώντας χρήματα για μια ευλογία από τον σταυρό που βρήκε. Κάποιοι άλλοι
διαρρηγνύουν τα ιμάτιά τους ότι δεν ήταν η πρώτη φορά που ο συγκεκριμένος
άνθρωπος πιάνει τον σταυρό, που ­ σημειωτέον ­ περιλαμβάνει αγιογραφίες σε
όλες τις πλευρές του και είναι επιχρυσωμένος (23 καρατίων).

Οι έρευνες της Αστυνομίας στρέφονται τις τελευταίες ημέρες στην Πλατεία
Εισοδίων, στην Τερψιθέα. Οι αρχές ψάχνουν για «έναν παχουλό νεαρό» που έχει
πιάσει τον σταυρό αρκετές φορές στο παρελθόν. Κάτι τέτοιο, όμως, δεν είναι
εύκολο, αφού απ' ό,τι φαίνεται δεν υπήρχαν φωτογράφοι στην τελετή και έτσι το
μόνο αποδεικτικό στοιχείο είναι το βίντεο ενός τοπικού τηλεοπτικού σταθμού
(Local TV).

Όμως το θέμα σκοντάφτει και στη σύγχυση αρμοδιοτήτων του Αστυνομικού και του
Λιμενικού Τμήματος της Γλυφάδας. Το Αστυνομικό Τμήμα της περιοχής περιμένει
από το Λιμενικό να κάνει το πρώτο βήμα, «επειδή ο σταυρός χάθηκε μέσα στη
θάλασσα και άρα είναι δική του αρμοδιότητα». Την ίδια στιγμή, ο πατέρας
Παντελεήμονας Σταματογιαννάκης κάνει τον... σταυρό του και μιλάει για βεβήλωση.

«Εγώ είμαι παπάς, δεν μπορώ να κάνω τίποτα άλλο. Τις έρευνες πρέπει να τις
κάνει η Αστυνομία και το Λιμενικό, τους οποίους έχω ενημερώσει», λέει ο ίδιος.
«Συνήθως ο σταυρός επιστρέφει στην εκκλησία το απόγευμα της ίδιας ημέρας, αφού
ο τυχερός κάνει μια βόλτα σε μαγαζιά της περιοχής για την ευλογία και για να
μαζέψει χρήματα. Ειδικά φέτος μου είχανε ζητήσει να είναι η κορδέλα μεγάλη,
επειδή ζητεί ο κόσμος κομμάτια της».

Το παράξενο στην όλη ιστορία είναι ότι παρ' ότι στην τελετή που έγινε στον
Άγιο Κωνσταντίνο παραβρέθηκαν βουλευτές και πλήθος κόσμου, κανείς δεν γνωρίζει
τίποτα για τον «ευλογημένο» που βρήκε τον σταυρό. Οι πληροφορίες μιλάνε για
μια παρέα πέντε-έξι ατόμων που βουτάνε κάθε χρόνο τα Θεοφάνεια, στη Γλυφάδα.
«Αυτός που έπιασε φέτος τον σταυρό είναι ο ίδιος που τον πιάνει τα τελευταία
χρόνια. Τον θυμάμαι», λέει ο πατέρας Παντελεήμονας, που είναι
πρωτοπρεσβύτερος, προϊστάμενος της ενορίας του Αγίου Κωνσταντίνου και
αρχιερατικός επίτροπος της Γλυφάδας. Οι επισημάνσεις του φαίνεται ότι ξύπνησαν
τους αρμοδίους, που προσπαθούν τώρα ανατρέχοντας σε φωτογραφικά αρχεία
προηγούμενων χρόνων να καλύψουν τον χαμένο χρόνο.

«Συνήθως αυτός που πιάνει τον σταυρό πάει και φιλάει το χέρι του παπά και τον
επιστρέφει ύστερα από μια-δυο μέρες», λέει ο διοικητής του ΣΤ' Λιμενικού
Τμήματος του Κεντρικού Λιμεναρχείου Πειραιά. «Εμείς αρχίσαμε αμέσως τις
έρευνες και περιμένουμε, με τη συνεργασία της Αστυνομίας, να τον βρούμε».
Φαίνεται όμως ότι υπάρχει κάποιο πρόβλημα στις σχέσεις Αστυνομίας-Λιμενικού
στην περιοχή, αφού δε νοείται για ένα τόσο απλό ­ φαινομενικά ­ θέμα να
υπάρχει τέτοια καθυστέρηση. Χαρακτηριστικά είναι τα λόγια του διοικητή του
Αστυνομικού Τμήματος Γλυφάδας κ. Νίκου Ασημακόπουλου: «Είναι θέμα του
Λιμενικού. Εμείς δεν μπορούμε να κάνουμε τίποτα από την στιγμή που δεν έχει
υποβληθεί μήνυση για το θέμα».

Ο πατέρας Παντελεήμονας, από την πλευρά του, δεν φαίνεται διατεθειμένος να
υποβάλει μήνυση. «Το μόνο που με ενδιαφέρει είναι να βρω τον σταυρό. Και, από
εκεί και πέρα, να ρωτήσω τον νέο αυτό άνθρωπο γιατί τον πήρε», λέει. Οι
εκδοχές, κατά τον ίδιο, είναι πολλές: είτε ο σταυρός να έχει κλαπεί, είτε ο
τυχερός να τον έδωσε σε κάποιον γνωστό του να τον επιστρέψει και αυτός να μην
το έκανε, είτε να χάθηκε.

Ο «επίμαχος» σταυρός, που έφτιαξε ο ίδιος πριν από 25 χρόνια, είναι ξύλινος,
είναι επηρεασμένος από την βυζαντινή τέχνη και αναπαριστά τους τέσσερις
Ευαγγελιστές και τέσσερις προφήτες. Έχει φτιάξει δύο ακόμα που μοιάζουν, όμως
δεν περιλαμβάνουν τις λεπτομέρειες αυτού που χάθηκε. Το έχει για γούρι κάθε
χρόνο να τον χρησιμοποιεί στη τελετή αγιασμού των υδάτων. Η αξία του δεν
μπορεί να υπολογιστεί, όπως λέει ο ίδιος. Αν, πάντως, οι έρευνες των αρμοδίων
δεν λύσουν το μυστήριο, θα χρειαστεί, όπως λέει, περίπου δύο μήνες για να
φτιάξει έναν παρόμοιο σταυρό.

Πάντως, υπάρχει και μια φήμη που λέει ότι ο «καταζητούμενος» νεαρός μένει στο
Μπραχάμι, όπου, κατά σύμπτωση, μένει και ο πατέρας Παντελεήμονας. Όπως και να
έχει το πράγμα, το κυνήγι του... χαμένου σταυρού αποτελεί το πρώτο θέμα
συζήτησης στη Γλυφάδα όλες αυτές τις μέρες. Και ο θόρυβος, όποια και αν είναι
η κατάληξη των ερευνών, θα αργήσει να καταλαγιάσει...

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N21</CAT>
<ED>
Κωδικός άρθρου: A16051N211</ED>
<ID>
ID:137119

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N21&aa=1</URL></REF>


Article

<CATEGORY>vin06</CATEGORY>

 <H2>«Επιδημία» ατυχημάτων τουρκικών πλοίων
</H2>
ΑΚΥΒΕΡΝΗΤΟ εξαιτίας πυρκαγιάς στις ηλεκτρομηχανές του έμεινε χθες το πρωί το
τουρκικό πλοίο «HASAN ΒΕΥ», ενώ το απόγευμα ένα άλλο τουρκικό, το «BARBAROS
OSTAY», προσάραξε 150 μέτρα από την ακτή της Κω, στην ίδια ακριβώς θέση που το
καλοκαίρι του 1996 είχε προσαράξει το τουρκικό πολεμικό «Γιαβούς».

Ενώ όμως ο πλοίαρχος του πρώτου τουρκικού ενημέρωσε μέσω Ράδιο Ελλάς τον
Θάλαμο Επιχειρήσεων του ΥΕΝ για τη βλάβη που υπέστη το πλοίο του, ο καπετάνιος
του δεύτερου έως αργά το βράδυ αρνήθηκε κάθε βοήθεια λέγοντας πως το πλήρωμα
θα προσπαθήσει με δικά του μέσα να αποκολλήσει το πλοίο.

Κοντά στο «HASAN ΒΕΥ» έσπευσαν από την πρώτη στιγμή για βοήθεια η φρεγάτα του
Πολεμικού Ναυτικού «Ήπειρος», ελικόπτερο της Πολεμικής Αεροπορίας, αεροσκάφος
του Λιμενικού και παραπλέοντα πλοία. Τελικά στις 16.30 το απόγευμα το τουρκικό
πλοίο άρχισε να ρυμουλκείται προς τα τουρκικά παράλια από το ελληνικό ρυμουλκό «Αιγαίον».

Κοντά στο δεύτερο τουρκικό βρίσκονται η κανονιοφόρος του Πολεμικού Ναυτικού
«Πολεμιστής» και περιπολικό του Λιμενικού προκειμένου να σπεύσουν για βοήθεια
σε περίπτωση που χρειαστεί.

Τέτοιου είδους περιστατικά με τουρκικά πλοία έχουν παρελθόν.

Στις 25 Δεκεμβρίου 1995 προσάραξε στη νησίδα Καλόλιμνο το τουρκικό φορτηγό
«ΦΙΓΑΝ ΑΚΑΤ». Στις πέντε Μαρτίου 1996 έμεινε ακυβέρνητο το τουρκικό τουριστικό
σκάφος «DAMLA» στην περιοχή του Καστελλόριζου. Στις 10 Δεκεμβρίου 1997
βυθίστηκε στα ανοιχτά της Κύμης το τουρκικό φορτηγό «UGURLU», ενώ την
Πρωτοχρονιά ξέσπασε πυρκαγιά στο τουρκικό πλοίο «AKOVA», ενώ έπλεε 16 ναυτικά
μίλια από τη Σκύρο.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N21</CAT>
<ED>
Κωδικός άρθρου: A16051N212</ED>
<ID>
ID:137171

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N21&aa=2</URL></REF>


Article

<CATEGORY>vin06</CATEGORY>

 <H2>Τον σκότωσε «τρίτο πρόσωπο», όμως δεν το κατονομάζει
</H2>
ΧΑΛΚΙΔΑ

ΣΥΝΕΧΙΣΤΗΚΕ για δεύτερη ημέρα χθες στο Μεικτό Ορκωτό Δικαστήριο Χαλκίδας η
δίκη του Πέτρου Σολωμόζη, ο οποίος κατηγορείται ότι σκότωσε στις 21.12.96 τον
επιχειρηματία Νίκο Καραπάνο. Σύμφωνα με τους δικηγόρους της πολιτικής αγωγής
Τάκη Παππά και Γιάννη Φωτόπουλο, τα αίτια της δολοφονίας εντοπίζονται στις
οφειλές 60 εκατ. του Π. Σολωμόζη προς τον Ν. Καραπάνο από την αγορά κτιρίου
για στέγαση της επιχείρησης του κατηγορουμένου. Από την πλευρά της, η
υπεράσπιση, με εκπροσώπους τους δικηγόρους Αλέξανδρο Κατσαντώνη και Δημήτρη
Παπαδέλη, ισχυρίζεται ότι οι οφειλές ήταν 15 εκατ., αφού ο Καραπάνος είχε στα
χέρια του επιταγές του κατηγορουμένου. Ο κατηγορούμενος υποστηρίζει ότι στις
21.12.96 στην αγροτική περιοχή Τσανάλι του Γραμματικού Αττικής βρισκόταν μέσα
στο αυτοκίνητό του εκτός από τον Ν. Καραπάνο κι ένα τρίτο πρόσωπο το οποίο
σκότωσε τον Καραπάνο, αλλά φοβάται να το κατονομάσει γιατί έχει δεχθεί απειλές
για τη ζωή των παιδιών του (είναι πατέρας τριών παιδιών 16, 12 και 3 ετών). Η
δίκη θα συνεχιστεί την Παρασκευή.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N21</CAT>
<ED>
Κωδικός άρθρου: A16051N213</ED>
<ID>
ID:137214

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N21&aa=3</URL></REF>


Article

<CATEGORY>vin06</CATEGORY>

 <H5></H5><H5>Ο ΜΗΤΡΟΠΟΛΙΤΗΣ ΠΙΣΤΕΥΕΙ ΟΤΙ ΤΩΡΑ ΕΙΝΑΙ Η ΕΥΚΑΙΡΙΑ ΝΑ ΓΙΝΟΥΜΕ ΚΑΛΥΤΕΡΟΙ ΑΝΘΡΩΠΟΙ
</H5><H5>Θα συγχωρούσε ακόμη και την αχαριστία
</H5><H2>ΔΗΜΗΤΡΙΑΔΟΣ ΧΡΙΣΤΟΔΟΥΛΟΣ
</H2><H2>Παράθυρο στον ουρανό
</H2>
<AUTHOR>ΑΡΕΤΗ ΑΘΑΝΑΣΙΟΥ</AUTHOR>

Ούτε λίγα λεπτά της ώρας δεν μπορεί να διαθέσει στον εαυτό του. Έχει τόσο
«πυκνή ροή» το 24ωρό του που «οι προσωπικές στιγμές είναι πολυτέλεια». Ακόμη
και ο νυχτερινός του ύπνος δεν ξεπερνά τις πέντε ώρες... Είναι αφιερωμένος
«ψυχή τε και σώματι» στην Εκκλησία, αλλά «κυρίως στον αγωνιζόμενο και
κλονιζόμενο άνθρωπο. Με αυτό το όραμα κοιμάμαι και με αυτό ξυπνάω. Άλλως δεν
εκπληρώνει την αποστολή της η Εκκλησία»!

ΛΟΓΟΣ μαγικός, ζεστός και ανθρώπινος ο λόγος του. Ο Μητροπολίτης Δημητριάδος
Χριστόδουλος αφήνεται σε εξομολογήσεις, «γιατί εμπιστεύομαι τους ανθρώπους.
Θέλω να τους εμπιστεύομαι. Λένε πολλοί ότι είναι ένα ελάττωμά μου, αλλά δεν το παραδέχομαι...».

Δεν μπορεί, το ομολογεί, να ζήσει μόνος «γι' αυτό και το 24ωρό μου είναι
γεμάτο ανθρώπους. Δεν έχω φάει ποτέ ούτε μία φορά μόνος μου, πιστέψτε μου.
Είναι η καλύτερη στιγμή της ημέρας μου. Η στιγμή που συζητάμε αβίαστα και χαλαρώνουμε...».

Είναι ένας αλλιώτικος Επίσκοπος ο Χριστόδουλος Δημητριάδος ­ κατά κόσμον
Χρήστος Παρασκευαΐδης, εκ προσφυγικής γενιάς, γεννηθείς το 1939 στην Ξάνθη.
Γλωσσομαθής ­ «κατόρθωσα να ομιλώ τέσσερις γλώσσες». Πολυταξιδεμένος ­ «έχω
γυρίσει όλο τον κόσμο και θα 'θελα να τον ξαναδώ με άλλο μάτι. Σπουδάζω τον
τρόπο ζωής άλλων ανθρώπων και άλλων λαών ­ έτσι αποφεύγει κανείς την απομόνωση
και την αυτάρκεια». Χειριστής κομπιούτερ ­ «εκεί παιδεύω και εκπαιδεύω πρωί
και βράδυ τον εαυτό μου». Χρήστης κινητού τηλεφώνου ­ «μου αρέσει να με
βρίσκουν οι άνθρωποι που με χρειάζονται». Και πάντα αεικίνητος ­ «έχω μια
απεριόριστη σωματική αντοχή και ποτέ μου δεν αισθάνθηκα το αίσθημα του
κορεσμού ή της μονοτονίας»!

ΑΠΟ ΚΟΙΛΙΑΣ ΜΗΤΡΟΣ

Είχε την κλίση της ιεροσύνης «από τη νηπιακή μου ηλικία, από κοιλίας μητρός θα
έλεγα» και ποτέ του δεν μετάνιωσε για την αποστέρηση της οικογένειας: «Έχω
απείρως περισσότερα παιδιά εκείνων που θα μπορούσα ως άνθρωπος να αποκτήσω». Η
Εκκλησία είναι για εκείνον «μια μεγάλη ζεστή αγκαλιά, ένα αίσθημα ασφάλειας
για κάθε άνθρωπο, ανεξάρτητα από θρήσκευμα, φυλή και χρώμα», αλλά αρνείται να
αποσιωπήσει και το γεγονός ότι ορισμένες φορές, «εξαιτίας των δικών μας
ατελειών καταστρέφεται αυτή η εικόνα».

Το τυπικό του 24ωρο ξεκινάει στις 7 το πρωί. Μια ολιγόλεπτη προσευχή και στη
συνέχεια, δίχως πρωινό, εργασία στον προσωπικό του κομπιούτερ, στο γραφείο του
σπιτιού: «Έχω ανάγκη να είμαι μόνος αυτό το δίωρο. Γράφω και προετοιμάζω
εργασίες της ημέρας, δικές μου ή των συνεργατών μου...».

ΘΕΡΜΟΜΕΤΡΟ

Τον πρώτο και τελευταίο καφέ της ημέρας θα τον πιει γύρω στις 10, στο γραφείο
του στη Μητρόπολη. Η επαφή με τους συνεργάτες του είναι η πρώτη του κίνηση.
Έπονται οι ακροάσεις κληρικών και λαϊκών που είναι για εκείνον «το θερμόμετρο
της αποδοχής του κόσμου προς τον Επίσκοπό του». Αλλά και ένα προσωπικό
μαρτύριο «όταν βρίσκομαι αντιμέτωπος με τα πελώρια προβλήματα που
αντιμετωπίζουν αμέτρητοι άνθρωποι. Λυπάμαι κάθε φορά που δεν μπορώ να
ανταποκριθώ στα αιτήματα που μου υποβάλλονται ­ για εύρεση εργασίας, επίλυση
επειγόντων οικονομικών ζητημάτων, αναβολή πλειστηριασμών σπιτιών που χάνονται
από τα περίφημα τραπεζικά πανωτόκια... Βοηθάμε, όσο και όπου μπορούμε, με τις
γνωριμίες που έχουμε, πιέζουμε καταστάσεις, αλλά τα περιθώρια όλο και στενεύουν...».

Στα ενδιάμεσα των ακροάσεων θα συνεργασθεί προσωπικά με τους κληρικούς ή τους
λαϊκούς που έχουν στην ευθύνη τους διάφορους τομείς δραστηριοτήτων της
Μητρόπολης ­ υπεύθυνοι για τις φυλακές, το νοσοκομείο, το κέντρο συμπαράστασης
οικογένειας, τις σχολές γονέων, τον αντιναρκωτικό αγώνα, τα επτά «Σπίτια
Γαλήνης Χριστού», που είναι εστιατόρια για άπορους και κατατρεγμένους.

ΜΕ ΣΥΝΕΡΓΑΤΕΣ

Η μόνη προσωπική του στιγμή είναι το μεσημεριανό γεύμα. Εκεί, γύρω στις 2.30,
θα επιστρέψει στο σπίτι μαζί με δέκα συνεργάτες του, θα μοιρασθούν τα καλά του
τραπεζιού, θα σχολιάσουν την επικαιρότητα, θα ανταλλάξουν ιδέες και απόψεις.
Έχει την ανάγκη να ξαπλώσει για μία μόνον ώρα. Συνηθίζει τότε να διαβάζει τις
εφημερίδες της ημέρας, αλλά και να ανοίγει τις προσωπικές του επιστολές. Θα
απαντήσει σ' αυτές ο ίδιος, νωρίς το απόγευμα. Ιδιοχείρως, αν είναι μικρή η
απάντηση. Στο κομπιούτερ, αν πρέπει να συντάξει μεγάλο κείμενο: «Ό, τι με
αφορά, το κάνω μόνος, δεν το παραχωρώ ως αρμοδιότητα κάπου αλλού. Και δεν
αναβάλλω για αύριο κάτι που μπορεί να γίνει σήμερα...».

Είναι ελάχιστες οι φορές που το απογευματινό του πρόγραμμα δεν είναι
φορτωμένο. Συνήθως είναι προσκεκλημένος και κεντρικός ομιλητής σε διάφορες
εκδηλώσεις. Αλλά όταν βρίσκεται στο σπίτι, θα παρακολουθήσει τις ειδήσεις των
8.30: «Δυστυχώς, το μήνυμα που περνούν τα ΜΜΕ προς τον κόσμο, είναι ότι δεν
υπάρχει τίποτα όρθιο στον τόπο μας και ότι αυτό που κυριαρχεί είναι τα
στοιχεία του αμοραλισμού, της διαφθοράς και της εγκληματικότητας. Η αλήθεια
είναι διαφορετική: υπάρχουν ισχυρές ηθικές δυνάμεις σ' αυτόν τον τόπο που
εργάζονται αθόρυβα και δημιουργικά, στηρίζοντας τις ελπίδες μας για μια
ουσιαστική επιβίωση μέσα στον χαλασμό που μας περιβάλλει...».

ΚΑΤΑ ΤΟΥ AIDS

Είναι εκπρόσωπος της Εκκλησίας στο Κέντρο Ελέγχου Ειδικών Λοιμώξεων και στη
Μητρόπολή του υπάρχει οργανωμένη υπηρεσία για την αντιμετώπιση του AIDS και
των ναρκωτικών: «Για την προφύλαξη του πληθυσμού από το AIDS, το ΚΕΕΛ
συνιστούσε μονογαμική σχέση μέσα στον γάμο και χρήση προφυλακτικού.
Αγωνιστήκαμε να θέσουμε και ως μέσον προφύλαξης την εγκράτεια...».

Δεν πιστεύει ότι υπάρχει μόνο «άσπρο και μαύρο» και δίνει πάντα περιθώρια
στους ανθρώπους, αφού θεωρεί «ότι κάθε άνθρωπος είναι μοναδικός, ξεχωριστός
και αξιώνει ιδιαίτερη μεταχείριση. Οι άγιοι πατέρες της Εκκλησίας πολεμούν
μέσα από τα κείμενά τους την αμαρτία, αλλά αγκαλιάζουν τον αμαρτωλό. Ο
άνθρωπος που πέφτει έχει μεγαλύτερη ανάγκη τη συμπαράσταση της Εκκλησίας...».

ΑΚΟΜΗ και την αχαριστία, που την θεωρεί «βαρύ και απάνθρωπο αμάρτημα», θα την
συγχωρούσε. Ζωή για τον Μητροπολίτη Δημητριάδος Χριστόδουλο, είναι «η ευκαιρία
να γίνουμε καλύτεροι άνθρωποι και να ανοίξουμε ένα παράθυρο στον ουρανό».
Θάνατος είναι, κατά Χριστόν, ένα επεισόδιο στην ανθρώπινη πορεία που μεταφέρει
«εκ του θανάτου εις την ζωήν». Αλλά κατά Χριστόδουλο, είναι ακόμη «η προοπτική
της αιωνιότητας με την οποία πρέπει να συμφιλιωθεί ο άνθρωπος όσο βρίσκεται
επί της γης. Αν δεχθεί ο άνθρωπος ότι θάνατος είναι η κρύα πλάκα ενός τάφου,
τότε η ζωή είναι μονοσήμαντη και χωρίς καμία προοπτική. Μονάχα η χριστιανική
πίστη δίνει το βάλσαμο της αθανασίας και της αιωνιότητας...».

Ο ίδιος, ποτέ δεν είχε θρησκευτικές διακυμάνσεις και έχει ακόμη «την πίστη
ενός μικρού παιδιού». Και αυτό το θεωρεί «δώρο Θεού». Ο δικός του έρωτας είναι
η Εκκλησία, αλλά και «οι άνθρωποι! Αγαπώ τους ανθρώπους ­ είμαι
συναισθηματικός, ευαίσθητος και κοινωνικός άνθρωπος, δεν θα άντεχα να ζήσω σε
ένα βουνό...». Και όπως είναι επόμενο και ανθρώπινο, «γεύεται» και προσωρινές
πικρίες ή απογοητεύσεις. Που διαρκούν, όμως, λίγο...

Έχει μεγάλη επαφή με τους νέους και πιστεύει ότι «τα σημερινά παιδιά έχουν μια
αυθόρμητη διάθεση έκφρασης και μια σπάνια αυθεντικότητα όταν ο συνομιλητής
τους τα εκτιμά και τους παραχωρεί χώρο και χρόνο. Μου δίνουν την αίσθηση
ώριμων ανθρώπων που θέλουν να ακούσουν για όσα δεν ξέρουν! «Δεν είναι τυχαίο,
άλλωστε, που πέτυχε τόσο στην περιοχή του ο θεσμός του σχολικού πνευματικού
συμβούλου: «Η ανταπόκριση των παιδιών είναι συγκινητική. Τα γυμνασιόπαιδα και
τα λυκειόπαιδα καίγονται από προβλήματα και θέλουν να μιλήσουν...».

Πονάει όταν διασύρεται η Εκκλησία ­ για δίκαιους και άδικους λόγους. Οι
άνθρωποί της, λέει, δεν είναι πάντοτε άγιοι. Και είναι δείγμα ψυχικής
γενναιότητας να αναγνωρίζει κανείς τα σφάλματά του και να τα διορθώνει: «Είναι
φορές που στο έργο της Εκκλησίας παρεμβάλλονται εγωισμοί και ανθρώπινες
αδυναμίες. Δεν τα βρίσκουν μερικοί ιεράρχες μεταξύ τους, γιατί ο εγωισμός
είναι σατανικό πάθος. Και όπου κυριαρχεί ο σατανάς, έρχεται το σκοτάδι. Μέσα
στο σκοτάδι κανείς δεν μπορεί να δει το πρόσωπο του άλλου. Και η ζωή
μετατρέπεται σε κόλαση...».

Ακούει βυζαντινή και κλασική μουσική ­ τον γαληνεύουν «τα κύματα του
Δουνάβεως». Λατρεύει τον κινηματογράφο, «αλλά ως Δεσπότης δεν μπορώ να πάω.
Δίνω άδεια όμως στους ιερείς να δουν συγκεκριμένες ταινίες». Ο ίδιος βλέπει
τηλεόραση και έχει αδυναμία στις πολεμικές ταινίες, ιδίως τις γερμανικές. Αργά
το βράδυ, τακτοποιεί τις σκέψεις του και εργάζεται στο γραφείο του έως τις 2
τα μεσάνυχτα. Τότε, είναι η στιγμή της αγρανάπαυσης...

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N22</CAT>
<ED>
Κωδικός άρθρου: A16051N221</ED>
<ID>
ID:137120

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N22&aa=1</URL></REF>


Article

<CATEGORY>vin07</CATEGORY>

 <H5>ΟΔΗΓΟΣ ΓΙΑ ΝΑ ΑΠΟΦΥΓΕΤΕ ΤΙΣ ΕΠΙΚΙΝΔΥΝΕΣ ΠΕΡΙΟΧΕΣ ΤΟΥ ΠΛΑΝΗΤΗ
</H5><H5>Οδηγός επιβίωσης για δημοσιογράφους και διπλωμάτες
</H5><H2>Πού να... μην πάτε
</H2>
Είναι ο οδηγός του χάους... Ένας οδηγός των χωρών του κόσμου, που πρέπει να
αποφεύγονται λόγω επικινδυνότητας.Ο «ΟΔΗΓΟΣ Φίλντινγκ» καταγράφει «τις πιο
επικίνδυνες» περιοχές του πλανήτη μας, εκεί που είναι καλύτερα να μην
ταξιδέψει κανείς. Αν παρ' όλα αυτά βρεθείτε, σας δίνει πολύτιμες συμβουλές πώς
να τα βγάλετε πέρα. Γιατί, ο «Οδηγός Φίλντινγκ» δεν είναι ένα βιβλίο
αφιερωμένο στις απολαύσεις της ζωής, αλλά στην τέχνη της επιβίωσης. Δεν
περιέχει συμβουλές για το πώς θα αποφύγετε την ηλίαση, αλλά τεχνάσματα για το
πώς θα αποφύγετε τα θραύσματα των όλμων...

«Στην αρχή, με πέρασαν για τρελό. Γιατί να αγοράσει κανείς ένα βιβλίο για μέρη
όπου δεν θέλει να πάει;», εξηγεί ο Αμερικανός Ρόμπερτ Γιανγκ Πέλτον, ένας από
τους βασικούς συντάκτες του οδηγού. «Και όμως, το βιβλίο πουλήθηκε. Επιστρέφω
από την Αλγερία. Οι δημοσιογράφοι, οι φρουροί της αμερικανικής πρεσβείας είχαν
τον οδηγό μου».

ΝΑΡΚΕΣ, ΑΠΑΓΩΓΕΣ

Το βιβλίο προσφέρει τρόπους για να αντεπεξέλθει κανείς τις νάρκες, τα όπλα,
τις απαγωγές, τις στρατιωτικές και παραστρατιωτικές οργανώσεις, τα δίκτυα
λαθρεμπόρων, τους μισθοφόρους. Οι τίτλοι των κεφαλαίων του είναι ενδεικτικοί:
«Πώς να επιβιώσετε από μία επανάσταση, μία απάνθρωπη δικτατορία, από μία
περιοχή την οποία λυμαίνονται οι ισλαμιστές...».

Οι προτάσεις αφθονούν. Έτσι, σε περίπτωση που ταξιδεύετε με αεροπλάνο σε μια
επικίνδυνη περιοχή, συμβουλεύουν: «Μην κάθεστε πολύ μπροστά ή πολύ πίσω. Από
αυτές τις σειρές εξορμούν οι τρομοκράτες για να καταλάβουν το αεροσκάφος». Αν
είστε επιχειρηματίας, μην αγνοήσετε αυτη την συμβουλή: «Όταν στην ρεσεψιόν σάς
ρωτούν τον αριθμό του δωματίου σας, μην τον φωνάζετε δυνατά. Καλύτερα να τον γράφετε».

ΛΑΘΡΕΜΠΟΡΟΙ, ΜΑΦΙΟΖΟΙ

Το βιβλίο παίρνει τον αναγνώστη από το χέρι, για μια περιπλάνηση στα καυτά
σημεία του κόσμου: Σιέρα Λεόνε, Τατζικιστάν, Βοσνία, Ρουάντα. Και του
παρουσιάζει τα αντάρτικα κινήματα, τις τρομοκρατικές οργανώσεις, τις σπείρες
του λαθρεμπόρων, τις μαφιόζικες ομάδες. Αλλά, τον εφοδιάζει και με χρήσιμες
διευθύνσεις που μπορεί να αποβούν σωτήριες. Κλασικές, όπως των πρεσβειών, των
τοπικών γραφείων των Ηνωμένων Εθνών, των ανθρωπιστικών οργανώσεων, αλλά και
πιο πρωτότυπες, όπως των στρατολογικών κέντρων της CIA, των υπηρεσιών
μισθοφόρων η των εταιρειών που ειδικεύονται στις απελευθερώσεις ομήρων.

ΓΙΑ ΤΟΥΣ δημοσιογράφους, τους φωτογράφους, τους ιεραπόστολους, τους διπλωμάτες
το βιβλίο με τις 950 σελίδες του μπορεί να αποδειχθεί ένας οδηγός επιβίωσης.
Δύσκολα, όμως, μπορεί να φανταστεί κανείς ότι μια φοιτήτρια από την
Φιλαδέλφεια θα κάνει μπέιμπι σίτινγκ στα παιδιά των Λιβεριανών στρατιωτών, ή
ότι η αξιοσέβαστη γιαγιά της θα πίνει το τσάι της με τους Αφγανούς μουτζαχεντίν.

Και όμως, ο απλός τουρίστας καίγεται στην Αίγυπτο, απάγεται στην Υεμένη,
δολοφονείται στην Τουρκία, σφαγιάζεται στην Αλγερία. Και ένα ιταλικό γραφείο
ταξιδίων ειδικεύεται στον «τουρισμό του πολέμου».

Το βιβλίο ταξιδεύει τον αναγνώστη και σε ορισμένες ­ θεωρητικά ­ πολιτισμένες
χώρες. Ο Ρόμπερτ Γιανγκ Πέλτον δεν ξεχνά να αφιερώσει ένα κεφάλαιο και στις
Ηνωμένες Πολιτείες, επικαλούμενος γι' αυτή την επιλογή του τα στατιστικά
στοιχεία του FBI, που προκαλούν τρόμο: μία ληστεία κάθε δύο δευτερόλεπτα, μία
επίθεση κάθε 17 δευτερόλεπτα, ένας βιασμός κάθε πέντε λεπτά, ένας φόνος κάθε
29 λεπτά!

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N47</CAT>
<ED>
Κωδικός άρθρου: A16051N471</ED>
<ID>
ID:137107

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N47&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Κερδισμένος
</H2>
<AUTHOR>ΕΥΗ ΣΤΑΥΡΟΥΛΑΚΗ</AUTHOR>

ΑΠΟ ΤΟΝ ΝΟΕΜΒΡΙΟ του 1996, που έγινε δεκτός στο Βατικανό, ο Φιντέλ Κάστρο
προετοίμαζε την επίσκεψη του Πάπα Ιωάννη-Παύλου Β' στην Κούβα, με τη
βεβαιότητα ότι δεν θα έχανε από την απόφασή του να προσκαλέσει στη χώρα του
τον άνθρωπο που θεωρήθηκε υπεύθυνος για την κατάρρευση του κομμουνισμού. Και
είχε δίκιο. Ο Κουβανός ηγέτης κέρδισε όλα όσα ανέμενε από το ιστορικό ταξίδι
του Ποντίφηκα σε μία χώρα, που δοκιμάζεται σκληρά, επιμένοντας να βαδίζει
κόντρα στο ρεύμα. Με την προτροπή του στον λαό να παρακολουθήσει τις
μετακινήσεις του Πάπα και με την παρουσία του στη μεγάλη λειτουργία στην
Αβάνα, ο Κάστρο ιδιοποιήθηκε την επίσκεψη, αφαιρώντας της τον χαρακτήρα της
αντιπαράθεσης προς το καθεστώς του. Ο Κάστρο γνώριζε καλά ποιος είναι ο
Ιωάννης-Παύλος Β' και ανέμενε τις επικρίσεις κατά του μονοκομματικού συτήματος
διακυβέρνησης, τις προτροπές για τον σεβασμό των ατομικών ελευθεριών και τις
εκκλήσεις για την απελευθέρωση των κρατουμένων. Αλλά, από την άλλη πλευρά,
άκουσε κυρίως αυτό που προσδοκούσε: την καταδίκη του αμερικανικού εμπάργκο και
μάλιστα με σκληρούς χαρακτηρισμούς. Τρεις φορές ο Πάπας καταδίκασε το εμπάργκο
ως «άδικο και ηθικά απαράδεκτο», ευθυγραμμιζόμενος με την Ευρώπη, που αντιδρά
ολοένα και περισσότερο στη συνέχισή του και αφήνοντας πλέον την Ουάσιγκτον
μόνη στην εκστρατεία της κατά της Κούβας. Μεγάλη διπλωματική νίκη για τον
Κάστρο, που επιπλέον έδωσε και την εντύπωση ότι είναι ανοικτός στον διάλογο,
ακόμη και με τους πιο σφοδρούς επικριτές του. Αν μάλιστα οι ΗΠΑ επιτρέψουν την
αποστολή τροφίμων και φαρμάκων στην Αβάνα, επανεξετάζοντας την πολιτική τους,
όπως δήλωσαν προχθές Αμερικανοί αξιωματούχοι, η επιτυχία του Κάστρο θα είναι πλήρης.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N47</CAT>
<ED>
Κωδικός άρθρου: A16051N472</ED>
<ID>
ID:137203

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N47&aa=2</URL></REF>


Article

<CATEGORY>vin07</CATEGORY>

 <H5>ΜΕ ΤΙΣ ΑΠΑΝΤΗΣΕΙΣ ΤΗΣ ΣΤΗΝ ΤΗΛΕΟΡΑΣΗ ΜΕΤΕΣΤΡΕΨΕ ΤΟ ΚΛΙΜΑ ΥΠΕΡ ΤΟΥ ΚΛΙΝΤΟΝ
</H5><H2>Τους κέρδισε η Χίλαρι
</H2>
Επισπεύδεται η δικαστική έρευνα γύρω από το σκάνδαλο που βασανίζει τον πρόεδρο
των Ηνωμένων Πολιτειών, ενώ η σύζυγός του Χίλαρι δήλωσε χθες πως ο Μπιλ
Κλίντον δεν θα κάνει πλέον δημόσιες δηλώσεις για τις κατηγορίες που τον
βαρύνουν «περί απιστίας και ψευδορκίας».

ΕΠΙΒΕΒΑΙΩΝΟΝΤΑΣ τον πρωταρχικό ρόλο για την προάσπιση των προεδρικών
συμφερόντων, η Χίλαρι Ρόνταμ Κλίντον εμφανίστηκε στη μεγάλης ακροαματικότητας
τηλεοπτική εκπομπή του ABC «Καλημέρα Αμερική», μεταστρέφοντας το κλίμα υπέρ
του συζύγου της.

Και ο Γερμανός καγκελάριος Χέλμουτ Κολ εξέφρασε την υποστήριξή του στον Μπιλ
Κλίντον, κατά τη διάρκεια τηλεφωνικής συνομιλίας που είχαν οι δύο ηγέτες.

Και ο πρωθυπουργός του Καναδά Ζακ Κρετιέν υποστήριξε επίσης τον πρόεδρο
Κλίντον. Ο κ. Κρετιέν είπε ότι στον Καναδά υπάρχει σαφής διαχωρισμός ανάμεσα
στην προσωπική και τη δημόσια ζωή ενός πολιτικού.

Η ΧΙΛΑΡΙ ΣΤΟ ABC

Η Χίλαρι Κλίντον, στη χθεσινή τηλεοπτική εμφάνισή της στην εκπομπή του ABC,
είπε: «Επειδή η δικαστική έρευνα βρίσκεται σε εξέλιξη, δεν μπορεί κανείς να
περιμένει να πει ο πρόεδρος κάτι περισσότερο δημόσια. Γνωρίζω ότι αυτό μπορεί
να είναι ενοχλητικό για τον αμερικανικό λαό, αλλά έτσι λειτουργεί το σύστημα»,
είπε και πρόσθεσε ότι «δεν θα ακούσετε τίποτα ούτε εκ μέρους του Βέρνον
Τζόρνταν», δικηγόρου και στενού φίλου του Κλίντον, ο οποίος κατηγορείται ότι
προέτρεψε τη Μόνικα Λιουίνσκι να πει ψέματα.

Η ΔΙΚΑΣΤΙΚΗ ΕΡΕΥΝΑ

Η δικαστική έρευνα του διευρυμένου σώματος ενόρκων άρχισε να προχωρεί με ταχύ
ρυθμό την εξέταση της υπόθεσης, με την εξέταση χθες του πρώην προσωπάρχη του
Λευκού Οίκου Λίον Πανέτα.

Ο Πανέτα κατέθεσε χθες όσα γνώριζε για τις κατηγορίες περί στενών σχέσεων του
προέδρου Κλίντον με την εκπαιδευόμενη στον Λευκό Οίκο Μόνικα Λιουίνσκι, η
οποία εργαζόταν αρχικά στο γραφείο του προσωπάρχη. Οι ανακριτές εξετάζουν
ακόμα το ενδεχόμενο να παράσχουν τελικά ασυλία στη Λιουίνσκι, προκειμένου να
καταθέσει εκ νέου για τις σχέσεις της με τον πρόεδρο.

Στα χέρια του συνηγόρου της Λιουίνσκι, Γουίλιαμ Γκίνσμπεργκ, βρίσκονται τώρα
και κατηγορίες ότι η πελάτις του είχε σχέσεις και με άλλον έναν παντρεμένο,
καθηγητή δραματικής σχολής.

Ο Άντι Μπλάιλερ, από το Πόρτλαντ του Όρεγκον, έδωσε συνέντευξη Τύπου λίγα
λεπτά πριν αρχίσει ο λόγος του προέδρου Κλίντον, υποστηρίζοντας ότι την εποχή
που είχε σχέσεις με τη Μόνικα, εκείνη του είχε αποκαλύψει ότι είχε «συχνές
τηλεφωνικές επικοινωνίες με υψηλόβαθμο αξιωματούχο του Λευκού Οίκου».

Ο δικηγόρος του Μπλάιλερ, Τέρι Τζάιλς, είπε πως η Λιουίνσκι ισχυρίστηκε ακόμα
πως έκανε στοματικό έρωτα στον αξιωματούχο εκείνον και ότι «ήταν πολύ
ενοχλημένη με όλα όσα της ζητούσε να κάνει αυτός ο αξιωματούχος».

Ο δικηγόρος υποστήριξε ακόμα πως έχει στα χέρια του «ντοκουμέντα και
φωτογραφίες που έχει στείλει στον πελάτη του η Λιουίνσκι». Είπε ακόμα ότι το
υλικό αυτό φυλάσσεται σε τραπεζική θυρίδα και ότι θα παραδοθεί στους
ανακριτές. Σε συνέντευξή του στο CNN ο Τζάιλς είπε πως η Λιουίνσκι «είχε
έμμονη ιδέα με το σεξ και ότι πήγε στην Ουάσιγκτον έχοντας στο νου της ένα
σχέδιο». Και ότι ακόμα, «μερικές φορές είχε την τάση να αντιστρέφει τα
γεγονότα μόνο και μόνο για να φαίνεται πόσο σπουδαία ήταν».

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16051N481</ED>
<ID>
ID:137108

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N48&aa=1</URL></REF>


Article

<CATEGORY>vin07</CATEGORY>

 <H2>Τον χειροκρότησαν στο Κογκρέσο
</H2>
ΒΑΡΥΣΗΜΑΝΤΗ θεωρούν τόσο οι Δημοκρατικοί όσο και οι Ρεπουμπλικανοί την
εμφάνιση που έκανε προχθές στο Κογκρέσο ο Αμερικανός πρόεδρος Μπιλ Κλίντον,
όπου απηύθυνε το ετήσιο διάγγελμά του προς το έθνος. Στόχος μιας
σκανδαλολογίας που απειλεί να του στοιχίσει την προεδρία, ο Μπιλ Κλίντον
επικαλέστηκε την αμερικανική διεθνή ισχύ και την καλή κατάσταση της
αμερικανικής οικονομίας, σε μία προσπάθεια να επιβεβαιώσει το αρχηγικό του
προφίλ. Οι Δημοκρατικοί χειροκρότησαν ζωηρά τα φιλόδοξα σχέδιά του για την
κοινωνική πρόνοια, ενώ οι Ρεπουμπλικανοί παρέβλεψαν ευγενώς τα σεξουαλικά
σκάνδαλα που βαραίνουν τη θητεία του. Περισσότερες από εκατό φορές, η ομιλία
του προέδρου διακόπηκε από χειροκροτήματα, που συχνά προέρχονταν από τα έδρανα
των Ρεπουμπλικανών. Δημοκρατικοί και Ρεπουμπλικανοί εκφράστηκαν με τα καλύτερα
λόγια για την ομιλία του, αν και μερικοί παραπονέθηκαν για την ασυνήθιστα
μεγάλη διάρκειά της. «Δεν εμφανίστηκε σαν ένας αδύναμος ηγέτης, ένας αδύναμος
πρόεδρος. Μίλησε σαν ένας δυναμικός, επιθετικός αρχηγός», δήλωσε ο
Δημοκρατικός βουλευτής της Τζόρτζια Τζον Λιούις. Ο πρόεδρος Κλίντον φρόντισε
επιμελώς να αποτραβήξει την προσοχή των ακροατών του από τα σκάνδαλα που
βλέπουν το φως της δημοσιότητας. «Εστίασε την ομιλία του σε πολιτικές και
προβλήματα που μπορούν να κάνουν καλύτερη τη ζωή του λαού», είπε ο
Δημοκρατικός γερουσιαστής της Μινεσότα Πολ Ουέλστον. «Φυσικά, αυτό δεν
σημαίνει ότι μπορούν να ξεχαστούν αυτομάτως όλα τα υπόλοιπα...».

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16051N482</ED>
<ID>
ID:137161

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N48&aa=2</URL></REF>


Article

<CATEGORY>vin07</CATEGORY>

 <H2>Το Ισραήλ φοβάται ιρακινή επίθεση με χημικά όπλα
</H2>
ΚΛΙΜΑΚΩΣΗ της έντασης στο Ιράκ προκαλούν δηλώσεις επιθεωρητή του ΟΗΕ ότι ο
Σαντάμ μπορεί να καταστρέψει ολόκληρο το Τελ Αβίβ με βιολογικά όπλα. Χθες το
Ισραήλ απείλησε με αντίποινα τη Βαγδάτη.

Το Ισραήλ απείλησε χθες τη Βαγδάτη ότι ενδεχόμενη ιρακινή επίθεση εναντίον του
θα προκαλούσε σθεναρή απάντηση της ισραηλινής κυβέρνησης. «Ασφαλώς το Ιράκ
οφείλει να γνωρίζει ότι το Ισραήλ διαθέτει όλα τα απαραίτητα μέσα για να
καταστήσει μία τέτοια επίθεση πολύ περισσότερο επικίνδυνη για το Ιράκ απ' ό,τι
θα ήταν για το Ισραήλ», δήλωσε στο πρακτορείο Ρώυτερ ο Νταβίντ Μπαρ-Ιλάν, ένας
από τους στενούς συνεργάτες του Ισραηλινού πρωθυπουργού Μπένιαμιν Νετανιάχου,
σχολιάζοντας δηλώσεις του επικεφαλής των επιθεωρητών του ΟΗΕ, Ρίτσαρντ
Μπάτλερ, ότι το Ιράκ διαθέτει αρκετά όπλα βιολογικού πολέμου για να εξαφανίσει
τον πληθυσμό του Τελ Αβίβ.

Οι Ισραηλινοί άρχισαν χθες να κατακλύζουν τα κέντρα που διανέμουν
αντιασφυξιογόνες μάσκες, φοβούμενοι ότι η χώρα τους είναι πιθανό να δεχθεί
ιρακινή επίθεση με χημικά ή βακτηριολογικά όπλα. «Τις τελευταίες ημέρες έχει
διαπιστωθεί κάποιος συνωστισμός στα κέντρα που διανέμουν υλικό προστασίας κατά
των χημικών και βακτηριολογικών όπλων», τόνισε εκπρόσωπος της Υπηρεσίας
Πολιτικής Άμυνας.

Η Γαλλία επέκρινε δριμύτατα χθες τον επικεφαλής της ομάδας των επιθεωρητών του
ΟΗΕ για τον αφοπλισμό του Ιράκ, Ρίτσαρντ Μπάτλερ και τον κατηγόρησε ότι
υπερβαίνει τις αρμοδιότητές του, όταν προβαίνει σε τέτοιες δηλώσεις.

Η Τουρκία εξέφρασε χθες επιφυλάξεις για τη χρησιμοποίηση της βάσης του
Ιντσιρλίκ από τις Ηνωμένες Πολιτείες, στην περίπτωση που αποφασίσουν
στρατιωτική δράση εναντίον του Ιράκ.

Με στόχο τη συγκρότηση μιας νέας δυτικής συμμαχίας κατά του Σαντάμ, η υπουργός
Εξωτερικών των ΗΠΑ, Μαντλίν Ολμπράιτ, ετοιμάζεται να ξεκινήσει περιοδεία στην
Ευρώπη και τη Μέση Ανατολή για να συζητήσει με τις χώρες-συμμάχους των
Ηνωμένων Πολιτειών την πιθανότητα χρησιμοποίησης στρατιωτικής βίας εναντίον
του Ιράκ.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16051N483</ED>
<ID>
ID:137207

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N48&aa=3</URL></REF>


Article

<CATEGORY>vin07</CATEGORY>

 <H2>Τι έπαιζε η ορχήστρα του Τιτανικού όταν βυθιζόταν το σκάφος;
</H2>
ΤΟ ΑΔΟΞΟ τέλος του «Τιτανικού» έγινε πάλι αντικείμενο μελέτης από ιστορικούς
και ερασιτέχνες, ύστερα και από τη σχετική ταινία, και φαίνεται ότι σύντομα θα
διαλευκανθεί ένα από τα πολλά μυστήρια: τι ακριβώς έπαιζε η ορχήστρα καθώς το
σκάφος βυθιζόταν.

Σύμφωνα με μαρτυρία ενός επιζώντος, το ρεπερτόριο της ορχήστρας περιελάμβανε
15 εισαγωγές, 69 τραγούδια οπερέτας, 16 σουίτες και 20 βαλς. Την ώρα του
ναυαγίου, για να δώσουν θάρρος στους επιβάτες, οι γενναίοι μουσικοί έπαιζαν
ποτ - πουρί από μερικά απ' αυτά (αν όχι όλα)... Κατ' άλλη μαρτυρία όμως
έπαιζαν τα «Φθινοπωρινά Φύλλα», μια από τις επιτυχίες της εποχής. Ένας άλλος
επιζών, τέλος, αφηγήθηκε ότι λίγο πριν από την πρόσκρουση στο παγόβουνο, οι
μουσικοί είχαν σταματήσει να παίζουν για να ξεκουραστούν.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16051N484</ED>
<ID>
ID:137240

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N48&aa=4</URL></REF>


Article

<CATEGORY>vin07</CATEGORY>

 <H2>Το σκόρδο κατά της χοληστερίνης
</H2>
ΤΟ ΣΚΟΡΔΟ μειώνει τη χοληστερίνη και προφυλάσσει από τα κρυολογήματα, αλλά
μπορεί επίσης και να διατηρεί τη βασική αρτηρία της καρδιάς μαλακή και
εύκαμπτη, ανακοίνωσε χθες ομάδα ερευνητών του Κέντρου Καρδιοαγγειακής
Φαρμακολογίας στο Μάιντς της Γερμανίας με επικεφαλής τον δρα Χαρίσιο
Μπουντούλα. Σύμφωνα με τους ίδιους, οι αορτές των ανθρώπων που παίρνουν χάπια
σκόρδου ή τρώνε σκόρδο είναι περισσότερο ελαστικές από αυτές των ανθρώπων που
δεν έχουν αυτή τη συνήθεια.

«Η αορτή ενός 70χρονου που καταναλώνει σκόρδο είναι το ίδιο ελαστική με την
αορτή ενός 55χρονου που δεν καταναλώνει καθόλου», τονίζουν οι ερευνητές.

Οι επιστήμονες μέτρησαν την πίεση του αίματος που περνά μέσα από την αορτή. Σε
εκείνους που έπαιρναν χάπια σκόρδου το ποσοστό δυσκαμψίας ήταν 15% χαμηλότερο
από τους άλλους. Το αποτέλεσμα είναι το ίδιο όταν κάποιος καταναλώνει σκόρδο ή
συμπλήρωμα σκόρδου (σε μορφή χαπιού), διευκρίνισαν οι ερευνητές.

Το επόμενο βήμα στις έρευνες είναι να εξεταστεί το αν το σκόρδο επιδρά στην
ίδια την αορτή, κάτι που όπως φαίνεται είναι πολύ πιθανό, εξηγούν οι
επιστήμονες που πιστεύουν ότι το σκόρδο έχει θετική επίδραση στη λειτουργία
του ενδοθηλίου.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16051N485</ED>
<ID>
ID:137257

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N48&aa=5</URL></REF>


Article

<CATEGORY>vin07</CATEGORY>

 <H5>Ο ΠΡΕΣΒΕΥΤΗΣ ΤΗΣ ΑΛΓΕΡΙΑΣ ΜΙΛΑΕΙ ΣΤΑ «ΝΕΑ» ΚΑΙ ΑΠΑΝΤΑ ΣΕ ΚΑΙΡΙΑ ΕΡΩΤΗΜΑΤΑ ΓΙΑ
ΤΟΝ ΣΠΑΡΑΓΜΟ ΤΗΣ ΧΩΡΑΣ
</H5><H5>«Η Αλγερία δεν είναι πεδίο πειραματισμού κανενός»
</H5><H2>«Την αλήθεια ξέρει μόνον ο λαός»
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Κάμελ Χούχου. «Δαιμονοποιούν την αλγερινή κρίση με στόχο την παραπληροφόρηση»

Με όλα μπορεί να εξοικειωθεί κανείς όταν βρίσκεται έξω από τον χορό. Ακόμη
και με τη φρίκη. Ακόμη και με αυτές τις απίστευτες εικόνες από την Αλγερία.
Ακόμη και μ' εκείνες τις συνταρακτικές αφηγήσεις για τους βιασμούς, τους
ακρωτηριασμούς, τους βασανισμούς και τα ξεκοιλιάσματα αθώων ανδρών, γυναικών
και παιδιών. Κυρίως παιδιών.

ΝΑ ΑΝΤΙΣΤΑΘΟΥΜΕ στην εξοικείωση. Να νιώσουμε τον πόνο αυτών των ανθρώπων. Να
τους βοηθήσουμε όπως μπορούμε. Για τον σκοπό αυτό, όμως, πρέπει πρώτα να
καταλάβουμε. Κύριε Κάμελ Χούχου, τι συμβαίνει στη χώρα σας; Ποιοι σκοτώνουν
και γιατί;

Ο πρεσβευτής της Αλγερίας στην Ελλάδα ανέλαβε καθήκοντα πριν από τρεις μόλις
μήνες. Είναι πρόθυμος να μιλήσει, θα έλεγε κανείς ότι έχει ανάγκη να μιλήσει.
«Οι δολοφόνοι της Αλγερίας είναι γνωστοί στον αλγερινό λαό. Αναγνωρίζουν
άλλωστε οι ίδιοι τα εγκλήματά τους. Για μας, το πρόβλημα αυτό δεν τίθεται. Το
ερώτημα αυτό που τίθεται σε ορισμένους κύκλους, σε ορισμένες πρωτεύουσες, δεν
έχει μεγάλο ενδιαφέρον για την Αλγερία και για τους Αλγερινούς, που υποφέρουν
και πολεμούν».

Η GIA ΚΑΙ ΤΟ FIS

Θα μπορούσε να γίνει πιο συγκεκριμένος; Βρίσκεται η Ένοπλη Ισλαμική Ομάδα
(GIA) πίσω από αυτές τις σφαγές; «Είναι γνωστό ότι η GIA διεκδικεί εδώ και
χρόνια την ευθύνη για τα εγκλήματα που διαπράττει». Και το Ισλαμικό Μέτωπο
Σωτηρίας (FIS), για το οποίο υπάρχουν πληροφορίες ότι ήλθε πέρυσι σε μυστικές
διαπραγματεύσεις με τον στρατό, εν αγνοία του προέδρου Ζερουάλ; «Τις
πληροφορίες αυτές δεν τις γνωρίζω. Αυτό που ξέρω είναι ότι υπάρχουν ένοπλες
ομάδες, που βοηθούνται και στηρίζονται από ένα πολιτικό κόμμα. Ο πρόεδρος της
Δημοκρατίας έχει πει ότι το FIS έχει διαλυθεί, άρα αυτός ο φάκελος έχει
κλείσει. Επαναλαμβάνω ότι η ταυτότητα των σφαγέων έχει αποκαλυφθεί και δεν
υπάρχει καμιά σύγχυση. Όσοι σπείρουν τη σύγχυση, υπηρετούν ανομολόγητους
στόχους. Όσο συχνότερα τίθεται αυτό το ερώτημα τόσο περισσότερο ενισχύεται η τρομοκρατία».

Μα και ο ίδιος ο Αχμέντ Μπεν Μπέλλα, ο πρώτος πρόεδρος της ανεξάρτητης
Αλγερίας από το 1963 έως το 1965, δεν συμβάλλει σ' αυτήν τη σύγχυση όταν
δηλώνει («Ελ Παΐς», 16/11/97), ότι «πίσω από αυτούς που σφάζουν στην Αλγερία
βρίσκεται πάντα ένας στρατηγός που τους καλύπτει»; Ο Αλγερινός πρεσβευτής
σκοτεινιάζει. «Η απογοήτευση ορισμένων πολιτικών ανδρών που δεν έχουν πλέον
καμιά σχέση με την αλγερινή πραγματικότητα μπορεί να οδηγήσει σε κάθε είδους
απίθανες δηλώσεις. Ο κ. Μπεν Μπέλλα εγκατέλειψε πριν από πολλά χρόνια
οικειοθελώς την Αλγερία και τώρα διεξάγει μια εκστρατεία εναντίον των δυνάμεων
που υπερασπίζονται τον λαό και που θέλουν να εγκαθιδρύσουν την ειρήνη και τη
σταθερότητα στην Αλγερία».

ΟΙ ΣΦΑΓΕΣ ΚΑΙ Ο ΣΤΡΑΤΟΣ

Γιατί όμως να τίθενται όλα αυτά τα ερωτήματα; Πώς εξηγείται ότι ένα έγκυρο
περιοδικό σαν τον «Εκόνομιστ» έγραψε πρόσφατα (10/1/98) ότι αν δεν διεξαχθεί
μια ανεξάρτητη έρευνα για τις σφαγές, μια έρευνα που να αφαιρεί τη ρετσινιά
της συνενοχής του κράτους με τους δολοφόνους, οποιαδήποτε βοήθεια προς την
Αλγερία δεν θα έχει νόημα; «Κανείς δεν μπορεί να αναγορεύεται σε ειδικό γύρω
από τα προβλήματα της Αλγερίας. Πολλοί κάνουν αναλύσεις, διατυπώνουν υποθέσεις
και μιλούν εξ ονόματος των Αλγερινών που υποφέρουν. Υπάρχει μια δαιμονοποίηση
της αλγερινής κρίσης από ορισμένα μέσα, ορισμένους κύκλους, με στόχο την
παραπλάνηση και την παραπληροφόρηση. Όλοι δίνουν μαθήματα και προτείνουν
λύσεις, ενώ αγνοούν τελείως την πραγματικότητα και τα προβλήματα της χώρας
μου. Την αλήθεια τη γνωρίζει όμως μόνον ο αλγερινός λαός». Δεν είναι αλήθεια
λοιπόν ότι στις τελευταίες σφαγές στο Ραΐς και την Μπεντάλχα ο στρατός
χρειάστηκε δέκα ώρες για να επέμβει παρ' όλο που βρισκόταν δίπλα στα μαρτυρικά
χωριά; Η Διεθνής Αμνηστία δεν ήταν εκείνη που κατήγγειλε τον περασμένο
Νοέμβριο ότι σε δύο περιπτώσεις οι δυνάμεις ασφαλείας ανάγκασαν κατοίκους που
διέφευγαν τρομοκρατημένοι από τους τρομοκράτες να επιστρέψουν στα χωριά τους
και να παραδοθούν στο σαδισμό των δημίων τους; «Όλες αυτές οι πληροφορίες
αποσκοπούν στην αποσταθεροποίηση των αλγερινών θεσμών. Δεν θα μπω σε
λεπτομέρειες. Ο στρατός κάνει ό,τι μπορεί, επεμβαίνει όπου μπορεί και
καταδιώκει τους εγκληματίες. Κανένας στρατός στον κόσμο, όμως, δεν μπορεί να
υπερασπιστεί όλο τον πληθυσμό. Όσο για τις οργανώσεις που αναφέρατε, δεν είναι
αξιόπιστες. Η Διεθνής Αμνηστία έχει εγκαταλείψει την ανθρωπιστική της αποστολή
και έχει στραφεί στην πολιτική για να υπηρετήσει ορισμένα συμφέροντα και
ορισμένες ομάδες».

Ο κ. ΚΑΜΕΛ Χούχου δεν θέλει να κατονομάσει αυτά τα συμφέροντα. Αρνείται κάθε
καταγγελία, απορρίπτει κάθε αμφιβολία. Η εφημερίδα «Ιντιπέντεντ», που
παρουσίασε πριν από μερικούς μήνες (30/10/97) μαρτυρίες πρώην κυβερνητικών
αξιωματούχων για βασανισμούς, δολοφονίες και εξαφανίσεις υπόπτων μέσα σε
αστυνομικά τμήματα, «φέρει βαριά ευθύνη για τα ψέματα που δημοσιεύει». Μήπως
το αλγερινό καθεστώς εντείνει με τη στάση του την απομόνωσή του; Τι μπορεί να
κάνει αλήθεια η διεθνής κοινότητα, τη στιγμή που η κυβέρνηση αρνείται
οποιαδήποτε συνδρομή στην καταπολέμηση της τρομοκρατίας, χαρακτηρίζοντάς την
«παρέμβαση στα εσωτερικά της»; «Η Αλγερία είναι ένα κυρίαρχο κράτος και έχει
υποφέρει πολλά από την αποικιοκρατία. Δεν είμαστε πεδίο πειραματισμού κανενός.
Θα λύσουμε τα προβλήματά μας χάρις την κινητοποίηση του πληθυσμού και τη δράση
των δυνάμεων ασφαλείας. Όσοι ενδιαφέρονται πραγματικά για την Αλγερία και τα
προβλήματά της θα πρέπει να πολεμήσουν πρώτοι την τρομοκρατία στο σπίτι τους
και να εξαρθρώσουν τα κυκλώματα που δρουν μπροστά στην πόρτα τους».

Μια τελευταία ερώτηση, κύριε πρέσβη. Πώς εξηγείται ότι μία χώρα τόσο πλούσια
σαν την Αλγερία, με τόσους πλουτοπαραγωγικούς πόρους (πετρέλαιο, φυσικό αέριο,
χρυσός, φωσφορικά άλατα), έχει έναν πληθυσμό που πεινάει, που δεν βρίσκει
δουλειά, που δεν έχει ελπίδα για το μέλλον; «Είναι υπερβολή ότι έχουμε
άφθονους πόρους. Και είναι ψέμα ότι ο λαός μας πεινάει. Έχουμε μια αναπτυξιακή
πολιτική και αγωνιζόμαστε για την υπεράσπιση των λιγότερο προνομιούχων
στρωμάτων. Και οι πιο ανεπτυγμένες χώρες, άλλωστε, δεν γνωρίζουν κρίσεις; Δεν
υποφέρουν από τη φτώχεια και την ανεργία;».

Αυλαία. Αμηχανία. Και πολλά αναπάντητα ερωτήματα.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16051N491</ED>
<ID>
ID:137109

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N49&aa=1</URL></REF>


Article

<CATEGORY>vin07</CATEGORY>

 <H2>Τσιγγάνοι που επέζησαν του Ολοκαυτώματος ζητούν αποζημιώσεις
</H2>
ΑΝΤΙΠΡΟΣΩΠΕΙΑ από 14 Τσιγγάνους από τις φυλές των Σίντι και Ρομ στη Γερμανία,
οι οποίοι επέζησαν του Ολοκαυτώματος, απαίτησαν χθες από την κυβέρνηση ισάξιες
αποζημιώσεις με αυτές των άλλων θυμάτων του Ολοκαυτώματος.

«Δεν είναι δυνατόν να υπάρχουν διαφοροποιήσεις μεταξύ των θυμάτων του
Ολοκαυτώματος», δήλωσε ο Ρομάνι Ρόουζ, πρόεδρος του Κεντρικού Συμβουλίου των
Γερμανών Σίντις, πριν από την συνάντηση με κυβερνητικούς αξιωματούχους.
Συνεχίζοντας ο Ρόουζ είπε πως στη Γερμανία ζουν σήμερα 200 Τσιγγάνοι
επιζήσαντες του Ολοκαυτώματος, οι οποίοι δεν επωφελούνται της μηνιαίας
αποζημίωσης που δίνεται στους επιζήσαντες Εβραίους και τα υπόλοιπα θύματα.

Το γραφείο του καγκελαρίου σε δήλωσή του διαψεύδει την εξαίρεση οποιασδήποτε
ομάδας από τις αποζημιώσεις για τα θύματα του Ολοκαυτώματος.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16051N492</ED>
<ID>
ID:137162

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N49&aa=2</URL></REF>


Article

<CATEGORY>vin07</CATEGORY>

 <H2>Αυτοκτόνησε Ιάπωνας αξιωματούχος μετά την αποκάλυψη σκανδάλου διαφθοράς
</H2>
ΑΛΥΣΙΔΩΤΕΣ αντιδράσεις προκαλεί το σκάνδαλο διαφθοράς που συγκλονίζει την
Ιαπωνία. Μετά την παραίτηση του υπουργού Οικονομικών, υπέβαλε την παραίτησή
του και ο υφυπουργός Οικονομικών Τακέσι Κομούρα, ενώ υψηλόβαθμος αξιωματούχος
του υπουργείου αυτοκτόνησε χθες στο Τόκιο μετά την ανάκρισή του από την αστυνομία.

Ο Γιοΐτσι Οτσούκι, που εργαζόταν στον τραπεζικό τομέα του υπουργείου, βρέθηκε
κρεμασμένος σε κτίριο του υπουργείου, σύμφωνα με την τηλεόραση TV Ασάχι και το
πρακτορείο Ζίζι.

Στο πλαίσιο της διερεύνησης του ίδιου σκανδάλου έχουν συλληφθεί και δύο
ανώτεροι αξιωματούχοι με την κατηγορία της διαφθοράς.

Ο πρωθυπουργός Ριουτάρο Χασιμότο ζήτησε από τον υφυπουργό Οικονομικών μία
ημέρα προθεσμία για να αποφασίσει αν θα αποδεχθεί την παραίτησή του

Το σκάνδαλο ξέσπασε πριν από μια εβδομάδα, έπειτα από εισαγγελική απόφαση να
σταλούν εκατό επιθεωρητές στο υπουργείο Οικονομικών να διερευνήσουν τα
έγγραφα. Την έρευνα αυτή ακολούθησε η σύλληψη δύο ανώτερων αξιωματούχων, οι
οποίοι κατηγορούνται ότι δωροδοκήθηκαν από τράπεζες, τις οποίες είχαν
επιφορτιστεί να ελέγχουν.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16051N493</ED>
<ID>
ID:137208

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N49&aa=3</URL></REF>


Article

<CATEGORY>vin07</CATEGORY>

 <H5>Ένα πρόβλημα...
</H5><H5>Υπάρχουν...
</H5><H5>Το μόνο βέβαιο...
</H5><H5>Ο οικονομολόγος...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... σχετικό με το 35ωρο είναι ότι κάθε τυχόν νέα θέση εργασίας ­ αν πρόκειται
βέβαια για θέση σοβαρή ­ απαιτεί συχνά πρόσθετη επένδυση από την επιχείρηση. Ο
καινούργιος χρειάζεται πιθανότατα το γραφείο του ή τον πάγκο, ένα ορισμένο
χώρο και κάποια εργαλεία αν όχι σύνθετες μηχανές για να μπορέσει να εργαστεί.
Η παρουσία του, επίσης, αυξάνει τη δουλειά και σε άλλα τμήματα της επιχείρησης
όπως είναι το λογιστήριο, οι συντηρητές, το προσωπικό ασφαλείας και όλοι όσοι
τυχόν θ' ασχοληθούν μαζί του. Την ομαδική πρόσληψη ακολουθούν συχνά μερικές
συμπληρωματικές. Αν υποτεθεί ωστόσο ότι ο καινούργιος θα τα ξεπληρώσει όλα
αυτά (και τον μισθό του) ανεβάζοντας λίγο έστω την παραγωγικότητα, ανακύπτει
αμέσως ένα δεύτερο πρόβλημα: η απορροφητικότητα της αγοράς. Άραγε διψούσε
πράγματι η αγορά για περισσότερες βίδες ή για περισσότερα έπιπλα από το
φιλοπρόοδο αυτό εργοστάσιο; Ή μήπως κάλυπτε ήδη τις ανάγκες της και αγόραζε
ό,τι ήταν δυνατόν ν' αγοράσει ­ στις καλύτερες δυνατές τιμές και ποιότητες ­
οπότε η επί πλέον παραγωγή του συγκεκριμένου εργοστασίου θα του γίνει στο
τέλος παθητικό;

... πάντως και αισιόδοξα μηνύματα. Η μόνη ζώνη της Ευρώπης όπου το πείραμα του
μειωμένου ωραρίου εφαρμόζεται ήδη σε ευρεία κλίμακα είναι η επαρχία του
Τρεβίζο στην Ιταλία. Εδώ και μερικά χρόνια, χωρίς τυμπανοκρουσίες, και με
τοπικές συμφωνίες συνδικάτων - εργοδοτών, οι ώρες έχουν μειωθεί ­ με καθιέρωση
όμως, μοιραία, και της «ελαστικότητας». Άλλαξαν δηλαδή και οι βάρδιες, και
μερικοί βρέθηκαν ­ περιοδικά ­ να δουλεύουν ακόμη και τα Σάββατα ή τις νύχτες.
Όμως έτσι, η εταιρία Όσραμ κατάφερε τελικά ν' αυξήσει ­ με εβδομάδα 36 ωρών ­
το προσωπικό της κατά 10%. Η Ίρκα-Τσόππας ακόμη περισσότερο, 20%. Ήταν ένας
θρίαμβος της νέας ιδέας. Αλλά όχι ευρείας έκτασης. Μπένεττον, Ζανούσσι, Ντε
Λόνγκι, 3Β και άλλες γνωστές φίρμες του Τρεβίζο ελάχιστα άλλαξαν ως προς το
εργατικό δυναμικό τους. Η Μόντι δεν προσέλαβε ούτε ένα άνεργο.

... κατά τους εργαζόμενους του Τρεβίζο: «Δεν ξέρεις πλέον ποιος δουλεύει πότε.
Ακόμη και στην ίδια επιχείρηση, τα ίδια άτομα, διαρκώς αλλάζουν ωράριο». Αλλά
ως τώρα όλα είναι προαιρετικά και κατά περίπτωση. Κατά τον πρόεδρο των τοπικών
επιχειρηματιών Νικόλα Τονιάνα, «με υποχρεωτικό το 35ωρο δεν έχεις παρά τρεις
λύσεις: ή αυξάνεις τους εκτάκτους ή μειώνεις την παραγωγή ή τα μαζεύεις και
πας σε άλλη χώρα». Οι συζητήσεις για το ίδιο θέμα συνεχίζονται και στη Γαλλία,
όπου πληθαίνουν τα ερωτήματα. Όλες σχεδόν οι μελέτες συμφωνούν σε ένα σημείο:
Αν με τη μείωση ωραρίου οι εργαζόμενοι προσβλέπουν στη δημιουργία νέων θέσεων,
θα πρέπει να δεχτούν και μείωση μισθού. Τόσο απλά....

... Ζαν-Πωλ Φιτουσσί (κάθε άλλο παρά δεξιός) φαίνεται να συμφωνεί: Το μειωμένο
ωράριο, δήλωσε, μπορεί να λειτουργήσει θετικά «μόνο εφ' όσον δεν οδηγεί σε
αύξηση του κόστους της εργασίας και του κεφαλαίου. Αυτό σημαίνει συντονισμένα
μέτρα απ' όλες τις πλευρές: Οι εργοδότες πρέπει να αναδιοργανώσουν τις
επιχειρήσεις τους και οι εργαζόμενοι να δεχτούν μείωση αποδοχών. Φυσικά, όλοι
θέλουν να αυξηθεί η απασχόληση. Αλλά για την ώρα, αυτό απαιτεί θυσίες». Θα
δεχτούν όμως τέτοιο πράγμα τα συνδικάτα στη Γαλλία ή στην Ιταλία; Οι
κυβερνήσεις, στο μεταξύ, προσεύχονται να μειωθεί έστω ένα πόντο η ανεργία.
Κάτι που θα μπορούσε ­ ίσως ­ να γίνει ευκολώτερα με μια πιο αναπτυξιακή πολιτική.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16051N501</ED>
<ID>
ID:137110

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N50&aa=1</URL></REF>


Article

<CATEGORY>vin07</CATEGORY>

 <H5>ΚΕΝΕΘ ΣΤΑΡ
</H5><H2>ΠΡΟΣΩΠΑ
</H2><H2>«Ένας σύγχρονος Τορκουεμάδα»
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Κένεθ Σταρ. Ο ανεξάρτητος δικαστικός ερευνητής αρχίζει να δέχεται τα πυρά των
Αμερικανών σχολιαστών

«Ένας σύγχρονος Τορκουεμάδα»: οι Αμερικανοί σχολιαστές αρχίζουν να βλέπουν σαν
ιεροεξεταστή τον δικαστικό που έχει θέσει ως σκοπό του να ρίξει τον Κλίντον.

ΟΙ ΞΕΝΟΙ παρατηρητές δεν είναι πλέον οι μόνοι που τρίβουν τα μάτια τους
βλέποντας έναν Αμερικανό δικαστικό να χρησιμοποιεί το FBI και κρυμμένα
μικρόφωνα για να αποδείξει ότι ο πρόεδρος της χώρας που πρώτη έκανε νόμο τις
ατομικές ελευθερίες είναι ένοχος μοιχείας. «Η δημόσια ζωή κατάντησε να
κυριαρχείται από ειδικούς εισαγγελείς», έγραψε στο περιοδικό «Νιου Γιόρκερ» ο
Τζο Κλάιν, συγγραφέας του «προεδρικού» μυθιστορήματος «Primary Colors». «Μία
μείζων εισαγγελική εξουσία μοιάζει να έχει προστεθεί στις τρεις κλασικές, την
εκτελεστική, τη νομοθετική και τη δικαστική»· και κατέληγε: «Η Αμερικανική
Δημοκρατία πλήττεται περισσότερο από τη νοοτροπία του κυνηγιού μαγισσών, που
έχει αποχαλινωθεί στην Ουάσινγκτον, απ' ό,τι από οποιοδήποτε έγκλημα ή
παράπτωμα του προέδρου».

Ο Κένεθ Σταρ, ο άνθρωπος που ερευνά τις κατηγορίες κατά του Κλίντον, είναι
πλέον στόχος πολλών σχολιαστών. Διακεκριμένος δικαστικός, το 1983 σε ηλικία 37
ετών έγινε ο νεώτερος δικαστής του Ομοσπονδιακού Εφετείου της Ουάσινγκτον και
επί προεδρίας Μπους ανέλαβε νομικός υπερσύμβουλος της κυβέρνησης, διορίσθηκε
το 1994 ανεξάρτητος δικαστικός ερευνητής για το σκάνδαλο Ουαϊτγουότερ ­ τα
αδικήματα που φέρεται να διέπραξε ο Κλίντον στη δεκαετία του 1980 σε σχέση με
μία χρεοκοπημένη σήμερα εταιρεία ακινήτων του Άρκανσο. Μολονότι η έρευνά του
δεν απέδωσε τίποτε, αν και ξόδεψε 30 εκατομμύρια δολάρια ­ επισημαίνουν οι
επικριτές του ­ ο Σταρ επεξέτεινε συνεχώς τις αρμοδιότητές του. Έτσι, ερεύνησε
αν η αυτοκτονία ενός συμβούλου του Κλίντον συνδεόταν καθ' οιονδήποτε τρόπο με
το Ουαϊτγουότερ και πέτυχε από δικαστική επιτροπή να εγκρίνει τη λαθραία
μαγνητοφώνηση των «εξομολογήσεων» της Μόνικας Λιουΐνσκι στη φίλη της Λίντα
Τριπ για τη φερόμενη σχέση της με τον Κλίντον.

Ο θεσμός του ανεξάρτητου δικαστικού ερευνητή, ο οποίος έχει σχεδόν
απεριόριστες ειδικές εξουσίες, δημιουργήθηκε από το Κογκρέσο την εποχή του
Ουότεργκέιτ για να ερευνώνται αποτελεσματικότερα τα κυβερνητικά σκάνδαλα.
Ωστόσο, ορισμένοι συνταγματολόγοι πιστεύουν ότι ο Σταρ προχώρησε υπέρ το δέον.
Ο καθηγητής του Πανεπιστημίου Ντουκέν Κένεθ Γκόρμλι, συγγραφέας της βιογραφίας
του Άρτσιμπαλντ Κοξ, του πρώτου ανεξάρτητου δικαστικού ερευνητή του σκανδάλου
Ουοτεργκέιτ, χαρακτηρίζει τη σημερινή κατάσταση «μόνιμη Ιερά Εξέταση» εναντίον
του Κλίντον. «Δεν μπορώ να δω κάποια λογική σχέση ανάμεσα σε μια ιστορία με
ακίνητα στο Άρκανσο και στην τοποθέτηση μικροφώνων σε μια γυναίκα, για να
διαπιστωθεί αν ο πρόεδρος διέπραξε μοιχεία», τόνισε προς τη «Νιου Γιορκ Τάιμς».

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16051N502</ED>
<ID>
ID:137163

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N50&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Συστάσεις προς νοικοκυρές
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Μπερνάρ Πιβό: «Από όλους τους τηλεθεατές που περιμένουν υπερβολικά πολλά
πράγματα από την τηλεόραση, οι πιο επικίνδυνοι είναι οι διανοούμενοι»

Ένα βιβλίο κατά της θεαματικότητας, της διαφήμισης και της αγοράς. Ένα βιβλίο
όλο οργή, μελαγχολία και ειρωνεία. Ένα βιβλίο-ποταμός από ένα ζωντανό μύθο.

ΑΚΟΥΣΤΕ έναν άνθρωπο που έγραψε ιστορία στη γαλλική τηλεόραση: «Η οικογένεια
του πολιτισμού είναι μια από τις παλιότερες της τηλεόρασης. Όπως και μια από
τις πλέον έγκυρες. Με την πάροδο των δεκαετιών, όμως, ο χώρος που της
αντιστοιχεί συρρικνώθηκε, η εξουσία της φθάρηκε, η επιρροή της εξασθένησε.
Είναι ακόμη υγιής, έχει διατηρήσει τη γοητεία της, εξακολουθεί να μαγεύει.
Έχει εξοριστεί όμως στο τέλος της πομπής, δεν βγαίνει πια παρά τη νύχτα, όταν
δεν ζει κλεισμένη στον εαυτό της, σε μια λαμπρή απομόνωση».

Διαβάστε την ετυμηγορία ενός κολοσσού της βιβλιοκριτικής: «Η τηλεόραση δεν
είναι τόσο έξυπνη και φιλόδοξη όσο περιμέναμε. Η εμφάνιση των εμπορικών
καναλιών και η ιδιωτικοποίηση του Πρώτου Καναλιού κατάφεραν βαρύ πλήγμα στην
προώθηση, την απεικόνιση και την παρουσίαση της κλασικής κουλτούρας. Αντί να
διαμορφώσουμε τα γούστα του κοινού, υπηρετήσαμε τις επιθυμίες του. Το
κολακεύσαμε με εύκολες λύσεις, αντί να το ταρακουνάμε κάθε τόσο με το
ασυνήθιστο και το ριψοκίνδυνο. Χάριν της θεαματικότητας και της διαφήμισης,
αφαιρέσαμε από τις "ώρες της αιχμής" κάθε στοιχείο τόλμης».

Παρακολουθήστε τη σκέψη ενός οργισμένου ανθρώπου: «Το ιδιωτικό κανάλι δεν τα
έχει καλά με τον πολιτισμό. Χαρακτηρίζεται από εγωισμό, ωμότητα, βουλιμία.
Είναι ένας διανοούμενος, αλλά της οικογένειας της μπουλντόζας».

Απολαύστε τον Μπερνάρ Πιβό: «Να το πούμε χωρίς υπεκφυγές: η πολιτική εξουσία,
είτε της Δεξιάς είτε της Αριστεράς, αποδείχθηκε στο θέμα της τηλεόρασης
αυθάδης, στενοκέφαλη, ανεύθυνη, υποκριτική και ηλίθια ­ με μια λέξη, αξιοθρήνητη...».

Τι παρατηρεί ο Πιβό; Ότι η σημερινή του εκπομπή «Bouillon de culture»
(Κουλτουρόσουπα) αρχίζει την ώρα που τελείωνε η προηγούμενη, η γνωστή
«Αποστροφές». Γιατί έγινε αυτή η χρονική μετατόπιση; Επειδή οι διαφημιστές
έκριναν ότι την «περίοδο της αιχμής» δεν έπρεπε να μεταδίδονται τόσο «βαριές»
εκπομπές. Και πώς ορίζεται αυτή η περίοδος; Μα ανάμεσα στην ώρα που επιστρέφει
στο σπίτι της η νοικοκυρά κάτω των 50 ετών και την ώρα που πέφτει για ύπνο. Σ'
αυτή τη νοικοκυρά, σύμβολο μιας τηλεόρασης που παρακολουθεί πανικόβλητη τις
μετρήσεις της θεαματικότητας και τα «μερίδια της αγοράς» και καθορίζει
αναλόγως το πρόγραμμά της, απευθύνεται ο Πιβό με το τελευταίο του βιβλίο.
Χαρακτηριστικός ο τίτλος του: «Επίπληξη στη νοικοκυρά κάτω των 50 ετών» (εκδ. Plon).

Το βιβλίο κυλάει ευχάριστα, αν και τα ερωτήματα που θέτει είναι βασανιστικά,
γράφει η «Φιγκαρό» που δημοσίευσε κατ' αποκλειστικότητα αποσπάσματά του.
Πρέπει η τηλεόραση να προσφέρει στις νοικοκυρές αυτό που ζητούν ­ ή αυτό που
νομίζει ότι ζητούν ­ ή να προσπαθεί να εξυψώνει με τα προγράμματά της το
πολιτιστικό τους επίπεδο; Ο Πιβό δεν έχει απάντηση. Έχει όμως μια απλή
συμβουλή να δώσει στις νοικοκυρές: να διαβάζουν βιβλία.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16051N503</ED>
<ID>
ID:137209

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N50&aa=3</URL></REF>


Article

<CATEGORY>vin08</CATEGORY>

 <H5>ΒΑΖΟΥΝ ΤΟΥΣ ΦΟΡΟΛΟΓΟΥΜΕΝΟΥΣ ΝΑ ΦΤΙΑΞΟΥΝ ΟΙ ΙΔΙΟΙ ΤΑ ΑΡΧΕΙΑ ΤΗΣ ΕΦΟΡΙΑΣ
</H5><H2>Άκρον Άωτον Αναλγησίας
</H2>
Ζητούνται στοιχεία για ολόκληρη την οικονομική δραστηριότητα του
φορολογούμενου από το 1993 ως το 1997, ώστε στη συνέχεια να δημιουργηθεί ένα
αρχείο στοιχείων για όλους τους ελεύθερους επαγγελματίες και επιχειρήσεις 
Το υπουργείο Οικονομικών θέλει να φτιάξει τα αρχεία στις Εφορίες και αναγκάζει
πάνω από 1.000.000 ελεύθερους επαγγελματίες, επιχειρηματίες, γεωργούς και
άλλους επιτηδευματίες να αυτοφακελωθούν, βάζοντάς τους σε μια πρωτοφανή
ταλαιπωρία απίθανης γραφειοκρατίας.

ΠΡΟΚΕΙΤΑΙ για το έντυπο Ε3 που είναι γρίφος και αίνιγμα ακόμα και για τους
εφοριακούς, οι οποίοι πιστεύουν ότι η συμπλήρωσή του θα φέρει σε αδιέξοδο τους
φορολογούμενους, οι οποίοι στο τέλος θα αναγκαστούν να προσφύγουν σε λογιστές.

Με το έντυπο αυτό ουσιαστικά καλούνται οι φορολογούμενοι αυτοί να δηλώσουν
πάλι στοιχεία 5 προηγούμενων φορολογικών χρήσεων, αφού τα στοιχεία αυτά
αδυνατεί να τα συγκεντρώσει και να τα επεξεργασθεί το ΚΕΠΥΟ. Ουσιαστικά,
ζητούνται στοιχεία για ολόκληρη την οικονομική δραστηριότητα του
φορολογούμενου από το 1993 ως το 1997, ώστε στη συνέχεια να δημιουργηθεί ένα
αρχείο στοιχείων για όλους τους ελεύθερους επαγγελματίες και επιχειρήσεις και
να γίνει εφικτός σε μεταγενέστερη φάση ο φορολογικός έλεγχος.

Όλοι σε λογιστές

Το έντυπο αυτό, σύμφωνα με την εγκύκλιο που δόθηκε στη δημοσιότητα, θα πρέπει
να υποβληθεί απ' όλα τα φυσικά και νομικά πρόσωπα που ασκούν επιχείρηση ή
ελευθέριο επάγγελμα, εφόσον τηρούν βιβλία οποιασδήποτε κατηγορίας του ΚΒΣ.
Φέτος το έντυπο Ε3 θα μπορεί να κατατεθεί, ανεξάρτητα από το χρόνο υποβολής
της βασικής φορολογικής δήλωσης, μέχρι 30 Απριλίου. Προϋπόθεση όμως είναι να
συμπληρωθεί και να υποβληθεί μόνο από λογιστή, ο οποίος θα έχει δώσει κατά την
ημέρα κατάθεσης της φορολογικής δήλωσης κατάσταση στην οποία θα αναφέρονται
όλα τα στοιχεία του φορολογούμενου (προσωπικά στοιχεία, ΑΦΜ κ.ά.).

Στο έντυπο Ε3 θα πρέπει να περιλαμβάνονται τα στοιχεία του φορολογούμενου
(επώνυμο ή επωνυμία, διεύθυνση, τόπος εγκατάστασης, τηλέφωνο κ.ά). Επίσης θα
πρέπει να περιληφθούν στοιχεία που αφορούν την κύρια δραστηριότητα της
επιχείρησης (έναρξη εργασιών, τη νομική υπόσταση του φορολογούμενου, δηλαδή αν
είναι φυσικό πρόσωπο ή εταιρεία) καθώς και άλλα στοιχεία που αφορούν:

* Τον αριθμό των υποκαταστημάτων.

* Τους αποθηκευτικούς χώρους.

* Τις αποθήκες.

* Το μόνιμα απασχολούμενο προσωπικό.

* Το εποχικά απασχολούμενο προσωπικό.

* Τις φορολογικές χρήσεις που είναι ανέλεγκτη.

Επίσης θα πρέπει να αναγραφούν συγκεκριμένες κατηγορίες για τα λογιστικά
βιβλία που τηρεί η επιχείρηση ή ο ελεύθερος επαγγελματίας καθώς και ο χρόνος
θεώρησής της. Φακελώνονται επίσης όλα τα μεταφορικά μέσα που έχει η επιχείρηση.

Έντυπο - «μαρτύριο»

Στο έντυπο «μαρτύριο» θα πρέπει να αναγραφούν στοιχεία που αφορούν χρονιά προς
χρονιά τις εξής πληροφορίες:

* Το σύνολο των αγορών.

* Τα έσοδα από πωλήσεις εμπορευμάτων, προϊόντων, παροχή υπηρεσιών.

* Τις μεικτές αμοιβές των ελεύθερων επαγγελματιών.

* Το σύνολο απογραφής των δαπανών.

* Το ύψος των μεικτών και των καθαρών κερδών καθώς και εκείνων που προκύπτουν
από τα αντικειμενικά κριτήρια (μόνο τα νομικά πρόσωπα) και τις λογιστικές
διαφορές που έχουν δηλωθεί.

Από την υποχρέωση αναγραφής των στοιχείων αυτών απαλλάσσονται όσοι ασκούν
γεωργική επιχείρηση και δεν τηρούν βιβλία.

Οι επιχειρήσεις

Η ταλαιπωρία όμως δεν σταματά εδώ αφού στο έντυπο Ε3 οι επιχειρήσεις που
τηρούν βιβλία γ' κατηγορίας και συντάσσουν ισολογισμούς θα πρέπει να αναφέρουν
και άλλα στοιχεία όπως: τις μακροπρόθεσμες και βραχυπρόθεσμες υποχρεώσεις, τα
γραμμάτια εισπρακτέα και αυτά που βρίσκονται σε καθυστέρηση καθώς και τις
σφραγισμένες επιταγές. Αμέσως μετά θα πρέπει να αναγραφούν στοιχεία για όλους
τους παρακρατούμενους φόρους που καταβλήθηκαν και που παρακρατήθηκαν καθώς και
για τους υπόλοιπους φόρους (φόρος εισοδήματος, ΦΜΑΠ, πρόστιμα κ.ά) που
καταβλήθηκαν ή αναλογούν.

Ειδικά για τις επιχειρήσεις που τηρούν βιβλία Α' και Β' κατηγορίας ζητούνται
στοιχεία για όλα τα εμπορεύματα, καθώς και για τις πωλήσεις, ενώ οι ελεύθεροι
επαγγελματίες (γιατροί, δικηγόροι κ.ά.) θα πρέπει να αναφέρουν τα ακαθάριστα
έσοδά τους και όλες τις δαπάνες τους.

Ανάλογες πληροφορίες που αφορούν τις αγορές, τα έσοδα, τις πωλήσεις, τις
δαπάνες κ.λπ. θα πρέπει να αναγράφουν και οι επιχειρήσεις με βιβλία γ'
κατηγορίας. Ειδικές ενδείξεις που βρίσκονται σε πίνακες θα πρέπει να
συμπληρωθούν από τεχνικές επιχειρήσεις, οικοδομικές και γεωργικές
επιχειρήσεις, εκμεταλλευτές Δ.Χ. αυτοκινήτων.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16051N511</ED>
<ID>
ID:137122

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N51&aa=1</URL></REF>


Article

<CATEGORY>vin08</CATEGORY>

 <H2>Έως τις 10 Φεβρουαρίου τα τέλη κυκλοφορίας
</H2>
ΠΑΡΑΤΑΣΗ μέχρι τις 10 Φεβρουαρίου αποφάσισε να δώσει το υπουργείο Οικονομικών
στην προθεσμία για τη χορήγηση του ειδικού σήματος τελών κυκλοφορίας από τους
κατόχους Ι.Χ. και μοτοσυκλετών.

Η προθεσμία έληγε κανονικά στις 31 Ιανουαρίου. Όσοι φορολογούμενοι δεν έχουν
λάβει ακόμη το ειδοποιητήριο πρέπει να προσέλθουν στην Εφορία της περιοχής
τους να το προμηθευτούν. Εκτός από τις Εφορίες, τα σήματα κυκλοφορίας
χορηγούνται και από τις τράπεζες: Αγροτική, Εθνική, Ιονική, Άλφα Πίστεως. 
Τα ποσά των τελών κυκλοφορίας διαφέρουν ανάλογα με τον κυβισμό των αυτοκινήτων
ή των μοτοσυκλετών. Ειδικότερα για οχήματα από 51 μέχρι 300 κυβ. εκατ. το
τέλος ανέρχεται σε 4.000 δρχ., από 301 μέχρι 785 κυβ. εκατ. ανέρχεται σε
10.000 δρχ., από 786 κυβ. εκατ. μέχρι 1.357 κυβ. εκατ. ανέρχεται σε 25.000
δρχ., από 1.358 κυβ. εκατ. μέχρι 1.928 κυβ. εκατ. ανέρχεται σε 45.000 δρχ.,
από 1.929 κυβ. εκατ. μέχρι 2.357 κυβ. εκατ. ανέρχεται σε 100.000 δρχ., από
2.358 κυβ. εκατ. και πάνω το τέλος ανέρχεται σε 130.000 δρχ., ενώ τα
απαλλασσόμενα οχήματα θα πληρώσουν 2.000 δρχ.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16051N512</ED>
<ID>
ID:137174

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N51&aa=2</URL></REF>


Article

<CATEGORY>vin08</CATEGORY>

 <H2>Φθηνότερες βενζίνες - πετρέλαια
</H2>
ΜΕΙΩΝΟΝΤΑΙ ΚΑΤΑ 2,20 δρχ. το λίτρο οι λιανικές τιμές στις βενζίνες, κατά 1,4
δρχ. το λίτρο στο πετρέλαιο κίνησης και κατά 1,60 δρχ. το λίτρο στο πετρέλαιο θέρμανσης.

Οι μειώσεις, ανακοίνωσε η ΔΕΠ, οφείλονται στη μείωση των διεθνών τιμών και
στην πτώση της ισοτιμίας του δολαρίου έναντι της δραχμής.

Στην Αττική και τη Θεσσαλονίκη η σούπερ βενζίνη πουλιέται 211-213 δρχ. το
λίτρο και η αμόλυβδη 195-196,90 δρχ. το λίτρο.

Στις υπόλοιπες περιοχές η σούπερ βενζίνη πουλιέται 212-220,90 δρχ. το λίτρο
και η αμόλυβδη 197-206,80 δρχ. το λίτρο.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16051N513</ED>
<ID>
ID:137217

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N51&aa=3</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Και χρωστάνε και ταλαιπωρούν...
</H2>
<AUTHOR>ΔΗΜΗΤΡΗΣ ΣΤΕΡΓΙΟΥ</AUTHOR>

Η ΕΠΙΜΑΧΗ διάταξη του φορολογικού νομοσχεδίου, με την οποία «ρυθμίζονται» οι
εργασιακές σχέσεις σε μερικές δημόσιες επιχειρήσεις και οργανισμούς, είναι μία
πράγματι θαρραλέα διαρθρωτική αλλαγή. Αλλά οι εργασιακές σχέσεις στους
ζημιογόνους και φοροβόρους αυτούς οργανισμούς δεν είναι το μοναδικό
διαρθρωτικό πρόβλημα της οικονμίας μας και, το κυριότερο, δεν φταίνε μόνον οι
συνδικαλιστές και οι εργαζόμενοι στον προβληματικό δημόσιο τομέα. Είναι
πάμπολλα και φταίνε, κυρίως, οι κυβερνήσεις εκείνες που «έσπειραν» παροχές,
θεοποίησαν την ήσσονα προσπάθεια και ανήγαγαν σε σπορ τη μακαριότητα.

Και είπαμε να κάνουμε διαρθρωτικές αλλαγές. Αλλά αρχίσαμε από τα πιο εύκολα,
δηλαδή την επιβολή νέων φόρων και αύξηση των υπαρχόντων για να εξασφαλισθούν
πρόσθετα έσοδα. Και εξασφαλίσθηκαν πάνω από 300 δισ. δραχμές το χρόνο την
τελευταία τριετία. Αλλά, τι είναι τα 300 δισ. δραχμές μπροστά στα 5,5 τρισ.
δραχμές, με τα οποία επιβαρύνθηκε το δημόσιο χρέος την τελευταία μόνον εξαετία
από αναλήψεις χρεών και κάλυψη ζημιών προβληματικών δημοσίων επιχειρήσεων;

Και είπαμε τώρα να κάνουμε και άλλες διαρθρωτικές αλλαγές, αλλά «πέσαμε» στα
δύσκολα, όπως είναι, για παράδειγμα, οι συγχωνεύσεις, οι μετοχοποιήσεις, οι
ιδιωτικοποιήσεις, οι αποκρατικοποιήσεις και οι μετατάξεις. Έτσι αποφασίσθηκαν
οι διαρθρωτικές αλλαγές στις εργασιακές σχέσεις για να εξοικονομηθούν δαπάνες
85 δισ. δραχμών. Αλλά τι είναι τα 85 δισ. δραχμές μπροστά στις ζημίες και χρέη
πολλών ακόμη τρισ. δραχμών που πρέπει να καλυφθούν με δάνεια οικονομικής
«εξυγίανσης», τα οποία θα πάνε και αυτά απευθείας στο δημόσιο χρέος, δηλαδή
στην πλάτη των φορολογουμένων; Το αποτέλεσμα είναι γνωστό. Εκεί που χρωστάγανε
στους φορολογουμένους, τους ταλαιπώρησαν κιόλας τις τελευταίες ημέρες. 
<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16051N514</ED>
<ID>
ID:137256

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N51&aa=4</URL></REF>


Article

<CATEGORY>vin08</CATEGORY>

 <H5>ΕΞΑΓΓΕΛΙΑ ΤΖΟΥΜΑΚΑ: ΔΙΑΓΡΑΦΕΣ ΚΑΙ ΡΥΘΜΙΣΕΙΣ ΧΡΕΩΝ ΠΡΟΩΘΕΙ Η ΑΤΕ
</H5><H2>Τους χαρίζει τα μισά
</H2>
Σημαντικές ρυθμίσεις των χρεών των αγροτών ανακοίνωσε από τη Θεσσαλονίκη ο
υπουργός Γεωργίας Στέφανος Τζουμάκας, κατά τη διάρκεια της ομιλίας του στα
εγκαίνια της 14ης Aqrotika. ΘΕΣΣΑΛΟΝΙΚΗ. 
Γραφείο Βόρειας Ελλάδας

Ο υπουργός Γεωργίας επισήμανε ότι σε δύο φάσεις η Αγροτική Τράπεζα της Ελλάδας
προωθεί τη διαγραφή και ρύθμιση χρεών αγροτών και αγροτικών επιχειρήσεων τα
οποία δεν εξυπηρετούνται τα τελευταία 13 χρόνια ­ θεωρούνται χαμένα και δεν
εγγράφονται οι τόκοι σε αυτά ­ αφού η τράπεζα είναι αδύνατο να κινήσει
διαδικασίες κατασχέσεων αγροτικών περιουσιών.

Η πρώτη φάση, όπως είπε ο κ. Τζουμάκας, αφορά ληξιπρόθεσμα καλλιεργητικά
δάνεια ύψους μέχρι 10.000.000 δρχ. που έχουν πάψει να εξυπηρετούνται από το
1985. Οι περίπου 50.000 αγρότες που οφείλουν τέτοια δάνεια θα κληθούν να
υπογράψουν σύμβαση με την τράπεζα για να διαγραφεί το 50% της οφειλής τους
εφόσον δεχθούν να πληρώσουν το υπόλοιπο 50% σε ορισμένο χρονικό διάστημα. Η
κατηγορία αυτή των αγροτών υπολογίζεται ότι οφείλει στην Αγροτική Τράπεζα 250
δισ. δρχ.

Στη δεύτερη φάση, που αφορά δάνεια των αγροτικών επιχειρήσεων, προβλέπεται ­
εφόσον ολοκληρωθεί η πρώτη φάση ­ διαγραφή του 50% της συνολικής οφειλής και η
ρύθμιση και αποπληρωμή του υπολοίπου.

Ο υπουργός Γεωργίας αναφέρθηκε στις δύο κατευθύνσεις που έχει η πολιτική της
κυβέρνησης στον αγροτικό τομέα, στις εθνικές επιλογές υποστήριξης και
αντιμετώπισης των μακροχρόνιων διαρθρωτικών προβλημάτων του και στις επιλογές
υποστήριξής του στο επίπεδο της Ευρωπαϊκής Ένωσης.

Οι επιδοτήσεις και οι ενισχύσεις προς τους Έλληνες παραγωγούς θα
αντιμετωπισθούν με τη σύσταση δύο νέων οργανισμών.

Στο μητρώο αγροτών έχουν καταγραφεί 863.000 αγρότες από τους οποίους οι
500.000 απασχολούνται κατά κύριο επάγγελμα με τη γεωργία, όπως είπε ο κ.
Τζουμάκας, ο οποίος υπογράμμισε ότι το εισόδημα του αγροτικού τομέα στο 1997
υπολογίσθηκε στα 3 τρισ. δρχ. περίπου.

«Επιδίωξη της κυβέρνησης είναι να βελτιωθεί το βιοτικό επίπεδο στην ύπαιθρο
και η ποιότητας ζωής του Έλληνα αγρότη», είπε ο κ. Τζουμάκας.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16051N521</ED>
<ID>
ID:137123

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N52&aa=1</URL></REF>


Article

<CATEGORY>vin08</CATEGORY>

 <H2>Σκληρές κουβέντες ανάμεσα σε Βάσω Παπανδρέου - Μαν. Δασκαλάκη
</H2>
ΚΟΝΤΡΑ σημειώθηκε χθες στη Βουλή ανάμεσα στην υπουργό Ανάπτυξης Βάσω
Παπανδρέου και το μέλος του Ε.Γ. του ΠΑΣΟΚ Μανόλη Δασκαλάκη, για τη
μετοχοποίηση της Δημόσιας Επιχείρησης Πετρελαίου (ΔΕΠ).

Η υπουργός Ανάπτυξης διαφώνησε με τον κ. Δασκαλάκη, όταν ο τελευταίος είπε ότι
ήθελε από παλιά τη μετοχοποίηση της ΔΕΠ. «Ψεύδεσθε» τού είπε η κ. Παπανδρέου,
τονίζοντας ότι ο κ. Δασκαλάκης δεν ήταν σύμφωνος με τη μετοχοποίηση. Τότε, ο
κ. Δασκαλάκης δήλωσε ότι ήταν υπέρ της μετοχοποίησης, η οποία θα έπρεπε να
ξεκινήσει από την ΕΚΟ που εκπληρούσε τις προϋποθέσεις να εισαχθεί στο Χρηματιστήριο.

Η υπουργός αντέτεινε ότι έχει τις σχετικές επιστολές του στα χέρια της και ότι
θα τις εμφανίσει.

Στο σημείο αυτό παρενέβη ο πρώην υπουργός Βιομηχανίας Αναστάσιος Πεπονής και
υπενθύμισε τη διαμάχη Βερελή - Δασκαλάκη. Ο πρώην υπουργός τόνισε ότι πράγματι
ο κ. Δασκαλάκης εισηγείτο τη μετοχοποίηση της ΕΚΟ, αλλά διαφωνούσε με τον κ.
Βερελή (υφυπουργός ΠΕΧΩΔΕ σήμερα), ο οποίος ήθελε τη μετοχοποίηση και των
άλλων θυγατρικών εταιρειών της ΔΕΠ. Η κόντρα έσβησε με τη διακοπή της
συνεδρίασης της Επιτροπής Εμπορίου της Βουλής, όπου είχε κληθεί σε ακρόαση ο
κ. Δασκαλάκης ως πρώην διευθύνων σύμβουλος της ΔΕΠ. Η διακοπή έγινε γιατί
κλήθηκαν οι βουλευτές να ψηφίσουν στην Ολομέλεια (σε ονομαστική ψηφοφορία για
το φορολογικό νομοσχέδιο).

Η Ντόρα Μπακογιάννη, βλέποντας νωρίτερα τη διαμάχη ανάμεσα στα στελέχη του
ΠΑΣΟΚ, σχολίασε σε συναδέλφους της: «Εμείς τι να κάνουμε τώρα, που αυτοί μαλώνουν;...».

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16051N522</ED>
<ID>
ID:137175

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N52&aa=2</URL></REF>


Article

<CATEGORY>vin08</CATEGORY>

 <H2>Σχέδιο δράσης για μείωση των επιχορηγήσεων σε ιδρύματα και φορείς του Δημοσίου
</H2>
ΣΤΟ ΜΙΚΡΟΣΚΟΠΙΟ του υπουργείου Οικονομικών (Γενικού Λογιστηρίου του Κράτους)
μπαίνουν όλοι οι φορείς του Δημοσίου και τα επιχορηγούμενα ιδρύματα
προκειμένου να καταγραφούν πλήρως τα οικονομικά τους και να προχωρήσει η
προσπάθεια εξοικονόμησης των δαπανών τους.

Αυτό θα πραγματοποιηθεί με την εφαρμογή του Συστήματος Ολικής Λογιστικής
Παρακολούθησης, το οποίο θα λειτουργεί παράλληλα με το Δημόσιο Λογιστικό
Σύστημα και θα καταγράφει τους τρόπους αξιοποίησης από τους φορείς των
επιχορηγήσεων που λαμβάνουν από τον κρατικό προϋπολογισμό, την πραγματική
περιουσιακή τους κατάσταση και άλλα στοιχεία με στόχο να ληφθούν αποφάσεις για
την καλύτερη αξιοποίηση της περιουσίας τους και την αύξηση των ιδίων πόρων
τους που θα επιτρέψει την αντίστοιχη μείωση των επιχορηγήσεων.

Σε ανακοίνωση που εξέδωσε χθες το υπουργείο Οικονομικών ορίζεται ότι μέσα στο
1998 το Σύστημα Ολικής Λογιστικής Παρακολούθησης θα εφαρμοσθεί πιλοτικά σε
25-30 φορείς του Δημοσίου.

Σύμφωνα με την ανακοίνωση οι φορείς αυτοί θα είναι δημόσια νοσοκομεία, ΑΕΙ -
ΤΕΙ, ΟΤΑ, ερευνητικά ιδρύματα καθώς και οι οργανισμοί κοινωνικής ασφάλισης

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16051N523</ED>
<ID>
ID:137218

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N52&aa=3</URL></REF>


Article

<CATEGORY>vin08</CATEGORY>

 <H2>Και οι λάθος κλήσεις θα μπλοκάρουν τη φορολογική ενημερότητα;
</H2>
ΑΠΟ ΤΟ ΣΥΜΒΟΥΛΙΟ της Επικρατείας κρίνεται και η πρόσφατη απόφαση των υπουργών
Εσωτερικών και Οικονομικών που μπλοκάρει τη χορήγηση πιστοποιητικών
φορολογικής ενημερότητας για χρέη σε νομαρχίες, δήμους και κοινότητες (άνω των
100.000 δραχμών).

Στο Ανώτατο Διοικητικό Δικαστήριο προσέφυγαν χθες τέσσερις εταιρείες,
υποστηρίζοντας ότι η συγκεκριμένη κοινή υπουργική απόφαση ­ που αφορά και τις
οφειλές σε δήμους και κοινότητες από απλήρωτες κλήσεις για παράνομη στάθμευση
­ είναι αντισυνταγματική, γιατί αποτελεί κύρωση δυσανάλογη με το ύψος της οφειλής.

Όπως τονίζεται στις προσφυγές, το πιστοποιητικό φορολογικής ενημερότητας είναι
απαραίτητο σχεδόν για κάθε είδους επαγγελματική και οικονομική δραστηριότητα
και συναλλαγή και οι επιχειρήσεις θα υποστούν ανεπανόρθωτη οικονομική βλάβη,
λόγω της μη χορήγησής του για χρέη προς τους δήμους και τις κοινότητες, ύψους
ακόμη και 100.000 δραχμών.

Μάλιστα, επισημαίνεται ότι ένα χρέος που βεβαιώνει ένας δήμος ή μία κοινότητα
μπορεί να προέρχεται αποκλειστικά από κλήσεις, αλλά να έχει καταλογιστεί
τελικώς από λάθος των αρμοδίων δημοτικών υπαλλήλων.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16051N524</ED>
<ID>
ID:137244

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N52&aa=4</URL></REF>


Article

<CATEGORY>vin08</CATEGORY>

 <H2>Εξώδικο συνεταιρισμού στο υπουργείο
</H2>
«ΕΛΑΤΕ να δείτε». Πρόσκληση και μάλιστα με εξώδικο απηύθυνε ο Αγροτικός
Συνεταιρισμός Πεταλιδίου ­ που έχει ένα από τα οκτώ ελαιοτριβεία της
Μεσσηνίας, στα οποία επιβλήθηκαν βαριές ποινές από τον υπουργό Γεωργίας για
«πανωγράψιμο» και άλλες παραβάσεις του καθεστώτος επιδότησης του λαδιού ­ προς
το υπουργείο Γεωργίας, ώστε να παρακολουθήσουν εκπρόσωποί του την παραγωγική
διαδικασία και να διαπιστώσουν ποια είναι η πραγματική απόδοση του ελαιοκάρπου
σε λάδι.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16051N525</ED>
<ID>
ID:137260

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N52&aa=5</URL></REF>


Article

<CATEGORY>vin08</CATEGORY>

 <H2>Επιτροπή θα προτείνει λύσεις για τη Θεσσαλονίκη
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΟΙ ΕΚΠΡΟΣΩΠΟΙ των παραγωγικών και οικονομικών τάξεων της Θεσσαλονίκης,
συνδικαλιστικοί φορείς, καθώς και η Νομαρχιακή και Τοπική Αυτοδιοίκηση θα
συμμετέχουν στην Επιτροπή, η οποία θα καταθέσει τις προτάσεις της στην
κυβέρνηση και τον Πρωθυπουργό για την επίλυση των προβλημάτων που
αντιμετωπίζει η συμπρωτεύουσα με αιχμή την αποβιομηχάνιση και την Τράπεζα Μακεδονίας-Θράκης.

Η σύσταση της Επιτροπής αποφασίσθηκε χθες κατά τη διάρκεια ευρείας σύσκεψης,
που πραγματοποιήθηκε στη Νομαρχία Θεσσαλονίκης με θέματα τον νέο αναπτυξιακό
νόμο, την αποβιομηχάνιση και την Τράπεζα Μακεδονίας-Θράκης.

Στην Επιτροπή, που θα συγκληθεί στις αμέσως επόμενες ημέρες, θα μετέχουν σε
πρώτη φάση εκπρόσωποι της Νομαρχιακής και Τοπικής Αυτοδιοίκησης, των τεσσάρων
οικονομικών επιμελητηρίων της Θεσσαλονίκης, του Εργατικού Κέντρου, του
Συνδέσμου Βιομηχανιών Βόρειας Ελλάδας, της Ομοσπονδίας Αγροτικών Συλλόγων και
του Τεχνικού Επιμελητηρίου.

Όλοι οι εκπρόσωποι των φορέων που συμμετείχαν χθες στην ευρεία σύσκεψη
αποφάσισαν στο μεταξύ να συμμετέχουν στο μεγάλο συλλαλητήριο που διοργανώνει
στις 17 Φεβρουαρίου το Εργατικό Κέντρο της Θεσσαλονίκης για την αποβιομηχάνιση
και την ανεργία.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16051N526</ED>
<ID>
ID:137269

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N52&aa=6</URL></REF>


Article

<CATEGORY>vin08</CATEGORY>

 <H2>Απεργούν στους Δήμους στις 19 Φεβρουαρίου
</H2>
ΠΡΟΕΙΔΟΠΟΙΗΤΙΚΗ απεργία για τις 19 Φεβρουαρίου εξήγγειλε χθες το Γενικό
Συμβούλιο της Πανελλήνιας Ομοσπονδίας Εργαζομένων στην Τοπική Αυτοδιοίκηση
(ΠΟΕ-ΟΤΑ). Αιτήματα του κλάδου είναι η αύξηση των αποδοχών των εργαζομένων, η
υπογραφή Συλλογικής Σύμβασης Εργασίας, η βελτίωση των συνταξιοδοτικών και
ασφαλιστικών ρυθμίσεων για τα ανθυγιεινά επαγγέλματα και η έκδοση διατάγματος
από το υπουργείο Εσωτερικών, με το οποίο θα καθορίζονται οι όροι και οι
προϋποθέσεις ανάθεσης λειτουργιών των δήμων σε ιδιώτες.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16051N527</ED>
<ID>
ID:137274

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N52&aa=7</URL></REF>


Article

<CATEGORY>vin08</CATEGORY>

 <H2>12 δισ. για το ξενοδοχειακό συγκρότημα της Hyatt
</H2>
Ο ΟΜΙΛΟΣ εταιρειών Hyatt ­ ο οποίος συμπεριλαμβάνει και το καζίνο που ήδη
λειτουργεί στη Θεσσαλονίκη ­ πραγματοποιεί νέα επένδυση ύψους 12 δισ. δρχ. με
την κατασκευή ολοκληρωμένου ξενοδοχειακού συγκροτήματος.

Το συγκρότημα θα περιλαμβάνει υπερπολυτελές ξενοδοχείο 300 κλινών και
Συνεδριακό - Business Center με όλες τις απαραίτητες εγκαταστάσεις και
κοινόχρηστους χώρους.

Η νέα επένδυση της Hyatt στη Θεσσαλονίκη θα ολοκληρωθεί τον Απρίλιο του 1999
και αναμένεται να συμβάλει όχι μόνο στην αύξηση του ξενοδοχειακού δυναμικού
της Θεσσαλονίκης, αλλά και στην αναβάθμιση της ποιότητας των παρεχόμενων
υπηρεσιών τουρισμού και φιλοξενίας συνολικά στη Βόρεια Ελλάδα.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16051N528</ED>
<ID>
ID:137278

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N52&aa=8</URL></REF>


Article

<CATEGORY>vin08</CATEGORY>

 <H2>Η πορεία της βιομηχανίας
</H2>
Η ΑΞΙΑ των πωλήσεων της βιομηχανίας αυξήθηκε το 1996 κατά 7,1%, ενώ ο όγκος
τους παρέμεινε στάσιμος. Η απόδοση των ιδίων κεφαλαίων εξάλλου μειώθηκε το
1996 σε 11,2% από 12,9% το 1995.

Αυτό επισημαίνεται σε έκθεση για τις εξελίξεις στην ελληνική βιομηχανία.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16051N529</ED>
<ID>
ID:137281

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N52&aa=9</URL></REF>


Article

<CATEGORY>vin08</CATEGORY>

 <H2>Και νέα πτώση
</H2>
Με πτώση έκλεισαν οι τιμές των μετοχών και κατά τη χθεσινή συνεδρίαση του
Χρηματιστηρίου Αξιών Αθηνών (ΧΑΑ). Ο Γενικός Δείκτης έπεσε κάτω από το
«ψυχολογικό φράγμα» των 1.400 μονάδων και έκλεισε στις 1.390,96 μονάδες (αφού
προς στιγμή είχε υποχωρήσει και στις 1.378,59 μονάδες) με αποτέλεσμα να
καταγράψει απώλειες 19,27 μονάδων ή ποσοστό της τάξεως του 1,37%. Η εικόνα
στους επιμέρους Κλαδικούς Δείκτες (όπου όλοι κινήθηκαν πτωτικά στο σύνολό
τους) τη μεγαλύτερη πτώση σημείωσε ο κλάδος των Ετ. Χρηματοδοτικής Μίσθωσης
και των Βιομηχανιών κατά 2,16% και 2,11% αντίστοιχα. Από τις 229 μετοχές που
πραγματοποίησαν συναλλαγές, 40 σημείωσαν άνοδο, 173 πτώση και 16 παρέμειναν
σταθερές, ενώ 59 έκλεισαν με αγοραστές και 116 με πωλητές. Η αξία των
συναλλαγών ανήλθε σε 15 δισ.δρχ. (5.787.149 τεμάχια). Αναλυτικά τα 5.334.435
τεμάχια συνολικής αξίας 13,9 δισ. δρχ. αφορούσαν την Κύρια Αγορά, ενώ τα
452.714 τεμάχια συνολικής αξίας 1.024 εκατ. δρχ. την Παράλληλη Αγορά. Τη
μεγαλύτερη αξία συναλλαγών σημείωσαν οι μετοχές των Μεταλλουργικών
Επιχειρήσεων (3.335 εκατ.δρχ. - 1.301.770 τεμάχια) και των Τραπεζών (2.533
εκατ. δρχ. - 275.400 τεμάχια).

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N54</CAT>
<ED>
Κωδικός άρθρου: A16051N541</ED>
<ID>
ID:137124

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N54&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΥΔΡΟΧΟΟΣ

(20 Ιανουαρίου - 18 Φεβρουαρίου). Ο Ποσειδώνας περνάει στο ζώδιό σας. Οι
γεννημένοι 20-22 Ιανουαρίου θα έχουν λιγότερο σαφή αντίληψη της
πραγματικότητας. Να ελέγχουν μια τάση για αλκοόλ ή ψυχοφάρμακα.

ΙΧΘΥΕΣ

(19 Φεβρουαρίου - 20 Μαρτίου). Ο Ποσειδώνας περνάει στον Υδροχόο για 14
χρόνια. Θα αυξηθούν η διαίσθηση και η ευαισθησία σας. Να αποφεύγετε αλκοόλ,
ψυχοφάρμακα, επικίνδυνους ανθρώπους και επικίνδυνους χώρους.

ΚΡΙΟΣ

(21 Μαρτίου - 19 Απριλίου). Ο Ποσειδώνας περνάει στον Υδροχόο για 14 χρόνια.
Θα πρέπει να φυλάγεσθε από ουτοπίες στον πολιτικό τομέα και από φίλους ή
ομοϊδεάτες που είναι πρόθυμοι να προδώσουν.

ΤΑΥΡΟΣ

(20 Απριλίου - 20 Μαΐου). Ο Ποσειδώνας περνάει στον Υδροχόο. Οι γεννημένοι
20-22 Απριλίου δεν θα έχουν, τους επόμενους μήνες, πολύ σαφή αντίληψη της
πραγματικότητας. Να αποφεύγουν αλκοόλ και ψυχοφάρμακα.

ΔΙΔΥΜΟΙ

(21 Μαΐου - 21 Ιουνίου). Ο Ποσειδώνας περνάει στον Υδροχόο για 14 χρόνια. Θα
σας ωθήσει να βελτιώσετε το πνευματικό σας επίπεδο, αλλά θα παρασύρεσθε συχνά
από ουτοπίες και ανεδαφικά «πιστεύω».

ΚΑΡΚΙΝΟΣ

(22 Ιουνίου - 22 Ιουλίου). Ο Ποσειδώνας περνάει στον Υδροχόο για 14 χρόνια. Θα
υπάρξουν προβλήματα σε κληρονομικά και περιουσιακά θέματα. Θα σας απασχολήσουν
περισσότερο η μεταφυσική και η παραψυχολογία.

ΛΕΩΝ

(23 Ιουλίου - 22 Αυγούστου). Ο Ποσειδώνας περνάει στον Υδροχόο. Οι γεννημένοι
23-25 Ιουλίου ας ελέγχουν μια ροπή προς περισσότερο αλκοόλ ή ψυχοφάρμακα. Ας
φυλάγονται από απάτες και προδοσίες.

ΠΑΡΘΕΝΟΣ

(23 Αυγούστου - 23 Σεπτεμβρίου). Ο Ποσειδώνας περνάει στον Υδροχόο για 14
χρόνια. Θα πρέπει να προσέχετε περισσότερο τη διατροφή σας και να φυλάγεσθε
από προδοσίες και ατιμίες στον χώρο της δουλειάς σας.

ΖΥΓΟΣ

(24 Σεπτεμβρίου - 23 Οκτωβρίου). Ο Ποσειδώνας περνάει στον Υδροχόο για 14
χρόνια. Θα βοηθήσει εξαιρετικά τους καλλιτέχνες. Θα υπάρχει, όμως, ο κίνδυνος
εξιδανίκευσης των παιδιών σας ή ακατάλληλων ερωτικών συντρόφων.

ΣΚΟΡΠΙΟΣ

(24 Οκτωβρίου - 22 Νοεμβρίου). Ο Ποσειδώνας περνάει στον Υδροχόο. Οι
γεννημένοι 24-26 Οκτωβρίου θα αντιμετωπίσουν προβλήματα στο σπίτι και στην
οικογένεια. Να φυλάγονται από προδοσίες, από αλκοόλ και ψυχοφάρμακα.

ΤΟΞΟΤΗΣ

(23 Νοεμβρίου - 21 Δεκεμβρίου). Ο Ποσειδώνας περνάει στον Υδροχόο για 14
χρόνια. Η φαντασία σας θα γίνει πιο δημιουργική, αλλά συχνά θα μπερδεύετε το
ψέμα με την αλήθεια. Να φυλάγεσθε από απάτες και προδοσίες.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Ο Ποσειδώνας περνάει στον Υδροχόο για 14
χρόνια. Σε θέματα οικονομικά, θα πρέπει να είστε στο εξής πιο προσεχτικοί. Να
αποφεύγετε ριψοκίνδυνες κερδοσκοπίες και τυχερά παιχνίδια.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: N56</CAT>
<ED>
Κωδικός άρθρου: A16051N561</ED>
<ID>
ID:137106

</ID><URL>http://ta-nea.dolnet.gr/neaweb/neafile.print_unique?e=A&f=16051&m=N56&aa=1</URL></REF>


Article

<CATEGORY>vin10</CATEGORY>

 <H5>«ΟΙ ΜΕΤΑΓΡΑΦΕΣ ΔΕΝ ΓΙΝΟΝΤΑΙ ΜΕ ΦΑΞ ΚΑΙ ΤΗΛΕΦΩΝΗΜΑΤΑ»
</H5><H2>Βολές Ντουμιτρίου
</H2>
ΑΠΟΣΤΟΛΗ στη Ρουμανία ήθελε να γίνει ο Ντουμίτρου Ντουμιτρίου προκειμένου να
διασφαλιστεί η μεταγραφή του Νικολέσκου. Η μετακίνηση όμως του επιθετικού
ματαιώθηκε, άσχετα αν η ΑΕΚ ήταν έτοιμη να πληρώσει περί τα 40 εκατ. για
εξάμηνο δανεισμό. Τώρα, οι ιθύνοντες ψάχνουν αλλού προκειμένου να ενισχυθεί η ΑΕΚ.

σελίδα 5

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16051O001</ED>
<ID>
ID:137125

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Μαγική βραδιά για τον Άρη </H2>
σελίδες
2,
8,
10

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16051O002</ED>
<ID>
ID:137176

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O00&aa=2</URL></REF>


Article

<CATEGORY>vin10</CATEGORY>

 <H5>ΣΕΡΡΕΣ - ΠΑΟ 4-6
</H5><H2>Ο Βαζέχα γύρισε το ματς </H2>
σελίδα 3

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16051O003</ED>
<ID>
ID:137219

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Ο ΠΑΟ ξανά πρώτος με κορυφαίο τον Αλβέρτη </H2>
σελίδες 6-7

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16051O004</ED>
<ID>
ID:137245

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>475 εκατ. για τον Ζαγοράκη </H2>
σελ. 1

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16051O005</ED>
<ID>
ID:137261

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O00&aa=5</URL></REF>


Article

<CATEGORY>vin10</CATEGORY>

 <H5></H5><H2>Φαβορί Ιορντανέσκου, Ντε Μος </H2>
σελίδα 5

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16051O006</ED>
<ID>
ID:137270

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O00&aa=6</URL></REF>


Article

<CATEGORY>vin10</CATEGORY>

 <H5>Ο ΒΡΑΖΙΛΙΑΝΟΣ ΑΣΙΣ ΜΙΛΑΕΙ ΓΙΑ ΤΑ ΕΜΠΟΔΙΑ ΠΟΥ ΤΟΝ ΧΩΡΙΖΟΥΝ ΑΠΟ ΤΟΝ ΟΛΥΜΠΙΑΚΟ
</H5><H2>Θέλω να έρθω
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Η κατάσταση τραυματισμού του Μπόζινταρ Μπάντοβιτς παρουσίασε σημαντική
βελτίωση και υπάρχουν μικρές ελπίδες να τεθεί στη διάθεση του Ντούσαν
Μπάγιεβιτς για το ντέρμπι με την ΑΕΚ

«ΕΙΝΑΙ τιμή μου που ενδιαφέρεται ο Ολυμπιακός. Έχω επαφές μέσω τρίτων και
έμαθα ότι η ελληνική ομάδα θέλει να με αποκτήσει. Γνωρίζω ότι ο Ολυμπιακός
είναι μεγάλη ομάδα και με ενδιαφέρει να αγωνιστώ στο Τσάμπιονς Λιγκ», τόνισε
χθες στην «ΟΜΑΔΑ» ο 27χρονος Βραζιλιάνος διεθνής μέσος της Σπόρτιγκ Λισαβώνας
Ρομπέρτο Ασίς.

Ο Βραζιλιάνος άσος ήταν επιφυλακτικός: «Δεν μπορώ να πω αν θα έρθω στην
Ελλάδα, αφού τίποτα δεν είναι σίγουρο. Ανήκω στη Σπόρτιγκ και όταν συμφωνήσει
με τον Ολυμπιακό στο οικονομικό, τότε θα γίνει η μεταγραφή».

Το μεγάλο εμπόδιο για τη μεταγραφή του Ασίς είναι το γεγονός ότι η Σπόρτιγκ
Λισαβώνας και η Σιόν βρίσκονται στα δικαστήρια της ΦΙΦΑ. Οι Πορτογάλοι
διεκδικούν χρήματα από τη Σιόν, στην οποία ο Ασίς αγωνίστηκε δανεικός τον
τελευταίο καιρό, ενώ οι Ελβετοί υποστηρίζουν ότι ο παίκτης είναι δικός τους.

Κορυφαίο διοικητικό στέλεχος του Ολυμπιακού υποστήριξε χθες ότι μόνον αν
ξεκαθαρίσει η συγκεκριμένη υπόθεση θα προχωρήσουν οι διαπραγματεύσεις.
Εξάλλου, από τον Ολυμπιακό απορρίφθηκε η περίπτωση μεταγραφής του Λουίς
Ενρίκε, ενώ υπήρξε διάψευση στην είδηση που μετέδωσε το Ίντερνετ ότι ο
Βραζιλιάνος Έντμιλσον της Παρί Σεν Ζερμέν υπέγραψε στον Ολυμπιακό.

Στο μεταξύ, ο πρόεδρος του Ολυμπιακού Σωκράτης Κόκκαλης λίγο πριν αρχίσει η
χθεσινή εκδήλωση της κοπής της πίτας των ποδοσφαιριστών στην αίθουσα των VIP'S
του Σταδίου Καραϊσκάκη, εξέφρασε την αισιοδοξία του ότι η ομάδα θα κατακτήσει
και φέτος τον τίτλο. Παράλληλα δεν θέλησε να αποκαλύψει αν τελικά γίνει κάποια
μεταγραφή: «Πιστεύω ότι ο Ολυμπιακός θα αναδειχθεί και πάλι πρωταθλητής. Ο
Ολυμπιακός βρίσκεται στην κορυφή και διαθέτει την καλύτερη ομάδα. Εύχομαι τη
Δευτέρα να γίνει ένα καλό ματς με την ΑΕΚ και να μην επαναληφθούν αυτά που
έγιναν την περσινή περίοδο».

­ Θα κάνετε δώρο κάποια μεταγραφή στους φίλους του Ολυμπιακού;

«Όταν έχουμε κάποιο νέο θα σας ενημερώσουμε».

­ Για τον Βραζιλιάνο Ασίς;

«Παρακάτω».

­ Ο κόσμος έχει αγωνία για τη μεταγραφή;

«Εγώ δεν έχω αγωνία για τη μεταγραφή και νομίζω ούτε ο κόσμος του Ολυμπιακού.
Περισσότερο έχετε εσείς».

­ Συμφωνείτε με τον κ. Μπάγιεβιτς που υποστήριξε ότι ο Ολυμπιακός δεν θα έχει
πρόβλημα, ακόμα και αν δεν κάνει μεταγραφή;

«Ναι. Ο Ολυμπιακός έχει πολύ καλό υλικό. Αν θα κάνουμε μία μεταγραφή θα γίνει
γιατί θα κρίνουμε ότι η ομάδα χρειάζεται ενίσχυση σε κάποια θέση».

Ο κ. Κόκκαλης ζήτησε από στους ποδοσφαιριστές να πετύχουν νίκη στη Νέα
Φιλαδέλφεια και να φέρουν τον τίτλο και φέτος στον Πειραιά.

*** Ο Μπόζινταρ Μπάντοβιτς έτρεξε χθες μόνος του και όπως τόνισε ο γιατρός
Χρήστος Δάρας υπάρχουν λίγες ελπίδες να τεθεί στη διάθεση του Μπάγιεβιτς για
το ντέρμπι της Νέας Φιλαδέλφειας.

*** Οι ποδοσφαιριστές Ελευθερόπουλος, Πουρσανίδης και η εργοφυσιολόγος Μαρία
Λυκομήτρου κέρδισαν τα φλουριά της πίτας (από 1.000.000 δρχ.).

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O01</CAT>
<ED>
Κωδικός άρθρου: A16051O011</ED>
<ID>
ID:137126

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O01&aa=1</URL></REF>


Article

<CATEGORY>vin10</CATEGORY>

 <H2>Η Λέστερ δίνει 475 εκατ. για τον Ζαγοράκη
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

ΘΕΣΣΑΛΟΝΙΚΗ

ΑΥΤΟ που περίμεναν ο ΠΑΟΚ και ο Ζαγοράκης εδώ και τρεις ημέρες έγινε χθες
το βράδυ, όταν έφθασε στα γραφεία της ΠΑΕ με φαξ η πρόταση της Λέστερ για την
απόκτηση του διεθνούς άσου. Οι Άγγλοι προσφέρουν τελικά 1.000.000 λίρες στον
«δικέφαλο», δηλαδή 475 εκατ. δρχ. και τα δικαιώματα του Ζαγοράκη έπειτα από
τρία χρόνια θα παραμείνουν στον ΠΑΟΚ. Το αργότερο απόψε και αφού συνομιλήσει
με τον Άγγελο Αναστασιάδη και τον παίκτη, ο πρόεδρος της ΠΑΕ Γιώργος
Μπατατούδης αναμένεται να απαντήσει στην πρόταση και μάλλον θα την αποδεχθεί,
ενώ ταυτόχρονα θα προχωρήσει και σε ενέργειες για μεταγραφή δύο παικτών που θα
καλύψουν το κενό του Ζαγοράκη και θα ενισχύσουν την ομάδα σε άλλες θέσεις.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O01</CAT>
<ED>
Κωδικός άρθρου: A16051O012</ED>
<ID>
ID:137177

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O01&aa=2</URL></REF>


Article

<CATEGORY>vin10</CATEGORY>

 <H5>ΜΕ ΑΠΟΔΟΣΗ Α' ΚΑΤΗΓΟΡΙΑΣ Ο ΑΡΗΣ ΑΠΕΚΛΕΙΣΕ ΤΟΝ ΟΦΗ ΑΠΟ ΤΟΥΣ «8»
</H5><H2>Σαν μεγάλος
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

Φοβόταν το εύθραυστο 2-1 του Ηρακλείου ο Γκέραρντ και δεν έπεσε έξω. Στη
ρεβάνς του Χαριλάου, ο Άρης πήρε το εισιτήριο

ΘΕΣΣΑΛΟΝΙΚΗ

ΜΕ ΑΠΟΔΟΣΗ Α' Εθνικής ο Άρης συνέτριψε τον ΟΦΗ 4-1, υπερκάλυψε τη διαφορά του
πρώτου αγώνα και προκρίθηκε δίκαια.

Την ίδια «απόδοση» είχαν και οι οπαδοί των «κιτρίνων», που σχεδόν κατέκλυσαν
το Χαριλάου.

Οι γηπεδούχοι ευτύχησαν να πετύχουν το πρώτο τους γκολ νωρίς (29') με δυνατό
βολέ του Μητσόπουλου έξω από τη μεγάλη περιοχή, ενώ ο ίδιος διαμόρφωσε το 2-0
στο 40' με σουτ μέσα από τη μεγάλη περιοχή.

Τα δύο γκολ ήταν η επιβράβευση της ανωτερότητας των γηπεδούχων, απέναντι στον
ΟΦΗ που εμφανίστηκε χλωμός στην επίθεση και με αμυντικά κενά ειδικά στο κέντρο
της άμυνας.

Το 3-0 πέτυχε ο Λιολίδης στο 61' με πλασέ, προλαβαίνοντας την έξοδο του
Χανιωτάκη, εκμεταλλευόμενος ασίστ του Κένεντι.

Στα επόμενα λεπτά ο ΟΦΗ έκανε αισθητή την παρουσία του και επιβραβεύθηκε
μειώνοντας το σκορ (3-1) στο 70' με βολέ του Ρίζνιτς μέσα από τη μεγάλη περιοχή.

Το θριαμβευτικό 4-1 διαμόρφωσε ο Βλαχούδης στο 90' με πλασέ ύστερα από νέα
ασίστ του Κένεντι, που ήταν ο καλύτερος παίκτης του Άρη.

Οι «κίτρινοι» δεν έχουν παίκτη που υστέρησε, ενώ από τον ΟΦΗ επέπλευσαν οι
Νιόπλιας και Σκέντζος.

Ο Ψυχομάνης διαιτήτευσε χωρίς λάθη και έδειξε κίτρινες κάρτες στους Κατσιαρό
και Κολτσίδα.

ΑΡΗΣ: Κατεργιαννάκης, Παναγιωτίδης, Λιολίδης (86' Μιρτσέκης), Πανόπουλος,
Στράντζαλης (70' Νικολάου), Μπακογιάννης, Βλαχούδης (91' Λουμπούτης), Κένεντι,
Κατσιαρός, Μητσόπουλος, Κολτσίδας.

ΟΦΗ: Χανιωτάκης, Σταυρακάκης, Παπαδόπουλος, Αδάμος (46' Κώτσιος), Σκέντζος,
Κουτσουπιάς, Νιόπλιας, Τσιαντάκης (69' Παπαγιαννάκης), Δέδες (46' Ρίζνιτς),
Μίτιτς, Αναστασίου.

*** Στους φιλάθλους του Άρη αφιέρωσε τη νίκη-πρόκριση της ομάδας του ο Φοιρός,
ενώ ο Γκέραρντ επεσήμανε την έλλειψη αυτοπεποίθησης από την ομάδα του.

*** Πριμ 450.000 δραχμών θα εισπράξουν οι παίκτες του Άρη.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16051O021</ED>
<ID>
ID:137130

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O02&aa=1</URL></REF>


Article

<CATEGORY>vin10</CATEGORY>

 <H2>ΚΑΛΑΜΑΡΙΑ
</H2><H2>Σε ρυθμούς ποντιακούς
</H2>
Με πανηγυρικό τρόπο πέρασε η Καλαμαριά στην 8άδα του κυπέλλου, συντρίβοντας
5-1 το Αιγάλεω

ΣΕ ΡΥΘΜΟΥΣ ποντιακούς «χόρευε» χθες η Καλαμαριά, η οποία συνέτριψε (εντός
έδρας) με 5-1 το Αιγάλεω και προκρίθηκε στα προημιτελικά του κυπέλλου.

Οι γηπεδούχοι με το... καλημέρα κατάφεραν να αποκτήσουν πλεονέκτημα στην
υπόθεση της πρόκρισης, πετυχαίνοντας δύο γκολ με τους Λεβέντη (3') και
Ντόνκοβιτς (5').

Η αθηναϊκή ομάδα σκόραρε στο 14' με τον Σημαντήρα και μπήκε ξανά στο παιχνίδι,
αφού το αποτέλεσμα (0-0) του πρώτου αγώνα έδινε το δικαίωμα στο Αιγάλεω να ελπίζει.

Όμως η συνέχεια ανήκε ολοκληρωτικά στους «Πόντιους», οι οποίοι πέντε λεπτά
πριν από τη λήξη του ημιχρόνου έκαναν το 3-1 με τον Μπαλτίδη, στο 77' ο
Λίνδρας πέτυχε το τέταρτο γκολ της ομάδας του και ο Λιόφτης (84') έδωσε
θριαμβευτικό χαρακτήρα στη νίκη της Καλαμαριάς.

Καλή η διαιτησία του Τζαχαλή.

Καλαμαριά: Ζαφειριάδης, Στρατηλάτης, Τοπάτσης, Λεβέντης (75'
Καραγιαννίδης), Σαμλίδης, Λίνδρας, Λιόφτης, Κάκογλου, Τσαλίκης, Ντόνκοβιτς
(55' Πέτροβιτς), Μπαλτίδης (65' Παλμακτσίδης).

Αιγάλεω: Μπακόπουλος, Κεμπεντετζίδης, Βολονάκης, Τζήκας, Καλπάκης (44'
Μπατζάκης), Γότζης, Σουρλής (77' Παπαδόπουλος), Τσιαμπούρης, Πετρόπουλος,
Σημαντήρας, Παπαγεωργίου.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16051O022</ED>
<ID>
ID:137181

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O02&aa=2</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ
</H5><H2>Τέσσερα γκολ σε 11 λεπτά!
</H2>
ΑΝΩΔΥΝΗ ΗΤΤΑ (3-1) υπέστη ο Ηρακλής χθες στην Έδεσσα από τον Εδεσσαϊκό, αφού η
ευρεία νίκη (5-0) που είχε πετύχει στον πρώτο αγώνα, έδωσε ουσιαστικά στην
ομάδα της Θεσσαλονίκης την πρόκριση στον επόμενο γύρο του κυπέλλου.

Οι δύο ομάδες αγωνίστηκαν ελεύθερα και οι προπονητές βρήκαν την ευκαιρία να
χρησιμοποιήσουν αρκετούς αναπληρωματικούς παίκτες. 
Όλα τα γκολ της συνάντησης επιτεύχθηκαν στα τελευταία 11 λεπτά. Ο Πεντρίνιο
(79') άνοιξε το σκορ για τους γηπεδούχους, ο Στολτίδης ισοφάρισε (1-1) στο 83'
και οι Σαμώλης (88'), Φωτιάδης (89') διαμόρφωσαν το τελικό αποτέλεσμα (3-1).

Χωρίς προβλήματα η διαιτησία του Τσαγκαράκη.

Εδεσσαϊκός: Μαυρίδης, Καραουλάνης, Λουτσιάνο, Τέττας, Κλαϊτζής, Γήτας,
Σαμώλης, Φωτιάδης, Κούταλης, Πεντρίνιο, Τσαμφίλογλου (78' Σταφυλίδης).

Ηρακλής: Στογιάννης, Σέμος, Κωστής (55' Ταβλαρίδης), Χατζίδης (65' Στολτίδης),
Κασίμπα, Τζούμπα, Ουαμπάμπα, Κοφίδης, Ζιάγκας, Σουκιασιάν (73' Γιοβάνοβιτς), Ξανθόπουλος.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16051O023</ED>
<ID>
ID:137223

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O02&aa=3</URL></REF>


Article

<CATEGORY>vin10</CATEGORY>

 <H5>Γ' ΕΘΝΙΚΗ
</H5><H2>Η Νάουσα έμεινε στην κορυφή
</H2>
ΣΤΟ ΓΚΡΟΥΠ των πρωτοπόρων στον Βόρειο όμιλο παρέμεινε η Ναόυσα μετά τη νίκη
(2-0) που πέτυχε χθες στην έδρα της επί του Αγροτικού Αστέρα.

Τα γκολ των νικητών πέτυχαν οι Κωνσταντινίδης (26') και Τσολερίδης (59'). Στον
άλλο αγώνα που ολοκλήρωσε την 11η αγωνιστική του πρωταθλήματος της Γ' Εθνικής,
οι Αμπελόκηποι επικράτησαν στο γήπεδό τους με 3-1 του Τυρνάβου. Ο Κόιτς ήταν ο
πρωταγωνιστής των γηπεδούχων, αφού πέτυχε χατ-τρικ (51', 60', 63'), ενώ για
τον Τύρναβο μείωσε το σκορ (3-1) ο Γκάτας στο 76' με χτύπημα πέναλτι.

Η βαθμολογία διαμορφώθηκε ως εξής: Πιερικός (10 αγ.) 19, Γιάννινα (10 αγ.) 18,
Ορέστης Ορ. (10 αγ.) 17, Αετός Σκ. (10 αγ.) 17, Νάουσα (10 αγ.) 17, Πρέβεζα
(10 αγ.) 16, Ολυμπιακός Β. (11 αγ.) 16, Αμπελόκηποι (11 αγ.) 15, Κοζάνη (10
αγ.) 13, Αγρ. Αστέρας (10 αγ.) 12, Ποσειδώνας Ν.Μ. (11 αγ.) 12, Τύρναβος (11
αγ.) 11, Ορφέας Αλεξ. (10 αγ.) 10, Αν. Άρτας (10 αγ.) 7, Απόλλων Λαρ. (10 αγ.) 6

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16051O024</ED>
<ID>
ID:137249

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O02&aa=4</URL></REF>


Article

<CATEGORY>vin10</CATEGORY>

 <H5>ΚΥΠΕΛΛΟ
</H5><H2>Η μεγάλη ανατροπή στο Χαριλάου
</H2>
Ο ΑΡΗΣ έδωσε το «παρών» στο κύπελλο, ενώ η σούπερ βόμβα είχε τοποθετηθεί
στις... Σέρρες, αλλά οι παίκτες του Παναθηναϊκού έκοψαν έγκαιρα το φιτίλι!

Ο Άρης πέτυχε τη μεγάλη ανατροπή. Νίκησε χθες 4-1 τον ΟΦΗ και έθεσε τους
Κρητικούς εκτός θεσμού.

Σούπερ ματς έγινε στις Σέρρες. Πανσερραϊκός - Παναθηναϊκός 4-6. Καταπληκτικό!
Οι γηπεδούχοι προηγήθηκαν μάλιστα στο ημίχρονο με 3-1 και διεκδίκησαν το
«θαύμα», αλλά ο Παναθηναϊκός διατήρησε τελικά την ψυχραιμία του.

Στο 90' προκρίθηκε η Ξάνθη με γκολ του Καραγεωργίου. Νίκη πρόκριση (1-0)
πέτυχε και ο Πανιώνιος επί του Ορφέα Αλεξανδρούπολης, ενώ ανώδυνη ήταν η ήττα
(1-3) για τον Ηρακλή στην Έδεσσα.

Στη φάση των «8» η Β' Εθνική θα έχει δεύτερο εκπρόσωπο την Καλαμαριά. Το ρόλο
του... Δαβίδ θα έχει ο Απόλλων Λάρισας.

Ο όγδοος της παρέας του κυπέλλου θα προκύψει από το σημερινό ματς Ιωνικού -
ΠΑΟΚ (14.45). Οι Θεσσαλονικείς έχουν το προβάδισμα του 2-0.

*** Η κλήρωση για την επόμενη φάση θα διεξαχθεί αύριο (Παρασκευή) στα
γραφεία της ΕΠΟ.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16051O025</ED>
<ID>
ID:137264

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O02&aa=5</URL></REF>


Article

<CATEGORY>vin10</CATEGORY>

 <H5>ΚΑΡΔΙΟΧΤΥΠΗΣΕ Ο ΠΑΝΑΘΗΝΑΪΚΟΣ ΣΤΙΣ ΣΕΡΡΕΣ ΜΕΧΡΙ ΝΑ ΜΠΕΙ Ο ΠΟΛΩΝΟΣ
</H5><H5>ΔΑΝΙΗΛ
</H5><H5>Βρεθήκαμε σε κακή ημέρα
</H5><H5>Έρχονται οι Πολωνοί
</H5><H2>Επιστράτευση Βαζέχα
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

Δεκατέσσερα λεπτά μετά το σοκ από το αυτογκόλ του Αποστολάκη, ο Λυμπερόπουλος
πανηγυρίζει την ισοφάριση

ΣΕΡΡΕΣ

ΔΕΚΑ γκολ σε ποδοσφαιρικό παιχνίδι είναι ό,τι ωραιότερο μπορεί να φανταστεί
ένας φίλαθλος. Και χθες στις Σέρρες περίπου 8.000 θεατές απόλαυσαν σούπερ
θέαμα και καταιγισμό τερμάτων! Ο Παναθηναϊκός νίκησε μεν με 6-4 και
προκρίθηκε, αλλά για περίπου μια ώρα η ψυχή του είχε πάει στην... Κούλουρη!

Ο Πανσερραϊκός «χτύπησε» στα ίσα το παιχνίδι και εκμεταλλευόμενος τα τραγικά
λάθη της «πράσινης» άμυνας προηγήθηκε στο ημίχρονο 3-1! Το ματς έγινε γκραν
γκινιόλ, διότι η τοπική ομάδα ήθελε μόνον ένα γκολ για να πάει στην παράταση
(στον πρώτο αγώνα ο ΠΑΟ είχε νικήσει 4-1) και ο Δανιήλ έριξε στη μάχη τον
μεγάλο Βαζέχα, αφενός για να δώσει ψυχολογικό πλεονέκτημα στην ομάδα του και
αφετέρου για να τη βοηθήσει ουσιαστικά (όπως κι έγινε).

Η εμπειρία των Αθηναίων μέτρησε τελικά. Διότι ο Πανσερραϊκός αντί να
κοντρολάρει το ματς και να επιδιώξει με ηρεμία το 4-1, ανοίχτηκε αμέσως για να
σημειώσει τέρμα. Μ' αυτήν την τακτική η άμυνά του έμεινε εντελώς ανοχύρωτη, με
αποτέλεσμα ο Αλεξούδης στο 55' να σημειώσει χρυσό γκολ (3-2) και να «κόψει τα
πόδια των γηπεδούχων».

Εν πάση περιπτώσει, ο Παναθηναϊκός παρά τη νίκη του προβλημάτισε. Βελτιώθηκε
κάπως στην επανάληψη, αλλά η άμυνά του ήταν απελπιστικά αργή και ασταθής.

Ο διαιτητής Παπαδάκος ευνόησε τον Παναθηναϊκό σε κρίσιμο σημείο του ματς: Ενώ
το σκορ ήταν 4-2 υπέρ του Πανσερραϊκού, στο 66' δεν σφύριξε πέναλτι υπέρ των
γηπεδούχων όταν σουτ του Παπαγεωργίου ανακόπηκε από το χέρι του Μιλόγιεβιτς.
Αν το σκορ γινόταν 5-2, τότε η κατάσταση θα γινόταν εξαιρετικά περίπλοκη για
τον ΠΑΟ...

*** Στο 1' ο Αποστολάκης σημείωσε αυτογκόλ και στο 15' ο Λυμπερόπουλος
ισοφάρισε με κεφαλιά.

*** Στο 30' ο Βάλβης εκμεταλλεύτηκε κραυγαλέο λάθος του Βάντσικ και πέτυχε το
2-1 και στο 38' ο Παπαγεωργίου, έπειτα από λάθος του Μιλόγιεβιτς, σημείωσε το 3-1.

*** Στο 55' ο Αλεξούδης... επανέφερε τις ψυχές των 
συμπαικτών του στη θέση τους και με σουτ σημείωσε το 3-2.

*** Στο 59' ο Αντεμάρ με κεφαλιά βρήκε στόχο (4-2) και στο 70' ο Λυμπερόπουλος
με σουτ μείωσε σε 4-3.

*** Στο 76' ο Κιοσσές ανέτρεψε τον Γ.Χ. Γεωργιάδη και ο Μιλόγιεβιτς με πέναλτι
ισοφάρισε (4-4). Στο 87' ο Μπασινάς με ατομική προσπάθεια και σουτ πέτυχε το
5-4 υπέρ του ΠΑΟ και στο 89' ο Βαζέχα με νέο σουτ έκλεισε το σκορ (6-4).

*** Ξεχώρισαν από τον ΠΑΟ οι Λυμπερόπουλος, Μπασινάς, Λαγωνικάκης. Διακρίθηκαν
από τον Πανσερραϊκό οι Αντεμάρ, Χατζής, Αρβανιτίδης, Εγγονίδης, Ηπειρώτης.

*** Κακή η διαιτησία του Παπαδάκου. Έδειξε κίτρινες στους Μεσέρδη, Αρβανιτίδη.

*** Κόπηκαν 4.782 εισιτήρια και εισπράχθηκαν 9.630.500 δραχμές.

ΠΑΝΣΕΡΡΑΪΚΟΣ: Τσακιρίδης, Κιοσσές, Μεσέρδης, Τσίφκας, Χατζής (86' Βαγενάς),
Αρβανιτίδης, Χάβος, Παπαγεωργίου (69' Λόμπας), Ηπειρώτης, Βάλβης (50'
Εγγονίδης), Αντεμάρ.

ΠΑΝΑΘΗΝΑΪΚΟΣ: Βάντσικ, Αποστολάκης, Μιλόγιεβιτς, Κολιτσιδάκης (81'
Αλεξόπουλος), Αλεξούδης, Γ.Χ. Γεωργιάδης, Λυμπερόπουλος, Μπασινάς, Στράντλι
(46' Βαζέχα), Κωνσταντινίδης (72' Νικολαΐδης), Λαγωνικάκης.

«ΤΟ ΠΑΙΧΝΙΔΙ ήταν ευχάριστο για όσους το παρακολούθησαν, αλλά οδυνηρό για
τους προπονητές. Ειδικά για την ομάδα μου, θέλω να πω ότι δεχόμαστε με
χαρακτηριστική ευκολία γκολ, κάτι ανεπίτρεπτο»..

Αυτά ήταν τα πρώτα λόγια του Βασίλη Δανιήλ, μετά το τέλος του αγώνα
κυπέλλου Πανσερραϊκού - Παναθηναϊκού. Και πρόσθεσε: «Βρεθήκαμε σε κακή μέρα.
Στο δεύτερο ημίχρονο έπρεπε να αντιδράσουμε, γι' αυτό χρησιμοποίησα τον
Βαζέχα. Δέν φοβήθηκα όταν χάναμε 3-1, αλλά δεν επιτρέπεται να δεχόμαστε τέτοια
γκολ. Ο Πανσερραϊκός ήταν ένας δύσκολος αντίπαλος και έπαιξε σαν ομάδα Α'
Εθνικής. Τώρα όλες οι ομάδες θέλουν έναν εύκολο αντίπαλο στην προημιτελική
φάση. Γιατί να μη θέλω κι εγώ το ίδιο;». Στη συνέχεια ο κ. Δανιήλ αποκάλυψε
ότι η μεταγραφή του Πολωνού Σιμπνιέφσκι θα τελειώσει εντός της εβδομάδας, ενώ
τόνισε πως οι Νασιόπουλος, Αποστόλου θα παραχωρηθούν στην Καβάλα δανεικοί,
αφού ο κ. Βαρδινογιάννης δεν «πουλάει» παίκτες. Ακόμα, είπε πώς η Προοδευτική
ζήτησε τον Παππά, αλλά ο παίκτης δεν θέλει να πάει στην ομάδα του Κορυδαλλού..

Από την πλευρά του ο προπονητής του Πανσερραϊκού, Νίκος Γαβριηλίδης,
επισήμανε: «Είχαμε μια πολύ καλή παρουσία και εικόνα στο παιχνίδι, αλλά ο
Παναθηναϊκός με την εμπειρία του πήρε αυτό πού ήθελε. Είμαστε σε σωστό δρόμο
και αν μετά το 3-1 οι παίκτες μου διέθεταν πείρα, τότε ίσως κάναμε την έκπληξη».

Οι παράγοντες της Κεράμικα φέρνουν την «ελευθέρας» του Σιμπνιέφσκι

ΣΗΜΕΡΑ αναμένονται οι Πολωνοί παράγοντες της Κεράμικα στην Αθήνα για να
κλείσει και τυπικά το θέμα της μεταγραφής του Ιγκόρ Σιμπνιέφσκι. Οι Πολωνοί θα
συναντηθούν με τον πρόεδρο του ΠΑΟ κ. Γ. Βαρδινογιάννη και θα εισπράξουν
400.000 μάρκα (64.000.000 δραχμές) για να δώσουν την «ελευθέρας».

Ο Σιμπνιέφσκι παραμένει στην Παιανία και από ώρα σε ώρα θα συναντηθεί με τον
Βασίλη Δανιήλ για να ξεκινήσει προπονήσεις.

Το άλλο μεταγραφικό θέμα, που αφορά τον Παντελή Κωσταντινίδη του Απόλλωνα,
εξετάζεται μετά προσοχής. Κι αυτό διότι στον Παναθηναϊκό δεν επιθυμούν ο
Κωνσταντινίδης να εξελιχθεί σε... Τζόρτζεβιτς! Να χαθεί, δηλαδή, μέσα από τα
χέρια του ΠΑΟ, όπως συνέβη με τον Σέρβο άσο ο οποίος διαπρέπει στον Ολυμπιακό.

*** Ο νεαρός γκολκίπερ Στέφανος Κοτσώλης πραγματοποίησε εκπληκτική
εμφάνιση χθες στη διάρκεια του φιλικού των ερασιτεχνών του ΠΑΟ με της CSKA
Κιέβου (0-0).

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16051O031</ED>
<ID>
ID:137131

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O03&aa=1</URL></REF>


Article

<CATEGORY>vin10</CATEGORY>

 <H2>ΟΥΕΦΑ
</H2><H2>Αντιγράφει το ΝΒΑ στην οργάνωση
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

ΤΗΝ ΕΠΙΤΥΧΗΜΕΝΗ συνταγή του ΝΒΑ σε ό,τι αφορά την οργάνωση του κορυφαίου
επαγγελματικού πρωταθλήματος μπάσκετ στον κόσμο, αλλά και την εκμετάλλευση των
τηλεοπτικών δικαιωμάτων, προσπαθεί να αντιγράψει η ΟΥΕΦΑ, με προφανή στόχο την
εξασφάλιση του ελέγχου των ποδοσφαιρικών διοργανώσεων σε ευρωπαϊκό επίπεδο.

Η πιθανολογούμενη απόφαση του Ευρωπαϊκού Δικαστηρίου, που θα δίνει το δικαίωμα
σε κάθε ομάδα να διαπραγματεύεται μόνη της τα τηλεοπτικά δικαιώματα των αγώνων
της, προβληματίζει έντονα την ΟΥΕΦΑ. Και σε μία προσπάθεια να εξακολουθήσει να
ελέγχει το ευρωπαϊκό ποδόσφαιρο συζητά τη μείωση των εσόδων της (από 40% σε
20%) από την πώληση των τηλεοπτικών δικαιωμάτων, ώστε να «δελεάσει» τις ομάδες
και να τις κρατήσει στο πλευρό της.

Στα πλαίσια της σύμπλευσης με τις ομάδες η ΟΥΕΦΑ, διά του γραμματέα της κ.
Άιγκνερ δέχθηκε στη σύσκεψη της Αθήνας σαν ισότιμους συνομιλητές τα προεδρεία
των επαγγελματικών Ενώσεων κάθε χώρας, ενώ συγχρόνως έμεινε ανοικτό το θέμα
της συμμετοχής των επαγγελματικών ενώσεων στις διαδικασίες της.

Η ΟΥΕΦΑ εξετάζει το ενδεχόμενο να γίνει η ίδια παραγωγός σε ό,τι αφορά την
τηλεοπτική κάλυψη των ποδοσφαιρικών διοργανώσεών της.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16051O032</ED>
<ID>
ID:137182

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O03&aa=2</URL></REF>


Article

<CATEGORY>vin10</CATEGORY>

 <H5>Ο ΠΑΝΙΩΝΙΟΣ 1-0 ΤΙΣ ΡΕΖΕΡΒΕΣ ΤΟΥ ΟΡΦΕΑ ΑΛΕΞΑΝΔΡΟΥΠΟΛΗΣ
</H5><H2>Θέλουν τώρα τελικό
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Ο Δημήτρης Ναλιτζής προλαβαίνει τον Ορτσακτσίδη και με κεφαλιά σημειώνει το
γκολ που έδωσε την πρόκριση στον Πανιώνιο εις βάρος του Ορφέα Αλεξανδρούπολης

Ο ΠΑΝΙΩΝΙΟΣ νίκησε 1-0 τον Ορφέα Αλεξανδρούπολης και προκρίθηκε στους «8» του
κυπέλλου. Η πρόκριση της ομάδας της Νέας Σμύρνης ήταν όλη η ουσία του χθεσινού
αγώνα. Από εκεί και ύστερα το παιχνίδι δεν παρουσίασε κάτι ιδιαίτερο. Οι
γηπεδούχοι είχαν την υπεροχή σ' όλη τη διάρκεια του αγώνα, αλλά δημιούργησαν
λίγες ευκαιρίες. Ο Ορφέας αγωνίστηκε με πολλούς αναπληρωματικούς (μόνο δύο
βασικοί ήταν στην ενδεκάδα), αφού ο Οδυσσέας Οικονόμου ήθελε να δώσει ευκαιρία
σε νέους παίκτες: «Στόχος μας είναι να μείνουμε στην κατηγορία, όχι το
κύπελλο. Οι νέοι ποδοσφαιριστές έδειξαν ότι μπορούν να βοηθήσουν», είπε ο
τεχνικός των φιλοξενουμένων.

Αντίθετα, ο Χρήστος Εμβολιάδης τόνισε ότι για τον Πανιώνιο το κύπελλο αποτελεί
τη διάκριση και το πρωτάθλημα την επιβίωση. Στο τέλος, μάλιστα, ευχήθηκε να
έχει η ομάδα του καλή κλήρωση και να κατορθώσει να φθάσει στον τελικό. Ο
Πανιώνιος παρουσιάστηκε νωθρός στο γήπεδο, χωρίς να παίζει ποδόσφαιρο
αξιώσεων. Παρ' όλα αυτά δημιούργησε κάποιες ευκαιρίες. Στο 41' ο Καμίτσης
σέντραρε και ο Ναλιτζής με κεφαλιά σημείωσε το γκολ που έδωσε την πρόκριση
στους «κυανέρυθρους» (1-0). Στο 57' ο Φύσσας ανατράπηκε από τον Μπογιάννη και
ο Στεφανόπουλος έδωσε σωστά πέναλτι. Το εκτέλεσε ο Μπέργκενσεν, ο Καλαϊτζής
απέκρουσε και στη συνέχεια ο Αντώνας σούταρε άουτ. Αυτή ήταν η μοναδική
περίπτωση που απειλήθηκε στο δεύτερο ημίχρονο ο Ορφέας, ο οποίος έχασε την
ευκαιρία στο 53' με τον Ορτσακτσίδη να ισοφαρίσει.

Καλή ήταν η διαιτησία του Στεφανόπουλου. Έδειξε κίτρινες στους: Μαργαρίτη,
Μάντζιο, Μπογιάννη και Μπουγά.

ΠΑΝΙΩΝΙΟΣ: Στρακόσα, Βόκολος, Μπουγάς, Αντώνας (63' Ιωαννίδης), Ναλιτζής (84'
Κάφαλης), Μητσιόπουλος, Φύσσας, Μάντζιος, Παϊτέρης, Καμίτσης, Μπέργκενσεν (90' Μακρυγιάννης).

ΟΡΦΕΑΣ: Καλαϊτζής, Καλαϊτζίδης, Μπογιάννης, Ποντίκας, Παπαδόπουλος (71'
Μπόγλου) Ουσταμπασίδης Χ, Ορτσακτσίδης, Μαργαρίτης (61' Ζόριτς), Τζαμπαζάκης,
Μπίκος, Κολοκοτρώνης (68' Ουσταμπασίδης Λ.).

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16051O041</ED>
<ID>
ID:137132

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O04&aa=1</URL></REF>


Article

<CATEGORY>vin10</CATEGORY>

 <H2>Με νίκη στις «8» ο Απόλλων Λ.
</H2>
Η ΟΜΑΔΑ - έκπληξη του εφετινού Κυπέλλου, ο Απόλλων Λάρισας, έκανε πάλι χθες το
«θαύμα» της νικώντας εκτός έδρας με 1-0 την Αναγέννηση Καρδίτσας και πήρε έτσι
πανηγυρικά το «εισιτήριο» τής πρόκρισης για την επόμενη φάση.

Ο Απόλλων Λάρισας είναι πλέον η μοναδική εκπρόσωπος της Γ' Εθνικής που
συνεχίζει στο Κύπελλο και αξιοσημείωτο είναι ότι ακολουθεί αντιστρόφως ανάλογη
πορεία με αυτή στο πρωτάθλημα της Γ' Εθνικής, όπου είναι στην τελευταία θέση
του Βορείου ομίλου!

Η ομάδα της Καρδίτσας, με το εις βάρος της σκορ (0-3) του πρώτου παιχνιδιού,
προσπάθησε να πετύχει ένα γρήγορο γκολ, ώστε να έχει πιθανότητες για την
πρόκριση, χωρίς όμως τελικά να καταφέρει τον στόχο της. Αντίθετα, οι
φιλοξενούμενοι αιφνιδίασαν στο 26' και με σκόρερ τον Πλίτση πέτυχαν το
μοναδικό γκολ του αγώνα, δίνοντας τέλος στις ελπίδες των αντιπάλων τους.

Ο διαιτητής Αρώνης έδειξε κίτρινη κάρτα στους Κατσούλη, Βόντκα, Παπαδόπουλο
και Κώτσιο.

Αν. Καρδίτσας: Φαφούλας, Αλιβάνογλου (66' Κωστόπουλος), Ιωσηφίδης,
Καλφαδόπουλος, Κατσούλης, Κιούρκας, Αβραμόπουλος, Τσάτσος (60' Σαΐτης),
Εβίντι, Κόιτς, Παύλοβιτς (65' Παρφέιτ).

Απόλλων Λαρ.: Πλίτσης, Βόντκα (76' Παπαδόπουλος), Μαγγος,
Κολομητρούσης, Ζητούδης, Κώτσιος, Γκιλέκας (65' Τζανής), Νανούλης, Πλίτσης
(66' Ευθυμιάδης), Κουτσούκης, Τρουβάς.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16051O042</ED>
<ID>
ID:137183

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O04&aa=2</URL></REF>


Article

<CATEGORY>vin10</CATEGORY>

 <H2>ΣΗΜΕΡΑ
</H2><H2>Ο Ιωνικός περιμένει στη Νεάπολη τον ΠΑΟΚ
</H2>
Ο ΙΩΝΙΚΟΣ υποδέχεται σήμερα για το κύπελλο τον ΠΑΟΚ, στο γήπεδο της Νεάπολης,
στον επαναληπτικό αγώνα του 2-0. Η ομάδα του Γκμοχ επιστρέφει στο γήπεδό της
μετά τη γνωστή τιμωρία της.

Ο τεχνικός του Ιωνικού, δήλωσε για τον αγώνα: «Μας ενδιαφέρει η διάκριση στο
κύπελλο. Το 2-0 του πρώτου αγώνα είναι καλό αποτέλεσμα για τον ΠΑΟΚ, αλλά
εφέτος έχουμε αποδείξει ότι ανατρέπουμε οποιοδήποτε αποτέλεσμα».

Ο Γκμοχ δεν θα έχει στη διάθεσή του τον Αντριόλι, που συμπλήρωσε εννέα κάρτες,
ενώ αμφίβολη είναι η συμμετοχή του Νίκου Φρούσου, που είναι τραυματίας.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16051O043</ED>
<ID>
ID:137224

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O04&aa=3</URL></REF>


Article

<CATEGORY>vin10</CATEGORY>

 <H2>Σε ρόλο Φραντζέσκου ο Καραγεωργίου
</H2><H2></H2>
<AUTHOR>ΔΗΜΗΤΡΗΣ ΞΑΝΘΑΚΗΣ</AUTHOR>

Καραγεωργίου και Ζήκος πανηγυρίζουν παλιότερη επιτυχία της SKODA Ξάνθης

Ο ΝΙΚΟΣ Καραγεωργίου σε ρόλο... Φραντζέσκου για μία ακόμα φορά (η προηγούμενη
ήταν στο ματς με την Καλαμάτα), ήταν ο παίκτης που οδήγησε τη SKODA Ξάνθη
στους «8» του Κυπέλλου. Στις καθυστερήσεις του αγώνα με τη Βέροια, με
απευθείας χτύπημα φάουλ, πέτυχε το 3-1 και έδωσε στην ομάδα του το εισιτήριο
της πρόκρισης για την επόμενη φάση της διοργάνωσης.

Η Ξάνθη από την αρχή του αγώνα μετέφερε το παιχνίδι στην περιοχή της Βέροιας,
η οποία με ενισχυμένη αμυντική διάταξη και αρκετή τύχη με το μέρος της
προσπαθούσε να κρατήσει ανέπαφη την εστία της. Στο 6' ο Ζήκος με σουτ έστειλε
την μπάλα στο δοκάρι, αλλά στο 17' ύστερα από κόρνερ του Ζήκου, ο Άντζας με
κεφαλιά πέτυχε το 1-0.

Η απάντηση της Βέροιας ήλθε στη μοναδική της αντεπίθεση στο 28', όταν ο
Θωμαΐδης πέρασε την μπάλα στο Ριμπέιρο, που με πλασέ έκανε το 1-1. Από κει και
πέρα το ματς πήρε δραματική τροπή για τους γηπεδούχους, πού δημιουργούσαν τη
μία ευκαιρία μετά την άλλη, χωρίς αποτέλεσμα. Σημαντικό ρόλο πάντως στην
υπεροχή των γηπεδούχων, έπαιξε και η αποβολή του Κουλακιώτη στο 38' με δεύτερη
κίτρινη κάρτα (έπιασε δύο φορές την μπάλα με τα χέρια), κάτι πού είχε σαν
αποτέλεσμα να υπάρξει φραστικό επεισόδιο του γυμναστή της Βέροιας κ. Νούσια με
τον διαιτητή Γιώργο Μπίκα.

Το 2-1 έγινε στο 78' με σουτ του Τεγγελίδη, από σέντρα του Κεχαγιά, και το
τελικό 3-1 στις καθυστερήσεις του αγώνα από σουτ-φάουλ του Καραγεωργίου.

«Ήταν μια δύσκολη πρόκριση επί ενός ισχυρού αντιπάλου. Οι παίκτες μου
ξεπέρασαν τον εαυτό τους και με την επιμονή των Καραγεωργίου-Κεχαγιά περάσαμε
στην επόμενη φάση του Κυπέλλου», τόνισε ο Γιάννης Μαντζουράκης. Από την πλευρά
του ο Στέφανος Γαϊτάνος δεν πήγε στη συνέντευξη Τύπου..

Με λάθη η διαιτησία του Γιώργου Μπίκα (Χαλκιδικής), που έδειξε κίτρινες κάρτες
στους Παπαδημητρίου, Ζήκο, Χάβο και Θωμαΐδη..

SKODA ΞΑΝΘΗ: Μπούτσεκ, Παπαδημητρίου, Καραγεωργίου, Κεχαγιάς, Λουτσιάνο,
Τεγγελίδης, Ζήκος (75' Πατσατζόγλου), Κυπαρίσσης, Αντωνίου, Χάβος, Άντζας (57' Βιλανάκης)..

ΒΕΡΟΙΑ: Κωτσιόπουλος, Τσιγιάννης, Πέτκοβιτς, Κουλακιώτης, Μαλλούς,
Κουκουτζέλας, Στεφάνοβιτς, Δερμιτζόγλου, Προτάσοφ (66' Πουρσαϊτίδης), Θωμαΐδης
(46' Παγγούρας), Ριμπέιρο..

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16051O044</ED>
<ID>
ID:137250

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O04&aa=4</URL></REF>


Article

<CATEGORY>vin10</CATEGORY>

 <H5>ΕΥΘΥΝΕΣ ΣΤΗ ΔΙΟΙΚΗΣΗ ΓΙΑ ΤΗΝ ΥΠΟΘΕΣΗ ΝΙΚΟΛΕΣΚΟΥ
</H5><H2>Βολές από τον Ντουμιτρίου
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Ο Ντουμιτρίου τα είπε έξω από τα δόντια για τον Νικολέσκου

ΧΑΛΑΣΕ Η μεταγραφή του Ράντου Νικολέσκου στην ΑΕΚ! Και ενώ προχθές το βράδυ τα
πάντα είχαν τελειώσει, χθες η κατάσταση ανατράπηκε και ο άσος μένει στη Ρουμανία...

Η ανακοίνωση της ματαίωσης της μεταγραφής έγινε χθες το μεσημέρι από τον
Ντουμίτρου Ντουμιτρίου: «Ήταν μια προσπάθεια που τελείωσε! Ο παίκτης στην αρχή
ήθελε και χθες όχι! Δεν υπάρχει ξεκάθαρη εξήγηση γιατί έγινε αυτό. Τώρα δεν
έχουμε εναλλακτική λύση».

Και ακόμη: «Κι εγώ δεν μπορώ να ψάχνω παίκτες αυτή τη στιγμή! Πρέπει στην
ομάδα να υπάρχει άτομο, να γνωρίζει την ελληνική και ξένη αγορά και να
προτείνει ποδοσφαιριστές. Η τελική επιλογή θα γίνεται από εμένα. Σύντομα θα
τον βρούμε».

Ο Ρουμάνος τεχνικός δεν παρέλειψε να ρίξει ευθύνες και στη διοίκηση! Είπε:
«Όταν ήμουν στη Στεάουα ήρθε ο κ. Παπαδόπουλος για διαπραγματεύσεις με τον
Ντόμπος. Και η ΑΕΚ τον απέκτησε. Δεν γίνονται αυτές οι δουλειές με ανταλλαγή
φαξ ή τηλεφωνήματα»!

Είναι σαφές ότι ο Ντουμιτρίου θα ήθελε η ΑΕΚ να έχει απεσταλμένο στη Ρουμανία,
προκειμένου να ξεκαθαριστεί γιατί δεν ήρθε ο παίκτης. Διότι άλλοι λένε πώς δεν
ήθελε ο επιθετικός και πηγές θέλουν το «όχι» να ακούστηκε από τον πρόεδρο της
Νασιονάλ, Τζίνο Ιοργκουλέσκου: «Δεν μπορώ να τον δώσω τώρα, η τιμή του φτάνει
στο 1,5 εκατομμύριο δολάρια»! 
Η ΑΕΚ, πάντως, ήθελε να τον αποκτήσει δανεικό, η συμφωνία είχε επέλθει στις
115.000 δολάρια, δηλαδή μαζί με το ποσό που θα εισέπραττε ο παίκτης θα έδινε
κοντά στα 40 εκατ. Και αν η μεταγραφή.... έβγαινε, το καλοκαίρι θα πρόσφερε
περί τα 280-300 εκατ. και θα τον έπαιρνε οριστικά! Πιθανότερη εκδοχή δείχνει
να είναι η άρνηση του προπονητή να δοθεί τώρα ο σέντερ-φορ, λίγο πριν από το Μουντιάλ.

Ντέμης Νικολαΐδης. Ετοιμάζεται με ατομικές προπονήσεις!

Τονίζεται ότι ναι μεν όλοι λένε πως η μεταγραφή δεν γίνεται, ωστόσο στην ΑΕΚ
επιμένουν! Ίσως στηρίζονται στο γεγονός ότι άλλα λέει τη μία και άλλα την άλλη
ο παίκτης (όπως το καλοκαίρι που ματαίωσε στο τέλος μεταγραφή στη Μαγιόρκα!),
ίσως και στο ότι υπάρχουν και άλλα ονόματα στη λίστα Ντουμιτρίου. Και όσο
υπάρχει χρόνος, διατηρούνται οι ελπίδες!

Αναφορικά με τις μπηχτές του Ρουμάνου προπονητή, στην ΑΕΚ μάλλον δεν
ικανοποιήθηκαν. Έλεγαν πως «ποτέ δεν μας είχε ζητήσει κάτι ανάλογο στις τόσες
συζητήσεις που έχουμε κάνει», ωστόσο ετοιμάζεται να δραστηριοποιηθεί ο Γιώργος Σαββίδης.

ΤΟ ΦΙΛΙΚΟ

Με 1-0 νίκησε σε χθεσινό φιλικό διάρκειας τριών 25λεπτων τον Εθνικό Αστέρα
(στους Θρακομακεδόνες) η ΑΕΚ. Σκόρερ ο Χρήστος Μαλαδένης, στη ρέντα και φόρμα
του οποίου δικαιούνται όλοι να ποντάρουν ενόψει Δευτέρας. Ο Ντουμιτρίου
χρησιμοποίησε μαζί στο κέντρο άμυνας (για 50') τους Ντόμπος-Μανωλά, μάλλον
όμως το έκανε για να ξεκουράσει τον Καλλιτζάκη (όπως και τον Μαρτσέλο). Η
βασική ενδεκάδα: Ατματσίδης, Κοπιτσής, Κασάπης, Ντόμπος, Μανωλάς, Μαχαιρίδης,
Γκρέταρσον, Σέμπουε, Δώνης, Μπατίστα, Μαλαδένης. Επαιξαν και οι Χιώτης,
Μιχαηλίδης, Κεφαλάς, Πάσσιος, Πλατάκης, Μαρτσέλο, Χουλουηλίδης, Κούτουλας, Καλλιτζάκης.

Ο Αστέρας έπαιξε με τους Νικολαΐδη, Κοντόπουλο, Σταματούκο, Αγγελίνα,
Τριανταφύλλου, Μεσολόγγη, Γκίτση, Αναστασίου, Γιακόβλεβιτς, Γκόλε,
Ινεμπολίδης. Αγωνίστηκαν και οι Χοσάδας, Φρόντζος, Γιοβάνοβιτς, Παραστατίδης, Καραμεταξάς.

Αναφορικά με τον Ντέμη Νικολαΐδη, έτρεξε και χθες μόνος! Από όλες όμως τις
πλευρές δίνεται η διαβεβαίωση ότι θα παίξει από την αρχή και θα καταφέρει να
βγάλει μεγάλο μέρος του αγώνα. Έστω και δίχως ουσιαστικά να προπονείται το
τελευταίο διάστημα! Να πούμε ότι προχθές τού έγινε και ένεση κορτιζόνης στον δίσκο!

*** Εξαφανίστηκαν τα εισιτήρια στην ΑΕΚ! Όσα δεν πήραν οι σύνδεσμοι,
διατέθηκαν από τη μπουτίκ, ενώ αργότερα στα ταμεία έβγαιναν και άλλα, όπως στη
θύρα «17», εκεί δηλαδή που τελευταία πήγαιναν οι μαθητές!

*** Στην αγγλική Πόρτσμουθ (Α' Αγγλίας) θα συνεχίσει την καριέρα του ο Μιχάλης
Βλάχος. Έως το τέλος της περιόδου υπολογίζεται να εισπράξει περί τα 30 εκατ.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16051O051</ED>
<ID>
ID:137133

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O05&aa=1</URL></REF>


Article

<CATEGORY>vin10</CATEGORY>

 <H5>ΔΙΑΙΤΗΤΕΣ
</H5><H2>Ο Παπαδάκος στο ντέρμπι
</H2><H2></H2>
Ο ΣΠΥΡΟΣ Παπαδάκος από τη Λακωνία, κληρώθηκε χθες να διευθύνει το ντέρμπι της
Δευτέρας, ΑΕΚ - Ολυμπιακού, ενώ στο ματς Παναθηναϊκού - Παναχαϊκής διαιτητής
θα είναι ο Γιώργος Στεφανόπουλος από τον Πειραιά. Στα υπόλοιπα παιχνίδια της
20ής αγωνιστικής του επαγγελματικού πρωταθλήματος κληρώθηκαν οι: ΟΦΗ -
Προοδευτική: Φασόλης, Πανιώνιος - Καλαμάτα: Μποζατζίδης, Πανηλειακός -
Απόλλων: Γιανναδάκης, SKODA Ξάνθη - ΠΑΟΚ: Αμπελάκιας, Ιωνικός - Βέροια:
Βαλλιάνος, Αθηναϊκός - Καβάλα: Κωνσταντινίδης και Ηρακλής - Εθνικός: Μπέγκος.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16051O052</ED>
<ID>
ID:137184

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O05&aa=2</URL></REF>


Article

<CATEGORY>vin10</CATEGORY>

 <H2>ΕΘΝΙΚΗ
</H2><H2>Πιο κοντά Ντε Μος, Ιορντανέσκου
</H2>
ΣΕ ΨΗΦΟΦΟΡΙΑ μπαίνει σήμερα το θέμα του Ομοσπονδιακού προπονητή. Δύο είναι τα
ονόματα των υποψηφίων: Ιορντανέσκου και Ντε Μος. Το προεδρείο της ΕΠΟ
προβληματίζεται σοβαρά για το θέμα, ειπώθηκαν τα υπέρ και τα κατά των δύο προπονητών.

Ο Ρουμάνος τεχνικός γνωρίζει άριστα την ελληνική νοοτροπία, αλλά το γεγονός
ότι θα κοουτσάρει την εθνική ομάδα της χώρας του στο Μουντιάλ της Γαλλίας που
θα διεξαχθεί το εφετινό καλοκαίρι σημαίνει ότι σε περίπτωση που προτιμηθεί θα
αναλάβει τις τύχες του αντιπροσωπευτικού συγκροτήματος ύστερα από έξι μήνες

Από την άλλη πλευρά, ο Ολλανδός προπονητής έχει σπουδαίες περγαμηνές και πολύ
καλό όνομα στο ποδοσφαιρικό στερέωμα, όμως δεν είναι γνώστης της ελληνικής
πραγματικότητας. Από χθες το βράδυ έχει αρχίσει το παρασκήνιο κι ενδέχεται να
συνεχιστεί και σήμερα. Η λύση του Ιορντανέσκου θεωρείται πιο πιθανή και ο
γνωστός μας από τη θητεία του στο ελληνικό πρωτάθλημα κόουτς παραμένει φαβορί
για να καλύψει τη θέση του ομοσπονδιακού προπονητή.

«ΑΠΟΔΕΧΟΜΑΙ»

«Σήμερα ενημέρωσα γραπτώς την Ελληνική Ομοσπονδία Ποδοσφαίρου, πως αποδέχομαι
να αναλάβω την Εθνική ομάδα της Ελλάδας». Το σίριαλ «ομοσπονδιακός προπονητής»
φαίνεται πως φτάνει στο τέλος του μετά και τη χθεσινή δήλωση του Άνγκελ
Ιορντανέσκου στο Πρακτορείο Ρώυτερ.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16051O053</ED>
<ID>
ID:137225

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O05&aa=3</URL></REF>


Article

<CATEGORY>vin10</CATEGORY>

 <H5>ΜΕ ΠΕΡΙΠΑΤΟ ΣΤΗ ΔΑΦΝΗ Ο ΠΑΟ ΕΠΕΣΤΡΕΨΕ ΣΤΗΝ ΚΟΡΥΦΗ ΤΗΣ ΒΑΘΜΟΛΟΓΙΑΣ
</H5><H2>Επίδειξη δύναμης
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Σκοτ εναντίον όλων. Ο Αμερικανός άσος του Παναθηναϊκού ήταν ο πρώτος σκόρερ
στον χθεσινό αγώνα της Δάφνης

ΜΕ ΑΜΥΝΑ από μπετόν, ο Παναθηναϊκός έβαλε χθες στη Δάφνη τα... θεμέλια για να
επιστρέψει στην κορυφή της βαθμολογίας του Πρωταθλήματος της Α1. Οι
«πράσινοι», μετά το 8ο λεπτό, έκλεισαν τον δρόμο προς το καλάθι στους
γηπεδούχους, τους οποίους κράτησαν συνολικά στους 47 πόντους (47-69) και μόλις
στους 29 πόντους από το 8' έως το 40'.

Η άμυνα του Παναθηναϊκού βρήκε ρυθμό, όταν ο Σούμποτιτς άλλαξε το μαρκάρισμα
στον Θέρμαν. Ο προπονητής του ΠΑΟ αρχικά είχε δώσει εντολή στον Σκοτ, όμως,
καθ' ότι ο Αμερικανος δεν τα πήγε καλά (δέχθηκε 11 π.), τη... δουλειά πήρε ο
Αλβέρτης που κατόρθωσε να τον κρατήσει στο καλάθι (!) και δίχως πόντο στο
δεύτερο μέρος.

Στο έτερο επιθετικό ατού της Δάφνης, τον Σλοβένο Κότνικ, έκαναν άριστα τη
δουλειά τους οι Χριστοδούλου, Οικονόμου και έτσι η ομάδα του Γιατζόγλου δεν
μπορούσε να βρει τις λύσεις στην επίθεση.

Από άμυνα, λοιπόν, ο ΠΑΟ δεν είχε πρόβλημα. Στην επίθεση με το ταλέντο του
Αλβέρτη (την ώρα που «πολεμούσε» απέναντι στον Θέρμαν, «πυροβολούσε» στην
επίθεση!), την... επαναφορά του Οικονόμου και τη σταθερότητα του Σκοτ, η ομάδα
του Σούμποτιτς ­ που χρησιμοποίησε για 40 λεπτά τον Ράτζα ­ αργά και σταθερά
έπαιρνε τη διαφορά.

Ο ΣΟΥΜΠΟΤΙΤΣ

«Το παιχνίδι κρίθηκε στην άμυνα. Η Δάφνη πάλεψε και νομίζω ότι αδικείται από
το τελικό σκορ. Είμαι ευχαριστημένος από την καλή εμφάνιση του Νίκου
(Οικονόμου). Τη χρειαζόταν για να μπει στον ρυθμό...», τόνισε ο Σούμποτιτς.

Ο προπονητής του Παναθηναϊκού μίλησε και για την επιστροφή της ομάδας του στην
κορυφή: «Δεν πρέπει να κοιτάς τι κάνουν οι άλλοι. Καλό είναι να χάνουν, αλλά
σημασία έχει να κοιτάς τον εαυτό σου και κυρίως το παιχνίδι που ακολουθεί. Το
μυαλό μου, λοιπόν, βρίσκεται στον ημιτελικό με τον Άρη. Άλλωστε το πρωτάθλημα
έχει πολύ καιρό ακόμη. Είχα πει, εδώ και πολύ καιρό, ότι θα γίνουν
στραβοπατήματα από τις ομάδες της 4άδας. Για εμάς, όπως φαίνεται, έπαιξε ρόλο
το πρόγραμμα, καθώς πήγαμε νωρίτερα από άλλους, δύο φορές στη Θεσσαλονίκη. Το
πρωτάθλημα όμως θα κριθεί, για όλες τις περιπτώσεις, στα πλέι οφ».

Ο ΓΙΑΤΖΟΓΛΟΥ

Η κουβέντα περί φάιναλ φορ κυπέλλου σταμάτησε ουσιαστικά πριν καν αρχίσει,
καθώς εκνευρίστηκε ο Γιατζόγλου που διέκοψε τις ερωτήσεις προς τον Σούμποτιτς:
«Μα εδώ ήρθατε για να πάρετε συνέντευξη από τον κ. Σούμποτιτς για το κύπελλο ή
για να μιλήσουμε για το κύπελλο; Πείτε μου για να καταλάβω για ποιο λόγο
δίνονται οι συνεντεύξεις Τύπου».

Μιλώντας για το ματς ο προπονητής της Δάφνης είπε: «Υπάρχει διαφορά κλάσης
μεταξύ των παικτών των δύο ομάδων. Όντως μας αδικεί το σκορ. Είμαι
ευχαριστημένος γιατί κάνουμε βήματα μπροστά. Σήμερα (χθες) παίξαμε επτά λεπτά
περισσότερο, καλύτερα από ό,τι με τον Ολυμπιακό».

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16051O061</ED>
<ID>
ID:137134

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O06&aa=1</URL></REF>


Article

<CATEGORY>vin10</CATEGORY>

 <H2>ΘΕΣΣΑΛΟΝΙΚΗ
</H2><H2>Δεν κάλυψε τη διαφορά
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

Παρ' ότι ο Μάρλον Μάξεϊ δεν ήταν καλός, ο Ηρακλής έφθασε στη νίκη κόντρα στο Ηράκλειο

ΠΙΟ ΨΥΧΡΑΙΜΟΣ στα κρίσιμα σημεία του αγώνα ο Ηρακλής νίκησε το Ηράκλειο 82-79,
αλλά δεν κάλυψε τη διαφορά των 8 πόντων (59-67) του πρώτου ματς, κάτι που
ικανοποίησε τους φιλοξενουμένους.

«Το πρόβλημα της ομάδας μου είναι ότι έχει κακή ψυχολογία. Όλα τα παιδιά έχουν
πολύ καλή φυσική κατάσταση, είναι γυμνασμένα, αλλά μη βλέποντας να συνδυάζεται
αυτή η εικόνα και με θετικά αποτελέσματα, απογοητεύονται. Είμαστε πολύ
αγχωμένοι και αυτό μας βγαίνει και στους αγώνες», τόνισε ο Βαγγέλης
Αλεξανδρής, ο οποίος ελπίζει σε ανάκαμψη: «Θέλουμε να κερδίσουμε και το
παιχνίδι με την Πάτρα και να δούμε με περισσότερη αισιοδοξία τη συνέχεια. 
Στο παιχνίδι με το Ηράκλειο παίχτηκαν πολλά πράγματα και από τους δύο
προπονητές, έγινε μεγάλη μάχη τακτικής και ήταν ένα πολύ όμορφο παιχνίδι»,
κατέληξε ο «Τίγρης».

Οι γηπεδούχοι ευτύχησαν να έχουν σε μεγάλη ημέρα τον Τζων Μπρούγος, που έπαιξε
για... δύο, αφού ο Μάρλον Μάξεϊ ήταν απογοητευτικός. Ο Μπρούγος μαζί με τον
Μπάκναλ (αγωνίζονταν εναλλάξ στη θέση «τέσσερα») ήταν το «κλειδί» για τον
«γηραιό», ενώ από τους Κρητικούς ο Κόρφας και ο Γκούντα ήταν οι καλύτεροι.

Οι φιλοξενούμενοι προηγήθηκαν 10-3 στο 3', 39-35 στο ημίχρονο και 44-37 στο
25', αλλά εκεί η είσοδος του Νίκου Χατζηβρέττα στο γήπεδο (έπαιξε άμυνα πάνω
στον Κόρφα) έδωσε στον Ηρακλή έναν γρήγορο ρυθμό και έφερε τα πάνω κάτω, με
αποτέλεσμα ο Ηρακλής νε προηγηθεί με 55-48 (28') με ένα σερί 18-4.

Το Ηράκλειο στην τελευταία του προσπάθεια μείωσε σε 61-60, αλλά δεν κατάφερε
να φθάσει στη νίκη.

«Πετύχαμε κατά το ήμισυ τον στόχο μας, αφού κρατήσαμε τη διαφορά. Η εικόνα που
παρουσιάσαμε ήταν πολύ καλύτερη από τα πρόσφατα εκτός έδρας παιχνίδια μας και
είμαι ικανοποιημένος αν και ο στόχος μας ήταν η νίκη», είπε ο Γιώργος Καλαφατάκης.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16051O062</ED>
<ID>
ID:137185

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O06&aa=2</URL></REF>


Article

<CATEGORY>vin10</CATEGORY>

 <H2>ΣΤΗΝ ΠΑΤΡΑ
</H2><H2>Αποκατέστησαν την τάξη Μικ, Ντόουσον
</H2>
Ο Έρικ Μικ βοήθησε σημαντικά τον Απόλλωνα για να φθάσει στη νίκη επί του Σπόρτιγκ

ΞΕΠΕΡΝΩΝΤΑΣ το αρχικό κακό ξεκίνημα, ο Απόλλωνας Πάτρας επιβλήθηκε εύκολα του
Σπόρτιγκ με 82-67 και ύστερα από αρκετό καιρό πήρε ροζ φύλλο αγώνα. Χωρίς τον
Κώστα Διαμαντόπουλο στον πάγκο (εξέτισε τη δεύτερη αγωνιστική της τιμωρίας
του) οι γηπεδούχοι αιφνιδιάστηκαν κυρίως από τον εκπληκτικό Μίτσελ Ουίγκινς ο
οποίος έκανε ό,τι ήθελε και έφερε τον Σπόρτιγκ μπροστά στο σκορ 8-0 (4'),
14-13 (7') και 22-19 (12').

Όμως ήταν μέχρι να... αναλάβουν δράση ο Τόνι Ντόουσον και ο Έρικ Μίκ που
έκαναν εντυπωσιακά πράγματα κάτω από τα δύο καλάθια. Η τάξη αποκαταστάθηκε και
ο Απόλλων πέρασε μπροστά στο σκορ με 42-30 στο ημίχρονο και 53-38 στο 24',
τελειώνοντας από νωρίς το παιχνίδι.

«Στα τελευταία παιχνίδια παίζαμε πολύ καλά, πλησιάζαμε στη νίκη, αλλά δεν
μπορούσαμε να πάρουμε το ροζ φύλλο αγώνα, το οποίο χάναμε στις λεπτομέρειες.
Πιστεύω ότι αυτή η επιτυχία θα μας βοηθήσει για το μέλλον και θα πάμε πολύ
καλύτερα», τόνισε ο Αλέκος Πολυδωρόπουλος, που όπως και οι παίκτες της
πατρινής ομάδας αφιέρωσαν τη νίκη στον Κώστα Διαμαντόπουλο που καθόταν στην εξέδρα.

«Του αξίζει γιατί πέρασε πολλά τον τελευταίο καιρό και του αφιερώνουμε τη
νίκη. Μπορεί να φαίνεται εύκολη, αλλά το βασικό είναι ότι δεν υποτιμήσαμε τον
αντίπαλό μας. Αλλωστε ο Σπόρτιγκ είναι μία ομάδα που πρέπει να τη σέβεσαι»,
τόνισε ο Πολυδωρόπουλος, ενώ δίπλα του ο Κώστας Πετρόπουλος ήταν συγκινημένος.

«Όποτε έρχομαι στην Πάτρα δακρύζω, αφού με συνδέουν πολλά με αυτή την πόλη. Ο
Απόλλων είναι μία πολύ καλή ομάδα με μεγάλους παίκτες και αξίζει να πάει
παραπάνω. Όσο για μας συνεχίζουμε μία υπερπροσπάθεια που κάνουμε τον τελευταίο
καιρό για να σωθούμε και πιστεύω ότι θα τα καταφέρουμε», είπε ο «Νουρέγιεφ»
του ελληνικού μπάσκετ.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16051O063</ED>
<ID>
ID:137226

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O06&aa=3</URL></REF>


Article

<CATEGORY>vin10</CATEGORY>

 <H2>ΛΑΡΙΣΑ
</H2><H2>Την... πλήρωσε ο Παπάγου
</H2>
<AUTHOR>ΓΙΩΡΓΟΣ ΒΟΥΝΑΤΣΟΣ</AUTHOR>

Ο ΠΡΟΠΟΝΗΤΗΣ της Λάρισας Γιώργος Βαγιόπουλος είχε προειδοποιήσει από το
Σάββατο: «Όποιος μας υποτιμήσει θα το πληρώσει». Και ο Παπάγου, που πήγε στη
Λάρισα χωρίς τον τραυματία Χάρις, την... έπαθε!

Οι γηπεδούχοι, με τον Ρίτσμοντ στο καλύτερο παιχνίδι του, νίκησαν 77-64 και
μάλιστα πολύ πιο εύκολα απ' ό,τι δείχνει το τελικό σκορ: Προηγήθηκαν 28-11
(10') και 42-27 στο ημίχρονο, έφτασαν τη διαφορά στους είκοσι πόντους (57-37
στο 30'), και άντεξαν στην αντεπίθεση των φιλοξενουμένων, που μείωσαν σε 65-60
δύο λεπτά πριν από το τέλος.

«Στηριχθήκαμε στον Ρίτσμοντ που έκανε το καλύτερο παιχνίδι του», είπε ο
Βαγιόπουλος. «Η αλήθεια είναι ότι περιμέναμε πολύ δυνατό τον Παπάγου. Η άσχημη
εμφάνισή του ήταν έκπληξη για εμάς».

«Το ματς ήταν πολύ σημαντικό για εμάς, στην προσπάθεια για παραμονή στην
κατηγορία», είπε ο Κώστας Μίσσας. «Έλειπε βέβαια και ο Χάρις, αλλά αυτό δεν
είναι δικαιολογία. Τα συνεχόμενα ματς και τα ταξίδια στην Ευρώπη έχουν
κουράσει τους παίκτες».

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16051O064</ED>
<ID>
ID:137251

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O06&aa=4</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ </H5><H2>«Δουλεύω σκληρά για την άμυνα»
</H2>
<AUTHOR>ΓΙΑΝΝΗΣ ΧΟΥΠΗΣ</AUTHOR>

Μάκης Δενδρινός

Ο ΠΑΝΙΩΝΙΟΣ «μιλάει»... ελληνικά. Ο Μάκης Δενδρινός ζητούσε πριν από λίγες
ημέρες από τους παίκτες του να συνεχίσουν την... καλή βαθμολογία του «πρώτου
εξαμήνου» και αυτοί, στο πρώτο «διαγώνισμα» έγραψαν... άριστα. «Ψάχνουμε μια
σημαντική νίκη», έλεγε συνέχεια ο Μάκης Δενδρινός και οι παίκτες του την... βρήκαν.

«Αν θέλεις να βάλεις στόχους, θα βρεις», είπε χθες ο Θανάσης Καμαριώτης, ο
οποίος τα κατάφερε πολύ καλά στην άμυνα με αντίπαλο τον Καρνισόβας: «Μια ομάδα
δεν χρειάζεται μόνο πρωταγωνιστές, αλλά και παίκτες που να είναι σε θέση να
κάνουν αρκετές δουλειές στο γήπεδο. Ο προπονητής μου ζητάει πολλές φορές να
μαρκάρω τον καλύτερο παίκτη του αντιπάλου με αποτέλεσμα να δουλεύω πολύ, ώστε
να βελτιώνομαι συνεχώς στην άμυνα. Προχθές, με τον Καρνισόβας, μου ζήτησε να
είμαι συνέχεια κοντά του και να μην του επιτρέπω να σουτάρει». Το ουσιαστικό
για τον Πανιώνιο είναι ότι δεν στηρίζεται πλέον μόνο στους δύο Αμερικανούς,
Προχθές, ήταν και πάλι η σειρά του Καράγκουτη να παίξει πρωταγωνιστικό ρόλο. Ο
Δενδρινός έχει τονίσει κατ' επανάληψη ότι ο Καράγκουτης μπορεί να ανταποκριθεί
στον ρόλο του ηγέτη και ο διεθνής φόργουορντ δεν τον έχει διαψεύσει: η φετινή
παρουσία του: 12,1 π. - 7,5 ρ. - 2,2 ασ. Αλλά και τα υπόλοιπα Ελληνόπουλα της
παρέας δεν πάνε πίσω: ο Δρελιώζης 8,7 π., ο Κικίλιας 8,1 π. - 3,8 ριμπ., ο
Καμαριώτης 4,2 π., ενώ σημαντική βοήθεια προσφέρει και ο Γέλιτς (6 π. 3,8
ριμπ.). Όχι μόνον αυτό, αλλά ο Δενδρινός βλέπει και τον Γιώργο Μποσγανά να
έχει επιστρέψει με όρεξη.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16051O065</ED>
<ID>
ID:137265

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O06&aa=5</URL></REF>


Article

<CATEGORY>vin10</CATEGORY>

 <H2>Νίκησε στο... κρύο
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Βίκτορ Αλεξάντερ: Νικητής στις μάχες κάτω από τα καλάθια και η ΑΕΚ νικήτρια
στον χθεσινό αγώνα με το Περιστέρι

ΚΡΥΟ, καιρός για... παράπονα. Η ΑΕΚ νίκησε τον κακό της «δαίμονα» (τα δύο
τελευταία χρόνια), το Περιστέρι, με 57-51, αλλά ο Ιωαννίδης ­ ο οποίος επίσης
πήρε το πρώτο του ροζ φύλλο αγώνα κόντρα σε αυτή την ομάδα ως κόουτς της
«Ένωσης» ­ έκανε παράπονα για το παγωμένο ΟΑΚΑ.

«Δεν επιτρέπεται να παίζεις σε τόσο παγωμένο γήπεδο. Όλοι οι παίκτες είναι
άρρωστοι. Η θερμοκρασία που επικρατούσε ήταν χαμηλότερη από ό,τι έξω. Πώς θα
ιδρώσουν οι παίκτες, χωρίς να κρυώσουν σ' αυτό το γήπεδο. Χθες συζητήσαμε αυτό
το θέμα και με τον Παναθηναϊκό, που αντιμετωπίζει τα ίδια προβλήματα. Δεν
είχαμε ούτε ζεστό νερό».

Ο προπονητής της ΑΕΚ έγινε πιο συγκεκριμένος: «Ο Αλεξάντερ αρρώστησε και νιώθω
άσχημα που τον χρησιμοποίησα. Το κατάλαβε όμως και ο ίδιος, γιατί το ματς ήταν σημαντικό».

Ο Ιωαννίδης ξεκαθάρισε, πάντως, πως δεν πρόκειται να μπει στο... παιχνίδι
επιλογής αντιπάλου στα πλέι οφ:

«Εμείς παίζουμε για τη νίκη σε κάθε ματς. Δεν είναι η φιλοσοφία μου να επιλέγω
αντιπάλους. Όποιος θέλει να διαλέξει ΑΕΚ, ας έρθει. Άλλωστε, την τελευταία
αγωνιστική ­ εκτός απροόπτου ­ μπορεί να κριθεί η πρώτη θέση».

ΚΟΥΡΑΣΤΗΚΕ

Η ΑΕΚ κουράστηκε πολύ χθες για να νικήσει το «λαβωμένο» Περιστέρι (ουσιαστικά
έπαιξε χωρίς ξένους). Το πρόβλημα στην επίθεση ­ λόγω κούρασης ­ έγινε ξανά
φανερό (25η η ΑΕΚ στο πρώτο ημίχρονο), αλλά η άμυνα ήταν σούπερ (19 π. το
Περιστέρι στο πρώτο 20λεπτο).

Να σκεφτείτε ότι το Περιστέρι μόλις η ΑΕΚ σκλήρυνε στην άμυνα (με κοντό σχήμα
Κακιούζη, Λάρσεν) έκανε σερί 14-0 (από 11-19 έγινε 25-19) και οι
φιλοξενούμενοι έμειναν για 12,5 λεπτά χωρίς πόντο!

«Στο σημείο εκείνο η ΑΕΚ δυνάμωσε την άμυνά της, ο κόσμος "μπήκε" (φώναξε) στο
παιχνίδι και εμείς δεν αντιδράσαμε σωστά. Έπρεπε να ήμασταν πιο γρήγοροι»,
εξήγησε ο Αργύρης Πεδουλάκης.

Ο Μίκαελ Λάρσεν με τον Μιχάλη Κακιούζη έδωσαν τις λύσεις από τον πάγκο, που
ήθελε η ΑΕΚ, ενώ το Περιστέρι με τον Γκούροβιτς «καθηλωμένο» στους 2 πόντους
(πέτυχε 2 τρίποντα, όταν το ματς είχε κριθεί) και τον Κορωνιό κουρασμένο
αδυνατούσε να «γυρίσει» το ματς στο ημίχρονο. Η ΑΕΚ πήρε τα ριμπάουντ και στο
28' ο Κορωνιός με τεχνική ποινή αποβλήθηκε (39-27 το σκορ). Το Περιστέρι
απάντησε (!) με σερί 8-1, αλλά ο Πρέλεβιτς στη ζώνη απάντησε με 5 πόντους σερί.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16051O071</ED>
<ID>
ID:137135

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O07&aa=1</URL></REF>


Article

<CATEGORY>vin10</CATEGORY>

 <H5></H5><H5>«Ελεύθεροι» οι παίκτες
</H5><H5>Το φάουλ του Βούκσεβιτς
</H5><H2>Εμπιστευτικά
</H2>
Εκτός ξενοδοχείου άφησε τους παίκτες του ο Γιάννης Ιωαννίδης για να
χαλαρώσουν: «Ρισκάρισα και δεν τους πήγα ξενοδοχείο για να νιώσουν καλύτερα.
Οι συνεχείς μετακινήσεις, σε Ελλάδα και εξωτερικό, τους έχουν κουράσει».

Την πεποίθησή του ότι ο Λάσα θα είναι παρών στο φάιναλ φορ κυπέλλου εξέφρασε ο
Ιωαννίδης: «Το καλό είναι ότι όλοι προσπαθούν να κοντύνουν τον χρόνο
επαναφοράς τους στα γήπεδα».

Και... θυμήθηκε το σκληρό φάουλ του Βούκσεβιτς στον Λάσα: «Να σκεφτείτε ότι
αυτό το φάουλ που μας έκανε τη ζημιά, δεν δόθηκε ούτε αντιαθλητικό».

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16051O072</ED>
<ID>
ID:137186

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O07&aa=2</URL></REF>


Article

<CATEGORY>vin10</CATEGORY>

 <H5>ΠΑΛΙΚΑΡΙΣΙΑ Η ΝΙΚΗ ΤΟΥ ΑΡΗ ΕΠΙ ΤΟΥ ΠΑΟΚ
</H5><H5>ΤΟ ΜΑΤΣ
</H5><H5>Ματ του Μαγκώτσιου στον Σερφ
</H5><H2>Μαέστρος ο Σιούτης
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

ΘΕΣΣΑΛΟΝΙΚΗ

ΕΙΝΑΙ ν' απορείς με αυτόν τον Άρη! Χθες νίκησε τον ΠΑΟΚ διά περιπάτου με
76-60, σε ένα κατ' ευφημισμόν ντέρμπι. Οι παίκτες και ο κόσμος είναι οι μόνοι
που κρατούν το «θεό του πολέμου» στο θρόνο. Και όπως τόνισε στην «ΟΜΑΔΑ» ο
Νάσος Γαλακτερός, για το κίνητρο των παικτών του Άρη: «Τι άλλο να κάνουμε;
παίζουμε για πάρτη μας και για τον κόσμο μας, για κανέναν άλλον».

Μέχρι πότε θα συμβαίνει αυτό; Και ο ίδιος ο Νάσος απορεί: «Δεν ξέρω ρε παιδιά
τι να πω, κάποτε θα σταματήσει και θα ψάξουμε να βρούμε κάτι άλλο, τώρα όμως
θέλω να κάνω έκκληση σε όποιον σοβαρό παράγοντα του Άρη θέλει να βοηθήσει ας
το κάνει, γιατί είναι η κατάλληλη στιγμή να αναλάβει κάποιος την ομάδα». Και
δεν είναι μόνο ο φοβερός χθεσινός Γαλακτερός (εκτελούσε κατά βούληση στην
επίθεση και «εξαφάνισε» τον Στογιάκοβιτς στην άμυνα), που τα είχε χαμένα με
αυτό τον Άρη.

Ο Μάριο Μπόνι άλλαξε τα εισιτήρια, ανέβαλε την αναχώρησή του για Ιταλία και
πήγε στο παλαί για τελευταία φορά (;). Μόλις άκουσε την κερκίδα να τραγουδά
«είναι τρελός ο Ιταλός», παραλήρησε. 
Έδωσε το δικό του σόου, ήταν το κρυφό χαρτί του Μαγκώτσιου και στα κρίσιμα
σημεία με το πάθος και τον ενθουσιασμό του συνέβαλε στη νίκη επί του ΠΑΟΚ.
Ηγέτης όμως των θριαμβευτών ήταν ένας άλλος, ένας υποτιμημένος και
μικροκαμωμένος άσος, ο Γιάννης Σιούτης, που με μαεστρία οδηγούσε και πάλι τον
Άρη στη λεωφόρο της νίκης.

Ο καλός Άρης έγινε πολύ καλός και από τον κακό ΠΑΟΚ. Οι Σάκλφορντ - ΜακΡέι -
Γιαννούλης έχασαν σχεδόν όλες τις μάχες από τους Πάσπαλι - Αγγελίδη, που
έκαναν πολύ «βρώμικη» δουλειά στην άμυνα και ας μην το συνήθιζαν παλαιότερα. 
Ο Μπουντούρης «έψαχνε» συνεχώς τον Σιούτη που πάντα έβρισκε τρύπες για να
πασάρει ή να διεισδύσει, ενώ και οργανωτικά βρέθηκε σε κακή μέρα αδυνατώντας
να δώσει ρυθμό και να αξιοποιήσει τους ψηλούς. 
Το βαρύ πυροβολικό, ο Πρέντραγκ Στογιάκοβιτς, για ένα ημίχρονο κράτησε και
μετά χάθηκε, όπως ήταν «χαμένος» σε όλο το ματς ο Ρόουαν.

ΛΙΓΟ ΠΡΙΝ από το τζάμπολ τα βλέμματα των Αρειανών παικτών πετούσαν σπίθες, των
δε ΠΑΟΚτσήδων ήταν χαμένα. Παρ' όλα αυτά με τον Στογιάκοβιτς κεφάτο ο
«δικέφαλος» προηγήθηκε 14-18 στο 10' και 24-31 στο 16'. Όχι ότι έπαιζε καλό
μπάσκετ, αλλά το άδειο παλέ (οι Αρειανοί το γέμισαν στο ημίχρονο καταφθάνοντας
από το Χαριλάου μόλις τελείωσε το ποδόσφαιρο), οι απουσίες των Ορτίθ, Σοκ,
Λιαδέλη και γενικά τα προβλήματα που αντιμετωπίζει ο Άρης τελευταία, φάνηκαν
πως είχαν επηρεάσει θετικά τους παίκτες του Σερφ, που πίστευαν ότι θα έχουν
εύκολη δουλειά.

Δεν ήταν έτσι όμως τα πράγματα. Το Αλεξάνδρειο άρχισε να γεμίζει, ο Μαγκώτσιος
να βάζει γυαλιά στον Ισραηλινό συνάδελφό του με την τακτική του, ο Μπόνι να
παίρνει το... όπλο του και όλος ο Άρης παθιασμένος και αποφασισμένος ανέτρεψε
το σκορ και προηγήθηκε 34-31 με σερί 10-0 (αφλογιστία του ΠΑΟΚ για τέσσερα
λεπτά από την πολύ καλή ομαδική άμυνα των τυπικά γηπεδούχων) στο 19'. Στο
δεύτερο ημίχρονο το γήπεδο έγινε «κόλαση», ο Σερφ αδυνατούσε να κάνει κάτι, οι
παίκτες του το ίδιο και γρήγορα οι «κιτρινόμαυροι» ξέφυγαν 47-36 στο 25'. 
Σιούτης και Γαλακτερός οδηγούσαν την τρελή κούρσα του Άρη, που μετά το 30'
έκανε περίπατο και πλέον η συνθηματολογία των φιλάθλων του ΠΑΟΚ είχε να κάνει
με τον Σερφ και τους παίκτες και των Αρειανών με μνήμες του παρελθόντος.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16051O081</ED>
<ID>
ID:137136

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O08&aa=1</URL></REF>


Article

<CATEGORY>vin10</CATEGORY>

 <H2>ΝΤΡΙΜ ΤΙΜ
</H2><H2>Πρώτος σταθμός το Μονακό
</H2>
ΣΤΗΝ ΕΥΡΩΠΗ θα πραγματοποιηθεί το βασικό στάδιο της προετοιμασίας της ντριμ
τιμ, ενώ όψει του Παγκοσμίου Πρωταθλήματος της Αθήνας. Η προετοιμασία θα
αρχίσει στις 8 Ιουλίου και το πρώτο φιλικό προγραμματίστηκε για τις 14/7 στο
«Όμπερν Χιλς» του Μίσιγκαν με την ομάδα των ΗΠΑ, που θα λάβει μέρος στους
Αγώνες Καλής Θέλησης. Ο πρώτος σταθμός στην Ευρώπη θα είναι το Μονακό
(15-23/7), όπου θα παίξουν στις 18/7 με τη Γαλλία και στις 19/1 με την
Ισπανία. Στη συνέχεια, θα ταξιδέψουν στη Ρώμη και στις 25/7 θα αγωνιστούν με
την Ιταλία. Την επόμένη (26/7) έχει προγραμματιστεί η άφιξή τους στην Αθήνα.

*** Το νέο Δ.Σ. της ΕΟΚ συγκροτήθηκε σε Σώμα ως εξής: πρόεδρος Γ.
Βασιλακόπουλος, αντιπροεδροι Κ. Παρίσης, Μιχ. Βιντζηλαίος, γεν. γραμματέας Π.
Καπαγέρωφ, ταμίας Απ. Τασούλας, ειδικός γραμ. Τ. Τσαγκρώνης. Μέλη: Γ
Στεφανίδης, Γ. Κολοκυθάς, Σ. Κουλοσούσας, Α. Μιαούλης, Α. Χαραλαμπίδης, Γ.
Δημητριάδης, Μιχ. Κουτσός, Ι. Κουντραφούρης, Ν. Λαδόπουλος.

*** Μερικοί από τους σημαντικότερους παίκτες και προπονητές που έχει
αναδείξει η Θεσσαλονίκη, προσκλήθηκαν από την ΕΟΚ να παρακολουθήσουν το φάιναλ
φορ του κυπέλλου. Μεταξύ αυτών είναι οι Ν. Γκάλης, Τ. Ταλιαδώρος, Σ. Γούσιος,
Γ. Οικονόμου, Α. Πεταλίδης, Γ. Θεοδωρίδης.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16051O082</ED>
<ID>
ID:137187

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O08&aa=2</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H5>ΚΟΚΚΑΛΗΣ
</H5><H5>Χρειάζεται σκληρή δουλειά
</H5><H2>Προβλήματα στην άμυνα
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Ντούσαν Ίβκοβιτς

ΤΟΣΑ χρόνια η συνταγή της επιτυχίας του Ολυμπιακού ήταν η άμυνα, αφού με βάση
αυτή έπαιρνε τους τίτλους και τα πρωταθλήματα σε Ελλάδα και Ευρώπη. Εφέτος δεν
άλλαξε κάτι, τουλάχιστον στη μισή χρονιά, όπου οι «ερυθρόλευκοι» με άμυνα από
γρανίτη ήταν πρώτοι σε Ελλάδα και Ευρώπη.

Τον τελευταίο καιρό όμως η άμυνα του πρωταθλητή παρουσιάζεται ιδιαίτερα
ευάλωτη, κάτι που επισήμανε και ο Ντούσαν Ίβκοβιτς, με αποτέλεσμα ο Ολυμπιακός
να κάνει δύο ήττες (σε Αλεξάνδρειο και Νέα Σμύρνη) και να χάσει την πρώτη θέση
στο πρωτάθλημα.

Όμως και στην Ευρωλίγκα, αν και δεν έχει κάνει κάποια ήττα ακόμα στον δεύτερο
γύρο, οι αντίπαλοί του βρίσκουν πλέον πολύ πιο εύκολα τον δρόμο προς το καλάθι.

Εδώ, εκτός της κούρασης, σημαντικό ρόλο παίζει και η απουσία των ψηλών
παικτών, αφού τόσο ο Τάρλατς όσο και ο Φασούλας είναι τραυματίες και δεν
μπορούν να βοηθήσουν την ομάδα τους.

Έτσι λοιπόν, ενώ ο Ολυμπιακός στη λήξη του πρώτου γύρου είχε παρουσιάσει ένα
εκπληκτικό ποσοστό στην άμυνα, όπου δεχόταν κατά μέσο όρο 61,4 πόντους, στον
δεύτερο γύρο δέχθηκε 70 πόντους στην Πάτρα από τον Απόλλωνα (84-70), 66 από
την ΑΕΚ στον Πειραιά (71-66), 82 από τον Άρη στη Θεσσαλονίκη (76-82), 68 από
τη Δάφνη στον Πειραιά (89-68) και 81 προχθές από τον Πανιώνιο στη Νέα Σμύρνη (71-81).

Παράλληλα, σε αυτά τα παιχνίδια οι αντίπαλοι ψηλοί έκαναν... πάρτι στη ρακέτα
του Ολυμπιακού (π.χ. Μικ 27, Αλεξάντερ 28, Ναχάρ 13, Καράγκουτης 25).

Στην Ευρωλίγκα ο Ολυμπιακός έκλεισε τον πρώτο γύρο όπου συμμετείχαν μεγάλες
ομάδες με έφεση στην επίθεση (Έφες Πίλσεν, Ρεάλ Μαδρίτης, Μακάμπι, ΤΣΣΚΑ
Μόσχας) με ένα μέσο όρο 70,2 στην άμυνα.

Όμως δέχθηκε τώρα 79 πόντους από την Κροάσια (90-79) και 80 από την Άγκυρα
(82-80) με τους Μιλίσεβιτς - Σκοτ να κάνουν ό,τι θέλουν κάτω από τα καλάθια.
Αυτή είναι και η αχίλλειος πτέρνα του Ολυμπιακού, που θα πρέπει να διορθώσει
εάν θέλει να τερματίσει πρώτος στην κανονική περίοδο.

«Ο ΟΛΥΜΠΙΑΚΟΣ είναι μέσα στους στόχους του και με την επιστροφή και των
τραυματιών, αλλά και τη σκληρή προσπάθεια πιστεύω ότι και η φετινή χρονιά θα
είναι ανάλογη της περσινής. Χρειάζεται αυτοσυγκέντρωση και δουλειά απ' όλους
για να πετύχουμε. Τα τελευταία αποτελέσματα στο πρωτάθλημα δεν νομίζω ότι
είναι καθοριστικά, αφού υπάρχει πολύς δρόμος ακόμη. Βέβαια υπάρχει και το
κύπελλο, στο οποίο θα πρέπει να δείξετε το πραγματικό σας πρόσωπο». Αυτό ήταν
το μήνυμα του προέδρου του Ολυμπιακού Σωκράτη Κόκκαλη προς τους παίκτες κατά
τη χθεσινή κοπή της πίτας στον σύλλογο.

Το πρωί απολογήθηκε στον αθλητικό δικαστή και ο Ντούσαν Ίβκοβιτς για το
επεισόδιο με τον Χάρη Παπαγεωργίου στο Αλεξάνδρειο, και η πλευρά τού προπονητή
του Ολυμπιακού υποστήριξε ότι το επεισόδιο προκλήθηκε με υπαιτιότητα του
παράγοντα του Άρη.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O08</CAT>
<ED>
Κωδικός άρθρου: A16051O083</ED>
<ID>
ID:137227

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O08&aa=3</URL></REF>


Article

<CATEGORY>vin10</CATEGORY>

 <H5></H5><H5>Ο Καράγκουτης δικαίωσε τον Δενδρινό
</H5><H5>Η ΕΠΟΜΕΝΗ ΑΓΩΝΙΣΤΙΚΗ
</H5><H5>Η ΠΕΝΤΑΔΑ ΤΗΣ ΗΜΕΡΑΣ
</H5><H2>ΤΟ ΠΑΝΟΡΑΜΑ ΤΗΣ Α1
</H2>
Ο ΜΑΚΗΣ Δενδρινός έχει πει ότι ο Γιώργος Καράγκουτης μπορεί να είναι ο ηγέτης
του Πανιωνίου και ο νεαρός φόργουορντ τον δικαίωσε και προχθές, κόντρα στον
Ολυμπιακό. 
Ο Καράγκουτης είχε 25π, 12 ριμπ. και ήταν ο βασικός πρωταγωνιστής της νέας
σημαντικής επιτυχίας του Πανιωνίου. 
Τι απομένει; 
Να τον δούμε και πάλι στην Εθνική ομάδα.

Η επόμενη αγωνιστική (19η): Σάββατο 7/2: Σπόρτιγκ - ΑΕΚ (γηπ. Σπόρτιγκ,
18.30, ΑΝΤ-1), ΠΑΟΚ - Δάφνη (Αλεξάνδρειο, 17.00), Παναθηναϊκός - Πανιώνιος
(ΟΑΚΑ, 17.00), Ηράκλειο - Παπάγου (Κ.Γ. Ηρακλείου, 17.00), Ηρακλής - Απόλλων
Πάτρας (Ιβανώφειο, 17.00).

Κυριακή 8/2: Περιστέρι - Άρης (Κ.Γ. Περιστερίου, 18.30, ΑΝΤ-1).

Δευτέρα 9/2: Ολυμπιακός - Λάρισα (Στάδιο Ειρήνης και Φιλίας, 18.30).

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16051O091</ED>
<ID>
ID:137137

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O09&aa=1</URL></REF>


Article

<CATEGORY>vin10</CATEGORY>

 <H5>Ο ΑΡΗΣ 3-0 ΤΗ ΓΕΡΜΑΝΙΚΗ ΒΟΥΠΕΡΤΑΛ
</H5><H2>Σαρωτικός
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ο Αλεξανδρόπουλος ­ στο «καρφί» σε παλαιότερο αγώνα ­ κέρδισε 8 πόντους χθες
κατά της ΒούπερταλΕΝΤΥΠΩΣΙΑΚΟΣ και χθες ο Άρης νίκησε σε μιάμιση ώρα τη
γερμανική Μπάγερ Βούπερταλ και ανέκτησε κάποιες ελπίδες πρόκρισης στο φάιναλ
φορ του Τσάμπιονς Λιγκ βόλεϊ ανδρών.

Τα σετ: 15-9, 15-6, 15-9.

Με καλύτερους τους Κράβαρικ, Αλεξανδρόπουλο, Μητρούδη, ο άρης ήταν καλύτερος
σε όλους τους τομείς απέναντι στη γερμανική ομάδα, που έπαιξε χωρίς τον διεθνή
Γερμανό Βόλφγκανγκ Κουκ (διάστρεμμα).

ΑΡΗΣ (Κ. Χαριτωνίδης): Μέλκας 1+3, Κράβαρικ 17+20, Παπακοσμάς
2+10, Κόβαζικ 6+9, Μητρούδης 2+15, Αλεξανδρόπουλος 8+7- Κουτσονίκας.

ΒΡΙΛΗΣΣΙΑ - ΒΑΚΙΦΜΠΑΝΚ 1-3 (2-15, 15-12, 9-15, 11-15.

Μαθήματα αθλητικής «αυτοκτονίας» παρέδωσαν χθες οι παίκτριες των Βριλησσίων,
αφού έκαναν απερίγραπτα πράγματα στο γήπεδο μέχρι να... καταφέρουν να χάσουν
από τη μέτρια τουρκική Βακίφμπανκ με μία μόνο σπουδαία παίκτρια, τη Βουλγάρα Ζέτοβα..

Η ομάδα των Βριλησσίων ­ επηρεασμένη προφανώς από την ατυχία του τραυματισμού
της Τσέχας Εύας Σιλχάνοβα ­ ξεκίνησε με άγχος. Αποτέλεσμα, «άψυχο» σερβίς,
κακή υποδοχή, αδύναμη επίθεση. Από την άλλη, η διεθνής Βουλγάρα Αντονία Ζέτοβα
(ύψος 1.89 - 24 ετών) «θέριζε» στην επίθεση από κάθε σημείο.

Με καλύτερη τακτική στο σερβίς (μπάλα στην μπροστινή ζώνη) στο 2ο σετ η
ελληνική ομάδα έφθασε στο 1-1. Όμως στο 3ο σετ επανήλθε η εικόνα του 1ου και
το καθυστερημένο «ξύπνημα» έκανε απλά το 9-14 (από 2-14). Όσο για το 4ο, όλα
πήγαιναν σχετικά καλά μέχρι το 9-5 και το 11-9 και νέο «κόλλημα» έφερε τη
χαριστική βολή.

Η ελληνική ομάδα θα είχε καλύτερη τύχη αν βρίσκονταν δύο-τρεις ακόμη παίκτριες
με την ψυχραιμία που έδειξε για μεγάλο χρονικό διάστημα η Βάσω Καραντάσιου.
Τώρα ο δρόμος για το φάιναλ φορ του Τσάμπιονς Λιγκ έχει στενέψει για τα
Βριλήσσια και έχει ανοίξει διάπλατα για την ομάδα της Άγκυρας που έχει τρεις νίκες.

ΒΡΙΛΗΣΣΙΑ (Γ. Δερμάτης): Μεμετζή, Ντουμιτρέσκου, Λιχολέτοβα, Μ.
Γκαραγκούνη, Ν. Γκαραγκούνη, Καραντάσιου - Μουρζάκου, Χατζηνικολάου.

*** Τα κορίτσια του Παναθηναϊκού ανέτρεψαν στη Ριέκα το 0-2 (8-15,
5-15) και νίκησαν με 15-11, 15-4, 15-9 νίκησαν με 3-2 στον 3ο αγώνα τους στο κυπελλούχων.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16051O101</ED>
<ID>
ID:137127

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O10&aa=1</URL></REF>


Article

<CATEGORY>vin10</CATEGORY>

 <H2>ΓΥΜΝΑΣΤΙΚΗ
</H2><H2>Στο Μινσκ για προετοιμασία
</H2>
ΣΕ ΚΑΜΠ στο Μινσκ μαζί με την Εθνική Λευκορωσίας και έναν από τους σούπερ σταρ
της παγκόσμιας γυμναστικής, τον Ιβάν Ιβάνκοφ, θα προετοιμαστούν μέχρι τις 9
Φεβρουαρίου οι κορυφαίοι Έλληνες αθλητές της ενόργανης με επικεφαλής τον χρυσό
Ολυμπιονίκη Ιωάννη Μελισσανίδη.

Η ελληνική αποστολή αναχωρεί σήμερα για το Μινσκ με τους αθλητές Ι.
Μελισσανίδη, Δ. Ταμπάκο, Γ. Ελησσιάδη, Ν. Κεντημένο, Β. Τσολακίδη, Χ. Λάλα, Π.
Μαρινόπουλο, Χ. Δασκαλάκη, Α. Γεριμιάν και τους προπονητές Αλέκο Ιωακειμίδη,
Αβραάμ Σαπρανίδη. Την Κυριακή 1η Φεβρουαρίου αναχωρεί για το Μινσκ και ο
τεχνικός σύμβουλος ενόργανης της ΕΓΟ και προπονητής του Μελισσανίδη Θανάσης
Καπνίδης. Να σημειωθεί ότι οι Έλληνες πρωταθλητές θα έχουν την ευκαιρία στο
Μινσκ και για συμμετοχή εκτός συναγωνισμού στο υψηλού επιπέδου Πρωτάθλημα Λευκορωσίας.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16051O102</ED>
<ID>
ID:137178

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O10&aa=2</URL></REF>


Article

<CATEGORY>vin10</CATEGORY>

 <H2>ΕΚΟΦ
</H2><H2>25 εκατ. στο ταμείο
</H2>
ΑΡΚΕΤΑ χρήματα αναμένεται να μπουν στο ταμείο της ΕΚΟΦ την προσεχή τριετία,
μετά τη συμφωνία με διαφημιστικές εταιρείες, οι οποίες θα αναλάβουν τα
τηλεοπτικά δικαιώματα, τις διαφημίσεις στα κολυμβητήρια, αλλά και τη χορηγία
των εθνικών ομάδων. Μάλιστα, οι εταιρείες δεσμεύτηκαν να καλυφθεί τηλεοπτικά
το 30% των αγωνιστικών εκδηλώσεων της Ομοσπονδίας. 
Για τον πρώτο χρόνο της συνεργασίας, η ΕΚΟΦ αναμένεται να έχει έσοδα 25 εκατ. δρχ.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16051O103</ED>
<ID>
ID:137220

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O10&aa=3</URL></REF>


Article

<CATEGORY>vin10</CATEGORY>

 <H5>ΤΕΝΙΣ
</H5><H2>Αποκλείστηκε η Δανιηλίδου
</H2>
Η ΛΕΝΑ Δανιηλίδου «πλήρωσε» την πολύ άσχημη κλήρωση που είχε στο τουρνουά
τζούνιορ του ΟΠΕΝ της Αυστραλίας, στη Μελβούρνη, και αποκλείστηκε από τον
πρώτο γύρο στο απλό. Η Δανιηλίδου ηττήθηκε από την Ιταλίδα Σέρα Ζανέτι (Νο 2
στο τουρνουά) με 6-4, 6-2. Συνεχίζει πάντως στο «διπλό», αφού με παρτενέρ την
Κριστόροβιτς έχει φθάσει έως την προημιτελική φάση. Τα δύο κορίτσια απέκλεισαν
στον α' γύρο τις Σφόρετς, Σάντσεθ με 1-6, 6-4, 6-4 και στον β' γύρο τις
Κλέιτον, Σέβελ με 6-3, 3-6, 13-11.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16051O104</ED>
<ID>
ID:137246

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O10&aa=4</URL></REF>


Article

<CATEGORY>vin10</CATEGORY>

 <H2>Πρώτη ήττα της Ισπανίας ύστερα από 31 αγώνες
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

ΠΑΡΙΣΙ

«ΕΥΧΟΜΑΙ μια όμορφη και γεμάτη δόξα ζωή στο Στάδιο της Γαλλίας». Με τα λόγια
αυτά, ο πρόεδρος της Γαλλίας, Ζακ Σιράκ εγκαινίασε το υπερσύγχρονο Στάδιο της
Γαλλίας, το οποίο θα πρωταγωνιστήσει στο 16ο Παγκόσμιο Κύπελλο Ποδοσφαίρου,
φιλοξενώντας τον εναρκτήριο αγώνα (Βραζιλία - Σκωτία) και τον τελικό.

Ο Ζακ Σιράκ, συνοδευόμενος από τον Ισπανό πρωθυπουργό Χοσέ Μαρία Αθνάρ,
παρακολούθησε την κοπή της παραδοσιακής κορδέλας (στην προκειμένη περίπτωση
ήταν μια τεράστια κορδέλα στα «γαλλικά» χρώματα ­ μπλε, άσπρο και κόκκινο) που
τυπικά εγκαινίασε το Στάδιο της Γαλλίας. Στη συνέχεια, δεκάδες χορευτές
πλημμύρισαν τον αγωνιστικό χώρο του Σταδίου, εκτελώντας εκπληκτικές
χορογραφίες, οι οποίες σε συνδυασμό με τις ακτίνες λέιζερ προσέφεραν ένα
μοναδικό θέαμα.

Η νεαρή αθλήτρια Σελίν κόβει την παραδοσιακή κορδέλα στα εγκαίνια του Σταδίου
της Γαλλίας

Το Στάδιο της Γαλλίας πέρασε ουσιαστικά το πρώτο τεστ, καθώς δεν
επιβεβαιώθηκαν οι φόβοι πως θα επικρατούσε κυκλοφοριακό χάος στη διαδρομή από
το Παρίσι στο Σεντ Ντενί (απόσταση 7 χιλιομέτρων). Κι αυτό, γιατί οι
περισσότεροι από τους 80.000 φιλάθλους που κατέκλυσαν το Στάδιο, προτίμησαν να
μεταβούν σ' αυτό με τρένο ή διασχίζοντας τον Σηκουάνα. Μάλιστα, ακόμη και οι
υπουργοί της κυβέρνησης Ζοσπέν προτίμησαν να μεταβούν στο Στάδιο με το τρένο
δίνοντας το... καλό παράδειγμα στους φιλάθλους.

Κι όλα αυτά, γιατί το Στάδιο της Γαλλίας διαθέτει χώρους στα πάρκινγκ που
μπορούν να εξυπηρετήσουν μόνο 6.000 αυτοκίνητα.

Κατά τη διάρκεια του χθεσινού φιλικού αγώνα ανάμεσα στη Γαλλία και την
Ισπανία, οι φίλαθλοι είχαν την ευκαιρία να διαπιστώσουν πως το Στάδιο της
Γαλλίας δικαίως θεωρείται ένα από τα καλύτερα του κόσμου αυτή τη στιγμή. Ακόμη
και οι φίλαθλοι που είχαν αγοράσει τα φθηνότερα εισιτήρια, μπορούσαν να
απολαύσουν θαυμάσια τον αγώνα από απόσταση 45 μέτρων.

Όσον αφορά τα μέτρα ασφαλείας, στις εξέδρες βρίσκονταν 800 άνδρες της
επίλεκτης μονάδας της Γαλλικής Αστυνομίας, που ήλεγχαν όλες τις κινήσεις των
φιλάθλων, ενώ έξω από το Στάδιο, 2.500 ακόμη αστυνομικοί έκαναν διακριτικά τη
δουλειά τους. Αγωνιστικά, η Γαλλία άφησε αισιόδοξα μηνύματα εν όψει Μουντιάλ,
καθώς υποχρέωσε την Ισπανία στην πρώτη της ήττα (1-0) ύστερα από τριάμισι
χρόνια και 31 συνεχόμενους αγώνες.

Το μοναδικό τέρμα του αγώνα πέτυχε ο Ζιντάν με κοντινό πλασέ (20').

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16051O105</ED>
<ID>
ID:137262

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O10&aa=5</URL></REF>


Article

<CATEGORY>vin10</CATEGORY>

 <H2>Θετικά τεστ για Ιταλία και Γιουγκοσλαβία
</H2>
ΘΕΤΙΚΑ χαρακτηρίζονται τα πρώτα τεστ της Ιταλίας και της Γιουγκοσλαβίας, εν
όψει της τελικής φάσης του Μουντιάλ '98.

Στην Κατάνια, η Σκουάντρα Ατζούρα χωρίς να πιάσει μεγάλη απόδοση επικράτησε
3-0 της Σλοβακίας, χάρη στα τέρματα των Ραβανέλι (49'), Ντελ Πιέρο (53') και
Ντι Ματέο (64').

Στην Τύνιδα, η Γιουγκοσλαβία απέδειξε και πάλι πως βρίσκεται σε ανοδική
τροχιά, νικώντας την Τυνησία επίσης με 3-0. Δύο γκολ έβαλε ο Γιοκάνοβιτς (73',
78'), ενώ σκόραρε και ο Μπρονόβιτς (5').

*** Η Άρσεναλ επικράτησε της Τσέλσι 2-1, στον πρώτο ημιτελικό του Λιγκ
Καπ, αφήνοντας έτσι ανοιχτή την υπόθεση της πρόκρισης και για τις δύο ομάδες.

Οβέρμας (23') και Στεφεν Χιουζ (47') σκόραραν για τα «κανόνια», ενώ το
μοναδικό τέρμα της Τσέλσι πέτυχε ο Μαρκ Χιουζ στο 69'.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16051O106</ED>
<ID>
ID:137271

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O10&aa=6</URL></REF>


Article

<CATEGORY>vin10</CATEGORY>

 <H5>Η ΧΙΝΓΚΙΣ ΑΠΕΚΛΕΙΣΕ ΤΗΝ ΠΙΡΣ
</H5><H2>Σε 61 λεπτά
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Η Μαρτίνα Χίνγκις προκρίθηκε στην ημιτελική φάση του ΟΠΕΝ της Αυστραλίας

Η ΜΑΡΤΙΝΑ Χίνγκις προκρίθηκε εύκολα στην ημιτελική φάση του ΟΠΕΝ της
Αυστραλίας στη Μελβούρνη, αφού απέκλεισε σε 61 λεπτά τη Γαλλίδα Μαρί Πιρς με
6-2, 6-3. Η Χίνγκις έπαιξε πολύ καλά και υποχρέωσε την αντίπαλό της σε 30
λάθη! Μάλιστα, στο τέλος του ματς δήλωσε έτοιμη να επαναλάβει τις περσινές
επιτυχίες της: «Ίσως φέτος είμαι πιο δυνατή και έχω περισσότερη αυτοπεποίθηση
από την περσινή περίοδο», είπε. Στην ημιτελική φάση, η 17χρονη Ελβετίδα θα
αντιμετωπίσει τη Γερμανίδα Άνκε Χούμπερ, η οποία απέκλεισε την Ισπανίδα
Αράντχα Σάντσεθ με 7-6, 7-5. Στον άλλο ημιτελικό, η Αμερικανίκα Λίντσεϊ
Ντάβενπορτ θα αγωνιστεί με την Ισπανίδα Κοντσίτα Μαρτίνεθ.

ΠΡΟΚΡΙΘΗΚΕ Ο ΕΣΚΟΥΝΤ

Οι Γάλλοι, πάντως, έχουν λόγους να πανηγυρίζουν: ο Νίκολας Έσκουντ (Νο 81 στην
παγκόσμια κατάταξη) προκρίθηκε στην ημιτελική φάση αποκλείοντας τον Γερμανό
Κίφερ (Νο 29) ύστερα από ένα συναρπαστικό ματς, που κρίθηκε στα πέντε σετ.
Μάλιστα, ο Έσκουντ κατάφερε να ανατρέψει το αποτέλεσμα, αφού έχασε τα δύο
πρώτα σετ με 6-4, 6-3. Στο τρίτο σετ «έσπασε το σερβίς» του Κίφερ και νίκησε
6-4, ενώ στα δύο τελευταία επικράτησε εύκολα με 6-1, 6-2. Αξίζει να σημειωθεί,
ότι ο 21χρονος Γάλλος προκρίθηκε με τον ίδιο τρόπο (είχε χάσει τα δύο πρώτα
σετ), στον πρώτο γύρο (εις βάρος του Σουηδού Λάρσον) και στον τρίτο (επί του
Καναδού Ρένεμπεργκ). Στην ημιτελική φάση θα αντιμετωπίσει τον Μαρτσέλο Ρίος
από τη Χιλή, ο οποίος απέκλεισε τον Ισπανό Μπερασατέγκουι, με 6-7, 6-4, 6-4,
6-0. Θυμίζουμε ότι στον άλλο ημιτελικό ο Τσέχος Πετρ Κόρντα θα αναμετρηθεί με
τον Σλοβάκο Κάρολ Κούτσερα.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16051O111</ED>
<ID>
ID:137128

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O11&aa=1</URL></REF>


Article

<CATEGORY>vin10</CATEGORY>

 <H5>ΑΡΣΗ ΒΑΡΩΝ
</H5><H2>Τίμησε τους Ολυμπιονίκες ο Πήγασος
</H2>
ΣΕ ΕΟΡΤΑΣΤΙΚΗ ατμόσφαιρα, ο Γ.Α.Σ. Πήγασος Κορυδαλλού έκοψε την πίτα του και
τίμησε Ολυμπιονίκες της Άρσης Βαρών, καθώς και τον δήμαρχο της πόλης, Στέφανο
Χρήστου. Τα ειδικά έπαθλα απονεμήθηκαν στους Λεωνίδη, Τζελίλη, Σπύρου, Μήτρου
και στον προπονητή της Εθνικής, Χρήστο Ιακώβου.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16051O112</ED>
<ID>
ID:137179

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O11&aa=2</URL></REF>


Article

<CATEGORY>vin10</CATEGORY>

 <H5>Σούπερ τυχερός, παίρνει 600 εκατ.
</H5><H2>Τζόκερ
</H2>
ΕΝΑΣ υπερτυχερός με 5+1 επιτυχίες βρέθηκε στον χθεσινό διαγωνισμό (28/1) του
ΤΖΟΚΕΡ, ο οποίος κερδίζει 600.000.000 δρχ. Στις άλλες κατηγορίες τα κέρδη
είναι: Δύο τυχεροί με 5 επιτυχίες θα πάρουν από 31.005.245 δρχ., 38 με 4+1
επιτ. θα εισπράξουν από 866.635 δρχ., 1.042 με 4 επιτ. θα μοιραστούν από
12.100 δρχ., 2.348 με 3+1 επιτ. θα πάρουν από 10.890 δρχ., 47.724 με 3 επιτ.
θα εισπράξουν από 525 δρχ., 28.690 με 2+1 επιτ. θα μοιραστούν από 525 δρχ. και
123.561 με 1+1 επιτ. θα πάρουν από 300 δρχ...

Τα πέντε τυχερά νούμερα είναι: 4, 13, 15, 19, 39, ενώ ο αριθμός του ΤΖΟΚΕΡ
είναι το 17.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16051O113</ED>
<ID>
ID:137221

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O11&aa=3</URL></REF>


Article

<CATEGORY>vin10</CATEGORY>

 <H2>ΠΡΟ - ΠΟ
</H2>
<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16051O114</ED>
<ID>
ID:137247

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O11&aa=4</URL></REF>


Article

<CATEGORY>vin10</CATEGORY>

 <H2>ΠΡΟ - ΠΟγκόλ
</H2>
<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16051O115</ED>
<ID>
ID:137263

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O11&aa=5</URL></REF>


Article

<CATEGORY>vin10</CATEGORY>

 <H5>Δύο εξάρηδες από 100 εκατ. δρχ.
</H5><H2>ΛΟΤΤΟ
</H2>
ΔΥΟ ΤΥΧΕΡΟΙ εξάρηδες βρέθηκαν στο χθεσινό διαγωνισμό (28/1) του ΛΟΤΤΟ, οι
οποίοι κερδίζουν από 100.651.080 δρχ. Οι 179 πεντάρηδες θα πάρουν από 329.825
δρχ., οι 9.842 τεσσάρηδες θα εισπράξουν από 4.495 δρχ. και οι 200.878
τριάρηδες θα μοιραστούν από 175 δρχ...

Τα νούμερα του ΛΟΤΤΟ είναι: 7, 28, 32, 38, 40, 43.

Στο ΠΡΟΤΟ έγινε τζακ-ποτ (24.024.421 δρχ.), αφού ουδείς βρέθηκε στην πρώτη
κατηγορία. Στις άλλες κατηγορίες τα κέρδη είναι: Ένας τυχερός στη δεύτερη θα
πάρει 20.343.455 δρχ., 36 στην τρίτη θα εισπράξουν από 565.095 δρχ., 452 στην
τέταρτη θα μοιραστούν από 45.005 δρχ., 4.076 στην πέμπτη θα πάρουν από 4.990
δρχ. και 43.665 στην έκτη θα εισπράξουν από 395 δρχ.

Ο αριθμός του ΠΡΟΤΟ είναι: 4784731.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16051O116</ED>
<ID>
ID:137272

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O11&aa=6</URL></REF>


Article

<CATEGORY>vin10</CATEGORY>

 <H5>Τα χθεσινά αποτελέσματα
</H5><H2>ΙΠΠΟΔΡΟΜΟΣ
</H2>
1η Βέρα (Νίκος) 19-11. Θαργηλία 11. Τρίτος, Σαρασόν Μισέλ. Δίδυμο 1Χ2=21.
Φορκάστ 1Χ2=42. TRIO: 1Χ2Χ7=81. TRI-CAST: 1Χ2Χ7=292.

2η: Ταφ Μπουμπού (Καραμάνογλου) 118-31. Μάγκνα Ντίβα 57. Τρίτος, Σελέμπριτυ.
Δίδυμο 4Χ8=452. Φορκάστ 8Χ4=1.035. Σύνθετο 1Χ8=324. ΣΔ 1Χ2Χ4Χ8=1.473. TRIO:
4Χ7Χ8=1.014. TRI-CAST: 8Χ4Χ7=5.653.

3η: Λέιντυ Ελίζαμπεθ (Ντίνος) 24-11. Πρεμετή 11. Δίδυμο 3Χ5=17. Φορκάστ
5Χ3=35. Σύνθετο 8Χ5=318. ΣΔ 4Χ8Χ3Χ5=1.000.

4η: Χορεύτρια (Δημητσάνης) 37-10. Ρεσιτάλ 10. Δίδυμο 4Χ6=16. Φορκάστ 4Χ6=56.
Σύνθετο 5Χ4=93. ΣΔ 3Χ5Χ4Χ6=26.

5η: Σίλβερ Ντόλλαρ (Σκιαδόπουλος) 43-29. Βάιολετ 24. Τρίτος, Φαιστός. Δίδυμο
7Χ8=96. Φορκάστ 8Χ7=229. Σύνθετο 4Χ8=299. ΣΔ 4Χ6Χ7Χ8=156. TRIO: 4Χ7Χ8=177.
TRI-CAST: 8Χ7Χ3=1.078.

6η: Ένδοξος (Οικονομίδης) 24-14. Στρονγκ Παναγιώτης 13. Δίδυμο 1Χ3=31. Φορκάστ
1Χ3=75. Σύνθετο 8Χ1=272. ΣΔ 7Χ8Χ1Χ3=277. (Διαγράφτηκε ο ίππος 4, Τάμεσης Ρίβερ).

*** Ένσταση, για παρενόχληση, του τρίτου, Στρονγκ Παναγιώτη, κατά του
δεύτερου, Ντέζερτ Γουέι, έγινε δεκτή από τους Ελλανοδίκες.

7η: Χρυσταλένιος (Ν. Βαλακούδουνας). 43-15 Λουίτζι 12. Τρίτος, Τρύφωνας.
Δίδυμο 1Χ2=33. Φορκάστ 2Χ1=95. Σύνθετο 1Χ2=145. ΣΔ 1Χ3Χ1Χ2=116. TRIO:
1Χ2Χ4=66. TRI-CAST: 2Χ1Χ4=313.

8η: Αμυθούντα (Δημητσάνης 42-20. Λάιονελ 22. Τρίτος, Ήζυ Βούλα. Δίδυμο
2Χ7=136. Φορκάστ 2Χ7=289. Σύνθετο 2Χ2=196. ΣΔ 1Χ2Χ2Χ7=534. TRIO: 1Χ2Χ7=254.
TRI-CAST: 2Χ7Χ1=1.266.

9η: Ιπποτούρ Μάτζεστυ (Σταύρου) 18-12. Ευγενικό Κορίτσι 19. Δίδυμο 1Χ4=43.
Φορκάστ 1Χ4=58. Σύνθετο 2Χ1=68. ΣΔ 2Χ7Χ1Χ4=596.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16051O117</ED>
<ID>
ID:137275

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O11&aa=7</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ
</H5><H2>Γεράματα στην άμυνα...
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>Πέντε ομάδες (με τον σημερινό νικητή της αναμέτρησης Ιωνικού - ΠΑΟΚ) από την
πρώτη κατηγορία θα συνεχίσουν, λοιπόν, στον τέταρτο γύρο του Κυπέλλου.

*** Και μαζί Άρης - Καλαμαριά - Απόλλων Λάρισας.

*** Συνεπώς, η αυριανή κλήρωση θα έχει κάποιο ενδιαφέρον.

*** Λεπτομέρεια: η ΕΠΟ είχε αποφασίσει να κληρώσει στις 3 Φεβρουαρίου,
αλλά κατόπιν ωρίμου σκέψεως θα ενεργοποιήσει τη διαδικασία αύριο.

*** Αν αποφάσιζε και για ομοσπονδιακό προπονητή με ανάλογη ταχύτητα, τι
καλά που θα ήταν...

*** Συνεχίζω. Δύο από τα φαβορί της διοργάνωσης, Παναθηναϊκός και ΟΦΗ,
δέχθηκαν χθες εκτός έδρας από τέσσερα γκολ!

*** Επιβάλλεται εντός των ημερών να υπάρξει σύσκεψη κορυφής...

*** Βέβαια, για τον Βασίλη Δανιήλ το πρόβλημα δεν ήταν τόσο μεγάλο, μια
και οι κυνηγοί του στις Σέρρες ζήλευαν τους αμυντικούς...

*** Ο ΟΦΗ έχει πρόβλημα. Γύρισε στην Κρήτη με αποκλεισμό και ­ το
χειρότερο ­ διπλή ήττα στη Θεσσαλονίκη μέσα σε ένα τριήμερο.

*** Έχω την εντύπωση ότι η ομάδα του Ηρακλείου έχει χάσει τη φρεσκάδα
και το κέφι της.

*** Μπορεί να μην ακούγεται κάτι στην Κρήτη, εντούτοις τα παλιά
μεγαλεία δεν ξεχνιούνται εύκολα.

*** Ο Άρης αποτέλεσε την έκπληξη της αγωνιστικής, όχι τόσο επειδή τα
νέα παιδιά της ομάδας και ο καταπληκτικός μαύρος πασέρ Κένεντι πήγαν καλά.

*** Είχαν κίνητρο σοβαρότερο από αναμέτρηση με Λύκους ή Καστοριά...

*** Έκπληξη αποτέλεσε το φίλαθλο κοινό που κατέκλυσε το γήπεδο
Χαριλάου. 
*** Ελπίζω να μην το πάρει επάνω του ο Μιχάλης ο Τροχανάς και αρχίσει
σήμερα τίποτε «δεκάρικους» μέσω του φαξ.

Πάλι ο Άγγελος

Το θέμα της πρόσληψης προπονητή για την εθνική μας ομάδα ποδοσφαίρου θα
ξανασυζητηθεί σήμερα στην ΕΠΟ, αλλά μην περιμένετε είδηση.

*** Κάποιοι που παρακολουθούν από κοντά το ρεπορτάζ, θεωρούν ότι
πλεονεκτεί στην υπόθεση το παρασκήνιο, γι' αυτό και το θέμα «τρενάρει».

*** Όπως είναι γνωστό, στις 13 λήγοντος, στέλεχος της ΕΠΟ τηλεφώνησε
στον Ιορντανέσκου και του έκανε πρόταση.

*** Στον Ά γ γ ε λ Ιορντανέσκου και όχι «Άνχελ» που τον έχουν βαφτίσει
αρκετές εφημερίδες και κανάλια.

*** Ορθόδοξος χριστιανός είναι ο κόουτς και όχι συμπατριώτης του Σολοθάμπαλ...

*** Από τότε, δηλαδή τις 13 του μήνα, μέχρι και χθες, ο Ρουμάνος
θεωρείται πρώτο φαβορί, όμως ενδεχομένως να προσληφθεί άλλος, κατά τι ακριβότερος...

*** Δηλαδή... συμφερότερος.

*** Επειδή πολλά έρπουν στο παρασκήνιο γύρω από τις σκέψεις της ΕΠΟ για
τον ομοσπονδιακό, επιβάλλεται με το που θα γίνει η πρόσληψη, η όποια πρόσληψη,
να δοθούν στη δημοσιότητα συμβόλαια, υποχρεώσεις και αποζημιώσεις.

*** Θυμίζω ότι η Ομοσπονδία διαχειρίζεται χρήματα του ελληνικού λαού.

*** Συνεπώς, οφείλει κάπου να τον σέβεται.

*** Άσε που θα της κάνει καλό. Της ΕΠΟ...

Για δυνατά νεύρα...

Προσέξτε τώρα γιατί το σημερινό παιχνίδι Κυεπέλλου μεταξύ Ιωνικού και ΠΑΟΚ
παρουσιάζει εξαιρετικό ενδιαφέρον.

*** Πρώτον, ο Ιωνικός επιστρέφει στο σπίτι του έπειτα από επτά εβδομάδες!

*** Δεύτερον, παίζει με ομάδα την οποία είχε νικήσει 3-2 στο πρωτάθλημα.

*** Τρίτον, ο ΠΑΟΚ μάλλον δεν διαθέτει τη λάμψη (και τη ρέντα) του
τελευταίου διμήνου.

*** Λίγο οι παραιτήσεις μελών του Δ.Σ., περισσότερο η μεταγραφολογία -
πρόωρα συμβόλαια, έχουν κάνει ζημιά στον «Δικέφαλο».

*** Είναι να απορεί κανείς με τον Μαραγκό, για παράδειγμα.

*** Αφού εκβίασε ανανέωση συμβολαίου ένα χρόνο πριν λήξει το υπάρχον,
βγαίνει στον Τύπο και καταγγέλλει «φαντάσματα» που του έκαναν ζημιά.

*** Μιλάμε για κλασικό παράδειγμα έλλειψης πειθαρχίας.

*** Από την άλλη, η «αλεπού» του πάγκου της Νεάπολης γνωρίζει σαφώς ότι
δεν έχει καλύτερη ομάδα από τον Αναστασιάδη, όμως θα το παλέψει.

*** Θα έλεγα πως σήμερα ο Γιάτσεκ παίζει το τελευταίο του χαρτί.

*** Με βάση την ουσία και όχι τους τύπους.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16051O121</ED>
<ID>
ID:137129

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Σχέδια του προέδρου
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΟΙ ΠΛΗΓΕΣ του ελληνικού ποδοσφαίρου είναι πάρα πολλές και ουδείς φρόντισε
πραγματικά να τις επουλώσει. Ποδόσφαιρο φτιαγμένο σε συγκεκριμένα μέτρα, που
αφήνει την αρχή των ίσων ευκαιριών σε σημείο μη ορατό διά γυμνού οφθαλμού και
την πιθανότητα έκπληξης σε θεωρητικό επίπεδο.

Ωστόσο όλα δεν είναι σωριασμένα σε ερείπια. Υπάρχουν στελέχη του ποδοσφαίρου
τα οποία αντιστέκονται, προβληματίζονται, αναζητούν λύσεις για κάτι καλύτερο.
Προσπαθούν να θρυμματίσουν τη θλιβερή πραγματικότητα και να θεμελιώσουν το
μέλλον σε υγιέστερες βάσεις. Η νέα διοίκηση της ΕΠΟ δεν φαίνεται και δεν
ακούγεται. Ίσως επειδή πρόεδρός της είναι ο Σωτήρης Αλημίσης, παράγων σοβαρός
και λάτρης των έργων και όχι των κούφιων λόγων. Αυτή η διοίκηση λοιπόν μαθαίνω
ότι βλέπει μακρύτερα από την προηγούμενη. Θέλει να τοποθετήσει τα ποδοσφαιρικά
πράγματα σε νέα τροχιά, χωρίς τυμπανοκρουσίες. Ο κ. Αλημίσης, βαθύς γνώστης
του ποδοσφαίρου, έχει κατανοήσει πλήρως τι χρειάζεται η διαιτησία για να γίνει
αξιόπιστη. Ετοιμάζεται λοιπόν να συνεργαστεί με την ΕΠΑΕ για την προώθηση
συστήματος αντικειμενικής αξιολόγησης των διαιτητών. Αν το πετύχει, θα έχει
προσφέρει τις καλύτερες υπηρεσίες στο ταλαιπωρημένο ποδόσφαιρό μας. Ένα άλλο
ζήτημα που απασχολεί τη διοίκηση της ΕΠΟ είναι η μηχανοργάνωση των υπηρεσιών
της και η on line σύνδεση με όλες τις Ενώσεις της χώρας και τους διεθνείς
οργανισμούς. Η μελέτη από το Πανεπιστήμιο Πατρών είναι έτοιμη και σύντομα το
σημαντικό αυτό έργο θα υλοποιηθεί.

Τέλος, περνάει από τον χώρο των προθέσεων στην τελική ευθεία δημιουργίας, το
αθλητικό κέντρο Εθνικών ομάδων. Η ΕΠΟ μελετάει προσφορές από δήμους της
Αττικής, αφού θα χρειαστεί έκταση τουλάχιστον εκατό στρεμμάτων για τη
δημιουργία του κέντρου, που θα είναι υπερσύγχρονο και θα ενταχθεί πιθανότατα
στο πλέγμα έργων για τους Ολυμπιακούς Αγώνες 2004. Κάποιο φως στο βάθος του τούνελ.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16051O122</ED>
<ID>
ID:137180

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O12&aa=2</URL></REF>


Article

<CATEGORY>vin10</CATEGORY>

 <H2>Μια ζωή ΑΕΚ...
</H2>
ΘΕΑΤΗΣ μπάσκετ χθες ο Ντέμης Νικολαΐδης ­ που αλλού; Στο κλειστό του ΟΑΚΑ,
όπου η ΑΕΚ αντιμετώπισε το Περιστέρι. Βρε, μήπως είναι ΑΕΚτσής και δεν το ξέραμε;

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16051O123</ED>
<ID>
ID:137222

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O12&aa=3</URL></REF>


Article

<CATEGORY>vin10</CATEGORY>

 <H2>Βεβαίως ο Τζόρνταν!
</H2>
Η ΜΑΧΗ στο ΝΒΑ συνεχίζεται. Εδώ, ο διάσημος Μάικλ Τζόρνταν των Σικάγο Μπουλς
ετοιμάζεται να καρφώσει στο καλάθι του Βανκούβερ, ενώ ο Ότις Θορπ τον παρακολουθεί...

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16051O124</ED>
<ID>
ID:137248

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O12&aa=4</URL></REF>


Article

<CATEGORY>vin10</CATEGORY>

 <H5>Δύο τουρνουά, ένας πρωταγωνιστής
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΔΥΟ ΑΝΟΙΧΤΑ τουρνουά πραγματοποιούνται αυτή την εποχή στην Αθήνα. Είναι ο
Ίκαρος στους Αμπελοκήπους και το τουρνουά που συνδιοργανώνουν ο Σύνδεσμος
Αιγυπτιωτών Ελλήνων. Και στα δύο τουρνουά προηγείται ο Γεωργιανός Μαναγκάτζε,
ένας ισχυρός σκακιστής που διαμένει εδώ και λίγο καιρό στην Ελλάδα.

Στον 5ο γύρο του Ικάρου σημειώθηκαν τα εξής αποτελέσματα: Νανόπουλος -
Μαναγκάτζε 0-1, Ιλαντζής - Δεληκανάκης 0-1, Βλάχος - Παναγόπουλος 0-1, Νταϊφάς
- Βαλντέν 0-1, Πετράκη - Βασιλείου 1-0, Νικολαΐδης - Ποτέας 0-1, Μπόλης -
Ζαχαρίου 0-1, Κουκουφίκης - Ιωαννίδης 0-1, Μαυρογιάννης - Παναγιωτοπούλου
0,5-0,5 κ.ά. Στη βαθμολογία προηγείται ο Μαναγκάτζε με απόλυτο σκορ (5/5) και
ακολουθούν οι Παναγόπουλος, Δεληκανάκης με 4 βαθμούς. Το τουρνουά είναι
μαχητικό, καθώς από τις 68 παρτίδες που έχουν ως τώρα παιχτεί, οι 55 έχουν
αναδείξει νικητή.

Στον 3ο γύρο του τουρνουά του Συνδέσμου Αιγυπτιωτών και του Πήγασου Κυψέλης
σημειώθηκαν τα εξής αποτελέσματα: Παπουτσάκης - Μαναγκάτζε 0-1, Σιαμίδης -
Παρασκευαΐδης 0-1, Μπόλης - Χαντάτ 1-0, Μαμουλάκης - Κακκανάς 0,5-0,5,
Καλογιάννης - Θεοδωρακάκης 1-0, Δημητριάδης - Παπαδόπουλος 1-0, Φάκαρος -
Μανάι 0,5-05, Παλατιανός - Γερούκαλης 1-0, Αραμπογλίδης - Μυλωνάς 1-0,
Παπαδάτος - Χρονάκης 0-1, Βασιλειάδης - Σουροπούλου 0-1 κ.ά. Με τρεις βαθμούς
προηγούνται οι Μαναγκάτζε, Καλογιάννης, Παρασκευαΐδης και Μπόλης.

Ο 4ος γύρος θα διεξαχθεί στις 2 Φεβρουαρίου. Τα ζευγάρια είναι: Μαναγκάτζε -
Καλογιάννης, Παρασκευαΐδης - Μπόλης, Κακκανάς - Δημητριάδης, Παλατιανός -
Μαμουλάκης, Ρουμελιώτης - Σιαμίδης, Μανάι - Λαζαρίδης, Μαθιόπουλος -
Παπουτσάκης, Ζαχαρίου - Φάκαρος, Χαντάτ - Αλεξανδρόπουλος, Μαρτέν -
Αραμπογλίδης, Σπυροπούλου - Θεοδωρακάκης, Χρονάκης - Πολίτης, Τσουκτάτος-
Τούμπλαρης, Παπαδάτος - Ζαμίτ, Γερούκαλης - Μαραγγιανός, Τζιόμεμο -
Βομβολάκης, Πετρόπουλος - Βασιλειάδης, Μυλωνάς - Καλτσής, Τριανταφύλλου -
Ντόβας, Γερόπαππας - Κίμπιζης, Αγαπητού - Βάρσος, Αδαμαντίδης - Παπαδάκης,
Γελασέας - Θεοχάρης, Ανδριόπουλος - Μιτζέλης, Δούμπος - Ζήκος.

* Ο Σύνδεσμος Αιγυπτιωτών Ελλήνων καλεί τους φίλους του σκακιστές να
παρευρεθούν στην κοπή πίτας και τη βράβευση των διακριθέντων σε όλες τις
διοργανώσεις του σκακιστικού τμήματος για το '97. Η εκδήλωση θα γίνει αύριο
Παρασκευή στις 20.30 στο εντευκτήριο του Συνδέσμου, 3ης Σεπτεμβρίου 56. Θα
προηγηθεί εορταστικό μπλιτς με ώρα έναρξης 17.30.

* Χθες υπήρχε ελεύθερη μέρα στο τουρνουά του Βικ άαν Ζέε. Σήμερα
πραγματοποιείται ο 11ος γύρος (θα παιχτούν συνολικά 13). Η μέχρι τώρα
βαθμολογία, υπενθυμίζουμε, έχει ως εξής:

Βαθμολογία (σε 10 αγώνες): 1) Ανάντ 7, 2) Σίροβ 6,5, 3) Κράμνικ 6, 4-8)
Πόλγκαρ, Τίμαν, Γκέλφαντ, Τοπάλοβ, Άνταμς 5,5, 9-10) Κάρποβ, Πίκετ 4,5, 11-14)
Βαν Βέλι, Νίμποερ, Σάλοβ, Βαν ντερ Στέρεν 3,5 βαθμοί.

Κάρποβ - Πόλγκαρ (10ος γύρος)

1. δ4 Ιζ6 2. Ιζ3 η6 3. γ4 Αη7 4. η3 0-0 5. Αη2 δ5 6. 0-0 δ: γ4 7. Ια3 Ια6 8.
Ι: γ4 γ5 9. β3 Αζ5 10. Αβ2 Αε4 11. Πγ1 Πγ8 12. Βδ2 Βδ5 13. Πζδ1 Βθ5 14. θ3 γ:
δ4 15. Α: δ4 Πζδ8 16. Ιγε5 Π: γ1 17. Β: γ1 Α: ζ3 18. Α: ζ3 Β: θ3 19. Α: α7 Πα8
20. Αδ4 Πγ8 21. Βα3 Πε8 22. Α: β7 Ιγ7 23. Αγ6 Πζ8 24. Β: ε7 Ιε6 25. Αγ3 Βζ5
26. Πδ3 θ5 27. Πζ3 Βγ2 28. Ι: ζ7 Βδ1+ 29. Ρη2 Β: ε2 30. Πε3 Βγ2 31. Β: ε6 Π:
ζ7 32. Α: ζ6 1-0

Νίμποερ - Ανάντ (10ος γύρος)

1. ε4 γ5 2. Ιζ3 δ6 3. δ4 γ: δ4 4. Ι: δ4 Ιζ6 5. Ιγ3 Ιγ6 6. Αη5 ε6 7. Βδ2 Αε7 8.
0-0-0 0-0 9. ζ4 Ι: δ4 10. Β: δ4 Βα5 11. Ρβ1 θ6 12. θ4 Πδ8 13. Αε2 Αδ7 14. Βε3
Παγ8 15. ε5 δ: ε5 16. ζ: ε5 θ: η5 17. θ: η5 Π: γ3 18. Αδ3 Π: δ3 19. γ: δ3 Ιη4
20. Βθ3 Ιθ6 21. η: θ6 Β: ε5 22. Πδε1 Βη5 23. θ: η7 Β: η7 24. Πε3 Αη5 25. Πη3
ζ6 26. Βη4 Ρζ7 27. Βδ4 Βη8 28. Βε4 Αγ6 29. Πθ7+ Ρε8 30. Βθ4 Βη6 31. Βθ3 Πδ6
32. α3 Ρδ8 33. Ρα1 Βζ5 34. Βθ1 Αδ7 35. δ4 Πγ6 36. Βθ2 ε5 0-1

Άνταμς - Σάλοβ (10ος γύρος)

1. ε4 γ5 2. Ιζ3 ε6 3. δ4 γ: δ4 4. Ι: δ4 α6 5. Αδ3 Αγ5 6. Ιβ3 Αα7 7. Βε2 Ιγ6 8.
Αε3 δ6 9. 0-0 Ιζ6 10. ζ4 0-0 11. Ρθ1 ε5 12. ζ5 Α: ε3 13. Β: ε3 Ιβ4 14. Ιγ3 β5
15. Παδ1 Αβ7 16. α3 Ι: δ3 17. Π: δ3 Πγ8 18. Πζδ1 Πγ6 19. Ιδ5 Πγ4 20. Ι: ζ6+ Β:
ζ6 21. Π: δ6 Π: ε4 22. Βη1 Β: ζ5 23. Ιγ5 Βγ8 24. Ι: ε4 Α: ε4 25. γ3 θ5 26. Βε3
Βη4 27. Π1δ2 ζ6 28. θ3 Βζ5 29. Π: α6 Ρθ7 30. Ρθ2 θ4 31. Πβ6 Βη6 32. Βζ2 Βη5
33. Π: β5 Αα8 34. α4 Πε8 35. Πε2 Πδ8 36. Πβ4 ε4 37. Πβ: ε4 Α: ε4 38. Π: ε4 Ρη8
39. Β: θ4 1-0

* Η ΤΕΣΣ Θεσσαλονίκης - Χαλκιδικής απέκτησε νέο Δ.Σ. του οποίου η βασική
προτεραιότητα θα είναι η διαδικασία εξέλιξης της Τοπικής Επιτροπής σε Ένωση.
Πρόεδρος του νέου Δ.Σ. είναι ο Γ. Μαστροβασίλης, αντιπρόεδροι οι Β. Τσαρουχάς,
Γ. Ιωακειμίδης, Π. Καλαϊτζίδης, Γεν. Γραμματέας ο Βύρων Τσορμπατζόλγου και
ταμίας ο Μ. Κωνσταντινίδης.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: O99</CAT>
<ED>
Κωδικός άρθρου: A16051O991</ED>
<ID>
ID:137138

</ID><URL>http://ta-nea.dolnet.gr/neaweb/neafile.print_unique?e=A&f=16051&m=O99&aa=1</URL></REF>


Article

<CATEGORY>vin09</CATEGORY>

 <H5>ΣΕ ΧΡΟΝΟ - ΡΕΚΟΡ ΒΙΒΛΙΟ ΤΟΥ ΜΟΝΤΑΛΜΠΑΝ, ΜΕΤΑ ΤΗΝ ΕΠΙΣΚΕΨΗ ΤΟΥ ΠΑΠΑ
</H5><H2>Ένα λαγωνικό στην Κούβα
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

Τη συνάντηση του Πάπα με τον Φιντέλ Κάστρο... ανιχνεύει ο Πέπε Καρβάγιο, ο
ήρωας του Ισπανού συγγραφέα Μανουέλ Βάσκεθ Μονταλμπάν (φωτογραφία), στο νέο
του βιβλίο

Ο Πέπε Καρβάγιο, ήρωας του Ισπανού συγγραφέα Μανουέλ Βάσκεθ Μονταλμπάν, στα
περισσότερα βιβλία του, «ταξίδεψε» στην Κούβα. Αφορμή, η επίσκεψη του Πάπα και
η συνάντησή του με τον Φιντέλ Κάστρο. Μαζί με άλλους δύο διάσημους συναδέλφους
του, τον Γκαμπριέλ Γκαρθία Μάρκες και τον Λεονάρδο Παντούρα Φουέντες, ο
Μονταλμπάν ταξίδεψε για να γράψει τις εντυπώσεις του, αλλά και όλα όσα είδε με
το μάτι του πρωταγωνιστή του καινούργιου του βιβλίου «Πέπε Καρβάγιο».

Σε καθημερινές ανταποκρίσεις του από την Αβάνα, ο Καταλανός συγγραφέας
(Repubblica) έκανε εκτενείς περιγραφές σε όσα πρόκειται να παρακολουθήσουμε
και να διαβάσουμε στις «περιπέτειες του Πέπε» ανιχνευτή και λαγωνικού -
αστυνομικού ρεπόρτερ, στην Κούβα, αυτήν τη φορά.

­ Στο σπίτι ενός προσωπικού του φίλου, του επίσης γνωστού στη Λατινική Αμερική
συγγραφέα, Ντανιέλ Τσεβαρία, που έφυγε από την Ουρουγουάη με αεροπειρατεία,
για να φθάσει και να ζήσει στην Κούβα (πριν από είκοσι χρόνια), ο Μανουέλ
Βάσκεθ Μονταλμπάν, έζησε σε φιλικό περιβάλλον, στην προσπάθεια του «ν'
ανιχνεύσει καλύτερα τις κρυφές πτυχές της ζωής μιας χώρας που έπειτα από
χρόνια αποκλεισμού υποδέχτηκε με τιμές και ωσαννά, τον αρχηγό της
Ρωμαιοκαθολικής Εκκλησίας».

Στο καινούργιο του βιβλίο, ο Μονταλμπάν, ξεκινά την ξενάγησή του στη Λατινική
Αμερική, από την Αβάνα και τον Φιντέλ Κάστρο. «Γιατί», θ' αναρωτηθούν πολλοί
φανατικοί αναγνώστες του Ισπανού.

Το εξηγεί ο ίδιος.

«Γιατί, ήθελα να δω πώς αναπνέει αυτή η πόλη. Πώς θα υποδεχθεί τον Πάπα, μια
χώρα που ακόμα δεν το βάζει κάτω και θέλει να δώσει τη μάχη μέχρι τέλους».

«Ήθελα να αφουγκραστώ την αναπνοή, τα βλέμματα του κόσμου που με κοιτούσαν
περίεργα και με πολλά ερωτηματικά. Ερευνητικά».

«Την Εκκλησία που βγήκε από τη σιωπή της και το αμερικανικό μπλόκο να χάνει το
χρώμα του...».

Στο βιβλίο του Βάσκεθ Μονταλμπάν ο Πέπε Καρβάγιο, γίνεται ένα πραγματικό λαγωνικό.

«Που μυρίζεται, ψάχνει, αναζητεί και ανακαλύπτει... Τον κόσμο που περιμένει
τον Πάπα. Αλλά που μονάχα τώρα αρχίζει να ανακαλύπτει τη σημασία. Τώρα που τον
συνάντησε και τον είδε. Από κοντά, από την τηλεόραση, ή ακούγοντας στο
ραδιόφωνο τα λόγια και τις προσευχές του».

«Ο κόσμος περίμενε να δει και να συναντήσει τον άνθρωπο που έχει τη δύναμη να
περάσουν και ν' ακουστούν τα λόγια του πιο μακριά από κάθε άλλον».

­ Ο Πέπε Καρβάγιο, του Μανουέλ Βάσκεθ Μονταλμπάν, όπως εξηγεί ο συγγραφέας,
επιχειρεί το ταξίδι αυτό σε συνδυασμό με την επίσκεψη του Πάπα στην Κούβα
γιατί «ο Πάπας έκανε ανοίγματα που μόνο ένας ευέλικτος σκιέρ (άλλωστε ο
Ποντίφικας υπήρξε φανατικός αθλητής του σκι) θα μπορούσε να επιτύχει. Μέσα
στον κόσμο όπου περπατούσε κι ανακάλυπτε ότι μονάχα ένα λαϊκό συναίσθημα
ανάμεικτο με την πραγματικότητα, θα μπορούσε να παρακολουθήσει τον λόγο του
Πάπα και τον αντίλογο του Κάστρο, σε μια διαφορετική διάσταση από τη μέχρι τώρα».

­ Ο Πέπε Καρβάγιο όμως πηγαίνει κοντά στον Κάστρο και ερευνά, ακούγοντας
προσεκτικά τα λόγια του. «Πηγαίνω στη λειτουργία του Πάπα». «Κι εσείς
δημοσιογράφοι θέλω να παρακινήσετε τον λαό να έλθει να δει τον Πάπα και να του
αποδώσει τις τιμές που του αξίζουν». «Είναι άξιος σεβασμού κι ενθουσιασμού».
«Μακριά από πολεμικές και αντεγκλήσεις».

­ Στο βιβλίο του, ο Μανουέλ Βάσκεθ Μονταλμπάν, επιθυμεί ν' ανακαλύψει ακόμα
«αυτά που χωρίζουν την Εκκλησία και τον κουβανικό λαό». Ο πρωταγωνιστής του
Πέπε Καρβάγιο απαντά σχεδόν σίγουρος: «Θανατική ποινή και αμβλώσεις».

«Περπατώντας ανάμεσα στο πλήθος, ο λαός της Αβάνας, φαίνεται να καταλαβαίνει
περισσότερα πράγματα απ' ό,τι πριν. Ο Πέπε, στην απόλυτη σιωπή του κόσμου,
αυτών που δεν ήξεραν πότε έπρεπε να χειροκροτήσουν και ν' αντιδράσουν ανάλογα,
ανακαλύπτει ξαφνικά, θεωρίες μυστικισμού για τη Θρησκεία και τον Φιντέλ».

Και ο Καταλανός συγγραφέας φαίνεται ν' ανακαλύπτει το μυστήριο με μια απάντηση
που δίνει ένα από τ' άλλα πρόσωπα, πρωταγωνιστές κι αυτά στην περιήγηση του
Πέπε Καρβάγιο, στις χώρες της Λατινικής Αμερικής, μετά την επίσκεψη του Πάπα
στην Κούβα.

«Μπορούν όλα να συμβούν» απαντά. «Τα χρόνια περνούν. Και η Κούβα περνά από τον
Μαρξισμό ­ Λενινισμό, στον Γκράμσι. Από το δόγμα, στην ελευθερία συνείδησης.
Με άλλα λόγια στη διαφορετική άποψη για τον Καθολικισμό. Κι αισθάνεται την
ανάγκη της συμμετοχής».

­ Πρόθεση του Μανουέλ Βάσκεθ Μονταλμπάν, όπως ο ίδιος περιέγραψε στις
δημοσιογραφικές του ανταποκρίσεις, είναι να περιγράψει με φιλοσοφική ανάλυση
την Κούβα και «πώς αυτή αλλάζει ως εικόνα απέναντι των άλλων χωρών της
Λατινικής Αμερικής, όπου συνήθως οι εχθροπραξίες μικρών ομάδων οδηγούν στη
δημιουργία κομμάτων και σχημάτων που κερδίζουν τις εκλογές».

­ Στο ίδιο βιβλίο ο Πέπε Καρβάγιο συνεχίζοντας την περιπλάνησή του στις
λατινικές χώρες επισκέπτεται το Σαλβαδόρ, το Μεξικό, που βρίσκεται «στο
μεσόδρομο της νίκης των κεντροαριστερών δυνάμεων του Καρντένας και τους
λυγμούς της Τσιάπας, του Γκερέρο και της Πουέμπλα».

­ Πηγαίνει στην Αργεντινή που «εκθρονίστηκαν» οι κυβερνήσεις του Κάρλος Μένεμ.
Κι ακόμα ταξιδεύει στη Νικαράγουα και την Γουατεμάλα για να δει «τι συμβαίνει
εκεί και πότε η ελευθερία θα πανηγυριστεί από τους λαούς δύο χωρών που ζουν
στην απόγνωση και τη φτώχεια».

­ Ο Μανουέλ Βάσκεθ Μονταλμπάν, αντιμετωπίζει και σ' αυτό το βιβλίο του, την
περιέργεια αλλά και την αγωνία για «την υποδοχή των αναγνωστών του, της νέας
περιπέτειας του πρωταγωνιστή του. Γιατί, είναι ακόμα φρέσκες οι αντιδράσεις
από την "Βιογραφία του Φράνκο", και της δικτατορίας του καθώς επίσης και του
πιο πρόσφατου της βιογραφίας της Ντολόρες Ιμπαρούρι, στο βιβλίο με τον τίτλο
"Η Πασιονάρια στην αυλή του Στάλιν"».

«Πολεμική και συνάμα θαυμασμός, είναι σημάδια δημοκρατίας και ελευθερίας του
λόγου» σχολίασε ο μεγάλος επαναστάτης της Καταλωνίας που δεν παίρνει αναπνοή,
όταν ταξιδεύει. Γιατί θέλει να τυπωθεί ένα ακόμα βιβλίο του, σε χρόνο ρεκόρ
και κυρίως όταν το θέμα είναι φρέσκο στην επικαιρότητα.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16051P011</ED>
<ID>
ID:137139

</ID><URL>http://ta-nea.dolnet.gr/neaweb/neafile.print_unique?e=A&f=16051&m=P01&aa=1</URL></REF>


Article

<CATEGORY>vin09</CATEGORY>

 <H2>TV
</H2>
Ποιες αθλητικές αναμετρήσεις θα δούμε στα κανάλια έως το καλοκαίρι

Σελ.: 5

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16051P012</ED>
<ID>
ID:137188

</ID><URL>http://ta-nea.dolnet.gr/neaweb/neafile.print_unique?e=A&f=16051&m=P01&aa=2</URL></REF>


Article

<CATEGORY>vin09</CATEGORY>

 <H2>Αβάν πρεμιέρ
</H2>
Αύριο ο Λάκης Λαζόπουλος στην «Ήβη», την Κυριακή η
πολυσυζητημένη «Βασιλική»

Σελ.: 9

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16051P013</ED>
<ID>
ID:137228

</ID><URL>http://ta-nea.dolnet.gr/neaweb/neafile.print_unique?e=A&f=16051&m=P01&aa=3</URL></REF>


Article

<CATEGORY>vin09</CATEGORY>

 <H5>ΤΑΝΙΑ ΤΣΑΝΑΚΛΙΔΟΥ ΣΤΟ ΘΕΑΤΡΟ «ΙΛΙΣΙΑ»
</H5><H5>Άρχισε η προπώληση εισιτηρίων
</H5><H2>Θέατρο, ποίηση, τραγούδι </H2>
Το «Μαγικό κουτί» της Τάνιας Τσανακλίδου ανοίγει στο θέατρο «Ιλίσια»

Η Τάνια Τσανακλίδου δίνει πρεμιέρα απόψε στο Θέατρο «Ιλίσια»,
Παπαδιαμαντοπούλου 4, τηλ. 7216.317 με το «Μαγικό κουτί». Ένα θέαμα που
συνδέει τη μουσική, την ποίηση και το θέατρο. Είναι τραγούδια που «αφηγούνται»
μια ιστορία η οποία περικλείει τη γέννηση, τον έρωτα, την προδοσία, τη θυσία
και τον θάνατο.

Η Τάνια Τσανακλίδου θα εμφανίζεται έως τις 22 Φεβρουαρίου στο «Ιλίσια» με
τραγούδια των: Μπρεχτ - Βάιλ, Μάνου Χατζιδάκι, Μίκη Θεοδωράκη, Γιάννη Σπανού,
Ελένης Καραΐνδρου, Σταμάτη Κραουνάκη, Αφροδίτης Μάνου, Γιώργου Ανδρέου, Νίκου
Ζούδιαρη. Στη μουσική παράσταση συμμετέχει ο Νίκος Ζούδιαρης. Πιάνο ο Γιώργος
Κοντραφούρης. Σαξόφωνο ο Στράτος Βουγάς. Η σκηνοθεσία είναι του Θέμη
Μουμουλίδη, το σκηνικό του Μάριου Βουτσινά και η παραγωγή του Γιώργου Κυπραίου.

ΕΚΔΗΛΩΣΗ

«Το Μειονοτικό Φαινόμενο στην Ελλάδα» με αφορμή την έκδοση του ομότιτλου
βιβλίου των εκδόσεων «Κριτική» θα συζητηθεί απόψε στις 7 μ.μ. στην αίθουσα
Λόγου της Φιλεκπαιδευτικής Εταιρείας (Στοά του Βιβλίου, Πεσμαζόγλου 5). Για το
θέμα θα μιλήσουν οι καθηγητές Νίκος Αλιβιζάτος και Χρήστος Ροζάκης και οι
επιμελητές του βιβλίου Κωνσταντίνος Τσιτσελίκης και Δημήτρης Χριστόπουλος.

ΕΚΘΕΣΕΙΣ

Στο Πολιτιστικό Κέντρο του Δήμου Αθηναίων στο Γκάζι (Πειραιώς 100)
εγκαινιάζεται απόψε στις 8 μ.μ. έκθεση των τεσσάρων εικαστικών καλλιτεχνών
Γιάννη Κονταράτου, Ειρήνης Ματσούκη, Ζάφου Ξαγοράρη και Σταμάτη Σαμακουρή. Ο
Ξαγοράρης παρουσιάζει μια εγκατάσταση δίπλα στον εκθεσιακό χώρο, ενώ οι άλλοι
τρεις εκθέτουν ζωγραφική. Η έκθεση θα διαρκέσει έως τις 10 Φεβρουαρίου.

*** Στον εκθεσιακό χώρο της Ανωτάτης Σχολής Καλών Τεχνών «Το εργοστάσιο»
(Πειραιώς 256, Ρέντης) εγκαινιάζεται απόψε έκθεση έργων του Γκίντερ Ίκερ με
τίτλο «Ο βασανισμένος άνθρωπος». Διάρκεια έκθεσης έως τις 28 Φεβρουαρίου.

*** Τα γλυπτά του Απόστολου Πετρίδη ­ κατασκευασμένα από σύρμα ­ εκτίθενται
από απόψε στην Αίθουσα Σκουφά (Σκουφά 4, Κολωνάκι, τηλ. 3603.541) με γενικό
τίτλο «Μαθητευόμενοι άγγελοι». Διάρκεια έκθεσης έως τις 17 Φεβρουαρίου.

ΒΙΒΛΙΟ

Το βιβλίο του Αλέξη Δαμιανού «Πηγές Ερημικές - Ηνίοχος» παρουσιάζεται απόψε
στις 8 στο καφέ «Πόλις», στο αίθριο της Στοάς του Βιβλίου (είσοδος:
Πεσμαζόγλου 5 και Πανεπιστημίου). Σελίδες από το βιβλίο του
σκηνοθέτη-συγγραφέα θα διαβάσουν οι ηθοποιοί: Αλέκα Παΐζη, Μάγια Λυμπεροπούλου
και ο ίδιος ο δημιουργός Αλέξης Δαμιανός. Επίσης, ο σκηνοθέτης Λάκης
Παπαστάθης θα παρουσιάσει μια 25λεπτη ταινία για τον Δαμιανό.

*** Το βιβλίο της Καναδής Αν Μάικλς «Κομμάτια φυγής» παρουσιάζεται απόψε στις
12.30 το μεσημέρι στην αίθουσα Λόγου της Στοάς του Βιβλίου (Πεσμαζόγλου 5).
Στην εκδήλωση θα παρευρεθεί η συγγραφέας, ο μεταφραστής του βιβλίου
Γιώργος-Ίκαρος Μπαμπασάκης, οι συγγραφείς Θόδωρος Γρηγοριάδης, Αλμπέρτος Νορ
και Νίκος Παπανδρέου. Αποσπάσματα του βιβλίου θα διαβάσει ο ηθοποιός Δημήτρης Λιγνάδης.

ΣΥΝΑΥΛΙΑ

Το Ελληνικό Συγκρότημα Σύγχρονης Μουσικής υπό την καλλιτεχνική διεύθυνση του
Θόδωρου Αντωνίου και η Ένωση Ελλήνων Μουσουργών παρουσιάζουν απόψε στις 8.30
στην αίθουσα συναυλιών Φίλιππος Νάκας έργα των Δημήτρη Κοντογιάννη, Φίλιππου
Τσαλαχούρη, Κώστα Αγουρίδη, Κώστα Κριτσωτάκη, Ευαγγελίας Κατέλη και Ιάκωβου
Χαλιάσα. Διευθύνει ο Ιάκωβος Κονιτόπουλος. Η είσοδος είναι ελεύθερη για το κοινό.

ΣΥΝΑΝΤΗΣΕΙΣ

Στο Κέντρο Λόγου και Τέχνης 104 (Θεμιστοκλέους 104, τηλ. 3802.056) η
συγγραφέας Συλβί Σαλβέρ συνομιλεί με τον συγγραφέα Τάκη Θεοδωρόπουλο για το
νέο της βιβλίο «Η δύναμη της μύγας», εκδόσεις Καστανιώτη. Η Σ. Σαλβέρ, κόρη
Ισπανών προσφύγων που κατέφυγαν στη Γαλλία το 1939, είναι ψυχίατρος και
μυθιστοριογράφος. «Η δύναμη της μύγας» είναι το τέταρτο μυθιστόρημά της.

«ΖΩΝΤΑΝΑ»

Ο Άλμπι Ντόνελι, σαξοφωνίστας, τραγουδιστής, συνθέτης και παραγωγός τραγουδάει
απόψε και έως το Σάββατο στο «Blues Hall» (Αρδηττού 44, Μετς, τηλ. 9247.448).
Μαζί του οι Mr. Supercharge (σαξόφωνο-τραγούδι), Ulli Kron (πιάνο) και Stefan
Engels (ακουστικό πιάνο).

*** Το ροκ συγκρότημα Terminal Curve εμφανίζεται απόψε στο κλαμπ «Αν» (Σολωμού
13-15, τηλ. 3305.056-7, Εξάρχεια) με ένα πρόγραμμα στο οποίο κυριαρχούν
τραγούδια των 60's.

ΔΙΠΛΟΠΕΝΙΕΣ

Ο παλιός ρεμπέτης και δεξιοτέχνης του μπουζουκιού Ιορδάνης Τσομίδης
εμφανίζεται κάθε Πέμπτη, Παρασκευή και Σάββατο στο «Εναλλάξ» (Μαυρομιχάλη 139
και Βατατζή, τηλ. 6437.416). Τον συνοδεύει το «Ρεμπέτικο συγκρότημα», το οποίο
αποτελούν οι Κώστας Κουτρουμάνος (μπουζούκι-τραγούδι), Κώστας Μπαρτζώκας
(ακορντεόν-τραγούδι), Χριστίνα (τραγούδι), Νίκος Ναούμης (μπουζούκι-τραγούδι),
Ηλίας Καλιαμπέτσος (βιολί-τραγούδι), Δημήτρης Σάββας (κιθάρα-τραγούδι).

Την Πέμπτη, 5 Φεβρουαρίου, η Άλκηστη Πρωτοψάλτη θα δώσει στο Δημοτικό
Θέατρο Πειραιά (Αγ. Κωνσταντίνου 4, Πειραιάς, τηλ. 4178.351) μεγάλη συναυλία.
«Σαν ηφαίστειο που ξυπνά». Το ηφαίστειο Άλκηστη θα τραγουδήσει στις 10.00 το
βράδυ τραγούδια του τελευταίου της δίσκου και άλλα αγαπημένα. Το πρόγραμμα θα
είναι σκηνοθετημένο από τον Δημήτρη Παπαϊωάννου, πάνω σε σενάριο της Λίνας Νικολακοπούλου.

Το ενδιαφέρον αυτής της ιδιαίτερης συναυλίας είναι έκδηλο κι επόμενο να έχει
ιδιαίτερη ζήτηση από το κοινό. Ως εκ τούτου έχει αρχίσει η προπώληση
εισιτηρίων η οποία γίνεται στο Δημοτικό Θέατρο, στον Πειραιά, από τις 10 το
πρωί έως τις 10 το βράδυ και στο Παλλάς, Βουκουρεστίου 1, από τις 10 π.μ. έως
τις 2.00 μ.μ. και από τις 5.00 μ.μ. έως τις 8.00 μ.μ.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16051P021</ED>
<ID>
ID:137141

</ID><URL>http://ta-nea.dolnet.gr/neaweb/neafile.print_unique?e=A&f=16051&m=P02&aa=1</URL></REF>


Article

<CATEGORY>vin09</CATEGORY>

 <H2>Μια Ελληνίδα «Κοντέσσα» </H2>
<AUTHOR>Π.Α.</AUTHOR>

<H3></H3>Ειρήνη Τσιρακίδου

Την γνωρίσαμε (και την χειροκροτήσαμε ιδιαιτέρως) στην «Μποέμ» της Εθνικής
Λυρικής Σκηνής, σε σκηνοθεσία της Λίνας Βερτμίλερ. Το ­ μάλλον δύσκολο ­
βρετανικό κοινό την γνώρισε (και την χειροκρότησε επίσης) τον Νοέμβριο, ως
Ειρήνη Καρλή, στο γκαλά της Βασιλικής Όπερας, στο περίφημο Άλμπερτ Χολ του
Λονδίνου. Τώρα αναγνώρισαν και οι Βρετανοί κριτικοί μουσικής το ταλέντο της
σοπράνο Ειρήνης Τσιρακίδου. Η οποία ­ με το όνομα Τσιρακίδου, πλέον ­
εμφανίστηκε στη νέα παραγωγή της Βασιλικής Όπερας, με τους «Γάμους του
Φίγκαρο» του Μότσαρτ, στον ρόλο της Κοντέσσας. «Η πιο ενδιαφέρουσα από τους
νέους τραγουδιστές ήταν η Κοντέσσα - Ειρήνη Τσιρακίδου. Η Ελληνογερμανίδα
σοπράνο, με το φιζίκ που θυμίζει την Κάλλας, είχε κάνει καλή εντύπωση στο
γκαλά της Βασιλικής Όπερας, όταν τραγούδησε ως Ειρήνη Καρλή», έγραψε ο
Ρίτσαρντ Φέρμαν. «Οι δραματικότεροι ρόλοι τής ταιριάζουν καλύτερα, όμως ο
Μότσαρτ της εδώ ήταν γεμάτος δύναμη, εκφραστικός. Στα σκούρα μάτια της υπήρχε
μια λάμψη ελληνικού ταμπεραμέντου, που έκανε την Κοντέσσα της ακόμη πιο
ταιριαστή για τον Κόμη - σύζυγό της». Και ο Τζον Χίγκινς: «Τον περασμένο
Νοέμβριο η Ελληνίδα σοπράνο Ειρήνη Καρλή έκανε αισθητή την παρουσία της στο
Άλμπερτ Χολ. Τώρα, ξαναεμφανίστηκε ως Ειρήνη Τσιρακίδου και τραγούδησε μια
αξιομνημόνευτη Κοντέσσα. Είναι άξια προσοχής». Αν δεν είναι αυτά διθύραμβοι...

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16051P022</ED>
<ID>
ID:137191

</ID><URL>http://ta-nea.dolnet.gr/neaweb/neafile.print_unique?e=A&f=16051&m=P02&aa=2</URL></REF>


Article

<CATEGORY>vin09</CATEGORY>

 <H2>Τα «απάνθρωπα» </H2>
<AUTHOR>Γ.Δ.Σ.</AUTHOR>

«Πέντε πρεμιέρες μέσα σε μια εβδομάδα, ε, είναι απάνθρωπο», έγραφε στη
δεκαετία του '60 ο Άλκης Θρύλος ­ η μακαρίτισσα η Ελένη Ουράνη. Τώρα, τέλος
της δεκαετίας του '90 που χωρίς έλεος έφθασαν τις πέντε την ημέρα, τι θα έλεγε
άραγε η τόσο δραστήρια, τότε, θεατρική κριτικός, που δεν άφηνε τρύπα για τρύπα
με θεατρική παράσταση ανά το Λεκανοπέδιον;

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16051P023</ED>
<ID>
ID:137230

</ID><URL>http://ta-nea.dolnet.gr/neaweb/neafile.print_unique?e=A&f=16051&m=P02&aa=3</URL></REF>


Article

<CATEGORY>vin09</CATEGORY>

 <H2>Είκοσι και ποπ και ροκ </H2>
<AUTHOR>Μ.Μ.</AUTHOR>

Το πρώτο τεύχος, θυμάμαι, είχε στο εξώφυλλό του τον Τζίμι Χέντριξ. Υπήρχαν
τότε αφίσες που το διαφήμιζαν στους δρόμους και σίγουρα πολλοί το έχουν
κρατήσει για σουβενίρ. Ακολούθησαν παρά πολλά εξώφυλλα, ο Μπράιαν Φέρι σε ένα
από τα πρώτα εκείνα, οι Beatles σε ένα τεύχος επετειακό, ώσπου φθάσαμε σ' αυτό
με τους Verve. Μ' αυτό που το μουσικό περιοδικό «Ποπ και Ροκ» γιορτάζει τα 20
του χρόνια στα περίπτερα. Και σε μία χρονιά που οι Rolling Stones με άλμπουμ
και περιοδεία κηρύσσουν το αιώνιο ροκ εν ρολ, δεν μπορεί παρά και το «Ποπ και
Ροκ» (σαν καθρέφτης του κι αυτό) να βλέπει πως είναι μόλις στην αρχή. Το ευχόμαστε.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16051P024</ED>
<ID>
ID:137253

</ID><URL>http://ta-nea.dolnet.gr/neaweb/neafile.print_unique?e=A&f=16051&m=P02&aa=4</URL></REF>


Article

<CATEGORY>vin09</CATEGORY>

 <H2>Αχ, αυτές οι συμπτώσεις </H2>
<AUTHOR>Ε.Δ.Χ.</AUTHOR>

Η πρεσβεία μας στο Λονδίνο προκάλεσε ­ επ' ευκαιρία της έναρξης των εκδηλώσεων
«Greece in Britain» ­ ένα επίσημο γεύμα, το οποίο παρέθεσε ο πρόεδρος της
Επιτροπής του Κοινοβουλίου, για τις ελληνοβρετανικές σχέσεις, ο Εργατικός
βουλευτής Έντι Ο' Χάρα. Στο παρασκήνιο της εκδήλωσης οι προσκεκλημένοι
σχολίαζαν μιαν εντυπωσιακά συμπτωματική συνάντηση. Του Συντηρητικού λόρδου
Τζέφρι Άτσερ και συγγραφέα του bestseller «First among equals» και του
Εργατικού υπουργού Αθλητικών και υφυπουργού Πολιτισμού Τόνι Μπανκς. Και οι δυο
τους ετοιμάζονται να διεκδικήσουν τη δημαρχία του Λονδίνου ­ ακόμα δεν έχουν
γίνει επισήμως οι ανακοινώσεις υποψηφιότητάς τους. Θα προηγηθεί η ανασύσταση
του θεσμού στη Μεγάλη Βρετανία. Η αλήθεια είναι ότι παντού, κάποιες συμπτώσεις
αποκτούν μιαν ιδιαίτερη σημασία, και παντού οι υποψήφιοι καλλιεργούν σχέσεις
υποστήριξης. Έτσι και τώρα, με αφορμή τις εκδηλώσεις «Greece in Britain», όπου
ήσαν παρόντες όλοι σχεδόν οι «ισχυροί» Έλληνες της Μεγάλης Βρετανίας, οι
χειραψίες και τα χαμόγελα εκατέρωθεν αντικατόπτριζαν σχέσεις και υποσχέσεις.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16051P025</ED>
<ID>
ID:137266

</ID><URL>http://ta-nea.dolnet.gr/neaweb/neafile.print_unique?e=A&f=16051&m=P02&aa=5</URL></REF>


Article

<CATEGORY>vin09</CATEGORY>

 <H5>ΕΔΩ ΘΕΣΣΑΛΟΝΙΚΗ
</H5><H2>Ο αναχωρητής ζωγράφος Φιλοποίμην Κωνσταντινίδης
</H2>
<AUTHOR>ΜΑΤΟΥΛΑ ΣΚΑΛΤΣΑ</AUTHOR>

Πάνε δώδεκα χρόνια όταν, με αφορμή μία ανακοίνωσή μου σχετικά με τους
Βορειοελλαδίτες καλλιτέχνες της Θεσσαλονίκης, έπεσα πάνω στο όνομα του
Φιλοποίμενος Κωνσταντινίδη. Πρώτα ως συνεργάτη του «Μακεδονικού Ημερολογίου»
του 1927, όπου δημοσιεύεται έργο του (ήταν τότε 18 χρόνων) και ακολούθως ως
κριτικού τέχνης στο περιοδικό «Μήνες» σχετικά με τις περίφημες εκθέσεις του
1937 στη Θεσσαλονίκη, δύο πρωτοποριακών καλλιτεχνικών ομάδων της Ελλάδας
(«Τέχνη») και της Γιουγκοσλαβίας (Oblik). Η διεισδυτική κριτική του, η πρώτη
«σοβαρή μη φιλολογίζουσα εικαστική κριτική» του περιοδικού Τύπου της
Θεσσαλονίκης, μαρτυρούσε ενδελεχή γνώση των καλλιτεχνικών ζητημάτων, των
εικαστικών τεχνικών και του σύγχρονου θεωρητικού προβληματισμού».

Ένα χρόνο αργότερα, το 1986, με το τρίποδο υπό μάλης για την τεκμηρίωση
συλλογών της Θεσσαλονίκης, συναντώ ένα εξαίρετο εξπρεσιονιστικό λάδι του
Κωνσταντινίδη (τμήμα ενός τριπτύχου για τον Άγιο Δημήτριο) στο Βιομηχανικό και
Εμπορικό Επιμελητήριο Θεσσαλονίκης. Μαθαίνω ότι ζει στο Παρίσι. Το 1987
καταφέρνω να τον συναντήσω στου Τόττη της Πλατείας Αριστοτέλους, σε μία
επίσκεψή του στη γενέθλια πόλη. Το κοφτερό πνεύμα που άστραφτε στις κριτικές
του '37, μου αποκαλύφθηκε με ορμή εικοσάχρονου, μάλλον σαν τότε που τον
απέβαλαν διά παντός από τη Σχολή Καλών Τεχνών της Αθήνας, όταν πρωτοστατούσε
για φοιτητικά αιτήματα της εποχής. Πλησίαζε τα ογδόντα. Σκόπευα ν' ασχοληθώ με
το έργο του. Δεν τα κατάφερα. Πέθανε το 1992. Ήταν 83 ετών.

Η πίστη της γυναίκας του στη δουλειά του, η Θεσσαλονίκη Πολιτιστική Πρωτεύουσα
'97 και το Πολιτιστικό Κέντρο του Μορφωτικού Ιδρύματος της Εθνικής Τράπεζας
στη Θεσσαλονίκη έκαναν πραγματικότητα την πρώτη αναδρομική έκθεση του
Κωνσταντινίδη. Είχε ξαναεκθέσει στην πόλη του το 1953 και στην Ελλάδα το 1987,
στο πλαίσιο της Πανελληνίου, πενήντα δύο ολόκληρα χρόνια μετά την πρώτη του
εμφάνιση στην Αθήνα το 1935 με την ομάδα των «Ελευθέρων Καλλιτεχνών».

Ο Φιλοποίμην Κωνσταντινίδης απαθανάτισε στον καμβά τον εαυτό του να...
προσωπογραφείται. Η έκθεση των έργων του ζωγράφου, στη Θεσσαλονίκη,
παρατείνεται έως και τις 15 Φεβρουαρίου

Η έκθεση στο Πολιτιστικό της Εθνικής Τράπεζας ήταν μία από τις πιο αθόρυβες
του θορυβώδους έτους που παρήλθε και συνάμα από τις πιο καλοοργανωμένες στην
κλίμακά της. Η επιμελήτρια της έκθεσης Η. Bastais και κυρίως η ακάματη και
συστηματική Anne Fairholme, γυναίκα του καλλιτέχνη, με τη βοήθεια και του Γ.
Κορδομενίδη, κατάφεραν να στήσουν μια συγκινητικά ανθρώπινη παρουσίαση του
ερμητικού αυτού καλλιτέχνη, με άξονα σαφείς και καλοζυγισμένες θεματικές
ενότητες, πληρέστατο, καλοσχεδιασμένο και ευανάγνωστο κατάλογο, καίριες
βιντεοταινίες για το έργο του και τη ζωή του, σε ένα χώρο φιλόξενο και οικείο,
όπως αυτός του αρχοντικού Καπαντζή, όπου στεγάζεται το Πολιτιστικό της
Τράπεζας. Διαγράφονται ξεκάθαρα οι τέσσερις περίοδοι της ζωγραφικής του
πορείας, οι οποίες μιλούν εύγλωττα για τον καλλιτέχνη, που δεν θεωρεί τίποτα
δεδομένο και που όλα τα ανακαλύπτει από την αρχή, σε μια περίεργη συνθήκη
φρέσκιας, όχι όμως και αθώας ματιάς, που τίποτα δεν του χαρίζεται, που η
εικαστική του διαδρομή είναι μια συνεχής πάλη με το σώμα της ιστορίας της
τέχνης και της αισθητικής, με τα πλαστικά μέσα της ίδιας της ζωγραφικής, αλλά
και με τον ίδιο του τον εικαστικά ανήσυχο και γι' αυτό ανασφαλή χαρακτήρα,
όπως και με την ιδιοσυγκρασιακά ασυμβίβαστη προσωπικότητά του. Παράλληλα, τα
σχέδια, τα χαρακτικά και οι ελαφρές ύλες αποκαλύπτουν έναν προικισμένο και
τελειομανή καλλιτέχνη εξοντωτικού επαγγελματισμού. 
Τα κείμενα της Anne Fairholme είναι όχι μόνο διαφωτιστικά για τον καλλιτέχνη
και τεκμηριωτικά για τα έργα, αλλά έχουν μία δημιουργική ευστοχία. Αυτή
προκύπτει από την ειλικρινή αγωνία της μήπως και προδώσει αυτά που πρέσβευε ο
Κωνσταντινίδης ή μήπως υποκύψει σε ανεδαφικές ωραιοποιήσεις, που συνήθως
συνοδεύουν αναδρομικές θανόντων.

Δυστυχώς, ο χρόνος που εγκαινιάστηκε η έκθεση (λίγο πριν από τα Χριστούγεννα)
και η διάρκειά της (λήξη τέλος Ιανουαρίου), που συνέπεσε με την αυλαία της
Πολιτιστικής, δεν βοήθησαν στην προβολή που της ταίριαζε. Ωστόσο, η έκθεση
αυτή κλείνει μια δημιουργική εικαστική παρουσία του Κέντρου της Εθνικής
Τράπεζας, στη διάρκεια του '97, η οποία όχι μόνο δεν πρέπει να σταματήσει εδώ,
αλλά πρέπει να ενδυναμωθεί πολλαπλώς ­ να σημειωθεί πρόχειρα ότι οι χώροι
χρειάζονται επειγόντως κατάλληλη μελέτη φωτισμού. Είναι κρίμα, μεγάλα
χρηματοπιστωτικά ιδρύματα, όπως η Εθνική Τράπεζα, να ξοδεύουν μεγάλα κονδύλια
στην αναστήλωση σπουδαίων αρχοντικών για τη λειτουργία πολιτιστικών
δραστηριοτήτων και στη συνέχεια να μην εκμεταλλεύονται την επένδυσή τους. Τα
χρήματα που απαιτούνται για τη δραστήρια συνεχή λειτουργία τους είναι μηδαμινά
μπροστά στην αρχική επένδυση και κυρίως μπροστά στο όφελος συνεχούς προβολής
που αποκομίζουν μέσω της στήριξης του πολιτισμού. Πάντως, η έκθεση του
Κωνσταντινίδη, όπως και οι άλλες, αποτέλεσαν σημαντική προσφορά της Εθνικής
Τράπεζας στην πόλη.

* Η συνάδελφος Α. Σαχίνη, που στο ίδιο συνέδριο ασχολήθηκε με
την κριτική της τέχνης (1926-1950), αναφέρεται εκτενέστερα στο
κριτικό έργο του Φ. Κωνσταντινίδη στα πρακτικά του Συνεδρίου «Η
Θεσσαλονίκη μετά το 1912».

Η Ματούλα Σκαλτσά είναι αναπληρώτρια καθηγήτρια Ιστορίας Τέχνης και Μουσειολογίας.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16051P031</ED>
<ID>
ID:137142

</ID><URL>http://ta-nea.dolnet.gr/neaweb/neafile.print_unique?e=A&f=16051&m=P03&aa=1</URL></REF>


Article

<CATEGORY>vin09</CATEGORY>

 <H5>Νεκρολογίες
</H5><H2>ΤΟ ΠΝΕΥΜΑ του τόνου
</H2>
<AUTHOR>ΜΑΝΟΣ ΕΛΕΥΘΕΡΙΟΥ</AUTHOR>

<H3></H3>Δεν έχω τίποτα με όσους βγήκαν στο γυαλί και είπαν πέντε πράγματα για τον Δ.
Χορν. Ίσα ίσα που πολλούς τους θαυμάζω και τους καμαρώνω από χρόνια. Το αν
μερικοί είναι τελείως ασήμαντοι, αυτό αφορά τους ίδιους και τους απαξάπαντες
που τους κοροϊδεύουν πίσω από την πλάτη τους. Άλλα κόλπα αυτά κι άλλη ιστορία.

Το πρόβλημά μου είναι άλλο. Φυσικά δεν περιμένει κανείς χαχαχά και
χουχουχού τέτοιες δύσκολες ώρες, αλλά το να παριστάνουν ορισμένοι τις... χήρες
τού ηθοποιού πάει πολύ. Μόνο πλερέζες δεν φόρεσαν για να μας πείσουν για τον
πόνο τους.

Κι έπρεπε να πεθάνει ο σπουδαίος ηθοποιός για να θυμηθούν οι στρατάρχες της
TV την ύπαρξη ορισμένων ζωντανών, όπως έγινε με την περίπτωση του θαυμάσιου
Μίμη Πλέσσα, λες και ο Πλέσσας έγραψε μόνο τις «Θαλασσιές χάντρες».

Και μια και λέμε για θανάτους, είδατε τι έξοχες νεκρολογίες έγραψαν ο
Σκούρτης και ο Φασουλής στα «ΝΕΑ» για τον «κακορίζικο» Γ. Σαμπάνη; Ήταν τόσο
όμορφες που σκέπτομαι να αναθέσω μία από τώρα στον κ. Φασουλή για να την
ευχαριστηθώ ζωντανός, αφού με τρόμο αναλογίζομαι ότι εκείνη που θα μου γράψει
ο Μ. Φρέρης σε εφημερίδα της πατρίδας μου δεν θα 'ναι για μένα, αλλά για
τον... Διονύσιο Σολωμό!

Με την ευκαιρία: Έχω μαζέψει καμιά διακοσαριά νεκρολογίες του 19ου αιώνα
από εφημερίδες της πατρίδας μου. Έχει κανείς καμιά ιδέα;

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16051P032</ED>
<ID>
ID:137192

</ID><URL>http://ta-nea.dolnet.gr/neaweb/neafile.print_unique?e=A&f=16051&m=P03&aa=2</URL></REF>


Article

<CATEGORY>vin09</CATEGORY>

 <H2>Ένδεκα μετάλλια από το Τρίτο Πρόγραμμα
</H2><H2></H2>
Ένδεκα προσωπικότητες ­ τη μία μετά θάνατον ­ από τον χώρο του πνεύματος και
της τέχνης θα τιμήσει φέτος με το μετάλλιο «Μαρία Κάλλας» η Ελληνική
Ραδιοφωνία και το Τρίτο Πρόγραμμα. 
Η σχετική πανηγυρική τελετή θα γίνει την Κυριακή στην Αίθουσα της Παλαιάς
Βουλής (8 μ.μ.).

Θα τιμηθούν (με αλφαβητική σειρά) η ποιήτρια Μαρία Λαΐνα, η χορογράφος Ζουζού
Νικολούδη, η σοπράνο Βάσω Παπαντωνίου και η διευθύντρια ορχήστρας και του
«Ατενέουμ» Λούλη Ψυχούλη. Κι ακόμα οι πιανίστες Άρης Γαρουφαλής και Γιάννης
Παπαδόπουλος, ο συνθέτης Δημήτρης Δραγατάκης, ο δημοσιογράφος Γιάννης Μαρίνος,
ο σκηνοθέτης Κώστας Μπάκας και μαζί η Χορωδία της ΕΡΤ με τον διευθυντή της
Αντώνη Κοντογεωργίου. Επίσης μετά θάνατον ο μαέστρος Άκης Καβαλιεράτος.

Είναι η δεύτερη χρονιά που απονέμεται αυτή η τιμητική διάκριση για επιφανείς
προσωπικότητες της πνευματικής δημιουργίας. 
Πέρυσι το μετάλλιο απεικόνιζε τον Δημήτρη Μητρόπουλο και η ιδέα αυτού του
θεσμού είναι να απονέμονται εναλλάξ μετάλλια Μητρόπουλου-Κάλλας.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16051P033</ED>
<ID>
ID:137231

</ID><URL>http://ta-nea.dolnet.gr/neaweb/neafile.print_unique?e=A&f=16051&m=P03&aa=3</URL></REF>


Article

<CATEGORY>vin09</CATEGORY>

 <H5>ΕΚΘΕΣΗ 250 ΕΡΓΩΝ ΣΤΗΝ ΠΙΝΑΚΟΘΗΚΗ
</H5><H2>Χρώμα ελληνικού τοπίου </H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Το Λιμάνι της Καλαμάτας του Κωνσταντίνου Παρθένη (1911), ένα έργο-σταθμός στην
ιστορία της ελληνικής τοπιογραφίας περιλαμβάνεται στην έκθεση της Εθνικής Πινακοθήκης

Διακόσιοι πενήντα πίνακες Ελλήνων ζωγράφων του 19ου και του 20ού αιώνα
απαρτίζουν την πρώτη φετινή θεματική έκθεση της Εθνικής Πινακοθήκης, την
«Ελληνική Τοπιογραφία 19ος - 20ός αιώνας» που εγκαινιάζεται τη Δευτέρα από τον
υπουργό Πολιτισμού κ. Ευάγγελο Βενιζέλο και αναμένεται, λόγω του δημοφιλούς
θέματος, να ανανεώσει το ενδιαφέρον του κοινού.

Ακολουθούν σε απόσταση αναπνοής η έκθεση του ζωγράφου Δανιήλ ­ πακέτο από την
Πολιτιστική Πρωτεύουσα ­ στις 9 Φεβρουαρίου, μια έκθεση 14 σύγχρονων Ελλήνων
καλλιτεχνών στο εξωτερικό στο Μουσείο Σύγχρονης Τέχνης του Τελ Αβίβ, στις 19
Φεβρουαρίου, η αναδρομική έκθεση του Αλέξη Ακριθάκη, την άνοιξη, μια μεγάλη
ιστορική έκθεση από την Ισπανία ­ (όχι του Γκρέκο) ­ τον Μάιο. Για το
καλοκαίρι, η διευθύντρια της Εθνικής Πινακοθήκης κ. Μαρίνα Λαμπράκη-Πλάκα δεν
είχε να ανακοινώσει κάτι συγκεκριμένο, εκτός από το γεγονός ότι θα
πραγματοποιούνται τα τελευταία έργα ανακαίνισης των εσωτερικών χώρων στο
κτίριο της Πινακοθήκης, ώστε να αρχίσει από τον Σεπτέμβριο το έργο της
εγκατάστασης των μόνιμων συλλογών.

Τον Σεπτέμβριο πάντως θα γνωρίσουμε το έργο σύγχρονων καλλιτεχνών από το
Ισραήλ, τον Νοέμβριο θα φιλοξενηθεί μια σημαντική έκθεση σύγχρονων Βρετανών
καλλιτεχνών, από Μπέικον, Χόκνεϊ, Μπλέικ μέχρι σήμερα, ενώ προς το τέλος του
1998 θα εκτεθεί στην Εθνική Πινακοθήκη μια σημαντική ιδιωτική συλλογή
ελληνικής τέχνης, του Γιάννη Πέρδιου, στο πλαίσιο ενός προγράμματος να γίνουν
γνωστοί στο ευρύ κοινό οι θησαυροί που κρύβονται στις ελληνικές συλλογές.

«Η ομορφιά της Ελλάδας πυρακτώνει την πένα των ποιητών, αλλά φαίνεται να
τρομάζει τον χρωστήρα των ζωγράφων», παρατηρεί η κ. Μαρίνα Λαμπράκη-Πλάκα για
την έκθεση «Ελληνική τοπιογραφία» την οποία επιμελήθηκε μαζί με την κ. Αγγέλα
Ταμβάκη, ενώ χορηγός της έκθεσης είναι ο ΟΤΕ.

Οι λόγοι αυτής της δυσκολίας είναι πολλοί: Η ελληνική ανθρωποκεντρική παράδοση
στην τέχνη και το ιστορικό χάσμα της Τουρκοκρατίας, που δεν επέτρεψαν να
αναπτύξουμε, όπως οι δυτικές χώρες, εθνική σχολή τοπιογραφίας.

Κυρίως, όμως «φταίει» η ποιότητα του ελληνικού φωτός ­ το οποίο αποκαλύπτει
και διαγράφει «με αιχμηρή ακρίβεια» τους όγκους και τα σχήματα, χωρίς τις
διαβαθμίσεις που διακρίνουν τα τοπία του Βορρά. Το ελληνικό τοπίο είναι
αμείλικτο και δύσκολα ζωγραφίζεται αυτή η χώρα.

Αρχαία ερείπια, βουνά, θάλασσες, κάμποι, χωριά, πόλεις, τοπία ρεαλιστικά,
γήινα, εξειδανικευμένα, τοπία που επιχειρούν να συλλάβουν το πνεύμα και το
χρώμα του τόπου μας και καθρεφτίζουν τις διακυμάνσεις των σχέσεων και των
αποστάσεων του ανθρώπου με την φύση, την νοσταλγία, την αναζήτηση, την
αποξένωση, προσδίδουν στην έκθεση αυτή ένα πρόσθετο ενδιαφέρον.

Παρά τις δυσκολίες, οι Έλληνες ζωγράφοι δεν έπαψαν να αποτυπώνουν το τοπίο
ανάλογα με τα καλλιτεχνικά ρεύματα, τις αντιλήψεις και τις φυσικές και
πνευματικές κλίσεις τους και το ενδιαφέρον της παρούσας έκθεσης είναι ότι
συμπεριλαμβάνει τοπία των πιο σύγχρονων καλλιτεχνών, όπως λ.χ. ο Αδαμάκος ή ο
Σεμιτέκολο. Δεν περιλαμβάνει κατασκευές, βίντεο, εγκαταστάσεις και οπωσδήποτε
η καταγραφή του ελληνικού τοπίου, υπό τεχνοϊστορική οπτική γωνία, περιορίζεται
κάπως από το γεγονός ότι η επιλογή των έργων έγινε από τα αποθέματα της
Εθνικής Πινακοθήκης και του Ιδρύματος Κουτλίδη.

Η απεικόνιση του ελληνικού τοπίου ξεκινά με τους περιηγητές ρομαντικούς
ζωγράφους του περασμένου αιώνα. Ωραία ερείπια, εξωτικά χρώματα κι ένα μελένιο
φως, δίνουν σταδιακά τη θέση τους σ' ένα πιο ρεαλιστικό τοπίο, ζωγραφισμένο
από Έλληνες καλλιτέχνες σύμφωνα με τα διδάγματα του Ακαδημαϊσμού του Μονάχου
και των Γάλλων ιμπρεσιονιστών. Στα πρώτα είκοσι χρόνια του 20ού αιώνα
σημειώνεται μια στροφή προς τη λατρεία της ελληνικής φύσης ­ Παρθένης, Μαλέας,
Μ. Οικονόμου, Ν. Λύτρας και αργότερα ο Παπαλουκάς «ισορροπούν ανάμεσα στην
παρατήρηση και την εξειδανίκευση».

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16051P041</ED>
<ID>
ID:137143

</ID><URL>http://ta-nea.dolnet.gr/neaweb/neafile.print_unique?e=A&f=16051&m=P04&aa=1</URL></REF>


Article

<CATEGORY>vin09</CATEGORY>

 <H2></H2><H2>«... και καρδίαν μυλωνά»
</H2><H2></H2>
<AUTHOR>ΚΩΣΤΑΣ ΛΟΓΑΡΑΣ</AUTHOR>

Πάει κάμποσος καιρός ­ κάνα δυο μήνες, ίσως ­ που έπιασε το αυτί μου στο
ραδιόφωνο, ένα πρωί, τη συνομιλία του δημοσιογράφου Αντώνη Καρκαγιάννη με τον
ανεξάρτητο, πια, πολιτικό Μιχάλη Παπακωνσταντίνου. Ο πρώην υπουργός των
Εξωτερικών έλεγε τις απόψεις του για θέματα πολιτικής κι ανάμεσα στα άλλα
είπε, με διαφαινόμενη πικρία, για κάποιους συναδέλφους του: «Με αποφεύγουν
τώρα, από φόβο μήπως εκτεθούν, αν τους δουν μαζί μου».

Στη λέξη «φόβο» κόλλησα, αγαπητοί. Γιατί η συγκεκριμένη αιτία μού φάνηκε
ευτελής για βουλευτές. Ταιριάζει μάλλον σε ανθρωπάρια ψοφοδεή, παρά σε κείνους
που απαιτείται ­ αυτή είναι άλλωστε η δουλειά τους ­ να υποστηρίζουν απόψεις, ευθαρσώς.

Αν είναι αλήθεια αυτό που είπε ο πρώην υπουργός, πάει να πει ότι κάποιοι
εθνοπατέρες ­ λέω, κάποιοι· άραγε πόσοι ακριβώς; ­ ξεπουλάνε «φίλους» και
συναδέλφους μη τυχόν και κακοχαρακτηριστούν.

Άντε να σου δώσουν όραμα αυτοί! Κι άσ' το το όραμα. Φαντάσου όμως, να
περιμένεις από κάτι τέτοιους να συμπαρασταθούν σε τίποτα μειονότητες, τίποτα
τοξικομανείς, ας πούμε το λιγότερο· ή να χρειαστεί να πάνε κόντρα στην οργή
του πλήθους, βρε αδερφέ, για να προασπίσουν ατομικές ελευθερίες και τα ρέστα.

Σιγά και μη. Πού να το βρουν το σθένος, όταν δεν τολμούν να υπεραμυνθούν ούτε
καν των φίλων τους.

Θυμήθηκα, λοιπόν, τον Μάνο Χατζιδάκι στο Ηρώδειο κάποια χρονιά ­ λίγο προτού
πεθάνει ήταν ­ που αρνήθηκε να κάνει συναυλία γιατί οι ιθύνοντες πρόσβαλαν με
τη στάση τους τον φίλο του, τον Νίκο Γκάτσο. Και απαίτησε την άμεση
αποκατάστασή του, αλλιώς θα αποχωρούσε. Έτσι, θαρρώ, τιμά κανείς τους φίλους του.

Αλλά, θα μου πείτε, συγκρίνω ελευθερόφρονες ανθρώπους με θλιβερούς αριβίστες
και θρασύδειλους (ο φόβος και το θράσος πάνε μαζί). Κολλάνε σαν τη βδέλλα στην
αρχή κι ύστερα κόβουν λάσπη. Γι' αυτό και ξεπουλάνε τη λυκοφιλία τους με την
ίδια άνεση που την προσφέρουν.

Το ξέρω πως αυτά συμβαίνουν παντού και πως το Κοινοβούλιο είναι κομμένο και
ραμμένο στα δικά μας μέτρα· ότι υπάρχουν τα αρπακτικά και τα κοράκια της
Βουλής, όμοια μ' εκείνα των καζίνων ή των χρηματιστηρίων. (Σε τι διαφέρουν
άραγε; Σε τίποτα. Γιατί και οι «κάποιοι» τζογαδόροι της πολιτικής ­ άραγε
πόσοι ακριβώς; ­ ζουν με την ίδια αγωνία του προσωπικού τους κέρδους και την
ακόμα μεγαλύτερη φοβία της χασούρας).

Να σου το λέει όμως ότι έτσι είναι ένας πρώην υπουργός που γεύτηκε τόσο το
«γλείψιμο» όσο και το «φτύσιμο», ε, το πιστεύεις πως το ψάρι πράγματι απ' το
κεφάλι του βρωμάει.

Ο Κώστας Λογαράς είναι φιλόλογος - συγγραφέας

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16051P042</ED>
<ID>
ID:137193

</ID><URL>http://ta-nea.dolnet.gr/neaweb/neafile.print_unique?e=A&f=16051&m=P04&aa=2</URL></REF>


Article

<CATEGORY>vin09</CATEGORY>

 <H5>Έλληνας «ήρωας» στην Αμερική
</H5><H2>ΒΙΒΛΙΟπαρουσίαση
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

ΓΙΩΡΓΟΣ ΣΤΑΥΡΟΥΛΑΚΗΣ: «Λούης Τίκας. Ο ήρωας της ξενιτιάς».
Εκδόσεις «Εστία». Αθήνα 1988. Σελίδες 145.

Ο Γιώργος Σταυρουλάκης οικονομολόγος και συγγραφέας, συγκέντρωσε σ' αυτό το
βιβλίο φωτογραφίες - ντοκουμέντα, αλλά και κείμενα από τη ζωή και τη δράση του
Κρητικού συνδικαλιστή Λούη Τίκα (Ηλίας Σπαντιδάκης), του ηγέτη του Εργατικού
Συνδικάτου των Ανθρακωρύχων στο Κολοράντο της Αμερικής, που δολοφονήθηκε στον
καταυλισμό του Λαντάου, στις 20 Απριλίου του 1914.

Ο συγγραφέας προτείνει όπως το πατρικό σπίτι του Λούη Τίκα στο χωριό Λουτρα
του Ρεθύμνου (εκεί έζησε έως τις αρχές του 1906) αναδειχθεί σε ιστορικό
μνημείο ώστε να αποτελέσει πολιτιστικό κόμβο για κάθε Ελληνα και ξένο μετανάστη.

Ο Λούης Τίκας έφτασε στο λιμάνι της Νέας Υόρκης στις 25 Μαρτίου του 1906
και κατάφερε γρήγορα να γίνει αρχηγός του συνδικάτου των μαυρομποτάδων
(Έλληνες εργάτες που φορούσαν μαύρες μπότες) στο Κολοράντο. Σύντομα ξεχωρίζει
για τη δράση του και τις ιδέες του και γίνεται ο καθοδηγητής του αγώνα, που θα
οδηγήσει τους μετανάστες ανθρακωρύχους όλων των εθνικοτήτων στη μεγάλη
απεργία. Η σφαγή στο Λαντάου (όπου βρήκαν τον θάνατο πάνω από 50 μετανάστες,
εκ των οποίων οι 17 ήταν Ελληνες) από άνδρες της Πολιτοφυλακής, ήταν το
αποκορύφωμα. «Είναι το πιο αιματηρό επεισόδιο στην αμερικανική συνδικαλιστική
ιστορία που σκόπιμα έχει αποσιωπηθεί» αναφέρει χαρακτηριστικά ο συγγραφέας 
<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16051P043</ED>
<ID>
ID:137232

</ID><URL>http://ta-nea.dolnet.gr/neaweb/neafile.print_unique?e=A&f=16051&m=P04&aa=3</URL></REF>


Article

<CATEGORY>vin09</CATEGORY>

 <H5>ΜΕΓΑΛΟΙ ΔΙΕΘΝΕΙΣ ΑΓΩΝΕΣ ΣΤΑ ΚΑΝΑΛΙΑ
</H5><H5></H5><H2>Πλούσιο αθλητικό θέαμα
</H2>
Την πορεία του Ολυμπιακού προς το Φάιναλ Φορ της Ευρωλίγκα καλύπτει η κρατική
τηλεόραση. Στη φωτογραφία ο Καρνισόβας έτοιμος για βολή υπό την πίεση του
Ναόμσκι στον αγώνα του Ολυμπιακού με την Έφες Πίλσεν

Μεγάλα αθλητικά γεγονότα, όπως η Χειμερινή Ολυμπιάδα, οι αγώνες του Τσάμπιονς
Λιγκ, το Κύπελλο Πρωταθλητριών Ευρώπης στο Μπάσκετ, το Παγκόσμιο Κύπελλο
Ποδοσφαίρου, το Ερωπαϊκό Πρωτάθλημα Κλειστού Στίβου, το Παγκόσμιο Πρωτάθλημα
Μπάσκετ, θα καλύψουν τα κανάλια από τον επόμενο μήνα έως το καλοκαίρι.

Για να πάρετε μια πρώτη γεύση, σας παρουσιάζουμε τι ακριβώς περιμένουμε να
δούμε τους επόμενους μήνες. Άλλωστε, τα αθλητικά γεγονότα αποφέρουν υψηλή
τηλεθέαση και υψηλά διαφημιστικά έσοδα.

ΕΤ1: Από τις 7 έως τις 22 Φεβρουαρίου θα μεταδώσει τους Χειμερινούς
Ολυμπιακούς Αγώνες από το Νεγκάνο της Ιαπωνίας. Λίγο αργότερα θα μεταδοθούν οι
αγώνες ποδοσφαίρου African's Cup (από 25 έως 28 Φεβρουαρίου) καθώς και το
Ευρωπαϊκό Πρωτάθλημα Κλειστού Στίβου που θα διεξαχθεί στην Βαλένθια της
Ισπανίας (από τις 27 Φεβρουαρίου έως τη 1 Μαρτίου). Την τελευταία εβδομάδα του
Μαρτίου (από τις 22 έως τις 29) η ΕΤ1 θα προβάλει το Παγκόσμιο Πρωτάθλημα
Καλλιτεχνικού Πατινάζ από τη Μινεάπολη των Ηνωμένων Πολιτειών, ενώ όλο αυτό το
διάστημα η ΕΡΤ καλύπτει την πορεία της ομάδας μπάσκετ του Ολυμπιακού προς τα
ευρωπαϊκά σαλόνια του μπάσκετ (το Φάιναλ Φορ της Ευρωλίγκα θα πραγματοποιηθεί
στην Βαρκελώνη από τις 21 έως τις 23 Απριλίου).

Ακολουθούν: Ο τελικός Κυπέλλου ΟΥΕΦΑ στο ποδόσφαιρο (αρχές Μαΐου), οι αγώνες
στίβου Παπαφλέσσεια (στις 23 Μαΐου), Βενιζέλεια (στις 27 Μαΐου) και
Βαρδινογιάννεια (30 και 31 Μαΐου), το Παγκόσμιο Κύπελλο Ποδοσφαίρου (από τις
10 Ιουνίου έως τις 12 Ιουλίου στη Γαλλία), το Παγκόσμιο Πρωτάθλημα Μπάσκετ (θα
διεξαχθεί στην Αθήνα από τις 30 Ιουλίου έως τις 11 Αυγούστου), οι Ευρωπαϊκοί
Αγώνες Στίβου (από 17 έως 23 Αυγούστου στη Βουδαπέστη) και ο τελικός του
Σούπερ Καπ Ευρώπης στις 28 Αυγούστου.

Antenna: Κάθε Σάββατο και Κυριακή το απόγευμα, το κανάλι του Αμαρουσίου
μεταδίδει «ζωντανά» από έναν αγώνα μπάσκετ της Α1 εθνικής κατηγορίας, ενώ από
τις 15 Μαΐου έως τις 21 Ιουνίου θα καλύψει στο πλαίσιο της προκριματικής φάσης
τις προσπάθειες της Εθνικής ομάδας Βόλεϊ για τη συμμετοχή της στο Παγκόσμιο
Κύπελλο Βόλεϊ (θα διεξαχθεί στην Ιαπωνία από τις 3 έως τις 29 Νοεμβρίου 1998).

Mega: Τους αγώνες του Τσάμπιονς Λιγκ καλύπτει από την αρχή της τηλεοπτικής
περιόδου το Mega Channel. Από τη 1 έως τις 15 Απριλίου θα μεταδώσει τους
ημιτελικούς στους οποίους έχουν περάσει οι (οκτώ) ομάδες: Μονακό, Μπάγερν
Λεβερκούζεν, Δυναμό Κιέβου, Μάντσεστερ Γιουνάιτεντ, Ρεάλ Μαδρίτης,
Γιουβέντους, Μπάγερν Μονάχου, Μπορούσια Ντόρτμουντ. Ο τελικός θα γίνει στις 20
Μαΐου και θα μεταδοθεί απευθείας από το Mega.

Supersport: Πλούσιο θέαμα υπόσχεται για τους συνδρομητές του το Supersport.
Εκτός από τους αγώνες ποδοσφαίρου Α', Β' και Γ' εθνικής κατηγορίας, το κανάλι
καλύπτει, στο πλαίσιο του Κυπέλλου Κυπελλούχων Ευρώπης στο μπάσκετ, τις εντός
έδρας συναντήσεις του Παναθηναϊκού.

Ακόμη δείχνει αγώνες μπάσκετ από την Α2, γυναικείο μπάσκετ της Α1 εθνικής
κατηγορίας και Χάντμπολ Α1, ενώ προβάλλει και αγώνες από το αγγλικό,
ολλανδικό, ισπανικό, ιταλικό και γερμανικό πρωτάθλημα. Παράλληλα καλύπτει και
συναντήσεις από το αγγλικό και ιταλικό κύπελλο ποδοσφαίρου.

Το Supersport μάς μεταφέρει και στα γήπεδα της Λατινικής Αμερικής, ενώ
μεταδίδει και αγώνες μπάσκετ από το κορυφαίο και πιο συναρπαστικό πρωτάθλημα
στον κόσμο, το ΝΒΑ, καθώς και αμερικανικό ποδόσφαιρο. Στο αθλητικό του
πρόγραμμα το Supersport έχει εντάξει ακόμη χόκεϊ, πυγμαχία, ράγκμπι.

Σκάι: Το κανάλι του Φαλήρου καλύπτει την πορεία της ομάδας μπάσκετ του
Περιστερίου στο Κύπελλο Κόρατς που ήδη προκρίθηκε στους 8 και αγωνίζεται πλέον
στα προημιτελικά.

Star: Κοντά στην ομάδα μπάσκετ του ΠΑΟΚ (στα εντός και εκτός έδρας) βρίσκεται
ο Star καλύπτοντας την πορεία του στο Κύπελλο Πρωταθλητριών Μπάσκετ (Ευρωλίγκα).

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: P05</CAT>
<ED>
Κωδικός άρθρου: A16051P051</ED>
<ID>
ID:137144

</ID><URL>http://ta-nea.dolnet.gr/neaweb/neafile.print_unique?e=A&f=16051&m=P05&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ - πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* «Μίστερ Μπιν», μοναδικός και αξεπέραστος, από τις καλές στιγμές του
Σκάι, έστω και επαναλαμβανόμενες. Ο κύριος Μπιν λοιπόν είχε διαγώνισμα στα
Μαθηματικά. Σίγουρος για τη μελέτη του, έδωσε προσοχή στην Τριγωνομετρία,
μέχρι που ο διπλανός του στο θρανίο τού έριξε το ηθικό λέγοντάς του ότι
διάβασε λογαρίθμους. Τους μοιράζονται και τα θέματα μέσα σε δύο κλειστούς
φακέλους, ανοίγει τον πράσινο φάκελο ο Μπιν, διαβάζει θέμα λογάριθμων και
καταρρέει, επιστρατεύοντας όλη του την ενέργεια στην αντιγραφή από τον
στριμμένο διπλανό του. Και το αποτέλεσμα; Δύο λεπτά πριν από το τέλος χρόνου,
συνειδητοποιεί ότι ο δεύτερος φάκελος περιείχε θέματα Τριγωνομετρίας!

* Το «Ντεμοντέ» στο Seven Χ εμβάθυνε στο ζήτημα των εκπτώσεων. Έφτασε μέχρι το
Λονδίνο, για ένα ολονύχτιο προσκύνημα έξω από τα μεγάλα καταστήματα «Χάροντς»,
παραμονές των μεγάλων εκπτώσεων. Και στην ίδια πόλη, πήρε μαθήματα ιστορίας
του ενδύματος στο Μουσείο Βικτώρια και Αλβέρτος μεταφέροντας τα
στοιχεία για την εξέλιξη του φορέματος στο πέρασμα των εποχών. Έφτασε όμως και
μέχρι το παρόν, μελετώντας το ιδιαίτερα μοντέρνο και εκκεντρικά εκλεπτυσμένο
στυλ του Αντόνιο Μπεράρντι.

* Το «Αυτόφωρο» σύντομα θα πρέπει να μετονομαστεί. Προτεινόμενος τίτλος: «Το
κλουβί με τις τρελές». Γιατί μιλάνε όλοι μαζί, φωνάζουν, ουρλιάζουν,
κραυγάζουν και κάνουν έξω φρενών την Πέπη Τσεσμελή, η οποία προσπαθεί
να τους επαναφέρει στην τάξη. Πήρε λοιπόν το μικρόφωνο αρχίζοντας κι εκείνη να
φωνάζει «σταματήστε» στα ελληνικά, «shut up» ή «σκάστε» στα αγγλικά,
«taisez-vous» ή «σωπάστε» στα γαλλικά. Οποία έκπληξη. Γνωρίζει ξένες γλώσσες
διαθέτοντας και καλή προφορά.

* Η ταινία της βραδιάς ­ για τους θεατές που δεν ξενυχτάνε ­ προβλήθηκε από το
Τηλε-Τώρα. Η «Βασίλισσα της Αφρικής», του Τζον Χιούστον, με τον
Χάμφρεϊ Μπόγκαρτ και την Κάθριν Χέπμπορν να μοιράζονται
τον κίνδυνο του ταξιδιού με ένα παλιό ατμόπλοιο σε ένα άγριο ποτάμι και να
ερωτεύονται, ήταν μια καλή στιγμή. Και ευτυχώς χωρίς διαφημίσεις. Τώρα πώς το
κανάλι εξασφάλισε μια τέτοια ταινία, ε, ας είναι καλά οι βιντεοκασέτες.

* Οι πολίτες έχουν το δικαίωμα να εκφράζουν τις απόψεις τους από τα
ραδιοτηλεοπτικά μέσα. Το πώς, το πότε και το γιατί εξηγούν οι ομιλητές της
αποψινής εκδήλωσης που διοργανώνει η Επιτροπή Επικοινωνιών στις 6.30 στην
αίθουσα τελετών του Δικηγορικού Συλλόγου Αθηνών (Ακαδημίας 60). Ο υπουργός
Τύπου και ΜΜΕ, Δημήτρης Ρέππας, ανοίγει τον κύκλο των ομιλιών και
παραχωρεί τη θέση του στη Λιάνα Κανέλλη, η οποία αναφέρεται στα
δικαιώματα και τις υποχρεώσεις ιδιοκτητών ΜΜΕ στις εκπομπές λόγου, στον
Πάνο Παναγιωτόπουλο και το θέμα της ομιλίας του «Τα ΜΜΕ και πολίτες -
Ελεύθερη πρόσβαση ή δημοκρατικό πρόσχημα;», στους δικηγόρους Γιώργο
Κόκκα, Ιωάννα Κική, Νίκο Αγγελή, Κωνσταντίνο
Τριανταφυλλίδη οι οποίοι μιλάνε για τις νομικές διαστάσεις της διεκδίκησης
αυτού του δικαιώματος.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: P05</CAT>
<ED>
Κωδικός άρθρου: A16051P052</ED>
<ID>
ID:137194

</ID><URL>http://ta-nea.dolnet.gr/neaweb/neafile.print_unique?e=A&f=16051&m=P05&aa=2</URL></REF>


Article

<CATEGORY>vin15</CATEGORY>

 <H5>Ειδύλλιο στην Ινδοκίνα
</H5><H2>ΤΗΛΕΟΡΑΣΗ ΠΕΜΠΤΗΣ
</H2><H2></H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΕΞΩΤΙΚΗ ΕΡΩΤΙΚΗ ΠΕΡΙΠΕΤΕΙΑ ΕΠΟΧΗΣ
</H3>
Η εξωτική «Ινδοκίνα» με την Κατρίν Ντενέβ είναι ό,τι πρέπει για να πάμε σ'
άλλες πολιτείες με συναρπαστικές εικόνες.

Ταινία του '91 η «Ινδοκίνα» του Ρεζί Βαρνιέ είχε κερδίσει το Όσκαρ ξένης
ταινίας και πέντε Σεζάρ, γνωρίζοντας και μεγάλη εμπορική επιτυχία. Το «The
getaway» του Ρότζερ Σπότισγουντ ­ '94 ­ με τους Κιμ Μπάσιντζερ και Άλεκ
Μπάλντουιν αποτελεί ριμέικ της συγκλονιστικής ταινίας ­ '72 ­ του Σαμ Πέκινπα
με τους Στιβ Μακ Κουίν, Άλι Μακ Γκρο που βέβαια είναι απείρως καλύτερη. Το
«2010» είναι ένα φιλμ επιστημονικής φαντασίας ­ '84 ­ του Πίτερ Χάιαμς με τους
Ρόι Σάιντερ, Τζον Λίθγκοου και «Το κορίτσι της φωτογραφίας» μια ρομαντική
αγγλική κωμωδία ­ '86 ­ του Γκάρι Πάρκερ.

Αναλυτικότερα, ανάμεσα στις ταινίες που προγραμματίζουν να δείξουν σήμερα τα
κανάλια είναι και οι παρακάτω:

«Άλλος για το εκατομμύριο»

18.00 Star. Χαριτωμένη φάρσα ­ '64 ­ του Ορέστη Λάσκου με την
απολαυστική παρουσία των: Φωτόπουλου, Γκιωνάκη, Αυλωνίτη, Ανουσάκη, Παράβα,
Ασημακοπούλου, Μαρίκα Κρεβατά. (Διάρκεια: 90') **

«Πράκτορας 005 εναντίον Χρυσοπόδαρου»

19.10 ΕΤ1. Δύο ντετέκτιβ της πεντάρας και οι περιπέτειές τους.
Πάλι του Ορέστη Λάσκου ­ '65 ­ με τους: Χατζηχρήστο, Γκιωνάκη, Ρηγόπουλο,
Μπεάτα Ασημακοπούλου, Ντίνα Τριάντη. **

«Ποιος Θανάσης»

21.00 Star. Ο Θανάσης Βέγγος σκηνοθετεί μια απολαυστική φάρσα
και υποδύεται έναν καταστηματάρχη ­ '69 ­ ηλεκτρικών ειδών, πουλάει με δόσεις
και βέβαια πάει από το κακό στο χειρότερο. Δίπλα του οι Φόνσου και Μηλιάδης.
(Διάρκεια: 90') **

Η Κατρίν Ντενέβ στην εξωτική «Ινδοκίνα» του Μεσοπολέμου

«Ινδοκίνα»

21.00 ΕΤ1 (Indochine). Στην Ινδοκίνα του Μεσοπολέμου μάς
μεταφέρει αυτή η όμορφη εξωτική περιπέτεια του Ρεζί Βαρνιέ. Η Κατρίν Ντενέβ ως
δυναμική Γαλλίδα ερωτεύεται έναν νεαρό αξιωματικό, με τον οποίο είναι
ερωτευμένη και η κόρη της! Πολλά βραβεία Σεζάρ και Όσκαρ ξένης ταινίας.
(Διάρκεια: 154') *****

«The getaway»

21.05 Antenna. Ριμέικ της ταινίας του Πέκινπα, γυρισμένο το '94
από τον Ρότζερ Ντόναλτσον («Αδιέξοδο»). Ένας κακοποιός που βρίσκεται στη
φυλακή, αναζητεί με τη γυναίκα του τρόπο απόδρασης. Δεν συγκρίνεται, βέβαια,
με το φιλμ ­ '72 ­ του Ινδιάνου Πέκινπα που παραμένει μία από τις πιο
«αναρχικές» γκανγκστερικές ταινίες, με τους: Κιμ Μπάσιντζερ, Άλεκ Μπάλντουιν,
Τζον Γουντς. (Διάρκεια: 108') ***

«Η πρώην»

22.45 Σκάι (The ex). Ο ευτυχισμένος γάμος ενός αρχιτέκτονα
κινδυνεύει από την «παρανοϊκή» πρώην σύζυγό του. Του Μαρκ Λέστερ. (Διάρκεια: 95').*

«Οι οκτώ ριψοκίνδυνοι»

23.00 Star (Uncommon valour). Περιπέτεια ­ '83 ­ του Τεντ Κότσιφ
με τους Τζιν Χάκμαν, Ρόμπερτ Στακ, Πάτρικ Σουέιζι. Ο Χάκμαν στον ρόλο ενός
απόστρατου αξιωματικού, που ψάχνει τα ίχνη τού γιου του στο Λάος (άσχετο).
(Διάρκεια: 105') *

«Ο άνθρωπος που ήξερε πολλά»

23.00 Seven Χ (The man who knew too much). Το πρώτο φιλμ ('34)
του Χίτσκοκ ­ ο ίδιος γύρισε το ριμέικ του το '55 ­ μ' ένα ζευγάρι, του οποίου
κατάσκοποι απαγάγουν τον γιο τους και ο πατέρας αναλαμβάνει ο ίδιος να τον
ξαναβρεί. (Διάρκεια: 74') ***

«Το κορίτσι της φωτογραφίας»

00.10 ΝΕΤ (The girl in the picture). Αισθηματική κωμωδία ­ '86 ­
του Γκάρι Πάρκερ με τρεις διαφορετικές ιστορίες που διαδραματίζονται στη
Γλασκώβη, σ' ένα φωτογραφικό στούντιο. (Διάρκεια: 90') ***

«Ένα μακρύ Σαββατοκύριακο»

01.00 ΕΤ3 (Long Weekend). Θρίλερ ­ '77 ­ σε σκηνοθεσία Κόλιν
Ίγκλεστον. Ένα ζευγάρι με συζυγικά προβλήματα πηγαίνει διακοπές κάμπινγκ σε
μια έρημη παραλία και ο τρόμος δεν θα αργήσει να τους κάνει άνω κάτω.
(Διάρκεια: 100') **

«2010»

01.15 Star. Συνέχεια του «2001, η Οδύσσεια του Διαστήματος» που
βασίζεται κι αυτή σε βιβλίο του Άρθουρ Κλαρκ. Του Πίτερ Χάιαμς, με τους: Ρόι
Σάιντερ, Τζον Λίθγκοου, Έλεν Μίρεν, Μαντλίν Σμιθ. (Διάρκεια: 114') **

«Αμερικανική αυτοκρατορία»

03.30 Antenna (American empire). Γουέστερν ­ '42 ­ του Γουίλιαμ
ΜακΓκαν με τους Ρίτσαρντ Ντιξ, Πρέστον Φόστερ. (Διάρκεια: 82') **

«Βρώμικη πόλη»

05.00 Antenna (Helltown). Γουέστερν ­ πάλι ­ του Τσαρλς Μπάρτον
­ '34 ­ με τον Τζον Γουέιν. (Διάρκεια: 49') *

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16051P061</ED>
<ID>
ID:137160

</ID><URL>http://ta-nea.dolnet.gr/neaweb/neafile.print_unique?e=A&f=16051&m=P06&aa=1</URL></REF>


Article

<CATEGORY>vin09</CATEGORY>

 <H5>ΚΑΙ ΤΡΙΤΗ ΨΥΧΑΓΩΓΙΚΗ ΕΚΠΟΜΠΗ ΜΕ ΣΤΟΧΟ ΤΟΥΣ 500.000 ΤΗΛΕΘΕΑΤΕΣ
</H5><H2>Μάχη για την πρωινή πίτα
</H2>
Προσπαθούν, προσπαθούν τα πρωινά μαγκαζίνο (όπως το «Μεταξύ μας» με την Έλντα
Πανοπούλου), αλλά οι τηλεθεατές δεν αυξάνονται. Από τον επόμενο μήνα αποκτούν
και άλλον ανταγωνιστή

Τη στιγμή που δύο πρωινές ψυχαγωγικές εκπομπές ερίζουν για την προσοχή 500.000
τηλεθεατών μόνον, από τα μέσα του Φεβρουαρίου στη μάχη διεκδίκησης ρίχνεται
μία ακόμη εκπομπή, από το Star.

Ο ανταγωνισμός στα πρωινά μαγκαζίνο των ιδιωτικών καναλιών (Mega, Antenna)
αναμένεται να ενταθεί, καθώς από το δεύτερο δεκαπενθήμερο του επόμενου μήνα,
όταν το Star Channel θα βγάλει στον αέρα καθημερινή ψυχαγωγική εκπομπή με ­
«κατά σύμπτωση», όπως ισχυρίζονται στελέχη του ­ ξανθιά οικοδέσποινα, η οποία
είναι γνωστή στους Θεσσαλονικείς τηλεθεατές.

Απέναντι από την Ελένη Μενεγάκη του «Πρωινού καφέ» και την Έλντα Πανοπούλου
του «Μεταξύ μας», το Star θα παρατάξει την Κατερίνα Λασπά που παίρνει την
άγουσα για το κανάλι του Ταύρου από τον τηλεοπτικό σταθμό ΩΜΕΓΑ TV της Θεσσαλονίκης.

Το ψυχαγωγικό μαγκαζίνο του Star (ο τίτλος του δεν έχει βρεθεί ακόμη) θα
απαρτίζεται από θεματικές ενότητες «διαφορετικές από εκείνες που σερβίρουν
επτά χρόνια τώρα τα άλλα κανάλια», έλεγαν στα «ΝΕΑ» στελέχη του Star
τονίζοντας πως «σκοπεύουμε να φτιάξουμε τη δική μας συνταγή για την πρωινή
ψυχαγωγία των τηλεθεατών», εκτιμώντας πως «τα ήδη υπάρχοντα προγράμματα έχουν
κουράσει αφού δίνουν στους τηλεθεατές τα ίδια ακριβώς πράγματα κάθε σεζόν».

Γεγονός είναι πάντως πως ο αριθμός των τηλεθεατών (κυρίως γυναίκες 15 έως 45
ετών και άνω), σύμφωνα με τα στοιχεία της AGB, δεν εμφανίζει σημαντικές
μεταβολές από σεζόν σε σεζόν παρά τα τρικ που εφαρμόζουν οι εκπομπές εφέτος
για να προσελκύσουν ακόμη περισσότερους.

Ο «Πρωινός καφές», για παράδειγμα, σερβίρει μία φορά την εβδομάδα ένα
«αχνιστό» εκατομμύριο δραχμές στον εκάστοτε τυχερό του ένθετου τηλεπαιχνιδιού
«Ναυμαχία», ενώ στο «Μεταξύ μας» ο τηλεθεατής έχει περισσότερες πιθανότητες να
βγει κερδισμένος, αφού μπορεί να δοκιμάσει την τύχη του σε τηλεπαιχνίδι με
έπαθλο δωροεπιταγή ή σε κουίζ με έπαθλο ένα ταξίδι στο εξωτερικό.

Η συνολική μέση μηνιαία τηλεθέαση των ψυχαγωγικών πρωινών εκπομπών δεν
ξεπέρασε το 8%, ποσοστό που αντιστοιχεί σε περίπου 460.000 τηλεθεατές. Ακόμα
και με τα ενισχυτικά ένθετα, οι εκπομπές αυτές δεν κατάφεραν να προσελκύσουν
παρά μόνον 58.000 περισσότερους από πέρσι, αριθμός που αντιστοιχεί σε μία
ποσοστιαία μονάδα τηλεθέασης!

Από τον επόμενο μήνα, οπότε στη μάχη για την μερίδα του λέοντος της πρωινής
τηλεθέασης θα μετέχουν τρεις πλέον ομοειδείς εκπομπές, ο ανταγωνισμός θα
ενταθεί, καθώς ο αριθμός των τηλεθεατών στο διάστημα από τις 10 το πρωί και ως
τις 12.30 περίπου το μεσημέρι είναι δεδομένος.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16051P081</ED>
<ID>
ID:137145

</ID><URL>http://ta-nea.dolnet.gr/neaweb/neafile.print_unique?e=A&f=16051&m=P08&aa=1</URL></REF>


Article

<CATEGORY>vin09</CATEGORY>

 <H2>Ζητεί ακύρωση του διαγωνισμού για την «Γυναίκα της χρονιάς»
</H2><H2></H2>
Η νικήτρια του διαγωνισμού, Ρούλα Κορομηλά

Να ακυρωθεί ο διαγωνισμός για την ανάδειξη της «Γυναίκας της χρονιάς»,
νικήτρια του οποίου υπήρξε για το 1997 η Ρούλα Κορομηλά, ζητεί με αίτηση
ασφαλιστικών μέτρων η εταιρεία «On Line Happening-Ρακιτζόπουλος Σταύρος».

Η εν λόγω εταιρεία, διευκρινίζοντας πως δεν έχει πρόθεση να θίξει την κ.
Κορομηλά, «την οποία εκτιμά για το έργο της», υποστηρίζει ότι κακώς το
περιοδικό «DIVA» διοργάνωσε τον διαγωνισμό, αφού τα αποκλειστικά δικαιώματα
του θεσμού ­ όπως και άλλων παρεμφερών ­ ανήκουν στην «On Line Happening ­ ­
Ρακιτζόπουλος Σταύρος».

«Κατόπιν αυτού ο τίτλος που απονεμήθηκε από το περιοδικό είναι άκυρος και ο
διαγωνισμός παράνομος», τονίζεται από την εταιρεία, η οποία στην προσπάθειά
της να διασφαλίσει την αξιοπιστία του θεσμού ­ όπως υπογραμμίζεται σε σχετική
ανακοίνωση ­ στρέφεται κατά της εταιρείας που εκδίδει το περιοδικό «καθώς
προέβη σε αυθαίρετες ενέργειες».

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16051P082</ED>
<ID>
ID:137195

</ID><URL>http://ta-nea.dolnet.gr/neaweb/neafile.print_unique?e=A&f=16051&m=P08&aa=2</URL></REF>


Article

<CATEGORY>vin09</CATEGORY>

 <H2>Η Μαρία Δαμανάκη για την πολιτική ιστορία της
</H2>
<H3></H3>Η Μαρία Δαμανάκη φιλοξενείται στην εκπομπή «Ενώπιος Ενωπίω» (Mega 23.30)
του Νίκου Χατζηνικολάου για μια συζήτηση σχετικά με την προσωπική αλλά και την
πολιτική της πορεία. Θα αναφερθει στις δημοτικές εκλογές, την «κόντρα» της με
τον Δημήτρη Αβραμόπουλο αλλά και στη συνεργασία ΠΑΣΟΚ - Συνασπισμού στο δήμο
της Αθήνας.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16051P083</ED>
<ID>
ID:137233

</ID><URL>http://ta-nea.dolnet.gr/neaweb/neafile.print_unique?e=A&f=16051&m=P08&aa=3</URL></REF>


Article

<CATEGORY>vin09</CATEGORY>

 <H2>Ο Μ. Κοψίδης στη «Θύρα 300» </H2>
Ο εκπρόσωπος του ΚΚΕ Μάκης Κοψίδης είναι απόψε καλεσμένος στην εκπομπή του
Γιώργου Παπαχρήστου «Θύρα 300» (SuperSport, 22.30). Ο κ. Κοψίδης δεν διστάζει
να παραδεχθεί την αντίθεσή του στην ανάληψη της Ολυμπιάδας του 2004 από τη
χώρα μας. Στο μεταξύ η εκπομπή «Θύρα 300» γιόρτασε προχθές το βράδυ ­ στο
ξενοδοχείο Χίλτον ­ τον ένα χρόνο αδιάκοπης παρουσίας της στη μικρή οθόνη του SuperSport.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16051P084</ED>
<ID>
ID:137254

</ID><URL>http://ta-nea.dolnet.gr/neaweb/neafile.print_unique?e=A&f=16051&m=P08&aa=4</URL></REF>


Article

<CATEGORY>vin09</CATEGORY>

 <H5>Η «ΒΑΣΙΛΙΚΗ» ΤΟΥ ΒΑΓΓΕΛΗ ΣΕΡΝΤΑΡΗ ΤΗΝ ΚΥΡΙΑΚΗ ΑΠΟ ΤΟ CINE CLUB
</H5><H2>Απείθαρχο ταμπεραμέντο
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>Μπορεί να τον είχαν «ξεχάσει», αλλά αυτός έκανε τη μικρή του έκπληξη στο
τελευταίο Φεστιβάλ της Θεσσαλονίκης, έστω κι αν δεν πήρε κανένα βραβείο από
τις αλαλούμ αποφάσεις της επιτροπής, που για άλλη μία φορά τα έκανε
μούσκεμα... Είναι ο Βαγγέλης Σερντάρης και η ατίθαση «Βασιλική» του, που το
Cine Club της εφημερίδας «ΤΑ ΝΕΑ» προσφέρει στους σινεφίλ την ευκαιρία να
απολαύσουν πρώτοι το απείθαρχο ταμπεραμέντο της την Κυριακή, στις 12 το
μεσημέρι, στον «Δαναό».
</H3>
Ενάντια στα τακτοποιημένα συναισθήματα της εποχής τους θα τολμήσουν να ζήσουν
η «Βασιλική» και ο εραστής της (Ταμίλα Κουλίεβα, Πασχάλης Τσαρούχας)

Κοντεύουν να κλείσουν 30 χρόνια από τη «Ληστεία
στην Αθήνα», φιλμ που «τόλμησε» να υπάρξει στα μαύρα χρόνια της επτάχρονης
χούντας σαν ένα από τα ελάχιστα έργα νέας ματιάς στο εγχώριο σινεμά...
Μεσολάβησαν οι νοικοκυρεμένες, ευπρόσωπες ταινίες «Ζήτημα ζωής και θανάτου»
('71), «Συμμορία εραστών» ('72), «Το κορίτσι και το άλογο» ('73), «Ζήτημα
συνείδησης» ('74), «Κόντρα» ('81), «Το θερμοκήπιο» ('86), για να περάσουν άλλα
ένδεκα χρόνια μέχρι τη «Βασιλική», με την οποία έσπασε τις συμβάσεις και
έπιασε το νήμα του διαφορετικού έργου που υπήρχε στο πρώτο του φιλμ... Ο
Βαγγέλης Σερντάρης δεν χάθηκε και με την πείρα του κατάφερε να βγει από τη
σύμβαση, φτιάχνοντας ένα φιλμ που έχει πάθος, ψυχή, αντικρουόμενα
συναισθήματα, «κακούς» που γίνονται «καλοί», ζωντάνια..

«Η Βασιλική είναι η γυναίκα που στην ταραγμένη και δύσκολη εποχή της
μισαλλοδοξίας ακολουθεί τον δρόμο της καρδιάς, των αισθημάτων και του έρωτα.
Γήινη, απλή και ανθρώπινη, χωρίς ηρωισμούς και φανφάρες, προβαίνει σε πράξη
αδιανόητη και απογρευμένη για την εποχή: ζευγαρώνει ερωτικά με τον
αντιφρονούντα ενωμοτάρχη Χωροφυλακής, που προηγουμένως υπήρξε διώκτης και
βιαστής της», λέει ο Βαγγέλης Σερντάρης!

Ήρωες της ταινίας είναι ο Λεωνίδας ­ πειστικότατος ως άγριο αρσενικό ο
Πασχάλης Τσαρούχας ­ που διώκεται από τη Χωροφυλακή εξαιτίας του ερωτικού του
πάθους για τη Βασιλική, τη γυναίκα ενός αντάρτη που την είχε, μάλιστα, βιάσει
και μετά την ερωτεύτηκε! Όσο για τη Βασιλική ­ την υποδύεται άψογα και με
προσωπικό στυλ η Ταμίλα Κουλίεβα, που σίγουρα έπρεπε να διακριθεί με βράβευση
στο Φεστιβάλ της Θεσσαλονίκης ­ είναι η έκφραση του θηλυκού: ωραία, γήινη,
ερωτική, με δυνατή προσωπικότητα που ακολουθεί τον δρόμο της καρδιάς της και
των αισθημάτων της... Ένας έρωτας στα μαύρα, πέτρινα μετεμφυλιακά χρόνια στη
χώρα μας που τσάκιζαν κάθε όνειρο το οποίο τολμούσε να ξεφύγει από τις
συντεταγμένες τού «πατρίς, θρησκεία, οικογένεια», όπως όριζαν αυτές τις
έννοιες οι κάθε λογής δωσίλογοι της πατρίδας και των αισθημάτων.

Αυτό άλλωστε είναι και η «Βασιλική», ο έρωτας δύο ανθρώπων που έρχονται κόντρα
με την κρατούσα ιδεολογία, η σχέση ενός θύματος κι ενός θύτη που ως αντίθετα
θα ενωθούν, θα πάρουν φωτιά και θα καούν... Και, φυσικά, προσάναμμα αυτής της
δυνατής φλόγας «είναι η Βασιλική, ένα πρόσωπο του παρελθόντος, του παρόντος
και του μέλλοντος που αγωνίζεται να διασωθεί από τη φθορά και να διαχειρίζεται
ελεύθερη την προσωπική της ζωή», υπογραμμίζει ο σκηνοθέτης, ο οποίος με δυο
λόγια χαρακτηρίζει την ταινία του ως «μία ερωτική ιστορία στα χρόνια της
μισαλλοδοξίας που, ουσιαστικά είναι μια βαθύτατα πολιτική, με τον τρόπο της, φυσικά...».

Πιστεύοντας ότι «ο μεγάλος, ο καθοριστικός, στη ζωή δύο ανθρώπων, έρωτας
γίνεται πιο δυνατός, πιο καταλυτικός όταν τα εμπόδια είναι γιγαντιαία»,
δικαιολογεί τους λόγους που τοποθέτησε, χρονικά, το πάθος των ηρώων του στην
εποχή της μετεμφυλιακής Ελλάδας, βάζοντάς τους να προέρχονται από τα
«αντίπαλα» στρατόπεδα...

­ Μήπως αυτή η ταινία έπρεπε να έχει γίνει πριν από 15-20 χρόνια,
τότε που το εγχώριο σινεμά ασχολήθηκε με τις συνθήκες της ζωής στα
χρόνια του πολέμου και μετεμφυλιακά; Δεν είναι λίγο ξεπερασμένη;

«Δεν πιστεύω ότι τα θέματα αυτής της περιόδου έκλεισαν και έπαψαν να μας
ενδιαφέρουν. Και από όσο ξέρω οι ταινίες που αναφέρονται σ' αυτή την εποχή δεν
είναι και τόσες πολλές, εκτός τον "Θίασο" του Αγγελόπουλου, "Τα παιδιά της
Χελιδόνας" του Βρεττάκου και ο "Βελουχιώτης" του Λαμπρινού... Η ιστορική μας
μνήμη και η καταγραφή της οδηγεί στην αυτογνωσία, χρήσιμη στις ημέρες μας,
περισσότερο από κάθε άλλη εποχή. Έκανα αυτήν την ταινία γιατί με καίει η
παιδική μου μνήμη γι' αυτήν την περίοδο και γιατί στα 1975 γνώρισα τη
Βασιλική, αυτή την απλή και υπέρλαμπρη γυναίκα», τοποθετήθηκε τεκμηριωμένα ο
Βαγγέλης Σερντάρης και αποκαλύπτει πώς είχε γνωρίσει στη ζωή του την ηρωίδα
του, της οποίας έπλασε τον μύθο μέσα του και έδωσε μια φιξιόν και δική του «Βασιλική».

Χρειάστηκε να περάσουν ένδεκα χρόνια από το «Θερμοκήπιο» για να ολοκληρώσει τη
«Βασιλική» ο Βαγγέλης Σερντάρης και αυτό το εξηγεί, λέγοντας ότι με «το
βαθύτατο πρόβλημα αιθουσών, την κυριαρχία της TV και των βιντεοκλάμπ που είχαν
πλημμυρίσει τη δεκαετία του '80 την ελληνική κοινωνία, ενώ οι αίθουσες που
είχαν απομείνει ήταν μπλοκαρισμένες από τις μεγάλες αμερικανικές εταιρείες
διανομής, δίχως αυτό να σημαίνει ότι παραβλέπω τα αισθητικά και άλλα
προβλήματα δραματουργίας των ελληνικών ταινιών».

Δίχως να έχει, λοιπόν, καμία διάθεση να κάνει μία ταινία που «θα έμενε πάλι
στα κουτιά», στράφηκε στην τηλεόραση... Το '87 γύρισε την κινηματογραφημένη
σειρά 6 επεισοδίων, με θέμα τη ζωή της Ζακύνθιας Ελισάβετ Μαρτινέγκου,
σύγχρονης του Διονύσιου Σολωμού, που υπήρξε η πρώτη Ελληνίδα συγγραφέας
φεμινίστρια, ακολούθησε η σειρά «Η δεύτερη πνοή» με 13 επεισόδια, μερικά
ντοκιμαντέρ για την ΕΡΤ, μέχρι που ήρθε η ώρα της «Βασιλικής»...

­ Και ποιο είναι σήμερα το πιο θετικό και το πιο αρνητικό στοιχείο του
ελληνικού κινηματογράφου;

«Φαίνεται να ξανακερδίζει την εμπιστοσύνη του ελληνικού κοινού ο εγχώριος
κινηματογράφος, να ξεπερνά τα τεχνικά προβλήματα, να διαθέτει, ως έναν βαθμό,
την κρατική υποστήριξη, αν και εξακολουθεί να υπονομεύεται από την έλλειψη
αιθουσών και δικτύου διανομής. 
Το αδύνατο σημείο του είναι ότι οι εισπράξεις από τις αίθουσες δεν καλύπτουν
παρά ένα μικρό μέρος του κοστολογίου και έχει ανάγκη από χορηγούς και
χρηματοδότηση. Βέβαια, το πρόβλημα είναι πανευρωπαϊκό. Στην Ελλάδα, όμως,
είναι πιο οξύ. Ένα άλλο πρόβλημα είναι η έλλειψη καλών σεναρίων, αλλά κι αυτό,
λίγο πολύ, είναι παγκόσμιο πρόβλημα»..

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: P09</CAT>
<ED>
Κωδικός άρθρου: A16051P091</ED>
<ID>
ID:137146

</ID><URL>http://ta-nea.dolnet.gr/neaweb/neafile.print_unique?e=A&f=16051&m=P09&aa=1</URL></REF>


Article

<CATEGORY>vin09</CATEGORY>

 <H2>Η... παπουτσωμένη Κυριακή του Λάκη Λαζόπουλου
</H2>
Το σκηνικό του Διονύση Φωτόπουλου για την ανανεωμένη «Κυριακή των παπουτσιών»
του Λάκη Λαζόπουλου, στην επίσης ανανεωμένη «Ήβη» στου Ψυρή

Πρώτοι απόψε οι 300 φίλοι του Σινέ Κλαμπ της
εφημερίδας «ΤΑ ΝΕΑ» θα συναντήσουν τους ήρωες της «Κυριακής των παπουτσιών»
του Λάκη Λαζόπουλου στο καινούργιο θέατρο «Ήβη» της οδού Σαρρή 27, εκεί στου
Ψυρή, που τα τελευταία χρόνια αφήνει πίσω του την εγκατάλειψη και μετατρέπεται
σε καλτ στέκι ποικιλόμορφων ονείρων. Από νωρίς προχθές το μεσημέρι είχαν πάρει
θέση... μάχης μπροστά από το ταμείο του θεάτρου οι φίλοι του Σινέ Κλαμπ κι
όταν στις 6 το απόγευμα αυτό άνοιξε, μέσα σε πέντε λεπτά είχαν εξαντληθεί και
οι 300 προσκλήσεις! Από αύριο το θέατρο «Ήβη» με την «Κυριακή των παπουτσιών»
αρχίζει κανονικά τις παραστάσεις του. Καλή διασκέδαση.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: P09</CAT>
<ED>
Κωδικός άρθρου: A16051P092</ED>
<ID>
ID:137196

</ID><URL>http://ta-nea.dolnet.gr/neaweb/neafile.print_unique?e=A&f=16051&m=P09&aa=2</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2><H2></H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Διαλύοντας τον Χάρι. 5.00-7.00-9.00-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Ο κύριος με τα γκρι. 6.40-8.50-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Τζέιμς Μποντ 007: Το αύριο ποτέ
δεν πεθαίνει. 6.00-8.30-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Ο γκαφατζής της ζούγκλας.
6.30-8.30-10.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Το παιχνίδι. 6.00-8.30-11.00 μ.μ.

ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Τιτανικός. 6.15-10.00 μ.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Τιτανικός.
3.00-6.45-10.30 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Τιτανικός. 6.15-10.00 μ.μ.

ΑΘΗΝΑΙΟΝ CINEPOLIS PHILIPS 2. Η επίλεκτη. 5.30-8.10-10.50 μ.μ.

ΑΘΗΝΑΙΟΝ CINEPOLIS PHILIPS 3. Τιτανικός. 3.00-6.45-10.30 μ.μ.

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Condition). Τα φτερά της αγάπης. 6.30-8.45-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Το παιχνίδι. 6.00-8.30-11.00 μ.μ.

ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Ο κύριος με τα γκρι.
6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo). Ο
ψευταράς (Κ.). 6.45-8.45-10.45 μ.μ. Μαζί και η ταινία μικρού μήκους Bean.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Η γεύση του
κερασιού. 7.00-9.00-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Τιτανικός. 5.45-9.30 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Επτά χρόνια στο Θιβέτ. 6.00-8.30-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Τζέιμς Μποντ
007: Το αύριο ποτέ δεν πεθαίνει. 6.00-8.30-11.00 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Το παιχνίδι. 6.00-8.30-11.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition).
Τιτανικός. 5.45-9.30 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Η γεύση του
κερασιού. 7.00-9.00-11.00 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Προστάτης οικογένειας. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital).
Τιτανικός. 6.15-10.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS).
Τιτανικός. 5.45-9.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Προστάτης
οικογένειας. 6.30-8.45-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Τιτανικός. 5.45-9.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Τζέιμς Μποντ 007: Το αύριο ποτέ δεν πεθαίνει.
5.10-7.40-10.15 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Προστάτης οικογένειας. 5.45-8.00-10.15 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 Dolby Stereo). Επτά
χρόνια στο Θιβέτ. 5.15-7.45-10.15 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Τιτανικός. 6.15-10.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Τιτανικός. 6.15-10.00 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Τζέιμς Μποντ 007: Το αύριο ποτέ δεν πεθαίνει. 5.20-7.50-10.20 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Ο κύριος με τα
γκρι. 6.30-8.45-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Πυροβολημένο ψάρι. 6.00-8.15-10.30 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Το παιχνίδι. 5.15-7.45-10.15 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Ο κύριος με
τα γκρι. 6.40-8.50-11.00 μ.μ.

ΑΤΤΙΚΟΝ RENAULT (Οδ. Σταδίου ~ 3228.821 Dolby Digital Air Condition).
Τιτανικός. 6.15-10.00 μ.μ.

ΑΦΑΙΑ (Καλλιθέα ~ 9595.534 Dolby Stereo). Το γλυκό πεπρωμένο. 6.30-8.45-11.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Τιτανικός. 11.00-15.15-19.15-23.30.

VILLAGE CENTRE Αίθουσα 2. Μοιραία βλάβη. 11.15-13.30-15.45-18.15-20.45-23.15-01.40.

VILLAGE CENTRE Αίθουσα 3. Η επίλεκτη. 11.45-14.30-17.15-20.00-22.45-01.30.

VILLAGE CENTRE Αίθουσα 4. Τζέιμς Μποντ 007: Το αύριο ποτέ δεν πεθαίνει.
18.45-21.40-00.20. Μόνος στο σπίτι 3. 11.20-13.50-16.20.

VILLAGE CENTRE Αίθουσα 5. Ο ψευταράς (Κ.). 11.30-13.45-16.00-18.15-20.30-23.00-01.15.

VILLAGE CENTRE Αίθουσα 6. Εραστές για μια νύχτα. 13.30-19.00-00.45. Θεωρίες
συνωμοσίας. 10.40-16.10-22.00.

VILLAGE CENTRE Αίθουσα 7. Ο γκαφατζής της ζούγκλας (Κ.).
10.30-12.45-15.00-17.15-19.30-21.45. Τιτανικός. 00.15.

VILLAGE CENTRE Αίθουσα 8. Τιτανικός. 12.15-16.15-20.15-00.15.

VILLAGE CENTRE Αίθουσα 9. Τζέιμς Μποντ 007: Το αύριο ποτέ δεν πεθαίνει. 11.45-14.15-17.00-19.45-22.30-01.15.

VILLAGE CENTRE Αίθουσα 10. Το παιχνίδι. 12.45-14.00-16.45-19.30-22.15-01.00.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Το παιχνίδι. 6.00-8.30-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα).
Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Τα φτερά της αγάπης.
7.00-9.00-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Το παιχνίδι. 5.30-8.00-10.30 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Τα φτερά της αγάπης.
6.10-8.20-10.30 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Ο κύριος με τα γκρι. 6.00-8.20-10.40 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΕΥΑ (Εμπεδοκλέους 121 Παγκράτι, Άγ. Αρτέμιος ~ 7629.215). Ο μικρός Κόλια.
8.30-10.30 μ.μ. Ηρακλής - Πέρα από τον μύθο κάθε μέρα: 4.30-6.30 μ.μ.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Εραστές για μια
νύχτα. 6.40-8.50-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Τιτανικός. 6.15-10.00 μ.μ.

INTEAL ARAMIS (Πανεπ/μίου 46 ~ 3826.720 Dolby Digital). Ο αδελφός μου κι εγώ.
6.10-8.20-10.30 μ.μ.

INTEAL ΜΑΡΟΥΣΙ ARAMIS (Λεωφόρος Κηφισίας 215 ~ 6129.169 Dolby Stereo). Ο
αδελφός μου κι εγώ. 6.10-8.20-10.30 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Τιτανικός. 6.15-10.00 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Ο κύριος με τα γκρι.
5.30-8.00-10.30 μ.μ.

ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Η επίλεκτη. 5.30-8.10-10.55 μ.μ.

ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Το παιχνίδι. 5.15-8.00-10.50 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo).
Τιτανικός. 6.15-10.00 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Ο αδελφός μου
κι εγώ. 5.00-7.00-9.00-11.00 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Η επίλεκτη.
5.30-8.15-10.40 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Εραστές για
μια νύχτα. 6.10-8.20-10.30 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Ο κύριος με τα γκρι.
6.00-8.05-10.15 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo). Ο
κύριος με τα γκρι. 6.00-8.05-10.15 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Ο αδελφός μου
κι εγώ. 6.50-9.00-11.10 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Η επίλεκτη.
6.15-8.35-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Πυροβολημένο ψάρι. 7.00-9.00-11.00 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Το παιχνίδι.
6.00-8.30-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Η επίλεκτη. 6.00-8.15-10.45 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Ο αδελφός μου κι εγώ. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Το παιχνίδι. 5.30-8.00-10.30 μ.μ.

ΣΙΝΕΡΑΜΑ (Οδός Αγ. Κυριακής 30, Π. Φάληρο ~ 9303.593-595, Dolby Stereo RS).
Τιτανικός. 6.15-10.00 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Επτά χρόνια στο Θιβέτ.
5.30-8.00-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Το παιχνίδι. 6.00-8.30-11.00 μ.μ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Η επίλεκτη. 3.50-6.00-8.10-10.30 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο ~ 2826.873, 2825.607, Dolby Stereo Digital SR).
Τιτανικός. 6.15-10.00 μ.μ. 
ΤΡΙΑ ΑΣΤΕΡΙΑ 2 (Νέο Ηράκλειο ~ 2826.873, 2825.607, Dolby Stereo Digital SR).
Το παιχνίδι. 8.10-10.30 μ.μ. Ο γκαφατζής της ζούγκλας. Κάθε μέρα ώρα 6.20 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Τα φτερά της αγάπης. 6.50-9.00-11.10 μ.μ.

ΦΑΛΗΡΟ 1 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Ο αδελφός μου κι εγώ. 6.30-8.35-10.40 μ.μ.

ΦΑΛΗΡΟ 2 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Τα φτερά της αγάπης. 5.45-8.00-10.15 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (Περιστέρι ~ 5711.105 Dolby Stereo). Τιτανικός. 6.30-10.15 μ.μ.

*

ΗΜΙΚΕΝΤΡΙΚΟΙ

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Έναρξη σε λίγες μέρες.

ΑΝΤΑΜΣ (Αιγάλεω ~ 5989.226 Dolby Stereo). Τιτανικός. 5.45-9.30 μ.μ.

ΒΥΖΑΝΤΙΟ (Αιγάλεω ~ 5985.071). Εραστές για μία νύχτα. 8.30-10.30 μ.μ. Ηρακλής
- πέρα από τον μύθο: 4.30-6.00 μ.μ.

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222, ~
7793.515-18). Ώρα 9.00 μ.μ.: Τρίτη: Ο Σαν Μικέλε έχει ένα ν κόκορα, των
Ταβιάνι. Παρ.: Η εγκληματική ζωή του Ντε Λα Κρουζ, του Μπουνιουέλ.

*

ΠΡΟΑΣΤΙΩΝ

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη, ~ 0294.99760). Διαλύοντας τον Χάρι.
8.45 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Θεωρίες
συνωμοσίας. 7.00-9.30 μ.μ. Δευτέρα: Κιν/κή Λέσχη.

ΛΕΣΧΗ ΦΙΛΩΝ ΚΝ/ΦΟΥ ΒΟΡΕΙΑΣ ΑΤΤΙΚΗΣ (Αγ. Στεφάνου - Δημαρχείο). Μόνο Κυριακή
8.30 μ.μ.: Η νύχτα των σαλτιμπάγκων.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Εραστές για μία
νύχτα. 6.00-8.00-10.15 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Τιτανικός. 5.40-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ

ΟΣΚΑΡ (Κρανίδι ~ 093246441). Πέμ.: Speed 2: Κρουαζιέρα με τον κίνδυνο (Κ.).

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Παίζει μόνο
Πέμπτη - Κυριακή.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα ~ 4640.408). Παίζει μόνο Παρ.-Κυρ.

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Τιτανικός.
6.00-9.45 μ.μ. 
ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Το παιχνίδι. 5.15-7.45-10.15 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453).
Πυροβολημένο ψάρι. 6.00-8.20-10.45 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453).
Πυροβολημένο ψάρι. 6.00-8.20-10.45 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Ηρακλής - πέρα από τον μύθο (Κ.). 7.00-9.00 μ.μ.

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Θεωρίες συνωμοσίας.
8.00-10.30 μ.μ. Ηρακλής - πέρα από τον μύθο: 4.30-6.15 μ.μ.

ΔΗΜΟΤΙΚΟΣ ΜΟΣΧΑΤΟΥ ΚΙΝ/ΦΟΣ ΣΙΝΕ ΚΗΠΟΣ (Ηλεκτρικός σταθμός ~ 4816.276). Σάβ.
5.00 μ.μ., Κυρ. 6.00 μ.μ.: Γαβ στόρι.

ΖΕΑ (Πασαλιμάνι ~ 4521.388 Dolby Stereo Air Condition). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ.

ΚΙΝ/ΚΗ ΛΕΣΧΗ ΣΑΛΑΜΙΝΑΣ (Κέντρο νεότητας, παραλία Σαλαμίνας ~ 4655.789).
Σάββατο: ώρα 9.00 μ.μ.: Βαλκανιζατέr. Κυριακή: 7.00-9.00 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Αθώο σώμα. Ώρα 8.30 μ.μ. Τετάρτη ώρα 8.30 μ.μ.: Και ο Θεός έπλασε
τη γυναίκα.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Ο αδελφός μου κι εγώ. 6.05-8.10-10.15 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Ο κύριος με τα γκρι.
6.10-8.20-10.30 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Εραστές για μια
νύχτα. 6.00-8.00-10.00 μ.μ.

*

ΘΕΣΣΑΛΟΝΙΚΗΣ

Α' ΠΡΟΒΟΛΗΣ

ΧΕΙΜΕΡΙΝΟΙ

ΑΘΗΝΑΙΟΝ (~ 832.060 Dolby Stereo). Ο κύριος με τα γκρι. 7.00-9.00-11.00 μ.μ.

ΑΛΕΞΑΝΔΡΟΣ (~ 257.255 Dolby Stereo). Η επίλεκτη. 6.15-8.30-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Τζέιμς Μποντ 007: Το αύριο
ποτέ δεν πεθαίνει. 6.00-8.30-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Ο κύριος με τα γκρι. 7.00-9.00-11.00 μ.μ.

ΒΑΚΟΥΡΑ (~ 283.777 Dolby Stereo). Τα φτερά της αγάπης. 7.00-9.00-11.00 μ.μ.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Η επίλεκτη. 11.45-14.30-17.15-20.00-22.45-01.30 μ.μ.

VILLAGE CENTRE Αίθουσα 2. Ο ψευταράς. Παρ.-Πέμ.: 11.30-13.45-16.00-18.15-20.30-23.00-01.15.

VILLAGE CENTRE Αίθουσα 3. Μόνος στο σπίτι Νο 3. Παρ. & Σάβ.
11.20-14.00-16.30. Κυρ. έως Πέμπτη: 11.40-14.10-16.40. / Τζέιμς Μποντ πράκτωρ
007: Το αύριο ποτέ δεν πεθαίνει. Παρ. & Σάβ.: 19.15-22.00-00.45. Κυρ. έως
Πέμπτη: 19.00-21.40-00.20.

VILLAGE CENTRE Αίθουσα 4. Μοιραία βλάβη. Παρ. & Σάβ.:
10.45-13.00-15.15-17.45-20.15-23.00-01.15. Κυρ. έως Πέμπτη: 11.15-13.30-15.45-18.15-20.45-23.15-01.40.

VILLAGE CENTRE Αίθουσα 5. Τιτανικός. Παρ. έως Πέμπτη: 13.00-17.00-21.00-00.45.

VILLAGE CENTRE Αίθουσα 6. Ο Ηρακλής - πέρα από τον μύθο (στα ελληνικά προβολές
Σάββατο 10.45-12.45-14.45. Κυριακή: 11.00-13.00-15.00) / Το παιχνίδι - The
game. Παρ.: 11.15-14.00-16.45-19.30-22.30-01.30. Σάββατο:
16.45-19.30-22.30-01.30. Κυριακή: 17.00-19.45-23.00-01.30. Δευτ. έως Πέμπτη: 11.15-14.00-16.45-19.30-22.15-01.00.

VILLAGE CENTRE Αίθουσα 7. Τιτανικός. Παρ. έως Πέμπτη: 12.00-16.00-20.00-00.00.

VILLAGE CENTRE Αίθουσα 8. Ο γκαφατζής της ζούγκλας. Παρ. & Σάβ.:
11.00-13.15-15.30-17.45-22.15. Κυρ. έως Πέμπτη: 11.00-13.15-15.30-18.00-20.15.
/ Θεωρίες συνωμοσίας. Παρ. & Σάβ.: 22.30-01.20. Κυρ. έως Πέμπτη: 22.45-01.30.

VILLAGE CENTRE Αίθουσα 9. Τζέιμς Μποντ πράκτωρ 007: Το αύριο ποτέ δεν
πεθαίνει. Παρ. & Σάβ.: 12.40-15.20-18.00-20.40-23.15-01.45. Κυρ. έως
Πέμπτη: 11.45-14.15-17.00-19.45-22.30-01.15.

ΓΑΛΑΞΙΑΣ (~ 817.010 Dolby Stereo). Ο αδελφός μου κι εγώ. 7.00-9.00-11.00 μ.μ.

ΕΓΝΑΤΙΑ (~ 225.172 Dolby Digital). Τιτανικός. 6.45-10.30 μ.μ.

ΕΣΠΕΡΟΣ 1 (~ 235.304 και 265.544 Dolby Stereo). Το παιχνίδι - The Game.
6.00-8.30-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Απογευματινές: Ο γκαφατζής της
ζούγκλας. 5.00 μ.μ. Βραδινές: Εραστές για μια νύχτα. 7.00-9.00-11.00 μ.μ.

ΚΑΠΙΤΟΛ (~ 815.570 Dolby Stereo). Τιτανικός. 3.30-7.00-10.30 μ.μ.

ΚΟΛΟΣΣΑΙΟΝ (~ 831.565). Τζέιμς Μποντ 007: Το αύριο ποτέ δεν πεθαίνει.
6.00-8.30-11.00 μ.μ.

ΛΑΟΥΡΑ (~ 819.935 Dolby Stereo). Πυροβολημένο ψάρι. 7.00-9.00-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Ο μικρός Κόλια. 5.00-7.00-9.00-11.00 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Τιτανικός. 6.45-10.30 μ.μ.

ΝΑΥΑΡΙΝΟΝ (~ 225.152 Dolby Stereo). Η αίσθηση της Σμίλα στο χιόνι.
6.00-8.30-11.00 μ.μ.

ΟΛΥΜΠΙΑΣ (~ 217.336). Θέατρο: Θίασος Στάθη Ψάλτη: Ο πιο αστείος εραστής.

ΠΑΛΛΑΣ (~ 278.515 Dolby Stereo). Το παιχνίδι - The Game.6.00-8.30-11.00 μ.μ.

ΡΑΔΙΟ ΣΙΤΥ (~ 824.970 Digital Sound). Το παιχνίδι - The Game. 6.00-8.30-11.00
/ Ο Ηρακλής πέρα από τον μύθο στα ελληνικά Σάββατο στις 4.30. Κυριακή:
11.00-3.00-4.30 μ.μ.

ΤΙΤΑΝΙΑ 1 (~ 520.040 Οδός Λαγκαδά). Ο γκαφατζής της ζούγλας. 3.00-4.45-6.30
μ.μ. / Το παιχνίδι - The Game. 8.30-11.00 μ.μ. 
ΤΙΤΑΝΙΑ 2 (~ 520.040 Οδός Λαγκαδά). Ο Ηρακλής πέρα από τον μύθο στα ελληνικά
3.00-5.00-7.00 μ.μ. Κυριακή: 11.00-1.00-3.00-5.00-7.00 μ.μ. / Οι άνδρες με τα
μαύρα - Men in Black. 9.00-11.00 μ.μ.

ΦΑΡΓΚΑΝΗ (~ 213.929 Dolby Stereo). Ο αδελφός μου κι εγώ. 5.00-7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16051P101</ED>
<ID>
ID:137158

</ID><URL>http://ta-nea.dolnet.gr/neaweb/neafile.print_unique?e=A&f=16051&m=P10&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
<H3></H3>Δημοσθένης Παπαδόπουλος, Πέμη Ζούνη στο ροκ φιλμ του Αντώνη Κόκκινου «Ο
αδελφός μου κι εγώ»

«Η ΓΕΥΣΗ ΤΟΥ ΚΕΡΑΣΙΟΥ»: Ένας άντρας θέλει να αυτοκτονήσει και αναζητεί
αυτόν που θα τον βοηθήσει σ' αυτή την απόφασή του. Χρυσός Φοίνικας στο
Φεστιβάλ Καννών το '97. Του Αμπάς Κιαροστάμι. (Αλφαβίλ, Αρτ Στούντιο).

«Ο ΑΔΕΛΦΟΣ ΜΟΥ ΚΙ ΕΓΩ»: Όμορφη, αγαπησιάρικη ταινία του Αντώνη
Κόκκινου, μ' έναν 25άρη να θαυμάζει τυφλά τον 45άρη ροκ αδελφό του και την
εποχή των σίξτις. Με τους: Δημοσθένη Παπαδόπουλο, Βαγγέλη Γερμανό, Πέμυ Ζούνη,
Μυρτώ Αλικάκη, Έρικ Μπάρτον. (Ιντεάλ, Ιντεάλ Μαρούσι, Μαργαρίτα 1,
Μπροντγουαίη, Πλάζα, Φάληρο 1, Σινεάκ).

«ΤΙΤΑΝΙΚΟΣ»: Το θρυλικό ναυάγιο στις αρχές του αιώνα έγινε η πιο ακριβή
παραγωγή στην ιστορία του σινεμά από τον Τζέιμς Κάμερον. Με τους: Λεονάρντο
Ντι Κάπριο, Κέιτ Γουίνσλετ, Μπιλ Πάξτον, Κάθι Μπέιτς. [Αθήναιον 1, 2, Αθήναιον
Cinepolis 1, 3, ΑΜΠΕΣΕ, Απόλλων, Αστέρια, Άττικα 1, Μαρούσι 1, Ράδιο Σίτυ,
Τροπικάλ, Αττικόν, Village Centre 1, 8, Ίλιον, Καλυψώ, Κορονέτ, Σινέραμα, Τρία
Αστέρια 1, Φοίβος, Άνταμς, Παλλάς (Ελευσ.), Απόλλων (Πειρ.)].

«Ο ΚΥΡΙΟΣ ΜΕ ΤΑ ΓΚΡΙ»: Ο έρωτας μπαίνει στη ζωή ενός 60άρη και
αναστατώνει την οικογενειακή του γαλήνη. Του Περικλή Χούρσογλου, με τους:
Γιώργο Μιχαλακόπουλο, Ειρήνη Ιγγλέση, Ράνια Οικονομίδου. [Agora , Αλεξάνδρα
(Πατ.), Άστρον, Άτταλος, Έμπασσυ, Κηφισιά 1, Μετάλλιον, Χαϊλάιφ].

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16051P102</ED>
<ID>
ID:137206

</ID><URL>http://ta-nea.dolnet.gr/neaweb/neafile.print_unique?e=A&f=16051&m=P10&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2><H2></H2>
ΟΡΙΖΟΝΤΙΑ

1. Βουνό της Πελοποννήσου. 2. Συνηθισμένες οι ιατρικές.
3. Πατρίδα του Ευριπίδη (γεν.). 4. Το τελείωμα του σταχυού, που
μοιάζει με βελόνα. 5. Υποδηλώνει και τις ηθικές αρχές. 6.
Συνηθίζεται η εξαγωγή τους. 7. Συχνά ρωτάμε γι' αυτά. ­ Ποσοτικό ή
χρονικό επίρρημα. 8. Βρίσκονται στους πρόποδες της Όσσας. 9.
Αναφέρεται για τα προνόμιά της. ­ Τίτλος ταινίας του Ρ. Πολάνσκι.

ΚΑΘΕΤΑ

1. Του απονεμήθηκε, το 1958, το Νόμπελ Λογοτεχνίας. 2. Μία από
τις κύριες προθέσεις μας. ­ Αρχαίο κτητικό. 3. Άσος της ο Ντ.
Σαβίσεβιτς (αντίστρ.). ­ Ιστορική βελγική λουτρόπολη (αντίστρ.). 4.
Ξενική επιρρηματική έκφραση που έχει την έννοια της ομοιότητας ή της μίμησης.
­ Γενάρχης Αράβων. ­ Από τα πέντε... δύο. 5. Επίρρημα σχετικό με
διάθεση εμπορεύματος. ­ Πολλά τα συμβατικά. 6. Χωριό του Νομού Χανίων.
7. Γερμανοί οι κάτοικοί της. ­ Χαρακτηρίζει τους διπλωμάτες. 8.
Γνωστό ιταλικό κρασί. ­ Του Μεσαίωνα ο τελευταίος αιώνας. 9. Τόπος
διαμονής των Κενταύρων. ­ Τίτλος δημογέροντα επί τουρκοκρατίας.

ΛΥΣΗ (28/1/98)

ΟΡΙΖΟΝΤΙΑ: 1. ΑΚΑΤΕΒΑΤΑ 2. ΣΥΝΕΠΕΙΑΣ 3. ΗΡΑΙΟ - ΤΤ
4. ΜΙ - ΧΥΔΑΙΑ 5. ΙΑΝΟΣ - ΜΑΤ 6. ΡΩΣΙΑ - ΝΙ 7. ΟΧΙ
- ΦΑΡΑΩ 8. ΑΙ - ΙΔ 9. ΜΑΡΚΗΣΙΟΣ. ΚΑΘΕΤΑ: 1. ΑΣΗΜΙ - ΜΑΟ
2. ΚΥΡΙΑΡΧΙΑ 3. ΑΝΑ - ΙΩΝ 4. ΤΕΙΧΟΣ - ΙΚ 5.
ΕΠΟΥΣΙΩΔΗ 6. ΒΕ - ΑΑ 7. ΜΑΤΙΑ - ΡΟΙ 8. ΤΑΤΙΑΝΑ 9.
ΑΣ - ΣΟΦΙΤΑ

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16051P103</ED>
<ID>
ID:137235

</ID><URL>http://ta-nea.dolnet.gr/neaweb/neafile.print_unique?e=A&f=16051&m=P10&aa=3</URL></REF>


Article

<CATEGORY>vin15</CATEGORY>

 <H5></H5><H2>ΘΕΑΤΡΑ
</H2>
ΑΘΗΝΑ (Δεριγνύ 10 ­ Πατησίων, ~ 82.38.698, 82.37.330). «Ταξίδι μιας μεγάλης
μέρας μέσα στη νύχτα» του Γ. Ο' Νιλ Λάσκαρη, Θεοδωρακόπουλος.

ΑΘΗΝΩΝ (Βουκουρεστίου 10 ­ Πανεπιστημίου, ~ 32.35.524). «Μικρές αλεπούδες» της
Λ. Χέλμαν Μαραγκού, Χρυσικάκος.

ΑΚΑΔΗΜΟΣ (Ιπποκράτους 17 ­ Ακαδημίας, ~ 36.25.119, 36.03.835). «Μπράβο
γιατρέ...» του Ρ. Κούνεϊ Ρώμας, Βλ. Κυριακίδης.

ΑΚΡΟΠΟΛ (Ιπποκράτους 9-11, ~ 36.43.700, 36.08.666). «Ήρθες σαν όνειρο» των Λ.
Μιχαηλίδη - Γ. Τζιώτη Βοσκόπουλος, Γκερέκου.

ΑΛΙΚΗ (Αμερικής 4, ~ 32.44.146). «Το κλουβί με τις τρελές» του Ζ. Πουαρέ
Μουστάκας, Φωκάς.

ΑΛΚΜΗΝΗ (Αλκμήνης 8, Γκάζι, όπισθεν Πειραιώς 127, ~ 34.28.583). «Υλικό
πολέμου» του Πλ. Καϊτατζή Δαβής, Δεμερτζή.

ΑΛΚΥΟΝΙΣ (Ιουλιανού 42-46 ­ Αριστοτέλους, ~ 88.15.402). «Ντα» του Χ. Λέοναρντ
Μεσσάλας, Γλυκοφρύδη.

ΑΛΑΜΠΡΑ (Στουρνάρη 53, Πολυτεχνείο, ~52.27.497, 52.44.400). «Ποπ κορν» του Μπ.
Έλτον Τζώρτζογλου, Λογοθέτης.

ΑΛΦΑ (Στουρνάρη ­ Πατησίων, ~ 52.38.742). «Ορφέας και Ευρυδίκη» του Ζ. Ανούιγ
Γ. Βούρος, Σταθακοπούλου.

ΑΜΙΡΑΛ (Αμερικής 10, ~ 36.39.385). «Ο παππούς έχει πίεση» της Δ. Παπαδοπούλου
Δ. Παπαδοπούλου, Μητρούσης.

ΑΜΟΡΕ - ΕΞΩΣΤΗΣ (Πριγκηποννήσων 10, ~ 64.68.009). «Shopping and fucking» του
Μ. Ρέιβενχιλ Σκιαδαρέσης, Θ. Πάνου.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκηποννήσων 10, ~ 64.68.009). Αργεί.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Απόψε αυτοσχεδιάζουμε» του Λ.
Πιραντέλο Ευαγγελάτος (σκηνοθ.), Τασοπούλου.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739). «Σε φιλώ στη μούρη» του Γ. Διαλεγμένου
Αναλυτή, Ρηγόπουλος.

ΑΝΟΙΞΗΣ (Γερμανικού 20, Μεταξουργείο, ~ 52.38.870). «Βόιτσεκ» του Γκ. Μπίχνερ
Μαργαρίτης, Δούζη.

ΑΝΟΙΧΤΟ (Κάλβου 70 - Γκύζη, ~ 64.45.749). «Προς Ελευσίνα» του Π. Μάτεσι Γ.
Μιχαηλίδης (σκηνοθ.), Χατζησάββας.

ΑΝΤΙΘΕΑΤΡΟ (Μοσχονησίων 36, πλατεία Αμερικής, ~ 85.61.168). «Οι δήμιοι στα
Σόδομα» (ντε Σαντ) των Μ. Ξενουδάκη - Κ. Πολυχρονοπούλου Ξενουδάκη, Πρωτονοταρίου.

ΑΠΛΟ ­ ΚΕΝΤΡΙΚΗ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Φεγγάρι για καταραμένους» του Γ. Ο' Νιλ Αντύπας
(σκηνοθ.), Λεμπεσόπουλος.

ΑΠΛΟ ­ ΝΕΑ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Μανέ, Χατζηπαναγιώτης.

ΑΠΟ ΜΗΧΑΝΗΣ (Ακαδήμου 13, Μεταξουργείο, ~ 52.35.716). «Φυλλωσιές» του Λ. Νορέν
Βαλαβανίδης, Κράλλη.

ΑΤΕΝΕΟΥΜ (Αμερικής 8, ~ 36.33.722). «Έρωτας για έξι πρόσωπα» των Ζ. Κοκτό,
Αντ. Τσέχωφ, Σ. και Χ. Κιντέρο Βασιλάκου, Σπανόπουλος.

ΑΤΤΙΣ (Λεωνίδου 7, Μεταξουργείο, ~ 52.26.260). Αργεί.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Σουίτα γενεθλίων» του Ρ. Χόντον Παπαναστασίου, Γεωργίτσης.

ΑΥΛΩΝΙΤΗ (Βουκουρεστίου 1, ~ 33.13.321-3). «Ποιος ανακάλυψε την Αμερική;» της
Χρ. Σπηλιώτη Σπηλιώτη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522). «Μπαμπάδες με ρούμι» των Θ. Παπαθανασίου -
Μ. Ρέππα Φασουλής, Ε. Γερασιμίδου.

ΒΕΜΠΟ (Καρόλου 18, ~ 52.21.767, 52.48.289). «Γκριζ» των Τζ. Τζέικομπς - Γ.
Κέισι Φραγκούλης, Βασιλοπούλου.

ΒΙΚΤΩΡΙΑ (Μαγνησίας 5 - 3ης Σεπτεμβρίου 119, ~ 82.33.125). «Καλή τύχη» του Γ.
Θεοδοσιάδη Σπαντίδας, Βλαντή.

ΒΡΕΤΑΝΙΑ (Πανεπιστημίου 7, ~ 32.21.579). Κεντρική Σκηνή. «Τρομεροί
γονείς» του Ζ. Κοκτό Παναγιωτοπούλου, Παπακωνσταντίνου. Δεύτερη
Σκηνή. «Η αίθουσα των διδασκόντων» της Λ. Βούτερς Βλησίδης, Δελαπόρτα.

ΓΚΛΟΡΙΑ (Ιπποκράτους 7, ~ 36.09.400). «Αινιγματικές παραλλαγές» του Ερ.-Εμ.
Σμιτ Καρράς, Γ. Κυρίτσης.

ΔΑΝΔΟΥΛΑΚΗ (Αγίου Μελετίου 61Α - Πατησίων, ~ 86.40.414, 86.40.452). «Μάστερ
κλας» του Τ. Μακ Νάλι Δανδουλάκη, Σοντάκη.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ ΜΕΛΙΝΑ ΜΕΡΚΟΥΡΗ (Αγίου Δημητρίου 55). Αργεί.

ΔΗΜΟΤΙΚΟ ΚΕΡΑΤΣΙΝΙΟΥ (Μικράς Ασίας 24 - Παπαναστασίου, πίσω από το Δημαρχείο,
~ 46.15.767, 46.35.009). Αργεί.

ΔΗΜΟΤΙΚΟ ΠΕΙΡΑΙΑ (Αγίου Κωνσταντίνου 4, ~ 41.94.550). Αργεί.

ΔΙΑΝΑ (Ιπποκράτους 7, ~ 36.26.956). «Το βαλς των ταυρομάχων» του Ζ. Ανούιγ
Τσακίρογλου, Διαβάτη

ΔΙΑΥΛΟΣ (Δράκου 9, ~ 92.39.588). «Η κυρα-Κώσταινα» ­ «Συζυγική σκηνή» του Μ.
Μητσάκη Κολόζου, Αντωνιάδης.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42. 772). «Μαχαίρι
στο κόκαλο» του Κ. Μουρσελά Νιχωρίτη, Κατσάμπας.

ΔΙΟΝΥΣΙΑ (Αμερικής 10, ~ 36.12.500). «Προσοχή, δαγκώνει!», του Αλ. Γκέρνι
Ράντου, Μεντή.

ΕΘΝΙΚΗ ΛΥΡΙΚΗ ΣΚΗΝΗ («Ολύμπια», Ακαδημίας 59, ~ 36.12.461). «Αντριάνα
Λεκουβρέρ» του Φρ. Τσιλέα (Τετ., Σάβ.) Μουσικά Παραμύθια του Δάσους (Κυρ.)
«Μαγικός Αυλός» του Β.Α. Μότσαρτ (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322). Αργεί.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπέζος, Κρούσκα.

ΕΘΝΙΚΟ - ΝΕΑ ΣΚΗΝΗ ­ ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~
52.23.242, 52.33.322). «Ο Χάσης» του Δ. Γουζέλη - «Η γυναίκα της Ζάκυθος»
(Σολωμός) του Στ. Τσακίρη Στ. Κυριακίδης, Χατούπη.

28 (Μοσχονησίων 28, πλατεία Αμερικής, ~ 86.43.263, 86.56.853). «Τελευταία
απόδραση» του Μπ. Όουεν Μοντανάρη, Ε. Οικονόμου.

104 ΚΕΝΤΡΟ ΛΟΓΟΥ ΚΑΙ ΤΕΧΝΗΣ (Θεμιστοκλέους 104, ~ 38.02.056, 38.02.059).
Κεντρική Σκηνή: «Μουσική, δύο άνθρωποι αγαπήθηκαν και...» της Μ. Ντιράς
Ρικάκη (σκην.), Φέστα. Δεύτερη Σκηνή: «Νύχτες κωμωδίας» (stand
up comedy) Σεραφείμ, Ζαραλίκος (εναλλασσόμενο ρεπερτόριο).

ΕΛΠΙΔΑΣ (Αριστοτέλους 53 - Σμύρνης, μεταξύ Ιουλιανού και Ηπείρου, ~
82.29.030). «Ο αρχισιδηρουργός» (Ονέ) της Έλ. Τσαλδάρη Ντούζος, Τσαλδάρη.

ΕΛΥΖΕ (Νυμφαίου 12, 1η στάση Ιλίσια, ~ 77.82.354). Αργεί.

ΕΜΠΡΟΣ - ΕΠΑΝΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Ν. Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Αγγέλα» του Γ. Σεβαστίκογλου Μπαντής (σκηνοθ.), Ταχτσόγλου.

ΕΝΑΣΤΡΟΝ (Δεληγιάννη 19 - Μπουμπουλίνας, πίσω από το Μουσείο, ~ 82.53.489).
«Νηρέας ο Βάρας» του Δ. Παπαχρήστου Γ. Αρμένης, Τζιραλίδου.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, ~ 34.65.634). «Ο μασκοφόρος» του
Χ. Κράουσερ Καβουκίδη, Κρομμύδας.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Γυάλινος ουρανός» του
Ντ. Χέαρ Βουτέρης, Δεκαβάλλα.

ΕΠΑΣΚΤ (Πανός 19Α - Θόλου, Πλάκα, ~ 32.15.654 ) «Ψιμυθιές» του Στρ.
ΠανούριουΓ. Νικολάου, Πανούριος.

ΕΡΓΟΣΤΑΣΙΟ (Βουλιαγμένης 268 ~ 75.10.544). «Μπρου μπρα» του Στ. Μανωλακάκη
Δημ. Παπαδόπουλος, Γ. Οικονόμου.

ΕΡΕΥΝΑΣ (Ιλισίων 21, Ζωγράφου ~ 77.80.826). «Αγάπη και κατανόηση» του Τζ.
Πένχολ Ποταμίτης, Καστανάς.

ΗΛΙΟΥ - ΚΑΤΩ ΧΩΡΟΣ (Φρυνίχου 10, Πλάκα ~ 32.31.591, 32.47.509). «Έξω, μπροστά
στην πόρτα» του Β. Μπόρχερτ Παπασπύρος, Δ. Βασιλειάδου.

ΗΜΕΡΑΣ - ΚΟΚΚΙΝΗ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~
69.29.090, 64.95.777). «Προ των Θερμοπυλών» του Π. Τακόπουλου Γιώρ.
Κυριακίδης, Γιαννικάκης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Μολιεριάδα» (Μολιέρος) των Ζ. Ζεραρντί - Α. Μοντζολή
Στυλιανοπούλου, Γιώρ. Κυριακίδης.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890). «Αρσενικό - θηλυκό»
του Α. Θωμόπουλου Α. Αντωνίου, Ν. Ασίκη.

ΘΕΑΤΡΟΚΙΝΗΣΗ (Ακαδήμου 13, κάθετος οδού Πειραιώς, έναντι πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΘΗΣΕΙΟΝ (Τουρναβίτου 7, ~ 32.55.444). Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). «Στο Μαντράς τη νύχτα
εκείνη» του Ε. Μανέ Βοζικιάδου, Στάγκος.

ΙΛΙΣΙΑ (Παπαδιαμαντοπούλου 4, ~ 72.16.317). «Το μουσικό κουτί
».Τσανακλίδου, Ζούδιαρης. 
ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, ~ 72.50.657). «Τρία χρόνια
Σαββατοκύριακο» του Β. Νανάκη Ντ. Σιμοπούλου, Σταματιάδης.

ΚΑΙΡΩΝ (Τσέλιου 10 - Σολιώτη, Αμπελόκηποι, πίσω από τον Άρειο Πάγο, ~
64.54.407). Αργεί.

ΚΑΙΣΑΡΙΑΝΗΣ (Κοιμήσεως Θεοτόκου 30, Καισαριανή, ~ 72.23.023). «Οι φυλακισμένοι
της κεντρικής λεωφόρου» του Ν. Σάιμον Κωνσταντινίδης, Παπανέστορος.

ΚΑΛΟΥΤΑ (Πατησίων 240, ~ 86.11.311, 86.75.588). «Οι αισιόδοξοι» του Γ.
Λαζαρίδη Γ. Βασιλείου, Βιδάλη.

ΚΑΡΕΖΗ (Ακαδημίας 3, ~ 36.36.144, 36.25.520). «Περιμένοντας τον Γκοντό» του Σ.
Μπέκετ Κώστας Καζάκος, Φιλιππίδης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Γράμμα στον Ορέστη» του Ι. Καμπανέλλη Δαφνής, Γκαβάκου.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Του Κουτρούλη ο γάμος» του Α.
Ρίζου - Ραγκαβή Μπέλλος, Στάικου.

ΚΝΩΣΣΟΣ (Κνωσσού 11, Πατησίων, στάση Καλλιφρονά, ~ 86.77.070, 86.24.463). «Οι
κούκλες» του Π. Γεωργιόπουλου Λ. Τσάγκας, Βαμβακίδης.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 ­ Πολυτεχνείου, ~ 88.12.846). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Το στοίχημα» του Κλ. Όντετς
Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 38.48.342). Αργεί.

ΜΑΣΚΕΣ (Λήθης 6 - Αγίου Μελετίου 107, ~ 86.12.509). «Ο φλύαρος» του Σ. Καρύδη
Χριστοφιλάκης (σκηνοθ.), Πελαΐδης.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασ. Σοφίας - Κόκκαλη, ~ 72.82.333). Αίθουσα Φίλων
της Μουσικής. Κύκλος Γαλλικής Μουσικής. «Πελλέας και Μελισσάνθη» του Κλ.
Ντεμπισί (Τρ.) Σειρά Μεγάλοι Ερμηνευτές ­ Οι Ορχήστρες Φιλοξενούν. Βίκτωρ
Τρετιακόφ (βιολί) «Οι Σολίστ της Πάτρας»: συναυλία (Παρ.) «Ορχήστρα των
Χρωμάτων»: συναυλία (Σάβ.) Μεγάλες Ορχήστρες ­ Μεγάλοι Μαέστροι. Συμφωνική
Ορχήστρα του Λονδίνου ­ Κόλιν Ντέιβις: α' συναυλία (Κυρ.).

ΜΕΛΙΝΑ (Βουκουρεστίου 3, ~ 32.13.685-6). Αργεί.

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). Αργεί.

ΜΙΝΩΑ (Πατησίων 91, ~ 82.32.578, 82.10.048). «Αθήνα 2000 με τα... τέσσερα» των
Α. Πυριόχου - Π. Χατζηκουτσέλη - Ντ. Σπυρόπουλου - Μ. Άνθη Πανοπούλου, Τριφύλλη.

ΜΟΥΣΟΥΡΗ (πλατεία Καρύκη 6, ~ 33.10.936). Κεντρική Σκηνή. «Κάτω από τη
σκάλα» του Τσ. Ντάιερ Μιχαλακόπουλος, Μοσχίδης. Δεύτερη Σκηνή.
«Να ζει κανείς ή να συζεί;» του Λ. Κάσλερ Βενιζελέα, Δ. Βογιατζής.

ΜΠΡΟΝΤΓΟΥΑΙΗ (Αγίου Μελετίου 61Α - Πατησίων, στοά Λάλη, ~ 86.20.231). «Μπλαντ
μπράδερς - Δεσμοί αίματος» του Γ. Ράσελ Κ. Σπυρόπουλος, Μπονάτσος.

ΝΕΟΥ ΚΟΣΜΟΥ (Αντισθένους 7 - Θαρύπου, Φιξ, ~ 92.12.900). «Βρομιά» του Ρ.
Σνάιντερ Β. Θεοδωρόπουλος (σκην.), Μαρκουλάκης.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι ~ 57.73.666, 57.55.685). «Ένα
καπέλο γεμάτο βροχή» του Μ. Γκάτσο Μιχόπουλος (σκηνοθ.), Α. Παπαδόπουλος.

ΟΔΟΥ ΑΝΤΙΟΧΕΙΑΣ (Αντιοχείας 1 ­ Πιπίνου, ~ 88.32.050). Αργεί.

ΟΔΟΥ ΕΡΜΟΥ (Ερμού 106, Μοναστηράκι, τηλ.: 32.14.950, 86.40.555). «Το δωμάτιο
με τους μανδαρίνους» του Ρ. Τομά Μ. Ραζή, Χρυσούλης.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Γερτρούδη» του Γ.
Σέντεμπεργκ Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Δεσμά αίματος» του
Αθ. Φούγκαρτ Αλ. Μυλωνάς, Οικονόμου.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). Αργεί.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264).
«Εγχείρημα»: «Τρίπτυχο» του Θ. Βλάχου ­ «Το αόρατο που σε κοιτά» (Μ.
Ευσταθιάδη) του Α. Διαμαντή σε Θ. Βλάχος, Α. Διαμαντής.

ΠΕΙΡΑΙΩΣ 131 (Πειραιώς 131, ~ 34.50.922). «Βγαλ' τον υπουργό απ' την πρίζα»
του Έρ. Άϊντλ Αδαμάκη, Χαϊκάλης.

ΠΕΙΡΑΜΑΤΙΚΟ ΤΗΣ ΠΟΛΗΣ (Σταδίου 4, ~ 32.22.035). «Προδομένη γυναίκα» της Σ. ντέ
Μποβουάρ Ζαβιτσιάνου, Ριάλδη.

ΠΕΡΟΚΕ (Οδυσσέως 2, πλατεία Καραϊσκάκη, Μεταξουργείο, ~ 52.32.132, 52.40.040).
«Ό,τι πείτε υπουργέ μου» του Ρ. Κούνεϊ Βουτσάς, Τσιβιλίκας.

ΠΟΛΙΤΕΙΑ (Σαρρή 40, Θησείο, ~ 33.10.663-4). Αργεί.

ΠΟΛΙΤΙΣΤΙΚΟ ΚΕΝΤΡΟ «ΣΠΥΡΟΣ ΑΠΟΣΤΟΛΟΥ» (Ηρώων Πολυτεχνείου 39, Άγιοι Ανάργυροι,
~ 26.90.511). «Τρικυμία - Όνειρο καλοκαιρινής νύχτας» του Ουίλ. Σαίξπηρ
Θεατρική Ομάδα Εφήβων Πολιτιστικού Κ΄εντρου Δήμου Αγίων Αναργύρων.

ΠΟΛΥΤΕΧΝΟ (Διγενή Ακρίτα 15 ­ Μαυρομιχάλη 157, ~ 64.34.700). Εναλλάξ:
«Λα νόνα» του Ρ. Κόσα Πιατάς, Τζούμας ­ «Βίος και συνουσία» των Ντ. Φο
­ Φ. Ράμε, Κ. Μουρσελά Πιατάς, Κανελλοπούλου.

ΠΟΡΤΑ (Μεσογείων 59, ~ 77.11.333). «Άμλετ» του Ουίλ. Σαίξπηρ Κιμούλης, Μπεμπεδέλη.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.17.030). «Το λιοντάρι το
χειμώνα» του Τζ. Γκόλντμαν Βαλάκου, Χρ. Πολίτης.

ΡΟΕΣ - ΚΑΤΩ (Ιάκχου 14, Γκάζι, ~ 34.79.426). «Τούτο εστί το σώμα μου» της Σ.
Σπυράτου Χοροθέατρο «Ροές».

ΡΟΕΣ - ΠΑΝΩ (Ιάκχου 14, Γκάζι, ~ 34.79.426). «Ενοικιάζεται... εκτός απροόπτου»
του Δ. Αδάμη Αδάμης, Γεωργουσοπούλου.

ΣΗΜΕΙΟ (Χ. Τρικούπη 10, πίσω από την Πάντειο, Καλλιθέα, ~ 92.29.579). «Η
επιστροφή των Τσε» του Γ. Χρυσούλη Ν. Διαμαντής (σκηνοθ.), Ι. Μακρή.

ΣΤΑΘΜΟΣ (Β. Ουγκώ 55, παραπλ.του «Περοκέ», πλατεία Καραϊσκάκη, ~52.22.656).
«Ενυδρείο» του Κ. Μουρσελά Τ. Χαλκιάς, Διδασκάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). «Το πρόβλημα του Κώστα»
του Β. Ραΐση Παπαγεωργίου (σκηνοθ.), Χαντζίδου.

ΣΥΓΧΡΟΝΟ ΑΘΗΝΑΣ (Ευμολπιδών 41, Γκάζι, ~ 34.67.095). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Αργεί.

ΤΕΧΝΗΣ ΚΑΡΟΛΟΣ ΚΟΥΝ (Φρυνίχου 14 - Διονυσίου Αρεοπαγίτου, ~ 32.36.732,
32.22.464). «Οι σοφολογιότατες» του Μολιέρου Λαζάνης (σκηνοθ.), Μαλακατέ.

ΤΕΧΝΗΣ-ΥΠΟΓΕΙΟ (Πεσμαζόγλου 5, ~32.28.706, 32.29.703). «Μια συνάντηση κάπου
άλλου» του Ι. Καμπανέλλη Κουγιουμτζής (σκηνοθ.), Προύσαλης.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Κρίμα που είναι πόρνη»
του Τζ. Φορντ Κακλέας (σκηνοθ.), Αστεριάδη.

ΤΕΧΝΟΧΩΡΟΣ ΥΠΟ ΣΚΙΑΝ (Μαυρομιχάλη 161 ­ Ξιφίου 14, ~ 64.20.522). «Αγρίμια τη
νύχτα» του Μ. Αζαμά Κωτσής (σκηνοθ.), Ανδριώτης.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Αγν. Οσιέτσκα Λύγαρη, Νάτσιος.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. ΜακΝτόναλντ Κουνελάκη, Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). Αργεί.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16051P111</ED>
<ID>
ID:137159

</ID><URL>http://ta-nea.dolnet.gr/neaweb/neafile.print_unique?e=A&f=16051&m=P11&aa=1</URL></REF>


Article

<CATEGORY>vin09</CATEGORY>

 <H2>Δέκα χρόνια συναυλίες «Οι Νέοι για τους Νέους»
</H2><H2></H2>
Δέκα χρόνια ζωής συμπλήρωσε φέτος ο θεσμός «Οι Νέοι για τους Νέους» που
δημιούργησε ο Μουσικός Οίκος «Φίλιπππος Νάκας». Κι έδωσε την ευκαιρία σε 235
νέους καλλιτέχνες να εμφανιστούν στο κοινό, μέσα από 163 ρεσιτάλ και συναυλίες
μουσικής δωματίου, σε ένα από τα πλέον πετυχημένα πολιτιστικά προγράμματα στον
χώρο της κλασικής μουσικής. Η νέα δεκαετία του θεσμού εγκαινιάστηκε πρόσφατα
στην Αίθουσα Συναυλιών «Φίλιππος Νάκας», με ρεσιτάλ της Έφης Δημητρέλου σε
άριες και λίντερ Βιβάλντι, Χέντελ, Μότσαρτ, Πουτσίνι, Βέρντι και Μπιζέ. Για το
'98, ο προγραμματισμός του μουσικού οίκου περιλαμβάνει τριάντα συναυλίες σε
τέσσερις πόλεις της Ελλάδας, στο Ωδείο «Φίλιππος Νάκας» και στα παραρτήματά
του στη Θεσσαλονίκη, την Πάτρα και τα Ιωάννινα.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16051P112</ED>
<ID>
ID:137189

</ID><URL>http://ta-nea.dolnet.gr/neaweb/neafile.print_unique?e=A&f=16051&m=P11&aa=2</URL></REF>


Article

<CATEGORY>vin09</CATEGORY>

 <H5>Ο ΚΩΣΤΑΣ ΧΑΡΔΑΒΕΛΛΑΣ ΠΑΡΟΥΣΙΑΣΕ ΤΟ ΒΙΒΛΙΟ ΤΟΥ
</H5><H2></H2><H2>Ταξίδι ψυχής τριάντα χρόνων
</H2>
<AUTHOR>ΕΦΗ ΦΑΛΙΔΑ</AUTHOR>

Ανά χείρας το φρεσκοτυπωμένο βιβλίο του «Όσα δεν είπα και δεν έγραψα»

Τυχεροί όσοι μπόρεσαν να κάνουν στη ζωή τους ένα ταξίδι ψυχής. Που είχαν την
ευκαιρία να δοκιμάσουν τον εαυτό τους σε δύσκολες στιγμές, καταφέρνοντας να
βγουν αλώβητοι. Τυχεροί εκείνοι που δεν πρόδωσαν τις αρχές τους, με τίμημα μία
εύκολη ζωή. Τυχερός ο Κώστας Χαρδαβέλλας που βούτηξε στα βαθιά, σκοτεινά νερά
της δημοσιογραφίας, παίρνοντας το χρίσμα του ρεπόρτερ, του επαγγελματία
δημοσιογράφου, του ευσυνείδητου συντάκτη. Τυχερός, που τη χθεσινή βραδιά είχε
ακροατήριο στην παρουσίαση του βιβλίου του ανθρώπους που εκτιμά, θαυμάζει και
αγαπά και οι οποίοι ανταποκρίθηκαν στο κάλεσμά του, να είναι οι κριτές του
δεύτερου βιβλίου του.

«Όσα δεν είπα και δεν έγραψα» ονομάζει το βιβλίο που το θεωρεί έναν σπάνιο
θησαυρό, το οποίο μοιράζεται σήμερα με τον αναγνώστη μέσω των εκδόσεων
«Μοντέρνοι Καιροί». Ένα βιβλίο, το οποίο ο ίδιος αποκάλεσε ταξίδι σε μία
παρατεταμένη απιστία. «Χρόνια τώρα έχω σταθεί άπιστος στη μεγάλη γυναίκα της
ζωής μου, την εφημερίδα, ζώντας έναν έρωτα με τη γοητευτική ερωμένη μου, την
τηλεόραση. Έφθασε όμως η στιγμή που ένιωσα την ανάγκη να επιστρέψω στην πρώτη
μου γυναίκα. Γι' αυτό και άρχισα πάλι το γράψιμο. Βλέπετε, ο δημοσιογράφος
μέσα μου είχε διψάσει για μελάνι. Κι έτσι έκανα. Και αυτό το βιβλίο που εγώ
θεωρώ ένα ταξίδι στην αθέατη πλευρά των γεγονότων και των ανθρώπων που έπαιξαν
σημαντικό ρόλο στη ζωή μας, έγινε πραγματικότητα».

Είπε και άλλα ο Κώστας Χαρδαβέλλας. Συγκινητικά και ζεστά. Με μία διάθεση
εξομολογητική, που όμως η συγκίνηση της περίστασης τον εμπόδισε να εκδηλώσει
μέχρι τέλους. Μίλησε για έναν σπάνιο εαυτό, τον οποίο διαμόρφωσε μέσα στα
τριάντα χρόνια της έντυπης δημοσιογραφίας και τον οποίο ένιωθε τώρα έτοιμος να
μοιραστεί με τον κόσμο. Γι' αυτόν τον χαρακτήρα μίλησε και ο διευθυντής των
«ΝΕΩΝ», κ. Λέων Β. Καραπαναγιώτης, συνοψίζοντας την παρουσίασή του στα τρία
χαρίσματα που συνιστούν τον Κώστα Χαρδαβέλλα έναν από τους καλύτερους
δημοσιογράφους. «Τον επαγγελματισμό του έχουν γνωρίσει όσοι συνεργάστηκαν μαζί
του, την όσφρησή του, αυτήν την ικανότητα να εντοπίζει την είδηση την έχει
μάθει και το κοινό. Εκείνο όμως που έχει ξεχαστεί, είναι το τρίτο του χάρισμα,
το πολιτικό αισθητήριό του. Το μέλλον του Κώστα Χαρδαβέλλα δεν είναι στην
τηλεόραση, αλλά στην εφημερίδα».

Όμως και ο ίδιος ο δημοσιογράφος-συγγραφέας, αυτό ακριβώς τόνισε στο
ακροατήριό του. Ότι με αυτό το βιβλίο θέλησε να θυμίσει ότι είναι
δημοσιογράφος και πως ο παλμός του ρεπόρτερ δε σταμάτησε να χτυπάει μέσα του.

Ο βετεράνος ρεπόρτερ, με όσα δεν είπε και δεν έγραψε, παίζει με τις λέξεις, με
τα χρώματα και με τα αρώματα. Ταξιδεύει στις αναμνήσεις του από το ελεύθερο
ρεπορτάζ, ανοίγει το σεντούκι του με τους θησαυρούς από το πολιτικό ρεπορτάζ,
ξανακούει τον απόηχο από πολέμους, ταραχές, μεγάλες αλλαγές και γράφει. «Ήμουν
και παραμένω ένας γυρολόγος των Μέσων Μαζικής Ενημέρωσης. Ένας τσιγγάνος που
δεν μπορεί να ριζώσει πουθενά. Ήμουν και παραμένω αμετάκλητα εχθρός της
σιγουριάς και της ανασφάλειας. Προτιμώ να καβαλάω τη μοτοσυκλέτα μου και να
κάνω τον γύρο του θανάτου». Όσοι γνωρίζουν την αλήθεια των λόγων του,
βρίσκονταν χθες κοντά του. Ανάμεσά τους και οι: Γιάννης Καψής, Δημήτρης
Κρεμαστινός, Φώτης Κουβέλης, Στέλιος Παπαθεμελής, Ελένη Ανουσάκη, Δημήτρης
Μπέης, Γιώργος Κατσιφάρας, Έλενα Ακρίτα, Μίμης Πλέσσας, Γιώργος
Βαρδινογιάννης, Λόλα Νταϊφά.

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16051P121</ED>
<ID>
ID:137140

</ID><URL>http://ta-nea.dolnet.gr/neaweb/neafile.print_unique?e=A&f=16051&m=P12&aa=1</URL></REF>


Article

<CATEGORY>vin09</CATEGORY>

 <H5></H5><H5></H5><H2>Εξόρυξη τριχών εκ του στέρνου του
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ψέματα; Το 'λεγε η αυτού ιδιοφυής εξοχότης Γούντι Άλεν στην τελευταία
του ταινία «Διαλύοντας τον Χάρι»:

* «Ακόμα και το ρεκόρ των εκατομμυρίων Εβραίων που εξαερώθηκαν στα κρεματόρια,
θα καταρριφθεί». Πάντως, εγώ ένα πράγμα ξέρω!

Μέσα σε μία και μόνο παράσταση το ζεύγος Τόλης Βοσκόπουλος -
Άντζελα Γκερέκου είχαν τζίρο 8 εκατομμυρίων! Εμφανιζόμενοι εντός της
σκηνής του «Ακροπόλ», ως ζεύγος εραστών, κάτωθεν (αμφότεροι) του τίτλου «Ήρθες
σαν όνειρο».

Τόλης Βοσκόπουλος, Revival Τζων Τίκη!

* Η μνήμη σας δικαίως θα επιστρέψει στο παρελθόν. Τότε, στις αρχές του '70, με
τον Τζων Τίκης να καταρρίπτει όλα τα ρεκόρ... τριχών! Ο άνθρωπος δεν
άντεχε και σε κάθε θαυμάστρια που σκαρφάλωνε στη σκηνή, έδινε και από μία
τρίχα βγαλμένη από το δασύτριχο στέρνο του!

* Μία και να καίει (κατά το «ένα και να καίει»).

Προλαβαίνω τον συνειρμό σας! Ούτε ο Νάσος Πατέτσος του «Αμόρε μίο» ούτε και ο
Τώνης Βαβάτσικος είχαν εξορύξει τρίχες εκ του στέρνου τους! Τότε; Σας μεταφέρω
σκηνή, όπως μου την περιέγραψε φίλος της στήλης. Αφού πρώτα ο άνθρωπος είδε
και «Ακροπόλ» και Άντζελα και Τόλη και... όνειρο!

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16051P122</ED>
<ID>
ID:137190

</ID><URL>http://ta-nea.dolnet.gr/neaweb/neafile.print_unique?e=A&f=16051&m=P12&aa=2</URL></REF>


Article

<CATEGORY>vin09</CATEGORY>

 <H5></H5><H2>Η τρίτη του πι και φι
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

«Τι να σου πω! Ο Τόλης έφερνε κάτι σαν ρεπλίκα Τίκη, Πατέτσου, Βαβάτσικου».
Και η Άντζελα; (τον ρώτησα) «Σαν... Άντζελα».

* Εκείνος που δεν κατάφερε να καταρρίψει το ρεκόρ «διχασμένης προσωπικότητας»
είναι ο Γιάννης Τζιώτης που έγραψε το σενάριο τού εν λόγω «ονείρου»
μετά του Λάκη Μιχαηλίδη. Ο άνθρωπος (ο Τζιώτης) ως μέλος της διοίκησης
του Κέντρου εγκρίνει σενάρια σκληρής κινηματογραφικής, ενίοτε μάλιστα,
εγκεφαλικής κουλτούρας για ελάχιστους. Ως σεναριογράφος κατασκευάζει...
ρεπλίκες για τις μάζες!

* Από τέτοιους διχασμένους εξαντλήθηκε ο τόπος

Όμως το ρεκόρ εξαντλήσεως καταρρίφθηκε προχθές το απόγευμα στο ταμείο του
νεότευκτου θεάτρου «Ήβη» του Λάκη Λαζόπουλου!

Με την εξής σειρά... ωρών! Ώρα 15.30 δεκάδες αναγνώστες των «ΝΕΩΝ» και κάτοχοι
κουπονιών, περιμένουν υπομονετικά να ανοίξει το ταμείο στην καθορισμένη 6η
απογευματινή, για να προμηθευτούν μια θέση στην αβαν πρεμιέρ του Cine Club.

* Ώρα 18.00 ανοίγει το ταμείο ­ ώρα 18.05 εξαφανίζεται και η τελευταία
πρόσκληση ­ ώρα 18.06 κλείνει το ταμείο. Ως εκ τούτου, από «Κυριακή των
παπουτσιών» ο τίτλος μετονομάζεται «Τρίτη τού πι και φι».

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16051P123</ED>
<ID>
ID:137229

</ID><URL>http://ta-nea.dolnet.gr/neaweb/neafile.print_unique?e=A&f=16051&m=P12&aa=3</URL></REF>


Article

<CATEGORY>vin09</CATEGORY>

 <H5></H5><H2>Τριμερείς επαφές στις Σπέτσες
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ρεκόρ ρατσισμού η περίπτωση του ονόματος Λήδα Τασοπούλου. Ας πούμε,
λες, έτσι, ανυποψίαστα, σε παρακείμενους, τυχαίους, καλλιτέχνες «μου άρεσε η
Λήδα στο "Απόψε αυτοσχεδιάζουμε"» και εκείνοι σε κοιτάνε με τέτοια ξινίλα που
περίπου μεταφράζεται στις εξης τρεις εκδοχές: (α) είσαι ανίδεος, (β) είσαι
φίλος τους, (γ) είσαι άρρωστος.

* Όμως ο Τζον Φάουλς είναι ο συγγραφέας του best seller «Ο μάγος» (The
magus). Και επειδή το εμπνεύστηκε στις Σπέτσες και επειδή λατρεύει την Ελλάδα,
κατέφθασε και πάλι στο νησί (στις Σπέτσες), φιλοξενούμενος της παραγωγού
Λιλής Μπόταση και της Κίρκης Κεφαλέα που έκανε το
διδακτορικό της, ερευνώντας την περίπτωση Φάουλς!

Δημήτρης Μαυρίκιος

Αποτέλεσμα των τριμερών αυτών επαφών; Να προταθεί στον Δημήτρη
Μαυρίκιο, αυτόν τον... μάγο του «Γυάλινου κόσμου», η σκηνοθεσία ενός
ντοκιμαντέρ για τον μάγο... Φάουλς.

Εκεί που φθάσαμε μόνον ένας... μάγος μας σώζει

<REF><SOURCE>ΤΑ ΝΕΑ</SOURCE>
<DATE>, 29-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16051P124</ED>
<ID>
ID:137252

</ID><URL>http://ta-nea.dolnet.gr/neaweb/neafile.print_unique?e=A&f=16051&m=P12&aa=4</URL></REF>


Article

<CATEGORY>vin08</CATEGORY>

 <H5>ΕΠΕΙΓΟΥΣΑ ΕΓΚΥΚΛΙΟΣ ΣΤΙΣ ΕΦΟΡΙΕΣ
</H5><H2>45 ΑΠΑΡΑΙΤΗΤΑ δικαιολογητικά για τις δηλώσεις
</H2>
ΑΠΑΡΑΙΤΗΤΑ είναι 45 έγγραφα για να αναγνωρίσει η Εφορία τις διάφορες εκπτώσεις
και απαλλαγές από τον φόρο εισοδήματος. Πρόκειται για τα δικαιολογητικά και τα
άλλα αποδεικτικά στοιχεία, όπως βεβαιώσεις, πιστοποιητικά, ληξιαρχικές
πράξεις, συμβόλαια, υπεύθυνες δηλώσεις και άλλα χαρτιά που πρέπει να
συνυποβληθούν μαζί με τη φορολογική δήλωση για να γλιτώσουν οι φορολογούμενοι
φόρο. Σχετικές οδηγίες και διευκρινίσεις έστειλε το υπουργείο Οικονομικών με
επείγουσα εγκύκλιό του στις Εφορίες. Οδηγίες παρέχονται και για το ειδικό
έντυπο Ε9, που φέτος θα το συμπληρώσουν μόνο οι φορολογούμενοι που αγόρασαν ή
πούλησαν κάποιο ακίνητο το 1997.

σελίδες 54-55 και ΡΙΠΕΣ (σελ. 3)

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16052N011</ED>
<ID>
ID:137296

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N01&aa=1</URL></REF>


Article

<CATEGORY>vin04</CATEGORY>

 <H2>Μ. Δασκαλάκης: Γιατί γράψαμε την πλατφόρμα </H2>
σελίδα 9

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16052N012</ED>
<ID>
ID:137363

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N01&aa=2</URL></REF>


Article

<CATEGORY>vin06</CATEGORY>

 <H2>32 Τμήματα σε ΑΕΙ-ΤΕΙ χωρίς εισαγωγικές </H2>
σελίδα 13

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16052N013</ED>
<ID>
ID:137378

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N01&aa=3</URL></REF>


Article

<CATEGORY>vin06</CATEGORY>

 <H2>Προκήρυξη: Γιατί κάψαμε τα 41 Ι.Χ. </H2>
σελίδα 12

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16052N014</ED>
<ID>
ID:137405

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N01&aa=4</URL></REF>


Article

<CATEGORY>vin06</CATEGORY>

 <H2>Όλα τα μυστικά του κονιάκ </H2>
στο ένθετο

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16052N015</ED>
<ID>
ID:137423

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N01&aa=5</URL></REF>


Article

<CATEGORY>vin07</CATEGORY>

 <H2></H2><H2>Ενθουσιώδεις συγκεντρώσεις για τον Κλίντον </H2>
σε
λί
δα
50 
<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16052N017</ED>
<ID>
ID:137440

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N01&aa=7</URL></REF>


Article

<CATEGORY>vin06</CATEGORY>

 <H2>Ο τρόμος βασιλεύει και μέσα στο δικαστήριο! </H2>
σελίδες
14-15

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16052N018</ED>
<ID>
ID:137445

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N01&aa=8</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Ο ΚΛΙΝΤΟΝ, ας πούμε, έκανε πράγματι τις ζαβολιές του. Αυτό τι κόφτει
τους Αμερικανούς; Προσωπική του υπόθεση δεν είναι; Εκείνη που θα είχε δικαίωμα
να εξαγριωθεί είναι η σύζυγός του. Και φυσικά τα θύματα της σεξουαλικής
παρενόχλησης. Ο Λ. Παπαδόπουλος στις «Ματιές». Σελ. 4.

Η ΔΗΘΕΝ «υπεροχή της τουρκικής διπλωματίας» έναντι της ελληνικής είναι
μια κραυγαλέα περίπτωση μύθου. Η τουρκική διπλωματική συμπεριφορά
χαρακτηρίζεται τελευταία από αδεξιότητες, άστοχες έως θλιβερά ανόητες δηλώσεις
και σπασμωδικά επικίνδυνες κινήσεις. Ο Π.Κ. Ιωακειμίδης στους «Προβολείς». Σελ. 6.

Η ΠΡΟΚΛΗΣΗ δεν είναι η δημιουργία συνθηκών για δωρεάν διάθεση των
εφημερίδων, αλλά η αφοσίωση στην ποιότητα του τελικού αποτελέσματος, κάνοντας
περισσότερους αναγνώστες να αναγνωρίσουν την αξία του. Ο Κ. Καμάρας στην
«Τρίτη Άποψη». Σελ. 6.

Μ. ΜΕΡΣΕΝΤΕΣ: Ιστορική η συνάντηση Κάστρο - Πάπα. Το Βατικανό κέρδισε
δύναμη, ανεξαρτησία και σεβασμό. Από πολύ καιρό πριν ο Πάπας έχε ταχθεί
ενάντια στον αποκλεισμό της Κούβας από τις ΗΠΑ. Οι απαντήσεις στις «30
Ερωτήσεις» του Γ. Ε. Διακογιάννη στη σελ. 10.

Η Α. ΖΗΛΑΚΟΥ στάθηκε κάτω από το φανάρι, αναζητώντας ταξί για να πάει
στη δουλειά της. Αυτό νόμιζε η ίδια. Ο αστυνομικός, όμως, που ως εξουσία
ετάζει νεφρούς και καρδίας ήταν βέβαιος ότι κάνει επαιτεία. Δυστυχώς,
συμφώνησε μαζί του και το δικαστήριο. Σημεία των καιρών. Η Μίνα Μουστάκα στη
σελ. 11.

Ο ΦΡ. ΝΤΕ ΚΛΕΡΚ, πρώην Πρόεδρος της Ν. Αφρικής και με βραβείο Νόμπελ,
εγκατέλειψε την πολιτική λόγω «προσωπικής κρίσης». Κοντολογίς, όπως ομολόγησε,
ερωτεύθηκε μια γυναίκα ξένης εθνικότητας. Και οι κακές γλώσσες λένε ότι είναι
Ελληνίδα. Σελ. 51.

Γ. ΒΕΛΤΣΟΣ:

Η αίσθηση της δύναμης 
που μου δίνει η συνέντευξη

στα «ΝΕΑ» ­ η «βούληση δυνάμεως» ­

την ίδια στιγμή γίνεται αίσθηση 
της απόλυτης αδυναμίας μου, 
να μην μπορώ να σας πω: «όχι,

καμία συνέντευξη σε κανέναν»!

Στο «24ωρο ενός πανεπιστημιακού». Σελ. 20.

Η ΟΛΥΜΠΙΑΚΗνα 'ναι καλά... 
Μας κάνει τουλάχιστον να γελάμε! 
Όταν είμαστε έξω από 
τα αεροσκάφη της, βέβαια.

Γιατί όταν είμαστε μέσα, μάλλον κλαίμε. 
Η διαφήμιση για το «πόσο ψηλά μάς έχει »

μας προσφέρει κάτι αστείο να συζητήσουμε.

Η Μαίρη Κατσανοπούλου, «Σε πρώτο ενικό». Σελ. 11.

ΤΑ ΕΛΛΗΝΙΚΑ CD 
είναι περίεργα όπως όλα 
τα ελληνικά πράγματα. 
Παράδειγμα: Ένα CD 
της Άντζελας Δημητρίου είναι 
πιο ακριβό από ένα CD

του Μπρους Σπρίνγκστιν. 
Εξάλλου, οι παλιές παραγωγές συνεχίζουν

να είναι ακριβές όσο και οι νέες. 
Η Χάρη Ποντίδα, στο 
«Πανόραμα». Σελ. 1 και 3.

Μ. ΜΑΡΜΑΡΙΝΟΣ: 
Το κοινό που έρχεται στο θέατρο 
να δει «Άμλετ» έχει ήδη 
μια γνώμη για το έργο. 
Αν δεν έχεις, λοιπόν, να

πεις κάτι συγκεκριμένο πάνω στο έργο, 
δεν πρόκειται να πεις τίποτα... 
Η αισθητική είναι αποτέλεσμα ηθικής. 
Η συνέντευξη στον Γ.Δ. Σαρηγιάννη,

στο «Πανόραμα». Σελ. 6.

Ο ΔΑΚΤΥΛΙΟΣ δεν φτάνει πια για να γλιτώσει την πόλη από τα αυτοκίνητα και το
νέφος. Εγκαθιδρύθηκε όταν η Αθήνα είχε 500.000 αυτοκίνητα. Αλλά σήμερα έχει
1.200.000. Και οι συγκοινωνιολόγοι αναρωτιούνται: Μήπως πρέπει να μπουν
διόδια; Σελ. 16.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16052N021</ED>
<ID>
ID:137295

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>ΔΕΚΟ
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Αν κατάλαβα καλά, τη Δευτέρα θα γίνει μία ψηφοφορία στη Βουλή για να
καταψηφίσουν οι βουλευτές της Ν.Δ. κάτι με το οποίο συμφωνούν και να
υπερψηφίσουν οι βουλευτές του ΠΑΣΟΚ κάτι με το οποίο διαφωνούν.

Με τιμή

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16052N022</ED>
<ID>
ID:137370

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16052N023</ED>
<ID>
ID:137381

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N02&aa=3</URL></REF>


Article

<CATEGORY>vin03</CATEGORY>

 <H2>ΣΚΙΤΣΟ </H2>
<AUTHOR>ΚΩΣΤΑΣ ΜΗΤΡΟΠΟΥΛΟΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16052N031</ED>
<ID>
ID:137329

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N03&aa=1</URL></REF>


Article

<CATEGORY>vin01</CATEGORY>

 <H5>ΟΙ ΤΟΥΡΚΟΙ ΘΕΛΟΥΝ ΝΑ ΚΑΝΟΥΝ ΑΣΚΗΣΕΙΣ ΚΑΙ ΤΟΝ ΦΕΒΡΟΥΑΡΙΟ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Επιμένουν στην ένταση
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

Όπως είχαν προαναγγείλει, ζήτησαν και για τον Φεβρουάριο τη δέσμευση περιοχών
του Αιγαίου όπου, εάν γίνουν στρατιωτικές ασκήσεις, θα υπάρξουν και πάλι
τριβές. Γιατί για να φθάσουν σε μία, τουλάχιστον, από τις περίκλειστες
περιοχές αυτές τα τουρκικά αεροσκάφη θα πρέπει να περάσουν από τον ελληνικό
εναέριο χώρο. Γι' αυτό και η Αθήνα απάντησε αναλόγως ζητώντας τροποποιήσεις
σχεδίων. Ωστόσο, οι Τούρκοι δεν έμειναν εκεί. Χθες η ισλαμική εφημερίδα «Ακίτ»
ισχυρίσθηκε ότι τον Οκτώβριο του 1996 ένα ελληνικό Μιράζ 2000 κατέρριψε με
πύραυλο ένα τουρκικό F-16, βορείως της Σάμου. Ενέργεια που απεκρύβη από το
τουρκικό ΓΕΕΘΑ, το οποίο ανακοίνωσε ότι το F-16 έπεσε από βλάβη. (Σελ.7).

Η ένταση ανεβαίνει, όμως, και στις εσωτερικές εξελίξεις. Σε κάποιες οργανώσεις
της Αθήνας του ΠΑΣΟΚ τα κομματικά στελέχη ήρθαν στα χέρια για την εγγραφή νέων
μελών, ενώ στη Ν.Δ. εξακολουθούν να «σκοτώνονται» για τη στάση που θα πρέπει
να κρατήσουν ως αξιωματική αντιπολίτευση στη διαβόητη πλέον τροπολογία για τις
ΔΕΚΟ. Τροπολογία η οποία έχει οξύνει τα πνεύματα και σε κοινωνικό επίπεδο,
αφού οι ΓΣΕΕ, πέραν των στάσεων στα μέσα μεταφοράς, προγραμματίζει νέες
κινητοποιήσεις για την άλλη εβδομάδα, κατά την οποία θα ψηφισθεί η επίμαχη
τροπολογία. (Σελ.5).

Τα προβλήματα του απλού πολίτη, όμως, δεν έχουν τέλος. Με επείγουσα εγκύκλιό
του στις Εφορίες το υπουργείο Οικονομικών ζητεί την κατάθεση έως και 45
απαραίτητων δικαιολογητικών για να γίνονται αποδεκτές οι δηλώσεις από την
Εφορία. Δικαιολογητικά για τις εκπτώσεις του εισοδήματος, δικαιολογητικά για
τις οικογενειακές δαπάνες, δικαιολογητικά για τους τόκους των δανείων και η
«χαρτούρα» δεν έχει τέλος. Και να σκεφθεί κανείς ότι βρισκόμαστε στην εποχή
των ηλεκτρονικών υπολογιστών. (Σελ. 54-55).

Ευτυχώς, τουλάχιστον, για όσους θέλουν να συμπληρώσουν μόνοι τους τις
φορολογικές τους δηλώσεις, το υπουργείο Παιδείας έχει τη... λύση: τέσσερις
χιλιάδες θέσεις στα Πανεπιστήμια και τα ΤΕΙ ανοίγουν από τον Μάρτιο για όλους
τους Έλληνες. Οι εγγραφές θα γίνουν ύστερα από κλήρωση και, βέβαια, αφού οι
ενδιαφερόμενοι έχουν προσκομίσει τα απαραίτητα... δικαιολογητικά. (Σελ.13).

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16052N032</ED>
<ID>
ID:137341

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Νοσηρό
</H2>
ΚΑΙ τόσα χρόνια, δηλαδή, που φακελώνονται ­ κατά τον εκάστοτε νόμο ­ οι φορολογούμενοι...

ΔΕΝ μπόρεσαν οι Εφορίες να φτιάξουν τα αρχεία τους;

ΚΑΙ πάει στράφι όλος ο καιρός που ελεύθεροι επαγγελματίες,
επιτηδευματίες, γεωργοί...

ΠΟΤΕ υποχρεώνονταν να ψάχνουν για συμβόλαια ακινήτων και νόμιμες μοίρες κληρονομιάς...

ΠΟΤΕ να τρέχουν για δηλώσεις ΦΠΑ και ετήσια εκκαθαριστικά εσόδων και δαπανών...

ΥΠΟ την απειλή, μάλιστα, βαρύτατων προστίμων για τυχόν ασάφειες ή λάθη
εκ παραδρομής;

ΚΑΙ η περυσινή και η προπέρσινη και η κάθε χρονιά ταλαιπωρίας των πολιτών...

ΓΙΑ να αποκρυπτογραφήσουν έντυπα - γρίφους προς καταγραφή εισοδημάτων
και περιουσιακών στοιχείων...

ΔΕΝ άρκεσαν για να γίνει η πλήρης αρχειοθέτηση...

ΚΑΙ τώρα κάποιοι «επινοητικοί» εγκέφαλοι ζητούν ­ φτου και από την αρχή
­ συμπλήρωση άλλου εντύπου...

ΟΠΟΥ θα εμφανίζεται ­ τρομάρα τους ­ ολόκληρη η οικονομική
δραστηριότητα του φορολογουμένου κατά την τελευταία πενταετία;

ΚΑΙ πού το βρήκαν το δικαίωμα...

ΝΑ δίδουν μεν την ευχέρεια ­ τάχα προς διευκόλυνση ­ κατάθεσης του νέου
εντύπου- αινίγματος μετά την υποβολή της φορολογικής δήλωσης...

ΑΛΛΑ απαραιτήτως συμπληρωμένο από λογιστή που αυτοπροσώπως θα το καταθέσει;

ΚΑΠΟΤΕ και η υπομονή έχει όρια απέναντι σε όσα εξωφρενικά πότε τη μία
και πότε την άλλη σκαρφίζονται...

ΓΙΑ να καλύψουν τις ανεπάρκειες που βαρύνουν την οργάνωση υπηρεσιών.

ΚΑΙ εδώ πια το φαινόμενο καταντά τόσο νοσηρό...

ΩΣΤΕ δικαίως να τίθεται το ερώτημα αν θέλησαν ποτέ οι υπεύθυνοι να το θεραπεύσουν.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16052N033</ED>
<ID>
ID:137382

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Αλέκος Χρυσανθακόπουλος:

(ο βουλευτής του ΠΑΣΟΚ, στη Βουλή, για τις ΔΕΚΟ)

«Οι συνδικαλιστές του ΠΑΣΟΚ έδωσαν την πλειοψηφία στους "εκσυγχρονιστές". Και
εισπράττουν τα πανωτόκια της στήριξής τους!».

Δημήτρης Τσοβόλας:

(ο πρόεδρος του ΔΗΚΚΙ, στον Φλας, για τις απεργίες)

«Ο κ. Σημίτης και ο κ. Παπαντωνίου αν θέλει να κάνει το παλικάρι και το
λιοντάρι, ας το κάνει και προς τους οικονομικά ισχυρούς, στους οποίους κάθε
μέρα δίνει και μεγαλύτερα προνόμια και όχι προς τους αδύνατους».

Γιώργος Τσαφούλιας:

(ο βουλευτής του ΔΗΚΚΙ, στη Βουλή)

«Δεν θα κάνω το χατίρι κανενός. Θα πω αυτό που πιστεύω. Φορολογικό νομοσχέδιο
της κυβέρνησης Σημίτη σημαίνει: τελειομανία στην είσπραξη».

Αναστάσιος Πεπονής:

(ο πρώην υπουργός, στο «Βήμα», για τον κ. Κ. Σημίτη)

«Στον πρώτο γύρο δεν τον ψήφισα. Τον ψήφισα στον δεύτερο, αλλά του είχα
δηλώσει ­ και πριν και μετά ­ ότι κατά μία έννοια δεν είμαι οπαδός του. Που
σημαίνει ότι δεν είμαι μέλος της ομάδας του».

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16052N034</ED>
<ID>
ID:137421

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N03&aa=4</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Αμερικανοί...
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

Ε, ΒΕΒΑΙΑ, μόνο το «Ποντίκι» μπορούσε να βάλει τα πράγματα στη θέση
τους. Και τα 'βαλε χθες, από την πρώτη κιόλας σελίδα του. Έχει ένα ολοσέλιδο
σκίτσο του Τολιάδη, που δείχνει τον Κλίντον να κάθεται στο γραφείο του
πανευτυχής, ανάμεσα σε δύο αμερικανικές σημαίες. Κάτω απ' το γραφείο μια γυμνή
γυναίκα σκύβει προς το πανταλόνι του. Και εμπρός στο γραφείο υπάρχει μία
ταμπέλα που γράφει: πρόεδρος των ΠΗΠΑ! Στην ίδια σελίδα, βάση, βλέπουμε μια
φωτογραφία του προέδρου των... ΠΗΠΑ και την ένδειξη... ο πίπερμαν! Και πάνω -
πάνω, στον τίτλο της εφημερίδας, διαβάζουμε το άκομψο, αλλά και πάλι έξυπνο,
«Κλίντον, τουλάχιστον πλύντον!».

Παρακολουθώ όλες αυτές τις ημέρες στις εφημερίδες, τα περιοδικά και την
τηλεόραση, πρωτίστως, όσα γράφονται και λέγονται για τις ροζ ιστορίες του
πλανητάρχη και σκέφτομαι: μα, τι σόι λαός είναι ο αμερικανικός; Αυτοί οι
άνθρωποι είναι έτοιμοι να χειροκροτήσουν τον πρόεδρό τους ­ και το κάνουν ­
μόλις λιώσει μερικές χιλιάδες γυναικόπαιδα, στη Βαγδάτη ή αλλού, με τις βόμβες
των βομβαρδιστικών του, αλλά θυμώνουν, εξεγείρονται και τον απειλούν με
ανατροπή μόλις ανακαλύψουν ότι «τα φόρεσε» στη γυναίκα του!

Κι εδώ που τα λέμε, τίποτα δεν έχουν ανακαλύψει για την ώρα. Όλος αυτός ο
σάλος για το σκάνδαλο δεν βασίζεται σε κάποια στοιχεία, αλλά σε καταγγελίες
γραμματέων, που έχουν κάθε συμφέρον «να μπλέξουν» τον πρόεδρο, είτε
υποκινούμενες από αντιπάλους του είτε για «να του τα πάρουν», εκβιάζοντάς τον!
Και να 'ταν και καμιά όμορφη από δαύτες! Εδώ, στην Ελλάδα, ούτε διαιτητής της
β' Εθνικής δεν θα γυρνούσε να τις κοιτάξει!

Αλλά ας πούμε ότι ο Κλίντον, πράγματι, έκανε τις ζαβολιές του. Αυτό τι κόφτει
τους Αμερικανούς; Προσωπική του υπόθεση δεν είναι; Εκείνη που θα είχε δικαίωμα
να εξαγριωθεί είναι η σύζυγός του. Και, φυσικά, τα θύματα της σεξουαλικής
παρενόχλησής του. Αν υπήρξε παρενόχληση, φυσικά. Κάτι που δύσκολα γίνεται
πιστευτό. Ένας νέος άντρας, συμπαθητικός και παντοδύναμος, όπως αυτός, έχει
χιλιάδες ευκαιρίες για «παραστρατήματα». Στις γραμματείς θα ξέπεφτε;
Απειλώντας τες, μάλιστα;

Εκείνο όμως που τρομάζει, δεν είναι η υποκρισία και η ψευτοηθική μιας μεγάλης
μερίδας του αμερικανικού λαού. Είναι αυτό που σημείωσα και πιο πάνω. Ότι
δηλαδή αυτή η μερίδα του λαού ­ τεράστια ­ όχι μόνον ανέχεται τον πρόεδρο,
αλλά και τον ανεβάζει στα ουράνια όταν σκοτώνει αμάχους ή σπέρνει δικτατορίες
εδώ κι εκεί! Απόδειξη το ότι συζητιέται στα σοβαρά να γίνει αυτές τις
ημέρες... ένας πόλεμος, για να βελτιωθεί η εικόνα του Κλίντον στα μάτια των
Αμερικανών! Τέτοιος κυνισμός!.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16052N043</ED>
<ID>
ID:137403

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N04&aa=3</URL></REF>


Article

<CATEGORY>vin05</CATEGORY>

 <H2>Έμειναν... μόνοι τους...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, όσο κι αν φαίνεται ­ για όσους ξέρουν ­ απίστευτο, φαίνεται ότι τα
πράγματα έχουν αλλάξει στην Κοινοβουλευτική Συνέλευση του Συμβουλίου της
Ευρώπης: Εκεί που παλιά οι βουλευτές μας με δυσκολία... περνούσαν την πόρτα
της Συνέλευσης, τώρα οι απομονωμένοι είναι οι Τούρκοι..

ΒΕΒΑΙΑ, η αλλαγή δεν συνέβη διά μαγείας, αλλά με δουλειά: Να, χθες στην
Επιτροπή Ελέγχου, ο κ. Κιμ. Κουλούρης προκάλεσε ψηφοφορία για τις τουρκικές
καταγγελίες περί δήθεν καταπάτησης ανθρωπίνων δικαιωμάτων στη Θράκη και μόνον
οι 3 Τούρκοι βουλευτές ψήφισαν εναντίον μας ­ ακόμα κι οι βουλευτές που δεν
μας συμπαθούν, προτίμησαν να απουσιάσουν..

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16052N044</ED>
<ID>
ID:137407

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N04&aa=4</URL></REF>


Article

<CATEGORY>vin05</CATEGORY>

 <H2>Κινείται ο επίτροπος
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΟΠΩΣ είναι γνωστό, ο Έλληνας επίτροπος στην Ευρωπαϊκή Ένωση, ο κ. Χρ.
Παπουτσής, επισήμως δεν μετέχει στα πολιτικά δρώμενα ­ ωστόσο, είναι σαφές ότι
έχει τη δυνατότητα να παρεμβαίνει, έστω και διακριτικά...

ΘΑ θυμάστε, λοιπόν, ότι δεν πάνε πολλές μέρες από τη συνάντηση του επιτρόπου
με τον δήμαρχο Αθηναίων κ. Δ. Αβραμόπουλο, κατά τη διάρκεια της οποίας
συζήτησαν θέματα τουρισμού και ανανεώσιμων πηγών ενέργειας...

Ε, ΛΟΙΠΟΝ, χθες το πρωί, στις Βρυξέλλες, ο κ. Παπουτσής είχε μακρά συνάντηση ­
για τα ίδια θέματα, βεβαίως ­ με τον δήμαρχο Καλαμαριάς, τον κ. Θρ. Λαζαρίδη.
Θα έχετε ακουστά ότι ο κ. Λαζαρίδης πάει για δήμαρχος Θεσσαλονίκης...

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16052N045</ED>
<ID>
ID:137424

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N04&aa=5</URL></REF>


Article

<CATEGORY>vin05</CATEGORY>

 <H2>Γράμμα στις γυναίκες
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΙΣΩΣ ΘΥΜΑΣΤΕ τα όσα φοβερά και τρομερά είχαν ακουστεί στην Τουρκία από την
υπουργό για τα Γυναικεία Θέματα, η οποία είχε υποστηρίξει με πάθος τα... τεστ
παρθενίας στις κοπέλες...

Ε, η υπουργός Ανάπτυξης, η κ. Βάσω Παπανδρέου, έστειλε ­ ύστερα από συνεννόηση
με τον κ. Θ. Πάγκαλο ­ επιστολή σε όλες τις υπουργούς και τις επιτρόπους της
Ευρώπης (73 συνολικά) και τους ζητεί να ασκήσουν όλη τους την επιρροή για «να
τεθεί τέλος σ' αυτή τη φρικιαστική πολιτική και πρακτική»..,

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16052N046</ED>
<ID>
ID:137434

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N04&aa=6</URL></REF>


Article

<CATEGORY>vin05</CATEGORY>

 <H2>Ενδιαφέρον Μητσοτάκη
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, ΓΙΑ να ξέρετε, ο κ. Κων. Μητσοτάκης πρόκειται τη Δευτέρα το βράδυ να
εμφανιστεί στην ΕΡΤ ­ αλλά ζήτησε να μαγνητοσκοπηθεί η συνέντευξή του, για
ποιο λόγο, λέτε; Μα, θέλει οπωσδήποτε να είναι παρών στη Βουλή, για τη
συζήτηση ­ και την ψηφοφορία ­ της φοβερής και τρομερής τροπολογίας για τις 4 ΔΕΚΟ...

Λέτε να 'χουμε εκπλήξεις;

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16052N047</ED>
<ID>
ID:137441

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N04&aa=7</URL></REF>


Article

<CATEGORY>vin05</CATEGORY>

 <H2>Πλάι... πλάι
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΜΕ ΤΗΝ ΠΡΟΣΠΑΘΕΙΑ για έναν «ιστορικό συμβιβασμό» συνδύασε τη γιορτινή του
βραδιά στο μπαρ «Χουκ», στον Πειραιά, ο κ. Γρ. Νιώτης: Που λέτε, μεταξύ των
καλεσμένων του ήταν οι κ.κ. Στ. Λογοθέτης και Χρ. Φωτίου ­ τους οποίους ο κ.
Νιώτης έβαλε (ε, με κάποια προσπάθεια, είναι η αλήθεια) να καθήσουν δίπλα - δίπλα...

Πώς; Ε, ναι, η βραδιά τέλειωσε και η επόμενη μέρα ήταν μία άλλη μέρα...

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16052N048</ED>
<ID>
ID:137446

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΜΕ ΔΥΟ ΚΑΘΗΓΗΤΕΣ, έναν οικονομολόγο και ένα συγκοινωνιολόγο, εμφανίστηκε
στον Άγιο Δημήτριο για να συζητήσει τα τοπικά προβλήματα η κ. Φάνη Πάλλη -
Πετραλιά. Εκσυγχρονισμός;

ΛΟΙΠΟΝ, Ο κ. Κ. Σημίτης έστειλε σχετική επιστολή στον κ.
Απ. Κακλαμάνη ­ για να ξέρετε, πρώτος κοινοβουλευτικός εκπρόσωπος του ΠΑΣΟΚ
ορίστηκε ο κ. Φ. Ιωαννίδης, δεύτερος ο κ. Κ. Σφυρίου και τρίτος ο κ. Δ.
Γεωργακόπουλος. Τέταρτος δεν υπάρχει.

ΣΤΟΝ... ΔΕΥΤΕΡΟ υφυπουργό Παιδείας τα κατάφερε ο νεαρός βουλευτής
Φωκίδας, ο κ. Δ. Θάνος, να δημιουργηθεί σχολή ΤΕΙ στην Άμφισσα: Το ξεκίνησε με
τον κ. Γ. Πασχαλίδη, το συμφώνησε με τον κ. Γ. Ανθόπουλο ­ και να δούμε με
ποιον θα γίνει η ίδρυση...

ΕΥΧΕΤΗΡΙΕΣ επιστολές στους μουφτήδες της Θράκης για το Ραμαζάνι, τη
μεγαλύτερη θρησκευτική γιορτή των μουσουλμάνων, έστειλε ο Πρωθυπουργός Κ. Σημίτης.

ΚΑΙ ΓΙΑ ΝΑ ΜΗΝ ξεχνιόμαστε: Ο λαός δεν ξεχνά τι σημαίνει Δεξιά και
συμπληρώνει το Ε3 με χαρά..

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16052N049</ED>
<ID>
ID:137447

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N04&aa=9</URL></REF>


Article

<CATEGORY>vin04</CATEGORY>

 <H5>Ο Κ. ΚΑΡΑΜΑΝΛΗΣ ΑΠΕΙΛΕΙ ΤΟΥΣ ΔΙΑΦΩΝΟΥΝΤΕΣ ΜΕ ΤΟ ΦΟΒΗΤΡΟ ΤΗΣ ΚΟΜΜΑΤΙΚΗΣ ΠΕΙΘΑΡΧΙΑΣ
</H5><H2>Ονομαστικός έλεγχος στη Ν.Δ.
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Με το φόβητρο της κομματικής πειθαρχίας απειλεί τώρα ο Κ. Καραμανλής τους
διαφωνούντες στην ονομαστική ψηφοφορία που θα γίνει για τις ΔΕΚΟ τη Δευτέρα
στη Βουλή, σε μια προσπάθεια να εμφανισθεί το κόμμα του ενωμένο. Κορυφαία
στελέχη όμως τού διαμηνύουν να αποφύγει την αναμέτρηση αυτή την ώρα, γιατί
ενδεχομένως να βρεθεί μπροστά σε δυσάρεστες εκπλήξεις.

Μόλις ο κ. Κ. Καραμανλής αποκάλυψε, με τρεις ημέρες καθυστέρηση, τις θέσεις
για τις ΔΕΚΟ μιλώντας το βράδυ της Τρίτης στη Βουλή, οι συνεργάτες του και οι
φίλοι του βουλευτές βγήκαν στους διαδρόμους και το καφενείο της Βουλής για να
δουν τις αντιδράσεις.

Ο «πρόεδρος έκανε την υπέρβαση», έλεγαν με έμφαση στους διαφωνούντες της Ν.Δ.
και τους δημοσιογράφους, σε μια προσπάθεια να αλλάξουν το αρνητικό κλίμα που
υπήρχε για την αδυναμία του αρχηγού της αξιωματικής αντιπολίτευσης να
καταλήξει σε μια απόφαση.

«Πού την είδατε την υπέρβαση;» ρώτησε ειρωνικά ένας βουλευτής που δεν
βρίσκεται πλέον κοντά στον κ. Κ. Καραμανλή, για να λάβει την απάντηση από έναν
στενό φίλο τού προέδρου: «Στάθηκε πάνω από τις διαφωνίες των στελεχών και
κατέθεσε την δική του πρόταση, η οποία πρέπει να ικανοποιήσει τους πάντες».

Ο Κ. ΜΗΤΣΟΤΑΚΗΣ

Πάντως, την αισιοδοξία των συνεργατών τού κ. Κ. Καραμανλή δεν συμμερίζονται τα
περισσότερα κορυφαία στελέχη της Ν.Δ. Όσοι ζήτησαν το κόμμα να υπερψηφίσει την
τροπολογία της κυβέρνησης εμμένουν στις απόψεις τους και δεν κρύβουν την
μεγάλη ενόχλησή τους για τους χειρισμούς τού κ. Κ. Καραμανλή. Περισσότερο
δυσαρεστημένος με την κίνηση του προέδρου της Ν.Δ. είναι ο κ. Κ. Μητσοτάκης,
επειδή επιχείρησε να συμβιβάσει τα ασυμβίβαστα και δεν πήρε ξεκάθαρη θέση
Είναι η πρώτη φορά από την ημέρα που ανέλαβε την ηγεσία ο κ. Κ. Καραμανλής,
που ο κ. Κ. Μητσοτάκης διαφωνεί με τους χειρισμούς του. Αρκετοί βουλευτές δεν
αποκλείουν ο πρώην πρωθυπουργός ακόμη και να ψηφίσει την τροπολογία της
κυβέρνησης, γεγονός που θα σηματοδοτήσει μία νέα περίοδο μεγάλης αναταραχής
στο κόμμα.

ΟΝΟΜΑΣΤΙΚΗ ΨΗΦΟΦΟΡΙΑ

Στην σύσκεψη που είχε χθες το πρωί ο κ. Κ. Καραμανλής με τους συνεργάτες του,
αποφάσισαν να ζητήσουν ονομαστική ψηφοφορία κατά την ψήφιση της τροπολογίας
την Δευτέρα, γιατί με αυτό τον τρόπο εμμέσως θα τεθεί θέμα κομματικής
πειθαρχίας και «όλοι οι βουλευτές θα βρεθούν προ των ευθυνών τους».

Αργότερα έγινε γνωστό όμως ότι η ονομαστική ψηφοφορία θα γίνει ούτως ή άλλως,
αφού την ζήτησαν 16 βουλευτές των μικρών κομμάτων για να φέρουν σε δύσκολη
θέση το ΠΑΣΟΚ και την Ν.Δ. Πάντως, χθες το βράδυ οι συνεργάτες τού κ. Κ.
Καραμανλή τόνιζαν ότι προς το παρόν δεν σχεδιάζει ο πρόεδρος να δηλώσει ευθέως
ότι θέτει θέμα κομματικής πειθαρχίας κατά την ψηφοφορία. Πρόσθεταν όμως, ότι
αυτό ενδεχομένως θεωρείται αυτονόητο αφού θα διεξαχθεί ονομαστική ψηφοφορία.
Έτσι το ενδιαφέρον τώρα εντοπίζεται στη στάση που θα τηρήσουν ο κ. Κ.
Μητσοτάκης, ο κ. Γ. Σουφλιάς, ο κ. Στ. Μάνος, η κ. Ντ. Μπακογιάννη, ο κ. Β.
Κοντογιαννόπουλος και οι άλλοι βουλευτές που ζητούσαν το κόμμα τους να
υπερψηφίσει την τροπολογία.

ΑΙΧΜΗΡΟΣ

Περισσότερο αιχμηρός ήταν χθες ο κ. Β. Κοντογιαννόπουλος, ο οποίος δήλωσε ότι
δεν είναι ικανοποιημένος με τη στάση που τήρησε η Ν.Δ. Ο κ. Στ. Μάνος όταν
ρωτήθηκε τι θα κάνει στην ονομαστική ψηφοφορία, απέφυγε να απαντήσει.
Επανέλαβε όμως ότι το μεγάλο πρόβλημα είναι η εξυγίανση των ΔΕΚΟ. Αντίθετα, ο
κ. Μ. Έβερτ δήλωσε ότι είναι ικανοποιημένος με την θέση τού κ. Κ. Καραμανλή, ο
οποίος ζήτησε να αποσυρθεί η τροπολογία.

Πάντως, βουλευτές που συμμερίζονται τις απόψεις τόσο της κ. Ντ. Μπακογιάννη
όσο και του κ. Στ. Μάνου, επισημαίνουν ότι το θέμα δεν είναι εάν οι βουλευτές
θα πειθαρχήσουν ή όχι την Δευτέρα στην ψηφοφορία, αλλά ποια είναι η θέση τού
κόμματος στα κρίσιμα πολιτικά ζητήματα. «Η εξυγίανση των ΔΕΚΟ ­ προσθέτουν ­
είναι ο ακρογωνιαίος λίθος της πολιτικής μας. Και δυστυχώς στο θέμα αυτό άλλη
θέση έχει ο κ. Έβερτ και άλλοι εμείς. Πρέπει ο κ. Καραμανλής να διαλέξει με
ποιους θα πάει και ποιους θα αφήσει».

«ΑΒΟΥΛΟΣ»

Οι προτάσεις που κατέθεσε ο κ. Κ. Καραμανλής στη Βουλή για τις ΔΕΚΟ
πυροδότησαν χθες την έντονη αντιπαράθεση κυβέρνησης και Ν.Δ. Ο κ. Δ. Ρέππας
χαρακτήρισε τον κ. Κ. Καραμανλή «άβουλο και ανίκανο να πάρει αποφάσεις» και ο
κ. Α. Σπηλιωτόπουλος τού απάντησε ότι «δεν θα τον παρακολουθήσει στον ολισθηρό
δρόμο που ακολουθεί η κυβέρνηση».

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16052N051</ED>
<ID>
ID:137325

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N05&aa=1</URL></REF>


Article

<CATEGORY>vin04</CATEGORY>

 <H5>ΔΗΚΚΙ:
</H5><H2>Χωρίς ΚΚΕ - ΣΥΝ σε Αθήνα, Πειραιά, Θεσσαλονίκη
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Η ΚΙΝΗΣΗ ­ έγινε για πρώτη φορά ­ να συνυπογράψουν βουλευτές του ΚΚΕ, του ΣΥΝ
και του ΔΗΚΚΙ πρόταση για ονομαστική ψηφοφορία στο φορολογικό νομοσχέδιο, θα
έχει συνέχεια στη Βουλή. Στις δημοτικές εκλογές, όμως, δεν φαίνεται να
προωθείται η συνεργασία (στην Αθήνα, στον Πειραιά και στη Θεσσαλονίκη).

Ο πρόεδρος του ΔΗΚΚΙ, Δημήτρης Τσοβόλας, ο οποίος είχε αποστείλει προ καιρού
επιστολή στη γενική γραμματέα του ΚΚΕ, Αλέκα Παπαρήγα και τον πρόεδρο του ΣΥΝ,
Νίκο Κωνσταντόπουλο, για κοινή δράση σε ορισμένους τομείς και στις δημοτικές
«κατά της συντηρητικής πολιτικής του ΠΑΣΟΚ και της Ν.Δ.», τονίζει σε δηλώσεις
του ότι «δυστυχώς η απάντηση του ΣΥΝ και του ΚΚΕ ήταν αρνητική» και προωθεί
πλέον, «ανεξάρτητους υποψηφίους».

Πάντως, η πρόταση που είχε υποβάλει και αφορούσε και στις δημοτικές εκλογές,
«είναι μακράς πνοής» και δεν αναφερόταν απλά τη σημερινή συγκυρία, όπως
σημειώνει συνεργάτης του (ο κ. Τσοβόλας πιστεύει ότι οι δημοτικές και
νομαρχιακές εκλογές έχουν πολιτικό χαρακτήρα και τονίζει: «Το ΔΗΚΚΙ δεν θα
γίνει ουρά ούτε του ΠΑΣΟΚ, ούτε της Ν.Δ., ούτε κανενός άλλου»).

Βεβαίως, «υπάρχει ακόμη μακρύς δρόμος», ώστε «να πετύχουν τα τρία κόμματα τη
σύγκλιση σε ορισμένα ζητήματα, όπως είναι η τακτική που θα πρέπει να
ακολουθηθεί απέναντι στο φορολογικό νομοσχέδιο», προσθέτει. «Αλλά αξίζει τον
κόπο να αγωνισθούν απέναντι σε μία νεοφιλελεύθερη λαίλαπα».

Στη συνεδρίαση, πάντως, της Τετάρτης, ακόμη και μέσα στην Αίθουσα της Βουλής
υπήρξε συνεχής συνεννόηση των βουλευτών του ΔΗΚΚΙ με βουλευτές του ΚΚΕ, αλλά
και των κ.κ. Κωνσταντόπουλου και Τσοβόλα, για διαδικαστικά θέματα.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16052N052</ED>
<ID>
ID:137365

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N05&aa=2</URL></REF>


Article

<CATEGORY>vin04</CATEGORY>

 <H2>Αποφάσεις για κυβερνητικό έργο και Νεολαία
</H2>
ΔΥΟ ΚΡΙΣΙΜΕΣ συνεδριάσεις για την προώθηση του κυβερνητικού έργου και την
κρίση στη Νεολαία ΠΑΣΟΚ πραγματοποιούνται σήμερα, υπό την προεδρία του
Πρωθυπουργού, στο Μέγαρο Μαξίμου.

Το θέμα της Νεολαίας, μετά και το χθεσινό βραδινό αδιέξοδο που σημειώθηκε, θα
απασχολήσει την Πολιτική Γραμματεία με πρωτοβουλία του κ. Κ. Σημίτη που θέλει
να θέσει τέρμα στη συνεχιζόμενη κατάσταση.

Για την εξεύρεση λύσης η πρόεδρος της Νεολαίας Τόνια Αντωνίου και εκπρόσωποι
όλων των τάσεων στην Οργάνωση συναντήθηκαν με τον γραμματέα της Κεντρικής
Επιτροπής του ΠΑΣΟΚ Κώστα Σκανδαλίδη.

Από τη δίωρη συζήτηση δεν προέκυψε κάποιο θετικό αποτέλεσμα, ώστε να
ξεπεραστεί η κρίση στη Νεολαία. Ο Κώστας Σκανδαλίδης τούς έκανε φανερό ότι
είναι αποκλειστικά οργανωτικό θέμα δικό τους να βρουν λύση, ενώ τους κατέστησε
σαφές, όπως έλεγε η πλευρά της πλειοψηφίας, πως δεν τίθεται ζήτημα αναβολής
του Συνεδρίου που έχει προγραμματισθεί για τις 20-22 Φεβρουαρίου.

Ακόμη ο γραμματέας του κόμματος συνέστησε στα στελέχη της Νεολαίας να
προχωρήσουν σε μία πολιτική συμφωνία και τους ζήτησε να εκπροσωπηθούν
αναλογικά όλες οι τάσεις, τόσο στο Συνέδριο όσο και στο νέο Κεντρικό Συμβούλιο.

Πάντως, για σήμερα το πρωί προγραμματίστηκε να γίνει Εκτελεστική Γραμματεία
της Νεολαίας σε μία προσπάθεια εξεύρεσης λύσης έστω και την τελευταία στιγμή
και πριν από τη συνεδρίαση της Πολιτικής Γραμματείας του ΠΑΣΟΚ.

Η Α' ΑΘΗΝΑΣ

Στο μεταξύ επανάληψη των Γενικών Συνελεύσεων δύο Τοπικών Οργανώσεων (Άνω
Πατήσια και Κολιάτσου) στα κεντρικά γραφεία της Νομαρχιακής Επιτροπής την
Κυριακή, αποφάσισε η ηγεσία της Α' Αθήνας.

Στην απόφαση αυτή κατέληξε η Νομαρχιακή Επιτροπή σε έκτακτη συνεδρίασή της
μετά τις αντεγκλήσεις μεταξύ μελών που έγιναν προχθές το βράδυ στις δύο αυτές
οργανώσεις, που ελέγχονται από την πλευρά των εκσυγχρονιστών.

Ο ΤΣΟΥΚΑΤΟΣ

Μαζική συγκέντρωση, που θεωρήθηκε ένδειξη δύναμης των «εκσυγχρονιστών», έγινε
χθες στη Θεσσαλονίκη με ομιλητή τον κ. Θ. Τσουκάτο. Οι συγκεντρωμένοι, περίπου
1.500 άτομα, ήταν κυρίως νέα μέλη των Θεματικών Οργανώσεων.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16052N053</ED>
<ID>
ID:137400

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N05&aa=3</URL></REF>


Article

<CATEGORY>vin04</CATEGORY>

 <H5>ΠΥΛΑΡΙΝΟΣ:
</H5><H2>Υπάρχει λύση για τη Θεσσαλονίκη
</H2>
ΥΠΑΡΧΕΙ διέξοδος στα προβλήματα σχετικά με τον Δήμο Θεσσαλονίκης, δήλωσε χθες
ο πρώην βουλευτής Επικρατείας και νομάρχης Θεσσαλονίκης Κώστας Πυλαρινός. Με
αφορμή δημοσιεύματα που τον έφεραν ως τρίτη λύση για τη Θεσσαλονίκη, ο κ.
Πυλαρινός έκανε την ακόλουθη δήλωση:

«Πιστεύω ειλικρινά ότι τα δημοτικά ή νομαρχιακά πράγματα της Θεσσαλονίκης
μπορούν να βρουν λύση χωρίς τη δική μου ανάμειξη. Υπάρχουν δοκιμασμένες
δυνάμεις από όλους τους πολιτικούς χώρους που έχουν την ικανότητα να βγάλουν
την πόλη ή τον νομό από τα όποια αδιέξοδα.

Η δική μου έκκληση ­ ενός ανθρώπου που ιδιαίτερα ενδιαφέρεται για τα όσα
συμβαίνουν στη γενέτειρά του ­ είναι, σοβαρά και υπεύθυνα να διεξαχθεί η
δεκάμηνη άμιλλα για τον Δήμο ή τη Νομαρχία Θεσσαλονίκης. Αυτό απαιτεί το κοινό
αίσθημα των Θεσσαλονικέων και το συμφέρον της Θεσσαλονίκης».

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16052N054</ED>
<ID>
ID:137422

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N05&aa=4</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Δωρεάν εφημερίδες;
</H2>
<AUTHOR>ΚΩΝΣΤΑΝΤΙΝΟΣ ΚΑΜΑΡΑΣ</AUTHOR>

Οι Σκανδιναβοί είναι, κατά γενική ομολογία, οι καλύτεροι πελάτες των
εφημερίδων ­ με τις υψηλότερες, συγκριτικά, πωλήσεις ανά χίλιους κατοίκους και
συνδρομές που ξεπερνούν συχνά το 80% της συνολικής κυκλοφορίας, οι εφημερίδες
της Σκανδιναβικής Χερσονήσου είχαν συνηθίσει να παρακολουθούν με οριακή
υπεροψία τους πολέμους τιμών και προσφορών που διεξήγαγαν μεταξύ τους οι
εφημερίδες σε άλλες, ευρωπαϊκές κυρίως, χώρες.

Οι συνήθειες χρήσης έχουν τις ρίζες τους, κατά πολλούς, σε φυσικούς,
κλιματολογικούς παράγοντες ­ κατά τη διάρκεια των μεγάλων χειμώνων, οι
Σκανδιναβοί μένουν στο σπίτι τους και διαβάζουν εφημερίδα. Το δε ψύχος
επιβάλλει διανομή κατ' οίκον, δηλαδή συνδρομή. Εν ολίγοις, περισσότερη ώρα στο
σπίτι σημαίνει μεγαλύτερη χρήση μέσων μαζικής επικοινωνίας.

Γι' αυτόν ακριβώς τον λόγο έχει προκαλέσει έκπληξη η επιτυχία του πειράματος
της «Μετρό» στη Στοκχόλμη. Η «Μετρό» διανέμεται δωρεάν κάθε πρωί στις εισόδους
του μετρό της πόλης και τα έσοδά της είναι αποκλειστικά από διαφήμιση. Η
σίγουρα πιο περιορισμένη ειδησεογραφία της δεν φαίνεται να έχει ενοχλήσει
ιδιαίτερα τους αναγνώστες, αφού πλέον η «Μετρό» διαβάζεται από το 90% των
επιβατών, δηλαδή περίπου 550.000 αναγνώστες. Οι παραδοσιακές εφημερίδες, με
ήδη φθίνουσες κυκλοφορίες, δεν μπορούν ακόμα να εκτιμήσουν το μέγεθος του
πλήγματος, καθώς η δωρεάν διάθεση δεν δημιουργεί στον αναγνώστη άμεση ανάγκη
επιλογής. Ωστόσο, η «Μετρό» διανέμει 200.000 φύλλα και οι σουηδικές εφημερίδες
έχασαν τον τελευταίο χρόνο 3,5% της συνολικής τους κυκλοφορίας. Το πείραμα
επεκτάθηκε πριν από μερικούς μήνες και στην Πράγα και η επιτυχία ήταν
αντίστοιχη με αυτήν της «Μετρό», να διανέμει 175.000 φύλλα και να διαβάζεται
από 350.000 αναγνώστες.

Δωρεάν εφημερίδες λοιπόν; Πιθανότατα όχι, παρ' όλο που έχει λεχθεί κατά
καιρούς ότι η τιμή της εφημερίδας αποτελεί γι' αυτήν μειονέκτημα στον
ανταγωνισμό της με τη (δωρεάν) τηλεόραση. Επιπλέον, οι περισσότερες μελέτες
δείχνουν ότι κάθε αύξηση στην τιμή μπορεί να μην οδηγεί από μόνη της σε
απώλεια αναγνωστών, αλλά σίγουρα συνεπάγεται χαμηλότερη κυκλοφορία, καθώς
ορισμένοι υπάρχοντες αναγνώστες αγοράζουν σπανιότερα.

Ίσως αυτό το μοντέλο να μπορεί να λειτουργήσει υπό ορισμένες προϋποθέσεις σε
συγκεκριμένες αγορές, ωστόσο, είναι πολύ δύσκολο για μια υπάρχουσα εφημερίδα
να γίνει δωρεάν έντυπο. Η βιωσιμότητα των περισσότερων εφημερίδων εξαρτάται
και από τα κυκλοφοριακά έσοδα, τα οποία σπανίως είναι λιγότερα από 30% του
συνολικού τζίρου. Επίσης, οι εφημερίδες συνήθως εξαρτώνται για τη διανομή τους
από πρακτορεία, τα οποία δεν διανέμουν δωρεάν προϊόντα. Συνεπώς, μία
εφημερίδα, για να μετατραπεί σε δωρεάν έντυπο, θα έπρεπε όχι μόνο να
«θυσιάσει» τουλάχιστον 30% των εσόδων της, αλλά και να επενδύσει σε δικό της
στόλο διανομής ­ εν ολίγοις, να διακινδυνεύσει πλήρη οικονομική καταστροφή.
Ειδικά εάν αναλογισθεί κανείς ότι μέχρι και οι ηλεκτρονικές εκδόσεις των
εφημερίδων στο Ίντερνετ ­ παρά το γεγονός ότι δεν έχουν κόστος εκτύπωσης ή
διανομής ­ είναι, στη συντριπτική τους πλειοψηφία ζημιογόνες. Παρεμπιπτόντως,
το κυρίαρχο εμπορικό μοντέλο είναι «δωρεάν στον χρήστη, έσοδα από διαφημίσεις»...

Όμως οι οικονομικές δυσκολίες που συνεπάγεται για τις εκδοτικές επιχειρήσεις η
δωρεάν διάθεση δεν είναι το κύριο ζητούμενο. Πολύ σημαντικότερο θέμα είναι το
αν θα έπρεπε οι εφημερίδες να είναι ή να γίνουν δωρεάν. Θα μπορούσε να λεχθεί
ότι εάν αυτό θέλει το αναγνωστικό κοινό, αυτό θα έπρεπε να πράξουν. Ωστόσο,
εδώ πρέπει να ληφθούν υπόψη και τα εξής επιχειρήματα: πρώτον, στις
περισσότερες περιπτώσεις δωρεάν εφημερίδων, οι διαφημιστές ­ ως μοναδική πηγή
εσόδων ­ αποκτούν ιδιαίτερη ισχύ απέναντι στο έντυπο. Και αυτό μπορεί να
επηρεάσει την πολιτική της εφημερίδας στην επιλογή, αλλά και στην παρουσίαση
της ειδησεογραφίας ­ στις χειρότερες περιπτώσεις, η εφημερίδα μετεξελίσσεται
σε διαφημιστικό φυλλάδιο. Δεύτερον, για πολλούς αναγνώστες το χρηματικό
αντίτιμο που πρέπει να καταβάλλουν για να αγοράσουν την εφημερίδα τους
αντικατοπτρίζει την αξία της.

Ίσως εδώ να βρίσκεται και η κατεύθυνση για τις εφημερίδες: η πρόκληση δεν
είναι η δημιουργία συνθηκών για δωρεάν διάθεση, αλλά ­ μέσω, μεταξύ άλλων, της
εγκυρότητας, της αξιοπιστίας και του προσανατολισμού στις ανάγκες και
απαιτήσεις του αναγνώστη ­ η αφοσίωση στην ποιότητα του τελικού αποτελέσματος,
κάνοντας περισσότερους αναγνώστες να αναγνωρίσουν την αξία του. Άλλωστε, μια
τέτοια προσέγγιση θα ήταν και η καλύτερη απάντηση στη δωρεάν ­ αλλά, για
ορισμένους, αμφιβόλου ποιότητος ­ τηλεόραση.

Πηγές: Ένωση Ιδιοκτητών Εφημερίδων Σουηδίας

­ World Press Trends 1997 (Παγκόσμια Ένωση Εφημερίδων)

Ο Κωνσταντίνος Καμάρας είναι διευθυντής του γραφείου μάνατζμεντ και
μάρκετινγκ της Διεθνούς Ενώσεως Εφημερίδων.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16052N062</ED>
<ID>
ID:137372

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Να διαλυθούν οι μύθοι
</H2>
<AUTHOR>Π.Κ. ΙΩΑΚΕΙΜΙΔΗΣ</AUTHOR>

ΟΙ ΜΥΘΟΙ στην Ελλάδα πεθαίνουν δύσκολα. Σ' ένα εξαιρετικά ενδιαφέρον αφιέρωμα
του «Βήματος» (4/1/1998) ο Γ. Πρετεντέρης επεσήμανε την ανάγκη διάλυσης
τεσσάρων μεγάλων μύθων που καταδυναστεύουν την Ελλάδα. Στους μύθους αυτούς θα
πρέπει να προσθέσουμε οπωσδήποτε μια σειρά από άλλους, μικρότερους, αλλά όχι
λιγότερο ζημιογόνους μύθους. Ένας απ' αυτούς είναι ο μύθος της δήθεν «υπεροχής
της τουρκικής διπλωματίας» έναντι της ελληνικής.

Πρόκειται για κραυγαλέα περίπτωση μύθου. Η τουρκική διπλωματία μπορεί να μην
είναι κατώτερη της ελληνικής και δεν θα πρέπει να υποτιμάται, αλλά πάντως δεν
είναι και ανώτερη. Και μόνο εάν λάβει κανείς υπόψη τα αδιέξοδα στην εξωτερική
πολιτική στην οποία έχει οδηγηθεί η Τουρκία, ιδιαίτερα σ' ό,τι αφορά τις
σχέσεις της με την Ευρωπαϊκή Ένωση, φωτίζεται, πέρα από κάθε αμφισβήτηση, η
συγκριτική σχέση με την ελληνική διπλωματία ­ τη διπλωματία που στο κάτω -
κάτω της γραφής έχει να καταγράψει τελευταία μόνο θετικά βήματα μεγιστοποίησης
των ελληνικών συμφερόντων και απόψεων. Αντίθετα, η τουρκική διπλωματική
συμπεριφορά χαρακτηρίζεται τελευταία από αδεξιότητες, άστοχες έως θλιβερά
ανόητες δηλώσεις, σπασμωδικά επικίνδυνες κινήσεις που, από μία ορθολογική
θεώρηση, κάθε άλλο παρά εξυπηρετούν τα συμφέροντα της Τουρκίας και ειδικότερα
τον στόχο της βαθύτερης ενσωμάτωσης της χώρας στην ευρωπαϊκή αρχιτεκτονική και
θεσμούς. Μόνο στην Αθήνα βλέπουν ορισμένοι «συνεχείς τουρκικούς διπλωματικούς
θριάμβους και διπλωματικές ήττες της Ελλάδας». Ακριβώς το αντίθετο συνιστά την
πραγματικότητα. Η Ελλάδα τα τελευταία, μεταπολεμικά, χρόνια βελτιώνει συνεχώς
τη διπλωματική θέση της, ενώ η Τουρκία βυθίζεται σε αδιέξοδα, πράγμα βεβαίως
που κάθε άλλο παρά μας χαροποιεί.

Ένας δεύτερος μύθος είναι αυτός που λέγει ότι «στο εξωτερικό παρέχεται πάντοτε
καλύτερη πανεπιστημιακή εκπαίδευση απ' αυτή που προσφέρεται στην Ελλάδα».
Πρόκειται για μύθο. Ασφαλώς υπάρχουν προβλήματα υποδομής, οργάνωσης και
τεχνικών μέσων (βιβλιοθηκών, εργαστηρίων, εξοπλισμού γενικά, κ.ά.) στο
ελληνικό εκπαιδευτικό σύστημα. Ασφαλώς υπάρχουν αδυναμίες και δυσλειτουργίες.
Αλλά υπάρχουν πανεπιστημιακά τμήματα και προγράμματα, ιδιαίτερα σε
μεταπτυχιακό επίπεδο, που είναι όχι απλώς εφάμιλλα, αλλά σαφώς καλύτερα από τα
αντίστοιχα που προσφέρονται στο εξωτερικό ακόμη και από τα πλέον φημισμένα
εκπαιδευτικά ιδρύματα.

Ο Π.Κ. Ιωακειμίδης είναι αναπληρωτής καθηγητής του Πανεπιστημίου Αθηνών.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16052N063</ED>
<ID>
ID:137404

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N06&aa=3</URL></REF>


Article

<CATEGORY>vin04</CATEGORY>

 <H2>Κρύβεται, γιατί φοβάται αντίποινα ο πρώην Κούρδος στρατιώτης
</H2>
«Οζγκιούρ Πολιτικά». Πρωτοσέλιδη η μαρτυρία του Κούρδου Μουσταφά Ονγκάν στην
κουρδική εφημερίδα που κυκλοφορεί στη Γερμανία

ΦΟΒΙΣΜΕΝΟΣ κι αποφασισμένος προς το παρόν να μη μιλήσει φέρεται ο 45χρονος
Μουσταφά Ονγκάν που ζει στη Γερμανία μαζί με την οικογένειά του.

«Απ' ό,τι ξέρω δεν έχει έρθει κανείς μέχρι τώρα σ' επαφή μαζί του. Αν θα το
μάθαινα; Νομίζω ναι, αφού ο Μουσταφά μίλησε σ' εμένα κι από όσο ξέρω είναι
πολύ πιο φοβισμένος τώρα για ν' αρχίσει να μιλάει γενικά», εξηγεί ο
δημοσιογράφος που πήρε τη συνέντευξη.

Ο Roni Alasor, ανταποκριτής της κουρδικής εφημερίδας «Ozgur Politika» που
κυκλοφορεί στη Γερμανία, είναι σαφής. 
Η ιστορία του στρατιώτη που έγινε πρωτοσέλιδο προχθές στην κουρδική «Οζγκιούρ
Πολιτικά» κι αναδημοσιεύτηκε στην Ελλάδα από το Κουρδικό Πρακτορείο Ειδήσεων,
«βγαίνει για πρώτη φορά στη δημοσιότητα και είναι πολύ σοβαρή. Ο Ονγκάν μού
αποκάλυψε με κάθε λεπτομέρεια πως είναι διαθέσιμος να υποδείξει το ακριβές
σημείο του ομαδικού τάφου αν του παρασχεθεί διεθνής προστασία, καθώς και
στοιχεία για τον τρόπο που έγιναν τα γεγονότα».

Ο δημοσιογράφος που ζει και εργάζεται στη Νορβηγία πρόκειται να επισκεφτεί
σήμερα τον Μουσταφά Ονγκάν, ο οποίος κρύβεται επειδή φοβάται για τουρκικά
αντίποινα εναντίον του και εναντίον της οικογένειάς του. «Επειδή το θέμα είναι
πολύ μεγάλο για την ελληνική και την κυπριακή κοινότητα, ίσως ο Μουσταφά
αποφασίσει να δώσει συνέντευξη Τύπου για να απαντήσει στις ερωτήσεις», δήλωσε
ο Alasor.

Η είδηση αντιμετωπίστηκε με ποικίλες αντιδράσεις στην Ελλάδα. «Η αλήθεια είναι
πως για πρώτη φορά ακούμε περί ομαδικού τάφου από κάποιον που ισχυρίζεται ότι
ήταν αυτόπτης μάρτυρας», λέει ο κ. Κώστας Ανεμάς, επικεφαλής της Πανελλήνιας
Επιτροπής Συγγενών Αγνοουμένων. 
«Όμως για να είμαστε ειλικρινείς με τους εαυτούς μας, αρχικά δεν μπορούμε να
πούμε τίποτε ακόμα. Πρώτα πρέπει να διατεθούν οι εγγυήσεις που ζήτησε ο
άνθρωπος αυτός, να γίνει εκταφή κι επιστημονική αναγνώριση των λειψάνων».

Ο κ. Ανεμάς υπενθυμίζει πως με την πρόσφατη συμφωνία Κληρίδη - Ντενκτάς τον
περασμένο Ιούνιο είναι δυνατή αυτή η διερεύνηση. Ιδιαίτερα μετά την πρώτη
συνάντηση εκπροσώπων των δύο κοινοτήτων κατά την οποία υποδείχτηκαν εκατέρωθεν
σημεία ταφής 400 Ελληνοκυπρίων και 200 Τουρκοκυπρίων.

­ Σε επίκαιρη ερώτηση που κατέθεσε χθες στη Βουλή ο α' αντιπρόεδρός της και
βουλευτής του ΠΑΣΟΚ κ. Παναγιώτης Κρητικός ζητείται να παρασχεθεί κάθε είδους
βοήθειας και εγγυήσεων, ώστε να διαλευκανθεί πλήρως η υπόθεση του ομαδικού
τάφου Ελληνοκυπρίων στα Κατεχόμενα.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16052N071</ED>
<ID>
ID:137326

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N07&aa=1</URL></REF>


Article

<CATEGORY>vin04</CATEGORY>

 <H5>Η ΕΦΗΜΕΡΙΔΑ «ΑΚΙΤ» ΙΣΧΥΡΙΖΕΤΑΙ ΟΤΙ ΤΟ F-16 ΚΑΤΕΡΡΙΦΘΗ ΑΠΟ ΕΛΛΗΝΙΚΟ ΜΙΡΑΖ-2000
ΚΑΙ ΚΑΤΗΓΟΡΕΙ ΤΟ ΤΟΥΡΚΙΚΟ ΓΕΕΘΑ ΟΤΙ ΤΟ ΑΠΕΚΡΥΨΕ
</H5><H2>Διπλά πυρά ισλαμιστών
</H2>
Σκηνικό έντασης επιχειρεί να στήσει και πάλι η Άγκυρα, δεσμεύοντας και για τον
μήνα Φεβρουάριο περιοχές στο Αιγαίο όπου εάν γίνουν στρατιωτικές ασκήσεις,
όπως ζητάει η Τουρκία, θα προκαλέσουν τριβές στις σχέσεις των δύο χωρών.

ΤΗΝ ΙΔΙΑ στιγμή, σε μία προσπάθεια να οξύνει τα πνεύματα στις διμερείς σχέσεις
αλλά και να κατηγορήσει το στρατιωτικό κατεστημένο, η ισλαμική εφημερίδα
«Ακίτ» ισχυρίζεται στο χθεσινό της φύλλο ότι ένα καταδιωκτικό αεροπλάνο F-16
της Τουρκικής Πολεμικής Αεροπορίας κατερρίφθη από Μιράζ-2000 της Ελληνικής
Πολεμικής Αεροπορίας. Το συμβάν, σύμφωνα με την εφημερίδα, έγινε στις 8
Οκτωβρίου του 1996 στο Αιγαίο αλλά απεκρύβη από το τουρκικό Γενικό Επιτελείο
το οποίο ανακοίνωσε ότι το F-16 έπεσε στη θάλασσα λόγω βλάβης στη διάρκεια
εκπαιδευτικής πτήσης.

Το τουρκικό αεροπλάνο, υποστηρίζει η «Ακίτ», κατερρίφθη από πύραυλο που
εκτόξευσε εναντίον του ελληνικό καταδιωκτικό στον διεθνή εναέριο χώρο βορείως
της Σάμου. Ένας από τους δύο πιλότους του «φλεγόμενου» αεροπλάνου σκοτώθηκε,
γράφει η εφημερίδα, επικαλούμενη στρατιωτικό αξιωματούχο.

Η εφημερίδα, που εδώ και αρκετό καιρό βάλλει εναντίον του τουρκικού ΓΕΕΘΑ,
ισχυρίζεται ότι «υπάρχουν αντιφάσεις στη σχετική έκθεση του τουρκικού Γενικού
Επιτελείου που υπογράφει ο σμήναρχος Γιλμάζ Ουτσέρ». Αξίζει να σημειωθεί ότι
στην εισαγωγή του χθεσινού της δημοσιεύματος, η εφημερίδα αναφέρει πως «άξιο
προσοχής είναι το γεγονός ότι το Γενικό Επιτελείο που έχει υποδείξει ιεραρχικά
πρώτο κίνδυνο τον ισλαμικό αναχρονισμό, κάλυψε την Ελλάδα η οποία είναι ο
πραγματικός κίνδυνος».

Στο μεταξύ την πρώτη τους επαφή με αναφορά και στα ελληνοτουρκικά είχαν τις
προάλλες στη Βιέννη, στο περιθώριο εκδήλωσης της Δυτικοευρωπαϊκής Ένωσης, ο
αρχηγός ΓΕΕΘΑ πτέραρχος Αθ. Τζογάνης και ο Τούρκος ομόλογός του στρατηγός Καρανταγί.

Το περιεχόμενο της συζήτησης, που διήρκεσε περίπου μιάμιση ώρα, δεν έγινε
γνωστό, ωστόσο το κλίμα ήταν καλό σύμφωνα με διπλωματικές πηγές. Η συνάντηση
έγινε πριν οι Τούρκοι στρατηγοί προχωρήσουν στη δέσμευση περιοχών στο Αιγαίο.

Η Άγκυρα, όπως είναι γνωστό, έχει προαναγγείλει για τις αρχές Φεβρουαρίου και
Μαρτίου ασκήσεις στο Αιγαίο. Παράλληλα εξέδωσε αναγγελία και για άλλες 7
περιοχές στις οποίες δηλώνει ότι θα κάνει ασκήσεις σε διάφορες ημερομηνίες όλο
τον Φεβρουάριο.

Όμως για τρεις από τις περιοχές η Αθήνα δεν συμφωνεί και δεν πρόκειται να
εκδώσει «αγγελία» καθώς θίγονται ελληνικά κυριαρχικά δικαιώματα και
αρμοδιότητες. Η μία από αυτές είναι ανατολικά της Σκύρου και επηρεάζει το
πεδίο βολής Ψαθούρα, η άλλη είναι νοτιοδυτικά της Χίου και επηρεάζει το πεδίο
βολής Άνδρου και η τρίτη νοτίως της Ικαρίας, όπου είναι αδύνατη η πρόσβαση
αεροσκαφών από διεθνή εναέριο χώρο.

Στο μεταξύ, ίσες αποστάσεις μεταξύ Αθήνας και Άγκυρας κράτησε για μία ακόμη
φορά χτες ο Αμερικανός πρέσβης Ν. Μπερνς στη Θεσσαλονίκη. Η Ελλάδα και η
Τουρκία είναι φίλες χώρες με τις ΗΠΑ και ­ όπως είπε ­ στο πλαίσιο αυτό θα
πρέπει να επιλύσουν τις διαφορές τους. Ο κ. Μπερνς χαρακτήρισε πολύ θετική την
πρωτοβουλία που ανέλαβε η ελληνική κυβέρνηση για την εκτόνωση της έντασης στο
Κοσσυφοπέδιο, ενώ χαρακτήρισε την Ελλάδα «δύναμη ειρήνης» στην επίλυση των
προβλημάτων που αντιμετωπίζει η Αλβανία.

Ο κ. Μπερνς στη διάρκεια της πρώτης επίσκεψής του που πραγματοποίησε χθες στη
Βόρεια Ελλάδα δήλωσε από το υπουργείο Μακεδονίας - Θράκης (όπου συναντήθηκε με
τον υπουργό κ. Φίλιππο Πετσάλνικο) ότι οι ΗΠΑ αναγνωρίζουν και στηρίζουν τις
ελληνικές πρωτοβουλίες ­ στο πλαίσιο της ειρήνης, αλλά και των επενδύσεων ­
που αναπτύσσονται σε χώρες της Νότιας Βαλκανικής.

Σε ερώτηση για το πώς σχολιάζει τα προχθεσινά νέα περιστατικά στο Αιγαίο με
την προσάραξη των δύο τουρκικών πλοίων, ο κ. Μπερνς είπε ότι θα πρέπει πρώτα
να ενημερωθεί επίσημα για όλες τις λεπτομέρειες από τον υπουργό Εξωτερικών κ.
Θοδ. Πάγκαλο και μετά να απαντήσει.

Πάντως, προσαραγμένο εξακολουθούσε να παραμένει μέχρι αργά χτες το βράδυ στα
αβαθή του ακρωτηρίου «Λαμπη» της Κω, το υπό τουρκική σημαία φορτηγό πλοίο
«Μπάρμπαρος Οστάι».

Ο κυβερνήτης του πλοίου ούτε και χτες δέχτηκε βοήθεια από τις ελληνικές αρχές,
υποστηρίζοντας ότι μπορεί με τις δικές του δυνάμεις να αποκολληθεί το σκάφος.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16052N072</ED>
<ID>
ID:137366

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N07&aa=2</URL></REF>


Article

<CATEGORY>vin04</CATEGORY>

 <H2>«Δεν αποτελεί προϋπόθεση στην ενταξιακή διαδικασία η συμμετοχή των Τουρκοκυπρίων»
</H2>
Η ΤΟΥΡΚΟΚΥΠΡΙΑΚΗ κοινότητα δεν αποτελεί αγκάθι για την ένταξη της Κύπρου στην
Ε.Ε., επεσήμανε χθες στην Επιτροπή Εξωτερικών Υποθέσεων της Βουλής ο
αναπληρωτής υπουργός Εξωτερικών, Γιώργος Παπανδρέου.

«Δεν αποτελεί προϋπόθεση η συμμετοχή των Τουρκοκυπρίων στην ενταξιακή
διαδικασία», είπε.

Ο υπουργός αναφέρθηκε σε δημοσκόπηση η οποία έχει γίνει στα κατεχόμενα
σχετικώς με την ένταξη της Κύπρου στην Ευρωπαϊκή Ένωση, με βάση την οποία: Το
43% ήταν υπέρ της ένταξης με ταυτόχρονη επίλυση του Κυπριακού, το 41% υπέρ της
ταυτόχρονης ένταξης της Τουρκίας και της επίλυσης του Κυπριακού, το 11% υπέρ
της ένταξης χωρίς προϋποθέσεις και μόνο το 1,5% κατά της προοπτικής της ένταξης.

Στη συζήτηση η οποία έγινε, ο βουλευτής του ΠΑΣΟΚ Λευτέρης Βερυβάκης έθεσε
θέμα αν μπορεί η Ελλάδα να αξιοποιήσει το βέτο ως προς τη χρηματοδότηση της
Τουρκίας από την Ευρωπαϊκή Ένωση, για να πάρει καταφατική απάντηση, ενώ ο
υπουργός απάντησε σε ερώτηση του κ. Μιλτιάδη Έβερτ σχετικώς με το εδάφιο της
απόφασης της Συνόδου Κορυφής στο Λουξεμβούργο, όπου γίνεται λόγος για «την
εδαφική ακεραιότητα και τη διαφύλαξη των συνόρων, αλλά και την ειρηνική
επίλυση διαφορών».

Ο κ. Παπανδρέου απάντησε ότι το παραπάνω εδάφιο δεν αναφερόταν μόνο στις
ελληνοτουρκικές σχέσεις, αλλά και σε ζητήματα που θα ανακύψουν από τη
διεύρυνση της Ευρωπαϊκής Ένωσης (π.χ. με την Ουγγαρία ή τη Ρουμανία). Και
πρόσθεσε ότι η Ελλάδα προωθεί τον ευρωπαϊκό προσανατολισμό της Τουρκίας, με
την προϋπόθεση να αλλάξει πολιτική η Άγκυρα.

Πάντως, ο κ. Έβερτ θεώρησε ότι δεν πήρε απάντηση σε ερώτησή του για το θέμα
των «δικαστικών διαφορών Ελλάδας - Τουρκίας», το οποίο εντέχνως τον τελευταίο
καιρό εγείρουν οι Τούρκοι.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16052N073</ED>
<ID>
ID:137401

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N07&aa=3</URL></REF>


Article

<CATEGORY>vin04</CATEGORY>

 <H5>ΙΣΧΥΡΗ Η ΕΛΛΗΝΙΚΗ ΘΕΣΗ ΓΙΑ ΤΗΝ ΕΠΙΛΥΣΗ ΤΩΝ ΔΙΑΦΟΡΩΝ
</H5><H2>Η Άγκυρα φοβάται τη Χάγη
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

Η άρνηση της Άγκυρας να δεχθεί την παραπομπή στο Δικαστήριο της Χάγης
οποιασδήποτε αμφισβήτησης κατά της Ελλάδας δείχνει, για μια ακόμη φορά, πόσο
ισχυρή είναι η ελληνική θέση για την επίλυση των ελληνοτουρκικών διαφορών μέσω
του Διεθνούς Δικαστηρίου.

ΑΚΟΜΗ κι αν κάθε μία από τις παράλογες τουρκικές αξιώσεις στο Αιγαίο
παραπέμπονταν στη Χάγη, η πιθανότητα να κέρδιζε έστω και κάτι η τουρκική
πλευρά είναι μηδαμινή, σύμφωνα με ειδικούς επιστήμονες που ασχολούνται χρόνια
με τις διαδικασίες του Δικαστηρίου του ΟΗΕ.

Οι ίδιες πηγές, μιλώντας χθες στα «ΝΕΑ», υπογράμμιζαν ότι ιδιαίτερα με την
παραπομπή του ζητήματος της υφαλοκρηπίδας στο Διεθνές Δικαστήριο η Άγκυρα θα
πιστοποιούσε ­ με τον πιο ξεκάθαρο νομικό τρόπο ­ αυτό που παγίως υποστηρίζει
η Ελλάδα: ότι, πρώτον, τα ελληνικά νησιά του Αιγαίου έχουν υφαλοκρηπίδα και
δεύτερον, ότι το μεγαλύτερο μέρος της υφαλοκρηπίδας του Αιγαίου θα αποδιδόταν
στην Ελλάδα.

ΠΙΕΣΕΙΣ

Την ίδια ευνοϊκή έκβαση αναμένουν οι ειδικοί και από το Διεθνές Δικαστήριο
στις περισσότερες από τις αξιώσεις της Άγκυρας, με μοναδική εξαίρεση το ζήτημα
της αποστρατικοποίησης των νησιών.

Ζήτημα για το οποίο ­ επειδή η Ελλάδα έχει διατυπώσει επιφύλαξη για θέματα
ασφαλείας ­ είναι πολύ πιθανόν το Δικαστήριο να δηλώσει αναρμόδιο να εκδώσει απόφαση.

Το δικαστήριο θα μπορούσε να πιεστεί με πολιτικά μέσα να εκδώσει απόφαση για
το ζήτημα αυτό στην περίπτωση που η Ελλάδα δεχόταν να παραπεμφθούν «πακέτο» οι
ελληνοτουρκικές αξιώσεις, έτσι ώστε να αναζητηθούν τρόποι δικαίωσης και της
τουρκικής πλευράς, έλεγαν διπλωματικοί κύκλοι.

Οι ίδιοι κύκλοι υποστήριζαν ότι ένα εσωτερικό πολιτικό πρόβλημα θα ανέκυπτε
για τη χώρα μας στη θεωρητική εκείνη περίπτωση που η Τουρκία αποδεχόταν τη
γενική δικαιοδοσία του Διεθνούς Δικαστηρίου και παρέπεμπε στη Χάγη (με τη
συναίνεση της Αθήνας) ως πρώτο θέμα την αποστρατικοποίηση της Δωδεκανήσου,
αφήνοντας για αργότερα το ζήτημα π.χ. της υφαλοκρηπίδας.

ΔΕΝ ΘΑ ΔΕΧΘΕΙ

Πάντως είναι εμφανές, έλεγαν νομικοί κύκλοι, ότι η Άγκυρα δεν πρόκειται να
αποδεχθεί την παραπομπή των θεμάτων αυτών στη Χάγη, αφού δεν θα έχει κανένα
όφελος από μία τέτοια διαδικασία.

Όφελος που προσδοκά να έχει από την ισχυρή της στρατιωτική και πολιτική
παρουσία στην περιοχή, με την οποία ελπίζει σε μία μελλοντική αλλαγή τού
status quo υπέρ των συμφερόντων της.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16052N081</ED>
<ID>
ID:137327

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N08&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Ποιος φοβάται το αυτονόητο
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Ο ΘΟΔΩΡΟΣ Πάγκαλος έχει ένα τακτικό πλεονέκτημα έναντι όλων σχεδόν των Ελλήνων
πολιτικών ­ γνωρίζει άριστα την Ευρώπη και τους Ευρωπαίους. Και δεν εννοούμε
απλώς τη λειτουργία της Ευρωπαϊκής Ένωσης ­ αυτήν αργά ή γρήγορα την έμαθαν οι
περισσότεροι ­ αλλά τη νοοτροπία, τον ορθολογισμό, το λεξιλόγιο και τις
προσλαμβάνουσες των Δυτικοευρωπαίων. Είναι γι' αυτό που ο νυν υπουργός
Εξωτερικών δικαιώθηκε σε μια παλαιότερη εκτίμησή του ­ ότι «η υπόθεση του
ονόματος των Σκοπίων είναι χαμένη» ­ για την οποία ουκ ολίγοι σύντροφοί του
είχαν σπεύσει να τον χαρακτηρίσουν από ηττοπαθή έως προδότη. Έτσι και τώρα, η
βασιζόμενη στο αυτονόητο θέση του κ. Πάγκαλου, ότι η Τουρκία μπορεί να
προσφύγει στο Δικαστήριο της Χάγης για όλα τα θέματα που την απασχολούν και η
Ελλάδα οφείλει να ακολουθήσει, αφού έχει αναγνωρίσει τη γενική δικαιοδοσία του
Δικαστηρίου, «πιάνει το πνεύμα» των Ευρωπαίων ­ και... λιθοβολείται στο
εσωτερικό της χώρας. Ο υπουργός Εξωτερικών, διατυπώνοντας κάτι αυτονόητο, δεν
περίμενε, βέβαια, πως η Άγκυρα θα ανταποκρινόταν ασμένως ­ μάλλον το αντίθετο.
Γνώριζε, ωστόσο, ότι η θέση αυτή της χώρας μας θα γινόταν απολύτως κατανοητή
από τα δυτικοευρωπαϊκά ώτα, τα εθισμένα στην πολιτισμένη ρύθμιση των διαφορών
μέσω διεθνών οργάνων. Γνώριζε ακόμη ότι και η συνακόλουθη άρνηση της Άγκυρας
δεν θα ενθουσίαζε τους Ευρωπαίους ­ και η θέση του Κλάους Κίνκελ επ' αυτού
ήταν σαφής. Εξίσου «ευρωπαϊκή» ήταν και η αντίδραση της ελληνικής πλευράς στις
αιτιάσεις ορισμένων εταίρων, ότι η Άγκυρα πρέπει να προσκληθεί στην Ευρωπαϊκή
Διάσκεψη ασχέτως της εκπλήρωσης των όρων του Λουξεμβούργου. Αντί των αλαλαγμών
αυτοαπομονωτισμού κι ανάδελφης πεποίθησης, ο κ. Πάγκαλος είπε ­ και πάλι ­ το
αυτονόητο: ότι κατ' αρχήν πρέπει η Τουρκία να θέλει να έρθει στη Διάσκεψη ­ τα
άλλα... έπονται. Το δυστύχημα είναι πως η εξωτερική μας πολιτική δεν
επιστρατεύει πάντα τα αυτονόητα ­ κι ότι, επίσης, αυτά συνηθέστατα δεν
ικανοποιούν την εσωτερική πολιτική αρένα.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16052N082</ED>
<ID>
ID:137373

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N08&aa=2</URL></REF>


Article

<CATEGORY>vin04</CATEGORY>

 <H5>ΜΙΛΑΕΙ ΣΤΑ «ΝΕΑ» ΕΝΑΣ ΑΠΟ ΤΟΥΣ ΣΥΝΤΑΚΤΕΣ ΤΟΥ ΚΕΙΜΕΝΟΥ ΠΛΑΤΦΟΡΜΑΣ
</H5><H5>Οι «δήθεν εκφραστές» Άκη - Αρσένη
</H5><H2>ΜΑΝΩΛΗΣ ΔΑΣΚΑΛΑΚΗΣ
</H2><H2>Στο ΠΑΣΟΚ υπάρχουν οισοσιαλιστές και οι εκσυγχρονιστές
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

«Από δω οι σοσιαλιστές από κει οι εκσυγχρονιστές». Έτσι περίπου περιγράφει
το στίγμα στο εσωτερικό του ΠΑΣΟΚ σήμερα ο κ. Μαν. Δασκαλάκης, ένας από τους
συντάκτες του κειμένου προβληματισμού που κατατέθηκε από τον χώρο της
λεγόμενης εσωκομματικής αντιπολίτευσης.

Το μέλος του Εκτελεστικού Γραφείου σε συνέντευξή του στα «ΝΕΑ» εξηγεί γιατί
γράφτηκε και κυκλοφόρησε το κείμενο, αναφέρεται σ' αυτούς που συνέβαλαν στην
σύνταξη και τελική επεξεργασία του και απαντά γιατί δεν φέρει υπογραφές.

Αναφέρεται στο θέμα της ηγεσίας και αφήνει ανοιχτό το ενδεχόμενο αλλαγής
της στο επόμενο Συνέδριο.

Ξεκαθαρίζει, πάντως, ότι αυτό αν γίνει θα είναι παρεπόμενο της αλλαγής της
πολιτικής που ακολουθείται σήμερα και η οποία, όπως επισημαίνει, έχει
επιδράσει αρνητικά στην απήχηση του ΠΑΣΟΚ στο εκλογικό σώμα.

Στο μεταξύ, στελέχη του ΠΑΣΟΚ συνέχισαν και χθες να δηλώνουν ότι συμφωνούν
με το «κείμενο». Ο κ. Αν. Πεπονής, που φέρεται και αυτός εκ των στελεχών που
επεξεργάστηκαν την τελική μορφή του κειμένου, δεν απέκλεισε το ενδεχόμενο να
υπάρξει «επόμενο βήμα» από την τάση. Υπέρ του κειμένου τάχθηκε επίσης και ο κ.
Ν. Σηφουνάκης, ο οποίος δήλωσε ότι αυτή την ώρα οι συσχετισμοί στο ΠΑΣΟΚ έχουν
αλλάξει και δεν αντιστοιχούν σε αυτούς του Συνεδρίου. Από την πλευρά τής
κυβέρνησης δεν υπήρξε σχόλιο, με έμμεσο όμως τρόπο επικρίθηκε και χθες η
απουσία υπογραφών.

ΕΥΘΥΣ εξ αρχής ο κ. Μαν. Δασκαλάκης προσδιορίζει τη δική του συμμετοχή στη
σύνταξη του κειμένου: «Ναι, πήρα μέρος και στη διαδικασία επεξεργασίας του
κειμένου και στην τελική διαμόρφωσή του».

ΕΡ.: Ποιοι άλλοι, λοιπόν, συμμετείχαν;

ΑΠ.: Στην ίδια διαδικασία πήραμε μέρος τουλάχιστον 50 μέλη της
Κοινοβουλευτικής Ομάδας και της Κεντρικής Επιτροπής και πάνω από 200 στελέχη
Νομαρχιακών Επιτροπών, συνδικαλιστών και νεολαίων μέσα από πολύμηνο και
ευρύτατο προβληματισμό.

ΕΡ.: Όμως, υπογραφές δεν βάλατε και γι' αυτό σας επικρίνουν.

ΑΠ.: Δεν υπογράψαμε το κείμενο για τέσσερις λόγους.

* Πρώτον, ότι δεν επιδιώκουμε καταγραφή δυνάμεων αλλά συμβολή στην
ανάπτυξη προβληματισμού.

* Δεύτερον, οποιαδήποτε προσπάθεια συλλογής των 200-300 υπογραφών θα
οδηγούσε με βεβαιότητα σε διαρροές και αποδυνάμωση της παρέμβασης.

* Τρίτον, η σκέψη για συλλογή λιγότερων, αντιπροσωπευτικών, υπογραφών
την απορρίψαμε διότι θα αδικούσε το σύνολο αυτών που συμμετείχαν ισότιμα από
την αρχή μέχρι το τέλος. Και

* Τέταρτον, υποθέσαμε ότι ενώ υπήρχε συμφωνία στο σύνολο και στις
αρχές, ήταν ενδεχόμενο κατά την τελική επεξεργασία να υπήρχαν ορισμένες
επιμέρους προσωπικές παρατηρήσεις. Έτσι θεωρήσαμε σωστό να μην πιέσουμε τη
συνείδηση κανενός με την επιλογή της υπογραφής αλλά να δώσουμε την ευκαιρία
στον καθένα να διατυπώσει στη συνέχεια τη συμφωνία του και τις ενδεχόμενες
παρατηρήσεις του, όπως αυτός εκτιμά. Και έτσι, όπως είδατε, γίνεται.

Ο ΧΡΟΝΟΣ

ΕΡ.: Πολλοί αναρωτιούνται γιατί επιλέξατε αυτή τη στιγμή για την
παρέμβασή σας.

ΑΠ.: Έχουμε την άποψη ότι τα μέλη του ΠΑΣΟΚ πρέπει να είναι ενεργά πολιτικά
στελέχη και να μην περιορίζονται στο ρόλο του απλού ψηφοφόρου, ούτε βέβαια σε
καμία περίπτωση των μελών μιας χρήσεως. Θέλουμε στελέχη που μέσα από τον
πολιτικό διάλογο θα συνδιαμορφώνουν τις θέσεις του Κινήματος. Όπως γνωρίζετε,
την Κυριακή γίνονται σε όλη την Ελλάδα Νομαρχιακά Συμβούλια με ουσιαστικό
πολιτικό διάλογο, για να οδηγηθούμε στις 8 Φεβρουαρίου στην εκλογή νέων
Νομαρχιακών και Τομεακών Επιτροπών.

Δώσαμε, λοιπόν, την πρόταση για να συμβάλουμε σ' αυτόν τον ουσιαστικό διάλογο.
Είναι προφανές ότι τα στελέχη που συμφωνούν με αυτές τις απόψεις θα έχουν την
ευκαιρία να κάνουν τις παρατηρήσεις τους για την περαιτέρω βελτίωση του
κειμένου. Ώστε μέσα από ένα γόνιμο και ευρύ προβληματισμό χιλιάδων μελών από
όλο το φάσμα του ΠΑΣΟΚ να οριστικοποιηθούν οι ιδεολογικές και πολιτικές θέσεις
του «ρεύματος». Είναι μια καθαρή πολιτική διαδικασία.

ΕΡ.: Μιλήσατε για «ρεύμα». Ποια είναι τα χαρακτηριστικά του;

ΑΠ.: Εμείς ανήκουμε στο ΠΑΣΟΚ και είμαστε σοσιαλιστές. Αν ορισμένοι σύντροφοι
προτάσσουν του σοσιαλιστικού χαρακτήρα τον εκσυγχρονισμό, τότε στο ΠΑΣΟΚ
υπάρχουν οι εκσυγχρονιστές και οι σοσιαλιστές.

ΕΡ.: Και οι στόχοι του; «Πού το πάτε;», είναι το εύλογο ερώτημα.

ΑΠ.: Θέλουμε να βελτιωθεί η πολιτική που ασκείται από την κυβέρνηση σήμερα για
να αναστραφεί η αρνητική πορεία και εικόνα που έχει ο κόσμος για μας και που
εκφράζεται και με τις τελευταίες δημοσκοπήσεις. Θέλουμε με την πολιτική μας να
ανταποκριθούμε στα ουσιαστικά αιτήματα και προβλήματα του κόσμου, ώστε το
ΠΑΣΟΚ να ανακτήσει τη ζωντάνια του, να παραμείνει πλειοψηφικό Κίνημα και να
βελτιώσει τις σχέσεις του με τις τάξεις και τα στρώματα που εκφράζαμε πάντα
και μας στήριζαν πάντα.

ΠΡΟΒΛΗΜΑΤΙΣΜΟΙ

ΕΡ.: Θεωρείτε ότι σας έχουν εγκαταλείψει οριστικά αυτά τα στρώματα;

ΑΠ.: Όπως γνωρίζετε, υπάρχουν προβληματισμοί για την πορεία. Σε αυτούς τους
προβληματισμούς μέσα και από την παρέμβασή μας θέλουμε να δώσουμε μια
αισιόδοξη προοπτική. Όλα είναι αναστρέψιμα και μπορεί να είναι αισιόδοξα.

ΕΡ.: Σε πόσο χρόνο περιμένετε αποτελέσματα;

ΑΠ.: Οι θέσεις μας αυτές καλύπτουν την πλειοψηφία των μελών, στελεχών και
ψηφοφόρων του ΠΑΣΟΚ και επιδιώκουμε αυτό να εκφραστεί κατά το δυνατόν και στις
ιδιαίτερα ενδιαφέρουσες τρέχουσες εσωκομματικές διαδικασίες, μέχρι το επόμενο Συνέδριο.

ΕΡ.: Εκεί θα θέσετε θέμα ηγεσίας;

ΑΠ.: Μας ενδιαφέρει κυρίως το θέμα της αλλαγής πολιτικής. Είναι σαφές ότι η
αλλαγή πολιτικής συνεπάγεται και αλλαγή ηγετικής ομάδας που θα την εκφράσει. Ο
πρόεδρος του κόμματος, ως εκφραστής του συνόλου του Κινήματος, οφείλει να
συνθέτει τις απόψεις και να εκφράζει την πολιτική που διαμορφώνεται από τις
διαδικασίες. Το αν λοιπόν τεθεί θέμα προέδρου στο επόμενο Συνέδριο εξαρτάται
κυρίως από τον κ. Σημίτη και βέβαια από τις πολιτικές συνθήκες που θα έχουν
διαμορφωθεί τότε. Είναι νωρίς και είναι επιπόλαιο να κάνουμε σήμερα
οποιαδήποτε πρόβλεψη.

ΕΡ.: Στη μέχρι τώρα σύνθεση του «ρεύματος» ποιοι συμμετέχουν; Ποιο
το στίγμα τους;

ΑΠ.: Είναι στελέχη που προέρχονται από όλους σχεδόν τους χώρους που στο
παρελθόν είχαν καταγραφεί ως διάφορες «ομάδες» στο ΠΑΣΟΚ.

ΕΡ.: Δηλαδή και... «εκσυγχρονιστές»;

ΑΠ.: Κύριε Δημάκα, όπως είπα νωρίτερα, αναφέρομαι σε όλους τους σοσιαλιστές.

ΕΡ.: Οι κ.κ. Α. Τσοχατζόπουλος και Γ. Αρσένης τι σχέση έχουν
με την παρέμβασή σας;

ΑΠ.: Τις θέσεις και τις απόψεις τους οι σύντροφοι Τσοχατζόπουλος και Αρσένης
τις εκφράζουν οι ίδιοι και εγώ δεν θα γίνω ούτε ερμηνευτής ούτε αυτόκλητος
εκφραστής τους. Ευτυχώς και οι δύο τον τελευταίο χρόνο κατάλαβαν ότι οι
σχηματικοί διαχωρισμοί και οι «ομάδες» του παρελθόντος δεν προσφέρουν θετική
υπηρεσία, ούτε στους ίδιους ούτε στο Κίνημα. Είμαι βέβαιος ότι όσο συνεχίζουν
σ' αυτή την κατεύθυνση ­ του μη εγκλωβισμού σε «ομάδες» ­ και οι ίδιοι
ωφελούνται, όπως φαίνεται από τις δημοσκοπήσεις, και ο ρόλος τους στο Κίνημα
μπορεί να είναι ουσιαστικότερος και χρησιμότερος. Όσοι αυτόκλητα εμφανίζονται
ως δήθεν «ομάδα» τους και «εκφραστές» τους μόνο ζημιά τούς προκαλούν.

ΕΡ.: Με το «μανιφέστο», όμως, μήπως κινδυνεύει η ενότητα του ΠΑΣΟΚ;

ΑΠ.: Αυτή η προσπάθεια και ο εσωτερικός διάλογος ενδυναμώνει το Κίνημα,
βελτιώνει την πολιτική του και διασφαλίζει την ενότητα. Δεν υπάρχει κανένα
απολύτως πρόβλημα με την ενότητα. Όσοι επικαλούνται τέτοιους κινδύνους το
κάνουν από αδυναμία πολιτικής αντιπαράθεσης, την οποία προσπαθούν να καλύψουν
με τον εκφοβισμό των μελών και των ψηφοφόρων.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16052N091</ED>
<ID>
ID:137328

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N09&aa=1</URL></REF>


Article

<CATEGORY>vin04</CATEGORY>

 <H5>Η Κούβα είναι παράδειγμα επανάστασης
</H5><H2>30 ΕΡΩΤΗΣΕΙΣ
</H2><H2>ΜΑΡΙΑ ΜΕΡΣΕΝΤΕΣ
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΓΕΝΝΗΘΗΚΕ: Στην Αβάνα.

ΖΕΙ: Εδώ, στην Αθήνα. Στην Κούβα, στην Αβάνα.

ΠΙΣΤΕΥΕΙ: Στον άνθρωπο, στις αξίες του πατριωτισμού.

ΤΑΞΙΔΕΥΕΙ: Αρκετά.

ΑΠΟΦΕΥΓΕΙ: Το κάπνισμα.

ΛΑΤΡΕΥΕΙ: Τα παιδιά μου και τη χώρα μου.

ΤΡΑΓΟΥΔΑ: Όπως όλοι οι Κουβανοί.

Η επίσκεψη του Πάπα στην Αβάνα έφερε την Κούβα στην επικαιρότητα. Η
πρέσβειρά της στην Αθήνα, Μαρία Μερσέντες, η οποία λατρεύει την Ελλάδα,
πιστεύει ότι το Βατικανό με αυτή την κίνηση κέρδισε «σεβασμό, δύναμη και
ανεξαρτησία». Και τονίζει ότι «μια πραγματική επανάσταση διαρκεί για πάντα».
Όσο για την περεστρόικα του Γκορμπατσώφ, ξεκίνησε ως «καλή ιδέα» και κατέληξε
σε τραγωδία.

ΕΡ.: Ιστορική η συνάντηση Κάστρο - Πάπα;

ΑΠ.: Βέβαια.

ΕΡ.: Γιατί;

ΑΠ.: Ήταν η πρώτη επίσκεψη Πάπα. Συναντήθηκε με τον λαό και την ηγεσία του.
Έγινε δεκτός με σεβασμό.

ΕΡ.: Ήταν δύσκολο να έρθει στην Κούβα;

ΑΠ.: Υπήρχε από καιρό πρόσκληση για επίσκεψη στην Κούβα, που επιδόθηκε στη
Ρώμη το 1996 από τον πρόεδρο Φιντέλ Κάστρο.

ΕΡ.: Τι κέρδισε το Βατικανό από αυτή την επίσκεψη;

ΑΠ.: Δύναμη, ανεξαρτησία και σεβασμό.

ΕΡ.: Πιστεύετε ότι θα βοηθήσει η επίσκεψη στην άρση του εμπάργκο;

ΑΠ.: Από πολύ καιρό πριν, ο Πάπας έχει ταχθεί ενάντια στον αποκλεισμό των ΗΠΑ
ενάντια στην Κούβα. Τουλάχιστον βοηθάει να δημιουργηθούν νέες συνθήκες για την
άρση του.

ΕΡ.: Σοσιαλισμός και χριστιανισμός;

ΑΠ.: Έχουν πολλά κοινά. Και τα δύο είναι για τους φτωχούς, τους εκμεταλλευόμενους.

ΕΡ.: Σε ένα χρόνο, 40 χρόνια από τη νίκη της Επανάστασης...

ΑΠ.: Όταν είναι πραγματική ωφελεί την πλειοψηφία του λαού και του δίνει
ανεξαρτησία και αξιοπρέπεια. Δεν διαρκεί τότε μόνο σαράντα χρόνια. Διαρκεί για πάντα.

ΕΡ.: Έχει κάνει λάθη το σοσιαλιστικό καθεστώς της Αβάνας;

ΑΠ.: Ναι.

ΕΡ.: Το μεγαλύτερο;

ΑΠ.: Σαν άνθρωποι, έχουμε κάνει λάθη. Δεν είχαμε εμπειρία στην οικοδόμηση του σοσιαλισμού.

ΕΡ.: Η αμερικανική κυβέρνηση συνεχίζει το εμπάργκο. Σας κάνει να τη μισείτε;

ΑΠ.: Όχι, δεν έχουμε αισθήματα μίσους.

ΕΡ.: Τι αισθάνεστε για τον αμερικανικό λαό;

ΑΠ.: Έχουμε όμορφα αισθήματα για τον αμερικανικό λαό. Μόνο απέναντι στην
πολιτική της κυβέρνησής του σχετικά με την Κούβα και άλλα θέματα...

ΕΡ.: Μπορεί μια χώρα μόνη να έχει ψηλά τη σημαία της επανάστασης;

ΑΠ.: Η Κούβα είναι παράδειγμα.

ΕΡ.: Οικονομικά προβλήματα στην Κούβα;

ΑΠ.: Φυσικά, έχουμε πολλά. Μετά την κατάρρευση του σοσιαλισμού στην Ευρώπη και
την ένταση του αμερικανικού οικονομικού αποκλεισμού ενάντια στην Κούβα, η
οικονομία μας υπέφερε πολύ. Είμαστε στο σημείο της ανάρρωσης τώρα και της
αντιμετώπισης πολλών προβλημάτων.

ΕΡ.: Χοσέ Μαρτί;

ΑΠ.: Είναι ο πιο διεθνής από τους Κουβανούς, ο εθνικός μας ήρωας, αυτός που
ενέπνευσε τον εθνικό μας ύμνο.

ΕΡ.: Τσε Γκεβάρα;

ΑΠ.: Ήταν αληθινός επαναστάτης, διεθνιστής και αντιιμπεριαλιστής, παράδειγμα
για το λαό μας.

ΕΡ.: Ρόζα Λούξεμπουργκ;

ΑΠ.: Μία μεγάλη επαναστάτρια και αγωνίστρια.

ΕΡ.: Λατινική Αμερική;

ΑΠ.: Ήπειρος σε εξέλιξη, που εργάζεται για την ολοκλήρωσή της.

ΕΡ.: Ελλάδα;

ΑΠ.: Χώρα που σεβόμαστε και θαυμάζουμε για την ιστορία της, τον λαό της και
τις επιτυχίες της.

ΕΡ.: Σχέσεις Ελλάδας - Κούβας;

ΑΠ.: Σε καλό στάδιο, με φιλικά αισθήματα.

ΕΡ.: Ποια είναι πιο όμορφη, η Ελλάδα ή η Κούβα;

ΑΠ.: Και οι δύο είναι παράδεισοι.

ΕΡ.: Σοσιαλισμός ή βαρβαρότητα;

ΑΠ.: Σοσιαλισμός.

ΕΡ.: Τι ήταν για σας ο Γκορμπατσώφ;

ΑΠ.: Δύσκολο να εξηγήσω.

ΕΡ.: Ουτοπία ή προδοσία η υπόθεση της περεστρόικα;

ΑΠ.: Η περεστρόικα, όπως εμφανίστηκε για να δώσει λύσεις σε ζητήματα του
συστήματος, ήταν καλή ιδέα. Όμως, η χρησιμοποίησή της για τη διάλυση του
σοσιαλιστικού συστήματος αποτέλεσε πραγματική τραγωδία.

ΕΡ.: Τι μήνυμα στέλνει, σήμερα, η Κούβα στον κόσμο;

ΑΠ.: Ειρήνης, αγάπης, σεβασμού του ανθρώπου, αξιοπρέπειας, ισότητας, στήριξης
των φτωχών και αντιμετώπισης των προβλημάτων του σημερινού κόσμου.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16052N101</ED>
<ID>
ID:137324

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N10&aa=1</URL></REF>


Article

<CATEGORY>vin04</CATEGORY>

 <H2>Το «Αθήνα 2004» παρουσιάζεται στους Χειμερινούς Ολυμπιακούς
</H2>
«Η ΑΘΗΝΑ ξέρει να κρατά τις υποσχέσεις της». Αυτό θα είναι το κεντρικό σύνθημα
του ενημερωτικού φακέλου «Αθήνα 2004» που θα παρουσιάσει η ελληνική αποστολή
στη Σύνοδο που πραγματοποιεί η ΔΟΕ στο Ναγκάνο, στις 4 Φεβρουαρίου, παράλληλα
με τους Χειμερινούς Ολυμπιακούς Αγώνες.

«Είμαστε πανέτοιμοι για να παρουσιάσουμε μέσα σε μισή ώρα όλα όσα έχουμε κάνει
εν όψει των Ολυμπιακών Αγώνων του 2004», τόνισε χθες ο υφυπουργός Αθλητισμού
κ. Φούρας, ο οποίος, μαζί με τον αναπληρωτή υπουργό Εξωτερικών κ. Γιώργο
Παπανδρέου, θα ηγηθούν της ελληνικής αποστολής, η οποία αναμένεται να
αναχωρήσει την ερχόμενη Δευτέρα.

Όπως ανέφερε ο κ. Φούρας, «βάσει του συμβολαίου που έχουμε υπογράψει με τη
ΔΟΕ, μπορούσαμε να ορίσουμε την Οργανωτική Επιτροπή μέχρι τις 5 Μαΐου. Όμως
εμείς έχουμε ήδη προχωρήσει στην εξαγγελία του οργανωτικού σχήματος». Στο
Ναγκάνο θα ταξιδέψουν και οι επικεφαλής της Οργανωτικής Επιτροπής κ.κ. Στρ.
Στρατήγης και Κ. Μπακούρης, οι οποίοι θα έχουν την πρώτη συνάντηση με τα μέλη
της ΔΟΕ.

Αναφερόμενος στον προϋπολογισμό των Ολυμπιακών Αγώνων, ο κ. Φούρας, αφού
εξέφρασε την εκτίμηση ότι «δεν θα υπάρξει κανένα οικονομικό πρόβλημα, τόνισε
ότι «θα ανέλθει στα 400 δισ. δραχμές. Από αυτά τα 230 δισ. θα καλυφθούν από τα
τηλεοπτικά έσοδα. Στα υπόλοιπα 170 δισ. που απομένουν, περιλαμβάνονται και τα
90 δισ. που αντιστοιχούν στην κατασκευή του Ολυμπιακού Χωριού. Έσοδα θα έχουμε
και από τα εισιτήρια των αγώνων και την εκμετάλλευση του σήματος».

Στο Ναγκάνο η ελληνική αποστολή θα παρουσιάσει την πρόοδο των μεγάλων έργων
υποδομής, όπως το Μετρό και το αεροδρόμιο των Σπάτων, καθώς και την εξέλιξη
των έργων που αφορούν το εκθεσιακό κέντρο της XELLEXRO στο Μαρούσι, όπου θα
φιλοξενηθεί το κέντρο Τύπου.

Όσον αφορά τα άλλα μεγάλα ολυμπιακά έργα, που πρόκειται να κατασκευαστούν με
αυτοχρηματοδότηση, ενδιαφέρον έχει εκδηλώσει τις τελευταίες ημέρες η Εθνική
Τράπεζα, υλοποιώντας πρότασή της που είχε καταθέσει τον περασμένο Οκτώβριο.

Σε συνεργασία με ξένο τραπεζικό κονσόρτσιουμ, η Εθνική Τράπεζα ενδιαφέρεται να
συμμετάσχει στην κατασκευή ορισμένων ολυμπιακών έργων, όπως το Ολυμπιακό
Χωριό, με το σύστημα της αυτοχρηματοδότησης

Προς αυτή την κατεύθυνση, εκπρόσωπος ξένου τραπεζικού ομίλου, από κοινού με
εκπροσώπους της Εθνικής ­ η οποία θα συμμετάσχει ως «λίντερ» του κονσόρτσιουμ
­ τις τελευταίες ημέρες βρίσκεται στην Αθήνα, πραγματοποιώντας συναντήσεις με
την ηγεσία του υπουργείου Εθνικής Οικονομίας.

Η πρόταση του ομίλου αφορά τα ολυμπιακά έργα, τα οποία δεν πρόκειται να
χρηματοδοτηθούν από το Κοινοτικό Πλαίσιο Στήριξης. 
Τα έργα αυτά, σύμφωνα με την πρόταση του ομίλου, μπορούν να κατασκευαστούν με
αυτοχρηματοδότηση, την εκμετάλλευση των οποίων θα αναλάβει ο όμιλος για 25-30 χρόνια.

Την ίδια στιγμή ο κυβερνητικός εκπρόσωπος, απαντώντας σε ερωτήσεις
δημοσιογράφων, εξέφρασε θετικά σχόλια για την πρόταση να εφαρμοστεί το «πόθεν
έσχες» και στη δεκαπενταμελή Επιτροπή, την οποία κατέθεσε προχθές ο υπουργός
ΠΕΧΩΔΕ κ. Κώστας Λαλιώτης. «Κάθε μέτρο, το οποίο μπορεί να συμβάλει ώστε να
υπάρχει διαφάνεια στις διαδικασίες που αφορούν τη διαχείριση χρημάτων, πρέπει
να αντιμετωπίζεται θετικά. Είμαστε, λοιπόν, πολύ θετικοί σε τέτοιου είδους επισημάνσεις».

Επιπλέον, ο κ. Ρέππας διέψευσε τα σενάρια που θέλουν τον Πρωθυπουργό να
«αποψιλώνει» τις αρμοδιότητες του υπουργού ΠΕΧΩΔΕ που σχετίζονται με την
παρακολούθηση των μεγάλων έργων. 
«Το ότι έχει συγκροτηθεί η Διυπουργική Επιτροπή δεν σημαίνει ότι παύουν η
κυβέρνηση και οι υπουργοί να συνεχίζουν να ασκούν τα καθήκοντά τους. Ασφαλώς
και ο υπουργός ΠΕΧΩΔΕ συνεχίζει να έχει την πλήρη αρμοδιότητα για τα θέματα με
τα οποία μέχρι τώρα ασχολείται».

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16052N102</ED>
<ID>
ID:137364

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N10&aa=2</URL></REF>


Article

<CATEGORY>vin06</CATEGORY>

 <H5>ΒΟΡΕΙΟΗΠΕΙΡΩΤΙΣΣΑ ΠΕΡΙΜΕΝΕ ΤΑΞΙ ΣΤΟ ΦΑΝΑΡΙ ΚΑΙ ΚΑΤΑΔΙΚΑΣΤΗΚΕ ΓΙΑ ΕΠΑΙΤΕΙΑ!
</H5><H2>Αποφασίζομεν και διατάσσομεν: «ζητιάνα»
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

Το περιπολικό σταμάτησε απότομα μπροστά στο φανάρι. Ο αστυνομικός κατέβηκε
γρήγορα από το αυτοκίνητο και κατευθύνθηκε προς το μέρος της 36χρονης γυναίκας
που τον κοιτούσε απορημένη να την πλησιάζει. Δεν είχε κάνει κάτι κακό γι' αυτό
και ξαφνιάστηκε όταν της ζήτησε να τον ακολουθήσει στο Τμήμα.

ΔΕΝ ΜΠΟΡΟΥΣΕ να φανταστεί πως η τυχαία παρουσία της δίπλα στο φανάρι ενός
κεντρικού δρόμου ήταν ικανοποιητικό στοιχείο για να στηριχθεί κατηγορία για
επαιτεία. Η αμφίεση της 36χρονης Άννας Ζηλάκου κάθε άλλο παρά με αυτή των
ζητιάνων που συχνά συναντά κανείς στους δρόμους της Αθήνας έμοιαζε. Εκείνη
είχε ξεκινήσει λίγο νωρίτερα από το σπίτι της για να πάει στη δουλειά της.
Περίμενε υπομονετικά στο φανάρι με την ελπίδα ότι παρά την απεργία των μέσων
μαζικής μεταφοράς θα ήταν τυχερή και θα κατάφερνε εγκαίρως να βρει ένα ταξί
για να μην αργήσει.

Η Άννα Ζηλάκου ήρθε στην Ελλάδα από την Αλβανία μαζί με την οικογένειά της
πριν από περίπου ένα χρόνο. Πολύ σύντομα βρήκε δουλειά. Εργαζόταν μαζί με την
αδελφή τη καθαρίζοντας σπίτια. Κάποιες φορές έκαναν και μπέιμπι-σίτινγκ για να
εξυπηρετήσουν τις κυρίες στα σπίτια των οποίων εργάζονταν. Ποτέ δεν είχαν
δημιουργήσει κανένα πρόβλημα. Γι' αυτό και η Άννα όταν κατάλαβε γιατί την
συνέλαβαν έπεσε από τα σύννεφα.

Μάταια προσπαθούσε να πείσει τον αστυνομικό ότι ήταν λανθασμένη η εντύπωση που
σχημάτισε για εκείνη. Φαίνεται πως για το όργανο της τάξης η καταγωγή της
36χρονης γυναίκας από την Αλβανία και η παρουσία στο φανάρι ήταν στοιχεία που
εκ προοιμίου αρκούσαν για να σχηματίσει δικογραφία εις βάρος της.

Έτσι και έγινε. Η Άννα Ζηλάκου αντί να πάει στη δουλειά της βρέθηκε να κάθεται
χθες στο εδώλιο του Αυτοφώρου Μονομελούς Πλημμελειοδικείου της Αθήνας
κατηγορούμενη για επαιτεία.

Μοναδικό επιβαρυντικό στοιχείο η κατάθεση του αστυνομικού, ο οποίος μετά
βεβαιότητος είπε ότι η γυναίκα επαιτούσε, αν και δεν είχε πέσει στην αντίληψή
του καμία άλλη ύποπτη κίνησή της.

Τη σκυτάλη στο βήμα του μάρτυρα πήρε μία από τις κυρίες στο σπίτι της οποίας
εργάζεται τους τελευταίους μήνες η κατηγορούμενη. Είχε μόνο καλά λόγια να πει
για την Άννα, στο πρόσωπο της οποίας εξέφρασε την εμπιστοσύνη της.

Το ακροατήριο παρακολουθούσε με προσοχή την εξέλιξη της δίκης, σχολιάζοντας
ότι άδικα η κατηγορουμένη, μητέρα ενός επτάχρονου παιδιού, βρέθηκε στο εδώλιο.

«Δεν είχα ανάγκη να ζητιανέψω», είπε η ίδια όταν έφτασε η ώρα της απολογίας
της. «Εργάζομαι σε σπίτια ως καθαρίστρια και κερδίζω τα χρήματα που
χρειάζομαι», πρόσθεσε γνωρίζοντας καλά πως καμία δουλειά δεν είναι ντροπή. Και
εκείνη βρέθηκε να απολογείται ακόμη και γι' αυτό.

Το δικαστήριο τελικά δεν πίστεψε εκείνη, αλλά τον αστυνομικό. Καταδίκασε την
36χρονη γυναίκα για επαιτεία επιβάλλοντάς της ποινή φυλάκισης 40 ημερών. Η
περιπέτειά της είχε και συνέχεια. Το δικαστήριο επικύρωσε την κατάσχεση των
70.000 δραχμών που βρέθηκαν πάνω της την ώρα της σύλληψης, γιατί θεωρήθηκαν ως
προϊόν επαιτείας. Άδικα η κατηγορουμένη κατέβαλε μία ύστατη προσπάθεια να
πείσει το δικαστήριο ότι τα χρήματα αυτά δεν τα μάζεψε στο... φανάρι
περιμένοντας το ταξί, αλλά ήταν τα λεφτά που μαζί με την αδελφή της είχε
συγκεντρώσει από τη δουλειά της για να πληρώσουν το ενοίκιο του σπιτιού τους.

«Εάν αθωωθείτε στο Εφετείο», παρατήρησε η πρόεδρος, «θα πάρετε πίσω τα χρήματά
σας». Ίσως το Εφετείο απαλλάξει την Άννα Ζηλάκου, αλλά από 'δω και πέρα η ίδια
θα είναι πολύ προσεκτική. Και μάλλον θα στέκεται μακριά από τα φανάρια όταν
θέλει να βρει ταξί.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16052N111</ED>
<ID>
ID:137287

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N11&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ </H2><H2>Πόσο ψηλά μας έχει!
</H2>
<AUTHOR>ΜΑΙΡΗ ΚΑΤΣΑΝΟΠΟΥΛΟΥ</AUTHOR>

ΝΑ 'ΝΑΙ καλά η Ολυμπιακή... Μας κάνει τουλάχιστον να γελάμε! Όταν είμαστε έξω
από τα αεροσκάφη της βέβαια, γιατί όταν είμαστε μέσα, μάλλον κλαίμε. Πάντως, η
διαφήμισή της που μας «πληροφορεί» «πόσο ψηλά μας έχει» (λες και το...
αμφισβητεί κανείς!), μας προσφέρει κάτι αστείο να συζητήσουμε κατά τα
κυριακάτικα μποτιλιαρίσματα στην παραλιακή λεωφόρο.

Ο καθένας από την παρέα θυμάται τον δικό του προσωπικό εφιάλτη από τον εθνικά
υπερήφανο αερομεταφορέα μας. «Βρε παιδιά, είχα ζητήσει νερό ξεκινώντας από το
Άμστερνταμ, για να πιω μια ασπιρίνη, και φθάσαμε στην ΑΘήνα και το νερό δεν
είχε έρθει ακόμα!», είπε με δυστυχισμένο ύφος ο Γιώργος..

«Αυτό δεν είναι τίποτα», λένε η Ρένα με τον Χρήστο. «Εμείς, για να πάμε στη
Ντίσνεϊλαντ στο Παρίσι, δεν κλείσαμε με την "Αιρ Φράνς", γιατί έφευγε μεσημέρι
και βγάλαμε εισιτήρια με την Ολυμπιακή που υποτίθεται ότι έφευγε πρωί»,
θυμούνται. «Τελικά είχε τόση καθυστέρηση, που και την ίδια ώρα με την "Αιρ
Φρανς" φθάσαμε και τα παιδιά είχαν τρελαθεί από την κούραση και την κλεισούρα
μέσα στην αίθουσα αναμονής».

«Κι εγώ που ήρθα από την Μπανγκόκ με ένα... σίδερο στη μέση μου;» θυμάται με
αγανάκτηση ο Σπύρος. «Ήταν χαλασμένο το κάθισμα του Τζάμπο και όταν
παραπονέθηκα, η αεροσυνοδός μού απάντησε ορθά-κοφτά: "Παλιό είναι το
αεροπλάνο... Τι θέλετε τώρα;"»!. Τότε πετάχθηκε η Μάτα: «Θυμάστε το καλοκαίρι
που περιμέναμε να απογειωθούμε με τις ώρες μέσα στο αεροπλάνο και όταν
διαμαρτυρηθήκαμε για την αφόρητη ζέστη στον αεροσυνοδό, μας είπε κατάμουτρα
ηλίθιους γιατί δεν σκεφθήκαμε ­ εμείς! ­ να ανοίξουμε τον κλιματισμό;».

Και ο πιο ζωηρός της παρέας ξεσπάθωσε: «Έτσι μου 'ρχεται να πάρω ένα πινέλο
και έναν κουβά και σαν νεο-αναρχικός να ανέβω, να σβήσω το "ψηλά" και να γράψω
με μεγάλα γράμματα "Ολυμπιακή: Σας έχουμε γρ.... ς"»! Για να ακριβολογούμε, δηλαδή...

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16052N112</ED>
<ID>
ID:137369

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N11&aa=2</URL></REF>


Article

<CATEGORY>vin06</CATEGORY>

 <H2>Προκήρυξη με απειλές από τους «Εμπρηστές Συνείδησης»
</H2>
ΤΗΝ ΕΥΘΥΝΗ για τους εμπρησμούς 41 αυτοκίνητων, καθώς και για δύο επιθέσεις στα
γραφεία της ΓΣΕΕ και στο βιβλιοπωλείο «Σύγχρονη Εποχή» ανέλαβε χθες με
προκήρυξη η οργάνωση Εμπρηστές Συνείδησης.

Η προκήρυξη (σε δύο αντίτυπα) σύμφωνα με την ανακοίνωση της Αστυνομίας βρέθηκε
τυχαία από μία υπάλληλο στις 5.30 χθες το απόγευμα στην είσοδο των γραφείων
του Εργατικού Κέντρου Πειραιά όπου την είχαν αφήσει άγνωστοι, χωρίς να υπάρξει
νωρίτερα καμιά προειδοποίηση.

Σε δύο σελίδες γραμμένες όπως φαίνεται σε ηλεκτρονικό υπολογιστή, η οργάνωση
αναλαμβάνει την ευθύνη για 41 εμπρησμούς διπλωματικών αυτοκινήτων,
περιπολικών, αυτοκινήτων αστυνομικών, σχολικών λεωφορείων και κλειστών
φορτηγών τηλεοπτικών σταθμών, εταιρειών κ.λπ., καθώς και για τις δύο επιθέσεις
στα γραφεία της ΓΣΕΕ και στο βιβλιοπωλείο «Σύγχρονη Εποχή», που σημειώθηκαν
από τις 6 Ιουνίου του περασμένου χρόνου έως τις 25 Ιανουαρίου, ενώ απειλεί ότι
«έπεται συνέχεια».

Στην αρχή του κειμένου γίνεται εκτενής αναφορά στον Νίκο Μαζιώτη, ο οποίος
συνελήφθη στις 13 Ιανουαρίου και κατηγορείται από την Αστυνομία για τη βόμβα
που είχε τοποθετήσει η οργάνωση Αναρχικοί Αντάρτες Πόλεων στο υπουργείο Ανάπτυξης.

«Όπως ήταν αναπόφευκτο, μετά τη σύλληψή του, οι λακέδες της εξουσίας και του
κεφαλαίου προσπάθησαν να σπιλώσουν τους κοινωνικούς αγώνες και κάποιες
πρακτικές τους» αναφέρουν στην προκήρυξή τους. Στη συνέχεια καταφέρονται
εναντίον των ΜΜΕ κατηγορώντας ότι «δημιούργησαν ένα εκτεταμένο κλίμα
τρομολαγνείας και αναρχοφοβίας, βάζοντας στο ίδιο σακί τις πράξεις
επαναστατικής βίας με ενέργειες προσωπικής αντεκδίκησης, ξεκαθαρίσματος
λογαριασμών νονών της νύχτας και ρατσιστικές επιθέσεις».

Σε άλλο σημείο του κειμένου αναφέρονται στα χτυπήματα στα Εξάρχεια και στο
Σύνταγμα με βόμβες που είχαν τοποθετηθεί σε κάδους απορριμμάτων. Καταγγέλλουν
το «βρώμικο παιγνίδι της αστυνομίας και του παρακράτους που τοποθέτησαν βόμβες
σε κάδους απορριμμάτων» θέτοντας έτσι σε άμεσο κίνδυνο τη ζωή αθώων ανθρώπων
και με σκοπό να ενοχοποιήσουν τους αναρχικούς και τους ένοπλους αγωνιστές.
Διευκρινίζουν δε ότι «ποτέ αριστεροί αναρχικοί δεν θα διέπρατταν τυφλά χτυπήματα».

Οι στόχοι τους, τονίζουν στην προκήρυξη, «είναι πάντα επιλεκτικοί και αφορούν
συγκεκριμένους φορείς εξουσίας, π.χ. αυτοκίνητα μπάτσων, μεγάλων εταιρειών,
διπλωματών, εταιρειών σεκιούριτι».

Και καταλήγουν «Μίσος - Βία - Εκδίκηση. "Πράξε το ποσοστό βίας που σου
αναλογεί". Ειρήνη στο Αιγαίο, Πόλεμος σε κάθε συνοικία. Λευτεριά στους Ν.
Μαζιώτη, Δαπέργολα, Κ. Καλαρέμα, Φ. Βλασσόπουλο και σε όλους τους
φυλακισμένους. Επαναστατικούς χαιρετισμούς σε όλους τους εξεγερμένους».

ΝΕΑ ΧΤΥΠΗΜΑΤΑ

Στο μεταξύ, από νωρίς χθες το βράδυ, άρχισαν τις εξορμήσεις τους οι ομάδες των
εμπρηστών οι οποίοι πυρπόλησαν αυτοκίνητα στην Κάτω Κηφισιά και στα Πατήσια.

Πρώτος στόχος των δραστών στις 7.35 το βράδυ ένα αυτοκίνητο BMW που ήταν
σταθμευμένο στην οδό Αθανασίου Διάκου 25, στην Κάτω Κηφισιά. Οι εμπρηστές
τοποθέτησαν δυο γκαζάκια κάτω από το αυτοκίνητο του Γιώργου Πούλου και έβαλαν
φωτιά. Το μπροστινό τμήμα του τυλίχθηκε στις φλόγες. Η φωτιά πήρε διαστάσεις
και επεκτάθηκε στο αυτοκίνητο του Διονυσίου Βαλαβάνη, που ήταν σταθμευμένο
κοντά στο φλεγόμενο. Τα δυο αυτοκίνητα έπαθαν μεγάλες ζημιές.

Δέκα λεπτά αργότερα οι εμπρηστές ξαναχτύπησαν, αυτή τη φορά στα Πατήσια. Με
βόμβα μολότοφ πυρπόλησαν το Ι.Χ. το κλειστό φορτηγό της Ελένης Σωτηροπούλου,
που ήταν σταθμευμένο στην οδό Παρασκευοπούλου 139.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N12</CAT>
<ED>
Κωδικός άρθρου: A16052N121</ED>
<ID>
ID:137288

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N12&aa=1</URL></REF>


Article

<CATEGORY>vin06</CATEGORY>

 <H5>«ΒΟΜΒΑΡΔΙΖΟΥΝ» ΤΗΝ ΑΤΜΟΣΦΑΙΡΑ ΜΕ ΤΟ ΚΑΡΚΙΝΟΓΟΝΟ ΒΕΝΖΟΛΙΟ ΟΙ ΕΛΑΤΤΩΜΑΤΙΚΟΙ ΚΑΤΑΛΥΤΕΣ
</H5><H2>Και τα καταλυτικά μολύνουν
</H2>
<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

Χιλιάδες αυτοκίνητα με ελαττωματικούς ή κακοσυντηρημένους καταλύτες
«βομβαρδίζουν» κάθε μέρα την ατμόσφαιρα της Αθήνας με βενζόλιο που αποτελεί,
σε υψηλές δόσεις, σημαντικό καρκινογόνο παράγοντα.

ΤΗΝ ΙΔΙΑ στιγμή, συνεργεία, βαφεία, επιπλοποιεία, καθαριστήρια κ.ά.
επιβαρύνουν ακόμη περισσότερο την ατμόσφαιρα με ρύπους τοξικούς που «χτυπούν»
το νευρικό και το ηπατικό σύστημα.

Το κέντρο της Αθήνας, ο Νέος Κόσμος, το Μεταξουργείο και ο άξονας μεταξύ της
Λιοσίων και των Τριών Γεφυρών αποτελούν τις περιοχές «SOS» της πρωτεύουσας,
που έτσι κι αλλιώς είναι η πιο επιβαρημένη ­ από την άποψη της ρύπανσης του
περιβάλλοντος ­ πόλη της Ευρώπης.

Τον κώδωνα του κινδύνου έκρουσαν χθες η Νομαρχία και το Πανεπιστήμιο Αθηνών,
παρουσιάζοντας, στο πλαίσιο του Διευρωπαϊκού Προγράμματος «Life '96», τα πρώτα
αποτελέσματα των μετρήσεων του βενζολίου στην Αθήνα (που προέρχεται από τα
καυσαέρια των αυτοκινήτων νέας τεχνολογίας), καθώς και τις συγκεντρώσεις άλλων
αρωματικών πολυκυκλικών υδρογονανθράκων, που εκπέμπονται από βιοτεχνικές ή
άλλες παραγωγικές δραστηριότητες.

Οι μετρήσεις έγιναν σε 100 διαφορετικά σημεία του Λεκανοπεδίου επί δύο
εβδομάδες (θα επαναληφθούν έξι ακόμη φορές στη διάρκεια του έτους) και
αφορούσαν τόσο τις μετρήσεις περιβάλλοντος όσο και ατομικές μετρήσεις. Για την
δεύτερη αυτή κατηγορία επελέγησαν 50 εθελοντές από 5 διαφορετικές κατηγορίες ­
οδηγοί λεωφορείων, τροχονόμοι, ταχυδρόμοι, εκπαιδευτικοί, φοιτητές ­ όλοι μη
καπνιστές που έφεραν καθ' όλη τη διάρκεια του προγράμματος μια ατομική συσκευή.

Σύμφωνα με τα αποτελέσματα, οι οδηγοί των λεωφορείων είχαν την υψηλότερη μέση
τιμή έκθεσης στο βενζόλιο, την τολουόλη και την ξυλόλη σε σχέση με όλες τις
άλλες επαγγελματικές κατηγορίες και πολύ μεγαλύτερη της μέσης τιμής της
ατμόσφαιρας της Αθήνας, που είναι 27,9 MG/Μ3για το βενζόλιο. Είναι
ενδεικτικό ότι μολονότι δεν έχει θεσμοθετηθεί ακόμη ανώτατο επιτρεπτό όριο
συγκέντρωσης βενζολίου στο περιβάλλον από την Ευρωπαϊκή Ένωση, η Παγκόσμια
Οργάνωση Υγείας έχει προτείνει τα 15 MG/Μ3. Τι σημαίνουν αυτά τα 13
παραπάνω MG που υπάρχουν στην ατμόσφαιρα της Αθήνας; Κατά την αναπληρώτρια
καθηγήτρια της Ιατρικής Σχολής του Πανεπιστημίου Αθηνών κ. Αθηνά Λινού, «όλες
οι μελέτες που περιγράφουν τις μορφές τοξικότητας των παραπάνω ουσιών
προέρχονται από εργασιακά περιβάλλοντα όπου η έκθεση είναι συνήθως πολύ
υψηλότερη εκείνης του ευρύτερου περιβάλλοντος. Επειδή, όμως στο περιβάλλον των
πόλεων εκτίθεται πολύ μεγαλύτερος αριθμός ατόμων και μάλιστα άτομα με μεγάλη
ευαισθησία, όπως είναι τα παιδιά, οι έγκυοι ή τα άτομα τρίτης ηλικίας, η
παρακολούθηση του περιβάλλοντος και η θεσμοθέτηση ορίων είναι επιβεβλημένες»...

Από την πλευρά του ο νομάρχης Αθηνών, κ. Δημήτρης Ευσταθιάδης (η νομαρχία
συγχρηματοδότησε το πρόγραμμα) τόνισε πως το ενδιαφέρον της νομαρχίας για τα
νέα περιβαλλοντικά προβλήματα που δημιουργεί η εξέλιξη της τεχνολογίας ­
αντιμετωπίζοντας άλλα ­ όπως εν προκειμένω η αυτοκίνηση και γενικότερα οι
κυκλοφοριακές συνθήκες στο Λεκανοπέδιο, θα είναι αμείωτο ώστε με τον τρόπο της
να συμβάλλει στη λήψη των ενδεδειγμένων μέτρων.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N12</CAT>
<ED>
Κωδικός άρθρου: A16052N122</ED>
<ID>
ID:137338

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N12&aa=2</URL></REF>


Article

<CATEGORY>vin06</CATEGORY>

 <H5>ΑΕΙ ΚΑΙ ΤΕΙ ΘΑ ΔΕΧΘΟΥΝ ΜΕ ΠΡΟΫΠΟΘΕΣΕΙΣ ΑΛΛΟΥΣ 4.000 ΦΟΙΤΗΤΕΣ </H5><H2>Χωρίς εξετάσεις σε 32 Τμήματα
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Τέσσερις χιλιάδες θέσεις ανοίγουν στα Πανεπιστήμια και στα ΤΕΙ, αρχής
γενομένης από τον Μάρτιο, μέσω των Προγραμμάτων Σπουδών Επιλογής (ΠΣΕ),
ανακοίνωσε χθες ο υπουργός Παιδείας κ. Γερ. Αρσένης.

ΑΠΟ ΤΑ 65 ΠΣΕ που υποβλήθηκαν στο υπουργείο Παιδείας, ενεκρίθησαν τελικώς 32
και σε πρώτη φάση θα λειτουργήσουν από τον Μάρτιο τα 15.

Ειδικότερα, πρόκειται να λειτουργήσουν από τρία Τμήματα στο ΤΕΙ Πειραιά και
στο Πολυτεχνείο Κρήτης, από δύο Τμήματα στα ΤΕΙ Κοζάνης και Θεσσαλονίκης και
στο Πανεπιστήμιο Ιωαννίνων και από ένα Τμήμα στα ΤΕΙ Καβάλας, Λάρισας και Ηρακλείου.

Σύμφωνα με το χρονοδιάγραμμα που έχουν προτείνει τα ίδια τα Πανεπιστήμια, άλλα
4 ΠΣΕ θα ξεκινήσουν τον Ιούνιο και τα υπόλοιπα 13 τον Σεπτέμβριο. Οι εγγραφές
θα γίνουν ύστερα από προκήρυξη για εκδήλωση σχετικού ενδιαφέροντος, που θα
κάνουν τα Ιδρύματα στον Τύπο και αφού βεβαίως προηγηθεί επιλογή σύμφωνα με τα
κριτήρια που ορίζει ο νόμος 2525/97, για κάθε κατηγορία υποψηφίων με κλήρωση.

Σύμφωνα με την ισχύουσα νομοθεσία, σε περίπτωση που ζητούνται περισσότερες
θέσεις από αυτές που θα προσφερθούν ­ και δεν έχουν ακόμη αποφασισθεί ανά
Τμήμα ­ η συνέλευση του Προγράμματος Σπουδών Επιλογής είναι υποχρεωμένη να
εγγράψει φοιτητές με βάση τα κάτωθι ποσοστά από τις αντίστοιχες κατηγορίες υποψηφίων:

1 45% από τους συμμετέχοντες στις Γενικές Εξετάσεις.

2 20% από φοιτητές ξένων Πανεπιστημίων.

3 15% από φοιτητές ή σπουδαστές ελληνικών ΑΕΙ ή ΤΕΙ.

4 10% από πτυχιούχους ΑΕΙ ή ΤΕΙ.

5 και 10% από τους λοιπούς υποψηφίους που δεν ανήκουν σε καμία από τις
παραπάνω κατηγορίες.

Τα κριτήρια που λαμβάνονται υπόψη για την επιλογή των φοιτητών από κάθε
κατηγορία είναι:

* Για την Α' κατηγορία, η ηλικία, ο βαθμός του απολυτηρίου, ο βαθμός των
Γενικών Εξετάσεων, τα έτη εκτός αγοράς εργασίας, τα έτη επαγγελματικής
προϋπηρεσίας και τα έτη μεταλυκειακής εκπαίδευσης.

* Για τη δεύτερη κατηγορία, ο βαθμός του απολυτηρίου, ο βαθμός των Γενικών
Εξετάσεων και ο αριθμός των μαθημάτων επιτυχούς φοίτησης στην Τριτοβάθμια Εκπαίδευση.

* Για την τρίτη κατηγορία, ο βαθμός του απολυτηρίου, ο βαθμός των Γενικών
Εξετάσεων, ο μέσος όρος βαθμολογίας στην Τριτοβάθμια Εκπαίδευση και ο αριθμός
μαθημάτων επιτυχούς φοίτησης στην Τριτοβάθμια Εκπαίδευση.

* Για την τέταρτη κατηγορία, η ηλικία, ο βαθμός του πτυχίου, τα έτη εκτός
αγοράς εργασίας και τα έτη επαγγελματικής προϋπηρεσίας.

* Για την πέμπτη τέλος κατηγορία, ο βαθμός του απολυτηρίου, τα έτη εκτός
αγοράς εργασίας, τα έτη επαγγελματικής προϋπηρεσίας και τα έτη μεταλυκειακής εκπαίδευσης.

Στα ΠΣΕ μπορούν να φοιτήσουν όλοι οι Έλληνες πολίτες ή αλλοδαποί, ανεξαρτήτως
ηλικίας εφόσον έχουν απολυτήριο Λυκείου ή άλλο ισότιμο ή αντίστοιχο τίτλο
Δευτεροβάθμιας Εκπαίδευσης εσωτερικού ή εξωτερικού.

Τα μαθήματα στα ΠΣΕ γίνονται σε τρεις περιόδους: χειμερινή, εαρινή και θερινή.

Επιτρέπεται η φοίτηση σε τρία μαθήματα ανά περίοδο και μέχρι εννέα μαθήματα
ανά έτος. 
Με δεδομένο ότι για την απόκτηση πτυχίου απαιτείται η επιτυχής παρακολούθηση
ενός πλήρους κύκλου σπουδών που κυμαίνεται συνήθως μεταξύ 36 και 40 μαθημάτων,
εκτιμάται ότι ένας επιμελής φοιτητής το γρηγορότερο που μπορεί να ολοκληρώσει
τις σπουδές του είναι σε τέσσερα χρόνια και κάτι.

Η φοίτηση είναι δωρεάν για τους κάτω των 25 ετών, ενώ για τους μεγαλύτερης
ηλικίας φοιτητές προβλέπονται δίδακτρα, το ύψος των οποίων θα καθορισθεί
αργότερα. 
Τα πτυχία που θα χορηγούν τα ΠΣΕ θα είναι ισότιμα με τα πτυχία που παίρνουν οι
φοιτώντες στα συμβατικά προγράμματα σπουδών των ΑΕΙ και των ΤΕΙ, όπου τώρα
εισάγονται με Γενικές Εξετάσεις και στο εξής θα εισάγονται με το Απολυτήριο
του Ενιαίου Λυκείου.

Για περισσότερες πληροφορίες και διευκρινίσεις οι ενδιαφερόμενοι μπορούν να επικοινωνούν:

­ Με τον αρμόδιο του υπουργείου Παιδείας για τα ΠΣΕ κ. Άρη Σάμιτα, τηλ. 3313.165.

­ Με το Γραφείο Ενημέρωσης Πολιτών, τηλ. 3254.970, 3234.042, 3310.436.

­ Με τη Διεύθυνση του ΥΠΕΠΘ στο Ίντερνετ: www. ΥΡΕΡΤΗ.gr.


<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16052N131</ED>
<ID>
ID:137289

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N13&aa=1</URL></REF>


Article

<CATEGORY>vin06</CATEGORY>

 <H5>ΠΡΩΤΟΦΑΝΗ ΓΕΓΟΝΟΤΑ ΜΕΣΑ ΣΤΗ ΔΙΚΑΣΤΙΚΗ ΑΙΘΟΥΣΑ: Ο ΜΑΡΤΥΡΑΣ ΚΑΤΗΓΟΡΙΑΣ ΖΗΤΗΣΕ
ΠΡΟΣΤΑΣΙΑ ΓΙΑ ΝΑ ΚΑΤΑΘΕΣΕΙ - Ο ΚΑΤΗΓΟΡΟΥΜΕΝΟΣ ΤΟΝ ΑΠΕΙΛΗΣΕ
</H5><H2>«Εγώ σε είχα μαχαιρώσει - φοβάσαι να το πεις;»
</H2>
<AUTHOR>ΠΡΟΚΟΠΗΣ ΓΙΟΓΙΑΚΑΣ</AUTHOR>

Ο τρόμος που βασιλεύει στις φυλακές εισέβαλε χθες ακόμη και μέσα στο
δικαστήριο, όπου γίνεται η δίκη τόσο για τη δολοφονία του 27χρονου Δημήτρη
Καραμούτη όσο και για τους πρωταίτιους της εξέγερσης στον Κορυδαλλό, τον
Νοέμβριο του 1995.

Ζήτησε προστασία: Ο Σταύρος Λαμπρόπουλος, ο χθεσινός βασικός μάρτυρας
κατηγορίας, ζήτησε εγγυήσεις για την προστασία του. «Φοβάμαι τους άγνωστους
φίλους αυτών που σκότωσαν τον Δημήτρη Καραμούτη», είπε

ΗΤΑΝ πρωτοφανές αυτό που συνέβη μέσα στη δικαστική αίθουσα: ένας μάρτυρας ­
που ήταν αυτόπτης στη δολοφονία ­ ζητούσε προστασία από το κράτος, ώστε να καταθέσει.

Οι δικαστικοί λειτουργοί ανήμποροι προσπαθούσαν να τον πείσουν ότι θα κάνουν
ό,τι ήταν δυνατόν, αλλά στο αδιέξοδο που δημιουργήθηκε και μετά τη διακοπή της
δίκης για μία ώρα ήρθε ως επιστέγασμα να προστεθεί η θρασύτατη απειλή του
βασικού κατηγορουμένου προς τον μάρτυρα: «Εγώ ρε σε είχα μαχαιρώσει τότε.
Γιατί φοβάσαι να το πεις». Και ενώ οι δικαστικοί έκπληκτοι παρακολουθούσαν
αυτά που συνέβαιναν μπροστά τους, ο μάρτυρας τελικά αποχώρησε!.

Ο Σταύρος Λαμπρόπουλος ήταν ο χθεσινός βασικός μάρτυρας κατηγορίας, που όπως ο
ίδιος είπε αργότερα στα «ΝΕΑ» ήξερε ότι αν δεν υπήρχαν εγγυήσεις για την
προστασία του κάποιοι θα τον μαχαίρωναν. «Δεν φοβάμαι αυτούς που τον σκότωσαν.
Φοβάμαι τους άγνωστους φίλους τους που θα με μαχαιρώσουν σε ανύποπτο χρόνο αν
ανοίξω το στόμα μου», είπε κάνοντας τους δικαστές να «παγώσουν» από την τροπή
των πραγμάτων. «Ακόμη και στον Ειδικό Θάλαμο Φύλαξης, όπου κρατούμαι επειδή
κατήγγειλα κάποιους για διακίνηση ναρκωτικών, δεν είμαι ασφαλής. Πριν από λίγο
καιρό χτυπήθηκε πολύ άσχημα κρατούμενος στην απομόνωση από άτομα που μπήκαν
ξαφνικά μέσα, χωρίς να κρατούνται εκεί... Κανένα μέτρο προστασίας μας από αυτά
που υποσχέθηκε ο πρώην υπουργός Δικαιοσύνης κ. Ιωάννης Ποττάκης δεν ισχύει».

Το δικαστήριο, όπως προαναφέρθηκε, ύστερα από αυτήν την εξέλιξη διέκοψε για
μία ώρα προκειμένου να αποφανθεί για το αίτημα του Σταύρου Λαμπρόπουλου.

Προηγουμένως τα μέλη του δικαστηρίου έκαναν αυτοψία στον χώρο της απομόνωσης,
όπου δολοφονήθηκε ο Δημήτρης Καραμούτης. Ο Σταύρος Λαμπρόπουλος οδηγήθηκε σε
φυλασσόμενο χώρο, στις γυναικείες φυλακές. Δεν είχαν περάσει πάνω από 20 λεπτά
όταν μπήκε μέσα για να τηλεφωνήσει στην οικογένειά του ο Κωνσταντίνος Κάλφας.
Κοίταξε τον συγκρατούμενο του και του είπε: «Πέστα, ρε Σταύρο. Αφού και εσύ
και εγώ ξέρουμε ποιοι το έκαναν. Πέστα να φύγουμε...». Ο τελευταίος τού
απάντησε ότι θα το κάνει και ό,τι γίνει. Μάλιστα, μιλώντας στα «ΝΕΑ», είπε ότι
οι Νίκος Πανταζής και Χρήστος και Παναγιώτης Στάντζου έχουν επικυρωθεί από
τους Αλβανούς σε όλες τις φυλακές, επειδή έχουν χτυπήσει και τραυματίσει
πολλούς από αυτούς.

ΚΑΤΕΘΕΣΕ

Νίκος Πανταζής. Δεν δίστασε να πει στον βασικό μάρτυρα κατηγορίας: «Εγώ ήμουν
αυτός που σε είχε μαχαιρώσει στην εξέγερση...»

Όταν η εισαγγελέας κ. Ευγενία Παπαγεωργίου τού ανακοίνωσε ότι επικοινώνησε με
τον εισαγγελέα των Φυλακών διαβεβαιώνοντάς τον ότι θα έχει πρόσθετη προστασία,
ο μάρτυρας κατονόμασε τους Νίκο Πανταζή και Κωνσταντίνο Φωτίου (είναι αυτός
που κυκλοφορεί ελεύθερος αφού αποφυλακίστηκε νόμιμα εξαιτίας της κωλυσιεργίας
των διωκτικών αρχών να εκδώσουν εγκαίρως ένταλμα σύλληψης εις βάρος του) ως
αυτουργούς της δολοφονίας και κατέθεσε ότι είδε τους αδελφούς Παναγιώτη και
Χρήστο Στάντζο έξω από το κελί του Δημήτρη Καραμούτη την ώρα που έβαλαν φωτιά
και έκαψαν το πτώμα του.

«Ήμουν στο κελί οκτώ, τραυματισμένος στα πλευρά. Από τη φωνή αναγνώρισα τον
Νίκο Πανταζή και όταν κοίταξα από το παραθυράκι της πόρτας, είδα τους
Στάντζους», κατέθεσε, μεταξύ άλλων. Επιβεβαίωσε μάλιστα την προχθεσινή
κατάθεση του κρατούμενου Βασίλη Βορίλα, ότι υπήρχε εντολή θανάτωσής του επειδή
«κάρφωσε» κάποιους για ναρκωτικά όταν ήταν στις φυλακές της Λάρισας και άφησε
να εννοηθεί ότι σκότωσαν από λάθος τον Δημήτρη Καραμούτη.

Η κατάθεσή του όμως είχε άδοξο τέλος. Κάποια στιγμή και ενώ εξεταζόταν κατ'
αντιπαράσταση με τον Νίκο Πανταζή, ο οποίος αφού του είπε ότι αυτός ήταν που
τον μαχαίρωσε ­ πράγμα που αρνήθηκε ο Σταύρος Λαμπρόπουλος ­ και με εχθρικό
ύφος τον απείλησε «πάρε των ομματιών σου και φύγε...», ο μάρτυρας άκουσε από
τον συνήγορο υπεράσπισης του Πανταζή και των αδελφών Στάντζου (χθες οι τρεις
έδιωξαν τον δεύτερο συνήγορο υπεράσπισής τους) τη λέξη «ρουφιάνος».
Τσαντισμένος αποχώρησε από την αίθουσα, παρά τις διαβεβαιώσεις του συνηγόρου
ότι δεν απευθυνόταν σε αυτόν, λέγοντας πως θα υποβάλει μήνυση εις βάρος του.

Προηγουμένως ο ψυχίατρος των φυλακών Αλέξανδρος Φιλιππάκης, ο οποίος κρατήθηκε
όμηρος από τους στασιαστές, κατέθεσε ότι το αποτρόπαιο αυτό έγκλημα το έκαναν
κάποιοι που ήταν σε νηφάλια κατάσταση και έτρεφαν μεγάλο μίσος για το θύμα. «Ο
ψυχασθενής σκοτώνει μια και έξω. Δεν τον κάνει κομμάτια και μετά τον καίει»,
είπε, αντικρούοντας έτσι την υπερασπιστική γραμμή ότι αυτοί που έκαναν το
έγκλημα τελούσαν υπό την επήρεια ψυχοφαρμάκων.

ΔΕΝ... ΘΥΜΑΤΑΙ

Ο κρατούμενος Νίκος Γκέκας άλλαξε ξαφνικά την αρχική του κατάθεση, λέγοντας
τώρα ότι δεν θυμάται τίποτα. «Τότε, όταν την έδινα ήμουν υπό την επήρεια
ηρωίνης», ανέφερε. Το μόνο που είπε ήταν ότι άκουσε κάτι φωνές, αναφερόμενος
στα ουρλιαχτά τρόμου και πόνου του Δημήτρη Καραμούτη (!).

Ούτε όμως ο σωφρονιστικός υπάλληλος Κωνσταντίνος Κωστόπουλος φάνηκε να θυμάται
κάτι ιδιαίτερο που θα μπορούσε να διαφωτίσει τους δικαστές για τις συνθήκες
θανάτου του άτυχου 27χρονου, ενώ ο κρατούμενος Ελευθέριος Παναγόπουλος, που
ήταν στη Β' Πτέρυγα όταν έγινε η εξέγερση, προειδοποίησε ότι αν δεν ληφθούν
μέτρα για την καλυτέρευση των συνθηκών κράτησης είναι θέμα ημερών να ξεσπάσει
νέα εξέγερση. «Αυτή τη στιγμή είμαστε 1.280 κρατούμενοι, ενώ ο Κορυδαλλός
χωράει 600», είπε.

Κατηγορούμενοι ως πρωταίτιοι της αιματηρής εξέγερσης είναι ακόμη οι Παρασκευάς
Σερεμέτης, Κωνσταντίνος Παπακωνσταντίνου, Πέτρος Ανδρέου και Κωνσταντίνος
Κάλφας. Ο Κωνσταντίνος Χιρβαντίδης, που κατηγορείται μαζί με τους αδελφούς
Στάντζου για συνεργία στη δολοφονία είναι από το καλοκαίρι δραπέτης. Η δίκη θα
συνεχιστεί σήμερα.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16052N141</ED>
<ID>
ID:137290

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N14&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Όταν πέσει η αυλαία...
</H2>
<AUTHOR>ΝΕΣΤΟΡΑΣ ΚΟΥΡΑΚΗΣ</AUTHOR>

ΓΙΑ άλλη μια φορά οι προβολείς της δημοσιότητας πέφτουν με εκτυφλωτικό φως
στον κόσμο των φυλακών. Μόνο που αυτή τη φορά δεν πρόκειται απλώς για
εξεγέρσεις, αποδράσεις και αυτοκτονίες κρατουμένων. Πρόκειται για την ίδια τη
μικροκοινωνία της φυλακής με τους «νονούς» της, τους σωματοφύλακές τους, τους
«συνεργαζόμενους» και τα θύματά της, έτσι όπως αυτή αναδύεται δύσοσμη μέσα από
τη δίκη του Πειραιά για την υπόθεση Καραμούτη.

Ναρκωτικά, ποτά, άδειες και ό,τι άλλο μπορεί να μεταφρασθεί σε χρήμα
αναδεικνύεται έτσι σε χρυσοφόρο αντικείμενο διακίνησης μέσα από τα κανάλια των
κυκλωμάτων και των «νονών». Ώσπου η αυλαία θα πέσει και πάλι με το τέλος της
δίκης. Οι προβολείς θα στραφούν κάπου αλλού. Οι κρατούμενοι «απ' όλους
ξεχασμένοι, όλο (θα) σαπίζουνε με ψυχές και κορμιά σακατεμένα» (Oscar Wilde).
Κι εμείς οι άλλοι, οι ευπρεπείς, θα εξαφθούμε κι έπειτα θ' αποκοιμηθούμε με
κάποιο καινούργιο «φλέγον» θέμα, μπροστά στα άλλα κανάλια, αυτό που μας
προσφέρει το μαγικό κουτί της σύγχρονης Πανδώρας.

Ο Ν. Κουράκης είναι καθηγητής Εγκληματολογίας του Πανεπιστημίου Αθηνών.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N15</CAT>
<ED>
Κωδικός άρθρου: A16052N151</ED>
<ID>
ID:137332

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N15&aa=1</URL></REF>


Article

<CATEGORY>vin06</CATEGORY>

 <H5>ΕΦΑΡΜΟΣΘΗΚΕ «ΠΡΟΣΩΡΙΝΑ» ΑΠΟ ΤΟ '85 ΑΛΛΑ ΑΝΤΕΧΕΙ ΑΚΟΜΑ
</H5><H5>Κ. Λαλιώτης: Αποκλείεται να μπουν διόδια
</H5><H5>Δεν προβλέπεται κατάργηση
</H5><H5>«Ιστορικό λάθος»
</H5><H2>Ή δακτύλιος ή χάος
</H2>
<AUTHOR>ΜΑΡΙΑ ΝΤΑΛΙΑΝΗ - ΛΑΜΠΡΙΝΗ ΣΤΑΜΑΤΗ</AUTHOR>

Έλεγχος δακτυλίου. Περισσότερα από 600.000 αυτοκίνητα μπαίνουν καθημερινά στο
κέντρο, 200.000 περισσότερα απ' ό,τι δέκα χρόνια πριν

Μπρος γκρεμός και πίσω... δακτύλιος. Δεκαπέντε χρόνια μετά την εξαγγελία και
εφαρμογή του, ο δακτύλιος είναι πάντα εδώ έχοντας όμως προ πολλού απολέσει την
ιδιότητα της «προσωρινότητας», με την οποία τον «προίκισαν» κάποτε οι
εμπνευστές του. Η προσωρινότητα πέρασε με τον χρόνο μπρος στην ανεπάρκεια
οποιουδήποτε άλλου μέτρου να περιορίσει την κυκλοφορία των Ι.Χ. στα επίπεδα
μιας δεκαετίας πριν..

«Κομμένος και ραμμένος» στα μέτρα μιας πόλης που είχε 500.000 Ι.Χ., σήμερα
μοιάζει να αυτοκαταργείται αφού η πόλη πλέον διαθέτει 1.200.000 αυτοκίνητα. Με
το σύστημα μονά-ζυγά περισσότερα από 600.000 αυτοκίνητα μπαίνουν καθημερινά
στον μικρό δακτύλιο. Διακόσιες χιλιάδες περισσότερα απ' ό,τι δέκα χρόνια πριν.
Και σύμφωνα με τα στοιχεία της Τροχαίας, το 1997 11.017 οδηγοί ήλθαν
αντιμέτωποι με το μπλοκάκι του τροχονόμου ­ ακριβώς γιατί παραβίασαν το μέτρο.

Η σημαντική για τους συγκοινωνιολόγους αύξηση της κίνησης των Ι.Χ. στο κέντρο
της πόλης δεν συνοδεύτηκε από καμία αναπροσαρμογή της λειτουργίας του
δακτυλίου, η οποία παραμένει ακόμα και σήμερα στα μέτρα του '85. Ακόμη κι έτσι
πάντως, το σύστημα που παρουσιάστηκε στα μέσα της δεκαετίας του '70 ως
απάντηση στην πετραιλαϊκή κρίση, και την επόμενη δεκαετία ως «δεκανίκι» στην
αντιμετώπιση του νέφους, μοιάζει για πολλούς η μοναδική σανίδα σωτηρίας στο
σημερινό πρόβλημα του κυκλοφοριακού. Καταστρατηγημένος, διάτρητος και
ανεπαρκής, συνεχίζει να αποτελεί έστω μια κάποια λύση. «Αν καταργήσουμε τον
δακτύλιο θα ζήσουμε το χάος στους δρόμους», όπως λέει χαρακτηριστικά ο κ.
Παύλος Δουγιατζάκης, διευθυντής της Τροχαίας.

Παρά την αποδοχή του μέτρου, ο δακτύλιος παραβιάζεται. Νόμιμα ή παράνομα.
Περισσότερα από 20.000 Ι.Χ. διαθέτουν άδεια εισόδου, ενώ ο αριθμός των κλήσεων
της Τροχαίας αυξάνεται από χρόνο σε χρόνο. «Και βέβαια εμείς δεν έχουμε την
πρακτική ικανότητα να ελέγχουμε όλες τις εισόδους, παρά μόνο στην περίπτωση
εκτάκτων μέτρων», διευκρινίζει ο διευθυντής της Τροχαίας καθιστώντας σαφές πως
υπάρχει ένας μεγάλος αριθμός παραβατών που δεν θα κληθούν ποτέ να πληρώσουν το
πρόστιμο των 33.500 δραχμών.

Υπέρ της διατήρησης του μέτρου είναι και ο κ. Γιάννης Γκόλιας, αναπληρωτής
καθηγητής του Εθνικού Μετσόβιου Πολυτεχνείου. Αλλιώς θα κλείσουν όλοι οι
δρόμοι, θα εγκλωβιστούν και τα λεωφορεία χωρίς να υπάρχει δυνατότητα επιλογής
μέσου μεταφοράς».

Αν υπήρχαν 2.000 λεωφορεία και άλλοι πεντακόσιοι οδηγοί, σε συνδυασμό με
επέκταση των λεωφορειοδρόμων «θα μπορούσαμε να καταργήσουμε τον δακτύλιο και
να εξυπηρετείται ο επιβάτης», λέει ο κ. Γκόλιας. «Αυτό που πρέπει όμως να
γίνει επίσης αντιληπτό είναι πως ούτε τα λεωφορεία αποτελούν λύση σε ορισμένες
κυκλοφοριακές αρτηρίες εξαιτίας του περιορισμένου αριθμού των επιβατών που
δύνανται να μεταφέρουν. Σε δρόμους που οδηγούν στον δακτύλιο, εκεί που
δημιουργείται μεγάλο κυκλοφοριακό πρόβλημα ακριβώς επειδή υπάρχει αυξημένη
ζήτηση, όπως είναι η Κηφισίας, η Μεσογείων, η Βασ. Σοφίας, η Βουλιαγμένης, η
Συγγρού χρειάζεσαι μέσα σταθερής τροχιάς για να ανταποκριθείς στη ζήτηση»

ΑΝΤΙ ΔΑΚΤΥΛΙΟΥ... διόδια; Η σκέψη αιωρείται ­ αν και επίσημα δεν τίθεται
ζήτημα ­ πάνω από την πρωτεύουσα, ενώ λίγο βορειότερα, στο Λονδίνο, βρίσκεται
ένα βήμα πριν τεθεί σε εφαρμογή. Την πρόταση για επιβολή διοδίων στους οδηγούς
που εισέρχονται στο κέντρο της Αθήνας, έθεσαν πριν από λίγους μήνες υπ' όψιν
του ΥΠΕΧΩΔΕ τα συναρμόδια υπουργεία, για να εισπράξουν ομόφωνη και
κατηγορηματική την αρνητική απάντηση του υπουργού και των συνεργατών του.

«Αποκλείται να μπουν διόδια στην Αθήνα», δηλώνει στα «ΝΕΑ» ο υπουργός ΠΕΧΩΔΕ,
κ. Κώστας Λαλιώτης. «Η δομή, η λειτουργία και οι καθημερινές ανάγκες της πόλης
καθιστούν το μέτρο ανεφάρμοστο». Η βρετανική κυβέρνηση, ωστόσο, είναι
αποφασισμένη να υποχρεώσει τους οδηγούς να πληρώνουν διόδια προκειμένου να
μπορούν να κυκλοφορούν στους κεντρικούς δρόμους του Λονδίνου και των γύρω
περιοχών. Οι Βρετανοί τεχνοκράτες έκριναν πως η επιβολή διοδίων, για τις ώρες
αιχμής τουλάχιστον, θα φέρει υψηλά κέρδη στα ταμεία των τοπικών συμβουλίων και
θα μειώσει το κυκλοφοριακό πρόβλημα κατά 20%

Το μέτρο εφαρμόζεται ήδη δοκιμαστικά στο Λέστερ, μια πολύ κοντινή στο Λονδίνο
πόλη, ενώ το πείραμα παρακολουθούν από κοντά όλα τα τοπικά συμβούλια.
Εκτιμάται πως αν οι οδηγοί πληρώνουν τέσσερις λίρες (1.800 δραχμές περίπου),
τα έσοδα ενός μικρού τοπικού συμβουλίου, όπως αυτό του Λέστερ, θα αυξηθούν
κατά 100 εκατομμύρια λίρες (47 δισ. δραχμές). Κι αν το μέτρο εφαρμοσθεί στο
Λονδίνο θα επιφέρει πάνω από ένα δισεκατομμύριο λίρες Αγγλίας (470 δισ. δραχμές)!

Το θέμα των διοδίων είχαν σκεφθεί ως λύση στο έντονο κυκλοφοριακό πρόβλημα της
Αθήνας και ορισμένοι Έλληνες συγκοινωνιολόγοι. «Γιατί όχι;», λέει ο κ. Στράτος
Παπαδημητρίου, συγκοινωνιολόγος και διευθύνων σύμβουλος του Οργανισμού Αστικών
Συγκοινωνιών της Αθήνας, ο οποίος μάλιστα αντιπαραθέτει το μέτρο σε εκείνο του
δακτυλίου. «Κατά τη γνώμη μου, ο νόμιμος τρόπος να αποφύγει κανείς τον
δακτύλιο σήμερα, είναι η αγορά δεύτερου Ι.Χ. Κατά κάποιον τρόπο, δηλαδή,
επιτρέπουμε να κυκλοφορούν κάθε ημέρα στο κέντρο, όσοι έχουν τη δυνατότητα
χρήσης δεύτερου οχήματος. Γιατί λοιπόν θα ήταν κοινωνικά άδικο το μέτρο
επιβολής διοδίων στις εισόδους, για ορισμένες ώρες αιχμής; Θα μπορούσε για
παράδειγμα, από τις επτά έως τις εννιά το πρωί να απαγορεύεται η είσοδος σε
όλα τα οχήματα εκτός των μέσων μαζικής μεταφοράς και όσων καταβάλλουν το ποσόν εισόδου».

Ο συγκοινωνιολόγος, κ. Γιάννης Γκόλιας, απαντά με σκεπτικισμό, καθώς θεωρεί
πως το μέτρο της επιβολής διοδίων μπορεί να οδηγήσει στη δημιουργία «ενός
κέντρου μόνο για πλουσίους». Από την άλλη, σημειώνει ο ίδιος, «το 12% των
νοικοκυριών διαθέτουν δεύτερο αυτοκίνητο». Υπηρεσιακοί παράγοντες πάντως του
ΥΠΕΧΩΔΕ δηλώνουν πως το κόστος για τη δημιουργία εγκαταστάσεων είναι
απαγορευτικό, ενώ πολλά είναι επίσης τα χρήματα που θα απαιτεί η συντήρησή τους.

Τη λύση των διοδίων εφαρμόζουν αυτή τη στιγμή μόνο δύο πόλεις στον κόσμο: η
Σιγκαπούρη και η πόλη Τροντχάιμ της Νορβηγίας.

Ο ΓΝΩΣΤΟΣ δακτύλιος της Αθήνας θα συνεχίσει να υφίσταται για αρκετά χρόνια
ακόμα. Όπως δήλωσε ο υπουργός ΠΕΧΩΔΕ κ. Κώστας Λαλιώτης στα «ΝΕΑ», δεν
προβλέπεται κατάργηση του δακτυλίου στο ορατό μέλλον, γιατί μπορεί μεν να
εφαρμόζεται «κυρίως για κυκλοφοριακούς λόγους, θεωρείται όμως ότι συμβάλλει
και στη μείωση των ρύπων». Σύμφωνα με τον υπουργό Περιβάλλοντος, «απόδειξη της
συμβολής του μέτρου στην ατμοσφαιρική ρύπανση είναι ότι ολόκληρο το 1997, για
πρώτη φορά από το 1981 έως σήμερα, δεν χρειάστηκε να ληφθούν έκτακτα μέτρα
ούτε μία φορά». Επίσης, ούτε στο πρόγραμμα Αττική ΣΟΣ που έχει κατατεθεί στο
ΥΠΕΧΩΔΕ προβλέπεται κατάργηση του δακτυλίου.

ΩΣ «ΙΣΤΟΡΙΚΟ λάθος» για την Αθήνα χαρακτηρίζει ο κ. Γιάννης Ζιώμας,
αναπληρωτής καθηγητής στο Αριστοτέλειο Πανεπιστήμιο Θεσσαλονίκης στο Εργαστήρι
Φυσικής της Ατμόσφαιρας, τη λειτουργία του δακτυλίου.

«Πιστεύω ότι ο δακτύλιος, που είχε ξεκινήσει πολύ πριν από το '85 ως
"μικρά-μεγάλα", δημιούργησε την ανάγκη για το δεύτερο αυτοκίνητο. Ήταν τότε η
εποχή που το καινούργιο Ι.Χ. κόστιζε πολύ ακριβά και η Ελλάδα είχε γίνει ο
χώρος που δεχόταν την παλιατζούρα των μεταχειρισμένων απ' όλη την Ευρώπη».

Ήταν το μέτρο της απόσυρσης στις αρχές της δεκαετίας του '90, που έφερε
αποτελέσματα σ' ό,τι αφορά την ποιότητα της ατμόσφαιρας, σύμφωνα με τον
καθηγητή Γιάννη Ζιώμα. Για τον ίδιο ο δακτύλιος έχει κάνει τον κύκλο του, αλλά
«για ψυχολογικούς και μόνο λόγους, για μία στοιχειώδη αποθάρρυνση των οδηγών
να κατεβαίνουν στο κέντρο επιβάλλεται η διατήρησή του».

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16052N161</ED>
<ID>
ID:137291

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N16&aa=1</URL></REF>


Article

<CATEGORY>vin06</CATEGORY>

 <H2>Στο Συμβούλιο της Επικρατείας κρίνεται η τύχη των παρκομέτρων
</H2><H2></H2>
ΓΙΑ ΤΗΝ ΤΥΧΗ των παρκομέτρων και της ανάθεσής τους από τους δήμους σε
ιδιωτικές εταιρείες συνεδριάζει σήμερα η Ολομέλεια του Συμβουλίου της
Επικρατείας, με εισήγηση υπέρ των «παρκοεταιρειών».

Η υπόθεση έχει παραπεμφθεί στην Ολομέλεια του Ανωτάτου Διοικητικού Δικαστηρίου
από το αρμόδιο Στ' Τμήμα του ΣτΕ, λόγω μείζονος σπουδαιότητας, ύστερα από
προσφυγές κατά του Δήμου Αθήνας που έχουν υποβάλει δημοτικοί σύμβουλοι και ιδιώτες.

Η Ολομέλεια του ΣτΕ καλείται να κρίνει σε πρώτο στάδιο εάν νομίμως κυρώθηκε
από το Δήμο της Αθήνας ο διαγωνισμός για τα παρκόμετρα υπέρ της εταιρείας «Ελ.
Κοκκινάκης Α.Ε.» και σε δεύτερο, εάν είναι σύμφωνη προς τις συνταγματικές
διατάξεις η ανάθεση σε ιδιώτες του έργου της ελεγχόμενης στάθμευσης οχημάτων.

Το αρμόδιο τμήμα με την παραπεμπτική του απόφαση, που επέχει θέση εισήγησης
προς την Ολομέλεια, είχε αποφανθεί ότι η ανάθεση του έργου στη συγκεκριμένη
εταιρεία είναι νόμιμη, ενώ εντός των συνταγματικών ορίων κινείται και ο
έλεγχος εφαρμογής του συστήματος (με επιβολή προστίμων κ.ά.) από τις ιδιωτικές εταιρείες.

Σύμφωνα με την απόφαση, από την επίμαχη ανάθεση δεν παραβιάζονται οι
συνταγματικές διατάξεις, γιατί οι αρμοδιότητες ανατίθενται κατ' εξαίρεση και
για συγκεκριμένο χρονικό διάστημα στις ιδιωτικές εταιρείες. 
Και επιπλέον οι δήμοι, όπως και κάθε νομικό πρόσωπο δημοσίου ή ιδιωτικού
δικαίου, μπορούν να αναθέτουν ­ σε περιορισμένη έκταση ­ σε ιδιώτες
αστυνομικού χαρακτήρα καθήκοντα, όπως ήδη συμβαίνει με τη φύλαξη τραπεζών από
ιδιωτική αστυνομία, τη μεταφορά χρηματαποστολών, την περιφρούρηση δασικών
εκτάσεων από ιδιώτες δασοφύλακες κ.ά.

Ζήτημα αντισυνταγματικότητας, κατά την απόφαση, τίθεται από το ενδεχόμενο να
οπλοφορούν οι υπάλληλοι των ιδιωτικών εταιρειών, ενώ, κατά τη μειοψηφία, εκτός
των συνταγματικών ορίων βρίσκεται και η ανάθεση αστυνομικού χαρακτήρα
αρμοδιοτήτων σε ιδιώτες, όπως είναι η επιβολή προστίμων, η απομάκρυνση με
«δαγκάνες» των οχημάτων που είναι σταθμευμένα παράνομα κ.ά.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16052N171</ED>
<ID>
ID:137292

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N17&aa=1</URL></REF>


Article

<CATEGORY>vin06</CATEGORY>

 <H5>ΣΤΟ «ΚΟΚΚΙΝΟ» ΤΑ ΤΑΜΕΙΑ ΤΗΣ ΟΛΥΜΠΙΑΚΗΣ ΑΕΡΟΠΟΡΙΑΣ
</H5><H2>Δάνειο και έλεγχοι δαπανών </H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Στην Ολυμπιακή. Η νέα διοίκηση θα συνάψει δάνειο 10 δισ. δραχμών για την
κάλυψη τρεχουσών αναγκών

Στο «κόκκινο» έχουν φτάσει τα ταμεία της Ολυμπιακής Αεροπορίας και η νέα
διοίκησή της ­ για πρώτη φορά μετά την εφαρμογή του προγράμματος εξυγίανσης ­
προσανατολίζεται στη σύναψη δανείου ύψους 10 δισ. δραχμών για την κάλυψη των
τρεχουσών αναγκών της εταιρείας.

ΤΗΝ ΙΔΙΑ στιγμή, η διοίκηση της Ο.Α. προχωρεί σε μίνι διαχειριστικό έλεγχο,
προκειμένου να διερευνηθεί μια σειρά δαπανών που έγιναν με αποφάσεις και
ενέργειες της προηγούμενης διοίκησης.

Στη διάρκεια της προχθεσινής συνεδρίασης του Διοικητικού Συμβουλίου της Ο.Α.,
κρίθηκε αναγκαίο να διερευνηθούν οι δαπάνες της εταιρείας που έγιναν στο
πλαίσιο της διαφημιστικής της καμπάνιας μέσα στο 1997.

Σύμφωνα με τις πρώτες ενδείξεις, οι δαπάνες αυτές ξεπέρασαν κατά πολύ τον
σχετικό προϋπολογισμό (ορισμένοι αναφέρουν ότι το ποσό αυτό κυμάνθηκε μεταξύ
550 και 600 εκατομμυρίων δραχμών).

Πάντως, το ακριβές ύψος των συγκεκριμένων δαπανών θα γίνει γνωστό σε περίπου
δέκα ημέρες, έπειτα από σχετική έρευνα που ανατέθηκε ήδη σε επιτροπή της
Οικονομικής Επιθεώρησης, με επικεφαλής τον κ. Ηλιάδη.

Επίσης, θα διερευνηθεί η σκοπιμότητα χορήγησης ποσού ύψους 55 εκατομμυρίων
δραχμών στην Ομοσπονδία Σωματείων Πολιτικής Αεροπορίας (ΟΣΠΑ), προκειμένου να
τοποθετηθούν διαφημιστικές πινακίδες της Ο.Α. στα γραφεία της.

Ακόμα, θα γίνει έλεγχος για τη διάθεση μέσα στο 1997 δωρεάν 1.272 εισιτηρίων
από τη Διεύθυνση Δημοσίων Σχέσεων. Εκτός αυτού, θα διερευνηθεί και η
σκοπιμότητα πρόσληψης, από την άνοιξη του 1997, δύο επικοινωνιολόγων, με μισθό
3,5 εκατομμυρίων δραχμών τον μήνα, για διάστημα δύο χρόνων.

Έντονος προβληματισμός υπήρξε στην προχθεσινή συνεδρίαση του Δ.Σ. της Ο.Α. και
για την πρόσληψη της εταιρείας συμβούλων «Μακένζι», που εκπόνησε μελέτη για το
νέο οργανόγραμμα της εταιρείας. Όπως αναφέρθηκε στην προχτεσινή συνεδρίαση του
Δ.Σ. της Ο.Α, η «Μακένζι» αρχικά είχε ζητήσει ποσό περίπου 400 εκατομμυρίων
δραχμών, προκειμένου να εκπονήσει μελέτες οργανογραμμάτων για το σύνολο των
εταιρειών του ομίλου της Ο.Α.

Τελικά, η «Μακένζι» προσελήφθη έναντι συμβάσεως ύψους 500 εκατομμυρίων
δραχμών, προκειμένου να συντάξει μελέτη οργανογράμματος μόνο για την Ολυμπιακή
Αεροπορία. Σημειώνεται, ότι για την εφαρμογή της μελέτης αυτής θα απαιτηθεί
ποσό περίπου 30-35 δισ. δραχμών, ενώ στη σύμβαση που έχει υπογραφεί
προβλέπεται ότι την υλοποίησή της θα αναλάβει η ίδια η «Μακένζι», έναντι 7
δισ. δραχμών.

Τέλος, το Δ.Σ. της Ο.Α. έκρινε ότι δεν θα πρέπει να υποβληθεί «αντιμήνυση»
στην Ένωση Ιπταμένων Μηχανικών που κατέθεσε μήνυση κατά της προηγούμενης
διοίκησης της Ο.Α. για την αγορά των νέων αεροσκαφών (4 Αιρμπάς και 8 Μπόινγκ).

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16052N172</ED>
<ID>
ID:137339

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N17&aa=2</URL></REF>


Article

<CATEGORY>vin06</CATEGORY>

 <H2>Τα τελετουργικά καθορίζει η Εκκλησία
</H2><H2></H2>
ΜΟΝΟ με την αναθεώρηση του Συντάγματος θα μπορεί η Πολιτεία να παρεμβαίνει στα
τελετουργικά θέματα της Εκκλησίας. Ο υφυπουργός Παιδείας αναγνώρισε χθες την
αδυναμία παρέμβασης του κράτους σε περιπτώσεις όπου ιερείς και μητροπολίτες
αρνούνται να κηδεύσουν άτομα που έχουν τελέσει πολιτικό γάμο: «Η Εκκλησία έχει
δικαίωμα να ρυθμίζει τα τελετουργικά της θέματα χωρίς η Πολιτεία να έχει τη
δυνατότητα να υπεισέρχεται σ' αυτά», είπε.

Ο κ. Ι. Ανθόπουλος, απαντώντας σε επίκαιρη ερώτηση του βουλευτή του
Συνασπισμού κ. Π. Κουναλάκη, διευκρίνισε ότι οι θρησκευτικοί λειτουργοί
υπάγονται στον πειθαρχικό έλεγχο αποκλειστικά και μόνο της Ιεράς Συνόδου. Και
πρόσθεσε ότι εάν υπάρχουν ποινικές ευθύνες, αυτό είναι θέμα άλλης εξουσίας και
όχι της εκτελεστικής.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16052N173</ED>
<ID>
ID:137379

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N17&aa=3</URL></REF>


Article

<CATEGORY>vin06</CATEGORY>

 <H2>«Ξηλώνεται» η διοίκηση της CosmOTE
</H2><H2></H2>
ΣΤΟ «ξήλωμα» της διοίκησης της CosmOTE, «επειδή απέτυχε να υλοποιήσει εγκαίρως
όλους τους βασικούς στόχους της εταιρείας», προχωρεί ο ΟΤΕ, που μαζί με τη
νορβηγική Telenor είναι οι κύριοι μέτοχοι της τρίτης επιχείρησης κινητής
τηλεφωνίας της Ελλάδας.

Ο νέος διευθύνων σύμβουλος του ΟΤΕ Γεώργιος Χρυσολούρης, στο πλαίσιο των
διαρθρωτικών αλλαγών που είχε εξαγγείλει για την CosmOTE σε πρόσφατη
συνέντευξή του στα «ΝΕΑ», αποφάσισε χθς να απομακρυνθεί από τη θέση του ο
διευθύνων σύμβουλος της εταιρείας Γεώργιος Κολίρης.

Η επισημοποίηση των αλλαγών στην «κορυφή» της CosmOTE αναμένεται να γίνει
σήμερα στη συνεδρίαση του Διοικητικού Συμβουλίου της εταιρείας, όπου μετέχουν
εκπρόσωποι της διοίκησης του ΟΤΕ και υψηλόβαθμα στελέχη της Telenor (η
νορβηγική εταιρεία μετέχει στην CosmOTE με ποσοστό 30%). Πάντως, όπως ανέφεραν
χθες έγκυροι κύκλοι του ΟΤΕ, τον κ. Κολίρη στην «έξοδό» του από την CosmOTE
αναμένεται να ακολουθήσει και ο πρόεδρός της Βασίλειος Σκουρής.

Επικρατέστερος για τη θέση του διευθύνοντος συμβούλου της CosmOTE είναι ο
φυσικός-ραδιοηλεκτρολόγος Νίκος Μανασής, που προέρχεται από τον ΟΤΕ και έως
χθες ήταν από τα διευθυντικά στελέχη της εταιρείας κινητής τηλεφωνίας Panafon.
Καθήκοντα προέδρου της CosmOTE ­ εφόσον απομακρυνθεί ο κ. Σκουρής ­ αναμένεται
να αναλάβει προσωρινά ο ίδιος ο διευθύνων σύμβουλος του ΟΤΕ, κ. Γ.
Χρυσολούρης, ο οποίος θα επιδιώξει την πλήρη εμπορική λειτουργία της εταιρείας
έως τα τέλη Φεβρουαρίου.

Οι αλλαγές στην CosmOTE, σύμφωνα με κύκλους του ΟΤΕ, κρίθηκαν επιβεβλημένες
καθώς είχε παρουσιαστεί σειρά δυσλειτουργιών και λανθασμένων υπολογισμών -
χειρισμών σε βασικούς τομείς της εταιρείας, με αποτέλεσμα να καθυστερήσει
σχεδόν επί τρίμηνο η λειτουργία της και η εμπορική της εκμετάλλευση.
Ειδικότερα, η νέα διοίκηση του ΟΤΕ θεωρεί ότι έγιναν σοβαρά λάθη στον τομέα
του μάρκετινγκ της CosmOTE. Ακόμα, θεωρεί απαράδεκτο το επιχειρησιακό πλάνο
που καταρτίστηκε και προέβλεπε την ικανοποίηση μόνο 120.000 συνδρομητών μέσα
σε ολόκληρο το 1998. Κι αυτό, γιατί οι προεγγραφές, που πλησίασαν τις 200.000,
έδειξαν ότι η δυναμική της εταιρείας είναι πολύ μεγαλύτερη.

Πάντως, τις ημέρες αυτές η διοίκηση του ΟΤΕ αναμένεται να έχει συζητήσεις με
ανώτατα στελέχη της Telenor, προκειμένου να ληφθούν σοβαρές αποφάσεις για το
μέλλον της CosmOTE και γενικότερα για την τύχη της «κοινοπραξίας».

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N17</CAT>
<ED>
Κωδικός άρθρου: A16052N174</ED>
<ID>
ID:137406

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N17&aa=4</URL></REF>


Article

<CATEGORY>vin06</CATEGORY>

 <H5>ΟΛΟ ΚΑΙ ΠΕΡΙΣΣΟΤΕΡΕΣ ΠΟΣΟΤΗΤΕΣ ΠΙΑΝΟΥΝ ΟΙ ΔΙΩΚΤΙΚΕΣ ΑΡΧΕΣ
</H5><H2>Από την Τουρκία το 48% των ναρκωτικών
</H2>
Αυξάνονται κατά 10% ετησίως οι ποσότητες ηρωίνης που κατάσχονται τα τελευταία
χρόνια από τις ελληνικές αρχές, ενώ σχεδόν η μισή ποσότητα των ναρκωτικών
προέρχεται από την Τουρκία.

ΤΑ ΣΤΟΙΧΕΙΑ γνωστοποίησε χθες ο υπουργός Δικαιοσύνης κ. Ευάγγ. Γιαννόπουλος ­
κηρύσσοντας την έναρξη διημερίδας του ΚΕΘΕΑ για τα θεραπευτικά προγράμματα που
μπορούν εφαρμοστούν στα σωφρονιστικά καταστήματα για τοξικομανείς κρατουμένους
­ ενώ τόνισε ότι η χώρα μας, λόγω της γεωπολιτικής της θέσης, αποτελεί
σταυροδρόμι για το εμπόριο του «λευκού θανάτου». Ο κ. Γιαννόπουλος απέδωσε την
έκταση που έχει λάβει πλέον η διακίνηση των ναρκωτικών στην «ολική απροθυμία
ορισμένων όμορων κρατών» να αντιμετωίσουν τη συγκεκριμένη εγκληματική
δραστηριότητα, ενώ σημείωσε ότι «ορισμένοι από τους γείτονες παράγουν
ναρκωτικά και στηρίζουν την οικονομία τους με "βρώμικο χρήμα"...».

Σύμφωνα με τα στατιστικά στοιχεία που παρουσίασε ο υπουργός Δικαιοσύνης, το
1996 κατασχέθηκαν από τις ελληνικές διωκτικές αρχές 190 κιλά ηρωίνης, ποσότητα
10% περισσότερη από αυτήν του 1995, ενώ το πρώτο εξάμηνο του 1997 κατασχέθηκαν
103 κιλά. Πηγή προέλευσης για το 48% των ποσοτήτων ήταν η Τουρκία, ενώ στον
σχετικό πίνακα ακολουθεί η Αλβανία με 29%. Σε ό,τι αφορά τους... δρόμους της
ηρωίνης, εξάλλου, το 68% των ποσοτήτων κατασχέθηκαν στα διασυνοριακά τελωνεία,
το 23% επιχειρήθηκε να μεταφερθεί διά θαλάσσης, το 8% κατασχέθηκε στα
αεροδρόμια, ενώ 1% μεταφέρεται με ταχυδρομικά δέματα, γεγονός που σημαίνει ότι
κάθε χρόνο σε ταχυδρομικούς φακέλους που έρχονται από το εξωτερικό προς την
Ελλάδα κρύβονται τουλάχιστον δύο κιλά ηρωίνης!..

Στην εκδήλωση του ΚΕΘΕΑ, που ολοκληρώνεται σήμερα, παρουσιάζονται μέθοδοι
αποτιξίνωσης που εφαρμόζονται πειραματικά σε ευρωπαϊκές φυλακές. Κατά τη
χθεσινή πρώτη ημέρα των εργασιών, επισημάνθηκε για μια ακόμη φορά ότι το πιο
αποτελεσματικό μέτρο κατά των ναρκωτικών είναι η πρόληψη και η ενημέρωση στον
χώρο του οικογενειακού περιβάλλοντος. Μάλιστα, ο υπουργός Δικαιοσύνης τόνισε
ότι «έχει πλέον καταρριφθεί ο μύθος που θέλει τους εμπόρους ναρκωτικών να
προσελκύουν "πελατεία" από τα σχολεία και, αντιθέτως, αποδεικνύεται ότι η
πρώτη επαφή των νέων με τις εξαρτησιογόνες ουσίες γίνεται στο φαρμακείο της
οικογένειας...». Εξάλλου, ο κ. Γιαννόπουλος με τον υφυπουργό Υγείας κ. Εμμ.
Σκουλάκη ανακοίνωσαν ότι το ειδικό κέντρο απεξάρτησης κρατουμένων τοξικομανών
­ που θα στεγαστεί σε συγκρότημα κτιρίων που, ως γνωστόν, έχει ήδη αγοραστεί
στην περιοχή της Θήβας ­ θα μπορεί να δεχθεί 350 τοξικομανείς, ενώ θα
στελεχωθεί σύντομα με ειδικευμένο ιατρικό προσωπικό.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16052N181</ED>
<ID>
ID:137293

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N18&aa=1</URL></REF>


Article

<CATEGORY>vin06</CATEGORY>

 <H2>Επέστρεψε τον σταυρό
</H2>
ΤΟ ΧΘΕΣΙΝΟ δημοσίευμα των «ΝΕΩΝ» τελικά ευαισθητοποίησε τον νεαρό που είχε
πάρει τον σταυρό μετά την τελετή αγιασμού των υδάτων στην Γλυφάδα. Περίπου στη
μία το μεσημέρι επέστρεψε τον σταυρό στον πατέρα Κωνσταντίνο Σταματογιαννάκη,
υποστηρίζοντας ότι «τον είχε δώσει σε έναν αγιογράφο για να του φτιάξει έναν
όμοιο». Η αναζήτηση του... χαμένου σταυρού, που είναι επιχρυσωμένος (23
καράτια), είχε κινητοποιήσει όλη την Γλυφάδα από τις 7 Ιανουαρίου. 
Ο «ευτραφής νεαρός» που όλοι έψαχναν, λέγεται Δημήτρης Μπόγρης, είναι πατέρας
δύο παιδιών και μένει τελικά στην Δάφνη Από την στιγμή που έπιασε τον σταυρό,
την ημέρα των Φώτων, «κατεζητείτο» σε όλη την περιοχή. Χθες, πάντως, μετά τις
απαραίτητες διαδικασίες αφέθηκε ελεύθερος.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16052N182</ED>
<ID>
ID:137340

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N18&aa=2</URL></REF>


Article

<CATEGORY>vin06</CATEGORY>

 <H2>Εγκατέλειψε στον δρόμο το νεογέννητο μωρό της
</H2>
ΘΕΣΣΑΛΟΝΙΚΗ. Γραφείο Βόρειας Ελλάδας

ΑΛΛΟ ένα οικογενειακό δράμα αποκαλύφθηκε αυτήν τη φορά στην Έδεσσα, όπου
ανδρόγυνο με ψυχολογικά προβλήματα και χωρίς χρήματα και δουλειά εγκατέλειψε
στον δρόμο το νεογέννητο μωρό του. Η 20χρονη μάνα πριν από ένα χρόνο γέννησε
στο Νοσοκομείο Έδεσσας υγιέστατο κοριτσάκι και συμφώνησε με τους γιατρούς να
το παραδώσει για υιοθεσία με όλες τις νόμιμες διαδικασίες. Το ζευγάρι, που
έχει άλλο ένα κοριτσάκι ηλικίας τριών χρόνων, ζει εδώ και τρία χρόνια με
την... ελεημοσύνη της γειτονιάς, το μικρό επίδομα της Κοινωνικής Πρόνοιας και
τα χρήματα που δίνει ο πατέρας του 27χρονου, ο οποίος τα τελευταία χρόνια δεν
μπορεί να βρει δουλειά πουθενά. Στις 4.30 χθες τα ξημερώματα, η 20χρονη
γέννησε μόνη της ένα υγιέστατο κοριτσάκι, βάρους δυόμισι κιλών. Του φόρεσε ένα
μπλουζάκι, το έβαλε σε χάρτινο κιβώτιο και το εγκατέλειψε έξω από το
χαμόσπιτο, όπου διαμένει με τον σύζυγό της, απέναντι από το δικαστικό μέγαρο
της Έδεσσας. Ήξερε ότι σε λίγη ώρα θα περνούσε το απορριμματοφόρο του δήμου...
Εργάτριες που πήγαιναν στη δουλειά τους άκουσαν το κλάμα του μωρού και το
μετέφεραν στο νοσοκομείο. Σε λίγο στο νοσοκομείο βρισκόταν και η 20χρονη λόγω
αιμορραγίας και νοσηλευόταν φρουρούμενη. Ο σύζυγός της είπε στον πρόεδρο του
νοσοκομείου ότι δεν είχε καταλάβει για την εγκυμοσύνη της γυναίκας του.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16052N183</ED>
<ID>
ID:137380

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N18&aa=3</URL></REF>


Article

<CATEGORY>vin06</CATEGORY>

 <H5>ΟΠΩΣ ΕΞΟΜΟΛΟΓΕΙΤΑΙ, ΕΠΙΘΥΜΕΙ ΝΑ ΚΑΨΕΙ ΕΝΑ ΚΑΤΑΡΑΜΕΝΟ ΑΠΟΘΕΜΑ ΕΝΕΡΓΕΙΑΣ
</H5><H2></H2><H2>ΓΙΩΡΓΟΣ ΒΕΛΤΣΟΣ
</H2><H2>Ολέθρια σχέση με τη γραφή
</H2>
<AUTHOR>ΑΡΕΤΗ ΑΘΑΝΑΣΙΟΥ</AUTHOR>

Δέχθηκε την πρόσκληση και πρόκληση των «ΝΕΩΝ» για το 24ωρό του ο Γιώργος
Βέλτσος, αλλά στην πορεία αποφάσισε παρορμητικά να αναμετρηθεί ο ίδιος με
τον... εαυτό του, αφού η σχέση του με την γραφή είναι καταλυτική! Κατέγραψε,
λοιπόν, με τον δικό του τρόπο όσα εκείνος θεωρεί φλέγοντα σημεία ή και στιγμές
του 24ώρου του. Γιατί, όπως εξομολογείται, επιθυμεί να κάψει ένα καταραμένο
απόθεμα ενέργειας. Και έχει βρει τον τρόπο...

ΔΕΝ ΕΧΕΙ σημασία να απαντήσω για το τι κάνω στις είκοσι τέσσερις ώρες ενός
εικοσιτετραώρου (εάν σας έλεγα ότι κοιμάμαι;).

Σημασία έχει να σας πω γιατί δέχομαι αυτή την πρόσκληση. Θέλω από καιρό να
δοκιμάσω τα νεύρα σας και θέλω να δοκιμασθώ και εγώ. Πόσο θα υποφέρετε αυτόν
τον ακατανόητο, αλλά εν τούτοις οργανωμένο, αυτόν τον άχρηστο αλλά και χρήσιμο
διανοητή; Και πώς τον υποφέρετε εσείς (ο Τύπος), ενώ δεν τον υποφέρει η
Εξουσία, μη θέλοντας να ξαναπάθει ό,τι έπαθε κατά την σύντομη προεδρία του στο
Εθνικό Θέατρο;

Είκοσι τέσσερις ώρες... Και οι στιγμές; Θέλω να πω, ένας από τους
τεσσερισήμισι χιλιάδες χτύπους την ώρα, με τους οποίους η καρδιά μας στουκάρει
στην εξουσία; Οι στιγμές λοιπόν;

Δεν θα έπρεπε να με ρωτήσετε για τη μοναδική πραγματικότητα του χρόνου, τη
στιγμή, όπου η ζωή αμελεί τα προγράμματα, τις συνεντεύξεις και τους στόχους;
Τι λέω, αμελεί και την ίδια τη γλώσσα. Διότι πώς να πεις και τι να πεις για τη
στιγμή ­ «έντονη», «μοναδική», «ιστορική» ή απλώς «έζησα, αυτό είναι»;

Θέλετε να σας πω πώς αισθάνομαι αυτήν τη στιγμή και εσείς να βγάλετε τα
συμπεράσματά σας και για όλο το 24ωρό μου;

Σας το λέω. Η αίσθηση της δύναμης που μου δίνει η συνέντευξη στα «ΝΕΑ» ­ η
«βούληση δυνάμεως» ­ την ίδια στιγμή γίνεται αίσθηση της απόλυτης αδυναμίας
μου να μη μπορώ να σας πω: «Όχι, καμιά συνέντευξη, σε κανέναν». Επιτελεστική
αντίφαση θα μου πείτε. Όχι, αγωνία μην πάψει το τηλέφωνό μου να χτυπά.

Μένει να μιλήσουμε για τον διανυσματικό χαρακτήρα της διάρκειας των δύο αυτών
βουλήσεων-συναισθημάτων (δύναμη-αδυναμία) ως προς τις χαμένες στιγμές και τις
κερδισμένες. Φοβούμαι όμως πως έτσι η συζήτησή μας θα συνδεθεί με τα δελτία
του Χρηματιστηρίου: ποιανού οι μετοχές είναι σε άνοδο;

ΜΕ ΤΟΝ ΑΛΛΟΝ

Τις ώρες του 24ώρου μου, ας πούμε του συγκερασμού του χωρικού και του χρονικού
μου ατομισμού, δηλαδή κατ' ουσίαν της μοναξιάς μου, προσπαθώ να είμαι με τον
άλλον (αυτό δεν κάνω τώρα μαζί σας;) Μη βιαστείτε να ρωτήσετε εάν το
κατορθώνω. Σας προκαταλαμβάνω. Όχι! Δεν μπορώ. Δεν συγχρονίζομαι με τον άλλον
(το διαπιστώνετε). Σ' αυτές τις περιπτώσεις, άλλοι κάνουν πολιτική, άλλοι
μπαίνουν σε επιτροπές και άλλοι τους βλέπουν στην τηλεόραση. Σκεφθείτε την
περίπτωσή μου: την ανοίγω και βλέπω τον εαυτό μου να πολιτεύεται.

Θα ρωτήσετε και «όταν κοιμάστε;» Ε, λοιπόν, και τότε, εντελώς απών στο
βασίλειο του ύπνου, βλέπω την γλώσσα στα όνειρά μου. Πάλι όμως, δεν
απαλλάσσομαι. Πάλι δεν παραιτούμαι με τη νυχτερινή μου ύπαρξη. Την άλλη ημέρα
θα πρέπει να υπάρχω ως αυτό που με θέλουν οι άλλοι: ξύπνιος. Η γραφή τότε
είναι το φαινόμενο των εμμονών μου για το πώς με διαβάζουν οι άλλοι. Με
θεωρείτε αλτρουιστή; Επιτρέψτε μου να σας απαριθμήσω τις συνέπειες αυτής της
ολέθριας σχέσης μου με την γραφή και τη γλώσσα για να τελειώνουμε...

ΓΡΑΦΙΑΣ

Πρώτον, ζω όταν αντιμετωπίζω τον εαυτό μου σαν γραφιά. Κάποιον που κρύβεται
για να γράψει (και να ευχαριστηθεί) και που φανερώνεται όταν έχει γράψει για
να υποστηρίξει ό,τι έχει γράψει (και να ευχαριστηθεί). Διότι μού συμβαίνει
συνεχώς αυτό, πράγμα που με καθιστά επικίνδυνο για όσους είναι συνεχώς
κρυμμένοι και για εκείνους που είναι συνεχώς ξεφανερωμένοι.

Συλλογίζομαι όμως, πως είμαι ο πιο χρήσιμος ως προς την διατήρηση αυτού που
ονομάζουμε «γραφή». Όπως ο βλαβερός άνθρωπος, τους δείχνω ότι χωρίς τα κακά
ένστικτα θα είχαμε μουχλιάσει.

Τελειώσαμε; Θέλετε να με ρωτήσετε μήπως για την πολιτική σημασία των όσων λέω;
Νομίζω πως η στράτευση στο υφάδι ενός κειμένου αναλογεί με την στράτευση στο
υφάδι του κοινωνικού ιστού. Η γραφή από τη φύση της είναι κατά της εξουσίας...

ΔΡΑΣΗ

Λυπάμαι εάν η «παρέμβασή» μου σ' αυτή την κοινωνία δεν έχει γίνει κατανοητή.
Λυπάμαι γιατί η θεωρία μου, δραματοποιημένη στα κείμενά μου, δεν γίνεται
αντιληπτή σαν αυτό που είναι. Δράση. Αυτό που πολλοί δεν καταλαβαίνουν, είναι
ότι η πολιτική δράση του καθενός μας προέρχεται από ένα μοντέλο καταδικασμένο
να λειτουργεί ως απόφαση και ως απόφανση. Θα έλεγα ως κυριολεξία και ως
αλληγορία. Να πω ότι είκοσι τέσσερις ώρες το 24ωρο προσποιούμαι; Ότι επινοώ
επί εικοσιτετραώρου βάσεως πως η προσποίησή μου νοηματοδοτεί το άνευ νοήματος;
Ότι η πολιτική απελευθερώνει μόνον όταν θέτει τα νοήματά της υπό αμφισβήτηση,
ακόμη και όταν προσποιείται ότι τα θέτει;

ΑΛΗΘΕΙΑ ΚΑΙ ΨΕΜΑ

Πίσω από την προσποίηση όμως, υπάρχει ως αιτία, η αλήθεια. Παρά ταύτα, υπάρχει
και το ψεύδος. Είναι η περίπτωση που κατά το εικοσιτετράωρό μου αφήνομαι να με
επινοήσουν άλλοι. Παραδείγματος χάριν τα μίντια. Εσείς, καλή ώρα. Αλλά, σας
ειδοποιώ, δεν πρόκειται να μάθω (ή να «φτιάξω») τον εαυτό μου μέσω τρίτων,
μέσω των «μέσων». Έχω, νομίζω, τα μέσα (και τα «μέσα») ώστε τα μίντια να
μάθουν δι' εμού το κοινό μυστικό: ότι ο κόσμος τα επιθυμεί όχι γιατί τον
ξεγελάνε, αλλά γιατί τα γουστάρουν.

Η προσποίησή μου δεν έχει κανένα άλλο ενδιαφέρον ­ και κανένα άλλο συμφέρον ­
από το να αποκαλύπτει διαρκώς το αναίτιο. Η μπλόφα, αντίθετα, κρύβει την
αιτία. Μπλοφάρω. Ε, λοιπόν, ναι, μπλοφάρω, διότι θέλω να κρύψω κάτι: ότι
καίγομαι για ό,τι δεν μπορώ να πω. Θέλω να κάψω ένα καταραμένο απόθεμα
ενέργειας. Δεν έχω βρει τον τρόπο. Ούτε καν στον έρωτα. Συχνά παθαίνω μπλακ
άουτ. Μεγαλώνοντας, όλο και περισσότερο. Ποίηση;

Ο ΡΟΥΣΣΩ

Διαβάζω τη μετάφραση των «Εξομολογήσεων» του Ρουσσώ, πρώτη φορά στην Ελλάδα,
από τις Εκδόσεις Ιδεόγραμμα. Ο Ρουσσώ ξεκινάει: «Αναλαμβάνω κάτι που δεν έχει
γίνει ποτέ στο παρελθόν, ούτε και πρόκειται να βρει στο μέλλον μιμητές. Θέλω
να δείξω στους συνανθρώπους μου έναν άνθρωπο σε όλη τη φυσική του αλήθεια και
ο άνθρωπος αυτός θα είμαι εγώ».

Ξέρετε γιατί ο Ρουσσώ θα ήθελε να πει την αλήθεια; Διότι έχει ήδη πει πολλά
ψέματα. Στο τέλος του δεύτερου βιβλίου των Εξομολογήσεων, αποκαλύπτει τα εξής:
«Αυτό το βάρος το φέρω ακέραιο στη συνείδησή μου έως αυτήν τη στιγμή και
ομολογώ πως η ανάγκη μου να βρω κάποια ανακούφιση, συνέβαλε κατά πολύ στην
απόφασή μου να γράψω τις Εξομολογήσεις μου».

Άμοιρε Ρουσσώ, ήθελες να γράψεις. Αυτό είναι όλο. Ήθελες να γυμνώσεις την
καρδιά σου στους δημοσιογράφους της εποχής, όχι για να απενοχοποιηθείς για τα
κρίματά σου, αλλά για να ενοχοποιηθείς για τα ψέματά σου, για να ενοχοποιηθείς
περισσότερο για την αλήθεια που θα έγραφες, εκτιθέμενος στα μάτια όλων.

Πράγματι, αυτή είναι η επιθυμία μας, η βαθύτερη επιθυμία, η ανεκπλήρωτη για
τους περισσότερους επιθυμία: η γύμνωση της καρδιάς, απεριόριστα και με κάθε
τρόπο, δηλαδή κυρίως με τη μεταφορά.

Τελειώσαμε; Όχι ασφαλώς, διότι δεν εξηγήσαμε πως το δράμα όλων μας που
γράφουμε και διαβάζουμε είναι ότι «τίποτα δεν υπάρχει εκτός κειμένου». Και
όμως, η πλάνη δεν βρίσκεται στον αναγνώστη ­ διότι εκτός κειμένου βρίσκεται το
σώμα ­ αλλά στο ίδιο το σώμα: «Στην ίδια τη γλώσσα που αποσυνδέει τη γνώση από
το ενέργημα», λέει ο φιλόσοφος. Καλύτερα το λέει ο ποιητής: «Η γλώσσα είναι
αδένας, όχι λογισμός».

Δεν ξέρω αν το παρατηρήσατε, με το κείμενό μου σάς έβγαλα από τον κόπο. Μπήκα
εγώ. Ας μπούμε μαζί στον κόπο να μετρήσουμε πόσες λέξεις είναι. Χίλιες μού
είπατε σας ζήτησε η εφημερίδα;

Θαυμάσια, έκανα νομίζω το καθήκον μου προς τους αυστηρούς αναγνώστες των
«ΝΕΩΝ», μάλλον, παρά προς τους εξίσου αυστηρούς νόμους της αγοράς. Θα μπορούσα
να μη γράψω αυτό το Σάββατο; Μεσολαβήστε ή μεταφέρετε όσες λέξεις περισσεύουν
στην στήλη μου. Άλλωστε, είμαι πανταχού απών... Και μη με ρωτήσετε για τη
φιλική μου σχέση με τον Πρωθυπουργό: όταν έχει καιρό με διαβάζει!

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N20</CAT>
<ED>
Κωδικός άρθρου: A16052N201</ED>
<ID>
ID:137294

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N20&aa=1</URL></REF>


Article

<CATEGORY>vin07</CATEGORY>

 <H5>ΜΙΣΟΣ ΑΙΩΝΑΣ ΜΕΤΑ ΤΟΝ ΜΑΧΑΤΜΑ ΓΚΑΝΤΙ
</H5><H5>Πολλές οι υποθήκες του
</H5><H2>«Ακούω τη σιγανή φωνή»
</H2>
Ο Γκάντι, λίγο πριν από τη δολοφονία του, με τον πρωθυπουργό της Ανεξαρτησίας,
Παντίτ Νεχρού

Ο Ινδός ηγέτης-φιλόσοφος που χωρίς χρήματα, χωρίς όπλα και χωρίς βία έκανε τη
μεγαλύτερη ιμπεριαλιστική δύναμη της εποχής του να λυγίσει και να αποδώσει
στην Ινδία την ανεξαρτησία της, έχει περάσει ήδη στην Ιστορία ως μια από τις
μεγαλύτερες πνευματικές και πολιτικές μορφές του 20ού αιώνα.

ΑΛΛΑ ο Μαχάτμα Γκάντι, από το θάνατο του οποίου κλείνουν σήμερα 50 χρόνια,
ήταν τόσο σύνθετη προσωπικότητα που ακόμη και οι συμπατριώτες του
δυσκολεύονταν να τον καταλάβουν.

Ως πολιτικός ακτιβιστής, υπήρξε ο πατέρας της ιδέας της παθητικής αντίστασης.
Και όμως, ακόμη και αυτήν απέφυγε συστηματικά να τη θεωρητικοποιήσει,
δηλώνοντας ότι δεν υπάκουε ούτε σε συγκεκριμένα σχήματα ούτε σε κάποια αρχή,
αλλά μόνο στη φωνή της «ανθρώπινης συνείδησής» του.

Όταν οι Άγγλοι αντίπαλοι και μαζί θαυμαστές του τον ρώτησαν κάποτε ποιο
επιτέλους ήταν το στρατηγικό σχέδιο που ακολουθούσε και τι σκόπευε να κάνει αν
κάποτε γινόταν πρόεδρος της Ινδίας, ο Μαχάτμα απάντησε ότι δεν είχε ούτε
έτοιμο σχέδιο ούτε πρόγραμμα για την άσκηση εξουσίας. Απλώς «άκουγε φωνές» και
αυτό τον βασάνιζε γιατί έπρεπε να κάνει ό,τι του έλεγαν.

«Ο ΜΟΝΟΣ ΤΥΡΑΝΝΟΣ»

«Ο μόνος τύραννος που δέχομαι σ' αυτόν τον κόσμο ­ είπε ­ είναι αυτή η σιγανή
φωνή που συνεχώς ακούω μέσα μου».

Δεν είναι γνωστό πότε άρχισε να την ακούει. Γιατί στα νιάτα του ο Γκάντι ήταν
κάτι τελείως διαφορετικό απ' αυτό που έγινε μετά. Ήταν το τελευταίο από τα έξι
παιδιά μιας οικογένειας από το Γκουτζαράτ, όπου γεννήθηκε στις 2 Οκτωβρίου 1869.

Στα 19 του χρόνια σπούδαζε ήδη νομικά στην Αγγλία, για να εγκατασταθεί κατόπιν
στη Νότια Αφρική. Πετυχημένος δικηγόρος, μπήκε γρήγορα στην πολιτική,
αγωνίστηκε για τα δικαιώματα της ινδικής κοινότητας και όλα έδειχναν ότι θα
ζούσε και θα πολιτευόταν για πάντα εκεί.

Ο ΑΓΩΝΑΣ ΚΑΤΑ ΤΩΝ ΑΓΓΛΩΝ

Και όμως, στα 46 του χρόνια, γύρισε ξαφνικά στην Ινδία και άρχισε τον αγώνα
κατά των Άγγλων. Τέσσερα χρόνια αργότερα, το 1919, οργάνωσε τη μεγαλύτερη
απεργία που είχε γίνει ποτέ σ' αυτήν τη χώρα, παραλύοντας τα πάντα και
σπάζοντας τα νεύρα των αποικιοκρατών.

Ακολούθησαν και άλλες απεργίες, πορείες, εκστρατείες «πολιτικής ανυπακοής» και
παθητικής αντίστασης, που εξέθεσαν διεθνώς τους Άγγλους για την αιματηρή
καταστολή που εφάρμοσαν ­ και που στοίχισαν στον ίδιο πολλές διώξεις και φυλακίσεις.

Φαίνεται απίστευτο, αλλά ήδη από το 1924, ο Γκάντι ­ ξαφνικά και πάλι ­
αποσύρθηκε, επίσημα τουλάχιστον, από την πολιτική. Θα περνούσαν άλλα 23 χρόνια
ώσπου να κερδηθεί η ανεξαρτησία.

Αφήνοντας άλλους πολιτικούς στο προσκήνιο και αρνούμενος οποιοδήποτε αξίωμα, ο
«Μαχάτμα» (Μεγάλη Ψυχή), αιώνια άστεγος και συνήθως νηστικός, αλώνιζε
μισόγυμνος πόλεις και χωριά κηρύσσοντας την αντίσταση και καθοδηγώντας ­ αλλά
πάντοτε από κάποια απόσταση ­ τους πιστούς του πολιτικούς του Δελχί στις
κινήσεις τους.

Το έσχατο όπλο που χρησιμοποιούσε κατά καιρούς για να πείσει τους συχνά
δύσπιστους συμπατριώτες του να ακολουθήσουν τις συμβουλές του ήταν η απεργία
πείνας. Ο φόβος «μήπως πεθάνει ο Μαχάτμα» επικρατούσε τελικά ­ και το 1947, η
Ινδία γινόταν ανεξάρτητη, μαζί με το Πακιστάν (που οι Άγγλοι θεώρησαν καλό να
το χωρίσουν από αυτήν, αφήνοντας πίσω τους τα σπέρματα μελλοντικών
συγκρούσεων). 
Στην καρδιά των Ινδών, ο Γκάντι ήταν πια άγιος μαζί και ελευθερωτής.

Ένα χρόνο αργότερα, η Μεγάλη Ψχυχή, που τόσο βαθιά είχε γνωρίσει την ανθρώπινη
φύση, «τιμωρήθηκε» από ένα φανατικό. Ο Νατούραμ Γκόντσε, ακροδεξιός
Ινδουιστής, σκότωσε τον άνθρωπο που ελευθέρωσε τη χώρα του, επειδή κήρυττε την
ειρηνική συνύπαρξη με τους Μουσουλμάνους...

ΟΙ ΛΟΓΟΙ και τα γραπτά του Γκάντι είναι γεμάτα από μικρές σπίθες της σκέψης
του για την πολιτική και για τα ανθρώπινα. Ιδού μερικές από αυτές:

«Κανένας πολιτισμός δεν θα αντέξει αν επιμένει να είναι αποκλειστικός».

«Πιστεύω στην απόλυτη ισότητα όλων των ανθρώπων. Εξαιρούνται οι 
δημοσιογράφοι και οι φωτορεπόρτερ».

«Αν σας δίνω την εντύπωση ότι ασχολούμαι με την πολιτική, είναι γιατί η
πολιτική είναι σαν το φίδι που κουλουριάζεται γύρω απ' όλα, και δεν σ' αφήνει
να του ξεφύγεις. Στην ουσία, παλεύω με το φίδι».

«Όπου υπάρχει αγάπη υπάρχει ζωή. Αλλιώς, όχι».

«Το να πιστεύεις σε κάτι και να μην το κάνεις μέρος της ζωής σου είναι η
χειρότερη απάτη».

«Το τι ακριβώς κάνεις δεν έχει και μεγάλη σημασία. Σημασία έχει να το κάνεις».

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16052N491</ED>
<ID>
ID:137283

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N49&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Κρίσιμες εκλογές
</H2>
<AUTHOR>ΑΘΑΝΑΣΙΟΣ ΠΛΑΤΙΑΣ</AUTHOR>

ΤΟ ΚΥΠΡΙΑΚΟ ύστερα από ένα τέλμα είκοσι και πλέον χρόνων βρίσκεται σε ένα
κρίσιμο σταυροδρόμι. Σήμερα που «ξαναμοιράζεται η τράπουλα» δύναμης και
επιρροής στην Ανατολική Μεσόγειο, έχουν δημιουργηθεί προϋποθέσεις για
αναζήτηση βιώσιμων διεξόδων. Σε αυτό το πλαίσιο οι προεδρικές εκλογές στην
Κύπρο έχουν καθοριστική σημασία.

Η Ελλάδα έχει ζωτικά στρατηγικά συμφέροντα στην Ανατολική Μεσόγειο. Ειδικότερα
στην Κύπρο το συμφέρον της Ελλάδας έγκειται α) στην ασφάλεια του κυπριακού
Ελληνισμού και β) στη συγκράτηση των πιέσεων για δυσμενή «λύση» που θα
νομιμοποιεί τα τετελεσμένα του 1974 και θα επιδεινώνει τον στρατηγικό
συσχετισμό Ελλάδος - Τουρκίας, λόγω ομηροποίησης της Κύπρου.

Στα πλαίσια αυτά το συμφέρον των Ελλήνων στην Ελλάδα και την Κύπρο είναι η
εκλογή προέδρου που α) θα μπορεί να ανθίσταται στις πολλαπλές πιέσεις για
αποδοχή μη βιώσιμης λύσης, β) θα συνεχίσει τη διαδικασία ένταξης της Κύπρου
στην Ευρωπαϊκή Ένωση, η οποία προσφέρει πρόσφορο διπλωματικό διέξοδο και γ) θα
εδραιώσει τη στρατηγική σύζευξη Ελλάδος - Κύπρου (π.χ. ενίσχυση κυπριακής
άμυνας, υλοποίηση «δόγματος ενιαίου αμυντικού χώρου», εμβάθυνση της
διπλωματικής συνεργασίας Αθηνών - Λευκωσίας).

Τα τελευταία πέντε χρόνια, σε αντίθεση με την προηγούμενη πενταετία, κινούμεθα
επιτέλους προς τη σωστή κατεύθυνση. Αυτό έχει δημιουργήσει τις προϋποθέσεις
για πρόοδο. Θα ήταν λάθος αυτή η πορεία να ανακοπεί.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16052N492</ED>
<ID>
ID:137371

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N49&aa=2</URL></REF>


Article

<CATEGORY>vin07</CATEGORY>

 <H5>ΔΥΟ ΜΕΓΑΛΕΣ ΣΥΓΚΕΝΤΡΩΣΕΙΣ ΣΤΗΡΙΞΗΣ ΤΟΥ, ΑΛΛΑ ΟΙ ΑΠΟΚΑΛΥΨΕΙΣ ΣΥΝΕΧΙΖΟΝΤΑΙ
</H5><H2>Λαϊκή υποδοχή στον Κλίντον
</H2>
Ενθουσιώδη υποδοχή επιφύλαξαν στον πρόεδρο των ΗΠΑ οι κάτοικοι του
Ουινσκόνσιν, σε δύο μεγάλες συγκεντρώσεις, δείχνοντας προφανή στήριξη στον
πολιτικό ηγέτη που δοκιμάζεται εδώ και μία βδομάδα από το σκάνδαλο Λιουίνσκι.

Ο ΑΝΤΙΠΡΟΕΔΡΟΣ Γκορ ήταν εκείνος που με τη σειρά του υπεραμύνθηκε του ανθρώπου
που τον οδήγησε στα ανώτατα αξιώματα, υπερασπιζόμενος τις προεδρικές
πρωτοβουλίες για την παιδεία και τις κοινωνικές ασφαλίσεις.

«Δεν μπορείτε να φανταστείτε τι καλό που ήταν, τόσο για μένα όσο και τον
πρόεδρο, αυτή η θερμή υποδοχή», είπε ο Αλ Γκορ στη δεύτερη από τις
συγκεντρώσεις στο Πανεπιστήμιο του Ουινσκόνσιν.

«Δεν θα ξεχάσω ποτέ ότι κοίταξα αυτή την ανθρωποθάλασσα», είπε ο πρόεδρος
Κλίντον, για να προσθέσει: «Αυτό είναι το καλύτερο κομμάτι της Αμερικής».

Η ΧΙΛΑΡΙ ΣΤΟ ΝΤΑΒΟΣ

Για να δείξει πως «τίποτα ασυνήθιστο δεν συμβαίνει», η σύζυγος του προέδρου
Κλίντον, Χίλαρι, θα επισκεφθεί, όπως είχε προγραμματιστεί εδώ και καιρό, την
Ελβετία το Σάββατο για να πάρει μέρος στο διεθνές οικονομικό Φόρουμ στο
Νταβός. Στο «αντίπαλο στρατόπεδο» ο συνήγορος της Μόνικα Λιουίνσκι δήλωνε ότι
συνεχίζει την προετοιμασία για την υπεράσπιση της πελάτισσάς του, δείχνοντας
έτσι πως δεν υπήρξε κάποια πρόοδος στις διαβουλεύσεις με τον ανακριτή για να
δοθεί ασυλία στη Λιουίνσκι, προκειμένου να καταθέσει τι είδους σχέση είχε με
τον πρόεδρο Κλίντον.

ΑΠΟΚΑΛΥΨΕΙΣ ΤΩΝ «Ν.Υ.Τ.»

Οι «Νιου Γιορκ Τάιμς» αποκάλυψαν χθες ότι ο πρόεδρος Κλίντον στη συνάντηση που
είχε με τη Μόνικα Λιουίνσκι στα τέλη Δεκεμβρίου τής πρότεινε να πει στην
κατάθεσή της πως οι επισκέψεις που έκανε στον Λευκό Οίκο είχαν σκοπό να
συναντηθεί με τη γραμματέα του.

«Το αποτέλεσμα των συναντήσεων αυτών που έγιναν στον Λευκό Οίκο στα τέλη
Δεκεμβρίου, δύο εβδομάδες πριν διαταχθεί η Λιουίνσκι να καταθέσει στην υπόθεση
Πόλα Τζόουνς, η οποία κατηγορεί τον Κλίντον για σεξουαλική παρενόχληση,
αποκαλύφθηκε από συνεργάτη της Λιουίνσκι που μίλησε μαζί της», προσθέτει η εφημερίδα.

Η Λιουίνσκι έχει βεβαιώσει ενόρκως πως η Τζόουνς δεν είχε καμία σχέση με τον
πρόεδρο Κλίντον.

Σύμφωνα με το δημοσίευμα, ο πρόεδρος Κλίντον πρότεινε στη Λιουίνσκι να μεταβεί
στη Νέα Υόρκη, όπου η μητέρα της έχει ένα διαμέρισμα, για να αποφύγει να
καταθέσει στην υπόθεση Τζόουνς. Με βάση τον αμερικανικό νόμο, η Λιουίνσκι δεν
θα μπορούσε, πάντως, να αποφύγει την κατάθεση, αλλά η μετάβασή της στη Νέα
Υόρκη θα δυσκόλευε το έργο του ανακριτή Κένεθ Σταρ να την εντοπίσει, καταλήγει
το δημοσίευμα.

Ο δικηγόρος της Μόνικα διέψευσε χθες ότι τού έγινε πρόταση 2 εκατομμυρίων
δολαρίων για λογαριασμό της πελάτισσάς του, για να δώσει αποκλειστική
συνέντευξη στο περιοδικό «Πεντχάουζ» και να ποζάρει για αποκαλυπτικές φωτογραφίες.

Σύμφωνα με το Ινστιτούτο Σφυγμομετρήσεων Νίλσεν, περίπου 75 εκατομμύρια
Αμερικανοί παρακολούθησαν όλη ή ένα μέρος της ομιλίας του προέδρου Κλίντον για
την Κατάσταση της Ένωσης, το βράδυ της περασμένης Τρίτης. Το 1997 είχαν
παρακολουθήσει την αντίστοιχη ομιλία του Αμερικανού προέδρου 55 εκατομμύρια Αμερικανοί.

Επίσης, το Ινστιτούτο ανακοίνωσε πως η συνέντευξη τς «Πρώτης Κυρίας», Χίλαρι
Ρόνταμ Κλίντον, στην εκπομπή «Today Show» του τηλεοπτικού δικτύου NBC, είχε
θεαματικότητα 7,2%, δηλαδή την παρακολούθησαν περίπου 980.000 τηλεθεατές.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16052N501</ED>
<ID>
ID:137284

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N50&aa=1</URL></REF>


Article

<CATEGORY>vin03</CATEGORY>

 <H2>ΣΚΙΤΣΟ
</H2>
<AUTHOR>ΔΗΜΗΤΡΗΣ ΧΑΝΤΖΟΠΟΥΛΟΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16052N502</ED>
<ID>
ID:137368

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N50&aa=2</URL></REF>


Article

<CATEGORY>vin07</CATEGORY>

 <H2>Αστυνομικός νεκρός από βόμβα σε μαιευτική κλινική
</H2>
ΕΝΑΣ αστυνομικός σκοτώθηκε και μία νοσοκόμα τραυματίστηκε σοβαρά από έκρηξη
βόμβας που είχε τοποθετηθεί σε γυναικολογική κλινική, στην οποία γίνονται
αμβλώσεις, στην πόλη Μπέρμινγχαμ της Αλαμπάμα.

Σύμφωνα με την τοπική Αστυνομία, η βόμβα κατέστρεψε ένα τμήμα της διώροφης
κλινικής, ενώ τα κοντινά κτίρια εκκενώθηκαν.

Η νοσοκόμα βρίσκεται σε κρίσιμη κατάσταση.

Ομάδα πυροτεχνουργών ερεύνησε το κτίριο για την πιθανότητα να έχει τοποθετηθεί
και δεύτερος εκρηκτικός μηχανισμός, όπως γίνεται σε ανάλογες βομβιστικές
επιθέσεις, σε πολλές κλινικές των ΗΠΑ, όπου πραγματοποιούνται αμβλώσεις.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16052N503</ED>
<ID>
ID:137375

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N50&aa=3</URL></REF>


Article

<CATEGORY>vin07</CATEGORY>

 <H5>Ο ΓΑΜΟΣ ΜΟΥ ΔΙΕΡΧΕΤΑΙ ΚΡΙΣΗ, ΔΗΛΩΣΕ ­ ΒΡΟΧΗ ΔΗΜΟΣΙΕΥΜΑΤΩΝ ΣΤΟΝ ΝΟΤΙΟΑΦΡΙΚΑΝΙΚΟ ΤΥΠΟ
</H5><H5>Εγκατέλειψε την πολιτική λόγω του ειδυλλίου
</H5><H2>Έρωτας Ντε Κλερκ με Ελληνίδα
</H2>
Τον μακροχρόνιο έρωτά του με μία Ελληνίδα παραδέχθηκε ο πρώην πρόεδρος της
Αφρικής Φρεντερίκ ντε Κλερκ, ο οποίος μοιράστηκε το Νόμπελ Ειρήνης 1993 με τον
νύν πρόεδρο της χώρας Νέλσον Μαντέλα, για τις προσπάθειές του για την
κατάργηση του απαρτχάιντ.Ο 61χρονος πρώην προέδρος δεν κατονόμασε την μοιραία
γυναίκα της ζωής του, αλλά αρκέστηκε να διευκρινίσει ότι είναι ξένης
εθνικότητας. Όμως πολλές νοτιοαφρικανικές εφημερίδες αποκάλυψαν ότι πρόκειται
για την κομψή σαραντάρα Ελίτα Γεωργιάδη, σύζυγο του Έλληνα επιχειρηματία Τόνι
Γεωργιάδη, ο οποίος έχει την έδρα των επιχειρήσεών του στο Λονδίνο.

Η εφημερίδα «Breed» γράφει ότι το ζεύγος Ντε Κλέρκ επισκεπτόταν το ζεύγος
Γεωργιάδη τρεις-τέσσερις φορές τον χρόνο στο Λονδίνο και έκαναν όλοι μαζί
διακοπές στα ελληνικά νησιά με την θαλαμηγό τους. Ο Γεωργιάδης, ο οποίος
διαθέτει τεράστια ακίνητη περιουσία στους περίφημους αμπελώνες του δυτικού
Κέιπ Τάουν, υποστήριξε τις πολιτικές μεταρρυθμίσεις του Ντε Κλέρκ, το 1990,
που οδήγησαν στην κατάργηση του απαρτχάιντ και στην εκλογή του Νέλσον Μαντέλα
στην προεδρία το 1994.

ΔΥΟ ΔΗΛΩΣΕΙΣ ΤΟΥ

Το περασμένο Σάββατο, ο πρώην πρόεδρος της Νότιας Αφρικής είχε εκδώσει
ανακοίνωση στην οποία ανέφερε ότι περνάει μία προσωπική κρίση, η οποία, μεταξύ
των άλλων, αφορά και τον γάμο του. Με ανακοίνωση που διένειμε προχθές στον
Τύπο, ο Φρεντερίκ ντε Κλέρκ παραδέχθηκε ότι ο γάμος του με την Μαρίκε, την
οποία παντρεύτηκε πριν από 39 χρόνια, διέρχεται κρίση λόγω του έρωτά του για
μία άλλη γυναίκα.

«Ο βασικός λόγος της προσωπικής κρίσης, στην οποία αναφέρθηκα στην προηγούμενη
ανακοίνωσή μου, είναι το ότι ερωτεύτηκα μία άλλη γυναίκα και εκείνη εμένα. Η
γυναίκα αυτή είναι ένα ευυπόληπτο άτομο ξένης εθνικότητας», τόνιζε στην
ανακοίνωσή του. Στην ίδια ανακοίνωση ο Ντε Κλέρκ διευκρινίζει μάλιστα ότι αυτή
η σχέση έχει αρχίσει εδώ και πολλά χρόνια και ότι και οι δυο τους προσπάθησαν
να πνίξουν το πάθος τους με το να μη βλέπει ο ένας τον άλλον για δύο χρόνια.

«Οι προσπάθειες αυτές δεν απέδωσαν και σήμερα και οι δυο μας, με δική μας
πρωτοβουλία, βρεθήκαμε να συζητάμε με τους συζύγους μας και την οικογένειά μας
τα αισθήματά μας και τις αρνητικές επιπτώσεις τους στο γάμο μας», προσθέτει
στην ανακοίνωσή του ο Φρεντερίκ ντε Κλερκ, ζητώντας συγγνώμη από την σύζυγό
του Μαρίκε και από τα τρία υιοθετημένα παιδιά τους, «για τον πόνο και την
θλίψη» που τους προκάλεσε.

Η ΕΦΗΜΕΡΙΔΑ «Star» του Γιοχάνεσμπουργκ, υποστήριξε ότι ο Ντε Κλερκ εγκατέλειψε
πέρυσι την πολιτική, διότι φοβόταν το ενδεχόμενο αποκάλυψης της εξωσυζυγικής
του σχέσης.

Επικαλούμενο πηγές του οικογενειακού περιβάλλοντος του πρώην προέδρου, το
σχετικό δημοσίευμα προσέθετε ότι πολλά μέλη του Εθνικού Κόμματος ήσαν εν
γνώσει του ειδυλλίου, αλλά είχαν κρατήσει το μυστικό χάριν του κομματικού συμφέροντος.

Όταν όμως άρχισε να διαρρέει το μυστικό περί ύπαρξης άλλης γυναίκας, ο Ντε
Κλερκ προτίμησε να παραιτηθεί.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16052N511</ED>
<ID>
ID:137285

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N51&aa=1</URL></REF>


Article

<CATEGORY>vin07</CATEGORY>

 <H2>Ο Τσαουσέσκου θα αγόραζε τη θαλαμηγό «Χριστίνα» για να την προσφέρει στον Κάρλος
</H2>
ΤΗ ΘΑΛΑΜΗΓΟ του Αριστοτέλη Ωνάση «Χριστίνα» ήθελε να αγοράσει το 1985 ο ηγέτης
της Ρουμανίας, Νικολάε Τσαουσέσκου, για να την προσφέρει στον διαβόητο
τρομοκράτη Κάρλος, γράφει η ρουμανική εφημερίδα «Ρομάνια Λιμπέρα».

Σύμφωνα με τη ρουμανική εφημερίδα, η θαλαμηγός θα χρησίμευε ως αρχηγείο για
τον Κάρλος, όπου και θα κατέστρωνε τα σχέδιά του για τις μελλοντικές του
επιχειρήσεις, δίχως να ενοχλείται από τις δυτικές μυστικές υπηρεσίες.

Ο διαβόητος τρομοκράτης, έχοντας στην ιδιοκτησία του τη «Χριστίνα», θα
μπορούσε ακόμη να διαφύγει της προσοχής και των μυστικών υπηρεσιών των πρώην
κομμουνιστικών χωρών, με τις οποίες επίσης αντιμετώπιζε προβλήματα, σημειώνει
η εφημερίδα.

Ο Τσαουσέσκου επισήμως είχε αφήσει να διαρρεύσει ότι ήθελε να αποκτήσει τη
θαλαμηγό για τη σύζυγό του, Έλενα, που ήταν γνωστή για τα ακριβά της γούστα.

Τα χρήματα για την αγορά της θαλαμηγού θα έδινε ο Λίβυος ηγέτης Μουαμάρ
Καντάφι, που ήταν φίλος του Τσαουσέσκου, υποστηρίζει η εφημερίδα.

Το σχέδιο αγοράς της «Χριστίνας» εγκαταλείφθηκε το 1986, σύμφωνα με την ίδια
πηγή, κάτω από τις πιέσεις των Ηνωμένων Πολιτειών, που απειλούσαν με κυρώσεις
τα καθεστώτα εκείνα τα οποία θα παρείχαν προστασία στον Κάρλος.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16052N512</ED>
<ID>
ID:137336

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N51&aa=2</URL></REF>


Article

<CATEGORY>vin07</CATEGORY>

 <H2>Οι ΗΠΑ επιδιώκουν μέτωπο κατά του Ιράκ
</H2>
ΣΕ ΜΙΑ προσπάθεια να εξασφαλίσει την ευρύτερη δυνατή υποστήριξη για ένα μέτωπο
κατά του Ιράκ, η Αμερικανίδα υπουργός Εξωτερικών Μαντλίν Ολμπράιτ
πραγματοποιεί από χθες εξαήμερη περιοδεία σε ευρωπαϊκές και μεσανατολικές πρωτεύουσες.

Η Αμερικανίδα υπουργός έφθασε χθες στο Παρίσι για μία συνάντηση με τον Γάλλο
ομόλογό της Ιμπέρ Βεντρίν προκειμένου να πείσει τη γαλλική πλευρά να αποδεχθεί
τις αμερικανικές θέσεις. Η Ολμπράιτ κατέστησε σαφές ότι «η διπλωματική οδός
εξαντλείται». «Προτιμάμε να προχωρούμε όλοι μαζί, αλλά είμαστε έτοιμοι να
κινηθούμε και μονομερώς», δήλωσε η Ολμπράιτ, απευθυνόμενη προς ορισμένους
Ευρωπαίους συμμάχους που διαφωνούν με την αμερικανική πολιτική έναντι του Ιράκ.

Η Αμερικανίδα υπουργός Εξωτερικών θα μεταβεί και στο Ισραήλ για συνομιλίες με
τον πρωθυπουργό Βενιαμίν Νετανιάχου. Θα επισκεφθεί, επίσης, τις παλαιστινιακές
περιοχές και θα έχει συνάντηση με τον Παλαιστίνιο πρόεδρο Γιάσερ Αραφάτ.

ΣΥΝΑΝΤΗΣΗ ΜΕ ΠΡΙΜΑΚΟΦ

Σήμερα, ο Ρώσος υπουργός Εξωτερικών Γεβγκένι Πριμακόφ και η Αμερικανίδα
ομόλογός του θα συναντηθούν στη Μαδρίτη για να συζητήσουν την κρίση στο Ιράκ.
Ο Ρώσος υπουργός ενημερώθηκε χθες από τον απεσταλμένο της Ρωσίας στη Βαγδάτη
Βίκτορ Ποσουβάλιουκ για τις συνομιλίες που είχε με τον Σαντάμ Χουσεΐν.

Το ρωσικό υπουργείο Εξωτερικών επέκρινε δριμύτατα τον επικεφαλής των
επιθεωρητών του ΟΗΕ Ρίτσαρντ Μπάτλερ για τις δηλώσεις του στους «Τάιμς της
Νέας Υόρκης», την περασμένη Τρίτη. Σε συνέντευξή του στην αμερικανική
εφημερίδα, ο Μπάτλερ είχε ζητήσει την επιβολή και νέων κυρώσεων κατά του Ιράκ
«με την επέκταση της ζώνης απαγόρευσης πτήσεων και τον αποκλεισμό της Βασόρας
για να σταματήσει το λαθρεμπόριο πετρελαίου».

Ο Ρώσος υπερεθνικιστής ηγέτης Βλαντιμίρ Ζιρινόφσκι προέβλεψε χθες από το
Στρασβούργο, όπου συμμετέχει στην κοινοβουλευτική συνέλευση του Συμβουλίου της
Ευρώπης, ότι οι Αμερικανοί θα βομβαρδίσουν τη Βαγδάτη την Κυριακή.

Ο Ζιρινόφσκι κάλεσε όλους τους βουλευτές και τους δημοσιογράφους να
επιβιβαστούν σε αεροπλάνα για να παρακολουθήσουν τον βομβαρδισμό.

Το Φιλελεύθερο Δημοκρατικό Κόμμα του Ζιρινόφσκι έχει ναυλώσει δύο φορές
αεροπλάνα για να μεταφέρουν ανθρωπιστική βοήθεια στο Ιράκ.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N51</CAT>
<ED>
Κωδικός άρθρου: A16052N513</ED>
<ID>
ID:137376

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N51&aa=3</URL></REF>


Article

<CATEGORY>vin07</CATEGORY>

 <H5>Μια νέα θεωρία...
</H5><H5>Η αφετηρία...
</H5><H5>Το ισχύον δόγμα...
</H5><H5>Δεν προχωρεί...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... ­ με παλιές όμως ρίζες ­ διεκδικεί θέση εν μέσω των ιδεολογιών.
Αποκαλείται Δημοκρατισμός ή, καλύτερα ίσως, Ρεπουμπλικανισμός. Έρχεται να
προστεθεί στο οπλοστάσιο του «συντηρητικού» μάλλον χώρου, που βρίσκεται και
αυτός σε φάση εναγωνίων αναζητήσεων. Σε αρκετά σημεία ωστόσο ο
ρεπουμπλικανισμός συναντά και την αριστερή πλευρά της πολιτικής σκέψης (πράγμα
που αν δεν μεγαλώνει τη σύγχυση, επιβάλλει σίγουρα αυξημένη προσοχή). Μια
επιτομή των σχετικών επεξεργασιών, που άρχισαν πριν από μερικά χρόνια σε
αγγλοσαξωνικούς κυρίως κύκλους, παρουσίασε τελευταία ο Φίλιπ Πέττιτ, καθηγητής
Πολιτικών Επιστημών στο Εθνικό Πανεπιστήμιο της Αυστραλίας. Η summa του Π., με
τίτλο «Ρεπουμπλικανισμός, Μια Θεωρία Ελευθερίας και Διακυβέρνησης», κάνει ήδη
τον γύρο του κόσμου, και ακούγονται ουκ ολίγα υπέρ, αλλά και κατά. (Ph.
Pettit: «Republicanism, Α Theory of Freedom and Government», Oxford University Press).

... της θεωρίας αυτής βρίσκεται στην παρατήρηση των καθημερινών
«βασανιστηρίων» που υφίσταται ο μέσος πολίτης χωρίς να έχει τρόπο αντίδρασης
αφού αυτά, κατ' αρχήν, δεν αποτελούν παραβίαση συγκεκριμένων νόμων.
Παράδειγμα: Ο εργάτης που ακούει βρισιές από το αφεντικό αλλά δεν τολμά να
αντιμιλήσει. Ο δανειολήπτης που στέκεται σούζα μπροστά σ' ένα στυφό υπάλληλο
τραπέζης ο οποίος του παριστάνει τον σπουδαίο. Η φοιτήτρια που υποκύπτει σε
βίτσια του καθηγητή της ξέροντας ότι αλλοιώς δεν παίρνει πτυχίο. Ο
μικροπαραβάτης που τυραννιέται μια ολόκληρη μέρα στο τμήμα επειδή λείπει ο
αρμόδιος αξιωματικός.

... σχετικά με τις πολιτικές ελευθερίες, λέει ο Π., στηρίζεται σε μια
περιπτωσιολογία στέρησης: Τιμωρείται όποιος μας ασκήσει ωμή βία. Ή όποιος μας
στερήσει κάτι ­ χρήματα, την υγεία, την ίδια την ελευθερία ­ όχι όμως αυτός
που απλώς δεν θα μας φερθεί «σωστά». Στα παραπάνω παραδείγματα δεν υπάρχει,
πράγματι, ούτε «ωμή βία» ούτε αφαίρεση κάποιου αγαθού. Εκείνο που υπάρχει
είναι κλίμα αυθαιρεσίας και συνθήκες εξάρτησης κάποιου από τη βούληση άλλου.
Ωστόσο, σημειώνει ο Π., εξετάζοντας κάπως προσεκτικότερα όλες αυτές τις
περιστάσεις, δεν αργεί κανείς να διαπιστώσει ότι και εδώ, κατά βάθος,
υποκρύπτεται αφαίρεση ελευθεριών. Η Magna Charta, η Γαλλική Επανάσταση, τα
φιλελεύθερα κινήματα του 19ου αιώνα, είχαν καίρια επισημάνει τα προβλήματα
αυτά. Αλλά το είδος του φιλελευθερισμού που τελικά επικράτησε ευνόησε την
εξάπλωση συνθηκών ανοχής.

... κανείς εύκολα σε καταγγελία ­ ούτε εύκολα δικαιώνεται από δικαστήριο ­
παρά μόνο αν υποστεί συγκεκριμένη υλική ή σωματική ζημία. Με τον ισχύοντα
φιλελευθερισμό, συνεπώς, τα όρια της ελευθερίας του ενός και εκείνης του άλλου
είναι πολύ μπερδεμένα. Υπάρχει ένα περιθώριο «laisser-faire» που ­ τάχα για να
μη γίνει το κράτος υπερβολικά καταπιεστικό ­ αφήνει τον κάθε πολίτη έκθετο σε
καταπίεση από μέρους κάθε άλλου πολίτη. Ο τρέχων λιμπεραλισμός λοιπόν, λέει
πάντα ο Π., πρέπει να δώσει τη θέση του στον ρεπουμπλικανισμό, του οποίου
βασική αρχή θα είναι όχι η μη ενασχόληση του κράτους με «λεπτομέρειες» αλλά,
ίσα ίσα, η όσο γίνεται μεγαλύτερη ανάμιξή του σε ό,τι αφορά τις σχέσεις των
πολιτών μεταξύ τους ή με τους αξιωματούχους του δημοσίου. Η θεωρία του
ρεπουμπλικανισμού προκαλεί πολλές συζητήσεις αλλά και σκεπτικισμό ­ αν όχι και
υποψίες ως προς τα κίνητρά της. Διατηρεί όμως την αξία της ως μιας ακόμη ουτοπίας.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16052N521</ED>
<ID>
ID:137286

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N52&aa=1</URL></REF>


Article

<CATEGORY>vin07</CATEGORY>

 <H5>ΡΟΜΠΙΝ ΚΟΥΚ
</H5><H2>ΠΡΟΣΩΠΑ
</H2><H2>Στο κέντρο της δημοσιότητας
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Ρόμπιν Κουκ. Μπλαιρ και ανάκτορα στηρίζουν τον Βρετανό υπουργό Εξωτερικών

Δεν είναι μόνον ο Κλίντον: οι Βρετανοί φτιάχνουν κι αυτοί το δικό τους
πολιτικο-ερωτικό «σκάνδαλο», με πρωταγωνιστή τον υπουργό Εξωτερικών Ρόμπιν Κουκ.

Ο ΚΟΥΚ παραδέχθηκε πρόσφατα τη σχέση του με την Γκέυνορ Ρέγκαν, την οποία
ανακοίνωσε ότι θα νυμφευτεί αφού πάρει διαζύγιο από τη σύζυγό του ­ η οποία
τον κάλυψε πλήρως, όπως άλλωστε κι ο πρωθυπουργός, ο οποίος εξήγησε ότι η
ιδιωτική ζωή του 51χρονου υπουργού του δεν είχε καμιά απολύτως επίπτωση στην
«άψογη» εκτέλεση των υπουργικών καθηκόντων του. Οι ταμπλόιντ όμως επέμειναν
και, αφού αποκάλυψαν υποτιθέμενες παρεκτροπές του με μια κυρία επί των τιμών,
τη σύζυγο ενός βουλευτή, τη σύζυγο ενός δικηγόρου, μια πολιτική σύμβουλο,
ακόμη και με υψηλόβαθμο στέλεχος των Συντηρητικών, άρχισαν αυτή την εβδομάδα
να θέτουν ερωτήματα για τις συνθήκες υπό τις οποίες ο υπουργός απέλυσε τη
γραμματέα του στο Φόρεϊν Όφφις, την Αν Μπούλλεν, και «οργίασαν» όταν ο ίδιος
παραδέχθηκε ότι σκέφτηκε κάποια στιγμή να την αντικαταστήσει με την καλή του.
Με τη... σκέψη του αυτή, «κατήγγειλε» ο εκπρόσωπος των Συντηρητικών, ο Κουκ
παραβίασε το άρθρο 56 του κώδικα συμπεριφοράς των υπουργών!

Εξοργισμένος ο Κουκ δήλωσε την Τρίτη από τις Βρυξέλλες πως «η συνεργασία με
την Αν Μπούλλεν ήταν αδύνατη» και χαρακτήρισε «φαντασιοπληξίες» δημοσιεύματα
ότι οι... μυστικές υπηρεσίες τον απέτρεψαν να διορίσει στη θέση της την
Γκέυνορ. «Ο κ. Κουκ είναι ανάγωγος, αλαζών και απότομος, αν με κάποιον είναι
αδύνατη η συνεργασία, είναι μαζί του», απάντησε η Μπούλλεν και αντεπιτέθηκε
στα πρωτοσέλιδα της Τετάρτης με δύο «αποκαλύψεις». Πρώτον, υποστήριξε, ο Κουκ
είχε την αγένεια να κάνει την πριγκίπισσα Νταϊάνα να τον περιμένει επί 20
λεπτά στις 11 Ιουνίου, όταν είχε έρθει να συζητήσει μαζί του για την
εκστρατεία της κατά των ναρκών ­ ως διάψευση, ο Κουκ αναγκάστηκε να δώσει στη
δημοσιότητα την ευχαριστήρια επιστολή της πριγκίπισσας. Δεύτερον, δήλωσε η
γραμματέας, ο υπουργός εγκατέλειψε για ένα Σαββατοκύριακο τη βασίλισσα
Ελισάβετ κατά την περιοδεία της στην Ινδία και το Πακιστάν, το περασμένο
φθινόπωρο, για να πάει να βρει την αγαπημένη του ­ «Η κατηγορία είναι απολύτως
εσφαλμένη και κακοπροαίρετη», διαβεβαίωσε εκπρόσωπος του Μπάκιγχαμ.

Χθες, οι «σοβαρές» εφημερίδες ­ «Τάιμς», «Γκάρντιαν», «Ντέιλι Τέλεγκραφ» ­
διαπίστωναν ότι «το παλάτι και ο Μπλαιρ στηρίζουν τον Κουκ», αλλά οι λαϊκές
ταμπλόιντ επέμεναν με τίτλους όπως «Ο Κουκ άφησε πράγματι την Νταϊάνα να
περιμένει» («Μίρορ») ή «Το χαμένο Σαββατοκύριακο του Κουκ» («Μαίηλ»). Η
«Εξπρές» ανήγγελλε μάλιστα ότι «Ο Μπλαιρ είναι έτοιμος να μετακινήσει τον
Κουκ». «Η άποψη του πρωθυπουργού είναι ότι ο Ρόμπιν Κουκ είναι ένας
εξαιρετικός υπουργός Εξωτερικών», ήταν η απάντηση του εκπροσώπου του Μπλαιρ.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16052N522</ED>
<ID>
ID:137337

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N52&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Η χρονιά της Φρίντα
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Φρίντα Κάλο. Μια από τις αυτοπροσωπογραφίες της (1945) που φιλοτέχνησε στη
διάρκεια της έντονης ζωής της

Δύο ταινίες για τη ζωή της. Ένα θεατρικό έργο στη Νέα Υόρκη. Η τελευταία
επίδειξη μόδας του Γκωτιέ αφιερωμένη στο «στυλ» της. Και τώρα μια έκθεση με τα
έργα της. Η χρονιά της Φρίντα Κάλο.

Η ΠΕΡΥΣΙΝΗ χρονιά ήταν αφιερωμένη σ' έναν αντάρτη. Η φετινή σε μια
καλλιτέχνιδα. Και οι δύο γεννήθηκαν στη Λατινική Αμερική: ο πρώτος στην
Αργεντινή, η δεύτερη στο Μεξικό. Και οι δύο έζησαν μια ζωή γεμάτη πάθος.
Πάθος, γιατί πίστευαν στις ιδέες τους. Πάθος ακόμη μεγαλύτερο επειδή
φοβόντουσαν ότι δεν θα προλάβουν. Ο Τσε έπασχε από άσθμα, η Φρίντα από
πολιομυελίτιδα. Και οι δύο ήταν επαναστάτες. Και οι δύο πέθαναν νωρίς: ο
πρώτος 39 ετών, η δεύτερη μια εβδομάδα αφού συμπλήρωσε τα 47 της χρόνια.

Η Φρίντα Κάλο γεννήθηκε στις 6 Ιουλίου 1907, αλλά έλεγε ότι στην
πραγματικότητα γεννήθηκε το 1910, τη χρονιά που ξεκίνησε η επανάσταση του
Εμιλιάνο Ζαπάτα. Στα έξι της χρόνια προσεβλήθη από πολιομυελίτιδα. Στα 18 της,
μια αμαξοστοιχία συνέθλιψε τη σπονδυλική της στήλη και την καθήλωσε για ένα
χρόνο στο κρεβάτι. Εκεί άρχισε να ζωγραφίζει τα πορτρέτα της. «Δεν είχα κι
άλλη επιλογή», θα έλεγε αργότερα. «Όταν πάνω από το κεφάλι σου έχεις μονάχα
την εικόνα σου, αυτό γίνεται μια έμμονη ιδέα που σε κατακαίει. Η ζωγραφική με λύτρωνε».

Μόλις μπόρεσε να περπατήσει άρχισε να συχνάζει στους καλλιτεχνικούς κύκλους
του Μεξικού. Έγινε μέλος του Κομμουνιστικού Κόμματος, όπως οι περισσότεροι.
Και σε μια από εκείνες τις παθιασμένες βραδιές γνώρισε τον Ντιέγκο Ριβέρα, τον
πιο γνωστό τοιχογράφο του Μεξικού. Παντρεύτηκαν τον Αύγουστο του 1929. Ο
ελέφας και το περιστέρι, όπως είπε η μητέρα της που αρνήθηκε να παραστεί στην
τελετή. Την αγαπούσε, τον λάτρευε. Την απατούσε, τον εκδικιόταν. Χώρισαν,
ξαναπαντρεύτηκαν. Εκείνος έφτασε να κοιμηθεί με τη μικρότερη αδελφή της.
Εκείνη απάντησε με τον Λέον Τρότσκι, που κατέφυγε στο σπίτι της στις αρχές του
1937. Επαναστατικοί έρωτες, σαρκάζει το «Φιγκαρό Μαγκαζίν». Υπάρχει άραγε
έρωτας που να μην είναι επαναστατικός;

Τον επόμενο χρόνο γνωρίζει τον Μπρετόν, που την καλεί στη Γαλλία. Εκεί συναντά
τον Καντίνσκυ, τον Πικάσσο, τον Μιρό, που τη γεμίζουν δώρα και κομπλιμέντα.
«Αυτοί οι σουρεαλιστές είναι παρανοϊκοί απατεώνες», θα απαντήσει. Στα δέκα
τελευταία χρόνια της ζωής της δεν μπορεί πια να ζωγραφίσει. Κρατάει ένα
προσωπικό ημερολόγιο και πίνει: τεκίλα, κονιάκ ή και τα δύο μαζί. «Το σώμα μου
μαραζώνει», γράφει. «Ο θάνατος μπαίνει τόσο δυνατά στη ζωή μου, ώστε δεν μπορώ
πια να πολεμήσω». Στις 12 Ιουλίου 1954 χαρίζει στον Ντιέγκο ένα δακτυλίδι για
την επέτειο του γάμου τους. «Μα είναι σε μια εβδομάδα», απορεί εκείνος. «Ναι,
αλλά τότε δεν θα είμαι εδώ».

Το περασμένο Σάββατο εγκαινιάστηκε στο Μαρτινύ της Ελβετίας η πρώτη μεγάλη
έκθεση με τα έργα της. Θα διαρκέσει μέχρι την 1η Ιουνίου.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16052N523</ED>
<ID>
ID:137377

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N52&aa=3</URL></REF>


Article

<CATEGORY>vin08</CATEGORY>

 <H5>ΚΑΙ ΤΗ ΔΕΥΤΕΡΑ ΘΑ ΑΠΕΡΓΗΣΟΥΝ ΟΙ ΕΡΓΑΖΟΜΕΝΟΙ ΣΤΙΣ ΑΣΤΙΚΕΣ ΣΥΓΚΟΙΝΩΝΙΕΣ * ΤΟ
ΣΑΒΒΑΤΟΚΥΡΙΑΚΟ ΘΑ ΕΡΓΑΣΘΟΥΝ ΚΑΝΟΝΙΚΑ
</H5><H2>Μέσα μαζικής... ταλαιπωρίας
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Στον αστερισμό της ταλαιπωρίας θα κινηθούν και την επόμενη εβδομάδα οι
κάτοικοι της πρωτεύουσας, καθώς θα επαναληφθούν οι κινητοποιήσεις των
εργαζομένων στις αστικές συγκοινωνίες (τρόλεϊ, λεωφορεία, ηλεκτρικός, πράσινα).

Η ΓΣΕΕ εξαπέλυσε χθες οξύτατη επίθεση κατά της κυβέρνησης ­ μετά μάλιστα και
τη διαρροή της λίστας με τα προνόμια των εργαζομένων στις ΔΕΚΟ ­ και αποφάσισε
να οργανώσει τη Δευτέρα (ημέρα ψήφισης της επίμαχης διάταξης για την κατάρτιση
των κανονισμών στις ΔΕΚΟ) στάση εργασίας στα μέσα μαζικής μεταφοράς (τρόλεϊ,
λεωφορεία, Ο.Α., ΟΣΕ, ηλεκτρικός, πράσινα) από τις 5 έως τις 9 το βράδυ.
Σήμερα θα αποφασιστεί αν τη Δευτέρα θα πάρουν μέρος στην κινητοποίηση και
κλάδοι εργαζομένων και σε άλλους χώρους από τις ΔΕΚΟ - τράπεζες. Για τη
Δευτέρα στις 6.30 μ.μ. έχει προγραμματιστεί συλλαλητήριο έξω από τη Βουλή
(συγκέντρωση στις 6.30 μ.μ. στην Πλ. Κολοκοτρώνη).

Επίσης, σήμερα οι εκπρόσωποι των εργαζομένων στις αστικές συγκοινωνίες
(τρόλεϊ, λεωφορεία, πράσινα, ηλεκτρικός) θα αποφασίσουν τον τρόπο κλιμάκωσης
των κινητοποιήσεών τους. Η κατεύθυνση είναι να συνεχιστούν και στο επόμενο
διάστημα οι κινητοποιήσεις με στάσεις εργασίας. Σχετική απόφαση πήρε ήδη χθες
το Δ.Σ. των εργαζομένων στους ΗΣΑΠ. Οι ώρες και οι ημέρες που θα γίνουν οι
νέες κινητοποιήσεις θα ανακοινωθούν το Σαββατοκύριακο.

* Υπενθυμιζεται ότι σήμερα έχουν προγραμματιστεί στάσεις εργασίας από τις 5-9
π.μ. και από τις 9 μ.μ. μέχρι τη λήξη της βάρδιας στα τρόλεϊ, στον ηλεκτρικό,
στα πράσινα λεωφορεία και στα λεωφορεία της ΕΘΕΛ. Το Σαββατοκύριακο όλα τα
μέσα μαζικής μεταφοράς θα κινηθούν κανονικά.

Στο μεταξύ, χθες το προεδρείο της ΓΣΕΕ, σε έκτακτη συνεδρίασή του, αποφάσισε
να ζητήσει την έκτακτη σύγκληση της ΟΚΕ (Οικονομική και Κοινωνική Επιτροπή)
για να τοποθετηθεί στο ζήτημα του εκσυγχρονισμού των ΔΕΚΟ και να εκτιμήσει τις
κυβερνητικές μεθοδεύσεις εναντίον των συλλογικών συμβάσεων εργασίας και τη
διαδικασία διαλόγου.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N53</CAT>
<ED>
Κωδικός άρθρου: A16052N531</ED>
<ID>
ID:137297

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N53&aa=1</URL></REF>


Article

<CATEGORY>vin08</CATEGORY>

 <H2>Καβγάς για τα προνόμια των εργαζομένων στις ΔΕΚΟ
</H2>
ΟΙ ΕΡΓΑΖΟΜΕΝΟΙ στις ΔΕΚΟ δεν είναι προνομιούχοι, τονίζει η ΓΣΕΕ με αφορμή τη
λίστα των προνομίων (που διέρρευσε, υποθέτουν, από την κυβέρνηση). Κατά την
ΓΣΕΕ η τακτική τού «ρίξε λάσπη, κάτι θα μείνει» και η προσπάθεια να
δημιουργηθεί χάσμα, διχασμός και αντιπαράθεση ανάμεσα σε τμήματα του
εργαζομένου λαού διαρρηγνύει τον κοινωνικό ιστό και έχει ελάχιστη σχέση με μια
δημοκρατικά οργανωμένη και λειτουργούσα πολιτεία. Τα στοιχεία για τα προνόμια
των εργαζομένων στις ΔΕΚΟ προκάλεσαν την έντονη αντίδραση των συνδικάτων. Οι
συνδικαλιστές τονίζουν ότι τα περισσότερα στοιχεία είναι πλαστά και αναφέρουν
ότι οι μισθοί στο χώρο των ΔΕΚΟ κινούνται από 140.000 μέχρι 240.000 δρχ.

Ειδικότερα, η ΓΕΝΟΠ-ΔΕΗ καταγγέλλει την κυβέρνηση για προσπάθεια
αποπροσανατολισμού της κοινής γνώμης και για οργανωμένη επιχείρηση
κατασυκοφάντησης των εργαζομένων των ΔΕΚΟ ως δήθεν προνομιούχων έναντι των
άλλων εργαζομένων. Τα στοιχεία που δόθηκαν ­ τονίζει η Ομοσπονδία ­
αποδεικνύουν ότι κάθε οικογένεια εργαζομένου στη ΔΕΗ επωφελείται από το
μειωμένο τιμολόγιο 100.000 δρχ. ετησίως. Το μειωμένο τιμολόγιο, κατά την ΓΕΝΟΠ
- ΔΕΗ, έχει χορηγηθεί στο προσωπικό έναντι μισθολογικής αύξησης, η οποία
σήμερα θα απέφερε πολύ μεγαλύτερο εισόδημα από τις 100.000 δρχ. που είναι το
προνόμιο του προσωπικού.

Η ΠΟΣ (Σιδηροδρομικοί) κάνει λόγο για παραπληροφόρηση και θέτει τα παρακάτω
ερωτήματα: «Αποτελεί άραγε προνόμιο ο μισθός των 240.000 δρχ. μηνιαίως με τον
οποίο αμείβεται ο σταθμάρχης με 20 χρόνια υπηρεσία στον ΟΣΕ; Αποτελεί άραγε
προνόμιο η δυνατότητα που συμφωνήθηκε με ΣΣΕ για 5 δωρεάν ταξίδια ετησίως των
σιδηροδρομικών, όταν αυτό αποτελεί αυτονόητο δικαίωμα των εργαζομένων σε όλους
τους σιδηροδρόμους του κόσμου; Αποτελεί άραγε προνόμιο η αποζημίωση με 4.400
δρχ. των υπαλλήλων που για υπηρεσιακούς λόγους διανυκτερεύουν μακριά από τον
τόπο κατοικίας τους;

Ή μήπως αποτελεί προνόμιο ο μισθός των 140.000 δρχ., με τον οποίο αμείβεται ο
νεοπροσλαμβανόμενος υπάλληλος του ΟΣΕ;».

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N53</CAT>
<ED>
Κωδικός άρθρου: A16052N532</ED>
<ID>
ID:137342

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N53&aa=2</URL></REF>


Article

<CATEGORY>vin08</CATEGORY>

 <H2>Η ΕΥΔΑΠ έτοιμη για μετοχοποίηση
</H2>
ΔΙΑΓΩΝΙΣΜΟ για την πρόσληψη συμβούλου μετοχοποίησης προκήρυξε η ΕΥΔΑΠ, εν όψει
της εισαγωγής της στο Χρηματιστήριο, σύμφωνα με τη σχετική κυβερνητική
απόφαση. Έργο του συμβούλου που θα επιλεγεί ­ οι σχετικές προτάσεις πρέπει να
υποβληθούν στην ΕΥΔΑΠ μέχρι τις 10 Φεβρουαρίου ­ θα είναι να προετοιμάσει όλες
τις διαδικασίες που θα οδηγήσουν την εταιρεία στο Χρηματιστήριο μέσα στο 1998.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N53</CAT>
<ED>
Κωδικός άρθρου: A16052N533</ED>
<ID>
ID:137383

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N53&aa=3</URL></REF>


Article

<CATEGORY>vin08</CATEGORY>

 <H2>Και σε δύο Τράπεζες κινητοποιήσεις
</H2>
ΑΠΕΡΓΙΑΚΕΣ κινητοποιήσεις θα οργανώσει η ΟΤΟΕ στις Τράπεζες Αθηνών και
Μακεδονίας-Θράκης. Το Γενικό Συμβούλιο της οργάνωσης αποφάσισε:

* Την οργάνωση 48ωρης πανελλαδικής απεργίας στην Τράπεζα Μακεδονίας-Θράκης για
την Πέμπτη και Παρασκευή 5 και 6 Φεβρουαρίου, με αίτημα το πάγωμα της
διαδικασίας πώλησης.

* Κινητοποιήσεις στην Τράπεζα Αθηνών, κατά των απολύσεων.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N53</CAT>
<ED>
Κωδικός άρθρου: A16052N534</ED>
<ID>
ID:137408

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N53&aa=4</URL></REF>


Article

<CATEGORY>vin08</CATEGORY>

 <H2>Επιστολή Δασκαλάκη - ανακοίνωση Βάσως
</H2>
ΣΥΝΕΧΙΣΤΗΚΕ χθες η κόντρα ανάμεσα στην υπουργό Ανάπτυξης Βάσω Παπανδρέου και
το μέλος του Ε.Γ. του ΠΑΣΟΚ Μανώλη Δασκαλάκη, για το θέμα των μετοχοποιήσεων
στις ΔΕΚΟ.

Ο κ. Δασκαλάκης έστειλε το πρωί στον πρόεδρο της Επιτροπής Παραγωγής και
Εμπορίου της Βουλής επιστολή με την άποψη που είχε διατυπώσει τον Φεβρουάριο
του '96, «για να είναι απολύτως σαφές ποιος ψεύδεται και ποιος λέει την αλήθεια».

Λίγες ώρες αργότερα η κ. Παπανδρέου αντέδρασε με ανακοίνωση του Γραφείου Τύπου
της: «Από την επιστολή που κατέθεσε ο κ. Μανώλης Δασκαλάκης αποδεικνύεται
ποιος λέει αλήθεια και ποιος ψέματα. Αποδεικνύεται ότι ο κ. Δασκαλάκης ήταν
ανέκαθεν υπέρ της μετοχοποίησης της ΕΚΟ και όχι του Ομίλου ΔΕΠ».

Πάντως, στο επισυναπτόμενο έγγραφο στην επιστολή του ο κ. Δασκαλάκης έγραφε
(το '96): «Η πρότασή μου κατά συνέπεια είναι να προχωρήσουμε στην απόφαση για
είσοδο της ΕΚΟ στο ελληνικό Χρηματιστήριο, με αύξηση μετοχικού κεφαλαίου κατά
25%. Η είσοδος μπορεί να έχει ολοκληρωθεί με επιτυχία και χωρίς ιδιαίτερο
ρίσκο μέχρι τον Οκτώβριο του 1996. Στη συνέχεια, το καλοκαίρι του '97 και με
την προϋπόθεση ότι έχει αποδειχθεί η ανάκαμψη των περιθωρίων κέρδους των
καθετοποιημένων διυλιστηρίων τύπου ΕΛΔΑ, θα αποφασίσουμε τη μετοχοποίηση της
ΔΕΠ και αργότερα της ΕΛΔΑ».

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N53</CAT>
<ED>
Κωδικός άρθρου: A16052N535</ED>
<ID>
ID:137425

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N53&aa=5</URL></REF>


Article

<CATEGORY>vin08</CATEGORY>

 <H2>Αύξηση στα εφάπαξ έδωσε... ο Άρειος Πάγος
</H2>
ΟΙ ΣΥΝΤΑΞΙΟΔΟΤΟΥΜΕΝΟΙ υπάλληλοι της Ολύμπικ Κέτερινγκ δικαιούνται να παίρνουν
αυξημένη εφάπαξ αποζημίωση (ανάλογη με αυτήν που καταβάλλεται στο ιδιωτικό
τομέα), αλλά της Ολυμπιακής Αεροπορίας όχι...

Αυτό έκρινε χθες ο Άρειος Πάγος και δικαίωσε συνταξιούχο της Ολύμπικ Κέτερινγκ
που διεκδικούσε, λόγω της λειτουργίας της εταιρείας με ιδιωτικοοικονομικά
κριτήρια, εφάπαξ αντίστοιχο με αυτό των ιδιωτικών υπαλλήλων (έως 24 μηνιαίους
μισθούς, ανάλογα με τα έτη υπηρεσίας) και όχι με των δημοσίων υπαλλήλων (έως
5.300.000 δραχμές για το 1998). Το πολιτικό τμήμα του Αρείου Πάγου,
ακολουθώντας την πρόσφατη απόφαση της Ολομέλειας του Ανωτάτου Δικαστηρίου για
τους συνταξιούχους του ΟΤΕ, έκρινε ότι και μετά την έξοδο μιας εταιρείας από
τον δημόσιο τομέα και της λειτουργίας της με ιδιωτικοοικονομικά κριτήρια, δεν
θα πρέπει να χορηγείται στους υπαλλήλους της εφάπαξ συνταξιοδοτική αποζημίωση
με βάση το εφάπαξ των ιδιωτικών υπαλλήλων, αν η εταιρεία διατηρεί τον
κοινωφελή χαρακτήρα της.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N53</CAT>
<ED>
Κωδικός άρθρου: A16052N536</ED>
<ID>
ID:137435

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N53&aa=6</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Λάθη στην... τακτική!
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

ΥΠΑΡΧΟΥΝ τελικά και κάποιες λεπτομέρειες σε όλη αυτή τη θύελλα με τις ΔΕΚΟ:

1 Ο κοινωνικός διάλογος που προηγήθηκε.

2 Ο νόμος 2414 (ψηφίσθηκε πριν από ενάμιση χρόνο) που θέλει τις επιχειρήσεις
αυτές ανεξάρτητες, με μάνατζερ και επιχειρηματικό σχέδιο. Κανονικές Α.Ε.

Και στις δύο περιπτώσεις κουβέντα για τροπολογία και παρέμβαση στους γενικούς
κανονισμούς λειτουργίας των επιχειρήσεων, που προώθησε η ηγεσία του υπουργείου
Εθνικής Οικονομίας.

Μόνο οι βιομήχανοι φαίνεται περίμεναν κάτι.

Και χθες δήλωναν ικανοποιημένοι για την ιστορία.

Διαπίστωναν μόνο λάθη τακτικής σε χειρισμούς (αρμοδίων).

Η αγορά ­ και για τις ΔΕΚΟ ­ γνωρίζει, λένε, πρόσωπα και πράγματα.

Υ.Γ.: Και οι εργαζόμενοι τους λόγους.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N53</CAT>
<ED>
Κωδικός άρθρου: A16052N537</ED>
<ID>
ID:137444

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N53&aa=7</URL></REF>


Article

<CATEGORY>vin08</CATEGORY>

 <H5>ΕΠΕΙΓΟΥΣΕΣ ΟΔΗΓΙΕΣ ΠΡΟΣ ΤΙΣ ΕΦΟΡΙΕΣ * ΟΛΑ ΤΑ ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ ΠΟΥ
ΣΥΝΥΠΟΒΑΛΛΟΝΤΑΙ ΜΕ ΤΙΣ ΦΟΡΟΛΟΓΙΚΕΣ ΔΗΛΩΣΕΙΣ </H5><H5>Δαπάνες ενοικίου - ασφαλίστρων - διδάκτρων
</H5><H5>Ιατρικές δαπάνες
</H5><H5>Τόκοι στεγαστικών δανείων
</H5><H5>Τεκμήρια - Πόθεν έσχες
</H5><H5>Τα αντικειμενικά κριτήρια
</H5><H5>Εισόδημα από ακίνητα
</H5><H2>45 SOS για να πληρώσετε λιγότερο φόρο
</H2>
Τον λαβύρινθο με τα δικαιολογητικά που απαιτούνται για τη συμπλήρωση των
φορολογικών δηλώσεων προσπαθεί να απλοποιήσει το υπουργείο Οικονομικών. Με
επείγουσα εγκύκλιο που έστειλε χθες σ' όλες τις Εφορίες δίνει αναλυτικές
οδηγίες για τα δικαιολογητικά που απαιτούνται προκειμένου να αναγνωρίσει η
Εφορία τις εκπτώσεις και τις απαλλαγές.ΣΤΗΝ ΙΔΙΑ εγκύκλιο δίδονται οδηγίες για
τα δικαιολογητικά που απαιτούνται για τα τεκμήρια καθώς και για τη συμπλήρωση
του εντύπου Ε9 το οποίο φέτος θα συμπληρωθεί μόνο απ' όσους φορολογούμενους
απέκτησαν ή πούλησαν κάποιο ακίνητο.

Στις 50 σελίδες της εγκυκλίου του υπουργείου Οικονομικών διευκρινίζεται για το
έντυπο Ε9 ότι σε περίπτωση που κατά τη διάρκεια του 1997 δεν έγινε καμιά
μεταβολή στην περιουσιακή ή οικογενειακή κατάσταση του φορολογουμένου, η οποία
να αφορά τη δήλωση στοιχείων ακινήτων (Ε9) που είχε υποβληθεί κατά το
προηγούμενο έτος, τότε δεν υπάρχει υποχρέωση να υποβληθεί μαζί με τη νέα
δήλωση φορολογίας εισοδήματος και δήλωση στοιχείων ακινήτων (Ε9).

ΒΕΒΑΙΩΣΕΙΣ

Στη δήλωση φορολογίας εισοδήματος θα πρέπει να υπάρχουν οι εξής βεβαιώσεις
ανάλογα με την οικονομική δραστηριότητα του φορολογουμένου:

* Βεβαίωση για τα έσοδα από μερίσματα, τόκους και λοιπά εισοδήματα από κινητές
αξίες, από μερίσματα συνεταιρισμών, αγροτικές επιδοτήσεις, για αμοιβές από
ελευθέρια επαγγέλματα κτλ., που καταβλήθηκαν στον φορολογούμενο, και για τους
φόρους που έχουν παρακρατηθεί για τα έσοδα αυτά.

* Βεβαίωση με το ποσό της διατροφής που επιδικάστηκε ή συμφωνήθηκε
συμβολαιογραφικά, η οποία εκδίδεται από τον υπόχρεο σε καταβολή σύζυγο. Αυτή
αφορά το συνολικό ποσό της διατροφής που κατέβαλε ετησίως και θα
συνυποβάλλεται με τη δήλωση φορολογίας εισοδήματος από τον δικαιούχο σύζυγο,
προκειμένου να αποδείξει το ποσό της διατροφής που εισέπραξε.

* Βεβαιώσεις των φόρων που έχουν παρακρατηθεί.

* Βεβαιώσεις για τα ποσά κερδών από τη συμμετοχή σε εταιρείες, κοινωνίες ή
κοινοπραξίες ή σε ΕΠΕ. Επίσης, θα επισυνάπτεται βεβαίωση για τα ποσά
επιχειρηματικής αμοιβής προς ομόρυθμους εταίρους ή κοινωνούς ή εταίρους -
διαχειριστές ΕΠΕ, από ΟΕ ή ΕΕ ή κοινωνία κληρονομικού δικαίου ή ΕΠΕ.

ΔΙΚΑΙΟΛΟΓΗΤΙΚΑ

Επίσης για να αναγνωρισθούν από την Εφορία απαλλαγές, εξαιρέσεις και να
υπολογισθούν τεκμήρια κ.ά. θα πρέπει ο φορολογούμενος να συνυποβάλει τα εξής δικαιολογητικά:

* Για την απαλλαγή από τη φορολογία εισοδήματος των μισθών, των συντάξεων και
της πάγιας αντιμισθίας που χορηγούνται σε πρόσωπα που είναι τυφλοί, καθώς και
σε πρόσωπα που παρουσιάζουν βαριές κινητικές αναπηρίες σε ποσοστό πάνω από
80%, χρειάζεται η γνωμάτευση της αρμόδιας Πρωτοβάθμιας Υγειονομικής Επιτροπής
ή βεβαίωση του ασφαλιστικού φορέα κύριας ασφάλισης, από την οποία να προκύπτει
ότι τα πρόσωπα αυτά συνταξιοδοτήθηκαν λόγω ολικής τύφλωσης ή αναπηρίας σε
ποσοστό πάνω από 80% από βαριές κινητικές αναπηρίες.

* Ληξιαρχική πράξη θανάτου, γέννησης ή διαζευκτήριο, σε περίπτωση που ο
φορολογούμενος επικαλείται ως προστατευόμενα μέλη του παιδιά, αδέλφια και
ανήλικους συγγενείς μέχρι τρίτου βαθμού.

* Βεβαίωση αναγνωρισμένης σχολής του εσωτερικού ή του εξωτερικού, από την
οποία να προκύπτει ότι τα παιδιά του φορολογουμένου σπουδάζουν σε αυτήν
(εφόσον έχουν ηλικία μέχρι 25 ετών και θεωρείται ότι αυτά βαρύνουν τον φορολογούμενο).

* Τα στοιχεία που αποδεικνύουν την ηλικία και τον βαθμό συγγένειας των
προσώπων, τα οποία ο φορολογούμενος επικαλείται ότι τον βαρύνουν (εφόσον τα
πρόσωπα αυτά συνοικούν με αυτόν και τα εισοδήματα καθενός από αυτά δεν
υπερβαίνουν το ποσό των 300.000 δρχ. τον χρόνο). Το ίδιο ισχύει εφόσον έχουν
αναπηρία 67% και πάνω (και τα εισοδήματά τους δεν υπερβαίνουν το ποσό των
600.000 δρχ. τον χρόνο), ανεξάρτητα από το αν τα εισοδήματα αυτά απαλλάσσονται
του φόρου ή φορολογούνται.

Στη δεύτερη περίπτωση, απαιτείται και γνωμάτευση της Πρωτοβάθμιας Υγειονομικής
Επιτροπής της Νομαρχίας, όπου έχει την κατοικία του ο φορολογούμενος, από την
οποία να προκύπτει η ύπαρξη αναπηρίας 67% και πάνω από νοητική καθυστέρηση,
φυσική αναπηρία ή ψυχική πάθηση.

*Στοιχεία που αποδεικνύουν το ποσό του υπερτιμήματος από πώληση αυτοκινήτου.

* Κατάσταση στην οποία αναφέρονται τα στοιχεία των προσώπων που παρέχουν
υπηρεσίες στον φορολογούμενο όπως οικιακοί βοηθοί, οδηγοί, δάσκαλοι, κηπουροί
και λοιπό υπηρετικό προσωπικό, καθώς και το ποσό των ετήσιων αμοιβών που
καταβλήθηκαν σε κάθε ένα από αυτά τα πρόσωπα.

* Κατάσταση στην οποία να αναφέρονται τα στοιχεία των προσώπων που παρέχουν
υπηρεσίες λόγω ναυτολόγησής τους σε σκάφη αναψυχής του φορολογουμένου καθώς
και το ποσό των ετήσιων αμοιβών που καταβλήθηκαν σε κάθε ένα από αυτά τα πρόσωπα.

*Για την απόδειξη της διάστασης των συζύγων, απαιτείται αντίγραφο αγωγής για
διαζύγιο ή διατροφή ή πρακτικό κατανομής της κοινής περιουσίας για συναινετικό
διαζύγιο, σε περίπτωση υποβολής χωριστών δηλώσεων αυτών.

* Επικυρωμένο αντίγραφο της δικαστικής απόφασης από την οποία να προκύπτει ότι
ο γονέας που απέκτησε το μεγαλύτερο ποσό συνολικού εισοδήματος έχει χάσει τη
γονική μέριμνα.

*Φωτοαντίγραφο τιμολογίου αγοράς ταμειακής μηχανής.

*Εάν ο φορολογούμενος δηλώνει ότι κατοικεί μόνιμα σε νησί με πληθυσμό κάτω από
3.100 κατοίκους, για να έχει τη μείωση του φόρου απαιτείται η βεβαίωση που
ορίζεται από τη σχετική απόφαση του υπουργού Οικονομικών.

Για την απόδειξη της δαπάνης που πληρώθηκε για ενοίκιο κύριας κατοικίας, καθώς
και της κατοικίας για την κάλυψη στεγαστικών αναγκών των παιδιών του
φορολογουμένου που φοιτούν σε αναγνωρισμένες σχολές ή σχολεία του εσωτερικού,
απαιτούνται οι αποδείξεις που έχουν εκδοθεί από τον εκμισθωτή ή τον νόμιμο
εκπρόσωπό του. Από αυτές πρέπει να προκύπτει το συνολικό ποσό του ενοικίου που
καταβλήθηκε από τον φορολογούμενο κατά τη χρονική περίοδο που χρησιμοποίησε το ακίνητο.

* Σε περίπτωση απώλειας μιας ή περισσοτέρων αποδείξεων, εφόσον από αυτές που
ήδη υπάρχουν σχηματίζεται πλήρης εικόνα ότι έχει καταβληθεί το ενοίκιο της
συγκεκριμένης χρονικής περιόδου, τότε το συνολικό ποσό του ενοικίου
υπολογίζεται με βάση αυτές τις αποδείξεις.

* Αντί των αποδείξεων καταβολής του ενοικίου, ο φορολογούμενος δικαιούται να
υποβάλει υπεύθυνη δήλωση από την οποία να προκύπτει το ποσό του ενοικίου που
καταβλήθηκε από αυτόν, καθώς και τα στοιχεία των δικαιούχων στους οποίους το
κατέβαλε και τον αριθμό του φορολογικού μητρώου του εκμισθωτή ή τον αριθμό της
ταυτότητάς του, όταν δεν του έχει χορηγηθεί αριθμός φορολογικού μητρώου.

Για την απόδειξη της καταβολής του ποσού των ασφαλίστρων απαιτείται απόδειξη
είσπραξης ή σχετική βεβαίωση. Απ' αυτές προκύπτει το είδος της ασφαλιστικής
κάλυψης και το καθαρό καταβαλλόμενο ποσό των ασφαλίστρων. Επίσης, προκύπτουν
τα στοιχεία του συμβαλλομένου και των ασφαλιζόμενων προσώπων.

Για την απόδειξη της καταβολής των διδάκτρων για ιδιαίτερα μαθήματα και για
φροντιστήρια, απαιτείται απόδειξη παροχής υπηρεσιών για το ποσό της αμοιβής.

Τέλος, για την απόδειξη της δαπάνης ασφαλιστικών εισφορών χρειάζεται η σχετική
βεβαίωση ή απόδειξη του ασφαλιστικού φορέα.

Για να αναγνωρισθούν τα έξοδα για ιατρικές επισκέψεις και εξετάσεις απαιτείται
διπλότυπη απόδειξη, η οποία εκδίδεται από τον γιατρό κατά την είσπραξη της αμοιβής.

Όσον αφορά τα νοσήλια σε ιδιωτικές κλινικές χρειάζονται:

* Διπλότυπη απόδειξη της κλινικής, από την οποία να προκύπτει το ποσό της
δαπάνης για τη νοσηλεία του ασθενούς.

* Βεβαίωση του διευθυντή της κλινικής για το χρόνο νοσηλείας του ασθενούς και
το ποσό των εξόδων αυτής, αναλυτικά κατά είδος εξόδου.

Επίσης, για νοσήλια σε κρατικά και λοιπά νοσηλευτικά ιδρύματα απαιτούνται:

* Διπλότυπη απόδειξη είσπραξης του νοσηλευτικού ιδρύματος, από την οποία να
προκύπτει το ποσό της δαπάνης για τη νοσηλεία του ασθενούς.

*Βεβαίωση του διευθυντή του νοσηλευτικού ιδρύματος για το χρόνο νοσηλείας του
ασθενούς και το ποσό των εξόδων αυτής, αναλυτικά κατά είδος εξόδου.

Στην περίπτωση που έχει χρησιμοποιηθεί νοσοκόμος, τότε τα έξοδα αναγνωρίζονται
από την Εφορία όταν:

* Υπάρχει βεβαίωση του ιατρού, με την οποία να βεβαιώνεται το είδος της νόσου
από την οποία πάσχει ο ασθενής, η διάρκειά της, καθώς και η ανάγκη απασχόλησης
νοσοκόμου, λόγω της σοβαρότητας της νόσου.

* Υπάρχει απόδειξη είσπραξης της αμοιβής από το πρόσωπο που προσέφερε
υπηρεσίες ως νοσοκόμος, στην οποία πρέπει να αναφέρεται το ονοματεπώνυμό του,
το όνομα του πατέρα του, ο αριθμός φορολογικού μητρώου ή ταυτότητας, η
διεύθυνση της κατοικίας του και η χρονική διάρκεια παροχής των υπηρεσιών του,
νόμιμα χαρτοσημασμένη και υπογεγραμμένη.

Τα έξοδα σε επιχειρήσεις περίθαλψης ηλικιωμένων και προσώπων που πάσχουν από
κινητική αναπηρία οι οποίες εδρεύουν στην Ελλάδα, αναγνωρίζονται από την
Εφορία όταν προσκομισθούν:

* Διπλότυπη απόδειξη παροχής υπηρεσιών, η οποία εκδίδεται από την επιχείρηση
που εισπράττει την αμοιβή.

* Βεβαίωση του διευθυντή ή του νόμιμου εκπροσώπου της επιχείρησης για τον
ακριβή χρόνο της περίθαλψης του προσώπου που κατέβαλε ή για το οποίο
καταβλήθηκε η δαπάνη, καθώς και το ποσό αυτής της, κατά κατηγορία, δαπάνης.
Τέλος, για έξοδα ιατρικής και νοσοκομειακής περίθαλψης που καταβάλλονται στο
εξωτερικό απαιτούνται οι σχετικές βεβαιώσεις των αλλοδαπών ιατρών ή
νοσοκομείων, οι οποίες πρέπει να είναι θεωρημένες από τον αρμόδιο Έλληνα
πρόξενο και μεταφρασμένες νόμιμα. Αν δεν υπάρχει ελληνικό προξενείο, η θεώρηση
αυτών των αποδείξεων πρέπει να γίνεται από την τοπική αρχή του ξένου κράτους,
η οποία έχει τη σχετική εξουσιοδότηση.

Για να δεχθεί η Εφορία την έκπτωση της δαπάνης για πληρωμή τόκων στεγαστικών
δανείων ζητεί βεβαίωση της τράπεζας ή του Ταμείου Παρακαταθηκών και Δανείων ή
του ταχυδρομικού ταμιευτηρίου ή άλλου πιστωτικού οργανισμού, από την οποία να
προκύπτει ότι πρόκειται για στεγαστικό δάνειο που χορηγήθηκε για απόκτηση
πρώτης κατοικίας (αγορά ή ανέγερση) και ότι έχει εγγραφεί υποθήκη ή
προσημείωση σε ακίνητο του φορολογουμένου ή του άλλου συζύγου ή των τέκνων
τους που τους βαρύνουν και, τέλος, θα πρέπει να αναφέρεται το ποσό μόνο των
δεδουλευμένων τόκων (ληξιπρόθεσμων και απαιτητών) που όφειλε και κατέβαλε
αυτός μέσα στο έτος 1997.

Αν πρόκειται για δάνεια που λαμβάνονται για εξόφληση παλιών στεγαστικών
δανείων που είχαν ληφθεί για αγορά πρώτης κατοικίας, τότε απαιτείται βεβαίωση
της τράπεζας ή γενικά του φορέα που χορήγησε το νέο δάνειο, από την οποία να
προκύπτει ότι πρόκειται για νέο δάνειο που χορηγήθηκε για εξόφληση παλιού
στεγαστικού δανείου, το οποίο είχε ληφθεί για αγορά πρώτης κατοικίας, καθώς
και ότι οι δεδουλευμένοι τόκοι που καταβλήθηκαν το έτος 1997 αφορούν το τμήμα
του νέου δανείου που καταβλήθηκε για εξόφληση του υπόλοιπου ποσού του παλιού
δανείου που δεν είχε εξοφληθεί μέχρι τη σύναψη του νέου δανείου, και, τέλος,
ότι έχει εγγραφεί και για το νέο δάνειο υποθήκη ή προσημείωση.

Επίσης, για την απόδειξη της καταβολής της δαπάνης για αγορά και εγκατάσταση
οικιακών συσκευών ή συστημάτων χρήσης φυσικού αερίου ή ανανεώσιμων πηγών
ενέργειας, απαιτούνται τα νόμιμα δικαιολογητικά που εκδίδονται σύμφωνα με τις
διατάξεις του Κώδικα Βιβλίων και Στοιχείων.

Για τις δαπάνες που αποτελούν τεκμήρια, η Εφορία ζητεί μία σειρά δικαιολογητικών.

Έτσι, για την ετήσια δαπάνη που καταβάλλεται για την πληρωμή δανείων
(στεγαστικών - καταναλωτικών - προσωπικών δανείων) ή πιστώσεων, χρειάζεται
βεβαίωση του δανειοδότη για το συνολικό ετήσιο ποσό των τοκοχρεολυτικών δόσεων
που καταβλήθηκαν μέσα στο έτος 1997. Εάν πρόκειται για στεγαστικό δάνειο, θα
αναγράφονται το καταβληθέν κεφάλαιο και οι καταβληθέντες τόκοι.

Ειδικά για την πληρωμή πιστωτικών καρτών και καρτών πληρωμών αντί για βεβαίωση
θα υποβάλλεται αντίγραφο του μηνιαίου λογαριασμού του μηνός Ιανουαρίου 1998
που εκδίδεται από τον εκδότη της κάρτας. Σ' αυτό θα αναγράφονται, μεταξύ
άλλων, η ένδειξη Βεβαίωση για φορολογική χρήση, καθώς και το συνολικό ποσό που
καταβλήθηκε, μέσα στο έτος 1997, από τον κάτοχο της κάρτας για την εξόφληση
υποχρεώσεων από τη χρήση της κάρτας του, είτε πρόκειται για πιστωτικές κάρτες
είτε για κάρτες πληρωμών.

Επίσης, για την απόδειξη της ετήσιας δαπάνης για ανέγερση οικοδομών ή αγορά
ακινήτων η Εφορία ζητεί:

* Σε περίπτωση ανέγερσης οικοδομής απαιτούνται αντίγραφα του εντύπου
υπολογισμού του ελάχιστου κόστους κατασκευής της οικοδομής και του πίνακα
ανάλυσης κόστους κατασκευής στις επιμέρους εργασίες, που έχουν κατατεθεί στην
αρμόδια Πολεοδομική Υπηρεσία (μόνο για άδειες που εκδόθηκαν από 1-1-1995 και
μετά), καθώς και φωτοαντίγραφα των αποδείξεων δαπανών που διενεργήθηκαν εντός
του έτους 1997 ανεξάρτητα από το έτος έκδοσης της οικοδομικής άδειας.

* Σε περίπτωση αγοράς ακινήτου τα αντίγραφα των σχετικών συμβολαίων είτε
βεβαίωση του συμβολαιογράφου, στην οποία θα περιγράφεται αναλυτικά το ακίνητο,
η επιφάνειά του, η τοποθεσία και τα όριά του, η αντικειμενική αξία και η αξία
που δηλώνουν οι αντισυμβαλλόμενοι ότι συμφωνήθηκε, ο φόρος για τη μεταβίβαση
αυτή που καταβλήθηκε, ο τρόπος καταβολής του τιμήματος, τα συμβολαιογραφικά
έξοδα, καθώς και τα λοιπά έξοδα και τα στοιχεία των αντισυμβαλλομένων.

Τέλος, για την απαλλαγή από το τεκμήριο δαπάνης απόκτησης πρώτης κατοικίας (σε
περίπτωση που ο φορολογούμενος έχει άλλη κατοικία) απαιτείται αντίγραφο του
τίτλου απόκτησης (συμβόλαιο αγοράς, δωρεάς κ.λπ.) της άλλης κατοικίας ή της
άδειας, σε περίπτωση ανέγερσης αυτής, καθώς και του εντύπου Ε9 της δήλωσης
εισοδήματος του ίδιου έτους ή προηγουμένου, στο οποίο αναγράφεται η κατοικία αυτή.

Οι φορολογούμενοι που ασκούν ατομική εμπορική επιχείρηση και υπόκεινται στα
αντικειμενικά κριτήρια, με την ετήσια δήλωση φορολογίας εισοδήματος υποβάλλουν
και τα παρακάτω, κατά περίπτωση, δικαιολογητικά έγγραφα και στοιχεία:

* Επικυρωμένο φωτοαντίγραφο του μισθωτηρίου συμβολαίου ή του συμβολαίου
απόκτησης της επαγγελματικής εγκατάστασης της επιχείρησης ή φωτοαντίγραφο του
τελευταίου, πριν από την υποβολή της δήλωσης, λογαριασμού ηλεκτρικού ρεύματος
της ΔΕΗ ή υπεύθυνη δήλωση από την οποία να προκύπτουν τα στοιχεία που αφορούν
την επαγγελματική εγκατάσταση της επιχείρησης και ειδικότερα η οδός, ο
αριθμός, η συνολική επιφάνεια σε τετραγωνικά μέτρα, ο όροφος κ.λπ.

* Φωτοαντίγραφο της βεβαίωσης που χορηγήθηκε από την Εφορία ότι υποβλήθηκε
δήλωση έναρξης επαγγέλματος ή ότι γράφτηκε ως μέλος στη δήλωση έναρξης νομικού
προσώπου, καθώς και της βεβαίωσης για τη μεταβολή ή τη διακοπή των εργασιών,
όπου συντρέχει περίπτωση.

* Για πρόσωπα που επικαλούνται εξαίρεση από την εφαρμογή των αντικειμενικών
κριτηρίων χρειάζονται:

* Φωτοαντίγραφο αστυνομικής ταυτότητας, προκειμένου για ατομικές επιχειρήσεις
που ασκούνται από άτομα ηλικίας πάνω από 65 ετών, εφόσον τα πρόσωπα αυτά
ασκούν την επιχείρηση για δέκα (10) τουλάχιστον συνεχή χρόνια αμέσως πριν από
τη συμπλήρωση του 65ου έτους της ηλικίας τους.

* Για τυφλούς, βεβαίωση της οικείας Νομαρχίας ότι είναι γραμμένοι στο Γενικό
Μητρώο Τυφλών που τηρείται σ' αυτήν.

* Για ανάπηρους, με ποσοστό αναπηρίας πάνω από ογδόντα τοις εκατό (80%),
απόφαση της Πρωτοβάθμιας Υγειονομικής Επιτροπής της οικείας Νομαρχίας με την
οποία θα βεβαιώνεται ότι είναι ανάπηροι με ποσοστό αναπηρίας πάνω από 80%.

* Για αποφυλακισθέντες, δεν εφαρμόζονται τα αντικειμενικά κριτήρια εμπορικής
επιχείρησης για τα καθαρά κέρδη που αποκτούν μετά την αποφυλάκισή τους, κατά
το έτος της αποφυλάκισής τους και το αμέσως επόμενο.

Για να αναγνωρισθούν οι δαπάνες στο ακαθάριστο εισόδημα από ακίνητα
απαιτούνται τα δικαιολογητικά:

*Για την πληρωμή ασφαλίστρων για πυρκαγιά κ.ά. χρειάζεται βεβαίωση της
ασφαλιστικής επιχείρησης ή απόδειξη είσπραξης του ποσού των ασφαλίστρων.

* Για τις δαπάνες επισκευής, συντήρησης, καθώς και για τις αμοιβές δικηγόρου
χρειάζεται η σχετική απόδειξη.

*Για την αποζημίωση που καταβάλλει ο εκμισθωτής στο μισθωτή για λύση της
μισθωτικής σχέσης η σχετική απόδειξη.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N54</CAT>
<ED>
Κωδικός άρθρου: A16052N541</ED>
<ID>
ID:137298

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N54&aa=1</URL></REF>


Article

<CATEGORY>vin08</CATEGORY>

 <H2>Τιμαριθμοποίηση κλίμακας και κατάργηση αντικειμενικών ζήτησε η Ν. Δ.
</H2>
ΑΠΟΡΡΙΦΘΗΚΕ χθες στη Βουλή, ως «πρόχειρη, ανειλικρινής και ανεφάρμοστη», η
πρόταση νόμου για το φορολογικό νομοσχέδιο που κατέθεσε η Νέα Δημοκρατία.

Ο υφυπουργός Οικονομικών Γ. Δρυς κατηγόρησε τη Νέα Δημοκρατία για αδυναμία να
προτείνει ένα «σαφές και τίμιο φορολογικό νομοσχέδιο».

Με την πρόταση νόμου που κατέθεσαν βουλευτές της Νέας Δημοκρατίας πρότειναν
επτά σημεία για τη «δικαιότερη κατανομή των φορολογικών βαρών». Ο εισηγητής
της αξιωματικής αντιπολίτευσης κ. Δ. Κωστόπουλος ζήτησε, μεταξύ άλλων, την
άμεση τιμαριθμοποίηση της φορολογικής κλίμακας και την κατάργηση της
φορολόγησης των εμπορικών επιχειρήσεων και των ελευθέρων επαγγελματιών με τα
αντικειμενικά κριτήρια.

Οι βουλευτές της Ν.Δ. ζήτησαν ακόμη τη μείωση του φορολογικού συντελεστή των
κερδών των ανωνύμων εταιρειών που εισάγονται στο Χρηματιστήριο, τη δυνατότητα
σε επιχειρήσεις να κεφαλαιοποιούν τα αποθεματικά τους χωρίς την καταβολή φόρου
και τη θέσπιση ενός σταθερού και απλού φορολογικού νόμου.

Ο κ. Δρυς επεσήμανε ότι ανάλογη πρόταση είχε κατατεθεί από τρεις βουλευτές της
Ν.Δ. το 1992 στη Βουλή και είχε απορριφθεί από την τότε κυβέρνηση Μητσοτάκη.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N54</CAT>
<ED>
Κωδικός άρθρου: A16052N542</ED>
<ID>
ID:137343

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N54&aa=2</URL></REF>


Article

<CATEGORY>vin08</CATEGORY>

 <H5>Ο ΠΡΩΘΥΠΟΥΡΓΟΣ ΕΔΩΣΕ ΚΑΤΕΥΘΥΝΣΕΙΣ ­ ΤΟ ΥΠΟΥΡΓΕΙΟ ΕΡΓΑΣΙΑΣ ΕΤΟΙΜΑΖΕΙ ΑΛΛΑΓΕΣ ΣΕ
ΕΡΓΑΣΙΑΚΕΣ ΣΧΕΣΕΙΣ ΚΑΙ ΑΣΦΑΛΙΣΤΙΚΟ
</H5><H2>Ωράριο - Ταμεία - Ανεργία
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Αλλαγές στις εργασιακές σχέσεις με επίκεντρο το ελαστικό ωράριο απασχόλησης
στον ιδιωτικό τομέα και προώθηση ρυθμίσεων στο ασφαλιστικό (ενοποιήσεις
ταμείων), μαζί με πλέγμα μέτρων για την ανεργία, είναι οι τρεις βασικοί άξονες
της πολιτικής του υπουργείου Εργασίας - Κοινωνικών Ασφαλίσεων, το επόμενο
διάστημα.ΣΕ ΣΥΝΑΝΤΗΣΗ που είχε χθες η πολιτική ηγεσία του υπουργείου Εργασίας
- Κοινωνικών Ασφαλίσεων με τον Πρωθυπουργό Κ. Σημίτη, αναλύθηκαν τα θέματα που
απασχολούν το υπουργείο.

ΕΞΙ ΚΑΤΕΥΘΥΝΣΕΙΣ

Ο κ. Σημίτης ζήτησε τα εξής:

* Να δοθεί άμεση προτεραιότητα στην ολοκλήρωση του σχεδίου δράσης για την
καταπολέμηση της ανεργίας, σύμφωνα με τις δεσμεύσεις της χώρας στην Ειδική
Σύνοδο του Λουξεμβούργου. Στις αρχές Απριλίου θα έχει ετοιμαστεί το Εθνικό
Σχέδιο Δράσης.

* Να προχωρήσει η υλοποίηση των δεσμεύσεων που ανέλαβε η κυβέρνηση απέναντι
στους εργαζομένους, στα πλαίσια του κοινωνικού διαλόγου.

* Να ολοκληρωθεί η προεργασία του υπουργείου Εργασίας σχετικά με τις αναγκαίες
διαρρυθμίσεις στην αγορά εργασίας.

* Να γίνουν οι αναγκαίες διαρρυθμίσεις και ενέργειες, ώστε ο ΟΑΕΔ να
προχωρήσει άμεσα στο σύνολο των δράσεων που έχουν σχεδιαστεί για την προστασία
και την αύξηση της απασχόλησης των νέων και των ευπαθών κοινωνικών ομάδων
(μακροχρόνια άνεργοι μεγάλων ηλικιών κ.λπ.). Εκτιμάται ότι τα μέτρα αυτά θα
αφορούν 65.000 άτομα, με κόστος 108 δισ. δρχ.

* Να βρεθούν σωστές λύσεις σε μια σειρά επιμέρους ζητημάτων, όπως η
ενεργοποίηση του ΛΑΕΚ, οι Επιθεωρήσεις Εργασίας και τα ασφαλιστικά ζητήματα
ειδικών κατηγοριών εργαζομένων.

* Να αντιμετωπιστούν από τα συναρμόδια υπουργεία οι εμπλοκές που σημειώνονται
σε θέματα θεσμικά, μηχανογραφικά, αξιοποίησης ανθρώπινου δυναμικού κ.ά.

ΤΙ ΕΤΟΙΜΑΖΕΤΑΙ

Σύμφωνα με πληροφορίες των «ΝΕΩΝ», τα δύο νομοσχέδια που θα ετοιμάσει το
υπουργείο Εργασίας - Κοινωνικών Ασφαλίσεων, θα προβλέπουν τα εξής:

1 Εργασιακές σχέσεις: Το νομοσχέδιο αναμένεται να ετοιμαστεί εντός της
άνοιξης. Θα περιλαμβάνει ρυθμίσεις που συμφωνήθηκαν στον πρόσφατο κοινωνικό
διάλογο για την ανάπτυξη, την απασχόληση και την ανταγωνιστικότητα.
Ειδικότερα, θα υπάρξει ρύθμιση που θα βάζει φρένο στην απασχόληση των
συνταξιούχων που έχουν υψηλά εισοδήματα. Τα αντικίνητρα στην απασχόληση των
συνταξιούχων θα είναι φορολογικά.

Επίσης, θα προωθηθεί διάταξη σύμφωνα με την οποία θα επεκταθεί η μερική
απασχόληση στον δημόσιο τομέα χωρίς να θιγεί η απασχόληση των ήδη υπηρετούντων
υπαλλήλων. Παράλληλα, θα προταθεί η υιοθέτηση ως ελάχιστο όριο για τη μερική
απασχόληση, οι 12 ώρες την εβδομάδα.

Εξάλλου, θα ληφθούν μέτρα προστασίας εκτός τυπικής εξαρτημένης μισθωτής
εργασίας (φασόν, τηλε-εργασία κ.ά.).

Ειδικά για το καυτό ζήτημα του χρόνου εργασίας ­ το οποίο αποτέλεσε το αγκάθι
στον πρόσφατο κοινωνικό διάλογο ­ θα προβλέπεται η υιοθέτηση ευέλικτων
πρακτικών απασχόλησης και η επίτευξη νέας συμφωνίας κατανομής του χρόνου
εργασίας μέσω μιας διαδικασίας προσαρμογής των οργανωτικών και διοικητικών
δομών των επιχειρήσεων. Τα συνδικάτα απορρίπτουν αυτό το μέτρο, υποστηρίζοντας
ότι στην ουσία καταργείται το 8ωρο εργασίας.

2 Μίνι ασφαλιστικό: Το νομοσχέδιο για το μίνι ασφαλιστικό αναμένεται να
ολοκληρωθεί τον Μάρτιο. Θα προβλέπεται η ενοποίηση ομοειδών ασφαλιστικών
ταμείων. Δεν θα υπάρξουν σημαντικές παρεμβάσεις όσον αφορά τη χρηματοδότηση
του κοινωνικοασφαλιστικού συστήματος.

* Σήμερα, τέλος, θα δημοσιοποιηθεί το νομοσχέδιο με τη μοριοποίηση των
προσλήψεων στα άτομα που προστατεύονται από τον ν. 1648/86 (πολύτεκνοι, άτομα
με ειδικές ανάγκες κ.ά.).

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N56</CAT>
<ED>
Κωδικός άρθρου: A16052N561</ED>
<ID>
ID:137299

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N56&aa=1</URL></REF>


Article

<CATEGORY>vin08</CATEGORY>

 <H2>Ξεκινούν τα τρακτέρ από την Κυριακή αλλ' όχι για να κλείσουν τους δρόμους
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΑΠΟΦΑΣΙΣΜΕΝΟΙ για δυναμικές κινητοποιήσεις σε ολόκληρη την Ελλάδα είναι οι
αγρότες, οι οποίοι λύνουν τα χειρόφρενα των τρακτέρ από την ερχόμενη Κυριακή
και Δευτέρα.

Οι εκπρόσωποι της Συνομοσπονδίας Δημοκρατικών Αγροτικών Συλλόγων Ελλάδας
(ΣΥΔΑΣΕ) επισήμαναν ότι στις φετινές προγραμματισμένες κινητοποιήσεις ο
αγροτικός κόσμος είναι ενωμένος και μετέχουν οι περισσότερες συνδικαλιστικές
οργανώσεις τους.

«Δεν έχουμε πρόθεση να κλείσουμε τους δρόμους. Δεν ξέρουμε όμως πού θα
οδηγήσει αυτή τη φορά η αγροτική έκρηξη. Σε μια κινητοποίηση υπάρχουν και
απρόβλεπτες εξελίξεις. 
Την ευθύνη φέρει αποκλειστικά η κυβέρνηση», είπε ο πρόεδρος της ΣΥΔΑΣΕ Γιάννης
Πίττας, ο οποίος αναφέρθηκε στα προβλήματα των αγροτών και στις κινητοποιήσεις
στο πλαίσιο της 14ης Agrotika.

* Σε ό,τι αφορά τη Βόρεια Ελλάδα, οι αγρότες αποφάσισαν για τη Δευτέρα να
προχωρήσουν στον αποκλεισμό του υπουργείου Μακεδονίας-Θράκης, ενώ στις
επόμενες ημέρες θα βγουν τα τρακτέρ στις πλατείες των χωριών εν αναμονή των
εξελίξεων και της στάσης της κυβέρνησης.

«Τα προβλήματα είναι τα ίδια με τα περσινά, αφού δεν υπάρχει κυβερνητική
πολιτική για τους αγρότες. Εφόσον θέλει ο Πρωθυπουργός να έχουμε διάλογο θα
τον κάνουμε, αν έχει κάτι καινούργιο να μας πει και να μας προτείνει λύσεις»,
είπε ο πρόεδρος της ΣΥΔΑΣΕ.

Οι προχθεσινές εξαγγελίες του υπουργού Γεωργίας Στέφανου Τζουμάκα δεν έπεισαν
τους εκπροσώπους των συνδικαλιστικών οργανώσεων των αγροτών, οι οποίοι θεωρούν
βασικό αίτημα την παραμονή των αγροτών στην ύπαιθρο, καθώς και τη μείωση του
κόστους παραγωγής των αγροτικών προϊόντων, την αύξηση των τιμών τους και την
άμεση καταβολή των αποζημιώσεων.

Στη Θεσσαλία, οι αγρότες ετοιμάζονται για τη δική τους κινητοποίηση της
Δευτέρας. Ήδη σε πολλά χωριά άρχισαν να βγάζουν τρακτέρ στις πλατείες, ενώ
σήμερα το μεσημέρι συνεδριάζει η Πανθεσσαλική Συντονιστική Επιτροπή.

ΠΑΤΡΑ

*Αναβλήθηκε η δίκη 17 αγροτών στο Αγρίνιο που κατηγορούνται για παρακώλυση
συγκοινωνιών σε κινητοποίηση πριν από δύο χρόνια. Η δίκη προσδιορίστηκε για
τον ερχόμενο Σεπτέμβριο.

Στο μεταξύ νέες κινητοποιήσεις ετοιμάζουν οι αγρότες της Αχαΐας την ερχόμενη
Δευτέρα, για την ικανοποίηση των αιτημάτων τους.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N56</CAT>
<ED>
Κωδικός άρθρου: A16052N562</ED>
<ID>
ID:137344

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N56&aa=2</URL></REF>


Article

<CATEGORY>vin08</CATEGORY>

 <H2>Μέτρα για μείωση κόστους παραγωγής
</H2>
ΜΕ ΦΘΗΝΟ ντίζελ, και σε δεύτερη φάση και με φυσικό αέριο, αναμένεται να
μειωθεί το κόστος παραγωγής βασικών καλλιεργειών για τους αγρότες. 
Το θέμα απασχολεί τα συναρμόδια υπουργεία Οικονομικών και Γεωργίας, σύμφωνα
και με τα αιτήματα των αγροτών, καθώς και η προώθηση βασικών πολιτικών για
επίκαιρα προβλήματα (λάδι, εσπεριδοειδή κ.ά.).

Η συνολική δαπάνη αναφορικά με τα υγρά καύσιμα υπολογίζεται σε 10 δισ. δραχμές.

Στο μεταξύ από σήμερα αρχίζουν σε διάφορες περιοχές της χώρας κινητοποιήσεις
αγροτών, σε ένδειξη διαμαρτυρίας για τις χαμηλές τιμές παραγωγού στο
ελαιόλαδο, τις χαμένες αγορές (για εξαγωγές στα οπωροκηπευτικά) και για
καταβολή αποζημιώσεων σε περιοχές όπου επλήγη σοβαρά το αγροτικό εισόδημα λόγω
των καιρικών συνθηκών (π.χ. Θράκη).

Ήδη ο υπουργός Γεωργίας κ. Στ. Τζουμάκας, τόσο στο πλαίσιο των εκδηλώσεων για
την εφετινή διεθνή έκθεση Agrotica όσο και με αφορμή επίκαιρα προβλήματα,
έδωσε στη δημοσιότητα το πρόγραμμα δράσης του υπουργείου και τα μέτρα
πολιτικής που είναι σε εξέλιξη αναφορικά με: Συντάξεις, ρυθμίσεις χρεών,
εξόφληση αποζημιώσεων, επιτόκια, τιμές προϊόντων, βαμβάκι, δημητριακά, ΕΛΓΑ.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N56</CAT>
<ED>
Κωδικός άρθρου: A16052N563</ED>
<ID>
ID:137384

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N56&aa=3</URL></REF>


Article

<CATEGORY>vin08</CATEGORY>

 <H2>Στα 13,3 δισ. δολάρια τα συναλλαγματικά διαθέσιμα
</H2>
ΣΤΟ ΟΡΙΟ ασφαλείας βρίσκονται τα συναλλαγματικά αποθέματα της χώρας, τα οποία
στις 31 Δεκεμβρίου 1997 ανέρχονταν στα 13,3 δισεκατομμύρια δολάρια.

Έτσι τα συναλλαγματικά αποθέματα σημείωσαν αύξηση πάνω από 2 δισ. δολ. από τον
Οκτώβριο που ήταν 11 δισ. δολ.

Η αύξηση αυτή οφείλεται σε κεφάλαια που επέστρεψαν στη χώρα και τα οποία είχαν
φύγει κατά τη διάρκεια των έντονων πιέσεων που δέχθηκε το φθινόπωρο η δραχμή.

Αυτό προκύπτει από τα στοιχεία που ανακοίνωσε χθες η Τράπεζα της Ελλάδος,
δίνοντας παράλληλα στη δημοσιότητα και τα στοιχεία για την πορεία του
ισοζυγίου τρεχουσών συναλλαγών το δεκάμηνο Ιανουαρίου - Οκτωβρίου 1997.
Σύμφωνα με τα στοιχεία αυτά, στο δεκάμηνο το έλλειμμα του ισοζυγίου τρεχουσών
συναλλαγών αυξήθηκε 7,2% και διαμορφώθηκε στα 4,546 δισ. δολάρια από 4,241
δισ. δολ. το αντίστοιχο δεκάμηνο του 1996.

Τον Οκτώβριο το έλλειμμα στο ισοζύγιο τρεχουσών συναλλαγών παρουσίασε
βελτίωση, καθώς σημείωσε μείωση 39,1%.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N56</CAT>
<ED>
Κωδικός άρθρου: A16052N564</ED>
<ID>
ID:137409

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N56&aa=4</URL></REF>


Article

<CATEGORY>vin08</CATEGORY>

 <H2>134% πάνω τα κέρδη </H2>
ΑΥΞΗΣΗ 134% παρουσίασαν τα κέρδη της εταιρείας Πρόοδος - Ελληνικές Επενδύσεις
της Τράπεζας Εργασίας το 1997.

Έφτασαν τα 4,286 δισ. δρχ., έναντι 1,830 δισ. δρχ. το 1996.

Στους μετόχους θα διανεμηθεί μέρισμα 300 δρχ. ανά μετοχή.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N56</CAT>
<ED>
Κωδικός άρθρου: A16052N565</ED>
<ID>
ID:137426

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N56&aa=5</URL></REF>


Article

<CATEGORY>vin08</CATEGORY>

 <H2>Συμφωνία συνεργασίας για τα ραντάρ «Χοκάι»
</H2>
ΣΥΜΦΩΝΙΑ ΣΥΝΕΡΓΑΣΙΑΣ με την αμερικανική εταιρεία Νόρθροπ Γκρούμαν που
κατασκευάζει τα ιπτάμενα ραντάρ «Ε-2C Χοκάι» υπέγραψε χθες η Ιντρακόμ Α.Ε.

Τα ιπτάμενα ραντάρ «Χοκάι» είναι υποψήφια για αγορά από την Πολεμική Αεροπορία
μαζί με τα σουηδικά Erieye και τα ισραηλινά Phalcon. Το κονδύλι που έχει
προβλεφθεί για την αγορά 4 ιπτάμενων ραντάρ ανέρχεται σε 125 δισ. δρχ.

Κατά τη συμφωνία που υπεγράφη χθες, η Ιντρακόμ θα είναι υπεύθυνη για ένα μέρος
του προγράμματος συμπεριλαμβανομένης της διαχείρισης και της υλοποίησης των
αποκλειστικών για την Ελλάδα συστημάτων «Χοκάι».

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N56</CAT>
<ED>
Κωδικός άρθρου: A16052N566</ED>
<ID>
ID:137436

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N56&aa=6</URL></REF>


Article

<CATEGORY>vin08</CATEGORY>

 <H2>Να σταματήσουν οι πλειστηριασμοί
</H2>
ΠΑΤΡΑ

ΕΞΩΔΙΚΑ ΠΡΟΣ τις τράπεζες και τις Εφορίες στην Πάτρα έστειλε ο σύλλογος
δανειοδοτηθέντων από τον Οργανισμό Εργατικής Κατοικίας.

Με το εξώδικο ο σύλογος απαιτεί «να σταματήσουν οι πλειστηριασμοί και
οποιαδήποτε άλλα μέτρα πίεσης προς τους οφειλέτες μέχρι να επανεξεταστεί το
ύψος των οφειλών μετά την απόφαση του Αρείου Πάγου για τα πανωτόκια». Όπως
ανέφερε ο πρόεδρος του συλλόγου Κώστας Βασιλείου «από το 1980 οι τράπεζες
επέβαλαν ανατοκισμό των τόκων με αποτέλεσμα αρκετοί που είχαν αποκτήσει
κατοικία με δάνειο δεν μπόρεσαν να πληρώσουν όλες τις δόσεις και τα σπίτια κατασχέθηκαν».

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N56</CAT>
<ED>
Κωδικός άρθρου: A16052N567</ED>
<ID>
ID:137442

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N56&aa=7</URL></REF>


Article

<CATEGORY>vin08</CATEGORY>

 <H2>Απουσία ενδιαφέροντος
</H2>
Με πτώση έκλεισαν οι τιμές των μετοχών κατά τη χθεσινή συνεδρίαση του
Χρηματιστηρίου Αξιών Αθηνών (ΧΑΑ). Η απουσία επενδυτικού ενδιαφέροντος είχε ως
αποτέλεσμα τη διαμόρφωση του Γενικού Δείκτη σε χαμηλότερα ακόμη επίπεδα.
Συγκεκριμένα, ο Γενικός Δείκτης υποχώρησε στις 1.380,13 μονάδες σημειώνοντας
απώλειες 10,83 μονάδων ή ποσοστό της τάξεως του 0,78%. Η εικόνα στους
επιμέρους Κλαδικούς Δείκτες παρέμεινε αρνητική (με εξαίρεση τη θετική μεταβολή
του κλάδου των Ετ. Χρηματοδοτικής Μίσθωσης κατά 0,95%), όπου τη μεγαλύτερη
πτώση σημείωσε ο κλάδος των Διαφόρων και των Κατασκευών (που σημείωσε εκ νέου
αρνητικό ρεκόρ κλείνοντας στις 365,65 μονάδες) κατά 2,07% και 1,86%
αντίστοιχα. Από τις 238 μετοχές που πραγματοποίησαν συναλλαγές, 80 σημείωσαν
άνοδο, 132 πτώση και 26 παρέμειναν σταθερές, ενώ 53 έκλεισαν με αγοραστές και
126 με πωλητές. Υποτονικές οι συναλλαγές, η αξία των οποίων ανήλθε σε 11,5
δισ. δρχ. (4.016.484 τεμάχια). Αναλυτικά τα 3.694.878 τεμάχια συνολικής αξίας
10,7 δισ. δρχ. αφορούσαν την Κύρια Αγορά, ενώ τα 321.606 τεμάχια συνολικής
αξίας 748,1 εκατ. δρχ. την Παράλληλη Αγορά. Τη μεγαλύτερη αξία συναλλαγών
σημείωσαν οι μετοχές των Μεταλλουργικών Επιχειρήσεων (2.196 εκατ. δρχ. -
779.440 τεμάχια) και των Ετ. Διατροφής (1.704 εκατ.δρχ. - 388.425 τεμάχια).

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N57</CAT>
<ED>
Κωδικός άρθρου: A16052N571</ED>
<ID>
ID:137300

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N57&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΥΔΡΟΧΟΟΣ

(20 Ιανουαρίου - 18 Φεβρουαρίου). Δυσκολίες, σήμερα, σε οικονομικές
συναλλαγές. Κόντρες για οικονομικά και πολιτικά θέματα. Θα έχετε την τάση να
είστε δογματικοί και να υπερασπίζεσθε έμμονες ιδέες.

ΙΧΘΥΕΣ

(19 Φεβρουαρίου - 20 Μαρτίου). Η Σελήνη είναι στο ζώδιό σας. Γίνεσθε
ευαίσθητοι, ευσυγκίνητοι και τραβάτε επάνω σας την προσοχή. Η ημέρα θα έχει
κόντρες με γονείς ή προϊσταμένους. Σας ασκείται καταπίεση.

ΚΡΙΟΣ

(21 Μαρτίου - 19 Απριλίου). Φόβοι, άγχη, συμπλέγματα σάς ταλαιπωρούν, σήμερα.
Μην κλείνεσθε στον εαυτό σας. Αποφύγετε κόντρες με συγγενείς εξ αγχιστείας και
με πρόσωπα που μένουν μακριά.

ΤΑΥΡΟΣ

(20 Απριλίου - 20 Μαΐου). Η ημέρα είναι ακατάλληλη για να δανείσετε ή να
δανεισθείτε χρήματα. Αποφύγετε συγκρούσεις με φίλους, συνεργάτες, ομοϊδεάτες.
Μην πληγώνετε ευαίσθητους ανθρώπους.

ΔΙΔΥΜΟΙ

(21 Μαΐου - 21 Ιουνίου). Η Σελήνη από τους Ιχθύες σάς ωθεί στο προσκήνιο.
Ελέγχετε τα λόγια και τη συμπεριφορά σας. Ενδέχεται να φανείτε εριστικοί και
με έμμονες ιδέες. Κάποιες κόντρες δεν θα τις αποφύγετε.

ΚΑΡΚΙΝΟΣ

(22 Ιουνίου - 22 Ιουλίου). Στις συζητήσεις που θα κάνετε σήμερα, θα είστε
επιθετικοί και φανατικοί στις απόψεις. Αποφύγετε άσκοπες κόντρες με
συναδέλφους. Αποφύγετε και την αυτολύπηση...

ΛΕΩΝ

(23 Ιουλίου - 22 Αυγούστου). «Παιχνίδια εξουσίας» με αγαπημένα πρόσωπα.
Έμμονες ιδέες που θέλετε να τις επιβάλετε. Και αντίδραση σε καταπίεση που σας ασκείται.

ΠΑΡΘΕΝΟΣ

(23 Αυγούστου - 23 Σεπτεμβρίου). Πιθανές κόντρες ανάμεσα στον σύντροφο και σε
μέλη της οικογένειά σας. Ώρες - ώρες δεν αντέχετε πια την καταπίεση που σας ασκείται.

ΖΥΓΟΣ

(24 Σεπτεμβρίου - 23 Οκτωβρίου). Αδύνατο νευρικό σύστημα θα έχετε σήμερα και
κόπωση ­ πνευματική και σωματική. Αποφύγετε ανώφελες κόντρες και πείσματα. Μην
καλλιεργείτε έμμονες ιδέες.

ΣΚΟΡΠΙΟΣ

(24 Οκτωβρίου - 22 Νοεμβρίου). Πάλι θα θέλετε να γίνει το δικό σας ­ σε σχέση
με ένα παιδί σας, μια αισθηματική σχέση, ένα οικονομικό θέμα. Ελέγχετε τη
συμπεριφορά σας. Αποφύγετε τα τυχερά παιχνίδια.

ΤΟΞΟΤΗΣ

(23 Νοεμβρίου - 21 Δεκεμβρίου). Κόντρες και προβλήματα στο σπίτι και την
οικογένεια. Αποφύγετε να φερθείτε καταπιεστικά, γιατί υπάρχει ευσυγκινησία.
Δεν είναι ημέρα για αγοραπωλησίες ακινήτων.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Ευμετάβλητη διάθεση θα έχετε σήμερα. Οι
συναλλαγές σας δεν θα προχωρούν εύκολα. Κόντρες και πείσματα. Να φυλάγεσθε από
κρυφούς εχθρούς και συκοφάντες.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: N67</CAT>
<ED>
Κωδικός άρθρου: A16052N671</ED>
<ID>
ID:137282

</ID><URL>http://ta-nea.dolnet.gr/neaweb/neafile.print_unique?e=A&f=16052&m=N67&aa=1</URL></REF>


Article

<CATEGORY>vin10</CATEGORY>

 <H5>ΑΝΕΤΟΙΜΟΣ ΓΙΑ ΤΗΝ 11ΑΔΑ ΣΤΟ ΝΤΕΡΜΠΙ ΜΕ ΤΟΝ ΟΛΥΜΠΙΑΚΟ
</H5><H2>Αίνιγμα ο Ντέμης
</H2>
ΕΞΑΙΡΕΤΙΚΑ δύσκολη ­ τουλάχιστον στην αρχική ενδεκάδα ­ είναι η παρουσία του
Ντέμη Νικολαΐδη στο ντέρμπι. Χθες, οι περισσότεροι στην ΑΕΚ ήταν απαισιόδοξοι,
με δεδομένο ότι ο άσος δεν κατάφερε να γυμναστεί σε κανονικούς ρυθμούς.

σελίδες 6-7

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16052O001</ED>
<ID>
ID:137301

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Ο Σιμπνιέφσκι υποψήφιος ν' αγωνιστεί </H2>
σελίδα 1

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16052O002</ED>
<ID>
ID:137345

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O00&aa=2</URL></REF>


Article

<CATEGORY>vin10</CATEGORY>

 <H2></H2><H2>Παρασκήνιο για τον διάδοχο </H2>
σε
λί
δα
3

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16052O003</ED>
<ID>
ID:137385

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O00&aa=3</URL></REF>


Article

<CATEGORY>vin10</CATEGORY>

 <H5>Ο Μπόνι χάρισε 45 εκατ.!
</H5><H2></H2><H2>Απλήρωτοι θριαμβευτές </H2>
σελίδες 6-7

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16052O004</ED>
<ID>
ID:137410

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Ο ΠΑΟΚ στις «8» και ο Ζαγοράκης στην Αγγλία </H2>
σελίδα
4

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16052O005</ED>
<ID>
ID:137427

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O00&aa=5</URL></REF>


Article

<CATEGORY>vin10</CATEGORY>

 <H5>ΕΚΛΕΙΣΕ Ο ΣΙΜΠΝΙΕΦΣΚΙ, ΙΣΩΣ ΠΑΙΞΕΙ ΚΑΤΑ ΤΗΣ ΠΑΝΑΧΑΪΚΗΣ
</H5><H2>Έτοιμος για μάχη
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

ΕΚΛΕΙΣΕ και τυπικά η μεταγραφή του Ιγκόρ Σιμπνιέφσκι στον
Παναθηναϊκό. Οι Πολωνοί εκπρόσωποι της Κεράμικα ήρθαν χθες στην Αθήνα,
συναντήθηκαν με τον πρόεδρο κ. Γ. Βαρδινογιάννη και αφού εισέπραξαν 400.000
μάρκα (64.000.000 δραχμές), συναίνεσαν για τη μεταπήδηση του παίκτη στον Παναθηναϊκό.

Ο Σιμπνιέφσκι, που από προχθές είχε υπογράψει πενταετές συμβόλαιο, θα
γυμναστεί σήμερα κανονικά και αν ο Δανιήλ διαπιστώσει ότι βρίσκεται σε καλή
κατάσταση, ίσως τον χρησιμοποιήσει εναντίον της Παναχαϊκής την Κυριακή, ώστε
να δουν και οι φίλοι του ΠΑΟ το νέο απόκτημα της ομάδας τους.

Ο κ. Βαρδινογιάννης συναντήθηκε και συνομίλησε με τον 23χρονο νεαρό επιθετικό,
του ευχήθηκε καλή σταδιοδρομία και πήρε τη διαβεβαίωση ότι ο Σιμπνιέφσκι θα
«τα δώσει όλα» με τα χρώματα της νέας ομάδας του.

Τώρα απομένει η επόμενη κίνηση. Θα προχωρήσει ο Παναθηναϊκός στην απόκτηση του
Παντελή Κωνσταντινίδη; Βαρδινογιάννης και Αλαμάνος συζητούν, αλλά ακόμη δεν
προέκυψε η μεγάλη είδηση. Ίσως την τελευταία στιγμή...

*** Τραυματίστηκε ο Άγγελος Μπασινάς
(πρόβλημα με τους προσαγωγούς) και δεν θα παίξει την Κυριακή εναντίον της Παναχαϊκής.

*** «Αν κάνετε και άλλη εμφάνιση σαν κι
αυτήν με τον Πανσερραϊκό, τότε θα τα τινάξετε όλα στον αέρα», επισήμανε χθες ο
Βασίλης Δανιήλ μιλώντας στους παίκτες του.

*** Η Εθνική Αργεντινής έκανε νέα πρόταση
στον Παναθηναϊκό για φιλικό παιχνίδι στην Αθήνα, τη Μ. Πέμπτη, 16 Απριλίου. Η
πρόταση δεν έγινε δεκτή, λόγω των υποχρεώσεων του ΠΑΟ σε πρωτάθλημα και κύπελλο.

*** Επέμβαση στις αμυγδαλές έκανε ο Γιάννης
Γκούμας. Ο νεαρός είναι καλά και σύντομα θα επανέλθει στις προπονήσεις.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O01</CAT>
<ED>
Κωδικός άρθρου: A16052O011</ED>
<ID>
ID:137302

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O01&aa=1</URL></REF>


Article

<CATEGORY>vin10</CATEGORY>

 <H5>Ο ΜΠΑΓΙΕΒΙΤΣ ΘΑ ΕΠΙΛΕΞΕΙ ΑΠΟ 14 ΠΑΙΚΤΕΣ ΤΗΝ 11ΑΔΑ
</H5><H2>Τελευταίοι σχεδιασμοί
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ίβιτς, Τζόρτζεβιτς. Δύο από τους σίγουρους για το ντέρμπι με την ΑΕΚ

ΕΠΙΘΕΤΙΚΟ σχήμα προσανατολίζεται να παρατάξει ο
Ντούσαν Μπάγιεβιτς στη Νέα Φιλαδέλφεια, ενώ δεν υπολογίζει τον Μπόζινταρ
Μπάντοβιτς. Ο Σέρβος μεσοαμυντικός βρίσκεται στο στάδιο της αποθεραπείας
(έτρεξε χθες μόνος του), αλλά ο προπονητής του Ολυμπιακού δεν πρόκειται να
ρισκάρει τη συμμετοχή του στο ντέρμπι με την ΑΕΚ.

Σύμφωνα με τα σχέδια του Μπάγιεβιτς χθες στου Ρέντη, για την επιθετική γραμμή
προορίζονται δύο ποδοσφαιριστές που θα μετατρέπονται σε τριπλέτα, με την
προσθήκη ενός κρυφού κυνηγού. Ο Ντούσκο δοκίμασε δύο σχήματα, δίνοντας την
ευκαιρία σε 14 παίκτες να διεκδικήσουν τις 11 θέσεις. Το πρώτο σχήμα του
Μπάγιεβιτς στο οικογενειακό δίτερμα: Τοχούρογλου, Μαυρογενίδης (δεξιά),
Γεωργάτος (αριστερά), Καραταΐδης - Ανατολάκης (κεντρικό αμυντικό δίδυμο),
Πασσαλής - Νταμπίζας (αμυντικοί χαφ), Καραπιάλης (μπαλαντέρ), Τζόρτζεβιτς
(αριστερά), Ίβιτς - Γκόγκιτς (επιθετικό δίδυμο).

Στο δεύτερο σχήμα έγιναν τρεις αλλαγές (Αμανατίδης, Γιαννακόπουλος, Αλεξανδρής
στις θέσεις των Νταμπίζα, Καραπιάλη, Γκόγκιτς, αντίστοιχα): Τοχούργολου,
Αμανατίδης, Γεωργάτος, Καραταΐδης - Ανατολάκης, Πασσαλής - Μαυρογενίδης,
Γιαννακόπουλος, Τζόρτζεβιτς, Ίβιτς - Αλεξανδρής.

Ο Ολυμπιακός θα έχει στο στάδιο «Νίκος Γκούμας» τη συμπαράσταση περίπου 6.000
οπαδών του. Μέχρι χθες είχαν διατεθεί 5.400 εισιτήρια, ενώ έχουν απομείνει 500
των 4.000 δρχ.

ΝΑΥΑΓΙΟ

Στο μεταξύ προς ναυάγιο οδηγείται το θέμα της μεταγραφής ξένου επιτελικού στον
Ολυμπιακό. Η διοίκηση της πειραϊκής εταιρείας δεν προτίθεται να
πραγματοποιήσει μεταγραφή με τα υπάρχοντα δεδομένα. Ο Ολυμπιακός έκανε πίσω
στην περίπτωση απόκτησης του Ρομπέρτο Ασίς, αφού τον Βραζιλιάνο μέσο
διεκδικούν η Σπόρτιγκ Λισαβώνας (έχει τα δικαιώματα του παίκτη) και η ελβετική
Σιόν (έχει την μπλε κάρτα).

Οι περιπτώσεις άλλων ξένων ποδοσφαιριστών έχουν αποκλειστεί και είναι
χαρακτηριστική η δήλωση του διευθύνοντος συμβούλου του Ολυμπιακού Γιώργου
Λούβαρη: «Σύμφωνα με τις τελευταίες εξελίξεις δεν τίθεται θέμα μεταγραφής.
Πάμε για το καλοκαίρι».

Ο Ολυμπιακός περιμένει σήμερα να καταβληθεί από την Κάνσας Σίτι των ΗΠΑ το
ποσόν των 100.000 δολαρίων για να δώσει την ελευθέρα στον Ρέφικ
Σαμπανάτζοβιτς. Εξάλλου ο Αλέκος Ράντος θα παραμείνει εκτός απροόπτου μέχρι το
καλοκαίρι στους «ερυθρόλευκους».

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16052O021</ED>
<ID>
ID:137306

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O02&aa=1</URL></REF>


Article

<CATEGORY>vin10</CATEGORY>

 <H2>ΚΥΡΑΣΤΑΣ
</H2><H2>Βλέπει στόπερ από την Γκαμπόν
</H2>
ΓΙΑ ΑΜΥΝΤΙΚΟ ψάχνει ο Γιάννης Κυράστας και σήμερα πρόκειται να περάσει
από τεστ τον Ρότζερ Γκέινς από τη Γκαμπόν, που αγωνίζεται στη θέση του στόπερ
και έχει προταθεί από μάνατζερ. 
Αν ικανοποιήσει τον Έλληνα τεχνικό θα αποκτηθεί, αφού ο Σέρβος Πούνκοβιτς, ο
οποίος έκανε προπονήσεις με τον Πανηλειακό, απορρίφθηκε.

ΠΕΡΙΜΕΝΕΙ ΣΕΡΒΟ

Τον Σέρβο μεσοεπιθετικό Ντάρκο Μάβρακ αναμένει σήμερα στην Πάτρα ο Σταύρος
Διαμαντόπουλος, προκειμένου να τον δει στις προπονήσεις της Παναχαϊκής και να
αποφανθεί για την αξία του. 
Ο 28χρονος παίκτης μέχρι πριν από λίγες ημέρες αγωνιζόταν στη σουηδική
Νόρκεπινγκ, ομάδα Α' Εθνικής και οι συστάσεις για την αξία του είναι πολύ καλές.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16052O022</ED>
<ID>
ID:137349

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O02&aa=2</URL></REF>


Article

<CATEGORY>vin10</CATEGORY>

 <H2>ΤΕΝΙΣ
</H2><H2>Χίνγκις εναντίον της Μαρτίνεθ στον τελικό
</H2><H2></H2>
Ο Πετρ Κόρντα ασφαλώς δεν αγωνίστηκε με τα χέρια στο έδαφος, για να φθάσει
στον τελικό του αυστραλιανού όπεν

ΜΑΡΤΙΝΑ Χίνγκις εναντίον Κοντσίτα Μαρτίνεθ στον
τελικό του αυστραλιανού όπεν. Η Ελβετίδα τενίστρια, στα 17 της χρόνια κατάφερε
να προκριθεί για πέμπτη φορά στη μικρή αλλά γεμάτη δόξα καριέρα της σε τελικό
γκραν σλαμ, νικώντας ύστερα από συναρπαστικό αγώνα τη Γερμανίδα Άνκε Χούμπερ
6-1, 2-6, 6-1.

Η Χίνγκις, κορυφαία τενίστρια αυτήν τη στιγμή στον κόσμο, αγωνίστηκε σχεδόν
τέλεια στο πρώτο σετ, το οποίο κέρδισε σε 21 μόλις λεπτά «Έπαιξα απίστευτα
καλά. Δεν μπορούσα να πιστέψω ούτε εγώ η ίδια αυτά που έκανα στο κορτ»,
σχολίασε η νεαρή αθλήτρια. Στο δεύτερο σετ, η Χούμπερ ­ φιναλίστ του
αυστραλιανού όπεν το 1996 ­ πέρασε στην αντεπίθεση κερδίζοντας επτά συνεχόμενα
γκέιμ και ταυτόχρονα το σετ. 
«Είχα την ευκαιρία να κερδίσω αλλά δεν την εκμεταλλεύτηκα. Ίσως να κουράστηκα,
αφού δεν κατάφερα να επανακάμψω στο τρίτο σετ», δήλωσε η Γερμανίδα
πρωταθλήτρια, η οποία στο τελευταίο και καθοριστικό σετ λύγισε μπροστά στην
ανωτερότητα της Χίνγκις και έχασε την ευκαιρία να αγωνιστεί για δεύτερη φορά
στην καριέρα της σε τελικό γκραν σλαμ. 
Στον άλλο ημιτελικό, η Ισπανίδα Κοντσίτα Μαρτίνεθ κατάφερε να επικρατήσει της
Αμερικανίδας Λίντσεϊ Ντέιβενπορτ (Νο 2 στο ταμπλό) με 4-6, 6-3, 6-3 και
προκρίθηκε για δεύτερη φορά στις 36 προσπάθειές της σε τελικό γκραν σλαμ.
Είναι χαρακτηριστικό, πως όταν η Μαρτίνεθ κατακτούσε τον τίτλο στο
Γουίμπλεντον το 1994, η προσεχής αντίπαλος της στον τελικό, Μαρτίνα Χίνγκις,
ήταν μόλις 13 ετών. Μαρτίνεθ και Χίνγκις μοιράζονται τις νίκες στις τέσσερις
αναμετρήσεις τους. Όμως στον αυριανό τελικό φαβορί θεωρείται η Χίνγκις,
γεγονός που αναγνωρίζει και η Ισπανίδα τενίστρια. «Η αποστολή μου είναι
δύσκολη. Θα προσπαθήσω για το καλύτερο», είπε χαρακτηριστικά η Μαρτίνεθ. Στους
άνδρες, θέση στον τελικό «έκλεισε» ο Τσέχος Πετρ Κόρντα, μετά την επικράτησή
του επί του άλλοτε συμπατριώτη του Σλοβάκου Κάρολ Κουτσέρα με 6-1, 6-4, 1-6,
6-2. Κόρντα και Κουτσέρα μεγάλωσαν στην ίδια χώρα (πρώην Τσεχοσλοβακία) και
ξεκίνησαν το τένις μαζεύοντας τις μπάλες των άλλοτε πρωταθλητών Ίβαν Λεντλ και
Μίλοσλαβ Μέτσιρ. Για τον Κόρντα η συμμετοχή του στον τελικό της Κυριακής
(αντίπαλός του ένας εκ των Ρίο, Έσκουντ) θεωρείται από τις μεγαλύτερες
επιτυχίες της καριέρας του και φυσικά μιας πρώτης τάξεως ευκαιρία για να
κατακτήσει τον πρώτο του τίτλο σε τουρνουά γκραν σλαμ. «Είναι μια μεγάλη
στιγμή για μένα. Ακόμη δεν μπορώ να το πιστέψω», σχολίασε ο 30χρονος Κόρντα
(Νο 6 στο ταμπλό).

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16052O023</ED>
<ID>
ID:137389

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O02&aa=3</URL></REF>


Article

<CATEGORY>vin10</CATEGORY>

 <H5>Η ΕΠΟ... ΠΡΟΚΗΡΥΞΕ ΔΙΑΓΩΝΙΣΜΟ ΓΙΑ ΤΗ ΘΕΣΗ ΤΟΥ ΟΜΟΣΠΟΝΔΙΑΚΟΥ ΠΡΟΠΟΝΗΤΗ
</H5><H2>Ανοικτές πόρτες
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

ΑΠΟ ΣΗΜΕΡΑ Παρασκευή, έως και την προσεχή Πέμπτη, όσοι πιστοί και επιθυμούντες
να αναλάβουν την εθνική ομάδα ποδοσφαίρου των ανδρών έχουν τη δυνατότητα να
συνομιλήσουν με τους επικεφαλής της ΕΠΟ και της ΕΠΑΕ κ.κ. Αλημίση και
Σφακιανάκη. Κατά την επίσκεψή τους στα γραφεία της ομοσπονδίας, απαραιτήτως
πρέπει να φέρουν βιογραφικό σημείωμα και προτάσεις σχεδιασμού για τα εθνικά
ποδοσφαιρικά συγκροτήματα.

Για την ώρα ο Κώστας Πολυχρονίου παραμένει στη θέση του υπηρεσιακού τεχνικού

Η απόφαση της ΕΠΟ ισχύει και για τον Ρουμάνο προπονητή Άνχελ Ιορντανέσκου, που
άθελά του έχει διχάσει το Δ.Σ. της Ομοσπονδίας. Στη χθεσινή συνεδρίαση,
προκλήθηκε χάος για τον πρώην ποδοσφαιριστή του ΟΦΗ και σήμερα εκλέκτορα της
Εθνικής Ρουμανίας. Η πλειονότητα τον συμβούλων δεν τον θέλει. Τον θέλουν όμως
οι μεγάλοι, δηλαδή τα μέλη του προεδρείου της ομοσπονδίας, αλλά και το
προεδρείο δεν μπορεί «να αποφασίσει και να διατάξει», καθώς οι αντιδράσεις
είναι ισχυρές και οι αποκλεισμοί άλλων ονομάτων είναι πιθανόν να δημιουργήσουν
σχίσμα στη νέα διοίκηση.

Οι πρώτες «σεισμικές δονήσεις» για τον υποψήφιο ομοσπονδιακό, παρατηρήθηκαν
στη συνεδρίαση της Τεχνικής Επιτροπής. Τον κ. Ιορντανέσκου (και μόνον αυτόν)
πρότεινε ο πρόεδρός της Δημήτρης Ανδριάς και προκάλεσε αντιδράσεις. Οι οκτώ
στους εννέα της Τ.Ε. είπαν διά βοής «ΟΧΙ» και υποστήριξαν τις αρχικές τους
θέσεις. Συγκεκριμένα να βολισκοπηθούν Έλληνες και ξένοι προπονητές, που
εργάζονται σε ελληνικές ομάδες, όπως οι Μπάγιεβιτς, Δανιήλ, Γκέραρντ, Γκμοχ
και Παράσχος. Αλλά:

Ενώπιον της ολομέλειας του Δ.Σ. της ΕΠΟ, ο κ. Ανδριάς έθεσε θέμα Ιορντανέσκου.
Αρκετοί έβαλαν τις φωνές και άλλοι έμειναν με ανοικτό το στόμα όταν ο πρόεδρος
της Τεχνικής Επιτροπής έβγαλε από την τσέπη του επιστολή του Ρουμάνου
προπονητή και τη διάβασε. «Μετά τη χθεσινοβραδινή συνομιλία μας ­ τονίζεται
στην επιστολή ­ σας γνωστοποιώ ότι αποδέχομαι την πρόταση να αναλάβω την
Εθνική ομάδα σας. Είμαι έτοιμος να έλθω στις 6 ή 7 Φεβρουαρίου στην Αθήνα ή αν
επιθυμείτε εσείς να έλθετε στο Βουκουρέστι, για να συζητήσουμε όλες τις
λεπτομέρειες, καθώς και το πρόγραμμα της Εθνικής». Το τι ακούστηκε από εκεί
και πέρα δεν περιγράφεται..

ΠΡΟΤΑΣΕΙΣ

Ο καθένας από τους συμβούλους πρότεινε και ένα όνομα (ακούστηκε και του Ίβιτσα
Όσιμ), ενώ εμμέσως πλην σαφώς αναμείχθηκε και το όνομα του υφυπουργού
Αθλητισμού Ανδρέα Φούρα (από τους κ.κ. Ψαρόπουλο και Μάντζιο) ότι δήθεν είναι
διατεθειμένος να δώσει πολλά εκατομμύρια για τον μισθό του ξένου προπονητή,
μόνο όμως στην περίπτωση που αυτός είναι ο Ιορντανέσκου! 
Πάντως, ο πρόεδρος της ομοσπονδίας Σωτήρης Αλημίσης φάνηκε χθες διαλλακτικός
για το θέμα Ιορντανέσκου και είπε ότι η ΕΠΟ δεν έχει κάνει καμία συμφωνία μαζί
του. Αποκάλυψε ότι είχε επαφές τόσο με τον Ρουμάνο τεχνικό όσο και με τον Ντε
Μος, αλλά αυτό δεν σημαίνει ότι η ομοσπονδία προχώρησε σε οριστική συνεργασία.
Επανέλαβε όμως ότι για την Εθνική ανδρών δεν υπάρχει ιδανικός Έλληνας
προπονητής. Με τις θέσεις του κ. Αλημίση συμφώνησε και ο Γιώργος Θωμαΐδης,
μέλος της Επιτροπής, ο οποίος έχει εξουσιοδοτηθεί από το Δ.Σ. να κάνει τις
επαφές με προπονητές και παραδέχθηκε ότι συζητήσεις έγιναν και με τον
Βαλντάνο, αλλά ως καλύτερη λύση πιστεύει ότι είναι ο κ. Ιορντανέσκου.

ΣΤΗΝ ΕΠΟΜΕΝΗ

Τελικά, μετά πολύωρη συζήτηση, το Δ.Σ. της ομοσπονδίας αποφάσισε να δώσει
τέλος στην υπόθεση κατά την επόμενη συνεδρίαση και αφού λάβει υπόψη του όλες
τις αιτήσεις που θα υποβληθούν από τους ενδιαφερόμενους προπονητές.

Πέρα όμως από αυτό, το βέβαιο είναι ότι με δεδομένη την πρόθεση του προεδρείου
να συνεργαστεί με τον κ. Ιορντανέσκου μετά το καλοκαίρι, στο διάστημα αυτό
(εκτός απροόπτου) ο Κώστας Πολυχρονίου θα παραμείνει ως υπηρεσιακός τεχνικός.
Μάλιστα του ανατέθηκε χθες να παρακολουθήσει τουρνουά στην Κύπρο, όπου
συμμετέχουν η Νορβηγία και η Σλοβενία, αντίπαλοι της Εθνικής στο ευρωπαϊκό
πρωτάθλημα ποδοσφαίρου.

­ Ακόμη η ΕΠΟ αποφάσισε να μην αποδεχθεί την πρόταση της Τουρκίας για
συνδιοργάνωση ενός ευρωπαϊκού πρωταθλήματος, επειδή τότε η Ελλάδα θα
προετοιμάζεται για τους Ολυμπιακούς Αγώνες του 2004. Δεν αποκλείει, όμως, το
ενδεχόμενο να οριστούν ορισμένα φιλικά παιχνίδια με τους Τούρκους.

­ Λόγω του ασυμβίβαστου να είναι πρόεδρος Ε.Π. Σωματείων και μέλος του Δ.Σ.
της ΕΠΟ, παραιτήθηκε χθες ο κ. Μάντζιος. Τη θέση του κατέλαβε ως πρώτος
αναπληρωματικός ο Σάκης Χριστόπουλος.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16052O031</ED>
<ID>
ID:137307

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O03&aa=1</URL></REF>


Article

<CATEGORY>vin10</CATEGORY>

 <H2>«Ματαιοπονούν όσοι κινούνται στο παρασκήνιο»
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

ΤΗΝ ΟΙΚΟΝΟΜΙΚΗ στήριξη της Πολιτείας θα έχει η πρόσληψη ομοσπονδιακού
προπονητή από την ΕΠΟ, αφού η ΓΓΑ θα καλύψει μέρος της οικονομικής του αποζημίωσης.

Αυτό ανακοίνωσε χτες ο υφυπουργός αθλητισμού Ανδρέας Φούρας, ο οποίος δεν
έκρυψε την ικανοποίησή του για την υλοποίηση των στόχων που είχε θέσει όταν
ανέλαβε το πόστο. «Η στήριξη της ολυμπιακής προετοιμασίας για την Ατλάντα, το
"Αθήνα '97" και η διεκδίκηση των Ολυμπιακών του 2004, ήταν στόχοι που
στέφθηκαν από επιτυχία. Ο ΟΠΑΠ πραγματοποιεί πλέον μία εντελώς διαφορετική
πορεία και μέσω των εσόδων του εξασφαλίζεται η απρόσκοπτη χρηματοδότηση του
ελληνικού αθλητισμού για την επόμενη 20ετία», τόνισε ο υφυπουργός και
πρόσθεσε: «Μετά την επιστροφή μας από το Ναγκάνο, θα γίνουν τα εγκαίνια του
τοταλιζατέρ στον ιππόδρομο. Το νομοσχέδιο για τον αθλητισμό προχωρά και είμαι
ικανοποιημένος από τις δηλώσεις του Πρωθυπουργού».

Απαντώντας σε ερώτηση σχετικά με τη σύσκεψη που πραγματοποίησαν στην Αθήνα οι
διοργανώτριες αρχές των επαγγελματικών ποδοσφαιρικών πρωταθλημάτων της
Ευρώπης, ο υφυπουργός τόνισε: «Οι μόνοι που δικαιούνται να μιλούν με τη Διεθνή
Ομοσπονδία, είναι η ΕΠΟ και ο πρόεδρός της. Ματαιοπονούν όσοι κάνουν
παρασκηνιακές κινήσεις».

Η απάντηση από την ΕΠΑΕ ήταν... άμεση. Εδωσε στη δημοσιότητα έγγραφο-πρόσκληση
της ΟΥΕΦΑ προς τη διοργανώτρια, για την εκπροσώπησή της στην ομάδα εργασίας
για το ποδόσφαιρο, στις 4 Φεβρουαρίου στη Γενεύη.

Πάντως, ο υφυπουργός τόνισε ότι «καμία κυβέρνηση εκτός Ελλάδος δεν μπορεί να
κάνει κουμάντο εντός Ελλάδος» με αφορμή τα δημοσιεύματα περί παρέμβασης της
ΟΥΕΦΑ στην περίπτωση ψήφισης του νέου αθλητικού νόμου.

Τέλος, έστειλε «μήνυμα» στον Β. Μητρόπουλο (στις 27 Φεβρουαρίου συζητείται
στον Άρειο Πάγο η αίτηση αναίρεσης της απόφασης με την οποία κηρύχθηκε αθώος
για το αδίκημα της συκοφαντικής δυσφήμησης) απαντώντας σε σχόλια για την
παραμονή του στη διοίκηση της ΕΠΑΕ: «Ξέρω να περιμένω. Άλλωστε περίμενα τόσα
χρόνια για να γίνω υφυπουργός Αθλητισμού».

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16052O032</ED>
<ID>
ID:137350

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O03&aa=2</URL></REF>


Article

<CATEGORY>vin10</CATEGORY>

 <H2>Κληρώνει σήμερα για το Κύπελλο
</H2>
ΤΟ ΜΕΣΗΜΕΡΙ (12), στα γραφεία της ΕΠΟ γίνεται η κλήρωση της προημιτελικής
φάσης των αγώνων του ποδοσφαιρικού Κυπέλλου. Έχουν προκριθεί και θα μπουν στην
κληρωτίδα οι Παναθηναϊκός, ΠΑΟΚ, Ηρακλής, SKODA Ξάνθη, Πανιώνιος, Άρης,
Καλαμαριά και Απόλλωνας Λάρισας.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16052O033</ED>
<ID>
ID:137390

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O03&aa=3</URL></REF>


Article

<CATEGORY>vin10</CATEGORY>

 <H2>Ατυχία πάλι για τον Γκώνια
</H2>
ΘΕΣΣΑΛΟΝΙΚΗ

Νέο σοκ με τον Γκώνια στον Ηρακλή. Ο διεθνής άσος του «γηραιού» έπαθε χθες
υποτροπή στο τραύμα του! Έτσι και ενώ μετρούσε ημέρες για την επιστροφή του,
τώρα θα περιμένει άλλες τρεις εβδομάδες τουλάχιστον για να ξεπεράσει το
πρόβλημα, αφού η τύχη τού γύρισε την πλάτη σε μία περίοδο μεγάλης φόρμας.

Επίσης το ιατρικό επιτελείο των «κυανολεύκων», υπό την καθοδήγηση του Μπάμπη
Λαζαρίδη, κάνει αγώνα δρόμου για να θεραπεύσει και τον Μιχάλη Κωνσταντίνου,
όμως και αυτός είναι εξαιρετικά δύσκολο έως απίθανο να μπορέσει να παίξει
κόντρα στον Εθνικό, στο Καυταντζόγλειο. Από αυτό το παιχνίδι θα λείψουν και οι
γνωστοί τραυματίες Δανιήλ Παπαδόπουλος, Σωτήρης Κωνσταντινίδης, ενώ ο
Καρκαμάνης είναι καλύτερα και σήμερα θα δοκιμάσει να προπονηθεί κανονικά.

Όσο για τα μεταγραφικά ζητήματα που απασχολούν τον Ηρακλή, ο Γιώργος Παράσχος
θέλει να ενισχυθεί η ομάδα αλλά μόνο με παίκτες αξίας. Λίγο πριν από το τέλος
της μεταγραφικής περιόδου αυτό φαίνεται ανέφικτο μετά το ναυάγιο στις επαφές
με Πετσάνοβιτς και Τσίρις, αλλά υπάρχει και μία περίπτωση ενός άλλου Σέρβου
του Ζέλικο Ντάγκιτς, που θα πρέπει από στιγμή σε στιγμή να βρίσκεται στη Θεσσαλονίκη.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16052O034</ED>
<ID>
ID:137414

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O03&aa=4</URL></REF>


Article

<CATEGORY>vin10</CATEGORY>

 <H2>Χαμόγελα στον Άρη
</H2><H2></H2>
ΘΕΣΣΑΛΟΝΙΚΗ

Ημέρες ευτυχίας περνάει ο Άρης που πλέον είναι και πρωτοπόρος στη Β' Εθνική
και στους «8» του κυπέλλου έχει προκριθεί.

Τώρα όλοι στον Άρη περιμένουν τη σημερινή κλήρωση ελπίζοντας σε «καλό»
αντίπαλο, αλλά ο Γιώργος Φοιρός προσπαθεί να συγκεντρώσει τη σκέψη των παικτών
τους στην αναμέτρηση με τους Λύκους. Η συμπολίτισσα ομάδα του Άρη απέχει
αρκετά βαθμολογικά και αγωνιστικά από τους «κιτρινόμαυρους», αλλά μπορεί να
κάνει ζημιά αν ο πρωτοπόρος δεν προσέξει.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O03</CAT>
<ED>
Κωδικός άρθρου: A16052O035</ED>
<ID>
ID:137430

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O03&aa=5</URL></REF>


Article

<CATEGORY>vin10</CATEGORY>

 <H5>Ο ΙΩΝΙΚΟΣ ΔΕΝ ΑΝΤΕΔΡΑΣΕ ΣΤΟ ΠΑΘΟΣ ΤΟΥ ΠΑΟΚ ΓΙΑ ΠΡΟΚΡΙΣΗ
</H5><H2>Παράδοση άνευ όρων
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Αφάς και Κολομπούρδας στο κυνήγι της μπάλας. Ο ΠΑΟΚ χθες έβγαλε έξω τον Ιωνικό
από το κυνήγι του Κυπέλλου

ΕΥΚΟΛΑ πέρασε στους «8» του κυπέλλου ο ΠΑΟΚ, με δεύτερη νίκη, αυτή τη φορά
εκτός έδρας, επί του Ιωνικού, με 2-1.

Η ομάδα της Θεσσαλονίκης είχε ως πρώτο στόχο να διαφυλάξει τα «νώτα» της και
με αντεπιθέσεις να καταφέρει να σκοράρει. Και το πέτυχε. Οι παίκτες του
Αναστασιάδη ξεπέρασαν το πρώτο δεκάλεπτο της πίεσης του Ιωνικού και στη
συνέχεια άρχισαν να βγαίνουν στην επίθεση. Σε μία απ' αυτές στο 35' ο Σπύρος
Μαραγκός με βολέ έξω από την περιοχή άνοιξε το σκορ (0-1) και εκεί τελείωσε η
υπόθεση πρόκριση.

Οι παίκτες του Ιωνικού βρέθηκαν σε άσχημη ημέρα. Από την αρχή φάνηκε ότι δεν
μπορούσαν να ανατρέψουν την εις βάρος τους κατάσταση. Παρά την πρωτοβουλία που
διατήρησαν δεν δημιούργησαν τις ευκαιρίες για να ανατρέψουν το 2-0 του πρώτου
αγώνα. Και πώς να το ανατρέψουν άλλωστε, όταν οι δύο καλύτεροι παίκτες της
ομάδας της Νεάπολης, ήταν οι δύο κεντρικοί αμυντικοί, Φίλης και Ξανθόπουλος.
Μόλις μάλιστα δέχθηκαν το γκολ, από τον Μαραγκό, «παρέδωσαν τα όπλα». Το
υπόλοιπο μέρος του αγώνα ήταν πλέον απλή διαδικασία, για να τελειώσει το
παιχνίδι. Ο ΠΑΟΚ ήταν αυτός που δημιούργησε τις ευκαιρίες για να αυξήσει το
σκορ και τα κατάφερε στο 83' όταν ο Φρατζέσκος με φάουλ βρήκε τον Βρύζα, που
πέτυχε το 0-2. Ένα λεπτό αργότερα (84') ο Σταμπουλής με σουτ μέσα απ' την
περιοχή, από σέντρα του Αφεντουλίδη, σημείωσε το γκολ της τιμής του Ιωνικού (1-2).

Καλή ήταν η διαιτησία του Βαλλιάνου. Έδειξε κίτρινες στους Φρούσο, Ζουμπούλη,
Κλάεβιτς (6η).

ΙΩΝΙΚΟΣ: Πουρλιοτόπουλος, Παχατουρίδης, Κλάεβιτς, Ξανθόπουλος, Φίλης,
Νταρακλίτσας (15' Μπέκος), Αφάς, Μπρούστερ, Φρούσος (46' Σταμπουλής), Καλύκας
(68' Αφεντουλίδης), Σταματής.

ΠΑΟΚ: Μιχόπουλος, Καπετανόπουλος, Κολομπούρδας, Τασιόπουλος, Ολιβάρες, Βρύζας,
Ζουμπούλης (43' Κόβατς), Μαραγκός, Ζαφειρίου (75' Καφφές), Νάγκμπε (71'
Τουρσουνίδης), Φρατζέσκος.

ΟΙ ΠΡΟΠΟΝΗΤΕΣ

Συμφώνησαν οι δύο προπονητές, μετά το τέλος του αγώνα, ότι το ματς τελείωσε
στο γκολ του Μαραγκού. Ο Άγγελος Αναστασιάδης συμπλήρωσε: «Η νίκη και η
πρόκριση ήταν δίκαιη, αφού ο ΠΑΟΚ ήταν καλύτερος και στα δύο παιχνίδια». Για
τον Ζαγοράκη, τόνισε: «Μου είπε σήμερα ο πρόεδρος ότι ο Ζαγοράκης 99,9% θα
φύγει για τη Λέστερ, αφού μένουν κάποιες τυπικές λεπτομέρειες. Εύχομαι να
κάνει καριέρα στην Αγγλία», ενώ για τον Ζουμπούλη ανέφερε ότι ήταν απαράδεκτη
ενέργεια να πάρει κίτρινη κάρτα, τη στιγμή που πέτυχε γκολ ο ΠΑΟΚ, γι' αυτό
και θα τιμωρηθεί.

Ο Γιάτσεκ Γκμοχ δήλωσε: «Οι παίκτες μου προσπάθησαν στο πρώτο δεκάλεπτο, αλλά
μετά το γκολ του Μαραγκού... ξεφούσκωσαν. Η πρόκριση του ΠΑΟΚ είναι δίκαιη,
αλλά αυτό που με απασχολεί είναι η 6η κάρτα του Κλάεβιτς και ο τραυματισμός
των Φρούσου, Νταρακλίτσα. Δεν γνωρίζω αν θα αγωνιστούν στο ματς με τη Βέροια,
στο οποίο δεν θα έχω και τον Αντριόλι. Ο Αφεντουλίδης έδειξε ότι είναι έτοιμος
για να μας βοηθήσει».

Εισιτήρια 1.150, εισπράξεις 1.737.037 δραχμές.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16052O041</ED>
<ID>
ID:137308

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O04&aa=1</URL></REF>


Article

<CATEGORY>vin10</CATEGORY>

 <H2>Ο Ζαγοράκης στη Λέστερ
</H2>
ΣΤΗ ΛΕΣΤΕΡ θα αγωνίζεται για τα επόμενα τρία χρόνια ο Θόδωρος Ζαγοράκης, με
συμβόλαιο που αγγίζει τα 400 εκατομμύρια δραχμές. 
Ο ΠΑΟΚ θα εισπράξει από τη μεταγραφή 350 εκατομμύρια δραχμές σε περίπτωση που
ο αμυντικός άσος αγωνιστεί σε 25 αγώνες τον χρόνο, ενώ αν παραχωρηθεί σε άλλο
σύλλογο πριν από την τριετία ο «δικέφαλος του βορρά» θα πάρει το 20% της
μεταγραφής. 
Φυσικά, η ομάδα της Θεσσαλονίκης έχει τα δικαιώματα του παίκτη μετά το τέλος
της τριετίας. «Τα έχω χαμένα. Οι υποχρεώσεις μου είναι πλέον μεγάλες. Ελπίζω
να με βοηθήσουν οι Έλληνες που βρίσκονται στην Αγγλία για να προσαρμοστώ»,
τόνισε ο Ζαγοράκης, λίγο πριν ετοιμάσει τις βαλίτσες του για το Λέστερ.

Ο προπονητής του ΠΑΟΚ, Άγγελος Αναστασιάδης, ο οποίος πληροφορήθηκε το γεγονός
από τον πρόεδρο της ομάδας Γιώργο Μπατατούδη, ανακοίνωσε στους παίκτες του,
μετά το τέλος του αγώνα με τον Ιωνικό, ότι ο Ζαγοράκης αποτελεί παρελθόν για
το σύλλογο.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16052O042</ED>
<ID>
ID:137351

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O04&aa=2</URL></REF>


Article

<CATEGORY>vin10</CATEGORY>

 <H5>ΟΦΗ
</H5><H2>«Τελευταία ευκαιρία με την Προοδευτική»
</H2>
<AUTHOR>ΜΑΝΩΛΗΣ ΠΑΝΤΙΝΑΚΗΣ</AUTHOR>

ΑΝΤΙΟ Ευρώπη για εφέτος είπε προχθές στο Χαριλάου ο ΟΦΗ, αφού ο Άρης του
απέκλεισε κάθε πιθανότητα να συμμετάσχει σε ευρωπαϊκή διοργάνωση μέσω Κυπέλλου.

Το σοβαρότερο όμως είναι πως το κρητικό συγκρότημα είχε σημάδια διαλυμένης
ομάδας, με πολλά κενά σ' όλες τις γραμμές της. Ο Γκέραρντ τώρα λοιπόν καλείται
να βάλει τάξη σ' αυτό το σύνολο που κατέρρευσε σαν χάρτινος πύργος στο
Χαριλάου και μόνο ο απογοήτευση προκάλεσε με την προχθεσινή του εμφάνιση.

Ο τεχνικός των Κρητικών προσπάθησε χθες να δικαιολογήσει τα αδικαιολόγητα.
Είπε ότι οι παίκτες του δεν έχουν ηρεμία και αυτοπεποίθηση κι «έχουν χάσει
πολύ από τις δυνατότητές τους να φέρουν ένα καλό αποτέλεσμα». Πάντως, όπως
υποστήριξε, οι Σκέντζος, Σταυρακάκης και Αδάμος δεν ήταν απόλυτα έτοιμοι και
οι Τσιαντάκης και Παπαδόπουλος δεν είχαν παιχνίδια στα πόδια τους, μέσα στο
πολεμικό κλίμα του Χαριλάου.

Για όλη αυτή την κατάσταση που υπάρχει σήμερα στον ΟΦΗ, το μεγάλο μέρος της
ευθύνης ανήκει σε ορισμένους νεαρούς ­ δυστυχώς ­ παίκτες που θεωρούν τους
εαυτούς τους μονάδες ευρωπαϊκών προδιαγραφών και παρασύρονται από τις ανοησίες
των επιτηδείων που τους υπόσχονται... εκατοντάδες εκατομμύρια.

Αυτούς λοιπόν τους «παικταράδες» που τα μυαλά τους είναι έξω από το κεφάλι,
προειδοποίησε σε αυστηρό τόνο χθες ο Γκέραρντ: «Το παιχνίδι της Κυριακής με
την Προοδευτική ίσως να είναι η τελευταία τους ευκαιρία γιατί πιστεύουν ότι
είναι βασικοί».

*** Στο μεταγραφικό τομέα όλα είναι «παγωμένα». Πέραν από την απόκτηση
του Παυλόπουλου και την ανανέωση του συμβολαίου του Μίτιτς, ουδέν. Παίκτες
πάνε κι έρχονται αλλά δεν παίρνουν το οκέι του Ολλανδού να μείνουν στο Ηράκλειο.

*** Χθες το βράδυ αναμένονταν ο Νιγηριανός Εμμανουέλ Εκουέμπε, 19
χρόνων, διεθνής, επιθετικός και ο Δανός Τόμας Μάλε, 24 χρόνων, επιθετικός,
πρώτος σκόρερ στη β' κατηγορία της χώρας του, για δοκιμή.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16052O043</ED>
<ID>
ID:137391

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O04&aa=3</URL></REF>


Article

<CATEGORY>vin10</CATEGORY>

 <H5>Το έκτακτο
</H5><H2>ΠΡΟ-ΠΟ </H2>
<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16052O044</ED>
<ID>
ID:137415

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O04&aa=4</URL></REF>


Article

<CATEGORY>vin10</CATEGORY>

 <H5>ΑΠΟΤΕΛΕΣΜΑΤΑ ΤΟΥ 5ου (ΤΕ) ΔΙΑΓΩΝΙΣΜΟΥ 1998
</H5><H5>Τι λένε οι αριθμοί
</H5><H5>Πόσες φορές εμφανίστηκαν ως τώρα
</H5><H2>Οι Μεγάλοι... μεγαλώνουν
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Η προκλητική εμφάνιση του 26 στον προηγούμενο
διαγωνισμό δεν άφησε αδιάφορο τον 7. Στον περασμένο διαγωνισμό της Τετάρτης,
ύστερα από 6 διαγωνισμούς απουσίας, κάνει την εμφάνισή του και μειώνει πάλι
την διαφορά του από τον κορυφαίο 26 σε 6 μονάδες. 
Οι 13 και 14 καθώς φαίνεται έχουν κάνει κατάληψη στην τρίτη θέση. Η παράλληλη
πορεία τους τόσο στις συνολικές εμφανίσεις όσο και στις απουσίες δεν πρέπει να
περάσει απαρατήρητη. Στους τελευταίους 8 διαγωνισμούς δεν έχουν κάνει καμία
εμφάνιση και παραμένουν με 86 συνολικές εμφανίσεις. Οι 10άρηδες για άλλη μία
φορά δεν μας τίμησαν με την παρουσία τους και οι διώκτες τους δεν άφησαν την
ευκαιρία. Ύστερα από ένα διαγωνισμό απουσίας, η δεκάδα του 30 επιστρέφει με
διπλή εμφάνιση και με 739 συνολικές εμφανίσεις μειώνει την διαφορά της από την
πρωτοπόρο δεκάδα του 10 σε μία μονάδα. Οι καθυστερημένοι παραμένουν άφαντοι. Ο
23 συμπλήρωσε 45 διαγωνισμούς απουσίας, ενώ ο 45 έφτασε στις 34. Ο λήγοντας σε
0 επέστρεψε ύστερα από 4 διαγωνισμούς απουσίας, ενώ ο λήγοντας σε 9 παραμένει
άφαντος στους τελευταίους 6 διαγωνισμούς! Ο λήγοντας σε 2 με την εμφάνισή του
φτάνει τις 362 συνολικές εμφανίσεις και ισοβαθμεί πλέον με τον λήγοντα σε 9.
Θρίαμβος για τους Μεγάλους. Για δεύτερη συνεχή φορά σημειώνουν το 5 - 1 και η
διαφορά γίνεται αισθητή τόσο στο συνολικό σκορ (1.780μ - 1.808Μ) όσο και στο
επιμέρους σκορ του '98 (18μ - 30Μ). Δύο τυχερούς εξάρηδες ανέδειξε η περασμένη
κλήρωση. Ο ένας από το Αιγάλεω με το τυποποιημένο σύστημα 58 και ο άλλος από
την Λεμεσό με ένα πλήρες 8 επιλεγμένων αριθμών κέρδισαν από 100.651.080 δρχ. ο
καθένας. Στο ΠΡΟΤΟ σημειώθηκε Jack - Pot στην 1η κατηγορία και το ποσό που
μεταφέρεται είναι περίπου 24 εκατ. δρχ.

* Κληρώθηκαν οι αριθμοί 7, 28, 32, 38, 40, 43.

* Συμπληρώθηκαν 13.001.934 στήλες.

* Μοιράστηκαν 340.290.239 δρχ.

* Βρέθηκαν 2 6άρια που κερδίζουν από 100.651.080 δρχ., 179 5άρια που κερδίζουν
από 329.825 δρχ., 9.842 4άρια που κερδίζουν από 4.495 δρχ. και 200.878 3άρια
που κερδίζουν από 175 δρχ.

ΠΡΟΤΟ: Κληρώθηκε ο αριθμός 4784731. 
* Συμπληρώθηκαν 2.403.973 στήλες.

Jack - Pot στην πρώτη κατηγορία.
<H3>Σε 598 διαγωνισμούς
</H3>
<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O05</CAT>
<ED>
Κωδικός άρθρου: A16052O051</ED>
<ID>
ID:137309

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O05&aa=1</URL></REF>


Article

<CATEGORY>vin10</CATEGORY>

 <H5>ΑΠΛΗΡΩΤΟΙ ΟΙ ΠΑΙΚΤΕΣ ΤΟΥ ΑΡΗ (ΠΟΔΟΣΦΑΙΡΟ, ΜΠΑΣΚΕΤ, ΒΟΛΕΪ) ΠΑΝΗΓΥΡΙΖΟΥΝ ΣΕ ΟΛΑ
ΤΑ ΜΕΤΩΠΑ ΕΠΙΤΥΧΙΕΣ
</H5><H5>ΜΠΟΝΙ
</H5><H5>Μένει για το φάιναλ φορ!
</H5><H2>Γεμίζουν τις τσέπες με θριάμβους...
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

ΘΕΣΣΑΛΟΝΙΚΗ

Στο ποδόσφαιρο στοχεύει σε Α' Εθνική και τελικό Κυπέλλου, στο βόλεϊ έτριξε τα
δόντια στον ΠΑΟ, αλλά και στη Βούπερταλ, ενώ στο μπάσκετ είναι νωποί ακόμη οι
πανηγυρισμοί από τις νίκες εις βάρος Ολυμπιακού και ΠΑΟΚ

Ο ΑΡΗΣ έγινε ξανά ο θεός του πολέμου! Και οι
παίκτες του, όλοι ανεξαιρέτως, σε όποιο άθλημα και αν επιδίδονται, υπερβάλλουν
εαυτούς και προσπαθούν για το καλύτερο.

Τι κι αν είναι απλήρωτοι, τι και αν είναι επαγγελματίες αθλητές (γι' αυτούς
δεν ισχύει το no pay, no play), τι και αν δεν έχουν κάποιον να τους διοικεί;
Τα καταφέρνουν μια χαρά να έχουν περίσσια αξιοπρέπεια και περηφάνια σε μία
χρονική περίοδο που ο Άρης είναι ίσως το πιο αναξιόπιστο σωματείο.

Και δεν αμφιβάλλει κανείς πως πρόκειται για τη δραματικότερη στιγμή της
84χρονης ιστορίας του συλλόγου. Σε μία εποχή που κανείς οικονομικά εύρωστος
παράγοντας δεν πλησιάζει να επενδύσει δραχμή ούτε στο ποδόσφαιρο ούτε στο
μπάσκετ ούτε και στο βόλεϊ, που τα οικονομικά δεδομένα είναι πολύ προσιτά.

Ναι, αυτό συμβαίνει στον Άρη, το σύλλογο που συνηθίστηκε πολύ να λέγεται πως
είναι «μαγαζί γωνία». Αυτό το πλήρωσαν ακριβά οι Θεσσαλονικείς μέχρι τώρα, που
επιτέλους κατάλαβαν πως ο σύλλογος είναι φτωχός. Και πάλι όμως, οι μόνοι που
ανέλαβαν τις ευθύνες ήταν οι παίκτες και οι οπαδοί του. Γιατί αυτοί είναι ο
Άρης. Έτσι, πήραν τις τύχες της ομάδας στα χέρια τους. Και αυτή τη στιγμή στο
μπάσκετ προελαύνουν στο Κόρατς υπερασπιζόμενοι τον τίτλο τους, αγωνίζονται
αύριο στο φάιναλ-φορ του Κυπέλλου, διεκδικώντας το τρόπαιο, ανακάμπτουν στο
πρωτάθλημα μετά το διπλό κτύπημα σε Ολυμπιακό και ΠΑΟΚ.

Στο ποδόσφαιρο πρωτοπορούν στη Β' Εθνική και ήδη βρίσκονται με το ένα πόδι στη
μεγάλη κατηγορία, συνεχίζουν στους «8» του Κυπέλλου έχοντας «δηλητηριάσει» τον
ΟΦΗ. Και όσο για το βόλεϊ, εκεί ο πρωταθλητής έτριξε τα δόντια του στον
Παναθηναϊκό για το πρωτάθλημα, αλλά και στη Βούπερταλ για το πρωταθλητριών.

Οι παίκτες με τον ηρωισμό τους στέκονται όρθιοι και αποδεικνύουν πως η φτώχεια
δεν τους λυγίζει. Από πού αντλούν τη δύναμη και το κουράγιο; «Ακόμη κι εμείς
οι ίδιοι δεν ξέρουμε. Είναι φορές που νιώθουμε πως μας τελειώνουν τα αποθέματα
και ξαφνικά κάτι συμβαίνει κι εκτινασσόμαστε στα ύψη», λέει ο Γιάννης Σιούτης
που με μαεστρία α λα Φον Κάραγιαν διευθύνει την «ορχήστρα Άρης». Και τον
συμπληρώνει ο «ποδοσφαιρικός» Μανώλης Μητσόπουλος: «Όταν έχεις δίπλα σου τον
κόσμο και... νεκρός να είσαι ανασταίνεσαι· δεν είναι απλοί φίλαθλοι, είναι η
ελπίδα μας και όλη η δύναμη του Άρη».

Και όμως, αυτά τα τμήματα, με τις τόσο μεγάλες δυνατότητες, με τον τόσο
παθιασμένο κόσμο, με τους τόσο φιλότιμους αθλητές, που άλλος τρεις και άλλος
πέντε και έξι μήνες έχουν να πιάσουν χιλιάρικα στα χέρια (και δεν αναφερόμαστε
στους υψηλόμισθους που είναι πολύ λίγοι), δεν βρίσκουν σωτηρία. Μέχρι τώρα
κρατήθηκαν από το υστέρημα και τους εράνους των φιλάθλων. Μέχρι πότε όμως θα
συμβαίνει αυτό;

ΘΕΣΣΑΛΟΝΙΚΗ

Ο ΜΑΡΙΟ Μπόνι δεν είναι απλά... τρελός ­ όπως τον αποκαλούν οι φίλαθλοι ­ αλλά
και... Αρειανός, αφού ανέβαλε για δεύτερη φορά την αναχώρησή του από τη
Θεσσαλονίκη. Ο Ανέστης Πεταλίδης κάλεσε τον Μπόνι για να του μιλήσει, τον
συγκίνησε με τα λόγια του και τα όσα τού είπε για τον Άρη, με αποτέλεσμα ο
34χρονος φόργουορντ να αλλάξει απόφαση και να αναβάλει τη φυγή του κατά
τέσσερις μέρες.

Έτσι θα φωνάξει «παρών» στο φάιναλ φορ του κυπέλλου για να διεκδικήσει με τον
Άρη την κατάκτηση του κυπέλλου ύστερα από έξι ολόκληρα χρόνια. Και δεν ήταν
μόνο αυτή η μεγαλόψυχη ενέργεια του Μάριο Μπόνι. Ο Ιταλός χάρισε όλα τα
χρήματα που διεκδικεί από τον Άρη, δεδουλευμένα και μη (45.000.000 δρχ.), με
μια μόνο απαίτηση ­ από τη Δευτέρα και μετά να μείνει ελεύθερος για να
μετακινηθεί σε άλλη ομάδα (πιθανότατα την Κάχα Σαν Φερνάντο της Σεβίλλης). Ο
όρος έγινε αποδεκτός και όταν πια όλα τελείωσαν, ήταν η στιγμή της μεγάλης
συμφιλίωσης με τον παραιτημένο πρόεδρο Λευθέρη Χατζόπουλο, που ήταν κι αυτός
παρών στην συζήτηση με τον Μπόνι.

*** Αν δεν αλλάξει γνώμη για τρίτη φορά ο Μάριο Μπόνι, τη Δευτέρα που
θα πετάξει για Ιταλία θα συνταξιδεύσει με τον Χάρμουτ Όρτμαν, ο οποίος θα
γίνει ο τέταρτος και τελευταίος(;) παίκτης του Άρη, που εγκαταλείπει φέτος
τους Θεσσαλονικείς. Και ο Όρτμαν παραιτήθηκε των 20 εκατ. δρχ. που θα
επιφορτιζόταν ο Άρης αν έμενε, και εφόσον απελευθερωθεί θα συνεχίσει την
καριέρα του σε ιταλική ομάδα.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16052O061</ED>
<ID>
ID:137310

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O06&aa=1</URL></REF>


Article

<CATEGORY>vin10</CATEGORY>

 <H2>Αυξάνονται οι αμφιβολίες για Ντέμη
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΑΙΝΙΓΜΑ είναι για την ΑΕΚ ο Ντέμης Νικολαΐδης! Και πλέον ουδείς μπορεί
να βεβαιώσει αν θα καταφέρει να βοηθήσει την ΑΕΚ στο ντέρμπι σε δεδομένη
στιγμή ­ διότι το ενδεχόμενο να αγωνιστεί από την αρχή έχει αποκλειστεί από
τους αρμόδιους...

Ο Νικολαΐδης ούτε και χθες γυμνάστηκε με τους υπόλοιπους συμπαίκτες του.
Αρκέστηκε σε ατομικό πρόγραμμα, νιώθει ενοχλήσεις και αυτό που διαρρέει είναι
«δύσκολα θα παίξει κατά του Ολυμπιακού». Προφανώς διότι ουδείς θέλει να
ρισκάρει με τον ήδη ταλαιπωρημένο άσο και πολύ περισσότερο να ρίξει στη μάχη
ποδοσφαιριστή ανέτοιμο. Δηλαδή, κάποιον που σχεδόν ένα μήνα δεν κάνει προπονήσεις!

Το ιατρικό τιμ λέει απλά «θα δούμε», ωστόσο ενθουσιασμός δεν υπάρχει. Κρίσιμο
θα είναι το επόμενο διήμερο, όπου θα δοκιμάσει ο επιθετικός να φορτσάρει. Αν
δεν νιώσει ενόχληση (ή έστω, λίγες!), τότε θα είναι στην αποστολή με προοπτική
να μπει στον αγώνα (με τη σκέψη να... επιστρέφει στο ματς του πρώτου γύρου
όταν εισέβαλε στο δεύτερο 45λεπτο και έδωσε τη νίκη).

Ήδη η ΑΕΚ προετοιμάζεται να αντιμετωπίσει τον Ολυμπιακό δίχως τον Νικολαΐδη.
Και τον Ντουμιτρίου να μην υπολογίζει ούτε τον Σαβέβσκι και να προσπαθεί να
παρατάξει αξιόμαχη ενδεκάδα, έστω και με πολλές απουσίες. Στο προχθεσινό
φιλικό δοκίμασε διάφορα σχήματα και δεν αποκλείεται να εμφανιστεί με τριπλέτα
τον Μπατίστα, τον υπερ-φορμαρισμένο Μαλαδένη και τον Γιώργο Δώνη. Ο διεθνής
επιθετικός μπορεί να αποτελέσει το «κρυφό χαρτί», εντολή να παίζει και στο
κέντρο της επίθεσης!

ΜΠΕΡΔΕΜΑ

Όσο για την άμυνα, εκεί είναι το μεγάλο μπέρδεμα. Ζώνη ή μαν του μαν και
επάνοδος στο 3-5-2; Κατά τα φαινόμενα ο Ντόμπος αγωνίζεται, με προοπτική να
... ανεβαίνει και να βοηθά τη γραμμή των μέσων. Παρτενέρ του ο Καλλιτζάκης και
ίσως ο Καραγιάννης. Και ο Μανωλάς; Σε τέτοιο ντέρμπι-τίτλου, η ψυχή της ΑΕΚ
δεν μπορεί να απουσιάζει και αυτή την άποψη ενστερνίζονται αρκετοί στη Νέα
Φιλαδέλφεια. Άλλωστε ποντάρουν στο πάθος, το πείσμα και όχι στην πληρότητα που
οι απουσίες την κάνουν να φαίνεται άπιαστο όνειρο.

Ας σημειωθεί ότι τα εισιτήρια εξαντλήθηκαν, το θέμα Νικολέσκου ούτε χθες
«περπάτησε», η ΑΕΚ (θα) ψάχνεται έως την υστάτη ώρα για «κάτι καλό», ενώ οι
προχθεσινές βολές Ντουμιτρίου μόνο χαρά δεν πρόσφεραν στην ΑΕΚ.

ΔΥΣΑΡΕΣΚΕΙΑ

Τα υψηλά κλιμάκια δυσαρεστήθηκαν με την ανοιχτή επίθεση, αλλά προ του κρίσιμου
ματς ουδείς θέλησε να δώσει την ελάχιστη συνέχεια. «Στην αρχή της περιόδου,
που όλα ήταν δύσκολα, δεν έλεγε κουβέντα. Τώρα εμείς φταίμε για όλα;»,
αναρωτιόνταν στη διοίκηση. Και ακόμη, χθες ο Ντουμιτρίου έκανε αλλαγή πλεύσης,
είπε να μείνει ο Πλατάκης, τη στιγμή που εδώ και καιρό είχε εισηγηθεί τον
δανεισμό του. Αυτό δημιούργησε στους διοικούντες νέα ερωτηματικά και ουδείς
γνωρίζει το πεδίο συνεργασίας στο μέλλον. Ανεξάρτητα, πάντως, από τις θέσεις
των διοικητικών, οι Άγγλοι δείχνουν ικανοποιημένοι από το έργο του.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16052O062</ED>
<ID>
ID:137352

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O06&aa=2</URL></REF>


Article

<CATEGORY>vin10</CATEGORY>

 <H2>ΕΠΙΧΟΡΗΓΗΣΗ
</H2><H2>Οι Ομοσπονδίες ζητούν τα διπλάσια
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

ΤΑ ΔΙΠΛΑΣΙΑ και κάτι παραπάνω ζητούν ­ σε σχέση με πέρσι ­ οι αθλητικές
ομοσπονδίες από την ΓΓΑ για την εφετινή τους επιχορήγηση.

Ούτε λίγο ούτε πολύ, οι απαιτήσεις των Ομοσπονδιών «αγγίζουν» τα 23,5 δισ.
δραχμές, έναντι των 10-11 δισ. δρχ. που είναι το ποσό το οποίο μπορεί να
διαθέσει το υφυπουργείο Αθλητισμού και αντικατοπτρίζει το ύψος των περσινών επιχορηγήσεων.

Τις τελευταίες ημέρες στην Πανεπιστημίου 25 υπάρχει έντονη κινητικότητα γύρω
από το θέμα. Αν και η αθλητική ηγεσία έχει «ξεκαθαρίσει» εδώ και αρκετό καιρό
ότι το «ταμείον είναι μείον» και προκειμένου να καλύψει τις ανάγκες της ίσως
καταφύγει εκ νέου στη λύση του δανείου, οι διοικήσεις των αθλητικών
ομοσπονδιών δεν πτοούνται και ζητούν κάτι παραπάνω.

Μάλιστα, το γεγονός ότι βρισκόμαστε δύο χρόνια πριν από τους Ολυμπιακούς του
2000 στο Σίδνει, λειτουργεί... διεκδικητικά από την πλευρά των Ομοσπονδιών,
αρκετές από τις οποίες ζητούν τα τριπλάσια ή και πενταπλάσια σε σχέση με τα
ποσά που πήραν την προηγούμενη χρονιά.

Για παράδειγμα, ο ΣΕΓΑΣ από τα 800 εκατ. δρχ. που πήρε πέρσι από την ΓΓΑ (συν
περίπου 1 δισ. από τον ΟΠΑΠ), θέλει για εφέτος 4 δισ. δρχ. Η ΕΠΟ ζητεί μία
μικρή αύξηση (από 700 σε 950 εκατ. δρχ.). Η ΕΟΚ θέλει 2,7 δισ. δρχ. (από 1,5
δισ. δρχ.), η ΕΚΟΦ 2,1 δισ. (από 1,1 δισ.), η Ομοσπονδία Πάλης ζητεί 1,5 δισ.
(από 730 εκατ. δρχ.), το χόκεϊ 220 εκατ. δρχ. (από 60 εκατ.), το τρίαθλο 200
εκατ. (60 εκάτ. το 1997).

Πάντως, από την ΓΓΑ έχει γίνει επίσης γνωστό σε όλους τους ενδιαφερόμενους ότι:

α. Ο προϋπολογισμός κάθε διεθνούς επιπέδου διοργάνωσης θα υπολογίζεται
ξεχωριστά και θα εγκρίνεται προηγουμένως από το υφυπουργείο Αθλητισμού. Η
επιχορήγηση για το κόστος της διοργάνωσης θα αποδίδεται απευθείας από τη ΓΓΑ.

β. Από αυτή τη χρονιά σταματάει οριστικά ο... θεσμός των έκτακτων
επιχορηγήσεων. Έτσι, το ποσό που θα συμφωνηθεί μεταξύ Ομοσπονδίας και ΓΓΑ
μέχρι τα μέσα του επόμενου μήνα θα είναι αυτό που θα μπει στο ταμείο.
Επομένως, θα πρέπει να γίνει σωστή κατανομή προκειμένου να μην υπάρξουν προβλήματα.

Ασφαλώς, η λογική των Ομοσπονδιών είναι να ζητούν όσο το δυνατόν περισσότερα,
προκειμένου να πάρουν το κάτι παραπάνω σε σχέση με πέρσι. Όμως, ειδικά για
εφέτος, τα πράγματα εμφανίζονται εξαιρετικά δύσκολα.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16052O063</ED>
<ID>
ID:137392

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O06&aa=3</URL></REF>


Article

<CATEGORY>vin10</CATEGORY>

 <H2>ΚΑΒΑΛΑ
</H2><H2>Πήρε τον Βούλγαρο κυνηγό Γκεοργκίεφ
</H2>
ΤΟΝ ΒΟΥΛΓΑΡΟ μεσοεπιθετικό Ντίμιταρ Γκεοργκίεφ απέκτησε χθες η Καβάλα.
Είναι 21 ετών και έπαιζε στην ομάδα «9η Σεπτεμβρίου». 
Το συμβόλαιό του είναι διάρκειας 1,5 χρόνου, ενώ δεν έγινε γνωστό από την ΠΑΕ
το κόστος μεταγραφής και τα χρήματα πού θα πάρει ο παίκτης.

Στο μεταξύ ελεύθερος έμεινε ο Νίκος Λύρατζης, ενώ παραχωρήθηκε δανεικός για
έξι μήνες στον Ορφέα Αλεξανδρούπολης ο Παπαράδης.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16052O064</ED>
<ID>
ID:137416

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O06&aa=4</URL></REF>


Article

<CATEGORY>vin10</CATEGORY>

 <H2>ΞΑΝΘΗ
</H2><H2>Μέσος από τη Βραζιλία
</H2>
ΠΡΩΤΑ πήγε στη Βέροια, αλλά τελικά κατέληξε στην Ξάνθη. Ο λόγος για τον
Βραζιλιάνο μέσο Κάρλος Ντε Σάλες, ο οποίος, αφού πέρασε από το μικροσκόπιο του
Γιάννη Μαντζουράκη, υπέγραψε συμβόλαιο τριών χρόνων με την ακριτική ομάδα. Οι
υπέυθυνοι της ΠΑΕ περιμένουν την μπλε κάρτα του 28χρονου ποδοσφαιριστή για να
τεθεί στη διάθεση του προπονητή του.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16052O065</ED>
<ID>
ID:137431

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O06&aa=5</URL></REF>


Article

<CATEGORY>vin10</CATEGORY>

 <H5>ΝΤΕΝΙΛΣΟΝ
</H5><H2>Στα βήματα των μεγάλων της Βραζιλίας
</H2>
<AUTHOR>ΓΙΩΡΓΟΣ ΝΑΣΜΗΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 34888 BYTES)
</AUTHOR>

ΣΥΓΚΡΑΤΗΣΤΕ ένα όνομα: Ντένιλσον. Είναι 20 ετών,
Βραζιλιάνος, λατρεύει τη ραπ μουσική και φυσικά είναι ποδοσφαιριστής.

Ο κύριος Ντένιλσον, μετά τους αγώνες του Παγκοσμίου Κυπέλλου στη Γαλλία θα
αποκτήσει έναν ιδιαίτερα τιμητικό τίτλο. Αυτόν του πιο ακριβού ποδοσφαιριστή
του κόσμου, καθώς η Ρεάλ Μπέτις έχει συμφωνήσει να τον αποκτήσει από τη Σάο
Πάουλο έναντι 10,5 δισ. δραχμών!

Το ταλέντο του Ντένιλσον (μυστικό, το αποκαλούν οι Βραζιλιάνοι) αποκαλύφθηκε
κατά τη διάρκεια του Τουρνουά της Γαλλίας, όπου χρησιμοποιήθηκε από τον Μάριο
Ζαγκάλο στο αριστερό άκρο της επίθεσης της Εθνικής Βραζιλίας.

Για «μαγικό αριστερό πόδι» μίλησαν τότε όσοι παρακολούθησαν τον Ντένιλσον, την
ίδια στιγμή που ο Ζαγκάλο έδειχνε απογοητευμένος, καθώς το μυστικό του είχε
πια αποκαλυφθεί.

Μπαρτσελόνα και Λάτσιο πρόσφεραν χρυσάφι για να τον αποκτήσουν. Ο Ντένιλσον,
ωστόσο, προτίμησε να συνεχίσει την καριέρα του στην ­ χωρίς περγαμηνές ­ Ρεάλ
Μπέτις, για τα επόμενα δέκα χρόνια!

«Προτίμησα την Μπέτις, εξηγεί ο Ντένιλσον, γιατί οι άνθρωποί της ήταν ζεστοί
απέναντί μου. Δεν είναι όλα ποδόσφαιρο. Θα μείνω σε μια ομάδα δέκα χρόνια.
Εκεί θέλω να αποκτήσω φίλους. Η Μπαρτσελόνα είναι σαφώς πιο διάσημη ομάδα.
Όμως εκεί όλοι θα με συνέκριναν με τον Ρονάλντο. Κι αυτό είναι άδικο για μένα,
αλλά και για τον Ρονάλντο. Άλλωστε, παίζουμε σε διαφορετικές θέσεις. Εκείνος
παίζει στο κέντρο της επίθεσης, ενώ εγώ στα άκρα».

Η ζωή του Ντένιλσον μοιάζει σχεδόν με όλων εκείνων των Βραζιλιάνων άσων που
μάγεψαν στα γήπεδα. Παιδί φτωχής οικογένειας, δεν είχε χρήματα να αγοράσει
παπούτσια και αναγκαζόταν να παίζει ξυπόλητος ποδόσφαιρο στα στενοσόκακα του
Σάο Πάουλο.

Ο πρώην ομοσπονδιακός προπονητής Τελέ Σαντάνα, διέκρινε αμέσως το ταλέντο του
και τον προώθησε στην πρώτη ομάδα της Σάο Πάουλο σε ηλικία 18 ετών, όταν στη
βραζιλιάνικη ομάδα έπαιζαν ακόμη οι Σερέζο, Αλεμάο, Ζουνίνιο.

Τον Νοέμβριο του 1997 έκανε το ντεμπούτο του στην Εθνική Βραζιλίας, στο φιλικό
παιχνίδι με το Καμερούν. Η πρώτη φράση που είπε ο Ζαγκάλο μετά το παιχνίδι
εκείνο ήταν: «Ένα αστέρι γεννήθηκε».

Ο Ντένιλσον είναι άνθρωπος «χαμηλών τόνων» που δεν διστάζει να παραδεχθεί πως
χρειάζεται ακόμη βελτίωση.

Λέει ο Ντένιλσον: «Είμαι ένας επιθετικός παίκτης. Διαπιστώνω όμως πως πρέπει
να δουλέψω πολύ στον αμυντικό τομέα. Στο σύγχρονο ποδόσφαιρο πρέπει να ξέρει
ένας παίκτης να παίζει χωρίς την μπάλα στα πόδια και να μαρκάρει συνέχεια.
Επίσης, δεν μπορώ να χρησιμοποιήσω το ίδιο καλά το δεξί μου πόδι όσο το
αριστερό. Όμως σύντομα θα παίζω και με τα δύο πόδια για να μπορώ να νιώθω πιο
άνετα στον αγωνιστικό χώρο».

Όσον αφορά τα προγνωστικά του για το Μουντιάλ της Γαλλίας, ο Βραζιλιάνος άσος
υποστηρίζει πως η χώρα του είναι το φαβορί για την κατάκτηση του τροπαίου,
αρκεί να μην παρασυρθεί, όπως τις προηγούμενες φορές, από τον τίτλο του φαβορί.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16052O071</ED>
<ID>
ID:137311

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O07&aa=1</URL></REF>


Article

<CATEGORY>vin10</CATEGORY>

 <H5>ΟΙ ΕΛΛΗΝΙΚΕΣ ΟΜΑΔΕΣ ΕΧΟΥΝ ΕΛΠΙΔΕΣ ΔΙΑΚΡΙΣΗΣ ΣΤΗΝ ΕΥΡΩΠΗ
</H5><H2>Όλοι μπορούν
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Μόνο η Καραντάσιου (στην επίθεση απέναντι στη φοβερή Βουλγάρα Ζέτοβα) έπαιξε
ψύχραιμα και «οι Τούρκοι πέρασαν»

ΕΙΝΑΙ κρίμα που δεν νίκησαν στην 3η αγωνιστική των ημιτελικών ομίλων
των Κυπέλλων Ευρώπης βόλεϊ και οι τέσσερις ελληνικές ομάδες, αφού η μόνη που
δεν νίκησε, τα Βριλήσσια, με στοιχειώδη αυτοσυγκέντρωση θα είχε αποφύγει την
ήττα (1-3 στο Χαλάνδρι από την τουρκική Βακίφμπανκ).

Περισσότερο λυπηρή είναι η διαπίστωση ότι και οι καλύτερες ελληνικές ομάδες
(όπως στο γυναικείο βόλεϊ τα Βριλήσσια) είναι ευάλωτες στον ψυχολογικό τομέα.
Υποκύπτουν συχνά σε ομάδες που αποδεικνύονται ισχυρότερες του αναμενομένου
(Λένικ για Ολυμπιακό, Τόνγκερεν για Παναθηναϊκό, Βακίφμπανκ για Βριλήσσια) ή
δεν είναι σε θέση να «χτυπήσουν» αποφασιστικά ματς με δύσκολο αντίπαλο (όπως η
Βοϊβοντίνα στο Νόβισαντ για τον Άρη ή η ΤΣΣΚΑ Μόσχας στη «Λεωφόρο» για τα
κορίτσια του ΠΑΟ).

Ίσως το μεγαλύτερο πρόβλημα για τα ομαδικά σπορ (και όχι μόνο το βόλεϊ) στην
Ελλάδα όσον αφορά στα κρίσιμα διεθνή ματς, είναι η καραμέλα που λέγεται
«άλλοθι». Έπειτα από ήττες, η ομάδα μας ή ήταν άτυχη ή απουσίαζαν παίκτες ή
την καταδίκασε η διαιτησία ή βρέθηκε σε κακή μέρα. Στο βόλεϊ επικαλούνται επί
πλέον το οικονομικό πρόβλημα. Η πραγματικότητα είναι ότι οι ομάδες μας (με
εξαίρεση ίσως το μπάσκετ στο οποίο οι ελληνικές ομάδες και περισσότερο χρήμα
και περισσότερους και ακριβότερους ξένους διαθέτουν) δεν ξέρουν να «χτυπήσουν»
τα σημαντικά ματς.

Όσον αφορά στα ευρωκύπελλα βόλεϊ, οι ομάδες μας με εξαίρεση τον Ολυμπιακό (2
νίκες στο Κυπελλούχων), έχουν μόνο μία νίκη σε 3 αγώνες και πρέπει να νικήσουν
ίσως και στους 4 που απομένουν για να προκριθούν στο Φάιναλ Φορ. Αντί να
μεμψιμοιρούν ήδη για «σίγουρο αποκλεισμό» οι τρεις ομάδες (και ο Ολυμπιακός να
φοβάται τη 2η θέση και τον πιθανό ημιτελικό με την ιταλική Κούνεο) καλύτερα ας
κυνηγούν τη νίκη σε κάθε ματς.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16052O091</ED>
<ID>
ID:137312

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O09&aa=1</URL></REF>


Article

<CATEGORY>vin10</CATEGORY>

 <H2>ΣΤΙΒΟΣ
</H2><H2>Σόου στο μήκος
</H2>
Τουλάχιστον δύο θα είναι για τη Νίκη Ξάνθου οι μεγάλες ανταγωνίστριες για το
έπαθλο στο μήκος τού Αθήνα '98

ΣΥΝΑΡΠΑΣΤΙΚΟ αναμένεται το μήκος γυναικών στο διεθνές μίτινγκ κλειστού στίβου
Αθήνα '98, που οργανώνει ο ΣΕΓΑΣ στο Στάδιο Ειρήνης και Φιλίας στις 21
Φεβρουαρίου, μετά τη δήλωση συμμετοχής και της πανέμορφης Γερμανίδας Σούζεν
Τίντκε-Γκριν (2η στο Παγκόσμιο Πρωτάθλημα κλειστού '93 και 8η στην Ολυμπιάδα '92).

Υπενθυμίζεται ότι ήδη έχει δηλώσει συμμετοχή στο μήκος για το μίτινγκ Αθήνα
'98 εκτός από τη Νίκη Ξάνθου, η Ιταλίδα Φιόνα Μέι (2η Ολυμπιονίκης στην
Ατλάντα και 3η στο Παγκόσμιο Πρωτάθλημα της Αθήνας, πίσω από την Ξάνθου και τη
Ρωσίδα Γκάλκινα).

Στο μεταξύ, έγινε αποδεκτό από τον πρόεδρο της IAAF Πρίμο Νεμπιόλο αίτημα του
προέδρου του ΣΕΓΑΣ Βασίλη Σεβαστή να βοηθήσει οργανωτικά στο μίτινγκ ο
Διευθυντής Αγώνων της IAAF Σάντρο Τζοβανέλι, προκειμένου να αποδειχθεί το
Αθήνα '98 άξιο να περιληφθεί στη σειρά Γκραν Πρι.

*** Σχετικά με την πρόταση της ΕΟΑ, που αφορά στις επιχορηγήσεις
Ομοσπονδιών για ολυμπιακή προετοιμασία εν όψει των Ολυμπιακών Αγώνων στο
Σίδνεϊ το 2000, ο ΣΕΓΑΣ συμφωνεί με το σκεπτικό, όμως θα έχει συνάντηση με
υπεύθυνους της ΕΟΑ για απάντηση σε κάποια ερωτηματικά.

*** Ο ΣΕΓΑΣ τίθεται στη διάθεση του υπερμαραθωνοδρόμου Γιάννη Κούρου,
όπως δήλωσε ο πρόεδρος Βασίλης Σεβαστής, μετά χθεσινή επίσκεψη του διάσημου
αθλητή στον ΣΕΓΑΣ.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16052O092</ED>
<ID>
ID:137353

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O09&aa=2</URL></REF>


Article

<CATEGORY>vin10</CATEGORY>

 <H2>ΠΑΓΚΟΣΜΙΟ
</H2><H2>Μετάλλιο στην Αθήνα
</H2>
ΤΟ ΒΡΑΒΕΙΟ της καλύτερης αθλητικής διοργάνωσης στον κόσμο για το 1997 από
πλευράς δημοσιογραφικών διευκολύνσεων θα απονεμηθεί στο Γραφείο Τύπου του
Παγκοσμίου Πρωταθλήματος Στίβου της Αθήνας.

Η απονομή του βραβείου, που γίνεται κάθε χρόνο από την Παγκόσμια Ένωση
Αθλητικών Συντακτών, θα πραγματοποιηθεί ύστερα από δύο μήνες στην
Κωνσταντινούπολη στη διάρκεια του Ευρωπαϊκού Συνεδρίου και θα το παραλάβει ο
διευθυντής Τύπου του Αθήνα '97 Γιάννης Θεοδωρακόπουλος.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16052O093</ED>
<ID>
ID:137393

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O09&aa=3</URL></REF>


Article

<CATEGORY>vin10</CATEGORY>

 <H2>Αναβιώνει ο Γύρος Ελλάδος
</H2><H2></H2>
Όμορφες εικόνες από την ελληνική ύπαιθρο θα δούμε και στο Γύρο Ελλάδος '98

Η ΤΟΠΙΚΗ Αυτοδιοίκηση και ο ΕΟΤ θα καλύψουν από κοινού το οικονομικό κόστος
της διοργάνωσης του Διεθνούς Ποδηλατικού Γύρου Ελλάδος που θα αναβιώσει φέτος
(2-12 Απριλίου) ύστερα από πολλά χρόνια υποβάθμισης ή ανυπαρξίας.

Σε χθεσινή συνέντευξη Τύπου στο Δημαρχείο της Αθήνας ο δήμαρχος Δημήτρης
Αβραμόπουλος ­ εμπνευστής της αναβίωσης του θεσμού στη διάρκεια της εκκίνησης
του Γύρου Ιταλίας '96 από το Παναθηναϊκό Στάδιο ­ τόνισε:

«Η Αθήνα, πόλη πλέον μεγάλων αθλητικών γεγονότων και των Ολυμπιακών Αγώνων
2004, εγγράφεται τώρα και στις πόλεις φιλοξενίας και διοργάνωσης μεγάλων
ποδηλατικών γεγονότων. Ο Γύρος Ελλάδος με τη νέα του μορφή θα είναι πολύ
μεγαλύτερο γεγονός από πριν, αφού έχει μπει ήδη στο καλεντάρι της Διεθνούς
Ομοσπονδίας και έχει την υποστήριξη και της Κεντρικής Ένωσης Δήμων και Κοινοτήτων».

Ο πρόεδρος της Ε.Ο. Ποδηλασίας Ανδρέας Μιαούλης υπογράμμισε: «Το όνειρο της
αναβίωσης του Γύρου και της ανάδειξής του σε αθλητικό, πολιτιστικό και
τουριστικό γεγονός γίνεται πραγματικότητα και ευχαριστούμε γι' αυτό τους
δήμους και τους κοινοτάρχες απ' όπου θα περάσει και τον ΕΟΤ».

Ο Γύρος Ελλάδος '98 θα είναι συνολικής απόστασης 1.575 χλμ. και όπως ανέφερε ο
γ.γ. της Ε.Ο. Ποδηλασίας Κώστας Καραμπέτσος «υπολογίζεται ότι θα πάρουν μέρος
18 με 20 ξένες ομάδες, ανάμεσα στις οποίες πολλές επαγγελματικές, με 120
αθλητές. Μέχρι χθες είχαν δηλώσει συμμετοχή 8 χώρες.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16052O094</ED>
<ID>
ID:137417

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O09&aa=4</URL></REF>


Article

<CATEGORY>vin10</CATEGORY>

 <H2>Τζούντο
</H2>
ΜΕ 12 αθλητές και 11 αθλήτριες αναχωρεί σήμερα στη Σόφια η εθνική ομάδα
τζούντο για συμμετοχή στο καθιερωμένο μίτινγκ «Λιμπερασιόν».

Η αποστολή: Άνδρες: Μπουντάκης, Μπαμπάς, Τερσενίδης, Σπυρίδης, Λιάσκος, Μίμος,
Ιορδανίδης, Μπούνιας, Πετράκης, Τσόγκας, Παπαιωάννου, Τζιγκουζίδης. Γυναίκες:
Κύρκου, Μυτιληνού, Κ. Πουλοπούλου, Ε. Πουλοπούλου, Παλυβού, Τάμπαση, Ζήκου,
Κουρτελέση, Ακριτίδου, Παπαδάκη, Πάτσιου.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16052O095</ED>
<ID>
ID:137432

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O09&aa=5</URL></REF>


Article

<CATEGORY>vin10</CATEGORY>

 <H5>ΧΩΡΙΣ ΠΡΟΒΛΗΜΑΤΑ Ο ΠΑΟ ΣΤΗ ΘΕΣΣΑΛΟΝΙΚΗ
</H5><H2>Στόχος πρώτος
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Η επιστροφή του Νίκου Οικονόμου στις καλές εμφανίσεις ανεβάζει τον δείκτη
αισιοδοξίας του Παναθηναϊκού. Στη φωτογραφία με τον φορμαρισμένο Φραγκίσκο Αλβέρτη

ΜΕ ΦΟΥΛ τις μηχανές, ανεβασμένη την ψυχολογία από την επιστροφή του στην
κορυφή της βαθμολογίας στο πρωτάθλημα και δίχως να αντιμετωπίζει πρόβλημα, ο
Παναθηναϊκός ταξιδεύει σήμερα για τη Θεσσαλονίκη, όπου θα επιδιώξει να πετύχει
τον έναν από τους τρεις εφετινούς του στόχους.

Και δεν είναι άλλος από την κατάκτηση του Κυπέλλου Ελλάδας για 7η φορά, κάτι
που θα τον αναδείξει και πολυνίκη του θεσμού (καθ' ότι από έξι έχουν
Ολυμπιακός, Άρης και Παναθηναϊκός). Και όλα αυτά στη Θεσσαλονίκη, εκεί όπου ο
Σούμποτιτς έχει γνωρίσει τις μεγαλύτερες στιγμές του ως παίκτης (με τον Άρη)
και ως προπονητής. Μη ξεχνάμε ότι οδήγησε τον Ηρακλή στην Ευρωλίγκα και τον
αυριανό αντίπαλο του ΠΑΟ, Άρη, στην κατάκτηση του Κυπέλλου Κόρατς, πέρυσι.

«ΜΑΥΡΗ ΤΡΥΠΑ»

Τα σημάδια της τύχης είναι ευοίωνα για τον Σούμποτιτς, όχι όμως και για τον
Παναθηναϊκό που καλείται να... προσπεράσει την εφετινή «μαύρη τρύπα» του, αφού
δεν πρέπει να λησμονούμε ότι στο Αλεξάνδρειο ηττήθηκε και από τον ΠΑΟΚ και από
τον Άρη.

Για όσους δεν μετράνε οι προλήψεις και λογαριάζουν τα αγωνιστικά, ο
Παναθηναϊκός ουσιαστικά βρίσκεται στην καλύτερή του κατάσταση. Προβλήματα δεν υπάρχουν.

Η ομάδα είναι πρώτη στη βαθμολογία και άρα έχει καλή ψυχολογία. 
Μάλιστα, όπως έλεγε προχθές στο γήπεδο της Δάφνης ο γεν. διευθυντής του ΤΑΚ
Τάσος Στεφάνου, οι «πράσινοι» «φιγουράρουν στην πρώτη θέση της βαθμολογίας
αυτή την εποχή, για πρώτη φορά μετά έξι χρόνια».

Ο ΟΙΚΟΝΟΜΟΥ

Κι ακόμη, προχθές, επέστρεψε στις καλές εμφανίσεις ­ σε αυτές που τον έχουμε
όλοι συνηθίσει ­ ο Νίκος Οικονόμου. Ο Νικαιώτης άσος ήταν πολύ καλός κόντρα
στη Δάφνη κάτι που επισήμανε και ο Σούμποτιτς.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16052O101</ED>
<ID>
ID:137303

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O10&aa=1</URL></REF>


Article

<CATEGORY>vin10</CATEGORY>

 <H2>ΝΒΑ
</H2><H2>Με ηγέτη τον Ρόουζ
</H2>
Ο Έντι Τζόουνς προσπαθεί να αποφύγει τον Λούσιους Χάρις στον αγώνα Λος
Άντζελες Λέικερς - Νιου Τζέρσεϊ Νετς

Ο ΓΙΑΛΕΝ Ρόουζ πέτυχε τους επτά από τους 11 πόντους του, στα τελευταία έξι
λεπτά, και οδήγησε τους Ιντιάνα Πέισερς σε μεγάλη εκτός έδρας νίκη στην
παράταση επί των Φιλαδέλφεια. Ήταν η τέταρτη συνεχόμενη νίκη της ομάδας του
Λάρι Μπερντ.

Στο Μαϊάμι, ο Τιμ Χάρνταγουεϊ έκανε ό,τι ήθελε και σημείωσε συνολικά 27
πόντους (συνοδεύτηκαν από 8 ασίστ και 2 κλεψίματα) στη νίκη των γηπεδούχων επί
της Νέας Υόρκης, ενώ στο Ντιτρόιτ ο Γκραντ Χιλ με 29 πόντους και 12 ριμπάουντ
έκανε τη διαφορά στον αγώνα με τους Ορλάντο. 
Μεγάλη νίκη πήρε και η Βοστώνη κόντρα στους Ουάσιγκτον, ενώ στο Λος Άντζελες
οι 27 πόντοι και τα 19 ριμπάουντ του Σακίλ Ο'Νιλ δεν στάθηκαν αρκετά για να
νικήσουν οι γηπεδούχοι. Αντίθετα οι Νιου Τζέρσεϊ έφτασαν σχετικά εύκολα στην
επιτυχία με κορυφαίους τους Βαν Χορν (30), Κιτλς (24).

Τα αποτελέσματα: Μπόστον Σέλτικς - Ουάσιγκτον 104-102, Ντιτρόιτ Πίστονς -
Ορλάντο Μάτζικ 91-86, Φιλαδέλφεια - Ιντιάνα 90-93, Μαϊάμι - Νιου Γιορκ 86-82,
Σαν Αντόνιο Σπερς - Λος Άντζελες Κλίπερς 109-86, Γιούτα Τζαζ - Σιάτλ
Σουπερσόνικς 93-101, Λος Άντζελες Λέικερς - Νιου Τζέρσεϊ Νετς 95-106.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16052O102</ED>
<ID>
ID:137346

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O10&aa=2</URL></REF>


Article

<CATEGORY>vin10</CATEGORY>

 <H2>ΠΕΡΙΣΤΕΡΙ
</H2><H2>Προπόνηση για... νεαρούς!
</H2>
Αργύρης Πεδουλάκης

ΜΟΝΟ ΟΙ μισοί παίκτες του Περιστερίου χάρηκαν χθες. Οι μεγάλοι σε ηλικία πήραν
ρεπό απο τον Αργύρη Πεδουλάκη και οι μικροί προπονήθηκαν κανονικά, αφού ο
προπονητής θέλει να δουλέψει περισσότερο μαζί τους, στη διακοπή του
πρωταθλήματος. Οι Κρητικός, Γιάριτς, Γκούροβιτς, Νόντας, Γκαγκαουδάκης,
Αποσκίτης φόρεσαν τις φόρμες τους, ενώ ξεκουράστηκαν επίσης όσοι αντιμετώπιζαν
προβλήματα τραυματισμών.

Ο Αργύρης Πεδουλάκης από αύριο θα συμπεριλάβει στο πρόγραμμα προπονήσεων και
τον Άντονι Ουότσον, που δεν έχει προσαρμοστεί ακόμη στα συστήματα της ομάδας:
«Πιστεύω ότι θα παρουσιαστεί βελτιωμένος μετά τη διακοπή του πρωταθλήματος»
τόνισε, ενώ σε δύο μέρες θα έχει στη διάθεσή του και τον έτερο Αμερικανό,
Κόνερ Χένρι, που επιστρέφει στις προπονήσεις. Στο μεταξύ, το Περιστέρι για 6η
συνεχόμενη χρονιά θα πραγματοποιήσει μεθαύριο στο γήπεδό του την ετήσια γιορτή
μπάσκετ (4 μ.μ.). Στην εκδήλωση θα γίνουν βραβεύσεις, θα υπάρχει καλλιτεχνικό
πρόγραμμα και πολλές κληρώσεις δώρων.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16052O103</ED>
<ID>
ID:137386

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O10&aa=3</URL></REF>


Article

<CATEGORY>vin10</CATEGORY>

 <H2>Διαμαρτυρία της ΕΟΚ για τις επιχορηγήσεις
</H2>
ΕΠΙΣΤΟΛΗ-διαμαρτυρία προς τον πρόεδρο της ΕΟΑ έστειλε χθες η ελληνική
ομοσπονδία μπάσκετ με αφορμή την πρόταση των οικονομικών επιχορηγήσεων για την
περίοδο 1998-2000 στις αθλητικές ομοσπονδίες, την οποία έκανε η Επιτροπή
Ολυμπιακών Αγώνων. Μεταξύ άλλων στην ανακοίνωσή της η ΕΟΚ τονίζει:

«Δυσάρεστη έκπληξη με τεράστιες προεκτάσεις αποτέλεσε η γνωστοποίηση της
πρότασης οικονομικής επιχορήγησης προς τις αθλητικές ομοσπονδίες για την
περίοδο 1998-2000. Η πρόθεση εμφανής, ο στόχος προφανής και η μεθοδολογία
πρωτοφανής, μια και τα κριτήρια που πρυτάνευσαν ήταν έξω απο κάθε αθλητική
δεοντολογία και κρίνονται ως αποτέλεσμα υποκειμενικών μικροϋπολογισμών,
μικρόψυχης προσέγγισης και αποτελούν πέραν της ανοικτής πρόκλησης, αποτύπωση
προσωπικών σχέσεων, διασυνδέσεων και συναλλαγών. Κοινή πιστεύουμε ότι είναι η
διαπίστωση ότι οι λογικές του μικρομάγαζου και της αντιπαροχής σε επίπεδο
παρέας δεν έχουν πλέον θέση και η διαχείριση του δημοσίου χρήματος προϋποθέτει
πάνω απ' όλα την ύπαρξη αισθήματος ευθύνης.

Η ΕΟΚ και το ελληνικό μπάσκετ θα αντιδράσουν με όλα τα μέσα και η προσπάθεια
υποβάθμισης του πρώτου μαζικού αθλήματος της χώρας δεν θα περάσει».

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16052O104</ED>
<ID>
ID:137411

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O10&aa=4</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Σε αναζήτηση διαφήμισης
</H2>
ΠΡΟΤΑΣΗ στον επιχειρηματία κ. Σπανό έκανε χθες ο Πανιώνιος, προκειμένου να
αναλάβει τη διαφήμιση της φανέλας της ομάδας μέχρι το τέλος της περιόδου. Ο κ.
Σπανός σε κάθε τηλεοπτικό ματς του Πανιωνίου προσέφερε ένα ποσό για να
διαφημίσει την εταιρεία αυτοκινήτων στην οποία είναι αντιπρόσωπος. Στον
τελευταίο αγώνα, ο Πανιώνιος νίκησε τον Ολυμπιακό και φυσικά ήταν η καλύτερη
διαφήμιση για τον φίλο επιχειρηματία της ομάδας, ο οποίος πλέον το σκέφτεται
και ίσως κάνει κάποια συμφωνία μέχρι το τέλος της σεζόν με τους
«κυανέρυθρους». Αν γίνει κάτι τέτοιο, θα είναι μια οικονομική ανάσα για τον Πανιώνιο.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16052O105</ED>
<ID>
ID:137428

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O10&aa=5</URL></REF>


Article

<CATEGORY>vin10</CATEGORY>

 <H2>Νέες κλήσεις
</H2>
ΝΕΕΣ ΚΛΗΣΕΙΣ κάνει από χθες η ΕΟΚ, στο πλαίσιο του αναπτυξιακού προγράμματος.
Έτσι, καλούνται τα σωματεία της Αττικής να στείλουν επίλεκτους αθλητές και
αθλήτριες (γεννημένους το 1985 και 1986) για δοκιμή στις προπονήσεις που θα
γίνουν από 30/1 έως και 1/2 στα γήπεδα του ΟΑΚΑ, της Γλυφάδας και του Αγίου Ιερόθεου.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16052O106</ED>
<ID>
ID:137437

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O10&aa=6</URL></REF>


Article

<CATEGORY>vin10</CATEGORY>

 <H2>Κορυφαίος ο Μάγλος
</H2><H2></H2>
ΜΠΟΡΕΙ η ομάδα του να έχασε, αλλά για μία ακόμη φορά ο Κώστας Μάγλος ήταν από
τους κορυφαίους παίκτες της. Το Μπόστον Κόλετζ έχασε εκτός έδρας από το Μαϊάμι
με 67-57, αλλά ο Μάγλος σημείωσε 13 πόντους και πήρε 12 ριμπάουντ. Ο νεαρός
πάει πάρα πολύ καλά στο κολεγιακό, αποσπά συνέχεια πολύ καλές κριτικές από τις
εφημερίδες και αυτές τις ημέρες αναμένεται να συναντηθεί και με τον
ομοσπονδιακό μας προπονητή Παναγιώτη Γιαννάκη, που βρίσκεται στη Βοστώνη.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16052O107</ED>
<ID>
ID:137443

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O10&aa=7</URL></REF>


Article

<CATEGORY>vin10</CATEGORY>

 <H5>ΑΜΦΙΒΟΛΗ Η ΣΥΜΜΕΤΟΧΗ ΤΟΥ ΣΤΟΝ ΗΜΙΤΕΛΙΚΟ ΚΥΠΕΛΛΟΥ ΜΕ ΤΟΝ ΟΛΥΜΠΙΑΚΟ
</H5><H2>Πονάει ο Κλαούντιο
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Δεν προπονήθηκαν χθες οι Κολντεμπέλα (τραυματίας) και Αλεξάντερ (άρρωστος). Η
συμμετοχή τού πρώτου στον ημιτελικό με τον Ολυμπιακό είναι αμφίβολη

ΟΥΤΕ έναν ούτε δύο, αλλά... έξι τραυματίες
περιελάμβανε η λίστα του ιατρικού τιμ της ΑΕΚ, χθες το απόγευμα. Τελειωμό δεν
έχουν οι τραυματισμοί στην «Ένωση», αφού προστέθηκε και αυτή του Κλαούντιο
Κολντεμπέλα, που κάνει αμφίβολη τη συμμετοχή του στον ημιτελικό κυπέλλου με
τον Ολυμπιακό.

Ο Ιταλός πλέι μέικερ ένιωσε ενοχλήσεις στην ωμοπλάτη μετά το ματς με το
Περιστέρι και επισκέφθηκε το Ιατρικό Κέντρο μαζί με τον μάνατζερ Άρη
Ραφτόπουλο. Ο Κολντεμπέλα, που έχει κάποιο πρόβλημα στην κλείδα, θα
ακολουθήσει θεραπευτικό πρόγραμμα και στη Θεσσαλονίκη την τελευταία στιγμή θα
αποφασιστεί η συμμετοχή του.

ΤΕΣΤ ΕΤΟΙΜΟΤΗΤΑΣ

Ο τραυματισμός του Κολντεμπέλα ήρθε στη χειρότερη στιγμή για την ΑΕΚ, αφού ο
Χοσέ Λάσα, που βρίσκεται στο τελικό στάδιο αποθεραπείας του, έχει χάσει πολλές
προπονήσεις και είναι αμφίβολο σε τι κατάσταση θα βρίσκεται. Ο Ισπανός έβγαλε
το νάρθηκα από το χέρι του και σήμερα αναμένεται να περάσει από τεστ ετοιμότητας.

Τα τελευταία γεγονότα αναγκάζουν τον Γιάννη Ιωαννίδη να συμπεριλάβει στην
αποστολή και τους Μπαρλά, Στάνσμπερι.

Ο Βίκτορ Αλεξάντερ ήταν χθες άρρωστος, αφού αναγκαστικά αγωνίστηκε εναντίον
τού Περιστερίου και του ανέβηκε ο πυρετός. Ο Ουίλι Άντερσον, που ταλαιπωρείται
από διάστρεμμα (ελαφρύ) και ο Μπάνε Πρέλεβιτς, που υποφέρει στον αστράγαλο,
προπονήθηκαν χθες πιο ελαφρά. Τραυματίας παραμένει επίσης ο Ιάκωβος
Τσακαλίδης, που αποκόμμισε διάστρεμμα από τον αγώνα με τον ΠΑΟΚ και δεν
βρίσκεται στην καλύτερη δυνατή κατάσταση.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16052O111</ED>
<ID>
ID:137304

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O11&aa=1</URL></REF>


Article

<CATEGORY>vin10</CATEGORY>

 <H2>ΟΛΥΜΠΙΑΚΟΣ
</H2><H2>Στην αποστολή και ο Νάκιτς
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Ο Ντούσαν Ίβκοβιτς θα πάρει και τον Φράνκο Νάκιτς στη Θεσσαλονίκη

ΜΕ ΣΥΓΚΡΑΤΗΜΕΝΗ αισιοδοξία (και τον Φράνκο Νάκιτς
κανονικά στην αποστολή) επρόκειτο να αναχωρήσει σήμερα το πρωί για τη
Θεσσαλονίκη ο Ολυμπιακός. Στόχος των «ερυθρολεύκων» είναι να υπερασπίσουν τον
τίτλο του κυπέλλου που κατέκτησαν πέρυσι στο ΟΑΚΑ, με αντίπαλο τον Απόλλωνα.

Ο Ντούσαν Ίβκοβιτς (που σήμερα το μεσημέρι αναμένεται να δώσει κοινή
συνέντευξη Τύπου με το Γιάννη Ιωαννίδη στη Θεσσαλονίκη) συμπεριέλαβε στην
αποστολή και τον Φράνκο Νάκιτς, αν και ο τελευταίος έχει χάσει πολλές
προπονήσεις. Άλλωστε, πήρε κανονικά όλους τους παίκτες που έχει στη διάθεσή
του, αφού οι πρωταθλητές θα μείνουν τρεις ημέρες στη Θεσσαλονίκη και θα κάνουν
κανονικά το πρόγραμμα των προπονήσεών τους.

ΦΡΟΝΤΙΣΤΗΡΙΟ

Ήδη από χθες ο «Ντούντα» κάνει φροντιστήριο στους παίκτες του για την ΑΕΚ,
αντίπαλο του Ολυμπιακού στον ημιτελικό. Μάλιστα, η παράδοση (στην οποία βέβαια
δεν δίνουν καμία σημασία οι προπονητές) ευνοεί τους Πειραιώτες, αφού έξι φορές
που έχουν συναντηθεί με την ΑΕΚ για το θεσμό του κυπέλλου (τρεις φορές σε
τελικό, δύο σε ημιτελικό και μία σε προημιτελικό) μετρούν ισάριθμες νίκες(!).

Στο μεταξύ μεγάλο ενδιαφέρον έχουν δείξει οι φίλοι της ομάδας, προκειμένου να
παρευρεθούν στη μεγάλη αυτή γιορτή του μπάσκετ και έτσι χθες εξαντλήθηκαν τα
1.000 εισιτήρια που είχαν στη διάθεσή τους οι «ερυθρόλευκοι».

Φυσικά στην Αθήνα θα μείνει ο Ντράγκαν Τάρλατς, που είναι τραυματίας. Ο «Τάκι»
τη Δευτέρα θα πάει στο Ιατρικό Κέντρο προκειμένου να βγάλει τα ράμματα από το
πόδι του.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16052O112</ED>
<ID>
ID:137347

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O11&aa=2</URL></REF>


Article

<CATEGORY>vin10</CATEGORY>

 <H5>ΛΑΡΙΣΑ
</H5><H2>Έθεσε όρους ο Ρίτσμοντ
</H2>
Η ΚΑΤΑΠΛΗΚΤΙΚΗ απόδοση του Ρίτσμοντ εναντίον του Παπάγου είχε και συνέχεια. Η
διοίκηση της Λάρισας αποφάσισε να κρατήσει τον πρώην Αμερικανό, που αγωνίζεται
ως κοινοτικός, και χθες του έκανε σχετική πρόταση. Ο Ρίτσμοντ έθεσε κάποιες
προϋποθέσεις για να αγωνιστεί από τη νέα περίοδο στην Α2 κατηγορία: μία από
αυτές είναι δυνατή ομάδα, που θα έχει στόχο τον πρωταθλητισμό, έτσι ώστε να
υπάρξουν πριμ, αλλά να ανεβάσει και το κασέ του.

Το κλίμα στη Λάρισα ήταν πολύ καλό μετά τη δεύτερη νίκη στο πρωτάθλημα και οι
Ρίτσμοντ, Κόλεμαν αποφάσισαν να μη φύγουν το Σαββατοκύριακο (διακοπή
πρωταθλήματος), προκειμένου να προπονηθούν.

Στο μεταξύ, στη Λάρισα ήταν όλοι ικανοποιημένοι από τη νίκη επί του Παπάγου
και ο Γιώργος Βαγιόπουλος ήταν διπλά ευχαριστημένος, αφού η θεσσαλική ομάδα
είχε ... παρεξηγηθεί μετά τη νίκη επί της Δάφνης.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16052O113</ED>
<ID>
ID:137387

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O11&aa=3</URL></REF>


Article

<CATEGORY>vin10</CATEGORY>

 <H5>ΔΙΑΙΤΗΤΕΣ
</H5><H2>Κλήρωση πριν από το τζάμπολ
</H2>
ΕΞΙ διαιτητές όρισε χθες η Επιτροπή Διαιτησίας, οι οποίοι θα ταξιδέψουν
στη Θεσσαλονίκη για το φάιναλ φορ του Κυπέλλου το Σαββατοκύριακο. Και οι έξι
θα μπουν σε κληρωτίδα και πέντε ώρες πριν από το τζάμπολ του πρώτου ημιτελικού
(Ολυμπιακού - ΑΕΚ) του Σαββάτου θα κληρωθούν τα δύο ζευγάρια που θα διευθύνουν
τους δύο ημιτελικούς. Η ίδια διαδικασία θα πραγματοποιηθεί και το μεσημέρι της
Κυριακής για να βγουν τα διαιτητικά δίδυμα του μικρού και του μεγάλου τελικού
του Κυπέλλου Οι έξι διαιτητές που θα μπουν στην κληρωτίδα είναι οι: Νίκος
Πιτσίλκας, Στέλιος Συμεωνίδης, Στέλιος Κουκουλεκίδης, Κώστας Κορομηλάς, Νίκος
Ζαβλανός και Νίκος Καρούσης. Εδώ να σημειώσουμε ότι η επιλογή έγινε με βάση τη
λίστα αξιολόγησης της ΦΙΜΠΑ, στην οποία ο Νίκος Καρούσης ήταν 7ος στη σειρά.
Όμως ο 6ος, ο Νίκος Παπαδημητρίου, δήλωσε κώλυμα και έτσι στη θέση του μπήκε ο Καρούσης.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16052O114</ED>
<ID>
ID:137412

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O11&aa=4</URL></REF>


Article

<CATEGORY>vin10</CATEGORY>

 <H5>ΕΟΚ
</H5><H2>Έβδομος πρόεδρος ο Βασιλακόπουλος
</H2>
Ο ΓΙΩΡΓΟΣ Βασιλακόπουλος είναι ο 7ος πρόεδρος στην 28χρονη ιστορία της
ΕΟΚ, η οποία ιδρύθηκε το 1970. Σε αυτά τα χρόνια και πριν από τον κ.
Βασιλακόπουλο πρόεδροι είχαν χρηματίσει οι Δημήτρης Ματάλας, Μάκης Καραδήμος,
Μάκης Χατζηχαραλάμπους, Δημήτρης Αριστοβούλου, Βλαδίμηρος Βάλλας και Ζαχαρίας
Αλεξάνδρου, ο τελευταίος από το 1977 έως το 1997.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16052O115</ED>
<ID>
ID:137429

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O11&aa=5</URL></REF>


Article

<CATEGORY>vin10</CATEGORY>

 <H5>ΔΑΦΝΗ
</H5><H2>Ευκαιρία η διακοπή
</H2>
ΒΑΛΣΑΜΟ είναι η διακοπή του πρωταθλήματος για τη Δάφνη, σύμφωνα με τον
προπονητή της Στηβ Γιατζόγλου, που περίμενε πώς και πώς αυτό το αγωνιστικό
διάλειμμα για να δουλέψει περισσότερο στις αδυναμίες της ομάδας του.

«Η διακοπή θα μας κάνει καλό γιατί θα δουλέψουμε στον τομέα της φυσικής
κατάστασης και στην άμυνα. Επίσης θα δώσουμε μεγάλο βάρος στην τακτική και θα
προσπαθήσουμε να βελτιώσουμε τις όποιες αδυναμίες μας» τόνισε ο Στηβ
Γιατζόγλου, που πάντως θα έχει την ευκαιρία να δοκιμάσει και κάποια σχήματα
στο φιλικό που θα δώσει το Σάββατο (15.00) η Δάφνη στη Νέα Σμύρνη με τον Πανιώνιο.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16052O116</ED>
<ID>
ID:137438

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O11&aa=6</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Καλός είναι και ο Γκόγκιτς
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>Εβδομήντα δύο ώρες, πλέον, πριν από την αυλαία των χειμερινών
μεταγραφών, η περίπτωση απόκτησης Βραζιλιάνου ποδοσφαιριστή από τον Ολυμπιακό απομακρύνεται.

*** Υπάρχει μπέρδεμα, οπότε πάει για καλοκαίρι και βλέπουμε...

*** Από μία άποψη η ματαίωση αγοράς ξένου παίκτη ελάχιστα θα ζημιώσει
τον πρωτοπόρο του πρωταθλήματος.

*** Θα αξιοποιηθεί ο Γκόγκιτς, που λέει ο λόγος...

*** Καλός παίκτης είναι. Αρκεί βέβαια να του δοθούν ευκαιρίες.

*** Ο Σίνιτσα βρίσκεται σε ώριμη ποδοσφαιρική ηλικία που αξίζει, θα
έλεγα, να τον εμπιστεύονται!

*** Κατά τα άλλα, στο λιμάνι ετοιμάζονται πυρετωδώς για το ντέρμπι της
προσεχούς Δευτέρας, το οποίο αναμένεται να έχει σουξέ.

*** Και με μία ΑΕΚ, που αναμένεται να τα παίξει όλα για όλα.

*** Είναι δύο ημέρες τώρα που ο Ντουμιτρίου ετοιμάζει νέο αμυντικό
σχήμα, μολονότι υπάρχουν αμφιβολίες για τον Ντέμη...

29 συνιστούν διαφωνία...

Υπάρχουν νέα σχετικά με το θέμα του νέου ομοσπονδιακού προπονητή, αφού χθες τα
στελέχη της ΕΠΟ συνεδρίασαν...

*** Για την ακρίβεια ελάχιστα συνεδρίασαν ­ πιο πολύ τσακώνονταν μεταξύ
τους για την ταυτότητα του νέου τεχνικού.

*** Από μία άποψη, 29 μέλη του Δ.Σ. «συνιστούν χάος» και πάμε να το μελετήσουμε.

*** Ομάδα αρμοδίων υπό τον Τ. Ανδριά θέλουν Ιορντανέσκου.

*** Ήδη, τον περιμένουν αρχές Φεβρουαρίου να συζητήσουν.

*** Μια άλλη ομάδα, πολυπληθέστερη, επιμένει ελληνικά.

*** Προτιμά εγχώριο προπονητή, με τον οποίο, βρε αδελφέ, θα μπορεί
κάποιος να αλλάξει δυο κουβέντες...

*** Η στήλη δεν σκοπεύει να πάρει θέση.

*** Μόνο τούτο. Με τον Ρουμάνο είναι σαφές πως η εθνική μας ομάδα θα
αποκτήσει κάποιο κύριος, αφού ο Άγγελος έχει πίσω του επιτυχίες και δύο
συμμετοχές σε παγκόσμια Κύπελλα.

*** Το αν τα χρήματα που θα εισπράξει είναι πολλά, λίγα ή μέτρια, δεν
αξίζει να το συζητήσει κανείς.

*** Από τη στιγμή που ένας προπονητής έμπειρος και φιλόδοξος αποφασίζει
να εργαστεί σοβαρά, πρέπει να πάρει όσα ζητήσει.

*** Διαφορετικά, ας προσληφθεί ο Δημήτρης ο Τζήμας...

Ραβούσης σε τροχιά

Νομίζω πως οι υποστηρικτές της προοπτικής να προσληφθεί Έλληνας τεχνικός
λειτουργούν ελαφρώς πατροπαράδοτα.

*** Διότι, με τον Χ ημέτερο προπονητή, και τηλεφωνηματάκια θα γίνουν
και επηρεασμός θα υπάρξει, γνωστά αυτά τα πράγματα.

*** Για την εθνική ομάδα των Ελπίδων ακούγεται από χθες το
ονοματεπώνυμο Πέτρος Ραβούσης.

*** Μπορεί να άργησε κάπως να αποκτήσει δίπλωμα ο Πέτρος, εντούτοις
θεωρείται έξυπνος και με ψυχικά αποθέματα μέσα του.

*** Αν δεν είχε προκύψει εκείνο το εφιαλτικό δεύτερο ημίχρονο
Πανηλειακού - ΑΕΚ στο πρωτάθλημα, μπορεί και να εργαζόταν σήμερα ο Ραβούσης...

Όλα του πήγαν καλά

Ο ΠΑΟΚ κατέβηκε φαβορί στη Νεάπολη, νίκησε για δεύτερη φορά τον Ιωνικό και θ'
αποτελέσει το όγδοο «μπαλάκι» που θα μπει σήμερα στην κληρωτίδα της ΕΠΟ.

*** Η πρόκριση του ΠΑΟΚ αναμένεται να αποτελέσει βάλσαμο στις σχέσεις
διοίκησης - οπαδών τώρα στην Τούμπα, αφού τελευταία κάτι δεν πήγαινε καλά.

*** Όσο για τον αρχηγό Θ. Ζαγοράκη, είναι βέβαιο ότι ετοιμάζει τις
αποσκευές του για το Λέστερ.

*** Σίγουρος ποδοσφαιριστής και τα χρήματα (που θα φέρει στον ΠΑΟΚ) όχι ευκαταφρόνητα...

*** Για να κερδίσει τόσα χρήματα ο Σπάσιτς, θα πρέπει να παίζει
ποδόσφαιρο ως το 2018...

*** Αρκεί να μην του διακόπτουν το συμβόλαιο για ασήμαντη αφορμή.

Δυνατός και φθηνός

Είδηση από Ριζούπολη: μυστικά και με την κλασική μέθοδο των ερωτήσεων (μετά το
δίτερμα της δοκιμής), ο πρόεδρος του Απόλλωνα Κ. Αλαμάνος, ετοιμάζεται να
εντάξει στη δύναμη του Απόλλωνα νεαρό Σέρβο κυνηγό.

*** Είναι ψηλός, δυνατός, αποφεύγει τα φάουλ που του κάνουν και ­
κυρίως ­ φθηνός.

*** Από την εποχή που ο Αλαμάνος ψώνισε «παλτό», ενώ χρειαζόταν
πουλόβερ (περίπτωση Κάτσενμπαχ), προσέχει πολύ τις λεπτομέρειες που ήδη αναφέρθηκαν...

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16052O121</ED>
<ID>
ID:137305

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O12&aa=1</URL></REF>


Article

<CATEGORY>vin10</CATEGORY>

 <H2>Άγγελος με κομποσχοίνι </H2>
Ο ΦΩΤΟΡΕΠΟΡΤΕΡ χθες στο γήπεδο Νεάπολης βρήκε θέμα στο... κομποσχοίνι του
Άγγελου Αναστασιάδη, το οποίο ο κόουτς του ΠΑΟΚ σπάνια αφήνει από το χέρι του
την ώρα του ματς. Είναι αρκετά μεγάλο, από το Άγιον Όρος και... γούρικο.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16052O122</ED>
<ID>
ID:137348

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O12&aa=2</URL></REF>


Article

<CATEGORY>vin10</CATEGORY>

 <H2>Ανεβαίνει ο αρχηγός...
</H2>
Ο ΠΕΤΙ της Άρσεναλ ελέγχει την μπάλα προ του Τζόλα της Τσέλσι, στον προχθεσινό
αγώνα του Χάιμπουρι, για το «Κόκα Κόλα Καπ», που ανέδειξε νικητές (2-1) τους
«κανονιέρηδες» του Λονδίνου. Στο βάθος ο αρχηγός Τόνι Άνταμς, ο οποίος
ξαναβρίσκει σιγά σιγά τη φόρμα του. Κάπου διάβασα ότι ­ τώρα ­ πίνει μόνο
φρέσκο γάλα...

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16052O123</ED>
<ID>
ID:137388

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O12&aa=3</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Διαφορετική ταχύτητα
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΚΑΠΟΙΟΙ στην ΕΠΟ δεν κατάλαβαν ότι με αποτυχημένες συνταγές του παρελθόντος
δεν μπορεί κάνει σωστά βήματα το ελληνικό ποδόσφαιρο.

Ενώ η Ομοσπονδία σε αρκετά σημεία δείχνει να ξεφεύγει από το χώρο των
αμαρτιών, μερικοί στο Δ.Σ. επιμένουν να σκέπτονται με διαφορετική ταχύτητα. Το
θέμα πρόσληψης νέου Ομοσπονδιακού προπονητή έχει σκαλώσει και στη χθεσινή
συνεδρίαση του Δ.Σ. δεν βρέθηκε άκρη. Όλοι γνωρίζουν άριστα το ποδόσφαιρο,
έχουν την καλύτερη λύση κι ένα απλό ζήτημα μετατράπηκε σε παζλ με χαμένα
κομμάτια. Υπάρχει και άλλη παράμετρος. Κάποιες διαφορετικές προτάσεις δείχνουν
να έχουν στόχο την εξυπηρέτηση προσώπων περισσότερο, παρά τις πραγματικές
ανάγκες της εθνικής ομάδας.

Ένα από τα μέλη έριξε στο τραπέζι και το όνομα Έλληνα προπονητή, ο οποίος
πολλές φορές έχει αναστατώσει τα ποδοσφαιρικά μας πράγματα. Με τέτοιες σκέψεις
ποιος μπορεί να ελπίζει σε καλύτερες μέρες; Παρήγορο είναι ότι ανατέθηκε σ'
έναν σοβαρό άνθρωπο, τον πρόεδρο της ΕΠΟ Σωτήρη Αλημίση, να προχωρήσει σε
συζητήσεις με τον κορυφαίο υποψήφιο Άγκελ Ιορντανέσκου και οποιονδήποτε άλλον
έχει ξεχωριστά προσόντα, ώστε να υπάρξει την επόμενη Πέμπτη τεκμηριωμένη
πρόταση για να ληφθεί επιτέλους απόφαση. Δύο χρόνια πριν από την είσοδο στον
21ο αιώνα, είναι αδιανόητο να μην μπορούν να βρουν κώδικα επικοινωνίας τα μέλη
του Δ.Σ. της ΕΠΟ. Κι ας μην ξεχνάμε ότι η Ομοσπονδία, από τότε που
εναρμονίστηκε το Καταστατικό της με εκείνο της FIFA, καθορίζει πλήρως τις
τύχες του ποδοσφαίρου μας, έχοντας την ευθύνη του σχεδιασμού και της υλοποίησης.

Πώς λοιπόν να αυξηθεί η αισιοδοξία των φιλάθλων, όταν κάποιοι στην ΕΠΟ
δείχνουν ανήμποροι να παρακολουθήσουν τις εξελίξεις σε όλη την έκτασή τους και
να απαλλαγούν από οποιεσδήποτε δεσμεύσεις;.

Δύο σωστά και δύο λάθη δεν οδηγούν στην ισοπαλία. Έχουμε σταθερά δύο σωστά και
δύο λάθη.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16052O124</ED>
<ID>
ID:137413

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O12&aa=4</URL></REF>


Article

<CATEGORY>vin10</CATEGORY>

 <H5>Ο Ανάντ οδηγεί, Κράμνικ, Σίροβ ακολουθούν
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο ΙΝΔΟΣ Ανάντ σημείωσε ισοπαλία χθες βράδυ στο ολλανδικό τουρνουά της Βικ άαν
Ζέε και διατήρησε την πρώτη θέση. Μισό βαθμό πίσω του βρίσκονται οι Σίροβ και
Κράμνικ, που μαζί με τον διεκδικητή του παγκόσμιου πρωταθλήματος θα
διεκδικήσουν την πρώτη θέση του τουρνουά. Ο Κράμνικ συνέχισε τη θετική
παράδοσή του απέναντι στην Πόλγκαρ, ενώ ο Κάρποβ σημείωσε τη δεύτερη νίκη του
στο τουρνουά. Απομένουν δύο γύροι για το τέλος.

Αποτελέσματα 11ου γύρου: Βαν ντερ Στέρεν - Κάρποβ 0-1 (26), Βαν Βέλι - Σίροβ
0,5-0,5 (36), Ανάντ - Άνταμς 0,5-0,5 (22), Τίμαν - Πίκετ 0,5-0,5 (38), Πόλγκαρ
- Κράμνικ 0-1 (46), Τοπάλοβ - Νίμποερ 0,5-0,5 (43), Σάλοβ - Γκέλφαντ 1-0.

Βαθμολογία (σε 11 αγώνες) 1) Ανάντ 7,5, 2-3) Κράμνικ, Σίροβ 7, 4-6) Τοπάλοβ,
Άνταμς, Τίμαν 6, 7-9) Πόλγκαρ, Γκέλφαντ, Κάρποβ 5,5, 10-11) Πίκετ, Σάλοβ 4,5,
12-13) Βαν Βέλι, Νίμποερ 4, 14) Βαν ντερ Στέρεν 3,5 βαθμοί.

Βαν ντερ Στέρεν - Κάρποβ

1. δ4 Ιζ6 2. γ4 ε6 3. Ιζ3 β6 4. η3 Αα6 5. β3 Αβ4 6. Αδ2 Αε7 7. Αη2 γ6 8. Αγ3
δ5 9. Ιε5 Ιζδ7 10. Ι: δ7 Ι: δ7 11. Ιδ2 0-0 12. 0-0 Πγ8 13. ε4 γ5 14. ε: δ5 ε:
δ5 15. δ: γ5 δ: γ4 16. γ6 γ: β3 17. Πε1 β2 18. Α: β2 Ιγ5 19. Βη4 Αζ6 20. Α: ζ6
Β: ζ6 21. Ιε4 Β: γ6 22. Ι: γ5 Β: γ5 23. Βα4 Αβ5 24. Β: α7 Πγ7 25. Αβ7 Π: β7
26. Β: β7 Αγ6 0-1

Πόλγκαρ - Κράμνικ (11ος γύρος)

1. ε4 γ5 2. Ιζ3 Ιγ6 3. δ4 γ: δ4 4. Ι: δ4 Ιζ6 5. Ιγ3 ε5 6. Ιδβ5 δ6 7. Αη5 α6 8.
Ια3 β5 9. Ιδ5 Αε7 10. Α: ζ6 Α: ζ6 11. γ3 0-0 12. Ιγ2 Αη5 13. α4 β: α4 14. Π:
α4 α5 15. Αγ4 Πβ8 16. β3 Ρθ8 17. 0-0 η6 18. Ρθ1 Αθ6 19. Βε2 Αδ7 20. Παα1 ζ5
21. ε: ζ5 η: ζ5 22. ζ4 Αη7 23. Παδ1 Ιε7 24. Ιγε3 Ιη6 25. Βθ5 Βε8 26. ζ: ε5 Β:
ε5 27. Αε2 ζ4 28. Ιγ4 Β: θ5 29. Α: θ5 Αβ5 30. Α: η6 θ: η6 31. Πζ3 Αε5 32. Ι:
ε5 δ: ε5 33. γ4 Αγ6 34. Πε1 Πζε8 35. η3 η5 36. η: ζ4 ε: ζ4 37. Π: ε8 Π: ε8 38.
θ4 α4 39. β: α4 Πε4 40. Ρη1 Π: γ4 41. Πδ3 η4 42. α5 η3 43. Πδ1 ζ3 44. Ιε7 ζ2
45. Ρζ1 Αβ5 46. Ρη2 Πγ2 0-1

* Ο Δημήτρης Άγκνος, μετά την συμμετοχή του στο τουρνουά του Λινάρες συνέχισε
την ισπανική του διαδρομή παίρνοντας μέρος στο τουρνουά της πόλης Ουβέδα.
Συμμετέχουν 140 σκακιστές. Ο Άγκνος ξεκίνησε με 4 βαθμούς σε 6 αγώνες, ωστόσο
έχασε στον 7ο γύρο από τον Ισπανό Γκονζάλες Γκαρσία με τα λευκά και έμεινε
πίσω. Προηγείται ο Τιμοσένκο με 6 βαθμούς σε 7 αγώνες και ακολουθούν οι
Πελετιέ, Λάλιτς, Ζου Τσεν, Βέρα, Μπαρούα, Κρούπα, Αρενσίμπια, Μινασιάν με 5,5.

* Αύριο Σάββατο και μεθαύριο Κυριακή θα πραγματοποιηθούν μαθητικοί αγώνες στον
Ασπρόπυργο, για μαθητές των Δημοτικών, Γυμνασίων και Λυκείων της περιοχής. Οι
αγώνες θα γίνουν στην Κάτω Φούσα (λέσχη σκάκι ΓΣΑ) με ώρα έναρξης και τις δύο
μέρες 10.00. Δηλώσεις συμμετοχής στα τηλ. 5580.395, 5571.802.

* Το κύπελλο Ελλάδας ξεκινάει την Κυριακή (ώρα έναρξης 11.00). Η κλήρωση
αναλυτικά έχει ως εξής:

Γαλαξίας Δράμας - Σκ. Ακαδ. Δράμας «2002», Αθηναϊκή Χαρτοποιία Δράμας - ΣΦΓΤ
Δράμας, Δημόκριτος Ξάνθης - Σ.Ο. Ξάνθης, Σ.Ο. Κομοτηνής - Πετεινοί, ΟΦΣ
Καβάλας - Σκ. Κέντρο Καβάλας, ΒΔΛ - Μάρμαρα Καβάλας, Σ.Ο. Κατερίνης - ΣΟΔΠΚΑ
Κατερίνης, Σ.Ο. Πτολεμαΐδας - Καστοριά, Ο.Σ. Γιαννιτσών - Σκ. Ακαδ.
Γιαννιτσών, Λέσχη Πολιτισμού Φλώρινας - Αριστοτέλης Φλ., Ηράκλεια Σερρών -
Κιλκίς, Σ.Ο. Κουβουκλίων Σερρών - Αστέρια Σερρών, «Χρονικόν» - «Εχέδωρος», 14ο
Δ.Σ. Καλαμαριάς - ΠΚΔ Αμπελοκήπων, Αστυνομία Θεσσαλονίκης - «Ντεπώ» Γαλαξία
Θεσσ., Σ.Π. Τριανδρίας - Βορράς Αμπελοκήπων, Φροντιστήρια «Πλάτων» - Ολ. Αθλ.
Ακαδ. Γαλαξία, Πήγασος Τριανδρίας - Ε.Σ. Καλαμαριάς, ΜΕΑΣ Τρίτων - ΔΕΗ ΤΕΣ ΠΚ
Θεσσαλονίκης, Κεραυνός Ωραιοκάστρου - Σταυροδρόμι, ΠΑΣ Λαγκαδά - ΠΑΣ Πρ. ΔΕΗ,
Φοίβος Συκεών - ΧΑΝ Καλαμαριάς, Βέροια - Ο.Σ. Τριανδρίας, Κρήνη Χαλκιδικής -
Α.Ο. Δήμου Τριανδρίας, ΠΣΦ Συκεών - Πολίχνη, Αμπελώνας Λάρισας - Σ.Σ. Λάρισας,
Φάρσαλα - Σ.Ε. Βόλου, Θήβα - Ευβοϊκή, Λαμία - Ορχομενός, Φ.Ο. Καρδίτσας - Ο.Σ.
Καρδίτσας, Ιτέα - Ομόνοια Ναυπάκτου, Ηγουμενίτσα - Κέρκυρα, Σύλλογος Ιωαννιτών
- Πανεπιστήμιο Ιωαννίνων, Αγρίνιο - Νεοχώρι, Ικαρία - Σύρος, Μυτιλήνη - Χίος,
Ο.Α. Χανίων - ΟΦΣ Χανίων, ΟΦΗ - Λατώ Αγ. Νικολάου, Βικελαία Βιβλιοθήκη -
Ρέθυμνο, Καλάβρυτα - Αίγιο, Αχαϊκός - Αχαγιά '92, Σκ. Ακαδ. Πάτρας - Λέσχη
Τραπεζικών Πάτρας, Προμηθέας Πατρών - Α.Ο. Τραπεζικών, Φ.Σ. Πατρών - Σ.Ο.
Πατρών, Λεχαινά - Δημόκριτος Πατρών, Ένωση Κυπρίων Ν. Αχαΐας - Ηρακλής Πατρών,
Ήφαιστος Πατρών - Αγ., Βασίλειος Πατρών, Σ.Σ. Αργολίδας - Ναύπλιο, Κρανίδι -
Ατρόμητος Χιλιομοδίου, Σ.Ο. Ξυλοκάστρου - Κιάτο, Τιμολέων Κορίνθου - Σ.Ο.
Κορίνθου, ΠΕΚ Δήμου Κορινθίων - Μελίσσι, Σπάρτη - Τρίπολη, Μεσσήνη - Νέστωρας
Καλαμάτας, «Κ. Βάρναλης» - Χαλάνδρι, ΟΦΟ Νικαίας - Καισαριανή, Εστία Ν.
Σμύρνης - Ο.Φ. Σ. Ν. Ιωνίας, Άτταλος Ν. Φιλαδέλφειας - Ζωγράφου, Παράδεισος -
ΟΦΒΘ Βούλας, ΚΕΟ - Πετρούπολη, Ευκλείδης - ΠΚΔ Ν. Ψυχικού, ΕΦΕΤ - Πειραϊκός,
Π.Σ. Περιστερίου - Διόνυσος, Σκ. Επικ. Ν. Ηρακλείου - Α.Σ. Παπάγου, Σ.Ο.
Αμπελοκήπων - Κάρυστος, Αετός - Ε.Π. Μελισσίων, ΔΚΠ Α. Λιοσίων - ΑΦΟ Άνω
Νεάπολης, Αγ. Ανάργυροι - Κάντζα, «Σιαπέρας» - Ζήνων Γλυφάδας, Ν. Φιλοθέη -
Αιγάλεω, Αγ. Δημήτριος - Αγ. Παρασκευή, Ιωνικός Σύνδεσμος - Λαρισαϊκός, Αγ.
Βαρβάρα Κορυδαλλού - Πρωτέας, Λαύριο - Πήγασος Κυψέλης, ΔΑΣ Α. Λιοσίων - ΕΟΣ
Αχαρνών, Αετός Αθηνών - Παγκράτι, Σιδηροδρομικοί - ΣΑΕ, Μοσχάτο - ΠΚΔ
Χολαργού, Ενιαίο Πολυκλαδικό Πειραιά - Καποδίστριας Αίγινας, Φοίβος Πειραιά -
«Σπ. Μπίκος», Φοίνιξ Αγ. Σοφίας - Πανελλήνιος, Καλλιθέα - Κότινος Χολαργού.

* Το πολιτιστικό κέντρο εργαζομένων ΕΥΔΑΠ διοργανώνει το διήμερο 21 και 22
Φεβρουαρίουυ το «1ο ομαδικό πρωτάθλημα σκάκι μπλιτς εργαζομένων σε οργανισμούς
κοινής ωφέλειας και τράπεζες στην Αττική». Οι αγώνες θα γίνουν στη λέσχη του
κέντρου, Μιχαλακοπούλου 163. Εκεί, 12 χρόνια πριν, διοργανώθηκαν τα «Ιατρίδεια
'86» που είχαν σπάσει το ρεκόρ των 100 συμμετοχών σε ανοιχτό τουρνουά στην
Αττική. Προβλέπεται η συμμετοχή περίπου 15 ομάδων. Πληροφορίες και δηλώσεις
συμμετοχής στα τηλ. 2144.304 (κ. Χουχουλής), 2144.720 (κ. Σινανίδης), 2144.097
(κ. Κατσαφάδος), 7495.302 (κ. Σκλαβούνος).

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: O99</CAT>
<ED>
Κωδικός άρθρου: A16052O991</ED>
<ID>
ID:137313

</ID><URL>http://ta-nea.dolnet.gr/neaweb/neafile.print_unique?e=A&f=16052&m=O99&aa=1</URL></REF>


Article

<CATEGORY>vin09</CATEGORY>

 <H5>ΤΑ ΠΑΡΑΔΟΞΑ ΤΩΝ ΕΛΛΗΝΙΚΩΝ CD
</H5><H2>Ακριβή Άντζελα, φτηνός Σπρίνγκστιν! </H2>
<AUTHOR>ΧΑΡΗ ΠΟΝΤΙΔΑ</AUTHOR>

Είναι ακριβά τα ελληνικά CD για την τσέπη του μέσου Έλληνα; Το «ακριβό» είναι
σχετικό, θα απαντήσουν πολλοί. Ακριβό σε σχέση με τι; Με ένα μπουκάλι ουίσκι,
με ένα ποτό στο μπαρ, με μια έξοδο το Σαββατόβραδο ή με τη λιανική τιμή των CD
στο εξωτερικό; Το σίγουρο είναι ότι οι ελληνικές παραγωγές έχουν ψηλότερες
τιμές από τις ξένες, γεγονός που δεν δείχνει να εκπλήσσει καθόλου τους Έλληνες
καταναλωτές. Θεωρούμε φυσικό λόγου χάριν να δώσουμε λιγότερα χρήματα για τον
τελευταίο δίσκο του Μπρους Σπρινγκστιν απ' ό,τι για της Άντζελας Δημητρίου.
«Το αγοραστικό κοινό του Σπρίνγκστιν», θα σας απαντήσουν όσοι γνωρίζουν τις
βασικές αρχές της αγοράς «είναι μερικά εκατομμύρια, ενώ της καημένης της
Άντζελας δεν ξεπερνάει κάποιες δεκάδες χιλιάδες. Επόμενο λοιπόν είναι η τιμή
του πρώτου να φτάνει σημαντικά χαμηλότερη στον αγοραστή». Έστω. Να το
δεχτούμε. Άλλωστε, με τους κανόνες της οικονομίας ποιος τόλμησε να τα βάλει
ποτέ; Αν θέλουμε, πάντως, να συγκρίνουμε τις τιμές των CD στην Ελλάδα με αυτές
της Δυτικής Ευρώπης βρισκόμαστε κάπου στο μέσον με μικρές διαφορές της τάξεως
του 7 έως 10%. Αυτό σε απόλυτες τιμές. Γιατί αν συγκρίνουμε το βιοτικό επίπεδο
του Έλληνα με αυτό του Γάλλου ή του Γερμανού, το κόστος της αγοράς για τον
Έλληνα ανεβαίνει κατακόρυφα. Για να μην πούμε ότι σε πολλές ευρωπαϊκές χώρες
(και σίγουρα στην Αμερική) οι τιμές των CD πέφτουν μετά τους τρεις πρώτους
μήνες της κυκλοφορίας τους. Εδώ οι τιμές των CD, των ελληνικών CD, μας
δημιουργούν πολλά ερωτηματικά. Δεν μπορούμε να βρούμε μια λογική, ένα σκεπτικό...

Ας υποθέσουμε ότι θέλετε να αγοράσετε τον τελευταίο δίσκο της Άλκηστης
Πρωτοψάλτη και αποφασίζετε να επισκεφτείτε ένα από τα μεγάλα καταστήματα του
κέντρου, το Metropolis για παράδειγμα. Πλησιάζοντας λοιπόν την προθήκη με τις
ελληνικές παραγωγές θα διαπιστώσετε τα εξής (παράλογα) φαινόμενα: Πρώτον ότι ο
νέος δίσκος της Άλκηστης Πρωτοψάλτη έχει την ίδια τιμή (ή σχεδόν ίδια) με τον
τελευταίο δίσκο του Νίκου Ζιώγαλα («Παλιοί λογαριασμοί») που κυκλοφόρησε πριν
από δύο χρόνια ή ότι το «Παρέα μ' έναν ήλιο» των Μητροπάνου - Τόκα, που έχει
πάνω από τρία χρόνια στην αγορά, είναι λίγο πιο ακριβό από τον τελευταίο δίσκο
του Διονύση Σαββόπουλου «Ξενοδοχείο». Θα δείτε ακόμη ότι η Άντζελα Δημητρίου
βρίσκεται στην ανώτατη κλίμακα τιμής (γύρω στις 500 δραχμές ακριβότερη από τον
Σαββόπουλο και τη Γαλάνη) και ότι ο νεοσσός Διονυσίου (Στέλιος) δεν απέχει
πολύ ­ λιγότερο από 500 δραχμές πάντως ­ από τον τελευταίο δίσκο του Νίκου
Ξυδάκη ή του Γιάννη Πάριου. Χαρακτηριστικά στο Metropolis βρήκαμε τις εξής
τιμές: «Ευαισθησίες» της Καίτης Γαρμπή: 5.500 (Sony), «Με όνομα βαρύ σαν
ιστορία» του πρωτοεμφανιζόμενου Στέλιου Διονυσίου σε μουσική Μάριου Τόκα:
5.000 (Minos-ΕΜΙ), «Δέκα χρόνια στου Μπακάκου» των Γεράσιμου Ανδρεάτου,
Χρήστου Νικολόπουλου (Λύρα): 5.200, «Μόνο ένα φιλί» του νεαρού Γιάννη Κότσιρα
(BMG): 5.500, «Παρέα μ' έναν ήλιο» των Μητροπάνου - Τόκα (Minos- Emi): 6.050
(παραγωγή ηλικίας τρεισήμισι ετών), «Χωρίς Ανθρακικό» των «Παιδιών από την
Πάτρα» (FM Records): 5.050, «Σαν ηφαίστειο που ξυπνά» της Άλκηστης Πρωτοψάλτη
(Polygram): 5.450, «Τύψεις» του Γιάννη Πάριου (σε μουσική Φοίβου) Μίνος-ΕΜΙ:
5.600, «Μη μ' αγαπάς» της Άντζελας Δημητρίου (σε μουσική Φοίβου) Μίνος-ΕΜΙ:
6.050, «Αχαριστία» του Δημήτρη Κόκοτα (Eros): 5.450, «Ξενοδοχείο» του Διονύση
Σαββόπουλου (Λύρα): 5.450.

Ρωτήσαμε για τις διαφορές αυτές τον διευθυντή πωλήσεων του Metropolis Τάκη
Παπαδόπουλο και μας απάντησε ότι «οι διαφοροποιήσεις των τιμών προέρχονται από
τις διαφοροποιήσεις της χονδρικής (δηλαδή από την τιμή που πωλούν οι
εταιρείες)» και ότι αν ένας δίσκος είναι παλιός, δύο ή τριών ετών δεν
κατεβαίνει η τιμή του. «Στα πολύ εμπορικά νούμερα που συνεχίζουν να
τραβιούνται με τον ίδιο ρυθμό, δεν αλλάζουν οι τιμές. Κατεβαίνουν μόνον όταν
σταματήσουν να πουλούν».

Αγορά θα πείτε είναι αυτή, ακολουθεί τους δικούς της νόμους, που δεν ήταν
πάντα οι πιο δίκαιοι: Πρωτοεμφανιζόμενοι τραγουδιστές με σχετικά μέτρια
συσκευασία CD (φωτογραφία του καλλιτέχνη και μιά απλή αναφορά των συντελεστών
του δίσκου) στις ίδιες περίπου τιμές με καταξιωμένα ονόματα του χώρου, όπου
ακόμα και το πακέτο του CD τους δείχνει την ιδιαίτερη φροντίδα της εταιρείας.
Ένθετα βιβλιαράκια, χάρτινα εξώφυλλα, ακριβές φωτογραφήσεις κ.λπ. Αυτό που δεν
γνωρίζει ο αγοραστής (αλλά όποιος έχει έστω και μια απλή επαφή με τα πράγματα
της δισκογραφίας) είναι ότι όπου υπάρχει ακριβό «πακέτο», υπάρχει συνήθως και
ακριβή παραγωγή: Πολλές ώρες στούντιο, ακριβές ενορχηστρώσεις, ψηλές αμοιβές
μουσικών, ακριβές μίξεις. Κι όπου υπάρχει ακριβή παραγωγή αφιερώνεται μεγάλο
μέρος του προϋπολογισμού και για την προώθηση του δίσκου (διαφήμιση,
βιντεοκλίπ κ.λπ.), έξοδα δεκάδων εκατομμυρίων κυρίως όταν πρόκειται για τα
φαβορί ονόματα της δισκογραφίας.

Να ξεκινήσουμε λοιπόν με τη βασική ερώτηση: «Βάσει ποίου σκεπτικού
διαμορφώνουν οι δισκογραφικές εταιρείες τις τιμές τους και με τι ποσοστό
κέρδους δουλεύει η λιανική πώληση;». Στην πρώτη ερώτηση απαντάει ο διευθυντής
πωλήσεων της νέας εταιρείας Ria Music, Παντελής Εμμανουηλίδης: «Δεν υπάρχει
σκεπτικό. Απλά υπάρχει μια κατάσταση η οποία συνεχίζεται... Κάθε χρόνο
γίνονται ανατιμήσεις». «Κάποτε», συνεχίζει, «πριν από 10 χρόνια, οι τιμές
ανέβαιναν δύο φορές τον χρόνο γιατί ήταν πολύ ψηλός ο πληθωρισμός. Βέβαια ο
πληθωρισμός είχε φτάσει κάποτε 22% ­ το περισσότερο ­ ενώ η αύξηση στη
δισκογραφία ξεπέρασε τότε το 26%». Όσο για το ποσοστό κέρδους με το οποίο
δουλεύει η λιανική; «Τα μαγαζιά» λέει ο κ. Εμμανουηλίδης, «έχουν πέσει σε ένα
περιθώριο κέρδους 15%, ελάχιστο δηλαδή» άποψη με την οποία συμφωνεί και ο
πρόεδρος δισκοπωλών (και ιδιοκτήτης περιφερειακών δισκοπωλείων) Νίκος
Σκορίνης, ο οποίος επαναλαμβάνει αυτό που έχει πει τελευταία πολλές φορές: «Η
τάση είναι να συρρικνωθεί η αγορά του δίσκου στις γειτονιές και να μεγαλώσουν
ακόμη περισσότερα τα μεγάλα δισκοπωλεία του κέντρου. Οι "μικροί" δεν έχουν
τύχη να επιζήσουν με τόσο ψηλές τιμές στη χονδρική. Μας έρχεται το CD
(χονδρική, χωρίς ΦΠΑ) από 4.300 έως 4.600 τα τοπ νούμερα. Και το 70% του
τζίρου μας είναι στα νούμερα αυτά ­ οι νέες κυκλοφορίες των καταξιωμένων
ονομάτων. Τα παλιά που είναι αρκετά πιο φθηνά έχουν "καθήσει" εντελώς από τότε
που γέμισε ο κόσμος με premiums (τα δώρα των εντύπων). Οι εταιρείες μπορεί να
κερδίζουν πολλά από τα premiums, αν το δούμε όμως μακροχρόνια αχρήστευσαν
μεγάλο κομμάτι του ρεπερτορίου τους».

Πέφτουν οι πωλήσεις, ανεβαίνουν τα κέρδη! σελ. 3

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16052P011</ED>
<ID>
ID:137314

</ID><URL>http://ta-nea.dolnet.gr/neaweb/neafile.print_unique?e=A&f=16052&m=P01&aa=1</URL></REF>


Article

<CATEGORY>vin09</CATEGORY>

 <H5></H5><H2>Θέατρο
</H2>
Ένας «άλλος» Άμλετ από τον Μιχαήλ Μαρμαρινό

σελ 6

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16052P012</ED>
<ID>
ID:137354

</ID><URL>http://ta-nea.dolnet.gr/neaweb/neafile.print_unique?e=A&f=16052&m=P01&aa=2</URL></REF>


Article

<CATEGORY>vin09</CATEGORY>

 <H5></H5><H2>TV
</H2>
Δεν «εκτίσατε» την ποινή σας... Περάστε ξανά από το Εθνικό Ραδιοτηλεοπτικό Συμβούλιο

σελ 10

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16052P013</ED>
<ID>
ID:137394

</ID><URL>http://ta-nea.dolnet.gr/neaweb/neafile.print_unique?e=A&f=16052&m=P01&aa=3</URL></REF>


Article

<CATEGORY>vin09</CATEGORY>

 <H5>«ΩΡΑΙΑ ΚΟΚΑΛΑ» ΑΠΟ ΤΟ «ΘΕΑΤΡΟ ΤΟΥ ΝΟΤΟΥ»
</H5><H5>«ΖΩΝΤΑΝΑ» </H5><H2>Τρετιακόφ στο Μέγαρο </H2>
Οι τέσσερις γυναίκες της γερμανικής παράστασης «Ωραία κόκαλα»

Ένας εξαίρετος δεξιοτέχνης του βιολιού, ο Βίκτορ Τρετιακόφ, συμπράττει
με μία από τις πιο ελπιδοφόρες ελληνικές ορχήστρες, τους «Σολίστ της Πάτρας»,
υπό τον Δημήτρη Μποτίνη, στην αποψινή (8.30) συναυλία της σειράς «Μεγάλοι
ερμηνευτές - Οι ορχήστρες Φιλοξενούν», που δίνεται στο Μέγαρο Μουσικής (τηλ.
7282.333). Θα ερμηνεύσουν τις «Τέσσερις εποχές» του Βιβάλντι και το σεξτέτο
«Αναμνήσεις από τη Φλωρεντία» του Τσαϊκόφσκι. Τιμές εισιτηρίων 8.000, 6.000,
4.500, 3.000 και για φοιτητές 1.500 δρχ.

*** Έργα Ευαγγελάτου, Σοστακόβιτς και Μουσόργκσκι ερμηνεύει η Κρατική Ορχήστρα
Αθηνών, υπό τον Κάρολο Τρικολίδη, στις 8.30 μ.μ. στο «Παλλάς» (Βουκουρεστίου,
τηλ. 3224.434). Σολίστ είναι η βιολοντσελίστα Μαρίνα Κισλίτσινα. Εισιτήρια
προς 2.500, 2.000, 1.000 και για φοιτητές 500 δρχ.

ΘΕΑΤΡΟ

Το υπέροχο νέο θέατρο «Ήβη» (Σαρρή 27, Ψυρή) ανοίγει τις πόρτες του κανονικά
από σήμερα στο κοινό με την «Κυριακή των παπουτσιών», που έγραψε και
σκηνοθετεί ο Λάκης Λαζόπουλος, με μουσική Θάνου Μικρούτσικου, σκηνικά -
κοστούμια Διονύση Φωτόπουλου, χορογραφία Κωνσταντίνου Ρήγου και φωτισμούς
Φίλιππου Κουτσαφτή. Παίζουν επίσης οι Τάσος Παλαντζίδης, Ματθίλδη Μαγγίρα,
Βασιλική Δέλιου, Βίκυ Πρωτογεράκη, Γόνη Λούκα, Σταύρος Πανούσης κ.ά.

*** Έφθασε ο δεύτερος φετινός φιλοξενούμενος θίασος του «Θεάτρου του Νότου»
και εμφανίζεται σήμερα και αύριο στις 9.15 μ.μ. και την Κυριακή στις 8 μ.μ.
στην Κεντρική Σκηνή του θεάτρου «Αμόρε» (Πριγκηποννήσων 10, τηλ. 6468.009).
Πρόκειται για το γερμανικό «Ανσάμπλ 9ης Νοεμβρίου», που παρουσιάζει το
λογοτεχνικό κολάζ της Μάργκαρετ Άτγουντ «Ωραία κόκαλα», μια πρωτοποριακή
παράσταση, όπου συνδυάζονται η υποκριτική τέχνη, η μουσική (που παίζεται
«ζωντανά» από τις τέσσερις γυναίκες ηθοποιούς - περφόρμερ της παράστασης), ο
χορός και το τραγούδι. Σκηνοθετεί η Χέλεν Κόρτε και συνεργάζεται ο εικαστικός
καλλιτέχνης Βίλφριντ Φίμπε.

*** Τη νέα σκηνή του, το «Μουσούρη 3», εγκαινιάζει σήμερα το θέατρο «Μουσούρη
(Πλατεία Καρύκη 6, τηλ. 3310.936) με την παρωδία «Μάκβεθ με παντόφλες» του
Τζον Κρίστοφερ Γουντ. Σκηνοθετεί ο Μιχάλης Παπαμιχάλης, που παίζει μαζί με την
Εύη Στοΐδου, ενώ τα σκηνικά και τα κοστούμια είναι του Παναγιώτη Πασχίδη.

*** Η τρέχουσα εβδομάδα είναι η τελευταία για το έργο του Μισέλ Αζεμά «Αγρίμια
στη νύχτα», που παρουσιάζεται στον «Τεχνοχώρο υπό σκιάν» (Μαυρομιχάλη 161 -
Ξιφίου, Εξάρχεια, τηλ. 6420.522), σε σκηνοθεσία Δημήτρη Κωτσή.

*** Μεγάλη επιτυχία σημειώνουν οι παραστάσεις του έργου των Δημήτρη Κεχαΐδη -
Ελένης Χαβιαρά, «Με δύναμη από την Κηφισιά» που παρουσιάζει, σε σκηνοθεσία
Κώστα Τσιάνου, το ΔΗΠΕΘΕ Λάρισας - «Θεσσαλικό Θέατρο», στο «Θέατρο του Μύλου»
της Λάρισας. Κατόπιν αυτού, οι παραστάσεις παρατείνονται έως τις 27
Φεβρουαρίου. Θα ακολουθήσει μικρή περιοδεία. Πρωταγωνιστούν οι: Ελένη Φίλιππα,
Πόπη Παλτεκοπούλου, Τζίνη Παπαδοπούλου, Ευαγγελία Μουμούρη.

ΔΙΑΛΕΞΕΙΣ

Δύο διαλέξεις - συναντήσεις με τον Ρενέ Ρουσιγιόν, διδάσκοντα ψυχαναλυτή της
Ψυχαναλυτικής Εταιρείας Παρισιού, πραγματοποιούνται σήμερα στις 8.15 μ.μ. και
αύριο στις 10 μ.μ. με θέματα, αντίστοιχα, την «Κλινική προσέγγιση των
διχοτομήσεων του εγώ» και την «Ψυχαναλυτική τεχνική μετά τη στροφή του 1920.
Εργασία επί των διχοτομήσεων του εγώ». Στο Αμφιθέατρο του Γαλλικού Ινστιτούτου
(Σίνα 31), με ταυτόχρονη μετάφραση και δικαίωμα συμμετοχής 8.000 και για
φοιτητές 4.000 δρχ.

ΒΙΒΛΙΟ

Δύο έξοχες ηθοποιοί δύο γενεών συναντώνται στις 8 μ.μ. στο «Κέντρο Λόγου και
Τέχνης 104» (Θεμιστοκλέους 104, τηλ. 3802.056, 3802.059): Η Λήδα Πρωτοψάλτη
συναντά και συνομιλεί με την Ασπασία Παπαθανασίου, για το βιβλίο της «Σελίδες
μνήμης» που κυκλοφορεί στη σειρά «Σκέψη, χρόνος και δημιουργοί» των εκδόσεων Καστανιώτη.

*** Δεκαεννέα χρόνια συμπληρώνει από την ίδρυσή του ο εκδοτικός οίκος
«Παρατηρητής», που εδρεύει στη Θεσσαλονίκη. Και οργανώνει εκδήλωση στις 8.30
μ.μ. στο Μουσείο Αρχαίων Βυζαντινών και Μεταβυζαντινών Μουσικών Οργάνων
(Κατούνη 12-14, Λαδάδικα), στην οποία θα γίνει παρουσίαση του λευκώματος
«Θεσσαλονίκη τοις αγαθοίς βασιλεύουσα».

ΜΟΥΣΙΚΗ

Ο λυρικός κιθαρίστας Λευτέρης Χριστοφής εμφανίζεται με τον Γιώργο Φακανά
(μπάσο) και τον Νίκο Τουλιάτο (τύμπανα, κρουστά) απόψε και αύριο στις 10.30
και την Κυριακή στις 8 μ.μ. στο καφέ «Mingus», που βρίσκεται μέσα στο Ωδείο
Τέχνης (Λεωφόρος Ποσειδώνος 3, παραλία Μοσχάτου - Νέου Φαλήρου).

ΕΚΔΗΛΩΣΗ

Ο όρκος του Ιπποκράτη μελοποιημένος από τον Θωμά Μπακαλάκο θα ακουστεί απόψε
στις 6 μ.μ. στον Πειραιά σε τιμητική εκδήλωση για τον διανοούμενο της Κω,
Μανόλη Καπόκια, στον οποίο και θα δοθεί το Πανδωδεκανησιακό βραβείο Βασίλη
Μοσχόβη. Η εκδήλωση θα γίνει στα γραφεία του συλλόγου των Συμιακών «Ο Πανορμίτης».

ΑΚΡΟΑΣΕΙΣ

Τρεις ηθοποιούς ­ έναν νέο, μετρίου αναστήματος έως 22 ετών, μια σουμπρέτα και
μια ντάμα (25 έως 35 ετών και οι δύο) ­ αναζητεί ο Γιώργος Αρμένης για το έργο
του Γιώργου Σκούρτη «Κομμάτια και θρύψαλα» που θα παρουσιάσει με το Νέο
Ελληνικό Θέατρο. Οι ακροάσεις θα γίνουν αύριο και την Κυριακή, από τις 12 το
μεσημέρι, στο θέατρο (Δεληγιάννη 19 - Μπουμπουλίνας, πίσω από το Μουσείο).
Πληροφορίες στο τηλ. 8253.489.

*** Άνδρες ηθοποιοί ζητούνται, μεταξύ 25 και 35 ετών, για το έργο του
Στρίντμπεργκ «Η γυναίκα του κυρίου Μπενγκ», που θα παρουσιάσει ο θεατρικός
Οργανισμός «Νέος Λόγος» σε σκηνοθεσία Φώτη Μακρή στον «Τεχνοχώρο υπό Σκιάν»
από 24 Απριλίου έως 31 Μαΐου. Πληροφορίες στο τηλ. 6848.119.

Τραγούδια της Μεσογείου παρουσιάζουν η Σαββίνα Γιαννάτου και οι «Primavera en
Salonico», απόψε και αύριο στις 10.30, στην «Υδρόγειο» (26ης Οκτωβρίου 33,
Σφαγεία) της Θεσσαλονίκης.

*** Οι «Ενδελέχεια» εμφανίζονται στις 10.30 μ.μ. στο «Αν» club (Σολωμού 13-15,
τηλ. 3305.056-7, Εξάρχεια). Είσοδος με ποτό 3.000 δρχ.

***Βραδιά κλάμπινγκ απόψε στο «Camel» (της λεωφόρου Βουλιαγμένης), όπου ένα
ακόμη «Cream» πάρτι βρίσκεται σε εξέλιξη. Στο πλατό εναλλάσσονται οι Quiver,
Paul Bleasdale και Πέτρος Κοζάκος, με Λεωνίδα Σέγκα, σε μια πανοραμική θεώρηση
των «ντανς» ήχων.

*** Κάτω από τους ήχους των Doors, τη φωνή του Μόρισον και το πνεύμα της
εποχής εκείνης, που φαίνεται να διαρκεί, η Λία Κοντέλλη ερμηνεύει απόψε το
ποιητικό δοκίμιο (σε θεατρική μορφή) «Οι κύριοι», σε σκηνοθεσία του Μάκη
Βαφάκη. Στο κλαμπ «Πικέ», Κυψέλης 73, τηλ. 8216.181.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16052P021</ED>
<ID>
ID:137318

</ID><URL>http://ta-nea.dolnet.gr/neaweb/neafile.print_unique?e=A&f=16052&m=P02&aa=1</URL></REF>


Article

<CATEGORY>vin09</CATEGORY>

 <H5>... κι εμείς, οι ζωντανοί
</H5><H2>Ο μαγεμένος αυτόχειρας...
</H2>
<AUTHOR>Μ.Χ.</AUTHOR>

Γιώργος Μακρής

Ένα μόνο αντίτυπο έχει απομείνει στο υπόγειο του βιβλιοπωλείου της «Εστίας».
Αλλά όποιος το αποκτήσει θα είναι τυχερός. Τα «Γραπτά του Γιώργου Β. Μακρή»
(Εστία 1986) με εισαγωγή, επιμέλεια και σημειώσεις ενός αθόρυβου μεγάλου, του
Ε.Χ. Γονατά, είναι ένα βιβλίο μαγικό για κάποιον που έζησε ­ μόλις 44 χρόνια ­
σε μια «προσπάθεια να γίνει μαγεμένος», να βρεθεί σε μία κατάσταση αθωότητας.
Για «μια πνευματική περίπτωση που παρόμοιά της δεν έχει άλλη η Ελλάδα». «Ο
Μακρής ήταν ένας άνθρωπος που δημιουργούσε λέγοντας», σχολιάζει στα «ΝΕΑ» ο
παλιός του συμμαθητής Ε.Χ. Γονατάς. «Ένας περιπατητικός διανοητής, που ήξερε
τα πάντα και λειτούργησε σαν δάσκαλος πολλών». Μια προσωπικότητα αινιγματική,
πολύπλευρη, πολύπλοκη και ιδιαίτερα ευαίσθητη, μια φυσιογνωμία υπερήφανη και
τραγική (Γονατάς), που βαφτίστηκε αναρχικός και κατηγορήθηκε για ψυχοπαθής
(Φραγκόπουλος), ένας άρχοντας του πνεύματος μα και της ζωής, που δεν
περιφρονούσε κανένα μέσο αυτοκαταστροφής (Ταχτσής), ένας δημιουργικός άνθρωπος
που μοιάζει να βούλιαξε με το έργο του, ένας δανδής που περιφρονούσε τα
πεπατημένα (Βαλαωρίτης) και που το 1944 επιζητούσε τη συμβολική ανατίναξη του
Παρθενώνα... «Πού πάτε κύριε Γιώργο;» τον είχε ρωτήσει ο θυρωρός του στις 31
Ιανουαρίου 1968. «Μην ανησυχείς, θα κατέβω αμέσως» απάντησε ο Μακρής και λίγα
λεπτά αργότερα άφησε το σώμα του να πέσει από την ταράτσα...

Τριάντα χρόνια μετά, αυτή η ασύλληπτη μορφή που σφράγισε δημιουργούς και
διανοούμενους τόσο διαφορετικούς όσο ο Μίλτος Σαχτούρης, ο Κώστας Ταχτσής και
ο Κωνσταντίνος Τσουκαλάς, αποκτά ένα πρόσθετο βάρος. Γιατί συμβολίζει το
ενεργό και αδέσμευτο πνεύμα, που, όπως λέει ο Γονατάς, αγωνίζεται να υπάρξει
στη ζωή, στη σκέψη και στην τέχνη, μέσα στην απόλυτη ειλικρίνεια. Μια
αυθεντική ψυχή, που αντιστέκεται στην πλαστότητα της σύγχρονης ζωής. Γι' αυτό
και τούτο το βιβλίο με ποιήματα, αφηγήματα, ημερολογιακές σελίδες, μανιφέστα,
μεταφράσεις και επιστολές του Γιώργου Μακρή, που διέσωσε ο πρωτεξάδελφός του
νευροχειρουργός Άγγελος Καράκαλος, και με τις μαρτυρίες των φίλων του γεμάτες
εικόνες και κωμικοτραγικά περιστατικά, ξεπερνά την ατομική του περίπτωση.
Είναι ένας ύμνος στον οίστρο της ζωής που διαβάζεται μονορούφι σαν
μυθιστόρημα. Μακάρι να ανατυπωνόταν.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16052P022</ED>
<ID>
ID:137358

</ID><URL>http://ta-nea.dolnet.gr/neaweb/neafile.print_unique?e=A&f=16052&m=P02&aa=2</URL></REF>


Article

<CATEGORY>vin09</CATEGORY>

 <H2>Από τα ερτζιανά, στο χαρτί </H2>
<AUTHOR>Β.Χ.</AUTHOR>

Κώστας Λαχάς

Είναι το τέταρτο βιβλίο του ζωγράφου, αλλά και λογοτέχνη Κώστα Λαχά, το
τέταρτο της σειράς που κατέλυσε το αρχαίο λατινικό ρητό «τα λόγια πετούν, τα
γραπτά μένουν» και εκδίδεται στην τέταρτη επέτειο λειτουργίας του πολιτιστικού
ραδιοφώνου 9,58 της ΕΡΤ Μακεδονίας. «Απ' τον Εχέδωρο (τον ποταμό Γαλλικό όπου
κολυμπούσε, στο γενέθλιο χωριό του, στην επαρχία του Κιλκίς) στον Θερμαϊκό»
(που ατενίζει τα τελευταία 40 και πλέον χρόνια εγκατεστημένος στη
Θεσσαλονίκη), ο Κώστας Λαχάς μεταφέρει στο χαρτί τον «Πλου ονείρου» του, που
άρχισε ως σειρά εκπομπών στο ραδιόφωνο. Από τα ερτζιανά στο τυπωμένο (από τις
εκδόσεις Ιανός, που συνέβαλαν στη διατήρηση του ραδιοφωνικού λόγου και άλλων
τριών λογοτεχνών, του Νίκου Μπακόλα, του Νίκου Χριστιανόπουλου και του Κωστή
Μοσκώφ), ο Κώστας Λαχάς δήλωνε χθες ότι τον κυνηγούν δύο χρώματα: το καμένο
κόκκινο και το καμένο μαύρο. Είναι τα ίδια που κυριεύουν και τα ζωγραφικά του
έργα. Είναι τα ίδια κι απαράλλαχτα με αυτά που χρωμάτισαν το ραδιοφωνικό του
λόγο, τα ίδια που ξεπηδούν κι από τις 165 σελίδες του βιβλίου με εξώφυλλο τον
συγγραφέα στη δεκαετία του '60 στην Πλατεία Αριστοτέλους.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16052P023</ED>
<ID>
ID:137397

</ID><URL>http://ta-nea.dolnet.gr/neaweb/neafile.print_unique?e=A&f=16052&m=P02&aa=3</URL></REF>


Article

<CATEGORY>vin09</CATEGORY>

 <H2>Φωνάρα! </H2>
<AUTHOR>Γ.Δ.Σ.</AUTHOR>

Και ένα παραλειπόμενο από το τουρκόφωνο «Μάστερ κλας» του Τέρενς ΜακΝάλι, που
είδα στο Εθνικό Θέατρο από το Κρατικό Θέατρο της Άγκυρας, με την Αϊτέν
Γκιοκτζέρ. Έπρεπε να ακούσετε τον νεαρό ­ 27χρονο, αν «αποκρυπτογραφώ» σωστά
το βιογραφικό του στο τουρκικό πρόγραμμα ­ τενόρο, με τα πιασμένα σε κοτσιδάκι
ξανθά σπαστά μαλλιά, ονόματι Ατάι Εργκεζέν, που «δοκιμάζει» ­ υποτίθεται στο
έργο ­ με την Μαρία Κάλλας την κλασική άρια του Καβαραντόσι από την «Τόσκα»
του Πουτσίνι «Recondita armonia». Μεγάλη φωνή! Φωνάρα! Και δικαίως έβγαλε ΤΟ
χειροκρότημα. Υπ' όψιν των αρμοδίων λυρικών φορέων μας.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16052P024</ED>
<ID>
ID:137420

</ID><URL>http://ta-nea.dolnet.gr/neaweb/neafile.print_unique?e=A&f=16052&m=P02&aa=4</URL></REF>


Article

<CATEGORY>vin09</CATEGORY>

 <H5>ΕΝΩ ΟΙ ΠΩΛΗΣΕΙΣ ΠΕΦΤΟΥΝ ΤΑ ΚΕΡΔΗ ΤΩΝ ΕΤΑΙΡΕΙΩΝ ΑΝΕΒΑΙΝΟΥΝ
</H5><H2>Πληρώνουμε και τα βιντεοκλίπ!
</H2>
<AUTHOR>ΧΑΡΗ ΠΟΝΤΙΔΑ</AUTHOR>

<H3>Τι πληρώνει ο Έλληνας για να αγοράσει τη μουσική που θέλει; Δίνει πολλά, δίνει
λίγα; Είναι ανάλογο αυτό που πληρώνει με το «εμπόρευμα» που παίρνει; Τι
κοστίζει στην εταιρεία μία μέσου προϋπολογισμού παραγωγή ενός ανερχόμενου
ονόματος και πώς δικαιολογούνται οι μικρές διαφορές στην τιμή μεταξύ δίσκων
που έχουν τεράστιες διαφορές στο κόστος της παραγωγής τους;
</H3>
Αν ρίξουμε μια ματιά στα μηνύματα που μας δίνει η ίδια η αγορά του CD, θα
δούμε ότι τα τελευταία οκτώ χρόνια υπάρχει μια σταθερά πτωτική τάση. Σύμφωνα
με τα στοιχεία που δίνει κάθε χρόνο το ελληνικό τμήμα της IFPI (Διεθνής Ένωση
Δισκογραφικών Εταιρειών) από το 1990 μέχρι σήμερα παρατηρείται πτώση σε
τεμάχια (CD) της τάξεως του 14%. Το 1997 η πτώση (σε σχέση με το 1996) ήταν
1,3%. Αυτά συμβαίνουν σε μια αγορά ιδιαίτερα μικρή σε σχέση με τις αγορές της
Δυτικής Ευρώπης, που αντίθετα με μας βρίσκονται σε αναπτυσσόμενη φάση (η
Ολλανδία, για παράδειγμα, που έχει 12 εκατομμύρια πληθυσμό πουλάει 40
εκατομμύρια τεμάχια τον χρόνο, ενώ εμείς όχι πάνω από 6 εκατ.). Η αγορά λοιπόν
πέφτει σταθερά, ενώ οι εισπράξεις των εταιρειών ακολουθούν την ακριβώς
αντίθετη πορεία: αυξάνουν. Εμείς, ως καταναλωτές, μπορεί να γκρινιάζουμε, δεν
συμβαίνει όμως το ίδιο με τους προϋπολογισμούς των δισκογραφικών εταιρειών που
δεν έχουν κανένα λόγο να παραπονιούνται ­ για το άμεσο μέλλον τουλάχιστον.
Αργότερα έχει ο Θεός. Όπως έλεγε άλλωστε και ο διευθυντής πωλήσεων της RIA ­
«που ναι, συμφωνεί, τα CD είναι ακριβά για την τσέπη του μέσου Έλληνα, στην
Ελλάδα ζούμε, ποιος ενδιαφέρεται για το αύριο; Όλες οι εταιρείες ενδιαφέρονται
για το "μπάτζετ" της χρονιάς. Άντε το πολύ και της επόμενης».

Δραχμή - δραχμή

Πόσο κοστίζει στ' αλήθεια μια παραγωγή; Εξαρτάται, απαντούν οι άνθρωποι της
δισκογραφίας. Αυτό ποικίλει ανάλογα με τους συντελεστές του δίσκου, το μέγεθος
της παραγωγής, τη συσκευασία, το βίντεοκλιπ, τα έξοδα προώθησης. Μια πολύ
φθηνή παραγωγή δεν μπορεί να πέσει πλέον κάτω από 4 εκατ. δρχ. για έναν δίσκο
που μπορεί να σταθεί στην αγορά.

Το CD, ως βιομηχανικό προϊόν, δεν κάνει πάνω από 300 δρχ. (στην Digital ή την
Fabel, τα δύο εργοστάσια κατασκευής στην Ελλάδα). Η «κασέτα» DAT, όπου
γράφεται η μουσική στο στούντιο, φεύγει στο εξωτερικό για να φτιαχτεί η μήτρα.
Η μήτρα επιστρέφει στη συνέχεια στην Ελλάδα για να αποτυπωθεί το ηχητικό
αποτέλεσμα στα CD, διαδικασία που κοστίζει ανάλογα με τον αριθμό των CD που θα
κοπούν. (Στις μικρές εταιρείες που κόβουν λίγα κομμάτια έρχεται στις 60
δραχμές ανά CD).

Οι μεγάλες εταιρείες που υπάγονται στην IFPT συμφωνούν κάθε χρόνο σε ένα ποσό,
που είναι το υποτιθέμενο μέσο ποσό της χονδρικής τους ­ φέτος είναι 3.000
δραχμές ­ και πάνω σ' αυτό πληρώνουν ένα 11% βάσει των πωλήσεών τους για τα
πνευματικά δικαιώματα των συντελεστών. Πέρα από τα πνευματικά δικαιώματα όμως
έχουμε και τα καλλιτεχνικά δικαιώματα, ποσοστό που συμφωνείται μεταξύ
εταιρείας και συντελεστών (στιχουργού, συνθέτη και τραγουδιστή) και κυμαίνεται
ανάλογα με τους καλλιτέχνες (μπορεί να φτάσει και 10% αν είναι γνωστός ο
καλλιτέχνης ή και 2% αν είναι πρωτοεμφανιζόμενος).

Μια μέτρια παραγωγή χρειάζεται γύρω στις 150 με 200 ώρες στούντιο
(ηχογράφηση). Οι τιμές ποικίλουν, ανάλογα με το στούντιο, από 5.000 έως 15.000
την ώρα, ποσά που μειώνονται πολύ όταν την παραγωγή κάνει μια μεγάλη
δισκογραφική εταιρεία. Οι πολυεθνικές εταιρείες «κλείνουν» τα στούντιο από
πριν κι έχουν μεγάλες εκπτώσεις. Στα έξοδα της παραγωγής προσθέτουμε τις
αμοιβές των μουσικών (γύρω στις 9.000 δρχ. την ώρα ένας μέσος μουσικός). Ένας
σολίστας μπορεί να πάρει και 70.000 δρχ. Η αμοιβή του ενορχηστρωτή, αν είναι
μεγάλο όνομα, μπορεί να φτάσει τις 300.000 δρχ. (από 60.000 για έναν μέσο ενορχηστρωτή).

Στο κόστος της εταιρείας προστίθενται στη συνέχεια τα ποσά της συσκευασίας
(μια απλή δίφυλλη κάρτα δε έχει πάνω από 30 δραχμές ­ ποσό που δεν
ανταποκρίνεται στα βιβλιαράκια που βλέπουμε τελευταία σε κάποια CD, η
συσκευασία των οποίων μπορεί να έχει φτάσει και τις 600 δραχμές), η αμοιβή του
φωτογράφου (αν είναι γνωστός μπορεί να πάρει μέχρι και 500.000 δρχ.), το
βιντεοκλίπ (από 800 χιλιάδες δρχ. μέχρι 6 ή 7 ή 8 εκατ.!), οι διαφημίσεις στην
τηλεόραση, οι καταχωρήσεις στα περιοδικά. Όχι, η παραγωγή ενός CD δεν είναι
καθόλου φθηνή υπόθεση ­ και καμιά φορά μπορεί να είναι εξαιρετικά ακριβή. Αυτό
που δεν μπορούμε να καταλάβουμε είναι πώς το CD της Καίτης Γαρμπή φτάνει να
πουλιέται στην αγορά στην ίδια τιμή με εκείνο της Άλκηστης Πρωτοψάλτη (που
είναι γνωστό ότι έχει κάνει άπειρες ώρες στούντιο, που είχε πάει στην Πράγα να
γράψει, που έχει κάνει ένα πολύ ακριβό βιντεοκλίπ, που έχει κάνει διαφημίσεις
σε τηλεόραση και Τύπο, που έχει συσκευασία ιδιαίτερα προσεγμένη). Πώς το
«Αχαριστία» του νεαρού Κόκοτα φτάνει να πουλιέται στην ίδια τιμή με το
«Ξενοδοχείο» του Διονύση Σαββόπουλου (όλοι οι μουσικοί που συμμετείχαν στη
ηχογράφηση είναι σολίστες) ή ο πρωτοεμφανιζόμενος Στέλιος Διονυσίου είναι 300
δραχμές φθηνότερος (μόνον) από τον τελευταίο Ξυδάκη.

«Κατά τη γνώμη μου», λέει ο Παντελής Εμμανουηλίδης, «είναι απαράδεκτο τα
φυντάνια να έχουν την ίδια τιμή με τους μεγάλους καλλιτέχνες. Είναι απαράδεκτο
γιατί οι παραγωγές τους δεν έχουν καμιά σχέση σε κόστος με των καταξιωμένων
καλλιτεχνών». Γιατί συμβαίνει αυτό;.

«Δεν ξέρω. Ίσως γιατί οι εταιρείες θέλουν να κρατήσουν τις τιμές των μεγάλων
καλλιτεχνών σχετικά χαμηλές. Αυτό που λένε ότι πουλάει η Αρβανιτάκη και
συντηρεί όλους τους «μικρούς» της εταιρείας δεν ισχύει. Μάλλον το αντίθετο
ισχύει. Ό,τι και να συμβαίνει πάντως έχεις δει ποτέ ισολογισμό μεγάλης
εταιρείας που να μην είναι ­ έστω και μια χρονιά ­ κερδοφόρος;».

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16052P031</ED>
<ID>
ID:137319

</ID><URL>http://ta-nea.dolnet.gr/neaweb/neafile.print_unique?e=A&f=16052&m=P03&aa=1</URL></REF>


Article

<CATEGORY>vin09</CATEGORY>

 <H2>50 εκατ. για την αναβάθμιση του Δημοτικού Θεάτρου Πειραιά
</H2>
Το Δημοτικό Θέατρο Πειραιά

Η Πολεοδομία κήρυξε το Δημοτικό Θέατρο Πειραιά «επικίνδυνο», λόγω πρόσφατων
πτώσεων σοβάδων στο φουαγιέ του θεάτρου και των απροσμέτρητων ακόμα εσωτερικών
στατικών προβλημάτων του κτιρίου, όπου σύντομα πρόκειται να δοθεί σειρά
συναυλιών με ευθύνη του δήμου.

Εν όψει νέας αυτοψίας, σήμερα, στο Δημοτικό Θέατρο Πειραιά, από κλιμάκιο
εμπειρογνωμόνων του υπουργείου Πολιτισμού, ο υπουργός Πολιτισμού Ευάγγελος
Βενιζέλος συναντήθηκε χθες το βράδυ με τον δήμαρχο Πειραιά, Στέλιο Λογοθέτη
και πενταμελή αντιπροσωπεία του Δημοτικού Συμβουλίου και συμφώνησαν κατ' αρχήν:

Πρώτον, να χρηματοδοτηθεί άμεσα από το υπουργείο Πολιτισμού με 30 εκατ. δρχ. η
τελική φάση της μελέτης - εφαρμογής για τη μετατροπή του Δημοτικού Θεάτρου
Πειραιώς σε σύγχρονο θεατρικό κέντρο. Στο σημείο αυτό, ο υπουργός Πολιτισμού
κ. Βενιζέλος τόνισε ότι προχωρεί σ' αυτή την επιχορήγηση, καθώς και σε μια
δεύτερη επιχορήγηση 20 εκατ. δρχ. για τη δαπάνη των τευχών δημοπράτησης,
προκειμένου να προχωρήσει το έργο και για να διευκολυνθεί ο Δήμος Πειραιά με
τον μελετητή, «παρ' ότι ο δήμος δεν έχει υποβάλει, όπως όφειλε, τη μελέτη
συμπληρωμένη και βελτιωμένη σύμφωνα με τις υποδείξεις της αρμόδιας διεύθυνσης
του υπουργείου Πολιτισμού».

Από πλευράς του, ο δήμαρχος Πειραιά, Στέλιος Λογοθέτης, εξέφρασε την
ικανοποίησή του για την άριστη συνεργασία. «Συμφωνήσαμε σε όλα», είπε
χαρακτηριστικά ο κ. Λογοθέτης στα «ΝΕΑ» και εξήγησε ότι και οι δύο πλευρές
συμφώνησαν απόλυτα ότι πρέπει να επιταχυνθεί η ολοκλήρωση της μελέτης.

Ας σημειωθεί ότι το Δημοτικό Θέατρο Πειραιώς υπέστη βλάβες με τους σεισμούς
του 1981 και ότι έκτοτε αναστηλώνεται και ανακαινίζεται εξωτερικά, ενώ στο
εσωτερικό του στεγάζονται, εκτός από τις καλλιτεχνικές, και άλλες λειτουργίες,
όπως υπηρεσίες του δήμου, το Μουσείο του Πάνου Αραβαντινού, το Ιστορικό
Αρχείο, ενώ κάτω από το θέατρο λειτουργεί μια ολόκληρη σειρά καταστημάτων.

Το έργο της ανακαίνισης και στερέωσης του θεάτρου υπολογίζεται ότι θα
κοστίσει, σύμφωνα με εκτιμήσεις του κ. Λογοθέτη, περί τα 2 δισ. δρχ.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16052P032</ED>
<ID>
ID:137359

</ID><URL>http://ta-nea.dolnet.gr/neaweb/neafile.print_unique?e=A&f=16052&m=P03&aa=2</URL></REF>


Article

<CATEGORY>vin09</CATEGORY>

 <H5>Ο Όλιβερ Στόουν κτυπάει δύο φορές
</H5><H5>Μάνα - κόρη με τα γκρι
</H5><H2>Η εργατική τάξη πάει σε στριπτιζάδικο
</H2><H2></H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Επιμένω και θα επιμένω: το λαϊκό προσκύνημα στον «Τιτανικό» δεν οφείλεται,
μόνον και κυρίως, ούτε στα 210 εκατομμύρια δολάρια, ούτε στο μυθικό (αληθινό) ναυάγιο!

Επιστρέφω στο λαϊκό ρομάντζο του Τζέιμς Κάμερον με το (σεναριακό, ιδεολογικό,
κοινωνικό, αισθηματικό) κλειδί της επιτυχίας του. Ο 44χρονος Καναδός ξόδεψε
τα... πάντα για να φτιάξει την πιο πανάκριβη σανίδα σωτηρίας του ανθρώπινου «είδους».

Φαινόμενο (μικρότερο, πολύ μικρότερο) και το βρετανικό «Άντρες με τα όλα τους»
(«The Full monty») του πρωτοεμφανιζόμενου Πίτερ Κατάνεο. Διαβάζω τα... ρεκόρ:
Νο 1 στην Αγγλία (με 4,5 εκατομμύρια δολάρια εισπράξεις), πρώτο στην
Αυστραλία, ουρές στην Ευρώπη και εισιτήρια 32 εκατομμυρίων δολαρίων στην
Αμερική. Θυμίζω τα προγενέστερα βρετανικά ρεκόρ «Ένας γάμος και μια κηδεία» -
«Trainspotting». Και καταλήγω τον πρόλογο με την ολόσωστη ρήση του Γούντι
Άλεν, του «Διαλύοντας τον Χάρι»: Όλα τα ρεκόρ καταρρίπτονται!

Για να μη σας κρατάω σε αγωνία και με δυο λόγια, πρωτότυπη ιδέα, ξεκαρδιστικές
στιγμές, αληθινό κοινωνικό, «θατσερικό» φόντο, απλοί σκηνοθετικοί χειρισμοί.
Δεν είναι μία από τις καλύτερες κωμωδίες από συστάσεως κινηματογράφου, αλλά
επί των ημερών μας ελάχιστες «τέτοιες» ταινίες γίνονται.

Ποιο είναι το μυστικό της επιτυχίας των... Αντρών; Η... αντιστροφή! Συμβαίνει
με κάθε πετυχημένη κωμωδία! Ας πούμε με την κλασικότερη, μία από τις
τελειότερες στιγμές του Μπίλι Γουάιλντερ, της Μέριλιν και του Τζακ Λέμον, στο
«Μερικοί το προτιμούν καυτό». Θυμάστε; Δύο άνεργοι άρρενες μουσικοί στην πιο
μαύρη, κατάμαυρη, οικονομική, κοινωνική, δραματική σελίδα της ζάπλουτης
Αμερικής. Εξωφρενικό! Το κοινωνικό φόντο είναι η έσχατη... απελπισία. Όμως
γελάς μέχρι... πνιγμού. Γιατί; Επειδή οι άνεργοι, απελπισμένοι άρρενες
μασκαρεύονται σε γυναίκες για να βρουν δουλειά!

Η μεταμόρφωση είναι το εφαλτήριο της κάθε πετυχημένης κωμωδίας. «Το χιούμορ»,
λέει ο Γούντι Άλεν, «είναι η κωμική πλευρά του δράματος»! Ψέματα; Ποια είναι η
καλύτερη (κινηματογραφική) μεταμόρφωση; Είπαμε, «Μερικοί το προτιμούν καυτό»!
Απόδειξη; Το «Βίκτωρ Βικτώρια» του Μπλέικ Έντουαρντς, όπου η θηλυκή Τζούλι
Άντριους μεταμορφώνεται σε άρρεν... Βίκτωρ! Το «Τούτσι» του Σίντνεϊ Πόλακ με
τον άνεργο ηθοποιό Ντάστιν Χόφμαν, μεταμορφωμένο σε θηλυκή καρατερίστα...
Τούτσι! Άρα;

Ανεργία μήτηρ πάσης... μεταμορφώσεως! Ιδού η καταγωγή των «Αντρών» και του
σεναρίου που έγραψε ο Σάιμον Beaufoy (μου είναι αδύνατον να προφέρω σωστά το
όνομά του στα ελληνικά). Δηλαδή έξι τύποι της ώριμης, εργασιακής ηλικίας, έξι
απελπισμένοι άνεργοι, αντιπροσωπευτικά απομεινάρια της θατσερικής Βρετανίας,
καταλήγουν στο έσχατο σημείο αυτοταπείνωσης, αυτο-εξευτελισμού, κοινώς...
ξεφτίλας. Εκποιούν το μοναδικό «πράγμα» που έχει κάποια αξία την σήμερον
ημέρα! Ποιο; Το γυμνό κορμί τους! Κάνουν στριπτίζ! Για σκεφτείτε το!..

Μια στιγμή! Είναι ποτέ δυνατόν να «πουλήσουν» γυμνά, πλαδαρά, πεσμένα,
αγύμναστα αρσενικά... κορμιά; Εδώ ακριβώς είναι το καυτό «σημείο» του
σεναριακού ευρήματος (διότι στην ιδέα και το σενάριο οφείλεται, πρωτίστως, η
επιτυχία και ουχί στον σκηνοθέτη Κατάνεο που απλά και στρωτά το διεκπεραίωσε).
Καταλάβατε; Οι έξι λεβέντες της αγγλικής εργατιάς δεν πουλάνε το γυμνό κορμί
τους, αλλά το... γελοίο της σαρκός τους! Έτσι, αντιστρέφουν τον
αυτο-εξευτελισμό τους και χωρίς να το επιδιώκουν εξευτελίζουν την «κατάσταση»
και γελοιοποιούν την εμπορευματοποίηση της... γυμνής σάρκας! Γιατί; Μα δεν
είναι μποντιμπίλντερ Σβαρτσενέγκερ, ούτε ζιγκολό... Ρίτσαρντ Γκιρ! Έτσι το
ξεκαρδιστικό του... γελοίου, είναι ότι γελάμε με την... κατάντια «μας» και
παραλλήλως με τη γύμνια «μας», κουρελιάζοντας την πρώτη... αξία του σημερινού
νεο-κυνισμού, δηλαδή την εμπορευματοποίηση της... σάρκας! (Ο πρώτος
πληθυντικός, το «μας», αναφέρεται στους θεατές που βίωσαν, βιώνουν ή μπορεί να
βιώσουν την ύστατη απελπισία. Να τους «απαγορεύεται» το δικαίωμα στην εργασία!).

Δεν μπορώ όμως και προχωράω σε μία άκρως αποκαλυπτική ελληνοβρετανική
σύγκριση. Δεν μπορεί, θα το έχετε αντιληφθεί. Απαξάπασες, σχεδόν, οι ιστορίες,
βρετανικής κινηματογραφικής παραγωγής, υφαίνονται πάνω σε κοινωνικό φόντο και
με «κλωστή» υπαρκτά, πολιτικά, εργασιακά, ιδεολογικά, θεμελιακά ζητήματα! Το
ακριβώς αντίθετο συμβαίνει σε μας! Η ανεργία (ας πούμε) πνίγει το ελληνικό...
σύμπαν, αλλά το σινεμαδάκι μας «πνίγεται» από τον... χαβαλέ! Παιδιά, δεν το
πήρατε χαμπάρι; Η μόδα και η γενιά της αφασίας πέρασαν. Καιρός είναι για...
«Full monty», να τα βγάλουμε όλα!

Στο πρώτο ημίωρο ήμουν βέβαιος πως έβλεπα τηλε-καρικατούρα. Στο δεύτερο άρχιζα
να τραμπαλίζομαι και στο τρίτο τα 'χασα με την «Τυφλή στροφή» («U turn») που
πήρε ο Όλιβερ Στόουν, χωρίς ο μπαγάσας να γκρεμοτσακιστεί!

Σπανίως μου έχει συμβεί τέτοιο δίωρο κινηματογραφικό σκωτσέζικο ντους. Και
στοιχηματίζω (εκ του ασφαλούς) πως το... εξωφρενικό αυτό μείγμα φιλμ-νουαρ
και... γουέστερν θα κάνει τους περισσότερους φίλους του Όλιβερ Στόουν να τον
μισήσουν! Και επειδή οι καλοί λογαριασμοί κάνουν τους καλούς φίλους, εξηγούμαι
από την αρχή. Αυτό το τελευταίο σενάριο και η τελευταία σκηνοθεσία του Στόουν,
ουδεμία, την παραμικρή σχέση έχει με «Πλατούν», «Νίξον», «Doors», «JFK»! Μόνο
πλαγίως, πολύ πλαγίως, με τους «Γεννημένους δολοφόνους» έχει! Θα καταλάβετε.

Πρώτον, ουδείς αναμάρτητος! Όλες και όλοι οι χαρακτήρες της «Στροφής» είναι
πρόσωπα από την αθάνατη Αμερικανική Πινακοθήκη Τεράτων. Δεύτερον, επομένως
ουδείς αθώος των εγκλημάτων. Μεταφορικώς και κυριολεκτικώς! Ξεχάστε Καλούς -
Κακούς, Ηθικούς και Ανήθικους. Όλες και όλοι «κακοί», ανήθικοι, παραδόπιστοι
είναι! Τρίτον, η δράση τοποθετείται σε κάποιο μέρος της Αριζόνα, δηλαδή στην
αρένα του αρχετυπικού Γουέστερν και στο γεωγραφικό «σημείο» μιας σημερινής,
αντιπροσωπευτικής, αμερικανικής επαρχιακής πόλης. Και τέταρτον, στο κλασικό
φιλμ νουάρ δύο υπήρξαν τα θανατηφόρα καταραμένα «στοιχεία», μοιραίο θηλυκό και
βρώμικο χρήμα, ενώ στην «τυφλή στροφή» αποθεώνεται ο άκρατος, ανενδοίαστος,
κυνικός φιλοτομαρισμός!

Για να αντιληφθείτε περί τίνος ακριβώς πρόκειται, δύο λόγια για την «υπόθεση
του έργου». Μικροκακοποιός (Σον Πεν) καταφθάνει σε χωριό, αναγκάζεται να
σταθμεύσει λόγω χαλασμένου αυτοκινήτου και χωρίς να το καταλάβει βουτάει στην
πιο παράλογη... κόλαση. Ένας θεοκόμματος ινδιάνικης καταγωγής (Τζένιφερ Λοπέζ)
τον φλερτάρει, ο μεσήλιξ σύζυγος (Νικ Νόλτι) τους... συλλαμβάνει και προτείνει
στον εραστή να τη δολοφονήσει έναντι αμοιβής, εκείνος σχεδόν συμφωνεί, όμως, ο
θεοκόμματος επανέρχεται με αντιπρόταση εναντίον του ζάπλουτου συζύγου και
κοντά σ' όλα αυτά ο σερίφης (Πάουερς Μπουθ) διεκδικεί και τα δύο! Και μερίδιο
από τη λεία του συζύγου και φυσικά ολόκληρο τον... θεοκόμματο! Μύλος! Διότι το
κρίσιμο ερώτημα είναι ποιος θα ζήσει και ποιοί θα αφήσουν το τομάρι τους,
γεύμα στους γύπες της ερήμου!

Πρόκειται για μια τυπική περίπτωση αναπαραγωγής και αναπαλαίωσης ιστορίας φιλμ
νουάρ; Καθόλου! Είναι η... οπερέτα της! Τη μια στιγμή συμβαίνουν οι πιο
απίστευτες συμπτώσεις, τύπου και περιεχομένου σαπουνόπερας, και την άλλη
εισβάλλει σκηνή αίματος που παραπέμπει στο έγκλημα των Μακμπέθ! Στην αρχή δεν
αντιλαμβάνεσαι πλήρως τις προθέσεις, αλλά στην κορύφωση του δεύτερου μέρους το
«γελοίο» μεταμορφώνεται σε... τραγικό! Είναι απλό. Ο Στόουν υπονομεύει αυτό
που κάνει. Στην αρχή σχολιάζει, ειρωνεύεται, λοιδορεί, σαρκάζει και στο τέλος
τα βάφει όλα... κόκκινα. Να το πω μ' έναν τίτλο; Η τραγωδία γελοίων και
καταδικασμένων ανθρώπων!

Τυπική ευπρεπής, καλοπαιγμένη, γκρίζα, μελαγχολική, αλλά «αδιάφορη», «Ο
επισκέπτης του χειμώνα» («The winter guest») είναι το σκηνοθετικό ντεμπούτο
του ηθοποιού Άλαν Ρίκμαν και η τρυφερή... φαγωμάρα μάνας Φιλίντα Λόου - κόρης
Έμα Τόμσον.

Σε παραλιακή περιοχή της παγωμένης Σκωτίας, μία φωτογράφος και χήρα (Έμα
Τόμσον) ζει (τρόπος του λέγειν) βυθισμένη στις μνήμες της και έχει
εγκαταλείψει τα ηνία του σπιτιού στο 15χρονο αγόρι της, που όχι μόνο τα
καταφέρνει, αλλά και δρασκελίζει με επιτυχία το κατώφλι προς την ωρίμανση.

Η ηλικιωμένη μάνα της προσπαθεί να συνεφέρει την κόρη της, ενώ ζευγάρι
ηλικιωμένων, μοναχικών, γυναικών φέρνουν την... Άνοιξη με τα όνειρά τους!

Συμβολικά; Η γενιά των τριαντα-σαραντάρηδων έχει παραδώσει τα όπλα, ενώ οι
υπόλοιποι, νεώτεροι και γεροντότεροι, αντιστέκονται στις χαμηλές θερμοκρασίες
του παρατεταμένου «χειμώνα»!

Αποτελέσματα; Σοβαρές προθέσεις, καλές ερμηνείες, χαμηλοί τόνοι, παγωμένη
ατμόσφαιρα! Σαν αγγλική φεστιβαλική ταινία για εσωτερική ή τηλεοπτική κατανάλωση.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16052P041</ED>
<ID>
ID:137320

</ID><URL>http://ta-nea.dolnet.gr/neaweb/neafile.print_unique?e=A&f=16052&m=P04&aa=1</URL></REF>


Article

<CATEGORY>vin09</CATEGORY>

 <H2></H2><H2>Η μέσα αδιαφορία
</H2><H2></H2>
<AUTHOR>ΤΑΚΗΣ ΘΕΟΔΩΡΟΠΟΥΛΟΣ</AUTHOR>

Αυτό που με ανησυχεί περισσότερο δεν είναι αυτό που βλέπω γύρω μου. Είναι αυτό
που αισθάνομαι μέσα μου, αυτή η κρούστα της αδιαφορίας που την βλέπω
καθημερινά να σχηματίζεται, σαν ερημικό τοπίο, πάνω στις διακυμάνσεις της
ζωής. Πριν από μερικά χρόνια ακόμη, όχι και τόσο πολλά, θυμάμαι τον εαυτό μου
σαν μονίμως θυμωμένο. Πόσο εύκολα γινόμουν έξαλλος με το χάος της πόλης που
ζω, με την πώρωση που επιβάλλει σε όλους μας η καθημερινή συνάφεια με όλων των
ειδών τις απαξίες; Πώς τιναζόμουν πάνω με τα ελληνικά του ραδιοφώνου και της
τηλεόρασης, εκείνη την σκόρπια διάλεκτο που πρόδιδε μια σκέψη εξαρτημένη απ'
τις αναπηρίες της, μια εκ βαθέων ανελευθερία, η οποία μάλιστα είχε το θράσος
να εμφανίζεται στην αγορά με την επένδυση της «ελευθερίας της έκφρασης»;

Πόσο με πλήγωνε το θράσος της αγνοίας, αυτή η κοσμικοτραγική συναίνεση που
απλωνόταν σαν την λειχήνα πάνω στις αρχαίες πέτρες, κι έτσι, μόνον και μόνον
επειδή έπιανε χώρο αναγόρευε εαυτήν σε πνευματική συναλλαγή; Γιατί έπρεπε να
ξέρω τι είπε ο τάδε και ο δείνα που θεωρήθηκε έξυπνο, πρωτότυπο και
πνευματώδες επειδή ο περί ου ο λόγος τάδε είχε το ταλέντο να βρίσκεται στην
κατάλληλη θέση την κατάλληλη στιγμή; Γινόμουν ακόμη πιο έξαλλος όταν
σκεφτόμουν ότι οι δυνατότητες συνδυασμών που διαθέτει η φαιά ουσία μου είναι
περιορισμένες και κάποιες απ' αυτές τις είχε εξαντλήσει η τελευταία εξυπνάδα
του συρμού.

Κι έπειτα, λόγω παιδείας και λόγω γενιάς ενδεχομένως, για ποιον λόγο θεωρούσα
τον εαυτόν μου υποχρεωμένο να διαθέτει ­ διά πάσαν χρήσιν ­ πολιτικές απόψεις,
γνώμες για τις δηλώσεις κυβερνώντων και μη; Γιατί φοβόμουν όλους αυτούς που
μέχρι προχθές με καταδίκαζαν στη σιωπή επειδή δεν δεχόμουν να παραδοθώ στην
αριστερή τους συγκατάβαση, και χθες θυμήθηκαν τα εθνικοπατριωτικά τραγουδάκια
που μας μάθαιναν στο σχολείο για να ντύσουν τη γύμνια τους;

Ίσως, σκέφτομαι ότι όλ' αυτά μου συνέβαιναν επειδή δεν έχω γεννηθεί για να
'μαι ερημίτης, επειδή έχω ανάγκη από τη συνάφεια του κόσμου γύρω μου. Και
σήμερα που όλα αυτά έχουνε γίνει καθεστώς τι κάνω; Πού πήγαν σήμερα οι
αντιδράσεις μου; Γιατί δεν εξοργίζομαι όταν διαπιστώνω ότι τα ανελεύθερα
ψελλίσματα έχουν καταλάβει τον χώρο που μέχρι προχθές κατείχαν τα ελληνικά;
Γιατί δεν γίνομαι έξαλλος όταν η τελευταία εξυπνάδα εκτονώνει με τον
αποτελεσματικότερο τρόπο και την τελευταία ρανίδα πνευματικής αγωνίας που μας
έχει απομείνει για να ζήσουμε; Γιατί δεν παθαίνω κατάθλιψη όταν διαπιστώνω για
μια ακόμη φορά πως η εθνικοπατριωτική συγκατάβαση θεωρείται κάτι σαν σανίδα
σωτηρίας, πανάκεια για την ορφάνια μας, όταν τα «ελληνάδικα» θέτουν τους όρους
του πολιτικώς ορθού, όταν οι πρώην εξεγερμένοι, σαν μικροαστοί μπαμπάδες από
άλλη εποχή, δηλώνουν έτοιμοι να υπερασπιστούν τα λίγα τετραγωνικά της
εσκαμμένης ύπαρξής τους;

Ίσως γιατί αναγκάστηκα να παραδεχθώ κι εγώ, όπως όλοι, πως δεν μπορεί να γίνει
αλλιώς. «Έτσι είναι τα πράγματα και τι να κάνουμε, παιδί μου». «Αυτά έχει η
ζωή και τα λοιπά».

Ίσως γιατί αισθάνομαι επιτέλους να με προστατεύει αυτή η κρούστα της μέσα
αδιαφορίας, φλοιός αδυναμίας δεν έχω αντίρρηση, αλλά και κατά κάποιον τρόπο
αίσθημα δικαιοσύνης. Σύμπτωμα προώρου γήρατος, θα μου πείτε, ή έστω όψιμης
ωριμότητας. Μπορεί. Σίγουρα όμως σημείο των καιρών.

Γιατί αν γίναμε κατάτι σοφότεροι είναι επειδή διαπιστώσαμε επιτέλους ότι
οφείλουμε να αδιαφορούμε για όλα αυτά, όπως οφείλουμε να συνεχίσουμε να
διεκδικούμε τη μόνη σοβαρότητα που μας απέμεινε, τη σοβαρότητα της μοναξιάς μας.

Ο Τάκης Θεοδωρόπουλος είναι συγγραφέας.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16052P042</ED>
<ID>
ID:137360

</ID><URL>http://ta-nea.dolnet.gr/neaweb/neafile.print_unique?e=A&f=16052&m=P04&aa=2</URL></REF>


Article

<CATEGORY>vin09</CATEGORY>

 <H2>ΒΙΒΛΙΟπαρουσίαση
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

<H3>Η Χάλκη των αγώνων
</H3><H3>
</H3>ΕΥΑΝΘΙΑ - ΒΑΣΩ ΑΝΤΩΝΙΟΥ. Η Χάλκη της Δωδεκανήσου, σε παλιούς και
σύγχρονους καιρούς. Εκδόσεις «Δημόσια Βιβλιοθήκη Ρόδου». Ρόδος, 1997. (Σελ. 370).

Η συγγραφέας λατρεύει το νησί της. Μπορεί να διέπρεψε στις ΗΠΑ, αλλά η ψυχή
της έμεινε εκεί στην άκρη της Ελλάδας, στο γαλάζιο Αιγαίο.

Το βιβλίο της είναι γραμμένο με πάθος γι' αυτό το νησί, με τα νεοκλασικά,
τη γραφική Χάλκη, που μαζί με τη Σύμη και το Καστελλόριζο στολίζουν τη
νεοκλασική Δωδεκάνησο.

Οι αναφορές της στο εμπόριο, την αλιεία, τη γεωργία, τις εκκλησίες του
νησιού, τη μουσική, τα ήθη και τα έθιμα είναι πλούσιες.

Και «αγκαλιάζουν» όλες τις εποχές της Χάλκης, από τότε που ήταν
αρχοντονήσι, με τους πολλούς-πολλούς κατοίκους, έως σήμερα που οι πολλοί
έφυγαν και έμειναν οι λίγοι ακρίτες για να τη φυλάνε.

Η κ. Αντωνίου δίνει, σε ορισμένα σημεία του βιβλίου της, την εντύπωση πως η
Χάλκη είναι το κέντρο της Δωδεκανήσου. Αλλά δεν είναι η μόνη. Όσοι παθιάζονται
με τα ακριτικά τους νησιά, έτσι αισθάνονται.

Και η συγγραφέας το κάνει συνειδητά, ειδικά φέτος που γιορτάζονται τα 50
χρόνια της λευτεριάς της Δωδεκανήσου, η οποία γνώρισε στον 20ό αιώνα τον
Τούρκο, τον Ιταλό, τον Γερμανό και τον Άγγλο στρατιώτη.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16052P043</ED>
<ID>
ID:137398

</ID><URL>http://ta-nea.dolnet.gr/neaweb/neafile.print_unique?e=A&f=16052&m=P04&aa=3</URL></REF>


Article

<CATEGORY>vin09</CATEGORY>

 <H5>Ηρόστρατος Λάιτ
</H5><H2>ΤΟ ΠΝΕΥΜΑ του τόνου
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

<H3></H3>Έγραφα στο περασμένο για τον καθηγητή της Ν. Ελληνικής Λογοτεχνίας στο
Πανεπιστήμιο της Κύπρου κ. Τάκη Καγιαλή, που ψάχνοντας δήθεν να συγκροτήσει
νέο αριστερό κριτικό λόγο νεκρανασταίνει τον Ζντάνοφ και τα σταλινικά κριτήρια
του εμφυλίου πολέμου. Νεκρανασταίνει τις γελοίες επιθέσεις του Αυγέρη για τις
«Ακυβέρνητες Πολιτείες» του Τσίρκα, τα βλακώδη άρθρα του Παπαϊωάννου για τους
παρακμίες ποιητές Καβάφη, Καρυωτάκη, Βάρναλη (!) κ.λπ. Νεκρανασταίνει τις
θλιβερές βιβλιοκρισίες για τη συλλογή του «Εποχές», όπου του συστήνανε οι
σταλινίσκοι της εποχής (που αργότερα βέβαια ανένηψαν) να πάψει να γράφει, αφού
λείπει από την ποίησή του η αισιοδοξία!

Ανασταίνει την κριτική που έκανε στον Ρίτσο η ΚΝΕ, όταν αποφάσισε να βγάλει
την εννεάτομη αυτοβιογραφία του - αγιογραφία του, το μαρτυρολόγιό του.

Ο κ. Καγιαλής είναι της μόδας και προσπαθεί να εντυπωσιάσει απλώς λέγοντας
παραδοξολογήματα. Ανήκε στην ίδια λογική με τα ριάλιτι σόου και το «Σόπινγκ
και Φάκινγκ» που σκοπεύουν να ξιππάσουν τους απανταχού επαρχιώτες. Φαντάζομαι
τι εντύπωση θα κάνει στο αμφιθέατρο του Πανεπιστημίου της Κύπρου ο κ. Καγιαλής
στους πρωτοετείς του φοιτητές, που θα ακούνε από τα σοφά του χείλη ότι ο
Ελύτης ήταν ένας σοβινιστής, φασίστας, αστός, ο Εγγονόπουλος ένας εθνικιστής
και ο Εμπειρίκος ένας σεξομανής εθνοκάπηλος. Ο Τάκης Ηρόστρατος!!!

Αν έχει όμως κότσια και λίγη τσίπα θα ήθελα να δω μια μελέτη του με την
ίδια νέα αριστερή κριτική μέθοδο για τους δύο μείζονες ποιητές της Κύπρου, τον
αειθαλή Κώστα Μόντη και τον ακμαίο Κυριάκο Χαραλαμπίδη, που δεν λένε να το
βάλουν κάτω και όλο για πατρίδα μιλούν, για τα ελληνικά κόπτονται και την
Ελλάδα νοσταλγούν. Αν ο Ελύτης είναι φασίστας, τότε ο Χαραλαμπίδης ή ο
Πασιαρδής είναι πέμπτη φάλαγγα του Λεπέν!!

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: P05</CAT>
<ED>
Κωδικός άρθρου: A16052P051</ED>
<ID>
ID:137321

</ID><URL>http://ta-nea.dolnet.gr/neaweb/neafile.print_unique?e=A&f=16052&m=P05&aa=1</URL></REF>


Article

<CATEGORY>vin09</CATEGORY>

 <H5>Ο ΜΙΧΑΗΛ ΜΑΡΜΑΡΙΝΟΣ ΑΝΕΒΑΖΕΙ ΣΑΙΞΠΗΡ ΣΤΟ «ΘΗΣΕΙΟΝ»
</H5><H2>Ο Άμλετ δεν ορίζεται
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

«Η αισθητική είναι αποτέλεσμα ηθικής», κατά τον Μιχαήλ Μαρμαρινό που ετοιμάζει
τον δικό του «Άμλετ» στο «Θησείον»

Ο Μιχαήλ Μαρμαρινός, πάντα τολμηρός, ετοιμάζει τον «Άμλετ» του Σαίξπηρ μέσα
από μία νέα οπτική.

«Αυτά τα έργα, τα μεγάλα, κουβαλούν μια πολύ ισχυρή παράδοση. Και για τον
σκηνοθέτη και για τους ηθοποιούς και για τον θεατή. Ακόμη και η... θεία μου
κάτι έχει ακούσει για τον "Άμλετ". Το κοινό, δηλαδή, όταν έρχεται στο θέατρο
να δει "Άμλετ" έχει ήδη μία γνώμη για το έργο, έστω και εντελώς "μακρινή",
όπως έχει και για τη "Μήδεια" ­ "αυτή που σκότωσε τα παιδιά της". Αν λοιπόν
δεν έχεις να πεις κάτι πολύ συγκεκριμένο πάνω στο έργο, δεν πρόκειται να πεις
τίποτα. Το πολύ να καταφέρεις να βρει το κοινό ότι αυτός ο ρόλος παίχτηκε καλά
ή ο άλλος άσχημα. Αυτό όμως είναι αποτυχία».

Ο Μιχαήλ Μαρμαρινός, από το 1984 που ξεκίνησε την πορεία του ως σκηνοθέτης ­
λίγων χρόνων ηθοποιός τότε ­ με την ομάδα «Διπλούς Έρως», δεν έπαψε να ψάχνει,
να ερευνά, να πειραματίζεται. Και κατάφερε το πιο δύσκολο: αυτή η έρευνα να μη
γίνει μανιέρα και τέλμα. Προχώρησε. Και έπειτα από αρκετούς ενδιαφέροντες
«σταθμούς», που όσο περνούν τα χρόνια όλο και πιο ενδιαφέροντες γίνονται,
τολμά φέτος, στη νέα στέγη του θιάσου, το υποβλητικό «Θησείον», να αγγίξει τον
«Άμλετ» του Σαίξπηρ. Κρατώντας ο ίδιος τον κύριο ρόλο, με τη Ρένη Πιττακή ­
έκπληξη! ­ ως Γερτρούδη και την Αμαλία Μουτούση ως Οφηλία και με ειδικό
συνεργάτη τον σκηνοθέτη Στέλιο Παυλίδη.

«Ο "Αμλετ" δεν με ενδιαφέρει απλώς ως ένα θεατρικό έργο. Δεν είναι
συμπτωματικό ότι έχει περάσει ως όρος στην καθημερινή ζωή. "Μην αμλετίζεις",
λέμε. Εννοώντας είτε την αμφιθυμία, είτε την αμφιβολία, είτε τον δισταγμό...

«Επιχείρημα»

Όλα τα μεγάλα έργα έχουν να κάνουν με την Ιστορία και βγαίνουν στις κρίσιμες
στιγμές της. Έτσι και ο "Άμλετ". Δεν πρόκειται για δράμα προσώπων. Για μένα
είναι ένα «επιχείρημα». Με την έννοια ότι επαναλαμβάνεται στην ιστορία με
πολλούς τρόπους. Πέφτω συνέχεια ­ ίσως γιατί είμαι ευαισθητοποιημένος ­ πάνω
σε κείμενα που νομίζεις ότι είναι χωρία από το έργο. Από αποσπάσματα του
Ημερολογίου του Τσε Γκεβάρα έως ένα κομμάτι από συνέντευξη του Χάινερ Μίλερ.

Αυτό το πρόσωπο προεκτείνεται μέσα στην ιστορία. Πριν και μετά. Έτσι
αντιμετωπίσαμε τον "Άμλετ" ως ένα παράδειγμα, όπου το επιχείρημα αυτό είναι
"αιχμαλωτισμένο" σ' ένα δραματικό πλέγμα, έτσι ώστε να λέγεται "θεατρικό έργο"».

Εκτός όμως από σκηνοθέτης που αντιμετωπίζει τον «Άμλετ» είναι και ο ηθοποιός
που έχει να αντιμετωπίσει τον ρόλο του Άμλετ. Τι επιδίωξε; «Να μην εγκαταλείψω
τις αμφιβολίες ή τις επιφυλάξεις που έχω ως άνθρωπος σημερινός. Όταν του
μιλάνε για το φάντασμα του πατέρα του, δεν θέλω να αγνοήσω τον σημερινό θεατή
και την άποψή του απέναντι στην έννοια του "φαντάσματος". Οι σκηνές με το
φάντασμα είναι το Βατερλώ, ακόμη και των καλύτερων παραστάσεων. Ο σημερινός
θεατής είναι αναγκασμένος να κάνει ένα "κλικ" και να αποδεχτεί τη σύμβαση. Η
επιμονή μου στη μη αποδοχή αυτής της σύμβασης νομίζω ότι κάτι θα βγάλει στην
παράστασή μας και, ίσως, την χαρακτηρίσει γενικότερα».

«Δεν ξέρω τι είναι ο Άμλετ», εξομολογείται. «Και μπορεί να σοκάρω, αλλά δεν θα
ξέρω ούτε και αφού τον παίξω. Ό, τι και να πει κανείς, αυτά τα πρόσωπα δεν τα
ορίζει. Ευδοκιμούν στις "παρυφές" μιας εκδοχής. Αυτή είναι η συνθετότητα, η
σκοτεινιά τους, αλλά και η πραγματικότητα του καθενός μας. Το θέατρο κάποτε
απλοποιεί τα πράγματα. Μας φαίνεται αστεία η οποιαδήποτε ψυχολογική ή
προσωπική προσέγγιση του ρόλου. Ο Άμλετ είναι ένα πρόσωπο απέναντι στην
πρόκληση μιας δράσης. Αυτή είναι και η φιλοσοφία της παράστασης. Τα πρόσωπα
είναι σε μια "σκοτεινιά". Δεν είναι όμως σκοτεινή η διάθεσή τους. Αντίθετα, η
παράσταση θα είναι αρκετά ελαφριά. Και χωρίς να κάνουμε κάτι γι' αυτό,
προκύπτει γέλιο».

Ερευνά και πειραματίζεται στο θέατρο από το 1984. Τι σημαίνει για τον Μιχαήλ
Μαρμαρινό «πειραματίζομαι»;

«Έχει να κάνει με την ηθική. Πιστεύω ότι η αισθητική είναι αποτέλεσμα μιας
ηθικής. Και ηθική για μένα σημαίνει "Δεν θέλω να κλείνω τα μάτια μου απέναντι
σ' αυτό που αισθάνομαι. Και δεν θέλω να κρύβομαι μπροστά σε μια δυσκολία του
κειμένου". Αυτό γεννά και τις νέες φόρμες, αυτό που λέμε "μοντέρνο" ή
"πειραματισμό" ή δεν ξέρω πώς αλλιώς».

Η έρευνα, επομένως, κάπου πρέπει να καταλήξει.

«Βεβαίως. Η αμφιβολία, το ψάξιμο δεν πρόκειται να είναι αυτό που θα βγει
τελικά προς τα έξω. Είναι μόνον ο τρόπος που προχωράς τη δουλειά για να
προκύψουν λύσεις. Και τη λύση που με ικανοποιεί την εκλέγω με πρώτο κριτήριο
το "μου αρέσει"».

Οι πενηντάρηδες με την ετικέτα του «πειραματιζόμενου» τον τρομάζουν.
«Εφιαλτικό μου είναι, γιατί, πράγματι, γίνεται ένα βόλεμα σ' ένα γκέτο ανάλογο
με το βόλεμα στις συμβάσεις. Και ο συνεχής πειραματισμός πρέπει να είναι
εργαλείο και όχι γκέτο. Γιατί τότε δεν αφορά το κοινό».

Δεν το κρύβει ότι φιλοδοξεί να ανοιχτεί στο ευρύτερο κοινό. «Οπωσδήποτε. Και
το συνειδητοποιώ σιγά σιγά. Έτσι ξεπερνιέται και ο φόβος. Το κοινό το αφορά να
έλθει σε κάτι από το οποίο μπορεί να επηρεαστεί. Αυτός είναι ο ρόλος του θεάτρου».

Πιστεύει, όντως, ότι το θέατρο μπορεί να επηρεάσει; «Σαφώς. Όχι σε θεαματικές
κλίμακες. Μιλώ γι' αυτήν τη σιωπή του θεατή όταν βγαίνει από το θέατρο πριν
πει την πρώτη του κουβέντα. Γι' αυτόν τον βαθύτατα προσωπικό του χρόνο. Εκεί
στοχεύει το θέατρο. Και εκεί φαίνεται η αποτελεσματικότητά του».

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16052P061</ED>
<ID>
ID:137322

</ID><URL>http://ta-nea.dolnet.gr/neaweb/neafile.print_unique?e=A&f=16052&m=P06&aa=1</URL></REF>


Article

<CATEGORY>vin09</CATEGORY>

 <H2>Επίτιμος δημότης Θεσσαλονίκης ο Αντώνης Σαμαράκης
</H2>
<H3></H3>ΘΕΣΣΑΛΟΝΙΚΗ

«Ο Θέος με φύλαξε και δεν έγινα πρωθυπουργός, πολιτικός, πρόεδρος»...

Έτσι, ο Αντώνης Σαμαράκης έλαβε χθες το βράδυ μόνο το... αργυρό μετάλλιο (το
χρυσό προβλέπεται από το πρωτόκολλο μόνο για τους ανωτέρω....) κι εχρίθη
επίτιμος δημότης της Θεσσαλονίκης, στην οποία ­ όπως δήλωσε ­ ένιωσε να
εισέρχεται εξίσου νικηφόρος με τον στρατηλάτη Θεσσαλό πατέρα του, που μετείχε
στα στρατεύματα της απελευθέρωσής της. Ο επίτιμος Θεσσαλονικεύς μίλησε για τα πάντα...

Για τον ομφάλιο λώρο που συνδέει τον συγγραφέα με τον αναγνώστη, για την
ανεργία, για τις τριβές περί τα δημοτικά, για τον Λευκό Οίκο που έγινε... ροζ,
για τη Θεσσαλονίκη, για την ταβέρνα του Λαδά στη μεταπολεμική παραλία της
πόλης. Τον επίτιμο Θεσσαλονικέα τίμησαν στην τελετή που πραγματοποιήθηκε στην
αίθουσα συνεδριάσεων του δήμου πολλοί αυτόχθονες και μη. Και τον χαιρέτησαν ο
καθένας χωριστά. Ήταν εκεί ο καθηγητής Εμ. Κριαράς, Βούλα Πατουλίδου, ο
καρδιοχειρουργός Παναγιώτης Σπύρου, αλλά και μαθητές.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16052P062</ED>
<ID>
ID:137361

</ID><URL>http://ta-nea.dolnet.gr/neaweb/neafile.print_unique?e=A&f=16052&m=P06&aa=2</URL></REF>


Article

<CATEGORY>vin09</CATEGORY>

 <H2>«Ηλέκτρα» στην... άκρη του τραπεζιού
</H2><H2></H2>
Η «Ηλέκτρα» του Σοφοκλή στην Επίδαυρο ­ πρόταση ήδη εγκεκριμένη από τον ΕΟΤ
και παράσταση ήδη ενταγμένη για τις 7 και 8 Αυγούστου στο πρόγραμμα του
φετινού Φεστιβάλ Επιδαύρου ­ είναι το επόμενο και ακόμη τολμηρότερο βήμα ­ και
άνοιγμα ­ του Μιχαήλ Μαρμαρινού. «Μα εσείς δεν μου λέγατε ότι πρέπει να
συναντηθούμε με το ευρύτερο κοινό», λέει και γελάει.

Τον επώνυμο ρόλο θα κρατήσει η Αμαλία Μουτούση, τον ρόλο της Κλυταιμνήστρας ­
άλλη μία έκπληξη ­ η Νόνικα Γαληνέα, ενώ η υπόλοιπη διανομή δεν έχει ακόμη
οριστικοποιηθεί. Ο Μιχαήλ Μαρμαρινός θα περιοριστεί στον «ρόλο» του σκηνοθέτη
και ο Δημήτρης Καμαρωτός θα υπογράφει και εδώ τη μουσική. Όσο για τη
μετάφραση, θα χρησιμοποιηθεί, κατά πάσα πιθανότητα, αυτή που είχε κάνει
παλαιότερα ο Μίνως Βολανάκης, «ξανακοιταγμένη».

Στην ερώτηση γιατί επέλεξε την πιο «κοινόχρηστη» από τις αρχαίες ελληνικές
τραγωδίες, ο Μιχαήλ Μαρμαρινός αντιτείνει: «Εγώ μόνο μια "Ηλέκτρα" ξέρω, στην
οποία το έργο να έχει έλθει σε επαφή με τα κριτήρια που θέτω και στον "Άμλετ".
Και αυτή ήταν στον κινηματογράφο: η "Ηλέκτρα" του Μίκλος Γιαντσό». Και
προσθέτει: «Βέβαια η επιλογή σχετίζεται και με τα "υλικά" που είχα στα χέρια
μου, με ορισμένα συγκεκριμένα πρόσωπα: την Αμαλία και τη Νόνικα».

Όχι, δεν ξέρει ακόμη ποιους «δρόμους» θα ακολουθήσει στην παράσταση. Ποτέ,
άλλωστε, δεν ξεκινάει έχοντας τη σκηνοθεσία στο μυαλό του. «Μόνον διαισθήσεις
έχω. Η "Ηλέκτρα", ειδικά, είναι ακόμη ένα σκούρο μυστήριο στην άκρη του τραπεζιού»...

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16052P063</ED>
<ID>
ID:137399

</ID><URL>http://ta-nea.dolnet.gr/neaweb/neafile.print_unique?e=A&f=16052&m=P06&aa=3</URL></REF>


Article

<CATEGORY>vin09</CATEGORY>

 <H5>ΤΗΛΕΚΡΙΤΙΚΗ
</H5><H2>Δύο αντίθετες εικόνες
</H2>
<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

<H3>Δύο εικόνες στην τηλεόραση και μία είδηση πολυσήμαντη στις εφημερίδες
επιβεβαίωσαν την αξία της ηλεκτρονικής και έντυπης ενημέρωσης. Όταν η
βιντεοκάμερα έδειξε τη συνάντηση Πάπα - Κάστρο και τον ασπασμό πλανητάρχη -
Μόνικας. Ενώ, από την άλλη πλευρά, οι εφημερίδες έγραφαν ότι Αμερικανοί
ρεπόρτερ παράτησαν Πάπα και Φιντέλ για να καλύψουν το... συνταρακτικό γεγονός
της ερωτικής συνομιλίας Κλίντον - Λεβίνσκι!
</H3>
Εν αναμονή νέων αποκαλύψεων και αφού ήδη έχουμε εισπράξει τον φαιδρό κυνισμό
του λευκομάλλη προέδρου των ΗΠΑ, η ελληνική τηλεόραση έσπευσε να οργανώσει
συζήτηση πάνω στο εν λόγω καυτό θέμα.

Έτσι ο Γιάννης Πρετεντέρης στην «Ώρα της αλήθειας» παρέκαμψε το ουσιώδες και
σπαρακτικό ενδιαφέρον που παρουσιάζει η Κούβα και ασχολήθηκε με τις αταξίες
Κλίντον. Δηλαδή «πάρε τ' αυγό και κούρεψ' το...».

Το όλο θέμα αναπτύχθηκε με τη βοήθεια των καλεσμένων Μιμής Ντενίση, Νίκου
Μαστοράκη, Δημήτρη Ρίζου, Αλέξανδρου Λυκουρέζου και Μαριέττας Γιαννάκου -
Κουτσίκου (σ.σ.: βουλευτής Νέας Δημοκρατίας).

Ο υπεύθυνος της εκπομπής θέλησε να οδηγήσει τη συζήτηση πέρα από τις
πικάντικες λεπτομέρειες ­ το 'κανε στο Οβάλ Γραφείο, δεν το 'κανε; ­ αλλά κάθε
τόσο, αυτό ακριβώς, σαν ρεφρέν, μας προέκυπτε μαζί με την επωδό «στοματικός
έρωτας» που προκαλούσε μια περίεργη ευθυμία. Γιατί όμως γελούσαν αφού εμείς
καταλαβαίναμε ότι ο «στοματικός έρωτας» είναι τα λόγια αγάπης που
εκστομίζονται τρυφερά ανάμεσα σε ερωτευμένους ανθρώπους;

Πρωτοπόροι

Μυστήριο! Όπως και η... «σαντιγί» με την οποία κάλυψε ο πλανητάρχης μιαν άλλη
κοπέλα που δεν την έλεγαν Μόνικα! Έπειτα ακούστηκε η φράση «επιστροφή στον
συντηρητισμό» που προκύπτει από τον «έντονο πουριτανισμό» της Αμερικής και
κατόπιν βρεθήκαμε στον προ ετών σεισμό της Καλαμάτας, όπου ο Ανδρέας
Παπανδρέου επρόκειτο να πάει, αλλά δεν πήγε «διότι ήταν σε κότερο με τρεις
κυρίες»! Οπότε εμείς, ως Έλληνες πρωτοπόροι, έχουμε προηγηθεί. Αλλά τώρα, στη
χώρα μας, δεν μπορεί να συμβεί αυτό που συμβαίνει με τον Κλίντον διότι «τη
σεξουαλική παρενόχληση πρέπει να την εμπνέει κάποιος»! Άρα ­ υπονοείται ­ ο κ.
Κ. Σημίτης απλώς δεν εμπνέει. Ενώ, τονίζεται με έμφαση, «η οικονομία της
Αμερικής πάει καλά με τον Κλίντον»...

Λίγο νωρίτερα οι «Εξ-Τρεμη-σμοί» δικαίωσαν το νοηματικό περιεχόμενό τους με
βόλτες στην παγωμένη Αθήνα για να υποβάλει η κ. Τρέμη καυτές ερωτήσεις στους
υποψήφιους δημάρχους της πρωτεύουσας. Στο πεζοδρόμιο της Πανεπιστημίου με τα
γνωστά ροζ-κιλοτί πλακάκια η υπεύθυνη της εκπομπής έλεγε διάφορα στον κ. Δ.
Αβραμόπουλο που δεν ακούγονταν λόγω του θορύβου των διερχόμενων αυτοκινήτων.
Ξεχωρίσαμε, μετά βίας, τα εξής «Ομόρφυνε η πόλη;». «Όσο μπορούσε. Η προσπάθεια
θα συνεχιστεί... Καταφέραμε να κάνουμε αυτή την πόλη όσο γίνεται ανθρώπινη»...
(σ.σ.: αυτό είναι αλήθεια). Από τα υπόλοιπα δεν βγήκε κάτι ουσιώδες κι έτσι
περάσαμε στο Μεταξουργείο όπου η κ. Μ. Δαμανάκη τόνισε ότι «υπάρχει η ΑΘήνα
της μιζέριας» ενώ ξοδεύθηκαν χρήματα «σε κάγκελα, σιντριβάνια και ροζ
πλακάκια» και το θέμα ολοκληρώθηκε με τον Αθηναίο κ. Λέοντα Αυδή του ΚΚΕ.

Οι «Εξ-Τρεμη-σμοί», όμως, είχαν και δεύτερο σκέλος, στο στούντιο, όπου έγινε
χαμός. Η κ. Τρέμη, εξαιρετικά επιθετική, έκανε ντουέτο με την κ. Ντόρα
Μπακογιάννη και οι δύο κυρίες ρίχτηκαν σχεδόν με κακία στον υπουργό Πολιτισμού
κ. Ευάγγελο Βενιζέλο. Αιτία οι Ολυμπιακοί Αγώνες του 2004 και η σύνθεση της
Ολυμπιακής Επιτροπής. Συν η φράση του κ. Σημίτη για «διαπλεκόμενους» και η
καταγγελία ότι «δέχθηκε πιέσεις».

Διαφάνεια

Ο κ. Βενιζέλος τόνισε πολλές φορές πως «η διαφάνεια προέχει» και επίσης,
περίπου νευριασμένος, το εξής: «Έχουμε μια πανεθνική προσπάθεια. Και αντί να
χαιρετίσουμε την έναρξη αυτής της προσπάθειας, κάνουμε συζήτηση περί
διαγραμμάτου... Το περί συμφερόντων και πιέσεων μήνυμα, όποιος το έλαβε καλώς
το έλαβε. Υπάρχουν πρωτοφανείς κανόνες διαφάνειας»...

Έτσι, όμως, άρχισε η πρώτη γκρίνια και οι διαπληκτισμοί για τους Ολυμπιακούς
Αγώνες από την τηλεόραση και μάλιστα από την κρατική ΝΕΤ!

Αλλά το γκρινιάρικο τροπάριο συνεχίζεται σε αντιπαθητικούς για τον θεατή
τόνους. Ενώ η κ. Μπακογιάννη, μ' εκείνο τον επίμονο ήχο δεξιού ψάλτη,
ξαναλέει: «Δεν δώσατε συνέχεια στους επιτυχημένους» (σ.σ.: της Επιτροπής
διεκδίκησης). «Το Ζάππειο το καταργήσατε»... Ο κ. Βενιζέλος αμύνεται σθεναρά,
θυμίζει ότι τρία μέλη αυτής της Επιτροπής, οι κ.κ. Φιλάρετος, Νικολάου,
Αβραμόπουλος, πέρασαν σ' εκείνη των Ολυμπιακών Αγώνων και προσθέτει ότι σε
καίριους πυρήνες υπάρχουν και άλλα πρόσωπα, ενώ το «Ζάππειο δεν έχει την
κατάλληλη υποδομή για να στεγάσει κόσμο, γραφεία και στελέχη της Επιτροπής»...
«Κάνετε μια συζήτηση που δεν βοηθάει....», κατέληξε με νόημα ο κ. Βενιζέλος.

Συμπέρασμα; Ένταση αντιλογίας, κακιασμένη επίθεση, οξύφωνοι ήχοι κυριών και
θετική ουσία μηδέν.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16052P071</ED>
<ID>
ID:137323

</ID><URL>http://ta-nea.dolnet.gr/neaweb/neafile.print_unique?e=A&f=16052&m=P07&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -πάθεια
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

* Μη φανταστείτε Αργεντινή. Ως του Ψυρή θα πάμε, μ' αυτόν τον τίτλο: «Το δε
τανγκό είναι ο χορός του μέλλοντος». Η ρήση ανήκει στον Σίμο τον
υπαρξιστή και τα λόγια του διάλεξαν οι φοιτητές και οι φοιτήτριες του Τμήματος
Επικοινωνίας ­ ΜΜΕ του Πανεπιστημίου Αθηνών για να «χαθούν» και να «ψάξουν»
τις γειτονιές του Ψυρή. Έξι περίπου χρόνια πήρε η μελέτη των παιδιών, με την
καθοδήγηση της καθηγήτριάς τους Πέπης Ρηγοπούλου, με τη σκηνοθεσία του
Σταύρου Στρατηγάκου και την κάμερα του Πάνου Καμενίδη, και το
ντοκιμαντέρ, έτοιμο, φιλοξενείται από την ΕΤ1 στις 5.15 την Κυριακή. Πολύ στα
πάνω της η περιοχή. Και τηλεοπτικά.

* Πρεμιέρα του καινούργιου βιντεοκλίπ των Rolling Stoneς, «Saint Of Me», είχε
το Mad TV. Και τη διαφήμιζε δεόντως. Γιατί, μπροστά στα τόσα και τόσα κλιπ που
περνάνε μπροστά από τα καταπονημένα μάτια του τηλεθεατή, κάποια αζίζουν κάπως
παραπάνω την προσοχή μας. Ίσως κι όλας έτσι το κανάλι στοχεύει και στις πιο
μεγάλες ηλικίες (Rolling Stones γαρ) και όχι μόνο σ' αυτές που λένε καλημέρα
με «ντραμ εν μπέις» και καληνύχτα με «ντιπ χάουζ». Είναι αυτό που λέμε ότι στα
μουσικά κανάλια το χάσμα γενεών γίνεται ορατό διά γυμνού οφθαλμού.

* Αν μιλάμε για συντονισμό, πάντως, σήμερα το βραβείο πηγαίνει στο Star. Που
βρήκε τον ήρωα που έπρεπε για να ταιριάξει σαν συνολάκι σινιέ με τον
συναρπαστικό κόσμο της μεγάλης οθόνης. Πιρς Μπρόσναν και «Το αύριο ποτέ
δεν πεθαίνει» στο σινεμά. Σον Κόνερι και «Τα διαμάντια είναι παντοτινά» στην
τηλεόραση. Ξέρω, θα ψηφίσετε «2», αλλά και το πανί έχει τη γοητεία του. Ενας
«007» δε, πάντα.

* Συντονίστε τα ρολόγια και τα τρέιλερ παρακαλώ. Στις 10 παρά 5 ο Antenna
διαφήμιζε να μη χάσουμε στις 10 παρά τέταρτο το «Και οι παντρεμένοι έχουν
ψυχή». Ποιος να το 'λεγε πως η μηχανή του χρόνου θα είχε οθόνη και τηλεκοντρόλ!

* Επιτροπές στήριξης έχετε ακούσει πολλές. Επιτροπή στήριξης του
Γιώργου Θαλάσση όμως; Δεν έχει ανάγκη ο «Μικρός Ήρωας». Έχει
πολλούς πιστούς από τότε. Πολλούς να θυμίσουν τις περιπέτειες και πολλούς να
νοσταλγήσουν τις ιστορίες του. Να όμως που έφτασαν λίστες. Ονόματα
πανεπιστημιακών, καλλιτεχνών, αθλητών. δημοσιογράφων από την Αθήνα, την Κρήτη,
την Πάτρα, τη Θράκη, τη Ρόδο και πάει λέγοντας. Που υπογράφουν για να δουν τον
Γιώργο Θαλάσση τους να ζωντανεύει στο γυαλί. Σε μια τηλεοπτική σειρά που «για
την υλοποίησή της ­ λένε ­ θα προσπαθήσουν με όλες τους τις δυνάμεις». Ανάμεσα
στους «Μπάτμαν», τους «Σούπερμαν», τους Φλας Γκόρντον, τους
«Σπάιντερμαν», κι εμείς ψηφίζουμε Γιώργο Θαλάσση. Αλλά ποιος να τον κάνει;

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: P07</CAT>
<ED>
Κωδικός άρθρου: A16052P072</ED>
<ID>
ID:137362

</ID><URL>http://ta-nea.dolnet.gr/neaweb/neafile.print_unique?e=A&f=16052&m=P07&aa=2</URL></REF>


Article

<CATEGORY>vin15</CATEGORY>

 <H5>Λιτός ύμνος στον έρωτα
</H5><H2>ΤΗΛΕΟΡΑΣΗ ΠΑΡΑΣΚΕΥΗΣ
</H2><H2></H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΚΛΑΣΙΚΟ ΑΙΣΘΗΜΑΤΙΚΟ ΚΟΙΝΩΝΙΚΟ ΔΡΑΜΑ ΤΟΥ ΛΟΥΙ ΜΑΛ
</H3>
Θρίλερ, αστυνομικές και ταινίες μυστηρίου είναι γεμάτα σήμερα τα τηλεοπτικά
κανάλια και η «Μύγα» του Κρόνενμπεργκ με το φιλμ «Ο θάνατος σταμάτησε στην
έρημο» είναι οι καλύτερες ανάμεσά τους, αλλά τα πρωτεία διατηρούν οι
ασπρόμαυροι «Εραστές» του Λουί Μαλ.

Ερωτικό δράμα ­ '58 ­ του Λουί Μαλ «Οι εραστές» διαθέτουν μια πανέμορφη και
λαμπερή Ζαν Μορό και απωθημένες ερωτικές επιθυμίες που εκτοξεύουν τα πάθη των
ηρώων του. Τα τρία... άγρια αποψινά φιλμ είναι: «Η μύγα» του Ντέιβιντ
Κρόνενμπεργκ με τον Τζεφ Γκόλντμπλαμ, «Ο θάνατος σταμάτησε στην έρημο» του
Ρότζερ Ντόναλντσον με τους Γουίλεμ Νταφόε, Μίκι Ρουρκ, Μαίρη Ελίζαμπεθ
Μαστραντόνιο και η «Θανάσιμη κίνηση» του Τζιμ Μπράιαντ, που το '83 μας είχε
δώσει το πολύ ωραίο ριμέικ «Χωρίς ανάσα» που στηριζόταν στο φιλμ του Γκοντάρ
«Με κομμένη ανάσα».

Αναλυτικότερα, μεταξύ των ταινιών που προγραμματίζουν να παίξουν σήμερα τα
κανάλια είναι και οι πιο κάτω:

«Χωρίς μητέρα»

19.35 ΕΤ1. Μελό ­ '61 ­ του παλιού ελληνικού σινεμά, μ' ένα
μικρό αγόρι να γίνεται αφορμή να ξανασμίξει ένα χωρισμένο ζευγάρι. Με τους:
Βούλα Χαριλάου, Ανδρέα Ζησιμάτο, Χριστόφορο Νέζερ, Σπεράντζα Βρανά.**

«Αχ, αυτή η γυναίκα μου»

22.00 Mega. Χαριτωμένη ασπρόμαυρη ­ '67 ­ κωμωδία του Γιώργου
Σκαλενάκη με τους Βουγιουκλάκη - Παπαμιχαήλ. (Διάρκεια: 89') **

«Η βροχή»

23.00 Seven Χ (Rain). Ο έρωτας ενός μισαλλόδοξου ιερέα και μίας
πόρνης. Του Λουίς Μαϊλστόουν. (Διάρκεια: 93') **

«Wisperkill»

23.00 ΕΤ3. Τηλεταινία αγωνίας ­ '88 ­ του Κρίστιαν Νίμπι. Ο
αταίριαστος έρωτας ενός ρεπόρτερ με μία φιλόδοξη συνάδελφό του. (Διάρκεια:
96') *

«Ο θάνατος σταμάτησε στην έρημο»

23.30 ΕΤ1 (White sands). Αστυνομική περιπέτεια ­ '92 ­ του
έμπειρου Ρότζερ Ντόναλντσον μ' ένα σερίφη που ερευνά μια υπόθεση λαθρεμπορίου
όπλων. Διάσημοι σταρ στους πρώτους ρόλους: Γουίλεμ Νταφόε, Μίκι Ρουρκ, Μαίρη
Ελίζαμπεθ Μαστραντόνιο, Μίμι Ρότζερτς. **

«Η μύγα»

23.45 Mega (The fly). Νέο ριμέικ ­ '86 ­ παλιάς επιτυχίας
σκηνοθετημένο από τον εξπέρ σε ακραία φιλμ τρόμου και... απώθησης Καναδό
Ντέιβιντ Κρόνενμπεργκ. Ο Τζεφ Γκόλντμπλαμ στον ρόλο του ιδιόρρυθμου επιστήμονα
που πειραματίζεται επικίνδυνα με τον εαυτό του και αρχίζει να μεταμορφώνεται
σε... μύγα. (Διάρκεια: 92') **.

«Οι εραστές»

Ο Ζαν-Μαρκ Μπορί και η Ζαν Μορό στην ερωτική κοινωνική ταινία του Λουί Μαλ «Οι εραστές»

00.30 ΝΕΤ (Les amoutes). Η τρίτη ταινία ­ '58 ­ του Λουί
Μαλ με μια πανέμορφη Ζαν Μορό στον ρόλο μιας παντρεμένης που καταπιέζεται από
τον αυταρχικό άνδρα της και συναντά τον μεγάλο έρωτα στο πρόσωπο ενός νέου
άνδρα. Καταπιεσμένα συναισθήματα και αληθινή σκιαγράφηση από τον Λουί Μαλ.
(Διάρκεια: 90') ****

«Θανάσιμη κίνηση»

01.00 ΕΤ3 (Uncovered). Θρίλερ ­ '94 ­ του Τζιμ Μακ Μπράιντ με
στοιχεία μυστηρίου και... σουρεαλισμού. Μια συντηρήτρια έργων τέχνης
αναλαμβάνει να αναπαλαιώσει έναν πίνακα του 15ου αιώνα και βρίσκεται μπλεγμένη
σ' έναν λαβύρινθο δολοφονιών. Με τους: Κέιτ Μπεκινσέιλ, Σίμιντ Κούζακ.
(Διάρκεια: 100') **

«Ο κυνηγός των πόλεων»

01.15 ΕΤ1 (City hunter). Ένας «άτακτος» ντετέκτιβ μπλέκει
άσχημα, όταν αναλαμβάνει να βρει την κόρη ενός Γιαπωνέζου εκατομμυριούχου. Του
Γουόνγκ Τζινγκ. **

«Το χτύπημα του τίγρη»

01.30 Antenna (Tiger claws). Πολεμικές τέχνες με τη Σίνθια
Ρόθροκ. (Διάρκεια: 88') **

«Όλα για το παιδί μου»

01.30 Star (Νο child of mine). Μια γιαγιά αντιδρά όταν η κόρη
της αποφασίζει να δώσει για υιοθεσία το ένα από τα νεογέννητα δίδυμά της. Του
Μάικλ Κάτλμαν. (Διάρκεια: 90') **

«Η σκοτεινή πλευρά του φεγγαριού»

02.45 Mega (Dark side of the moon). Θρίλερ ­ '89 ­ του Ντι Τζέι
Γουέμπστερ. (Διάρκεια: 100')**

«Οι αλογοκλέφτες»

03.40 Antenna (Under California stars). Γουέστερν ­ '48 ­ του
Γουίλιαμ Γουίτνεϊ με τον Ρόι Ρότζερς που ξεσκεπάζει μια σπείρα αλογοκλεφτών με
τη βοήθεια του δικού του πανέξυπνου αλόγου. (Διάρκεια: 73') **

«Ο άνθρωπος που γνώριζε πολλά»

05.00 Antenna (The man who knew too mach). Το πρώτο φιλμ ­ '34 ­
του Άλφρεντ Χίτσκοκ, που το '54 έκανε ο ίδιος το ριμέικ του. (Διάρκεια: 78') ***

«Οι λόρδοι του πολέμου»

04.30 Mega (War lords). Περιπέτεια φαντασίας ­ '88 ­ του Φρεντ
Όλεν Ρέι, με τον Ντέιβιντ Καραντάιν. (Διάρκεια: 90') **

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16052P081</ED>
<ID>
ID:137335

</ID><URL>http://ta-nea.dolnet.gr/neaweb/neafile.print_unique?e=A&f=16052&m=P08&aa=1</URL></REF>


Article

<CATEGORY>vin09</CATEGORY>

 <H5>ΤΟ ΕΣΡ ΘΕΩΡΕΙ ΟΤΙ Ο ΑΝΤΕΝΝΑ ΔΕΝ ΤΗΡΗΣΕ ΤΗΝ ΑΠΟΦΑΣΗ ΤΟΥ
</H5><H2>Ποινή σε... ριπλέι
</H2>
Δεν εξέτισε την ποινή του ο Antenna, που προέβλεπε 10λεπτες διακοπές
προγράμματος ­ επί πέντε ημέρες ­ την ώρα προβολής της εκπομπής «Κεντρί» (η
ποινή επεβλήθη από το ΕΣΡ στον Antenna το περασμένο καλοκαίρι εφαιτίας της
αυτοκτονίας 47χρονου στο Αίγιο λίγα λεπτά πριν βγει στον αέρα το «Κεντρί»).

Το Εθνικό Συμβούλιο Ραδιοτηλεόρασης έκρινε πως η διακοπή του προγράμματος με
την ταυτόχρονη προβολή κοινωνικού μηνύματος από τη μικρή οθόνη του Antenna δεν
ήταν σύμφωνη με την απόφασή του. Το ΕΣΡ θεωρεί ότι: δεν ανακοινώθηκε ο λόγος
που γινόταν η διακοπή και δεν ελήφθη υπόψιν η σύσταση του Ραδιοτηλεοπτικού
Συμβουλίου να αναφερθεί το σκεπτικό της απόφασης την ώρα διακοπής λειτουργίας
του σταθμού.

Κατόπιν τούτου, το ΕΣΡ, τις αμέσως επόμενες ημέρες πρόκειται να στείλει
επιστολές τόσο στον υπουργό Τύπου και ΜΜΕ Δημήτρη Ρέππα, όσο και στο κανάλι
του Αμαρουσίου, όπου και θα διατυπώνει την ένστασή του σχετικά με τη μη τήρηση
της απόφασής του.

Αποκατάσταση

Στο μεταξύ, το ΕΣΡ ­ με χθεσινή του απόφαση ­ καλεί τον Antenna να
αποκαταστήσει την τιμή και την υπόληψη των ψυχιάτρων νοσηλευτικών ιδρυμάτων
που κατήγγειλαν ­ μέσω της Εισαγγελίας Πρωτοδικών Αθηνών ­ την εκπομπή
«Ζούγκλα» (στις 27/11 και 4/12/ 97).

Το Εθνικό Συμβούλιο Ραδιοτηλεόρασης αφού εξέτασε τις καταγγελίες των γιατρών
του Αιγινήτειου Νοσοκομείου, τις ανακοινώσεις της Ψυχιατρικής Εταιρείας, την
απόφαση του νοσηλευτικού ιδρύματος καθώς και το γραπτό υπόμνημα του Antenna,
διαπίστωσε τα εξής: «Στις επίμαχες εκπομπές έγιναν παραβάσεις της ισχύουσας
νομοθεσίας και εθίγησαν το κύρος δημοσίων νοσηλευτικών ιδρυμάτων, η τιμή, η
υπόληψη και η επιστημονική δραστηριότητα των ψυχιάτρων, χρησιμοποιήθηκαν
ανήλικοι χωρίς στάθμιση των επιπτώσεων, υπήρξε παραπλάνηση του κοινού γύρω από
το επάγγελμα του ψυχιάτρου και τη λειτουργία των δημοσίων νοσηλευτικών
ιδρυμάτων και επλήγη η αντικειμενικότητα στην ενημέρωση του κοινού».

Το ΕΣΡ αποφάσισε: «Να ζητήσει από τον Antenna την πλήρη και δημόσια
αποκατάσταση της τιμής, της υπόληψης, της αξιοπρέπειας και της επιστημονικής
κατάρτισης των γιατρών της Πανεπιστημιακής Ψυχιατρικής Κλινικής με όρους που
θα ορίσουν οι θιγόμενοι γιατροί και τα ιδρύματα.

Κυρώσεις

Στην περίπτωση που ο Antenna αρνηθεί να εφαρμόσει την απόφαση με τους ίδιους
όρους, που προβλήθηκαν οι επίμαχες εκπομπές, τότε το συμβούλιο θα επανεξετάσει
την υπόθεση και θα επιβάλει κυρώσεις». Και προειδοποιεί τα κανάλια ότι η
επανάληψη παρεκτροπών θα ληφθεί υπόψιν στη μελλοντική απόφαση σχετικά με την
παροχή αδειών.

Το πρώτο κοινωνικό μήνυμα του ΕΣΡ διάρκειας 40 δευτερολέπτων ­ έγινε με αφορμή
τον τρόπο της κάλυψης από την TV της υπόθεση του βιασμού της 11χρονης ­ αφού
ετοιμαστεί (από τεχνικής πλευράς στην ΕΡΤ) θα αρχίσει να προβάλλεται απ' όλα
τα κανάλια. Το μήνυμα του ΕΣΡ έχει ως εξής: «Ο νόμος προστατεύει τα παιδιά ως
την ενηλικίωσή τους. Είτε θύματα είναι, είτε μάρτυρες, είτε δράστες εγκλημάτων
ή ατυχημάτων. Γιατί πρέπει να προστατεύεται το μέλλον τους. Απαγορεύεται ρητά
κάθε δημοσιοποίηση της ταυτότητας και της εικόνας τους. Αυτό επιτρέπεται κατ'
εξαίρεση για παιδιά μάρτυρες και παιδιά θύματα, μόνον όταν αυτό είναι αναγκαίο
για την ουσιαστική ενημέρωση. Μόνον όμως με την άδεια των γονέων και την
εξασφάλιση ότι δεν θα προκληθεί πόνος ή βλάβη της προσωπικότητάς τους. Για
τους βιασμούς, η απαγόρευση είναι απόλυτη. Αν αγαπάτε τα παιδιά σας, να
αξιώνετε τον σεβασμό του νόμου».

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16052P101</ED>
<ID>
ID:137315

</ID><URL>http://ta-nea.dolnet.gr/neaweb/neafile.print_unique?e=A&f=16052&m=P10&aa=1</URL></REF>


Article

<CATEGORY>vin09</CATEGORY>

 <H2>Διαμαρτυρία 7.720 τηλεθεατών για υποβάθμιση της γλώσσας
</H2>
<H3></H3>Επτά χιλιάδες επτακόσιοι είκοσι (7.720) τηλεθεατές διαμαρτύρονται για την
υποβάθμιση της ελληνικής γλώσσας από την τηλεόραση. Όπως αναφέρουν
χαρακτηριστικά σε υπόμνημά του Συλλόγου Προστασίας Τηλεαθεατών στον υπουργό
Τύπου και ΜΜΕ, κ. Δ. Ρέππα, τα πιο συνηθισμένα γνωρίσματα κακοποίησης της
γλώσσας στην τηλεόραση είναι: η λεξιπενία και η εκφραστική ανεπάρκεια, οι
παρατονισμοί, η γλωσσική ασάφεια και η ανακρίβεια, οι κοινότοπες -
τυποποιημένες εκφράσεις, η εξοικείωση του κοινού σε λανθασμένη προφορά. Το
υπόμνημα (συνοδεύεται από τις υπογραφές και προσυπογράφεται από 12 φορείς)
επιδόθηκε χθες στον υπουργό με την παράκληση να λάβει τα αναγκαία μέτρα .

Οι υπογραφές συγκεντρώθηκαν στην Αθήνα, την Πάτρα, την Εύβοια, την Κρήτη,
τη Λέσβο, τα Μέγαρα, τη Θήβα, την Ιθάκη, την Κάρπαθο και σε άλλα μέρη της χώρας.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16052P102</ED>
<ID>
ID:137355

</ID><URL>http://ta-nea.dolnet.gr/neaweb/neafile.print_unique?e=A&f=16052&m=P10&aa=2</URL></REF>


Article

<CATEGORY>vin09</CATEGORY>

 <H2>Η Αννίτα Πάνια ζητεί 50 εκατ. για ηθική βλάβη
</H2>
<H3></H3>Η τηλεπαρουσιάστρια Αννίτα Πάνια, με αίτηση ασφαλιστικών μέτρων που
συζητήθηκε χθες στο Μονομελές Πρωτοδικείο Αθηνών, στρέφεται κατά των υπευθύνων
της εταιρείας «Δάφνη Επικοινωνίες Α.Ε.» για δημοσίευμα του περιοδικού «Νέον»
που την εμφάνιζε να διατηρεί ερωτικό δεσμό με επιχειρηματία, τον οποίο η ίδια
δεν γνωρίζει ούτε κατ' όψη.

Η Αννίτα Πάνια διεκδικεί αποζημίωση για την ηθική βλάβη που υπέστη από το
επίμαχο δημοσίευμα το ποσό των πενήντα εκατομμυρίων δραχμών.

Σύμφωνα με το περιεχόμενο του επίδικου δημοσιεύματος, η Αννίτα Πάνια είχε
προσκληθεί από αντιπρόσωπο εταιρείας αυτοκινήτων στο Άργος, με τον οποίο
μάλιστα ­ όπως αναφερόταν ­ διατηρούσε και δεσμό. Όπως αποδείχθηκε όμως εκ των
υστέρων, η προσκεκλημένη στα εγκαίνια της αντιπροσωπείας ήταν μία άλλη Αννίτα,
η Αννίτα Ναθαναήλ.

Το δικαστήριο επιφυλάχθηκε να εκδώσει την απόφασή του.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16052P103</ED>
<ID>
ID:137395

</ID><URL>http://ta-nea.dolnet.gr/neaweb/neafile.print_unique?e=A&f=16052&m=P10&aa=3</URL></REF>


Article

<CATEGORY>vin09</CATEGORY>

 <H2>Τα δραματικά σίριαλ νίκησαν τα κωμικά
</H2><H2></H2>
Αυτή τη φορά το δραματικό - αισθηματικό σίριαλ «Ψίθυροι καρδιάς», όχι μόνον
παρέμεινε στην κορυφή, αλλά αυξήθηκε και η τηλεθέασή του από 20,9% σε 23,9%.
Έτσι, η τριάδα των δραματικών σίριαλ επικράτησε την εβδομάδα από 19 έως 25
Ιανουαρίου, επί των κωμικών σειρών. Από τις κωμωδίες ξεχώρισαν «Και οι
παντρεμένοι έχουν ψυχή» (με τον Αντώνη Καφετζόπουλο και τον Γιώργο Παρτσαλάκη)
καθώς και οι «Δύο ξένοι» (με τον Νίκο Σεργιανόπουλο και την Εβελίνα Παπούλια).

Στις ελληνικές ταινίες πρώτη η «Όλγα αγάπη μου» (650.000 τηλεθεατές) και από
τις ξένες η περιπέτεια «Ρομπέν των δασών» (608.000 τηλεθεατές). Από τις
αθλητικές μεταδόσεις τα περισσότερα βλέμματα συγκέντρωσαν οι αγώνες μπάσκετ
(και κυρίως το β' ημίχρονο) μεταξύ Παναθηναϊκού - Άρη, Παρτιζάν - ΑΕΚ και ΠΑΟΚ
- ΑΕΚ.

* Στο επταήμερο από 19 έως 25 Ιανουαρίου η πίτα τηλεθέασης μοιράστηκε ως εξής:
Antenna 24,80%, Mega 20,61%, Σκάι 15,87%, Star 14,78%, ΕΤ1 4,03%, ΝΕΤ 2,67%.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16052P104</ED>
<ID>
ID:137418

</ID><URL>http://ta-nea.dolnet.gr/neaweb/neafile.print_unique?e=A&f=16052&m=P10&aa=4</URL></REF>


Article

<CATEGORY>vin09</CATEGORY>

 <H5>ΦΩΤΟΘΗΚΗ 1975-97
</H5><H2>1.800 φωτογραφίες σε CD-ROM
</H2><H2></H2>
Στην ηλεκτρονική «σελίδα» των περιεχομένων του CD-ROM

Η πρώτη συλλογή σύγχρονης ελληνικής φωτογραφίας της ηλεκτρονικής φωτοθήκης του
Φωτογραφικού Κέντρου Αθηνών ολοκληρώθηκε και εκδόθηκε σε CD-ROM για
ηλεκτρονικούς υπολογιστές Macintosh και PC με τον τίτλο «Φωτοθήκη 1975-97». Η
έκδοση, που αφορά την περίοδο 1975-97, είναι δίγλωσση (ελληνική και αγγλική)
και παρουσιάζει διακόσια δέκα θεματικές σπουδές (portfolios) εβδομήντα
τεσσάρων Ελλήνων φωτογράφων μέσα από ένα σύνολο 1.800 έργων.

Περιλαμβάνει, επίσης, κριτικά κείμενα, βιογραφικά και βιβλιογραφικά στοιχεία,
καθώς και πληροφορίες σχετικά με τις σημαντικότερες παρουσιάσεις της ελληνικής
φωτογραφίας στο εξωτερικό.

Το συνολικό αυτό εγχείρημα (έρευνα, συλλογή στοιχείων, κατασκευή προγράμματος
και έκδοση) έτυχε της υποστήριξης του υπουργείου Πολιτισμού στο πλαίσιο της
εθνικής πολιτικής για τη φωτογραφία.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16052P121</ED>
<ID>
ID:137316

</ID><URL>http://ta-nea.dolnet.gr/neaweb/neafile.print_unique?e=A&f=16052&m=P12&aa=1</URL></REF>


Article

<CATEGORY>vin09</CATEGORY>

 <H2>Παιχνίδια βίας και καταστροφής κατ' οίκον
</H2><H2></H2>
Να απευθύνονται στον εισαγγελέα προέτρεψε χθες τους γονείς η υφυπουργός
Ανάπτυξης Άννα Διαμαντοπούλου για όσα από τα CD-ROM κυκλοφορούν στην αγορά και
είναι επικίνδυνα για τα παιδιά.

Και υποσχέθηκε ότι θα ενταθούν οι έλεγχοι που οφείλει να κάνει η πολιτεία,
παράλληλα «με μια ενεργοποίηση που θα πρέπει να κάνει η ίδια η κοινωνία».

Η συζήτηση έγινε με αφορμή ερώτηση την οποία είχε υποβάλει η βουλευτής του
ΠΑΣΟΚ Ελένη Ανουσάκη, η οποία κατήγγειλε ότι «με 9.300 δραχμές έχεις το
δολοφόνο σπίτι σου».

«Σε όλα τα ποδοσφαιράκια», είπε η βουλευτής του ΠΑΣΟΚ «και στα ξενοδοχεία
ακόμα, πηγαίνουν τα παιδιά και παίζουν το CD-ROM . Το έχω παίξει κι εγώ.
Τρόμαξα και δεν είμαι σε ηλικία παιδιού, σίγουρα! Αλλά βλέπετε. Με 9.300
δραχμές εκπαιδεύεστε πώς θα σκοτώνετε τον απέναντί σας. Όποιον βρουν στον
δρόμο τον ρημάζουν. Αν σκοτώσουν δέκα, παίρνουν και πόντους. Παρακαλώ να
τρέξετε, σπεύστε όχι βραδέως, γρήγορα, γιατί το παιδάκι σας που είναι υπέροχο,
θα γίνει δολοφόνος».

Πάντως, η υφυπουργός, αναφερόμενη κι αυτή στους κινδύνους που υπάρχουν για τα
παιδιά και τον παιδαγωγικό ρόλο των παιχνιδιών, τόνισε πως η παρέμβαση και οι
κανόνες εμπίπτουν στο Ποινικό Δίκαιο.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16052P122</ED>
<ID>
ID:137356

</ID><URL>http://ta-nea.dolnet.gr/neaweb/neafile.print_unique?e=A&f=16052&m=P12&aa=2</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2><H2></H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Διαλύοντας τον Χάρι. 5.00-7.00-9.00-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Τυφλή στροφή. 6.00-8.30-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Τζέιμς Μποντ 007: Το αύριο ποτέ
δεν πεθαίνει. 6.00-8.30-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Μόνος στο σπίτι 3. 6.30-8.30-10.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Το παιχνίδι. 6.00-8.30-11.00 μ.μ. Ηρακλής - πέρα από το μύθο - Κυρ.
ώρα 4.10 μ.μ.

ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Τιτανικός. 3.00-6.50-10.30 μ.μ. Κυριακη και ώρα 11.00 π.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Άντρες με τα
όλα τους. 5.00-7.00-9.00-11.00 μ.μ. Παρ. - Κυρ. και ώρα 3.00 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Τιτανικός. 6.15-10.00 μ.μ. Παρ.-Κυρ. και ώρα
2.30 μ.μ. Κυρ. και ώρα 11.00 π.μ.

ΑΘΗΝΑΙΟΝ CINEPOLIS PHILIPS 2. Τιτανικός. 3.00-6.45-10.30 μ.μ.

ΑΘΗΝΑΙΟΝ CINEPOLIS PHILIPS 3. Τιτανικός. 3.00-6.45-10.30 μ.μ. Σάβ. και ώρα
11.00 π.μ.

ΑΘΗΝΑΙΟΝ CINEPOLIS PHILIPS 4. Άντρες με τα όλα τους. 5.00-7.00-9.00-11.00 μ.μ.
Σάβ.-Κυρ. και ώρα 3.00 μ.μ., Παρ.-Σάβ. και ώρα 00.45

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Condition). Τυφλή στροφή. 6.00-8.30-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Το παιχνίδι. 6.00-8.30-11.00
μ.μ. Ηρακλής - πέρα από το μύθο Κυρ. ώρα 4.00 μ.μ.

ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Ο κύριος με τα γκρι.
6.00-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo). Ο
ψευταράς (Κ.). 6.45-8.45-10.45 μ.μ. Μαζί και η ταινία μικρού μήκους Bean.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Η γεύση του
κερασιού. 7.00-9.00-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Τιτανικός. 5.45-9.30 μ.μ.
Παρ.-Κυρ. ώρα 2.00 .μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Η επίλεκτη. 6.20-8.40-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Τζέιμς Μποντ
007: Το αύριο ποτέ δεν πεθαίνει. 6.00-8.30-11.00 μ.μ. Σάβ.-Κυρ. και ώρα 3.30 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Το παιχνίδι. 6.00-8.30-11.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition).
Τιτανικός. 3.00-6.45-10.30 μ.μ. Κυριακή και ώρα 11.30 π.μ.

ART STUDIO CINEMA (Πλατ. Αμερικής ~ 8653.300 Dolby Stereo). Ο επισκέπτης του
χειμώνα. 7.00-9.00-11.00 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Άντρες με τα όλα τους. 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital).
Τιτανικός. 6.15-10.00 μ.μ. Παρ.-Κυρ. 2.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS).
Τιτανικός. 5.45-9.30 μ.μ. Παρ.-Κυρ. και ώρα 2.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Άντρες με
τα όλα τους. 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Τιτανικός. 5.45-9.30 μ.μ. Παρ.-Κυρ. και ώρα 2.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Τζέιμς Μποντ πράκτωρ 007: Το αύριο ποτέ δεν
πεθαίνει. 5.10-7.40-10.15 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Άντρες με τα όλα τους. 4.30-6.30-8.30-10.30 μ.μ. Παρ.-Κυρ. και ώρα
12.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 Dolby Stereo). Προστάτης
οικογένειας. 6.30-8.40-10.45 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Τιτανικός. 6.15-10.00 μ.μ. Παρ.-Κυρ. και ώρα 2.30 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Τιτανικός. 6.15-10.00 μ.μ. Παρ.-Κυρ. και ώρα 2.30 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Τζέιμς Μποντ πράκτωρ 007: Το αύριο ποτέ δεν πεθαίνει. 5.20-7.50-10.20 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Τυφλή στροφή.
6.00-8.30-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Πυροβολημένο ψάρι. 6.00-8.15-10.30 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Το παιχνίδι. 5.15-7.45-10.15 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Ο κύριος με
τα γκρι. 6.40-8.50-11.00 μ.μ.

ΑΤΤΙΚΟΝ RENAULT (Οδ. Σταδίου ~ 3228.821 Dolby Digital Air Condition).
Τιτανικός. 6.00-9.45 μ.μ.

ΑΦΑΙΑ (Καλλιθέα ~ 9595.534 Dolby Stereo). Η γεύση του κερασιού.
7.00-9.00-11.00 μ.μ.

CINERAMA (οδός Αγ. Κυριακής 30, Π. Φάληρο ~ 9303.593-595 Dolby Stereo RS).
Τιτανικός. 6.15-10.00 μ.μ. Παρ.-Κυρ. και ώρα 2.30 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Τιτανικός. Παρ.-Σάβ.:
13.00-17.00-21.00-01.00, Κυρ.-Πέμ.: 11.00-15.15-19.15-23.30.

VILLAGE CENTRE Αίθουσα 2. Το παιχνίδι. Παρ.: 13.30-16.30-19.30-22.30-01.30,
Σάβ.: 16.30-19.30-22.30-01.30, Κυρ.: 16.30-19.30-22.15-01.00, Δευτ.-Πέμ.:
13.30-16.30-19.30-22.15-01.00, Ηρακλής - πέρα από τον μύθο Σάβ.-Κυρ.: 10.30-12.30-14.30.

VILLAGE CENTRE Αίθουσα 3. Η επίλεκτη. Παρ.-Σάβ.:
11.30-14.15-17.00-19.45-22.45-01.30. Κυρ.-Πέμ.: 11.45-14.30-17.15-20.15-23.00-01.30.

VILLAGE CENTRE Αίθουσα 4. Τυφλή στροφή. Παρ.-Σάβ.:
11.15-14.00-16.45-19.30-22.15-01.10. Κυρ.-Πέμ.: 10.45-13.30-16.15-19.15-22.00-00.45.

VILLAGE CENTRE Αίθουσα 5. Τζέιμς Μποντ πράκτωρ 007: Το αύριο ποτέ δεν
πεθαίνει. Παρ.-Σάβ.: 19.45-22.30-01.15, Κυρ.-Πέμ.: 18.30-21.15-00.15. Ο
ψευταράς, Παρ.-Σάβ.: 10.45-13.00-15.15-17.30, Κυρ.-Πέμ.: 11.30-13.45-16.00.

VILLAGE CENTRE Αίθουσα 6. Μοιραία βλάβη. Παρ.: 18.00-20.15-22.45-01.00, Σάβ.:
20.15-22.45-01.00, Κυρ.: 20.30-22.45-01.00. Δευτ.-Πέμ.:
18.15-20.30-22.45-01.00. Μόνος στο σπίτι Παρ.: 10.30-13.00-15.30, Σάβ.:
10.30-13.00-15.20-17.45, Κυρ.: 10.30-13.00-15.30-18.00, Δευτ.-Πέμ.: 10.45-13.15-15.45.

VILLAGE CENTRE Αίθουσα 7. Ο γκαφατζής της ζούγκλας (Κ.).
11.00-13.15-15.30-17.45. Τιτανικός. 20.00-00.00.

VILLAGE CENTRE Αίθουσα 8. Τιτανικός. 12.00-16.00-20.00-00.00.

VILLAGE CENTRE Αίθουσα 9. Τζέιμς Μποντ 007: Το αύριο ποτέ δεν πεθαίνει.
Παρ.-Σάβ.: 12.40-15.20-18.00-20.40-23.20-02.00. Κυρ.-Πέμ.: 11.45-14.15-17.00-19.45-22.30-01.15.

VILLAGE CENTRE Αίθουσα 10. Άντρες με τα όλα τους. Παρ.-Σάβ:
12.15-14.30-16.45-19.10-21.20-23.40-01.45. Κυρ.-Πέμ.: 12.00-14.15-16.30-18.45-21.00-23.15-01.30.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Το παιχνίδι. 6.00-8.30-11.00 μ.μ. Ηρακλής - πέρα από το
μύθο Σάβ.-Κυρ. ώρα 4.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα).
Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Τα φτερά της αγάπης.
6.30-8.45-11.00 μ.μ. Σάβ.-Κυρ. και ώρα 4.30 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Ο κύριος με τα γκρι. 6.00-8.15-10.30 μ.μ. Ο γκαφατζής της ζούγκλας Παρ.-Κυρ.
ώρα 4.30 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Τα φτερά της αγάπης.
6.10-8.20-10.30 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Τυφλή στροφή. 5.20-7.55-10.30 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΕΥΑ (Εμπεδοκλέους 121 Παγκράτι, Άγ. Αρτέμιος ~ 7629.215). Κλειστό για λίγες μέρες.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Ο επισκέπτης του
χειμώνα. 7.00-9.00-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Τιτανικός. 6.15-10.00 μ.μ. Παρ.-Κυρ. και ώρα 2.30 μ.μ.

INTEAL ARAMIS (Πανεπ/μίου 46 ~ 3826.720 Dolby Digital). Ο αδελφός μου κι εγώ.
6.10-8.20-10.30 μ.μ. Παρ.-Σάβ. μεταμεσονύκτια ώρα 1.00 π.μ.: Ο αδελφός μου κι εγώ.

INTEAL ΜΑΡΟΥΣΙ ARAMIS (Λεωφόρος Κηφισίας 215 ~ 6129.169 Dolby Stereo). Ο
αδελφός μου κι εγώ. 6.10-8.20-10.30 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Άντρες με τα όλα τους. 5.00-7.00-9.00-11.00 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Το παιχνίδι. 5.00-7.50-10.55
μ.μ. Ηρακλής - πέρα από το μύθο, Κυρ. ώρα 3.30 μ.μ.

ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Η επίλεκτη. 4.50-7.30-10.35
μ.μ. Τα 101 σκυλιά της Δαλματίας, Κυρ. ώρα 3.30 μ.μ.

ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Τυφλή στροφή. 5.15-8.00-10.50 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo).
Τιτανικός. 6.15-10.00 μ.μ. Παρ.-Κυρ. και ώρα 2.30 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Τα φτερά της
αγάπης. 6.00-8.10-10.15 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Ο αδελφός μου
κι εγώ. 7.00-9.00-11.00 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Η επίλεκτη.
5.30-8.15-10.40 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Τυφλή στροφή. 5.15-7.45-10.15 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo).
Τυφλή στροφή. 5.15-7.45-10.15 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Ο αδελφός μου
κι εγώ. 6.50-9.00-11.10 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Προστάτης οικογένειας.
6.40-8.45-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround). Η
γεύση του κερασιού. 7.00-9.00-11.00 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Τυφλή στροφή.
6.00-8.30-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Τζέιμς Μποντ πράκτωρ 007: Το αύριο
ποτέ δεν πεθαίνει. 6.15-8.25-10.50 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Ο αδελφός μου κι εγώ. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Άντρες με τα όλα τους. 4.30-6.30-8.30-10.30 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Το παιχνίδι. 8.10-10.30
μ.μ. Ηρακλής - πέρα από το μύθο, κάθε μέρα ώρα 6.20 μ.μ., Παρ.-Κυρ. και ώρα
4.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Το παιχνίδι. 8.30-11.00 μ.μ. Δευτ. από 6.00
μ.μ. Ηρακλής - πέρα από το μύθο, Παρ.-Κυρ. ώρα 5.00-6.45 μ.μ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Ο κύριος με τα γκρι. 4.00-6.00-8.15-10.30 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο ~ 2826.873, 2825.607, Dolby Stereo Digital SR).
Τιτανικός. 6.15-10.00 μ.μ. Παρ.-Κυρ. και ώρα 2.30 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο ~ 2826.873, 2825.607, Dolby Stereo Digital SR).
Άντρες με τα όλα τους.. 4.20-6.20-8.20-10.20 μ.μ. Ο γκαφατζής της ζούγκλας.
Κάθε μέρα ώρα 6.20 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Τα φτερά της αγάπης. 6.50-9.00-11.10 μ.μ.

ΦΑΛΗΡΟ 1 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Ο αδελφός μου κι εγώ. 6.30-8.35-10.40 μ.μ.

ΦΑΛΗΡΟ 2 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Τα φτερά της αγάπης. 5.45-8.00-10.15 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (Περιστέρι ~ 5711.105 Dolby Stereo). Τιτανικός. 6.30-10.15 μ.μ.
Παρ.-Κυρ. και ώρα 2.30 μ.μ.

*

ΗΜΙΚΕΝΤΡΙΚΟΙ

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Έναρξη σε λίγες μέρες.

ΑΝΤΑΜΣ (Αιγάλεω ~ 5989.226 Dolby Stereo). Τιτανικός. 5.45-9.30 μ.μ. Παρ.-Κυρ.
και ώρα 2.00 μ.μ.

ΒΥΖΑΝΤΙΟ (Αιγάλεω ~ 5985.071). Πυροβολημένο ψάρι. 6.30-8.30-10.30 μ.μ.

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222, ~
7793.515-18). Παρ. ώρα 9.00 μ.μ.: Η εγκληματική ζωή του Αρτσ. Ντε Λα Κρουζ,
του Μπουνιουέλ. Τρίτη: Ναζαρέν, του Μπουνιουέλ.

*

ΠΡΟΑΣΤΙΩΝ

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη, ~ 0294.99760). Αιχμάλωτος του
Καυκάσου. 8.30 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Θεωρίες
συνωμοσίας. 7.00-9.30 μ.μ.

ΛΕΣΧΗ ΦΙΛΩΝ ΚΝ/ΦΟΥ ΒΟΡΕΙΑΣ ΑΤΤΙΚΗΣ (Αγ. Στεφάνου - Δημαρχείο). Μόνο Κυριακή
8.30 μ.μ.: Η νύχτα των σαλτιμπάγκων.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Το παιχνίδι.
6.00-8.10-10.20 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Τιτανικός. 5.40-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ

ΟΣΚΑΡ (Κρανίδι ~ 093246441). Λος Άντζελες εμπιστευτικό. 7.15-10.00 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Ώρα 8.30 μ.μ.
Άννα Καρένινα.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα ~ 4640.408). Επτά χρόνια στο Θιβέτ. 5.00-7.15-9.30 μ.μ.

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Τιτανικός.
6.00-9.45 μ.μ. Παρ.-Κυρ. και ώρα 2.30 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Το παιχνίδι. 5.15-7.45-10.15 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453). Επτά
χρόνια στο Θιβέτ. 5.30-8.00-10.45 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453).
Επτά χρόνια στο Θιβέτ. 5.30-8.00-10.45 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Ηρακλής - πέρα από τον μύθο (Κ.). 7.00-9.00 μ.μ.

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Η επίλεκτη. 5.40-8.00-10.20 μ.μ.

ΔΗΜΟΤΙΚΟΣ ΜΟΣΧΑΤΟΥ ΚΙΝ/ΦΟΣ ΣΙΝΕ ΚΗΠΟΣ (Ηλεκτρικός σταθμός ~ 4816.276). Σάβ.
5.00 μ.μ., Κυρ. 6.00 μ.μ.: Γαβ στόρι.

ΖΕΑ (Πασαλιμάνι ~ 4521.388 Dolby Stereo Air Condition). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ. Κυρ. και ώρα 3.00 μ.μ.

ΚΙΝ/ΚΗ ΛΕΣΧΗ ΣΑΛΑΜΙΝΑΣ (Κέντρο Νεότητας, παραλία Σαλαμίνας ~ 4655.789).
Σάββατο: ώρα 9.00 μ.μ.: Βαλκανιζατέr. Κυριακή: 7.00-9.00 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Ο γάμος του καλύτερου μου φίλου. 8.00-10.00 μ.μ. Κυρ. ώρα
6.00-8.00-10.00 μ.μ. Ταξίδι στη Μελόνια Σάβ. ώρα 4.00-6.00 μ.μ., Κυρ. ώρα
11.00 π.μ.-4.00 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Ο αδελφός μου κι εγώ. 6.05-8.10-10.15 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Ο κύριος με τα γκρι.
6.10-8.20-10.30 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Τυφλή στροφή.
5.30-7.50-10.10 μ.μ.

*

ΘΕΣΣΑΛΟΝΙΚΗΣ

Α' ΠΡΟΒΟΛΗΣ

ΧΕΙΜΕΡΙΝΟΙ

ΑΘΗΝΑΙΟΝ (~ 832.060 Dolby Stereo). Τυφλή στροφή. 6.00-8.45-11.00 μ.μ.

ΑΛΕΞΑΝΔΡΟΣ (~ 257.255 Dolby Stereo). Η επίλεκτη. 6.15-8.30-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Τζέιμς Μποντ 007: Το αύριο
ποτέ δεν πεθαίνει. 6.00-8.30-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Τυφλή στροφή. 6.30-8.45-11.00 μ.μ.

ΒΑΚΟΥΡΑ (~ 283.777 Dolby Stereo). Τα φτερά της αγάπης. 7.00-9.00-11.00 μ.μ.
Παρ.-Κυρ. μεταμεσοντύκτια προβολή ώρα 1.00 π.μ. Παράξενα παιχνίδια.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Η επίλεκτη. Παρ.-Σάβ.: 11.30-14.15-17.15-20.00-22.45-01.30.
Κυρ.: 14.00-16.45-19.30-22.15-01.00, Δευτ.-Πέμ.:
11.15-14.00-16.45-19.30-22.15-01.00 μ.μ.

VILLAGE CENTRE Αίθουσα 2. Ο γκαφατζής της ζούγκλας Παρ.-Σάβ.:
12.30-14.45-17.00, Κυρ.-Πέμ.: 12.15-14.30-16.45. Τζέιμς Μποντ πράκτωρ 007: το
αύριο ποτέ δεν πεθαίνει. Παρ.-Σάβ.: 19.15-22.00-00.45, Κυρ.-Πέμ.: 19.00-21.40-00.20.

VILLAGE CENTRE Αίθουσα 3. Μόνος στο σπίτι Νο 3. Παρ.: 11.45-14.15. Σάβ.:
11.30-14.00-16.30. Κυρ.: 11.15-13.45-16.15. Δευτ.-Πέμ.: 11.15-13.45. Μοιραία
βλάβη Παρ.: 16.45-19.00-21.15-23.30-01.45, Σάβ.: 19.00-21.15-23.30-01.45,
Κυρ.: 18.45-21.00-23.15-01.30, Δευτ.-Πέμ.: 18.15-18.45-21.00-23.15-01.30.

VILLAGE CENTRE Αίθουσα 4. Τυφλή στροφή. Παρ.-Σάβ.:
11.15-14.00-18.45-19.30-22.15-01.00. Κυρ.-Πέμπτη: 11.00-13.45-16.30-19.15-22.00-00.45.

VILLAGE CENTRE Αίθουσα 5. Τιτανικός. Παρ.-Σάβ.: 13.00-17.00-21.00-01.00.
Κυρ.-Πέμ.: 11.00-15.15-19.15-23.30.

VILLAGE CENTRE Αίθουσα 6. Ο Ηρακλής - πέρα από τον μύθο (στα ελληνικά προβολές
Σάβ.: 10.45-12.45-14.45. Κυρ.: 10.45-13.00-15.00) / Το παιχνίδι - The game.
Παρ.: 11.00-13.45-16.30-19.45-22.30-01.30. Σάβ.: 16.45-19.30-22.30-01.30.
Κυρ.: 17.00-19.45-23.00-01.30. Δευτ.-Πέμ.: 11.30-14.00-16.30-19.30-22.15-01.00.

VILLAGE CENTRE Αίθουσα 7. Τιτανικός. Παρ.-Σάβ.: 12.00-16.00-20.00-00.00.
Κυρ.-Πέμ.: 12.15-16.15-20.15-00.15

VILLAGE CENTRE Αίθουσα 8. Ο ψευταράς. Παρ.-Σάβ.:
11.15-13.30-15.45-18.00-20.15. Κυρ. -Πέμ.: 10.45-13.15-15.30-17.45-20.00. /
Θεωρίες συνωμοσίας. Παρ.-Πέμ.: 22.30-01.20.

VILLAGE CENTRE Αίθουσα 9. Τζέιμς Μποντ πράκτωρ 007: Το αύριο ποτέ δεν
πεθαίνει. Παρ.-Σάβ.: 12.40-15.20-18.00-20.40-23.15-01.45. Κυρ.-Πέμπ.: 11.45-14.15-17.00-19.45-22.30-01.15.

ΓΑΛΑΞΙΑΣ (~ 817.010 Dolby Stereo). Το υποβρύχιο. 6.45-10.30 μ.μ.

ΕΓΝΑΤΙΑ (~ 225.172 Dolby Digital). Τιτανικός. 6.45-10.30 μ.μ. Παρ.-Κυρ.:
3.00-6.45-10.30 μ.μ.

ΕΣΠΕΡΟΣ 1 (~ 235.304 και 265.544 Dolby Stereo). Το παιχνίδι - The Game.
6.00-8.30-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Εραστές για μια νύχτα.
7.00-9.00-11.00 μ.μ.

ΚΑΠΙΤΟΛ (~ 815.570 Dolby Stereo). Τιτανικός. 3.30-7.00-10.30 μ.μ. Σάβ.-Κυρ.:
12 μεσημέρι.

ΚΟΛΟΣΣΑΙΟΝ (~ 831.565). Ο αδελφός μου κι εγώ. 7.00-9.00-11.00 μ.μ.

ΛΑΟΥΡΑ (~ 819.935 Dolby Stereo). Πυροβολημένο ψάρι. 6.30-8.45-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Ο κύριος με τα γκρι. 7.00-9.00-11.00 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Τιτανικός. 6.45-10.30 μ.μ. Παρ.-Κυρ.:
3.00-6.45-10.30 μ.μ.

ΝΑΥΑΡΙΝΟΝ (~ 225.152 Dolby Stereo). Προστάτης οικογένειας. 7.00-9.00-11.00 μ.μ.

ΟΛΥΜΠΙΑΣ (~ 217.336). Θέατρο: Θίασος Στάθη Ψάλτη: Ο πιο αστείος εραστής.

ΠΑΛΛΑΣ (~ 278.515 Dolby Stereo). Το παιχνίδι - The Game. 6.00-8.30-11.00 μ.μ.

ΡΑΔΙΟ ΣΙΤΥ (~ 824.970 Digital Sound). Το παιχνίδι - The Game. 6.00-8.30-11.00
/ Ο Ηρακλής πέρα από τον μύθο στα ελληνικά Σάβ-Κυρ. στις 4.30 μ.μ.

ΤΙΤΑΝΙΑ 1 (~ 520.040 Οδός Λαγκαδά). Ο γκαφατζής της ζούγκλας. 4.00-6.00 μ.μ. /
Τυφλή στροφή. 8.00-10.30 μ.μ. 
ΤΙΤΑΝΙΑ 2 (~ 520.040 Οδός Λαγκαδά). Ο Ηρακλής πέρα από τον μύθο στα ελληνικά
3.00-5.00-6.45 μ.μ. Κυρ.: 11.00-1.00-3.00-5.00-6.45 μ.μ. / Το παιχνίδι - The
game. 8.30-11.00 μ.μ.

ΦΑΡΓΚΑΝΗ (~ 213.929 Dolby Stereo). Ο αδελφός μου κι εγώ. 7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: P14</CAT>
<ED>
Κωδικός άρθρου: A16052P141</ED>
<ID>
ID:137333

</ID><URL>http://ta-nea.dolnet.gr/neaweb/neafile.print_unique?e=A&f=16052&m=P14&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
<H3></H3>«ΑΝΤΡΕΣ ΜΕ ΤΑ ΟΛΑ ΤΟΥΣ»: Κωμωδία με «θέση» που μόνο το αγγλικό σινεμά
θα μπορούσε να την κάνει, όπου άνεργοι άντρες αποφασίζουν να κάνουν ένα γκρουπ
για στριπτίζ! Του Πίτερ Κατανέο. (Αθήναιον 2, Αθήναιον Cinepolis 4, Αβάνα,
Άττικα 2, Όπερα 1, Village Centre 10, Καλυψώ, Πτι Παλαί, Τρία Αστέρια 2).

«Ο ΕΠΙΣΚΕΠΤΗΣ ΤΟΥ ΧΕΙΜΩΝΑ»: Η πρώτη σκηνοθετική δουλειά του ηθοποιού
Άλαν Ρίκμαν για τη ζωή τεσσάρων ανθρώπων σ' ένα παγωμένο ψαροχώρι της Σκωτίας.
Με τους: Έμα Τόμσον, Φιλίντα Λόουν, Σίλα Ριντ. (Αρτ Στούντιο).

«ΤΥΦΛΗ ΣΤΡΟΦΗ»: Ο Σον Πεν μπλέκει με ένα αντρόγυνο ­ Τζένιφερ Λοπέζ,
Νικ Νόλτε ­ που θέλει να βγάλει απ' τη μέση ο ένας τον άλλο. Φιλμ νουάρ του
Όλιβερ Στόουν. (Agora, Αίγλη, Άστρον, Village Centre 4, Έμπασσυ, Κηφισιά 3,
Μετάλλιον, Μετροπόλιταν, Όσκαρ, Χαϊλάιφ Στούντιο).

«Ο ΑΔΕΛΦΟΣ ΜΟΥ ΚΙ ΕΓΩ»: Όμορφη, αγαπησιάρικη ταινία του Αντώνη
Κόκκινου, μ' έναν 25άρη να θαυμάζει τυφλά τον 45άρη ροκ αδελφό του και την
εποχή των σίξτις. Με τους: Δημοσθένη Παπαδόπουλο, Βαγγέλη Γερμανό, Πέμυ Ζούνη,
Μυρτώ Αλικάκη, Έρικ Μπάρτον. (Ιντεάλ, Ιντεάλ Μαρούσι, Μαργαρίτα 2,
Μπροντγουαίη, Πλάζα, Φάληρο 1, Σινεάκ).

«Ο ΚΥΡΙΟΣ ΜΕ ΤΑ ΓΚΡΙ»: Ο έρωτας μπαίνει στη ζωή ενός 60άρη και
αναστατώνει την οικογενειακή του γαλήνη. Του Περικλή Χούρσογλου, με τους:
Γιώργο Μιχαλακόπουλο, Ειρήνη Ιγγλέση, Ράνια Οικονομίδου. [Αλεξάνδρα (Πατ.),
Άτταλος, Διάνα, Τιτάνια, Χαϊλάιφ].

«Η ΓΕΥΣΗ ΤΟΥ ΚΕΡΑΣΙΟΥ»: Ένας άντρας θέλει να αυτοκτονήσει και αναζητεί
αυτόν που θα τον βοηθήσει σ' αυτή την απόφασή του. Χρυσός Φοίνικας στο
Φεστιβάλ Καννών το '97. Του Αμπάς Κιαροστάμι. (Αλφαβίλ, Αφαία, Ορφεύς).

«ΤΑ ΦΤΕΡΑ ΤΗΣ ΑΓΑΠΗΣ»: Σύγκρουση συντηρητικών αξιών στο τέλος του 19ου
αιώνα με τις μοντέρνες ιδέες που έφερνε ο νέος. Από το βιβλίο του Χένρι
Τζέιμς. Του Ίαν Σόφτλεϊ με τους: Έλενα Μπάναμι Κάρτερ, Λάινους Ρόουτς, Σαρλότ
Ράμπλινγκ. (Δαναός, Έλλη, Μαργαρίτα 1, Τριανόν, Φάληρο 2).

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: P14</CAT>
<ED>
Κωδικός άρθρου: A16052P142</ED>
<ID>
ID:137374

</ID><URL>http://ta-nea.dolnet.gr/neaweb/neafile.print_unique?e=A&f=16052&m=P14&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ </H2>
ΟΡΙΖΟΝΤΙΑ

1. Το δίκτυό της απλώνεται σε όλη την Ελλάδα. 2. Είναι αρκετές
εφημερίδες. 3. Γλυκό και αρωματικό. ­ Παραπέμπει στη βιβλιογραφία.
4. Σύμφωνο του αγγλικού αλφαβήτου. ­ Σκακιστικός όρος (αντίστρ.).
5. Παλιότερη Ισραηλινή πολιτικός. ­ Ξενική άρνηση. 6. Ελληνικός
νομός. 7. Η αιτιατική ζώου... ηχητικά. ­ Προμηνύουν καλά. 8.
Μέλος ομηρικής οικογένειας. ­ Το μεγαλύτερο από τα ορνιθοειδή, στην
καθαρεύουσα (με άρθρο). 9. Δεν βρίσκεται πάντοτε (γεν.).

ΚΑΘΕΤΑ

1. Πρόσωπο της Οδύσσειας. 2. Κατά κανόνα αναποτελεσματικά.
3. Βαλκανικό νόμισμα. ­ Μονολεκτική ερώτηση (αντίστρ.). ­ Δύο... υγρά.
4. Τα «Νέα Ψαρά» της Εύβοιας. 5. Η πρωτεύουσα της Σαντορίνης. ­
Παράλια μικρασιατική πόλη, που ιδρύθηκε, σύμφωνα με την παράδοση, από τον
Αργοναύτη Πολύφημο. 6. Τελικός σύνδεσμος. ­ Του Σμέτανα «πουλημένη».
7. Κοινή ονομασία νησιού μας. ­ Λίμνη της η Αράλη (γεν.). 8.
Αποκαλούνται ορισμένοι σπόνδυλοί μας. ­ Ομόηχα φωνήεντα. 9. Τα αρχικά
μονάδων ευαισθησίας φωτογραφικών φιλμ. ­ Γενέτειρα του Μ. Κωνσταντίνου (αιτ.).

ΛΥΣΗ (29/1/98)

ΟΡΙΖΟΝΤΙΑ: 1. ΠΑΝΑΧΑΙΚΟ 2. ΑΝΑΛΥΣΕΙΣ 3. ΣΑΛΑΜΙΝΑΣ
4. ΑΓΑΝΑ 5. ΕΡΜΑ 6. ΔΟΝΤΙΑ 7. ΝΕΑ - ΠΙΑ 8.
ΑΜΠΕΛΑΚΙΑ 9. ΚΑΣΤΑ - ΤΕΣ. ΚΑΘΕΤΑ: 1. ΠΑΣΤΕΡΝΑΚ 2. ΑΝΑ -
ΕΜΑ 3. ΜΙΛΑΝ - ΣΠΑ 4. ΑΛΑ - ΑΔ - ΕΤ 5. ΧΥΜΑ - ΟΠΛΑ
6. ΑΣΙΓΩΝΙΑ 7. ΙΕΝΑ - ΤΑΚΤ 8. ΚΙΑΝΤΙ - ΙΕ 9. ΟΣΣΑ
- ΑΖΑΣ..

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: P14</CAT>
<ED>
Κωδικός άρθρου: A16052P143</ED>
<ID>
ID:137402

</ID><URL>http://ta-nea.dolnet.gr/neaweb/neafile.print_unique?e=A&f=16052&m=P14&aa=3</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2><H2></H2>
ΑΘΗΝΑ (Δεριγνύ 10 ­ Πατησίων, ~ 82.38.698, 82.37.330). «Ταξίδι μιας μεγάλης
μέρας μέσα στη νύχτα» του Γ. Ο' Νιλ Λάσκαρη, Θεοδωρακόπουλος.

ΑΘΗΝΩΝ (Βουκουρεστίου 10 ­ Πανεπιστημίου, ~ 32.35.524). «Μικρές αλεπούδες» της
Λ. Χέλμαν Μαραγκού, Χρυσικάκος.

ΑΚΑΔΗΜΟΣ (Ιπποκράτους 17 ­ Ακαδημίας, ~ 36.25.119, 36.03.835). «Μπράβο
γιατρέ...» του Ρ. Κούνεϊ Ρώμας, Βλ. Κυριακίδης.

ΑΚΡΟΠΟΛ (Ιπποκράτους 9-11, ~ 36.43.700, 36.08.666). «Ήρθες σαν όνειρο» των Λ.
Μιχαηλίδη - Γ. Τζιώτη Βοσκόπουλος, Γκερέκου.

ΑΛΙΚΗ (Αμερικής 4, ~ 32.44.146). «Το κλουβί με τις τρελές» του Ζ. Πουαρέ
Μουστάκας, Φωκάς.

ΑΛΚΜΗΝΗ (Αλκμήνης 8, Γκάζι, όπισθεν Πειραιώς 127, ~ 34.28.583). «Υλικό
πολέμου» του Πλ. Καϊτατζή Δαβής, Δεμερτζή.

ΑΛΚΥΟΝΙΣ (Ιουλιανού 42-46 ­ Αριστοτέλους, ~ 88.15.402). «Ντα» του Χ. Λέοναρντ
Μεσσάλας, Γλυκοφρύδη.

ΑΛΑΜΠΡΑ (Στουρνάρη 53, Πολυτεχνείο, ~52.27.497, 52.44.400). «Ποπ κορν» του Μπ.
Έλτον Τζώρτζογλου, Λογοθέτης.

ΑΛΦΑ (Στουρνάρη ­ Πατησίων, ~ 52.38.742). «Ορφέας και Ευρυδίκη» του Ζ. Ανούιγ
Γ. Βούρος, Σταθακοπούλου.

ΑΜΙΡΑΛ (Αμερικής 10, ~ 36.39.385). «Ο παππούς έχει πίεση» της Δ. Παπαδοπούλου
Δ. Παπαδοπούλου, Μητρούσης.

ΑΜΟΡΕ - ΕΞΩΣΤΗΣ (Πριγκηποννήσων 10, ~ 64.68.009). «Shopping and fucking» του
Μ. Ρέιβενχιλ Σκιαδαρέσης, Θ. Πάνου.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκηποννήσων 10, ~ 64.68.009). Αργεί.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Απόψε αυτοσχεδιάζουμε» του Λ.
Πιραντέλο Ευαγγελάτος (σκηνοθ.), Τασοπούλου.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739). «Σε φιλώ στη μούρη» του Γ. Διαλεγμένου
Αναλυτή, Ρηγόπουλος.

ΑΝΟΙΞΗΣ (Γερμανικού 20, Μεταξουργείο, ~ 52.38.870). «Βόιτσεκ» του Γκ. Μπίχνερ
Μαργαρίτης, Δούζη.

ΑΝΟΙΧΤΟ (Κάλβου 70 - Γκύζη, ~ 64.45.749). «Προς Ελευσίνα» του Π. Μάτεσι Γ.
Μιχαηλίδης (σκηνοθ.), Χατζησάββας.

ΑΝΤΙΘΕΑΤΡΟ (Μοσχονησίων 36, πλατεία Αμερικής, ~ 85.61.168). «Οι δήμιοι στα
Σόδομα» (ντε Σαντ) των Μ. Ξενουδάκη - Κ. Πολυχρονοπούλου Ξενουδάκη, Πρωτονοταρίου.

ΑΠΛΟ ­ ΚΕΝΤΡΙΚΗ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Φεγγάρι για καταραμένους» του Γ. Ο' Νιλ Αντύπας
(σκηνοθ.), Λεμπεσόπουλος.

ΑΠΛΟ ­ ΝΕΑ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Μανέ, Χατζηπαναγιώτης.

ΑΠΟ ΜΗΧΑΝΗΣ (Ακαδήμου 13, Μεταξουργείο, ~ 52.35.716). «Φυλλωσιές» του Λ. Νορέν
Βαλαβανίδης, Κράλλη.

ΑΤΕΝΕΟΥΜ (Αμερικής 8, ~ 36.33.701). «Έρωτας για έξι πρόσωπα» των Ζ. Κοκτό,
Αντ. Τσέχωφ, Σ. και Χ. Κιντέρο Βασιλάκου, Σπανόπουλος.

ΑΤΤΙΣ (Λεωνίδου 7, Μεταξουργείο, ~ 52.26.260). Αργεί.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Σουίτα γενεθλίων» του Ρ. Χόντον Παπαναστασίου, Γεωργίτσης.

ΑΥΛΩΝΙΤΗ (Βουκουρεστίου 1, ~ 33.13.321-3). «Ποιος ανακάλυψε την Αμερική;» της
Χρ. Σπηλιώτη Σπηλιώτη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522). «Μπαμπάδες με ρούμι» των Θ. Παπαθανασίου -
Μ. Ρέππα Φασουλής, Ε. Γερασιμίδου.

ΒΕΜΠΟ (Καρόλου 18, ~ 52.21.767, 52.48.289). «Γκριζ» των Τζ. Τζέικομπς - Γ.
Κέισι Φραγκούλης, Βασιλοπούλου.

ΒΙΚΤΩΡΙΑ (Μαγνησίας 5 - 3ης Σεπτεμβρίου 119, ~ 82.33.125). «Καλή τύχη» του Γ.
Θεοδοσιάδη Σπαντίδας, Βλαντή.

ΒΡΕΤΑΝΙΑ (Πανεπιστημίου 7, ~ 32.21.579). Κεντρική Σκηνή. «Τρομεροί
γονείς» του Ζ. Κοκτό Παναγιωτοπούλου, Παπακωνσταντίνου. Δεύτερη
Σκηνή. «Η αίθουσα των διδασκόντων» της Λ. Βούτερς Βλησίδης, Δελαπόρτα.

ΓΚΛΟΡΙΑ (Ιπποκράτους 7, ~ 36.09.400). «Αινιγματικές παραλλαγές» του Ερ.-Εμ.
Σμιτ Καρράς, Γ. Κυρίτσης.

ΔΑΝΔΟΥΛΑΚΗ (Αγίου Μελετίου 61Α - Πατησίων, ~ 86.40.414, 86.40.452). «Μάστερ
κλας» του Τ. Μακ Νάλι Δανδουλάκη, Σοντάκη.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ ΜΕΛΙΝΑ ΜΕΡΚΟΥΡΗ (Αγίου Δημητρίου 55). Αργεί.

ΔΗΜΟΤΙΚΟ ΚΕΡΑΤΣΙΝΙΟΥ (Μικράς Ασίας 24 - Παπαναστασίου, πίσω από το Δημαρχείο,
~ 46.15.767, 46.35.009). Αργεί.

ΔΗΜΟΤΙΚΟ ΠΕΙΡΑΙΑ (Αγίου Κωνσταντίνου 4, ~ 41.94.550). Αργεί.

ΔΙΑΝΑ (Ιπποκράτους 7, ~ 36.26.956). «Το βαλς των ταυρομάχων» του Ζ. Ανούιγ
Τσακίρογλου, Διαβάτη

ΔΙΑΥΛΟΣ (Δράκου 9, ~ 92.39.588). «Η κυρα-Κώσταινα» ­ «Συζυγική σκηνή» του Μ.
Μητσάκη Κολόζου, Αντωνιάδης.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42. 772). «Μαχαίρι
στο κόκαλο» του Κ. Μουρσελά Νιχωρίτη, Κατσάμπας.

ΔΙΟΝΥΣΙΑ (Αμερικής 10, ~ 36.12.500). «Προσοχή, δαγκώνει!», του Αλ. Γκέρνι
Ράντου, Μεντή.

ΕΘΝΙΚΗ ΛΥΡΙΚΗ ΣΚΗΝΗ («Ολύμπια», Ακαδημίας 59, ~ 36.12.461). «Αντριάνα
Λεκουβρέρ» του Φρ. Τσιλέα (Τετ., Σάβ.) Μουσικά Παραμύθια του Δάσους (Κυρ.)
«Μαγικός Αυλός» του Β.Α. Μότσαρτ (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322). Αργεί.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπέζος, Κρούσκα.

ΕΘΝΙΚΟ - ΝΕΑ ΣΚΗΝΗ ­ ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~
52.23.242, 52.33.322). «Ο Χάσης» του Δ. Γουζέλη - «Η γυναίκα της Ζάκυθος»
(Σολωμός) του Στ. Τσακίρη Στ. Κυριακίδης, Χατούπη.

28 (Μοσχονησίων 28, πλατεία Αμερικής, ~ 86.43.263, 86.56.853). «Τελευταία
απόδραση» του Μπ. Όουεν Μοντανάρη, Ε. Οικονόμου.

104 ΚΕΝΤΡΟ ΛΟΓΟΥ ΚΑΙ ΤΕΧΝΗΣ (Θεμιστοκλέους 104, ~ 38.02.056, 38.02.059).
Κεντρική Σκηνή: «Μουσική, δύο άνθρωποι αγαπήθηκαν και...» της Μ. Ντιράς
Ρικάκη (σκην.), Φέστα. Δεύτερη Σκηνή: «Νύχτες κωμωδίας» (stand
up comedy) Σεραφείμ, Ζαραλίκος (εναλλασσόμενο ρεπερτόριο).

ΕΛΠΙΔΑΣ (Αριστοτέλους 53 - Σμύρνης, μεταξύ Ιουλιανού και Ηπείρου, ~
82.29.030). «Ο αρχισιδηρουργός» (Ονέ) της Έλ. Τσαλδάρη Ντούζος, Τσαλδάρη.

ΕΛΥΖΕ (Νυμφαίου 12, 1η στάση Ιλίσια, ~ 77.82.354). Αργεί.

ΕΜΠΡΟΣ - ΕΠΑΝΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Ν. Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Αγγέλα» του Γ. Σεβαστίκογλου Μπαντής (σκηνοθ.), Ταχτσόγλου.

ΕΝΑΣΤΡΟΝ (Δεληγιάννη 19 - Μπουμπουλίνας, πίσω από το Μουσείο, ~ 82.53.489).
«Νηρέας ο Βάρας» του Δ. Παπαχρήστου Γ. Αρμένης, Τζιραλίδου.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, ~ 34.65.634). «Ο μασκοφόρος» του
Χ. Κράουσερ Καβουκίδη, Κρομμύδας.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Γυάλινος ουρανός» του
Ντ. Χέαρ Βουτέρης, Δεκαβάλλα.

ΕΠΑΣΚΤ (Πανός 19Α - Θόλου, Πλάκα, ~ 32.15.654 ) «Ψιμυθιές» του Στρ.
ΠανούριουΓ. Νικολάου, Πανούριος.

ΕΡΓΟΣΤΑΣΙΟ (Βουλιαγμένης 268 ~ 75.10.544). «Μπρου μπρα» του Στ. Μανωλακάκη
Δημ. Παπαδόπουλος, Γ. Οικονόμου.

ΕΡΕΥΝΑΣ (Ιλισίων 21, Ζωγράφου ~ 77.80.826). «Αγάπη και κατανόηση» του Τζ.
Πένχολ Ποταμίτης, Καστανάς.

ΗΒΗ (Σαρρή 27 Ψυρή ~ 32.12.263, 32.15.127). «Η Κυριακή των παπουτσιών» του Λ.
Λαζόπουλου Λαζόπουλος, Παλαντζίδης.

ΗΛΙΟΥ - ΚΑΤΩ ΧΩΡΟΣ (Φρυνίχου 10, Πλάκα ~ 32.31.591, 32.47.509). «Έξω, μπροστά
στην πόρτα» του Β. Μπόρχερτ Παπασπύρος, Δ. Βασιλειάδου.

ΗΜΕΡΑΣ - ΚΟΚΚΙΝΗ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~
69.29.090, 64.95.777). «Προ των Θερμοπυλών» του Π. Τακόπουλου Γιώρ.
Κυριακίδης, Γιαννικάκης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Μολιεριάδα» (Μολιέρος) των Ζ. Ζεραρντί - Α. Μοντζολή
Στυλιανοπούλου, Γιώρ. Κυριακίδης.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890). «Αρσενικό - θηλυκό»
του Α. Θωμόπουλου Α. Αντωνίου, Ν. Ασίκη.

ΘΕΑΤΡΟΚΙΝΗΣΗ (Ακαδήμου 13, κάθετος οδού Πειραιώς, έναντι πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΘΗΣΕΙΟΝ (Τουρναβίτου 7, ~ 32.55.444). Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). «Στο Μαντράς τη νύχτα
εκείνη» του Ε. Μανέ Βοζικιάδου, Στάγκος.

ΙΛΙΣΙΑ (Παπαδιαμαντοπούλου 4, ~ 72.16.317). «Το μουσικό κουτί» Τσανακλίδου,
Ζούδιαρης. 
ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, ~ 72.50.657). «Τρία χρόνια
Σαββατοκύριακο» του Β. Νανάκη Ντ. Σιμοπούλου, Σταματιάδης.

ΚΑΙΡΩΝ (Τσέλιου 10 - Σολιώτη, Αμπελόκηποι, πίσω από τον Άρειο Πάγο, ~
64.54.407). Αργεί.

ΚΑΙΣΑΡΙΑΝΗΣ (Κοιμήσεως Θεοτόκου 30, Καισαριανή, ~ 72.23.023). «Οι φυλακισμένοι
της κεντρικής λεωφόρου» του Ν. Σάιμον Κωνσταντινίδης, Παπανέστορος.

ΚΑΛΟΥΤΑ (Πατησίων 240, ~ 86.11.311, 86.75.588). «Οι αισιόδοξοι» του Γ.
Λαζαρίδη Γ. Βασιλείου, Βιδάλη.

ΚΑΡΕΖΗ (Ακαδημίας 3, ~ 36.36.144, 36.25.520). «Περιμένοντας τον Γκοντό» του Σ.
Μπέκετ Κώστας Καζάκος, Φιλιππίδης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Γράμμα στον Ορέστη» του Ι. Καμπανέλλη Δαφνής, Γκαβάκου.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Του Κουτρούλη ο γάμος» του Α.
Ρίζου - Ραγκαβή Μπέλλος, Στάικου.

ΚΝΩΣΣΟΣ (Κνωσσού 11, Πατησίων, στάση Καλλιφρονά, ~ 86.77.070, 86.24.463). «Οι
κούκλες» του Π. Γεωργιόπουλου Λ. Τσάγκας, Βαμβακίδης.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 ­ Πολυτεχνείου, ~ 88.12.846). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Το στοίχημα» του Κλ. Όντετς
Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 38.48.342). Αργεί.

ΜΑΣΚΕΣ (Λήθης 6 - Αγίου Μελετίου 107, ~ 86.12.509). «Ο φλύαρος» του Σ. Καρύδη
Χριστοφιλάκης (σκηνοθ.), Πελαΐδης.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασ. Σοφίας - Κόκκαλη, ~ 72.82.333). Αίθουσα Φίλων
της Μουσικής. Κύκλος Γαλλικής Μουσικής. «Πελλέας και Μελισσάνθη» του Κλ.
Ντεμπισί (Τρ.) Σειρά Μεγάλοι Ερμηνευτές ­ Οι Ορχήστρες Φιλοξενούν. Βίκτωρ
Τρετιακόφ (βιολί) «Οι Σολίστ της Πάτρας»: συναυλία (Παρ.) «Ορχήστρα των
Χρωμάτων»: συναυλία (Σάβ.) Μεγάλες Ορχήστρες ­ Μεγάλοι Μαέστροι. Συμφωνική
Ορχήστρα του Λονδίνου ­ Κόλιν Ντέιβις: α' συναυλία (Κυρ.).

ΜΕΛΙΝΑ (Βουκουρεστίου 3, ~ 32.13.685-6). Αργεί.

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). Αργεί.

ΜΙΝΩΑ (Πατησίων 91, ~ 82.32.578, 82.10.048). «Αθήνα 2000 με τα... τέσσερα» των
Α. Πυριόχου - Π. Χατζηκουτσέλη - Ντ. Σπυρόπουλου - Μ. Άνθη Πανοπούλου, Τριφύλλη.

ΜΟΥΣΟΥΡΗ (πλατεία Καρύκη 6, ~ 33.10.936). Κεντρική Σκηνή. «Κάτω από τη
σκάλα» του Τσ. Ντάιερ Μιχαλακόπουλος, Μοσχίδης. Δεύτερη Σκηνή.
«Να ζει κανείς ή να συζεί;» του Λ. Κάσλερ Βενιζελέα, Δ. Βογιατζής.

ΜΟΥΣΟΥΡΗ 3 (Πλ. Καρύκη 6, ~ 33.10.936). «Μάκβεθ με παντόφλες» του Τζ. Κρ.
Γουντ Παπαμιχάλης, Στοΐδου.

ΜΠΡΟΝΤΓΟΥΑΙΗ (Αγίου Μελετίου 61Α - Πατησίων, στοά Λάλη, ~ 86.20.231). «Μπλαντ
μπράδερς - Δεσμοί αίματος» του Γ. Ράσελ Κ. Σπυρόπουλος, Μπονάτσος.

ΝΕΟΥ ΚΟΣΜΟΥ (Αντισθένους 7 - Θαρύπου, Φιξ, ~ 92.12.900). «Βρομιά» του Ρ.
Σνάιντερ Β. Θεοδωρόπουλος (σκην.), Μαρκουλάκης.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι ~ 57.73.666, 57.55.685). «Ένα
καπέλο γεμάτο βροχή» του Μ. Γκάτσο Μιχόπουλος (σκηνοθ.), Α. Παπαδόπουλος.

ΟΔΟΥ ΑΝΤΙΟΧΕΙΑΣ (Αντιοχείας 1 ­ Πιπίνου, ~ 88.32.050). Αργεί.

ΟΔΟΥ ΕΡΜΟΥ (Ερμού 106, Μοναστηράκι, τηλ.: 32.14.950, 86.40.555). «Το δωμάτιο
με τους μανδαρίνους» του Ρ. Τομά Μ. Ραζή, Χρυσούλης.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Γερτρούδη» του Γ.
Σέντεμπεργκ Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Δεσμά αίματος» του
Αθ. Φούγκαρτ Αλ. Μυλωνάς, Οικονόμου.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). Αργεί.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264).
«Εγχείρημα»: «Τρίπτυχο» του Θ. Βλάχου ­ «Το αόρατο που σε κοιτά» (Μ.
Ευσταθιάδη) του Α. Διαμαντή σε Θ. Βλάχος, Α. Διαμαντής.

ΠΕΙΡΑΙΩΣ 131 (Πειραιώς 131, ~ 34.50.922). «Βγαλ' τον υπουργό απ' την πρίζα»
του Έρ. Άϊντλ Αδαμάκη, Χαϊκάλης.

ΠΕΙΡΑΜΑΤΙΚΟ ΤΗΣ ΠΟΛΗΣ (Σταδίου 4, ~ 32.22.035). «Προδομένη γυναίκα» της Σ. ντέ
Μποβουάρ Ζαβιτσιάνου, Ριάλδη.

ΠΕΡΟΚΕ (Οδυσσέως 2, πλατεία Καραϊσκάκη, Μεταξουργείο, ~ 52.32.132, 52.40.040).
«Ό,τι πείτε υπουργέ μου» του Ρ. Κούνεϊ Βουτσάς, Τσιβιλίκας.

ΠΟΛΙΤΕΙΑ (Σαρρή 40, Θησείο, ~ 33.10.663-4). Αργεί.

ΠΟΛΙΤΙΣΤΙΚΟ ΚΕΝΤΡΟ «ΣΠΥΡΟΣ ΑΠΟΣΤΟΛΟΥ» (Ηρώων Πολυτεχνείου 39, Άγιοι Ανάργυροι,
~ 26.90.511). «Τρικυμία - Όνειρο καλοκαιρινής νύχτας» του Ουίλ. Σαίξπηρ
Θεατρική Ομάδα Εφήβων Πολιτιστικού Κ΄εντρου Δήμου Αγίων Αναργύρων.

ΠΟΛΥΤΕΧΝΟ (Διγενή Ακρίτα 15 ­ Μαυρομιχάλη 157, ~ 64.34.700). Εναλλάξ:
«Λα νόνα» του Ρ. Κόσα Πιατάς, Τζούμας ­ «Βίος και συνουσία» των Ντ. Φο
­ Φ. Ράμε, Κ. Μουρσελά Πιατάς, Κανελλοπούλου.

ΠΟΡΤΑ (Μεσογείων 59, ~ 77.11.333). «Άμλετ» του Ουίλ. Σαίξπηρ Κιμούλης, Μπεμπεδέλη.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.17.030). «Το λιοντάρι το
χειμώνα» του Τζ. Γκόλντμαν Βαλάκου, Χρ. Πολίτης.

ΡΟΕΣ - ΚΑΤΩ (Ιάκχου 14, Γκάζι, ~ 34.79.426). «Τούτο εστί το σώμα μου» της Σ.
Σπυράτου Χοροθέατρο «Ροές».

ΡΟΕΣ - ΠΑΝΩ (Ιάκχου 14, Γκάζι, ~ 34.79.426). «Ενοικιάζεται... εκτός απροόπτου»
του Δ. Αδάμη Αδάμης, Γεωργουσοπούλου.

ΣΗΜΕΙΟ (Χ. Τρικούπη 10, πίσω από την Πάντειο, Καλλιθέα, ~ 92.29.579). «Η
επιστροφή των Τσε» του Γ. Χρυσούλη Ν. Διαμαντής (σκηνοθ.), Ι. Μακρή.

ΣΤΑΘΜΟΣ (Β. Ουγκώ 55, παραπλ.του «Περοκέ», πλατεία Καραϊσκάκη, ~52.22.656).
«Ενυδρείο» του Κ. Μουρσελά Τ. Χαλκιάς, Διδασκάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). «Το πρόβλημα του Κώστα»
του Β. Ραΐση Παπαγεωργίου (σκηνοθ.), Χαντζίδου.

ΣΥΓΧΡΟΝΟ ΑΘΗΝΑΣ (Ευμολπιδών 41, Γκάζι, ~ 34.67.095). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Αργεί.

ΤΕΧΝΗΣ ΚΑΡΟΛΟΣ ΚΟΥΝ (Φρυνίχου 14 - Διονυσίου Αρεοπαγίτου, ~ 32.36.732,
32.22.464). «Οι σοφολογιότατες» του Μολιέρου Λαζάνης (σκηνοθ.), Μαλακατέ.

ΤΕΧΝΗΣ-ΥΠΟΓΕΙΟ (Πεσμαζόγλου 5, ~32.28.706, 32.29.703). «Μια συνάντηση κάπου
άλλου» του Ι. Καμπανέλλη Κουγιουμτζής (σκηνοθ.), Προύσαλης.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Κρίμα που είναι πόρνη»
του Τζ. Φορντ Κακλέας (σκηνοθ.), Αστεριάδη.

ΤΕΧΝΟΧΩΡΟΣ ΥΠΟ ΣΚΙΑΝ (Μαυρομιχάλη 161 ­ Ξιφίου 14, ~ 64.20.522). «Αγρίμια τη
νύχτα» του Μ. Αζαμά Κωτσής (σκηνοθ.), Ανδριώτης.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Αγν. Οσιέτσκα Λύγαρη, Νάτσιος.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. ΜακΝτόναλντ Κουνελάκη, Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). Αργεί.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: P15</CAT>
<ED>
Κωδικός άρθρου: A16052P151</ED>
<ID>
ID:137334

</ID><URL>http://ta-nea.dolnet.gr/neaweb/neafile.print_unique?e=A&f=16052&m=P15&aa=1</URL></REF>


Article

<CATEGORY>vin09</CATEGORY>

 <H5>ΠΗΓΑΜΕ ΣΤΟ ΖΟΟΜ - ΣΤΟΥΝΤΙΟ 5
</H5><H2></H2><H2>Τρίωρο κρεσέντο! </H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

Όλος ο «θίασος» επί σκηνής σε μια από τις πολλές θεατρικές στιγμές της
μουσικής παράστασης του «Στούντιο 5»

Τέλος της δεκαετίας του '60 ανοίγει στην Πλάκα το «Zoom» κι εκείνο τον καιρό
ανοίγουν οι δρόμοι του ελληνικού τραγουδιού με διαμορφωμένη την οντότητά του.

Τέλος της δεκαετίας του '90 το «Zoom» στην Πλάκα γίνεται Στούντιο 5. Ο χώρος
διαμορφώνεται (από τον Παναγιώτη Δεσφινιώτη) σε ένα αμφιθέατρο - μιούζικ χολ.
Σε έναν ιδιαίτερο χώρο-πρόταση, όπου ο Σταμάτης Κραουνάκης σαν τον γλύπτη στο
ατελιέ του συμπιέζει τα υλικά του, τα σωρεύει και τ' αφήνει να εκραγούν ­ να
εκφρασθούν ­ με έναν τρόπο ειρωνικό και οδυνηρό.

­ Τι συμβαίνει σ' αυτό το ανακαινισμένο Zoom - Στούντιο 5;

«Λένε όλοι, το καλύτερο στην πόλη».

­ Δηλαδή;

«Μια παράσταση-επανάσταση στο Zoom κόντρα στη ζωή που ζούμ'».

Χθες γινόταν εκεί ζωντανή ηχογράφηση της μουσικής παράστασης που έχει τίτλο
«Αίθουσα αναμονής» και επεξηγηματικό υπότιτλο «Ηλεκτρικό μελόδραμα». 10.30 ώρα έναρξης.

Ο σκηνοθέτης Νίκος Σούλης με το συνεργείο του, παράλληλα με την ηχογράφηση,
κινηματογραφούσε την παράσταση για το βιντεοκλίπ που ετοιμάζει.

Άλλωστε, γνωρίζει από «μέσα» το πρόγραμμα γιατί συνεργάστηκε στη σκηνοθεσία με
τον θυελλώδη Σταμάτη Κραουνάκη, που έχει πάρει το «Zoom» για τρία χρόνια ­ Έως
το τέλος του 2000.

Η σκηνή είναι κυκλική. Ένα ράουλο την περιβάλλει και η παράσταση αρχίζει όταν
αυτό φέρνει κυλιόμενες τις «αποσκευές». Μια θήκη κιθάρας, μια κάσκα μηχανής. 
Πάνω σ' αυτό κυλάνε και οι πρωταγωνιστές της βραδιάς Ελένη Δήμου, Αντώνης
Μακρής, Γιάννης Λυμπέρης, Χαραλαμπία, Θοδωρής Στρίκος, Αννέτα Κορτσαρίδου,
Ρούλη Καρασιλιώτη, Σταμάτης Κραουνάκης. Πίσω η ορχήστρα. Έξι αγόρια «που
κάνουν για 16» με τον Γιώργο Ζαχαρίου επικεφαλής. Όλοι είναι ντυμένοι στα
λευκά ­ δεν φορούν παπούτσια ­ και έρχονται μέσα από ένα γαλακτερό φως ­ σαν
άγγελοι επί της γης ­ για να μας πουν την ιστορία τους. Την ιστορία μας.

Μια ρεπροσπεκτίβα διάρκειας τριών ωρών με 100, πάνω κάτω, τραγούδια ελληνικά
και ξένα. Χατζιδάκις, Σπανός, Λοΐζος, Μαρκόπουλος, Σαββόπουλος, Μούτσης,
Χιώτης, Κραουνάκης, ρεμπέτικα, παραδοσιακά ελληνικά, Λεντ Ζέπελιν, Πινκ
Φλόιντ, Μπιτλς, Βάιλ, Τζόνσον, όλα αλέθονται στο μπλέντερ.

«Χάρτινο το φεγγαράκι» και «Μπλανς» και «Κασμίρ» και κλαμπ των 70's και σονέτα
του Σαίξπηρ και Μπρεχτ και Καβάφης και Καριωτάκης και Νεγρεπόντη μ' ένα
ασθματικό μοντάζ για «τη σωτηρία της ψυχής».

Αλλεπάλληλα φινάλε. «Δεν ξεριζώνονται οι νύχτες» και «Εμένα με συμφέρει να
παίρνει εκδίκηση η φύση» στην ανάμνηση ενός «Ηλιοβασιλέματος» και στη φιλία
«Όσο καίνε ακόμα τα καντήλια μας» ως την αφρικανική προσευχή «Άγιε Θεέ».

Ποίηση μ' ένα σενάριο πάνω στη μονταρισμένη από τον Κραουνάκη στιχουργική των
Χατζιδάκι, Νικολακοπούλου, Σαββόπουλου, Νεγρεπόντη, Γκάτσου, Χριστιανόπουλου,
Κραουνάκη, Μπελιέ, Σαίξπηρ, Αριστοφάνη και παρλάτες και ταχυδράματα και τα
ταμπλό βιβάν. Και στο φόντο τέσσερις οθόνες τηλεόρασης να παρακολουθούν τα
δρώμενα, να παγώνουν οι εικόνες και ν' απογειώνονται.

Σίγουρα είναι μια πρόταση που συχνά εκρήγνυται, με τη δυναμική της που κάποτε
αιωρείται από αδυναμίες ή ανισότητες και συνεχώς διεκδικεί την ψυχική και
πνευματική συμμετοχή μας.

Τι αλέθει αυτό το μπλέντερ;

Μελωδίες καρδιάς. Ακόμα και άγνωστα τραγούδια, θεσπέσιες μελωδίες χωρίς τέλος.
Πού το πάει ο Κραουνάκης; Γιατί όλη αυτή η αγωνία; Υπάρχει τέλος; Αδιέξοδο;

Μα η μουσική αυτή, η επιλεγμένη τόσο προσεκτικά, με μόνο το κριτήριο του
εκλεκτού, μπορεί να φτάσει σε αδιέξοδο;

Η λύτρωση, επομένως, είναι το ζητούμενο. Και αυτή δεν μπορεί να έρχεται από
ευκολίες και από αγορές εμπορευματοποίησης.

Γι' αυτό ίσως η μουσική παράσταση-πρόταση του Σταμάτη Κραουνάκη και των
συνεργατών του έχει κάτι «ασφυκτικό». Και είναι συγχρόνως ειρωνική. Σαν τον
ίδιο που φορά μαύρη ρεντιγκότα, μαύρο παντελόνι, λευκά αθλητικά παπούτσια και
κόκκινο καπελάκι τζόκεϊ.

Ο συνθέτης τραγουδάει επί σκηνής μαζί με την Ελένη Δήμου και μερικά καινούργια
τραγούδια του. Και δίνει παράσταση ζωής. Είρων και παιγνιώδης. Οδυνηρός και
εκρηκτικός, σαν την παράστασή του. Αρτίστικη και «κλειστή». Φαντασμαγορική και
εσωστρεφής. Όχι, στο Zoom δεν ανεβαίνει κανείς στα τραπέζια για να ξεδώσει μ'
ένα τσιφτετέλι. Δεν χτυπάει τα πόδια του στο σύγχρονο «ποδοβολητό» μιας άμεσης αποδοχής.

Το πρόγραμμα είναι «δύσκολο» και οι θεατές κάθονται όπως στο θέατρο.
Αμφιθεατρικά σε κερκίδες. Στο πάνω μέρος της αίθουσας υπάρχει ένα
πατάρι-μπαλκόνι όπου έχουν τοποθετηθεί τραπέζια. Εκεί σερβίρεται, πριν από την
έναρξη της παράστασης, κρύο πιάτο με διάφορα σάντουιτς. Ποτό για όλους. Η τιμή
- εισιτήριο είναι 6.000 δραχμές. Πρωινές ώρες τελειώνει η παράσταση. Με φόρτε.
Όπως άρχισε. Με κρεσέντο. Όπως άρχισε και με τις αισθήσεις μας στη διαπασών.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16052P161</ED>
<ID>
ID:137317

</ID><URL>http://ta-nea.dolnet.gr/neaweb/neafile.print_unique?e=A&f=16052&m=P16&aa=1</URL></REF>


Article

<CATEGORY>vin09</CATEGORY>

 <H2>Τα πρώτα γενέθλια της «Θύρας»
</H2>
Ο Αντώνης Σαμαράς με τον εκπρόσωπο Τύπου του ΚΚΕ Μάκη Κοψίδη και τον γενικό
διευθυντή της Nethold Λάμπη Ταγματάρχη

Η Βουλή αναστέναζε την Τρίτη το βράδυ από τις ονομαστικές ψηφοφορίες για το
φορολογικό νομοσχέδιο, και σε κεντρικό ξενοδοχείο της Αθήνας, δεκάδες
βουλευτές όλων των κομμάτων, γιόρταζαν τα πρώτα γενέθλια της εκπομπής «Θύρα
300» του Supersport. Δεκαέξι υπουργοί (ανάμεσά τους οι Αλ. Παπαδόπουλος, Κ.
Λαλιώτης, Ε. Βενιζέλος, Κ. Γείτονας, Μ. Παπαϊωάννου, Δ. Ρέππας, Στ. Σουμάκης),
οι αντιπρόεδροι της Βουλής Π. Κρητικός και Π. Σγουρίδης, περίπου 150
βουλευτές, ο πρόεδρος της Πολιτικής Άνοιξης Αντ. Σαμαράς, ο δήμαρχος Αθηναίων
Δημ. Αβραμόπουλος, η Μαρία Δαμανάκη, πολλοί γενικοί γραμματείς υπουργείων,
παλιοί ποδοσφαιριστές, επιδόθηκαν μετά μανίας στο... ποδοσφαιράκι!

Τους επίσημους προσκεκλημένους της «Θύρας 300» υποδέχθηκαν ο γενικός
διευθυντής της Nethold Λάμπης Ταγματάρχης και ο παρουσιαστής της εκπομπής
Γιώργος Παπαχρήστος.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16052P162</ED>
<ID>
ID:137357

</ID><URL>http://ta-nea.dolnet.gr/neaweb/neafile.print_unique?e=A&f=16052&m=P16&aa=2</URL></REF>


Article

<CATEGORY>vin09</CATEGORY>

 <H2>Το εμπνεύστηκε από τη συνάντηση Κάστρο - Πάπα </H2>
<AUTHOR>Ο ΑΣΥΓΧΩΡΗΤΟΣ</AUTHOR>

Αντώνης Αντύπας

Να πάρε (ας πούμε) την Ελίνα Καντζά. Το... ονοματεπώνυμο των τρέιλερ
του Antenna. Το οποίο ονοματεπώνυμο αρέσκεται να γουργουρίζει σαν γατούλα στην
αγκαλιά του αγαπημένου της!

* Ε, μη μου πείτε πως τοιαύτη γατούλα και τοιούτο
γουργουρητό δεν προορίζονται για μεγάλη καριέρα; Και θα 'ναι ντάλα μεσημέρι
(όπως έλεγε ο μακαρίτης Κώστας Λουλές, περιμένοντας την έλευση
του αυτόχθονος υπαρκτού σοσιαλισμού).

* Νιάααααου.

Εις ανώτερα και εκ της συναντήσεως Κάστρο - Πάπα! Η οποία
προσφάτως και ελληνικώς μετονομάστηκε Ασπασία Παπαθανασίου -
Αμαλία Μεγαπάνου (ex συζύγου Κωνσταντίνου Καραμανλή).

* Ε, λοιπόν μόλις προ ημερών, εντός του «Απλού
θεάτρου» του Αντώνη Αντύπα, παρέα τεσσάρων κυρίων παρακολουθούσε την
παράσταση του έργου του Ο' Νιλ «Φεγγάρι για καταραμένους» (με τη
σειρά): Ασπασία Παπαθανασίου, Αμαλία Μεγαπάνου, Ράια Μουζενίδου,
Μαρία Πρέκα!

Μόνες; Καθόλου! Ο Θανάσης Νιάρχος επηρεασμένος από την συνάντηση Κάστρο
- Πάπα, συνέθεσε καινούργιες, ανώτερες παρέες.

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16052P163</ED>
<ID>
ID:137396

</ID><URL>http://ta-nea.dolnet.gr/neaweb/neafile.print_unique?e=A&f=16052&m=P16&aa=3</URL></REF>


Article

<CATEGORY>vin09</CATEGORY>

 <H5></H5><H2>Τον Μάρτιο κληρώνει
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Εις ανώτερα και το ελληνικό δαιμόνιο! Διότι εις το Γκέντεμπουργκ της Σουηδίας
και στο Βερολίνο της Γερμανίας, εγκαθίσταται η ταινία της Αγγελικής
Αντωνίου «Χαμένες νύχτες»!

* Φεστιβάλ στο Γκέτεμποργκ, τμήμα «Νέων Γερμανικών
ταινιών» στο Βερολίνο, φεστιβάλ στη Θεσσαλονίκη. Αυτό το κορίτσι έχει πάρει
σβάρνα όλα τα φεστιβάλ της γηραιάς ηπείρου. Για να δούμε, θα καταρρίψει το
ρεκόρ του «Ψύλλου»;

* Τι είναι αυτό; Ψύλλοι στ' άχυρα.

Και εξηγώ τι εννοώ. Μόλις προσφάτως το Ελληνικό Κέντρο Κινηματογράφου μοίρασε
550 εκατομμύρια δραχμούλες σε 8 παραγωγές! Έλα όμως που τον προσεχή Μάρτιο το
ταμείο θα έχει 100, άντε 200 εκατομμύρια και οι εννιά της διοικήσεως θα
αναγκαστούν, εκ των πραγμάτων, να επιχορηγήσουν μόνο τέσσερις από τις 19
προτάσεις που έχουν στοιβαχτεί στα συρτάρια!

* Τι μέλλει γενέσθαι; Εδώ είναι τα δύσκολα. Διότι
εκτός των άλλων, περιμένουν επιχορήγηση τέσσερα ονόματα: Νίκος
Παναγιωτόπουλος, Σταύρος Τσιώλης, Νίκος Βεργίτσης (με
καρτούν παρακαλώ) και Νίκος Κανάκης, συμπαραγωγός της ταινίας «Ο
αδελφός μου κι εγώ».

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16052P164</ED>
<ID>
ID:137419

</ID><URL>http://ta-nea.dolnet.gr/neaweb/neafile.print_unique?e=A&f=16052&m=P16&aa=4</URL></REF>


Article

<CATEGORY>vin09</CATEGORY>

 <H5></H5><H2>Λυσσασμένη γάτα με πατερίτσα
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Δάνης Κατρανίδης

Πρόβλημά τους! Ο Δάνης Κατρανίδης έλυσε το δικό του (πρόβλημα) με τον
απλούστερο τρόπο! Τρεις μήνες τώρα επισκέπτεται ειδικό γυμναστή που τον
προπονεί να βαδίζει με το 'να πόδι!

* Χτύπα ξύλο! Μια χαρά είναι ο άνθρωπος.
Φανταστείτε πως το περασμένο Σάββατο μέχρι τις πρωινές ώρες της Κυριακής,
περπάταγε και στεκόταν στα δυο του πόδια, πίνοντας το ποτάκι του σε πάρτι
γενεθλίων κοινού φίλου!

Τότε; Αντιγράφοντας (ας πούμε) τη μέθοδο της θεατρικής... ομοιοπαθητικής, που
ακολουθούν απαξάπαντες οι pro (επαγγελματίες) του Χόλιγουντ, προπονείται στο
ρόλο του Μπρικ της «Λυσσασμένης γάτας» που έχει σπάσει το πόδι του και
περπατάει με πατερίτσες!

* Το 1958 με τη Λιζ Τέηλορ και τον Πολ
Νιούμαν. Και 6 Φεβρουαρίου στο Εθνικό με Δάνη Κατρανίδη και Φιλαρέτη
Κομνηνού! Επομένως λόγω γάτας και συνεχών παραβιάσεων του εναέριου εθνικού
χώρου, το «Παυσίλυπον» του Λαυρέντη Μαχαιρίτσα δικαιώνεται.

Αυτός ο Τούρκος, τούρκο θα με κάνει

<REF><SOURCE>ΤΑ ΝΕΑ</SOURCE>
<DATE>, 30-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16052P165</ED>
<ID>
ID:137433

</ID><URL>http://ta-nea.dolnet.gr/neaweb/neafile.print_unique?e=A&f=16052&m=P16&aa=5</URL></REF>


Article

<CATEGORY>vin06</CATEGORY>

 <H5>ΕΤΟΙΜΟΣ Ο ΝΟΜΟΣ
</H5><H2>ΚΑΙ ΠΡΙΜ για την απόσυρση Ι.Χ.
</H2>
Η ΚΥΒΕΡΝΗΣΗ θα προχωρήσει στην εφαρμογή του μέτρου της απόσυρσης παλαιών Ι.Χ.,
δίδοντας πριμ στους ιδιοκτήτες τους. Στη σχετική νομοθετική ρύθμιση, που
περιλαμβάνεται στο νομοσχέδιο που αφορά στη φορολογία των αυτοκινήτων,
προβλέπεται ότι το πριμ θα δίδεται με τη μορφή τίτλου πληρωμής του Δημοσίου,
που «θα συμψηφίζεται κατά την αγορά αυτοκινήτου αντιρρυπαντικής τεχνολογίας ή
με οποιαδήποτε χρηματική οφειλή στο Δημόσιο». Το μέτρο της απόσυρσης θα
εφαρμοσθεί από το 1999 και θα διαρκέσει μέχρι το 2004 και συνδέεται και με την
ανάληψη των Ολυμπιακών Αγώνων του 2004.

σελίδα 21

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16053N011</ED>
<ID>
ID:137454

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N01&aa=1</URL></REF>


Article

<CATEGORY>vin07</CATEGORY>

 <H2>73% υπέρ του Κλίντον </H2>
σελίδα 44

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16053N012</ED>
<ID>
ID:137504

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N01&aa=2</URL></REF>


Article

<CATEGORY>vin04</CATEGORY>

 <H2>Οι βαρώνοι της Ν.Δ. χορεύουν τον Καραμανλή στο ταψί </H2>
σελίδα 7

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16053N013</ED>
<ID>
ID:137571

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N01&aa=3</URL></REF>


Article

<CATEGORY>vin06</CATEGORY>

 <H2>100 δισ. για δύο μηδενικά... </H2>
σελίδα 13

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16053N014</ED>
<ID>
ID:137579

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N01&aa=4</URL></REF>


Article

<CATEGORY>vin07</CATEGORY>

 <H2></H2><H2>Η Ελληνίδα που τρέλανε τον Ντε Κλερκ </H2>
σελίδα 45

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16053N016</ED>
<ID>
ID:137600

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N01&aa=6</URL></REF>


Article

<CATEGORY>vin06</CATEGORY>

 <H2>Το παιχνίδι των τεσσάρων </H2>
στο Πανόραμα

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N01</CAT>
<ED>
Κωδικός άρθρου: A16053N017</ED>
<ID>
ID:137605

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N01&aa=7</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΑΝ ΠΙΑΣΕΙ ένας καλοπροαίρετος αναλυτής χαρτί και μολύβι, τότε το
συμπέρασμα που βγαίνει είναι ότι βρισκόμαστε μπροστά σ' ένα αδιέξοδο, αφού
αργά ή γρήγορα θα έλθει η ώρα για να πληρωθεί ο λογαριασμός. Ο Γιάννης Σιώτος
στους «Προβολείς». Σελ. 6.

Η ΕΝΟΡΧΗΣΤΡΩΜΕΝΗ αντίθεση στην ολοκληρωμένη διαχείριση ενός
«περιβαλλοντικού πάρκου» στον Σχινιά, που θα ενσωματώνει με ακίνδυνο και
λειτουργικό τρόπο ήπιες αθλητικές δραστηριότητες, μόνο σε ασυγχώρητες
προκαταλήψεις θα μπορούσε ν' αποδοθεί. Ο Η. Ευθυμιόπουλος στην «Τρίτη Άποψη».
Σελ. 6.

ΤΟΥΡΚΙΚΗ οργάνωση κατήγγειλε βασανιστήρια Τούρκων από Έλληνες στην
Κύπρο. Και για να αποδείξει του λόγου το αληθές, αντέγραψε λέξη προς λέξη την
έκθεση για βασανιστήρια, βιασμούς και δολοφονίες στην... Κολομβία! Σελ. 11.

Γ. ΚΑΡΑΓΚΟΥΤΗΣ: Ξαναβρήκα τον εαυτό μου που τον έψαχνα καιρό. Μετά τον
Ολυμπιακό, στόχο έχουμε το ματς που ακολουθεί, με τον Παναθηναϊκό. Περισσότερο
μ' αρέσει να πασάρω. Οι απαντήσεις στις «30 Ερωτήσεις» του Γ. Χούπη στη σελ. 12.

Ο Ν. ΠΑΝΤΑΖΗΣ κατηγορούμενος για τον φόνο άλλου κρατουμένου στις
φυλακές, είπε για έναν μάρτυρα: Τον μαχαίρωσα γιατί με κάρφωσε. Κατά τα άλλα
υποστηρίζει ότι είναι αθώος. Στις φυλακές ο τρόμος των φυλακισμένων είναι
καθεστώς. Ο Πρ. Γιόγιακας στις σελ. 14-15.

12 ΝΕΑ Τμήματα δημιουργούνται στα Πανεπιστήμια και τα ΤΕΙ. Όλα στην
περιφέρεια. Επιπλέον, ορισμένα Τμήματα μετονομάζονται και άλλα μετακομίζουν.
Αν τώρα αναρωτιέστε σε τι θα ωφελήσουν αυτά όλα την επιστήμη, η απάντηση είναι
δύσκολη. Σελ. 16.

ΤΑ ΠΑΓΟΒΟΥΝΑ θα μετατρέπονται σε... βότκα! Το νερό τους είναι το πιο
καθαρό, το πιο διαυγές και το λιγότερο μολυσμένο που υπάρχει στον κόσμο. Δεν
το πιστεύετε; Και όμως, ο Καναδάς παραχώρησε ήδη άδεια για την εμπορική
εκμετάλλευσή τους. Αν το ήξερε ο «Τιτανικός» ίσως δεν... βυθίζονταν. Σελ. 43.

Ο Α. ΤΣΟΧΑΤΖΟΠΟΥΛΟΣ 
δεν φαίνεται διατεθειμένος 
να παίξει τον «λαγό» κανενός. 
Πάντως, οι φωνές του ακούγονται όλο

και συχνότερα τώρα στο Πεντάγωνο.

Γιατί αντιλαμβάνεται ότι 
ο προσωπικός τους σχεδιασμός 
έχει αρχίσει να αποδίδει. Ο Λ. Δημάκας στη σελ. 10.

Ο ΠΡΟΕΔΡΟΣ του ΕΡΣ 
δείχνει να ονειρεύεται μια άρτια

εξοπλισμένη γραφειοκρατία που

θα παρεμβαίνει στα τηλεοπτικά μας πράγματα, 
διαμορφώνοντας κοινούς όρους

«ποιότητας»και «αντικειμενικότητας».

Σας θυμίζει λίγο τον «μεγάλο αδελφό»; 
Ο Παντελής Καψής στην «Άλλη Ματιά». Στο «Πανόραμα», σελ. 5.

Π. ΣΠΥΡΟΥ: 
Νιώθω σχεδόν τρομοκρατημένος, 
δεν προλαβαίνω να ενημερωθώ. 
Είναι στιγμές που νιώθω ανίκανος 
δάσκαλος, αισθάνομαι αγράμματος. 
Δεν φτάνει η γνώση της χειρουργικής. 
Ο πανεπιστημιακός δάσκαλος πρέπει να 
γνωρίζει από παιδαγωγική, αρχαία ελληνική γραμματεία... 
Η Βίκυ Χαρισοπούλου στο «24ωρο ενός καρδιοχειρουργού». Σελ. 20.

ΕΚΠΛΗΣΣΟΜΑΙ με τους σημερινούς 
εκκολαπτόμενους επαγγελματίες. 
«Καλημέρα» τούς λες. 
«Πόσα θα πάρω», σου απαντούν. 
«Υπάρχει αυτή η εργασία για σένα», τους λες.

«Πόσες ώρες θα απασχολούμαι», σε ρωτούν.

Η Τζώρτζια Κοντράρου «Σε πρώτο ενικό». Σελ. 13.

ΛΙΝΑ ΝΙΚΟΛΑΚΟΠΟΥΛΟΥ: Αν μιλάω καμιά φορά είναι για να μην είμαι ύπουλη. Πού
και πού πρέπει να λέω το γιατί, για να μπορώ πραγματικά να σωπάσω. Δεν έχω
φθάσει ακόμη στο σημείο η σιωπή μου να είναι γαλήνη. Έχω ακόμη εκρήξεις. Η
συνέντευξη στο «Πρόσωπο με πρόσωπο» στον Παύλο Ηλ. Αγιαννίδη. Σελ. 18-19.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16053N021</ED>
<ID>
ID:137465

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Ξεκάθαρος
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Ποιος είναι ο πιο εύκολος τρόπος για να μην πάρει κάποιος θέση για την
τροπολογία περί ΔΕΚΟ; Να πει «συμφωνώ απόλυτα με τη θέση του προέδρου της Ν.Δ.».

Με τιμή

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16053N022</ED>
<ID>
ID:137543

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ </H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N02</CAT>
<ED>
Κωδικός άρθρου: A16053N023</ED>
<ID>
ID:137553

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N02&aa=3</URL></REF>


Article

<CATEGORY>vin01</CATEGORY>

 <H2>ΤΟ ΒΑΡΟΜΕΤΡΟ ΤΗΣ ΕΒΔΟΜΑΔΑΣ
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16053N032</ED>
<ID>
ID:137515

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Το... γαϊτανάκι
</H2>
ΟΥΔΕΝ συνηθέστερον ­ μάλιστα θα έλεγε κανείς ότι πρόκειται για «υπόθεση
ρουτίνας» ­ από τις αλλαγές στις διοικήσεις των ΔΕΚΟ...

ΤΗ μια στην «Ολυμπιακή», τον ΟΣΕ και τις Αστικές Συγκοινωνίες...

ΤΗΝ άλλη ­ μόλις χθες ­ στην CosmOTE.

ΚΑΙ άλλοι μεν από τους μάνατζερ παραιτούνται ­ όπως στην Ολυμπιακή ­
πριν καν αναλάβουν καθήκοντα...

ΑΛΛΟΙ «ξηλώνονται» ­ όπως στην CosmOTE ­ ως αποτυχόντες...

ΚΑΙ άλλοι αντικαθίστανται ­ όπως στον ΟΑΣΑ ­ έστω και αν φέρονται ως επιτυχημένοι.

ΚΑΙ, βεβαίως, παρουσιάζει ενδιαφέρον το γεγονός...

ΠΩΣ την ώρα που η κυβέρνηση κατηγορεί τα «προνόμια» εργαζομένων για τα
χάλια των ΔΕΚΟ...

ΚΑΤ' εξοχήν αρμόδιος υπουργός έρχεται και θυμίζει τις ευθύνες των
διοικήσεών τους.

ΜΟΝΟ που έπρεπε να προστεθεί πως οι διευθύνοντες ­ κάθε φορά ­ τις
προβληματικές επιχειρήσεις...

ΔΕΝ αναλαμβάνουν αυτόκλητοι το καθήκον να τις εξυγιάνουν...

ΑΛΛΑ διορίζονται ­ εσχάτως αφού περάσουν τη δοκιμασία της Βουλής ­ από
την κυβέρνηση.

ΟΠΩΣ και τα όποια «προνόμια» ­ είτε υπαρκτά είτε όχι ­ εργαζομένων στις
ΔΕΚΟ ασφαλώς δεν προέκυψαν ούτε αιφνιδίως ούτε... εξ ουρανού...

ΑΛΛΑ από τις υπό κατηγορία διοικήσεις των ΔΕΚΟ...

ΤΙΣ οποίες ­ το... γαϊτανάκι αποδεικνύεται αμείλικτο ­ οι εκάστοτε
κυβερνώντες επέλεξαν.

ΚΑΙ σε κάθε περίπτωση το συμπέρασμα είναι πως οι ευθύνες δεν ανήκουν
αποκλειστικά στους τυχόν κακοδιοικούντες...

ΑΛΛΑ ­ πικρή η αλήθεια ­ και σε εκείνους που φέρουν το βάρος της
επιλογής και της εποπτείας τους.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16053N033</ED>
<ID>
ID:137554

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Γιάννης Ιωαννίδης:

(ο προπονητής της ΑΕΚ ­ πριν από τον ημιτελικό Κυπέλλου με τον Ολυμπιακό ­ για
τους πολλούς τραυματισμούς παικτών του)

«Καλύτερα να έχεις τραυματισμένα λιοντάρια, παρά υγιή κοτόπουλα».

Δημήτρης Γεωργακόπουλος:

(ο βουλευτής του ΠΑΣΟΚ σε επιτροπή της Βουλής)

«Οι άνεργοι, οι άστεγοι και οι κοινωνικά αποκλεισμένοι είναι αυτοί που θα
κάνουν την επόμενη κοινωνική επανάσταση».

Γιάννης Πάριος:

(ο τραγουδιστής, στο «Πλέι Μπόι»)

«Τραγουδάω αυτό που αισθάνομαι, που βιώνω. Μισώ τους χορτάτους που μιλάνε για
την πείνα των άλλων. Τραγούδησα για λογαριασμό των ανδρών για τις γυναίκες
τους. Όχι ως πολιτικός».

Μιχάλης Ασλάνης:

(ο σχεδιαστής μόδας, στο «Out»)

«Θα το ξανασκεφτώ αν ξαναχρησιμοποιήσω επώνυμες (μοντέλες) γιατί είναι κάλπικη
όλη αυτή η ιστορία. Δεν ξέρουν τι τους γίνεται».

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N03</CAT>
<ED>
Κωδικός άρθρου: A16053N034</ED>
<ID>
ID:137592

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N03&aa=4</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Ο αποκλεισμός
</H2>
Ο ΛΟΓΟΣ στους αναγνώστες. Ο Νάσος Θεοδωρίδης, Καμελιών 26, Π. Ψυχικό, γράφει:

«Ελάχιστη δημοσιότητα δόθηκε στο γεγονός ότι στην τελετή των εγκαινίων της
Έκθεσης των Θησαυρών του Αγίου Όρους στη Θεσσαλονίκη δεν προσκλήθηκε
κανένας εκπρόσωπος άλλων θρησκειών και δογμάτων. Έτσι, η ελληνική
πολιτεία προβάλλει ως αποπειρώμενη να οικειοποιηθεί την πολυσύνθετη παράδοση
του βυζαντινού πολιτισμού και να την εντάξει σε ένα απλουστευτικό καλούπι, στο
οποίο κανείς "παρείσακτος" δεν χωράει. Στο όνομα αυτής της βαθύτατα
μισαλλόδοξης θεώρησης, η πολιτεία φάνηκε διατεθειμένη να αποκλείσει για μία
ακόμη φορά όλους τους Έλληνες πολίτες που συμβαίνει να μην είναι χριστιανοί
ορθόδοξοι και να μεταχειριστεί συμπολίτες μας ως ανθρώπους δεύτερης κατηγορίας.

Επισήμως, δεν δόθηκε καμία εξήγηση για την ανεπίτρεπτη αυτή παράλειψη.
Υπάρχουν όμως ανεπίσημες πληροφορίες, σύμφωνα με τις οποίες οι εκπρόσωποι των
μοναστηριών του Αγίου Όρους αξίωσαν τον αποκλεισμό του ραβίνου της εβραϊκής
κοινότητας Θεσσαλονίκης. Επειδή κάτι τέτοιο θα προκαλούσε διεθνές σκάνδαλο, οι
εκπρόσωποι της Πολιτιστικής Πρωτεύουσας αποφάσισαν ότι θα ήταν προτιμότερο να
αποκλειστούν όλες οι άλλες θρησκείες και δόγματα, εκτός φυσικά από την
Ορθόδοξη Εκκλησία.

Υπενθυμίζω ότι η εβραϊκή κοινότητα υπάρχει στη Θεσσαλονίκη εδώ και τουλάχιστον
500 χρόνια και έπαιξε αποφασιστικό ρόλο στην ιστορική διαδρομή και στη
διαμόρφωση της περίπλοκης και πολυπολιτισμικής ταυτότητας που χαρακτηρίζει τη
γοητευτική αυτή πόλη. Επίσης, είναι γνωστό ότι η εν λόγω κοινότητα
δολοφονήθηκε, σχεδόν στο σύνολό της, στους θαλάμους αερίων των ναζιστικών
στρατοπέδων συγκέντρωσης. Με αυτά τα δεδομένα, η απαίτηση των μοναχών να
αποκλειστεί ο θρησκευτικός ηγέτης εκείνων που έχουν διασωθεί από το πιο φριχτό
και ακατανόητο έγκλημα του 20ού αιώνα είναι πραγματικά εξωφρενική. Το πνεύμα
που υποδηλώνουν οι μαύρες αυτές αντιλήψεις απέχει κατά πολύ από τη
φιλοσοφία που διέπει τις σύγχρονες πολιτισμένες δημοκρατίες. Επίσης, απέχει
έτη φωτός από τις ιδέες της Ορθόδοξης Εκκλησίας, όπως αυτές εκφράζονται
σήμερα από την πνευματική της ηγεσία, δηλαδή το Οικουμενικό Πατριαρχείο. Ας
μην ξεχνάμε, ο χριστιανισμός είναι οικουμενισμός με επίκεντρο την
Αγάπη. Οι απόψεις αυτές παρουσιάζονται τάχα ως αυθεντική εκδοχή της
Ορθοδοξίας, ενώ στην πραγματικότητα δυσφημούν την Ορθόδοξη Εκκλησία. Βεβαίως,
ο καθένας δικαιούται να έχει τις απόψεις του, ακόμη και αν αυτές είναι
ρατσιστικές. Η μεγάλη ευθύνη δεν ανήκει σε κάποιους σκοταδιστές της Αθωνικής
Κοινότητας, αλλά βαραίνει τους εκπροσώπους του κράτους, που υποχώρησαν μπροστά
σε εξοργιστικές απαιτήσεις, ενώ θα έπρεπε να τις είχαν απορρίψει χωρίς δεύτερη
κουβέντα. Η ίση μεταχείριση των Ελλήνων πολιτών και η ανεξιθρησκία
είναι ζητήματα αρχής για μια φιλελεύθερη κοινωνία».

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16053N043</ED>
<ID>
ID:137575

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N04&aa=3</URL></REF>


Article

<CATEGORY>vin05</CATEGORY>

 <H2>Οι τρεις, τα Ίμια και οι βουλευτές
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, σήμερα συμπληρώνονται δύο χρόνια από το επεισόδιο στα Ίμια ­ και εδώ
και αρκετές ημέρες, αρκετοί βουλευτές, από όλα τα κόμματα, είχαν καταθέσει στο
προεδρείο της Βουλής πρόταση να τηρηθεί ενός λεπτού σιγή για τους τρεις
αξιωματικούς μας, που σκοτώθηκαν στο δυστύχημα με το στρατιωτικό ελικόπτερο,
τα ξημερώματα εκείνης της ημέρας.

ΠΟΙΑ ήταν η τύχη της πρότασης; Προσέξτε ­ ο πρόεδρος της Βουλής, επικαλούμενος
τον κανονισμό, περιορίστηκε αναγκαστικά σε κάποια ζεστά λόγια για τους
αδικοχαμένους. Όμως, από τους βουλευτές που είχαν καταθέσει την πρόταση,
ελάχιστοι ήταν στην αίθουσα...

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16053N044</ED>
<ID>
ID:137583

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N04&aa=4</URL></REF>


Article

<CATEGORY>vin05</CATEGORY>

 <H2>Οι διαρροές... είναι παντοτινές
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΠΟΥ λέτε, η συζήτηση είχε ανάψει χθες το μεσημέρι στο Μέγαρο Μαξίμου, όπου
συνεδρίαζε η Κυβερνητική Επιτροπή ­ όλοι έλεγαν για την ανάγκη να υπάρχει
«ενιαία στάση» όλων...

ΤΟΤΕ, λοιπόν, πήρε τον λόγο ο υπουργός Τύπου κ. Δ. Ρέππας και ­ αφού βεβαίως
συμφώνησε στην ανάγκη της ενιαίας στάσης ­ έβαλε το «δάχτυλο στην πληγή»...

ΕΝ ΟΛΙΓΟΙΣ, τους είπε ότι αποκλείεται να εμφανιστεί η Κυβερνητική Επιτροπή
ενωμένη, όσο συνεχίζεται η γνωστή τακτική των «διαρροών» ­ «ένας να
ενημερώνει», κατέληξε.

ΟΛΟΙ συμφώνησαν ­ ε, ότι λίγο αργότερα ένας κορυφαίος υπουργός έκανε μία
«διαρροή», μάλλον από κεκτημένη ταχύτητα θα ήταν...

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16053N045</ED>
<ID>
ID:137594

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N04&aa=5</URL></REF>


Article

<CATEGORY>vin05</CATEGORY>

 <H2>Άναψαν τα τηλέφωνα
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΩΣ ΓΝΩΣΤΟΝ, η Νεολαία του ΠΑΣΟΚ είναι αυτόνομη και τα λοιπά. Ε, λοιπόν, μόλις
ολοκληρώθηκε η χθεσινή συνεδρίαση της Πολιτικής Γραμματείας των ενηλίκων του
κόμματος ­ όπου και προέκυψε η γνωστή πρόταση για έκτακτο συνέδριο ­ τα
τηλέφωνα άναψαν...

Ποιοι μιλούσαν με ποιους; Μα, οι ενήλικοι μιλούσαν με τους νεαρούς για να τους
«ψήσουν» ­ και μιλάμε για όλες τις τάσεις...

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16053N046</ED>
<ID>
ID:137602

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N04&aa=6</URL></REF>


Article

<CATEGORY>vin05</CATEGORY>

 <H2>Το ΚΚΕ για τον Άρη...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, ΧΩΡΙΣ πολλά - πολλά, να σας ενημερώσουμε ότι το ΚΚΕ αρχίζει να
ασχολείται και επισήμως με την «υπόθεση Βελουχιώτη»: Αύριο το βράδυ, στο
Πνευματικό Κέντρο του Ζωγράφου, η Κομματική Οργάνωση Βάσης Άνω Ιλισίων
διοργανώνει εκδήλωση με ομιλητή από το Ιστορικό Τμήμα της Κεντρικής Επιτροπής
του κόμματος...

Στην αναγγελία της εκδήλωσης υπενθυμίζεται η φράση του κ. Χαρ. Φλωράκη,
«παινεύουν τους πεθαμένους για να θάψουν τους ζωντανούς»...

Μπα, μάλλον το θέμα είναι ποιος παινεύει...

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16053N047</ED>
<ID>
ID:137606

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N04&aa=7</URL></REF>


Article

<CATEGORY>vin05</CATEGORY>

 <H2>Πάει Παρίσι...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΩΠ! ΜΕΓΑΛΕΙΑ πάλι για τον κ. Αντ. Σαμαρά ­ αναχωρεί σήμερα με τη σύζυγό του
για το Παρίσι, επικεφαλής κομματικής αντιπροσωπείας της «Άνοιξης», για να
παραβρεθεί στο συνέδριο του γκωλικού κόμματος...

Ο κ. Σαμαράς πρόκειται να έχει ιδιαίτερη συνομιλία με τον πρόεδρο της Γαλλίας
κ. Ζακ Σιράκ, που είναι και πρόεδρος του γκωλικού κόμματος...

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16053N048</ED>
<ID>
ID:137607

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΠΟΙΟ ΚΥΝΗΓΙ ΤΟΥ χαμένου θησαυρού; Το μεγάλο στοίχημα είναι άλλο ­ ποιος θα
ανακαλύψει ποια είναι η θέση της Νέας Δημοκρατίας για την τροπολογία περί ΔΕΚΟ...

ΙΔΕΑ: ΓΙΑΤΙ ΔΕΝ λύνει το ΠΑΣΟΚ και το πρόβλημα της Νεολαίας του
με μία τροπολογία;

ΜΙΑ ΤΡΟΠΟΛΟΓΙΑ για την εξυγίανση της Νεολαίας, ας πούμε...

Ο ΛΑΟΣ ΔΕΝ ΞΕΧΝΑ τι σημαίνει Δεξιά ­ αλλά μπορεί και να το παραβλέψει,
αν χρειαστεί...

ΚΟΤΖΑΜ ΠΟΛΙΤΙΚΗ Γραμματεία του ΠΑΣΟΚ δεν κατάφερε να μεταπείσει τη
Γραμματεία των μικρών του κόμματος ­ από μικρό κι από τρελό, τι ψάχνεις συμφωνία;

ΛΟΙΠΟΝ, ΑΝ ΤΟΥΣ ζαλίζει το συνέδριο, γιατί επιμένουν;

ΜΠΟΡΟΥΝ ΝΑ μείνουν ως έχουν στη Νεολαία του ΠΑΣΟΚ ­ και να είναι
βέβαιοι ότι ουδείς θα το αντιληφθεί...

ΧΑ, ΧΑ, ΧΑ: ΠΟΙΟ είναι το πιο καινούργιο σύντομο ανέκδοτο; Συμπλήρωση
φορολογικής δήλωσης...

ΠΩΣ; Ε, ΟΧΙ, ΤΟ άλλο ­ το εκκαθαριστικό φορολογικής δήλωσης ­
δεν είναι ανέκδοτο...

ΓΝΩΡΙΣΑ ΚΙ ευτυχισμένους φορολογούμενους...

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N04</CAT>
<ED>
Κωδικός άρθρου: A16053N049</ED>
<ID>
ID:137608

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N04&aa=9</URL></REF>


Article

<CATEGORY>vin04</CATEGORY>

 <H5>ΝΕΟΛΑΙΑ ΠΑΣΟΚ
</H5><H2>Πρόταση για λύση από τους μεγάλους
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

Παράθυρο ώστε να βρεθεί λύση στο πρόβλημα της Νεολαίας ΠΑΣΟΚ άνοιξε η
χθεσινή πρόταση-παρέμβαση της Πολιτικής Γραμματείας του κόμματος προς την
ηγεσία της Οργάνωσης. Ωστόσο μέχρι και μετά τα μεσάνυχτα η πρόταση δεν είχε
υιοθετηθεί από τις τάσεις της Νεολαίας, καθώς άλλες εξέφραζαν επιφυλάξεις και
άλλες ήσαν αντίθετες.

ΣΕ ΜΙΑ ύστατη προσπάθεια και έπειτα από τετράωρη συζήτηση η Πολιτική
Γραμματεία έδωσε κατευθύνσεις για να επιτευχθεί μία κατ' αρχήν πολιτική
συμφωνία η οποία θα κάλυπτε όλες τις πλευρές. Η συγκεκριμένη πρόταση, όπως
διατυπώθηκε ευθύς εξ αρχής προς τα στελέχη της Νεολαίας, είχε δύο σκέλη:

­ Την πραγματοποίηση του Συνεδρίου στις προκαθορισμένες ημερομηνίες (20-22
Φεβρουαρίου), μετατρεπόμενο όμως σε έκτακτο. Σ' αυτό θα συμμετέχουν τα μέλη
που είχε η Νεολαία μέχρι τις 20 Δεκεμβρίου 1997, οπότε και προκηρύχθηκε από το
Κεντρικό Συμβούλιο το επίμαχο 3ο Συνέδριο.

­ Τη διεξαγωγή άλλου Συνεδρίου, το αργότερο μέσα σε ένα χρόνο, στο οποίο όμως
θα πάρουν μέρος όσοι θα γραφτούν μέχρι τότε.

ΤΟ ΚΛΙΜΑ

Η πρόταση αυτή διαμορφώθηκε το μεσημέρι σε συνεδρίαση της Πολιτικής
Γραμματείας του κόμματος, υπό την προεδρία του Πρωθυπουργού στο Μέγαρο
Μαξίμου. Η μεταφορά της στην ηγεσία της Νεολαίας έγινε λίγο αργότερα από τα
μέλη του κομματικού οργάνου. Η συζήτηση ανάμεσα στα μέλη της Πολιτικής
Γραμματείας και στην ηγεσία της Νεολαίας δεν έγινε σε ιδιαίτερα καλό κλίμα. Οι
εκπρόσωποι της Νεολαίας εμφάνισαν διαφωνίες τόσο επί της αρχής όσο και σε επί
μέρους στοιχεία της πρότασης. Μάλιστα σημείο τριβής υπήρξε ακόμη και πρόταση
για τον προσδιορισμό του επόμενου Συνεδρίου. Άλλοι έλεγαν να γίνει τον
ερχόμενο Οκτώβριο και άλλοι το προσδιόριζαν σε ένα χρόνο και πάντως πριν από
το Συνέδριο του κόμματος, όπως είχε ζητήσει ο Κώστας Σημίτης στη μεσημεριανή συνεδρίαση.

ΔΙΑΦΩΝΙΕΣ

Στη χθεσινοβραδινή συνεδρίαση εκφράστηκαν διαφωνίες τόσο από την πλευρά της
Τώνιας Αντωνίου (που πρόσκειται στον Άκη Τσοχατζόπουλο) όσο και από τους
«προεδρικούς» (Γ. Παναγόπουλος), ενώ επιφυλακτικός λόγω της στάσης ­ όπως
έλεγε ­ των άλλων δύο πλευρών εμφανίστηκε ο εκπρόσωπος των «εκσυγχρονιστών»
(Γ. Παπαδημητρίου).

Πάντως το σκέλος της πρότασης της Πολιτικής Γραμματείας που προσδιόριζε
Συνέδριο στις 20 Φεβρουαρίου χωρίς τα νέα μέλη αντιμετωπίζονταν θετικά από τα
στελέχη της πλειοψηφίας του κεντρικού Συμβουλίου, τα οποία όμως δεν δέχονταν
με κανένα τρόπο τη μετατροπή του σε έκτακτο και την πραγματοποίηση νέου
Συνεδρίου σε λίγους σχετικά μήνες.

Η προτροπή της Πολιτικής Γραμματείας ήταν να αποφασίσει η ίδια η ηγεσία της
Νεολαίας πάνω στις συγκεκριμένες προτάσεις και με το αντικείμενο αυτό ξεκίνησε
μετά τα μεσάνυχτα η συνεδρίαση της Εκτελεστικής Γραμματείας της Νεολαίας όπου
και πάλι δεν υπήρξε κοινή προσέγγιση.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16053N051</ED>
<ID>
ID:137494

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N05&aa=1</URL></REF>


Article

<CATEGORY>vin04</CATEGORY>

 <H2>Αιχμές, κριτική και ανάγκη ενότητας στην Κυβερνητική Επιτροπή
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

ΣΤΗΝ ΑΝΑΓΚΗ ενωτικής στάσης μπροστά στους κινδύνους που εμφανίζονται για την
κυβέρνηση τόσο από την προβληματική της εικόνα όσο και από τη συνεχιζόμενη
κοινωνική δυσφορία, συμφώνησαν εν μέσω αιχμών και κριτικής τα μέλη της
Κυβερνητικής Επιτροπής.

Το θέμα της τροπολογίας για τις ΔΕΚΟ κυριάρχησε κατά την 4ωρη και πλέον
συνεδρίαση, καθώς οι επιπτώσεις από τις κινητοποιήσεις και το κλίμα που
δημιουργείται, προβληματίζει την κυβέρνηση. Έτσι, οι περισσότεροι υπουργοί
επικέντρωσαν τις παρεμβάσεις τους στην ανάγκη ενιαίου πολιτικού σχεδιασμού τής
κυβερνητικής πορείας στο πλαίσιο του κορυφαίου αυτού οργάνου, ενώ ο
Πρωθυπουργός ζήτησε «μεγαλύτερη αλληλεγγύη» και καλύτερο συντονισμό μεταξύ των υπουργών.

Πάντως, η κυβέρνηση, που αντιμετωπίζει τον κίνδυνο να μην εμφανιστούν τη
Δευτέρα στη Βουλή ίσως και δέκα βουλευτές της για να ψηφίσουν την τροπολογία,
δεν πρόκειται να κάνει ούτε βήμα πίσω από τις επιλογές της.

«Η κυβέρνηση δεν πρόκειται να υπαναχωρήσει στα όσα έχει εξαγγείλει», τόνισε ο
Πρωθυπουργός και διαμήνυσε προς κάθε κατεύθυνση ότι η κυβέρνηση «την πολιτική
της, που είναι ενιαία, συγκροτημένη, ολοκληρωμένη και συνεκτική, δεν την διαπραγματεύεται».

ΓΙΑ ΔΕΚΟ

Οι κυβερνητικοί χειρισμοί που έγιναν γύρω από την τροπολογία για τις ΔΕΚΟ,
αποτέλεσαν αντικείμενο κριτικής από αρκετούς υπουργούς (Κ. Λαλιώτης, Α.
Τσοχατζόπουλος, Βάσω Παπανδρέου κ.ά.), ενώ ο κ. Γ. Παπαντωνίου υπερασπιζόμενος
τις επιλογές του επέκρινε το υπουργείο Εργασίας λέγοντας ότι ο κοινωνικός
διάλογος είναι «μια τρύπα στο νερό».

Κοινός τόπος όλων των υπουργών ήταν η κακή εικόνα της κυβέρνησης, η οποία,
όπως ειπώθηκε, δεν ανταποκρίνεται στο αρκετά σημαντικό έργο που έχει
επιτελεστεί. Ο υπουργός Τύπου κ. Δ. Ρέππας απέδωσε την εικόνα αυτή στις
δημόσιες αντιπαραθέσεις των υπουργών και στις διαρροές που γίνονται ύστερα από
τις συνεδριάσεις. Αλλά και ο ίδιος ο Πρωθυπουργός έκανε επισημάνσεις στον
τομέα αυτό, αναφέροντας την τοποθέτηση του κ. Μαν. Δασκαλάκη σε Επιτροπή της
Βουλής, όπου προκλήθηκε θέμα με την υπουργό Ανάπτυξης.

Ο σχεδιασμός που έγινε για το επόμενο στάδιο πάντως, έχει ορίζοντα τις
δημοτικές εκλογές και ο Πρωθυπουργός ζήτησε να υλοποιηθούν μέχρι το καλοκαίρι
οι μεγάλες προτεραιότητες, «ώστε στις εκλογές ο λαός να έχει σαφή εικόνα».

Ο Χ. ΚΑΣΤΑΝΙΔΗΣ

Στο μεταξύ, καμπανάκι κινδύνου για το ΠΑΣΟΚ έκρουσε, από τη Θεσσαλονίκη, ο κ.
Χ. Καστανίδης. Ο πρώην υπουργός σε ομιλία του τόνισε ότι «οι εσωκομματικές
συγκρούσεις και οι ενδοκυβερνητικές διενέξεις απειλούν να προσλάβουν χαρακτήρα
κρίσης με κίνδυνο να διαταραχθεί η ενότητα του ΠΑΣΟΚ». Και έκανε έκκληση, όπως
είπε, «και σε μερικούς που ορκίζονται στο όνομα του εκσυγχρονισμού και προς
αυτούς που ορκίζονται στο όνομα του παρελθόντος του ΠΑΣΟΚ, να χαμηλώσουν τους τόνους».

Κατά τον κ. Καστανίδη, χρειάζεται «νέα πολιτική συμφωνία» ώστε ο Πρωθυπουργός
να συγκροτήσει μία «ισχυρή ηγετική ομάδα» που θα καθοδηγήσει το Κίνημα.

Επίσης τόνισε ότι η κυβέρνηση πρέπει να επαναπροσδιορίσει την οικονομική της
πολιτική και μίλησε για κίνδυνο κοινωνικών εκρήξεων.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16053N052</ED>
<ID>
ID:137537

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N05&aa=2</URL></REF>


Article

<CATEGORY>vin04</CATEGORY>

 <H2>ΣΥΝ: Συζήτηση στη Βουλή για την ανεργία
</H2>
ΠΡΟ ΗΜΕΡΗΣΙΑΣ διατάξεως συζήτηση στη Βουλή για «τα κοινωνικά προβλήματα της
ανεργίας, των αποκλεισμών της κοινωνικής προστασίας και τις αναγκαίες αλλαγές
στην ασκούμενη κοινωνική πολιτική για την αντιμετώπισή τους», ζήτησε χθες ο
πρόεδρος του ΣΥΝ.

Ο κ. Νίκος Κωνσταντόπουλος σε επιστολή του προς τον πρόεδρο της Βουλής
Απόστολο Κακλαμάνη τονίζει ότι η συζήτηση πρέπει να γίνει, διότι «το σοβαρό
κοινωνικό πρόβλημα που υπάρχει στη χώρα παίρνει εκρηκτικές διαστάσεις».

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N05</CAT>
<ED>
Κωδικός άρθρου: A16053N053</ED>
<ID>
ID:137572

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N05&aa=3</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Ολυμπιακά επίκαιρα
</H2>
<AUTHOR>ΗΛΙΑΣ ΕΥΘΥΜΙΟΠΟΥΛΟΣ</AUTHOR>

Ενώ βρίσκεται σε εξέλιξη η συζήτηση για την ταυτότητα της Οργανωτικής
Επιτροπής των Ολυμπιακών Αγώνων και την ικανότητά της να διεκπεραιώσει ένα
τόσο σύνθετο και απαιτητικό έργο, ένα πρόσφατο συνέδριο ξανάφερε στην
επικαιρότητα τα ζητήματα που συνδέονται με τις περιβαλλοντικές επιπτώσεις των έργων.

ΑΣΦΑΛΩΣ το περιβάλλον βρίσκεται στην καρδιά του προβλήματος της Ολυμπιακής
διοργάνωσης, αφού πρόκειται στην ουσία για τις παρεμβάσεις που, με τον ένα ή
με τον άλλο τρόπο, θα επηρεάσουν το μέλλον της πόλης. Από πολλές πλευρές η
έμφαση δίνεται στις αρνητικές επιπτώσεις που ενδέχεται να έχουν τα έργα, από
άλλες επισημαίνεται η ευκαιρία που γεννιέται για την πολεοδομική και
περιβαλλοντική αναβάθμιση της πρωτεύουσας. Όπως όμως είπε χαρακτηριστικά στο
μήνυμα που απέστειλε στο συνέδριο και ο Πρωθυπουργός, το θέμα της ανάληψης
είναι γεγονός και το μόνο που μένει να συζητηθεί είναι το πώς οι Ολυμπιακοί
Αγώνες θα μπορέσουν να γίνουν όχι μόνο ένα σημαντικό αθλητικό και πολιτιστικό
γεγονός, αλλά και «η ευκαιρία για ένα μεγάλο πείραμα, με παγκόσμια απήχηση
γύρω από τον αστικό περιβαλλοντικό σχεδιασμό και τις νέες καθαρές τεχνολογίες,
πολλές από τις οποίες μπορούν να αποτελέσουν το υπόδειγμα για μελλοντικές
εφαρμογές, πέρα και έξω από το πλαίσιο των Αγώνων».

Βέβαια, για να πετύχει το πείραμα, δεν απαιτείται μόνο χρηστή και
αποτελεσματική διαχείριση, αλλά και φαντασία και τόλμη και ξεπέρασμα των
αγκυλώσεων. Και αυτό γιατί η περιβαλλοντική διάσταση δεν μπορεί να εξαντληθεί
σε τυπικές (και ενίοτε ξεπερασμένες) συνταγές, αλλά προϋποθέτει μια πραγματική
σταυροφορία στην οποία θα πρέπει να στρατευθεί όχι μόνο η Οργανωτική Επιτροπή,
αλλά και τα συναρμόδια υπουργεία, η επιστημονική κοινότητα, η Τοπική
Αυτοδιοίκηση και οι περιβαλλοντικές οργανώσεις. Μόνο μέσα από μια τέτοια
συγχορδία δεξιοτήτων και αντιλήψεων μπορεί να προκύψει ένα αποτέλεσμα που να
υπερβαίνει τα εσκαμμένα, και το κυριότερο να βάζει τα θεμέλια για συνεργασίες
που θα αναιρούν τον τυχαίο και αγοραίο τρόπο με τον οποίο αναπτύχθηκε η Αθήνα
τις τελευταίες δεκαετίες. Το συνέδριο του Ζαππείου ήταν το πρώτο βήμα σε αυτήν
την προσπάθεια.

Είναι αλήθεια ότι προς το παρόν, οι συμφωνίες μετρώνται στα δάκτυλα της μίας
χειρός. Όμως τουλάχιστον υπήρξαν και γόνιμες προτάσεις.

Όπως αυτή της ομάδας εργασίας του ΕΜΠ, που αντιδιαστέλλει στην Αθήνα της
πόλωσης και της υπερσυγκέντρωσης των δραστηριοτήτων, την Πολεοδομία που
εκμεταλλεύεται τα κενά του αστικού ιστού, που αξιοποιεί τις ξεχασμένες,
υποβαθμισμένες και συχνά εγκαταλελειμμένες γειτονιές των δυτικών περιοχών, που
θυμίζει τις τεράστιες δυνατότητες που προσφέρει ένα πρόγραμμα επανάχρησης των
παροπλισμένων κτιρίων. Υπήρξε ακόμη η κατάθεση της πρόθεσης του Οργανισμού
Εργατικής Κατοικίας, που έστω με ανεπίσημο τρόπο έβαλε σοβαρή υποψηφιότητα για
την κατασκευή του Ολυμπιακού Χωριού, τονίζοντας την ικανότητά του να
ανταποκριθεί στα ζητήματα της χρηματοδότησης, της εξασφάλισης της χρήσης των
σπιτιών μετά το τέλος των Αγώνων, της χρήσης φιλικών προς το περιβάλλον υλικών
και τεχνολογιών. Όσοι έχουν υποσχεθεί σε άλλους μνηστήρες το «φιλέτο» θα
πρέπει να κουραστούν πολύ να μας πείσουν για την απόρριψη της προηγούμενης
πρότασης, που αυτήν τη στιγμή χρειάζεται υποστήριξη και συμμαχίες. Όμως
υπήρξαν και παραφωνίες. Και μάλιστα από εκπροσώπους του οικολογικού κινήματος,
που συχνά βρίσκουν πιο βολικό, από το να βασανίζουν τις ιδέες τους, να
πετροβολούν φανταστικούς αντιπάλους. Η ενορχηστρωμένη αντίθεση στη λύση για
μια ολοκληρωμένη διαχείριση ενός «περιβαλλοντικού πάρκου» στον 
Σχινιά, που θα ενσωματώνει με ακίνδυνο και λειτουργικό τρόπο ήπιες αθλητικές
δραστηριότητες, μόνο σε ασυγχώρητες προκαταλήψεις θα μπορούσε να αποδοθεί. Τη
στιγμή μάλιστα που ο βιότοπος φθίνει κάτω από το δυσβάστακτο βάρος οικιστικών
πιέσεων, αλλαγών χρήσεων γης, παρεμβάσεων στον πυρήνα του και πάσης φύσεως
προσβολών εναντίον του δάσους.

Δυστυχώς, όμως, σε κάθε μορφής διάλογο ή αντιπαράθεση θα υπάρχουν πάντα
εκείνοι που όταν τους δείχνεις το φεγγάρι, θα συνεχίσουν να βλέπουν μόνο το δάκτυλο.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16053N062</ED>
<ID>
ID:137545

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Ο λογαριασμός πληρώνεται έτσι ή αλλιώς...
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

ΚΑΤΑΣΤΑΣΕΙΣ οικονομικής σχιζοφρένειας θυμίζουν αυτά που καταγράφονται τους
τελευταίους μήνες στην ελληνική κοινωνία. Από τη μία πλευρά διαπιστώνεται ότι
η «μαύρη τρύπα» του κρυφού χρέους που προέρχεται από τη δραστηριότητα
επιχειρήσεων που ελέγχονται από το Δημόσιο συνεχώς μεγαλώνει. Από την άλλη,
όλοι όσοι ασχολούνται με την οικονομία, πολιτικοί και συνδικαλιστές, βλέπουν
τον στόχο της συμμετοχής στην ΟΝΕ ως αναπόφευκτο και ως αναγκαίο. Και όλοι
«βλέπουν» ότι αν δεν περιορισθεί έγκαιρα αυτή η πηγή της διαρροής κινδυνεύουν
με κλείσιμο ή συρρίκνωση δεκάδες δημόσιες επιχειρήσεις οδηγώντας στην ανεργία
χιλιάδες εργαζομένους. Η ιστορία ξεκίνησε από την Ευρώπη πριν από 15 περίπου
χρόνια. Τότε που οι προτεραιότητες στην οικονομική πολιτική. Οι στόχοι για
πλήρη απασχόληση και κοινωνική προστασία άρχισαν σταδιακά να εγκαταλείπονται
και τη θέση τους πήρε η επιδίωξη για νομισματική ισορροπία. Το νέο αυτό
πλαίσιο ουσιαστικά συμπαρασύρει όλες τις χώρες που βρίσκονται στο ευρωπαϊκό
οικονομικό δίχτυ. Πρόκειται μ' άλλα λόγια για έναν οικονομικό καταναγκασμό.
Αυτή ουσιαστικά είναι η κατάσταση στην οποία καλείται να λειτουργήσει η
ελληνική οικονομία. Η ανάγκη για την προσαρμογή στα δεδομένα αυτά δεν
αμφισβητείται από κανέναν. Ελάχιστοι είναι αυτοί που λένε με απλά λόγια τι
σημαίνει η προσαρμογή αυτή. Δεν λένε δηλαδή ότι σ' ελάχιστο χρονικό διάστημα
θα πέσουν τα τείχη «προστασίας» που έχουν υψωθεί για μια σειρά υπηρεσιών που
προσφέρουν τώρα δημόσιες επιχειρήσεις. Δεν λένε, επίσης, ότι δεν θα είναι
εφικτή η νέα ρύθμιση χρεών. Δεν λένε, επίσης, ότι το παιχνίδι του ανταγωνισμού
θα παιχθεί και στις τιμές. Έτσι, αν πιάσει ένας καλοπροαίρετος αναλυτής χαρτί
και μολύβι για να καταγράψει όλους αυτούς τους περιορισμούς, τότε το
συμπέρασμα είναι ότι αργά ή γρήγορα θα έλθει η ώρα για να πληρωθεί ο
λογαριασμός. Έχοντας ως δεδομένους όλους αυτούς τους περιορισμούς, το δίλημμα
που ανακύπτει είναι αν θα πρέπει να αναζητηθεί μία άμεση λύση ελεγχόμενου
κόστους (οικονομικού, πολιτικού και κοινωνικού) ή αν θα ακολουθηθεί η συνήθης
πρακτική «... του βλέπουμε». Σ' αυτό το δίλημμα θα πρέπει να απαντήσουν καθαρά
κυβέρνηση, πολιτικά κόμματα και συνδικαλιστικοί φορείς, γιατί τα περιθώρια
έχουν στενέψει δραματικά.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N06</CAT>
<ED>
Κωδικός άρθρου: A16053N063</ED>
<ID>
ID:137576

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N06&aa=3</URL></REF>


Article

<CATEGORY>vin04</CATEGORY>

 <H5>ΜΗΤΣΟΤΑΚΗΣ, ΣΟΥΦΛΙΑΣ, ΜΑΝΟΣ ΚΑΙ ΑΛΛΟΙ «ΧΟΡΕΥΟΥΝ ΣΤΟ ΤΑΨΙ» ΤΟΝ ΚΑΡΑΜΑΝΛΗ
</H5><H2>Οι ΔΕΚΟ αγκάθι στη Ν.Δ.
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

«Χορεύουν στο ταψί» τον κ. Κ. Καραμανλή οι Μητσοτάκης, Σουφλιάς, Μάνος,
Μπακογιάννη και Κοντογιαννόπουλος. Τον προειδοποιούν να αποφύγει να
αναμετρηθεί μαζί τους τη Δευτέρα και να εγκαταλείψει τις σκέψεις για κομματική
πειθαρχία κατά την ψήφιση της τροπολογίας για τις ΔΕΚΟ.

ΕΠΙ 10 μήνες που βρίσκεται στην ηγεσία ο κ. Κ. Καραμανλής δεν αντιμετώπισε
κανένα σοβαρό εσωκομματικό πρόβλημα. Οι συνθήκες υπαγόρευαν να υπάρχει ενότητα
στην κορυφή ώστε να μην κατηγορηθεί κανείς από τη βάση ότι υπονομεύει τον νέο
πρόεδρο. Τώρα οι χειρισμοί του στην υπόθεση των ΔΕΚΟ τον οδηγούν σε μετωπική
σύγκρουση με τα κορυφαία στελέχη τα οποία δημοσίως είχαν ταχθεί υπέρ των
ρυθμίσεων που προωθεί η κυβέρνηση, με το επιχείρημα ότι «η εξυγίανση των
δημόσιων επιχειρήσεων αποτελούσε και αποτελεί σημαία της πολιτικής τους».

Επιτελείς της Ρηγίλλης φοβούνται ότι η ονομαστική ψηφοφορία το βράδυ της
Δευτέρας στη Βουλή θα είναι η αρχή μια νέας μεγάλης εσωτερικής αναταραχής στη
Ν.Δ. με απρόβλεπτες συνέπειες, εκτός και εάν ο κ. Κ. Καραμανλής ρίξει νερό στο
κρασί του.

Ο πρώην πρωθυπουργός καθιστά σαφές ότι δεν πρόκειται, ύστερα από 50 χρόνια
ενεργού παρουσίας στην πολιτική, σε ένα κρίσιμο για το μέλλον της χώρας θέμα,
όπως είναι η εξυγίανση των ΔΕΚΟ, να μείνει σιωπηλός. «Ήμουνα ο πρώτος ­ λέει
στους συνομιλητές του ­ που έθεσα με μαχητικότητα το πρόβλημα πριν από χρόνια
και συνάντησα μεγάλες αντιδράσεις. Τώρα δεν γίνεται να μην πω τα πράγματα με
το όνομά τους». 
Ο κ. Κ. Μητσοτάκης σχεδιάζει να λάβει τον λόγο και, αφού επιτεθεί με δριμύτητα
στο ΠΑΣΟΚ για την πολιτική που ακολούθησαν όλες οι κυβερνήσεις του, στη
συνέχεια να στρέψει τα βέλη του και εναντίον όσων στο κόμμα του εμποδίζουν την
εξυγίανση των δημόσιων επιχειρήσεων και οργανισμών. Ως προς τη στάση που θα
κρατήσει στην ψηφοφορία, όλα τα ενδεχόμενα είναι ανοιχτά. Το βέβαιο είναι
πάντως ότι δεν πρόκειται να καταψηφίσει την τροπολογία της κυβέρνησης.

Αποφασισμένος να μην υπακούσει στις κομματικές εντολές είναι και ο κ. Γ.
Σουφλιάς, ο οποίος σε κάθε περίπτωση δεν θα καταψηφίσει την κυβερνητική
τροπολογία. Το ένα ενδεχόμενο είναι να την υπερψηφίσει, το άλλο να δηλώσει
«παρών» και το τρίτο να απουσιάζει από την ψηφοφορία. Η στάση του ­ όπως λένε
οι συνεργάτες του ­ θα καθοριστεί από τον τρόπο που θα χειριστεί το θέμα ο κ.
Κ. Καραμανλής. Αυτό σημαίνει ότι εάν ο πρόεδρος της Ν.Δ. επιλέξει την
αναμέτρηση με τους διαφωνούντες, εκείνος θα απαντήσει ψηφίζοντας την
κυβερνητική τροπολογία. Θεωρείται βέβαιο ότι την ίδια στάση θα τηρήσει και ο
στενός συνεργάτης του κ. Γ. Σουφλιά, ο κ. Β. Κοντογιαννόπουλος. Ο κ. Στ. Μάνος
κρατά τα χαρτιά του κλειστά για τη στάση που θα τηρήσει στην ψηφοφορία, το
πιθανότερο όμως είναι να μην υπακούσει στην κομματική γραμμή. 
Ιδιαίτερα προβληματισμένη είναι και η κ. Ντ. Μπακογιάννη, η οποία από τη μια
δεν επιθυμεί αυτή την ώρα να συγκρουσθεί με τον κ. Κ. Καραμανλή, από την άλλη
όμως δεν μπορεί να μη συνταχθεί με τη θέση εκείνων που ζητούν την άμεση
εξυγίανση των ΔΕΚΟ.

Μπροστά στην κατάσταση που έχει δημιουργηθεί, ο κ. Κ. Καραμανλής έχει
περιορισμένα περιθώρια ελιγμών. Ορισμένοι συνεργάτες του εισηγούνται να
κρατήσει σκληρή γραμμή και να μη φοβηθεί τους διαφωνούντες. Οι περισσότεροι
όμως συνιστούν ψυχραιμία. Αυτοί χωρίζονται σε δύο ομάδες: Η πρώτη τού ζητά να
καλέσει τους βουλευτές να αποχωρήσουν από τη Βουλή την ώρα της ψηφοφορίας. Εάν
συμβεί κάτι τέτοιο όμως, ο κ. Κ. Καραμανλής φοβάται ότι θα κατηγορηθεί για
δειλία. Επιπλέον θα βρεθεί αντιμέτωπος με τον κ. Μ. Έβερτ, ο οποίος διαμηνύει
ότι εάν δεν ζητήσει ονομαστική ψηφοφορία ο κ. Κ. Καραμανλής, θα το κάνει ο
ίδιος μέσω των βουλευτών που ελέγχει. Η δεύτερη ομάδα τού προτείνει να «αφήσει
χαλαρά τα πράγματα» ώστε να δώσει τη δυνατότητα στους διαφωνούντες να
απουσιάσουν. Και για να μην καταγραφεί η απουσία τους ως υπερψήφιση της
κυβερνητικής τροπολογίας, κάποιοι ρίχνουν στο τραπέζι την ιδέα να απουσιάσουν
και μερικοί φίλοι του κ. Κ. Καραμανλή για να θολώσουν τα νερά.

Καμία από τις προτάσεις αυτές πάντως δεν είναι η ιδανική. Σε κάθε περίπτωση,
εκτιμούν στελέχη της Ν.Δ., ο κ. Κ. Καραμανλής θα αντιμετωπίσει πρόβλημα και θα
ασκηθεί κριτική για τους χειρισμούς του. Στο μόνο που συμφωνούν όλοι στην
Ρηγίλλης είναι ότι τώρα αρχίζουν τα δύσκολα για τον 42χρονο πρόεδρο της Ν.Δ.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16053N072</ED>
<ID>
ID:137538

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N07&aa=2</URL></REF>


Article

<CATEGORY>vin04</CATEGORY>

 <H2>Πρωτοβουλία των αποδήμων για τη Θεολογική Σχολή Χάλκης
</H2>
ΘΕΣΣΑΛΟΝΙΚΗ.

Γραφείο Βόρειας Ελλάδας

Η ΕΠΑΝΑΛΕΙΤΟΥΡΓΙΑ της Θεολογικής Σχολής της Χάλκης ­ στην οποία και
πραγματοποίησαν συμβολική επίσκεψη ­ ήταν το σημαντικότερο θέμα που συζητήθηκε
μεταξύ του Οικουμενικού Πατριάρχη Βαρθολομαίου και του προέδρου του Συμβουλίου
Απόδημου Ελληνισμού, Ανδρέα Άθενς, κατά τη διάρκεια της τριήμερης επίσκεψης
του τελευταίου στην Κωνσταντινούπολη.

Ο πρόεδρος του ΣΑΕ πρότεινε στον Οικουμενικό Πατριάρχη να διοργανωθεί στις 12
Μαρτίου του 1998 ενημερωτική εκδήλωση για το θέμα της Θεολογικής Σχολής της
Χάλκης στην Ουάσιγκτον, στην οποία επικεφαλής θα είναι ο Αρχιεπίσκοπος
Αμερικής Σπυρίδων και ο πρόεδρος του ΣΑΕ.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N07</CAT>
<ED>
Κωδικός άρθρου: A16053N073</ED>
<ID>
ID:137573

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N07&aa=3</URL></REF>


Article

<CATEGORY>vin04</CATEGORY>

 <H5>ΔΥΟ ΧΡΟΝΙΑ ΜΕΤΑ ­ ΕΙΤΕ ΗΤΑΝ «ΝΙΚΗ» ΕΙΤΕ ΗΤΑΝ «ΗΤΤΑ» ­ ΤΙ ΑΛΛΑΞΕ ΣΤΙΣ
ΕΛΛΗΝΟΤΟΥΡΚΙΚΕΣ ΣΧΕΣΕΙΣ ΚΑΙ ΓΕΝΙΚΟΤΕΡΑ ΣΤΗΝ ΕΞΩΤΕΡΙΚΗ ΠΟΛΙΤΙΚΗ
</H5><H2>Μια νύχτα μόνο σήμανε το τέλος εποχής...
</H2>
Δύο χρόνια κλείνουν σήμερα από την κρίση των Ιμίων. Εκείνο το βράδυ της 31ης
Ιανουαρίου του 1996, που έχει αφήσει σε όλους μια πικρή γεύση.

ΤΟ ΤΙ ΕΓΙΝΕ εκείνη τη νύχτα εξακολουθεί να διχάζει την πολιτική ηγεσία του
τόπου. Άλλοι εκτιμούν ότι η αποτροπή της ελληνοτουρκικής σύρραξης αποτελεί το
μεγάλο κέρδος της Ελλάδας εκείνη τη νύχτα. Άλλοι θεωρούν ότι τα Ίμια αποτελούν
μία «ήττα» της Ελλάδας απέναντι στην τουρκική επιθετικότητα.

Το μόνο σίγουρο είναι ότι τα γεγονότα εκείνης της νύχτας αποτέλεσαν την απαρχή
μιας σειράς εξελίξεων στην εξωτερική πολιτική. Το πρώτο βήμα έγινε με την
πρόταση της Ελλάδας να παραπεμφθεί το θέμα των Ιμίων στη Χάγη. Ακολούθησε η
πολιτική τής «βήμα προς βήμα» προσέγγισης για να φθάσουμε σήμερα στην ελληνική
πρόταση για την παραπομπή οποιασδήποτε αμφισβήτησης στο Διεθνές Δικαστήριο της
Χάγης. Η νέα αυτή πολιτική, που συνεχίζει να εξελίσσεται, έχει έναν κύριο
στόχο. Να αποτρέψει την ελληνοτουρκική σύγκρουση και να καταδείξει στη διεθνή
κοινότητα ότι, αντίθετα με την Ελλάδα, η οποία ζητεί την ειρηνική επίλυση των
προβλημάτων, η Τουρκία είναι μια επιθετική χώρα, που όχι μόνο δεν σέβεται το
Διεθνές Δίκαιο, αλλά επιθυμεί και να αλλάξει το στάτους κβο στην περιοχή.

Στα δύο αυτά χρόνια από την κρίση στα Ίμια, η κυβέρνηση έχει ακολουθήσει μία
πολιτική ενίσχυσης των ερεισμάτων της χώρας στο εξωτερικό και κάλυψης της
απόστασης που, όπως φάνηκε εκείνη τη νύχτα, χωρίζει το στρατιωτικό της
δυναμικό από αυτό της Τουρκίας.

Κι έχει, μάλιστα, πετύχει κάποιες σημαντικές διπλωματικές νίκες, με
αποκορύφωμα την απόφαση του Λουξεμβούργου. Μία απόφαση, με την οποία η
Ευρωπαϊκή Ένωση αναγνωρίζει με τον πιο περίτρανο τρόπο ότι η τουρκική
πραγματικότητα απέχει πολύ απ' όσα θεωρεί δεδομένα η Ευρώπη εδώ και δεκάδες
χρόνια (σεβασμός ανθρωπίνων δικαιωμάτων, κράτος δικαίου, δημοκρατία).

Έτσι, η νύχτα των Ιμίων, «ήττα» ή «νίκη», είχε σίγουρα ένα ευεργετικό
αποτέλεσμα. Ταρακούνησε την πολιτική ηγεσία της χώρας και την έσπρωξε να πάρει
αποφάσεις για το μέλλον της. Αποφάσεις με τις οποίες φαίνεται σήμερα καλύτερα
προσαρμοσμένη στη νέα εποχή.


<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N08</CAT>
<ED>
Κωδικός άρθρου: A16053N081</ED>
<ID>
ID:137495

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N08&aa=1</URL></REF>


Article

<CATEGORY>vin04</CATEGORY>

 <H5>ΕΚΘΕΣΗ ΤΟΥ ΣΤΕΪΤ ΝΤΙΠΑΡΤΜΕΝΤ
</H5><H2>Μέχρι και σλαβόφωνη μειονότητα ανακάλυψαν οι ΗΠΑ στην Ελλάδα!
</H2>
ΔΙΑΚΡΙΣΕΙΣ εις βάρος μειονοτήτων αλλά και περιορισμούς στην άσκηση της
θρησκευτικής ελευθερίας «ανακαλύπτει» στην Ελλάδα η φετινή έκθεση του Στέιτ
Ντιπάρτμεντ που δόθηκε χθες στη δημοσιότητα.

Μάλιστα η αμερικανική πλευρά φτάνει να επικρίνει τη χώρα μας για τη χρήση του
άρθρου 19 του κώδικα ιθαγένειας, παρά το γεγονός ότι η διάταξη καταργήθηκε
πριν από λίγες ημέρες, ενώ φτάνει στο σημείο να μιλάει για σλαβόφωνη
μειονότητα στην Ελλάδα.

Στην έκθεση ασκείται ακόμη κριτική στις ελληνικές αρχές για την καταδίκη δύο
δημοσιογράφων με την κατηγορία της κατασκοπίας επειδή δημοσίευσαν απόρρητα
κρατικά έγγραφα, όπως και η επιβολή προστίμου 100 εκατομμυρίων δραχμών στον
«ΑΝΤΕΝΝΑ» για ένα «ριάλιτι σόου».

«Η κυβέρνηση σεβάσθηκε τα ανθρώπινα δικαιώματα των περισσότερων πολιτών, αλλά
εξακολουθούν να υπάρχουν προβλήματα σε μερικούς τομείς. Οι αρχές ασφαλείας
μερικές φορές καταπίεσαν υπόπτους κατά τη διάρκεια συλλήψεων και ανακρίσεων
και καταπίεσαν παράνομους ξένους», σημειώνει η έκθεση και επισημαίνει ότι το
ελληνικό κράτος αρνείται να αναγνωρίσει την ύπαρξη άλλων εθνικών ομάδων ως
μειονότητες με μοναδική εξαίρεση τη μουσουλμανική. Ως παράδειγμα αναφέρει ότι
προβλήματα αντιμετωπίζουν σλαβόφωνοι πολίτες. «Η διάκριση εις βάρος
μειονοτήτων συνέχισε να αποτελεί πρόβλημα. Η κυβέρνηση επίσημα αναγνωρίζει
μόνο τη μουσουλμανική μειονότητα που σημειώνεται στη Συνθήκη της Λωζάννης του
1923. Αρνείται να αποδεχθεί επίσημα την ύπαρξη και άλλων εθνικών ομάδων,
κυρίως σλαβόφωνους, υπό τον χαρακτηρισμό μειονότητα. Ως αποτέλεσμα μερικά
άτομα που αυτοχαρακτηρίζονται μέλη μιας μειονότητας βρίσκουν πολύ δύσκολο να
εκφράσουν την ταυτότητά τους ελεύθερα και να διατηρήσουν την κουλτούρα τους».

Η έκθεση υποστηρίζει ότι υπήρξαν περιπτώσεις όπου η κυβέρνηση «παρακολουθούσε
διεθνείς αλλά και Έλληνες παρατηρητές ανθρωπίνων δικαιωμάτων, μη ορθόδοξες
θρησκευτικές ομάδες και μειονότητες».

Επικρίνονται επίσης οι «πτωχές» συνθήκες που επικρατούν σε μερικές φυλακές
λόγω του μεγαλύτερου του προβλεπόμενου αριθμού κρατουμένων. Η έκθεση παραθέτει
και μεμονωμένα περιστατικά σκληρής συμπεριφοράς των αρχών έναντι των πολιτών,
όπως η περίπτωση όπου «έξι Αλβανοί μετανάστες ανέφεραν ότι τον Ιανουάριο η
Αστυνομία εισήλθε στην κατοικία τους και τους ξυλοκόπησε».

Έντονες επικρίσεις, όπως αναμενόταν, εκφράζει η έκθεση του Στέιτ Ντιπάρτμεντ
για την ευρεία παραβίαση των ανθρωπίνων δικαιωμάτων στην Τουρκία, κυρίως σε
ό,τι αφορά την κουρδική μειονότητα.

Παρά το γεγονός ότι ο πρωθυπουργός Μεσούτ Γιλμάζ έχει αναγάγει τη βελτίωση της
κατάστασης των ανθρωπίνων δικαιωμάτων σε προτεραιότητα, παρά ταύτα, σημειώνει
η έκθεση, συνεχίσθηκαν βασανισμοί, εξαφανίσεις και μυστηριώδεις δολοφονίες.
Τονίζει επίσης τους περιορισμούς που τίθενται στην ελευθερία του Τύπου με
αποκορύφωμα, όπως σημειώνεται, τη σύλληψη και φυλάκιση 60 δημοσιογράφων στη
διάρκεια του περασμένου έτους και επικαλείται τις σχετικές εκθέσεις γνωστών
διεθνών οργανισμών για την ελευθερία του Τύπου.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16053N091</ED>
<ID>
ID:137496

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N09&aa=1</URL></REF>


Article

<CATEGORY>vin04</CATEGORY>

 <H2>«Δείξτε γενναιοδωρία», ζήτησε ο Ρόμπλες
</H2>
<AUTHOR>ΣΠΥΡΟΣ ΖΗΝΙΑΤΗΣ</AUTHOR>

ΓΕΝΝΑΙΟΔΩΡΙΑ νικητή, μετά την απόφαση του Λουξεμβούργου για την Τουρκία,
οφείλει να επιδείξει η Ελλάδα, σύμφωνα με τον πρόεδρο του Ευρωκοινοβουλίου,
χριστιανοδημοκράτη Χοσέ Μαρία Ντελγκάδο Χιλ Ρόμπλες. Ο ίδιος ευχήθηκε να
συμμετάσχουν οι Τουρκοκύπριοι στις ενταξιακές διαπραγματεύσεις της Κύπρου με
την Ευρωπαϊκή Ένωση.

Στη διάρκεια συνέντευξης Τύπου που έδωσε ο Χ. Ρόμπλες στην Αθήνα, μετά τις
επαφές που είχε με το σύνολο της πολιτικής ηγεσίας, αναφέρθηκε στην πρόσφατη
σύνοδο κορυφής του Λουξεμβούργου ­ και επικαλέστηκε χαρακτηριστικά συνομιλία
του με κάποιον από τους πρωθυπουργούς των «15», ο οποίος και του είπε πως από
τη σύνοδο κερδισμένη βγήκε η Ελλάδα. Κατέληξε, έτσι, ότι αυτό επιβάλλει στην
Αθήνα μια συγκεκριμένη συμπεριφορά γενναιοδωρίας.

Ο πρόεδρος του Ευρωκοινοβουλίου τόνισε ακόμη πως η συμμετοχή των Τουρκοκυπρίων
στις ενταξιακές διαπραγματεύσεις της Κύπρου με την Ε.Ε. είναι θέμα αρχής, αλλά
αυτό δεν συνιστά όρο ­ «είναι περισσότερο μια ευχή», είπε.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16053N092</ED>
<ID>
ID:137539

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N09&aa=2</URL></REF>


Article

<CATEGORY>vin04</CATEGORY>

 <H2>Διαδήλωση κατά ΝΑΤΟϊκών στρατηγών
</H2>
<AUTHOR>ΣΠΥΡΟΣ ΖΗΝΙΑΤΗΣ</AUTHOR>

ΕΠΕΙΣΟΔΙΑ μεταξύ διαδηλωτών και αστυνομικών έγιναν χθες το βράδυ στην Κέρκυρα,
όταν 120 περίπου μέλη του ΚΚΕ και του παραρτήματος της ΕΕΔΥΕ προσπάθησαν να
διαδηλώσουν κατά του ΝΑΤΟ έξω από το ξενοδοχείο Κορφού Παλλάς, όπου
φιλοξενούνται 11 στρατηγοί της Νοτιοανατολικής Πτέρυγας της Συμμαχίας, από την
Ελλάδα, την Ιταλία, την Τουρκία και την Αμερική. Οι ανώτατοι αξιωματικοί του
ΝΑΤΟ μετέχουν σε τακτική σύσκεψη της Νοτιοανατολικής Πτέρυγας, της οποίας
διοικητής είναι ο ναύαρχος Λόπες. Η σύσκεψη αυτή εξετάζει ζητήματα στρατηγικής
και χρησιμοποίησης ηλεκτρονικής τεχνολογίας. Τέτοιες συσκέψεις γίνονται 4
φορές το χρόνο. Στην Ελλάδα γίνεται κάθε 18 μήνες και στην Κέρκυρα
φιλοξενήθηκε πρώτη φορά.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N09</CAT>
<ED>
Κωδικός άρθρου: A16053N093</ED>
<ID>
ID:137574

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N09&aa=3</URL></REF>


Article

<CATEGORY>vin04</CATEGORY>

 <H5>Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ ΑΚΗΣ ΤΣΟΧΑΤΖΟΠΟΥΛΟΣ ΠΙΣΤΕΥΕΙ ΟΤΙ Η ΣΤΑΣΗ ΤΟΥ ΑΠΟΔΙΔΕΙ
</H5><H5>Κανείς δεν θέλει «μέτωπο»
</H5><H2>Και πάλι στο παιχνίδι
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

ΑΛΛΑ γιατί αντιλαμβάνεται, συμπληρώνουν, ότι ο προσωπικός σχεδιασμός του μετά
την ήττα του Συνεδρίου έχει αρχίσει να αποδίδει και να τον φέρνει, όπως πολλοί
εκτιμούν, στη στροφή πριν από την τελική ευθεία.

Το σίγουρο είναι ότι ο Άκης Τσοχατζόπουλος είναι πάλι στο παιχνίδι ­ και δεν
το κρύβει. Αυτό δείχνει η μεγάλη του έγνοια για όλα τα θέματα: από το να
προχωρήσουν τα εξοπλιστικά προγράμματα και να βελτιωθεί η αποτελεσματικότητα
των Ενόπλων Δυνάμεων, μέχρι το μικρότερο κομματικό ζήτημα.

«ΤΟ ΑΥΤΟΝΟΗΤΟ»

Η γραμμή της «κριτικής στήριξης», μέσα από «διακριτές», όπου χρειαζόταν,
θέσεις που υιοθέτησε, αποδείχθηκε ­ υποστηρίζουν οι συνεργάτες του ­
επιτυχημένη. Μετά τη διπλή ήττα του για την πρωθυπουργία και την ηγεσία του
κόμματος, πολλοί θεώρησαν ότι ο σημερινός υπουργός Άμυνας θα περνούσε είτε
«στο περιθώριο» είτε θα κρατούσε μια σκληρή αντιπολιτευτική στάση. «Διάλεξε το
αυτονόητο», λέει συνεργάτης του που αποδίδει την υψηλή δημοτικότητα του κ.
Τσοχατζόπουλου σ' αυτό ακριβώς: «Να στηρίζει την κυβέρνηση αποδεχόμενος τους
ρόλους που "έβγαλε" το Συνέδριο, να προωθεί το έργο που έχει αναλάβει και να
λέει την άποψή του καθαρά είτε μιλώντας σε κομματικό είτε σε εθνικό ακροατήριο».

Έτσι δεν διστάζει πλέον να προβάλλει με ισχυρό τρόπο τις θέσεις του σε μείζονα
­ γι' αυτόν ­ θέματα.

Για παράδειγμα, στην εν εξελίξει ακόμα σύγκρουση στις τάξεις της Νεολαίας
ΠΑΣΟΚ, ο υπουργός Άμυνας έκανε την παρέμβασή του και έστειλε καθαρά το μήνυμά
του όταν ορισμένοι εισηγούνταν στον Πρωθυπουργό να αντιμετωπισθεί η υπόθεση
στο Εκτελεστικό Γραφείο: «Πρέπει να καταλάβουν όλοι», φέρεται ότι είπε,
«φωτογραφίζοντας» τον Πρωθυπουργό Κ. Σημίτη, πως η Νεολαία έχει την αυτοτέλεια
και τα όργανά της. Δεν μπορεί να γίνεται επίκληση των οργάνων κατά το δοκούν.
Ή υπάρχουν ή δεν υπάρχουν!».

ΑΙΣΘΗΤΑ

Στους άξονες αυτούς κινήθηκε συνεχώς, κάνοντας αισθητή την παρουσία του, έστω
και αν δυσαρέστησε αρκετούς από τους πολιτικούς του φίλους. «Απευθύνομαι σ'
όλο το ΠΑΣΟΚ», λέει και αυτό πιστεύει ότι είναι το «κλειδί» της επιτυχίας του.

Την ερμηνεία αυτή για τη μεγάλη δημοτικότητα του υπουργού Άμυνας δεν
συμμερίζεται το Μέγαρο Μαξίμου, το οποίο πάντως δείχνει ότι προβληματίζεται.

Συνεργάτες του Πρωθυπουργού αποδίδουν την αυξανόμενη απήχηση του υπουργού
Άμυνας μόνο και μόνο στην υπεύθυνη, όπως λένε, στάση του να στηρίζει την
κυβέρνηση. Και υποστηρίζουν ότι αν αλλάξει στάση θα δει τη δημοτικότητά του να
γκρεμίζεται. Στη μείωσή της πάντως προσπάθησαν πολύ καθαρά οι «εκσυγχρονιστές»
να συμβάλουν τις τελευταίες εβδομάδες. Κατ' αρχήν με την αναφορά του ίδιου του
Πρωθυπουργού σε «ρουσφέτια» στις μεταθέσεις του Στρατού όταν η πρώτη απόπειρα
με «καταγγελία» βουλευτή δεν έπιασε.

Η συνέχεια σ' αυτόν τον «κλεφτοπόλεμο» δόθηκε στο πεδίο των εθνικών θεμάτων.
Καθώς κάποιοι στην «εκσυγχρονιστική» πλευρά πιστεύουν ότι «το μέσον είναι το
μήνυμα», άρχισαν να δημοσιοποιούν από τα υπουργεία Τύπου και Εξωτερικών τις
αντιδράσεις (αναχαιτίσεις) στις τουρκικές προκλήσεις. Πίστευαν ότι η
δημοσιοποίησή τους από το υπουργείο Άμυνας δημιουργούσε τον συνειρμό ότι
«αυτοί που αντιδρούν και το λένε είναι και οι πατριώτες». Μια εικόνα
«μονοπώλησης του πατριωτισμού» από τον Α. Τσοχατζόπουλο δεν ήταν το καλύτερο
για την «άλλη πλευρά» και έτσι άρχισαν οι ανακοινώσεις ή οι διαρροές από τα
υπουργεία Τύπου και Εξωτερικών.

ΟΙ ΕΠΑΦΕΣ

Οι πιο σκληροί του εκσυγχρονιστικού μπλοκ, πάντως, επιδιώκουν να φτιάξουν
κλίμα εις βάρος του κ. Τσοχατζόπουλου και σε άλλους τομείς. Για παράδειγμα,
σιγοψιθυρίζουν ότι ο υπουργός Άμυνας φτιάχνει τις σχέσεις του, διεθνείς και
εντόπιες, μέσα από την υλοποίηση των εξοπλισμών, παρ' όλο που του αναγνωρίζουν
ότι κατάφερε «να σπρώξει» πάρα πολλά προγράμματα. 
Επίσης, του καταμαρτυρούν ότι χρησιμοποιεί συνέχεια «δικούς του» ανθρώπους, αν
και δέχονται ότι η πάλαι ποτέ «ομάδα» του δεν λειτουργεί πλέον. Στην
πραγματικότητα ο κ. Τσοχατζόπουλος παρ' όλο που ο «μηχανισμός» που ήταν
στοιχημένος πίσω του όταν ήταν γραμματέας του ΠΑΣΟΚ δεν υπάρχει, δεν έχει
πάψει να βλέπει στελέχη. Έχει δε αρχίσει να κάνει και μικροσυσκέψεις για τον
καθορισμό ενιαίας στάσης σε ορισμένα ζητήματα.

ΑΠΟ ΤΟΝ εκσυγχρονιστικό χώρο υπάρχουν βέβαια και άλλα «σενάρια» αντιμετώπισης
του κ. Τσοχατζόπουλου. Με βάση αυτά δεν θέλουν να δίνεται καμία αίσθηση
διαφοράς. «Φαντάζεσθε να ανοίξει, λένε, και άλλο μέτωπο ο κ. Κ. Σημίτης; Θα
δώσει την αίσθηση ότι είναι μόνος εναντίον όλων...». Έτσι μπορεί να ερμηνευτεί
και η «διαπίστωση» στενού συνεργάτη του Πρωθυπουργού ότι «τα ίδια λέμε κι
εμείς» για την προχθεσινή, ιδιαίτερα έντονων κριτικών τόνων, ομιλία του για
την οικονομική πολιτική.

Είτε έτσι είτε αλλιώς, ακόμα και οι αντίπαλοί του παραδέχονται ότι ο υπουργός
Άμυνας έχει καταφέρει να κατοχυρωθεί στον ενδιάμεσο χώρο του ΠΑΣΟΚ. Αρκετοί
και πέραν των φίλων του τον θεωρούν ως έναν εκ των βασικών εγγυητών της
συνέχειας του χώρου και ως μια σταθερή έκφραση της κομματικής νομιμότητας.

Με πολλά από τα στελέχη του λεγόμενου «εκσυγχρονιστικού» μπλοκ διατηρεί πολύ
καλή προσωπική σχέση και στο ιδιαίτερα ρευστό κομματικό τοπίο μοιράζεται τους
προβληματισμούς του ιδίως μ' εκείνους που βλέπουν αναγκαία τη δημιουργία μιας
ηγετικής ομάδας του «ιστορικού ΠΑΣΟΚ».

Από την άλλη και οι «ακραίοι» της λεγόμενης εσωκομματικής αντιπολίτευσης
δέχονται όλο και περισσότερο ότι μπορεί να εκφράσει το «εν δυνάμει πλειοψηφικό
ρεύμα», που, όπως εκτιμούν, αναπτύσσεται. Βέβαια, θα τον ήθελαν να βγαίνει
«πιο μπροστά» και θεωρούν ότι έχει ήδη καθυστερήσει. Η μέχρι τώρα τουλάχιστον
στάση του υπουργού Άμυνας, όμως, του δημιούργησε και απώλειες κυρίως σε
βουλευτές, καθώς ορισμένοι αναζήτησαν άλλη ηγεσία ­ μερικοί λεγόμενοι
«προεδρικοί» είναι αλήθεια ότι πατούν σε δύο βάρκες στην εσωκομματική αντιπολίτευση.

Ο κ. Τσοχατζόπουλος, πάντως, όπως λέει με νόημα και δείχνουν οι κινήσεις του,
δεν φαίνεται διατεθειμένος να παίξει τον «λαγό» κανενός. Κατά τους συνεργάτες
του, θα συνεχίσει να οικοδομεί το προφίλ του μέσα απ' το έργο του, μέσα στην
κυβέρνηση και καταθέτοντας τις απόψεις του. Θα συνεχίσει να στηρίζει κριτικά
την κυβέρνηση αλλά σε θέματα που διαφωνεί θα κάνει εμφανή τη στάση του. Στόχος
του να μη θεωρηθεί ότι υπονομεύει τον κ. Κ. Σημίτη αλλά και να μη χρεωθεί
επιλογές με τις οποίες δεν συμφωνεί.

Θα μπει λοιπόν στην τελική ευθεία; Στην ερώτηση απάντησε ουσιαστικά ο ίδιος
όταν την περασμένη Κυριακή ρωτήθηκε από το «Mega» αν θα θέσει υποψηφιότητα στο
επόμενο Συνέδριο. Αφού είπε, λοιπόν, ότι η υποχρέωσή του είναι η συμβολή του
στο κοινοβουλευτικό έργο κατέληξε: «Τα Συνέδρια, βέβαια, όταν έρχονται θέτουν
ερωτήματα. Όταν έρθουν, τότε θα δούμε πώς πρέπει να απαντήσουμε. Όχι, όμως,
νωρίτερα. Δεν είναι αυτό που μας απασχολεί σήμερα». 
<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N10</CAT>
<ED>
Κωδικός άρθρου: A16053N101</ED>
<ID>
ID:137491

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N10&aa=1</URL></REF>


Article

<CATEGORY>vin04</CATEGORY>

 <H2>Κακλαμάνης: Καθεστώς... γαλέρας σε πολλά ΜΜΕ
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

«ΚΑΘΕΣΤΩΣ γαλέρας ισχύει σε πολλά μέσα μαζικής ενημέρωσης», είπε χθες στη
Βουλή ο πρόεδρός της Απόστολος Κακλαμάνης, συμφωνώντας με ανάλογη άποψη του
παλαίμαχου δημοσιογράφου Νίκου Καραντινού.

Και πρόσθεσε, απευθυνόμενος στον υπουργό Τύπου Δημήτρη Ρέππα: «Το όλο σύστημα όζει».

Ο πρόεδρος της Βουλής έκανε την παρέμβαση αυτή μόλις ολοκληρώθηκε ο διάλογος
του υπουργού με τον βουλευτή του ΚΚΕ Ορέστη Κολοζώφ, ο οποίος είχε θέσει
ζήτημα για τους ανασφάλιστους δημοσιογράφους σε ορισμένα ραδιοτηλεοπτικά μέσα.

«Πρέπει να απασχολήσει το θέμα τον πολιτικό κόσμο, τα υπουργεία Τύπου και
Εργασίας», τόνισε ο κ. Κακλαμάνης, κάνοντας λόγο για «αφανείς όρους εργασίας»,
οι οποίοι ισχύουν σε ορισμένα ΜΜΕ.

Ορισμένοι επιχειρηματίες, πρόσθεσε, «εξανδραποδίζουν τους εργαζόμενους,
μεταβάλλουν λειτουργούς της ενημέρωσης σε τυφλά όργανα των προσωπικών τους
συμφερόντων και επιδιώξεων, αρχίζοντας πρώτα - πρώτα από τον πολιτικό κόσμο,
τον οποίο επιθυμούν να κοντύνουν, όπως και τους θεσμούς μέσα στους οποίους
λειτουργεί ο πολιτικός κόσμος, για να μπορούν να κάνουν καλύτερα τις δουλειές τους».

Νωρίτερα, ο υπουργός Τύπου αναφερόμενος στο ασφαλιστικό πρόβλημα δημοσιογράφων
ραδιοτηλεοπτικών σταθμών τόνισε πως «οι προτάσεις της ΕΣΗΕΑ θα αποτελέσουν ­
και αυτή είναι δέσμευση την οποία αναλαμβάνει η κυβέρνηση δημοσίως ­ το βασικό
πλαίσιο για την αντιμετώπιση αυτού του θέματος, που δεν είναι άλλο παρά η
κατοχύρωση του δημοσιογραφικού επαγγέλματος».

Και άφησε ανοιχτό το θέμα έκδοσης νόμου «που προβλέπει το Σύνταγμα στο άρθρο
14, παράγραφο 8 και το οποίο θα ορίζει τα της κατοχύρωσης του δημοσιογραφικού επαγγέλματος».

Πάντως, ο κ. Κολοζώφ κατηγόρησε τον υπουργό ότι «πετάει το μπαλάκι του
προβλήματος στην ΕΣΗΕΑ», τονίζοντας πως ακόμη και «στα πλαίσια που
λειτουργούμε σήμερα μπορούν να καθορισθούν κανόνες, οι οποίοι θα μπορούσαν και
να άρουν την αδικία αλλά και να μη δημιουργήσουν τέτοιες συνθήκες που να
αυθαιρετούν οι διάφοροι καναλάρχες».

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16053N111</ED>
<ID>
ID:137492

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N11&aa=1</URL></REF>


Article

<CATEGORY>vin04</CATEGORY>

 <H5>ΤΟΥΡΚΙΚΟ ΦΥΛΛΑΔΙΟ ΠΑΡΑΠΟΙΕΙ ΕΚΔΟΣΗ ΤΗΣ ΔΙΕΘΝΟΥΣ ΑΜΝΗΣΤΙΑΣ ΓΙΑ ΤΗΝ... ΙΝΔΟΝΗΣΙΑ
</H5><H2>Προβοκάτσια με αντιγραφή!
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Την τακτική της προβοκάτσιας ­ και μάλιστα, με... ξένα κόλλυβα ­ ακολουθούν
οι τουρκικές αρχές, στην προσπάθειά τους να καταδείξουν ότι ματαιοπονούν όσοι
αναζητούν ειρηνική επίλυση του Κυπριακού.

Κείμενα πανομοιότυπα. Και τα δύο (αριστερά αυτό της Διεθνούς Αμνηστίας και
δεξιά αυτό της τουρκικής οργάνωσης) ξεκινούν ως εξής: «Αγαπητέ φίλε, τι
σημαίνουν για σένα οι λέξεις "οι γυναίκες και τα παιδιά προηγούνται;". Ότι οι
αθώες γυναίκες και τα παιδιά που έχουν εμπλακεί σε μια τρομερή κατάσταση πέρα
από τον έλεγχό τους, πρέπει να προστατεύονται από τον κίνδυνο με κάθε κόστος;
Αυτό καταλάβαινα κι εγώ. Αλλά το "οι γυναίκες και τα παιδιά προηγούνται" έχει
πάρει μια εξ ολοκλήρου νέα σημασία για μένα απ' όταν άρχισα να διαβάζω
εκθέσεις εδώ στη Διεθνή Αμνηστία (σ.σ. στο τουρκικό κείμενο αναφέρεται "για
την Κύπρο" κι απαλείφεται, βέβαια, η Δ.Α.). Μια σημασία που με έκανε να θέλω
να ουρλιάξω με οργή. Να κάνω κάτι. Όπως να σας κάνω να οργισθείτε όσο κι εγώ!»

ΦΥΛΛΑΔΙΟ, το οποίο κυκλοφόρησε η Turkish Action Group (Τουρκική Ομάδα Δράσης)
αναφέρεται με ανατριχιαστικές λεπτομέρειες στους υποτιθέμενους βιασμούς,
βιαιοπραγίες και δολοφονίες εις βάρος Τουρκοκυπρίων από Ελληνοκυπρίους, την
περίοδο 1963-1974 ­ μονάχα που πρόκειται για λέξη προς λέξη αντιγραφή
αντίστοιχου φυλλαδίου που έχει κυκλοφορήσει η Διεθνής Αμνηστία (τμήμα Μεγάλης
Βρετανίας) για τα εγκλήματα εις βάρος γυναικών και παιδιών στην Κολομβία, την
Ινδονησία και τη Βοσνία.

Η τουρκική προβοκάτσια αποκαλύφθηκε από τον ευρωβουλευτή του ΣΥΝ, Αλέκο
Αλαβάνο, ο οποίος με επιστολή του σε όλους τους συναδέλφους του ευρωβουλευτές
επισημαίνει χαρακτηριστικά ότι «η μητέρα της Κολομβίας και η γιαγιά της
Βοσνίας βιάστηκαν για δεύτερη φορά. Για να δικαιολογηθούν τα αδικαιολόγητα, η
τουρκική στρατιωτική κατοχή, η βίαιη διχοτόμηση μιας χώρας - μέλους του ΟΗΕ,
της Κύπρου, η αδυναμία ειρηνικής συμβίωσης Ελληνοκυπρίων και Τουρκοκυπρίων. Τα
ανίερα μέσα επιστρατεύονται σε ανίερους σκοπούς». Για τα στοιχεία της
τουρκικής προβοκάτσιας, τα οποία περιήλθαν εις γνώσιν του κ. Αλαβάνου, από την
οργάνωση Lobby for Cyprus, που δραστηριοποιείται στην Αγγλία, ενημερώθηκε και
η Διεθνής Αμνηστία.

Οι μόνες διαφορές στα δύο κείμενα, το τουρκικό κι αυτό της Διεθνούς Αμνηστίας,
είναι ότι η «Λουίζ Παντσόν» που βιάστηκε από τις «κολομβιανές δυνάμεις
ασφαλείας» έγινε η Τουρκοκυπρία Αϊσέ Ντέρια που βιάστηκε από «Έλληνες
στρατιώτες και παραστρατιωτικούς της ΕΟΚΑ». Η «ηλικιωμένη μουσουλμάνα της
Βοσνίας 65 ετών» έγινε «ηλικιωμένη Τουρκοκύπρια 70 ετών». Και μια ακόμη ­
κρίσιμη ­ διαφορά: στην τουρκική έκδοση τα θύματα στο τέλος δολοφονούνται ­
προφανώς, για να μη γεννηθεί σε κανέναν η ιδέα να τα αναζητήσει.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N11</CAT>
<ED>
Κωδικός άρθρου: A16053N112</ED>
<ID>
ID:137536

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N11&aa=2</URL></REF>


Article

<CATEGORY>vin04</CATEGORY>

 <H5>Στον Πανιώνιο είμαστε μια δεμένη παρέα
</H5><H2>30 ΕΡΩΤΗΣΕΙΣ
</H2><H2>ΓΙΩΡΓΟΣ ΚΑΡΑΓΚΟΥΤΗΣ
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

ΓΕΝΝΗΘΗΚΕ: Στις 15/2/76 στην Αθήνα.

ΟΝΕΙΡΟ ΠΟΥ ΘΕΛΕΙ ΝΑ ΠΡΑΓΜΑΤΟΠΟΙΗΣΕΙ: Να πάρει το αεροπλάνο και να
ταξιδέψει στην... Αμερική!

ΕΝΑΣ ΝΕΟΣ ΕΛΠΙΖΕΙ: Σε καλύτερες συνθήκες ζωής για όλους.

Ο ΚΑΛΥΤΕΡΟΣ ΦΙΛΟΣ: Μάκης Δρελιώζης

ΔΙΑΣΚΕΔΑΖΕΙ: Κλαμπ, ταβέρνα, κινηματογράφο, απ' όλα.

ΑΙΣΘΑΝΕΤΑΙ ΟΜΟΡΦΑ ΟΤΑΝ: Πετάει με το αεροπλάνο.

ΑΓΑΠΗΜΕΝΟ ΤΡΑΓΟΥΔΙ: Όλα τα τραγούδια της Πρωτοψάλτη.

Ο Γιώργος Καράγκουτης αναδεικνύεται σε ηγέτη του Πανιωνίου. Μιάς
ομάδας-πρότυπο, με πολλούς ταλαντούχους παίκτες. Του αρέσει να δημιουργεί μια
καλή φάση για τους συμπαίκτες του, να πετά με το αεροπλάνο και δεν βλέπει την
ώρα να αγωνιστεί και πάλι στην εθνική ομάδα. Ο Καράγκουτης, θυμάται πάντα την
πρώτη του επαφή με την μπάλα του μπάσκετ και θεωρεί τον Πανιώνιο ως το δεύτερο
σπίτι του.

ΕΡ.: Ο Γιώργος Καράγκουτης ξαναβρήκε τον εαυτό του;

ΑΠ.: Ναι, αλλά τον έψαχνα καιρό...

ΕΡ.: Σε ενδιαφέρουν οι «αριθμοί»;

ΑΠ.: Δεν είμαι λάτρης των στατιστικών.

ΕΡ.: Ο Πανιώνιος, με νέους παίκτες. Έργο που έχουμε ξαναδεί.

ΑΠ.: Η μοναδική χημεία που ταιριάζει στην ομάδα.

ΕΡ.: Το θέμα είναι πάντως, να μη διακοπεί και πάλι η προβολή του έργου.

ΑΠ.: Έβαλαν μυαλό οι παράγοντες και δεν το αλλάζουν.

ΕΡ.: Τι σημαίνει για μια ομάδα μικρός μέσος όρο ηλικίας των παικτών;

ΑΠ.: Ενθουσιασμός, αλτρουισμός, πάθος.

ΕΡ.: Ο επόμενος στόχος μετά τον Ολυμπιακό;

ΑΠ.: Το ματς που ακολουθεί, με τον Παναθηναϊκό.

ΕΡ.: Τι σ' αρέσει περισσότερο; Να σκοράρεις, να μαζεύεις ριμπάουντ, να πασάρεις;

ΑΠ.: Να πασάρω.

ΕΡ.: Στον Πανιώνιο πανηγυρίζετε και τις τελικές πάσες!

ΑΠ.: Δεν υπάρχει τίποτα καλύτερο από μια καλή πάσα.

ΕΡ.: Τι είναι αυτό που έχει περισσότερη σημασία στο παιχνίδι;

ΑΠ.: Να δημιουργείς μια καλή φάση. Κι εμένα, μ' αρέσει να δημιουργώ.

ΕΡ.: Στον Πανιώνιο πάντως είστε μια παρέα.

ΑΠ.: Είμαστε πολύ «δεμένοι» μεταξύ μας. Γι' αυτό εκστασιαζόμαστε στο παιχνίδι.

ΕΡ.: Πώς αισθάνεται ένας νέος στα 22 του χρόνια;

ΑΠ.: Είναι ακόμα στην αρχή.

ΕΡ.: «Πετάς» στα σύννεφα;

ΑΠ.: Μόνο με το αεροπλάνο.

ΕΡ.: Είναι παιδικό όνειρο;

ΑΠ.: Θα έλεγα καλύτερα, παιδικό απωθημένο!

ΕΡ.: Η δημοσιότητα σε επηρεάζει;

ΑΠ.: Με... μέτρο. Άλλες φορές είναι ενοχλητική, άλλες φορές σε βοηθά.

ΕΡ.: Τι λείπει από τον Γιώργο Καράγκουτη;

ΑΠ.: Ένας τίτλος με τον Πανιώνιο.

ΕΡ.: Και στην προσωπική ζωή;

ΑΠ.: Τίποτα. Είμαι ευχαριστημένος.

ΕΡ.: Σου λείπει η ατμόσφαιρα της εθνικής;

ΑΠ.: Πάντα μου έλειπε. Όμως, δεν την έχω χάσει τελείως.

ΕΡ.: Το παγκόσμιο πρωτάθλημα το καλοκαίρι είναι κίνητρο;

ΑΠ.: Όχι μόνο για εμένα, για όλους.

ΕΡ.: Η «γενιά του '76» ήταν τελικά τυχερή.

ΑΠ.: Ναι, γιατί μας πρόσεξαν περισσότερο απ' όλους.

ΕΡ.: Η ομάδα που υποστηρίζεις στο ΝΒΑ;

ΑΠ.: Πάντα Σικάγο Μπουλς. Αλλά μ' αρέσουν και οι Νιου Γιορκ Νικς.

ΕΡ.: Κι ο παίκτης-πρότυπο;

ΑΠ.: Ποιος άλλος; Ο Τζόρνταν, αλλά και ο Τόνι (Κούκοτς).

ΕΡ.: Γυρίζοντας κάποια χρόνια πίσω τι θυμάσαι πιο έντονα;

ΑΠ.: Τα παιδικά χρόνια.

ΕΡ.: Πώς ήταν;

ΑΠ.: Δυναμικά και ταραγμένα λόγω του μπάσκετ.

ΕΡ.: Κι η πρώτη επαφή με την πορτοκαλί μπάλα;

ΑΠ.: Το 1984, σε ηλικία 8 χρόνων, στην ακαδημία του Πανιωνίου.

ΕΡ.: Ελεύθερος χρόνος;

ΑΠ.: Ασχολούμαι με την αεροπλοΐα.

ΕΡ.: Βιβλίο ή τηλεόραση;

ΑΠ.: Τηλεόραση

ΕΡ.: Διαβάζεις εφημερίδες;

ΑΠ.: Κάθε ημέρα. Αθλητικές και πολιτικές.

ΕΡ.: Σε ενδιαφέρει μια μεταγραφή;

ΑΠ.: Προς το παρόν δεν σκέφτομαι κάτι τέτοιο.

ΕΡ.: Φάνης Χριστοδούλου;

ΑΠ.: Το «νούμερο ένα».

ΕΡ.: Πανιώνιος;

ΑΠ.: Το δεύτερο σπίτι μου.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N12</CAT>
<ED>
Κωδικός άρθρου: A16053N121</ED>
<ID>
ID:137493

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N12&aa=1</URL></REF>


Article

<CATEGORY>vin06</CATEGORY>

 <H5>Η ΜΑΣΤΙΓΑ ΤΟΥ ΑΙΩΝΑ ΣΤΟΥΣ ΗΛΕΚΤΡΟΝΙΚΟΥΣ ΥΠΟΛΟΓΙΣΤΕΣ
</H5><H2>Όταν δύο μηδενικά κοστίζουν 100 δισ.
</H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Δύο χρόνια πριν από τον ερχομό του 2000, εκατομμύρια εταιρείες και
οργανισμοί σε όλο τον κόσμο, που χρησιμοποιούν ηλεκτρονικούς υπολογιστές,
έχουν αρχίσει να παίρνουν τα μέτρα τους για να αντιμετωπίσουν την ηλεκτρονική
«μάστιγα του αιώνα». Το «πρόβλημα του 2000», αν δεν αντιμετωπιστεί έγκαιρα, θα
προκαλέσει χάος στην παγκόσμια οικονομία.

Ηλεκτρονικοί υπολογιστές. Η έλλειψη διορατικότητας των προγραμματιστών
προκάλεσε το πρόβλημα. Οι κομπιούτερ δεν μπορούν να ξεχωρίσουν το έτος 2000
από το 1900. Επειδή χρησιμοποιούν μόνο δύο ψηφία για τις χρονολογίες

ΗΑΝΙΚΑΝΟΤΗΤΑ των υπολογιστών και των προγραμμάτων τους να ξεχωρίσουν το έτος
2000 από το 1900, επειδή χρησιμοποιούν μόνο δύο ψηφία για τις χρονολογίες,
οφείλεται στην έλλειψη διορατικότητας των προγραμματιστών τις περασμένες
δεκαετίες. Η επίλυση του προβλήματος θα στοιχίσει εκατοντάδες δισεκατομμύρια
δολάρια ­ 600 μόνο στην Αμερική, όπου όμως έχουν ξεκινήσει την αντιμετώπισή
του πολύ πριν από την Ευρώπη. Στην Ελλάδα υπολογίζεται το κόστος σε 100
δισεκατομμύρια δρχ. Η Υπηρεσία Ανάπτυξης Πληροφορικής του υπουργείου Προεδρίας
ήδη διεξάγει μία μελέτη αποτίμησης για τον δημόσιο τομέα, ενώ τράπεζες,
εταιρείες και άλλοι ιδιωτικοί οργανισμοί καταστρώνουν την δική τους στρατηγική.

Στον ΟΤΕ, το κόστος αναμένεται να φθάσει τα δυόμισι δισεκατομμύρια δρχ., ενώ
στη ΔΕΗ τα εξήμισι δισ., όπως αναφέρθηκε πριν από λίγο καιρό σε διημερίδα που
διοργάνωσαν η Ελληνική Εταιρεία Επιστημόνων Πληροφορικής και Η/Υ (ΕΠΥ) και το
υπουργείο Οικονομικών. Αν το θέμα δεν αντιμετωπιστεί στην ώρα του, θα
δημιουργηθούν σοβαρά προβλήματα τόσο στις συναλλαγές με τους πολίτες όσο και
σε ευαίσθητους δημόσιους τομείς, όπως η εθνική άμυνα, η παιδεία και η
οικονομία. Η ομάδα που έχει συσταθεί για τη λύση του προβλήματος στον ΟΤΕ
σκοπεύει να ολοκληρώσει τις μετατροπές των συστημάτων στο πρώτο εξάμηνο του 1999.

Πρόσφατα, η Υπηρεσία Ανάπτυξης Πληροφορικής του υπουργείου Εσωτερικών,
Δημόσιας Διοίκησης και Αποκέντρωσης, έστειλε μία εγκύκλιο στα υπουργεία και
τις ΔΕΚΟ, ενημερώνοντας τους αρμοδίους για την κατάσταση που έχει προκύψει.
«Πάντως, οι περισσότερες εταιρείες βρίσκονται στο στάδιο της προκαταρκτικής
διάγνωσης και σχεδιασμού της στρατηγικής τους», αναφέρει ο κ. Νίκος Φαλδαμής,
μέλος του Δ.Σ. της ΕΠΥ. «Εκτός από τα προγράμματα, πρέπει να ελεγχθούν οι
επεξεργαστές, διάφορα συστήματα ελέγχου και τα bios των υπολογιστών. Οι
παλιότερες εφαρμογές παρουσιάζουν το μεγαλύτερο πρόβλημα».

Πάντως, όπως λέει ο κ. Δημήτρης Γκούσκος, ειδικός σύμβουλος της Γενικής
Γραμματείας Πληροφοριακών Συστημάτων του υπουργείου Οικονομικών, στην Ελλάδα
δεν έχουν παρουσιαστεί ακόμα προβλήματα στις εφαρμογές. Και παρόλο που το
κρίσιμο έτος πλησιάζει, υπάρχει ακόμα χρόνος για να λυθεί το ζήτημα, αρκεί οι
άμεσα θιγόμενοι να κινηθούν γρήγορα. Λόγω της μεγάλης έκτασης του προβλήματος,
οι προγραμματιστές και οι ειδικοί που μπορούν να το επιλύσουν είναι
περιζήτητοι στην αγορά.

Το «πρόβλημα του 2000» δεν είναι υπόθεση μόνο του Δημοσίου ή των μεγάλων
πολυεθνικών. «Όλες οι εταιρείες και οι οργανισμοί που χρησιμοποιούν
υπολογιστές πρέπει να το αντιμετωπίσουν γιατί εξαρτώμεθα ο ένας από τον άλλο»,
εξηγεί ο κ. Θανάσης Πελεκάνος, υποδιευθυντής στη Διεύθυνση Μηχανογραφικού της
Τράπεζας Πίστεως. «Πρόκειται για μία μεγάλη αλυσίδα. Αν ένας κρίκος δεν είναι
στη θέση του, μας επηρεάζει όλους».

Η Τράπεζα Πίστεως έχει ξεκινήσει εδώ και ένα χρόνο τις ενέργειες που
χρειάζονται. Ήδη, 20 άτομα εργάζονται «πυρετωδώς» μόνο γι' αυτό το σκοπό και
σύντομα θα αυξηθούν. «Είμαστε έτοιμοι να ξεκινήσουμε το πρώτο μεγάλο τεστ στις
εφαρμογές μας. Μέχρι το τέλος του χρόνου θα καλύψουμε το μεγαλύτερο μέρος των
εφαρμογών στο κεντρικό μας σύστημα και μέσα στο πρώτο τρίμηνο του '99
ελπίζουμε να έχουμε ολοκληρώσει τις μετατροπές. Πρόκειται για μία διαδικασία
της τάξεως αρκετών δισεκατομμυρίων».

Στη Βρετανία, τα πρώτα προβλήματα παρουσιάστηκαν σε κατόχους πιστωτικών ή
καρτών ΑΤΜ που λήγουν το 2000. Στην Ελλάδα όμως, παρόλο που έχουν κυκλοφορήσει
αντίστοιχες κάρτες, δεν έχει υπάρξει κανένα κρούσμα, μια που οι τράπεζες και
οι πιστωτικοί οργανισμοί έχουν φροντίσει να τις ελέγξουν πριν τις δώσουν στους
πελάτες τους.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16053N131</ED>
<ID>
ID:137455

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N13&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ </H2><H2>Προσωπικές επενδύσεις
</H2>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

ΕΠΕΙΔΗ δεν έχουν περάσει και πολλά χρόνια από την εποχή που ξυπνούσα από τα
άγρια χαράματα για να αρχίσω τη δουλειά. Επειδή ποτέ δεν ρώτησα τι ώρα θα
τελειώσω. Επειδή πέρασε αρκετός καιρός πλήρους απασχόλησης έως ότου
δειλά-δειλά να μιλήσω για χρήματα. Έστω τα έξοδά μου. Επειδή η εποχή εκείνη
δεν απέχει ούτε μια γενιά από τη σημερινή. Επειδή οι θέσεις εργασίας τότε ήταν
πολύ λιγότερες από ό,τι σήμερα. Επειδή ­ ιδιαίτερα το δικό μας επάγγελμα ­ δεν
το μαθαίνεις σε καμία σχολή ή πανεπι-στημιακό έδρανο. Επειδή οι ευκαιρίες
είναι πολύ λίγες. Επειδή ο ρυθμός δουλειάς είναι εξοντωτικός. Επειδή οι
συνάδελφοι με πείρα στους τομείς απασχόλησής τους δεν είναι πλέον τόσοι πολλοί
ώστε να ασχοληθούν με τη μύηση κάθε νέου δημοσιογράφου... Και για πολλά άλλα
επειδή, εκπλήσσομαι με τους σημερινούς εκκολαπτόμενους επαγγελματίες.
«Καλημέρα», τους λες. «Πόσα θα πάρω», σου απαντούν. «Υπάρχει αυτή η εργασία
για σένα», τους λες. «Πόσες ώρες θα απασχολούμαι», σε ρωτούν.

Για να μην παρεξηγηθώ, δεν θεωρώ την εποχή που ήμουν εγώ στη θέση τους ιδανική
για τον νέο εργαζόμενο. Πιστεύω όμως ότι εκείνη την εποχή όσο με
«εκμεταλλεύτηκε» ο εργοδότης μου άλλο τόσο τον «εκμεταλλεύτηκα» κι εγώ. Και
ίσως παραπάνω. Γιατί όταν τον εγκατέλειψα και χρήματα μπορούσα να διεκδικήσω
και καλύτερες συνθήκες εργασίας. Όσο για τον συνάδελφο που με δίδασκε κάθε
μέρα επί μήνες και χρόνια αρκέστηκε στο ευχαριστώ μου. Η επένδυση που έκανα
ήταν και σίγουρη και αποδοτική. Κι ας μην είχα να πληρώσω καλά-καλά τα
οδοιπορικά μου...

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N13</CAT>
<ED>
Κωδικός άρθρου: A16053N132</ED>
<ID>
ID:137542

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N13&aa=2</URL></REF>


Article

<CATEGORY>vin06</CATEGORY>

 <H5>ΣΥΝΕΧΕΙΑ ΣΤΟ ΣΚΗΝΙΚΟ ΤΟΥ ΤΡΟΜΟΥ, ΣΤΗ ΔΙΚΗ ΓΙΑ ΤΗ ΔΟΛΟΦΟΝΙΑ ΤΟΥ 27ΧΡΟΝΟΥ
ΚΡΑΤΟΥΜΕΝΟΥ ΔΗΜΗΤΡΗ ΚΑΡΑΜΟΥΤΗ
</H5><H5>«Θα γίνει πάλι εξέγερση και τότε θα σας φάω όλους!»
</H5><H2>«Έτσι καθάριζα τους χρωστούμενους λογαριασμούς»
</H2>
<AUTHOR>ΠΡΟΚΟΠΗΣ ΓΙΟΓΙΑΚΑΣ</AUTHOR>

Συνέχεια στο σκηνικό τρόμου έδωσαν χθες οι κατηγορούμενοι για τη δολοφονία
του 27χρονου κρατουμένου Δημήτρη Καραμούτη. Επικαλέστηκαν το «νόμο της σιωπής»
που επικρατεί στις φυλακές.

Οι κατηγορούμενοι άλλαξαν υπερασπιστική στάση και υποστηρίζουν ότι ο
Κωνσταντίνος Φωτίου σκότωσε τον 27χρονο Δημήτρη Καραμούτη

Ετσι δικαιολόγησαν γιατί δεν κατονομάσαν τους πρωταίτιους της αιματηρής
εξέγερσης στις Δικαστικές Φυλακές του Κορυδαλλού, το Νοέμβριο του 1995, ενώ
την τελευταία στιγμή άλλαξαν την υπερασπιστική τους γραμμή μπλέκοντας τον
πρώην συνήγορο υπεράσπισής τους, τον Μαυρουδή Βορίδη ­ που οι ίδιοι
«καθαίρεσαν» προχθές το απόγευμα ­ λέγοντας ότι επιχείρησε να τους δωροδοκήσει
με τρία εκατομμύρια δραχμές προκειμένου να πάρουν πάνω τους το φόνο (!).

Ο Νίκος Πανταζής στην απολογία του υποστήριξε ότι ο Κωνσταντίνος Φωτίου (είναι
αυτός που κυκλοφορεί ελεύθερος, αφού αποφυλακίστηκε νόμιμα εξαιτίας της
κωλυσιεργίας των διωκτικών αρχών να εκδώσουν εγκαίρως ένταλμα σύλληψης εις
βάρος του) είναι ο δράστης της δολοφονίας και ότι τόσο καιρό δεν μιλούσε
επειδή τους είχε υποσχεθεί ότι θα εμφανιζόταν στο δικαστήριο....

Και αμέσως μετά έριξε τη «βόμβα» με τον πρώην συνήγορο υπεράσπισής του,
υποστηρίζοντας ότι τους έταξε ένα εκατομμύριο δραχμές στον καθένα (αναφέρεται
και στους συγκατηγορουμένους του, αδερφούς Παναγιώτη και Χρήστο Στάντζο).

«Είδα φωτιά στην απομόνωση. Ο Κωνσταντίνος Φωτίου έβγαινε την ώρα που περνούσα
έξω από τον ειδικό χώρο κράτησης, σε έξαλλη κατάσταση. Όταν τον ρώτησα τι είχε
συμβεί, μου απάντησε:"Άστο, έκλεισε ένα συμβόλαιο. Είναι ο Βορίλας, φύγε". Έξω
από την απομόνωση υπήρχαν δοχεία με πετρέλαιο. Τα ουρλιαχτά τα άκουσα»,
κατέθεσε ο Νίκος Πανταζής. «Ξέρω τους πρωταίτιους της εξέγερσης, δεν μπορώ
όμως να τους κατονομάσω. Στη φυλακή ισχύει ο νόμος της σιωπής... Όμως, και
αυτός έχει τα όριά του και δεν μπορώ να πάρω πάνω μου αυτό το φόνο...».

ΛΟΓΑΡΙΑΣΜΟΙ

Και χωρίς να χάσει χρόνο, έριξε την ιστορία με τον πρώην συνήγορο υπεράσπισής
του. Και στη συνέχεια, με ψύχραιμο ύφος, ο 32χρονος κρατούμενος, που
μπαινοβγαίνει στις φυλακές από τα 16 του χρόνια, εξήγησε γιατί μαχαίρωσε τον
μάρτυρα κατηγορίας και συγκρατούμενό του Σταύρο Λαμπρόπουλο, δίνοντας συνέχεια
στο σκηνικό τρόμου. «Με κάρφωσε, επειδή είχα προηγούμενα μαζί του. Είχα
χτυπήσει τον ανιψιό του στις φυλακές της Πάτρας και με έβριζε συνεχώς πίσω από
τα κάγκελα του ειδικού χώρου κράτησης. Εκεί είχε ασφάλεια. Όταν όμως έγινε η
εξέγερση μπήκα στην απομόνωση και τον μαχαίρωσα. Έτσι καθάρισα τους
χρωστούμενους λογαριασμούς...».

Δεν σταμάτησε, όμως, εκεί. Εξήγησε γιατί τραυμάτισε και τον πρώην
συγκρατούμενό του Ανδρέα Οικονόμου. «Μου είχε χάπια "αρταν" και του έδωσα
5.000 δραχμές. Όμως με "κάρφωσε" στην υπηρεσία λέγοντας ότι διακινώ ναρκωτικά.
Είχα και με αυτόν χρωστούμενους λογαριασμούς...».

ΕΡΩΤΗΜΑΤΙΚΟ

Την ίδια γραμμή σε ό,τι αφορά τον πρώην δικηγόρο τους ακολούθησαν και οι
αδερφοί Παναγιώτης και Χρήστος Στάντζου. Όμως, το δικαστήριο δεν φάνηκε να
ξαφνιάζεται από την αλλαγή πλεύσης. Το ερωτηματικό που εύλογα προέκυψε είναι
γιατί δεν το κατήγγειλαν αμέσως την ώρα που τους υποσχέθηκε τα χρήματα. Όπως
ακούστηκε προχθές μέσα στην αίθουσα του δικαστηρίου από τους κατηγορουμένους ο
λόγος παύσης του δικηγόρου τους ήταν ότι τον άκουσαν να λέει προς κάποιο μέλος
του δικαστηρίου πως οι πελάτες του είναι ένοχοι. Έτσι ανακοίνωσαν την παύση
του χωρίς να εξηγήσουν στο δικαστήριο το λόγο. Την επόμενη μέρα, χθες, όμως
άλλαξαν στάση και δικαιολογία και είπαν για τα τρία εκατομμύρια.

Ο ίδιος ο Μαυρουδής Βορίδης με δηλώσεις του στους δημοσιογράφους είπε ότι «όσα
καταγγέλλουν είναι απολύτως ψευδή, αποτελούν μεθόδευση και σκευωρία η οποία
σπιλώνει το όνομά του». Όπως υποστήριξε, «θα ήταν απολύτως ανακόλουθο να
προσπαθώ επί τρεις μέρες να κλονίσω την κατηγορία και την τέταρτη μέρα να
επιχειρώ να κατασκευάσω ενόχους».

ΑΛΛΗ ΔΙΑΣΤΑΣΗ

Πηγές όμως από το χώρο των φυλακών έδιναν χθες και μια άλλη διάσταση στην
αποτρόπαια δολοφονία του 27χρονου κρατουμένου Δημήτρη Καραμούτη (πέρα από την
αρχική, ότι δολοφονήθηκε κατά λάθος όταν άλλαξε κελί). «Ένας από τους αδερφούς
προσπάθησε να βιάσει τον μικρό», έλεγαν. «Ο τελευταίος αντιστάθηκε και τον
χτύπησε. Ο άλλος έφυγε, ειδοποίησε την παρέα του, που πήγε να καθαρίσει με
αυτόν που δεν τους "καθόταν" και έγιναν όσα έγιναν. Τον τρύπησαν 23 φορές στην
καρδιά με οδοντιατρικό εργαλείο, που είχαν πάρει από τις φυλακές».

Χθες απολογήθηκαν επίσης οι Παρασκευάς Σερεμέτης, Κωνσταντίνος
Παπακωνσταντίνου, Πέτρος Ανδρέου και Κωνσταντίνος Κάλφας, που κατηγορούνται ως
πρωταίτιοι της εξέγερσης. Ο Κωνσταντίνος Χιρβαντίδης που κατηγορείται για
συνέργεια στη δολοφονία είναι δραπέτης από το καλοκαίρι. Το δικαστήριο διέκοψε
για την ερχόμενη Δευτέρα. Την ίδια μέρα ενδέχεται να βγει και η απόφαση για
τους κατηγορουμένους.

Ο βαρυποινίτης Πανταζής απειλούσε συγκατηγορούμενό του και μέσα στην κλούβα
που τον μετέφερε στο δικαστήριο

«ΕΝΑ ΝΑ ξέρετε: θα γίνει πάλι εξέγερση και τότε θα σας φάω όλους!». Ο
βαρυποινίτης Νίκος Πανταζής, μόλις επιστρέφει στη φυλακή από την αίθουσα των
δικαστηρίων, συνεχίζει να απειλεί και να εκβιάζει ακόμη και συγκατηγορουμένους
του για τον θάνατο του Καραμούτη. Μάλιστα, πριν από τρεις μέρες, κακοποίησε
έναν, ενώ συνέχιζε να τον απειλεί και μέσα στην κλούβα που τον μετέφερε στο
δικαστήριο. 
Όσο γι' αυτούς που είδαν τι έγινε, ζητούν από τους φύλακες να πάνε στους
ειδικούς χώρους φύλαξης. «Δεν ξαναπάω στην πτέρυγα...», είναι η φράση που
ακούνε συνεχώς οι υπεύθυνοι των φυλακών Κορυδαλλού, οι οποίοι αδυνατούν να
παρέμβουν ουσιαστικά.

Το φαινόμενο των εκβιασμών και των απειλών μπορεί τις τελευταίες μέρες να
είναι στην επικαιρότητα, όμως, όπως υποστηρίζουν σωφρονιστικοί υπάλληλοι,
είναι από τα βασικά προβλήματα μεταξύ των κρατουμένων τα τελευταία χρόνια. Από
τότε, δηλαδή, που έγιναν οι συλλήψεις μελών του «συνδικάτου του εγκλήματος»,
αλλά και πολλών αλλοδαπών που επέβαλαν τους δικούς τους νόμους.

Είναι χαρακτηριστική η περίπτωση κρατουμένου ο οποίος ξυλοκοπήθηκε άγρια από
ομάδα κρατουμένων για να του αποσπάσουν χρήματα. «Τον είχαν διαλύσει. Γνώριζαν
ότι είχε μεγάλα ποσά από διακίνηση ναρκωτικών. Και φυσικά, για να επιβιώσει,
αναγκάστηκε να πληρώσει», λέει σωφρονιστικός υπάλληλος που υπηρετεί στις
φυλακές Κορυδαλλού.

Σε μιαν άλλη περίπτωση, ένας νεαρός κρατούμενος που προσπάθησε να
διαμαρτυρηθεί βιάστηκε από συγκρατούμενους του, οι οποίοι στη συνέχεια τον
έγδυσαν και τον περιέφεραν στην πτέρυγα.

ΟΙ ΕΚΒΙΑΣΜΟΙ

Εκεί όμως που οι σωφρονιστικοί υπάλληλοι δείχνουν, όπως λένε, ανίκανοι να
κάνουν κάτι, είναι στους εκβιασμούς που υφίστανται κρατούμενοι αλλά και οι
συγγενείς τους που ζουν σε διάφορες περιοχές της χώρας. «Βλέπουμε επιταγές
200.000, αλλά και 300.000 δραχμών χωρίς αποστολέα, στο όνομα Αλβανών κυρίως.
Αυτό σημαίνει ότι ζητούν χρήματα από κρατούμενους, απειλώντας ότι θα τους
σκοτώσουν, με αποτέλεσμα αυτοί να δέχονται τους όρους». Ένας, πάντως, που
κατήγγειλε μια τέτοια περίπτωση, αρνήθηκε να επιστρέψει στην πτέρυγά του.
Όμως, επειδή ο αριθμός των κρατουμένων είναι σχεδόν διπλάσιος από όσους χωράει
η φυλακή, η προστασία είναι ιδιαίτερα δύσκολη υπόθεση.

Χαρακτηριστικό της βαρβαρότητας ορισμένων ομάδων είναι η περίπτωση ενός στις
φυλακές Κορυδαλλού, που όταν διεκδίκησε κάποια χρήματα που του χρωστούσαν,
παραλίγο να χάσει τα χέρια του. Οι κρατούμενοι με τους οποίους είχε
προηγούμενα προσπάθησαν με μαχαίρια να του κόψουν τα χέρια και, όταν το
περιστατικό έφτασε ως την διεύθυνση των φυλακών, αυτός αρνήθηκε να κατονομάσει
ποιοι τον χτύπησαν. «Όταν ζεις με κάποιους ανθρώπους στον ίδιο χώρο και δεν
μπορείς να τους αποφύγεις, είναι λογικό να φοβάσαι. Και όπως φαίνεται τον
τελευταίο καιρό, αυτοί που φοβούνται περισσότερο είναι οι Έλληνες κρατούμενοι
και ειδικά εκείνοι οι οποίοι έχουν έξω συγγενείς. Αν και κανείς δεν μιλάει,
είναι γεγονός ότι υπήρχαν κρατούμενοι που οδηγήθηκαν στην αυτοκτονία γιατί δεν
μπορούσαν να αντέξουν τους συνεχείς ξυλοδαρμούς και τους εκβιασμούς», λέει
φύλακας, ο οποίος αρνείται να πει ονόματα.

ΦΟΒΟΥΝΤΑΙ

Χαρακτηριστικό της κατάστασης που επικρατεί στις φυλακές είναι ότι και οι
ίδιοι οι σωφρονιστικοί υπάλληλοι αποφεύγουν να μιλούν για κρατούμενους,
φοβούμενοι αντίποινα. Το ίδιο συμβαίνει και με τους συγγενείς, που αρνούνται
να πουν ο,τιδήποτε.

Τραγική είναι η κατάσταση και στις φυλακές ανηλίκων. Εκεί οι βιασμοί είναι
συχνό φαινόμενο. Όσοι νεαροί αντιδρούν, ξυλοκοπούνται μέχρι «να καταλάβουν ότι
η ομάδα που ελέγχει την κατάσταση, δεν αστειεύεται».

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N14</CAT>
<ED>
Κωδικός άρθρου: A16053N141</ED>
<ID>
ID:137456

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N14&aa=1</URL></REF>


Article

<CATEGORY>vin06</CATEGORY>

 <H2>Αυτοκτονούν γιατί δεν αντέχουν τους «αφέντες» των κελιών
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

ΟΙ ΤΡΕΙΣ στους τέσσερις αυτόχειρες φυλακισμένους, κρατούνταν στο Κορυδαλλό.
Και το τέλος τους κρύβει, συνήθως, το ίδιο σενάριο: Κομμάτια από ένα σεντόνι ή
μια ζώνη γύρω από τον λαιμό, σωφρονιστικοί υπάλληλοι που δεν πρόλαβαν,
συγκρατούμενοι που δεν είδαν, δεν κατάλαβαν τίποτα... Πού και πού, κάποιοι
ξεφεύγουν από τον «κανόνα», κόβοντας τις φλέβες τους...

Στις φυλακές είναι κοινό μυστικό ότι οι περισσότεροι κρατούμενοι που
οδηγήθηκαν στην αυτοκτονία δεν πήραν την απόφαση αυτή από τύψεις ή ντροπή,
αλλά γιατί δεν άντεξαν την πίεση του «συστήματος» μέσα στη φυλακή και το
«κυνηγητό» από τους «αφέντες» των κελιών.

Με τις δύο αυτοκτονίες που καταγράφηκαν στο σχετικό δελτίο τις προηγούμενες
ημέρες (σε Κορυδαλλό και Αγιά Χανίων), οι αυτόχειρες των ελληνικών φυλακών
ανήλθαν από το 1992 στους 62. Το ποσοστό ξεπερνά κατά πολύ τα ποσοστά
αυτοκτονιών στη χώρα μας και αποδεικνύει, για άλλη μια φορά, ότι πίσω από τα
σίδερα υπάρχει μια άλλη, σκληρή κοινωνία.

Σύμφωνα με τα επίσημα στοιχεία του υπουργείου Δικαιοσύνης, κατά την εξαετία
1992-97, 46 κρατούμενοι έβαλαν τέλος στη ζωή τους στις Φυλακές Κορυδαλλού και
14 στα υπόλοιπα σωφρονιστικά καταστήματα της χώρας.

Στον Κορυδαλλό, οι περισσότεροι αυτόχειρες (26) εκρατούντο στις δικαστικές
φυλακές, στις πτέρυγες των τοξικομανών. Και 16 στο ψυχιατρείο των κρατουμένων,
παρά την ενισχυμένη επιτήρηση και την παρουσία ιατρικού προσωπικού. Αντιθέτως,
περιστατικά αυτοκτονιών δεν καταγράφονται στο κατάστημα ανηλίκων και στην
Κεντρική Αποθήκη Υλικού Φυλακών, όπου οι συνθήκες κράτησης διαφέρουν σημαντικά
από αυτές που υπάρχουν στο υπόλοιπο συγκρότημα των φυλακών.

Όπως αναφέρουν στελέχη των φυλακών, και οι αυτοκτονίες συνδέονται σε μεγάλο
βαθμό με το πρόβλημα των ναρκωτικών που υπάρχει στα σωφρονιστικά καταστήματα.
Και στη διακίνηση των ναρκωτικών επικεντρώνεται και η δράση των «κυκλωμάτων»
που λυμαίνονται τις φυλακές. 
Τα ίδια στελέχη επισημαίνουν, δε, πως αν και στα σωφρονιστικά καταστήματα
είναι πολύ μεγαλύτερο το ποσοστό των ατόμων με έντονα ψυχολογικά προβλήματα,
εντούτοις πολλά κρούσματα αυτοκτονιών θα μπορούσαν να είχαν προβλεφθεί, εάν
είχε ενισχυθεί η παρουσία ψυχολόγων στις φυλακές ή θα είχαν μείνει στο στάδιο
της απόπειρας εάν η επιτήρηση στο χώρο των κελιών δεν ήταν ανεπαρκής.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N15</CAT>
<ED>
Κωδικός άρθρου: A16053N151</ED>
<ID>
ID:137457

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N15&aa=1</URL></REF>


Article

<CATEGORY>vin06</CATEGORY>

 <H2>Απόδραση - περίπατος από την Αλικαρνασσό
</H2>
<AUTHOR>ΚΩΣΤΑΣ ΜΠΟΓΔΑΝΙΔΗΣ</AUTHOR>

ΗΡΑΚΛΕΙΟ

ΣΕ ΑΝΕΚΔΟΤΟ εξελίσσεται πια η ασφάλεια των φυλακών Αλικαρνασσού, απ' όπου
απέδρασε χθες μετά τα μεσάνυχτα ένας 26χρονος Ρουμάνος. Πώς; Απλώς... πήδηξε
τον μαντρότοιχο!

Η απόδραση αυτή έγινε λίγο καιρό μετά την τελευταία, όταν το είχαν σκάσει,
επίσης με χαρακτηριστική ευκολία, από το σωφρονιστικό κατάστημα 3 Αλβανοί.

Ο Ρουμάνος Μιχάιτα Γκίλμπερτ, 26 χρόνων και ο Αλέξιος Αναστασιάδης, 29 χρόνων,
από το Καζακστάν, μεταφέρθηκαν πριν από ένα μήνα από τις φυλακές της Κέρκυρας
στη Νέα Αλικαρνασσό. Ο πρώτος εξέτιε ποινή φυλάκισης 8 χρόνων και 5 μηνών για
διακεκριμένες κλοπές και ο δεύτερος ποινή 13 χρόνων για ληστεία κατά συρροή,
διακεκριμένες κλοπές και οπλοφορία.

Και οι δύο οδηγήθηκαν σε κελί του δευτέρου ορόφου. Μαζί κατέστρωσαν το σχέδιο
της απόδρασής τους, το οποίο αποφάσισαν να υλοποιήσουν προχθές το βράδυ.

Ήταν λίγο μετά τις 12 τη νύχτα, όταν με αιχμηρό αντικείμενο (το οποίο είναι
άγνωστο πώς βρέθηκε στα χέρια τους) άρχισαν να λιμάρουν το προστατευτικό
κάγκελο του παραθύρου του κελιού τους, που βρίσκεται στο δυτικό προαύλιο.

Δεν άργησαν να κόψουν το σίδερο και με αυτοσχέδιο σχοινί από σεντόνια
κατέβηκαν στο προαύλιο που βρίσκεται μεταξύ του κεντρικού κτιρίου των φυλακών
και του διοικητηρίου. Ανέβηκαν πάνω από το μικρό δωμάτιο της εσωτερικής
σκοπιάς και ο Ρουμάνος άρχισε να αναρριχάται στον εξωτερικό τοίχο,
χρησιμοποιώντας την υδρορρόη. Έγιναν αντιληπτοί από φύλακα, ο οποίος εκείνη
την ώρα έκανε έλεγχο στο Πειθαρχείο της φυλακής. Έβαλε τις φωνές και έτρεξε
προς το μέρος τους με σκοπό να αποτρέψει την απόδραση. Πρόλαβε να πιάσει τον
Αναστασιάδη την ώρα που επιχειρούσε να αναρριχηθεί στον τοίχο. Στο μεταξύ, ο
Ρουμάνος είχε ανέβει στον τοίχο, είχε περάσει το αγκαθωτό σύρμα, πήδηξε σε
δωμάτιο ύψους 2,5 μέτρων το οποίο εφάπτεται στον τοίχο της φυλακής από την
εξωτερική πλευρά και στη συνέχεια εξαφανίστηκε στο σκοτάδι.

Εκείνη την ώρα άρχισε να χτυπάει ο συναγερμός της φυλακής. Αμέσως στον
περιβάλλοντα χώρο του σωφρονιστικού καταστήματος εμφανίστηκαν περιπολικά της
αστυνομίας τα οποία πραγματοποίησαν ελέγχους στη γύρω περιοχή, χωρίς
αποτέλεσμα όμως. Ο Ρουμάνος ήταν άφαντος.

Σύμφωνα με την αστυνομία, οι δύο αλλοδαποί δεν είχαν έρθει σε επαφή με άτομο
έξω από τη φυλακή, ο οποίος θα τους περίμενε για να τους μεταφέρει μακριά από
την περιοχή. Εκτιμά ότι ο Γκίλμπερτ κατάφερε να διαφύγει μέσα στο σκοτάδι στα
στενά της περιοχής.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N15</CAT>
<ED>
Κωδικός άρθρου: A16053N152</ED>
<ID>
ID:137509

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N15&aa=2</URL></REF>


Article

<CATEGORY>vin06</CATEGORY>

 <H5>9 ΣΕ ΠΕΝΤΕ ΠΑΝΕΠΙΣΤΗΜΙΑ ΚΑΙ 3 ΣΕ ΔΥΟ ΤΕΧΝΟΛΟΓΙΚΑ ΙΔΡΥΜΑΤΑ ΤΗΣ ΠΕΡΙΦΕΡΕΙΑΣ
</H5><H2>12 νέα Τμήματα σε ΑΕΙ - ΤΕΙ
</H2>
Δώδεκα νέα Τμήματα Πανεπιστημίων και Τεχνολογικών Εκπαιδευτικών Ιδρυμάτων
(ΤΕΙ) θα λειτουργήσουν από τον ερχόμενο Σεπτέμβριο, ενώ άλλα έξι θα αλλάξουν
ονομασία. Από αυτά τα Τμήματα της Τριτοβάθμιας Εκπαίδευσης, τα 9 είναι των ΑΕΙ
και τα 3 των ΤΕΙ.

ΤΑ ΝΕΑ τμήματα των ΑΕΙ θα λειτουργήσουν στα Πανεπιστήμια Θεσσαλίας,
Μακεδονίας, Αιγαίου και Ιωαννίνων, ενώ των ΤΕΙ θα λειτουργήσουν στη Λαμία,
στην Πρέβεζα και στην Άρτα.

Επίσης, το Τμήμα Πολιτικής Επιστήμης & Διεθνών Σπουδών του Παντείου
Πανεπιστημίου κατατμήθηκε σε δύο. Ειδικότερα, τα νέα Τμήματα είναι:

1 Τμήμα Παιδαγωγικό Ειδικής Αγωγής, με έδρα τον Βόλο, του Πανεπιστημίου
Θεσσαλίας, σε όλες τις Δέσμες, με βασικό μάθημα το βασικό κάθε Δέσμης.

2 Τμήμα Ιστορίας - Αρχαιολογίας - Λαογραφίας, με έδρα τον Βόλο, του
Πανεπιστημίου Θεσσαλίας, στην 3η Δέσμη, με βασικό μάθημα τα Αρχαία Ελληνικά.

3 Τμήμα Βαλκανικών - Σλαβικών και Ανατολικών Σπουδών, με έδρα τη
Θεσσαλονίκη, του Πανεπιστημίου Μακεδονίας, στην 3η και 4η Δέσμη, με βασικό
μάθημα την Ιστορία.

4 Τμήμα Μουσικής Επιστήμης και Τέχνης, με έδρα τη Θεσσαλονίκη, του
Πανεπιστημίου Μακεδονίας, σε όλες τις Δέσμες και βασικό μάθημα το βασικό της
κάθε Δέσμης. Οι υποψήφιοι για το Τμήμα αυτό θα εξετάζονται και στα ειδικά
μαθήματα της Αρμονίας και της Υπαγόρευσης Μουσικού Κειμένου (DICTEE).

5 Τμήμα Ναυτιλίας και Επιχειρηματικών Υπηρεσιών, με έδρα τη Χίο, του
Πανεπιστημίου Αιγαίου, στην 4η Δέσμη, με βασικό μάθημα τα Μαθηματικά.

6 Τμήμα Πληροφοριακών και Επικοινωνιακών Συστημάτων, με έδρα τη Σάμο,
του Πανεπιστημίου Αιγαίου, στην 1η Δέσμη, με βασικό μάθημα τα Μαθηματικά.

7 Τμήμα Οικονομικών Επιστημών, με έδρα τα Ιωάννινα, του Πανεπιστημίου
Ιωαννίνων, στην 4η Δέσμη, με βασικό μάθημα τα Μαθηματικά.

8 Τμήμα Διαχείρισης Περιβάλλοντος και Φυσικών Πόρων, με έδρα το
Αγρίνιο, του Πανεπιστημίου Ιωαννίνων, στην 1η Δέσμη, με βασικό μάθημα τα Μαθηματικά.

9 Τμήμα Οργάνωσης και Διαχείρισης Αγροτικών Εκμεταλλεύσεων, με έδρα το
Αγρίνιο, του Πανεπιστημίου Ιωαννίνων, στην 4η Δέσμη, με βασικό μάθημα τα Μαθηματικά.

10 Τμήμα Τουριστικών Επιχειρήσεων, με έδρα την Άμφισσα του ΤΕΙ Λαμίας,
στην 4η Δέσμη, με βασικό μάθημα τα Μαθηματικά.

11 Τμήμα Λογιστικής, με έδρα την Πρέβεζα, του ΤΕΙ Ηπείρου, στην 4η
Δέσμη, με βασικό μάθημα τα Μαθηματικά.

12 Τμήμα Τηλεπληροφορικής και Διοίκησης, με έδρα την Άρτα, του ΤΕΙ
Ηπείρου, στην 1η και 4η Δέσμη, με βασικό μάθημα τα Μαθηματικά. Τα Τμήματα που
αλλάζουν ονομασία είναι τα ακόλουθα:

1 Το Τμήμα Ηλεκτρονικής και Μηχανικών Υπολογιστών του Πολυτεχνείου
Κρήτης μετονομάστηκε σε Τμήμα Ηλεκτρονικών Μηχανικών και Μηχανικών Υπολογιστών.

2 Το Τμήμα Γεωργικής Βιολογίας και Βιοτεχνολογίας του Γεωπονικού
Παν/μίου Αθηνών μετονομάστηκε σε Τμήμα Γεωπονικής Βιοτεχνολογίας.

3 Το Τμήμα Γεωργικών Βιομηχανιών του Γεωπονικού Παν/μίου Αθήνας
μετονομάστηκε σε Τμήμα Επιστήμης και Τεχνολογίας Τροφίμων.

4 Το Τμήμα Εγγείων Βελτιώσεων και Γεωργικής Μηχανικής του Γεωπονικού
Παν/μίου Αθήνας μετονομάστηκε σε Τμήμα Αξιοποίησης Φυσικών Πόρων και Γεωργικής Μηχανικής.

5 Το Τμήμα Παιδαγωγικό Νηπιαγωγών του Πανεπιστημίου Αθήνας
μετονομάστηκε σε Τμήμα Εκπαίδευσης και Αγωγής στην Προσχολική Ηλικία.

6 Το Τμήμα Ανθρωπογεωγραφίας του Πανεπιστημίου Αιγαίου μετονομάστηκε σε
Τμήμα Γεωγραφίας.

ΚΑΤΑΤΜΗΣΗ

Καταργείται το Τμήμα Πολιτικής Επιστήμης και Διεθνών Σπουδών που διασπάστηκε
και τη θέση του παίρνει το Τμήμα Πολιτικής Επιστήμης και Ιστορίας στην 4η
Δέσμη με βασικό μάθημα τα Μαθηματικά, ενώ δημιουργήθηκε το νέο Τμήμα Διεθνών
και Ευρωπαϊκών Σπουδών που εντάχθηκε και αυτό στην 4η Δέσμη, με βασικό μάθημα
τα Μαθηματικά. 
Οι υποψήφιοι για το Τμήμα Διεθνών και Ευρωπαϊκών Σπουδών θα εξετάζονται και
στο ειδικό μάθημα της ξένης γλώσσας και συγκεκριμένα σε μία από τις τέσσερις
εξεταζόμενες: Αγγλική, Γαλλική, Γερμανική ή Ιταλική.

* Η έδρα του Τμήματος Οικονομικών Επιστημών του Πανεπιστημίου Πάτρας
μεταφέρεται από το προσεχές ακαδημαϊκό έτος από το Αγρίνιο στην Πάτρα.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16053N161</ED>
<ID>
ID:137458

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N16&aa=1</URL></REF>


Article

<CATEGORY>vin06</CATEGORY>

 <H2>240 εκατ. ζητούν από την «Αεροσουίτ» </H2>
ΘΕΣΣΑΛΟΝΙΚΗ.

Γραφείο Βόρειας Ελλάδας

Δύο μέρες μετά την κατάσχεση του αεροσκάφους της εταιρείας «Αερουσουίτ» που
έγινε έπειτα από προσφυγή συγγενών της νεκρής επιβάτιδος Τριάδας Καραφυλλούδη,
το Μονομελές Πρωτοδικείο Θεσσαλονίκης εξέδωσε χθες δύο νέες αποφάσεις
συντηρητικής κατάσχεσης, αναγκάζοντας την εταιρεία να καταβάλει άλλα διακόσια
εκατομμύρια δραχμές περίπου προκειμένου να παραλάβει το κατασχεθέν αεροσκάφος.

Οι νέες προσφυγές κατατέθηκαν από συγγενείς των οικογενειών Πετριτσένκο και
Μάσλοβα από την Ουκρανία, οι οποίοι έχασαν τέσσερα αγαπημένα τους πρόσωπα στο
αεροπορικό δυστύχημα της 17ης Δεκεμβρίου, ενώ το Μονομελές Πρωτοδικείο
ενέκρινε και την αίτηση της Μαρίας Κύρου, συζύγου του επιβάτη Ιωάννη Κύρου στο «Γιάκοβλεφ-42».

Να σημειωθεί ότι προχθές είχε εκδοθεί από το ίδιο δικαστήριο η πρώτη απόφαση
για προσωρινή κατάσχεση του αεροσκάφους Μπόινγκ ­ ύψους 40 εκατ. δραχμών ­ για
λογαριασμό της οικογένειας Καραφυλλούδη, από τη Θεσσαλονίκη.

Στο μεταξύ, άγνωστο παραμένει μέχρι στιγμής αν η ουκρανική εταιρεία, ύστερα
από όλα αυτά που συνέβησαν τις τελευταίες ημέρες, αποφασίσει να
πραγματοποιήσει την ερχόμενη Τετάρτη το προγραμματισμένο δρομολόγιο από το
Κίεβο και την Οδησσό με προορισμό τη Θεσσαλονίκη.

Και αυτό διότι υπάρχει κίνδυνος να κατασχεθεί και δεύτερο αεροσκάφος σε
περίπτωση που κατατεθούν νέες προσφυγές συγγενών θυμάτων στα δικαστήρια.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16053N162</ED>
<ID>
ID:137510

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N16&aa=2</URL></REF>


Article

<CATEGORY>vin06</CATEGORY>

 <H2>Και μαχαίρι τραβάνε τώρα οι εμπρηστές των αυτοκινήτων
</H2>
ΟΙ ΟΜΑΔΕΣ των εμπρηστών συνέχισαν και τη νύχτα που πέρασε το καταστροφικό τους
έργο καίγοντας δύο οχήματα στο Αιγάλεω και το Καματερό, αντίστοιχα. 
Νωρίτερα, δύο απ' αυτούς δεν δίστασαν να επιτεθούν με μαχαίρι και να
τραυματίσουν, ευτυχώς ελαφρά, ένα άτομο, όταν τους εμπόδισε να βάλουν φωτιά σε
δύο φορτηγά.

Το περιστατικό συνέβη χθες, στις 11 το βράδυ, στη διασταύρωση των οδών Δαγκλή
και Ρικάκη στον Κολωνό. Στο σημείο αυτό ήταν σταθμευμένα ένα αγροτικό ψυγείο
(ΡΙΖ 5208, Νερόμυλοι Κ. Κουτσογιάννη) και ένα φορτηγό (ΡΙΒ 9549, Μύλοι
Ολυμπιάδας). Δύο άγνωστοι, που φορούσαν κράνη και επέβαιναν σε μοτοποδήλατο,
τοποθέτησαν μεταξύ των δύο οχημάτων εμπρηστικό μηχανισμό που αποτελείτο από
δύο γκαζάκια κι ένα κερί το οποίο είχαν κολλήσει με ταινία. 
Κάποιος περαστικός τους αντιλήφθηκε και προσπάθησε να τους εμποδίσει.
Ακολούθησε μικροσυμπλοκή και ο ένας εκ των εμπρηστών, στην προσπάθειά του να
διαφύγει δεν δίστασε να βγάλει μαχαίρι και να επιτεθεί στον περαστικό (τα
στοιχεία του δεν είχαν γίνει γνωστά μέχρι τις πρωινές ώρες), τραυματίζοντάς
τον ελαφρά. Οι δράστες εγκατέλειψαν τον εμπρηστικό μηχανισμό, δεν
ενεργοποιήθηκε, και εξαφανίστηκαν. Το θύμα της επίθεσης κατήγγειλε το
περιστατικό στην Αστυνομία και εν συνεχεία οδηγήθηκε στην Ασφάλεια για να
δώσει κατάθεση και να περιγράψει τους εμπρηστές.

Στο μεταξύ, άνδρες της Ασφάλειας, ύστερα από έλεγχο που έκαναν σε αυτοκίνητο
στη διασταύρωση Πατησίων και Μάρνης, βρήκαν σ' αυτό πέντε γκαζάκια. Σύμφωνα με
πληροφορίες, ένα ζευγάρι, που επέβαινε στο όχημα προσήχθη στην Ασφάλεια αλλά
μέχρι τις πρωινές ώρες δεν είχε βρεθεί κάποιο στοιχείο που να τους συνδέει με
τους εμπρησμούς των αυτοκινήτων.

Παρά την κινητοποίηση της Αστυνομίας, όμως οι εμπρηστές κατάφεραν να κάψουν τη
νύχτα δύο ακόμη αυτοκίνητα: στην οδό Δημαρχείου 108 στο Αιγάλεω και στην οδό
Ελληνικού 21, στο Καματερό.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N16</CAT>
<ED>
Κωδικός άρθρου: A16053N163</ED>
<ID>
ID:137549

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N16&aa=3</URL></REF>


Article

<CATEGORY>vin06</CATEGORY>

 <H5>ΜΙΛΑΕΙ ΣΤΑ «ΝΕΑ» ΤΟ ΚΟΡΙΤΣΙ ΠΟΥ ΚΟΛΥΜΠΗΣΕ ΣΤΙΣ ΛΕΞΕΙΣ...
</H5><H5>«Είμαι εκεί γι' αυτά που δεν καταλαβαίνω»
</H5><H5>«Η σιωπή μου δεν είναι ακόμα γαλήνης»
</H5><H2>Λίνα Νικολακοπούλου
</H2><H2>«Ζω με 3.000 τραγούδια στο μυαλό μου»
</H2>
<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

«Λες και μέσα μας τα αντίθετα τραβάν' να ψηφίσουνε στο ίδιο παραβάν, σαν
αιώνιο "Ιησούν ή Βαραββάν" του ανθρώπου η φύση...». Η γυναίκα που έγραψε
αυτούς τους στίχους, η Λίνα Νικολακοπούλου, έκανε την αιώνια πάλη του ανθρώπου
λόγο αιχμηρό. Τέχνη, με όχημα το τραγούδι, το υλικό με το οποίο είναι
φτιαγμένα τα όνειρα του καλλιτέχνη που ονομάζουμε στιχουργό... Κι ας λέει πως
δεν ξέρει τι είναι Τέχνη. «Όταν τη βλέπω, την καταλαβαίνω». Αυτά τα δύο
ρήματα, «βλέπω» και «καταλαβαίνω», είναι οι δύο άξονες της ζωής της. Μιας ζωής
ταγμένης θαρρείς στο να φωτίζει ­ για να βλέπουν οι άλλοι ­ που «μένει στο
περίμενε» για να καταλάβει...

«Έχω διάθεση να γράφω. Να βρίσκω στα χαρτιά μου σκέψεις, συνειρμικό λόγο
­ κι ας μην τα εκδίδω. Μ' αρέσει να κάνω πράματα που δεν είναι για πουθενά,
είναι για μένα»

ΕΙΝΑΙ χάρισμα να μπορείς να «απλώνεις» τη σκέψη σου πάνω σ' ένα δίπολο: ο
λόγος σου να γίνεται βλέμμα και οι εικόνες σου να γίνονται (πυκνός) λόγος.
Αυτό είναι το πρώτο χάρισμα που διακρίνεις στα μάτια της Λίνας Νικολακοπούλου.
Κι έπειτα αρχίζεις να αποκαλύπτεις πίσω από τις λέξεις της ­ που εκφέρονται
θαρρείς με το βλέμμα ­ άλλες λέξεις, άλλες εικόνες, άλλους κόσμους,
πολύπλοκους μέσα στην απλότητά τους. Μία «μίνι κοσμοθεωρία ζωής», όπως θεωρεί
πως είναι κάθε τραγούδι ή κάθε δίσκος. Το μόνο που χρειάζεται είναι να πιάσεις
την άκρη του νήματος και να βυθιστείς...

Τα νιαουρίσματα των δύο γάτων της ήταν σαν να έκαναν απλώς μια ­ τρυφερή ­
εισαγωγή, στο παγωμένο απόγευμα. Το τραπέζι ανάμεσά μας έμοιαζε από την αρχή
να ευνοεί τις καταθέσεις. Και από τη στιγμή που ένα σύντομο τηλεφώνημα της
έδωσε την αφορμή να τοποθετηθεί απέναντι στη νέα δουλειά της με την Άλκηστη
Πρωτοψάλτη (από τις 5 Φεβρουαρίου στο Δημοτικό Θέατρο Πειραιά), πάνω στη
σύνθεση, σε ένα κοινό σενάριο, τόσων αγαπημένων της «μίνι κοσμοθεωριών», το
τραπέζι άρχισε να αλλάζει σχήμα, καθώς ετοιμαζόταν να δεχτεί το πρόσφορο του
λόγου της.

«Έχω μεγάλη ησυχία με το βήμα που γίνεται με την Άλκηστη. Καλό είναι να
φωτίζει κανείς τις δυνατότητες που έχει μέσα του, να τις επικοινωνεί, να τις
εκθέτει. Δεν πρέπει να φοβόμαστε πως αν θα ανεβάσει κανείς το επίπεδο του
κοινού θα δυσκολέψει τη ζωή του».

Η αρχική εξωστρέφεια χάνεται σιγά σιγά από το βλέμμα της. Βυθίζεται...

«Δεν θα μου φύγει εύκολα η όρεξη να κάνω προτάσεις μουσικών θεαμάτων,
βασισμένες στο τραγούδι. Υπάρχουν 3.000 τραγούδια στο μυαλό και την καρδιά
μου. Μια κοινωνία ολόκληρη, μια πολιτεία που κάθε τόσο της αλλάζω τη
ρυμοτομία, την κυκλοφορία. Συνδέω ­ όπως γίνεται και με τα λεωφορεία ­ νέες
περιοχές με άλλες, που προηγουμένως δεν είχαν γραμμές. Κι αυτά, τα τραγούδια,
περιμένουν να βγούνε και να συνδεθούνε.

Αγαπάω πολύ τους συνθέτες. Τσακώνομαι μαζί τους, φωνάζω, απαιτώ. Μου είναι ένα
γοητευτικό είδος. Αν μου φέρουν μια μουσική, σκοτώνομαι να τη φωτίσω. Να
αποδείξω ότι έχει νόημα...

»Εγώ, ένα πράγμα γυρεύω: να μη φεύγω από την πηγή. Ξέρω πως δεν είμαι εγώ η
πηγή. Είμαι ένας άνθρωπος που διψάει. Και η δίψα μου πρέπει να 'ρχεται ύστερα
από πεζοπορία, από κούραση ­ όχι από φιλοδοξία. Να διψάω αληθινά γι' αυτή τη
γεύση που 'χει το νερό».

Η πεζοπορία τη φέρνει στο σήμερα. Στο «Ανθρώπων έργα» δίψασε για τη συμφιλίωση
με την ανθρώπινη ράτσα ­ και ξαναγύρισε στην πηγή που 'χει αρχίσει να
αναβλύζει λάβα, «Σαν ηφαίστειο που ξυπνά».

«Είναι κάτι κολλώδες αυτό που ζούμε», λέει και το βλέμμα της σκοτεινιάζει.
«Αυτό που πρέπει να κάνει κανείς είναι να προετοιμάζεται. Όπως όταν βρέχει και
δεν μπορείς να βγεις έξω. Ε, τότε ανοίγεις ένα βιβλίο...

Είναι ουτοπικό να πιστεύει κανείς ότι επειδή εδραιώθηκε κάποτε αυτό (το
κολλώδες), δεν θα ανατραπεί. Η ζωή είναι μια αλλαγή.

Μου λείπει όμως που δεν έχουμε δημιουργούς, αλλά μόνον τραγουδιστές. Και
δημιουργούς εννοώ αυτούς που πράττουν, παρατηρούν, επιβραβεύουν το καλό δίπλα
τους. Αυτό είναι για μένα ο Καλλιτέχνης (με το κάπα κεφαλαίο): Ο άνθρωπος που
βλέπει γύρω του όλη τη δράση και περνάει στο συνειδητό του πόσο απαραίτητος
και μοναδικός είναι ο καθένας μας.

Δυστυχώς, τα τελευταία χρόνια είναι διαταραγμένη ­ κι αυτό δεν αφορά μόνον
τους καλλιτέχνες ­ και η έννοια του επαγγέλματος. Αρχίζουμε να συνθλιβόμαστε
κάτω από την πίεση αυτού που έχουμε διαλέξει να κάνουμε. Το "επαγγέλλομαι"
σημαίνει υπόσχομαι (ότι θα πράξω αυτό που διάλεξα). Κάτω από την έννοια αυτού
που λέμε "δουλειά", όλα είναι σκοτεινά. Σαν να μην έχουμε ευθύνη.

Στην ουσία είναι λυτρωτική η στιγμή που μπορούν να υπάρχουν όλα: Ρούχα,
αυτοκίνητα, κινητά... Ό, τι θέλει κανείς μπορεί να το βρει. Αλλά όταν δεν
έχεις κοινωνικό ιστό υγιή και χρόνια τώρα δεν έχεις παιδεία, δεν σημαίνουν τίποτα...

Αν ήμουν σε κάποια επιτροπή για την διδακτέα ύλη, θα είχα πολύ δύσκολο έργο.
Άλλωστε, σε μια δεκαετία θα είναι άλλη η πραγματικότητα της εκπαίδευσης... Δεν
προχειρολογώ. Δεν λέω ότι ήταν εύκολα όλα και δεν τα κάναμε. Πρέπει να
σκέφτεται κανείς πόσο δύσκολα είναι και να βοηθήσει τον κόσμο να
νοηματοδοτήσει τον βίο του.

Τους βλέπω πάρα πολύ ήσυχους. Είναι ευχαριστημένοι όταν καταφέρνουν να
μικροκουμαντάρουν τις καριέρες τους ­ μην τους πιάσει η τσιμπίδα...

Από γεωγραφική θέση και παρελθόν πιστεύω ότι η Ευρώπη θα μας χρειαστεί στο
μέλλον. Σαν ένα χώρο που θα μοιάζει με άλλοθι για τον πολιτισμό της.
Αντιστοίχως θα περάσουν από την Ελλάδα πάρα πολλοί καλλιτέχνες, διανοούμενοι,
αθλητές. Εδώ είναι κάτι σαν χώρος επαλήθευσης. Αν συμβαίνουν όλα αυτά εδώ ­
φιέστες, διοργανώσεις... ­ μοιάζει ότι όλοι το εννοούν αυτό που πράττουν. Δεν
ξέρουμε όμως εμείς ποιοι είμαστε, για να 'χει ουσία η συνάντησή μας μ' αυτούς».

­ Απαισιόδοξη;

«Ούτε κατά διάνοια. Αν δεν κάνει κανείς καλή διάγνωση, δεν μπορεί να βρει καλή
θεραπευτική αγωγή».

Κρατάει χρόνια αυτή η κολόνια ­ και το αίσθημα που κατέθεσε η Λίνα στις
συνεργασίες της (όπως εδώ, με τον Θάνο Μικρούτσικο και τη Χαρούλα Αλεξίου)

Η ΕΥΑΓΓΕΛΙΑ (Βαγγελίτσα την φώναζαν οι γονείς της) Νικολακοπούλου φαίνεται πως
δεν άλλαξε τίποτε επάνω της στα πρώτα χρόνια της ζωής της. Μόνον στην Α'
Γυμνασίου, όταν μια μέρα την ρώτησαν το όνομά της, απάντησε «Λίνα». Και έγινε
η Λίνα Νικολακοπούλου. «Όταν έγραφα, στο "Διθέσιο", "Κινητήρα και πλαίσιο στα
'χω πειράξει", μάλλον αυτό εννοούσα. Κάποια πράγματα πάνω μου τα άλλαξα, τα πείραξα.

Μου λένε πως με θυμούνται πάντα με μία κιθάρα. Εγώ δεν το θυμάμαι καθόλου.
Έκανα έξι χρόνια κλασική κιθάρα. Όταν άρχισα να γράφω δεν την ξανάπιασα στα
χέρια μου».

Μικρή μάζευε τα 45άρια του Πουλόπουλου. «Αυτό μου άρεσε τότε», λέει. Αλλά δεν
έμενε εκεί. Είχε τα μάτια, το νου της και την καρδιά της ανοιχτή σε όλα. «Δεν
υπήρχε είδος τραγουδιού που να μην του είχα δοθεί. Αν ήταν χορευτικό, το είχα
χορέψει. Αν ήταν μπαλάντα, είχα ρομαντζάρει στο μπαλκόνι μου. Αν ήταν ένας
θησαυρός, όπως "Τα παράλογα" του Χατζιδάκι, που τα αγόρασα σε δίσκο στη Β'
Γυμνασίου, ένιωθα μεν πως βρίσκομαι μπροστά σε κάτι που δεν καταλαβαίνω, αλλά
η καρδιά μου χτύπαγε δυνατά από το δέος. Δεν έλεγα ούτε για μια στιγμή "δεν το
καταλαβαίνω, άρα αυτό δεν λέει τίποτα". Βιάζονται οι άνθρωποι να πουν πως δεν
καταλαβαίνουν. Προτιμούσα να δίνω στον εαυτό μου το περιθώριο να καταλάβει.
Είμαι εκεί γι' αυτά που δεν καταλαβαίνω. Είμαι δική τους και θα έρθει η στιγμή...».

Η αισιοδοξία που μοιάζει να αποπνέει κάθε κύτταρό της την ώρα που τα μάτια της
Λίνας Νικολακοπούλου σε κοιτούν κατά πρόσωπο, ακολουθεί την ύπαρξή της από την
αρχή. «Μου άρεσε πάντοτε η έννοια του γλεντιού, του παιχνιδιού, της χαράς.
Αλλά την ίδια ώρα επιθυμούσα, βαθιά μέσα μου, να είμαι και απόμακρη. Αυτό που
είχα ζήσει πήγαινα, μόνη μου, να το επαναφέρω στη μνήμη, να το μηρυκάσω. Είχα
ανάγκη να το καταλάβω τι ήταν. Ακόμη το κάνω».

Αφήνεται να θυμηθεί τις απαρχές. Τις μέρες που την πρωτογνωρίσαμε να ακουμπά
αισθήματα πάνω στη φωνή της Άλκηστης Πρωτοψάλτη και τη μουσική του Γιάννη
Σπανού, στην «Έξοδο κινδύνου» το 1983 ή στο «Κυκλοφορώ κι οπλοφορώ», μαζί με
τον μουσικό συνοδοιπόρο της ­ και παντοτινό, θαρρείς, σύντροφο ζωής, από τα
χρόνια της Παντείου ­ Σταμάτη Κραουνάκη, το 1985.

Η ΦΥΓΗ

Το αναλυτικό της πνεύμα δίνει τα «γιατί» και τα «πώς» στα βήματα που
ακολούθησαν. Τα χρόνια που έγραφε «Στον κόσμο αυτό που ήρθαμε χορτάσαμε
γκρεμό» για τις «Μοίρες», στο «Μαμά γερνάω» ή «Προσωπικά εγώ τρελαίνομαι το
παραμύθι σου και να 'μαι και να φαίνομαι» στη φωνή της Ελένης Δήμου.

Τότε που οι εικόνες των στίχων της άρχισαν να γίνονται και εικόνες της σκηνής,
για να φέρουν τα πάνω κάτω στο μουσικό όραμα της νύχτας μας. «Στο Zoom, το
"Παραδέχτηκα" ήταν ένα γλέντι στο δρόμο», θυμάται. «Σαν να θες να ενωθείς με
κάθε περαστικό, με τη φόρα που έχει η χαρά, την ώρα που θέλει να χορέψει.

Στο Γκάζι, το "Ανθρώπων έργα", με τη σκηνή γεμάτη με δέντρα, ήταν για μένα η
έννοια πως ο εσωτερικός μας κόσμος είχε αρχίσει να πηγαίνει προς τη φύση. Ήταν
τα έργα και οι ημέρες ενός ανθρώπου της πόλης, η καθαρότητα της σκέψης του, η
έννοια της φυγής και η ανάγκη να μη φύγει, αλλά να μείνει να παλέψει».

Κι έπειτα, στο «Χάραμα» με τη Δήμητρα Γαλάνη, σ' ένα χώρο ιστορικό για το
ελληνικό τραγούδι. «Ήταν μια ανάγκη να φωτιστούν τραγούδια δύο τριών
δεκαετιών, που δεν τα άκουγα να παίζονται. Δεν χρειάστηκε τίποτα, παρά μόνον
μια σπουδαία τραγουδίστρια σαν τη Δήμητρα, που είπε το "Ναι". Και πέρασαν από
εκεί τρεις γενιές, Έλληνες και ξένοι ­ που έλεγαν πως αυτό δεν συμβαίνει
πουθενά στον κόσμο: Τρεις γενιές να λένε απ' έξω τα ίδια λόγια».

Λίγο πριν από τη νέα κατάθεση μιας «μίνι κοσμοθεωρίας ζωής» στο Δημοτικό
Θέατρο Πειραιά, με την Άλκηστη Πρωτοψάλτη, τον Νίκο Αντύπα και τον Δημήτρη Παπαϊωάννου

ΜΙΛΑΕΙ σπάνια δημοσίως.

«Αν τα λες κάθε χρόνο αυτά, αρχίζεις και γοητεύεσαι από τον εαυτό σου, απ'
αυτά που λες. Δεν σε έβαλε κανείς να λες. Ξεχνάς γιατί έχεις γεννηθεί», ξεκαθαρίζει.

«Αν μιλάω καμιά φορά είναι για να μην είμαι ύπουλη. Που και που πρέπει να λέω
το γιατί, για να μπορώ πραγματικά να σωπάσω. Δεν έχω φθάσει ακόμη στο σημείο η
σιωπή μου να είναι γαλήνη. Έχω ακόμη εκρήξεις». Μ' αυτό το βλέμμα - λόγο η
Λίνα δεν παύει να παρατηρεί. Συλλέγει εικόνες, τις μορφοποιεί, τις αναλύει. Κι
έπειτα τις περιγράφει... «Αυτό που συνέβη τη νύχτα της παραμονής Πρωτοχρονιάς
στην Πλατεία Συντάγματος με λύτρωσε. Γιατί μου νομιμοποίησε αυτό που χρόνια με
χάλαγε στην Ελλάδα και πάλευα μέσα μου και αγανακτούσα για το τι τελικά
συμβαίνει. Τώρα το είδα να ξεσπάει. Είδα ότι οι δημόσιοι άνδρες, ο δήμαρχος
Αθηναίων εν προκειμένω, αποφάσισαν ότι αυτό θα είναι το δώρο τους για τους
δημότες αυτής της πόλης. Αντιστοίχως, στην Πολιτιστική Πρωτεύουσα πίστεψαν ότι
ο Γκόραν Μπρέγκοβιτς ήταν αυτός που θα έπρεπε να κλείσει τη χρονιά. Κατά τη
γνώμη μου, το... χάος. Για μένα εκείνη την ημέρα καταλύθηκε το Σύνταγμα ­ όχι
μόνον η πλατεία. Πρέπει ο καθένας λοιπόν να κοιτάξει να απελευθερωθεί από την
αγωνία του συλλογικού και να εκπέμπει ό,τι πιστεύει. Προτιμώ να γνωρίζω την
πραγματικότητα για να προλαβαίνω να τηρώ μέσα μου αυτό που λέγεται αναλογία.

Είμαστε άνθρωποι που έχουμε έρθει σε αδιέξοδο, που δεν προλαβαίνουμε να
μορφωθούμε ­ ούτε θέλουμε ­ και το μόνο που θέλουμε είναι να έχουμε λεφτά για
να μεθάμε τις νύχτες; Και ο δήμαρχος αυτής της πόλης είπε "Ναι, θα τους δώσω
αυτό που επιθυμούν" ή κομπλιμεντάρισε αυτό που είναι δίπλα μας; Τι έχει συμβεί
αληθινά; Θα 'θελα κάποιος να μου πει».

ΤΑ ΚΑΝΑΛΙΑ

«Δεν είναι κακό να μη σε έχει απασχολήσει ο πολιτισμός αυτής της χώρας ­ και
να φανούν ανέτοιμοι οι δήμοι και οι καλλιτέχνες. Απλώς εγώ το θίγω. Να δούμε
τι πραγματικά συμβαίνει. Όταν τα ιδιωτικά κανάλια δανειοδοτούνται από το
κράτος, εκείνο τα ενισχύει για να εκπέμπουν τι; Στην Αμερική, όταν ένα κανάλι
φαλιρίσει, πάει φαλίρισε. Εδώ τι συμβαίνει;».

­ Μιλάμε για μαζική υστερία ή για ενίσχυση του τίποτα;

«Μας βολεύει αυτό που συμβαίνει αυτή τη στιγμή. Και τους πάνω και τους κάτω».

­ Έχεις να προτείνεις λύση;

«Αρκετοί το έχουν καταλάβει και έχουν βγάλει τον εαυτό τους έξω απ' αυτό το
τρένο. Πρέπει να συνεχίσουν να πράττουν και να φέρονται όπως πιστεύουν πως
ήταν αυτή η χώρα. Το πιο ήρεμο πράγμα του κόσμου προτείνω. Αντί να αγανακτείς
και να θεωρείς τον εαυτό σου περιθώριο, να έχεις χιούμορ και να έχεις τις
αξίες σου. Όχι σκληρές ­ και αρτηριοσκληρωτικές. Αξίες σαν καλογυμνασμένους
μύες, ζωντανές. Έτοιμες να φάνε μια μπουνιά και να δώσουν άλλη μία».

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N18</CAT>
<ED>
Κωδικός άρθρου: A16053N181</ED>
<ID>
ID:137459

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N18&aa=1</URL></REF>


Article

<CATEGORY>vin06</CATEGORY>

 <H5>ΔΕΝ ΥΠΑΡΧΕΙ ΜΕΡΑ Ή ΝΥΧΤΑ, 24ωρο Ή 48ωρο ΓΙΑ ΤΟΝ ΚΑΡΔΙΟΧΕΙΡΟΥΡΓΟ
</H5><H2></H2><H2>ΠΑΝΑΓΙΩΤΗΣ ΣΠΥΡΟΥ
</H2><H2>Μάχεται κάθε μέρα τον θάνατο
</H2>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

Συναντηθήκαμε ­ όπως πάντα ­ έξω από το χειρουργείο. Με δόσεις. Στα
διαλείμματα των εγχειρήσεων.

ΘΕΣΣΑΛΟΝΙΚΗ

Γραφείο Βόρ. Ελλάδας

ΜΙΛΟΥΣΑΜΕ με... τίτλους, ενώ έδινε παράλληλα εντολές σε γλώσσα «ακατανόητη»
για εξωσωματικές, «κλιπς» και αφαιρέσεις θρόμβων, μπαινόβγαινε στο μικρό
σκοτεινό δωμάτιο για να δει ταινίες (στεφανιαιογραφήματα), έσφιγγε τα χέρια
συγγενών ασθενών, του έλεγαν δακρυσμένοι «ευχαριστώ», μιλούσε στο τηλέφωνο με
τράπεζα μοσχευμάτων στο Λονδίνο, μπαινόβγαινε στην Εντατική να δει έναν
πεντάχρονο ασθενή του, χαιρόταν που του χαμογέλασε, σχεδίαζε τις εφημερίες της
εβδομάδας, ετοίμαζε το μάθημα της επόμενης μέρας στο Πανεπιστήμιο της Λάρισας,
απολογούνταν στην Άλις ­ τη γυναίκα του ­ πως... όχι, ούτε σήμερα θα καταφέρει
να επιστρέψει πριν από τις έξι για να φάνε μαζί, οργάνωνε τη βραδινή έξοδο με
τους «εντιμότατους φίλους του» για να μιλήσουν για τον «Άρη» (την αγαπημένη
του ομάδα), ρωτούσε για τις νέες παραβιάσεις, δήλωνε το θαυμασμό ­ το δέος του
σχεδόν ­ για τους πιλότους των F-16 και... ξαναχάθηκε πίσω από τις πόρτες του χειρουργείου.

«Τι θα πει 24ωρο;

Αυτό που ορίζει την αρχή και το τέλος μιας μέρας;

Και γιατί απαραίτητα 24ωρο; Δεν ξέρω αν είναι 24ωρο. Μπορεί να είναι 48ωρο,
36ωρο, 18ωρο. Τι είναι μέρα, τι νύχτα, ποιος λέει ότι τη μέρα δουλεύεις, τη
νύχτα κοιμάσαι;

Τι θα πει ενός καρδιοχειρουργού;

Πρέπει να σου πω δηλαδή για το χειρουργείο; Και ποιος σου είπε ότι δεν με
ενδιαφέρουν, δεν ασχολούμαι με τα εθνικά θέματα, τις δημοτικές εκλογές, τους
υποψηφίους, τους πιλότους των F-16 ­ είναι οι μόνοι που πολεμούν σήμερα ­ το
ΕΣΥ, το πανεπιστημιακό νοσοκομείο της Λάρισας, το «καθηγητηλίκι» που γίνεται
στην έδρα ­ εγώ δεν είμαι φιλόλογος, στο φυσικό του χώρο, στο χειρουργείο θα
έπρεπε να γίνεται, αλλά... δεν έχουμε ακόμη».

Πρόσωπο γνωστό, όνομα γνωστότερο, προσφορά αναμφισβήτητη, κοινωνική παρουσία
αδιάλειπτη, προσωπικότητα αμφιλεγόμενη. Ο καρδιοχειρουργός Παναγιώτης Σπύρου.

Κλείνω τα μάτια και μου έρχεται στο νου η εικόνα του με πράσινες φόρμες και
σημάδια αίματος, μάσκα και καπέλο χειρουργικό, γυαλιά με στερεωμένα πάνω τους
μικροσκόπια χειρουργείου, πλαστικά γάντια στα χέρια που στα... διαλείμματα του
χειρουργείου κρατούν πούρα με βαριά μυρωδιά, ποτήρια με νερωμένο ουίσκι ­ για
χαλάρωση ­ τον θυμάμαι πρωινά, εκεί κοντά στις 10, με μάτια κόκκινα και
μαύρους κύκλους να πίνει μπίρα για να χαλαρώσει και να επιχειρήσει να κοιμηθεί
έπειτα από ολονύκτια χειρουργεία, βράδια στην παραλία της Σαλονίκης ­ εκεί στο
μπαρ-γκαλέρια με τους... «Εντιμότατους φίλους του» ­ πολύ του αρέσει να τους
προσδιορίζει με τον τίτλο της ταινίας του Μονιτσέλι ­ να κραυγάζει σαν έφηβος
στις κερκίδες γηπέδου, να συμμετέχει σε «πλάκες χοντρές», να γελά σαν παιδί
ακόμα όταν στο... μπουγέλο τού ανταπαντούν με την προσφώνηση... «χασάπη».

Ξυπνά στις 10 το πρωί ­ ή δεν ξυπνά καθόλου καθώς... δεν έχει ακόμη κοιμηθεί.

Τα πρωινά μέχρι αργά το απόγευμα ­ άλλοτε και τη νύχτα ­ βρίσκεται στο
χειρουργείο. Δύο με τρεις επεμβάσεις την ημέρα είναι παγίως στο πρόγραμμα.
Τα... έκτακτα δεν μετρούν.

Τετάρτη και Παρασκευή αφήνει το χειρουργείο, βγάζει την πράσινη φόρμα, φορά
τα... «πολιτικά» και μεταφέρεται στο αμφιθέατρο της Ιατρικής Σχολής στο
Πανεπιστήμιο της Λάρισας.

«Το πρόβλημα είναι η ολοκλήρωση και λειτουργία του νοσοκομείου. Νοικοκύρης
χωρίς σπίτι δεν υπάρχει. Δεν είναι δυνατό να διδάσκω χειρουργική χωρίς... χειρουργείο».

Είναι αυτή η «λαίλαπα της γνώσης» που πλανιέται πια γύρω μας και τον... πνίγει.

«Νιώθω σχεδόν τρομοκρατημένος, δεν προλαβαίνω να ενημερωθώ. Είναι στιγμές που
νιώθω ανίκανος δάσκαλος, αισθάνομαι αγράμματος. Δεν φτάνει η γνώση της
χειρουργικής. Ο πανεπιστημιακός δάσκαλος πρέπει να γνωρίζει από παιδαγωγική,
αρχαία ελληνική γραμματεία, εθνικά θέματα, πολιτική, περιβάλλον. Φοβάμαι πως
είναι αργά πια. Το έχασα το τρένο της γνώσης...».

Προλαβαίνει συχνά να πάει στον κινηματογράφο που δηλώνει πως λατρεύει. Μιλά
συχνά με αναφορές σε σκηνές ταινιών. Είδε πρόσφατα τον «Τιτανικό» και συγκλονίστηκε.

«Ξέρεις γιατί συγκλονίζει σήμερα ένα γεγονός που έγινε δεκαετίες πριν; Είναι
αυτή η αίσθηση του ότι ακόμα και το μεγαλειώδες, το αλώβητο, το τρανό, μπορεί
να πληγεί. Είναι ευάλωτο και αυτό. Είναι μια μορφή εκδίκησης του κόσμου, των
πολλών έναντι των προνομιούχων».

Τα δύο παιδιά του μεγάλωσαν πια, έφυγαν, σπουδάζουν στην Αμερική. Έμεινε ξανά
με την Άλις ­ τη γυναίκα του ­ αλλά τη βλέπει... «μόνο στα όνειρά μου» λέει χαριτολογώντας.

Είναι κάτι βράδια που προτιμά τις... μεγάλες πίστες.

Απολογείται.

«Ξέρεις τι είναι να παλεύεις όλη τη μέρα με το θάνατο; Θέλεις τη ζωή "χύμα"
για να ξεδώσεις. Πες το εσύ "φτηνά", εκεί είναι η ζωή. Με ψέματα, με
λουλούδια, με χορό, με "μέσα δήθεν καταξίωσης", πες το όπως θες».

Δεν πάει σχεδόν ποτέ διακοπές.

«Να διακόψω τι; Το βιορυθμό μου, τον ύπνο στο δικό μου κρεβάτι, την επαφή με
τους φίλους μου, τις συνήθειές μου; Δεν κάνω διακοπές. Απλώς παίρνω άδεια από
τα καθήκοντά μου 15 μέρες το χρόνο και... βλέπω πιο πολύ τους φίλους μου, τη
γυναίκα μου, διαβάζω, σκέφτομαι, διασκεδάζω... Έτσι ίσως προλάβω...».

Θα τα παρατούσε όλα μόνο για να... πετάξει με το «Κολούμπια» γιατί... «είναι
άλλη αίσθηση να βλέπεις τη Γη από κει...».

Κατέβαινε με το μικρό αυτοκίνητό του το δρόμο από το νοσοκομείο «Παπανικολάου»
στην πόλη με ταχύτητα αστραπής.

«Τρέχεις πολύ», του φωνάξαμε.

Σταμάτησε στην άκρη του δρόμου, περίμενε να φτάσουμε, κατέβασε το παράθυρο και
μου φώναξε... «Τρέχω μπας και φτάσω την ταχύτητα του φωτός. Αν τη φτάσεις
ξεπερνάς το χρόνο, γίνεσαι πάλι νέος...».

Σε λίγα λεπτά μας είχε πάλι προσπεράσει και ήταν μια μικρή κουκίδα στον
αυτοκινητόδρομο για την πόλη, χιλιόμετρα μπροστά μας...

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N20</CAT>
<ED>
Κωδικός άρθρου: A16053N201</ED>
<ID>
ID:137460

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N20&aa=1</URL></REF>


Article

<CATEGORY>vin06</CATEGORY>

 <H5>ΟΙΚΟΝΟΜΙΚΑ ΚΙΝΗΤΡΑ ΣΤΟΥΣ ΙΔΙΟΚΤΗΤΕΣ ΠΑΛΑΙΩΝ ΑΥΤΟΚΙΝΗΤΩΝ ΑΠΟ ΤΙΣ ΑΡΧΕΣ ΤΟΥ '99
</H5><H2>Ολυμπιακή απόσυρση
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Στην απόσυρση των μεταχειρισμένων Ι.Χ. δίδοντας πριμ στους ιδιοκτήτες τους,
κατέληξε τελικά η κυβέρνηση καθώς κρίθηκε ότι είναι απαραίτητη η ανανέωση του
στόλου των Ι.Χ. που κυκλοφορούν στην Ελλάδα εν όψει των Ολυμπιακών Αγώνων του
2004. Έχει αναληφθεί μάλιστα και σχετική δέσμευση.

Εικόνες από το παρελθόν. Παλιά αυτοκίνητα στη Μαγουλέζα ­ τώρα με οικονομικά
κίνητρα που θα καθορισθούν θα γίνει νέα απόσυρση πιθανόν το 1999

Η ΣΧΕΤΙΚΗ ΔΙΑΤΑΞΗ περιλαμβάνεται στο νομοσχέδιο που έχουν ετοιμάσει οι
υπηρεσίες του υπουργείου Οικονομικών. Συγκεκριμένα στο σχετικό άρθρο που αφορά
την απόσυρση προβλέπεται η παροχή «οικονομικού κινήτρου στους ιδιοκτήτες
παλαιών αυτοκινήτων εφόσον αποσύρουν τα αυτοκίνητά τους οριστικά από την
κυκλοφορία για καταστροφή ή εξαγωγή».

* Σύμφωνα με την προτεινόμενη διάταξη το οικονομικό αυτό κίνητρο (πριμ) θα
παρέχεται με τη μορφή τίτλου πληρωμής του Δημοσίου (δηλαδή το Δημόσιο θα
αναλαμβάνει την υποχρέωση πληρωμής ενός ποσού στον δικαιούχο) και ο κάτοχος
του Ι.Χ. που θα αποσύρεται θα έχει δύο δυνατότητες:

Πρώτον. Να συμψηφίσει το ποσό αυτό με μέρος του φόρου που επιβαρύνει το
καινούργιο Ι.Χ. αυτοκίνητο που αγοράζει.

Δεύτερον. Να συμψηφίζει το ποσό αυτό με οποιαδήποτε χρηματική οφειλή
του Δημοσίου.

Πάντως, όλες οι προτάσεις συγκλίνουν στο να εφαρμοσθεί το μέτρο της απόσυρσης
από τις αρχές του 1999. Έτσι, δεν έχουν καθορισθεί ακόμα ούτε το ύψος του
ποσού που θα δοθεί για την απόσυρση ούτε ο αριθμός των αυτοκινήτων που θα
αποσύρονται κάθε χρονιά ούτε και η ηλικία των αυτοκινήτων που θα αποσυρθούν.
Όπως προβλέπεται στο σχέδιο νόμου τα θέματα αυτά θα καθορίζονται με υπουργικές αποφάσεις.

Αρμόδιες πηγές που ρωτήθηκαν από «ΤΑ ΝΕΑ» τόνιζαν χθες ότι το ακριβές
χρηματικό ποσό για την απόσυρση αλλά και ο αριθμός των Ι.Χ. που θα αφορά κάθε
χρόνο είναι συνάρτηση των δυνατοτήτων που έχει ο προϋπολογισμός. Θεωρούσαν
μάλιστα ως πιο πιθανή ημερομηνία έναρξης του μέτρου τις αρχές του 1999.

Με την εφαρμογή του μέτρου, το υπουργείο Οικονομικών θα ανακοινώνει κάθε χρόνο
και μέχρι το 2004 ένα συγκεκριμένο αριθμό αυτοκινήτων για τα οποία θα δίδεται
το πριμ της απόσυρσης. Η κατανομή αυτοκινήτων που θα αποσύρονται θα γίνεται με
βάση την ηλικία και τη χωροταξική κατανομή. Δηλαδή θα ανακοινώνεται κάθε
χρονιά ο συνολικός αριθμός των αυτοκινήτων που θα αποσυρθούν καθώς και η
ηλικία τους, π.χ. Ι.Χ. ηλικίας μέχρι 25 ετών. Κάθε χρόνο θα αλλάζει τόσο ο
αριθμός των αποσυρόμενων Ι.Χ. όσο και η ηλικία τους. Στόχος του υπουργείου
Οικονομικών είναι μέχρι το 2004 να έχει ολοκληρωθεί η ανανέωση του στόλου των
παλαιών Ι.Χ. Πάντως εκτιμάται ότι το σχετικό νομοσχέδιο θα κατατεθεί στη Βουλή
το αργότερο μετά ένα μήνα.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N21</CAT>
<ED>
Κωδικός άρθρου: A16053N211</ED>
<ID>
ID:137461

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N21&aa=1</URL></REF>


Article

<CATEGORY>vin06</CATEGORY>

 <H2>ΣΕΒ-ΓΣΕΕ: Ανοικτό το ενδεχόμενο διετούς συμφωνίας
</H2><H2></H2>
Στράτος - Πολυζωγόπουλος. Οι δύο πρόεδροι ­ κάπως ανεπίσημο το στιγμιότυπο...
­ κατά τη χθεσινή συνάντηση ΣΕΒ-ΓΣΕΕ

ΔΙΕΡΕΥΝΗΤΙΚΟΥ χαρακτήρα ήταν η χθεσινή συνάντηση μεταξύ της ΓΣΕΕ και των
εργοδοτικών οργανώσεων (έμποροι, επαγγελματοβιοτέχνες, βιομήχανοι) για τη νέα
Εθνική Γενική Συλλογική Σύμβαση Εργασίας. Οι εκτιμήσεις αναφέρουν ότι οι
φετινές διαπραγματεύσεις θα είναι ιδιαίτερα σκληρές λόγω της κυβερνητικής
πρωτοβουλίας για τη διευθέτηση του χρόνου εργασίας (ελαστικό ωράριο) αλλά και
του επικείμενου εκλογικού συνεδρίου της ΓΣΕΕ (Μάρτιος). Το ενδεχόμενο να
συναφθεί διετής συμφωνία παραμένει ανοικτό. Παρ' όλο που στη χθεσινή, πρώτη,
συνάντηση η ΓΣΕΕ δεν άνοιξε τα χαρτιά της για το ύψος των αυξήσεων που θα
διεκδικήσει, εν τούτοις οι εκτιμήσεις αναφέρουν ότι θα σταθεί πάνω από 7%,
αίτημα που απορρίπτουν οι εργοδότες. Ο πρόεδρος του ΣΕΒ (βιομήχανοι) κ. Ι.
Στράτος δήλωσε ότι οι αυξήσεις των μισθών δεν θα πρέπει να εξαντλήσουν τα όρια
της παραγωγικότητας, ενώ οι πρόεδροι των εμπόρων και των επαγγελματοβιοτεχνών
κ.κ. Χ. Φωλιάς και Γ. Κανελλόπουλος επεσήμαναν την ανάγκη αύξησης του
πραγματικού εισοδήματος των εργαζομένων για την τόνωση της αγοράς,
υπογραμμίζοντας το υψηλό κόστος των θεσμικών αιτημάτων της ΓΣΕΕ. 
Από την πλευρά τους οι εκπρόσωποι της ΓΣΕΕ ανέπτυξαν τα αιτήματά τους
(ικανοποιητική αύξηση μισθών, 35ωρο εργασίας, αιτιολόγηση απολύσεων, αύξηση
ετήσιας άδειας στις 5 εβδομάδες κ.ά.)). Νέα συνάντηση θα γίνει στις 12 Φεβρουαρίου.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N21</CAT>
<ED>
Κωδικός άρθρου: A16053N212</ED>
<ID>
ID:137511

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N21&aa=2</URL></REF>


Article

<CATEGORY>vin06</CATEGORY>

 <H2>Βουλιάζει το Εθνικό Ίδρυμα Ερευνών
</H2>
Πολλά προβλήματα. Εδώ και χρόνια το Εθνικό Ίδρυμα Ερευνών αντιμετωπίζει πλήθος δυσκολιών

ΕΝΑ από τα παλαιότερα ερευνητικά κέντρα της χώρας, το Εθνικό Ίδρυμα Ερευνών
(ΕΙΕ) βουλιάζει. Με έλλειμμα εκατοντάδες εκατομμύρια δραχμές, ουσιαστικά χωρίς
διοίκηση, τα τελευταία χρόνια, βαδίζει στο άγνωστο. Πρόσφατα το Εθνικό
Γνωμοδοτικό Συμβούλιο Έρευνας πρότεινε στην υπουργό Ανάπτυξης κ. Βάσω
Παπανδρέου, τον κ. Ίων Σιώτη και τον κ. Νίκο Μαρκάτο για τη θέση του διευθυντή
του ΕΙΕ. Όμως, αυτή η πρόταση προκάλεσε την αντίδραση ενός από τους τέσσερις
υπόλοιπους υποψηφίους, του κ. Δημήτρη Σπαντίδου, που σε επιστολή του προς τον
Πρωθυπουργό και την υπουργό, επισημαίνει ότι, βάσει του νόμου 1514/85, έπρεπε
το Συμβούλιο να επιλέξει τρεις και όχι δύο υποψηφίους.

«Το Γνωμοδοτικό Συμβούλιο έκρινε ότι μόνο δύο μπορούν να ανταποκριθούν στις
προϋποθέσεις που υπάρχουν», λέει ο κ. Σιώτης, που είναι διευθυντής ερευνών
στον Δημόκριτο. «Το μεγάλο πρόβλημα του ΕΙΕ είναι ότι δεν υπήρξε συνέχεια στη
διοίκηση. Αυτό είχε ως αποτέλεσμα να δημιουργηθούν μεγάλα οικονομικά και
διοικητικά προβλήματα. Όσον αφορά "καταγγελίες" συνυποψηφίων μου δεν θεωρώ
πρέπον να υπάρξει ανταπάντηση». Από την πλευρά του ο κ. Σπαντίδος, καθηγητής
Ιολογίας στην Ιατρική Σχολή του Πανεπιστημίου Κρήτης, υποστηρίζει ότι η
γνωμοδότηση «πέρασε βάσει προειλημμένων αποφάσεων και όχι βάσει της αξίας και
της υπευθυνότητας των υποψηφίων» αφήνοντας ανοικτό το ενδεχόμενο να προσφύγει
για το θέμα στο Συμβούλιο της Επικρατείας. Ο άλλος υποψήφιος για τη θέση του
διευθυντή, ο καθηγητής του Εθνικού Μετσόβιου Πολυτεχνείου κ. Νίκος Μαρκάτος,
τόνισε στα «ΝΕΑ» ότι «το ΕΙΕ έχει ανάγκη από κάποιον που να ξέρει να το
διοικήσει», υπογραμμίζοντας ότι δεν είναι σωστό να τον κατηγορούν επειδή
σκοπεύει, αν αναλάβει, να δίνει το 15% κάθε ερευνητικού προγράμματος στο ΕΙΕ.

Ο κ. Νίκος Οικονομίδης, που εκτελεί χρέη προέδρου στο Διοικητικό Συμβούλιο του
ΕΙΕ αυτή την περίοδο, τόνισε ότι έγινε επιλογή δύο μόνο υποψηφίων γιατί
κρίθηκε ότι την παρούσα περίοδο μόνο αυτοί μπορούν να λύσουν τα διοικητικά
προβλήματα του Εθνικού Ιδρύματος Ερευνών.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N21</CAT>
<ED>
Κωδικός άρθρου: A16053N213</ED>
<ID>
ID:137550

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N21&aa=3</URL></REF>


Article

<CATEGORY>vin06</CATEGORY>

 <H2>Δειγματοληψίες στο Μετρό
</H2>
ΔΕΙΓΜΑΤΟΛΗΨΙΑ σε διάφορα σημεία των εν εξελίξει έργων του Μετρό θα κάνει το
ΥΠΕΧΩΔΕ, ύστερα από ορισμένες καταγγελίες ότι χρησιμοποιήθηκαν υλικά με υψηλό
δείκτη ραδιενέργειας

(κυρίως στα υλικά σιδήρου που χρησιμοποιήθηκαν).

Τα αποτελέσματα του ελέγχου θα δοθούν στη Βουλή, είπε χθες ο υπουργός ΠΕΧΩΔΕ
Κώστας Λαλιώτης, απαντώντας σε σχετική ερώτηση του βουλευτή της Ν.Δ. Γιώργου Σούρλα.

Πάντως, ο πρώην υπουργός της Ν.Δ. υποστήριξε ότι ο σίδηρος που χρησιμοποιήθηκε
ήταν από χώρες της πρώην ΕΣΣΔ, που είχαν «χτυπηθεί» από το Τσέρνομπιλ. Και
δήλωσε ότι θα φθάσει μέχρι τον εισαγγελέα.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N21</CAT>
<ED>
Κωδικός άρθρου: A16053N214</ED>
<ID>
ID:137580

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N21&aa=4</URL></REF>


Article

<CATEGORY>vin06</CATEGORY>

 <H5>ΚΑΤΗΓΟΡΕΙΤΑΙ ΓΙΑ ΥΠΕΞΑΙΡΕΣΗ 4 ΔΙΣ. ΔΡΧ. ΑΠΟ ΝΑΥΤΙΛΙΑΚΗ ΕΤΑΙΡΕΙΑ
</H5><H2>Συνελήφθη χθες για απάτη ο Σολούνιας
</H2>
<AUTHOR>ΓΙΩΡΓΟΣ ΖΑΧΑΡΙΑΔΗΣ</AUTHOR>

Στα χέρια των αστυνομικών της Ασφάλειας Αθηνών βρίσκεται από χθες ο
καταζητούμενος για απάτες, έκπτωτος πρόεδρος της Ναυτιλιακής Εταιρείας
Δωδεκανήσου (ΔΑΝΕ) Νώντας Σολούνιας, εναντίον του οποίου είχε εκδοθεί ένταλμα
σύλληψης από τον εισαγγελέα Ρόδου πριν από ένα μήνα ακριβώς.

ΡΟΔΟΣ

Ν. Σολούνιας. Συνελήφθη χθες για υπεξαίρεση 4 δισ. δρχ. από τη Ναυτιλιακή
Εταιρεία Δωδεκανήσου, της οποίας διετέλεσε πρόεδρος

Ο ΣΟΛΟΥΝΙΑΣ κατηγορείται για υπεξαίρεση από τα ταμεία της ΔΑΝΕ, ποσού που
ξεπερνά τα 4 δισ. δρχ. κατά το διάστημα που ήταν πρόεδρος της εταιρείας. Ο
Σολούνιας είχε κληθεί για να απολογηθεί στις 30 Δεκεμβρίου 1997 ενώπιον της
ανακρίτριας Ρόδου κ. Μαίρης Γκουρογιάννη, αλλά δεν εμφανίστηκε με αποτέλεσμα
να εκδοθεί ένταλμα σύλληψής του. Για διάστημα ενός μηνός ο Σολούνιας ­ γνωστό
στέλεχος της Νέας Δημοκρατίας, που διετέλεσε και γενικός γραμματέας ΕΟΤ,
πρόεδρος της Ολυμπιακής Αεροπορίας επί κυβερνήσεων της Ν.Δ. ­ κρυβόταν στην
Αθήνα, αλλά η σύλληψή του επιτεύχθηκε τελικά χθες στις 11.30 το πρωί στο σπίτι
της κόρης του Ελένης Βαλασάκη, στον γ' όροφο πολυκατοικίας επί της οδού
Ναϊάδων 17, στο Παλαιό Φάληρο.

Οι αστυνομικοί της Ασφάλειας Αθηνών εντόπισαν το σπίτι όπου κρυβόταν ο
Σολούνιας και από νωρίς το πρωί ομάδα Ειδικών Δυνάμεων περικύκλωσε την
περιοχή. Ένας αστυνόμος μαζί με εισαγγελέα χτύπησαν την πόρτα του
διαμερίσματος της κόρης τού Σολούνια.

Από το διαμέρισμα δεν απάντησε κανείς, παρά το γεγονός ότι ο αστυνόμος φώναξε:

­ Ανοίξτε, είμαστε η Αστυνομία με τον εισαγγελέα και γνωρίζουμε ότι είσαστε μέσα.

Ουδείς απάντησε από το διαμέρισμα και τότε κλήθηκε κλειδαράς για να ανοίξει το
διαμέρισμα. Στις 11.30 π.μ. έφθασε ο κλειδαράς, ο οποίος προσπάθησε να ανοίξει
το διαμέρισμα. Την ώρα που σχεδόν ολοκλήρωνε τη διαδικασία άνοιξε η πόρτα και
εμφανίστηκε η κόρη τού Σολούνια.

Στο διαμέρισμα ο αστυνόμος με τον εισαγγελέα ρώτησαν «πού βρίσκεται ο
Σολούνιας». 
Παρέμειναν ελάχιστα λεπτά στο σαλόνι και αμέσως μετά εμφανίστηκε ο
καταζητούμενος έκπτωτος πρόεδρος της ΔΑΝΕ.

­ Με ποιο δικαίωμα μπήκατε στο σπίτι μου; ήταν η αντίδραση του Σολούνια.

Αμέσως του επέδειξαν τα σχετικά έγγραφα και του επισημάνθηκε ότι η παρέμβαση
έγινε με την παρουσία και του εισαγγελέα, όπως προβλέπει ο νόμος.

Τότε ο Σολούνιας κατέρρευσε και ζήτησε να έρθει γιατρός.

­ Είμαι άρρωστος. Θέλω να πάω σε νοσοκομείο!

Κλήθηκε ασθενοφόρο από το Ασκληπιείο Βούλας, το οποίο έφθασε ύστερα από λίγα
λεπτά. Δύο τραυματιοφορείς μαζί με γιατρό, ανέβηκαν στο διαμέρισμα αλλά ο
Σολούνιας δήλωσε ότι μπορεί να περπατήσει και έτσι κατευθύνθηκε πεζός προς το
ασθενοφόρο, όπου με τη συνοδεία των αστυνομικών μεταφέρθηκε στο νοσοκομείο για
να υποβληθεί σε ιατρικές εξετάσεις.

Ειδικότερα ο Σολούνιας κατηγορείται ότι το χρονικό διάστημα από 1-1-1996 έως
31-12-1996, που είχε εξουσιοδοτηθεί ως πρόεδρος του Δ.Σ. της Δωδεκανησιακής
Ανώνυμης Ναυτιλιακής Εταιρείας να εισπράττει χρηματικά ποσά από το ταμείο της
για να καλύπτει τις υποχρεώσεις της εταιρείας, υπεξαίρεσε ποσό ύψους
1.857.000.000 δρχ. Το χρονικό διάστημα από 1-1-1997 έως 30-9-1997 εισέπραξε
για τον ίδιο λόγο, στον Πειραιά, το πόσο των 627.889.061 δρχ. Στον Πειραιά
επίσης εισέπραξε στις 5-4-1997 46.000.000 δρχ., στις 30-6-1997 48.000.000
δρχ., στις 7-7-1997 51.000.000 δρχ., στις 14-7-1997 10.000.000 δρχ. και στις
25-8-1997 110.000.000 δρχ.

Η υπόθεση Σολούνια με την κατάχρηση στη ΔΑΝΕ συγκλονίζει την κοινή γνώμη της
Δωδεκανήσου, από το περασμένο καλοκαίρι. Πάνω από 3.500 μέτοχοι της εταιρείας
έχασαν τα χρήματά τους, ενώ η ναυτιλιακή εταιρεία αντιμετωπίζει οξύτατα
οικονομικά προβλήματα, το δε μέλλον της θεωρείται επισφαλές.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N22</CAT>
<ED>
Κωδικός άρθρου: A16053N221</ED>
<ID>
ID:137462

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N22&aa=1</URL></REF>


Article

<CATEGORY>vin06</CATEGORY>

 <H2>Έφεση του εισαγγελέα κατά της πρωτόδικης απόφασης για την Παναγοπούλου
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

ΟΙ ΔΙΚΑΣΤΕΣ του Εφετείου της Αθήνας θα γράψουν με την ετυμηγορία τους την
τελευταία σελίδα στην υπόθεση του σχεδιασμού της δολοφονίας του Απόστολου
Δοξιάδη από την πρώην σύζυγό του Βάσια Παναγοπούλου.

Η ηθοποιός, όταν καθίσει στο εδώλιο του δευτεροβάθμιου δικαστηρίου, θα κριθεί
και για τις δύο κατηγορίες, για τις οποίες αρχικά είχε ασκηθεί εναντίον της
ποινική δίωξη, δηλαδή για σύσταση και συμμορία, πρόκληση και προσφορά σε
τέλεση κακουργήματος.

Η εισαγγελέας Πρωτοδικών κ. Φανή Κοντοθανάση άσκησε χθες έφεση κατά της
πρωτόδικης απόφασης του 5ου Τριμελούς Πλημμελειοδικείου της Αθήνας που κήρυξε
ένοχη τη Βάσια Παναγοπούλου και τους συγκατηγορουμένους της Αντώνη Μαχαιρίδη
και Νίκο Καλογερά καταδικάζοντας τον καθένα σε ποινή φυλάκισης δύο ετών με
τριετή αναστολή.

Το δικαστήριο τότε ύστερα από πολυήμερη ακροαματική διαδικασία έκρινε ενόχους
τους τρεις κατηγορουμένους μόνο για το αδίκημα της σύστασης και συμμορίας με
σκοπό τη διάπραξη εγκλήματος, θεωρώντας ότι η δεύτερη πράξη της πρόκλησης και
προσφοράς σε τέλεση κακουργήματος απορροφάται από την προηγούμενη.

Ωστόσο, το νομικό ζήτημα που έχει ανακύψει καλείται να κρίνει το δευτεροβάθμιο δικαστήριο.

ΜΕΓΑΛΥΤΕΡΗ ΠΟΙΝΗ

Αξίζει να υπενθυμίσουμε στο σημείο αυτό ότι ο εισαγγελέας της έδρας του
πρωτοβάθμιου δικαστηρίου κ. Παν. Παναγιωτόπουλος στην αγόρευσή του είχε
εισηγηθεί να κηρυχθούν ένοχοι οι κατηγορούμενοι και για τις δύο άδικες πράξεις
για τις οποίες είχαν παραπεμφθεί ενώπιον της Δικαιοσύνης.

Ύστερα από αυτή την εξέλιξη στην περίπτωση που οι δικαστές του Εφετείου
ακολουθήσουν την εισαγγελική θέση, τότε η ποινή που θα αντιμετωπίσει η Βάσια
Παναγοπούλου θα είναι μεγαλύτερη από αυτή των δύο ετών, αφού στο ζυγό της
Θέμιδος θα έχει προστεθεί ένα ακόμη αδίκημα που τιμωρείται με ποινή φυλάκισης
από τρεις μήνες έως πέντε χρόνια. Η ηθοποιός πάντως, μέχρι να προσδιορισθεί η
δίκη για την κύρια υπόθεση της αντιδικίας με τον πρώην σύζυγό της, έχει να
δώσει και άλλες δικαστικές μάχες. Χθες το εδώλιο του Α' Τριμελούς Εφετείου της
Αθήνας παρέμεινε κενό, λόγω της απουσίας της ηθοποιού που ήταν κατηγορούμενη
για συκοφαντική δυσφήμηση εις βάρος του Απ. Δοξιάδη.

ΣΤΟ ΝΟΣΟΚΟΜΕΙΟ

Με την έναρξη της διαδικασίας οι συνήγοροι υπεράσπισής της προσκόμισαν
βεβαίωση σύμφωνα με την οποία η ηθοποιός μεταφέρθηκε νωρίς χθες το πρωί με
αιμορραγία στο νοσοκομείο ΙΑΣΩ και ο γιατρός που την εξέτασε διέγνωσε «πιθανή
εξωμήτριο κύηση». Στην ξαφνική εισαγωγή της κατηγορουμένης στο νοσοκομείο
στήριξαν οι δικηγόροι της το αίτημα αναβολής της εκδίκασης της υπόθεσης για
την οποία σε πρώτο βαθμό είχε καταδικαστεί σε φυλάκιση δέκα μηνών.

Την προβαλλόμενη ασθένεια της ηθοποιού αμφισβήτησαν ευθέως οι δικηγόροι του
Απ. Δοξιάδη, κ.κ. Αρ. Οικονομίδης και Αλ. Κούγιας, οι οποίοι ζήτησαν να
εξεταστεί η Β. Παναγοπούλου από ιατροδικαστή για να διαπιστωθεί εάν πραγματικά
αντιμετωπίζει πρόβλημα υγείας, δεδομένου ότι ­ όπως τόνισαν ­ ο σύντροφός της
κ. Ανδρέας Φουστάνος είναι μέτοχος στο συγκεκριμένο νοσοκομείο. Υπέρ της
άποψης της πολιτικής αγωγής συντάχθηκε και ο εισαγγελέας της έδρας, αλλά το
δικαστήριο ύστερα από σύντομη διακοπή αποφάσισε κατά πλειοψηφία (2-1) να
αναβάλει τη δίκη για τις 3 /3/1998 κρίνοντας ότι δεν είναι αναγκαία η εξέταση
της ηθοποιού από ιατροδικαστή. Η Β. Παναγοπούλου κατηγορείται για συκοφαντική
δυσφήμηση που αφορά τη συνέντευξή της στην εφημερίδα το «ΟΝΟΜΑ» στην οποία
ενέπλεκε τον πρώην σύζυγό της στην υπόθεση της δολοφονίας του συγγραφέα Κώστα Ταχτσή.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N22</CAT>
<ED>
Κωδικός άρθρου: A16053N222</ED>
<ID>
ID:137512

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N22&aa=2</URL></REF>


Article

<CATEGORY>vin06</CATEGORY>

 <H5>ΑΡΧΙΣΑΝ ΔΙΑΠΡΑΓΜΑΤΕΥΣΕΙΣ ΓΙΑ ΤΗ ΜΕΤΑΦΟΡΑ ΣΤΑ ΣΠΑΤΑ
</H5><H2>Άναψαν φωτιές τα οικονομικά της Ο.Α.
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Έντονη διαμάχη για την οικονομική κατάσταση της Ολυμπιακής Αεροπορίας ξέσπασε
στο εσωτερικό της εταιρείας, μετά τη γνωστοποίηση πρόθεσης της νέας διοίκησής
της να συνάψει δάνειο ύψους 10 δισ. δραχμών για την κάλυψη των τρεχουσών
αναγκών της.ΠΑΡ' ΟΤΙ η νέα διοίκηση της Ο.Α. δεν έχει τοποθετηθεί ακόμα για το
«ποιος φταίει» που τα ταμεία της έχουν φθάσει στο «κόκκινο» και προχωρεί σε
μίνι διαχειριστικό έλεγχο για παλαιότερες δαπάνες που θεωρεί «υπερβολικές», οι
εκπρόσωποι των εργαζομένων και μέλη της προηγούμενης διοίκησης, χθες,
διατύπωναν τις δικές τους θέσεις για την οικονομική κατάσταση του εθνικού αερομεταφορέα.

Από την πλευρά των εργαζομένων υποστηριζόταν ότι «τα οικονομικά της εταιρείας
δεν θα είχαν φθάσει εδώ, αν το 1996 και το 1997 είχαν καταβληθεί οι δύο
δόσεις, συνολικού ύψους 35 δισ. δραχμών, για την αύξηση του μετοχικού
κεφαλαίου της, όπως προέβλεπε το πρόγραμμα εξυγίανσης».

Σημειώνεται, ότι το πρόγραμμα εξυγίανσης έληξε τον περασμένο Δεκέμβριο, αλλά
τα 35 δισ. δρχ. ακόμα δεν έχουν δοθεί στην εταιρεία, καθώς η καταβολή τους
έχει «παγώσει» με απόφαση της Ευρωπαϊκής Επιτροπής. Οι διαπραγματεύσεις του
υπουργείου Μεταφορών με την Ε.Ε. για το θέμα αυτό ­ κρατάνε πάνω από δύο
χρόνια ­ δεν έχουν αποφέρει μέχρι στιγμής θετικά αποτελέσματα.

Επίσης, βάσει του προγράμματος εξυγίανσης, η Ο.Α. θα έπρεπε έως τα τέλη του
περασμένου Δεκεμβρίου να λάβει, με την εγγύηση του Δημοσίου, δάνειο ύψους 378
εκατομμυρίων δολαρίων για την ανανέωση του στόλου της. Ούτε και αυτό συνέβη
και όπως ανέφεραν πρώην διοικητικά στελέχη της Ο.Α., η εταιρεία υποχρεώθηκε να
καταβάλει από τα αποθεματικά της τις προκαταβολές για την αγορά των νέων
αεροσκαφών, συνολικού ύψους 5 δισ. δραχμών.

Επίσης, από τα αποθεματικά της δαπανήθηκαν μέσα στο 1997 4,8 δισ. δρχ. για την
εξαγορά του 50% της Ολύμπικ Κέτερινγκ από τη λιβανική εταιρεία Rosheill, 3,7
δισ. δρχ. για την αγορά ενός αεροσκάφους ATR της Ολυμπιακής Αεροπλοΐας, 3 δισ.
δρχ. για την αγορά νέων λεωφορείων και 9 δισ. δρχ. για τη συνταξιοδότηση
περίπου 1.200 υπαλλήλων.

Στο μεταξύ, χθες, ξεκίνησαν οι πρώτες διαπραγματεύσεις ανάμεσα στην Ολυμπιακή
Αεροπορία και την εταιρεία Αερολιμήν Αθηνών για τη μεταφορά του εθνικού
αερομεταφορέα στο νέο αεροδρόμιο των Σπάτων.

Σε σύσκεψη που έγινε στο υπουργείο Μεταφορών καθορίστηκε το πλαίσιο της
συνεργασίας για τη μεταφορά της Ο.Α. στα Σπάτα, με βασικό γνώμονα την
διασφάλιση των αεροπορικών δικαιωμάτων της εταιρείας στο νέο αερολιμένα.

Συμφωνήθηκε να δημιουργηθούν δύο ομάδες εργασίας, οι οποίες θα εξετάσουν τα
νομικά και τα τεχνικά θέματα της μεταφοράς της Ο.Α. στα Σπάτα, ώστε μέσα στους
αμέσως επόμενους μήνες να προχωρήσει η υπογραφή των σχετικών συμβάσεων.

Ακόμα, για τη μεταφορά του κάργκο, του χάντλιγκ, της τεχνικής βάσης, του
Κέτερινγκ και της Αεροπλοΐας κρίθηκε αναγκαία η πρόσληψη ειδικών συμβούλων.

Επίσης, θα καταρτιστεί συνολικό πλάνο για τον προσδιορισμό των αναγκών σε
κτίρια και εξοπλισμό. Για το σκοπό αυτό θα προσληφθεί ειδικός μάνατζερ.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N39</CAT>
<ED>
Κωδικός άρθρου: A16053N391</ED>
<ID>
ID:137463

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N39&aa=1</URL></REF>


Article

<CATEGORY>vin06</CATEGORY>

 <H2>Νέες εργασίες στη Μεσογείων θα δυσκολέψουν τις μετακινήσεις
</H2>
ΑΚΟΜΗ πιο δύσκολη θα είναι από τη Δευτέρα η κίνηση των οχημάτων στη Λεωφόρο
Μεσογείων, επειδή αρχίζουν οι εργασίες οριστικής ασφαλτόστρωσης των τμημάτων
που υπέστησαν ζημιές από τα έργα του Μετρό της Αθήνας. Υπολογίζεται όμως ότι
σε ένα μήνα η Μεσογείων θα έχει επανέλθει στην αρχική μορφή της και η
κυκλοφορία θα γίνεται κανονικά, όπως και πριν αρχίσουν τα έργα του Μετρό.

Συγκεκριμένα, από τη Δευτέρα στο τμήμα της Μεσογείων από το Πεντάγωνο μέχρι
την Κατεχάκη θα γίνονται έργα τοποθέτησης του τελικού ασφαλτοτάπητα και θα
λειτουργούν μόνο δύο λωρίδες κυκλοφορίας ανά κατεύθυνση, κυρίως από τις 9.30
π.μ. μέχρι τις 3.30 μ.μ. και για χρονικό διάστημα τεσσάρων εβδομάδων.

Στο μεταξύ, περί τα μέσα της ερχόμενης εβδομάδας θα αποκατασταθεί σε ευθεία
γραμμή και η κυκλοφορία στο τμήμα της Μεσογείων μπροστά από το Γενικό Κρατικό
Νοσοκομείο και στο ρεύμα ανόδου προς Χολαργό. Την ίδια ημέρα η οδός Ξενοπούλου
θα γίνει και πάλι διπλής κατεύθυνσης από τη Μεσογείων μέχρι την οδό Καραθεοδωρή.

Θυμίζουμε ότι κάτω από το τμήμα αυτό της Λεωφόρου Μεσογείων έχει ήδη
κατασκευαστεί πλήρως η σήραγγα της γραμμής Πεντάγωνο - Κεραμεικός.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N39</CAT>
<ED>
Κωδικός άρθρου: A16053N392</ED>
<ID>
ID:137513

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N39&aa=2</URL></REF>


Article

<CATEGORY>vin06</CATEGORY>

 <H2>Νέο όπλο κατά του καρκίνου του δέρματος
</H2>
ΘΕΣΣΑΛΟΝΙΚΗ. Γραφείο Βόρειας Ελλάδας

ΕΝΑ ΝΕΟ όπλο μπαίνει στη μάχη της επιστήμης για την αντιμετώπιση του καρκίνου
του δέρματος. Πρόκειται για ένα εργαλείο που μετρά παραμέτρους μιας «ύποπτης»
ελιάς και κυρίως το βάθος της στο εσωτερικό του ανθρώπινου δέρματος,
προσφέροντας πολύτιμα στοιχεία στους γιατρούς.

Η νέα μέθοδος, που τελειοποιείται, θα κάνει παρελθόν τις χειρουργικές
επεμβάσεις στις οποίες πρέπει να υποβληθούν όσοι θέλουν να αφαιρέσουν ελιές
που τείνουν να εξελιχθούν σε μελανώματα.

«Η έρευνα πραγματοποιείται εξαιτίας της ανάγκης που υπάρχει για να αποφύγουμε
τις επιπλοκές που έχουν όλες οι χειρουργικές μέθοδοι» δήλωσε στα «ΝΕΑ» ο
διευθυντής της Κλινικής Πλαστικής Χειρουργικής του Γενικού Κρατικού
Νοσοκομείου της Αθήνας κ. Γιάννης Ιοάνοβιτς, που παρουσίασε τα μέχρι τώρα
αποτελέσματα της μεθόδου στη Θεσσαλονίκη, κατά τη διάρκεια των εργασιών του
πρώτου διεθνούς συνεδρίου «Εφαρμογές της πολυπλοκότητας στη βιομηχανία -
Θεωρία και πράξη».

Το εργαλείο έχει τη δυνατότητα, προς το παρόν, να μετρά σε χρόνο ενός
δευτερολέπτου το βάθος της ελιάς σε απόσταση 1,5 - 1,7 χιλιοστών από την
επιφάνεια του δέρματος, γεγονός που αποτελούσε επιστημονικό ζητούμενο. Στόχος
της έρευνας που πραγματοποιείται τον επόμενο χρόνο είναι να καταστεί δυνατή η
μέτρηση σε βάθος 2,5 χιλιοστών. Η μέτρηση του ύψους από την επιφάνεια του
δέρματος γίνεται με φωτογράφιση, ενώ το εργαλείο μπορεί να βρει τον όγκο της
ελιάς συνολικά, καταγράφοντας τα όριά της και να αποδώσει τις μεταβολές στο
χρώμα της.

«Όταν μια ελιά αρχίσει να γίνεται ασύμμετρη, αλλάζει διάμετρο, χρώμα ή όρια,
είναι τα στοιχεία που μας οδηγούν στην υποψία μελανώματος», επεσήμανε ο κ. Γ.
Ιοάνοβιτς. «Το μεγαλύτερο ποσοστό μελανωμάτων ­ καρκίνου του δέρματος με
αυξημένο κίνδυνο θανάτου ­ προέρχεται από ελιές», συμπλήρωσε, τονίζοντας ότι
το εργαλείο δίνει στον θεράποντα γιατρό παραμέτρους, οι οποίες όλες μαζί τού
προσφέρουν δυνατότητα καλύτερης κρίσης. Κατά την εξέταση με το νέο εργαλείο,
οπτική ίνα σκανάρει πάνω στο δέρμα του εξεταζόμενου, ενώ οι πληροφορίες που
καταγράφει αποδίδονται στην οθόνη κομπιούτερ.

Στις έρευνες για τη νέα μέθοδο, που πραγματοποιείται στο πλαίσιο του
κοινοτικού προγράμματος «Esprit», συμμετέχουν επιστήμονες του ρωσικού
Πανεπιστημίου του Νίζνι Νόβγκοροντ, του Ινστιτούτου των Βρυξελλών Solvay και
της Κλινικής Πλαστικής Χειρουργικής του Γενικού Κρατικού Νοσοκομείου της Αθήνας.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N39</CAT>
<ED>
Κωδικός άρθρου: A16053N393</ED>
<ID>
ID:137551

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N39&aa=3</URL></REF>


Article

<CATEGORY>vin06</CATEGORY>

 <H2>Στις 2 Φεβρουαρίου η Παγκόσμια Ημέρα Υγρότοπων
</H2>
ΤΗΝ ΟΥΣΙΑΣΤΙΚΗ εφαρμογή των διατάξεων της Σύμβασης για τους Υγρότοπους
Διεθνούς Σημασίας ζητούν η Ελληνική Ορνιθολογική Εταιρεία και το WWF Ελλάδας,
με αφορμή τον εορτασμό της Παγκόσμιας Ημέρας των Υγρότοπων στις 2 Φεβρουαρίου.

Είκοσι επτά χρόνια από την υπογραφή της Σύμβασης Ramsar και όπως επισημαίνουν
η Ελλάδα δεν έχει εκπληρώσει τις διεθνείς υποχρεώσεις της για την προστασία
των σημαντικών υγρότοπων συμπληρώνοντας ότι ελάχιστα έχουν γίνει για την
αποτελεσματική προστασία των περιοχών αυτών. Όπως αναφέρει σε ανακοίνωσή της η
Ελληνική Ορνιθολογική Εταιρεία η χώρα μας έχει καταδικαστεί από τη Σύμβαση δύο
φορές, το 1990 και το 1993 και παρά το γεγονός αυτό τίποτα δεν έχει γίνει.

Για τους 11 υγρότοπους υπάρχουν προτάσεις στο ΥΠΕΧΩΔΕ που αφορούν την
οριοθέτηση ζωνών προστασίας. Όμως το μοναδικό που ισχύει είναι ένα προεδρικό
διάταγμα για την λίμνη Πρέσπα και μια υπουργική απόφαση που αφορά τις περιοχές
Μητρικού, Π. Λάγος - Βιστωνίδα και το Δέλτα του Νέστου.

Σύμφωνα με καταγγελία του WWF Ελλάδας, αποτέλεσμα της κρατικής αδιαφορίας και
της αναβλητικότητας είναι το γεγονός ότι η χαρτογράφηση των περιοχών που από
το 1975 θεωρούνται υπό προστασία, ολοκληρώθηκε μόλις το 1996, ενώ η εικόνα που
παρουσιάζουν σήμερα είναι αυτή της αυθαίρετης δόμησης, της επέκτασης της
γεωργικής γης και αύξηση της ρύπανσης και των αποξηράνσεων.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N39</CAT>
<ED>
Κωδικός άρθρου: A16053N394</ED>
<ID>
ID:137581

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N39&aa=4</URL></REF>


Article

<CATEGORY>vin06</CATEGORY>

 <H5>ΕΥΘΥΝΕΣ ΣΤΗΝ ΕΤΑΙΡΕΙΑ ΓΙΑ ΚΑΚΗ ΣΥΝΤΗΡΗΣΗ
</H5><H2>Πόρισμα - καταπέλτης για το «Δύστος»
</H2>
<AUTHOR>ΠΡΟΚΟΠΗΣ ΓΙΟΓΙΑΚΑΣ</AUTHOR>

Το «Δύστος». Το τραγικό ναυάγιο συνέβη στις 28 Δεκεμβρίου 1996 ανοιχτά της Κύμης

Πόρισμα-καταπέλτη για τα αίτια του τραγικού ναυαγίου του φορτηγού πλοίου
«Δύστος» στις 28 Δεκεμβριου 1986 ανοιχτά της Κύμης αναμένεται, σύμφωνα με
πληροφορίες, να κατατεθεί την ερχόμενη Δευτέρα στην Εισαγγελία Πειραιά.

ΣΤΟ πόρισμα ­ σύμφωνα με τις ίδιες πληροφορίες ­ αποδίδονται ευθύνες στην
πλοιοκτήτρια εταιρεία για κακή συντήρηση του πλοίου, αλλά και προς άλλες κατευθύνσεις...

Ο εισαγγελέας Πρωτοδικών Αριστείδης Φριαγκιαδάκης ζήτησε από τους
πραγματογνώμονες να του δώσουν περίληψη του πολυσέλιδου πορίσματος,
προκειμένου να σχηματίσει συνοπτική εικόνα για τα αίτια του ναυαγίου στη
διάρκεια του Σαββατοκύριακου πριν το παραλάβει.

Οι συγγενείς των θυμάτων ζητούν από την πλοιοκτήτρια εταιρεία συνολική
αποζημίωση 6,4 δισ. δραχμών. Ήδη, το Τμήμα Ασφαλιστικών Μέτρων του
Πρωτοδικείου Πειραιά εξέδωσε δύο αποφάσεις για αποζημιώσεις. Το σκεπτικό του
δικαστηρίου δέχεται αδικοπραξία των υπευθύνων της πλοιοκτήτριας εταιρείας. Η
πρώτη απόφαση αφορά τη συντηρητική κατάσχεση της περιουσίας της Ανώνυμης
Ναυτιλιακής Εταιρείας Ηρακλής για το ποσό των 124 εκατομμυρίων δραχμών, και η
δεύτερη αφορά τη συντηρητική κατάσχεση για το ποσό των 493 εκατομμυρίων
δραχμών. Υπενθυμίζεται ότι οι συγγενείς του ναύτη Θανάση Παπαϊωάννου
διεκδικούν αποζημίωση 960 εκατομμυρίων δραχμών.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N40</CAT>
<ED>
Κωδικός άρθρου: A16053N401</ED>
<ID>
ID:137464

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N40&aa=1</URL></REF>


Article

<CATEGORY>vin06</CATEGORY>

 <H2>Μαφιόζικη εκτέλεση Αλβανού σε καφενείο
</H2>
Άγριο έγκλημα. Μπροστά στα έντρομα μάτια των θαμώνων, ο εκτελεστής πυροβόλησε
εν ψυχρώ το νεαρό θύμα του

ΣΤΗΝ ΠΡΑΣΙΝΗ τσόχα καφενείου με μπιλιάρδα «παγίδευσε» ο εκτελεστής το νεαρό
θύμα του και ξεκαθάρισε με σφαίρες τους λογαριασμούς που είχε μαζί του.
Μαφιόζικη εκτέλεση, με δράστη ­ όπως όλα δείχνουν ­ Αλβανό.

Ο δολοφόνος εισέβαλε στο καφενείο, πλησίασε το θύμα του στα δύο μέτρα και
χωρίς να πει κουβέντα πάτησε τη σκανδάλη του πιστολιού του. Τρεις από τις
σφαίρες έπληξαν τον νεαρό Αλβανό στον θώρακα. Αιμόφυρτος σωριάστηκε στο
πάτωμα. Ο εκτελεστής τότε έρριξε τις χαριστικές βολές. Τον πυροβόλησε δύο
φορές σχεδόν εξ επαφής στο κεφάλι.

Το άγριο έγκλημα έγινε χθες 8 το βράδυ στο καφενείο με μπιλιάρδα του 56χρονου
Δημήτρη Καλαμάρα στη διασταύρωση των οδών Παλαιολόγου και Ψαρών, στην περιοχή
της Ομόνοιας, στη συνοικία Άγιος Παύλος. Εκεί ξεκαθάρισαν τους λογαριασμούς
που είχαν με το θύμα μπροστά στα μάτια έντρομων θαμώνων ο Αλβανός δράστης και
ο συνεργός του.

Το θύμα ονομάζεται Μάριο Ζότο ή Ιμέρι Αρμάντο, είναι 15 χρόνων και σύμφωνα με
μάρτυρες σύχναζε τον τελευταίο χρόνο στην περιοχή. Πήγαινε, όπως μας είπαν,
συχνά στο καφενείο και έπαιζε μπιλιάρδο. Κυκλοφορούσε με μια μοτοσυκλέτα
μεγάλου κυβισμού και έδειχνε ότι είχε πάνω του αρκετά χρήματα.

Χθες το απόγευμα πήγε στο καφενείο συνοδευόμενος από μια ανήλικη Αλβανή και
ύστερα από λίγο άρχισε να παίζει μπιλιάρδο. Την ώρα εκείνη στο καφενείο
βρίσκονταν τέσσερις θαμώνες και ένας υπάλληλος. 
Απορροφημένος καθώς ήταν στο παιχνίδι, δεν πρόσεξε τον άνδρα που μπήκε στο
καφενείο. Δεν πρόλαβε να προβάλει καμία αντίσταση. Ο δολοφόνος τον πλησίασε
και τον πυροβόλησε με πιστόλι μεγάλου διαμετρήματος. Μία από τις σφαίρες
αστόχησε και τρύπησε ένα τζάμι.

Ο εκτελεστής, μετά τη χαριστική βολή απομακρύνθηκε ψύχραιμος. Πίσω του
ακολούθησε ο συνεργός του, ο οποίος την ώρα της εκτέλεσης στεκόταν κοντά στην
πόρτα του καφενείου.

Ιδιοκτήτες διπλανών καταστημάτων και περαστικοί άκουσαν τους πυροβολισμούς και
είδαν τους δύο δράστες να απομακρύνονται πεζοί στην οδό Ψαρών. Τρομοκρατήθηκαν
και κανείς δεν τόλμησε να τους ακολουθήσει.

«Ο ένας κρατούσε ακόμα το όπλο στο χέρι του, όταν βγήκε από το καφενείο. Ο
νεαρός δολοφόνος, και αυτός ηλικίας όχι πάνω από 27 χρόνων, φορούσε μαύρο
δερμάτινο μπουφάν. Τον άκουσα που μιλούσε Αλβανικά με τον συνεργό του»,
περιγράφει κάτοικος της περιοχής, ο οποίος δεν θέλησε να πει το όνομά του.

Η νεαρή Αλβανή που συνόδευε το θύμα οδηγήθηκε στην Ασφάλεια για να δώσει
κατάθεση. Η ίδια είπε ότι γνωρίστηκε με το θύμα προχθές στην Ομόνοια και ότι
ελάχιστα γνωρίζει γι' αυτόν.

Αγανακτισμένοι είναι οι κάτοικοι της συνοικίας του Αγίου Παύλου εξαιτίας της
έξαρσης της εγκληματικότητας που παρατηρείται τα τελευταία χρόνια στην περιοχή τους.

«Έχουμε γίνει Μπρονξ. Τα βράδια δεν μπορούμε να κυκλοφορήσουμε στους δρόμους.
Ληστείες, επιθέσεις, ξεκαθαρίσματα λογαριασμών. Δεν υπάρχει κατάστημα που να
μην το έχουν διαρρήξει δύο και τρεις φορές. Δεν υπάρχει σπίτι που να μην το
έχουν λεηλατήσει. Η Αστυνομία ανύπαρκτη και εμείς ζούμε με τον τρόμο,
απροστάτευτοι στις επιθέσεις των κακοποιών», καταγγέλλει ο κ. Κώστας
Λεονταρίτης, κάτοικος της περιοχής και πρώην πρόεδρος Εξωραϊστικού Συλλόγου.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N40</CAT>
<ED>
Κωδικός άρθρου: A16053N402</ED>
<ID>
ID:137514

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N40&aa=2</URL></REF>


Article

<CATEGORY>vin06</CATEGORY>

 <H2>Στον «αέρα» η νομιμότητα των παρκοεταιρειών
</H2>
ΜΕΣΑ ΣΤΟ προσεχές δίμηνο αναμένεται να εκδοθεί η απόφαση της Ολομελείας του
Συμβουλίου της Επικρατείας για το ζήτημα των ιδιωτικών παρκοεταιρειών, αλλά
δεν αποκλείεται τελικώς το βασικό ερώτημα ­ εάν, δηλαδή, μπορούν ιδιωτικές
εταιρείες να αναλάβουν το έργο της ελεγχόμενης στάθμευσης οχημάτων και να
επιβάλλουν πρόστιμα στους παραβάτες ­ να μείνει αναπάντητο και ύστερα από
αυτήν την απόφαση.

Το θέμα των παρκοεταιρειών συζητήθηκε χθες στην Ολομέλεια του ΣτΕ, ύστερα από
προσφυγή εταιρείας που ζητεί να ακυρωθεί η ανάθεση του έργου της ελεγχόμενης
στάθμευσης οχημάτων από τον Δήμο της Αθήνας στην εταιρεία «Ελ. Κοκκινάκης Α.Ε.».

Κατά την προσφεύγουσα εταιρεία (που διεκδικούσε το έργο), η ανάθεση δεν είναι
σύννομη γιατί δεν αποφασίστηκε τουλάχιστον από τα 2/3 του Δημοτικού
Συμβουλίου. Ωστόσο, κατά την εισήγηση του αρμοδίου Στ' Τμήματος του Ανωτάτου
Δικαστηρίου, το έργο ανέλαβε νομίμως η εταιρεία «Ελ. Κοκκινάκης Α.Ε.» γιατί η
αυξημένη πλειοψηφία στο Δημοτικό Συμβούλιο απαιτείται για την απόφαση ανάθεσης
δημοτικού έργου σε ιδιώτες, όπως και συνέβη, ενώ στη συνέχεια, για την επιλογή
του ιδιώτη που αναλαμβάνει το έργο απαιτείται απλή πλειοψηφία.

Εάν η Ολομέλεια του ΣτΕ περιοριστεί να κρίνει την προσφυγή της συγκεκριμένης
εταιρείας, τότε θα μείνει μετέωρο το βασικό ζήτημα γύρω από την υπόθεση των
παρκοεταιρειών, η νομιμότητα δηλαδή της λειτουργίας τους και η ανάθεση σε
αυτές δημοτικού έργου. Το ζήτημα επί της ουσίας τίθεται μόνον μέσα από
παρεμβάσεις που έκαναν στη χθεσινή συζήτηση ο πρώην δήμαρχος Αθήνας κ. Δημ.
Μπέης, οι δημοτικοί σύμβουλοι κ.κ. Λ. Αυδής και Δ. Εφραιμίδης και ο σύλλογος
κατά των παρκοεταιρειών, παρεμβάσεις που το ΣτΕ θα κρίνει καταρχήν εάν
ασκούνται παραδεκτώς.

Σύμφωνα με την εισήγηση, πάντως, και η επίμαχη ανάθεση είναι σύμφωνη προς το
Σύνταγμα και τον Δημοτικό Κώδικα, αφού ΝΠΔΔ και ΝΠΙΔ μπορούν να αναθέτουν
περιορισμένης έκτασης αρμοδιότητες σε ιδιώτες, όπως ήδη συμβαίνει με την
καθαριότητα Δήμων, την φύλαξη Τραπεζών, τη μεταφορά χρηματαποστολών κ.ά., οι
περισσότερες από τις οποίες είναι αστυνομικού χαρακτήρα.

Ζήτημα αντισυνταγματικότητας τίθεται, κατά την εισήγηση, μόνον για τη
δυνατότητα των υπαλλήλων των ιδιωτικών εταιρειών να οπλοφορούν.

Οι παρεμβαίνοντες δημοτικοί σύμβουλοι αμφισβήτησαν πάντως τη νομιμότητα της
ανάθεσης, σημειώνοντας ότι πρόκειται για κίνηση «εισπρακτικού χαρακτήρα» που
θα οδηγήσει σε ένα «ανεξέλεγκτο ειδικό μισθοφορικό σώμα με αστυνομικά καθήκοντα...».

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N40</CAT>
<ED>
Κωδικός άρθρου: A16053N403</ED>
<ID>
ID:137552

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N40&aa=3</URL></REF>


Article

<CATEGORY>vin06</CATEGORY>

 <H2>Προσφυγή για τον «Καποδίστρια»
</H2>
ΑΠΟ ΤΗ ΛΕΣΒΟ έρχεται η πρώτη προσφυγή κατά του σχεδίου «Καποδίστριας» για τη
συνένωση δήμων και κοινοτήτων... Και την υπέβαλε χθες στο Συμβούλιο της
Επικρατείας η κοινότητα Άγρας που ­ βάσει του επίμαχου νόμου 2539/97 ­ θα
είναι ένας από τους οικισμούς του νέου δήμου Καλλονής, που συνεστήθη από τον
ομώνυμο δήμο και τις κοινότητες Άγρας, Ανεμότας, Καλοχωρίου και Φιλίας (που
πλέον καταργούνται).

Η προσφυγή, επί της ουσίας, δεν θα έχει τύχη, αφού προσβάλλεται ο νόμος και
όχι ένα διάταγμα ή υπουργική απόφαση για την επίμαχη συνένωση, έτσι ώστε να
υποβληθεί παραδεκτώς στο ΣτΕ. Η κοινότητα Άγρας, πάντως, υποστηρίζει ότι ο
νόμος είναι αντισυνταγματικός γιατί εκδόθηκε κατά «άκρως καταχρηστική άσκηση
δικαιώματος από την πλευρά της νομοθετικής και εκτελεστικής εξουσίας».

Επιπλέον, αναφέρει ότι για τη συγκεκριμένη αναγκαστική συνένωση στη Λέσβο «δεν
συνέτρεχαν κοινωνικοί, οικονομικοί, πολιτιστικοί ή άλλοι λόγοι».

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N40</CAT>
<ED>
Κωδικός άρθρου: A16053N404</ED>
<ID>
ID:137582

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N40&aa=4</URL></REF>


Article

<CATEGORY>vin11</CATEGORY>

 <H2>Η «θεραπεία» της μυωπίας
</H2>
ΜΥΘΟΣ τα περί θεραπείας της μυωπίας; Γράφει ο κ. Γιάννης Κολιόπουλος,
καθηγητής Οφθαλμολογίας στο Πανεπιστήμιο Πατρών:

«Είμαστε όλοι μάρτυρες (ακροατές και αναγνώστες) ενός "παιχνιδιού" που
παίζεται χρόνια τώρα σχετικά με τη "θεραπεία" της μυωπίας. Άρχισε με τους
φακούς επαφής (ότι δήθεν όχι μόνο διορθώνουν αλλά και ότι μειώνουν τη μυωπία),
έφθασε στην κορυφή με την "ακτινωτή κερατοτομή" (όπου με τομές στην περιφέρεια
του κερατοειδούς, σαν να κόβουμε "βασιλόπιτα", αδυνατούσαν τον κερατοειδή),
μετά ήλθε το Excimer, η φωτοδιαθλαστική.

»Με το Laser αυτό μπορούσαμε να "εξαφανίσουμε" ένα μικρό τμήμα από το κέντρο
του κερατοειδούς και για μεγαλύτερους βαθμούς, πάνω από 8 διοπτρίες μυωπία το
Lasik (όπου επανατοποθετείτο ένα μικρό πέταλο από τον ιστό στην περιοχή που
είχε δράσει η "φωτοαφαιρετική" ακτινοβολία). Πριν από λίγες μέρες ανακοίνωσαν
άλλη, νέα μέθοδο, για τη "θεραπεία" της μυωπίας σε 8 μόνο περιπτώσεις! Και
όλοι οι μύωπες ενθουσιάστηκαν, αναρρίγησαν από ελπίδες, έσπευσαν και πάλι...

»Δεν βρέθηκε, όμως, κανείς να ρωτήσει: Πόσοι οφθαλμίατροι - μύωπες στη χώρα
μας ή στο εξωτερικό (εκτός από 2-3 περιπτώσεις, από τις χιλιάδες των μυώπων
οφθαλμιάτρων) υπεβλήθησαν σ' όλες αυτές τις "θεραπείες"; Ιδίως για την
τελευταία, πόσα χρόνια έχουν παρακολούθηση; Είναι αρκετά οκτώ περιστατικά να
διαφημίζουμε τη νέα "πανάκεια"; Υπάρχουν μακροχρόνιες πολυκεντρικές μελέτες,
όπως τουλάχιστον έγινε με την "ακτινωτή", το PERK και "μπήκαν τα πράγματα στη
θέση τους".

»Θεωρούν όλοι αυτοί, ότι οι μύωπες ­ εκτός από κοντόφθαλμοι ­ έχουν και
"διανοητική μυωπία" ή αφέλεια; Το ρωτάω, όχι τόσο ως οφθαλμίατρος, αλλά ως
μύωπας, που δεν έχει υποστεί καμία επέμβαση».

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N41</CAT>
<ED>
Κωδικός άρθρου: A16053N411</ED>
<ID>
ID:137453

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N41&aa=1</URL></REF>


Article

<CATEGORY>vin11</CATEGORY>

 <H2>Για τη συμπλήρωση του Ε3
</H2>
ΔΙΑΦΩΝΕΙ με τον τίτλο στο ρεπορτάζ για το έντυπο Ε3 ο αναγνώστης μας Άγγελος
Γιακουμής (Θεσσαλονίκη) και γράφει:

«Θέλω να διαμαρτυρηθώ για τον πομπώδη και ανακριβή τίτλο "Άκρον άωτον
αναλγησίας" στην πρώτη από τις οικονομικού περιεχομένου σελίδες. Αυτό που το
άρθρο παρουσιάζει σαν τρομακτική δοκιμασία για τους φορολογούμενους, την
συμπλήρωση δηλαδή του εντύπου Ε3, είναι αυτό ακριβώς που οι φορολογούμενοι
πράττουν πάρα πολλά χρόνια τώρα χωρίς ιδιαίτερες δυσκολίες. Το επιπλέον είναι
μια απλή μεταφορά αριθμών από τις δηλώσεις των προηγούμενων ετών (και που κάθε
φορολογούμενος οφείλει να έχει αντίγραφό τους) σε μια συγκεντρωτική κατάσταση.
Τόσο δύσκολη είναι η αντιγραφή, άραγε; Γιατί υποτιμά τη νοημοσύνη μας ο
συντάκτης σας;

Όσον αφορά τους λόγους που μας υποχρεώνουν σε αυτή την... 5λεπτη ταλαιπωρία
είναι προφανείς: Είναι προτιμότερο να γίνει αυτό από εμάς παρά οι εφοριακοί να
χάνουν χιλιάδες εργατοώρες (που πάλι εμείς επιβαρυνόμαστε) ψάχνοντας στους
φακέλους του καθενός μας.

Γιατί μια σωστή απόφαση παρουσιάζεται σαν ανάλγητη; Ποιος είναι ο στόχος των
κακόπιστων υπερβολών του άρθρου;».

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N41</CAT>
<ED>
Κωδικός άρθρου: A16053N412</ED>
<ID>
ID:137508

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N41&aa=2</URL></REF>


Article

<CATEGORY>vin11</CATEGORY>

 <H2>Απάντηση από τον διοικητή του ΙΚΑ
</H2>
ΣΕ ΣΧΟΛΙΟ της Τζώρτζιας Κοντράρου στο «Πρώτο Ενικό», που δημοσιεύτηκε στις 17
Ιανουαρίου, απαντά ο διοικητής τού ΙΚΑ, Γρηγόρης Σολωμός:

1. «Ο χρόνος εξέτασης ασθενή που προσέρχεται για πρώτη φορά στον γιατρό είναι
διεθνώς υποχρεωτικά 15 λεπτά. Και σε περίπτωση επανεξέτασης 10 λεπτά.

Επομένως, μέσα στις 5 1/2 ώρες που υποχρεούται ο γιατρός να βρίσκεται στα
ιατρεία του ΙΚΑ θα πρέπει να εξετάσει από 22 (με πρώτη εξέταση) μέχρι 33 (στην
περίπτωση επανεξέτασης) ασθενείς.

2. Επειδή στον γιατρό προσέρχονται ασθενείς και των δύο κατηγοριών, έχει δοθεί
εντολή να κόβονται 25-30 εισιτήρια για κάθε γιατρό την ημέρα.

3. Και πέραν του αριθμού που προαναφέραμε, ο γιατρός του ΙΚΑ ­ όπως κάθε
γιατρός ­ είναι υποχρεωμένος να βλέπει και κάθε έκτακτο περιστατικό, που
ασφαλώς προσήλθε χωρίς προσυνεννόηση. Τα έκτακτα περιστατικά κατευθύνει και
διανέμει ο διευθυντής της Μονάδας.

4. Στην περίπτωση που ο γιατρός τελειώσει και πριν από τη λήξη τού ωραρίου
τούς ασθενείς που έχουν καταγραφεί στη λίστα του, είναι υποχρεωμένος να
παραμείνει στα ιατρεία του ΙΚΑ μέχρι τη λήξη του χρόνου των 5 1/2 ωρών. Και

5. Το 1997 οι γιατροί έλαβαν 300 ώρες έκαστος για υπερωριακή απασχόληση, που
σημαίνει μία ώρα και κάτι την ημέρα, πλέον των 5 1/2 ωρών.

Ύστερα από τα παραπάνω η Διοίκηση θεωρεί ότι δεν πρέπει να υπάρχει πρόβλημα σε
καμιά μας Μονάδα. Και να μην "καίγεται" κανείς άρρωστος».

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N41</CAT>
<ED>
Κωδικός άρθρου: A16053N413</ED>
<ID>
ID:137548

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N41&aa=3</URL></REF>


Article

<CATEGORY>vin07</CATEGORY>

 <H5>Ο ΚΑΝΑΔΑΣ ΑΡΧΙΖΕΙ ΤΗΝ ΕΚΜΕΤΑΛΛΕΥΣΗ ΤΟΥΣ ΓΙΑΤΙ ΤΟ ΝΕΡΟ ΤΟΥΣ ΕΙΝΑΙ ΠΙΟ ΚΑΘΑΡΟ
</H5><H5>Παγόβουνα με διαφορετικό «χαρακτήρα»
</H5><H2>Παγόβουνο... βότκα!
</H2>
Παγωμένη προϊστορία. Η μοίρα των παγόβουνων είναι να μετατραπούν σε βότκα

Η ταινία «Τιτανικός» έφερε και πάλι στην επικαιρότητα τα παγόβουνα,
παρουσιάζοντας έναν αθώο όγκο πάγου ως όργανο μαζικής καταστροφής. Αλλά, εκτός
από το στίγμα του δολοφόνου που έδωσε στα παγόβουνα η τραγωδία του
«Τιτανικού», το μέλλον τούς επιφυλλάσσει και άλλο ρόλο: ο Καναδάς έδωσε άδεια
για την εμπορική εκμετάλλευση των παγόβουνων, επιτρέποντας την μετατροπή τους
σε... βότκα.Η ΙΔΕΑ της μετατροπής των παγόβουνων σε βότκα βασίζεται στην
θεωρία ότι το νερό τους είναι το πιο καθαρό, το πιο διαυγές και το λιγότερο
μολυσμένο που υπάρχει στον κόσμο. Έπεσε σαν χιόνι πριν από 100.000 χρόνια σ'
έναν παγετώνα της Αρκτικής, αιώνες πριν τα εργοστάσια αρχίσουν να «παράγουν»
την όξινη βροχή, σε μια εποχή που το μοναδικό πράγμα το οποίο θα μπορούσε να
ρυπάνει το περιβάλλον ήταν ένα ταξιδιάρικο θαλασσοπούλι. Στη συνέχεια
μετατράπηκε σε πάγο, συμπιεσμένο από το βάρος του νέου χιονιού που
συσσωρευόταν από πάνω του. Κάθε χρόνο, μετακινιόταν λίγα μέτρα από τον
παγετώνα, μέχρι που έπεσε τελικά στη θάλασσα. Από τότε αυτός ο ψυχρός άμορφος
όγκος παγωμένης προϊστορίας, παραδέρνει στα καναδικά νερά, περιμένοντας τη
στιγμή που θα μεταβληθεί στην πιο αγνή βότκα που κυκλοφόρησε ποτέ στην αγορά,
με την ονομασία «Βόρεια Βότκα».

Η εταιρεία εκμετάλλευσης των παγόβουνων προσβλέπει και στις πωλήσεις πάγου από
παγόβουνα. Ο πάγος αυτός αναβράζει λίγο καθώς λιώνει, επειδή περιέχει
μικροσκοπικές φυσαλλίδες παγιδευμένου αέρα. Πάρτε βαθιά αναπνοή και ο αέρας
όπως ήταν πριν από 100.000 χρόνια θα εισχωρήσει στους πνεύμονές σας.

Όμως, παρά την εκμετάλλευση, δεν θα παρουσιαστεί έλλειψη παγόβουνων ­
τουλάχιστον βραχυπρόθεσμα. Η Διεθνής Περίπολος των Πάγων, που ιδρύθηκε το 1912
αμέσως μετά το ναυάγιο του «Τιτανικού», καταγράφει 466 παγόβουνα στον Βόρειο
Αντλαντικό τον χρόνο. Αυτήν τη χρονιά, ο αριθμός τους ανήλθε σε 1.000.

Και δεν αποκλείεται να πλήξουν σύντομα την Βρετανία. Υπό φυσιολογικές
συνθήκες, η μεγαλύτερη απόσταση που μπορούν να διανύσουν είναι τα 2.000 μίλια,
αλλά οι επιστήμονες πιστεύουν ότι μέσα στην επόμενη πεντηκονταετία τα
παγόβουνα ίσως εγκατασταθούν γύρο από την Βρετανία, καθώς το φαινόμενο του
θερμοκηπίου, που αυξάνει την θερμοκρασία του πλανήτη μας, ρίχνει όλο και
περισσότερα στη θάλασσα.

ΟΛΑ ΤΑ παγόβουνα δεν έχουν τον ίδιο «χαρακτήρα». Τα περισσότερα βόρεια
παγόβουνα είναι παθητικά σε σύγκριση με τα νότια ­ τα παγόβουνα της
Ανταρκτικής. Τα βόρεια παγόβουνα αποσπώνται από τους παγετώνες και
παγιδεύονται στα στενά γύρω από την Γροιλανδία. Μόνο τα μικρά ­ μήκους 70-100
μέτρων ­ φθάνουν μέχρι τον ωκεανό και λιώνουν μέσα σε δύο-τρεις μήνες. Αλλά τα
παγόβουνα της Ανταρκτικής είναι γιγαντιαία. Όπως εκείνο που αποκολλήθηκε από
τον παγετώνα Ρος τον Φεβρουάριο του 1995 και ζύγιζε 400.000.000.000 τόνους. Θα
μπορούσε να προμηθεύσει το ένα πέμπτο του παγκόσμιου πόσιμου ύδατος επί ένα
χρόνο. Ταξίδευε με ταχύτητα δέκα μιλίων την ημέρα, πριν προσαράξει στα ανοιχτά
των νήσων Φόκλαντ, όπου βρίσκεται ακόμα. Λέγεται ότι θα παραμείνει εκεί για
άλλα δέκα χρόνια.

Για την ναυσιπλοΐα, τα μικρά παγόβουνα είναι τα πλέον επικίνδυνα. Η Διεθνής
Περίπολος Πάγου προσπάθησε να βρει αποτελεσματικούς τρόπους για την
εξουδετέρωσή τους. Δοκίμασε τορπίλες, νάρκες και βόμβες βυθού. Στην δεκαετία
του 1950, τα βομβάρδιζαν ­ αλλά ανακάλυψαν ότι χρειάζονταν 2.000 τόνοι
τρινιτροτολουόλης ή δύο εκατομμύρια τόνοι πετρέλαιο ­ για να τα λιώσουν.
Δοκίμασαν ακόμα να τα βάψουν μαύρα, έτσι ώστε να απορροφούν περισσότερο ηλιακό
φως και να λιώνουν πιο γρήγορα. Αλλά ούτε αυτό το τέχνασμα έπιασε.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N43</CAT>
<ED>
Κωδικός άρθρου: A16053N431</ED>
<ID>
ID:137449

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N43&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Μυρίζει πετρέλαιο
</H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

Η ΥΠΟΚΡΙΣΙΑ των ισχυρών με το Ιράκ είναι πως, μετά τον πόλεμο στον Κόλπο, οι
νικηφόρες δυνάμεις του ΟΗΕ ­ υπό την επιστασία των ΗΠΑ ­ δεν είπαν ξεκάθαρα:
«Να τελειώνουμε και με το δικτατορικό καθεστώς του Σαντάμ Χουσεΐν».

Πήραν όμως μια σειρά καταπιεστικών μέτρων για τον ιρακινό λαό, ο οποίος μην
έχοντας άλλη λύση, λόγω εθνικής υπερηφάνειας, συσπειρώθηκε γύρω από τον μόνο
ηγέτη που είχε διαθέσιμο, εναντίον των ξένων καταπιεστών. Και τα παιδιά στο
Ιράκ θερίζονται από την πείνα και τις ασθένειες.

Το κακό με το Ιράκ είναι πως διαθέτει πλούσια κοιτάσματα πετρελαίου. Όσο
λοιπόν ο κακός Σαντάμ δεν τα αφήνει στην ελεύθερη αγορά και επιμένει να
αντιστέκεται στις πανίσχυρες μεγάλες εταιρείες πετρελαιοειδών, θα
αντιμετωπίζει τη «διεθνή κατακραυγή». Και δεν είναι τυχαίο που φερέφωνο των
αμερικανικών αποφάσεων για το Ιράκ εμφανίζεται η Βρετανία, η οποία με τα
λιγοστά πετρέλαια της Βόρειας Θάλασσας θέλει να παίξει κι αυτή ρόλο στο
διεθνές πετρελαϊκό καρτέλ. Ούτε που η Τουρκία το παίζει ουδέτερη, για να
δείξει στις πλούσιες σε πετρέλαια πρώην Σοβιετικές Δημοκρατίες της Κασπίας και
του Καυκάσου πως η συνεργασία μαζί της σημαίνει ανεξάρτητη πετρελαϊκή
πολιτική. Αν φυσικά οι ΗΠΑ αρκεστούν στα σχέδια να πλήξουν το Ιράκ με Κρουζ
από τα πλοία τους, χωρίς να χρειαστούν το αεροδρόμιο του Ιντσιρλίκ.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N43</CAT>
<ED>
Κωδικός άρθρου: A16053N432</ED>
<ID>
ID:137544

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N43&aa=2</URL></REF>


Article

<CATEGORY>vin07</CATEGORY>

 <H5>ΚΕΡΔΙΣΕ 16 ΜΟΝΑΔΕΣ ΚΑΙ ΕΦΘΑΣΕ ΣΤΟ 73% ­ ΙΚΑΝΟΠΟΙΗΣΗ ΚΑΙ ΑΠΟ ΤΗΝ ΠΛΕΙΟΨΗΦΙΑ ΤΩΝ ΡΕΠΟΥΜΠΛΙΚΑΝΩΝ
</H5><H5>Η σταύρωση του προέδρου
</H5><H5>Ανέκδοτα για το σκάνδαλο δίνουν και παίρνουν στο Ίντερνετ
</H5><H2>Ρεκόρ δημοτικότητας ο Κλίντον
</H2>
Ο Εσταυρωμένος. Το σεξ μπορεί να οδηγήσει ακόμη και τον πιο ισχυρό άνθρωπο
του κόσμου, τον πρόεδρο Κλίντον, στον σταυρό, σύμφωνα με το «Πανοράμα» (φωτό Ρώυτερ)

Παρά τις κατηγορίες που δέχεται για ανάμειξη σε σεξουαλικό σκάνδαλο, ο
πρόεδρος των ΗΠΑ Μπιλ Κλίντον γνωρίζει την μεγαλύτερη δημοτικότητα της
προεδρίας του. Δημοσκόπηση, που έγινε για το αμερικανικό τηλεοπτικό δίκτυο
CBS, έδειξε πως οι ευνοϊκές απόψεις για τον πρόεδρο σημείωσαν αύξηση 16
μονάδων, φθάνοντας το 73%.

Η ΔΗΜΟΣΚΟΠΗΣΗ δείχνει επίσης, ότι για πρώτη φορά μια πλειοψηφία των
Ρεπουμπλικάνων, το 52%, είναι ικανοποιημένοι από έναν Δημοκρατικό πρόεδρο. Την
παραμονή της εκφώνησης του λόγου για την Κατάσταση της Ένωσης, εκείνοι που
θεωρούσαν ότι ο Αμερικανός πρόεδρος κάνει σωστά τη δουλειά του, ήταν 57%.

Ακόμα, 52% υποστηρίζουν τον ρόλο που ανέλαβε η Χίλαρι Κλίντον να στηρίξει τον
σύζυγό της, έναντι του 45% τη Δευτέρα. Το 43% αποδέχθηκε την κατηγορία της
Χίλαρι ότι «υπάρχει συνωμοσία δεξιών στοιχείων να καταστρέψουν τον πρόεδρο»
και 56% είπαν ότι «δεν πιστεύουν πως οι κατηγορίες ότι ο πρόεδρος είχε σχέση
με την Λιουίνσκι θα επηρέαζε δυσμενώς την άσκηση των καθηκόντων του».

Όλες οι δημοσκοπήσεις που έγιναν από τότε που ξέσπασε το σκάνδαλο δείχνουν ότι
ο αριθμός εκείνων που πιστεύουν ότι πραγματικά είχε σχέσεις ο πρόεδρος με την
Μόνικα Λιουίνσκι συνεχώς μειώνεται.

ΕΠΙΜΕΝΕΙ Η ΤΡΙΠ

Μία πρώτη νίκη για τον Αμερικανό πρόεδρο ήταν χθες η απόφαση δικαστή «να μη
χρησιμοποιήσει στοιχεία από την πιθανολογούμενη σχέση του προέδρου Κλίντον και
της Μόνικα» στη μήνυση για σεξουαλική παρενόχληση, που έχει καταθέσει εναντίον
του Αμερικανού προέδρου η Πόλα Τζόουνς. Πάντως, χθες, η πρώην υπάλληλος του
Λευκού Οίκου, Λίντα Τριπ, η αποκάλυψη της οποίας για τα μαγνητοφωνημένα
τηλεφωνήματα Κλίντον-Λιουίνσκι προκάλεσε το σκάνδαλο, υποστήριξε πως ήταν
παρούσα όταν η Μόνικα είχε δεχθεί μεταμεσονύκτιο τηλεφώνημα από τον πρόεδρο.

Σε ανακοίνωση του δικηγόρου της Τριπ, η πρώην υπάλληλος του Λευκού Οίκου
εμφανίζεται να καταγγέλλει την αμερικανική κυβέρνηση «για συκοφαντική δυσφήμηση».

ΜΕ ΜΟΝΑΔΙΚΟ του ένδυμα την αστερόεσσα περί την οσφύ και εσταυρωμένο πάνω σε
ένα γυναικείο εφήβαιον απεικονίζει στο εξώφυλλό του τον πρόεδρο Κλίντον το
τελευταίο τεύχος του ιταλικού περιοδικού «Πανοράμα». Το φωτομοντάζ βασίζεται
σε διαφημιστική αφίσα χολιγουντιανής ταινίας, που πέρυσι είχε κατακριθεί ως
βλάσφημη από τις εκκλησιαστικές αρχές. «Θέλουμε απλώς να δείξουμε ότι την
περασμένη εβδομάδα ο Αμερικανός πρόεδρος σταυρώθηκε», δήλωσε στο Ρώυτερ ο
υποδιευθυντής του ιταλικού περιοδικού Λουτσιάνο Σαντίλι, αναφερόμενος στα
σεξουαλικά σκάνδαλα που ταλανίζουν τον Αμερικανό πρόεδρο. «Το νόημα είναι ότι
ακόμη και ο ισχυρότερος άνθρωπος της γης μπορεί να καταλήξει στον σταυρό».

Πέρυσι, η διαφημιστική αφίσα της ταινίας του Μίλος Φόρμαν «Λάρι Φλιντ» είχε
προκαλέσει θύελλα αντιδράσεων στην Ιταλία, τη Γαλλία και τη Γερμανία, επειδή
έδειχνε τον εκδότη πορνογραφικού περιοδικού εσταυρωμένο πάνω σε ένα γυναικείο εφήβαιον.

Τοποθετώντας τον Κλίντον στη «θέση» του Λάρι Φλιντ, το «Πανοράμα» κάνει μία
ανάλυση του σεξ και της εξουσίας, καθώς και της φαινομενολογίας της πεολειχίας.

Του Παντσό από τη «Λε Μοντ»

ΜΗΠΩΣ το σκάνδαλο Λιουίνσκι είναι μια κομμουνιστική συνωμοσία για την
επανάκτηση της παγκόσμιας κυριαρχίας; Ή μήπως πρόκειται για σχέδια των
ακροδεξιών για την ανατροπή του δημοκρατικού προέδρου; Είναι η Λίντα Τριπ μια
άθλια φίλη;

Ερωτήματα που προβάλλονται στη σελίδα «των θαυμαστών της Μόνικα Λιουίνσκι»,
www.d--zyn.com/monica, η οποία θεωρείται από τις πλέον δημοφιλείς αυτές τις
ημέρες στο Ίντερνετ. Εκεί θα βρείτε τις τελευταίες πληροφορίες για το
σκάνδαλο, όπως και βίντεο και φωτογραφίες της Μόνικα.

Οι συνδρομητές του Ίντερνετ κάνουν τις δικές τους αναλύσεις, δίνοντας
αναρίθμητες εξηγήσεις, διηγούνται ανέκδοτα, διαφημίζουν ακόμη και εμπορικά
προϊόντα για το επονομαζόμενο «Zippergate» ή «σκάνδαλο του φερμουάρ». 
Στην προσφορά περιλαμβάνονται ακόμη Τ-shirt με χωριστές φωτογραφίες του
προέδρου Κλίντον και της Μόνικα δίπλα - δίπλα, υπό τον τίτλο «Zippergate».

Εξίσου δημοφιλής και η σελίδα της Λίντα Τριπ ­ της «φίλης» που παγίδευσε το
τηλέφωνο της Μόνικα, δημιουργώντας μια «συλλογή από ερωτικές κασέτες διάρκειας
17 ωρών». Οι συνδρομητές του Ίντερνετ οργάνωσαν δημοσκόπηση για τη Λίντα Τριπ
στη διεύθυνση www.lindatrip.com.

Περισσότεροι από 3.600 συνδρομητές μετείχαν στη δημοσκόπηση και οι γνώμες ήταν
διχασμένες: Περίπου 1.800 άτομα χαρακτήρισαν την Τριπ «ηρωίδα» και 1.865
«άθλια φίλη».

Από τον κυβερνοχώρο δεν λείπουν και τ' ανέκδοτα, ενώ στις συζητήσεις που
οργανώνονται, οι αντίπαλοι διασταυρώνουν τα ξίφη γύρω από την αμερικανική προεδρία.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N44</CAT>
<ED>
Κωδικός άρθρου: A16053N441</ED>
<ID>
ID:137450

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N44&aa=1</URL></REF>


Article

<CATEGORY>vin07</CATEGORY>

 <H2>700 δισ. δολάρια η ζημία από την κρίση στην Ασία
</H2>
Ο ΠΡΟΕΔΡΟΣ της Κεντρικής Τράπεζας των Ηνωμένων Πολιτειών, κ. Άλαν Γκρίνσπαν,
αποτίμησε σε περισσότερα από 700 δισεκατομμύρια δολάρια ­ χωρίς μάλιστα το
ιαπωνικό κόστος ­ τη ζημία από τη νομισματο-οικονομική κρίση στην Ασία, για
τον ιδιωτικό τομέα διεθνώς και για το χρονικό διάστημα από τον Ιούνιο του 1997
μέχρι και σήμερα.

Ο Αμερικανός ανώτατος τραπεζικός αξιωματούχος, που κατέθεσε χθες στην Επιτροπή
για τον τραπεζικό τομέα της Βουλής των Αντιπροσώπων, υπογράμμισε ότι σε αυτό
το ογκώδες κόστος πρέπει ασφαλώς να προστεθεί και ένα εξίσου τεράστιο για τα
διεθνή χρηματιστήρια, στα οποία έγιναν στο ίδιο χρονικό διάστημα «απότομες»
αυξομειώσεις των τιμών.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N44</CAT>
<ED>
Κωδικός άρθρου: A16053N442</ED>
<ID>
ID:137505

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N44&aa=2</URL></REF>


Article

<CATEGORY>vin07</CATEGORY>

 <H5>Η ΕΞΩΣΥΖΥΓΙΚΗ ΣΧΕΣΗ ΤΟΥ ΝΤΕ ΚΛΕΡΚ ΗΤΑΝ Η ΑΙΤΙΑ ΤΗΣ ΚΟΝΤΡΑΣ ΤΟΥ ΜΕ ΤΟΝ ΜΑΝΤΕΛΑ
</H5><H2>Τα 'σπασε για την Ελίτα
</H2>
Μοιραία γυναίκα. Ο ερωτικός του δεσμός με την Ελίτα Γεωργιάδη υποχρέωσε
τον Ντε Κλερκ να εγκαταλείψει την πολιτική και ψύχρανε τις σχέσεις του με τον Μαντέλα

Η εξωσυζυγική σχέση του Φρεντερίκ ντε Κλερκ με την Ελληνίδα Ελίτα Γεωργιάδη
ήταν η αιτία της έντασης των σχέσεων μεταξύ του πρώην προέδρου της Νότιας
Αφρικής και του νυν προέδρου Νέλσον Μαντέλα.

ΣΥΜΦΩΝΑ με την εφημερίδα «Σταρ» του Γιοχάνεσμπουργκ, ο Μαντέλα είχε καλέσει
τον Ντε Κλέρκ ­ την περίοδο που ήταν αντιπρόεδρος της κυβέρνησης εθνικής
ενότητας ­ για να του εκφράσει την αγανάκτησή του, όταν πληροφορήθηκε την
εξωσυζυγική του σχέση από τον απατημένο σύζυγο της γυναίκας με την οποία
διατηρούσε δεσμό.

Ο Ντε Κλερκ, 61 ετών, παραδέχθηκε δημοσίως αυτή την εβδομάδα ότι εδώ και πολλά
χρόνια διατηρούσε εξωσυζυγικό δεσμό. Ο Τύπος αποκάλυψε ότι η μοιραία γυναίκα
της ζωής του είναι η Ελίτα Γεωργιάδη, σύζυγος του Έλληνα εφοπλιστή Τόνι
Γεωργιάδη. Η αγαπημένη τού Ντε Κλερκ, μητέρα τριών παιδιών, ζει σήμερα στο
Λονδίνο με τον σύζυγό της.

Σύμφωνα με την «Σταρ», ο Γεωργιάδης ήταν «πικραμένος και εξοργισμένος» που ο
Ντε Κλερκ του «έκλεψε» τη σύζυγο, κάνοντας κατάχρηση της φιλοξενίας του. Ο
δεσμός αναπτύχθηκε από τότε που ο πρόεδρος Ντε Κλερκ και η σύζυγός του Μαρίκε
επισκέπτονταν συχνά το σπίτι του Γεωργιάδη, στο Χάμτον Κορτ.

Ο Ντε Κλερκ διέψευσε την είδηση ότι ο εξωσυζυγικός του δεσμός στάθηκε η αιτία
να παραιτηθεί πέρυσι από την ηγεσία του κόμματος, ενώ η σύζυγός του Μαρίκε
αρνήθηκε να σχολιάσει την παράνομη σχέση του συζύγου της και περιορίστηκε απλά
στο να υπενθυμίσει: «Πάντα ήμουν η πιο θερμή υποστηρίκτριά του και η πιο πιστή
θαυμάστριά του».

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N45</CAT>
<ED>
Κωδικός άρθρου: A16053N451</ED>
<ID>
ID:137451

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N45&aa=1</URL></REF>


Article

<CATEGORY>vin07</CATEGORY>

 <H2>Καταδίκη της Τουρκίας από το Ευρωπαϊκό Δικαστήριο
</H2>
ΣΥΝΕΧΙΖΟΝΤΑΙ οι παραβιάσεις των ανθρωπίνων δικαιωμάτων στην Τουρκία παρ' όλο
που έχουν γίνει ορισμένες μεταρρυθμίσεις και η κυβέρνηση έχει υποσχεθεί ότι η
κατάσταση θα βελτιωθεί, ανακοίνωσε χθες το Στέιτ Ντιπάρτμεντ.

Στην έκθεσή του, που αποτελείται από 49 σελίδες, το αμερικανικό υπουργείο
Εξωτερικών εκφράζει ιδιαίτερα την ανησυχία του για την κατάσταση στη
Νοτιοανατολική Ασία.

«Στο πλαίσιο του πολέμου κατά των Κούρδων, η κυβέρνηση εκτόπισε αμάχους,
απέτυχε να διαλευκάνει υποθέσεις δολοφονιών, βασάνισε πολίτες και περιόρισε το
δικαίωμα της έκφρασης», τονίζεται στην έκθεση, η οποία καταγγέλλει ακόμη τις
άθλιες συνθήκες που επικρατούν στις φυλακές.

Η Τουρκία καταδικάστηκε όμως χθες και από το Ευρωπαϊκό Δικαστήριο Ανθρωπίνων
Δικαιωμάτων του Στρασβούργου, για τη διάλυση του Ενιαίου Κομμουνιστικού
Κόμματος της Τουρκίας (ΤΒΚΡ).

Το Ευρωπαϊκό Δικαστήριο αποφάνθηκε ότι η απαγόρευσή του αποτελεί παραβίαση του
άρθρου 11 της Ευρωπαϊκής Σύμβασης για τα Ανθρώπινα Δικαιώματα, η οποία
εγγυάται την ελευθερία του συνεταιρίζεσθαι, και επιδίκασε την καταβολή ποσού
ύψους 120.000 γαλλικών φράγκων (περίπου 6 εκατομμύρια δραχμές) για δαπάνες και
δικαστικά έξοδα στον πρώην πρόεδρο του ΤΒΚΡ Νιχάτ Σαργκίν και στον πρώην
γενικό γραμματέα του ίδιου κόμματος, Ναμπί Γιαγκτσί.

Το ΤΒΚΡ, το οποίο ιδρύθηκε στις 4 Ιουνίου του 1990, απαγορεύθηκε στις 14
Ιουνίου του ίδιου έτους έπειτα από αίτημα του γενικού εισαγγελέα, η απόφαση
του οποίου επικυρώθηκε τον Ιούλιο του 1991 από το Συνταγματικό Δικαστήριο της
Τουρκίας, με την αιτιολογία ότι το όνομα του κόμματος έφερε τον όρο
«κομμουνιστικό» ­ κάτι που απαγορεύεται από το νόμο ­ και ότι στο πρόγραμμά
του γινόταν διάκριση μεταξύ του «τουρκικού έθνους» και του «κουρδικού έθνους»,
η οποία θεωρείται αντισυνταγματική.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N45</CAT>
<ED>
Κωδικός άρθρου: A16053N452</ED>
<ID>
ID:137506

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N45&aa=2</URL></REF>


Article

<CATEGORY>vin07</CATEGORY>

 <H2>Παραγωγή ανθρώπινου σπέρματος σε ποντίκια
</H2>
ΑΥΣΤΡΑΛΟΣ βιολόγος πρόκειται να κατασκευάσει ανθρώπινο σπέρμα χρησιμοποιώντας
ποντίκια, ανακοινώνει δημοσίευμα του επιστημονικού περιοδικού «New Scientist».

Ο Ρότζερ Σορτ, καθηγητής στο Βασιλικό Γυναικολογικό Νοσοκομείο της Μελβούρνης,
εξηγεί στο περιοδικό ότι όταν έχει κανείς τη δυνατότητα να μελετήσει την
ανθρώπινη σπερματογένεση σε ένα ζώο εργαστηρίου, μπορεί να βοηθήσει τους
ερευνητές να καταλάβουν περισσότερα για τον καρκίνο των όρχεων, αλλά και να
κατανοήσουν γιατί δεν υπάρχει σπερματογένεση στους στείρους άνδρες ώστε να
λύσουν μελλοντικά το πρόβλημα αυτό.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N45</CAT>
<ED>
Κωδικός άρθρου: A16053N453</ED>
<ID>
ID:137546

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N45&aa=3</URL></REF>


Article

<CATEGORY>vin07</CATEGORY>

 <H2>Ανοιχτή διαφωνία Ρωσίας και ΗΠΑ για το Ιράκ
</H2>
Η ΔΙΑΣΤΑΣΗ απόψεων Ρωσίας και ΗΠΑ για το Ιράκ επιβεβαιώθηκε κατά τη χθεσινή
συνάντηση των υπουργών Εξωτερικών των δύο χωρών στη Μαδρίτη.

Η Αμερικανίδα υπουργός Εξωτερικών Μαντλίν Ολμπράιτ θεωρεί ότι η ρωσική
διπλωματία δεν μπόρεσε να προσφέρει λύση στην κρίση. «Έτσι, όλα τα ενδεχόμενα
παραμένουν ανοιχτά. Ήρθε η ώρα για σημαντικές αποφάσεις», δήλωσε η Ολμπράιτ
στο πλευρό του Γεβγκένι Πριμακόφ, μετά τη συνάντησή της με τον Ρώσο ομόλογό
της στη Μαδρίτη. Σύμφωνα με την Αμερικανίδα αξιωματούχο, η πρόσφατη ρωσική
διπλωματική αποστολή στη Βαγδάτη απέβη άκαρπη. «Όλα δείχνουν», είπε, «ότι το
μόνο που θέλει το Ιράκ είναι να κερδίσει χρόνο».

Αν και οι δύο υπουργοί συμφώνησαν ότι η κατάσταση είναι σοβαρή, ο Πριμακόφ
διαφοροποιήθηκε από την Ολμπράιτ λέγοντας ότι «η ρωσική πλευρά είναι πιο υπομονετική».

Η Ρωσία, όπως και η Γαλλία, ελπίζει να ανανεώσει τις εμπορικές της σχέσεις με
το Ιράκ μετά την άρση των κυρώσεων και πιέζει για διπλωματική λύση,
αποκλείοντας την στρατιωτική επιλογή.

Ο Γερμανός υπουργός Εξωτερικών Κλάους Κίνκελ, που συναντήθηκε χθες στη Βόννη
με τον επικεφαλής των επιθεωρητών του ΟΗΕ Ρίτσαρντ Μπάτλερ, ζήτησε να
εξαντληθούν όλα τα πολιτικά και διπλωματικά μέσα για την επίλυση της κρίσης
στο Ιράκ. Αν και δεν απέκλεισε «στρατιωτική λύση», ο Κίνκελ διέψευσε ότι η
Βόννη έχει ήδη δώσει το «πράσινο φως» στην Ουάσιγκτον.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N45</CAT>
<ED>
Κωδικός άρθρου: A16053N454</ED>
<ID>
ID:137578

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N45&aa=4</URL></REF>


Article

<CATEGORY>vin07</CATEGORY>

 <H2>Εισαγγελέας προτείνει ποινή 3 χρόνων για τον Μπερλουσκόνι
</H2>
Ο ΕΙΣΑΓΓΕΛΕΑΣ του Μιλάνου, Τζεράρντο Κολόμπο, πρότεινε την ποινή των τριών
χρόνων φυλάκισης για τον ηγέτη της δεξιάς και μεγιστάνα των ΜΜΕ Σίλβιο
Μπερλουσκόνι, με την κατηγορία της φοροδιαφυγής.

Ο Μπερλουσκόνι, ο αδελφός του Παόλο και επτά στελέχη της εταιρείας του πρώτου,
Φινινβέστ, είχαν ήδη δικαστεί από δικαστήριο του Μιλάνου ύστερα από σχετική
έρευνα που διενεργήθηκε στο πλαίσιο της επιχείρησης «Καθαρά Χέρια», που
επικεφαλής της ήταν ο πρώην δικαστής Αντόνιο ντι Πιέτρο. Όλοι τους είχαν
κατηγορηθεί ότι δωροδόκησαν εφοριακούς να προχωρήσουν σε πλημμελείς ελέγχους
στις θυγατρικές εταιρείες της Φινινβέστ.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N45</CAT>
<ED>
Κωδικός άρθρου: A16053N455</ED>
<ID>
ID:137593

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N45&aa=5</URL></REF>


Article

<CATEGORY>vin07</CATEGORY>

 <H2>Πράσινο φως για παραγωγή Eurofighter
</H2>
Η ΓΕΡΜΑΝΙΑ, η Βρετανία, η Ιταλία και η Ισπανία υπέγραψαν συμβόλαια ύψους άνω
των 55 δισεκατομμυρίων μάρκων, τα οποία δίνουν το πράσινο φως για την παραγωγή
620 μαχητικών αεροσκαφών Eurofighter από την κοινοπραξία των τεσσάρων αυτών
ευρωπαϊκών χωρών.

Η Γερμανία θα αγοράσει 120 αεροσκάφη μεταξύ του 2002 και του 2014 αξίας 23
δισ. μάρκων για να αντικαταστήσει τα 140 παρωχημένα Φάντομ και τα 24 Mig 29,
τα οποία κληρονόμησε από την Ανατολική Γερμανία. Το Λονδίνο θα αγοράσει 232
Eurofighter, η Ρώμη 121 και η Μαδρίτη 87.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N45</CAT>
<ED>
Κωδικός άρθρου: A16053N456</ED>
<ID>
ID:137601

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N45&aa=6</URL></REF>


Article

<CATEGORY>vin07</CATEGORY>

 <H2>Στην ΕΤΑ αποδίδουν τη διπλή δολοφονία
</H2>
ΣΤΗ ΒΑΣΚΙΚΗ αυτονομιστική οργάνωση ΕΤΑ αποδίδουν οι ισπανικές αρχές τη
δολοφονία ενός δημοτικού συμβούλου του κυβερνώντος Λαϊκού Κόμματος και της
συζύγου του, στη Σεβίλλη.

Ο δημοτικός σύμβουλος της Σεβίλλης, Αλμπέρτο Χιμένεθ Μπεσερίλ και η σύζυγός
του, Ασενσιόν, 37 χρόνων και οι δύο, βρέθηκαν νεκροί με τραύματα από σφαίρες
στο κεφάλι. Σύμφωνα με τον ραδιοσταθμό, δολοφονήθηκαν κοντά στον καθεδρικό ναό
της Σεβίλλης την ώρα που επέστρεφαν στο σπίτι τους ύστερα από δείπνο.

Με βάση το όπλο που χρησιμοποιήθηκε στη δολοφονική επίθεση, οι αρχές πιστεύουν
ότι πρόκειται για έργο των Βάσκων αυτονομιστών της ΕΤΑ. Στον τόπο τού
εγκλήματος βρέθηκαν σφαίρες διαμετρήματος των 9 χιλιοστών.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N45</CAT>
<ED>
Κωδικός άρθρου: A16053N457</ED>
<ID>
ID:137604

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N45&aa=7</URL></REF>


Article

<CATEGORY>vin07</CATEGORY>

 <H5>Αν οι Αλγερινοί...
</H5><H5>Στις αραβικές...
</H5><H5>Δεν φταίνε...
</H5><H5>Η ιερή Θυσία...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... δεν ήταν Μουσουλμάνοι, θα σφάζονταν άραγε με την ίδια αγριότητα; Ρώτησαν
τον Μαξίμ Ροντενσόν, που έχει γράψει πολλά βιβλία για το Ισλάμ (επιχειρώντας
μάλιστα μαρξιστική προσέγγιση στο θέμα). «Αντίθετα απ' ό,τι στον Χριστιανισμό
­ λέει ­ τα ιερά βιβλία του Ισλάμ είναι γεμάτα πολεμικές αναφορές. Οι
Μουσουλμάνοι διαθέτουν μεγάλο στοκ από κείμενα, αν θέλουν να δικαιολογήσουν
οποιαδήποτε μορφή ένοπλου αγώνα, ακόμα και μαζικές σφαγές». Παρ' όλα αυτά,
κατά τον Γάλλο ιστορικό, το Κοράνι δεν «καλύπτει» επαρκώς όλα όσα γίνονται
στην Αλγερία. «Νομιμοποιεί μεν τον πόλεμο κατά του εξωτερικού και του
εσωτερικού εχθρού, αλλά οι λεπτομέρειες εξαρτώνται μάλλον από την παράδοση
ενός λαού, όχι από τη θρησκεία».

... χώρες, ο τρόπος που πολεμούν ήταν πάντοτε ιδιαίτερα άγριος, κατά τον Ρ.
«Αν και όχι πολύ αγριότερος απ' ό,τι αλλού. Ή μήπως ξεχάσαμε τις ωμότητες που
διέπραξαν στη Γαλλία και οι δύο πλευρές στον πόλεμο για την Απελευθέρωση;». Σε
τελευταία ανάλυση, λέει ο Ρ. στο «Εσπρέσσο», όλα αυτά έχουν μάλλον σχέση με τη
μόνιμη «οικουμενική βαρβαρότητα», που παίρνει διάφορες μορφές, αναλόγως τόπου
και χρόνου. «Η σφαγή γυναικοπαίδων αποτελεί βέβαια τρομοκρατία. Αλλά και η
τρομοκρατία είναι μέρος του πολέμου που όλοι το έχουν εφαρμόσει. Τι έκαναν οι
Γερμανοί στον Β' Παγκόσμιο; Οι Άγγλοι που βομβάρδισαν τη Δρέσδη; Και η
Χιροσίμα, τι ήταν; Δεν ήταν τρομοκρατία η ατομική βόμβα; Γυναικόπαιδα
σκοτώθηκαν κι εκεί, όπως στην Αλγερία».

... βέβαια οι... Άγγλοι ή οι Αμερικανοί για την κτηνωδία στην Αλγερία. Ο Ρ.
δεν φτάνει ως εκεί. Εντάσσει όμως πρόθυμα τις σφαγές στην «οικουμενική
βαρβαρότητα». Όσο για τη θρησκεία, δεν την αθωώνει εντελώς ­ σημειώνει λ.χ.
την απουσία στο Κοράνι οποιασδήποτε αποδοκιμασίας της βίας. Τη θέτει όμως σε
δεύτερη μοίρα: η θρησκεία ή καλύτερα, λέει, η «θρησκευτική ιδεολογία» παίζει
ασφαλώς τον ρόλο της, αλλά τις συγκεκριμένες συμπεριφορές ενός λαού τις
καθορίζουν πολύ περισσότερο τα ήθη και τα έθιμά του. «Η πρακτική του
αποκεφαλισμού ­ λέει ο Ρ. ­ συνδέεται στενά με τον τρόπο που σφάζουν τα ζώα.
Στην Αλγερία, στη γιορτή που γίνεται κάθε χρόνο για τη θυσία του Αβραάμ,
σφάζονται χιλιάδες αρνιά».

... γίνεται με φρικαλέο τρόπο, και οδηγεί σ' ένα είδος εξοικείωσης των σφαγέων
με την ιδέα του αποκεφαλισμού. Και οι σφαγείς είναι πολύ συχνά ανήλικοι, σε
μια φάση δηλαδή της ζωής τους όπου οι εικόνες και οι εμπειρίες έχουν ιδιαίτερη
δύναμη. «Υπάρχει η συνήθεια, εξηγεί ο Ρ., όταν η σφαγή γίνεται στο σπίτι, να
δίνουν το μαχαίρι στο παιδί, για να κόψει αυτό τον λαιμό του ζώου. 
Μακροπρόθεσμα, η πρακτική αυτή μπορεί να δημιουργήσει κακές συνήθειες».
Σίγουρα, οι αντίστοιχες τελετές είναι πολύ ηπιότερες στους Χριστιανούς,
παραδέχεται ο συγγραφέας του «Μωάμεθ». 
«Αυτοί αρκούνται σε λίγο αντίδωρο και αγιασμούς, δεν κάνουν ζωοθυσίες». Πρέπει
όμως να φυλαχτούμε από την προκατάληψη, επιμένει ο Ρ. Βλέπει μια τάση
δαιμονοποίησης των Μουσουλμάνων. 
«Το Ισλάμ υπήρξε ο ιστορικός εχθρός της Ευρώπης επί 13 αιώνες. Δεν είναι
εύκολο ν' απαλλαγεί κανείς από τέτοιες καταβολές. Αλλά το να πεις ότι φταίει
το Ισλάμ για τη βία στην Αλγερία είναι εύκολη εξήγηση για πρόβλημα πολύ σύνθετο».

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N46</CAT>
<ED>
Κωδικός άρθρου: A16053N461</ED>
<ID>
ID:137452

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N46&aa=1</URL></REF>


Article

<CATEGORY>vin07</CATEGORY>

 <H5>ΓΚΡΟ ΧΑΡΛΕΜ ΜΠΡΟΥΝΤΛΑΝΤ
</H5><H2>ΠΡΟΣΩΠΑ
</H2><H2>Μια γυναίκα για την Υγεία
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Γκρο Χάρλεμ Μπρούντλαντ. Η πρώην πρωθυπουργός της Νορβηγίας θα διοικήσει
την Παγκόσμια Οργάνωση Υγείας

Η Παγκόσμια Οργάνωση Υγείας θα διοικηθεί για πρώτη φορά από μια γυναίκα: την
πρώην πρωθυπουργό της Νορβηγίας Γκρο Χάρλεμ Μπρούντλαντ.

Η «ΓΚΡΟ», όπως την αποκαλούν όλοι οι Νορβηγοί, εξελέγη την Τρίτη και θα
αναλάβει τον Μάιο τα καθήκοντά της επικεφαλής της Π.Ο.Υ. ­ δίπλα στις τρεις
άλλες γυναίκες που είναι ήδη επικεφαλής θεσμών του ΟΗΕ: την Αμερικανίδα Κάρολ
Μπέλλαμυ (Γιούνισεφ), τη Γιαπωνέζα Σαντάκο Ογκάτα (Υπάτη Αρμοστεία για τους
Πρόσφυγες) και την πρώην πρόεδρο της Ιρλανδίας Μαίρη Ρόμπινσον (Υπάτη
Αρμοστεία για τα Ανθρώπινα Δικαιώματα).

Η Μπρούντλαντ είχε δηλώσει στις 23 Οκτωβρίου του 1996 πως παίρνει τη σύνταξή
της από την πολιτική. Αρκετοί ωστόσο στη Νορβηγία είχαν εκφράσει τις
αμφιβολίες τους: η «μητέρα του έθνους» υποστήριζε, στα 57 χρόνια της, ότι
ήθελε να ξαναγίνει απλή βουλευτής του Εργατικού Κόμματος και να χαρεί τη ζωή,
έπειτα από δέκα, συνολικά, χρόνια στην ηγεσία της Νορβηγίας. Ήταν βέβαια η
αυτοκτονία του μικρότερου γιου της, το 1992, η οποία της είχε προκαλέσει,
σύμφωνα με δήλωση της ίδιας, μια κόπωση για τις δημόσιες υποθέσεις ­ λίγο μετά
το οικογενειακό αυτό δράμα, είχε αρχίσει να δίνει τη σκυτάλη στον δελφίνο της,
τον Θόρμπγιερν Γιάγκλαντ, στον οποίο άφησε την προεδρία του Εργατικού
Κόμματος. Λίγοι ωστόσο πίστευαν ότι μια τόσο δραστήρια γυναίκα, συνηθισμένη
στην εξουσία και ακούραστη φεμινίστρια, θα μπορούσε να αρκεσθεί σε μια απλή
έδρα στο Κοινοβούλιο και την οικογενειακή ζωή. Ορισμένοι της απέδωσαν τότε
υψηλότερες φιλοδοξίες. Μια διεθνής σταδιοδρομία έμοιαζε λογική συνέχεια γι'
αυτήν που από το 1983 διηύθυνε την Παγκόσμια Επιτροπή του ΟΗΕ για το
Περιβάλλον και την Ανάπτυξη και με δικές της συστάσεις οργανώθηκε, το 1992, η
Διάσκεψη Κορυφής για τη Γη του Ρίο ντε Τζανέιρο. Η ίδια δεν έκανε κάτι για να
διαψεύσει τις φήμες ότι προσβλέπει στη Γενική Γραμματεία των Ηνωμένων Εθνών,
αλλά δεν έκανε και κάτι για να εμποδίσει την ανάληψη της θέσης από τον Κόφι
Άνναν. Άνοιξε τα χαρτιά της τον Απρίλιο του 1997, ανακοινώνοντας πως θα
επιδιώξει τη γενική διεύθυνση της Π.Ο.Υ. και, όπως συνηθίζει, δεν άφησε τίποτε
στην τύχη για να πετύχει τον στόχο της.

Η Μπρούντλαντ σπούδασε γιατρός και ανέλαβε διάφορες αρμοδιότητες στον ιατρικό
τομέα ως τον διορισμό της επικεφαλής του υπουργείου Περιβάλλοντος, το 1974.
Οπλισμένη με σιδερένια θέληση ­ την είπαν και Θάτσερ της Αριστεράς ­ σύντομα
κατάφερε να επιβληθεί στην ιεραρχία του κόμματός της. Ωστόσο το 1994 δεν
κατάφερε να πείσει τους Νορβηγούς να ψηφίσουν «ναι» στην ένταξη της χώρας τους
στην Ευρωπαϊκή Ένωση· και ορισμένοι αμφιβάλλουν αν και τώρα θα καταφέρει να
πείσει τη μάλλον συντηρητική Π.Ο.Υ. για απόψεις της, όπως η ελευθερία των
εκτρώσεων. 
<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N46</CAT>
<ED>
Κωδικός άρθρου: A16053N462</ED>
<ID>
ID:137507

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N46&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Το μεγαλείο των ανέργων
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Περνούν οι άνεργοι: παραμερίστε! (του Σεργκέι, από τη «Μοντ»)

Τους ειρωνεύονται. Τους λοιδορούν. Προσπαθούν να τους πείσουν ότι είναι
τελειωμένοι, ανύπαρκτοι, κακώς αναπνέουν. Μα εκείνοι επιμένουν. Και οι
διαυγείς, οι καθαρές φωνές της Γαλλίας, τους υπερασπίζονται.

ΕΧΟΥΜΕ καταλάβει τη σημασία ­ και το μεγαλείο ­ του κινήματος των ανέργων; Το
ερώτημα αυτό θέτει με σημείωμά της στη «Φιγκαρό» η Βιβιάν Φορεστέρ, συγγραφέας
του περίφημου βιβλίου «Η Οικονομική Φρίκη» που κυκλοφόρησε πέρυσι και στα
ελληνικά από τις εκδόσεις Λιβάνη. Άνθρωποι, ζωντανά όντα ­ γράφει ­ απολύτως
αξιοπρεπείς και διαυγέστατοι, ξεπροβάλλουν έξω από τις στατιστικές που τους
είχαν μεταμφιέσει σε αριθμούς. Γνωρίζουν ότι έχουν δικαιώματα και τα
διεκδικούν. Το Σύνταγμα ορίζει ότι έχουν δικαίωμα στην εργασία, και κατά
συνέπεια δικαίωμα στο εισόδημα. Οι άνεργοι δεν προβάλλουν την απελπισία τους,
αλλά καταγγέλλουν την αδικία της οποίας είναι θύματα. Δεν ζητούν τον οίκτο και
τη συμπόνια που δεν παραλείπουμε να τους προσφέρουμε: όχι, ακόμη μια φορά,
απαιτούν τα δικαιώματά τους. Υπερασπίζονται τη δημοκρατία. Διαφεύγουν από τον
φαύλο κύκλο μιας κοινωνίας που υποτίθεται ότι στηρίζεται στην εργασία ­ την
οποία πλέον δεν παράγει.

Αυτό που παρακολουθούμε δεν είναι μια «κρίση της εργασίας», παρατηρεί η
γαλλίδα συγγραφέας, αλλά μια πολιτισμική μεταβολή. Τα κριτήρια όμως που
διέπουν την εργασία (και άρα την ανεργία) παραμένουν τα ίδια μ' εκείνα του
19ου αιώνα. Και ενθαρρύνουν έτσι την ντροπή που (αδίκως) αισθάνονται οι
άνεργοι, καθώς και τον φόβο εκείνων που έχουν δουλειά ότι θα μεταπηδήσουν στην
ανεργία. Αυτή η ντροπή, αυτός ο φόβος, οδηγούν στην αποδοχή οιωνδήποτε όρων
για την εύρεση ή τη διατήρηση μιας δουλειάς. Αυτή η ντροπή, αυτός ο φόβος, θα
έπρεπε να εισαχθούν στο Χρηματιστήριο ως σημαντικά στοιχεία κέρδους. Εναντίον
τους, απαλλαγμένο απ' αυτά, συνεχίζεται το κίνημα των ανέργων.

Ο φιλελευθερισμός θεωρεί την «οικονομία της αγοράς» (που τόσο συχνά κρύβει μια
οικονομία καθαρά κερδοσκοπική) ως το μόνο δυνατό μοντέλο κοινωνίας που
υπάρχει. Να μια σταλινική ιδέα, που οδηγεί σε μια αφόρητη απαισιοδοξία ­ όποιο
μοντέλο κι αν είναι αυτό στο οποίο αναφέρεται. Τα συστήματά μας, συνεχίζει η
Φορεστέρ, συγχέουν τη «χρησιμότητα» με την «αποδοτικότητα». Σε όλο τον κόσμο,
ευνουχιστικές οικονομίες λειτουργούν εις βάρος των κονδυλίων για την υγεία και
την παιδεία που θεωρούνται «άχρηστα», ως «μη αποδοτικά»! Μας λείπουν δάσκαλοι,
γιατροί, αναισθησιολόγοι. Τέτοιες θέσεις, όμως, καταργούνται ή δεν
δημιουργούνται ή κακοπληρώνονται. Νοσοκομεία κλείνουν επειδή χαρακτηρίζονται
«άχρηστα» ­ ως «μη αποδοτικά».

Η παγκοσμιοποίηση, καταλήγει η Βιβιάν Φορεστέρ, αποτελεί ιστορικό γεγονός, που
εκδιώκει όμως από την Ιστορία τον μεγαλύτερο αριθμό ανθρώπων. Θα μπορούσε να
αποβεί ευεργετική αν ήταν αντικείμενο της πολιτικής και δεν είχε εγκαταλειφθεί
στον κόσμο των επιχειρήσεων. Τα συστήματά μας δίνουν προτεραιότητα στους
ισολογισμούς, όχι στα άτομα. Τα άτομα όμως αρχίζουν να καταλαβαίνουν ότι δεν
εξαρτώνται πια από τους ισολογισμούς, ότι μια τέτοια «οικονομία» έχει πάρει
διαζύγιο από την κοινωνία.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N46</CAT>
<ED>
Κωδικός άρθρου: A16053N463</ED>
<ID>
ID:137547

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N46&aa=3</URL></REF>


Article

<CATEGORY>vin08</CATEGORY>

 <H5>ΔΩΡΟ ΕΝΑ ΜΙΣΘΟΛΟΓΙΚΟ ΚΛΙΜΑΚΙΟ ΣΤΟΥΣ ΔΗΜΟΣΙΟΥΣ ΥΠΑΛΛΗΛΟΥΣ ΠΟΥ ΔΕΝ ΕΧΟΥΝ ΠΤΥΧΙΟ
</H5><H2>«Ανύψωση» αποδοχών
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

«Δώρο» ένα μισθολογικό κλιμάκιο δίνει το υπουργείο Οικονομικών στους δημοσίους
υπαλλήλους που υπάγονται στην κατηγορία της Δευτεροβάθμιας Εκπαίδευσης (ΔΕ).

Η ΤΡΟΠΟΛΟΓΙΑ με τη νέα ρύθμιση κατατέθηκε χθες στη Βουλή από τον υπουργό
Εθνικής Οικονομίας και Οικονομικών κ. Γ. Παπαντωνίου (η ρύθμιση έγινε ύστερα
από έντονη πίεση της ΑΔΕΔΥ). Επίσης στην ίδια τροπολογία προβλέπονται διάφορες
ρυθμίσεις που αφορούν το νέο μισθολόγιο των δημοσίων υπαλλήλων. 
ΤΕΣΣΕΡΙΣ ΑΛΛΑΓΕΣ

Έτσι ύστερα και από αυτές τις αλλαγές, το μισθολόγιο των δημοσίων υπαλλήλων
διαμορφώνεται ως εξής:

1 Οι εισαγωγικές αποδοχές του μισθολογίου (Υποχρεωτική Εκπαίδευση)
αυξάνονται από 183.000 δρχ. σε 189.000 δρχ.

2 Ο εισαγωγικός βασικός μισθός αυξάνεται από 110.000 δρχ. σε 113.000
δρχ. και το βήμα εξέλιξης των μισθολογικών κλιμακίων γίνεται 3.100 δρχ. Έτσι ο
καταληκτικός βασικός μισθός (ΠΕ με 33 έτη) γίνεται 221.500 δρχ. από 215.000
δρχ. και οι καταληκτικές αποδοχές αυξάνονται από 413.000 σε 423.000 δρχ.

3 Αυξάνεται το κίνητρο απόδοσης στην κατηγορία ΥΕ (Υποχρεωτική
Εκπαίδευση) κατά 3.000 δρχ. και γίνεται από 38.000 δρχ. σε 41.000 δρχ.

4 Ανυψώνεται η κλίμακα μισθολογικής εξέλιξης των υπαλλήλων της
κατηγορίας ΔΕ (Δευτεροβάθμια Εκπαίδευση) κατηγορίας κατά ένα μισθολογικό
κλιμάκιο, από 1.8.1998, οπότε οι υπάλληλοι της κατηγορίας αυτής θα
εξελίσσονται στα μισθολογικά κλιμάκια με εισαγωγικό το 28ο αντί του 29ου και
καταληκτικό το 11ο αντί του 12ου ΜΚ (Μισθολογικού Κλιμακίου).

ΑΠΕΡΡΊΦΘΗΣΑΝ

Θα πρέπει να σημειωθεί ότι το υπουργείο τελικά δεν ικανοποίησε το αίτημα της
ΑΔΕΔΥ, όχι μόνο για την επέκταση του οικογενειακού επιδόματος και στους δύο
συζύγους, αλλά και την αύξηση του επιδόματος. Επίσης απέρριψε το αίτημα για τα
επιδόματα πληροφορικής και παραμεθόριων περιοχών.

Οι νέες αυξήσεις θα καταβληθούν αναδρομικά από 1.1.1998 και εφ' όσον ψηφιστεί
σχετική διάταξη από τη Βουλή. Η ΑΔΕΔΥ, ως γνωστόν, διαφωνεί με τη νέα
εισοδηματική πολιτική.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N47</CAT>
<ED>
Κωδικός άρθρου: A16053N471</ED>
<ID>
ID:137466

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N47&aa=1</URL></REF>


Article

<CATEGORY>vin08</CATEGORY>

 <H2>«Κανείς δεν είπε ότι καταργείται το οκτάωρο»
</H2>
ΤΟ ΝΟΜΟΘΕΤΙΚΟ πλαίσιο για τη διευθέτηση του χρόνου εργασίας (ελαστικό ωράριο)
θα φέρει στη Βουλή η κυβέρνηση μετά την άνοιξη. Αυτό προκύπτει από χθεσινές
δηλώσεις του υπουργού Εργασίας κ. Μ. Παπαϊωάννου και του υφυπουργού κ. Χρ.
Πρωτόπαπα. Όπως είπε ο κ. Παπαϊωάννου, σήμερα υπάρχει διευθέτηση του χρόνου
εργασίας στη χώρα μας. Υπάρχει, είπε, διευθέτηση του χρόνου εργασίας, που
σημαίνει ότι οι 8 ώρες μπορούν να γίνουν 9 μέσα σε μια τρίμηνη διαδικασία.
«Αυτό το μέτρο ισχύει και κανείς δεν μίλησε ότι καταργήθηκε το 8ωρο», είπε ο
κ. Παπαϊωάννου. Από την πλευρά του ο κ. Πρωτόπαπας μιλώντας στην ΕΡΤ είπε: «Θα
επεξεργαστούμε ένα νόμο για τις εργασιακές σχέσεις, αλλά βέβαια σε καμία
περίπτωση δεν θα υπάρξει κατάργηση του οκταώρου (όπως λένε κάποια
δημοσιεύματα). Πρόκειται για το μέτρο της διευθέτησης του χρόνου εργασίας και
μάλιστα μέσα από συλλογικές συμβάσεις. Αυτό που θέλω να επισημάνω είναι πως ο
νόμος θα είναι έτοιμος αργά την άνοιξη, αλλά δεν πρέπει να περάσει η αντίληψη
ότι θα έρθει στη Βουλή πριν περάσει από εξαντλητικό διάλογο».

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N47</CAT>
<ED>
Κωδικός άρθρου: A16053N472</ED>
<ID>
ID:137516

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N47&aa=2</URL></REF>


Article

<CATEGORY>vin08</CATEGORY>

 <H2>Νέο σύστημα προσλήψεων αναπήρων -πολυτέκνων
</H2>
ΜΕ ΝΕΟ ­ μοριοποιημένο ­ σύστημα θα γίνονται στο μέλλον οι προσλήψεις των
ατόμων με ειδικές ανάγκες, πολυτέκνων κ.ά. (Ν. 1648/86) στο Δημόσιο. Σχετικό
νομοσχέδιο παρουσιάστηκε χθες. Τα βασικά σημεία του νομοσχεδίου προβλέπουν:

* Περιορίζεται το όριο ηλικίας στο 45ο από το 65ο που ήταν μέχρι σήμερα για
όλες τις κατηγορίες προστατευομένων προσώπων και αυξάνεται το κατώτατο από τα
18 στα 21 έτη, ώστε να μπορούν να ενταχθούν τόσο στο Δημόσιο, όσο και στον
ιδιωτικό τομέα, πολίτες που μπορούν να προσφέρουν στην παραγωγική διαδικασία.

* Θα εξαιρούνται από αυτές τις προσλήψεις επιχειρήσεις που για δύο συνεχόμενες
χρονιές έχουν αρνητικά οικονομικά αποτελέσματα.

* Θεσπίζονται μόρια για τις προσλήψεις. Ως κριτήρια για τον καθορισμό σειράς
προτεραιότητας λαμβάνονται υπόψη η ηλικία του προστατευόμενου, τα τυπικά
προσόντα, το ποσοστό αναπηρίας εφόσον πρόκειται για άτομο με ειδικές ανάγκες
και η οικογενειακή και η οικονομική του κατάσταση.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N47</CAT>
<ED>
Κωδικός άρθρου: A16053N473</ED>
<ID>
ID:137555

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N47&aa=3</URL></REF>


Article

<CATEGORY>vin08</CATEGORY>

 <H2>Κολίρης τέλος για την CosmOTE
</H2>
ΑΠΟΔΕΚΤΗ έγινε χτες από το Διοικητικό Συμβούλιο της CosmOTE η παραίτηση του
διευθύνοντος συμβούλου της, κ. Γεωργίου Κολίρη. Τα καθήκοντα του διευθύνοντος
συμβούλου στη θυγατρική εταιρεία κινητής τηλεφωνίας του ΟΤΕ αναμένεται να
αναλάβει ο φυσικός - ραδιοηλεκτρολόγος κ. Νίκος Μανασής, που προέρχεται από
τον ΟΤΕ και έως προχτές ήταν διευθυντικό στέλεχος της εταιρείας Panafon. Στην
Αθήνα βρίσκονται από χτες ανώτατα στελέχη της νορβηγικής εταιρείας Telenor ­
μετέχει στην CosmOTE με ποσοστό 30%. Ένα από τα ζητήματα που συζητήθηκαν ήταν
το μάνατζμεντ της CosmOTE.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N47</CAT>
<ED>
Κωδικός άρθρου: A16053N474</ED>
<ID>
ID:137584

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N47&aa=4</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Προνομίων το ανάγνωσμα...
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

ΕΙΝΑΙ γνωστό ότι στην πολιτική δεν έχει τόση αξία το τι επιχειρείται να γίνει
κάθε φορά, αλλά κυρίως το «πότε» και το «πώς» επιχειρείται να γίνει το
οτιδήποτε. Η παλιά αυτή αλήθεια απλώς επαναβεβαιώθηκε στην «υπόθεση των ΔΕΚΟ»...

Η κυβέρνηση έχασε εξαρχής το στοίχημα, όταν επιχείρησε να περάσει μία
τροπολογία που αντί να προβλέπει κάτι συγκεκριμένο για την εξυγίανση έστω και
μίας ΔΕΚΟ, στην ουσία προβλέπει ότι η κυβέρνηση έχει δικαίωμα να εισάγει στη
Βουλή νομοθετικές ρυθμίσεις για την... εξυγίανση. Μα ποιος της το αρνήθηκε;...

Στην αναμενόμενη αντίδραση των συνδικαλιστών, η κυβέρνηση απάντησε, ύστερα από
ημέρες, με τη «διαρροή» των λεγόμενων «προνομίων» των εργαζομένων στις
δημόσιες επιχειρήσεις και Οργανισμούς ­ παραβιάζοντας έτσι την παλιά καλή
αρχή: Αλήθεια, ποιος ασχολείται σοβαρά με τη διαπίστωση της πραγματικότητας,
όταν η σύγκρουση είναι στο φόρτε της;

Στην πραγματικότητα, αυτό που πέτυχε η κυβέρνηση με την κίνησή της αυτή, ήταν
να «νομιμοποιήσει» ­ διά της ισοπέδωσης και της ενιαίας αντιμετώπισης ­ μία
σειρά θλιβερών καταστάσεων (γιατί βεβαίως και υπάρχουν τέτοιες) στις ΔΕΚΟ.
Έτσι, αν και όταν αποκτήσει κάποιο πραγματικό σχέδιο εξυγίανσης για κάποια
τέτοια επιχείρηση, θα αντιμετωπίσει πολύ μεγαλύτερες αντιδράσεις και πολύ
μικρότερη κοινωνική συναίνεση. Ο «μεγάλος ζήλος» ελάχιστα διαφέρει σε
αποτελεσματικότητα από την αδιαφορία.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N47</CAT>
<ED>
Κωδικός άρθρου: A16053N475</ED>
<ID>
ID:137599

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N47&aa=5</URL></REF>


Article

<CATEGORY>vin08</CATEGORY>

 <H5>ΚΟΡΥΦΩΝΟΝΤΑΙ ΤΗ ΔΕΥΤΕΡΑ ΟΙ ΚΙΝΗΤΟΠΟΙΗΣΕΙΣ ΤΩΝ ΕΡΓΑΖΟΜΕΝΩΝ ΣΤΙΣ ΔΕΚΟ, ΟΙ ΟΠΟΙΟΙ
ΔΙΑΜΑΡΤΥΡΟΝΤΑΙ ΓΙΑ ΤΗΝ ΟΥΣΙΑΣΤΙΚΗ ΚΑΤΑΡΓΗΣΗ ΤΩΝ ΣΥΛΛΟΓΙΚΩΝ ΔΙΑΠΡΑΓΜΑΤΕΥΣΕΩΝ
</H5><H5>Αποστάσεις Παπαϊωάννου από πρωτοβουλίες Παπαντωνίου
</H5><H5>ΕΣΗΕΑ: «Δεν ζητούν φορολογικά προνόμια οι δημοσιογράφοι»
</H5><H2>Οι συνδικαλιστές «κόβουν τις γέφυρες» με την κυβέρνηση
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Παπαϊωάννου - Πρωτόπαπας: Κάθε υπουργείο εκτιμά ποια νομοσχέδια πρέπει να πάνε
στην ΟΚΕ

Με στάση εργασίας από τις 5 μ.μ. μέχρι τη λήξη της κυκλοφορίας και
συλλαλητήριο στις 6.30 μ.μ. έξω από τη Βουλή κορυφώνονται τη Δευτέρα οι
κινητοποιήσεις των εργαζομένων κατά της τροπολογίας που αφορά τις συλλογικές
συμβάσεις στις ΔΕΚΟ.

Η ΣΤΑΣΗ εργασίας θα γίνει μόνο στον χώρο των μέσων μαζικής μεταφοράς, δηλαδή
στα τρόλεϊ, στα λεωφορεία, στα πράσινα λεωφορεία, στα τρένα του ΟΣΕ και στην
Ολυμπιακή. Ο ηλεκτρικός σιδηρόδρομος θα ακινητοποιηθεί από τις 3 το μεσημέρι
μέχρι τη λήξη της βάρδιας.

Σε ευρεία συνδικαλιστική σύσκεψη που έγινε χτες (με πρωτοβουλία της ΓΣΕΕ) με
τις ομοσπονδίες - μέλη της και τα εργατικά κέντρα του Λεκανοπεδίου, έγινε
ενημέρωση για τις εξελίξεις των εργατικών κινητοποιήσεων, με αίτημα την
απόσυρση της διάταξης με την οποία επιχειρείται η κατάργηση των ελεύθερων
συλλογικών διαπραγματεύσεων στις ΔΕΚΟ και η ανατροπή των εργασιακών σχέσεων.

Κατά τη συζήτηση:

* Αποφασίστηκε να δοθεί ιδιαίτερο βάρος στη στάση εργασίας της Δευτέρας (ημέρα
κατά την οποία θα ψηφιστεί η επίμαχη διάταξη στη Βουλή), αλλά και στο
συλλαλητήριο στις 6.30 μ.μ. έξω από τη Βουλή.

* Φάνηκε η πρόθεση των συνδικαλιστών να «κόψουν» τις γέφυρες με την κυβέρνηση
και να ακολουθήσουν επιθετική τακτική στο μέλλον για όλα τα ζητήματα που
αφορούν τους εργαζομένους.

* Επιβεβαιώθηκε η πρόθεση για προσφυγή στο Συμβούλιο της Επικρατείας και στο
Διεθνές Γραφείο Εργασίας.

* Τονίστηκε ότι πρέπει να μη μετέχουν τα συνδικάτα στις συζητήσεις που θα
γίνουν για την κατάρτιση των νέων κανονισμών προσωπικού ενώ, αντίθετα, θα
υποβληθεί μια τεκμηριωμένη πρόταση για την εξυγίανση των ΔΕΚΟ.

Ιδιαίτερα έντονη ήταν η κριτική που ασκήθηκε από τους συνδικαλιστές της ΠΑΣΚΕ
(ΠΑΣΟΚ) στην πρόθεση της κυβέρνησης να καταργήσει στην ουσία τις συλλογικές
διαπραγματεύσεις στις ΔΕΚΟ.

Όσον αφορά την πορεία των κινητοποιήσεων, η τακτική που θα ακολουθήσει η ΓΣΕΕ
προβλέπει την οργάνωση απεργιών όταν θα αρχίσει η διαδικασία κατάρτισης των
κανονισμών. Ειδικά για τον χώρο των αστικών συγκοινωνιών, οι πληροφορίες
αναφέρουν ότι θα υπάρξει κλιμάκωση των κινητοποιήσεων, ειδικά στα τρόλεϊ και
στους ΗΣΑΠ. Μάλιστα στα τρόλεϊ σχεδιάζεται να εξαγγελθεί στάση εργασίας από
τις 10 π.μ. έως τις 3 μ.μ. την ερχόμενη Πέμπτη.

Στο μεταξύ το προεδρείο της ΓΣΕΕ άρχισε από χτες επαφές με τους αρχηγούς των
πολιτικών κομμάτων προκειμένου να τους ενημερώσει για τις θέσεις της ΓΣΕΕ γύρω
από την επίμαχη διάταξη. Χτες η ηγεσία της ΓΣΕΕ συναντήθηκε με τον πρόεδρο του
Συνασπισμού κ. Ν. Κωνσταντόπουλο και με τον πρόεδρο του ΔΗΚΚΙ κ. Δ. Τσοβόλα,
ενώ για τη Δευτέρα έχει ορισθεί συνάντηση με τη γραμματέα του ΚΚΕ κ. Α. Παπαρήγα.

* Συνεχίζεται από τη Δευτέρα η απεργία των υπαλλήλων του ΟΑΕΔ. Η κινητοποίηση
θα ολοκληρωθεί την Παρασκευή.

* Η ΟΤΟΕ θα οργανώσει τη Δευτέρα στο κεντρικό κατάστημα της Τράπεζας Αθηνών
24ωρη απεργία, ενώ θα γίνει και συγκέντρωση των εργαζομένων στις 9 π.μ.
μπροστά από το κεντρικό κατάστημα. Επίσης, η ΟΤΟΕ έχει εξαγγείλει 48ωρη
απεργία για την Πέμπτη και την Παρασκευή στην Τράπεζα Μακεδονίας - Θράκης.

ΑΠΟΣΤΑΣΕΙΣ από τους χειρισμούς που έγιναν στο θέμα της επίμαχης τροπολογίας
για τις ΔΕΚΟ, κράτησε χθες ο υπουργός Εργασίας - Κοιν. Ασφαλίσεων κ. Μ.
Παπαϊωάννου. Απαντώντας σε ερώτηση δημοσιογράφου γιατί δεν κατατέθηκε το
φορολογικό νομοσχέδιο (στο οποίο περιλαμβάνεται η επίμαχη διάταξη) στην
Οικονομική Κοινωνική Επιτροπή, ο υπουργός Εργασίας - Κοιν. Ασφαλίσεων είπε:
«Το κάθε υπουργείο εκτιμά ποια νομοσχέδια πρέπει να πάνε στην ΟΚΕ. Και τα
φορολογικά νομοσχέδια είναι ευθύνη του υπ. Οικονομικών». Όσον αφορά για τις
διαρροές με τα προνόμια των εργαζομένων στις ΔΕΚΟ, ο κ. Παπαϊωάννου είπε:
«Εκείνο το οποίο γνωρίζω είναι ότι εγώ δεν έχω κάνει ποτέ διαρροές».

ΑΠΟ ΤΗΝ ΕΣΗΕΑ εκδόθηκε ανακοίνωση, η οποία, μεταξύ άλλων, αναφέρει: «Στη Βουλή
συζητείται τη Δευτέρα, μαζί με το υπόλοιπο φορολογικό νομοσχέδιο, τροπολογία
που κατέθεσαν βουλευτές από όλα τα κόμματα, με την οποία ρυθμίζονται θέματα
που αφορούν τη φορολογία του εισοδήματος των δημοσιογράφων.

Οι Έλληνες δημοσιογράφοι δεν ζητούν φορολογικά προνόμια, αλλά μια νόμιμη και
δίκαιη φορολογική μεταχείριση, την οποία η κυβέρνηση τους αρνείται. Ο
δημοσιογραφικός κόσμος είναι αποφασισμένος να συνεχίσει τον αγώνα του μέχρι
την πλήρη δικαίωσή του. Εάν, κατά την ψηφοφορία επί της σχετικής τροπολογίας
του φορολογικού νομοσχεδίου τη Δευτέρα στη Βουλή, η κυβέρνηση εμμείνει στην
αρνητική θέση της απέναντι σε έναν κλάδο που μοχθεί για αντικειμενική
ενημέρωση και εάν αρνηθεί στους δημοσιογράφους το δικαίωμα της ασφαλιστικής
τους κάλυψης, τότε η ευθύνη θα βαρύνει αποκλειστικά αυτήν».

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16053N481</ED>
<ID>
ID:137467

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N48&aa=1</URL></REF>


Article

<CATEGORY>vin08</CATEGORY>

 <H2>Φόβοι ότι θα ξεφύγουν τα επιτόκια στη δημοπρασία
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Κρίσιμο τεστ για τα επιτόκια αποτελεί η δημοπρασία εντόκων γραμματίων του
Δημοσίου ετήσιας διάρκειας που θα πραγματοποιήσει το υπουργείο Οικονομικών την
προσεχή Τρίτη, προκειμένου να εισπράξει 250 δισ. δρχ. για να καλύψει τις
ταμειακές του ανάγκες. Ήδη τα πρώτα «σύννεφα» στην πορεία των επιτοκίων
φάνηκαν από την περασμένη εβδομάδα στη δημοπρασία εντόκων γραμματίων τρίμηνης
και εξάμηνης διάρκειας, η οποία κατέληξε σε αύξηση των επιτοκίων κατά 1 μονάδα
και στις δύο αυτές κατηγορίες κρατικών τίτλων.

Παράγοντες της τραπεζικής αγοράς εκτιμούν ότι και στη δημοπρασία της Τρίτης
είναι ενδεχόμενο οι τράπεζες να ασκήσουν νέες πιέσεις και να υποβάλουν
προσφορές με υψηλότερα επιτόκια από το 13,3%, που βρίσκεται σήμερα το επιτόκιο
στα έντοκα γραμμάτια.

Ακόμη ένας λόγος για άσκηση πίεσης στα επιτόκια είναι το γεγονός ότι για πρώτη
φορά από την έκδοση αυτή των ετήσιων εντόκων γραμματίων θα ισχύσει και η
αύξηση του φόρου επί των τόκων τους στο 10% από 7,5% που ήταν μέχρι σήμερα.

Τα έντοκα γραμμάτια που θα δημοπρατηθούν την Τρίτη θα διατεθούν στο κοινό την
Πέμπτη 5 Φεβρουαρίου.

Πάντως και το 1997 συνεχίσθηκε η πτώση των τοποθετήσεων σε έντοκα γραμμάτια
λόγω της πτωτικής πορείας που ακολούθησαν τα επιτόκιά τους από την αρχή του
έτους και κατά το μεγαλύτερο διάστημα του χρόνου. Αυτό προκύπτει από τα
στοιχεία της Τραπέζης της Ελλάδος.

Σύμφωνα με αυτά, οι τοποθετήσεις σε έντοκα γραμμάτια το δωδεκάμηνο σημείωσαν
πτώση 2,225 τρισ. δρχ. Έτσι τον Δεκέμβριο του 1997 είχαν περιορισθεί στα 4,406
τρισ. δρχ., από 6,631 τρισ. δρχ. τον Δεκέμβριο του 1996.

Σημαντικό μέρος από τη μείωση αυτή κατευθύνθηκε είτε προς την αγορά ομολόγων
του Ελληνικού Δημοσίου που προσέφεραν υψηλό επιτόκιο για μεγαλύτερο διάστημα
είτε προς το Χρηματιστήριο το οποίο στη μεγαλύτερη διάρκεια του έτους σημείωσε
σημαντική άνοδο.

Στο δωδεκάμηνο Ιανουάριος - Δεκέμβριος 1997 οι καταθέσεις ταμιευτηρίου
αυξήθηκαν 7,4% ή κατά 900 δισ. δρχ. και από 12,201 τρισ. δρχ. που ήταν τον
Δεκέμβριο του 1996 ανήλθαν σε 13,101 τον Δεκέμβριο του 1997.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16053N482</ED>
<ID>
ID:137517

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N48&aa=2</URL></REF>


Article

<CATEGORY>vin08</CATEGORY>

 <H2>Πανωτόκια: Οι τράπεζες δέχονται αναδρομικότητα
</H2>
ΠΑΖΑΡΙ με τα πανωτόκια μεταξύ τραπεζών και υπουργείου Εθνικής Οικονομίας έχει
ξεκινήσει τις τελευταίες μέρες. Αντικείμενο είναι το κείμενο της νέας διάταξης
για τον τρόπο που θα γίνεται ο ανατοκισμός.

Η ουσιαστική διαφορά εντοπίζεται στα δάνεια για κεφάλαια κίνησης (αλληλόχρεοι
λογαριασμοί) όπου η μεν κυβέρνηση προτείνει εξάμηνο ανατοκισμό αλλά οι
τράπεζες προτείνουν να ισχύσουν, όπου υπάρχουν, οι διατάξεις της δανειακής
σύμβασης (δηλαδή ουσιαστικά ανατοκισμός να γίνεται ανά τρίμηνο). Στα υπόλοιπα
δάνεια (καταναλωτικά, στεγαστικά κ.ά.) υπάρχει κατ' αρχήν συμφωνία να γίνεται
ανά εξάμηνο.

Όσον αφορά την αναδρομικότητα, οι τράπεζες δέχονται η νέα ρύθμιση να έχει
αναδρομική ισχύ για τα δάνεια εκείνα που έχουν συναφθεί μετά το 1980 και δεν
υπάρχει συμφωνία της τραπέζης με τον οφειλέτη σχετικά με τον τρόπο υπολογισμού
του ανατοκισμού. Αυτό σημαίνει ότι η αναδρομική ισχύς θα πιάσει ακόμα και
δάνεια που έχουν «κλείσει» και έχουν εξοφληθεί, με την προϋπόθεση ότι οι
υποθέσεις δεν έχουν κριθεί τελεσιδίκως.

Η υπόθεση αναμένεται να ξεκαθαρίσει από τη Δευτέρα όταν το θέμα θα περάσει
πλέον στο επίπεδο των διοικητών των τραπεζών και της ηγεσίας του υπουργείου
Εθνικής Οικονομίας.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N48</CAT>
<ED>
Κωδικός άρθρου: A16053N483</ED>
<ID>
ID:137556

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N48&aa=3</URL></REF>


Article

<CATEGORY>vin08</CATEGORY>

 <H2>Τρακτέρ και αγρότες στους δρόμους για οπωροκηπευτικά και ελαιόλαδο
</H2>
ΣΤΟΥΣ ΔΡΟΜΟΥΣ βγαίνουν οι αγρότες ζητώντας την άμεση λήψη μέτρων για τις τιμές
παραγωγού στο ελαιόλαδο και τα εσπεριδοειδή. Χθες έκλεισε η εθνική οδός Αθηνών
- Τριπόλεως. Η Ομοσπονδία Αγροτικών Συλλόγων Ηρακλείου αποφάσισε για την
Πέμπτη 5 Φεβρουαρίου να αποκλείσει το αεροδρόμιο της πόλης.

Την Δευτέρα, εξάλλου, αγρότες από την περιοχή της Θεσσαλίας, με απόφαση της
Πανθεσσαλικής Συντονιστικής Επιτροπής, αποφάσισαν να βγάλουν τρακτέρ στην
εθνική οδό Αθηνών - Θεσσαλονίκης.

Η ΚΥΒΕΡΝΗΣΗ

Από την πλευρά της η κυβέρνηση που την απασχολούν οι κινητοποιήσεις των
αγροτών, κρατά χαμηλούς τόνους. Ο κυβερνητικός εκπρόσωπος κ. Δημ. Ρέππας
δήλωσε ότι η κυβέρνηση είναι ευαισθητοποιημένη απέναντι στα προβλήματα των
αγροτών και ότι η ηγεσία του υπουργείου κάνει τα πάντα εδώ και καιρό για την
αντιμετώπισή τους. Όσον αφορά το αίτημα που διατυπώθηκε για συνάντηση των
εκπροσώπων των αγροτών με τον Πρωθυπουργό, και το οποίο δήλωσε ότι αποδέχεται
ο κ. Έβερτ, ο κ. Ρέππας δήλωσε ότι για την κυβέρνηση δεν υπάρχει τέτοιο θέμα.
«Οι πόρτες του υπουργείου, τόνισε, είναι ανοιχτές και η πολιτική ηγεσία του
είναι στη διάθεσή τους».

Για τη στάση της Ν.Δ. κυβερνητικές πηγές εκτιμούν ότι επιδιώκει διεύρυνση του
μετώπου και της αντιπαράθεσης, ενώ ο υπουργός Τύπου απέδωσε την παρέμβαση του
κ. Έβερτ στην προσπάθειά του να βρει ρόλο για τον ίδιο στις εξελίξεις.

ΟΙ ΕΚΠΡΟΣΩΠΟΙ

Χθες στη Θεσσαλονίκη ο πρόεδρος της ΠΑΣΕΓΕΣ κ. Νικ. Λιόλιος και ο πρόεδρος της
ΓΕΣΑΣΕ κ. Χρ. Φάκας, επισήμαναν ευθύνες της ηγεσίας του υπουργείου Γεωργίας σε
ό,τι αφορά την επίλυση των προβλημάτων του αγροτικού κόσμου. Υπάρχει έλλειψη
συνολικής διαπραγμάτευσης και στρατηγικής της χώρας μας στο πλαίσιο της Ε.Ε.,
υπογράμμισε ο κ. Λιόλιος, τονίζοντας την ανυπαρξία εξαγωγικής πολιτικής. Το
υπουργείο Γεωργίας πρέπει, τονίσθηκε, να αλλάξει νοοτροπία και αντίληψη σε
σχέση με την Ευρωπαϊκή Ένωση, γιατί η Ελλάδα θα χάσει σε όλα τα αγροτικά
προϊόντα για τα οποία θα διαπραγματευθεί, όπως τα οπωροκηπευτικά, τα καπνά, το
ελαιόλαδο και το ρύζι.

Αναφερόμενος στις αγροτικές κινητοποιήσεις που ήδη έχουν εξαγγελθεί, ο
πρόεδρος της ΠΑΣΕΓΕΣ αφού διευκρίνισε ότι η ΠΑΣΕΓΕΣ δεν είναι συνδικαλιστικό
όργανο, είπε ότι ωστόσο θα συμπαρασταθεί εφόσον τα αιτήματα των αγροτών είναι
δίκαια και αφορούν προϊόντα για τα οποία χρειάζεται η στήριξη της πολιτείας,
ενώ δεν συμφωνεί και δεν θα συμπαρασταθεί για θέματα που γίνονται αντικείμενο εκμετάλλευσης.

* Ο πρόεδρος της ΓΕΣΑΣΕ κ. Χρ. Φάκας, από την πλευρά του, τόνισε: «Στηρίζουμε
τις αγροτικές κινητοποιήσεις που αρχίζουν στη Νότια Ελλάδα με αιχμή τα
αιτήματα για τα οπωροκηπευτικά και το λάδι. Διαφωνούμε με τον τρόπο που
διαμορφώνεται το κλίμα των κινητοποιήσεων στη Θεσσαλία, ενώ θα στηρίξουμε και
τις κινητοποιήσεις που εξαγγέλθηκαν για τη Δευτέρα στη Θεσσαλονίκη με τον
αποκλεισμό του υπουργείου Μακεδονίας - Θράκης».

ΑΠΟ ΣΗΜΕΡΑ

* Κρήτη: Παράλληλα με τις κινητοποιήσεις στο Ηράκλειο, η Ομοσπονδία Αγροτικών
Συλλόγων Νομού Χανίων οργανώνει την Πέμπτη συγκέντρωση και πορεία διαμαρτυρίας
στο κέντρο της πόλης. Η Ομοσπονδία Αγροτικών Συλλόγων Λασιθίου θα
πραγματοποιήσει γενική συνέλευση αύριο στην Ιεράπετρα όπου θα συζητηθεί το
θέμα. Από τη χθεσινή σύσκεψη απουσίαζε η διοίκηση της Ομοσπονδίας Ρεθύμνου.

* Λάρισα: Στην περιοχή της Θεσσαλίας τα αιτήματα που προβάλλονται από
εκπροσώπους της Πανθεσσαλικής Συντονιστικής Επιτροπής αφορούν μείωση κόστους
παραγωγής στο πετρέλαιο, το ρεύμα και τα λιπάσματα, επιστροφή ΦΠΑ που είχε
παρακρατηθεί το 1990 και αποζημιώσεις σε βαμβακοπαραγωγούς.

Η Πανθεσσαλική, όπως ανακοίνωσε, αποφάσισε για σήμερα αποκλεισμό του
επαρχιακού δρόμου Καρδίτσας - Λαμίας (8ο χιλιόμετρο), από τις 12 μέχρι τις 2
το μεσημέρι και το απόγευμα (4-6) τον αποκλεισμό της επαρχιακής οδού Καρδίτσας
- Λάρισας στο ύψος της κοινότητας Ιτέας

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16053N491</ED>
<ID>
ID:137468

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N49&aa=1</URL></REF>


Article

<CATEGORY>vin08</CATEGORY>

 <H2>Θα χάσουν 100 δισ οι ελαιοπαραγωγοί
</H2>
ΣΕ 100 δισ. δραχμές υπολογίζεται η απώλεια που θα έχουν φέτος οι
ελαιοπαραγωγοί με τα μέτρα που προωθεί η Κομισιόν.

Οριστικές αποφάσεις αναμένονται από το Συμβούλιο Υπουργών Γεωργίας στις
Βρυξέλλες μέσα στον Φεβρουάριο. Ειδικότερα, όμως, αναμένεται:

* Απώλεια 35-40 δισ. δρχ. από το νέο καθεστώς ενισχύσεων που η εφαρμογή του
προβλέπεται να αρχίσει την 1.3.98 και αφορά τη μείωση της ελληνικής παραγωγής
ελαιολάδου κατά 70.000 τόνους τον χρόνο.

* Απώλεια 60 δισ. δραχμές, λόγω μείωσης των τιμών παραγωγού, σαν αποτέλεσμα
υπερπροσφοράς στην Ε.Ε. μετά την αυξημένη παραγωγή της Ισπανίας.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16053N492</ED>
<ID>
ID:137518

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N49&aa=2</URL></REF>


Article

<CATEGORY>vin08</CATEGORY>

 <H2>Εργασιακές σχέσεις, ανταγωνιστικότητα και κοινωνική συνοχή
</H2>
<AUTHOR>ΒΑΣΙΛΙΚΗ ΓΕΩΡΓΑΚΟΠΟΥΛΟΥ</AUTHOR>

Σ' ΕΝΑ περιβάλλον που συνέχεια αλλάζει, οι αβεβαιότητες, τα προβλήματα, οι
ανάγκες συνεννόησης και εξισορρόπησης συμφερόντων των κοινωνικών συνομιλητών
είναι πολλές και επιτακτικές. Οι προκλήσεις της ανάπτυξης, της
ανταγωνιστικότητας και της κοινωνικής συνοχής δεν επιδέχονται αυτοματισμούς,
πρόχειρες ή μονομερείς ενέργειες, τυφλές αντιπαραθέσεις και άσκοπες επιδείξεις δύναμης.

Το εργασιακό κλίμα και η ποιότητα των εργασιακών σχέσεων είναι βασικό στήριγμα
μιας ανάπτυξης με ανταγωνιστικότητα, απασχόληση και κοινωνική συνοχή, αλλά και
ουσιώδες κριτήριο αποτελεσματικότητας, εκσυγχρονισμού και βιωσιμότητας για
κάθε επιχείρηση, κλάδο, οικονομία, ομάδα οικονομιών. Είναι οικονομικά και
κοινωνικά αγαθά κεφαλαιώδους σημασίας, κι ας μην αποτιμώνται εύκολα και άμεσα
σε χρήμα.

Βάση της σύγχρονης παραγωγής είναι η δημιουργική σκέψη και η εξειδικευμένη
γνώση. Με αυτό το πνεύμα πρέπει να «ξανασκεφθούμε το μέλλον», χτίζοντας μέσα
από τις σημερινές συνθήκες γενικευμένης ρευστότητας, αβεβαιότητας και
καθηλωμένων προσδοκιών, ένα νέο όραμα, μια βιώσιμη και ταυτόχρονα θελκτική
προοπτική. Αυτή η προοπτική πρέπει να κινητοποιεί τον ανθρώπινο παράγοντα. Να
του δίνει την πρωταγωνιστική θέση που δικαιούται στις σύγχρονες συνθήκες.

ΜΕ αυτά τα δεδομένα, όλοι οι τομείς και οι λειτουργίες μιας οικονομίας
χρειάζονται αλλαγή, προσαρμογή και ευελιξία. Ευελιξία που δεν αφορά μόνο τον
παράγοντα εργασία (όπως εσφαλμένα πιστεύεται ή προβάλλεται), ούτε προϋποθέτει
κατ' ανάγκην την υποβάθμιση των όρων αμοιβής και εργασίας. Αφορά την
επιχείρηση, τον κλάδο, την εθνική και τη διεθνή οικονομία, τις μορφές
οργάνωσης και διοίκησης, το σύνολο της παραγωγικής και της κοινωνικής πρακτικής.

Στη χώρα μας είχαμε κατά το παρελθόν κι έχουμε ακόμα πολλές κρυφές, άτυπες ή
ξεπερασμένες ευελιξίες στην παραγωγή και την αγορά εργασίας (παραοικονομία,
αυτοαπασχόληση, μικρές επιχειρήσεις, υπερεπαγγελματισμός, παράκαμψη ή
παραβίαση εργασιακών νόμων και θεσμών).

Το ζήτημα δεν είναι, λοιπόν, να «μπολιάσουμε» το παραγωγικό μας σύστημα και
την αγορά με περισσότερη ή οποιασδήποτε μορφής ευελιξία. Είναι να συμφωνήσουμε
σε ισόρροπες προσαρμογές όλων των συντελεστών της παραγωγής. Σε προσαρμογές
που να προωθούν πραγματικά την ανάπτυξη με σύγχρονα δεδομένα
ανταγωνιστικότητας, με απασχόληση και με κοινωνική συνοχή, περιορίζοντας ή
καταργώντας όσες ευελιξίες εμποδίζουν ή υποσκάπτουν αυτή την προοπτική.

Η ΠΡΟΣΑΡΜΟΓΗ στα νέα δεδομένα δεν μπορεί να είναι τυφλή και παθητική, ούτε ν'
αναγορεύεται σ' αυτοσκοπό. Οι νικητές στην κούρσα του ανταγωνισμού του 21ου
αιώνα είναι αυτοί που ήδη οραματίζονται και χτίζουν τη νέα πραγματικότητα,
αυτοί που δημιουργούν τις εξελίξεις, όχι εκείνοι που παθητικά προσαρμόζονται
σ' αυτές. Γι' αυτό χρειάζεται μια ολοκληρωμένη, συνεκτική στρατηγική
εκσυγχρονισμού των επιχειρήσεων, του κράτους και των θεσμών, που να
διασφαλίζει θετικό κλίμα στις εργασιακές σχέσεις.

Βασικό στήριγμα σ' αυτή την προοπτική είναι η προώθηση μορφών δυναμικής,
ποιοτικής ευελιξίας της επιχείρησης και της εργασίας. Άξονες αυτής της
«επιθετικής» προσαρμογής είναι ο εμπλουτισμός της εργασίας, η αναβάθμιση των
γνώσεων και των ειδικοτήτων, η ενεργή υποκίνηση, η συμμετοχή και η ενθάρρυνση
πρωτοβουλιών από τους εργαζομένους, η δημιουργία κλίματος διαφάνειας,
αξιοκρατίας, ειλικρινούς και δημιουργικού διαλόγου μέσα και έξω από την επιχείρηση.

Ο ΟΥΣΙΑΣΤΙΚΟΣ διάλογος, η ποιότητα και η συνεχής αναβάθμιση των εργασιακών
σχέσεων είναι σήμερα η καλύτερη απάντηση στις αδιέξοδες λογικές του εύκολου
κέρδους, της κοινωνικής πόλωσης, της παραοικονομίας και του αθέμιτου
ανταγωνισμού στα εργασιακά - κοινωνικά θέματα.

Μόνο σ' αυτή τη βάση και μ' αυτές τις προϋποθέσεις μπορούμε να δημιουργήσουμε
και όχι απλά να υποστούμε το μέλλον, εξασφαλίζοντας θετικές προοπτικές για τις
εργασιακές σχέσεις και τις επενδύσεις, μια βιώσιμη ανάπτυξη με
ανταγωνιστικότητα, απασχόληση και κοινωνική συνοχή στη χώρα μας.

Η Βασιλική Ν. Γεωργακοπούλου είναι δρ Οικονομίας της Εργασίας, σύμβουλος
Εργασιακών Σχέσεων και Διοίκησης Ανθρώπινων Πόρων, μεσολαβητής του ΟΜΕΔ.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N49</CAT>
<ED>
Κωδικός άρθρου: A16053N493</ED>
<ID>
ID:137557

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N49&aa=3</URL></REF>


Article

<CATEGORY>vin08</CATEGORY>

 <H2>Ανάκαμψη
</H2>
Με άνοδο έκλεισαν οι τιμές των μετοχών κατά τη χθεσινή τελευταία συνεδρίαση
της εβδομάδας στο Χρηματιστήριο Αξιών Αθηνών (ΧΑΑ). Συγκεκριμένα, ο Γενικός
Δείκτης έκλεισε στις 1.395,40 μονάδες σημειώνοντας κέρδη 15,27 μονάδων ή
ποσοστό της τάξεως του 1,11%. Ο δείκτης FTSE/ASE-20, ο οποίος αποτελείται από
μετοχές Τραπεζών και εταιρειών υψηλής κεφαλαιοποίησης, σημείωσε άνοδο της
τάξεως του 0,82% κλείνοντας στις 761,39 μονάδες. Η εικόνα στους επιμέρους
Κλαδικούς Δείκτες ήταν ανοδική, όπου τη μεγαλύτερη άνοδο σημείωσε ο κλάδος των
Κατασκευών και των Συμμετοχών κατά 2,95% και 1,39% αντίστοιχα. Άνοδο είχε και
η Παράλληλη Αγορά που κατέγραψε κέρδη 1,75%. Από τις 236 μετοχές που
πραγματοποίησαν συναλλαγές, 150 σημείωσαν άνοδο, 62 πτώση και 24 παρέμειναν
σταθερές, ενώ 50 έκλεισαν με αγοραστές και 119 με πωλητές. Αυξημένες οι
συναλλαγές η αξία των οποίων ανήλθε σε 15,6 δισ. δρχ. (5.504.245 τεμάχια).
Αναλυτικά τα 4.929.920 τεμάχια συνολικής αξίας 14,6 δισ. δρχ. αφορούσαν την
Κύρια Αγορά, ενώ τα 574.325 τεμάχια συνολικής αξίας 1.076 εκατ. δρχ. την
Παράλληλη Αγορά. Τη μεγαλύτερη αξία συναλλαγών σημείωσαν οι μετοχές των
Μεταλλουργικών Επιχειρήσεων (3.215 εκατ. δρχ. - 1.008.347 τεμάχια) και των
Τραπεζών (2.135 εκατ. δρχ. - 227.852 τεμάχια).

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N50</CAT>
<ED>
Κωδικός άρθρου: A16053N501</ED>
<ID>
ID:137469

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N50&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΥΔΡΟΧΟΟΣ

(20 Ιανουαρίου - 18 Φεβρουαρίου). Θα είστε πολύ γενναιόδωροι σήμερα ­ ψυχικά
και υλικά. Οι καλλιτέχνες θα έχουν έμπνευση, αλλά και όσοι γράφουν. Το βράδυ
προσφέρεται για μετακινήσεις και επισκέψεις.

ΙΧΘΥΕΣ

(19 Φεβρουαρίου - 20 Μαρτίου). Πολύ ευγενικοί και ευαίσθητοι θα είστε σήμερα
και ψυχικά γενναιόδωροι. Οι καλλιτέχνες θα έχουν έμπνευση. Εύνοια για τις
φιλικές και τις ερωτικές σας σχέσεις.

ΚΡΙΟΣ

(21 Μαρτίου - 19 Απριλίου). Η επικοινωνία με γονείς ή προϊσταμένους θα είναι
εύκολη. Εύνοια για πνευματική και καλλιτεχνική εργασία. Το βράδυ, η Σελήνη
είναι στο ζώδιό σας ­ κάντε κοινωνική ζωή.

ΤΑΥΡΟΣ

(20 Απριλίου - 20 Μαΐου). Ευνοϊκά επηρεάζονται οι σχέσεις και οι συνεργασίες
σας, συλλογικές προσπάθειες, τέχνη, πολιτική, μίντια, ταξίδια αναψυχής,
σχέσεις με πρόσωπα που μένουν μακριά.

ΔΙΔΥΜΟΙ

(21 Μαΐου - 21 Ιουνίου). Εύνοια για δημόσιες εμφανίσεις και για πρωτοβουλίες
που θα βοηθήσουν την καριέρα και τη δημόσια εικόνα σας. Εύνοια, επίσης, στον
ερωτικό και στον οικονομικό τομέα.

ΚΑΡΚΙΝΟΣ

(22 Ιουνίου - 22 Ιουλίου). Ευνοϊκές επιρροές δέχονται οι σχέσεις και οι
συνεργασίες σας, δικαστικοί αγώνες, τέχνη και πολιτική, μίντια, εκδόσεις,
ταξίδια. Το βράδυ, η Σελήνη σάς ωθεί στο προσκήνιο.

ΛΕΩΝ

(23 Ιουλίου - 22 Αυγούστου). Ευνοϊκές επιρροές δέχονται η ερωτική σας ζωή,
οικονομικής φύσεως υποθέσεις, καλλιτεχνικές προσπάθειες, προσπάθεια για
καλλωπισμό και βελτίωση της εξωτερικής σας εμφάνισης.

ΠΑΡΘΕΝΟΣ

(23 Αυγούστου - 23 Σεπτεμβρίου). Ευνοϊκά επηρεάζονται ο γάμος, οι στενές
προσωπικές σας σχέσεις, τα παιδιά σας, η τέχνη, τυχόν δικαστικοί αγώνες, η
ψυχαγωγία και η διασκέδαση.

ΖΥΓΟΣ

(24 Σεπτεμβρίου - 23 Οκτωβρίου). Η ημέρα προσφέρεται για προσπάθειες
καλλωπισμού και βελτίωσης της εξωτερικής σας εικόνας. Για καλλιτεχνικές
προσπάθειες, επίσης, για διακόσμηση και ­ το βράδυ ­ για ψυχαγωγία.

ΣΚΟΡΠΙΟΣ

(24 Οκτωβρίου - 22 Νοεμβρίου). Πολύ καλές επιρροές δέχονται ο έρωτας, τα
παιδιά σας, καλλιτεχνικές προσπάθειες, ταξιδάκια αναψυχής, η διασκέδαση και η
ψυχαγωγία. Θα είστε τρυφεροί και ψυχικά γενναιόδωροι.

ΤΟΞΟΤΗΣ

(23 Νοεμβρίου - 21 Δεκεμβρίου). Σε καλή διάθεση θα είστε σήμερα και σε αρμονία
με τα άλλα μέλη της οικογένειας. Το βράδυ προσφέρεται για ερωτικές
συναντήσεις, διασκέδαση, ψυχαγωγία, τέχνη.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Η ημέρα προσφέρεται για εκδρομές, επισκέψεις,
περιπάτους, καλλιτεχνική και πνευματική εργασία. Θα είστε τρυφεροί, με μια
τάση να εξιδανικεύετε τα αγαπημένα σας πρόσωπα.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: N52</CAT>
<ED>
Κωδικός άρθρου: A16053N521</ED>
<ID>
ID:137448

</ID><URL>http://ta-nea.dolnet.gr/neaweb/neafile.print_unique?e=A&f=16053&m=N52&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ, ΑΕΚ, ΠΑΟ ΚΑΙ ΑΡΗΣ ΔΙΕΚΔΙΚΟΥΝ ΤΟ ΠΡΩΤΟ ΤΡΟΠΑΙΟ
</H5><H2>Δίψα για Κύπελλο
</H2>
ΤΟ ΠΙΟ δυνατό φάιναλ-φορ Κυπέλλου Ελλάδας διεξάγεται σήμερα και αύριο στο
Αλεξάνδρειο. Ολυμπιακός, ΑΕΚ, Παναθηναϊκός και Άρης κοντράρονται απόψε στους
ημιτελικούς (ανά ζεύγη) για την είσοδο στον (αυριανό) μεγάλο τελικό.

σελίδες
6-7

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16053O001</ED>
<ID>
ID:137470

</ID><URL>http://ta-nea.dolnet.gr/neaweb/neafile.print_unique?e=A&f=16053&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Ο ΠΑΟ πήρε σκόρερ </H2>
σελίδα 2

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16053O002</ED>
<ID>
ID:137519

</ID><URL>http://ta-nea.dolnet.gr/neaweb/neafile.print_unique?e=A&f=16053&m=O00&aa=2</URL></REF>


Article

<CATEGORY>vin10</CATEGORY>

 <H2></H2><H2>Δύσκολο έργο για τον Άρη </H2>
σελίδα 2

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16053O003</ED>
<ID>
ID:137558

</ID><URL>http://ta-nea.dolnet.gr/neaweb/neafile.print_unique?e=A&f=16053&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Από το γήπεδο στο χειρουργείο </H2>
σελίδα 1

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16053O004</ED>
<ID>
ID:137585

</ID><URL>http://ta-nea.dolnet.gr/neaweb/neafile.print_unique?e=A&f=16053&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Προτιμώ τον τίτλο, από νίκη στο ντέρμπι </H2>
σελ
ίδα
4

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: O00</CAT>
<ED>
Κωδικός άρθρου: A16053O005</ED>
<ID>
ID:137595

</ID><URL>http://ta-nea.dolnet.gr/neaweb/neafile.print_unique?e=A&f=16053&m=O00&aa=5</URL></REF>


Article

<CATEGORY>vin10</CATEGORY>

 <H5>ΝΙΚΟΛΑΪΔΗΣ: ΘΑ ΑΓΩΝΙΣΘΕΙ ΜΟΝΟ ΕΑΝ ΥΠΑΡΧΕΙ ΜΕΓΑΛΗ ΑΝΑΓΚΗ
</H5><H2>Χειρουργείο μετά το ντέρμπι!
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Ντέμης Νικολαΐδης. Το ενδεχόμενο να υποβληθεί σε χειρουργική επέμβαση δεν
αναιρεί τις πιθανότητες παρουσίας του στο ντέρμπι εναντίον του Ολυμπιακού

ΤΟ ΕΝΔΕΧΟΜΕΝΟ να υποβληθεί σε χειρουργική επέμβαση ο Ντέμης Νικολαΐδης
εξετάζεται πλέον στην ΑΕΚ!

Και δεν αποκλείεται ο άσος να παίξει (για λίγο) τη Δευτέρα, αλλά την επομένη
να οδηγηθεί στο χειρουργείο, προκειμένου να ξεπεράσει οριστικά το πρόβλημά
του, δηλαδή την κήλη στον δίσκο.

Όλο αυτό το διάστημα ο Ντέμης δεν παρουσίασε την αναμενόμενη εξέλιξη. Χθες,
αρκέστηκε σε ασκήσεις και όλοι ελπίζουν μόνο σε θεαματική βελτίωση. Αν συμβεί
αυτό το επόμενο διήμερο, ο παίκτης θα είναι στον πάγκο και αν παραστεί ανάγκη
θα χρησιμοποιηθεί στο ντέρμπι με τον Ολυμπιακό. Όπως δε διαβεβαιώνεται
αρμοδίως, «και να παίξει δεν θα επιβαρυνθεί η κατάστασή του». Ωστόσο, ήδη στην
ΑΕΚ και συγκεκριμένα ο κ. Νικολάου σκέφτονται πολύ σοβαρά την εγχείρηση (από
νευροχειρουργό). Τόσο διάστημα περίμεναν, είδαν μικρή πρόοδο και αν κάτι δεν
αλλάξει, τότε θα προχωρήσουν σε άλλες λύσεις από την ερχόμενη εβδομάδα.

Αναφορικά με τον Τόνι Σαβέβσκι, τα μηνύματα χθες ήταν θετικά. Ο παίκτης έστω
και επιφυλακτικά έλαβε μέρος στο διπλό, κανείς όμως δεν είναι σε θέση να
απαντήσει κατηγορηματικά αν θα αγωνιστεί. Τα ερωτήματα είναι σημαντικά: Έχουν
κολλήσει τα πλευρά; Αν παίξει, ποιος εγγυάται ότι θα δούμε τον αληθινό
(πραγματικό) Τόνι; Και ακόμη, δεν θα είναι η χρησιμοποίησή του ρίσκο; Στην
ΑΕΚ, γνωρίζουν ότι και οι δύο παίκτες δεν είναι έτοιμοι, αλλά αφήνουν να
εννοηθεί ότι θα είναι όχι μόνο στην αποστολή, αλλά και στον πάγκο.

Άλλωστε, χθες ο Ντουμιτρίου έλεγε για το θέμα: «Θα επιθυμούσα να παίξει ο
Σαβέβσκι, έχει κάνει πρόοδο και αν γίνει το θαύμα θα αγωνιστεί για ένα
ημίχρονο. Θα δούμε αν παίξει ένας, δύο, ή κανένας. Ο Σαβέβσκι ακόμη είναι
όνειρο, ενώ για τον Ντέμη ουδείς μπορεί να βεβαιώσει κάτι».

Μαζί δείπνησαν προχθές οι Ντουμίτρου Ντουμιτρίου - Γιώργος Σαββίδης. Και ο
Ρουμάνος δεν παρέλειψε ανάμεσα σε όλα τα θέματα που συζητήθηκαν, να εκφράσει
κάποια ανασφάλεια, λόγω όσων ακούγονται τελευταία. Ωστόσο, ο τιμ-μάνατζερ τον
διαβεβαίωσε ότι δεν υφίσταται κανένα πρόβλημα και, άρα, δεν πρέπει να έχει άγχος.

* Άλλο ρεπορτάζ για την ΑΕΚ στη σελίδα 2.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: O01</CAT>
<ED>
Κωδικός άρθρου: A16053O011</ED>
<ID>
ID:137471

</ID><URL>http://ta-nea.dolnet.gr/neaweb/neafile.print_unique?e=A&f=16053&m=O01&aa=1</URL></REF>


Article

<CATEGORY>vin10</CATEGORY>

 <H5>Ο ΣΚΟΡΕΡ ΙΡΙΣΜΕΤΟΦ ΥΠΕΓΡΑΨΕ ΣΤΟΝ ΠΑΝΑΘΗΝΑΪΚΟ
</H5><H2>Κανονιέρης
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Ο Ιρισμέτοφ (αριστερά) και ο Σιμπνιέφσκι αποτελούν τα νέα αποκτήματα του ΠΑΟ

ΟΥΖΜΠΕΚΟΣ, και πρώτος σκόρερ! Με 34 γκολ στο πρωτάθλημα της χώρας του πέρσι
και πρώτος επίσης με 23 τέρματα, πρόπερσι! Από χθες, λοιπόν, ο Γιαφάρ
Ιρισμέτοφ, μόλις 21 ετών, σέντερ φορ της Ντούστλικ Τασκένδης, ανήκει στον
Παναθηναϊκό. Με πενταετές συμβόλαιο, αλλά άγνωστους οικονομικούς όρους.

Ο Ιρισμέτοφ, που δοκιμάστηκε επί μακρόν από τον Βασίλη Δανιήλ στην Παιανία,
έπεισε την τεχνική ηγεσία των «πρασίνων» ότι μπορεί να σταδιοδρομήσει στον
Παναθηναϊκό. Εξάλλου, τα πιστοποιητικά που τον ακολουθούν είναι καλά. Απομένει
να δούμε στην πράξη, αν ο «ομογάλακτος» του Χατζηπαναγή (ο Βασίλης έπαιζε στην
Παχτακόρ Τασκένδης) έχει τα ανάλογα προσόντα που απαιτούνται για να κάνει
καριέρα σε μεγάλη ομάδα.

Σιμπνιέφσκι και Ιρισμέτοφ είναι επιθετικοί. Τώρα πρέπει να αποκτηθεί και
καθαρόαιμος αριστερός μπακ-χαφ για να καλυφθεί το κενό αυτής της πτέρυγας. Θα
κάνει άραγε άλλη μεταγραφή ο κ. Βαρδινογιάννης; Στα επόμενα εικοσιτετράωρα θα ξέρουμε.

Χθες, κατά τη διάρκεια της επίσημης παρουσίασης, Ιρισμέτοφ και Σιμπνιέφσκι δήλωσαν:

Ιρισμέτοφ: «Δεν θέλω να πω πολλά λόγια τώρα. Προτιμώ να με δείτε στο γήπεδο
και να με κρίνετε. Δεν γνωρίζω πολλά για το ελληνικό ποδόσφαιρο. Χαίρομαι που
ήρθα στον Παναθηναϊκό και ευχαριστώ τον πρόεδρο και τον προπονητή για την εμπιστοσύνη».

Σιμπνιέφσκι: «Ήρθα σε μια μεγάλη ομάδα, καλά οργανωμένη, με υψηλούς στόχους.
Μου προκαλεί έκπληξη το γεγονός ότι εντάχθηκα στον ΠΑΟ μόλις έξι μήνες από τον
ερχομό μου στην Ελλάδα. Βαζέχα και Βάντσικ είναι σπουδαίοι παίκτες, με
προσωπικότητα και πιστεύω ότι θα με βοηθήσουν. Θα προσπαθήσω για το καλύτερο».

Από την πλευρά του, ο Βασίλης Δανιήλ επισήμανε: «Ο Σιμπνιέφσκι αγωνίζεται από
την αριστερή πλευρά, εκεί που έχει ανάγκη η ομάδα. Ο παίκτης αποτελεί
προσωπική μου επιλογή. Είχε βγει πρώτος σκόρερ στη β' κατηγορία της Πολωνίας.
Τον ξέρω καλά».

Για τον Ιρισμέτοφ, ο προπονητής του ΠΑΟ είπε: «Ο παίκτης αυτός αναδείχτηκε
πρώτος σκόρερ στη χώρα του με 34 γκολ. Έχει καλά στοιχεία. Τον δοκιμάσαμε
αρκετές μέρες και αποφασίσαμε να τον αποκτήσουμε. Μέσα από τις προπονήσεις θα
φανεί αν μπορεί να μας βοηθήσει».

Ο Δανιήλ συμπεριέλαβε τον Σιμπνιέφσκι στην εικοσάδα του αγώνα με την
Παναχαϊκή, αλλά απέκλεισε τον Ιρισμέτοφ, που ακόμη δεν είναι έτοιμος. Ο
Σιμπνιέφσκι θα χρησιμοποιηθεί, πιθανότατα, στο β' ημίχρονο.

Πιθανή σύνθεση: Νικοπολίδης, Γ.Σ. Γεωργιάδης, Λαγωνικάκης, Μιλόγιεβιτς,
Κολιτσιδάκης, Αποστολάκης, Κωνσταντινίδης, Μίκλαντ, Βαζέχα, Στράντλι, Γ.Χ. Γεωργιάδης.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16053O021</ED>
<ID>
ID:137475

</ID><URL>http://ta-nea.dolnet.gr/neaweb/neafile.print_unique?e=A&f=16053&m=O02&aa=1</URL></REF>


Article

<CATEGORY>vin10</CATEGORY>

 <H2>Άρη - Παναθηναϊκό έβγαλε η κληρωτίδα
</H2>
Ο πρόεδρος της επιτροπής κλήρωσης του Κυπέλλου, Θανάσης Γιαννακόπουλος,
βγάζει το πρώτο ζευγάρι

ΔΥΝΑΤΑ ζευγάρια ανέδειξε η χθεσινή κλήρωση του Κυπέλλου, με τυχερό τον Ηρακλή
που θα αντιμετωπίσει τον Απόλλωνα Λάρισας. Το πρώτο παιχνίδι θα γίνει στη
Θεσσαλονίκη, ενώ στην ίδια πόλη θα διεξαχθεί και ο αγώνας Άρη - Παναθηναϊκού.
Γερή «κόντρα» προβλέπεται να είναι και αυτή μεταξύ του ΠΑΟΚ και της SKODA
Ξάνθη, ενώ ο Πανιώνιος ­ στο πρώτο παιχνίδι ­ θα φιλοξενήσει την Καλαμαριά.

Από την πλευρά των εκπροσώπων των ομάδων, υπήρχε αισιοδοξία. «Δεν είμαστε το
φαβορί. Μας περιμένουν δύο δύσκολα παιχνίδια και η Ξάνθη αναμένεται σκληρό
καρύδι» τόνισε ο εκπρόσωπος του ΠΑΟΚ, Αργύρης Λίβας, ενώ ο ομόλογός του της
ακριτικής ομάδας, Ανέστης Μυλωνάς, σημείωσε: «Ελπίδες υπάρχουν πάντα. Θα
προτιμούσαμε πιο εύκολο αντίπαλο, αλλά ας μην ξεχνάμε ότι αποκλείσαμε την ΑΕΚ».

Ο εκπρόσωπος του Ηρακλή, Χάρης Πασβαντίδης, είχε να πει κάτι διαφορετικό για
την κλήρωση της ομάδας του: «Το μήλον της έριδος ήταν αναμφισβήτητα ο Απόλλων
Λάρισας. Θα το φάμε και δεν θα μας καθήσει στο στομάχι. Όμως, χρειαζόμαστε και
τύχη». Την ίδια αισιοδοξία είχε και ο εκπρόσωπος του Άρη, Βασίλης Γρηγοριάδης:
«Η ομάδα έχει μάθει να αγωνίζεται. Ο Άρης βρίσκεται σε περίοδο ανάκαμψης και
έχει κοντά του έναν υπέροχο κόσμο. Πιστεύω ότι θα αποκλείσουμε τον Παναθηναϊκό».

Ο προπονητής των «πρασίνων», Βασίλης Δανιήλ, ο οποίος, βέβαια, δεν βρισκόταν
στην κλήρωση, δήλωσε μόλις πληροφορήθηκε την κλήρωση της ομάδας του με τον
Άρη: «Έχω την άποψη ότι ο Άρης είναι σύλλογος Α' εθνικής, λόγω νοοτροπίας και
τρόπου παιχνιδιού. Το πρώτο ματς είναι καθοριστικό για την υπόθεση - πρόκριση».

Αναλυτικά τα ζευγάρια: Άρης - Παναθηναϊκός, Ηρακλής - Απόλλων Λάρισας, ΠΑΟΚ -
SKODA Ξάνθη, Πανιώνιος - Καλαμαριά. Οι πρώτοι αγώνες θα διεξαχθούν στις 11
Φεβρουαρίου (3.15μμ), ενώ οι επαναληπτικοί στις 25/2 (στις 3μμ).

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16053O022</ED>
<ID>
ID:137523

</ID><URL>http://ta-nea.dolnet.gr/neaweb/neafile.print_unique?e=A&f=16053&m=O02&aa=2</URL></REF>


Article

<CATEGORY>vin10</CATEGORY>

 <H5>ΠΡΟΟΔΕΥΤΙΚΗ
</H5><H2>Θέλει παίκτη από το Κερατσίνι
</H2>
ΤΟΝ ΤΖΙΟΡΤΖΟΠΟΥΛΟ, από το Κερατσίνι, θέλει να αποκτήσει η Προοδευτική, για
αντικαταστάτη του Βαγγέλη Τόγια, που παραχωρήθηκε χθες στον Πανηλειακό. Ο
παίκτης του Κερατσινίου είναι μόλις 17 ετών και θεωρείται μεγάλο ταλέντο, όμως
η ομάδα του δεν τον παραχωρεί με μεταγραφή, αλλά μόνο ως δανεικό, μέχρι το
καλοκαίρι. Για αντάλλαγμα, μάλιστα, δεν θέλει χρήματα, αλλά τον Κρητικό.

Η Προοδευτική, πάντως, είναι πολύ κοντά στην απόκτηση του Βαγγέλη Παππά, από
τον Παναθηναϊκό, με τον οποίο έχει ημιεπαγγελματικό συμβόλαιο. Σήμερα
αναμένεται να συναντηθούν οι εκπρόσωποι των δύο ΠΑΕ, για να ολοκληρωθεί η
μεταγραφή του ποδοσφαιριστή.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16053O023</ED>
<ID>
ID:137562

</ID><URL>http://ta-nea.dolnet.gr/neaweb/neafile.print_unique?e=A&f=16053&m=O02&aa=3</URL></REF>


Article

<CATEGORY>vin10</CATEGORY>

 <H5>ΠΑΝΗΛΕΙΑΚΟΣ
</H5><H2>Πήρε τον Τόγια
</H2>
ΤΟΝ αμυντικό της Προοδευτικής Βαγγέλη Τόγια απέκτησε χθες ο Πανηλειακός. Ο
παίκτης είναι επιλογή του Γιάννη Κυράστα και η μεταγραφή του στοίχισε περίπου
75 εκατ. δρχ. Από αυτά τα 50 εκατ. πήρε ο Τόγιας για συμβόλαιο 3,5 χρόνων και
τα υπόλοιπα η Προοδευτική. Να σημειωθεί ότι το συμβόλαιο του 26χρονου
αμυντικού με την ομάδα του Κορυδαλλού έληγε το καλοκαίρι.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16053O024</ED>
<ID>
ID:137588

</ID><URL>http://ta-nea.dolnet.gr/neaweb/neafile.print_unique?e=A&f=16053&m=O02&aa=4</URL></REF>


Article

<CATEGORY>vin10</CATEGORY>

 <H5>ΝΤΟΥΜΙΤΡΙΟΥ
</H5><H2>Ακόμα και θυσίες για νίκη
</H2>
ΝΑ ΘΥΣΙΑΣΤΟΥΝ για τη νίκη! Αυτό ζητάει από τους ποδοσφαιριστές του ο
Ντουμίτρου Ντουμιτρίου λίγο πριν από το ντέρμπι με τον Ολυμπιακό και τα λόγια
του είναι χαρακτηριστικά:

«Παρά τα προβλήματα ελπίζω ότι θα παρατάξουμε ενδεκάδα, που μέσα από τη θέληση
και την προσπάθεια θα έχει πιθανότητες να νικήσει. Οι ποδοσφαιριστές ακόμη και
θυσίες θα κάνουν για τη νίκη. Έτσι θα κρατηθούμε στη μάχη για τον τίτλο».

Ο Ντουμιτρίου ονειρεύεται απόδοση όπως με ΟΦΗ και ΠΑΟΚ («τα συν μας είναι η
βοήθεια του κοινού, η έδρα μας και η ατμόσφαιρα»), εξήγησε ότι πλην είναι το
γεγονός πως δεν μπορεί να παρατάξει την καλύτερη ενδεκάδα («έχουμε απόντα και
τον Κωστή»), έδειξε αναποφάσιστος για την άμυνα («και τρεις κεντρικοί να
παίξουν, κανένα πρόβλημα, όλοι είναι έμπειροι και δεν τα χάνουν») και κατέληξε
ως εξής: «Ο αντίπαλος δεν είναι ομάδα που μπορεί να κυριαρχήσει στην έδρα μας,
άλλωστε εμείς γίνεται να πάρουμε ρίσκο και να αντεπεξέλθουν οι παίκτες!
Επιμένω ότι ο τίτλος θα κριθεί στα ντέρμπι, αλλά τη Δευτέρα δεν θα τελειώσει
το πρωτάθλημα. Θα είναι, πάντως, η στιγμή της αλήθειας και θα φανεί ποιος
αξίζει την πρώτη θέση»!

Και ακόμη είπε ο Ρουμάνος: «Και στην έβδομη θέση να βρισκόμασταν, η
αντιμετώπιση του ντέρμπι θα ήταν η ίδια. Οι παίκτες ετοιμάζονται να κάνουν το
καλύτερο παιχνίδι ­ γιατί να φοβόμαστε; Όσο για ενδεχόμενη αποτυχία, το
παράδειγμά μας είναι ο Ολυμπιακός! Περίμενε καιρό και έφτασε στην κορυφή, το
ίδιο θα κάνουμε και εμείς».

Ο Ντουμιτρίου μίλησε με καλά λόγια για την περίπτωση Ιορντανέσκου («οι
επιτυχίες του μιλούν από μόνες τους») και θυμήθηκε τον άτυχο Κατσαβό: «Όποιος
τραυματίζει κάποιον αντίπαλο σκόπιμα να μένει το ίδιο διάστημα εκτός αγώνων!
Να συσταθεί επιτροπή για να εξετάζει τέτοια θέματα».

Να σημειώσουμε ότι χθες στην προπόνηση ήταν και ο Νίκος Στράτος. Ο παράγοντας
μάλλον επιστρέφει στον πάγκο της ΑΕΚ ­ προφανώς κρίθηκε ότι ο
υπερσυγκεντρωτισμός του ενός δεν ωφελεί...

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: O02</CAT>
<ED>
Κωδικός άρθρου: A16053O025</ED>
<ID>
ID:137596

</ID><URL>http://ta-nea.dolnet.gr/neaweb/neafile.print_unique?e=A&f=16053&m=O02&aa=5</URL></REF>


Article

<CATEGORY>vin10</CATEGORY>

 <H5>ΤΕΣΣΕΡΙΣ ΑΠΟ ΤΟΥΣ ΚΟΡΥΦΑΙΟΥΣ ΦΩΤΟΡΕΠΟΡΤΕΡ ΘΥΜΟΥΝΤΑΙ ΤΙΣ ΑΝΑΜΕΤΡΗΣΕΙΣ ΑΕΚ -
ΟΛΥΜΠΙΑΚΟΥ ΜΕ ΜΙΑ ΦΩΤΟΓΡΑΦΙΑ ΤΟΥΣ
</H5><H5>ΣΠΑΝΟΠΟΥΛΟΣ
</H5><H5>Η ζημιά του Δεληκάρη
</H5><H5>ΚΟΜΙΝΗΣ
</H5><H5>Είχε ραντεβού με το γκολ στο φινάλε!
</H5><H5>ΦΛΩΡΟΣ
</H5><H5>«Αυτός ο πιτσιρικάς θα βάλει γκολ»
</H5><H5>ΜΑΚΡΗΣ
</H5><H5>Η συναρπαστική μονομαχία Ίβιτς - Καλλιτζάκη
</H5><H2>Αιχμαλώτισαν το ντέρμπι
</H2>
<AUTHOR>ΤΑΣΟΣ ΜΠΟΥΡΑΣ</AUTHOR>

ΧΩΡΙΣ αμφιβολία οι φωτορεπόρτερ είναι οι ιστορικοί του αθλητισμού. Με τη
διαφορά ότι αυτοί καταγράφουν τα γεγονότα όχι με την πέννα στο χαρτί, αλλά με
το φακό τους σε φωτογραφίες. Και μη νομίζετε ότι κάθε μία από αυτές τις
φωτογραφίες που δημοσιεύονται δεν φέρει την προσωπική σφραγίδα του δημιουργού τους.

Η έμπνευση τους οδηγεί συχνά σε αποκλειστικές ή εξαιρετικού ενδιαφέροντος
στιγμές, που αποτυπώνονται πάνω σε ιλουστρέ χαρτί.

Η «ΟΜΑΔΑ», εν όψει του ντέρμπι ΑΕΚ - Ολυμπιακού της Δευτέρας, ζήτησε από
τέσσερις εκλεκτούς φωτορεπόρτερ του αθλητικού ρεπορτάζ να δημοσιεύσουν από μία
φωτογραφία τους από παλιότερο ντέρμπι των δύο ομάδων, μία φωτογραφία που οι
ίδιοι επέλεξαν ενθυμούμενοι την ιστορία τους. Ιδού λοιπόν ποιες φωτογραφίες
δημοσιεύουμε και τι θυμήθηκαν ο Νίκος Φλώρος, ο Αργύρης Μακρής, ο Κώστας
Κομίνης και ο Δημήτρης Σπανόπουλος, που χρόνια στα γήπεδα έχουν δει μέσα από
τον φακό τους δεκάδες ντέρμπι σαν αυτό της Δευτέρας.

Ο «ΔΙΚΟΣ» μας Δημήτρης Σπανόπουλος θυμάται έντονα τον κορυφαίο παίκτη στο
ντέρμπι ΑΕΚ-Ολυμπιακού 3-1 το 1993 στη Νέα Φιλαδέλφεια. Ήταν ο Τόνι Σαβέβσκι,
ο οποίος και τότε είχε πρόβλημα τραυματισμού και η συμμετοχή του δεν ήταν
σίγουρη. Ο Σαβέβσκι όμως έπαιξε, ξεσήκωσε πολύ συχνά το γήπεδο και ανάγκασε
τον Δημήτρη Σπανόπουλο να του τραβήξει δεκάδες πόζες, όπως αυτή της φωτογραφίας.

Η στιγμή, όμως, που θυμάται περισσότερο από ντέρμπι ΑΕΚ-Ολυμπιακού ήταν στα
τέλη της δεκαετίας του '60, αλλά βεβαίως δεν μπόρεσε να την αποτυπώσει σε
φωτογραφίες γιατί συνέβη εκτός του αγωνιστικού χώρου. «Ο συνάδελφός μου, ο
αείμνηστος Μηνάς Νικολάτος, φανατικός Ολυμπιακός, είχε μόλις αγοράσει μια
ολοκαίνουργη φωτογραφική μηχανή Rolei flix», θυμάται ο Δ. Σπανόπουλος. «Και οι
άλλοι φωτογράφοι παρακολουθούσαμε περισσότερο με θαυμασμό το νέο απόκτημα του
Μηνά παρά τις φάσεις του αγώνα. Έτσι, φαίνεται ότι τον ματιάσαμε. Ένα ισχυρό
σουτ του Δεληκάρη έστειλε την μπάλα με δύναμη πάνω στη μηχανή και την έκανε
κομμάτια. Ο άτυχος φωτορεπόρτερ άρχισε να βρίζει τον Δεληκάρη, ο οποίος
έκπληκτος τον ρώτησε: "Γιατί με βρίζεις ρε Μηνά"; Ο Νικολάτος του εξήγησε τι
είχε συμβεί και φαίνεται ότι το περιστατικό έφτασε στον Νίκο Γουλανδρή, ο
οποίος αποζημίωσε τον φωτορεπόρτερ αγοράζοντάς του νέα φωτογραφική μηχανή».

ΕΝΑΣ ΑΓΩΝΑΣ τελειώνει στο 90'. Οι Άγγλοι το γνωρίζουν καλά και φαίνεται ότι ο
φωτορεπόρτερ Κώστας Κομίνης έχει... αγγλική ποδοσφαιρική παιδεία.

Σε ένα ντέρμπι ΑΕΚ - Ολυμπιακού, λοιπόν, που έγινε το 1991 (περίπου τέτοια
εποχή, στις 6 Φεβρουαρίου) στη Ρόδο, δέκα λεπτά πριν από τη λήξη του
παιχνιδιού, οι συνάδελφοί του μάζεψαν τις μηχανές τους για να προλάβουν το
αεροπλάνο και βέβαια να μοιράσουν στην Αθήνα τις φωτογραφίες τους στον Τύπο.

Ο Κώστας Κομίνης είχε ένστικτο. Με κίνδυνο να χάσει την πτήση και το
μεροκάματο έμεινε στο γήπεδο και ήταν ο μοναδικός που αποτύπωσε το γκολ του
Ντανιέλ Μπατίστα που σημειώθηκε στο 90', με το οποίο η ΑΕΚ νίκησε 1-0 τον
Ολυμπιακό. Μάλιστα όχι μόνο δικαιώθηκε για το ρίσκο του, αλλά πρόλαβε και το
αεροπλάνο, που ενώ είχε πάρει θέση για απογείωση, σταμάτησε για να παραλάβει
το φιλμ. «Από το γήπεδο της Ρόδου, με το αυτοκίνητο του γενικού αρχηγού της
ΑΕΚ Δημήτρη Τυροβολά, έκανα τρελή κούρσα για να προλάβω το αεροπλάνο» θυμάται
ο Κώστας Κομίνης.

Στη μοναδική φωτογραφία που υπάρχει με το γκολ εκείνου του ντέρμπι έχει
σημασία μια λεπτομέρεια. Προσέξτε τον αστυφύλακα πίσω από τα γκολπόστ, που
πανηγυρίζει το γκολ του Μπατίστα.

ΕΜΠΝΕΥΣΗ είχε και ο Νίκος Φλώρος στο ντέρμπι Ολυμπιακού - ΑΕΚ στον α' γύρο στο
Ολυμπιακό Στάδιο. Ο Ντέμης Νικολαΐδης, σκόρερ του αγώνα, είδε το πρώτο
ημίχρονο από τον πάγκο. Ο Ντουμίτρι Ντουμιτρίου τον σήκωσε για αλλαγή, ο Νίκος
Φλώρος ­ όπως θυμάται ο ίδιος ­ είχε την βεβαιότητα ότι «αυτός ο πιτσιρικάς θα
βάλει γκολ σήμερα».

Άρχισε, λοιπόν, να παρακολουθεί με τον φακό του όλες τις κινήσεις του Ντέμη,
ακόμη και σε φάσεις που πρωταγωνιστές ήταν άλλοι παίκτες. Δεκαπέντε λεπτά
αργότερα δικαιώθηκε. Ο Ντέμης ανάμεσα σε δύο αμυντικούς του Ολυμπιακού και τον
γκολκίπερ ξέφυγε, έστειλε την μπάλα στα δίχτυα, έδωσε στην ΑΕΚ τους τρεις
βαθμούς και στον καλό φωτορεπόρτερ την χαρά της επιτυχημένης πρόβλεψης.

Ως ΑΕΚτζής ο Νίκος Φλώρος πανηγύρισε διπλά και συνέχισε να καταγράφει με τον
φακό του τους πανηγυρισμούς του σκόρερ μετά την επιτυχία του.

«Σε αυτό το ντέρμπι για 45' είχα στόχο μου τον Ντέμη Νικολαΐδη, ο οποίος με
εντυπωσίασε γιατί πρώτα από όλα είναι οπαδός της ΑΕΚ», μας τόνισε ο Νίκος Φλώρος.

ΕΝΑ ΖΕΥΓΑΡΙ που πιθανότατα θα πρωταγωνιστήσει και τη Δευτέρα κίνησε την
προσοχή του φωτορεπόρτερ Αργύρη Μακρή στο αντίστοιχο ντέρμπι ΑΕΚ - Ολυμπιακού
στον α' γύρο. Ο Γιάννης Καλλιτζάκης ήταν προσωπικός φρουρός του Ίλια Ίβιτς.
Ένας κορυφαίος αμυντικός απέναντι σε έναν δεινό κυνηγό. Ο φακός του Αργύρη
έκανε πολλά ζουμ στις μονομαχίες των δύο παικτών και μία από αυτές αποτυπώθηκε
στη φωτογραφία που μας έστειλε.

Ο Αργύρης Μακρής ­ όπως λέει ο ίδιος ­ είχε εντυπωσιασθεί από το πάθος του
Ίβιτς και του Καλλιτζάκη στις μονομαχίες τους, που πρόσφερε εκείνη την ημέρα
ένα ξεχωριστό θέαμα στο ντέρμπι.

«Ήταν σκληρή μονομαχία και μου είχε αποσπάσει τη προσοχή», μας είπε ο Αργύρης
Μακρής. «Για να είμαι ειλικρινής, περίμενα ότι αυτή η μονομαχία μπορούσε να
βγάλει ξεχωριστό θέμα. Ίσως μια αποβολή, αλλά έπεσα έξω στις προβλέψεις μου».

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16053O041</ED>
<ID>
ID:137476

</ID><URL>http://ta-nea.dolnet.gr/neaweb/neafile.print_unique?e=A&f=16053&m=O04&aa=1</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ
</H5><H2>Προτιμώ να χάσουμε από την ΑΕΚ, αλλά να πάρουμε τον τίτλο
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Δημήτρης Μαυρογενίδης. Προορίζεται για τη θέση του δεξιού μπακ - χαφ

«Ο ΟΛΥΜΠΙΑΚΟΣ μπορεί να νικήσει οποιαδήποτε ομάδα. Θα προτιμήσω όμως να μη
νικήσουμε και αυτή τη φορά την ΑΕΚ και να κατακτήσουμε το πρωτάθλημα». Ο
Ντούσαν Μπάγιεβιτς αντιμετωπίζει με ρεαλισμό και ψυχραιμία το μεθαυριανό
ντέρμπι με την ΑΕΚ, γνωρίζοντας πολύ καλά τι θα σημαίνει νίκη του Ολυμπιακού
στη Νέα Φιλαδέλφεια.

«Αν νικήσουμε, θα ξεφύγουμε πέντε βαθμούς. Αν χάσουμε, θα μας περάσει η ΑΕΚ
έναν βαθμό, αλλά και πάλι θα έχουμε ελπίδες γιατί μέχρι το τέλος υπάρχουν
πολλά και δυνατά παιχνίδια. Όλες οι ομάδες μπορεί να χάσουν βαθμούς», δήλωσε ο
Ντούσαν Μπάγιεβιτς, λίγο πριν αρχίσει η χθεσινή προπόνηση και πρόσθεσε: «Το
παιχνίδι είναι κρίσιμο και για τις δύο ομάδες. Περισσότερο όμως για την ΑΕΚ».

Σε ερώτηση για το σχήμα που πρόκειται να παρατάξει στο ντέρμπι, αλλά και για
τον αντικαταστάτη του Μπάντοβιτς, ο Ντούσκο τόνισε: «Εγώ ξέρω ποιοι θα
αγωνιστούν. Εσείς θα μάθετε τη Δευτέρα. Για τη θέση του Μπάντοβιτς έχουμε δύο επιλογές».

Αναφερόμενος στον Βούλγαρο Γκέογκι Μπάτσεφ, υποστήριξε: «Χωρίς να θέλω να τον
υποτιμήσω, δεν υπάρχει ενδιαφέρον».

Κατηγορηματικός ήταν και ο διευθύνων σύμβουλος του Ολυμπιακού Γιώργος
Λούβαρης: «Για ποιο φαξ γράφουν ότι έστειλε ο Ολυμπιακός; Δεν το βγάζουν να το
δούμε και εμείς; Δεν έχουμε ασχοληθεί με τον Βούλγαρο ποδοσφαιριστή. 
Επαναλαμβάνω ότι σύμφωνα με τα υπάρχοντα δεδομένα ο Ολυμπιακός δεν πρόκειται
να πραγματοποιήσει μεταγραφή».

Στο μεταξύ ανησύχησαν χθες στου Ρέντη, όταν προς το τέλος της προπόνησης
τραυματίστηκε ο Ίλια Ίβιτς. Ο Σέρβος πρώτος σκόρερ ένιωσε ενοχλήσεις στην
ωμοπλάτη (ο Χρήστος Δάρας διέγνωσε μυϊκό τράβηγμα), αλλά όπως υποστήριξε ο
γιατρός του Ολυμπιακού δεν υπάρχει πρόβλημα.

Ο Μπάγιεβιτς δοκίμασε στο οικογενειακό δίτερμα και πάλι το σχήμα με τους:
Τοχούρογλου, Μαυρογενίδη, Καραταΐδη, Ανατολάκη, Πασσαλή, Γεωργάτο, Νταμπίζα,
Καραπιάλη, Γκόγκιτς, Ίβιτς, Τζόρτζεβιτς.

*** Ο Ολυμπιακός εισέπραξε χθες περίπου 20 εκατ. δρχ. από την Κάνσας
Σίτι των ΗΠΑ και έτσι λύθηκε και τυπικά το συμβόλαιο του Ρέφικ Σαμπανάτζοβιτς.
Όσον αφορά στον Μίρσα Βαρεσάνοβιτς, διοικητικά στελέχη του Ολυμπιακού
εκτιμούσαν ότι κατά 99% θα παραμείνει στην ομάδα.

*** Ο Κώστας Καρτερουλιώτης βραβεύτηκε ως καλύτερος νέος ποδοσφαιριστής
στις ΗΠΑ (ηλικίας κάτω των 22 ετών).

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16053O042</ED>
<ID>
ID:137524

</ID><URL>http://ta-nea.dolnet.gr/neaweb/neafile.print_unique?e=A&f=16053&m=O04&aa=2</URL></REF>


Article

<CATEGORY>vin10</CATEGORY>

 <H2>ΕΠΑΕ
</H2><H2>Και πάλι σε τεντωμένο σχοινί
</H2>
ΣΕ... ΤΕΝΤΩΜΕΝΟ σχοινί βαδίζουν και πάλι οι σχέσεις του προέδρου της ΕΠΑΕ
Στέλιου Σφακιανάκη και του αντιπροέδρου της Βίκτωρα Μητρόπουλου, με αφορμή μία
σύμβαση με τον ΟΠΑΠ.

Η διοίκηση του Οργανισμού, προκειμένου να καταβάλει τα 600 εκατ. δρχ. που
οφείλει στην ΕΠΑΕ (λόγω ΠΡΟΠΟ-Γκολ), ζητάει την υπογραφή ειδικής σύμβασης με
την οποία καθορίζονται θέματα που αφορούν τις ημερομηνίες διεξαγωγής των
αγώνων, τη γνωστοποίηση των τυχόν αλλαγών 25 ημέρες πριν, τον καθορισμό
εγκαίρως των αγώνων Γ' Εθνικής.

Ενώ λοιπόν ο Στ. Σφακιανάκης είναι υπέρ της υπογραφής της σύμβασης,
προκειμένου να πάρουν οι ομάδες τα χρήματα, ο Β. Μητρόπουλος είναι κατά της
υπογραφής, μιλώντας για... υποδούλωση της ΕΠΑΕ στον ΟΠΑΠ. 
Χθες, οι έντονοι διάλογοι των δύο ανδρών ακούγονταν μέχρι τους διαδρόμους έξω
από τα γραφεία της ΕΠΑΕ.

Στο μεταξύ, χθες κοινοποιήθηκε στην διοργανώτρια η επιστολή του προέδρου του
Αρείου Πάγου κ. Ματθία, με την οποία συντάσσεται με τις απόψεις του προέδρου
του Πρωτοδικείου Αθηνών κ. Αθανασίου, σε ό,τι αφορά την συγκρότηση των
Πειθαρχικών Οργάνων. Πάντως, τόσο η διοίκηση της ΕΠΑΕ όσο και της ΕΠΟ είναι
αποφασισμένες να δώσουν μέσα στην ερχόμενη εβδομάδα συνέντευξη Τύπου για το
θέμα, ενώ η ΕΠΑΕ φέρεται έτοιμη να προχωρήσει άμεσα στη συγκρότηση της
Πειθαρχικής Επιτροπής με μη εν ενεργεία δικαστικούς.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16053O043</ED>
<ID>
ID:137563

</ID><URL>http://ta-nea.dolnet.gr/neaweb/neafile.print_unique?e=A&f=16053&m=O04&aa=3</URL></REF>


Article

<CATEGORY>vin10</CATEGORY>

 <H5>ΑΘΗΝΑΪΚΟΣ
</H5><H2>Και έβδομος στους «λόρδους»
</H2>
ΤΗΝ ΕΒΔΟΜΗ μεταγραφή του πραγματοποίησε χθες ο Αθηναϊκός. Οι «λόρδοι»
απέκτησαν το Γιώργο Νεοφώτιστο, που είχε μείνει ελεύθερος από το Αιγάλεω. Ο
παίκτης, που είναι 25 ετών και αγωνίζεται στην επίθεση, υπέγραψε συμβόλαιο
μέχρι το καλοκαίρι του 1999. Χθες εξάλλου παραχωρήθηκε στα Τρίκαλα δανεικός
μέχρι το καλοκαίρι ο Μάριους Κουζέγια.

Για τον αυριανό αγώνα με την Καβάλα, ο Στάθης Σταθόπουλος θα έχει για πρώτη
φορά όλους τους παίκτες στη διάθεσή του. Ο τεχνικός της ομάδας του Βύρωνα
δήλωσε για το ματς: «Στην έδρα μας όλα τα παιχνίδια είναι σημαντικά. Πρέπει να
πάρουμε τους τρεις βαθμούς της νίκης για να αποφύγουμε τις περιπέτειες».

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16053O044</ED>
<ID>
ID:137589

</ID><URL>http://ta-nea.dolnet.gr/neaweb/neafile.print_unique?e=A&f=16053&m=O04&aa=4</URL></REF>


Article

<CATEGORY>vin10</CATEGORY>

 <H5>ΙΩΝΙΚΟΣ
</H5><H2>Πήρε Ισπανό επιθετικό
</H2>
ΤΟΝ ΙΣΠΑΝΟ επιθετικό Ντομίνγκεζ Γκλενζ απέκτησε χθες ο Ιωνικός. Ο Σίμπρι, όπως
τον αποκαλούν, είναι 25 ετών, πρώην παίκτης της Σεβίλλης και πέρυσι αγωνιζόταν
δανεικός στην Τολέδο, όπου σημείωσε 15 γκολ (όπως ανακοίνωσε ο Ιωνικός). Το
συμβόλαιό του είναι μέχρι το καλοκαίρι και βέβαια στην ομάδα της Νεάπολης θα
αγωνιστεί ως κοινοτικός.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16053O045</ED>
<ID>
ID:137597

</ID><URL>http://ta-nea.dolnet.gr/neaweb/neafile.print_unique?e=A&f=16053&m=O04&aa=5</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ
</H5><H2>Σε δόσεις
</H2>
ΣΕ ΤΡΕΙΣ δόσεις θα διεξαχθεί η 18η αγωνιστική. Σήμερα: Δόξα Βύρωνα -
Δόξα Δράμας (15.00, Supersport), Τρίκαλα - Λάρισα (17.00, Supersport).
Αύριο (15.00): Καλλιθέα - Νίκη Βόλου, Πανελευσινιακός - Πανσερραϊκός,
Καστοριά - Εθνικός Αστέρας, Λεβαδειακός - Παναργειακός, Άρης - ΗΛΤΕΞ Λύκοι.
Μεθαύριο: Εδεσσαϊκός - Καστοριά (15.00, Supersport) Καλαμαριά -
Παναιτωλικός (20.00, ΕΤ3).

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: O04</CAT>
<ED>
Κωδικός άρθρου: A16053O046</ED>
<ID>
ID:137603

</ID><URL>http://ta-nea.dolnet.gr/neaweb/neafile.print_unique?e=A&f=16053&m=O04&aa=6</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ, ΑΕΚ, ΠΑΟ ΚΑΙ ΑΡΗΣ ΠΑΛΕΥΟΥΝ ΓΙΑ ΤΟ ΠΡΩΤΟ ΜΠΑΣΚΕΤΙΚΟ ΤΡΟΠΑΙΟ
</H5><H5>ΜΑΓΚ·ΤΣΙΟΣ
</H5><H5>Για τη φανέλα και τον κόσμο μας
</H5><H5>ΟΙ ΟΠΑΔΟΙ
</H5><H5>Εκτός Θεσσαλονίκης
</H5><H5>ΕΙΣΙΤΗΡΙΑ
</H5><H5>Τα πιο πολλά στον Άρη
</H5><H5>ΣΤΑΤΙΣΤΙΚΑ
</H5><H5>Με όπλο την παράδοση
</H5><H5>Πώς έφθασαν ... Θεσσαλονίκη
</H5><H5>Οι άνθρωποι των τελικών
</H5><H5>Οι κυπελλούχοι
</H5><H5>Οι σφυρίχτρες
</H5><H2>Ένα Κύπελλο... γεμάτο αστέρια
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

Ιωαννίδης, Ίβκοβιτς. Χθες χαμόγελα, σήμερα μάχη

ΘΕΣΣΑΛΟΝΙΚΗ

Η «ΜΠΑΣΚΕΤΟΜΑΝΑ» Θεσσαλονίκη ανοίγει διάπλατα την αγκαλιά της για την πρώτη
μεγάλη μπασκετική γιορτή του '98, το φάιναλ-φορ του Κυπέλλου Ελλάδας, που θα
φιλοξενηθεί σήμερα και αύριο στο Αλεξάνδρειο Μέλαθρο.

Θα είναι το πιο ισχυρό φάιναλ-φορ στα χρονικά με φιναλίστ τους Ολυμπιακό,
Παναθηναϊκό, ΑΕΚ, Άρη και οι δύο πρώτοι μεγάλοι μονομάχοι, ο Ντούσαν Ίβκοβιτς
και ο Γιάννης Ιωαννίδης άνοιξαν τα... χαρτιά τους στην προσπάθεια να κερδίσουν
τις εντυπώσεις.

ΙΒΚΟΒΙΤΣ ΟΠΩΣ ΠΕΡΥΣΙ

Ο Ολυμπιακός ήρθε στη Θεσσαλονίκη αποφασισμένος όσο ποτέ άλλοτε να
υπερασπιστεί τον τίτλο του, με τους Φασούλα, Νάκιτς διαθέσιμους, τον Τάρλατς
μεγάλο απόντα, και χωρίς να κρύψει τίποτε, κατά τα λεγόμενα του «Ντούντα».

«Ήρθαμε κυπελλούχοι και θα μείνουμε, νομίζω πως θα καταφέρουμε να
υπερασπιστούμε τον τίτλο μας, παίζοντας σε ένα πολύ δυνατό φάιναλ-φορ. Όπως
πέρυσι, έτσι και φέτος, αντίπαλός μας στον ημιτελικό είναι η ΑΕΚ. Να
περιμένουμε χαμηλό σκορ, αν κι εμείς θα προσπαθήσουμε να τρέξουμε παρ' ότι
χάσαμε την κολόνα μας κάτω από τα καλάθια. Σίγουρα το παιχνίδι με την ΑΕΚ δεν
θα κριθεί στις λεπτομέρειες».

Τέσσερις πρωταγωνιστές για ένα... βασικό ρόλο. Πρέλεβιτς, Ράτζα, Πάσπαλι,
Καρνισόβας ­ και οι συμπαίκτες καθενός ­ φιλοδοξούν να υψώσουν αύριο το
Κύπελλο Ελλάδας, κατακτώντας τον πρώτο τίτλο

Ο «Ντούντα», κλείνοντας, τόνισε για το άλλο ζευγάρι: «Οι παίκτες του Άρη
παλεύουν μόνο για το μπάσκετ και αυτή η ομάδα έχει τόση δύναμη που μπορεί να
ξεπεράσει κάθε πρόβλημα, γι' αυτό θα είναι μεγάλη η μάχη με τον Παναθηναϊκό».

ΙΩΑΝΝΙΔΗΣ ΠΡΟΒΛΗΜΑΤΑ

Πιο συγκρατημένος στα λόγια του ο Γιάννης Ιωαννίδης, αφού πρώτα προκάλεσε μία
μικρή αναστάτωση στην κοινή συνέντευξη Τύπου, απαιτώντας να μιλήσει πρώτα ο
Ίβκοβιτς ως τυπικά γηπεδούχος και αφού άφησε αιχμές για την απουσία του
Σούμποτιτς, έκανε εκτενή αναφορά στα προβλήματα τραυματισμών και την κούραση
των παικτών, που τους προτιμά πάντως «λαβωμένα λιοντάρια» από «υγιή
κοτόπουλα», όπως τόνισε χαρακτηριστικά.

«Ήρθαμε για να παίξουμε χωρίς τοπική κόντρα και αυτό είναι καλό. Όμως περίμενα
να είναι κοινή συνέντευξη Τύπου με όλους τους προπονητές, δεν έχει νόημα το
παιχνίδι αλλά ο θεσμός, αυτό έπρεπε να προσεχθεί και να ληφθεί υπόψη. Γιατί
άλλαξε ο Παναθηναϊκός τη στάση του δεν ξέρω. Η ΕΟΚ πάντως πρέπει να δει με
διαφορετική πολιτική το φάιναλ-φορ γιατί είναι πολύ σοβαρός θεσμός. Εμείς
τελειώσαμε το πρωτάθλημα αυτό τον μήνα, παίζοντας απανωτά παιχνίδια σε Ελλάδα
και Ευρώπη. Τώρα λοιπόν έχουμε προβλήματα, αλλά ευτυχώς ο Αλεξάντερ είναι
καλύτερα, οι Άντερσον - Τσακαλίδης, κτύπα ξύλο, έγιναν καλά, μένουν μόνο οι
Κολντεμπέλα - Λάσα να τους περιμένω μέχρι τελευταία στιγμή και υπάρχει φυσικά
ο Μπάνε, που τον παρακολουθεί ο γιατρός του ΠΑΟΚ επτά χρόνια τώρα και
ελπίζουμε να τον έχουμε έτοιμο». Ο Ιωαννίδης, τόνισε ακόμη:

«Όποιος πάει να κερδίσει δεν έχει άγχος, αυτό διδάσκει η ζωή. Να ξέρετε ότι ο
πεινασμένος δεν έχει να χάσει τίποτε, μόνο να κερδίσει, και η ΑΕΚ είναι
πεινασμένη». Ασχολίαστος δεν έμεινε από τον «ξανθό» και ο δεύτερος ημιτελικός
του φάιναλ-φορ μεταξύ Παναθηναϊκού - Άρη: «Ο Άρης ξαναγεννιέται από την τέφρα,
είναι η ομάδα που δημιούργησε το μπάσκετ και δεν μπορεί με τίποτε να σβήσει.
Λίγο καιρό ξαποσταίνει και ξανά προς τη δόξα τραβά, άρα μπορεί να πάει τελικό
και να πάρει και το Κύπελλο».

*** Απόψε: (18.30 - ΑΝΤ1): Ολυμπιακός - ΑΕΚ

(21.05 - ΑΝΤ1): Παναθηναϊκός - Άρης

Αύριο: (18.30 - ΑΝΤ1): Μικρός τελικός

(21.10 - ΑΝΤ1): Τελικός

ΕΝΑ «ΚΟΜΜΑΤΙ» της μηχανής που λέγεται Άρης θεωρεί τον εαυτό του ο Χρήστος
Μαγκώτσιος, ο άνθρωπος που ως υπηρεσιακός κόουτς μετά την παραίτηση
Κιουμουρτζόγλου έχει αναστήσει τους «κιτρινόμαυρους».

Ο νεαρός τεχνικός του Άρη δεν πετά στα σύννεφα και, παρ' όλα τα προβλήματα τα
οποία ανακύπτουν καθημερινά, συνεχίζει το έργο του και την προετοιμασία της
ομάδας που θα διεκδικήσει απόψε την είσοδό της στον τελικό του φάιναλ-φορ του Κυπέλλου.

«Θεωρώ ότι δεν έχουμε την πολυτέλεια να δούμε το παιχνίδι με τον Παναθηναϊκό
ως ημιτελικό του Κυπέλλου Ελλάδος. Το βλέπουμε όπως όλα τα παιχνίδια, που θα
μπούμε μέσα και θα δώσουμε και την ψυχή μας. Είναι ανοιχτό σε κάθε αποτέλεσμα
λόγω ψυχολογίας στο οποίο θα παίξουμε για την υστεροφημία, τη φανέλα και τον
κόσμο μας, που είναι η μεγαλύτερη βοήθειά μας».

Το θέμα βέβαια είναι κατά πόσο θα καταφέρει ο Άρης να μπει στον αυριανό τελικό
όταν εκτός των φυγάδων Ορτίθ-Σοκ κινδυνεύει να έχει κι άλλες απώλειες. Ναι μεν
επιστρέφει ο Παναγιώτης Λιαδέλης που είχε πρόβλημα στη μέση και έλειψε την
Τετάρτη στο ματς με τον ΠΑΟΚ, από την άλλη όμως υπάρχει το ξαφνικό πρόβλημα
του Ζάρκο Πάσπαλι που ούτε χθες κατάφερε να το ξεπεράσει και είναι εξαιρετικά
αμφίβολη η παρουσία του στον αποψινό ημιτελικό.

ΛΟΓΩ της Έκθεσης Αγρότικα, οι οπαδοί του Ολυμπιακού, του Παναθηναϊκού και της
ΑΕΚ δεν έμειναν στη Θεσσαλονίκη, αφού δεν υπήρχε αρκετός χώρος για όλους. Έτσι
λοιπόν οι «ερυθρόλευκοι» κατέλυσαν στο Λιτόχωρο (Κατερίνη), οι «πράσινοι» στη
Χαλκιδική και οι «Ενωσίτες» στις περιοχές του Κιλκίς, των Σερρών και της Έδεσσας.

«Μικρό για μια τόσο μεγάλη γιορτή», χαρακτήρισε το Αλεξάνδρειο ο πρόεδρος της
οργανωτικής επιτροπής και γιατρός της Εθνικής μπάσκετ, Κώστας Παρίσης.

Αγώνας επίδειξης μπάσκετ μεταξύ κλιμακίων Εθνικών ομάδων παίδων και εφήβων θα
γίνει πριν από τον πρώτο ημιτελικό Ολυμπιακού - ΑΕΚ. Και λίγο αργότερα, η
Φιλαρμονική του Δήμου Καλαμαριάς θα προσπαθήσει να καλύψει ευχάριστα το κενό
μεταξύ των δύο ημιτελικών Κυπέλλου.

ΕΞΑΝΤΛΗΘΗΚΑΝ τα εισιτήρια του Άρη και γι' αυτόν το λόγο η οργανωτική επιτροπή
αποφάσισε να δώσει και άλλα στην ομάδα της Θεσσαλονίκης. Η ΑΕΚ και ο
Παναθηναϊκός δεν διέθεσαν όλα τα εισιτήρια που πήραν (η «Ένωση» πούλησε μόλις
550, ενώ οι «πράσινοι» περίπου 850), ενώ ο Ολυμπιακός έδωσε όλα όσα είχε στη
διάθεσή του (1.100).

Οι οπαδοί στις θύρες θα καθήσουν ως εξής:

Θύρες 1 και 2: θα καταλαμβάνονται μισές από τους οπαδούς της ΑΕΚ (οι υπόλοιπες
δημοσιογραφικά θεωρεία).

Θύρα 3: προσκλήσεις και ακριβά εισιτήρια. Θύρες 4, 5, 6, 7: οπαδοί του Άρη.
Θύρες 8, 9: οπαδοί του Ολυμπιακού. Θύρα 10: οπαδοί του Παναθηναϊκού.

Συντριπτική υπέρ του Ολυμπιακού είναι η παράδοση στους αγώνες με την ΑΕΚ στο
Κύπελλο Ελλάδας, αφού στους 6 αγώνες που έχουν συναντηθεί οι δύο ομάδες οι
«ερυθρόλευκοι» έχουν ολοκληρωτική υπεροχή.

Στον τελικό του 1976 ο Ολυμπιακός νίκησε με 81-69, ύστερα από δύο χρόνια
επικράτησε με 83-72, στον ημιτελικό της επόμενης χρονιάς προκρίθηκε με το
εντυπωσιακό σκορ 122-95 και στον τελικό του 1980 πήρε τη νίκη με 85-80. Στον
προημιτελικό του 1987 η ομάδα του Πειραιά απέκλεισε την «Ένωση» με 79-63 και
στον περσινό ημιτελικό πήρε ξανά το ροζ φύλλο (62-61) και συνέχισε το σερί των νικών.

Ο Ολυμπιακός απέκλεισε: Ηρακλή (62-48), Σπόρτιγκ (76-58)

Η ΑΕΚ: Δάφνη (74-54), Απόλλωνα Π. (73-70)

Ο Παναθηναϊκός: Μαρούσι (77-59), Μακεδονικό (96-65)

Ο Άρης: Λάρισα (69-60), Φάληρο (78-48)

Συνήθεια έχει γίνει στον Παναγιώτη Φασούλα να δηλώνει παρών στους τελικούς του
Κυπέλλου. Σε περίπτωση που προκριθεί ο Ολυμπιακός, η «αράχνη» θα φτάσει στην
πρώτη θέση των συμμετοχών (8) του Γκάλη και Γιαννάκη.

Όσον αφορά τους πάγκους, ο προπονητής της ΑΕΚ Γιάννης Ιωαννίδης κρατάει τα
σκήπτρα με 7 συμμετοχές, ενώ ακολουθούν οι Μουρούζης (4), Πολίτης (4) και
Ματθαίου (3).

Οι «αυτοκράτορες» του Κυπέλλου Ελλάδας Άρης, Ολυμπιακός και Παναθηναϊκός, που
έχουν κατακτήσει από 6 τίτλους, θα βρεθούν στο φετινό φάιναλ φορ, ενώ αντίθετα
η ΑΕΚ πήρε μέρος σε 6 τελικούς, από τους οποίους μόνο στον ένα πανηγύρισε.

&#009Κύπελλα - &#009Συμ.

Άρης&#0096 - &#0098

Ολυμπιακός&#0096 - &#0099

ΠΑΟ&#0096 - &#0097

ΠΑΟΚ&#0092 - &#0096

ΑΕΚ&#0091 - &#0096

Πανιώνιος&#0091 - &#0093

Έξι διεθνείς διαιτητές επιλέχτηκαν να διευθύνουν τους τέσσερις αγώνες του
φάιναλ φόρ Κυπέλλου στο Αλεξάνδρειο. Η κλήρωση των διαιτητών για τους
ημιτελικούς θα γίνει σήμερα (12.00) στο Αλεξάνδρειο και αύριο (10.00) στο ίδιο
γήπεδο για τους τελικούς.

Οι έξι προνομιούχοι είναι οι: Νίκος Πιτσίλκας (Λάρισα), Κώστας Κορομηλάς
(Βόλος), Νίκος Ζαβλανός (Αθήνα), Στέλιος Συμεωνίδης (Θεσσαλονίκη), Στέλιος
Κουκουλεκίδης (Θεσσαλονίκη), Νίκος Καρούσης (Αθήνα).

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: O06</CAT>
<ED>
Κωδικός άρθρου: A16053O061</ED>
<ID>
ID:137477

</ID><URL>http://ta-nea.dolnet.gr/neaweb/neafile.print_unique?e=A&f=16053&m=O06&aa=1</URL></REF>


Article

<CATEGORY>vin10</CATEGORY>

 <H2>ΣΟΥΜΠΟΤΙΤΣ
</H2><H2>Οι τίτλοι μένουν στην ιστορία
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

ΜΠΟΡΕΙ το Κύπελλο Ελλάδας να μην έχει την αίγλη που είχε στο παρελθόν, όμως ο
Λευτέρης Σούμποτιτς δεν συμφωνεί ότι το μοναδικό κίνητρο είναι το γόητρο.

«Κάνουν λάθος όσοι υποστηρίζουν κάτι τέτοιο. Είναι ένας τίτλος σημαντικός και
οι τίτλοι χαρακτηρίζουν τις ομάδες. Όλοι γράφονται στην ιστορία και μένουν...
Έτσι και το κύπελλο μπαίνει στα γραφεία και μένει για πάντα. Δεν είναι ένα
ντέρμπι για να μιλάμε για γόητρο. Είναι ένας τίτλος, όπως και να το
κάνουμε...», τόνισε ο Σούμποτιτς, ο οποίος απέφυγε να αποκαλύψει όσα τον
προβληματίζουν εν όψει φάιναλ φορ.

«Ας το αφήσουμε για εμάς», είπε όταν ρωτήθηκε για το ρυθμό που επιθυμεί για το
αποψινό ματς με τον Άρη των πολλών φόργουορντ. «Έχουμε κάποια προβλήματα, αλλά
δεν είναι ότι δεν τα αποκαλύπτω για να τα κρατήσω κρυφά, αλλά γιατί ποτέ μέχρι
τώρα δεν τα αναφέρουμε», απάντησε όταν του επισημάνθηκε ότι μόνον η ομάδα του
δεν έχει προβλήματα.

Όσο για το φαβορί; Ούτε κουβέντα να γίνεται: «Όλες οι ομάδες από 25%
πιθανότητες». Και όταν του μεταφέρθηκε η άποψη ότι ο Παναθηναϊκός θεωρείται
αυτήν τη στιγμή το φαβορί, απάντησε γελώντας: «Έτσι ήμασταν φαβορί με τον Άρη
στο πρώτο φάιναλ φορ και γυρίσαμε τέταρτοι...».

Ο Σούμποτιτς τόνισε ακόμη: «Να μη μας... εκτροχιάσει κάποιο από τα αρκετά
μικροπροβλήματα που αντιμετωπίζουμε», εξήγησε ο προπονητής του Παναθηναϊκού, ο
οποίος ύστερα από πίεση άρχισε να απαριθμεί: «Ο Αλβέρτης έχει πρησμένο γόνατο.
Ο Ράτζα πονάει συνεχώς στη φτέρνα από το ματς με τον Ολυμπιακό. Ο Χριστοδούλου
δεν έχει ξεπεράσει εντελώς το πρόβλημά του».

Ολοκληρώνοντας υπογράμμισε:

*** «Ο Άρης είναι ομάδα που ό,τι προβλήματα και να έχει δεν το βάζει
κάτω. Έχει παίκτες με καρδιά και το ξέρω καλά...».

*** «Είναι διαφορετικά ματς αυτά. Θα έχουμε άλλωστε μαζί και τους
οπαδούς μας. Κανείς δεν σκέπτεται ότι εκεί χάσαμε στο Αλεξάνδρειο δύο φορές,
φέτος. Δεν πρέπει να το σκέφτεται».

*** «Αλήθεια είναι ότι δεν με "πάνε" τα φάιναλ φορ. Με Άρη και ΑΕΚ δεν
συμμετείχα ούτε στον τελικό. Αλλά αυτά τα αφήνω πίσω μου, όπως πρέπει να
κάνουν όλοι».

*** «Τον Ράτζα τον χρησιμοποίησα 40 λεπτά στη Δάφνη, γιατί δεν ήθελα να
διακινδυνεύσω τον αγώνα. Στην έδρα μας έχουμε χάσει με διαφορά 20 πόντων
πολλές φορές. Δεν ήθελα να μείνει έξω, να κρυώσει και μετά να αναγκαστώ να τον
χρησιμοποιήσω με φόβο να τραυματιστεί και να έχει χάσει το ρυθμό του. Για μένα
πάνω από όλα είναι η υγεία του παίκτη. Δεν θέλω να μου πει κάποιος αργότερα
ότι του έκοψα το μπάσκετ».

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: O07</CAT>
<ED>
Κωδικός άρθρου: A16053O071</ED>
<ID>
ID:137478

</ID><URL>http://ta-nea.dolnet.gr/neaweb/neafile.print_unique?e=A&f=16053&m=O07&aa=1</URL></REF>


Article

<CATEGORY>vin10</CATEGORY>

 <H5>Η ΚΑΙΣΑΡΙΑΝΗ ΔΕΙΧΝΕΙ ΤΟΝ ΔΡΟΜΟ
</H5><H2>Γυμναστήριο για όλους
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Στην αύξηση του επιπέδου της ενέργειας και της αποδοτικότητας στοχεύει η αεροβική

ΤΟ «ΚΑΙΣΑΡΙΟΝ» είναι το πρώτο γυμναστήριο που λειτουργεί υπό την εποπτεία
Δημαρχείου. Φυσικά, στην Καισαριανή!. Τη Δευτέρα (2/2) κλείνει (μόλις) δύο
μήνες ζωής και ήδη έχει «κλέψει» τις καρδιές των νέων, αλλά και των μεσηλίκων
της περιοχής. Το εν λόγω γυμναστήριο, που στοίχισε 80 εκατομμύρια δραχμές,
κατασκευάστηκε με πρωτοβουλία του δήμου, ύστερα από συνεργασία του αθλητικού
οργανισμού με τα σωματεία της Καισαριανής.

«Έχουμε κάνει το θαύμα», τονίζει ο αντιδήμαρχος Καισαριανής, Γιώργος Κοκόλας,
ο οποίος προΐσταται της πενταμελούς επιτροπής που διοικεί το γυμναστήριο.
«Σκοπός μας είναι να δώσουμε αθλητικά κίνητρα στον κόσμο. Η ανταπόκριση του
κοινού είναι συγκινητική. Είχαμε προβλέψει περίπου 600 μέλη, όμως από πολύ
νωρίς ξεπέρασαν τα 750. Έχει δοθεί ειδικό βάρος στην οργάνωση του
επιστημονικού προσωπικού. Κάθε γυμναστής είναι υπεύθυνος για το πρόγραμμα που
ακολουθούν οι αθλούμενοι και με αυτόν τον τρόπο δεν υπάρχει περίπτωση κάποιου
τραυματισμού», καταλήγει ο κ. Κοκόλας.

Συγκινητική χαρακτήρισε την ανταπόκριση του κοινού ο αντιδήμαρχος
Καισαριανής, Γιώργος Κοκόλας

Όσον αφορά τα προγράμματα; Το «Καισάριον» διαθέτει πρόγραμμα (αερόμπικ) που
μπορεί να μειώσει τον κίνδυνο καρδιαγγειακών νοσημάτων και να αυξήσει το
επίπεδο της ενέργειας και της αποδοτικότητας. Για την αεροβική, το γυμναστήριο
διαθέτει υψηλής τεχνολογίας καρδιοαναπνευστικά μηχανήματα, διαδρόμους και
στατικά ποδήλατα. Για τους επίδοξους... Ράμπο, τα προγράμματα με μηχανήματα
και βάρη βοηθούν στην καλύτερη μυϊκή τόνωση και φυσική κατάσταση του
αθλούμενου, ενώ οι διατατικές ασκήσεις από έμπειρους γυμναστές έχουν σκοπό την
ευελιξία. Τέλος, στο γυμναστήριο λειτουργεί υπερσύγχρονη σάουνα που συμβάλλει
στη σωματική και ψυχική ηρεμία, ενώ καθαρίζει το δέρμα με εφίδρωση. Το ποσό
της συνδρομής των αθλητών ανέρχεται κατά μέσο όρο στις 5.500 δραχμές μηνιαίως.
Όσοι πιστοί προσέλθετε.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16053O091</ED>
<ID>
ID:137479

</ID><URL>http://ta-nea.dolnet.gr/neaweb/neafile.print_unique?e=A&f=16053&m=O09&aa=1</URL></REF>


Article

<CATEGORY>vin10</CATEGORY>

 <H2>ΘΗΒΑ
</H2><H2>Κύπελλο μπάσκετ με καρότσι
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΠΡΕΜΙΕΡΑ χθες στο κλειστό γυμναστήριο της Θήβας του 1ου Κυπέλλου μπάσκετ με
καρότσι. Την τελετή έναρξης κήρυξε ο πρόεδρος της ομοσπονδίας Χρήστος
Μήτρακας, ενώ το τζάμπολ ενός αγώνα έκανε ο ΓΓΑ Γιάννης Σγουρός. Παραβρέθηκαν
επίσης ο δήμαρχος Θήβας Αλέξανδρος Κοφίνης και ο νομάρχης Βοιωτίας Γιάννης
Σταμούλης. Ωστόσο, υπήρξαν και κάποιοι που δεν σεβάστηκαν αυτή την προσπάθεια
και πριν από τους αγώνες έκλεψαν υλικό (ηχητικά, χρονόμετρα κ.λπ.) αξίας επτά
εκατομμυρίων δραχμών. Έρευνες πραγματοποιεί η Αστυνομία Θήβας. 
Τα αποτελέσματα στη χθεσινή πρεμιέρα: ΠΑΣΚΑ - ΠΑΟΚ 52-9, Αετοί Αθήνας - Αετοί
Κρήτης 66-7, Ήφαιστος - Θεσσαλός 25-24. Συνεχίζεται σήμερα και ολοκληρώνεται αύριο..

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16053O092</ED>
<ID>
ID:137525

</ID><URL>http://ta-nea.dolnet.gr/neaweb/neafile.print_unique?e=A&f=16053&m=O09&aa=2</URL></REF>


Article

<CATEGORY>vin10</CATEGORY>

 <H5>Οι 15 και 19 σε... επανάληψη
</H5><H5>ΑΠΟΤΕΛΕΣΜΑΤΑ ΤΟΥ 5ου (ΤΕ) ΔΙΑΓΩΝΙΣΜΟΥ 1998
</H5><H5>Σε 22 διαγωνισμούς
</H5><H2>ΤΖΟΚΕΡ
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Σε μεγάλη φόρμα πρέπει να βρίσκεται ο 19. Στον περασμένο διαγωνισμό ξανάκανε
την εμφάνισή του για δεύτερη συνεχή φορά, ενώ στους τελευταίους 4 διαγωνισμούς
έχει εμφανιστεί 3 φορές. Έτσι, φτάνει τις 8 συνολικές εμφανίσεις και
διασφαλίζει την κορυφαία θέση. Ο 19 δεν ήταν ο μόνος με επανάληψη, αφού και ο
15 ξανακάνει την εμφάνισή του για δεύτερη συνεχή φορά. Έτσι, οι 18 και 31
κινδυνεύουν να αποκτήσουν και τρίτο συγκάτοικο, αφού ο 15 μείωσε την διαφορά
τους σε μία μονάδα. Για άλλη μία φορά οι Μονοί κερδίζουν με 4 - 1 και το
συνολικό σκορ διαμορφώνεται σε 53Μ -57Ζ. Με 4 - 1 κέρδισαν και οι Μικροί, ενώ
το συνολικό σκορ γίνεται 54μ - 56Μ. Ύστερα από 15 διαγωνισμούς απουσίας ο 17
επέστρεψε στην κληρωτίδα των Τζόκερ. Μία επιτυχία σημειώθηκε στην 1η
κατηγορία. Ο υπερτυχερός από την Αθήνα με ένα απλό δελτίο συνολικής αξίας 200
δρχ. κέρδισε 600 εκατ. δρχ.

* Κληρώθηκαν οι αριθμοί: 4, 13, 15, 19, 39 (5 από 45).

* Τζόκερ: 17

* Συμπληρώθηκαν 7.006.836 στήλες.

* Μοιράστηκαν 810.905.764 δρχ.

* Η διανομή των κερδών έχει ως εξής: 
1η κατηγορία: Βρέθηκε 1 επιτυχία που κερδίζει 600.000.000 εκατ. δρχ., 2η
κατηγορία: 2 επιτυχίες από 31.005.245 δρχ., 3η κατηγορία: 38 επιτυχίες από
866.635 δρχ., 4η κατηγορία: 1.042 επιτυχίες από 12.100 δρχ., 5η κατηγορία:
2.348 επιτυχίες από 10.890 δρχ., 6η κατηγορία: 47.724 επιτυχίες από 525 δρχ.,
7η κατηγορία: 28.690 επιτυχίες από 525 δρχ., 8η κατηγορία: 123.561 επιτυχίες,
από 300 δρχ.&#009

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: O09</CAT>
<ED>
Κωδικός άρθρου: A16053O093</ED>
<ID>
ID:137564

</ID><URL>http://ta-nea.dolnet.gr/neaweb/neafile.print_unique?e=A&f=16053&m=O09&aa=3</URL></REF>


Article

<CATEGORY>vin10</CATEGORY>

 <H5>ΕΧΑΣΕ ΣΤΟ ΚΑΖΙΝΟ Ο ΡΙΟΣ, ΠΡΟΚΡΙΘΗΚΕ ΣΤΟΝ ΤΕΛΙΚΟ ΤΗΣ ΜΕΛΒΟΥΡΝΗΣ
</H5><H5>Αποκλείστηκε η Λένα
</H5><H2>Κερδισμένος στα κορτ
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Μαρσέλο Ρίος. Κερδισμένος ­ τουλάχιστον ­ στα κορτ

ΤΗΝ ΠΙΚΡΑ του για τα χρήματα που έχασε στο «μπλακ Τζακ» στο καζίνο της
Μελβούρνης διασκέδασε ο Χιλιανός Μαρσέλο Ρίος, με την πρόκρισή του στον τελικό
του αυστραλιανού όπεν.

Ο Ρίος χρειάστηκε μόλις 83 λεπτά για να επικρατήσει του Γάλλου Νικολά Εσκούντ
με 6-1, 6-3, 6-2. Αντίπαλος του Χιλιανού τενίστα στον τελικό θα είναι ως
γνωστόν ο Τσέχος Πετρ Κόρντα.

«Είμαι πολύ χαρούμενος που προκρίθηκα στον τελικό, αλλά αυτό που έχει σημασία
είναι να κατακτήσω τον τίτλο», υπογράμμισε ο Ρίος, ο οποίος ωστόσο τόνισε πως
τα 412.000 δολάρια που θα εισπράξει δεν καλύπτουν τα... χρέη του στο καζίνο.

Πέρυσι, στο ίδιο τουρνουά, ο Ρίος αντιμετώπισε τον Κόρντα στον πρώτο γύρο και
τον νίκησε 3-0 σετ, επιτυχία που σκοπεύει να επαναλάβει ο Χιλιανός και φέτος
στον τελικό.

Ο Ρίος, αν κι εθεωρείτο ένα από τα μεγαλύτερα ταλέντα του αθλήματος πριν από
τέσσερα χρόνια (ήταν νο. 1 στον κόσμο, στην κατηγορία νέων), εντούτοις δεν
κατάφερε ­ ίσως και λόγο της άστατης ζωής του ­ να δικαιώσει όσους πίστεψαν σ' αυτόν.

Φέτος, ο Χιλιανός εμφανίστηκε με διαφορετικό ίματζ τόσο στα κορτ όσο και
εξωαγωνιστικά και ήδη μετράει 11-0 νίκες.

Πριν από τον ημιτελικό του Ρίος με τον Εσκούντ, η Μαρτίνα Χίνγκις κατάφερε να
προσθέσει έναν ακόμη τίτλο στο ενεργητικό της. Με παρτενέρ τη Μιριάνα
Λούτσιτς, κέρδισαν στον τελικό του διπλού γυναικών τις Ντέιβενπορτ - Ζβέρεβα
με 6-4, 2-6, 6-3.

Στο διπλό ανδρών, οι περίφημοι «Γούντις», Τοντ Γούντμπριντζ και Μαρκ
Γούντφορντ προκρίθηκαν στον τελικό τουρνουά γκραν σλαμ για 11η φορά στην
καριέρα τους.

ΑΠΟΚΛΕΙΣΤΗΚΕ η Ελληνίδα τενίστρια Λένα Δανιηλίδου στα προημιτελικά του διπλού
στο αυτσραλιανό όπεν τζούνιορ. Η νεαρή αθλήτρια και η παρτενέρ της
Κριστάλοβιτς (Κροατία) γνώρισαν την ήττα (6-3, 6-3) από τις Αυστριακές,
Ντομινίκοβιτς και Μόλικ (Νο 2).

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16053O101</ED>
<ID>
ID:137472

</ID><URL>http://ta-nea.dolnet.gr/neaweb/neafile.print_unique?e=A&f=16053&m=O10&aa=1</URL></REF>


Article

<CATEGORY>vin10</CATEGORY>

 <H2>Χιονοδρομικό κέντρο ευρωπαϊκών προδιαγραφών
</H2>
ΕΥΡΩΠΑΪΚΩΝ προδιαγραφών θα είναι το χιονοδρομικό κέντρο του Φαλακρού Δράμας,
με την εκτέλεση μιας σειράς νέων έργων υποδομής, τα οποία θα συμβάλουν στην
αναβάθμισή του.

Για την πραγματοποίηση όλων των αναπτυξιακών παρεμβάσεων εγκρίθηκε (σε πρώτη
φάση) ποσό 500.000.000 δραχμών από το ΠΕΠ (Περιφερειακό Επιχειρησιακό
Πρόγραμμα) της Ανατολικής Μακεδονίας - Θράκης. Με τα χρήματα αυτά οι υπεύθυνοι
του κέντρου θα προχωρήσουν στην αγορά αποχιονιστικού μηχανήματος δυνατότητας
1.600 τόνων ανά ώρα, χιονοστρωτήρα 300 ΗΡ, στην τοποθέτηση δύο συρόμενων
αναβατήρων μήκους 100 και 150 μέτρων, στη μεταφορά ηλεκτρικού ρεύματος στο
κέντρο χιονοδρομίας και στη δημιουργία χώρου στάθμευσης μηχανημάτων 250 τ.μ.. 
Με την υλοποίηση των συγκεκριμένων έργων δρομολογείται πανδραμινή προσπάθεια
δημιουργίας χειμερινού τουρισμού στο νομό, με μεγάλα έσοδα για την εθνική και
τοπική οικονομία.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16053O102</ED>
<ID>
ID:137520

</ID><URL>http://ta-nea.dolnet.gr/neaweb/neafile.print_unique?e=A&f=16053&m=O10&aa=2</URL></REF>


Article

<CATEGORY>vin10</CATEGORY>

 <H2>Στον Ι. Καραγιάννη οι μετοχές του Πανιωνίου
</H2>
ΟΛΟΚΛΗΡΩΘΗΚΕ, τις πρώτες πρωινές ώρες, η επινοικίαση και όχι η μεταβίβαση του
πακέτου των μετοχών της ΠΑΕ Πανιώνιος στον επιχειρηματία Γιάννη Καραγιάννη. 
Η χρονική διάρκεια της συμφωνίας ανέρχεται σε τρία χρόνια. Περισσότερες
λεπτομέρειες αναμένεται να ανακοινωθούν σήμερα από τις δύο πλευρές, δηλαδή τον
Δήμο Νέας Σμύρνης και τον κ. Καραγιάννη.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16053O103</ED>
<ID>
ID:137559

</ID><URL>http://ta-nea.dolnet.gr/neaweb/neafile.print_unique?e=A&f=16053&m=O10&aa=3</URL></REF>


Article

<CATEGORY>vin10</CATEGORY>

 <H5>Ντουέτα των γηπέδων
</H5><H2>ΓΙΑ ΘΥΜΗΣΟΥ
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

ΤΑ ΝΤΟΥΕΤΑ δεν ήταν προνόμιο μόνο των τραγουδιστών ή των ηθοποιών. 
Και στο ποδόσφαιρο υπήρχαν ντουέτα. 
Στις δεκαετίες του '50 και του '60 γνωστοί άσοι των γηπέδων από τις ίδιες
ομάδες στις οποίες αποτελούσαν στελέχη ή και από διαφορετικούς συλλόγους
έβρισκαν την ευκαιρία να τα λένε και να κάνουν συντροφιά μέσα και έξω από τα γήπεδα.

1. Γιάννης Βάζος - Γιάννης Κανάκης Δύο μεγάλες δόξες του ελληνικού
ποδοσφαίρου, στην κερκίδα του γηπέδου Καραϊσκάκη τον Οκτώβριο 1960.
Παρακολουθούν τη μονομαχία των ομάδων τους, Ολυμπιακού και ΑΕΚ, και συζητούν
σαν καλοί φίλοι. Κάποτε στα γήπεδα ήταν αντίπαλοι. Το ματς που παρακολουθούν
είχε νικήτρια την ΑΕΚ, με γκολ του Νεστορίδη στο 30''.

2. Παράσχος Αυγητίδης - Νεοτάκης Λουκανίδης. Δύο Βορειοελλαδίτες άσοι,
μονίμως αντίπαλοι. Πρωτόπαιξαν και εδραιώθηκαν, ο πρώτος στην Καλαμαριά και ο
δεύτερος στη Δόξα Δράμας. Συνέχισαν αργότερα στον Ολυμπιακό και τον
Παναθηναϊκό. Εδώ σκαρώνουν κάποια πλάκα στον αντίπαλό τους Γιάννη Νεμπίδη.

3. Μίμης Στεφανάκος - Γιώργος Ανδρέου Ένας «ερυθρόλευκος» και ένας
«πράσινος», αγκαλιά. Τους ένωσε η φανέλα της Εθνικής Ενόπλων, που το 1960
κατέκτησε το πρωτάθλημα ΣΙΣΜ!

4. Ο Μίμης Δομάζος, ετών 17, όταν πρωτόπαιξε στον Παναθηναϊκό το 1959. Στη
φωτογραφία με τον φίλο και συμπαίκτη του (και σκόρερ του πειραϊκού
πρωταθλήματος) Γιώργο Γεωργιάδη, που είχε μεταγραφεί εκείνη τη χρονιά στο
«τριφύλλι» από τον Αργοναύτη Πειραιά.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: O10</CAT>
<ED>
Κωδικός άρθρου: A16053O104</ED>
<ID>
ID:137586

</ID><URL>http://ta-nea.dolnet.gr/neaweb/neafile.print_unique?e=A&f=16053&m=O10&aa=4</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ - ΗΡΑΚΛΗΣ ΚΑΙ ΑΕΚ - ΠΑΟΚ ΞΕΧΩΡΙΖΟΥΝ ΣΤΗΝ ΠΡΕΜΙΕΡΑ ΤΟΥ Β' ΓΥΡΟΥ
</H5><H2>Δύο ντέρμπι
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Οι Βολοντιμίρ Γκουντίμα - Κίριλ Πλεσάκοφ (αντίπαλοι στον αγώνα ΑΕΚ - Ηρακλή)
θα είναι και σήμερα γηπεδούχος και φιλοξενούμενος σε διαφορετικούς αγώνες

ΙΣΩΣ ΔΕΝ θεωρούνται τόσο ντέρμπι όπως τα αντίστοιχα ματς στο ποδόσφαιρο και το
μπάσκετ, αλλά οι συναντήσεις Ολυμπιακού - Ηρακλή (18.00) και ΑΕΚ - ΠΑΟΚ
(18.00) είναι οι πιο ενδιαφέρουσες της σημερινής πρεμιέρας του β' γύρου στο
πρωτάθλημα βόλεϊ Α1 ανδρών και υπόσχονται καλό θέαμα και «ατμόσφαιρα» παρά την
υπεροχή των γηπεδούχων.

Οι γηπεδούχοι είναι φαβορί και στις αναμετρήσεις Ορεστιάδας DIANA-Α.Ε.
Κομοτηνής (19.00), Φιλίας Ηλιούπολης - Εθνικού Αλεξανδρούπολης (19.30) και Άρη
Θεσσαλονίκης - Πανελληνίου (19.30). Απομένει για μεθαύριο Δευτέρα, λόγω
τηλεοπτικής κάλυψης (16.30 και από 17.45 στην ΕΤ 1), ο αγώνας Κτησιφώντα - Παναθηναϊκού.

*** Χωρίς μεγάλο ντέρμπι και η 13η αγωνιστική της Α1 γυναικών που έχει να
επιδείξει ως πιο αμφίρροπο ματς την αναμέτρηση των ισοδυνάμων Νίκης
Αλεξανδρούπολης - Αγίου Σώστη ΣΑΒΒΑΛΑΣ (σήμερα, 17.00). 
Το υπόλοιπο πρόγραμμα: Σήμερα: Ιωνικός Ν.Φ. - Βριλήσσια (19.30), Παναθηναϊκός
- Ε.Α. Λάρισας (17.00), Φιλαθλητικός - Γ.Σ. Ηλιούπολης (17.30). Αύριο: Άρης
Θεσ. - Κοζάνη (12.00), Παπάγου - Ολυμπιακός (16.30).

*** Στη σημερινή 10η αγωνιστική της Α2 ανδρών ο μόνος πρώτος και αήττητος
Ιωνικός Νικαίας υποδέχεται στο κλειστό Σελεπίτσαρη (18.30) τον ισχυρό
Αριστοτέλη Σκύδρας. Αμφίρροποι επίσης αγώνες Ε.Α. Πατρών - Ιωνικός Ν.Φ.
(19.00) και Α.Ο. Σερρών - Ολυμπιάδα Πάτρας (18.00). 
Το υπόλοιπο πρόγραμμα: Ζαφειράκης - Μίλων (18.00), Έσπερος Βυζαντίου - Φάρος
Κερατσινίου (18.00), Ήφαιστος D.F. ΧΡΗΜΑΤΙΣΤΗΡΙΑΚΗ Δράμας - Γρεβενά (18.00).

*** Ενδιαφέροντα ματς στη 10η αγωνιστική της Α2 γυναικών Πανελλήνιος -
Σταυρούπολη (σήμερα, 17.00), Βύρωνας - ΒΑΟ (αύριο, 12.00), ΖΑΟΝ - Δραπετσώνα
(αύριο, 16.00). Συναντιούνται επίσης: Σήμερα: Ολυμπιάδα Πάτρας - Ηλυσιακός
(17.00). Αύριο: Φιλαθλητικός / Λαρισαϊκός - Α.Ο. Καβάλας (12.00).

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16053O111</ED>
<ID>
ID:137473

</ID><URL>http://ta-nea.dolnet.gr/neaweb/neafile.print_unique?e=A&f=16053&m=O11&aa=1</URL></REF>


Article

<CATEGORY>vin10</CATEGORY>

 <H2>ΧΑΝΤΜΠΟΛ
</H2><H2>Θρίαμβος των Βριλησσίων στην Κυψέλη
</H2>
ΤΑ ΒΡΙΛΗΣΣΙΑ SUPERSPORT με χάι σκόρερ τον διεθνή Θανάση Αϊβαλιώτη (10 γκολ)
θριάμβευσαν με 26-21 στην Κυψέλη επί του Πανελληνίου στον χθεσινό πρώτο αγώνα
της 15ης αγωνιστικής της Α1 χάντμπολ.

Στο σημερινό κύριο «μενού» της 15ης αγωνιστικής ξεχωρίζουν οι «ανοικτές» σε
κάθε αποτέλεσμα αναμετρήσεις Αρχελάου Κατερίνης - Ιωνικού Ν.Φ. (17.00'), Σχ.
Ξυνή - Αθηναϊκού ΚΟΡΕΛΚΟ (18.00') και Φιλίππου Βέροιας - Τρίτωνα ΑΙΟΛΙΚΗ (19.30').

Οι άλλοι σημερινοί αγώνες: ΑΣΕ Δούκα - Πανιώνιος (18.30'), Γ.Ε. Βέροιας -
Κιλκίς Κ. ΜΑΧ (18.00').

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16053O112</ED>
<ID>
ID:137521

</ID><URL>http://ta-nea.dolnet.gr/neaweb/neafile.print_unique?e=A&f=16053&m=O11&aa=2</URL></REF>


Article

<CATEGORY>vin10</CATEGORY>

 <H2>ΣΤΙΒΟΣ
</H2><H2>Με σύνθετο ενδιαφέρον
</H2>
Η ταχύτερη Ελληνίδα, Κατερίνα Θάνου, προστίθεται από αύριο στο σόου του
κλειστού στίβου '98

ΣΥΝΘΕΤΟ Σαββατοκύριακο σήμερα και αύριο στο Φάληρο με Πανελλήνιο Πρωτάθλημα
κλειστού στίβου σύνθετων αγωνισμάτων (επτάθλου-πεντάθλου) και ημερίδα ανδρών
και γυναικών αύριο με αναμέτρηση Παπαδιά - Παυλακάκη - Παναγιωτόπουλου και
πρεμιέρα επίσης Θάνου και Ξάνθου!

Το Πανελλήνιο Πρωτάθλημα σύνθετων αγωνισμάτων κλειστού στίβου διεξάγεται με
ώρες έναρξης 15.30' σήμερα και 15.00' αύριο. Αναμένεται με μεγάλο ενδιαφέρον η
προσπάθεια του Λαρισαίου πρωταθλητή Μάκη Κορκίζογλου για κατάρριψη του
πανελληνίου ρεκόρ (5.932 βαθμοί, του ίδιου από πέρυσι) και για το όριο των
6.000 βαθμών που θα του δώσει το δικαίωμα να βλέπει εξάδα στο Ευρωπαϊκό
Πρωτάθλημα κλειστού (Βαλένθια, 27 Φεβρουαρίου - 1 Μαρτίου).

Αντίθετα, θα απουσιάσει πιθανότατα από το πένταθλο γυναικών η κορυφαία
Ελληνίδα Αθηνά Παπασωτηρίου, η οποία ένιωσε τράβηγμα στο πόδι στην προχθεσινή προπόνηση.

ΠΑΙΔΕΣ -ΚΟΡΑΣΙΔΕΣ

Σήμερα (έναρξη 15.45') υπάρχει στο πρόγραμμα και ημερίδα παίδων και κορασίδων,
ενώ όσον αφορά την αυριανή ημερίδα ανδρών και γυναικών (έναρξη 15.00'),
αναμένεται να κάνουν πρεμιέρα οι πρωταθλητές της «ομάδας Τζέκου». Θα
αγωνισθούν όλοι (και ο Γ. Παναγιωτόπουλος) στα 60μ. και αναμένονται με
ανυπομονησία από ειδικούς και φίλους του στίβου οι αναμετρήσεις στα 60μ.
ανδρών Παπαδιά - Παυλακάκη - Παναγιωτόπουλου (δεν μετέχει ο Γενοβέλης με το
εκπληκτικό 6.51 της περασμένης Κυριακής) και στα 60μ. γυναικών Κατερίνας Θάνου
και Κατερίνας Κόφφα.

ΣΤΗ ΓΕΡΜΑΝΙΑ

Στο μεταξύ, ο Λάμπρος Παπακώστας πραγματοποιεί σήμερα τη δική του πρεμιέρα σε
κλειστό φέτος, στο διεθνές μίτινγκ άλματος εις ύψος, στο Άρμσταντ της Γερμανίας.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: O11</CAT>
<ED>
Κωδικός άρθρου: A16053O113</ED>
<ID>
ID:137560

</ID><URL>http://ta-nea.dolnet.gr/neaweb/neafile.print_unique?e=A&f=16053&m=O11&aa=3</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ
</H5><H2>Οι ήττες φέρνουν τίτλο!
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>Με... περυσινές συνταγές περιμένει ο Ντούσαν Μπάγιεβιτς την έκβαση του
μεθαυριανού ντέρμπι. «Θα προτιμήσω και πάλι να μη νικήσουμε την ΑΕΚ, αλλά να
πάρουμε το πρωτάθλημα».

*** Πράγματι, δεν θυμάμαι να έχει νικήσει την προηγούμενη ομάδα του ως
κόουτς του «θρύλου» ο Ντούσαν...

*** Η χθεσινή τοποθέτηση του «ερυθρόλευκου» προπονητή, στέκεται
θεωρητικά μόνο από άποψη πρόληψης...

*** Και πάλι, ως γούρι, μια ήττα σε δυνατό ματς, είναι άσ' τα να πάνε...

*** Στην ουσία, ο Ολυμπιακός βρίσκεται σε πολύ καλύτερη θέση από εκείνη
της ΑΕΚ εν όψει της δευτεριάτικης μάχης.

*** Πρώτος είναι, απόντες δεν θα έχει, τα εισιτήρια στους οπαδούς του
τα πούλησε.

*** Αντίθετα, στην ΑΕΚ υπάρχει ηρεμία η οποία πιθανότατα είναι φαινομενική.

*** Όταν ο βασικός σου κυνηγός οδεύει προς το χειρουργείο,

*** Όταν οι αμυντικοί δεν έχουν το καθαρό μυαλό του πρώτου γύρου (μην
ξεχνάμε τις ήττες από Ξάνθη και Προοδευτική...)

*** Όταν, τέλος, ακούγεται ότι ο προπονητής Ντουμιτρίου αμφισβητείται
από υψηλό στέλεχος της ΠΑΕ, τότε κάτι ανεξιχνίαστο βασανίζει το «Νίκος Γκούμας».

*** Αλλά, κοντός ψαλμός αλληλούια. Μεθαύριο θα γνωρίζουμε ποιος
πιστεύει στο γούρι του, ποιος μπλοφάρει, ή ποιοι ετοιμάζονται για αλλαγή πλεύσης...

Μήπως είναι αντιστάρ;

Σε ελάχιστα καλό σημείο βρίσκονται οι σχέσεις του προπονητή Άγγελου
Αναστασιάδη με τους επαγγελματίες φωτορεπόρτερ.

*** Προχθές στο γήπεδο της Νεάπολης, ο Άγγελος μόλις αντελήφθη κοντά
του τρεις να τον σημαδεύουν με τις κάμερες, αγρίεψε και εντελώς άκομψά ζήτησε
να απομακρυνθούν.

*** Κι όμως, δεν του είχαν ζητήσει δανεικά...

*** Φρόντιζαν, θα έλεγα, για τη δημοσιότητά του, μολονότι ήταν
ατημέλητος, ελαφρά ξεκούμπωτος και εντελώς αξύριστος ο κόουτς...

*** Για ύφος, καλύτερα μην το συζητάμε. Σκέτη γκρίνια βγάζει το πρόσωπο
και χωρίς αιτία μάλιστα...

*** Κάτι πρέπει να τον βασανίζει τον Αναστασιάδη.

*** Αν απλώς θέλει να πλασάρεται ως αντιστάρ, τότε δεν έχει παρά να
ζητήσει από τη διοίκηση του ΠΑΟΚ... προστασία.

Δεν είχε σχόλιο!

Η κλήρωση του Κυπέλλου για τη φάση των «οκτώ», χαμογέλασε χθες εντυπωσιακά
στους Θεσσαλονικείς.

*** Ηρακλής και ΠΑΟΚ μπορούν να θεωρηθούν φαβορί για την πρόκριση. Οι
άλλοι «μεγάλοι» όχι και τόσο.

*** Ο πρόεδρος της επιτροπής κλήρωσης στην ΕΠΟ Θανάσης Γιαννακόπουλος,
ο γνωστός, αρνήθηκε ευγενικά να σχολιάσει την κλήρωση της ομάδας του, λέγοντας:

*** Κύριοι, βρίσκομαι εδώ ως υπεύθυνος για την κλήρωση. Τίποτε άλλο.

*** Πού είσαι, βρε Δραμουντάνη.

*** Αυτός και μιλούσε, και δεν έβγαζε... δύσκολο αντίπαλο για την Παιανία!

Πονοκέφαλος για Γιάτσεκ;

Ολοκληρώνονται σιγά σιγά οι μεταγραφές των ΠΑΕ πρώτης κατηγορίας.

*** Ο Παναθηναϊκός, με τη γνωστή ανακοίνωση που θυμίζει τον νοτιότερο
νομό της Πελοποννήσου, ενημερώνει για τον Ζιμπνιέφσκι και τον Ουζμπέκο Ιρισμέτοφ.

*** Και οι δύο έτυχαν την έγκριση του Δανιήλ!

*** Η Προοδευτική έδωσε Τόγια στον Πανηλειακό.

*** Η Καλαμάτα πήρε τον Τζανετή, όμως η μεταγραφή θα επισημοποιηθεί με
τον αγώνα της στη Νέα Σμύρνη!

*** (Καλό αυτό για τον... Τζανετή)

*** Επίσης, ο Εθνικός, φλερτάρει τον Ρίζνιτς του ΟΦΗ, τον οποίο οι
Κρητικοί φαίνεται πως δεν τον χρειάζονται άλλο.

*** Δεν είναι κακός παίκτης ο Ρίζνιτς, αν και ελάχιστα ταχύτερος από
τον πρόεδρο της πειραϊκής ΠΑΕ.

*** Τέλος, ο Ιωνικός αγόρασε τον Ισπανό Ντομίνγκες Γκλενζ.

*** Αυτός ο ποδοσφαιριστής προορίζεται για βασικός, κάτι που ισχύει και
για τους δύο Ισλανδούς οι οποίοι ήδη έχουν κλείσει στην ομάδα του Γιάτσεκ.

*** Έχει «πρόβλημα» ο Νταρακλίτσας...

Κινδυνεύουν τα γαλόνια

Περίεργη είδηση μέσω του Ρώυτερ από το Βουκουρέστι.

*** Σύμφωνα με ανακοίνωση του ρουμανικού υπουργείου Άμυνας, ο
Ιορντανέσκου πρέπει να παραδώσει τα γαλόνια του, αν υπογράψει συμβόλαιο
συνεργασίας με την Εθνική Ελλαδας!

*** Μιλάμε για γαλόνια στρατηγού, που του είχαν δοθεί μετά την
τελευταία συμμετοχή σε παγκόσμιο Κύπελλο.

*** Τι να προβλέψουμε;

*** Ότι μπρος στα (ελληνικά) εκατομμύρια ποιος ασχολείται με γαλόνια;

*** Βαρύ είναι.

*** Πάντως, όσοι σύμβουλοι στην ΕΠΟ επιμένουν ελληνικά, βρήκαν σύμμαχο
χωρίς να τον περιμένουν.

*** Γιατί και να μας προτιμήσει ο κόουτς στερούμενος τον βαθμό του,
αλήθεια, ποιος θα ήθελε να διαθέτει προπονητή χωρίς γαλόνια;

*** Αλλιώς είναι να εργάζεσαι όπου θες και να τα έχεις πλάκα...

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16053O121</ED>
<ID>
ID:137474

</ID><URL>http://ta-nea.dolnet.gr/neaweb/neafile.print_unique?e=A&f=16053&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Έξω από τον κύκλο
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΟΛΟΚΛΗΡΟ ΤΟΝ Ιανουάριο η ειδησεογραφία των εφημερίδων παγιδεύτηκε στη
μεταγραφολογία. Παρήλασαν στα πρωτοσέλιδα Βραζιλιάνοι, Σέρβοι, Αφρικανοί και
κοινοτικοί άσοι, αλλά τα μεγάλα ονόματα για μία ακόμα φορά παρέμειναν έξω από
τα σύνορά μας. Οι ομάδες μας προτίμησαν και πάλι παίκτες φθηνούς με
αξιοπρόσεκτη παρουσία στο ελληνικό πρωτάθλημα ή κάποιους άγνωστους, οι οποίοι
ενδεχομένως να αποδειχθούν «λαχεία». Ωστόσο, ανάμεσα σ' αυτό που εισέπραξε από
την ειδησεογραφία ο κάθε φίλαθλος και αυτό που έγινε, υπάρχει τεράστια
απόσταση. Έτσι το κίνητρο της λάμψης αστεριών, για επιστροφή των φιλάθλων στα
γήπεδα, δεν ενεργοποιήθηκε. Η εξήγηση είναι ότι οι δικές μας ΠΑΕ δεν έχουν τη
δύναμη ν' ανταποκριθούν στα τεράστια οικονομικά μεγέθη που απαιτούνται για
τέτοιου είδους μεταγραφές, αλλά και η κάκιστη κατάσταση των αγωνιστικών χώρων
δεν αφήνει περιθώρια για να ξεδιπλωθεί η αξία μεγάλων άσων. Από την άλλη
πλευρά, η Ελλάδα κατέχει την τελευταία θέση στις προτιμήσεις των μάνατζερ των
σπουδαίων παικτών μικρής ηλικίας, αφού το επίπεδο των εσωτερικών μας
διοργανώσεων είναι χαμηλό και έξω από τον κύκλο ενδιαφέροντος των προηγμένων
ποδοσφαιρικά χωρών. Δεν χρειάζεται βέβαια να μιλήσουμε για το κύρος αυτών των
διοργανώσεων, αφού οι σκουριασμένοι μηχανισμοί εγκλωβισμού σε σκοπιμότητες
εξακολουθούν, δυστυχώς, να λειτουργούν αποδοτικά για το παρασκήνιο. Ένα
παράδειγμα: πρόσφατα η Επιτροπή Παρατηρητών Επαγγελματικού Ποδοσφαίρου είχε
προχωρήσει στον ορισμό παρατηρητών για τους αγώνες Α' Εθνικής, αλλά σε ένα
παιχνίδι χρειάστηκε να γίνει αλλαγή για λόγους που δεν είναι αποδεδειγμένα για
το συμφέρον του ποδοσφαίρου μας. Και μια και μιλάμε για την ΕΠΕΠ, καλό θα
είναι να γίνει έλεγχος στον πίνακα αφού, όπως λέγεται, κάποιοι παρατηρητές δεν
έχουν τα τυπικά προσόντα. Επιτέλους, ποιοι κυβερνούν το ελληνικό ποδόσφαιρο;

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16053O122</ED>
<ID>
ID:137522

</ID><URL>http://ta-nea.dolnet.gr/neaweb/neafile.print_unique?e=A&f=16053&m=O12&aa=2</URL></REF>


Article

<CATEGORY>vin10</CATEGORY>

 <H2>Από το σλάλομ, στο βάθρο
</H2>
Από το Παγκόσμιο Κύπελλο του Σκι, που γίνεται στη Σουηδία. Οι νικήτριες στο
γυναικείο σλάλομ υψώνουν εδώ... τα γάντια τους λίγο πριν από την απονομή.
Νικήτρια η Αμερικανίδα Κριστίνα Κότζνικ (στο μέσον). Δεύτερη, η Γερμανίδα
Χίλντε Γκεργκ και τρίτη η (ασκεπής) Αυστριακή Σαμπίνε Έγκερ.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16053O123</ED>
<ID>
ID:137561

</ID><URL>http://ta-nea.dolnet.gr/neaweb/neafile.print_unique?e=A&f=16053&m=O12&aa=3</URL></REF>


Article

<CATEGORY>vin10</CATEGORY>

 <H2>Στιγμές ευτυχίας για κρατούμενους
</H2>
Στη φυλακή Σαν Βιτόρε του Μιλάνου βρέθηκε χθες ο πολύς στράικερ της Ίντερ
Ρονάλντο. Και όπως αναμενόταν, κουράστηκε να προσφέρει αυτόγραφα στους
κρατούμενους. 
Μπράβο Βραζιλιάνε!

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: O12</CAT>
<ED>
Κωδικός άρθρου: A16053O124</ED>
<ID>
ID:137587

</ID><URL>http://ta-nea.dolnet.gr/neaweb/neafile.print_unique?e=A&f=16053&m=O12&aa=4</URL></REF>


Article

<CATEGORY>vin10</CATEGORY>

 <H5>Κράμνικ, Ανάντ διεκδικούν την πρωτιά
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο ΚΡΑΜΝΙΚ έπιασε τον Ανάντ ένα γύρο πριν από το τέλος του μεγάλου τουρνουά του
Βικ ααν Ζέε της Ολλανδίας. Στον χθεσινοβραδινό 12ο γύρο ο Κράμνικ νίκησε τον
Βαν ντερ Στέρεν και εκμεταλλευόμενος την ισοπαλία του Ανάντ με τον Γκέλφαντ
αναρριχήθηκε ξανά στην πρώτη θέση. Σήμερα υπάρχει ελεύθερη μέρα. Στον αυριανό
τελευταίο γύρο ο Κράμνικ παίζει με τα μαύρα εναντίον του Κάρποβ και ο Ανάντ με
τα λευκά εναντίον του Σίροβ, κάτι που προοιωνίζεται ένα συναρπαστικό φινάλε.

Τα αποτελέσματα του χθεσινού 12ου γύρου έχουν αναλυτικά ως εξής:

Κράμνικ - Βαν ντερ Στέρεν 1-0 (32), Σίροβ - Σάλοβ 0-1 (36), Άνταμς -Τοπάλοβ
1-0 (39), Τίμαν - Βαν Βέλι 0,5-0,5 (14), Γκέλφαντ - Ανάντ 0,5-0,5 (30), Πίκετ
- Κάρποβ 0,5-0,5 (17), Νίμποερ - Πόλγκαρ 0,5-0,5 (44).

Βαθμολογία (σε 12 αγώνες) 1-2) Κράμνικ, Ανάντ 8, 3-4) Σίροβ, Άνταμς 7, 5)
Τίμαν 6,5, 6-9) Πόλγκαρ, Γκέλφαντ, Κάρποβ, Τοπάλοβ 6, 10-11) Σάλοβ, Πίκετ 5,5,
12-13) Βαν Βέλι, Νίμποερ 4,5, 14) Βαν ντερ Στέρεν 3,5 βαθμοί.

Κράμνικ - Βαν ντερ Στέρεν (12ος γύρος)

1. Ιζ3 Ιζ6 2. γ4 ε6 3. Ιγ3 δ5 4. δ4 γ5 5. γ: δ5 Ι: δ5 6. ε4 Ι: γ3 7. β: γ3 γ:
δ4 8. γ: δ4 Αβ4+ 9. Αδ2 Α: δ2+ 10. Β: δ2 0-0 11. Πδ1 β6 12. θ4 Αβ7 13. Αδ3 Ιγ6
14. Αβ1 Βδ6 15. 0-0 Παδ8 16. Βη5 ε5 17. δ5 ζ6 18. Βη3 Ιε7 19. Αδ3 Ιη6 20. Πζε1
Ιζ4 21. Αζ1 Πγ8 22. Ιδ2 Ρθ8 23. Ββ3 Πγ5 24. η3 Ιη6 25. Ιγ4 Βδ7 26. Βα3 Πα8 27.
Πγ1 θ6 28. Ιε3 Πα5 29. Ββ2 Ιε7 30. Ρθ2 Βδ8 31. Ιγ4 Πγ5 32. Ι: ε5 1-0

* Ο Δημήτρης Άγκνος τελείωσε τους αγώνες του στην Ουβέδα της Ισπανίας με 6
βαθμούς σε 10 αγώνες καταλαμβάνοντας την 40ή θέση ανάμεσα σε 140 παίκτες
(ισοβάθμησε στις θέσεις 25-47). Ο παίκτης μας είχε την 31η θέση στη λίστα ΕΛΟ
των παικτών που έλαβαν μέρος. Την πρώτη θέση κατέλαβε ο Τιμοσένκο που είχε
καλύτερα κριτήρια ισοβαθμίας από τους Αρενσίμπια, Μπαρούα και Μοβσισιάν. Οι
τέσσερις παίκτες τελείωσαν τους αγώνες με 7,5 βαθμούς. Ακολούθησαν 11 παίκτες
με 7 βαθμούς. Ανάμεσά τους και ο Τιβιάκοβ, πρώτο ΕΛΟ του τουρνουά. Ο Τιβιάκοβ,
στο αμέσως προηγούμενο ισπανικό τουρνουά της πόλης Λινάρες είχε καταφέρει με
ένα εξαιρετικό φινάλε να κατακτήσει την πρώτη θέση. Παρόμοιο φινάλε παρ'
ολίγον θα είχε και στην Ουβέδα αν δεν τον σταματούσε με ισοπαλία στον
τελευταίο γύρο ο Βέλγος Πελετιέ. Ο Άγκνος στο Λινάρες είχε συγκεντρώσει 6,5
βαθμούς σε 10 αγώνες και είχε κατακτήσει την 25η θέση. Τα αναλυτικά
αποτελέσματα του Άγκνου στην Ουβέδα ήταν:

1ος γύρος: Άγκνος - Μαρτίνεζ (Ισπ. 2.235), 2ος γύρος: Γκοχάλε (Ινδ. 2.205) -
Άγκνος 0,5-0,5, 3ος γύρος: Άγκνος - Κουάρτας (Κολομ. 2.275), 4ος γύρος:
Βουξάνοβιτς (Γιουγκ. 2.310) - Άγκνος 0-1, 5ος γύρος: Άγκνος - Μουρουγκάν (Ινδ.
2.410) 1-0, 6ος γύρος: Μαχεραντζάντε (Αζερ. 2.430) - Άγκνος 0,5-0,5, 7ος
γύρος: Άγκνος - Γκονζάλες Γκαρσία (Μεξ. 2.420), 8ος γύρος: Γκασίμοβ (Αζερ.
2.395) - Άγκνος 0-1, 9ος γύρος: Άγκνος - Γιαγκούποβ (Ρωσ. 2.450), 0,5-0,5, 9ος
γύρος: Χουρτσίτζε (Γεωργ. 2.390) - Άγκνος 0,5-0,5.

ΙΚΑΡΟΣ

Δύο νέα ανοιχτά τουρνουά θα ξεκινήσουν μέσα στο Φεβρουάριο ενταγμένα στις
εκδηλώσεις του Ικάρου. Το ένα θα γίνει στον Σκακιστικό Όμιλο Αμπελοκήπων
(Μακρυνίτσας 12-14, τηλ. 6433.584), από τις 7 Φεβρουαρίου μέχρι τις 21
Μαρτίου. Θα πραγματοποιούνται αποκλειστικά Σάββατο ώστε να εξυπηρετούνται
μαθητές και εργαζόμενοι. Το άλλο θα γίνει στο εντευκτήριο του Ιωνικού
Συνδέσμου (Λ. Ηρακλείου 251, τηλ. 2775.916). Οι αγώνες εδώ θα ξεκινήσουν στις
18 Φεβρουαρίου και θα ολοκληρωθούν στις 6 Μαρτίου. Το πρόγραμμα θα είναι πυκνό
με αγώνες κάθε Δευτέρα, Τετάρτη και Παρασκευή. Το αρχικό πρόγραμμα
τροποποιήθηκε, ιδίως λόγω των προγραμματισμένων στάσεων εργασίας σε λεωφορεία
και τρένα τις επόμενες μέρες. Και τα δύο τουρνουά θα γίνουν με ελβετικό
σύστημα 7 γύρων και χρόνο σκέψης 2 ώρες για 40 κινήσεις και 1 ώρα για την
ολοκλήρωση της παρτίδας. Τα παράβολα (5.000 και 3.000 για εφήβους) θα
διατεθούν για τα έπαθλα. Ο πρώτος κάθε κατηγορίας προκρίνεται σε κλειστό
τουρνουά νόρμας ανώτερου τίτλου. Πληροφορίες και δηλώσεις συμμετοχής στα τηλ.
9234.342 (κ. Ρωμύλος Χριστόπουλος, εργάσιμες μέρες και ώρες) 9582.445 (κ.
Γιάννης Μαρής, Σαββατοκύριακο).

* Εξάλλου, με τη διεξαγωγή του 7ου και τελευταίου γύρου συνεχίζεται σήμερα το
πρώτο ανοιχτό τουρνουά του φετινού Ικάρου που διεξάγεται στους Αμπελοκήπους. Ο
πρωτοπόρος Γεωργιανός Μαναγκάτζε γνώρισε την πρώτη του βαθμολογική απώλεια
στον 6ο γύρο, καθώς ηττήθηκε από το Νίκο Παναγόπουλο. Σε άλλες συναντήσεις του
γύρου αυτού είχαμε: Δεληκανάκης - Μανάι 0-1, Ντάτσης - Νανόπουλος 0,5-0,5,
Ζαχαρίου - Ιλαντζής 0-1, Σιδέρης - Βλάχος 0-1, Βαλντέν - Πετράκη 1-0,
Ιωαννίδης - Ποτέας 0-1 κ.ά. Στη βαθμολογία προηγούνται οι Μαναγκάτζε,
Παναγόπουλος με 5 βαθμούς και ακολουθεί ο Μανάι με 4,5. Στον σημερινό
τελευταίο γύρο (έναρξη 17.30) θα αγωνιστούν τα ζευγάρια: Μαναγκάτζε - Βαλντέν,
Ιλαντζής - Παναγόπουλος, Μανάι - Νανόπουλος, Βλάχος - Ντάτσης, Ποτέας -
Δεληκανάκης, Πετράκη - Ζαχαρίου, Μαυρογιάννης - Σίδερης, Μαρούντας -
Βασιλείου, Ιωαννίδης - Νταϊφάς, Παναγωτοπούλου - Ξανθόπουλος, Νικολαΐδης -
Καραμαγκιόλας, Μπόλης - Οράν, Λίλα - Κουκουφίκης, Χριστοδούλου - Μπράμος.

* Τα αποτελέσματα του δεύτερου γύρου στα ματς που διοργανώνουν η Ικαρία και η
ΕΦΕΤ ήταν: Σαχταχτίνσκι - Καλούσης 0-1 (συνολικό μέχρι τώρα σκορ 1-1).
Πετροβίκης - Τσομής 0-1 (0-2), Ζη - Βαρσάμη 0-1 (0-2). Όλα τα ματς είναι
τεσσάρων παρτίδων.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: O99</CAT>
<ED>
Κωδικός άρθρου: A16053O991</ED>
<ID>
ID:137480

</ID><URL>http://ta-nea.dolnet.gr/neaweb/neafile.print_unique?e=A&f=16053&m=O99&aa=1</URL></REF>


Article

<CATEGORY>vin09</CATEGORY>

 <H5>ΤΟ «ΠΑΙΧΝΙΔΙ ΤΩΝ ΤΕΣΣΑΡΩΝ» ΑΠΟ ΤΗ ΔΕΥΤΕΡΑ ΣΤΑ «ΝΕΑ» ΜΕ ΕΙΚΟΝΟΓΡΑΦΗΣΗ ΤΟΥ ΣΤΑΘΗ
</H5><H2>Μωσαϊκό για την Ελλάδα του '90 </H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

Ο Γιώργος Σκούρτης, ο Αντώνης Σουρούνης, ο Κώστας Μουρσελάς και ο Πέτρος
Τατσόπουλος θα ολοκληρώσουν το «Παιχνίδι» τους σε έξι γύρους ­ μέχρι το τέλος Φεβρουαρίου

Θρίλερ; Ερωτικό; Κοινωνικό; Πολιτικό; Αστυνομικό; Το «Παιχνίδι των Τεσσάρων»
θα είναι λίγο απ' όλα. Θα διαθέτει ερωτικές σκηνές αλλά και πυροβολισμούς στα
πόδια ισχυρών, θα φωτίζει δημοσιογραφικές ίντριγκες αλλά και θα σκιαγραφεί την
κρίση της μέσης ηλικίας. Θα περιγράφει έναν ειδεχθή φόνο αλλά και τη δυναμική
έλευση μιας καινούργιας γενιάς με τα εμπόδια που βρίσκει στον δρόμο της...

Η ώρα μηδέν έφτασε. Από τη Δευτέρα και κάθε μέρα, τρεις συν ένας νεώτερος από
τους πλέον δημοφιλείς συγγραφείς της μεταπολίτευσης θα αρχίσουν να δημιοσεύουν
στα «ΝΕΑ» ένα μυθιστόρημα σε συνέχειες. Και μάλιστα θα γιορτάσουν το γεγονός
με μια εναρκτήρια εκδήλωση όπου έχουν προσκληθεί προσωπικότητες από όλους τους
χώρους του πνεύματος και της τέχνης, στο «104» (Θεμιστοκλέους) του Θανάση
Καστανιώτη που αργότερα θα εκδώσει αυτό το μυθιστόρημα - σκυταλοδρομία σε βιβλίο.

Ο Αντώνης Σουρούνης, ο Γιώργος Σκούρτης, ο Πέτρος Τατσόπουλος και ο Κώστας
Μουρσελάς θα παίρνουν ­ με αυτή τη σειρά ­ ο ένας τη σκυτάλη από τον άλλον,
συνεχίζοντας κάθε μέρα μια ιστορία, που κανείς δεν ήξερε από την αρχή πού θα οδηγηθεί.

Η ιδέα ξεκίνησε από τον Σκούρτη. Αυτός κάλεσε τους άλλους τρεις ­ χωρίς να
είναι ιδιαίτερα φίλοι του ­ να επαναλάβουν, σαράντα ακριβώς χρόνια μετά, το
πείραμα των Στράτη Μυριβήλη, Μ. Καραγάτση, Άγγελου Τερζάκη και Ηλία Βενέζη,
που είχαν δημοσιεύσει εναλλάξ στην «Ακρόπολι» (και εξέδωσαν έπειτα σε βιβλίο
από την «Εστία») το «Μυθιστόρημα των Τεσσάρων».

Μόνο που οι σημερινοί «Τέσσερις» επιφύλαξαν για τον εαυτό τους περισσότερες
δυσκολίες. Αντί να ολοκληρώσουν το μυθιστόρημά τους σε δύο γύρους, θα το
ολοκληρώσουν σε έξι, με συντομότερα κείμενα και περισσότερες εναλλαγές
κάνοντας τη «δαντέλα» πιο πολύπλοκη και τα περιθώρια του καθενός τους,
στενότερα. Ξεκίνησαν λοιπόν να δουλεύουν πριν από έξι μήνες και προχώρησαν
αυτόνομα ο καθένας, όχι σαν ορχήστρα αλλά σαν σολίστες χωρίς μαέστρο. Χωρίς
μάλιστα να αποφύγουν τις συγκρούσεις.

Η δημοσίευση θα διαρκέσει ολόκληρο τον Φεβρουάριο με εικονογράφηση του Στάθη,
και το τέλος θα είναι... τετραπλό! «Πρόκειται για ένα παιχνίδι με τη διαφορά
ότι κερδίζουν και οι τέσσερις», έλεγε ο Κώστας Μουρσελάς. «Ή μάλλον και οι
πέντε. Γιατί στο παιχνίδι μπαίνει και ο αναγνώστης αν όχι και η νεοελληνική λογοτεχνία».

Τι θα διαβάσει ο αναγνώστης;

Μια ιστορία τοποθετημένη στο απόλυτο παρόν. Ξεκινά με τον Φωτεινό, έναν Έλληνα
διευθυντή μιας μεγάλης ξένης εταιρείας, ο οποίος ερωτεύεται μια πανέμορφη
νεαρή δημοσιογράφο, την Εριφύλη, χωρίς να ξέρει ότι πίσω από αυτήν στήνεται
ένα ολόκληρο παιχνίδι που έχει να κάνει με την ενσωμάτωση της εταιρείας του σε
μία πολυεθνική. Είναι μάλιστα δύο οι πολυεθνικές που ανταγωνίζονται να τον
απορροφήσουν, η «ΠΑΝΑΚΟΜ» και η «ΤΕΛΕΠΑΝ», και πίσω τους κρύβονται δύο
καναλάρχες και μεγαλοϊδιοκτήτες εντύπων, οι οποίοι προκειμένου να πετύχουν δεν
υπολογίζουν το ανθρώπινο κόστος. Έτσι, ένα ολόκληρο «παρακράτος» στήνεται για
να διασφαλιστεί είτε με το καλό είτε με το άγριο το ευνοϊκό περιεχόμενο της
κρίσιμης εισήγησης του διευθυντή προς τα κεντρικά γραφεία της εταιρείας στη
Γερμανία. Στο μεταξύ εμπλέκονται γύρω του, σε παράλληλες ίντριγκες, τα μέλη
της οικογένειάς του ­ η παραμελημένη γυναίκα του και τα δυο του παιδιά ­ αλλά
και ένας παροπλισμένος συγγραφέας. Όλοι μαζί θα στήσουν ένα γαϊτανάκι γύρω του
όπου το παιχνίδι θα παραχωρεί συχνά τη θέση του στον κίνδυνο και όπου η μοίρα
της δημοσιογράφου θα σταθεί καταλυτική για όλους.

«Αν το (παλιό) "Μυθιστόρημα των Τεσσάρων" αναφερόταν σε μεγάλο βαθμό στον
πόλεμο και περιέγραφε μια κοινωνία ­ την ελληνική κοινωνία του '50 ­ που
διατηρούσε μια στοιχειώδη συνοχή, το (νέο) "Παιχνίδι των Τεσσάρων"
αντικατοπτρίζει την έλλειψη έρματος στη σημερινή κοινωνία και αναφέρεται σε
πρόσωπα και γεγονότα της Ελλάδας του '90», λέει ο Π. Τατσόπουλος. Και τονίζει
ότι: «Το ψηφιδωτό διατηρεί το προσωπικό ύφος του κάθε αφηγητή χωρίς να
υποσκάπτει την αφηγηματική ενότητα».

«Ενδόμυχη επιθυμία μου ήταν να γραφτεί μια ερωτική ιστορία» λέει απ' την
πλευρά του ο Αντώνης Σουρούνης. «Παρέδιδα λοιπόν το κείμενό μου στους
επόμενους και μου γύριζε πίσω μια ιστορία θρίλερ, αστυνομική, ακόμα και
πορνογραφική. Συνέχιζα την αρχική προσπάθειά μου αλλά το ίδιο νομίζω κάνανε
και οι άλλοι. Γι' αυτό δεν μπορώ να πω με απόλυτη σιγουριά τι είδους ιστορία
βγήκε. Θα το μάθω κι εγώ, όταν δημοσιευτεί, μαζί με τους αναγνώστες».

Ο Κώστας Μουρσελάς με τη σειρά του, υπογραμμίζει: «Το ενδιαφέρον νομίζω δεν
βρίσκεται στο ποια ιστορία διηγούμαστε, αλλά στο ποια δεν διηγούμαστε... Η
οποία παρ' όλα αυτά συνεχώς προκύπτει και συνεχώς απαιτεί και εκβιάζει να τη
διηγηθούμε επιτέλους... Και τι διάβολο κάνουμε και το καθυστερούμε; Με λίγα
λόγια άλλος κοίταζε να καλύπτει τις εκκρεμότητες που δημιουργούσαν οι
υπόλοιποι και άλλος κοίταζε να κλείνει τρύπες. Σε εναλλασσόμενους ρόλους
φυσικά. Και όμως αυτό το παράξενο μυθιστορηματικό μωσαϊκό έχει και χαρακτήρες
και θέμα. Ποιο; Τις επικίνδυνες ισορροπίες που φροντίζουμε να συντηρούμε
προκειμένου να επιβιώσουμε ­ αλλά και παρακειμένου να γίνουμε όσο περισσότερο
πλούσιοι μπορούμε».

«Ένα παιχνίδι είναι η ζωή», καταλήγει ο Γιώργος Σκούρτης «και όποιος δεν
παίζει, χάνει. Εμείς παίξαμε και σίγουρα κερδίσαμε. Ρισκάραμε σε ένα παιχνίδι
όπου ο κανόνας ήταν η μόνη εξαίρεση. Το αποτέλεσμα νομίζω ότι και εμείς οι
ίδιοι θα το δούμε τώρα που θα δημοσιευθεί ­ για να μην πω και αργότερα ­ μαζί
με τον αναγνώστη».

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16053P011</ED>
<ID>
ID:137481

</ID><URL>http://ta-nea.dolnet.gr/neaweb/neafile.print_unique?e=A&f=16053&m=P01&aa=1</URL></REF>


Article

<CATEGORY>vin09</CATEGORY>

 <H5></H5><H2>Συστημένο
</H2>
Ο Γιώργος Βέλτσος γράφει για έναν... οπερατικό έρωτα

σελ 11

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16053P012</ED>
<ID>
ID:137526

</ID><URL>http://ta-nea.dolnet.gr/neaweb/neafile.print_unique?e=A&f=16053&m=P01&aa=2</URL></REF>


Article

<CATEGORY>vin09</CATEGORY>

 <H5></H5><H2>Σινεμά
</H2>
Ο Κώστας Γαβράς επιστρέφει στις μεγάλες πολιτικές ταινίες με το «Mad City»

σελ 13

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: P01</CAT>
<ED>
Κωδικός άρθρου: A16053P013</ED>
<ID>
ID:137565

</ID><URL>http://ta-nea.dolnet.gr/neaweb/neafile.print_unique?e=A&f=16053&m=P01&aa=3</URL></REF>


Article

<CATEGORY>vin09</CATEGORY>

 <H5>ΜΥΡΑΤ, ΒΑΚΑΡΕΛΗΣ, ΒΕΝΓΚΕΡΟΦ, ΚΟΛΙΝ ΝΤΕΪΒΙΣ ΣΤΟ ΜΕΓΑΡΟ
</H5><H5>«ΖΩΝΤΑΝΑ» </H5><H2>Μουσικά αστέρια
</H2>
Η Ιουλία Τρούσσα και ο Σώτος Παπούλκας στον «Μαγικό Αυλό», της Λυρικής

Η Συμφωνική Ορχήστρα του Λονδίνου και ο Σερ Κόλιν Ντέιβις θα είναι στο Μέγαρο
Μουσικής, σε μια ξεχωριστή συναυλία στη σειρά Μεγάλες Ορχήστρες και Μεγάλοι
Μαέστροι. Ο σερ Κόλιν Ντέιβις θα διευθύνει, ο Μάξιμ Βένγκεροφ θα είναι ο
σολίστ στο βιολί. Η συναυλία πραγματοποιείται στην Αίθουσα Φίλων της Μουσικής
αύριο στις 8.30 μ.μ. με τη χορηγία της Ιντρακόμ και τη συνεργασία του
Βρετανικού Συμβουλίου.

*** Αλλά και άλλη μία ιδιαίτερη συναυλία, απόψε, στο Μέγαρο Μουσικής. Από την
Ορχήστρα των Χρωμάτων, τον Αλέξανδρο Μυράτ και τον Γιάννη Βακαρέλη ­ ο
ένας στο πόντιουμ, ο άλλος στο πιάνο, έτσι όπως συνεργάζονται με την Ορχήστρα.
Ο Αλέξανδρος Μυράτ, μόνιμος μαέστρος της Καμεράτα, παίρνει για μία βραδιά την
μπαγκέτα της Ορχήστρας από τον Μίλτο Λογιάδη, ενώ ο Γιάννης Βακαρέλης έρχεται
από το Παρίσι, όπου μένει μόνιμα, για να ερμηνεύσει το 1ο Κοντσέρτο για πιάνο
του Σοστακόβιτς. Ώρα έναρξης 8.30 μ.μ., τηλ. 7282.333.

*** Την τελευταία όπερα του Μότσαρτ, τον «Μαγικό Αυλό», παρουσιάζει η Εθνική
Λυρική Σκηνή, το βράδυ της Κυριακής. Σε μουσική διεύθυνση Λουκά Καρυτινού,
σκηνοθεσία Τζορτζ Κοκ, σκηνικά-κοστούμια Άντριου Μπόθα, διεύθυνση χορωδίας
Φανής Παλαμίδη. Τον ρόλο της Παμίνα ερμηνεύουν διαδοχικά οι Ιουλία Τρούσσα,
Τζένη Δριβάλα και Μαρία Μητσοπούλου. 
ΕΚΔΗΛΩΣΕΙΣ

Η Ελληνική Ραδιοφωνία - Τρίτο Πρόγραμμα τιμά προσωπικότητες της πνευματικής
δημιουργίας. Στη φετινή εκδήλωση, την Κυριακή στις 8 μ.μ., στην αίθουσα της
Παλιάς Βουλής, η απόδοση τιμής εκφράζεται με την απονομή μεταλλίου που
απεικονίζει τον Δημήτρη Μητρόπουλο και τη Μαρία Κάλλας. Θα τιμηθούν οι Μαρία
Λαϊνά, Ζουζού Νικολούδη, Βάσω Παπαντωνίου, Λούλη Ψυχούλη, Άρης Γαρουφαλής,
Δημήτρης Δραγατάκης, Γιάννης Μαρίνος, Κώστας Μπάκας και Γιάννης Παπαδόπουλος,
η χορωδία της ΕΡΤ και ο διευθυντής Αντώνης Κοντογεωργίου, καθώς και ο
αείμνηστος Άκης Καβαλιεράτος.

*** Τελειώνει απόψε ο πρώτος κύκλος των παραστάσεων του έργου «Τούτο εστί το
σώμα μου», που παρουσιάζεται στο Χοροθέατρο Ροές, σε χορογραφία της Σοφίας
Σπυράτου και μουσική του Σταμάτη Κραουνάκη. Τηλ. 3479.426.

*** Εκδήλωση για το Έτος Διονυσίου Σολωμού γίνεται σήμερα στη Ζάκυνθο και
ξεκινάει με πανηγυρική συνεδρίαση του Νομαρχιακού Συμβουλίου Ζακύνθου, την
οποία θα τιμήσουν ο Απόστολος Κακλαμάνης και ο Γεράσιμος Αρσένης.

*** Παιδικές παραστάσεις στη Λυρική. Και αύριο στις 12 το μεσημέρι τα παιδιά
μπορούν να παρακολουθήσουν «Μουσικά Παραμύθια του Δάσους». Ακαδημίας 59, τηλ. 3612.461.

ΘΕΑΤΡΟ

Με τη σάτιρα του Στάνισλαβ Στρατίεβ, το «Σακάκι που βελάζει», ξεκινάει το
Δημοτικό Περιφερειακό Θέατρο Ιωαννίνων την τρίτη φετινή του παραγωγή. Απόψε
έχει την επίσημη πρεμιέρα του στο θέατρο «Καμπέρειο» στα Γιάννενα, σε
μετάφραση Βασίλη Σκουβακλή και σκηνοθεσία Δημήτρη Ιωάννου. Τηλ. 0651.25670.

*** Από αύριο και έως το τέλος του μήνα θα παρουσιάζεται στον «Φούρνο» της
οδού Μαυρομιχάλη (168) το έργο του Ντέιβιντ Μάμετ «Το δάσος», σε σκηνοθεσία
της Ελένης Σκότη, μετάφραση Δημήτρη Τάρλοου, σκηνικά Γιώργου Χατζηνικολάου.
Παίζουν η Αριέττα Μουτούση και ο Νίκος Ζορμπάς. Τα Σάββατα και μεταμεσονύχτιες
παραστάσεις. Εισιτήρια προς 3.500 και 2.500 δρχ. τα φοιτητικά.

ΕΚΘΕΣΗ

Έκθεση αναδρομική του ζωγράφου Δημήτρη Τηνιακού παρουσιάζει ο Δήμος Νίκαιας.
Τα εγκαίνια στο Πνευματικό Κέντρο του Αγ. Νικολάου, Γρεβενών και Καρακουλουξή,
θα κάνει ο δήμαρχος Νίκαιας Βασίλης Τράπαλης στις 7 μ.μ. Η έκθεση θα διαρκέσει
έως τις 15 Φεβρουαρίου.

ΠΡΟΠΩΛΗΣΗ

Αν σκοπεύετε να παρακολουθήσετε κάποια από τις 30 παραστάσεις της Άλκηστης
Πρωτοψάλτη, «Σαν ηφαίστειο που ξυπνά», σε σενάριο Λίνας Νικολακοπούλου,
μουσική διεύθυνση Νίκου Αντύπα και σκηνοθεσία - χορογραφία Δημήτρη
Παπαϊωάννου, από την Πέμπτη 5 Φεβρουαρίου, προλάβετε να κλείσετε εισιτήρια
(προς 6.000 και άνω διάζωμα 4.000) στο Δημοτικό Θέατρο Πειραιά. Τηλεφωνικές
κρατήσεις 4194.550.

ΒΙΒΛΙΟ

Στην περιοχή όπου ζει μόνιμα τα τελευταία είκοσι χρόνια, στον Βόλο και το
Πήλιο, θα παρουσιάσει σήμερα (8 μ.μ.) το βιβλίο του (αυτοβιογραφία) «Πριν τα
σβήσει ο χρόνος» ο Νικηφόρος Νανέρης. Στο νέο δημοτικό συγκρότημα «Σπήρερ»,
όπου εκτός από τον συγγραφέα θα είναι παρόντες ο σκηνοθέτης Βασίλης
Νικολαΐδης, η λογοτέχνις Μάγια Μποντζώρλου και αποσπάσματα από το βιβλίο θα
διαβάσουν η Ελένη Χατζηαργύρη και η Μπέτυ Βαλάση.

ΤΡΑΓΟΥΔΙ

Στον μελωδικό κόσμο του ελληνικού κινηματογράφου θα μας μεταφέρει η Ορχήστρα
Σύγχρονης Μουσικής της ΕΡΤ, στο κινηματοθέατρο «Παλλάς», στις 8.30 απόψε,
τραγούδια που αγαπήθηκαν, υπό τη διεύθυνση του Ανδρέα Πυλαρινού, συμπράττουν ο
Βασίλης Λέκκας και η Θεοδοσία Στίγκα. Η συναυλία αφιερώνεται τιμητικά στη
μνήμη του Δημήτρη Χορν.

Από τους θρυλικούς Pere Ubu και τα ανήσυχα πνεύματα της δεκαετίας του '80, ο
Ντέιβιντ Τόμας επανέρχεται στη σκηνή και τα τολμηρά του μουσικά επιχειρήματα.
Μαζί του οι Two Pale Boys. Στο «Αν» απόψε (Σολωμού 13, στα Εξάρχεια) και αύριο
στον «Μύλο» της Θεσσαλονίκης.

*** «Ανοικτόν» για απόψε και για αύριο, για δύο δηλαδή ακόμη βραδιές, το
«Ξενοδοχείον» του Διονύση Σαββόπουλου στο «Μετρό» (Κάλβου και Γκύζη). 
*** Οι Blues Bug και οι School Bus με σόουλ, φανκ, μπλουζ και ροκ. Στο «Hi Hat
Cafe», Κρουσόβου 1, περιοχή Χίλτον. Τηλ. 7218.171. Αλλά και άλλες μουσικές
συναντήσεις σήμερα από τον «Νότιο Ήχο» του Αχιλλέα Περσίδη με τον Ρος Ντέιλι
και τον Πάνο Γκέκα. Στην αίθουσα τέχνης «Κίνηση», Υπατίας 1β και Μητροπόλεως,
τηλ. 3312.922.

*** Χιπ χοπ, άσιντ τζαζ, φανκ και άλλα ζωηρά υπόσχονται οι Alphabet Soup στο
κοινό του Half Note Jazz Club. Έως και την Πέμπτη θα είναι εκεί, Τριβωνιανού
17, στο Μετς, τηλ. 9213.311.

*** Ο Νίκος Γράψας με τραγούδια και αυτοσχεδιασμούς, θα είναι αυτά τα βράδια
στο «Εμπριμέ». Αγ. Μελετίου 38, τηλ. 8253.441.

*** Με Αττίκ, Γιαννίδη, Χατζιδάκι, Τσιτσάνη, Θεοδωράκη θα ακολουθήσουν τη
διαδρομή του ελληνικού τραγουδιού η Αλεξάνδρα Παπαστεφάνου στο πιάνο και ο
Θέμης Ροδαμίτης στο τραγούδι στις 9 μ.μ. στο εντευκτήριο του Δημοτικού Θεάτρου
Άργους, Κοφινιώτου 20.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16053P021</ED>
<ID>
ID:137487

</ID><URL>http://ta-nea.dolnet.gr/neaweb/neafile.print_unique?e=A&f=16053&m=P02&aa=1</URL></REF>


Article

<CATEGORY>vin09</CATEGORY>

 <H5>... και ο δημιουργός της
</H5><H2>Η κακοτράχαλη ποίηση... </H2><H2></H2><H2>Αλέξης Δαμιανός
</H2>
<AUTHOR>Π.Θ.Κ.</AUTHOR>

Έτσι όπως έβλεπα τις φιγούρες τους και άκουσα στη συνέχεια τις φωνές τους,
θαρρείς και ήρθε στο πρόσωπό μου μυρωδιά από καμένα ξύλα σε τζάκι και φρέσκος
βουνίσιος αέρας... Η Αλέκα Παΐζη και η Μάγια Λυμπεροπούλου διάβαζαν Αλέξη
Δαμιανό ­ στεκόταν στο πλάι τους ­ από το βιωματικό του βιβλίο «Πηγές ερημικές
- Ηνίοχος», εκδόσεις Λιβάνη, με νότες από μουσική που έγραψε ειδικά γι' αυτήν
τη βραδιά ο γιος του γνωστού σκηνοθέτη. Αυτά προχθές το βράδυ στο καφενείο του
αίθριου της Στοάς του Βιβλίου με την παρουσία επωνύμων από διαφορετικούς
καλλιτεχνικούς χώρους αλλά και πολιτικούς ­ Λεωνίδας Κύρκος, Λούλα
Αναγνωστάκη, Μίμης Κουγιουμτζής, Κωστής Σκαλιόρας, Δημήτρης Παπαχρήστος,
Γιάννης Κιουρτσάκης, Γιάννης Σμαραγδής, Γιώργος Ζερβουλάκος, Ελένη Ερήμου,
Τάνια Σαββοπούλου. Και ξαφνικά όλα γύρω άρχισαν να σκεπάζονται από αχλή
αισθημάτων που προτίμησαν να παραμείνουν ψίθυροι παρά κραυγές προς κατανάλωση.

Και στη συνέχεια το 25λεπτο φιλμάκι του φίλου και συναδέλφου του, Λάκη
Παπαστάθη, για την καθημερινή ζωή του Αλέξη Δαμιανού στο κτήμα του στην Εκάλη
και γύρω από τις ταινίες του «Μέχρι το πλοίο», «Ευδοκία», «Ηνίοχος» ­ όπου ο
ίδιος ο σκηνοθέτης σχολιάζει σκηνές με τροπάρια που τα κατέχει πολύ καλά, αφού
ο πατέρας του ήταν ψάλτης ­ κατάφερε να βγάλει, να απογειώσει θα έλεγα..., μια
συνηθισμένη λογοτεχνική βραδιά σε κάτι ξεχωριστό, διαφορετικό. Σαν να έχεις
πάει επίσκεψη στο σπίτι ενός δασκάλου, πνευματικού δασκάλου σου, και
βγαίνοντας πάλι στον κρύο δρόμο νιώθεις πως κρατάς στην τσέπη σου ένα
σημαντικό «μήνυμα»... Τι κι αν πριν από δέκα μέρες ο Αλέξης Δαμιανός γιόρτασε
τα 77 χρόνια του... Η ποίηση δεν γερνάει...

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16053P022</ED>
<ID>
ID:137532

</ID><URL>http://ta-nea.dolnet.gr/neaweb/neafile.print_unique?e=A&f=16053&m=P02&aa=2</URL></REF>


Article

<CATEGORY>vin09</CATEGORY>

 <H2>Όταν η μνήμη απατά </H2>
<AUTHOR>Γ.Δ.Σ.</AUTHOR>

Αλέξης Σολομός

Διαβάζω και ξαναδιαβάζω ότι «το παιδικό θέατρο δεν είχε απασχολήσει ποτέ το
Εθνικό Θέατρο». Να το ξεκαθαρίσουμε. Σέβομαι και εκτιμώ απεριόριστα την κίνηση
του κ. Νίκου Κούρκουλου ­ θεωρώ ότι είναι η σημαντικότερη που έχει κάνει ­ να
ιδρύσει και να στηρίξει με σθένος Σκηνή για τα παιδιά. Όπως σέβομαι και το
μόχθο της κ. Κάρμεν Ρουγγέρη να στήσει στο παλιό «Σινεάκ» και νυν Σκηνή
«Κατίνας Παξινού» το «Παιδικό Στέκι», μόχθο που έχει αμειφθεί με την
εξαιρετικά μεγάλη ανταπόκριση του κοινού.

Αλλά, έλα που εγώ θυμάμαι πολύ καλά ότι έργο για παιδιά ανέβηκε στο Εθνικό τα
Χριστούγεννα του 1980, επί διεύθυνσης Αλέξη Σολομού και με πρόεδρο του Θεάτρου
τον Αλέξη Μινωτή ­ το «Γαλάζιο πουλί» του Μετερλίνκ, σε σκηνοθεσία Στέλιου
Παπαδάκη... Και ότι η κίνηση για μόνιμη Σκηνή για παιδιά πήρε συγκεκριμένη
μορφή τον επόμενο χρόνο, τα επόμενα Χριστούγεννα συγκεκριμένα, επί διεύθυνσης
­ πάντα ­ Αλέξη Σολομού καί με πρόεδρο τον Κώστα Νίτσο, με το «Αυγό της κότας»
του Γιώργου Ιωάννου σε σκηνοθεσία Γιώργου Μεσσάλα. Στο πρόγραμμα, μάλιστα, της
παράστασης υπήρχε ολοσέλιδο σημείωμα του Κώστα Γεωργουσόπουλου, αντιπροέδρου
τότε του Δ.Σ. του Εθνικού, για την απόφαση αυτή. Βέβαια, στη συνέχεια, η
Παιδική Σκηνή εξέλιπε. Αλλά αυτός δεν είναι λόγος για να ξεχνάμε τόσο γρήγορα
και τόσο εύκολα.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16053P023</ED>
<ID>
ID:137569

</ID><URL>http://ta-nea.dolnet.gr/neaweb/neafile.print_unique?e=A&f=16053&m=P02&aa=3</URL></REF>


Article

<CATEGORY>vin09</CATEGORY>

 <H2>Μουσικο-κινηματογραφική Πινακοθήκη </H2>
<AUTHOR>Π.Κ.</AUTHOR>

Η έκθεση σκηνογραφίας και κοστουμιών γεμίζει το φουαγιέ της Εθνικής
Πινακοθήκης. Καθημερινές και σχόλες. Ειδικά όμως αύριο που προγραμματίζεται
στις 11 π.μ. η προβολή του ντοκιμαντέρ του Φράνκο Τζεφιρέλι για τη Μαρία
Κάλλας ­ στα αγγλικά, χωρίς υπότιτλους ­ έχει να γίνει χαμός. Διότι η εικόνα ­
με λέιζερ και τέλειο ήχο ­ μια προσφορά της Φίλιπς ­ δίνει σ' αυτή την προβολή
ιδιαίτερη ποιότητα και συμπληρώνει με τον καλύτερο τρόπο τα εκθέματα. Την
Τετάρτη θα προβληθεί η «Τραβιάτα» με την Τερέζα Στράτας και τον Ντομίνγκο.
Σημειώστε ακόμα το άλλο Σάββατο την προβολή της 2ης Πράξης από την «Τόσκα» με
τη Μαρία Κάλλας και τον Τίτο Γκόμπι ­ κινηματογραφημένη από τον Τζεφιρέλι και
την Κυριακή 8 Φεβρουαρίου το μουσικο-κινηματογραφικό αφιέρωμα κλείνει ­ με όλη
την «Τόσκα» ­ με τον Πλάσιντο Ντομίνγκο. Σπάνιες προβολές και ακούσματα, που
αξίζει να αναφερθούν.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: P02</CAT>
<ED>
Κωδικός άρθρου: A16053P024</ED>
<ID>
ID:137591

</ID><URL>http://ta-nea.dolnet.gr/neaweb/neafile.print_unique?e=A&f=16053&m=P02&aa=4</URL></REF>


Article

<CATEGORY>vin09</CATEGORY>

 <H5>Η «ΚΥΡΙΑΚΗ ΤΩΝ ΠΑΠΟΥΤΣΙΩΝ» ΤΟΥ ΛΑΚΗ ΛΑΖΟΠΟΥΛΟΥ ΑΠΟ ΤΟ CINE CLUB ΤΩΝ «ΝΕΩΝ»
</H5><H2>Μύγες με... διατριβή στο ανθρώπινο είδος!
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

«Η Κυριακή των παπουτσιών» του Λάκη Λαζόπουλου έκανε τα πρώτα της βήματα στη
νέα «Ήβη» για τους φίλους του Cine Club των «ΝΕΩΝ»

Πέρασαν ακριβώς τέσσερις δεκαετίες από την «Αυλή των θαυμάτων» και η αθηναϊκή
γειτονιά έγινε η αυλή των ακάλυπτων ονείρων μας... Και μέσα σ' αυτόν
βρίσκονται πεταμένα τα αποφόρια μας, ο «Ταβοράς» ως παλιός «Γαλατάς» περνάει
και πουλάει ηρεμιστικά χάπια, οι μύγες βάζουν στοίχημα τη... διατριβή τους
πάνω στο ανθρώπινο είδος πως κανείς από τους ενοίκους του ακάλυπτου δεν θα
τολμήσει να βγει από τη ρουτίνα του και μια «Κυριακή των παπουτσιών» με βήμα
αποφασιστικό να πάει να συναντήσει τις αληθινές επιθυμίες του γιατί απλούστατα
τις έχει ξεχάσει και κατά βάθος του αρέσει έτσι όπως ζει!

Θα μπορούσε τα παραπάνω να είναι η περίληψη ενός έργου καφκικής ατμόσφαιρας,
αλλά όχι, είναι το «στόρι» της νέας ακραίας αυτοσαρκαστικής σάτιρας του Λάκη
Λαζόπουλου «Η Κυριακή των παπουτσιών» που πρώτοι προχθές το βράδυ απόλαυσαν οι
300 φίλοι του Cine Club της εφημερίδας «ΤΑ ΝΕΑ»: Μια μαύρη κωμωδία, που
καταφέρνει να σε κάνει από τη μια να λύνεσαι στα γέλια και να τα «κρατάς» για
να μη χάσεις τις επόμενες ατάκες και από την άλλη σου φέρνει... πιάτο μπροστά
σου την ασχήμια μέσα στην οποία ζεις!

Μ' έναν νεανικό θίασο που όλος είναι στην «πρίζα», «Η Κυριακή των παπουτσιών»
εγκαινίασε τα πατούμενά της σ' ένα ολοκαίνουργιο θέατρο, στην «Ήβη» του Ψυρή,
που μέχρι το '85 ήταν θερινό σινεμά και για 18 χρόνια έμενε ξεχασμένο και
ερειπωμένο για να ξαναζωντανέψει από τον Όμιλο Μαρινόπουλου και τον Λάκη
Λαζόπουλο, προσφέροντας στην Αθήνα μια αίθουσα-κόσμημα που τόσο έχει ανάγκη.

Και ο Διονύσης Φωτόπουλος έχτισε στην κυριολεξία έναν ακάλυπτο χώρο
πολυκατοικιών στον οποίο περιτριγυρίζουν οι ένοικοι ή οι ιδιοκτήτες των
διαμερισμάτων με τη δυνατή σε αισθήματα μουσική του Θάνου Μικρούτσικου να
συντροφεύει τα βήματά τους, που τα χορογράφησε ­ αξιοποιώντας την ασφυκτική
κίνησή τους ­ ο Κωνσταντίνος Ρήγος, τα φώτισε ο Φίλιππος Κουτσάφτης και τα
έκανε... επικίνδυνα με τα σπέσιαλ εφέ του ­ ανατινάξεις, φωτιά, καταρρακτώδη
βροχή ­ ο Μιχάλης Σαμιώτης.

Τι είναι αυτό, όμως, που ανατρέπει τα δεδομένα μιας συνηθισμένης σατιρικής
κωμωδίας; Η μετατροπή του λόγου σ' ένα σχιζοφρενικό παραλήρημα που «καίει» και
«καίγεται» και μάλιστα με φαρδύ-πλατύ το χαμόγελο στα χείλη των θεατών! Αυτό.
Καθόλου λίγο... Και ο περίπατος σ' αυτό το περιβόλι της παράνοιας που ζούμε
καθημερινά αρχίζει από τις πρώτες ατάκες της «Κυριακής των παπουτσιών» με την
εμφάνιση στη σκηνή ενός νεαρού Αλβανού ­ πολύ πειστικός ο νεαρός Μάνος
Πραματευτάκης, που τον υποδύεται ­ και τον ήχο της μύγας που στη συνέχεια
μάς... πληροφορεί για το πού βρισκόμαστε, έχοντας μεγάλη ιδέα για τον εαυτό
της, μιας και διαπιστώνει ότι «μόνον η μύγα καταφέρνει πλέον να ενοχλεί σήμερα
την εξουσία»!

Για να αρχίσουν να προβάλλουν από τα μπαλκόνια των πολυκατοικιών του ακάλυπτου
οι κάτοικοι με την τόσο αναγνωρίσιμη σε όλους μας ζωή τους, που τη ζωντανεύουν
στη σκηνή οι: Ματθίλδη Μαγγίρα ­ θελκτική φιγούρα ξεπεσμένης ηλικιωμένης αστής
­ Τάσος Παλαντζίδης ­ χαριτωμένος, μικροκαμωμένος μα παμπόνηρος μικροαστός που
καταπιέζεται από τη σύζυγό του, αλλά έχει και φιλενάδα! ­ Βασιλική Δέλιου ­
ροδάνι η γλώσσα της ως... εγκέφαλος του ακάλυπτου ­ Βίκυ Πρωτογεράκη, Γόνη
Λούκα, Σταύρος Πανούσης, Γιώργος Χρανιώτης, Χριστίνα Παπαδάκη, Δήμητρα
Παπαδημητρίου, Ανδρέας Μαυραγάνης, Αλέξανδρος Κούκος ­ σκιαγραφεί στο πι και
φι τον μπουμπούνα από «άποψη» μαθητή γιατί θέλει να σπάσει τα νεύρα στον
πατέρα του ­ Ηλίας Βάκης, Γωγώ Μπρέμπου ­ έχει «λόγο» ως κόρη του Ηλία, Λάκη
Λαζόπουλου ­ Βάσω Ιατροπούλου, Χριστίνα Αθανασοπούλου, Δημήτρης Πλειώνης,
Γιούλη Αγγελή ­ η σύζυγος... φάλαινα όρκα, με φωνή σοπράνο ­ και δημιουργούν
στο κοινό ευφορία...

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16053P031</ED>
<ID>
ID:137488

</ID><URL>http://ta-nea.dolnet.gr/neaweb/neafile.print_unique?e=A&f=16053&m=P03&aa=1</URL></REF>


Article

<CATEGORY>vin09</CATEGORY>

 <H2></H2><H2>Πανεπιστημιακή κριτική
</H2><H2></H2>
<AUTHOR>ΔΗΜΗΤΡΗΣ ΔΑΣΚΑΛΟΠΟΥΛΟΣ</AUTHOR>

Με αφορμή το άρθρο του Πάνου Θασίτη «Οι "φιλόλογοι" ή το αλλαγμένο πρόσωπο της
κριτικής» (1983 και όχι 1980, όπως έγραψα εκ παραδρομής), συνεχίζω σήμερα την
ανίχνευση των αλλαγών που έχουν σημειωθεί τα τελευταία χρόνια στο κριτικό
τοπίο της χώρας μας. Την προηγούμενη εβδομάδα συνόψισα τα κύρια σημεία των
απόψεων του Θασίτη ως εξής: «Η παραδοσιακή λογοτεχνική κριτική έχει υποχωρήσει
και τη θέση της έχει καταλάβει η φιλολογική κριτική έρευνα, με αποτέλεσμα το
σύνολο της κριτικής της λογοτεχνίας μας να έχει περάσει στα χέρια των
πανεπιστημιακών φιλολόγων».

Αυτό το αποφθεγματικό συμπέρασμα του Θασίτη μάς επιβάλλει, νομίζω, να
διακρίνουμε δύο είδη κριτικού λόγου, με διαφορετικό βεληνεκές το καθένα. Και
στα δύο είδη εμπλέκονται οι πανεπιστημιακοί. Το πρώτο περιλαμβάνει τη
βιβλιοκριτική της τρέχουσας εκδοτικής παραγωγής που, κατά κανόνα, απασχολεί
τις εφημερίδες και τα λογοτεχνικά περιοδικά. Το δεύτερο είδος έχει να κάνει με
την κριτική εκείνη που σχολιάζει, αναλύει και προσεγγίζει, με φιλολογικά,
γραμματολογικά ή άλλα κριτήρια, ευρύτερα θέματα ή γενικότερα γνωρίσματα που
ανακινούνται και εμφανίζονται, συνήθως όχι σε μια καινούργια έκδοση αλλά στο
συνολικό έργο ενός ή πολλών συγγραφέων.

Ήδη, από τα χρόνια της δικτατορίας ήταν, και εξακολουθεί να παραμένει,
περιορισμένος ο αριθμός των πανεπιστημιακών που ασχολήθηκαν ή ασχολούνται
συστηματικά με το πρώτο είδος, ενώ διεκδικούν δικαιωματικά μεγάλο μερίδιο του
δεύτερου, ως καθ' ύλην αρμόδιοι, μια και το αντικείμενο της διδασκαλίας τους
είναι η λογοτεχνική παραγωγή. Στο σημείο αυτό θα πρέπει να θυμηθούμε τη βαθιά
τομή που σημειώθηκε στη διδασκαλία της λογοτεχνίας μας μετά τη μεταπολίτευση.

Μέχρι την εποχή εκείνη, όχι μόνο στη Μέση Εκπαίδευση αλλά και στα τότε
υπάρχοντα Πανεπιστήμια το μάθημα της λογοτεχνίας έφτανε, στην καλύτερη
περίπτωση, ως τον Παλαμά. Ελάχιστες, και πιθανώς αιρετικές ή ύποπτες, ήταν οι
περιπτώσεις πανεπιστημιακών, οι οποίοι προσπαθούσαν να εμφυσήσουν αέρα
φρεσκάδας και ζωντάνιας στην έως τότε αποστειρωμένη διδασκαλία βυζαντινών και
μεσαιωνικών κειμένων. Σήμερα, η λογοτεχνία και η διδασκαλία της δεν συνιστούν
ένα παρωχημένο γραμματολογικό συμβάν, αλλά συνδέονται με το ζωντανότερο
κομμάτι του γραπτού λόγου: τη σύγχρονη παραγωγή, ελληνική και ξένη. Τα σχολικά
εγχειρίδια φθάνουν μέχρι τους ποιητές και πεζογράφους της πρώτης μεταπολεμικής
γενιάς (και θα έπρεπε από καιρό τώρα να έχουν συμπεριλάβει και τους
νεώτερους), ενώ στις πανεπιστημιακές αίθουσες διδάσκονται πολλοί ζώντες
συγγραφείς, οι οποίοι μάλιστα συχνά καλούνται να παρουσιάσουν οι ίδιοι το έργο
τους και να συνομιλήσουν με τους φοιτητές.

Η πολλαπλή παρουσία των πανεπιστημιακών στα κριτικά ζητήματα έχει συχνά ως
κίνητρο, πάντα κατά τον Θασίτη, την επιθυμία τους για δημοσιότητα και προβολή,
κίνητρο που βλέπει να επεκτείνεται και στους κλασικούς φιλολόγους και τους
κάνει να ασχολούνται με τη νεοελληνική λογοτεχνία. Δεκαπέντε χρόνια από τότε
που γράφτηκε το άρθρο, ο σημερινός αναγνώστης του δύσκολα μπορεί να διακρίνει
σε ποιους στόχευε ο Θασίτης. Θεωρώ, πάντως, ότι η ανάμειξη των κλασικών
φιλολόγων στα θέματα και τα προβλήματα της σύγχρονης λογοτεχνίας δεν είναι
κάτι που πρέπει να μας ξενίζει και δεν αποτελεί μόνον ελληνικό φαινόμενο. Ως
τυπικό παράδειγμα του εξωτερικού, αναφέρω τον C.Μ. Bowra και για τα καθ' ημάς
περιορίζομαι στην περίπτωση του Ιωάννη Συκουτρή. Είναι γεγονός ότι η εδώ και
δεκαετίες σταδιακή αυτονόμηση των νεοελληνικών σπουδών οφείλει πολλά σε
αρκετούς πανεπιστημιακούς δασκάλους, ασχέτως ειδικότητας. 
Με γενναίες κατά καιρούς συμβολές, με επιστημονικότερη από άλλοτε μεθοδολογία,
συμβάλλουν στη διαμόρφωση μιας πληρέστερης εικόνας της νεοελληνικής
λογοτεχνίας. Ο κριτικός λόγος τους, είτε με βιβλιοκρισίες είτε με ευρύτερες
κριτικές συνθέσεις, υπακούει κυρίως στην ευνόητη και ευπρόσδεκτη επιδίωξη ενός
ευρύτερα παρεμβατικού ρόλου. 
Έχω, πάντως, την εντύπωση ότι το κοινό στις ημέρες μας είναι λιγότερο ευάλωτο,
σε σύγκριση με παλαιότερες εποχές, στον «αυθεντικό» λόγο της πανεπιστημιακής κοινότητας.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: P03</CAT>
<ED>
Κωδικός άρθρου: A16053P032</ED>
<ID>
ID:137533

</ID><URL>http://ta-nea.dolnet.gr/neaweb/neafile.print_unique?e=A&f=16053&m=P03&aa=2</URL></REF>


Article

<CATEGORY>vin09</CATEGORY>

 <H5>Ο ΓΑΛΛΟΣ ΑΡΧΑΙΟΛΟΓΟΣ ΖΑΝ ΥΒ ΑΜΠΕΡΕΡ ΜΙΛΑΕΙ ΣΤΑ «ΝΕΑ»:
</H5><H2>«Ο Αλέξανδρος κείται στην Αλεξάνδρεια»
</H2><H2></H2>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

Ο Ζαν Υβ Αμπερέρ μίλησε στη Θεσσαλονίκη (στο πλαίσιο της έκθεσης «Αλέξανδρος
και Ανατολή», απ' όπου και τα εκθέματα) για τα νέα ευρήματα των ανασκαφών στην Αλεξάνδρεια

«Ο τάφος του Μεγάλου Αλεξάνδρου βρίσκεται στα έγκατα της σημερινής
Αλεξάνδρειας». Ο Γάλλος αρχαιολόγος Ζαν Υβ Αμπερέρ, που προΐσταται τα δέκα
τελευταία χρόνια των ανασκαφών στην περιοχή της Αλεξάνδρειας, είναι κατηγορηματικός.

ΘΕΣΣΑΛΟΝΙΚΗ. 
Γραφείο Βόρ. Ελλάδας

«Όλες οι πηγές συγκλίνουν στην άποψη ότι ο τάφος βρίσκεται στο χώρο των
παλατιών των Πτολεμαίων. Μπορεί να βρεθεί αύριο, έπειτα από δέκα ή πενήντα
χρόνια. Το πρόβλημα είναι σε τι κατάσταση θα βρεθεί», υπογραμμίζει ο κ.
Αμπερέρ αφήνοντας σαφώς να εννοηθούν οι φόβοι του για ολοκληρωτική σύληση.
Είναι πλέον θέμα τύχης ή θείου δώρου.

Ο τάφος του Μεγαλέξανδρου βρίσκεται στην Αλεξάνδρεια, κάτω από τη σημερινή
μεγαλούπολη. Οι ανασκαφές που πραγματοποιούνται στην περιοχή δεν είναι
συστηματικές, αλλά σωστικές, με αποτέλεσμα η τυχόν αποκάλυψη τού ανά τους
αιώνες περιζήτητου μνημείου να καταστεί αποτέλεσμα τύχης και όχι συστηματικής
αρχαιολογικής έρευνας.

Στον τάφο του Καβάφη

Ο Ζαν Υβ Αμπερέρ στην πρώτη του διάλεξη χθες το βράδυ στη Θεσσαλονίκη μετά τις
αποκαλυπτικές έρευνες δέκα ετών στην Αλεξάνδρεια ­ τη μεγαλύτερη πόλη της
ελληνιστικής εποχής, που μόνο με τη Ρώμη μπορεί να συγκριθεί στα πλούτη, τις
διαστάσεις και τον πληθυσμό ­ δεν εμφανίστηκε ιδιαίτερα αισιόδοξος για την
ανακάλυψη των αιώνων. «Στα αρχεία του ελληνορωμαϊκού μουσείου καταγράφονται
139 απόπειρες ταύτισης και αποκάλυψης του τάφου, όλες όμως υπήρξαν μάταιες.
Εκτός από μια ελληνική αποστολή που προτιμά να αναζητά το διάσημο Σήμα (Σήμα ή
Σώμα αποκαλούσαν οι αρχαίοι τον τάφο του Αλέξανδρου) στην Όαση της Σίβα, ένας
καθηγητής του Πανεπιστημίου της Αλεξάνδρειας αρχίζει ανασκαφές στην περιοχή
των λατινικών νεκροταφείων λίγα μέτρα πιο κάτω από τον τάφο του ποιητή
Κωνσταντίνου Καβάφη».

Ο κ. Αμπερέρ βρέθηκε στη Θεσσαλονίκη προσκεκλημένος του Έλληνα συναδέλφου του
Δημήτρη Παντερμαλή, προκειμένου να δώσει διάλεξη στο πλαίσιο της έκθεσης
«Αλέξανδρος και Ανατολή» που ολοκληρώνεται σήμερα στο κυβερνείο της Θεσσαλονίκης.

Μπορεί η αποκάλυψη του τάφου του Μεγαλεξάνδρου να αργεί, ο έμπειρος Γάλλος
αρχαιολόγος όμως (διετέλεσε επί δώδεκα χρόνια γενικός γραμματέας της Γαλλικής
Αρχαιολογικής Σχολής στην Αθήνα, ενώ εργάστηκε στις ανασκαφές της Θάσου)
αποκάλυψε ένα από τα Επτά Θαύματα της αρχαιότητας.

Αναπαράσταση

Ο Φάρος της Αλεξάνδρειας δεν μπορεί να ανακατασκευασθεί με τα 2.500 και πλέον
αρχιτεκτονικά μέλη του που βρέθηκαν στο πλαίσιο των υποβρύχιων ανασκαφών της
ομάδας του Γάλλου αρχαιολόγου, έχει όμως ήδη αναπαρασταθεί γραφικά με τη
βοήθεια ηλεκτρονικού υπολογιστή.

Σύμφωνα με τα στοιχεία που συγκέντρωσε ο Γάλλος αρχαιολόγος, ο Φάρος είχε ύψος
120 μέτρα και πλάτος 40 μέτρα. Το φοβερό οικοδόμημα είχε ανεγερθεί με λευκούς
λίθους και τεράστια κομμάτια από γρανίτη από την περιοχή του Ασουάν (σε ροζ
χρώμα με μαύρες ραβδώσεις). Το οικοδόμημα αποτελούνταν από τρία μέρη. Η βάση
του ­ ύψους 70 περίπου μέτρων ­ ήταν τετράγωνη, το δεύτερο μέρος είχε ύψος 35
μέτρων και ήταν οκτάγωνο και το τρίτο (η κορυφή) είχε ύψος 9-12 μέτρων και
ήταν κυκλικό.

Ο Φάρος ήταν κτισμένος στο ανατολικό μέρος της νησίδας, στο ίδιο σημείο όπου
το 1477 ο σουλτάνος Καάτ Μπέης έχτισε το φρούριό του.

Οι υποβρύχιες έρευνες σε βάθος 6-8 μέτρων αποκάλυψαν μέλη του Φάρου (λίθους
βάρους 70 τόνων και μήκους 12 μέτρων ο καθένας). Στο ίδιο βάθος της θάλασσας
εντόπισαν 26 σφίγγες (ανδρών) που χρονολογούνται από τον 19ο έως και τον 6ο
αιώνα π.Χ., 6 οβελίσκους από γρανίτη και αλάβαστρο και τα κολοσσιαία αγάλματα
τριών ζευγαριών Πτολεμαίων που διακοσμούσαν τη βάση του. Μόνο το ένα άγαλμα
του βασιλιά Πτολεμαίου ζυγίζει 25 τόνους, ενώ η βάση του ζυγίζει 35 τόνους. Η
κατάσταση όλων των αγαλμάτων είναι πολύ καλή καθώς η βύθισή τους στη θάλασσα
μάλλον τα προστάτεψε. Οι υποβρύχιες έρευνες σταμάτησαν τον περασμένο μήνα λόγω
των καιρικών συνθηκών και θα συνεχισθούν τον ερχόμενο Μάιο.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16053P041</ED>
<ID>
ID:137489

</ID><URL>http://ta-nea.dolnet.gr/neaweb/neafile.print_unique?e=A&f=16053&m=P04&aa=1</URL></REF>


Article

<CATEGORY>vin09</CATEGORY>

 <H2>Αυξάνονται και πληθύνονται τα μουσεία
</H2>
Δύο επαίνους για αναστηλωτικά έργα απέσπασε φέτος η χώρα μας από τα Ευρωπαϊκά
Βραβεία «Εουρόπα Νόστρα». Δύο διπλώματα υποδειγματικής αναστήλωσης
απονεμήθηκαν από την Κριτική Επιτροπή στο εικονιζόμενο πριν και μετά την
αναστήλωση αρχοντικό Αργυρού στη Μεσσαριά Σαντορίνης (φωτογραφία, πριν και
μετά), καθώς και στον ξενώνα της Αγίας Αικατερίνης στη μεσαιωνική πόλη της Ρόδου.

Μεγάλα και μικρά τα μουσεία επί παντός επιστητού φυτρώνουν σαν μανιτάρια
παντού και εκατοντάδες αιτήματα για ίδρυση μουσείων ανακοινώνονται και
περιμένουν την υλοποίησή τους.

Πόσα μουσεία έχουμε και πόσα χρειαζόμαστε; Με τι κριτήρια λειτουργούν, με τι
κριτήρια αποφασίζεται και πού η ίδρυση νέων μουσείων μικρού, μεσαίου ή μεγάλου
μεγέθους και τελικά τι στόχους εξυπηρετούν τώρα και ποιος είναι ο επιθυμητός
ρόλος τους; 
Αυτά είναι μερικά μόνο από τα θέματα μιας εθνικής πολιτικής στον τομέα των
μουσείων που καλείται τώρα να επεξεργασθεί η επιτροπή προσωπικοτήτων από τον
χώρο των μουσείων, η οποία συνεδρίασε άτυπα προχθές βράδυ για πρώτη φορά υπό
την προεδρία του υπουργού Πολιτισμού κ. Ευάγγελου Βενιζέλου.

«Στόχος μας είναι να συνενώσουμε σ' ένα φόρουμ μουσεία όλων των κατηγοριών»,
είπε προς τα μέλη της Επιτροπής Μουσείων ο υπουργός και ανακοίνωσε δύο πρώτα
μέτρα: τη θέσπιση Π.Δ. το οποίο θα ορίζει τα κριτήρια που θα πιστοποιούν τι
είναι λαογραφικό μουσείο, τι συλλογή και τι μόνιμη έκθεση, και την πρωτοβουλία
για θέσπιση δύο νέων επιτροπών που θα πλαισιώνουν τα μεγάλα μουσεία της
Ελλάδας αντίστοιχα στο επιστημονικό έργο τους και στο έργο της κοινωνικής
στήριξής τους.

Ο Άγγελος Δεληβορριάς και η Ματούλα Σκαλτσά ζήτησαν να δοθεί στα μέλη ο
κατάλογος των καταγεγραμμένων μουσείων και στοιχεία από τη δραστηριότητα, τη
γεωγραφική κατανομή και επισκεψιμότητα ενώ από την αρχή τέθηκε επί τάπητος ο
εκπαιδευτικός ρόλος που καλούνται να αναλάβουν τα νέα, αλλά και τα παραδοσιακά
μουσεία, σε συνεργασία με το υπουργείο Παιδείας. 
Μια άλλη κατεύθυνση που διαφάνηκε είναι ότι δεν είναι δυνατή η δημιουργία
μουσείων πάσης φύσεως και παντού σύμφωνα με το σύνθημα «κάθε χωριό και
στάδιο...» για λόγους όχι μόνο κόστους, αλλά και συντήρησης και ασφαλείας των εκθεμάτων.

Στην Εθνική Επιτροπή Μουσείων συμμετέχουν η Νίκη Γουλανδρή, η Μαρίνα Λαμπράκη
- Πλάκα, οι διευθυντές όλων των μεγάλων μουσείων, εκπρόσωποι του ICOM και
ICOMOS κ.ά.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16053P042</ED>
<ID>
ID:137534

</ID><URL>http://ta-nea.dolnet.gr/neaweb/neafile.print_unique?e=A&f=16053&m=P04&aa=2</URL></REF>


Article

<CATEGORY>vin09</CATEGORY>

 <H5>Θαυμασμός για την παλιά Θεσσαλονίκη
</H5><H2>ΒΙΒΛΙΟπαρουσίαση
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

<H3></H3>ΝΙΝΑ ΚΟΚΚΑΛΙΔΟΥ-ΝΑΧΜΙΑ: «Παλιά Θεσσαλονίκη και ιστορική αναδρομή της
ΔΕΘ. Σελίδες 266, Θεσσαλονίκη 1997. Εκδόσεις «Παρατηρητής».

Το γεγονός ότι το παλιό είναι πάντα ωραίο και συγκινεί, ισχύει φυσικά για
το βιβλίο της Νίνας Κοκκαλίδου-Ναχμία, αλλά πρέπει να δεχθούμε και να
τονίσουμε ότι σ' αυτό το έργο υπάρχει κάτι παραπάνω. Η έρευνα, η μελέτη, το
ρεπορτάζ, η συγκέντρωση στοιχείων και ντοκουμέντα. Το πιο σημαντικό είναι ότι
εκτός από τις παλιές φωτογραφίες, αφίσες, τρικ και πίνακες, στη συνείδηση του
αναγνώστη λειτουργεί πολύ έντονα η γραφή του κειμένου, απ' όπου βγαίνουν
εικόνες από την παλιά Θεσσαλονίκη. Η συγγραφέας ιεραρχεί και ιστορεί πρόσωπα,
γεγονότα και καταστάσεις. Στον πρόλογό της ­ μεταξύ άλλων ­ η Νίνα
Κοκκαλίδου-Ναχμία, αναφέρει ότι αυτό το έργο είναι ένα κομμάτι μιας εργασίας
που χρειάστηκε δεκαπέντε χρόνια (1973-1989) για να ολοκληρωθεί και ξεκίνησε με
σκοπό τη «γνωριμία» πάλης και πολιτών. Ιδιαίτερη βαρύτητα δίνεται στην
ιστορική διαδρομή της Διεθνούς Έκθεσης Θεσσαλονίκης. Στα πιο σημαντικά
γεγονότα της λειτουργίας της ΔΕΘ, αναφέρεται ότι το 1960 χάλασε ο κόσμος με
την τηλεόραση που εμφανίσθηκε στο περίπτερο της έκθεσης.

Εκτός όμως από την αναφορά στα ιστορικά της ΔΕΘ, στο βιβλίο υπάρχουν ειδικά
κεφάλαια για την τέχνη και τον πολιτισμό της παλιάς Θεσσαλονίκης (παλιό
κινηματογράφο, θέατρα, μουσική, ορχήστρες, χορωδίες). Όλα συνοδεύονται με
σπάνιο φωτογραφικό υλικό. Ειδική αναφορά γίνεται επίσης στα πνευματικά κέντρα,
βιβλιοθήκες, φαρμακεία, παλιές αγορές, τα παλιά σχολεία, τις φωνές του δρόμου.
Και η κατάληξη για τη ΔΕΘ: «Η έκθεση είναι έρωτας».

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: P04</CAT>
<ED>
Κωδικός άρθρου: A16053P043</ED>
<ID>
ID:137570

</ID><URL>http://ta-nea.dolnet.gr/neaweb/neafile.print_unique?e=A&f=16053&m=P04&aa=3</URL></REF>


Article

<CATEGORY>vin09</CATEGORY>

 <H5>Η ΑΛΛΗ ΜΑΤΙΑ
</H5><H2>Το ΕΣΡ και ο μεγάλος αδελφός...
</H2>
<AUTHOR>ΠΑΝΤΕΛΗΣ ΚΑΨΗΣ</AUTHOR>

<H3>Κάθε «πρόεδρος» που σέβεται τον εαυτό του μεριμνά πριν απ' όλα για την
διεύρυνση των εξουσιών του. Και είναι πολύ πιθανόν πως η πρόσφατη έκθεση του
προέδρου του Εθνικού Συμβουλίου Ραδιοτηλεόρασης κ. Γιώργου Κασιμάτη προς τον
Πρωθυπουργό δεν είναι παρά ακριβώς αυτό: δηλαδή μια προσπάθεια να αποσπάσει
απλώς περισσότερα χρήματα και υπαλλήλους για το Συμβούλιό του.
</H3>
Ο κ. Κασιμάτης είναι εμφανές πως έχει μεγάλα σχέδια: ονειρεύεται ένα Συμβούλιο
τέλεια εξοπλισμένο που θα μπορεί να παρακολουθεί ανά πάσα στιγμή όλες τις
ραδιοφωνικές και τηλεοπτικές εκπομπές, θα επεξεργάζεται και θα επιβάλλει
κώδικες δεοντολογίας, θα προστατεύει τον πολίτη από την αυθαιρεσία των Μέσων,
θα διασφαλίζει «στάνταρτ» ποιότητας, θα ελέγχει τις άδειες και τα
«διαπλεκόμενα», θα είναι επανδρωμένο με ειδικούς επιστήμονες, θα διοργανώνει
σεμινάρια, θα, θα...

Δικαίωμά του. Αλλά και δικαίωμά μας ­ ως πολίτες ­ να ανησυχούμε. Γιατί σε μια
ελεύθερη κοινωνία ένας υπερτροφικός γραφειοκρατικός οργανισμός που τάσσει ως
καθήκον του να παρακολουθεί δραστηριότητες άμεσα συνδεδεμένες με την ελευθερία
του λόγου, γεννά τουλάχιστον ερωτηματικά. Τι ακριβώς θα κάνει όμως;

Ίσως η λιγότερο αμφιλεγόμενη δραστηριότητά του είναι αυτή που σχετίζεται με
την προστασία των ατομικών δικαιωμάτων πολιτών που θίγονται από τα ΜΜΕ.

Γκρίζες

Υπάρχουν ασφαλώς γκρίζες περιοχές. Πολλά, για παράδειγμα, από αυτά που θα
κληθεί να κρίνει το Ραδιοτηλεοπτικό Συμβούλιο ενδεχομένως να εκκρεμούν και στα
δικαστήρια. Το ίδιο το Συμβούλιο άλλωστε δεν διευκόλυνε τα πράγματα με τις...
ευρηματικές αποφάσεις του που θυμίζουν κάποιες φορές κινέζικη αυτοκριτική στην
περίοδο της πολιτιστικής επανάστασης. (Όπως η κάρτα που υποχρεώθηκε να
προβάλει, αντί προγράμματος, τηλεοπτικός σταθμός). Μ' όλα αυτά κανείς δεν
μπορεί να αρνηθεί την ανάγκη ενός οργάνου που θα κατοχυρώνει το δικαίωμα της
άμεσης απάντησης από την πλευρά των πολιτών αν και όταν κάποιο Μέσο τους το αρνείται.

Ο κ. Κασιμάτης όμως δεν σταματά εκεί. Φιλοδοξεί να παρεμβαίνει πολύ πιο
ενεργητικά στην ενημέρωσή μας. Δεύτερος στόχος του, λοιπόν, είναι ο έλεγχος
της «αντικειμενικότητας». Ο πρόεδρος του ΕΣΡ μιλά για «παραβάσεις» και μάλιστα
στην πολιτική ενημέρωση. Φρονίμως ποιών βέβαια, αποφεύγει να γίνει
συγκεκριμένος. Και βέβαια αποφεύγει να πει με ποια κριτήρια θα ελέγχεται η
αντικειμενικότητα ενός σταθμού.

Τα προβλήματα προφανή. Οι ειδήσεις ποτέ δεν υπάρχουν αφ' εαυτές: φωτίζονται
και κυρίως αξιολογούνται από τους δημοσιογράφους. Κι αυτό είναι άκρως
υποκειμενικό. Φυσικά η αξιολόγηση και ο σχολιασμός μπορεί να γίνουν καλόπιστα
ή κακόπιστα. Όποτε όμως έχει γίνει προσπάθεια παρέμβασης σε αυτή τη διαδικασία
­ πάντοτε φυσικά στο όνομα της αντικειμενικότητας ­ το αποτέλεσμα είναι η
χειραγώγηση της ενημέρωσης.

Τα πράγματα γίνονται πολύ χειρότερα στον τρίτο γενικό στόχο που θέτει ο κ.
Κασιμάτης, την κατοχύρωση της ποιότητας των τηλεοπτικών προγραμμάτων, την κατά
τα ειωθότα ανάδειξη του «ελληνικού πολιτισμού» και ­ αλίμονο ­ την προστασία
της γλώσσας. Τις δυσκολίες είναι αλήθεια τις αναγνωρίζει κι ο ίδιος: οι όροι
που θα θέσει το Συμβούλιο ­ λέει ­ δεν θα πρέπει να ενέχουν στοιχεία
«ολοκληρωτισμού ή αυταρχισμού». 
Την ίδια στιγμή, ωστόσο, μιλά για «συστήματα (sic) συλλογικής και ατομικής
αυτοδέσμευσης» ή για τη δημιουργία «κοινωνικής πίεσης» ­ προς ποίους και με
ποιο τρόπο, τον δημόσιο στιγματισμό ίσως; Και φυσικά για τα απαραίτητα
σεμινάρια και ημερίδες (να μην ξεχνάμε δηλαδή και τις δημόσιες σχέσεις). Τι
έχει στο νου του άραγε;

Ανάγκη

Παρ' όλα τα προβλήματα κανείς δεν αμφισβητεί στα σοβαρά την ανάγκη μιας
ρυθμιστικής αρχής στον χώρο της ραδιοτηλεόρασης. Η ανάγκη αυτή όμως προκύπτει
από το γεγονός ότι ο χώρος είναι ολιγοπωλιακά διαρθρωμένος ­ είναι ευάλωτος
δηλαδή στην κατάχρηση της εξουσίας των καναλιών. Όχι από κάποια μεταφυσική του
τηλεοπτικού μέσου ­ την αντίληψη δηλαδή ότι η τηλεόραση είναι ένα τόσο ισχυρό
μέσο που πρέπει να τελεί διαρκώς υπό έλεγχο.

Αυτή την δεύτερη άποψη μοιάζει να ασπάζεται ο σημερινός πρόεδρος του
Ραδιοτηλεοπτικού Συμβουλίου. Κι αντί για κάποιους γενικούς ρυθμιστικούς
κανόνες δείχνει να ονειρεύεται μια άρτια εξοπλισμένη γραφειοκρατία που θα
παρεμβαίνει πολύ πιο άμεσα στα τηλεοπτικά μας πράγματα διαμορφώνοντας κοινούς
όρους «ποιότητας» και «αντικειμενικότητας». Σας θυμίζει λίγο τον «μεγάλο αδελφό»;

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: P05</CAT>
<ED>
Κωδικός άρθρου: A16053P051</ED>
<ID>
ID:137490

</ID><URL>http://ta-nea.dolnet.gr/neaweb/neafile.print_unique?e=A&f=16053&m=P05&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -πάθεια
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

* Παίζεται με επιμονή από τα μουσικά κανάλια, Mad, MTV και MCM (τις ώρες που
εκπέμπει στη συχνότητα του Seven Χ) το βιντεοκλίπ της Τζάνετ Τζάκσον,
Got Till It's Gone. Τόσο που σε λίγο θα ξεπεράσει σε συχνότητα και αυτά του
μεγάλου αδελφού Μάικλ, αφού τα προγνωστικά το δίνουν κιόλας ανάμεσα στα φαβορί
για το κλιπ της χρονιάς στα βραβεία Γκράμι. Τα οποία φέτος είναι
προγραμματισμένα για τις 25 Φεβρουαρίου και ελπίζουμε πως κάποιο από τα
κανάλια έχει εξασφαλίσει τα δικαιώματα προβολής τους και στην Ελλάδα.

* Οι καινούργιοι παρουσιαστές του δελτίου ειδήσεων του Σκάι θα είναι η
Ευαγγελία Τσάλτα και ο Χρήστος Γιαννακούλης. Τι τρέχει με τον
Νίκο Ευαγγελάτο; Τι γίνεται με τον Μανώλη Καψή; Μην ψάχνετε
παρασκήνιο, δεν υπάρχει. Πρόκειται για ένα άλλο δελτίο ειδήσεων, ένα
διαφορετικό δελτίο που ετοιμάζουν και παρουσιάζουν παιδιά και κάνει πρεμιέρα
σήμερα στις 4.15 το απόγευμα. Και θα έχει βέβαια και τα δικά του «παράθυρα»
(αφού, είπαμε, στον Σκάι βρισκόμαστε) όπου, σ' αυτό το πρώτο δελτίο θα κάνουν
εμφάνιση ο Ευάγγελος Γιαννόπουλος, ο Παναγιώτης Φασούλας
και ο Νίκος Ευαγγελάτος, ως βετεράνος δηλαδή. Ειδήσεις λοιπόν από πολύ νεαρούς
δημοσιογράφους. Μήπως γίνεται με το σκεπτικό πως από μικρό... μαθαίνεις την αλήθεια;

* Χάρλεμ στη δεκαετία του '20 και του ' 30. Ο τόπος βράζει από μουσική, φωνές,
ιδέες, από την τζαζ που γράφει την ιστορία της. Από τους ανθρώπους που έδωσαν
την ψυχή τους και το ταλέντο τους, ο Φατς Γουόλερ, πιανίστας,
τραγουδιστής και συνθέτης, είναι απόψε (στις 8 στη ΝΕΤ) ο «πρωταγωνιστής» στη
δεύτερη εκπομπή της σειράς « Η τζαζ και η μουσική της» που παρουσιάζει ο
δημοσιογράφος Λεωνίδας Αντωνόπουλος. Μια σειρά γεμάτη τζαζ, ανθρώπους
που έζησαν με τη μουσική και τις ιδέες της και δεν ξαφνιάζει κανέναν που είναι
αφιερωμένη στη μνήμη του Κώστα Γιαννουλόπουλου, που ήταν για χρόνια η
«φωνή» της και στο «άλλο Πικ Απ» των «ΝΕΩΝ».

* Ξανθό, όπως λέμε κρουασάν! Όσο ένα φρέσκο κρουασάν συνδέεται με τον καφέ και
το πρωινό σας, άλλο τόσο συνδέεται μ' αυτό (το πρωινό) και το ξανθό κεφάλι.
Μία η ξανθιά του Antena, Ελένη Μενεγάκη, δύο η ξανθιά του Mega,
Έλντα Πανοπούλου τρία η νέα ξανθιά του Star (που ξεκινάει και αυτό
πρωινό μαγκαζίνο) Κατερίνα Λασπά. Η πρώτη μελαχρινή κερδίζει.
Έτσι για τη διαφορά. Μα, όλες την Πόλα Γέιτς αντιγράφουν!

* Ατμοσφαιρική ταινία με μεγάλους πρωταγωνιστές, Μπόγκαρτ και
Χέπμπορν, και βέβαια με τα δικαιώματά της όλα εξασφαλισμένα από το
κανάλι, η «Βασίλισα της Αφρικής» που προβλήθηκε προχθές από το Τηλε-Τώρα. Το
διαβεβαίωσαν οι άνθρωποι του Τηλε-Τώρα, διευκρινίζοντας προηγούμενο σχόλιο
σχετικά με την προβολή της αξιόλογης ταινίας, που είναι μία από τις πολλές που
έχει εξασφαλίσει το κανάλι για το κοινό του.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: P05</CAT>
<ED>
Κωδικός άρθρου: A16053P052</ED>
<ID>
ID:137535

</ID><URL>http://ta-nea.dolnet.gr/neaweb/neafile.print_unique?e=A&f=16053&m=P05&aa=2</URL></REF>


Article

<CATEGORY>vin15</CATEGORY>

 <H5>Δραπέτης ο Πολ Νιούμαν
</H5><H5>ΤΟΡ 3
</H5><H2>ΤΗΛΕΟΡΑΣΗ ΣΑΒΒΑΤΟΥ
</H2><H2></H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>ΚΛΑΣΙΚΗ ΔΡΑΜΑΤΙΚΗ ΠΕΡΙΠΕΤΕΙΑ ΦΥΛΑΚΗΣ
</H3>
ΝΩΡΙΣ

14.30 Σκάι «Ο Μελέτης στην Άμεσο Δράση». Ρεσιτάλ Κώστα
Χατζηχρήστου σε ρόλο μπάτσου... Αμέσου Δράσεως! Με Αυλωνίτη, Βασιλειάδου,
Στολίγκα σε μεγάλα κέφια κύριε... πολιτσμάνε μου (διάρκεια 80)**½

15.30 Star «Τα δίδυμα». Ξεχάστε το. Βιντεοταινία του Τάκη
Βουγιουκλάκη με τον Μόσιο σε ρόλο δίδυμου. Πάμε παρακάτω. 
15.30 Mega «Κοκούν 2: η επιστροφή» (Cocoon: the
return). Το δεύτερο μέρος της γνωστής κινηματογραφικής ιστορίας. Όπου
μεσήλικοι λάμπουν από νεότητα λόγω... κοκούν (κουκουλιών), που πίπτουν από το
Διάστημα. Δεν είχε εφευρεθεί, ακόμα, το ένζυμο της... νεότητας. Με Ντον
Αμίτσι, Κόρτνεϊ Κοξ. (διάρκεια 116) **

16.50 Antenna «Ο αντιφασίστας». Πλακίτσες με
αντιφασιστικό περιεχόμενο και με τον Κώστα Βουτσά σε ρόλο Ιταλού λοχία με το
όνομα Νίκολα Μαντσολίνι (αν δεν κάνω λάθος). Με Παπανίκα και Μούτσιο,
(διάρκεια 84) *

17.40 Mega «Σκληρός άντρας». Καλοκάγαθος ιδιοκτήτης με το
όνομα... Ηρακλής, δηλαδή Κώστας Χατζηχρήστος! Η Μάρθα Καραγιάννη, η Μάρθα
Βούρτση και η Σπεράντζα Βρανά είναι η τριάδα (διάρκεια 74) **

17.40 ΕΤ1 «Κάμελοτ» (Camelot). Μουσικό παραμύθι με τον
έρωτα Λάνσελοτ - Γκουινβίαρ, σύζυγο του Αρθούρου! Καλοφτιαγμένο, από τα
χεράκια του βετεράνου Τζόσουα Λόγκαν. Με Ρίτσαρντ Χάρις, Βανέσα Ρεντγκρέιβ,
Φράνκο Νέρο, Ντέιβιντ Χέμινγκς πριν από 30 χρόνια. Ευπρεπές και ίσως...
γερασμένο ***

ΑΡΓΑ

21.15 Seven Χ «Η χρονιά του Σκορπιού» (Sotto il segno
dello scorpione). Από τις παλιές των Ταβιάνι με ήρωες επιζώντες καταστροφής
ηφαιστείου! Μόνο για σινεφίλ και για επικίνδυνα... περιέργους. Με Τζιάν Μαρία
Βολοντέ (διάρκεια 91) ***

21.30 Σκάι «Να 'τανε το 13». Ενας υπαλληλάκος κερδίζει το ΠΡΟ-ΠΟ
και αρχίζει τη μεγάλη ζωή. Με τους Ντίνο Ηλιόπουλο, Άννα Μαντζουράνη, Διονύση
Παπαγιαννόπουλο, Ρίκα Διαλυνά, Σαπφώ Νοταρά **

22.00 Star «Τζάμπο τζετ στο τρίγωνο του διαβόλου»
(Airport 77). Αεροσκάφος βυθίζεται στον ωκεανό. Με πρώτα ονόματα που
παρελαύνουν: Τζακ Λέμον, Τζορτζ Κένεντι, Τζέιμς Στιούαρτ, Τζότζεφ Κότεν, ακόμα
και Ολίβια ντε Χάβιλαντ. (διάρκεια 113) ***

22.15 ΝΕΤ «Τανγκό» (Tango bar). Χορός και πολιτική! Από
την Αργεντική, αν και η παραγωγή είναι... πορτορικανική! Δύο χορευτές σε
διαφορετική πορεία. Με Ραούλ Τζούλια, Βαλέρια Λιντς (διάρκεια 90) **½

22.20 ΕΤ1 «Η πολιτσμάνα». Δηλαδή, η Ρένα Βλαχοπούλου
σε... αόρατες κωμικές στιγμές. Πολιτσμάνα από χόμπι! Με Μαντζουράνη, Ναθαναήλ
και Μίρκα Καλατζοπούλου **

23.30 Mega «Για μια καινούργια ζωή» (Us). Οικογενειακό...
πολυεπίπεδο δράμα! Ο (αθώος) σύζυγος εξέρχεται από την φυλακή, όμως η γυναίκα
του έχει ξαναπαντρευτεί. Του Μάικλ Λόντον με τον ίδιο πρωταγωνιστή! (διάρκεια
94) **

ΠΟΛΥ ΑΡΓΑ
<H3></H3>
«Ο μεγάλος δραπέτης». Ρεσιτάλ ερμηνείας από τον Πολ Νιούμαν

00.15 ΕΤ1 «Ο μεγάλος δραπέτης» (Cool hand Luke).
Επιτέλους, μια καλή, κλασική περιπέτεια... φυλακής. Σκηνοθέτης ο Στιούαρτ
Ρόζενμπεργκ και πρωταγωνιστής ο Πολ Νιούμαν. Ο οποίος είναι εγκλωβισμένος στα
κάτεργα για κάποιο ασήμαντο αδίκημα, αλλά κόντρα σε όλα σχεδιάζει να
δραπετεύσει. Αλληγορικό και καλοφτιαγμένο. Με Τζορτζ Κένεντι, Λου Αντόνιο, Τζο
Βαν Φλιτ ***½

00.30 Star «Παράθυρο στην κρεβατοκάμαρα» (Bedroom Window). Η
Ιζαμπέλ Ιπέρ είναι με τον.... εραστή της, όταν απ'το παράθυρο του
διαμαρίσματος βλέπει έναν άγνωστο να επιτίθεται σε μια κοπέλλα. Παρ' ότι θέλει
να καταθέσει στην αστυνομία, φοβάται μήπως χάσει και την... παράνομη σχέση της
με τον Τέρι. Σκηνοθεσία Κέρτις Χάνσον, δημιουργό της ταινίας «Λ.Α.
εμπιστευτικό». (Διάρκεια 109) ***

00.35 Antenna «Τρεις εβδομάδες, μια νύχτα» (Three
weeks one night). Αισθησιακό με ετεροθαλή αδέλφια. (διάρκεια 100). 
01.00 ΕΤ3 «Ο μαχητής» (The fighter). Ένας βετεράνος του Βιετνάμ,
αναγκάζεται να λάβει μέρος σε αγώνες πυγμαχίας. Περιπέτεια του Ντέιβιντ Λόουελ
Ριτς με τους Γκρέγκορι Χάρισον, Πατ Χινγκλ. (Διάρκεια 90)**

01.00 Σκάι «Φυγάδες δίχως ταυτότητα» (Fugitive family).
Μάρτυρας κατηγορίας της Μαφίας δολοφονείται από την... Μαφία. Περιπέτεια του
Πολ Κράσνι με Ντιάν Μπέικερ, Ρίτσαρντ Κρένα, Ελάι Γουάλας, Μελ Φερέρ. Σαν
καλοφτιαγμένη... τηλεταινία (διάρκεια 105) **

01.30 Mega «Τζερόνιμο: ο μεγάλος αρχηγός»
(Geronimo). Η ιστορία του Τζερόνιμο, αρχηγού των Τσιρικάουα Απάτσι.
Αντιρατσιστικό σε σκηνοθεσία Ρότζερ Γιάνγκ. Παίζουν Ράιαν Μπλακ, Τζόζεφ
Ράνινγκφοξ (διάρκεια 98) **

02.45 Star «Η ιστορία του Τέρι Φοξ» (The Terry Fox Story). Η
ταινία βασίζεται σε αληθινή ιστορία. Ένας Καναδός αθλητής που έχασε το ένα του
πόδι απο καρκίνο, αποφασίζει να τρέξει σε μαραθώνιο. Τον ρόλο του αθλητή
υποδύεται ο Έρικ Φράιερ. Παίζουν ακόμη οι Ρόμπερτ Ντιβάλ, Ρόζαλιν Κέιο.
Σκηνοθεσία Ραλφ Τόμας. (Διάρκεια 97) **

03.00 ΕΤ1 «Το τραγούδι της Ινδίας» (India song). Η
Μαργκερίτ Ντιράς, διανοούμενη, υπογράφει ερωτικό, ψυχολογικό δράμα, σαν
πολυεπίπεδο κάτοπτρο αναμνήσεων και φαντασιώσεων. Με την εύθραυστη Ντελφίνγκ
Σερίνγκ ***

03.00 Antenna «Αγαπητή μου γραμματεύς» (My dear
secretary). Χαριτωμένη κομεντί του 1948, όπου ο συγγραφέας Κερκ Ντάγκλας
ανακαλύπτει πως η γραμματέας του Λάρεν Ντέι είναι κι εκείνη... συγγραφέας!
(διάρκεια 95) **½

03.15 Mega «Οι δύο ιππότες της κολάσεως» (Two rode
together). Παλιό γουέστερν (του 1961) με Τζίμι Στιούαρτ - Ρίτσαρντ Γουίντμαρκ.
Από τις μέτριες στιγμές του Τζον Φορντ. (διάρκεια 109) ***½

1. «Ο μεγάλος δραπέτης». Ο Πολ Νιούμαν δραπετεύει από τα κάτεργα (ΕΤ1, 00.15).

2. «Οι δύο ιππότες της κολάσεως». Γουέστερν του Τζον Φορντ με Τζίμι
Στιούαρτ και Ρίτσαρντ Γουίντμαρκ (Mega, 03.15).

3. «Το τραγούδι της Ινδίας». Ερωτικό και πολύπλοκο της Μαργκερίτ Ντιράς
(ΕΤ1, 03.00 ).

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: P06</CAT>
<ED>
Κωδικός άρθρου: A16053P061</ED>
<ID>
ID:137502

</ID><URL>http://ta-nea.dolnet.gr/neaweb/neafile.print_unique?e=A&f=16053&m=P06&aa=1</URL></REF>


Article

<CATEGORY>vin15</CATEGORY>

 <H5>Η διπλή ζωή του μακαρίτη
</H5><H5>ΤΟΡ 3
</H5><H2>ΤΗΛΕΟΡΑΣΗ ΚΥΡΙΑΚΗΣ
</H2><H2></H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>ΑΜΕΡΙΚΑΝΙΚΗ ΚΟΙΝΩΝΙΚΗ ΠΕΡΙΠΕΤΕΙΑ ΣΤΗ ΝΕΤ
</H3>
ΝΩΡΙΣ

13.40 ΕΤ1 «Πληγωμένες καρδιές». Το παιδί της είναι τυφλό
και ο μακαρίτης χάθηκε σε... ναυάγιο! Και κλαίει η Άντζελα Ζήλεια! Με
Ξανθόπουλο και Αντρέα Ντούζο. Μελό του 1963 και... αθώο **

15.15 ΝΕΤ «Σκίπι, το καγκουρό» (Skippy). Από την
Αυστραλία μια ταινία που δεν ξέρουμε γιατί δεν έχει προβληθεί. Δύο δύτες
ψάχνουν κρυμμένο θησαυρό. Από τηλεοπτική σειρά που έγινε ταινία. Σκηνοθετεί
κάποιος Κεν Στιούαρτ (διάρκεια 98)

15.20 Mega «Πάμε χιόνι;» (Cool runnings). Πρόκειται για
ιστορία με την πρώτη ομάδα της Τζαμάικα, που λαμβάνει μέρος στους χειμερινούς
Ολυμπιακούς στον χιονισμένο ορεινό... Καναδά. Με τον Τζον Κάντι και... έλκηθρα
(διάρκεια 94)

15.30 ΕΤ3 «Το νησί της αρκούδας» (Bear island). Από
μυθιστόρημα του Άλιστερ Μάκλινς, όπου αποστολή μετεωρολόγων καταδιώκεται από
ομάδα νεοναζί σε νησί της Αρκτικής! Καστ πρώτης γραμμής: Ντόναλντ Σάδερλαντ,
Βανέσα Ρεντγκρέιβ, Κρίστοφερ Λι, Ρίτσαρντ Γουίντμαρκ. Καλοφτιαγμένο, περνάει η
ώρα (διάρκεια 100) ***

15.30 Star «Η σφραγίδα του Θεού». Μελό με Ξανθόπουλο,
Κατερίνα Βασιλάκου και Ανέστη Βλάχο. Καπετάνιος εκδικείται την «τσαλακωμένη»
υπόληψη του πεθερού του. «Σκουπίδι», αλλά... καλτ (διάρκεια 120) **

15.50 Antenna «Στο μεθύσι του χορού» (Fast forward).
Μιούζικαλ του ηθοποιού Σίντνεϊ Πουατιέ, στα χνάρια του «Φλας ντανς». Ομάδα
αγοριών και κοριτσιών εισβάλλουν στον επαγγελματικό χορό και δίνουν παράσταση
ροκ. Με Τζον Σκοτ Κλόου, Ντον Φράνκλιν (διάρκεια 107) **

17.15 Mega «Ένα βότσαλο στη λίμνη». Μεγάλη επιτυχία του
Βασίλη Λογοθετίδη. Είναι τσιγκούνης, αλλά μια νύχτα αδειάζει την τσέπη του για
μια μικρούλα. Και την επομένη βλέπει την μικρούλα στο σπιτι του, παρέα με την
γυναικούλα του. Ας πρόσεχε! Με την Ίλια Λιβυκού (διάρκεια 86) ***

19.15 ΝΕΤ «Ο Ψαρόγιαννος». Σύγκρουση φτωχού ψαρά με
τον... γιο του. Μελοδραματικό και ηθογραφικό. Με Γιώργο Φούντα και Αλέκα
Κατσέλη (διάρκεια 90) **

ΑΡΓΑ

21.00 Star «Μπετόβεν» (Beethoven). Δεν πρόκειται περί του
συνθέτου, αλλά περί... κουταβιού του Αγίου Βερνάρδου. Συμμορία τον κλέβει,
σατανικός κτηνίατρος τον βασανίζει, αλλά το κουταβάκι διαφεύγει και βρίσκει
θαλπωρή σε φιλόζωη οικογένεια. Παιδικό, αλλά προβάλλεται την ώρα που τα παιδιά
κοιμούνται. Αύριο σχολείο. Με τον Τσαρλς Γκροντίν σε δεύτερο ρόλο, μετά το
κουτάβι (διάρκεια 87) ***

21.15 Seven Χ «Ένας υπέροχος Νοέμβρης» (Α wonderfuk
November). Με την χυμώδη Τζίνα Λολομπρίτζιντα του 1968. Παρενοχλεί...
σεξουαλικά 17χρονο έφηβο. Του Μάουρο Μπολονίνι (διάρκεια 91) ***

«Κυνηγητό σε τρεις ηπείρους». Η Άντι Μακ Ντάουελ ψάχνει τη διπλή ζωή του μακαρίτη

22.00 ΝΕΤ «Κυνηγητό σε 3 ηπείρους» (Ruby Cairo).
Συμβαίνει. Χήρα μαθαίνει πως ο μακαρίτης διατηρούσε διπλή ζωή. Μια και δυο
φεύγει, ψάχνει και αναστατώνει Βερολίνο, Κάιρο, Βέρα Κρουζ, Αθήνα. Σκηνοθετεί
ο Γκρέαμ Κλίφορντ, σκηνοθέτης της «Φράνσις» με την Τζέσικα Λανγκ.
Πρωταγωνιστεί η Άντι ΜακΝτάουελ με Λίαμ Νίσον και Τζακ Τόμσον. Τίποτα το πολύ
σημαντικό (διάρκεια 117) ***

23.15 Star «Η αποπλάνηση» (Trial by fire). Από τις
ιστορίες που αναστατώνουν την πουριτανική Αμερική. Αθώα δασκάλα κατηγορείται
πως αποπλάνησε μαθητή της, ο οποίος, στο μεταξύ, έχει αυτοκτονήσει! Με Κιθ
Καραντάιν και Γκέιλ Ο'Γκρέιντι **

23.15 Antenna «Το χώμα βάφτηκε κόκκινο». Η καλύτερη
ελληνική γουέστερν φουστανέλα, σε σενάριο Φώσκολου και σκηνοθεσία Βασίλη
Γεωργιάδη. Αδέλφια τσιφλικά διεκδικούν την ίδια γυναίκα! Πλήθος ονομάτων:
Κούρκουλος, Χρονοπούλου, Βόγλης, Γεωργίτσης, Κατράκης, Αντωνόπουλος, ακόμα και
Νότης Περγιάλης (διάρκεια 124) ***

ΠΟΛΥ ΑΡΓΑ

00.30 Mega «Ερωτικό τρίγωνο» (Threesome). Νεανική κομεντί
με τρίο... κολεγίου. Αγοροκόριτσο αναγκάζεται να συγκατοικήσει με δύο...
αγόρια. Μοιάζει με... πορνό, αλλά δεν είναι. Με Τζας Τσαρλς, Λάρα Φλιν Μπόιλ.
Σκηνοθεσία Άντριου Φλέμινγκ (διάρκεια 97) **

00.45 Star «Επικίνδυνες σχέσεις». (The Devil's Bed). Η όμορφη
και μοναχική Ρουένα Έκλουντ επιστρέφει ύστερα από χρόνια στη γενέτειρά της
όπου την... πολιορκούν ένας ευγενικός άνδρας και ο επικίνδυνος αδελφός του.
Κοινωνική ταινία του Σαμ Πίλσμπουρι με τους Νικολέτ Σέρινταν, Τζο Λάντο,
Άντριαν Πάσνταρ. 
02.00 Antenna «Τροπικές νύχτες» (Tropical nights).
Μαχαραγιάς σκοτώνεται και η χήρα αναζητεί την ασφάλεια μέσω καπάτσας υπαλλήλου
της ασφαλιστικής εταιρείας. Ουδέποτε προβλήθηκε στις αίθουσες. Παντελώς
αγνώστων... στοιχείων. Με Ρικ Ρόσοβιτς, Μάριαμ Ντ'Άμπο (διάρκεια 105)

02.15 ΕΤ1 «Βρώμικο χρήμα» (For a few lousy dollars). Τρία
φιλαράκια οργανώνουν ληστεία σε εστιατόριο της Μαφίας. Όμως, ο λογιστής της
Μαφίας που τους... έστειλε, ειδοποιεί το αφεντικό του, έτσι ώστε όλοι να
αλληλοεξοντωθούν κι αυτός να αρπάξει τη λεία. Περιπέτεια του Μάικλ Μπάφαρο, με
Μπεν Ράτνερ, Ίαν Τρέισι, Τζον Κασίνι **

04.30 Antenna «Οι υπέροχοι Ντόρσεϊ» (The Fabulus
Dorseys). Αδιάφορη βιογραφία των Τζιμ και Τόμι Ντόρσεϊ, μουσικών της τζαζ τηε
δεκαετίας του '20. Εμφανίζονται και οι δύο. Έτσι, για να περνάει η ώρα όσων
δεν κλείνουν μάτι. Η σκηνοθεσία είναι του Άλφρεντ Γκριν (διάρκεια 89) *

1.«Κυνηγητό σε τρεις ηπείρους». Η Άντι Μακ Ντάουελ ανακαλύπτει τη διπλή
ζωή του μακαρίτη (ΝΕΤ, 22.00).

2.«Μπετόβεν». Δεν είναι ο Μπετόβεν, αλλά κουτάβι του Αγίου Βερνάρδου

(Star, 21.00).

3.«Ένα βότσαλο στη λίμνη». Μεγάλη επιτυχία με τον Βασίλη Λογοθετίδη 
(Mega, 17.15).

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: P08</CAT>
<ED>
Κωδικός άρθρου: A16053P081</ED>
<ID>
ID:137503

</ID><URL>http://ta-nea.dolnet.gr/neaweb/neafile.print_unique?e=A&f=16053&m=P08&aa=1</URL></REF>


Article

<CATEGORY>vin09</CATEGORY>

 <H5>1.422.000 ΤΗΛΕΘΕΑΤΕΣ ΕΙΔΑΝ ΤΟΥΣ «ΨΙΘΥΡΟΥΣ ΚΑΡΔΙΑΣ»
</H5><H2>Μαγνήτης η Ερατώ
</H2>
Ο έρωτας της Τσιγγάνας Ερατώς (Άννα-Μαρία Παπαχαρα-λάμπους) για τα μάτια του
Αντώνη (Απόστολος Γκλέτσος) στους «Ψίθυρους καρδιάς» ήταν για μια ακόμη
εβδομάδα στην κορυφή του πίνακα τηλεθεαμα-τικότητας.

Ήταν το επεισόδιο, όπου η Αφροδίτη (Μελίνα Μποτέλη) κατάφερε να πείσει την
κόρη της Ερατώ να επισκεφθούν τον γυναικολόγο. Πράγματι, το βράδυ της Δευτέρας
19 Ιανουαρίου 1.422.000 φαν του σίριαλ του Μανούσου Μανουσάκη παρακολούθησαν
την Ερατώ που μαζί με τους γονείς της και τον αδελφό της πήγαν στο ιατρείο,
αλλά η πολυπόθητη... εγχείρηση ώστε να την βρει «εντάξει» ο Μάρκος δεν έγινε. 
Στο... αντίπαλο στρατόπεδο, ο Αντώνης είπε στην αρραβωνιαστικιά του Άννα (Φαίη
Κοκκινοπούλου) να επισπεύσουν το γάμο τους, χωρίς όμως να μπορεί να βγάλει από
το μυαλό του την Ερατώ.

Παρ' όλα αυτά, ο γάμος της Ερατώς με τον Μάρκο ορίστηκε να γίνει τελικά αν και
ο αρραβωνιατικός της έμαθε από την ίδια όλη την αλήθεια. Ύστερα από όλη αυτή
την εξέλιξη οι «Ψίθυροι καρδιάς» όχι μόνο βρέθηκαν στην κορυφή του πίνακα
τηλεθεαματικότητας, αλλά αύξησε και τα ποσοστά τηλεθέασης από 20.9% σε 23.9%.

Στη δεύτερη θέση πλασαρίστηκε η κοινωνική σειρά «Το τίμημα του πάθους» (με τον
Πάνο Μιχαλόπουλο και τη Νόνη Ιωαννίδου) χάρη στους 1.081.000 τηλεθεατές που
είδαν το συγκεκριμένο επεισόδιο, όπου η Έλενα επέστρεψε στο κανάλι παρά την
άσχημη περιπέτεια που είχε με την εγκυμοσύνη της.

Μια θέση πιο κάτω (στην 3η) βρέθηκε η παρέα του «ακάλυπτου» (Αντώνης
Καφετζόπουλος) στην κωμωδία «Και οι παντρεμένοι έχουν ψυχή» (το επεισόδιο της
Τρίτης 20 του μηνός απόλαυσαν 1.057.000 τηλεθεατές).

Οι «Δύο ξένοι» παρέμειναν για δεύτερη συνεχή εβδομάδα στην 4η θέση (το είδαν
975.000 τηλεθεατές), ενώ στην 5η θέση βρέθηκε το «Τζιβαέρι». Το επεισόδο της
Πέμπτης 22 Ιανουαρίου είδαν 892.000 τηλεθεατές.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16053P101</ED>
<ID>
ID:137482

</ID><URL>http://ta-nea.dolnet.gr/neaweb/neafile.print_unique?e=A&f=16053&m=P10&aa=1</URL></REF>


Article

<CATEGORY>vin09</CATEGORY>

 <H2></H2><H2>Ένας μαγικός μικρόκοσμος σε μεγέθυνση
</H2><H2></H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Με τον μαγικό «Μικρόκοσμο» νιώθεις, έστω και αργά, ότι και τ' άλλα πλάσματα
πάνω στη Γη έχουν δικαιώματα

Σε μαγικές πολιτείες μάς πηγαίνει ο «Μικρόκοσμος», που γλιτώνει από τους «12
πιθήκους», ενώ τα «Φτερά και πούπουλα» είναι μια εξωφρενική κωμωδία με
γνωστούς και πολύ καλούς ηθοποιούς. Αυτά τα τρία φιλμ κυκλοφορούν, ήδη, στα βιντεοκλάμπ.

«ΜΙΚΡΟΚΟΣΜΟΣ»: Μετά 15 χρόνια έρευνας, δύο χρόνια σχεδιασμού για τις
κάμερες, τρία χρόνια γυρισμάτων και έξι μήνες μοντάζ, το μαγικό ντοκιμαντέρ
των Κλοντ Νουριτζανί, Μαρί Περενού, κατάφερε να εντυπωσιάσει τους πάντες, να
κερδίσει πέντε βραβεία Σεζάρ και να την δουν εκατομμύρια θεατές σ' όλο τον
κόσμο (στη χώρα μας έκοψε πάνω από 150.000. εισιτήρια, όταν προβλήθηκε
πέρυσι). Στο δάσος, στο νερό, στο γρασίδι, οι κάμερες των δύο σκηνοθετών μάς
αποκαλύπτουν έναν άλλο κόσμο, το ίδιο θαυμαστό, όπως ο δικός μας στον οποίο
κατοικούν ­ όσο τους το επιτρέπουμε εμείς οι άνθρωποι ­ κάθε λογής έντομα, που
είναι και οι πρωταγωνιστές αυτού του «μυθιστορήματος της φύσης». Ένα μαγικό
ντοκιμαντέρ. Διάρκεια: 85' ****

«ΔΩΔΕΚΑ ΠΙΘΗΚΟΙ»: Στις αρχές του επόμενου αιώνα, ένας άγνωστος ιός
εξολοθρεύει το μεγαλύτερο μέρος του πληθυσμού της Γης και όσοι καταφέρνουν να
επιζήσουν, φτιάχνουν μια υπόγεια κοινωνία. Και οι επιστήμονες στέλνουν με τη
μηχανή του χρόνου στην επιφάνεια έναν κατάδικο, για να συλλέξει πληροφορίες
γι' αυτήν τη θανάσιμη αρρώστια. Ο Τέρι Γκίλιαμ δημιουργεί ένα εφιαλτικό φιλμ
για το μέλλον του πλανήτη μας και του ανθρώπινου γένους. Και οι σταρ Μπρους
Γουίλις, Μάντλιν Στόου, Μπραντ Πιτ, αναλαμβάνουν να μας το «πλασάρουν» ως
γοητευτικό μέσα από τη δική τους λάμψη...

Σκηνοθεσία: Τέρι Γκίλιαμ. Παίζουν: Μπρους Γουίλις, Μπραντ Πιτ, Μάντλιν Στόου.
Διάρκεια: 124' ****

«ΦΤΕΡΑ ΚΑΙ ΠΟΥΠΟΥΛΑ»: Συνέχεια, σχεδόν, του γαλλικού «Κλουβιού με τις
τρελές», όπου ο Ρόμπιν Γουίλιαμς και ο Νέιθαν Λέιν έχουν μια πολύχρονη γκέι
σχέση, η οποία θα «ταραχθεί», όταν ο γιος τού ενός τούς παρουσιάζει τη
μέλλουσα γυναίκα του κι έρχεται να τους επισκεφθεί μαζί με τον συντηρητικό
γερουσιαστή πατέρα της. Σαν ξαναζεσταμένο φαγητό μοιάζει αυτή η κομεντί του
έμπειρου στο είδος σκηνοθέτη Μάικ Νίκολς, καθώς δεν διαθέτει κάποια πρωτοτυπία.

Παίζουν ακόμη: Τζιν Χάκμαν, Νταϊάν Γουίστ. Διάρκεια: 119' **

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16053P102</ED>
<ID>
ID:137527

</ID><URL>http://ta-nea.dolnet.gr/neaweb/neafile.print_unique?e=A&f=16053&m=P10&aa=2</URL></REF>


Article

<CATEGORY>vin09</CATEGORY>

 <H2>Επανόρθωση ζητεί από τη Μαλβίνα ο Ρ. Σωμερίτης
</H2>
<H3></H3>Την επανόρθωση για τα όσα υβριστικά και συκοφαντικά είπε η Μαλβίνα
Χαριτοπούλου στην εκπομπή της «Μαλβίνα Hostess» εις βάρος του Ριχάρδου
Σωμερίτη και της μνήμης του πατέρα του, ζήτησε ο δημοσιογράφος (και μέλος του
ΕΣΡ) από το Mega, με προσφυγή που κατέθεσε στο Εθνικό Συμβούλιο Ραδιοτηλεόρασης.

Ο κ. Σωμερίτης αν και κατ' επανάληψιν κάλεσε το Mega να αποκαταστήσει την
τιμή και την αξιοπρέπειά του «με δήλωση του σταθμού, στην οποία θα εκφραζόταν
η λύπη του για τις ανυπόστατες και συκοφαντικές αναφορές εκ μέρους της κ.
Χαριτοπούλου προς το πρόσωπό μου», το αίτημά του δεν ικανοποιήθηκε μέχρι σήμερα.

Ο Ριχάρδος Σωμερίτης αναφέρει στην προσφυγή του ότι «όχι απλώς δεν υπήρξε
διόρθωση τών εις βάρος μου λεχθέντων και αποκατάσταση της τιμής και υπόληψής
μου, αλλά επετράπη στην εν λόγω παρουσιάστρια να συνεχίσει την λασπολογία και
χυδαία επίθεση κατά την διάρκεια διαδοχικών εκπομπών της».

Με την προσφυγή του προς το ΕΣΡ, ο κ. Σωμερίτης ζητεί να υποχρεωθεί το Mega
να κάνει την επανόρθωση, να επιβληθούν οι δέουσες κυρώσεις, ενώ ο ίδιος
επιφυλάσσεται για κάθε νόμιμο δικαίωμα ενώπιον των αστικών δικαστηρίων, λόγω
της ηθικής βλάβης που έχει υποστεί.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: P10</CAT>
<ED>
Κωδικός άρθρου: A16053P103</ED>
<ID>
ID:137566

</ID><URL>http://ta-nea.dolnet.gr/neaweb/neafile.print_unique?e=A&f=16053&m=P10&aa=3</URL></REF>


Article

<CATEGORY>vin09</CATEGORY>

 <H2>«... Κι εγώ σ' αγαπώ»
</H2><H2></H2>
<AUTHOR>ΓΙΩΡΓΟΣ ΒΕΛΤΣΟΣ</AUTHOR>

Θυμάμαι εκείνο το Σ' αγαπώ του Roland Barthes στα Αποσπάσματα
του ερωτικού λόγου, εκείνη τη «νέα άποψη για το σ'
αγαπώ». Δεν είναι σύμπτωμα, είναι δράση. Το προφέρω, για να απαντήσεις,
έλεγε ο Barthes. Και δεν αρκεί να μου αποκριθείς μ' ένα απλό «κι εγώ».
Θα πρέπει να δεχθείς κι εσύ να διατυπώσεις το σ' αγαπώ που σου απευθύνω.

Το παράδειγμα από την όπερα του Debussy, Πελλέας και Μελισσάνθη:

­ Σ' αγαπώ, λέει ο Πελλέας.

­ Κι εγώ σ' αγαπώ, λέει η Μελισσάνθη.

Προχθές, στο Μέγαρο Μουσικής, αξιώθηκα ν' ακούσω το απόσπασμα, το πιο λιτό
απόσπασμα ερωτικού λόγου, το κι εγώ σ' αγαπώ της Μελισσάνθης από τη
φωνή μιας γαλήνιας Ζαννέτ Πηλού.

Κι άκουσα ύστερα τον Πελλέα του Thomas Allen.

­ Ω! Τι είπες, Μελισσάνθη! Δεν σ' άκουσα σχεδόν...
Αλλά αυτό το «σχεδόν» δεν είναι η μουσική του Debussy; Ένα «σχεδόν-τίποτα»,
συμπληρωματικό ενός «σχεδόν όλα»;

Το εξώφυλλο από την πρώτη έκδοση της παρτιτούρας της όπερας Πελλέας και Μελισσάνθη

Το «σχεδόν» του Claude Debussy, το άκουσα να ενσαρκώνεται στη Μελισσάνθη του
σαν φωτεινή στιγμή, στιγμιαία απόφαση, στιγμή της τρέλας. «Σχεδόν», βέβαιο
ήδη. Βεβαιότητα ότι οι λέξεις και τα πράγματα είναι σχεδόν λέξεις και πράγματα.

­ Μπορεί να μας δουν απ' τα παράθυρα του πύργου. Έλα
κοντά. Εδώ δεν έχουμε τίποτα να φοβηθούμε.
Πρόσεξε. Μπορεί να μας δουν, λέει ο Πελλέας.

­ Θέλω να με δουν, αποφασίζει η Μελισσάνθη. Αποφασίζει η μουσική
τονικά αδρανής χωρίς ωστόσο να έχει αποβάλει την τονική της ταυτότητα. Πρόσωπο
και μουσική, ένα. Ο Debussy γνωρίζει την τέχνη των αιφνίδιων μετατροπιών. Από
πού αρχίζει η φωνή; Πού η μουσική τελειώνει;

Απαιτείται όμως όξυνση της ακοής, θα έλεγα όξυνση της όρασης, διότι το
ηχόχρωμα ­ θα έλεγα το ηχόγραμμά ­ του, το βλέπεις. Βλέπεις, για παράδειγμα,
μέσα στη διαφορετική χρήση διαστημάτων της όγδοης, να προστίθεται η ποιότητα
ενός μουσικού χρωματισμού που αλλάζει αργά την τονική ποιότητα της συγχορδίας,
όπως αλλάζουν ανεπαισθήτως οι τόνοι στα «πανό» του Monet με τις νυμφαίες. Και
αυτό το είδα στο σκηνικό του Uwe Belzner, στους φωτισμούς και τις μετατοπίσεις
των επιφανειών. Είδα φαντάσματα ως φάσματα ηχητικά. Μουσικές ψυχές, ένα
ψυχόδραμα αντί μελοδράματος, ένα ολόδραμα σαν την «ολοφράση» με την οποία
εισάγει ο Barthes το σ' αγαπώ. Το σ' αγαπώ, δεν είναι φράση, δεν
μεταβιβάζει νόημα. Είναι κατάσταση οριακή, όπου το υποκείμενο αιωρείται σε μια
σχέση αντικατοπτρισμού με τον άλλον, μας λέει ο Barthes.

Ο άλλος στην όπερα του Debussy δεν είναι ο Πελλέας, αλλά η μουσική.

­ Κι εγώ σ' αγαπώ μουσική, είναι σαν να λέει η Μελισσάνθη, διότι σ'
αγαπώ θα πει τραγουδάω για σένα, εκεί στο όριο της γλώσσας, όπου η
φωνητική αποδεσμεύεται από την απαγγελία για να αυτονομηθεί. («Δεν υπάρχει
ίχνος από μια μεταγραφή», θα γράψει ο Pierre Boulez, για τον Πελλέα «η
οποία θα ήθελε να είναι απλώς και μόνο πιστή, αποκλειστικά κυριολεκτική. Η
μουσική διακύμανση κυριαρχεί προσδίδοντας στις λέξεις μια δευτερεύουσα διάσταση»).

Μπορούμε ή όχι να μετατοπίσουμε τη στιγμή που αποφασίζουμε ότι ακούμε τη
γλώσσα ή τη μουσική; Μπορούμε να ισχυριστούμε ότι τις βλέπουμε;

«Σχεδόν», θα απαντήσει ο Debussy στη συνέντευξη στον Figaro, τον Μάιο του
1902, έναν μήνα μετά την «πρώτη» του έργου του στην Opιra-Comique: «Η
μελωδία, αν γίνεται να το πω αυτό, είναι σχεδόν αντι-οπερετική».

Αυτό το «σχεδόν» αντιπροτείνουν στον Wagner και ο Faure και ο Debussy. Ένα
«σχεδόν» αυτής της μουσικής που λείπει από τη μουσική. Το ίδιο αντιπροτείνει
στον ρεαλισμό και ο Maurice Maeterlinck, ο συγγραφέας του Πελλέα.
Αντιπροτείνει σχεδόν ένα ποίημα. Σχεδόν πρόσωπα, σκιές μάλλον,
«μαριονέτες που τις κινεί το πεπρωμένο», «υπνοβάτες, λιγάκι κουφοί, που τους
ξυπνούν συνέχεια από κάποιο κακό όνειρο...».

­ Δεν σ' άκουσα σχεδόν! Σαν να 'σπασε ο πάγος με πυρωμένα
σίδερα! λέει ο Πελλέας.

Γιατί αυτή είναι η γραφή του Maeterlinck που τον εγκωμίασε ο Antonin Artaud,
προλογίζοντας στα 1923 τα Δώδεκα τραγούδια του από τις εκδόσεις Stock
(βλ. και Α. Artaud, Qeuvres Completes, Ι, Gallimard, 1956). «Ο Maeterlinck
εμφανίζεται στη λογοτεχνία τη στιγμή που έπρεπε να έρθει. Συμβολιστής από φύση
και εξ ορισμού. Τα ποιήματά του, τα δοκίμιά του, το θέατρό του είναι σαν
καταστάσεις, διαφορετικές μορφές μιας ταυτόσιμης σκέψης».

Σχεδόν θεατρικός συγγραφέας, σχεδόν φιλόσοφος, σχεδόν
ποιητής, έδωσε στον Debussy που διάβασε τον Πελλέα του, το 1893, το
κλειδί για ένα δράμα ονειρικό με «γλώσσα υποβλητική, που η ευαισθησία
της μπορούσε νε επεκταθεί στη μουσική και στην ορχηστρική σκηνογραφία»
(Debussy, Γιατί έγραψα τον «Πελλέα», περ. Comedia, Οκτώβριος 1920). Του
έδωσε τον τρόπο για τη «νέα εποχή», τη «νέα μουσική», για ν' ανοίξει
τον δρόμο «που θα μπορέσουν να τον ακολουθήσουν και άλλοι, διερύνοντάς τον με
δικά τους ευρήματα».

Στο τέλος αυτού του αιώνα, για πρώτη φορά η Μελισσάνθη ακούγεται και
στην Ελλάδα. Για πρώτη φορά ­ τι σύμπτωση! Πριν από έναν μήνα ­ εκδίδεται στα
Ελληνικά ύστερα από εξήντα χρόνια, ένα από τα πρώτα βιβλία του Γάλλου
στοχαστή, που την αγάπησε. Σχεδόν φιλόσοφος κι αυτός, σχεδόν, μουσικός,
κατέθεσε τη θλίψη για το «σχεδόν» στο ωραίο βιβλίο του Το δεν-ξέρω-τι
και Το σχεδόν τίποτα (V. Jankιlιvitch, εκδόσεις PUF, 1957).

Όπως και ο Barthes, έτσι και ο Vladimir Jankιlιvitch, επί δύο
ώρες την ημέρα, σχεδόν κάθε μέρα, έλυνε στο «κλαβιέ» τη φιλοσοφική του απορία.

Αναγνώριζε στη μουσική την «παραγνώριση» ως μόνη γνώση. «Δεν λείπει τίποτα
στην παραγνωρίζουσα γνώση» (τη φιλοσοφία), έγραφε, «λείπει μόνον το ουσιώδες»
(η μουσική). Η οξυμμένη του ακοή ­ ό,τι ο Debussy απαιτεί από τον ακροατή, η
οξυμμένη του όραση ­ ό,τι απαιτεί ο Maeterlinck από τον θεατή ­ ασκημένη στο
φως και τις σκιές, στους διαχωρισμούς των τονικών υψών από τα φασματικά ύψη
που ο Debussy χρησιμοποιούσε στη σύνθεση, δεν τον άφησε να εκτραπεί προς την
κυριολεξία... Ας πούμε στην κυριολεξία του πιάνου, όπου εκτελούσε σχεδόν κάθε
μέρα αρπισμούς, διότι ο Debussy είχε συνθέσει αρπισμούς με οκτάβες στο πιάνο.
Και τότε, το όργανον τι είναι; Μπορούμε ή όχι να μετατοπίσουμε τη
στιγμή που αποφασίζουμε ποιο όργανο ακούμε, ποια φιλοσοφία αναγνωρίζουμε, ποια
μουσική παραγνωρίζουμε.

Μπορούμε να αποφανθούμε αν η Μελισσάνθη λέει ή όχι ψέματα;

­ Όχι, δεν λέω ψέματα ποτέ. Μόνο στον αδελφό
σου λέω ψέματα, θα πει η Μελισσάνθη. Αλλά είναι η πρόταση ψευδής; Ποιος κρίνει;

­ Βλέπετε τούτα τα μεγάλα μάτια... Λέει ο άντρας της, απευθυνόμενος
προς τον πατέρα του, την ώρα που κρατά οργισμένος στα χέρια του τη Μελισσάνθη
για να την κρίνει, θα 'λεγε κανείς πως κομπάζουν για τον πλούτο τους...

­ Εγώ δεν βλέπω μέσα τους παρά μεγάλη αθωότητα, του απαντά ο γέροντας.

­ Μεγάλη αθωότητα!.. Μα είναι πολύ πιο μεγάλα από την
αθωότητα. Είναι πιο αγνά από τα μάτια του αρνιού...

Η Μελισσάνθη θα θυσιαστεί. Είχε άραγε κατά νου ο Maeterlinck, αυτός ο μεγάλος
γαλλόφωνος Βέλγος συγγραφέας, μιαν άλλη τέχνη; Τη ζωγραφική; Ήταν η
Μελισσάνθη η μεταφορά του αριστουργηματικού πολύπτυχου της Λατρείας
του Μυστικού Αρνιού που έβλεπε στον καθεδρικό ναό της γενέτειράς του, Γάνδης;

Στη Μελισσάνθη με τη βοήθεια του Jankιlιvitch, αναγνώρισα
τον είρωνα: «Το ειρωνεύεσθαι είναι να μιλάς με υπεκφυγές, χωρίς να
δίνεις την εντύπωση πως ακούς ή πως καταλαβαίνεις, χωρίς να φαίνεται πως
εννοείς αυτό που εννοείς». (Η Ειρωνεία, μετάφραση Μ. Καραχάλιος,
Πλέθρον, 1997). Είδα, ή μάλλον άκουσα, τον Debussy, το
μυστήριο-Debussy, «mystιre bιmolisι», γράφει ο
Jankιlιvitch, «μυστήριο του μεσονυκτίου, της ελπίδος και του
ζώντος ύδατος». Η θάλασσά του, τα νερά, το πήγαινε-έλα, η μουσική
διακύμανση περισσότερο αλληλουχία παρά συνοχή, η ώρα που ο
μαλλαρμικός Φαύνος ακούει το απόγευμα και η Μελισσάνθη ειρωνεύεται τα
αισθήματα. ­ Είμαι ευτυχισμένη, αλλά είμαι λυπημένη...

Στο Μέγαρο Μουσικής, κοίλο κάτοπτρο κι εγώ, απέναντι στη σκηνή του, διάβαζα
λίγο πριν σβήσουν τα φώτα της πλατείας το κείμενο του Pierre Boulez στο
πρόγραμμα «Κάτοπτρα για την όπερα Πελλέας και Μελισσάνθη».

«Αυτή η σπάνια στιγμή του μουσικού θεάτρου έχει οικουμενική σημασία. Τούτη η
όπερα προφανώς έχει υποφέρει από τον υπερβολικό "ιδιαιτεροκεντρισμό". Θα της
αποδώσουμε δικαιοσύνη μόνον όταν αποκαταστήσουμε τη μυθική της διάσταση και τη
δραματική της ενέργεια. Δεν έχω καμιά αμφιβολία: ο Πελλέας βρίσκεται
στο υψηλότερο επίπεδο, εκεί όπου φτάνει ένας πολιτισμός όταν καταλήγει να
αναγνωρίσει τη μεταμόρφωσή του μέσα σ' ένα εξαίρετο κάτοπτρο».

Βλεπτέον!

Υ.Γ. Τα αποσπάσματα από το «λιμπρέτο» που παραθέτω, με δύο ελάχιστες
τροποποιήσεις, είναι από τη μετάφραση της Κλαίρης Μιτσοτάκη, δημοσιευμένης στο
πρόγραμμα του Μεγάρου Μουσικής.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16053P111</ED>
<ID>
ID:137483

</ID><URL>http://ta-nea.dolnet.gr/neaweb/neafile.print_unique?e=A&f=16053&m=P11&aa=1</URL></REF>


Article

<CATEGORY>vin09</CATEGORY>

 <H5>Μουσική από Βαλκάνια και Ελληνική Ανατολή
</H5><H2>ΗΧΟΙ
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

<H3></H3>«Ο ΚΑΙΡΟΣ ΤΩΝ ΒΑΛΚΑΝΙΩΝ» και «Η ΕΛΛΗΝΙΚΗ ΑΝΑΤΟΛΗ» Μουσική παράδοση
(«F.Μ. RECORDS»)

Στοιχεία που χαρακτηρίζουν τη μουσική παράδοση περιλαμβάνουν τα δύο CD που
κυκλοφόρησαν, με οργανικά κομμάτια και τραγούδια, πολλά από τα οποία
ακούγονται για πρώτη φορά. Με βασικό εκτελεστή τον Νίκο Μωραΐτη, σολίστα του
βιολιού, και μια καλοστημένη και ευέλικτη ορχήστρα (Γιάννης Μαλλιόπουλος,
μπάσο, βιόλα, βιολοντσέλο, Γιάννης Γραμματικός, λαούτο, μπουζούκι, σαντούρι
και Ανδρέας Παπάς, τουμπελέκι), βγαίνει ένα πολύ καλό μουσικό αποτέλεσμα. Ήχοι
μοναδικοί, μαγευτικοί. Μουσικές εναλλαγές από ελληνικούς αντικρυστούς χορούς,
πολίτικα, χασάπικα, καρσιλαμάδες, σέρβικα, ζωναράδικα και βυζαντινούς
αυτοσχεδιασμούς. Πρόκειται για ένα βαλκανικό μουσικό μωσαϊκό, που στηρίζεται
κυρίως στα προσωπικά βιώματα του Νίκου Μωραΐτη, αυτού του αθόρυβου λαϊκού
καλλιτέχνη. Μέσα στο CD υπάρχει αναλυτικό ένθετο με σπάνιες φωτογραφίες και
σκίτσα από βαλκανικές χώρες και με σημείωμα για τη μουσική ταυτότητα και την
ιστορία των λαών αυτής της χερσονήσου.

Στην Ελληνική Ανατολή και τη μικρασιατική μουσική παράδοση είναι αφιερωμένο
το δεύτερο CD. Περιλαμβάνει οργανικές μελωδίες που παίζει πολυμελής μεικτή
ορχήστρα. Στο CD περιλαμβάνονται 15 οργανικά κομμάτια (σπουδαίος ήχος) και
τραγούδια. Η ορχήστρα εκφράζει απόλυτα τις μουσικές ποικιλίες της Ανατολής,
όπου δημιουργήθηκαν αυτές οι οργανικές μελωδίες. Υπάρχει ειδικό ένθετο με
ιστορικά στοιχεία και φωτογραφίες. Και στα δύο CD, τη μουσική επιμέλεια έχει ο
Μανώλης Καρπάθιος, ενώ ο μουσικολόγος Κώστας Μάρκος κάνει μια σύντομη και
χρήσιμη ανάλυση για το συγκεκριμένο μουσικό αντικείμενο.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: P11</CAT>
<ED>
Κωδικός άρθρου: A16053P112</ED>
<ID>
ID:137528

</ID><URL>http://ta-nea.dolnet.gr/neaweb/neafile.print_unique?e=A&f=16053&m=P11&aa=2</URL></REF>


Article

<CATEGORY>vin09</CATEGORY>

 <H5>ΕΠΑΝΕΚΔΙΔΕΤΑΙ Ο «ΠΛΑΤΩΝΑΣ ΣΤΗΝ ΕΠΟΧΗ ΜΑΣ»
</H5><H2>Έλλη Παππά: Διεκδικώ το δικαίωμα να κρίνουμε τον Πλάτωνα
</H2>
Επανεκδίδεται «Ο Πλάτωνας στην εποχή μας» της Έλλης Παππά

Οι απόψεις της θεωρήθηκαν αιρετικές τόσο από τους παραδοσιακούς πλατωνιστές
όσο και από τους παραδοσιακούς σταλινικούς. Όμως η Έλλη Παππά δεν τις
αναθεώρησε στο ελάχιστο και συνέχισε να υποστηρίζει τον «Πλάτωνά...» της, σαν
ένα από τα πιο αξιόλογα «παιδιά» της.

Το βιβλίο αυτό, «Ο Πλάτωνας στην εποχή μας», που πρωτοεκδόθηκε το 1981 και
σχεδόν αποσιωπήθηκε εξαιτίας ενός, όπως λέει η συγγραφέας του, «πλατωνικού
ταμπού», ξανακυκλοφόρησε μόλις από τις εκδόσεις του «ΕΙΚΟΣΤΟΥ ΠΡΩΤΟΥ» με μια
καινούργια αναλυτική εισαγωγή.

Η ιδιαιτερότητά του έγκειται στο ότι δίνει τη «φωτογραφία» του σταλινισμού, ως
αντιγράφου, ως κόπιας, της πλατωνικής «Πολιτείας». Ωστόσο, δεν ασκεί άμεση
κριτική στον σταλινισμό και από την άλλη πλευρά προσεγγίζει τον Πλάτωνα με
μεγάλο σεβασμό «όπως αξίζει σε έναν πολύ μεγάλο αντίπαλο». Η Έλλη Παππά βλέπει
τον Πλάτωνα σαν πρότυπο στρατευμένου διανοητή, μελετώντας τον και κρίνοντάς
τον όχι σαν μεμονωμένο, αυτοτελές, φαινόμενο αλλά μέσα στον ιστορικό και
φιλοσοφικό χρόνο του. Και κυρίως μέσα στο πλαίσιο που ο ίδιος τοποθετούσε στον
εαυτό του: μέσα δηλαδή στην πολιτική.

Η επικαιρότητα αυτού του βιβλίου ίσως μάλιστα να είναι εντονότερη σήμερα.

«Διότι ο μεν σταλινισμός δεν επέτρεπε την ανάπτυξη της κριτικής σκέψης αλλά
και μετά την κατάρρευση του υπαρκτού σοσιαλισμού δεν έχουμε επαναστατική
σκέψη», λέει στα «ΝΕΑ» η Έλλη Παππά. «Τη στιγμή που θα έπρεπε να βρεθούν νέες
μέθοδοι πάλης και μορφές προώθησης σοσιαλιστικών ιδεών, μέσα από τη σωστή πράξη».

Και συνεχίζει: «Όταν άλλωστε φτάσεις στην επιδίωξη του απόλυτου και ιδιαίτερα
στην εξουσία, καταλήγεις σε μια αναπαραγωγή του πλατωνισμού έστω και αν ποτέ
δεν έχεις διαβάσει Πλάτωνα, όπως π.χ. ο Στάλιν». Από την άλλη πλευρά,
διευκρινίζει ότι το ενδιαφέρον της εντοπίστηκε στον σταλινισμό «γιατί εκεί
είχαμε γνήσιο πλατωνισμό», ενώ οι δικτατορίες π.χ. της Λατινικής Αμερικής
«ήταν καρικατούρες».

Η συστηματική ενασχόληση της Έλλης Παππά με τον Πλάτωνα αρχίζει από τότε που
συμφωνούσε με τον Νίκο Μπελογιάννη στη φυλακή ­ «αν ζήσουμε να γράψουμε την
ιστορία της ελληνικής σκέψης». Έξι χρόνια αργότερα ­ πάντα στη φυλακή ­ άρχισε
να εξειδικεύεται στον Πλάτωνα, την προχώρησε κατά τη διάρκεια της εξορίας της
στα Γιούρα κι έπειτα, πάντα μέσα στη δικτατορία, όταν δούλευε για την
συγκρότηση ενός λεξικού αρχαίας ελληνικής φιλοσοφίας. Η βεβαιότητά της για το
ορθό της σκοπιάς από την οποία αντιμετώπιζε αυτόν τον «φιλόσοφο της
μεταφυσικής ακινησίας» ενισχύθηκε μάλιστα μετά το πρώτο της ταξίδι στην ΕΣΣΔ
(επί Μπρέζνιεφ) και με τη διάσπαση έπειτα του ΚΚΕ και τα γεγονότα της Τσεχοσλοβακίας.

«Η πρώτη προσπάθεια εφαρμογής των πλατωνικών πολιτειακών δογμάτων έπρεπε να
μας είχε προϊδεάσει», γράφει. «Παράδειγμα το πείραμα του Πλάτωνα στη Σικελία
με όργανο αρχικά τον Διονύσιο τον Νεώτερο και έπειτα τον Δίωνα, τον αγαπημένο
μαθητή του φιλοσόφου των ιδεών και της απόλυτης έννοιας της εξουσίας, που
κατέρρευσε οικτρά. Ο μεν Δίων έγινε ένας τύραννος χειρότερος από τον Διονύσιο
και ένας άλλος μαθητής του Πλάτωνα, ο Κάλλιπος, τον δολοφόνησε...».

Η Έλλη Παππά επισημαίνει επίσης ότι ο φιλόσοφος Καρλ Πόπερ αμφισβήτησε και
εκείνος τον Πλάτωνα στο βιβλίο του «Η ανοιχτή κοινωνία και οι εχθροί της», που
όμως δεν είχε υπόψη της όταν έγραφε τον δικό της «Πλάτωνα». Άλλωστε,
προσθέτει, έχει καίριες διαφωνίες με το έργο του.

Και καταλήγει: «Διεκδικώ το δικαίωμα να κρίνουμε τον Πλάτωνα», καθώς ­ λέει
και στον πρόλογό της ­ «Η ανάγνωση του Πλάτωνα είναι ένα επείγον καθήκον για
τους μαρξιστές της εποχής μας (...), γιατί η μαρξιστική σκέψη του τέλους του
20ού αιώνα έχει ακόμη ανοιχτούς λογαριασμούς και με τη μεταφυσική και με τον ιδεαλισμό».

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16053P121</ED>
<ID>
ID:137484

</ID><URL>http://ta-nea.dolnet.gr/neaweb/neafile.print_unique?e=A&f=16053&m=P12&aa=1</URL></REF>


Article

<CATEGORY>vin09</CATEGORY>

 <H2>Απορρίφθηκαν όλες οι προσφυγές για το νέο Μουσείο Ακροπόλεως
</H2><H2></H2>
Σίμη και γείσα αποξηλώθηκαν ήδη από τον Ναό της Νίκης στην Ακρόπολη και
πιθανότατα τη Δευτέρα θα αφαιρεθούν και τα γνήσια τμήματα των γλυπτών της
ζωφόρου του ναού του 5ου αι. π.Χ., προκειμένου να καθαρισθούν και να συντηρηθούν

Χωρίς προβλήματα μπορούν πλέον να συνεχισθούν τα έργα για την ανέγερση του
νέου Μουσείου της Ακροπόλεως, καθώς η Ολομέλεια του Συμβουλίου της Επικρατείας
απέρριψε χθες όλες τις προσφυγές που είχαν υποβληθεί από κατοίκους της
περιοχής και δημιουργούσαν προσκόμματα στην πορεία των εργασιών.

Η Ολομέλεια του Ανωτάτου Διοικητικού Δικαστηρίου με την απόφασή της (304/98)
απέρριψε ως αβάσιμους όλους τους ισχυρισμούς των προσφευγόντων ­ κατοίκων της
περιοχής Μακρυγιάννη ­ κι έκρινε ότι για την ανέγερση του Μουσείου στη
συγκεκριμένη περιοχή δεν απαιτείται προέγκριση χωροθέτησης του έργου, ούτε και
κατάρτιση μελέτης περιβαλλοντικών επιπτώσεων.

Σύμφωνα με τις προσφυγές, για να ξεκινήσει η οποιαδήποτε εργασία για την
ανέγερση του Μουσείου έπρεπε να προηγηθεί η χωροθέτηση και η περιβαλλοντική
μελέτη, αφού στην επίμαχη περιοχή υπάρχουν και πολλά διατηρητέα κτίρια αλλά,
κατά την πλειοψηφία των συμβούλων Επικρατείας, το ζήτημα είχε αντιμετωπισθεί
με το προεδρικό διάταγμα (από το 1979) που τροποποίησε το ρυμοτομικό σχέδιο
στην περιοχή, καθώς και με απόφαση του ΥΠΕΧΩΔΕ (από το 1988) που ενέκρινε τις
αλλαγές που υπήρξαν στον πολεοδομικό σχεδιασμό για την περιοχή Μακρυγιάννη,
και ειδικότερα για το οικοδομικό τετράγωνο που περικλείεται από τις οδούς
Χατζηχρήστου - Μακρυγιάννη - Διονυσίου Αεροπαγίτου και Μητσαίων, με στόχο την
ανέγερση του Μουσείου.

Κατά τη μειοψηφία, πάντως, η μελέτη περιβαλλοντικών επιπτώσεων έπρεπε να
προηγηθεί οποιωνδήποτε εργασιών.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: P12</CAT>
<ED>
Κωδικός άρθρου: A16053P122</ED>
<ID>
ID:137529

</ID><URL>http://ta-nea.dolnet.gr/neaweb/neafile.print_unique?e=A&f=16053&m=P12&aa=2</URL></REF>


Article

<CATEGORY>vin09</CATEGORY>

 <H5>Ο ΚΩΣΤΑΣ ΓΑΒΡΑΣ ΓΙΑ ΤΟ 14ο ΦΙΛΜ ΤΟΥ, «MAD CITY»
</H5><H2>Δεν υπάρχει μη πολιτική ταινία
</H2>
<H3>Στη 14η ταινία του, το «Mad City», ο Κώστας Γαβράς επιστρέφει στον πολιτικό
κινηματογράφο, στο δρόμο που άνοιξαν το «Ζ» και η «Κατάσταση Πολιορκίας». Αν
κρίνει κανείς άλλωστε από την άποψή του ότι «δεν υπάρχει απολιτική ταινία ­
μια ταινία για την οποία λέμε: "Ήταν χαζή, αλλά γελάσαμε" είναι προφανώς μια
πολιτική ταινία», ίσως και να μην εγκατέλειψε ποτέ το είδος αυτό του σινεμά.
</H3>
«Υπάρχουν τμήματα που είναι πραγματικά στο "Mad City"», λέει ο Κώστας Γαβράς

Στο «Mad City» περιγράφει μιαν αρχικά αρκετά συνηθισμένη σύλληψη ομήρων, η
οποία όμως παίρνει διαστάσεις όταν στην ιστορία μπαίνει ένας ξεπεσμένος
ρεπόρτερ που βλέπει στο περιστατικό αυτό την ευκαιρία για να αποκτήσει και
πάλι φήμη. Έτσι ο απαγωγέας των ομήρων (ένας απλοϊκός άνεργος που θέλει απλώς
να ακουστεί και τον οποίο υποδύεται ο Τζον Τραβόλτα) διστάζει για το τι πρέπει
να κάνει και ο δημοσιογράφος (ο Ντάστιν Χόφμαν) τον συμβουλεύει: στο νου του
έχει ήδη τις θεαματικότητες, τα έσοδα από το μπεστ-σέλερ που ο ένοχος θα
γράψει στη φυλακή, την ταινία που θα μπορούσε να βγει απ' αυτό... Άλλωστε στην
ιστορία αυτή όλοι βλέπουν κάποιο κέρδος: η διευθύντρια του μουσείου όπου
συμβαίνει το περιστατικό (λίγη διαφήμιση)· ο επικεφαλής του αστυνομικού
τμήματος της περιοχής (μια ευκαιρία για πολιτική σταδιοδρομία)· τα τηλεοπτικά
δίκτυα. Οι πάντες ξεχνούν τον άνεργο και η τροπή του γεγονότος αλλάζει.

Στο «Mad City» υπάρχουν «κομματάκια που είναι αληθινά», λέει ο Κώστας Γαβράς
στο «Νουβέλ Ομπσερβατέρ». Στην αρχή, πριν να διαβάσουν το σενάριο ο Ντάστιν
Χόφμαν και ο Τζον Τραβόλτα και θελήσουν να υποδυθούν τους ρόλους, σκόπευε να
φτιάξει μια ταινία «με μικρό προϋπολογισμό και με άγνωστους ηθοποιούς». Ο
δημοσιογράφος του είναι στην αρχή «κυνικός, αλλά όχι τελείως. Βλέπει πως αυτός
ο καημένος (ο Τραβόλτα) έχει μπει σ' ένα χορό και πως μπορεί να τον
χρησιμοποιήσει για την καριέρα του. Έχει ωστόσο κρατήσει μια σπίθα
δικαιοσύνης, δεν είναι εντελώς μαύρος... απλώς έτοιμος να επωφεληθεί». Σύμφωνα
με τον σκηνοθέτη, ο ήρωάς του «δεν είναι εντελώς καταδικαστέος» αφού «στη
δημοσιογραφία υπάρχει μια γραμμή, την οποία κανείς περνάει ή δεν περνάει. Ο
Ντάστιν Χόφμαν την σπρώχνει λίγο πιο 'κει. Βολεύεται. Αγνότητα δεν υπάρχει»,
όπως άλλωστε έδειξε «η δίκη του Ο.Τζ. Σίμσον, για να μη μιλήσουμε για τη
Ρουμανία, τον Πόλεμο του Κόλπου, το Σαράγεβο κ.λπ.».

Ωστόσο στο «Ζ» ο Γαβράς παρουσίαζε ένα δημοσιογράφο πραγματικό ήρωα. «Ήταν
τριάντα χρόνια πριν», εξηγεί. «Ο Τύπος άλλαξε από τότε. Έγινε μια πραγματική
εξουσία, στο ίδιο επίπεδο με τη Δικαιοσύνη και την Αστυνομία. Δεν υπάρχει
πολιτικός που να μην εξαρτάται απ' αυτή. Ποιος υποψήφιος μπορεί να ελπίζει ότι
θα εκλεγεί αν δεν παρουσιαστεί καλά από την τηλεόραση, όποια κι αν είναι τα
προσόντα του;». Για τον Γαβρά, η σημερινή κυριαρχία των αμερικανικών ταινιών,
της αγγλοσαξονικής κουλτούρας, είναι σαφώς πολιτική αφού «μέσα σε τριάντα
χρόνια, υπήρξε μια θεαματική προώθηση αυτής της κουλτούρας και παράλληλα
προωθήθηκε εξίσου η ιδεολογία στην οποία στηρίζεται η κουλτούρα αυτή».

Ο Κώστας Γαβράς αισθάνεται και δεν αισθάνεται Έλληνας. «Οι ρίζες μου είναι
τώρα εδώ, στη Γαλλία», τονίζει, αφού έφυγε μεν από την Ελλάδα στα 19 του αλλά
«η κουλτούρα μου, το όραμά μου για τον κόσμο, όλα διαμορφώθηκαν εδώ». «Μου
μένει από την Ελλάδα μια κάποια παρορμητικότητα» εξηγεί. «Είμαι λίγο σαν τον
Οδυσσέα: του αρέσει να αρέσει και να δυσαρεστεί· του αρέσει να νικάει στη μάχη
και, ακόμη κι όταν είναι νικημένος, προσπαθεί να φανεί νικητής· ταξιδεύει,
αλλά ξαναγυρίζει στην πατρίδα... Παραδόξως, η επιστροφή μου στην πατρίδα
άρχισε με το "Ζ". Πριν, ήμουν αδιάφορος. Έχοντας ζήσει μιαν Ελλάδα εχθρική
προς τους ανθρώπους της τάξης μου, έφυγα ελαφρά τη καρδία. Ήταν μια χώρα που
δεν έκανε τίποτε για τα παιδιά της... Υιοθετήθηκα από τη Γαλλία. Και μετά οι
συνταγματάρχες πήραν την εξουσία στην Αθήνα και εγώ γύρισα το "Ζ", το οποίο
ήταν μια αντίδραση μέσα από τα σπλάγχνα μου». Παραμένουν όμως οι αναμνήσεις
του από την Αθήνα, ιδιαίτερα από τους θερινούς κινηματογράφους της:
«Σκαρφαλώναμε στα γύρω δένδρα και βλέπαμε τις ταινίες», εξηγεί. «Συχνά δεν
μπορούσαμε να δούμε τους υπότιτλους λόγω των κλαδιών, μερικές φορές δεν
βλέπαμε τη μισή οθόνη. Τα δένδρα ήταν γεμάτα ανθρώπους. Ήθελα λοιπόν να γίνω
ένας ήρωας. Αργότερα διαπίστωσα πως αυτό ήταν αδύνατο. Έτσι έγινα σκηνοθέτης».

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: P13</CAT>
<ED>
Κωδικός άρθρου: A16053P131</ED>
<ID>
ID:137485

</ID><URL>http://ta-nea.dolnet.gr/neaweb/neafile.print_unique?e=A&f=16053&m=P13&aa=1</URL></REF>


Article

<CATEGORY>vin09</CATEGORY>

 <H2>Ευρήματα στη Σπηλιά του Ευριπίδη
</H2>
Ρωμαϊκός σκύφος με σκηνές διονυσιακής λατρείας

Πενήντα ημέρες ανασκαφικής έρευνας στη Σπηλιά του Ευριπίδη στη Σαλαμίνα,
ακολούθησαν πέρυσι την εντυπωσιακή ανακοίνωση του επίκουρου καθηγητή της
Αρχαιολογίας κ. Γιάννη Λώλου και τα φετινά ευρήματα όπως και η μελέτη της
χερσαίας και θαλάσσιας τοπογραφίας τεκμηριώνουν την άποψη ότι η θέση και η θέα
από το συγκεκριμένο σπήλαιο ενέπνευσαν στον Ευριπίδη τον «Ιππόλυτο».

Ένας εντυπωσιακός ­ αναθηματικός προφανώς, ανάγλυφος σκύφος της ρωμαϊκής
εποχής με διονυσιακές αποκλειστικά παραστάσεις, σατύρους, μαινάδες και
λατρευτές ­ «ερμηνεύεται πλήρως στο πλαίσιο της αναγνώρισης και λειτουργίας
του σπηλαίου ως αξιοθέατου και τόπου ηρωικής λατρείας του Ευριπίδη κατά τους
ρωμαϊκούς χρόνους».

Από την έρευνα στα νεολιθικά στρώματα στο εσωτερικό του σπηλαίου ήρθε στο φως
ένα από τα αρχαιότερα ασημένια αντικείμενα ­ ένα περίαπτο ­ της 4ης ή 3ης
χιλιετίας π.Χ., το δεύτερο του είδους του στην Ελλάδα, που χρονολογείται με
βεβαιότητα σ' αυτή την εποχή, καθώς και όστρακα αγγείων, έξι αιχμές βέλων,
λίθινα εργαλεία, κοσμήματα από θαλάσσιο όστρεο, λίθο και άργυρο.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: P13</CAT>
<ED>
Κωδικός άρθρου: A16053P132</ED>
<ID>
ID:137530

</ID><URL>http://ta-nea.dolnet.gr/neaweb/neafile.print_unique?e=A&f=16053&m=P13&aa=2</URL></REF>


Article

<CATEGORY>vin09</CATEGORY>

 <H2>70χρονα Ιάνη Ξενάκη από το Φεστιβάλ «Παρουσίες» στο Παρίσι
</H2>
Ο συνθέτης Ιάνης Ξενάκης

Ο Ιάνης Ξενάκης γιορτάζει φέτος τα 70 χρόνια του. Και μαζί του τα γιορτάζει η
σύγχρονη μουσική δημιουργία και η Εθνική Ραδιοφωνία της Γαλλίας, η οποία
οργανώνει έως και τις 15 Φεβρουαρίου σειρά εκδηλώσεων - συναυλιών, στο πλαίσιο
του Φεστιβάλ της υπό τον τίτλο «Παρουσίες '98».

Το δεκαπενθήμερο φεστιβάλ, που άνοιξε χθες, διανύει την όγδοη χρονιά του και
θα περιλαμβάνει την ερμηνεία αντιπροσωπευτικών έργων του πρωτοπόρου συνθέτη ­
που βασίζεται στη μουσική του δημιουργία στον κόσμο των μαθηματικών ­ στον
κύκλο συναυλιών υπό τον τίτλο «Ματιές στη σύγχρονη γαλλική δημιουργία». Σε
ειδική αίθουσα του κτιρίου της «Ραντιό-Φρανς» (Γαλλικής Ραδιοφωνίας), όπου θα
δίνονται και οι συναυλίες με ελεύθερη είσοδο, θα παρουσιαστεί και
έκθεση-αφιέρωμα στον διάσημο Έλληνα συνθέτη.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: P13</CAT>
<ED>
Κωδικός άρθρου: A16053P133</ED>
<ID>
ID:137567

</ID><URL>http://ta-nea.dolnet.gr/neaweb/neafile.print_unique?e=A&f=16053&m=P13&aa=3</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2><H2></H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Διαλύοντας τον Χάρι. 5.00-7.00-9.00-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Τυφλή στροφή. 6.00-8.30-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Τζέιμς Μποντ 007: Το αύριο ποτέ
δεν πεθαίνει. 6.00-8.30-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Μόνος στο σπίτι 3. 6.30-8.30-10.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Το παιχνίδι. 6.00-8.30-11.00 μ.μ. Ηρακλής - πέρα από το μύθο - Κυρ.
ώρα 4.10 μ.μ.

ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Τιτανικός. 3.00-6.50-10.30 μ.μ. Κυριακη και ώρα 11.00 π.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Άντρες με τα
όλα τους. 5.00-7.00-9.00-11.00 μ.μ. Παρ. - Κυρ. και ώρα 3.00 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Τιτανικός. 6.15-10.00 μ.μ. Παρ.-Κυρ. και ώρα
2.30 μ.μ. Κυρ. και ώρα 11.00 π.μ.

ΑΘΗΝΑΙΟΝ CINEPOLIS PHILIPS 2. Τιτανικός. 3.00-6.45-10.30 μ.μ.

ΑΘΗΝΑΙΟΝ CINEPOLIS PHILIPS 3. Τιτανικός. 3.00-6.45-10.30 μ.μ. Σάβ. και ώρα
11.00 π.μ.

ΑΘΗΝΑΙΟΝ CINEPOLIS PHILIPS 4. Άντρες με τα όλα τους. 5.00-7.00-9.00-11.00 μ.μ.
Σάβ.-Κυρ. και ώρα 3.00 μ.μ., Παρ.-Σάβ. και ώρα 00.45

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Condition). Τυφλή στροφή. 6.00-8.30-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Το παιχνίδι. 6.00-8.30-11.00
μ.μ. Ηρακλής - πέρα από το μύθο Κυρ. ώρα 4.00 μ.μ.

ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Ο κύριος με τα γκρι.
6.00-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo). Ο
ψευταράς (Κ.). 6.45-8.45-10.45 μ.μ. Μαζί και η ταινία μικρού μήκους Bean.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Η γεύση του
κερασιού. 7.00-9.00-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Τιτανικός. 5.45-9.30 μ.μ.
Παρ.-Κυρ. ώρα 2.00 .μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Η επίλεκτη. 6.20-8.40-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Τζέιμς Μποντ
007: Το αύριο ποτέ δεν πεθαίνει. 6.00-8.30-11.00 μ.μ. Σάβ.-Κυρ. και ώρα 3.30 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Το παιχνίδι. 6.00-8.30-11.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition).
Τιτανικός. 3.00-6.45-10.30 μ.μ. Κυριακή και ώρα 11.30 π.μ.

ART STUDIO CINEMA (Πλατ. Αμερικής ~ 8653.300 Dolby Stereo). Ο επισκέπτης του
χειμώνα. 7.00-9.00-11.00 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Άντρες με τα όλα τους. 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital).
Τιτανικός. 6.15-10.00 μ.μ. Παρ.-Κυρ. 2.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS).
Τιτανικός. 5.45-9.30 μ.μ. Παρ.-Κυρ. και ώρα 2.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Άντρες με
τα όλα τους. 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Τιτανικός. 5.45-9.30 μ.μ. Παρ.-Κυρ. και ώρα 2.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Τζέιμς Μποντ πράκτωρ 007: Το αύριο ποτέ δεν
πεθαίνει. 5.10-7.40-10.15 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Άντρες με τα όλα τους. 4.30-6.30-8.30-10.30 μ.μ. Παρ.-Κυρ. και ώρα
12.30 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 Dolby Stereo). Προστάτης
οικογένειας. 6.30-8.40-10.45 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Τιτανικός. 6.15-10.00 μ.μ. Παρ.-Κυρ. και ώρα 2.30 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Τιτανικός. 6.15-10.00 μ.μ. Παρ.-Κυρ. και ώρα 2.30 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Τζέιμς Μποντ πράκτωρ 007: Το αύριο ποτέ δεν πεθαίνει. 5.20-7.50-10.20 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Τυφλή στροφή.
6.00-8.30-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Πυροβολημένο ψάρι. 6.00-8.15-10.30 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Το παιχνίδι. 5.15-7.45-10.15 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Ο κύριος με
τα γκρι. 6.40-8.50-11.00 μ.μ.

ΑΤΤΙΚΟΝ RENAULT (Οδ. Σταδίου ~ 3228.821 Dolby Digital Air Condition).
Τιτανικός. 6.00-9.45 μ.μ.

ΑΦΑΙΑ (Καλλιθέα ~ 9595.534 Dolby Stereo). Η γεύση του κερασιού.
7.00-9.00-11.00 μ.μ.

CINERAMA (οδός Αγ. Κυριακής 30, Π. Φάληρο ~ 9303.593-595 Dolby Stereo RS).
Τιτανικός. 6.15-10.00 μ.μ. Παρ.-Κυρ. και ώρα 2.30 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Τιτανικός. Παρ.-Σάβ.:
13.00-17.00-21.00-01.00, Κυρ.-Πέμ.: 11.00-15.15-19.15-23.30.

VILLAGE CENTRE Αίθουσα 2. Το παιχνίδι. Παρ.: 13.30-16.30-19.30-22.30-01.30,
Σάβ.: 16.30-19.30-22.30-01.30, Κυρ.: 16.30-19.30-22.15-01.00, Δευτ.-Πέμ.:
13.30-16.30-19.30-22.15-01.00, Ηρακλής - πέρα από τον μύθο Σάβ.-Κυρ.: 10.30-12.30-14.30.

VILLAGE CENTRE Αίθουσα 3. Η επίλεκτη. Παρ.-Σάβ.:
11.30-14.15-17.00-19.45-22.45-01.30. Κυρ.-Πέμ.: 11.45-14.30-17.15-20.15-23.00-01.30.

VILLAGE CENTRE Αίθουσα 4. Τυφλή στροφή. Παρ.-Σάβ.:
11.15-14.00-16.45-19.30-22.15-01.10. Κυρ.-Πέμ.: 10.45-13.30-16.15-19.15-22.00-00.45.

VILLAGE CENTRE Αίθουσα 5. Τζέιμς Μποντ πράκτωρ 007: Το αύριο ποτέ δεν
πεθαίνει. Παρ.-Σάβ.: 19.45-22.30-01.15, Κυρ.-Πέμ.: 18.30-21.15-00.15. Ο
ψευταράς, Παρ.-Σάβ.: 10.45-13.00-15.15-17.30, Κυρ.-Πέμ.: 11.30-13.45-16.00.

VILLAGE CENTRE Αίθουσα 6. Μοιραία βλάβη. Παρ.: 18.00-20.15-22.45-01.00, Σάβ.:
20.15-22.45-01.00, Κυρ.: 20.30-22.45-01.00. Δευτ.-Πέμ.:
18.15-20.30-22.45-01.00. Μόνος στο σπίτι Παρ.: 10.30-13.00-15.30, Σάβ.:
10.30-13.00-15.20-17.45, Κυρ.: 10.30-13.00-15.30-18.00, Δευτ.-Πέμ.: 10.45-13.15-15.45.

VILLAGE CENTRE Αίθουσα 7. Ο γκαφατζής της ζούγκλας (Κ.).
11.00-13.15-15.30-17.45. Τιτανικός. 20.00-00.00.

VILLAGE CENTRE Αίθουσα 8. Τιτανικός. 12.00-16.00-20.00-00.00.

VILLAGE CENTRE Αίθουσα 9. Τζέιμς Μποντ 007: Το αύριο ποτέ δεν πεθαίνει.
Παρ.-Σάβ.: 12.40-15.20-18.00-20.40-23.20-02.00. Κυρ.-Πέμ.: 11.45-14.15-17.00-19.45-22.30-01.15.

VILLAGE CENTRE Αίθουσα 10. Άντρες με τα όλα τους. Παρ.-Σάβ:
12.15-14.30-16.45-19.10-21.20-23.40-01.45. Κυρ.-Πέμ.: 12.00-14.15-16.30-18.45-21.00-23.15-01.30.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Το παιχνίδι. 6.00-8.30-11.00 μ.μ. Ηρακλής - πέρα από το
μύθο Σάβ.-Κυρ. ώρα 4.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα).
Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Τα φτερά της αγάπης.
6.30-8.45-11.00 μ.μ. Σάβ.-Κυρ. και ώρα 4.30 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Ο κύριος με τα γκρι. 6.00-8.15-10.30 μ.μ. Ο γκαφατζής της ζούγκλας Παρ.-Κυρ.
ώρα 4.30 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Τα φτερά της αγάπης.
6.10-8.20-10.30 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Τυφλή στροφή. 5.20-7.55-10.30 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΕΥΑ (Εμπεδοκλέους 121 Παγκράτι, Άγ. Αρτέμιος ~ 7629.215). Κλειστό για λίγες μέρες.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Ο επισκέπτης του
χειμώνα. 7.00-9.00-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Τιτανικός. 6.15-10.00 μ.μ. Παρ.-Κυρ. και ώρα 2.30 μ.μ.

INTEAL ARAMIS (Πανεπ/μίου 46 ~ 3826.720 Dolby Digital). Ο αδελφός μου κι εγώ.
6.10-8.20-10.30 μ.μ. Παρ.-Σάβ. μεταμεσονύκτια ώρα 1.00 π.μ.: Ο αδελφός μου κι εγώ.

INTEAL ΜΑΡΟΥΣΙ ARAMIS (Λεωφόρος Κηφισίας 215 ~ 6129.169 Dolby Stereo). Ο
αδελφός μου κι εγώ. 6.10-8.20-10.30 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Άντρες με τα όλα τους. 5.00-7.00-9.00-11.00 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Το παιχνίδι. 5.00-7.50-10.55
μ.μ. Ηρακλής - πέρα από το μύθο, Κυρ. ώρα 3.30 μ.μ.

ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Η επίλεκτη. 4.50-7.30-10.35
μ.μ. Τα 101 σκυλιά της Δαλματίας, Κυρ. ώρα 3.30 μ.μ.

ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Τυφλή στροφή. 5.15-8.00-10.50 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo).
Τιτανικός. 6.15-10.00 μ.μ. Παρ.-Κυρ. και ώρα 2.30 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Τα φτερά της
αγάπης. 6.00-8.10-10.15 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Ο αδελφός μου
κι εγώ. 7.00-9.00-11.00 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Η επίλεκτη.
5.30-8.15-10.40 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Τυφλή στροφή. 5.15-7.45-10.15 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo).
Τυφλή στροφή. 5.15-7.45-10.15 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Ο αδελφός μου
κι εγώ. 6.50-9.00-11.10 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Προστάτης οικογένειας.
6.40-8.45-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround). Η
γεύση του κερασιού. 7.00-9.00-11.00 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Τυφλή στροφή.
6.00-8.30-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Τζέιμς Μποντ πράκτωρ 007: Το αύριο
ποτέ δεν πεθαίνει. 6.15-8.25-10.50 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Ο αδελφός μου κι εγώ. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Άντρες με τα όλα τους. 4.30-6.30-8.30-10.30 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Το παιχνίδι. 8.10-10.30
μ.μ. Ηρακλής - πέρα από το μύθο, κάθε μέρα ώρα 6.20 μ.μ., Παρ.-Κυρ. και ώρα
4.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Το παιχνίδι. 8.30-11.00 μ.μ. Δευτ. από 6.00
μ.μ. Ηρακλής - πέρα από το μύθο, Παρ.-Κυρ. ώρα 5.00-6.45 μ.μ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Ο κύριος με τα γκρι. 4.00-6.00-8.15-10.30 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο ~ 2826.873, 2825.607, Dolby Stereo Digital SR).
Τιτανικός. 6.15-10.00 μ.μ. Παρ.-Κυρ. και ώρα 2.30 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο ~ 2826.873, 2825.607, Dolby Stereo Digital SR).
Άντρες με τα όλα τους.. 4.20-6.20-8.20-10.20 μ.μ. Ο γκαφατζής της ζούγκλας.
Κάθε μέρα ώρα 6.20 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Τα φτερά της αγάπης. 6.50-9.00-11.10 μ.μ.

ΦΑΛΗΡΟ 1 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Ο αδελφός μου κι εγώ. 6.30-8.35-10.40 μ.μ.

ΦΑΛΗΡΟ 2 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Τα φτερά της αγάπης. 5.45-8.00-10.15 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (Περιστέρι ~ 5711.105 Dolby Stereo). Τιτανικός. 6.30-10.15 μ.μ.
Παρ.-Κυρ. και ώρα 2.30 μ.μ.

*

ΗΜΙΚΕΝΤΡΙΚΟΙ

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Έναρξη σε λίγες μέρες.

ΑΝΤΑΜΣ (Αιγάλεω ~ 5989.226 Dolby Stereo). Τιτανικός. 5.45-9.30 μ.μ. Παρ.-Κυρ.
και ώρα 2.00 μ.μ.

ΒΥΖΑΝΤΙΟ (Αιγάλεω ~ 5985.071). Πυροβολημένο ψάρι. 6.30-8.30-10.30 μ.μ.

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222, ~
7793.515-18). Παρ. ώρα 9.00 μ.μ.: Η εγκληματική ζωή του Αρτσ. Ντε Λα Κρουζ,
του Μπουνιουέλ. Τρίτη: Ναζαρέν, του Μπουνιουέλ.

*

ΠΡΟΑΣΤΙΩΝ

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη, ~ 0294.99760). Αιχμάλωτος του
Καυκάσου. 8.30 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Θεωρίες
συνωμοσίας. 7.00-9.30 μ.μ.

ΛΕΣΧΗ ΦΙΛΩΝ ΚΝ/ΦΟΥ ΒΟΡΕΙΑΣ ΑΤΤΙΚΗΣ (Αγ. Στεφάνου - Δημαρχείο). Μόνο Κυριακή
8.30 μ.μ.: Η νύχτα των σαλτιμπάγκων.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Το παιχνίδι.
6.00-8.10-10.20 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Τιτανικός. 5.40-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ

ΟΣΚΑΡ (Κρανίδι ~ 093246441). Λος Άντζελες εμπιστευτικό. 7.15-10.00 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Ώρα 8.30 μ.μ.
Άννα Καρένινα.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα ~ 4640.408). Επτά χρόνια στο Θιβέτ. 5.00-7.15-9.30 μ.μ.

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Τιτανικός.
6.00-9.45 μ.μ. Παρ.-Κυρ. και ώρα 2.30 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Το παιχνίδι. 5.15-7.45-10.15 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453). Επτά
χρόνια στο Θιβέτ. 5.30-8.00-10.45 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453).
Επτά χρόνια στο Θιβέτ. 5.30-8.00-10.45 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Ηρακλής - πέρα από τον μύθο (Κ.). 7.00-9.00 μ.μ.

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Η επίλεκτη. 5.40-8.00-10.20 μ.μ.

ΔΗΜΟΤΙΚΟΣ ΜΟΣΧΑΤΟΥ ΚΙΝ/ΦΟΣ ΣΙΝΕ ΚΗΠΟΣ (Ηλεκτρικός σταθμός ~ 4816.276). Σάβ.
5.00 μ.μ., Κυρ. 6.00 μ.μ.: Γαβ στόρι.

ΖΕΑ (Πασαλιμάνι ~ 4521.388 Dolby Stereo Air Condition). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ. Κυρ. και ώρα 3.00 μ.μ.

ΚΙΝ/ΚΗ ΛΕΣΧΗ ΣΑΛΑΜΙΝΑΣ (Κέντρο Νεότητας, παραλία Σαλαμίνας ~ 4655.789).
Σάββατο: ώρα 9.00 μ.μ.: Βαλκανιζατέr. Κυριακή: 7.00-9.00 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Ο γάμος του καλύτερου μου φίλου. 8.00-10.00 μ.μ. Κυρ. ώρα
6.00-8.00-10.00 μ.μ. Ταξίδι στη Μελόνια Σάβ. ώρα 4.00-6.00 μ.μ., Κυρ. ώρα
11.00 π.μ.-4.00 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Ο αδελφός μου κι εγώ. 6.05-8.10-10.15 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Ο κύριος με τα γκρι.
6.10-8.20-10.30 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Τυφλή στροφή.
5.30-7.50-10.10 μ.μ.

*

ΘΕΣΣΑΛΟΝΙΚΗΣ

Α' ΠΡΟΒΟΛΗΣ

ΧΕΙΜΕΡΙΝΟΙ

ΑΘΗΝΑΙΟΝ (~ 832.060 Dolby Stereo). Τυφλή στροφή. 6.00-8.45-11.00 μ.μ.

ΑΛΕΞΑΝΔΡΟΣ (~ 257.255 Dolby Stereo). Η επίλεκτη. 6.15-8.30-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Τζέιμς Μποντ 007: Το αύριο
ποτέ δεν πεθαίνει. 6.00-8.30-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Τυφλή στροφή. 6.30-8.45-11.00 μ.μ.

ΒΑΚΟΥΡΑ (~ 283.777 Dolby Stereo). Τα φτερά της αγάπης. 7.00-9.00-11.00 μ.μ.
Παρ.-Κυρ. μεταμεσοντύκτια προβολή ώρα 1.00 π.μ. Παράξενα παιχνίδια.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Η επίλεκτη. Παρ.-Σάβ.: 11.30-14.15-17.15-20.00-22.45-01.30.
Κυρ.: 14.00-16.45-19.30-22.15-01.00, Δευτ.-Πέμ.:
11.15-14.00-16.45-19.30-22.15-01.00 μ.μ.

VILLAGE CENTRE Αίθουσα 2. Ο γκαφατζής της ζούγκλας Παρ.-Σάβ.:
12.30-14.45-17.00, Κυρ.-Πέμ.: 12.15-14.30-16.45. Τζέιμς Μποντ πράκτωρ 007: το
αύριο ποτέ δεν πεθαίνει. Παρ.-Σάβ.: 19.15-22.00-00.45, Κυρ.-Πέμ.: 19.00-21.40-00.20.

VILLAGE CENTRE Αίθουσα 3. Μόνος στο σπίτι Νο 3. Παρ.: 11.45-14.15. Σάβ.:
11.30-14.00-16.30. Κυρ.: 11.15-13.45-16.15. Δευτ.-Πέμ.: 11.15-13.45. Μοιραία
βλάβη Παρ.: 16.45-19.00-21.15-23.30-01.45, Σάβ.: 19.00-21.15-23.30-01.45,
Κυρ.: 18.45-21.00-23.15-01.30, Δευτ.-Πέμ.: 18.15-18.45-21.00-23.15-01.30.

VILLAGE CENTRE Αίθουσα 4. Τυφλή στροφή. Παρ.-Σάβ.:
11.15-14.00-18.45-19.30-22.15-01.00. Κυρ.-Πέμπτη: 11.00-13.45-16.30-19.15-22.00-00.45.

VILLAGE CENTRE Αίθουσα 5. Τιτανικός. Παρ.-Σάβ.: 13.00-17.00-21.00-01.00.
Κυρ.-Πέμ.: 11.00-15.15-19.15-23.30.

VILLAGE CENTRE Αίθουσα 6. Ο Ηρακλής - πέρα από τον μύθο (στα ελληνικά προβολές
Σάβ.: 10.45-12.45-14.45. Κυρ.: 10.45-13.00-15.00) / Το παιχνίδι - The game.
Παρ.: 11.00-13.45-16.30-19.45-22.30-01.30. Σάβ.: 16.45-19.30-22.30-01.30.
Κυρ.: 17.00-19.45-23.00-01.30. Δευτ.-Πέμ.: 11.30-14.00-16.30-19.30-22.15-01.00.

VILLAGE CENTRE Αίθουσα 7. Τιτανικός. Παρ.-Σάβ.: 12.00-16.00-20.00-00.00.
Κυρ.-Πέμ.: 12.15-16.15-20.15-00.15

VILLAGE CENTRE Αίθουσα 8. Ο ψευταράς. Παρ.-Σάβ.:
11.15-13.30-15.45-18.00-20.15. Κυρ. -Πέμ.: 10.45-13.15-15.30-17.45-20.00. /
Θεωρίες συνωμοσίας. Παρ.-Πέμ.: 22.30-01.20.

VILLAGE CENTRE Αίθουσα 9. Τζέιμς Μποντ πράκτωρ 007: Το αύριο ποτέ δεν
πεθαίνει. Παρ.-Σάβ.: 12.40-15.20-18.00-20.40-23.15-01.45. Κυρ.-Πέμπ.: 11.45-14.15-17.00-19.45-22.30-01.15.

ΓΑΛΑΞΙΑΣ (~ 817.010 Dolby Stereo). Το υποβρύχιο. 6.45-10.30 μ.μ.

ΕΓΝΑΤΙΑ (~ 225.172 Dolby Digital). Τιτανικός. 6.45-10.30 μ.μ. Παρ.-Κυρ.:
3.00-6.45-10.30 μ.μ.

ΕΣΠΕΡΟΣ 1 (~ 235.304 και 265.544 Dolby Stereo). Το παιχνίδι - The Game.
6.00-8.30-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Εραστές για μια νύχτα.
7.00-9.00-11.00 μ.μ.

ΚΑΠΙΤΟΛ (~ 815.570 Dolby Stereo). Τιτανικός. 3.30-7.00-10.30 μ.μ. Σάβ.-Κυρ.:
12 μεσημέρι.

ΚΟΛΟΣΣΑΙΟΝ (~ 831.565). Ο αδελφός μου κι εγώ. 7.00-9.00-11.00 μ.μ.

ΛΑΟΥΡΑ (~ 819.935 Dolby Stereo). Πυροβολημένο ψάρι. 6.30-8.45-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Ο κύριος με τα γκρι. 7.00-9.00-11.00 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Τιτανικός. 6.45-10.30 μ.μ. Παρ.-Κυρ.:
3.00-6.45-10.30 μ.μ.

ΝΑΥΑΡΙΝΟΝ (~ 225.152 Dolby Stereo). Προστάτης οικογένειας. 7.00-9.00-11.00 μ.μ.

ΟΛΥΜΠΙΑΣ (~ 217.336). Θέατρο: Θίασος Στάθη Ψάλτη: Ο πιο αστείος εραστής.

ΠΑΛΛΑΣ (~ 278.515 Dolby Stereo). Το παιχνίδι - The Game. 6.00-8.30-11.00 μ.μ.

ΡΑΔΙΟ ΣΙΤΥ (~ 824.970 Digital Sound). Το παιχνίδι - The Game. 6.00-8.30-11.00
/ Ο Ηρακλής πέρα από τον μύθο στα ελληνικά Σάβ-Κυρ. στις 4.30 μ.μ.

ΤΙΤΑΝΙΑ 1 (~ 520.040 Οδός Λαγκαδά). Ο γκαφατζής της ζούγκλας. 4.00-6.00 μ.μ. /
Τυφλή στροφή. 8.00-10.30 μ.μ. 
ΤΙΤΑΝΙΑ 2 (~ 520.040 Οδός Λαγκαδά). Ο Ηρακλής πέρα από τον μύθο στα ελληνικά
3.00-5.00-6.45 μ.μ. Κυρ.: 11.00-1.00-3.00-5.00-6.45 μ.μ. / Το παιχνίδι - The
game. 8.30-11.00 μ.μ.

ΦΑΡΓΚΑΝΗ (~ 213.929 Dolby Stereo). Ο αδελφός μου κι εγώ. 7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: P14</CAT>
<ED>
Κωδικός άρθρου: A16053P141</ED>
<ID>
ID:137501

</ID><URL>http://ta-nea.dolnet.gr/neaweb/neafile.print_unique?e=A&f=16053&m=P14&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ </H2>
ΟΡΙΖΟΝΤΙΑ

1. Προοριζόταν να διαδεχθεί (ξεν.). 2. Ποτήρια που συχνά
ανακαλύπτονται σε αρχαίους τάφους (γεν). ­ Από το μισό... μισό. 3.
Είναι, στην πλειοψηφία τους, σιίτες μουσουλμάνοι (αιτ.). 4. Ευρωπαίος
πολιτικός. ­ Όπερα του Βέρντι (αντίστρ.). 5. Ο αποσχηματισμός απαιτεί
την αφαίρεσή του (αντίστρ.). ­ Ο αριθμός των Εστιάδων. 6. Γίνονται από
μακριά. 7. Γάλλος φυσικός των αρχών του περασμένου αιώνα. ­ Αρχικά
εταιρικού τύπου. 8. Φιλοξενεί μοναχό (αντίστρ.). ­ Μουσικό έργο του
Σαμάρα. 9. Χρησιμοποιούνται για την κατασκευή δαπέδων.

ΚΑΘΕΤΑ

1. Έλληνας πολιτικός του 19ου αιώνα. 2. Ανήκει στις Κυκλάδες. ­
Αρχικά οργάνωσης Βάσκων. 3. Βρίσκεται στον Νομό Φθιώτιδας (αιτ.).
4. Γνωστός Φωκίων της ελληνικής γλυπτικής. ­ Είδος θάμνου. 5.
Αριθμητικό. ­ Γραφή του αριθμού 204. 6. Παιχνίδι για δύο. 7.
Παράλληλες οι δύο γραμμές του. ­ Υπολογίζεται στην αξία ορισμένων επιχειρήσεων
(αιτ.). 8. Από το όνομα ήρωα του Ντίκενς. 9. Παίζει τον ρόλο του
στον Φάουστ.

ΛΥΣΗ (30/1/98)

ΟΡΙΖΟΝΤΙΑ: 1. ΤΗΛΕΦΩΝΙΑ 2. ΗΜΕΡΗΣΙΕΣ 3. ΛΙΚΕΡ ­ ΟΡΑ
4. ΕΜ ­ ΜΑΤ 5. ΜΕΙΡ ­ ΝΑΙΝ 6. ΑΤΤΙΚΗΣ 7. ΧΡ
(ΧΟΙΡΟ) ­ ΑΙΣΙΟΙ 8. ΟΑΡ ­ Ο ΤΑΩΣ 9. ΛΥΣΗΣ. ΚΑΘΕΤΑ: 1.
ΤΗΛΕΜΑΧΟΣ 2. ΗΜΙΜΕΤΡΑ 3. ΛΕΚ ­ ΤΙ ­ ΡΛ 4. ΕΡΕΤΡΙΑ
5. ΦΗΡΑ ­ ΚΙΟΣ 6. ΩΣ ­ ΜΝΗΣΤΗ 7. ΝΙΟ ­ ΑΣΙΑΣ 8.
ΙΕΡΟΙ ­ ΟΩ 9. ΑΣΑ ­ ΝΑΙΣΟ.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: P14</CAT>
<ED>
Κωδικός άρθρου: A16053P142</ED>
<ID>
ID:137541

</ID><URL>http://ta-nea.dolnet.gr/neaweb/neafile.print_unique?e=A&f=16053&m=P14&aa=2</URL></REF>


Article

<CATEGORY>vin15</CATEGORY>

 <H5>ΓΙΑ ΠΑΙΔΙΑ
</H5><H2>ΘΕΑΤΡΑ
</H2><H2></H2>
ΑΘΗΝΑ (Δεριγνύ 10 ­ Πατησίων, ~ 82.38.698, 82.37.330). «Ταξίδι μιας μεγάλης
μέρας μέσα στη νύχτα» του Γ. Ο' Νιλ Λάσκαρη, Θεοδωρακόπουλος.

ΑΘΗΝΩΝ (Βουκουρεστίου 10 ­ Πανεπιστημίου, ~ 32.35.524). «Μικρές αλεπούδες» της
Λ. Χέλμαν Μαραγκού, Χρυσικάκος.

ΑΚΑΔΗΜΟΣ (Ιπποκράτους 17 ­ Ακαδημίας, ~ 36.25.119, 36.03.835). «Μπράβο
γιατρέ...» του Ρ. Κούνεϊ Ρώμας, Βλ. Κυριακίδης.

ΑΚΡΟΠΟΛ (Ιπποκράτους 9-11, ~ 36.43.700, 36.08.666). «Ήρθες σαν όνειρο» των Λ.
Μιχαηλίδη - Γ. Τζιώτη Βοσκόπουλος, Γκερέκου.

ΑΛΙΚΗ (Αμερικής 4, ~ 32.44.146). «Το κλουβί με τις τρελές» του Ζ. Πουαρέ
Μουστάκας, Φωκάς.

ΑΛΚΜΗΝΗ (Αλκμήνης 8, Γκάζι, όπισθεν Πειραιώς 127, ~ 34.28.583). «Υλικό
πολέμου» του Πλ. Καϊτατζή Δαβής, Δεμερτζή.

ΑΛΚΥΟΝΙΣ (Ιουλιανού 42-46 ­ Αριστοτέλους, ~ 88.15.402). «Ντα» του Χ. Λέοναρντ
Μεσσάλας, Γλυκοφρύδη.

ΑΛΑΜΠΡΑ (Στουρνάρη 53, Πολυτεχνείο, ~52.27.497, 52.44.400). «Ποπ κορν» του Μπ.
Έλτον Τζώρτζογλου, Λογοθέτης.

ΑΛΦΑ (Στουρνάρη ­ Πατησίων, ~ 52.38.742). «Ορφέας και Ευρυδίκη» του Ζ. Ανούιγ
Γ. Βούρος, Σταθακοπούλου.

ΑΜΙΡΑΛ (Αμερικής 10, ~ 36.39.385). «Ο παππούς έχει πίεση» της Δ. Παπαδοπούλου
Δ. Παπαδοπούλου, Μητρούσης.

ΑΜΟΡΕ - ΕΞΩΣΤΗΣ (Πριγκηποννήσων 10, ~ 64.68.009). «Shopping and fucking» του
Μ. Ρέιβενχιλ Σκιαδαρέσης, Θ. Πάνου.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκηποννήσων 10, ~ 64.68.009). Αργεί.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Απόψε αυτοσχεδιάζουμε» του Λ.
Πιραντέλο Ευαγγελάτος (σκηνοθ.), Τασοπούλου.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739). «Σε φιλώ στη μούρη» του Γ. Διαλεγμένου
Αναλυτή, Ρηγόπουλος.

ΑΝΟΙΞΗΣ (Γερμανικού 20, Μεταξουργείο, ~ 52.38.870). «Βόιτσεκ» του Γκ. Μπίχνερ
Μαργαρίτης, Δούζη.

ΑΝΟΙΧΤΟ (Κάλβου 70 - Γκύζη, ~ 64.45.749). «Προς Ελευσίνα» του Π. Μάτεσι Γ.
Μιχαηλίδης (σκηνοθ.), Χατζησάββας.

ΑΝΤΙΘΕΑΤΡΟ (Μοσχονησίων 36, πλατεία Αμερικής, ~ 85.61.168). «Οι δήμιοι στα
Σόδομα» (ντε Σαντ) των Μ. Ξενουδάκη - Κ. Πολυχρονοπούλου Ξενουδάκη, Πρωτονοταρίου.

ΑΠΛΟ ­ ΚΕΝΤΡΙΚΗ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Φεγγάρι για καταραμένους» του Γ. Ο' Νιλ Αντύπας
(σκηνοθ.), Λεμπεσόπουλος.

ΑΠΛΟ ­ ΝΕΑ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Μανέ, Χατζηπαναγιώτης.

ΑΠΟ ΜΗΧΑΝΗΣ (Ακαδήμου 13, Μεταξουργείο, ~ 52.35.716). «Φυλλωσιές» του Λ. Νορέν
Βαλαβανίδης, Κράλλη.

ΑΤΕΝΕΟΥΜ (Αμερικής 8, ~ 36.33.701). «Έρωτας για έξι πρόσωπα» των Ζ. Κοκτό,
Αντ. Τσέχωφ, Σ. και Χ. Κιντέρο Βασιλάκου, Σπανόπουλος.

ΑΤΤΙΣ (Λεωνίδου 7, Μεταξουργείο, ~ 52.26.260). Αργεί.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Σουίτα γενεθλίων» του Ρ. Χόντον Παπαναστασίου, Γεωργίτσης.

ΑΥΛΩΝΙΤΗ (Βουκουρεστίου 1, ~ 33.13.321-3). «Ποιος ανακάλυψε την Αμερική;» της
Χρ. Σπηλιώτη Σπηλιώτη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522). «Μπαμπάδες με ρούμι» των Θ. Παπαθανασίου -
Μ. Ρέππα Φασουλής, Ε. Γερασιμίδου.

ΒΕΜΠΟ (Καρόλου 18, ~ 52.21.767, 52.48.289). «Γκριζ» των Τζ. Τζέικομπς - Γ.
Κέισι Φραγκούλης, Βασιλοπούλου.

ΒΙΚΤΩΡΙΑ (Μαγνησίας 5 - 3ης Σεπτεμβρίου 119, ~ 82.33.125). «Καλή τύχη» του Γ.
Θεοδοσιάδη Σπαντίδας, Βλαντή.

ΒΡΕΤΑΝΙΑ (Πανεπιστημίου 7, ~ 32.21.579). Κεντρική Σκηνή. «Τρομεροί
γονείς» του Ζ. Κοκτό Παναγιωτοπούλου, Παπακωνσταντίνου. Δεύτερη
Σκηνή. «Η αίθουσα των διδασκόντων» της Λ. Βούτερς Βλησίδης, Δελαπόρτα.

ΓΚΛΟΡΙΑ (Ιπποκράτους 7, ~ 36.09.400). «Αινιγματικές παραλλαγές» του Ερ.-Εμ.
Σμιτ Καρράς, Γ. Κυρίτσης.

ΔΑΝΔΟΥΛΑΚΗ (Αγίου Μελετίου 61Α - Πατησίων, ~ 86.40.414, 86.40.452). «Μάστερ
κλας» του Τ. Μακ Νάλι Δανδουλάκη, Σοντάκη.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ ΜΕΛΙΝΑ ΜΕΡΚΟΥΡΗ (Αγίου Δημητρίου 55). Αργεί.

ΔΗΜΟΤΙΚΟ ΚΕΡΑΤΣΙΝΙΟΥ (Μικράς Ασίας 24 - Παπαναστασίου, πίσω από το Δημαρχείο,
~ 46.15.767, 46.35.009). Αργεί.

ΔΗΜΟΤΙΚΟ ΠΕΙΡΑΙΑ (Αγίου Κωνσταντίνου 4, ~ 41.94.550). Αργεί.

ΔΙΑΝΑ (Ιπποκράτους 7, ~ 36.26.956). «Το βαλς των ταυρομάχων» του Ζ. Ανούιγ
Τσακίρογλου, Διαβάτη

ΔΙΑΥΛΟΣ (Δράκου 9, ~ 92.39.588). «Η κυρα-Κώσταινα» ­ «Συζυγική σκηνή» του Μ.
Μητσάκη Κολόζου, Αντωνιάδης.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42. 772). «Μαχαίρι
στο κόκαλο» του Κ. Μουρσελά Νιχωρίτη, Κατσάμπας.

ΔΙΟΝΥΣΙΑ (Αμερικής 10, ~ 36.12.500). «Προσοχή, δαγκώνει!», του Αλ. Γκέρνι
Ράντου, Μεντή.

ΕΘΝΙΚΗ ΛΥΡΙΚΗ ΣΚΗΝΗ («Ολύμπια», Ακαδημίας 59, ~ 36.12.461). «Αντριάνα
Λεκουβρέρ» του Φρ. Τσιλέα (Τετ., Σάβ.) Μουσικά Παραμύθια του Δάσους (Κυρ.)
«Μαγικός Αυλός» του Β.Α. Μότσαρτ (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322). Αργεί.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπέζος, Κρούσκα.

ΕΘΝΙΚΟ - ΝΕΑ ΣΚΗΝΗ ­ ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~
52.23.242, 52.33.322). «Ο Χάσης» του Δ. Γουζέλη - «Η γυναίκα της Ζάκυθος»
(Σολωμός) του Στ. Τσακίρη Στ. Κυριακίδης, Χατούπη.

28 (Μοσχονησίων 28, πλατεία Αμερικής, ~ 86.43.263, 86.56.853). «Τελευταία
απόδραση» του Μπ. Όουεν Μοντανάρη, Ε. Οικονόμου.

104 ΚΕΝΤΡΟ ΛΟΓΟΥ ΚΑΙ ΤΕΧΝΗΣ (Θεμιστοκλέους 104, ~ 38.02.056, 38.02.059).
Κεντρική Σκηνή: «Μουσική, δύο άνθρωποι αγαπήθηκαν και...» της Μ. Ντιράς
Ρικάκη (σκην.), Φέστα. Δεύτερη Σκηνή: «Νύχτες κωμωδίας» (stand
up comedy) Σεραφείμ, Ζαραλίκος (εναλλασσόμενο ρεπερτόριο).

ΕΛΠΙΔΑΣ (Αριστοτέλους 53 - Σμύρνης, μεταξύ Ιουλιανού και Ηπείρου, ~
82.29.030). «Ο αρχισιδηρουργός» (Ονέ) της Έλ. Τσαλδάρη Ντούζος, Τσαλδάρη.

ΕΛΥΖΕ (Νυμφαίου 12, 1η στάση Ιλίσια, ~ 77.82.354). Αργεί.

ΕΜΠΡΟΣ - ΕΠΑΝΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Ν. Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Αγγέλα» του Γ. Σεβαστίκογλου Μπαντής (σκηνοθ.), Ταχτσόγλου.

ΕΝΑΣΤΡΟΝ (Δεληγιάννη 19 - Μπουμπουλίνας, πίσω από το Μουσείο, ~ 82.53.489).
«Νηρέας ο Βάρας» του Δ. Παπαχρήστου Γ. Αρμένης, Τζιραλίδου.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, ~ 34.65.634). «Ο μασκοφόρος» του
Χ. Κράουσερ Καβουκίδη, Κρομμύδας.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Γυάλινος ουρανός» του
Ντ. Χέαρ Βουτέρης, Δεκαβάλλα.

ΕΠΑΣΚΤ (Πανός 19Α - Θόλου, Πλάκα, ~ 32.15.654 ) «Ψιμυθιές» του Στρ.
ΠανούριουΓ. Νικολάου, Πανούριος.

ΕΡΓΟΣΤΑΣΙΟ (Βουλιαγμένης 268 ~ 75.10.544). «Μπρου μπρα» του Στ. Μανωλακάκη
Δημ. Παπαδόπουλος, Γ. Οικονόμου.

ΕΡΕΥΝΑΣ (Ιλισίων 21, Ζωγράφου ~ 77.80.826). «Αγάπη και κατανόηση» του Τζ.
Πένχολ Ποταμίτης, Καστανάς.

ΗΒΗ (Σαρρή 27, Ψυρή ~ 32.12.263, 32.15.127). «Η Κυριακή των παπουτσιών» του Λ.
Λαζόπουλου Λαζόπουλος, Παλαντζίδης.

ΗΛΙΟΥ - ΚΑΤΩ ΧΩΡΟΣ (Φρυνίχου 10, Πλάκα ~ 32.31.591, 32.47.509). «Έξω, μπροστά
στην πόρτα» του Β. Μπόρχερτ Παπασπύρος, Δ. Βασιλειάδου.

ΗΜΕΡΑΣ - ΚΟΚΚΙΝΗ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~
69.29.090, 64.95.777). «Προ των Θερμοπυλών» του Π. Τακόπουλου Γιώρ.
Κυριακίδης, Γιαννικάκης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Μολιεριάδα» (Μολιέρος) των Ζ. Ζεραρντί - Α. Μοντζολή
Στυλιανοπούλου, Γιώρ. Κυριακίδης.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890). «Αρσενικό - θηλυκό»
του Α. Θωμόπουλου Α. Αντωνίου, Ν. Ασίκη.

ΘΕΑΤΡΟΚΙΝΗΣΗ (Ακαδήμου 13, κάθετος οδού Πειραιώς, έναντι πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΘΗΣΕΙΟΝ (Τουρναβίτου 7, ~ 32.55.444). Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). «Στο Μαντράς τη νύχτα
εκείνη» του Ε. Μανέ Βοζικιάδου, Στάγκος.

ΙΛΙΣΙΑ (Παπαδιαμαντοπούλου 4, ~ 72.16.317). «Το μουσικό κουτί» Τσανακλίδου,
Ζούδιαρης. 
ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, ~ 72.50.657). «Τρία χρόνια
Σαββατοκύριακο» του Β. Νανάκη Ντ. Σιμοπούλου, Σταματιάδης.

ΚΑΙΡΩΝ (Τσέλιου 10 - Σολιώτη, Αμπελόκηποι, πίσω από τον Άρειο Πάγο, ~
64.54.407). Αργεί.

ΚΑΙΣΑΡΙΑΝΗΣ (Κοιμήσεως Θεοτόκου 30, Καισαριανή, ~ 72.23.023). «Οι φυλακισμένοι
της κεντρικής λεωφόρου» του Ν. Σάιμον Κωνσταντινίδης, Παπανέστορος.

ΚΑΛΟΥΤΑ (Πατησίων 240, ~ 86.11.311, 86.75.588). «Οι αισιόδοξοι» του Γ.
Λαζαρίδη Γ. Βασιλείου, Βιδάλη.

ΚΑΡΕΖΗ (Ακαδημίας 3, ~ 36.36.144, 36.25.520). «Περιμένοντας τον Γκοντό» του Σ.
Μπέκετ Κώστας Καζάκος, Φιλιππίδης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Γράμμα στον Ορέστη» του Ι. Καμπανέλλη Δαφνής, Γκαβάκου.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Του Κουτρούλη ο γάμος» του Α.
Ρίζου - Ραγκαβή Μπέλλος, Στάικου.

ΚΝΩΣΣΟΣ (Κνωσσού 11, Πατησίων, στάση Καλλιφρονά, ~ 86.77.070, 86.24.463). «Οι
κούκλες» του Π. Γεωργιόπουλου Λ. Τσάγκας, Βαμβακίδης.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 ­ Πολυτεχνείου, ~ 88.12.846). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Το στοίχημα» του Κλ. Όντετς
Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 52.22.261). «Επιστροφία» του Ν. Καλογερόπουλου
Λεονάρδου, Ν. Καλογερόπουλος.

ΜΑΣΚΕΣ (Λήθης 6 - Αγίου Μελετίου 107, ~ 86.12.509). «Ο φλύαρος» του Σ. Καρύδη
Χριστοφιλάκης (σκηνοθ.), Πελαΐδης.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασ. Σοφίας - Κόκκαλη, ~ 72.82.333). Αίθουσα Φίλων
της Μουσικής. Κύκλος Γαλλικής Μουσικής. «Πελλέας και Μελισσάνθη» του Κλ.
Ντεμπισί (Τρ.) Σειρά Μεγάλοι Ερμηνευτές ­ Οι Ορχήστρες Φιλοξενούν. Βίκτωρ
Τρετιακόφ (βιολί) «Οι Σολίστ της Πάτρας»: συναυλία (Παρ.) «Ορχήστρα των
Χρωμάτων»: συναυλία (Σάβ.) Μεγάλες Ορχήστρες ­ Μεγάλοι Μαέστροι. Συμφωνική
Ορχήστρα του Λονδίνου ­ Κόλιν Ντέιβις: α' συναυλία (Κυρ.).

ΜΕΛΙΝΑ (Βουκουρεστίου 3, ~ 32.13.685-6). Αργεί.

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). Αργεί.

ΜΙΝΩΑ (Πατησίων 91, ~ 82.32.578, 82.10.048). «Αθήνα 2000 με τα... τέσσερα» των
Α. Πυριόχου - Π. Χατζηκουτσέλη - Ντ. Σπυρόπουλου - Μ. Άνθη Πανοπούλου, Τριφύλλη.

ΜΟΥΣΟΥΡΗ (πλατεία Καρύκη 6, ~ 33.10.936). Κεντρική Σκηνή. «Κάτω από τη
σκάλα» του Τσ. Ντάιερ Μιχαλακόπουλος, Μοσχίδης. Δεύτερη Σκηνή.
«Να ζει κανείς ή να συζεί;» του Λ. Κάσλερ Βενιζελέα, Δ. Βογιατζής.

ΜΟΥΣΟΥΡΗ 3 (πλατεία Καρύκη 6, ~ 33.10.936). «Μάκβεθ με παντόφλες» του Τζ. Κρ.
Γουντ Παπαμιχάλης, Στοΐδου.

ΜΠΡΟΝΤΓΟΥΑΙΗ (Αγίου Μελετίου 61Α - Πατησίων, στοά Λάλη, ~ 86.20.231). «Μπλαντ
μπράδερς - Δεσμοί αίματος» του Γ. Ράσελ Κ. Σπυρόπουλος, Μπονάτσος.

ΝΕΟΥ ΚΟΣΜΟΥ (Αντισθένους 7 - Θαρύπου, Φιξ, ~ 92.12.900). «Βρομιά» του Ρ.
Σνάιντερ Β. Θεοδωρόπουλος (σκην.), Μαρκουλάκης.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι ~ 57.73.666, 57.55.685). «Ένα
καπέλο γεμάτο βροχή» του Μ. Γκάτσο Μιχόπουλος (σκηνοθ.), Α. Παπαδόπουλος.

ΟΔΟΥ ΑΝΤΙΟΧΕΙΑΣ (Αντιοχείας 1 ­ Πιπίνου, ~ 88.32.050). Αργεί.

ΟΔΟΥ ΕΡΜΟΥ (Ερμού 106, Μοναστηράκι, τηλ.: 32.14.950, 86.40.555). «Το δωμάτιο
με τους μανδαρίνους» του Ρ. Τομά Μ. Ραζή, Χρυσούλης.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Γερτρούδη» του Γ.
Σέντεμπεργκ Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Δεσμά αίματος» του
Αθ. Φούγκαρτ Αλ. Μυλωνάς, Οικονόμου.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). Αργεί.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264).
«Εγχείρημα»: «Τρίπτυχο» του Θ. Βλάχου ­ «Το αόρατο που σε κοιτά» (Μ.
Ευσταθιάδη) του Α. Διαμαντή σε Θ. Βλάχος, Α. Διαμαντής.

ΠΕΙΡΑΙΩΣ 131 (Πειραιώς 131, ~ 34.50.922). «Βγαλ' τον υπουργό απ' την πρίζα»
του Έρ. Άϊντλ Αδαμάκη, Χαϊκάλης.

ΠΕΙΡΑΜΑΤΙΚΟ ΤΗΣ ΠΟΛΗΣ (Σταδίου 4, ~ 32.22.035). «Προδομένη γυναίκα» της Σ. ντέ
Μποβουάρ Ζαβιτσιάνου, Ριάλδη.

ΠΕΡΟΚΕ (Οδυσσέως 2, πλατεία Καραϊσκάκη, Μεταξουργείο, ~ 52.32.132, 52.40.040).
«Ό,τι πείτε υπουργέ μου» του Ρ. Κούνεϊ Βουτσάς, Τσιβιλίκας.

ΠΟΛΙΤΕΙΑ (Σαρρή 40, Θησείο, ~ 33.10.663-4). Αργεί.

ΠΟΛΙΤΙΣΤΙΚΟ ΚΕΝΤΡΟ «ΣΠΥΡΟΣ ΑΠΟΣΤΟΛΟΥ» (Ηρώων Πολυτεχνείου 39, Άγιοι Ανάργυροι,
~ 26.90.511). «Τρικυμία - Όνειρο καλοκαιρινής νύχτας» του Ουίλ. Σαίξπηρ
Θεατρική Ομάδα Εφήβων Πολιτιστικού Κ΄εντρου Δήμου Αγίων Αναργύρων.

ΠΟΛΥΤΕΧΝΟ (Διγενή Ακρίτα 15 ­ Μαυρομιχάλη 157, ~ 64.34.700). Εναλλάξ:
«Λα νόνα» του Ρ. Κόσα Πιατάς, Τζούμας ­ «Βίος και συνουσία» των Ντ. Φο
­ Φ. Ράμε, Κ. Μουρσελά Πιατάς, Κανελλοπούλου.

ΠΟΡΤΑ (Μεσογείων 59, ~ 77.11.333). «Άμλετ» του Ουίλ. Σαίξπηρ Κιμούλης, Μπεμπεδέλη.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.17.030). «Το λιοντάρι το
χειμώνα» του Τζ. Γκόλντμαν Βαλάκου, Χρ. Πολίτης.

ΡΟΕΣ - ΚΑΤΩ (Ιάκχου 14, Γκάζι, ~ 34.79.426). «Τούτο εστί το σώμα μου» της Σ.
Σπυράτου Χοροθέατρο «Ροές».

ΡΟΕΣ - ΠΑΝΩ (Ιάκχου 14, Γκάζι, ~ 34.79.426). «Ενοικιάζεται... εκτός απροόπτου»
του Δ. Αδάμη Αδάμης, Γεωργουσοπούλου.

ΣΗΜΕΙΟ (Χ. Τρικούπη 10, πίσω από την Πάντειο, Καλλιθέα, ~ 92.29.579). «Η
επιστροφή των Τσε» του Γ. Χρυσούλη Ν. Διαμαντής (σκηνοθ.), Ι. Μακρή.

ΣΤΑΘΜΟΣ (Β. Ουγκώ 55, παραπλ.του «Περοκέ», πλατεία Καραϊσκάκη, ~52.22.656).
«Ενυδρείο» του Κ. Μουρσελά Τ. Χαλκιάς, Διδασκάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). «Το πρόβλημα του Κώστα»
του Β. Ραΐση Παπαγεωργίου (σκηνοθ.), Χαντζίδου.

ΣΥΓΧΡΟΝΟ ΑΘΗΝΑΣ (Ευμολπιδών 41, Γκάζι, ~ 34.67.095). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Αργεί.

ΤΕΧΝΗΣ ΚΑΡΟΛΟΣ ΚΟΥΝ (Φρυνίχου 14 - Διονυσίου Αρεοπαγίτου, ~ 32.36.732,
32.22.464). «Οι σοφολογιότατες» του Μολιέρου Λαζάνης (σκηνοθ.), Μαλακατέ.

ΤΕΧΝΗΣ-ΥΠΟΓΕΙΟ (Πεσμαζόγλου 5, ~32.28.706, 32.29.703). «Μια συνάντηση κάπου
άλλου» του Ι. Καμπανέλλη Κουγιουμτζής (σκηνοθ.), Προύσαλης.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Κρίμα που είναι πόρνη»
του Τζ. Φορντ Κακλέας (σκηνοθ.), Αστεριάδη.

ΤΕΧΝΟΧΩΡΟΣ ΥΠΟ ΣΚΙΑΝ (Μαυρομιχάλη 161 ­ Ξιφίου 14, ~ 64.20.522). «Αγρίμια τη
νύχτα» του Μ. Αζαμά Κωτσής (σκηνοθ.), Ανδριώτης.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Αγν. Οσιέτσκα Λύγαρη, Νάτσιος.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. ΜακΝτόναλντ Κουνελάκη, Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). «Το δάσος» του Ντ. Μάμετ Αμ.
Μουτούση, Ν. Ζορμπάς.

ΑΘΗΝΑ Δεριγνύ 10 - Πατησίων, ~ 82.38.698, 82.37.330). «Υπηρέτης δύο αφεντάδων»
(Γκολντόνι) της Τ. Ζαχαριουδάκη Ζαχαριουδάκη.

ΑΚΑΔΗΜΟΣ ΔΗΜΟΤΙΚΟ (Τιμοκρέοντος 6, πίσω από τον Άγιο Σώστη, ~ 93.44.131,
93.44.818, 36.12.461). «Υπηρέτρια κυρά» του Τζ. Μπ. Περγκολέζι Εθνική
Λυρική Σκηνή.

ΑΚΑΔΗΜΟΣ (Ιπποκράτους 17 - Ακαδημίας, ~ 36.25.119, 36.03.835). «Η Σταχτοπούτα,
το πριγκιπόπουλο και ο κλόουν» του Γ. Δρόση Σ. Θεοδωρόπουλος.

ΑΛΙΚΗ (Αμερικής 4, ~ 32.44.146. «Τουραντό» (Γκότσι) του Γ. Καλατζόπουλου Καλατζόπουλος.

ΑΛΑΜΠΡΑ (Στουρνάρη 53, Πολυτεχνείο, ~ 52.27.497, 52.44.400). Αργεί.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Όλιβερ Τουίστ»
(Ντίκενς) του Γ. Μεσσάλα Μεσσάλας.

ΑΜΠΕΣΕ (Βουλιαγμένης 130, Νέος Κόσμος, ~ 90.11.063). «Τα τρομερά δίδυμα κι ο
κλόουν Φραντζόλας» της Β. Γεωρέττη Γεωρέττη.

ΑΜΦΙΘΕΑΤΡΟ ΓΥΜΝΑΣΙΟΥ - ΛΥΚΕΙΟΥ ΠΑΛΑΙΟΥ ΖΩΓΡΑΦΟΥ (Κρίνων 26 πεζόδρομος, ~
77.08.627, 74.88.731). Καραγκιόζης Καρελλάς.

ΑΝΔΟΡΑ (Σεβαστουπόλεως 117, ~ 64.80.796, 64.98.631). «Η Παναγία των Παρισίων»
(Ουγκώ) της Τζ. Στασινοπούλου Τζ. Στασινοπούλου.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Μπάρμπι, Μπάτμαν και τα σκυλάκια της Δαλματίας» της Μ. Αναιρούση - Κουρτζίδου Αναιρούση.

ΒΡΕΤΑΝΙΑ (Πανεπιστημίου 7, ~ 32.21.579). «Ο Κοντορεβυθούλης και ο χαζός...
δράκος» του Γ. Κόκκινου Γ. Κόκκινος.

ΓΚΛΟΡΙΑ (Ιπποκράτους 7, Ακαδημίας, ~ 36.09.400). «Ο μικρός πρίγκιπας» (Σεντ
Εξιπερί) του Δ. Μολυβιάτη Μολυβιάτης.

ΔΕΣΥΛΑ (Ησαΐα Σαλώνων 4, πλατεία Γκύζη, ~ 64.30.739). Καραγκιόζης Κ. Δεσύλλας.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΚΑΛΛΙΘΕΑΣ (Κρέμου 123 - Φιλαρέτου, ~ 95.87.715). «Παραμυθιάδα» του Δ.
Σεϊτάνη Σεϊτάνης.

ΔΗΜΟΤΙΚΟ ΠΕΙΡΑΙΑ (Πλατεία Δημοτικού Θεάτρου, ~ 41.94.550, 41.94.503). «Όνειρο
ηλεκτρονικής νύχτας» του Γ. Καλατζόπουλου Καλατζόπουλος.

ΔΙΑΝΑ (Ιπποκράτους 7, ~ 36.26.956). «Ο Ηρακλής κι εγώ» του Κ. Μακέδου Σ. Μαρτίνος.

ΔΙΟΝΥΣΙΑ (Αμερικής 10, ~ 36.12.500). «Ο Ηρακλής και οι άθλοι του» της Μ.
Γκρέκο Α. Γκρέκο.

ΕΘΝΙΚΟ - ΠΑΞΙΝΟΥ - ΠΑΙΔΙΚΟ ΣΤΕΚΙ (Πανεπιστημίου 48, ~ 33.01.881).
«Εκκλησιάζουσες» (Αριστοφάνης) της Κ. Ρουγγέρη Ρουγγέρη.

ΕΛΥΖΕ (Νυμφαίου 12, Ιλίσια, ~ 77.82.354, 77.71.766). «Ορφέας και Ευρυδίκη» της
Μ. Κυριάκη Τζ. Φωτίου.

ΕΡΕΥΝΑΣ (Ιλισίων 21, Ζωγράφου, ~ 77.80.826). «Το λουρί του Σωκράτη» του Δ.
Ποταμίτη Ποταμίτης.

ΗΛΙΟΥ (Φρυνίχου 10, Πλάκα, ~ 32.31.591, 32.47.509). «Μόγλης» (Κίπλινγκ) των Δ.
Βασιλειάδου - Α. Παπασπύρου Α. Παπασπύρου.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Το αθάνατο νερό» των Α. Σωτρίνη - Μ. Κυριάκη Κουρετζής.

ΘΥΜΕΛΗ (Μοσχονησίων 32 - πλατεία Αμερικής, ~ 86.57.677). «Η βασίλισσα του
χιονιού» (Άντερσεν) της Ε. Βοζικιάδου Βοζικιάδου.

ΙΔΕΟΘΕΑΤΡΟΝ (Στουρνάρη 57, ~ 52.37.543). «Ομήρου παιδεία» του Α. Αναστασάκη Αναστασάκης.

ΚΑΛΟΥΤΑ (Πατησίων 240, ~ 86.11.311, 86.75.588). «Το αστερόπαιδο» (Ουάιλντ) του
Γ. Φρατζεσκάκη Φρατζεσκάκης.

ΚΑΡΕΖΗ (Ακαδημίας 3, ~ 36.36.144, 36.25.520). «Τρεις σωματοφύλακες και μισός»
(Δουμάς) της Μ. Παναγιωτοπούλου Π. Χαϊκάλης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Ο
μάγος του Οζ» (Μπάουμ) του «Θιάσου '81» «Θίασος '81».

ΜΙΝΩΑ (Πατησίων 91, ~ 82.10.048, 82.32.578). «Ταξίδι στη χώρα των πουλιών»
(Αριστοφάνης) της Κ. Ιγερινού Μπενέκου.

ΜΟΥΣΟΥΡΗ (Πλατεία Καρύκη 6, ~ 33.10.936). «Η σχολή των πειρατών» των Α.
Παυλίδη - Φ. Πετρίδη Παυλίδης.

ΜΠΡΟΝΤΓΟΥΑΙΗ (Αγίου Μελετίου 61Α ­ Πατησίων, στοά Πάλη, ~ 86.20.231). «Ο
κλέφτης της Βαγδάτης» της Μ. Σακκά Λιοντής.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, ~ 65.40.260). «Δαίδαλος και Ίκαρος»
του Γ. Κουλάκη Πρέκας, Βαρδαξή.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (πλατεία Μεταμορφώσεως, ~ 41.31.226,
48.16.276). Καραγκιόζης Αθανασίου.

ΠΟΛΙΤΕΙΑ (Σαρρή 40, Θησείο, ~ 33.10.663-4). «Το ωραιότερο γέλιο του κόσμου»
του Λ. Κρητικού Δρίνη.

ΠΟΡΤΑ (Μεσογείων 59, ~ 77.11.333). «Ελίζα» της Ξ. Καλογεροπούλου Καλογεροπούλου.

ΡΑΔΙΟ ΣΙΤΥ (Πατησίων 240, ~ 86.24.055, 86.74.832). Αργεί.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.18.973). «Όλιβερ Τουίστ»
(Ντίκενς) της Ν. Νικολάου «Θίασος '81».

ΣΠΥΡΟΠΟΥΛΟΥ (Έρσης 9 - Λαμπρινής, πλατεία Λαμπρινής, Γαλάτσι, ~ 29.32.000,
26.29.046). Καραγκιόζης - Κουκλοθέατρο Θ. Σπυρόπουλος.

ΣΤΑΘΜΟΣ (Β. Ουγκώ 55, παραπλεύρως του «Περοκέ», πλατεία Καραϊσκάκη, ~
52.22.656). «Όνειρα παιδιών» του Ντ. Σπυρόπουλου Τσακάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). Αργεί.

ΤΡΙΑΝΟΝ (Κοδριγκτώνος 21 - Πατησίων, ~ 86.79.535). «Το ταξίδι του κόσμου σε
ογδόντα ημέρες» (Βερν) του Ν. Καμτσή Καμτσής.

ΤΡΙΑΝΤΑΦΥΛΛΙΔΗ (Καπνοκοπτηρίου 8 - Στουρνάρη 44, ~ 82.27.185). «Ηχώ και
Νάρκισσος» της Ν. Τριανταφυλλίδη Τριανταφυλλίδη.

ΦΟΥΡΝΟΣ (Μαυρομιχάλη 168, ~ 64.60.748). Αργεί.

ΧΑΝ ΚΗΦΙΣΙΑΣ (Τατοΐου 1, πίσω από το σταθμό του Ηλεκτρικού, ~ 80.11.610).
Εναλλάξ: «Η μυλωνοπούλα και ο νάνος Ρουμπεστίνσκεν» του Λ. Αποστολίδη ­ «Το
αηδόνι και ο αυτοκράτορας» (Άντερσεν) του Λ. Αποστολίδη Μαριονέτες Λ. Αποστολίδη.

ΧΑΤΖΗΧΡΗΣΤΟΥ (Πανεπιστημίου 38, ~ 36.27.248, 38.10.171). Καραγκιόζης Π. Καπετανίδης.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: P14</CAT>
<ED>
Κωδικός άρθρου: A16053P143</ED>
<ID>
ID:137577

</ID><URL>http://ta-nea.dolnet.gr/neaweb/neafile.print_unique?e=A&f=16053&m=P14&aa=3</URL></REF>


Article

<CATEGORY>vin09</CATEGORY>

 <H5>Music from the Coffee Lands (a Putunayo Blend- ΜΒΙ)
</H5><H5>Titanic (Sony)
</H5><H5>Best Of Cuba (Velvet)
</H5><H5>Afro-Cuban Grooves # 3 (Ahne)
</H5><H5>Τραγούδια στον αφρό
</H5><H2>Καφέ κανείς;
</H2><H2></H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Ο πιο καλοκαιρινός μήνας του χειμώνα αρχίζει από αύριο. Γι' αυτό
ετοιμάζονται όλοι να φύγουν για Κούβα;

Μυρωδιά καφέ κάνει γαργαλιστικές πιρουέτες στον αέρα, ανάλογα με το τι
παραγγείλατε ­ ελληνικό, καπουτσίνο, εσπρέσο ή στιγμιαίο ­ και συνοδεύεται όχι
από μπισκοτάκι αυτή τη φορά, αλλά από μουσική, μυρωδάτη μουσική από τις χώρες
του καφέ. Αν και όλες οι μουσικές μέσα σ' ένα καφέ αλλιώς ακούγονται (μπορεί
να υποβάλει όσο και η σοκολάτα). Από το μαύρο, σαν νύχτα χωρίς φεγγάρι αχνιστό
καφέ του πράκτορα Κούπερ στο «Τουίν Πικς» ως τους καφέδες του Χάμφρεϊ Μπόγκαρτ
στην «Καζαμπλάνκα», οι διαδρομές είναι πολλές, βάλτε με το μυαλό σας Λατινική
Αμερική και οι ρίζες της μουσικής στη «Μαύρη Ήπειρο». Ο Χουάν Κάρλος Ουρένα,
αστέρι της Κόστα Ρίκα και παλικάρι του αφροκουβανέζικου στυλ, της σάλσα και
των σαρωτικών ρυθμών, η Κλαούντια Γκομέζ από την Κολομβία, η Σουζάνα Μπάκα από
τους Black Soul του Περού, λάτιν τζαζ και στυλ «καλύψο» (α λα Μπελαφόντε),
βαθιές φωνές σαν Μπάρι Γουάιτ, θαλπωρή σαν του καφέ, ο Ραϊμούντο Σοντρέ,
γεννημένος στην Μπαΐα, και οι παραδοσιακοί ήχοι από την Κούβα, έτσι όπως
εξελίχθηκαν στη μουσική του Κάρλος Πουέμπλα. Με ή χωρίς ζάχαρη. Με ή χωρίς
καϊμάκι. Μουσικές που σερβίρονται και πριν από τον καφέ, αν προτιμάτε. Στο όλο
πακέτο πηγαίνουν και τα έσοδα, μέρος των οποίων θα δοθούν στα «Παιδιά του
Καφέ» έτσι ώστε και οι μικροί παραγωγοί να συντηρηθούν σ' αυτόν τον
απολαυστικό πλανήτη.

Αυτό το ταξίδι δεν θα το συνιστούσαμε παρά μόνο από την αναπαυτική καρέκλα στο
σινεμά. Από εκεί θα πάτε και θα ακούσετε και την Σελίν Ντιόν μ' εκείνη τη
γάργαρη φωνή της να τραγουδάει το τραγούδι του «Τιτανικού», όσο πιο μελό
γίνεται και την Νορβηγέζα Σίσελ που θα παίρνετε όρκο πως ακούτε την Ένια, με
εκείνο το μυστικιστικό που διακρίνει την ερμηνεία της. Ο Τιτανικός, όπως
γνωρίζετε, σάλπαρε στα ταμεία των κινηματογράφων και καθώς τα νερά δεν
προτείνονται για σουβενίρ, η μουσική της ταινίας είναι ό,τι πρέπει. Την
υπογράφει με μαεστρία, τονίζοντας την αγωνία, το ρομάντζο και τη δράση, ο
Τζέιμς Χόρνερ. Οι γυναίκες και ο Λεονάρντο Ντι Κάπριο πρώτα.

Μην ξεπακετάρετε. Φεύγουμε για Κούβα. Με ό,τι καλύτερο προσφέρει η πρώτη θέση.
Στα «γουόκμαν» το Best Of... φροντίζει να προσγειωθείτε στην Αβάνα πριν από
τον πιλότο. Και ενώ σερβίρεται μπακάρντι-κόκα, έρχονται ορμητικοί σαν ποτάμι
που πλημμυρίζει ρυθμοί με αέρα κουβανέζικο, με μια Σέλια Κρουζ στα «δυνατά»
της, με τους Fania All Stars να ατενίζουν τον ωκεανό, με τον Έντι Παλμιέρι και
τον Ρέι Μπαρέτο, αξίες σταθερές εκεί στη Νότια Αμερική που οι μουσικές δεν
σταματάνε στα σύνορα, κανείς δεν τους ζητάει ταυτότητα, καθώς ανακατεύονται
σάλσα και μάμπο, κρουστά και φωνητικά που ωριμάζουν κάτω από τον ήλιο εκεί
στον Νότο. Ακόμη και το αυθεντικό Oye Come Va, από τον σινιόρ Τίτο Πουέντε
ακούγεται (τώρα που ο Τίτο καμαρώνει και τον Τζιούνιορ, τον κανακάρη του, να
χτυπάει στο σέικερ τη σάλσα του μπαμπά με το «χάουζ» το δικό του). Εκτός αυτών
δε, και άλλα λαμπερά με ανάλογο ταμπεραμέντο, Τίτο Γκομέζ, Mayohuacan και Mi
Son, που κλείνουν, αφού φτάσουν στα είκοσι κομμάτια από την αρχή, με ένα
φευγάτο Guantanamera, σ' ένα λάτιν παραλήρημα.

Με την αύρα που έχουν οι συλλογές της «Radio Nova» και το νούμερο τρία στο
αφροκουβανέζικο πακέτο, έρχεται ο αέρας που φυσάει στις φυτείες και φέρνει
πάθη, νοσταλγίες, φουρτούνες και επαναστάσεις. Στην αρχή μας υποδέχονται στο
πάρτι ρυθμοί που επιταχύνονται σαν να βάζεις το μίξερ στο τρία. Οι Har You
Percussion Group δίνουν το σύνθημα. Ο Τίτο Πουέντε «δένει» το μπρίο του με την
εξαίσια φωνή της Ίντια και ο Μανού Ντιμπάνγκο ανασαίνει κοντά στις ρίζες της
μαύρης μουσικής. Ακόμη και οι «εναλλακτικοί» Ρ18 σαγηνεύονται από το πανηγύρι
των λάτιν και εξομολογούνται «Mi Cuba». Ρυθμοί που χάνονται στα εκρηκτικά
χρόνια της δεκαετίας του '70, αλλά και πολύ πιο νωρίς εκεί που ο Ντίζι
ξεσήκωνε τον κόσμο όλο με μια τρομπέτα. Αν δεν πιστεύετε στ' αυτιά σας, δείτε
το και με τα μάτια σας, στο CD ROM που σας ξαναπηγαίνει στην Κούβα, σε
περίπτωση που τυχόν φύγατε από εκεί.

*** Το Sexy Boy. Από τους Air. Που είναι Γάλλοι και πιο «σέβεντις» και από
τους Άγγελους του Τσάρλι.

*** Αν ο Τουπάκ Σακούρ ήταν στον παράδεισο, θα επέτρεπε να κυκλοφορήσει το Ι
Wonder If Heaven Got Α ghetto; Μπορεί. Μπορεί και να μπλοφάρει.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16053P161</ED>
<ID>
ID:137486

</ID><URL>http://ta-nea.dolnet.gr/neaweb/neafile.print_unique?e=A&f=16053&m=P16&aa=1</URL></REF>


Article

<CATEGORY>vin09</CATEGORY>

 <H5></H5><H2>Αστέρες του ανατέλλοντος κινηματογράφου
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ο Μαρκ Γουόλμπεργκ, 17χρονος... πορνοστάρ της ταινίας «Ξέφρενες νύχτες»

Αντιστρέφω τον πασίγνωστο κανόνα της δημοσιογραφίας «good news no news» (καλά
νέα, όχι νέα) ως εξής:.

* Good news... yes news!.

Γιέαααα! Διότι μετά τον φρεσκότατο Ματ Ντέιμον που... ανακάλυψα στην
ταινία του Γκας Βαν Σαντ «Ο ξεχωριστός Γουίλ Χάντινγκ» έτεροι
δύο συναρπαστικοί νέοι ανατέλλουν στον διεθνή κινηματογραφικό ορίζοντα.

* Ο 26χρονος Πολ Τόμας Άντερσον, πρωτοεμφανιζόμενος σκηνοθέτης του
αριστουργήματος με τον τίτλο «Ξέφρενες νύχτες» (Boogie nights, που εξέρχεται
στις αθηναϊκές αίθουσες την 6η Φεβρουαρίου). Και ο νεώτατος, σχεδόν... έφηβος,
πρωταγωνιστής του Μαρκ Γουόλμπεργκ!

* Αν δεν πάνε για Όσκαρ, να μου τρυπήσετε τη μύτη.

Την οποία (μύτη) να μου την ξανατρυπήσετε αν ανακαλύψετε, σε οποιοδήποτε
δισκοπωλείο της αθηναϊκής επικράτειας, το αριστούργημα «νέας μουσικής» του
Βρετανού Ρόνι Σάιζ «New forms» (ιδού το δεύτερο good... news της ημέρας).

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16053P162</ED>
<ID>
ID:137531

</ID><URL>http://ta-nea.dolnet.gr/neaweb/neafile.print_unique?e=A&f=16053&m=P16&aa=2</URL></REF>


Article

<CATEGORY>vin09</CATEGORY>

 <H5></H5><H2>Ο άνθρωπος που διέφυγε από Μάνο - Μίκη
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Θάνος Μικρούτσικος

Ευτυχώς ανακάλυψα... Θάνο Μικρούτσικο! Για να είμαι ειλικρινής
(απέναντί σας), τον ανακάλυψα προ αμνημονεύτων χρόνων! Τότε, στα πρώτα
μετα-χουντικά έτη! Ο αθεόφοβος επέζησε, περνώντας εκ των... συμπληγάδων
Μίκη - Μάνου. Γιατί; Μα επειδή έγραφε από την πρώτη
στιγμή δική του, κατα... δική του μουσική. Με εννοείτε;

* Το πρωτοφανές μ' αυτόν τον δαιμόνιο τύπο που μονίμως καπνίζει πούρο, λόγω
εκτιμήσεως, αλλά και... αναφοράς προς τον Μπέρτολντ Μπρεχτ, είναι πως
όταν έσκασε απ' το αυγό της μουσικής σύνθεσης, άρχισε να μιλάει με τη δική του
γλώσσα! Με εννοείτε;

Έτσι, ανακαλύψαμε, κάποιοι από μας, κάποιοι από τη δική μας γενιά, τον δικό
μας άνθρωπο. Που έγραφε δικά του, κατα... δικά του κομμάτια και μίλαγε με την
δική του θεωρία. Συμπυκνωμένα, η άποψή του κατέληγε στο εξής σύνθημα:

* Κάτω ο λαϊκισμός, κάτω ο ελιτισμός! (ιδού το τρίτο good... news).

Εκεί, κάτω λοιπόν, στο... κακόφημο Μεταξουργείο, ακριβώς στο φουαγιέ του
θεάτρου «Ήβη», συνάντησα, άκουσα τον Θάνο και ανακάλυψα τα εξής bad news:

* Πίπτει, διεθνώς, ο δείκτης πωλήσεων της κλασικής μουσικής. «Φαντάσου πως
ακόμα και οι δίσκοι του μεγάλου μαέστρου Σάιμον Ρατλ ζήτημα είναι να
πουλάνε διεθνώς μερικές δεκάδες χιλιάδες»!

Ανεβαίνει διεθνώς αλλά και ελληνικώς ο δείκτης των premium! Αυτά ντε, τα
CDάκια που μοιράζονται δωρεάν από χιλιάδες εφημερίδες και περιοδικά.
«Απόδειξη; Πέρυσι από τα 12 εκατομμύρια "κομμάτια" CD, άλμπουμ, κασέτες, τα
5,5 εκατομμύρια ήταν... premium»!

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16053P163</ED>
<ID>
ID:137568

</ID><URL>http://ta-nea.dolnet.gr/neaweb/neafile.print_unique?e=A&f=16053&m=P16&aa=3</URL></REF>


Article

<CATEGORY>vin09</CATEGORY>

 <H5></H5><H2>Premium 7 εκατομμυρίων
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ανεβαίνει όμως και ο δείκτης του... χρηματοκιβωτίου κάποιων συνθετών! «Από
κάθε CD τύπου premium, ο συνθέτης λαμβάνει 100 δραχμούλες. Τουτέστιν, αν το
περιοδικό πουλήσει 70.000 σ' όλη την επικράτεια, ο Μικρούτσικος λαμβάνει 7
εκατομμύρια» (good ή bad news; Εξαρτάται από ποια μεριά του πάγκου είσαι).

* Δεν τα... λαμβάνει όμως! «Εκτός από δύο, τρία τραγούδια που μου... ξέφυγαν,
για τα υπόλοιπα εξακολουθώ να αντιστέκομαι! Για πόσο; Μη με ρωτάς. Άνθρωπος
είμαι, πόσο κόντρα να πάω στο ρεύμα;».

Ο Λάκης Λαζόπουλος να δείτε πόσους έχει... να λαμβάνει! «Μέχρι και την
Πέμπτη οι θέσεις είναι πιασμένες και έχει ο Θεός», έλεγε, τρέχοντας πάνω-κάτω,
ο Κώστας, ο αδελφός του. Ρεπόρτερ, παρουσιαστής, συγγραφέας,
σκηνοθέτης, κομπέρ, στιχουργός, ηθοποιός, κωμικός, αντιγραφεύς, δημιουργός!
Απ' όλα! Και πάνω απ' όλα ιδιοφυής. Επομένως το δίλημμα είναι ψευδεπίγραφο.

<REF><SOURCE>ΤΑ ΝΕΑ</SOURCE>
<DATE>, 31-01-1998</DATE>
<CAT>, Σελ.: P16</CAT>
<ED>
Κωδικός άρθρου: A16053P164</ED>
<ID>
ID:137590

</ID><URL>http://ta-nea.dolnet.gr/neaweb/neafile.print_unique?e=A&f=16053&m=P16&aa=4</URL></REF>


Article

<CATEGORY>vin06</CATEGORY>

 <H5>ΠΑΝΕΛΛΑΔΙΚΟ ΓΚΑΛΟΠ ΤΗΣ V.PRC ΓΙΑ «ΤΑ ΝΕΑ»
</H5><H2>ΒΡΩΜΙΚΟ το πρωτάθλημα, λέει το 52%
</H2>
Το πρωτάθλημα ποδοσφαίρου δεν είναι έντιμο! Αυτή είναι η άποψη της πλειοψηφίας
των φιλάθλων (52%), σε όλη τη χώρα σύμφωνα με το γκάλοπ της V.PRC, για
λογαριασμό των «ΝΕΩΝ». Υπεύθυνοι γι' αυτό θεωρούνται οι παράγοντες και η
αθλητική ηγεσία, που αρνούνται να πάρουν μέτρα και να δώσουν τις απαραίτητες λύσεις.

στην ΟΜΑΔΑ

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16054N011</ED>
<ID>
ID:129284

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N01&aa=1</URL></REF>


Article

<CATEGORY>vin04</CATEGORY>

 <H2>Αλ. Παπαδόπουλος στα «ΝΕΑ»: Χρειαζόμαστε ένα γερό σοκ </H2>
σελίδες 12-13

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16054N012</ED>
<ID>
ID:129370

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N01&aa=2</URL></REF>


Article

<CATEGORY>vin04</CATEGORY>

 <H2>Τεστ για ΠΑΣΟΚ, ΝΔ απόψε στη Βουλή </H2>
σελίδα 8

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16054N013</ED>
<ID>
ID:129400

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N01&aa=3</URL></REF>


Article

<CATEGORY>vin06</CATEGORY>

 <H2>Πώς θα πάρετε λεφτά για κακές υπηρεσίες και κακά προϊόντα </H2>
σελ. 25,
26, 39,
40

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16054N014</ED>
<ID>
ID:129408

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N01&aa=4</URL></REF>


Article

<CATEGORY>vin08</CATEGORY>

 <H2>Έξωση αν αργήσετε το νοίκι </H2>
σελίδα 53

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16054N015</ED>
<ID>
ID:129422

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N01&aa=5</URL></REF>


Article

<CATEGORY>vin06</CATEGORY>

 <H2>Άρης απ' τα παλιά άξιος Κυπελλούχος </H2>
στην ΟΜΑΔΑ

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16054N017</ED>
<ID>
ID:129430

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N01&aa=7</URL></REF>


Article

<CATEGORY>vin06</CATEGORY>

 <H2>Το παιχνίδι των τεσσάρων </H2>
Από σήμερα στα <<ΝΕΑ>>

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16054N018</ED>
<ID>
ID:129432

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N01&aa=8</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

«... ΟΙ ΚΛΗΡΙΚΟΙ παντός βαθμού εμφανίζονται από ραδιοφώνου ή
τηλεοράσεως μόνον κατόπιν προηγουμένης αδείας της Ιεράς Συνόδου ή του
Μακαριωτάτου Προέδρου Αυτής». Αυτή είναι η εγκύκλιος που απαγορεύει στους
μητροπολίτες να δίνουν συνεντεύξεις. Ο Λ. Παπαδόπουλος στις «Ματιές». Σελ. 4.

ΥΠΑΡΧΟΥΝ πόλεις που έχουν μειώσει δραματικά την εγκληματικότητά τους. Και
μάλιστα εκεί που όσοι είναι επιφορτισμένοι με την αντιμετώπισή της εκλέγονται
άμεσα από τους πολίτες. Να εκλέγουμε λοιπόν κι εμείς τον σερίφη ­ δύσκολα θα
γίνουμε χειρότερα. Ο Παντελής Καψής στους «Προβολείς». Σελ. 6.

Η ΠΑΡΟΧΗ υπηρεσιών χαμηλού επιπέδου έναντι υψηλού κόστους δεν
χαρακτηρίζει μόνο το σύμπαν των υπηρεσιών του Δημοσίου. Χαρακτηρίζει και
εκείνο της διαχείρισης του δημόσιου πράγματος, το σύμπαν της πολιτικής. Ο Π.
Τσίμας στην «Τρίτη Άποψη». Σελ. 6.

Μ. ΣΠΑΝΤΙΔΑΚΗ: Η σκωπτική ματιά της τηλεόρασης δεν αποδυναμώνει έναν
Καζαντζάκη. Στο σίριαλ δώσαμε έμφαση σε μια από τις μεγάλες αγωνίες του: Την
αναζήτηση του Θεού... Οι απαντήσεις στις «30 Ερωτήσεις» της Αμαλίας Νεγρεπόντη
στη σελ. 16.

Η ΠΑΡΟΡΜΗΣΗ και το αίσθημα δικαίου μέσα μου φωνάζουν πως με τη λήψη του
γνωστού φακέλου (από την Εφορία), αυτό που πρέπει να κάνω είναι να γράψω
«επιστρέφεται ως απαράδεκτο» και συστημένο να το στείλω στον αποστολέα του. Η
Λίνα Αλεξίου «Σε πρώτο ενικό». Σελ. 17.

Β. ΘΕΟΧΑΡΑΚΗΣ: Το 24ωρό μου είναι τόσο μικρό για όλα όσα θέλω να κάνω.
Το μυστικό μου είναι ότι δεν έχω διαλείμματα. Κάθε κίνηση είναι φυσικό
επακόλουθο της προηγούμενης... Η Αρετή Αθανασίου στη σελ. 22.

Είναι σταθερά πρώτα όχι μόνο σε κυκλοφορία, αλλά και σε αναγνωσιμότητα μεταξύ
όλων των απογευματινών εφημερίδων. Την περίοδο Σεπτεμβρίου - Νοεμβρίου, όχι
μόνο διατήρησαν την πρώτη θέση, αλλά και αύξησαν την αναγνωσιμότητά τους. Η
έρευνα στη σελ. 10.

ΟΙ ΜΑΘΗΤΕΣ που θυσιάζουν τον ελεύθερο χρόνο τους για να ασχοληθούν με την
έκδοση μιας μαθητικής εφημερίδας, το κάνουν με επαγγελματισμό και
ευσυνειδησία. Αυτό δείχνουν τα έντυπα που φθάνουν από όλες τις γωνιές της
Ελλάδας στα «ΝΕΑ». Σελ. 42-43.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16054N021</ED>
<ID>
ID:129298

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Σινεφίλ
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Γιατί ο κ. Σημίτης πήγε χθες σινεμά στα «Φτερά της αγάπης»; Επειδή τον
«Τιτανικό» τον βλέπει κάθε μέρα στο Μέγαρο Μαξίμου.

Με τιμή

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16054N022</ED>
<ID>
ID:129376

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N02&aa=2</URL></REF>


Article

<CATEGORY>vin12</CATEGORY>

 <H5>Η ΕΥΡΩΠΗ ΣΗΜΕΡΑ
</H5><H2>ΚΑΙΡΟΣ </H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16054N023</ED>
<ID>
ID:129383

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N02&aa=3</URL></REF>


Article

<CATEGORY>vin03</CATEGORY>

 <H2>ΣΚΙΤΣΟ </H2>
<AUTHOR>ΣΤΑΘΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16054N024</ED>
<ID>
ID:129419

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N02&aa=4</URL></REF>


Article

<CATEGORY>vin01</CATEGORY>

 <H5>ΠΑΣΟΚ ΚΑΙ Ν.Δ. ΠΡΟΣΠΑΘΟΥΝ ΝΑ ΛΥΣΟΥΝ ΣΤΗ ΒΟΥΛΗ ΤΟΝ «ΓΡΙΦΟ ΤΩΝ ΔΕΚΟ»
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Μετράνε κουκιά...
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Το 1998 έχει κηρυχθεί Έτος Ποιότητας, για όσους δεν το γνωρίζουν, αλλά η
πολιτική ζωή, με τα όσα διαδραματίζονται, δύσκολα θα έπαιρνε πιστοποιητικό ποιότητας.

ΓΙΑ ΠΑΡΑΔΕΙΓΜΑ, το θέμα με την τροπολογία για τις ΔΕΚΟ. Ποιος θα την ψηφίσει;
Και ποιος θα την καταψηφίσει; Ο γρίφος δεν έχει απάντηση και δεν θα έχει, πριν
από απόψε το βράδυ, μία από τις «άγριες» νύχτες της Βουλής, όπου εντός θα
συζητούν για την επίμαχη τροπολογία που έχει πυροδοτήσει τόσες αντιδράσεις,
και εκτός απεργοί εργαζόμενοι στις ΔΕΚΟ θα πραγματοποιούν συλλαλητήριο. Το
γεγονός θα «τιμηθεί» με στάσεις εργασίας στα μέσα συγκοινωνίας από τις 5 το
απόγευμα και έως τα μεσάνυχτα, ώρα που θεωρητικά θα πρέπει να έχει ψηφισθεί
και η τροπολογία.

Κυβέρνηση και αξιωματική αντιπολίτευση δεν είναι και στις καλύτερές τους,
σήμερα. Η κυβέρνηση μετράει «κουκιά», διότι οι προβλέψεις ειδημόνων
υποστηρίζουν ότι 10 τουλάχιστον βουλευτές του κόμματος θα αποφύγουν να
υπερψηφίσουν την τροπολογία ­ βουλευτές που δεν ανήκουν κατ' ανάγκην στην
λεγόμενη εσωκομματική αντιπολίτευση.

Η Νέα Δημοκρατία περιμένει να πληροφορηθεί απόψε, διά στόματος Κώστα
Καραμανλή, την στάση που θα τηρηθεί. Όλα δείχνουν ότι ο πρόεδρος της Ν.Δ. θα
επιχειρήσει διά της ­ σκληρής ­ επίθεσης στην κυβέρνηση και τον Πρωθυπουργό Κ.
Σημίτη να ξεπεράσει το πρόβλημα. Όσο είναι δυνατόν, τουλάχιστον. Διότι αν δεν
την καταψηφίσουν ο Κ. Μητσοτάκης, η Ντ. Μπακογιάννη, ο Γ. Σουφλιάς, ο Στ.
Μάνος, ό,τι και να πει ο αρχηγός θα περάσει σε δεύτερη μοίρα (Σελ. 8).

Στο ΠΑΣΟΚ, στη Νεολαία ειδικότερα, άρχισαν τα όργανα, και απ' ό,τι φαίνεται,
θα έχουν πολλή δουλειά διάφορες συμπαθείς επαγγελματικές τάξεις, όπως οι
μαραγκοί! Κυρίως, αν γενικευθεί αυτό που συνέβη στην Κέρκυρα. Όπου ο
προσκείμενος στην «εκσυγχρονιστική» τάση γραμματέας της Νεολαίας... κλείδωσε
τα γραφεία και έφυγε. Πλην, όμως, οι προσκείμενοι στην λεγόμενη εσωκομματική
αντιπολίτευση έσπασαν την πόρτα και με έφοδο, ανάλογη της κατάληψης των
Χειμερινών Ανακτόρων, κατέλαβαν τα γραφεία, διενήργησαν εκλογές και έβγαλαν
και αποτελέσματα. Φερέλπιδες νέοι (Σελ. 8).

Το πρόβλημα της Νεολαίας ΠΑΣΟΚ, όπως και διάφορα άλλα μείζονος σημασίας για το
κυβερνητικό κόμμα, θα τεθούν στο τραπέζι αύριο, κατά τη συνεδρίαση του
Εκτελεστικού Γραφείου του κόμματος. Η συνεδρίαση περιγράφεται ήδη «κρίσιμη»
και έτσι μάλλον πρέπει να είναι. 
Τέλος, από το πρωί, οι αγρότες παρατάσσουν κατά μήκος της εθνικής οδού Αθηνών
- Θεσσαλονίκης τα τρακτέρ τους, και αναμένουν την επίλυση των προβλημάτων του
αγροτικού κόσμου από την κυβέρνηση. Μένει να φανεί, φυσικά, η ένταση και,
κυρίως, το εύρος των κινητοποιήσεων (Σελ. 18-19).

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16054N032</ED>
<ID>
ID:129348

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Το άχθος
</H2>
ΟΠΩΣ και αν λήξει η συζήτηση ­ και η ψηφοφορία ­ στη Βουλή...

ΒΕΒΑΙΟ είναι πως η επίμαχη τροπολογία για τις εργασιακές σχέσεις στις ΔΕΚΟ...

ΔΕΝ πρόκειται να λύσει ­ ως διά μαγείας ­ το πρόβλημα που επί τόσα
χρόνια σέρνεται...

ΚΑΙ τόσο έκδηλα δίχασε τα δύο μεγάλα κόμματα...

ΑΠΟ τη μια το κυβερνών, που θα ευχόταν ίσως να μην ήταν αυτό που θα
αναλάμβανε το βάρος της τροπολογίας...

ΑΠΟ την άλλη το κόμμα της αξιωματικής αντιπολίτευσης, που κατά βάθος θα
ήθελε να την υπερψηφίσει.

ΓΙΑΤΙ το άχθος των ζημιογόνων ΔΕΚΟ δεν θα εκλείψει...

ΠΑΡΑ μόνον με την κατανόηση όλων των πλευρών ­ κυβέρνησης,
αντιπολίτευσης, εργαζομένων ­ πως μία και μόνο διέξοδος υπάρχει...

ΝΑ κλείσει ο κρουνός των ελλειμμάτων με την αύξηση της παραγωγικότητας...

ΠΟΥ ­ με τη σειρά της ­ προϋποθέτει τομές και διαρθρωτικές αλλαγές...

ΑΠΟ διοικήσεις ικανές όχι απλώς ευκαιριακά να διαχειρισθούν, αλλά να
αναστρέψουν τη διαρκώς αναπαραγόμενη κρίση.

ΚΑΙ χρειάζεται όλοι να αντιληφθούν πως το κοινό που κάθε τόσο ακούει
για σχέδια εξυγίανσης...

ΑΛΛΑ εισπράττει το βαρύ κόστος των ατελέσφορων χειρισμών...

ΔΙΚΑΙΟΥΤΑΙ και τη δυσφορία του ­ έναντι όλων ­ να εκφράζει...

ΚΑΙ τη δυσαρέσκειά του για το γεγονός ότι οι θυσίες του δεν αποφέρουν
το επιθυμητό αποτέλεσμα...

ΑΛΛΑ δυστυχώς ανανεώνονται από χρόνο σε χρόνο ­ όπως και οι υποσχέσεις.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16054N033</ED>
<ID>
ID:129384

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Μίνα Αδαμάκη:

(η ηθοποιός, στον «Αδέσμευτο» της Κυριακής)

«Με την πολιτική έχω ασχοληθεί ερασιτεχνικά. Είχα διαβάσει και το "Κεφάλαιο"
του Μαρξ. Τι είχα καταλάβει δεν έχει σημασία».

Βάσω Παπανδρέου:

(η υπουργός Ανάπτυξης, όπως γράφει το «Παρόν», επιβεβαιώνει το ρεπορτάζ του
«Βήματος» για το μυστικό ημερολόγιο του Κώστα Σημίτη, αλλά διαφωνεί για ό,τι
γράφτηκε για το φαγητό στο πρώτο επίσημο δείπνο των «4»)

«Αν η πηγή ήταν ο Πάγκαλος σίγουρα δεν θα θυμόταν, γιατί θυμάται πάντα την ποσότητα».

Θεόδωρος Πάγκαλος:

(ο υπουργός Εξωτερικών για τον πρώην αρχηγό ΓΕΕΘΑ, στο «Έθνος»)

«Είναι κατάπτυστος ψεύτης. Να εξαφανιστεί και να ξεχαστεί το όνομά του και η
συμπεριφορά του εκείνο το βράδυ».

Δημήτρης Μπέης:

(ο πρώην βουλευτής του ΠΑΣΟΚ και πρώην δήμαρχος της Αθήνας, στη «Βραδυνή» της Κυριακής)

«Όταν έχουν αδυναμία προβολής πολιτικών επιχειρημάτων, χρησιμοποιούν τον
γνωστό κ. Γιαννόπουλο».

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16054N034</ED>
<ID>
ID:129418

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N03&aa=4</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Η εγκύκλιος
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΥΠΑΡΧΕΙ μια εγκύκλιος της Ιεράς Συνόδου, που εξηγεί, πιστεύω, απολύτως, γιατί
ξεσηκώθηκε σάλος από τη συνέντευξη του μητροπολίτη Χρυσόστομου στο
«Πεντχάουζ». Οι προγαμιαίες σχέσεις, υπέρ των οποίων ετάχθη ο άγιος Ζακύνθου,
δεν είναι η κύρια αιτία, νομίζω, γι' αυτόν τον σάλο. Η ουσία είναι βαθύτερη: η
Ιερά Σύνοδος δεν θέλει κληρικούς με άποψη. Και, μάλιστα, με άποψη που εισάγει
«καινά δαιμόνια» και διατυπώνεται δημόσια, από την τηλεόραση, το ραδιόφωνο και
τον Τύπο. Η Ιερά Σύνοδος θέλει ιερωμένους που για να μιλήσουν στην τηλεόραση
θα πρέπει να πάρουν άδεια, προηγουμένως, από τον Αρχιεπίσκοπο. Και όχι μόνο
άδεια. Αλλά και... γραμμή!

Η εγκύκλιος εστάλη στις 16/12/96 σε όλους τους μητροπολίτες και έχει ως εξής:

«Η Διαρκής Ιερά Σύνοδος της Εκκλησίας της Ελλάδος, κατά την Συνεδρίαν Αυτής
της 11ης υπερμεσούντος μηνός Δεκεμβρίου ε.έ., επιληφθείσα και αύθις του
θέματος της εις τα μέσα μαζικής ενημερώσεως, οία η τηλεόρασις και το
ραδιόφωνον, εμφανίσεως και παρουσίας των κληρικών, υπομιμνήσκει υμίν την υπ'
αριθμ. 2365/3.10.1983 σχετικήν Συνοδικήν Εγκύκλιον, διαλαμβάνουσαν ρητώς ότι
οι κληρικοί παντός βαθμού εμφανίζονται από ραδιοφώνου ή τηλεοράσως μόνον
κατόπιν προηγουμένης αδείας της Ιεράς Συνόδου ή του Μακαριωτάτου Προέδρου Αυτής.

Προς τούτοις παρακαλούμεν όπως μεριμνήσητε διά την πιστήν και αυστηράν
εφαρμογήν της προμνησθείσης Συνοδικής Εγκυκλίου υπομιμνήσκοντες αρμοδίως τοις
υφ' υμάς κληρικοίς και μοναχοίς ότι η ως άνω Συνοδική εντολή ουδέποτε έπαυσεν
ισχύουσα, τυχόν δε μη συμμόρφωσις προς αυτήν του λοιπού θέλει επισύρη τοις
απειθαρχούσι εκκλησιαστικάς κυρώσεις».

Προγενέστερη εγκύκλιος (3/10/1983), τόνιζε: «Οι επιθυμούντες, παντός βαθμού
κληρικοί, να ομιλούν ή να δίδουν συνεντεύξεις, από ραδιοφώνου και τηλεοράσεως,
οφείλουν να ζητούν προηγουμένως άδειαν παρά της Ιεράς Συνόδου ή του
Μακαριωτάτου Προέδρου αυτής. Το μέτρον τούτο λαμβάνει η Ιερά Σύνοδος, όχι
διότι θέλει να στερήσει την ελευθερίαν της γνώμης και της εκφράσεως των
κληρικών (sic), αλλά διότι η διά των μέσων ενημερώσεως διατύπωσις της γνώμης
ενός κληρικού εκλαμβάνεται, κατά κανόνα, υπό του κοινού, ότι είναι η επίσημος
γνώμη της Εκκλησίας...».

Τίποτα, όμως, δεν είναι πιο ψευδές απ' αυτό το τελευταίο: ουδείς πολίτης αυτής
της χώρας εξέλαβε την άποψη του μητροπολίτη Χρυσόστομου, για τις προγαμιαίες
σχέσεις, ως επίσημη γνώμη της Εκκλησίας. Ουδείς πολίτης αυτής της χώρας
πίστεψε ότι είναι επίσημη γνώμη της Εκκλησίας η άποψη του Χρυσόστομου για τη
θανατική καταδίκη των εμπόρων ναρκωτικών κ.λπ.

Η Ιερά Σύνοδος, απλά, δεν θέλει ελεύθερους, τολμηρούς και με σύγχρονη αντίληψη
ιερωμένους. Ιερωμένους που θα τάσσονται υπέρ των προγαμιαίων σχέσεων, υπέρ της
χαράς της ζωής, υπέρ του έρωτα ανάμεσα στους νέους, που είναι, κατά την άποψή
μου, ό,τι πιο ιερό υπάρχει!

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16054N043</ED>
<ID>
ID:129402

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N04&aa=3</URL></REF>


Article

<CATEGORY>vin05</CATEGORY>

 <H2>Στο Λαύριο με τους πρόσφυγες
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΜΙΑ ΣΥΜΒΟΛΙΚΗ κίνηση έκανε το πρωί του Σαββάτου η κ. Δήμητρα Παπανδρέου ­
επισκέφθηκε το στρατόπεδο προσφύγων που έχει δημιουργηθεί στο Λαύριο: Πρόσφερε
γλυκά στα παιδιά και κονσέρβες ­ δυστυχώς, έπεσε κι αυτή θύμα της πρακτικής
των μεγάλων σούπερ μάρκετ, που όταν κάνουν τέτοιες προσφορές, ε, βάζουν και
μερικές ληγμένες κονσέρβες, αλλά τι να γίνει... ­ κι άκουσε πολλά και
συγκινητικά για τη στάση του Ανδρέα Παπανδρέου στο Κουρδικό.

«Ήταν μόνος τότε στην Ευρώπη, ήταν ένας μοναχικός καουμπόι», συμφώνησε η κ.
Δήμητρα Παπανδρέου, που πέρασε πολλή ώρα με τα προσφυγόπουλα από το Κουρδιστάν
και το Ιράκ, πριν τους ευχηθεί «καλή πατρίδα»...

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16054N044</ED>
<ID>
ID:129409

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N04&aa=4</URL></REF>


Article

<CATEGORY>vin05</CATEGORY>

 <H2>Πήγε σινεμά
</H2><H2></H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΤΗΝ ΑΠΟΓΕΥΜΑΤΙΝΗ παράσταση των «Φτερών της αγάπης», στο σινεμά «Έλλη», πήγε
χθες ο Πρωθυπουργός Κ. Σημίτης...

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16054N045</ED>
<ID>
ID:129421

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N04&aa=5</URL></REF>


Article

<CATEGORY>vin05</CATEGORY>

 <H2>Στο ίδιο αμάξι
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΗΜΑΣΙΑ στη λεπτομέρεια: Η νομαρχιακή συνέλευση του ΠΑΣΟΚ στο Ηράκλειο της
Κρήτης είχε ολοκληρωθεί ­ και το μέλος του Εκτελεστικού Γραφείου κ. Θ.
Τσουκάτος είχε ήδη αποδεχτεί την πρόσκληση των τοπικών στελεχών για φαγητό
στον «Διογένη».

Όμως, και μιας που οι «ζυμώσεις» για την επιλογή υποψήφιου δημάρχου δίνουν και
παίρνουν, θέλησε να... διασφαλιστεί: Να πάμε μ' ένα αμάξι, εγώ, ο δήμαρχος κ.
Κ. Ασλάνης και οι επίδοξοι δήμαρχοι, ήταν το νόημα της πρότασής του ­ και τη δέχτηκαν...

Έτσι, ο κ. Ασλάνης έπιασε το τιμόνι ­ «οδηγώ... την κούρσα των υποψηφίων»,
έλεγε χαρακτηριστικά ­ και στις άλλες θέσεις βολεύτηκαν τόσο ο κ. Τσουκάτος,
όσο και οι κ.κ. Μ. Φραγκιαδουλάκης, Ν. Μπελιβάνης, αλλά και ο νομάρχης Γ. Γαρεφαλάκης.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16054N046</ED>
<ID>
ID:129428

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N04&aa=6</URL></REF>


Article

<CATEGORY>vin05</CATEGORY>

 <H2>Συμβαίνουν κι αυτά...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΕΙΣΤΗΚΕ από τα γέλια η αίθουσα όπου γινόταν η νομαρχιακή συνέλευση του ΠΑΣΟΚ
στη Λάρισα, όταν ανακοινώθηκε η πεντάμηνη διαγραφή ενός μέλους, το οποίο ­
προσέξτε ­ αν και είναι υπάλληλος του ΟΣΕ, είχε εμφανιστεί στις τηλεοπτικές
κάμερες ως... αγρότης στις περυσινές κινητοποιήσεις και... έσκιζε την
κομματική του ταυτότητα, διαμαρτυρόμενος τάχα για τις τιμές του βαμβακιού!

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16054N047</ED>
<ID>
ID:129431

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N04&aa=7</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΣΤΑ ΓΑΛΛΙΚΑ μίλησε ο κ. Αντ. Σαμαράς στο συνέδριο των γκωλικών ­ και
καταχειροκροτήθηκε όταν αναφέρθηκε στην ανεργία των νέων, αλλά και στα
ελληνοτουρκικά, παρακαλώ...

ΜΑΛΙΣΤΑ, Ο ΓΙΟΣ του Πομπιντού τον διαβεβαίωσε ότι η Τουρκία δεν
πρόκειται να γίνει δεκτή στην Ευρώπη, αν δεν σεβαστεί τα ανθρώπινα δικαιώματα.
Ο κ. Σιράκ το ξέρει;

ΛΟΙΠΟΝ, ΤΟ ΣΥΝΘΗΜΑ είναι πλέον το εξής: Έξω η βία από το ΠΑΣΟΚ...

ΕΤΣΙ ΠΟΥ ΤΟ ΠΑΝΕ με τα επεισόδια στις Οργανώσεις, σε λίγο θα φωνάζουμε
«το ΕΚΑΒ δεν ξεχνά τι σημαίνει Δεξιά»...

ΣΕ ΛΙΓΟ, ΣΤΟ ΠΑΣΟΚ δεν θα χρειάζονται επιτροπή δεοντολογίας, αλλά
αθλητικό δικαστή...

ΔΕΝ ΣΥΜΦΩΝΟΥΝ σε τίποτα οι ομάδες στη Νεολαία του ΠΑΣΟΚ ­ αφού τους
ζαλίζει η ενότητα, γιατί επιμένουν;

ΦΟΒΕΡΟ ­ ΟΥΤΕ να συμφωνήσουν ότι διαφωνούν δεν μπορούν οι νεαροί της
Χαριλάου Τρικούπη!

ΠΩΣ ΤΟ ΛΕΓΑΝΕ το σύνθημα; Λαός και Νεολαία, για επεισόδια νέα...

ΓΙΑΤΙ ΣΠΑΣΑΝΕ την πόρτα στη Νεολαία του ΠΑΣΟΚ στην Κέρκυρα; Μα, είναι
περήφανοι ­ δεν μπορούν να μπαίνουν από το παράθυρο, όταν τους βλέπουν...

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16054N048</ED>
<ID>
ID:129433

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N04&aa=8</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>ΔΕΚΟλογίες
</H2>
<AUTHOR>ΠΑΥΛΟΣ ΤΣΙΜΑΣ</AUTHOR>

Ότι στον δημόσιο τομέα της χώρας μας ισχύει, ως άγραφος νόμος και σιδηρούς
κανών, η παροχή υπηρεσιών εξαιρετικά χαμηλού επιπέδου, αλλά εξαιρετικά υψηλού
κόστους, είναι πασίγνωστο.

Ότι ιδιαίτερα στις κατ' ευφημισμόν ονομαζόμενες Δημόσιες Επιχειρήσεις Κοινής
Ωφέλειας αυτός ο κανόνας, για ειδικούς λόγους, εφαρμόζεται με ιδιαίτερη ένταση
και μεταφράζεται σε ανύπαρκτη ανταγωνιστικότητα, απόλυτη εξάρτηση από τις
κρατικές επιδοτήσεις και χαίνοντα χρέη, είναι επίσης γνωστό.

Αυτές οι κακόφημες και κατασυκοφαντημένες επιχειρήσεις έχουν γίνει πια κάτι
σαν σύμβολο της κακοδαιμονίας μας ­ ο τόπος όπου οι πολιτικοί, που
αντιλαμβάνονται την πολιτική ως λαφυραγώγηση της εξουσίας, συναντώνται με τους
συνδικαλιστές ενός κομματικά καπελωμένου κορπορατισμού, όπου η
αναποτελεσματική και ανεξέλεγκτη διαχείριση δίνει μοιραίο ραντεβού με την
διαφθορά, όπου το κοινωνικό κράτος συναντιέται με (και ακυρώνεται από) το
πελατειακό κράτος.

Είναι προφανές ότι με την κατάσταση αυτή δεν είναι άσχετος ούτε ο
ανορθολογικός τρόπος με τον οποίο απασχολείται το πλεονάζον προσωπικό των
επιχειρήσεων αυτών ούτε η συνδικαλιστική συνδιοίκησή τους ούτε τα γελοία,
εξοργιστικά, μα πάντως ασήμαντα μικροπρονόμια, με τα οποία κατά καιρούς
διάφορες κυβερνήσεις και διάφορες διοικήσεις έχουν εξαγοράσει την πολιτική ή
εργασιακή συναίνεση του προσωπικού ή διάφορες συνδικαλιστικές ηγεσίες έχουν
εξαργυρώσει μιαν απροσδόκητα και άκοπα κερδισμένη συνδικαλιστική ισχύ, η οποία
προορίζεται να επενδυθεί σε πολιτική καριέρα.

Αλλά πώς να πιστέψει ο πολίτης ότι το σύμπτωμα είναι η αιτία, και ότι είναι
αυτά τα «προνόμια» που γεννούν την κακοδαιμονία του Ελληνικού Δημοσίου και όχι
το αντίθετο;

Και πώς να πιστέψει ότι αρκεί να περικοπούν κάποια επιδόματα, από αυτά που
ευφάνταστοι συνδικαλιστές κατά καιρούς εφηύραν, ευτελίζοντας τον ρόλο και την
αποστολή τους και εκμαυλίζοντας με μικροπαροχές τούς συναδέλφους τους ώστε να
τους καταστήσουν έτσι συνένοχους στην γενικότερη ΔΕΚΟ-διαφθορά, για να λυθεί
το πρόβλημα και να γίνουν οι ΔΕΚΟ μας παράδεισος αποτελεσματικής οργάνωσης,
χρηστής διαχείρισης, ανταγωνιστικών υπηρεσιών και κερδοφόρων ισολογισμών;

Εδώ και μία δεκαετία τουλάχιστον, η χώρα δοκιμάζεται από αλλεπάλληλους γύρους
συγκρούσεων των εκάστοτε κυβερνήσεων με τις συντεχνίες των επιχειρήσεων του
Δημοσίου. Εδώ και μία δεκαετία παρακολουθούμε υπουργούς να διεκτραγωδούν, στο
όνομα της εξυγίανσης των ΔΕΚΟ, το παράλογο και απαράδεκτο των προνομίων που οι
προκάτοχοί τους παραχώρησαν (και οι ίδιοι με το άλλο χέρι συνέχιζαν να δίνουν)
και τις απελπισμένες συντεχνίες να αντιδρούν λυσσασμένα για να διατηρήσουν τα
κεκτημένα τους.

Η περιώνυμη τροπολογία, που απόψε πρόκειται να ψηφιστεί στη Βουλή, έτσι στο
γόνατο γραμμένη και «επαναδιατυπωμένη», αιφνιδιαστικά εισηγμένη και εκ των
υστέρων, εκ των ενόντων και εκ του πονηρού αιτιολογημένη, δεν μοιάζει να
αποτελεί το τέλος αυτής της υπερδεκαετούς ήδη περιπέτειάς μας, μα ένα ακόμη
επεισόδιό της.

Για άλλη μια φορά το πρόχειρο και αποσπασματικό παίρνει την θέση τού
σχεδιασμένου και μακρόπνοου, για άλλη μία φορά η αυθαιρεσία και η προχειρότητα
βρίσκει την αιτιολόγησή της στο «κατεπείγον» του πράγματος, για άλλη μία φορά
η πονηριά του λαϊκισμού επιχειρεί να εκβιάσει την συναίνεση των πολλών μέσα
από την συκοφάντηση των λίγων, για άλλη μία φορά η δύσκολη κατάκτηση της
αναγκαίας κοινωνικής συναίνεσης υποκαθίσταται από την ευκολία των
δημοσκοπήσεων και των επικοινωνιακών τεχνασμάτων.

Για άλλη μία φορά η «επείγουσα ανάγκη» της εξυγίανσης, όντως επείγουσα, αλλά
τόσο όσο και πριν από δέκα χρόνια, γίνεται το άλλοθι για να παρακαμφθεί η μόνη
προϋπόθεση για την επίτευξη της εξυγίανσης αυτής ­ η πολιτική αξιοπιστία, η
εμπιστοσύνη στους θεσμούς, η δημοκρατική αγωγή και η κοινωνική συναίνεση.

Δυστυχώς, η ιστορία και της νέας ΔΕΚΟλογίας επιβεβαιώνει μια παλιά και
δυσάρεστη αλήθεια: ότι η παροχή υπηρεσιών χαμηλού επιπέδου έναντι υψηλού
κόστους δεν χαρακτηρίζει μόνο το σύμπαν των υπηρεσιών του Δημοσίου.
Χαρακτηρίζει και εκείνο της διαχείρισης του δημοσίου πράγματος, το σύμπαν της πολιτικής...

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N06</CAT>
<ED>
Κωδικός άρθρου: A16054N062</ED>
<ID>
ID:129377

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Να εκλέγουμε τον σερίφη
</H2>
<AUTHOR>ΠΑΝΤΕΛΗΣ ΚΑΨΗΣ</AUTHOR>

ΣΥΝΕΒΗ την νύχτα την ώρα που κοιμόντουσαν. Μπήκαν από την μπαλκονόπορτα κι
έκλεψαν παντελόνι και πορτοφόλι χωρίς να τους πάρουν είδηση. Την άλλη ημέρα
βρήκαν το παντελόνι, χωρίς το πορτοφόλι, στον ακάλυπτο. Στην άλλη περίπτωση,
μπήκαν πάλι την ώρα που κοιμόντουσαν και τους έριξαν ­ έτσι πιστεύουν
τουλάχιστον ­ ναρκωτικό: το άλλο πρωί ξύπνησαν με πολλές ώρες καθυστέρηση και
με βαρύ κεφάλι. Φυσικά είχαν κάνει το σπίτι άνω κάτω και είχαν πάρει κάθε τι
πολύτιμο. Οι άλλοι πάλι ήταν πιο τυχεροί: όλα συνέβησαν ενώ απουσίαζαν. Όταν
γύρισαν, άνοιξαν την πόρτα και αντίκρυσαν το χάος. Φυσικά και ήταν ένα
τραυματικό θέαμα. Νιώθουν, ωστόσο, ότι γλίτωσαν από πολύ χειρότερα. Ιστορίες
καθημερινές που τις ακούμε πλέον με επικίνδυνη συχνότητα. Κάτι σαν τις
επιδημίες της γρίπης ­ κάθε τόσο ένας ακόμα γνωστός σου πέφτει θύμα, κάθε φορά
νιώθεις τυχερός που δεν είσαι εσύ και κάθε φορά αναρωτιέσαι αν θα βγάλεις
τον... χειμώνα. Πιο τραυματική απ' όλα όμως φαίνεται πως είναι η εμπειρία που
ακολουθεί με την Αστυνομία. Θα έρθουν σπίτι, θα πάρουν αποτυπώματα, θα δώσουν
και κάποιες συμβουλές-καλωσύνη τους λες. Εκείνο που σου μένει είναι η αίσθηση
της μοιρολατρίας ­ πόσο απίθανο είναι να βγάλουν άκρη, πόσο απροστάτευτος
είσαι τελικά ως πολίτης. Και η μοιρολατρία τους βέβαια δικαιολογείται απολύτως
από τα στοιχεία. Μόλις δύο στις εννέα διαρρήξεις στην Αττική εξιχνιάζονται.
Στοιχεία φυσικά που κανείς υπουργός δεν νοιάζεται να ανακοινώσει. Πόσο μάλλον
να επεξεργαστεί ολοκληρωμένη πολιτική για την εγκληματικότητα ή ­ θού Κύριε
φυλακή τω στόματί μου ­ να θέσει και συγκεκριμένους στόχους για την μείωσή
της. Στόχους, δηλαδή, από τους οποίους θα κριθεί η επιτυχία του ή όχι. Η υψηλή
πολιτική, βλέπετε, είναι πιο εύκολη, όπως και τα αλκοτέστ άλλωστε... Κι όμως,
τα πράγματα θα μπορούσαν να είναι διαφορετικά. Υπάρχουν πόλεις που έχουν
μειώσει δραματικά την εγκληματικότητά τους. Και μάλιστα εκεί που όσοι είναι
επιφορτισμένοι με την αντιμετώπισή της ελέγχονται άμεσα από τους πολίτες. Να
εκλέγουμε, λοιπόν, κι εμείς τον σερίφη ­ δύσκολα θα γίνουμε χειρότερα...

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N06</CAT>
<ED>
Κωδικός άρθρου: A16054N063</ED>
<ID>
ID:129404

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N06&aa=3</URL></REF>


Article

<CATEGORY>vin04</CATEGORY>

 <H2>Νεολαία ΠΑΣΟΚ: Αδιέξοδο, παρά τις συστάσεις των μεγάλων
</H2>
ΤΟ ΑΔΙΕΞΟΔΟ στη Νεολαία ΠΑΣΟΚ παρατείνεται καθώς ούτε και το Σαββατοκύριακο,
στις αλλεπάλληλες συνεδριάσεις των μελών της Εκτελεστικής Γραμματείας, υπήρξε
κοινή προσέγγιση ανάμεσα στις διαφορετικές τάσεις.

Ωστόσο, η συνεχιζόμενη αντιπαράθεση στο επίπεδο των στελεχών του Κεντρικού
Συμβουλίου άρχισε να έχει σοβαρές συνέπειες στη βάση. Μάλιστα, χθες στην
Κέρκυρα, περίπου 60 μέλη της Νεολαίας που πρόσκεινται στον υπουργό Εθνικής
Άμυνας Άκη Τσοχατζόπουλο, έσπασαν την πόρτα των τοπικών κεντρικών γραφείων του
κόμματος, προκειμένου να κάνουν εκλογές γιά την ανάδειξη της Νομαρχιακής
Επιτροπής και των συνέδρων. Αντίθετα, σ' αυτές είχαν αρνηθεί να πάρουν μέρος
οι «εκσυγχρονιστές», οι οποίοι ζητούσαν να γίνουν δεκτές οι αιτήσεις εγγραφής
των νέων μελών.

Αλλά και από το ΠΑΣΟΚ συνεχίστηκαν οι συστάσεις προς τα στελέχη της Νεολαίας.
Από την Κέρκυρα, ο γραμματέας του κόμματος Κώστας Σκανδαλίδης μιλώντας σε
τοπική εκδήλωση τόνισε, μεταξύ άλλων, ότι η κρίση στη Νεολαία δεν έχει
ιδεολογικά χαρακτηριστικά, αλλά αποτελεί μια αντιπαράθεση συσχετισμών.
Εξέφρασε ακόμη την ελπίδα, πως τα στελέχη της Οργάνωσης δεν θα αφήσουν να
φθάσει μέχρι το τέλος αυτή η αντιπαράθεση και τους κάλεσε «να φύγουν από τα
χαρακώματα των συσχετισμών».

Πάντως, κατά τη χθεσινή συζήτηση στην Εκτελεστική Γραμματεία της Νεολαίας
διατυπώθηκαν τέσσερις προτάσεις από τις διάφορες πλευρές, σε μια προσπάθεια να
βρεθεί ένας συμβιβασμός πριν από την αυριανή συνεδρίαση του Εκτελεστικού
Γραφείου. Στελέχη που πρόσκεινται στον Άκη Τσοχατζόπουλο και οι «προεδρικοί»
πρότειναν να γίνει το Συνέδριο την προγραμματισμένη ημερομηνία και να
συμμετέχουν και τα μέλη των «εκσυγχρονιστών» από τις Νομαρχιακές Επιτροπές,
όπου το συγκεκριμένο «μπλοκ» έχει την πλειοψηφία (περίπου 15 Νομαρχιακές
Επιτροπές με 9.000 μέλη). Με την άποψη αυτή, όμως, διαφώνησαν οι
«εκσυγχρονιστές», οι οποίοι επέμεναν να γίνει δεκτή η πρόταση της Πολιτικής
Γραμματείας του κόμματος για ένα μεταβατικό Συνέδριο και την πραγματοποίηση
ενός άλλου τακτικού μέσα σ' έναν χρόνο.

Μία άλλη πλευρά, ζήτησε να αναβληθεί το Συνέδριο και να πραγματοποιηθεί μετά
τις δημοτικές εκλογές με τη συμμετοχή και των 15.000 νέων μελών, των οποίων
εκκρεμούν οι αιτήσεις εγγραφής. Και η τέταρτη άποψη έκανε λόγο για κανονικό
Συνέδριο στις 20-22 Φεβρουαρίου, με συνέδρους από τα μέλη της Νεολαίας που
ήταν στην οργάνωση μέχρι τις 20 Δεκεμβρίου 1997.

Και οι τέσσερις προτάσεις πρόκειται να συζητηθούν σήμερα το απόγευμα στην
προγραμματισμένη συνεδρίαση της Εκτελεστικής Γραμματείας.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N08</CAT>
<ED>
Κωδικός άρθρου: A16054N082</ED>
<ID>
ID:129371

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N08&aa=2</URL></REF>


Article

<CATEGORY>vin04</CATEGORY>

 <H5>ΒΟΥΛΗ: ΔΟΚΙΜΑΖΕΤΑΙ Η ΣΥΝΟΧΗ ΠΑΣΟΚ - Ν.Δ. ΓΙΑ ΤΟ ΘΕΜΑ ΤΩΝ ΔΕΚΟ
</H5><H2>Η τροπολογία έγινε... τεστ
</H2>
<AUTHOR>ΓΙΑΝΝΗΣ Ε. ΔΙΑΚΟΓΑΝΝΗΣ</AUTHOR>

Τεστ για την εσωκομματική συνοχή των δύο μεγαλύτερων κομμάτων, του ΠΑΣΟΚ
και της Ν.Δ., είναι η αποψινή συζήτηση στη Βουλή και η ονομαστική ψηφοφορία
για την επίμαχη τροπολογία που αφορά τις ΔΕΚΟ.

ΤΗΝ ΙΔΙΑ ώρα, η ΓΣΕΕ διοργανώνει έξω από το Κοινοβούλιο συγκέντρωση. (Η
τροπολογία είναι επαναδιατύπωση του 31ου άρθρου του φορολογικού νομοσχεδίου
και καθορίζει ότι για 4 ΔΕΚΟ ­ ΕΛΤΑ, ΟΛΥΜΠΙΑΚΗ, ΟΣΕ, ΟΑΣΑ ­ η κυβέρνηση θα
έχει τη δυνατότητα να παρεμβαίνει με νομοθετικές ρυθμίσεις στις εργασιακές σχέσεις).

Την ονομαστική ψηφοφορία έχουν ζητήσει το ΚΚΕ, ο ΣΥΝ και το ΔΗΚΚΙ, ενώ
αναμένεται απόψε να καταθέσει ­ για το ίδιο άρθρο ­ σχετική πρόταση
ονομαστικής ψηφοφορίας και ο πρόεδρος της Ν.Δ. Κώστας Καραμανλής, σε μια
προσπάθεια να ξεπεράσει τα εσωκομματικά προβλήματα που αντιμετωπίζει με
ορισμένους βουλευτές, οι οποίοι αρνούνται να καταψηφίσουν το άρθρο.

ΕΠΙΧΕΙΡΗΜΑΤΑ

Ο κ. Καραμανλής, όπως σημειώνει συνεργάτης του, θα αποκαλέσει στην παρέμβασή
του «άτολμη», αλλά και «επικίνδυνη» την κυβέρνηση και θα υποστηρίξει ότι
χρειάζεται μια συνολική πρόταση για τις ΔΕΚΟ «και όχι μια στρουθοκαμηλική και
αποπροσανατολιστική τακτική». Παράλληλα, θα αποφύγει να αντιπαρατεθεί, έστω
και με έμμεσο τρόπο, με στελέχη του κόμματός του.

Ούτως ή άλλως, οι κ.κ. Κ. Μητσοτάκης, Ντόρα Μπακογιάννη, Γιώργος Σουφλιάς,
Στέφανος Μάνος, Βασίλης Κοντογιαννόπουλος, Θεόδωρος Κασσίμης και Πέτρος
Τατούλης έχουν διαφοροποιηθεί από την επίσημη θέση για καταψήφιση του σχετικού
άρθρου και προσανατολίζονται από να ψηφίσουν θετικά μέχρι και να απέχουν από
τη σχετική ψηφοφορία. Η στάση τους, όπως παρατηρούν συνεργάτες τους, θα
εξαρτηθεί από την τακτική που θα ακολουθήσει στην Ολομέλεια ο κ. Καραμανλής.

Αντιθέτως, ο κ. Έβερτ ο οποίος θεωρεί ότι ο κ. Καραμανλής πρέπει να ζητήσει
από όλους τους βουλευτές την καταψήφιση της τροπολογίας και να επικρίνει την
κυβέρνηση για τις ΔΕΚΟ, θεωρεί ότι είναι αναγκαίο η Ν.Δ. να εμφανισθεί ενιαία
στη Βουλή.

Πάντως, ο κ. Καραμανλής, ο οποίος δεν επιθυμεί μία αντιπαράθεση με τα κορυφαία
στελέχη του, έχει διαμηνύσει ­ και ανάλογη τοποθέτηση έκανε το Σάββατο σε
ομιλία του στους Μολάους ­ ότι «δεν έχουμε καμία δέσμευση και καμία εξάρτηση»,
αλλά και ότι «δεν έχουμε κανένα λόγο συμβιβασμού με οποιονδήποτε και ο,τιδήποτε».

ΑΠΟΥΣΙΕΣ

Στο ΠΑΣΟΚ «δεν περιμένουν οι απώλειες να ξεπεράσουν τις δέκα, με απουσίες
βουλευτών από την ονομαστική ψηφοφορία». Κυβερνητική πηγή δήλωνε χθες ότι «δεν
τίθεται θέμα κομματικής πειθαρχίας», ωστόσο «η πειθαρχία αποτελεί απόδειξη
ευθύνης για τους βουλευτές ενός σοσιαλιστικού κόμματος».

Ήδη, πέραν των βουλευτών οι οποίοι απείχαν από ορισμένες ονομαστικές
ψηφοφορίες του φορολογικού νομοσχεδίου, οι οποίες έγιναν την περασμένη Τετάρτη
και Πέμπτη στη Βουλή, οι κ.κ. Χ. Καστανίδης, Λ. Κανελλόπουλος και Δ. Πιπεργιάς
εξεδήλωσαν, το Σαββατοκύριακο, την πρόθεσή τους να διαφοροποιηθούν κατά την
συζήτηση του επίμαχου 31ου άρθρου ή ακόμη και κατά την ψηφοφορία.

Εξάλλου, όπως σημείωναν κύκλοι του ΠΑΣΟΚ, η συνδικαλιστική παράταξη ΠΑΣΚΕ
συζήτησε με βουλευτές του κυβερνώντος κόμματος, κυρίως αυτούς που προέρχονται
από τις τάξεις τους, συστήνοντάς τους να εκφράσουν τη διαφωνία τους στη Βουλή
για την επίμαχη διάταξη.

Τα προβλήματα που έχουν δημιουργηθεί στην κυβερνητική παράταξη θα συζητηθούν
αύριο στο Εκτελεστικό Γραφείο του ΠΑΣΟΚ. Ο Πρωθυπουργός αναμένεται να
τοποθετηθεί στο ανώτερο κομματικό όργανο για τις συζητήσεις που είχε με τα
στελέχη του κόμματος, δίδοντας το δικό του στίγμα στις εξελίξεις, για «έξοδο
από την εσωστρέφεια και προώθηση του κυβερνητικού έργου».

Σήμερα, ο κ. Σημίτης θα συναντηθεί με τον γραμματέα του ΠΑΣΟΚ Κώστα
Σκανδαλίδη, ο οποίος σε πολλούς τόνους το Σαββατοκύριακο τόνισε πως
«επιβάλλεται μια συμφωνία ειλικρίνειας και αλήθειας με όλες τις δυνάμεις του
κόμματος». Ο γραμματέας του ΠΑΣΟΚ, μάλιστα, επιρρίπτοντας ευθύνες σε όλες τις
πλευρές, χαρακτήρισε «όχι θετική εξέλιξη της λειτουργίας» την κατάσταση που
επικρατεί στην κυβερνητική παράταξη».

Η ΨΗΦΟΦΟΡΙΑ

Οπωσδήποτε, στην αυριανή συνεδρίαση του Ε.Γ. θα βαρύνει το αποτέλεσμα της
αποψινής συζήτησης και ψηφοφορίας στη Βουλή. Η συζήτηση αυτή έχει
προγραμματισθεί να ολοκληρωθεί ­ και επί των 31 άρθρων ­ τα μεσάνυχτα, και
τότε να γίνει η ονομαστική ψηφοφορία για την επίμαχη διάταξη. Ωστόσο, δεν
είναι βέβαιο ότι ο χρόνος θα επαρκέσει, με δεδομένο ότι θα υπάρξουν και πολλές
διαδικαστικές παρεμβάσεις από τους πολιτικούς αρχηγούς. Ο πρόεδρος της Βουλής
πάντως έχει διευκρινίσει ότι δεν θα υπάρξει άλλη ημέρα συνεδρίασης για να
συζητηθεί το φορολογικό νομοσχέδιο και ότι αυτή πρέπει να ολοκληρωθεί σήμερα.

Τα τρία μικρότερα κόμματα, το ΚΚΕ, ο ΣΥΝ και το ΔΗΚΚΙ, τα οποία συνυπέγραψαν ­
για πρώτη φορά ­ την αίτηση για την ονομαστική ψηφοφορία, σκοπεύουν να
επικεντρώσουν τα πυρά τους κατά των δύο μεγάλων κομμάτων, σε μια προσπάθεια να
εντείνουν τις εσωκομματικές αντιθέσεις που υπάρχουν σ' αυτά.

Ο πρόεδρος του ΣΥΝ Νίκος Κωνσταντόπουλος σε περιοδεία του στη Μεσσηνία
αναφερόμενος στο θέμα υποστήριξε ότι «η κυβέρνηση παίζει ένα παιχνίδι και για
να μην απομακρυνθεί ο κ. Παπαντωνίου από το υπουργείο Εθνικής Οικονομίας και
για να εξασφαλίσει άλλους εσωκομματικούς συσχετισμούς ο κ. Σημίτης».

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N08</CAT>
<ED>
Κωδικός άρθρου: A16054N083</ED>
<ID>
ID:129401

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N08&aa=3</URL></REF>


Article

<CATEGORY>vin04</CATEGORY>

 <H5>ΜΕ ΒΑΡΥΤΑΤΟΥΣ ΧΑΡΑΚΤΗΡΙΣΜΟΥΣ ΓΙΑ ΤΗ ΝΥΧΤΑ ΤΩΝ ΙΜΙΩΝ
</H5><H2>Άγριος καβγάς Πάγκαλου - Λυμπέρη
</H2>
Σκληρή αντιπαράθεση με ανταλλαγή βαρύτατων χαρακτηρισμών υπήρξε χθες μεταξύ
του υπουργού Εξωτερικών Θ. Πάγκαλου και του πρώην αρχηγού ΓΕΕΘΑ Χρ. Λυμπέρη,
για το τι ειπώθηκε τη νύχτα των Ιμίων πίσω από τις κλειστές πόρτες του ΚΥΣΕΑ.

Θεόδωρος Πάγκαλος: «Αποδεικνύεται σήμερα ψεύτης»

Ο Θ. ΠΑΓΚΑΛΟΣ σε συνέντευξή του στο «Έθνος της Κυριακής» επιτέθηκε στον κ.
Λυμπέρη χαρακτηρίζοντάς τον ψεύτη και κατηγορώντας τον για αξιοθρήνητη
συμπεριφορά και ανεπάρκεια τη νύχτα της κρίσης.

Από την πλευρά του, ο πρώην αρχηγός ΓΕΕΘΑ ανταποδίδει τον χαρακτηρισμό του
ψεύτη στον υπουργό Εξωτερικών. 
Υποστηρίζει, μάλιστα, ότι ο κ. Πάγκαλος παρακαλούσε να φυσήξει, για να πάρει ο
αέρας τη σημαία ενώ, μιλώντας για τη γενικότερη στάση της κυβέρνησης εκείνη τη
νύχτα, αναφέρει: «Πρέπει να ντρέπονται».

«ΑΞΙΟΘΡΗΝΗΤΗ»

Χρήστος Λυμπέρης: «Πρέπει να ντρέπονται»

Απαντώντας σε πρόσφατη δήλωση του κ. Λυμπέρη, σύμφωνα με την οποία ο αρχηγός
ΓΕΕΘΑ είχε προτείνει να χτυπήσει πρώτη η Ελλάδα τους Τούρκους τη νύχτα των
Ίμια, ο κ. Πάγκαλος δήλωσε: «Δεν θέλω να περιγράψω την αξιοθρήνητη συμπεριφορά
και την πασιφανή ανεπάρκεια του κ. Λυμπέρη στη διάρκεια αυτών των γεγονότων,
καθώς και την αναξιοπρεπέστατη στάση τις ημέρες που ακολούθησαν, ιδιαίτερα την
εντελώς ταπεινωτική, κατά την άποψή μου, προσπάθεια να αποφύγει την παραίτηση,
την οποία έπρεπε να είχε υποβάλει το ίδιο πρωί.

Θέλω, όμως, να πω ότι πέραν των άλλων ηθικών μειονεκτημάτων που εμφάνισε ο
ηγέτης των Ενόπλων μας Δυνάμεων εκείνη τη βραδιά, αποδεικνύεται σήμερα
κατάπτυστος ψεύτης. Διότι σε καμία στιγμή όλης εκείνης της βραδιάς, και ήλεγξα
αυτή μου την εντύπωση συζητώντας με όλους τους άλλους, δεν έκανε τις προτάσεις
που σήμερα ισχυρίζεται ότι ήταν έτοιμος να κάνει. Δεν διατυπώθηκε, δηλαδή, από
κανένα υπεύθυνο πρόσωπο, η "άλλη" εκδοχή ως πρόταση».

Και ο κ. Πάγκαλος πρόσθεσε: «Όλοι την αντιμετωπίσαμε ως εκδοχή και την
συζητήσαμε, αλλά πρόταση στρατιωτικής αναμέτρησης με την έναρξη εχθροπραξιών
από την πλευρά μας δεν υπήρξε από κανέναν κι αυτό είμαι έτοιμος να το
υπερασπιστώ, γιατί σας λέω είναι δήλωση όλων των άλλων πλην του κ. Λυμπέρη, ο
οποίος διάλεξε αυτό τον επαίσχυντο τρόπο, για να επανέλθει στην επικαιρότητα.
Καλά θα κάνει να εξαφανιστεί και να προσπαθήσει να ξεχαστεί και ο ίδιος και το
όνομά του και η συμπεριφορά του εκείνο το βράδυ. Θα είναι μεγίστη υπηρεσία και
προς τις Ένοπλες Δυνάμεις, από τις οποίες προέρχεται».

ΑΠΟΡΡΙΦΘΗΚΑΝ

Σχολιάζοντας τις δηλώσεις Πάγκαλου, ο κ. Λυμπέρης υποστήριξε στο Mega ότι πριν
ακόμη οι Τούρκοι καταλάβουν την μία από τις δύο βραχονησίδες των Ιμίων, η
κυβέρνηση είχε αρχίσει τις διαπραγματεύσεις για την απεμπλοκή. Όταν κατελήφθη
η βραχονησίδα πρότεινα, λέει ο κ. Λυμπέρης, είτε να «χτυπηθεί» (με ναυτικό
πυροβόλο ή αεροπλάνο) είτε να ανακαταληφθεί. Προτάσεις που απορρίφθηκαν από
την κυβέρνηση, διότι θα οδηγούσαν τις δύο χώρες σε πόλεμο.

Ο πρώην αρχηγός ΓΕΕΘΑ υποστηρίζει ακόμη ότι όταν ρώτησαν κατά πόσο θεωρεί
σοβαρό πράγμα να φύγει η σημαία, είπε ότι «θα παραιτηθούν αξιωματικοί, για να
μη σας πω ότι θα πέσει η κυβέρνηση. Αυτή είναι η απάντησή μου». Και εισέπραξα,
λέει ο κ. Λυμπέρης, την απάντηση: «Είσαι συναισθηματικός ή υπερβολικός».

Ο κ. Λυμπέρης δηλώνει ακόμη ότι έθεσε την παραίτησή του στη διάθεση του
Πρωθυπουργού, ενώ υποστηρίζει ότι ο κ. Πάγκαλος τού έλεγε: «Ρε αρχηγέ, δεν
φυσάει λίγο παραπάνω ο καιρός, να πάρει τη σημαία να φύγουμε;».

«ΑΝΑΙΣΧΥΝΤΙΑ»

Κύκλοι προσκείμενοι στον υπουργό Εξωτερικών, σχολιάζοντας χθες το βράδυ τις
δηλώσεις του κ. Λυμπέρη, ανέφεραν τα εξής: «Όλα όσα είπε ο κύριος Λυμπέρης, τα
έχει ήδη πει ευθέως ή διαδώσει με άνανδρο και ύπουλο τρόπο. Το Πανελλήνιο
περιμένει μια εξήγηση, πώς και γιατί κατελήφθη η δεύτερη Ίμια από τους
Τούρκους και ποιος είναι υπεύθυνος γι' αυτό. Όσο ο κ. Λυμπέρης δεν παρέχει
αυτή την εξήγηση, αλλά φλυαρεί περί άλλων πολιτευόμενος, αναδεικνύει πέραν της
αποδεδειγμένης και πανθομολογούμενης ανικανότητάς του, ότι έχει και μεγάλα
περιθώρια αναισχυντίας».

* Για απαράδεκτη φραστική επίθεση του κ. Πάγκαλου εις βάρος του κ. Λυμπέρη,
μιλάει σε χθεσινή ανακοίνωσή του το ΔΗΚΚΙ, υποστηρίζοντας ότι αυτή, πέραν του
ότι πλήττει το κύρος των Ενόπλων Δυνάμεων της χώρας μας, συνιστά και κυνική
ομολογία των τεράστιων ευθυνών που φέρουν για την κρίση των Ιμίων, ο πολιτικά
υπεύθυνος Πρωθυπουργός και η κυβέρνησή του.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N09</CAT>
<ED>
Κωδικός άρθρου: A16054N091</ED>
<ID>
ID:129337

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N09&aa=1</URL></REF>


Article

<CATEGORY>vin04</CATEGORY>

 <H2>ΠΑΣΟΚ: παραμένουν οι συσχετισμοί στην Α' Αθήνας
</H2>
ΔΙΑΤΗΡΕΙ η λεγόμενη εσωκομματική αντιπολίτευση του ΠΑΣΟΚ την υπεροχή της στην
Α' Αθήνας, σύμφωνα με τα τελικά αποτελέσματα των χθεσινών εκλογών στις 56
οργανώσεις της για την εκλογή συντονιστικών επιτροπών.

Εκλογές για ανάδειξη νέων ηγεσιών στις Τοπικές και Θεματικές Οργανώσεις του
ΠΑΣΟΚ έγιναν σε πολλές περιοχές της χώρας, ενώ για τις 8 Φεβρουαρίου έχουν
προγραμματισθεί εκλογές για νέες Νομαρχιακές Επιτροπές.

Σύμφωνα με στοιχεία, από την απερχόμενη Νομαρχιακή Επιτροπή Α' Αθήνας, από την
καταμέτρηση των ψήφων και των 56 οργανώσεων, ο συσχετισμός μεταξύ του μπλοκ
της λεγόμενης εσωκομματικής αντιπολίτευσης και αυτού των «εκσυγχρονιστών»,
είναι 61% προς 39%. Αναλυτικά οι πρώτοι εξέλεξαν 223 προσκείμενους σ' αυτούς
οι δε δεύτεροι εξέλεξαν 155. Όλοι αυτοί μαζί με 88 άτομα της απερχόμενης
ηγεσίας, (όπου η αναλογία είναι 70% προς 30% υπέρ της εσωκκοματικής
αντιπολίτευσης) αποτελούν το νομαρχιακό συμβούλιο που θα συνεδριάσει την
Πέμπτη. Η εσωκομματική αντιπολίτευση ελέγχει 35 οργανώσεις και οι
εκσυγχρονιστές 21. Σύμφωνα με την προηγούμενη σύνθεση η αναλογία των
εκλεγμένων ήταν περίπου 70 προς 30. Στις 5 νέες Θεματικές Οργανώσεις οι
«εκσυγχρονιστές» κέρδισαν τις τρεις, γι' αυτό και μείωσαν τη συνολική διαφορά.

Η συμμετοχή στις Τοπικές Οργανώσεις της Α' Αθήνας ανήλθε στο 75%, ενώ στις
Θεματικές ήταν, πάντα σύμφωνα με στοιχεία της απερχόμενης Νομαρχιακής
Επιτροπής, 30%, πλην μίας που ήταν περίπου 55%.

Από τα 3.500 νέα μέλη προσήλθε και ψήφισε περίπου το 90%.

Σε δύο Τοπικές Οργανώσεις (Κολιάτσου και Άνω Πατήσια) στήθηκαν δύο κάλπες σε
κάθε οργάνωση, καθώς οι δύο πλευρές δεν συμφώνησαν για τις νέες εγγραφές.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N09</CAT>
<ED>
Κωδικός άρθρου: A16054N092</ED>
<ID>
ID:129372

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N09&aa=2</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Υπάρχουν και όρια...
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΕΙΝΑΙ ΔΥΝΑΤΟΝ μία χώρα, όπως η Ελλάδα, που αντιπετωπίζει τόσο σοβαρά εθνικά
προβλήματα να βλέπει να βγαίνουν τα πάντα στον αέρα με μία αντιπαράθεση τόσο
υψηλών τόνων και τόσο χαμηλής ποιότητας;

Είναι δυνατόν η εξωτερική της πολιτική να γίνεται... κλωτσοσκούφι και να
μετεξελίσσεται σε ντέρμπι, χωρίς νόημα και περιεχόμενο;

Είναι δυνατόν, μετά την κρίση των Ιμίων, που προσέθεσε κι άλλους
πονοκεφάλους για την ίδια την εθνική μας ύπαρξη, να παρακολουθεί άναυδος ένας
λαός μία επικίνδυνη διαμάχη;

Και, είναι δυνατόν, στους δύο πόλους αυτής της σύγκρουσης να βρίσκονται
ένας υπουργός Εξωτερικών και ένας (πρώην) αρχηγός του ΓΕΕΘΑ;

Επιτέλους, υπάρχουν και όρια. Και αν ορισμένοι δεν τα βλέπουν, οι
ωριμότεροι ας βάλουν ένα τέλος. Πριν είναι αργά...

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N09</CAT>
<ED>
Κωδικός άρθρου: A16054N093</ED>
<ID>
ID:129405

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N09&aa=3</URL></REF>


Article

<CATEGORY>vin04</CATEGORY>

 <H5>ΚΑΙ ΣΕ ΚΥΚΛΟΦΟΡΙΑ ΚΑΙ ΣΕ ΑΝΑΓΝΩΣΙΜΟΤΗΤΑ ΜΕ 341.000 ΑΝΑΓΝΩΣΤΕΣ
</H5><H2>«ΤΑ ΝΕΑ» πρώτα «κατ' εξακολούθηση»
</H2>
<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N10</CAT>
<ED>
Κωδικός άρθρου: A16054N101</ED>
<ID>
ID:129332

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N10&aa=1</URL></REF>


Article

<CATEGORY>vin04</CATEGORY>

 <H5>ΑΛΛΑΞΕ Ο ΚΑΤΑΛΟΓΟΣ ΤΩΝ ΕΙΣΗΓΗΤΩΝ ΚΑΙ Ο ΤΙΤΛΟΣ ΤΗΣ ΣΥΝΔΙΑΣΚΕΨΗΣ ΓΙΑ ΤΗΝ ΚΕΝΤΡΟΑΡΙΣΤΕΡΑ
</H5><H2>ΠΑΣΟΚ: Απέφυγαν τον «εμφύλιο»
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Σημίτης - Σκανδαλίδης θα είναι οι βασικοί εισηγητές σε μια Συνδιάσκεψη που
παραλίγο να προκαλέσει... «αιματοχυσίες»

Αποφεύχθηκαν... «αιματοχυσίες» στο ΠΑΣΟΚ με την πρόσφατη απόφαση της
Πολιτικής Γραμματείας του κόμματος για τη μορφή και το περιεχόμενο που θα
λάβει τελικά η Πανελλήνια Συνδιάσκεψη για την ιδεολογία και τη φυσιογνωμία του Κινήματος.

Η ΣΥΝΔΙΑΣΚΕΨΗ θα πραγματοποιηθεί στην Αθήνα το διήμερο 13 και 14 Φεβρουαρίου,
και η αρχική απόφαση (του Πρωθυπουργού Κώστα Σημίτη) ήταν ότι θα έπρεπε να
ασχοληθεί με την υπόθεση της Κεντροαριστεράς και την νέα συλλογικότητα.

Πολλά στελέχη του ΠΑΣΟΚ αντέδρασαν έντονα στην απόφαση αυτή, θεωρώντας ότι σε
μία εποχή που η κυβέρνηση αντιμετωπίζει πολλά προβλήματα με μεγάλες κοινωνικές
ομάδες, θα ήταν παράλογο να ανοίξει και εσωκομματικός πόλεμος για την
ιδεολογική και πολιτική φυσιογνωμία του ΠΑΣΟΚ.

Στελέχη που θεωρείται ότι εκφράζουν τις απόψεις του Κώστα Σημίτη θεωρούσαν,
αντιθέτως, ότι η εποχή είναι κατάλληλη για να ανοίξει ένας ευρύς διάλογος για
τα θέματα αυτά, στην προοπτική ότι το ΠΑΣΟΚ οφείλει να υπερβεί τις
διαχωριστικές γραμμές.

ΟΙ ΕΙΣΗΓΗΣΕΙΣ

Πώς, όμως, ξεκίνησε και πώς απεφεύχθη η «εμφύλια» διαμάχη; Όλα άρχισαν από την
υιοθέτηση από τον Κώστα Σημίτη μιας εισήγησης του Τομέα Επικοινωνίας του
ΠΑΣΟΚ, σχετικά με την Συνδιάσκεψη. Σύμφωνα με την πρόταση αυτή, στην
Συνδιάσκεψη θα έπρεπε να υπάρξουν δέκα εισηγήσεις, με θεματολογία σχετική με
τα θέματα της Κεντροαριστεράς και τη νέα συλλογικότητα.

Πρότεινε, επίσης, να υπάρξουν ισάριθμοι βασικοί εισηγητές, εκ των οποίων ­ κι
αυτό προκάλεσε έντονες αντιδράσεις ­ οι τέσσερις μόνον έχουν οργανωτική σχέση
με το ΠΑΣΟΚ. Σύμφωνα με την πρόταση αυτή, εισηγήσεις θα έκαναν οι υφυπουργοί
Εξωτερικών Γ. Κρανιδιώτης και Ανάπτυξης Α. Διαμαντοπούλου, ο βουλευτής Ρ.
Σπυρόπουλος και ο ευρωβουλευτής Γ. Κατηφόρης. Οργανωτική σχέση με το ΠΑΣΟΚ
μπορεί να θεωρηθεί ότι είχε και ο σύμβουλος του Πρωθυπουργού για οικονομικά
θέματα, Τ. Γιαννίτσης.

Αντίθετα, καμία σχέση με το ΠΑΣΟΚ δεν είχαν οι υπόλοιποι πέντε εισηγητές, τα
ονόματα των οποίων, ειδικά δύο εξ αυτών, προκάλεσαν τις περισσότερες
αντιδράσεις. Ο λόγος είναι ότι θεωρήθηκε έξω από κάθε λογική να εισηγηθούν
θέματα, που αφορούν την ιδεολογία του ΠΑΣΟΚ. Συγκεκριμένα, επρόκειτο για τους
Νικ. Διαμαντούρο και Παν. Σούρλα, ο οποίος θα εισηγείτο το θέμα «Οι αξίες μας
- η νέα συλλογικοτητα». Οι άλλοι τρεις που επρόκειτο να εισηγηθούν θέματα στην
Συνδιάσκεψη, ήταν οι προσωπικοί φίλοι του Κώστα Σημίτη, Ν. Μουζέλης, Κ.
Τσουκαλάς και ο Μ. Μοδινός.

ΔΙΑΜΑΡΤΥΡΙΕΣ

Πολλά στελέχη με διαβήματα στο Εκτελεστικό Γραφείο διαμαρτυρήθηκαν έντονα για
τον κ. Π. Σούρλα, που θεωρείται συντηρητικών πολιτικών πεποιθήσεων, αλλά οι
διαμαρτυρίες αυτές αρχικά έπεσαν στο κενό. Διαμαρτυρίες προκάλεσε και η
γνωστοποίηση ενός καταλόγου ονομάτων, τα οποία θα έκαναν παρεμβάσεις στη
διάρκεια των εργασιών της Συνδιάσκεψης. Στον κατάλογο περιλαμβάνονταν, μεταξύ
άλλων, τα ονόματα της Μ. Δαμανάκη και των Α. Μανιτάκη, Μ. Παπαγιαννάκη, Α.
Φατούρου, Α. Παππά, Φιλ. Πιέρρου, Τ. Πατρίκιου, Π. Τσίμα, Χ. Ροζάκη, Γ.
Πανταγιά, Γ. Πανούση, Ν. Αλευρά, Π. Ευθυμίου, κ.ά.

Το Ε.Γ. έγινε αποδέκτης διαβημάτων από όλες σχεδόν τις πτέρυγες του ΠΑΣΟΚ, και
όχι μόνον από τη λεγόμενη εσωκομματική αντιπολίτευση, θέμα που ετέθη κατά την
προχθεσινή συνεδρίαση της Πολιτικής Γραμματείας του κόμματος, στον Πρωθυπουργό
Κώστα Σημίτη. Του τονίσθηκε ότι η Συνδιάσκεψη θα πρέπει να αφορά την ιδεολογία
και τη φυσιογνωμία του ΠΑΣΟΚ, και για τον λόγο αυτόν θα πρέπει να έχει κυρίως
κομματικό χαρακτήρα, εισήγηση που δέχθηκε τελικά ο Κώστας Σημίτης.
Προηγουμένως, του είχε αναφερθεί ότι σε μια εποχή που το ΠΑΣΟΚ, ως κομματικός
φορέας, καλείται να στηρίξει κυβερνητικές επιλογές που έχουν πολιτικό κστος,
όπως η τροπολογία για τις ΔΕΚΟ, το τελευταίο που θα του έλειπε, είναι να
αντιμετωπίσει και προβλήματα ιδεολογικοπολιτικής φύσεως.

ΝΕΟ ΘΕΜΑ

Έτσι, αποφασίσθηκε η Συνδιάσκεψη να έχει ως θέμα «Σοσιαλισμός και Δημοκρατία
στην Ευρώπη του 21ου αιώνα». Θα υπάρξουν δέκα βασικές εισηγήσεις, με θέματα
όπως κοινωνική πολιτική, οικονομία και κράτος, κοινωνικό κράτος, εργασιακές
σχέσεις, εξωτερική πολιτική και νέο περιβάλλον, διεθνείς σχέσεις, οι αξίες του
ΠΑΣΟΚ κ.ά. Κεντρικοί εισηγητές θα είναι μέλη του Εκτελεστικού Γραφείου, και
εφ' όσον το επιθυμούν, θα κάνουν εισηγήσεις όσοι παρακολουθήσουν τις εργασίες
της Συνδιάσκεψης.

Σχετικά με τη συμμετοχή ή όχι των καθηγητών ή προσωπικοτήτων που είχε
προτείνει ο Τομέας Επικοινωνίας του ΠΑΣΟΚ, υπήρξε συμβιβαστική λύση, να
κληθούν δηλαδή να παρακολουθήσουν τις εργασίες της Συνδιάσκεψης και εφ' όσον
το επιθυμούν, να παρέμβουν επ' ολίγον με ομιλίες τους.

Οι βασικοί εισηγητές της Συνδιάσκεψης που θα μιλήσουν με θέμα την ιδεολογία,
τη φυσιογνωμία και τη στρατηγική του ΠΑΣΟΚ, θα είναι δύο: ο Κώστας Σημίτης και
ο Κώστας Σκανδαλίδης.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N11</CAT>
<ED>
Κωδικός άρθρου: A16054N111</ED>
<ID>
ID:129333

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N11&aa=1</URL></REF>


Article

<CATEGORY>vin04</CATEGORY>

 <H5>Ο ΥΠΟΥΡΓΟΣ ΠΡΟΕΔΡΙΑΣ ΤΟΝΙΖΕΙ ΤΗΝ ΑΝΑΓΚΗ ΓΙΑ ΜΕΤΑΡΡΥΘΜΙΣΤΙΚΟ ΣΟΚ ΓΙΑ ΝΑ ΑΝΤΕΞΕΙ
ΤΟΝ ΔΙΕΘΝΗ ΑΝΤΑΓΩΝΙΣΜΟ ΚΑΙ ΟΜΟΛΟΓΕΙ ΠΩΣ ΟΙ ΠΛΗΓΕΣ ΤΟΥ ΣΥΝΕΔΡΙΟΥ ΔΕΝ ΕΧΟΥΝ
ΑΚΟΜΑ ΕΠΟΥΛΩΘΕΙ
</H5><H5>ΓΙΑ ΔΑΜΑΝΑΚΗ
</H5><H5>«Καμία μάχη δεν είναι χαμένη ­ οι μάχες κερδίζονται»
</H5><H5>«Η κυβέρνηση δεν συζητά θέμα εκλογικού νόμου»
</H5><H5>Προσλήψεις με το σταγονόμετρο ­ μετατάξεις μετά το καλοκαίρι
</H5><H2>ΑΛΕΚΟΣ ΠΑΠΑΔΟΠΟΥΛΟΣ
</H2><H2>Κοινή πορεία, αλλιώς θα κλάψουμε όλοι στο ΠΑΣΟΚ
</H2>
<AUTHOR>ΛΟΥΚΑΣ ΔΗΜΑΚΑΣ - ΚΑΤΙΑ ΠΕΤΡΟΠΟΥΛΟΥ</AUTHOR>

Η αγαπημένη του ομάδα, ο Απόλλων Αθηνών, έπαιζε χθες εκτός Ριζούπολης, με
τον Πανηλειακό στον Πύργο.

Βεβαίως, τίποτα δεν θα τον εμπόδιζε να παρακολουθήσει την εξέλιξη του αγώνα
από το τρανζίστορ, αν δεν έπρεπε να παρευρίσκεται, την ίδια ώρα, στην κοπή της
πίτας του χωριού του...

Τα τελευταία χρόνια, τα κυβερνητικά του καθήκοντα έχουν στερήσει από τον Αλέκο
Παπαδόπουλο το δικαίωμα σε απλές απολαύσεις ή συνήθειες κάθε φυσιολογικού ­
δηλαδή μη «επώνυμου» ή υπεραπασχολημένου­ ανθρώπου. «Νομίζει ο κόσμος ότι το
να γίνει κανείς υπουργός έχει κάποια προνόμια. Η επωνυμία είναι ένα βαρύ
τίμημα. Δεν έχεις ούτε προσωπική ζωή ούτε και μια δυνατότητα ελευθερίας».

Και μπορεί μεν η οικονομία παλιότερα, η Δημόσια Διοίκηση σήμερα να κέρδισαν
έναν υπουργό, πλην όμως, το γήπεδο έχασε έναν τακτικό επισκέπτη. Το καφενείο
έναν φανατικό ταβλαδόρο. Το «Jimmy's»... «δεν ξέρω, υπάρχει ακόμα στη
Βαλααωρίτου;», έναν καλό συζητητή. Η βιβλιοθήκη της Βουλής και οι δημοπρασίες
παλαιών εκδόσεων έναν μανιώδη βιβλιοδίφη. Και το πόνημα, που εδώ και καιρό
γράφει, για τον πολιτικό λόγο στη διάρκεια του Μεσοπολέμου, μετράει πλέον
μια-μια τις προστιθέμενες σελίδες.

ΤΑΒΛΙ ΚΑΙ ΜΕΤΡΙΟΣ

Το μόνο που αντιστέκεται στο πρόγραμμα πλήρους και αποκλειστικής απασχόλησης
του ­ πρώτου τη τάξει ­ υπουργού, είναι το καφενείο του Σούκα στη Δάφνη. Δεν
πρόλαβε να μπει μέσα, για μια παρτίδα τάβλι και έναν μέτριο ελληνικό φυσικά,
πριν από μια εβδομάδα, πρωινό Κυριακής, και ο κόσμος έπεσε πάνω του. «Τι
πάθατε μέσα στο ΠΑΣΟΚ και τσακώνεστε;». Τι κι αν τα γράφουν οι εφημερίδες...
«Έχω την εντύπωση ότι οι εφημερίδες πολλές φορές υπερβάλλουν στις διαπιστώσεις
τους». Έπρεπε να τ' ακούσει από τον κόσμο. «Μου έκανε μεγάλη εντύπωση. Είναι
μια προσλαμβάνουσα του κόσμου που αποδεικνύει πως θέλει αδιατάρακτη τη
λειτουργία της κυβέρνησης. Με ενοποιημένη δράση και χωρίς τον φόβο
διασπαστικών κινήσεων ή αμφιβολιών».

Στο κλίμα του καφενείου δεν χωρούσε άλλη απάντηση: «Εντάξει, αυτά είναι
προσωρινά. Όλα θα πάνε καλά». Οι αναλύσεις - εξηγήσεις για την κακή εικόνα
που, όλοι αποδέχονται, εμφανίζει η κυβέρνηση και για τη χαμηλότερη, από της
εκλογής του, δημοτικότητα του Πρωθυπουργού που πιστοποιούν οι δημοσκοπήσεις,
έμειναν για τη συνέντευξη. «Η πολιτική αντιπαράθεση στην Ελλάδα δεν έχει στόχο
την επίλυση των προβλημάτων, δεν παράγει πολιτική, αλλά κατά κύριο λόγο
παραπολιτική. Καμία κυβέρνηση στην Ελλάδα δεν ευτύχησε μετά τη γοητεία της
εκλογικής της νίκης να έχει μια σταθερότητα όσον αφορά την απήχησή της. Τα
τελευταία χρόνια προσπερνούσαμε τα σοβαρά προβλήματα της χώρας, αγοράζοντας
πολιτικό χρόνο. Αυτά τα προβλήματα έχουν συσσωρευτεί και έχουν καλλιεργηθεί
ολόκληρες προσδοκίες για την κυβέρνηση Σημίτη να τα ξεπεράσει, γιατί
διαφορετικά η πολιτική, οικονομική και κοινωνική μας σύμπλευση με την Ευρώπη
διακυβεύεται. Δεν έχει περιθώριο η κυβέρνηση να μη δώσει λύσεις. Και οι λύσεις
αυτές απαιτούν αποφάσεις επώδυνες για τα χιλιάδες μικροσυμφέροντα που έχουν
επικαθήσει στον κορμό του ελληνικού κράτους».

Η ΥΠΟΧΡΕΩΣΗ ΣΗΜΙΤΗ

Για τον Πρωθυπουργό είναι κατηγορηματικός: «Είναι αφελέστατοι εκείνοι που
πιστεύουν ότι μπορούν να αποδυναμώσουν το δικαίωμα και την υποχρέωση που έχει
ο Κ. Σημίτης να κυβερνήσει τη χώρα και να πάρει τις μεγάλες αποφάσεις ή να
απομειώσουν την όποια πολιτική του δύναμη. Εμείς θα κριθούμε ως κυβέρνηση από
το συνολικό αποτέλεσμα στο τέλος της τετραετίας».

Δεν δείχνει να ανησυχεί από το γεγονός ότι το ΠΑΣΟΚ φαίνεται να χάνει τους
παραδοσιακά κοινωνικούς του συμμάχους. «Κοιτάξτε. Κάθε εποχή έχει τις δικές
της συμμαχίες και αιτήματα. Το εκλογικό σώμα είναι μια κινούμενη άμμος.
Βεβαίως και το ΠΑΟΣΚ εκπροσωπεί τα συμφέροντα συγκεκριμένων τάξεων, αλλά
προέχει η υποχρέωση να πάει συνολικά τη χώρα μπροστά».

Εθνικές εκλογές. Θα γίνονται σε δύο ημέρες. Το Σάββατο θα ψηφίζουν οι
ετεροδημότες στον τόπο κατοικίας και την Κυριακή οι υπόλοιποι. Το νομοσχέδιο
θα κατατεθεί στα μέσα Φεβρουαρίου

Δεν εθελοτυφλεί. Αναγνωρίζει ότι οι εσωκομματικές τριβές που υπάρχουν μέσα στο
ΠΑΣΟΚ, η εικόνα των δύο κομμάτων, «τους υπεύθυνους για την οποία θα μπορούσε
ίσως κανείς να αναζητήσει και από τις δύο πλευρές», επηρεάζει δυσμενώς τα
πράγματα. Παραδέχεται ότι οι πληγές του Συνεδρίου δεν έχουν ακόμα επουλωθεί.
Όμως θεωρεί καταστροφική την αντίληψη ορισμένων να πιστεύουν ότι μπορούν να
συντηρήσουν τις διαιρέσεις. «Σημασία έχει, από κάποια στιγμή, διατηρώντας ο
καθένας τις απόψεις του να μπορεί να ενοποιεί τις πολιτικές και να τις
στηρίζει. Αυτό το οφείλουν οι πάντες απέναντι στον ελληνικό λαό. Εκείνο που
θεωρώ όμως μελαγχολικό είναι να αναγορεύονται οι δευτερεύουσες, σε αξία, για
μένα, ενδοκομματικές θέσεις σε πρωτεύουσες. Και βεβαίως να δημιουργούν ένα
κλίμα αποσταθεροποίησης που δεν ευνοεί την προώθηση του κυβερνητικού έργου».

ΕΝΤΑΣΗ ΤΩΝ ΑΝΤΙΘΕΣΕΩΝ

Δεν θεωρεί πως ­ πέρα από τους πολιτικούς όρους ­ η έλλειψη ψυχικής επαφής
μεταξύ των στελεχών του ΠΑΣΟΚ είναι ένα γενικευμένο φαινόμενο. Φοβάται όμως ­
τονίζοντας ότι θα πρόκειται περί μεγάλου λάθους ­ ότι οι επιμέρους αντιθέσεις
θα ενταθούν τους επόμενους μήνες «και εν όψει των δημοτικών εκλογών και μιας
νοοτροπίας που έχει να κάνει με τη νομή της πολιτικής εξουσίας». Προτείνει
«συνένωση και κοινή πορεία για να μη μείνει η χώρα πίσω», γιατί τότε... «θα
κλάψουν όλοι εις τις όχθες του ποταμού Βαβυλώνος».

Σε οτιδήποτε και αν ερωτάται επιδεικνύει μονίμως μιαν εμμονή: ότι η χώρα
χρειάζεται εξυγιαντικές παρεμβάσεις για να αντέξει στον αδυσώπητο διεθνή
ανταγωνισμό. «Σ' αυτήν τη χώρα είναι δεκάδες χιλιάδες τα ­ νομιμοποιημένα
πολλές φορές ­ συμφέροντα που απομυζούν, έως λεηλατούν, το έρμο κράτος. Γι'
αυτό και χρειάζονται τεράστιες αλλαγές στο σύστημα της κρατικής λειτουργίας
και μια διαφορετική προσέγγιση στη λειτουργία του οικονομικού μας συστήματος».

Μ' αυτή την έννοια θεωρεί ότι η τροπολογία για τις ΔΕΚΟ (που σήμερα συζητείται
στη Βουλή) είναι η «σημαντικότερη εξυγιαντική μεταρρυθμιστική παρέμβαση στη
μεταπολεμική ιστορία της χώρας που έπρεπε να έχει γίνει εδώ και καιρό». Για να
επιζήσουν οι δημόσιες επιχειρήσεις «πρέπει να μπει το μαχαίρι βαθιά στο
κόκαλο, πρέπει να ταρακουνηθεί το σύστημα. Όλα αυτά όμως πρέπει να γίνουν με
αποφασιστικότητα και ορθολογισμό», λέει, αν και δέχεται εμμέσως ότι οι
χειρισμοί θα μπορούσαν να ήταν καλύτεροι.

Όταν ερωτάται αν επιμένει στη συνταγή του ισχυρού δημοσιονομικού σοκ που είχε
προτείνει κάποτε, υπενθυμίζει ότι αυτό το είχε κάνει ως υπουργός Οικονομικών,
αρνούμενος κάθε σημερινό σχόλιο επί της οικονομίας. Διευκρινίζει, όμως, ότι
«μιλάει πλέον για ένα ισχυρό συνολικό μεταρρυθμιστικό σοκ στην πατρίδα μας που
θα μπορέσει να την απογειώσει. Ζούμε στο 2000. Δεν είμαστε μοναχικοί
καβαλάρηδες, τύπου Λούκι Λουκ».

ΠΡΟΣΤΡΕΧΕΙ συχνά σε αποφθέγματα της ελληνικής ή της παγκόσμιας λογοτεχνίας.
Για την περίπτωση, θεώρησε ως πλέον κατάλληλο το... «ο άνθρωπος δεν νικιέται
ποτέ, πεθαίνει μόνον» από το βιβλίο «Ο γέρος και η θάλασσα» του Χεμινγουέι.
Έσπευσε να το αποκρυπτογραφήσει: «Καμιά μάχη δεν είναι χαμένη. Οι μάχες
κερδίζονται». Το δικό του απόφθεγμα αφορά τη μάχη της ΑΘήνας και την κυρία
Μαρία Δαμανάκη.

Δεν άφησε να πέσει κάτω το υπονοούμενο ότι είναι από τα λίγα στελέχη του
ΠΑΣΟΚ, που δεν έχει εκφραστεί δημοσίως για την απόφαση του ΠΑΣΟΚ να στηρίξει
την υποψηφιότητα Δαμανάκη. «Δεν ερωτήθην. Συνήθως, ερωτάτε τους εισερχομένους
και εξερχομένους από την Χαριλάου Τρικούπη»... Τώρα όμως που ήρθε η σειρά
του... «Είναι μια επιλογή, την οποία οφείλουν να στηρίξουν και θα στηρίξουν ­
και ουαί κι αλίμονον αν δεν το κάνουν ­ όλα τα στελέχη του ΠΑΣΟΚ. Οι
διατυπωμένες, εδώ και καιρό, γκρίνιες πρέπει να μετασχηματιστούν σε ενεργή υποστήριξη».

Έχει περιθώρια να κερδίσει η κ. Μαρία Δαμανάκη; «Εξαρτάται από την πορεία του
επόμενου οκταμήνου, όσον αφορά και την πολιτική παρουσία του ΠΑΣΟΚ και την
ανάδειξη των προβλημάτων της πρωτεύουσας. Χρειάζεται αγωνιστικότητα, συνέπεια
και σοβαρότητα».

Δεν νομιμοποιείται, λέει, ως υπουργός Εσωτερικών να εκφράσει άποψη για τον
Δημήτρη Αβραμόπουλο. «Θα τον κρίνουν οι Αθηναίοι». Αποκρούει, όμως, μετά
βδελυγμίας τις φήμες ότι «αντάλλαξε» την υποστήριξη του δημάρχου Αθηναίων στον
«Καποδίστρια» με την κατάθεση τροπολογίας, που επανακηρύσσει εκλογές σ' έναν
δήμο στην περίπτωση που ένας δήμαρχος παραιτηθεί στο μέσον της θητείας του.
«Πρόκειται για μια φιλολογία πάρα πολύ χαμηλού επιπέδου, από ανθρώπους που
νομίζουν πως πολιτική είναι αυτό που βλέπουν τα μάτια τους μόνο σε απόσταση
ενός μέτρου. Δεν θα εισηγούμην ποτέ την ψήφιση μιας τέτοιας διάταξης, γιατί
δεν μπορεί να αναστατώνεται η ζωή ενός μεγάλου δήμου, όταν ο επικεφαλής του
παραιτείται. Δεν γίνεται πουθενά στον κόσμο».

Θεωρεί πρόωρο να αρχίσουμε από τώρα τις εκτιμήσεις επί των άλφα ή βήτα
αποτελεσμάτων των νομαρχιακών και δημοτικών εκλογών, τις οποίες φυσικά δεν
θεωρεί ότι θα αποτελέσουν δημοψήφισμα για τη γενικότερη πολιτική της
κυβέρνησης. «Τα συμπεράσματα θα είναι μεικτά. Πιστεύω ­ και δεν το λέω ως
ευσεβή πόθο ­ ότι η πολιτική της κυβέρνησης θα δικαιωθεί διότι, πέρα από τις
γκρίνιες, οι πολίτες σε στιγμές ηρεμίας βάζουν τα πράγματα στη ζυγαριά και...
κάνουν το ταμείο».

Ειδήσεις δεν βγάζει για τις δημοτικές εκλογές, με υπερηφάνεια όμως σπεύδει να
ανακοινώσει ότι μετά κυοφορία κάποιων χρόνων το νομοσχέδιο για τον
εκσυγχρονισμό των εκλογικών διαδικασιών βρίσκεται προ των πυλών της Βουλής.
Πρόκειται για το νομοσχέδιο που δίνει το δικαίωμα στους ετεροδημότες να
ψηφίζουν, στις εθνικές εκλογές, στον τόπο κατοικίας τους. Οι εκλογές θα
γίνονται σε δύο ημέρες: Σάββατο οι ετεροδημότες, Κυριακή οι υπόλοιποι. «Όσο κι
αν ψάξαμε, δεν βρήκαμε άλλη εναλλακτική λύση και μ' αυτήν την πρόταση θα
θέσουμε το θέμα στη Διακομματική Επιτροπή στα μέσα Φεβρουαρίου».

ΕΧΕΙ κουραστεί, λέει, να το επαναλαμβάνει. Η κυβέρνηση δεν συζητά θέμα
εκλογικού νόμου. «Δεν θέλουμε να δημιουργήσουμε μία ατμόσφαιρα εκλογολογίας,
που αντιβαίνει στην προώθηση του κυβερνητικού έργου. Ο τόπος θέλει ηρεμία.
Υπάρχει εκλογικός νόμος, που, σας υπενθυμίζω, λειτούργησε επιτυχώς για το
ΠΑΣΟΚ ήδη δύο φορές».

Οι ερωτήσεις είναι πιεστικές. Δεν συζητά η κυβέρνηση τώρα. Αύριο όμως; «Δεν
κάνω και δεν πρέπει να κάνω καμία δήλωση. Υπάρχει νόμος δημοσιευμένος. Αν
γίνουν, φερ' ειπείν, ξαφνικές εκλογές, δεν θα υπάρχει δυνατότητα αλλαγής». Και
αν δεν γίνουν; Το θεωρεί αυτονόητο και θεωρητικά μη αποκλειστέο. «Πρόκειται
για θέματα με τα οποία ενδεχομένως η κυβέρνηση να ασχοληθεί σε κάποιους άλλους χρόνους»...
<H3>ΔΗΜΟΣΙΟ
</H3>
ΕΙΝΑΙ ΤΟ επόμενο στοίχημά του. Μιλάει με πάθος για τις μεγάλες αλλαγές στη
δομή της λειτουργίας του κράτους. «Κεντρικός στόχος είναι τα υπουργεία να
μετατραπούν σε επιτελικά υπουργεία ελέγχου, ώστε να πάψει το απαράδεκτο
φαινόμενο συναλλαγής εντός των υπουργείων. Η περιφέρεια θα ενδυναμωθεί σε
αυτοτελή διοικητική μονάδα σε έναν παρθένο χώρο που δεν είναι ακόμα
διαβρωμένος. Και στη Νομαρχιακή Αυτοδιοίκηση, που είναι ένας επιτυχημένος
θεσμός, θα εισαχθούν λειτουργικά συστήματα που θα τη διευκολύνουν στην άσκηση
της Δημόσιας Διοίκησης».

Όσον αφορά τη Δημόσια Διοίκηση... «Ο νέος δημοσιοϋπαλληλικός κώδικας θα
βοηθήσει να εμπεδωθεί ένα αίσθημα ευθύνης, ώστε να πάψει η Δημόσια Διοίκηση να
είναι εξαρτώμενη από την πολιτική και συνδικαλιστική εξουσία. Οι δημόσιοι
υπάλληλοι είναι υπό κατηγορία, πολλές φορές άδικα. Υπάρχουν ικανότατοι
υπάλληλοι, πατριώτες, υπάρχει όμως και μεγάλη φύρα, προϊόν της λειτουργίας του
πολιτικού συστήματος. Όταν κάποιος μπαίνει από το παράθυρο, η ψυχολογία του
είναι η ψυχολογία του λάθρα βιώσαντος».

Υπενθυμίζει το μεγάλο επίτευγμα της κυβέρνησης του ΠΑΣΟΚ για τα αντικειμενικά
και αξιοκρατικά κριτήρια του νόμου για τις προσλήψεις. Και επαναλαμβάνει ότι
οι προσλήψεις στο Δημόσιο για το 1998 θα γίνουν με το σταγονόμετρο. «Το
Δημόσιο δεν μπορεί να είναι καταφύγιο ανεργίας. Χρειάζεται εξειδικευμένους
ανθρώπους για να μπορέσει να ανταποκριθεί στις απαιτητικές και μεταβαλλόμενες
ανάγκες της εποχής μας».

«ΔΕΝ ΥΠΑΡΧΟΥΝ ΚΕΚΤΗΜΕΝΑ»

Προσλήψεις με το σταγονόμετρο και μετατάξεις μετά το καλοκαίρι. «Δεν υπάρχουν
κεκτημένα. Ένα κεκτημένο είναι νομιμοποιημένο. Το δημόσιο συμφέρον και τα
κατοχυρωμένα από το νόμο και το Σύνταγμα κεκτημένα των υπαλλήλων». Αυτό δεν
σημαίνει ότι δεν θα επιδειχθεί ευαισθησία και δεν θα ληφθούν υπόψη
διαμορφωμένες οικογενειακές και κοινωνικές ανάγκες των υπαλλήλων. «Θα γίνουν
ρεαλιστικές προσεγγίσεις».

Ο υπουργός Εσωτερικών και Δημόσιας Διοίκησης τάσσεται υπέρ της δημιουργίας
διυπουργικών κλάδων υπαλλήλων και ανακοινώνει ως σημαντική καινοτομία του νέου
δημοσιοϋπαλληλικού κώδικα τη δυνατότητα να επιλέγονται οι διευθυντές ενός
υπουργείου και από άλλα υπουργεία. Θεωρεί όμως πρόωρο, ως θέμα που χρειάζεται
πολλή μελέτη, την υιοθέτηση της πρότασης Σπράου για τη δημιουργία Σώματος
Ανώτατων Στελεχών Δημόσιας Διοίκησης και από τον ιδιωτικό τομέα. «Το
διοικητικό σύστημα στην Ελλάδα αυτήν τη στιγμή είναι αμφίβολο αν επιτρέπει μια
τόσο σημαντική καινοτομία».

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N12</CAT>
<ED>
Κωδικός άρθρου: A16054N121</ED>
<ID>
ID:129334

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N12&aa=1</URL></REF>


Article

<CATEGORY>vin04</CATEGORY>

 <H5>ΚΥΠΡΙΑΚΕΣ ΕΚΛΟΓΕΣ: ΜΑΧΗ ΣΩΜΑ ΜΕ ΣΩΜΑ ΓΙΑ ΚΛΗΡΙΔΗ ΙΑΚΩΒΟΥ ΜΕ ΡΥΘΜΙΣΤΕΣ
ΛΥΣΣΑΡΙΔΗ - ΒΑΣΙΛΕΙΟΥ ΚΑΙ ΓΑΛΑΝΟ
</H5><H5>Παιχνίδι αριθμών αναζητώντας σημεία σύγκλισης
</H5><H2>Τα μικρά κόμματα θα βγάλουν τον Πρόεδρο
</H2>
<AUTHOR>ΓΙΩΡΓΟΣ ΤΣΑΛΑΚΟΣ</AUTHOR>

Κληρίδης - Ντενκτάς (στη φωτογραφία με τον γ.γ. του ΟΗΕ, Κόφι Ανάν). Οι
ψηφοφόροι σε ποσοστό 47,2% θεωρούν τους χειρισμούς του Προέδρου στο Κυπριακό
σωστούς και το 29,2% «έτσι κι έτσι»

Μια πολύ σκληρή μάχη μεταξύ Κληρίδη - Ιακώβου στον πρώτο γύρο των
προεδρικών εκλογών προβλέπουν όλες οι δημοσκοπήσεις, εκτός μιας που δίνει
σαφές προβάδισμα στον κ. Κληρίδη. Ταυτόχρονα, αναδεικνύουν ως ρυθμιστές της
εκλογής στον δεύτερο γύρο τον Βάσο Λυσσαρίδη κατά πρώτο λόγο και κατά δεύτερο
τον Γιώργο Βασιλείου.

ΟΙ ΔΥΟ μονομάχοι δεν φαίνεται να επιτυγχάνουν μεγάλες συσπειρώσεις στον πρώτο
γύρο κι αυτό ευνοεί τους λεγόμενους «μικρούς» υποψήφιους, που εμφανίζονται να
κρατούν ή και να αυξάνουν τα ποσοστά τους. Είναι γι' αυτό που και οι δύο
μονομάχοι μιλούν από τώρα για κυβέρνηση ευρείας αποδοχής ή κυβέρνηση
συνασπισμού, σχήματα που τους επιτρέπουν στην εβδομάδα μεταξύ των δύο γύρων να
υποσχεθούν υπουργεία, για να επιτύχουν συμμαχίες και υποστήριξη.

Στη δημοσκόπηση της πιο γνωστής εταιρείας πολιτικών ερευνών, της ΑΜΕΡ, που
έγινε μεταξύ 9-18 Ιανουαρίου, οι δύο μονομάχοι εμφανίζονται στον πρώτο γύρο
στα ίδια επίπεδα με ελαφρό προβάδισμα του Γιώργου Ιακώβου (36,6%) έναντι του
κ. Κληρίδη (36,1%) το οποίο όμως ανατρέπεται στον δεύτερο γύρο, οπότε ο κ.
Κληρίδης (44,6%) παίρνει αυτός ένα μικρό προβάδισμα έναντι του κ. Ιακώβου
(44,5%). Ο κ. Λυσσαρίδης συγκεντρώνει ποσοστό 8,6%, κατά τι υψηλότερο από το
ποσοστό που είχε λάβει το κόμμα του στις βουλευτικές εκλογές του Μαΐου 1996. Ο
πρώην πρόεδρος της Δημοκρατίας Γιώργος Βασιλείου συγκεντρώνει 5%, ο κ.
Ρολάνδης 1% και ο κ. Κουτσού 1,3%. Λευκό 2,3%. Δεν απάντησαν ή είπαν ότι δεν
ξέρουν τι θα ψηφίσουν 5,3%.

Η ΕΚΠΛΗΞΗ

Ποσοστό έκπληξη 3,7%, που μπορεί ν' αποδειχθεί καθοριστικό για την προεδρική
εκλογή, συγκέντρωσε ο κ. Αλέξης Γαλανός, πρώην αντιπρόεδρος του Δημοκρατικού
Κόμματος και πρώην πρόεδρος της Βουλής, ο οποίος αποφάσισε να υποβάλει
υποψηφιότητα ως διαμαρτυρία στην απόφαση Κυπριανού για υποστήριξη Ιακώβου από
το ΔΗΚΟ σε συμμαχία με το ΑΚΕΛ.

Η δημοσκόπηση έδειξε ότι 48,1% θεωρούν την προεδρία Κληρίδη καλή, 31,8% μέτρια
και ένα ποσοστό 18,3% κακή, ενώ 47,2% θεωρούν τους χειρισμούς του στο Κυπριακό
σωστούς και 20% λανθασμένους. 29,2% θεωρούν την κατεύθυνση των χειρισμών του
κ. Κληρίδη έτσι κι έτσι. Ο κ. Κληρίδης θεωρείται επίσης καταλληλότερος να
χειριστεί τομείς της δημόσιας ζωής, όπως η παιδεία, η υγεία, η
εγκληματικότητα, η ανεργία, τα ναρκωτικά, ο τουρισμός.

Στα τρία μάλιστα θέματα (άμυνα, ένταξη στην Ε.Ε., εθνικό) που αποτελούν την
αιχμή της προεκλογικής του εκστρατείας, ο κ. Κληρίδης προηγείται κατά πολύ του
αντιπάλου του κ. Ιακώβου. Ο μόνος τομέας της δημόσιας ζωής που ο κ. Κληρίδης
έρχεται δεύτερος είναι, σύμφωνα με τη δημοσκόπηση, η οικονομία για την οποία
καταλληλότερος να την χειριστεί κρίνεται ο κ. Βασιλείου.

Η δημοσκόπηση δείχνει ακόμα ότι ο κ. Κληρίδης συγκεντρώνει το 50,6% των νέων
ψηφοφόρων που ανέρχονται στο 9% περίπου του εκλογικού σώματος και που,
προφανώς, αποτελούν έναν νέο παράγοντα στους εκλογικούς υπολογισμούς των
επιτελείων των υποψηφίων. Ο κ. Ιακώβου συγκεντρώνει 21,2% και ο κ. Λυσσαρίδης 7,1%.

ΤΟ «ΚΛΕΙΔΙ»

Η μάχη είναι πραγματικά σκληρή και στο επίκεντρό της ­ πέρα από τη σύγκρουση
στις πολιτικές γραμμές για την πορεία του Κυπριακού και για τα θέματα της
εσωτερικής διακυβέρνησης ­ βρίσκονται οι ψηφοφόροι του ΔΗΚΟ. Οι διαφωνίες και
οι κραδασμοί στο κόμμα του κ. Κυπριανού που πήραν τη μορφή ανοιχτής
αμφισβήτησης της επιλογής της ηγεσίας του κόμματος για υποστήριξη του Γιώργου
Ιακώβου, έχουν καταστήσει τους ψηφοφόρους του χώρου αυτού «μήλον της έριδος».

Το επιτελείο του κ. Κληρίδη αλλά και ο ίδιος ο πρόεδρος του Δημοκρατικού
Συναγερμού κ. Αναστασιάδης έχουν δημοσίως υποσχεθεί υπουργεία σε στελέχη του
ΔΗΚΟ. Από την άλλη, ο πρόεδρος του Δημοκρατικού Κόμματος Σπύρος Κυπριανού έχει
ξεκινήσει μια μεγάλη εκστρατεία, όχι μόνο για να κρατήσει το κόμμα ενωμένο υπό
την ηγεσία του, αλλά και να προσφέρει όσες περισσότερες ψήφους μπορέσει στη
συμμαχία με το ΑΚΕΛ υπέρ του κ. Ιακώβου.

Σ' αυτό το σκηνικό όμως εμφανίστηκε ένας απρόσμενος παράγοντας, που ακούει στο
όνομα Αλέξης Γαλανός. Πρώην αντιπρόεδρος του ΔΗΚΟ και πρώην πρόεδρος της
Βουλής, διαφωνών με τον κ. Κυπριανού, υπέβαλε κι αυτός υποψηφιότητα και
σύμφωνα με όλες τις μετρήσεις συγκεντρώνει ένα ποσοστό μεταξύ 3 και 4%, το
οποίο μπορεί να αποδειχθεί κρίσιμο στον δεύτερο γύρο.

Το μέγα ζητούμενο των εκλογών είναι τα ποσοστά που θα μπορέσει να συσπειρώσει
ο κ. Κυπριανού. Όσο μεγαλύτερα είναι τόσο αυξάνονται οι πιθανότητες νίκης του
κ. Ιακώβου, όσο μικρότερα, εκείνες του κ. Κληρίδη. Η δημοσκόπηση, πάντως,
δείχνει ότι ως τις 18 Ιανουαρίου το ποσοστό του ΔΗΚΟ που συμφωνεί με την
απόφαση και θα υποστηρίξει τον Ιακώβου είναι κάτω από το μισό, 42,2%. Ο κ.
Κυπριανού πάντως με αλλεπάλληλες δηλώσεις του διακηρύσσει ότι η συσπείρωση των
ψηφοφόρων του κόμματός του άρχισε και ότι μέχρι τις εκλογές θα καταφέρει να
συσπειρώσει το 70-75%.

ΤΟ ΑΚΕΛ

Είναι αξιοσημείωτο ότι με βάση την έρευνα ένα ποσοστό 19% πάει προς Κληρίδη,
16,4% προς Γαλανό και για πρώτη φορά παρουσιάζεται μετακίνηση υπολογίσιμων
ποσοστών 6,9% προς Λυσσαρίδη. Προς την κατεύθυνση ανατροπής της τάσης αυτής
εργάζεται και το ΑΚΕΛ με μια πολιτική επιχειρηματολογία, που θυμίζει στους
«μακαριακούς» κεντρώους ψηφοφόρους του ΔΗΚΟ το πραξικόπημα και κατηγορεί τον
κ. Κληρίδη για πολιτική δικαίωσης του πραξικοπήματος.

Από την άλλη, τα επιτελεία Κληρίδη και Συναγερμού συντηρώντας τις κεντρόφυγες
τάσεις φροντίζουν να θυμίζουν στους ίδιους ψηφοφόρους πως μαζί κυβέρνησαν για
μια πενταετία και ότι το έργο πρέπει να συνεχισθεί.

ΣΕ ΟΛΗ τη διάρκεια της προεκλογικής εκστρατείας, τόσο ο κ. Κληρίδης όσο και ο
κ. Ιακώβου ήταν εξαιρετικά προσεκτικοί στις αντιπαραθέσεις τους με τους
«μικρότερους» υποψηφίους, διότι είναι τα ποσοστά τους που θα εκλέξουν στο
δεύτερο γύρο τον επόμενο Πρόεδρο της Κυπριακής Δημοκρατίας.

Η στρατηγική Κληρίδη αποβλέπει περισσότερο στους ψηφοφόρους των υποψηφίων που
θα αποκλεισθούν παρά σε επίσημες συμφωνίες. Το δόγμα του ενιαίου αμυντικού
χώρου αποτελεί ήδη ένα σημείο σύγκλισης με τους ψηφοφόρους τού κ. Λυσσαρίδη,
ενώ από τους ψηφοφόρους του κ. Βασιλείου ο κ. Κληρίδης ελπίζει σε όσους ανήκαν
παλαιότερα στο ΑΔΗΣΟΚ, το κόμμα δηλαδή που είχαν σχηματίσει οι διαφωνήσαντες
με το ΑΚΕΛ. Ο κ. Κληρίδης αναμένει επίσης ότι θα λάβει τις ψήφους του κ.
Ρολάνδη και την πλειοψηφία των ψήφων τού κ. Κουτσού. Πιο υπολογίσιμο για το
επιτελείο του κ. Κληρίδη είναι το ποσοστό τού κ. Γαλανού, το οποίο ελπίζει ότι
θα λάβει ολόκληρο, αφού η υποψηφιότητα Γαλανού βρίσκεται σε σαφή σύγκρουση με
τον Σπύρο Κυπριανού. Η δημοσκόπηση δείχνει ότι ένα 75,3% των ψηφοφόρων του κ.
Γαλανού κατευθύνονται στο δεύτερο γύρο προς τον κ. Κληρίδη.

ΣΥΓΓΕΝΕΙΕΣ

Από την άλλη πλευρά, ο Γιώργος Ιακώβου, το ΑΚΕΛ και το ΔΗΚΟ εναποθέτουν πολλές
ελπίδες στο χώρο της ΕΔΕΚ, που θεωρούν συγγενή πολιτικά και ιδεολογικά. Το
φλερτ προς τον Βάσο Λυσσαρίδη φαίνεται αν και ο πρόεδρος της ΕΔΕΚ τηρεί
αποστάσεις τόσο από Ιακώβου όσο και από Κληρίδη, επιδιώκοντας μια άνοδο των
ποσοστών του κόμματος. Αφήνει ανοικτά όλα τα ενδεχόμενα, αλλά προειδοποιεί
τους δύο μονομάχους ότι θα πρέπει να είναι έτοιμοι να αναλάβουν πολιτικές
δεσμεύσεις απέναντι στην ΕΔΕΚ.

Σύμφωνα με τη δημοσκόπηση, από τους ψηφοφόρους του κ. Λυσσαρίδη ένα ποσοστό
41,9% θα πάει στο δεύτερο γύρο στον κ. Ιακώβου και 36,9% στον κ. Κληρίδη. 
Το επιτελείο Ιακώβου ελπίζει ακόμα πως στο δεύτερο γύρο θα λάβει την
πλειοψηφία των ψήφων του κ. Βασιλείου, αφού οι ψηφοφόροι του θεωρούνται ότι
προέρχονται οι περισσότεροι από το χώρο της Αριστεράς, που τον είχε
υποστηρίξει για να εκλεγεί Πρόεδρος το 1988.

Η δημοσκόπηση της ΑΜΕΡ, εξάλλου, δείχνει ότι ένα ποσοστό 63,1% όσων ψήφισαν
στον πρώτο γύρο Βασιλείου, θα κατευθυνθεί στον κ. Ιακώβου και μόνο ένα 12,8%
στον κ. Κληρίδη.

Έτσι λοιπόν την επομένη του πρώτου γύρου θα αναζητηθούν συγκλίσεις και
συμφωνίες σε κατευθυντήριες γραμμές, που υπό διαφορετικές συνθήκες θα ήταν
απομακρυσμένες. Στο μυαλό των πολιτικών ηγετών που θα διαβουλεύονται δεν θα
είναι μόνον η συμμετοχή στην εξουσία, αλλά και η προοπτική ενός νέου πολιτικού σκηνικού.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16054N141</ED>
<ID>
ID:129335

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N14&aa=1</URL></REF>


Article

<CATEGORY>vin04</CATEGORY>

 <H5>Η TV δεν αποδυναμώνει τον Καζαντζάκη
</H5><H2>30 ΕΡΩΤΗΣΕΙΣ
</H2><H2>ΜΑΡΙΑ ΣΠΑΝΤΙΔΑΚΗ
</H2>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

ΑΣΚΕΙ ΚΡΙΤΙΚΗ: Αυστηρή, και πρώτα σε μένα.

ΣΕΒΕΤΑΙ: Όσους σέβονται.

ΝΟΣΤΑΛΓΕΙ: Ενίοτε.

ΑΓΝΟΕΙ: Όσους το υπαγόρευσαν.

ΘΥΜΩΝΕΙ: Πολύ, αλλά δεν αγγίζω τα πιάτα μου!

ΕΝΙΣΤΑΤΑΙ: Έως του σημείου που ο συνομιλητής-αντίπαλος μπορεί· ύστερα
αρχίζω να κάνω την σοφή σκέψη των 180Ψ.

ΜΑΝΤΕΥΕΙ: Συχνά και με... ανησυχητική ακρίβεια.

ΔΙΑΦΗΜΙΖΕΙ: Δεν έχω προϊόντα προς διαφήμιση.

ΑΝΤΑΓΩΝΙΖΕΤΑΙ: Υγιώς.

ΑΥΤΟΣΧΕΔΙΑΖΕΙ: Όταν εμπνέομαι.

ΠΡΟΓΡΑΜΜΑΤΙΖΕΙ: Την δουλειά μου!

Στην ερώτηση, εάν ισχύει το καζαντζακικό: «Θέλει, λέει, να 'ναι λεύτερος.
Σκοτώστε τον», απαντάει: «Ίσχυε, ισχύει, και θα ισχύει. Το να 'σαι λεύτερος
δεν είναι επιλογή που συγχωρείται»... Είναι η ηθοποιός και τηλεοπτική
παραγωγός Μαρία Σπαντιδάκη. Τελευταία της δουλειά, μια σειρά για τον
Καζαντζάκη, που θα προβληθεί στην ΕΤ1 τον ερχόμενο Μάρτιο. Τίτλος της:
«Καζαντζάκης. Αναζητώντας τον Θεό»...

ΕΡ.: Ο Καζαντζάκης είναι ο πρώτος Έλληνας λογοτέχνης που, με δραματική ένταση,
δίνει ένα προσωπικό όραμα του κόσμου. Πιστεύετε ότι προσφέρεται στην συνοπτική
ματιά της τηλεόρασης;

ΑΠ.:Η συνοπτική ματιά της TV δεν αποδυναμώνει έναν Καζαντζάκη.

ΕΡ.: Ο προσωπικός τόνος του Καζαντζάκη δεν ταιριάζει σε κανένα από τα
καθιερωμένα σχήματα: Σε ποια στοιχεία της φυσιογνωμίας του δίνετε περισσότερη
έμφαση στο σίριαλ;

ΑΠ.: Εμείς δώσαμε έμφαση σε μία από τις μεγάλες αγωνίες του: την αναζήτηση του Θεού.

ΕΡ.: Πιστεύετε ότι δεν υπάρχει χώρος του επιστητού απροσπέλαστος στα ΜΜΕ;

ΑΠ.: Βλέπε reality shows-λεηλασία.

ΕΡ.: Από την φύση του, το σενάριο που αντικαθιστά ένα μνημείο λόγου, δεν
συγχέει το επουσιώδες με το ουσιώδες;

ΑΠ.: Δεν σεναριοποιήσαμε. Πήραμε κείμενά του ως είχαν και απλά τα
ακολουθήσαμε, κι αυτό ήταν μόνο ουσιώδες.

ΕΡ.: Τα ταξίδια του Καζαντζάκη ιστορούν μία βαθύτερη περιπλάνησή του. Πώς
μπορεί αυτό να αποδοθεί στην τηλεόραση;

ΑΠ.: Θα το δείτε τον Μάρτη.

ΕΡ.: Προμηθέας, Θησέας, Ιουλιανός: Ποιον προτιμάτε;

ΑΠ.: Και τους τρεις.

ΕΡ.: «Θέλει, λέει, να 'ναι λεύτερος. Σκοτώστε τον». Ισχύει;

ΑΠ.: Ισχύει και είναι επιλογή που δεν συγχωρείται.

ΕΡ.: Πώς οδηγηθήκατε στην επιλογή σας να γίνετε ηθοποιός;

ΑΠ.: Με το ένστικτό μου.

ΕΡ.: Τι σας έκανε να μεταπηδήσετε από την σκηνή στην παραγωγή;

ΑΠ.: Εγώ δεν άλλαξα θέση· προσέθεσα στην αρχική και αποφάσισα συνύπαρξη ιδιοτήτων.

ΕΡ.: Η διαδικασία παραγωγής ενός σίριαλ έχει την ζωντάνια και τον ενθουσιασμό
που έχει το ανέβασμα ενός έργου στο θέατρο;

ΑΠ.: Είναι, απλά, μια άλλη διαδικασία. Ακριβή, επίπονη, πολύ γοητευτική.

ΕΡ.: Μία φράση που σας στηρίζει, όταν αγωνίζεσθε για κάτι...;

ΑΠ.: «Μαρία, μπορείς».

ΕΡ.: Τι μετράει περισσότερο στην επιλογή των συνεργατών σας;

ΑΠ.: Μα η ίδια η δυνατότητα συνεργασίας, που για να υπάρξει, πρέπει να
εμπεριέχει παιδεία, γνώση, αίσθηση χρόνου, ήθος.

ΕΡ.: Αν χρειαζόσασταν να κάνετε χειρωνακτική εργασία, τι θα επιλέγατε;

ΑΠ.: Να σκάβω την γη, να την μυρίζω, να την καλλιεργώ.

ΕΡ.: Τι καθορίζει περισσότερο τις πράξεις σας: ο φόβος ή η βεβαιότητα;

ΑΠ.: Καθορίζομαι και από τα δύο.

ΕΡ.: Η χώρα που δεν έχει καλή κρατική τηλεόραση, μπορεί να έχει καλή ιδιωτική;

ΑΠ.: Δεν είναι προϋπόθεση της καλής ιδιωτικής τηλεόρασης μιας χώρας, η κακή
κρατική τηλεόραση.

ΕΡ.: Μπορεί η τηλεόραση να λειτουργεί ως υποκατάστατο του κινηματογράφου;

ΑΠ.: Μα γιατί να μιλάμε περί υποκαταστάτων, όταν έχουμε την δυνατότητα να
έχουμε και τα δύο;

ΕΡ.: Ο «πολιτισμός της πολυθρόνας» με τι καταπολεμάται;

ΑΠ.: Μα με πολιτισμό.

ΕΡ.: Ποιοι κάνουν τα προγράμματα στην TV: τα κανάλια ή οι διαφημιστές;

ΑΠ.: Πάντως, εγώ αυτό που κάνω, είναι να γνωρίζω τις προτάσεις μου μόνο, και
τις... προθέσεις μου.

ΕΡ.: Τι είναι αξιόπιστο στην κρατική TV;

ΑΠ.: Ό, τι αξίζει να πιστεύει κανείς.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16054N161</ED>
<ID>
ID:129336

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N16&aa=1</URL></REF>


Article

<CATEGORY>vin06</CATEGORY>

 <H5>ΣΤΟ ΕΔΩΛΙΟ ΣΗΜΕΡΑ ΕΦΕΤΗΣ ΓΙΑ ΤΙΣ ΚΛΟΠΕΣ ΤΗΣ ΟΙΚΙΑΚΗΣ ΒΟΗΘΟΥ ΤΟΥ
</H5><H2>Δικαστή που δίκαζες...
</H2>
<AUTHOR>ΣΙΛΑ ΑΛΕΞΙΟΥ</AUTHOR>

Πρόεδρος Εφετών, ο οποίος πρόσφατα συνταξιοδοτήθηκε, κάθεται σήμερα στο
εδώλιο του Τριμελούς Εφετείου Δωδεκανήσου, κατηγορούμενος για σειρά
αδικημάτων, που ο ίδιος ως δικαστής είναι βέβαιο πως δεν θα συγχωρούσε...

Η ΙΣΤΟΡΙΑ χρονολογείται από το 1992, όταν οι ολιγοήμερες διακοπές του προέδρου
στη Ρόδο ­ στο Εφετείο της οποίας είχε υπηρετήσει ­ εξελίχθηκαν σε θρίλερ, με
πρωταγωνίστρια την οικιακή του βοηθό, που τον συνόδευε.

Τότε ήταν που διαλύθηκε μια φιλία 25 χρόνων, μεταξύ του προέδρου και του
εγκατεστημένου στη Ρόδο πολιτικού μηχανικού Κων. Γιώτα. Η ρήξη προκλήθηκε με
αφορμή τη διαπίστωση του τελευταίου ότι η ηλικιωμένη οικιακή βοηθός του φίλου
του είχε κλέψει από το σπίτι του τιμαλφή και άλλα αντικείμενα αξίας. Ποτέ δεν
είχε φανταστεί ο κ. Γιώτας πως ο επιστήθιος φίλος του, όχι μόνο θα άρχιζε από
τη στιγμή της αποκάλυψης της κλοπής έναν αγώνα δρόμου για να συγκαλύψει τις
πράξεις της οικιακής βοηθού, αλλά θα έφτανε στο σημείο να κατηγορήσει ­ για
αντιπερισπασμό ­ τον ίδιο και την οικογένειά του για διακίνηση ναρκωτικών!

ΤΟ ΤΡΑΠΕΖΟΜΑΝΤΙΛΟ

Όλα άρχισαν όταν το κοριτσάκι της οικογένειας Γιώτα είδε στη βαλίτσα που
ετοίμαζε η οικιακή βοηθός, εν όψει της αναχώρησης της ίδιας και του προέδρου
από τη Ρόδο, ένα τραπεζομάντιλο που ήξερε πως ήταν δικό τους. Έτρεξε αμέσως
στον πατέρα της, του οποίου το γραφείο ήταν κάτω από το διαμέρισμα που
νοίκιαζε ο πρόεδρος, ενώ το σπίτι της οικογένειας ήταν στον επάνω όροφο, και
του το είπε. Ο Κων. Γιώτας, που βασανιζόταν από τις υποψίες ­ καθώς τις
τελευταίες ημέρες είχαν χαθεί πολλά πράγματα από το σπίτι του ­ ανέβηκε πάνω
και ζήτησε από τον φίλο του να του επιτρέψει να ψάξει τις βαλίτσες.

Γρήγορα οι υποψίες του επιβεβαιώθηκαν. Καμιά στιγμή όμως δεν υποπτεύθηκε όσα
επρόκειτο να επακολουθήσουν. Ότι μόλις θα έφευγε από εκεί για να βρει τη
δράστιδα και να ειδοποιήσει την Αστυνομία, τα κλοπιμαία αξίας θα
εξαφανίζονταν. Ότι μέσα σε λίγα λεπτά ο πρόεδρος και η οικιακή βοηθός θα
προλάβαιναν να πάνε στο αεροδρόμιο και να αναχωρήσουν για Θεσσαλονίκη. Ότι ο
πρόεδρος θα υπέβαλε στη συνέχεια μηνύσεις εναντίον όλων των αστυνομικών
οργάνων που ασχολήθηκαν με την υπόθεση. Ότι ο πρόεδρος θα κατήγγελε τον ίδιο
και τη γυναίκα του ­ με αναφορά προς τον αντεισαγγελέα του Αρείου Πάγου ­ ως
εμπόρους ναρκωτικών και, τέλος, ότι ο πρόεδρος θα κατέθετε στο δικαστήριο ως
μάρτυρας υπεράσπισης της οικιακής βοηθού για να υποστηρίξει πως ό,τι βρέθηκε
στις αποσκευές της ήταν δικό της, καθώς η γυναίκα (με τον πενιχρό μισθό) είχε
χόμπι να αγοράζει κοσμήματα!

Η ΕΞΕΛΙΞΗ

Η μέχρι στιγμής εξέλιξη της δαιδαλώδους αυτής υπόθεσης έχει ως εξής: Η οικιακή
βοηθός καταδικάστηκε σε πρώτο βαθμό σε φυλάκιση 2,5 χρόνων, ενώ στο Εφετείο
μειώθηκε η ποινή της σε 7 μήνες. Οι αστυνομικοί που μηνύθηκαν από τον πρόεδρο
απηλλάγησαν με βούλευμα. Η καταγγελία του προέδρου εις βάρος της οικογένειας
Γιώτα περί εμπορίας ναρκωτικών αποδείχθηκε, έπειτα από έρευνα, αβάσιμη.

Τώρα όμως, ήρθε και η σειρά του προέδρου να δικαστεί για όσα αδικήματα
απέμειναν, αφού η πράξη της ηθικής αυτουργίας στην κλοπή της οικιακής βοηθού
«εξαφανίστηκε». Έτσι, σήμερα κάθεται στο εδώλιο κατηγορούμενος για ψευδορκία
μάρτυρα (αφορά τα όσα αναληθή κατέθεσε σχετικά με τις κλοπές της οικιακής
βοηθού), ψευδή καταμήνυση (για την αβάσιμη καταγγελία εις βάρος του ζεύγους
Γιώτα) και συκοφαντική δυσφήμηση επίσης εις βάρος του ζεύγους Γιώτα.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16054N171</ED>
<ID>
ID:129285

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N17&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Πάρτε τα πίσω...
</H2>
<AUTHOR>ΛΙΝΑ ΑΛΕΞΙΟΥ</AUTHOR>

ΚΑΛΩΣ Ή κακώς ­ μάλλον το δεύτερο ­ η εξ απαλών ονύχων ανατροφή μου
περιλάμβανε μιαν αρχή ­ συχνά εξοργιστική στην εφαρμογή της ­ να σέβομαι τους
άλλους όπως τον εαυτό μου. Όχι, δεν είχε στη βάση της ­ εξ όσων θυμάμαι ­ την
επίμονη διδαχή του Κατηχητικού «μην κάνεις στους άλλους ό,τι δεν θέλεις να
κάνουν σε σένα». Ήταν περισσότερο μία επίπονη προσπάθεια να αναπτύξω ­ γιατί,
Θεέ μου, εγώ; ­ το αίσθημα του αυτοσεβασμού, να μάθω να κοιτάζομαι στον
«καθρέφτη της ψυχής μου» και να λέω «είσαι εντάξει, κορίτσι». Έτσι.

Ευτυχώς τα κορίτσια μου αποδείχθηκαν λιγότερο ενδοτικά στα κελεύσματα της
οικογενειακής παράδοσης και ανέπτυξαν τη δική τους «φιλοσοφία» που χονδρικώς
συνοψίζεται στο «φέρομαι, όπως μου φέρονται». Τουλάχιστον τον κίνδυνο να
γίνουν ψυχαναγκαστικά, τον απέφυγαν.

Και τώρα που το σκέφτομαι ­ καθώς αναμένω μαζί με τα εκατομμύρια των
φορολογουμένων τα έντυπα της Εφορίας για την ετήσια δήλωσή μου ­ λυπάμαι
ειλικρινά που δεν έμοιασα... στα παιδιά μου. Γιατί η παρόρμηση και το αίσθημα
δικαίου μέσα μου, φωνάζουν πως με τη λήψη του γνωστού φακέλου, αυτό που πρέπει
να κάνω είναι να μην τον ανοίξω καν, να γράψω απέξω «επιστρέφεται ως
απαράδεκτο» και συστημένο - κατεπείγον να το στείλω στον αποστολέα του. Και ας
γίνει ό,τι θέλει. Γιατί λογιστικά δεν σπούδασα ­ όπως δεν σπούδασε η μεγάλη
πλειονότητα των φορολογουμένων ­ γιατί λογιστή κανένας νόμος δεν με υποχρεώνει
να πληρώσω για να βγάλω άκρη, γιατί εργαζόμενη είμαι και όχι «εισοδηματίας»
για να αναλώνω μέρες και μέρες να μαζεύω πιστοποιητικά, γιατί όλη την
ταλαιπωρία της συμπλήρωσης και υποβολής δηλώσεων ΦΠΑ ανά δίμηνο ­ ας είναι
καλά η Ρένα ­ την υπομένω, γιατί κάθε χρόνο δηλώνω τα πάντα ­ πώς λοιπόν μου
ξαναζητούν στοιχεία μιας πενταετίας; ­ και γιατί εν τέλει χαρτιά που δεν
μπορεί να συμπληρώσει μόνος του και ο τελευταίος εγγράμματος πολίτης δείχνουν
την αναλγησία και τη μικρόνοια των συντακτών τους.

«Πάρτε το πίσω, όπως το στείλατε» ­ έτσι δεν θα 'πρεπε; Και ποιος «καθρέφτης»
θα έλεγε «κορίτσι μου, δεν είσαι εντάξει»;

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16054N172</ED>
<ID>
ID:129375

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N17&aa=2</URL></REF>


Article

<CATEGORY>vin06</CATEGORY>

 <H2>Έκανε 500 χιλιόμετρα κλειδωμένος στο πορτ μπαγκάζ του ταξί του!
</H2>
ΕΚΑΝΕ 500 χιλιόμετρα μέσα στο πορτ μπαγκάζ του αυτοκινήτου του. Ο 43χρονος
ταξιτζής από την Καστοριά Κωνσταντίνος Καστόπουλος έζησε το Σάββατο μια
απίστευτη περιπέτεια. Πήρε τρεις Αλβανούς να τους μεταφέρει από την Καστοριά
στην Αθήνα και αυτοί, αφού τον κλείδωσαν, με την απειλή όπλου, στο πορτ
μπαγκάζ του ταξί του, τον εγκατέλειψαν στον Πειραιά.

Ο άτυχος ταξιτζής, αφού έσπασε με τα πόδια τα πίσω καθίσματα του αυτοκινήτου
του, κατόρθωσε χθες τα ξημερώματα να απεγκλωβιστεί και να καταγγείλει το
περιστατικό στην Αστυνομική Διεύθυνση Πειραιώς.

Όλα ξεκίνησαν το βράδυ του Σαββάτου, στις 8, όταν ο Κωνσταντίνος Καστόπουλος,
από την περιοχή Άργος Ορεστικόν της Καστοριάς, πήρε «κούρσα» έναν Αλβανό. Ο
τελευταίος του είπε ότι λίγα μέτρα πιο κάτω θα έπαιρναν έναν συμπατριώτη του
μαζί με ένα 10χρονο αγοράκι. Όμως ύστερα από λίγα λεπτά οι Αλβανοί έβγαλαν από
έναν ταξιδιωτικό σάκο μια καραμπίνα και τον ανάγκασαν με την απειλή του όπλου
να μπει στο πορτ μπαγκάζ του ταξί του, με αριθμό κυκλοφορίας Ν-2185.

Έτσι, ο Κωνσταντίνος Καστόπουλος έμεινε εκεί εγκλωβισμένος από το βράδυ του
Σαββάτου έως τις έξι χθες τα ξημερώματα, όταν μπόρεσε και βγήκε από το πορτ
μπαγκάζ. Ευτυχώς, οι Αλβανοί είχαν αφήσει τα κλειδιά πάνω στο αυτοκίνητο και
μ' αυτό ο ταξιτζής πήγε στην Αστυνομία και κατήγγειλε το περιστατικό.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16054N173</ED>
<ID>
ID:129382

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N17&aa=3</URL></REF>


Article

<CATEGORY>vin06</CATEGORY>

 <H5>ΣΤΑΣΗ ΕΡΓΑΣΙΑΣ ΑΠΟ ΤΙΣ 5 Μ.Μ. ΣΤΑ ΜΕΣΑ ΜΑΖΙΚΗΣ ΜΕΤΑΦΟΡΑΣ ΚΑΙ ΣΥΛΛΑΛΗΤΗΡΙΟ ΕΞΩ
ΑΠΟ ΤΗ ΒΟΥΛΗ * ΟΙ ΑΓΡΟΤΕΣ ΤΗΣ ΘΕΣΣΑΛΙΑΣ ΒΓΑΙΝΟΥΝ ΣΤΗΝ ΕΘΝΙΚΗ ΟΔΟ ΑΛΛΑ ΧΩΡΙΣ ΝΑ
ΤΗΝ ΑΠΟΚΛΕΙΣΟΥΝ
</H5><H5>Στάση αναμονής από ΓΣΕΕ - οδηγούς λεωφορείων
</H5><H5>Ποιοι απεργούν σήμερα
</H5><H5>Τα κύρια αιτήματα των αγροτών της Θεσσαλίας
</H5><H5>Η συμμετοχή θα «αποφασίσει» για αποκλεισμό
</H5><H5>Αλλαγές σε δρομολόγια της Ολυμπιακής
</H5><H5>Διαμαρτυρία αστυνομικών
</H5><H2>Φρένο στις συγκοινωνίες, γκάζι στα τρακτέρ
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Με τη στάση εργασίας, από τις 5 το απόγευμα μέχρι τη λήξη της βάρδιας, στα
μέσα μαζικής μεταφοράς και το συλλαλητήριο που έχει προγραμματιστεί για τις
6.30 μ.μ. έξω από τη Βουλή κορυφώνονται σήμερα οι απεργιακές κινητοποιήσεις
των εργαζομένων κατά της διάταξης με την οποία επιχειρείται η κατάργηση των
ελεύθερων συλλογικών διαπραγματεύσεων στις ΔΕΚΟ.

Δύσκολο απόγευμα. Χωρίς συγκοινωνίες, από τις 5 μ.μ., θα μείνουν σήμερα οι
κάτοικοι της πρωτεύουσας

Η ΓΣΕΕ προειδοποιεί την κυβέρνηση ότι η διαμάχη που άρχισε δεν θα έχει τέλος,
αφού θα οργανωθούν μεγάλης έκτασης απεργίες κατά τη διάρκεια της κατάρτισης
των νέων κανονισμών προσωπικού. Ως γνωστόν, η κυβέρνηση, με την προωθούμενη
προς ψήφιση ­ σήμερα ­ διάταξη, θα έχει το δικαίωμα να επιβάλλει με νόμο ­
μέσω της Βουλής ­ τους κανονισμούς προσωπικού στις ελλειμματικές ΔΕΚΟ εφόσον
παρέλθει άπρακτο ένα εξάμηνο διαπραγματεύσεων μεταξύ των διοικήσεων και των
εργαζομένων στις δημόσιες επιχειρήσεις.

Ειδικά για την Ολυμπιακή Αεροπορία, αντί για εξάμηνο οι διαπραγματεύσεις θα
πρέπει να διαρκέσουν ένα δίμηνο. Σύμφωνα με όλες τις ενδείξεις, στόχος της
κυβέρνησης είναι η ανατροπή των εργασιακών σχέσεων στις ελλειμματικές ΔΕΚΟ και
κυρίως στις αστικές συγκοινωνίες, στον ΟΣΕ, στα ΕΛΤΑ (Ταχυδρομεία) και στην
Ο.Α. Αυτό σημαίνει ότι μέσα από την κατάρτιση των νέων κανονισμών προσωπικού
θα αναιρεθούν προνόμια και κατακτήσεις των εργαζομένων. Οι αντιδράσεις των
συνδικάτων αναμένεται να είναι οξύτατες. Πάντως, η ΓΣΕΕ μέχρι την έναρξη της
κατάρτισης των κανονισμών θα κρατήσει στάση αναμονής και εκτιμάται ότι δεν θα
προχωρήσει σε άλλες απεργίες. Παράλληλα, θα προσφύγει στο Συμβούλιο της
Επικρατείας και στο Διεθνές Γραφείο Εργασίας, επισημαίνοντας ότι η επίμαχη
διάταξη είναι αντισυνταγματική και αντίθετη σε Διεθνή Σύμβαση Εργασίας.

Στάση αναμονής θα κρατήσει και το σωματείο εργαζομένων στην ΕΘΕΛ (λεωφορεία),
όπως μας είπε ο πρόεδρός του κ. Α. Κολλάς. Σχετική απόφαση πήρε η γενική
συνέλευση του κλάδου που έγινε το Σάββατο (θέατρο «Περοκέ»). Αυτό σημαίνει ότι
τον Φεβρουάριο δεν θα εκδηλωθούν άλλες απεργίες στα μπλε λεωφορεία.

Αποφάσεις για τον τρόπο κλιμάκωσης των κινητοποιήσεων θα ληφθούν την Πέμπτη
από τους οδηγούς των ΗΛΠΑΠ (τρόλεϊ). Την ημέρα αυτή θα γίνει στάση εργασίας
από τις 10 π.μ. έως τις 3 μ.μ. στα τρόλεϊ, ώστε να γίνει η γενική συνέλευση
του κλάδου. Επίσης, αποφάσεις για νέες κινητοποιήσεις θα ληφθούν αύριο και από
το σωματείο εργαζομένων στους ΗΣΑΠ (ηλεκτρικά - πράσινα).

Σύμφωνα με όλες τις ενδείξεις, το απεργιακό κλίμα θα επανέλθει όταν θα
ανοίξουν οι συζητήσεις για την κατάρτιση των νέων κανονισμών προσωπικού στις
ΔΕΚΟ. Εξαίρεση θα αποτελέσουν οι εργαζόμενοι στους ΗΣΑΠ και στα ΗΛΠΑΠ
(τρόλεϊ), οι οποίοι καλούνται να πάρουν μέρος σε στάσεις εργασίας ­ μικρής
όμως έκτασης ­ ώστε να υπάρξει «συντήρηση δυνάμεων».

* Σε 24ωρη απεργία μετέχουν σήμερα οι υπάλληλοι της Τράπεζας Αθηνών, ενώ την
Πέμπτη και την Παρασκευή θα γίνει 48ωρη απεργία στην Τράπεζα Μακεδονίας - Θράκης.

* Κανονικά θα εργαστούν αύριο και την Τετάρτη οι υπάλληλοι της ΔΕΗ. Η διοίκηση
της ΓΕΝΟΠ - ΔΕΗ αποφάσισε να αναστείλει την προγραμματισμένη για τις 3 και 4
Φεβρουαρίου 48ωρη απεργία. Η αναστολή αποφασίστηκε μετά τη θετική εξέλιξη που
σημειώθηκε στο θέμα με το ασφαλιστικό της ΔΕΗ.

ΑΠΟ ΤΙΣ 5 μ.μ. μέχρι τη λήξη της κυκλοφορίας δεν θα κινηθούν σήμερα τα τρόλεϊ,
τα λεωφορεία, τα πράσινα και τα τρένα, ενώ από τις 3 το μεσημέρι μέχρι τη λήξη
της κυκλοφορίας δεν θα λειτουργήσει ο ηλεκτρικός σιδηρόδρομος.

Μετά τις 5 το απόγευμα προβλήματα θα υπάρξουν στις πτήσεις της Ολυμπιακής Αεροπορίας.

Τέλος, συνεχίζεται μέχρι την Παρασκευή η απεργία των υπαλλήλων του ΟΑΕΔ.

ΤΑ ΚΥΡΙΑ αιτήματα των αγροτών της Θεσσαλίας ειναι:

* Μείωση του κόστους παραγωγής (πετρέλαιο - ρεύμα - λιπάσματα - σπόροι -
φάρμακα φθηνότερα).

* Μείωση του κόστους του χρήματος. Δηλαδή, φθηνότερα δάνεια από τράπεζες και
κατάργηση των πανωτοκίων.

* Επιστροφή ΦΠΑ που παρακρατήθηκε από το 1990.

* Συνυπευθυνότητα απευθείας στον παραγωγό (βαμβάκι).

*Να δοθούν οι αποζημιώσεις του 1996 στους βαμβακοπαραγωγούς.

* Να δοθεί στο βαμβάκι η ελάχιστη τιμή παρέμβασης, που καθόρισε η Ευρωπαϊκή Ένωση.

*Να δοθούν τα χρήματα που οφείλουν εκκοκκιστές στους αγρότες.

*Σειρά αιτημάτων που αφορούν τον καπνό, την κτηνοτροφία, τα δημητριακά, τα
τεύτλα, την ζάχαρη, την βιομηχανική ντομάτα, κ.ά.

ΣΤΗΝ ΕΘΝΙΚΗ οδό βγαίνουν σήμερα τα τρακτέρ των αγροτών της Θεσσαλίας. Τα
τρακτέρ θα σταθμεύσουν κατά μήκος του δρόμου, χωρίς να τον αποκλείσουν, ενώ ως
προς το τι θα γίνει τις επόμενες ημέρες όλα θα εξαρτηθούν από τον όγκο της
συμμετοχής στην κινητοποίηση. Κινητοποιήσεις αρχίζουν σήμερα οι αγρότες και
στη Θεσσαλονίκη, όπως και στην Πάτρα.

Οι μηχανές των τρακτέρ είχαν ανάψει από το Σάββατο, αφού πραγματοποίησαν
«πρόβες» στις πλατείες των χωριών και έκαναν δίωρους αποκλεισμούς στην εθνική
οδό Καρδίτσας - Λάρισας, στο ύψος της κοινότητας Ιτέας και στον Παλαμά.

Χθες, μάλιστα, τα μέλη της Πανθεσσαλικής Συντονιστικής Επιτροπής «όργωσαν» τις
επαρχίες και τα χωριά της Θεσσαλίας, ενημερώνοντας τους αγρότες και τους
καλούσαν στη σημερινή συγκέντρωση.

ΣΤΗ ΒΙΟΚΑΡΠΕΤ

Σύμφωνα με εκτιμήσεις των μελών της Πανθεσσαλικής Συντονιστικής Επιτροπής,
γύρω στις 11 σήμερα το πρωί θα βρίσκονται στη Λάρισα τα τρακτέρ από Καρδίτσα
και Τρίκαλα. Ο κύριος όγκος θα οδηγηθεί στη ΒΙΟΚΑΡΠΕΤ, ενώ τρακτέρ της Λάρισας
με αυτά των Τρικάλων θα παραταχθούν στη διασταύρωση Συκουρίου. Οι αγρότες της
περιοχής των Τεμπών θα οδηγήσουν τα δικά τους τρακτέρ στα διόδια Τεμπών.

Τα τρακτέρ των αγροτών της περιοχής Αλμυρού θα κινηθούν στην Κεφάλωση Αλμυρού,
ενώ στο Βελεστίνο θα παρατάξουν τα τρακτέρ τους αγρότες της γύρω περιοχής. Οι
αγρότες των Φαρσάλων, που έχουν μάλιστα μεγάλο αριθμό τρακτέρ, θα κινηθούν
προς Μικροθήβες. Πρόθεση των αγροτών είναι να παρουσιάσουν μια δυναμική
κινητοποίηση με την τοποθέτηση των τρακτέρ στην άκρη της εθνικής οδού.

Πάντως, αν η συμμετοχή και οι διαθέσεις των αγροτών δείξουν «αποκλεισμό
δρόμων», όλα είναι πιθανά, ανά πάσα στιγμή.

ΣΤΗ ΘΕΣΣΑΛΟΝΙΚΗ

Στη Θεσσαλονίκη οι αγρότες θα αποκλείσουν σήμερα το υπουργείο Μακεδονίας -
Θράκης, ενώ χθες πραγματοποιήθηκαν ενημερωτικές συγκεντρώσεις των αγροτών στις
πλατείες χωριών της δυτικής πλευράς του Νομού Θεσσαλονίκης.

Στις πλατείες των Κυμίνων και των Μαλγάρων Θεσσαλονίκης συγκεντρώθηκαν χθες
αγρότες με τα δεκάδες τρακτέρ τους και ενημερώθηκαν από τους εκπροσώπους των
αγροτικών συλλόγων και των συντονιστικών επιτροπών για τις σημερινές κινητοποιήσεις.

«Ο μόνος δρόμος για τους αγρότες είναι οι κινητοποιήσεις, αφού η κυβέρνηση δεν
έλυσε κανένα από τα μεγάλα προβλήματα που απασχολούν τον αγροτικό κόσμο εδώ
και χρόνια», είπε ο εκπρόσωπος της συντονιστικής επιτροπής των αγροτών, Κ. Ανεστίδης.

Σήμερα οι αγρότες θα πραγματοποιήσουν πορεία η οποία θα καταλήξει στο
υπουργείο Μακεδονίας - Θράκης, όπου και θα προχωρήσουν στο συμβολικό
αποκλεισμό του.

Οι αγρότες θα παρατάξουν, εξάλλου, συμβολικά τα τρακτέρ τους κατά μήκος της
εθνικής οδού Θεσσαλονίκης - Αθηνών, στα διόδια των Μαλγάρων, ενώ ανάλογες
συγκεντρώσεις και εκδηλώσεις έχουν προγραμματισθεί για τις περιοχές του χωριού
Στίβος στην εθνική οδό Θεσσαλονίκης - Καβάλας, του χωριού Κριθιά στην εθνική
οδό Θεσσαλονίκης - Σερρών, του χωριού Ευαγγελισμός στην παλιά εθνική οδό
Θεσσαλονίκης - Καβάλας και του χωριού Ζαγκλίβερι στην περιφερειακή οδό Λαγκαδά
- Χαλκιδικής.

ΣΤΟ ΑΙΓΙΟ

* Συγκέντρωση θα πραγματοποιήσουν σήμερα και οι αγρότες του Αιγίου.

Για το πρωί έχουν προγραμματίσει συλλαλητήριο στην Πλατεία Αγίας Λαύρας και
στη συνέχεια θα καταλήξουν στην περιφέρεια Δυτικής Ελλάδας στην Πάτρα όπου θα
επιδώσουν ψήφισμα στη γραμματέα της περιφέρειας Δυτικής Ελλάδος.

Τα αιτήματα των αγροτών της Αιγιαλείας είναι ικανοποιητικές τιμές για το λάδι
και τα λεμόνια, καθώς και για τη σταφίδα

ΑΛΛΑΓΕΣ στις ώρες αναχώρησης ορισμένων δρομολογίων εσωτερικού - εξωτερικού
ανακοίνωσε χθες η Ολυμπιακή Αεροπορία, λόγω της συμμετοχής των ιπταμένων
συνοδών και φροντιστών της στη στάση εργασίας που αποφάσισε η ΓΣΕΕ για σήμερα,
από τις 5 μ.μ. έως τις 9 μ.μ.

Στο εσωτερικό αλλάζουν ώρα αναχώρησης οι πτήσεις:

Ο.Α. 705 Ρόδος - Αθήνα 21.30

Ο.Α. 944 Αθήνα - Αλεξανδρούπολη - Αθήνα 21.30

Ο.Α. 734 Αθήνα - Κως - Αθήνα 21.20

Ο.Α. 918 Αθήνα - Θεσ/νίκη - Αθήνα 21.10

Ο.Α. 538 Αθήνα - Χανιά - Αθήνα 21.45

Ο.Α. 954 Αθήνα - Καβάλα - Αθήνα 21.45

Ο.Α. 604 Αθήνα - Κέρκυρα - Αθήνα 21.30

Ο.Α. 714 Αθήνα - Ρόδος - Αθήνα 21.45

Ο.Α. 920 Αθήνα - Θεσ/νίκη - Αθήνα 22.45

Προς το εξωτερικό, τα δρομολόγια που τροποποιούνται είναι:

Ο.Α. 179 Αθήνα - Μόναχο 16.45

Ο.Α. 359 Αθήνα - Ντουμπάι - Μπανγκόκ - Αθήνα 21.30

Ο.Α. 325 Αθήνα - Κάιρο - Αθήνα 21.40

Ο.Α. 331 Αθήνα - Λάρνακα - Αθήνα 21.40

Ο.Α. 265 Αθήνα - Λονδίνο - Αθήνα 21.40

Ο.Α. 349 Αθήνα - Κουβέιτ 16.45

Ο.Α. 311 Αθήνα - Βυρητός - Αμμάν 21.40

Η πτήση Ο.Α. 181 Αθήνα - Θεσσαλονίκη - Ντύσελντορφ θα εκτελεστεί ως εξής:
Αθήνα - Θεσσαλονίκη στις 16.45 και Θεσσαλονίκη- Ντύσελντορφ αύριο στις 6.50.

Επίσης, η πτήση Ο.Α. 171 Αθήνα - Θεσσαλονίκη - Φρανκφούρτη θα εκτελεστεί:
Αθήνα - Θεσσαλονίκη σήμερα στις 16.45 και Θεσσαλονίκη - Φρανκφούρτη αύριο στις 6.30.

ΤΗΝ ΕΚΔΗΛΩΣΗ διαμαρτυρίας των αστυνομικών, στη διάρκεια των αγροτικών
κινητοποιήσεων στη Λάρισα, πρόκειται να αποφασίσει το Διοικητικό Συμβούλιο της
Πανελλήνιας Ομοσπονδίας Αστυνομικών Υπαλλήλων, σε έκτακτη σύσκεψη που θα
πραγματοποιήσει αύριο στην ίδια πόλη.

Παραλληλα, η Ομοσπονδία, ύστερα από κοινή συνεδρίαση με τις πρωτοβάθμιες
αστυνομικές οργανώσεις της χώρας, αποφάσισε να πραγματοποιήσει εκδήλωση
διαμαρτυρίας έξω από το υπουργείο Οικονομικών.

Με χθεσινή της ανακοίνωση η ΠΟΑΣΥ εκφράζει την αλληλεγγύη της στους αγρότες
και επισημαίνει ότι «κατά το παρελθόν λανθασμένες επιλογές "χρεώθηκαν" στον
οργανισμό της Ελληνικής Αστυνομίας με αποτέλεσμα να πλήξουν το κύρος αυτής»..
1 Στην ίδια ανακοίνωση, η ΠΟΑΣΥ αναφέρεται στις κινητοποιήσεις των αστυνομικών
για την επίλυση των αυξημένων οικονομικών προβλημάτων, που αντιμετωπίζουν οι
εργαζόμενοι λόγω της εισοδηματικής πολιτικής της κυβέρνησης.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N18</CAT>
<ED>
Κωδικός άρθρου: A16054N181</ED>
<ID>
ID:129286

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N18&aa=1</URL></REF>


Article

<CATEGORY>vin06</CATEGORY>

 <H5>ΤΕΣΣΕΡΙΣ ΜΥΘΟΙ ΚΑΙ ΜΙΑ ΑΛΗΘΕΙΑ ΓΙΑ ΤΑ ΝΕΑ ΑΝΑΛΥΤΙΚΑ ΠΡΟΓΡΑΜΜΑΤΑ ΓΥΜΝΑΣΙΟΥ - ΛΥΚΕΙΟΥ
</H5><H5>Ο καπνός θα φανεί το έτος 2000
</H5><H2>Παιδεία στα μέτρα του ECU
</H2><H2></H2>
<AUTHOR>ΧΡΗΣΤΟΣ ΚΑΤΣΙΚΑΣ</AUTHOR>

Με τη μορφή της υπουργικής απόφασης καθορίστηκε πριν από λίγες εβδομάδες το
ωρολόγιο πρόγραμμα των τριών τάξεων του Ενιαίου Λυκείου, το οποίο πρόκειται να
εφαρμοστεί την επόμενη σχολική χρονιά (1998/99) στην Α' και Β' Λυκείου και το
1999/2000 στη Γ' Λυκείου.

ΤΑ ΒΑΣΙΚΑ χαρακτηριστικά του νέου ωρολογίου προγράμματος του «σχολείου του
2000» είναι τα παρακάτω:

1 Τα μαθήματα κατανέμονται σε δύο κατηγορίες:

α. Γενικής Παιδείας - υποχρεωτικά.

β. Κατευθύνσεων - υποχρεωτικά και προαιρετικά (Πίνακας 1).

2 Εισάγονται νέα μαθήματα - βιβλία, άλλα ως Γενικής Παιδείας και άλλα
ως κατευθύνσεων ή επιλογής.

Η παρουσίαση από το ΥΠΕΠΘ του νέου προγράμματος σπουδών του Ενιαίου Λυκείου
συνοδεύτηκε από το γνωστό και από ανάλογες περιπτώσεις «κάψιμο»
πυροτεχνημάτων, με στόχο τον εξωραϊσμό και τη νομιμοποίησή του. Η «διεύρυνση
των γνώσεων», η «γενική παιδεία υψηλού επιπέδου», οι «στέρεες βάσεις» και η
«γνώση του κοινωνικού και οικονομικού περιβάλλοντος» επιστρατεύονται «λεκτικά»
από τους σύγχρονους θαυματουργούς του σχολείου για τη δημιουργία μιας
ρητορικής «πρόσοψης» πίσω από την οποία κρύβεται επιμελώς η πραγματικότητα. Να
τονίσουμε εισαγωγικά ότι πέρα από τα ιδεολογήματα για τον «ουδέτερο και
αντικειμενικό χαρακτήρα των σχολικών γνώσεων», το σχολικό πρόγραμμα, το «μενού
της γνώσης», δεν αντανακλά μόνο μια ορισμένη επιστημολογική ταξινόμηση και
κατάταξη της γνώσης, αλλά εκφράζει κυρίως μια γνώση που αξιολογείται και
ιεραρχείται (εβδομαδιαίος χρόνος, υποχρεωτικά - προαιρετικά μαθήματα κ.λπ.) με
βάση ορισμένα κριτήρια που απηχούν τις αντιλήψεις και τους στόχους των
κυρίαρχων κοινωνικών τάξεων. Ας διαλύσουμε, λοιπόν, την «ειρηνική εικόνα» της
πραγματικότητας, όπως την περιγράφει η «ρητορική αγιογραφία» του ΥΠΕΠΘ και ας
ανακαλύψουμε πάλι το «σχολείο του 2000», όχι μέσα από τα «υλικά» μιας θολής
μελλοντολογίας, αλλά σαν στοιχεία που συνθέτονται από την ίδια την
πραγματικότητα της σχολικής τάξης, απεγκλωβισμένη από το «λούστρο» του
επίσημου λόγου.

Ο ΜΥΘΟΣ ΤΩΝ ΠΡΟΑΙΡΕΤΙΚΩΝ ΜΑΘΗΜΑΤΩΝ

Σύμφωνα, λοιπόν, με το νέο ωρολόγιο πρόγραμμα προβλέπονται εκτός των
υποχρεωτικών μαθημάτων και μαθήματα επιλογής, από τα οποία οι μαθητές και των
τριών τάξεων του Λυκείου μπορούν να διαλέξουν 1-2 κατά τάξη.

Η διάκριση αυτή παραπέμπει στη λογική ότι οι συντάκτες του προγράμματος
προσφέρουν διάφορες σχολικές γνώσεις μέσα σε ευλύγιστα περιθώρια που
επιτρέπουν πολλαπλούς βαθμούς ελευθερίας - επιλογών των μαθητών απέναντι στο
πρόγραμμα, αξιοποιώντας έτσι «τις ικανότητες, τις κλίσεις και τα ενδιαφέροντα
των μαθητών». Από Θεατρολογία και Ιστορία της Τέχνης μέχρι Διαστημική και
Πολυμέσα - Δίκτυα, να ποιο είναι το «άνοιγμα» των δυνατοτήτων επιλογής σύμφωνα
με τις εξαγγελίες του νέου προγράμματος. Την ίδια στιγμή, όμως, που το νέο
πρόγραμμα μάς υπενθυμίζει τις μεγάλες δυνατότητες επιλογών, ταυτόχρονα μάς
επιτρέπει να ξεχνάμε την υπενθύμιση αφού κάθε φιλοδοξία ανάπτυξης του
προγράμματος αναχαιτίζεται από δύο μόνιμες «σταθερές»: την υποχρηματοδότηση
και την υπάρχουσα κατάσταση της υποδομής των σχολικών κτιρίων. Καμιά
ταχυδακτυλουργική μαεστρία δεν μπορεί να αναπτύξει όχι το σύνολο των μαθημάτων
επιλογής τα οποία «προσφέρονται» αλλά ούτε καν τμήμα τους, αφού κάτι τέτοιο θα
απαιτούσε από κάθε διδακτήριο το ελάχιστο 20 αίθουσες διδασκαλίας, «λογικές»
μείωσης των μαθητών ανά τμήμα και φυσικά αυξημένο αριθμό εκπαιδευτικών.

Η... «ΔΙΕΥΡΥΝΣΗ ΤΩΝ ΓΝΩΣΕΩΝ» ΚΑΙ ΤΟ ΔΑΣΟΣ ΤΩΝ ΕΞΕΤΑΣΕΩΝ

Ακόμη, όμως, κι αν το νέο πρόγραμμα μαθημάτων του ΥΠΕΠΘ δεν είχε τα
χαρακτηριστικά μιας υπόσχεσης που αυτοαναιρεί την ίδια της την προσφορά, η
εντατικοποίηση των σπουδών στο Ενιαίο Λύκειο μέσα από την «εξετασιομανία» που
διαπερνά όλο το πρόγραμμά του, δεν αποτελεί παρά τη «νεκρολογία» της επαφής
του μαθητή με την ουσία της γνώσης, καθώς διαμορφώνονται οι όροι για την
επιβολή της αξιολογικής παρά της μαθησιακής εμπειρίας πάνω στο ίδιο το
περιεχόμενο των μαθημάτων. Αν εξετάσει κανείς τη σχέση του περιεχομένου των
μαθημάτων (τι), της μεθόδου (πώς) και των πρακτικών ελέγχου (εξεταστικές
δοκιμασίες), θα διαπιστώσει εύκολα ότι οι δύο τελευταίοι παράγοντες μπορούν να
αναστείλουν και να ανατρέψουν μορφές προσαρμοστικότητας στη μάθηση.

Γιατί, βέβαια, όσοι αναπνέουν την κιμωλία της σχολικής αίθουσας γνωρίζουν πολύ
καλά ότι το βασικότερο στοιχείο που εσωτερικεύει ο μαθητής στο σχολείο για να
«επιβιώσει» ή για να «θριαμβεύσει» σχολικά, είναι οι «προδιαγραφές» της
αξιολόγησης - βαθμολόγησής του. Και ως γνωστόν, η στρατηγική των μαθητών για
την αντιμετώπιση των εξεταστικών πρακτικών του σχολείου συγκεντρώνει στο
πλούσιο ρεπερτόριό της συγκεκριμένες τακτικές αντιμετώπισης. Έτσι π.χ. ο
μαθητής σύμφωνα με τον Γιώργο Μαυρογιώργο μαθαίνει «πότε» να διαβάζει, «τι» να
διαβάσει (SOS), «πώς» να διαβάζει, για να ανταποκριθεί στις «ορέξεις» του
εξεταστικού Μινώταυρου.

Στα πλαίσια αυτά η γνώση που παρουσιάζεται στη σχολική αίθουσα ελάχιστα
εμπλέκει επί της ουσίας αυτούς που καλούνται να την «καταναλώσουν» όχι μόνο
γιατί η συχνότητα κρίσιμων εξετάσεων κάνει τη διδασκαλία, το μάθημα, τη
σχολική ζωή μια ασφυκτική τελετουργία για τους πρωταγωνιστές της, αλλά και
γιατί τα ίδια τα αποτελέσματα αυτών των εξετάσεων συνιστούν την «απόσυρση» του
πιο αδύναμου τμήματος του μαθητικού πληθυσμού από τα «δρώμενα» της τάξης,
νομιμοποιώντας, βεβαίως, μια προτροπή για την έξοδο.

Ο ΜΥΘΟΣ ΤΩΝ ΣΥΝΘΕΤΙΚΩΝ ΔΗΜΙΟΥΡΓΙΚΩΝ ΕΡΓΑΣΙΩΝ

Από τη φετινή σχολική χρονιά (1997/98) προαιρετικά και από την επόμενη
(1998/99) υποχρεωτικά θεσμοθετούνται οι «συνθετικές δημιουργικές εργασίες» οι
οποίες εκπονούνται σε κάθε μάθημα από τους μαθητές και αξιολογούνται από τον
εκπαιδευτικό. Σκοπός των «συνθετικών δημιουργικών εργασιών» είναι ανάμεσα στα
άλλα «η καλλιέργεια του πνεύματος της συνεργασίας, ομαδικότητας,
συλλογικότητας και συλλογικής προσπάθειας...». Σύμφωνα με τον πανεπιστημιακό
Χαράλαμπο Νούτσο, η ίδια η διαδικασία εξέτασης των μαθητών επικυρώνει
αποφασιστικά την ατομική κατάκτηση της σχολικής γνώσης. Κάθε ομαδική απόπειρα
προσπέλασης της σχολικής γνώσης αναχαιτίζεται με την επιβολή της βαθμοθηρίας,
για την κατάκτηση μιας καλής «σειράς προτεραιότητας» στην πορεία για την
ανώτατη εκπαίδευση, η οποία, με τη σειρά της, αντιστοιχεί σε κάποια «λίστα
αναμονής» στην αγορά εργασίας.

Τι υποκρισία!

Όταν όλη η λειτουργία του Ενιαίου Λυκείου οριοθετείται σε μια ατελείωτη «πρόβα
τζενεράλε» στο έδαφος της οποίας οι μαθητές καλούνται να λειτουργήσουν σαν
«άλογα κούρσας», όταν οι τάξεις αντί για εργαστήρια συλλογικής μελέτης,
δουλειάς, προβληματισμού, μεταβάλλονται σε αρένες άγριου εξεταστικού
ανταγωνισμού, όταν τα πάντα δρομολογούνται στην ενίσχυση της ατομικής
κατάκτησης της γνώσης, γίνεται λόγος για συνεργασία, ομαδικότητα, συλλογική
προσπάθεια και δημιουργικότητα! Προφανώς το ΥΠΕΠΘ, με την εισαγωγή των
«συνθετικών δημιουργικών εργασιών» επιδιώκει να ξορκίσει ρητορικά την ανάπτυξη
του ατομικισμού και του φορμαλισμού που αποτελούν το εκπαιδευτικό του πρότυπο.

ΟΙ ΠΡΟΣΑΝΑΤΟΛΙΣΜΟΙ ΤΗΣ ΝΕΑΣ... «ΟΥΝΡΑ»

Σύμφωνα με το ΥΠΕΠΘ, από το επόμενο σχολικό έτος 1998/99 ανανεώνεται το
περιεχόμενο σπουδών και στο Γυμνάσιο, με την εισαγωγή «νεωτερισμών σε μια
σειρά από γνωστικούς τομείς και δραστηριότητες, όπως πληροφορική,
περιβαλλοντική εκπαίδευση, αγωγή υγείας, αγωγή καταναλωτή, σχολικός
επαγγελματικός προσανατολισμός». Με μια πρώτη ματιά γίνεται κατανοητό ότι το
ΥΠΕΠΘ θεσμοθετεί νέα μαθήματα χωρίς να έχει διαμορφώσει Ενιαίο Πλαίσιο
Προγράμματος Σπουδών που θα καλύπτει τις εκπαιδευτικές βαθμίδες από το
Δημοτικό μέχρι το Λύκειο, έτσι ώστε να μην υπάρχουν ασυνέχειες και
επικαλύψεις. Αντί λοιπόν να έχουμε μια ενιαία λογική με ενιαίους στόχους -
αρχές σε όλες τις βαθμίδες της εκπαίδευσης, στη βάση της οποίας θα γίνει και η
κατανομή των μαθημάτων, γίνεται το αντίθετο. Εισάγονται μαθήματα και μετά η
«ενιαία λογική» θα «ενιαιοποιήσει» την τυχαία κατανομή.

Γιατί, όμως, αυτή η πρακτική;

Εάν ξαναγυρίσουμε στα μαθήματα που προτείνονται ως «νεωτερισμοί» θα
παρατηρήσουμε ότι πρόκειται για μαθήματα που «ανακαλύφθηκαν» στο «κουτί της
Πανδώρας» ή αλλιώς στο 2ο Κοινοτικό Πλαίσιο Στήριξης (2ο ΚΠΣ).

Η ΒΙΑΣΥΝΗ για την απορρόφηση κονδυλίων του 2ου Κοινοτικού Πλαισίου Στήριξης
αναγκάζει το ΥΠΕΠΘ να «μοντάρει» την πραγματική ανάγκη για ανανέωση των
Προγραμμάτων Σπουδών της Δευτεροβάθμιας Εκπαίδευσης στο «εμβαδόν» των
προσανατολισμών που υπαγορεύονται από την Ευρωπαϊκή Ένωση. Γίνεται φανερό ότι
η διατυμπανιζόμενη ανανέωση του αναλυτικού προγράμματος - σχολικών βιβλίων
ρυμουλκείται στην εναγώνια προσπάθεια του ΥΠΕΠΘ για απορρόφηση κοινοτικών
κονδυλίων. Τα ποσά που έχουν απορροφηθεί μέχρι τώρα αφορούν κυρίως δαπάνες
διαχείρισης (αμοιβές υπευθύνων κ.λπ.), κάποια μηχανοργάνωση (τηλέφωνα, fax
κ.λπ.), λειτουργικές δαπάνες (μετακινήσεις προσωπικού) και άφθονα
σεμινάρια-ημερίδες (αμοιβές επιμορφωτών και αποζημιώσεις επιμορφούμενων). Στον
τομέα αυτό το ΥΠΕΠΘ φαίνεται να «κλείνει το μάτι» στους εκπαιδευτικούς
ζητώντας τους να «διαβάσουν» τη συμμετοχή τους στα πάσης φύσεως σεμινάρια σαν
συμπλήρωμα του εισοδήματός τους. Εδώ θα εξαντλείται όλη η εισαγωγή αυτών των
μαθημάτων στα σχολεία. Τη μαγική ημερομηνία «Ιούνιος 2000» που θα σημάνει και
το τέλος του χρονικού ορίζοντα του 2ου Κοινοτικού Πλαισίου Στήριξης δεν θα
έχει απομείνει παρά... καπνός! Το όραμα του ΥΠΕΠΘ για την «Εκπαίδευση 2000» θα
βρίσκεται στο έλεος μιας άλλης ΟΥΝΡΑ καθώς θα σβήνει πριν καν συναντηθεί με
την πρωτοχρονιά του νέου αιώνα...

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N20</CAT>
<ED>
Κωδικός άρθρου: A16054N201</ED>
<ID>
ID:129287

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N20&aa=1</URL></REF>


Article

<CATEGORY>vin06</CATEGORY>

 <H5>ΛΑΤΡΕΥΕΙ ΑΠΟ ΠΑΙΔΙ ΤΗ ΖΩΓΡΑΦΙΚΗ, ΑΛΛΑ ΔΗΜΙΟΥΡΓΕΙ ΚΑΙ ΣΤΙΣ ΕΠΙΧΕΙΡΗΣΕΙΣ
</H5><H5>«Δίχως περίσκεψη, τους ανθρώπους μου θα διάλεγα...»
</H5><H2>ΒΑΣΙΛΗΣ ΘΕΟΧΑΡΑΚΗΣ
</H2><H2>Του λείπει μόνον ο χρόνος
</H2>
<AUTHOR>ΑΡΕΤΗ ΑΘΑΝΑΣΙΟΥ</AUTHOR>

Η ταμπέλα είναι το πρώτο που παρατηρείς, όταν κάθεσαι απέναντί του, στο
φωτεινό γραφείο του: «Παρακαλώ να είστε σύντομοι»! Όλοι τη βλέπουν, αλλά καμιά
φορά πελαγοδρομούν, ξεχνώντας τη σκοπιμότητα μιας τέτοιας επιγραφής και τότε
εκείνος αναγκάζεται να τους υπενθυμίσει ότι ο χρόνος είναι το μόνο που δεν διαθέτει...

ΑΝΗΚΕΙ ΣΤΟΥΣ ανθρώπους που συμπιέζουν τον χρόνο τους ο Βασίλης Θεοχαράκης.
Ίσως, γιατί καθημερινά διαπιστώνει: «Το 24ωρό μου είναι τόσο μικρό για όλα όσα
θέλω να κάνω». Κατόρθωσε, όμως, να εκπαιδεύσει έτσι τον εαυτό του ­
συρρικνώνοντας, έστω, τον χρόνο. Το μυστικό του, εξομολογείται, είναι «ότι δεν
έχει διαλείμματα. Κάθε κίνηση είναι φυσικό επακόλουθο της προηγούμενης...». Θα
ήταν ένα συνεχές 24ωρο η ζωή του ­ αν δεν μεσολαβούσαν κάποιες ώρες ύπνου. Αν
δεν υπήρχε η διαφοροποίηση ανάμεσα σε ημέρα και νύχτα.

«Δώσε μου ένα κομματάκι σίδερο, να φτιάξω ένα καρφί, αλλά μη μου μιλάς για
επιχειρήσεις...», απάντησε κάποτε στον πατέρα του, όταν εκείνος τον πίεσε να
δείξει και για τις επιχειρήσεις τους το ενδιαφέρον που έδειχνε για τη
ζωγραφική. Αυτό που σαγήνευε πάντα τον Βασίλη Θεοχαράκη ήταν η δημιουργία.
Λάτρεψε από παιδί τη ζωγραφική και πίστευε ότι η επιχειρησιακή δράση είναι μια
ανιαρή υπόθεση. Δεκαετίες αργότερα τα λόγια του πατέρα βρήκαν τη δικαίωσή
τους. Εκείνος ο αθεράπευτα ρομαντικός νεαρός δεν δημιουργεί μόνο
ζωγραφίζοντας. Αλλά και ως πρόεδρος ενός ομίλου επιχειρήσεων.

Ο ΚΑΒΑΦΗΣ

Είναι αδύνατον να σταματήσεις τον χρόνο «όσο κι αν το θέλεις». Τρέχει ο χρόνος
­ με ξέφρενη ταχύτητα. Αλλά υπάρχουν και οι στιγμές που διαβάζει Καβάφη! Τότε
νιώθει ότι «σταματούν οι δείκτες του ρολογιού. Είναι ο μόνος ποιητής που
εξακολουθώ να διαβάζω. Κάθε φορά βρίσκω και κάτι καινούργιο στη γραφή του που
άλλοτε δεν είχα προσέξει. Αυτός ο ποιητής έχει τη δύναμη να σταματά τον χρόνο
και να σε μεταφέρει στα όσα περιγράφει...».

Ταξιδεύει από τον Καβάφη στο στρατηγείο των επιχειρήσεών του κι από εκεί στο
ατελιέ των εμπνεύσεών του. Έχει μια μοναδική ικανότητα να ξεκαθαρίζει στάσεις
και απόψεις μέσα από αστραπιαίες τοποθετήσεις. Η ζωγραφική, παραδέχεται, τον
έκανε καλύτερο επιχειρηματία: «Με μαλάκωσε, δεν είμαι ένας σκληρός άνθρωπος.
Αν χρειασθεί, βάζω και τις φωνές, αλλά συνήθως αγκαλιάζω με αγάπη τους
ανθρώπους, από τον πρώτο έως τον τελευταίο υπάλληλό μου ­ δεν κάνω διακρίσεις,
αρκεί να μου πηγαίνει ο άνθρωπος...».

Τον σημάδεψε πρόσφατα ο θάνατος ­ έχασε τη γηραιά μητέρα του, τον μόνο
σύνδεσμο με τις ρίζες του. Περνά φευγαλέα στην ατμόσφαιρα το θέμα ­ είναι τόσο
φρέσκο για να αγγιχτεί. Προτιμά να μιλήσει για τη ζωή, τα τρεχάματα και τις
αγωνίες, τις χαρές και τις πίκρες της, για όσα διδάχθηκε, για όσα κάθε στιγμή διδάσκεται.

Οι εκκινήσεις της ζωής του καθημερινά είναι σταθερές. Η ημέρα του ξεκινά το
αργότερο στις 7.30 το πρωί. Το πρωινό του λιτό ­ λίγο πόριντς. Καφέ πίνει
συνήθως στο γραφείο, αλλά όχι πάνω από έναν την ημέρα: «Θα 'λεγα ότι δεν μου
ταιριάζει η γεύση του καφέ. Δεν πίνω, δεν καπνίζω, δεν αγαπώ τον καφέ. Θα πει
κανείς "και τι θέλει που ζει;". Έχω βρει, φαίνεται, τα αντίδοτα των χαμένων απολαύσεων...».

Θα κάνει ένα πολύ μεγάλο γύρο ­ έως ότου καταλήξει στα κεντρικά γραφεία της Λ.
Αθηνων, στις 10 - 11 περίπου το πρωί: «Χάνω πολύτιμες ώρες στις διαδρομές.
Πριν έρθω εδώ, θα περάσω από 4-5 γραφεία. Θα μιλήσω με ανθρώπους, θα
αντιμετωπίσουμε προβλήματα, θα δώσουμε λύσεις. Ακόμη και η πιο υγιής και
επικερδής επιχείρηση έχει προβλήματα που χρειάζονται λύση!».

Θα παραμείνει στο στρατηγείο του έως τις 4 το απόγευμα: «Κάθε δουλειά έχει το
κόστος της. Ζητώ συντομία από τους ανθρώπους για να... Η μια τηλεφωνική γραμμή
πάνω στην άλλη, ο ένας άνθρωπος πίσω από τον άλλο. Ομολογώ ότι είναι
κουραστικό. Αλλά, όταν φεύγω από εδώ, όσο κουρασμένος κι αν είμαι, είμαι
χαρούμενος. Κάθ δουλειά χρειάζεται αγάπη, μεράκι, αλλιώς δεν αξίζει ο κόπος...».

ΟΙ ΑΔΥΝΑΜΙΕΣ ΤΟΥ

Όσο ήταν νέος είχε μια δυσκολία στην απόλαυση της ζωής: «Περνούσα υπέροχες
βραδιές και δεν τις ευχαριστιόμουν ­ είχα κάτι το ανικανοποίητο. Διδάχθηκα,
όμως ότι όσο καλό είναι να βαστάς τις αρχές σου, άλλο τόσο είναι να χαίρεσαι
και τη ζωή. Κάθε στιγμή αξίζει, όταν την ζεις! Τώρα, ακόμη κι αν δεν είναι
σπουδαία μια βραδιά, λέω: "Δόξα τω Θεώ, καλά περάσαμε". Και είμαι ευχαριστημένος...».

Δύο φορές πατέρας, έξι φορές παππούς από τις κόρες του, απολαμβάνει πάντα τη
ζωντάνια των παιδιών: «Έχω τέσσερις εγγονές και δύο εγγονούς. Τα παιδιά, η
φύση και τα ζώα, είναι η αδυναμία μου. Βλέπω τα εγγόνια μου σχεδόν καθημερινά.
Κάποιες φορές από λίγο ­ ένα δεκάλεπτο. Παραπονιούνται λίγο, αλλά υπάρχουν
πολλά που περιμένουν...».

Ο «μεσημεριάς», ο μπαμπούλας που χτύπησε τις γρίλιες των παραθύρων του, όταν
ήταν παιδί (διά χειρός της γιαγιάς του) άφησε μάλλον τα ίχνη του στη ζωή και
στον ψυχισμό του: «Μία, το πολύ, ώρα μεσημεριανού ύπνου μού είναι απαραίτητη.
Έτσι έμαθα ­ διά της μεθόδου του φόβου!».

Το κολύμπι είναι μια από τις απογευματινές του δραστηριότητες. Όχι σε ιδιωτική
πισίνα, αλλά σε καλαίσθητο οργανωμένο γυμναστήριο των βορείων προαστίων:
«Είναι μια ευκαιρία να δεις δυο φίλους, να ανταλλάξεις λίγες κουβέντες...
Αγαπώ τους ανθρώπους, δεν μου αρέσει να απομονώνομαι. Αυτό δεν σημαίνει ότι
δεν μπορώ να ζήσω και μόνος μου. Απολαμβάνω τη μοναξιά, όταν επισκέπτομαι το
Άγιον Όρος. Και όταν ζωγραφίζω...». Ζωγραφίζει τις πολύ μικρές ώρες: «Καμιά
φορά που έχουμε επισκέψεις έως αργά, δεν πάω για ύπνο αλλά στο ατελιέ. Φωνάζει
η γυναίκα μου, αλλά είναι μια ζωτική ανάγκη...».

Η ΖΩΓΡΑΦΙΚΗ

Οι εμπνεύσεις του απορρέουν από εικόνες που έχει συσσωρεύσει. Δεν τον εμπνέει
το ανθρώπινο σώμα, όσο οι καμπυλότητες των βουνών, ένα δάσος, ένα τοπίο, τα
σύννεφα πριν από τη βροχή: «Βασικά, είμαι τοπιογράφος, ακόμη και την περίοδο
που έκανα αφηρημένη ζωγραφική διαισθανόσουν ότι από τον πίνακα ξεπρόβαλλε ένα
τοπίο. Ζωγραφίζω τώρα τις εικόνες της μνήμης μου από το Άγιον Όρος...». Ακόμη
και ένα διάφανο ποτήρι έχει τα μυστικά του για τον Β. Θεοχαράκη: «Αν ψάξεις,
θα βρεις αναύγειες χρωμάτων... Η ζωγραφική δεν είναι επιστήμη που χρειάζεται
πείραμα, ψυχρότητα, επαγγελματισμό. Δεν είναι απλή εκτέλεση κανόνων. Θέλει
ψυχή. Αν κατορθώσεις και αφήσεις ένα κομμάτι ψυχής στα έργα σου, τότε έχεις ζωγραφίσει...».

Σε νεαρή ηλικία, χρησιμοποιούσε «εξαιρετικά πολύ το κόκκινο χρώμα». Πέρασε ένα
διάστημα με παλ ανταύγειες, αλλά τελευταίως επέστρεψε και πάλι «στα δυνατά,
ζωντανά χρώματα», εναρμονισμένα πάντα μεταξύ τους: «Δεν είναι ένα διάλειμμα
από την κόπωση του γραφείου η ζωγραφική. Είναι κι αυτή κοπιώδης. Αλλά είναι
πνευματική ξεκούραση...».

ΕΧΕΙ ΤΗ διακριτικότητα και τη γενναιότητα μιας άλλης γενιάς ανθρώπων, που δεν
εξασκήθηκαν στην... υποκριτική τέχνη και παραμένουν πηγαίοι και ειλικρινείς.
Μπορεί, λέει, να αποκρύψει κάτι «αν δεν θέλει να το πει», αλλά ποτέ δεν θα πει
ψέματα. Έτσι, λέει: «Δεν θα μπω ποτέ στη διαδικασία να γίνω μάντης, π.χ., της
ηλικίας μιας γυναίκας γιατί δεν θα κάνω τον κόπο που κάνουν άλλοι, να λένε μια
δεκαετία κάτω. Αν με καλέσουν κάπου και δεν θέλω να πάω, θα πω "προτιμώ να
κάνω κάτι άλλο ή προτιμώ να ξεκουραστώ", αλλά δεν θα σκαρφισθώ έναν αιφνίδιο
πόνο στο στομάχι. Μου είναι αδιανόητες οι προφάσεις. Ομολογώ ότι δεν με έβλαψε
αυτή η τακτική. Ενδεχομένως να διώχνει κάποιες φορές ανθρώπους, αλλά
ξεκαθαρίζει σχέσεις...».

Είναι κέρδος για εκείνον να γνωρίζει ότι οι άνθρωποι που βρίσκονται κοντά του
τον εκτιμούν και τον εμπιστεύονται. Πολλά θα μπορούσε να αποχωρισθεί ­ «όπως
τα... μπριζολάκια που έχω χρόνια να δοκιμάσω, γιατί απέχω από το ζωικό λίπος»
­ αλλά ποτέ τους ανθρώπους του: «Έχω μεγάλο δεσμό με τη γυναίκα, τις κόρες, τα
εγγόνια μου. Δεν θα μπορούσα δίχως την παρουσία τους...».

Είναι εξίσου σημαντικά για κείνον τα κεφάλαια των επιχειρήσεων και της
ζωγραφικής και πιστεύει ότι η σπουδαιότητα της ζωής είναι συνάρτηση πολλών
παραγόντων: «Το αλεξίπτωτο δεν γίνεται μόνο από ένα σχοινί». Αλλά, αν τον
υποχρέωναν ποτέ να διαλέξει, «δίχως περίσκεψη, τους ανθρώπους μου θα διάλεγα!
Είναι ένας άλλος πλούτος. Αναντικατάστατος...».

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N22</CAT>
<ED>
Κωδικός άρθρου: A16054N221</ED>
<ID>
ID:129288

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N22&aa=1</URL></REF>


Article

<CATEGORY>vin06</CATEGORY>

 <H5>ΣΤΟΝ ΟΚΑΝΑ ΟΙ ΕΓΚΑΤΑΣΤΑΣΕΙΣ ΤΟΥ ΟΡΟΥΣ ΠΑΤΕΡΑΣ
</H5><H2>Από «βάση θανάτου» μονάδα απεξάρτησης
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Κυψέλη ζωής σε μια πρώην «βάση του θανάτου» των ΗΠΑ!

ΣΕ ΜΟΝΑΔΑ απεξάρτησης τοξικομανών ­ προσφορά του υπουργείου Άμυνας ­ θα
μετατραπεί μία από τις πάλαι ποτέ βάσεις των Αμερικανών, αυτή στην κορυφή του
όρους Πατέρας.

Η βάση αυτή ­ με ραντάρ και συστήματα επικοινωνιών ­ έκλεισε το 1985 και από
τότε οι εγκαταστάσεις της φυλάσσονταν από την Πολεμική Αεροπορία. Η βάση του
όρους Πατέρας αποτελούσε έναν από τους κρίκους ενός σχεδόν παγκόσμιου ιστού
που είχε ως κύρια αποστολή τον συντονισμό των αεροσκαφών κρούσης που θα έφεραν
πυρηνικά όπλα των ΗΠΑ σε μια ενδεχόμενη σύγκρουση με το τότε Σύμφωνο της Βαρσοβίας.

Το υπουργείο Άμυνας, στο πλαίσιο ενός ευρύτερου προγράμματος που έχει θέσει σε
εφαρμογή για την αντιμετώπιση των ναρκωτικών, προχωρά στην παραχώρηση των
εγκαταστάσεων της βάσης στον Οργανισμό κατά των Ναρκωτικών (ΟΚΑΝΑ) για τη
δημιουργία μονάδαν απεξάρτησης.

Το Σάββατο ο υπουργός Άμυνας κ. Άκης Τσοχατζόπουλος επισκέφθηκε τη βάση και
ξεναγήθηκε από την ηγεσία της Αεροπορίας μαζί με στελέχη του ΟΚΑΝΑ.

Μιλώντας χθες στη Θεσσαλονίκη στα εγκαίνια της Β' Μονάδας Υποκατάστατων
(μεθαδόνης) του ΟΚΑΝΑ στη Σταυρούπολη, ο κ. Τσοχατζόπουλος είπε ότι το
υπουργείο Άμυνας όχι μόνο στηρίζει τις πρωτοβουλίες για αντιμετώπιση των
ναρκωτικών, αλλά θα συμβάλει ενεργητικά. Και ανήγγειλε ότι στο πλαίσιο της
αξιοποίησης των στρατοπέδων που υπάρχουν στις πόλεις ερευνώνται τρόποι για να
βρεθεί στέγη για ανάλογα προγράμματα.

Χθες όμως το υπουργείο Άμυνας δημοσιοποίησε και την απόφαση χορήγησης αναβολής
κατάταξης στους τοξικομανείς που βρίσκονται σε θεραπευτική αγωγή σε ειδικά κέντρα.

Όπως έχουν γράψει «ΤΑ ΝΕΑ», ο υπουργός Άμυνας κ. Τσοχατζόπουλος έχει υπογράψει
απόφαση σύμφωνα με την οποία οι νέοι που έχουν ενταχτεί σε προγράμματα
απεξάρτησης θα παίρνουν 3ετή αναβολή κατάταξης. Σύμφωνα με την απόφαση, τα
κέντρα θεραπείας πρέπει να είναι στην Ελλάδα και να είναι υπό την εποπτεία ή
να ανήκουν στο υπουργείο Υγείας και να έχουν τεθεί σε λειτουργία έπειτα από
άδεια των αρμοδίων αρχών.

Η αναβολή διαρκεί μέχρι την 31η Δεκεμβρίου του έτους που προκύπτει αν στην
ημερομηνία έναρξης της θεραπευτικής αγωγής προστεθούν τρία (3) έτη. Για τη
χορήγηση της αναβολής απαιτείται αίτηση του ενδιαφερομένου και βεβαίωση του
κέντρου θεραπείας όπου θα αναφέρεται και η ημερομηνία έναρξης της θεραπευτικής
αγωγής. Η αναβολή θα χορηγείται μία μόνο φορά και για την παρακολούθηση μιας
μονάχα θεραπευτικής αγωγής. Η αίτηση υποβάλλεται από τους στρατευσίμους από
την ημερομηνία πρόσκλησής τους στις Ένοπλες Δυνάμεις, από δε τους ανυπότακτους
από την ημερομηνία έναρξης της αγωγής.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N23</CAT>
<ED>
Κωδικός άρθρου: A16054N231</ED>
<ID>
ID:129289

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N23&aa=1</URL></REF>


Article

<CATEGORY>vin06</CATEGORY>

 <H2>Η πίτα των εφημεριδοπωλών
</H2>
Δόθηκαν βραβεία. Χρηματική ενίσχυση δόθηκε σε 93 παιδιά των εφημεριδοπωλών
που διακρίθηκαν στις σπουδές τους

ΠΑΡΟΥΣΙΑ πλήθους εκπροσώπων του πολιτικού, εκδοτικού και δημοσιογραφικού
κόσμου έκοψε την πίτα του 1998 η Ένωση Εφημεριδοπωλών Αθηνών, στο κέντρο
διασκέδασης «Απόλλων», όπου βραβεύτηκαν και τα παιδιά των εφημεριδοπωλών που
πρώτευσαν στο σχολείο ή πέτυχαν στα Ανώτερα και Ανώτατα Εκπαιδευτικά Ιδρύματα.

Την πίτα έκοψε πρώτος ο πρόεδρος της Βουλής κ. Απόστολος Κακλαμάνης, στον
οποίο έπεσε και το χρυσό φλουρί. Ακολούθησαν ο υπουργός Τύπου κ. Δημήτρης
Ρέππας και ο εκπρόσωπος του κυπριακού Κοινοβουλίου κ. Χριστοφίδης. Ο πρόεδρος
της Ένωσης κ. Χρήστος Μητρόπουλος εξέφρασε τις ευχαριστίες του στους
παρευρεθέντες και στη συνέχεια έδωσε τα χρηματικά βραβεία σε 93 παιδιά
εφημεριδοπωλών που διακρίθηκαν στο σχολείο τους ή μπήκαν σε ανώτερες σχολές
και πανεπιστήμια. Στην εκδήλωση παρέστησαν μεταξύ άλλων οι βουλευτές κ.κ.
Τηλέμαχος Χυτήρης, Γιώργος Ανωμερίτης, Θεόδωρος Κασσίμης, Νώντας
Ζαφειρόπουλος, η βουλευτής κ. Βασιλική Αράπη-Καραγιάννη, ο πρώην βουλευτής κ.
Βασίλειος Μαντζώρης, ο ειδικός γραμματέας του υπουργείου Εργασίας κ. Λαδάς, ο
γενικός γραμματέας της ΠΟΕΣΥ κ. Μανώλης Μαθιουδάκης, ο πρόεδρος της ΕΣΗΕΑ κ.
Αριστείδης Μανωλάκος και, στη φωτογραφία, ο πρόεδρος της Ένωσης κ. Χρήστος
Μητρόπουλος με επτά από τα βραβευθέντα παιδιά εφημεριδοπωλών.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N23</CAT>
<ED>
Κωδικός άρθρου: A16054N232</ED>
<ID>
ID:129347

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N23&aa=2</URL></REF>


Article

<CATEGORY>vin06</CATEGORY>

 <H5>ΑΔΗΜΟΣΙΕΥΤΗ ΜΕΛΕΤΗ ΤΟΥ ΠΑΝΕΠΙΣΤΗΜΙΟΥ ΠΑΤΡΩΝ ΓΙΑ ΤΟ ΠΟΣΟ ΑΔΙΚΗ ΚΑΙ ΑΝΙΣΗ ΚΑΤΑ
ΠΕΡΙΦΕΡΕΙΑ ΕΙΝΑΙ Η ΧΡΗΜΑΤΟΔΟΤΗΣΗ ΣΤΗΝ ΥΓΕΙΑ
</H5><H2>Αλλού υπάρχουν οι ανάγκες κι αλλού πάνε τα λεφτά...
</H2>
<AUTHOR>ΜΑΙΡΗ ΚΑΤΣΑΝΟΠΟΥΛΟΥ</AUTHOR>

Η χρηματοδότηση στην Υγεία είναι άδικη! Να μειωθεί κατά 16% η χρηματοδότηση
της Υγείας στην Αττική και να αυξηθεί κατά 55% στη Στερεά Ελλάδα, κατά 53% στα
Ιόνια Νησιά και κατά 45% στα νησιά του Νοτίου Αιγαίου, ζητούν επιστήμονες του
Πανεπιστημίου Πατρών, με πρόσφατη μελέτη τους για τις γεωγραφικές ανισότητες
στην Υγεία.

ΤΟ ΣΥΝΟΛΙΚΟ ποσό που πρέπει να ανακατανεμηθεί, σύμφωνα με τα αποτελέσματα της
μελέτης, πλησιάζει τα 42 δισεκατομμύρια δραχμές. Το ανακανατεμημένο αυτό ποσό
πρέπει να «προσφέρουν» κατά 77% η Αττική, κατά 11% η Κεντρική Μακεδονία
(Θεσσαλονίκη) και κατά 5% η Κρήτη. Στον αντίποδα, η Στερεά Ελλάδα και η
Πελοπόννησος διεκδικούν τα υψηλότερα ποσοστά των ανακατανεμημένων πόρων, με
ποσοστά 24% και 23% αντίστοιχα. Τη μελέτη πραγματοποίησαν ο καθηγητής και
διευθυντής της Ομάδας Σχεδιασμού και Πολιτικής Υγείας στο Πανεπιστήμιο Πατρών
κ. Άρης Σισσούρας και ο διδάκτωρ Επιχειρησιακής Έρευνας στο ίδιο Πανεπιστήμιο
κ. Ι. Μητρόπουλος.

ΕΚΤΙΜΗΣΗ ΑΝΑΓΚΩΝ

Η μεγαλύτερη κατά κεφαλή δαπάνη στην Υγεία αφιερώνεται στον ΑΘηναίο
(55.635) δραχμές τον χρόνο, στον Θεσσαλονικιό (54.057), στον Ηπειρώτη (68.604
δραχμές) και στον Κρητικό (61.508 δραχμές).

«Παρά τις εξαγγελίες για χρηματοδότηση της περιφέρειας στον τομέα της Υγείας
και παρά την ασφυξία των νοσοκομείων στην περιοχή της Αθήνας, οι γεωγραφικές
ανισότητες στη χρηματοδότηση του συστήματος Υγείας συνεχίζονται», υπογραμμίζει
ο κ. Σισσούρας. «Η μελέτη μας υπέδειξε μια καινούρια κατανομή των δαπανών, η
οποία αναδεικνύει σημαντικές αποκλίσεις από την υπάρχουσα χρηματοδότηση των
υγειονομικών περιφερειών». Στο πλαίσιο διερεύνησης της πολιτικής που
ακολουθείται στην κατανομή των οικονομικών πόρων διαπεριφερειακά, οι ερευνητές
επιχείρησαν να μελετήσουν πόσο οι δαπάνες αυτές κατανέμονται ισότιμα ή όχι. «Η
ολοκληρωμένη εκτίμηση του ζητήματος προϋποθέτει την εκτίμηση των πραγματικών
αναγκών στις γεωγραφικές περιφέρειες της χώρας», επισημαίνει ο κ. Σισσούρας.
«Αυτό, όμως, δεν έχει πραγματοποιηθεί έως σήμερα στη χώρα μας, με αποτέλεσμα
να μη γνωρίζουμε εάν οι δαπάνες αυτές επιτυγχάνουν ή όχι να καλύψουν τις
ανάγκες υγείας του πληθυσμού».

Η ΦΟΡΜΟΥΛΑ

Για να «μετρήσουν» τις ανισότητες στη χρηματοδότηση της Υγείας, οι ερευνητές
ανέπτυξαν ένα υπόδειγμα, με κριτήρια τις υγειονομικές ανάγκες κάθε περιοχής.
Δηλαδή, τη ζήτηση και χρησιμοποίηση των υπηρεσιών Υγείας από τον πληθυσμό της
κάθε περιφέρειας κατά ηλικία και φύλο, την κατάσταση υγείας του κάθε πληθυσμού
(κυρίως τη θνησιμότητά του) και, τέλος, την κάλυψη στις υπηρεσίες Υγείας
(ιατρικό δυναμικό, κλίνες, τεχνολογία κ.ά.). 
Αξίζει να σημειωθεί ότι στη Βρετανία η χρηματοδότηση των υπηρεσιών Υγείας κατά
περιφέρεια βασίσθηκε, από το 1976 κιόλας, σε ένα ανάλογο υπόδειγμα, την
περίφημη «φόρμουλα Rawp». Η περιφέρεια της Αττικής συγκεντρώνει τα 197
δισεκατομμύρια δραχμές από τα 525 συνολικά (σε τιμές 1994) και η Κεντρική
Μακεδονία τα 92 δισ. δραχμές. Τα λιγότερα χρήματα λαμβάνουν τα Ιόνια Νησιά
(9,4 δισ. δραχμές), το Νότιο Αιγαίο (10,8 δισ. δραχμές) και το Βόρειο Αιγαίο
(8,8 δισ. δραχμές). Η μεγαλύτερη κατά κεφαλή δαπάνη στην Υγεία αφιερώνεται
στον ΑΘηναίο (55.635) δραχμές τον χρόνο, στον Θεσσαλονικιό (54.057), στον
Ηπειρώτη (68.604 δραχμές) και στον Κρητικό (61.508 δραχμές). Η μικρότερη στον
κάτοικο της Στερεάς Ελλάδας (31.967 δραχμές) και της Δυτικής Μακεδονίας
(37.957 δραχμές).

«Βρήκαμε, για παράδειγμα, ότι στην περιφέρεια της Αττικής η υπάρχουσα κατανομή
υπερεκτιμά τις ανάγκες, με αποτέλεσμα να απαιτείται η μείωση των χορηγήσεων
κατά 32 περίπου δισ. δραχμές, δηλαδή κατά 16,3%», λέει ο καθηγητής κ.
Σισσούρας. «Αντίθετα, στην περίπτωση της υγειονομικής περιφέρειας της
Πελοποννήσου παρατηρείται ότι η υπάρχουσα κατανομή υποεκτιμά τις ανάγκες κατά
43% και χρειάζεται αύξηση των χορηγήσεων κατά 43%».

Το ίδιο συμβαίνει σε μικρότερη κλίμακα, στην Κεντρική Μακεδονία (που πρέπει να
«αποδώσει» 5 δισ. δραχμές ή 11%), στην Κρήτη (3 περίπου δισ. δραχμές ή 7%) και
στην Ήπειρο (2,5 περίπου δισ. δραχμές ή 5%). Η μόνη περιφέρεια που φαίνεται να
παίρνει όσα πραγματικά χρειάζεται είναι η Δυτική Ελλάδα.

Η Στερεά Ελλάδα πρέπει να πάρει το 24% από τα 42 δισ. δραχμών που
ανακατανέμονται, η Πελοπόννησος το 23%, η Δυτική Μακεδονία, το Νότιο Αιγαίο
και τα Ιόνια Νησιά από 12%, η Θεσσαλία το 10%, το Βόρειο Αιγαίο το 5% και η
Ανατολική Μακεδονία και Θράκη το 2%.

ΠΡΟΤΕΡΑΙΟΤΗΤΑ

«Στο Σύστημα Υγείας της χώρας μας απουσιάζει ο αποτελεσματικός συντονισμός των
πηγών χρηματοδότησης, όπως και ο ορθολογισμός και η διαφάνεια στην κατανομή
και χρήση των πόρων ανάλογα με τις ανάγκες του πληθυσμού κατά περιφέρεια»,
τονίζει ο κ. Σισσούρας. «Απουσιάζουν επίσης ο έλεγχος και η αξιολόγηση της
κατανομής και διαχείρισης των πόρων και η αποτελεσματική διαχειριστική και
διευθυντική δομή στις υπηρεσίες Υγείας, βάσει μιας πολιτικής προτεραιοτήτων.
Οι τελευταίες παρεμβάσεις με τον νέο νόμο, χωρίς να απαντούν δραστικά στα
παραπάνω προβλήματα, δίνουν μια θετική προοπτική, γιατί τείνουν προς τον
ενιαίο φορέα χρηματοδότησης. Αυτός ο ενιαίος φορέας επιμένουμε ότι είναι η
λύση για την ορθολογική κατανομή και τον έλεγχο των δαπανών στην Υγεία».

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N24</CAT>
<ED>
Κωδικός άρθρου: A16054N241</ED>
<ID>
ID:129290

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N24&aa=1</URL></REF>


Article

<CATEGORY>vin06</CATEGORY>

 <H5>Πως θα πάρετε λεφτά για κακές υπηρεσίες και κακά προΪόντα
</H5><H5>Ένα άγνωστο «όπλο» στη διάθεσή μας </H5><H2>ΟΔΗΓΟΣ
</H2><H2>Τα δικαιώματα των καταναλωτών
</H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

Ο καταναλωτής έχει τρόπους για να προστατευτεί. Η «ασπίδα» του στις
αυθαιρεσίες, και τα προϊόντα και τις υπηρεσίες που τελικώς τον βλάπτουν αντί
να τον ωφελούν, είναι η αυστηρή νομοθεσία και οι κανονισμοί που διέπουν τις
σχέσεις πολίτη - δημοσίων υπηρεσιών και εμπόρων.

Πρόκειται για ένα νομοθετικό πλαίσιο το οποίο σε συνδυασμό με τις αρμόδιες
υπηρεσίες έχει στόχο να αποτρέψει τις αυθαιρεσίες εις βάρος του καταναλωτή.
«ΤΑ ΝΕΑ» παρουσιάζουν σήμερα με αναλυτικό τετρασέλιδο Οδηγό τους τρόπους
άμυνας που έχει ο καταναλωτής απέναντι σε 17 δημόσιες επιχειρήσεις, καθώς και
τα πρόστιμα και τις αποζημιώσεις που μπορεί να διεκδικήσει από αυτές σε
περίπτωση παροχής κακών υπηρεσιών.

Επίσης παρουσιάζονται οι υποχρεώσεις που έχουν βιομήχανοι, εισαγωγείς, έμποροι
και εταιρείες για 7 κατηγορίες προϊόντων και υπηρεσιών. Τέλος επισημαίνονται
οι πρακτικοί τρόποι αντίδρασης με βάση το νόμο που δίνει τη δυνατότητα για
φιλικούς διακανονισμούς, μέχρι και συλλογικές αγωγές για να διεκδικήσει ο
καταναλωτής το δίκιο του.

Δοκιμή προϊόντος: Ο καταναλωτής έχει όπλα για να αμυνθεί στην περίπτωση που το
προϊόν δεν πληροί τις προδιαγραφές ποιότητας που προβλέπει η νομοθεσία

Οποιοσδήποτε μπορεί να αγοράσει κάποιο προϊόν και σε μικρό διάστημα να υποστεί
ζημιές ή βλάβες. Πολλοί καταναλωτές δυσκολεύονται να δαπανούν χρόνο και χρήμα
αναζητώντας το δίκιο τους στα δικαστήρια. Ειδικά για αυτές τις περιπτώσεις, ο
νόμος έχει προβλέψει τη σύσταση επιτροπών φιλικού διακανονισμού.

Οι επιτροπές λειτουργούν στις νομαρχίες. Αποτελούνται από έναν δικηγόρο, μέλος
του δικηγορικού συλλόγου, που είναι και ο πρόεδρος της επιτροπής. Μετέχουν
επίσης εκπρόσωποι του Εμπορικού, και Βιομηχανικού και (αν υπάρχει) και των
Βιοτεχνικών ή Επαγγελματικών Επιμελητηρίων. 
Στην επιτροπή συμμετέχει και εκπρόσωπος από τις τοπικές ενώσεις καταναλωτών. Ο
γραμματέας της επιτροπής ορίζεται από τον νομάρχη.

Ο καταναλωτής (αν το επιθυμεί) εκπροσωπείται από την καταναλωτική οργάνωση και
ενώ παρίσταται εκπρόσωπος του πωλητή ή παραγωγού. Ο καταναλωτής υποβάλλει
αίτηση απ' ευθείας στην επιτροπή της νομαρχίας είτε μέσω της τοπικής ένωσης
καταναλωτών. Οι υποθέσεις συζητούνται σε 15 ημέρες από την υποβολή της αίτησης
και 5 ημέρες από την αίτηση των ενδιαφερομένων.

Σύμφωνα με τον νόμο, η επιτροπή κρίνει κατά το «ισχύον δίκαιο» και αποφασίζει
κατά πλειοψηφία. Τα πορίσματά κοινοποιούνται σε μία εβδομάδα. Τα πορίσματα δεν
προσβάλλονται, ούτε αναθεωρούνται ή ανακαλούνται, δεν είναι εκτελεστά και δεν
παράγουν δεδικασμένο, λαμβάνονται όμως υπόψη από τα δικαστήρια. Έτσι «οι
παραγωγοί, υποχρεώνονται συχνά να αποζημιώνουν τον καταναλωτή.


<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N25</CAT>
<ED>
Κωδικός άρθρου: A16054N251</ED>
<ID>
ID:129291

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N25&aa=1</URL></REF>


Article

<CATEGORY>vin06</CATEGORY>

 <H5></H5><H5>Τα 7 βασικά δικαιώματα των καταναλωτών στην Ε. Ε
</H5><H5>ΟΙ ΝΟΜΟΙ ΠΟΥ ΠΡΟΣΤΑΤΕΥΟΥΝ ΤΟΝ ΚΑΤΑΝΑΛΩΤΗ
</H5><H5>Οι δημόσιες επιχειρήσεις δεν είναι ανεξέλεγκτες
</H5><H2>ΟΔΗΓΟΣ
</H2><H2>Τα δικαιώματα των καταναλωτών
</H2><H2>Ήρθε η ώρα να πάρουν «εκδίκηση» οι... υπήκοοι </H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

ΜΠΟΡΕΙ να έχει συμβεί και σε εσάς: Μήπως αγοράσατε κάποια ηλεκτρική συσκευή
που χάλασε αμέσως, χωρίς να φταίτε εσείς; Στείλατε ένα δέμα που δεν έφθασε
ποτέ στον παραλήπτη του; Ή ακόμη χειρότερα, μήπως λάβατε κάποια στιγμή μια
επιστολή με την οποία ενημερώνεστε ότι κερδίσατε μεν ένα ακριβό αυτοκίνητο,
αλλά για να παραλάβετε το... δώρο, πρέπει προηγουμένως να καταβάλετε ένα μικρό ποσόν;

Απ' όλες αυτές τις περιπτώσεις, σας έμεινε η πικρία ότι τελικά εσείς είστε ο
χαμένος. Είναι στιγμές που ο καταναλωτής νιώθει ανήμπορος ν' αντιδράσει. Και
όμως εκεί κάνει το μεγάλο λάθος. Τώρα έχει τη δυνατότητα να αντιδράσει με
πολλούς τρόπους, αφού η ισχύουσα νομοθεσία (εθνική και κοινοτική) αναγνωρίζει
στον καταναλωτή δικαιώματα, αλλά και υποχρεώσεις.

Πρώτο βήμα για τη διευθέτηση των διαφορών θεωρούνται οι διαδικασίες για φιλικό
διακανονισμό. Όταν αρκούν, τότε ανοίγει η οδός της Δικαιοσύνης. Ο καταναλωτής
έχει δυνατότητα να προσφύγει μέσω των καταναλωτικών Ενώσεων.

ΑΠΟ ΤΙΣ βασικές αρχές που προωθεί η Ευρωπαϊκή Ένωση και οι αρμόδιες
Διευθύνσεις της, σε συνεργασία με το Ευρωκοινοβούλιο, σε κάθε μία από τις 15
χώρες-μέλη είναι τα δικαιώματα του καταναλωτή. Γιατί σκοπός της Κοινότητας
είναι να ενημερώσει τον πολίτη, λέει ο υπεύθυνος Ενημέρωσης της Αντιπροσωπείας
της Ευρωπαϊκής Ένωσης στην Ελλάδα κ. Μαργαρίτης Σχοινάς. Ο καταναλωτής πρέπει
να γνωρίζει ότι τα βασικά δικαιώματά του είναι:

1. Προστασία της υγείας 
και της ασφάλειας των καταναλωτών.

Στην αγορά πρέπει να κυκλοφορούν μόνον προϊόντα και υπηρεσίες που δεν θέτουν
σε κίνδυνο την υγεία και την ασφάλεια του καταναλωτή. Αυτό σημαίνει ότι πρέπει
να να υπάρχουν προδιαγραφές ασφαλείας που καθορίζονται από το κάθε κράτος, για
κάθε προϊόν και υπηρεσία. Ο καταναλωτής πρέπει να ενημερώνεται από τον πωλητή
για τους ­ τυχόν ­ κινδύνους που συνεπάγεται η χρήση των προϊόντων. Επίσης,
πρέπει να προβλέπεται η προστασία του καταναλωτή από φυσικές βλάβες που μπορεί
να του προκαλέσουν προϊόντα ή υπηρεσίες.

2. Προστασία των οικονομικών συμφερόντων των καταναλωτών.

Ο καταναλωτής πρέπει να προστατεύεται σε περίπτωση κατάχρησης εκ μέρους των
προμηθευτών προϊόντων και υπηρεσιών. Πρέπει να προστατεύεται, για παράδειγμα,
σε περιπτώσεις που παραπλανάται από διαφημίσεις ή όταν τον ξεγελούν στην τιμή
ή στον διακανονισμό της τιμής ενός προϊόντος κ.λπ.

3. Πρόσβαση στην πληροφόρηση.

Για να μπορεί να κάνει σωστές αγορές ο καταναλωτής, πρέπει να πληροφορείται
σωστά και αξιόπιστα. Αυτό μπορεί να γίνει όταν οι πωλητές, για παράδειγμα, τον
πληροφορούν σωστά για τα χαρακτηριστικά, τις τιμές και την ποιότητα προϊόντων
και υπηρεσιών.

4. Το δικαίωμα της εκπαίδευσης.

Ο καταναλωτής για να μπορεί να αναζητεί το κατάλληλο προϊόν και για να είναι
σε θέση να κρίνει και να επιλέγει αυτό που τον συμφέρει, πρέπει να μπορεί να
κατανοεί και να αφομοιώνει τις διαθέσιμες πληροφορίες, πριν αποφασίσει για τις
αγορές του. Αυτό επιτυγχάνεται με την κατάλληλη εκπαίδευση και αγωγή που
πρέπει να του παρέχεται από τη νεαρή του κιόλας ηλικία, με μέριμνα του κράτους.

5. Το δικαίωμα της εκπροσώπησης.

Ο καταναλωτής πρέπει να έχει το δικαίωμα της εκπροσώπησής του σε υποθέσεις που
τον αφορούν. Αυτός ή οι εκπρόσωποί του πρέπει να έχουν τη δυνατότητα
συμμετοχής σε διαδικασίες για τη λήψη αποφάσεων που τον αφορούν, άμεσα ή
έμμεσα, τόσο σε τοπικό όσο και σε περιφερειακό εθνικό ή κοινοτικό επίπεδο.

6. Η πρόσβαση στη Δικαιοσύνη.

Ο καταναλωτής πρέπει να μπορεί να απευθύνεται σε αρμόδιες υπηρεσίες, όπου θα
μπορεί να πάρει συμβουλές και βοήθεια ή να υποβάλει τα παράπονά του, όταν έχει
υποστεί βλάβη ή ζημία από προϊόντα και υπηρεσίες. Επίσης, πρέπει να έχει τη
δυνατότητα εφαρμογής απλών, μη δαπανηρών και σύντομων διαδικασιών που θα έχουν
στόχο να τον βοηθήσουν να αποκαταστήσει τη ζημία ή τη βλάβη που έπαθε.

7. Δικαίωμα στην αειφόρο κατανάλωση.

Ο καταναλωτής πρέπει να μπορεί να καλύπτει τις βασικές του ανάγκες, χωρίς όμως
να εξαντλεί τους βασικούς πόρους του πλανήτη, έτσι ώστε να μην υπονομεύει την
κάλυψη βασικών αναγκών άλλων καταναλωτών και κυρίως των αναγκών που έχουν οι
μελλοντικές γενιές.

Μερικά παραδείγματα

Τα μέτρα και οι νόμοι που λαμβάνονται στην Ευρωπαϊκή Ένωση έχουν στόχο να
απαγορεύσουν την κυκλοφορία επικίνδυνων ή ελαττωματικών προϊόντων. Ο «Οδηγός
του Ευρωπαίου Καταναλωτή», που εξέδωσε η Ευρωπαϊκή Επιτροπή, αναφέρει ότι:
«Ασφαλές προϊόν είναι κάθε προϊόν, το οποίο υπό τις συνήθεις ή ευλόγως
προβλεπτές συνθήκες χρήσης δεν παρουσιάζει κανέναν κίνδυνο ή μόνο κινδύνους
χαμηλού επιπέδου, που συμβιβάζονται με τη χρήση του προϊόντος».

Αυτό για παράδειγμα σημαίνει ότι τα σπίρτα δεν είναι ένα ασφαλές προϊόν για
ένα μωρό παιδί. Δεν πρόκειται για μία χρήση που μπορεί να χαρακτηρισθεί
«συνήθης», όταν το παιδί είναι πολύ μικρό και δεν καταλαβαίνει.

Άλλη αντίστοιχη περίπτωση είναι αυτή ενός μικρού παιδιού που παίρνει στα χέρια
του ένα δύσκολο εργαλείο, π.χ. ένα ηλεκτρικό τρυπάνι. Αν δώσουμε αυτό το
εργαλείο σε ένα μικρό παιδί, αυτό δεν μπορεί να θεωρηθεί ως «συνήθης χρήση».

Σύμφωνα με τον «Οδηγό», που εξέδωσε η Ευρωπαϊκή Επιτροπή, «το εργαλείο αυτό
μπορεί να θεωρείται ασφαλές, όταν χρησιμοποιείται από ενήλικα, επειδή το άτομο
αυτό είναι σε θέση να κατανοήσει τις οδηγίες, τις συνθήκες χρήσης και τους κινδύνους».

Διαφορετική περίπτωση είναι όταν απλώνουμε το σαμπουάν στα μαλλιά και τα μάτια
μας τσούζουν ­ πράγμα που μπορεί να συμβεί παρ' όλο που έχει μελετηθεί η
σύνθεσή του, ώστε να μην τσούζει τα μάτια. Έτσι δεν μπορείτε να χαρακτηρίσετε
το προϊόν επικίνδυνο επειδή τσούζουν τα μάτια. Αν όμως... αντί να λουστείτε,
το πιείτε, τότε θα έχετε κάνει εσείς επικίνδυνο προϊόν ένα ακίνδυνο σαμπουάν.

Υποχρεώσεις παραγωγών και πωλητών

Συγκεκριμένο πλαίσιο ισχύει και για τα δικαιώματα και τις υποχρεώσεις
παραγωγών. Έτσι, για να παρέχουν τα προϊόντα υψηλό επίπεδο προστασίας στον
καταναλωτή, πρέπει:

* Ο παραγωγός ή πωλητής να πληροφορεί τον καταναλωτή για τα χαρακτηριστικά του
προϊόντος (π.χ. τη σύνθεσή του ή τη συσκευασία του).

* Ο παραγωγός ή πωλητής να πληροφορεί τον καταναλωτή για τις επιδράσεις που
έχει αυτό το προϊόν σε άλλα προϊόντα, σε περίπτωση που μπορεί να προβλέψει
κοινή χρήση του προϊόντος με ένα άλλο.

* Να παρουσιάζει το προϊόν, επισημαίνοντας τις οδηγίες χρήσης και τον τρόπο διάθεσης.

* Ο παραγωγός ή πωλητής οφείλει να ενημερώνει τις κατηγορίες καταναλωτών, και
ιδιαίτερα τα παιδιά, για κινδύνους που πιθανόν να διατρέχουν λόγω της χρήσης
του προϊόντος.

Οι χώρες-μέλη της Ευρωπαϊκής Ένωσης διαθέτουν νόμο για την προστασία των
καταναλωτών. 
Κάθε χώρα έχει το δικό της νομικό πλαίσιο, αλλά όλοι οι νόμοι βασίζονται σε
κοινές αρχές, δηλαδή σε ένα πλαίσιο που συμφώνησαν όλες οι χώρες- μέλη και
διατυπώνεται στις κοινοτικές οδηγίες.

Στην Ελλάδα, ο νόμος για την προστασία των καταναλωτών (2251/1994), που
καταρτίστηκε από τον σημερινό Πρωθυπουργό κ. Κώστα Σημίτη όταν ήταν ακόμη
υπουργός Εμπορίου, θέτει αρχικά απαγορεύσεις στους καταχρηστικούς όρους εις
βάρος του καταναλωτή. 
Ακόμη καθορίζει πώς πρέπει να είναι οι συμβάσεις (συμβόλαια) για αγορές εκτός
καταστήματος ή από απόσταση. 
Επίσης, υποχρεώνει τους παραγωγούς και τους πωλητές να εξυπηρετούν μετά την
πώληση. Παράλληλα, ζητεί ευθύνες από τον παραγωγό για ελαττωματικά προϊόντα
που πωλεί. 
Θέτει όμως και προστατευτικές διατάξεις για την υγεία και την ασφάλεια των
καταναλωτών, ενώ καθορίζει ευθύνες και σε αυτούς που παρέχουν υπηρεσίες και
βάζει όρια στη διαφήμιση ώστε να μην παραπλανά τους καταναλωτές. 
Τέλος, δίνει τη δυνατότητα στον καταναλωτή να προσφύγει σε μία σειρά υπηρεσιών
για να λύσει το πρόβλημά του.

Ισχύουν όμως και διατάξεις για τον πολίτη-καταναλωτή, με τις οποίες
προβλέπονται αποζημιώσεις σε περιπτώσεις που ζημιώνεται από τις Δημόσιες
Επιχειρήσεις. Ήδη 17 ΔΕΚΟ κατήρτισαν και υπέβαλαν το πλαίσιο την υποχρεώσεών
τους απέναντι στον καταναλωτή. Αν μάλιστα δεν τηρούν τις υποχρεώσεις αυτές,
τότε παρέχεται το δικαίωμα στους καταναλωτές να απαιτήσουν αποζημίωση. Το
πλαίσιο αυτό έχει εγκριθεί από τα αρμόδια υπουργεία, την Επιτροπή Προστασίας
Καταναλωτή και το υπουργείο Εθνικής Οικονομίας.

Οι Χάρτες υποχρεώσεων των ΔΕΚΟ αποκτούν ειδική σημασία αυτές τις ημέρες, λόγω
των αντιδράσεων που προκαλεί η προσπάθεια της κυβέρνησης να αλλάξει το
καθεστώς στις Δημόσιες Επιχειρήσεις. Εκτός από τα ελλείμματα των Οργανισμών,
εκείνο που απασχολεί τους καταναλωτές είναι η ποιότητα των παρεχόμενων
υπηρεσιών. Με βάση τους Χάρτες, που οι ίδιες οι Δημόσιες Επιχειρήσεις
κατήρτισαν, είναι υποχρεωμένες να καταβάλουν στον καταναλωτή αποζημιώσεις που
φθάνουν μέχρι τις 80.000 δρχ. κατά περίπτωση. Ειδικότερα για κάθε ΔΕΚΟ ισχύουν
τα εξής:

1) Στις επιχειρήσεις μεταφοράς, δηλαδή σε ΟΑΣΑ, ΗΛΠΑΠ, ΗΣΑΠ,
ΕΘΕΛ (λεωφορεία, πράσινα λεωφορεία, τρόλεϊ και ηλεκτρικός), προβλέπονται
πρόστιμα και αποζημιώσεις:

* 10.000 δρχ. πρόστιμο για ανάρμοστη συμπεριφορά υπαλλήλων προς τους επιβάτες.

* 5.000 δρχ. πρόστιμο για μη έγκαιρη απάντηση σε έγγραφο αίτημα.

2) ΕΛΤΑ (Ταχυδρομεία). Προβλέπονται πρόστιμα και 
αποζημιώσεις:

* 12.000 δρχ. πρόστιμο αν χαθούν αντικείμενα.

* 12.000 δρχ. πρόστιμο αν αλλοιωθούν αντικείμενα.

* 80.000 δρχ. πρόστιμο αν χαθούν ή πάθουν βλάβη δέματα.

* 70.000 δρχ. πρόστιμο αν χαθούν συστημένοι σάκοι.

* 12.000 δρχ. πρόστιμο αν αλλοιωθούν δέματα.

* Αποζημίωση ίσης αξίας αν χαθούν δέματα από την υπηρεσία κούριερ «Πόρτα-Πόρτα».

3) Στην Ολυμπιακή Αεροπορία. Προβλέπονται τα εξής πρόστιμα και αποζημιώσεις:

* 4.000 δρχ. ανά κιλό αποζημίωση, για απώλεια ή καταστροφή αποσκευών.

* Αποζημίωση σε περίπτωση που λερωθούν ή ακόμη χειρότερα καταστραφούν τα
ενδύματα επιβάτη κατά την πτήση.

* Αποζημίωση σε περιπτώσεις καθυστερήσεων ή σε ματαιώσεις πτήσεων: Ο επιβάτης
δικαιούται να ταξιδέψει χωρίς επιπλέον κόστος. Έτσι προωθείται στην πρώτη
διαθέσιμη πτήση για τον προορισμό του, χωρίς να πληρώσει άλλο εισιτήριο. Μέχρι
τότε η εταιρεία αναλαμβάνει να του βρει ξενοδοχείο (διανυκτερεύσεις) και να
του παρέχει δωρεάν γεύματα.

4) Στην Ολύμπικ Κέτεριγκ (η αρμόδια επιχείρηση για την
τροφοδοσία της Ολυμπιακής) προβλέπονται τα εξής πρόστιμα και αποζημιώσεις:

* 20.000 δρχ. αποζημίωση αν δεν τηρούνται οι κανόνες υγιεινής και ο κώδικας τροφίμων.

* Αστικές ευθύνες για ζημιές στα εμπορεύματα, αν δεν συνάπτονται ασφαλιστικά συμβόλαια.

5) Στον ΟΣΕ (σιδηρόδρομοι) προβλέπονται πρόστιμα και 
αποζημιώσεις:

* 750 δρχ. ανά κιλό πρόστιμο, αν κατά τη μεταφορά εμπορευμάτων σημειωθεί απώλεια.

* 750 δρχ. ανά κιλό πρόστιμο, αν κατά τη μεταφορά εμπορευμάτων σημειωθεί βλάβη.

* Αποζημίωση (ίση με το 1/10 των κομίστρων), αν σημειωθεί υπέρβαση κατά την
προθεσμία παράδοσης.

* 100 δολάρια αποζημίωση, σε περίπτωση βλάβης ή απώλειας συσκευών που
μεταφέρονται με λεωφορεία του ΟΣΕ.

* 400 δρχ. ανά κιλό πρόστιμο, αν χαθούν αποσκευές επιβατών.

* Πρόστιμο ίσο με την αξία της βλάβης, αν πάθουν ζημία οι αποσκευές.

* 8 δρχ. ανά κιλό πρόστιμο, αν καθυστερήσουν οι αποσκευές.

* 5.000 δρχ. πρόστιμο για χαμένα δέματα.

6) Στη ΔΕΗ προβλέπεται αποζημίωση 5.000 δρχ. για κάθε μία από
τις παρακάτω καθυστερήσεις:

* Αν ο καταναλωτής δεν έχει ρεύμα, επειδή κάηκε η ασφάλεια του μετρητή και η
ΔΕΗ δεν επεμβεί σε διάστημα 4 ωρών.

* Αν η μελέτη για την παροχή ρεύματος (για απλή παροχή χωρίς δίκτυο) δεν γίνει
μέσα σε 15 εργάσιμες ημέρες.

* Αν η μελέτη για παροχή ρεύματος, που απαιτεί κατασκευή δικτύου, δεν γίνει
μέσα σε 25 εργάσιμες ημέρες.

* Αν η κατασκευή απλής παροχής ρεύματος δεν γίνει μέσα σε 30 ημέρες.

* Αν η τοποθέτηση και η σύνδεση του μετρητή δεν γίνει μέσα σε 3 εργάσιμες ημέρες.

* Αν η ΔΕΗ δεν απαντήσει μέσα σε 10 ημέρες σε γραπτά αιτήματα ή παράπονα,
εφόσον βέβαια δεν απαιτείται επίσκεψη.

* Αν η ΔΕΗ δεν απαντήσει μέσα σε 15 ημέρες σε γραπτό αίτημα, εφόσον χρειάζεται
επίσκεψη για να διαπιστωθεί βλάβη.

* Εάν ή επανασύνδεση μετά διακοπή, λόγω χρέους, δεν γίνει αυθημερόν.

* Αν η διακοπή ή επανασύνδεση της παροχής ρεύματος, ύστερα από αίτημα του
καταναλωτή, δεν γίνει μέσα σε 2 ημέρες.

* Αν η επίσκεψη για την εκτέλεση των εργασιών στο σπίτι του καταναλωτή δεν
γίνει στο προκαθορισμένο τρίωρο διάστημα.

7) Στον ΟΤΕ προβλέπονται αποζημιώσεις για τους 
καταναλωτές:

* 40.000 δρχ. αποζημίωση για εκπρόθεσμη ικανοποίηση σε κάθε νέα τηλεφωνική σύνδεση.

* Αποζημίωση ίση με το ποσόν που αντιστοιχεί στο πάγιο τέλος του καταναλωτή
και ανάλογα με τη χρονική περίοδο της διακοπής, αν ο ΟΤΕ δεν παρέχει υπηρεσίες
για 48 συνεχώς ώρες από τη στιγμή που θα λάβει έγγραφη αναφορά για τη διακοπή.

* Ο καταναλωτής δικαιούται να ζητήσει αποζημίωση σε περιπτώσεις ηθικής βλάβης
ή υλικής ζημιάς από πλημμελή παροχή υπηρεσιών ή σε περίπτωση που δεν του
παρασχέθηκαν υπηρεσίες καθόλου.

Τέλος, ο καταναλωτής δικαιούται να διακόψει τη σύνδεσή του για διάστημα
μεγαλύτερο των 6 μηνών και να μην πληρώνει πάγιο, χωρίς να χάσει το δικαίωμά
του επί της τηλεφωνικής σύμβασης.

8) Στην ΕΥΔΑΠ (Ύδρευση - Αποχέτευση) προβλέπονται αποζημιώσεις
5.000 δρχ., όταν η εταιρεία δεν απαντήσει σε γραπτά αιτήματα καταναλωτών στις
εξής περιπτώσεις:

* Μέσα σε διάστημα 15 ημερών όταν απαιτείται έρευνα ή αυτοψία.

* Σε 20 ημέρες όταν πρέπει να γίνει επιτόπια έρευνα ή αυτοψία.

* Σε διάστημα 30 ημερών, όταν εμπλέκονται και άλλες υπηρεσίες.

* Σε περιπτώσεις διακοπής που δεν αποκαθίστανται μέσα σε 36 ώρες από την
αίτηση του καταναλωτή.

* Μέσα σε 36 ώρες για περιπτώσεις αποκατάστασης βλάβης σε οικιακές παροχές.

* Εντός 6 ωρών, σε περιπτώσεις που απαιτείται επέμβαση συνεργείου, όταν έχει
φράξει αποχετευτικός αγωγός.

* Σε περίπτωση τοποθέτησης νέας παροχής υδροληψίας, της οποίας η έρευνα
διήρκεσε περισσότερο από 30 ημέρες που είναι η προθεσμία, ή η τοποθέτηση
περισσότερο από 3 μήνες.

9) Στον Οργανισμό Ύδρευσης Θεσσαλονίκης προβλέπονται
αποζημιώσεις 5.000 δρχ. κατά περίπτωση, όταν η απάντηση στα αιτήματα και τα
παράπονα των καταναλωτών γίνεται έπειτα από:

* Διάστημα 10 ημερών όταν δεν απαιτείται αυτοψία.

* Έπειτα από χρονικό διάστημα 30 ημερών όταν απαιτείται επιτόπια έρευνα.

* Εκτός από αυτά, όμως, υπάρχουν προθεσμίες και για την αποκατάσταση της βλάβης:

* Σε 5 ημέρες όταν πρόκειται για διαρροή της σύνδεσης.

* Εντός 3 ημερών για βουλωμένο υδρόμετρο.

* Μέσα σε 90 ημέρες για μετατόπιση ή αντικατάσταση δικτύου αγωγού.

* Μέχρι 20 ημέρες για νέα παροχή (υδροληψία) αν δεν υπάρχει ανάγκη για νέο δίκτυο.

* Εντός διαστήματος 90 ημερών πρέπει να δοθεί παροχή νερού, στην περίπτωση που
χρειάζεται επέκταση του υπάρχοντος δικτύου.

* Μέσα σε 10 ημέρες πρέπει να γίνει η μεταφορά μετρητή.

* Μέσα σε 5 ημέρες πρέπει να τοποθετηθεί ο μετρητής.

10) Στον Οργανισμό Αποχέτευσης Θεσσαλονίκης προβλέπονται
αποζημιώσεις 800 δρχ. κατά περίπτωση, που αντιστοιχούν στα τέλη ύδρευσης όταν
ο καταναλωτής δεν παίρνει απάντηση σε αιτήματα ή παράπονα:

* Μέσα σε 15 ημέρες όταν χρειάζεται επίσκεψη.

* Σε διάστημα 10 ημερών όταν δεν χρειάζεται επίσκεψη.

* Σε 3 μήνες όταν το αίτημα αφορά σύνδεσης της οικοδομής, με το δίκτυο αποχέτευσης.

* Δεν τηρείται το τρίωρο ραντεβού.

* Δεν γίνεται αποκατάσταση βλάβης σε αγωγό αποχέτευσης μέσα σε 4 ώρες, σε
περίπτωση αναγγελίας του αιτήματος κατά τις εργάσιμες ημέρες.

* Μέσα σε 12 ώρες όταν η αποκατάσταση της ομαλής λειτουργίας του αγωγού πρέπει
να γίνει εκτός των ωρών λειτουργίας.

11) Στη ΔΕΘ (Διεθνής Έκθεση Θεσσαλονίκης) προβλέπονται
αποζημιώσεις, βάσει του Αστικού Κώδικα, όταν:

* Δεν διευκολύνονται οι εκθέτες.

* Γίνονται διακρίσεις στις παροχές διευκολύνσεων.

* Δεν ικανοποιούνται τα αιτήματα μέσα σε 15 ημέρες.

12) Στην ΑΕΔΙΚ (Διώρυγα Κορίνθου) προβλέπεται αποζημίωση στους
πελάτες, η οποία αντιστοιχεί στο ποσόν των τελών διέλευσης του σκάφους, που
είναι ανάλογα με το μήκος του. Δίνεται όταν στην ΑΕΔΟΙΚ έχει γίνει αίτηση για
διέλευση, αλλά η επιχείρηση δεν προσφέρει παρ' όλα αυτά την υπηρεσία.

13) Στην ΕΡΤ προβλέπονται αποζημιώσεις, βάσει του Αστικού
Κώδικα, για κάθε μία από τις παρακάτω παραβάσεις:

* Μετάδοση διαφημίσεων τσιγάρων ή άλλων προϊόντων καπνού.

* Μετάδοση διαφημίσεων φαρμάκων ή άλλων θεραπευτικών αγωγών που διατίθενται
μόνο με ιατρική συνταγή.

* Μετάδοση τηλεπικοινωνιακών ή άλλων υπηρεσιών σεξουαλικού χαρακτήρα.

* Όταν δεν τηρούνται οι αυστηρές προϋποθέσεις που έχουν τεθεί για τη μετάδοση
διαφημίσεων αλκοολούχων ποτών.

* Όταν οι εκπομπές και οι διαφημίσεις δεν σέβονται την προσωπικότητα, την
τιμή, την υπόληψη, τον ιδιωτικό και οικογενειακό βίο, την επαγγελματική,
κοινωνική, επιστημονική, πολιτική και καλλιτεχνική δραστηριότητα προσώπων που
εμφανίζονται στην οθόνη.

* Το ίδιο συμβαίνει όταν εμφανίζονται στην οθόνη όνομα ή στοιχεία αρκετά για
να προσδιοριστεί η ταυτότητα του προσώπου.

14) Στα ΚΑΕ (Καταστήματα Αφορολογήτων Ειδών) προβλέπονται
αποζημιώσεις, βάσει του Αστικού Κώδικα, σε περίπτωση που:

* Η εξυπηρέτηση των καταναλωτών δεν είναι καλή και πολιτισμένη.

* Οι τιμοκατάλογοι δεν συμφωνούν με τις ισχύουσες τιμές.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N26</CAT>
<ED>
Κωδικός άρθρου: A16054N261</ED>
<ID>
ID:129292

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N26&aa=1</URL></REF>


Article

<CATEGORY>vin06</CATEGORY>

 <H5></H5><H5>Οι συλλογικές αγωγές από τις Ενώσεις καταναλωτών
</H5><H2>ΟΔΗΓΟΣ
</H2><H2>Τα δικαιώματα των καταναλωτών
</H2><H2>Διεκδικήστε το δίκιο σας με την άδεια του νόμου
</H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

Η ΓΝΩΣΗ είναι το «κλειδί» που ανοίγει τις πόρτες για την προστασία του
καταναλωτή. Όσο πιο ενημερωμένος είναι ο καναταναλωτής για τις υποχρεώσεις που
έχει απέναντί του ο παραγωγός και ο πωλητής ενός προϊόντος ή μίας υπηρεσίας,
τόσο πιο εύκολα μπορεί να διεκδικήσει και να απαιτήσει το δίκιο του. Και να
αναγνωρίσει τις «παγίδες» που κρύβονται.

«ΤΑ ΝΕΑ» παρουσιάζουν τις υποχρεώσεις που προβλέπονται από την ισχύουσα
νομοθεσία για επτά μεγάλες ομάδες προϊόντων και υπηρεσιών, καθώς και για όρους
στις συμβάσεις που υπογράφουν καταναλωτές και παραγωγοί-πωλητές για την αγορά
προϊόντων ή υπηρεσιών.

Καταχρηστικές Ρήτρες

«Καταχρηστική» ορίζεται μία ρήτρα σε σύμβαση με την οποία προβλέπονται όροι -
ποινές. Από τη ρήτρα αυτή προκαλείται σημαντική ανισορροπία, μεταξύ των
δικαιωμάτων και υποχρεώσεων του καταναλωτή και εκείνων του επαγγελματία. Ο
χαρακτηρισμός αυτός μπορεί να δοθεί και σε περιπτώσεις, κατά τις οποίες η
ρήτρα του συμβολαίου «δεν έχει αποτελέσει αντικείμενο ρητής διαπραγμάτευσης
μεταξύ των δύο μερών».

Για παράδειγμα, αν έχετε νοικιάσει ένα αυτοκίνητο και η σύμβαση ενοικίασης
αναφέρει ότι ότι η εταιρεία δεν ευθύνεται σε περίπτωση ατυχήματος που
προκαλείται από ελάττωμα του αυτοκινήτου, τότε έχετε υπογράψει μία
καταχρηστική ρήτρα. Καταχρηστικές, επίσης, είναι και οι ρήτρες που επιτρέπουν
στους εμπόρους να τροποποιούν μονομερώς τους όρους ενός συμβολαίου.

Σε αυτές ή ανάλογες περιπτώσεις, μπορείτε να προσφύγετε στο δικαστήριο, το
οποίο θα αποφασίσει αν πρόκειται για καταχρηστική ρήτρα στη σύμβαση. Όμως,
ακόμη και αν κερδίσετε την υπόθεση, πρέπει να θυμάστε ότι οι άλλες μη
καταχρηστικές ρήτρες και οι όροι του συμβολαίου ισχύουν. Πάντως, το μεγαλύτερο
πρόβλημα, λένε οι καταναλωτές, είναι ότι οι «πονηρές ρήτρες διατυπώνονται με
τέτοιον τρόπο που δεν γίνονται εύκολα αντιληπτές».

Για τις περιπτώσεις αυτές, η κοινοτική νομοθεσία ορίζει ότι η διατύπωση πρέπει
να είναι σαφής και κατανοητή. Έτσι, προβλέπεται ότι «σε περίπτωση αμφιβολίας
ως προς την έννοια μίας ρήτρας, θα ισχύει η πλέον ευνοϊκή ερμηνεία για την
πλευρά του καταναλωτή».

Παραπλανητική Δαφήμιση

Θεωρείται γενικά ότι ο καταναλωτής ζημιώνεται όταν ο διαφημιζόμενος προβάλλει
στοιχεία για το προϊόν ή την υπηρεσία που πωλεί, τα οποία είναι εντελώς ή εν
μέρει λανθασμένα. Αυτά τα στοιχεία αφορούν:

* Τη φύση του προϊόντος ή της υπηρεσίας.

* Το αν υπάρχει ή όχι προς πώληση το προϊόν ή η υπηρεσία.

* Την τιμή του προϊόντος και την ποσότητά του.

* Τη μέθοδο και την ημερομηνία κατασκευής ή παροχής.

* Τη γεωγραφική ή εμπορική προέλευση του προϊόντος ή της υπηρεσίας.

* Τα αναμενόμενα από τη χρήση τους αποτελέσματα ή τα αποτελέσματα των δοκιμών
ενός προϊόντος ή μίας υπηρεσίας.

* Τις απαιτούμενες προϋποθέσεις για την παροχή των προϊόντων ή των υπηρεσιών.

* Την ταυτότητα ή τα επαγγελματικά γνωρίσματα του διαφημιζομένου.

Επίσης, μία διαφήμιση μπορεί να θεωρηθεί «παραπλανητική» ακόμη και ως προς το
περιεχόμενο και την παρουσίαση του μηνύματος.

Σύμφωνα με τον «Οδηγό» της Ευρωπαϊκής Ένωσης, οι «άσοι της παραπλανητικής
διαφήμισης λειτουργούν σε επιχειρήσεις που εμπορεύονται διάφορα "θαυματουργά"
μικροαντικείμενα, ουσίες ωφέλιμες για την υγεία, μαγικά προϊόντα ομορφιάς, που
θα "λιώσουν τα λίπη" και θα κάνουν τα μαλλιά να ξαναφυτρώσουν σε χρόνο μηδέν»!

Σε περίπτωση που θεωρήσετε ότι παραπλανηθήκατε, αρκεί να το επισημάνετε στις
αρμόδιες υπηρεσίες. Τότε, οφείλει ο διαφημιζόμενος να αποδείξει ότι παρείχε
ακριβείς πληροφορίες.

Τα Τρόφιμα

Για τα τυποποιημένα τρόφιμα υπάρχει ενιαία νομοθεσία στην Ευρώπη. Στη
συσκευασία των προϊόντων αυτών πρέπει να αναφέρονται μία σειρά από
πληροφορίες. Οι κρατικές υπηρεσίες κάνουν τους ελέγχους, για να διαπιστωθεί
ότι δεν προκαλούν βλάβη στην υγεία. Σύμφωνα με την κοινοτική νομοθεσία, στη
συσκευασία ενός τυποποιημένου προϊόντος να αναγράφεται:

* Η τιμή, το βάρος και τα συστατικά του.

* Η ημερομηνία λήξης ή ενδεικνυόμενη ημερομηνία κατανάλωσης.

* Οι συνθήκες προετοιμασίας του τροφίμου.

* Ο τόπος καταγωγής ή προελεύσεως του προϊόντος, σε περίπτωση μπορεί να
παραπλανηθεί ο καταναλωτής.

* Τα στοιχεία του κατασκευαστή ή του εισαγωγέα και της παρτίδας.

Επίσης, απαγορεύεται η παροχή ανακριβών πληροφοριών και η διαβεβαίωση για
αποτελέσματα ή ιδιότητες που δεν έχει το προϊόν.

Τέλος και στα τρόφιμα που δεν είναι συσκευασμένα πρέπει να παρέχεται επαρκής
ενημέρωση και ο καταναλωτής πρέπει να ρωτά ακόμη και τα στοιχεία του παραγωγού
(όνομα, περιοχή κ.λπ.).

Τα φάρμακα

Κάθε φάρμακο που κυκλοφορεί στο εμπόριο έχει ελεγχθεί, καταγραφεί και έχει
πάρει άδεια από τις αρμόδιες αρχές. Προβλέπονται, επίσης, έλεγχοι της
ποιότητας και της ασφάλειας στη διαδικασία παρασκευής. Υπάρχουν επίσης ειδικοί
κανόνες που επιβάλλουν να αναγράφεται στη συσκευασία του ότι το προϊόν πρέπει
να φυλάσσεται μακριά από τα απιδιά.

Ακόμη όλα τα φαρμακευτικά προϊόντα πρέπει να συνοδεύονται από ευανάγνωστο και
αναλυτικό φυλλάδιο με πλήρεις και κατανοητές οδηγίες χρήσης. Ακόμη υπάρχουν
απαγορεύσεις στη διαφήμιση των φαρμάκων και ειδικά για τα φάρμακα που
χορηγούνται με συνταγή γιατρού, επιτρέπεται η διαφήμιση μόνο σε ειδικά ιατρικά έντυπα.

Τα καλλυντικά

Καλλυντικά θεωρούνται πολλά προϊόντα περιποίησης του σώματος όπως σαπούνι,
οδοντόπαστα και σαμπουάν και όχι μόνο τα προϊόντα μακιγιάζ. Σύμφωνα με τη
νομοθεσία, πρέπει να αναγράφονται στη συσκευασία του προϊόντος όλα τα
συστατικά του, ενώ υπάρχουν περίπου 400 ουσίες που απαγορεύεται να
χρησιμοποιούνται (όπως ορισμένα φίλτρα υπεριωδών ακτινών ή ορισμένες χρωστικές
ουσίες συντηρητικά κ.λπ.). Ακόμηα πρέπει να αναφέρονται:

* Πληροφορίες σχετικά με προφυλάξεις όσον αφορά τη χρήση τους.

* Αν τα στοιχεία αυτά δεν μπορούν να αναγράφονται στη συσκευασία, πρέπει να
υπάρχουν σε επεξηγηματικό σημείωμα.

* Πρέπει να υπάρχει ημερομηνία λήξης εφόσον το προϊόν είναι αλλοιώσιμο.

Σημειώνεται ότι δεν υπάρχει ειδική νομοθεσία για προϊόντα που χαρακτηρίζονται
«φυσικά». Ούτε ειδική οικολογική ετικέτα που να πιστοποιεί ότι ένα προϊόν
είναι «οικολογικό» αναφέρει ο «Οδηγός Καταναλωτή» της Ευρωπαϊκής Ένωσης.

Τέλος, αν έχετε κάποιο πρόβλημα με ένα καλλυντικό (π.χ. ερεθισμοί στο δέρμα),
τότε πρέπει να αναφέρετε γραπτώς το πρόβλημα στις αρμόδιες αρχές και στην
κατασκευάστρια εταιρεία. Καλό θα ήταν να το στείλετε και σε μία καταναλωτική οργάνωση.

Τα παιχνίδια

Υπάρχουν αυστηροί κανόνες, ειδικά για τα παιχνίδια που απευθύνονται σε παιδιά
κάτω των 14 ετών. Αναλυτικά προβλέπεται ότι:

* Απαγορεύεται να αποσπώνται συστατικά ή κομμάτια των παιχνιδιών που μπορεί να
εισπνεύσει ή να καταπιεί ένα παιδάκι κάτω των 36 μηνών.

* Πρέπει να υπάρχουν ετικέτες με ευκρινείς οδηγίες χρήσης.

* Πρέπει να αναφέρονται οι πιθανοί κίνδυνοι από τη χρήση του παιχνιδιού.

* Επιβάλλεται η υπόδειξη τρόπων αποφυγής των κινδύνων.

* Πρέπει να υπάρχει ένδειξη για τις ηλικίες στις οποίες απευθύνεται το παιχνίδι.

Τέλος, όταν υπάρχει το σήμα CE ή ΕΚ αυτό σημαίνει ότι το παιχνίδι έχει
κατασκευαστεί σύμφωνα με τους κοινοτικούς κανόνες.

Ηλεκτρικές συσκευές

Εκτός από τις γενικές υποχρεώσεις, που ισχύουν γενικά για όλα τα προϊόντα,
ειδικά οι ηλεκτρικές συσκευές πρέπει να συνοδεύονται από εγγύηση του
κατασκευαστή. Επίσης:

* Η ένδειξη CE ή ΕΚ σημαίνει ότι το προϊόν είναι κατασκευασμένο με βάση τις
απαιτήσεις ασφαλείας που έχει θέσει η Ευρωπαϊκή Ένωση.

* Όταν υπάρχει ένα λουλουδάκι ή ένα δέντρο ή άλλο σχετικό σήμα που έχει στο
κέντρο του ένα «Ε», αυτό σημαίνει ότι πρόκειται για μία συσκευή που
χρησιμοποιεί περισσότερο οικολογικά υλικά από άλλες. Για παράδειγμα, τα ψυγεία
ή τα κλιματιστικά που λειτουργούν χωρίς φρέον που καταστρέφει το όζον της ατμόσφαιρας.

Τέλος, το «οικολογικό» σήμα θα το βρείτε σε πλυντήρια πιάτων και πλυντήρια
ρούχων και σημαίνει ότι το συγκεκριμένο προϊόν έχει λιγότερα κατάλοιπα
απορρυπαντικών, σε σχέση με άλλες συσκευές.

Ο καταναλωτής ζημιώνεται όταν ο διαφημιζόμενος προβάλλει στοιχεία για το
προϊόν ή την υπηρεσία που πωλεί, τα οποία είναι εντελώς ή εν μέρει λανθασμένα

Τη σύσταση των Ενώσεων Καταναλωτών προβλέπει ο νόμος, που τους δίνει και τη
δυνατότητα να εκπροσωπούν τους καταναλωτές. Έτσι οι ενώσεις, με τουλάχιστον
500 ενεργά μέλη και με δύο χρόνια παρουσίας στο μητρώο των καταναλωτικών
ενώσεων, μπορούν να ασκούν συλλογικές αγωγές.

«Πρόκειται για ένα όπλο στα χέρια του καταναλωτή», λέει η κ. Καλαποθαράκου,
νομική σύμβουλος καταναλωτικής ένωσης. Όπως υποστηρίζει δε: «Κάθε καταναλωτής
που δεν θέλει να τρέχει ο ίδιος, να εκτίθεται, να χάνει χρόνο σε μπερδεμένες
δικαστικές διαδικασίες, να ψάχνει δικηγόρους, να δαπανά χρήματα, μπορεί να
καταφύγει στις συμβουλές και τη βοήθεια μίας οργάνωσης καταναλωτών. Οι ενώσεις
ομαδοποιούν τις αγωγές και προσφεύγουν στα δικαστήρια για λογαριασμό των μελών
τους, με επιτυχία σε πολλές περιπτώσεις».

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N40</CAT>
<ED>
Κωδικός άρθρου: A16054N401</ED>
<ID>
ID:129293

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N40&aa=1</URL></REF>


Article

<CATEGORY>vin06</CATEGORY>

 <H2>«Καυτό» διήμερο με εμπρησμούς Ι.Χ. και γραφείων του ΚΚΕ
</H2>
«ΚΑΥΤΟ» ΗΤΑΝ το Σαββατοκύριακο που πέρασε και, παρά τα μπλόκα και τους
αυξημένους έλεγχους της Αστυνομίας, οι εμπρηστές βρήκαν την ευκαιρία να
επιδοθούν στο καταστροφικό τους έργο.

Από τα ξημερώματα του Σαββάτου, επτά αυτοκίνητα έγιναν στόχος εμπρηστών.
Ακόμη, σημειώθηκαν δύο επιθέσεις σε γραφεία του ΚΚΕ και σε υποκατάστημα της
Τράπεζας Εργασίας, ενώ άγνωστοι τοποθέτησαν μασούρι ζελατοδυναμίτιδας σε
πεζόδρομο στο Κουκάκι.

Μετά τους εμπρησμούς, ξημερώματα του Σαββάτου και αφού έγιναν παρανάλωμα της
φωτιάς τρία αυτοκίνητα BMW, οι δράστες ύστερα από «διάλειμμα» λίγων ωρών
άνοιξαν νέο «κύκλο» επιθέσεων.

Πρώτος στόχος στις 9.50 το βράδυ του Σαββάτου τα γραφεία της Τ.Ο. του ΚΚΕ, στο
υπόγειο πολυκατοικίας στην οδό Πιπίνου 12, στην Νέα Σμύρνη. Άγνωστος έσπασε το
τζάμι των γραφείων, έριξε βενζίνη και έβαλε φωτιά. Οι ζημιές που προκλήθηκαν
δεν ήταν μεγάλες.

­ Μία ώρα αργότερα οι εμπρηστές «χτύπησαν» πάλι στη Νέα Σμύρνη. Στόχος τους
αυτή τη φορά σχολικό λεωφορείο των εκπαιδευτηρίων «Πλάτων», που ήταν
σταθμευμένο στη διασταύρωση των οδών Μπαλή και Τσιγάντε. Οι εμπρηστές
τοποθέτησαν αυτοσχέδιο εμπρηστικό μηχανισμό, ο οποίος αποτελείτο από δύο
γκαζάκια και μπιτόνι με βενζίνη κάτω από το λεωφορείο. Περίοικοι άκουσαν την
έκρηξη και με πυροσβεστήρες έτρεξαν αμέσως να σβήσουν την φωτιά. Χάρη στην
επέμβασή τους, η φωτιά κατεσβέσθη αμέσως χωρίς να προκαλέσει ζημιές.

ΜΕ ΔΥΝΑΜΙΤΗ

Μισή ώρα μετά τα μεσάνυχτα μια μικρή έκρηξη σημειώθηκε στον πεζόδρομο της οδού
Ζαχαρίτσα 4, στο Κουκάκι. Άγνωστοι είχαν τοποθετήσει στον πεζόδρομο ένα
μασούρι με ζελατοδυναμίτιδα και φυτίλι. Άγνωστος ποιος ήταν ο στόχος τους.
Ευτυχώς που δεν εξερράγη όλη η ποσότητα της ζελατοδυναμίτιδας και δεν
προκλήθηκαν ζημιές.

Στις 6.10 χθες τα ξημερώματα οι εμπρηστές ξαναχτύπησαν. Αυτή τη φορά στόχος
τους ήταν το υποκατάστημα της Τράπεζας Εργασίας, στην διασταύρωση των οδών
Εθνικής Αντιστάσεως και Μεσολογγίου, στο Περιστέρι. Οι δράστες έσπασαν με
λοστό μία τζαμαρία και πέταξαν στο εσωτερικό μία μολότοφ. Από την ανάφλεξη της
μολότοφ προκλήθηκαν μικρές ζημιές.

Μέρα μεσημέρι τυλίχθηκαν στις φλόγες τρία αυτοκίνητα που ήταν σταθμευμένα σε
οικόπεδο που ανήκει σε τράπεζα, στην διασταύρωση των οδών Ι. Ζαχαρέα και
Σπύρου Δήμα, στην Παιανία.

Η φωτιά ξέσπασε χθες στις 2.30 το μεσημέρι, σε οικόπεδο όπου ήταν σταθμευμένα
τα αυτοκίνητα που, σύμφωνα με πληροφορίες, τα είχε κατασχέσει η τράπεζα. Το
ένα αυτοκίνητο λαμπάδιασε, ενώ η φωτιά μεταδόθηκε και σε άλλα δύο αυτοκίνητα
και τους προκάλεσε μεγάλες ζημίες. Σύμφωνα με τις εκτιμήσεις της Πυροβεστικής
και σ' αυτή την περίπτωση πρόκειται για εμπρησμό.

* Βαριές κατηγορίες αντιμετωπίζουν οι δέκα νεαροί, ανάμεσά τους και επτά
ανήλικοι που συνελήφθησαν στο άλσος του Πεδίου Άρεως επειδή κάτω από παγκάκι
στο οποίο κάθονταν βρέθηκαν και κατασχέθηκαν μια βόμβα μολότοφ και ένα μαχαίρι
με λάμα μήκους 10 εκατοστών.

Οι συλληφθέντες οδηγήθηκαν χθες στον εισαγγελέα και εναντίον τους ασκήθηκε
ποινική δίωξη για κατασκευή, μεταφορά και κατοχή βόμβας σε βαθμό κακουργήματος
και παράνομη οπλοφορία.

Όλοι οι κατηγορούμενοι παραμένουν κρατούμενοι και θα απολογηθούν σε τακτικό ανακριτή.

Σύμφωνα με όσα ανακοίνωσε η Αστυνομία, οι δέκα νεαροί συνελήφθησαν το Σάββατο
στις 10.15 το βράδυ στο Πεδίον του Άρεως. Πρόκειται για τους: Πύρρο Σπ.
Φαλέκα, 19 χρόνων, Αθανάσιο Νικ. Τυρέλη, 18 χρόνων, Φωτεινή Παν. Πετρίδου
καθώς και επτά ανήλικοι ηλικίας 16 και 17 χρόνων από τους οποίους δύο Αλβανοί.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N41</CAT>
<ED>
Κωδικός άρθρου: A16054N411</ED>
<ID>
ID:129294

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N41&aa=1</URL></REF>


Article

<CATEGORY>vin06</CATEGORY>

 <H5>ΣΤΙΣ 28 ΦΕΒΡΟΥΑΡΙΟΥ ΛΗΓΕΙ Η ΠΡΟΘΕΣΜΙΑ ΣΥΜΜΕΤΟΧΗΣ * ΕΠΑΓΓΕΛΜΑΤΙΣΜΟΣ ΚΑΙ
ΕΥΣΥΝΕΙΔΗΣΙΑ ΔΙΑΚΡΙΝΕΙ ΤΙΣ ΕΚΔΟΣΕΙΣ ΤΩΝ ΜΑΘΗΤΩΝ ΠΟΥ ΓΡΑΦΟΥΝ ΓΙΑ ΤΙΣ ΙΔΕΕΣ
ΤΟΥΣ, ΤΑ ΠΡΟΒΛΗΜΑΤΑ ΤΟΥΣ ΚΑΙ ΤΑ ΟΝΕΙΡΑ ΤΟΥΣ
</H5><H5>«9 1/2 ΜΗΝΕΣ»
</H5><H5>«ΜΕΘΕΞΙΣ»
</H5><H5>ΑΣΤΥΠΑΛΑΙΑ
</H5><H5>«ΧΑΜΟΓΕΛΑ»
</H5><H5>«ΣΚΑΛΑΚΙ»
</H5><H5>«ΠΕΙΡΑΜΑΤΙΚΕΣ ΣΕΛΙΔΕΣ»
</H5><H5>«Ο ΜΑΥΡΟΠΙΝΑΚΑΣ»
</H5><H2>Ο κόσμος των παιδιών, ο μικρός, ο μέγας
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Φθάνουν στα γραφεία των «ΝΕΩΝ» καθημερινά, συνήθως προστατευμένες από το
κίτρινο χαρακτηριστικό χαρτί του ταχυδρομείου. Κι απέναντι από τα γραμματόσημα
μία σφραγίδα των ΕΛΤΑ που σε ταξιδεύει σ' όλες τις γωνιές της Ελλάδας. Στην
Ιεράπετρα και την Πέλλα, τη Θεσσαλονίκη και την Αστυπάλαια, την Πύλη Τρικάλων
και τον Άλιμο, το Ρέθυμνο και τη Στυλίδα.

Κι ανοίγοντας το κίτρινο χαρτί έρχεσαι αντιμέτωπος με μια διαφορετική
πραγματικότητα. Οι μαθητές που θυσιάζουν τον ελεύθερο χρόνο τους για ν'
ασχοληθούν με την έκδοση μιας μαθητικής εφημερίδας, το κάνουν με
επαγγελματισμό και ευσυνειδησία. Και το υλικό που συμμετέχει στον 5ο
Πανελλήνιο Διαγωνισμό Μαθητικών Εφημερίδων, που ξεκίνησαν και συνεχίζουν τα
«ΝΕΑ», είναι χτισμένο στην στέρεη βάση αυτής της αλάνθαστης έκτης αίσθησης που
διαθέτουν οι μαθητές: της αίσθησης που τους επιτρέπει να παρουσιάζουν γεγονότα
«μικρά κι ασήμαντα» μ' έναν τρόπο ουσιαστικό, να παραθέτουν στοιχεία και
πληροφορίες, τα οποία προφανώς έχουν ξεφύγει από το πεδίο των υπόλοιπων εφημερίδων.

Σήμερα παρουσιάζονται ορισμένες από τις προσπάθειες των παιδιών και εφήβων.

Η τελευταία ημερομηνία αποστολής των συμμετοχών είναι η 28η Φεβρουαρίου και
στον διαγωνισμό είναι ευπρόσδεκτα όλα τα έντυπα μαθητών Δημοτικού, Γυμνασίου
και Λυκείου, από σχολεία της Ελλάδας και του εξωτερικού.

ΤΩΝ ΜΑΘΗΤΩΝ ΤΟΥ ΤΕΧΝΙΚΟΥ ΕΠΑΓΓΕΛΜΑΤΙΚΟΥ ΛΥΚΕΙΟΥ ΙΕΡΑΠΕΤΡΑΣ

Η εφημερίδα που εκδίδουν οι μαθητές του ΤΕΛ Ιεράπετρας θα μπορούσε άνετα να
κρεμαστεί, επάξια, με μανταλάκια δίπλα στις υπόλοιπες των περιπτέρων. Κατ'
αρχήν, σε προϊδεάζει το πρωτοσέλιδό της.

Γιατί όταν οι μαθητές επιλέγουν να κάνουν πρώτο θέμα τους ένα ουσιαστικό
πρόβλημα της Παιδείας σήμερα, αλλά όχι με θεωρίες και ιδεολογικά τερτίπια,
όταν δίπλα και κάτω από τον τίτλο συνυπάρχουν μια καταπληκτική μαντινάδα κι
ένας στίχος του Οδυσσέα Ελύτη, όταν τίποτε δεν δείχνει να έχει αφεθεί στην
τύχη του, τότε πραγματικά νιώθεις ότι αξίζει τον κόπο να δώσεις τις 200
δραχμές για ν' αγοράσεις το φύλλο.

Στο τελευταίο φύλλο που έφθασε στα χέρια μας διαπιστώνουμε πως μπορεί κανείς
να κάνει μια ενδιαφέρουσα συνέντευξη μ' ένα... μυρμήγκι, μαθαίνουμε για την
ιστορία και την προσφορά του Παύλου Κούπερ στην τοπική ανάπτυξη, κρυφοκοιτάμε
από την κλειδαρότρυπα τις αφιερώσεις των μαθητών στην ειδική στήλη για καυτά
κουτσομπολιά και έρωτες όλο νόημα και διαπιστώνουμε πώς μια στήλη που
τιτλοφορείται «Κους-κους» είναι δυνατόν να κρατήσει την ευαίσθητη ισορροπία
μεταξύ των μελών μίας τόσο μικρής κοινωνίας, όπως είναι ένα σχολείο. Κι άλλα;

Αααα, ο πυροσβέστης που έβγαλε από τα συντρίμμια του Αιγίου των μικρό Ανδρέα,
κ. Παναγιώτης Νίκας, είναι διοικητής της Πυροσβεστικής Ιεράπετρας. Συνάδελφοι,
ζητούμε συγγνώμη γιατί δεν είχαμε δει το σχετικό ρεπορτάζ στην εφημερίδα σας
κι έτσι αναζητούσαμε τον κ. Νίκα για τη στήλη «Αυτοί που συζητήθηκαν» εντός
του Λεκανοπεδίου!

ΤΩΝ ΜΑΘΗΤΩΝ ΤΟΥ 1ου ΛΥΚΕΙΟΥ ΑΛΙΜΟΥ - ΘΟΥΚΥΔΙΔΕΙΟ

Το ιδιαίτερα φροντισμένο περιοδικό των μαθητών του 1ου Λυκείου Αλίμου κλέβει
την παράσταση με τις συνεντεύξεις του (σε βαθμό εξοργιστικό δηλαδή!). Γιατί
όταν βλέπεις στα εξώφυλλα των περασμένων μηνών να εμφανίζονται ονόματα όπως
αυτά των Ζυλ Ντασσέν, Αντώνη Σαμαράκη, Κωνσταντίνου Καραμανλή, Γιάννη
Γιαννάκη, Νίκου Κακλαμάνακη, Δημήτρη Παπανικολάου, Αλέξανδρου Κούγια, και
πολλών ακόμη, τότε τι, αλήθεια, μπορείς να προσθέσεις για το κριτήριο της
επιλογής των μαθητών;

Τα εσώφυλλα ένα χάρμα οφθαλμών από πλευράς αισθητικής, ποικιλίας θεμάτων και
γραφής. Εκτός από τις συνεντεύξεις δημοσιεύονται έρευνες για σύγχρονα
κοινωνικά προβλήματα, απόψεις, κείμενα για τη μουσική, τα βιβλία, στιγμές της
σχολικής δραστηριότητας, κριτικές και παρουσιάσεις.

Η ΕΦΗΜΕΡΙΔΑ ΤΩΝ ΜΑΘΗΤΩΝ ΤΟΥ ΓΥΜΝΑΣΙΟΥ ΑΣΤΥΠΑΛΑΙΑΣ

Ήθελαν να μας δείξουν τον έναστρο ουρανό της Αστυπάλαιας στο δεύτερο φύλλο της
εφημερίδας τους, αλλά έλα ντε που χρειάζεσαι χρήματα για να οδηγήσεις την
αστρική λάμψη σ' ένα τυπογραφείο και να βάλεις τ' αστέρια σου να κάνουν βουτιά
στις ιλουστρασιόν σελίδες ενός εξώφυλλου...

Οι μαθητές του Γυμνασίου Αστυπάλαιας μπορεί «να έχουν πενιχρά μέσα» κι αυτό το
πιστοποιεί με συγκινητικά απολογητικό τόνο στο συνοδευτικό σημείωμά του ο
διευθυντής του σχολείου, έχουν όμως το μεράκι κι αυτό αντικαθιστά τη λάμψη από
το ιλουστρασιόν εξώφυλλο.

ΤΟΥ ΔΗΜΗΤΡΗ ΣΕΡΑΦΕΙΜΙΔΗ, ΜΑΘΗΤΗ ΤΟΥ ΔΗΜΟΤΙΚΟΥ ΣΧΟΛΕΙΟΥ ΤΗΣ ΠΥΛΗΣ ΤΡΙΚΑΛΩΝ

«Είναι το καλύτερο», γράφει γεμάτος αυτοπεποίθεση ο εκδότης στη χειρόγραφη
εφημερίδα του, και γιατί να μην τον πιστέψουμε άλλωστε; Ο δαιμόνιος Δημήτρης
βγάζει στη φόρα όλα τα παρατσούκλια των συγχωριανών του με τη διευκρίνιση ότι
«δεν αναφέρουμε τα κανονικά ονόματα για να μην υπάρξουν παρεξηγήσεις». Έκπληξη
στον σχετικό κατάλογο η ανάγνωση του ονόματος «Νταλάρας». (Κύριε Σεραφειμίδη,
περιμένουμε νεώτερα).

Αποκαλυπτική η έρευνα στις τελευταίες σελίδες. Σε δείγμα 14 μαθητών, ηλικίας
10-10,5 ετών. Αγαπημένο μάθημα: η Ιστορία. Χειρότερα μαθήματα: Γλώσσα,
Γεωγραφία, Μαθηματικά. Όταν μεγαλώσουν θέλουν να γίνουν: γυμναστές. Αγαπημένο
σπορ: ποδόσφαιρο. Το 92% προτιμά να διαβάζει παρά να γράφει. Δημοφιλέστερη
δουλειά του σπιτιού: πλύσιμο πιάτων. Χειρότερη δουλειά: μαγείρεμα. Το 78%
κοιμάται με μαξιλάρι. 4 παιδιά στα 10 κοιμούνται παρέα με ένα αρκουδάκι ή άλλο
ζωάκι. Το 28% πλένει τα δόντια του 2-3 φορές την ημέρα. Τα περισσότερα παιδιά
μοιράζονται το δωμάτιο που κοιμούνται.

ΤΩΝ ΜΑΘΗΤΩΝ ΤΗΣ Γ' ΤΑΞΗΣ ΤΟΥ ΓΥΜΝΑΣΙΟΥ ΣΤΥΛΙΔΑΣ

Κι εκεί που νομίζαμε ότι οι μαθητές από τη Στυλίδα εγκατέλειψαν τον αγώνα, να
το πάλι το «Σκαλάκι» τους να μετράει τον 8ο ­ παρακαλώ ­ χρόνο έκδοσης.

Σχεδόν εκατό σελίδες που μυρίζουν νοσταλγία και παιδικά χρόνια λίγο πιο
ανέμελα κι ανέφελα, ίσως, από τα σημερινά. Τι σκαρφίστηκαν αυτή τη φορά οι μαθητές;

Τη δημιουργία ενός Ανθολογίου μαθητικών εκθέσεων! Και όχι ό,τι κι ό,τι φυσικά.
Συγκέντρωσαν λοιπόν εκθέσεις μαθητών που φοίτησαν την χρονική περίοδο
1958-1998 στο σχολείο τους, σαράντα χρόνια κόπου και παρουσίασαν τα κείμενα
που σε άλλες περιπτώσεις είναι δακτυλογραφημένα, σε άλλες τα χειρόγραφα. Όμως
δεν είναι μόνο η κατάθεση μιας εποχής. 
Είναι και η σύνδεσή της με το παρόν που κάνει ακόμη πιο ενδιαφέρον το
εγχείρημα. Πώς; 
Με την προσθήκη μιας απλής λεπτομέρειας: δίπλα στην υπογραφή του συγγραφέα
υπάρχει και η πληροφορία τού τι κάνει σήμερα. Σαράντα χρόνια μετράει στα
θρανία του. 
«Χιλιάδες μαθητές έμαθαν γράμματα από το Γυμνάσιό μας», 
γράφει η συντακτική επιτροπή στο εισαγωγικό σημείωμα και ξαφνικά οι κοινότοπες
λέξεις αποκτούν άλλο βάρος. 
Στα κείμενα που αναδημοσιεύονται διατηρούνται με ευλάβεια οι λέξεις, η
ορθογραφία, η σύνταξη. 
Και στο τέλος κάτι έμεινε απ' έξω. «Το πανάκριβο άρωμα που έντυνε τις ψυχές
όσων έψαξαν και βρήκαν τις παλιές εκθέσεις», γιατί μέσα από το χαρτί
δραπέτευαν οι ιστορίες, τα πιστεύω, οι εικόνες και τα όνειρα ανθρώπων, οι
οποίοι συμπορεύονται, συνταξιδεύουν και συνοδοιπορούν. Οι γονείς και τα παιδιά τους.

ΤΩΝ ΜΑΘΗΤΩΝ ΤΟΥ Γ1 ΤΜΗΜΑΤΟΣ, 1ου ΠΕΙΡΑΜΑΤΙΚΟΥ ΓΥΜΝΑΣΙΟΥ ΘΕΣΣΑΛΟΝΙΚΗΣ.

Μια καταπληκτική ιδέα και ένα δύσκολο στοίχημα από μαθητές με ευαισθησίες και
ιδιαίτερο τρόπο να τις εκφράζουν. Οι μαθητές αποφάσισαν να παρουσιάσουν με τη
δική τους ματιά ένα κείμενο που μπορεί να αφορά μία από τις δύο ενότητες:
λογοτεχνικά έργα τα οποία σχετίζονται με κάποια πόλη ή περιοχή και έργα που
περιστρέφονται γύρω από ιστορικά γεγονότα ή συγκεκριμένες χρονικές περιόδους.
Ένα κείμενο στο οποίο ο αναγνώστης έχει τη δυνατότητα να προσεγγίσει με μια
διαφορετική οπτική το εν λόγω έργο.

Από τις σελίδες της έκδοσης παρελαύνουν δίπλα στο πρωτότυπο κείμενο οι σκέψεις
των μαθητών, που αφορούν μεταξύ άλλων το Λονδίνο του Σεφέρη, την
Κωνσταντινούπολη του Θεοτοκά, τον Πειραιά του Καραγάτση, τη Μεταξικική
δικτατορία της Άλκης Ζέη, τα Ιουλιανά του Στρατή Τσίρκα, το Πολυτεχνείο του
Αλέξανδρου Κοτζιά.

ΤΩΝ ΜΑΘΗΤΩΝ ΤΟΥ ΔΗΜΟΤΙΚΟΥ ΣΧΟΛΕΙΟΥ ΜΕΓΑΠΛΑΤΑΝΟΥ

Και όμως! Σ' αυτό το διθέσιο Δημοτικό σχολείο που ανθίζει κάπου στην ορεινή
Πέλλα, οι μαθητές βγάζουν εφημερίδα που εκτός από ταχυδρομείο, διαθέτει και
ηλεκτρονικό ταχυδρομείο (http: //www. compulink. gr/users/grfilip).

Ένα θαύμα η παρουσία της εφημερίδας στο Ίντερνετ, εκεί όπου μπορεί κανείς να
δει φωτογραφίες του χωριού, να διαβάσει την ιστορία του και να συνομιλήσει με
τους μαθητές ακόμη και στα αγγλικά (ναι, ναι οι μαθητές σκέφτηκαν να
προσθέσουν και μια αγγλόφωνη ενημέρωση στη σελίδα τους για τους φίλους από το εξωτερικό).

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N42</CAT>
<ED>
Κωδικός άρθρου: A16054N421</ED>
<ID>
ID:129295

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N42&aa=1</URL></REF>


Article

<CATEGORY>vin06</CATEGORY>

 <H5>Ο ΤΡΙΤΟΣ ΤΗΣ ΠΑΡΕΑΣ ΒΑΡΙΑ ΤΡΑΥΜΑΤΙΣΜΕΝΟΣ ΒΓΗΚΕ ΜΕΣΑ ΑΠΟ ΤΑ ΧΙΟΝΙΑ ΚΑΙ ΜΕ ΟΣΕΣ
ΔΥΝΑΜΕΙΣ ΤΟΥ ΑΠΕΜΕΙΝΑΝ ΕΦΤΑΣΕ ΣΤΟ ΚΑΤΑΦΥΤΟ ΚΑΙ ΑΠΟ ΕΚΕΙ ΜΕ ΤΑΞΙ ΣΤΟ ΝΟΣΟΚΟΜΕΙΟ ΞΑΝΘΗΣ...
</H5><H5>Αγνοείται η τύχη 5 άλλων
</H5><H5>Το βουνό κρύβει κινδύνους
</H5><H2>Δύο ορειβάτες βρήκαν τον θάνατο στο Όρβηλος
</H2>
Οι τρεις φίλοι όταν έβρισκαν ελεύθερο χρόνο έκαναν ορειβατικές εξορμήσεις για
να βρίσκονται πιο κοντά στη φύση, όπως έλεγαν. Την τελευταία φορά όμως δεν
είχαν την τύχη με το μέρος τους. Οι δύο απ' αυτούς καταπλακώθηκαν από
χιονοστιβάδα και βρήκαν φρικτό θάνατο, ενώ ο τρίτος της παρέας κατόρθωσε να
«βγει» ζωντανός και νοσηλεύεται τραυματισμένος, με ψυχολογικό σοκ, στο
νοσοκομείο της Ξάνθης.ΤΟ ΤΡΑΓΙΚΟ περιστατικό συνέβη το απόγευμα του Σαββάτου
στο βουνό Όρβηλος του Νευροκοπίου Δράμας, κοντά στα ελληνοβουλγαρικά σύνορα.
Νεκροί είναι οι Νικόλαος Βοϊβουτόπουλος, 46 χρόνων, υποδιευθυντής της
Κτηματικής Τράπεζας Ξάνθης και Κώστας Μπαρουχτσής, 52 χρόνων, φοροτεχνικός. Ο
τρίτος της παρέας, που διασώθηκε, είναι ο Νικόλαος Σιουμάδης, 63 χρόνων.

Οι τρεις φίλοι πήγαν το πρωί του Σαββάτου με Ι.Χ. αυτοκίνητο στη Δράμα και από
εκεί κατευθύνθηκαν στο χωριό Κατάφυτο του Νευροκοπίου. Άφησαν το αυτοκίνητό
τους κι άρχισαν την αναρρίχηση στο χιονισμένο βουνό Όρβηλος. 
Το απόγευμα, και αφού είχαν ολοκληρώσει την αναρρίχησή τους, άρχισαν να
κατεβαίνουν από το βουνό, όπου το χιόνι ξεπερνά το ένα μέτρο, ενώ σε πολλά
σημεία της διαδρομής έχει μεταβληθεί σε πάγο. Σε κάποιο όμως από τα σημεία της
επιστροφής, και κάτω από συνθήκες οι οποίες δεν έχουν ακόμη διευκρινισθεί,
αποκολλήθηκε τεράστιος όγκος χιονιού που καταπλάκωσε τους τρεις ορειβάτες πριν
αυτοί προλάβουν να απομακρυνθούν.

ΔΡΑΜΑΤΙΚΗ ΠΡΟΣΠΑΘΕΙΑ

Ο Νικόλαος Σιουμάδης άρχισε, όπως είπε αργότερα, να απομακρύνει με τα χέρια
του το χιόνι από πάνω του. Η προσπάθειά του, παρά την παγωνιά που επικρατούσε
και τον τραυματισμό του, είχε αποτέλεσμα, αφού κατόρθωσε να απεγκλωβιστεί. 
Στη συνέχεια προσπάθησε να διώξει το χιόνι που είχε πέσει πάνω στους δύο
φίλους του. Δεν μπόρεσε όμως, αφού οι δυνάμεις του δεν τον βοηθούσαν.
Σοκαρισμένος, όπως είπε ο ίδιος και όπως διαπίστωσαν αργότερα και οι γιατροί
που τον εξέτασαν στο νοσοκομείο της Ξάνθης, εγκατέλειψε την προσπάθειά του να
σώσει τους δύο φίλους του και τραυματισμένος όπως ήταν σε όλο του το σώμα
άρχισε να περπατάει γι' αρκετή ώρα, ώσπου έφθασε στο χωριό Κατάφυτο. 
Επειδή όμως δεν μπορούσε να οδηγήσει το αυτοκίνητο που είχε αφήσει με τους
φίλους του κάλεσε ταξί και πήγε στην Ξάνθη. Αμέσως ενημέρωσε την Αστυνομία και
στη συνέχεια πήγε στο νοσοκομείο.

Όπως είπε ο Σιουμάδης στους γιατρούς, για τρεις ώρες προσπαθούσε να
απελευθερωθεί από τους όγκους του χιονιού. Σύμφωνα με τον γιατρό Άγγελο
Δημόπουλο, επιμελητή της Α' Χειρουργικής Κλινικής του νοσοκομείου Ξάνθης, ο
Σιουμάδης έχει υποστεί σοκ και δεν μπορεί να μιλήσει με λεπτομέρειες γα το τι
ακριβώς συνέβη στο βουνό. 
Είναι τραυματισμένος στον θώρακα, τη λεκάνη και το αριστερό του πόδι, ενώ έχει
και εκδορές σε διάφορα σημεία του σώματός του.

Γύρω στις 2 μετά τα μεσάνυχτα ενημερώθηκε η Αστυνομική Διεύθυνση Δράμας, από
την αντίστοιχη της Ξάνθης, και αμέσως αστυνομικοί, ομάδες διάσωσης των Ειδικών
Δυνάμεων του Στρατού, ορειβάτες από την Δράμα, την Καβάλα και την Ξάνθη, μαζί
με κατοίκους του Λεκανοπεδίου του Νευροκοπίου, που γνωρίζουν καλά την περιοχή,
άρχισαν έρευνες στο όρος Όρβηλος για να εντοπίσουν τους δύο αγνοουμένους ορειβάτες.

ΣΕ ΧΑΡΑΔΡΑ

Τελικά χθες, γύρω στις 10.30 το πρωί, άνδρες των συνεργείων διάσωσης εντόπισαν
σε χαράδρα βάθους 200 μέτρων τα σώματα των δύο ορειβατών. Ειδοποιήθηκαν άνδρες
της ΕΜΑΚ-2 από τη Θεσσαλονίκη και με την βοήθεια ανδρών των Ειδικών Δυνάμεων
του Στρατού κατόρθωσαν να ανασύρουν από τη χαράδρα νεκρούς τους δύο ορειβάτες.
Τα πτώματα μεταφέρθηκαν στο νοσοκομείο της Δράμας για νεκροτομή. Προηγουμένως
όμως είχε γίνει προσπάθεια να προσεγγίσει ελικόπτερο του Στρατού για να
συμβάλει στην επιχείρηση μεταφοράς των δύο πτωμάτων αλλά στάθηκε αδύνατον λόγω
της χιονοθύελλας που είχε ξεσπάσει.

Πάντως, ο αστυνομικός διευθυντής Δράμας κ. Χρ. Τσιούφης υποστηρίζει ότι χάθηκε
πολύτιμος χρόνος από την στιγμή που έγινε το περιστατικό έως την ώρα που
ειδοποιήθηκαν οι αρχές. «Ο διασωθείς θα μπορούσε να μας ειδοποιήσει για να
ενεργήσουμε έγκαιρα και να συγκροτήσουμε συνεργεία διάσωσης. Δεν το έκανε όμως
γιατί είχε υποστεί σοκ. Έτσι ειδοποιηθήκαμε μέσω Ξάνθης, γύρω στις 2 μετά τα
μεσάνυχτα του Σαββάτου προς Κυριακή».

ΠΕΝΤΕ Θεσσαλονικείς ορειβάτες αγνοούνται από χθες το απόγευμα σε ορεινή
περιοχή της Δράμας. Οι πέντε ορειβάτες ξεκίνησαν χθες το μεσημέρι από το
χιονοδρομικό κέντρο του όρους Φαλακρού προς την κορυφή του βουνού. Θα κάλυπταν
απόσταση 5 χλμ. σε δύσβατες και χιονισμένες πλαγιές για να φθάσουν στη θέση
«Χιονότρυπα». Το αργότερο στις 7 το απόγευμα θα έπρεπε να είχαν επιστρέψει στο
χιονοδρομικό κέντρο. Όμως, νύχτωσε και οι πέντε δεν έδωσαν κανένα σημείο ζωής. 
Δύο φίλοι που τους περίμεναν ανησύχησαν και ειδοποίησαν την Αστυνομία. Αμέσως
ζητήθηκε η συνδρομή της Πυροσβεστικής ενώ μια μονάδα των ΕΜΑΚ από τη
Θεσσαλονίκη έφθασε στην περιοχή.

Οι προσπάθειες για τον εντοπισμό των ορειβατών αναμενόταν να ξεκινήσουν σήμερα
το πρωί αφού κατά τη διάρκεια της νύχτας οι καιρικές συνθήκες δεν το επέτρεπαν.

Η ορειβασία χρειάζεται προσοχή και μεγάλη εμπειρία για την αποφυγή μιας
χιονοστιβάδας και άλλων κινδύνων.

Για να σχηματιστεί χιονοστιβάδα, πρέπει να υπάρχουν ορισμένες προϋποθέσεις,
τις οποίες ένας έμπειρος ορειβάτης μπορεί να διαπιστώσει έγκαιρα. «Το αν είναι
πιθανή μια χιονοστιβάδα, εξαρτάται από την ποιότητα του χιονιού», εξηγεί ο κ.
Γιώργος Γκάλιος, εκπαιδευτής ορειβασίας εδώ και έξι χρόνια στην Ορειβατική
Λέσχη Θεσσαλονίκης.

«Το χιόνι μπορεί να καταστραφεί από θερμική βλάβη, δηλαδή από τον ήλιο, και να
χάσει τη συνοχή του. Μπορεί επίσης να υποστεί μηχανική βλάβη, αν φρέσκο χιόνι
πέσει με δύναμη πάνω στην πλαγιά και δεν μπορεί να δέσει με το στρώμα που ήδη
βρίσκεται στο έδαφος».

Μεγάλη είναι η πιθανότητα χιονοστιβάδας όταν το στρώμα του χιονιού που
βρίσκεται στο έδαφος παγώσει και από πάνω πέσει φρέσκο χιόνι. Τότε, δεν
υπάρχει κάτι που να μπορεί να συγκρατήσει το καινούργιο χιόνι και αυτό
κατρακυλά στην πλαγιά. Ο έμπειρος ορειβάτης, πριν επιχειρήσει να προχωρήσει σε
μία πλαγιά, κάνει μία τομή στο χιόνι, η οποία φτάνει μέχρι την επιφάνεια του
εδάφους. Έτσι, μπορεί να διαπιστώσει αν υπάρχει συνοχή στα στρώματα του
χιονιού ή αν έχει δημιουργηθεί κενό. Αν κάποιος περπατήσει σε σημεία
επικίνδυνα, όπου η συνοχή έχει χαθεί, τότε μπορεί να προκαλέσει χιονοστιβάδα.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N44</CAT>
<ED>
Κωδικός άρθρου: A16054N441</ED>
<ID>
ID:129296

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N44&aa=1</URL></REF>


Article

<CATEGORY>vin06</CATEGORY>

 <H2>Ενεργοποιήθηκε ρήγμα
</H2>
ΧΑΝΙΑ

Ζαχαριανά Κισσάμου. Η γη άνοιξε και τα σπίτια κινδυνεύουν

ΕΠΙΚΙΝΔΥΝΗ κρίθηκε από ειδικούς επιστήμονες η τοποθεσία Ζαχαριανά της
Κοινότητας Λουσακιών Κισσάμου, στα Χανιά, όπου σημειώθηκε μεγάλη κατολίσθηση
την περασμένη εβδομάδα. Το κλιμάκιο των ειδικών επιστημόνων που επισκέφθηκε
την περιοχή μαζί με τη Νομάρχη Χανίων, χαρακτήρισε αυτό το γεωλογικό φαινόμενο
που αντίκρυσε σπάνιο για τα ελληνικά δεδομένα. Ζητήθηκε, μάλιστα, η λήψη
άμεσων μέτρων και η απαγόρευση προσέγγισης στην περιοχή.

«Η περιοχή είναι κατολισθαίνουσα», ήταν η γνωμάτευση των ειδικών, που εξήγησαν
ότι, «ενεργοποιήθηκαν ρήγματα από παλαιότερες κατολισθήσεις, δημιουργώντας
αυτό το γεωτεχνικό πρόβλημα», με την επισήμανση ταυτόχρονα ότι, «πρέπει να
γίνουν έρευνες για να διαπιστωθεί αν έχουν ξεκινήσει και νέες κατολισθήσεις».

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N45</CAT>
<ED>
Κωδικός άρθρου: A16054N451</ED>
<ID>
ID:129297

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N45&aa=1</URL></REF>


Article

<CATEGORY>vin07</CATEGORY>

 <H5>ΓΕΡΜΑΝΟΣ ΕΠΙΧΕΙΡΗΜΑΤΙΑΣ ΘΑ ΕΚΤΕΛΕΣΤΕΙ ΜΕ ΛΙΘΟΒΟΛΙΣΜΟ ΣΤΟ ΙΡΑΝ ΓΙΑ ΠΑΡΑΝΟΜΗ
ΣΧΕΣΗ ΜΕ ΝΕΑΡΗ ΦΟΙΤΗΤΡΙΑ ΤΗΣ ΙΑΤΡΙΚΗΣ
</H5><H5>«Μπιλντ»: Αντάλλαξαν μόνο ένα φιλί
</H5><H2>Θάνατος γιατί ερωτεύθηκε Ιρανή
</H2>
Ισλαμικός νόμος. Η γυναίκα στο Ιράν μπορεί να εκπαιδεύεται στα όπλα, αλλά
τιμωρείται, ακόμα και με θάνατο, αν φιλήσει έναν μη μουσουλμάνο (φωτό Ρώυτερ)

Διέπραξε το έγκλημα να ερωτευτεί. Και καταδικάστηκε σε θάνατο με λιθοβολισμό.
Πρόκειται για τον Γερμανό επιχειρηματία Χέλμουτ Χόφερ, ο οποίος καταδικάστηκε
την περασμένη εβδομάδα σε θάνατο με λιθοβολισμό από ιρανικό δικαστήριο για την
παράνομη σχέση του με 26χρονη φοιτήτρια της ιατρικής, την οποία γνώρισε σε ένα
επαγγελματικό του ταξίδι τον περασμένο χρόνο στο Μασχάντ του βορειοανατολικού Ιράν.

ΑΜΕΣΗ ήταν η αντίδραση της Γερμανίας, που ζήτησε την απελευθέρωση του 56χρονου
επιχειρηματία, ο οποίος κρατείται εδώ και τέσσερις μήνες στις φυλακές Εβίν της Τεχεράνης.

Ο Γερμανός υπουργός Εξωτερικών Κλάους Κίνκελ δήλωσε ότι η κυβέρνηση είναι
συγκλονισμένη από την απόφαση του δικαστηρίου της Τεχεράνης, η οποία
παραβιάζει και τα ανθρώπινα δικαιώματα και την έννοια της δικαιοσύνης.

Ο Κλάους Κίνκελ υπογράμμισε ότι η εκτέλεση της απόφασης θα είναι καταστρεπτική
για τις σχέσεις μεταξύ της Γερμανίας και του Ιράν.

«Αν αυτή η απόφαση εκτελεστεί, δεν θα υπάρξει καμία κατανόηση ούτε από την
Γερμανία ούτε από τον κόσμο», τόνισε ο Κλάους Κίνκελ, ζητώντας την αποφυλάκιση
του Χέλμουτ Χόφερ.

Απαντώντας στο γερμανικό αίτημα, το Ιράν ανακοίνωσε ότι ο Γερμανός
επιχειρηματίας δικάστηκε σύμφωνα με το νόμο, αλλά άφησε να εννοηθεί ότι η
εναντίον του απόφαση δεν είναι τελεσίδικη.

«ΖΕΝΑΓΙΕ ΜΟΧΣΕΝΕ»

Ο εκπρόσωπος του ιρανικού υπουργείου Εξωτερικών Μαχμούτ Μοχαμαντί δήλωσε ότι ο
Χέλμουτ Χόφερ «δικάστηκε από αρμόδιο δικαστικό σώμα, σύμφωνα με όλους τους
νομικούς κανόνες» και πρόσθεσε ότι «η υπόθεση θα ακολουθήσει την γνωστή
διαδικασία», πράγμα που σημαίνει ότι η απόφαση δεν είναι τελεσίδικη.

Δικαστικές πηγές στην Τεχεράνη ανέφεραν ότι ο Γερμανός επιχειρηματίας υπέβαλε
έφεση, ενώ νομικοί κύκλοι υπογράμμισαν ότι το Ανώτατο Δικαστήριο μπορεί να
ανατρέψει την ετυμηγορία. Σύμφωνα με τον ισλαμικό νόμο, διευκρίνισαν, η
θανατική ποινή εφαρμόζεται μόνο αν η γυναίκα είναι παντρεμένη ή αν έχει πέσει
θύμα βιασμού.

Ο Χέλμουτ Χόφερ δικάστηκε με την κατηγορία «Ζενάγιε Μοχσένε», η οποία σύμφωνα
με τον ιρανικό ισλαμικό νόμο καλύπτει τις περιπτώσεις μοιχείας με παντρεμένη
γυναίκα ή των σεξουαλικών σχέσεων ανάμεσα σε μία μουσουλμάνα και έναν μη μουσουλμάνο.

Η ΚΑΤΑΔΙΚΗ με βάση την κατηγορία «Ζενάγιε Μοχσένε» τιμωρείται με θάνατο, αλλά
η 26χρονη φοιτήτρια δεν ήταν παντρεμένη, οπότε καταδικάστηκε σε 99 ραβδισμούς.

Επικαλούμενη τον δικηγόρο του Χόφερ, η γερμανική εφημερίδα «Μπιλντ της
Κυριακής» γράφει ότι ο Γερμανός επιχειρηματίας και η 26χρονη φοιτήτρια είχαν
ανταλλάξει μόνο ένα φιλί.

Στην πρώτη της σελίδα, η γερμανική εφημερίδα δημοσιεύει την φωτογραφία ενός
άνδρα που λιθοβολείται μέχρι θανάτου, κάτω από τον τίτλο «Μ' αυτόν τον τρόπο
θα εκτελεστεί ένας Γερμανός ­ είχε απλώς φιλήσει το κορίτσι».

Διεκτραγωδώντας τις συνθήκες κράτησης του Χέλμουτ Χόφερ, η «Μπιλντ της
Κυριακής» αποκαλύπτει ότι κρατείται σε ένα μικρό κελί και κοιμάται στο πάτωμα
γιατί δεν υπάρχει κρεβάτι. Αξιωματούχοι του γερμανικού προξενείου κατόρθωσαν
να τον επισκεφτούν μόνο δύο φορές. Μέσω του δικηγόρου του, ο Χέλμουτ Χόφερ
κάνει έκκληση στην εφημερίδα και τις γερμανικές αρχές: «Βοηθήστε με. Σώστε με
από εδώ μέσα».

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N48</CAT>
<ED>
Κωδικός άρθρου: A16054N481</ED>
<ID>
ID:129281

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N48&aa=1</URL></REF>


Article

<CATEGORY>vin07</CATEGORY>

 <H2>Ελληνίδα αποκάλυψε το μυστηριώδες λευκό αυτοκίνητο!
</H2>
Φωτογραφίες του άσπρου αυτοκινήτου, που πιστεύεται ότι συγκρούστηκε με τη
Μερτσέντες στην οποία επέβαινε η λαίδη Νταϊάνα, δημοσιεύει σήμερα βρετανική
εφημερίδα. Οι φωτογραφίες προέρχονται από βίντεο που τράβηξε μια αυστραλέζα,
ελληνικής καταγωγής. Η εφημερίδα «Μίρορ» που δημοσιεύει τις φωτογραφίες ενός
τετράθυρου Σιτροέν ΑΧ, ισχυρίζεται ότι αυτό είναι το μυστηριώδες άσπρο
αυτοκίνητο που ψάχνει η γαλλική αστυνομία και όχι ένα Fiat Uno. Η Χλόη
Παπαζαχαριάκη και ο σύζυγός της Βλαντ Μπόροβατς βρίσκονταν διακοπές στο Παρίσι
και το μοιραίο βράδυ της 31ης Αυγούστου αποφάσισαν να πιούν ένα ποτό στο
ξενοδοχείο Ριτζ.

΄Οταν είδαν τους φωτογράφους συγκεντρωμένους έξω από το ξενοδοχείο, η
Παπαζαχαριάκη άρχισε να τραβά με βίντεο, σκηνές. Όπως δήλωσε η ίδια στη
«Μίρορ», «ένα άσπρο Σιτροέν ξεκίνησε με μεγάλη ταχύτητα μαζί με άλλα
αυτοκίνητα, όταν οι φωτογράφοι πληροφορήθηκαν ότι το ζευγάρι Νταϊάνα-Ντόντι
είχαν φύγει από την πίσω πόρτα». «Τα έχω όλα. Κυνηγούν την Νταϊάνα», ακούγεται
να λέει στο βίντεο η ελληνικής καταγωγής, αυστραλέζα. Το ζευγάρι κατάλαβε την
σημασία όσων κατέγραψαν, αφού είχαν επιστρέψει στην Αυστραλία.

Η εφημερίδα δημοσιεύει 9 καρέ απο το βίντεο, μεταξύ των οποίων μια μεγεθυμένη
φωτογραφία του Σιτροέν στην πρώτη σελίδα, χωρίς όμως ­ λόγω της ταχύτητας ­ να
διακρίνεται ο αριθμός κυκλοφορίας του. Στο δημοσίευμα αναφέρεται ότι το βίντεο
παραδόθηκε στον δικαστή Ερβέ Στεφάν, που είναι υπεύθυνος για την υπόθεση και ο
οποίος το χαρακτήρισε ως «σημαντικό νέο στοιχείο για τις έρευνές μας».

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N48</CAT>
<ED>
Κωδικός άρθρου: A16054N482</ED>
<ID>
ID:129344

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N48&aa=2</URL></REF>


Article

<CATEGORY>vin07</CATEGORY>

 <H2>Ο Ά. Κλαρκ ομολογεί ότι είναι παιδεραστής
</H2>
Άρθουρ Κλαρκ. Ο διάσημος Βρετανός συγγραφέας επιστημονικής φαντασίας φέρεται
από βρετανική «ταμπλόιντ» να παραδέχθηκε πως είναι παιδεραστής

Ο ΠΡΙΓΚΙΠΑΣ Κάρολος της Ουαλίας επρόκειτο να τον χρίσει μεθαύριο Ιππότη, αλλά
η ομολογία του Άρθουρ Κλαρκ ότι είναι παιδεραστής δυσκολεύει τώρα τα πράγματα.

Ο διάσημος 80χρονος βρετανός συγγραφέας του «2001: Η Οδύσσεια του Διαστήματος»
φέρεται να ομολόγησε στη «Σάντεϊ Μίρορ» ότι πληρώνει για σεξ με νεαρά αγόρια,
σύμφωνα με χθεσινό πρωτοσέλιδο δημοσίευμα της βρετανικής εφημερίδας. Ο Άρθουρ
Κλαρκ φέρεται να ομολόγησε για πρώτη φορά τις παιδεραστικές τάσεις του,
γεγονός που δημιουργεί μεγάλο πρόβλημα στον Κάρολο, ο οποίος επισκέπτεται από
σήμερα τη Σρι Λάνκα, το νησί του Ινδικού όπου εδώ και 40 χρόνια ζει και
εργάζεται ο συγγραφέας. Επρόκειτο να τον χρίσει εκείνος ως ένδειξη αναγνώρισης
της συμβολής του στην προώθηση των βρετανικών πολιτιστικών συμφερόντων στη Σρι
Λάνκα επειδή ο Κλαρκ είναι καθηλωμένος σε αναπηρική πολυθρόνα και δεν μπορεί
να ταξιδέψει στη Βρετανία για να χρισθεί από τη βασίλισσα.

Σύμφωνα με τη «Σάντεϊ Μίρορ», ο Κλαρκ, ο οποίος έχει γράψει περισσότερα από 80
βιβλία επιστημονικής φαντασίας και θεωρείται ένας από τους «προφήτες» του 20ού
αιώνα, δήλωσε ότι το ενδιαφέρον του για τα αγόρια χρονολογείται από
τεσσαρακονταετίας και ότι πιστεύει πως τα παιδιά απολαμβάνουν τις πρώιμες
σωματικές εμπειρίες και δεν βλάπτονται απ' αυτές. Στη Σρι Λάνκα, διευκρινίζει,
φτωχά αγόρια εύκολα πείθονται να γίνουν σύντροφοι ανδρών για 1.000 ρουπίες ­
γύρω στις 5.000 δραχμές. «Προσπαθώ να σκεφτώ ποιο ήταν το νεαρότερο αγόρι που
είχα ποτέ, αλλά εδώ είναι πολύ δύσκολο να πεις», λέει ο Κλαρκ, σύμφωνα με τον
οποίο τα αγόρια είναι έτοιμα να έχουν ομοφυλοφιλικές σχέσεις μόλις φτάσουν
στην εφηβεία. «Ουδέποτε ενδιαφερόμουν για παιδιά ­ αγόρια ή κορίτσια»,
επιμένει. «Όταν όμως φτάσουν στην εφηβεία, τότε είναι εντάξει». Σύμφωνα με τον
διάσημο συγγραφέα, «την περισσότερη ζημιά κάνουν οι υστερικοί γονείς. Αν
αρέσει στα παιδιά και δεν τα νοιάζει, τότε δεν τους κάνει κακό... στη Δύση
υπάρχει υστερία σχετικά με το ζήτημα αυτό».

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N48</CAT>
<ED>
Κωδικός άρθρου: A16054N483</ED>
<ID>
ID:129379

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N48&aa=3</URL></REF>


Article

<CATEGORY>vin07</CATEGORY>

 <H5>ΤΟ «ΟΞΥΜΩΡΟ» ΤΩΝ ΓΚΑΛΟΠ ΣΤΙΣ ΗΠΑ ΓΙΑ ΤΟΝ ΚΛΙΝΤΟΝ
</H5><H5>«Αντιπαθής» ο Κένεθ Σταρ
</H5><H2>Δεν τον πιστεύουν, αλλά τον αποθεώνουν
</H2>
Δεν πιστεύουν ούτε λέξη απ' ό,τι λέει, αλλά δεν τον κατακρίνουν ­ αντίθετα,
περίπου, τον αποθεώνουν! Αυτό είναι το οξύμωρο στη στάση των περισσότερων
Αμερικανών απέναντι στον πρόεδρό τους.

ΕΝΩ τα τρία τέταρτα των Αμερικανών δηλώνουν ότι δεν πιστεύουν τις διαψεύσεις
του Μπιλ Κλίντον για τα ερωτικά του σκάνδαλα ­ σύμφωνα με την τελευταία
δημοσκόπηση του «Νιούσγουικ» ­ το 70% των ερωτηθέντων δηλώνουν ότι τον θεωρούν
«καλό πρόεδρο» που πρέπει να συνεχίσει κανονικά το έργο του. Κατά τη «Σικάγο
Τρίμπιουν», το ποσοστό των ικανοποιημένων ξεπερνά το 70% και βρίσκεται στο 72%
ή και παραπάνω. Ανάλογα ποσοστά εμφανίζονται και σε άλλες δημοσκοπήσεις του
Τύπου ή της τηλεόρασης και σε ορισμένες ο πρόεδρος πλησιάζει το 80%! Δύο
στοιχεία, στις δημοσκοπήσεις αυτές, παρουσιάζουν ιδιαίτερο ενδιαφέρον. Το
πρώτο είναι ότι (κατά το «Νιούσγουικ») η πλειοψηφία των Αμερικανών, περίπου
52%, θεωρούν πως τον Κλίντον δεν τον πιστεύει ούτε η σύζυγός του Χίλαρι. Το
δεύτερο αφορά τις ηλικίες των συμμετασχόντων στο γκάλοπ. Οι πιο αυστηροί είναι
οι νεώτεροι. Όσοι είναι μέχρι 29 ετών δηλώνουν, σε ποσοστό 46%, ότι τα ερωτικά
σκάνδαλα πρέπει να διερευνηθούν εξονυχιστικά, και ο Κλίντον να καθαιρεθεί αν
αποδειχθεί ότι είπε ψέματα. Οι μεγαλύτεροι είναι επιεικέστεροι: την
αυστηρότητα στη διερεύνηση και την πιθανή καθαίρεση ζητάει μόνο το 44% όσων
είναι 30-49 ετών. Όσο για τους πενηντάρηδες και άνω, είναι γεμάτοι κατανόηση
για τον πρόεδρό τους. Μόνο το 37% απ' αυτή την κατηγορία ζητάει να επιδειχθεί
κάποια αυστηρότητα.

ΥΠΟΔΟΧΗ ΣΤΗ ΧΙΛΑΡΙ

Η Χίλαρι Κλίντον συνέχισε εν τω μεταξύ χθες τις περιηγήσεις στην Ελβετία, όπου
επισκέφθηκε το Σεν Γκαλέν και χωριά του δυτικού τμήματος της χώρας, όπου όλοι
της επιφύλασσαν από εγκάρδια έως πανηγυρική υποδοχή, εν είδει ενθάρρυνσης για
τα βάσανα που περνά. Αργά χθες, η πρώτη κυρία των ΗΠΑ έφθανε στο Νταβός
καλεσμένη των οργανωτών του οικονομικού φόρουμ, για να εκφωνήσει και αυτή λόγο
προς τους επιχειρηματίες και πολιτικούς απ' όλο τον κόσμο που έχουν
συγκεντρωθεί εκεί.

Ο ΕΙΣΑΓΓΕΛΕΑΣ Κένεθ Σταρ, που διευθύνει τις έρευνες για τις σχέσεις του
Κλίντον με τη Μόνικα Λιουίνσκι, ύστερα από μερικά 24ωρα μεγάλης δημοτικότητας,
εισπράττει τώρα τη δυσαρέσκεια πολλών Αμερικανών γιατί «έχει βαλθεί να
ξηλώσει» έναν ηγέτη του οποίου η προεδρία συνδέθηκε, αν μη τι άλλο, με
έντονους ρυθμούς ανάπτυξης της χώρας του και με μείωση της ανεργίας.

Την πτώση της δημοτικότητάς του στα γκάλοπ συνοδεύουν και δημοσιεύματα στα
οποία έμμεσα ή ευθέως αμφισβητούνται οι καλές προθέσεις του.

Κατά την «Ουάσιγκτον Ποστ», οι Αμερικανοί αμφιταλαντεύονταν αρκετές μέρες
ώσπου να καταλάβουν αν ο Σταρ διακατέχεται από «υπερβάλλοντα ζήλο στο σκάλισμα
της λάσπης», όπως τον κατηγόρησε η Χίλαρι, ή αν πράγματι «κάνει αυτή τη
δουλειά με βαριά καρδιά», όπως διατείνεται ο ίδιος.

Η αλήθεια, κατά την εφημερίδα, βρίσκεται μάλλον στη μέση. Αλλά, προσθέτει η
«Ποστ», δεν μπορεί να αγνοήσει κανείς ότι ο Κένεθ Σταρ ανήκει στο
Ρεπουμπλικανικό Κόμμα, ότι στο παρελθόν έχει καταλάβει διάφορα αξιώματα που
του ανέθεσε το κόμμα αυτό, και ότι έχει εκδηλώσει και φιλοδοξίες να γίνει γερουσιαστής.

Επίσης, σημειώνει η ίδια εφημερίδα, είναι γεγονός ότι ο Σταρ διορίστηκε στην
έρευνα για το σεξ-γκέιτ από τη Γερουσία με απόφαση της αρμόδιας επιτροπής, η
οποία ελέγχεται από δύο φανατικούς ρεπουμπλικάνους, τον Τζέσι Χελμς και τον
Λοτς Φέρκλοθ.

Ο διορισμός του έγινε με σύμφωνη γνώμη του δικαστή Ντέιβιντ, παλιού φίλου του
Ρόναλντ Ρήγκαν..

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N49</CAT>
<ED>
Κωδικός άρθρου: A16054N491</ED>
<ID>
ID:129282

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N49&aa=1</URL></REF>


Article

<CATEGORY>vin07</CATEGORY>

 <H2>Ακαταμάχητος ο έρωτάς μου, λέει η Ελίτα
</H2>
ΜΕΤΑ τον Φρεντερίκ ντε Κλερκ και η Ελίτα Γεωργιάδη εκμυστηρεύτηκε το «οδυνηρό»
πάθος της για τον πρώην πρόεδρο της Νότιας Αφρικής. Σε χθεσινή συνέντευξή της
στην εφημερίδα «Σάντεϊ Τάιμς του Γιοχάνεσμπουργκ», η 45χρονη Ελληνίδα, σύζυγος
του Έλληνα εφοπλιστή Τόνι Γεωργιάδη, παραδέχτηκε ότι είχε μακροχρόνιο δεσμό με
τον βραβευμένο με το Νόμπελ Ειρήνης Νοτιοαφρικανό πολιτικό.

«Υπήρξε μία σταδιακή διαδικασία με πολύ πόνο και μάχη με τα ίδια μας τα
συναισθήματα. Ύστερα από λίγα χρόνια, και δίχως να το έχω καταλάβει, ανακάλυψα
πως ήμουν ερωτευμένη μαζί του», δήλωσε η κ. Γεωργιάδη για τη σχέση της με τον
61 ετών Ντε Κλερκ, τον οποίο γνώρισε το 1988-89. Η 45χρονη Ε. Γεωργιάδη,
μητέρα τριών παιδιών, επιβεβαίωσε πως τόσο αυτή όσο και ο αγαπημένος της
προσπάθησαν άδικα «να θέσουν τέλος στο δικό τους δεσμό, διακόπτοντας κάθε
επικοινωνία, ακόμη και τηλεφωνική, για δύο χρόνια» σε μία προσπάθεια «να
ξαναφτιάξουν τις οικογένειές τους». «Τον τρίτο χρόνο όμως έπρεπε να πάρω μία
απόφαση», δήλωσε η εκλεκτή της καρδιάς του Νοτιοαφρικανού πολιτικού,
αναγνωρίζοντας πως η συνέχεια του δεσμού τους οδήγησε στο «χάος». «Η κατάσταση
αυτή ήταν οδυνηρή για όλους», τονίζει, πεπεισμένη πως τώρα «όλα θα πάνε καλά
για όλους». «Πληρώνω γι' αυτό. Ωστόσο δεν υπάρχει μνησικακία ανάμεσα σε μένα
και τον σύζυγό μου. Είμαστε φίλοι και δεν θα ήθελα πλέον να του προξενήσω
πόνο. Τα αισθήματά μου για εκείνον παραμένουν βαθιά», τονίζει η Ελίτα
Γεωργιάδη. Η Ελίτα Γεωργιάδη, που είναι παντρεμένη επί 27 χρόνια με τον Έλληνα
επιχειρηματία Τόνι Γεωργιάδη, δεν θέλησε πάντως να σχολιάσει ποια είναι τα
σχέδια που έχουν με τον Ντε Κλερκ, αλλά ούτε και την αντίδραση της κ. Ντε
Κλερκ, που διατράνωσε πως δεν πρόκειται να χωρίσει τον άντρα της.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N49</CAT>
<ED>
Κωδικός άρθρου: A16054N492</ED>
<ID>
ID:129345

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N49&aa=2</URL></REF>


Article

<CATEGORY>vin07</CATEGORY>

 <H2>Αλγερινές δυνάμεις σκότωσαν 30 Ισλαμιστές
</H2>
ΤΟΥΛΑΧΙΣΤΟΝ δέκα χωρικοί και 30 μουσουλμάνοι εξτρεμιστές είναι τα τελευταία
θύματα του συνεχιζόμενου εμφύλιου σπαραγμού στην Αλγερία. 30 μουσουλμάνους
εξτρεμιστές σκότωσαν οι αλγερινές δυνάμεις ασφαλείας στο Αλγέρι και δύο
γειτονικές επαρχίες, κατά τις μαζικές εκκαθαριστικές επιχειρήσεις που
εξαπέλυσαν, ύστερα από τις μαζικές δολοφονίες αμάχων πολιτών, αναφέρει η
εφημερίδα «Ελ Ουατάν».

Αλλά βαρύς ήταν και ο φόρος αίματος που πλήρωσε το Σαββατοκύριακο και ο άμαχος
πληθυσμός.Όπως αναφέρουν οι εφημερίδες «Ελ Ουατάν» και «Λιμπερτέ», τουλάχιστον
δέκα χωρικοί έχασαν τη ζωή τους σε διάφορες ένοπλες επιθέσεις ανταρτών στη
χώρα. Σε ένα επεισόδιο, ένα εξάχρονο κοριτσάκι σκοτώθηκε και επτά ενήλικοι
τραυματίσθηκαν από έκρηξη βόμβας, σε κοιμητήριο κοντά στην πόλη Σιγκ της
Δυτικής Αλγερίας. 
<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N49</CAT>
<ED>
Κωδικός άρθρου: A16054N493</ED>
<ID>
ID:129380

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N49&aa=3</URL></REF>


Article

<CATEGORY>vin07</CATEGORY>

 <H2>Φίλες Άγγλων υπουργών ταξιδεύουν δωρεάν
</H2>
ΜΕΛΗ της βρετανικής κυβέρνησης ταξιδεύουν με τις ερωμένες τους με έξοδα των
φορολογουμένων. Και το γεγονός αυτό κλονίζει, εκτός των άλλων, και τον θεσμό
του γάμου.

Αυτά καταγγέλλει ο Τζορτζ Κάρεϊ, αρχιεπίσκοπος του Καντέρμπερι, με επιστολή
του προς τον πρωθυπουργό Τόνι Μπλερ. 
Με την επιστολή αυτή αρχίζει μια συντονισμένη εκστρατεία της Εκκλησίας της
Αγγλίας και των άλλων θρησκευτικών δογμάτων της χώρας για τη στήριξη του
θεσμού του γάμου και την επαναφορά φορολογικών ελαφρύνσεων για τα παντρεμένα
ζευγάρια και τις οικογένειες με παιδιά.

Η εκστρατεία αυτή ξεκινά σε μια στιγμή που ο υπουργός Εξωτερικών Ρόμπιν Κουκ
δέχεται επικρίσεις για τον τρόπο με τον οποίο χειρίστηκε την εξωσυζυγική του
σχέση. Ο Κάρεϊ εκφράζει επίσης τη διαφωνία του με την εξίσωση του γάμου με τη συγκατοίκηση.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N49</CAT>
<ED>
Κωδικός άρθρου: A16054N494</ED>
<ID>
ID:129407

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N49&aa=4</URL></REF>


Article

<CATEGORY>vin07</CATEGORY>

 <H5>Το πρόβλημα...
</H5><H5>Πέρα απ' αυτό...
</H5><H5>Τα σχέδια...
</H5><H5>Η άλλη λύση...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... με το Ιράκ έχει όλα τα χαρακτηριστικά του αδιεξόδου: Από τη μια, ένας
Άραβας δικτάτορας που αρνείται κάθε έλεγχο του ΟΗΕ σε μερικές δεκάδες
«προεδρικές» εγκαταστάσεις όπου κατά τους ελεγκτές υπάρχουν απαγορευμένα όπλα.
Από την άλλη, ένας πρόεδρος των ΗΠΑ ­ μπλεγμένος σε ροζ σκάνδαλα ­ που
αισθάνεται ανήσυχος και παίζει κι αυτός με τα όπλα του, με το δάχτυλο στη
σκανδάλη. Φυσικά, θα μπορούσε ν' αφήσει τον Σαντάμ στην ησυχία του, στη μοίρα
του. Θα μπορούσε να τον ξεχάσει, ή να προσποιηθεί ότι τον ξεχνά. Κανένας δεν
θα κακολογούσε τον Κλίντον γιατί δεν χτυπά το Ιράκ. Αλλά η Βαγδάτη είναι
σήμερα, ουσιαστικά, η μοναδική πρόκληση για τη μοναδική υπερδύναμη. Ακόμη και
ο Κάστρο έχει χαμηλώσει τους τόνους. Όσο ο Ραΐς (ο «Ρήγας») της Μεσοποταμίας,
αψηφά τις ΗΠΑ, υπάρχει γι' αυτές θέμα γοήτρου.

... όμως, η υπόθεση των όπλων δεν είναι και τόσο αμελητέα. Ο Αυστραλός
πρόεδρος της επιτροπής ελέγχου, Ρίτσαρντ Μπάτλερ, υποστηρίζει ότι η Βαγδάτη
όχι μόνο διαθέτει τους πυραύλους αλλά τους έχει οπλίσει κιόλας με κεφαλές με
βακτηριακή γόμωση. Όχι βέβαια ότι ο Σαντάμ έχει, αναγκαία, τη βούληση να
εκτοξεύσει αυτούς τους πυραύλους εναντίον των αντιπάλων του. Έχει όμως, κατά
τον Μπάτλερ, τη δυνατότητα. Αυτή είναι και η «πρόκληση» για τις ΗΠΑ και για
τους συμμάχους τους. Όσο για τον Κλίντον, μια επίθεση κατά του Ιράκ σίγουρα θα
αποσπούσε την προσοχή του κόσμου από τις σχέσεις του με τη Μόνικα, την Πώλα
κ.λπ. Ωστόσο, για λόγους δικαιοσύνης, θα 'πρεπε ίσως ν' αναφερθεί ότι το θέμα
των βακτηριακών όπλων είχε προηγηθεί της αποκάλυψης των ερωτικών σκανδάλων του
προέδρου. Θα ήταν υπερβολή να υποστηριχθεί ότι μια επίθεση κατά του Ιράκ θα
μπορούσε να σχεδιασθεί αποκλειστικά για λόγους περισπασμού.

... της Ουάσινγκτον κατά της Βαγδάτης, άλλωστε, ήταν από καιρό έτοιμα. Πολύ
πριν από τις έρευνες του εισαγγελέα Κέννεθ Σταρ για τις ερωμένες του προέδρου,
γίνονταν στο Πεντάγωνο, στο ΝΑΤΟ και στη ΔΕΕ συζητήσεις για τρόπους
«φρονηματισμού» του Σαντάμ. Μόνο που οι συνθήκες δεν είναι πια εκείνες του
'91. Όλες οι «λύσεις» μοιάζουν χειρότερες από το πρόβλημα. Μια λύση λ.χ. θα
ήταν ν' αφεθεί το Ιράκ «να ζήσει». Να αρθεί και το εμπάργκο. Να φύγουν και οι
ελεγκτές. Να δοθούν και συγχαρητήρια ­ γιατί όχι; ­ στον Σαντάμ που καταφέρνει
να κρατάει μακρυά από τη χώρα του τον ισλαμικό φανατισμό. Αλλά η οδός αυτή θα
σήμαινε πλήρη ανατροπή της αμερικανικής πολιτικής. Θα ήταν η πανηγυρική νίκη
του Σαντάμ. Θ' άφηνε επίσης άθικτα τα όπλα του. Και ακόμη, θα εκνεύριζε το
Ισραήλ, τον πιο εχθρικό γείτονα του Ιράκ, πάνω που η Ουάσινγκτον, μάλιστα,
ζητάει απ' αυτό υποχωρήσεις στο Μεσανατολικό.

... θα ήταν να καταστραφούν οι «προεδρικές» εγκαταστάσεις διά πυρός και
σιδήρου. Να ισοπεδωθούν τα «παλάτια» μέσα σε δύο-τρία 24ωρα από βομβαρδιστικά
των ΗΠΑ. Αλλά με ποιους συμμάχους; Στο Συμβούλιο Ασφαλείας, Γαλλία, Ρωσία,
Κίνα, γκρινιάζουν. Την επίθεση απορρίπτει και η Σαουδική Αραβία. Ως και το
αχάριστο Κουβέιτ, που ήταν η αφορμή του πολέμου του '91. Θα κινηθούν λοιπόν οι
ΗΠΑ μόνες ­ έστω με λίγη αγγλική βοήθεια; Κι αν το Ιράκ γεμίσει τα παλάτια με
χιλιάδες αμάχους, για «μάρτυρες»; Ή αν εκδικηθεί, χτυπώντας με μικροβιακά όπλα
τον πιο πρόχειρο στόχο ­ το Ισραήλ; Δεν μένει, θα 'λεγε κανείς, παρά η τρίτη
λύση ­ αυτή που συνιστούσε ο Τσώρτσιλ: «Όταν δεν ξέρεις τι να κάνεις, μην
κάνεις τίποτα».

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N50</CAT>
<ED>
Κωδικός άρθρου: A16054N501</ED>
<ID>
ID:129283

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N50&aa=1</URL></REF>


Article

<CATEGORY>vin07</CATEGORY>

 <H5>ΟΠΡΑ ΓΟΥΙΝΦΡΥ
</H5><H2>ΠΡΟΣΩΠΑ
</H2><H2>Η σταρ και οι καουμπόυς
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Όπρα Γουίνφρυ. Δικάζεται στο Αμαρίλλο για δυσφήμηση... τροφίμου

«Η Όπρα εναντίον των καουμπόυς»: μια δικαστική υπόθεση φέρνει αντιμέτωπους δύο
μύθους της αμερικανικής κουλτούρας, την τηλεόραση και την Άγρια Δύση.

Η ΔΙΚΗ της Όπρα Γουίνφρυ, της δημοφιλέστερης γυναίκας της αμερικανικής
τηλεόρασης που το περιοδικό «Λάιφ» χαρακτήρισε πέρυσι «ισχυρότερη γυναίκα της
Αμερικής», άρχισε την περασμένη εβδομάδα. Η υπόθεση αφορά αφ' ένός τη βασική
τροφή των Αμερικανών, το μοσχαρίσιο κρέας, και αφ' ετέρου την ελευθερία της
έκφρασης, την οποία εγγυάται η πρώτη τροπολογία του αμερικανικού συντάγματος.
Το αδίκημα της Όπρα διαπράχθηκε τον Απρίλιο του 1996. Σε μια εκπομπή της
αφιερωμένη στην ασθένεια των «τρελών αγελάδων», ένας προσκεκλημένος της είχε
υποστηρίξει ότι η ασθένεια θα έπληττε και τις ΗΠΑ γιατί και οι Αμερικανοί
κτηνοτρόφοι παχαίνουν τα ζώα τους με πρωτεΐνες ζωικής προέλευσης. «Δεν θα
ξανακουμπήσω χάμπουργκερ», είχε δηλώσει η Όπρα και την επομένη οι τιμές των
ζωντανών ζώων για σφαγή έπεφταν κατά 10%. Μια ομάδα κτηνοτρόφων προσέφυγε στη
δικαιοσύνη εναντίον της βάσει ενός νόμου ο οποίος τιμωρεί τη δυσφήμηση...
τροφίμων και υιοθετήθηκε τελευταία από το Τέξας και 12 άλλες Πολιτείες. Η
δίκη, η πρώτη του είδους στις ΗΠΑ, διεξάγεται στο Αμαρίλλο, τη μία από τις
τρεις μεγαλύτερες αγορές ζώων της χώρας, και οι μηνυτές υποστηρίζουν ότι τα
σχόλια της Όπρα τούς κόστισαν τουλάχιστον 12 εκατομμύρια δολάρια.

Παρά τη ζημιά που φέρεται να τους έκανε, οι κάτοικοι του Αμαρίλλο δεν κρατούν
ωστόσο κακία στη διάσημη τηλεπαρουσιάστρια, η οποία μετέφερε την καθημερινή
εκπομπή της στο Αμαρίλλο για όσο διάστημα θα διαρκέσει η δίκη. Εμφανιζόμενη
κάθε μέρα στο αμερικανικό κοινό, η Όπρα όχι μόνον έχει αποκτήσει μια περιουσία
που υπερβαίνει τα 115 δισεκατομμύρια δραχμές, αλλά έχει γίνει και η σύμβουλος
των Αμερικανών ­ κυρίως των Αμερικανίδων ­ σε οικογενειακά, οικονομικά,
ερωτικά, διατροφικά και ένα σωρό άλλα θέματα. Οι πωλήσεις των βιβλίων, των
δίσκων, των προγραμμάτων γυμναστικής που συνιστά στην εκπομπή της κάνουν
αμέσως άλμα, γεγονός που θα μπορούσε να στηρίξει τα επιχειρήματα των μηνυτών.
Οι δικηγόροι της είναι όμως κατηγορηματικοί: «Προσπαθείτε να σιωπήσετε την πιο
ισχυρή φωνή στην Αμερική;» ρώτησαν ένα μάρτυρα κατηγορίας. Ελέω τηλεοράσεως
έχουν, άλλωστε, και την υποστήριξη της κοινής γνώμης του ίδιου του Αμαρίλλο:
στην πρώτη της εκπομπή που μεταδόθηκε από εκεί, το τοπικό κοινό επευφημούσε
την Όπρα επί ενάμιση λεπτό στο στούντιο· πλήθος ανθρώπων την περιμένει στο
δικαστήριο για να την χειροκροτήσει· και τα αυτοκόλλητα των αυτοκινήτων που
διακηρύσσουν ότι «Το Αμαρίλλο αγαπάει την Όπρα», είναι πολύ περισσότερα από
εκείνα που υποστηρίζουν ότι «Η μοναδική τρελή αγελάδα στην Αμερική είναι η Όπρα».

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N50</CAT>
<ED>
Κωδικός άρθρου: A16054N502</ED>
<ID>
ID:129346

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N50&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Υπόθεση Τάκερ
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Δραματική έκκληση. Ο Ρόναλντ Κάρλσον, αδελφός ενός από τα θύματα της Κάρλα,
δεν σταμάτησε να ζητά την κατάργηση της θανατικής ποινής

Κλείστε τα μάτια, ξεχάστε όσα είδατε και διαβάσατε τις τελευταίες εβδομάδες
και ακούστε μια ιστορία. Έτσι, για να δούμε τον κόσμο μας με ένα άλλο μάτι.

ΤΕΤΟΙΑ κινητοποίηση δεν είχε ξαναγίνει στις Ηνωμένες Πολιτείες. Το κύμα
αλληλεγγύης προς την Κάρλα Τάκερ μπορεί να συγκριθεί μόνο με την εκστρατεία
για τη σωτηρία του Μουμία Αμπού Τζαμάλ: εκείνος όμως είναι πολιτικός
κρατούμενος και, επιπλέον, δεν έχει παραδεχθεί ποτέ το έγκλημα για το οποίο
έχει καταδικαστεί. Η Κάρλα, αντίθετα, έχει ομολογήσει ότι το 1983 δολοφόνησε
με αγριότητα μαζί με τον φίλο της δύο νέους ανθρώπους στο Τέξας. Πρόκειται
λοιπόν για μια στυγνή εγκληματία. Ίσως να ήταν ακριβής η περιγραφή εκείνου του
εισαγγελέα που την καταδίκασε την ίδια χρονιά του διπλού φόνου σε θάνατο:
«ενσάρκωση του διαβόλου, με μάτια θεοσκότεινα, άψυχα, ίδια με του καρχαρία».

Έχει έτσι ιδιαίτερη σημασία η κινητοποίηση των συμπατριωτών της για να της
χαριστεί η ζωή ­ μια κινητοποίηση που βρίσκεται τις τελευταίες εβδομάδες στην
πρώτη σελίδα όλων των εφημερίδων, εκτοπίζοντας στις πίσω σελίδες ακόμη και το
τελευταίο σεξουαλικό σκάνδαλο του προέδρου Κλίντον. «Ως εδώ!», βροντοφωνάζουν
χιλιάδες Αμερικανοί στους δρόμους του Τέξας, αλλά και άλλων πολιτειών. Το
Κράτος δεν μπορεί πια να σκοτώνει! Τα μέλη του Συμβουλίου Χαρίτων που
πληρώνονται 2 εκατομμύρια δρχ. τον μήνα για να στέλνουν με φαξ (όποτε το
θυμούνται) την ετυμηγορία τους (που είναι πάντα καταδικαστική) μπορούν
επιτέλους να συνταξιοδοτηθούν! Και οι πολιτικοί που ζητούν να μειωθεί στα 13
χρόνια το κατώτατο ηλικιακό όριο για την επιβολή της θανατικής ποινής μπορούν
να κλειστούν στο ψυχιατρείο!

Στην ευαισθητοποίηση των Αμερικανών συνέβαλε βέβαια το φύλο της 38χρονης
Κάρλα, όπως και η θεαματική «αναγέννησή» της από τη στιγμή που γνώρισε τον
Χριστό: ως και ο αρχηγός της χριστιανικής Δεξιάς Πατ Ρόμπερτσον, που
υποστηρίζει με πάθος τη θανατική ποινή, ζήτησε να της επιτραπεί να υπηρετήσει
για την υπόλοιπη ζωή της τον Κύριο. Η κοινή γνώμη, όμως, επηρεάστηκε και από
άλλους παράγοντες ­ όπως το ότι η Κάρλα είναι παιδί διαλυμένης οικογένειας και
από τα 10 της χρόνια το έχει ρίξει στα ναρκωτικά και την πορνεία. Ο κυβερνήτης
της πολιτείας Τζωρτζ Μπους Τζούνιορ, που δεν δίστασε να επικυρώσει πέρυσι την
εκτέλεση 34 ανθρώπων, αυτή τη φορά υποχώρησε. Και η ενέργειά του αυτή ίσως να
οδηγήσει στην κατάργηση της θανατικής ποινής σ' ολόκληρη την Αμερική.

Τώρα μπορείτε να ανοίξετε τα μάτια σας. Η κινητοποίηση των Αμερικανών είναι
βέβαια μύθος. Η Μόνικα Λιουίνσκυ παρουσιάζει ασύγκριτα μεγαλύτερο ενδιαφέρον
από την Κάρλα Τάκερ. Εκτός συνταρακτικού απροόπτου ­ που θα έχει να κάνει
αποκλειστικά με τις προεδρικές φιλοδοξίες του Μπους ­ η τελευταία θα
εκτελεστεί αύριο με ένεση. Κι ο αδελφός του ενός από τα θύματά της, που έδωσε
αγώνα για να τη σώσει, θα κλάψει ακόμη μια φορά.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N50</CAT>
<ED>
Κωδικός άρθρου: A16054N503</ED>
<ID>
ID:129381

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N50&aa=3</URL></REF>


Article

<CATEGORY>vin08</CATEGORY>

 <H5>ΤΟ ΒΑΡΟΣ ΤΩΝ ΦΟΡΟΛΟΓΙΚΩΝ ΕΛΕΓΧΩΝ ΣΤΟ ΣΩΜΑ ΔΙΩΞΗΣ ΟΙΚΟΝΟΜΙΚΟΥ ΕΓΚΛΗΜΑΤΟΣ
</H5><H5>340 στο Αυτόφωρο το 1997
</H5><H2>Έφοδοι σε έχοντες
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Στο στόχαστρο της Εφορίας και του ΣΔΟΕ «μπαίνουν» τα ιδιωτικά σχολεία και
φροντιστήρια, ο τζόγος με επίκεντρο τα καζίνο, οι οικοδομικές επιχειρήσεις,
καθώς και κάθε είδους ιδιωτικές επιχειρήσεις που παρουσιάζουν μεγάλο
φορολογικό ενδιαφέρον.

ΟΙ κατηγορίες αυτές των επαγγελματιών και επιχειρήσεων μαζί με συγκεκριμένες
κατηγορίες ελεύθερων επαγγελματιών που δηλώνουν αδικαιολόγητα χαμηλά
εισοδήματα στην Εφορία θα περάσουν από την «κρησάρα» των ελεγκτών του Σώματος
Δίωξης Οικονομικού Εγκλήματος τους επόμενους μήνες.

Η διενέργεια των ελέγχων αυτών αποφασίστηκε σε σύσκεψη που έγινε μεταξύ της
πολιτικής ηγεσίας του υπουργείου Οικονομικών και των αρμόδιων στελεχών του
ΣΔΟΕ, καθώς κρίθηκε ότι το Σώμα πρέπει να σηκώσει το βάρος των ελέγχων το 1998
για την πρόληψη και αντιμετώπιση της φοροδιαφυγής.

Οι έλεγχοι σ' αυτές τις κατηγορίες φορολογουμένων αποφασίσθηκαν καθώς οι
συγκεκριμένες δραστηριότητες παρουσιάζουν μεγάλο φορολογικό ενδιαφέρον λόγω
του τζίρου που με βάση τα στοιχεία φαίνεται να πραγματοποιούν. Αυτό ισχύει
τόσο για τα ιδιωτικά εκπαιδευτήρια (σχολεία και φροντιστήρια) όσο και για τα
καζίνο που κάθε μέρα «τζιράρουν» αρκετά εκατομμύρια δραχμές. Ήδη πάντως,
σύμφωνα με τις πληροφορίες, οι έλεγχοι έχουν ξεκινήσει για τα καζίνο.

Παράλληλα αναμένεται να ξεκινήσουν και οι έλεγχοι στους ελεύθερους
επαγγελματίες όπως στους γιατρούς, δικηγόρους, καλλιτέχνες, συμβολαιογράφους
και άλλες κατηγορίες. Κριτήριο για τον εντοπισμό των επιχειρήσεων που θα
τίθενται υπό έλεγχο θα αποτελούν οι ενδεχόμενες μεγάλες και αδικαιολόγητες
διαφορές μεταξύ των εισοδημάτων που δηλώνουν στην Εφορία και του επιπέδου
διαβίωσής τους.

Ακόμη θα διενεργηθούν και οι προβλεπόμενοι έλεγχοι στη διακίνηση αγαθών.
Στόχος του ΣΔΟΕ κατά το 1998 είναι η αύξηση της αποδοτικότητας σε ελέγχους,
τόσο στη διακίνηση των αγαθών όσο και στις επιχειρήσεις. Πάντως το 1997 η
αποδοτικότητα των ελεγκτών του ΣΔΟΕ κυμάνθηκε σε ικανοποιητικά επίπεδα. Έτσι
για το χρονικό διάστημα από τον Απρίλιο που ξεκίνησε η λειτουργία του Σώματος
μέχρι τον Δεκέμβριο του 1997 κατά μέσο όρο, σύμφωνα με τις μετρήσεις, κάθε
υπάλληλος είχε ελέγξει 99 επιχειρήσεις.

Στο Αυτόφωρο οδηγήθηκαν 340 φορολογούμενοι το 1997, από το Σώμα Δίωξης
Οικονομικού Εγκλήματος για φορολογικές και τελωνειακές παραβάσεις που είχαν διαπράξει.

Σύμφωνα με τα επίσημα στοιχεία του ΣΔΟΕ το 1997 ­ πρώτο έτος λειτουργίας του
σώματος ­ από τους 340 παραβάτες οι 97 είχαν διαπράξει λαθρεμπορία, οι 180
φορολογούμενοι διακινούσαν εμπορεύματα με ανακριβή φορολογικά στοιχεία ή χωρίς
στοιχεία και οι 21 για τυχερά και ηλεκτρονικά παιχνίδια. 6 περιπτώσεις
αφορούσαν ναρκωτικά και 36 διάφορες άλλες περιπτώσεις.

Από τα στοιχεία του πίνακα που παρουσιάζεται προκύπτει ότι το 1997 έγιναν
97.000 έλεγχοι στις επιχειρήσεις και στη διακίνηση αγαθών και συνολικά
διαπιστώθηκαν 501.477 παραβάσεις.

Σύμφωνα με τα ίδια στοιχεία, ο μεγαλύτερος αριθμός παραβάσεων αφορούσε τη μη
έκδοση αποδείξεων κατά τη διακίνηση αγαθών (11.400), καθώς και τη μη έκδοση
και θεώρηση εισιτηρίων εισόδου σε κέντρα.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16054N511</ED>
<ID>
ID:129299

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N51&aa=1</URL></REF>


Article

<CATEGORY>vin08</CATEGORY>

 <H2>Με τέσσερις γενικούς διευθυντές μένει ο ΟΤΕ
</H2>
ΕΥΕΛΙΚΤΟ διοικητικό σχήμα αποκτά ο ΟΤΕ, καθώς οι γενικοί διευθυντές του, από
οχτώ που ήταν έως τώρα, μειώνονται σε τέσσερις.

Την περασμένη Παρασκευή, λίγες ημέρες μετά την επίσημη τοποθέτηση του κ.
Γεωργίου Χρυσολούρη στη θέση του διευθύνοντος συμβούλου του ΟΤΕ, όλοι οι
γενικοί διευθυντές του Οργανισμού υπέβαλαν τις παραιτήσεις τους, με στόχο να
τον διευκολύνουν στην επιλογή των νέων συνεργατών του.

Από τις παραιτήσεις αυτές έγιναν αποδεκτές οι τέσσερις.

Συγκεκριμένα, αποχωρούν από γενικές Διευθύνσεις που κατείχαν έως τώρα και
μετακινούνται σε διοικητικές θέσεις θυγατρικών εταιρειών του ΟΤΕ, οι κ.κ. Γ.
Πατεργιαννάκης (τοποθετείται στην ΟΤΕ Net), Β. Μαγκλάρας (στην ΟΤΕ Sat), Σπ.
Αυγερινός (στην ΟΤΕ Consulting) και Ν. Μαρνιέρος (στην Maritel).

Στις θέσεις τους παραμένουν οι γενικοί διευθυντές κ.κ. Γ. Σκαρπέλης, Θαν.
Γρεβενίτης, Σ. Παπαμιχαήλ και Χρ. Καζαντζής.

Την εποπτεία όλων των θυγατρικών εταιρειών του ΟΤΕ θα έχει ο ίδιος ο κ. Χρυσολούρης.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16054N512</ED>
<ID>
ID:129349

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N51&aa=2</URL></REF>


Article

<CATEGORY>vin02</CATEGORY>

 <H5></H5><H2>Η ΑΛΛΗ ΟΨΗ
</H2><H2>Αμφιθυμία και αίσθημα ενοχής
</H2>
<AUTHOR>ΑΔΑΜΑΝΤΙΟΣ ΠΕΠΕΛΑΣΗΣ</AUTHOR>

ΔΕΝ ΕΙΝΑΙ μόνο το περιεχόμενο της οικονομικής πολιτικής. Γι' αυτό έχω
εκφρασθεί συχνά απ' αυτήν εδώ τη στήλη. Η πολιτική που εφαρμόζεται είναι η
μοναδική που θα μπορούσαμε να ακολουθήσουμε. Είναι όμως και τα άλλα, όπως π.χ.
ο τρόπος που αφήνουν αυτή την πολιτική να περνάει προς τα έξω. Δεν αναφέρομαι
καθόλου στο υπουργείο Εθν. Οικονομίας, αλλά έξω και πέρα απ' αυτό. Φαίνεται
πως αρκετοί έχουν χάσει την αίσθηση της πραγματικότητας, έχουν αποκοπεί απ'
αυτά που συμβαίνουν δίπλα τους, από το πώς σκέπτονται και αντιδρούν οι
πολίτες. Ο Πρωθυπουργός δηλώνει ότι ο πληθωρισμός πέφτει, το δημόσιο χρέος
περιορίζεται, ο ρυθμός αύξησης του εθνικού προϊόντος είναι ο υψηλότερος στην
Ευρώπη και συμπεραίνει ότι «η οικονομία πάει καλά». Σωστά, έτσι είναι. 
Έλα όμως που τα οικονομικά μας δεν πάνε καλά ­ έτσι όπως το αντιλαμβάνεται ο
κάθε εργαζόμενος, ο βιοτέχνης, ο έμπορος, ο καταναλωτής, ο κάθε ένας. Τι
συμβαίνει λοιπόν;

Πολλά. Ένα απ' αυτά είναι μία κατάσταση αμφιθυμίας, από την κυβέρνηση και το
κυβερνών κόμμα, και διστακτικότητας να ειπωθεί απλά και ξεκάθαρα όλη η αλήθεια
για την οικονομία και την οικονομική πολιτική. Προσφέρονται ως συνοδευτικά
ερμηνεύματα της οικονομικής πολιτικής ποικίλα κοκτέιλ που περιέχουν το αδήριτο
της συγκεκριμένης πολιτικής, δόση λαϊκισμού και μείγμα λιγότερου ή
περισσότερου αισθήματος ενοχής για την ακολουθούμενη πολιτική, με αποτέλεσμα
οι καλοπροαίρετοι πολίτες να μην είναι ενημερωμένοι για την αληθινή ουσία των
πραγμάτων. 
Το είδατε αυτό καθαρότερα τις τελευταίες ημέρες. Οδυνηρό για όλους. 
Είναι υπεύθυνοι, καθώς δεν φρόντισαν ούτε φροντίζουν για αποτελεσματική
ενημέρωση. Σύγχυση από τη μια άκρη έως την άλλη, τέτοια μάλιστα που να
επιτρέπει να βαθαίνουν φαινόμενα παθογένειας σαν αυτά που βλέπουμε και θα
-δούμε από τις «αγροτικές διαμαρτυρίες».

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16054N513</ED>
<ID>
ID:129403

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N51&aa=3</URL></REF>


Article

<CATEGORY>vin08</CATEGORY>

 <H5>ΤΡΕΙΣ ΤΡΟΠΟΙ ΓΙΑ ΝΑ ΒΡΕΙΤΕ ΜΙΑ ΘΕΣΗ ΣΤΟ ΔΗΜΟΣΙΟ
</H5><H2>Τα μυστικά για διορισμό
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Αυτή την περίοδο βρίσκεται σε εξέλιξη η διαδικασία για την πρόσληψη 1.088
ατόμων με το σύστημα των μορίων όλων των κατηγοριών εκπαίδευσης διαφόρων
κλάδων και ειδικοτήτων των υπουργείων Υγείας - Πρόνοιας (Νοσοκομεία, Κέντρα
Υγείας, Κέντρα Ψυχικής Υγείας), Εθνικής Άμυνας, του Εθνικού Τυπογραφείου, του
Ελληνικού Οργανισμού Γάλακτος, καθώς και σε διάφορες νομαρχίες και επαρχεία
της χώρας. Η προθεσμία υποβολής των αιτήσεων έληξε στις 28.1.1998. Επίσης,
στις 21 και 22 Φεβρουαρίου 1998 θα γίνει ο νέος πανελλήνιος γραπτός
διαγωνισμός για την πλήρωση 2.353 θέσεων των κατηγοριών Π.Ε., Τ.Ε. και Δ.Ε.
Συνολικά υποβλήθηκαν 120.317 αιτήσεις υποψηφίων στις Νομαρχιακές
Αυτοδιοικήσεις όλης της χώρας

Επιμένετε για μία θέση στο Δημόσιο; Δεν έχετε τα μόρια για να πετύχετε μία
θέση στο Δημόσιο ή αποτύχατε στους γραπτούς διαγωνισμούς; Μην απογοητεύεστε.

ΜΠΟΡΕΙ να έκλεισαν πόρτες και παράθυρα για τις προσλήψεις στο Δημόσιο,
υπάρχουν όμως κάποιες χαραμάδες. Μικρές, αλλά υπάρχουν. Κι αν δεν έχετε ακόμη
απογοητευτεί από το τρέξιμο για μια θέση στον ήλιο, ίσως αυτό το ρεπορτάζ να
σας βοηθήσει να βρείτε το μυστικό της επιτυχίας.

1 Κατ' αρχάς πρέπει να ξέρετε ότι εκτός από τους γραπτούς διαγωνισμούς
ή το σύστημα των μορίων υπάρχουν διάφορες ειδικότητες ή χώροι που από την αρχή
έχουν εξαιρεθεί από τις διατάξεις του Νόμου Πεπονή (Ν. 2190/94). Αυτές είναι:

*Το προσωπικό της Προεδρίας της Δημοκρατίας και της Βουλής των Ελλήνων.

*Οι δικαστικοί λειτουργοί, το κύριο προσωπικό του Νομικού Συμβουλίου του
Κράτους και οι ιατροδικαστές.

*Τα μέλη του προσωπικού των Ανωτάτων Εκπαιδευτικών Ιδρυμάτων ­ εκτός του
διοικητικού προσωπικού ­ τα αντίστοιχα των Τεχνολογικών Εκπαιδευτικών
Ιδρυμάτων, οι εκπαιδευτικοί λειτουργοί κ.ά.

*Το ερευνητικό προσωπικό των ερευνητικών ή και τεχνολογικών κέντρων, ιδρυμάτων
και ινστιτούτων.

*Οι στρατιωτικοί, το μη πολιτικό προσωπικό των υπουργείων Δημόσιας Τάξης και
Εμπορικής Ναυτιλίας και το προσωπικό της Εθνικής Υπηρεσίας Πληροφοριών.

*Οι υπάλληλοι του διπλωματικού κλάδου, του κλάδου εμπειρογνωμόνων, της Ειδικής
Νομικής Υπηρεσίας, της Ειδικής Νομικής Υπηρεσίας Ευρωπαϊκών Κοινοτήτων.

*Το ιατρικό προσωπικό των φορέων που απαρτίζουν το Εθνικό Σύστημα Υγείας.

*Το προσωπικό των νομικών προσώπων της Ορθοδόξου Εκκλησίας και των άλλων
Εκκλησιών και Δογμάτων.

*Οι λογοτέχνες, καλλιτέχνες και δημοσιογράφοι για απασχολήσεις προσιδιάζουσες
σε αυτή τους την ιδιότητα.

*Οι πιλότοι της Ο.Α., οι πλοηγοί, κυβερνήτες σκαφών και ναυτικοί της πλοηγικής
υπηρεσίας του υπουργείου Εμπορικής Ναυτιλίας.

*Οι μετακλητοί υπάλληλοι, οι ειδικοί σύμβουλοι και ειδικοί συνεργάτες.

2 Υπάρχουν όμως και κάποιες άλλες «μικρές τρύπες»:

*Οι προσλήψεις του Νόμου 1648/86 που αφορά πολυτέκνους και άτομα με ειδικές
ανάγκες. Οι προσλήψεις γίνονται από επιτροπές που λειτουργούν στον ΟΑΕΔ. Το
σύστημα προσλήψεων αυτής της κατηγορίας ατόμων είναι αναξιοκρατικό. Η
κυβέρνηση ανακοίνωσε την πρόθεσή της να μοριοποιήσει το σύστημα.

*Τα εξάμηνα εκπαίδευσης του ΟΑΕΔ. Αφορούν ανέργους και στόχος των προγραμμάτων
είναι η απόκτηση επαγγελματικής εμπειρίας.

*Προσλήψεις βοηθητικού και καλλιτεχνικού προσωπικού στις δημοτικές επιχειρήσεις.

*Οι συμβάσεις έργου εφόσον δεν υποκρύπτουν σχέση εξαρτημένης εργασίας.

*Η πρόσληψη ειδικού επιστημονικού προσωπικού στο Δημόσιο.

Διευκρινίζεται ότι με πρόσφατο νόμο (2527/97) επεκτάθηκαν οι διατάξεις του
Νόμου 2190/94 (Νόμος Πεπονή) και σε άλλους κλάδους όπως είναι οι τράπεζες, οι
θυγατρικές τους ανώνυμες εταιρείες, καθώς και οι αμιγείς και μεικτές
επιχειρήσεις των ΟΤΑ α' και β' βαθμού.

3 Αν πάλι έχετε τα προσόντα και τη δύναμη να πάρετε μέρος σε ένα
διαγωνισμό ή στο σύστημα των μορίων, θα πρέπει να γνωρίζετε πότε και πώς
γίνονται. Οι ενδιαφερόμενοι μπορούν να απευθύνονται στο τηλέφωνο 177 ή στα
κέντρα πληροφοριών των νομαρχιών στο τηλ. 156, καθώς και στο ΑΣΕΠ (Ανώτατο
Συμβούλιο Επιλογής Προσωπικού) στα τηλέφωνα 3248.688 και 3248.015 κατά τις
εργάσιμες ημέρες και ώρες.

Αυτή την περίοδο βρίσκεται σε εξέλιξη η διαδικασία για την πρόσληψη 1.088
ατόμων με το σύστημα των μορίων όλων των κατηγοριών εκπαίδευσης διαφόρων
κλάδων και ειδικοτήτων των υπουργείων Υγείας - Πρόνοιας (Νοσοκομεία, Κέντρα
Υγείας, Κέντρα Ψυχικής Υγείας), Εθνικής Άμυνας, του Εθνικού Τυπογραφείου, του
Ελληνικού Οργανισμού Γάλακτος, καθώς και σε διάφορες νομαρχίες και επαρχεία
της χώρας. Η προθεσμία υποβολής των αιτήσεων έληξε στις 28.1.1998.

Επίσης, στις 21 και 22 Φεβρουαρίου 1998 θα γίνει ο νέος πανελλήνιος γραπτός
διαγωνισμός για την πλήρωση 2.353 θέσεων των κατηγοριών Π.Ε., Τ.Ε. και Δ.Ε.
Συνολικά υποβλήθηκαν 120.317 αιτήσεις υποψηφίων στις Νομαρχιακές
Αυτοδιοικήσεις όλης της χώρας.

Πάντως, ο «πατέρας» του νέου συστήματος για τους διορισμούς στο Δημόσιο, πρώην
υπουργός και βουλευτής του ΠΑΣΟΚ κ. Αναστάσιος Πεπονής, δηλώνει ικανοποιημένος
από την εφαρμογή του συστήματος. 
Ο κ. Πεπονής δήλωσε στα «ΝΕΑ»: «Τα καλούμενα "παράθυρα" δεν υπήρχαν ούτε στην
πρώτη φάση εφαρμογής του Ν. 2190. Δεν αποτελούν "παράθυρα" εξαιρέσεις, όπως
π.χ. εκπαιδευτικών ή γιατρών του ΕΣΥ. Ως βουλευτής ­ πρόσθεσε ­ είχα ενεργό
συμμετοχή στη διαμόρφωση του νόμου που επεξέτεινε σε τράπεζες την εφαρμογή του
νέου συστήματος προσλήψεων και απλούστευσε ορισμένες διαδικασίες. Ελπίζω να
μην επιχειρηθούν με τη μέθοδο των "τροπολογιών" διασπάσεις του συστήματος. Ο
πυρήνας του Ν. 2190/94 είναι το ΑΣΕΠ. Όλοι γνωρίζουν ­ τόνισε ­ ότι λειτουργεί
ως μια αληθινά ανεξάρτητη αρχή. Αυτό είναι νομίζω μία δικαίωση».

«Ύστερα από πολλούς αγώνες η ψήφιση του Ν. 2190/94 είναι ένα πολύ θετικό
γεγονός γιατί καθιέρωσε την αντικειμενικότητα, τη διαφάνεια και την αξιοκρατία
στις προσλήψεις», τονίζει ο πρόεδρος της ΑΔΕΔΥ κ. Γιάννης Κουτσούκος. Για να
προσθέσει: 
«Η πρόσφατη τροποποίηση του νόμου βελτίωσε πάρα πέρα το σύστημα, χωρίς να
σημαίνει ότι αντιμετώπισε το σύνολο των κενών που έχουν επισημανθεί ή των
γραφειοκρατικών δυσλειτουργιών του ΑΣΕΠ. Κατά τον πρόεδρο της ΑΔΕΔΥ τα κενά
που θα μπορούσαν να οδηγήσουν σε καταστρατήγηση του συστήματος αφορούν την
πρόσληψη ειδικού επιστημονικού προσωπικού στο Δημόσιο, τη δυνατότητα των δήμων
και των δημοτικών επιχειρήσεων για προσλήψεις βοηθητικού προσωπικού και τη
δυνατότητα μέσα από συμβάσεις έργου να υποκρύπτονται προσλήψεις».

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N52</CAT>
<ED>
Κωδικός άρθρου: A16054N521</ED>
<ID>
ID:129300

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N52&aa=1</URL></REF>


Article

<CATEGORY>vin08</CATEGORY>

 <H5>ΜΗΝΥΜΑ ΤΟΥ ΑΡΕΙΟΥ ΠΑΓΟΥ ΠΡΟΣ ΚΑΚΟΠΛΗΡΩΤΕΣ ΕΝΟΙΚΙΑΣΤΕΣ
</H5><H2>Έξωση στους δύστροπους
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Πληρώστε εγκαίρως. Ακόμη και η ολιγοήμερη καθυστέρηση στην καταβολή του
ενοικίου δικαιολογεί την έξωση, λέει ο Άρειος Πάγος

Ακόμη και λίγες ημέρες καθυστέρησης στην καταβολή του ενοικίου μπορούν να
δικαιολογήσουν την αγωγή έξωσης από την πλευρά του ιδιοκτήτη, πολύ περισσότερο
μάλιστα εάν η καθυστέρηση επαναλαμβάνεται...ΤΟ ΜΗΝΥΜΑ προς ενοικιαστές να
«πληρώνουν στην ώρα τους» στέλνει ο Άρειος Πάγος, επικυρώνοντας απόφαση του
Εφετείου Ρόδου που δικαίωσε ιδιοκτήτη σε αντιδικία του με κακοπληρωτή
ενοικιαστή καταστήματος.

Το πολιτικό τμήμα του Ανωτάτου Δικαστηρίου έκρινε ότι η εφετειακή απόφαση για
την έξωση του ενοικιαστή είναι απολύτως αιτιολογημένη, αφού ο ενοικιαστής
απέφευγε κατ' επανάληψη να αποδώσει το συμφωνημένο μίσθωμα εγκαίρως, παρά τις
διαμαρτυρίες του ιδιοκτήτη.

Όπως προκύπτει από την απόφαση, ο ενοικιαστής είχε καθυστερήσει το 1996
αρκετές φορές να καταβάλει το ενοίκιο από μία έως οκτώ ημέρες από την
συμφωνημένη ημερομηνία (μία φορά πλήρωσε με καθυστέρηση 41 ημερών). Ο
ιδιοκτήτης υπέβαλε, έτσι, αγωγή έξωσης για «δυστροπία» του ενοικιαστή και
δικαιώθηκε σε όλα τα στάδια της αντιδικίας.

Στον Άρειο Πάγο είχε προσφύγει ο ενοικιαστής, υποστηρίζοντας ότι μία
καθυστέρηση 5-10 ημερών δικαιολογείται στο πλαίσιο της μίσθωσης. Όμως το
Ανώτατο Δικαστήριο απέρριψε τον ισχυρισμό του, ενώ τονίζει ότι:

* Η αξίωση απόδοσης του ενοικίου δεν είναι καταχρηστική από την πλευρά του
ιδιοκτήτη, ενώ στην προκειμένη περίπτωση είχε προηγηθεί και διαμαρτυρία του.

* Δυστροπία του ενοικιαστή μπορούν να δικαιολογήσουν ακόμη και ολιγοήμερες
καθυστερήσεις στην καταβολή του ενοικίου, αφού επαναλαμβάνονται.

Επιπλέον ο Άρειος Πάγος απέρριψε ένσταση του ενοικιαστή, σύμφωνα με την οποία
η καθυστέρηση οφειλόταν σε εύλογη αιτία για την οποία δεν φέρει ευθύνη, επειδή
ο ιδιοκτήτης απουσίαζε. Κι αυτό γιατί υπήρχε μεταξύ τους συμφωνία να
κατατίθεται εγκαίρως το ποσό του ενοικίου σε τραπεζικό λογαριασμό.

Σημειώνεται ότι η απόφαση του Αρείου Πάγου αναφέρεται στο προγενέστερο
νομοθετικό καθεστώς, προτού δηλαδή ισχύσει (προ εξαμήνου) η τροπολογία στον
Κώδικα Πολιτικής Δικονομίας για την έκδοση διαταγής απόδοσης μισθίου λόγω
δυστροπίας του ενοικιαστή. Ωστόσο βρίσκει εφαρμογή και στο νέο καθεστώς,
αιτιολογώντας μάλιστα την αναγκαιότητα της νέας ρύθμισης που αποσκοπεί στην
επιτάχυνση των δικαστικών διαδικασιών για την έξωση ενός κακοπληρωτή ενοικιαστή.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N53</CAT>
<ED>
Κωδικός άρθρου: A16054N531</ED>
<ID>
ID:129301

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N53&aa=1</URL></REF>


Article

<CATEGORY>vin08</CATEGORY>

 <H2>Και υψηλοί ρυθμοί ανάπτυξης, και αύξηση της απασχόλησης
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

ΚΑΒΑΛΑ

ΤΗΝ ΑΙΣΙΟΔΟΞΙΑ του, ότι ο πληθωρισμός θα υποχωρήσει κάτω του 4,5% που είναι
σήμερα μέσα στους επόμενους μήνες και ότι τα ελλείμματα θα μειωθούν ακόμη
περισσότερο το 1998, εξέφρασε χθες το βράδυ από την Καβάλα ο υφυπουργός
Οικονομικών κ. Νίκος Χριστοδουλάκης, μιλώντας σε εκδήλωση που διοργάνωσε ο
βουλευτής Καβάλας του ΠΑΣΟΚ κ. Ηλίας Παπαδόπουλος.

Ο υφυπουργός είπε συγκεκριμένα: «Πετύχαμε πολύ χαμηλό πληθωρισμό, ο οποίος
βρίσκεται στο 4,5% με προοπτική να μειωθεί ακόμη περισσότερο τους επόμενους
μήνες. Έτσι, η αγοραστική δύναμη του μισθωτού δεν εξαφανίζεται με την άνοδο
των τιμών».

Σε άλλο σημείο της ομιλίας του ο υφυπουργός είπε ότι «η κυβέρνηση πέτυχε
σημαντικά πράγματα στον κοινωνικό τομέα. Φέτος αυξήθηκαν κατά 60.000 περίπου
οι θέσεις εργασίας στη χώρα μας. Είμαστε από τις λίγες ευρωπαϊκές χώρες ­
πρόσθεσε ­ που πετύχαμε να αναπτύσσεται η οικονομία της και ταυτόχρονα να
αυξάνεται η απασχόληση». Και συμπλήρωσε: «Οφείλω να ομολογήσω ότι η ανεργία
παραμένει ένα από τα πιο σημαντικά προβλήματα που έχουμε να αντιμετωπίσουμε».

Για τον δημόσιο τομέα ανέφερε πως «η κυβέρνηση έκανε σημαντικά βήματα. Με τα
νέα μισθολόγια για το Δημόσιο, με το νόμο που περνάμε τώρα για τους
συνταξιούχους του Δημοσίου, πιστεύουμε ότι έχουμε διαμορφώσει ένα πλαίσιο
αμοιβών που ανταποκρίνονται στη σημερινή πραγματικότητα. Με το ν/σ για τους
συνταξιούχους δίνουμε αυξήσεις στα όρια των περιορισμένων δυνατοτήτων που
έχουμε και, με τον τρόπο αυτό, οι αυξήσεις στους δημοσίους υπαλλήλους θα
περνούν και στις συντάξεις».

Για το πρόγραμμα «Καποδίστριας» ο κ. Χριστουλάκης τόνισε ότι «η χώρα θα
αποκτήσει μια σημαντική δομή, με δήμους, οι οποίοι θα είναι ισχυροί και θα
αποτελέσουν πρότυπο ανάπτυξης».

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N53</CAT>
<ED>
Κωδικός άρθρου: A16054N532</ED>
<ID>
ID:129350

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N53&aa=2</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΥΔΡΟΧΟΟΣ

(20 Ιανουαρίου - 18 Φεβρουαρίου). Φυλαχθείτε, σήμερα, από ψεύτες και απατεώνες
­ αν και μπορεί να πείτε και εσείς ψέματα. Έως την Πέμπτη προβλήματα στις
σχέσεις σας με φίλους, συνεργάτες, ομοϊδεάτες.

ΙΧΘΥΕΣ

(19 Φεβρουαρίου - 20 Μαρτίου). Σήμερα θα έχετε την τάση να εξιδανικεύετε
ανθρώπους και καταστάσεις. Έως την Πέμπτη να φυλάγεσθε από ατυχήματα,
λοιμώξεις, μολύνσεις. Αποφύγετε κόντρες με προϊσταμένους.

ΚΡΙΟΣ

(21 Μαρτίου - 19 Απριλίου). Έως την Πέμπτη υπάρχει κίνδυνος να παρασυρθείτε
από ψευδαισθήσεις και να μην αντιληφθείτε κάποιους κινδύνους. Κυρίως,
φυλαχθείτε από κρυφούς εχθρούς, ατυχήματα, κλοπές.

ΤΑΥΡΟΣ

(20 Απριλίου - 20 Μαΐου). Η κρίση σας δεν λειτουργεί πολύ σωστά. Φυλαχθείτε,
έως την Πέμπτη, από επιθέσεις φίλων, συνεργατών ή ομοϊδεατών. Υπάρχει πρόβλημα
και στον ερωτικό ή τον οικονομικό τομέα.

ΔΙΔΥΜΟΙ

(21 Μαΐου - 21 Ιουνίου). Έως την Πέμπτη υπάρχει κίνδυνος να γίνετε στόχοι
κακόβουλων σχολίων. Προφυλάξτε το κύρος σας. Φυλαχθείτε από ατυχήματα,
μολύνσεις, λοιμώξεις, ρήξεις σχέσεων και συνεργασιών.

ΚΑΡΚΙΝΟΣ

(22 Ιουνίου - 22 Ιουλίου). Φυλαχθείτε από απατεώνες στον οικονομικό τομέα και
από ψευδαισθήσεις στον ερωτικό. Έως την Πέμπτη υπάρχει κίνδυνος ατυχημάτων,
μολύνσεων, λοιμώξεων. Αποφύγετε κόντρες στη δουλειά.

ΛΕΩΝ

(23 Ιουλίου - 22 Αυγούστου). Φυλαχθείτε από ψευδαισθήσεις στον τομέα των
σχέσεων και τον συνεργασιών. Έως την Πέμπτη πιθανές κόντρες για ερωτικά ή
οικονομικά θέματα. Να φυλάγεσθε και από μολύνσεις ή λοιμώξεις.

ΠΑΡΘΕΝΟΣ

(23 Αυγούστου - 23 Σεπτεμβρίου). Θα είστε επιρρεπείς σε ατυχήματα, αλλεργίες,
μολύνσεις, λοιμώξεις ­ έως την Πέμπτη. Υπάρχει και κίνδυνος έντονων
αντιπαραθέσεων στην προσωπική ή την επαγγελματική σας ζωή.

ΖΥΓΟΣ

(24 Σεπτεμβρίου - 23 Οκτωβρίου). Φυλαχθείτε από ψευδαισθήσεις στον ερωτικό
τομέα. Έως την Πέμπτη υπάρχει κίνδυνος ατυχημάτων, μολύνσεων, λοιμώξεων. Θα
γίνετε πολύ νευρικοί και επιθετικοί.

ΣΚΟΡΠΙΟΣ

(24 Οκτωβρίου - 22 Νοεμβρίου). Μη βασίζεσθε και πολύ στην κρίση σας όσον αφορά
υποθέσεις του σπιτιού και της οικογένειας. Έπίσης την Πέμπτη έντονες
αντιπαραθέσεις για ερωτικά ή οικονομικά θέματα.

ΤΟΞΟΤΗΣ

(23 Νοεμβρίου - 21 Δεκεμβρίου). Σήμερα, υπάρχει ο κίνδυνος πλάνης σε σχέση με
σοβαρά ζητήματα. Έως την Πέμπτη να φυλάγεσθε από ατυχήματα, μολύνσεις,
λοιμώξεις, κλοπές, ρήξεις σχέσεων και συνεργασιών.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Στον οικονομικό τομέα, φυλαχθείτε από κλέφτες
και απατεώνες. Έως την Πέμπτη υπάρχει κίνδυνος κλοπής, ατυχημάτων, επιθέσεων
από την πλευρά κρυφών εχθρών και συκοφαντών.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: N54</CAT>
<ED>
Κωδικός άρθρου: A16054N541</ED>
<ID>
ID:129280

</ID><URL>http://ta-nea.dolnet.gr/neaweb/neafile.print_unique?e=A&f=16054&m=N54&aa=1</URL></REF>


Article

<CATEGORY>vin10</CATEGORY>

 <H5>ΑΞΙΟΣ ΚΥΠΕΛΛΟΥΧΟΣ ΕΛΛΑΔΟΣ ΣΤΟ ΜΠΑΣΚΕΤ Ο ΑΡΗΣ
</H5><H2>Απλήρωτοι θριαμβευτές
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

Ο ΧΟΡΟΣ των... «πεινασμένων» στήθηκε χθες βράδυ στο Αλεξάνδρειο. Κι όταν οι
παίκτες του Άρη έδιωξαν από τα αποδυτήρια τους παράγοντες, το έκαναν γιατί
αυτό το τραγούδι που ήθελαν να χορέψουν... γράφτηκε για αυτούς και μόνον. Οι
παίκτες του Άρη αναδείχθηκαν κυπελλούχοι παρά το γεγονός ότι κι αυτοί έχουν
ξεχάσει από πότε έχουν να πληρωθούν. Κι όταν βλέπεις τον ­ με τη βαλίτσα στο
χέρι ­ Μάριο Μπόνι να χτυπάει από τη χαρά του το ταμπούρλο, μοιραία,
ανατρέχεις σε... κοινωνιολόγο για να βρεις την αιτία. Ο Άρης λοιπόν
αναδείχθηκε κυπελλούχος Ελλάδας για το 1998, νικώντας άξια την ΑΕΚ.

Αυτή η διοργάνωση όμως, όπως κι η περυσινή, άνοιξε πληγές σε μια ομάδα, κατά
σύμπτωση, στην ίδια με την περυσινή διοργάνωση. Ο Παναθηναϊκός ταπεινώθηκε
όπως πέρυσι στο ΟΑΚΑ και η εβδομάδα που αρχίζει από σήμερα θα είναι ασφαλώς
κρίσιμη για τους «πράσινους». Ο Λευτέρης Σούμποτιτς δήλωσε ότι θα συναντηθεί
με τον πρόεδρο του ΤΑΚ Παύλο Γιαννακόπουλο. Και κάτι ακόμα: Η εβδομάδα που μας
πέρασε ας είναι η τελευταία που είδαμε τόσο χαμηλά σκορ ημιχρόνου!

Ρεπορτάζ στις σελίδες 15,
16, 17

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O01</CAT>
<ED>
Κωδικός άρθρου: A16054O011</ED>
<ID>
ID:129302

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O01&aa=1</URL></REF>


Article

<CATEGORY>vin10</CATEGORY>

 <H5>ΑΕΚ-ΟΛΥΜΠΙΑΚΟΣ
</H5><H2>Ντέρμπι πρωτιάς και γοήτρου </H2>
Σε
λ.
8
- 9

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O01</CAT>
<ED>
Κωδικός άρθρου: A16054O012</ED>
<ID>
ID:129351

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O01&aa=2</URL></REF>


Article

<CATEGORY>vin10</CATEGORY>

 <H5>ΒΑΖΕΧΑ
</H5><H2>Με 3 γκολ, απειλεί τον Ίβιτς </H2>
Σελ. 11

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O01</CAT>
<ED>
Κωδικός άρθρου: A16054O013</ED>
<ID>
ID:129385

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O01&aa=3</URL></REF>


Article

<CATEGORY>vin10</CATEGORY>

 <H2>ΜΕ ΜΙΑ ΜΑΤΙΑ
</H2>
Ο ΑΡΗΣ είναι από χθες κυπελλούχος στο μπάσκετ, ενώ το σημερινό ντέρμπι
ΑΕΚ-Ολυμπιακού (18.00) συγκεντρώνει το ενδιαφέρον του φίλαθλου κοινού..

Σούπερ ματς, λοιπόν, στο «Νίκος Γκούμας» όπου ΑΕΚ και Ολυμπιακός θα λύσουν τις
διαφορές τους, ενώ με μεγάλη προσοχή... παρακολουθεί ο Παναθηναϊκός. Οι
«πράσινοι» με τρία γκολ του Βαζέχα συνέτριψαν χθες την Παναχαϊκή με 6-1 και
έπιασαν κορυφή.

Στη μάχη της Ευρώπης ο ΠΑΟΚ έμεινε στο 2-2 στην Ξάνθη, αφού ο Ναγκμπε έχασε
πέναλτι. Εδαφος έχασε και ο Ιωνικός (1-1 με τη Βέροια), οι οπαδοί του οποίου
δημιούργησαν ξανά επεισόδια μετά το ματς. Κερδισμένος ο Ηρακλής που νίκησε
δύσκολα (3-2) τον Εθνικό και πλησίασε σε απόσταση βολής. Ο ΟΦΗ επέστρεψε στις
νίκες (3-0 την Προοδευτική), ενώ στον Βύρωνα απουσίασαν τα γκολ
(Αθηναϊκός-Καβάλα 0-0). Άνετη ήταν η νίκη (3-0) του Πανηλειακού επί του
Απόλλωνα, ενώ πολύτιμη εκτός έδρας νίκη (2-1) πέτυχε η Καλαμάτα με αντίπαλο
τον Πανιώνιο..

Στο μπάσκετ, ο Άρης ξέχασε τα προβλήματά του κι έγινε ξανά «αυτοκράτορας».
Νίκησε στο χθεσινό τελικό την ΑΕΚ με 71-68 και αναδείχθηκε κυπελλούχος
Ελλάδας. Ο Χρήστος Μαγκώτσιος και οι παίκτες του άξιζαν αυτή την επιτυχία. 
Στο μικρό τελικό ο Ολυμπιακός νίκησε τον Παναθηναϊκό με 80-56. Για την ιστορία
και μόνο.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16054O021</ED>
<ID>
ID:129311

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O02&aa=1</URL></REF>


Article

<CATEGORY>vin10</CATEGORY>

 <H5>ΤΟ ΧΑΜΕΝΟ ΕΔΑΦΟΣ ΤΗΣ ΠΕΡΑΣΜΕΝΗΣ ΚΥΡΙΑΚΗΣ ΚΑΛΥΨΕ Η ΚΑΛΑΜΑΤΑ ΣΤΗ ΝΕΑ ΣΜΥΡΝΗ
</H5><H2>Ό,τι ήθελε
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

ΣΑΝ μεταξοσκώληκας ύφανε τη νίκη της χθες η Καλαμάτα. Σιγά σιγά πέρασε μαντίλι
στον λαιμό του Πανιωνίου, το «έσφιξε» γερά και τελικά τον... έπνιξε,
πετυχαίνοντας την πρώτη, εκτός έδρας, νίκη της στο πρωτάθλημα (2-1).

Η επιτυχία για τους Καλαματιανούς σπουδαία. Και ήρθε τη στιγμή που την
επιζητούσαν όλοι στην πρωτεύουσα της Μεσσηνίας. Και πρώτος απ' όλους ο Μπάμπης
Τεννές, που μετά το σοκ από την Ξάνθη (την περασμένη εβδομάδα) είχε δηλώσει:
«Τώρα, μετά την ήττα αυτή, θέλουμε οπωσδήποτε μία εκτός έδρας νίκη, για να
καλύψουμε το χαμένο έδαφος». Έγινε αυτό χθες στη Νέα Σμύρνη.

Μπάλα καλή δεν είδαμε. Ήταν και το τερέν βαρύ. Ήταν και το άγχος. Ήταν και τα
νεύρα τεντωμένα, πολλά λάθη έγιναν. 
Ο Δημήτρης Μάρκος και η Καλαμάτα πανηγύρισαν χθες την πρώτη, εκτός έδρας,
νίκη. Δεξιά, εικονίζεται ο Φρύσσας

Και ειδικότερα από τον Πανιώνιο, που μπήκε φουριόζος και με κέφι στο γήπεδο,
αλλά έκανε αψυχολόγητο παιχνίδι.

Αντίθετα, η Καλαμάτα αγωνίστηκε έξυπνα. Χρησιμοποίησε περισσότερο τη λογική
και, φυσικά, της βγήκε σε καλό. Ο Μπάμπης Τεννές αδιαφόρησε για το θέαμα και
κυνήγησε την ουσία. Οι παίκτες του δεν έκαναν βιαστικές κινήσεις. Είχαν συνοχή
και στις τρεις γραμμές, κράτησαν πολύ καλά πίσω και στους αιφνιδιασμούς
πέτυχαν το απόλυτο. Δύο θαυμάσια γκολ, ενώ έχασαν δύο ακόμη.

Από την άλλη πλευρά, ο Χρήστος Εμβολιάδης είδε την ομάδα του σε κακά χάλια.
Κανείς από τους παίκτες του δεν πήγε καλά. Από την αρχή του αγώνα δεν τους
έπιασε κανένας συνδυασμός, είχαν και την ατυχία στο 2Ο', όταν ο Καμίτσης
έστειλε με κεφαλιά την μπάλα στο δοκάρι και μετά έπεσαν. Αποσυντονίστηκαν και
έδωσαν χώρους και δικαιώματα. 
Η Καλαμάτα, γρήγορη και παθιασμένη ομάδα, κέρδισε όλες σχεδόν τις μάχες και
επιβραβεύτηκε δίκαια. Το πρώτο χτύπημα στον Πανιώνιο έγινε στο 43ο λεπτό. Η
φάση ξεκίνησε από τον Μάρκο. Ωραία μεταβίβαση στον Μπελεβόνη, έφυγε ο
πιτσιρίκος με ταχύτητα προς την περιοχή του Πανιωνίου, πάσαρε στον Μπούλεν,
αυτός με τη μια την έδωσε στον Μπαχράμη, εκπληκτικό πλασέ και 0-1.

Έξοχο ήταν και το δεύτερο γκολ της Καλαμάτας στο 71'. Πρωταγωνιστής και σκόρερ
ο Δημήτρης Μάρκος. Τρεις παίκτες του Πανιωνίου ήταν μπροστά του, δεν τον
πρόλαβε κανείς, βολίδα και στο σίδερο η μπάλα (0-2). Η αντίδραση του
Πανιωνίου; Έστω με σπασμωδικές κινήσεις, κατάφερε να μειώσει τη διαφορά με
πέναλτι που κέρδισε ο Μπέργκενσεν (ανατράπηκε από τον Ντούντου) και χτύπησε ο Σαποντζής.

Από τη γενναία και μαχητική Καλαμάτα δεν υπήρξε παίκτης που να υστέρησε.
Εντυπωσίασαν, πάντως, με την απόδοσή τους οι Ντούντου, Κωνσταντόπουλος,
Δρούγας, Μπελεβόνης, Μάρκος, Κουτσουρές και Μπαχράμης. Από τον Πανιώνιο κάπως
φάνηκαν οι Φύσσας, Σαπουντζής, Μητσιόπουλος.

Καλή ήταν η διαιτησία του Μποζατζίδη.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16054O022</ED>
<ID>
ID:129354

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O02&aa=2</URL></REF>


Article

<CATEGORY>vin10</CATEGORY>

 <H2>Ο Εμβολιάδης ανέλαβε την ευθύνη για τη... βόμβα της Καλαμάτας
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

ΓΙΑ ΔΕΥΤΕΡΗ φορά έφυγε, εφέτος, νικητής ο Μπάμπης Τεννές από τη Νέα Σμύρνη. Ο
τεχνικός της Καλαμάτας είχε κάνει «ματ» στον Πανιώνιο ως προπονητής και του
Απόλλωνα Αθηνών στην 4η αγωνιστική με 3-1. 
Δήλωσε για το παιχνίδι:

«Καταφέραμε να νικήσουμε έναν ισχυρό αντίπαλο σε έναν δύσκολο αγώνα με πολλές
μονομαχίες. Θέλαμε να ξεπληρώσουμε την ήττα της περασμένης Κυριακής από την
Ξάνθη και το πετύχαμε. Βέβαια, δεν έχουμε κάνει τίποτα απολύτως. Χρειαζόμαστε
κι άλλους βαθμούς εκτός έδρας. 
Έχουμε πολύ δρόμο ακόμα, όμως πιστεύω ότι στο τέλος θα τα καταφέρουμε».

Την ευθύνη για την ήττα της ομάδας του ανέλαβε ο προπονητής του Πανιωνίου,
Χρήστος Εμβολιάδης: «Οι ψίθυροι της περασμένης εβδομάδας ότι κάτι ύποπτο θα
συμβεί στο παιχνίδι με την Καλαμάτα, μας "έκαψαν" την ψυχολογία. Οι παίκτες
μου προσπάθησαν, αλλά δεν τους ήθελε η μπάλα. 
Όμως, είναι άδικο να τους βρίζει ο κόσμος, επειδή στάθηκαν άτυχοι σε κάποιες
φάσεις. Εγώ είμαι υπεύθυνος για τη σημερινή ήττα».

*** Μικροεπεισόδιο με έναν οπαδό του Πανιωνίου είχε, μετά τη λήξη του
αγώνα, ο πρόεδρος της ομάδας της Νέας Σμύρνης, Γιώργος Σιότροπος, όταν κάποιος
νεαρός οπαδός φώναξε στους παίκτες του Πανιωνίου, την στιγμή που ο διαιτητής
σφύριξε τη λήξη του ματς: «Πουλημένοι! 
Είχατε συμφωνήσει να δώσετε τους βαθμούς στην Καλαμάτα. Από την περασμένη
Δευτέρα γνωρίζαμε ότι θα έρθει διπλό».

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16054O023</ED>
<ID>
ID:129388

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O02&aa=3</URL></REF>


Article

<CATEGORY>vin10</CATEGORY>

 <H5>ΕΞΑΓΡΙΩΜΕΝΟΙ ΟΠΑΔΟΙ ΤΟΥ ΙΩΝΙΚΟΥ ΜΕΤΑ ΤΟ «Χ» ΕΙΣΕΒΑΛΑΝ ΣΤΑ ΑΠΟΔΥΤΗΡΙΑ
</H5><H2>Τρόμος και βία
</H2>
<AUTHOR>ΘΟΔΩΡΗΣ ΑΚΑΛΕΣΤΟΣ</AUTHOR>

Η ΒΙΑ έκανε και πάλι την εμφάνισή της στο γήπεδο της Νεάπολης, αυτήν τη φορά
στα αποδυτήρια, μετά το τέλος του αγώνα Ιωνικού - Βέροιας (1-1)

Κάποιοι από τους φανατικούς οπαδούς του Ιωνικού θεώρησαν ότι οι παίκτες της
ομάδας τους «έδωσαν» τον βαθμό στη Βέροια και εισέβαλαν στα αποδυτήρια, με
σκοπό να δείρουν τους παίκτες. Αυτό που επακολούθησε, αποτελεί ντροπή για το
ελληνικό ποδόσφαιρο. Οι οπαδοί προσπάθησαν να φθάσουν τους ποδοσφαιριστές και
ευτυχώς που υπήρχε η ιδιωτική αστυνομία του Ιωνικού και οι άνθρωποι της
διοίκησης, οι οποίοι συνεπλάκησαν μαζί τους. Το ξύλο έπεφτε αλύπητα, ενώ από
την μήνιν των εξαγριωμένων οπαδών δεν γλίτωσαν ούτε οι δημοσιογράφοι, αφού
εκεί ακριβώς βρίσκεται και η αίθουσα συνεντεύξεων. Αναποδογυρίστηκαν και
εκτοξεύθηκαν καρέκλες εναντίον των εκπροσώπων του Τύπου, τασάκια και ό,τι άλλο
βρέθηκε εκεί. Διαβάζοντας όλα αυτά σίγουρα θα αναρωτηθείτε πού ήταν η
Αστυνομία. Ήταν απούσα. Και όταν ρωτήθηκε ο κ. Γκλέτσιος (διευθυντής
περιφέρειας Πειραιά) αν έγιναν συλλήψεις για τα επεισόδια, πήραμε την
απάντηση: «Ποια επεισόδια, δεν είδαμε τίποτα».

Ο Γκρεγκ Μπρούστερ προσπαθεί ν' αποφύγει τον Μαλλού

Σε ό,τι αφορά τον καθαρά αγωνιστικό τομέα, ο Ιωνικός χωρίς πέντε βασικούς του
παίκτες ήταν καλύτερος και δεν νίκησε από ατυχία. Οι παίκτες του προσπάθησαν
σε όλη τη διάρκεια του αγώνα και το ματς παίχθηκε στην περισσότερη διάρκειά
του, στο μισό γήπεδο. Ο Δέλλιος πραγματοποίησε καταπληκτικές αποκρούσεις, αλλά
ήταν και τυχερός, αφού δύο φορές οι αντίπαλοί του δεν κατάφεραν να σπρώξουν
την μπάλα στα δίχτυα, σχεδόν πάνω στη γραμμή (62'88'), ενώ σουτ φάουλ του
Μπρούστερ στο 87' έστειλε την μπάλα στο δεξί δοκάρι. Στο σκορ προηγήθηκαν οι
γηπεδούχοι στο 37' με κεφαλιά του Μπρούστερ από κόρνερ του Σταμπουλή (1-0). Η
Βέροια αγωνίστηκε «ηρωικά» για τον βαθμό της ισοπαλίας. Ισοφάρισε στο 47'. Ο
Θωμαΐδης έβγαλε τον Στεπάνοβιτς μόνο του σε πλάγια θέση και αυτός έστειλε την
μπάλα στα δίχτυα (1-1). Με λάθη η διαιτησία του κ. Βαλλιάνου.

ΟΙ ΠΡΟΠΟΝΗΤΕΣ

Οι δύο προπονητές τα είχαν με τη διαιτησία. Ο Στέφανος Γαϊτάνος είπε ότι σε
συνεχόμενα παιχνίδια της Βέροιας το μόνο που δεν έχουν κάνει οι διαιτητές
είναι να φορέσουν τη φανέλα του αντιπάλου και συνέχισε: «Πρέπει οι πολίτες της
Βέροιας να πάρουν στις πλάτες τους την ομάδα και να βγουν στα... χαρακώματα. Η
διαιτησία κατά της ομάδας μας παίρνει πλέον δραματικές διαστάσεις». Για το
ματς είπε ότι η ισοπαλία επιβεβαίωσε την άνοδο της Βέροιας και πως οι
φιλοξενούμενοι εκμεταλλεύτηκαν τα κενά του Ιωνικού.

Ο Γιάτσεκ Γκμοχ δεν σχολίασε τα επεισόδια: «Ήμουν στο γραφείο μου και δεν
είδα. Άκουσα κάποιες φωνές, αλλά δεν κατάλαβα τι έγινε». Στη συνέχεια, αφού
είπε ότι η διαιτησία δεν ήταν καλή, τόνισε: «Είχαμε πέντε απόντες και αυτό
στοίχισε. Οι παίκτες μου προσπάθησαν, αλλά ήταν άτυχοι. Η Βέροια γλίτωσε από
μεγάλο σκορ». Απαντώντας στον κ. Γαϊτάνο, είπε ότι όλοι πρέπει να κοιτάξουν τα
στατιστικά για να δουν σε πόσους αγώνες ευνοήθηκε ο Ιωνικός.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16054O031</ED>
<ID>
ID:129317

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O03&aa=1</URL></REF>


Article

<CATEGORY>vin10</CATEGORY>

 <H2>Ο Νιόπλιας έκανε τις αποδοκιμασίες πανηγυρισμούς
</H2>
<AUTHOR>ΜΑΝΩΛΗΣ ΠΑΝΤΙΝΑΚΗΣ</AUTHOR>

ΔΕΝ ΕΙΧΕ καμιά τύχη στο Ηράκλειο η Προοδευτική, και ηττήθηκε από τον
μεταμορφωμένο στο β' μέρος ΟΦΗ με 3-0. Οι παίκτες του Νίκου Καρούλια
προσπάθησαν μόνο στο πρώτο ημίχρονο, ενώ στην επανάληψη ανοίχτηκαν για να
ισοφαρίσουν, με αποτέλεσμα να είναι περισσότερο εμφανή τα κενά σ' όλες τις
γραμμές της ομάδας. «Ήταν μια πολύ άσχημη εμφάνιση», είπε στο τέλος ο τεχνικός
της Προοδευτικής. «Πρέπει να προσέξουμε πολύ περισσότερο στο μέλλον. Η ομάδα
δεν πήγε καθόλου καλά σε καμιά γραμμή...».

Ο Νίκος Νιόπλιας σε μια προσπάθειά του κατά τον χθεσινό αγώνα

Ο ΟΦΗ, που μετά τ' άτυχα αποτελέσματα στη Θεσσαλονίκη «διψούσε» για τη νίκη
για να αποζημιώσει και τους φιλάθλους του, ήταν κυρίαρχος του παιχνιδιού, με
εμπνευστή τον Νίκο Νιόπλια. Δίπλα του μάχονταν για κάτι καλό οι Κιάσσος και
Μαρινάκης, ενώ ο Παπαδόπουλος αρχίζει σιγά σιγά να ξαναβρίσκει τον καλό του
εαυτό. Με σημαντικές απουσίες εμφανίστηκαν οι δύο ομάδες, ενώ ο Γκέραρντ έκανε
πράξη τις απειλές του την περασμένη εβδομάδα κι έστειλε στην κερκίδα τους
Ρίγνιτς και Μαρινάκη. Κι όταν ρωτήθηκε τι θα κάνει μ' εκείνους που θεωρούν
τους εαυτούς τους αναντικατάστατους και δεν προσφέρουν, απάντησε διπλωματικά:
«Θα συζητήσω μαζί τους». Έδωσε, λοιπόν, θέση στην 11άδα στον Παναγιαννάκη και
στον Ντιάρα. Ο πρώτος δεν τα κατάφερε και ο δεύτερος έδειξε τη μεγάλη του
τεχνική κατάρτιση. Του χρειάζονται λοιπόν του Αφρικανού ευκαιρίες για να
καθιερωθεί στην πρώτη ομάδα. Τον απαράδεκτο ως το 30' ΟΦΗ αποδοκίμασαν
πολλάκις οι 2.000 φίλαθλοι. Κι ευτυχώς στο 34' ο Νιόπλιας αποκατέστησε τις
σχέσεις παικτών και κόσμου. Γιατί, στο λεπτό αυτό μ' ένα φοβερό σουτ έξω από
την περιοχή άφησε «άγαλμα» τον Κόλεφ.

Βέβαια, οι φωνές από την κερκίδα ακούγονταν και στη συνέχεια, καθώς υπήρχαν
παιδαριώδη λάθη από της Κρητικούς. Ευτυχώς για τον ΟΦΗ, στο 41' το σουτ του
Πολίτη από στημένη φάση βρήκε το δοκάρι. Οι γηπεδούχοι στο ημίχρονο, κι αφού
τα άκουσαν από τον Γκέραρντ, φάνηκαν μεταμορφωμένοι, ενώ Παπαγιαννάκης και
Μίτιτς (που δεν πρόσφεραν) αντικαταστάθηκαν από τους Ντιάρα και Σταυρακάκη που
έδωσαν άλλη πνοή στην ομάδα. Η επιθετική δραστηριότητα των παικτών του ΟΦΗ
καρποφόρησε στο 53' με τον Μαρινάκη, που δέχτηκε την πάσα του Αναστασίου, και
στο 89' που ο Ντιάρα ανατράπηκε από τους παίκτες της Προοδευτικής και ο
Παπαδόπουλος ευστόχησε στο πέναλτι που έδωσε αμέσως ο διαιτητής Γ. Φασόλης.
Βέβαια, νωρίτερα, στο 80', ο Αναστασίου αστόχησε απέναντι στον Κόλεφ και στο
82' ο Ντιάρα δεν μπόρεσε να σπρώξει την μπάλα στο κενό τέρμα μετά τη συρτή
σέντρα του Αναστασίου. Στα αξιοσημείωτα της Προοδευτικής πέρα από το δοκάρι, η
ευκαιρία που έχασε ο Νάδερ, που πλάσαρε άουτ στο 76'.

Τις ευκαιρίες αυτές σχολίασε ο Γκέραρντ λέγοντας ότι οι δύο παίκτες του «δεν
είχαν αυτοπεποίθηση και ηρεμία», ενώ εξέφρασε την ελπίδα ότι η ομάδα του θα ανακάμψει.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16054O032</ED>
<ID>
ID:129358

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O03&aa=2</URL></REF>


Article

<CATEGORY>vin10</CATEGORY>

 <H2>Ο Ηρακλής κουράστηκε για να λυγίσει τον Εθνικό
</H2>
Η ΑΝΩΤΕΡΟΤΗΤΑ του Ηρακλή ήταν εμφανής και αρκετή, για να καλύψει τα αμυντικά
του λάθη. Η ομάδα του Γιώργου Παράσχου παραλίγο να... αυτοκτονήσει, αφού από
τη μια μεριά έχανε πολλές ευκαιρίες και από την άλλη ο Εθνικός προσπαθούσε με
νύχια και με δόντια να αποσπάσει κάποιον βαθμό.

Οι «κυανόλευκοι» είχαν την υπεροχή σε ολόκληρο το διάστημα του αγώνα, αλλά οι
φιλοξενούμενοι με τη μέθοδο των αντεπιθέσεων απειλούσαν την εστία του
Καρκαμάνη. Έτσι, το παιχνίδι είχε ενδιαφέρον μέχρι το τελευταίο λεπτό, αφού ο
Ηρακλής δεν μπορούσε να «καθαρίσει» τον αγώνα.

Οι «κυανόλευκοι» ξεκίνησαν δυνατά το παιχνίδι και κατόρθωσαν να προηγηθούν
μόλις στο 5' με τον Μάριο Χριστοδούλου. Η απάντηση όμως ήρθε στο 8' από τους
φιλοξενούμενους με τον Βιτέβη, που εκμεταλλεύθηκε ένα λάθος του Σέμου (1-1). Ο
Ηρακλής κατάφερε να αντιδράσει γρήγορα με τον Σαπάνη στο 26', όταν βρέθηκε
αμαρκάριστος μέσα στην μεγάλη περιοχή. Στο 36' ο «γηραιός» διαμαρτύρεται για
μια περίπτωση πέναλτι σε ανατροπή του Σαπάνη, αλλά ο διαιτητής της συνάντησης
διέταξε να συνεχιστεί το ματς.

Οι γηπεδούχοι αιφνιδιάστηκαν στο 57', όταν και πάλι ο Βιτέβης παραβίασε την
εστία του Καρκαμάνη ισοφαρίζοντας (2-2). Η λύτρωση για τους «κυανόλευκους»
ήρθε από τον Χαντζίδη, που με δυνατό σουτ διαμόρφωσε το τελικό 3-2 στο 61'.
Ικανοποιημένος από την νίκη της ομάδας του έμεινε ο Γιώργος Παράσχος.

Ενώ ο προπονητής του Εθνικού Τόζα Βεσελίνοβιτς παραδέχτηκε την ανωτερότητα του
Ηρακλή και τόνισε ότι η ομάδα του θα συνεχίσει την προσπάθεια που κάνει για τη σωτηρία.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16054O033</ED>
<ID>
ID:129393

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O03&aa=3</URL></REF>


Article

<CATEGORY>vin10</CATEGORY>

 <H5>ΣΤΑΔΙΟ «ΝΙΚΟΣ ΓΚΟΥΜΑΣ»
</H5><H5>Ο ΠΑΟ ισοφάρισε τον Ολυμπιακό
</H5><H5>20ή ΑΓΩΝΙΣΤΙΚΗ
</H5><H5>Χωρίς γκολ η Προοδευτική στο Ηράκλειο
</H5><H5>Η ΚΑΛΥΤΕΡΗ ΕΝΔΕΚΑΔΑ
</H5><H2>ΤΟ ΠΑΝΟΡΑΜΑ ΤΗΣ Α' ΕΘΝΙΚΗΣ </H2>
<H3>&#009ΑΕΚ&#009ΟΛΥΜΠΙΑΚΟΣ
</H3>
Το ντέρμπι ΑΕΚ-Ολυμπιακού θα διεξαχθεί απόψε στις 18.00 και θα μεταδοθεί από
το Supersport

Χατ-τρικ πέτυχε στο χθεσινό ματς ΠΑΟ - Παναχαϊκής ο Κρίστο Βαζέχα, ο οποίος
δέχεται τα συγχαρητήρια των Κωνσταντινίδη και Κολιτσιδάκη

Ο Παναθηναϊκος με τα έξι τέρματα που πέτυχε χθες ισοφάρισε τα 52 γκολ του
Ολυμπιακού και μαζί με τους «ερυθρόλευκους» έχουν τις καλύτερες άμυνες και
επιθέσεις στο πρωτάθλημα!

*** Οι «πράσινοι» νίκησαν εύκολα την Παναχαϊκή. Φαίνεται ότι το πάθημα
έγινε μάθημα, αφού τα δύο προηγούμενα χρόνια τη νίκησαν στα τελευταία λεπτά!

*** Επτά γκολ (φετινό ρεκόρ) σημειώθηκαν στις πιο κάτω συναντήσεις:
5.10.1997 Ολυμπιακός - Ξάνθη 6-1 και 1.2.1998 Παναθηναϊκός - Παναχαϊκή 6-1,
που είναι σκορ ρεκόρ των «πρασίνων» επί της «μαυροκκόκινης ομάδας» στην Α'
Εθνική (εντός - εκτός), 19.10.1997 Ξάνθη - Καβάλα 5-2 και 25.1.1998 Απόλλων
Αθ. - Παναθηναϊκός 2-5 και 16.11.1997 Απόλλων - ΑΕΚ 3-4.

*** Τους 350 αγώνες στην Α' Εθνική συμπλήρωσε ο Στράτος Αποστολάκης,
αγωνιζόμενος σε Ολυμπιακό (132) και Παναθηναϊκό (218).

*** Με το 2ο γκολ του Βαζέχα, η εστία της Παναχαϊκής παραβιαζόταν για
1.000ή φορά στις 22 συμμετοχές της στην Α' Εθνική και σε 717 αγώνες που έδωσε.

*** Πέμπτη συνεχή νίκη πέτυχε ο Ηρακλής κατά του Εθνικού. Προσέξτε
όμως: ο διαιτητής Μπέγκος «σφύριξε» τέσσερις φορές Εθνικό φέτος και η πειραϊκή
ομάδα σημείωσε ισάριθμες ήττες: 5.10.1997 με Παναθηναϊκό 0-2, 14.12.1997 με
ΟΦΗ 0-1, 19.1.1998 με Ολυμπιακό 1-3 και χθες με Ηρακλή εκτός 2-3.

Ο ΟΦΗ για μια ακόμη φορά κράτησε την εστία του απόρθητη από την Προοδευτική
στο Ηράκλειο στην Α' Εθνική. Η αρχή έγινε στις 30.11.1969, όταν οι γηπεδούχοι
νίκησαν με 1-0, συνεχίστηκε στις 18.11.1970 με «λευκή» ισοπαλία και
ολοκληρώθηκε χθες με το εκπληκτικό 3-0, επί μιας ομάδας που ερχόταν από μια
νίκη επί της πρωτοπόρου ΑΕΚ!

*** Η ομάδα της Κρήτης έφθασε τις 250 νίκες στους 391 αγώνες που έδωσε
στο Ηράκλειο, απολογισμός πολύ καλός!

*** Και στον α' γύρο ο Φασόλης διαιτήτευσε τον αγώνα Προοδευτικής - ΟΦΗ
στο Εθνικό Γυμναστήριο Νικαίας - Κορυδαλλού!

22 ΚΩΝΣΤΑΝΤΟΠΟΥΛΟΣ (Καλαμ.)

22 ΔΕΡΜΙΤΖΟΓΛΟΥ (Βέροιας)

3 ΒΕΝΕΤΙΔΗΣ (Skoda Ξάνθης)

2 ΚΥΡΙΑΖΗΣ (Ηρακλή)

5 ΞΑΝΘΟΠΟΥΛΟΣ (Ιωνικού)

6 ΤΑΤΣΗΣ (Απόλλωνα)

19 ΒΙΤΕΒΗΣ (Εθνικού)

8 ΦΡΑΤΖΕΣΚΟΣ (ΠΑΟΚ)

9 ΒΑΖΕΧΑ (ΠΑΟ)

7 ΝΙΟΠΛΙΑΣ (ΟΦΗ)

27 ΣΑΠΑΝΗΣ (Πανηλειακού)

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16054O041</ED>
<ID>
ID:129318

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O04&aa=1</URL></REF>


Article

<CATEGORY>vin10</CATEGORY>

 <H2>Ο Βαζέχα «έπιασε» τον Σαραβάκο
</H2>
<AUTHOR>ΓΙΩΡΓΟΣ ΙΣΑΑΚΙΔΗΣ</AUTHOR>

ΓΙΑ τρίτη συνεχή εβδομάδα τον χώρο αυτό καταλαμβάνει ο Κρίστο Βαζέχα κι αυτό
γιατί ο Πολωνός και κατά την 20ή αγωνιστική ήταν το πρόσωπο της ημέρας, αφού
«έπιασε» στην 5η θέση όλων των σκόρερ της Α' Εθνικής (1959 ­ σήμερα) με 185
γκολ τον Δημήτρη Σαραβάκο, ο οποίος τα πέτυχε αγωνιζόμενος σε 432 αγώνες, με
τα χρώματα των Πανιωνίου (36), Παναθηναϊκού (127) και ΑΕΚ (22). Ο πρώτος
σκόρερ του Παναθηναϊκού όλων των εποχών, που σκόραρε για τρίτη συνεχή
αγωνιστική και πέτυχε για δεύτερη φορά στο πρωτάθλημα 1997-98 «χατ-τρικ»
(7.12.1997 ΠΑΟ ­ Καβάλα 4-1), στοχεύει τώρα να ισοφαρίσει το ρεκόρ του
Αντωνιάδη, που με τα χρώματα των Ολυμπιακού και Παναθηναϊκού σημείωσε 187
τέρματα. Σημειώστε, πως του «ψηλού» προηγούνται τρεις παίκτες: Γιώργος Σιδέρης
(Ολυμπιακού) 226, Μίμης Παπαϊωάννου (ΑΕΚ) 233 και πρώτος σκόρερ όλων των
εποχών ο Θωμάς Μαύρος (Πανιωνίου - ΑΕΚ) 260.

*** Ο Κρίστο Βαζέχα συμπλήρωσε 6 γκολ στο Ολυμπιακό Στάδιο κατά της
Παναχαϊκής και το 9ο συνολικό κατά της ομάδας της Αχαΐας.

*** Το πρώτο από τα δύο γκολ του Γ.Χ. Γεωργιάδη ήταν το 60ό του τέρμα
στην Α' Εθνική (Δόξα Δρ. ­ Παναθηναϊκός).


<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16054O042</ED>
<ID>
ID:129359

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O04&aa=2</URL></REF>


Article

<CATEGORY>vin10</CATEGORY>

 <H2>ΠΡΟ - ΠΟ </H2>
<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16054O043</ED>
<ID>
ID:129394

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O04&aa=3</URL></REF>


Article

<CATEGORY>vin10</CATEGORY>

 <H5>Τζακ ποτ, 425 εκατ. στον κουμπαρά
</H5><H2>Τζόκερ
</H2>
ΤΖΑΚ ΠΟΤ (425 εκατ. δρχ.) έγινε στο χθεσινό διαγωνισμό (1/2) του ΤΖΟΚΕΡ, αφού
ουδείς βρέθηκε με 5+1 επιτυχίες. Στις άλλες κατηγορίες τα κέρδη είναι: Ένας
τυχερός με 5 επιτυχίες θα πάρει 69.704.065 δρχ., 23 με 4+1 επιτ. θα εισπράξουν
από 1.609.475 δρχ., 830 με 4 επιτ. θα μοιραστούν από 17.080 δρχ., 1.724 με 3+1
επιτ. θα πάρουν από 16.675 δρχ., 47.884 με 3 επιτ. θα εισπράξουν από 605 δρχ.,
26.424 με 2+1 επιτ. θα μοιραστούν από 605 δρχ. και 118.865 με 1+1 επιτ. θα
πάρουν από 350 δρχ..

Τα πέντε τυχερά νούμερα είναι: 19, 25, 23, 14, 42, ενώ ο αριθμός του ΤΖΟΚΕΡ
είναι το 2.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16054O051</ED>
<ID>
ID:129319

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O05&aa=1</URL></REF>


Article

<CATEGORY>vin10</CATEGORY>

 <H5>ΕΘΝΙΚΟ ΣΤΑΔΙΟ ΚΑΣΤΟΡΙΑΣ
</H5><H5>ΓΗΠΕΔΟ ΚΑΛΑΜΑΡΙΑΣ
</H5><H5>ΕΘΝΙΚΟ ΣΤΑΔΙΟ ΕΔΕΣΣΑΣ
</H5><H2>Β' ΕΘΝΙΚΗ </H2>
<H3>&#009ΚΑΣΤΟΡΙΑ&#009ΕΘΝΙΚΟΣ ΑΣΤ.
</H3>
Το παιχνίδι λόγω καιρικών συνθηκών δεν έγινε χθες. Θα διεξαχθεί σήμερα στις 3
μ.μ. αν το επιτρέψει ο καιρός.
<H3>&#009ΚΑΛΑΜΑΡΙΑ&#009ΠΑΝΑΙΤΩΛΙΚΟΣ
</H3>
Ο αγώνας θα γίνει απόψε στις 8 μ.μ. (ΕΤ3)
<H3>&#009ΕΔΕΣΣΑΪΚΟΣ&#009ΚΑΡΔΙΤΣΑ
</H3>
Ο αγώνας θα γίνει σήμερα στις 3 μ.μ. (Supersport)

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O06</CAT>
<ED>
Κωδικός άρθρου: A16054O061</ED>
<ID>
ID:129320

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O06&aa=1</URL></REF>


Article

<CATEGORY>vin10</CATEGORY>

 <H5>ΣΥΝΕΤΡΙΨΕ ΣΤΗΝ ΕΔΡΑ ΤΗΣ ΤΟΝ ΠΑΝΣΕΡΡΑΪΚΟ (6-0) ­ Ο ΑΡΗΣ ΠΑΡΑΜΕΝΕΙ ΣΤΗΝ ΚΟΡΥΦΗ
ΤΗΣ ΒΑΘΜΟΛΟΓΙΑΣ
</H5><H2>Β' ΕΘΝΙΚΗ
</H2><H2>Πολυβόλο η Ελευσίνα
</H2>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

Ο Χόνι αποφεύγει τον Αργυρίου στο χθεσινό παιχνίδι Ελευσίνα - Πανσερραϊκός 6-0

ΑΡΗΣ και Ελευσίνα συνεχίζουν την εντυπωσιακή τους
πορεία για την Α' Εθνική. Ο πρώτος νίκησε εύκολα τους Λύκους με 3-0 και
παραμένει στην κορυφή της βαθμολογίας, ενώ η δεύτερη συνέτριψε 6-0 τον
Πανσερραϊκό και ακολουθεί με δύο βαθμούς διαφορά τον Άρη. Τα Τρίκαλα νίκησαν
1-0 τη Λάρισα. Ο Παναιτωλικός, αγωνίζεται σήμερα στην Καλαμαριά με την τοπική
ομάδα. Τα υπόλοιπα αποτελέσματα της 18ης αγωνιστικής του πρωταθλήματος της Β'
Εθνικής: Καλλιθέα-Νίκη Β. 0-2, Λεβαδειακός-Παναργειακός 4-0, Δόξα Βυρ.-Δόξα
Δρ. 1-2, ενώ το ματς Καστοριά-Εθνικός Αστ. δέν έγινε, λόγω χιονοπτώσεων, και
θα διεξαχθεί σήμερα την ίδια ώρα, αν το επιτρέψουν οι καιρικές και γηπεδικές
συνθήκες. Επίσης, σήμερα θα γίνει και το παιχνίδι Εδεσσαϊκός - Καρδίτσα..

ΑΡΗΣ - ΛΥΚΟΙ 3-0. Ανώτερος σε όλη τη διάρκεια του αγώνα ο Άρης,
δεν άφησε περιθώρια αμφισβήτησης στους Λύκους και έφτασε άνετα στη νίκη με
3-0. Οι γηπεδούχοι πρόσφεραν ωραίο θέαμα και ικανοποίησαν τους οπαδούς τους.
Αν ήταν περισσότερο προσεκτικοί στην τελική τους προσπάθεια, το σκορ θα ήταν
μεγαλύτερο. Η ομάδα των Λύκων προσπάθησε να κρατήσει μακριά από την εστία της
τους επιθετικούς του Άρη χωρίς, όμως, αποτέλεσμα..

ΕΛΕΥΣΙΝΑ - ΠΑΝΣΕΡΡΑΪΚΟΣ 6-0. Σαρωτική η Ελευσίνα συνέτριψε 6-0
τον Πανσερραϊκό, κάνοντας επίδειξη δύναμης και ικανοποιώντας τους 3.000
περίπου οπαδούς της. Ηγέτης και σκόρερ των γηπεδούχων ο Θοδωρής Αρμίλαγος πού
πέτυχε τέσσερα γκολ. Οι φιλοξενούμενοι αγνώριστοι σε σχέση με τελευταίες τους
εμφανίσεις, δεν μπόρεσαν σε καμία στιγμή του αγώνα να γίνουν απειλητικοί για
τους αντιπάλους τους.

ΤΡΙΚΑΛΑ - ΛΑΡΙΣΑ 1-0. Είχε όλα τα στοιχεία του ντέρμπι το
παιχνίδι Τρίκαλα - Λάρισα 1-0. Δύναμη, πάθος, νεύρα και φυσικά ενδιαφέρον. Οι
δύο ομάδες τα έδωσαν όλα για τη νίκη, όμως τα Τρίκαλα, περισσότερο
αποτελεσματικά, πήραν τους τρεις βαθμούς. Μετά το τέλος του αγώνα, παράγοντες
των γηπεδούχων προπηλάκισαν τον πρώην προπονητή της ομάδας τους και νυν της
Λάρισας, Ζόραν Μπάμποβιτς, ο οποίος δεν πήγε στη συνέντευξη Τύπου. Οι δύο
ομάδες έχουν παράπονα από τον διαιτητή, που τους αρνήθηκε από ένα πέναλτι.

ΚΑΛΛΙΘΕΑ - ΝΙΚΗ Β. 0-2. Η Νίκη Βόλου, ανώτερη, πέτυχε σπουδαία
εκτός έδρας νίκη με 2-0 επί της Καλλιθέας. Οι φιλοξενούμενοι αδικούνται από το
σκορ, καθώς δημιούργησαν πολλές ευκαιρίες, σε αντίθεση με τους γηπεδούχους που
παρουσιάστηκαν νωθροί.

ΔΟΞΑ ΒΥΡ. - ΔΟΞΑ ΔΡ. 1-2. Η υπεροψία των γηπεδούχων πληρώθηκε με
ήττα, αφού οι παίκτες της Δόξας Δρ. κατάφεραν να εκμεταλλευθούν με τον
καλύτερο τρόπο την απαράδεκτη εμφάνιση της ομάδας του Βύρωνα και να πάρουν τη
νίκη με 2-1. Οι φιλοξενούμενοι, με κορυφαίους τους Μαχαιρίδη, Κεφαλίδη που
έκαναν ό,τι ήθελαν στον αγωνιστικό χώρο, πήραν δίκαια τους τρεις βαθμούς της
νίκης και ελπίζουν στη σωτηρία τους..

ΛΕΒΑΔΕΙΑΚΟΣ - ΠΑΝΑΡΓΕΙΑΚΟΣ 4-0. Μόνο στα πρώτα 15' φάνηκε ο
Παναργειακός, αφού η συνέχεια ανήκει στον Λεβαδειακό, που έφτασε εύκολα στο
4-0. Οι φιλοξενούμενοι στο 12' είχαν δοκάρι με τον Γούση και οι γηπεδούχοι στο
30' με τον Κλοκίδη. Μετά την επίτευξη του 1-0 στο 34' οι παίκτες του
Παναργειακού «παρέδωσαν τα όπλα» και ο Λεβαδειακός στο δεύτερο ημίχρονο πέτυχε
ακόμα τρία γκόλ, διευρύνοντας τη νίκη του..

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O07</CAT>
<ED>
Κωδικός άρθρου: A16054O071</ED>
<ID>
ID:129321

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O07&aa=1</URL></REF>


Article

<CATEGORY>vin10</CATEGORY>

 <H2>Δ' ΕΘΝΙΚΗ
</H2><H2>Ο Αχαρναϊκός «πνίγηκε» στη Σάμο ­ Ξέφυγε 6 βαθμούς το Αγερσανί
</H2>
«ΒΟΜΒΑ» έσκασε στη Σάμο, στη χθεσινή 20ή αγωνιστική του πρωταθλήματος
της Δ' Εθνικής.

Δράστης το καταδικασμένο σε υποβιβασμό Καρλόβασι (είχε 4 βαθμούς με μόλις μία
νίκη επί της Χίου) που νίκησε στην έδρα του με 1-0 τον πρωτοπόρο του πρώτου
ομίλου, Αχαρναϊκό (47 β.)!.

Στο δεύτερο όμιλο, το Αγερσανί επικράτησε με 4-0 της Χαλκηδόνας και ξέφυγε με
6 βαθμούς από τη Σύρο που ηττήθηκε (1-0) από τον Ασπρόπυργο.

Στο ντέρμπι του 4ου ομίλου, η Λαμία (3ος όμιλος) επιβλήθηκε στο γήπεδό της με
2-0 του Τηλυκράτη, ενώ ο Ηρακλής Χάλκης νίκησε με 2-0 τον Κολινδρό και
πλησίασε την κορυφή του 5ου ομίλου.

Τα αποτελέσματα της 20ής αγωνιστικής και οι βαθμολογίες των ομίλων:

1ος όμιλος: Φωστήρας - Αήττητος Σπ. 2-0, Ατρόμητος Αθ. - Πολυκράτης
1-0, Κως - Χίος 2-0, Καλυμνιακός - Αγ. Παρασκευή 3-0, Χαϊδάρι - Λήμνος 6-0,
Ηλυσιακός - Ακράτητος 1-1, Άρης Αρχ. - Ολυμπιακός Λ. 3-2, Καρλόβασι -
Αχαρναϊκός 1-0, Ρεπό: Άρης Πετρούπολης.

Η ΒΑΘΜΟΛΟΓΙΑ: Αχαρναϊκός 47, Ατρόμητος Αθ. 47, Χαϊδάρι 39, Ακράτητος
38, Φωστήρας 38, Άρης Πετρ. 35, Αγ. Παρασκευή 32, Αήττητος Σπ. 26, Καλυμνιακός
25, Ηλυσιακός 24, Ολυμπιακός Λ. 23, Πολυκράτης 23, Άρης Αρχ. 23, Κως 21, Χίος
9, Καρλόβασι 7, Λήμνος 3.

2ος όμιλος: Χαλκίδα - Μοσχάτο 5-0, Κεχαγιάς - Ηρόδοτος 1-4, Αγερσανί Ν.
- Χαλκηδόνα 4-0, Πύργος Κ.Χ. - Χανιά 1-1, Ασπρόπυργος - Σύρος 1-0, Αστέρας Π.
- Ολυμπιακός Λ. 2-1, Κισσαμικός - Μανδραϊκός 0-0, Επαμεινώνδας Λ. - Αστέρας
Ιτ. 2-2, Ατσαλένιος - Απόλλων Ερ. 2-1.

Η ΒΑΘΜΟΛΟΓΙΑ: Αγερσανί Ν. 47, Σύρος 41, Χαλκίδα 39, Ασπρόπυργος 37,
Χανιά 36, Ατσαλένιος 36, Αστέρας Ιτ. 34, Μανδραϊκός 29, Χαλκηδόνα 27, Απόλλων
Ερ. 27, Μοσχάτο 26, Ολυμπιακός Λ. 26, Επαμεινώνδας Λ. 25, Αστέρας Περ. 25,
Ηρόδοτος 22, Πύργος Κ.Χ. 15, Κισσαμικός 11, Κεχαγιάς 0.

*** Ο Ηρόδοτος έχει δύο μηδενισμούς και -2 βαθμούς.

3ος όμιλος: Οδυσσέας Ν. - Λεωνίδιο 1-4, Πέλοπας Κ. - Αστέρας Αμ. 1-0,
Εθνικός Πατ. - Μυστράς 0-1, Παλληξουριακός - Ευρώτας Ελ. 3-1, Τέλλος Άγρας -
Ελαιόφυτο 2-0, Πάτρα - Ατρόμητος Παναρ. 3-0, Αστέρας Βλαχ. - Αχιλλέας Π. 3-0,
Απόλλων Καλ. - Ζάκυνθος 1-0, Αίας Γαστ. - Αχαϊκή 0-4.

Η ΒΑΘΜΟΛΟΓΙΑ: Αχαϊκή 44, Πάτρα 44, Ευρώτας Ελ. 40, Ζάκυνθος 40, Πέλοπας
Κ. 38, Απόλλων Καλ. 32, Αστέρας Αμαλ. 31, Ελαιόφυτο 30, Λεωνίδιο 30, Αστέρας
Βλαχ. 29, Ατρόμητος Παν. 24, Οδυσσέας Ν. 23, Μυστράς 23, Αχιλλέας Πατρ. 22,
Τέλλος Αγρ. 22, Παλληξουριακός 21, Εθνικός Πατρ. 20, Αίας Γαστ. 1.

4ος όμιλος: Καρδίτσα - Βελούχι 1-1, Αχιλλέας Φαρσ. - Ολυμπ. Ανθ. 1-0,
Ρήγας Φερ. - Ηρακλής Σοφ. 4-3, Μετέωρα - Όλυμπος Κερκ. 5-0, Θεσπρωτός -
Σκιάθος 0-0, Ατρόμητος Παλ. - Αστέρας Παρ. 3-1, Αγ. Ματθαίος - Ολυμπιακός Παν.
1-0, Σκουφάς Κ. - Ηρακλής Καρδ. 0-3, Λαμία - Τηλυκράτης 2-0.

Η ΒΑΘΜΟΛΟΓΙΑ: Τηλυκράτης 39, Λαμία 39, Καρδίτσα 37, Ηρακλής Σοφ. 36,
Θεσπρωτός 32, Αγ. Ματθαίος 32, Βελούχι 31, Αχιλλέας Φαρσ. 30, Ρήγας Φερ. 29,
Ολυμπιακός Π. 28, Μετέωρα 28, Σκιάθος 27, Ατρόμητος Παλ. 24, Ολυμπιακός Ανθ.
23, Όλυμπος Κερκ. 20, Ηρακλής Καρδ. 19, Σκουφάς Κομπ. 14, Αστέρας Παρ. 11.

5ος όμιλος: Δράση Τσ. - Γράμμος Μαυρ. ανεβλήθη, Καμβουνιακός - Απόλλων
Κρ. Βρ. 1-1, Φίλιππος Μελ. - Ηρακλής Πτολ. 0-1, Ηρακλής Λαρ. - Μελιτέας Μελ.
3-0, Καμπανιακός - Γιαννιτσά 1-2, Αλμωπός Αρ. - Ποσειδώνας Ν.Π. 3-0, Άρης
Παλαιφ. - Κουφάλια 0-0, Εθνικός Κατερ. - Γρεβενά 2-1, Ηρακλής Χάλκης -
Κολινδρός 2-0.

Η ΒΑΘΜΟΛΟΓΙΑ: Απόλλων Κρ. Βρ. 48, Ηρακλής Χ. 41, Εθνικός Κατ. 37,
Ποσειδώνας Ν.Π. 36, Πτολεμαΐδα 36, Ηρακλής Λαρ. 36, Κουφάλια 33, Γιαννιτσά 32,
Αλμωπός Αρ. 31, Γρεβενά 27, Άρης Παλαιφ. 27, Γράμμος Μαυρ. 26, Καμπανιακός 25,
Καμβουνιακός 22, Δράση Τσ. 13, Φίλιππος Μελ. 10, Μελιτέας Μελ. 8, Κολινδρός 6.

6ος όμιλος: Νιγρίτα - Κορδελιό 0-7, Μουδανιά - Πόντιοι Ροδ. 1-1,
Απόλλων Μαυρ. - Αγ. Αθανάσιος 0-1, Νέο Πετρίτσι - Άρης Παλαιοχ. 3-1, Νέα
Αμισός - Νέα Πέραμος 4-0, Σαμοθράκη - Πανδραμαϊκός 2-1, Νεάπολη - Ορφέας Ξ.
2-0, Λαγκαδάς - Κιλκισιακός 0-7, Πανθρακικός - Νέστος Χρυσ. 0-3.

Η ΒΑΘΜΟΛΟΓΙΑ: Κιλκισιακός 50, Αγ. Αθανάσιος 48, Νεάπολη 44, Κορδελιό
43, Πόντιοι Ροδ. 38, Πανδραμαϊκός 33, Πανθρακικός 33, Νέο Πετρίτσι 33, Άρης
Παλαιοχ. 29, Νέα Αμισός 27, Νέστος Χρ. 26, Μουδανιά 25, Σαμοθράκη 25, Ορφέας
Ξ. 24, Νέα Πέραμος 14, Απόλλων Μαυρ. 10, Λαγκαδάς 5, Νιγρίτα 2.

*** Η Νιγρίτα έχει δύο μηδενισμούς και -2 βαθμούς.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O07</CAT>
<ED>
Κωδικός άρθρου: A16054O072</ED>
<ID>
ID:129360

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O07&aa=2</URL></REF>


Article

<CATEGORY>vin10</CATEGORY>

 <H5>ΠΑΡΩΝ Ο ΝΙΚΟΛΑΪΔΗΣ, ΠΡΟΠΟΝΗΘΗΚΕ ΚΑΝΟΝΙΚΑ Ο ΣΑΒΕΒΣΚΙ, ΑΥΞΑΝΟΝΤΑΙ ΟΙ ΕΛΠΙΔΕΣ ΝΑ ΠΑΙΞΕΙ
</H5><H2>Η ενδεκάδα στο παρά πέντε
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Χρήστος Μαλαδένης. Επιθετική αιχμή της ΑΕΚ

ΤΟ πρωί θεραπεία και το απόγευμα γήπεδο! Αυτό είναι
το σημερινό πρόγραμμα για τον Ντέμη Νικολαΐδη, δηλαδή για το μεγάλο
ερωτηματικό της ΑΕΚ στο ντέρμπι-κλειδί για την εξέλιξη του πρωταθλήματος.

Ο διεθνής άσος και χθες περιορίστηκε σε «λίγα πράγματα» και αποφασίστηκε να
μην ακολουθήσει προπονητές και συμπαίκτες στο ξενοδοχείο. Στη Νέα Φιλαδέλφεια
θα πάει σήμερα! Μάλιστα, αυτό που «έβγαινε» από την ΑΕΚ ήταν ότι η κατάσταση
του Νικολαΐδη παρέμεινε στάσιμη, δεν έδειξε τη βελτίωση που είχε παρουσιάσει
το Σάββατο. Ωστόσο, το γεγονός δεν λέει από μόνο του τίποτα και ο άσος
υπολογίζεται κανονικά από τον προπονητή του. Θα είναι στον πάγκο και
εκφράζεται η βεβαιότητα πως, είτε λίγο είτε πολύ, θα αγωνιστεί κόντρα στον
Ολυμπιακό. Ίσως και στη βασική ενδεκάδα! Σε περίπτωση που αγωνιστεί και νιώσει
ενοχλήσεις (κάτι που όλοι απεύχονται), τότε αύριο θα οδηγηθεί στο χειρουργείο.
Όσο για το πότε θα επιστρέψει, λέγεται πως μπορεί και νωρίτερα από τις
(απαισιόδοξες ) προβλέψεις.

Πρέντρακ Τζόρτζεβιτς. Στόχος του τα αντίπαλα δίχτυα

Και φτάνουμε στο δημοσίευμα της εφημερίδας «Καλημέρα» του Σαββάτου, που έκανε
λόγο για χρήση από τον παίκτη βιταμινούχων ουσιών που θυμίζουν αναβολικά. Ο
Νικολαΐδης (με δικηγόρο τον πρώην πρόεδρο της ΠΑΕ ΑΕΚ, Αλέξη Κούγια) υπέβαλε
μήνυση για συκοφαντική δυσφήμηση και διασπορά ψευδών μηνύσεων και επίσης θα
καταθέσει αγωγή ζητώντας το ποσό των 150 εκατ. Ανάλογη κίνηση (στο
Πρωτοδικείο) κατά των υπευθύνων της εφημερίδας θα κάνει και η ΠΑΕ ΑΕΚ. 
Χαρακτηριστικά ήταν τα λόγια του κ. Νικολάου: «Είναι ανυπόστατα όσα γράφονται.
Κρύβονται συμφέροντα πίσω από αυτό, δεν μπορώ όμως να ξέρω ποια είναι. Το
πρόβλημα του Νικολαΐδη βρίσκεται στο μεσοσπονδύλιο δίσκο και γίνονται
προσπάθειες να παίξει κατά του Ολυμπιακού. Πέρασε από ντόπινγκ κοντρόλ στο
ματς με τον ΟΦΗ, θα είναι στην αποστολή, όπως ήταν και με τον ΠΑΟΚ, όπου
μπορούσε να περάσει από κοντρόλ».

Αναφορικά με τον Τόνι Σαβέβσκι, προπονήθηκε χθες κανονικά και αυξάνονται οι
ελπίδες να δώσει το «παρών» στην αποψινή μάχη. Βεβαίως, ο Σαβέβσκι νιώθει
ακόμη ενοχλήσεις, η θέλησή του όμως να αγωνιστεί στο συγκεκριμένο ματς ξεπερνά
τα πάντα! Το αν μπει στην ενδεκάδα θα αποφασιστεί από τον Ντουμιτρίου.

Ο Ρουμάνος προπονητής ασφαλώς και έχει άλλα προβλήματα να λύσει. Να δει πώς θα
παρατάξει την αμυντική του γραμμή, με τρεις κεντρικούς, με δύο αν θα βάλει τον
Δώνη, γενικώς το σχήμα που θα επιλέξει για το κρίσιμο παιχνίδι. Τονίζεται ότι
σχετικά με τους «11» όλα τα σενάρια είναι μέσα!

Το ντέρμπι θα παρακολουθήσουν και Ευρωπαίοι «κατάσκοποι», αλλά και εκπρόσωποι
της ENIC.

Μετά το τέλος του ματς θα αποφασιστεί οριστικά ποιοι θα δηλωθούν στην ΟΥΕΦΑ,
ενώ αξίζει να σημειωθεί ότι η ΑΕΚ κρατά θυρίδα, άσχετα αν δεν υπάρχουν πολλές
πιθανότητες για την πραγματοποίηση (νέας) μεταγραφής.

*** Έφυγε από κοντά μας σε ηλικία 59 ετών ο Θεόφιλος Βερνέζης, ο οποίος
είχε αγωνιστεί από το 1951 έως το 1963 στην ΑΕΚ. Ήταν από τους καλύτερους
αριστερούς οπισθοφύλακες της εποχής του, ενώ όποτε χρειάστηκε διακρίθηκε και
ως τερματοφύλακας. Στην Εθνική Νέων είχε διαπρέψει το 1955 ως αριστερός
ακραίος κυνηγός. 
Η κηδεία του θα γίνει σήμερα στις 15.30 από το κοιμητήριο του Κόκκινου Μύλου.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O08</CAT>
<ED>
Κωδικός άρθρου: A16054O081</ED>
<ID>
ID:129322

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O08&aa=1</URL></REF>


Article

<CATEGORY>vin10</CATEGORY>

 <H2>ΙΒΙΤΣ
</H2><H2>Ο μισός τίτλος κρίνεται απόψε στη Νέα Φιλαδέλφεια
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ο ΤΙΤΛΟΣ περνάει από τη Νέα Φιλαδέλφεια και ο Ολυμπιακός δείχνει σήμερα
αποφασισμένος να παραμείνει στη μοναξιά της κορυφής. Οι «ερυθρόλευκοι», που
αποφεύγουν τα μεγάλα λόγια, έχουν συνειδητοποιήσει ότι στο στάδιο «Νίκος
Γκούμας» παίζεται ο μισός τίτλος.

Ο Ντούσαν Μπάγιεβιτς και οι ποδοσφαιριστές του αντιμετωπίζουν με αισιοδοξία το
σούπερ ντέρμπι με την ΑΕΚ. Οι πρωταθλητές πιστεύουν ότι τους δίνεται η μεγάλη
ευκαιρία για να ξεφύγουν πέντε βαθμούς από τον ένα διεκδικητή του τίτλου.

Το κλίμα στο «ερυθρόλευκο» στρατόπεδο το μεταφέρει ο Ίλια Ίβιτς: «Είμαστε σε
πολύ καλή κατάσταση και όλοι γνωρίζουμε ότι στη Νέα Φιλαδέλφεια κρίνεται ο
μισός τίτλος. Είμαι καλά. Ξεπέρασα το πρόβλημα που είχα στην ωμοπλάτη και
ελπίζω να πάρουμε το αποτέλεσμα που θέλουμε στο ντέρμπι με την ΑΕΚ».

Ο 26χρονος Σέρβος επιθετικός, που είναι ο πρώτος σκόρερ του πρωταθλήματος,
αναμένεται να έχει παρτενέρ στην επίθεση τον συμπατριώτη του Σίνισα Γκόγκιτς.
Σύμφωνα με τις δοκιμές του Μπάγιεβιτς στου Ρέντη, ο Ολυμπιακός θα παραταχθεί
με επιθετικό σχήμα στην καυτή έδρα της ΑΕΚ. Ο Καραπιάλης σε ρόλο μπαλαντέρ θα
μετατρέπεται σε τρίτο κυνηγό, ανάλογα με την εξέλιξη του αγώνα. 
Την «ερυθρόλευκη» εστία θα υπερασπίσει Τοχούρογλου. Στη δεξιά πλευρά θα
αγωνιστεί ο Μαυρογενίδης και στην αριστερή ο Γεωργάτος. Οι Καραταΐδης -
Ανατολάκης θα είναι το κεντρικό δίδυμο στην άμυνα και μπροστά τους θα παίξουν
οι Νταμπίζας - Πασσαλής σε ρόλο αμυντικών χαφ. Το μεγάλο «όπλο» του
Ολυμπιακού, ο Πρέντραγκ Τζόρτζεβιτς, θα κινείται στην αριστερή πλευρά του
κέντρου, έχοντας ανασταλτικά και επιθετικά καθήκοντα.

Δεν αποκλείεται ο Ντούσκο να προτιμήσει να χρησιμοποιήσει την τελευταία στιγμή
τον Αμανατίδη στην δεξιά πλευρά της άμυνας. Στην περίπτωση αυτή θα περάσει ο
Μαυρογενίδης στο κέντρο (δεξιά), ενώ θα καθήσει στον πάγκο ένας από τους
Νταμπίζα, Γκόγκιτς.

Ο Μπάγιεβιτς πήρε στην αποστολή 19 ποδοσφαιριστές (μαζί και τον Βαρεσάνοβιτς).
Αποκλείστηκαν οι τραυματίες Νινιάδης, Μπάντοβιτς, Οφορίκουε (με την εθνική
ομάδα της Γκάνα) και οι Καρτερουλιώτης, Τζενάμο, Ράντος.

Ο Ολυμπιακός θα έχει στη Νέα Φιλαδέλφεια τη συμπαράσταση περίπου 6.000 οπαδών
του (τα εισιτήρια έχουν εξαντληθεί από το Σάββατο).

*** Οι «ερυθρόλευκοι» συμπληρώνουν σήμερα τετράδα αγώνων στο πρωτάθλημα
και αν νικήσουν την ΑΕΚ, κάθε βασικός θα εισπράξει από 2,5 εκατ. δρχ. Εξάλλου
η διοίκηση αναμένεται να δώσει στους ποδοσφαιριστές έξτρα πριμ.

*** Ο Τάσος Μητρόπουλος θα ταξιδεύσει την ερχόμενη Παρασκευή στην
Αφρική (Μπουρκίνα Φάσο) σε ρόλο κατασκόπου για την ανεύρεση ταλέντων.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16054O091</ED>
<ID>
ID:129323

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O09&aa=1</URL></REF>


Article

<CATEGORY>vin10</CATEGORY>

 <H2>Ραντεβού με τις μεταγραφές το καλοκαίρι
</H2>
ΓΙΑ ΠΡΩΤΗ φορά ο Ολυμπιακός δεν πρόκειται να πραγματοποιήσει μεταγραφή, καθώς
οι διοικούντες την πειραϊκή ΠΑΕ διαβεβαίωναν και χθες ότι η ενίσχυση του
έμψυχου υλικού θα γίνει το καλοκαίρι. Ωστόσο υπάρχουν αισιόδοξοι
«ερυθρόλευκοι» οπαδοί που περιμένουν τη μεγάλη έκπληξη του Ολυμπιακού με
σχετική ανακοίνωση μεταγραφής ξένου επιτελικού μέσου την τελευταία στιγμή!
Υπενθυμίζεται ότι σήμερα είναι η τελευταία ημέρα της τρέχουσας μεταγραφικής
περιόδου. Στο μεταξύ, σύμφωνα με τα υπάρχοντα δεδομένα, θα παραμείνει στον
Πειραιά ο Μίρσα Βαρεσάνοβιτς.

*** Ο Ολυμπιακός αναμένεται να ναυλώσει σήμερα πούλμαν για να
διευκολύνει τη μετακίνηση των οπαδών του στη Νέα Φιλαδέλφεια, λόγω απεργίας
των ΗΣΑΠ.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16054O092</ED>
<ID>
ID:129361

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O09&aa=2</URL></REF>


Article

<CATEGORY>vin10</CATEGORY>

 <H5>TV
</H5><H2>Ποδόσφαιρο και βόλεϊ
</H2>
ΤΟ ΝΤΕΡΜΠΙ ποδοσφαίρου ΑΕΚ - Ολυμπιακού κυριαρχεί στο αθλητικό μενού του
σημερινού τηλεοπτικού προγράμματος. Επίσης, οι φίλαθλοι τηλεθεατές θα έχουν
την ευκαιρία να παρακολουθήσουν δύο ματς από το πρωτάθλημα ποδοσφαίρου της Β'
Εθνικής και τον αγώνα βόλεϊ Κτησιφώντα - Παναθηναϊκού. Αναλυτικά, οι αθλητικές μεταδόσεις:

15.00 (Supersport): Εδεσσαϊκός - Καρδίτσα (ποδ.), 17.45 (ΕΤ1): Κτησιφών - ΠΑΟ
(βόλεϊ), 18.00 (Supersport): ΑΕΚ - Ολυμπιακός (ποδ.), 20.00 (ΕΤ3): Καλαμαριά -
Παναιτωλικός (ποδ.), 23.30 (ΕΤ1): ΑΕΚ - Ολυμπιακός (μαγν.), 01.00 (ΕΤ3):
Ηρακλής - Εθνικός (μαγν.).

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16054O093</ED>
<ID>
ID:129395

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O09&aa=3</URL></REF>


Article

<CATEGORY>vin10</CATEGORY>

 <H2>Απογοήτευση για τους λιγοστούς φιλάθλους
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΑΝ ΓΙΝΟΤΑΝ άτυπος διαγωνισμός για το... χειρότερο ματς του πρωταθλήματος, το
χθεσινό στον Βύρωνα διεκδικεί με πολλές πιθανότητες τον τίτλο! Και το 0-0
ανάμεσα στον Αθηναϊκό και την Καβάλα ήταν απόλυτα δίκαιο, καθώς τίποτε
παραπάνω δεν πρόσφεραν στους ελάχιστους φίλους του αθλήματος (μόλις 243 τα
εισιτήρια!) οι ποδοσφαιριστές των δύο ομάδων.

Οι γηπεδούχοι των οκτώ(!) πρόσφατων μεταγραφών εμφάνισαν σύνολο δίχως συνοχή,
προσωπικότητα, στόχο. Δεν δημιούργησαν παρά ελάχιστες ευκαιρίες και μόνο με
«τυφλές» σέντρες ή αναιμικά σουτ απειλούσαν την εστία του Λογαρά.

Αλέξης - Διγκόζης. Ο άσος του Αθηναϊκού ήταν φιλότιμος, αλλά δεν... έσωσε την
ομάδα του

Και η Καβάλα ναι μεν κατέκτησε πανεύκολα τον δεύτερο εκτός έδρας βαθμό της
(από την ισοπαλία στον Κορυδαλλό, στις 3 Νοεμβρίου '97!), αλλά δεν έπεισε ότι
«φλερτάρει» με αξιώσεις την παραμονή. Παραμένει τελευταία και μόνο ο μαχητής
προπονητής Νίκος Γκουλής (σε δύο ματς πήρε τέσσερις βαθμούς και έδωσε νέο
στυλ) πιστεύει στη σωτηρία. Αν τα καταφέρει μπράβο του!

Για διακριθέντες ούτε λόγος να γίνεται. Πάσες λάθος στα... δύο μέτρα,
αντεπιθέσεις (εκατέρωθεν) που δεν έβγαιναν, έλλειψη ισορροπίας από τους
παίκτες σε τερέν όχι γλιστερό και άλλα ευτράπελα συνέθεσαν εικόνα καθ' όλα προβληματική.

Ο Θοδωρής Αλέξης (την πρόοδό του τσέκαρε και ο Γ. Λεωτσινίδης της ΑΕΚ που
βρέθηκε στον Βύρωνα ­ αλλιώς μάλλον δεν είχε λόγο να δει αδιάφορο ματς...) και
ο «κίπερ» Λογαράς έδειξαν τη μεγαλύτερη διάθεση.

«Τα πόδια μας ήταν βαριά και δεν καταφέραμε να εκμεταλλευτούμε τις ευκαιρίες
που δημιουργήσαμε, άσχετα αν ρισκάραμε με πολλούς επιθετικούς ­ τουλάχιστον
δεν έγιναν φάσεις στην περιοχή μας», έλεγε στο τέλος λυπημένος από την
απρόσμενη ισοπαλία ο Στάθης Σταθόπουλος, ενώ, στον αντίποδα, ο Νίκος Γκουλής
(περιμένει πώς και πώς τον Νασιόπουλο), σημείωνε: «Οι τρεις βαθμοί ήταν
απαραίτητοι ­ ωστόσο τα παιδιά έχουν θετική σκέψη και αισιοδοξώ. Η νίκη ήταν
στα σχέδιά μας και αν ήμασταν στην τελική φάση συγκεντρωμένοι, ίσως τα καταφέρναμε».

Η διαιτησία του Πειραιώτη Κωνστανιντίδη πολύ καλή. Και να σκεφθείτε ότι στο
τέλος ο Καλογιάννης και οι συν αυτώ «χάλασαν τον κόσμο» για οφσάιντ εις βάρος
του Κόλτζου (65'). Ο λόγος; Το υπέδειξε Μεσσήνιος (ο Παχτίτης), άρα Καλαμάτα,
και βρήκαν ευκαιρία να τα πουν ένα χεράκι με τον παρατηρητή Ματσούκα. Να πούμε
όμως ότι παραδέχθηκαν ότι οι βαθμοί δεν χάθηκαν λόγω διαιτησίας. Αυτό θα έλειπε...

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16054O094</ED>
<ID>
ID:129414

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O09&aa=4</URL></REF>


Article

<CATEGORY>vin10</CATEGORY>

 <H5>ΤΕΣΣΕΡΑ ΓΚΟΛ ΥΠΟ ΚΑΤΑΡΡΑΚΤΩΔΗ ΒΡΟΧΗ , ΧΑΜΕΝΟ ΠΕΝΑΛΤΙ, ΔΟΚΑΡΙΑ, ΚΑΡΤΕΣ ΚΑΙ
ΥΠΕΡΠΡΟΣΠΑΘΕΙΕΣ ΣΤΗΝ ΞΑΝΘΗ
</H5><H2>Νίκησε το θέαμα
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

ΞΑΝΘΗ

Η SKODA Ξάνθη και ο ΠΑΟΚ είχαν κίνηση και στους... τέσσερις τροχούς, στο βαρύ
τερέν, αλλά δεν κατάφεραν να δουν το φως της νίκης (2-2) παρά το γεγονός ότι
χθες εγκαινιάστηκαν οι προβολείς του γηπέδου.

Το παιχνίδι ήταν συναρπαστικό: τέσσερα γκολ, χαμένο πέναλτι, δοκάρια, επτά
κίτρινες κάρτες. Νικητής όμως δεν αναδείχτηκε. Η βροχή ήταν συνεχής και
δυνατή, οι παίκτες έδωσαν τη μάχη τους, αλλά έμειναν στην ισοπαλία. Η Ξάνθη
προηγήθηκε με το «καλημέρα»: στο 2' ο Κυπαρίσσης έστειλε σέντρα σουτ (ο
Μιχόπουλος εκτός θέσης) και ο Τεγγελίδης... πρόλαβε με κεφαλιά να γίνει σκόρερ
(1-0). Ο ΠΑΟΚ ζήτησε πέναλτι στο 3' (τάκλιν Ζήκου στον Κόβατς), αλλά ο
Αμπελάκιας έστησε τη μπάλα στη βούλα στο 11', στη μονομαχία του Κολομπούρδα με
τον Μπούτσεκ. Ο Νάγκμπε (ο Ζαγορακης ήταν στον πάγκο) έστειλε όμως την μπάλα
στο δοκάρι..

Κόβατς και Άντζας με τη βροχή να κοντράρει τις προσπάθειές τους

Ο ΠΑΟΚ «χτύπησε» στο ξεκίνημα του δευτέρου ημιχρόνου: στο 49' ο Κόβατς έβαλε
το πόδι του στο σουτ του Φραντζέσκου και ξεγέλασε τον Μπούτσεκ (1-1). Η Ξάνθη
είχε δοκάρι στο 58' με τον Βενετίδη και ο ΠΑΟΚ μπήκε μπροστά στο σκορ στο 64'
με φάουλ του Φραντζέσκου (1-2). Όλα τελείωσαν δύο λεπτά αργότερα (66'), όταν ο
Κυπαρίσσης σκόραρε από κοντά σε σύγχυση στην άμυνα του ΠΑΟΚ, ύστερα από κόρνερ
(2-2). Ο ΠΑΟΚ βρέθηκε δύο φορές ένα βήμα από τη νίκη αλλά ο Κόβατς (80') και ο
Φραντζέσκος (89') αστόχησαν από πλεονεκτική θέση.

ΟΙ ΠΡΟΠΟΝΗΤΕΣ

«Χάσαμε ένα δικό μας παιχνίδι», είπε ο τεχνικός του ΠΑΟΚ Άγγελος Αναστασιάδης
και συμπλήρωσε: «Δεν είχαμε τύχη. Παίξαμε σε βαρύ τερέν και αξίζουν
συγχαρητήρια στους ποδοσφαιριστές και των δύο ομάδων, που ικανοποίησαν τον
κόσμο». Ο προπονητής της Ξάνθης Γιάννης Μαντζουράκης υπογράμμισε: «Μπορούσαμε
να νικήσουμε, είχαμε ευκαιρίες, όπως και ο ΠΑΟΚ.». Ο Θόδωρος Ζαγοράκης, που
χάρισε τη φανέλα του στους οπαδούς του ΠΑΟΚ μετά το ματς, δήλωσε: «Φεύγω την
Τετάρτη για Αγγλία. Η καρδιά μου θα μείνει στον ΠΑΟΚ. Είναι η ομάδα που με
ανέδειξε. Θα προσπαθήσω για κάτι καλό στη Λέστερ». Κοντά στην υλοποίηση τριών
μεταγραφών βρίσκεται ο ΠΑΟΚ. Πρόκειται για τρεις Βραζιλιάνους από τη Βάσκο Ντε
Γκάμα και τη Μπονταφόγκο. Ακόμη ο ΠΑΟΚ έχει ενδιαφέρον για τους Άντζα, Σαμαρά
και Λάκη.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16054O101</ED>
<ID>
ID:129303

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O10&aa=1</URL></REF>


Article

<CATEGORY>vin10</CATEGORY>

 <H2>ΠΥΡΓΟΣ
</H2><H2>Περίπατος στον βούρκο
</H2>
<AUTHOR>ΘΕΜΗΣ ΜΑΝΤΑΣ</AUTHOR>

ΠΥΡΓΟΣ.

Του ανταποκριτή μας

ΤΗΝ ΚΑΛΥΤΕΡΗ του εφετινή εμφάνιση πραγματοποίησε ο Πανηλειακός, σε γήπεδο που
θύμιζε βούρκο. 
Και νίκησε διά περιπάτου τον Απόλλωνα Αθηνών με 3-0. Η ομάδα του Πύργου
αγωνίστηκε απλά, ουσιαστικά, γνώριζε τι ήθελε και πώς να το πάρει.

Οι γηπεδούχοι προηγήθηκαν στο 30'με καρφωτή κεφαλιά του Σαπάνη, ύστερα από
σέντρα του Κυζερίδη. 
Ο τελευταίος, πέντε λεπτά αργότερα, δεν κατάφερε να διπλασιάσει τα τέρματα της
ομάδας του από τα ένδεκα μέτρα, αφού το πέναλτι (ανατροπή Σαπάνη από
Θεοδωράκο) που εκτέλεσε, απέκρουσε ο Χαλκιάς (35').

Οι ευκαιρίες συνεχίστηκαν για τον Πανηλειακό. 
Στο 39' σουτ του Κάμπα βρήκε το δεξί δοκάρι της εστίας του Χαλκιά. 
Όμως, στην επόμενη φάση, ο ίδιος παίκτης με κοντινό βολέ έκανε το 2-0. Στο
63'ο Σαπάνης, ύστερα από συνδυασμό Παππά - Κυζερίδη, με αριστοτεχνική ενέργεια
διαμόρφωσε το τελικό 3-0.

«Η ομάδα μου νίκησε δίκαια σε πολύ δυνατό παιχνίδι», τόνισε ο προπονητής του
Πανηλειακού, Γιάννης Κυράστας. 
Και συνέχισε: «Όμως, ο Απόλλων είχε τρεις βασικές απουσίες που τον
αποδυνάμωσαν (Καραγκούνης, Βελέντζας, Ντικουμέ). Προς Θεού, δεν πρέπει να
βγουν πρόωρα συμπεράσματα. 
Το πρωτάθλημα έχει δρόμο ακόμη».

Με τον Κυράστα, συμφώνησε ο τεχνικός της «ελαφράς ταξιαρχίας» Τάις Λίμπρεχτς,
ο οποίος αρκέστηκε να πει:

«Είχαμε φοβερές ελλείψεις. Ακόμα και στον πάγκο δεν υπήρχαν παίκτες. Η μόνη
εναλλακτική λύση που είχα, ήταν ο νεαρός Γιαννάκης».

*** Σε μαγνητική τομογραφία θα υποβληθεί σήμερα ο Μπέρναρντ Μπάρνιακ.

Ο άσος του Πανηλειακού τραυματίστηκε σοβαρά στο γόνατο και αναμένεται να
απουσιάσει για αρκετό διάστημα από τους αγωνιστικούς χώρους.

*** «Αν δεν το φτιάξει η Πολιτεία το γήπεδό μας, θα το αναλάβω εγώ»,
τόνισε εκνευρισμένος μετά το τέλος του αγώνα ο πρόεδρος του Πανηλειακού, Σάκης
Σταυρόπουλος, με αφορμή την απογοητευτική εικόνα που παρουσίαζε το Εθνικό
Στάδιο του Πύργου.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16054O102</ED>
<ID>
ID:129352

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O10&aa=2</URL></REF>


Article

<CATEGORY>vin10</CATEGORY>

 <H5>Τα προχθεσινά αποτελέσματα
</H5><H2>ΙΠΠΟΔΡΟΜΟΣ
</H2><H2></H2>
1η: Πριμαβίστα (Γεωργίου) 12-11. Ηλιογέννητη 28. Τρίτος, Τολοφώνα. Δίδυμο
1Χ5=78. Φορκάστ 1Χ5=95. Trio: 1Χ5Χ7=405. Tri-Cast: 1Χ5Χ7=1.378.

2η: Ημαθίων (Οικονομίδης) 66-30. Δαμιανός 25. Τρίτος, Ακράτητος. Δίδυμο
2Χ4=112. Φορκάστ 2Χ4-206. Σύνθετο 1Χ2=90. Σ.Δ. 1Χ5Χ2Χ4=1.038. Trio: 2Χ3Χ4=473.
Tri-Cast: 2Χ4Χ3=2.223. (Διαγράφτηκε ο ίππος 8, Σεμπάστιαν Φουσκ).

3η: Ακράτητη (Νικολαΐδης) 77-32. Καπετάν Αρτέμης 58. Τρίτος, Ζαν Πωλ Μαρά.
Δίδυμο 1Χ4=-178. Φορκάστ 1Χ4=342. Σύνθετο 2Χ1=413. Σ.Δ. 2Χ4Χ1Χ4=3.714. Trio:
1Χ4Χ7=82. Tri-Cast: 1Χ4Χ7=804.

4η: Ανσασπέκτιβ (Οικονομίδης) 14-12. Εστορίλ 17. Τρίτος, Ηγερία. Δίδυμο
4Χ8=46. Φορκάστ 4Χ8=52. Σύνθετο 1Χ4=125. Σ.Δ. 1Χ4Χ4Χ8=1.464. Trio: 4Χ6Χ8=315.
Tri Cast: 4Χ8Χ6=823. (Διαγράφτηκε ο ίππος 3, Αξιοκρατία).

5η: Νιτ Τσάπτερ (Μπάμπης) 30-35. Μέγας Δημήτριος 20. Τρίτος, Μαριανού. Δίδυμο
3Χ6=98. Φορκάστ 3Χ6=166. Σύνθετο 4Χ3=73. Σ.Δ. 4Χ8Χ3Χ6=590. Trio: 3Χ6Χ9=1.192.
Tri Cast: 3Χ6Χ9=7.377.

6η: Δαΐτης (Ζευγώλης) 31-19. Σαφής 18. Τρίτος, Έλα Τάκη Μου. Δίδυμο 2Χ3=76.
Φορκάστ 2Χ3=112. Σύνθετο 3Χ2=105. Σ.Δ. 3Χ6Χ2Χ3=1.046. Trio: 2Χ3Χ5=1.369.
Tri-Cast: 2Χ3Χ5=2.650.

7η: Ροδάμανθος (Τσεργάς) 84-30. Υπερηφάνεια 24. Τρίτος, Αλ Ζιλζάλ. Δίδυμο
4Χ8=209. Σ.Δ. 2Χ3Χ4Χ8=1.277. Trio: 4Χ5Χ8=188. Tri-Cast: 8Χ4Χ5=900.

8η: Ειρήνη Μου (Μανώλης) 41-35. Φιλότιμος 31. Δίδυμο 1Χ6=148. Φορκάστ 6Χ1=330.
Σύνθετο 8Χ6=502. Σ.Δ. 4Χ8Χ1Χ6=837.

Στο σημερινό πρόγραμμα, Trio και Tri-Cast δεν θα διεξαχθούν στην 1η, 4η, 5η,
7η, 8η και 9η ιπποδρομία.

ΠΡΩΤΗ ΙΠΠΟΔΡΟΜΙΑ

Ώρα 3.00, 1.000 μέτρα

1. ΑΚΑΡΔΟΣ ΤΕΡΖ 58 Θοδωράκης&#0096

2. ΓΟΥΪΝΤ 58 Λιάκος&#0093

3. ΠΟΛΙΤΗΣ 58 Χατζηγεωργ.&#0095

4. ΧΑΛΥΒΔΙΝΟΣ 58 Δημητσάνης&#0092

5. ΧΑΠΠΥ ΓΟΥΕΪ 58 Οικονομίδης&#0091

6. ΓΚΑΛΑΝΤ 57,5 Βαλακούδ. Ν.&#0097

7. ΤΖΙΜ ΜΠΟΫ 57,5 Ντίνος&#0094

­ Υπόδ.: ΧΑΛΥΒΔΙΝΟΣ - ΤΖΙΜ ΜΠΟΫ (Γκαλάντ).

ΔΕΥΤΕΡΗ ΙΠΠΟΔΡΟΜΙΑ

Ώρα 3.30, 1.000 μέτρα

1. ΕΞΟΛΟΘΡΕΥΤΗΣ 58 Νίκος&#0093

2. ΘΑΣΙΟΣ 58 Δημητσάνης&#0092

3. ΘΕΡΒΑΝΤΕΣ 58 Λιάκος&#0096

4. ΧΑΡΜΟΝ. ΓΟΥΕΪ 58 Οικονομίδης&#0098

5. ΧΡΥΣΟΘΗΡΑΣ 58 Μπάμπης&#0097

6. ΑΡΓΕΑΣ 57,5 Θοδωράκης&#0091

7. ΑΡΙΣΤΟΒΟΥΛΟΣ 57 Ξυνός&#0094

8. ΒΟΗΜΟΥΝΔΟΣ 57 Ντίνος&#0099

9. ΣΑΡΩΝ. ΣΟΝΓΚ 57 Καραμάνογ.&#0095

­ Υπόδ.: ΕΞΟΛΟΘΡΕΥΤΗΣ - ΑΡΙΣΤΟΒΟΥΛΟΣ (Βοημούνδος).

ΤΡΙΤΗ ΙΠΠΟΔΡΟΜΙΑ

Ώρα 4.00, 1.400 μέτρα

1. ΜΑΝΑΓΡΟΣ 58 Νικολαΐδης&#0096

2. ΝΕΓΚΡΑΟ 58 Οικονομίδης&#0093

3. ΓΕΡΑΜΑΝΗΣ ΤΖ. 57,5 Μπάμπης&#0098

4. ΠΡΑΟΥΝΤ ΓΚΡΕΚ 57,5 Χατζηγεωργ.&#0097

5. ΠΑΥΣΙΛΥΠΟΣ 57 Νάκος&#0094

6. ΜΙΚΡΟΣ ΗΡΩΑΣ 56,5 Βαλακούδ. Ν.&#0095

7. ΟΜ. ΑΛ ΧΑΓΙΑΜ 56,5 Δημητσάνης&#0092

8. ΠΥΡ. ΔΡΟΜΟΣ 56,5 Μ. Νίκος&#0091

­ Υπόδ.: ΜΑΝΑΓΡΟΣ - ΟΜΑΡ ΑΛ ΧΑΓΙΑΜ (Πράουντ Γκρεκ).

ΤΕΤΑΡΤΗ ΙΠΠΟΔΡΟΜΙΑ

Ώρα 4.30, 1.400 μέτρα

1. ΖΩΓΡΑΦΙΑ 58,5 Δημητσάνης&#0094

2. ΒΡΑΧΟΣ 53 Κυριακόπ.&#0092

3. ΑΝΙΚΗΤΗ 51,5 Τσεργάς&#0095

4. Μ. ΠΕΙΡΑΙΩΤΗΣ 50 Βαλακούδ. Ν.&#0091

5. ΜΠΙΓΚ ΤΣΗΦ 48 Γεωργία&#0096

6. ΘΑΝΤΕΡ ΘΑΪΣ 48 Δάλαρης&#0093

­ Υπόδ.: ΘΑΝΤΕΡ ΘΑΪΣ - ΑΝΙΚΗΤΗ (Μπιγκ Τσηφ).

ΠΕΜΠΤΗ ΙΠΠΟΔΡΟΜΙΑ

Ώρα 5.00, 1.400 μέτρα

1. ΑΜΕΡ. ΝΑΓΚΕΤ 61 Οικονομίδης&#0093

2. ΣΚΙΠΠΕΡ 59 Δημητσάνης&#0094

3. ΩΚΕΑΝΟΣ 53 Βαλακούδ. Ν.&#0096

4. ΜΙΡΑΝΤΙΝΗ 49,5 Δάλαρης&#0092

5. ΝΕΠΑΛΙΤΟ 49 Τσεργάς&#0097

6. ΓΙΑΝΝΑΡΗΣ 45,5 Μ. Καμούτση&#0095

7. ΜΑΤΖΕΣΤΙΚ 61 Νίκος&#0091

* Οι ίπποι 1-7 είναι ομόσταβλοι.

­ Υποδ.: ΣΤΑΒΛΟΣ - ΜΙΡΑΝΤΙΝΗ (Ωκεανός).

ΕΚΤΗ ΙΠΠΟΔΡΟΜΙΑ

Ώρα 5.30, 1.800 μέτρα

1. ΓΟΥΒΕΛΗ 59,5 Π. Φορτετσαν.&#0097

2. ΜΑΝΙΦΙΚΟ 58,5 Δημητσάνης&#0093

3. ΠΟΝΗΡΟΥΛΑ 57,5 Νίκος&#0091

4. ΗΜΙΘ. ΩΡΙΩΝ 53 Μανώλης&#0098

5. ΓΙΩΤΑ ΚΡΙΣΤΙ 51,5 Βαλακούδ. Ν.&#0094

6. ΒΛΑΧΑ 50,5 Κυριακόπ.&#0095

7. ΚΑΡΑΒΟΚ/ΣΑ 49 Τσεργάς&#0096

8. ΦΩΤΙΩΝ 45,5 Μ. Καμούτση&#0092

­ Υπόδ.: ΜΑΝΙΦΙΚΟ - ΠΟΝΗΡΟΥΛΑ (Γιώτα Κρίστι).

ΕΒΔΟΜΗ ΙΠΠΟΔΡΟΜΙΑ

Ώρα 6.00, 1.400 μέτρα

1. ΜΙΣΤ. ΣΟΔΟΜΑ 58 Νίκος&#0094

2. ΑΚΡΙΒΟΣ 57,5 Ντίνος&#0095

3. ΜΠΡΑΪΑΝ 55,5 Σπύρος&#0092

4. ΖΕΦΥΡΟΣ 56,5 Χατζηγεωργ.&#0091

5. ΖΟΓΚΛΕΡ 54,5 Νικολαΐδης&#0097

6. ΜΠ. ΕΛ ΑΜΑΡ 53,5 Δημητσάνης&#0093

7. ΜΠΡΕΒΑ 52,5 Βαλακούδ. Ν.&#0096

­ Υπόδ.: ΜΠΡΑΪΑΝ - ΜΠ. ΕΛ ΑΜΑΡ (Ακριβός).

ΟΓΔΟΗ ΙΠΠΟΔΡΟΜΙΑ

Ώρα 6.30, 1.400 μέτρα

1. ΑΜΙΡΑΛΑΪ 58,5 Δημητσάνης&#0093

2. ΛΗ ΜΠΟΫ 58 Χατζηγεωργ.&#0096

3. ΣΕΡ ΣΤΕΛΙΟΣ 57 Μπάμπης&#0092

4. ΦΙΛΟΚΤΗΤΗΣ 57 Οικονομίδης&#0095

5. ΖΑΧΑΡΕΝΙΑ 52 Τσεργάς&#0097

6. ΚΙΣΣΕΥΣ 50,5 Βαλακούδ. Ν.&#0091

7. ΤΡΙΑΝΤΑΦΥΛΛΙΑ 48 Δάλαρης&#0098

8. ΖΩΗΝΙΚΗ 47,5 Μ. Καμούτση&#0094

* Οι ίπποι 4-8 είναι ομόσταβλοι.

­ Υπόδ.: ΛΗΜΠΟΫ - ΖΩΗΝΙΚΗ (Σερ Στέλιος).

ΕΝΑΤΗ ΙΠΠΟΔΡΟΜΙΑ

Ώρα 7.00, 1.400 μέτρα

1. ΜΟΥΒ. ΣΜΟΥΘΛΥ 60,5 Οικονομίδης&#0093

2. ΦΑΪΡΟΥΖ 50 Βαλακούδ. Ν.&#0096

3. ΤΡΟΠΙΚΑΛ 49 Τσεργάς&#0091

4. ΙΠΠ. ΜΕΛΟΝΤΥ 47,5 Γεωργία&#0094

5. Σ. ΝΤΟΜΙΝΟ 48 Δάλαρης&#0097

6. Μ. ΑΝΑΣΤΑΣΙΑ 45,5 Αλίκη&#0092

7. ΠΡΙΤΥ ΕΛΕΝ 45,5 Μ. Καμούτση&#0095

­ Υπόδ.: ΤΡΟΠΙΚΑΛ - ΜΟΥΒ. ΣΜΟΥΘΛΥ (Πρίτυ Έλεν).

­ Δύο αουτσάιντερς: ΧΑΡΜΟΝΙΟΥΣ ΓΟΥΕΪ (2η) - ΜΠΡΕΒΑ (7η).

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16054O103</ED>
<ID>
ID:129386

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O10&aa=3</URL></REF>


Article

<CATEGORY>vin10</CATEGORY>

 <H5>ΕΠΑΙΞΕ ΣΑΝ ΕΦΗΒΟΣ Ο ΒΑΖΕΧΑ ΚΑΙ ΠΕΤΥΧΕ ΑΚΟΜΗ ΤΡΙΑ ΓΚΟΛ
</H5><H5>Δανιήλ: Είναι νωρίς για να κρίνουμε τον Σιμπνιέφσκι
</H5><H2>Ο συνήθης ύποπτος...
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

ΚΑΤΑΙΓΙΔΑ ο ΠΑΟ, ανεμοστρόβιλος ο Βαζέχα! Και στη δίνη η Παναχαϊκή, που
δέχτηκε έξι γκολ (6-1) και... γλίτωσε άλλα τόσα από τη θυελλώδη εμφάνιση των
«πρασίνων». Ο μεγάλος Πολωνός σκόρερ έφθασε αισίως τα 185 γκολ στο πρωτάθλημα
και συνεχίζει απτόητος. Χθες πέτυχε χατ-τρικ και έπαιξε σαν έφηβος. Οι φίλοι
τού Παναθηναϊκού δικαίως θέτουν το ερώτημα τι θα γίνει όταν έρθει η ώρα να
σταματήσει αυτός ο παίκτης. Ποιος θα τον αντικαταστήσει; Εμείς, βεβαίως,
προτείναμε προ καιρού να τον βάλει ο ΠΑΟ σε... γυάλα, ενώ άλλοι πιο
προχωρημένοι είπαν ότι πρέπει να... ταριχευτεί. Πέρα όμως από το χιούμορ, το
ερώτημα παραμένει. Πόσο μετράει ο Παναθηναϊκός χωρίς τον Βαζέχα; Ο οποίος τα
έχει κάνει όλα εκτός από το να σταματήσει τους δείκτες του χρόνου, που τρέχει
ανελέητα. Ο σούπερ άσος βαδίζει προς τα 34. Και χωρίς αυτόν ο ΠΑΟ θα μείνει
ορφανός... Χθες, οι «πράσινοι» έκαναν εκπληκτική εμφάνιση. Απέναντι σε μια
Παναχαϊκή που θύμιζε σάκο του μποξ. Η ομάδα της Πάτρας ήταν η χειρότερη που
πέρασε εφέτος από το Ολυμπιακό Στάδιο. Και ασφαλώς δεν... φταίει ο
Παναθηναϊκός που τη σακάτεψε. Το θέμα είναι ότι μια τέτοια εμφάνιση οι
Αθηναίοι τη «χρωστούν» στους οπαδούς τους σε κάποιο ντέρμπι. Με αντίπαλο «που
θα τρώει σίδερα» και δεν θα μοιάζει με «σπάρινγκ πάρτνερ»...

Βαζέχα, Γεωργιάδης πανηγυρίζουν το 185ο γκολ του Πολωνού άσου. Έπεται συνέχεια...

Εν πάση περιπτώσει έχουμε χρόνο μπροστά μας, για να δούμε τις πραγματικές
δυνατότητες της ομάδας του Δανιήλ. Διότι δεν ξεχνάμε ότι στον α' γύρο δεν
κέρδισε ένα ντέρμπι. Και γκρινιάζουμε σε στιγμές ευφορίας, όταν τα μυαλά είναι
καθαρά και είναι πιο εύκολο να δεις τα πράγματα με ηρεμία. Χθες, λοιπόν, κοντά
στον Βαζέχα αναδείχτηκαν κορυφαίοι και άλλοι παίκτες.

Ο έτερος έφηβος Αποστολάκης, που εξακολουθεί να τρέχει για δέκα! Άλλο «θηρίο»
αυτό! Χωρίς διάδοχο, εξυπακούεται. Κι από κοντά ο Γ.Χ. Γεωργιάδης, ο Μίκλαντ,
ο Κωνσταντινίδης. Μετά το 5-1 χρησιμοποιήθηκε και ο Σιμπνιέφσκι, ο οποίος
έδειξε να έχει στυλ και ταχύτητα. 
Σε όλους τους τομείς, ο χθεσινός ΠΑΟ πήρε άριστα. Αποτελεσματικότητα,
ταχύτητα, επινοήσεις, εκμετάλλευση κενού χώρου. Μια «υποψία» για τη
σταθερότητα της αμυντικής γραμμής γεννήθηκε όταν η Παναχαϊκή, στη μοναδική
φορά που την επισκέφθηκε, σημείωσε γκολ! 
Κι αυτό είναι το... έβδομο τέρμα που δέχεται ο Παναθηναϊκός στους τελευταίους
τρεις αγώνες! Σημειώστε: Δύο από τον Απόλλωνα, τέσσερα από τον Πανσερραϊκό,
ένα από την Παναχαϊκή. Στους ίδιους αγώνες η επίθεση αποδείχτηκε πολυβόλο: 17 γκολ!

*** Το σκορ
άνοιξε ο Βαζέχα (9') με «κεραυνό» και στο 14', ο ίδιος παίκτης με νέα...
φωτοβολίδα σημείωσε το 2-0. Στο 31' υπέροχος συνδυασμός Μίκλαντ, Γ.Χ.
Γεωργιάδη, έδωσε την ευκαιρία στον τελευταίο να επιδείξει σπάνιο δείγμα
αλτρουισμού: Ενώ μπορούσε να σκοράρει, έδωσε την μπάλα στον Βαζέχα, ο οποίος
με πλασέ στα ανυπεράσπιστα δίχτυα πέτυχε το 3-0.

*** Στο 50', ο Κατσουράνης με προβολή μείωσε
σε 3-1 και στο 61', ο Γ.Χ. Γεωργιάδης με υπέροχη προσπάθεια και «σκαφτό» πλασέ
το 4-1.

*** Στο 69', ο
Αλεξούδης ανέβασε τον δείκτη του σκορ σε 5-1 και στο 79', ο Γ.Χ. Γεωργιάδης,
με ωραίο πλασέ από πλάγια θέση, σημείωσε το 6-1.

*** Δύο δοκάρια είχε ο ΠΑΟ με τους
Λαγωνικάκη (πλασέ, 24') και Γ.Χ. Γεωργιάδη (κεφαλιά, 56').

*** Πολύ καλή η
διαιτησία του Στεφανόπουλου.

ΠΡΕΜΙΕΡΑ Σιμπνιέφσκι χθες στο Ολυμπιακό Στάδιο και
ο νεαρός Πολωνός χειροκροτήθηκε θερμά από τους οπαδούς του ΠΑΟ. Ο «Σίμπι»
έδειξε καλά στοιχεία, αλλά όπως είπε και ο Βασίλης Δανιήλ είναι νωρίς για να
κριθεί. Δήλωσε ο τεχνικός των «πρασίνων»:

«Ο Σιμπνιέφσκι είναι μόλις δύο ημέρες μαζί μας και δεν πρέπει να βιαστούμε, να
τον κρίνουμε. Χρειάζεται δουλειά για να μπει στον ρυθμό της ομάδας κι αυτό θα κάνουμε».

Ο Δανιήλ, όταν ρωτήθηκε για τον αγώνα, επισήμανε: «Είχαμε πολύ καλή απόδοση
και συνδυάσαμε ουσία και θέαμα. Μας βοήθησε το γρήγορο γκολ του Βαζέχα. Ο
παίκτης αυτός έδωσε πνοή στην ομάδα. Στο εξής, πρέπει να σταθεροποιήσουμε την
απόδοσή μας».

Ο προπονητής του ΠΑΟ παραδέχτηκε ότι η ομάδα του παρουσιάζεται πολύ δυνατή
στην επίθεση, αλλά αργότερα δεν έκρυψε τον προβληματισμό του για τα γκολ που
δέχεται η άμυνα. Είναι σίγουρο ότι ο Δανιήλ θα δουλέψει και πάνω σ' αυτόν τον τομέα.

Ο προπονητής της Παναχαϊκής, Σταύρος Διαμαντόπουλος, είπε: «Ήρθαμε χωρίς επτά
οκτώ βασικούς στην Αθήνα. Τα τρία πρώτα γκολ μέτρησαν καταλυτικά στην
ψυχολογία μας. Βεβαίως, ο ΠΑΟ νίκησε δίκαια. Ο Ρούσσος είναι καλό παιδί, αλλά
βρεθηκε σε κακή ημέρα, γι' αυτό τον άλλαξα».

*** Ρωγμώδες κάταγμα περόνης υπέστη ο
Ισλανδός Μπράγκασον και θα μείνει αρκετές εβδομάδες εκτός γηπέδων.

*** Οι παλαίμαχοι άσοι του ΠΑΟ «Σούπερ
Σταρς» κόβουν την πίτα τους την Τετάρτη, 4 Φεβρουαρίου στις 8 το βράδυ, στο
μαγαζί του Μίμη Δομάζου (Πλατεία Βικτωρίας 2). Όσοι πιστοί προσέλθετε.

*** Η CSKA Κιέβου παρακολούθησε τον αγώνα
φιλοξενούμενη της ΠΑΕ ΠΑΟ. Την προσεχή Τετάρτη, στην Παιανία, ΠΑΟ και CSKA θα
τεθούν αντιμέτωποι σε φιλικό αγώνα.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16054O111</ED>
<ID>
ID:129304

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O11&aa=1</URL></REF>


Article

<CATEGORY>vin10</CATEGORY>

 <H5>ΕΡΕΥΝΑ ΤΗΣ V.PRC ΓΙΑ ΤΗΝ «ΟΜΑΔΑ»: ΤΗ ΜΕΓΑΛΥΤΕΡΗ ΕΥΘΥΝΗ ΦΕΡΟΥΝ ΟΙ ΠΑΡΑΓΟΝΤΕΣ
ΤΩΝ ΟΜΑΔΩΝ ΚΑΙ Η ΑΘΛΗΤΙΚΗ ΗΓΕΣΙΑ ΤΟΥ ΠΟΔΟΣΦΑΙΡΟΥ
</H5><H5>Ποιοι ευθύνονται
</H5><H5>Η ταυτότητα της έρευνας
</H5><H2>Ανέντιμο το πρωτάθλημα
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

ΔΕΝ ΕΙΝΑΙ έντιμο το εφετινό ποδοσφαιρικό πρωτάθλημα και τη
μεγαλύτερη ευθύνη γι' αυτό φέρουν οι παράγοντες των ομάδων και η αθλητική
ηγεσία. Αυτό αποτελεί το βασικό συμπέρασμα μεγάλης έρευνας που παρουσιάζει
σήμερα η «ΟΜΑΔΑ».

Όλα αυτά αποκτούν ιδιαίτερη βαρύτητα, αφού ενώ το 52,2% των ερωτηθέντων
πιστεύει ότι το πρωτάθλημα δεν είναι έντιμο, το ποσοστό που υποστηρίζει το
αντίθετο είναι μόλις 15,8% (το 26% απαντά δεν γνωρίζω και το υπόλοιπο 6%
αρνείται να απαντήσει).

Ασφαλώς, τα ποσοστά αυτά δείχνουν πως το ελληνικό ποδόσφαιρο περνάει ­ μάλλον
μόνιμα τα τελευταία χρόνια ­ κρίση αναξιοπιστίας. Και αυτή η κρίση δεν είναι
άσχετη με την απογοήτευση και απομάκρυνση του κόσμου από τα γήπεδα ­ κατά
κύριο λόγο ­ αλλά και την πτώση του ΠΡΟ-ΠΟ.

Βεβαίως, κανείς δεν μπορεί να υποστηρίξει ότι τα περί ανεντιμότητας του
ποδοσφαίρου ακούγονται για πρώτη φορά. Αποτελεί κοινό μυστικό εδώ και χρόνια
πως «κάτι δεν πάει καλά», όμως οι υπεύθυνοι αρνούνται να πάρουν τα μέτρα που
απαιτούνται και να δώσουν τις λύσεις εκείνες που θα βγάλουν το άθλημα από το τέλμα.

Κοιτάζοντας τις ηλικίες των ερωτηθέντων που πιστεύουν ότι πρόκειται για
ανέντιμο πρωτάθλημα, βλέπουμε ότι από 18-24 χρόνων το ποσοστό είναι στη
μέγιστη τιμή του 59,5%, και «πέφτει» στη χαμηλότερη, για τις ηλικίες από 65
χρόνων και άνω (37,4%). Όμως, το σημαντικό στοιχείο είναι πως ενώ στις ηλικίες
από 18-24 χρόνων το ποσοστό αυτών που πιστεύει ότι είναι έντιμο το πρωτάθλημα
ανέρχεται σε 21,9%, στις υπόλοιπες ηλικίες πέφτει εντυπωσιακά (17,6% από 25-34
χρόνων, 11,8% από 35-44 χρόνων, 11,5% από 45-54, 17,4% από 55-64 χρόνων και
15,7% από 65 χρόνων και πάνω).

Με 56,8%, οι κάτοικοι των ημιαστικών περιοχών παρουσιάζουν το υψηλότερο
ποσοστό στην εκτίμηση για ανεντιμότητα του εφετινού ποδοσφαιρικού
πρωταθλήματος (51,9% οι κάτοικοι των αστικών περιοχών και 50,7% οι των
αγροτικών περιοχών) ενώ συγχρόνως αυτοί που πιστεύουν ότι είναι έντιμο μόλις
και μετά βίας ξεπερνούν το 14% (14,4%, όταν στα αστικά είναι 13,4% και στα
αγροτικά 22,3%).

Στην προσέγγιση κατά γεωγραφική περιοχή της εικόνας του εφετινού
πρωταθλήματος, βλέπουμε ότι με 61,3% οι κάτοικοι της Θεσσαλίας και της Ηπείρου
δίνουν το μεγαλύτερο ποσοστό στην εκτίμηση περί ανεντιμότητας και ακολουθούν
οι κάτοικοι Μακεδονίας και Θράκης με 59,6%. Η περιοχή της πρωτεύουσας έχει
ποσοστό 51,7%, η Στερεά και η Πελοπόννησος 45,2%, η Θεσσαλονίκη 51,2% και η
Κρήτη 50,7%.

Ένας ακόμη εξαιρετικά σημαντικός δείκτης αυτής της έρευνας, είναι το επίπεδο
εκπαίδευσης των ερωτηθέντων και οι απαντήσεις που έδωσαν. Και διαπιστώνουμε
ότι στους ερωτηθέντες με ανώτερη μόρφωση, το 61% απάντησε πως το πρωτάθλημα
είναι ανέντιμο. Από τους ερωτηθέντες με μέσο επίπεδο εκπαίδευσης το 58,2%
απάντησε περί ανέντιμου όταν το αντίστοιχο ποσοστό αυτών με κατώτερη
εκπαίδευση είναι 41,5%.

Ενδιαφέρον παρουσιάζουν και οι απόψεις των οπαδών των ομάδων στην εκτίμηση
περί ανεντιμότητας του πρωταθλήματος: το 68,5% των φίλων του ΠΑΟΚ, το 63,1%
των οπαδών του ΠΑΟ, το 56,4% των φίλων της ΑΕΚ, το 54,8% των οπαδών του
Ολυμπιακού πιστεύουν ότι έχουμε ένα μη έντιμο πρωτάθλημα, όταν τα ποσοστά περί
εντιμότητας είναι αντίστοιχα 15,5% (ΠΑΟΚ), 12,6% (ΠΑΟ), 21,9% (ΑΕΚ) και 27,3% (Ολυμπιακός).


ΣΤΟΥΣ παράγοντες των ομάδων και την αθλητική ηγεσία ρίχνει η
συντριπτική πλειοψηφία των ερωτηθέντων στα πλαίσια της έρευνας την ευθύνη για
την ανεντιμότητα του πρωταθλήματος.

Οι παράγοντες με τις ενέργειες αλλά και τις παραλείψεις τους, με την αδιαφορία
τους, με την κοντόφθαλμη λογική περί «προσωπικού και συλλογικού συμφέροντος»,
αλλά και τις δηλώσεις τους, έχουν στρέψει ­ κι όχι άδικα ­ εις βάρος τους τον
κόσμο. Η αθλητική ηγεσία «χρεώνεται» την ανοχή της απέναντι σε όλες αυτές τις καταστάσεις.

Στην έρευνα που παρουσιάζουμε, στο σύνολο των ερωτηθέντων, το 39,7% έριξε την
ευθύνη για την ανεντιμότητα του ποδοσφαιρικού πρωταθλήματος στους παράγοντες
των ομάδων. Το ποσοστό αυτών που πιστεύει σε ευθύνη της αθλητικής ηγεσίας
ανέρχεται σε 21,4% και ακολουθούν: με 9,9% η διαιτησία, με 6,4% η ΕΠΑΕ και η
ΕΠΟ, με 3,7% οι φίλαθλοι, με 1,2% οι ποδοσφαιριστές, με 7,2% τα οικονομικά
συμφέροντα, με 1,3% οι δωροδοκίες, με 0,4% τα ΜΜΕ κ.λπ.

Το μεγαλύτερο ποσοστό αυτών που ρίχνει την ευθύνη στους παράγοντες των ομάδων
είναι άτομα με ανώτερο επίπεδο μόρφωσης (45,8%), όταν τα ποσοστά που «δίνουν»
στους παράγοντες τα άτομα με κατώτερη και μέση εκπαίδευση είναι κοντά στο 38%.

Αξιοσημείωτες είναι πάντως και οι αυξομειώσεις που παρουσιάζουν οι εκτιμήσεις
των ερωτηθέντων, αναλόγως με την ομάδα την οποία υποστηρίζουν, σχετικά με τις
ευθύνες για την ανεντιμότητα του πρωταθλήματος. Οι οπαδοί του Ολυμπιακού
δίνουν 43,5% στους παράγοντες των ομάδων και 21,1% στην αθλητική ηγεσία. Οι
φίλοι του ΠΑΟ δίνουν αντίστοιχα 48,5% και 17,9%, οι οπαδοί της ΑΕΚ 34,4% και
29%, οι φίλοι του ΠΑΟΚ 39,2% και 20,5% κ.λπ. Εντύπωση πάντως προκαλεί ότι οι
φίλαθλοι του ΟΦΗ αποδίδουν τις μεγαλύτερες ευθύνες στη διαιτησία με ποσοστό 31,2%.


ΕΤΑΙΡΕΙΑ: ΙΝΣΤΙΤΟΥΤΟ V - PROJECT RESEARCH CONSULTING. Μέλος του ΣΕΔΕΑ,
της ESOMAR και της WAPOR.

ΑΝΑΘΕΣΗ: «ΤΑ ΝΕΑ».

ΤΥΠΟΣ ΚΑΙ ΜΕΘΟΔΟΣ: ΠΟΣΟΤΙΚΗ ΕΡΕΥΝΑ με ατομικές συνεντεύξεις, πρόσωπο με
πρόσωπο (face to face) στα νοικοκυριά των ερωτωμένων, χρήση δομημένου
ερωτηματολογίου και κάλπης.

ΠΛΗΘΥΣΜΟΣ: Γενικός πληθυσμός 18 ετών και άνω.

ΠΕΡΙΟΧΗ: Το σύνολο της χώρας χωρίς τις νήσους Αιγαίου και Ιονίου.

ΔΕΙΓΜΑ: Το σχεδιασθέν μέγεθος του δείγματος ανέρχεται σε 1.200 άτομα
και το πραγματοποιηθέν σε 1.113 άτομα.

ΔΕΙΓΜΑΤΟΛΗΨΙΑ: Ακολουθήθηκε η μέθοδος της πολυσταδιακής
στρωματοποιημένης δειγματοληψίας. Τα στρώματα της έρευνας είναι οι δώδεκα
γεωγραφικές περιοχές της χώρας (Ανατολική Μακεδονία και Θράκη, Κεντρική
Μακεδονία, Πολεοδομικό Συγκρότημα Θεσσαλονίκης, Δυτική Μακεδονία, Ήπειρος,
Θεσσαλία, Δυτική Ελλάδα, Στερεά Ελλάδα, Πολεοδομικό Συγκρότημα Πρωτευούσης,
Υπόλοιπο Αττικής, Πελοπόννησος και Κρήτη) και τα τρία επίπεδα αστικότητας
(αστικές, ημιαστικές και αγροτικές περιοχές).

ΣΤΑΘΜΙΣΗ ΔΕΙΓΜΑΤΟΣ: Προκειμένου να εξισορροπηθούν τυχόν παράγοντες
μεροληψίας, το δείγμα σταθμίστηκε εκ των υστέρων ως προς το φύλο και την
ηλικία των ερωτωμένων βάσει της απογραφής πληθυσμού της ΕΣΥΕ το 1991 και ως
προς την ψήφο των βουλευτικών εκλογών του Σεπτεμβρίου 1996.

ΧΡΟΝΟΣ ΔΙΕΞΑΓΩΓΗΣ: Η έρευνα πεδίου πραγματοποιήθηκε στο χρονικό
διάστημα από 9 Δεκεμβρίου 1997 έως 8 Ιανουαρίου 1998.

ΠΡΟΣΩΠΙΚΟ ΕΡΕΥΝΑΣ ΠΕΔΙΟΥ: Για την πραγματοποίηση της έρευνας εργάστηκαν
3 επόπτες και 29 ερευνητές.

ΠΑΡΑΤΗΡΗΣΗ: Στην ανάλυση που συνοδεύει τους πίνακες, απαντήσεις με
βάσεις κάτω των 60 ερωτηθέντων είναι εντελώς ενδεικτικές.

Το Ινστιτούτο V-PROJECT RESEARCH CONSULTING εφαρμόζει αυστηρά όλους τους
κώδικες Δεοντολογίας της ESOMAR, της WAPOR και του ΣΕΔΕΑ, για την
Πολιτική-Κοινωνική Έρευνα, την Έρευνα Αγοράς, τη δημοσίευση αποτελεσμάτων
δημοσκοπήσεων και τις κατευθυντήριες γραμμές για την ερμηνεία τους.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16054O121</ED>
<ID>
ID:129305

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O12&aa=1</URL></REF>


Article

<CATEGORY>vin10</CATEGORY>

 <H5>ΑΠΟΤΕΛΕΣΜΑΤΑ ΤΟΥ 5ου (ΣΑ) ΔΙΑΓΩΝΙΣΜΟΥ 1998
</H5><H5>Τι λένε οι αριθμοί
</H5><H5>Πόσες φορές εμφανίστηκαν ως τώρα
</H5><H2>Λίγες οι στήλες, 3 οι 6άρηδες...
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Η πτώση του αριθμού των στηλών δεν επηρέασε τις
εύστοχες προβλέψεις των εξάρηδων. Παρόλο που το σύνολο των στηλών περιορίστηκε
στα 11,5 εκατ. περίπου, δηλαδή 1,5 εκατ. λίγοτερες στήλες από τον προηγούμενο
διαγωνισμό της Τετάρτης, η κληρωτίδα του περασμένου Σαββάτου ανέδειξε 3
εξάρηδες. 
Στους περισσότερους νικητές αναλογούν λιγότερα κέρδη, τα οποία όμως παραμένουν
σε αξιόλογα επίπεδα, αφού ο καθένας κερδίζει από 31.422.875 δρχ. Και τα τρία
δελτία, το ένα από Γλυφάδα, το άλλο από Σωτήρα Αμμοχώστου και το τρίτο από την
Πάτρα, ήταν πλήρη 7 επιλεγμένων αριθμών. Στο ΠΡΟΤΟ για άλλη μία φορά
σημειώθηκε Jack - Pot στην 1η κατηγορία και τα 47 εκατ. δρχ. περίπου της
κατηγορίας αυτής μεταφέρονται στον επόμενο διαγωνισμό. Άφαντος παραμένει ο
λήγοντας σε 9. Στον περασμένο διαγωνισμό συμπλήρωσε την 7η απουσία του. Έτσι,
ο λήγοντας σε 2 με 362 συνολικές εμφανίσεις ισοβαθμεί πλέον με τον λήγοντα σε
9 στην 5η θέση. Ο πρωτοπόρος λήγοντας σε 6 με την διπλή του εμφάνιση φτάνει
τις 397 συνολικές εμφανίσεις, ενώ πιο πίσω με 384 ακολουθεί ο λήγοντας σε 4.
Με την ισοπαλία που έφεραν οι Ζυγοί διατηρούν το προβάδισμα στο επιμέρους σκορ
του '98 (23Μ - 31Ζ), αλλά οι ρόλοι αλλάζουν στο συνολικό σκορ (1.810Μ -
1.784Ζ). Πεισματικά παραμένει στην κληρωτίδα η δεκάδα του 40. Στους
τελευταίους 10 διαγωνισμούς δεν έχει απουσιάσει από την κληρωτίδα αλλά με 698
συνολικές εμφανίσεις παραμένει στην θέση του ουραγού. Σε δύσκολη θέση
συνεχίζει να βρίσκεται η πρωτοπόρος δεκάδα του 10. Η δεκάδα του 30 έχει φτάσει
τις 740 συνολικές εμφανίσεις και για δεύτερη συνεχή φορά ακολουθεί με μία
μονάδα διαφορά. Διπλή εμφάνιση είχε η δεκάδα του 20 αλλά με 715 συνολικές
εμφανίσεις παραμένει στην 3η θέση.

* Κληρώθηκαν οι αριθμοί 6, 15, 21, 26, 34, 43.

* Συμπληρώθηκαν 11.453.991 στήλες.

* Μοιράστηκαν 216.709.510 δρχ.

* Βρέθηκαν 3 6άρια που κερδίζουν από 31.422.875 δρχ., 255 5άρια που κερδίζουν
από 203.960 δρχ., 11.069 4άρια που κερδίζουν από 3.520 δρχ. και 193.424 3άρια
που κερδίζουν από 160 δρχ.

ΠΡΟΤΟ: Κληρώθηκε ο αριθμός 3914006. 
* Συμπληρώθηκαν 2.303.685 στήλες.

Jack - Pot στην πρώτη κατηγορία.
<H3>Σε 599 διαγωνισμούς
</H3>
<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O14</CAT>
<ED>
Κωδικός άρθρου: A16054O141</ED>
<ID>
ID:129306

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O14&aa=1</URL></REF>


Article

<CATEGORY>vin10</CATEGORY>

 <H5>ΛΙΑΔΕΛΗΣ: ΤΟ ΘΕΛΑΜΕ ΠΟΛΥ ΚΑΙ ΤΟ ΚΑΤΑΚΤΗΣΑΜΕ
</H5><H2>Με πίστη για το τρόπαιο
</H2>
«ΕΙΝΑΙ ΜΑΓΙΚΗ βραδιά». Ο Παναγιώτης Λιαδέλης και ο Μάριο Μπόνι πανηγύριζαν την
κατάκτηση του Κυπέλλου, σαν... μικρά παιδιά.

«Και όμως είναι αληθινό. Βρήκαμε την ψυχική δύναμη και καταφέραμε να
κατακτήσουμε το Κύπελλο. Το θέλαμε πολύ και το πιστεύαμε ­ αυτό είναι το
μυστικό», εξήγησε ο Λιαδέλης, που τόσο στον ημιτελικό όσο και στον τελικό ήταν
ασταμάτητος. «Έπαιζα με κράμπα σχεδόν σε όλο το ματς», κατέληξε ο Λιαδέλης.

Ο Μάριο Μπόνι πανηγύριζε με τον δικό του τρόπο. Είχε πάρει το ταμπούρλο από
τους οπαδούς του Άρη και το κτυπούσε με μανία.

«Έμεινα για να κατακτήσουμε το Κύπελλο ­ είναι δικό σας», έλεγε στους οπαδούς
του Άρη, που έτρεχαν μαζί του, φωνάζοντας «είναι τρελός ο Ιταλός».

Ο Μπόνι ενδεχομένως θα φύγει σήμερα, αφού έχει προτάσεις από ιταλικές ομάδες,
αλλά και από τη Ρασίγκ Παρί.

Ο ΠΟΛΥΤΙΜΟΤΕΡΟΣ

Ο Παναγιώτης Λιαδέλης ανακηρύχθηκε πολυτιμότερος παίκτης του 4ου φάιναλ φορ
του Κυπέλλου, ύστερα από ψηφοφορία των μέσων μαζικής ενημέρωσης που κάλυψαν τη
διοργάνωση. Ο Λιαδέλης μαζί με τον Γιάννη Σιούτη συμπεριλήφθηκαν και στην
καλύτερη πεντάδα, στην οποία μπήκαν και τρεις παίκτες της ΑΕΚ, ο Ουίλι
Άντερσον, ο Βίκτορ Αλεξάντερ και ο Ιάκωβος Τσακαλίδης.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O15</CAT>
<ED>
Κωδικός άρθρου: A16054O151</ED>
<ID>
ID:129307

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O15&aa=1</URL></REF>


Article

<CATEGORY>vin10</CATEGORY>

 <H5>ΟΙ ΠΑΙΚΤΕΣ ΤΟΥ ΑΡΗ ΕΔΙΩΞΑΝ ΠΑΡΑΓΟΝΤΕΣ ΠΟΥ ΠΡΟΣΠΑΘΗΣΑΝ ΝΑ... ΚΛΕΨΟΥΝ ΛΙΓΗ ΑΠΟ
ΤΗ ΛΑΜΨΗ ΤΟΥ ΚΥΠΕΛΛΟΥ
</H5><H5>ΤΟ ΜΑΤΣ
</H5><H5>Λιαδέλης, Σιούτης και Ζάρκο κράτησαν ζωντανό τον Άρη
</H5><H5>Το Φάιναλ φορ δεν ταιριάζει στον «ξανθό»
</H5><H5>Κορυφαίος ο «Αυτοκράτορας»
</H5><H5>Οργή για Κουκουλεκίδη
</H5><H2>Περάστε έξω από τα αποδυτήρια
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

Ο Χρήστος Μαγκώτσιος ευτυχισμένος σηκώνει το πρώτο κύπελλο της καριέρας του ως προπονητής

«ΤΙ ΘΕΛΕΤΕ εσείς εδώ, περάστε έξω». Οι παίκτες του Άρη όταν είδαν τους
παράγοντες να πλησιάζουν στα αποδυτήρια για να... αγγίξουν το κύπελλο, δεν
μπόρεσαν να κρατήσουν την οργή τους και τους πέταξαν έξω (!). Άλλωστε εδώ και
πολύ καιρό όλοι οι παίκτες έπαιζαν για τη φανέλα του Άρη και για τον υπέροχο
κόσμο τους, όπως έχουν πει κατ' επανάληψη.

Ο Ντίνος Αγγελίδης, ως αρχηγός της ομάδας, ανέλαβε... δράση λοιπόν και μίλησε
εκ μέρους όλων των παικτών στα αποδυτήρια, βλέποντας κάποιους παράγοντες να
πλησιάζουν με σκοπό να μοιραστούν λίγη δόξα.

«Γιατί να μπουν μέσα, τι να έρθουν να κάνουν; Εμείς πήραμε το κύπελλο. Αν
θέλουν ας βοηθήσουν αλλιώς, αφού αυτό το πρόβλημα πρέπει κάποια στιγμή να βρει
λύση και να πληρωθούν όλοι οι παίκτες που είναι απλήρωτοι», τόνισε ο Ντίνος
Αγγελίδης, ενώ ο κόουτς του θριάμβου, Χρήστος Μαγκώτσιος, συμφώνησε με τους
παίκτες του.

«Έχουν απόλυτο δίκιο και πρέπει να πληρωθούν άμεσα. Δεν μπορεί να συνεχιστεί
αυτή η κατάσταση, αφού τα παιδιά παίζουν μόνο με το φιλότιμο», τόνισε ο
τεχνικός του Άρη, που στη συνέντευξη Τύπου για μια ακόμα φορά αποποιήθηκε την επιτυχία.

«Άξιζε η πόλη μας, αλλά και αυτός ο υπέροχος κόσμος, ένα τρόπαιο. Θέλω να
συγχαρώ τους παίκτες μου αλλά και όσους βοήθησαν για να επιτευχθεί αυτός ο
στόχος. Θα ήθελα εδώ να αποκαλύψω το τρίπτυχο της επιτυχίας. Πρώτο, ήταν η
ψυχή των παικτών, την οποία και έδειξαν στο γήπεδο. Δεύτερο, ο 6ος παίκτης
μας, που ήταν ο κόσμος του Άρη και, τρίτο, η ψυχραιμία που δείξαμε κάτω από
δύσκολες καταστάσεις», τόνισε ο τεχνικός του Άρη, που βαδίζει και πάλι στον
δρόμο των επιτυχιών.

Σίγουρα ένα μεγάλο μερίδιο ανήκει και στον επιτυχημένο κόουτς, άσχετα εάν ο
ίδιος με περίσσια μετριοφροσύνη δεν είπε τίποτα. Όσο για το αγωνιστικό κομμάτι
του τελικού, ο Χρήστος Μαγκώτσιος παραδέχτηκε:

«Μπήκαμε πολύ αγχομένοι στο γήπεδο και αυτό μας στοίχισε. Ευτυχώς στο ημίχρονο
πήραμε κάποιες ανάσες και μπορέσαμε να συζητήσουμε για τα αγωνιστικά πλάνα. Τα
παιδιά μπήκαν με μεγάλη ψυχή και στο δεύτερο ημίχρονο φτάνοντας στον θρίαμβο.
Νομίζω πως πλέον είναι ώρα να αρχίσουν τα πανηγύρια, αλλά ξαναλέω ότι τα
παιδιά αξίζουν καλύτερη αντιμετώπιση».

ΟΠΩΣ παλιά... Ο Άρης κατάφερε να γευτεί το νέκταρ του Κυπέλλου, νικώντας την
ΑΕΚ στον τελικό που έγινε στο Αλεξάνδρειο με 71-68!

Παρά τα προβλήματα, παρά το γεγονός ότι βρέθηκε πίσω στο σκορ στη μεγαλύτερη
διάρκεια του αγώνα, βρήκε τη δύναμη στο πιο κρίσιμο σημείο. Εκεί, λοιπόν, που
βρέθηκε να χάνει με 60-65 4' πριν από τη λήξη ο Άρης απάντησε με 11-0!

Η δύναμη της έδρας και ο κόσμος του Άρη έκαναν τα χέρια των παικτών της ΑΕΚ να
τρέμουν στο τέλος (19 λάθη συνολικά). Το τρίποντο του Λάσα ήρθε, όταν όλα
είχαν τελειώσει ­ οι πανηγυρισμοί των παικτών του Άρη μόλις άρχιζαν.

Το μαύρο τετράλεπτο στοίχισε στην «Ένωση», ενώ ο Ιωαννίδης (που έβαλε στα
τελευταία δευτερόλεπτα τον Πρέλεβιτς μήπως και αλλάξει κάτι) ωρυόταν στον
πάγκο, αφού οι διαιτητές Ζαβλανός και Κουκουλεκίδης στο διάστημα αυτό έδειξαν
ανοχή στην σκληρή άμυνα των παικτών του Άρη, ενώ χρεώθηκε με αυστηρό επιθετικό
φάουλ ο Αλεξάντερ.

Ο Ζάρκο Πάσπαλι που πήρε πολλές πρωτοβουλίες στο τέλος και ένα φόλοου του
μαχητικού Αγγελίδη βοήθησαν τον Άρη να φτάσει στον θρίαμβο. Ο Λιαδέλης (22 π.)
με τον Σιούτη (15 π.) ήταν αυτοί που σχεδόν σε όλο το παιχνίδι τον κράτησαν
ζωντανό δίνοντας πολλές επιθετικές λύσεις.

Το μόνο μεμπτό στον Λιαδέλη, η άμυνα που έπαιξε τον Χατζή. Ο νεαρός
Καλαματιανός ήταν για άλλη μία φορά καλός σε απόδοση, αλλά στα τελευταία λεπτά
αποβλήθηκε με πέντε φάουλ.

Ο Λάσα πήγε να γίνει ο άνθρωπος του αγώνα, αφού βοήθησε την ΑΕΚ να πάρει τη
διαφορά των έξι πόντων (55-61 στο 34'), αλλά τα άστοχα σουτ στο τέλος (ένα
τρίποντο στα 29" και ένα λέι-απ) χάλασαν την καλή του εικόνα.

Ο... τρελο-Μπόνι δεν κατάφερε να βοηθήσει όπως στον ημιτελικό την ομάδα του
και στο πρώτο ημίχρονο αντιμετώπισε πρόβλημα απέναντι στον εξαιρετικό
Άντερσον. Στο πρώτο ημίχρονο η ΑΕΚ προηγήθηκε με 36-34, παρά τα δέκα λάθη των
παικτών της, αφού οι παίκτες του Άρη ήταν άστοχοι στα τρίποντα.

Μην ξεχάσουμε τις δύο τεχνικές ποινές στον Άντερσον και στον Ιωαννίδη στο
πρώτο ημίχρονο, όταν η διαφορά ξέφευγε υπέρ της ΑΕΚ και μία στον πάγκο του Άρη
στο 30' (εκεί απέκτησε προβάδισμα 4 πόντων η «Ένωση»).


ΤΟ ΦΑΪΝΑΛ-ΦΟΡ, ως διοργάνωση, δεν ευνοεί τελικά τον Γιάννη Ιωαννίδη. Ο
«ξανθός» μπορεί να έχει αμέτρητες διακρίσεις στην καριέρα του, αλλά αυτή η
μορφή της διοργάνωσης μάλλον δεν του... ταιριάζει. Ο Ιωαννίδης αγωνίστηκε χθες
για έβδομη φορά σε τελικό ενός φάιναλ-φορ χωρίς, όμως, επιτυχία. Τρεις φορές
με τον Άρη στην Ευρώπη, άλλες δύο με τον Ολυμπιακό και επίσης δύο φορές σε
αντίστοιχη διοργάνωση του Κυπέλλου. Στην ίδια μοίρα ήταν έως χθες και ο Άρης.
Η ομάδα της Θεσσαλονίκης είχε τέσσερις συμμετοχές σε φάιναλ-φορ χωρίς
επιτυχία. Στην πέμπτη, όμως, συμμετοχή έγινε το θαύμα! Με βάση, βέβαια, τα
μύρια προβλήματα που αντιμετωπίζει η ομάδα της Θεσσαλονίκης, η κατάκτηση του
Κυπέλλου μοιάζει σίγουρα με θαύμα. Επίσης, ο Άρης έχει τρία στα τρία όσον
αφορά τους τελικούς Κυπέλλου εις βάρος της ΑΕΚ.

Ο ΑΡΗΣ είναι στην κορυφή του Ολύμπου από χθες, αφού έφτασε τα επτά κύπελλα (σε
εννέα τελικούς), έναν αριθμό που δεν έχει καμία άλλη ομάδα. Αντίθετα η ΑΕΚ
παρέμεινε στον έναν τίτλο αυτού του 1981, αν και έχει παίξει σε επτά τελικούς
(!). Επίσης ο Άρης δεν έχει χάσει ποτέ σε τελικό κυπέλλου από την ΑΕΚ (!)
μετρώντας τρεις τίτλους. Τις δύο προηγούμενες φορές στο Στάδιο Ειρήνης και
Φιλίας ο Άρης είχε νικήσει 84-71 (1988) και 74-62 (1992)..

Αναλυτικά οι κατακτήσεις των κυπέλλων:

Άρης&#0097

Ολυμπιακός&#0096

Παναθηναϊκός&#0096

ΠΑΟΚ&#0092

ΑΕΚ&#0091

Πανιώνιος&#0091

ΟΡΓΗ κατά του Σταύρου Κουκουλεκίδη στην ΑΕΚ. Ο Γιάννης Ιωαννίδης πέταξε το
ντοσιέ του στο γήπεδο, ενώ έκανε έξω από τα αποδυτήρια αναπαράσταση για τις
φάσεις στις οποίες πιστεύει ότι αδικήθηκε η ΑΕΚ. Ο Ιωαννίδης πήγε στη
συνέντευξη Τύπου, αφού όμως πρώτα ζήτησε να εκκενωθεί η αίθουσα από τους
οπαδούς του Άρη που είχαν μπει στα αποδυτήρια.

«Αν δεν έπρεπε να έρθουμε, να μας το έλεγαν νωρίτερα», είπε ο τεχνικός της
ΑΕΚ. «Ο νοών νοείτο. Οι παίκτες μου είναι αγανακτημένοι. Ο Αλεξάντερ μού είπε
ότι θέλει να φύγει. Ήρθα στη συνέντευξη Τύπου επειδή έπρεπε να έρθω,
διαφορετικά θα έστελνα τον βοηθό μου». Ο Ιωαννίδης έχει παράπονα από τον
Κουκουλεκίδη, για τον οποίο πάντως στο ματς Άρη - ΑΕΚ στη Λάρισα είχε πει ότι
είναι ο μόνος διαιτητής που δεν επηρεάζεται από την έδρα. Τότε, είχε πει:
«Ευτυχώς που σφύριζε σήμερα».

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O16</CAT>
<ED>
Κωδικός άρθρου: A16054O161</ED>
<ID>
ID:129308

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O16&aa=1</URL></REF>


Article

<CATEGORY>vin10</CATEGORY>

 <H5>ΤΕΛΙΚΟΣ
</H5><H5>ΣΟΥΜΠΟΤΙΤΣ
</H5><H5>Θα μιλήσω με τη διοίκηση
</H5><H5>ΙΒΚΟΒΙΤΣ
</H5><H5>Δεν μας ξεγελά ο ΠΑΟ
</H5><H2>Διαφορετικοί στόχοι
</H2>
Ράτζα - Παπανικολάου διεκδικούν το ριμπάουντ στον μικρό τελικό

ΤΙ ΣΗΜΑΣΙΑ είχε ο χτεσινός μικρός τελικός του
φάιναλ-φορ; Απολύτως καμία. Το θέμα είναι πώς θα αντιμετωπίσει έναν τέτοιο ­
χωρίς ουσία ­ αγώνα ο κάθε προπονητής. Ο Ντούσαν Ίβκοβιτς, λοιπόν, αποφάσισε
να ξεκουράσει Καρνισόβας, Ρότζερς, Τόμιτς και να διαπιστώσει τον βαθμό
ετοιμότητας των Φασούλα, Νάκιτς (που προέρχονται από τραυματισμό). Από την
άλλη πλευρά, ο Λευτέρης Σούμποτιτς δεν σκέφτηκε να προφυλάξει καθόλου την
ομάδα, χρησιμοποίησε για μεγάλο χρονικό διάστημα τους βασικούς (στον Σκοτ
επέμενε έως το τέλος!) και έδωσε ελάχιστες ευκαιρίες στους παίκτες που δεν
έχουν πολύ χρόνο συμμετοχής.

Το τελικό 80-56 υπέρ των «ερυθρολεύκων» θα μείνει απλά στην ιστορία, επειδή το
«θέλει» η... διοργανώτρια αρχή! Όμως, η ουσία είναι ότι ο Ίβκοβιτς αποκόμισε
κάποια συμπεράσματα από αυτό το... φιλικό ματς, ενώ ο Σούμποτιτς μάλλον
πρόσθεσε άλλη μια δόση... απογοήτευσης στους ­ ήδη σοκαρισμένους από την ήττα
στον προχτεσινό ημιτελικό ­ παίκτες του. Μάλιστα, στο α' μέρος είδαμε τη...
συνήθη εικόνα της τελευταίας εβδομάδας, με ­ αυτή τη φορά ­ τον Παναθηναϊκό να
μένει στους 17 πόντους! Οι παίκτες του Ολυμπιακού πίεσαν στην άμυνα, έτρεξαν,
υποχρέωσαν τους αντίπαλους τους σε 20 λάθη (!) και από τα τελευταία λεπτά του
α' μέρους (ημίχρονο 39-17) συντηρούσαν μια διαφορά άνω των είκοσι πόντων που
έφτασε και τους 27 (61-34) στα μέσα του β' μέρους.


«ΠΑΝΤΑ ΜΕΤΑ τις ήττες η ευθύνη πέφτει σε κάποιους.
Εγώ αναλαμβάνω την ευθύνη που μου αναλογεί, αλλά θα έχω αύριο (σ.σ.: σήμερα)
συνάντηση με τη διοίκηση και θα μιλήσω για το θέαμα που παρουσίασε η ομάδα».

Ο Λευτέρης Σούμποτιτς ανέλαβε το μερίδιο ευθύνης που του αναλογεί, αλλά σήμερα
θα έχει δύσκολη αποστολή, αφού θα πρέπει να αιτιολογήσει τις οικτρές
εμφανίσεις του Παναθηναϊκού ενώπιον του προέδρου Παύλου Γιαννακόπουλου.

«Είναι αλήθεια πως ειδικά στο πρώτο ημίχρονο η εμφάνισή μας ήταν τραγική.
Βέβαια, αυτά τα παιχνίδια είναι χωρίς νόημα και απορώ γιατί γίνονται, αφού
ήταν φανερό ότι όλοι οι παίκτες δεν είχαν όρεξη», είπε ο «Πίξι», που τόνισε
ότι πλέον θα δουλέψει πολύ πάνω στην ψυχολογία.

Όταν ρωτήθηκε για τις αποδοκιμασίες που είχε από τους οπαδούς του Άρη, ο
Σούμποτιτς ξέσπασε: «Δεν είναι τυχαίο ότι ο Άρης βρίσκεται στη θέση που είναι.
Όποιος δεν σέβεται την ιστορία του, είναι καταδικασμένος. Το θέμα είναι ότι
αυτοί που με αποδοκίμαζαν είναι νεαροί και δεν έχουν προλάβει να με δουν να
κερδίζω τους τίτλους με τον Άρη».

Ο ΣΑΚΟΤΑ

Ο Ντράγκαν Σάκοτα θέτει υποψηφιότητα να αναλάβει τον Παναθηναϊκό, παρά το
γεγονός ότι ο Σούμποτιτς έλεγε χτες σε φιλικό του κύκλο ότι δεν σκοπευει να
παραιτηθεί. Ο Σάκοτα μάλιστα, απέρριψε χτες πρόταση της Παρτιζάν, για
τετραετές συμβόλαιο,αν και δεν είπε αν ήρθε σε επαφή με ανθρώπους των "Πρασίνων"..

Το θέμα είναι τι θα συζητηθεί στη σημερινή συνάντηση του Σούμποτιτς με τον
Παυλο Γιαννακόπουλο, ο τεχνικός των "πρασίνων" περνάει σίγουρα δύσκολες ώρες,
αλλά έχει τη στήριξη τόσο του Ράτζα, όσο και του Σκοτ. Ο Παύλος Γιαννακόπουλος
αρνήθηκε πάντως χτες το βράδυ να κάνει οποιοδήποτε σχόλιο.

«ΑΠΟ ΑΥΤΟ το παιχνίδι κερδίσαμε πολλά πράγματα και
αυτό θα φανεί στη συνέχεια. Ειλικρινά η ήττα στον ημιτελικό δεν σημαίνει πλέον
τίποτα για μας που κοιτάμε μπροστά τους άλλους στόχους που έχουμε θέσει».

Ο Ντούσαν Ίβκοβιτς βρήκε αρκετά θετικά σημεία στο χθεσινό μικρό τελικό, αφού
είχε την ευκαιρία να δώσει χρόνο συμμετοχής και στους αναπληρωματικούς.

«Δουλέψαμε πολύ όλοι μαζί μετά τον ημιτελικό ώστε να παρουσιάσουμε καλύτερο
πρόσωπο. Αυτό το ματς μου έδωσε την ευκαιρία να φρεσκάρω ορισμένους παίκτες,
αφού ακολουθούν πολλά καθοριστικά παιχνίδια. Θεωρώ πολύ σημαντικό ότι σκόραραν
εννέα παίκτες, έπαιξαν αρκετά οι Φασούλας και Νάκιτς που προέρχονται από
τραυματισμούς, αλλά και ο Μπακατσιάς που δείχνει πολλά και δουλεύει σκληρά
στην προπόνηση. Αυτό είναι και το κέρδος μας» τόνισε ο «Ντούντα» που δεν
ξεγελάστηκε όπως είπε από τον Παναθηναϊκό.

«Αυτό το πρόσωπο που έδειξε ο Παναθηναϊκός δεν είναι το αληθινό και δεν μας ξεγελά».

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O17</CAT>
<ED>
Κωδικός άρθρου: A16054O171</ED>
<ID>
ID:129309

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O17&aa=1</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Ο Τσάπμαν κάνει θαύματα
</H2><H2></H2>
«Πράγματα και θαύματα» για τον Ρεξ Τσάπμαν στα τελευταια δύο ματς των Φοίνιξ
Σανς. Ο Τσάπμαν πέτυχε σε 36'' οκτώ πόντους και το Φοίνιξ νίκησε 96-94 στο
Ορλάντο, παρά το γεγονός ότι έχανε 92-88! Ο Τσάπμαν έδρασε και στο Μαϊάμι
προχθές, όταν το Φοίνιξ έχανε 71-70 και σκόραρε στα τελευταία δευτερόλεπτα
δίνοντας προβάδισμα στην ομάδα του. Στη συνέχεια, ο Μάσμπερν αστόχησε και ο
Νας με δύο βολές διαμόρφωσε το 74-71. Άλλα αποτελέσματα στο ΝΒΑ:
Σάρλοτ-Ατλάντα 83-103, Κλίβελαντ-Ντιτρόιτ 90-88, Φιλαδέλφεια-Χιούστον 86-102,
Ντένβερ-Ντάλας 110-98, Βανκούβερ-Νιού Τζερσεϊ 106-116, ΛΑ Λέικερς-Μινεζότα
121-114, Ιντιάνα-Κλίβελαντ 89-83, Γιούτα-Ντάλας 104-94, Βοστώνη-Σαρλότ 95-97,
Γκόλντεν Στέιτ-Σικάγο 80-87, Ουόσιγκτον-Ντιτρόιτ 102-95, Σακραμέντο-Τορόντο
123-97, Σαν Αντόνιο-ΛΑ Κλίπερς 97-87.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O17</CAT>
<ED>
Κωδικός άρθρου: A16054O172</ED>
<ID>
ID:129353

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O17&aa=2</URL></REF>


Article

<CATEGORY>vin10</CATEGORY>

 <H5>ΓΥΝΑΙΚΕΣ
</H5><H2>Μόνοι οι διεκδικητές
</H2><H2></H2>
ΠΑΝΑΘΗΝΑΪΚΟΣ και Σπόρτιγκ ξεπέρασαν τα εκτός έδρας εμπόδια του Θριάμβου και
της Κομοτηνής και έμειναν πλέον οι μοναδικοί διεκδικητές του τίτλου στις
γυναίκες μετά τη νέα ήττα της Καλαμαριάς από την ΜΕΝΤ στο ντέρμπι της Θεσσαλονίκης.

Τα αποτελέσματα της 14ης αγωνιστικής: Κομοτηνή-Σπόρτιγκ 51-70, Ολυμπιακός
Βόλου-Παλαιό Φάληρο 69-42, Θρίαμβος-Παναθηναϊκός 61-69, Ακαδημία-Εσπερίδες
57-52, Μέγας Αλέξανδρος-Ηρακλής 72-73, Καλαμαριά-ΜΕΝΤ 47-48.

Στη βαθμολογία προηγούνται ο Παναθηναϊκός και ο Σπόρτιγκ με 26 βαθμούς και
ακολουθεί η Καλαμαριά με 24.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O17</CAT>
<ED>
Κωδικός άρθρου: A16054O173</ED>
<ID>
ID:129387

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O17&aa=3</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ
</H5><H2>Γιορτή με 4.000 φιλάθλους
</H2><H2></H2>
ΠΕΡΙΠΟΥ 4.000 φίλοι του μπάσκετ παραβρέθηκαν στην 6η ετήσια γιορτή του
Περιστερίου στο κλειστό γήπεδο της ομάδας. Στην εκδήλωση έγιναν βραβεύσεις,
ακολούθησαν αγώνες με αγόρια και κορίτσια των τμημάτων υποδομής του συλλόγου,
ενώ υπήρξε στο τέλος καλλιτεχνικό πρόγραμμα από το συγκρότημα του Γιάννη Ζουγανέλη.

Επίσης έγινε η ετήσια κοπή πίτας, που επιφύλασσε μια έκπληξη για τον τυχερό
(ταξίδι δύο ατόμων στην Ιταλία για τον αγώνα Βερόνα-Περιστέρι).

Στην εκδήλωση παραβρέθηκαν και πολλοί επίσημοι, μεταξύ αυτών, η υπουργός
Ανάπτυξης κ. Βάσω Παπανδρέου και ο ΓΓΑ κ. Γιάννης Σγουρός.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O17</CAT>
<ED>
Κωδικός άρθρου: A16054O174</ED>
<ID>
ID:129410

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O17&aa=4</URL></REF>


Article

<CATEGORY>vin10</CATEGORY>

 <H5>Δεν έδωσαν τα χέρια...
</H5><H5>Όλοι είναι... Τζόρνταν
</H5><H5>Νικητές οι αντικαταστάτες
</H5><H2>Εμπιστευτικά
</H2>
Και η κόντρα του Ντούσαν Ίβκοβιτς με τον Λευτέρη Σούμποτιτς καλά κρατεί. Οι
δύο άντρες δεν έδωσαν χθες τα χέρια μετά τον αγώνα, αν και πλησίασαν αρκετά ο
ένας τον άλλον στη γραμματεία. Επίσης, έδωσαν χωριστή συνέντευξη Τύπου, αφού
πρώτος μίλησε ο Ντούσαν Ίβκοβιτς και όταν τελείωσε, την ώρα που έβγαινε από
την αίθουσα, έφτανε ο Λευτέρης Σούμποτιτς, χωρίς και πάλι οι δύο προπονητές να
δώσουν τα χέρια.

«Στον Παναθηναϊκό όλοι πιστεύουν ότι είναι... Μάικλ Τζόρνταν. Αυτό είναι και
το πρόβλημα, αφού το μπάσκετ δεν είναι μόνο σουτ. Είναι επίσης άμυνα,
ριμπάουντ, τρέξιμο, πάθος και πολλά άλλα».

Τάδε έφη Ζάρκο Πάσπαλι, σε δηλώσεις που έκανε σε ραδιοφωνικό σταθμό της
Θεσσαλονίκης, επικεντρώνοντας το πρόβλημα του Παναθηναϊκού στην κακή νοοτροπία
που έχουν οι παίκτες του.

* Φραστική επίθεση (αλλά και πολλά αντικείμενα)
δέχτηκε ο πρόεδρος του Ολυμπιακού Σωκράτης Κόκκαλης στο ημίχρονο του
ημιτελικού με την ΑΕΚ και γι' αυτό δυσαρεστημένος αποχώρησε. Οι οπαδοί της ΑΕΚ
τον αποδοκίμασαν έντονα και ο πρόεδρος της «Ένωσης» Γιάννης Φιλίππου αμέσως
σηκώθηκε και έκανε νεύματα, για να ηρεμήσουν και να σταματήσουν να βρίζουν.
Όταν ο Σωκράτης Κόκκαλης σηκώθηκε και αποχώρησε, τότε δέχτηκε πολλά
αντικείμενα από τους οπαδούς του Άρη, που παράλληλα τον αποδοκίμαζαν.

Ο Χρήστος Μαγκώτσιος είναι ένας ακόμα προπονητής που κατέκτησε το κύπελλο με
αντίπαλο την ΑΕΚ, αντικαθιστώντας κάποιον συνάδελφό του, στα μέσα της
περιόδου. Να σημειώσουμε ότι ο Μαγκώτσιος αντικατέστησε τον Ευθύμη
Κιουμουρτζόγλου. Άλλες περιπτώσεις: Ο Μέμος Ιωάννου, που κοουτσάρισε τον Άρη
(κάθησε στον πάγκο για πρώτη φορά στην καριέρα του), στον τελικό το 1992 στο
Νέο Φάληρο. Επίσης, ο Γιώργος Μπαρλάς, ως προπονητής του Ολυμπιακού, στο
Παναθηναϊκό Στάδιο, το 1980. Ο Μπαρλάς είχε αντικαταστήσει τον Κώστα Μουρούζη.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O17</CAT>
<ED>
Κωδικός άρθρου: A16054O175</ED>
<ID>
ID:129423

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O17&aa=5</URL></REF>


Article

<CATEGORY>vin10</CATEGORY>

 <H5>Ο ΜΑΓΚΩΤΣΙΟΣ ΟΔΗΓΗΣΕ ΤΟΝ ΑΡΗ ΣΕ ΝΙΚΕΣ ΕΠΙ ΟΛΥΜΠΙΑΚΟΥ, ΠΑΟΚ, ΠΑΟ ΚΑΙ ΑΕΚ
</H5><H5>ΤΟ ΜΑΤΣ
</H5><H5>Η άμυνα της ΑΕΚ ήταν για σεμινάριο
</H5><H5>ΤΟ ΜΑΤΣ
</H5><H5>Άρης, από άλλο... πλανήτη
</H5><H5>ΟΠΑΔΟΙ
</H5><H5>«Φύγε Γιουγκοσλάβε»
</H5><H2>Ο κόουτς των ντέρμπι
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

Γιόρτασε μαζί με την εξέδρα τη μεγάλη νίκη επί του Παναθηναϊκού ο Μάριο Μπόνι,
που εδώ προσπαθεί να αποφύγει τον Μπάιρον Σκοτ

ΟΛΟΙ λένε ότι Άρης είναι οι παίκτες και ο κόσμος αφού μόνοι αυτοί απέμειναν.
Άρης, όμως, είναι και ο προπονητής. Αμφιβάλλει κανείς γι' αυτό; Ο Χρήστος
Μαγκώτσιος έχει ήδη 4 επιτυχίες επί Ολυμπιακού, ΠΑΟΚ, Παναθηναϊκού και ΑΕΚ και
τολμά κανείς να τον αποκαλέσει «υπηρεσιακό»; Ποιος είναι λοιπόν, αυτός ο
35χρονος κόουτς που έχει συμβάλει σημαντικά στη μεταμόρφωση του Άρη; Αυτός που
πριν γίνει προπονητής για να ζήσει (αφού είναι κι αυτός απλήρωτος εδώ και κάτι
μήνες) με 400-500 χιλιάδες μισθό, δούλεψε σε οικοδομή, σε ανθοπωλείο, σε
ταβέρνα και σε ό,τι άλλη δουλειά μπορεί να φανταστεί κανείς; Μεγάλωσε στο
Χαριλάου, αλλά γεννήθηκε στην Επανωμή στις 20 Απριλίου του '63. Ξεκίνησε από
το μίνι του Άρη το '75 και έφτασε μέχρι το ανδρικό το '80, πάντα συμπαίκτης με
τον νυν συνεργάτη του Νίκο Τσαχτάνη. Πήραν το πανελλήνιο πρωτάθλημα εφήβων του
'79 και ο Χρήστος ήταν τοπ-σκόρερ του Άρη (έπαιζε σούτινγκ-γκαρντ), αλλά το
'81 που απέτυχε να περάσει στο πανεπιστήμιο έφυγε για σπουδές στη Ρουμανία.
Επέστρεψε μετά ένα χρόνο και έκανε καριέρα στον Έσπερο Θεσσαλονίκης (Β'
Εθνική) για να κλείσει ως παίκτης στην ΑΕ Φοίνικα το '89 όταν τραυματίστηκε σοβαρά.

Ο προπονητής Μαγκώτσιος είχε δάσκαλο τον Μιχάλη Γιαννουζάκο για δύο χρόνια ως
φοιτητής στα ΤΕΦΑΑ και ξεκίνησε να δουλεύει από τον Αριστοτέλη Επανωμής (ομάδα
Ε' ΕΚΑΣΘ) με την οποία σε τέσσερα χρόνια είχε τέσσερις ανόδους. Ακολούθως πήγε
στον Αίαντα Ευόσμου το '92 περνώντας από όλες τις ομάδες του συλλόγου και
ανεβαίνοντας πάλι κατηγορίες κάθε χρόνο, για να τον καλέσει ο Άρης μέσω του
Μαρκόπουλου το '96 ως ασίσταντ-κόουτς. Δίπλα στον Μαρκόπουλο, αλλά και τους
Σούμποτιτς, Κιουμουρτζόγλου έμαθε πολλά και τώρα που έδωσε εξετάσεις πέρασε με άριστα.

ΙΒΚΟΒΙΤΣ: Τα πολλά λόγια είναι φτώχεια όταν ο ίδιος ο Ίβκοβιτς
ομολογεί, «παίξαμε τη χειρότερη άμυνα και η ΑΕΚ απόλυτα δίκαια πέρασε στον
τελικό». Ο προπονητής των «ερυθρολεύκων» είχε και ένα παράπονο για σφύριγμα
των διαιτητών που έπαιξε καθοριστικό ρόλο όπως είπε, «δέχομαι πως καλώς
δέχθηκα τεχνική ποινή όταν διαμαρτυρήθηκα, αλλά στο 50-45 το φάουλ στον Χόκινς
ήταν δέκα φορές αντιαθλητικό και δεν δόθηκε». Φυσικά ο Ιωαννίδης δεν άφησε
ασχολίαστη τη δήλωση και θυμήθηκε το φάουλ του Βούκσεβιτς στον Λάσα που
προκάλεσε και τον τραυματισμό του Ισπανού στο προηγούμενο ματς ΑΕΚ-Ολυμπιακού,
για να εξοργίσει τον Ίβκοβιτς που είπε, «εσύ το κάνεις τώρα σούπερ μάρκετ, τι
θες να πεις ότι ο Βούκσεβιτς ήθελε να τραυματίσει τον Λάσα;» Στο τέλος,
πάντως, ο «ξανθός» συμφώνησε με τον Ίβκοβιτς.

ΙΩΑΝΝΙΔΗΣ: «Δεν χάνουμε σε αυτό το γήπεδο, αυτό να το καταλάβετε»,
έλεγε ο Γιάννης Ιωαννίδης στους παίκτες του παραμονή του ημιτελικού με τον
Ολυμπιακό και αυτοί τον πίστεψαν. «Δίπλα μου είναι ο Χατζής, ρωτήστε τον να
σας πει πώς τους μίλησα, όταν μετά από 26 χρόνια στον Άρη και άλλα 8 χρόνια
που λείπω από την Θεσσαλονίκη, μπήκα χθες (την Παρασκευή) για πρώτη φορά να
κάνω προπόνηση στο Αλεξάνδρειο».

ΣΟΥΜΠΟΤΙΤΣ: Ο «τάφος» του Παναθηναϊκού είναι τελικά το Αλεξάνδρειο κι
αυτό το ομολόγησε τώρα και ο Λευτέρης Σούμποτιτς που για τρίτη φορά έφυγε από
αυτό το γήπεδο ταπεινωμένος. «Δεν ξέρω τι παθαίνουν οι παίκτες μου όταν
έρχονται σε αυτό το γήπεδο και μάλιστα τώρα που είχαμε και τους φιλάθλους στο
πλευρό μας». Ο Άρης ήταν καλύτερος και δίκαια νίκησε».

ΜΑΓΚΩΤΣΙΟΣ: «Η ομάδα, οι παίκτες και ο κόσμος, δική τους είναι η
επιτυχία και θα μου επιτραπεί να πω, ότι οι παίκτες δίνουν την ψυχή τους μέσα
στο γήπεδο», είπε ο Χρήστος Μαγκώτσιος.

ΤΑ ΛΑΒΩΜΕΝΑ... λιοντάρια του Ιωαννίδη κατασπάραξαν τα υγιή... κοτόπουλα του
Ίβκοβιτς και με 63-49 η ΑΕΚ πέρασε στον τελικό του Φάιναλ φορ. Ο Τσακαλίδης
σκέπασε τα καλάθια και οι «κιτρινόμαυροι» στο 5' κιόλας ξέφυγαν 13-4. Κοντά
στον 19χρονο παίκτη της ΑΕΚ στάθηκε και ο Αλεξάντερ.

Η άμυνα της ΑΕΚ ήταν για σεμινάριο, ενώ οι «ερυθρόλευκοι» εκνευρισμένοι είχαν
εγκλωβιστεί, με αποτέλεσμα να κάνουν ένα πολύ αρνητικό ρεκόρ πόντων στο
ημίχρονο με τους 18 π. που πέτυχαν. Ο χεντ-κόουτς των πρωταθλητών Ευρώπης
έκανε συνεχώς αλλαγές, επιστράτευσε μέχρι και τους Φασούλα-Νάκιτς, αλλά τίποτε
καλό δεν γινόταν. Άναρχες επιθέσεις του Ολυμπιακού και αστοχία σε δίποντα
(4/14) και τρίποντα (2/10).

Ιάκωβος Τσακαλίδης

Ο Χατζής ήταν χαλίφης στη θέση του χαλίφη Πρέλεβιτς (καθηλώθηκε στον πάγκο
τραυματίας), ενώ ο Ουίλι Άντερσον εξουδετέρωσε τον Καρνισόβας. Έτσι η ΑΕΚ
έφτασε και στο +24 (37-13 στο 18'), για να λήξει 40-18 το ημίχρονο.

Στο δεύτερο ημίχρονο ο Ολυμπιακός έκανε την αντεπίθεση και μείωσε σε 46-42 στο
29' (4 τρίποντα συνεχόμενα τον Χόκινς), όμως στο τέλος θυμήθηκε... την απόδοση
του πρώτου ημιχρόνου και έμεινε επτά λεπτά χωρίς πόντο. Ένα τρίποντο του
Κολντεμπέλα και όλα... είχαν τελειώσει. Ο Ιωαννίδης χειροκροτούσε πρώτα τους
οπαδούς της ΑΕΚ και μετά του Άρη, που τον αποθέωσαν με τη σειρά τους.


ΑΥΤΟ το... έργο το είχαμε ξαναδεί, αφού ο Άρης του τελευταίου μήνα είναι από
άλλο... πλανήτη. Οι πεινασμένοι, ταλαιπωρημένοι και απλήρωτοι παίκτες των
«κιτρινόμαυρων» έκαναν πάλι το θαύμα τους.

Πώς έχασαν τα... δισ. του Γιαννακόπουλου από τους φτωχούληδες του Άρη; Και οι
ίδιοι δεν ξέρουν. «Θα τρελαθούμε τελείως με αυτά που κάνουμε», παραμιλούσε ο
Πάσπαλι (ο μεγάλος απών λόγω του τραυματισμού του).

Αφιονισμένος λέων ο Παναγιώτης Λιαδέλης, ήταν αυτός που σήκωσε ψηλά το...
λάβαρο και με τη μαεστρία του πολύ ώριμου Γιάννη Σιούτη (κύριε ομοσπονδιακέ τι
άλλο να κάνει;) ο Άρης έδειξε στον Παναθηναϊκό από την αρχή ποιος είναι το
«αφεντικό» στο μπάσκετ.

Οι εμπνεύσεις και το ρίσκο του Χρήστου Μαγκώτσιου δικαίωσαν τον κόουτς του
Άρη. Ο Σιούτης έγινε ο εφιάλτης του Σκοτ (πρώτη φορά τον κάθησε ο Σούμποτιτς
στον πάγκο από το 6ο λεπτό) και ο Ναχάρ του Ράτζα.

Ο Παναθηναϊκός πήγε στα αποδυτήρια «φορτωμένος» το 43-26, με ποσοστά που ήταν
τραγικά (10/18 βολές, 8/21 δίποντα, 0/8 τρίποντα).

Όλα για όλα τα έπαιξε ο Παναθηναϊκός στο δεύτερο ημίχρονο. Πιεστική άμυνα στο
μισό γήπεδο, κοντό σχήμα με τρία γκαρντ (Παταβούκας, Καλαϊτζής, Κοχ), η μπάλα
μόνο στον Ράτζα και ο Σκοτ στον πάγκο. 
Και όλοι φυσικά απορούσαν. Πόσο θα αντέξει ο Άρης; Ο Μαγκώτσιος κάνει την
κίνηση ματ. Κονταίνει κι αυτός την πεντάδα, με Αγγελίδη πίβοτ και τέσσερις
περιφερειακούς. Κρατάει τον άναρχο και απείθαρχο Παναθηναϊκό μακριά του και με
«βόμβα» του Γαλακτερού στο 37' φθάνει πάλι στο + 10 (71-61).

ΟΙ ΟΠΑΔΟΙ του Παναθηναϊκού τα έβαλαν με τους παίκτες μετά το τέλος του
προχτεσινού ημιτελικού. Όλα έγιναν κατά την αναχώρηση των «πρασίνων» από το
Αλεξάνδρειο και αυτοί που τα άκουσαν περισσότερο ήταν οι Καλαϊτζής, Μαρτίνεθ
που βγήκαν πρώτοι από τη φυσούνα. Οι οπαδοί του Παναθηναϊκού φώναζαν...
«Στόγιαν - Στόγιαν», «παίκτες πουλημένοι ο ΠΑΟ δεν πεθαίνει», ενώ απειλούσαν
τους παίκτες στην περίπτωση που δεν θα πάρουν το πρωτάθλημα: «Θα έχετε να
κάνετε μαζί μας», τους έλεγαν. Οι οπαδοί των «πρασίνων» φώναζαν επίσης και
εναντίον του Λευτέρη Σούμποτιτς («φύγε Γιουγκοσλάβε»). Πέταξαν επίσης
αντικείμενα, χωρίς όμως να χτυπήσουν κάποιον.


<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O19</CAT>
<ED>
Κωδικός άρθρου: A16054O191</ED>
<ID>
ID:129310

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O19&aa=1</URL></REF>


Article

<CATEGORY>vin10</CATEGORY>

 <H5>ΕΝΤΑΣΗ ΣΤΗΝ ΙΤΑΛΙΑ ΚΑΙ ΣΤΗ Β' ΕΘΝΙΚΗ ­ 7 ΤΡΑΥΜΑΤΙΕΣ ­ ΠΕΤΡΟΠΟΛΕΜΟΣ ΣΤΟ ΛΕΤΣΕ
</H5><H2>Επεισόδια σε τρία γήπεδα, ένας νεκρός
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

ΤΡΑΓΩΔΙΑ στην Ιταλία. Ο 32χρονος φίλαθλος Φάμπιο Ντι Μάιο έχασε τη ζωή του,
κατά τη διάρκεια επεισοδίων, στον αγώνα Τρεβίζο - Κάλιαρι για το ιταλικό
πρωτάθλημα (β' κατηγορίας).

Ο άτυχος Ντι Μάιο υπέφερε από την καρδιά του, η οποία τελικά δεν άντεξε στην
ένταση των επεισοδίων που προκάλεσαν οπαδοί της Τρεβίζο και της Κάλιαρι

Επεισόδια όμως προκλήθηκαν σε δύο ακόμη γήπεδα της Ιταλίας.

Στο Λέτσε, μετά το τέλος του αγώνα της ομώνυμης ομάδας με τη Γιουβέντους
(0-2), οπαδοί των γηπεδούχων επιτέθηκαν με πέτρες στο αυτοκίνητο του γενικού
μάνατζερ των «μπιανκονέρι» Λουτσιάνο Μότζι τραυματίζοντας έναν από τους επιβάτες.

Στη Βερόνα, πέντε αστυνομικοί και ένας φίλαθλος τραυματίστηκαν, κατά τη
διάρκεια επεισοδίων, που προκάλεσαν οι οπαδοί της φιλοξενούμενης ομάδας,
Σαλερνιτάνα (β' κατηγορία). Μάλιστα, ο διαιτητής αναγκάστηκε να διακόψει έξι
λεπτά τον αγώνα, λόγω των δακρυγόνων που είχαν πετάξει οι δυνάμεις της
αστυνομίας στην εξέδρα που φιλοξενούσε τους οπαδούς της Σαλερνιτάνα.

Στον αγωνιστικό τομέα, ο άσος της Ίντερ, Ρονάλντο έδωσε τη δική του απάντηση
σε όσους τον αμφισβήτησαν την περασμένη εβδομάδα, σκοράροντας ­ για πρώτη φορά
μετά τις 6 Δεκεμβρίου ­ εναντίον της Μπρέσια (1-0).

Παρά τη νίκη της, η Ίντερ παρέμεινε στη δεύτερη θέση, αφού την ίδια στιγμή η
Γιουβέντους επικρατούσε της Λέτσε, εκτός έδρας με 2-0.

Το παιχνίδι «σημαδεύτηκε» από τον σοβαρό τραυματισμό του Τσίρο Φεράρα. Ο
Ιταλός διεθνής διακομίστηκε στο νοσοκομείο, όπου διαπιστώθηκε ότι υπέστη
κάταγμα σε δύο σημεία στο αριστερό του πόδι, γεγονός που τον υποχρεώνει να
μείνει μακριά από τους αγωνιστικούς χώρους μέχρι το καλοκαίρι.

Ο αντικαταστάτης του Φεράρα, Ιουλιάνο, άνοιξε το σκορ στο 45', για να
διπλασιάσει τα τέρματα των μπιανκονέρι ο Ντελ Πιέρο στο 89'.

Το πρώτο της γκολ έπειτα από 388 λεπτά, πέτυχε η Μίλαν με αποτέλεσμα να
επικρατήσει της Πιασέντζα 1-0 στο Μεάτσα. Το... ιστορικό γκολ σημείωσε ο
νεοαποκτηθείς (από την Πάρμα) Φιλίπο Μανιέρο, στην εκπνοή του αγώνα.

Ο Ρονάλντο κατάφερε να σκοράρει στο Καμπιονάτο, έπειτα από δύο μήνες

Αναλυτικά τα αποτελέσματα:

Μπολόνια - Αταλάντα 0-0. Μπρέσια - Ιντερ 0-1 (Ρονάλντο 74'). Φιορεντίνα -
Ουντινέζε 1-0 (Ολιβέιρα 75'). Λέτσε - Γιουβέντους 0-2 (Ιουλιάνο 45', Ντελ
Πιέρο 89'). Μίλαν - Πιασέντζα 1-0 (Μανιέρο 90'). Πάρμα - Μπάρι 1-0 (Μπάτζιο
67'). Ρόμα - Έμπολι 4-3 (Μπάλμπο 21', 74', 87' με πέναλτι, Αλνταΐρ 72' -
Μπονόμι 60', Καπελίνι 85', 88'). Βιτσέντζα - Σαμπντόρια 1-1 (Τζαούλι 27' -
Βερόν 18').

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O20</CAT>
<ED>
Κωδικός άρθρου: A16054O201</ED>
<ID>
ID:129312

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O20&aa=1</URL></REF>


Article

<CATEGORY>vin10</CATEGORY>

 <H5>ΜΠΑΓΕΡΝ
</H5><H2>ΓΕΡΜΑΝΙΑ
</H2><H2>Επέστρεψε δριμύτερη
</H2>
Ο Μίχαελ Γκούζενς κρύβει την μπάλα από τον Χάρι Κοχ (Σάλκε - Καϊζερσλάουτερν 1-1)

ΥΣΤΕΡΑ από ενάμιση μήνα διακοπής των αγώνων της Μπουντεσλίγκα, λόγω του
χειμώνα, η Μπάγερν πραγματοποίησε δυναμική επανεμφάνιση που την έφερε σε
απόσταση βολής από την πρωτοπόρο Καϊζερσλάουτερν.

Η βαυαρική ομάδα επικράτησε του Αμβούργου 3-0 και μείωσε στους δύο τους
βαθμούς που τη χωρίζουν από την Καϊζερσλάουτερν, η οποία υποχρεώθηκε σε
ισοπαλία 1-1 από την κάτοχο του Κυπέλλου ΟΥΕΦΑ, Σάλκε.

Από τα αξιοσημείωτα του αγώνα του Μονάχου, το πρώτο γκολ του Έλμπερ στον
αγώνα, το οποίο ταυτόχρονα ήταν και το πιο γρήγορο γκολ στην 35χρονη ιστορία
της Μπουντεσλίγκα, καθώς σημειώθηκε στο 11ο δευτερόλεπτο.

Στο Γκελζενκίρχεν η Σάλκε ήταν ανώτερη της Καϊζερσλάουτερν, αλλά η
φιλοξενούμενη ήταν αυτή που προηγήθηκε με τον Χριστόφ, στο 9'. 
Στα πρώτα λεπτά της επανάληψης η Σάλκε ισοφάρισε με τον Φαν Χουγκντάλεμ, σκορ
που παρέμεινε μέχρι το 90', αφήνοντας ικανοποιημένους τους προπονητές και των
δύο ομάδων.

Αναλυτικά τα αποτελέσματα:

Χέρτα Βερολίνου - Βόλφσμπουργκ 1-0 (Τομ 2'), Σάλκε - Καϊζερσλάουτερν 1-1 (Φαν
Χουγκντάλεμ 48' - Χριστόφ 9'), Βέρντερ Βρέμης - Αρμίνια Μπίλεφελντ 2-1
(Μαξίμοφ 37', Φλο 79' - Μπαγκέρι 24'), Χάνσα Ροστόκ - Μόναχο 1860 3-0 (Λάνγκε
48', Μπαρμπάρεζ 83', Έλερς 90'), Μπάγερν - Αμβούργο 3-0 (Έλμπερ 1', 42',
Γιάνκερ 56'), Κολωνία - Γκλάντμπαχ 3-2 (Μπαουμαν 30', Σούστερ 68', Πόλστερ 84'
- Πέτερσον 52', 72'), Μπόχουμ - Ντόρτμουντ 2-1 (Ντόνκοφ 3', Πέσκελ 65' -
Ντεκάιβερ 80'), Στουτγκάρδη - Ντούισμπουργκ 1-1 (Μπόμπιτς 15' - Βόλερτ 56').


<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O20</CAT>
<ED>
Κωδικός άρθρου: A16054O202</ED>
<ID>
ID:129355

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O20&aa=2</URL></REF>


Article

<CATEGORY>vin10</CATEGORY>

 <H2>ΚΥΠΡΟΣ
</H2><H2>Θρίαμβος για Ανόρθωση
</H2>
ΣΑΡΩΤΙΚΗ η Ανόρθωση, συνέτριψε 7-1 τη Νέα Σαλαμίνα στο... βαρωσιώτικο ντέρμπι
και συνεχίζει να οδηγεί την κούρσα στο κυπριακό πρωτάθλημα συντροφιά με την
Ομόνοια, που επικράτησε της ΑΕΚ με 1-0.

Αναλυτικά τα αποτελέσματα:

Στα υπόλοιπα παιχνίδια: Παραλίμνι - Εθνικός Ασσάς 2-1 (Ουτζματουρίτσε 28',
Κοσμάς 89' - Μπάτα 77'). Απόλλωνας Λεμεσού - Ευαγόρας 3-1 (Πίττας 4',
Σπόλιαριτς 55', Μλαντένοβιτς 68' - Παχταλιάς 79' με πέναλτι). ΑΠΟ Πάφου - Άλκη
5-1 (Γιοβάνοβιτς 67', 75', Χαραλάμπους 69', Ρ. Μιχαήλοβιτς 84', Α. Μιχαήλοβιτς
90' - Κοντολέφτερος 27'). ΑΠΟΕΛ - ΑΕΛ 3-1 (Αριστοκλέους 67'και 78' με πέναλτι,
Ιωάννου 82' - Σταν 70'). Ανόρθωση - Νέα Σαλαμίνα 7-1 (Κρισμάρεβιτς 15', 23' με
πέναλτι, Μιχαήλοβιτς 16', Ιωάννου 44', Οκκάς 65', Ανδρέου 69', Ηλία 81' -
Αδάμου 77'). Εθνικός Άχνας - Αναγέννηση Δερύνειας 1-0 (Νεοκλάους 61'). Ομόνοια
- ΑΕΚ Λάρνακας 1-0 (Ιωακείμ 66').

Η βαθμολογία: Ανόρθωση και Ομόνοια 35, Εθνικός Άχνας 33.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O20</CAT>
<ED>
Κωδικός άρθρου: A16054O203</ED>
<ID>
ID:129389

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O20&aa=3</URL></REF>


Article

<CATEGORY>vin10</CATEGORY>

 <H5>Γρήγορος ο Γκριν
</H5><H5>Με σκόρερ τον Τσάρτα
</H5><H2>Εμπιστευτικά
</H2>
Ο Αμερικανός Μορίς Γκριν ισοφάρισε το παγκόσμιο ρεκόρ στα 60 μέτρα, με επίδοση
6'' 41, κατά τη διάρκεια διεθνούς μίτινγκ κλειστού στίβου στη Στουτγάρδη. Την
ίδια επίδοση είχε πετύχει και ο συμπατριώτης του Γκριν, Αντρέ Κέισον πριν από
έξι χρόνια στη Μαδρίτη.

* Η Ίντερ είναι έτοιμη να δαπανήσει 9,5 δισ. δραχμές για να αποκτήσει τον Άλαν
Σίρερ, σύμφωνα με δημοσίευμα της «Σάντεϊ Μίρορ». Η αγγλική εφημερίδα αναφέρει
πως οι νερατζούρι ψάχνουν από τώρα για τον αντικαταστάτη του Ρονάλντο, ο
οποίος κατά πάσα πιθανότητα θα επιστρέψει στην Μπαρτσελόνα.

Μετά αρκετούς αγώνες, ο Β. Τσάρτας κατάφερε να στείλει την μπάλα στα δίχτυα,
βοηθώντας τη Σεβίλλη να νικήσει τη Χέρεθ 2-0. Ο διεθνής άσος σκόραρε στο 71',
ενώ προηγουμένως είχε ανοίξει το σκορ ο Μόλναρ στο 57'.

* Ο άσος της Λίβερπουλ Μαρκ Όουεν, 18 ετών και 50 ημερών, αναμένεται να γίνει
σήμερα ο πιο μικρός σε ηλικία ποδοσφαιριστής που θα φορέσει τη φανέλα της
Εθνικής Αγγλίας στην ιστορία του ποδοσφαίρου της Γηραιάς Αλβιώνος, καθώς ο
Γκλεν Χοντλ θα ανακοινώσει τα ονόματα των παικτών που θα κληθούν για τον
φιλικό αγώνα με τη Χιλή (11 Φεβρουαρίου, Γουέμπλεϊ). Μέχρι σήμερα, ο πιο
μικρός σε ηλικία παίκτης που έχει φορέσει τη φανέλα της Εθνικής Αγγλίας είναι
ο Μάρτιν Έντουαρντς, ο οποίος ήταν ένα από τα θύματα της αεροπορικής τραγωδίας
του Μονάχου, το 1958. Ο Έντουαρντς έγινε διεθνής σε ηλικία 18 ετών και 183 ημερών.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O20</CAT>
<ED>
Κωδικός άρθρου: A16054O204</ED>
<ID>
ID:129411

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O20&aa=4</URL></REF>


Article

<CATEGORY>vin10</CATEGORY>

 <H5>Η Μπάρτσα στην κορυφή
</H5><H2>ΙΣΠΑΝΙΑ
</H2>
ΣΤΗΝ ΠΡΩΤΗ θέση του βαθμολογικού πίνακα του ισπανικού πρωταθλήματος επέστρεψε
η Μπαρτσελόνα μετά τη νίκη της με 2-1 επί της Χιχόν.

Αναλυτικά τα αποτελέσματα: Μαγιόρκα - Τενερίφη 5-1 (Στάνκοβιτς 9', Αμάτο 14',
Γκαλβέζ 38', Εθκουέρο 86', Σολέρ 90' - Κόντρο 72'). Ατλέτικο Μπιλμπάο -
Σαλαμάνκα 1-0 (Πάβλισιτς 79'). Οβιέδο - Μπέτις 0-0. Μπαρτσελόνα - Χιχόν 2-1
(Ριβάλντο 19', 37' - Τσερίσεφ 36'). Ρασίνγκ - Ντεπορτίβο 0-1 (Σκαλόνι 55').
Βαγιαδολίδ - Ρεάλ Σοσιεδάδ 0-4 (Ρεκάρτε 30', Κοβάσεβιτς 42', Ντε Πάουλα 65',
76'). Μερίδα - Εσπανιόλ 1-1 (Μάρκος 76'με πέναλτι - Ουεντέκ 60'). Κομποστέλα -
Σαραγόσα 2-0 (Οχέν 58', Πέεφ 69'). 
Απόψε θα διεξαχθεί ο αγώνας Ρεάλ Μαδρίτης - Βαλένθια.

Η βαθμολογία: Μπαρτσελόνα 44, Ρεάλ Μαδρίτης 43.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O20</CAT>
<ED>
Κωδικός άρθρου: A16054O205</ED>
<ID>
ID:129424

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O20&aa=5</URL></REF>


Article

<CATEGORY>vin10</CATEGORY>

 <H2>ΤΕΝΙΣ
</H2><H2>Θριάμβευσαν Χίγκινς, Κόρντα στο ΟΠΕΝ Αυστραλίας
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Η 17ΧΡΟΝΗ Μαρτίνα Χίνγκις και ο 30χρονος Πετρ
Κόρντα θριάμβευσαν στο πρώτο τουρνουά τένις της σειράς «Γκραν Σλαμ», για το
1998, στο ΟΠΕΝ της Αυστραλίας, που ολοκληρώθηκε χθες στη Μελβούρνη. Κι αν η
επιτυχία της νεαρής Ελβετίδας ήταν, λίγο-πολύ, αναμενόμενη, δεν ισχύει το ίδιο
και για τον Τσέχο πρωταθλητή.

Πετρ Κόρντα. Σε ηλικία 30 χρόνων, νίκησε σε τουρνουά «Γκραν Σλαμ»

Ο Πετρ Κόρντα ήταν Νο 7 στην παγκόσμια κατάταξη και ελάχιστοι ήταν αυτοί που
θα τον συμπεριελάμβαναν στα φαβορί. Έστω κι αν είχε δείξει αρκετές φορές
δείγματα αρκετά καλού παίκτη. Ο Τσέχος νίκησε 6-2, 6-2, 6-2 στον τελικό τον
Μαρτσέλο Ρίος από το Σαντιάγκο της Χιλής και έγινε ο δεύτερος... «30άρης» που
κατέκτησε τίτλο σε τουρνουά «Γκραν Σλαμ» τα τελευταία χρόνια, μετά τον Αντρές
Γκόμεζ από τον Ισημερινό, που ήταν νικητής (σε ηλικία 31 χρόνων) το 1990, στο
«Ρολάν Γκαρός». Το παιχνίδι είχε διάρκεια μία ώρα και 25 λεπτά και ο Κόρντα
έτρεξε αμέσως στο σημείο της κερκίδας στο οποίο ήταν η σύζυγός του Ρεγκίνα, η
4χρονη κόρη του Τζέσικα και ο προπονητής του Ίβο Βέρνερ. Ο Κόρντα δεν ήταν...
πρωτάρης όσον αφορά τη συμμετοχή σε τελικό «Γκραν Σλαμ». Το 1992 ήταν φιναλίστ
στο «Ρολάν Γκαρός» (είχε ηττηθεί από τον Τζιμ Κούριερ).

Ο Κόρντα ευτύχησε από πολύ νωρίς να είναι κοντά σε σπουδαίους παίκτες. Πριν
από έξι χρόνια, ήταν κοντά στον Ρομπ Λέιβερ, έζησε στο γήπεδο τον Ιβάν Λεντλ
(ως «ball boy»), ενώ ήταν πάντα θαυμαστής του Μπγιόρν Μποργκ. Είχε όμως
αρκετές ατυχίες στην καριέρα του, με αποτέλεσμα να μην καταφέρει ποτέ μία
σημαντική διάκριση. Τα τελευταία χρόνια αντιμετώπισε πολλά προβλήματα
τραυματισμού, αλλά πέρυσι άρχισε να επανέρχεται με αξιώσεις στα κορτ. Στο
«Φλάσινγκ Μέντοου» έφθασε έως την προημιτελική φάση, κι αφού στον τέταρτο γύρο
είχε αποκλείσει τον Σάμπρας. Στη συνέχεια, νίκησε στο τουρνουά της
Στουτγκάρδης, ενώ και το 1998 άρχισε με τον καλύτερο τρόπο (νικητής στο
τουρνουά προετοιμασίας για το ΟΠΕΝ της Αυστραλίας). Για την χθεσινή του
επιτυχία, ο Κόρντα θα πάρει 412.000 δολάρια.

Μαρτίνα Χίνγκις. Υπερασπίστηκε με επιτυχία τον τίτλο της στο ΟΠΕΝ της Αυστραλίας

Στις γυναίκες, η Μαρτίνα Χίνγκις δεν δυσκολεύτηκε να νικήσει την Ισπανίδα
Κοντσίτα Μαρτίνεθ 6-3, 6-3 σε 84 λεπτά και να γίνει η νεώτερη παίκτρια στην
ιστορία που κατάφερε να υπερασπιστεί τον τίτλο σε τουρνουά «Γκραν Σλαμ» (είχε
νικήσει στον τελικό πέρυσι την Μαρί Πιρς). Για τη νίκη της πήρε 383.000
δολάρια και ουσιαστικά πρόκειται για τη νεώτερη αθλήτρια στην ιστορία του
τένις που έχει ξεπεράσει τα πέντε εκατομμύρια δολάρια για τις έως τώρα
επιτυχίες της! Μάλιστα, στη Μελβούρνη η Χίνγκις ήταν νικήτρια και στο «διπλό»,
με παρτενέρ την 15χρονη Κροάτισσα Μιρχάνα Λούτσιτς, που θεωρείται από τα νέα
ταλέντα στο παγκόσμιο τένις.

Η 17χρονη Ελβετίδα κυριαρχεί τους τελευταίους 18 μήνες στα διεθνή τουρνουά και
πολλοί αναρωτιούνται τι θα μπορούσε να συμβεί αν συμμετείχαν στους αγώνες η
Στέφι Γκραφ και η Μόνικα Σέλες.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O21</CAT>
<ED>
Κωδικός άρθρου: A16054O211</ED>
<ID>
ID:129313

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O21&aa=1</URL></REF>


Article

<CATEGORY>vin10</CATEGORY>

 <H5>ΒΛΑΧΟΣ
</H5><H2>Είδε γροθιές στην πρεμιέρα
</H2>
ΕΠΕΙΣΟΔΙΑΚΟ ήταν το ντεμπούτο του Μιχάλη Βλάχου στο πρωτάθλημα Α' κατηγορίας
της Αγγλίας, με τα χρώματα της Πόρτσμουθ.

Κατά τη διάρκεια της ­ κρίσιμης ­ αναμέτρησης με τη Σέφιλντ Γιουνάιτεντ (δεν
αγωνίστηκε ο τραυματίας Μπορμπόκης) στο Φράτον Παρκ, ο οπαδός των
φιλοξενουμένων Τζον Μάικλ Κόρκερ, 34 ετών, μπήκε στον αγωνιστικό χώρο και με
δεξί χουκ έθεσε νοκ άουτ τον επόπτη Έντουαρντ Μάρτιν.

Το επεισόδιο συνέβη λίγο πριν από τη λήξη του ημιχρόνου, όταν ο διαιτητής ­
ύστερα από υπόδειξη του Μάρτιν ­ απέβαλε τον τερματοφύλακα της Γιουνάιτεντ
Σάιμον Τρέισι, γιατί ανέτρεψε έξω από τη μεγάλη περιοχή τον επιθετικό της
Πόρτσμουθ, Στιβ Κλάριντζ.

Σε έξαλλη κατάσταση, ο Κόρκερ εισέβαλε στον αγωνιστικό χώρο και γρονθοκόπησε
τον επόπτη, πριν συλληφθεί από δέκα υπαλλήλους της Πόρτσμουθ. Ο άτυχος
επόπτης, αφού έμεινε αναίσθητος για πέντε λεπτά, στη συνέχεια ­ και με αρκετά
προβλήματα ­ κατάφερε να διεκπεραιώσει τις υποχρεώσεις του στον αγώνα και στη
συνέχεια διακομίστηκε στο νοσοκομείο, όπου παρέμεινε για προληπτικούς λόγους,
για 24 ώρες.

Ο Κόρκερ αφέθηκε ελεύθερος με χρηματική εγγύηση, ενώ είναι υποχρεωμένος να
παρουσιαστεί στο δικαστήριο του Πόρτσμουθ στις 16 Φεβρουαρίου.

Για την ιστορία να αναφέρουμε πως το παιχνίδι έληξε ισόπαλο 1-1, ενώ ο Μιχάλης
Βλάχος στο ντεμπούτο του (αγωνίστηκε 90 λεπτά) δέχτηκε κίτρινη κάρτα.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O21</CAT>
<ED>
Κωδικός άρθρου: A16054O212</ED>
<ID>
ID:129356

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O21&aa=2</URL></REF>


Article

<CATEGORY>vin10</CATEGORY>

 <H5>ΜΑΝΤΣΕΣΤΕΡ
</H5><H2>ΑΓΓΛΙΑ
</H2><H2>Πρώτη ήττα στο Ολντ Τράφορντ
</H2>
Ο «εκτελεστής» της Μάντσεστερ, Τόνι Κότι (στη μέση), δέχεται τα συγχαρητήρια
των συμπαικτών του

ΣΤΗΝ ΠΡΩΤΗ της φετινή ήττα στο Ολντ Τράφορντ
υποχρέωσε η νέα ομάδα του Θοδωρή Ζαγοράκη, Λέστερ, τη Μάντσεστερ Γιουνάιτεντ
(1-0), βάζοντας «φωτιά» στην κορυφή του βαθμολογικού πίνακα

Τέσσερις ομάδες ­ Τσέλσι, Μπλάκμπερν, Λίβερπουλ και Άρσεναλ ­ αναπτέρωσαν τις
ελπίδες τους για την κατάκτηση του τίτλου, καθώς η διαφορά που τους χωρίζει
από τους «μπέμπηδες» μειώθηκε στους τέσσερις βαθμούς (για τις τρεις πρώτες).

Η ήττα, αλλά περισσότερο η κακή εμφάνιση της Μάντσεστερ, εξόργισε τον Άλεξ
Φέργκιουσον, ο οποίος τόνισε πως αν η ομάδα του κάνει μια-δυο ακόμη ήττες,
τότε σίγουρα θα χάσει το πρωτάθλημα.

Ο μάνατζερ της Λέστερ, Μάρτιν Ο' Νιλ, προσπάθησε να κατευνάσει τα πνεύματα,
δηλώνοντας πως η Μάντσεστερ είναι ικανή να κατακτήσει όχι μόνο το πρωτάθλημα
Αγγλίας αλλά και το Κύπελλο Πρωταθλητριών.

Χωρίς νικητή έληξε το ντέρμπι κορυφής ανάμεσα στη Λίβερπουλ και την Μπλάκμπερν
(0-0), λόγω κυρίως του τερματοφύλακα των φιλοξενουμένων Τιμ Φλάουερς. Μάλιστα
ο τελευταίος λόγω των εξαιρετικών του εμφανίσεων αναμένεται σήμερα να κληθεί
στην εθνική Αγγλίας

Αναλυτικά τα αποτελέσματα:

Άρσεναλ - Σάουθαμπτον 3-0 (Μπέργκαμπ 62', Άνταμς 67', Ανελκά 67'). Μπόλτον -
Κόβεντρι 1-5 (Σέλαρς 22' - Γουίλαν 25', Χάκερμπι 57', 65', Ντάμπλιν 73', 79').
Τσέλσι - Μπάρνσλεϊ 2-0 (Βιάλι 22', Χιουζ 47'). Κρύσταλ Πάλας - Λιντς 0-2
(Ουάλας 7', Χάσελμπάινκ 13'). Ντέρμπι - Τότεναμ 2-1 (Στάριντζ 25', Γουάνκοπ
76'-Φοξ 46'). Λίβερπουλ - Μπλάκμπερν 0-0. Μάντσεστερ Γιουνάιτεντ - Λέστερ 0-1
(Κότι 28'). Σέφιλντ Γουένζντεϊ - Γουίμπλεντον 1-1 (Πέμπριντζ 14' - Χιουζ 21').
Γουέστ Χαμ - Έβερτον 2-2 (Σινκλέρ 9', 47' - Μπάρμπι 25', Μαντέρ 58').


<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O21</CAT>
<ED>
Κωδικός άρθρου: A16054O213</ED>
<ID>
ID:129390

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O21&aa=3</URL></REF>


Article

<CATEGORY>vin10</CATEGORY>

 <H5>ΚΑΙ ΔΙΕΘΝΗΣ ΕΠΙΔΟΣΗ ΤΗΣ ΚΟΦΦΑ ΣΤΑ 200 μ.
</H5><H2>ΣΤΙΒΟΣ
</H2><H2>4 ρεκόρ στο ΣΕΦ
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

ΟΙ μεγάλες επιδόσεις δεν ήλθαν στα σπριντ (με εξαίρεση τα 23.01 της
Κατερίνας Κόφφα στα 200 μ.), αλλά δεν έλειψαν και χθες τα ρεκόρ από το Φάληρο,
αφού σημειώθηκαν τέσσερα πανελλήνια ανδρών ­ γυναικών και τρία εθνικά άλλων
χωρών (Νιγηρίας, Κύπρου ­ και παραλίγο θα είχαμε και ρεκόρ Τουρκίας)! Τα
πανελλήνια ρεκόρ σημείωσαν οι Νότης Παπούλιας στα 1.500 μ. (3.39.63 ­ παλαιό
Χρήστου Παπαχρήστου 3.41.67 από το 1982), Γωγώ Τσιλιγκίρη στο επί κοντώ (3.71-
παλαιό της Λίλης Ιακωβίδου 3.70 πριν από μία εβδομάδα), Παναγιώτης Στρουμπάκος
στα 1.500 μ. με 1.48.65 (παλαιό του ίδιου 1.48.66 από πέρυσι) και Χρύσα
Ιακώβου στα 3.000 μ. (8.58.80 - παλαιό της ίδιας 9.12.96 από το 1996).

ΠΑΓΚΥΠΡΙΑ

Τα παγκύπρια ρεκόρ σημειώθηκαν από την 17χρονη Μαρία Γρηγορίου (ΟΣΦΠ) στα 60
μ. με εμπόδια με 8.47 (γυναικών και νεανίδων) και από την 20χρονη Άννα
Φοιτίδου (Αχιλλέας Θεσσ.) στο επί κοντώ γυναικών με 3.71, το ρεκόρ Νιγηρίας
σημείωσε με 2.26 ο πρωταθλητής του ύψους Τόνι Ιντεάτα (Πανελλήνιος), που
προπονεί ο Οδυσσέας Παπατώλης, ενώ πλησίασε το ρεκόρ Τουρκίας στο ύψος (2.19)
ο Εσάτ Μπαϊρακτάρ, που πέρασε 2.16 και απέτυχε στα 2.20.

Ο ΠΑΥΛΑΚΑΚΗΣ

Στα 60 μ. ανδρών ο Άγγελος Παυλακάκης με 6.59 (ισοφάριση της φετινής του
επίδοσης) νίκησε τους Χάρη Παπαδιά (6.64) και Γιώργο Παναγιωτόπουλο (6.66)
στην πρεμιέρα τους. Στα 60 μ. γυναικών η 34χρονη Μαρία Τσώνη έκανε την
έκπληξη, νικώντας με 7.23 τις Κατερίνα Κόφφα (7.28), Κατερίνα Θάνου (7.31).
Στα 200 μ. ανδρών ξεχώρισε ο Γιώργος Παναγιωτόπουλος με 21.07 και ακολούθησαν
Θωμάς Σμπώκος (21.10) και Παναγιώτης Σαρρής (21.17). «Αέρας» η Κατερίνα Κόφφα
στα 200 μ. γυναικών με το υψηλού επιπέδου 23.01 και ανάμεικτα συναισθήματα
(«έτρεξα με ενόχληση στο πόδι στα δεύτερα 100 μ. και πέτυχα τέτοιο χρόνο, αλλά
φοβάμαι λίγο τον πόνο, μήπως δεν είναι κάτι επιπόλαιο»). Πιο κοντά της η
Χριστίνα Πανάγου με 24.05. Το «τιμ Ευαγγελόπουλου» (Κόφφα, Παυλακάκης,
Σμπώκος) καλά κρατεί, αλλά και εκείνο του Χρήστου Τζέκου (Παναγιωτόπουλος,
Παπαδιάς, Θάνου) δεν ανησυχεί, αφού ο μεν Παναγιωτόπουλος ήταν ικανοποιημένος
από την πρεμιέρα του και για τους άλλους δύο έγινε γνωστό ότι είναι ακόμη πολύ
«σφιχτοί» από την προπόνηση.

*** Αξιόλογες, επίσης, επιδόσεις πρωταθλητών στους άνδρες τα 19.10 του
Αλέξανδρου Λεωνίδη (σφαίρα), τα 7.59 του Δημήτρη Φιληνδρά και τα 7.40 του
Τάσου Μακρυνικόλα (μήκος), τα 18.08 της Πόπης Ουζούνη (σφαίρα), τα 13.89 της
Όλγας Βασδέκη και τα 13.40 της Παρασκευής Τσιαμήτα (τριπλούν).

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O22</CAT>
<ED>
Κωδικός άρθρου: A16054O221</ED>
<ID>
ID:129314

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O22&aa=1</URL></REF>


Article

<CATEGORY>vin10</CATEGORY>

 <H5>ΧΑΝΤΜΠΟΛ
</H5><H2>Το Κιλκίς «βούλιαξε» τους πρωταθλητές </H2>
Ο δεινός σκόρερ Μένιος Γεωργούδης σε επίθεση στον αγώνα Σχ. Ξυνή - Αθηναϊκού,
προχθές στο Μενίδι

ΤΟ ΚΙΛΚΙΣ Κ. ΜΑΧ έκανε την έκπληξη στη 15η αγωνιστική της Α1 χάντμπολ ανδρών
νικώντας στη Βέροια την πρωταθλήτρια ΓΕΒ με 24-23 (χάι σκόρερ Τζαμτζής,
Γεωργιάδης, Γκουτζουβελίδης από 5 - Α. Πρωτογέρης 7) και «βυθίζοντάς» την 7
βαθμούς πίσω από τον πρωτοπόρο Δούκα.

Τα άλλα αποτελέσματα: Δούκας - Πανιώνιος 31-21 (Τσαβδαρίδης 9 - Τσινικλίδης
7). Σχ. Ξυνή - Αθηναϊκός ΚΟΡΕΛΚΟ 34-30 (Θεοχαρόπουλος, Μ. Γεωργούδης από 9 -
Ι. Κατούντας 10). Αρχέλαος - Ιωνικός Ν.Φ. 17-22 (Σουγγάρας, Βελιτσιάνος από 4
- Φωλιάς 6). Φίλιππος - Τρίτων ΑΙΟΛΙΚΗ 25-20.

Η βαθμολογία (15 αγ.): Δούκας 25, Σχ. Ξυνή και Ιωνικός Ν.Φ. 20, Γ.Ε. Βέροιας
18, Κιλκίς 17, Αθηναϊκός και Πανελλήνιος 15, Βριλήσσια 13, Φίλιππος και
Αρχέλαος 12, Τρίτων 11, Πανιώνιος 2.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O22</CAT>
<ED>
Κωδικός άρθρου: A16054O223</ED>
<ID>
ID:129391

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O22&aa=3</URL></REF>


Article

<CATEGORY>vin10</CATEGORY>

 <H5>ΠΙΝΓΚ - ΠΟΝΓΚ
</H5><H2>Πέμπτος ο Κρεάνκα
</H2><H2></H2>
ΝΕΑ ΕΠΙΤΥΧΙΑ για τον Καλίνο Κρεάνκα και το ελληνικό πινγκ πονγκ η 5η θέση που
κατέκτησε ο ρουμανικής καταγωγής πρωταθλητής μας στο Τοπ 12 της Ευρώπης, στο
Χάλμσταντ της Σουηδίας.

Ο Κρεάνκα (Νο 8 στην Ευρώπη) νίκησε τον Γάλλο Ζαν-Φιλίπ Γκατιάν (Νο 5) με 3-1,
τον Αυστριακό Βέρνερ Σλάγκερ (Νο 11) με 3-2 και τον Ρώσο Ντμίτρι Ναζούνοφ (Νο
14) με 3-0 και ηττήθηκε από τον Βέλγο Ζαν-Μισέλ Σεβ με 2-3 και τον Σουηδό
παγκόσμιο πρωταθλητή Γιάν-Όβε Βάλντνερ με 0-3.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O22</CAT>
<ED>
Κωδικός άρθρου: A16054O224</ED>
<ID>
ID:129412

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O22&aa=4</URL></REF>


Article

<CATEGORY>vin10</CATEGORY>

 <H5>Ο ΗΡΑΚΛΗΣ «ΕΚΟΨΕ» ΤΟ ΑΗΤΤΗΤΟ ΤΟΥ ΟΛΥΜΠΙΑΚΟΥ ­ ΠΛΗΣΙΑΖΕΙ Ο ΑΡΗΣ
</H5><H5>ΒΡΙΛΗΣΣΙΑ
</H5><H5>Κράτησαν το αήττητο
</H5><H2>ΒΟΛΕΪ
</H2><H2>Νέα τροπή
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

ΜΕ «ψυχή» και μυαλό έφτασε στη μεγάλη έκπληξη (3-2 τον Ολυμπιακό στη Γλυφάδα)
ο Ηρακλής, ανατρέποντας την εικόνα ότι υπάρχει φαβορί, τουλάχιστον για την
κανονική περίοδο της Α1 βόλεϊ ανδρών.

Ο μεγάλος προχθές Κυριαζής και ο εκπληκτικός συνολικά Ηρακλής, δεν πτοήθηκαν
από την επιθετική δύναμη του Ντράκοβιτς

Η 12η αγωνιστική ολοκληρώνεται σήμερα με τον αγώνα Κτησιφώντα - Παναθηναϊκού
(έναρξη 16.30 ­ από 17.45 στην ΕΤ1).

ΟΛΥΜΠΙΑΚΟΣ - ΗΡΑΚΛΗΣ 2-3 (15-6, 12-15, 5-15, 15-7, 12-15).

Ο Ηρακλής δεν φοβήθηκε το λιοντάρι του Πειραιά και αιφνιδιάζοντάς το στη φωλιά
του, στη Γλυφάδα, έφτασε πανάξια στον δεύτερο φετινό άθλο (μετά το 3-1 στην Ορεστιάδα).

Οι γηπεδούχοι, μετά το εύκολο 1ο σετ και το 7-4 στο 2ο, δέχθηκαν δύο
«ροπαλιές» και συνήλθαν όταν ήταν ο κίνδυνος ήταν μεγάλος, φέρνοντας ­ με
εντυπωσιακή απόδοση ­ το ματς στο τάι μπρέικ. Τότε βάρυνε το στοιχείο τού
λιγότερο αγχωμένου, και αυτοί ήταν οι φιλοξενούμενοι. Προηγούντο συνεχώς (2-5,
5-9, 10-12, 11-14).

Στο τέλος οι «ερυθρόλευκοι» τα έβαλαν με τον β' διαιτητή (α' ήταν ο Ρουσάκης)
Ανδρονικίδη, του οποίου ενόχλησαν κάποιες υποδείξεις σε όχι κρίσιμα σημεία στο
3ο σετ και άκουσε διάφορα από κάποιους της λιγοστής κερκίδας του Ολυμπιακού.
Ίσως υπήρξε λάθος στη φάση που έγινε το 11-14 στο τάι μπρέικ («φιλέ» στον
Ψάρρα), ενώ ο Ολυμπιακός είχε επίθεση στοχεύοντας στο 12-13.

Από τον Ηρακλή, που στάθηκε ως ίσος προς ίσον απέναντι στον μεγάλο αντίπαλό
του, πρωταγωνιστές της νίκης ήταν οι Ρουσάκης (79% υποδ., 72% επιθ., 2 μπλοκ),
Κυριαζής (71% υποδ., 75% επιθ.), Πλεσάκοφ (70% επιθ., 4 μπλοκ). Σπουδαίοι οι
Μίλιτς (59% επιθ.), Αποστόλου (78% επιθ., 4 μπλοκ) και ο πασέρ Δεληκώστας.

Πιο σταθεροί από τον Ολυμπιακό (που είχε την ατυχία να αγωνιστεί με τον
ελάχιστα γνωστό στους παίκτες πασέρ Ψάρρα αντί του ασθενούς Κουρνέτα) ήταν οι
Ντράκοβιτς (72% επιθ., 2 μπλοκ), Γκιούρδας (83% υποδ., 75% επιθ., αλλά
υπέρμετρα νευρικός), Θεοδωρίδης (81% επιθ., 4 μπλοκ). Υστέρησαν οι ξένοι Ποπόφ
- Μέρλο.

Ο προπονητής των νικητών Αλέκος Λεώνης τόνισε: «Η καλή υποδοχή μας βοήθησε να
χτυπήσουμε το ματς. Δείξαμε ότι μπορούμε υψηλούς στόχους».

Ο Τζανπάολο Μοντάλι, αφού χρειάστηκε τουλάχιστον μισή ώρα για να συνεννοηθεί
με τον πρόεδρο του ΟΣΦΠ Λεωνίδα Θεοδωρακάκη (που ήταν έξαλλος για την ήττα και
δεν ήθελε να ακούει για κάποια καθυστέρηση μισθών των ξένων παικτών),
υπογράμμισε: «Επέδρασε η απουσία του Κουρνέτα, αλλά φταίνε οι υπόλοιποι
παίκτες και όχι ο Ψάρρας. Τώρα πρέπει να νικήσουμε τον Άρη στη Θεσσαλονίκη».

ΗΡΑΚΛΗΣ (Α. Λεώνης): Δεληκώστας 2+1, Μίλιτς 6+14, Κυριαζής
15+14, Ρουσάκης 13+11, Πλεσάκοφ 9+9, Δεσλής 0+3 - Αποστόλου 6+4, Ιωαννίδης,
0+1, Μπελουμπέκοφ.

ΟΛΥΜΠΙΑΚΟΣ (Τζ. Μοντάλι): Ψάρρας 3+0, Ντράκοβιτς 6+21, Γκιούρδας
11+15, Ποπόφ 10+7, Μέρλο 3+3, Τσακιρόπουλος 6+10 - Θεοδωρίδης 5+4,
Χριστοφιδέλης 0+1.

*** ΑΡΗΣ - ΠΑΝΕΛΛΗΝΙΟΣ 3-0 (15-6, 16-14, 15-3).

Με πρωταγωνιστές Κράβαρικ (70% επιθ., 5 άσοι), Κόβαζικ (80% υποδ., 77% επιθ.)
οι πρωταθλητές ανησύχησαν μόνο στο 2ο σετ από τον Πανελλήνιο που είχε κορυφαίο
τον Παππά (92% υποδ., 71% επιθ.).

ΑΡΗΣ (Κ. Χαριτωνίδης): Ι. Χαριτωνίδης 3+1, Κράβαρικ 13+12,
Παπακοσμάς 1+7, Κόβαζικ 10+9, Αλεξανδρόπουλος 5+6, Μητρούδης 1+3 - Μούχλιας
3+3, Ιωαννίδης.

ΠΓΣ (Ι. Λάιος): Κωνσταντινίδης 1+0, Λάππας 1+12, Παππάς 3+14,
Ρουμελιώτης 2+6, Α. Ναλμπάντης 5+5, Κ. Ναλμπάντης 4+5 - Λακασάς, Μπαλαγιάννης, Παπαδάκης.

*** ΟΡΕΣΤΙΑΔΑ DIANA - Α.Ε. ΚΟΜΟΤΗΝΗΣ 3-0 (15-8, 15-5, 15-5).

Οι άσοι (5) και τα μπλοκ (7) του Ζελιάσκοφ και η επίθεση των Σαμαρά (81%),
Μπάεφ (75%) εκμηδένισαν την αντίσταση των φιλοξενουμένων (κορυφαίος Αρσόφ, 63% επιθ.).

ΟΡΕΣΤΙΑΔΑ (Γ. Τεκτονίδης): Μποζίδης 7+2, Γραμματικόπουλος 2+8,
Σαμαράς 5+6, Μπάεφ 4+11, Ζελιάσκοφ 17+9, Παπάζογλου 7+2 - Κεμανετζής 0+2,
Αμαξόπουλος 3+1, Πέτρογλου 0+3, Μοσχοφίδης 1+1.

ΚΟΜΟΤΗΝΗ (Α. Μασσιάς): Σ. Μασσιάς, Αρσόφ 5+16, Μητράκας 4+2,
Λαμπιριόφ 1+10, Γκιρτζίκης 2+4, Γκορτσανιούκ 2+2 - Μελάς 0+1, Καρχιαδάκης 0+1, Τσολακίδης.

*** ΑΕΚ - ΠΑΟΚ 3-0 (15-7, 15-10, 15-7).

Τζούριτς (71% επιθ., 7 άσοι), Πανούσος (79% επιθ.), Γκουντίμα (81% επιθ., 4
μπλοκ) δεν άφησαν τον φιλότιμο ΠΑΟΚ (κορυφαίος Χριστοφορίδης, 69% επιθ.) να απειλήσει.

ΑΕΚ (Σ. Πολύζος): Μουστακίδης 2+0, Τζούριτς 15+13, Πανούσος
7+13, Αθανασιάδης 5+9, Γκουτίμα 6+7, Φάκας 2+4 - Μπουγάς 1+0, Κλήμος 0+2.

ΠΑΟΚ (Χ. Πάτρας): Καλμαζίδης 1+5, Φλώρος 2+7, Γεωργιάδης 5+10,
Τσιγγίδης 2+6, Χριστοφορίδης 3+17, Μήττας 4+0.

*** ΦΙΛΙΑ ΗΛΙΟΥΠΟΛΗΣ - ΕΘΝΙΚΟΣ ΑΛΕΞΑΝΔΡΟΥΠΟΛΗΣ 3-0 (15-11, 15-5, 15-13).

Οι ακραίοι Οικονόμου (84% υποδ. - 78% επιθ.), Μάριτς (84% υποδ. - 75% επιθ.)
έκαναν τη διαφορά υπέρ των γηπεδούχων.

ΦΙΛΙΑ (Π. Μπακοδήμος): Καζάζης 2+0, Μπατιστάτος 3+12, Οικονόμου
7+18, Μάριτς 9+11, Αμαριανάκης 7+3, Πισιμίσης 3+6 - Χατζηκάλφας.

ΕΘΝΙΚΟΣ (Α. Γιαννακόπουλος): Αυτζιόγλου 2+1, Ντραγκίεφ 4+14,
Ανδραβίζος 4+6, Ζλατιλίδης 4+5, Κίτσιος 3+8, Κούτρας 5+4 - Ανδρεάδης 0+1,
Μόκαλης 2+2.


ΟΥΔΕΝ πρόβλημα για τα Βριλήσσια στο Πρωτάθλημα Α1 βόλεϊ γυναικών, αφού
κράτησαν το αήττητο με 3-0 (15-10, 15-2, 15-11) επί του Ιωνικού στη Νέα Φιλαδέλφεια.

Στους άλλους αγώνες της 13ης αγωνιστικής: Νίκη Αλεξ. - Άγ. Σώστης ΣΑΒΒΑΛΑΣ 2-3
(15-9, 12-15, 8-15, 15-13, 19-21). Παναθηναϊκός - Ε.Α. Λάρισας 3-1 (15-4,
15-1, 14-16, 15-11). Φιλαθλητικός - Γ.Σ. Ηλιούπολης 3-0 (15-3, 15-2, 15-7).
Άρης Θεσσ. - Κοζάνη 3-0, Παπάγου - Ολυμπιακός 0-3.

Βαθμολογία (13 αγ.): Βριλήσσια 26, Φιλαθλητικός 25, Παναθηναϊκός 24,
Άρης και Άγ. Σώστης 21, Ολυμπιακός 20, Νίκη και Λάρισα 19, Ηλιούπολη 16,
Ιωνικός Ν.Φ. 15, Παπάγου και Κοζάνη 14.

*** Στο Πρωτάθλημα Α2 ανδρών ο Ιωνικός Νικαίας λύγισε γηπεδούχος και
τον Αριστοτέλη Σκύδρας 3-1 και συνεχίζει ακάθεκτος. Τ' αλλα αποτελέσματα της
10ης αγωνιστικής: Ε.Α. Πατρών - Ιωνικός Ν.Φ. 3-2, Ζαφειράκης - Μίλων 3-0, Α.Ο.
Σερρών - Ολυμπιάδα 3-1, Έσπερος - Φάρος 0-3, Ήφαιστος D.F. ΧΡΗΜΑΤΙΣΤΗΡΙΑΚΗ -
Γρεβενά 3-0. Βαθμολογία (10 αγ.): Ιωνικός Νικ. 20, Ήφαιστος 18, Αριστοτέλης
και Ζαφειράκης 17, ΕΑΠ 16, Ολυμπιάδα, Φάρος και Ιωνικός Ν.Φ. 15, Σέρρες 14,
Μίλων 13, Γρεβενά 11, Έσπερος 10.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O23</CAT>
<ED>
Κωδικός άρθρου: A16054O231</ED>
<ID>
ID:129315

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O23&aa=1</URL></REF>


Article

<CATEGORY>vin10</CATEGORY>

 <H5>ΖΗΜΙΑ
</H5><H2>Ψίθυροι - βία είναι εδώ
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>Από παράδοση, ο μήνας Φεβρουάριος θεωρείται στα ποδοσφαιρικά πρωταθλήματα ο
πλέον αποφασιστικός. Και όχι μόνο. Κάποιοι τον θεωρούν μήνα πονηρό, και
δυστυχώς, δεν είναι λίγοι αυτοί.

*** Η τοποθέτηση του Εμβολιάδη αμέσως μετά το δράμα της ομάδας του στη
Νέα Σμύρνη είναι χαρακτηριστική:

*** «Οι ψίθυροι μάς έκαμψαν», δήλωσε ο κόουτς, χωρίς όμως να κοιτάζει
στα μάτια τους δημοσιογράφους.

*** Λίγο νωρίτερα, ο δήμαρχος Νέας Σμύρνης Γ. Σιότροπος απείλησε... να
πάρει τα στοιχεία από νεαρό οπαδό που του ζήτησε εξηγήσεις για την ήττα.

*** Ουρλιάζοντας όμως με σημασία: «Δεν είμαι διοίκηση κύριε...»!

*** Αυτά είναι που καταστρέφουν το άθλημα και παράγουν τη βία.

*** Θέλετε άλλο παράδειγμα; Στη ­ μόνιμα ταραχοποιό ­ Νεάπολη.

*** Οι ποδοσφαιριστές του Ιωνικού προσπάθησαν όσο μπορούσαν όμως δεν
νίκησαν τη Βέροια.

*** Στο τέλος, οι γνωστοί - άγνωστοι νταήδες παραβίασαν το αποδυτήριο
και απείλησαν τους πάντες.

*** Ο συνάδελφος Θόδωρος Ακάλεστος γλίτωσε (από την αδέσποτη καρεκλιά)
με μικρό τραύμα στον δεξιό καρπό.

*** Ο Γιάτσεκ γλίτωσε εντελώς (ακόμη και να πάρει θέση) αφού πρόλαβε
να τρυπώσει στο γραφείο του...

*** Τριτοκοσμικά πράγματα. Δηλαδή το «νικάς, αλλιώς σε δέρνω...».

*** Είναι σχεδόν βέβαιο ότι τώρα τα στελέχη του Δ.Σ. της ΕΠΑΕ θα
πάρουν θέση, συνεδριάζοντας το ταχύτερο.

*** Έχουν κάποια μικροπροβλήματα με τον ΟΠΑΠ, άκουσα. Για καθυστέρηση χρήματος...

Φωτισμός για όλους...

Παρά την κακοκαιρία (και τη βροχή) σε όλη τη χώρα, οι περισσότεροι μαχητές
κατάφεραν να παίξουν καλό ποδόσφαιρο.

*** Ο Παναθηναϊκός, για παράδειγμα, με τον Βαζέχα σε παρατεταμένη
ρέντα, έκανε ό,τι ήθελε στο ΟΑΚΑ με την Παναχαϊκή.

*** Κρίμα για τους 5.000 πιστούς του «τριφυλλιού», που είδαν το
πλούσιο θέαμα από το αέτωμα του σταδίου με ομπρέλες και ταλαιπωρία.

*** Τώρα καταλαβαίνουν πόσο κοστίζουν τα λάθη μερικών θερμών φίλων τους...

*** Ο Πολωνός σέντερ φορ έπιασε ήδη (και) τον Σαραβάκο με 185 γκολ.

*** Δεν γεννάται θέμα, το νέο ρεκόρ βρίσκεται μπροστά του, μια και
υπάρχουν ακόμη 14 αγωνιστικές.

*** Ο Φραντζέσκος ξαναβρήκε τα φάλτσα του (και τον στόχο από φάουλ),
όμως ο ΠΑΟΚ δεν τα κατάφερε στην Ξάνθη.

*** Τι σημαίνει το χθεσινό 2-2; Ότι τα ματς των δύο ομάδων που
ακολουθούν για το Κύπελλο θα είναι πολύ δυνατά.

*** Πάντως, στο γήπεδο της Ξάνθης συνέβη χθες κάτι εντελώς απίστευτο
και που δεν πρέπει να επαναληφθεί.

*** Την στιγμή που ο ποδοσφαιριστής Νάγκμπε έπαιρνε φόρα για να
χτυπήσει την μπάλα σε πέναλτι, τα φώτα αυτοκινήτου που βρισκόταν πίσω από την
εστία και μάλιστα στη μεγάλη σκάλα τού έπαιξαν άσχημο παιγνίδι.

*** Ο εμπνευστής της χειρονομίας ενδεχομένως πέτυχε στο έργο του, αφού
ο Νάγκμπε δεν κατάφερε να σκοράρει, εντούτοις το μείζον θέμα παραμένει.

*** Και μην πει κανείς ότι τώρα που το γήπεδο απέκτησε φωτισμό δεν
ξέρουν πώς να τον χειριστούν;

Δείπνο με σημασία

Την τιμητική τους είχαν χθες αρκετά πρόσωπα των σπορ. Πρώτος ο αρχιδιαιτητής
Β. Βουράκης, χρυσοχόος.

*** Είχε την φαεινή ιδέα να παραθέσει δείπνο στον διαιτητή (του
σημερινού ντέρμπι) Παπαδάκο, στους βοηθούς του, αλλά και σε στελέχη της ΑΕΚ
και του Ολυμπιακού.

*** Μπράβο του. Ως κίνηση χαράζει δρόμο.

*** Την τιμητική του είχε επίσης ο προπονητής του Παναθηναϊκού Λευτέρης Σούμποτιτς.

*** Δύο ήττες στο φάιναλ φορ του Κυπέλλου και μάλιστα με ασήμαντη
προσπάθεια νομίζω πως τον καθιστούν τώρα καλύτερο πελάτη των διεκδικητών μιας
θέσης στην τελική τετράδα της Α1...

*** Παρ' όλ' αυτά, οι οπαδοί του Παναθηναϊκού χθες στο ποδόσφαιρο
ρυθμικά αποδοκίμαζαν τον... πρόεδρο.

*** Αυτόν που άλλοτε τού ζητούσαν «πάρε την ΠΑΕ».

*** Την τιμητική τους, τέλος, είχαν το Σαββατοκύριακο οι διαφημίσεις
μέσω του ιδιωτικού τηλεσταθμού που διέθεσε πακέτο στο κοινό τους αγώνες του μπάσκετ.

*** Και να ήταν η πρώτη φορά;

*** Φαίνεται στο κανάλι ο μόνος που δεν εκνευρίζεται είναι ο ταμίας!

*** Είτε είναι φίλαθλος είτε όχι...

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O24</CAT>
<ED>
Κωδικός άρθρου: A16054O241</ED>
<ID>
ID:129316

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O24&aa=1</URL></REF>


Article

<CATEGORY>vin10</CATEGORY>

 <H2>Ένα χάδι για τον κόουτς </H2>
ΑΠΟ τις εξαιρετικά ωραίες στιγμές του μπάσκετ. Ο (νικητής) Γιάννης Ιωαννίδης
χαϊδεύει στο αριστερό μάγουλο τον (ηττημένο) Ντούσαν Ίβκοβιτς, αμέσως μετά τον
ημιτελικό του Σαββάτου στη Θεσσαλονίκη. 
Είναι στιγμές που τις έχει ανάγκη και το άθλημα και το κοινό.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O24</CAT>
<ED>
Κωδικός άρθρου: A16054O242</ED>
<ID>
ID:129357

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O24&aa=2</URL></REF>


Article

<CATEGORY>vin10</CATEGORY>

 <H2>Σάββατο στον Βύρωνα
</H2>
ΔΥΟ οι εκπλήξεις για τους θεατές το Σάββατο στον Βύρωνα: η ήττα της γηπεδούχου
Δόξας από τη... συνονόματη τής Δράμας ­ ουραγό της Β' Εθνικής ­ και η παρουσία
της βοηθού διαιτητή Αντωνίας Κοκότου, η οποία τα πήγε περίφημα. Εδώ, η κυρία
Κοκότου με το σημαιάκι και την κίνηση υποδεικνύει φάουλ.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O24</CAT>
<ED>
Κωδικός άρθρου: A16054O243</ED>
<ID>
ID:129392

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O24&aa=3</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Αχαλίνωτο παρασκήνιο
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΕΞΑΙΡΕΤΙΚΟ ενδιαφέρον παρουσιάζουν τα αποτελέσματα έρευνας της εταιρείας
δημοσκοπήσεων V. PRC για την αξιοπιστία του εφετινού πρωταθλήματος
ποδοσφαίρου, που δημοσιεύει σήμερα η «ΟΜΑΔΑ».

«Δεν είναι έντιμο», υποστηρίζει το 52,2% των ερωτηθέντων, ενώ μόλις 15,8% έχει
την αντίθετη γνώμη.

Την ευθύνη γι' αυτό, σύμφωνα με την έρευνα, φέρουν οι παράγοντες (ποσοστό
39,7%) και η αθλητική ηγεσία (21,4%), ενώ το 9,9% των ερωτηθέντων χρεώνει στη
διαιτησία τις ρίζες του κακού.

Αυτά είναι τα βασικά μεγέθη, ενώ μικρότερα ποσοστά συγκεντρώνουν άλλες
κατηγορίες και όσοι δεν εκφράζουν γνώμη.

Δεν αποτελεί είδηση ότι το ελληνικό ποδόσφαιρο είναι νοθευμένο. Η έρευνα όμως
της εταιρείας V. PRC έρχεται να κεντρίσει την άρνηση των δύσπιστων, αφού
παρουσιάζει συγκεκριμένες θέσεις σημαντικού δείγματος φιλάθλων.

Θα ήταν σημαντικό να κέντριζε και το ενδιαφέρον των αρμοδίων του ποδοσφαίρου
μας, της ΕΠΟ και της ΕΠΑΕ, που έχουν και την ευθύνη της καθαρότητας των
πραγμάτων στα γήπεδα τα τελευταία χρόνια.

Παραμένει ερωτηματικό αν οι μηχανισμοί που έχουν παγιδεύσει το ποδόσφαιρό μας
στην αναξιοπιστία θα σταματήσουν να λειτουργούν. Κι αυτό γιατί είναι αχαλίνωτη
η διάθεση του παρασκηνίου, στηριγμένη και στην εκ των διατάξεων υποχρέωση των
υγιών δυνάμεων να παρουσιάζουν, σε κάθε περίπτωση, ατράντακτα αποδεικτικά
στοιχεία. Λες και στα υπόγεια λειτουργούν ταμειακές μηχανές. Όσα συνέβησαν
μετά τη λήξη του χθεσινού αγώνα Ιωνικού-Βέροιας (1-1) φανερώνουν τη βαθύτατη
κρίση του ποδοσφαίρου μας. Αμφισβητώντας την καθαρότητα του αγώνα, οπαδοί του
Ιωνικού εισέβαλαν στα αποδυτήρια με άγριες διαθέσεις κατά των ποδοσφαιριστών
της ομάδας τους, δεν πέτυχαν τον στόχο τους και τα έκαναν γυαλιά-καρφιά στην
αίθουσα Τύπου, τραυματίζοντας ελαφρά και δημοσιογράφους. Όσοι μιλάνε για
διακρίσεις, ας δεχτούν επιτέλους ότι σ' ένα νοθευμένο ποδόσφαιρο δεν έχουν
αξία οι τίτλοι.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O24</CAT>
<ED>
Κωδικός άρθρου: A16054O244</ED>
<ID>
ID:129413

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O24&aa=4</URL></REF>


Article

<CATEGORY>vin10</CATEGORY>

 <H5>Ανάντ, Κράμνικ μοιράστηκαν την πρώτη θέση
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΟΛΟΚΛΗΡΩΘΗΚΕ ΧΘΕΣ το πανίσχυρο διεθνές τουρνουά «Χουγκόβενς» της ολλανδικής
πόλης Βικ ααν Ζέε. Με μοναδικό απόντα τον Κασπάροβ όλα τα μεγάλα ονόματα του
παγκόσμιου σκακιού ήταν εκεί, συμπεριλαμβανομένου και του Ανατόλι Κάρποβ που
πρόσφατα ανακηρύχθηκε παγκόσμιος πρωταθλητής. 
Οι αγώνες ήταν μία επιβεβαίωση της κυρίαρχης θέσης του Ινδού Ανάντ και του
Ρώσου Κράμνικ στο παγκόσμιο σκάκι, καθώς το τέλος των αγώνων τους βρήκε να
ισοβαθμούν στην πρώτη θέση με ένα βαθμό διαφορά από τον δεύτερο. Είναι
δεδομένο πια ότι μετά τον Κασπάροβ, οι δύο αυτοί παίκτες ακολουθούν. Έχουμε
ήδη μιλήσει για το ευνοϊκό καθεστώς μεταχείρισης του Κάρποβ στο παγκόσμιο
πρωτάθλημα (έπαιξε απευθείας στον τελικό αντιμετωπίζοντας τον Ανάντ, ο οποίος
για να φθάσει εκεί απέκλεισε αμέσως πριν και αλληλοδιαδόχως επτά ισχυρούς
αντιπάλους). 
Ο Κάρποβ στο τουρνουά αυτό δεν μπόρεσε να υπερασπιστεί τη φήμη του, καθώς
τερμάτισε στη μέση της βαθμολογίας με 50% ποσοστό επιτυχίας. Ήδη κάποιοι
μιλούν για προσπάθειες του Κασπάροβ να διοργανωθεί ένα ματς ανάμεσα στους
Κράμνικ και Ανάντ ώστε να αναδειχθεί ο παίκτης που θα τον αντιμετωπίσει σε ένα
αληθινό ματς για τον παγκόσμιο τίτλο.

Ο χθεσινός 13ος γύρος δεν είχε την ένταση που θα περίμενε κανείς. Η παρτίδα
Κάρποβ - Κράμνικ τελείωσε σε 21 κινήσεις με συμφωνία ισοπαλίας, καθώς ο Κάρποβ
δεν φαινόταν να θέλει να διακινδυνεύσει τα χειρότερα στο όνομα ενός μικρού
πλεονεκτήματος και ο Κράμνικ αρκούνταν στη δόξα του ισόβαθμου στην πρώτη θέση.
Αλλά ούτε ο Ανάντ θέλησε να διακινδυνεύσει τα κεκτημένα και η ισοπαλία με τον
Σίροβ συμφωνήθηκε στην 30ή κίνηση. 
Ουσιαστικός κερδισμένος του φιλήσυχου τελευταίου γύρου ο πάντα ισχυρός
Ολλανδός Τίμαν που αναρριχήθηκε στην ισοβαθμία της τρίτης θέσης. Τα αναλυτικά
αποτελέσματα του 13ου γύρου έχουν ως εξής:

Βαν ντερ Στέρεν - Νίμποερ 0,5-0,5 (44), Τοπάλοβ - Γκέλφαντ 0,5-0,5 (30), Ανάντ
- Σίροβ 0,5-0,5 (30), Κάρποβ - Κράμνικ 0,5-0,5 (21), Πόλγκαρ - Άνταμς 0,5-0,5
(38), Σάλοβ - Τίμαν 0-1 (39), Βαν Βέλι - Πίκετ 0-1 (58).

Τελική βαθμολογία: 1-2) Ανάντ, Κράμνικ 8,5, 3-5) Σίροβ, Άνταμς, Τίμαν 7,5,
6-10) Πόλγκαρ, Γκέλφαντ, Κάρποβ, Τοπάλοβ, Πίκετ 6,5, 11) Σάλοβ 5,5, 12)
Νίμποερ 5, 13) Βαν Βέλι 4,5, 14) Βαν ντερ Στέρεν 4 βαθμοί.

Παράλληλα παιζόταν ένα μικρότερης δυναμικότητας κλειστό τουρνουά 11 γύρων που
και αυτό ολοκληρώθηκε χθες. Ο Ουζμπέκος Καζιμτζάνοβ ήταν εντυπωσιακός σε όλη
τη διάρκεια των αγώνων, στον χθεσινό τελευταίο γύρο ηττήθηκε όμως από τον
Ολλανδό Ράιντερμαν που τον έφθασε στην πρώτη θέση. Η βαθμολογική διαφορά των
δύο παικτών από τους υπόλοιπους ήταν τεράστια.

Τελική βαθμολογία: 1-2) Καζιμτζάνοβ (Ουζμπ. 2.565), Ράιντερμαν (Ολλ. 2.480) 9
βαθμοί σε 11 αγώνες, 3-5) Κομπάλια (Ρωσ. 2.500), Σακέντ (ΗΠΑ 2.535), Βαν ντερ
Βιλ (Ολλ. 2.525) 6 βαθμοί, 6-7) Βαν ντεν Ντόελ (Ολλ. 2.485), Ξιέ Ζουν (Κίνα
2.485) 5,5, 8) Άλτερμαν (Ισρ. 2.615) 5, 9) Κουίφ (Ολλ. 2.460) 4,5, 10) Μπλέες
(Ολλ. 2.445) 4, 11) Μπόσμπουμ (Ολλ. 2.450) 3, 12) Τσερνιάεβ (Ρωσ. 2.465) 2,5 βαθμοί.

Κάρποβ - Κράμνικ (13ος γύρος)

1. δ4 Ιζ6 2. γ4 ε6 3. Ιζ3 δ5 4. η3 δ: γ4 5. Αη2 Ιγ6 6. Βα4 Αβ4 7. Αδ2 Αδ6 8.
0-0 0-0 9. Β: γ4 ε5 10. δ: ε5 Ι: ε5 11. Ι: ε5 Α: ε5 12. Αγ3 Βε7 13. Α: ε5 Β:
ε5 14. Ιγ3 γ6 15. Πζδ1 Αε6 16. Ββ4 Παβ8 17. Πδ2 α5 18. Ββ6 Ιδ7 19. Βδ4 Β: δ4
20. Π: δ4 Πζδ8 21. Παδ1 Ρζ8 0,5-0,5

Άνταμς - Τοπάλοβ (12ος γύρος)

1. ε4 γ5 2. Ιζ3 δ6 3. δ4 γ: δ4 4. Β: δ4 Αδ7 5. γ4 Ιγ6 6. Βδ2 η6 7. Αε2 Αη7 8.
0-0 Αη4 9. Ιγ3 Ιζ6 10. Πβ1 0-0 11. β3 Ιδ7 12. Αβ2 Ιγ5 13. Πζδ1 α6 14. Βε3 Α:
ζ3 15. Α: ζ3 ε6 16. η3 Βγ7 17. Αη2 Πζδ8 18. Ιε2 Α: β2 19. Π: β2 Παγ8 20. Ιγ3
Βα5 21. Πβδ2 β5 22. γ: β5 α: β5 23. Αζ1 Ια7 24. Π: δ6 Π: δ6 25. Π: δ6 β4 26.
Ια4 Ιβ5 27. Α: β5 Β: β5 28. Ιβ6 Πβ8 29. Ιγ4 Ια4 30. Βδ3 Ιγ3 31. α4 Βη5 32. Ρη2
Βγ1 33. α5 Βα1 34. α6 Πζ8 35. Ιε5 Ιε2 36. Β: ε2 Β: ε5 37. Βδ3 Βα5 38. Βγ4 θ5
39. θ4 1-0

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: O99</CAT>
<ED>
Κωδικός άρθρου: A16054O992</ED>
<ID>
ID:129362

</ID><URL>http://ta-nea.dolnet.gr/neaweb/neafile.print_unique?e=A&f=16054&m=O99&aa=2</URL></REF>


Article

<CATEGORY>vin09</CATEGORY>

 <H5>ΑΡΧΙΖΕΙ ΣΗΜΕΡΑ ΤΟ «ΠΑΙΧΝΙΔΙ ΤΩΝ ΤΕΣΣΑΡΩΝ» ­ ΤΟ ΠΡΟΦΙΛ ΤΩΝ ΣΥΓΓΡΑΦΕΩΝ
</H5><H5>Ραντεβού στο «104»
</H5><H2>Ένα παιχνίδι, τέσσερα πορτρέτα
</H2>
Ο Πέτρος Τατσόπουλος, ο νεώτερος της παρέας, με τον Αντώνη Σουρούνη, τον
Κώστα Μουρσελά και τον Γιώργο Σκούρτη κατά τη διάρκεια του «Παιχνιδιού...»

Με τον Αντώνη Σουρούνη ξεκινά σήμερα στα «ΝΕΑ» το «Παιχνίδι των Τεσσάρων». Ένα
μυθιστόρημα-σκυταλοδρομία με τέσσερα χέρια, που θα συνεχίζουν εναλλάξ και ο
Γιώργος Σκούρτης, ο Πέτρος Τατσόπουλος, ο Κώστας Μουρσελάς.

Μέχρι και τις 28 Φεβρουαρίου, οι τέσσερις αυτοί δημοφιλείς και επιτυχημένοι
συγγραφείς θα αφηγούνται σε συνέχειες, σαν αυτοτελή επεισόδια, το θρίλερ όσων
ορίζουν την καθημερινότητά μας, το κυνήγι των επικίνδυνων ισορροπιών στην
Ελλάδα του '90, τα παιχνίδια και τις ίντριγκες αυτών που μπαίνουν στους
τίτλους των εφημερίδων και την πορεία προς τη συνειδητοποίηση ενός κόσμου που
βρίσκεται σε μια κρίσιμη καμπή.

Σαν μωσαϊκό, το μυθιστόρημα αυτό συνιστά μία απόπειρα να επαναληφθεί το
πείραμα των Μυριβήλη, Καραγάτση, Τερζάκη και Βενέζη στην «Ακρόπολι» του 1958,
σαράντα χρόνια μετά.

Τότε, οι συγγραφείς αυτοί ήσαν πλήρως καταξιωμένοι, ενεργοί και
πολυδιαβασμένοι, αλλά και «συγγενείς» μεταξύ τους, καθώς ανήκαν στη λεγόμενη
«Γενιά του '30». Ο πιο νέος ­ και τολμηρός ­ ήταν ο Καραγάτσης του «Κίτρινου
φακέλλου», του «Γιούνγκερμαν», του «Συνταγματάρχη Λιάπκιν» κ.ά., πενηντάρης
όταν άρχισε η συνεργασία τους. Ο Τερζάκης της «Μενεξεδένιας Πολιτείας» και της
«... Ιζαμπώ» ήταν 51, ο Βενέζης της «Αιολικής Γης» και του «Νούμερου 3128»
ήταν 54 και ο Μυριβήλης της «Δασκάλας με τα χρυσά μάτια» και της «Ζωής εν
τάφω» ήταν 68 χρόνων.

Οι σημερινοί τέσσερις είναι κι αυτοί καταξιωμένοι, αλλά δεν αποτέλεσαν ποτέ
«πνευματική παρέα» ούτε ανήκουν σε κοινή λογοτεχνική γενιά, ενώ δύο ανάμεσά
τους, ο Σκούρτης και ο Μουρσελάς, προέρχονται από τον χώρο του θεάτρου. Όλοι
τους, όμως, γνωρίζονταν και συμπαθιόνταν πριν ξεκινήσουν το εγχείρημά τους και
έβρισκαν κοινό στοιχείο στη συγγραφική τους ματιά..

Ο Κώστας Μουρσελάς είναι ο μεγαλύτερος, αλλά και ο πιο φρέσκος από τους
«τέσσερις» στην πεζογραφία, αφού το πρώτο και μοναδικό έως τώρα μυθιστόρημά
του κυκλοφόρησε το 1989. Ήταν τα «Βαμμένα Κόκκινα Μαλλιά» (ΚΕΔΡΟΣ), που έγινε
αμέσως μπεστ σέλερ και πολύ γρήγορα μεγάλη τηλεοπτική επιτυχία, ως σίριαλ, σε
σκηνοθεσία Κώστα Κουτσομύτη. Γεννημένος στον Πειραιά το 1930, ο Μουρσελάς
σπούδασε Νομικά, εργάστηκε δέκα χρόνια στο Δημόσιο και ξεκίνησε την καριέρα
του ως δραματουργός στα μέσα της δεκαετίας του '60, και μάλιστα με απήχηση,
στηλιτεύοντας τους ηθικούς συμβιβασμούς του σύγχρονου Έλληνα. («Η κυρία δεν
πενθεί», «Ω! Τι κόσμος μπαμπά», «Το ενυδρείο» κ.ά.).

Ο Γιώργος Σκούρτης είναι ο δεύτερος σε σειρά ηλικίας και ο πρώτος που
είχε ­ και πραγματοποίησε ­ την ιδέα για ένα νέο μυθιστόρημα με τέσσερα χέρια.
Γεννημένος στην Αθήνα το 1940, από τους ανανεωτές του νεοελληνικού θεάτρου στη
δεκαετία του '70 π.χ. «Κομμάτια και θρύψαλα» ­ πρωτοεμφανίστηκε με το
«Νταντάδες» το 1970 ­ εισήλθε στην πεζογραφία δέκα χρόνια αργότερα, το 1980,
με το «Μια φορά ήταν ένας μόνος του» (ΚΕΔΡΟΣ, ΛΙΒΑΝΗΣ) που γνώρισε μεγάλη
επιτυχία στο κοινό. Ακολούθησαν πλήθος άλλα μυθιστορήματα και νουβέλες του,
που χαρακτηρίζονται όλα από μια ηδονιστική στάση απέναντι στα πράγματα, π.χ.
το «Συμπόσιο της Σελήνης», το «Χειρόγραφο της Ρωξάνης», η οποία είναι έκδηλη
και στα κεφάλαια του «Παιχνιδιού των Τεσσάρων» που υπογράφει.

Ο Αντώνης Σουρούνης είναι ο τρίτος της τετράδας σε ηλικία, αλλά ο
πρώτος που άνοιξε το «Παιχνίδι των Τεσσάρων», με το πορτρέτο ενός από τους
βασικούς ήρωές του. Γεννημένος το 1942 στη Θεσσαλονίκη, έζησε 16 χρόνια στο
εξωτερικό, κυρίως στη Δυτική Γερανία, έκανε διάφορες δουλειές, έγινε
επαγγελματίας παίκτης ρουλέτας και πρωτοεμφανίστηκε στα γράμματα στα μέσα της
δεκαετίας του '70. Ξεχώρισε το 1977 με το (δεύτερο) μυθιστόρημά του, «Οι
συμπαίχτες» (ΤΡΑΜΑΚΙΑ, ΚΑΣΤΑΝΙΩΤΗΣ), το σημαντικότερο ίσως πεζογράφημα γύρω
από τις εμπειρίες των «γκασταρμπάιτερ» και ακολούθησαν έξι ακόμα μυθιστορήματα
και συλλογές διηγημάτων, όπου σε μεγάλο βαθμό ασχολείται με το κοινωνικό περιθώριο.

Ο Πέτρος Τατσόπουλος είναι ο βενιαμίν της παρέας και ανήκει στους
κύριους και πιο δημοφιλείς εκπροσώπους της λεγόμενης «Γενιάς του '80».
Γεννημένος το 1959 στο Ρέθυμνο, μεγάλωσε στην Αθήνα, εργάστηκε ως κοινωνικός
λειτουργός και σύμβουλος σεναρίων στην κρατική τηλεόραση και πρωτοεμφανίστηκε
στην πεζογραφία στα 21 του μόλις χρόνια, το 1980, με τους «Ανήλικους» που
αμέσως τράβηξαν την προσοχή. Ακολούθησαν άλλα πέντε βιβλία, από τα οποία το
πλέον πρόσφατο μυθιστόρημά του είναι η «Πρώτη εμφάνιση» (ΕΣΤΙΑ) με φόντο τις
μηχανορραφίες και τα πάθη στον κόσμο του θεάματος, αλλά και τον πρωτογονισμό
της ελληνικής επαρχίας.

Οι «τέσσερις» θα βρίσκονται απόψε στο «104» της Θεμιστοκλέους (8 μ.μ.) για να
γιορτάσουν με φίλους και γνωστούς από όλους τους χώρους των γραμμάτων και των
τεχνών την έναρξη του «Παιχνιδιού....» τους. Ενός «Παιχνιδιού...» όπου και ο
αναγνώστης καλείται να παίξει έναν ουσιαστικό ρόλο παρακολουθώντας το από μέρα
σε μέρα στα «ΝΕΑ».

Ενός «Παιχνιδιού...» που θα κυκλοφορήσει σε βιβλίο από τις εκδόσεις «Καστανιώτη».

Το μυθιστόρημα στις σελ. 4-5

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16054P011</ED>
<ID>
ID:129324

</ID><URL>http://ta-nea.dolnet.gr/neaweb/neafile.print_unique?e=A&f=16054&m=P01&aa=1</URL></REF>


Article

<CATEGORY>vin09</CATEGORY>

 <H2>TV </H2>
Τα σίριαλ πουλάνε... χιλιάδες δίσκους!

σελ. 7

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16054P012</ED>
<ID>
ID:129363

</ID><URL>http://ta-nea.dolnet.gr/neaweb/neafile.print_unique?e=A&f=16054&m=P01&aa=2</URL></REF>


Article

<CATEGORY>vin09</CATEGORY>

 <H2>Μουσική </H2>
Μετά την Ακρόπολη ο Yanni σκαρφαλώνει στα Ιμαλάια

σελ. 11

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16054P013</ED>
<ID>
ID:129396

</ID><URL>http://ta-nea.dolnet.gr/neaweb/neafile.print_unique?e=A&f=16054&m=P01&aa=3</URL></REF>


Article

<CATEGORY>vin09</CATEGORY>

 <H5>Η ΣΥΜΦΩΝΙΚΗ ΤΟΥ ΛΟΝΔΙΝΟΥ ΥΠΟ ΤΟΝ ΣΕΡ ΚΟΛΙΝ ΝΤΕΪΒΙΣ ΣΤΟ ΜΕΓΑΡΟ
</H5><H2>Ο Κανταρέ στην Αθήνα
</H2>
Εκδήλωση με τον Ισμαήλ Κανταρέ, απόψε στο Γαλλικό Ινστιτούτο Αθηνών

Συνάντηση με τον διάσημο και πολυδιαβασμένο στη χώρα μας συγγραφέα Ισμαήλ
Κανταρέ, που πρώτος άνοιξε τον διάλογο της πατρίδας του Αλβανίας με τον
ευρωπαϊκό χώρο, οργανώνεται στο αμφιθέατρο του Γαλλικού Ινστιτούτου (Σίνα 31)
σε συνεργασία με τις εκδόσεις του Εικοστού Πρώτου. Ώρα 7.30 μ.μ.

ΜΟΥΣΙΚΗ

Η συναυλία της Συμφωνικής Ορχήστρας του Λονδίνου με διευθυντή τον Σερ Κόλιν
Ντέιβις ­ ένας ιδανικός συνδυασμός μεγάλης ορχήστρας και μεγάλου μαέστρου ­
στο Μέγαρο Μουσικής Αθηνών είναι μια κορυφαία μουσική εκδήλωση του χειμώνα που
πραγματοποιείται με τη συνεργασία του Βρετανικού Συμβουλίου. Το πρόγραμμα
περιλαμβάνει το έργο του Μάικλ Μπέρκελι «Ο μυστικός κήπος», τη Συμφωνία
κοντσερτάντε για πνευστά σε μι ύφεση μείζονα, «Κ. 297b» του Μότσαρτ και τη
Συμφωνία Αρ. 7 σε ρε ελάσσονα έργο 70 του Α. Ντβόρζακ. Ώρα έναρξης 8.30 μ.μ.
Τιμές 4.000, 7.000, 11.000, 15.000 και φοιτητικά 2.500.

*** Ρεσιτάλ κιθάρας της Εύας Φάμπα δίνεται στο «Παλατάκι», το Κέντρο
Πολιτισμού του Δήμου Χαϊδαρίου (Λ. Αθηνών και Στρ. Καραϊσκάκη) με έργα Φ. Σορ,
Ι. Αλμπένιθ), Ι. Ροντρίγκο, Τζωρτζινάκη και Δ. Φάμπα. Ώρα 8.30 μ.μ.

*** Σερενάτες, βαρκαρόλες και ονειροφαντασίες περιλαμβάνει η συναυλία στην
αίθουσα Φίλιππος Νάκας (Ιπποκράτους 41) που δίνεται για την ενίσχυση του αγώνα
κατά της λευχαιμίας, σε συνεργασία με τη Λέσχη φίλων Χ. Καρέρας και την
Ελληνική Αιματολογική Εταιρεία. Τραγουδούν οι Μαρία Κόκκα (σοπράνο), Λίλιαν
Τσατσαρώνη (μ. σοπράνο). Στο πιάνο, ο Φ.Δ. Μόρτζος και ο Γ. Αερινιώτης.
Παρουσίαση: Ράνια Βισβάρδη. Ώρα 8.30 μ.μ. Τιμή εισόδου: 4.000 δρχ.

ΣΤΟ ΧΑΛΑΝΔΡΙ

Ο δεξιοτέχνης του μπουζουκιού Κώστας Παπαδόπουλος, επικεφαλής λαϊκής ορχήστρας
και ο τραγουδιστής Μάριος με την κιθάρα του, παίζουν και τραγουδούν, μόνο γι'
απόψε, στον μουσικό χώρο «Hobo» (Αριστοφάνους 7) στο Χαλάνδρι (τηλέφωνο 6891.670).

ΕΚΔΗΛΩΣΗ

Εκδήλωση με ιστορίες, ανέκδοτα και έκθεση φωτογραφίας γυναικών ηθοποιών που
πέρασαν από τον κινηματογράφο και το θέατρο πραγματοποιείται στον «Αστρολάβο»
(Δεξαμενή, Ξανθίππου 11, Κολωνάκι) με αφορμή την έκδοση του βιβλίου του Ιάσονα
Τριανταφυλλίδη «Στο τέλος μιλάει το πανί» των εκδόσεων «Άμμος», που
περιλαμβάνει την ιστορία του ελληνικού κινηματογράφου μέσα από τα πρόσωπα που
τον δημιούργησαν. Αφηγητές οι: Βασίλης Γεωργιάδης, Γιάννης Δαλιανίδης, Ιάσονας
Τριανταφυλλίδης, Μπεάτα Ασημακοπούλου, Δέσπω Διαμαντίδου, Καίτη Πάνου, Σούλη
Σαμπάχ, Νίτσα Τσαγανέα, Κατερίνα Χέλμη κ.ά. Οι φωτογραφίες είναι της Πηνελόπης
Μουσούρη. 
ΕΓΚΑΙΝΙΑ

Η μεγάλη έκθεση «Ελληνική τοπιογραφία, 19ος, 20ός αιώνας» με 250 πίνακες όπου
πρωταγωνιστεί το ελληνικό τοπίο, εγκαινιάζεται στην Εθνική Πινακοθήκη από τον
υπουργό Πολιτισμού κ. Ευάγγελο Βενιζέλο. Ώρα 8 μ.μ.

ΑΦΙΕΡΩΜΑ

Ένα εικαστικό αφιέρωμα στον γκαλερίστα και συλλέκτη Αλέξανδρο Ιόλα
εγκαινιάζεται στην γκαλερί Ντάουν Τάουν (Αγ. Αναργύρων 20, Ψυρή) σε συνεργασία
με το ART-magazine Net και παρουσιάζει έργα καλλιτεχνών που υποστήριξε ο
Ιόλας: Μαν Ρέι, Χ. Μιρό, Ράουσενμπεργκ, Πικάσο, Γουόρχολ, Τινγκελί, Τάκις,
Μπουτέας, Ακριθάκης, Νίκι Ντε Σαιν Φαλ κ.ά. Διάρκεια του αφιερώματος έως τα
τέλη Μαρτίου.

*** Σχέδια του Νίκου Μαυρομμάτη ­ γυναικείες μορφές με κάρβουνο πάνω στο
μουσαμά ­ παρουσιάζει η Γκαλερί «Ζυγός» (Β. Σοφίας 65 ­ ως τις 19/2).

*** Έργα μεικτής τεχνικής του Μανώλη Μαρκαντωνάκη με βάση τη δερματίνη, το
ξύλο και τα ακρυλικά χρώματα, παρουσιάζονται στο «Τιτάνιουμ» (Β. Κωνσταντίνου
44) μέχρι τις 17 Φεβρουαρίου.

*** Η γέννηση, ο έρωτας και ο θάνατος είναι οι τρεις άξονες της πρωτότυπης
γλυπτικής που παρουσιάζει η Θέλξη Θεοχάρη στην αίθουσα τέχνης «Μετόπη»
(Καλλισπέρη 27 και Ερεχθείου) έως 25 Φεβρουαρίου.

ΘΕΑΤΡΟ

Παράσταση παντομίμας ­ με την Ιζαμπέλ Σβάιτσερ και την βιολοντσελίστα Αμαλία
Γιαννοπούλου ­ δίνεται στο θέατρο «Όραμα - Κώστα Πρέκα» (Εθν. Αμύνης 58,
Παπάγου). Θέμα της παράστασης είναι το νήμα της ζωής, όπως πλέκεται από
δεκαπέντε διαφορετικούς ανθρώπους. Ώρα 8 μ.μ.

*** Στο Στούντιο Λήδρα (Αδριανού και Κέκροπος 12, Πλακα, τηλ. 5222.261) το
Θέατρο των Καιρών του Παντείου Πανεπιστημίου και ο Νίκος Καλογερόπουλος
παρουσιάζουν δραματοποιημένη την ποίηση του Ν. Καλογερόπουλου σε μια παράσταση
με τον γενικό τίτλο «Επιστρόφια». Στη σκηνή, η Σωτηρία Λεονάρδου και ο Νίκος Καλογερόπουλος.

ΠΡΟΒΟΛΗ

Εκδήλωση - πρεμιέρα για την ταινία του Ανδρέα Θωμόπουλου «Αύριο θα ξέρουμε»
οργανώνουν στην αίθουσα «Πλειάδες» (Γρ. Λαμπράκη και Καρυταίνης) του
Κορυδαλλού η τοπική κινηματογραφική λέσχη σε συνεργασία με τον Δήμο Κορυδαλλού
και το Ελληνικό Κέντρο Κινηματογράφου. Το πρόγραμμα περιλαμβάνει προβολή της
ταινίας και συζήτηση με τους συντελεστές της. Ώρα 8.30 μ.μ.

ΦΩΤΟΓΡΑΦΙΑ

Εγκαινιάζεται απόψε στις 8, στα εντευκτήρια της Ελληνικής Φωτογραφικής
Εταιρείας (Τήνου 14Α και Πατησίων) έκθεση φωτογραφίας με ποικίλα θέματα. Η
έκθεση θα παραμείνει ανοικτή έως το τέλος του μηνός. Είσοδος ελεύθερη.

ΣΑΞΟΦΩΝΑ

Έργα Γκέρσουιν, Μονκ και Ροσίνι ερμηνεύει ένα πρωτότυπο μουσικό σύνολο, ένα
κουαρτέτο σαξοφώνων, στο Πρότυπο Μουσικό Κέντρο Πειραιά (Αρτεμισίου και
Σαλαμίνος, Αγ. Σοφία, κοντά στον ηλεκτρικό). Επίσης συνθέσεις Έλινγκτον,
Ρόλινς, Πάρκερ, Μπρούμπεκ από το «Jazzy Μ. Quartet». Στις 8, με ελεύθερη είσοδο.

ΣΟΟΥ

Το βιβλίο ­ φιλοσοφικό σόου του Κώστα Σαλή «Συνέχισε να συνεχίζεις.
Αληθινά παράδοξα» παρουσιάζει στη Στοά του Βιβλίου (Πεσμαζόγλου 5) ο
συγγραφέας - δημοσιογράφος Δημήτρης Κακαβελάκης. Στο σόου που ακολουθεί, με το
χαρακτηριστικό καυστικό χιούμορ του Σαλή, συμμετέχει η παιδική χορωδία του Δ.
Τυπάλδου, ο τενόρος Μ. Γαβριηλίδης, το σεξτέτο νυκτών εγχόρδων «Άττικα», ο
σαξοφωνίστας Α. Καλαβρυτινός και η Γαλλίδα τραγουδίστρια Ναντίν. Ώρα 8.30 μ.μ.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16054P021</ED>
<ID>
ID:129327

</ID><URL>http://ta-nea.dolnet.gr/neaweb/neafile.print_unique?e=A&f=16054&m=P02&aa=1</URL></REF>


Article

<CATEGORY>vin09</CATEGORY>

 <H5>... και λυρική οφειλή
</H5><H2>Λυρικό επείγον...
</H2>
<AUTHOR>Γ.Δ.Σ.</AUTHOR>

Περικλής Κούκος

Ξέρω πολύ καλά ότι ο Περικλής Κούκος προσπαθεί να βρει την άκρη στη Λυρική,
έχοντας πλάι τρεις, που λέει ο λόγος, ανθρώπους. Και ότι καθόλου εύκολη δεν
είναι η δουλειά τού καλλιτεχνικού διευθυντή σε έναν κρατικό θεατρικό
οργανισμό, που δεν βρίσκεται, μάλιστα, στην άνθησή του, ειδικά στην αρχή της
θητείας του. Όμως δεν μπορώ να μην επανέλθω. Στο θέμα των εντύπων
προγραμμάτων. Το οποίο, πιστεύω, πρέπει να κοιταχθεί επειγόντως. Γιατί είναι η
πρώτη εικόνα του θεάτρου προς τον θεατή, αμέσως μετά το ταμείο. Πριν καν
αρχίσει η παράσταση. Δεν επιτρέπεται, λοιπόν, ο θεατής της Βραδιάς Μπαλέτου να
πληρώνει ενάμισι χιλιάρικο και να παίρνει στα χέρια του ένα ασήμαντο έντυπο
όπου, επιπλέον, στο δεύτερο μέρος του όλα τα κείμενα για τον Χατζιδάκι, τον
«Καραγκιόζη και το καταραμένο φίδι» και το «Ελληνικό Χορόδραμα» της Ραλλούς
Μάνου να είναι «χυμένα» το ένα πάνω στο άλλο με την υπογραφή Ηλίας Βενέζης από
κάτω. Γιατί δεν θα αρχίσει απλώς να κοροϊδεύει. Αλλά και θα εκνευριστεί.

Και θεωρώ, επίσης, επιβεβλημένη την ανάγκη να «επανέλθει» το ένθετο μονόφυλλο
με τη διανομή τής κάθε παράστασης, εφόσον στο πρόγραμμα για κάθε ρόλο
παρατίθενται τα ονόματα όλων των διανομών ­ δύο, κάποτε και τρία. Επαναλαμβάνω
ότι πρόκειται για ένδειξη σεβασμού προς τον θεατή, αλλά και προς τον επί
σκηνής καλλιτέχνη ­ να ξέρει ο κόσμος ποιος επιτέλους είναι, όποιος κι αν
είναι. Σεβασμού οφειλόμενου. Ουδείς θεατής, πλην των «τροφίμων» της Λυρικής,
γνωρίζει ότι υπάρχει πλάι στο ταμείο αναρτημένο ένα πρόχειρο δακτυλόγραφο με
ριγμένα τα επώνυμα των καλλιτεχνών της κάθε παράστασης..

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16054P022</ED>
<ID>
ID:129366

</ID><URL>http://ta-nea.dolnet.gr/neaweb/neafile.print_unique?e=A&f=16054&m=P02&aa=2</URL></REF>


Article

<CATEGORY>vin09</CATEGORY>

 <H2>Ρέγγε από τον Παράδεισο
</H2>
<AUTHOR>Μ.Μ.</AUTHOR>

Μπομπ Μάρλεϊ

Να σας ενημερώσουμε λοιπόν, πως ανάμεσα στις νέες δισκογραφικές κυκλοφορίες
που περιμένουμε είναι και ο δίσκος με καινούργια ντουέτα του Μπομπ Μάρλεϊ. Δεν
έγινε λάθος, σωστά διαβάσατε. Μπορεί η επιστήμη να μην καταφέρνει (ακόμη) να
ζωντανεύει όσους έχουν αφήσει τον μάταιο τούτο κόσμο, αλλά τα καταφέρνει
θαυμάσια να ζωντανεύει τη φωνή τους. Έτσι όπως έγινε με τον Λένον, όπως έγινε
και με τον Νατ Κινγκ Κόουλ, που από τον Παράδεισο τραγούδησε, μαζί με την κόρη
του Νάταλι, στη γη. Ντουέτα, λοιπόν, τώρα με τον «θεό» της ρέγγε Μπομπ Μάρλεϊ
και ανάμεσα στους ζωντανούς που θα τον συνοδεύσουν, ο Λένι Κράβιτς και η Λορίν
Χιλ των Fuggees. Ένα βήμα πιο... μπροστά ­ ή πιο... πέρα ­ πάντως θα ήταν να
ηχογραφήσουν μαζί ο Μάρλεϊ και ο Έλβις, ένα ροκ εν ρολ ρέγγε, υπεράνω όλων. Να
πώς η τεχνολογία εκμηδενίζει αποστάσεις!

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16054P023</ED>
<ID>
ID:129398

</ID><URL>http://ta-nea.dolnet.gr/neaweb/neafile.print_unique?e=A&f=16054&m=P02&aa=3</URL></REF>


Article

<CATEGORY>vin09</CATEGORY>

 <H2>«Δίφωνο» με την τάξη του 2000...
</H2>
<AUTHOR>Χ.</AUTHOR>

Γεράσιμος Ανδρεάτος, Μελίνα Κανά, Κώστας Μακεδόνας, Ελένη Τσαλιγοπούλου:
τέσσερα από τα πιο δημοφιλή ονόματα της νέας γενιάς στο τραγούδι - της «νέας
τάξης του 2000», όπως την ονομάζει το περιοδικό «Δίφωνο», που δημοσιεύει στο
καινούργιο του τεύχος τα αποτελέσματα έρευνας της MRB για τις προτιμήσεις του
κοινού στο σημερινό τραγούδι. Στην έρευνα υπάρχουν και πολύ ενδιαφέροντα
συγκριτικά στοιχεία: ο Λευτέρης Πανταζής, επί παραδείγματι, θεωρείται ο πιο
κοντινός διάδοχος του Τόλη Βοσκόπουλου και ο Γιάννης Ζουγανέλης ο πλησιέστερος
«κληρονόμος» του Χάρρυ Κλυνν. Στο ίδιο τεύχος, συνεντεύξεις με τον Στέλιο
Καζαντζίδη («Κι αν δεν υπάρχει σήμερα μετανάστευση, υπάρχουν οι εσωτερικοί
μετανάστες») και με την Ντόρα Μπακογιάννη («Οι πολιτικοί παρουσιάζουμε ένα
πολιτιστικό έλλειμμα»), ένα φωτογραφικό οδοιπορικό του Νίκου Οικονομόπουλου
στη Σερβία, με τίτλο «Ο καιρός των πνευστών» (φωτογραφίζονται μπάντες με
χάλκινα από ολόκληρη την πρώην Γιουγκοσλαβία) και οι καθιερωμένες
σχολιογραφικές και δισκοκριτικές στήλες. Μεστό τεύχος.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16054P024</ED>
<ID>
ID:129416

</ID><URL>http://ta-nea.dolnet.gr/neaweb/neafile.print_unique?e=A&f=16054&m=P02&aa=4</URL></REF>


Article

<CATEGORY>vin09</CATEGORY>

 <H2>Αναζητώντας την Ελλάδα Φωνή
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

<H3>Νομίζω πως τώρα, με τη μεικτή παράσταση της «Γυναίκας της Ζάκυθος» και του
«Χάση» η Πειραματική Σκηνή του Εθνικού Θεάτρου, που στεγάζεται στη Νέα Σκηνή
του, δείχνει τα δείγματα και την κατεύθυνση των επιδιώξεών της.
</H3>
Αν πράγματι θέλει να μελετήσει τον Έλληνα Λόγο και να μυήσει τους νέους
ηθοποιούς στους ρυθμούς, στις συντακτικές δομές, στο ηχητικό σύμπαν των
παλαιότερων μορφών της γλώσσας μας, μέσω των σημαντικών θεατρικών και
λογοτεχνικών κειμένων της παράδοσης, αλλά και των πρόσφατων μοντέρνων ή
μεταμοντέρνων γλωσσικών κωδίκων, τα δύο ζακυνθινά κείμενα είναι θαυμάσιο υλικό
για έρευνα, μελέτη και προβληματισμό με σκοπό τη σκηνική τους μεταστοιχείωση.

Θεωρητικά, έχω πολλές αντιρρήσεις (και τις έχω κατά καιρούς εκφράσει εδώ) για
τη θεατροποίηση πεζών λογοτεχνικών κειμένων. Το πράγμα έχει πάρει μορφή
πλημμυρίδας σε ολόκληρη την Ευρώπη. Έχω προσπαθήσει να σύρω γραμμή ανάμεσα στα
όρια του θεατρικού και του πεζογραφικού χρόνου. Είναι τα παμπάλαια άλλωστε
όρια ανάμεσα στον αφηγηματικό χρόνο του ομηρικού έπους και στον επεισοδιώδη
μιμητικό της πράξεως χρόνο του Αισχύλου π.χ. τον τραγικό χρόνο.

Ο Στέφανος Κυριακίδης στον επώνυμο ρόλο του έργου τού Γουζέλη «Ο Χάσης»

Ο Σταύρος Τσακίρης, που μεταποίησε σε σκηνικό κείμενο το εξπρεσιονιστικό
αριστούργημα του Σολωμού «Η Γυναίκα της Ζάκυθος», αποπειράθηκε να δημιουργήσει
μια εικαστική υποδομή και ένα κοινωνικό περιβάλλον ως φόντο και πλαίσιο εντός
του οποίου να εγγράφεται ο εγκαυστικός, συναξαρικός και άκρως φορτισμένος
λόγος του Σολωμού, ο οποίος καταγράφει μία κοινωνία ολόκληρη στο πρόσωπο μιας
τερατώδους Γυναίκας που θυμίζει Πόε και Γκόγια.

Με τη βοήθεια των λιτών αλλά λειτουργικών σκηνικών της Αριάδνης Βοζάνη και των
θαυμάσιων κοστουμιών της Μπιάνκας Νικολαρεΐζη (ιδού, πράγματι, δύο θετικά
κέρδη της Πειραματικής Σκηνής που τολμά να σπάει τα στεγανά και να
εμπιστεύεται νέους καλλιτέχνες), ο Τσακίρης «διάβασε» σκηνικά το σολωμικό
«παράδοξο» ημιτελές πεζό ποίημα με σεβασμό και ταπεινότητα. Προσωπικά, πιστεύω
ότι ο Σολωμός δεν κέρδισε τίποτα, αντίθετα η εικονοποιία θόλωσε τις λεκτικές
εικόνες και τους ήχους του κειμένου, αλλά είμαι σίγουρος πως ο ανυποψίαστος
θεατής, που είναι άγευστος αυτής της σολωμικής δημιουργίας, θα πήρε πολλά, θα
θαύμασε πολύ και, ευελπιστώ, θα ερεθίστηκε να μάθει περισσότερα και θα
αναζητήσει πιθανόν την μόνη, κατά τη γνώμη μου, αυθεντική απόλαυση της ποίησης
και της πεζογραφίας, την Ανάγνωση.

Ο Περικλής Μουστάκης, ως Ιερομόναχος, είναι συγκλονιστικός και η Δήμητρα
Χατούπη στον δυσπρόσιτο ως θεατρικό πρόσωπο ρόλο της «Γυναίκας» δημιουργικά
σχηματική. Το πλήθος των ηθοποιών, με επικεφαλής τούς έμπειρους Χρ. Ευθυμίου,
Γιάννη Θωμά, Χαλακατεβάκη, την εκπληκτική τραγουδιστική παρουσία της Βερόνικας
Ηλιοπούλου και της Δάφνης Πανουργιά (κρατήστε αυτό το όνομα ­ θα μας ξαφνιάσει
στο μέλλον), αλλά και του Στέλιου Νικολαΐδη· η εξπρεσιονιστική φιγούρα του
νάνου Χαλά δημιουργούν έναν αισθητικά νόμιμο εφιάλτη, «φυσικό» εικαστικό και
ηχητικό πλαίσιο του σολωμικού έργου που, αν μην τι άλλο, το κάνει πρόσφορο στο
πλατύ κοινό.

Εκεί, όμως, που η προσφορά είναι ανεκτίμητη, είναι η μουσική σύνθεση του
Γιάννη Μεταλλινού.

Ο συνθέτης αυτός, με έξοχα συνθετικά προσόντα και ενορχηστρωτική φαντασία
εκπλήσσουσα, έχει μια αξιοζήλευτη αίσθηση των στυλ. Ο «ιταλισμός» του
μεμειγμένος με ελληνικούς ρυθμούς ιδιαίτερα στο τραγούδι της «Ετιάς» από τη
«Μίμησιν του τραγουδιού της Δυσδεμόνας» είναι απόκτημα.

Στο «Χάση», το αριστούργημα της εύφορης φαντασίας του νεαρού Δημητρίου Γουζέλη
(π. 1790), ο Τσακίρης βάδισε στους ασφαλείς δρόμους της λαϊκής υποκριτικής
παράδοσης. Το ιδιότυπο αυτό μορφικά κείμενο, ο επεισοδιώδης του χαρακτήρας, το
γνήσιο χιούμορ του, η λαϊκή του σκληρότητα και ωμότητα (ο λαός και τα παιδιά
ομοιάζουν, όταν σατιρίζουν είναι ανελέητα, συχνά απάνθρωπα), συγκροτούν ένα
θεατρικό έναυσμα για μια υποκριτική «φαμφάρα».

Ο Τσακίρης στηρίχτηκε στη διασκευή του δυσπρόσιτου γλωσσικά κειμένου που είχε
εκπονήσει ο Σπύρος Ευαγγελάτος, που πρώτος πριν από 35 χρόνια πρωτοανέβασε
επαγγελματικά τη δημοφιλή αυτή ζακυνθινή «ομιλία». Ο Ευαγγελάτος, κρατώντας
τον χυμώδη ζευγαρωτό δεκαπεντασύλλαβο του Γουζέλη, αντικατέστησε τις άγνωστες
(κυρίως βενετσιάνικες λέξεις), μετατόπισε σκηνές (το έργο είναι γραμμένο σε
σκηνές αυτόνομες ­ πιθανόν γιατί κάθε μία θα παιζόταν σε άλλο μέρος της πόλης,
σε άλλο τρίστρατο ή καντούνι από τους ερασιτέχνες ηθοποιούς) και έκανε αδρές
τις σχέσεις των τύπων που παρελαύνουν. Ο Τσακίρης αξιοποίησε τη μετάφραση,
όπως και οι εικαστικοί του συνεργάτες (οι ίδιες με το πρώτο έργο) αξιοποίησαν
τη λαϊκή αρχιτεκτονική και τη λαϊκή παλέττα για να δημιουργήσουν ευφρόσυνη ατμόσφαιρα.

Ο Μεταλλινός εδώ έδειξε το εύρος του μουσικού του γούστου. Λαϊκοί ιταλίζοντες
(πώς αλλιώς;) ρυθμοί, αριέτες και ταραντέλες, ένα ηχητικό σύμπαν γεμάτο χυμούς.

Ο Στέφανος Κυριακίδης, ηθοποιός εκτός των άλλων με πηγαίο χιούμορ (το είδος
αυτό δεν είναι σπάταλο στη θεατρική μας αγορά), έπαιξε το «Χάση» με κέφι,
παραπέμποντας ιστορικά στην καταγωγή του τύπου του, στον καυχησιάρη και δειλό
στρατιώτη, στον Miles gloriosus, στον Καπιτάνο της Commedia.

Η Βάνα Παρθενιάδου (Κατερίνα), ο Χρ. Ευθυμίου (Γερόλυμος ­ ο γιος και προσεχής
Χάσης...), ο Ζαχάρωφ (Παπουτσής), ο Μουστάκης, ο Θωμάς, η Κωνσταντίνα
Οικονόμου (ένα φρέσκο, ζωντανό και γεμάτο σπιρτάδα νέο πρόσωπο - Αγγέλω), ο
Χαλακατεβάκης, ο Καραμπέτσης, ο Στ. Νικολαΐδης ­ οι έξοχες πάλι φωνές της
Πανουργιά και της Ηλιοπούλου αφηγήθηκαν με φαντασία, νεύρο, γοργούς ρυθμούς
και έξοχη απόδοση του ιδιωματικού κειμένου, την «παρτιτούρα» του «Χάση» με
απόλαυση που έγινε, νομίζω, και απόλαυση του κοινού.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: P03</CAT>
<ED>
Κωδικός άρθρου: A16054P031</ED>
<ID>
ID:129328

</ID><URL>http://ta-nea.dolnet.gr/neaweb/neafile.print_unique?e=A&f=16054&m=P03&aa=1</URL></REF>


Article

<CATEGORY>vin09</CATEGORY>

 <H2></H2><H2>Το ζευγάρωμα των λέξεων
</H2>
<AUTHOR>ΜΑΡΙΑΝΙΝΑ ΚΡΙΕΖΗ</AUTHOR>

Ποιος ήρωας τίνος διηγήματος ήταν που έλεγε πως περνάνε οι λέξεις και «με τη
βοήθεια του Θεού πιάνω μερικές;». Επίσης, προσθέτω εγώ, πιάνω και ορισμένες
ομοιοκαταληξίες. Όταν όμως δεν μπορώ να πιάσω την καλή, την ψάχνω εκεί που
είναι όλες οι ομοιοκαταληξίες πιασμένες και συγκεντρωμένες: Στο Αντίστροφο
Λεξικό της Κοινής Νεοελληνικής Γλώσσας του Ευάγγελου Μπαλαφούτη.

Ειδικά βιβλία - εργαλεία που είναι απαραίτητα σε λίγους αλλά άχρηστα για τους
πολλούς και επομένως αντιεμπορικά σπάνια εκδίδονται ή επανεκδίδονται στην
Ελλάδα. Δεν είθισται να συμβάλλει το «κράτος πολιτισμού» μας στη χρηματοδότηση
της έκδοσής τους, όπως συμβαίνει σε άλλα κράτη. Έτσι και σου χρειάζεται κανένα
τέτοιο βιβλίο, πρέπει να περιμένεις μπας και τύχει εκδότης να γουστάρει και να
ρισκάρει (ορισμένοι θα έλεγαν «να τρελαθεί») για να το βγάλει.

Από τον καιρό του Κολοκοτρώνη είχε εξαντληθεί το γνωστό, παλιό Αντίστροφο
Λεξικό του Κουρμούλη. Όσοι από μας ασκούμε την τέχνη της στιχουργικής, λεξικό
ομοιοκαταληξιών δεν αξιωνόμασταν να αποκτήσουμε: Χρόνια και ζαμάνια έκανε να
δει τέτοιο πράμα η αγορά. Ώσπου, επιτέλους, βγάλαμε λαχνό: Γούσταρε ο Μιχάλης
Μπακιρτζής (Εκδόσεις Επικαιρότητα) και εξέδωσε, το '96, το Αντίστροφο Λεξικό
της Κοινής Νεοελληνικής Γλώσσας του Μπαλαφούτη.

Αυτή την παράξενη εποχή, το μόνο που με κάνει να βρίσκω το ίσο μου, είναι το
να γράφω έμμετρα, ομοιοκατάληκτα κείμενα για μικρά παιδιά. Μου αρέσει και τους
αρέσει η πλούσια ρίμα. Είναι σαν καμπάνα, σαν παιχνίδι και σαν πυροτέχνημα,
αστειεύεται, υπαινίσσεται, υπογραμμίζει και σηματοδοτεί.

Οι λέξεις που μου έρχονται μόνες τους στο μυαλό και ζευγαρώνουν αυτόματα,
γίνονται αμέσως αχώριστες, όπως αυτοί που ζευγαρώνουν από αίσθημα. Κοίτα όμως
τι μπορεί να κάνει ένα προξενιό! Πιο ταιριαστά και πιο ανθεκτικά είναι, καμιά
φορά, τα ζευγάρια που δημιουργούνται μέσω ενός καλού λεξικού.

Το καινούργιο Αντίστροφο Λεξικό της Κοινής Νεοελληνικής Γλώσσας του Ευάγγελου
Μπαλαφούτη που χρησιμοποιώ έχει τριπλάσια λήμματα από το παλιό ανάλογο λεξικό
του Κουρμούλη. Επειδή είναι φτιαγμένο τώρα, περιέχει εκτός των άλλων και όλες
τις ιδιαιτερότητες της σημερινής μας γλώσσας. Και, επιπλέον, έχει το τέλειο
σχήμα: Χωράει στην τσάντα σου, αλλά βολεύει και τη γάτα.

Όταν γράφω, η δικιά μου συνηθίζει να κάθεται πάνω του στη γατίσια εκείνη στάση
που ονομάζω «κινέζικο βάζο». Όσες φορές τη μετακινώ, άλλες τόσες
διαμαρτύρεται. Το Αντίστροφο Λεξικό μου είναι γι' αυτήν το σύμβολο της
προνομιακής της θέσης απέναντι στα άλλα μας κατοικίδια ζώα. Κι εμένα που από
παιδί με απασχολεί, με μαγεύει και με διασκεδάζει το ζευγάρωμα των λέξεων,
είναι το βιβλίο του μαξιλαριού μου.

Η Μαριανίνα Κριεζή είναι ποιήτρια.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: P03</CAT>
<ED>
Κωδικός άρθρου: A16054P032</ED>
<ID>
ID:129367

</ID><URL>http://ta-nea.dolnet.gr/neaweb/neafile.print_unique?e=A&f=16054&m=P03&aa=2</URL></REF>


Article

<CATEGORY>vin09</CATEGORY>

 <H2>Ο κύριος διευθυντής και η νεαρή δημοσιογράφος </H2>
<AUTHOR>ΑΝΤΩΝΗΣ ΣΟΥΡΟΥΝΗΣ</AUTHOR>

Λάμπρος Φωτεινός: Σαράντα πέντε χρόνων, διευθυντής εδώ και χρόνια του
ελληνικού υποκαταστήματος της μεγάλης γερμανικής εταιρείας ηλεκτρικών ειδών
Licht, συνειδητοποιεί ότι υπήρξε κακός διευθυντής για τον ίδιο του τον εαυτό.
Ενώ τα αφεντικά του οι Γερμανοί ετοιμάζονται για μεγάλες αλλαγές, εκείνος
σκέφτεται ότι δεν έχει πια ερωτικές σχέσεις με τη γυναίκα του.

Εριφύλη: Η νεαρή όμορφη δημοσιογράφος που έρχεται να του πάρει συνέντευξη.

Λίτσα: Η γυναίκα του Φωτεινού.

Σίσι: Η κόρη του Φωτεινού.

Τζίμι: Ο γιος του Φωτεινού.

Γιάννης Καλλιάς: Συγγραφέας, φίλος του Φωτεινού, φημισμένος, που όμως
έχει δέκα χρόνια να γράψει και το έχει ρίξει στο ποτό.

Ο Λάμπρος Φωτεινός μισούσε το όνομά του. Και το μισούσε ακόμα πιο πολύ, όταν
έπρεπε να το αναφέρει σε μια ωραία γυναίκα όπως τώρα. Δεν θυμόταν πια, αν αυτό
ήταν το τελευταίο πράγμα που μίσησε ή αν απ' αυτό ξεκίνησε για να μισήσει όλα
όσα τον περιτριγύριζαν και προπαντός όσα δεν τον περιτριγύριζαν και τα
επιθυμούσε. Όσο ήταν μικρός και έφηβος, οι δάσκαλοί του, οι γονείς του, οι
καθηγητές του, όλοι πίστευαν πως με τέτοιο όνομα ήταν μοιραίο κάποτε να λάμψει
και να φωτίσει τη χώρα ­ τη γη ολόκληρη έλεγαν κάποιοι ­ και είχαν πολλούς
λόγους να πιστεύουν κάτι τέτοιο. Στα σχολεία, στα γήπεδα, στα πάρτι, στις
παρελάσεις, ο Φωτεινός ήταν πάντα ο πρώτος και πίσω του όλοι οι άλλοι.
Λαμποκοπούσε σαν πολυέλαιος ανάμεσα σε κοινούς γλόμπους. Δεν ήταν παράξενο
λοιπόν, που οι Γερμανοί τον ξεχώρισαν μέσα σε κείνη τη μουντή ατμόσφαιρα και
φοιτητή ακόμα τον προσέλαβαν στη Licht. Ο Φωτεινός ένιωσε περηφάνια και
υποπτεύτηκε ότι η μοίρα είχε αναλάβει πλέον το μέλλον του. Η Licht προμήθευε
τη μισή Ευρώπη με ηλεκτρικά είδη κι αν δεν διοικούσε ένας Λάμπρος Φωτεινός μια
τέτοια εταιρεία, ο Λάμπρος Φωτεινός δεν μπορούσε να καταλάβει ποιος κερατάς θα
ήταν σε θέση να τη διευθύνει. Γιατί από την πρώτη στιγμή που πάτησε το πόδι
του εκεί μέσα, αυτός ήταν ο σκοπός του. Και ο σκοπός του πεπρωμένου κατά τη
γνώμη του, αφού ένωσε έναν άνθρωπο με τέτοιο όνομα και μια τέτοια εταιρεία.
Αυτό ήταν ολοφάνερο και μπορούσε να το καταλάβει κι ένας ηλίθιος ακόμη. Πόσο
μάλλον οι Γερμανοί, που κάθε άλλο παρά ηλίθιοι ήταν, και τον τελευταίο αιώνα
διδάχτηκαν από το πεπρωμένο όσα κανένας άλλος λαός. Έτσι, του άνοιξαν μια
αντιπροσωπεία στην Αθήνα και τον ξαπόστειλαν να διευθύνει όσο θέλει. Ο
Φωτεινός ένιωσε εξόριστος μέσα στο ίδιο του το σπίτι. Τα πρώτα χρόνια δούλευε
σαν τρελός, ελπίζοντας πως τα μεγάλα νούμερα που θα παρουσίαζε θα γίνονταν
αιτία να τον ανακαλέσουν στα κεντρικά στο Αμβούργο. Αυτό όμως έφερε το τελείως
αντίθετο αποτέλεσμα. Οι Γερμανοί και είχαν απαλλαγεί από τον φιλόδοξο Έλληνα
και είχαν κέρδη που δεν τα περίμεναν από το νέο υποκατάστημα. Δεκαπέντε χρόνια
πέρασαν για να καταλάβει ο Φωτεινός τι του συμβαίνει. Και ίσως να μην το
καταλάβαινε ποτέ, αν κάποια στιγμή δεν συνειδητοποιούσε πως όσο καλός
διευθυντής ήταν τόσο κακός οικογενειάρχης ήταν. Όσο έμπαινε σε τάξη η εταιρεία
και πλούτιζε τόσο το σπίτι του ρήμαζε και διαλούσε. Στα σαράντα πέντε του πια
σήμερα δεν τον ένοιαζε ούτε το 'να ούτε τ' άλλο. Το μόνο που τον απασχολούσε
ήταν πως είχε υπάρξει κακός διευθυντής στον ίδιο του τον εαυτό.

Η νεαρή δημοσιογράφος είχε τοποθετήσει το μαγνητοφωνάκι της πάνω στο γραφείο
του Φωτεινού, έλεγξε αν αυτό καταγράφει το «ένα - δύο - τρία» και σήκωσε
απότομα το κεφάλι.

­ Είμαστε έτοιμοι ν' αρχίσουμε, αν θέλετε.

Ο Φωτεινός είδε το δάχτυλό της έτοιμο να πατήσει τη σκανδάλη. Είδε επίσης ότι
το κωλομηχάνημα δεν ήταν της εταιρείας του. Στις διαπιστώσεις αυτές κούνησε
απειλητικά το κεφάλι, πράγμα που η κοπέλα το πήρε σαν κατάφαση.

­ Ωραία, λοιπόν. Λέγεστε Λάμπρος Φωτεινός και είστε διευθυντής της γερμανικής
εταιρείας Licht στην Ελλάδα. Σωστά;

Πού σκατά έβρισκε το «ωραία, λοιπόν»; Στο ότι λεγόταν έτσι όπως λεγόταν, στο
ότι ήταν διευθυντής μιας εταιρείας που ήταν σχεδόν συνώνυμη με τον ίδιο και
βρισκόταν τρεις χιλιάδες χιλιόμετρα μακριά της; Περιμένοντας την απάντησή του
η δημοσιογράφος έφερε το αριστερό χέρι στη δεξιά μεριά του προσώπου της και
τράβηξε τα μαλλιά προς τα πίσω φανερώνοντας περισσότερη ομορφιά κι αναίδεια.
Κι ένα μάτι πάρα πάνω, που ο Φωτεινός έμεινε να το κοιτάει έκπληκτος σαν να
επρόκειτο για κάποιο εντελώς νέο φωτιστικό, άγνωστο ακόμα και στον ίδιο.

­ Είμαι, είπε καθαρά, σαν να ομολογούσε μια γενναία πράξη, που δεν τον
ένοιαζε, αν αυτή θα επέφερε και την καταδίκη του. Φωτίζουμε όλο τον κόσμο...
προσπάθησε να χαριτολογήσει παρακινούμενος από τις νεανικές του προσδοκίες.

­ Εμένα όχι, την άκουσε να λέει. Στο σπίτι μου δεν έχω τίποτα της εταιρείας σας.

­ Μπορούμε όποτε θέλετε να σας αλλάξουμε τα φώτα, μίλησε χωρίς να πολυσκεφτεί.

Δεν ήξερε αν έπρεπε να μετανιώσει ή όχι γι' αυτό που είπε και περίμενε την
αντίδρασή της. Εκείνη τον κοίταξε για λίγο χωρίς να μιλάει, μέχρι που τα
μαλλιά της κύλησαν πάλι από τη δεξιά μεριά και σαν μαύρη κουρτίνα κάλυψαν και
πάλι το μισό της πρόσωπο, μαζί και το μάτι. Ο Φωτεινός δεν είχε προλάβει να
μάθει αυτό που ήθελε και τώρα που απόμειναν τα μισά πάνω στη μούρη της, ήταν
αδύνατο πια. Την κοιτούσε κι αυτός, περιμένοντας να σηκώσει το αριστερό της
χέρι και να κάνει τ' αποκαλυπτήριά της, όπως το συνήθιζε. Πράγματι κάποια
στιγμή το έκανε, όμως το βλέμμα της είχε τώρα μια σκληρότητα και το ύφος της
ένα κενό, σαν εκείνες τις γυμνές λάμπες που κρεμασμένες από τα ταβάνια
φωτίζουν άδεια δωμάτια.

­ Αληθεύει, κύριε Φωτεινέ, πως θα προβείτε σε απολύσεις;

Τι νοιάζει τώρα αυτό το όμορφο κορίτσι, αν οι Γερμανοί θα «προβούν» ή όχι;
Ποιος του έμαθε αυτές τις ανέραστες λέξεις; Ένα πλάσμα που το λέγαν Εριφύλη
και που θα 'πρεπε να νοιάζεται μόνο για έρωτα και φιλιά. Και για πρόβες σε
φορέματα, αλλά όχι και για «προβαίνω σε απολύσεις». Τα μαλλιά πέσανε πάλι και
ξανασηκώθηκαν από το γυμνό της χέρι. Ο Φωτεινός είχε αρχίσει να 'χει την
εντύπωση ότι κάθε τόσο τραβούσε με το χεράκι της κάποιο ρούχο, φανερώνοντάς
του ένα απόκρυφο σημείο της. Εριφύλη! Τη γραμματέα του τη λέγαν Ανίνα. Πέρασε
ένα διάστημα που εκείνος την αποκαλούσε Νινάκι. Στο παραδίπλα γραφείο υπήρχε
μία Μανίνα. Εριφύλη, Ανίνα, Μανίνα, με τέτοια ονόματα κυκλοφορούσαν πια οι
ωραίες γκόμενες, ονόματα που θύμιζαν χώρες εξωτικές, όπου οι γυναίκες
κυκλοφορούσαν με ορθάνοιχτα πόδια. Ήταν βέβαιος ότι αν έψαχνε μέχρι το
υπόγειο, θα έβρισκε σίγουρα και κάποια Μουνίνα ­ αν όχι με το όνομα, σίγουρα
με τη χάρη. Τη γυναίκα του τη λέγανε Λίτσα. Μα είναι δυνατόν να κυκλοφορεί
σήμερα γυναίκα με τέτοιο όνομα; Ο Φωτεινός ούτε πού θυμόταν ποιο ήταν το
πραγματικό της όνομα κι από πού προέκυψε αυτό το Λίτσα. Ίσως από το
Βαγγελίτσα. Μπορεί να τη λέγανε και Βαγγέλη ­ δεν τον ενδιέφερε. Δεν τον
ενδιέφερε ούτε και η ίδια του η γυναίκα. Εδώ και χρόνια δεν τον ενδιέφεραν
ούτε και τα παιδιά του. Την κόρη του τη λέγανε Σίσσυ. Πριγκιπικό όνομα, που
της το δώσανε για να διεκδικήσει κάποτε ένα θρόνο. Η Σίσσυ τελείωνε φέτος το
Λύκειο και τραβολογιόταν μ' έναν μπασκετμπολίστα, ονομαστό όχι τόσο για τα
καλάθια του στις μπασκέτες όσο για τα τρίποντά του στις κρεβατοκάμαρες. Πριν
λίγο καιρό ο Φωτεινός, ξεφυλλίζοντας ένα νεανικό περιοδικό μέσα στο σπίτι του,
έπεσε πάνω σε κάτι ολοσέλιδα σκίτσα, που έδειχναν ολοκάθαρα και με χρώμα
διάφορες στάσεις συνουσίας ανάλογα με το επάγγελμα του άντρα. Έκπληκτος
αντίκρυσε τη στάση του μπασκετμπολίστα και κατατρόμαξε. Η γυναίκα ­ το κορίτσι
καλύτερα ­ ήταν ανεβασμένο πάνω σε μια καρέκλα, ώστε να φτάνει στα σκέλια του
άλλου ισορροπώντας με κίνδυνο να γκρεμοτσακιστεί, ενώ εκείνος αμέριμνος έκανε
το παιχνίδι του. Και το βρωμοπεριοδικό αυτό το είχε φέρει στο σπίτι η Σίσσυ,
το Σισσάκι του, και σίγουρα θα το είχε ξεφυλλίσει κι αυτή και θα είχε
μελετήσει εκείνο το αισχρό σκίτσο. Ίσως να ήταν μάλιστα και ο μοναδικός λόγος
που το είχε αγοράσει. Ο Φωτεινός πέρασε μια περίοδο απόγνωσης, επειδή
ονειρευόταν την κορούλα του πάνω σε θρόνο και ξαφνικά την αντίκρισε ολόγυμνη
πάνω σε μια ταπεινή καρέκλα, με γυρισμένη την πλάτη και στηριγμένη στα
καρεκλοπόδαρα. Πάντως όσο και να έψαξε τις σελίδες, δεν βρήκε τη στάση του
διευθυντή, γεγονός που τον έριξε σε μεγαλύτερη απόγνωση και τον προβλημάτισε.
Εδώ και τρία χρόνια που πήρε τη θέση αυτή, είχε σταματήσει να κάνει έρωτα,
αλλά πού ξέρανε οι τύποι από το περιοδικό ότι δεν μπορούσε; Εκτός αν τους το
σφύριξε η Ανίνα, η μόνη που το γνώριζε εκτός από τον ίδιο. Αυτοί είχανε παντού
σπιούνους, που τους πληροφορούσαν κάθε τόσο γι' αυτό κι εκείνο. Εντάξει,
σπιούνους είχαν, διευθυντή δεν είχαν να τους βάλει τα δύο πόδια σ' ένα
παπούτσι; Δεν τον σέβονταν λίγο; Πώς δέχτηκε εκείνος μια τέτοια διευθυντική
ξεφτίλα και δεν τους απέλυσε;

­ Λέγεται, ότι θ' απολύσετε το ένα τρίτο των εργαζομένων, αληθεύει;

Τα μαύρα μαλλιά τραβήχτηκαν από το άσπρο χέρι, το οποίο παρέμεινε εκεί.

­ Μ' ακούτε, κύριε Φωτεινέ;

Ο Φωτεινός είχε την εντύπωση ότι τράβηξε εκεί μπροστά του τη μαύρη της κιλότα
και τον προέτρεπε να κοιτάξει αυτό που τού 'δειχνε. Κοιτούσε λοιπόν.

­ Λοιπόν; ρώτησε ξανά και απέσυρε το χέρι της σαν να είχε τελειώσει εδώ η
επίδειξή της.

­ Εριφύλη... μού επιτρέπεις να σε λέω Εριφύλη και να σου μιλώ στον ενικό, ε;
Έχεις τόσο ωραίο όνομα κι είσαι τόσο νέα! Εριφύλη, μη νομίζεις πως οι Γερμανοί
εργοδότες δεν έχουν αισθήματα κι ότι πίνουν αίμα. Ήπιαν μπόλικο απ' αυτό στον
πόλεμο, το χόρτασαν, σήμερα μπίρα πίνουν πια οι άνθρωποι σαν κι εμάς.
Πρότειναν λοιπόν, και το πρότεινα κι εγώ στο εργατικό συμβούλιο, τις δυο
λύσεις που είναι εφικτές. Ή ν' απολυθεί το ένα τρίτο των εργαζομένων ή να
μειωθούν οι ώρες εργασίας.

­ Οι μέρες εργασίας.

­ Οι μέρες εργασίας, το ίδιο κάνει. Νομίζεις ότι σε γερνούν μόνο τα χρόνια,
Εριφύλη; Σε γερνούν και τα δευτερόλεπτα, άκου με που σου λέω. Το κάνουμε, που
λες, αυτό, για να μη χάσουν απαξάπαντες τη δουλειά τους και βρεθούν όλες οι
οικογένειες στο δρόμο. Κοίταξε αυτό τον πίνακα διαγραμμάτων πίσω σου. Τον
βλέπεις; Εγώ τον έχω μπρος στα μούτρα μου όλη μέρα. Κοίτα πού ήμασταν και πού
φτάσαμε. Και όλο και πέφτουμε, Εριφύλη, πέφτουμε συνέχεια. Σε λίγο αυτή η
μαύρη γραμμή που βλέπεις θα βγει από τον πίνακα, θα κατέβει στον τοίχο, θα
φτάσει στο πάτωμα κι από κει στη γη και θα μας θάψει. Το καταλαβαίνεις αυτό, Εριφύλη;

Ο Φωτεινός σταμάτησε ξαφνικά, γιατί κατάλαβε κι ο ίδιος πως πέρασε σε ατομικά
του θέματα, σε ζητήματα τελείως προσωπικά. Θα μπορούσε να δείχνει τον πίνακα
διαγραμμάτων και να μιλάει για το ίδιο του το πέος, τόσο είχε ταυτιστεί με την εταιρεία.

­ Μιλάτε με τόσο πάθος, σαν να πρόκειται για κάτι δικό σας, προσωπικό, ενώ δεν
είναι παρά μια ξένη πολυεθνική εταιρεία.

­ Μα και βέβαια πρόκειται για κάτι δικό μου, προσωπικό. Θα σου μιλούσα έτσι,
αν δεν επρόκειτο για κάτι δικό μου, προσωπικό; Τι με νοιάζουν εμένα τα ξένα
έθνη, Εριφύλη; Εμένα με νοιάζει αυτός εκεί ο πίνακας, που μου τον έχουν
κρεμάσει μπρος στα μούτρα μου, για να βλέπω συνέχεια πώς ήταν τα πράγματα και
πώς έγιναν. Το καταλαβαίνεις αυτό;

Το βλέμμα του έπεσε στη φωτογραφία που είχε τοποθετήσει πάνω στο γραφείο ­
κάτω απ' τη μύτη του ­ η γυναίκα του, η Λίτσα. Βρισκόταν όλη η οικογένεια
εκεί, ακόμα και η Λίντα, η σκυλίτσα της Λίτσας. Ήταν ένα τόσο δα σκυλί, που
υπάκουε μόνο σ' εκείνην και σε κανέναν άλλον μέσα στο σπίτι. Ο Φωτεινός δεν
γνώριζε πώς διάολο το είχε εκπαιδεύσει, για να κάνει ό,τι εκείνη του ζητούσε
και να στέκεται σούζα μόνο όταν εκείνη το διέταζε. Το μισούσε, γιατί του
θύμιζε πράγματα δικά του, που προσπαθούσε να τα ξεχάσει. Δεν μπορούσε να μη
λάβει υπ' όψιν ότι και το πέος του, απ' όλες τις γυναίκες που τον πλησίαζαν,
μόνο σε κείνη υπάκουε και μόνο σε κείνη καθόταν σούζα. Κάτι που ο ίδιος ο
Φωτεινός ούτε το επιθυμούσε ούτε το επεδίωκε, κι αυτό αποτελούσε σοβαρή αιτία
να το μισεί περισσότερο κι από τη σκύλα ακόμη.

­ Ωραία φωτογραφία... άκουσε την Εριφύλη να λέει, καθώς είχε γείρει το κεφάλι
της, για να δει τι έβλεπε εκείνος με τόση περισυλλογή.

Για μια στιγμή τού πέρασε η ιδέα να της μιλήσει για τις γυναίκες της
οικογένειάς του, αλλά φοβήθηκε μήπως προχωρούσε σε επικίνδυνες εκμυστηρεύσεις.
Ακόμα και για τη σκύλα να της μιλούσε, μπορεί να έφτανε σε επικίνδυνες
εκμυστηρεύσεις. Έτσι της έδειξε το αγόρι, που, ντυμένο με τα ρούχα του
μπάσκετ, κοιτούσε βλοσυρό το φακό.

­ Ο γιος μου ο Τζίμμυ. Πάει στο Γυμνάσιο.

Ήθελε να της πει «πάει στο διάολο», αλλά κρατήθηκε. Γιατι πού αλλού θα
μπορούσε να πάει σαν ενήλικος άντρας με τέτοιο όνομα;

Χτύπησε το τηλέφωνο και το σήκωσε.

­ Σου είπα, όχι τηλεφωνήματα, μίλησε αυστηρά στη γραμματέα του, για να δείξει
στην Εριφύλη πόσο πολύ υπολόγιζε την παρουσία της, αλλά και γιατί είχε τα δικά του.

­ Είναι ο φίλος σας ο Γιάννης.

­ Ποιος φίλος μου Γιάννης;

­ Ο συγγραφέας.

­ Ο Καλλίας;

­ Αυτός.

­ Καλά, πες του να με πάρει σε μια ώρα.

Βρόντησε το ακουστικό στη συσκευή κι έμεινε να το κοιτάει.

­ Θα το σπάσετε... προειδοποίησε η Εριφύλη.

­ Σπάω ένα τη βδομάδα. Ευτυχώς που τα πουλάω εγώ. Λοιπόν, πού είχαμε μείνει;

­ Στον Καλλία. Δεν περίμενα να γνωρίζετε και διάσημους συγγραφείς.

­ Τον γνώρισα πριν πολλά χρόνια στη Γερμανία, τότε που δεν ήταν διάσημος ούτε
και συγγραφέας. Και σήμερα το ίδιο συμβαίνει. Δεν είναι τίποτε από τα δύο.

­ Γιατί το λέτε αυτό, επειδή έχει να γράψει δέκα χρόνια; Εξακολουθεί και
παραμένει αγαπητός και διάσημος στους ανθρώπους.

­ Κι εγώ αν έπινα από το πρωί ως το βράδυ, Εριφύλη, κι εγώ θα ήμουν αγαπητός
και διάσημος στους ανθρώπους. Κι ο λόγος θα ήταν, επειδή θα με λυπόνταν οι άνθρωποι.

­ Πρώτ' απ' όλα, απ' όσα ξέρω, ο Καλλίας δεν πίνει από το πρωί ως το βράδυ,
αλλά από το βράδυ ως το πρωί. Κι έπειτα κάνει τα πάντα για να μην τον
λυπούνται οι άνθρωποι, αλλά να τον μισούν. Βρίζει και τσακώνεται συνεχώς με
τους πάντες.

­ Αυτό είναι αλήθεια... συμφώνησε ο Φωτεινός. Ακόμα και με μένα τσακώνεται,
που μ' έχει ανάγκη. Ξέρεις γιατί με πήρε; Για δανεικά. Είναι ο μόνος λόγος που
μου τηλεφωνεί. Είναι πέντε χρόνια μεγαλύτερος από μένα και δεν έχει ούτε
σπίτι, ούτε οικογένεια, ούτε καν ένα λογαριασμό σε τράπεζα. Πώς ζει; Χτυπώντας
το μαγικό του ραβδί μόλις ξυπνήσει. Και ξέρεις ποιος είναι το μαγικό ραβδί,
Εριφύλη; Εγώ και κάνα δυό άλλοι σαν κι εμένα. Τώρα μόλις θα ξύπνησε, σου το
λέω. Μεσημέρι.

Τίναξε το αριστερό του χέρι με δύναμη και το κράτησε σε ορθή γωνία σαν
έκπληκτος για την ώρα που έβλεπε, ελπίζοντας να εκπλαγεί και η κοπέλα από το
χρυσό ρόλεξ που έβλεπε.

­ Πήγε μία κιόλας. Θα μου κάνεις, Εριφύλη, την τιμή να φάμε μαζί;

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: P04</CAT>
<ED>
Κωδικός άρθρου: A16054P041</ED>
<ID>
ID:129329

</ID><URL>http://ta-nea.dolnet.gr/neaweb/neafile.print_unique?e=A&f=16054&m=P04&aa=1</URL></REF>


Article

<CATEGORY>vin09</CATEGORY>

 <H5>ΤΗΛΕΚΡΙΤΙΚΗ
</H5><H2>Άλλοθι σε πονηρή εκπομπή
</H2>
<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

<H3>Όλα υπάρχουν στην ελληνική τηλεόραση, τίποτα δεν λείπει. Είναι μεγάλη η γκάμα
ποικιλίας και περιλαμβάνει από ξενόφερτα σκουπίδια, προσαρμοσμένα στην εγχώρια
πραγματικότητα μέχρι εισαγόμενη και γηγενή ποιότητα υψηλών προδιαγραφών. Το
πρόγραμμα γενικά, έδειχνε ότι έπασχε από... ασφυκτική πληρότητα. Να, όμως, που
κάτι απουσίαζε και δεν είχε γίνει αντιληπτό: ένα Παιδικό Δελτίο Ειδήσεων!
</H3>
Ο εφευρέτης Σκάι που επιδίδεται, ως γνωστόν, στη... λεπτοτεχνία, είχε την
φαεινή ιδέα να βγάλει στον αέρα ένα διαφορετικό δελτίο ειδήσεων με συντάκτες
και παρουσιαστές μικρά παιδιά. 
Τι ακριβώς συμβαίνει και ποιος είναι υπεύθυνος για τη διαμόρφωση αυτού του
δελτίου, δεν γνωρίζουμε.

Στην πρεμιέρα, προχθές Σάββατο, αυτό που είδαμε ήταν ένα μικρομέγαλο σόου, μια
νόθα κατασκευή τουρλού τουρλού, που απέβλεπε στη συγκίνηση και, μέσω αυτής, σε
εμπορικά οφέλη.

Το αχτύπημο δίδυμο, ανήλικη αθωότητα και οικονομικό κέρδος, πασίγνωστο από τα
φτηνιάρικα μελοδράματα του παλιού ελληνικού κινηματογράφου, πρόβαλε ολοκάθαρα
πίσω από την παιδική αφέλεια τους ζεύγους των παρουσιαστών.

Ένα γλυκύτατο αγοράκι, ο Χρήστος Γιαννακούλης, και μια εκπληκτική μικρούλα, η
Ευαγγελία Τσάλτα, μαϊμούδισαν τους ρόλους των καθιερωμένων εκφωνητών όπως
εμφανίζονται στα κανονικά δελτία του Σκάι. 
Με άλλα λόγια, υπήρχε και... παράθυρο για να μη λείπει τίποτα από αυτήν τη...
«μίμηση πράξεων σπουδαίων», που σηματοδοτούν γενικώς την ποιότητα του
συγκεκριμένου τηλεοπτικού σταθμού.

Αίτημα

Έτσι άρχισε η παρουσίαση μιας σειράς... πονηρούλικων ειδήσεων, που ξεκίνησαν
αθώα με το λογικό αίτημα να σέβονται οι οδηγοί αυτοκινήτων τις διαβάσεις για
τα παιδιά και κατόπιν παρακολουθήσαμε μια μίνι συζήτηση με τον Παναγιώτη
Φασούλα, εντός παραθύρου, που διαδέχθηκε ο Ευάγγελος Γιαννόπουλος. 
Ο υπουργός Δικαιοσύνης, γλυκύτατος, μίλησε με τους μικρούς παρουσιαστές, είπε
διάφορα και σε μια στιγμή, όταν είχε περατωθεί η συνέντευξη, η μικρή Ευαγγελία
ανήγγειλε με ύφος πεπειραμένου επαγγελματία το... κλασικό «σύντομο
διαφημιστικό διάλειμμα»!!!

Βεβαίως, πρέπει να πει κανείς ότι προηγουμένως το Παιδικό Δελτίο Ειδήσεων μάς
είχε οδηγήσει σε παρασκήνια θεάτρου όπου παίζεται (σ.σ.: διασκευασμένο
κατάλληλα) το έργο του Ντίκενς «Όλιβερ Τουίστ», αλλά και σε έκθεση παλαιών
παιχνιδιών από τις αρχές του λήγοντος αιώνα. Αυτή, όμως, η γλυκύτατη ξενάγηση
στον χώρο της παιδικής ψυχαγωγίας και στον κόσμο του αλλοτινού παιχνιδιού,
έκανε την αιφνίδια ρεαλιστική διακοπή για διαφημίσεις να λειτουργήσει ως μπούμερανγκ.

Έτσι, με άλλα λόγια, η διάψευση της αθωότητας του Παιδικού Δελτίου Ειδήσεων
ήταν σκέτο σοκ. 
Ένα σοκ χωρίς ηπιότερους κραδασμούς αλλά, αντιθέτως, όσο περνούσε η ώρα
γινόταν ολοένα και πιο έντονο. 
Διότι μετά τα κλασικά διαφημιστικά σλόγκαν για παιδικές λιχουδιές, είχαμε
«πάρτι που μας κάλεσαν ειδικευμένες εταιρείες που οργανώνουν τα παιδικά πάρτι»
(!), με αποτέλεσμα να μπερδεύεσαι και να μη γνωρίζεις αν βλέπεις διαφήμιση
εμπόρων παιδικής διασκέδασης ή ρεπορτάζ, λόγω επερχόμενης Αποκριάς, σε μπαλ
μασκέ ανηλίκων. Μύλος, δηλαδή, κατά το κοινώς λεγόμενο. 
Ενώ η μικρή παρουσιάστρια του Δελτίου, ελαφρώς μακιγιαρισμένη και με ίχνη
κραγιόν στα χείλη συν κορδελάκι μπιχλιμπιδάτο στον καρπό του χεριού, δηλώνει:
«Τρελαίνομαι να δοκιμάζω ρούχα» και ατάκα η σχετική διαφήμιση ενδυμάτων που
διαδέχεται άλλη για... κομπιούτερ (!) με την προτροπή «δείτε τον Χρήστο πώς
παίζει και διασκεδάζει».

Αξιοπερίεργο

Το πιο αξιοπερίεργο; Η προκλητική παρένθεση που διαολοστέλνει την παιδικότητα
τού εν λόγω Δελτίου με καραμπινάτη διαπήδηση εγκωμίου για «ωραία φορέματα»
ενήλικων γυναικών, σε τιμές χαμηλές εξαιτίας των παρατεινόμενων εκπτώσεων!!! 
Δηλαδή απ' όλα είχε ο μπαξές για να μαθαίνει παιδί και γονιός στα ξενόφερτα
προϊόντα, καθώς βέβαια ουδεμία σύσταση έγινε για το απλό κουλούρι με
σουσαμάκι, ολόχρυσο, φρέσκο και μυρωδάτο.

Στην ουσία το Παιδικό Δελτίο του Σκάι είναι μία εμπορική παραλλαγή των
παραθυράτων ειδήσεων που προσφέρει σε ενηλίκους, με κράχτες, στην προκειμένη
περίπτωση, μικρά ανήλικα πλάσματα σε απόλυτο μαϊμουδισμό των διαφόρων τηλεστάρ
του ενημερωτικού τομέα.

Όλα τα άλλα είναι απλώς προφάσεις και άλλοθι σε μια πονηρή εκπομπή για
διαφημιστικά μηνύματα...

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: P06</CAT>
<ED>
Κωδικός άρθρου: A16054P061</ED>
<ID>
ID:129330

</ID><URL>http://ta-nea.dolnet.gr/neaweb/neafile.print_unique?e=A&f=16054&m=P06&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ - πάθεια
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

* Γονίδια μακροζωίας που μπορούν να κάνουν τους ανθρώπους να ζουν αιώνες.
Επιτεύγματα της κρυωνικής και «παρατεταμένες παγωμένες αναμονές». Θεωρίες περί
αθανασίας. Μεγάλες προσδοκίες για το αύριο που θα ζήσουμε όλοι ξανά σε μια
ολική επαναφορά του Σύμπαντος. Τα θαύματα της νανοτεχνολογίας και μηχανές που
πηγαίνουν εκεί που καμιά μηχανή δεν έχει πάει ποτέ. Ήταν μερικά από τα θέματα
του Σαββατιάτικου Future Fantastic, μια μοναδική σειρά που προβάλλει η ΝΕΤ στη
ζώνη της «Σερφάροντας στο Δίκτυο», παραγωγής BBC που με άποψη παρουσιάζει η...
πράκτωρ Σκάλι των Χ-Files, Γκίλιαν Άντερσον. Και αν δεν σας καθηλώσει η ίδια η
επιστήμη (που αποκλείεται!) θα το κάνει η... επιστημονική φαντασία. Από τα
κόμικς της δεκαετίας του '30 ο προφέσορ Τζέιμσον, λέει, περιπλανιόταν
παγωμένος στο διάστημα, ώσπου τον ξύπνησαν οι εξωγήινοι...

* Κάπου ανάμεσα στη «Νύχτα των ζωντανών νεκρών» του Τζορτζ Ρομέρο και το
«Θρίλερ» του Μάικλ Τζάκσον, θα βρείτε τον Γιώργο Αλκαίο και το βιντεοκλίπ του
για το τραγούδι «Σημάδι». Τρόμος με ζόμπι και τσιφτετέλι, νεκρικό μακιγιάζ και
σπάσιμο της μέσης (για να μη χάνουμε και τον ρυθμό). Εμείς φταίμε κάθε φορά,
που νομίζουμε πως τα έχουμε δει όλα!

* Χειμαρρώδης, πληθωρική, αστείρευτη. Όπως πάντα δηλαδή. Από τις καλεσμένες
που κάθε τηλεοπτικός οικοδεσπότης θα ήθελε να έχει στην εκπομπή του. Η
Σπεράντζα Βρανά. Χθες Κυριακή, «Μαζί» με τον Τέρενς Κουίκ στον Antenna. Είναι
που και το «Βίρα τις Άγκυρες» στο Εθνικό έχει βάλει μπροστά τις μηχανές της
θεατρικής νοσταλγίας και οι αφηγήσεις της Σπεράντζας Βρανά πήραν φωτιά. Και τι
δεν θυμήθηκε! Από τα παλιά αξέχαστα φιλμάκια ως τα «μπουλούκια» και το πάθος
των ηθοποιών, ονόματα και περιστατικά και άλλα πολλά. Σαν να μην έφτανε
ολόκληρη εκπομπή...

* Μυρωδιά... ντέρμπι είχε ο «Γύρος του κόσμου με μια μπάλα» (ΕΤ1) εν όψει του
σημερινού «καυτού» ΑΕΚ - Ολυμπιακού. Και καλεσμένοι του Μανώλη Μαυρομμάτη, ο
Κώστας Πολυχρονίου και ο Μίμης Παπαϊωάννου. Αφού μίλησαν για προπονητές και
άλλα επίκαιρα, θυμήθηκαν τα ντέρμπι. Με Δομάζο, με Υφαντή, με Ρωσίδη και άλλες
μορφές των γηπέδων. Κι έδωσαν αφορμές και για άλλα φλας μπακ ­ μια που έλεγαν
στην εκπομπή καλό είναι «να θυμηθούν οι παλιοί και να μάθουν οι νέοι». Έτσι,
που θυμήθηκαν οι τηλεθεατές κάποιους θρύλους που ξέχασαν οι δυο τους, σαν τον
Βάζο, τον Βαγιακάκο, τον Χατζησταυρίδη, τον Λούβαρη, τον Μηνάρδο, τον
Δελαβίνια, τον Παπαδόπουλο, τον Τζανετή, τον Μάγειρα, τον Μαρόπουλο, τον
Γάσπαρη, τον Ξένο, κι άλλους, γιατί τα ντέρμπι έχουν ιστορία, δεν είναι παίξε γέλασε.

* Είναι να τους θαυμάζεις τους «οικονομικούς» ρεπόρτερ των καναλιών. Που δεν
έχουν μόνο έννοια τους να κυνηγάνε την είδηση (μέρες... οικονομικών που είναι)
αλλά και να τη μεταφέρουν με λόγια απλά, διόλου «οικονομικίστικα», στους
τηλεθεατές που παρακολουθούν και «καίγονται» να μάθουν. Ανάμεσα στους πιο
επιδέξιους και δοκιμασμένους σ' αυτό και ο Γιώργος Αυτιάς του Antenna, που
έχει αναλάβει να ενημερώνει επί των οικονομικών με την εκπομπή «Έξυπνο Χρήμα»
και τους Έλληνες της Αμερικής, του Καναδά, της Αυστραλίας και της Κύπρου.
Δύσκολη δουλειά ­ και σοβαρή ­ όταν μάλιστα πρόκειται να δώσεις πληροφορίες σε
εκείνους που θέλουν να μάθουν τι γίνεται στην πατρίδα.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: P06</CAT>
<ED>
Κωδικός άρθρου: A16054P062</ED>
<ID>
ID:129368

</ID><URL>http://ta-nea.dolnet.gr/neaweb/neafile.print_unique?e=A&f=16054&m=P06&aa=2</URL></REF>


Article

<CATEGORY>vin09</CATEGORY>

 <H5>ΣΤΑ ΥΨΗ Η ΚΥΚΛΟΦΟΡΙΑ ΤΩΝ CD ΜΕ ΤΗΛΕΟΠΤΙΚΑ ΤΡΑΓΟΥΔΙΑ
</H5><H2>Τα σίριαλ πωλούν δίσκους
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

<H3>Η τηλεόραση πουλάει δίσκους. Στα ύψη έφθασε η τηλεθέαση του σίριαλ «Ψίθυροι
καρδιάς», στα ύψη και οι πωλήσεις του τηλεοπτικού σάουντρακ (του Χρήστου
Νικολόπουλου) για την ομώνυμη σειρά με τη φωνή του Δημήτρη Μπάση.
</H3>
Οι πρωταγωνιστές στους «Ψιθύρους καρδιάς» (Μελίνα Μποτέλη, Απόστολος
Γκλέτσος, Άννα Μαρία Παπαχαραλάμπους). Το σάουντρακ του σίριαλ στο οποίο
εμφανίζονται πλησιάζει τις 60.000 πωλήσεις

Μέσα σε διάστημα ενός μηνός οι πωλήσεις του δίσκου ξεπέρασαν τις 50.000 και
ήδη πλησιάζουν τις 60.000. Με την κυκλοφορία του ­ μια εβδομάδα πριν από τα
Χριστούγεννα ­ ο δίσκος έγινε αμέσως χρυσός, την ίδια ακριβώς περίοδο που η
αγωνία στους «Ψίθυρους καρδιάς» κορυφωνόταν.

Σ' αυτό φυσικά συνέβαλε όχι μόνον η υψηλή τηλεθέαση του σίριαλ, αλλά αρκετοί
παράγοντες. Όπως η μουσική του Χρήστου Νικολόπουλου, οι στίχοι της Ελένης
Γιαννατσούλια, αλλά και οι φωνές του Δημήτρη Μπάση (ερμηνεύει το τραγούδι των
τίτλων και τρία ακόμη), της Ειρήνης Χαρίδου (τρία τραγούδια), της Μελίνας
Μποτέλη (δύο τραγούδια) και του Απόστολου Γκλέτσου (ένα τραγούδι). Οι «Ψίθυροι
καρδιάς» αποτελούν ίσως το μοναδικό τηλεοπτικό σάουντρακ στα χρονικά της TV
που έγινε πλατινένιο μέσα σε ένα μήνα.

Και αυτό οφείλεται στην ικανότητα της τηλεόρασης να μπαίνει... απρόσκλητη σε
κάθε σπίτι και να προωθεί τα προϊόντα της. Φυσικά, το τηλεοπτικό σάουντρακ
«Ψίθυροι καρδιάς» δεν είναι το μόνο που ξεπέρασε σε πωλήσεις τις 50.000 και
έγινε πλατινένιο από την «άνοιξη» της ιδιωτικής τηλεόρασης έως σήμερα..

Το ίδιο συνέβη με την τηλεοπτική επιτυχία «Βαμμένα κόκκινα μαλλιά», που
βασίστηκε στο ομώνυμο έργο του Κώστα Μουρσελά και σκηνοθέτησε ο Κώστας
Κουτσομύτης, με πρωταγωνιστές τον Γιώργο Νινιό και την Καρυοφυλλιά Καραμπέτη
και είχε την ανάλογη ανταπόκριση από το κοινό για το τηλεοπτικό της σάουντρακ.
Τα τραγούδια του σίριαλ (σε μουσική Βασίλη Δημητρίου) ερμηνευμένα από τον
Γιώργο Νταλάρα κατάφεραν να ξεπεράσουν τις 60.000 πωλήσεις και ο δίσκος να
γίνει πλατινένιος.

Αλλά και το αισθηματικό σίριαλ της Μιρέλας Παπαοικονόμου «Αναστασία» (με την
Μυρτώ Αλικάκη, τον Μηνά Χατζησάββα και τον Άλκη Κούρκουλο) κατάφερε με τη φωνή
της Ελευθερίας Αρβανιτάκη ­ και τη μουσική του Δημήτρη Παπαδημητρίου ­ να
φθάσει τις 50.000 πωλήσεις δίσκων.

Ένα ακόμη σίριαλ της Μιρέλας Παπαοικονόμου, το «Λόγω τιμής» (με τον Άλκη
Κούρκουλο, τη Βίκυ Βολιώτη, τον Κωνσταντίνο Μαρκουλάκη) έφθασε τις 25.000
πωλήσεις δίσκων (το τραγούδι των τίτλων «Στα ίδια μέρη θα ξανασυναντηθούμε»-
και δύο ακόμη- ερμήνευσε ο Γεράσιμος Ανδρεάτος ενώ τη μουσική έγραψε ο
Δημήτρης Παπαδημητρίου).

Η στιγμή της «οικογενειακής» φωτογραφίας, αμέσως μετά την απονομή του
πλατινένιου δίσκου «Ψίθυροι καρδιάς». Διακρίνονται ο σκηνοθέτης Μανούσος
Μανουσάκης, ο Απόστολος Γκλέτσος, ο συνθέτης Χρήστος Νικολόπουλος, η Μελίνα
Μποτέλη και ο Δημήτρης Μπάσης

Και η «Πρόβα νυφικού» (έργο της Ντόρας Γιαννακοπούλου, σκηνοθετημένο από τον
Κώστα Κουτσομύτη) στο οποίο πρωταγωνίστησαν ο Γρηγόρης Βαλτινός, ο Άγγελος
Αντωνόπουλος, η Αλεξανδριανή Σικελιανού, ξεπέρασε σε πωλήσεις ­ με τη φωνή της
Μαρινέλλας ­ τους 20.000 δίσκους.

Αρκετά ακόμη τηλεοπτικά σάουντρακ οφείλουν (κυρίως) τις πωλήσεις τους στα
σίριαλ. Όπως είναι το «Κόκκινο φεγγάρι» με τη Δήμητρα Γαλάνη (10.000), «Μη
φοβάσαι τη φωτιά», σε μουσική Δημήτρη Παπαδημητρίου (τραγούδησε ο Αλκίνοος
Ιωαννίδης το τραγούδι των τίτλων και δύο ακόμη η Χάρις Αλεξίου ­ σύνολο
πωλήσεων 12.000 δίσκοι), ο «Απών» που κυκλοφόρησε μαζί με τον «Τσαλαπετεινό
του Γουαϊόμινγκ» (10.000 δίσκοι), το «Αθήνα - Θεσσαλονίκη» (μουσική Ευανθία
Ρεμπούτσικα, στίχοι Ελένη Ζιώγα και Άρη Δαβαράκη και εκτέλεση των τριών
τραγουδιών από τη Νάνα Μούσχουρη) έχει ξεπεράσει σε πωλήσεις τους 10.000
δίσκους (μέσα σε διάστημα δύο εβδομάδων) και από 5.000 έχουν πετύχει η
«Εκτέλεση», ο «Βαμμένος ήλιος» και η «Παλίρροια» (το μοναδικό τραγούδι
ερμήνευσαν, σε μουσική Βασίλη Δημητρίου, η Πέμυ Ζούνη και ο Μανώλης Χατζημανώλης).

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16054P071</ED>
<ID>
ID:129331

</ID><URL>http://ta-nea.dolnet.gr/neaweb/neafile.print_unique?e=A&f=16054&m=P07&aa=1</URL></REF>


Article

<CATEGORY>vin09</CATEGORY>

 <H2>Ζητούν να επισπευσθεί η απομάκρυνση των κεραιών
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

Οδικό αποκλεισμό της περιοχής στο όρος Χορτιάτης Θεσσαλονίκης, όπου βρίσκονται
εγκατεστημένες οι περισσότερες κεραίες των ιδιωτικών ραδιοτηλεοπτικών σταθμών,
πραγματοποίησαν χθες κάτοικοι οκτώ κοινοτήτων, ζητώντας να επισπευσθούν οι
διαδικασίες για την απομάκρυνση των παράνομων κεραιών.

Σε ψήφισμα διαμαρτυρίας που εξέδωσε η συντονιστική επιτροπή χαρακτηρίζει ως
ιδιαίτερα θετική εξέλιξη τη συνεχιζόμενη κατάσχεση κεραιών και άλλων
μηχανημάτων από ραδιοφωνικούς και τηλεοπτικούς σταθμούς που εκπέμπουν χωρίς άδεια.

Στο μεταξύ, στη διάρκεια συνέντευξης Τύπου που παραχώρησαν ιδιοκτήτες τοπικών
ραδιοτηλεοπτικών σταθμών που έχουν εγκαταστήσει κεραίες στην περιοχή του
Χορτιάτη ανακοίνωσαν ότι σήμερα θα επισκεφθούν την Εισαγγελία βουλευτές όλων
των κομμάτων για να εκφράσουν την αντίθεσή τους στο «ξήλωμα» κεραιών και να
ζητήσουν αναστολή της απόφασης μέχρι τον επόμενο Μάιο, οπότε αναμένεται να
ολοκληρωθεί η κατάθεση των αιτήσεων για την έκδοση αδειών.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16054P072</ED>
<ID>
ID:129369

</ID><URL>http://ta-nea.dolnet.gr/neaweb/neafile.print_unique?e=A&f=16054&m=P07&aa=2</URL></REF>


Article

<CATEGORY>vin09</CATEGORY>

 <H2>Η πρόληψη των καρδιαγγειακών παθήσεων
</H2>
Ο καρδιολόγος Ευτύχιος Βορίδης δηλώνει απόψε στην εκπομπή του Άρη Σκιαδόπουλου
«Νυχτερινός επισκέπτης» (ΝΕΤ, 23.00) πως «ευτυχία είναι να περιορίσεις τις
ανάγκες σου» και πως «ευτυχής είναι εκείνος που έχει υγεία και δεν είναι
τελείως μπατίρης».

Από τη συζήτηση με τον καθηγητή Ευτύχιο Βορίδη δεν θα μπορούσαν βέβαια να
λείψουν και οι συμβουλές για την πρόληψη των καρδιαγγειακών παθήσεων καθώς και
η αναφορά του στον τέως πρόεδρο της Δημοκρατίας Κωνσταντίνο Καραμανλή, του
οποίου εκτός από γιατρός είναι και φίλος και σύντροφος στο γκολφ.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16054P073</ED>
<ID>
ID:129399

</ID><URL>http://ta-nea.dolnet.gr/neaweb/neafile.print_unique?e=A&f=16054&m=P07&aa=3</URL></REF>


Article

<CATEGORY>vin09</CATEGORY>

 <H2>Ο Κ. Μητσοτάκης στην «Τελική ευθεία»
</H2>
Ο Κωνσταντίνος Μητσοτάκης είναι απόψε προσκεκλημένος στην εκπομπή του Πέτρου
Ευθυμίου «Τελική ευθεία» (ΝΕΤ, 22.00). Θέματα που θα συζητηθούν είναι: τα
οικονομικά προβλήματα, η ευρωπαϊκή πορεία της χώρας, το εσωτερικό πολιτικό
σκηνικό, τα εθνικά θέματα και οι σημερινές πολιτικές εξελίξεις.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16054P074</ED>
<ID>
ID:129417

</ID><URL>http://ta-nea.dolnet.gr/neaweb/neafile.print_unique?e=A&f=16054&m=P07&aa=4</URL></REF>


Article

<CATEGORY>vin09</CATEGORY>

 <H2>Ανεβάζει «Ταρτούφο» η ΕΤ1
</H2>
«Ο Ταρτούφος» (του Μολιέρου) θα παρουσιαστεί αύριο στις 23.30 από το «Θέατρο
στην ΕΤ1» σε σκηνοθεσία Νικαίτης Κουντούρη (και τηλεοπτική σκηνοθεσία Στέλιου
Ράλλη). Τους πρωταγωνιστικούς ρόλους ερμηνεύουν οι: Μάγια Λυμπεροπούλου, Λυδία
Φωτοπούλου, Αλέξανδρος Μυλωνάς, Λάζαρος Γεωργακόπουλος.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16054P075</ED>
<ID>
ID:129426

</ID><URL>http://ta-nea.dolnet.gr/neaweb/neafile.print_unique?e=A&f=16054&m=P07&aa=5</URL></REF>


Article

<CATEGORY>vin15</CATEGORY>

 <H5>Πικρόγλυκες αναμνήσεις
</H5><H2>ΤΗΛΕΟΡΑΣΗ ΔΕΥΤΕΡΑΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΣΥΓΚΙΝΗΤΙΚΕΣ ΙΣΤΟΡΙΕΣ ΟΚΤΩ ΓΥΝΑΙΚΩΝ ΑΠΟ ΤΗΝ ΚΙΝΑ
</H3>
Οι μοίρες οκτώ γυναικών συναντιώνται στη «Λέσχη της χαράς και της τύχης», που
είναι το φιλμ το οποίο ξεχωρίζει σήμερα στα κανάλια.

«Η λέσχη της χαράς και της τύχης» γίνεται τόπος συνάντησης και παρηγοριάς
τεσσάρων γυναικών από τον σκηνοθέτη Γουέιν Γουάνγκ

Κοινωνική ταινία ­ '93 ­ είναι «Η λέσχη της χαράς και της τύχης» του Γουέιν
Γουάνγκ (δικός του και ο «Καπνός»), με πολύ καλές ερμηνείες, ενώ τα «Εγκαύματα
τρίτου βαθμού» είναι ένα θρίλερ του Ρότζερ Σπότισγουντ με τον Τριτ Γουίλιαμς.
Αισθηματική κομεντί με τους Νίκολας Κέιτζ, Τζέιμς Κάαν, Σάρα Τζέσικα Πάρκερ
είναι το «Honey moon in Vegas», η τρίτη αξιόλογη σημερινή ταινία.

Αναλυτικότερα, μεταξύ των ταινιών που προγραμματίζουν να παίξουν σήμερα τα
κανάλια είναι και οι πιο κάτω:

«Έλα ν' αγαπηθούμε ντάρλινγκ»

18.15 Star. Η γνωστή, χιλιοπαιγμένη, βιντεοφάρσα ­ '86 ­ του
Γιάννη Δαλιανίδη, με τον Στάθη Ψάλτη, που το παίζει «καμάκι» σ' ένα τουριστικό
νησί. (Διάρκεια: 81') *.

«Ο Κώτσος και οι εξωγήινοι»

19.10 ΕΤ1. Την εποχή που αργοπέθαινε ο παλιός ελληνικός
κινηματογράφος ­ τέλη δεκαετίας του εβδομήντα ­ ο Κώστας Βουτσάς για να
γλιτώσει από ΙΚΑ και Εφορία φθάνει σ' έναν άλλο... πλανήτη. Του Ντίμη Δαδήρα. **.

«Βασιλικός γάμος»

21.15 Seven Χ (Royal wedding). Ο Φρεντ Αστέρ και η Τζέιν Πάουελ
είναι αδέλφια και χορευτικό ζευγάρι και φθάνουν στην Αγγλία την εποχή της
στέψης της βασίλισσας Ελισάβετ. Μιούζικαλ ­ '51 ­ του Στάνλεϊ Ντόνεν.
(Διάρκεια: 93') **

«Κρίτερς Νο 3»

22.00 Star (Critters ΙΙΙ). Τρίτη συνέχεια ­ '92 ­ με τα φοβερά
τριχωτά τερατάκια να σπέρνουν τον τρόμο του θανάτου, αλλά να μην προκαλούν...
πανικό, καθώς η δράση τους έχει εξαντληθεί στα δύο προηγούμενα φιλμ.
Σκηνοθεσία: Κριστίν Πίτερσεν. (Διάρκεια: 86') **.

«Σκηνή δρόμου»

23.00 Seven Χ (Street scene). Το θεατρικό τού Έλμερ Ράις
(βραβείο Πούλιτζερ) μετέφερε το '31 στο σινεμά ο Κινγκ Βίντορ. Η ζωή σε μια
φτωχογειτονιά της Νέας Υόρκης με τους: Σίλβια Σίντνεϊ, Γουίλιαμ Κάλτερ.
(Διάρκεια: 79') **.

«Honeymoon in Vegas»

23.45 Antenna. Αισθηματική κομεντί ­ '92 ­ του Άντριου Μπέργκμαν
στο πνεύμα των παλιών χολιγουντιανών κωμωδιών. Ένας τζογαδόρος δύο ώρες πριν
παντρευτεί, χάνει πολλά χρήματα σ' ένα παιχνίδι πόκερ και φθάνει στο σημείο
να... παραχωρήσει τη μέλλουσα σύζυγό του για ένα Σαββατοκύριακο στον
χαρτοπαίκτη αντίπαλό του! Ατού, η παρουσία των Νίκολας Κέιτζ, Τζέιμς Κάαν,
Σάρα Τζέσικα Πάρκερ, Πατ Μορίτα, Άνι Μπάνκροφτ. (Διάρκεια: 92') ***.

«Έγκαυμα τρίτου βαθμού»

00.25 Star (Third degree murder). Ένας ντετέκτιβ που έχει
προσληφθεί από έναν επιχειρηματία για να παρακολουθεί τη σύζυγό του,
δημιουργεί μαζί της δεσμό και αργότερα θεωρείται ως κύριος ύποπτος για τη
δολοφονία του άνδρα της... Τυπικό, απλώς, ερωτικό θρίλερ ­ '89 ­ του Ρότζερς
Σπότισγουντ, ο οποίος το '83 μας είχε δώσει την υπέροχη «Αποστολή στη
Νικαράγουα». Με τους: Τριτ Γουίλιαμς, Βιρτζίνια Μάντσεν. (Διάρκεια: 97') **.

«Η λέσχη της χαράς και της τύχης»

00.30 Mega (The joy luck club). Οι σχέσεις μητέρας και κόρης
μέσα από τη ζωή οκτώ γυναικών που από την Άπω Ανατολή βρίσκονται στην Αμερική.
Ο Γουέιν Γουάνγκ μετέφερε στην οθόνη το βιβλίο της Έιμι Ταν, δίχως να χάσει
αυτό το άρωμά του και τη βαθιά σκιαγράφηση των χαρακτήρων των ηρωίδων.
(Διάρκεια: 135') ****.

«Φόνος εκ προμελέτης»

02.00 Star. Συμπαθητική μαύρη κωμωδία ­ '93 ­ του Μάικλ Ρίτσι με
μια μάνα που αποφασίζει να προστατέψει την καριέρα της κόρης της ως
μαζορέτας... σκοτώνοντας τις ανταγωνίστριές της! Με τους: Χόλι Χάντερ, Μπο
Μπρίτζες, Σούζι Κερτς. (Διάρκεια: 105') ***.

«Εξωγήινος εισβολέας»

03.00 Antenna (The day it came to Earth). Ταινία τρόμου ­ '79 ­
του Χάρι Ζ. Τόμασον. Σεναριακές αφέλειες με... σατανικό ταμπεραμέντο σ' ένα
φιλμ τρόμου, όπου ένας μετεωρίτης πέφτει στη Γη, θραύσματά του φθάνουν σε μια
λίμνη όπου βρίσκεται πνιγμένος ένας γκάνγκστερ, ο οποίος ζωντανεύει και
αρχίζει να κάνει τέρατα και σημεία! (Διάρκεια: 87')*.

«Ματωμένο Σικάγο»

04.35 Antenna (Four deuces). Ο Τζακ Πάλανς ως ιδιοκτήτης καζίνο
που μπλέκει με παράνομο εμπόριο οινοπνευματωδών ποτών. Του Γουίλιαμ Μπάνσελ,
παραγωγής '75. (Διάρκεια: 81') **.

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: P08</CAT>
<ED>
Κωδικός άρθρου: A16054P081</ED>
<ID>
ID:129343

</ID><URL>http://ta-nea.dolnet.gr/neaweb/neafile.print_unique?e=A&f=16054&m=P08&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
Από το ατμοσφαιρικό φιλμ του Άλαν Ρίκμαν «Ο επισκέπτης του χειμώνα»

«Ο ΕΠΙΣΚΕΠΤΗΣ ΤΟΥ ΧΕΙΜΩΝΑ»: Η πρώτη σκηνοθετική δουλειά του ηθοποιού
Άλαν Ρίκμαν για τη ζωή τεσσάρων ανθρώπων σ' ένα παγωμένο ψαροχώρι της Σκωτίας.
Με τους: Έμα Τόμσον, Φιλίντα Λόουν, Σίλα Ριντ. (Αρτ Στούντιο).

«ΑΝΤΡΕΣ ΜΕ ΤΑ ΟΛΑ ΤΟΥΣ»: Κωμωδία με «θέση» που μόνο το αγγλικό σινεμά
θα μπορούσε να την κάνει, όπου άνεργοι άντρες αποφασίζουν να κάνουν ένα γκρουπ
για στριπτίζ! Του Πίτερ Κατανέο. (Αθήναιον 2, Αθήναιον Cinepolis 4, Αβάνα,
Άττικα 2, Όπερα 1, Village Centre 10, Καλυψώ, Πτι Παλαί, Τρία Αστέρια 2).

«ΤΥΦΛΗ ΣΤΡΟΦΗ»: Ο Σον Πεν μπλέκει με ένα αντρόγυνο ­ Τζένιφερ Λοπέζ,
Νικ Νόλτε ­ που θέλει να βγάλει απ' τη μέση ο ένας τον άλλο. Φιλμ νουάρ του
Όλιβερ Στόουν. (Agora, Αίγλη, Άστρον, Village Centre 4, Έμπασσυ, Κηφισιά 3,
Μετάλλιον, Μετροπόλιταν, Όσκαρ, Χαϊλάιφ Στούντιο).

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: P10</CAT>
<ED>
Κωδικός άρθρου: A16054P101</ED>
<ID>
ID:129342

</ID><URL>http://ta-nea.dolnet.gr/neaweb/neafile.print_unique?e=A&f=16054&m=P10&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α ' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Διαλύοντας τον Χάρι. 7.00-9.00-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Τυφλή στροφή. 6.00-8.30-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Τζέιμς Μποντ 007: Το αύριο ποτέ
δεν πεθαίνει. 6.00-8.30-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Μόνος στο σπίτι 3 (Κ.).
6.30-8.30-10.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Το παιχνίδι. 6.00-8.30-11.00 μ.μ.

ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Τιτανικός. 3.00-6.50-10.30 μ.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Άντρες με τα
όλα τους. 5.00-7.00-9.00-11.00 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Τιτανικός. 6.15-10.00 μ.μ. 
ΑΘΗΝΑΙΟΝ CINEPOLIS PHILIPS 2. Τιτανικός. 6.45-10.30 μ.μ.

ΑΘΗΝΑΙΟΝ CINEPOLIS PHILIPS 3. Τιτανικός. 6.45-10.30 μ.μ.

ΑΘΗΝΑΙΟΝ CINEPOLIS PHILIPS 4. Άντρες με τα όλα τους (Κ.). 5.00-7.00-9.00-11.00 μ.μ.

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Condition). Τυφλή στροφή. 6.00-8.30-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Το παιχνίδι. 6.00-8.30-11.00 μ.μ.

ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Ο κύριος με τα γκρι.
6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo). Ο
ψευταράς (Κ.). 6.45-8.45-10.45 μ.μ. Μαζί και η ταινία μικρού μήκους Bean.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Η γεύση του
κερασιού. 7.00-9.00-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Τιτανικός. 5.45-9.30 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Η επίλεκτη. 6.20-8.40-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Τζέιμς Μποντ
007: Το αύριο ποτέ δεν πεθαίνει. 6.00-8.30-11.00 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Το παιχνίδι. 6.00-8.30-11.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition).
Τιτανικός. 3.00-6.45-10.30 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Ο επισκέπτης του
χειμώνα. 7.00-9.00-11.00 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Άντρες με τα όλα τους. 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital).
Τιτανικός. 6.15-10.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS).
Τιτανικός. 5.45-9.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Άντρες με
τα όλα τους (Κ.). 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Τιτανικός. 5.45-9.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Τζέιμς Μποντ πράκτωρ 007: Το αύριο ποτέ δεν
πεθαίνει. 5.10-7.40-10.15 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Άντρες με τα όλα τους. 4.30-6.30-8.30-10.30 μ.μ. ΑΣΣΟΣ - ΟΝΤΕΟΝ ΟΠΕΡΑ
2 (Οδός Ακαδημίας 57 ~ 3622.683 Dolby Stereo). Προστάτης οικογένειας.
6.30-8.40-10.45 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Τιτανικός. 6.15-10.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Τιτανικός. 6.15-10.00 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Τζέιμς Μποντ πράκτωρ 007: Το αύριο ποτέ δεν πεθαίνει. 5.20-7.50-10.20 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Τυφλή στροφή.
6.00-8.30-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Πυροβολημένο ψάρι. 6.00-8.15-10.30 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Το παιχνίδι. 5.15-7.45-10.15 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Ο κύριος με
τα γκρι. 6.40-8.50-11.00 μ.μ.

ΑΤΤΙΚΟΝ Renault (Οδ. Σταδίου ~ 3228.821 Dolby Digital Air Condition).
Τιτανικός. 6.00-9.45 μ.μ.

ΑΦΑΙΑ (Καλλιθέα ~ 9595.534 Dolby Stereo). Η γεύση του κερασιού.
7.00-9.00-11.00 μ.μ.

CINERAMA (οδός Αγ. Κυριακής 30, Π. Φάληρο ~ 9303.593 - 9303.595 Dolby Stereo
RS). Τιτανικός. 6.15-10.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Τιτανικός. 11.00-15.15-19.15-23.30.

VILLAGE CENTRE Αίθουσα 2. Το παιχνίδι. 13.30-16.30-19.30-22.15-01.00.

VILLAGE CENTRE Αίθουσα 3. Η επίλεκτη. 11.45-14.30-17.15-20.15-23.00-01.30.

VILLAGE CENTRE Αίθουσα 4. Τυφλή στροφή. 10.45-13.30-16.15-19.15-22.00-00.45.

VILLAGE CENTRE Αίθουσα 5. Τζέιμς Μποντ πράκτωρ 007: Το αύριο ποτέ δεν
πεθαίνει. 18.30-21.15-00.15. Ο ψευταράς. 11.30-13.45-16.00.

VILLAGE CENTRE Αίθουσα 6. Μοιραία βλάβη. 18.15-20.30-22.45-01.00. Μόνος στο
σπίτι 3. 10.45-13.15-15.45.

VILLAGE CENTRE Αίθουσα 7. Ο γκαφατζής της ζούγκλας (Κ.).
11.00-13.15-15.30-17.45. Τιτανικός. 20.00-00.00.

VILLAGE CENTRE Αίθουσα 8. Τιτανικός. 12.00-16.00-20.00-00.00.

VILLAGE CENTRE Αίθουσα 9. Τζέιμς Μποντ 007: Το αύριο ποτέ δεν πεθαίνει. 11.45-14.15-17.00-19.45-22.30-01.15.

VILLAGE CENTRE Αίθουσα 10. Άντρες με τα όλα τους. 12.00-14.15-16.30-18.45-21.00-23.15-01.30.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Το παιχνίδι. 6.00-8.30-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα).
Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Τα φτερά της αγάπης.
6.30-8.45-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Ο κύριος με τα γκρι. 6.00-8.15-10.30 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Τα φτερά της αγάπης.
6.10-8.20-10.30 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Τυφλή στροφή. 5.20-7.55-10.30 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΕΥΑ (Εμπεδοκλέους 121 Παγκράτι, Άγ. Αρτέμιος ~ 7629.215). Κλειστό για λίγες μέρες.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Ο επισκέπτης του
χειμώνα. 7.00-9.00-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Τιτανικός. 6.15-10.00 μ.μ.

INTEAL ARAMIS (Πανεπ/μίου 46 ~ 3826.720 Dolby Digital). Ο αδελφός μου κι εγώ.
6.10-8.20-10.30 μ.μ.

INTEAL ΜΑΡΟΥΣΙ ARAMIS (Λεωφόρος Κηφισίας 215 ~ 6129.169 Dolby Stereo). Ο
αδελφός μου κι εγώ. 6.10-8.20-10.30 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Άντρες με τα όλα τους. 5.00-7.00-9.00-11.00 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Το παιχνίδι. 5.00-7.50-10.55 μ.μ.

ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Η επίλεκτη. 4.50-7.30-10.35 μ.μ.

ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Τυφλή στροφή. 5.15-8.00-10.50 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo).
Τιτανικός. 6.15-10.00 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Τα φτερά της
αγάπης. 6.00-8.10-10.15 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Ο αδελφός μου
κι εγώ. 7.00-9.00-11.00 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Η επίλεκτη.
5.30-8.15-10.40 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Τυφλή στροφή. 5.15-7.45-10.15 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo).
Τυφλή στροφή. 5.15-7.45-10.15 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Ο αδελφός μου
κι εγώ. 6.50-9.00-11.10 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Προστάτης οικογένειας.
6.40-8.45-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround). Η
γεύση του κερασιού. 7.00-9.00-11.00 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Τυφλή στροφή.
6.00-8.30-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Τζέιμς Μποντ πράκτωρ 007: Το αύριο
ποτέ δεν πεθαίνει. 6.15-8.25-10.50 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Ο αδελφός μου κι εγώ. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Άντρες με τα όλα τους (Κ.). 6.30-8.30-10.30 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Το παιχνίδι. 8.10-10.30
μ.μ. Ηρακλής - πέρα από το μύθο, κάθε μέρα ώρα 6.20 μ.μ.

ΣΠΟΡΤΙΓΚ (Νέα Σμύρνη ~ 9333.820). Το παιχνίδι. 8.30-11.00 μ.μ. Δευτ. από 6.00 μ.μ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Ο κύριος με τα γκρι. 4.00-6.00-8.15-10.30 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο ~ 2826.873, 2825.607, Dolby Stereo Digital SR).
Τιτανικός. 6.15-10.00 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο ~ 2826.873, 2825.607, Dolby Stereo Digital SR).
Άντρες με τα όλα τους (Κ.). 4.20-6.20-8.20-10.20 μ.μ. Ο γκαφατζής της
ζούγκλας. Κάθε μέρα ώρα 6.20 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Τα φτερά της αγάπης. 6.50-9.00-11.10 μ.μ.

ΦΑΛΗΡΟ 1 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Ο αδελφός μου κι εγώ. 6.30-8.35-10.40 μ.μ.

ΦΑΛΗΡΟ 2 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Τα φτερά της αγάπης. 5.45-8.00-10.15 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (Περιστέρι ~ 5711.105 Dolby Stereo). Τιτανικός. 6.30-10.15 μ.μ.

*

ΗΜΙΚΕΝΤΡΙΚΟΙ

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Έναρξη σε λίγες μέρες.

ΑΝΤΑΜΣ (Αιγάλεω ~ 5989.226 Dolby Stereo). Τιτανικός. 5.45-9.30 μ.μ.

ΒΥΖΑΝΤΙΟ (Αιγάλεω ~ 5985.071). Πυροβολημένο ψάρι. 6.30-8.30-10.30 μ.μ.

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222, ~
7793.515-18). Ώρα 9.00 μ.μ. Τρίτη: Ναζαρέν, του Μπουνιουέλ. Παρ.: Ο Νότος, του Σολάνας.

*

ΠΡΟΑΣΤΙΩΝ

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη, ~ 0294.99760). Αιχμάλωτος του
Καυκάσου. 8.30 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Ο ψευταράς.
7.00-9.30 μ.μ. Δευτέρα: Κιν/κή Λέσχη.

ΛΕΣΧΗ ΦΙΛΩΝ ΚΝ/ΦΟΥ ΒΟΡΕΙΑΣ ΑΤΤΙΚΗΣ (Αγ. Στεφάνου - Δημαρχείο). Μόνο Κυριακή
8.30 μ.μ.: Κραυγές και ψίθυροι.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Το παιχνίδι.
6.00-8.10-10.20 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Τιτανικός. 5.40-9.30 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Πέμπ.:
Ηφαίστειο. 8.30 μ.μ.

*

ΠΕΙΡΑΙΑ

Α ' ΠΡΟΒΟΛΗΣ

ΑΝΕΣΙΣ (Σαλαμίνα ~ 4640.408). Παρ.-Κυρ.: Το παιχνίδι. 5.00-7.15-9.30 μ.μ.

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Τιτανικός.
6.00-9.45 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Το παιχνίδι. 5.15-7.45-10.15 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453). Επτά
χρόνια στο Θιβέτ. 5.30-8.00-10.45 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453).
Επτά χρόνια στο Θιβέτ. 5.30-8.00-10.45 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Αδίστακτα πρόσωπα. 7.00-9.30 μ.μ.

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Η επίλεκτη. 5.40-8.00-10.20 μ.μ.

ΔΗΜΟΤΙΚΟΣ ΜΟΣΧΑΤΟΥ ΚΙΝ/ΦΟΣ ΣΙΝΕ ΚΗΠΟΣ (Ηλεκτρικός σταθμός ~ 4816.276).
Διάφορες καλλιτεχνικές εκδηλώσεις.

ΖΕΑ (Πασαλιμάνι ~ 4521.388 Dolby Stereo Air Condition). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ.

ΚΙΝ/ΚΗ ΛΕΣΧΗ ΣΑΛΑΜΙΝΑΣ (Κέντρο Νεότητας, παραλία Σαλαμίνας ~ 4655.789). Παίζει
μόνο κάθε Κυριακή.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Πρεμιέρα ελληνικής ταινίας. Τετάρτη: Το λιβάδι. Ώρα 8.30 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Ο αδελφός μου κι εγώ. 6.05-8.10-10.15 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Ο κύριος με τα γκρι.
6.10-8.20-10.30 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Τυφλή στροφή.
5.30-7.50-10.10 μ.μ.

*

ΘΕΣΣΑΛΟΝΙΚΗΣ

Α ' ΠΡΟΒΟΛΗΣ

ΧΕΙΜΕΡΙΝΟΙ

ΑΘΗΝΑΙΟΝ (~ 832.060 Dolby Stereo). Τυφλή στροφή. 6.00-8.45-11.00 μ.μ.

ΑΛΕΞΑΝΔΡΟΣ (~ 257.255 Dolby Stereo). Η επίλεκτη. 6.15-8.30-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Τζέιμς Μποντ 007: Το αύριο
ποτέ δεν πεθαίνει. 6.00-8.30-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Τυφλή στροφή. 6.30-8.45-11.00 μ.μ.

ΒΑΚΟΥΡΑ (~ 283.777 Dolby Stereo). Τα φτερά της αγάπης. 7.00-9.00-11.00 μ.μ.
Παρ.-Κυρ. μεταμεσοντύκτια προβολή ώρα 1.00 π.μ. Παράξενα παιχνίδια.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Η επίλεκτη. Παρ.-Σάβ.: 11.30-14.15-17.15-20.00-22.45-01.30.
Κυρ.: 14.00-16.45-19.30-22.15-01.00, Δευτ.-Πέμ.:
11.15-14.00-16.45-19.30-22.15-01.00 μ.μ.

VILLAGE CENTRE Αίθουσα 2. Ο γκαφατζής της ζούγκλας Παρ.-Σάβ.:
12.30-14.45-17.00, Κυρ.-Πέμ.: 12.15-14.30-16.45. Τζέιμς Μποντ πράκτωρ 007: το
αύριο ποτέ δεν πεθαίνει. Παρ.-Σάβ.: 19.15-22.00-00.45, Κυρ.-Πέμ.: 19.00-21.40-00.20.

VILLAGE CENTRE Αίθουσα 3. Μόνος στο σπίτι Νο 3. Παρ.: 11.45-14.15. Σάβ.:
11.30-14.00-16.30. Κυρ.: 11.15-13.45-16.15. Δευτ.-Πέμ.: 11.15-13.45. Μοιραία
βλάβη Παρ.: 16.45-19.00-21.15-23.30-01.45, Σάβ.: 19.00-21.15-23.30-01.45,
Κυρ.: 18.45-21.00-23.15-01.30, Δευτ.-Πέμ.: 18.15-18.45-21.00-23.15-01.30.

VILLAGE CENTRE Αίθουσα 4. Τυφλή στροφή. Παρ.-Σάβ.:
11.15-14.00-18.45-19.30-22.15-01.00. Κυρ.-Πέμπτη: 11.00-13.45-16.30-19.15-22.00-00.45.

VILLAGE CENTRE Αίθουσα 5. Τιτανικός. Παρ.-Σάβ.: 13.00-17.00-21.00-01.00.
Κυρ.-Πέμ.: 11.00-15.15-19.15-23.30.

VILLAGE CENTRE Αίθουσα 6. Ο Ηρακλής - πέρα από τον μύθο (στα ελληνικά προβολές
Σάβ.: 10.45-12.45-14.45. Κυρ.: 10.45-13.00-15.00) / Το παιχνίδι - The game.
Παρ.: 11.00-13.45-16.30-19.45-22.30-01.30. Σάβ.: 16.45-19.30-22.30-01.30.
Κυρ.: 17.00-19.45-23.00-01.30. Δευτ.-Πέμ.: 11.30-14.00-16.30-19.30-22.15-01.00.

VILLAGE CENTRE Αίθουσα 7. Τιτανικός. Παρ.-Σάβ.: 12.00-16.00-20.00-00.00.
Κυρ.-Πέμ.: 12.15-16.15-20.15-00.15

VILLAGE CENTRE Αίθουσα 8. Ο ψευταράς. Παρ.-Σάβ.:
11.15-13.30-15.45-18.00-20.15. Κυρ. -Πέμ.: 10.45-13.15-15.30-17.45-20.00. /
Θεωρίες συνωμοσίας. Παρ.-Πέμ.: 22.30-01.20.

VILLAGE CENTRE Αίθουσα 9. Τζέιμς Μποντ πράκτωρ 007: Το αύριο ποτέ δεν
πεθαίνει. Παρ.-Σάβ.: 12.40-15.20-18.00-20.40-23.15-01.45. Κυρ.-Πέμπ.: 11.45-14.15-17.00-19.45-22.30-01.15.

ΓΑΛΑΞΙΑΣ (~ 817.010 Dolby Stereo). Το υποβρύχιο. 6.45-10.30 μ.μ.

ΕΓΝΑΤΙΑ (~ 225.172 Dolby Digital). Τιτανικός. 6.45-10.30 μ.μ. Παρ.-Κυρ.:
3.00-6.45-10.30 μ.μ.

ΕΣΠΕΡΟΣ 1 (~ 235.304 και 265.544 Dolby Stereo). Το παιχνίδι - The Game.
6.00-8.30-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Εραστές για μια νύχτα.
7.00-9.00-11.00 μ.μ.

ΚΑΠΙΤΟΛ (~ 815.570 Dolby Stereo). Τιτανικός. 3.30-7.00-10.30 μ.μ. Σάβ.-Κυρ.:
12 μεσημέρι.

ΚΟΛΟΣΣΑΙΟΝ (~ 831.565). Ο αδελφός μου κι εγώ. 7.00-9.00-11.00 μ.μ.

ΛΑΟΥΡΑ (~ 819.935 Dolby Stereo). Πυροβολημένο ψάρι. 6.30-8.45-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Ο κύριος με τα γκρι. 7.00-9.00-11.00 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Τιτανικός. 6.45-10.30 μ.μ. Παρ.-Κυρ.:
3.00-6.45-10.30 μ.μ.

ΝΑΥΑΡΙΝΟΝ (~ 225.152 Dolby Stereo). Προστάτης οικογένειας. 7.00-9.00-11.00 μ.μ.

ΟΛΥΜΠΙΑΣ (~ 217.336). Θέατρο: Θίασος Στάθη Ψάλτη: Ο πιο αστείος εραστής.

ΠΑΛΛΑΣ (~ 278.515 Dolby Stereo). Το παιχνίδι - The Game. 6.00-8.30-11.00 μ.μ.

ΡΑΔΙΟ ΣΙΤΥ (~ 824.970 Digital Sound). Το παιχνίδι - The Game. 6.00-8.30-11.00
/ Ο Ηρακλής πέρα από τον μύθο στα ελληνικά Σάβ-Κυρ. στις 4.30 μ.μ.

ΤΙΤΑΝΙΑ 1 (~ 520.040 Οδός Λαγκαδά). Ο γκαφατζής της ζούγκλας. 4.00-6.00 μ.μ. /
Τυφλή στροφή. 8.00-10.30 μ.μ. 
ΤΙΤΑΝΙΑ 2 (~ 520.040 Οδός Λαγκαδά). Ο Ηρακλής πέρα από τον μύθο στα ελληνικά
3.00-5.00-6.45 μ.μ. Κυρ.: 11.00-1.00-3.00-5.00-6.45 μ.μ. / Το παιχνίδι - The
game. 8.30-11.00 μ.μ.

ΦΑΡΓΚΑΝΗ (~ 213.929 Dolby Stereo). Ο αδελφός μου κι εγώ. 7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: P10</CAT>
<ED>
Κωδικός άρθρου: A16054P102</ED>
<ID>
ID:129378

</ID><URL>http://ta-nea.dolnet.gr/neaweb/neafile.print_unique?e=A&f=16054&m=P10&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΒΡΕΤΑΝΙΑ (Πανεπιστημίου 7, ~ 32.21.579). «Η αίθουσα των διδασκόντων» της Λ.
Βούτερς Βλησίδης, Δελαπόρτα.

ΔΙΑΥΛΟΣ (Δράκου 9, ~ 92.39.588). «Η κυρα-Κώσταινα» ­ «Συζυγική σκηνή» του Μ.
Μητσάκη Κολόζου, Αντωνιάδης.

ΕΡΓΟΣΤΑΣΙΟ (Βουλιαγμένης 268 ~ 97.31.993). «Μπρου μπρα» του Στ. Μανωλακάκη
Δημ. Παπαδόπουλος, Γ. Οικονόμου.

ΘΕΑΤΡΟΚΙΝΗΣΗ (Ακαδήμου 13, κάθετος οδού Πειραιώς, έναντι πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, ~ 72.50.657). «Τρία χρόνια
Σαββατοκύριακο» του Β. Νανάκη Ντ. Σιμοπούλου, Σταματιάδης.

ΛΗΔΡΑ (Κέκροπος 12, Πλάκα, ~ 52.22.261). «Επιστροφία» του Ν. Καλογερόπουλου
Λεονάρδου, Ν. Καλογερόπουλος.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασ. Σοφίας - Κόκκαλη, ~ 72.82.333). Αίθουσα Φίλων
της Μουσικής. Μεγάλες Συμφωνικές Ορχήστρες ­ Μεγάλοι Μαέστροι. Συμφωνική
Ορχήστρα του Λονδίνου ­ Κόλιν Ντέιβις: β' συναυλία (Δευτ.). Κύκλος Γαλλική
Μουσική από τον 19ο στον 20ό αιώνα. Φεστιβάλ Μουσικής Δωματίου. Αφιέρωμα στον
Ραβέλ. Συναυλία (Τετ.) Κύκλος Γαλλικς Μουσική από τον 19ο στον 20ό αιώνα.
Βραδιά γαλλικής όπερας. Κρατική Ορχήστρα Αθηνών ­ Ελιζαμπέτ Βιντάλ (σοπράνο) ­
Αντρέ Κονιέ (βαρύτονος): συναυλία (Παρ.) Κύκλος Γαλλική Μουσική από τον 19ο
στον 20ό αιώνα. Φεστιβάλ Μουσικής Δωματίου. Σονάτες για βιολί και πιάνο και
για κλαρινέτο και πιάνο. Συναυλία (Σάβ.). Κυριακή πρωί στο Μέγαρο. Συμφωνική
Ορχήστρα Βόλου: συναυλία (Κυρ.). Φουαγιέ Ισογείου. Τετάρτη απόγευμα στο
Μέγαρο. Συγκρότημα Κρουστών «Διοτίμα»: συναυλία (Τετ.). Αίθουσα Δημήτρη
Μητρόπουλου. Κύκλος Γαλλική Μουσική από τον 19ο στον 20ό αιώνα. Μισέλ
Σαραπάν: Ρεσιτάλ πιάνου (Πέμ.). Κύκλος Γαλλική Μουσική από τον 19ο στον 20ό
αιώνα. Φεστιβάλ Μουσικής Δωματίου. Μεγάλα Κουαρτέτα για Έγχορδα. Συναυλία (Παρ.).

ΜΟΥΣΟΥΡΗ (πλατεία Καρύκη 6, ~ 33.10.936). «Να ζει κανείς ή να συζεί;» του Λ.
Κάσλερ Βενιζελέα, Δ. Βογιατζής.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264).
«Εγχείρημα»: «Τρίπτυχο» του Θ. Βλάχου ­ «Το αόρατο που σε κοιτά» (Μ.
Ευσταθιάδη) του Α. Διαμαντή σε Θ. Βλάχος, Α. Διαμαντής.

ΡΟΕΣ - ΠΑΝΩ (Ιάκχου 14, Γκάζι, ~ 34.79.426). «Ενοικιάζεται... εκτός απροόπτου»
του Δ. Αδάμη Αδάμης, Γεωργουσοπούλου.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 ­ Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. Μακ Ντόναλντ Κουνελάκη, Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). «Το δάσος» του Ντ. Μάμετ Αμ.
Μουτούση, Ν. Ζορμπάς.

* Όλα τα άλλα θέατρα, σήμερα Δευτέρα, αργούν.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: P10</CAT>
<ED>
Κωδικός άρθρου: A16054P103</ED>
<ID>
ID:129406

</ID><URL>http://ta-nea.dolnet.gr/neaweb/neafile.print_unique?e=A&f=16054&m=P10&aa=3</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Βρίσκονται στο πρόσωπο. 2. Ποταμός που διασχίζει τη Σιβηρία.
­ Και έτσι μαγειρεύεται το ψάρι. 3. Πόλη της Αττικής. ­ Από τα
τέσσερα... τρία. 4. Είδος μεγαλόσωμου σκύλου. 5. Μακεδονική πόλη
που ήκμασε ιδιαίτερα επί Φιλίππου και Μ. Αλεξάνδρου. 6. Άζυμος άρτος
(με άρθρο). 7. Αυστριακός μουσουργός, ο συνθέτης της όπερας «Η
πριγκίπισσα των δολαρίων». ­ Ξένο θέατρο με μάσκες. 8. Κοσμούν ορισμένα
σκάφη. 9. Δεν είναι... αγγελική η ψυχή του (αιτ.).

ΚΑΘΕΤΑ

1. Τρόπος παρασκευής κρέατος (ξεν.). 2. Πνευστό μουσικό όργανο.
­ Παλιό όνομα της Σπερχειάδας. 3. Κατηγορία εργαζομένων. 4.
Παραθαλάσσιο τουριστικό χωριό της Πελοποννήσου. ­ Όμοια γράμματα. 5.
Πρόσωπο του Θεάτρου Σκιών (με άρθρο). ­ Βεβαιωτικό μόριο της αρχαίας.
6. Γραφή του αριθμού 430. ­ Γάλλος φιλόσοφος ο πρώτος που χρησιμοποίησε
τον όρο «αλτρουισμός» (αντίστρ.). 7. Πρώτος Γενικός Γραμματέας του ήταν
ο Ανρί Σπάακ. ­ Ασιατική πρωτεύουσα (αντίστρ.). 8. Συχνά χαρακτηρίζεται
θερμή. ­ Δηλώνει προέλευση. 9. Μυθική πόλη της Κολχίδας. ­ Η βάση της
μελωδίας στη βυζαντινή μουσική.

ΛΥΣΗ (31/1/98)

ΟΡΙΖΟΝΤΙΑ: 1. ΤΣΑΡΕΒΙΤΣ 2. ΡΥΤΩΝ-ΣΟ 3. ΙΡΑΚΙΝΟΥΣ
4. ΚΟΛ-ΑΙΝΤΑ 5. ΡΑΣΟ-ΣΤ 6. ΝΕΥΜΑΤΑ 7. ΠΕΤΙ-ΑΕ
8. ΣΚΗΤΗ-ΡΕΑ 9. ΣΑΝΙΔΙΑ. ΚΑΘΕΤΑ: 1. ΤΡΙΚΟΥΠΗΣ 2.
ΣΥΡΟΣ-ΕΤΑ 3. ΑΤΑΛΑΝΤΗΝ 4. ΡΩΚ-ΡΕΙΚΙ 5. ΕΝΙΑ-ΣΔ 6.
ΝΤΑΜΑ 7. ΙΣΟΝ-ΑΕΡΑ 8. ΤΟΥΙΣΤ 9. ΣΑΤΑΝΑΣ.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: P10</CAT>
<ED>
Κωδικός άρθρου: A16054P104</ED>
<ID>
ID:129420

</ID><URL>http://ta-nea.dolnet.gr/neaweb/neafile.print_unique?e=A&f=16054&m=P10&aa=4</URL></REF>


Article

<CATEGORY>vin09</CATEGORY>

 <H5>Ο ΥΑΝΝΙ, ΜΕΤΑ ΤΗΝ ΑΚΡΟΠΟΛΗ, ΤΟ ΤΑΖ ΜΑΧΑΛ ΚΑΙ ΤΗΝ ΚΙΝΑ
</H5><H2>Με συνθεσάιζερ στα Ιμαλάια!
</H2>
<H3>Ο καθένας, από τους U2 ως τους Coughing Soul, έχει τον τρόπο του να ετοιμάζει
μια συναυλία. Άλλοι μια υπερπαραγωγή, άλλοι μια συναυλία απλώς, ο Yanni (ο
δικός μας Γιάννης Χρυσομάλλης) ­ το ξέρουν όλοι πια ­ προετοιμάζεται σαν να
φεύγει για αποστολή στα Ιμαλάια.
</H3>
Καλλιτέχνης-ταξιδευτής αρχίζει να γίνεται στα μάτια του (διεθνούς) κοινού ο
Yanni ή Γιάννης Χρυσομάλλης

Σχεδιάζει τη διαδρομή, το σημείο που θα στρατοπεδεύσει, μετράει τις δυνάμεις
του και ξεκινάει στέλνοντας πρώτα το συνεργείο με τις κάμερες. «Είναι
απαραίτητο, γιατί πολύ πριν ξεκινήσουμε πρέπει να έχουμε υλικό και πληροφορίες
από τις χώρες που μας ενδιαφέρουν για τη συναυλία. Στη συνέχεια μελετάμε τα
βίντεο, πράγμα που παίρνει χρόνο. Έτσι εξηγείται άλλωστε που για τις συναυλίες
στο Ταζ Μαχάλ και την Απαγορευμένη Πόλη στην Κίνα οι προετοιμασίες είχαν
αρχίσει ένα χρόνο πριν». Τώρα ο Γιάννης βλέπει από μια απόσταση τις εξωτικές
του συναυλίες, σαν μια μεγάλη περιπέτεια ­ που βέβαια άξιζε τον κόπο με το
παραπάνω ­ αλλά που δεν φανταζόταν ότι θα μπορούσε να τον οδηγήσει τόσο
μακριά. «Ούτε καν που μπορούσα να φανταστώ κάτι τέτοιο», λέει τώρα, όταν τον
ρωτούν για την περιπέτεια της ηχογράφησης του «Tribute». «Σκεφτόμουν στην αρχή
μήπως θα μπορούσαμε να χρησιμοποιήσουμε τέσσερις διαφορετικούς τόπους, πολύ
γρήγορα όμως εγκατέλειψα την ιδέα. Ήταν πολύ δύσκολο. Γιατί, όταν πλησιάζεις
ένα μνημείο σαν το Ταζ Μαχάλ, ας πούμε, δεν σου λέει η χώρα: Καλώς ήρθες
Γιάννη, αυτό είναι για σένα. Χρειάστηκε ένας ολόκληρος χρόνος για να
ολοκληρωθούν οι διαπραγματεύσεις με τις κυβερνήσεις, να πάρουμε όλες τις
άδειες, να τους διαβεβαιώσουμε ότι δεν θα καταστρέψουμε τίποτε. Να δουλέψουμε
πάνω στην άμμο, σ' ένα χώρο που ουσιαστικά δεν υπήρχε τίποτε άλλο εκεί και να
στήσουμε από την αρχή ένα θέατρο 9.000 θέσεων, με τη σκηνή του και ό,τι άλλο χρειαζόταν».

Στα ράφια των δισκοπωλείων όλου του κόσμου οι μουσικές του Γιάννη από την
Ινδία και την Κίνα κάνουν καριέρα. Στα μάτια του κοινού πλησιάζει να γίνει ο
καλλιτέχνης-ταξιδευτής. Η αρχή έγινε με το ­ πολυπλατινένιο του πια ­ Κονσέρτο
στην Ακρόπολη. Περιζήτητο στις δισκοθήκες από το Τέξας ως την Κοπεγχάγη και με
ειδικό βάρος για τον ίδιο τον καλλιτέχνη μας, αφού ήταν μια ξεχωριστή συναυλία
στην πατρίδα του, την Ελλάδα. Πολύ συχνά, στις συζητήσεις του στο Λος Άντζελες
και αλλού όπου βρίσκεται μιλάει για τις ρίζες του, για τα παιδικά του χρόνια
στην Καλαμάτα, για την Ελλάδα. Το 1972 έφυγε για την Αμερική, όπου τον
περίμεναν σπουδές στην Ψυχολογία στο Πανεπιστήμιο της Μινεσότα. Το
Πανεπιστήμιο τον τίμησε φέτος για το έργο του στη μουσική. Αυτό, λέει, δεν
μπορεί παρά να τον ενθαρρύνει να συνεχίζει. Και να βρίσκεται όλο και πιο συχνά
στη σκηνή.

«Όταν βρίσκομαι εκεί πάνω, σχεδόν χάνω τον εαυτό μου. Δεν σκέφτομαι ότι τώρα
παίζω ή ηχογραφώ ή κάνω ένα βίντεο. Αντίθετα, είναι σα να ζω κι εγώ μέσα στο
όνειρο. Είναι η στιγμή που τα ξεχνάς όλα και αφήνεις τον εαυτό σου ελεύθερο».

Ο τρόπος που αντιμετωπίζει τη μουσική του, οι περιπετειώδεις συναυλίες του και
οι ατέλειωτες διαδρομές έχουν μετατρέψει τον Γιάννη σε ένα «μπον βιβέρ», έναν
ακούραστο δοκιμαστή γεύσεων και... πολιτισμών. «Στην Ινδία, για παράδειγμα,
είχα μερικά από τα καλύτερα γεύματα της ζωής μου, απ' τη μία, αλλά και
δοκιμασίες για το στομάχι μου από την άλλη. Και στην Κίνα περίπου το ίδιο.
Εκεί τρώνε τα πάντα και γενικά δεν είχα πρόβλημα, αλλά να, μερικά τα βρήκα
πολύ δύσκολα στο να τα καταπιώ. Αλλά είναι και αυτό από τα πράγματα που κάνουν
τους πολιτισμούς να διαφέρουν. Το ξέρω πως όταν έρχονται οι φίλοι μου να με
επισκεφτούν στην Ελλάδα θέλω να τους δώσω να δοκιμάσουν τα πάντα, όλες τις
γεύσεις μας κι εκείνοι, πολύ πιθανό να σκέφτονται, ω θεέ μου, πως είναι
δυνατόν να τους αρέσει αυτό!».

Πολλοί πιστεύουν πως την επόμενη φορά που θα επιστρέψει ο Γιάννης στην Ελλάδα
δεν θα είναι για να δει μόνο τους δικούς του ή να κάνει διακοπές. Μία ακόμη
συναυλία στο Ηρώδειο, λένε, στριφογυρίζει στο κεφάλι του...

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: P11</CAT>
<ED>
Κωδικός άρθρου: A16054P111</ED>
<ID>
ID:129325

</ID><URL>http://ta-nea.dolnet.gr/neaweb/neafile.print_unique?e=A&f=16054&m=P11&aa=1</URL></REF>


Article

<CATEGORY>vin09</CATEGORY>

 <H5>Νόμπελ Ειρήνης
</H5><H2>ΤΟ ΠΝΕΥΜΑ του τόνου
</H2>
<AUTHOR>ΓΙΩΡΓΟΣ ΣΚΟΥΡΤΗΣ</AUTHOR>

Πριν από ένα χρόνο ­ και λόγω των πολλών εκδηλώσεων προς τιμήν του μεγάλου
έργου του και της αγωνιστικής δράσης του ­ είχα τη σκέψη ότι θα 'πρεπε ο Μίκης
Θεοδωράκης να προταθεί ως υποψήφιος για το Νόμπελ Ειρήνης. Κατέθεσα την
πρότασή μου στο Δ.Σ. της Εταιρείας Ελλήνων Θεατρικών Συγγραφέων ­ της οποίας ο
Μίκης αποτελεί εξέχον μέλος ­ το Δ.Σ. το αποφάσισε ομόφωνα και ήρθε και σ'
επαφή με τον συνθέτη, ο οποίος το απεδέχθη. Κι εγώ, έκτοτε, είχα μείνει
σίγουρος ότι η ΕΕΘΣ θα προχωρούσε στα περαιτέρω, δηλαδή ­ και στη διάρκεια
όλου του 1997 ­ θα κατέθετε την πρόταση υποψηφιότητας στο Ινστιτούτο Νόμπελ
της Νορβηγίας. Αμ δε! Αντ' αυτού (τζάμπα οφίτσιο έχουν οι άχρηστοι!) το είχαν
παραχώσει στο αρχείο! Και το έμαθα τρεις μέρες πριν τελειώσει η προθεσμία...
Κινητοποιήθηκα προς άλλες κατευθύνσεις, αλλά, και πολύ δυστυχώς, δεν υπήρχε
χρόνος. Μπορεί όμως η υποψηφιότητα να προταθεί φέτος, για το 1999.

Και νομίζω ότι, πλέον, το θέμα ξεφεύγει από μένα και θα πρέπει να το
αναλάβει η Πολιτεία. Το υπουργείο Πολιτισμού, η Ακαδημία, η πανεπιστημιακή
κοινότητα, η Βουλή των Ελλήνων. Ο Μίκης Θεοδωράκης είναι ­ έτσι πιστεύω εγώ ­
ο μόνος Έλληνας με τόσο μεγάλη διεθνή απήχηση και ακτινοβολία, με το τεράστιο
έργο του και τους αγώνες του για την ειρήνη και τη συναδέλφωση των λαών. (Κι
έχει ήδη πάρει το Βραβείο Λένιν Ειρήνης).

Στο τέλος της χιλιετίας και στην εκκίνηση της Μεγάλης Ολυμπιάδας, το Νόμπελ
Ειρήνης πρέπει να έρθει στην Ελλάδα. Ιδού η πρόταση, ιδού και η ευθύνη σας...

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: P11</CAT>
<ED>
Κωδικός άρθρου: A16054P112</ED>
<ID>
ID:129364

</ID><URL>http://ta-nea.dolnet.gr/neaweb/neafile.print_unique?e=A&f=16054&m=P11&aa=2</URL></REF>


Article

<CATEGORY>vin09</CATEGORY>

 <H5>Ο ΜΑΡΙΟΣ ΤΟΚΑΣ ΕΠΕΝΔΥΕΙ ΣΤΟΝ ΣΤΕΛΙΟ ΔΙΟΝΥΣΙΟΥ
</H5><H2></H2><H2>«Μας λείπει το... αντιστάρ»
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

«Ο Στέλιος Διονυσίου θα καλύψει αυτό το δωρικό, το αφτιασίδωτο που μας
λείπει», λέει ο Μάριος Τόκας

Η φωνή ακούγεται «βαριά σαν ιστορία» και το τραγούδι γερό, «δοκιμασμένο»
λαϊκό, την αγκαλιάζει. Ο δίσκος με το που κυκλοφόρησε έκανε αίσθηση, όπως το
περίμεναν όλοι όσοι είχαν δουλέψει γι' αυτόν και άρχισε να σκαρφαλώνει με
άλματα στην κορυφή της επιτυχίας. Ο Μάριος Τόκας και ο Στέλιος Διονυσίου με το
«Όνομα βαρύ σαν ιστορία» έφθασαν να κάνουν ρεκόρ για έναν πρώτο δίσκο
καλλιτέχνη με το να αγγίζουν τους 18.000 δίσκους μέσα σε ενάμιση μήνα και να
συνεχίζουν «σκαλίζοντας» το λαϊκό τραγούδι με φωνή και μελωδία.

«Ο Στέλιος κουβαλάει στη φωνή του αλλά και στο υπόλοιπο της προσωπικότητάς του
μια "μυρωδιά" κλασικότητας», λέει ο Μάριος Τοκας. «Κλασικό για μένα είναι αυτό
που, δοκιμαζόμενο στο χρόνο, αντέχει και πιστεύω πως η παρουσία του θα καλύψει
ένα μεγάλο κενό που παρουσιάζεται στις πλείστες περιπτώσεις τραγουδιστών της
γενιάς του. Θα καλύψει αυτό το δωρικό, το αφτιασίδωτο, το αντιστάρ που μας λείπει».

Η καλή μέρα, λένε, φαίνεται από το πρωί, από το στούντιο λένε οι δημιουργοί
και την ατμόσφαιρα που φτιάχνεται μέσα από τη δουλειά. «Χαρακτηριστικά μιας
αγαπημένης παρέας ­ θα πει ο συνθέτης ­ «... ο παραγωγός μας Αχιλέας Θεοφίλου
Ολυμπιακός, ο Στέλιος Παναθηναϊκός κι εγώ ΑΕΚ. Το τραγούδι όμως ενώνει... Δεν
υπήρξε κάτι που να με ξάφνιασε. Το έντονο τρακ του Στέλιου ήταν αναμενόμενο».

Πώς όμως αντιμετώπισε από την πλευρά του ο Μάριος Τόκας το γεγονός ότι η φωνή
του Στέλιου μοιάζει πολύ με τη φωνή του πατέρα του, του μεγάλου Στράτου; «Θέλω
πάντα να ενεργώ με στήριγμα την αλήθεια. Αν εμφανιζόταν κάποιος που έμοιαζε η
φωνή του Στράτου, ποτέ δεν θα 'κανα δουλειά μαζί του, γιατί η μίμηση στο
τραγούδι είναι... τίποτα. Ο Στέλιος φέρνει πολλά από τη φωνή του πατέρα του.
Δεν μιμείται. Είναι στο αίμα του ο Στράτος, είναι στη φωνή του, είναι στην
ύπαρξή του».

Ένας έμπειρος συνθέτης και ένας πρωτοεμφανιζόμενος τραγουδιστής, συνδυασμός
«δύσκολος» ίσως για τα δεδομένα του ελληνικού τραγουδιού, αν και όχι τόσο
απρόσμενος αν σκεφθεί κανείς τις διαφορετικές σε ύφος δουλειές έως εδώ του
Μάριου Τόκα. «Το πρόσωπό μου είναι ένας και ο έρωτάς είναι ίδιος για τα
τραγούδια που έγιναν ή γίνονται επιτυχίες και γι' αυτά που μιλάνε για την
πατρίδα μου. Ήδη κυκλοφορεί ο δίσκος μου "Ψυχή τε και σώματι", που στηρίζεται
κυρίως σε στίχους και κείμενα των απαγχονισθέντων αγωνιστών της ΕΟΚΑ, το
1955-59, Ευαγόρα Παλληκαρίδη και Ανδρέα Ζάκου, που ερμηνεύει ένας σπουδαίος,
κατά τη γνώμη μου, τραγουδιστής, ο Κώστας Χατζηχριστοδούλου. Σύντομα θα
κυκλοφορήσουν τραγούδια μου για την Κύπρο σε ποίηση Κυπρίων ποιητών με τον
Γιώργο Νταλάρα. Η ρίζα της πατρίδας μου τρέφει το σύνολο της δουλειάς μου».
Κοντά στο Πάσχα, εξάλλου, θα δούμε από τον συνθέτη και το έργο του
«Θεογεννήτωρ Μαρία».

Αυτές τις ημέρες, ωστόσο, τα τραγούδια από το «Όνομα βαρύ σαν ιστορία» ­ στους
στίχους των Φίλιππου Γράψα, Ανδρέα Νεοφυτίδη, Κώστα Φασουλά, Άννας Αργυρού και
Βαγγέλη Φρίγκη ­ ακούγονται σαν ένα στίγμα καθαρό της εποχής. Η πορεία των
τραγουδιών δείχνει εντυπωσιακή, με τη φωνή να τα χρωματίζει βαθιά, απίστευτα
σχεδόν, με μέταλλο και ήθος. «Θέλω να «πουλάνε» τα τραγούδια μου και όχι το
όνομά μου», εξομολογείται ο Μάριος Τόκας. «Το όνομα του συνθέτη, του
στιχουργού ή του τραγουδιστή πολλές φορές πουλάει φύκια για μεταξωτές
κορδέλες. Έχω μάθει να είμαι στην επιφάνεια μόνο με τη δουλειά μου. Δεν θα
προσπαθήσω ποτέ να επιπλεύσω σαν όνομα. Προτιμώ να βουλιάξω, είναι πιο έντιμο».

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16054P121</ED>
<ID>
ID:129326

</ID><URL>http://ta-nea.dolnet.gr/neaweb/neafile.print_unique?e=A&f=16054&m=P12&aa=1</URL></REF>


Article

<CATEGORY>vin09</CATEGORY>

 <H2>Χειροκρότημα και χειραψίες για τη «Βασιλική»
</H2>
Η «Βασιλική» ­ Τατιάνα Κουλίεβα στην παθιασμένη ελληνική ύπαιθρο των
μετεμφυλιακών χρόνων

Το νέο ελληνικό σινεμά καλά κρατεί (το δείχνουν και τα εισιτήρια) και ενίοτε
χειροκροτείται. Όπως χθες, το μεσημεράκι, η πολυσυζητημένη στο Φεστιβάλ
Θεσσαλονίκης ταινία του Βαγγέλη Σερντάρη «Βασιλική», την οποία απήλαυσαν σε
αβάν πρεμιέρ πάνω από 400 φίλοι του Cine Club των «ΝΕΩΝ». Χωρίς διάλειμμα,
στον πολυτελέστατο ­ πλέον ­ «Δαναό» οι θεατές παρακολούθησαν το οδοιπορικό
μιας γυναίκας που θα μπορούσε να είναι μια άλλη «Ευδοκία» στην μετεμφυλιακή
Ελλάδα και στο τέλος στο φουαγιέ αναζητούσαν τον σκηνοθέτη Βαγγέλη Σερντάρη,
για να του σφίξουν το χέρι, αλλά και τους πρωταγωνιστές Τατιάνα Κουλιέβα
-Καραντινάκη και Πασχάλη Τσαρούχα. (Η ταινία βγαίνει στις αίθουσες την Παρασκευή).

Το Cine Club έχει για τους φίλους μία ακόμη έκπληξη την ερχόμενη Κυριακή (στο
«Ιντεάλ» στη 1 μ.μ.): την ταινία του Γκας Βαν Σαντ «Ο ξεχωριστός Γουίλ
Χάντινγκ» ­ με τους Ρόμπιν Ουίλιαμς και Ματ Ντέιμον ­ που προβάλλεται πριν από
το Φεστιβάλ Βερολίνου και με την... άνεση της Χρυσής Σφαίρας σεναρίου.

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16054P122</ED>
<ID>
ID:129365

</ID><URL>http://ta-nea.dolnet.gr/neaweb/neafile.print_unique?e=A&f=16054&m=P12&aa=2</URL></REF>


Article

<CATEGORY>vin09</CATEGORY>

 <H2>Και ο ένας και ο άλλος
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Τι να έκανα; Εκεί που περίμενα τη σειρά μου να κουρευτώ, άρχισα να ξεφυλλίζω
το τεύχος Νοεμβρίου 1977 του «Ασφαλιστικού» (μην ψάχνεστε, μηνιαίο... όργανο
των ασφαλιστών είναι). Αυτό που διάβασα, παραλίγο να μου αφαιρέσει όλες τις
τρίχες της κεφαλής μου.

Γιώργος Μεράντζας, πρώτος ασφαλιστής της χώρας!

* «Γιώργος Μεράντζας, πρώτος ασφαλιστής της Nationale και πρώτος
ασφαλιστής της χώρας για την ίδια χρονιά»!

Εσείς τι θα κάνατε στη θέση μου; Ό, τι κι εγώ! Εγκαταλείπω το κουρείο, πάω σε
κοινό φίλο και τον ρωτάω: «Ρε συ, ο Μεράντζας του "Ασφαλιστικού" με τον
Μεράντζα του Λεοντή και του Λοΐζου τι σχέση έχουν;»

Ούτε που το περίμενα! «Περί του ιδίου Μεράντζα πρόκειται»! Εσείς τι θα
παθαίνατε; Δεν θα κρέμαγε η κάτω σιαγόνα σας;

*Τα σαγόνια της ζωής!

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16054P123</ED>
<ID>
ID:129397

</ID><URL>http://ta-nea.dolnet.gr/neaweb/neafile.print_unique?e=A&f=16054&m=P12&aa=3</URL></REF>


Article

<CATEGORY>vin09</CATEGORY>

 <H2>Ο γύρος του κόσμου με 1.360 συναυλίες
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Τάνια Τσανακλίδου

Και πρόκειται περί αληθινής ιστορίας, όχι για παραμύθια. Από το 1973, λοιπόν,
ανήσυχος έφηβος με το όνομα Γιώργος Μεράντζας ανεβαίνει ένα ένα την κλίμακα
της (ποιοτικής παρακαλώ) τραγουδιστικής επιτυχίας. Λόγω ιδιαίτερου φωνητικού
μετάλλου, γίνεται ο «ευνοούμενος» της αφρόκρεμας συνθετών με τα ακόλουθα τρία
ονοματεπώνυμα (αλφαβητικώς): Μάνος Λοΐζος, Χρήστος Λεοντής, Θάνος Μικρούτσικος!

* Συνοψίζω, για να μην καθυστερώ. Μέσα σε διάστημα μίας (περίπου) δεκαετίας, ο
έφηβος του 1973 έχει κάνει... άφθονες φορές τον γύρο του κόσμου με 1.360
συναυλίες. Έχει τραγουδήσει στα θρυλικά (για την εποχή τους) άλμπουμ «Τροπάρια
για φονιάδες», «Παραστάσεις». Έχει συμμετάσχει σε 7 δίσκους, έχει συνεργαστεί
με Σάκη Μπουλά, Μαρία Δημητριάδη, Κώστα Θωμαΐδη, Νίκο Ξυλούρη, Τάνια
Τσανακλίδου και έχει υπογράψει προσωπικό δίσκο στην Polygram με τον τίτλο
«Επόμενος σταθμός».

* Ποιος ήταν ο επόμενος σταθμός; Οι ασφάλειες!

«Γιατί, παιδάκι μου, Γιώργο;» τον ρωτάς. «Γιατί η ζωή είναι απρόβλεπτη και
γιατί η μεγάλη μου επιτυχία λέγεται "δίκοπη ζωή"», απαντάει! Χαμογελώντας! Αν
αριθμητικώς μεταφράσουμε αυτό το... απρόβλεπτο θα πει:

Περί τα 35 εκατομμύρια δραχμές δήλωσε ο Γιώργος στην περσινή φορολογική του
δήλωση. Φανταστείτε πως μόνος του κατάφερε να κάνει μέσα σ' ένα χρόνο,
ασφάλειες ύψους 47 εκατομμυρίων! Όταν ο μέσος, ελληνικός, όρος είναι (περίπου)
6, 5! Με τον ιδρώτα της κεφαλής του και με τη συνοδεία του αθάνατου άσματος.

* Όπου Γιώργος και μάλαμα!

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16054P124</ED>
<ID>
ID:129415

</ID><URL>http://ta-nea.dolnet.gr/neaweb/neafile.print_unique?e=A&f=16054&m=P12&aa=4</URL></REF>


Article

<CATEGORY>vin09</CATEGORY>

 <H2>Πολιτιστικό διήμερο by Rigas
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ποτέ δεν ξέρεις τι πρόκειται να σου ξημερώσει! Ας πούμε, η πρώτη εκδήλωση που
θα... ξημερώσει στο πολιτιστικό διήμερο της Ξάνθης είναι επίδειξη μόδας, «by
Rigas του σχεδιαστή Ρήγα» (γράφει επακριβώς το πρόγραμμα).

* Ακολουθούμενος ο Ρήγας, μία ώρα έπειτα από συναυλία Λαυρέντη Μαχαιρίτσα -
Διονύση Τσακνή!

Γιατί όχι; Ας πούμε. Το φανταζόσαστε (πάντως όχι εγώ) πως επί της οδού
Σοφοκλέους θα υπήρχε ελληνική γκαλερί με τον αέρα μιας Νέας Υόρκης; Είδα,
λοιπόν, ομαδικό «σόου» της γκαλερί τής Ρεβέκκας Καμχή, με έργα Κώστα Αυγούλη,
Μορίς Γκανή, Κάρεν Γιαζίνσκι, Ντιάνα Μαγκανιά, Κάρμεν Γκαρσία Μπαρτολομέ! Το
είδα και τα 'χασα (με ό,τι αυτό σημαίνει).

* Το φανταζόσαστε ποτέ πως μέσα σε διάστημα τεσσάρων (μόνο) μηνών και από τις
ταινίες μίας (μόνο) εταιρείας, κόπηκαν στο Village 300.000 εισιτήρια; Αρκετά
με τη φαντασία. Καιρός να προσγειωθούμε. Και όσοι εξ ημών μπορούν, ας
καταθέσουν τον οβολό τους στον αριθμό της Εθνικής 080/480 782-01. Αν
συγκεντρωθούν 30 εκατομμυριάκια, το ΚΕΘΕΑ (της απεξάρτησης ναρκομανών)
εξασφαλίζει κινητή μονάδα βοήθειας συνανθρώπων μας. Εμπρός.

Φασούλι το φασούλι γεμίζει το σακούλι

<REF><SOURCE>ΤΑ ΝΕΑ</SOURCE>
<DATE>, 02-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16054P125</ED>
<ID>
ID:129425

</ID><URL>http://ta-nea.dolnet.gr/neaweb/neafile.print_unique?e=A&f=16054&m=P12&aa=5</URL></REF>


Article

<CATEGORY>vin08</CATEGORY>

 <H5>ΚΑΤΕΠΕΙΓΟΥΣΑ ΕΓΚΥΚΛΙΟΣ ΣΤΙΣ ΕΦΟΡΙΕΣ
</H5><H2>7 ΕΛΕΓΧΟΙ SOS στις δηλώσεις
</H2>
ΕΛΕΓΧΟΥΣ σε 7 σημεία SOS θα κάνουν οι εφοριακοί αμέσως μόλις παραλάβουν τις
φορολογικές δηλώσεις. Πρόκειται για συγκεκριμένα σημεία που αφορούν τα
στοιχεία των φορολογουμένων, τις δαπάνες, τα τεκμήρια, τα συμπληρωματικά
έντυπα που υποβάλλουν οι φορολογούμενοι μαζί με τη φορολογική τους δήλωση
καθώς και τη διαδικασία υποβολής των δηλώσεων. Οι σχετικές οδηγίες δίδονται με
κατεπείγουσα εγκύκλιο που έστειλε το υπουργείο Οικονομικών στις Εφορίες όλης
της χώρας.

σελίδα 45

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16055N011</ED>
<ID>
ID:129449

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N01&aa=1</URL></REF>


Article

<CATEGORY>vin04</CATEGORY>

 <H2>19 διαρροές από ΠΑΣΟΚ-ΝΔ στην τροπολογία για ΔΕΚΟ </H2>
σελίδες
8-9

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16055N012</ED>
<ID>
ID:129513

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N01&aa=2</URL></REF>


Article

<CATEGORY>vin06</CATEGORY>

 <H2>Βγήκαν και πάλι τα τρακτέρ </H2>
σελίδες
14-15

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16055N013</ED>
<ID>
ID:129525

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N01&aa=3</URL></REF>


Article

<CATEGORY>vin06</CATEGORY>

 <H5>ΓΚΑΛΟΠ:
</H5><H2>Πρωτιά για τον Ολυμπιακό στους φιλάθλους </H2><H2>Η ΑΕΚ ξανά στην κορυφή με δίκαιη νίκη </H2>
σ τ
η ν
ΟΜΑΔΑ
και
ΡΙΠΕΣ (σελ. 3)

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16055N014</ED>
<ID>
ID:129553

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N01&aa=4</URL></REF>


Article

<CATEGORY>vin06</CATEGORY>

 <H2></H2><H2>Βροχή-φονιάς στη Μυτιλήνη </H2>
σελίδα 19

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16055N016</ED>
<ID>
ID:129581

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N01&aa=6</URL></REF>


Article

<CATEGORY>vin06</CATEGORY>

 <H2>Δηλητήρια στο πιάτο μας
</H2>
ένθετο ΥΓΕΙΑ

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16055N017</ED>
<ID>
ID:129587

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N01&aa=7</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Μ. ΚΑΡΑΝΑΣΤΑΣΗΣ: Καιρός ήτανε να έρθει και στην Ελλάδα η ελεύθερη
πρόσβαση στην Τριτοβάθμια Εκπαίδευση. Η εκπαιδευτική μεταρρύθμιση του
Γεράσιμου Αρσένη έχει όραμα και προοπτική. Οι απαντήσεις στις «30 Ερωτήσεις»
του Κ. Μπογδανίδη στη σελ. 12.

Η ΕΞΗΓΗΣΗ είναι διπλή: υπάρχει το πρωτόγονο αίσθημα της μάνας που
τρέφει το νεογνό. Αλλά υπάρχει και αυτό που λέμε η «χαρά του καλλιτέχνη». Γι'
αυτό μην αφήνετε τα μανιτάρια στην άκρη του πιάτου. Κάποιος μπορεί να
πληγωθεί. Η Ειρήνη Καρανασοπούλου «Σε πρώτο ενικό». Σελ. 13.

Η ΚΟΥΛΤΟΥΡΑ, πέρα από τις καθαρές αξίες της, αποτελεί την κινητήρια
δύναμη της κοινωνίας. Στην παγκόσμια σκηνή, η Ευρωπαϊκή Ένωση εμφανίζεται σαν
μια ενιαία πολιτιστική κοινότητα. Ο πολιτισμός είναι ένας χώρος ευαίσθητος,
που τρέφεται από τη φαντασία του καθενός μας. Ο Β. Βασιλικός στη σελ. 13.

ΠΙΣΤΟΠΟΙΗΤΙΚΟ γεννήσεως διά τηλεφώνου ζήτησαν χθες 72 συμπολίτες μας.
Στη νέα υπηρεσία του ΟΤΕ με αριθμό 1502 αποτάθηκαν πολλοί περισσότεροι ­
περίπου 500 πολίτες ­ αλλά ζητούσαν άλλα πράγματα. Ο Στ. Διανέλλος στη σελ. 16.

ΣΤΟ ΣΚΑΜΝΙ θα καθίσουν οι υπεύθυνοι για το ναυάγιο του φορτηγού πλοίου
«Δύστος» στα ανοιχτά της Κύμης. Ευθύνες έχει η πλοιοκτήτρια εταιρεία «Ηρακλής»
και ο Ελληνικός Νηογνώμονας που εξέδωσε τα πιστοποιητικά αξιοπλοΐας. Αυτά από
το πόρισμα. Ο Πρ. Γιόγιακας στη σελ. 18.

Α. ΧΡΙΣΤΟΔΟΥΛΟΥ: Είναι ευλογία να πετάς σούρουπο πάνω από το Αιγαίο και
να 'χει μπουνάτσα. Και ανεπανάληπτη η στιγμή όταν «συναντάς» την ανατολή
καλοκαίρι πάνω από τον Ατλαντικό. Το 24ωρο ενός κυβερνήτη της Ολυμπιακής είναι
εξίσου προβλέψιμο όσο και απρόβλεπτο. Σελ. 20.

Η ΧΛ. ΠΑΠΑΖΑΧΑΡΙΑΚΗ Αυστραλέζα ελληνικής καταγωγής, έλυσε το μυστήριο
του λευκού αυτοκινήτου που συγκρούστηκε με τη Μερσεντές στο ατύχημα όπου
βρήκαν το θάνατο η πριγκίπισσα Νταϊάνα και ο συνοδός της. Χάρη στο βίντεο που
τράβηξε. Σελ. 43.

ΤΟ ΤΕΛΕΥΤΑΙΟ χαρτί άμυνας

που παίζει επ' εσχάτων το θέατρο

είναι να προσφέρει ως θέαμα 
τηλεοπτικά σκουπίδια, υπό μορφήν 
διαμαρτυρίας στα τηλεοπτικά σκουπίδια. 
Το θέατρο κινδυνεύει μόνο όταν

αφομοιώνει τα μέσα του εχθρού. 
Ο Κώστας Γεωργουσόπουλος στην «Τρίτη Άποψη». Σελ. 6.

Ο ΧΡ. ΛΥΜΠΕΡΗΣ με άλλα λόγια, 
θεωρεί ότι για το «φιάσκο» 
της απόβασης των Τούρκων στα Ίμια 
φταίνε κυρίως όλοι οι άλλοι, 
εκτός από τον τότε Αρχηγό ΓΕΕΘΑ... 
Ο Νότης Παπαδόπουλος

«Εκτός Συνόρων». Σελ. 41.

ΓΝΗΣΙΟ αθλητικό μεγαλείο 
απήλαυσε ολόκληρη η χώρα 
με τον άθλο που πέτυχε η καλαθοσφαιρική 
ομάδα του Άρη να κατακτήσει το 
Κύπελλο Ελλάδας με αντιπάλους τα 
μεγαθήρια των δισεκατομμυρίων 
του «κράτους των Αθηνών». 
Ο Δ. Γουσίδης στους «Προβολείς». Σελ. 6.

Ο ΠΑΡΟΥΣΙΑΣΤΗΣ όταν ήταν παλικαράκι 
γέμιζε τις φούχτες των κοριτσιών με γιασεμάκια. 
Σκιρτούσε η καρδούλα του στο πρώτο 
φύσημα της ελευθερίας και του θανάτου. 
Πώς έγινε και τα άλεσε όλα 
και όλους η μηχανή του χρόνου; 
Ο Σταμάτης Φασουλής στο «Πανόραμα». Σελ. 2.

ΟΙ ΣΥΓΓΡΑΦΕΙΣ βάφτισαν το κοινό μυθιστόρημά τους «Παιχνίδι των Τεσσάρων» και
κάλεσαν αναγνώστες και ομοτέχνους να «παίξουν» μαζί τους. Χθες είχαν πάρτι στο
«104». Στη φωτογραφία οι συγγραφείς Γ. Σκούρτης, Κ. Μουρσελάς, Π. Τατσόπουλος,
Α. Σουρούνης με τον εκδότη Θ. Καστανιώτη και τον σκιτσογράφο Στάθη. ΠΑΝΟΡΑΜΑ.
Σελ. 1.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16055N021</ED>
<ID>
ID:129447

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Ας πρόσεχε
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Ένας αναγνώστης σας, ο κ. Κώστας Καραμανλής, διάβασε το χθεσινό σας
τετρασέλιδο για την προστασία του καταναλωτή και μας τηλεφώνησε: «Έχω στο
κόμμα μου έναν ελαττωματικό Μητσοτάκη με ληγμένη εγγύηση». Πώς θα προστατευθεί;

Με τιμή

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16055N022</ED>
<ID>
ID:129520

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N02&aa=2</URL></REF>


Article

<CATEGORY>vin12</CATEGORY>

 <H5>Η ΕΥΡΩΠΗ ΣΗΜΕΡΑ
</H5><H2>ΚΑΙΡΟΣ </H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16055N023</ED>
<ID>
ID:129529

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N02&aa=3</URL></REF>


Article

<CATEGORY>vin01</CATEGORY>

 <H5>ΙΔΙΟΤΥΠΟΣ ΠΟΛΕΜΟΣ ΓΙΑ ΤΗ ΝΥΧΤΑ ΤΩΝ ΙΜΙΩΝ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Η Ιστορία δεν ξαναγράφεται...
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

Ένας ιδιότυπος εμφύλιος πόλεμος για ευθύνες τη νύχτα των Ιμίων βρίσκεται σε
εξέλιξη ­ δύο χρόνια μετά ­ με ανταλλαγές (βαρύτατων) χαρακτηρισμών ανάμεσα σε
υπεύθυνους (τότε) χειριστές της υπόθεσης.

ΣΤΙΣ ΕΠΙΚΡΙΤΙΚΕΣ επισημάνσεις του υπουργού Εξωτερικών για τις ευθύνες τού τότε
αρχηγού ΓΕΕΘΑ, απάντησε χθες ο τελευταίος με οξεία αντεπίθεση για να
συντηρηθεί έτσι ένα κάθε άλλο παρά θετικό κλίμα, με κατηγορίες και υπαινιγμούς εκατέρωθεν.

Η κυβέρνηση, πάντως, αντιδρώντας στους νέους ισχυρισμούς τού τότε αρχηγού
ΓΕΕΘΑ απέφυγε να ανεβάσει και άλλο τους τόνους και υπενθύμισε απλώς ότι η
«Ιστορία δεν ξαναγράφεται», ενώ υπεραμύνθηκε των χειρισμών και της
αποτελεσματικότητάς τους. (Σελ. 5).

* Όμως, εμφύλιος μαίνεται και στη Ν.Δ., όπου το θερμόμετρο αρχίζει να
ανεβαίνει, καθώς ο κ. επίτιμος, ύστερα από μια αρκετά μακρά περίοδο χάριτος
προς τον κ. Καραμανλή, αρχίζει να αναθεωρεί όχι μόνο για την περίπτωση της
τροπολογίας για τις ΔΕΚΟ, αλλά και για την γενικότερη αντιπολιτευτική τακτική του.

Τα βέλη τού κ. Μητσοτάκη έπληξαν και τον κ. Έβερτ, ο οποίος έχει αναπτύξει το
τελευταίο διάστημα μια έντονη δραστηριότητα «εφ' όλης της ύλης»,
υποκαθιστώντας ουσιαστικά τον κ. Καραμανλή. (Σελ. 5).

* Την ίδια στιγμή η κυβέρνηση φαίνεται να ανησυχεί για την προοπτική των
αγροτικών κινητοποιήσεων, που ξεκίνησαν χθες, αν και στα πρώτα στάδιά τους δεν
φάνηκε να έχουν την αναμενόμενη από τους οργανωτές τους μαζικότητα.

Οι κυβερνητικές ανησυχίες έγκεινται κυρίως στο γεγονός ότι φέτος
«προβληματική» δεν είναι μόνον η Θεσσαλία, αλλά και άλλες περιοχές της χώρας
οι οποίες δεν είχαν μετάσχει στις παλαιότερες κινητοποιήσεις (π.χ. Κρήτη,
Πελοπόννησος, κ.λπ.).

Πάντως, η κυβέρνηση δεν δέχεται διάλογο με τους αγρότες σε επίπεδο
Πρωθυπουργού και παραπέμπει στον αρμόδιο υπουργό Γεωργίας.

* Παράλληλα, από την πλευρά της, η αντιπολίτευση στηρίζει τις αγροτικές
κινητοποιήσεις θεωρώντας ότι εκφράζουν τη γενικότερη λαϊκή δυσαρέσκεια για την
κυβερνητική πολιτική.

Μάλιστα, το ΚΚΕ μιλάει για «πολιτικό αγώνα», δίνοντας έτσι το στίγμα της
τακτικής του στον συγκεκριμένο χώρο. (Σελ. 14-15).

* Όμως τα προβλήματα της κυβέρνησης δεν περιορίζονται μόνο στον κοινωνικό
χώρο, αλλά καλύπτουν και τις κομματικές δραστηριότητες από την στιγμή που οι
διαφορές και οι διαφωνίες των δύο βασικών τάσεων εμφανίζονται αγεφύρωτες (π.χ.
περιπτώσεις Συνεδρίου της Νεολαίας και εκλογικών διαδικασιών στις νομαρχιακές
οργανώσεις του κόμματος).

Τα προβλήματα αυτά έχουν ενοχλήσει ιδιαίτερα το Μέγαρο Μαξίμου και δεν
αποκλείεται να ληφθούν σήμερα καθοριστικές αποφάσεις στην συνεδρίαση του
Εκτελεστικού Γραφείου του ΠΑΣΟΚ.

Το γενικότερο κλίμα στο κυβερνητικό στρατόπεδο επιβαρύνεται και από τις
διαρκώς δημοσιοποιούμενες διαφωνίες υπουργών με συναδέλφους τους για την
ακολουθητέα πολιτική, τους χειρισμούς και την ανάληψη ή μη ευθυνών. (Σελ. 10).

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16055N031</ED>
<ID>
ID:129448

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N03&aa=1</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Εμπαιγμός
</H2>
«ΜΑΣ εμπαίζουν παράγοντες και ηγεσία»...

ΚΑΙ «το πρωτάθλημα ποδοσφαίρου είναι βρώμικο»!

Ο,ΤΙ ­ τόσο επίμονα και επί τόσον καιρό ­ «ΤΑ ΝΕΑ» υποστηρίζουν για το ποδόσφαιρο...

ΠΩΣ, δηλαδή, περνά μια χρόνια κρίση αξιοπιστίας που τελευταία
επιδεινώνεται ραγδαία...

ΤΟ επιβεβαιώνει, με στοιχεία εντυπωσιακά, το γκάλοπ που έγινε και
δημοσιεύεται από χθες στην εφημερίδα:

ΜΕ το συντριπτικό 52% των ερωτηθέντων να ρίχνει βαριά την ευθύνη για
την ανεντιμότητα του πρωταθλήματος πρωτίστως στους παράγοντες και την αθλητική ηγεσία...

ΚΑΙ μόνον το 15% να υποστηρίζει πως τίποτε δεν συμβαίνει, ενώ το
υπολειπόμενο ποσοστό αδυνατεί (!) να εκφέρει γνώμη...

Η ΕΙΚΟΝΑ είναι τόσο έντονα αρνητική, ώστε να μην αφήνει αμφιβολία...

ΓΙΑ την απαξιωτική κρίση του κοινού απέναντι στο κατ' εξοχήν λαϊκό άθλημα.

ΚΑΙ εξηγεί, βεβαίως, την ολοένα αυξανόμενη απόσυρση των φιλάθλων από τα γήπεδα...

ΑΛΛΑ και τις διαμαρτυρίες που τόσο συχνά ακούγονται...

ΚΑΙ που δυστυχώς οι υπεύθυνοι αντιπαρέρχονται με αλαζονική αδιαφορία.

ΚΑΙ το πλέον χαρακτηριστικό είναι πως η πεποίθηση περί πρωταθλήματος - εμπαιγμού...

ΚΥΡΙΑΡΧΕΙ σε όλες τις ηλικίες, ιδιαίτερα όμως στις νεώτερες των 18-24 ετών...

ΟΠΟΥ το ποσοστό των αρνητικών απαντήσεων αγγίζει το 60%!

ΚΑΙ έτσι όπως η δυναμική των πραγμάτων έχει ήδη καταδείξει...

ΔΕΝ απέχει πολύ ­ και είναι κρίμα ­ η ώρα που οι φίλαθλοι θα γυρίσουν
την πλάτη στο άθλημα...

ΜΕ την πικρία πως αυτοί που φέρουν τη μεγάλη ευθύνη...

ΟΥΔΟΛΩΣ ενδιαφέρονται για τη εξυγίανσή του.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16055N032</ED>
<ID>
ID:129493

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N03&aa=2</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Ευάγγελος Γιαννόπουλος:

(ο υπουργός Δικαιοσύνης ερωτάται από τον Φλας πώς βλέπει το «μανιφέστο» της
λεγόμενης εσωκομματικής αντιπολίτευσης)

«Δεν είναι μανιφέστο αυτό. Μανιφέστο ήταν η δική μου διακήρυξη για την ενότητα
του ΠΑΣΟΚ. Αυτό είναι άποψη θέσεων ή τοποθέτηση ορισμένων συναδέλφων πάνω σε
θέματα, τα οποία είναι γνωστά και στα περισσότερα των οποίων δεν διαφωνεί
κανείς. Είναι ένα κείμενο που πράγματι υπερβαίνει σε ευπρέπεια τη συμπεριφορά
ορισμένων δραστών της προς τα έξω δράσης».

Γιώργος Πανταγιάς:

(ο διευθυντής του Γραφείου Τύπου του Πρωθυπουργού, στο «Βήμα»)

«Πολύ πριν, λοιπόν, το τελικό ερώτημα "τι είδους κοινωνικό σύστημα
επιδιώκουμε" (η απάντηση στο οποίο, όπως ορθώς αποδέχεται ο Κ. Τσουκαλάς, θα
δοθεί όχι σε εθνική, αλλά σε παγκόσμια κλίμακα) ας φροντίσουμε ν'
αποκτήσουμε... σύστημα. Αρκετά ταλαιπωρήσαμε την άμοιρη τη γάτα με το τι χρώμα
θα την μπογιατίσουμε: ας την αφήσουμε επιτέλους να πιάσει όσα ποντίκια μπορεί.
Σε μια χώρα σαν τη δική μας ακόμη και ο καπιταλισμός είναι προτιμότερος από
το... τίποτα!».

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16055N033</ED>
<ID>
ID:129547

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N03&aa=3</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Ο Καζαντζίδης
</H2>
Ο ΛΟΓΟΣ στους αναγνώστες. Ο Θεοφ. Μεταλλίδης, Εθν. Αμύνης 14, Θεσσαλονίκη, γράφει:

«Κύριε Παπαδόπουλε, την 1η Δεκεμβρίου 1997, στη στήλη σας διάβασα τα υπέροχα
που γράψατε για τον βάρδο του λαϊκού τραγουδιού, τον κ. Στ. Καζαντζίδη.
Επίσης, στην τηλεόραση του Σκάι το βράδυ της Κυριακής της 30.11.97
παρακολούθησα τη συνέντευξή του με έναν δημοσιογράφο. 
Η συγκίνησή μου ήταν πάρα πολύ μεγάλη όταν εξεδήλωνε τη μεγάλη του πίκρα και
το παράπονό του πως η πατρίδα του Ελλάδα τον επίκρανε πολύ και πως θα πάρει
των ομματιών και θα φύγει σ' άλλη χώρα.

Τον Καζαντζίδη τον αγάπησε ο ελληνικός λαός, γιατί του μιλούσε με τα τραγούδια
του, τη δεκαετία του 1960. 
Ήταν η εποχή που τα κύρια άρθρα των τότε εφημερίδων έγραφαν πως "Η Ελλάς
εκκενούται". 
Ήταν η εποχή που οι Νομαρχίες όλης της Ελλάδας επολιορκούντο στενά από
χιλιάδες νέους, υγιείς, εύρωστους, φιλότιμους που εκλιπαρούσαν μία θέση υπό
τον ήλιο, για να ζήσουν. 
Δεν ήταν εκατοντάδες, ήταν χιλιάδες, μυριάδες, ολόκληρα χωριά, ολόκληρες
περιφέρειες. 
Από το ένα άκρον της Ελλάδας έως το άλλο ένας πόθος κινούσε την νεολαία μας
αλλά και τους ηλικιωμένους. 
Μία κραυγή πόνου ακουγόταν: να φύγουν για να ζήσουν βρίσκοντας εκεί στα ξένα
κάποια εργασία.

Δεν ήταν μόνον οι εργάτες, που δεν μπορούσαν να εξοικονομήσουν ένα μεροκάματο
πείνας, ήταν και οι αγρότες που παρέδιδαν το λιγοστό σιτάρι των εις τη
συγκέντρωση προς 1,50 δρχ. και έτρωγαν το ψωμί 5 δρχ., ήταν και οι
επαγγελματίες, οι μικρέμποροι, οι παντοπώλες, οι κουρείς, οι τσαγκάρηδες, που
έβλεπαν τα χωριά τους ν' αδειάζουν, τους πελάτες των να εξαφανίζονται και έτσι
ο ένας μετά τον άλλον ετρέποντο σε φυγή. Δεν ήταν μόνο άνδρες, ήταν και γυναίκες.

Εμείς οι δάσκαλοι είχαμε στα σχολεία μας παιδιά νηστικά, αδενοπαθή, χωρίς
καμιά φροντίδα από το σπίτι. 
Πίσω έμειναν ανήμποροι γέροι, ανήμπορες γριές. Αυτοί παρέμειναν θεματοφύλακες
των παραδόσεων της φυλής μας, φρουροί της ερημωμένης γης. Όλην αυτήν την
δυστυχία των ανθρώπων την έζησε ο λαϊκός τραγουδιστής και την έκανε λαϊκά
τραγούδια που αντανακλούσαν στις πονεμένες ψυχές των δυστυχισμένων τότε
Ελλήνων. 
Τι να γράψει κανείς για την εποχή εκείνη; 
Όπου κι αν αγγίζει η μνήμη πονά. 
Ακόμη και σήμερα, τα τραγούδια του Καζαντζίδη συγκινούν βαθιά τον ελληνικό λαό.

Ο μέγας αυτός λαϊκός τραγουδιστής εκφράζει ένα πικρό παράπονο: η φωνή του
έπαψε να ακούγεται. 
Ο πόνος του είναι μεγάλος και το παράπονό του πικρό. Στέλιο, εμείς, ο λαός,
που σε αγαπήσαμε τόσο πολύ, δεν θα σε αφήσουμε να φύγεις. 
Πού θα πας Στέλιο; Σε θέλουμε εμείς οι Πόντιοι που σε έχουμε καύχημά μας».

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16055N041</ED>
<ID>
ID:129481

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N04&aa=1</URL></REF>


Article

<CATEGORY>vin05</CATEGORY>

 <H2>Ο Σημίτης και το μήνυμα
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, κάποιες από τις εισηγήσεις που δέχτηκε ο Πρωθυπουργός στις συναντήσεις
που είχε τις προηγούμενες ημέρες με τα μέλη του Εκτελεστικού Γραφείου του
ΠΑΣΟΚ, συνέκλιναν στην ανάγκη «να δώσει μηνύματα», ή, αν προτιμάτε, «να πάρει
το παιχνίδι πάνω του», σε ό,τι αφορά τη σχέση της κυβέρνησης με την κοινωνία...

Ε, Ο κ. ΣΗΜΙΤΗΣ τη σημείωσε την πρόταση ­ και προγραμματίζει να την
υλοποιήσει: Που λέτε, μέσα στον Φεβρουάριο πρόκειται να δώσει συνέντευξη Τύπου
«εφ' όλης της ύλης», στο Ζάππειο...

ΜΑΛΙΣΤΑ, αυτό θα είναι ένα μόνο βήμα του Πρωθυπουργού σ' αυτή την κατεύθυνση ­
μιας και σχεδιάζει να κλιμακώσει την τακτική τής «απευθείας επικοινωνίας» με
τους πολίτες.

ΓΙΑ ΝΑ δούμε τι θα βγει...

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16055N042</ED>
<ID>
ID:129492

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N04&aa=2</URL></REF>


Article

<CATEGORY>vin05</CATEGORY>

 <H5>Γιάννο μου Βάσω μου Νο2
</H5><H2>Βάσω μου, Γιάννο μου
</H2><H2></H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΝΑ ΤΑ! Εκεί που υπήρχε γενικώς η αίσθηση ότι ο υπουργός Εθνικής Οικονομίας κ.
Γ. Παπαντωνίου και η υπουργός Ανάπτυξης κ. Βάσω Παπανδρέου, ε, δεν τα πήγαιναν
και πολύ καλά μεταξύ τους, χθες έκαναν... επιδείξεις αβρότητας στην αίθουσα
της Ολομέλειας στη Βουλή.

Ο κ. ΠΑΠΑΝΤΩΝΙΟΥ είχε καταλάβει τη θέση του Πρωθυπουργού περιμένοντας τη
συζήτηση του φορολογικού νομοσχεδίου ­ εκεί όμως κάθεται συνήθως ο υπουργός
που απαντά στις ερωτήσεις. Χθες το απόγευμα, είχε να απαντήσει σε ερώτηση η κ.
Παπανδρέου ­ η οποία πήγε να καθήσει δίπλα στον υπουργό εθνικής Οικονομίας...

­ ΒΑΣΩ ΜΟΥ, σε παρακαλώ, κάθησε εδώ. Μα, όχι Γιάννο μου, τι λες τώρα; κάπως
έτσι ήταν ο διάλογος...

ΤΕΛΙΚΑ, σηκώθηκε ο κ. Παπαντωνίου

Α, ΚΑΙ ΜΗ νομίσετε ότι οι χθεσινές αβρότητες των δύο κορυφαίων υπουργών στη
Βουλή ήταν «τυπικές»: Για να καταλάβετε, την περασμένη εβδομάδα είχαν
συνάντηση τετ - α- τετ, στην οποία συζητήθηκαν σε βάθος όλες οι διαφορές που
είχαν για τους χειρισμούς σε κάποια θέματα...

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16055N043</ED>
<ID>
ID:129530

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N04&aa=3</URL></REF>


Article

<CATEGORY>vin05</CATEGORY>

 <H2>Έκοψε για τον πρόεδρο
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΑΠΟ ΤΑ ΩΡΑΙΑ που συμβαίνουν καμιά φορά: Την πρωτοχρονιάτικη πίτα τους έκοβαν
οι υπάλληλοι του υπουργείου Άμυνας ­ και η εκπρόσωπος του υπουργείου, η ειδική
γραμματέας κ. Μαρία Κυριακοπούλου, ποιον λέτε ότι κάλεσε για να κόψει το
κομμάτι προς τιμήν του Πρωθυπουργού;

Τον βουλευτή Αχαΐας του ΠΑΣΟΚ κ. Αλ. Χρυσανθακόπουλο, που, ε, δεν διακρίνεται
δα και για τα φιλοσημιτικά του αισθήματα...

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16055N044</ED>
<ID>
ID:129556

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N04&aa=4</URL></REF>


Article

<CATEGORY>vin05</CATEGORY>

 <H2>Πάει στον Σημίτη
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΥΣΤΕΡΑ ΑΠΟ καιρό, ο κ. Χαρ. Καστανίδης διαβαίνει σήμερα και πάλι τις πόρτες
του Μαξίμου: Ύστερα από αίτημά του, θα συναντηθεί με τον Πρωθυπουργό Κ. Σημίτη
­ για να δούμε, θα επαναβεβαιωθούν οι καλές σχέσεις τους;

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16055N045</ED>
<ID>
ID:129572

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N04&aa=5</URL></REF>


Article

<CATEGORY>vin05</CATEGORY>

 <H2>Αντι... μέτωπο
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΜΕ ΤΟΝ πρόεδρο του Ευρωπαϊκού Λαϊκού Κόμματος, τον κ. Αλόις Μονκ, συναντήθηκε
χθες στο Παρίσι ο κ. Αντ. Σαμαράς ­ ο Αυστριακός είπε στον δικό μας ότι
γνωρίζει τα πάντα για τη γνωστή του πρόταση περί δημιουργίας «αντισημιτικού
μετώπου» στη χώρα μας. Του είπε μάλιστα ότι σκέπτεται να προτείνει τη
δημιουργία ενός πανευρωπαϊκού «αντισοσιαλιστικού μετώπου»...

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16055N046</ED>
<ID>
ID:129583

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N04&aa=6</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΛΟΙΠΟΝ, ΣΤΟ ΠΑΣΟΚ χωρίζονται τις ημέρες, αλλά τις νύχτες
ενώνονται: Να, όπως προχθές το βράδυ, στα «Αστέρια» της Γλυφάδας, για τη
συνεστίαση του δημάρχου Ηλιούπολης, του κ. Θ. Γεωργάκη ­ βρέθηκαν στα ίδια
τραπέζια άνθρωποι όπως οι κ. κ. Απ. Κακλαμάνης, Β. Γιαννόπουλος, Τ. Μαντέλης
και Χρ. Πρωτόπαπας, αλλά και οι κ.κ. Μ. Δασκαλάκης, Γ. Ανωμερίτης, Μ. Κυπριωτάκη...

ΚΑΙ ΤΟ «ΠΑΡΑΤΗΡΗΤΗΡΙΟ για τα Δικαιώματα των Γυναικών» ­ με τις
υπογραφές 13 γυναικών βουλευτών καταγγέλλει το «τεστ παρθενίας» στην Τουρκία...

ΣΥΓΧΑΡΗΤΗΡΙΑ έδωσε ο Αντ. Σαμαράς στον κ. Α. Γεροντόπουλο, όταν
βρέθηκαν μαζί στο συνέδριο των γκωλικών, στο Παρίσι ­ κατάλαβε ότι ο
συνεργάτης του κατόρθωσε να διοργανώσει ένα αξιοπρεπέστατο συνέδριο για την
«Άνοιξη», με πολύ λιγότερα χρήματα από όσα ξόδεψαν οι γκωλικοί...

ΒΕΒΑΙΑ, ΤΙ ΝΑ τα κάνεις τα λεφτά άμα δεν έχεις μέλη...

ΚΑΜΙΑ ΑΛΛΗ τέτοια τροπολογία έχει υπόψη της η κυβέρνηση; Θα
κάνουμε και οικονομία στα καύσιμα των λεωφορείων...

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16055N048</ED>
<ID>
ID:129591

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N04&aa=8</URL></REF>


Article

<CATEGORY>vin04</CATEGORY>

 <H5>ΜΕ ΤΕΣΣΕΡΑ ΝΕΑ ΣΤΟΙΧΕΙΑ ΕΠΑΝΗΛΘΕ Ο ΧΡ. ΛΥΜΠΕΡΗΣ
</H5><H2>Συνεχίζεται ο καβγάς
</H2>
Συνεχίστηκε και χθες η διαμάχη για τους χειρισμούς κατά τη νύχτα της κρίσης
στα Ίμια με αντεπίθεση σε υψηλούς τόνους τού πρώην αρχηγού ΓΕΕΘΑ ναυάρχου ε.α.
Χρ. Λυμπέρη

ΜΕ ΣΥΝΕΝΤΕΥΞΗ που έδωσε στο σπίτι του, ο κ. Χρ. Λυμπέρης απάντησε σημείο προς
σημείο στα όσα ανέφερε στη δική του συνέντευξη ο κ. Θ. Πάγκαλος, τον οποίο
χαρακτήρισε «επικίνδυνο» και του καταλόγισε ευθύνες για «ξεπούλημα των εθνικών
δικαίων». Διατύπωσε, δε, ερωτήματα για τη σκοπιμότητα των κυβερνητικών
χειρισμών, ενώ εξέφρασε την άποψη ότι η επίθεση εις βάρος του γίνεται ίσως εν
όψει «στοιβάδας» υποχωρήσεων που «έρχονται» ή γιατί ο κ. Πάγκαλος νιώθει ενοχές.

Η κυβέρνηση απάντησε με δήλωση του κυβερνητικού εκπροσώπου κ. Δημ. Ρέππα,
χωρίς να μπει στην ουσία όσων ανέφερε ο κ. Λυμπέρης. «Οι χειρισμοί της
κυβέρνησης την κρίσιμη ώρα έχουν καταγραφεί. Ήταν επιτυχείς και η κρίση
αντιμετωπίστηκε αποτελεσματικά. Ο κ. Λυμπέρης εδώ και πολύ καιρό συχνά
επανέρχεται στο θέμα. Παρουσιάζει την δική του εκδοχή. Η Ιστορία, όμως, δεν ξαναγράφεται».

Παρεμβάσεις όμως υπήρξαν και από την πλευρά της αντιπολίτευσης. Η Ν.Δ. με
δήλωση του εκπροσώπου της κ. Άρη Σπηλιωτόπουλου χαρακτήρισε φαρσοκωμωδία την
αλληλοεκτόξευση ύβρεων, τόνισε ότι όλοι όσοι χειρίστηκαν την κρίση είναι
συνυπεύθυνοι και κάλεσε τον Πρωθυπουργό «να θέσει τον υπουργό του ή στην θέση
του ή εκτός κυβέρνησης». Η γενική γραμματέας του ΚΚΕ κ. Αλέκα Παπαρήγα δήλωσε
ότι η κυβέρνηση προσπαθεί να κρύψει την υποτελή στάση της μετά τα Ίμια,
«ρίχνοντας το μπαλάκι από δω και από κει».

Τέσσερα νέα στοιχεία παρουσίασε κατά τη χθεσινή συνέντευξή του ο κ. Χρ.
Λυμπέρης, κατά την οποία κάλεσε τον κ. Πάγκαλο να παραιτηθεί της ασυλίας του,
προκειμένου, όπως είπε, να υπερασπιστεί και νομικά τον εαυτό του από τις
αμετροεπείς δηλώσεις που έχει κάνει:

* Πρώτον, ότι η εντολή να τοποθετηθεί φρουρά μόνο στα μεγάλα Ίμια είχε δοθεί
από τον τότε υπουργό Άμυνας κ. Γερ. Αρσένη. Υπήρξε, είπε, εντολή να
τοποθετηθούν αγήματα μόνον όπου υπήρχε σημαία προς φύλαξη και σ' αυτό είχε
συμφωνήσει ο Πρωθυπουργός.

* Δεύτερον, ότι υπήρξε πληροφόρηση της ελληνικής πρεσβείας στην Ουάσιγκτον για
το χτύπημα στα Ίμια. Συγκεκριμένα, ανέφερε ότι ως απόστρατος έλαβε την
πληροφορία ­ που χρήζει, όπως είπε, διερεύνησης ­ ότι για την επικείμενη
επίθεση των Τούρκων υπήρξε έγκαιρη ενημέρωση ενός μέλους της ελληνικής
πρεσβείας. «Προς ποίον εστάλη το κρυπτογραφημένο σήμα ή τηλεφώνημα; Τι ώρα και
από ποίον ενημερώθηκα εγώ ή άλλος. Ας απαντήσει ο κ. Πάγκαλος», τόνισε.

* Τρίτον, ότι αμέσως μετά την αποστρατεία του υπήρξαν απειλές (τηλεφωνικές)
και ότι χωρίς να το ζητήσει τού παρασχέθηκε ασφάλεια «για να κλείσουν προφανώς
το στόμα μου», όπως είπε.

* Τέταρτον, ότι ουδείς αντέδρασε, αν και το γνώριζαν όλοι, όταν ο αρχηγός ΓΕΝ
έδωσε εντολή να τοποθετηθεί ξανά η σημαία που είχαν αφαιρέσει οι Τούρκοι.

Ο κ. Λυμπέρης στην συνέντευξή του ήταν ιδιαίτερα σκληρός τόσο απέναντι στον κ.
Θ. Πάγκαλο όσο και στην κυβέρνηση, την οποία κατηγόρησε ότι κατά τη νύχτα της
κρίσης λειτούργησε ως «μία παρέα ανθρώπων», πανικόβλητη, ασυντόνιστη και με
«χαμηλή αντοχή στις πιέσεις των ΗΠΑ».

Το βασικό μοτίβο στο οποίο κινήθηκε ο κ. Λυμπέρης ήταν αυτό που αναπτύσσει στο
βιβλίο του. Ότι δηλαδή, πολύ πριν βγουν οι Τούρκοι κομάντος στα δυτικά Ίμια ­
«πριν από τα μεσάνυχτα» ­ υπήρχε δέσμευση για αποκλιμάκωση και μη χρήση
στρατιωτικής βίας μέσα από παρασκηνιακές επαφές. Για τις δικές του ενέργειες
παρουσίασε αναλυτικά τις κινήσεις που είχαν γίνει, ώστε, όπως είπε, να έχει
συνεχώς η Ελλάδα το τακτικό πλεονέκτημα και τις προτάσεις που έκανε ­ και
υποστηρίζει ότι απορρίφθηκαν ­ για δυναμική αντίδραση.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N05</CAT>
<ED>
Κωδικός άρθρου: A16055N051</ED>
<ID>
ID:129479

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N05&aa=1</URL></REF>


Article

<CATEGORY>vin04</CATEGORY>

 <H2>Αλέξης Ζορμπάς εναντίον «Καποδίστρια»
</H2>
ΚΑΙ Ο Αλέξης Ζορμπάς, ο ήρωας του ομώνυμου μυθιστορήματος του Νίκου
Καζαντζάκη, επιστρατεύεται στον δικαστικό, πλέον, αγώνα κατά του σχεδίου
«Καποδίστριας» για τη συνένωση δήμων και κοινοτήτων...

Μετά την προσφυγή της κοινότητας Άγρας Λέσβου, την περασμένη εβδομάδα, χθες
άλλες τέσσερις προσφυγές υποβλήθηκαν στο Συμβούλιο της Επικρατείας κατά του
νόμου 2539/97 για τις επίμαχες συνενώσεις. Και με τις νέες προσφυγές
προσβάλλεται ευθέως ο νόμος, ως αντισυνταγματικός, και δεν αναμένεται να έχουν
τύχη στο Ανώτατο Διοικητικό Δικαστήριο.

Ωστόσο, οι τέσσερις προσφυγές προμηνύουν ότι θα ακολουθήσει «κύμα» προσφυγών
κατά του σχεδίου «Καποδίστριας» από όλη την επικράτεια. Οι δύο από αυτές
υποβλήθηκαν από τις κοινότητες Βλαχερωνίτισσας και Πλατανιάς Κυδωνίας Χανίων
(που καταργούνται, και με άλλες γειτονικές κοινότητες θα συγκροτήσουν τον Δήμο
Πλατανιάς με έδρα το Γεράνι), η τρίτη από 77 δημότες κοινοτήτων της Αρκαδίας
(που συνενώνονται στον ενιαίο Δήμο Βόρειας Κυνουρίας) και η τέταρτη από την
κοινότητα Καταφυγίου Κοζάνης που καταργείται και συνενώνεται με τον Δήμο Βελβενδού.

Μάλιστα, η κοινότητα Καταφυγίου επικαλείται τον «ιστορικό χαρακτήρα» της (λόγω
του οποίου δεν θα έπρεπε να καταργηθεί), καθώς, μεταξύ άλλων, «γέννησε τον Αλ.
Ζορμπά, τον ήρωα που ενέπνευσε στον Καζαντζάκη το παγκόσμια γνωστό κλασικό
μυθιστόρημά του...».

Την προσφυγή από τις κοινότητες της Αρκαδίας, εξάλλου, συνυπογράφουν και
ομογενείς από Γερμανία, ΗΠΑ, Καναδά και Αυστραλία, οι οποίοι θέτουν ένα νέο
ζήτημα για την αντισυνταγματικότητα της αναγκαστικής συνένωσης, που αφορά στη
«μη επιτρεπόμενη μεταβολή του περιεχομένου ή των όρων διαθηκών και δωρεών». Με
την αναγκαστική συνένωση ­ σημειώνουν ­ κάθε καταργηθείσα κοινότητα στερείται
αντισυνταγματικώς την ιδιοκτησία κληροδοτηθέντων ή δωρηθέντων κινητών και
ακινήτων, η οποία μεταβιβάζεται στον νέο Δήμο.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N05</CAT>
<ED>
Κωδικός άρθρου: A16055N053</ED>
<ID>
ID:129548

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N05&aa=3</URL></REF>


Article

<CATEGORY>vin04</CATEGORY>

 <H2>Μέτωπο συσπείρωσης ζητεί ο Λ. Αυδής
</H2>
ΤΗΝ ΕΚΛΟΓΙΚΗ του διακήρυξη και τις βασικές προγραμματικές κατευθύνσεις για την
Αθήνα παρουσίασε χθες το απόγευμα σε κεντρικό θέατρο της πρωτεύουσας ο
επικεφαλής της «Αγωνιστικής Συνεργασίας για την Αθήνα» κ. Λεων. Αυδής.

Στόχος της δημοτικής κίνησης τού κ. Αυδή είναι «να δημιουργηθεί ένα πλατύ
μέτωπο συσπείρωσης και αγωνιστικής συμπαράταξης όλων αυτών που συμμερίζονται
τις συγκεκριμένες προγραμματικές αρχές και θέσεις», όπως είπε ο ίδιος κατά τη
διάρκεια της χθεσινής εκδήλωσης.

Ο κ. Αυδής κατηγόρησε τον δήμαρχο Αθηναίων κ. Δημήτρη Αβραμόπουλο ότι έχει
κάνει την Αθήνα μια «πόλη-βιτρίνα», ενώ υποστήριξε ότι παρατηρείται σύμπτωση
των απόψεων της κυβέρνησης, του σημερινού δημάρχου και της κ. Μαρίας Δαμανάκη
στα «ζητήματα του "Καποδίστρια", των ιδιωτικοποιήσεων, της ανταποδοτικότητας
και της ανατροπής του ρυθμιστικού σχεδίου της Αθήνας για χάρη των εργολαβιών
των Ολυμπιακών Αγώνων». Στο θέμα αυτό ο κ. Αυδής έκανε ιδιαίτερη αναφορά,
επισημαίνοντας ότι οι Ολυμπιακοί Αγώνες του 2004 θα είναι η «καταστροφή του
αστικού και του περιαστικού περιβάλλοντος».

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N05</CAT>
<ED>
Κωδικός άρθρου: A16055N054</ED>
<ID>
ID:129567

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N05&aa=4</URL></REF>


Article

<CATEGORY>vin04</CATEGORY>

 <H2>Αιχμές Μητσοτάκη κατά Καραμανλή
</H2>
ΓΙΑ ΠΡΩΤΗ φορά ο Κ. Μητσοτάκης άφησε δημοσίως αιχμές για την πολιτική που
ακολουθεί ο Κ. Καραμανλής, ενώ επετέθη με δριμύτητα στον Μ. Έβερτ για την
πολιτική που ακολούθησε την περίοδο που ήταν πρόεδρος του κόμματος. Μιλώντας
στην εκπομπή «Τελική ευθεία» της ΝΕΤ και στον Πέτρο Ευθυμίου τόνισε ότι πρέπει
όλοι να μιλήσουμε με ειλικρίνεια στον κόσμο για τα μεγάλα προβλήματα της
οικονομίας και την λειτουργία των ΔΕΚΟ. «Αυτά τα λέω να τα ακούσει και το
κόμμα μου» τόνισε με έμφαση, ενώ αναφερόμενος στην επίμαχη τροπολογία
Παπαντωνίου είπε ότι «δεν θα την καταψηφίσει διότι κινδυνεύει να δοθεί
εσφαλμένο σήμα (στην κοινή γνώμη) σε τυχόν καταψήφισή της».

Για τον Μ. Έβερτ είπε ότι επιχείρησε να συναγωνιστεί κατά την προεκλογική
περίοδο το ΠΑΣΟΚ στη δημοκοπία «Δεν κέρδισε το ΠΑΣΟΚ στις εκλογές, έχασε η
Ν.Δ. λόγω της πολιτικής που ακολούθησε» είπε χαρακτηριστικά.

Αίσθηση προκάλεσε η απάντησή του, όταν ρωτήθηκε εάν θα επιθυμούσε να γίνει
ξανά πρωθυπουργός: «Θα το έκανα ­ είπε ­ μόνο εάν ήμουν πεισμένος ότι θα
μπορούσα να έχω κάποιο αποτέλεσμα».

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N05</CAT>
<ED>
Κωδικός άρθρου: A16055N055</ED>
<ID>
ID:129579

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N05&aa=5</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>«Άρης, μια ιδέα»
</H2>
<AUTHOR>ΔΗΜΗΤΡΗΣ ΓΟΥΣΙΔΗΣ</AUTHOR>

ΓΝΗΣΙΟ αθλητικό μεγαλείο απόλαυσε ολόκληρη η χώρα με τον άθλο που πέτυχε η
καλαθοσφαιρική ομάδα του Άρη, να κατακτήσει το Κύπελλο Ελλάδας με αντιπάλους
τα μεγαθήρια των δισεκατομμυρίων του «κράτους των Αθηνών».

Παρά τα δυσεπίλυτα και καθημερινά αυξανόμενα προβλήματα (διοίκηση από το
Πρωτοδικείο, αποχωρήσεις βασικών παικτών, απλήρωτοι οι υπόλοιποι, άμισθοι
προπονητής και γενικός αρχηγός) που την κατακλύζουν με μορφή χιονοστιβάδας, η
ομάδα κυριάρχησε και έδωσε την απάντηση σε κάθε είδους αρνητές της.

Με ιστορία 84 χρόνων, ο Άρης Θεσσαλονίκης είναι, εκτός κέντρου, η ομάδα με τα
περισσότερα τρόπαια σ' όλο το φάσμα του ελληνικού αθλητισμού. Είχε την τύχη να
«σημαδευθεί» από εραστές του συλλόγου και ονόματα επιφανών Αρειανών κοσμούν
τους δρόμους της πόλης. Οι οπαδοί του πιστεύουν ότι «ο Άρης είναι ιδέα». Αυτή
η ιδέα έκανε μια μεγάλη διαδρομή τις δύο τελευταίες δεκαετίες στην
καλαθόσφαιρα. Μεσουράνησε στο ελληνικό και ευρωπαϊκό στερέωμα σπάζοντας έναν
κλοιό απομόνωσης και ψυχολογικού συνδρόμου περιθωριοποίησης.

Δεν είναι τυχαίο ότι μικροί μαθητές σε όλη την Ελλάδα σε τεστ σχολικών
εφημερίδων, στην ερώτηση «τι ομάδα είσαι;» απαντούσαν «Στο ποδόσφαιρο ΠΑΟΚ (ή
Ολυμπιακός, Παναθηναϊκός, ΟΦΗ, Παναχαϊκή), στο μπάσκετ Άρης», γιατί στην
Ελλάδα μπάσκετ σημαίνει Άρης. Έτσι, πέρασε το άθλημα στην ελληνική οικογένεια,
έσπασε όλα τα ρεκόρ τηλεθέασης, έδωσε υπερηφάνεια, δημιούργησε υπόδειγμα,
παρακίνησε σε άμιλλα.

Αυτή είναι η μεγαλύτερη αρειανή δόξα.

Ποια θα είναι η επόμενη μέρα για τον Άρη; Οι οπαδοί του με ευκαιριακούς
εράνους δίνουν απαραίτητες ανάσες στο οικονομικό πρόβλημα ­ ψιθυρίζουν στις
γειτονιές να φύγουν οι άχρηστοι, οι μεγαλομανείς, οι τυχάρπαστοι και να
πλαισιωθεί ο σύλλογος από υγιείς παράγοντες οικονομικά εύρωστους ­ για
ολιγόμηνη διευκόλυνσή του. Και είναι βέβαιο ότι τέτοιοι Αρειανοί θα βρεθούν.

Η Πολιτεία καλύτερα να είναι απούσα, αφού τα αρμόδια όργανά της απέφυγαν να
βοηθήσουν τον σύλλογο στη δύσκολη αυτή φάση. Εξάλλου, οφείλει στη Θεσσαλονίκη
κλειστό γήπεδο 20.000 θέσεων και μουσείο μπάσκετ στους τότε λαχανόκηπους ­
σημερινό χώρο της ΔΕΘ ­ απ' όπου το 1922 ξεκίνησε το άθλημα.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N06</CAT>
<ED>
Κωδικός άρθρου: A16055N061</ED>
<ID>
ID:129482

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N06&aa=1</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Από την άμυνα στην άλωση
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Κάθε φορά που εμφανίζεται μια νέα τέχνη ή μια νέα μορφή γνωστής τέχνης, και
εδώ περιορίζομαι στις παραστατικές, αναγγέλλεται από τους περιδεείς και,
συνήθως, ανιστόρητους ο θάνατος του θεάτρου.

Οταν στα χρόνια της Αλεξανδρινής συντήρησης έκανε την εμφάνισή του ο
παντόμιμος, το Θέατρο του Λόγου, η μεγάλη παράδοση από τον Αισχύλο στον
Μένανδρο καταπτοημένο λούφαξε και αναγγέλθηκε ο θάνατός του. Και ξάφνου
αναστήθηκε στις κωμωδίες του Πλαύτου και του Τερέντιου στη Ρώμη. Όταν πλάκωσαν
οι βάρβαροι στον Βορρά και οι δογματικοί στην Ανατολή (και ο Χριστιανισμός
πριν από τον εξελληνισμό του και ο Μουσουλμανισμός απέρριπταν τη μίμηση ­ ου
ποιήσεις σεαυτώ είδωλον ουδέ παντός ομοίωμα), γενικώς όλοι οι εικονομάχοι, το
θέατρο κατέφυγε στα μοναστήρια Δύσης και Ανατολής ως κείμενο για να ξεπηδήσει
πάλι ακμαίο στη Δύση που παρέμεινε φανατικά εικονολάτρισσα ως Μυστήριο στα
θρησκευτικά, αλλά και στα λαϊκά πανηγύρια.

Το Θέατρο του Λόγου κινδύνευσε πάλι με την εμφάνιση της όπερας, του μπαλέτου
και της αυτοσχεδιαστικής κωμωδίας των επαγγελματιών μίμων.

Στη μεταεπαναστατική Ελλάδα το θέατρο κινδύνευσε από τη λαϊκότητα του
Καραγκιόζη. Ύστερα ανεστήθη, αφού πέταξε τη σκόνη του νεοκλασικισμού και
φόρεσε τη φουστανέλα του δραματικού ειδυλλίου, τη φουφούλα του κωμειδυλλίου
και τα μπιχλιμπίδια της επιθεώρησης.

Στις αρχές του αιώνα αναγγέλθηκε ο θάνατος του θεάτρου, αφού παρουσιάστηκε ως
φονιάς του ο κινηματογράφος. Επεβίωσε. Και ύστερα εισήλασε η τηλεόραση που
έμπασε το θέαμα στο σπίτι. Το θέατρο παγκοσμίως αντιμετώπισε με πανικό τον νέο
εχθρό, γιατί έσπαγε θεμελιώδεις κανόνες επικοινωνίας. Καταργούσε την
επισημότητα, την τελετή του θεάσθαι και κυρίως το ρίσκο της επιλογής.

Ο κινηματογράφος ήταν δημόσιο θέαμα, είπε το θέατρο, η τηλεόραση είναι
ιδιωτικό και γι' αυτό ασυναγώνιστο. Για να πας στο θέατρο ή στον κινηματογράφο
έπρεπε να «βγεις», να στολιστείς, ν' αγοράσεις θέαμα. 
Η τηλεόραση σε κρατούσε μέσα, με τις παντούφλες και σου πρόσφερε θέαμα δωρεάν.
Και με ευχέρεια πολλαπλών επιλογών. Πώς αντέδρασε το θέατρο στον πανικό που
του δημιούργησε το νέο οικείο μέσο;

Ανακάλυψε ξανά τους κλασικούς του. Ξαναδιάβασε τα παλαιά κείμενα με νέα ματιά·
προσπάθησε να φωτίσει αφώτιστες γωνίες και να προβάλει ιδέες ερεθιστικές που
στην εποχή τους θεωρήθηκαν πρώιμες.

Ανακάλυψε κείμενα με έντονη τη θεατρικότητα. Αν π.χ. δεν είχε ισοπεδώσει την
όρασή μας ο τηλεοπτικός νατουραλισμός, η οικεία καθημερινή γλώσσα, οι
συμπεριφορές του γείτονα δεν θα είχαμε αναδύσει από τα ράφια της θεατρικής
ιστορίας τους ρυθμούς του Γκολντόνι, την πόζα του Μαριβό και την τρέλα του
Λαμπίς. Η επανανακάλυψη διεθνώς των αρχαίων τραγικών, η επιστροφή στον
αυθεντικό Αριστοφάνη είναι οφειλές στην αντίδραση που προκάλεσε η τηλεόραση.
Μια δεύτερη άμυνα ήταν το γιγαντοθέαμα. Μεγάλες ακριβές παραγωγές,
φαντασμαγορία, μουσική και καταφυγή σε διασκευές δημοφιλών αριστουργημάτων. Ο
Βασιλιάς Αρθούρος, ο Δον Κιχώτης, οι Άθλιοι, κείμενα του Ντίκενς (ο Νίκλεμπι),
η Εβίτα, ο μεσοπολεμικός φασισμός, ο διωγμός των Εβραίων, των ομοφυλόφιλων
(π.χ. «Καμπαρέ») έδωσαν την ευκαιρία στο θέατρο να ανταγωνιστεί την τηλεόραση
και στο επίπεδο της χλιδής και στο επίπεδο του Λόγου.

Η τρίτη άμυνα ήταν η θεατροποίηση της Λογοτεχνίας. Γέμισαν οι σκηνές της
Ευρώπης με μονολογούντες ηθοποιούς που διάβαζαν φωναχτά προς χάριν ενός
αδιάβαστου κοινού ή ενός πολυάσχολου αλλοτριωμένου κοινού, τα αριστουργήματα
της Πεζογραφίας. Εδώ, στον τόπο μας, υπήρξαν και εκπαιδευτικοί εικοσαετούς
πείρας που ανακάλυψαν την ύπαρξη του Βιζυηνού χάριν στη δημόσια αποσπασματική
και έξοχη ανάγνωση της Κοκκίνου.

Η τέταρτη άμυνα ήταν να οικειοποιηθεί (τουλάχιστον στη χώρα μας) τη δημοφιλία
των τηλεοπτικών αστέρων, ώστε να παρασύρει το κοινό στο θέατρο. Εξάλλου και οι
τηλεοπτικοί σταρ αναζητούσαν ως άλλοθι ποιότητας το κύρος του θεάτρου.

Το κόλπο έπιασε για δύο χρόνια. Το τηλεοπτικό κοινό δεν φόρεσε τα καλά του για
να πάει να δει τα ίδια καμώματα που έβλεπε δωρεάν σπίτι του επί πληρωμή στο
θέατρο 
Το τελευταίο χαρτί άμυνας που παίζει επί εσχάτων το θέατρο είναι να προσφέρει
ως θέαμα τηλεοπτικά σκουπίδια υπό μορφήν διαμαρτυρίας στα... τηλεοπτικά
σκουπίδια. Ριάλιτι σόου η τηλεόραση· ριάλιτι σόου και το θέατρο. Η επιτυχία
π.χ. του «Σόπινγκ και Φάκινγκ» είναι ενδεικτική. Υποδυόμενο το θέατρο την
ποιότητα της κουλτούρας χυδαιολογεί, βωμολοχεί και κιτσοποιείται με το
πρόσχημα της κριτικής στο σύστημα. Η άλλη μορφή του ίδιου νομίσματος είναι η
πλάκα με τους κλασικούς· ο Σαίξπηρ με κετσ-απ, ο Σαίξπηρ σε μια ώρα, ο Μάκβεθ
με παντούφλες, η Δυσδεμόνα μητρομανής, ο Διόνυσος φασίστας, η Αγαύη λεσβία, ο
Αίας Άρης Βελουχιώτης κ.τ.λ.

Τα τελευταία καμώματα που στοχεύουν να ξιππάσουν τον ενδιάθετο σεμνότυφο
μικροαστικό γεροντοκορισμό, με το προσωπείο του τολμηρού, παγιδεύουν κυρίως τα
αθεάτριστα έως τώρα νέα παιδιά στην εντύπωση πως θέατρο είναι ο δημόσιος
εκθεσιασμός των ιδιωτικών παρεκκλίσεων Το θέατρο κινδυνεύει μόνον όταν
αφομοιώνει τα μέσα του εχθρού.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N06</CAT>
<ED>
Κωδικός άρθρου: A16055N063</ED>
<ID>
ID:129550

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N06&aa=3</URL></REF>


Article

<CATEGORY>vin04</CATEGORY>

 <H5>ΟΛΟΝΥΚΤΙΑ ΣΥΣΚΕΨΗ ΚΑΡΑΜΑΝΛΗ ΓΙΑ ΤΗΝ ΑΝΤΙΜΕΤΩΠΙΣΗ ΤΩΝ 9 ΔΙΑΦΩΝΟΥΝΤΩΝ * 10
ΑΔΙΚΑΙΟΛΟΓΗΤΑ ΑΠΟΝΤΕΣ ΚΑΙ ΑΠΟ ΤΟ ΠΑΣΟΚ ΣΤΗΝ ΨΗΦΟΦΟΡΙΑ ΓΙΑ ΤΗΝ ΤΡΟΠΟΛΟΓΙΑ ΣΤΙΣ ΔΕΚΟ
</H5><H5>Ποιοι ήταν αδικαιολόγητα απόντες
</H5><H5>Πρόταση για παραπομπή στο Πειθαρχικό Σουφλιά και Κοντογιαννόπουλου
</H5><H5>Επιδεικτικά αδιάφορος ο Μητσοτάκης ­ απών ο Έβερτ στην ομιλία Καραμανλή
</H5><H2>Πιέσεις για μέτρα στη ΝΔ μετά τις διαρροές
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ - ΔΗΜΗΤΡΗΣ ΤΖΑΘΑΣ</AUTHOR>

Απώλειες για τα δύο μεγάλα κόμματα, κυρίως με αδικαιολόγητες απουσίες
βουλευτών (10 από το ΠΑΣΟΚ και 9 από τη Ν.Δ.), προκάλεσε χθες στη Βουλή η
ονομαστική ψηφοφορία για την επίμαχη τροπολογία που αφορά την αλλαγή των
εργασιακών σχέσεων σε ορισμένες ΔΕΚΟ.

ΩΣΤΟΣΟ, τα περισσότερα «τραύματα» προκλήθηκαν στη Ν.Δ., όπου για να
περιορισθούν οι διαρροές ασκήθηκαν πιέσεις και απειλές ακόμη και για
διαγραφές, κυρίως κατά των τομεαρχών, ύστερα από πολλές συσκέψεις στελεχών,
μεταξύ των οποίων και οι κ.κ. Δήμας και Σιούφας υπό τον κ. Κ. Καραμανλή.

Ήταν χαρακτηριστικό ότι ο κ. Μητσοτάκης αποχώρησε μόλις άρχιζε η ονομαστική
ψηφοφορία. Η κ. Ντόρα Μπακογιάννη, για την οποία ορισμένοι ανέμεναν να
υπερψηφίσει, να απουσιάζει ή να δηλώσει «παρούσα» κατά την ψηφοφορία, τελικώς
τήρησε την κομματική γραμμή, ψηφίζοντας κατά της επίμαχης τροπολογίας. (Η
πρώην υπουργός δεν ήθελε, όπως έλεγαν συνεργάτες της, να αναπαραχθεί το κλίμα
του συνεδρίου της Ν.Δ.). Είχε δε επαφές με τους κ.κ. Μεϊμαράκη και Λιάπη, οι
οποίοι και της μετέφεραν την επιθυμία του αρχηγού της Ν.Δ. να συνταχθεί με την
κομματική γραμμή.

Και ο κ. Β. Κοντογιαννόπουλος δήλωσε τελικώς «παρών», παρ' όλο που κατά την
ομιλία του είχε προαναγγείλει ότι θα υπερψηφίσει την τροπολογία, εκτός και εάν
ετίθετο θέμα κομματικής πειθαρχίας. Ο κ. Κοντογιαννόπουλος επισκέφθηκε, μετά
τη φημολογία περί διαγραφών, τον κ. Καραμανλή στο γραφείο του για να
διευκρινισθεί η υπόθεση. 
Εκεί ο πρόεδρος της Ν.Δ. τού είπε με ευγενικό τρόπο ότι τίθεται ζήτημα
κομματικής πειθαρχίας. Αργότερα, βουλευτές πρότειναν στον κ. Καραμανλή να
λάβει σήμερα αυστηρά μέτρα για όσους ξέφυγαν από την κομματική γραμμή.

Πάντως, πριν από την συζήτηση είχαν κινητοποιηθεί κορυφαία στελέχη και των δύο
κομμάτων. Στο μεν ΠΑΣΟΚ, όπως σημείωσε κοινοβουλευτικό του στέλεχος, η σύσταση
ήταν «να συγκεντρωθούν οι βουλευτές από νωρίς και να μετέχουν στις
ψηφοφορίες». Στη δε Ν.Δ., όπως δήλωνε κορυφαίο της στέλεχος, καταβλήθηκαν
ιδιαίτερες προσπάθειες να πέσουν οι τόνοι και κυρίως να μην υπάρξει υπερψήφιση
της τροπολογίας. Σημειώθηκαν μάλιστα πολλές διαβουλεύσεις, με πολλούς
αποδέκτες, ιδιαίτερα την κ. Ντόρα Μπακογιάννη.

Το πρόβλημα ήταν μεγάλο στα δύο μεγαλύτερα κόμματα, ούτως ή άλλως μεγαλύτερο
στη Ν.Δ. Και φάνηκε από νωρίς, όταν άρχιζε η συζήτηση στην Ολομέλεια. Οι κ.κ.
Στ. Μάνος και Γ. Σουφλιάς είχαν ήδη μοιράσει γραπτά κείμενα ­ δημιουργώντας
κλίμα ­ με τα οποία διαφοροποιούνταν από τη θέση της ηγεσίας του κόμματός
τους. Ο κ. Μάνος είπε: «Μολονότι δεν είμαι αισιόδοξος, δεν θα εμποδίσω την
ψήφιση της διάταξης». Και ο κ. Σουφλιάς δήλωσε: «Δεν θα πω το "όχι" για να μην
εμποδιστεί έστω αυτό το μικρό - δειλό βήμα».

Δέκα λεπτά πριν από τα μεσάνυχτα, ο πρώην πρωθυπουργός κ. Κωνσταντίνος
Μητσοτάκης διαφοροποιήθηκε από τη γραμμή του κ. Κ. Καραμανλή, λέγοντας ότι
χωρίς να τρέφει ψευδαισθήσεις για το τι μπορεί να κάνει η κυβέρνηση ­ «φτύνετε
εκεί όπου γλείφετε», είπε χαρακτηριστικά ­ δεν θα ήθελε να την εμποδίσει, αλλά
θα επιθυμούσε να κάνει βήματα μπροστά.

ΔΕΝ ΥΠΕΓΡΑΨΑΝ

Το πρόβλημα στην αξιωματική αντιπολίτευση εντάθηκε ακόμη περισσότερο, όταν
στην πρόταση για ονομαστική ψηφοφορία που κατέθεσε η Ν.Δ. ­ ακολουθώντας με
καθυστέρηση πολλών ημερών αντίστοιχη πρόταση των μικρότερων κομμάτων ­ με τις
υπογραφές 36 βουλευτών έλειπαν τα ονόματα των κορυφαίων στελεχών του κόμματος
που διαφώνησαν με τη θέση του κ. Κ. Καραμανλή (κ.κ. Κ. Μητσοτάκης, Ντόρα
Μπακογιάννη, Γ. Σουφλιάς και Στ. Μάνος), αλλά και των κ.κ. Μ. Έβερτ και Γ. Βαρβιτσιώτη.

Διαφορετική ήταν η στάση του κ. Έβερτ. Ο πρώην αρχηγός της Ν.Δ., ο οποίος και
χειροκροτήθηκε, ακολούθησε την επίσημη γραμμή του κόμματος και κατηγόρησε την
κυβέρνηση για προχειρότητα αλλά και ότι κατέστρεψε τις ΔΕΚΟ.

Προβλήματα όμως είχε και το ΠΑΣΟΚ. Περισσότερο επικριτικοί στις ομιλίες τους
ήταν οι κ.κ. Αν. Πεπονής και Δ. Πιπεργιάς. Ο πρώην υπουργός χαρακτήρισε
«άσκοπη» τη διάταξη, ενώ ο δεύτερος έκανε λόγο για «νεοφιλελεύθερη άποψη,
αυτήν που θέλει την απορρύθμιση των εργασιακών σχέσεων».

Άλλοι βουλευτές, όπως ο κ. Α. Χρυσανθακόπουλος, προτίμησαν τις δηλώσεις στον
Τύπο, με τις οποίες εξηγούσαν γιατί «θα απέχουν από την ψηφοφορία».

ΥΨΗΛΟΙ ΤΟΝΟΙ

Ο υπουργός Εθνικής Οικονομίας κ. Γιάννος Παπαντωνίου ­ την ίδια τακτική
ακολούθησαν και οι υπουργοί κ.κ. Μιλτιάδης Παπαϊωάννου και Αναστάσιος Μαντέλης
­ θέλησε από νωρίς, μιλώντας σε υψηλούς τόνους κατά της Ν.Δ., να συσπειρώσει
τους βουλευτές του ΠΑΣΟΚ, γύρω από τη θέση του για υπερψήφιση της επίμαχης τροπολογίας.

Αντιθέτως, ο αρχηγός της Ν.Δ. κ. Κώστας Καραμανλής με μία υποτονική πρωτολογία
με την οποία επανέλαβε τις θέσεις των 7 σημείων για «μια συνολική και
ολοκληρωμένη αντιμετώπιση των προβλημάτων των ΔΕΚΟ», προσπάθησε να πείσει την
κυβέρνηση να αποσύρει την τροπολογία.

Ορισμένες εκφράσεις, όπως «βεβαρημένη αναξιοπιστία», «εν κρυπτώ διάταξη»,
«προχειρότητες», «αιφνιδιασμοί της κυβέρνησης», «υποκριτική τακτική»,
«ενοχές», «αμαρτίες», ή το ανέβασμα των τόνων στη δευτερολογία, δεν άλλαξαν
την εικόνα. Και ο κ. Παπαντωνίου αυτό το εκμεταλλεύθηκε κατηγορώντας την
ηγεσία της Ν.Δ. ότι «είναι κατώτερη των περιστάσεων» και «άβουλη».

ΧΡΕΗ ΔΙΣ.

Ο κ. Παπαντωνίου, αφού κατηγόρησε τη Ν.Δ. ότι είναι κατώτερη των περιστάσεων,
παρουσίασε με μελανά χρώματα την κατάσταση στις ΔΕΚΟ, κάνοντας λόγο για χρέη
εκατοντάδων δισεκατομμυρίων (116 των ελληνικών σιδηροδρόμων ή 88 των αστικών
συγκοινωνιών), αλλά και για αυτοκαταστροφική πορεία μερικών από αυτές.

Η επίθεση των αρχηγών των μικρότερων κομμάτων, του ΚΚΕ, του ΣΥΝ και του ΔΗΚΚΙ
κατά του ΠΑΣΟΚ και της Ν.Δ. έδειχνε χθες να είναι συντονισμένη, ως συνέχεια
της κίνησής τους να συνυπογράψουν οι βουλευτές τους την αίτηση για ονομαστική ψηφοφορία.

Η γενική γραμματέας του ΚΚΕ Αλέκα Παπαρήγα ήταν ιδιαίτερα κατηγορηματική κατά
της κυβέρνησης. Τόνισε ότι η πλειοψηφία δεν μπορεί να δικαιολογήσει τα χρέη
των ΔΕΚΟ «ακόμη κι αν αθροίσει όλα τα λεγόμενα προνόμια των εργαζομένων, που
αποτελούν απειροελάχιστο ποσοστό στο σύνολο». 
Ο πρόεδρος του ΣΥΝ Νίκος Κωνσταντόπουλος ήταν εξίσου σκληρός απέναντι στο
ΠΑΣΟΚ. Κατηγόρησε την κυβέρνηση για αυταρχισμό, τονίζοντας ότι ποτέ δεν έφερε
σε κοινωνικό διάλογο την επίμαχη διάταξη. 
Τέλος, ο πρόεδρος του ΔΗΚΚΙ Δημήτρης Τσοβόλας, ο οποίος μίλησε με αυστηρό ύφος
για την κυβέρνηση, έκανε λόγο για «κράτος τρομοκράτη και εκβιαστή». 
ΜΕ 142 υπέρ, 121 κατά και 2 που δήλωσαν «παρών» (σε σύνολο 265 παρευρισκομένων
βουλευτών) υπερψηφίστηκε αργά χθες το βράδυ στη Βουλή η επίμαχη διάταξη για
τις εργασιακές σχέσεις σε ελλειμματικές ΔΕΚΟ.

Όμως, σύμφωνα με κοινοβουλευτικούς κύκλους του ΠΑΣΟΚ, φέρονται ως
αδικαιολογήτως απόντες οι κ.κ. Αν. Πεπονής, Νόρα Κατσέλη, Λ. Κανελλόπουλος, Α.
Χρυσανθακόπουλος, Δ. Πιπεργιάς, Χ. Καστανίδης, Στ. Παπαθεμελής, Ι. Κουράκης,
Ι. Καψής και Σ. Βαλυράκης. Δικαιολογημένοι φέρονται οι κ.κ. Κ. Σημίτης, Γ.
Παπανδρέου, Λ. Βερυβάκης, Χρ. Σμυρλής, Κ. Σπυριούνης, Α. Φούρας, Α.
Τσοχατζόπουλος, Φ. Πετσάλνικος, Θ. Κοτσώνης και Ν. Λεβογιάννης.

Από τους 10 βουλευτές της Νέας Δημοκρατίας που δεν πήραν μέρος στη χθεσινή
ψηφοφορία, δικαιολογημένοι ­ σύμφωνα με στελέχη της Κοινοβουλευτικής Ομάδας ­
ήταν οι κ.κ. Ν. Αναστασόπουλος, Κ. Ευμοιρίδης και Γ. Τρυφωνίδης.

Αντίθετα, αδικαιολόγητα απόντες θεωρήθηκαν οι κ.κ. Κ. Μητσοτάκης, Στ. Μάνος,
Π. Τατούλης, Αν. Παπαληγούρας, Γ. Παναγιωτόπουλος, Μ. Ακήφογλου και Ν.
Κάκκαλος. Ωστόσο, από την αξιωματική αντιπολίτευση δήλωσαν «παρών»
διαφοροποιούμενοι από την επίσημη θέση του κόμματος, οι κ.κ. Γ. Σουφλιάς και
Β. Κοντογιαννόπουλος.

Από το ΚΚΕ απουσίαζαν οι Ο. Κολοζώφ και Ε. Μπούτας, από τον Συνασπισμό οι Σ.
Δανέλλης και Μ. Μουσταφά, ενώ δεν πήρε μέρος στην ψηφοφορία και ο ανεξάρτητος
βουλευτής ­ που διαγράφηκε προσφάτως από την Κ.Ο. του ΠΑΣΟΚ ­ Χρ. Κηπουρός.

ΓΙΑ πρώτη φορά, από την ημέρα που ο Κ. Καραμανλής ανέλαβε την ηγεσία της Ν.Δ.,
βρέθηκε αντιμέτωπος με το ενδεχόμενο να προχωρήσει στη διαγραφή κορυφαίων
στελεχών του κόμματός του. Στη μία μετά τα μεσάνυχτα, μόλις δηλαδή
ολοκληρώθηκε η ψηφοφορία στη Βουλή, πήγε στο γραφείο του στη Ρηγίλλης και
συγκάλεσε ευρεία σύσκεψη με τη συμμετοχή των Γ. Βαρβιτσιώτη, Γ. Κεφαλογιάννη,
Δ. Σιούφα, Αχ. Καραμανλή, Π. Μολυβιάτη και Α. Σπηλιωτόπουλου, για να καθορίσει
τη στάση του απέναντι σε όσους ξέφυγαν από την κομματική γραμμή στην ψηφοφορία
για τις ΔΕΚΟ. Οι Γ. Κεφαλογιάννης και Αχ. Καραμανλής τού πρότειναν να
παραπέμψει στο Πειθαρχικό του κόμματος τον . Γ. Σουφλιά, ο οποίος δήλωσε παρών
στην ψηφοφορία αφού πρώτα στην ομιλία του διαφοροποιήθηκε από την επίσημη θέση
της Ν.Δ., αλλά και τον Π. Κοντογιαννόπουλο, ο οποίος είπε στην ψηφοφορία με
έμφαση ότι δηλώνει «παρών για λόγους κομματικής πειθαρχίας».

Αρκετά στελέχη εισηγήθηκαν επίσης την απομάκρυνση του κ. Μάνου από τη θέση του
τομεάρχη επειδή απουσίασε από την ψηφοφορία. Ο κ. Καραμανλής απέφυγε να πάρει
θέση, άκουσε τις εισηγήσεις των στελεχών του και σήμερα θα λάβει τις οριστικές
του αποφάσεις.

Πάντως, η σύσκεψη ολοκληρώθηκε λίγο μετά τις 3 τα ξημερώματα αλλά μέχρι και
τις 5 το πρωί τα περισσότερα κορυφαία στελέχη της Ν.Δ. σε διαρκείς τηλεφωνικές
τους επικοινωνίες, που είχαν μεταξύ τους, εξέφραζαν τη μεγάλη ανησυχία τους
για τη νέα κρίση που ξέσπασε στο κόμμα. 
Αρκετοί ήταν εκείνοι που διαμήνυσαν στον κ. Καραμανλή να μην προχωρήσει στη
λήψη πειθαρχικών μέτρων γιατί μία τέτοια κίνηση θ' ανοίξει τους ασκούς του Αιόλου.

Πώς; Διαφωνείς με τους χειρισμούς μου; Γιατί, μήπως συμφωνώ εγώ με τους δικούς σου;

ΜΕ ΤΑ ΧΕΡΙΑ επιδεικτικά «καρφωμένα» στο έδρανο παρέμεινε ο επίτιμος πρόεδρος
της Νέας Δημοκρατίας κ. Κωνσταντίνος Μητσοτάκης μετά το τέλος της πρωτολογίας
του αρχηγού της αξιωματικής αντιπολίτευσης κ. Κώστα Καραμανλή.

Αν και η δεκάλεπτη αρχική τοποθέτηση του κ. Καραμανλή έγινε δεκτή μ' ένα
«χλιαρό» χειροκρότημα από τους βουλευτές του κόμματός του, ο κ. Μητσοτάκης δεν
άφησε το βλέμμα του ούτε μια στιγμή από τα κυβερνητικά έδρανα, αλλά και με τη
στάση του δεν επιδοκίμασε, στο τέλος, τις απόψεις του προέδρου της Ν.Δ. και
μάλιστα λίγο μετά τις 10 αποχώρησε από την αίθουσα, την ίδια στιγμή που η
κρατική τηλεόραση μετέδιδε μαγνητοσκοπημένη συνέντευξή του.

Όμως αίσθηση προκάλεσε η απουσία από την αίθουσα του κ. Μιλτιάδη Έβερτ.
Αντίθετα, ο κ. Καραμανλής έγινε δεκτός με παρατεταμένα χειροκροτήματα από τους
βουλευτές της Νέας Δημοκρατίας, λίγο αργότερα στη δευτερολογία του, όταν
«ύψωσε» τους τόνους της αντιπαράθεσης και κατηγόρησε την κυβέρνηση ως βασική
υπεύθυνη για τα ελλείμματα των ΔΕΚΟ.

Στο μεταξύ, από νωρίς το απόγευμα η κρίσιμη ψηφοφορία για τις ΔΕΚΟ και οι
αγροτικές κινητοποιήσεις μονοπώλησαν τις συζητήσεις των βουλευτών στους
διαδρόμους και στο καφενείο του Κοινοβουλίου.

Με ήρεμο ύφος ο κ. Στ. Τζουμάκας εξηγούσε στα πολυκομματικά «πηγαδάκια» τη
θέση της κυβέρνησης για τις αγροτικές κινητοποιήσεις, εκφράζοντας παράλληλα
την ελπίδα πως οι συγκεντρώσεις των αγροτών δεν θα έχουν συνέχεια και ότι δεν
θα αποτελέσουν εμπόδιο στην έκφραση της αγροτικής κυβερνητικής πολιτικής.

Πάντως, από νωρίς υπήρξε χθες στη Βουλή ένταση ανάμεσα στην κυβέρνηση και την
αξιωματική αντιπολίτευση. Έτσι, επί της διαδικασίας και πριν ξεκινήσει η
συζήτηση για την επίμαχη διάταξη, που ρυθμίζει το εργασιακό καθεστώς των
ελλειμματικών ΔΕΚΟ, σε υψηλών τόνων διαδικαστική παρέμβαση βουλευτών της Νέας
Δημοκρατίας, ο πρόεδρος της Βουλής αναγκάστηκε να πει: «Δεν αρχίσαμε καλά απόψε!...».

Ο κ. Απόστολος Κακλαμάνης λίγο νωρίτερα είχε δεχθεί αντιπροσωπεία
συνδικαλιστών με επικεφαλής τον πρόεδρο της ΓΣΕΕ κ. Χ. Πολυζωγόπουλο.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N08</CAT>
<ED>
Κωδικός άρθρου: A16055N081</ED>
<ID>
ID:129480

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N08&aa=1</URL></REF>


Article

<CATEGORY>vin04</CATEGORY>

 <H2>«Αυτή η τροπολογία θα μείνει στα χαρτιά»
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Επιτυχημένη θεωρήθηκε από τους συνδικαλιστές η χθεσινή διαδήλωση της ΓΣΕΕ έξω
από τη Βουλή

ΑΓΩΝΙΣΤΙΚΟ ραντεβού στη διάρκεια κατάρτισης των νέων κανονισμών προσωπικού
στις ελλειμματικές ΔΕΚΟ δίνουν τα εργατικά συνδικάτα. Με τη χθεσινή στάση
εργασίας από τις 5 το απόγευμα μέχρι τη λήξη της βάρδιας στα μέσα μαζικής
μεταφοράς και το βραδινό συλλαλητήριο στο Σύνταγμα, η ΓΣΕΕ έκλεισε τον
απεργιακό κύκλο με αίτημα την απόσυρση της τροπολογίας που επιχειρεί κατάργηση
των ελεύθερων συλλογικών διαπραγματεύσεων στις ΔΕΚΟ. Η «συντήρηση δυνάμεων»
κρίθηκε αναγκαία από τα συνδικάτα. Έτσι στο επόμενο διάστημα δεν θα γίνουν
άλλες απεργίες στις ΔΕΚΟ, με εξαίρεση τα τρόλεϊ, που θα ακινητοποιηθούν την
Πέμπτη από τις 11 π.μ. έως τις 3 μ.μ. Την πρόθεση να επιμένουν αγωνιστικά
εκδήλωσαν και οι εκπρόσωποι των εργαζομένων στους ΗΣΑΠ (πράσινα - ηλεκτρικός).
Πάντως μέχρι το Σαββατοκύριακο δεν έχουν εξαγγελθεί κινητοποιήσεις και σ' αυτό
τον οργανισμό. Κανονικά θα κινούνται όλη την εβδομάδα τα μπλε λεωφορεία αλλά
και τα τρένα του ΟΣΕ.

Η χθεσινοβραδινή διαδήλωση της ΓΣΕΕ έξω από τη Βουλή ­ κατά τη διάρκεια
ψήφισης του επίμαχου νομοσχεδίου για το φορολογικό, όπου περιέχει και την
τροπολογία για τις ΔΕΚΟ ­ θεωρείται πετυχημένη από τους συνδικαλιστές. Μεγάλη
ήταν η συμμετοχή των εργαζομένων στην Ολυμπιακή Αεροπορία και στις αστικές
συγκοινωνίες. Στη συγκέντρωση μίλησαν ο γραμματέας οικονομικού της ΓΣΕΕ κ.
Γιώργος Ορφανός και ο πρόεδρος της ΠΟΣ (Σιδηροδρομικοί) κ. Νώντας Κούκος. Οι
εργαζόμενοι, τόνισε ο κ. Ορφανός, αποκρούουν τη θλιβερή προπαγάνδα για δήθεν
προνόμια. Αυτό το έργο το έχουμε ξαναδεί. Δεν υπάρχουν προνόμια στους
εργαζόμενους. Σε άλλο σημείο της ομιλίας του ο κ. Ορφανός είπε: «Καλούμαστε σε
ένα διάλογο με την απειλή του νόμου με το πιστόλι στον κρόταφο. Αυτό δεν είναι
διάλογος. Αυτός είναι εκβιασμός».

ΚΑΤΑΣΠΑΤΑΛΟΥΝ ΔΙΣ.

Ο κ. Κούκος από την πλευρά του τόνισε ότι οι διοικήσεις των ΔΕΚΟ κατασπαταλούν
δεκάδες δισ. δρχ. σε μισθούς διοικητών, αυτοκίνητα κ.ά.

Αντιπροσωπεία της ΓΣΕΕ κατά τη διάρκεια της διαδήλωσης συναντήθηκε με τον
πρόεδρο της Βουλής κ. Α. Κακλαμάνη και παρέδωσε ψήφισμα. «Αυτή η τροπολογία θα
μείνει στα χαρτιά», είπε ο πρόεδρος της ΓΣΕΕ κ. Χρ. Πολυζωγόπουλος. Κατά τη
διάρκεια της χθεσινής στάσης εργασίας στα μέσα μαζικής μεταφοράς προκλήθηκαν
σοβαρά προβλήματα στις μετακινήσεις του επιβατικού κοινού της πρωτεύουσας λόγω
της ακινητοποίησης των τρόλεϊ, του ηλεκτρικού σιδηρόδρομου, των πράσινων
λεωφορείων και των λεωφορείων της ΕΘΕΛ. Προβλήματα παρουσιάστηκαν στις πτήσεις
της Ο.Α. και στα τρένα του ΟΣΕ.

Στο μεταξύ η ΟΚΕ (Οικονομική - Κοινωνική Επιτροπή) ­ στην οποία μετέχουν
εκπρόσωποι των κοινωνικών φορέων ­ έβγαλε «κόκκινη» κάρτα στην κυβέρνηση για
το θέμα της τροπολογίας για τις ΔΕΚΟ. Η ολομέλεια της ΟΚΕ στη χθεσινή έκτακτη
συνεδρίασή της θεωρεί ότι η διάταξη για τις ΔΕΚΟ έπρεπε να είχε υποβληθεί στην
ΟΚΕ για να εκφέρει τη γνώμη της. Επίσης, η ΟΚΕ διαπιστώνει ότι με αφορμή το
συγκεκριμένο ζήτημα, έχουν δημιουργηθεί πολλά προβλήματα στο κοινωνικό σύνολο,
την οικονομία και τους εργαζόμενους.

ΣΥΜΒΟΛΙΚΗ ΚΑΤΑΛΗΨΗ

Σε συμβολική κατάληψη των σιδηροδρομικών γραμμών στον επιβατικό σιδηροδρομικό
σταθμό της Θεσσαλονίκης προχώρησαν οι υπάλληλοι του ΟΣΕ της συμπρωτεύουσας,
στο πλαίσιο της πανελλαδικής κινητοποίησης της ΓΣΕΕ και των εργατικών
ομοσπονδιών των ΔΕΚΟ.

Με πρωτοβουλία του Συνδέσμου Σιδηροδρομικών Βόρειας Ελλάδας, εκατοντάδες
σιδηροδρομικοί πραγματοποίησαν συγκέντρωση και στη συνέχεια απέκλεισαν τις
γραμμές για μισή περίπου ώρα χθες το απόγευμα.

Αποτέλεσμα της εκδήλωσης διαμαρτυρίας ήταν να καθυστερήσουν για λίγη ώρα δύο
δρομολόγια επιβατικών αμαξοστοιχιών του ΟΣΕ από και προς τη Θεσσαλονίκη.

Όπως επισήμανε στα «ΝΕΑ» ο πρόεδρος του Συνδέσμου Σιδηροδρομικών, Σάββας
Πετρίδης, ο κλάδος βρίσκεται σε ετοιμότητα για το ενδεχόμενο νέων
κινητοποιήσεων, ενώ αναφέρθηκε και στο υπόμνημα που απέστειλαν οι
σιδηροδρομικοί στη διεύθυνση του ΟΣΕ, με το οποίο ζητούν την κατοχύρωση του
δημόσιου και κοινωνικού χαρακτήρα του Οργανισμού, καθώς και την ασφαλή, φθηνή
και γρήγορη μεταφορά των Ελλήνων πολιτών και των αγαθών τους σε όσο το δυνατόν
μεγαλύτερο τμήμα της ελληνικής επικράτειας.

* Συνεχίζεται μέχρι την Παρασκευή η απεργία των υπαλλήλων του ΟΑΕΔ. Λόγω της
κινητοποίησης προκαλούνται προβλήματα στην καταγραφή των λαθρομεταναστών.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N08</CAT>
<ED>
Κωδικός άρθρου: A16055N082</ED>
<ID>
ID:129514

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N08&aa=2</URL></REF>


Article

<CATEGORY>vin04</CATEGORY>

 <H5>ΤΡΙΒΕΣ ΣΤΙΣ ΣΧΕΣΕΙΣ ΤΟΥ ΠΡΩΘΥΠΟΥΡΓΟΥ ΜΕ ΚΟΡΥΦΑΙΑ ΣΤΕΛΕΧΗ ΤΗΣ ΚΥΒΕΡΝΗΣΗΣ ΚΑΙ
ΤΟΥ ΚΟΜΜΑΤΟΣ
</H5><H2>Γκρίνιες υπουργών
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Η συζήτηση στην Πολιτική Γραμματεία του ΠΑΣΟΚ ήταν για το άκαιρο της
τροπολογίας για τις ΔΕΚΟ που ξεσήκωσε θύελλα αντιδράσεων μεταξύ των
εργαζομένων. Πολλά στελέχη ασκούσαν έντονη κριτική στον τρόπο που χειρίσθηκε
το θέμα ο υπουργός Εθνικής Οικονομίας Γιάννος Παπαντωνίου.

Ο ΠΡΩΘΥΠΟΥΡΓΟΣ Κώστας Σημίτης άκουγε για αρκετή ώρα την κριτική, κάπου κάπου
σημείωνε μερικές λέξεις, αλλά όλοι αιφνιδιάστηκαν όταν τον άκουσαν να δηλώνει
ότι δεν είχε πλήρη εικόνα για το τι ακριβώς περιελάμβανε η συγκεκριμένη τροπολογία.

«Είχα την εντύπωση ότι επρόκειτο για ένα καθαρά διαδικαστικό θέμα», φέρεται
ότι είπε ο κ. Σημίτης, αφήνοντας εμμέσως αιχμές για την ενημέρωση που είχε από
τον υπουργό Εθνικής Οικονομίας.

Ορισμένα από τα μέλη της Πολιτικής Γραμματείας θυμήθηκαν ότι κάτι ανάλογο είχε
υποστηρίξει ο κ. Σημίτης όταν τον περασμένο Αύγουστο του είχε επισημανθεί ότι
ήταν άκαιρο να ανακινηθεί παράλληλα με την εκπαιδευτική μεταρρύθμιση και θέμα
αξιολόγησης των καθηγητών. Τότε είχε επιρρίψει ευθύνες για ελλιπή ενημέρωση
στον υπουργό Παιδείας Γερ. Αρσένη.

Το όχι και τόσο «θερμό» κλίμα στις σχέσεις του Πρωθυπουργού με κορυφαίους
υπουργούς της κυβέρνησης επιτείνεται από σκόπιμες διαρροές στον Τύπο (πολλοί
ενοχοποιούν το λεγόμενο πρωθυπουργικό περιβάλλον) που θέλουν μια σειρά
υπουργούς είτε να υπολειτουργούν είτε να μη στηρίζουν τις κυβερνητικές επιλογές.

Θύμα αυτής της τακτικής έπεσε πρόσφατα και ο Ά. Τσοχατζόπουλος όταν, με αφορμή
την έντονη προβολή του λόγω της κρίσης με την Τουρκία, χρησιμοποιήθηκε το
επικοινωνιακό επιτελείο της κυβέρνησης για να ελαχιστοποιηθεί ο ρόλος του.
Πότε με την αναφορά γεγονότων ήσσονος σημασίας (όπως τα τουρκικά αλιευτικά
περί τα Ίμια) και πότε με διαρροές από συνεδριάσεις του υπουργικού συμβουλίου
(όπως οι αιχμές του Πρωθυπουργού για ρουσφετολογικό μηχανισμό στις μεταθέσεις
των φαντάρων). Η συγκεκριμένη πρακτική προκάλεσε την έντονη δυσφορία του
υπουργού Εθνικής Άμυνας, ο οποίος «έλυσε» το θέμα με απευθείας επαφή με τον κ.
Σημίτη. Βεβαίως δεν διέφυγε της προσοχής των φίλων του ότι οι διαρροές με
στόχο τον κ. Τσοχατζοπουλο συνέπεσαν χρονικά με τη δημοσιοποίηση γκάλοπ που
του έδιναν πολύ μεγάλα ποσοστά δημοτικότητας.

Δύο ακόμη από τους κορυφαίους υπουργούς της κυβέρνησης, οι κ. Αλ. Παπαδόπουλος
και Κ. Λαλιώτης, φέρονται αυτό τον καιρό οργισμένοι. Βρέθηκαν χωρίς τη θέλησή
τους στο επίκεντρο της κριτικής για μια σειρά θέματα αιχμής για την κυβέρνηση.
Ένα από αυτά ήταν οι προτάσεις για τη στελέχωση της οργανωτικής επιτροπής των
Ολυμπιακών Αγώνων, και ένα δεύτερο οι καθυστερήσεις στην εκτέλεση των μεγάλων
έργων (Κ. Λαλιώτης) και την υλοποίηση του «Καποδίστρια» (Αλ. Παπαδόπουλος).

ΟΙ ΔΙΑΡΡΟΕΣ

Τόσο οι συγκεκριμένοι υπουργοί, όσο και άλλα στελέχη του ΠΑΣΟΚ, όπως ο Κ.
Σκανδαλίδης, έχουν θέσει κατά καιρούς ζήτημα για την ακολουθούμενη τακτική των
διαρροών, ζητώντας τον έλεγχο εκείνων που τις επιχειρούν. Ο κ. Λαλιώτης δήλωσε
δημόσια ότι ουδέποτε υπέβαλε προτάσεις με ονόματα για την οργανωτική επιτροπή.
Το ίδιο έκανε και ο κ. Παπαδόπουλος.

Ο τελευταίος υπήρξε θύμα μιας διαρροής από το υπουργικό συμβούλιο, αρκετά
μειωτικής: τον έφεραν να υπερασπίζεται τους «τσάμηδες» κατά τη συζήτηση του
άρθρου 19 περί ιθαγένειας. Διέψευσε κατηγορηματικά κάθε τέτοια αναφορά. Ο
Πρωθυπουργός Κ. Σημίτης αποποιείται όμως κάθε ευθύνη.

Αναφέρεται χαρακτηριστικά ότι όταν δημιουργήθηκε το θέμα, με την ανακοίνωση
στην οποία τονιζόταν ότι ο Πρωθυπουργός κατήγγειλε στο υπουργικό συμβούλιο
όσους του έκαναν προτάσεις για την οργανωτική επιτροπή των Ολυμπιακών Αγώνων,
ο κ. Σημίτης υποστήριξε απλώς ότι «δεν είχε δει την ανακοίνωση πριν εκδοθεί».
Εξήγηση που κρίθηκε ως ελάχιστα πειστική από τους ενδιαφερομένους.

ΘΕΜΑ ΣΥΝΕΝΝΟΗΣΗΣ

Το ενδιαφέρον είναι ότι πολλαπλασιάζονται οι κριτικές που ακούγονται για τον
τρόπο με τον οποίο κυβερνάει ο Κ. Σημίτης. Είναι ενδεικτικό ότι σ' αυτούς που
ήδη δυσφορούν, όπως οι προαναφερθέντες υπουργοί, προστέθηκε εσχάτως ένας
υπουργός που προΐσταται κορυφαίου υπουργείου και ήταν από αυτούς που όχι μόνο
στήριξαν την εκλογή Σημίτη, αλλά και αποτέλεσαν τους κύριους υποστηρικτές του
στη συνέχεια. Ο εν λόγω υπουργός φέρεται αυτό τον καιρό πολύ
αποστασιοποιημένος. Και δηλώνει απροκάλυπτα και σε κάθε ευκαιρία ότι «δεν
μπορεί να συνεννοηθεί με τον Πρωθυπουργό». Προσθέτει μάλιστα με έμφαση ότι «ο
Παπανδρέου, ακόμη και στο κρεβάτι που ήταν, σου έλεγε δύο κουβέντες και ήξερες
τι ήθελε. Με τον Σημίτη κουβεντιάζεις τρεις ημέρες και είναι αδύνατον να συνεννοηθείς».

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N10</CAT>
<ED>
Κωδικός άρθρου: A16055N101</ED>
<ID>
ID:129476

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N10&aa=1</URL></REF>


Article

<CATEGORY>vin04</CATEGORY>

 <H2>Ερίζουν για το ποιος έχει το «πάνω χέρι» στην Α' Αθήνας
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

ΤΗΝ ΠΕΜΠΤΗ στη συνεδρίαση του Νομαρχιακού Συμβουλίου της Α' Αθήνας αναμένεται
να δοθεί η συνέχεια της αντιπαράθεσης στη μεγαλύτερη οργάνωση του ΠΑΣΟΚ μεταξύ
της λεγόμενης «εσωκομματικής αντιπολίτευσης» και του μέλους των «εκσυγχρονιστών».

Στη συνεδρίαση αυτή, όπου θα παρουσιαστεί ο απολογισμός της απερχόμενης
Νομαρχιακής Επιτροπής, θα γίνει στην πράξη και η καταγραφή των δυνάμεων των
δύο πλευρών, οι οποίες ερίζουν για το ποια έχει το «πάνω χέρι».

Η πλειοψηφία της απερχόμενης Νομαρχιακής Επιτροπής, που πρόσκειται στην
«εσωκομματική αντιπολίτευση», αναφέρει ότι στο σύνολο των 56 οργανώσεων έχει
223 μέλη Συντονιστικών Επιτροπών προσκείμενα σ' αυτήν και μόνον 155 η αντίπαλη
πλευρά. Οι «εκσυγχρονιστές» για 54 οργανώσεις (δεν υπολογίζουν δύο, όπου είχαν
στηθεί διπλές κάλπες) αναφέρουν ότι «δικοί» τους είναι 187 και ότι οι της
«εσωκομματικής αντιπολίτευσης» εξέλεξαν μόνον 176. Δέχονται, ωστόσο, ότι στα
υπόλοιπα 88 εκλεγμένα από καιρό μέλη, που συναποτελούν με τους επιλεγέντες την
Κυριακή το Νομαρχιακό Συμβούλιο, η πλειοψηφία ανήκει στους «άλλους».

Σε επίπεδο Τοπικών και Θεματικών Οργανώσεων η πλευρά των «εκσυγχρονιστών»
υποστηρίζει ότι ελέγχει 26 έναντι 28 που ελέγχει η άλλη πλευρά. Η
«εσωκομματική αντιπολίτευση» υποστηρίζει ότι ελέγχει 33 και οι
«εκσυγχρονιστές» 21.

«Η υπερψήφιση του απολογισμού στη συνεδρίαση της Πέμπτης και της Παρασκευής θα
επιβεβαιώσει ότι ο συσχετισμός παραμένει σχεδόν ίδιος», δήλωσε στα «ΝΕΑ» ο
γραμματέας της Νομαρχιακής Επιτροπής κ. Γ. Κουμέντης που ανήκει στην
«εσωκομματική αντιπολίτευση». Αποδίδει δε τα στοιχεία που αναφέρει η άλλη
πλευρά σε μια προσπάθειά της να καλλιεργήσει κλίμα αισιοδοξίας.

Από την πλευρά των «εκσυγχρονιστών» η παροχή στοιχείων γίνεται ανεπισήμως και
ο επικεφαλής τους κ. Λ. Κατσικαρέλης δηλώνει ότι δεν θεωρεί τα μέλη «κουκιά».
Θεωρεί ότι το «μείζον πρόβλημα» που έχει δημιουργηθεί αφορά σε ζητήματα
«ηθικής και πολιτικής τάξεως», καθώς θεωρεί ότι το όλο ζήτημα οφείλεται στη μη
ακύρωση από την Επιτροπή Δεοντολογίας των 850 παράτυπων, όπως υποστηρίζει,
εγγραφών νέων μελών. «Σ' αυτά τα ηθικά και πολιτικά ζητήματα η Επιτροπή
Δεοντολογίας δεν τοποθετήθηκε και επέτρεψε στη Νομαρχιακή Επιτροπή να
αυτοανακηρύσσεται σε εκφραστή νέων καταστατικών διατάξεων».

Για την άλλη πλευρά το θέμα αυτό έχει λήξει, οι εφορευτικές επιτροπές και μόνο
έχουν αρμοδιότητα, ενώ δηλώνουν ότι δεν θα αναγνωρίσουν οποιονδήποτε
παρεμβατικό ρόλο της Χαριλάου Τρικούπη.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N10</CAT>
<ED>
Κωδικός άρθρου: A16055N103</ED>
<ID>
ID:129546

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N10&aa=3</URL></REF>


Article

<CATEGORY>vin04</CATEGORY>

 <H2>Τέλος η στρατιωτική βοήθεια των ΗΠΑ προς Ελλάδα και Τουρκία
</H2>
ΕΠΕΙΤΑ από πέντε σχεδόν δεκαετίες, η αμερικανική στρατιωτική βοήθεια προς την
Ελλάδα ­ αλλά και την Τουρκία ­ αποτελεί παρελθόν.

Σχολιάζοντας την απόφαση της αμερικανικής κυβέρνησης να ζητήσει τον τερματισμό
της βοήθειας, ο διευθυντής του Γραφείου Σχεδιασμού και Πολιτικής του Στέιτ
Ντιπάρτμεντ, Κρεγκ Τζόνστοουν τη χαρακτήρισε απόρροια της «ωρίμασης» που έχει
επέλθει στις σχέσεις των ΗΠΑ με τις δύο αυτές χώρες. Ο κ. Τζόνστοουν,
απαντώντας σε σχετική ερώτηση, τόνισε ότι «δεν υπάρχει η ανάγκη για το ίδιο
επίπεδο βοήθειας που υπήρχε στο παρελθόν, ώστε να μπορούν αυτές οι χώρες να
συνεχίσουν να παίζουν ενεργό ρόλο στο ΝΑΤΟ. Είχαμε διαβουλεύσεις και με τις
δύο χώρες».

Ο κ. Τζόνστοουν πρόσθεσε ότι τώρα η Ελλάδα και η Τουρκία απομακρύνονται πλέον
από τη σχέση αυτή της στρατιωτικής βοήθειας και γίνονται έτσι εφάμιλλες των
υπόλοιπων ΝΑΤΟϊκών κρατών. «Νομίζω ότι είναι μέρος μιας φυσιολογικής
διαδικασίας. Ανακοινώσαμε την πρόθεσή μας να τερματίσουμε αυτά τα προγράμματα
εδώ και τρία χρόνια. Ανακοινώσαμε και πάλι την πρόθεσή μας πριν από δύο
χρόνια. Τελικά, αποφασίσαμε να το κάνουμε».

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N10</CAT>
<ED>
Κωδικός άρθρου: A16055N104</ED>
<ID>
ID:129566

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N10&aa=4</URL></REF>


Article

<CATEGORY>vin04</CATEGORY>

 <H5>ΠΟΙΟΙ ΜΙΛΑΝΕ ΣΤΗ Ν.Δ. ΓΙΑ ΛΟΓΑΡΙΑΣΜΟ ΤΩΝ ΚΟΡΥΦΑΙΩΝ
</H5><H5>Οι φωνές των κορυφαίων
</H5><H2>Οι κύριοι... «αντ' αυτών»
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Ο στενός φίλος του Κώστα Καραμανλή και τομεάρχης του κόμματος Σάββας
Τσιτουρίδης, το πρωί της περασμένης Παρασκευής, ανέβηκε με αργά βήματα τα
σκαλοπάτια της εισόδου της Βουλής.

ΣΤΑΜΑΤΗΣΕ μπροστά στα τηλεοπτικά συνεργεία, πήρε βαθιά ανάσα και διαμήνυσε
στους διαφωνούντες. «Η Ν.Δ. δεν είναι συνομοσπονδία κομμάτων. Έχει αρχηγό και
εκείνος λαμβάνει τις αποφάσεις». Και όταν οι δημοσιογράφοι τον ρώτησαν εάν ο
πρόεδρος του κόμματος θα θέσει θέμα κομματικής πειθαρχίας στην ψηφοφορία για
τις ΔΕΚΟ, απάντησε με νόημα: «Περιμένετε και θα δείτε». Το βράδυ στα δελτία
ειδήσεων και την επομένη στις εφημερίδες ο κ. Σ. Τσιτουρίδης εμφανίστηκε ως
εκφραστής των απόψεων του κ. Κ. Καραμανλή.

Κάθε ισχυρό πολιτικό στέλεχος είτε είναι πρόεδρος κόμματος είτε θα επιθυμούσε
να είναι, έχει γύρω του ένα στενό πυρήνα βουλευτών. Παλαιότερα αυτούς τους
βουλευτές τους αποκαλούσαν «προσκείμενους» στον τάδε. Αργότερα τους είπαν
βουλευτές που συμφωνούν με τις απόψεις του δείνα και λίγο πριν από το συνέδριο
του ΠΑΣΟΚ, όταν οι στενοί φίλοι του Κώστα Σημίτη και του Άκη Τσοχατζόπουλου
ήταν τα πρόσωπα της δημοσιότητας, ονομάστηκαν «εξαπτέρυγα». Σήμερα τους
αποκαλούν οι κύριοι «αντ' αυτών».

ΣΥΝΕΝΤΕΥΞΕΙΣ

Στη Ν.Δ. διαθέτουν στενούς φίλους, που μιλούν δημοσίως για λογαριασμό τους, ο
κ. Κ. Καραμανλής, ο κ. Κ. Μητσοτάκης, ο κ. Μ. Έβερτ, ο κ. Γ. Σουφλιάς και η κ.
Ντ. Μπακογιάννη. Ποιος είναι ο ρόλος τους; Έχουν σχεδόν καθημερνή επαφή ­
τουλάχιστον τηλεφωνική ­ με το κορυφαίο στέλεχος το οποίο στηρίζουν. Παίρνουν
τη γραμμή για το μεγάλο πολιτικό γεγονός που υπάρχει στην επικαιρότητα και
βγαίνουν στην αγορά των Μέσων Ενημέρωσης. Δίνουν συνεντεύξεις στα πρωινά και
μεσημεριανά ραδιοφωνικά «μαγκαζίνο», κάνουν δηλώσεις στις τηλεοράσεις συνήθως
προσερχόμενοι δήθεν τυχαία στη Βουλή και συνεχίζουν με συνεντεύξεις σε
εφημερίδες. Συνήθως οι δηλώσεις τους έπονται των δηλώσεων του αρχηγού της
ομάδας τους. Ο ρόλος τους γίνεται πιο δύσκολος όμως όταν καλούνται να
δημιουργήσουν κλίμα, με δηλώσεις για τις ενδεχόμενες κινήσεις του αρχηγού ή
καλούνται να ερμηνεύσουν τις σκέψεις του, όπως έκανε για παράδειγμα ο κ. Σ.
Τσιτουρίδης την περασμένη Παρασκευή. Μια ημέρα νωρίτερα ο στενός φίλος του κ.
Γ. Σουφλιά, κ. Β. Κοντογιαννόπουλος, είχε δηλώσει ξεκάθαρα ότι «δεν είναι
ικανοποιημένος με τους χειρισμούς του κ. Κ. Καραμανλή στην υπόθεση των ΔΕΚΟ».
Η δήλωσή του ήταν έναν τόνο πιο πάνω από τη δήλωση του κ. Γ. Σουφλιά.

Ο στενός φίλος τού κ. Μ. Έβερτ, κ. Γ. Γιακουμάτος, έστρωσε το χαλί στον πρώην
πρόεδρο της Ν.Δ. Συγκάλεσε το βράδυ της περασμένης Τρίτης την ΟΚΕ Εργασίας και
Κοινωνικών Ασφαλίσεων, η οποία αποφάσισε να ζητήσει την απόσυρση της επίμαχης
κυβερνητικής τροπολογίας. Το ίδιο ακριβώς ζήτησε την επομένη το πρωί ο κ. Μ.
Έβερτ μετά τη συνάντηση που είχε με το προεδρείο της ΓΣΕΕ. Οι φίλοι του κ. Κ.
Μητσοτάκη και της κ. Ντ. Μπακογιάννη αυτή τη φορά σιώπησαν. Ο πρώην
πρωθυπουργός και η τομεάρχης δεν ήθελαν να γνωρίζει η ηγεσία τις κινήσεις τους
για την κυβερνητική τροπολογία για τις ΔΕΚΟ.

ΔΥΟ ΤΟΜΕΑΡΧΕΣ

Οι δυο πιο πιστοί εκφραστές των απόψεων του κ. Κ. Καραμανλή είναι ο τομεάρχης
για θέματα Γεωργίας κ. Σ. Τσιτουρίδης και ο τομεάχης για θέματα Οικονομίας κ.
Γ. Αλογοσκούφης. Οι πιο στενοί φίλοι του κ. Μ. Έβερτ είναι ο κ. Άγγ.
Μπρατάκος, η κ. Φάνη Πάλλη-Πετραλιά και ο κ. Γ. Γιακουμάτος. Περισσότερο
ομιλητικός από τους τρεις είναι ο κ. Γ. Γιακουμάτος.

Οι επιστήθιοι φίλοι του κ. Γ. Σουφλιά είναι ο κ. Β. Κοντογιαννόπουλος και ο κ.
Γ. Τρυφωνίδης. 
Οι αντιηγετικες θέσεις του πρώτου συνήθως είναι περισσότερο προωθημένες από
εκείνες του κ. Γ. Σουφλιά, ενώ ο δεύτερος ήρθε στο προσκήνιο πριν από 15
ημέρες όταν επέκρινε δημοσίως τους συνεργάτες του κ. Καραμανλή και αποχώρησε
από τη συνεδρίαση της Κοινοβουλευτικής Ομάδας.

Ο κ. Κ. Μητσοτάκης έχει πολλούς πολιτικούς φίλους. Ο καλύτερος ερμηνευτής των
απόψεών του θεωρείται όμως ο βουλευτής Χανίων κ. Χρ. Μαρκογιαννάκης. Η κ.
Ντόρα Μπακογιάννη μετά την εκλογή του κ. Καραμανλή έχει πάψει να λειτουργεί ως
επικεφαλής ομάδας. Ο βουλευτής πάντως που γνωρίζει καλύτερα από κάθε άλλον τις
απόψεις της, είναι ο παλιός της φίλος κ. Ευ. Μεϊμαράκης.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N11</CAT>
<ED>
Κωδικός άρθρου: A16055N111</ED>
<ID>
ID:129477

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N11&aa=1</URL></REF>


Article

<CATEGORY>vin04</CATEGORY>

 <H5>Τα ΤΕΙ δεν είναι «φτωχός συγγενής»
</H5><H2>30 ΕΡΩΤΗΣΕΙΣ
</H2><H2>ΜΑΡΚΟΣ ΚΑΡΑΝΑΣΤΑΣΗΣ
</H2>
<AUTHOR>ΚΩΣΤΑΣ ΜΠΟΓΔΑΝΙΔΗΣ</AUTHOR>

ΓΕΝΝΗΘΗΚΕ: Αθήνα 1943.

ΕΛΠΙΖΕΙ: Στην παγκόσμια ειρήνη.

ΔΙΑΒΑΖΕΙ ΤΩΡΑ: Δυστυχώς μόνον εφημερίδες λόγω ελλείψεως χρόνου.

ΑΓΑΠΑΕΙ: Τις γυναίκες του (μάνα, σύζυγο, κόρη).

ΘΥΜΑΤΑΙ: Την Αθήνα της φοιτητικής ζωής.

ΘΥΜΩΝΕΙ: Σπάνια και ημερεύει γρήγορα.

ΤΟΝ ΞΕΚΟΥΡΑΖΕΙ: Το ψάρεμα και η ελληνική μουσική.

Το ΤΕΙ Ηρακλείου είναι ένα από τα εκπαιδευτικά ιδρύματα της χώρας, όπου θα
ξεκινήσουν τα Προγράμματα Σπουδών Επιλογής. Ο πρόεδρος του ΤΕΙ κ. Μάρκος
Καραναστάσης τονίζει ότι είναι ένας θεσμός που έπρεπε να έρθει και στην
Ελλάδα. Επισημαίνει παράλληλα ότι υπάρχει χώρος για την Τεχνολογική Εκπαίδευση
και δεν δέχεται ότι είναι ο φτωχός συγγενής της Τριτοβάθμιας Εκπαίδευσης.

ΕΡ.: Φοιτητές χωρίς εξετάσεις σε ΑΕΙ-ΤΕΙ, άλλος ένας πειραματισμός;

ΑΠ.: Καιρός ήταν να έρθει και στην Ελλάδα η ελεύθερη πρόσβαση στην Τριτοβάθμια Εκπαίδευση.

ΕΡ.: Το ΤΕΙ Ηρακλείου πιστεύει στον θεσμό;

ΑΠ.: Πρωτοστατεί στον θεσμό.

ΕΡ.: Πώς θα επιτευχθεί ο στόχος;

ΑΠ.: Με τα 4 νέα Προγράμματα Σπουδών Επιλογής.

ΕΡ.: Τα ΤΕΙ τώρα... δικαιώνονται;

ΑΠ.: Μέχρι πρότινος ίσχυε το δίκαιο του ισχυροτέρου (βλέπε συντεχνίες).
Επιτέλους, αρχίζει να ισχύει το δίκαιο εκείνου που πραγματικά το... έχει.

ΕΡ.: Υπάρχει πραγματικός χώρος για την Τεχνολογική Εκπαίδευση;

ΑΠ.: Η τεχνολογική ανάπτυξη ακολουθεί παγκοσμίως ρυθμούς γεωμετρικής προόδου.
Δεν μπορεί όμως να υπάρξει τεχνολογική χωρίς κλασική παιδεία. Είναι βίοι παράλληλοι.

ΕΡ.: Μήπως είναι ο φτωχός συγγενής της Τριτοβάθμιας Εκπαίδευσης;

ΑΠ.: Συγγενής ναι, φτωχός όχι.

ΕΡ.: ΤΕΙ ή ΚΑΤΕΕ;

ΑΠ.: Το ΚΑΤΕΕ ήταν ένα αρχικό στάδιο πριν από 20 χρόνια. Το ΤΕΙ είναι η
εξέλιξη και αναβάθμιση του θεσμού.

ΕΡ.: Τελικώς, τα βρήκατε με το ΤΕΕ και τους μηχανικούς;

ΑΠ.: Εμείς ποτέ δεν τα ψάχναμε. Ρωτήστε εκείνους αν τελικά τα βρήκαν.

ΕΡ.: Απόφοιτος ΤΕΙ. Άλλος ένας άνεργος;

ΑΠ.: Οι αριθμοί το διαψεύδουν αυτό.

ΕΡ.: Κατάγεστε από την Κω, μεγαλώσατε στην Αθήνα, ζήσατε στη Μανσούρα της
Αιγύπτου. Η Κρήτη πού... κολλάει;

ΑΠ.: Στην Κρήτη ζω μόνιμα εδώ και 28 χρόνια. Επομένως, είναι λιμάνι τελικό και άγκυρα.

ΕΡ.: Συνηθίσατε την κρητική κουζουλάδα;

ΑΠ.: Ίσως να είχα εκ γενετής και εγώ μια μικρή δόση!!

ΕΡ.: Μιλάτε και αραβικά. Σας χρειάστηκαν ποτέ στην... Κρήτη;

ΑΠ.: Και όμως, όσο και αν είναι παράδοξο μού χρειάστηκαν για να μιλήσω με
αρκετούς αραβόφωνους σπουδαστές.

ΕΡ.: Ψωμί, Παιδεία, Ελευθερία. Σας θυμίζει τίποτα;

ΑΠ.: Αλησμόνητες ημέρες της φοιτητικής ζωής.

ΕΡ.: Γεράσιμος Αρσένης.

ΑΠ.: Η εκπαιδευτική του μεταρρύθμιση έχει όραμα και προοπτική.

ΕΡ.: Ο καλύτερος υπουργός Παιδείας...

ΑΠ.: Ο υπουργός Παιδείας στην Ελλάδα πρέπει να κρίνεται ύστερα από 30
τουλάχιστον χρόνια.

ΕΡ.: Η περίφημη εκπαιδευτική μεταρρύθμιση έμεινε στα λόγια;

ΑΠ.: Δεν νομίζω. Τώρα κάνει τα πρώτα της βήματα.

ΕΡ.: Ο Μάρκος Καραναστάσης αν ήταν για μία ημέρα υπουργός Παιδείας τι θα έκανε;

ΑΠ.: Μου είναι αδύνατον να φαντασθώ μια τόσο δύσκολη ημέρα στη ζωή μου.

ΕΡ.: Λένε συνεχώς για την οικονομία. Μήπως ο μεγάλος ασθενής είναι η Παιδεία;

ΑΠ.: Η παιδεία των λαών, παγκόσμια, είναι ο μεγάλος ασθενής. Άραγε αυτό είναι τυχαίο;

ΕΡ.: Με τους σπουδαστές μαζί στο αμφιθέατρο. Πού αλλού βρίσκεστε μαζί;

ΑΠ.: Σε όλες τις εκδηλώσεις τους.

ΕΡ.: Χρειάστηκε ποτέ να εγκαταλείψετε την έδρα στη μέση του μαθήματος;

ΑΠ.: Παρομοιάζω τη διδασκαλία επί πίνακος σαν μια θάλασσα με βαθιά νερά, όπου
ο καλός καραβοκύρης οδηγεί το σκάφος της μάθησης. Αυτό το σκάφος δεν το
εγκατέλειψα ποτέ.

ΕΡ.: Θα καλούσατε σε γεύμα τους πρυτάνεις του Πολυτεχνείου και του
Πανεπιστημίου Κρήτης;

ΑΠ.: Έχουμε πολύ φιλικές σχέσεις και συνεργαζόμαστε.

ΕΡ.: Η Κρήτη μπορεί να υπερηφανεύεται για τα εκπαιδευτικά - ερευνητικά της ιδρύματα;

ΑΠ.: Η Κρήτη πρέπει να είναι πολύ υπερήφανη για τα ιδρύματά της.

ΕΡ.: Θέλουμε και είδηση. Θα είστε ξανά υποψήφιος πρόεδρος;

ΑΠ.: Θα σας απαντήσω με μαθηματική ορολογία: θα προσπαθήσω να «ολοκληρώσω» το
έργο μου.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N12</CAT>
<ED>
Κωδικός άρθρου: A16055N121</ED>
<ID>
ID:129478

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N12&aa=1</URL></REF>


Article

<CATEGORY>vin06</CATEGORY>

 <H5>ΜΙΑ ΜΕΓΑΛΗ ΣΥΝΑΝΤΗΣΗ ΓΙΑ ΤΟΝ ΠΟΛΙΤΙΣΜΟ ΣΤΙΣ ΒΡΥΞΕΛΛΕΣ
</H5><H2>Η ελληνική υπογραφή ενός ευρωπαϊκού φόρουμ
</H2>
<AUTHOR>ΒΑΣΙΛΗΣ ΒΑΣΙΛΙΚΟΣ</AUTHOR>

Ο κ. Σπύρος Παππάς είναι εδώ και ενάμιση χρόνο ο νέος γενικός διευθυντής
της Ευρωπαϊκής Επιτροπής (Διεύθυνση 10) για τον Πολιτισμό, τα Οπτικοακουστικά,
την Επικοινωνία και την Πληροφόρηση. 
Καθώς λήγουν τα πενταετή προγράμματα της Επιτροπής τέλος του '99 (το
«Καλειδοσκόπιο» για τον χορό, το θέατρο, τη ζωγραφική κ.λπ.), το «Αριάν» (για
το βιβλίο, μεταφράσεις κ.λπ.), το «Ραφαέλ» (για την πολιτιστική κληρονομιά)
και το «Μέντια» (για τα οπτικοακουστικά) συγκάλεσε ένα «φόρουμ», στις
Βρυξέλλες, στο τέλος της περασμένης εβδομάδας, με εκπροσώπους των χωρών-μελών
της Ευρωπαϊκής Ένωσης, των πέντε υπό ένταξη χωρών και των δέκα που αναμένουν
στη σειρά για να ενταχθούν, ώστε να συζητηθεί το πλαίσιο της νέας πολιτιστικής
πολιτικής που θα πρέπει να ακολουθηθεί για την πενταετία 2000-2004.

Είναι σπουδαίο για τη χώρα μας να υπάρχει Έλληνας επικεφαλής, σε μία Διεύθυνση
που αν και ο προϋπολογισμός της δεν υπερβαίνει το 0,03 του συνόλου του
κοινοτικού προϋπολογισμού, εντούτοις, εν όψει μάλιστα και της Πολιτιστικής
Ολυμπιάδας του 2000-2004, περιβάλλεται με την ίδια αίγλη που έχουν όλες οι
πολιτιστικές δραστηριότητες.

Όπως ειπώθηκε με έμφαση από τον ίδιο τον κ. Παππά, που ως αρμόδιος για την
Πληροφόρηση μετέχει στις συνεδριάσεις και των υπολοίπων Ευρωπαϊκών Επιτροπών,
κύριος στόχος του είναι η εφαρμογή του άρθρου 128, παράγραφος 4, της Συνθήκης
του Μάαστριχτ, που προβλέπει την ένταξη της πολιτικής για τον Πολιτισμό μέσα
στις άλλες κοινοτικές πολιτικές (όπως το Περιφερειακό Ταμείο, η Εκπαίδευση, η
Έρευνα και οι Νέες Τεχνολογίες), γιατί μόνο από εκεί θα μπορέσει να ενισχυθεί
ο ισχνός, όπως διαπιστώθηκε από όλους, προϋπολογισμός της και η Ευρώπη, αν μη
τι άλλο, χάριν του πολιτισμού της υπάρχει.

Νεότατος, συμπαθέστατος, χαρακτηριστικά αρχαιοελληνικός, όπως παρατηρούσαν οι
ξένοι σύνεδροι, ο κ. Σπύρος Παππάς ξεκίνησε από δικαστικός του Συμβουλίου της
Επικρατείας όταν ήταν μόλις 27 χρονών, για να βρεθεί, για μία επταετία,
διευθυντής της Ευρωπαϊκής Σχολής Δημόσιας Διοίκησης στο Μάαστριχτ. Εκεί, από
τους εταίρους, επισημάνθηκαν οι οργανωτικές του ικανότητες και το ήθος του και
του ανατέθηκε, με την υποστήριξη φυσικά της χώρας μας, η Διεύθυνση Δέκα. (Για
τον Πολιτισμό). Επίτροπος είναι ο Ισπανός κ. Ορέχα. Ενώ όμως η θητεία των
επιτρόπων είναι πενταετής, των γενικών διευθυντών δεν έχει χρονική δέσμευση.

Το «Φόρουμ των Βρυξελλών για τον Πολιτισμό» διήρκεσε δύο ημέρες, κατανεμημένο
σε τέσσερις ομάδες εργασίας, τα συμπεράσματα των οποίων ανακεφαλαίωσε
περιληπτικά με τη λήξη του συνεδρίου ο κ. Σπύρος Παππάς, παρουσία τριών
υπουργών Πολιτισμού (του Άγγλου κ. Φίσερ, ως προέδρου, του Ιταλού κ. Βελτρόνι
και της Γαλλίδας κυρίας Τροτμάν), πολλών ευρωβουλευτών (ανάμεσά τους και οι
δικοί μας κ. Νάνα Μούσχουρη, κ. Κατερίνα Δασκαλάκη, κ. Νίκος Παπακυριαζής),
μελών των αντιπροσωπειών και των επαγγελματικών οργανώσεων και προσωπικοτήτων
του πολιτιστικού χώρου (Ερίκ Ορσενά και Ζερόμ Κλεμάν, προέδρου της Arte, από
τη Γαλλία, Γιώργου Χειμωνά από την Ελλάδα, Λ. Λεβί-Στρως κ.ά.) ως εξής:

«Θεωρώ ότι μάθαμε πολλά. Θέλω να σας διαβεβαιώσω ότι η Επιτροπή άκουσε με
προσοχή τις υποδείξεις σας και θα τις λάβει υπόψη της στην επεξεργασία του
νέου προγράμματος.

Από τη δική μου πλευρά θα ήθελα, με τη βοήθειά σας, να βγάλουμε μερικά γενικά
μηνύματα ώστε να καθορίσουμε μερικές πρακτικές κατευθύνσεις για το νέο
πρόγραμμα, όπου η σύγκλιση ήταν εμφανής.

1. Η σπουδαιότητα του Πολιτισμού στην ευρωπαϊκή ολοκλήρωση. Η Πολιτιστική
Ένωση και η αναζήτηση της ευρωπαϊκής ταυτότητας, σεβόμενες τις εθνικές
ιδιαιτερότητες είναι οι απαραίτητοι σύντροφοι της Οικονομικής Ένωσης (2, 3, 4...).

4. Η πολιτιστική μας κληρονομιά, υλική ή πνευματική, γίνεται ο παράγοντας της
επιβίωσής μας στις αλλαγές της τεχνολογίας, τις γεωπολιτικές και των αξιών
(...) Πώς να εμβαθύνει κανείς στην ευρωπαϊκή οικοδόμηση αν δεν έχουμε
γνωριστεί και μάθει να συζητάμε μεταξύ μας;

5. (...) Θεωρώ απαραίτητη στο νέο πρόγραμμα την ανάμειξη των πανεπιστημιακών
κέντρων. (...) Πρέπει να τονίσουμε τη σπουδαιότητα των νέων τεχνολογιών.
Πρέπει οι νέες τεχνολογίες να μπουν στην υπηρεσία του Πολιτισμού και όχι το αντίθετο.

6. Η κουλτούρα, πέρα από τις καθαρές αξίες της, αποτελεί την κινητήρια δύναμη
της κοινωνίας. Διεισδύει όλο και περισσότερο με διαφορετικούς τρόπους στην
καθημερινή μας ζωή και έχει αναμφισβήτητες επιπτώσεις στην οικονομική
δραστηριότητα και στην απασχόληση (θέσεις εργασίας).

Στην παγκόσμια σκηνή η Ευρωπαϊκή Ένωση εμφανίζεται σαν μια ενιαία πολιτιστική
κοινότητα. Η συνεργασία της με το Συμβούλιο της Ευρώπης, την Unesco και τα
πολιτιστικά ινστιτούτα είναι απαραίτητη... Ο πολιτισμός είναι ένας χώρος
ευαίσθητος που τρέφεται από τη φαντασία του καθενός μας. Είναι η αντανάκλαση
της ταυτότητας των αξιών των λαών μας, κατά συνέπεια δεν είναι κάτι
διαπραγματεύσιμο... Εάν έχουμε ήδη πεισθεί για την αναγκαιότητα της ευρωπαϊκής
"πόλεως" ­ με την αρχαία σημασία της λέξης ­ για την ευρωπαϊκή ολοκλήρωση, θα
πρέπει να...».

Μιλούσε και στα ελληνικά. Τι χαρά ν' ακούς τη γλώσσα σου στην καρδιά της
Ευρώπης. Εκτός από τους έμπειρους και άριστα δικτυωμένους εκπροσώπους του
δικού μας ΥΠΠΟ, ανάμεσα στους επίσημους ομιλητές ήταν και ο αντιπρόεδρος της
Ευρωπαϊκής Επιτροπής των Περιφερειών, δήμαρχος Καλαμαριάς κ. Θρασύβουλος
Λαζαρίδης, ο επιλεγόμενος «επίτιμος δήμαρχος των Βαλκανίων».

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N13</CAT>
<ED>
Κωδικός άρθρου: A16055N131</ED>
<ID>
ID:129439

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N13&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Ασκήσεις λογικής σε ώρες πλήξης
</H2><H2></H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

ΑΚΟΥΓΟΤΑΝ λιγάκι σαν ερώτηση, λιγάκι σαν μομφή και λιγάκι σαν παράπονο.
«Λοιπόν, δεν ακούω τίποτα...». Ο πατέρας μου κι εγώ παίρναμε ένα ύφος δήθεν
ένοχο και σπεύδαμε να διορθώσουμε τα πράγματα, μμμ, μμμ κάναμε με μπουκωμένο
στόμα. Ικανοποιημένη η μαμά μου, επεξηγούσε: «Έτσι, γιατί αλλιώς δεν σας ξαναμαγειρεύω».

Επί χρόνια πολλά δεν κατανοούσα την «αγωνία» της μαμάς ­ για την ακρίβεια,
θεωρούσα όλον αυτόν τον στερεότυπο διάλογο ως ένα ακόμη από τα οικογενειακά
μας αστεία ή μία ακόμη από τις οικογενειακές μας ιδιορρυθμίες.

Αρκετά αργότερα, όταν οι πρώτες ρυτίδες άρχισαν να καταφέρνουν επίμονα
πλήγματα στην εγωπάθεια που συνοδεύει το είκοσι και κάτι, διαπίστωσα πως το
οικογενειακό αστείο δεν ήταν καθόλου οικογενειακό ­ και μερικές φορές δεν ήταν
καν αστείο. Γλυκύτατες, κατά τα άλλα, οικοδέσποινες παρακολουθούν ­ κρυφά ή
φανερά ­ τις μπουκιές μας έτοιμες να προχωρήσουν σε υπαρξιακές αναθεωρήσεις
εάν τυχόν διαπιστώσουν πως κάποιο έδεσμα απορρίπτεται πλέον τού ενός
συνδαιτυμόνος. Σεφ ή σερβιτόροι παίρνουν ύφος πληγωμένης περηφάνιας όταν
προτιμούμε ένα σκέτο φιλέτο αντί της σπεσιαλιτέ ημέρας και, βέβαια, το ύφος
αυτό γίνεται απειλητικό έτσι και τολμήσουμε να αφήσουμε πάνω από δύο μπουκιές
στο πιάτο μας. Ακόμη και οι αεροσυνοδοί με κοιτάζουν παράξενα εάν για κάποιο
λόγο αφήσω ανέπαφο το δίσκο. Τι συμβαίνει, λοιπόν; Στην εποχή των περιττών
κιλών και της χοληστερίνης, γιατί υπάρχουν κάποιοι που επιμένουν να μας κάνουν
να τρώμε ­ ει δυνατόν μετ' επιφωνημάτων ­ αντί να πανηγυρίζουν που
καταναλώνουμε μόνο μια (ογκώδη, για να λέμε την αλήθεια) σαλάτα; Ε, η εξήγηση
είναι διπλή: κατ' αρχήν, υπάρχει το πρωτόγονο αίσθημα της μάνας που τρέφει το
νεογνό. Η αγωνία ­ συνήθως πάνω από τη ζυγαριά ­ για το αν «το μωρό τρώει».
Και η μνήμη, βέβαια, της απέραντης ηδονής και ευτυχίας που δημιουργούσε η
διαπίστωση ότι, πράγματι, το μωρό έτρωγε!

Υπάρχει, όμως, κι ένας πολύ πιο... πολιτισμένος λόγος: αυτό που λέμε «χαρά του
καλλιτέχνη». Πώς ο ζωγράφος θέλει να του δείχνουν ότι οι πίνακές του είναι
καλοί; Κάτι τέτοιο...

Γι' αυτό... μην αφήνετε τα μανιτάρια σας σαν αποπαίδια στην άκρη του πιάτου,
κάποιος μπορεί να πληγωθεί.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N13</CAT>
<ED>
Κωδικός άρθρου: A16055N132</ED>
<ID>
ID:129519

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N13&aa=2</URL></REF>


Article

<CATEGORY>vin06</CATEGORY>

 <H5>ΣΗΜΕΡΑ ΣΤΗ ΘΕΣΣΑΛΙΑ ΜΕ «ΕΧΘΡΟ» ΤΟ ΚΡΥΟ ΚΑΙ ΤΗ ΒΡΟΧΗ ΑΠΟΦΑΣΙΖΕΤΑΙ Η ΜΟΡΦΗ
ΣΥΝΕΧΙΣΗΣ ΤΩΝ ΚΙΝΗΤΟΠΟΙΗΣΕΩΝ, ΠΟΥ ΔΕΝ ΘΑ ΠΕΡΙΛΑΜΒΑΝΕΙ ΚΑΤ' ΑΡΧΑΣ ΑΠΟΚΛΕΙΣΜΟΥΣ
ΕΘΝΙΚΩΝ ΟΔΩΝ
</H5><H5>«Όχι όμηρος η οικονομία»
</H5><H5>«Ψυχραιμία», για να μη ζήσουμε νέα ταλαιπωρία
</H5><H5>Σύσκεψη Τζουμάκα με εκπροσώπους παραγωγών
</H5><H2>Καιρός κατά τρακτέρ, αγρότες κατά κυβέρνησης
</H2>
Στον κόμβο της Βιοκαρπέτ στη Λάρισα θα αποφασίσουν σήμερα οι αγρότες της
Θεσσαλίας αν θα προχωρήσουν σε κλιμάκωση του αγώνα τους. Πάντως, η χθεσινή
πρώτη μέρα της αγροτικής κινητοποίησης δεν ήταν η αναμενόμενη.

ΩΣΤΟΣΟ, ΟΙ συνδικαλιστές υποστηρίζουν ότι η προσέλευση των αγροτών ήταν
ικανοποιητική, αφού παρά τις κακές καιρικές συνθήκες (βροχή και κρύο), δεν
εμποδίστηκαν να βγάλουν τα τρακτέρ τους στην εθνική οδό Αθήνας-Λάρισας-
Θεσσαλονίκης. Σε κινητοποιήσεις προχώρησαν οι αγρότες και στη Θεσσαλονίκη,
καθώς και στην Πάτρα.

Τα τρακτέρ στη Λάρισα άρχισαν να βγαίνουν στην εθνική λίγο μετά τις 11 το πρωί
όπου εξακολουθούν να παραμένουν, ενώ δεν δημιουργήθηκαν σοβαρά προβλήματα στη
κίνηση των αυτοκινήτων, αφού είναι παρατεταγμένα κατά μήκος του δρόμου και δεν
εμποδίζουν την κυκλοφορία. 
«Η βροχή εμπόδισε πολλούς αγρότες να έρθουν στη Λάρισα, αλλά πιστεύω ότι θα
βγουν σήμερα», έλεγε χθες ο Γιάννης Πατάκης, μέλος της Πανθεσσαλικής. Είμαστε
ικανοποιημένοι από τη μαζική συμμετοχή των αγροτών, οι οποίοι θ' αποφασίσουν
για την παραπέρα πορεία της κινητοποίησης», πρόσθεσε.

Πάντως οι αγρότες της Θεσσαλίας βγήκαν στην εθνική εξοπλισμένοι με καρότσες
σκεπασμένες με νάιλον, με καρέκλες, ξύλα και ψησταριές, αφού, όπως έλεγαν, δεν
πρόκειται να εγκαταλείψουν τον δρόμο αν δεν λυθούν τα προβλήματά τους.

Ο αριθμός των τρακτέρ στην Ελασσόνα, στο Βελεστίνο, τον Αλμυρό, στη
διασταύρωση της οδού Βόλου, στο Δρούγο, καθώς και στη πρώτη είσοδο της Λάρισας
κυμαινόταν από 50 έως 200, με μόνη εξαίρεση τον κόμβο της Βιοκαρπέτ όπου
συγκεντρώθηκαν 1.000, τα περισσότερα από την Καρδίτσα.

Τα περισσότερα τρακτέρ κατέβασαν στο δρόμο οι αγρότες της Καρδίτσας με
επικεφαλής τον Βαγγέλη Μπούτα σώζοντας γι' άλλη μια φορά το γόητρο των αρχηγών
των κινητοποιήσεων της Πανθεσσαλικής Συντονιστικής Επιτροπής. Ένα μεγάλο
ωστόσο μερίδιο ανήκει στον Θανάση Τσαλόπουλο, μέλος της Πανθεσσαλικής και
μοναδικό από τον χώρο του ΠΑΣΟΚ, ο οποίος με 400 τρακτέρ από τα Φάρσαλα έφθασε
πρώτος στον κόμβο της Βιοκαρπέτ και στη συνέχεια τα παρέταξε στην διασταύρωση
της οδού Βόλου. Τα τρακτέρ στη Λάρισα έφτασαν και από τη Χάλκη, το Σικούριο
και τα Τρίκαλα.

Η περιορισμένη συμμετοχή των αγροτών ήταν το κύριο χαρακτηριστικό και των
κινητοποιήσεων στη Μαγνησία, κυρίως στο Βελεστίνο και στον Αλμυρό. Οι
εκπρόσωποι των συντονιστικών τους επιτροπών υποστήριζαν χθες, ότι δεν
πρόκειται να προχωρήσουν σε αποκλεισμούς εθνικού δρόμων επειδή «δεν θέλουν ν'
απομονωθεί ο αγώνας τους από τις άλλες κοινωνικές τάξεις».

Οι αγρότες του Δομοκού περιμένουν τις αποφάσεις της Πανθεσσαλικής και χθες
παρά το τσουχτερό κρύο στάθμευσαν με 200 τρακτέρ στη θέση Δρούγος.

Στη Θεσσαλονίκη, η συνεχής βροχή και το τσουχτερό κρύο ματαίωσαν τον ολοήμερο
συμβολικό αποκλεισμό του υπουργείου Μακεδονίας - Θράκης. Δεκάδες αγρότες
συγκεντρώθηκαν χωρίς τα τρακτέρ τους έξω από το χώρο του υπουργείου για δυο
περίπου ώρες. Στους συγκεντρωμένους μίλησαν οι εκπρόσωποι των διοργανωτών της
εκδήλωσης διαμαρτυρίας, δηλαδή των δύο ομοσπονδιών των αγροτικών συλλόγων του
νομού Θεσσαλονίκης. «Ο Φεβρουάριος θα είναι θερμός μήνας για τις αγροτικές
κινητοποιήσεις», είπε στα «ΝΕΑ» ο πρόεδρος της Ομοσπονδίας Δημοκρατικών
Αγροτικών Συλλόγων Νομού Θεσσαλονίκης Σ. Παρλαπάνης.

Δεκάδες τρακτέρ ήταν συμβολικά σταθμευμένα χθες στην αερογέφυρα στα διόδια των
Μαλγάρων στην εθνική Θεσσαλονίκης - Αθήνας.

Συγκέντρωση πραγματοποίησαν χθες και στο Αίγιο οι αγρότες που απέκλεισαν με
τρακτέρ επί μία ώρα το τμήμα του εθνικού δρόμου Πατρών-Κορίνθου κοντά στο
Αίγιο. Εξάλλου, οι αγρότες της Πρέβεζας απέκλεισαν για μισή ώρα χθες το
μεσημέρα την είσοδο της πόλης.

Στη Βιοκαρπέτ: Με επικεφαλής τον βουλευτή του ΚΚΕ Βαγγέλη Μπούτα κατέβηκαν
τα περισσότερα γεωργικά μηχανήματα με τους αγρότες της Καρδίτσας. «Σημασία
έχουν οι ψυχές και όχι τα τρακτέρ», δήλωσε ο ίδιος το βράδυ

Η ΕΛΛΗΝΙΚΗ οικονομία δεν επιτρέπεται να χρησιμοποιείται ως όμηρος από ομάδες
που αποφασίζουν να ασκήσουν πίεση στο κράτος, παραβαίνοντας τους νόμους και
εμποδίζοντας πολίτες και επιχειρήσεις να συνεχίσουν ομαλά τις δραστηριότητές τους.

Αυτό τονίζεται, μεταξύ άλλων, σε ανακοίνωση - έκκληση του επιχειρηματικού
κόσμου με αφορμή τις νέες κινητοποιήσεις αγροτών.

Την ανακοίνωση συνυπογράφουν οι Ι. Στράτος, πρόεδρος του ΣΕΒ, Β. Τακάς,
πρόεδρος ΣΒΒΕ, Χρ. Φυρογένης, πρόεδρος ΣΒΑΠ, Τ. Κουνινιώτης, Αν. Γέμελος, Ν.
Βουγιουκλής, πρόεδροι των περιφερειακών Συνδέσμων Βιομηχανιών, Α. Κυριαζής,
πρόεδρος ΚΕΕ, Ι. Παπαθανασίου, πρόεδρος ΕΒΕΑ, Γ. Κασιμάτης, πρόεδρος ΕΒΕΠ, Δ.
Μπακατσέλος, πρόεδρος ΕΒΕΘ, Χρ. Φώλιας, πρόεδρος Εθνικής Συνομοσπονδίας
Ελληνικού Εμπορίου.

Με την ανακοίνωση διατυπώνεται η ανησυχία του επιχειρηματικού κόσμου,
επισημαίνεται ότι οι προηγούμενες κινητοποιήσεις είχαν βλαπτικές συνέπειες που
υπερβαίνουν τα 20 δισ. δραχμές και επιβάρυναν την παραγωγή και τις επιχειρήσεις.

Ο επιχειρηματικός κόσμος, τονίζεται στην ανακοίνωση, καλεί:

1. Όλες τις πλευρές να συνεχίσουν τον ουσιαστικό διάλογο που θα δώσει
μακροχρόνιες λύσεις στα προβλήματα του αγροτικού κλάδου της οικονομίας.

2. Την κυβέρνηση να ενημερώσει με σαφήνεια και πληρότητα τον ελληνικό λαό για
την πραγματική κατάσταση και τις πραγματικές δυνατότητες της οικονομίας.

3. Τους αγρότες, τα κόμματα και τους συνδικαλιστικούς φορείς να λειτουργήσουν
με γνώμονα το συμφέρον της εθνικής οικονομίας.

Η ΚΥΒΕΡΝΗΣΗ ευελπιστεί πως οι αγροτικές κινητοποιήσεις θα χαρακτηρισθούν από
ψυχραιμία και ότι η χώρα δεν θα ζήσει εκ νέου την περσινή ταλαιπωρία.

Ο κυβερνητικός εκπρόσωπος υπενθύμισε χθες πως «ο καθένας ασκεί τα δικαιώματά
του μέχρι του ορίου εκείνου που δεν βλάπτει τα δικαιώματα που έχουν άλλοι
πολίτες. Αυτό πρέπει να το σταθμίσουν οι εκάστοτε κινητοποιούμενοι και εν
προκειμένω οι Έλληνες αγρότες σε μια ορισμένη περιοχή».

Ο Δημήτρης Ρέππας, σημειώνοντας και πάλι ότι ο Πρωθυπουργός δεν πρόκειται να
δεχθεί τους κινητοποιούμενους στο Μαξίμου, επέρριψε ευθύνες στην αντιπολίτευση
­ και συγκεκριμένα στη Ν.Δ., διότι «με ανακοίνωση της Νομαρχιακής Επιτροπής
στην Καρδίτσα καλεί τους αγρότες να ξεσηκωθούν ενάντια στην πολιτική του ΠΑΣΟΚ
και να λάβουν μέρος σε αυτό τον πολιτικό ­ όπως χαρακτηρίζει ­ αγώνα, με κάθε μέσο».

Η κυβέρνηση υποστηρίζει ότι στο μεγαλύτερο ποσοστό τους τα αιτήματα των
αγροτών της Θεσσαλίας δεν είναι δυνατόν να αντιμετωπισθούν εξαιτίας των
περιορισμών της Ευρωπαϊκής Ένωσης, αφ' ενός, και διότι «δεν ανταποκρίνονται σε
πραγματικά δεδομένα», αφ' ετέρου.

Ο κ. Ρέππας είπε ακόμη ότι ο υπουργός Γεωργίας είναι «στη διάθεση των
πολιτικών αρχηγών».

Η γραμματέας του ΚΚΕ Αλέκα Παπαρήγα είπε ότι «ο αγώνας της αγροτιάς για την
επιβίωση» συναντιέται «με τον αγώνα των εργατοϋπαλλήλων για τη δουλειά και το
μεροκάματο». Προέβλεψε επίσης ότι «τα επόμενα χρόνια θα υπάρξει ένα πραγματικό
ανατρεπτικό μπλοκ στην πολιτική της κυβέρνησης».

ΚΙΝΗΤΟΠΟΙΗΣΕΙΣ δύο ταχυτήτων διαπιστώνει η ηγεσία του υπουργείου Γεωργίας.
Σχετικά αναφέρεται ότι ενώ τα προβλήματα αφορούν καλλιέργειες, όπως τα
οπωροκηπευτικά και την ελαιοπαραγωγή, για τα οποία καταβάλλονται προσπάθειες
επίλυσης, στην περιοχή της Θεσσαλίας παραγωγοί που εντάσσονται σε «σκληρό
κομματικό πυρήνα» (κόμματα της αντιπολίτευσης) προβαίνουν σε εκδηλώσεις
διαμαρτυρίας. Πρόκειται για 500 τρακτέρ στη συγκεκριμένη περίπτωση,
επισημαίνει ο υπουργός Γεωργίας κ. Στ. Τζουμάκας.

Το απόγευμα στο υπουργείο πραγματοποιήθηκε σύσκεψη υπό την προεδρία του κ.
Τζουμάκα, στην οποία πήραν μέρος εκπρόσωποι της ΠΑΣΕΓΕΣ, της ΓΕΣΑΣΕ και της
ΣΥΔΑΣΕ, καθώς και εκπρόσωποι παραγωγών εσπεριδοειδών, λαδιού και σταφίδας. Στη
συνάντηση συζητήθηκαν θέματα που αφορούν στις διαπραγματεύσεις της χώρας με
την Ευρωπαϊκή Ένωση και κυρίως τα προβλήματα που αφορούν στα εσπεριδοειδή και
το λάδι. Τα θέματα αυτά θα τεθούν εκ νέου στα προσεχή συμβούλια των υπουργών
Γεωργίας της Ε.Ε. για διαπραγμάτευση και αναθεώρηση της ΚΟΑ Οπωροκηπευτικών
και ιδιαίτερα στην κατοχύρωση εθνικής ποσόστωσης, εγγυημένης τιμής στον
παραγωγό και περιορισμό της συνυπευθυνότητας. Σχετικά με το ελαιόλαδο
επίσπευση των κοινοτικών παρεμβάσεων και παρέκκλιση για την ιδιωτική
αποθεματοποίηση. Παράλληλα, τονίσθηκε πως η λύση των παραπάνω προβλημάτων και
κυρίως των εσπεριδοειδών συνδέεται και με την προώθηση πολιτικών που αφορούν
στα προγράμματα αναδιάρθρωσης της παραγωγής, το μητρώο εμπόρων και εξαγωγέων
και την εξαγωγική υποστήριξη μέσω ενός φορέα προώθησης αγροτικών προϊόντων.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16055N141</ED>
<ID>
ID:129440

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N14&aa=1</URL></REF>


Article

<CATEGORY>vin06</CATEGORY>

 <H5></H5><H2>Εξόρμηση στα χωριά για μαζική συμμετοχή
</H2>
<AUTHOR>ΓΙΩΡΓΟΣ ΒΟΥΝΑΤΣΟΣ</AUTHOR>

ΚΑΤΑ τη χθεσινή σύσκεψη της Πανθεσσαλικής Συντονιστικής Επιτροπής, αποφασίστηκε:

* Πρώτον, να γίνει εξόρμηση των συνδικαλιστών από σήμερα στα χωριά, με στόχο
να πυκνώσουν κι άλλο οι γραμμές των τρακτέρ στην εθνική οδό και

* Δεύτερον, να ζητηθεί η έμπρακτη συμπαράσταση των φορέων κάθε νομού, ακόμη
και με συλλαλητήρια.

«Είναι μια ευκαιρία σ' όσους μας κατηγορούσαν γιατί κλείνουμε τους δρόμους,
ενώ θεωρούσαν δίκαια τα αιτήματά μας, να το πράξουν τώρα. Η υψηλή συμμετοχή
των αγροτών σημαίνει ότι υπάρχουν προβλήματα και μάλιστα οξυμμένα. Επομένως,
στερούνται βάσης τα όσα λέει η κυβέρνηση, ότι αντιμετωπίζει τα αγροτικά
θέματα», είπε ο βουλευτής του ΚΚΕ, κ. Ευάγγελος Μπούτας, ο οποίος αρνήθηκε να
κάνει την οποιαδήποτε νύξη για προοπτική αποκλεισμού της εθνικής οδού. «Το
ποια μορφή θα πάρει ο αγώνας θα το αποφασίσουν οι ίδιοι οι αγρότες», τόνισε,
επαναλαμβάνοντας ότι θέλουν διάλογο με την κυβέρνηση και τον Πρωθυπουργό.

Όταν ρωτήθηκε πώς κρίνει τη συμμετοχή, απάντησε πως «σημασία έχουν οι ψυχές
και όχι τα τρακτέρ».

Τέλος, παρατήρησε πως υπάρχει έλλειψη μέτρων περιφρούρησης, από πλευράς της
αστυνομίας, των τρακτέρ στην εθνική οδό.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N15</CAT>
<ED>
Κωδικός άρθρου: A16055N151</ED>
<ID>
ID:129441

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N15&aa=1</URL></REF>


Article

<CATEGORY>vin06</CATEGORY>

 <H2>Νέες πινακίδες στους κόμβους της Αττικής
</H2><H2></H2>
Νέες πινακίδες. Δείγμα του νέου τύπου πληροφοριακών πινακίδων που θα αρχίσουν
σύντομα να τοποθετούνται σε οδικούς κόμβους της Αττικής

ΣΕ ΑΝΤΙΚΑΤΑΣΤΑΣΗ ή συμπλήρωση των πληροφοριακών πινακίδων 1.289 οδικών κόμβων
που βρίσκονται σε 88 δήμους και 46 κοινότητες του νομού Αττικής, προχωρεί μέσα
στο 1998 το υπουργείο Περιβάλλοντος - Χωροταξίας και Δημοσίων Έργων.

Στόχος του μέτρου είναι να βελτιωθεί η σήμανση του οδικού δικτύου της περιοχής
της πρωτεύουσας, να αυξηθεί ο βαθμός διευκόλυνσης που παρέχουν οι
πληροφοριακές πινακίδες, να είναι ευκολότερα αντιληπτές από τους οδηγούς και
να βοηθήσουν στην αύξηση της ταχύτητας των οχημάτων και τη μείωση των εκπομπών
των ρύπων από τα αυτοκίνητα. Για την αλλαγή, συμπλήρωση και βελτίωση των
πληροφοριακών πινακίδων στους δρόμους της Αττικής έγινε έπειτα από εντολή του
υφυπουργού ΠΕΧΩΔΕ κ. Χρ. Βερελή ειδική μελέτη, από την οποία διαπιστώθηκε ότι
πολλές πληροφοριακές πινακίδες σε αρκετά σημεία παρείχαν λάθος πληροφορίες,
ήταν φθαρμένες και δυσανάγνωστες, και πολλές ήταν αόρατες από τους οδηγούς,
αφού ήταν πίσω από κτίρια, δένδρα, διαφημιστικές πινακίδες κ.λπ.

Το σημαντικό όμως είναι ότι θα υπάρξει και σύστημα παρακολούθησης αυτών των
πινακίδων ώστε να αντικαθίστανται σε περιπτώσεις φθορών, να διορθώνονται αν
αλλάζουν τα δεδομένα και να συντηρούνται σωστά.

Οι νέες πληροφοριακές πινακίδες στους δρόμους της περιοχής της πρωτευούσης θα
είναι τριών τύπων: αυτές που δείχνουν κατεύθυνση θα έχουν μπλε φόντο με
κίτρινα γράμματα στα ελληνικά και άσπρα στα λατινικά. Οι πινακίδες που
αναφέρονται σε αρχαιολογικούς χώρους, αξιοθέατα και τουριστικές περιοχές θα
έχουν καφέ φόντο με κίτρινα γράμματα για τα ελληνικά και λευκά για τα
λατινικά. Οι πινακίδες με ένδειξη για βιομηχανικές περιοχές, σημαντικά
εργοστάσια ή εργοτάξια κ.λπ. θα έχουν γκρίζο σκούρο φόντο με κίτρινα γράμματα
για τα ελληνικά και λευκά για τα λατινικά.

Συγχρόνως με την τοποθέτηση του νέου τύπου πινακίδων θα ξηλώνονται και όλες οι
παράνομες διαφημιστικές και άλλες πινακίδες που έχουν τοποθετηθεί κατά
παράβαση του Κώδικα Οδικής Κυκλοφορίας. Οι νέες πληροφοριακές πινακίδες θα
αρχίσουν να τοποθετούνται στους δήμους Κερατσινίου, Περάματος και Πειραιά, ενώ
αργότερα (πάντως μέσα στο 1998) το πρόγραμμα θα επεκταθεί και στη Θεσσαλονίκη,
την Πάτρα και τα άλλα μεγάλα αστικά κέντρα της περιφέρειας.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16055N161</ED>
<ID>
ID:129442

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N16&aa=1</URL></REF>


Article

<CATEGORY>vin06</CATEGORY>

 <H5>500 ΤΗΛΕΦΩΝΗΜΑΤΑ ΤΗΝ ΠΡΩΤΗ ΜΕΡΑ ΕΦΑΡΜΟΓΗΣ ΤΟΥ ΝΕΟΥ ΠΡΟΓΡΑΜΜΑΤΟΣ ΤΟΥ ΥΠΟΥΡΓΕΙΟΥ ΕΣΩΤΕΡΙΚΩΝ
</H5><H5>Οι δήμοι που «εκσυγχρονίστηκαν»
</H5><H2>«Ντριν» και... πιστοποιητικό </H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

Πιστοποιητικά με ένα απλό τηλεφώνημα μπορούν να ζητάνε από χθες οι πολίτες σε
όλη την χώρα.

ΓΥΡΩ στα 500 άτομα τηλεφώνησαν στο 1502 την πρώτη μέρα εφαρμογής του
καινούριου προγράμματος του υπουργείου Εσωτερικών και Δημόσιας Διοίκησης, που
σκοπό έχει να «νικήσει» τις ουρές και τη γραφειοκρατία, ζητώντας πληροφορίες
για τον τρόπο που θα παίρνουν τα πιστοποιητικά τους και κάνοντας τις πρώτες... παραγγελίες.

Εβδομήντα δύο από αυτούς είχαν το... θάρρος χθες να παραγγείλουν πιστοποιητικό
με την καινούρια μέθοδο λαμβάνοντας την υπόσχεση ότι, με μια επιβάρυνση
συνολικά 560 δραχμών, θα πάρουν το χαρτί που χρειάζονται στο σπίτι τους, με
συστημένη επιστολή, το αργότερο σε τέσσερις-πέντε μέρες.

Αρχικά, παραγγελίες στο 1502 (τις εργάσιμες ημέρες, από τις οκτώ το πρωί έως
τις δύο το μεσημέρι) θα γίνονται μόνο για πιστοποιητικά γέννησης, ενώ
εκτιμάται ότι μέχρι το καλοκαίρι θα ακολουθήσουν οι ληξιαρχικές πράξεις γάμου
και θανάτου, τα πιστοποιητικά στρατολογικής κατάστασης, ποινικού μητρώου και
φορολογικής ενημερότητας.

«Τα πιο πολλά πιστοποιητικά που ζητήθηκαν την πρώτη ημέρα ήταν για τον δήμο
Αθηναίων», λέει ο προϊστάμενος της Περιφερειακής Διεύθυνσης υπεραστικών
ανταποκρίσεων του ΟΤΕ κ. Γιώργος Δαφνής. 
«Οι περισσότεροι, πάντως, που τηλεφώνησαν δεν είχαν τα στοιχεία που
απαιτούνται, ενώ αρκετοί ήθελαν βεβαιώσεις τις οποίες ακόμα δεν προσφέρουμε».

Στη νέα υπηρεσία που εγκαινιάστηκε χθες, με τη συνεργασία του ΟΤΕ και των
ΕΛΤΑ, μπορούν να τηλεφωνούν πολίτες από 225 δήμους σε όλη την χώρα. 
Κάθε μέρα, πάντως, στον κατάλογο, όπως εκτιμούν αρμόδιοι υπάλληλοι του
υπουργείου, θα προστίθενται και άλλοι δήμοι.

Οι υπάλληλοι στην καινούρια υπηρεσία διασταυρώνουν μέσω του ηλεκτρονικού
υπολογιστή το τηλέφωνο και στη συνέχεια στέλνουν με φαξ το αίτημα του πολίτη
στον αντίστοιχο δήμο. 
Όπως λέει ο κ. Δαφνής, τα στοιχεία που ζητώνται από τον πολίτη είναι, σε
γενικές γραμμές, αυτά που αναγράφονται στην αστυνομική ταυτότητα. 
Υπολογίζεται ότι ο μέγιστος χρόνος αναμονής στο ακουστικό, τις ώρες αιχμής,
δεν ξεπερνά τα 30 δευτερόλεπτα και συνολικά ο μέσος όρος εξυπηρέτησης είναι
μεταξύ δυόμισι και τριών λεπτών. 
Το υπουργείο Εσωτερικών υπολογίζει ότι με τις παραγγελίες των πιστοποιητικών
μέσω του τηλεφώνου θα μειωθούν οι μετακινήσεις.

Οι 225 δήμοι που συμμετέχουν στο πρόγραμμα είναι (εκτιμάται ότι κάθε ημέρα ο
κατάλογος θα μεγαλώνει):

Αγ. Αναργύρων Αττ., Αγ. Βαρβάρας, Αγ. Δημητρίου, Αγ. Ι. Ρέντη, Αγ. Νικολάου
Λακων., Αγ. Νικολάου Λασιθ., Αγ. Παρασκευής Αττ., Αγ. Παύλου Θεσαλ., Αγ.
Στεφάνου Αττ., Αγρινίου, Αθηναίων Δημοτολόγιο, Αθηναίων Ληξιαρχείο, Αθήνας
Ειδικό Ληξ., Αιγάλεω, Αίγινας, Αιγίου, Αιτωλικού, Αλεξανδρούπολης, Αλιάρτου,
Αλίμου, Αλοννήσου, Αμαρουσίου, Αμπελοκήπων Θεσαλ., Αμυνταίου, Άμφισσας,
Άνδρου, Άνω Σύρου, Αξιούπολης, Αράχωβας, Αργοστολίου, Άργους, Άργους Ορεστ.,
Αργυρούπολης, Αρκαλοχωρίου, Αρταίων, Αρτέμιδος (Λούτσας), Αταλάντης, Αυλώνας,
Βέροιας, Βόλου, Βούλας, Βουλιαγμένης, Βριλησσίων, Βύρωνα, Γαζίου, Γαλατσίου,
Γαστούνης, Γέρακα, Γιαννιτσών, Γλυφάδας, Γρεβενών, Δάφνης, Διδυμοτείχου,
Διστόμου, Δράμας, Δραπετσώνας, Έδεσσας, Ειρηνούπολης Ημαθ., Ελασσόνας,
Ελάτειας, Ελευθερούπολης, Ελληνικού, Επισκοπής Ρεθύμ., Ερεσσού, Ερμούπολης,
Ερυθρών, Ευόσμου, Ζακύνθου, Ηγουμενίτσας, Ηλιουπόλεως, Ηρακλείου Αττικής,
Ηρακλείου Κρήτης, Θάσου, Θέρμης, Θεσπρωτικού, Θεσσαλονίκης Δημοτ.,
Θεσσαλονίκης Ληξιαρ., Θηβαίων, Ιεράπετρας, Ιητών Θήρας, Ιθάκης, Ιτέας,
Ιωαννίνων, Καβάλας, Καισαριανής, Καλαβρύτων, Καλαμαριάς, Καλαμάτας, Καλλιθέας,
Καλλονής Λέσβου, Καλυβίων Θορικού, Καματερού, Καρδίτσας, Καρπάθου,
Καρπενησίου, Κάσου, Καστοριάς, Κατερίνης, Κάτω Τιθορέας, Κεραμείων Χανίων,
Κερατσινίου, Κερκυραίων, Κηφισιάς, Κιλκίς, Κοζάνης, Κολινδρού, Κομοτηνής,
Κορυδαλλού, Κουφαλίων, Κρεστένων, Κρωπίας, Κύμης, Κυπαρισσίας, Κω, Λαγκαδά,
Λαμίας, Λάρισας, Λαυρεωτικής, Λεβαδέων, Λεβιδίου, Λέρου, Λευκάδας, Λευκιμμαίων
Κέρκυρ., Ληξουρίου, Λιτοχωρίου, Λουτρακίου Περαχώρας, Λούτσας (Αρτέμιδος),
Μαραθώνα, Μεγαλοπόλεως, Μελισσίων, Μενεμένης, Μεταμόρφωσης, Μηθύμνης, Μήλου,
Μοιρών, Μοσχάτου, Μυριναίων, Μυτιλήνης, Ν. Ερυθραίας Αττ., Ν. Ζίχνης, Ν.
Ιωνίας Αττ., Ν. Μηχανιώνας, Ν. Περάμου Αττικής, Ν. Φιλαδέλφειας, Ν. Χαλκηδόνας
Αττ., Νάξου, Νεάπολης Θεσσαλ., Νεάπολης Λασιθ., Νευροκοπίου, Νιγρίτης,
Νικαίας, Ξάνθης, Ορεστιάδας, Ορχομενού, Παλαμά, Παλλήνης, Πανοράματος,
Παπάγου, Παρανεστίου, Πάργας, Πάρου, Πατρέων, Πειραιά, Περάματος, Περιστερίου,
Πετρούπολης, Πεύκης, Πλατή Ημαθίας, Πλωμαρίου, Πολυγύρου, Πολίχνης, Πόρου
Τροιζηνίας, Πρέβεζας, Πτολεμαΐδας, Πυθαγορίου, Πυλαίας, Πύργου Ηλείας,
Ραφήνας, Ρεθύμνης, Ροδίων, Σαλαμίνας, Σαμίων, Σαμοθράκης, Σαρανταπόρου
Θεσσαλ., Σερρών, Σιάτιστας, Σίνδου, Σκοπέλου, Σκύδρας, Σκύρου, Σούδας,
Σουφλίου, Σοφάδων, Σπαρτιατών, Σπάτων, Σταυρούπολης, Συκεών, Σφακιωτών
Λευκάδας, Ταύρου, Τήνου, Τρικάλων (Τρικκαίων), Τριπόλεως, Τσοτυλίου,
Τυμπακίου, Τυροσαπουνακαίικων, Τυχερού, Υδραίων, Υμηττού, Φερών, Φιλιατρών,
Φιλιππιάδας, Φιλίππων, Φιλοθέης, Φλωρίνης, Χαϊδαρίου, Χαλανδρίου, Χαλκείας,
Χαλκιδαίων, Χανίων, Χασίων Τρικαλ., Χίου, Χολαργού, Ψαχνών, Ψυχικού Παλαιού, Ωραιοκάστρου.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16055N162</ED>
<ID>
ID:129488

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N16&aa=2</URL></REF>


Article

<CATEGORY>vin06</CATEGORY>

 <H5></H5><H2>Μέτρα αναβάθμισης 2 νοσοκομείων
</H2>
ΣΕΙΡΑ μέτρων για την αναβάθμιση της λειτουργίας της Πολυκλινικής Αθηνών και
του Μαιευτηρίου «Έλενας Βενιζέλου» αποφασίσθηκαν χθες σε σύσκεψη που είχαν ο
υπουργός Υγείας κ. Κ. Γείτονας και ο υφυπουργός κ. Μ. Σκουλάκης με τους
προέδρους των δύο νοσοκομείων. Αποφασίσθηκε να επισπευσθεί η λειτουργία της
Μονάδας Εμφραγμάτων στην Πολυκλινική Αθηνών, καθώς και να δημιουργηθεί Μονάδα
Αυξημένης Φροντίδας.

Στο «Έλενας», θα μεταφερθούν πανεπιστημιακές κλινικές, θα αναπτυχθεί η Μονάδα
Εντατικής Θεραπείας και θα ολοκληρωθεί η κατασκευή της νέας πτέρυγας του
νοσοκομείου, στην οποία θα εγκατασταθούν τα νέα τμήματα νοσηλείας και θα
μεταφερθούν εργαστήρια.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16055N164</ED>
<ID>
ID:129554

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N16&aa=4</URL></REF>


Article

<CATEGORY>vin06</CATEGORY>

 <H5></H5><H2>Συνεργασία στις μεταφορές
</H2>
ΣΥΝΑΝΤΗΣΗ εργασίας με τους εμπορικούς και οικονομικούς ακολούθους 50 χωρών της
Ευρώπης, της Ασίας και της Αμερικής έχει σήμερα ο υπουργός
Μεταφορών-Επικοινωνιών κ. Αν. Μαντέλης, με στόχο την ανάπτυξη της συνεργασίας
στους τομείς των μεταφορών και των επικοινωνιών. Θα συζητηθούν θέματα
αξιοποίησης της σύγχρονης τεχνολογίας, η σύσταση μεικτών επιχειρήσεων,
προώθησης εμπορικών συνεργασιών και κοινών επενδυτικών προγραμμάτων. Στη
συνάντηση θα μετέχουν και οι διοικήσεις του ΟΣΕ, του ΟΤΕ, της Ολυμπιακής
Αεροπορίας και της Υπηρεσίας Πολιτικής Αεροπορίας που θα υποβάλουν
συγκεκριμένες προτάσεις. Η συνάντηση θα γίνει στα γραφεία του Οργανισμού
Προώθησης Εξαγωγών (ΟΠΕ) στην Ηλιούπολη (Μ. Αντύπα 86).

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16055N165</ED>
<ID>
ID:129570

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N16&aa=5</URL></REF>


Article

<CATEGORY>vin06</CATEGORY>

 <H5>ΓΙΑ ΠΛΑΣΤΟΓΡΑΦΙΑ ΚΑΙ ΠΩΛΗΣΗ ΞΕΝΟΥ ΟΙΚΟΠΕΔΟΥ
</H5><H2>Στη φυλακή ο Κ. Γόντικας </H2>
<AUTHOR>ΣΙΛΑ ΑΛΕΞΙΟΥ</AUTHOR>

Ο κατηγορούμενος. Στη φυλακή βρίσκεται από χθες ο πρώην ευρωβουλευτής της Ν.Δ.
Κ. Γόντικας, ο οποίος καταδικάστηκε σε συνολική ποινή φυλάκισης έξι ετών

Το οικόπεδο παραμένει αναξιοποίητο. Ο ιδιοκτήτης του δεν είναι πλέον εν ζωή.
Ο αγοραστής πλήρωσε και το χάρηκε μόνο για τρεις μήνες. Και τέλος, ο πωλητής
εισέπραξε 140.000.000 δραχμές, αλλά από χθες βρίσκεται στη φυλακή για να
εκτίσει εξαετή ποινή φυλάκισης!

ΠΡΩΤΑΓΩΝΙΣΤΗΣ αυτής της πολύπλοκης υπόθεσης είναι ο δικηγόρος, άλλοτε
βουλευτής Ηλείας και ευρωβουλευτής της Ν.Δ. Κωστής Γόντικας, που «ενσάρκωσε»
τον ρόλο του πωλητή, χωρίς όμως να είναι ο ιδιοκτήτης του ακινήτου.
Πλαστογράφησε δηλαδή πληρεξούσιο του ιδιοκτήτη Ανδρέα Καϊάφα, όχι μόνο πελάτη
του, αλλά και στενού του φίλου, και προχώρησε στην πώληση 800 τ.μ. στον Ε.
Πατσέα, αντί του ποσού των 140 εκατομμυρίων δραχμών.

Το κομμάτι που πουλήθηκε το 1990, ήταν το καλύτερο μέρος μιας έκτασης 4
στρεμμάτων, επί της Λεωφόρου Κηφισίας, κοντά στον ΟΤΕ, ιδιοκτησίας του Ανδρέα
Καϊάφα, ο οποίος μόλις είχε διαπιστώσει ότι έπασχε από ανίατη ασθένεια. Οι
γιατροί τού έδιναν πολύ μικρό περιθώριο ζωής, γεγονός που είχε εκμυστηρευτεί
στον Κ. Γόντικα. Ήθελε, ωστόσο, να αφήσει ένα έργο, ένα μιούζικ χολ, αφού, ως
ιδιοκτήτης δισκογραφικής εταιρείας, είχε πάθος με τη μουσική.

Εν γνώσει του δικηγόρου του άρχισε διαπραγματεύσεις με κατασκευαστικές
εταιρείες, προκειμένου να δώσει αντιπαροχή το οικόπεδο. Γρήγορα κατέληξε σε
συμφωνία με γνωστούς κατασκευαστές, αλλά η υπογραφή των συμβολαίων
καθυστερούσε λόγω δήθεν κωλυμάτων του δικηγόρου τού ιδιοκτήτη. Τα προσκόμματα
του κ. Γόντικα προκάλεσαν τις υποψίες των υποψηφίων αγοραστών, οι οποίοι
προχώρησαν σε λεπτομερή έρευνα των τίτλων.

Το μόνο που δεν περίμεναν ήταν αυτό που είχε συμβεί. Λίγους μήνες πριν ο Α.
Καϊάφας φερόταν να έχει πουλήσει στον κ. Πατσέα το καλύτερο μέρος του
οικοπέδου. Όπως ήταν φυσικό, στράφηκαν εναντίον του θεωρώντας ότι τους
ενέπαιζε. Τότε ήταν που ο Ανδρέας Καϊάφας κατάλαβε πόσο έξω είχε πέσει στις
εκτιμήσεις του σχετικά με το πρόσωπο του... έμπιστου δικηγόρου και φίλου του.

Αντιμέτωπος πια με τον πραγματικό ιδιοκτήτη του οικοπέδου ο Κ. Γόντικας, δεν
μπορούσε παρά να παραδεχθεί την παράνομη πράξη του, υποσχόμενος εγγράφως να
αποκαταστήσει τη ζημία που του προκάλεσε. Παράλληλα, με ιδιωτικό συμφωνητικό
που υπέγραψε με τον πληρεξούσιο δικηγόρο του κ. Πατσέα, υποσχέθηκε πως θα
επέστρεφε τα χρήματα, καθώς η αγοραπωλησία ήταν άκυρη.

Το θέμα θα είχε λήξει εκεί αν είχε πραγματοποιήσει όσα υποσχέθηκε. Πολύ
σύντομα όμως άλλαξε πορεία πλεύσης αμφισβητώντας τη γνησιότητα των δικών του
υπογραφών και υποστηρίζοντας πως η πώληση έγινε κατ' εντολήν του Ανδρέα
Καϊάφα. Έτσι, η διερεύνηση της υπόθεσης ανατέθηκε στη Δικαιοσύνη. Από τη
διενέργεια της γραφολογικής εξέτασης προέκυψε πως οι υπογραφές ήταν πράγματι
του Κ. Γόντικα, με αποτέλεσμα ο ίδιος να παραπεμφθεί σε δίκη, με αντιδίκους
και τον ιδιοκτήτη και τον αγοραστή του οικοπέδου.

Επί επτά σχεδόν χρόνια, τόσο ο Α. Καϊάφας όσο και ο Ε. Πατσέας αγωνίζονταν για
την εκδίκαση της υπόθεσης, αφού ο κατηγορούμενος δικηγόρος κατόρθωνε να
επιτυγχάνει αλλεπάλληλες αναβολές. Τον περασμένο Απρίλιο ο Κωστής Γόντικας
κάθησε επιτέλους στο εδώλιο του Τριμελούς Εφετείου Κακουργημάτων. Ο θάνατος
του Ανδρέα Καϊάφα, που έχασε τη μάχη για τη ζωή λίγο πριν από τη δίκη, του
έδωσε τη δυνατότητα να ισχυριστεί πως η πώληση ήταν εν γνώσει του ιδιοκτήτη,
χωρίς ωστόσο να πείσει τους δικαστές. Έτσι, καταδικάστηκε σε κάθειρξη 9 χρόνων
για πλαστογραφία σε βαθμό κακουργήματος, απάτη και ηθική αυτουργία σε ψευδή
βεβαίωση. Αφέθηκε όμως αμέσως ελεύθερος με περιοριστικούς όρους, αφού το
δικαστήριο έκανε δεκτή την αίτηση αναστολής της εκτέλεσης της ποινής του.

Χθες, όμως δεν είχε την ίδια τύχη. Το Πενταμελές Εφετείο της Αθήνας, που
εκδίκασε την υπόθεση σε δεύτερο βαθμό, του επέβαλε ποινή 6 χρόνων, αλλά
διέταξε τον εγκλεισμό του στη φυλακή, παρά τις έντονες προσπάθειες του
εισαγγελέα της έδρας κ. Λάμπρου, ο οποίος, αφού εξήρε την προσωπικότητα του κ.
Γόντικα, εισηγήθηκε να αφεθεί ελεύθερος.

Στην απολογία του ισχυρίστηκε και πάλι πως υπεύθυνος για την πώληση ήταν ο Α.
Καϊάφας, αλλά αυτήν τη φορά αναγνώρισε το γνήσιο των υπογραφών του στα
ιδιωτικά συμφωνητικά. Βεβαίως, μέχρι σήμερα δεν έχει επιστρέψει τα χρήματα
στον κ. Πατσέα, τον οποίο, λόγω απουσίας στο εξωτερικό, εκπροσώπησε στο
δικαστήριο η δικηγόρος του Αΐντα Τζαβέλλα.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16055N171</ED>
<ID>
ID:129443

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N17&aa=1</URL></REF>


Article

<CATEGORY>vin06</CATEGORY>

 <H2>Καταδικάστηκαν για τη δολοφονία στη φυλακή
</H2><H2></H2>
ΕΝΟΧΟ έκρινε χθες το Κακουργιοδικείο Πειραιά τον Νίκο Παντζή για τον θάνατο
του 27χρονου κρατουμένου Δημήτρη Καραμούτη, στη διάρκεια της αιματηρής
εξέγερσης στις Δικαστικές Φυλακές Κορυδαλλού, τον Νοέμβριο του 1995.

Το δικαστήριο τού επέβαλε την ποινή της ισόβιας κάθειρξης και φυλάκιση 18,5
χρόνων για τις κατηγορίες της δολοφονίας, της απόπειρας δολοφονίας, της
αρπαγής των σωφρονιστικών υπαλλήλων, της διακεκριμένης φθοράς και της στάσης.
Στους αδελφούς Χρήστο και Παναγιώτη Στάντζου επέβαλε ποινή φυλάκισης 12,5
χρόνων στον καθένα για τις κατηγορίες της αρπαγής των σωφρονιστικών υπαλλήλων,
των διακεκριμένων φθορών και της στάσης. Στον Παρασκευά Σερεμέτη φυλάκιση 4,5
χρόνων για τις κατηγορίες της αρπαγής και της στάσης και στους Κωνσταντίνο
Παπακωνσταντίνου, Πέτρο Ανδρέου και Κωνσταντίνο Κάλφα, που κατηγορούνται ως
πρωταίτιοι για τη στάση, επέβαλε ποινή φυλάκισης ενός χρόνου. Οι τρεις
τελευταίοι μπορούν να εξαγοράσουν την ποινή τους προς 1.500 δραχμές την ημέρα.

Οι αστυνομικοί αναζητούν τους Κωνσταντίνο Φωτίου (είναι αυτός που κυκλοφορεί
ελεύθερα, αφού αποφυλακίστηκε νόμιμα από τις φυλακές λόγω της κωλυσιεργίας των
διωκτικών αρχών να εκδώσουν εγκαίρως ένταλμα σύλληψης εις βάρος του), που
κατηγορείται μαζί με τον Νίκο Πανταζή για τη δολοφονία του Δημήτρη Καραμούτη,
και Κωνσταντίνο Χιρβαντίδη, που είναι δραπέτης των φυλακών της Κέρκυρας από το
περασμένο καλοκαίρι.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16055N172</ED>
<ID>
ID:129489

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N17&aa=2</URL></REF>


Article

<CATEGORY>vin06</CATEGORY>

 <H5></H5><H2>Η εισαγγελέας ζητούσε συμβιβασμό αλλά οι συγκάτοικοι αρνήθηκαν
</H2>
«Μάθημα ανθρωπιάς» παρέδωσε χθες από την έδρα του 5ου Τριμελούς
Πλημμελειοδικείου της Αθήνας η εισαγγελέας της έδρας κ. Μαρία Αδειλίνη, η
οποία προσπάθησε να συμβιβάσει τους δύο αντιδίκους παροτρύνοντάς τους να
αναζητήσουν τη λύση του προβλήματός τους έξω από τις δικαστικές αίθουσες.

Μόλις ο πρόεδρος του δικαστηρίου κάλεσε τη μηνύτρια στο βήμα του μάρτυρα, η
εισαγγελέας απευθυνόμενη στους διαδίκους τους συμβούλευσε, αφού ζουν στην ίδια
πολυκατοικία, να τα βρουν μεταξύ τους όσο είναι ακόμη καιρός.

«Για μας ­ είπε η εισαγγελική λειτουργός ­ είναι εύκολο να δικάζουμε και να
μοιράζουμε ποινές. Αλλά από την εμπειρία μας έχουμε μάθει πως μπορεί να
ακολουθήσουν και χειρότερα. Κάνετε μόνοι σας τη ζωή σας κόλαση...».

Η κ. Αδειλίνη έβλεπε πως δεν υπήρχε διάθεση συμβιβασμού, κυρίως από την πλευρά
της μηνύτριας, αλλά έκανε μία ύστατη προσπάθεια: «Ο χειρότερος δρόμος ­
συνέχισε ­ να λύνετε τις διαφορές είναι τα δικαστήρια...».

Όλες όμως οι εισαγγελικές παραινέσεις έπεσαν στο κενό, αφού η μηνύτρια δεν
δέχθηκε να ανακαλέσει τη μήνυση.

Όλα ξεκίνησαν το απόγευμα της 25ης Σεπτεμβρίου 1995, όταν η μηνύτρια, η οποία
βρισκόταν στον όγδοο μήνα της κύησης, ετοιμαζόταν να πάει στον γιατρό της.
Καθυστέρησε όμως, γιατί την εμπόδιζε το αυτοκίνητο του κατηγορουμένου, που
ήταν σταθμευμένο κοντά στην είσοδο της πολυκατοικίας. Όταν ο ιδιοκτήτης του
αυτοκινήτου κατέβηκε για να το μετακινήσει διαπληκτίστηκαν και επιτέθηκε ­
όπως είπε ­ εναντίον της, με αποτέλεσμα να μεταφερθεί στο μαιευτήριο, χωρίς
ευτυχώς να υπάρξει καμία επίπτωση στη γέννηση του μωρού.

Το δικαστήριο τελικά, παρά την αντίθετη εισαγγελική πρόταση, τον κήρυξε αθώο.
Σε λίγους μήνες όμως οι δυο τους θα ξαναβρεθούν σε άλλη δικαστική αίθουσα. 
<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16055N173</ED>
<ID>
ID:129526

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N17&aa=3</URL></REF>


Article

<CATEGORY>vin06</CATEGORY>

 <H5>ΑΠΟΔΙΔΟΝΤΑΙ ΕΥΘΥΝΕΣ ΣΤΗΝ «ΗΡΑΚΛΗΣ» ΚΑΙ ΤΟΝ ΕΛΛΗΝΙΚΟ ΝΗΟΓΝΩΜΟΝΑ ΠΟΥ ΕΞΕΔΩΣΕ
ΠΙΣΤΟΠΟΙΗΤΙΚΑ ΑΣΦΑΛΕΙΑΣ
</H5><H2>Το «Δύστος» ήταν τρύπιο
</H2>
<AUTHOR>ΠΡΟΚΟΠΗΣ ΓΙΟΓΙΑΚΑΣ</AUTHOR>

Στο σκαμνί. Ποινικές διώξεις θα ασκήσει σήμερα ο εισαγγελέας για το πολύνεκρο
ναυάγιο του «Δύστος»

Στο σκαμνί πρόκειται να καθήσουν οι υπεύθυνοι για το ναυάγιο του φορτηγού
πλοίου «ΔΥΣΤΟΣ», που έγινε στις 28 Δεκεμβριου 1996 στ' ανοιχτά της Κύμης.
Σήμερα ο προϊστάμενος της Εισαγγελίας Πρωτοδικών Πειραιά κ. Αριστείδης
Φραγκιαδάκης, που έχει στα χέρια του περίληψη του πορίσματος, θα ασκήσει τις
σχετικές διώξεις.

ΑΥΤΕΣ στρέφονται κατά κύριο λόγο εις βάρος των υπευθύνων της Ανώνυμης
Ναυτιλιακης Εταιρείας Ηρακλής (οι κατηγορίες που αποδίδονται αφορούν κυρίως
την κακή συντήρηση του πλοίου) και του Ελληνικού Νηογνώμονα που εξέδωσε τα
πιστοποιητικά αξιοπλοΐας του «ΔΥΣΤΟΣ». Σε ό,τι αφορά τις ευθύνες των
λιμενικών, διεξάγεται ήδη προκαταρκτική εξέταση από τον εισαγγελέα του
Διαρκούς Ναυτοδικείου κ. Νίκο Μακρή.

Ο προϊστάμενος της Εισαγγελίας Πρωτοδικών Πειραιά έχει στα χέρια του από την
προηγούμενη Παρασκευή (όπως έγραψαν «ΤΑ ΝΕΑ» το περασμένο Σαββάτο) περίληψη
του πολυσέλιδου πορίσματος ­ το πόρισμα πρόκειται να κατατεθεί στην Εισαγγελία
εντός των ημερών επειδή δεν έχει ακόμη καθαρογραφεί και εκδόθηκε με τη σύμφωνη
γνώμη όλων των εμπειρογνωμόνων ­ στο οποίο δίδονται απαντήσεις σε 15 ερωτήματα
που έθεσε η Εισαγγελία στους ειδικούς, προκειμένου να διευκρινιστεί πώς έγινε
το ναυάγιο και ποιοι ευθύνονται γι' αυτό. Τα ερωτήματα αφορούν κυρίως τρία
σκέλη: συντήρηση - αξιοπλοΐα και φόρτωση.

Σύμφωνα με την περίληψη του πορίσματος (που βρίσκεται στη διάθεση των «ΝΕΩΝ»)
έγινε «μετατόπιση φορτίου και εισροή υδάτων εντός του κύτους Νο1 από ρήγματα
που προκλήθηκαν στο κατάστρωμα από κακή στεγανότητα καπακιών, στα οποία
βρέθηκαν ρήγματα και λάστιχα περιμετρικά που, όμως, σύμφωνα με τα εγκεκριμένα
σχέδια του Αγγλικού Νηογνώμονα, είχαν αφαιρεθεί στο παρελθόν κατά τη μετασκευή
του πλοίου σε τσιμεντοφόρο και παρανόμως υπήρχαν».

Στην περίληψη του πορίσματος αναφέρεται ακόμη: «Λαμβανομένου υπόψη ότι οι
δεξαμενές παρουσίαζαν αυξημένη συχνότητα επισκευών λόγω της ηλικίας του πλοίου
και της δυσκολίας προσπέλασης μετά τη μετασκευή για έλεγχο και συντήρηση και
εντός αυτών μετεκινούντο ελευθέρως υπόλοιπα μη εξαντλούμενου υγρού έρματος, η
ευστάθειά του στην κατάσταση με τα κύματα να σαρώνουν το κύριο κατάστρωμα ήταν μειωμένη...».

Οι τέσσερις πραγματογνώμονες γράφουν την έκθεση που κατέθεσαν στον κ.
Αριστείδη Φραγκιαδάκη ότι «δεν έγινε έλεγχος βυθισμάτων μετά τη φόρτωση του
πλοίου για τον ακριβή υπολογισμό και τη διαπίστωση της ποσότητας του
φορτωθέντος φορτίου». Και συνεχίζουν σε άλλο απόσπασμα: «Οι ελεύθερες
επιφάνειες του φορτίου στους άνω παραμείναντες κενούς χώρους των κυτών ήταν
δυνατόν να επηρεάσουν την ασφάλεια του πλοίου με τις καιρικές συνθήκες που
αντιμετώπιζε, ώστε να συνεπάγουν την ανατροπή του».

Σε άλλη παράγραφο της έκθεσης υπογραμμίζουν: «Δεν κατέστη δυνατόν να
διαπιστωθούν οι όποιοι έλεγχοι έγιναν, αφού δεν μας παραδόθησαν μέχρι τώρα τα
ημερολόγια (καθαρά ή πρόχειρα) μηχανής γέφυρας και ασυρμάτου. Σημειώνεται ότι
ούτε τα παλαιότερα ημερολόγια τα οποία, όπως αναφέρθηκε ευρίσκοντο στο πλοίο,
μας ετέθησαν υπόψη...».

Σε ό,τι αφορά τη στάση του πλοιάρχου του «ΔΥΣΤΟΣ», οι πραγματογνώμονες μεταξύ
άλλων γράφουν: «Φοβούμενος τον καταποντισμό του πλοίου με την πλώρη έστριψε
προς τα αριστερά με κατεύθυνση προς την Σκυροπούλα για να πάρει τον καιρό στην
αριστερή πορεία. Κατά τον χειρισμό αυτό δέχτηκε τα μεγάλου ύψους κύματα με
συνέπειες την παραμόρφωση και μεγάλη αποκόλληση του αριστερού "παραπέτου"
καθόλο το μήκος από το πρόστεγο μέχρι τον καθρέφτη της υπερκατασκευής».

Στην ερώτηση του εισαγγελέα γιατί το «ΔΥΣΤΟΣ» δεν εξέπεμψε σήμα κινδύνου,
εκτός από το σήμα που έλαβε ο Θάλαμος Επιχειρήσεων του ΥΕΝ από το EPIRB, οι
πραγματογνώμονες απαντούν πως εκτιμούν ότι αυτό «έγινε εξαιτίας της ταχείας
και μη αναμενόμενης από τον πλοίαρχο επιδείνωσης της κατάστασης».

Οι πραγματογνώμονες αναφέρουν ακόμη ότι ο θάνατος των μελών του πλοίου ήταν
ακαριαίος. Και καταλήγουν στο συμπέρασμα: «Το συγκεκριμένο ναυάγιο προκλήθηκε
από συνδυασμό παραγόντων και συνθηκών που δεν ήταν δυνατόν να προκληθεί από
οποιαδήποτε συμπεριφορά μέλους του πληρώματος ή επιβαίνοντος στο πλοίο»,
αποκλείοντας έτσι το σενάριο, ότι ο μοναδικός διασωθείς δόκιμος Χρήστος
Αναγνώστου έπεσε στη θάλασσα πριν από το ναυάγιο και ο καπετάνιος αναγκάστηκε
να στρίψει με αποτέλεσμα να γείρει το πλοίο.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N18</CAT>
<ED>
Κωδικός άρθρου: A16055N181</ED>
<ID>
ID:129444

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N18&aa=1</URL></REF>


Article

<CATEGORY>vin06</CATEGORY>

 <H2>Τραγικό τέλος μητέρας δύο παιδιών
</H2>
ΣΦΑΓΜΕΝΗ βρήκαν οι αστυνομικοί μία Αλβανίδα, μητέρα δύο ανήλικων παιδιών,
όταν, αργά χθες το βράδυ, άνοιξαν την πόρτα του διαμερίσματος όπου διέμενε στα
Άνω Πατήσια. 
Νεκρή είναι η Ερμιέτα Χαμετά, 36 χρόνων, καθαρίστρια, η οποία ζούσε με τα
παιδιά της σε ισόγειο διαμέρισμα πολυκατοικίας, στην οδό Ιακωβάτων 17. Ο
δράστης είχε καταφέρει πολλαπλά χτυπήματα με μαχαίρι στο θύμα ενώ το
διαμέρισμα ήταν ακατάστατο. 
Το έγκλημα αποκαλύφθηκε όταν οι γείτονες ειδοποίησαν την Αστυνομία.
Συγκεκριμένα, χθες αργά το απόγευμα, τα παιδιά της άτυχης γυναίκας γύρισαν από
το σχολείο και βρήκαν την πόρτα του σπιτιού τους κλειστή. Κάλεσαν πολλές φορές
τη μητέρα τους αλλά δεν πήραν καμιά απάντηση κι έτσι αναγκάστηκαν να
καταφύγουν στους γείτονες.

Η Αστυνομία εξετάζει όλα τα ενδεχόμενα και δεν αποκλείει το γεγονός ο
δολοφόνος να ανήκει στο συγγενικό περιβάλλον του θύματος.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N18</CAT>
<ED>
Κωδικός άρθρου: A16055N182</ED>
<ID>
ID:129490

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N18&aa=2</URL></REF>


Article

<CATEGORY>vin06</CATEGORY>

 <H2>Δεκατρείς μαχαιριές σε 76χρονη
</H2>
ΗΡΑΚΛΕΙΟ

ΦΡΙΚΗ χθες το πρωί στην Αλικαρνασσό Ηρακλείου. Άγνωστος κατέσφαξε με 13
μαχαιριές, μέσα στο σπίτι της, μια ανήμπορη ηλικιωμένη. Η αστυνομία θεωρεί ως
πιθανότερο κίνητρο του εγκλήματος τη ληστεία, αφού ίχνη παραβίασης βρέθηκαν σε
μια ντουλάπα του σπιτιού.

Η 76χρονη Καλλιόπη Καλαϊτζή βρέθηκε νεκρή μέσα σε λίμνη αίματος, στο
υπνοδωμάτιο του σπιτιού της. Είχε δεχθεί αλλεπάληλες μαχαιριές από το δράστη.
Ήταν δε τέτοιο το μένος του, που και τα δύο μαχαίρια που χρησιμοποίησε για να
σκοτώσει την άτυχη γυναίκα έσπασαν!

Η άτυχη Καλαϊτζή έμενε μόνη της τα τελευταία 10 χρόνια. Σ' όλα τα γύρω σπίτια,
όμως, ζούσαν συγγενικά της πρόσωπα. Τα αδέλφια της, τα 4 παιδιά της, τα
εγγόνια της. Η ίδια αρνιόταν να εγκαταλείψει το σπίτι της.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N18</CAT>
<ED>
Κωδικός άρθρου: A16055N183</ED>
<ID>
ID:129527

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N18&aa=3</URL></REF>


Article

<CATEGORY>vin06</CATEGORY>

 <H2>Οι «Ανοιχτές Θύρες» του ΕΚΚΕ
</H2>
ΤΗΝ ΠΟΛΥΧΡΟΝΗ πορεία του στον χώρο των κοινωνικών επιστημών και της έρευνας
παρουσίασε σε ειδική εκδήλωση χθες το Εθνικό Κέντρο Κοινωνικών Ερευνών.

Το Κέντρο παρουσίασε τις πρόσφατες εκδόσεις του, καθώς και τη δραστηριότητα
των τριών ερευνητικών του ινστιτούτων: του Ινστιτούτου Κοινωνικής Πολιτικής,
του Ινστιτούτου Πολιτικής Κοινωνιολογίας και του Ινστιτούτου Αστικής και
Αγροτικής Κοινωνιολογίας.

Η εκδήλωση - παρουσίαση πραγματοποιήθηκε στο πλαίσιο του προγράμματος
«Ανοιχτές Θύρες», πρόγραμμα επιχορηγούμενο κατά 75% από την Ευρωπαϊκή Ένωση,
το οποίο δίνει στο κέντρο τη δυνατότητα γνωστοποίησης των αποτελεσμάτων από
τις έρευνες που κατά καιρούς διενεργεί.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N18</CAT>
<ED>
Κωδικός άρθρου: A16055N184</ED>
<ID>
ID:129555

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N18&aa=4</URL></REF>


Article

<CATEGORY>vin06</CATEGORY>

 <H2>Απεργία των εργαζομένων στο Δρομοκαΐτειο
</H2>
ΛΕΥΚΗ απεργία διαρκείας άρχισαν χθες οι εργαζόμενοι στο Δρομοκαΐτειο,
διαμαρτυρόμενοι για τις ελλείψεις που έχει το νοσοκομείο σε προσωπικό, καθώς
και για τον «αυταρχισμό και τη ρουσφετολογία της διοίκησής του».

Όπως αναφέρει σε ανακοίνωσή του ο Σύλλογος Εργαζομένων του νοσοκομείου, έως
τώρα έχουν καλυφθεί οι μισές μόνον οργανικές θέσεις, με επακόλουθο ­ μεταξύ
άλλων ­ το απόγευμα και το βράδυ κάθε νοσοκόμος ή νοσοκόμα που έχει υπηρεσία
να φροντίζει περισσότερους από 30 ασθενείς.

ΟΙ ΕΙΔΙΚΕΥΟΜΕΝΕΣ

Στάση εργασίας από τις 10 το πρωί έως τις 2 το μεσημέρι θα κάνουν την Πέμπτη 5
Φεβρουαρίου και την Παρασκευή 6 Φεβρουαρίου οι ειδικευόμενοι και οι νέοι
γιατροί Αθήνας και Πειραιά.

Οι γιατροί διαμαρτύρονται για μια εγκύκλιο του υπουργείου οικονομικών, που
ζητά να επιστραφεί η αποζημίωση που τους δόθηκε με τη μορφή του 13ου και 14ου
μισθού. Η επιστροφή πρέπει να γίνει είτε με περικοπή του μισθού τους, είτε με
απευθείας καταβολή χρημάτων από αυτούς.

ΟΙ ΦΑΡΜΑΚΟΠΟΙΟΙ

Σε 24ωρη απεργία την πρώτη μέρα που θα εφαρμοσθεί η λίστα φαρμάκων (την 1η
Απριλίου), αποφάσισε να προχωρήσει ο Πανελλήνιος Φαρμακευτικός Σύλλογος,
διαμαρτυρόμενος «για τη συνεχή υποβάθμιση της περίθαλψης». Επιπλέον, αποφάσισε
να αναστείλει από εκείνη την ημέρα τη χορήγηση φαρμάκων σε ασφαλισμένους
ταμείων που δεν πληρώνουν τις οφειλές τους προς τους φαρμακοποιούς, καθώς και
να καταθέσει μαζικές αγωγές κατά του Ελληνικού Δημοσίου και των ασφαλιστικών
ταμείων για τη μη καταβολή των οφειλών τους.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N18</CAT>
<ED>
Κωδικός άρθρου: A16055N185</ED>
<ID>
ID:129571

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N18&aa=5</URL></REF>


Article

<CATEGORY>vin06</CATEGORY>

 <H2>Συνέδριο
</H2>
ΕΠΙΣΤΗΜΟΝΙΚΟ συνέδριο με θέμα «Δομές και Σχέσεις Εξουσίας στη σημερινή Ελλάδα»
πραγματοποιείται στο Πάντειο Πανεπιστήμιο (25-28 Νοεμβρίου 1998).

Το συνέδριο οργανώνεται από το Ίδρυμα Σάκη Καράγιωργα και παράλληλα με την
ανακοίνωση της θεματογραφίας καλούνται οι ενδιαφερόμενοι ερευνητές να
υποβάλουν προτάσεις εισηγήσεων στη γραμματεία του συνεδρίου.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N18</CAT>
<ED>
Κωδικός άρθρου: A16055N186</ED>
<ID>
ID:129582

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N18&aa=6</URL></REF>


Article

<CATEGORY>vin06</CATEGORY>

 <H5>ΚΑΙ ΜΙΑ 50ΧΡΟΝΗ ΝΕΚΡΗ ΣΤΗ ΧΕΙΡΟΤΕΡΗ ΝΕΡΟΠΟΝΤΗ ΤΩΝ ΤΕΛΕΥΤΑΙΩΝ 80 ΕΤΩΝ ΣΤΗ ΛΕΣΒΟ
</H5><H2>Τα νερά «κατάπιαν» 2 μωρά
</H2>
Στη Λέσβο. Η χθεσινή μπόρα άφησε πίσω της, εκτός από τα τρία θύματα, τεράστιες
ζημιές στο ανατολικό μέρος του νησιού

Είδε τα εγγονάκια της να χάνονται στα νερά. Δεν μπόρεσε να κάνει το παραμικρό.
Ακόμη και αργότερα, όταν μεταφέρθηκε στο νοσοκομείο με ισχυρό σοκ, δεν
μπορούσε να καταλάβει πώς από τη μια στιγμή στην άλλη η 56χρονη Μυρσίνη
Σκαρλάτου έχασε τα πάντα.ΕΙΧΕ ξεκινήσει από το χωριό της, τον Μεσαγρό, μαζί με
μια φίλη της, την 50χρονη Όλγα Σαμαρά, να πάει τα παιδιά για τα καθιερωμένα
εμβόλια στη Μυτιλήνη. Στις 12 το μεσημέρι, ένα χιλιόμετρο έξω από την πόλη, τα
νερά παρέσυραν το ημιφορτηγό αυτοκίνητο, το οποίο έπεσε σε ένα παλιό νταμάρι.
Η ίδια βγήκε. Όμως δεν κατάφερε να προσφέρει καμιά βοήθεια στα εγγόνια της και
τη φίλη της. Η δυόμισι ετών Μαρία Φυντανίδου και ο μόλις πέντε μηνών
αβάπτιστος αδελφός της δεν άντεξαν, όπως και η Όλγα Σαμαρά. Όταν τα συνεργεία
ανέσυραν το αυτοκίνητο, κανείς από τους τρεις επιβάτες δεν ζούσε.

Ογδόντα χρόνια είχε να βρέξει έτσι στη Λέσβο. Η χθεσινή μπόρα άφησε πίσω της,
εκτός από τα τρία θύματα, τεράστιες ζημιές στο ανατολικό μέρος του νησιού.
Σπίτια, καταστήματα, δρόμοι, εργοστάσια, καλλιέργειες και κτηνοτροφικές
μονάδες καταστράφηκαν ολοσχερώς, ενώ από το μεσημέρι και μέχρι αργά χθες το
βράδυ ολόκληρο το νησί ήταν βυθισμένο στο σκοτάδι, αφού τα νερά ενός χειμάρρου
προκάλεσαν μεγάλες ζημιές στο εργοστάσιο της ΔΕΗ. Σύμφωνα με μαρτυρίες
κατοίκων το ύψος του νερού ξεπέρασε τα δύο μέτρα. Είναι χαρακτηριστικό ότι οι
υπάλληλοι της ΔΕΗ είδαν τα αυτοκίνητά τους να παρασύρονται από τα ορμητικά
νερά στη θάλασσα.

Τα χωριά Πάμφιλα, Παναγιούδα, Μόρια και Λουτρόπολη υπέστησαν, σύμφωνα με την
Πυροσβεστική και τη Νομαρχία, τις μεγαλύτερες ζημιές. Μάλιστα, πολλοί
κάτοικοι, όπως δήλωσε ο νομάρχης Αλέκος Μαθιέλης, πέρασαν τη νύχτα τους στην
εκκλησίες των χωριών ή σε φιλικά σπίτια. «Είχαμε να δούμε τέτοιο κακό από το
1920. Από το πρωί έριχνε ασταμάτητα χαλάζι και βροχή. Επτά ώρες ήταν αρκετές
για να φέρουν την καταστροφή. Όλοι οι δρόμοι είχαν μετατραπεί σε χειμάρρους.
Στο σπίτι μου το νερό έφτασε στο ταβάνι», λέει η κυρία Φλώρα Ζαφειρίου, 79
χρόνων, κάτοικος του χωριού Πάμφιλα. Η ίδια, για να σωθεί, πήγε στο σπίτι της
κόρης της, όπου πέρασε τη νύχτα.

ΟΙ ΚΑΤΟΛΙΣΘΗΣΕΙΣ

«Ευτυχώς, εμείς δεν θρηνήσαμε ανθρώπινες ζωές. Έχουμε, όμως, τεράστιες υλικές
ζημιές. Καταστράφηκε η Ένωση Γεωργικών Συνεταιρισμών. Μηχανήματα και σοδειές
πνίγηκαν στη λάσπη. Αιτία για όλα αυτά, οι μεγάλες κατολισθήσεις που προκάλεσε
η νεροποντή οι οποίες έφραξαν την πορεία των νερών προς τη θάλασσα», προσθέτει
η πρόεδρος της κοινότητας Πάμφιλα, κύρια Μαρούλα Ψήμα.

Σε όλα τα χωριά, όπως και στις συνοικίες της πόλης Αλυσίδες και Λαγκάδα, το
μεγαλύτερο μέρος των σπιτιών καλύφθηκαν από λάσπη. Στους εθνικούς δρόμους
Μυτιλήνης - Καλλονής και Μυτιλήνης - Μανταμάδου η βροχή προκάλεσε μεγάλες
κατολισθήσεις, με αποτέλεσμα να διακοπεί προσωρινά η κυκλοφορία.

Η βροχή άρχισε να πέφτει από τις πέντε το πρωί και σιγά σιγά δυνάμωνε. Στις 11
συνοδεύθηκε από χαλάζι, με αποτέλεσμα να κινητοποιηθούν όλες οι υπηρεσίες του
νησιού, χωρίς όμως να καταφέρουν να περιορίσουν το κακό. Η Νομαρχία έθεσε σε
εφαρμογή το σχέδιο «Ξενοκράτης», αν και ­ όπως είπε ο νομάρχης ­ η Λέσβος δεν
κηρύχθηκε σε κατάσταση έκτακτης ανάγκης, όπως ο ίδιος είχε ζητήσει.

Από το μεσημέρι άρχισε η συγκρότηση ειδικών συνεργείων, τα οποία από σήμερα το
πρωί ανέλαβαν την καταγραφή των ζημιών. Όμως, όλοι στη Μυτιλήνη θρηνούν τους
τρεις νεκρούς που άφησε πίσω της η ξαφνική θεομηνία. Στον Μέσαγρο οι κάτοικοι
δεν μπορούν να πιστέψουν την τραγωδία που βρήκε την οικογένεια Φυντανίδου.
Τραγική περίπτωση η μητέρα των παιδιών, η οποία εργάζονταν στο νοσοκομείο
Μυτιλήνης. Το μεσημέρι της πήγαν εκεί τα παιδιά της νεκρά.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N19</CAT>
<ED>
Κωδικός άρθρου: A16055N191</ED>
<ID>
ID:129445

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N19&aa=1</URL></REF>


Article

<CATEGORY>vin06</CATEGORY>

 <H2>Βρέθηκαν σώοι οι 5ορειβάτες </H2>
ΔΡΑΜΑ

ΣΩΟΙ βρέθηκαν χθες το μεσημέρι, ύστερα από περιπέτεια είκοσι τεσσάρων ωρών
μέσα στα χιόνια και την παγωνιά, οι πέντε ορειβάτες από τη Θεσσαλονίκη, που
είχαν χαθεί τα ίχνη τους λίγο μετά το μεσημέρι της Κυριακής, όταν ξεκίνησαν
για σκι και ορειβασία από το χιονοδρομικό κέντρο του Φαλακρού Δράμας.

Πρόκειται για τους Γιώργο Παπαγεωργόπουλο, 40 χρόνων, Θεόδωρο Πετρόπουλο, 38
χρόνων και Παύλο Τερκεμνλή, 32 χρόνων, επιχειρηματίες, τον καθηγητή Φυσικής
Κώστα Χειλά, 31 χρόνων και τον μαθηματικό Άρη Χρυσάφη, 30 χρόνων.

Οι πέντε φίλοι έφθασαν με δύο τζιπ στο Φαλακρό και τα άφησαν στο κέντρο. Γύρω
στις 12 το μεσημέρι της Κυριακής έφυγαν για την περιοχή «Χιονότρυπα», που
βρίσκεται σε υψόμετρο περίπου 2.230 μέτρων από τη Δράμα. Στον υπεύθυνο του
κέντρου και σε δύο άλλους είπαν πως θα επέστρεφαν στις 7 το απόγευμα. Όταν
άργησαν να γυρίσουν ειδοποιήθηκε η Αστυνομία Δράμας και αμέσως συγκροτήθηκαν
συνεργεία διάσωσης από δυνάμεις του Στρατού, της Αστυνομίας, της Λέσχης
Καταδρομέων Δράμας, της ΕΜΑΚ-2 Θεσσαλονίκης, τον Ορειβατικό Σύλλογο Καβάλας
και κατοίκους του ορεινού Βόλακα και άρχισε η αναζήτησή τους. Οι έρευνες
σταμάτησαν το βράδυ της Κυριακής και ξανάρχισαν χθες με το πρώτο φως της
μέρας. Τα μέλη των συνεργείων «όργωσαν» το βουνό, αλλά πουθενά δεν βρέθηκαν
ίχνη των πέντε χιονοδρόμων. Τελικά, γύρω στις 12.10 χθες το μεσημέρι, στο
ορεινό χωριό Πύργοι της Δράμας, οι λιγοστοί κάτοικοί του είδαν να έρχονται
πεζοπορώντας, φανερά εξαντλημένοι, οι αγνοούμενοι ορειβάτες.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N19</CAT>
<ED>
Κωδικός άρθρου: A16055N192</ED>
<ID>
ID:129491

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N19&aa=2</URL></REF>


Article

<CATEGORY>vin06</CATEGORY>

 <H2>Βόμβες σε δύο φαστ φουντ
</H2>
ΔΥΟ νέα τυφλά χτυπήματα, με αυτοσχέδιους εκρηκτικούς μηχανισμούς, που
τοποθέτησαν άγνωστοι αυτήν τη φορά σε καταστήματα της γνωστής αλυσίδας
εστιατορίων «Μακ Ντόναλντς», συγκλόνισαν τη νύχτα τις περιοχές του Χαλανδρίου
και των Βριλησσίων. 
Από τις ισχυρές εκρήξεις που σημειώθηκαν με διαφορά δέκα λεπτών προκλήθηκαν
υλικές ζημιές στα καταστήματα, έσπασαν τζάμια διαμερισμάτων αλλά, ευτυχώς, δεν
υπήρξαν θύματα. 
Οι περίοικοι πανικοβλήθηκαν και πολλοί πετάχτηκαν έξω από τα σπίτια τους για
να δουν τι συμβαίνει. 
Η πρώτη ισχυρή έκρηξη σημειώθηκε στις 03.46 μετά τα μεσάνυχτα στο κατάστημα
Μακ Ντόναλντς, που βρίσκεται επί της οδού Εθνικής Αντιστάσεως 36, στο Χαλάνδρι.

Αστυνομικές δυνάμεις έσπευσαν αμέσως στην περιοχή και ενώ απέκλειαν τους γύρω
δρόμους, μία νέα ισχυρή έκρηξη βόμβας συγκλόνισε στις 03.52 την περιοχή των
Βριλησσίων. Η έκρηξη, αυτήν τη φορά, σημειώθηκε στο εστιατόριο Μακ Ντόναλντς,
στη διασταύρωση της Λεωφόρου Πεντέλης με την οδό Υμηττού.

Οι δράστες είχαν τοποθετήσει τον αυτοσχέδιο εκρηκτικό μηχανισμό στην πλευρά
του καταστήματος που βρίσκεται επί της οδού Γράμμου.

Σύμφωνα με τα πρώτα στοιχεία, δεν προηγήθηκαν προειδοποιητικά τηλεφωνήματα για
τα δύο χτυπήματα.

Στους τόπους των εκρήξεων μετέβησαν άνδρες της Αντιτρομοκρατικής Υπηρεσίας και
του ΤΕΕΜ, οι οποίοι, μέχρι τις πρωινές ώρες ερευνούσαν για υπολείμματα των
εκρηκτικών μηχανισμών προκειμένου να διαπιστώσουν το είδος τους και να
εξακριβώσουν εάν παρόμοιοι έχουν χρησιμοποιηθεί και σε άλλες επιθέσεις.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N19</CAT>
<ED>
Κωδικός άρθρου: A16055N193</ED>
<ID>
ID:129528

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N19&aa=3</URL></REF>


Article

<CATEGORY>vin06</CATEGORY>

 <H5>ΜΕΤΑΦΕΡΕΙ ΚΑΘΕ ΦΟΡΑ ΕΝΑ ΜΙΚΡΟ ΧΩΡΙΟ ­ 400 ΑΝΘΡΩΠΟΥΣ
</H5><H5>24 ώρες για να κουρδιστεί το βιολογικό του ρολόι
</H5><H2>ΑΛΚΗΣ ΧΡΙΣΤΟΔΟΥΛΟΥ
</H2><H2>Μαγικό ταξίδι στα σύννεφα
</H2>
<AUTHOR>ΑΡΕΤΗ ΑΘΑΝΑΣΙΟΥ</AUTHOR>

Ανεπανάληπτη η στιγμή όταν συναντάς την ανατολή καλοκαίρι, πάνω από τον Ατλαντικό

Έχει απογειώσεις και προσγειώσεις, αεροδιαδρόμους και αιφνίδια καιρικά
φαινόμενα, τυποποιημένες κινήσεις αλλά και απρόοπτα το 24ωρό του. Είναι τόσες
οι ομοιότητες, αλλά και οι διαφορές στις πτήσεις του ώστε το 24ωρό του να
είναι «εξίσου προβλέψιμο όσο και... απρόβλεπτο». Όπως και να 'χει, ποτέ δεν
είναι ίδιο «αφού καμία πτήση δεν είναι πανομοιότυπη κάποιας προηγούμενης ή
επόμενης».ΤΟΝ ΞΕΚΟΥΡΑΖΕΙ το ταξίδι στα σύννεφα ­ έχει εναλλαγές, έχει
εκπλήξεις. Είναι ευλογία, το ομολογεί, να πετάς σούρουπο πάνω από το Αιγαίο
και να έχει μπουνάτσα. Και ανεπανάληπτη η στιγμή όταν «συναντάς» την ανατολή,
καλοκαίρι πάνω από τον Ατλαντικό ­ κάπου στις ακτές της Ευρώπης ­ και χειμώνα
κάπου ανάμεσα σε Γαλλία και Ιταλία. Αθεράπευτα ρομαντικός αλλά πραγματιστής, ο
κυβερνήτης της Ολυμπιακής Αεροπορίας Άλκης Χριστοδούλου ξέρει να συνδυάζει την
ασφάλεια με την μαγεία. Ένα ταξίδι με Μπόινγκ 747 είναι τελευταίως η ζωή του.
Από και προς Νέα Υόρκη, Καναδά ή Αυστραλία. Μεταφέροντας κάθε φορά «ένα μικρό
χωριό. Τετρακόσιους ανθρώπους! Αλλά και ό,τι πολυτιμότερο έχει ένας άνθρωπος:
την δική του ζωή...».

Η συμμετοχή στον ενδεχόμενο κίνδυνο είναι που κάνει το 24ωρό του τόσο
διαφορετικό από αυτό ενός άλλου επαγγελματία. Αλλά ο κίνδυνος είναι και το
μόνο που δεν επιτρέπει στον εαυτό του να σκέπτεται. Γιατί τον κίνδυνο ζωής
πρέπει να τον προβλέπεις ή να τον εξουδετερώνεις πριν καν γίνει ορατός...

Η πτήση για Νέα Υόρκη ξεκινά για τον Άλκη Χριστοδούλου από το... προηγούμενο
βράδυ. Πάρα πολλά εξαρτώνται από την προετοιμασία. Από απλές ανθρώπινες
κινήσεις: «Αν έχεις κοιμηθεί καλά, αν έχεις πιει αλκοόλ, αν έχεις πάρει κάποιο
φάρμακο που επηρεάζει το νευρικό σύστημα, αν είσαι ήρεμος, αν έχεις διαύγεια...».

Όλα πρέπει να έχουν εξελιχθεί στην καλύτερή τους εκδοχή. Γι' αυτό και το
προηγούμενο βράδυ «είναι για έναν χειριστή αεροπλάνου κάτι σαν... απόσυρση σε
ξενοδοχείο. Το άλλοθι της άγνοιας δεν επιτρέπεται. Οι υποχρεώσεις που
απορρέουν από την άδεια πτητικής ικανότητας, είναι συγκεκριμένες...».

Τα πιθανά προβλήματα κάποιου εκ των τεσσάρων παιδιών του δεν θα απασχολήσουν
την βραδιά της προετοιμασίας. Ο Αλέξανδρος και ο Πάρις είναι μεγάλοι πια,
ξέρουν τους κανόνες. Αλλά και τα μικρότερα, η Άρτεμις και ο Ιάσονας, «θα πάνε
νωρίτερα για... ύπνο, να αποσυρθώ και εγώ με ηρεμία στα ιδιαίτερά μου». Όσο
για την σύντροφό μου, την Μαρία, γνωρίζει ακόμη καλύτερα «τι σημαίνει μια
δεκάωρη πτήση και όσες δυσκολίες κι αν έχει με την διδασκαλία των Μαθηματικών
της επομένης, θα συνδιαλαγεί με τον... εαυτό της!».

Το κακό με τον Άλκη Χριστοδούλου είναι «που από τα φοιτητικά χρόνια στη
Μαθηματική Σχολή και αργότερα από τα χρόνια της εκπαίδευσής μου στην Οξφόρδη,
έχω το κουσούρι να μη μπορώ να κοιμηθώ νωρίς. Παλεύω, λοιπόν, με τα μαξιλάρια
μου μέχρι να αποκοιμηθώ...».

Αφουγκράζεται το πρωί του θορύβους των παιδιών που ετοιμάζονται για το
σχολείο, αλλά από το κρεβάτι θα σηκωθεί γύρω στις 8.30 «που το μελίσσι έχει...
αποχωρήσει». Το πρωινό του, περιλαμβάνει σκέτο καφέ και... ειδήσεις. Για τον
καιρό που θα συναντήσει έχει ενημερωθεί αποβραδίς μέσω Ίντερνετ. Έτσι, λίγο
πολύ ξέρει τι θα συναντήσει στα σύννεφα...

ΑΠΟΓΕΙΩΣΗ

Δέκα παρά, είναι στον δρόμο για το αεροδρόμιο, αφού «έχω να διανύσω και τις
συμπληγάδες του Μετρό στη Μεσογείων! Αν οι συνθήκες είναι ευοίωνες, φθάνω σε
μία... ώρα στο αεροδρόμιο».

Θα παραδώσει τις αποσκευές και θα παρουσιασθεί στον χώρο πληρωμάτων.
Ακολουθούν άκρως επιβεβλημένες κινήσεις και ενημερώσεις σε συνεργασία με την
επιμελητεία πτήσεων, τον προϊστάμενο καμπίνας και το υπόλοιπο πλήρωμα. Θα
υπολογισθούν όλοι οι παράμετροι πτήσης, θα σχεδιασθούν το δρομολόγιο και οι
αεροδιάδρομοι, θα αποφασισθούν τα καύσιμα του Μπόιγκ και μισή ώρα πριν από την
εκκίνηση του αεροσκάφους θα βρίσκεται στη θέση του. Στον θάλαμο διακυβέρνησης.

Για ένα ακόμη ταξίδι: «Στην διάρκεια του τελικού ελέγχου γίνεται και η
επιβίβαση των επιβατών. Ποτέ μια πτήση δεν εξελίσσεται όπως η προηγούμενη. Οι
καιρικές συνθήκες δεν είναι ποτέ όμοιες, όπως και το βάρος του αεροσκάφους.
Ακόμη και οι άνθρωποι που είναι δίπλα σου, δεν είναι πάντα οι ίδιοι και έχεις
πάντα να κάνεις με διαφορετικές ψυχοσυνθέσεις.

Στη φάση της απογείωσης χρειάζεσαι την μεγαλύτερή σου διαύγεια και όλες τις
αισθήσεις σου στη μάξιμουμ απόδοση!».

ΑΓΡΑΝΑΠΑΥΣΗ...

Και ξαφνικά βρίσκεται στον αέρα. Λίγο πάνω από την Κόρινθο, μόλις το
αεροσκάφος ξεφεύγει από την τερματική περιοχή του αεροδρομίου, αρχίζει η
διαδικασία της ... αγρανάπαυσης: «Τότε μπαίνεις σε έναν άλλο ρυθμό, αφού έχει
αναλάβει ο αυτόματος πιλότος και εσύ απλώς ελέγχεις και τον τροφοδοτείς με νέα
στοιχεία. Παραγγέλνεις, λοιπόν, καφέ και παρακολουθείς την ναυτιλία του
αεροσκάφους, ενημερώνοντας τα κέντρα των περιοχών πάνω από τις οποίες πετάς. Η
πτήση αποκτά και πάλι ενδιαφέρον όταν αλλάζει από το κοντρόλ κάποια
προσχεδιασμένη διαδρομή. Επεμβαίνεις περισσότερο αν στο ζητήσουν ή αν
παρουσιασθεί κάποια βλάβη...».

ΕΝΑΛΛΑΓΕΣ

Οκτώμισι με δέκα ώρες είναι η πτήση Αθήνας - Νέας Υόρκης. Οι εναλλαγές τού
«ουράνιου τοπίου, του φωτός και των χρωμάτων σού χαρίζουν ανεπανάληπτες
εικόνες. Το ταξίδι στα σύννεφα είναι πάντα μαγικό. Και ποτέ ίδιο...». Η
προετοιμασία για την κάθοδο στο αεροδρόμιο της Νέας Υόρκης απαιτεί και πάλι
εγρήγορση και όλες τις αισθήσεις σε επιφυλακή: «Μπορεί να χρειασθεί να πετάς
μισή ώρα πάνω από την ευρύτερη περιοχή της Νέας Υόρκης μέχρι να πάρεις εντολή
καθόδου. Βλέπετε, έχουμε πια μεγάλη κίνηση και στους αεροδιαδρόμους! Αρχίζει
κάποια στιγμή η κλειστή διαδικασία καθόδου και προσγειωνόμαστε σε ένα από τα
πλέον πολυσύχναστα αεροδρόμια του κόσμου...».

Προσγειώνεται κυριολεκτικά όταν πατά τα πόδια του στο έδαφος, αφού «η
γραφειοκρατία και η τυπικότητα των αρχών του αεροδρομίου είναι απίστευτη. Αφού
υποστούμε όλα τα σχετικά τσεκαρίσματα θα βρεθούμε μέσα σε ένα λεωφορείο με
προορισμό την πόλη της Νέας Υόρκης σε μία ώρα τέτοιας αιχμής που η δική μας Λ.
Κηφισίας φαντάζει μάλλον... άδεια. Κάποια στιγμή, γύρω στις 11 ώρα Ελλάδας, θα
φθάσουμε και στο ξενοδοχείο...».

ΣΑΓΗΝΗ

Δεν είναι μια πόλη που αφήνει αδιάφορο τον Άλκη Χριστοδούλου η Νέα Υόρκη:
«Είναι μια πόλη που σε σαγηνεύει, όσο δύσκολος άνθρωπος κι αν είσαι. Έχει
σίγουρα κάτι για να σε δελεάσει. Μια καλή θεατρική παράσταση, ένα μουσείο, μια
έκθεση, φοβερές γκαλερί. Είναι αδύνατον να πλήξεις στη Νέα Υόρκη...».

Δύο 24ωρα αργότερα, η πτήση της επιστροφής ξεκινάει από Ν. Υόρκη για Αθήνα,
απόγευμα προς βράδυ. Όλα είναι διαφορετικά. Ένα άλλο 24ωρο αρχίζει. Και μια
ακόμη ανατολή ηλίου πάνω από τον Ατλαντικό ή κάπου ανάμεσα στην Γαλλία και την
Ιταλία, «κάτι θα έχει πάλι να σου δώσει...».

ΔΕΝ ΦΟΡΑ στολή ούτε καπέλο ή γραβάτα όταν το 24ωρό του δεν περιλαμβάνει πτήση.
Νιώθει τόσο άνετα με μπλου τζιν ή φόρμα τις ημέρες που χουζουρεύει στο σπίτι.
Τις ώρες που τα παιδιά λείπουν, μένει λίγο περισσότερο στο κρεβάτι, ακούει
ειδήσεις, χώνεται στις σελίδες ενός βιβλίου. Μια βόλτα και ουζάκι με φίλους
στη θάλασσα είναι από τις καλύτερες επιλογές του: «Το 24ωρο που ακολουθεί μετά
την επιστροφή από Ν. Υόρκη, είναι το 24ωρο της... αποκατάστασης του βιολογικού
σου ρυθμού. Είναι τέτοιες οι διαφορές στην ώρα, που θέλει χρόνο να
ξανακουρδίσεις το βιολογικό σου ρολόι. Όταν επιστρέφεις βέβαια από ταξίδι στην
Αυστραλία, που κρατάει 13 ημέρες με τους ενδιάμεσους σταθμούς, την παραμονή
και την επιστροφή, απαιτούνται πέντε τουλάχιστον 24ωρα για να επανέλθεις σε
φυσιολογικούς ρυθμούς!».

Τα απογεύματα, βέβαια, αναλαμβάνει όσα κάνει μόνη της η Μαρία τα 24ωρα που
εκείνος λείπει: «Την μεταφορά των παιδιών από και προς κολυμβητήρια,
φροντιστήρια, γήπεδα, χοροδιδασκαλεία... Πρέπει κάποιος να την ξαλαφρώσει και εκείνη...».

Το ψάρεμα αλλά και ο κήπος, ανήκουν στις αδυναμίες του. Καλλιεργεί
τριανταφυλλιές, διάφορα καλλωπιστικά, οπωροφόρα και... γκαζόν. Ένα ιστορικό ή
φιλοσοφικό βιβλίο είναι μία δελεαστική ανάπαυλα. Αυτή την περίοδο «ταξιδεύει»
στην Αρχαία Ελλάδα: «Όταν απουσιάζει το μελίσσι, ησυχαστήριο είναι όλο το
σπίτι. Διαβάζω όπου βρίσκομαι! Η βουή των παιδιών, κάποιες στιγμές μπορεί να
είναι εκνευριστική και κάποιες άλλες θεόσταλτη!».

Δεν σκέπτεται τους ανθρώπους του όταν βρίσκεται στον αέρα. Ίσως, λέει, δεν
κινδύνευσε ποτέ τόσο «ώστε να έρθουν αυτομάτως οι εικόνες τους στο μυαλό μου.
Στον αέρα, πρέπει να είσαι απόλυτα ψύχραιμος...».

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N20</CAT>
<ED>
Κωδικός άρθρου: A16055N201</ED>
<ID>
ID:129446

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N20&aa=1</URL></REF>


Article

<CATEGORY>vin07</CATEGORY>

 <H5>ΑΠΟΔΕΚΤΗ ΓΙΝΕΤΑΙ Η ΙΔΕΑ ΚΛΩΝΟΠΟΙΗΣΗΣ ΕΜΒΡΥΩΝ ΓΙΑ ΙΑΤΡΙΚΟΥΣ ΣΚΟΠΟΥΣ
</H5><H5>Σπάνε σιγά - σιγά τα ταμπού
</H5><H2>Ανθρώπινοι κλώνοι
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Ταυτόσημα παιδιά. Η προοπτική αυτή ­ με στόχο την αντιμετώπιση σοβαρών
ασθενειών ­ δεν αντιμετωπίζεται πλέον από την επιστημονική κοινότητα με τρόμο

Τα πράγματα φαίνεται να πηγαίνουν αντίστροφα. Ενώ διατυπώνονται επιφυλάξεις
για την αξιοπιστία του πειράματος που οδήγησε στην «Ντόλι», στα παρασκήνια
αρχίζει να γίνεται αποδεκτή η ιδέα της κλωνοποίησης ανθρωπίνων εμβρύων. Για
θεραπευτικούς σκοπούς, προς το παρόν...

ΚΙ ΑΝ η Ντόλι δεν ήταν κλώνος της «μητέρας» της; Ένα χρόνο σχεδόν μετά το
πείραμα των Σκωτσέζων επιστημόνων που προκάλεσε σοκ σε όλο τον κόσμο, δύο
επιστήμονες θέτουν το ερώτημα αυτό με τη μορφή επιστολής που δημοσιεύτηκε την
περασμένη Παρασκευή στην επιθεώρηση «Science». Ο Νόρτον Ζίντερ από το
Πανεπιστήμιο Ροκφέλερ και ο Βιτόριο Σγκαραμέλα από το Πανεπιστήμιο της
Καλαβρίας δεν αμφισβητούν ότι η Ντόλι ήταν κλώνος. Προήλθε όμως πράγματι από
ενήλικο έμβρυο; Ποιος μας λέει ότι η καλλιέργεια των κυττάρων δεν «μολύνθηκε»
από ένα κύτταρο του εμβρύου που έφερε η εγκυμονούσα προβατίνα; Και γιατί τα
τεστ που αποδεικνύουν τη γενετική ταυτότητα «μάνας» και «κόρης» δεν έγιναν ποτέ;

Τα ερωτήματα είναι ουσιώδη, αφού κλώνους από κύτταρα εμβρύων οι επιστήμονες
γνωρίζουν να αποσπούν εδώ και 20 χρόνια. Οι δύο βιολόγοι υποστηρίζουν ότι η
γέννηση της Ντόλι ενδέχεται να ήταν ατύχημα. Και ο «πατέρας» του προβάτου Ίαν
Ουίλμετ αναγνωρίζει ότι πρέπει να γίνουν κι άλλα τεστ για να αποδείξει την
αξία του πειράματός του.

«ΜΗΝ ΤΟ ΠΑΡΑΚΑΝΟΥΝ»

Και ενώ έχει ξεσπάσει αυτή η διαμάχη γύρω από την ταυτότητα και τις συνθήκες
γέννησης της Ντόλι, ενδιαφέρουσες εξελίξεις σημειώνονται στον άλλο τομέα της
κλωνοποίησης: αυτόν που αφορά τους ανθρώπους. Όπως έγραψε σε πρόσφατο
πρωτοσέλιδο άρθρο της η «Ιντιπέντεντ», το μήνυμα που έχει σταλεί σε βρετανικά
εργαστήρια είναι ότι μπορούν να προχωρήσουν σε κλωνοποίηση ανθρωπίνων εμβρύων
­ δεν θα πρέπει όμως να το «παρακάνουν»...

Η «θεραπευτική» κλωνοποίηση, που αποσκοπεί στην παραγωγή ανθρωπίνων οστών ή
άλλων οργάνων για τα θύματα σοβαρών ατυχημάτων ή ασθενειών, επιτρέπεται με
βάση το Νομοθετικό Διάταγμα του 1990 για τη Γονιμοποίηση και την Εμβρυολογία.
Ο νόμος αυτός δίνει άδεια για έρευνες σε ανθρώπινα έμβρυα ηλικίας μέχρι 14 ημερών.

Σύμφωνα με τη Ρουθ Ντιτς, επικεφαλής της Υπηρεσίας Γονιμοποίησης και
Εμβρυολογίας, έχει ιδιαίτερη σημασία να γίνεται διάκριση ανάμεσα στη
«θεραπευτική» κλωνοποίηση και την «αναπαραγωγική» κλωνοποίηση ­ μια μέθοδο
δηλαδή με μοναδικό στόχο την παραγωγή παιδιών που είναι αντίγραφα ζώντων
ανθρώπων. Η Βρετανή αξιωματούχος τόνισε ότι μέχρι στιγμής κανείς δεν έχει
ζητήσει άδεια για να προχωρήσει σε κλωνοποίηση ανθρωπίνων εμβρύων ­ για να
προσθέσει όμως ότι η Υπηρεσία δεν θα απορρίψει σχετικές αιτήσεις εφόσον
εκπληρούν ορισμένα κριτήρια.

ΣΥΝΤΟΜΑ «ΥΠΟΜΝΗΜΑ»

Η δήλωση αυτή, που ερμηνεύεται ως πρώτο βήμα για τη νομιμοποίηση κάποιας
μορφής κλωνοποίησης ανθρώπων, συνοδεύτηκε από την ανακοίνωση της Επιτροπής για
τη Γενετική ότι θα δώσει σύντομα στη δημοσιότητα ένα «υπόμνημα» για το θέμα αυτό.

«Πιστεύω ότι αυτή η συζήτηση είναι ωφέλιμη και δεν γίνεται σε καμιά άλλη χώρα:
εκεί, ο κόσμος ζητάει απλώς την απαγόρευση κάθε πειράματος που έχει σχέση με
την κλωνοποίηση ανθρώπων», παρατηρεί από την πλευρά της η Σάντρα Τόμας,
διευθύντρια του ανεξάρτητου Συμβουλίου για τη Βιοηθική.

ΝΑ ΛΟΙΠΟΝ που, παρά τις αποφάσεις της Ευρωπαϊκής Ένωσης και των Ηνωμένων
Πολιτειών, η κλωνοποίηση ανθρώπων παύει σιγά-σιγά να είναι ταμπού. Η αλήθεια
είναι ότι το μήνυμα είχε σταλεί ήδη από τα μέσα Ιανουαρίου από μια ιατρική
επιθεώρηση με το κύρος του «Lancet». Η μόνη ενθαρρυντική πρωτοβουλία γύρω από
το θέμα αυτό ­ έγραφε το περιοδικό σε κύριο άρθρο του στις 17 Ιανουαρίου ­
έχει ληφθεί από τη Βρετανία η οποία, αντί να καταδικάζει και να αφορίζει,
αποφάσισε να ανοίξει τη συζήτηση και να μετρήσει τις αντιδράσεις της κοινής
γνώμης. «Σε ένα κλίμα απαγορεύσεων και υστερίας που δημιουργεί η κακή
πληροφόρηση, η σώφρων αυτή προσέγγιση ξεχωρίζει», τόνιζε το «Lancet».

Η ιατρική επιθεώρηση έλαβε λοιπόν θέση: τα επιστημονικά και ιατρικά οφέλη από
την κλωνοποίηση ανθρώπων είναι μεγαλύτερα από τους ηθικούς κινδύνους που
εμπεριέχει. Ο Ρίτσαρντ Σιντ, ο Αμερικανός γιατρός που ανακοίνωσε την πρόθεσή
του να ανοίξει μια κλινική κλωνοποίησης ανθρώπων για αναπαραγωγικούς σκοπούς,
επιτελεί χειρίστη υπηρεσία αφού πολώνει τη συζήτηση. Το θέμα είναι μείζον και
δεν πρέπει να αντιμετωπίζεται με βιασύνη. Όπως σημείωνε άλλωστε πρόσφατα ένας
Βρετανός γιατρός: «Αν έλθει ένας ασθενής μου που πεθαίνει από καρκίνο και μου
ζητήσει να τον κλωνοποιήσω για να χρησιμοποιήσει τον μυελό των οστών του
αντιγράφου του και να σώσει τη ζωή του, κι εγώ διαθέτω αυτή την τεχνολογία,
πώς θα μπορούσα να του αρνηθώ;».

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N41</CAT>
<ED>
Κωδικός άρθρου: A16055N411</ED>
<ID>
ID:129435

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N41&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Η νύχτα των Ιμίων
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

ΑΝ ΠΑΡΑΚΟΛΟΥΘΗΣΕΙ κανείς τι έχει δηλώσει κατά καιρούς ο πρώην Αρχηγός ΓΕΕΘΑ
Χρ. Λυμπέρης θα καταλήξει στα εξής συμπεράσματα για τη νύχτα των Ιμίων:

Πρώτον, ότι αν και οι ελληνικές Ένοπλες Δυνάμεις είχαν αναπτυχθεί κατά τέτοιο
τρόπο, ώστε να έχουν το τακτικό πλεονέκτημα σε μια ενδεχόμενη σύγκρουση με την
Τουρκία, η κυβέρνηση δεν συμφώνησε με την πρόταση Λυμπέρη: «Η Ελλάδα να
χτυπήσει πρώτη». («Πελοπόννησος», 19.1.98).

Δεύτερον, ότι από πολύ νωρίς τη νύχτα της κρίσης η πολιτική ηγεσία είχε πάρει
την απόφαση να μη συγκρουστεί με την Τουρκία, αλλά να διαπραγματευθεί. (Βιβλίο
του Αρχηγού ΓΕΕΘΑ).

Τρίτον, ότι ο κ. Πάγκαλος ήθελε «να πάρει την ελληνική σημαία ο αέρας» για να
τελειώσει μια ώρα αρχύτερα η κρίση. (Δηλώσεις του Αρχηγού ΓΕΕΘΑ στο Mega).

Τέταρτον, ότι δεν φυλασσόταν η μικρή Ίμια επειδή ο υπουργός Άμυνας Γ. Αρσένης
είχε δώσει εντολή στον Αρχηγό ΓΕΕΘΑ να υπάρχουν αγήματα μόνο σε όσες
βραχονησίδες υπήρχε ελληνική σημαία. (Χθεσινές δηλώσεις κ. Λυμπέρη).

Με άλλα λόγια, ο κ. Λυμπέρης θεωρεί ότι για το «φιάσκο» της απόβασης των
Τούρκων στα Ίμια φταίνε κυρίως όλοι οι άλλοι εκτός από τον τότε καθ' ύλην
αρμόδιο Αρχηγό ΓΓΕΘΑ.

Στο μοναδικό πράγμα στο οποίο έχει δίκιο ο κ. Λυμπέρης είναι ότι εάν η Ελλάδα
πήγαινε για ένα γενικευμένο πόλεμο με την Τουρκία, τότε πράγματι η κατάληψη
μιας βραχονησίδας ήταν κάτι ασήμαντο.

Ωστόσο, ο γενικευμένος πόλεμος με την Τουρκία είναι σαφές ότι δεν αποτελούσε
στόχο της κυβέρνησης Σημίτη (ή οποιασδήποτε άλλης μεταπολεμικής κυβέρνησης).
Γι' αυτό και η πολιτική ηγεσία έψαχνε τρόπους για την αποκλιμάκωση της κρίσης
και όχι για τη σύγκρουση.

Κι είναι εντυπωσιακό πώς ένας έμπειρος αξιωματικός του βεληνεκούς του κ.
Λυμπέρη δεν κατάφερε να το αντιληφθεί τη νύχτα της κρίσης.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N41</CAT>
<ED>
Κωδικός άρθρου: A16055N412</ED>
<ID>
ID:129521

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N41&aa=2</URL></REF>


Article

<CATEGORY>vin07</CATEGORY>

 <H5>ΜΕ ΑΔΕΙΑ ΤΗΣ ΚΥΒΕΡΝΗΣΗΣ Η «ΘΕΡΑΠΕΙΑ ΝΤΙ ΜΠΕΛΑ»
</H5><H5>Αντιφατικά σχόλια σε άλλες χώρες
</H5><H2>Δοκιμάζεται στην Ιταλία νέα αντικαρκινική αγωγή
</H2>
Ντι Μπέλα. Η επιμονή του έκανε το υπουργείο Υγείας να λυγίσει

Η «θεραπεία Ντι Μπέλα» κατά του καρκίνου είναι από χθες νόμιμη στην Ιταλία και
εφαρμόζεται ήδη με άδεια της κυβέρνησης που τελικά απέσυρε τις έως τώρα
επιφυλάξεις της.

Ο ΚΑΘΗΓΗΤΗΣ Λουίτζι Ντι Μπέλα, που είναι σήμερα το πιο συζητημένο πρόσωπο στην
Ιταλία, εφαρμόζει από χρόνια σε πολλούς ασθενείς, με ενεργό καρκίνο, αγωγή με
βάση τη σωμοστατίνη, μία ορμόνη με την οποία γίνονται τελευταία εκτενείς
έρευνες και στις ΗΠΑ. Κατά τον Ντι Μπέλα και σύμφωνα με αφηγήσεις δεκάδων
ασθενών του, η θεραπεία του προκαλεί συρρίκνωση των κακοήθων όγκων χωρίς να
καταστρέφει υγιή κύτταρα, όπως η χημειοθεραπεία και χωρίς οποιαδήποτε παρενέργεια.

ΣΕ 2.600 ΑΣΘΕΝΕΙΣ

Οι ατέλειωτες ουρές ασθενών στο ιατρείο του Ντι Μπέλα είχαν γίνει αφορμή να
δεχθεί κριτική από άλλους επιστήμονες ως «τσαρλατάνος», αλλά η βελτίωση της
υγείας πολλών ασθενών του ήταν γεγονός.

Ο Ντι Μπέλα, όμως, έμελλε να έλθει σε σύγκρουση και με το υπουργείο Υγείας,
αλλά και με βιομηχανίες φαρμάκων, ιδίως αφ' ότου ο Ντι Μπέλα δήλωσε ότι
επιθυμούσε το φάρμακο και η αγωγή να παρέχονται δωρεάν στους ασθενείς.

Τελικά, υπό την πίεση των μέσων ενημέρωσης και των ασθενών που επιθυμούσαν να
δεχθούν τη θεραπεία και να γίνουν, ουσιαστικά, πειραματόζωα, το υπουργείο
δέχθηκε προχθές να επισημοποιήσει τους πειραματισμούς, που ξεκινούν στο
Στρατιωτικό Ινστιτούτο της Φλωρεντίας. Θα πάρουν μέρος αρχικά 2.600 ασθενείς,
οι οποίοι θα επιλεγούν με κομπιούτερ έτσι ώστε να γίνει κατανομή της θεραπείας
που θα ακολουθηθεί Το φάρμακο θα έχει τη σύσταση που έχει ορίσει ο Ντι Μπέλα
και θα παρασκευάζεται στο Ινστιτούτο της Φλωρεντίας, όπου θα ξεκινήσουν στα
μέσα Φεβρουαρίου και οι συστηματικές εξετάσεις της μεθόδου.

ΠΕΙΡΑΜΑΤΑ 3 ΜΗΝΩΝ

Η επιλογή των ασθενών, όπως διευκρινίζουν οι υπεύθυνοι του πειράματος, θα
γίνει κυρίως μεταξύ ατόμων που πάσχουν από καρκίνο πολύ βαριάς μορφής και
στους οποίους τα άλλα φάρμακα έχουν αποδειχθεί ανεπαρκή ή μάταια.

Ταυτόχρονα, όμως, ο πειραματικός έλεγχος του φαρμάκου, το οποίο περιλαμβάνει
και μελανίνη, βιταμίνες και άλλες ουσίες, θα πραγματοποιηθεί σε ευρύ φάσμα
κατηγοριών ασθενών: η «σωμοστατίνη» ή σωματοστατίνη θα χορηγείται σε
ξεχωριστές ομάδες κατά ηλικίες, κατά τη μορφή της νόσου και κατά το στάδιο.

Η πρώτη φάση προβλέπεται να διαρκέσει γύρω στους τρεις μήνες, οπότε και θα
ανακοινωθούν τα αποτελέσματα με βάση τις εκτιμήσεις των ερευνητών με τη
βοήθεια και κομπιούτερ.

Το χαρακτηριστικό του φαρμάκου τού Ντι Μπέλα είναι ότι, με μικρές παραλλαγές
στη δοσολογία των συστατικών του, είναι κατά βάση το ίδιο για όλες τις
περιπτώσεις καρκίνου.

Η «ΚΟΥΡΑ Ντι Μπέλα» μελετάται τώρα και σε άλλες χώρες, όπου όμως επίσης τα
σχόλια είναι αντιφατικά. Παρ' όλο που η γενική εντύπωση είναι ότι όντως μπορεί
να βελτιώσει την κατάσταση πολλών ασθενών, οι περισσότεροι γιατροί συνιστούν
στους πελάτες τους να μην εγκαταλείψουν τα «κλασικά» φάρμακα.

Στην Ιταλία, η συγκίνηση στην κοινή γνώμη εκφράζεται μέσω του Τύπου. Κάθε νέα
ανακοίνωση του καθηγητή ή του υπουργείου Υγείας γίνεται πρωτοσέλιδο και οι
εφημερίδες επιφυλάσσουν εξαιρετικά θερμή μεταχείριση στον γηραιό επιστήμονα.
Ακόμη κι αν αυτό δεν είναι το «τελικό» φάρμακο, υποστηρίζουν πολλοί, φαίνεται
πάντως να αποτελεί σημαντικό βήμα στην καταπολέμηση μιας από τις πιο δύσκολες νόσους.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N42</CAT>
<ED>
Κωδικός άρθρου: A16055N421</ED>
<ID>
ID:129436

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N42&aa=1</URL></REF>


Article

<CATEGORY>vin07</CATEGORY>

 <H2>Νέες διαπραγματεύσεις για τους όρους διέλευσης του ρωσικού αερίου
</H2>
ΕΛΠΙΔΕΣ για μια νέα αρχή στις διαπραγματεύσεις που αφορούν τους όρους
προμήθειας ρωσικού αερίου στη Βουλγαρία και τη διεύρυνση του δικτύου για
διέλευση τράνζιτ του αερίου προς την Ελλάδα και άλλες βαλκανικές χώρες
δημιούργησε η πρόσφατη συνάντηση του Βούλγαρου προέδρου Πέταρ Στογιάνοφ και
του Ρώσου πρωθυπουργού Βίκτορ Τσερνομίρντιν στο Νταβός της Ελβετίας.

Σύμφωνα με πληροφορίες του βουλγαρικού Τύπου, ο κ. Στογιάνοφ κατάφερε «να
σπάσει τον πάγο» με το Κρεμλίνο, με την πρόταση Σόφια και Μόσχα να ξαναρχίσουν
από «λευκή σελίδα» νέο γύρο διαπραγματεύσεων.

Στο πλαίσιο αυτό, ο αντιπρόεδρος της βουλγαρικής κυβέρνησης Εβγκένι
Μπακαρτζίεφ αναμένεται να αναχωρήσει στις επόμενες μέρες για τη Μόσχα, για την
προετοιμασία νέας διμερούς συμφωνίας για το αέριο.

«Θέλουμε σταθερή και μακρόχρονη συμφωνία και όχι προσωρινή λύση», δήλωσε από
την πλευρά του ο πρωθυπουργός Κοστόφ.

Έντονο ενδιαφέρον για το «παιχνίδι του αερίου» εξεδήλωσε η πολυεθνική Shell, η
παρουσία της οποίας στη βουλγαρική αγορά καυσίμων είναι όλο και πιο αισθητή τα
τελευταία χρόνια. Με υπογραφή «επιστολής επί των προθέσεων» για στενή
συνεργασία στη διεύρυνση των δικτύων μεταφοράς του αερίου από το Βορρά προς
τις χώρες των Βαλκανίων και από τη Μέση Ασία προς την Ευρώπη μέσω Βουλγαρίας,
ολοκληρώθηκαν οι διαπραγματεύσεις κλιμακίου της αγγλοολλανδικής εταιρείας με
την ηγεσία της Επιτροπής Ενέργειας της Βουλγαρίας στη Σόφια, όπως ανακοίνωσε ο
πρόεδρος της Κυβερνητικής Επιτροπής Ιβάν Σιλιάσκι.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N42</CAT>
<ED>
Κωδικός άρθρου: A16055N422</ED>
<ID>
ID:129485

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N42&aa=2</URL></REF>


Article

<CATEGORY>vin07</CATEGORY>

 <H2>Απορρίφθηκε το αίτημα για χάρη στην Τάκερ
</H2>
ΠΑΡΑ ΤΗΝ έκκληση του Πάπα για μετατροπή της ποινής της, η επιτροπή χαρίτων του
Τέξας απέρριψε χθες το αίτημα απονομής χάριτος της Κάρλα Φέι Τάκερ, η οποία
αναμένεται να εκτελεστεί εντός της ημέρας. Ο πρόεδρος της επιτροπής χαρίτων
γνωστοποίησε ότι 16 από τα 18 μέλη της επιτροπής ψήφισαν κατά της μετατροπής
της ποινής της Τάκερ και του αιτήματός της για αναβολή της εκτέλεσης για 90
ημέρες. Η 38χρονη Τάκερ έχει καταδικαστεί σε θάνατο για τη δολοφονία δύο
ανθρώπων στη διάρκεια διάρρηξης το 1983 και ζητούσε τη μετατροπή της ποινής
της υποστηρίζοντας ότι στα 14 χρόνια που βρίσκεται στις φυλακές έχει γίνει
πιστή χριστιανή και δεν συνιστά πλέον απειλή για την κοινωνία. Στην περίπτωση
που δεν υπάρξει παρέμβαση από το Ανώτατο Δικαστήριο ή τον κυβερνήτη του Τέξας
Τζωρτζ Μπους Τζούνιορ ­ γιο του πρώην προέδρου των ΗΠΑ ­, η Κάρλα Φέι Τάκερ θα
εκτελεστεί με θανατηφόρα ένεση στο Χάντσβιλ του Τέξας. Θα είναι η πρώτη
γυναίκα που εκτελείται στο Τέξας μετά τον Εμφύλιο και η πρώτη στις ΗΠΑ τα 14
τελευταία χρόνια.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N42</CAT>
<ED>
Κωδικός άρθρου: A16055N423</ED>
<ID>
ID:129523

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N42&aa=3</URL></REF>


Article

<CATEGORY>vin07</CATEGORY>

 <H2>Διαψεύδει με οργή ο Ά. Κλαρκ
</H2>
«ΕΞΩ ΦΡΕΝΩΝ» με το δημοσίευμα της εφημερίδας «Ντέιλι Μίρορ» που τον εμφανίζει
ως παιδεραστή, είναι ο διάσημος συγγραφέας επιστημονικής φαντασίας Άρθουρ
Κλαρκ, ο οποίος και το διαψεύδει με οργή.

Ο 80χρονος πλέον συγγραφέας του πασίγνωστου έργο «2001, Οδύσσεια του
Διαστήματος», ο οποίος κατοικεί εδώ και 40 χρόνια στη Σρι Λάνκα, υπογράμμισε
ότι «δεν υπάρχει ούτε κόκκος αλήθειας» στο δημοσίευμα της «Ντέιλι Μίρορ», όπου
υποτίθεται πως σε συνέντευξη του παραδέχτηκε ότι είναι παιδεραστής. Τα περί
παιδεραστίας δημοσιεύτηκαν τη στιγμή που ο πρίγκιπας Κάρολος πρόκειται να
απονείμει στον Άρθουρ Κλαρκ τον τίτλο του Ιππότη της Βρετανικής Αυτοκρατορίας,
στο προσεχές επίσημο ταξίδι του στη Σρι Λάνκα. Ο Βρετανός συγγραφέας ζήτησε
την αναβολή της τελετής απονομής του τίτλου ευγενείας, υπογραμμίζοντας ότι με
αυτή την πρωτοβουλία του θέλει να προφυλάξει τον διάδοχο του θρόνου από την
αμηχανία που πιθανόν θα του προκαλέσει το δημοσίευμα.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N42</CAT>
<ED>
Κωδικός άρθρου: A16055N424</ED>
<ID>
ID:129552

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N42&aa=4</URL></REF>


Article

<CATEGORY>vin07</CATEGORY>

 <H5>ΝΕΑΡΗ ΕΛΛΗΝΙΔΑ, ΜΕ ΤΟ ΒΙΝΤΕΟ ΤΗΣ, ΕΛΥΣΕ ΤΟ ΜΥΣΤΗΡΙΟ ΤΟΥ ΛΕΥΚΟΥ ΑΥΤΟΚΙΝΗΤΟΥ
</H5><H5>Στρίγγλιζαν τα λάστιχα
</H5><H2>Κατέγραψε το μοιραίο κυνήγι της Νταϊάνα
</H2>
Σημαντικό στοιχείο. Το βίντεο που παρέδωσαν η Χλόη Παπαζαχαριάκη και ο Βλαντ
Μπόροβατς δείχνει ότι η γαλλική αστυνομία αναζητούσε 
λάθος αυτοκίνητο

Η ελληνικής καταγωγής Αυστραλέζα Χλόη Παπαζαχαριάκη έλυσε το μυστήριο του
λευκού αυτοκινήτου, που εδώ και μήνες αναζητούν οι γαλλικές αρχές με την
πεποίθηση ότι συγκρούστηκε με τη Μερσεντές, στην οποία βρήκαν τον θάνατο η
πριγκίπισσα Νταϊάνα και ο Ντόντι Αλ Φαγιέντ.

ΧΑΡΗ ΣΤΟ βίντεο που τράβηξε η 22χρονη Χλόη, αποκαλύφθηκε ότι το μυστηριώδες
λευκό αυτοκίνητο δεν ήταν ένα Φίατ Ούνο, όπως πίστευαν οι γαλλικές αρχές, αλλά
ένα Σιτροέν ΑΧ. Η Χλόη Παπαζαχαριάκη και ο σύντροφός της Βλαντ Μπόροβατς
βρίσκονταν σε διακοπές στο Παρίσι όταν συνέβη η τραγωδία και συνειδητοποίησαν
τη σημασία των όσων κατέγραψαν στο βίντεο αφότου επέστρεψαν στην Αυστραλία.

Το μοιραίο βράδυ της 31ης Αυγούστου, η Χλόη και ο Βλαντ θέλησαν να πιουν ένα
ποτό στο Ξενοδοχείο Ριτζ, όμως το βρήκαν πολιορκημένο από φωτογράφους και
περίεργους. Δεν τους επέτρεψαν την είσοδο, αλλά όταν πληροφορήθηκαν ότι μέσα
βρισκόταν η Νταϊάνα, αποφάσισαν να περιμένουν μαζί με το πλήθος για να τη δουν.

ΣΤΟ ΞΕΝΟΔΟΧΕΙΟ ΡΙΤΖ

Το Σιτροέν, παρκαρισμένο, πριν αρχίσει την ξέφρενη πορεία του, όπως την
κατέγραψε η κάμερα της Παπαζαχαριάκη

«Εκείνο το βράδυ, έξω από το ξενοδοχείο ήταν συγκεντρωμένος πολύ κόσμος, όχι
μόνο φωτογράφοι. Ακόμη και μερικοί από τους πελάτες του Ριτζ είχαν βγει έξω
και περίμεναν μαζί μας. Οι παπαράτσι βομβάρδιζαν συνεχώς τους φρουρούς του
ξενοδοχείου με ερωτήσεις», δήλωσε η Χλόη Παπαζαχαριάκη στην αγγλική εφημερίδα
«Μίρορ», η οποία δημοσιεύει εννέα καρέ από το βίντεο, μεταξύ των οποίων και
μία μεγεθυμένη φωτογραφία του Σιτροέν ΑΧ στην πρώτη της σελίδα.

Ξαφνικά, ακούστηκαν λάστιχα να στριγγλίζουν. Η Χλόη στρέφει την κάμερά της και
βλέπει τη λευκή Σιτροέν ΑΧ να κατευθύνεται αντίθετα προς την Πλατεία Βαντόμ.
Ύστερα από λίγα δευτερόλεπτα ξεκινά με την ίδια ταχύτητα ένα ασιμί τζιπ και
αμέσως μετά το ακολουθεί βρυχώμενο ένα μπλε αυτοκίνητο, απ' όπου κρέμεται ένα πόδι.

«Τα κατέγραψα όλα. Κυνηγούν την Νταϊάνα», ακούγεται να λέει στο βίντεο η νεαρή Χλόη.

«ΟΛΑ έγιναν πολύ γρήγορα. Καθώς βιντεοσκοπούσα, μια από τις μοτοσυκλέτες μ'
έναν φωτογράφο πέρασε ξυστά δίπλα μου. Ίσως το λευκό αυτοκίνητο να πρόλαβε
τελικά το αυτοκίνητο της Νταϊάνα. Αλλά, δεν ξέρω τι συνέβη μετά», δήλωσε χθες
στην «Μίρορ».

«Όταν οι παπαράτσι κατάλαβαν ότι η Νταϊάνα και ο Ντόντι τούς ξέφυγαν,
φεύγοντας από την πλαϊνή πόρτα, έγινε χαμός», θυμάται η Χλόη Παπαζαχαριάκη.
«Όλα τα αυτοκίνητα ξεκίνησαν με τα λάστιχα να στριγγλίζουν, κάνοντας ζιγκ-ζαγκ».

Το βίντεο παραδόθηκε στον Γάλλο δικαστή Ερβέ Στεφάν, ο οποίος το χαρακτήρισε
ως «σημαντικό νέο στοιχείο για τις έρευνές μας».

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N43</CAT>
<ED>
Κωδικός άρθρου: A16055N431</ED>
<ID>
ID:129437

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N43&aa=1</URL></REF>


Article

<CATEGORY>vin07</CATEGORY>

 <H2>Οι ΗΠΑ θέλουν να σπάσουν το μέτωπο των Αράβων για το Ιράκ
</H2>
ΜΕ ΣΚΟΠΟ να διασπάσει το μέτωπο των αραβικών χωρών, που αντιτίθενται στη
στρατιωτική επέμβαση στο Ιράκ, η Αμερικανίδα υπουργός Εξωτερικών Μαντλίν
Ολμπράιτ περιοδεύει στην περιοχή του Περσικού Κόλπου αναζητώντας συμμάχους.

Ένα πρώτο ρήγμα στο αραβικό μπλοκ φάνηκε όταν το Κουβέιτ διαβεβαίωσε την
Αμερικανίδα αξιωματούχο ότι θα υποστηρίξει στρατιωτική δράση κατά του Ιράκ, αν
αυτό καταστεί αναγκαίο. Όμως, η Σαουδική Αραβία, που επισκέπτεται από χθες η
Ολμπράιτ, έχει εκφράσει έντονες επιφυλάξεις και αρνείται να παραχωρήσει τις
βάσεις της για αεροπορικές επιδρομές.

Το ιρακινό υπουργείο Εξωτερικών απηύθυνε χθες πρόσκληση προς τον Τούρκο
υπουργό Εξωτερικών Ισμαήλ Τζεμ, ο οποίος αναμένεται να επισκεφθεί τη Βαγδάτη
κομίζοντας συμβιβαστικές προτάσεις. Σύμφωνα με την εφημερίδα «Χουριέτ», η
Τουρκία έχει αποφασίσει να μην παράσχει καμία βοήθεια στις ΗΠΑ σε ενδεχόμενη
επίθεση κατά της Βαγδάτης.

Ο Α. ΤΣΟΧΑΤΖΟΠΟΥΛΟΣ

Την απαισιοδοξία του για την αποτελεσματικότητα των διπλωματικών προσπαθειών
εξέφρασε χθες ο Αμερικανός υφυπουργός Εξωτερικών αρμόδιος για ευρωπαϊκές
υποθέσεις Μαρκ Γκρόσμαν, ο οποίος συναντήθηκε στην Άγκυρα με τον Ισμαήλ Τζεμ.
Στη συνέχεια, ο Αμερικανός αξιωματούχος, συνοδευόμενος από τον υπαρχηγό του
αμερικανικού γενικού επιτελείου στρατηγό Ράλστον, συναντήθηκε με τον υπουργό
Άμυνας Άκη Τσοχατζόπουλο, στην Αθήνα. Σύμφωνα με στρατιωτικές πηγές, ο Μαρκ
Γκρόσμαν δεν αναφέρθηκε ούτε στο ενδεχόμενο ελληνικής συμμετοχής σε περίπτωση
στρατιωτικής δράσης κατά του Ιράκ ούτε στη χρήση των βάσεων. Δήλωσε όμως ότι
προετοιμάζεται στρατιωτικό πλήγμα κατά της Βαγδάτης και ότι δεν χρειάζεται για
αυτό νέα απόφαση του Συμβουλίου Ασφαλείας του ΟΗΕ. Την πεποίθησή του ότι
υπάρχουν ακόμη περιθώρια διπλωματικών ελιγμών εξέφρασε ο υπουργός Άμυνας Άκης
Τσοχατζόπουλος, ο οποίος δήλωσε ότι πρέπει πρώτα να εξαντληθούν όλα τα
διπλωματικά περιθώρια και μετά να επανεξεταστεί η κατάσταση. Ο υπουργός Άμυνας
τάχθηκε κατά της λογικής της στρατιωτικής δράσης και δήλωσε ότι πρέπει να
αποδώσουν καρπούς οι διπλωματικές πρωτοβουλίες που βρίσκονται σε εξέλιξη.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N43</CAT>
<ED>
Κωδικός άρθρου: A16055N432</ED>
<ID>
ID:129486

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N43&aa=2</URL></REF>


Article

<CATEGORY>vin07</CATEGORY>

 <H5>Μια εκδοχή...
</H5><H5>Ο Καστέλς...
</H5><H5>Η αφετηρία...
</H5><H5>Η εξουσία...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... καινούργια, περίπου ανατρεπτική, για τη διαδρομή που ακολουθούν οι
ανθρώπινες κοινωνίες διατυπώνεται από τον Αμερικανό καθηγητή Μάνουελ Καστέλς,
του πανεπιστημίου του Μπέρκλεϋ. Έχουμε όλοι την αίσθηση αυτά τα χρόνια, λέει,
ότι κάποια πολύ σοβαρή αλλαγή συντελείται. Εφευρέσεις, ανακαλύψεις, νέες δομές
ξεπηδούν γύρω μας και σχεδόν αμέσως τις υιοθετούμε ή μας παρασέρνουν. Πού μας
πηγαίνουν; Τι είναι αυτό που ­ βαθύτερα ­ αλλάζει; «Η υπόθεση που διατυπώνω ­
λέει ο Κ. ­ είναι η εξής: Ανάμεσα σε όλα σχεδόν τα εμφανιζόμενα νέα στοιχεία
υπάρχει στενή συνάφεια και αλληλεπίδραση». Τεχνολογία, αρχιτεκτονική, ήθη,
πολιτική, όλα αλλάζουν παράλληλα και συνολικά. Μένει να δούμε ποια είναι η
γενική κατεύθυνση, να βγάλουμε δηλαδή το νόημα. (Manuel Castells: The Network Society).

... συγκέντρωνε 12 χρόνια στοιχεία για το τρίτομο έργο του, που τώρα εκδίδεται
και στην Ευρώπη και που, κατά τη «Μοντ», μπορεί ν' αποτελέσει ένα από εκείνα
τα βασικά βιβλία που θα μας δίνουν το «κλειδί» για τα χρόνια που έρχονται. Η
θεωρία του Κ., με μία φράση, είναι ότι «όλες οι αλλαγές τείνουν στην
αντικατάσταση των συγκεντρωτικών δομών από δικτυακές». Δεν περνάμε καν σε
πολυκεντρική κοινωνία, λέει. Βαδίζουμε προς μια Κοινωνία Δικτύου με, απλώς,
κόμβους μέσα στον γιγάντιο ιστό της. «Αρκετά δεν κράτησαν τα κέντρα;». Χρόνια
και χρόνια, αιώνες για την ακρίβεια, τα κράτη είχαν πρωτεύουσες, οι κοινωνίες
εστίες, οι αποφάσεις κέντρα κι αυτές. Παντού ένας τσοπάνης και γύρω το κοπάδι.
Τώρα, όλα αυτά παίρνουν τέλος. Το Δίκτυο πλέκεται ολοκάθαρα γύρω μας ­ και δεν
πρόκειται μόνο για το πιο εμφανές, το Ιντερνέτ. Δίκτυο είναι και η ΕΟΚ, δίκτυο
και τα απανταχού Χρηματιστήρια, δίκτυα και τα κανάλια και η Γιουροβίζιον και
τα κινητά. Όλα δίκτυα ξαφνικά.

... της «Δικτυακής Κοινωνίας» είναι βέβαια τεχνολογική. Οι προεκτάσεις όμως
είναι ηθολογικές και «κοινωνιακές». Αποχαιρετήστε τους μπροστάρηδες. Τα
γκεσέμια. Οι διευθυντές γίνονται διευθύνοντες, «εκτελεστικοί». Οι πρωθυπουργοί
διαχειριστές. Κόμματα αφήνουν πίσω τους αρχηγούς τους. Ο Μεγάλος Αδελφός
τίθεται υπό παρακολούθηση. Ο καπιταλισμός γίνεται και αυτός απρόσωπος,
άναρχος, ροές κεφαλαίων μέσ' από δορυφόρους, Και ο άνεργος, στο χάος, δεν
ξέρει πού ν' αποταθεί για δουλειά, σε ποιο στέλεχος του ιστού να γαντζωθεί.

... πού είναι η εξουσία; Η εξουσία, όπως τη γνωρίζαμε, σβήνει. Εξουσία, κατά
τον ερευνητή, θα είναι πλέον όποιος μπορεί να οργανώνει, στοιχειωδώς, κάποιους
κόμβους μέσα στο Δίκτυο. Ο τροχονόμος ροής. Και αυτό είναι το σπουδαίο, λέει,
η Δικτυακή Κοινωνία είναι άσχετη και πέρα από την Αγορά και την
Παγκοσμιοποίηση. Η υψηλή ανεργία της Ευρώπης, κατά τον Κ., δεν οφείλεται στην
ανάπτυξη της τεχνολογίας και της πληροφορικής. Συνδέεται κυρίως με την έλλειψη
«δικτυακής συνείδησης». Το Δίκτυο είναι κίνηση, οι Ευρωπαίοι παραμένουν
στατικοί, τοπο-τεθειμένοι. Στην Αμερική, οι εργαζόμενοι είναι νομάδες. Οι
εταιρίες διαρκώς αλλάζουν καταστήματα ή έδρα. Αλλά δεν είναι, άραγε, όλα αυτά
τρομερά; Ένα νέο χάος, χειρότερο απ' το ως τώρα; Μια βαρβαρότητα; Ένας Λένιν,
ένας Γκάντι, ένας Λίνκολν, θα χωρούσαν ποτέ σε δίκτυα; «Δεν λέω ότι το πράγμα
είναι ακίνδυνο», προειδοποιεί ο Κ. Αλλά παντού, κάποια στιγμή, εμφανίζονται
οάσεις, οξειδώσεις. Ίσως, επίσης, να' ναι μια μορφή ευτυχίας το Δίκτυο. Και εν
πάση περιπτώσει, σε ένα δυο αιώνες το συζητάμε πάλι.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N44</CAT>
<ED>
Κωδικός άρθρου: A16055N441</ED>
<ID>
ID:129438

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N44&aa=1</URL></REF>


Article

<CATEGORY>vin07</CATEGORY>

 <H5>ΝΤΑΓΚΜΑΡ ΧΑΒΕΛ
</H5><H2>ΠΡΟΣΩΠΑ
</H2><H2>Χάνει δημοτικότητα η Πρώτη Κυρία
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Ντάγκμαρ Χάβελ. Η δημοφιλής ηθοποιός έχασε τη δημοτικότητά της μετά το γάμο
της με τον Πρόεδρο

Οι Τσέχοι δεν αγαπούν τη νέα Πρώτη Κυρία τους· και οι προσπάθειες να αυξηθεί η
δημοτικότητά της δεν φέρουν αποτέλεσμα.

ΕΝΑ βιβλίο με τίτλο «Βάτσλαβ και Ντάγκμαρ: Δύο πεπρωμένα σ' ένα βιβλίο» είναι
το κεντρικό στοιχείο μιας εκστρατείας με στόχο την άνοδο της δημοτικότητας της
γυναίκας που πριν από ένα χρόνο νυμφεύθηκε ο πρόεδρος της Τσεχικής Δημοκρατίας
Βάτσλαβ Χάβελ. Το βιβλίο πούλησε σχεδόν 100.000 αντίτυπα μέσα σε τέσσερις
εβδομάδες, αλλά φαίνεται πως δεν εντυπωσίασε τους αναγνώστες. Σύμφωνα με τους
κριτικούς, ο 61χρονος πρώην διαφωνών θεατρικός συγγραφέας κατέφυγε στο κιτς
προσπαθώντας απελπισμένα να προωθήσει την Ντάγκμαρ, μια 44χρονη πρώην ηθοποιό
για την οποία οι Τσέχοι πιστεύουν πως ασκεί κακή επίδραση στον πρόεδρο. Εχει
κατηγορηθεί πως πίεζε τον Χάβελ για γάμο όταν εκείνος ανέρρωνε από επέμβαση
για καρκίνο, ότι τον έθεσε υπό τη φροντίδα ενός «μάγου» και ότι ζήτησε αλλαγή
του Συντάγματος ώστε να προβλεφθεί η χρηματοδότηση ενός προσωπικού γραφείου
της. Οι Τσέχοι της καταλογίζουν ακόμη ότι έδιωξε από το Κάστρο της Πράγας την
Ντούλα, το σκυλί του προέδρου, γιατί ήταν πολύ συνδεδεμένο με την πρώτη σύζυγο
του Χάβελ, την Όλγα...

Η Όλγα Χάβελ έχει σχεδόν θέση αγίας στην Τσεχία για τα φιλανθρωπικά έργα της
και για την πίστη της στο σύζυγό της στα χρόνια των διωγμών του από τη μυστική
αστυνομία. Μανιώδης καπνίστρια, πέθανε πριν από δύο χρόνια από καρκίνο των
πνευμόνων. Μήνες αργότερα, ο Χάβελ παρουσίασε την ίδια νόσο, χειρουργήθηκε και
κατά την ανάρρωσή του ανακοινώθηκε ότι είχε νυμφευτεί μυστικά την Ντάγκμαρ.
Μόλις ένδεκα μήνες από το θάνατο της Όλγας, η κοινή γνώμη δεν τον συγχώρησε
και η δημοτικότητα της Ντάγκμαρ, που πριν από μόλις έξι χρόνια είχε αναδειχθεί
στη δημοφιλέστερη ηθοποιό της Τσεχίας, υπέστη καθίζηση. Άρχισαν να κυκλοφορούν
ανέκδοτα που την παρουσίαζαν δύσκολη, καιροσκόπο και διψασμένη για εξουσία,
ενώ η γνωστοποίηση της απόφασης του Χάβελ να της μεταβιβάσει την περιουσία του
δεν βοήθησε στη βελτίωση της δημόσιας εικόνας της.

Η κατάσταση επιδεινώθηκε περαιτέρω κατά την πρόσφατη επανεκλογή του Χάβελ ­ ο
οποίος χθες ορκίστηκε πρόεδρος ­ με ελάχιστη πλειοψηφία: μετά την ψηφοφορία,
ένας νεοφασίστας βουλευτής επιτέθηκε δριμύτατα και προσωπικά εναντίον του και
η Ντάγκμαρ απάντησε από τα θεωρεία με ένα σφύριγμα που αντήχησε σε όλη την
αίθουσα. Δύο ημέρες αργότερα δήλωνε πως δεν μετανιώνει διόλου γι' αυτή τη
συμπεριφορά της, μολονότι ο πρόεδρος «θύμωσε αρκετά». Για τους εχθρούς της, το
επεισόδιο στη Βουλή φανέρωσε την ανεπάρκειά της. Άλλοι πάντως επιδοκίμασαν το
γεγονός· σταμάτησε, είπαν, να προσποιείται την τυπική σύζυγο διανοουμένου κι
άρχισε να είναι ο εαυτός της.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N44</CAT>
<ED>
Κωδικός άρθρου: A16055N442</ED>
<ID>
ID:129487

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N44&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Η υπουργός δεν απολογείται
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Στα θρανία. Τι μέλλον έχουν χιλιάδες άνθρωποι που δίνουν εξετάσεις με την
ελπίδα να βρουν δουλειά;

Ούτε απάτη ούτε πανάκεια: η εφαρμογή του 35ώρου αποτελεί απλώς ένα βήμα για
την καταπολέμηση της ανεργίας. Γιατί λοιπόν δέχεται τόσες επιθέσεις;

ΔΥΣΚΟΛΑ βρίσκει κανείς ένα άρθρο τόσο εμπαθές και με τόσες ανακρίβειες όπως
εκείνο που δημοσιεύτηκε προχθές στους «Σάντεϊ Τάιμς». Κάτω από τον τίτλο
«Γαλλική εξέγερση για την προσπάθεια περικοπής της εβδομάδας εργασίας», ο
ανταποκριτής της εφημερίδας υποστηρίζει ότι το νομοσχέδιο για τη μείωση των
ωρών εργασίας συναντά την οργή τόσο της Δεξιάς όσο και της Αριστεράς. Και η
λεζάντα της φωτογραφίας της υπουργού Εργασίας συμβαδίζει πλήρως με το πνεύμα
του άρθρου: «Η Μαρτίν Ωμπρύ δεν απολογείται».

Τρεις πληροφορίες, τρία ψέματα. Η μόνη εξέγερση που έχει γίνει τελευταία στη
Γαλλία είναι εκείνη των ανέργων, οι οποίοι υποστηρίζουν πλήρως την πρωτοβουλία
για τη μείωση των ωρών εργασίας και καταλογίζουν στην κυβέρνηση έλλειψη
τόλμης. Οργή (και σαρκασμό και αδιαλλαξία και αλαζονεία) εκδηλώνει μόνο η
εργοδοσία, η οποία απομονώθηκε πλήρως στην κοινοβουλευτική συζήτηση της
περασμένης εβδομάδας. Η Δεξιά διαφωνεί με το μέτρο για προφανείς πολιτικούς
λόγους. Η Αριστερά εμφανίζεται εν γένει θετική, χωρίς να λείπουν οι
επιφυλάξεις ορισμένων βουλευτών και σχολιαστών. Όσο για τα συνδικάτα, η
διαφωνία ορισμένων απ' αυτά είναι ως προς το ύψος των αυξήσεων που
προτείνονται για τον δημόσιο τομέα κατά τα δύο επόμενα χρόνια: 2,6%, ελάχιστα
πάνω από τον πληθωρισμό...

Και η υπουργός Εργασίας δεν έχει βέβαια κανένα λόγο να «απολογηθεί». Με το
νομοσχέδιο που κατέθεσε εκπληρώνει μια υπόσχεση που είχε δώσει το κόμμα της
προς τον γαλλικό λαό: να προωθηθεί μέχρι το τέλος της κυβερνητικής θητείας η
μείωση των ωρών εργασίας από 39 σε 35 χωρίς παράλληλη μείωση του μισθού.
Υπάρχουν βέβαια καθυστερήσεις, οι άνεργοι ανυπομονούν. Το σύνθημα όμως έχει
δοθεί. Και η ουσία (στην οποία δεν αναφέρονται οι «Σάντεϊ Τάιμς») είναι ότι
τρία ανεξάρτητα ιδρύματα της Γαλλίας συμφωνούν πως οι 35 ώρες θα δημιουργήσουν
θέσεις εργασίας.

Η Γαλλία (και η Ιταλία που θα την ακολουθήσει) έχει πάρει σωστό δρόμο, δηλώνει
στη «Λιμπερασιόν» ο Τζέρεμυ Ρίφκιν, συγγραφέας του περίφημου βιβλίου «Το τέλος
της εργασίας». Η βιομηχανία της πληροφορικής θα καταδικάσει εκατοντάδες
χιλιάδες εργαζομένους σε μόνιμη ανεργία και ­ αν δεν ληφθούν τολμηρά μέτρα ­
θα προκαλέσει κοινωνικό χάος. Η μείωση των ωρών εργασίας εντάσσεται απόλυτα
στην ιστορία της Βιομηχανίας, η οποία μείωνε ανέκαθεν τον χρόνο εργασίας,
αύξανε τους μισθούς και αξιοποιούσε τις νέες τεχνολογίες για να αυξήσει την
παραγωγικότητα. Η μόνη διαφωνία του αμερικανού οικονομολόγου έγκειται στους
ρυθμούς: η Γαλλία δεν κινείται αρκετά γρήγορα.

Και οι συμπατριώτες του πώς τα καταφέρνουν να μειώνουν την ανεργία τους χωρίς
να λαμβάνουν τέτοια μέτρα; «Αφήστε τους Αμερικανούς: αυτοί ζουν εις βάρος της
πιστωτικής τους κάρτας. Το αμερικανικό θαύμα είναι κτισμένο στην άμμο. Μέσα
στους επόμενους 12 μήνες, περισσότεροι από ένα εκατομμύριο Αμερικανοί θα έχουν χρεοκοπήσει...».

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N44</CAT>
<ED>
Κωδικός άρθρου: A16055N443</ED>
<ID>
ID:129524

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N44&aa=3</URL></REF>


Article

<CATEGORY>vin08</CATEGORY>

 <H5>7 ΕΛΕΓΧΟΙ SOS ΣΤΙΣ ΔΗΛΩΣΕΙΣ * ΚΑΤΕΠΕΙΓΟΥΣΑ ΕΓΚΥΚΛΙΟΣ ΣΤΙΣ ΕΦΟΡΙΕΣ
</H5><H5>Θα δηλωθούν και οι τόκοι καταθέσεων
</H5><H2>«Φίλτρο» κατά την υποβολή
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Το υπουργείο Οικονομικών εφιστά την προσοχή των εφοριακών να μη δέχονται ποσά
που αναγράφονται στη φορολογική δήλωση και που αφορούν μειώσεις εφόσον δεν
συνυποβάλλονται τα δικαιολογητικά

Σε επτά σημεία στήνει «δόκανο» η Εφορία για να ελέγξει τις φορολογικές
δηλώσεις που θα υποβάλουν φέτος οι φορολογούμενοι.

ΤΟ ΥΠΟΥΡΓΕΙΟ Οικονομικών με κατεπείγουσα εγκύκλιο προς όλες τις Εφορίες δίνει
σε 48 σελίδες αναλυτικές οδηγίες για τα συγκεκριμένα σημεία των φορολογικών
δηλώσεων που θα πρέπει να ελέγξουν οι εφοριακοί, οι οποίοι θα τις παραλάβουν.
Οι εφοριακοί αρχικά θα ελέγξουν:

1 Τα στοιχεία του φορολογουμένου. Δηλαδή αν είναι πλήρη και αν έχουν
συμπληρωθεί σωστά.

2 Τα ποσά του εισοδήματος που δηλώνονται στο βασικό έντυπο της
φορολογικής δήλωσης (Ε1). Θα διαπιστώνεται μάλιστα αν συμφωνούν με τα
αντίστοιχα που περιλαμβάνονται στα άλλα έντυπα που συνυποβάλλονται (Ε2, Ε3,
κ.ά.) από ιδιοκτήτες ακινήτων, εμπόρους, βιοτέχνες, επιτηδευματίες κ.ά.

3 Τα στοιχεία των δαπανών. Ειδικότερα θα ελέγχεται αν οι δαπάνες που
επικαλείται ο φορολογούμενος έχουν περιληφθεί στο έντυπο της φορολογικής
δήλωσης και αν υπάρχουν τα δικαιολογητικά.

4 Τις υπογραφές του υποχρέου και της συζύγου του σε περίπτωση που αυτή
έχει δικά της εισοδήματα. Επίσης και τις υπογραφές του λογιστή στα επιμέρους
έντυπα. Σημειώνεται ότι οι δηλώσεις που υποβάλλονται χωρίς την υπογραφή των
υποχρέων θεωρούνται ότι δεν έχουν υποβληθεί.

5 Το έντυπο Ε9, το οποίο θα πρέπει να υποβληθεί σε περίπτωση αλλαγών
στην περιουσιακή ή οικογενειακή κατάσταση του φορολογουμένου.

6 Το έντυπο Ε3 το οποίο ειδικά φέτος μπορεί να υποβληθεί από λογιστή
χωριστά από τη δήλωση φορολογίας εισοδήματος μέχρι τις 30 Απριλίου.

7 Οι φορολογικές δηλώσεις οι οποίες παραλαμβάνονται από αναρμόδιο έφορο
θα πρέπει να διαβιβαστούν στην αρμόδια Εφορία το αργότερο σε ένα μήνα από την
παραλαβή τους.

ΤΑ ΤΕΚΜΗΡΙΑ

Το δεύτερο στάδιο του ελέγχου θα γίνει στις Εφορίες αμέσως μετά την καταχώρισή
τους από εφοριακούς οι οποίοι θα τσεκάρουν αν έχουν μεταφερθεί σωστά στις
ενδείξεις του εντύπου της φορολογικής δήλωσης τα ποσά για εισοδήματα, δαπάνες
και τεκμήρια που δηλώνουν οι φορολογούμενοι.

Ιδιαίτερη προσοχή δίδεται, σύμφωνα με την εγκύκλιο, στον έλεγχο των τεκμηρίων.

Στις περιπτώσεις μάλιστα που διαπιστώνονται λάθη ή παραλείψεις πρέπει να
διορθώνονται από τον ίδιο τον φορολογούμενο. Σε περίπτωση ταχυδρομικής
υποβολής ο φορολογούμενος θα πρέπει να προσκληθεί για να διορθώσει τα λάθη που
έχει κάνει.

Οι φορολογικές δηλώσεις που υποβάλλουν φορολογούμενοι που δεν είναι μισθωτοί
και συνταξιούχοι θα περάσουν από πρόσθετη κρησάρα, αφού θα ελέγχονται
εξονυχτικά οι ενδείξεις στα έντυπα Ε10-Ε11, καθώς και η μεταφορά τους στο
έντυπο Ε1.

Στην έκπτωση που αφορά τις δαπάνες για δίδακτρα, το υπουργείο Οικονομικών
εφιστά την προσοχή των εφοριακών γιατί έχει παρατηρηθεί στο παρελθόν ότι
πολλοί φορολογούμενοι έγραψαν το ποσό της δαπάνης για ιδιαίτερα μαθήματα τόσο
στις ενδείξεις που αφορούσαν τους ίδιους όσο και σε αυτές που αφορούσαν τα
παιδιά τους με αποτέλεσμα να απολαμβάνουν διπλής έκπτωσης.

ΕΣΟΔΑ ΑΠΟ ΕΝΟΙΚΙΑ

Στα έσοδα από ενοίκια θα γίνει έλεγχος για το αν έχουν μεταφερθεί σωστά στη
δήλωση. Επίσης θα ελεγχθούν και τα εξής σημεία:

* Η πλήρης διεύθυνση του ακινήτου που θεωρείται κύρια κατοικία.

* Το εμβαδόν της κύριας κατοικίας καθώς και η τυχόν επιφάνεια των βοηθητικών
χώρων όταν αυτοί δεν είναι κοινόχρηστοι.

* Η πλήρης διεύθυνση της πρώτης δευτερεύουσας κατοικίας η οποία δεν είναι εξοχική.

* Η πλήρης διεύθυνση της πρώτης δευτερεύουσας κατοικίας η οποία είναι εξοχική.

ΕΙΣΟΔΗΜΑ ΕΜΠΟΡΩΝ

Από ξεσκόνισμα θα περάσουν όμως και τα εισοδήματα που προέρχονται από
εμπορικές επιχειρήσεις. Ο έλεγχος, όπως τονίζεται στην εγκύκλιο, θα γίνεται
«με βάση τα δεδομένα των βιβλίων και των στοιχείων που γράφονται στο έντυπο Ε3».

ΟΛΑ ΤΑ εισοδήματά τους θα δηλώσουν οι φορολογούμενοι στην Εφορία το 1999,
ακόμα και αυτά που φορολογούνται αυτοτελώς. 
Στα εισοδήματα αυτά περιλαμβάνονται και οι τόκοι από καταθέσεις καθώς και τα
μερίσματα και κέρδη από μετοχές.

Η διάταξη αυτή, που προβλέπεται στο φορολογικό νομοσχέδιο, θα ισχύσει όμως από
τις δηλώσεις που θα υποβάλουν οι φορολογούμενοι στην Εφορία το 1999 και όχι
από τις φετινές.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N45</CAT>
<ED>
Κωδικός άρθρου: A16055N451</ED>
<ID>
ID:129450

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N45&aa=1</URL></REF>


Article

<CATEGORY>vin08</CATEGORY>

 <H2>Από ψιλό κόσκινο τα ποσά των τεκμαρτών δαπανών
</H2>
ΙΔΙΑΙΤΕΡΕΣ οδηγίες δίδονται για τον έλεγχο των τεκμηρίων και ειδικά στα ποσά
των τεκμαρτών δαπανών που αφορούν Ι.Χ., σκάφη αναψυχής κ.ά. Ζητείται μάλιστα
να δίδεται ιδιαίτερη προσοχή στον έλεγχο των δικαιολογητικών. Ανάλογος έλεγχος
θα γίνει και για τις αγορές κινητών περιουσιακών στοιχείων, που η αξία τους
ξεπερνά το 1.000.000 δραχμές. Για αγορά πρώτης κατοικίας που ξεπερνά τα 120
τ.μ. θα λαμβάνεται υπόψη ως τεκμήριο η δαπάνη που αντιστοιχεί στο εμβαδό που
ξεπερνά τα 120 τ.μ. Σημειώνεται ότι σε περιπτώσεις αγοράς κατοικίας για τον
έλεγχο του πόθεν έσχες θα ληφθούν υπόψη εκτός του τιμήματος και ο φόρος
μεταβίβασης, τα συμβολαιογραφικά έξοδα κ.ά. Παράλληλα, θα ελεγχθεί αν
συνυποβλήθηκαν επικυρωμένο αντίγραφο του συμβολαίου αγοράς ή βεβαίωση του
συμβολαιογράφου με την οποία θα περιγράφεται αναλυτικά το ακίνητο (εμβαδό,
διεύθυνση, αντικειμενική αξία, φόρος μεταβίβασης κ.ά.).

Όσον αφορά τα ποσά που καταβλήθηκαν για την εξόφληση πιστωτικών καρτών
εφιστάται η προσοχή των εφοριακών στο ότι στα ποσά αυτά θα πρέπει να
συνυπολογίζονται και τυχόν τόκοι υπερημερίας. Πρέπει να σημειωθεί ότι ο
φορολογούμενος μπορεί σε ορισμένες περιπτώσεις να αμφισβητήσει το ποσό της
τεκμαρτής δαπάνης, αλλά υποχρεώνεται να προσκομίσει στοιχεία και να αποδείξει
ότι η δαπάνη διαβίωσής του ήταν μικρότερη από εκείνη που προσδιορίζεται.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N45</CAT>
<ED>
Κωδικός άρθρου: A16055N452</ED>
<ID>
ID:129494

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N45&aa=2</URL></REF>


Article

<CATEGORY>vin08</CATEGORY>

 <H2>Φορολογικός οδηγός από τον Χ. Μελά
</H2>
ΕΝΑΣ πρακτικός οδηγός για όλους τους φορολογουμένους, σύμβουλος για την ορθή
συμπλήρωση των φορολογικών δηλώσεων, κυκλοφορεί από την περασμένη εβδομάδα.

Ο οδηγός με την επωνυμία «Δηλώστε έξυπνα» κυκλοφορεί σε μορφή περιοδικού και
αποτελείται από 112 σελίδες. Σε αυτές περιλαμβάνονται αναλυτικές οδηγίες για
τη συμπλήρωση της φορολογικής δήλωσης, για τον υπολογισμό των τεκμηρίων
διαβίωσης και τους τρόπους που υπάρχουν για την αντιμετώπισή τους, για τα
ακίνητα, τις επιχειρήσεις και τους ελεύθερους επαγγελματίες. Τον οδηγό έγραψε
και επιμελήθηκε ο εφοριακός Χ. Μελάς, ενώ εκδίδεται από τις εκδόσεις Α. Σάκουλα.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N45</CAT>
<ED>
Κωδικός άρθρου: A16055N453</ED>
<ID>
ID:129531

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N45&aa=3</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Οι ευθύνες για την οικονομία
</H2>
<AUTHOR>ΔΗΜΗΤΡΗΣ ΣΤΕΡΓΙΟΥ</AUTHOR>

ΑΧΟΣ βαρύς ενδοκυβερνητικών, εσωκομματικών και συντεχνιακών αντιδράσεων
ακουγόταν τις τελευταίες ημέρες για την επίμαχη διάταξη του άρθρου 31 για τις
εργασιακές σχέσεις σε προβληματικές δημόσιες επιχειρήσεις. Και ήταν πανταχού
τόσο έντονος ο αχός αυτός της ανευθυνότητας, ώστε «κάλυψε» ακόμη και τα
εκκωφαντικά μηνύματα που έστελνε σε όλους μας η «άρρωστη» ελληνική οικονομία.
Την ίδια, λοιπόν, ώρα που όλοι μας ερίζαμε για τη σκοπιμότητα της διάταξης
αυτής, τα επιτόκια πεισματικά παρέμεναν σε υψηλά επίπεδα, ως «τιμωρία» για την
αγνόηση, επί είκοσι περίπου χρόνια, των οικονομικών νόμων. Επίσης, οι
εξελίξεις στο ισοζύγιο προοιωνίζονταν συμφορές για τη χώρα μας, αν δεν ληφθούν
γρήγορα μέτρα αναστροφής της τραγικής εικόνας του. Η αποκλιμάκωση του
πληθωρισμού είναι μια θετική εξέλιξη. Ωστόσο, τα μονόπλευρα, συναλλαγματικά
και νομισματικά, μέτρα που εφαρμόζονται δεν εξασφαλίζουν μονιμότερη
επιβράδυνση του τιμαρίθμου και μονιμότερη επιτάχυνση της ανάπτυξης.

Υπάρχουν, συνεπώς, μεγάλες ευθύνες. Ευθύνονται όλες οι κυβερνήσεις για τις
αφειδώλευτες παροχές που ήδη έγιναν «κεκτημένα». Ευθύνεται η σημερινή
κυβέρνηση για την καθυστέρηση όχι μόνο στην «ανακάλυψη» της διάταξης αυτής,
αλλά και στην υλοποίηση των σημαντικότατων διαρθρωτικών αλλαγών που έχει
θεσπίσει (με θάρρος, είναι αλήθεια) με δύο νόμους το 1996 και το 1997.
Ευθύνεται ένα μέρος της αξιωματικής, κυρίως, αντιπολίτευσης, η οποία όχι μόνο
δεν ζητάει επιμόνως να υλοποιηθούν αυτές και άλλες αλλαγές, αλλά αντιδρά
κιόλας σε μιαν από αυτές, που φαντάζει «κώνωψ» μπροστά στο μέγεθος εκείνων που
έχουν θεσπισθεί και που ουδέποτε έχουν εφαρμοσθεί (κατά ένα μεγάλο μέρος).
Ευθυνόμαστε, γενικώς, όλοι μας, γιατί θέλουμε «να είναι η κόλαση μόνο για τους
άλλους», δηλαδή να συνεχισθεί ο ανελέητος φορομπηχτισμός, η αβάσταχτη
ταλαιπωρία και η δραματικά υψηλά ανεργία, ως θυσία στο βωμό προκλητικών
σκοπιμοτήτων και «κεκτημένων».

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N45</CAT>
<ED>
Κωδικός άρθρου: A16055N454</ED>
<ID>
ID:129569

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N45&aa=4</URL></REF>


Article

<CATEGORY>vin08</CATEGORY>

 <H2>Η Eurobank ανοίγει τον νέο κύκλο της αύξησης των επιτοκίων
</H2>
ΤΟ ΠΡΩΤΟ μήνυμα για την έναρξη ενός νέου κύκλου αύξησης των επιτοκίων στα
δάνεια που χορηγούν οι τράπεζες έστειλε χθες η Eurobank.

Η τράπεζα ανακοίνωσε ότι από αύριο (4/2/1998) αυξάνει μέχρι και μία μονάδα τα
επιτόκια για όλες τις κατηγορίες δανείων που χορηγεί, εκτός από το κυμαινόμενο
επιτόκιο στεγαστικών δανείων που παραμένει αμετάβλητο στο 15,5% και το
επιτόκιο της Πιστωτικής Κάρτας (Eurobank VISA) που παραμένει στο 25%.
Παράλληλα η τράπεζα αυξάνει ως και 0,75% τα επιτόκια στις καταθέσεις
ταμιευτηρίου και όψεως που προσφέρει στους πελάτες της.

Στην απόφαση για την αύξηση των επιτοκίων της προχώρησε η τράπεζα λαμβάνοντας
υπόψη, όπως αναφέρεται στην ανακοίνωση, τις εξελίξεις στην αγορά. Πρόκειται
κυρίως για τις εξελίξεις στη διατραπεζική αγορά που χαρακτηρίζονται από το
υψηλότερο επίπεδο στο οποίο έχουν σταθεροποιηθεί τα επιτόκια σε σχέση με τα
επίπεδα στα οποία βρίσκονταν κατά το μεγαλύτερο διάστημα του 1996, πριν
εκδηλωθούν οι πιέσεις στη δραχμή, το φθινόπωρο του περασμένου έτους. Τα υψηλά
επιτόκια έχουν αυξήσει το κόστος δανεισμού των τραπεζών, με αποτέλεσμα οι
τράπεζες να επικαλούνται ότι αυξάνεται το συνολικό τους κόστος: Την κίνηση
αυτή της Eurobank δεν αποκλείεται να ακολουθήσουν και οι άλλες τράπεζες, αν
και σύμφωνα με όλες τις ενδείξεις οι κρατικές τράπεζες θα συνεχίσουν να τηρούν
στάση αναμονής. Στην περίπτωση πάντως που γενικευθεί η αύξηση των επιτοκίων,
χαμένοι θα είναι όσοι έχουν λάβει ήδη δάνειο με κυμαινόμενο επιτόκιο, καθώς
και οι νέοι δανειολήπτες.

Ειδικότερα, σύμφωνα με την ανακοίνωση της τράπεζας, τα νέα επιτόκια στα δάνειά
της διαμορφώνονται ως εξής:

* Το βασικό επιτόκιο χορηγήσεων για κεφάλαια κίνησης και για πάγιες
εγκαταστάσεις αυξάνεται στο 17,5% από 16,5%.

* Το βασικό επιτόκιο επαγγελματικών δανείων αυξάνεται στο 18,5% από 17,5%.

* Το επιτόκιο στο ανοικτό δάνειο (ανοικτή πίστωση) αυξάνεται στο 22% από 21%.

* Το επιτόκιο στο προσωπικό δάνειο και το καταναλωτικό για αγορές ειδών
διαρκείας αυξάνεται στο 22,5% από 21,8%.

* Το επιτόκιο στα δάνεια για αγορά αυτοκινήτου αυξάνεται στο 19,5% από 18,5%.

Η Eurobank ανακοίνωσε χθες τα αποτελέσματά της για το 1997, έτος στο οποίο
ολοκληρώθηκε η συγχώνευσή της με την Ίντερμπανκ. Τα κέρδη προ φόρων της
τράπεζας παρουσίασαν αύξηση κατά 20% σε σχέση με το 1996 και συνολικά ­ σε
ενοποιημένη βάση ­ ξεπέρασαν τα 8,5 δισ. δρχ.

Οι συνολικές χορηγήσεις αυξήθηκαν 50% και έφτασαν στις 31/12/97 τα 275 δισ. δρχ.

* Οι χορηγήσεις στεγαστικών, καταναλωτικών και προσωπικών δανείων αυξήθηκαν
πάνω από 75% και ανήλθαν στα 115 δισ. δρχ.

Να σημειωθεί ότι εντός του Φεβρουαρίου προγραμματίζεται η αύξηση κατά 15 δισ.
δρχ. του μετοχικού κεφαλαίου της τράπεζας, προκειμένου να στηριχθεί το
αναπτυξιακό πρόγραμμά της.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N46</CAT>
<ED>
Κωδικός άρθρου: A16055N461</ED>
<ID>
ID:129451

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N46&aa=1</URL></REF>


Article

<CATEGORY>vin08</CATEGORY>

 <H2>Άρειος Πάγος: Σύννομες οι αποφάσεις του επιτρόπου στην ΤΚΕ
</H2>
«ΟΧΙ» λέει ο εισαγγελέας του Αρείου Πάγου κ. Παν. Δημόπουλος στους παλαιούς
μετόχους της Τράπεζας Κεντρικής Ελλάδας (οικογένεια Δούκαρη κ.ά.), οι οποίοι
επιδιώκουν να ακυρωθεί η αύξηση του μετοχικού κεφαλαίου που έγινε το 1986 με
απόφαση του επιτρόπου της Τράπεζας.

Οι παλαιοί μέτοχοι ζητούν να αναιρεθεί η εις βάρος τους απόφαση του Πολυμελούς
Πρωτοδικείου Αθήνας, υποστηρίζοντας ότι η αύξηση του μετοχικού κεφαλαίου
έπρεπε να γίνει με απόφαση της γενικής συνέλευσης των μετόχων. Επικαλούνται δε
αποφάσεις του Δικαστηρίου των Ευρωπαϊκών Κοινοτήτων και σχετικές κοινοτικές οδηγίες.

Ωστόσο, ο εισαγγελέας του Αρείου Πάγου, όσο και ο εισηγητής της υπόθεσης,
αρεοπαγίτης κ. Ι. Κασσωτάκης, πρότειναν στην Ολομέλεια του Ανωτάτου
Δικαστηρίου να απορριφθούν οι αιτήσεις, τονίζοντας ότι οι αποφάσεις του
επιτρόπου ήταν σύννομες κι επιπλέον ότι το Πρωτοδικείο δεν ήταν υποχρεωμένο να
εφαρμόσει τις κοινοτικές οδηγίες ή την απόφαση του ΔΕΚ, αφού οι σχετικές
πράξεις του επιτρόπου είχαν εκδοθεί πριν από την 1/1/87, σε χρόνο δηλαδή που
δεν είχαν εισαχθεί στο εθνικό μας Δίκαιο οι κοινοτικές οδηγίες.

Η απόφαση της Ολομελείας του Αρείου Πάγου αναμένεται να εκδοθεί τις προσεχείς εβδομάδες.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N46</CAT>
<ED>
Κωδικός άρθρου: A16055N462</ED>
<ID>
ID:129495

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N46&aa=2</URL></REF>


Article

<CATEGORY>vin08</CATEGORY>

 <H2>Πανωτόκια: Πού συμφωνούν και πού όχι, κυβέρνηση - τράπεζες
</H2>
ΣΕ ΑΔΙΕΞΟΔΟ καταλήγουν οι συζητήσεις που γίνονται σε υπηρεσιακό επίπεδο μεταξύ
τραπεζών και υπουργείου Εθνικής Οικονομίας για το θέμα του ανατοκισμού στους
τόκους υπερημερίας. Από την πλευρά τους οι τράπεζες θεωρούν ότι το καθεστώς
στον ανατοκισμό για τα δάνεια που αφορούν κεφάλαια κίνησης δεν θα πρέπει να
αλλάξει (δηλαδή να γίνεται ανά τρίμηνο) ενώ το υπουργείο επιμένει ότι και για
τα δάνεια αυτά ο ανατοκισμός πρέπει να γίνεται κάθε εξάμηνο. Έτσι, το θέμα
αναμένεται να λυθεί στη συνάντηση που θα έχει ο υπουργός Εθνικής Οικονομίας
και Οικονομικών κ. Γ. Παπαντωνίου με τον πρόεδρο της Ένωσης Ελληνικών Τραπεζών
και διοικητή της Εθνικής Τράπεζας κ. Θ. Καρατζά. Το θέμα αυτό θεωρείται
ιδιαίτερα σημαντικό για τις τράπεζες καθώς θεωρούν ότι αλλαγή του υφιστάμενου
πλαισίου αλλάζει όλο το καθεστώς που ισχύει στα δάνεια για κεφάλαια.

Αντίθετα οι δύο πλευρές έχουν συμφωνήσει σε δύο σημεία που είναι:

1 Ο ανατοκισμός για τα στεγαστικά, καταναλωτικά και επιχειρηματικά
δάνεια (εκτός των κεφαλαίων κίνησης) καθώς και για τις πιστωτικές κάρτες θα
γίνεται ανά εξάμηνο.

2 Η νέα ρύθμιση θα έχει αναδρομική ισχύ για τα παλαιά δάνεια που δεν
υπάρχει συμφωνία με την οποία καθορίζεται ο τρόπος του ανατοκισμού καθώς και
για εκείνα για τα οποία δεν υπάρχει τελεσίδικη δικαστική απόφαση.

Σύμφωνα πάντως με τις απόψεις αρμοδίων παραγόντων μέχρι το τέλος της εβδομάδας
να είναι έτοιμη η νομοθετική ρύθμιση για τα πανωτόκια.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N46</CAT>
<ED>
Κωδικός άρθρου: A16055N463</ED>
<ID>
ID:129532

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N46&aa=3</URL></REF>


Article

<CATEGORY>vin08</CATEGORY>

 <H5>ΤΟ ΙΝΤΕΡΝΕΤ ΘΑ ΜΕΤΑΜΟΡΦΩΘΕΙ ΣΕ... ΕΜΠΟΡΙΚΟ ΚΕΝΤΡΟ
</H5><H2>Ψώνια online...
</H2>
Σε τέσσερα χρόνια, οι καταναλωτές σε όλο τον κόσμο θα ξοδεύουν περισσότερα από
4,7 τρισεκατομμύρια δρχ. για αγορές προϊόντων μέσω του Ίντερνετ. Το 95% των
Αμερικανών χρηστών θα πληρώνουν με την πιστωτική τους κάρτα, ενώ στην Ευρώπη
το αντίστοιχο ποσοστό θα φτάσει το 75%.

ΣΥΜΦΩΝΑ με έρευνα της Datamonitor, εταιρεία αναλύσεων στον τομέα της
τεχνολογίας, οι ειδικοί προβλέπουν πως το επόμενο βήμα στην εξέλιξη του
Ίντερνετ θα είναι οι ψηφιακές πληρωμές online, που θα το μεταμορφώσουν από
δίκτυο πληροφοριών σε εμπορικό κέντρο. Κερδισμένες θα βγουν οι εταιρείες που
θα φροντίσουν να οργανώσουν τις ηλεκτρονικές σελίδες τους με τέτοιο τρόπο,
ώστε να διευκολύνουν τον πελάτη-χρήστη στις αγορές του online.

Επιπλέον, η μεταμόρφωση του δικτύου σε εμπορικό κέντρο θα συμβάλει στην
κατάργηση των φόρων που χρεώνει η κάθε χώρα, καθώς και των κάθε είδους
περιορισμών στην ελεύθερη διακίνηση πληροφοριών και αγαθών.

Οι ειδικοί προβλέπουν πως οι αγορές μέσω Ίντερνετ θα αυξάνονται 100% κάθε
χρόνο μέχρι το 2001, ξεπερνώντας σε αξία τα 16 δισ. δολάρια στις αρχές του
2002. Το ποσό που αντιστοιχεί στην αμερικανική αγορά θα φτάσει τα 12,5 δισ.
δολάρια και στην Ευρώπη τα 3,5 δισ. δολάρια.

Η μεγάλη πλειοψηφία των αγορών θα γίνεται χρησιμοποιώντας πιστωτικές κάρτες,
μια μέθοδο πληρωμής που ήδη τεχνικά χαρακτηρίζεται ως online, αλλά μέσω του
Ίντερνετ γίνεται ψηφιακή. 
Οι μεγάλες εταιρείες πιστωτικών καρτών ­ VISA και Mastercard ­ σχεδιάζουν
συνεργασίες με εταιρείες στο χώρο της πληροφορικής ­ ΙΒΜ, Microsoft, Netscape,
GTE κ.λπ. ­ ώστε να εξασφαλίσουν από κοινού, όλες τις τεχνικές προϋποθέσεις
για ασφαλείς ηλεκτρονικές συναλλαγές.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N47</CAT>
<ED>
Κωδικός άρθρου: A16055N471</ED>
<ID>
ID:129452

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N47&aa=1</URL></REF>


Article

<CATEGORY>vin08</CATEGORY>

 <H2>Σύμβαση 179,5 δισ. για τη μονάδα της ΔΕΗ στη Φλώρινα
</H2>
ΑΝΤΑΓΩΝΙΣΤΙΚΟ και εύλογο είναι το συμβατικό τίμημα των 179,5 δισ. δραχμών, με
το οποίο ύστερα από διαπραγματεύσεις η ΔΕΗ συνήψε σύμβαση με την κοινοπραξία
των εταιρειών που πρόκειται να κατασκευάσουν τη μονάδα παραγωγής ρεύματος στη
Φλώρινα, στο πλαίσιο του Ν. 2199/95.

Χθες, όπως ανακοίνωσε ο κυβερνητικός εκπρόσωπος, «υποβλήθηκε η έκθεση του
ανεξάρτητου εκτιμητή Lahmeyer International, για τη μονάδα της ΔΕΗ στην
Φλώρινα. Από το κείμενο προκύπτει το συμπέρασμα ότι το συμφωνηθέν συμβατικό
τίμημα ήταν εύλογο και ανταγωνιστικό».

Όπως έγινε γνωστό, το σχετικό κείμενο θα δοθεί στη δημοσιότητα από το
υπουργείο Ανάπτυξης, αφού προηγουμένως η ΕΤΕΒΑ διαβιβάσει όλο το σχετικό πόρισμα.

Ήδη, πληροφορίες από τραπεζικές πηγές ανέφεραν ότι η γερμανική εταιρεία που
πραγματοποίησε την εκτίμηση ακολούθησε δύο μεθόδους για πληρέστερη διασφάλιση
της διερεύνησης.

Η σχετική μονάδα παραγωγής στη Φλώρινα που θα λειτουργεί με φυσικό αέριο, με
βάση τις σχετικές προδιαγραφές, θα έχει ισχύει 330 MW και στην κοινοπραξία με
την οποία έχει υπογραφεί η σύμβαση συμμετέχουν οι εταιρείες ΑΒΒ, ΤΡΕ,
Προμηθέας GAZ και EFT.

Σημειώνεται ότι ανάθεση της διερεύνησης της ανταγωνιστικότητας του τιμήματος
και των σχετικών διαδικασιών από ανεξάρτητο εκτιμητή έγινε ύστερα από απόφαση
του Υπουργικού Συμβουλίου, λόγω κριτικής που ασκήθηκε και αιτιάσεων που
διατυπώθηκαν από ορισμένους βουλευτές.

Η επιλογή του ανεξάρτητου εκτιμητή έγινε με διεθνή διαγωνισμό που
πραγματοποιήθηκε από την ΕΤΕΒΑ και, σύμφωνα με σχετικές προδιαγραφές,
προκύπτει ότι ο χρόνος κατασκευής της μονάδας ανέρχεται σε 55 μήνες από την
υπογραφή της σύμβασης της ΔΕΗ με την κοινοπραξία.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N47</CAT>
<ED>
Κωδικός άρθρου: A16055N472</ED>
<ID>
ID:129496

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N47&aa=2</URL></REF>


Article

<CATEGORY>vin08</CATEGORY>

 <H2>Στα ίδια επίπεδα η βιομηχανική παραγωγή
</H2>
ΑΥΞΗΣΗ 0,4% παρουσίασε η παραγωγή στη βιομηχανία το ενδεκάμηνο
Ιανουαρίου-Νοεμβρίου 1997 σε σχέση με το αντίστοιχο διάστημα του 1996. Τον
μήνα Νοέμβριο η βιομηχανική παραγωγή παρέμεινε αμετάβλητη σε σχέση με τον
αντίστοιχο μήνα του προηγουμένου έτους.

Αυτά προκύπτουν από τα στοιχεία της Εθνικής Στατικής Υπηρεσίας που δόθηκαν στη
δημοσιότητα. Σύμφωνα με τα στοιχεία, το σύνολο της παραγωγής στα ορυχεία, στη
βιομηχανία και τον ηλεκτρισμό το ενδεκάμηνο παρουσίασε αύξηση 1% σε σχέση με
το αντίστοιχο ενδεκάμηνο του 1996.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N47</CAT>
<ED>
Κωδικός άρθρου: A16055N473</ED>
<ID>
ID:129533

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N47&aa=3</URL></REF>


Article

<CATEGORY>vin08</CATEGORY>

 <H2>Συνεργασία Γενικής Τράπεζας - Ιντεραμέρικαν
</H2>
ΣΕ ΣΥΝΕΡΓΑΣΙΑ με τον όμιλο Interamerican προχωρεί η Γενική Τράπεζα με στόχο
την επέκταση τραπεζοασφαλιστικών εργασιών.

Η συνεργασία, όπως ανακοινώθηκε, αφορά:

* προώθηση κάθε είδους πιστωτικών καρτών

* αξιοποίηση των δικτύων και των δύο ομίλων στον τομέα δανείων προς ιδιώτη,
καταναλωτικών, στεγαστικών κ.λπ.

* αξιοποίηση των δικτύων στον τομέα των τραπεζοασφαλιστικών (Bankassurance)
και χρηματοοικονομικών προϊόντων.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N47</CAT>
<ED>
Κωδικός άρθρου: A16055N474</ED>
<ID>
ID:129557

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N47&aa=4</URL></REF>


Article

<CATEGORY>vin08</CATEGORY>

 <H2>Επενδύσεις 4 δισ. και νέο εργοστάσιο
</H2>
ΕΠΕΝΔΥΤΙΚΟ πρόγραμμα 4 δισ. δραχμών υλοποιεί κατά το 1998 με το νέο της
εργοστάσιο και τις μονάδες παραγωγής η εταιρεία Pipelife - Ελλάς Α.Ε. Ήδη η
παραγωγική δυναμικότητα σε πλαστικούς σωλήνες είναι 20.000 τόνοι το χρόνο και
με τις νέες επενδύσεις αναμένεται να φθάσει τους 35.000 τόνους.

Σημειώνεται ότι με τα προϊόντα αυτά εξασφαλίζονται εφαρμογές που αφορούν
φυσικό αέριο, θέρμανση, τηλεπικοινωνίες, άρδευση, αποχέτευση, προστασία
καλωδίων κ.ά.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N47</CAT>
<ED>
Κωδικός άρθρου: A16055N475</ED>
<ID>
ID:129573

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N47&aa=5</URL></REF>


Article

<CATEGORY>vin08</CATEGORY>

 <H5>ΝΕΕΣ ΥΠΟΧΡΕΩΣΕΙΣ ΓΙΑ ΤΟΥΣ ΕΡΓΟΔΟΤΕΣ ΠΟΥ ΑΠΑΣΧΟΛΟΥΝ ΜΙΣΘΩΤΟΥΣ ΑΣΦΑΛΙΣΜΕΝΟΥΣ ΣΤΟ ΙΚΑ
</H5><H2>Σφίγγουν τα λουριά...
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Νέες υποχρεώσεις θα έχουν προς το ΙΚΑ όλοι οι εργοδότες της χώρας που
απασχολούν μισθωτούς ασφαλισμένους σε αυτό. Η κωδικοποίηση των νέων
υποχρεώσεων των εργοδοτών έγινε από το αρμόδιο υπουργείο Εργασίας - Κοινωνικών
Ασφαλίσεων, το οποίο σε αναλυτική του εγκύκλιο παρέχει οδηγίες σε όλα τα
ασφαλιστικά ταμεία για την εφαρμογή του νόμου 2556/97 περί της επιβολής μέτρων
κατά της εισφοροδιαφυγής, τη διασφάλιση εσόδων του ΙΚΑ κ.ά.Οι νέες υποχρεώσεις
των εργοδοτών προς το ΙΚΑ, αλλά και οι αλλαγές που επέρχονται με το νέο νόμο
έχουν ως εξής:

1 Από 1.4.1998 θεσπίζεται για πρώτη φορά υποχρέωση των εργοδοτών ­
εξαιρουμένων των κύριων οικοδομοτεχνικών έργων ­ για τήρηση βιβλίου, στο οποίο
θα αναγράφουν τους μισθωτούς που προσλαμβάνουν αμέσως μετά την πρόσληψη και
πριν οι τελευταίοι αναλάβουν εργασία. Παράλληλα, για την εξακρίβωση της
ημερομηνίας τής καθ' οιονδήποτε τρόπο αποχώρησης του μισθωτού καθιερώνεται
υποχρέωση του εργοδότη για αναγγελία στον ΟΑΕΔ εντός 8 ημερών και της
οικειοθελούς αποχώρησης του μισθωτού. Επίσης, ρυθμίζεται το θέμα του χρονικού
σημείου κατά το οποίο διακόπτεται η ασφάλιση στο ΙΚΑ, σε περίπτωση μη
αναγγελίας της αποχώρησης του μισθωτού.

2 Θεσπίζεται για πρώτη φορά υποχρέωση των εργοδοτών να γνωστοποιούν
στις αρμόδιες υπηρεσίες του ΙΚΑ οποιαδήποτε μεταβολή που αφορά την έδρα της
επιχείρησης, την επωνυμία της, τυχόν αλλαγή του τόπου κατοικίας τους κ.λπ. με
υπεύθυνη δήλωσή τους εντός 10 ημερών από τότε που επήλθαν οι σχετικές μεταβολές.

3 Το χρονικό διάστημα της υποχρεωτικής τήρησης από τους εργοδότες των
υποβαλλομένων στο ΙΚΑ καταστάσεων προσωπικού τους μεταβάλλεται και ορίζεται
10ετές αντί του 5ετούς διαστήματος που ίσχυε μέχρι τη δημοσίευση του νέου
νόμου (24.12.1997).

4 Καθιερώνεται δυνατότητα των ελεγκτικών οργάνων του ΙΚΑ για αναζήτηση
οποιασδήποτε πληροφορίας χρήσιμης για τον πληρέστερο έλεγχο των εργοδοτών από
το Δημόσιο, τις ιδιωτικές επιχειρήσεις και τις τράπεζες. Ειδικά δε για τις ΔΟΥ
(εφορίες) προβλέπεται δυνατότητα αναζήτησης πληροφοριών από τα στοιχεία που
περιλαμβάνονται στη δήλωση φορολογίας εισοδήματος.

5 Από 1.4.1998 προϋπόθεση για την εγκυρότητα της καταγγελίας της
εργασιακής σχέσης είναι η καταχώρηση του μισθωτού στα μισθολόγια του ΙΚΑ ή να
έχει χωρήσει ασφάλισή του στο ΙΚΑ.

6 Παρέχεται δυνατότητα αναλογικής εφαρμογής ­ κατόπιν απόφασης του
υπουργού Εργασίας - Κοιν. Ασφαλίσεων ­ και για τους οφειλέτες του ΙΚΑ
περιορισμών στις συναλλαγές των οφειλετών του Δημοσίου. Στην εγκύκλιο
τονίζεται ότι η εφαρμογή αυτής της διάταξης θα πρέπει να γίνει με μεγάλη φειδώ
και σε εξαιρετικές περιπτώσεις που θα πρέπει να κρίνονται αιτιολογημένα από τα
αρμόδια όργανα του ΙΚΑ.

7 Επεκτείνεται και στο ΙΚΑ η δυνατότητα πρόσβασης στα στοιχεία του
Κώδικα Στοιχείων και Βιβλίων. Έτσι, από τις 24.12.1997 ­ ημέρα δημοσίευσης του
νέου νόμου ­ καταργείται το απόρρητο των στοιχείων του Κώδικα Βιβλίων και
Στοιχείων και διευκολύνεται σημαντικά το έργο των ελεγκτικών οργάνων του ΙΚΑ.

8 Ρυθμίζεται το θέμα του χρόνου παραγραφής των λοιπών απαιτήσεων του
ΙΚΑ (πρόσθετων τελών, προστίμων και άλλων επιβαρύνσεων) που απορρέουν από τη
μη καταβολή των κυρίων εισφορών, αφ' ετέρου δε γίνεται σαφής πρόβλεψη για τις
περιπτώσεις αναστολής και διακοπής της παραγραφής.

9 Το δικαίωμα αναγνώρισης ημερών εργασίας, για τις οποίες δεν έχει
χωρήσει ασφάλιση στο ΙΚΑ, επεκτείνεται πέραν της πενταετίας και μπορεί να
ανατρέξει μέχρι το χρονικό εκείνο σημείο κατά το οποίο το ΙΚΑ έχει δικαίωμα
είσπραξης των σχετικών εισφορών.

10 Είναι πλέον δυνατή η αναγνώριση στον εργαζόμενο όλου του
προγενέστερου της υποβολής της σχετικής αίτησης χρόνου εργασίας του μέχρι
βέβαια του χρονικού εκείνου σημείου κατά το οποίο νομιμοποιείται το ΙΚΑ στην
είσπραξη των αναλογουσών ασφαλιστικών εισφορών.

11 Επεκτείνεται η εφαρμογή των διατάξεων και για την είσπραξη των υπέρ
ΙΚΑ εισφορών που οφείλονται από Α.Ε., ΕΠΕ, εμπορικούς συνεταιρισμούς κ.ά.
Έτσι, από την έναρξη ισχύος του νόμου (Δεκέμβριος 1997) δεν ευθύνονται για την
απόδοση στο ΙΚΑ των οφειλομένων ασφαλιστικών εισφορών μόνο τα ίδια τα νομικά
πρόσωπα, αλλά καθιερώνεται και για τους μετέχοντες στη διοίκησή τους προσωπική
και αλληλέγγυα ευθύνη με την προσωπική τους περιουσία.

Σημειώνεται, τέλος, ότι βρίσκεται στα σκαριά η σύσταση νέας υπηρεσίας στο ΙΚΑ,
η οποία θα έχει τη δυνατότητα να πραγματοποιεί ελέγχους όλο το 24ωρο στις
επιχειρήσεις για την πάταξη της εισφοροδιαφυγής στο ΙΚΑ.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N48</CAT>
<ED>
Κωδικός άρθρου: A16055N481</ED>
<ID>
ID:129453

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N48&aa=1</URL></REF>


Article

<CATEGORY>vin08</CATEGORY>

 <H2>Οριακή άνοδος
</H2>
Με οριακή άνοδο έκλεισαν οι τιμές των μετοχών κατά τη χθεσινή πρώτη συνεδρίαση
της εβδομάδας στο Χρηματιστήριο Αξιών Αθηνών (ΧΑΑ). Συγκεκριμένα, ο Γενικός
Δείκτης έκλεισε στις 1.398,39 μονάδες σημειώνοντας μικρά κέρδη 3 περίπου
μονάδων ή ποσοστό της τάξεως του 0,21%. Ο Δείκτης FTSE/20 που απαρτίζεται από
μετοχές Τραπεζών και μετοχές υψηλής κεφαλαιοποίησης είχε άνοδο 5,12 μονάδες ή
ποσοστό της τάξεως 0,67%. Μεικτή η εικόνα στους επιμέρους Κλαδικούς Δείκτες
όπου τη μεγαλύτερη άνοδο σημείωσε ο κλάδος των Τραπεζών και των Ετ.
Χρηματοδοτικής Μίσθωσης κατά 1,02% και 0,58% αντίστοιχα. Αντίθετα τη
μεγαλύτερη πτώση σημείωσε ο Κατασκευαστικός κλάδος και οι Διάφορες κατά 2,11%
και 0,59% αντίστοιχα. Σημαντική άνοδο είχε η Παράλληλη Αγορά που κατέγραψε
κέρδη 2,63%. Από τις 221 μετοχές που πραγματοποίησαν συναλλαγές, 75 σημείωσαν
άνοδο, 127 πτώση και 19 παρέμειναν σταθερές, ενώ 50 έκλεισαν με αγοραστές και
129 με πωλητές. Η αξία των συναλλαγών ανήλθε σε 13 δισ. δρχ. (4.817.372
τεμάχια). Αναλυτικά τα 4.263.433 τεμάχια συνολικής αξίας 11,8 δισ. δρχ.
αφορούσαν την Κύρια Αγορά, ενώ τα 553.939 τεμάχια συνολικής αξίας 1.173 εκατ.
δρχ. την Παράλληλη Αγορά. Τη μεγαλύτερη αξία συναλλαγών σημείωσαν οι μετοχές
των Τραπεζών (2.154 εκατ. δρχ. - 224.144 τεμάχια) και των Μεταλλουργικών
Επιχειρήσεων (1.956 εκατ. δρχ. - 704.504 τεμάχια).

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N49</CAT>
<ED>
Κωδικός άρθρου: A16055N491</ED>
<ID>
ID:129454

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N49&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΥΔΡΟΧΟΟΣ

(20 Ιανουαρίου - 18 Φεβρουαρίου). Ο Δίας εγκαταλείπει τον Υδροχόο. Το '97 ήταν
για σας μία πολύ σημαντική χρονιά. Γίνατε πιο ώριμοι και πιο επιτυχημένοι.
Εμφανίστηκαν πολλές ευκαιρίες στη ζωή σας. Γίνατε πιο δυνατοί.

ΙΧΘΥΕΣ

(19 Φεβρουαρίου - 20 Μαρτίου). Ο Δίας εγκαταλείπει τον Υδροχόο. Το '97 σας
βοήθησε ν' απαλλαγείτε από παλιές φοβίες και συμπλέγματα. Γίνατε πιο «καλοί».
Βοήθησε, επίσης, να διαγνωσθεί σωστά ένα πρόβλημα υγείας.

ΚΡΙΟΣ

(21 Μαρτίου - 19 Απριλίου). Ο Δίας εγκαταλείπει τον Υδροχόο. Το '97 σας
βοήθησε να πραγματοποιήσετε ένα μεγάλο όνειρό σας. Σας βοήθησε και στον τομέα
των φιλικών σχέσεων, της ερωτικής φιλίας, των μίντια, της τέχνης, της πολιτικής.

ΤΑΥΡΟΣ

(20 Απριλίου - 20 Μαΐου). Ο Δίας εγκαταλείπει τον Υδροχόο. Το '97 σας έκανε
πιο δραστήριους και πιο τολμηρούς. Σας βοήθησε στον τομέα της καριέρας και σας
έδωσε τη δυνατότητα να βελτιώσετε το «ίματζ» σας.

ΔΙΔΥΜΟΙ

(21 Μαΐου - 21 Ιουνίου). Ο Δίας εγκαταλείπει τον Υδροχόο. Το '97 σας βοήθησε
στον τομέα των σχέσεων, των ταξιδιών, των σπουδών, των μίντια και των
εκδόσεων, της πολιτικής, των δικαστικών αγώνων.

ΚΑΡΚΙΝΟΣ

(22 Ιουνίου - 22 Ιουλίου). Ο Δίας εγκαταλείπει τον Υδροχόο. Το '97 σας έκανε
πιο αισιόδοξους. Σας βοήθησε στον τομέα του σεξ και στον οικονομικό τομέα ­ σε
σχέση με κληρονομιές, δανεια, αυξήσεις, αποζημιώσεις.

ΛΕΩΝ

(23 Ιουλίου - 22 Αυγούστου). Ο Δίας εγκαταλείπει τον Υδροχόο. Το '97 σας έκανε
υπεραισιόδοξους. Ώθησε αρκετούς από σας στον γάμο και τη δημιουργία απογόνων.
Σας βοήθησε σε συνεργασίες και δικαστικούς αγώνες.

ΠΑΡΘΕΝΟΣ

(23 Αυγούστου - 23 Σεπτεμβρίου). Ο Δίας εγκαταλείπει τον Υδροχόο. Το '97 σας
βοήθησε στον τομέα της εργασίας και των εργασιακών σχέσεων. Βοήθησε, επίσης,
στη σωστή διάγνωση κάποιου προβλήματος υγείας.

ΖΥΓΟΣ

(24 Σεπτεμβρίου - 23 Οκτωβρίου). Ο Δίας εγκαταλείπει τον Υδροχόο. Το '97 σας
έδωσε μεγαλύτερη αυτοπεποίθηση. Σας βοήθησε στον τομέα του έρωτα, των παιδιών,
της καλλιτεχνικής δημιουργίας. Διασκεδάσατε, επίσης, περισσότερο.

ΣΚΟΡΠΙΟΣ

(24 Οκτωβρίου - 22 Νοεμβρίου). Ο Δίας εγκαταλείπει τον Υδροχόο. Το '97 σας
ώθησε να βελτιώσετε τις συνθήκες στο σπίτι και την οικογένεια. Σκεφθήκατε ν'
αγοράσετε σπίτι. Γίνατε πιο αυτάρκεις και πιο υπεύθυνοι.

ΤΟΞΟΤΗΣ

(23 Νοεμβρίου - 21 Δεκεμβρίου). Ο Δίας εγκαταλείπει τον Υδροχόο. Το '97 σας
ώθησε να κάνετε πολλές μετακινήσεις, ν' αγοράσετε ίσως μεταφορικό μέσον, να
βελτιώσετε τις σχέσεις σας με αδέλφια, να μετακομίσετε. Να γίνετε πιο επικοινωνιακοί.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Ο Δίας εγκαταλείπει τον Υδροχόο. Το '97 σας
βοήθησε στον οικονομικό τομέα. Αλλά ώθησε και αρκετούς από σας σε ριψοκίνδυνες
επενδύσεις και σε μεγάλες σπατάλες.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: N59</CAT>
<ED>
Κωδικός άρθρου: A16055N591</ED>
<ID>
ID:129434

</ID><URL>http://ta-nea.dolnet.gr/neaweb/neafile.print_unique?e=A&f=16055&m=N59&aa=1</URL></REF>


Article

<CATEGORY>vin10</CATEGORY>

 <H5>ΠΡΩΤΗ Η ΑΕΚ, ΝΙΚΗΣΕ ΠΑΛΙ ΤΟΝ ΟΛΥΜΠΙΑΚΟ
</H5><H2>Άτρωτη στα ντέρμπι
</H2>
ΑΝΙΚΗΤΗ η ΑΕΚ στα ντέρμπι! Με σκόρερ τον Μαρτσέλο και παρά τα προβλήματά της,
η ΑΕΚ επικράτησε ξανά του Ολυμπιακού με 1-0 και επέστρεψε στην πρώτη θέση της βαθμολογίας.

σελίδες 1
, 2
, 3

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16055O001</ED>
<ID>
ID:129455

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Έχασα 3 παίκτες, βγάλτε μου δελτίο! </H2>
σελίδα 3

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16055O002</ED>
<ID>
ID:129497

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O00&aa=2</URL></REF>


Article

<CATEGORY>vin10</CATEGORY>

 <H2></H2><H2>Ετοιμάζει αλλαγές ο Μπάγιεβιτς </H2>
σελίδα 2

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16055O003</ED>
<ID>
ID:129534

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Είναι μόνο των παικτών </H2>
σελ
ίδα
9

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16055O004</ED>
<ID>
ID:129558

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Εγώ, δεν πρόκειται να φύγω... </H2>
σελίδα 10

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16055O005</ED>
<ID>
ID:129574

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O00&aa=5</URL></REF>


Article

<CATEGORY>vin10</CATEGORY>

 <H2></H2><H2>Παρών στη μάχη - Σήμερα η επέμβαση </H2>
σελίδα 2

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16055O006</ED>
<ID>
ID:129584

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O00&aa=6</URL></REF>


Article

<CATEGORY>vin10</CATEGORY>

 <H2>Χρωστάω ένα γκολ στον Γεωργιάδη </H2>
σελίδα 7

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16055O007</ED>
<ID>
ID:129588

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O00&aa=7</URL></REF>


Article

<CATEGORY>vin10</CATEGORY>

 <H5>ΜΑΡΤΣΕΛΟ: Ο ΑΤΜΑΤΣΙΔΗΣ ΠΡΟΕΒΛΕΨΕ ΟΤΙ ΘΑ ΕΒΑΖΑ ΓΚΟΛ
</H5><H2>Στο 'χα πει
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

ΧΑΡΕΣ ΚΑΙ πανηγύρια επικρατούσαν, όπως ήταν φυσικό, στα αποδυτήρια της ΑΕΚ
λίγο μετά τη λήξη του μεγάλου χθεσινού ντέρμπι. Όλοι έγιναν «ένα κουβάρι» και
πανηγύριζαν για τη νίκη της ΑΕΚ. Ο Μιχάλης Κασάπης στις αγκαλιές των
παραγόντων της ομάδας του είπε: «Όλα αυτά που έγραφαν την περασμένη εβδομάδα
για τον Ντέμη μάς ντόπαραν και είχαμε πάθος για τη νίκη, που την κατακτήσαμε δίκαια».

Ο Χάρης Κοπιτσής, ο διευθύνων σύμβουλος της ΠΑΕ ΑΕΚ κ. Γιώργος Λεοτσινίδης και
ο Άρνε Γκρέταρσον είχαν παράπονα από τη διαιτησία: «Ο διαιτητής ήταν καλός,
αλλά δεν έδωσε δύο πέναλτι», είπε ο Χάρης Κοπιτσής, ενώ ο κ. Λεοτσινίδης
τόνισε: «Χωρίς να εκπροσωπώ τη διοίκηση, κάποιος πρέπει να μας πει αν πρέπει
να παίζουμε εμείς με 11 και οι άλλοι με 14. Πού θα φτάσει αυτή η κατάσταση;».

Ο Γκρέταρσον δήλωσε ότι το ματς ήταν δύσκολο, όπως όλα τα παιχνίδια ΑΕΚ -
Ολυμπιακού. Και κατέληξε:

«Η νίκη ήταν δίκαιη, αλλά ο διαιτητής δεν μας έδωσε δύο πέναλτι».

Ο «χρυσός» σκόρερ Μαρτσέλο ευχαρίστηκε για το γκολ τον Θεό και δήλωσε:
«Ήμασταν σίγουρα καλύτεροι. Όλα τα παιδιά προσπαθούν για το καλύτερο. Η ΑΕΚ
έχει καλό σύνολο και δεν έχει σημασία ποιοι απουσίαζαν. Όλοι παίζουν για
όλους». Για τον πανηγυρισμό του στο γκολ με τον Ατματσίδη, είπε: «Στο ημίχρονο
ο Ηλίας μού είπε ότι θα μπω αλλαγή και θα σκοράρω. Έτσι έγινε, γι' αυτό και
πήγα σ' αυτόν». Ο Ηλίας Ατμαστίδης μίλησε για ψυχολογικό ντοπάρισμα: «Οι
απουσίες και τα όσα έγιναν την προηγούμενη εβδομάδα μάς ντόπαραν. Το θέμα
είναι ότι αποδείξαμε πως η ΑΚΕ ήταν καλύτερη και νίκησε δίκαια. Αυτό άλλωστε
φάνηκε στον αγωνιστικό χώρο».

«Αυτά είναι τα χάλια της διαιτησίας», είπε ο Γιάννης Καλλιτζάκης πηγαίνοντας
στα αποδυτήρια μετά την αποβολή του, ενώ ο Μανωλάς ευχαρίστησε όλους που τον
βοήθησαν να παίξει ύστερα από 8 μήνες. Και κατέληξε:

«Ήμασταν καλύτεροι, αλλά η διαιτησία δεν ήταν καλή. Πάντως, νικήσαμε δίκαια».

*** Επεισόδιο δημιουργηθηκε στη φυσούνα των αποδυτηρίων μεταξύ του Τάσου
Μητρόπουλου και του Αντώνη Μήνου. Ο Μητρόπουλος διαμαρτυρήθηκε για τις κάρτες
στον διαιτητή Παπαδάτο: «Τι είναι αυτά που κάνεις; Λίγο προσοχή. Μη δείχνεις
με το παραμικρό κάρτες». Αμέσως επενέβη ο Μήνου, κάτι είπε και λίγο έλειψε να
πιαστούν στα χέρια, αλλά οι ψυχραιμότεροι μπήκαν στη μέση και ηρέμησαν τους
δύο άνδρες.

*** Δήλωση με υπονοούμενο έκανε ο Τόνι Σαβέβσκι (χωρίς να πει ποιον εννοεί):
«Αγωνίστηκα για τον κόσμο, τους συμπαίκτες μου και τον πρόεδρο, γιατί τους
σέβομαι, αλλά κάποιοι δεν σεβάστηκαν εμένα».

*** Άλλο ρεπορτάζ στις σελίδες 2,
3.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O01</CAT>
<ED>
Κωδικός άρθρου: A16055O011</ED>
<ID>
ID:129456

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O01&aa=1</URL></REF>


Article

<CATEGORY>vin10</CATEGORY>

 <H5>Ο ΜΑΡΤΣΕΛΟ ΑΝΤΙΚΑΤΕΣΤΗΣΕ ΤΟΝ ΝΙΚΟΛΑΪΔΗ ΚΑΙ ΠΕΤΥΧΕ ΤΟ ΓΚΟΛ ΤΗΣ ΝΙΚΗΣ
</H5><H5>«Δεν είδα περίπτωση πέναλτι»
</H5><H2>Ντέμης από τη Βραζιλία
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Ο Χρήστος Μαλαδένης ήταν και χθες επικίνδυνος για την άμυνα του Ολυμπιακού

ΝΙΚΗ ζωής για την ΑΕΚ! Το χθεσινό 1-0 επί του Ολυμπιακού δεν επανέφερε απλά
την ΑΕΚ (μετά μικρό διάλειμμα) στην κορυφή της βαθμολογίας, αλλά σηματοδότησε
την κατάθεση ψυχής από την πρωτοπόρο.

Διότι χθες δεν νίκησε η ΑΕΚ, τους «χρυσούς» βαθμούς της νίκης έδωσαν οι
φανέλες, το πάθος, η νίκη. Και ο κόσμος στο τέλος μπήκε στον αγωνιστικό χώρο
να πανηγυρίσει, λες και επρόκειτο για τελικό Κυπέλλου... Την ίδια ώρα ο
παίκτης-ιστορία, ο Στέλιος Μανωλάς, εκστασιασμένος έκανε γύρο θριάμβου
χειροκροτώντας τον κόσμο και δωρίζοντας τη φανέλα του. Στιγμές που οι φίλοι
της ΑΕΚ ρουφούσαν ώς το τέλος.

Το πόσο σπουδαίο ήταν το χθεσινό 1-0 φαίνεται και από το εξής στοιχείο. Η ΑΕΚ
είχε να νικήσει δύο φορές στο πρωτάθλημα (θυμηθείτε το 1-0 στο ΟΑΚΑ) τον
Ολυμπιακό από την περίοδο '67-'68. Και συνολικά, στην ιστορία της Α' Εθνικής
το έχει κατορθώσει μόνο δύο φορές.

Θέλετε κι άλλο; Από το προπερασμένο καλοκαίρι (τότε μετακόμισε ο Μπάγιεβιτς
στον Πειραιά), η ΑΕΚ μετρά κόντρα στους «ερυθρόλευκους» 5-1 νίκες. Να μην
πούμε τι σημαίνει αυτό για τους οπαδούς της γηπεδούχου.

Ο Ολυμπιακός είχε χθες μοναδική ευκαιρία να «τελειώσει» την ΑΕΚ. Και απέτυχε!
Πότε θα φύγει νικητής από τη Νέα Φιλαδέλφεια; Στο πρώτο ημίχρονο κλήθηκε να
αντιμετωπίσει την ΑΕΚ ένδεκα εναντίον δέκα, με δεδομένο ότι ο Νικολαΐδης ήταν
σαν να μην έπαιζε. Με αφόρητους πόνους στη μέση, δυσκολευόταν αφάνταστα και
έδωσε το «παρών» μόνο στο 38', όταν πήρε με το ζόρι (διαμαρτυρία) την έκτη
κάρτα! Ήταν όμως ψυχάρα! Και στο τελευταίο δεκάλεπτο του ημιχρόνου, με
τραυματία (και) τον Μπατίστα (σε κόντρα με τον Καραταΐδη) οι συσχετισμοί ήταν
εννέα με ένδεκα! Τι έκανε όλο αυτό το διάστημα ο Ολυμπιακός; Ελάχιστα
πράγματα. Εμφάνισε καλή κυκλοφορία της μπάλας (έργο Μπάγιεβιτς), βγήκε στην
πλάτη των αμυντικών της ΑΕΚ, ήταν καλύτερος στο πρώτο 20λεπτο, αλλά από
κλασικές ευκαιρίες, αφήστε το καλύτερα.

Στο δεύτερο ημίχρονο, το ματς ήταν... δώδεκα με ένδεκα! Και ο κόσμος οδηγούσε
τη λαβωμένη ΑΕΚ. Την πρωτοπόρο, που έπαιζε δίχως Κωστή, Κατσαβό, Κωστένογλου,
Νικολαΐδη, Μπατίστα! Η «μισή» ΑΕΚ νίκησε 1-0 τον πλήρη (;) Ολυμπιακό, την
ομάδα που είχε να δείξει μόνο το αριστερό σουτ από τον Αλεξανδρή (56') και το
επίσης άουτ σουτ του Ίβιτς (70').

Το γκολ της νίκης πέτυχε ο Βεριντιάνο Μαρτσέλο (αν συνέχιζε ο Μπατίστα, μάλλον
θα βρισκόταν στον πάγκο!) στο 66', εκμεταλλευόμενος πάσα στη μικρή περιοχή του
Δώνη. Εκεί όλα τελείωσαν!

Η ΑΕΚ κράτησε το σκορ και ο κόσμος ασχολήθηκε είτε με τον Μπάγιεβιτς είτε με
τους διαιτητές.

Τον Παπαδάκο, ο οποίος αρνήθηκε στο 23' πέναλτι στον Μαλαδένη (ανατροπή από
τον Καραταΐδη), επέτρεψε να «πέφτουν κορμιά» στον αγωνιστικό χώρο και τον
(βοηθό του) Ποντίκη, ο οποίος στο 77' σταμάτησε με (ανύπαρκτο) οφ-σάιντ τον
Μαλαδένη. Στις επιδόσεις του, προσθέστε και τη φάση του 2', όταν ο Τζόρτζεβιτς
έκανε κοντρόλ με το χέρι, αλλά το σουτ σταμάτησε ο Ατματσίδης. Ευτυχώς έμεινε
το 0-0...

Να σημειωθεί ότι στο 90' αποβλήθηκε ο Καλλιτζάκης, που απώθησε (τουλάχιστον)
τον Πασσαλή.

Κορυφαίος της ΑΕΚ ο Άρναρ Γκρέταρσον. Μέσος ολκής, πρόσφερε παντού,
καλύπτοντας όλους τους χώρους. Από κοντά ο υπέροχος και... ζημιάρης για τον
Ολυμπιακό στο δεύτερο 45λεπτο Μιχάλης Κασάπης. Πολύ καλός ο Μαχαιρίδης και
δύναμη οι Μανωλάς, Καλλιτζάκης, Μπατίστα.

Από τον Ολυμπιακό ξεχώρισαν οι Νταμπίζας, Πασσαλής και όταν τα αστέρια (Ίβιτς,
Τζόρτζεβιτς) δεν λάμπουν...

Ο διαιτητής Παπαδάκος ήταν ικανοποιημένος από την απόδοσή του

ΙΚΑΝΟΠΟΙΗΜΕΝΟΣ από τη διαιτησία του στο ντέρμπι ήταν ο Σπύρος Παπαδάκος. Ο
ρέφερι από τη Λακωνία, κατά την αποχώρησή του από το στάδιο «Νίκος Γκούμας»
και λίγο πριν επιβιβαστεί στο ταξί, τόνισε: «Ευχαριστώ τους συνεργάτες μου και
όλους εκείνους που με περιέβαλαν με εμπιστοσύνη. Αν πέτυχα, θα κρίνει ο
κόσμος. Νομίζω, έκανα τα λιγότερα λάθη».

Για τις επίμαχες φάσεις του αγώνα, ο Παπαδάκος δήλωσε: «Ήμουν μακριά και δεν
είδα το χέρι του Τζόρτζεβιτς. Έκρινα ότι δεν υπήρξε παράβαση στη φάση του
Μαλαδένη και έδειξα "παίζετε". Για τη φάση με τον Νταμπίζα, το χέρι του ήταν
κολλημένο στο έδαφος. Σε τέτοιες περιπτώσεις εγώ δεν σφυρίζω τίποτα. Για την
αποβολή του Καλλιτζάκη, ο παίκτης της ΑΕΚ με απώθησε βίαια αρκετές φορές».

Οι τρεις παρατηρητές του αγώνα κ.κ. Κυριακόπουλος, Φιλιππόπουλος, Γενεράλης
αναφέρουν στην έκθεσή τους για τα υβριστικά συνθήματα που ακούστηκαν από τους
οπαδούς των δύο ομάδων, για τις φωτοβολίδες που έριξαν οι οπαδοί της ΑΕΚ μετά
την επιτυχία του γκολ, όπως επίσης και για τα αντικείμενα που έριξαν οι οπαδοί
της «Ένωσης».

Οι τρεις παρατηρητές έκαναν ειδική αναφορά για τις φωτοβολίδες που αντάλλαξαν
στις κερκίδες οι οπαδοί των δύο ομάδων και παρατήρησαν ότι με τέτοια
περιστατικά κινδυνεύουν ανθρώπινες ζωές.

*** Ο διαιτητής αναφέρει στο φύλλο αγώνα για την κόκκινη κάρτα που
έδειξε στον Καλλιτζάκη, γιατί τον απώθησε βίαια πολλές φορές.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16055O021</ED>
<ID>
ID:129460

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O02&aa=1</URL></REF>


Article

<CATEGORY>vin10</CATEGORY>

 <H2>Ετοιμάζει αλλαγές ο Μπάγιεβιτς
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Κατηφής και με σημάδια έφυγε από τη Νέα Φιλαδέλφεια ο Μπάγιεβιτς

«ΒΕΝΤΕΤΕΣ» πρόκειται να αφήσει στον πάγκο ο Ντούσαν Μπάγιεβιτς μετά την ήττα
στη Νέα Φιλαδέλφεια. Ο προπονητής του Ολυμπιακού ήταν εκνευρισμένος στ'
αποδυτήρια για την απόδοση των παικτών και αναμένεται να πάρει μέτρα τις
προσεχείς ημέρες.

Ο Ντούσκο έφυγε «σημαδεμένος» από τη Νέα Φιλαδέλφεια, καθώς δέχτηκε κέρμα στο
μέτωπο από οπαδούς της ΑΕΚ. Οπαδοί του Ολυμπιακού αποδοκίμασαν τους
«ερυθρόλευκους» ποδοσφαιριστές κατά την αποχώρησή τους από το στάδιο «Νίκος
Γκούμας», ενώ μερικοί θεώρησαν υπαίτιο για την ήττα τον Ντούσαν Μπάγιεβιτς.

«ΓΥΡΙΣΕ ΠΙΣΩ»

«Νεκρική» σιγή επικρατούσε κατά την αποχώρηση των ποδοσφαιριστών του
Ολυμπιακού από τα αποδυτήρια της Νέας Φιλαδέλφειας. Ο Ντούσαν Μπάγιεβιτς
φανερά ενοχλημένος από την ήττα, έδειχνε αμήχανος και δεν μπορούσε να κρύψει
την νευρικότητά του.

Κατηφής εισήλθε στο πούλμαν και δεν μιλούσε σε κανέναν. Το άσχημο κλίμα
«έσπασε» μια ηλικιωμένη γυναίκα οπαδός της ΑΕΚ, η οποία με φωνές μπήκε στο
πούλμαν του Ολυμπιακού. Αγκάλιασε τον Μπάγιεβιτς, τον φίλησε και του είπε:
«Γύρνα πίσω». Οι ποδοσφαιριστές του Ολυμπιακού απέφυγαν να κάνουν δηλώσεις.
Μόνον ο Αλέξης Αλεξανδρής, αμέσως μετά τη λήξη του αγώνα, υπογράμμισε: «Ο
Ολυμπιακός ήταν καλύτερος. Το ντέρμπι φάνηκε ότι θα κρινόταν στο ένα γκολ. Το
πέτυχε η ΑΕΚ. Το πρωτάθλημα έχει μακρύ δρόμο».

Η αποστολή του Ολυμπιακού αποχώρησε από το στάδιο «Νίκος Γκούμας» με
καθυστέρηση μιάμισης ώρας. Το ίδιο και οι «ερυθρόλευκοι» οπαδοί (περίπου
6.000). Μερικοί από τους οπαδούς του Ολυμπιακού έσπασαν κάγκελα μετά τη λήξη
του αγώνα, ενώ πετούσαν πέτρες και πετούσαν αντικείμενα στους άνδρες των ΜΑΤ.

Ο Βασίλης Καραπιάλης συμπλήρωσε τρεις κίτρινες κάρτες και θα απουσιάσει από
τον ερχόμενο αγώνα του Ολυμπιακού με τον ΟΦΗ στο ΟΑΚΑ.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16055O022</ED>
<ID>
ID:129501

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O02&aa=2</URL></REF>


Article

<CATEGORY>vin10</CATEGORY>

 <H2>ΝΙΚΟΛΑΪΔΗΣ
</H2><H2>Μπαίνει σήμερα στο χειρουργείο
</H2>
ΛΙΓΑ ΛΕΠΤΑ πιο πριν, ο Ντουμιτρίου ανακοίνωσε στο ξενοδοχείο την ενδεκάδα που
θα ξεκινούσε το ντέρμπι. Όμως εκκρεμούσε ο «παρτενέρ» του Μπατίστα στην
επίθεση ­ αποστολή την οποία θα αναλάμβανε ο Νικολαΐδης ή ο Δώνης. Ο
«Ντεμίνιο» έκανε τεστ στο γήπεδο μια ώρα πριν από την έναρξη του αγώνα για να
δει σε ποια κατάσταση βρισκόταν. Αποφάσισε να παίξει, λέγοντας χαρακτηριστικά:
«Δεν αισθάνομαι τίποτε. Μπορώ να παίξω. Θα τους σκίσουμε!».

Τα πράγματα, όμως, ήρθαν διαφορετικά απ' ό,τι περίμενε. Σήμερα θα
χειρουργηθεί, ενώ αναμένεται να απουσιάσει από τους αγωνιστικούς χώρους για
αρκετό χρονικό διάστημα. Ο Ντανιέλ Μπατίστα πήγε χθες το βράδυ στο Ιατρικό
Κέντρο για να βγάλει ακτινογραφία, αφού γύρισε το γόνατό του.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16055O023</ED>
<ID>
ID:129538

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O02&aa=3</URL></REF>


Article

<CATEGORY>vin10</CATEGORY>

 <H5>Αποδεκατισμένη στην Καβάλα
</H5><H2>ΝΤΟΥΜΙΤΡΙΟΥ
</H2><H2>«Ίσως χρειαστεί να βγάλω δελτίο»
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

ΠΡΟΒΛΗΜΑΤΙΣΜΕΝΟΣ, παρά τη νίκη της ομάδας του, ήταν ο προπονητής της ΑΕΚ,
Ντουμίτρου Ντουμιτρίου. Και αυτό, γιατί οι ελλείψεις της «Ένωσης», αντί να
ελαττώνονται, αυξάνονται συνεχώς. Δήλωσε ο Ρουμάνος τεχνικός:

«Είμαι στενοχωρημένος, αφού χάσαμε δύο ακόμα παίκτες. Τον Μπατίστα που
τραυματίστηκε και τον Καλλιτζάκη που δέχθηκε κόκκινη κάρτα. Οι τραυματίες θα
λείψουν απ' ό,τι φαίνεται για μεγάλο διάστημα. Ίσως χρειαστεί να βγάλω δελτίο
και να αγωνίζομαι κι εγώ. Θα έπρεπε να υπάρχει πειθαρχική επιτροπή, που να
κρατάει αυτόν που τραυμάτισε κάποιον εκτός αγωνιστικών χώρων, όσο διάστημα
μείνει έξω ο τραυματίας. Δεν γνωρίζω αν υπήρχε πρόθεση στη φάση του Μπατίστα,
όμως δεν παίζεται έτσι το ποδόσφαιρο. Ο Σαβέφσκι τέλειωσε το ματς με σπασμένο κεφάλι».

Στη συνέχεια, ο Ντουμιτρίου αναφέρθηκε στη διαιτησία: «Υπήρξαν δύο πέναλτι
πεντακάθαρα, ενώ ο επόπτης σταμάτησε δύο φορές τον Μαλαδένη με ανύπαρκτα
οφσάιντ. Αν ήταν διαιτητής κάποιος από τον Ολυμπιακό, θα σφύριζε καλύτερα.
Ανέχθηκε το σκληρό παιχνίδι, ενώ άφησε κάποιους να υποφέρουν. Κρίμα», κατέληξε
ο Ντου Ντου.

Ο ΜΠΑΓΙΕΒΙΤΣ

«Αφού δεν νικήσαμε σήμερα (χθες), δεν θα νικήσουμε ποτέ!», τόνισε ο προπονητής
του Ολυμπιακού, Ντούσαν Μπάγιεβιτς, ενώ συνέχισε:

«Ξεκινήσαμε καλά, δημιουργήσαμε ευκαιρίες για γκολ και θα μπορούσαμε να είχαμε
πετύχει από το πρώτο κιόλας ημίχρονο αυτό που θέλουμε. Δυστυχώς, τα πράγματα
δεν έγιναν έτσι. Στο δεύτερο ημίχρονο, προσπαθήσαμε με τις αλλαγές να
επιταχύνουμε το ρυθμό μας. Όμως, τα συνεχόμενα λάθη μάς στοίχισαν και
δεχθήκαμε το γκολ. Μερικοί πρέπει να καταλάβουν ότι δεν θα παίζουν λόγω
ονόματος. Σε αυτό συνέβαλαν και κάποιες εφημερίδες που έγραψαν ότι θα
παρακολουθήσουν το ντέρμπι ορισμένοι "κατάσκοποι" από την Αγγλία».

Ο Μπάγιεβιτς έκανε και κάποιες προβλέψεις για τη συνέχεια του πρωταθλήματος:
«Είχα πει ότι αν κερδίζαμε θα ήμασταν το φαβορί για το πρωτάθλημα. Τώρα, στη
μάχη μπήκε και ο Παναθηναϊκός. Δεν μπορεί να κρίνει κανείς με σιγουριά.
Πρωταθλητής θα αναδειχθεί ο πιο δυνατός και ήρεμος».

Τέλος, ο Ντούσκο ρωτήθηκε για το 1/5 που έχει τα τελευταία δύο χρόνια με
αντίπαλο την ΑΕΚ: «Αυτά δεν σημαίνουν τίποτα για μένα, αλλά για άλλους. Εγώ
κάνω απλά τη δουλειά μου».

*** Κόπηκαν 22.378 εισιτήρια, ενώ εισπράχτηκαν 76.534.000 δραχμές.

ΑΠΟΔΕΚΑΤΙΣΜΕΝΗ θα παίξει η ΑΕΚ στο κρίσιμο εκτός έδρας ματς με την Καβάλα.

Εκτός από τους μόνιμους τραυματίες Κωστή, Κατσαβό, τον Ντέμη Νικολαΐδη, που
σήμερα χειρουργείται, η ΑΕΚ έχασε χθες τον Μπατίστα (τραυματίστηκε) και τους
Γκρέταρσον (τρεις κίτρινες), Καλλιτζάκη (αποβλήθηκε).

Γίνεται αντιληπτό λοιπόν ότι δεν ήταν εξωπραγματικό αυτό που είπε ο
Ντουμιτρίου «είμαστε φαβορί χωρίς παίκτες» κι έτσι ο Ρουμάνος προπονητής θα
κληθεί να παρατάξει ενδεκάδα ανάγκης. Πάλι καλά που επιστρέφει ο Κωστένογλου...

*** Στο γήπεδο ήταν και ο Ρόμπερτ Χέρσοφ (της ENIC), ο οποίος
ανακοίνωσε στους διοικητικούς παράγοντες ότι το πριμ των παικτών για τη μεγάλη
νίκη τους στο χθεσινό ντέρμπι ανέρχεται στα 100.000 δολάρια.

*** Μίνι σύσκεψη έγινε στα γραφεία της ΑΕΚ μετά το τέλος του χθεσινού
ντέρμπι. Παρόντες οι Ντουμιτρίου, Νικολάου και Λεωντσινίδης, οι οποίοι
συζήτησαν το θέμα μεταγραφής.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16055O031</ED>
<ID>
ID:129461

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O03&aa=1</URL></REF>


Article

<CATEGORY>vin10</CATEGORY>

 <H5></H5><H5>Η αρχή έγινε με συλλήψεις
</H5><H5>Με τη Βίβλο στο χέρι!
</H5><H5>Αποστομωτική η απάντηση
</H5><H5>Απειλήθηκαν επεισόδια
</H5><H2>Εμπιστευτικά
</H2>
Στις 4.15 μ.μ. έφτασε το πούλμαν με την αποστολή του Ολυμπιακού στο Στάδιο
«Νίκος Γκούμας». Περίπου 150 οπαδοί της ΑΕΚ αποδοκίμασαν τον Ντούσαν
Μπάγιεβιτς, ενώ πέταξαν και κάποια αντικείμενα. 
Οι δυνάμεις των ΜΑΤ επενέβησαν γρήγορα, ενώ έγιναν και πέντε συλλήψεις.

Στις 4.30 έφτασε το πούλμαν της ΑΕΚ χωρίς τον προπονητή Ντουμίτρου
Ντουμιτρίου, ο οποίος ήρθε με το αυτοκίνητό του. 
Ο Σέμπουε κρατούσε τη Βίβλο. Ο Ντέμης Νικολαΐδης φορούσε άσπρη μπλούζα που
έγραφε: «ΑΕΚ, ορίτζιναλ Ηρακλείου Κρήτης».

Στο ημίχρονο ο Ρόμπερτ Χέρσοφ (εκπρόσωπος της ENIC) δήλωσε τα εξής:

«Είμαι γοητευμένος από τον κόσμο και το πάθος των ποδοσφαιριστών».

Όταν ρωτήθηκε αν θα γίνει κάποια μεταγραφή (η ΑΕΚ κρατά θυρίδα) μετά τον
τραυματισμό του Μπατίστα, χαμογέλασε και είπε: «Μου έρχεται να μπω εγώ και να
παίξω ποδόσφαιρο».

Ο Ρόμπερτ Χέρσοφ ήταν μαζί με τους κ.κ. Δέδε - Λεωτσινίδη.

Επεισόδια απειλήθηκαν χθες στις 10.15 το βράδυ στην Πατησίων, όταν νεαροί
οπαδοί του Ολυμπιακού προξένησαν φθορές εκσφενδονίζοντας πέτρες σε αυτοκίνητα
και σε βιτρίνες καταστημάτων.

Περίπου εκατό νεαροί οπαδοί, διασκορπισμένοι σε μικρές ομάδες, κατάφεραν να
ξεφύγουν από τον ισχυρό αστυνομικό κλοιό και να προκαλέσουν φθορές γύρω από
την πλατεία Κολιάτσου. 
Επενέβησαν αμέσως αστυνομικοί των ΜΑΤ και οι νεαροί διασκορπίστηκαν στα στενά,
χωρίς τα επεισόδια να πάρουν διαστάσεις.

Μέχρι αργά το βράδυ ισχυρές αστυνομικές δυνάμεις παρέμειναν στην περιοχή,
προκειμένου να προλάβουν επεισόδια από νεαρούς οπαδούς.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16055O032</ED>
<ID>
ID:129502

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O03&aa=2</URL></REF>


Article

<CATEGORY>vin10</CATEGORY>

 <H5>ΟΠΑΔΟΙ ΤΟΥ ΙΩΝΙΚΟΥ ΠΡΟΕΙΔΟΠΟΙΗΣΑΝ ΧΘΕΣ ΠΡΟΠΟΝΗΤΗ ΚΑΙ ΠΑΙΚΤΕΣ
</H5><H2>Κρυφτείτε
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Ο αγώνας Ιωνικού - Βέροιας μπορεί να τελείωσε για τους παίκτες, όχι όμως και
για τους οπαδούς του Ιωνικού

Η ΙΣΟΠΑΛΙΑ ΤΟΥ Ιωνικού με τη Βέροια και τα επεισόδια μετά το τέλος του αγώνα
είχαν συνέχεια χθες. Περίπου 50 οπαδοί της ομάδας της Νεάπολης πήγαν στην
προπόνηση με σκοπό να αποδοκιμάσουν (και όχι μόνο) παίκτες, τεχνική ηγεσία και παράγοντες.

«Αν δεν βγει η ομάδα Ευρώπη, να κρυφτείτε. Δεν σας γλιτώνει τίποτα», φώναξαν,
ενώ τα έβαλαν με τον Ξανθόπουλο και τον Γκμοχ. 
Οι οπαδοί του Ιωνικού θεώρησαν ότι οι παίκτες δεν προσπάθησαν όσο έπρεπε, ενώ
στον προπονητή χρεώνουν την πρόθεσή του να πάει στην Εθνική.

Κάποια στιγμή, κατά τη διάρκεια του διπλού, λίγο έλειψε να έρθουν στα χέρια οι
Γιουργούσης, Αντριόλι, αφού ο δεύτερος κατηγόρησε τον γκολκίπερ ότι δεν
προσπάθησε να αποσοβήσει ένα γκολ. 
Ευτυχώς επικράτησαν οι ψυχραιμότεροι, αλλά η κατάσταση δεν διορθώθηκε, αφού οι
οπαδοί συνέχισαν τις αποδοκιμασίες, οι οποίες επεκτάθηκαν και στους άλλους
παίκτες. Δεν αποκλείεται να επιβληθεί πρόστιμο για το επεισόδιο των δύο παικτών.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16055O041</ED>
<ID>
ID:129462

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O04&aa=1</URL></REF>


Article

<CATEGORY>vin10</CATEGORY>

 <H2>Β' ΕΘΝΙΚΗ
</H2><H2>Ανάσες για Καρδίτσα, Παναιτωλικό
</H2>
ΣΠΟΥΔΑΙΑ εκτός έδρας νίκη με 4-3 επί του Εδεσσαϊκού πέτυχε η Καρδίτσα, με
αποτέλεσμα να πάρει βαθιά βαθμολογική ανάσα. Αντίθετα η ομάδα της Έδεσσας θα
πρέπει να προσέξει πολύ στη συνέχεια του πρωταθλήματος για να μην μπει σε
περιπέτειες. 
Οι γηπεδούχοι προηγήθηκαν 2-0 με γκολ των Τσαμφίλογλου (4') και Λουτσιάνο
(20'), αλλά οι φιλοξενούμενοι κατάφεραν να ισοφαρίσουν με τους Παύλοβιτς (35')
και Αβραμόπουλο (40').

Με την έναρξη του δευτέρου ημιχρόνου (47') ο Κατσούλης πέτυχε το 2-3 για την
Καρδίτσα και είκοσι λεπτά αργότερα ο Χασιώτης ισοφάρισε σε 3-3. Το νικητήριο
γκολ πέτυχε στο 85' ο Μπαντάς. Καλή η διαιτησία του Δαμιανού (Πέλλας), ο
οποίος έδειξε κίτρινες κάρτες στους Καραογλάνη, Φερεκίδη.

ΕΔΕΣΣΑΪΚΟΣ: Τόλιος, Καλαϊτζής, Μπέτας (51' Κουτάλης), Σταφυλίδης,
Χασιώτης, Πεντρίνιο, Φερεκίδης, Λουτσιάνο, Τσαμφίλογλου, Καραογλάνης (64'
Φωτιάδης), Σαμώλης.

ΚΑΡΔΙΤΣΑ: Κυριακούλης, Μπαντάς, Κατσούλης, Αλιβάνογλου (86' Σαΐτης),
Παύλοβιτς, Ιωσηφίδης, Κιούρκας, Αβραμόπουλος (67' Τζάτζος), Εβίντι, Κόιτς (80'
Φλώρος), Καλφαδόπουλος.

*** Μεγάλης βαθμολογικής σημασίας νίκη (1-0) πέτυχε ο Παναιτωλικός επί
της Καλαμαριάς, στο λασπωμένο τερέν του γηπέδου των «Ποντίων».Οι γηπεδούχοι
δεν κατάφεραν να προηγηθούν στο 39', όταν ο Λεκίδης απέκρουσε το πέναλτι που
κτύπησε ο Στρατηλάτης. Η ομάδα του Νίκου Αναστόπουλου πέτυχε το νικητήριο γκολ
στο 63' με τον Κομάρ, ενώ ένα λεπτό νωρίτερα είχε αποβληθεί με κόκκινη κάρτα
(δεύτερη κίτρινη) ο Κωνσταντόπουλος.Ο διαιτητής Καρκοβύρης ελέγχεται για τη
φάση του πέναλτι.

ΚΑΛΑΜΑΡΙΑ: Κοέντας, Γρηγοριάδης, Στρατηλάτης, Λεβέντης, Σαμλίδης (38'
Καραγιαννίδης), Λίνδρας (65' Λιόφτης), Κάκογλου, Τσαλίκης, Ντόνκοβιτς,
Μπαλτίδης, Πέτροβιτς.

ΠΑΝΑΙΤΩΛΙΚΟΣ: Λεκίδης, Κωνσταντόπουλος, Ανδριόπουλος, Τσιάκας,
Τσιφούτης (65' Τζιόκας), Μπόλης, Συρίγος, Ζαχαρόπουλος, Λάιος (59' Κόγιογλου),
Κόμαρ, Σέγκος (46' Παπαχρήστος).

*** ΚΑΣΤΟΡΙΑ - ΕΘΝΙΚΟΣ ΑΣΤ. Ούτε χθες έγινε το παιχνίδι
Καστοριάς - Εθνικού Αστέρα, αφού οι γηπεδικές συνθήκες δεν ήταν κατάλληλες. 
Οι δύο ομάδες βγήκαν στον αγωνιστικό χώρο μαζί με τον διαιτητή του αγώνα
Κατσίκα από την Ξάνθη, ο οποίος διαπίστωσε ότι λόγω του χιονιού, δεν ήταν
δυνατή η τέλεση του παιχνιδιού. Το ματς σύμφωνα με τον ΚΑΠ θα οριστεί από την
ΕΠΑΕ να γίνει εντός δεκαπέντε ημερών.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16055O042</ED>
<ID>
ID:129503

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O04&aa=2</URL></REF>


Article

<CATEGORY>vin10</CATEGORY>

 <H5></H5><H5>Επίθεση στον Γκάαλ
</H5><H5>Νοκ άουτ ο Ζουνίνιο
</H5><H5>Στην Κύπρο
</H5><H2>Εμπιστευτικά
</H2>
Επίθεση από οπαδούς της Μπαρτσελόνα δέχτηκε χθες ο Λουίς Φαν Γκάαλ. Μετά το
τέλος της προπόνησης των ποδοσφαιριστών της καταλανικής ομάδας, εξοργισμένοι
οπαδοί της Μπάρτσα που βρίσκονταν στο προπονητικό καμπ επιτέθηκαν στον Φαν
Γκάαλ και τον προπηλάκισαν. Αιτία ­ όπως υποστήριξαν οι οπαδοί ­ η άσχημη
αγωνιστική κατάσταση στην οποία βρίσκεται η Μπαρτσελόνα.

* Πολύ κοντά σε συμφωνία με τη Λάτσιο βρίσκεται ο Χιλιανός άσος της Ρίβερ
Πλέιτ, Μαρσέλο Σάλας..

Το αριστερό του πόδι έσπασε ο Ζουνίνιο κατά τη διάρκεια του αγώνα της Ατλέτικο
Μαδρίτης με τη Θέλτα και θα παραμείνει μακριά από τους αγωνιστικούς χώρους για
περίπου 5μήνες, με αποτέλεσμα να παρακολουθήσει τους αγώνες του Μουντιάλ από
το... σπίτι του.

Στον ΑΠΟΕΛ, σύμφωνα με τις πληροφορίες από την Κύπρο, θα συνεχίσει του χρόνου
την καριέρα του ο Σκωτσέζος άσος του Ιωνικού Νικαίας, Γκρεγκ Μπρούστερ.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16055O043</ED>
<ID>
ID:129539

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O04&aa=3</URL></REF>


Article

<CATEGORY>vin10</CATEGORY>

 <H2>ΠΑΝΑΧΑΪΚΗ
</H2><H2>Υπέγραψε ο Μάβρακ
</H2>
Ο ΝΤΑΡΚΟ Μάβρακ υπέγραψε χθες συμβόλαιο 2,5 χρόνων με την Παναχαϊκή. Ο
28χρονος Γιουγκοσλάβος μεσοεπιθετικός ικανοποίησε στις προπονήσεις τον Σταύρο
Διαμαντόπουλο, που εισηγήθηκε την απόκτησή του. Πάντως αν στην πορεία του
πρωταθλήματος δεν ικανοποιήσει τους υπευθύνους της Παναχαϊκής, τότε θα
ενεργοποιηθεί το ιδιωτικό συμφωνητικό και θα λυθεί το συμβόλαιό του το καλοκαίρι.

Στο μεταξύ ο Ισλανδός Μπράγκασον που τραυματίσθηκε σοβαρά στο ματς με τον
Παναθηναϊκό, τοποθέτησε γύψο στο πόδι του και θα επιστρέψει στις προπονήσεις
ύστερα από 45 μέρες..

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16055O044</ED>
<ID>
ID:129562

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O04&aa=4</URL></REF>


Article

<CATEGORY>vin10</CATEGORY>

 <H5>ΜΟΥΝΤΙΑΛ
</H5><H2>Χωρίς Έλληνες διαιτητές
</H2>
ΓΙΑ ΜΙΑ ακόμα φορά η ελληνική διαιτησία πέρασε απαρατήρητη από τη ΦΙΦΑ. Χθες η
Παγκόσμια Ομοσπονδία Ποδοσφαίρου ανακοίνωσε τα ονόματα 67 διαιτητών απ' όλο
τον κόσμο, οι οποίοι επελέγησαν για το Μουντιάλ της Γαλλίας. Από την Ελλάδα
δεν υπάρχει διαιτητής ανάμεσά τους. Όμως υπάρχει ένας Έλληνας ομογενής από τη
Νότιο Αφρική, ο Αριστείδης Σολδάτος, που μαζί με τους υπόλοιπους συναδέλφους
του θα υποβληθεί σε τελικά τεστ φυσικής κατάστασης και κανονισμών από 23 μέχρι
27 Μαρτίου στο Νανουάρ ντε Γκρεσί της Γαλλίας. Πρόκειται για προάστιο, 30 χλμ.
βόρεια του Παρισιού, το οποίο θα είναι και η έδρα των διαιτητών στη διάρκεια
του Μουντιάλ. Πέντε από τους 67 επιλεγέντες διαιτητές είχαν πάρει μέρος και
στο Μουντιάλ των ΗΠΑ.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16055O045</ED>
<ID>
ID:129576

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O04&aa=5</URL></REF>


Article

<CATEGORY>vin10</CATEGORY>

 <H2>Στον Αθηναϊκό ο Βογιατζής
</H2>
ΕΝΑΝ ΑΚΟΜΑ παίκτη, τον όγδοο σ' αυτή τη μεταγραφική περίοδο, απέκτησε χθες ο
Αθηναϊκός. Πρόκειται για τον 25χρονο τερματοφύλακα Γιώργο Βογιατζή που
αγωνιζόταν στην Κέρκυρα και είχε ξεκινήσει από τους ερασιτέχνες του Αθηναϊκού.
Ο Βογιατζής υπέγραψε συμβόλαιο 1,5 χρόνου, ενώ παράλληλα δόθηκε στην Κέρκυρα ο
γκολκίπερ Νίκος Μανώλης για έξι μήνες...

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16055O046</ED>
<ID>
ID:129585

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O04&aa=6</URL></REF>


Article

<CATEGORY>vin10</CATEGORY>

 <H2>ΠΡΟΠΟ Γκολ
</H2>
Ένας τυχερός με 8 επιτυχίες βρέθηκε στον διαγωνισμό (1-2/2) του ΠΡΟΠΟ Γκολ, ο
οποίος θα πάρει 14.299.095 δρχ. Οι 119 επτάρηδες θα εισπράξουν από 99.130 δρχ.
και οι 4.909 εξάρηδες θα μοιραστούν από 1.965 δρχ. Τα νούμερα του ΠΡΟΠΟ Γκολ
είναι: 5, 20, 13, 3, 8, 12, 25, 27.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16055O047</ED>
<ID>
ID:129589

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O04&aa=7</URL></REF>


Article

<CATEGORY>vin10</CATEGORY>

 <H5>Το έκτακτο
</H5><H2>ΠΡΟ-ΠΟ
</H2>
<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16055O048</ED>
<ID>
ID:129592

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O04&aa=8</URL></REF>


Article

<CATEGORY>vin10</CATEGORY>

 <H2>Ο ΠΑΟΚ πήρε τον Λάκη στη θέση του Ζαγοράκη
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

ΘΕΣΣΑΛΟΝΙΚΗ

Αντίο στους οπαδούς του ΠΑΟΚ από τον αρχηγό Θόδωρο Ζαγοράκη

ΤΟ ΤΕΛΕΥΤΑΙΟ αντίο του μεγάλου αρχηγού του ΠΑΟΚ
σημαδεύτηκε προχθές το βράδυ στο γήπεδο της Ξάνθης από το θερμό χειροκρότημα
των Παοκτζήδων και τη δικαιολογημένη συγκίνηση του Καβαλιώτη διεθνούς άσου, ο
οποίος από σήμερα ουσιαστικά αποτελεί μέλος της αγγλικής Λέστερ.

«Εδώ που έφτασα το οφείλω σε αυτούς που πίστεψαν σε μένα και στον κόσμο που
στάθηκε κοντά μου. Δεν μπορώ να ξεχάσω ό,τι πέρασα με τον ΠΑΟΚ. Στιγμές
αλησμόνητες, τις οποίες θα τις έχω στην καρδιά μου. Τα συναισθήματα που μπορεί
να νιώσει ένας παίκτης που φεύγει να παίξει στο εξωτερικό δεν περιγράφονται,
αλλά βγαίνουν όταν έρχεται η στιγμή για να φύγεις. Δεν θα ξεχάσω τον ΠΑΟΚ.
Είναι στην καρδιά μου και ύστερα από τρία χρόνια θα δούμε τι θα ξημερώσει. Οι
συμπαίκτες μού συμπαραστάθηκαν για τη μεταγραφή μου στη Λέστερ αλλά αυτό που
έκαναν οι οπαδοί του ΠΑΟΚ να φωνάζουν ότι δεν θα με ξεχάσουν ποτέ μού ράγισε
την καρδιά. Η φανέλα με το νούμερο 7 που έριξε στην κερκίδα ήταν «μια μικρή
ένδειξη της αγάπης μου γι' αυτούς», τόνισε ο Ζαγοράκης, ο οποίος φεύγει αύριο
μεσημέρι για την Αγγλία.

Από την άλλη πλευρά η ΠΑΕ ΠΑΟΚ απέκτησε τον Βασίλη Λάκη από τον Πανηλειακό,
δίνοντας στην ομάδα του Πύργου εκτός από τα οικονομικά ανταλλάγματα (120
εκατομμύρια) και δανεικούς τους Κατσούρη και Κομίγκεζ. Επίσης έκλεισε και τους
Βραζιλιάνους Μάρκο Βιάνα Ρόχα 27 χρόνων, Ρέσιλτσον Σοάρες 24 χρόνων και Φάμπιο
Παρέιρα 22 χρόνων.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16055O051</ED>
<ID>
ID:129463

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O05&aa=1</URL></REF>


Article

<CATEGORY>vin10</CATEGORY>

 <H2>«Είσαι Δούρειος ίππος»
</H2>
Ο ΣΤΕΛΙΟΣ Σφακιανάκης κατάφερε να «περάσει» τη σύμβαση με τον ΟΠΑΠ,
στη χτεσινή συνεδρίαση του διοικητικού συμβουλίου της ΕΠΑΕ, και ο αντιπρόεδρος
της διοργανώτριας Βίκτωρας Μητρόπουλος κατηγορεί τον πρόεδρο για «Δούρειο
Ίππο» του ΟΠΑΠ.

Όπως είναι γνωστό, ο ΟΠΑΠ με αφορμή ποσό που χρωστάει στην ΕΠΑΕ (περίπου 600
εκατ. δρχ.) ζητούσε, προκειμένου να προχωρήσει στην καταβολή του, να δεχθεί η
διοργανώτρια ορισμένους όρους του, όπως: να γνωστοποιεί έγκαιρα το πρόγραμμα
των αγωνιστικών, να μην προχωράει αιφνιδιαστικά σε αλλαγές κ.λπ.

Στη χτεσινή συνεδρίαση του διοικητικού συμβουλίου της ΕΠΑΕ, το θέμα της
υπογραφής της σύμβασης υπερψηφίσθηκε με τη διπλή ψήφο του προέδρου. Και λίγο
αργότερα, ο κ. Μητρόπουλος με ανακοίνωσή του κατηγόρησε τον κ. Σφακιανάκη για
«αδικαιολόγητη βιασύνη» τονίζοντας πως θα φέρει το θέμα στη γενική συνέλευση
(10 του μήνα). Και κατέληξε: «Λυπάμαι γιατί προσπάθειες διεκδίκησης κάθε
μορφής των ΠΑΕ από το 1992 κινδυνεύουν να αποτύχουν εξαιτίας νεόκοπων
"Δούρειων Ίππων"».Στην αυριανή συνεδρίαση της ΕΠΑΕ θα συζητηθούν οι
υποψηφιότητες των Δημήτρη Τυροβολά (ΑΕΚ) και Αντώνιου Βουγίδη (Εθνικού) για
την κάλυψη της κενής θέσης στο διοικητικό συμβούλιο της διοργανώτριας.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16055O052</ED>
<ID>
ID:129504

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O05&aa=2</URL></REF>


Article

<CATEGORY>vin10</CATEGORY>

 <H5>Ο 19 κάνει... κατάληψη
</H5><H5>ΑΠΟΤΕΛΕΣΜΑΤΑ ΤΟΥ 5ου (ΚΥ) ΔΙΑΓΩΝΙΣΜΟΥ 1998
</H5><H5>Σε 23 διαγωνισμούς
</H5><H5>Πόσες φορές εμφανίστηκαν ώς τώρα
</H5><H2>ΤΖΟΚΕΡ
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Το επίκεντρο του ενδιαφέροντος για άλλη μία φορά
γίνεται ο 19. Με 3 συνεχείς εμφανίσεις φαίνεται ότι έχει κάνει... κατάληψη
στην κληρωτίδα ενώ είναι η δεύτερη συνεχής κλήρωση με επανάληψη. Έτσι, ενώ ο
19 απομακρύνεται στην κορυφή με 9 συνολικές εμφανίσεις, οι 18 και 31
παραμένουν συγκάτοικοι με 6 συνολικές εμφανίσεις στην 2η θέση. Ύστερα από 22
διαγωνισμούς ο 25 κάνει την πρώτη του εμφάνιση στην κληρωτίδα ενώ οι 9, 26,
και 33 παραμένουν άφαντοι... Ο 2 που έχει την τιμή να είναι ο Τζόκερ με την
πρώτη εμφάνιση, επίστρέφει στην κληρωτίδα για δεύτερη φορά ύστερα από 22
διαγωνισμούς απουσίας. Ύστερα από την διαλογή της περασμένης Κυριακής δεν
βρέθηκε κανένα τυχερό δελτίο στην 1η κατηγορία. Έτσι, το μεγαλύτερο βραβείο
προήλθε από τον νικητή της 2ης κατηγορίας. Ο υπερτυχερός από την Αθήνα με ένα
πλήρες δελτίο 6 επιλεγμένων αριθμών κέρδισε 69.704.065 δρχ.

* Κληρώθηκαν οι αριθμοί: 14, 19, 23, 25, 42 (5 από 45).

* Τζόκερ: 2

* Συμπληρώθηκαν 7.876.166 στήλες.

* Μοιράστηκαν 237.072.597 δρχ.

* Δεν μοιράστηκαν 425.000.000 δρχ.

* Η διανομή των κερδών έχει ως εξής: 
1η κατηγορία: δεν βρέθηκε επιτυχία, 2η κατηγορία: 1 επιτυχία που κερδίζει
69.704.065 δρχ., 3η κατηγορία: 23 επιτυχίες από 1.609.475 δρχ., 4η κατηγορία:
830 επιτυχίες από 17.080 δρχ., 5η κατηγορία: 1.724 επιτυχίες από 16.675 δρχ.,
6η κατηγορία: 47.884 επιτυχίες από 605 δρχ., 7η κατηγορία: 26.424 επιτυχίες
από 605 δρχ., 8η κατηγορία: 118.865 επιτυχίες, από 350 δρχ.&#009

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16055O053</ED>
<ID>
ID:129540

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O05&aa=3</URL></REF>


Article

<CATEGORY>vin10</CATEGORY>

 <H5>ΕΡΕΥΝΑ ΤΗΣ V.PRC ΓΙΑ ΤΗΝ «ΟΜΑΔΑ»: Ο ΟΛΥΜΠΙΑΚΟΣ ΤΟ 20,3% ΤΩΝ ΦΙΛΑΘΛΩΝ, Ο ΠΑΟ
16,9%, ΑΕΚ 9,6%, ΠΑΟΚ 8,3%, ΑΡΗΣ 3,4%, ΟΦΗ 1,1%
</H5><H5>Η ταυτότητα της έρευνας
</H5><H2>Πρώτος στις προτιμήσεις
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Ο ΟΛΥΜΠΙΑΚΟΣ είναι η πρώτη ομάδα στις προτιμήσεις των φιλάθλων.

Οι «ερυθρόλευκοι» επικρατούν των αντιπάλων τους στις ηλικίες από 18 μέχρι 54
χρόνων, στα εισοδήματα μέχρι 500.000 δρχ., ενώ προπύργιό τους θεωρούνται οι
περιοχές Θεσσαλίας και Ηπείρου, όπου ο ένας στους δύο φιλάθλους του
ποδοσφαίρου είναι οπαδός του Ολυμπιακού.

Αποτελεί κοινό μυστικό στον ποδοσφαιρικό χώρο εδώ και χρόνια, ότι ο Ολυμπιακός
έχει τον μεγαλύτερο αριθμό φιλάθλων σε σχέση με τους αντιπάλους του. Στα
πλαίσια της έρευνας γίνονται και εκτιμήσεις για τον αριθμό των φιλάθλων κάθε
ομάδας, από 18 χρόνων και πάνω. Και σύμφωνα με αυτές, οι φίλοι του Ολυμπιακού
πρέπει να κυμαίνονται από 1.476.652 έως 1.866.339. Οι φίλοι του Παναθηναϊκού
εκτιμώνται από 1.210.009 έως 1.573.073, της ΑΕΚ από 647.760 έως 933.162, του
ΠΑΟΚ από 549.781 έως 817.058, του Άρη από 192.167 έως 367.743, του ΟΦΗ από
40.050 έως 141.098, του Ηρακλή από 17.252 έως 98.024 και ο εκτιμώμενος αριθμός
φιλάθλων των άλλων ομάδων ανέρχεται στο σύνολο της χώρας από 157.500 έως 320.071.

Σύμφωνα με το δείγμα της έρευνας, το 35,7% των ερωτηθέντων απάντησε πως δεν
υποστηρίζει καμία ομάδα, ενώ τα ποσοστά αυτών που υποστηρίζουν ομάδα ήταν:
Ολυμπιακός 20,3%, ΠΑΟ 16,9%, ΑΕΚ 9,6%, ΠΑΟΚ 8,3%, Άρης 3,4%, ΟΦΗ 1,1%, Ηρακλής 0,7%.

Σκιαγραφώντας τους οπαδούς των ομάδων, με βάση την ηλικία, το εισόδημα, το
επίπεδο εκπαίδευσης και τη γεωγραφική τους περιφέρεια, διαπιστώνουμε ότι:

α. Ολυμπιακός: Οι «ερυθρόλευκοι» έχουν τον μεγαλύτερο όγκο των οπαδών τους
στις ηλικίες από 25-34 χρόνων, ενώ υπερτερούν των αντιπάλων τους σε ποσοστά
από 18 χρόνων μέχρι και 54. Από πλευράς εισοδήματος, το μεγαλύτερο ποσοστό
εμφανίζεται να εισπράττει 300.000-500.000 δρχ. Οι φίλοι του Ολυμπιακού
υπερτερούν στην πρωτεύουσα, τη Στερεά Ελλάδα, την Πελοπόννησο, τη Θεσσαλία,
την Ήπειρο, ενώ «χάνουν» στη Θεσσαλονίκη, τη Μακεδονία, τη Θράκη και την
Κρήτη. Σε ό,τι αφορά το επίπεδο της εκπαίδευσής τους, αυτό είναι ισόρροπα
κατανεμημένο στην κατώτερη, τη μέση και την ανώτερη.

β. ΠΑΟ: Οι «πράσινοι» υπερτερούν μόνο στις ηλικίες από 55-64, ενώ ακολουθούν
τους «ερυθρολεύκους» στις υπόλοιπες. Οι φίλοι των «πρασίνων» είναι κατ' εξοχήν
υψηλών εισοδημάτων (από 500.000 δρχ. και πάνω). Και αυτοί έχουν τον μεγαλύτερο
όγκο των οπαδών τους στην περιοχή της πρωτεύουσας, τη Στερεά, την Πελοπόννησο,
τη Θεσσαλία και την Ήπειρο, ακολουθώντας πάντα τους «ερυθρολεύκους».
Υπερτερούν έναντι των αιωνίων αντιπάλων τους μόνο στην Κρήτη. Σε ό,τι αφορά το
επίπεδο εκπαίδευσής του, ακολουθεί ποσοστά που είναι μεγαλύτερα στην κατώτερη
εκπαίδευση, μειώνονται στη μέση και ακόμη περισσότερο στην ανώτερη.

γ. ΑΕΚ: Οι «κιτρινόμαυροι» έχουν το μεγαλύτερο ποσοστό των φίλων τους στις
ηλικίες από 35-44 χρόνων, ενώ είναι σημαντικό το στοιχείο ότι στις μικρές
ηλικίες από 18-24 χρόνων, στους 10 οπαδούς μόνο ένας είναι ΑΕΚ, έναντι 3
Ολυμπιακών, ισάριθμων Παναθηναϊκών και 2 ΠΑΟΚ. Από πλευράς εισοδήματος
«κινούνται» κυρίως μεταξύ 300.000 και 500.000 δρχ., έχουν τον μεγαλύτερο
αριθμό στην περιοχή της πρωτεύουσας, ενώ υπερτερούν των δύο άλλων του τέως ΠΟΚ
στην Μακεδονία και την Θράκη, όπου όμως είναι πρώτος ο ΠΑΟΚ. Από πλευράς
εκπαίδευσης, το μεγαλύτερο ποσοστό ανήκει στην ανώτερη και τη μέση και το
μικρότερο στην κατώτερη.

δ. ΠΑΟΚ: Μονοπωλεί τις προτιμήσεις των οπαδών στη Θεσσαλονίκη, τη Μακεδονία
και τη Θράκη, ενώ με εξαίρεση ένα μικρό ποσοστό στη Θεσσαλία και την Ηπειρο,
δεν εμφανίζει αξιοπρόσεκτο αριθμό οπαδών στις υπόλοιπες περιοχές της χώρας. Το
μεγαλύτερο ποσοστό φίλων του ΠΑΟΚ είναι στις ηλικίες από 18- 24 χρόνων, ενώ
από πλευράς εισοδήματος οι οπαδοί του «δικεφάλου» του Βορρά έχουν εισοδήματα
μέχρι 300.000 δρχ. Τέλος, ο μεγαλύτερος αριθμός φίλων του ΠΑΟΚ από πλευράς
επιπέδου εκπαίδευσης είναι στο μέσο.

ΕΤΑΙΡΕΙΑ: ΙΝΣΤΙΤΟΥΤΟ V - PROJECT RESEARCH CONSULTING. Μέλος του ΣΕΔΕΑ,
της ESOMAR και της WAPOR.

ΑΝΑΘΕΣΗ: «ΤΑ ΝΕΑ».

ΤΥΠΟΣ ΚΑΙ ΜΕΘΟΔΟΣ: ΠΟΣΟΤΙΚΗ ΕΡΕΥΝΑ με ατομικές συνεντεύξεις, πρόσωπο με
πρόσωπο (face to face) στα νοικοκυριά των ερωτωμένων, χρήση δομημένου
ερωτηματολογίου και κάλπης.

ΠΛΗΘΥΣΜΟΣ: Γενικός πληθυσμός 18 ετών και άνω.

ΠΕΡΙΟΧΗ: Το σύνολο της χώρας χωρίς τις νήσους Αιγαίου και Ιονίου.

ΔΕΙΓΜΑ: Το σχεδιασθέν μέγεθος του δείγματος ανέρχεται σε 1.200 άτομα
και το πραγματοποιηθέν σε 1.113 άτομα.

ΔΕΙΓΜΑΤΟΛΗΨΙΑ: Ακολουθήθηκε η μέθοδος της πολυσταδιακής
στρωματοποιημένης δειγματοληψίας. Τα στρώματα της έρευνας είναι οι δώδεκα
γεωγραφικές περιοχές της χώρας (Ανατολική Μακεδονία και Θράκη, Κεντρική
Μακεδονία, Πολεοδομικό Συγκρότημα Θεσσαλονίκης, Δυτική Μακεδονία, Ήπειρος,
Θεσσαλία, Δυτική Ελλάδα, Στερεά Ελλάδα, Πολεοδομικό Συγκρότημα Πρωτευούσης,
Υπόλοιπο Αττικής, Πελοπόννησος και Κρήτη) και τα τρία επίπεδα αστικότητας
(αστικές, ημιαστικές και αγροτικές περιοχές).

ΣΤΑΘΜΙΣΗ ΔΕΙΓΜΑΤΟΣ: Προκειμένου να εξισορροπηθούν τυχόν παράγοντες
μεροληψίας, το δείγμα σταθμίστηκε εκ των υστέρων ως προς το φύλο και την
ηλικία των ερωτωμένων βάσει της απογραφής πληθυσμού της ΕΣΥΕ το 1991 και ως
προς την ψήφο των βουλευτικών εκλογών του Σεπτεμβρίου 1996.

ΧΡΟΝΟΣ ΔΙΕΞΑΓΩΓΗΣ: Η έρευνα πεδίου πραγματοποιήθηκε στο χρονικό
διάστημα από 9 Δεκεμβρίου 1997 έως 8 Ιανουαρίου 1998.

ΠΡΟΣΩΠΙΚΟ ΕΡΕΥΝΑΣ ΠΕΔΙΟΥ: Για την πραγματοποίηση της έρευνας εργάστηκαν
3 επόπτες και 29 ερευνητές.

ΠΑΡΑΤΗΡΗΣΗ: Στην ανάλυση που συνοδεύει τους πίνακες, απαντήσεις με
βάσεις κάτω των 60 ερωτηθέντων είναι εντελώς ενδεικτικές.

Το Ινστιτούτο V-PROJECT RESEARCH CONSULTING εφαρμόζει αυστηρά όλους τους
κώδικες Δεοντολογίας της ESOMAR, της WAPOR και του ΣΕΔΕΑ, για την
Πολιτική-Κοινωνική Έρευνα, την Έρευνα Αγοράς, τη δημοσίευση αποτελεσμάτων
δημοσκοπήσεων και τις κατευθυντήριες γραμμές για την ερμηνεία τους.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O06</CAT>
<ED>
Κωδικός άρθρου: A16055O061</ED>
<ID>
ID:129464

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O06&aa=1</URL></REF>


Article

<CATEGORY>vin10</CATEGORY>

 <H5>ΒΑΖΕΧΑ
</H5><H2>Χρωστάω κάτι στον Γ.Χ. Γεωργιάδη
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Βαζέχα. Χρωστάω ένα γκολ στον Γ. Χ. Γεωργιάδη

«ΑΝ θέλουμε να μιλάμε για πρωτάθλημα, πρέπει να κερδίσουμε τα ντέρμπι. Μόνον
τότε θα κατακτήσουμε τον τίτλο».

Το «πρώτο κανόνι» του Παναθηναϊκού, ο Κρίστο Βαζέχα, μιλάει έξω από τα δόντια.
Αφήνει στην άκρη τα δικά του ρεκόρ και αποκαλύπτει:

«Δουλειά μου είναι τα γκολ. Δεν στέκομαι στα ρεκόρ, αφού πάνω απ' όλα προέχει
ο Παναθηναϊκός. Θα διαπιστώσατε ότι επικρατεί ομαδικό πνεύμα και τρανό
παράδειγμα αποτελεί η ενέργεια του Γ.Χ. Γεωργιάδη, ο οποίος, ενώ μπορούσε να
σκοράρει στη φάση του τρίτου γκολ, μου έδωσε πάσα για να βάλω εγώ το γκολ. Του
χρωστάω, λοιπόν, ένα τέρμα! Ο Παναθηναϊκός παρουσιάζεται φρέσκος διότι
ξεπέρασε τις συνεχείς μετακινήσεις. Η ομάδα τρέχει».

Ο Βαζέχα θεωρεί ότι οι δύο μεταγραφές που έκανε ο ΠΑΟ ωφέλησαν την ομάδα. Και εξηγεί:

«Αποτελεί κίνητρο το γεγονός ότι ήρθαν δύο νέα παιδιά. Κι αυτό, διότι
δημιουργείται υγιής ανταγωνισμός προς όφελος του συνόλου».

Για τη συνέχεια, ο Κρίστο ήταν σαφής:

«Το ματς του Σαββάτου με τη Βέροια είναι κλειδί. Όπως ήρθαν τα πράγματα πρέπει
να νικήσουμε πάση θυσία. Δεν έχουμε το παραμικρό περιθώριο απώλειας βαθμού».

Στο μεταξύ, ο Βασίλης Δανιήλ μιλώντας χθες στους παίκτες τους προέτρεψε «να
βλέπουν όλα τα ματς με σοβαρότητα» και «να συνεχίσουν με φουλ ρυθμό την
προσπάθεια για την κατάκτηση της κορυφής».

Χθες, κάθε «πράσινος» εισέπραξε από 1.200.000 δραχμές έξτρα πριμ για τη
συγκέντρωση δέκα βαθμών στους τέσσερις τελευταίους αγώνες (τρεις νίκες μια
ισοπαλία στον Πύργο).

*** Αύριο στις 15.30 στην Παιανία, ο Παναθηναϊκός παίζει φιλικό αγώνα
κεκλεισμένων των θυρών με την CSKA Κιέβου. Ο Γιαφάρ Ιρισμέτοφ από το
Ουζμπεκιστάν θα αγωνιστεί για πρώτη φορά με τη φανέλα του «τριφυλλιού». Θα
παίξει επίσης και ο Σιμπνιέφσκι.

*** Όσοι φίλοι του ΠΑΟ επιθυμούν να ταξιδέψουν στη Βέροια συνοδεύοντας
την ομάδα μπορούν να προμηθευτούν εισιτήρια από τη θύρα 11 του γηπέδου της Λεωφόρου.

*** Σήμερα το μεσημέρι (13.30) ο Βασίλης Δανιήλ θα δώσει συνέντευξη
Τύπου στην Παιανία.

*** Ξεκίνησε προπονήσεις ο Άγγελος Μπασινάς, που ξεπέρασε το πρόβλημα τραυματισμού.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O07</CAT>
<ED>
Κωδικός άρθρου: A16055O071</ED>
<ID>
ID:129465

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O07&aa=1</URL></REF>


Article

<CATEGORY>vin10</CATEGORY>

 <H2>ΕΘΝΙΚΗ
</H2><H2>Έρχεται ο Ιορντανέσκου
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

ΤΗΝ ΠΑΡΑΣΚΕΥΗ ή το Σάββατο αναμένεται να έλθει στην Αθήνα ο Άνχελ
Ιορντανέσκου, προκειμένου να συζητήσει όλες τις λεπτομέρειες για τη συνεργασία
του με την ΕΠΟ. 
Ο Ρουμάνος τεχνικός, που θα αναλάβει (εκτός απροόπτου) την εθνική ομάδα των
ανδρών το καλοκαίρι, θα συναντηθεί με το προεδρείο της ομοσπονδίας και με μέλη
της τεχνικής επιτροπής και θα ενημερωθεί για την κατάσταση που επικρατεί στα
εθνικά μας συγκροτήματα.

Όπως αναφέρει καλά πληροφορημένη πηγή, ο κ. Ιορντανέσκου έρχεται στην Ελλάδα
καλά μελετημένος για τους αγώνες της Εθνικής στην προκριματική φάση του
ευρωπαϊκού πρωταθλήματος 2000 και μάλιστα έχει «κλείσει» δυο φιλικά παιχνίδια
με τη Ρουμανία, στην Αθήνα και στο Βουκουρέστι.

Το Βουκουρέστι θα φιλοξενήσει και την Εθνική Ελπίδων, αφού χθες η UEFA ανέθεσε
στη Ρουμανία τη διοργάνωση της τελικής φάσης του ευρωπαϊκού πρωταθλήματος. Οι
αγώνες θα διεξαχθούν από 23-31 Μαΐου και εκτός από την Ελλάδα έχουν προκριθεί
οι αντίστοιχες ομάδες της Γερμανίας, της Ολλανδίας, της Ισπανίας, της Ρωσίας,
της Νορβηγίας και της Σουηδίας.

*** Ο Κώστας Πολυχρονίου θα αναχωρήσει αύριο για την Κύπρο, όπου θα
παρακολουθήσει τους αγώνες του διεθνούς τουρνουά ποδοσφαίρου, στο οποίο
παίρνουν μέρος οι εθνικές ομάδες Κύπρου, Ισλανδίας, Σλοβενίας, Σλοβακίας,
Νορβηγίας και Φινλανδίας. Ειδικότερα θα δει τους αγώνες της Σλοβενίας και της
Νορβηγίας, που είναι αντίπαλοι του εθνικού μας συγκροτήματος στην προκριματική
φάση του ευρωπαϊκού πρωταθλήματος του 2000.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O07</CAT>
<ED>
Κωδικός άρθρου: A16055O072</ED>
<ID>
ID:129505

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O07&aa=2</URL></REF>


Article

<CATEGORY>vin10</CATEGORY>

 <H5>ΜΑΓΚΩΤΣΙΟΣ: ΑΦΙΕΡΩΝΩ ΤΟ ΚΥΠΕΛΛΟ ΣΤΟΥΣ ΠΑΙΚΤΕΣ ΜΟΥ ΚΑΙ ΣΤΟΝ ΚΟΣΜΟ ΤΟΥ ΑΡΗ
</H5><H2>Χρειάζεται και το συναίσθημα
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

«Όλα τα λεφτά ήταν οι παίκτες», λέει ο Χρήστος Μαγκώτσιος, που εδώ αγκαλιάζει
τον Ζάρκο Πάσπαλι

ΙΣΩΣ δεν το είχε δει ούτε στο καλύτερό του όνειρο ο Χρήστος Μαγκώτσιος, ότι θα
στεφεί κυπελλούχος με τον Άρη. Πάντως χθες δεν πρόλαβε να δει όνειρο, αφού δεν κοιμήθηκε.

«Ήταν πραγματικά μία μέρα φοβερή, συνέχεια της προηγούμενης. Αν και
κουρασμένος όσο και αν προσπάθησα, δεν μπόρεσα να κοιμηθώ από την υπερένταση.
Όταν ζεις κάποιες έντονες καταστάσεις, αργείς λίγο να συνειδητοποιήσεις την
επιτυχία και χρειαζόμαστε λίγο καιρό ακόμα», λέει ο τεχνικός του Άρη, που ως
γνήσιος... Αρειανός γιορτάζει και αυτός τον τίτλο.

«Κάναμε υπερήφανους τους φίλους μας, μία ολόκληρη πόλη, και θα έλεγα ότι αυτή
η επιτυχία μας και ο τρόπος με τον οποίο επιτεύχθηκε δείχνει και την ομορφιά
του μπάσκετ. Δεν αρκεί μόνο ο στυγνός επαγγελματισμός για να πετύχεις, αλλά
χρειάζεται και το συναίσθημα» υπογράμμισε ο Χρήστος Μαγκώτσιος που ακόμα και
χθες, μιλώντας στην «ΟΜΑΔΑ», δεν θέλησε να πάρει ένα μερίδιο του κυπέλλου.

«Επειδή ήμουν αθλητής, θέλω να μεταφέρω αυτό που νιώθει ο αθλητής. Αυτός
ιδρώνει, ματώνει, αφήνει πολλές φορές το κορμί του μέσα στο γήπεδο, ενώ
σμπαραλιάζεται και ηθικά. Άρα πρέπει να τα πάρει όλα. Εγώ απλά πήρα ό,τι μου
έδωσαν οι παίκτες».

­ Οι ίδιοι πάντως αφιέρωσαν και στον προπονητή τους το κύπελλο.

«Τους ευχαριστώ και αυτό δείχνει και το χαρακτήρα τους, αλλά και το πώς
λειτουργούν στην ομάδα και είναι προς τιμήν τους».

­ Έστω, το μικρό κομμάτι που αναλογεί στον Χρήστο Μαγκώτσιο,
πού το αφιερώνεις;

«Είπαμε, όλα τα λεφτά είναι οι παίκτες. Το αφιερώνω σε αυτούς που το
κατέκτησαν, στον υπέροχο κόσμο μας, αλλά και σε κάποιους δικούς μου ανθρώπους
που μου στάθηκαν σε δύσκολες στιγμές».

ΠΕΙΣΜΑ

­ Πώς εξηγείται το θαύμα του... λαβωμένου Άρη;

«Μια ομάδα ατσαλώνεται μέσα από τα προβλήματα και τις δυσκολίες. Πεισμώνει
περισσότερο και βγάζει θετικά πράγματα, έτσι έγινε και με τον Άρη».

­ Ποια είναι η λύση για να βγει από το αδιέξοδο η ομάδα;

«Σταθερή και φερέγγυα κεφαλή. Είναι εφικτό να συμβεί, αφού ο Άρης είναι μεγάλο
και γωνιακό μαγαζί. Μη διστάσουν κάποιοι να τον αναλάβουν, αφού θα έχουν
σίγουρο κέρδος».

­ Στη συνέχεια οι υποχρεώσεις πιο αυξημένες;

«Σίγουρα. Απλά δεν πρέπει να αγχωθούμε για το τι θα παρουσιάσουμε. Πρέπει να
μπαίνουμε στο γήπεδο και να παίζουμε το παιχνίδι μας. Πάντως οι παίκτες
έδειξαν ότι είναι για μεγάλα πράγματα. Το βασικό όμως είναι να λυθούν τα διοικητικά».

ΧΩΡΙΣ ΑΓΧΟΣ

­ Σε 10 μέρες νικήσατε Ολυμπιακό, ΠΑΟΚ, Παναθηναϊκό και
ΑΕΚ. Το κλειδί ήταν η έλλειψη άγχους των παικτών, τομέα
στον οποίο δούλεψες σκληρά;

«Σίγουρα το να παίζεις χωρίς άγχος είναι σοβαρός παράγοντας και λειτούργησε
πολύ θετικά».

­ Θα ήθελα και δύο λόγια για τον πρώην προπονητή, τον Ευθύμη Κιουμουρτζόγλου.

«Πρόσφερε πολλά στην ομάδα, είναι καλός τεχνικός και είχαμε μία καλή
συνεργασία. Η παρουσία του και το πέρασμά του απο τον Άρη ήταν θετικό».

­ Τελειώνοντας, ποια ήταν η πρώτη κουβέντα που είπες στους παίκτες
στα αποδυτήρια;

«Δεν τους είπα, απλά τους φίλησα έναν έναν».

ΠΛΗΡΩΜΕΣ

Είδηση! Άχισαν πληρωμές στον Άρη. Χθες κλήθηκαν και πέρασαν από τα γραφεία του
συλλόγου οι παίκτες για να εισπράξουν έναντι των οφειλομένων από κάποια έσοδα
που προέκυψαν.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16055O091</ED>
<ID>
ID:129466

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O09&aa=1</URL></REF>


Article

<CATEGORY>vin10</CATEGORY>

 <H2>ΠΕΡΙΣΤΕΡΙ
</H2><H2>Έδωσαν όλοι το «παρών»
</H2>
Αργύρης Πεδουλάκης

Ο ΑΡΓΥΡΗΣ Πεδουλάκης δεν πίστευε στα μάτια του χτες, αφού όλοι οι παίκτες
έδωσαν το «παρών» στην προπόνηση, ύστερα από αρκετές ημέρες. «Για πρώτη φορά
δουλέψαμε σωστά. Ρόμπινσον και Αποσκίτης ξεπέρασαν τα προβλήματα και το μόνο
που απομένει είναι να δούμε πώς θα αντιδράσει ο οργανισμός του Χένρι, μετά τον
τραυματισμό» είπε ο τεχνικός του Περιστερίου.

«Έδωσα δύο ημέρες άδεια στους παίκτες προκειμένου να ξεκουραστούν. Θα
προτιμούσα να αντιμετωπίζαμε τον Άρη το Σάββατο και όχι την Κυριακή, επειδή
την επόμενη Τετάρτη μας περιμένει το ματς με τη Βερόνα. Όσον αφορά τον Άρη, οι
παίκτες του δεν έχουν πίεση και αυτό είναι πολύ σημαντικό. 
Όταν οι αθλητές φτάνουν σε ακραίες καταστάσεις λειτουργούν καλά. Έχουν
συσπειρωθεί και αγωνίζονται διαφορετικά. Δεν νομίζω πάντως ότι τώρα που
κατέκτησαν το Κύπελλο θα αγωνιστούν χαλαρά στο μεταξύ μας παιχνίδι» κατέληξε ο Πεδουλάκης.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16055O092</ED>
<ID>
ID:129506

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O09&aa=2</URL></REF>


Article

<CATEGORY>vin10</CATEGORY>

 <H5>ΑΓΓΕΛΙΔΗΣ
</H5><H2>Κανείς δεν θα αγγίξει αυτό το κύπελλο
</H2>
Ντίνος Αγγελίδης

ΣΤΟ ΣΠΙΤΙ του Ντίνου Αγγελίδη «κοιμήθηκε» το βαρύτιμο τρόπαιο του τελικού. Ο
αρχηγός του Άρη είχε το κύπελλο σαν... μαξιλάρι, ενώ δεν το άφησε από τα μάτια
του καθ' όλη τη διάρκεια της βραδιάς. Ποιας βραδιάς δηλαδή, αφού είχε...
χαράξει όταν οι παίκτες του Άρη γύρισαν από γνωστό μαγαζί της Θεσσαλονίκης
όπου τα «έσπασαν». Ο Πασχάλης Τερζής, αν και φίλος του ΠΑΟΚ, αφιέρωσε όλα τα
τραγούδια του στον μεγάλο Άρη, ενώ παρέφρασε και γνωστό άσμα, με την ατάκα:
«Άντε κάντε όλη στην πάντα να 'ρθει να χορέψει ο... Αρειανός».

«Αυτό το κύπελλο ανήκει στους παίκτες και κανένας άλλος δεν θα το αγγίξει»,
είπε ο Αγγελίδης, ενώ είναι χαρακτηριστικό ότι για πρώτη φορά στην ιστορία το
τρόπαιο δεν τοποθετήθηκε στην τροπαιοθήκη του συλλόγου. Κάτι βέβαια που θα
γίνει αργότερα, αφού πρώτα οι παίκτες του Άρη φτιάξουν το δικό τους αντίτυπο
για να το κρατήσουν ενθύμιο. Κάτι που είχαν κάνει και πέρυσι με το Κόρατς,
πληρώνοντας από την τσέπη τους ο καθένας, κάτι που αναμένεται να συμβεί και
εφέτος. Άλλωστε, πού να βρεθούν λεφτά για κύπελλα.

Απών από το γλέντι ο τρελο-Ιταλός, ο αγαπημένος της εξέδρας, ο Μάριο Μπόνι,
που τα μάζεψε και έφυγε (οριστικά αυτή τη φορά) και αναμενόταν να υπογράψει
στη Ρόμα. «Φεύγω με τις καλύτερες αναμνήσεις από τους φίλους του Άρη, τους
οποίους λατρεύω. Στον επόμενο γύρο του Κόρατς αν προκριθούν Άρης και Ρόμα θα
συναντηθούν, αλλά εγώ θα ανέβω στην εξέδρα και θα φωνάζω "Άρης", αφού αυτή την
ομάδα αγάπησα. Δεν κρατώ κακία σε κανέναν, αυτός ο τίτλος θα μου μείνει
αξέχαστος και εύχομαι στον Άρη να βρει τον δρόμο του», είπε ο Ιταλός, που ούτε
λίγο ούτε πολύ χάρισε στον Άρη περίπου 30.000.000 δραχμές που του χρωστούσαν (!).

Όσον αφορά το κύπελλο, οι παίκτες άφησαν μόνο έναν να το αγγίξει και αυτός δεν
ήταν άλλος από τον Ανέστη Πεταλίδη, τον άνθρωπο που πρόσφερε τόσα πολλά στον
Άρη, αλλά και ήταν από τους λίγους που στάθηκαν στο πλευρό των παικτών και
στις πιο δύσκολες στιγμές.

Τέλος, καμία εξέλιξη δεν υπήρξε χθες στο θέμα του Όρντμαν. Ο Γερμανός επιμένει
να φύγει και ζητά από τον Άρη να τον αφήσει ελεύθερο, επειδή έχει πρόταση από
την Κίντερ, ενώ οι άνθρωποι του κυπελλούχου του λένε να κάνει λίγο υπομονή
ακόμα, αφού σύντομα θα πληρωθεί.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16055O093</ED>
<ID>
ID:129541

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O09&aa=3</URL></REF>


Article

<CATEGORY>vin10</CATEGORY>

 <H5>ΔΙΚΑΣΤΗΣ
</H5><H2>Ποινή ενός μήνα στον Παπαγεωργίου
</H2>
ΜΕ ΕΝΑ μήνα αποκλεισμό από τους αγωνιστικούς χώρους τιμωρήθηκε ο Χάρης
Παπαγεωργίου από τον αθλητικό δικαστή για το επεισόδιο που είχε με τον Ντούσαν
Ίβκοβιτς στον αγώνα Άρη - Ολυμπιακού. Επίσης για το ίδιο θέμα αλλά και για τη
συμπεριφορά των οπαδών του Άρη στο συγκεκριμένο ματς, επιβλήθηκε πρόστιμο
800.000 δραχμών στον σύλλογο.

Από την πλευρά του Ολυμπιακού, ο Ντούσαν Ίβκοβιτς τιμωρήθηκε με αυστηρή
έγγραφη επίπληξη καθώς και πρόστιμο 300.000 δραχμών, για τον ίδιο λόγο
(επεισόδιο με τον Χάρη Παπαγεωργίου).

*** Όμως ο αθλητικός δικαστής επέβαλλε και άλλες ποινές χθες, στην
Δάφνη (800.000 δραχμές για τη συμπεριφορά των οπαδών της στον αγώνα με τον
Παπάγου) και στην ΑΕΚ (300.000 για τη συμπεριφορά των οπαδών της στον αγώνα με
τον Παναθηναϊκό).

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16055O094</ED>
<ID>
ID:129563

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O09&aa=4</URL></REF>


Article

<CATEGORY>vin10</CATEGORY>

 <H5>ΣΟΥΜΠΟΤΙΤΣ: ΥΠΑΡΧΟΥΝ ΚΑΠΟΙΑ ΠΕΡΙΘΩΡΙΑ, ΓΙ' ΑΥΤΟ ΟΦΕΙΛΟΥΜΕ ΝΑ ΠΡΟΣΠΑΘΗΣΟΥΜΕ
</H5><H2>Δεν παραιτούμαι
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Λευτέρης Σούμποτιτς: «Έχω μάθει να πολεμάω έως το τέλος»

Ο ΛΕΥΤΕΡΗΣ Σούμποτιτς δεν παραιτείται, αλλά και ο Παύλος Γιαννακόπουλος
εξακολουθεί να κρατά το στόμα του κλειστό όσον αφορά τις προθέσεις του για την
ομάδα μπάσκετ, μετά τα τελευταία ανεπιτυχή αποτελέσματα. 
Ο πρόεδρος του Παναθηναϊκού αρνήθηκε και χτες να σχολιάσει όσα συνέβησαν το
Σαββατοκύριακο στη Θεσσαλονίκη, υποστηρίζοντας ότι πρέπει πρώτα να συναντηθεί
με τον προπονητή. Ο Σούμποτιτς, πάντως, με νέες χτεσινές δηλώσεις του
ξεκαθάρισε: «Δεν πρόκειται να παραιτηθώ. Έχω μάθει να πολεμάω έως το τέλος».

Ο τεχνικός του Παναθηναϊκού, πάντως, υποστήριξε χτες ότι δεν υπάρχει κανένα
απολύτως πρόβλημα όσον αφορά τις σχέσεις του με την ομάδα: «Τελευταία υπάρχει
πράγματι μια "κοιλιά", η οποία είναι φυσιολογική. Το θέμα είναι πόσο γρήγορα
θα έρθει η ανάκαμψη. Σίγουρα δεν υπάρχουν πολλά περιθώρια, γι' αυτό οφείλουμε
να προσπαθήσουμε», είπε ο Σούμποτιτς.

ΠΑΡΑΠΟΝΑ

Ο τεχνικός του Παναθηναϊκού υποστήριξε επίσης ότι έχει παράπονα και από την
αγωνιστική συμπεριφορά των παικτών: «Θα μπορούσα να μιλήσω και για λάθος
νοοτροπία. Για παράδειγμα, στην άμυνα. Αυτό το φαινόμενο παρατηρείται στα
τελευταία ματς. Παίξαμε πολύ άσχημα σε αυτόν τον τομέα, με αποτέλεσμα να
δεχτούμε πάνω από ογδόντα πόντους. Εντάξει, στην επίθεση δεν έχουμε πρόβλημα,
αλλά θα πρέπει να παίζουμε και άμυνα. Το πρόβλημα αυτό εντοπίστηκε κυρίως στο
ματς με τον Άρη. Η συνάντηση για την τέταρτη θέση δεν είχε καμιά απολύτως σημασία».

ΔΥΟ ΚΡΙΚΟΙ

Ο Σούμποτιτς δεν αρνήθηκε ότι μπορεί να υπάρχει και κόπωση στους παίκτες,
όμως, υποστήριξε ότι Ράτζα και Σκοτ είναι οι κρίκοι της ομάδας, που βασίζεται
σε αυτούς και γι' αυτό παίζουν περισσότερο: «Το θέμα είναι να είναι εντάξει
Ράτζα και Σκοτ. Με τους υπόλοιπους παίκτες τα βρίσκουμε». 
Ο Σούμποτιτς μίλησε χτες το βράδυ με τους παίκτες, τους έκανε ανάλυση για τα
λάθη που έγιναν στο φάιναλ-φορ αλλά δεν προβλέπεται να αναζητηθούν περαιτέρω
ευθύνες: «Να παραγκωνίσεις έναν παίκτη είναι δείγμα μικρής ομάδας και μικρών
ανθρώπων», είπε. 
Όσον αφορά τη συνάντησή του με τον Παύλο Γιαννακόπουλο, ενδέχεται να
πραγματοποιηθεί μέσα στις επόμενες ημέρες. Πάντως, Σούμποτιτς και Παύλος
Γιαννακόπουλος είχαν αρκετές φορές τηλεφωνική επικοινωνία και συζήτησαν όλα
όσα συνέβησαν στη Θεσσαλονίκη.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16055O101</ED>
<ID>
ID:129457

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O10&aa=1</URL></REF>


Article

<CATEGORY>vin10</CATEGORY>

 <H2>ΑΕΚ
</H2><H2>Ήταν ο τελικός της ζούγκλας
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

«Για κλοπή του Κυπέλλου, κάτω από συνθήκες... ζούγκλας» «φωνάζει» η ΑΕΚ. Στο
στιγμιότυπο οι Κολντεμπέλα - Λιαδέλης με φόντο τους ένθερμους οπαδούς του Άρη

«ΠΟΛΕΜΙΚΟ κλίμα στο Αλεξάνδρειο και κλοπή του Κυπέλλου», καταγγέλλει η ΚΑΕ ΑΕΚ
με χθεσινή της ανακοίνωση, που αναφέρει επίσης πως «επιβλήθηκε ο νόμος της
ζούγκλας και οι διαιτητές έκλεψαν τη νίκη που δικαιούτο η "Ένωση"».

Η διοίκηση της ΑΕΚ τοποθετήθηκε χθες με ανακοίνωση-καταπέλτη:

«Αυτά που έγιναν στο Αλεξάνδρειο δεν τιμούν τον χώρο της καλαθοσφαίρισης.
Δυστυχώς η συμπεριφορά των οπαδών του Άρη ξεπέρασε κάθε προηγούμενο,
επιβάλλοντας τελικά τον νόμο της ζούγκλας. Είναι ανεπίτρεπτο να διεξάγονται
αγώνες, και ειδικά ο τελικός Κυπέλλου, μέσα σε πολεμικό κλίμα με ύβρεις και απειλές».

Η ανακοίνωση καταλήγει:

«Δεν είναι η πρώτη φορά που στο ίδιο γήπεδο δημιουργούνται παρόμοιες
καταστάσεις με ρίψεις αντικειμένων. Διερωτώμαστε, τελικά, αν αξίζουν οι
προσπάθειες των παικτών, των προπονητών και της διοίκησης, όταν το αποτέλεσμα
δεν κρίνεται από τις προσπάθειες των παικτών εντός αγωνιστικού χώρου. Αλήθεια,
τι άλλο θα γινόταν αν ο Άρης δεν έπαιρνε τη νίκη; Καλούμε τους αρμόδιους
φορείς να λάβουν απαραίτητα μέτρα ώστε να μην ξανασυμβούν παρόμοια γεγονότα».

Περισσότερο εκνευρισμένος από τους παίκτες ήταν ο Βίκτορ Αλεξάντερ και είχε τα
περισσότερα παράπονα από τον Κουκουλεκίδη:

«Εσύ είσαι ο έκτος παίκτης του Άρη», είπε ο Αμερικανός κάποια στιγμή στον
διαιτητή, ενώ επισήμανε:

«Δεν σέβονται τον ιδρώτα μας. Μέχρι τώρα (στο ΝΒΑ) είχα μάθει αλλιώς: εκεί
σέβονται την προσπάθεια του παίκτη».

Στο μεταξύ, το πρόβλημα του Μπάνε Πρέλεβιτς στη μέση παραμένει. Ο 32χρονος
γκαρντ συνεχίζει να πονάει στη μέση και πιθανότατα θα χάσει και το αυριανό
ματς με τη Χάποελ. Το μόνο θετικό είναι οι καλές εμφανίσεις του Νίκου Χατζή
στο Κύπελλο, που κάλυψε με τον καλύτερο τρόπο το κενό του «τίγρη»

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16055O102</ED>
<ID>
ID:129498

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O10&aa=2</URL></REF>


Article

<CATEGORY>vin10</CATEGORY>

 <H2>Απάντησαν οι Λέικερς
</H2>
ΟΙ Λ.Α. ΛΕΪΚΕΡΣ «απάντησαν» με τον ίδιο τρόπο στους Σικάγο Μπουλς (νίκη με
112-87) έχοντας τέσσερις παίκτες να σκοράρουν πάνω από 20 πόντους: Ο Φοξ είχε
25 π., ο Σακίλ Ο'Νιλ 24, ενώ Τζόουνς και Μπράιαντ από 20. Ο Τζόρνταν για τους
Μπουλς είχε 31 πόντους, με 11/26 σουτ. Στη Νέα Υόρκη, πρωταγωνιστής ήταν ο
Λάρι Τζόνσον (35 π.) και οι Νικς νίκησαν 89-83 τους Μαϊάμι Χιτ. Πιο βόρεια,
στη Βοστώνη, Ουόκερ (27 π., 14 ρ., 10 ασ.) και Μπάρος (23 π., 8 ριμπ.) έπαιξαν
καταπληκτικά και οδήγησαν τους Σέλτικς στη νίκη επί των Χιούστον Ρόκετς με
107-96. Ο Καρλ Μαλόουν έγινε ο 6ος καλύτερος σκόρερ όλων των εποχών, αφού με
τους 20 πόντους που πέτυχε στο ματς της Γιούτα στο Γκόλντεν Στέιτ έφτασε τους
26.724 ξεπερνώντας τον Όσκαρ Ρόμπερτσον (26.710).

Άλλα αποτελέσματα: Μινεζότα-Μιλγουόκι 110-118, Σακραμέντο-Σαν Αντόνιο 97-103,
Πόρτλαντ-Τορόντο 97-90, Λ.Α. Κλίπερς-Ιντιάνα 93-99, Σιάτλ-Νιού Τζέρσεϊ 97-87.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16055O103</ED>
<ID>
ID:129535

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O10&aa=3</URL></REF>


Article

<CATEGORY>vin10</CATEGORY>

 <H2>Πρόβλημα με Μάρκοβιτς
</H2>
Ο ΠΡΟΠΟΝΗΤΗΣ του Πανιωνίου Μάκης Δενδρινός ζήτησε από τους παίκτες του να μην
επηρεαστούν από τις δύο τελευταίες ήττες του Παναθηναϊκού: «Το θέμα είναι η
δική μας απόδοση», σχολίασε ο Δενδρινός, ο οποίος από χτες έχει στη διάθεση
του τόσο τον Κικίλια, που αποθεραπεύτηκε, όσο και τους Κινγκ, Χάρβεϊ, που
επέστρεψαν από τις Ηνωμένες Πολιτείες. Το μοναδικό πρόβλημα στον Πανιώνιο
είναι ο Σάσα Μάρκοβιτς, ο οποίος ταλαιπωρείται ακόμα από το πρόβλημα στο πέλμα
και οι πιθανότητες να αγωνιστεί το Σάββατο εναντίον του Παναθηναϊκού είναι ελάχιστες.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16055O104</ED>
<ID>
ID:129559

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O10&aa=4</URL></REF>


Article

<CATEGORY>vin10</CATEGORY>

 <H5>ΜΕ ΤΟΝ ΤΡΙΑΝΤΑΦΥΛΛΙΔΗ ΣΤΟΝ ΠΑΓΚΟ ΩΣ ΠΑΙΚΤΗ, Ο ΠΑΟ ΝΙΚΗΣΕ 3-0 ΤΟΝ ΚΤΗΣΙΦΩΝΤΑ
</H5><H2>Άλλαξε ρόλο
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ο Γιώργος Σπανός περνάει το μπλοκ του Νίκου Δούκα στο χθεσινό «0-3» της Παιανίας

ΜΕ ΚΟΟΥΤΣ τον Νώντα Μπάιμπο, ο οποίος αντικατέστησε ξαφνικά τον Μιχάλη
Τριανταφυλλίδη (που παρέμεινε στην ομάδα ­ και ήταν στον πάγκο ­ ως παίκτης!),
ο Παναθηναϊκός νίκησε τον Κτησιφώντα 3-0 και πλησίασε στην κορυφή.

Τα σετ στο χθεσινό τηλεοπτικό ματς της Παιανίας: 14-16, 7-15, 8-15.

Οι φιλοξενούμενοι, καλύτεροι σε υποδοχή (Κοβάτσεφ 81%, Σπανός 79%), επίθεση
(Τόνεφ 77%, Ρήγας 72%, Φιλίποφ 69%), μπλοκ (Ρήγας 4, Κοβάτσεφ, Τόνεφ από 3),
δεν δυσκολεύθηκαν μετά το 1ο σετ (13-10, 14-13).

Από πλευράς Κτησιφώντα ­ χωρίς τον ασθενή Φλέσσα και τον εκδιωχθέντα Σλοβάκο
διεθνή Τσάγιαν, ο οποίος βρισκόταν στην κερκίδα ­ πρωταγωνίστησε ο Κατζ (67%
επιθ. - 5 άσοι), ενώ πάλεψαν Κουτουλέας (64% επιθ.), Κουρούπης (76% υποδ.).

ΠΑΝΑΘΗΝΑΪΚΟΣ (Ν. Μπάιμπος): Ανδρεόπουλος 3+1, Φιλίποφ 11+21, Σπανός 2+7,
Κοβάτσεφ 6+8, Τόνεφ 8+13, Ρήγας 6+11 - Χατζηαντωνίου 1+0, Μαυράκης.

ΚΤΗΣΙΦΩΝΤΑΣ (Τ. Κουμπλής): Δούκας 3+1, Κατζ 10+21, Κουτουλέας 2+9, Κουρούπης
2+11, Κατσανεβάκης 3+3, Αγγελίδης 3+5- Λιάσκος, Σιόλας, Χατζής.

ΤΣΑΜΠΙΟΝΣ ΛΙΓΚ

Ίσως το τελευταίο τους χαρτί στους ημιτελικούς ομίλους των Τσάμπιονς Λιγκ
ανδρών και γυναικών παίζουν σήμερα οι πρωταθλήτριες Ελλάδας Άρης (21.30') και
Βριλήσσια (16.30') σε Μόντενα και Λουγκάνσκ, απέναντι στις πανίσχυρες τοπικές
ομάδες Κάζα και Ίσκρα, αντίστοιχα.

Στην αποστολή των Βριλησσίων ­ που έφτασε στο Λουγκάνσκ ξημερώματα Δευτέρας
ύστερα από 20ωρο ταξίδι μέσω Άμστερνταμ και Κιέβου ­ μετέχει και η
τραυματισμένη Τσέχα διεθνής Εύα Σιλχάνοβα με ελάχιστες πιθανότητες συμμετοχής.

*** Μια ακόμη μεγάλη διεθνής διοργάνωση του βόλεϊ θα διεξαχθεί στην Αθήνα.
Πρόκειται για το Παγκόσμιο Πρωτάθλημα Λυκείων αγοριών και κοριτσιών (11-16
Μαρτίου 1998) στο οποίο αναμένεται ότι θα πάρουν μέρος εκπρόσωποι 20 χωρών σε
κάθε κατηγορία, συμπεριλαμβανόμενης της Ελλάδας. Οργανωτής το υπουργείο
Παιδείας σε συνεργασία με ΓΓΑ και ΕΟΠΕ.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16055O111</ED>
<ID>
ID:129458

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O11&aa=1</URL></REF>


Article

<CATEGORY>vin10</CATEGORY>

 <H2>ΘΑΛΑΣΣΙΟ ΣΚΙ
</H2><H2>Ελληνίδα η αντιπρόεδρος
</H2>
ΔΙΕΘΝΗΣ επιτυχία σε διοικητικό επίπεδο για το ελληνικό θαλάσσιο σκι η εκλογή
της προέδρου της ΕΟΘ Σκι Δέσποινας Παπαδημητρίου στη θέση της αντιπροέδρου της
ευρωπαϊκής ομοσπονδίας του αθλήματος.

Η εκλογή τής κ. Παπαδημητρίου, οποία ήταν μέλος της ίδιας ομοσπονδίας εδώ και
μια πενταετία, όσο και η επανεκλογή του κ. Δ. Αλεξόπουλου στην τεχνική
επιτροπή και του κ. Η. Δαλαΐνα στην επιτροπή γουέικμπορντ, έγινε στη διάρκεια
αρχαιρεσιών στο Μπέργκεν Νορβηγίας.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16055O112</ED>
<ID>
ID:129499

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O11&aa=2</URL></REF>


Article

<CATEGORY>vin10</CATEGORY>

 <H2>ΣΤΙΒΟΣ
</H2><H2>Κανένα πρόβλημα με Κόφφα
</H2>
ΕΥΤΥΧΩΣ δεν είναι σοβαρό το πρόβλημα της ενόχλησης που ένιωσε η Κατερίνα Κόφφα
στη μέση περίπου της διαδρομής στο 200άρι, που έκανε το 23.01 (3η επίδοση στην
Ευρώπη φέτος) στην προχθεσινή ημερίδα κλειστού στίβου στο Στάδιο Ειρήνης και Φιλίας.

Η περυσινή παγκόσμια πρωταθλήτρια επανέρχεται από σήμερα κανονικά στις
προπονήσεις με τον Δημήτρη Ευαγγελόπουλο, συνεχίζοντας την προετοιμασία για το
Ευρωπαϊκό Πρωτάθλημα κλειστού (Βαλένθια, 27 Φεβρουαρίου - 1 Μαρτίου).

Στο μεταξύ, αναμένεται να πάρουν μέρος εντός της εβδομάδος σε διεθνές μίτινγκ
Παναγιώτης Στρουμπάκος (800μ.) και Δημήτρης Κοκότης (ύψος) την Παρασκευή σε
Γάνδη και Βούπερταλ, αντίστοιχα και ο Παπακώστας (ύψος) την Κυριακή στο Μπάλινγκεν.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16055O113</ED>
<ID>
ID:129536

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O11&aa=3</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Πέτυχε το πείραμα </H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Ο Ντούσαν Ίβκοβιτς θα δώσει και στα επόμενα παιχνίδια με Πόρτο και Λάρισα
περισσότερο χρόνο στον Αλεξέι Ζεβροσένκο (εδώ με τον Κολντεμπέλα) και στους
υπόλοιπους αναπληρωματικούς

ΤΟ ΠΕΙΡΑΜΑ του Ντούσαν Ίβκοβιτς στον μικρό τελικό πέτυχε. Όχι πως το
αποτέλεσμα είχε καμιά σημασία, αλλά το βασικό για τον Ολυμπιακό (που, έτσι και
αλλιώς, 24 ώρες πριν είχε απολέσει το κύπελλο) ήταν να δώσει μερικές ανάσες
στους παίκτες που έχουν τραβήξει το μεγαλύτερο βάρος στη φετινή χρονιά. Ο
Αρτούρας Καρνισόβας, ο Τζόνι Ρότζερς και ο Μίλαν Τόμιτς παίζουν σχεδόν 40
λεπτά από την αρχή της χρονιάς σε όλα τα παιχνίδια και ο Ντούσαν Ίβκοβιτς τους
έδωσε ρεπό από τον ανούσιο μικρό τελικό.

Ο Ολυμπιακός τον τελευταίο καιρό παρουσιάζει μεγάλα κενά στην άμυνα και η
κούραση είναι εμφανής. Το θετικό για τον Ντούσαν Ίβκοβιτς είναι το γεγονός πως
και στα δύο επόμενα παιχνίδια της ομάδας του, σε Ευρώπη και Ελλάδα, θα έχει
την ευκαιρία να ξεκουράσει και πάλι βασικούς του παίκτες, δίνοντάς τους
ελάχιστη συμμετοχή ή ακόμα και βγάζοντάς τους από τη δεκάδα, ενώ παράλληλα θα
δώσει μεγαλύτερο χρόνο στους Φασούλα - Νάκιτς, οι οποίοι τον χρειάζονται αφού
προέρχονται από τραυματισμούς που τους άφησαν για αρκετό καιρό εκτός
προπονήσεων και αγώνων.

Τα δύο παιχνίδια του Ολυμπιακού στο ΣΕΦ με την Πόρτο και με τη Λάρισα είναι
ίσως τα πιο εύκολα της χρονιάς για τους πρωταθλητές και έτσι ο «Ντούντα»
αναμένεται να το εκμεταλλευτεί ανάλογα, όπως έκανε και στο μικρό τελικό με τον Παναθηναϊκό.

«Πάνω απ' όλα εγώ βάζω τη δουλειά μου και τον Ολυμπιακό και αφού ενημέρωσα και
τον πρόεδρο, ξεκούρασα τους τρεις παίκτες. Ήταν μια ευκαιρία διότι είχαν
συνεχόμενα παιχνίδια και πιστεύω ότι και τώρα στα ματς με την Πόρτο και τη
Λάρισα θα μπορέσω να το ξανακάνω», είπε ο Ντούσαν Ίβκοβιτς που χάρηκε από τη
συμμετοχή των νεαρών.

«Τα πήγαν περίφημα. Έπαιξαν με ψυχή και πάθος και αυτό με ευχαρίστησε πολύ. Θα
τους χρειαστούμε όλους στα δύσκολα παιχνίδια. Μπορεί να χάσαμε ένα στόχο, αλλά
έχουμε άλλους δύο και θα προσπαθήσουμε να παραμείνουμε στην κορυφή», κατέληξε
ο Ντούσαν Ίβκοβιτς.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16055O114</ED>
<ID>
ID:129560

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O11&aa=4</URL></REF>


Article

<CATEGORY>vin10</CATEGORY>

 <H2>ΔΙΑΙΤΗΣΙΑ
</H2><H2>Ολοκληρώθηκαν οι πρώτες εξετάσεις
</H2>
ΟΙ ΠΡΩΤΕΣ εξετάσεις των διαιτητών μεσούσης της περιόδου ολοκληρώθηκαν με
ικανοποιητικά αποτελέσματα. Τα «πρόχειρα διαγωνίσματα» για τον έλεγχο
ετοιμότητας των διαιτητών θα συνεχιστούν βέβαια έως το τέλος της αγωνιστικής
περιόδου και, φυσικά, η βαθμολογία θα αποτελέσει κριτήριο για τις αξιολογήσεις
του καλοκαιριού. Πάντως, αυτό δεν σημαίνει πως στην ΟΔΚΕ είναι απόλυτα
ευχαριστημένοι για τις επιδόσεις των διαιτητών και μέσα στο γήπεδο, με
αποτέλεσμα να προγραμματίζουν άλλες δυο συναντήσεις έως την έναρξη των πλέι οφ.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16055O115</ED>
<ID>
ID:129575

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O11&aa=5</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ
</H5><H2>Υπερβολές και ύφος
</H2><H2></H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Στις δηλώσεις τους, οι δύο προπονητές έκαναν μάλλον πολιτική που και δεν
κοστίζει και συνήθως αρέσει στους οπαδούς.

*** Τα περισσότερα από αυτά που ακούστηκαν στο πρες ρουμ ήταν άνευ
σημασίας, όχι όμως χωρίς πονηριά...

*** Ο Ντου Ντου, για παράδειγμα, πίστευε ότι οπαδός του Ολυμπιακού θα
σφύριζε πιο δίκαια από τον διαιτητή Παπαδάκο.

*** Όχι κι έτσι κόουτς...

*** Ο Μπάγιεβιτς, με το γνωστό θλιμμένο του ύφος, στάθηκε περισσότερο
στο πρώτο μέρος, λέγοντας «είμαστε καλύτεροι ­ αφού δεν νικήσαμε σήμερα, δεν
θα τα καταφέρουμε ποτέ», και αν προσέξατε, έπεισε μόνο το ύφος...

*** Ποτέ μην λες ποτέ κόουτς.

*** Ανεβάζει το ηθικό του Δώνη και του Μαλαδένη αυτή η τοποθέτηση.

*** Και των Βαζέχα, Λαγωνικάκη και λοιπών πρασίνων «βαθμοθήρων»...

*** Ανέφερε ακόμη ότι ο Ολυμπιακός έχασε 3-4 καλές ευκαιρίες για γκολ.

*** Και οι συνάδελφοι που τον άκουγαν, κρατούσαν σημειώσεις, ενώ θα
έπρεπε κάποιος να φορολογήσει τον κόουτς...

*** Εν πάση περιπτώσει, κάποιος στον πάγκο του Ολυμπιακού να κρύψει στο
εξής τον μεγεθυντικό φακό...

*** Στα «μακρυνά» μειώνει τη θέαση.

*** Τι δεν ανέφερε ο προπονητής του Ολυμπιακού; Αυτό που μόνιμα
αποφεύγει μετά από «άσχημες».

*** Ότι κάποιες από τις επιλογές του, με την απόδοσή τους σε κρίσιμα
ματς έχουν αχρηστέψει, κατ' εξακολούθηση, τα σχέδιά του.

***Καλές είναι οι νίκες σε Νεάπολη, Βύρωνα και Νίκαια, όμως ο
Ολυμπιακός, ως μεγάλη ομάδα, χρειάζεται και επιτυχίες στα ντέρμπι...

***«Επιστήμονας» μου το έχει εκφράσει αυτό και μόνο που δεν δάκρυσε...

*** Σε ένα μήνα πάλι, με το ντέρμπι Παναθηναϊκού - ΑΕΚ.

*** Να δείτε που μέχρι τότε θα έχει επιτραπεί η πρόσβαση στο «ισόγειο»
του ΟΑΚΑ και οι ελεγκτές στις θύρες θα έχουν μάθει τον τρόπο να αφοπλίζουν
τους «θερμούς» από τα βεγγαλικά και τις κροτίδες.

*** Δηλαδή υλικό που διέθετε σε αφθονία χθες το κοινό της ΑΕΚ στη σκεπαστή...

Φουλ για τον τίτλο;

Συνεπώς, ο Ολυμπιακός των μη ντέρμπι, πάει τώρα φουλ για τον συνεχόμενο τίτλο
του. Ο κόουτς το εννοούσε, παραμονές της χθεσινής αναμέτρησης. Για την
ακρίβεια το προτιμούσε από το να νικήσει στο «Ν. Γκούμας»!

*** Αν ξεχάσει κανείς τη μελλοντολογία και δει καθαρά τις χθεσινές
κινήσεις των δύο προπονητών, θα σφίξει το χέρι του Ντουμιτρίου.

*** Ο άνθρωπος, με τη σέντρα για το δεύτερο μέρος, εμφάνισε
διαφορετικούς κυνηγούς. Δώνη - Μαρτσέλο αντί Νικολαΐδη - Μπατίστα.

*** Την ίδια στιγμή, για λογαριασμό του Ολυμπιακού είδαμε έξι του
πάγκου να προθερμαίνονται...

*** Το β' ημίχρονο ανήκε στην ΑΕΚ, η οποία νίκησε δίκαια.

*** Και τα κατάφερε γιατί κάποιος διόρθωσε τα λάθη του πρώτου μέρους.

*** Οι σέντρες στα ύψη ξεχάστηκαν. Και όπως προσέξατε, στη συρτή ασίστ
του Δώνη προς τον Μαρτσέλο, τα σέντερ μπακ του Ολυμπιακού ακινητοποιήθηκαν...

*** Και τώρα οι διορθωτικές κινήσεις του Ντούσκο. Τον Αλεξανδρή έριξε
στη μάχη και αυτός φρόντισε να εκθέσει τον προπονητή του, επιβεβαιώνοντας τη
σπεσιαλιτέ του.

*** Βιαστικό σουτ με λάθος πόδι στη μοναδική ευκαιρία που είχε ο Θρύλος.

*** Αχ βρε Αλέξη...

*** Με το φρεσκάρισμα που έγινε από την είσοδο του Γιαννακόπουλου,
μάλλον η ΑΕΚ ωφελήθηκε.

*** Τότε ήταν που είχε τα στοιχεία ήρεμης ομάδας, με αυτοπεποίθηση...

*** Ομάδα που σε τίποτε δεν θύμιζε την «τραγωδία» του αγώνα με την Προοδευτική!

«Φάσεις» χωρίς μπάλα

Και μερικά στοιχεία χωρίς μπάλα...

*** Εθεάθη ο Καλλιτζάκης να φανατίζεται έπειτα από φάουλ που έκανε ο
Πασαλής με συνέπεια να αποβληθεί. Λάθος του.

*** Εθεάθη στην ίδια «φάση» ο Νταμπίζας να επεμβαίνει με στυλ νταή και
πρόθεση να δώσει λύση...

*** Απεβλήθη, διότι ο διαιτητής ήταν κοντά...

*** Είναι σαφές ότι ο πρόσφατος καβγάς στο ματς με Ιωνικό δεν του έγινε μάθημα.

*** Εθεάθη, επίσης, ο πρόεδρος της ΑΕΚ Λάκης Νικολάου μέσα στο γήπεδο
να προσπαθεί να απομακρύνει εκνευρισμένο ποδοσφαιριστή της ομάδας του.

*** Λάθος κι αυτό. Ο πρόεδρος της ΑΕΚ πρέπει να μένει στη θέση του,
ό,τι κι αν προκύπτει.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16055O121</ED>
<ID>
ID:129459

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O12&aa=1</URL></REF>


Article

<CATEGORY>vin10</CATEGORY>

 <H5></H5><H2>Ο φανατισμός δεν έχει σύνορα
</H2>
ΤΙ ΣΑΣ θυμίζει αυτή η εικόνα; Ευτυχώς, όχι αθηναϊκό στάδιο. Ο φανατισμός
«γιορτάζει» εδώ, σε ιταλικό γήπεδο και σύμφωνα με το τηλεγράφημα του Reuters
έπεσε πολύ ξύλο από τους καραμπινιέρους στις πλάτες των οπαδών. Από τον αγώνα
Β' κατηγορίας μεταξύ της Βερόνα και της Σαλερνιτάνα.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16055O122</ED>
<ID>
ID:129500

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O12&aa=2</URL></REF>


Article

<CATEGORY>vin10</CATEGORY>

 <H5></H5><H2>Άξιζαν όλοι τους το τρόπαιο
</H2>
ΔΥΝΑΜΙΚΟ μάθημα σε όλη την μπασκετική Ελλάδα έδωσαν στον τελικό του
Κυπέλλου οι αρειανοί γενικώς. Παίκτες - προπονητής στο τερέν, οπαδοί ως «6ος
παίκτης» στις εξέδρες. Μπράβο σε όλους για τη δίκαιη κατάκτηση. Σκεφθείτε ότι
το κραχ ­ ένεκα άδειου ταμείου ­ καραδοκούσε.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16055O123</ED>
<ID>
ID:129537

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O12&aa=3</URL></REF>


Article

<CATEGORY>vin10</CATEGORY>

 <H5></H5><H2>3η ΚΑΡΤΑ
</H2><H2>Τι περιμένουν οι αρμόδιοι;
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΟΛΟΙ όσοι αγαπάνε πραγματικά το ποδόσφαιρο και πέρα από προτιμήσεις σε
συλλόγους ένιωσαν άσχημα χθες το βράδυ, καθώς το ντέρμπι ΑΕΚ - Ολυμπιακού
(1-0) φανέρωσε τις αδυναμίες των ελληνικών γηπέδων.

Η ποιότητα αναμέτρησης ήταν χαμηλή. Κι όταν δύο από τις κορυφαίες ομάδες δεν
μπορούν να συγκινήσουν τους φίλους του ποδοσφαίρου, το πρόβλημα είναι μεγάλο.

Πολυδιαφημισμένοι ποδοσφαιριστές και ομάδες αξίας δισεκατομμυρίων δραχμών
κράτησαν το θέαμα σε επίπεδα αταίριαστα για φιλόδοξα προγράμματα. Και είναι ν'
απορεί κανείς με τους παράγοντες, ορατούς και αθέατους, οι οποίοι μιλάνε για
το ελληνικό ποδόσφαιρο με αισιοδοξία, που δεν συμβαδίζει με την τραγική
κατάσταση του χώρου. Αυτοί που κρατάνε κλωστές στο παρασκήνιο και νομίζουν ότι
πλουτίζουν τη συλλογή γαλονιών, επιβάλλεται να χάσουν κάθε επαφή με το άθλημα.
Η αρρωστημένη νοοτροπία τους και η απαράδεκτη πρακτική τους έχουν βρωμίσει τα
γήπεδα. Δεν επιτρέπεται να συνεχιστεί ούτε δέκατο του δευτερολέπτου η κοροϊδία
των φιλάθλων.

Επιτέλους, κάποιοι πρόεδροι τι είδους ικανοποίηση μπορεί να εισπράττουν από
την κατάκτηση τίτλων με νόθες διαδικασίες; Πώς μπορούν να χαρούν γύρους
θριάμβου μέσα σ' ένα γήπεδο, που είναι στην πραγματικότητα κοιμητήριο για το
ποδόσφαιρό μας;

Τράβηξε πολύ αυτή η περίοδος της εξουσίας του βρώμικου παρασκηνίου. Όλοι,
ανεξαιρέτως όλοι, γνωρίζουν ότι τα ποδοσφαιρικά μας πράγματα είναι νοθευμένα.
Κάποιοι επωφελούνται, άλλοι ανέχονται, άλλοι αδιαφορούν και ελάχιστοι αντιστέκονται.

Αν αποφασιστεί η θεμελίωση καθαρού ποδοσφαίρου, όλοι θα βγουν κερδισμένοι.
Γιατί έως τώρα, όσοι αυτοχειροκροτούνται για τις προσβάσεις τους στο
παρασκήνιο και χαίρονται γιατί ξεγέλασαν τον αντίπαλο, είναι στην
πραγματικότητα χαμένοι. Όπως χαμένο είναι και το ελληνικό ποδόσφαιρο,
υποχρεωμένο να κάνει σημειωτόν στη μιζέρια και την αναξιοπιστία.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16055O124</ED>
<ID>
ID:129561

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O12&aa=4</URL></REF>


Article

<CATEGORY>vin10</CATEGORY>

 <H5>Ο Ίκαρος μονοπωλεί την επικαιρότητα
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΟΙ ΔΙΟΡΓΑΝΩΣΕΙΣ του Ίκαρου μονοπωλούν αυτή την εποχή το αγωνιστικό ενδιαφέρον
σε επίπεδο ατομικών σκακιστικών διοργανώσεων. Ένα ανοιχτό τουρνουά τελείωσε το
Σάββατο, τρία ματς βρίσκονται σε εξέλιξη και ένα ακόμη ανοιχτό τουρνουά
ξεκινάει το Σάββατο που έρχεται. Αναλυτικότερα:

Με την επικράτηση του Γεωργιανού Μαναγκάτζε και του Νίκου Παναγόπουλου, άρτι
αφιχθέντος από την Αγγλία όπου σπούδαζε, ολοκληρώθηκε το πρώτο ανοιχτό
τουρνουά του Ίκαρου για τη νέα χρονιά, το οποίο πραγματοποιήθηκε στους
Αμπελόκηπους. Ο Παναγόπουλος, εκτός από την ισοβαθμία στην πρώτη θέση,
αποκόμισε και νόρμα ομοσπονδιακού μετρ καθώς και δικαίωμα να αγωνιστεί σε
κλειστό τουρνουά νόρμας μετρ, που θα διοργανωθεί στο πλαίσιο του Ίκαρου. Νόρμα
διεθνούς ΕΛΟ πέτυχε εξάλλου ο Δεληκανάκης. Τα αποτελέσματα του σαββατιάτικου
7ου και τελευταίου γύρου ήταν:

Μαναγκάτζε - Βαλντέν 1-0, Ιλαντζής - Παναγόπουλος 0-1, Μανάι - Νανόπουλος 1-0,
Βλάχος - Ντάτσης 1-0, Ποτέας - Δεληκανάκης 1-0, Πετράκη - Ζαχαρίου 1-0,
Μαυρογιάννης - Σίδερης 1-0, Μαρούντας - Βασιλείου 1-0, Ιωαννίδης - Νταϊφάς
0-1, Παναγωτοπούλου - Ξανθόπουλος 1-0, Νικολαΐδης - Καραμαγκιόλας 1-0 α.α.,
Μπόλης - Οράν 1-0, Λίλα - Κουκουφίκης 0-1, Χριστοδούλου - Μπράμος 1-0.

Τελική βαθμολογία (με βάση την άρση της ισοβαθμίας): 1-2) Μαναγκάτζε,
Παναγόπουλος 6, 3) Μανάι 5,5, 4-5) Βλάχος, Ποτέας 5, 6-13) Νανόπουλος,
Δεληκανάκης, Ιλαντζής, Ντάτσης, Πετράκη, Βαλντέν, Μαυρογιάννης, Μαρούντας 4,
14-16) Νικολαΐδης, Νταϊφάς, Παναγιωτοπούλου 3,5, 17-21) Ζαχαρίου, Σίδερης,
Μπόλης, Χριστοδούλου, Κουκουφίκης 3, 22-24) Βασιλείου, Ιωαννίδης, Ξανθόπουλος
2,5, 25-26) Καραμαγκιόλας, Οράν 2, 27) Λίλα 1, 28) Μπράμος μισός βαθμός.

Το αμέσως επόμενο ανοιχτό τουρνουά του Ίκαρου θα διεξαχθεί και πάλι στον
Σκακιστικό Όμιλο Αμπελοκήπων (Μακρυνίτσας 12-14 τηλ. 6433.584), από τις 7
Φεβρουαρίου μέχρι τις 21 Μαρτίου. Οι αγώνες θα γίνονται αποκλειστικά Σάββατο.
Αργότερα θα ξεκινήσει και τρίτο τουρνουά στο εντευκτήριο του Ιωνικού Συνδέσμου
(Λ. Ηρακλείου 251, τηλ. 2775.916). Οι αγώνες εδώ θα γίνονται Δευτέρα, Τετάρτη
και Παρασκευή από τις 18 Φεβρουαρίου μέχρι τις 6 Μαρτίου.

Και τα δύο τουρνουά θα γίνουν με ελβετικό σύστημα 7 γύρων και χρόνο σκέψης 2
ώρες για 40 κινήσεις και 1 ώρα για την ολοκλήρωση της παρτίδας. Τα παράβολα
(5.000 και 3.000 για εφήβους) θα διατεθούν για τα έπαθλα. Ο πρώτος κάθε
κατηγορίας προκρίνεται σε κλειστό τουρνουά νόρμας ανώτερου τίτλου. Πληροφορίες
και δηλώσεις συμμετοχής στα τηλ. 9234.342 (κ. Ρωμύλος Χριστόπουλος, εργάσιμες
ημέρες και ώρες), 9582.445 (κ. Γιάννης Μαρής, Σαββατοκύριακο).

* Στον 3ο γύρο των ματς του Ίκαρου σημειώθηκαν τα εξής αποτελέσματα: Καλούσης
- Σαχταχτίνσκι 0-1, Βαρσάμη - Ζη 0-1. Αύριο θα πραγματοποιηθεί και η τρίτη
συνάντηση του ματς Τσομής - Πετροβίκης. Μέχρι τώρα ο Τσομής προηγείται με 2-0,
ο Σαχταχτίνσκι και η Βαρσάμη με 2-1. Σε καμία συνάντηση έως τώρα δεν έχει
σημειωθεί ισοπαλία. Οι αγώνες γίνονται στο εντευκτήριο της ΕΦΕΤ (Νεοφύτου
Δούκα 9, Κολωνάκι).

Σίροβ - Σάλοβ (Χουγκόβενς, 12ος γύρος)

1. ε4 γ5 2. Ιζ3 δ6 3. δ4 γ:δ4 4. Ι:δ4 Ιζ6 5. Ιγ3 α6 6. Αε3 Ιη4 7. Αη5 θ6 8.
Αθ4 η5 9. Αη3 Αη7 10. Αε2 θ5 11. Α:η4 θ:η4 12. 0-0 Α:δ4 13. Β:δ4 ζ6 14. Ιδ5
Ιγ6 15. Βε3 Αε6 16. Ιβ6 Πβ8 17. γ4 Ρζ7 18. γ5 δ:γ5 19. Β:γ5 Βη8 20. ζ4 η: ζ3
21. Π:ζ3 Πδ8 22. Παζ1 Βη6 23. Ιδ5 Β:ε4 24. Ι:ε7 Βδ4+ 25. Αζ2 Β:γ5 26. Α:γ5 Πθ6
27. θ4 η:θ4 28. Αε3 Ιε5 29. Π3ζ2 Πθ5 30. Π:ζ6+ Ρ:ε7 31. Αγ5+ Πδ6 32. Α:δ6+
Ρ:δ6 33. β3 Πη5 34. Πθ6 Ρε7 35. Π:θ4 Αδ5 36. Πζ2 Ιζ3+ 0-1

* Πραγματοποιήθηκε την Κυριακή ο 1ος γύρος του Κυπέλλου Ελλάδας. Σήμερα
γίνεται η κλήρωση του 2ου γύρου. Ακολουθούν τα αναλυτικά αποτελέσματα της
Κυριακής: Γαλαξίας Δράμας - Σκ. Ακαδ. Δράμας «2002» 4-0, Αθηναϊκή Χαρτοποιία
Δράμας - ΣΦΓΤ Δράμας 1,5-2,5, Δημόκριτος Ξάνθης - Σ.Ο. Ξάνθης 1-3, Σ.Ο.
Κομοτηνής - Πετεινοί 4-0, ΟΦΣ Καβάλας - Σκ. Κέντρο Καβάλας 1,5-2,5, ΒΦΛ -
Μάρμαρα Καβάλας 1,5-2,5, Σ.Ο. Κατερίνης - ΣΟΠΚΔ Κατερίνης 2,5-1,5, Σ.Ο.
Πτολεμαΐδας - Καστοριά 3-1, Ο.Σ. Γιαννιτσών - Σκ. Ακαδ. Γιαννιτσών 4-0,
Ηράκλεια Σερρών - Κιλκίς 0-4, Σ.Ο. Κουβουκλίων Σερρών - Αστέρια Σερρών 0-4,
«Χρονικόν» - «Εχέδωρος» 4-0, 14ο Δ.Σ. Καλαμαριάς - ΑΟΔ Αμπελοκήπων 2,5-1,5,
Αστυνομία Θεσσαλονίκης - «Ντεπώ» Γαλαξία Θεσσ. 3-1, Σ.Π. Τριανδρίας - Βορράς
Αμπελοκήπων 1-3, Φροντιστήρια «Πλάτων» - Ολ. Αθλ. Ακαδ. Γαλαξία 1,5-2,5,
Πήγασος Τριανδρίας - Ε.Σ. Καλαμαριάς 0,5-,3,5, ΜΕΑΣ Τρίτων - ΔΕΗ ΤΕΣ Π.Κ.
Θεσσαλονίκης 4-0, Κεραυνός Ωραιοκάστρου - Σταυροδρόμι 3,5-0,5, ΠΑΣ Λαγκαδά -
ΠΑΣ Πρ. ΔΕΗ 0-4, Φοίβος Συκεών - ΧΑΝ Καλαμαριάς 2-2 (προκρίθηκε η ΧΑΝ), Βέροια
- Ο.Σ. Τριανδρίας 2-2 (προκρίθηκε ο ΟΣΤΡΙΑ), Κρήνη Χαλκιδικής - Α.Ο. Δήμου
Τριανδρίας 1-3, ΠΣΦ Συκεών - Πολίχνη 4-0, Αμπελώνας Λάρισας - Σ.Σ. Λάρισας
0-4, Φάρσαλα - Σ.Ε. Βόλου 3-1, Θήβα - Ευβοϊκή 1,5-2,5, Λαμία - Ορχομενός 4-0,
Φ.Ο. Καρδίτσας - Ο.Σ. Καρδίτσας 0-4, Ηγουμενίτσα - Κέρκυρα 1-3, Σύλλογος
Ιωαννιτών - Πανεπιστήμιο Ιωαννίνων 0-4, Αγρίνιο - Νεοχώρι 3,5-0,5, Ικαρία -
Σύρος 3-1, Μυτιλήνη - Χίος 2-2 (προκρίθηκε η Χίος), Ο.Α. Χανίων - ΟΦΣ Χανίων
3,5-0,5, ΟΦΗ - Λατώ Αγ. Νικολάου 2,5-1,5, Βικελαία Βιβλιοθήκη - Ρέθυμνο
3,5-0,5 Καλάβρυτα - Αίγιο 0,5-3,5, Αχαϊκός - Αχαγιά '82 0,5-3,5, Σκ. Ακαδ.
Πάτρας - Λέσχη Τραπεζικών Πάτρας 0-4, Προμηθέας Πατρών - Α.Ο. Τραπεζικών 0-4,
Φ.Σ. Πατρών - Σ.Ο. Πατρών 2,5-1,5, Λεχαινά - Δημόκριτος Πατρών 3,5-0, Ένωση
Κυπρίων Ν. Αχαΐας-Ηρακλής - Πατρών 3,5-0, Ήφαιστος Πατρών - Άγ. Βασίλειος
Πατρών 0-3,5, Σ.Σ. Αργολίδας - Ναύπλιο 4-0, Κρανίδι - Ατρόμητος Χιλιομοδίου
3-1, Σ.Ο. Ξυλοκάστρου - Κιάτο 0-3,5, Τιμολέων Κορίνθου - Σ.Ο. Κορίνθου
3,5-0,5, ΠΕΚ Δήμου Κορινθίων - Μελίσσι 3,5-0,5, Σπάρτη - Τρίπολη 2-2
(προκρίνεται η Τρίπολη), Μεσσήνη - Νέστορας Καλαμάτας 0-4, Ποσειδών -
Μεγαλόπολη 4-0, «Κ. Βάρναλης» - Χαλάνδρι 2,5-1,5, ΟΦΟ Νικαίας - Καισαριανή
3,5-0, Εστία Ν. Σμύρνης - Ο.Φ. Ν. Ιωνίας 2,5-1,5, Άτταλος Ν. Φιλαδέλφειας -
Ζωγράφου 0,5-3,5, Παράδεισος - ΟΦΒΘ Βούλας 3,5-0,5, ΚΕΟ - Πετρούπολη 2-2
(προκρίθηκε η Πετρούπολη), Ευκλείδης - ΠΚΔ Ν. Ψυχικού 3-1, ΕΦΕΤ - Πειραϊκός
2,5-1,5, Π.Σ. Περιστερίου - Διόνυσος 4-0, Σκ. Επικ. Ν. Ηρακλείου - Α.Σ.
Παπάγου 3,5-0, Σ.Ο. Αμπελοκήπων - Κάρυστος 3,5-0, Αετός - Ε.Π. Μελισσίων 0-4,
ΔΚΠ Α. Λιοσίων - ΑΦΟ Άνω Νεάπολης 4-0, Αγ. Ανάργυροι - Κάντζα 1-3, «Σιαπέρας»
- Ζήνων Γλυφάδας 0,5-3,5, Ν. Φιλοθέη - Αιγάλεω 0-4, Άγ. Δημήτριος - Αγ.
Παρασκευή 2,5-1,5, Ιωνικός Σύνδεσμος - Λαρισαϊκός 1-3, Αγ. Βαρβάρα Κορυδαλλού
- Πρωτέας 0-4, Λαύριο - Πήγασος Κυψέλης 2-2 (προκρίθηκε ο Πήγασος), ΔΑΣ Α.
Λιοσίων - ΕΟΣ Αχαρνών 2,5-1,5, Αετός Αθηνών - Παγκράτι 1-3, Σιδηροδρομικοί -
ΣΑΕ 0,5-3,5, Μοσχάτο - ΠΚΔ Χολαργού 3,5-0,5, Ενιαίο Πολυκλαδικό Πειραιά -
Καποδίστριας Αίγινας 0-3,5, Φοίβος Πειραιά - «Σπ. Μπίκος» 2,5-1,5, Φοίνιξ Αγ.
Σοφίας - Πανελλήνιος 0,5-3,5, Καλλιθέα - Κότινος Χολαργού 2-2 (προκρίθηκε η Καλλιθέα).

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: O99</CAT>
<ED>
Κωδικός άρθρου: A16055O991</ED>
<ID>
ID:129467

</ID><URL>http://ta-nea.dolnet.gr/neaweb/neafile.print_unique?e=A&f=16055&m=O99&aa=1</URL></REF>


Article

<CATEGORY>vin09</CATEGORY>

 <H5>ΣΥΜΜΕΤΟΧΗ ΜΕ ΚΕΦΙ ΧΘΕΣ ΣΤΟ «104» ΓΙΑ ΤΟ ΠΑΧΝΙΔΙ ΤΩΝ ΤΕΣΣΑΡΩΝ
</H5><H2>Καλοτάξιδο!
</H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

Από την εκδήλωση στο κατάμεστο λογοτεχνικό καφενείο «104» του Θανάση
Καστανιώτη, οι Αντώνης Σουρούνης, Πέτρος Τατσόπουλος, Γιώργος Σκούρτης, Κώστας
Μουρσελάς με τη Μικέλα Χαρτουλάρη (στο μέσον) από «ΤΑ ΝΕΑ»

Τους έβαλαν όλους στο παιχνίδι! Βάφτισαν το μυθιστόρημα - σκυταλοδρομία, που
έγραψαν, «Το παιχνίδι των τεσσάρων» και κάλεσαν αναγνώστες και ομότεχνους να
«παίξουν» μαζί τους, αναζητώντας κάθε μέρα λύσεις, τρικλοποδιές, γοητευτικά
γυρίσματα, χαρακτήρες και απαντήσεις, σε μια ιστορία με τέσσερις συγγραφείς.

Ο Αντώνης Σουρούνης, ο Γιώργος Σκούρτης, ο Πέτρος Τατσόπουλος και ο Κώστας
Μουρσελάς άρχισαν από χθες να δημοσιεύουν στα «ΝΕΑ», με εικονογράφηση του
Στάθη, το μυθιστόρημα που έγραψαν εναλλάξ, ο ένας μετά τον άλλο, σε έξι
γύρους. Και ήδη απέκτησαν τους πρώτους... συμπαίκτες τους. Ήταν όλοι οι
συγγραφείς, οι ηθοποιοί, οι σκηνοθέτες, οι ζωγράφοι, οι φιλόλογοι, οι
κριτικοί, οι φίλοι, που συγκεντρώθηκαν χθες το βράδυ στο ατμοσφαιρικό
λογοτεχνικό καφενείο του «104» για να γιορτάσουν την έναρξη αυτού του
εγχειρήματος. Ενός εγχειρήματος σημαντικού για την ελληνική λογοτεχνία, που
μπόρεσε να πραγματωθεί χάρη στο ιδιαίτερο ενδιαφέρον που δείχνει γι' αυτήν,
τούτη εδώ η εφημερίδα.

Γελαστοί, άνετοι και άμεσοι, οι «τέσσερις» απέδειξαν χθες ότι παρά τα
καλαμπούρια τους, παρά τα αλληλοπειράγματά τους, πήραν το «παιχνίδι» τους πολύ
στα σοβαρά. Και μιλώντας στο κατάμεστο «104», φώτισαν ο καθένας από
διαφορετική σκοπιά τούτη την υπόθεση.

Ο Πέτρος Τατσόπουλος μίλησε για τις διαφορές που (τελικά) τους ένωσαν,
θυμίζοντας ότι και οι πρώτοι «τέσσερις», ο Βενέζης, ο Καραγάτσης, ο Μυριβήλης
και ο Τερζάκης ήσαν το 1958 άλλος πιο προκλητικός και υπονομευτικός, άλλος πιο
«καλός μαθητής», άλλος πιο σταθερός κ.ο.κ. Ο Αντώνης Σουρούνης έκανε το
ακροατήριο να γελάσει περιγράφοντας την έκπληξη που δοκίμαζε κάθε φορά όταν
επέστρεφαν στα χέρια του τα κείμενα των υπολοίπων, που του έμοιαζαν σαν
άγνωστες ιστορίες. Ο Γιώργος Σκούρτης ­ που είχε και την ιδέα να τους
συγκεντρώσει ­ εξήγησε ότι το κίνητρό του ήταν... ότι αναζητά πλέον για κάθε
πράξη του ­ και για τη δημιουργία ­ ένα κίνητρο. Ποιο ιδανικότερο κίνητρο
λοιπόν, από ένα τέτοιο πείραμα που είναι και ρίσκο για τον κάθε συγγραφέα. Και
ο Κώστας Μουρσελάς, μιλώντας τελευταίος, είπε ακριβώς πόσο ερεθιστικό είναι
για έναν άνθρωπο των γραμμάτων το να συνεργαστεί με αυτόν τον τρόπο σε ένα
κοινό εγχείρημα, το οποίο όμως κανείς δεν ξέρει από την αρχή πού θα οδηγηθεί.

«Μας κρατάει καλά», διευκρίνισαν γελώντας οι υπόλοιποι, καθώς ο Μουρσελάς
αναμένεται τώρα να γράψει την τελευταία συνέχεια η οποία και θα καθορίσει το
τέλος που ο καθένας τους θα δώσει στο μυθιστόρημα. Ένα τέλος σε τέσσερις
εκδοχές που οι αναγνώστες των «ΝΕΩΝ» θα διαβάσουν τις τέσσερις τελευταίες
μέρες του Φεβρουαρίου. Στη συνέχεια, το «Παιχνίδι των τεσσάρων» θα ξεκινήσει
μια καινούργια καριέρα τόσο ως βιβλίο από τις εκδόσεις ΚΑΣΤΑΝΙΩΤΗ, όσο ­
πιθανότατα ­ και ως σίριαλ.

Απόδειξη για την απήχησή του, οι ερωτήσεις που υπέβαλε το κοινό και η συζήτηση
που ακολούθησε τη σύντομη παρουσίαση του «Παιχνιδιού». Μια παρουσίαση που
εξελίχθηκε σε γιορτή και οινοποσία.

Παρόντες, μαζί με τον αμφιτρύωνα Θανάση Καστανιώτη, από τη Λένα Εγγονοπούλου
και την κυρία της υψηλής ραπτικής Λουκία μέχρι τον Γιώργο Αρμένη, τον Τάκη
Βουτέρη και την Έρση Βασιλικιώτη. Και από τον Αδαμάντιο Πεπελάση μέχρι τον
καθηγητή Παναγιώτη Νούτσο και τον ζωγράφο Αχιλλέα Χρηστίδη. Παρόντες βέβαια
και πλήθος συγγραφείς οι οποίοι ρωτήθηκαν, όπως ήταν φυσικό, αν θα έμπαιναν σε
ένα τέτοιο παιχνίδι.

«Τα "εγώ" των ανθρώπων, ιδίως των δημιουργών, είναι υπερτροφικά και μπορούν να
δημιουργήσουν προβλήματα σε μια τέτοια ιστορία. Εγώ το δοκίμασα την εποχή του
"Τέταρτου", αλλά εκείνο το μυθιστόρημα δεν τελείωσε ποτέ και δεν θα το
ξαναδοκίμαζα. Πιστεύω πάντως ότι αυτό τώρα θα είναι ένα πολύ ενδιαφέρον και
σημαντικό παιχνίδι λέξεων», δήλωσε ο Δημήτρης Νόλλας.

«Έπρεπε να συμμετείχε τουλάχιστον και μια γυναίκα», είπε η Ευγενία Φακίνου
διευκρινίζοντας ότι εκείνη δεν θα «έπαιζε», «γιατί δεν θα μπορούσα να
συνεργαστώ με άλλον συγγραφέα».

«Θέλει πολλή αμεριμνησία και μια ειδική διαθεσιμότητα», υποστήριξε ο Σωτήρης
Δημητρίου. Και ο Τάκης Θεοδωρόπουλος απέκλεισε για τον εαυτό του την
πιθανότητα λέγοντας: «Εκ φύσεως δεν θα μπορούσα διότι είμαι πολύ εγωιστής».
Απ' την πλευρά του αντίθετα ο Μήτσος Κασόλας είπε «ναι, με τον όρο να διέκρινα
στους άλλους κοινές συντεταγμένες». Το ίδιο και ο Δημήτρης Παπαχρήστος: «Γιατί
όχι, απάντησε, αλλά πρέπει να είναι φίλοι αυτοί που "παίζουν"». Την τελευταία
λέξη την είπε ο Μίμης Ανδρουλάκης τονίζοντας από την πλευρά του: «Αν ήταν
γυναίκες στο παιχνίδι, θα έπαιζα. Με αυτούς τους γκομενιάρηδες, ποτέ!».

Με τούτα και με κείνα η ώρα πέρασε και όλοι ευχήθηκαν στους «τέσσερις» και στα
«ΝΕΑ»: «Καλοτάξιδο» το «Παιχνίδι των Τεσσάρων».

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16055P011</ED>
<ID>
ID:129468

</ID><URL>http://ta-nea.dolnet.gr/neaweb/neafile.print_unique?e=A&f=16055&m=P01&aa=1</URL></REF>


Article

<CATEGORY>vin09</CATEGORY>

 <H2>Βιβλίο </H2>
Ο Δημοσθένης Κούρτοβικ γράφει για τον Ισμαήλ Κανταρέ

σελ. 3

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16055P012</ED>
<ID>
ID:129507

</ID><URL>http://ta-nea.dolnet.gr/neaweb/neafile.print_unique?e=A&f=16055&m=P01&aa=2</URL></REF>


Article

<CATEGORY>vin09</CATEGORY>

 <H2>Σινεμά </H2>
Ο «Τιτανικός» σπάει το φράγμα των 200.000 εισιτηρίων και η κίνηση στις
αίθουσες αυξάνεται

σελ 6

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16055P013</ED>
<ID>
ID:129542

</ID><URL>http://ta-nea.dolnet.gr/neaweb/neafile.print_unique?e=A&f=16055&m=P01&aa=3</URL></REF>


Article

<CATEGORY>vin09</CATEGORY>

 <H5>ΕΚΘΕΣΗ ΣΤΗΝ ΠΑΤΡΑ ­ ΖΩΓΡΑΦΙΚΗ ΚΑΙ ΦΩΤΟΓΡΑΦΙΑ ΣΤΙΣ ΓΩΝΙΕΣ ΤΗΣ ΑΘΗΝΑΣ
</H5><H2>Έργα Μποστ
</H2>
Αντιπροσωπευτικό έργο από την έκθεση έργων του Μποστ, στη Δημοτική Πινακοθήκη Πατρών

Έργα του Μποστ στην Πάτρα. Στη Δημοτική Πινακοθήκη Πατρών εγκαινιάζεται στις
8.30 αναδρομική έκθεση του Μέντη Μποσταντζόγλου, που θα λειτουργήσει εκεί για
ένα μήνα (Μαιζώνος 110). Στην έκθεση, την επιμέλεια της οποίας έχει ο Μάνος
Στεφανίδης, που θα μιλήσει κιόλας απόψε στα εγκαίνια, φιλοξενούνται 77 έργα
του Μποστ.

ΘΕΑΤΡΟ

Έως τις 8 του μήνα θα παίζεται το έργο της Μαργκερίτ Ντιράς, «η Μουσική», σε
μετάφραση και σκηνοθεσία της Λουκίας Ρικάκη. Με τους Γιώτα Φέστα, Πασχάλη
Τσαρούχα, στο 104 της οδού Θεμιστοκλέους στο Κέντρο Λόγου και Τέχνης των
Εκδόσεων Καστανιώτη. Τηλ.: 3802.056.

ΒΙΒΛΙΟ

Ο Ισμαήλ Κανταρέ είναι στην Αθήνα και, στις 6 το απόγευμα, θα υπογράψει βιβλία
του για το αναγνωστικό του κοινό που θα βρεθεί στο βιβλιοπωλείο του
Ελευθερουδάκη, Πανεπιστημίου 17.

ΕΚΘΕΣΕΙΣ

Κλίμα από Ινδονησία και Μπαλί φέρνει η έκθεση με τίτλο Sarong του ζωγράφου
Βασίλη Καρακατσάνη. Από σήμερα έως τις 21 Φεβρουαρίου στο Espace Kreonidis,
Ξάνθου 2 και Αναγνωστοπούλου.

*** Στην αίθουσα τέχνης «Άνεμος» ξεκινάει σήμερα η έκθεση ζωγραφικής του Νίκου
Βλάχου. Κυριαζή 36 στην Κηφισιά.

*** Η γκαλερί «Αργώ» παρουσιάζει δουλειά της Άννας Γρηγόρα, με τοπία της
Άνδρου απ' όπου κατάγεται η ζωγράφος. Μέρλιν 8 στο Κολωνάκι.

*** Τοπία από τον Πόρο και την Τήνο, αλλά και πορτρέτα περιλαμβάνει η έκθεση
ζωγραφικής του Δημήτρη Μπέζα, που φιλοξενείται από σήμερα στην «Έκφραση»,
Μεταξά και Φοίβης 11 στη Γλυφάδα.

*** Έκθεση φωτογραφίας του Γκουίντο Κοντίνι με τίτλο Α-λήθεια, το Ταξίδι ως
Απο-κάλυψη, παρουσιάζει ο Πολιτιστικός Οργανισμός του Δήμου Αθηναίων. Στο
Πνευματικό Κέντρο, Ακαδημίας 50, την αίθουσα Κόντογλου.

*** Επίσης ο Πολιτιστικός Οργανισμός του Δήμου Αθηναίων και το Κεντρικό
Ισραηλιτικό Συμβούλιο Ελλάδος οργανώνουν έκθεση φωτογραφίας του ραβίνου Joshua
Eli Plaut με τίτλο «Διάσπαρτα Φώτα: απομεινάρια Ισραηλιτών στην ελληνική
ύπαιθρο μετά το Ολοκαύτωμα». Ακαδημίας 50.

*** «Διαδρομές του Φρειδερίκου Β' στην Απουλία» είναι η έκθεση που παρουσιάζει
ο καθηγητής Νταμιάνο Φονσέκα, στις 8 μ.μ. στο Κέντρο «Μελίνα Μερκούρη»
Ηρακλειδών και Θεσσαλονίκης στο Θησείο. 
ΣΙΝΕΜΑ

«Κινηματογράφος και πραγματικότητα» από σήμερα έως τις 7 του μήνα στο Γαλλικό
Ινστιτούτο. Στις 5, 7 και 8.30 οι προβολές αντίστοιχα με θέματα κλασικά και
σύγχρονα ντοκιμαντέρ, αφιέρωμα στον Λευτέρη Ξανθόπουλο και στον Τάκη Παπαγιαννίδη.

ΠΑΡΤΙ

Με ήχους από τη βρετανική ποπ κατά κύριο λόγο, η ομάδα Sugar κάνει απόψε
πάρτι. Στο κλαμπ Net της οδού Ασωμάτων 43. Τηλ.: 3236.670.

ΤΖΑΖ

Τζαζ σε πρώτο πιάτο. Τζαζ για κύριο πιάτο και τζαζ επιδόρπιο σερβίρει ο
Γιώργος Φακανάς και το συγκρότημά του σήμερα και αύριο στο Hi Hat Cafe,
Κρουσόβου 1 στο Χίλτον. Τηλ.: 7218.171. Γύρω στις 11 αρχίζει η μουσική.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16055P021</ED>
<ID>
ID:129471

</ID><URL>http://ta-nea.dolnet.gr/neaweb/neafile.print_unique?e=A&f=16055&m=P02&aa=1</URL></REF>


Article

<CATEGORY>vin09</CATEGORY>

 <H2></H2><H2>Η αμηχανία μου στη μηχανή του χρόνου
</H2>
<AUTHOR>ΣΤΑΜΑΤΗΣ ΦΑΣΟΥΛΗΣ</AUTHOR>

Η καλή μου η Μαργιέττα, η ανύπαρκτη φίλη απ' τα παλιά, τρελαίνεται να βλέπει
τα reality's shows στην τηλεόραση και μετά να κάθεται με τις ώρες να τα
βρίζει. «Αίσχος, αίσχος, λέει. Απορώ: υπάρχει κόσμος που βλέπει αυτά τα
σκουπίδια;». «Μάλιστα, Μαργιέττα μου, υπάρχει!». «Για πες μου έναν;». «Εσένα».
«Εγώ, δεν τα βλέπω γιατί μ' αρέσουνε». «Αλλά;». «Αλλά, διότι...». Και τα
«διότι» ούτε η ίδια τα 'ξερε. Χθες τα 'χε, λέει, με μια καινούργια εκπομπή που
δεν θυμότανε τον τίτλο και γι' αυτό την έλεγε ή «Κολοσσαίο» ή «Χαίρε Καίσαρ,
οι μελλοθάνατοι σε χαιρετούν». Σ' αυτό λοιπόν το show - ιπποδρόμιο βγαίνει ο
παίκτης και λέει την ιστορία του.

Γύρω-γύρω στις κερκίδες υπάρχει κοινό που εξέφραζε την αποδοκιμασία του
ξεσπώντας σ' ένα κουμπί. Αν η ιστορία του καλεσμένου δεν τους ενδιέφερε
πατάγανε το κουμπί αποδοκιμασίας και αν το ποσοστό απέχθειας ξεπερνούσε το 51%
τον στέλνανε σπίτι του, τον απελπισμένο. Αν όμως ο άμοιρος ξεπερνούσε μερικά
λεπτά λογοδιάρροιας του δίνανε και ένα πενηντάρι χιλιάρικα μπαξίσι. Αν άντεχε
άλλα λίγα λεπτά ακόμη, τα διπλά. Και έτσι πήγαινε σχοινί-κορδόνι μέχρι τα 7
λεπτά που ήτανε το όριο και κέρδιζε τα περισσότερα. Και ίδρωνε ο έρημος ο
παίκτης να κάνει το δράμα της ζωής του αρεστό και το στόλιζε με αρρώστιες,
χωρισμούς, κομμένα πόδια, δυστυχήματα θανατηφόρα, φυματιώσεις, δάγκειους
πυρετούς, εξαρτήσεις, AIDS και ό,τι πουλάει στην πιάτσα του αιμοφάγου τηλεθεατή.

Ρώτησα το όνομα του παρουσιαστή - Καίσαρα της εκπομπής και χωρίς έκπληξη
κατάλαβα πως τον ήξερα κάποτε καλά. Όταν ήταν μικρούτσικο παιδί, παλικαράκι,
γέμιζε με γιασεμάκια τις χούφτες των κοριτσιών. Σκιρτούσε η καρδούλα του στο
πρώτο φύσημα της ελευθερίας και του θανάτου. Πώς έγινε και τ' άλεσε όλα και
όλους μαζί η μηχανή του χρόνου;

Οι παλιοί μου φίλοι «γιασεμάκια του άοσμου απ' το χάος μου κομμένα»

Ή μήπως όλοι αυτοί που ένιωθα την ανάσα τους δίπλα-δίπλα στον δικό μου της
καρδιάς παλμό; Είναι ο δικός μου μικρούτσικος άλλος εαυτός; Μήπως εγώ είμαι
και αυτός που μ' εξοργίζει; Σαρξ εκ της σαρκός μου και εαυτός εξ εαυτού μου;

­ «Δεν μου λες, άρχισε πάλι η Μαργιέττα, θα τρέχεις πάντα όπου μοιράζουν
ενοχές αγάπη μου; Ντροπή πια. Αυτό δεν είναι μαζοχισμός. Αυτό είναι, μην το πω
και κοκκινίσει ο κόσμος. Α, να χαθείς ενοχομαλάκα.

Α, μα πια!

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16055P022</ED>
<ID>
ID:129510

</ID><URL>http://ta-nea.dolnet.gr/neaweb/neafile.print_unique?e=A&f=16055&m=P02&aa=2</URL></REF>


Article

<CATEGORY>vin09</CATEGORY>

 <H2>Ίχνη ψυχής
</H2>
<AUTHOR>Μ.Χ.</AUTHOR>

Μίλτος Σαχτούρης

Από τους ελάχιστους ποιητές που έχουν γίνει «καλτ» και μάλιστα σε νεώτερες
γενιές, ο Μίλτος Σαχτούρης ανήκει στο υπό εξαφάνιση είδος των «σιωπηλών».
Χωρίς ποτέ να έχει υπάρξει αυστηρός, «δυσκοίλιος», υπερόπτης ή ελιτίστας, ο
ποιητικός τρόπος ζωής του τον κρατούσε ανέκαθεν μακριά από κάθε αγορά. Έτσι,
πολλοί λίγοι από τους αναγνώστες του γνωρίζουν τον άνθρωπο πίσω από τον
ποιητή. Ανάμεσα σ' αυτούς τους ελάχιστους, και ο σκηνοθέτης Λευτέρης
Ξανθόπουλος που κατάφερε να συλλάβει με το φακό του αρκετή από την ψυχή του
Σαχτούρη. Αυτό το μικρό φιλμάκι που διαρκεί μισή ώρα και γυρίστηκε το 1993 θα
προβληθεί απόψε στις 8 μ.μ. στο Γαλλικό Ινστιτούτο στο πλαίσιο των
επιτυχημένων εκδηλώσεων «Κινηματογράφος και πραγματικότητα», όπου γίνεται και
αφιέρωμα στα ντοκιμαντέρ του Ξανθόπουλου. Όσοι παρευρεθούν θα ανταμειφθούν με
μια έκπληξη! Ο Ξανθόπουλος είχε κρατήσει ανέκδοτο υλικό ­ τον ίδιον τον
Σαχτούρη να διαβάζει πέντε αγαπημένα του ποιήματα ­ που θα προβληθεί απόψε.
Τον «Στρατιώτη ποιητή», το «Ορυχείο», την «Αποκριά», τον «Βενιαμίν» και τον
«Τρελό λαγό» που έδωσε το όνομά του και στο κινηματογραφικό πορτρέτο του
Σαχτούρη. Στιγμές σπάνιες.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16055P023</ED>
<ID>
ID:129544

</ID><URL>http://ta-nea.dolnet.gr/neaweb/neafile.print_unique?e=A&f=16055&m=P02&aa=3</URL></REF>


Article

<CATEGORY>vin09</CATEGORY>

 <H2>Ένα σπουδαστικό «Όσκαρ»
</H2>
<AUTHOR>Π.Θ.Κ.</AUTHOR>

Η διάκριση στο εξωτερικό αποκτά ­ δικαιολογημένα ­ μεγαλύτερη απήχηση από μια
εθνικής εμβέλειας κι όταν μάλιστα είσαι νεαρός, μετράει πιο πολύ... Σ' αυτή
την κατηγορία θα πρέπει να ανήκει το δίχως άλλο και ο 31χρονος Τάσος
Ρηγόπουλος που η ταινία του «Το Τέξας και η ποινή του θανάτου» απέσπασε το
βραβείο καλύτερου σπουδαστικού ντοκιμαντέρ στο διαγωνισμό που διοργανώνει κάθε
χρόνο η Ακαδημία Τηλεοπτικών Τεχνών και Επιστημών των Ηνωμένων Πολιτειών! Ας
αναφέρω ότι η προηγούμενη ταινία του, που την είχα δει στο Φεστιβάλ της Δράμας
το '94, «Ο σημαντικός άλλος», ήταν από τους φιναλίστ στα σπουδαστικά Όσκαρ του
'95! Ο Τάσος Ρηγόπουλος βρίσκεται τώρα στη Νέα Υόρκη και σε συνομιλία που είχα
μαζί του σκέπτεται να γυρίσει σύντομα πίσω, αφού πρώτα παραστεί στην απονομή
των σπουδαστικών βραβείων της Ακαδημίας Τηλεόρασης και Τεχνών που θα γίνει στο
Λος Άντζελες στις 8 Μαρτίου.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16055P024</ED>
<ID>
ID:129565

</ID><URL>http://ta-nea.dolnet.gr/neaweb/neafile.print_unique?e=A&f=16055&m=P02&aa=4</URL></REF>


Article

<CATEGORY>vin09</CATEGORY>

 <H2>Η Κάρμεν έκανε λάθος
</H2>
<AUTHOR>Μ.Μ.</AUTHOR>

«Κάρμεν Σαντιέγκο»

Πού βρίσκεται η Κάρμεν Σαντιέγκο; Σε ποιο σημείο της γης, ακριβώς; Ας
βρίσκεται όπου θέλει αυτή η κυρία Κάρμεν κι ας την αναζητούν όσοι παίζουν το
παιχνίδι στο κομπιούτερ τους. Τι μας νοιάζει εμάς; Όλους εμάς που δεν έχουμε
παίξει το «Where In The World Is Carmen Sαndiego» (που στον κόσμο είναι η
Κάρμεν Σαντιάγκο) - Μάθετε για χώρες και πολιτισμούς (είναι ο υπότιτλος). Και
όμως μας νοιάζει. Γιατί η κ. Κάρμεν πηγαίνει παντού και μάλιστα επισκέπτεται
50 χώρες, στις οποίες οδηγεί και τον παίκτη. Ανάμεσα σ' αυτούς και έναν δικό
μας Έλληνα παίκτη που ακολούθησε την Κάρμεν και δεν... έμαθε για την Ελλάδα
και τόσο καλά. Εκεί η Κάρμεν πιάστηκε αδιάβαστη. Διότι κάποιος, φαίνεται, την
είχε λάθος ενημερώσει. Για τη Μακεδονία, για την Ελλάδα που κατακτήθηκε από
τους Μακεδόνες το 338 και για τα όσα περί της Δημοκρατιας της Μακεδονίας
εξιστορεί. Κατόπιν αυτού, η Κάρμεν οφείλει να επανορθώσει και όχι μόνο να εντοπιστεί.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16055P025</ED>
<ID>
ID:129578

</ID><URL>http://ta-nea.dolnet.gr/neaweb/neafile.print_unique?e=A&f=16055&m=P02&aa=5</URL></REF>


Article

<CATEGORY>vin09</CATEGORY>

 <H2>Βραβείο στη Μίλητο
</H2><H2></H2>
<AUTHOR>Π.Κ.</AUTHOR>

Το ελληνικό αρχαιολογικό ντοκιμαντέρ «Μίλητος... μια πόλη σε τέσσερις
διαστάσεις» κέρδισε το πρώτο βραβείο στο 5ο Φεστιβάλ Αρχαιολογικού Φιλμ της
Αμιέν, που πραγματοποιήθηκε στη Γαλλία με τη συμμετοχή 37 ταινιών από τον
διεθνή χώρο. Το ντοκιμαντέρ είναι αφιερωμένο στη Μίλητο, μια από τις μεγάλες
ελληνικές πόλεις της Μικράς Ασίας και είναι παραγωγή του Ιδρύματος Μείζονος
Ελληνισμού, το οποίο ασχολείται με την έρευνα για τις χαμένες πατρίδες. Στην
ταινία συνδυάζονται όλα τα μέσα: κινηματογραφικές λήψεις από τον φυσικό χώρο
της Μιλήτου, τρισδιάστατες ψηφιακές αναπαραστάσεις των κυριότερων δημοσίων
κτιρίων που έχουν ερειπωθεί, αλλά και δύο ηθοποιούς. Ο ένας υποδύεται ένα
σύγχρονο περιηγητή και η άλλη μια Μιλήσια. Ντοκιμαντέρ για τη Μίλητο θα έχουν
κάνει κι άλλοι. Όταν η ελληνική συνείδηση και η ψυχή μιλούν για μια πόλη της
Ιωνίας και συνδυάζονται με τη σύγχρονη τεχνολογία και την επιστήμη, η
προσέγγιση και η παρουσίαση είναι διαφορετική.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16055P026</ED>
<ID>
ID:129586

</ID><URL>http://ta-nea.dolnet.gr/neaweb/neafile.print_unique?e=A&f=16055&m=P02&aa=6</URL></REF>


Article

<CATEGORY>vin09</CATEGORY>

 <H2>Γιατί πάλι ο Κανταρέ
</H2>
<AUTHOR>ΔΗΜΟΣΘΕΝΗΣ ΚΟΥΡΤΟΒΙΚ</AUTHOR>

<H3>Ισμαήλ Κανταρέ. Με αφορμή το τελευταίο μυθιστόρημά του, Spiritus (μετάφραση
από τα αλβανικά: Θωμάς Στεργιόπουλος, Εκδόσεις του Εικοστού Πρώτου, Αθήνα
1997, σσ. 284).
</H3>
Στο Χρονικό της πέτρινης πόλης, ο Ισμαήλ Κανταρέ γράφει για τη γενέτειρά του,
το Αργυρόκαστρο, ότι είναι ίσως η μοναδική πόλη στον κόσμο όπου αν γλιστρήσεις
και πέσεις στην άκρη ενός δρόμου μπορεί να προσγειωθείς πάνω στη στέγη ενός σπιτιού.

Υπάρχουν στην Ελλάδα πόλεις εξίσου κατηφορικές με το Αργυρόκαστρο. Αλλά
κανένας Έλληνας συγγραφέας δεν τις απαθανάτισε στη λογοτεχνία με μια τόσο
όμορφη εικόνα. Γενικά, κανένας Έλληνας συγγραφέας, με εξαίρεση τον
χιλιοσυκοφαντημένο Καζαντζάκη, δεν σκέφτηκε ποτέ να υμνήσει ό,τι αισθάνεται ως
ιδιαιτερότητα της πατρίδας του περιγράφοντας μια τόσο απλή, συγκεκριμένη και
ωστόσο παραμυθένια σκηνή. Ο Χένρυ Μίλλερ έγραψε ότι φτάνοντας στον Πόρο,
αισθάνεσαι πως πλέεις ανάμεσα σε σπίτια. Αλλά ο Χένρυ Μίλλερ ήταν, βέβαια, Αμερικανός.

Και ο Κανταρέ επίσης είναι, από μια άποψη, ξένος προς τον τόπο του. Τον
χωρίζει από αυτόν εκείνο το είδος απόστασης που γεννάει περισσότερο τη
νοσταλγία του άπιαστου παρά την κριτική στάση. Ο Κανταρέ ονειρεύτηκε την
Αλβανία του, όπως ο Ελύτης ονειρεύτηκε την Ελλάδα του. Δεν ξέρω τίνος το
όνειρο είναι ωραιότερο. Αλλά του Κανταρέ είναι φτιαγμένο από τέτοια ουσία που
το κάνει πανανθρώπινο.

Όλα τα μυθιστορήματα και όλες οι νουβέλες του Κ. έχουν κάτι το φανατικά
αλβανικό. Φράσεις μάλιστα του τύπου «μόνο στην Αλβανία», «μόνο στην αλβανική
παράδοση», «μόνο στην αλβανική γλώσσα» κ.λπ. επανέρχονται με τόση επιμονή,
ώστε μπορούμε να μιλήσουμε για ιδεοληψία, που οδηγεί σε εκβιασμένες ερμηνείες.
Αλλά δεν είναι αυτό το σημαντικό. Το σημαντικό είναι ότι ο πατριωτισμός του
Κ., έστω συμπλεγματικός (και ποιος είπε ότι οι μεγάλοι συγγραφείς δεν έχουν
συμπλέγματα;), δεν είναι ποτέ ένας στενοκέφαλος τοπικισμός. Αυτή η χώρα, η πιο
απομονωμένη της Ευρώπης, γίνεται στο έργο του Κ., χάρη θαρρείς σε μια
θαυματουργή διαδικασία υπεραναπλήρωσης, αρχέτυπο και σκηνικό του παγκόσμιου δράματος.

Σ' αυτό, βέβαια, έπαιξαν καθοριστικό ρόλο οι αρχαίοι Έλληνες τραγικοί και ο
Σαίξπηρ, οι δύο από τους τρεις μεγάλους καταλύτες της λογοτεχνικής φαντασίας
του Κ. (ο τρίτος είναι οι λαϊκοί θρύλοι της Αλβανίας). Αλλά πόσοι μέτριοι ή
ανίκανοι συγγραφείς δεν επικαλέστηκαν τον Αισχύλο ή τον Σαίξπηρ για να
δικαιολογήσουν τις κακογουστιές και τις ασημαντολογίες τους. Ο Κ. έχει
αφομοιώσει τόσο καλά τους μεγάλους δασκάλους του, ώστε δεν αισθάνεται την
ανάγκη να παραπέμπει σ' αυτούς με κραυγαλέες φορμαλιστικές αναλογίες και
κορακίστικα των λογίων. Τους έχει αποφλοιώσει στοιβάδα προς στοιβάδα για να
φτάσει στο μεδούλι τους και να το μεταμοσχεύσει στον δικό του κόσμο.

Ας θυμηθούμε το πρώτο του μυθιστόρημα, Ο στρατηγός της στρατιάς των νεκρών. Η
βασική σκέψη ­ την οποία ο Κ. θα ακολουθούσε πάλι μερικά χρόνια αργότερα στο
Κάστρο (Τα ταμπούρλα της βροχής) ­ είναι να παρουσιαστεί η εποποιία ενός λαού
από τη σκοπιά ακριβώς των εχθρών του. Αυτή η μεγαλοφυής ιδέα, να εξάρεις τη
νίκη σου ταυτιζόμενος με τον πάσχοντα αντίπαλό σου, ανάγεται φυσικά στον
Αισχύλο και τους Πέρσες. Κανένας Νεοέλληνας συγγραφέας, από αυτούς που θεωρούν
εαυτούς κληρονόμους του αρχαίου πνεύματος, δεν σκέφτηκε (ή δεν μπόρεσε) να την
εφαρμόσει για να μιλήσει για τους σύγχρονους αγώνες του έθνους του. Ο Κ. όχι
μόνο την εφαρμόζει, αλλά και την επεξεργάζεται με απίστευτη τόλμη.

Οι δυο Ιταλοί πρωταγωνιστές του μυθιστορήματος, ο στρατηγός και ο παπάς, που
διατρέχουν την Αλβανία είκοσι χρόνια μετά τον πόλεμο για να μαζέψουν τα οστά
των Ιταλών στρατιωτών, όχι μόνο ξαναζούν την ταπείνωση της ήττας από έναν
μικρό ανυπότακτο λαό, αλλά και αποδύονται σ' ένα μάταιο εγχείρημα που
αιωρείται συνεχώς ανάμεσα στην τραγωδία και τη φάρσα, όπως η ίδια η ανθρώπινη
ύπαρξη: για να φέρουν σε πέρας ένα «ιερό καθήκον» που αποδεικνύεται όλο και
πιο παράλογο, καταλήγουν σε κωμικές όσο και μακάβριες αγοραπωλησίες οστών.
Τέτοια ανόσια πράγματα έγραφε στην πίσω πλευρά των διαπιστευτηρίων της
νομιμοφροσύνης του ένας συγγραφέας του πιο μονολιθικού κομμουνιστικού
καθεστώτος της Ευρώπης!

Ήδη σ' αυτή την πρώιμη σύλληψη του Κ. ακούμε μέσα στην επική βοή του Αισχύλου
το σαρδόνιο γέλιο του Σαίξπηρ για τα καμώματα της ανθρώπινης μοίρας. Άραγε,
όμως, μόνο του Σαίξπηρ; Πόσες αρχαίες τραγωδίες δεν εκτυλίσσονται ένα μόλις
βήμα πριν από τα όρια της φάρσας, χωρίς να το υποπτεύεται ποτέ όποιος τις
βλέπει με το δέος του προσκυνητή! Ας σκεφτούμε τον Οιδίποδα ή τις Βάκχες.
Υπάρχει σ' αυτές, όπως και σε πολλά σαιξπηρικά δράματα, κάτι που μας επιτρέπει
να τις διαβάσουμε σαν θρίλερ, όπου το μυστήριο και η ένταση πηγάζουν ακριβώς
από τη δυσκολία να αποφασίσουμε ανάμεσα σε μια υπερβατική-τραγική και μια
ρεαλιστική-ευτράπελη εκδοχή.

Ο Κ. διέκρινε από νωρίς αυτή τη συναρπαστική αμφισημία των κλασικών (που
κρύβει μια βαθιά διαλεκτική αντίληψη για τον ανθρώπινο βίο) και την έκανε
προορισμό της δικής του φιλοπαιγμοσύνης. Πολλά πεζά του αρχίζουν σαν κανονικά
θρίλερ, όπου ένα πρόβλημα τίθεται με ντετεκτιβικούς όρους κι επακολουθεί μια
έρευνα, που κάποια στιγμή καθηλώνεται μπροστά σ' αυτό το δίλημμα: ορθολογική ή
μεταφυσική εξήγηση, ειρωνεία της τύχης ή εκπλήρωση ενός βαρυσήμαντου πεπρωμένου;

Για τον συγγραφέα το δίλημμα δεν υπάρχει. Γι' αυτόν, η πραγματικότητα της
Αλβανίας είναι πρώτη ύλη και μαζί προϊόν των θρύλων της. Οι ιστορικές
περιπέτειες αυτού του λαού γίνονται πρότυπα μύθων και οι μύθοι γίνονται
καλούπια νέων ιστορικών περιπετειών. Γιατί; Διότι η Αλβανία είναι ένας τόπος
(«ο μόνος...») όπου η λαϊκή ψυχή έχει ακόμα την πρωτογενή δύναμη να αφομοιώνει
το σύγχρονο ως άχρονο, το υλικό ως άυλο, την Ιστορία ως έπος. Αυτός είναι ο
προσωπικός μύθος του Κ. Είναι ένας μύθος που έχουμε το δικαίωμα να τον δούμε
με επιφύλαξη, συγκατάβαση ή και αντιπάθεια, αλλά δεν μπορούμε να αρνηθούμε ότι
για το συγγραφικό ταλέντο και τη σκέψη του Κ. αποδεικνύεται τρομερά γόνιμος.

Στο μυθιστόρημα Ποιος έφερε την Ντορουντίν; ο Κ. παρουσίασε ως αστυνομικό
αίνιγμα, με τις περιπλοκές που εξήγησα, τον πασίγνωστο θρύλο του νεκρού
αδελφού. Μερικά χρόνια αργότερα, στο Ο φάκελος Ο., έφτασε στο σημείο να κάνει
το ίδιο με τα ομηρικά έπη (και αν μας εξοργίζει η προσπάθεια ιδοποίησής τους,
πρέπει να του αναγνωρίσουμε ότι τουλάχιστον αυτός τα βλέπει ως κάτι ζωντανό
και όχι ως σκήνωμα). Τώρα, στο τελευταίο μυθιστόρημά του, Spiritus, μας
εισάγει με τον ίδιο τρόπο, αυτόν του ντετέκτιβ, στον κόσμο των φαντασμάτων που
άφησε πίσω της η κομμουνιστική τυραννία.

Το ζήτημα εδώ τίθεται ως εξής: συνέβη άραγε κατά τη διάρκεια αυτού του
καθεστώτος κάποιο γεγονός τόσο ξεχωριστό, τόσο συγκλονιστικό και αποκαλυπτικό,
ώστε να έχει ήδη αρχίσει να τυλίγεται στην αχλύ ενός λαϊκού θρύλου; Και αν
ναι, πώς θα μπορούσε κανείς να το αποκαταστήσει, να ακολουθήσει την αντίστροφη
πορεία από αυτή της γένεσης του θρύλου;

Μια ομάδα ξένων ερευνητών, αφού περιόδευσε τα άλλα πρώην κομμουνιστικά κράτη
με αυτό τον σκοπό, έρχεται και στην Αλβανία. Έπειτα από αρκετές απογοητεύσεις,
πέφτει πάνω σε μια σειρά παράξενες, αποσπασματικές και αντιφατικές μαρτυρίες,
που φαίνεται να περιστρέφονται γύρω από μια πολύ σκοτεινή ιστορία. Γίνεται
λόγος άλλοτε για τη σύλληψη ενός πνεύματος από τις μυστικές υπηρεσίες του
Χότζα, άλλοτε για «το χώμα που μίλησε», άλλοτε πάλι για μια φοβερή κατάρα που
εκτοξεύτηκε από μια γριά. Υπάρχει και μια μαγνητοταινία με ακατανόητο
περιεχόμενο, μπαίνει στη μέση και μια περιπετειώδης παράσταση του «Γλάρου» του
Τσέχοφ σε μια μικρή πόλη. Τι κρύβεται πίσω απ' όλα αυτά; Τι τα συνδέει;

Η παλιά ιστορία αναδύεται αργά αργά μέσα από τη σιωπή και τη σύγχυση.
Πρωταγωνιστές της, στους ρόλους του θύματος και του θύτη, είναι από τη μια ο
Σπεντ Γκουραζίου, ένας ασήμαντος δημοτικός υπάλληλος που ενδιαφέρεται για τον
πνευματισμό, και από την άλλη ο Αριάν Βόγκλι, ο πανίσχυρος διοικητής της
τοπικής Ασφάλειας. Ο δεύτερος είναι άλλος ένας από εκείνους τους μακβεθικούς
ήρωες του Κ. Στο αποκορύφωμα της δύναμής του αισθάνεται την αποτυχία,
προσωποποιημένη από την πρώτη αγαπημένη του, που τώρα τον περιφρονεί. Η μανία
του να εκπορθήσει τα μυστικά των υπηκόων του είναι η αναπλήρωση της
ανικανότητάς του να κατακτήσει ξανά τη γυναίκα που ποθεί.

Ένας Εμβέρ Χότζα που γίνεται όλο και πιο καχύπτοτος, καθώς γερνάει και τα
μάτια του θολώνουν, αποφασίζει να γεμίσει τη χώρα με υπερσύγχρονους κοριούς:
μια τερατώδης μηχανική ακοή θα ξαναδώσει στον δικτάτορα τη σιγουριά που χάνει
μαζί με την όρασή του. Ο Βόγκλι αναλαμβάνει να εκτελέσει το σχέδιο στην πόλη
του και φυτεύει κοριούς στα ρούχα όλων όσοι θεωρούνται ύποπτοι, ανάμεσά τους
και ο Γκουραζίου. Αλλά όταν ο τελευταίος σκοτώνεται σε δυστύχημα κι
ενταφιάζεται βιαστικά, ξεχνούν να του βγάλουν το μικρόφωνο. Θα το θυμηθούν
μόνον έπειτα από χρόνια...

Για μια ακόμα φορά, ο Κ. διηγείται μια ιστορία που κινείται στο μεταίχμιο
ανάμεσα στην τραγωδία και τη φάρσα. Αλλά στο τέλος ο τρομερός Αριάν Βόγκλι, τη
στιγμή ακριβώς του θριάμβου του, τη στιγμή που μπορεί να καυχηθεί ότι ανάγκασε
ακόμα κι έναν νεκρό να μιλήσει, καταστρέφεται με τρόπο που φαίνεται να
επαληθεύει μια πανάρχαιη δοξασία. Τουλάχιστον έτσι θέλει ο θρύλος που έχει
κιόλας αρχίσει να τυλίγει αυτή την ιστορία.

Ίσως πει κανείς: μα είναι δυνατόν οι Αλβανοί να ξεχνούν την ιστορία τους τόσο
γρήγορα όσο μας λέει ο Κανταρέ, είναι δυνατόν να απώθησαν τόσο εύκολα τους
κομμουνιστές στη σφαίρα του μύθου; Σ' αυτό ο Κ. θα μπορούσε να απαντήσει
σιβυλλικά παραφράζοντας τα τελευταία λόγια του μυθιστορήματός του Το κονσέρτο.
Τα λέει μια γριά Αλβανή, πως ώς το τέλος δεν αντιλήφθηκε καθόλου την κινεζική
παρουσία στη χώρα της, και είναι λόγια που δεν κρύβουν αδυναμία, αλλά δύναμη.

Κομμουνιστές; Δεν υπήρχαν κομμουνιστές εδώ πέρα, στ' όνειρό σας θα τους είδατε...

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: P03</CAT>
<ED>
Κωδικός άρθρου: A16055P031</ED>
<ID>
ID:129472

</ID><URL>http://ta-nea.dolnet.gr/neaweb/neafile.print_unique?e=A&f=16055&m=P03&aa=1</URL></REF>


Article

<CATEGORY>vin09</CATEGORY>

 <H2>Το χτύπημα και τρία κλικ
</H2>
<AUTHOR>ΓΙΩΡΓΟΣ ΣΚΟΥΡΤΗΣ</AUTHOR>

Λάμπρος Φωτεινός: Ο διευθυντής του ελληνικού υποκαταστήματος της
γερμανικής Licht.

Λίτσα: Η γυναίκα του Φωτεινού. Τη γνώρισε φοιτήτρια στο Αμβούργο και
έχει ποτίσει την ψυχή και το μυαλό του, τόσο που... ονειρεύεται τον θάνατό της.

Εριφύλη: Η νεαρή και όμορφη δημοσιογράφος που παίρνει συνέντευξη από
τον Φωτεινό.

Λεβίδης: Ο καναλάρχης που χρωστάει δισεκατομμύρια πέφτει θύμα
τρομοκρατικής επίθεσης.

Γιάννης Καλλίας: Φημισμένος άλλοτε συγγραφέας, παροπλισμένος σήμερα,
φίλος του Φωτεινού.

Ανίνα: Η γραμματέας του Φωτεινού που είχε κάποτε μια εφήμερη σχέση μαζί του.

Σίσσυ: Η όμορφη κόρη του Φωτεινού.

Σηκώθηκε πρώτος. «Για συνεντεύξεις είμαστε τώρα;» σκέφτηκε. Η Εριφύλη κατάλαβε
κι άρχισε να μαζεύει τα σέα και τα μέα της. Μαγνητόφωνο, μαλλιά, γάμπες,
βλέμματα. Ο Φωτεινός την κοίταξε κρυφά. «Τι ποδάρες το τσογλάνι». Σήκωσε το
τηλέφωνο και είπε στην Ανίνα να του κλείσει ένα τραπέζι σ' ένα από τα γνωστά
και ακριβά εστιατόρια του Κολωνακίου. Ύστερα έγραψε ένα σημείωμα.

­ Έτοιμη; ρώτησε την Εριφύλη.

­ Από καιρό και θαρραλέα, απάντησε αυτή και βρέθηκε στην πόρτα.

Ο Φωτεινός άνοιξε και της έκανε τόπο να περάσει πρώτη, όχι τόσο από ευγένεια
όσο για να την κοιτάξει από πίσω. «Πρέπει να φοράει τάνγκα», σκέφτηκε. Η Ανίνα
τον έπιασε.

­ Ωραία, κύριε Φωτεινέ... Τι να πω στο φίλο σας το συγγραφέα αν ξανατηλεφωνήσει;

­ Αν; Δεν έχει «αν» αυτός. Να του πεις να με πάρει στο κινητό.

Της άφησε με τρόπο το σημείωμα που είχε γράψει πριν, της έκλεισε το μάτι κι
έδειξε στην Εριφύλη την έξοδο. Βγήκαν. Η Ανίνα διάβασε το σημείωμα. «Αν με
ζητήσει η γυναίκα μου, πες της ότι πήγα να φάω με τον διευθυντή του
Τελωνείου». Έγραψε μόνη της την ώρα και τη μέρα και το φύλαξε στην τσάντα της.
Είχε σχέδιο η Ανίνα. Τα ήξερε όλα για τη γυναίκα του. Πώς τη γνώρισε φοιτήτρια
στο Αμβούργο, πώς τον απομόνωσε σιγά σιγά απ' όλες τις εργένικες παρέες του,
πώς παράτησε τις σπουδές της για να γίνει «κυρία Φωτεινού» και πώς μέχρι
σήμερα τον ήλεγχε ξύπνιο και κοιμισμένο. Η Συνθήκη Σένγκεν δεν ήταν τίποτα
μπροστά στη γαμήλια «συνθήκη Λίτσα». «Μέχρι και τα όνειρά μου θέλει να
μαθαίνει», της είχε πει ο Φωτεινός τότε που είχαν προσπαθήσει, για πρώτη και
τελευταία φορά, να πηδηχτούνε σ' ένα κρυφό ταξίδι «για δουλειές» στη
Θεσσαλονίκη. Μείνανε στο «Ηλέκτρα», σε δωμάτιο με θέα στην Πλατεία
Αριστοτέλους και πέρα μακριά στο Θερμαϊκό. Και τις τρεις φορές που του
σηκώθηκε και ήταν πίσω από τη γονατισμένη στα τέσσερα Ανίνα, έτοιμος να χαθεί
μέσα στα βάθη της, χτύπησε το γαμημένο το κινητό κι ήταν η Λίτσα. Και δεν τον
τρέλαινε μόνο που χτυπούσε, αλλά το άλλο ήταν το χειρότερο, που έπρεπε, για ν'
απαντήσει, πρώτα να ξελαχανιάσει στα δύο χτυπήματα και μετά στο τρίτο να
μιλήσει ήρεμα έως βαριεστημένα, σαν να ήταν από ύπνο ή βυθισμένος σε έγγραφα
της εταιρείας. Και του μίλαγε για ένα σωρό μαλακίες η Λίτσα, έτσι, για να του
τη σπάσει. Και του την έσπαγε. Κι η Ανίνα να γελάει. «Δεν πειράζει, κύριε
Φωτεινέ». (Στον πληθυντικό του μιλούσε ακόμα η μαλακισμένη).

Γύρισαν στην Αθήνα το ίδιο βράδυ. Κι από τότε, τρία
χρόνια τώρα, ο Φωτεινός τιμωρούσε τον εαυτό του αρνούμενος όχι μόνο να κάνει,
αλλά και να σκεφτεί τον έρωτα. Ένιωθε σαν εκείνους τους θρησκόληπτους που
αυτομαστιγώνονται για να συγχωρεθούν οι αμαρτίες τους. Και τι σκατά αμαρτίες
είχε κάνει για να τον παιδεύει έτσι μια γυναίκα που την έλεγαν Λίτσα, δεν
μπορούσε ο Λάμπρος Φωτεινός να θυμηθεί. Τώρα τελευταία, όμως, φαίνεται πως
είχε αρχίσει να θυμάται το σώμα του, όλα τα χαμένα χάδια και φιλιά κι
ανατριχιάσματα κι αναστατωνότανε το μέσα του. Είχε αρχίσει να συνειδητοποιεί
το χρόνο που έφευγε, που τέλειωνε και μαζί του έφευγαν ο έρωτας, το σεξ, τα
χιλιάδες πανέμορφα γυναικεία κορμιά που έβλεπε παντού, έτοιμα να τα φλερτάρει,
να τ' αγγίξει, να τα φάει, κι αυτός να νιώθει ευνουχισμένος απ' τη Λίτσα. «Ε,
όχι ρε πούστη!», φώναζε συχνά μέσα του. «Θα πεθάνεις από τα σαράντα πέντε σου,
βρε μαλάκα; Θ' αφήσεις τη Λίτσα να σε πεθάνει;». Και γιατί δηλαδή να μην
πέθαινε αυτή; Τόσα δυστυχήματα γίνονται. Αεροπλάνα πέφτουν, τροχαία χιλιάδες,
τρένα εκτροχιάζονται, πλοία βουλιάζουν, γιατί δηλαδή να μη συνέβαινε ένας
τυχαίος θάνατος στη Λίτσα; Συμβόλαιο με το Θεό έχει κάνει η κυρία Λίτσα; Κι αν
δεν γινόταν τόσα χρόνια ο τυχαίος, δεν θα μπορούσε να συμβεί επίτηδες; Να
πήγαινε ο Φωτεινός μέχρι την Ομόνοια, να 'βρισκε ένα πρεζόνι της μαύρης
απελπισίας, να τον πλήρωνε μ' εκατό, διακόσιες, πεντακόσιες χιλιάδες, να του
'δειχνε τη φωτογραφία της γυναίκας του και να του έλεγε κρυφά στ' αυτί: «Φάτην
πριν με φάει!». Πολλές φορές είχε ονειρευτεί ότι τη σκότωνε ο ίδιος με
διάφορους τρόπους.

Και τώρα που είχε απέναντί του την Εριφύλη, κάτι
τέτοιο είχε στο μυαλό του. Να χτύπαγε το κινητό και να του έλεγαν: «Τρέξτε, η
γυναίκα σας έπεσε θύμα τροχαίου» ή ληστών ή γλίστρησε στη σκάλα, χτύπησε στο
κεφάλι της κι έμεινε στον τόπο. Τότε και πάλι θα ξαναγεννιότανε ο Λάμπρος
Φωτεινός. Και το όνομά του θα γινόταν πιο λαμπρό και φωτεινότερο. Και ο
«μικρός» ­ έτσι έλεγε το πέος του σαρκάζοντάς το ­ θα γινότανε ξανά
σημαιοφόρος στις μεγάλες πασαρέλες της νύχτας.

­ Τι να θέλουν άραγε μαζί και τι να λένε ένας διευθυντής Τράπεζας, ένας
υπουργός κι ένας καναλάρχης; ρώτησε η Εριφύλη δείχνοντάς του το τραπέζι στη
γωνία και σχεδόν πίσω του.

Ο Φωτεινός γύρισε με τρόπο κι έριξε μια τάχα
αδιάφορη ματιά, ενώ η Εριφύλη άνοιξε τη φωτογραφική της μηχανή και, κάνοντας
ότι τραβάει τον Φωτεινό, τους πήρε δύο πόζες.

­ Τι ψάχνεις, Εριφύλη... Ο Λεβίδης, ο καναλάρχης, χρωστάει δισ., ο διευθυντής
δίνει τα δάνεια και ο υπουργός θέλει τα «παράθυρα» δικά του. Και να δεις ότι
στο τέλος θα πληρώσει το λογαριασμό αυτός που χρωστάει τα δισ. Γιατί θα 'χει
κλείσει η δουλειά και όλοι θα 'χουν τις μίζες τους.

­ Έμαθα πολλά από σας σήμερα, του είπε χαμογελαστά η Εριφύλη.

­ Θες κι άλλα; τη ρώτησε ο Φωτεινός κοιτώντας την στα μάτια.

­ Περί τίνος θέματος; είπε περιπαικτικά η Εριφύλη.

­ Για μένα. Συνέντευξη δεν θες; Μόνο που αυτά που θα σου πω θα είναι οφ δι
ρέκορντ. Είσαι;

­ Είμαι, απάντησε η Εριφύλη, ήπιε μια γουλιά κρασί και χτένισε με το χέρι τα
μαλλιά της. «Τι όμορφη που είναι!» σκέφτηκε ο Φωτεινός. Άναψε τσιγάρο, ήπιε
κρασί κι άφησε μετά την παλάμη του δίπλα κολλητά από το τρυφερό χεράκι της Εριφύλης.

­ Σ' έστειλε ο διευθυντής σου να μου πάρεις συνέντευξη, γιατί μάλλον
ενδιαφέρει τους αναγνώστες ενός οικονομικού περιοδικού...

­ Και όχι μόνο, διέκοψε η Εριφύλη.

­ Εντάξει, έχετε και μόδα, ας πούμε, εντάξει. Γιατί σ' έστειλε σε μένα,
Εριφύλη; Γιατί πιστεύει ότι είμαι ένας επιτυχημένος επιχειρηματίας, έτσι;

­ Μάλλον.

­ Και ίσως να το πιστεύεις και συ.

­ Εγώ πιστεύω ακόμα ότι είσαστε ένας πολύ ευχάριστος συνομιλητής, λίγο
αγριεμένος άνθρωπος και κάπως γυναικοκατακτητής.

­ Εδώ είναι το λάθος, Εριφύλη, και γι' αυτό είμαι αγριεμένος. Κάνουμε τους
επιτυχημένους, έχουμε το χρήμα, έχουμε την εξουσία ­ όπως αυτοί οι τρεις εκεί
πίσω ­ πουλάμε μούρη και στην ουσία της ζωής μας είμαστε μίζεροι,
καταπιεσμένοι, ηλίθιοι, ανθρωπάκια. Γυναικοκατακτητής, ε; Έχω να πάω με
γυναίκα τρία χρόνια! Και λέω με γυναίκα και όχι με τη γυναίκα μου, γιατί αυτή
δεν πιάνεται, δεν πάω μ' αυτήν, με πάει και με σέρνει. Και τι να την κάνω τη
ζωή μου χωρίς έρωτα, Εριφύλη; Τι να τα κάνω τα λεφτά και τη δύναμη του
επιτυχημένου; Μονάχα για να τρώω και να μετράω τα χρόνια μου που φεύγουν; Για
να τρώει η γυναίκα μου και να ψωνίζει ρούχα και κρέμες νύχτας και ημέρας; Για
να έχει η κόρη μου ευκολίες και να μην καταντήσει από ανάγκη μια «κινητή» βιζιτού;

­ Τι 'ναι πάλι αυτό; Πρώτη φορά τ' ακούω.

­ Οι «κινητές», ρε παιδί μου, αυτές που κανονίζουν τις βίζιτες με το κινητό τηλέφωνο.

Η Εριφύλη γέλασε. Είχε αρχίσει να σκέφτεται ότι της
άρεσε πολύ ο Φωτεινός. Κι ο Φωτεινός το είχε καταλάβει. Κι αυτό τού έδινε
αυτοπεποίθηση για να μπορέσει να τα πει σε μια ωραία γυναίκα, να της ανοίξει
την καρδιά του, να ξεσπάσει.

­ Η γυναίκα μου υπάρχει μέσα μου όπως στους παλιούς κομμουνιστές το Κόμμα. Η
υπέρτατη εντολή! Το σούπερ έγκο μου! Απ' τη στιγμή που τη γνώρισα δεν ξαναπήγα
με άλλη γυναίκα. Αλλά και πριν, μη νομίζεις, ένας μαλάκας Κνίτης ήμουνα.

­ Και γιατί... πήγε να ρωτήσει η Εριφύλη.

­ Γιατί δεν χωρίζω, ε; Αυτή είναι η τρέλα της ζωής. Η γυναίκα μου κυκλοφορεί
μέσα μου σαν πρέζα. Έχει ποτίσει την ψυχή και το μυαλό μου, δεν υπάρχει
περίπτωση απεξάρτησης. Είναι το πιο σκληρό ναρκωτικό. Μόνο με τη βία...

­ Τελικά, είχατε δίκιο. Ο Λεβίδης πλήρωσε το λογαριασμό, είπε η Εριφύλη,
διακόπτοντας το μονόλογό του. Οι τρεις είχαν σηκωθεί να φύγουν. Η Εριφύλη
έκανε μια έξυπνη κίνηση με την κάμερα και τους ξανατράβηξε δύο κλικ.

­ Θα πετύχει; απόρησε ο Φωτεινός.

­ Αυτές οι τυχαίες πόζες μερικές φορές κρύβουν εκπλήξεις. Μια στιγμή,
συγγνώμη, θέλω να σημειώσω κάτι.

Άνοιξε το σημειωματάριό της κι έγραψε «εστιατόριο
"Prive", 2.30 το μεσημέρι, 25 Γενάρη», έγραψε και τα ονόματα των τριών και το
έκλεισε. Ο Φωτεινός, σ' αυτό το διάστημα, έκανε με το βλέμμα του ένα πανοραμίκ
στους άλλους πελάτες. Φθάνοντας προς το μέρος των τριών που έφευγαν, πήρε το
μάτι του έναν νέο άντρα, παραδίπλα τους, που μιλούσε σ' ένα κινητό. Και τον
κοίταζε. Αυτόν ή την Εριφύλη; Τη φλέρταρε τόση ώρα πίσω από την πλάτη του;

Γύρισε προς την Εριφύλη.

­ Εντάξει;

­ Για την κόρη σας δεν μου είπατε τίποτα.

­ Η Σίσσυ είναι ένα πανέμορφο κορίτσι, σαν όλ' αυτά που γυρίζουν με γυμνό τον
αφαλό, όταν μπαίνει η άνοιξη και ξετρελαίνουν τα μάτια μας. Την αγαπάω πολύ,
αλλά νιώθω πως μου φεύγει και κάτι με πιάνει. Θυμάμαι όταν είχα φύγει για τη
Γερμανία τη θλίψη στα μάτια της μητέρας μου.

­ Φεύγει για σπουδές;

­ Όχι. Φεύγει από μένα, θα προχωρήσει μόνη της, θα μπει σε άλλες αγκαλιές.

­ Ζηλεύετε; χαμογέλασε η Εριφύλη.

­ Ζηλεύω, άρα υπάρχω, φιλοσόφησε ο Φωτεινός και γύρισε να δει τον νέο άντρα.
Είχε φύγει όμως. Στο τραπέζι του ήταν τώρα ο σερβιτόρος που έπαιρνε τα λεφτά
και το λογαριασμό του. Χτύπησε ένα απ' τα δύο κινητά τους, που τα είχαν πάνω
στο τραπέζι.

­ Το δικό μου θα 'ναι, είπε η Εριφύλη και το 'πιασε.

Όμως όχι. Ήταν ο Γιάννης ο Καλλίας, ο συγγραφέας, που καλούσε τον Φωτεινό. Τον
ήθελε επειγόντως. Όχι για λεφτά. Να του πει για την Ντίνα, ένα κορίτσι χάρμα,
που μόλις είχαν κάνει έρωτα.

­ Εσύ έτρωγες φιλέτο κι εγώ την κορμάρα της Ντίνας, του φώναξε. Άμα την δεις
θα πέσεις κάτω. Πέρασα υπέροχα, δυνατά, καυλάτα!

­ Μεσημεριάτικα, ρε ανώμαλε;

­ Όλες οι στιγμές είναι για έρωτα, ρε! Ξύπνα! Λοιπόν, τώρα, έχω ένα ραντεβού
στο «Δελφύς» για καφέ με δύο έξοχα: την Άννα και την Αΐντα. Θα 'ρθεις;

­ Καλά, θα περάσω... Γεια.

Κοίταξε την Εριφύλη που γύριζε το φιλμ. «Τι ωραία
δάχτυλα! Τι ωραία σάρκα! Τι μαλάκας που είμαι να μη μπορώ να τη σφίξω στην
αγκαλιά μου!».

­ Τι σκέπτεστε; ρώτησε η Εριφύλη τινάζοντας τα μαλλιά της.

Αστραπιαία ο Φωτεινός σκέφτηκε εκείνη τη φορά με την Ανίνα. Στα ξαφνικά,
ύστερα από ένα μήνα στο γραφείο του, της είπε: «Ανίνα, πάμε στη Θεσσαλονίκη;».
Και η Ανίνα δέχθηκε αμέσως. Κοίταξε στα μάτια την Εριφύλη. Το αποφάσισε.

­ Εσένα, της είπε απλά.

­ Εμένα; ξαφνιάστηκε χαμογελαστά η Εριφύλη.

­ Ναι... είπε ο Φωτεινός κι ήταν έτοιμος να της ζητήσει να κάνουν έρωτα, εδώ ή
αλλού, στην Αθήνα ή στο Παρίσι, σήμερα, τώρα.

Αλλά χτύπησε το κινητό της.

­ Ναι... Τι! Πότε;... Αδύνατον! Πριν από λίγο τον είδα! Έρχομαι αμέσως... ναι.

Το 'κλεισε και κοίταξε ταραγμένη τον Φωτεινό.

­ Δεν θα το πιστέψετε. Μόλις χτύπησαν τρομοκράτες τον καναλάρχη, που ήταν εδώ
με τους άλλους.

­ Τον σκοτώσανε;

­ Δεν ξέρουν ακόμα. Είναι στο χειρουργείο. Με συγχωρείτε, αλλά πρέπει να σας αφήσω.

­ Μη χαθείς.

­ Όχι, θα σας βρω στο γραφείο σας. Ευχαριστώ για όλα, γεια σας.

Τα μάζεψε κι έφυγε. Κι έμεινε ο Λάμπρος Φωτεινός μονάχος του. Σκέφτηκε τη
γυναίκα του και χαμογέλασε.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: P04</CAT>
<ED>
Κωδικός άρθρου: A16055P041</ED>
<ID>
ID:129473

</ID><URL>http://ta-nea.dolnet.gr/neaweb/neafile.print_unique?e=A&f=16055&m=P04&aa=1</URL></REF>


Article

<CATEGORY>vin09</CATEGORY>

 <H5>ΑΥΞΑΝΕΤΑΙ Η ΚΙΝΗΣΗ ΣΤΙΣ ΚΙΝΗΜΑΤΟΓΡΑΦΙΚΕΣ ΑΙΘΟΥΣΕΣ
</H5><H2>Τιτανικός... 200.000!
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Ουρές έξω από τα σινεμά (εδώ για την ελληνική ταινία «Ο αδελφός μου κι εγώ»).
Και ο «Τιτανικός» (δεξιά) να σπάει το φράγμα των 200.000 εισιτηρίων

Ήρθε ξανά ο καιρός που σκέφτεσαι αν πρέπει να δεις μια ταινία στην πρώτη
προβολή της ή να αφήσεις να καταλαγιάσουν οι ουρές που σχηματίζονται στα
ταμεία! Κι αν βέβαια είναι τριήμερο της αιχμής (Παρασκευή-Σαββατοκύριακο) το
αφήνεις σίγουρα για αργότερα...

Μπορεί λοιπόν ο «Τιτανικός» να πάει να γίνει η μεγαλύτερη εμπορική επιτυχία
όλων των εποχών στην Αμερική και στη χώρα μας να έχει ξεπεράσει τα 181.000
εισιτήρια σε Αθήνα - Πειραιά (ίσως και πάνω από 230.000 σε όλη την Ελλάδα) σε
δέκα ημέρες προβολής, αλλά η εικόνα των ασφυκτικά γεμάτων αιθουσών απλώνεται
σε πολλές ταινίες και κινηματογραφικές αίθουσες.

Εκτός από το γεγονός πως ο κινηματογράφος παραμένει ­ παρά τις 1.800 έως 2.000
δραχμές του εισιτηρίου του ­ από τα πιο φτηνά είδη διασκέδασης, επιβεβαιώνεται
ως μοναδικών συγκινήσεων τέχνη που δύσκολα αντικαθίσταται από άλλη.

Αναμενόμενη, λοιπόν, η θύελλα που επέφερε ο «Τιτανικός» στις σκοτεινές
αίθουσες όλου του κόσμου και ήδη στην Αμερική, σε έξι εβδομάδες προβολής, έχει
εισπράξεις 308,2 εκατ. δολαρίων, αριθμός που ήδη έσπασε το όριο των 300 εκατ.
δολαρίων του «Πολέμου των άστρων». Και λίαν συντόμως αναμένεται να υπερπηδήσει
και τα επιπλέον 120 εκατ. (εισπράξεων) δολάρια που είχε η υπερπαραγωγή του
Τζορτζ Λούκας, με την πρόσφατη επανέκδοσή της.

Όλα δείχνουν ότι ο «Τιτανικός» θα γίνει η μεγαλύτερη εμπορική επιτυχία των δύο
τελευταίων δεκαετιών στη χώρα μας, ξεπερνώντας ως το τέλος της χρονιάς και τα
500.000 εισιτήρια αλλά η ευφορία που βασιλεύει στην κινηματογραφική πιάτσα δεν
σταματάει σ' αυτόν. Καθώς η αγγλική μαύρη κωμωδία με «άποψη» για
κοινωνικοπολιτικά φαινόμενα της εποχής μας, «Άντρες με τα όλα τους», το πρώτο
τριήμερο της προβολής της στους κινηματογράφους της χώρας μας συγκέντρωσε
22.000 θεατές δημιουργώντας το αδιαχώρητο στις εννιά αίθουσες που προβάλλεται
(ενώ ο «Τιτανικός», που παίζεται σε 21 αίθουσες, έκοψε τις ίδιες ημέρες 60.000 εισιτήρια).

Αλλά και ο ελληνικός κινηματογράφος μπορεί να νιώθει πως κρατάει... ψηλά το
κεφάλι, καθώς το φιλμ του Αντώνη Κόκκινου αρέσει και στις δέκα ημέρες προβολής
του έχει κόψει 35.000 εισιτήρια σε επτά αίθουσες και «Ο κύριος με τα γκρι» του
Περικλή Χούρσογλου έπιασε τα 25.500 εισιτήρια σε δύο εβδομάδες προβολής και
τρεις ημέρες.

Ενδεικτικό της κίνησης στο «χρηματιστήριο» των εισιτηρίων είναι ότι η αξία των
προϊόντων εξαργυρώνεται πέρα από ονόματα και σταρ... Για παράδειγμα αναφέρω
ότι το νέο φιλμ του Όλιβερ Στόουν «Τυφλή στροφή» στο πρώτο τριήμερο προβολής
του δεν ξεπέρασε τα 6.000 εισιτήρια, ενώ ο νέος 007 «Τζέιμς Μποντ, το αύριο
ποτέ δεν πεθαίνει» έχει κόψει 165.000 εισιτήρια σε τρεις εβδομάδες και τρεις
ημέρες προβολής και «Το παιχνίδι» του Ντέιβιντ Φίντσερ έπιασε τα 115.000
εισιτήρια στο ίδιο διάστημα.

Στους... ούριους ανέμους που φυσούν στην κινηματογραφική πιάτσα οφείλονται,
σίγουρα, και τα 12.000 εισιτήρια που έχει συγκεντρώσει «Η γεύση του κερασιού»
του Ιρανού Αμπάς Κιαροστάμι, φιλμ που τέσσερα χρόνια πριν δεν θα έβρισκε ούτε
καν μια αίθουσα για να προβληθεί, όπως και ο «Επισκέπτης του χειμώνα» με την
Έμα Τόμσον, που σε δύο μόνον κινηματογράφους συγκέντρωσε 2.000 θεατές.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: P06</CAT>
<ED>
Κωδικός άρθρου: A16055P061</ED>
<ID>
ID:129474

</ID><URL>http://ta-nea.dolnet.gr/neaweb/neafile.print_unique?e=A&f=16055&m=P06&aa=1</URL></REF>


Article

<CATEGORY>vin09</CATEGORY>

 <H2>Γαλλική μουσική δωματίου 170 ετών
</H2>
Ο Λεωνίδας Καβάκος

Ξεκινά από αύριο (και μέχρι τις 12 Φεβρουαρίου) στο Μέγαρο Μουσικής Αθηνών το
Φεστιβάλ Μουσικής Δωματίου, που φέτος επικεντρώνεται στην Γαλλική Μουσική από
τον 19ο στον 20ό αιώνα. Οι συνθέτες που θα ακουστούν στις έξι συναυλίες, που
επιμελείται καλλιτεχνικά, όπως πάντα, ο Λεωνίδας Καβάκος, καλύπτουν ένα φάσμα
170 ετών (1822-1992), «μία περίοδο κρίσιμη για την γαλλική μουσική», όπως είπε
ο Έλληνας σολίστ, «όπου θα γίνει φανερό πως περάσαμε από τον ρομαντισμό στις
νεώτερες ιδέες, με πρωτοπόρους τον Ντεμπισί και τον Ραβέλ. Θα γίνουν
αντιληπτές επιρροές από την τζαζ, από ανατολικές μελωδίες, τα πρώτα βήματα της
απελευθέρωσης από την τονικότητα».

Για την επιτυχία του Φεστιβάλ μίλησε και ο διευθυντής προγραμματισμού του
Μεγάρου Μουσικής, Νίκος Τσούχλος, λέγοντας πως παρά το γεγονός ότι η μουσική
δωματίου απαιτεί ένα πιο εξειδικευμένο κοινό, το κοινό της Αθήνας αγκάλιασε με
ενθουσιασμό το Φεστιβάλ.

Αύριο η έναρξη του Φεστιβάλ, με χορηγό την Εθνοκάρτα, θα γίνει με Ραβέλ, ενώ
στις 6/2 θα παιχθούν έργα των Ντεμπισί, Ραβέλ και Σοσόν. Θα ακουστούν επίσης
έργα Σεν Σανς, Πουλένκ, Φρανκ, Φορέ, Μιγιό, Μεσιάν και Κεκλέν.

Σε έξι συναυλίες συμμετέχουν αξιόλογοι καλλιτέχνες, όπως οι Φιλίπ Γκραφέν,
Ντίμουτ Πόπεν, Ζεράρ Κοσέ, Μάρτιν Ρόουσι, κ.ά., καθώς και το γνωστό Κουαρτέτο
Εγχόρδων Ιζάι.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: P06</CAT>
<ED>
Κωδικός άρθρου: A16055P062</ED>
<ID>
ID:129511

</ID><URL>http://ta-nea.dolnet.gr/neaweb/neafile.print_unique?e=A&f=16055&m=P06&aa=2</URL></REF>


Article

<CATEGORY>vin09</CATEGORY>

 <H2></H2><H2>Ποίηση και κριτική
</H2>
<AUTHOR>ΧΑΡΗΣ ΒΛΑΒΙΑΝΟΣ</AUTHOR>

Όπως όλες οι ανάλογες δραστηριότητες, η κριτική υπάρχει επειδή δίνει
ευχαρίστηση σ' εκείνους που την ασκούν ­ κι ενδεχομένως σ' εκείνους που την
διαβάζουν· ωστόσο, ο διαμεσολαβητικός της ρόλος είναι εκείνος που ανέκαθεν
εθεωρείτο ουσιαστικότερος. Κι όμως, ο ρόλος αυτός αντιμετωπίζεται σήμερα από
πολλούς θεωρητικούς με ιδιαίτερο σκεπτικισμό. Ο Τζέφρεϊ Χάρτμαν και ο Χάρολντ
Μπλουμ, για παράδειγμα, αρνούμενοι να συνδέσουν την κριτική με άλλες μορφές
αναλυτικής γραφής, ισχυρίζονται πως είναι προϊόν δημιουργίας αδιαχώριστο ως
προς τους στόχους και τα μέσα από το μυθιστόρημα, την ποίηση και το θεατρικό
έργο. Ή, με τα λόγια του Μπλουμ, «δεν διακρίνω διαφορές ως προς το είδος ή τον
βαθμό, ανάμεσα στη γλώσσα της ποίησης και τη γλώσσα της κριτικής». Αρνούμενος
(μαζί με τον φιλόσοφο Ρίτσαρντ Ρόρτι) «ότι υπάρχει ή θα έπρεπε να υπάρχει
κάποιο κοινό λεξιλόγιο, με τους όρους του οποίου οι κριτικοί θα μπορούσαν να
συνομιλήσουν μεταξύ τους» ο Μπλουμ και μαζί του αρκετοί αποδομητές θεωρούν την
κριτική έκφραση, όχι ερμηνεία· δημιουργία, όχι λόγο περί αυτής.

Έχει ειπωθεί (με αρκετή δόση υπερβολής) πως η κριτική εκπορεύεται από τον
φθόνο που αισθάνεται ο manque καλλιτέχνης, ή από το εριστικό πάθος του
εχθρικού ερευνητή. Πρόσφατα, ο Μπλουμ υποστήριξε πως η αγάπη της ποίησης είναι
μία ακόμη παραλλαγή της αγάπης για εξουσία, πως διαβάζουμε ποίηση (και
προφανώς γράφουμε για αυτήν) «για να σφετεριστούμε μια ψευδαίσθηση ταυτότητας
ή κατοχής· κάτι που μπορούμε να θεωρήσουμε πως είμαστε εμείς ή πως είναι δικό μας...».

Ασφαλώς και μπορούν να ανιχνευθούν τέτοια κίνητρα στην κριτική ­ ωστόσο αν μια
αλλαγή ύφους, καθώς έγραψε ο Γουάλας Στίβενς, είναι μια αλλαγή θέματος, τότε η
κριτική που χρησιμοποιεί ύφος άκαμπτο έχει διαφορετικά κίνητρα και στόχους από
την κριτική που μετέρχεται ύφος μετριοπαθές· όπως διαφέρει μία κριτική
καταποντιστική ή αποθεωτική από μιαν άλλη, απλώς ταξινομητική. Οι διαφορές δεν
πρέπει να αποδοθούν στις αλλαγές που επιφέρει ο χρόνος· είναι πολύ περισσότερο
το αποτέλεσμα της ιδιοσυγκρασίας και των πεποιθήσεων του κριτικού σχετικά με
την κοινωνική λειτουργία της κριτικής. Το «ένα» κίνητρο που ανιχνεύει ο
Μπλουμ, ίσως λέει περισσότερα για τον ίδιο, παρά για τους κριτικούς εν γένει.
Κάθε κριτικός συνδέεται με διαφορετικό τρόπο με τη λογοτεχνία· ο καθένας
στέλνει διαφορετικά μηνύματα στους αναγνώστες του.

Δεν υπάρχει και δεν μπορεί να υπάρχει ό,τι μπορεί να αποκληθεί ­ ή ό,τι ο
Μπλουμ αποκαλεί ­ «γλώσσα» της κριτικής, την οποία ο ίδιος διατείνεται πως δεν
μπορεί να διακρίνει από τη γλώσσα της ποίησης ­ λες και κάποιο από τα δύο είδη
είχε ποτέ κατακτήσει τη δική του, ολότελα αυτόνομη γλώσσα. Οι κριτικοί που
επιμένουν να μη βλέπουν διαφορά ανάμεσα στην ποίηση και την κριτική
επικαλούνται δύο εύκολα αναγνωρίσιμες ομοιότητες μεταξύ των δύο ειδών ­
«πάθος» και «λογοτεχνική γλώσσα». Υπάρχει σίγουρα πάθος σ' ένα έργο όπως το
δοκίμιο του Άρνολντ για τον Σέλεϊ, για παράδειγμα, όπως επίσης λογοτεχνική
χροιά της γλώσσας. Ωστόσο, αναγνωρίζουμε μια διαφορά, όχι τόσο στη χρήση της
γλώσσας, αλλά στην εσωτερική οργάνωση των μερών, ανάμεσα στα καθαρά
μυθοπλαστικά είδη (ποίηση, μυθιστόρημα, δράμα) και στα προφανώς μη
μυθοπλαστικά (κριτική, φιλοσοφικό δοκίμιο, κ.λπ.). Είναι παρακινδυνευμένο να
επιχειρήσει κανείς έναν ορισμό της διαφοράς αυτής, αλλά τα μυθοπλαστικά είδη
φαίνεται, σε γενικές γραμμές, να είναι κεντρομόλα ­ ενίοτε και φυγόκεντρα
(όπως τα «Κάντος» του Πάουντ)· τα μη μυθοπλαστικά, γραμμικά. Από τέτοιες
δομικές αρχές και όχι από παρατηρήσεις σχετικές με τη γλώσσα, μπορούμε να
διακρίνουμε την κριτική από την ποίηση ­ με τον τρόπο που διακρίνουμε τον
Σεφέρη των «Δοκιμών» από τον Σεφέρη των ποιημάτων.

Ο Μπλουμ θα διαφωνούσε φυσικά και θα απέρριπτε πριν απ' όλα την «υστερόβουλη»
κριτική που γράφουν οι ποιητές, υπερασπιζόμενοι άμεσα ή έμμεσα τη δική τους
δημιουργική πρακτική. Αλλά όπως θα του υπενθύμιζε ο Άσμπερι (στην ιδιοφυή του
σύνθεση «Λιτανεία»), «Πρώτα απ' όλα η νέα / Κριτική θα πρέπει να συνυπολογίσει
πως είμαστε εμείς / Που της δώσαμε υπόσταση κι έτσι / Δεν θα πρέπει να είναι
τόσο πρόθυμη να μας κρίνει: εμείς / Θα μπορούμε να το κάνουμε αυτό για
λογαριασμό μας και το έχουμε κάνει». Το κατά πόσον βέβαια η κριτική των
ποιητών είναι «ανώτερη» αυτής των κριτικών είναι άλλο ζήτημα, αρκετά σύνθετο,
που θα μας απασχολήσει σε μελλοντική Επιφυλλίδα.

Ο Χάρης Βλαβιανός είναι ποιητής και διευθύνει το περιοδικό «Ποίηση»

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: P06</CAT>
<ED>
Κωδικός άρθρου: A16055P063</ED>
<ID>
ID:129545

</ID><URL>http://ta-nea.dolnet.gr/neaweb/neafile.print_unique?e=A&f=16055&m=P06&aa=3</URL></REF>


Article

<CATEGORY>vin09</CATEGORY>

 <H5>ΥΨΗΛΑ ΠΟΣΟΣΤΑ ΤΗΛΕΘΕΑΣΗΣ ΣΤΟΝ ΤΕΛΙΚΟ ΤΟΥ ΚΥΠΕΛΛΟΥ ΜΠΑΣΚΕΤ
</H5><H5>Το ρεκόρ: 1.699.000 τηλεθeατές
</H5><H2>1.000.000 είδαν Άρη - ΑΕΚ
</H2>
<H3>Οι αγώνες Κυπέλλου Ελλάδος στο μπάσκετ, που διεξήχθησαν το Σαββατοκύριακο στη
Θεσσαλονίκη, είχαν την τιμητική τους. Από τις τέσσερις συναντήσεις (δύο
ημιτελικοί, μικρός τελικός και τελικός) τα περισσότερα βλέμματα συγκέντρωσε,
όπως ήταν αναμενόμενο, ο τελικός ανάμεσα στον Άρη και την ΑΕΚ (71-68).
</H3>
Πάνω από 1.000.000 τηλεθεατές παρακολούθησαν τον τελικό Κυπέλλου Ελλάδος στο
μπάσκετ μεταξύ Άρη και ΑΕΚ. Στη φωτογραφία ο Νάσος Γαλακτερός με τον αντίπαλό
του, Ουίλι Άντερσον

Εκτός από τους χιλιάδες φιλάθλους, που είχαν κατακλύσει το Αλεξάνδρειο Μέλαθρο
για να απολαύσουν την αναμέτρηση των ομάδων τους, άλλοι 977.000 τηλεθεατές (ο
ανώτερος αριθμός στο 15λεπτο από 22.45 έως 23.00) είχαν στηθεί μπροστά στην
μικρή οθόνη, συντονισμένοι στη συχνότητα του Atnenna, για να παρακολουθήσουν
τα τελευταία κρίσιμα λεπτά όπου ο Άρης πέρασε μπροστά με ένα σερί 11-0, καθώς
και την απονομή που επακολούθησε. Στο ίδιο διάστημα σημειώθηκε στον Antenna η
υψηλότερη τηλεθέαση του αγώνα 16,4% (δίχως να υπολογίζεται η ομαδική
τηλεθέαση), ενώ την ίδια ώρα στο Mega η Ρούλα Κορομηλά με το «Μπράβο - Καλώς
ήρθατε» έπιασε ανώτατο ποσοστό τηλεθέασης 15,5% (924.000 τηλεθεατές).

Αλλά και οι υπόλοιποι τρεις αγώνες, που καλύφθηκαν απευθείας από τον Antenna,
είχαν το τηλεοπτικό τους κοινό. Ο μικρός ημιτελικός μεταξύ Παναθηναϊκού και
Ολυμπιακού (56-80), που μεταδόθηκε την Κυριακή, κατάφερε να προσελκύσει τα
βλέμματα 590.000 τηλεθεατών (ανώτατο ποσοστό τηλεθέασης 9,9%) το τέταρτο από
19.45 έως 20.00.

Μία ημέρα πριν, στον πρώτο ημιτελικό ανάμεσα στην ΑΕΚ και τον Ολυμπιακό (63 -
49), 828.000 τηλεθεατές έζησαν την αγωνία για το ποια ομάδα θα περνούσε στον
τελικό (ανώτατο ποσοστό τηλεθέασης 13,9%), ενώ τον δεύτερο ημιτελικό μεταξύ
Άρη και Παναθηναϊκού (83-68) είδαν 650.000 φίλαθλοι (ανώτατη τηλεθέαση 10,9%).

Παρ' όλα αυτά το ποσοστό τηλεθέασης που σημειώθηκε στον τελικό του φάιναλ φορ
δεν ήταν το υψηλότερο που είχαμε μέχρι σήμερα (από την έναρξη της τηλεοπτικής
περιόδου) σε αθλητική μετάδοση από τη μικρή οθόνη.

Στην αρχή της τηλεοπτικής σεζόν, το δεύτερο ημίχρονο του αγώνα μπάσκετ μεταξύ
Ολύμπια Λιουμπλιάνας και ΑΕΚ (στις 24/9/97) έπιασε ανώτατο ποσοστό τηλεθέασης
7,8% (465.000 τηλεθεατές), ενώ μία εβδομάδα αργότερα (στις 30/9/97) το δεύτερο
ημίχρονο του αγώνα ποδοσφαίρου Άρσεναλ - ΠΑΟΚ είχε ποσοστό τηλεθέασης 16,6%
(989.000 τηλεθεατές). Το ίδιο υψηλό ήταν και το ποσοστό τηλεθέασης 16,1% στο
δεύτερο ημίχρονο της συνάντησης των εθνικών ομάδων Ελλάδος - Δανίας (959.000
τηλεθεατές) το Σάββατο 11 Οκτωβρίου '97.

Τον ίδιο μήνα (22/10/97) το δεύτερο ημίχρονο του αγώνα ποδοσφαίρου μεταξύ Ρεάλ
Μαδρίτης και Ολυμπιακού κατάφερε να πιάσει ανώτατη τηλεθέαση 17,3% (1.031.000
τηλεθεατές), ενώ τον επαναληπτικό αγώνα που έγινε δύο εβδομάδες αργότερα στο
Ολυμπιακό Στάδιο τον παρακολούθησαν περισσότεροι (ανώτατη τηλεθέαση 17,9% -
αριθμός τηλεθεατών 1.067.000).

Οι αγώνες με τα υψηλότερα ποσοστά τηλεθέασης τα τελευταία πέντε χρόνια.

1993-94: Ο τελικός του Κυπέλλου Ελλάδος στο ποδόσφαιρο μεταξύ ΑΕΚ -
Παναθηναϊκού (20/4/94). Ανώτατη τηλεθέαση 28,5% (1.699.000 τηλεθεατές).

1994-95: Το δεύτερο ημίχρονο του αγώνα μπάσκετ μεταξύ Ρεάλ και Ολυμπιακού
(13/4/95). Ανώτατη τηλεθέαση 30,9% (1.842.000 τηλεθεατές).

1995-96: Το δεύτερο ημίχρονο του αγώνα ποδοσφαίρου μεταξύ Παναθηναϊκού και
Άγιαξ (17/4/96). Ανώτατη τηλεθέαση 27,1% (1.615.000 τηλεθεατές).

1996-97: Ο αγώνας μπάσκετ μεταξύ Ολυμπιακού και Παναθηναϊκού (1/4/97).
Ανώτατη τηλεθέαση 19,9% (1.186.000 τηλεθεατές).

1997-98: Το δεύτερο ημίχρονο του αγώνα ποδοσφαίρου ανάμεσα στον Ολυμπιακό
και την Ρεάλ Μαδρίτης (5/11/97). Ανώτατη τηλεθέαση 17,9% (1.067.000 τηλεθεατές).

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16055P071</ED>
<ID>
ID:129475

</ID><URL>http://ta-nea.dolnet.gr/neaweb/neafile.print_unique?e=A&f=16055&m=P07&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ - πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Δύο φίλοι ήρθαν ψες από τα παλιά. Οι αδελφοί Κατσάμπα έχουν δική τους
εκπομπή στο Τηλε-Τώρα. Και με ειδική τηλεφωνική γραμμή επικοινωνούν με τους
τηλεθεατές, ανταλλάσσουν ευχές και ευχαριστίες, δέχονται παραγγελίες και
ερμηνεύουν τα τραγούδια με κιθάρα και μπουζούκι.

* Μαθήματα επιβίωσης στους άγριους, δύσκολους, αβέβαιους καιρούς που ζούμε
παρουσιάζει απόψε και κάθε Τρίτη βράδυ ο Θέμος Αναστασιάδης στη ΝΕΤ. Η νέα του
εκπομπή τιτλοφορείται «UNDERNET» και με την αμφίσημη έννοιά της καλεί τον
θεατή να εξασκηθεί σε υπόγειες δικτυώσεις. Την αρχή κάνει με την Άννα-Μαρία
Παπαχαραλάμπους. Η σκηνοθεσία είναι του Αντώνη Μπακόλα, τα σκηνικά του Θάνου
Μπεγνή και η διεύθυνση παραγωγής της Παυλίνας Παπαδοπούλου.

Μ Κυριακή απόγευμα και η ώρα δείχνει ιδανική για να ταξιδέψει κανείς στον
κόσμο, μέσα από τα ταξιδιωτικά ντοκιμαντέρ της ΝΕΤ. Ο προορισμός αυτής της
Κυριακής, η Πορτογαλία. Ξενάγηση στις κάβες του Πόρτο με το φημισμένο κρασί,
βόλτα στους δρόμους της παλιάς πόλης, μία στάση στο εσωτερικό μιας εκκλησίας
για την κατανόηση του μεγαλείου του ρυθμού μπαρόκ. Και για να μεγαλώσει η
επιθυμία να γίνει το ταξίδι πραγματικότητα, το τέρμα είναι τα κύματα του Κάπο
ντα Ρόκα. Να προβάλλονται τα ντοκιμαντέρ αυτά συχνότερα, για να προκαλείται η
διάθεση απομάκρυνσης από την πολυθρόνα μπροστά στην τηλεόραση.

* Οι προετοιμασίες για τα Καλλιστεία της Σταρ και Μις Ελλάς άρχισαν και ο
Antenna που διοργανώνει τον διαγωνισμό μπήκε σε κατάσταση προετοιμασιών, ώστε
μέχρι τις 6 Απριλίου να είναι όλα στην εντέλεια. Γιατί θα υπάρξουν και
ορισμένες αλλαγές. Όπως ο τόπος διεξαγωγής, που δεν θα είναι το «Διογένης
Παλλάς», αλλά το Δημοτικό Θέατρο Πειραιά. Η παραγωγή, τα κείμενα και η
σκηνοθεσία θα είναι του Νίκου Μαστοράκη και του Μεγακλή Βιντιάδη. Ο Φωκάς
Ευαγγελινός θα χορογραφήσει την κίνηση των υποψηφίων και τα μπαλέτα της
βραδιάς, ενώ η σχεδιάστρια Σήλια Κριθαριώτη θα επιμεληθεί τις τουαλέτες των
καλλονών και της οικοδέσποινας της βραδιάς, Ελένης Μενεγάκη. Οι υποψήφιες
μάλιστα δεν θα εμφανιστούν μόνο με τα καθιερωμένα βραδινά ενδύματα και μαγιό,
αλλά και με εθνικές ενδυμασίες από σαράντα περιοχές της χώρας. Όσο για τις
φωτογραφήσεις και τα βιντεοκλίπ των υποψηφίων, θα πεταχτούν μέχρι τη
Θεσσαλονίκη, την Κέρκυρα και τη Ρόδο, για να αναδειχθούν και οι φυσικές
καλλονές του τόπου.

* Τι κάνει ένα βότσαλο που πέφτει σε μία ήσυχη λίμνη; Ταράζει τα στάσιμα νερά
της και την αναστατώνει. Έτσι ένιωσε ο Βασίλης Λογοθετίδης όταν είδε την Ίλυα
Λιβυκού στην ταινία του Mega και αψήφησε τα έξοδα, προκειμένου να την
ευχαριστήσει. Μέχρι που το «βότσαλο» τού προέκυψε ξαδέλφη της γυναίκας του και
πήγε να κρυφτεί στο κοτέτσι από την ντροπή του. Ευχάριστο απόγευμα, προσφορά
από έναν αλησμόνητο κωμικό.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16055P072</ED>
<ID>
ID:129512

</ID><URL>http://ta-nea.dolnet.gr/neaweb/neafile.print_unique?e=A&f=16055&m=P07&aa=2</URL></REF>


Article

<CATEGORY>vin15</CATEGORY>

 <H5>Το τρένο φθάνει στην ώρα του
</H5><H2>ΤΗΛΕΟΡΑΣΗ ΤΡΙΤΗΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΑΡΙΣΤΟΥΡΓΗΜΑΤΙΚΟ ΓΟΥΕΣΤΕΡΝ ΤΟΥ ΦΡΕΝΤ ΖΙΝΕΜΑΝ
</H3>
Παλιά και νέα όνειρα με διάσημους σταρ να μας παρασύρουν στο παιχνίδι των
φιλμικών φαντασιώσεων σήμερα στις ταινίες των καναλιών.

Ένα γοητευτικό ζευγάρι ­ Γκάρι Κούπερ - Γκρέις Κέλι ­ σ' ένα αγαπημένο
ασπρόμαυρο δραματικό γουέστερν που πολύ αγαπήθηκε, «Το τρένο θα σφυρίξει τρεις φορές»

Ξεκινώντας από παλιά, ο Γκάρι Κούπερ και η Γκρέις Κέλι προσμένουν πως «Το
τρένο θα σφυρίξει τρεις φορές» στο ασπρόμαυρο γουέστερν των 4 Όσκαρ του Φρεντ
Ζίνεμαν και ο Πολ Νιούμαν είναι «Ο άνθρωπος με το αδιάβροχο» στο ομότιτλο
ψυχολογικό θρίλερ κατασκοπείας ­ '73 ­ του Τζον Χιούστον. Φθάνοντας στο
σήμερα, η Τζούλια Ρόμπερτς και ο Νικ Νόλτε ζουν έναν «Πρωτοσέλιδο έρωτα», ο
Έιμπελ Φεράρα στήνει μια υπόθεση «Διαφθοράς» και από την Τσεχία ζούμε τις
δύσκολες ημέρες του «Μάριαν», ενός Τσιγγάνου που δεν έχει στον ήλιο μοίρα,
αλλά αισιοδοξεί...

Αναλυτικότερα, μεταξύ των ταινιών που έχουν στα προγράμματά τους για να
δείξουν σήμερα τα κανάλια είναι και οι παρακάτω:

«Η μεγάλη απόφραξη»

18.15 Star. Βιντεοφάρσα της πυρκαγιάς ­ '88 ­ με τον Κώστα
Τσάκωνα ως «άνθρωπος για όλες τις δουλειές». (Διάρκεια: 82) *

«Οι προικοθήρες»

19.15 ΕΤ1. Παλιά φάρσα ­ '64 ­ με τους Γιάννη Γκιωνάκη, Βασίλη
Αυλωνίτη, Νίκο Ρίζο, Σούλη Σαμπάχ, Αλέκα Στρατηγού, Έφη Οικονόμου. Μια παρέα
γκαφαδόρων ψάχνει τα θεμέλια ενός ξενοδοχείου για την ανακάλυψη ενός θησαυρού. **

«Η κοροϊδάρα»

21.30 Σκάι. Ντίνος Ηλιόπουλος, Γιάννης Γκιωνάκης σε μία φάρσα ­
'62 ­ του Κώστα Καραγιάννη. (Διάρκεια: 82') **

«Πρωτοσέλιδος έρωτας»

22.15 Mega (Ι love trouble). Πρώτη τηλεοπτική μετάδοση μιας
χαριτωμένης κομεντί ­ '94 ­ του Τσαρλς Σάγιερ με την Τζούλια Ρόμπερτς και τον
Νικ Νόλτε. Είναι ανταγωνιστές δημοσιογράφοι που αλληλοτρώγονται συνεχώς
αναζητώντας την είδηση της πρώτης σελίδας ο καθένας για λογαριασμό του. Μαζί
τους, η «δική» μας Ολυμπία Δουκάκη και οι: Ρόμπερτ Λοτζία, Κέλι Ράδερφοντ.
(Διάρκεια: 120') ***

«Το τρένο θα σφυρίξει τρεις φορές»

22.30 ΕΤ3 (High noon). Ασπρόμαυρο γουέστερν ­ '52 ­ του Φρεντ
Ζίνεμαν, ενός από τους πολλούς Ευρωπαίους σκηνοθέτες που έκαναν καριέρα στο
Χόλιγουντ. Τιμήθηκε με 4 Όσκαρ ­ ανάμεσά τους αυτό για την ερμηνεία του Γκάρι
Κούπερ και τη μουσική του Ντμίτρι Τιάμκιν. Ο Γκάρι Κούπερ σερίφης και η Γκρέις
Κέλι στην πρώτη κινηματογραφική της εμφάνιση. Αξιοσημείωτη αξιοποίηση του
χώρου-χρόνου ­ η ιστορία στο «πανί» διαρκεί όσο και ο χρόνος της ταινίας ­ και
αιχμές κατά του μακαρθισμού. (Διάρκεια: 85') ****

«Παθιασμένη εκδίκηση»

23.45 Σκάι (Passionate revenge). «Ερωτικό» (ο Θεός να το κάνει
τέτοιο...), θρίλερ ­ ο... Χίτσκοκ ας το κάνει! ­ του Νίκολας Μεντίνα,
παραγωγής '95. Ένας παντρεμένος μπλέκει με μια νεαρά που θέλει να ξεφύγει από
τον «τρελό» εραστή της. (Διάρκεια: 92') *

«Μάριαν»

00.30 ΝΕΤ (Marian). Ένας Τσιγγάνος μεγαλώνει χωρίς τη μάνα του
σε ένα κρατικό ίδρυμα της Τσεχίας και φθάνοντας στα 22 του χρόνια, νιώθει τη
μοναξιά να τον διαλύει... Όμορφη ταινία ­ '96 ­ για τις μειονότητες του Πετρ
Βάκλαβ που κατάφερε με την πρώτη δουλειά του να ξεχωρίσει και να βραβευθεί σε
διάφορα φεστιβάλ. (Διάρκεια: 107') ***

«Το ξέσπασμα»

01.00 ΕΤ3 (Office party). Ένας υπάλληλος, τυπικό δείγμα
εργαζομένου, αποφασίζει έπειτα από 20 χρόνια να σπάσει τη ρουτίνα και...
αιχμαλωτίζει τους συναδέλφους του σε ένα «ειδικό πάρτι» στο γραφείο! Του
Τζορτζ Μιχάλκα, παραγωγής '88. (Διάρκεια: 99') **

«Διαφθορά»

01.00 Mega (Bad lieutenant). Γκανγκστερικό φιλμ ­ '42 ­ με στυλ
του εξπέρ στο είδος Έιμπελ Φεράρα με τον Χάρβεϊ Καϊτέλ. Με έναν αστυνομικό που
είναι εξαρτημένος από τα ναρκωτικά και κάνει κάθε είδους βρωμοδουλειές για να
ικανοποιήσει το πάθος του. (Διάρκεια: 98') ***

«Ο άνθρωπος με το αδιάβροχο»

01.45 Star (Mackintosh man). Κατά τη διάρκεια μιας ληστείας
συλλαμβάνεται ένας τύπος, φυλακίζεται, αλλά κατορθώνει να δραπετεύσει με έναν
συγκρατούμενό του που αποδεικνύεται αργότερα κατάσκοπος και τον μπλέκει σ'
άλλες ιστορίες. Ατμοσφαιρικό θρίλερ του βετεράνου Τζον Χιούστον, που ξεφεύγει
από τα συνηθισμένα φιλμ του είδους. Με τους: Πολ Νιούμαν, Ντομινίκ Σαντά,
Τζέιμς Μέισον. (Διάρκεια: 105') ***

«Ένοχος προδοσίας»

02.50 Antenna (Guilty of treason). Κοινωνικό δράμα ­ '50 ­ του
Φέλιξ Φιστ με τους: Τσαρλς Μπίκφορντ, Πολ Κέλι. Η δίκη ενός Ούγγρου
καρδινάλιου από τους Ρώσους. (Διάρκεια: 87') **

«Ο χοντρός και ο λιγνός στο νησί του παραδείσου»

04.30 Antenna (Utopia). Αυτήν τη φορά ο Σταν Λόρελ και ο Όλιβερ
Χάρντι κληρονομούν ένα γιοτ κι ένα... νησί και ζουν εξωφρενικές καταστάσεις
(δεν θα ήταν καθόλου κακή ιδέα να το έπαιζαν πιο νωρίς). Του Λίο Τζόανον,
παραγωγής '52. (Διάρκεια: 83') ***

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: P08</CAT>
<ED>
Κωδικός άρθρου: A16055P081</ED>
<ID>
ID:129484

</ID><URL>http://ta-nea.dolnet.gr/neaweb/neafile.print_unique?e=A&f=16055&m=P08&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2><H2></H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Διαλύοντας τον Χάρι. 7.00-9.00-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Τυφλή στροφή. 6.00-8.30-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Τζέιμς Μποντ 007: Το αύριο ποτέ
δεν πεθαίνει. 6.00-8.30-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Μόνος στο σπίτι 3 (Κ.).
6.30-8.30-10.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Το παιχνίδι. 6.00-8.30-11.00 μ.μ.

ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Τιτανικός. 3.00-6.50-10.30 μ.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Άντρες με τα
όλα τους. 5.00-7.00-9.00-11.00 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Τιτανικός. 6.15-10.00 μ.μ. 
ΑΘΗΝΑΙΟΝ CINEPOLIS PHILIPS 2. Τιτανικός. 6.45-10.30 μ.μ.

ΑΘΗΝΑΙΟΝ CINEPOLIS PHILIPS 3. Τιτανικός. 6.45-10.30 μ.μ.

ΑΘΗΝΑΙΟΝ CINEPOLIS PHILIPS 4. Άντρες με τα όλα τους (Κ.). 5.00-7.00-9.00-11.00 μ.μ.

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Condition). Τυφλή στροφή. 6.00-8.30-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Το παιχνίδι. 6.00-8.30-11.00 μ.μ.

ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Ο κύριος με τα γκρι.
6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo). Ο
ψευταράς (Κ.). 6.45-8.45-10.45 μ.μ. Μαζί και η ταινία μικρού μήκους Bean.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Η γεύση του
κερασιού. 7.00-9.00-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Τιτανικός. 5.45-9.30 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Η επίλεκτη. 6.20-8.40-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Τζέιμς Μποντ
007: Το αύριο ποτέ δεν πεθαίνει. 6.00-8.30-11.00 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Το παιχνίδι. 6.00-8.30-11.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition).
Τιτανικός. 3.00-6.45-10.30 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Ο επισκέπτης του
χειμώνα. 7.00-9.00-11.00 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Άντρες με τα όλα τους. 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital).
Τιτανικός. 6.15-10.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS).
Τιτανικός. 5.45-9.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Άντρες με
τα όλα τους (Κ.). 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Τιτανικός. 5.45-9.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Τζέιμς Μποντ πράκτωρ 007: Το αύριο ποτέ δεν
πεθαίνει. 5.10-7.40-10.15 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Άντρες με τα όλα τους. 4.30-6.30-8.30-10.30 μ.μ. ΑΣΣΟΣ - ΟΝΤΕΟΝ ΟΠΕΡΑ
2 (Οδός Ακαδημίας 57 ~ 3622.683 Dolby Stereo). Προστάτης οικογένειας.
6.30-8.40-10.45 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Τιτανικός. 6.15-10.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Τιτανικός. 6.15-10.00 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Τζέιμς Μποντ πράκτωρ 007: Το αύριο ποτέ δεν πεθαίνει. 5.20-7.50-10.20 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Τυφλή στροφή.
6.00-8.30-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Πυροβολημένο ψάρι. 6.00-8.15-10.30 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Το παιχνίδι. 5.15-7.45-10.15 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Ο κύριος με
τα γκρι. 6.40-8.50-11.00 μ.μ.

ΑΤΤΙΚΟΝ RENAULT (Οδ. Σταδίου ~ 3228.821 Dolby Digital Air Condition).
Τιτανικός. 6.00-9.45 μ.μ.

ΑΦΑΙΑ (Καλλιθέα ~ 9595.534 Dolby Stereo). Η γεύση του κερασιού.
7.00-9.00-11.00 μ.μ.

CINERAMA (οδός Αγ. Κυριακής 30, Π. Φάληρο ~ 9303.593 - 9303.595 Dolby Stereo
RS). Τιτανικός. 6.15-10.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Τιτανικός. 11.00-15.15-19.15-23.30.

VILLAGE CENTRE Αίθουσα 2. Το παιχνίδι. 13.30-16.30-19.30-22.15-01.00.

VILLAGE CENTRE Αίθουσα 3. Η επίλεκτη. 11.45-14.30-17.15-20.15-23.00-01.30.

VILLAGE CENTRE Αίθουσα 4. Τυφλή στροφή. 10.45-13.30-16.15-19.15-22.00-00.45.

VILLAGE CENTRE Αίθουσα 5. Τζέιμς Μποντ πράκτωρ 007: Το αύριο ποτέ δεν
πεθαίνει. 18.30-21.15-00.15. Ο ψευταράς. 11.30-13.45-16.00.

VILLAGE CENTRE Αίθουσα 6. Μοιραία βλάβη. 18.15-20.30-22.45-01.00. Μόνος στο
σπίτι 3. 10.45-13.15-15.45.

VILLAGE CENTRE Αίθουσα 7. Ο γκαφατζής της ζούγκλας (Κ.).
11.00-13.15-15.30-17.45. Τιτανικός. 20.00-00.00.

VILLAGE CENTRE Αίθουσα 8. Τιτανικός. 12.00-16.00-20.00-00.00.

VILLAGE CENTRE Αίθουσα 9. Τζέιμς Μποντ 007: Το αύριο ποτέ δεν πεθαίνει. 11.45-14.15-17.00-19.45-22.30-01.15.

VILLAGE CENTRE Αίθουσα 10. Άντρες με τα όλα τους. 12.00-14.15-16.30-18.45-21.00-23.15-01.30.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Το παιχνίδι. 6.00-8.30-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα).
Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Τα φτερά της αγάπης.
6.30-8.45-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Ο κύριος με τα γκρι. 6.00-8.15-10.30 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Τα φτερά της αγάπης.
6.10-8.20-10.30 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Τυφλή στροφή. 5.20-7.55-10.30 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΕΥΑ (Εμπεδοκλέους 121 Παγκράτι, Άγ. Αρτέμιος ~ 7629.215). Κλειστό για λίγες μέρες.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Ο επισκέπτης του
χειμώνα. 7.00-9.00-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Τιτανικός. 6.15-10.00 μ.μ.

INTEAL ARAMIS (Πανεπ/μίου 46 ~ 3826.720 Dolby Digital). Ο αδελφός μου κι εγώ.
6.10-8.20-10.30 μ.μ.

INTEAL ΜΑΡΟΥΣΙ ARAMIS (Λεωφόρος Κηφισίας 215 ~ 6129.169 Dolby Stereo). Ο
αδελφός μου κι εγώ. 6.10-8.20-10.30 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Άντρες με τα όλα τους. 5.00-7.00-9.00-11.00 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Το παιχνίδι. 5.00-7.50-10.55 μ.μ.

ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Η επίλεκτη. 4.50-7.30-10.35 μ.μ.

ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Τυφλή στροφή. 5.15-8.00-10.50 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo).
Τιτανικός. 6.15-10.00 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Τα φτερά της
αγάπης. 6.00-8.10-10.15 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Ο αδελφός μου
κι εγώ. 7.00-9.00-11.00 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Η επίλεκτη.
5.30-8.15-10.40 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Τυφλή στροφή. 5.15-7.45-10.15 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo).
Τυφλή στροφή. 5.15-7.45-10.15 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Ο αδελφός μου
κι εγώ. 6.50-9.00-11.10 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Προστάτης οικογένειας.
6.40-8.45-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround). Η
γεύση του κερασιού. 7.00-9.00-11.00 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Τυφλή στροφή.
6.00-8.30-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Τζέιμς Μποντ πράκτωρ 007: Το αύριο
ποτέ δεν πεθαίνει. 6.15-8.25-10.50 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Ο αδελφός μου κι εγώ. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Άντρες με τα όλα τους (Κ.). 6.30-8.30-10.30 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Το παιχνίδι. 8.10-10.30
μ.μ. Ηρακλής - πέρα από το μύθο, κάθε μέρα ώρα 6.20 μ.μ.

ΣΠΟΡΤΙΓΚ (Νέα Σμύρνη ~ 9333.820). Το παιχνίδι. 8.30-11.00 μ.μ. Δευτ. από 6.00 μ.μ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Ο κύριος με τα γκρι. 4.00-6.00-8.15-10.30 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο ~ 2826.873, 2825.607, Dolby Stereo Digital SR).
Τιτανικός. 6.15-10.00 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο ~ 2826.873, 2825.607, Dolby Stereo Digital SR).
Άντρες με τα όλα τους (Κ.). 4.20-6.20-8.20-10.20 μ.μ. Ο γκαφατζής της
ζούγκλας. Κάθε μέρα ώρα 6.20 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Τα φτερά της αγάπης. 6.50-9.00-11.10 μ.μ.

ΦΑΛΗΡΟ 1 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Ο αδελφός μου κι εγώ. 6.30-8.35-10.40 μ.μ.

ΦΑΛΗΡΟ 2 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Τα φτερά της αγάπης. 5.45-8.00-10.15 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (Περιστέρι ~ 5711.105 Dolby Stereo). Τιτανικός. 6.30-10.15 μ.μ.

*

ΗΜΙΚΕΝΤΡΙΚΟΙ

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Έναρξη σε λίγες μέρες.

ΑΝΤΑΜΣ (Αιγάλεω ~ 5989.226 Dolby Stereo). Τιτανικός. 5.45-9.30 μ.μ.

ΒΥΖΑΝΤΙΟ (Αιγάλεω ~ 5985.071). Πυροβολημένο ψάρι. 6.30-8.30-10.30 μ.μ.

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222, ~
7793.515-18). Ώρα 9.00 μ.μ. Τρίτη: Ναζαρέν, του Μπουνιουέλ. Παρ.: Ο Νότος, του Σολάνας.

*

ΠΡΟΑΣΤΙΩΝ

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη, ~ 0294.99760). Αιχμάλωτος του
Καυκάσου. 8.30 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Ο ψευταράς.
7.00-9.30 μ.μ. Δευτέρα: Κιν/κή Λέσχη.

ΛΕΣΧΗ ΦΙΛΩΝ ΚΝ/ΦΟΥ ΒΟΡΕΙΑΣ ΑΤΤΙΚΗΣ (Αγ. Στεφάνου - Δημαρχείο). Μόνο Κυριακή
8.30 μ.μ.: Κραυγές και ψίθυροι.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Το παιχνίδι.
6.00-8.10-10.20 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Τιτανικός. 5.40-9.30 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Πέμπ.:
Ηφαίστειο. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα ~ 4640.408). Παρ.-Κυρ.: Το παιχνίδι. 5.00-7.15-9.30 μ.μ.

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Τιτανικός.
6.00-9.45 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Το παιχνίδι. 5.15-7.45-10.15 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453). Επτά
χρόνια στο Θιβέτ. 5.30-8.00-10.45 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453).
Επτά χρόνια στο Θιβέτ. 5.30-8.00-10.45 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Αδίστακτα πρόσωπα. 7.00-9.30 μ.μ.

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Η επίλεκτη. 5.40-8.00-10.20 μ.μ.

ΔΗΜΟΤΙΚΟΣ ΜΟΣΧΑΤΟΥ ΚΙΝ/ΦΟΣ ΣΙΝΕ ΚΗΠΟΣ (Ηλεκτρικός σταθμός ~ 4816.276).
Διάφορες καλλιτεχνικές εκδηλώσεις.

ΖΕΑ (Πασαλιμάνι ~ 4521.388 Dolby Stereo Air Condition). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ.

ΚΙΝ/ΚΗ ΛΕΣΧΗ ΣΑΛΑΜΙΝΑΣ (Κέντρο Νεότητας, παραλία Σαλαμίνας ~ 4655.789). Παίζει
μόνο κάθε Κυριακή.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Πρεμιέρα ελληνικής ταινίας. Τετάρτη: Το λιβάδι. Ώρα 8.30 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Ο αδελφός μου κι εγώ. 6.05-8.10-10.15 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Ο κύριος με τα γκρι.
6.10-8.20-10.30 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Τυφλή στροφή.
5.30-7.50-10.10 μ.μ.

*

ΘΕΣΣΑΛΟΝΙΚΗΣ

Α' ΠΡΟΒΟΛΗΣ

ΑΘΗΝΑΙΟΝ (~ 832.060 Dolby Stereo). Τυφλή στροφή. 6.00-8.45-11.00 μ.μ.

ΑΛΕΞΑΝΔΡΟΣ (~ 257.255 Dolby Stereo). Η επίλεκτη. 6.15-8.30-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Τζέιμς Μποντ 007: Το αύριο
ποτέ δεν πεθαίνει. 6.00-8.30-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Τυφλή στροφή. 6.30-8.45-11.00 μ.μ.

ΒΑΚΟΥΡΑ (~ 283.777 Dolby Stereo). Τα φτερά της αγάπης. 7.00-9.00-11.00 μ.μ.
Παρ.-Κυρ. μεταμεσοντύκτια προβολή ώρα 1.00 π.μ. Παράξενα παιχνίδια.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Η επίλεκτη. Παρ.-Σάβ.: 11.30-14.15-17.15-20.00-22.45-01.30.
Κυρ.: 14.00-16.45-19.30-22.15-01.00, Δευτ.-Πέμ.:
11.15-14.00-16.45-19.30-22.15-01.00 μ.μ.

VILLAGE CENTRE Αίθουσα 2. Ο γκαφατζής της ζούγκλας Παρ.-Σάβ.:
12.30-14.45-17.00, Κυρ.-Πέμ.: 12.15-14.30-16.45. Τζέιμς Μποντ πράκτωρ 007: το
αύριο ποτέ δεν πεθαίνει. Παρ.-Σάβ.: 19.15-22.00-00.45, Κυρ.-Πέμ.: 19.00-21.40-00.20.

VILLAGE CENTRE Αίθουσα 3. Μόνος στο σπίτι Νο 3. Παρ.: 11.45-14.15. Σάβ.:
11.30-14.00-16.30. Κυρ.: 11.15-13.45-16.15. Δευτ.-Πέμ.: 11.15-13.45. Μοιραία
βλάβη Παρ.: 16.45-19.00-21.15-23.30-01.45, Σάβ.: 19.00-21.15-23.30-01.45,
Κυρ.: 18.45-21.00-23.15-01.30, Δευτ.-Πέμ.: 18.15-18.45-21.00-23.15-01.30.

VILLAGE CENTRE Αίθουσα 4. Τυφλή στροφή. Παρ.-Σάβ.:
11.15-14.00-18.45-19.30-22.15-01.00. Κυρ.-Πέμπτη: 11.00-13.45-16.30-19.15-22.00-00.45.

VILLAGE CENTRE Αίθουσα 5. Τιτανικός. Παρ.-Σάβ.: 13.00-17.00-21.00-01.00.
Κυρ.-Πέμ.: 11.00-15.15-19.15-23.30.

VILLAGE CENTRE Αίθουσα 6. Ο Ηρακλής - πέρα από τον μύθο (στα ελληνικά προβολές
Σάβ.: 10.45-12.45-14.45. Κυρ.: 10.45-13.00-15.00) / Το παιχνίδι - The game.
Παρ.: 11.00-13.45-16.30-19.45-22.30-01.30. Σάβ.: 16.45-19.30-22.30-01.30.
Κυρ.: 17.00-19.45-23.00-01.30. Δευτ.-Πέμ.: 11.30-14.00-16.30-19.30-22.15-01.00.

VILLAGE CENTRE Αίθουσα 7. Τιτανικός. Παρ.-Σάβ.: 12.00-16.00-20.00-00.00.
Κυρ.-Πέμ.: 12.15-16.15-20.15-00.15

VILLAGE CENTRE Αίθουσα 8. Ο ψευταράς. Παρ.-Σάβ.:
11.15-13.30-15.45-18.00-20.15. Κυρ. -Πέμ.: 10.45-13.15-15.30-17.45-20.00. /
Θεωρίες συνωμοσίας. Παρ.-Πέμ.: 22.30-01.20.

VILLAGE CENTRE Αίθουσα 9. Τζέιμς Μποντ πράκτωρ 007: Το αύριο ποτέ δεν
πεθαίνει. Παρ.-Σάβ.: 12.40-15.20-18.00-20.40-23.15-01.45. Κυρ.-Πέμπ.: 11.45-14.15-17.00-19.45-22.30-01.15.

ΓΑΛΑΞΙΑΣ (~ 817.010 Dolby Stereo). Το υποβρύχιο. 6.45-10.30 μ.μ.

ΕΓΝΑΤΙΑ (~ 225.172 Dolby Digital). Τιτανικός. 6.45-10.30 μ.μ. Παρ.-Κυρ.:
3.00-6.45-10.30 μ.μ.

ΕΣΠΕΡΟΣ 1 (~ 235.304 και 265.544 Dolby Stereo). Το παιχνίδι - The Game.
6.00-8.30-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Εραστές για μια νύχτα.
7.00-9.00-11.00 μ.μ.

ΚΑΠΙΤΟΛ (~ 815.570 Dolby Stereo). Τιτανικός. 3.30-7.00-10.30 μ.μ. Σάβ.-Κυρ.:
12 μεσημέρι.

ΚΟΛΟΣΣΑΙΟΝ (~ 831.565). Ο αδελφός μου κι εγώ. 7.00-9.00-11.00 μ.μ.

ΛΑΟΥΡΑ (~ 819.935 Dolby Stereo). Πυροβολημένο ψάρι. 6.30-8.45-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Ο κύριος με τα γκρι. 7.00-9.00-11.00 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Τιτανικός. 6.45-10.30 μ.μ. Παρ.-Κυρ.:
3.00-6.45-10.30 μ.μ.

ΝΑΥΑΡΙΝΟΝ (~ 225.152 Dolby Stereo). Προστάτης οικογένειας. 7.00-9.00-11.00 μ.μ.

ΟΛΥΜΠΙΑΣ (~ 217.336). Θέατρο: Θίασος Στάθη Ψάλτη: Ο πιο αστείος εραστής.

ΠΑΛΛΑΣ (~ 278.515 Dolby Stereo). Το παιχνίδι - The Game. 6.00-8.30-11.00 μ.μ.

ΡΑΔΙΟ ΣΙΤΥ (~ 824.970 Digital Sound). Το παιχνίδι - The Game. 6.00-8.30-11.00
/ Ο Ηρακλής πέρα από τον μύθο στα ελληνικά Σάβ-Κυρ. στις 4.30 μ.μ.

ΤΙΤΑΝΙΑ 1 (~ 520.040 Οδός Λαγκαδά). Ο γκαφατζής της ζούγκλας. 4.00-6.00 μ.μ. /
Τυφλή στροφή. 8.00-10.30 μ.μ. 
ΤΙΤΑΝΙΑ 2 (~ 520.040 Οδός Λαγκαδά). Ο Ηρακλής πέρα από τον μύθο στα ελληνικά
3.00-5.00-6.45 μ.μ. Κυρ.: 11.00-1.00-3.00-5.00-6.45 μ.μ. / Το παιχνίδι - The
game. 8.30-11.00 μ.μ.

ΦΑΡΓΚΑΝΗ (~ 213.929 Dolby Stereo). Ο αδελφός μου κι εγώ. 7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: P10</CAT>
<ED>
Κωδικός άρθρου: A16055P101</ED>
<ID>
ID:129483

</ID><URL>http://ta-nea.dolnet.gr/neaweb/neafile.print_unique?e=A&f=16055&m=P10&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
<H3></H3>Ο Σον Πεν στο φιλμ του Όλιβερ Στόουν «Τυφλή στροφή»

«Ο ΕΠΙΣΚΕΠΤΗΣ ΤΟΥ ΧΕΙΜΩΝΑ»: Η πρώτη σκηνοθετική δουλειά του ηθοποιού
Άλαν Ρίκμαν για τη ζωή τεσσάρων ανθρώπων σ' ένα παγωμένο ψαροχώρι της Σκωτίας.
Με τους: Έμα Τόμσον, Φιλίντα Λόουν, Σίλα Ριντ. (Αρτ Στούντιο).

«ΑΝΤΡΕΣ ΜΕ ΤΑ ΟΛΑ ΤΟΥΣ»: Κωμωδία με «θέση» που μόνο το αγγλικό σινεμά
θα μπορούσε να την κάνει, όπου άνεργοι άντρες αποφασίζουν να κάνουν ένα γκρουπ
για στριπτίζ! Του Πίτερ Κατανέο. (Αθήναιον 2, Αθήναιον Cinepolis 4, Αβάνα,
Άττικα 2, Όπερα 1, Village Centre 10, Καλυψώ, Πτι Παλαί, Τρία Αστέρια 2).

«ΤΥΦΛΗ ΣΤΡΟΦΗ»: Ο Σον Πεν μπλέκει με ένα αντρόγυνο ­ Τζένιφερ Λοπέζ,
Νικ Νόλτε ­ που θέλει να βγάλει απ' τη μέση ο ένας τον άλλο. Φιλμ νουάρ του
Όλιβερ Στόουν. (Agora, Αίγλη, Άστρον, Village Centre 4, Έμπασσυ, Κηφισιά 3,
Μετάλλιον, Μετροπόλιταν, Όσκαρ, Χαϊλάιφ Στούντιο).

«Ο ΚΥΡΙΟΣ ΜΕ ΤΑ ΓΚΡΙ»: Ο έρωτας μπαίνει στη ζωή ενός 60άρη και
αναστατώνει την οικογενειακή του γαλήνη. Του Περικλή Χούρσογλου, με τους:
Γιώργο Μιχαλακόπουλο, Ειρήνη Ιγγλέση, Ράνια Οικονομίδου. [Αλεξάνδρα (Πατ.),
Άτταλος, Διάνα, Τιτάνια, Χαϊλάιφ].

«Η ΓΕΥΣΗ ΤΟΥ ΚΕΡΑΣΙΟΥ»: Ένας άντρας θέλει να αυτοκτονήσει και αναζητεί
αυτόν που θα τον βοηθήσει σ' αυτή την απόφασή του. Χρυσός Φοίνικας στο
Φεστιβάλ Καννών το '97. Του Αμπάς Κιαροστάμι. (Αλφαβίλ, Αφαία, Ορφεύς).

«ΤΙΤΑΝΙΚΟΣ»: Το θρυλικό ναυάγιο στις αρχές του αιώνα έγινε η πιο ακριβή
παραγωγή στην ιστορία του σινεμά από τον Τζέιμς Κάμερον. Με τους: Λεονάρντο
Ντι Κάπριο, Κέιτ Γουίνσλετ, Μπιλ Πάξτον, Κάθι Μπέιτς. [Αθήναιον 1, Αθήναιον
Cinepolis 1, 2, 3, ΑΜΠΕΣΕ, Απόλλων, Αστέρια, Άττικα 1, Μαρούσι 1, Ράδιο Σίτυ,
Τροπικάλ, Αττικόν Cinerama, Village Centre 1, 8, Ίλιον, Κορονέτ, Τρία Αστέρια
1, Φοίβος, Άνταμς, Παλλάς (Ελευσ.), Απόλλων (Πειρ.)].

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: P10</CAT>
<ED>
Κωδικός άρθρου: A16055P102</ED>
<ID>
ID:129522

</ID><URL>http://ta-nea.dolnet.gr/neaweb/neafile.print_unique?e=A&f=16055&m=P10&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2><H2></H2>
ΟΡΙΖΟΝΤΙΑ

1. Ένα «κορίτσι» μουσικού έργου τού Μ. Χατζιδάκι. 2. Δημιουργεί
ελπίδες. 3. Βαλκανικά νομίσματα. ­ Χρησιμοποιείται και ερωτηματικά.
4. Τα αρχικά σημαντικού οργανισμού μας. ­ Σημαίνει και την ιδέα.
5. Μέρος του εικοσιτετραώρου. 6. Αραβικό άρθρο. ­ Πρωτεύουσα
ελληνικού νομού (γεν.). 7. Ένας πασίγνωστος ήταν ο Γκαίμπελς. - Σύμβολο
των αλχημιστών. 8. Δέχονται συχνά καταθέσεις στεφανιών. ­ Όμορφο και
αρωματικό. 9. Αντιστροφη γραφή του 9 β' κάθετα. ­ Χαρακτηρίζεται έτσι συγκρινόμενος.

ΚΑΘΕΤΑ

1. Διαστρέφει την πραγματικότητα. 2. Πρόθεση με απόστροφο. ­
Χρησιμοποιείται σε ορισμένα εργόχειρα. 3. Αντίθετές τους οι διαυγείς
(θηλ.). ­ «Περί τα... ιστορίαι», τίτλος έργου του Αριστοτέλη, που αποτελείται
από δέκα βιβλία. 4. Προσωπική αντωνυμία (αντίστρ.). ­ Οι κορυφές των
βουνών μας μάς τον θυμίζουν. 5. Οριστικοποιήθηκε το 1053, επί
πατριαρχίας Μιχαήλ Κηρουλαρίου. 6. Πρόθεση. ­ Τουρκικής προέλευσης λέξη
για το κομπόδεμα. 7. Τίτλος γνωστού ποιήματος του Δροσίνη. 8.
Μορφή επιθεώρησης. ­ Μισή... δόση. 9. Ομοήχα φωνήεντα. ­ Βουνό μας που
λέγεται και Φεγγάρι.

ΛΥΣΗ (2/2/98)

ΟΡΙΖΟΝΤΙΑ: 1. ΡΟΥΘΟΥΝΙΑ 2. ΟΜΠ - ΠΛΑΚΙ 3. ΣΠΑΤΑ - ΤΕΑ
4. ΜΟΛΟΣΣΟΣ 5. ΠΕΛΛΑ 6. Η ΟΣΤΙΑ 7. ΦΑΛ - ΝΟ
8. ΓΟΡΓΟΝΕΣ 9. ΧΑΙΡΕΚΑΚΟ. ΚΑΘΕΤΑ: 1. ΡΟΣΜΠΙΦ 2.
ΟΜΠΟΕ - ΑΓΑ 3. ΥΠΑΛΛΗΛΟΙ 4. ΤΟΛΟ - ΡΡ 5. Ο ΠΑΣΑΣ - ΓΕ
6. ΥΛ - ΚΟΝΤ 7. ΝΑΤΟ - ΑΝΟΙ 8. ΙΚΕΣΙΑ - ΕΚ 9. ΑΙΑ
- ΙΣΟ

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: P10</CAT>
<ED>
Κωδικός άρθρου: A16055P103</ED>
<ID>
ID:129549

</ID><URL>http://ta-nea.dolnet.gr/neaweb/neafile.print_unique?e=A&f=16055&m=P10&aa=3</URL></REF>


Article

<CATEGORY>vin09</CATEGORY>

 <H2>Δεν υπάρχει στατικό πρόβλημα στο Δημοτικό Θέατρο Πειραιά
</H2>
<H3></H3>«Το Δημοτικό Θέατρο Πειραιά δεν αντιμετωπίζει κανένα στατικό πρόβλημα,
είναι ασφαλές και μπορεί να λειτουργεί κανονικά», υπογραμμίζει σε επιστολή του
ο δήμαρχος Πειραιά κ. Στέλιος Λογοθέτης. «Το μοναδικό πρόβλημα ­ συνεχίζει ­
εντοπίζεται στο φουαγιέ του Δημοτικού Θεάτρου με τις γύψινες ροζέτες. Για το
λόγο αυτό άλλωστε διακόψαμε και τη λειτουργία του. Αυτό βέβαια δεν σημαίνει σε
καμία περίπτωση ότι υπάρχει στατική ανεπάρκεια του Δημοτικού Θεάτρου.

Σε ό,τι αφορά το θέμα της αποκατάστασης στο χώρο της οροφής του φουαγιέ, η
καθυστέρηση των εργασιών δεν οφείλεται σε δική μας αμέλεια, αλλά στο υπουργείο
Πολιτισμού, διότι παρά το γεγονός ότι έχει ολοκληρωθεί η μελέτη από τον
μελετητή κ. Μιχάλη Δωρή, δεν υπήρξε καμία χρηματοδότησή της, την τελευταία
διετία, με αποτέλεσμα να μην μπορούν να ξεκινήσουν οι απαραίτητες εργασίες».

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: P11</CAT>
<ED>
Κωδικός άρθρου: A16055P111</ED>
<ID>
ID:129469

</ID><URL>http://ta-nea.dolnet.gr/neaweb/neafile.print_unique?e=A&f=16055&m=P11&aa=1</URL></REF>


Article

<CATEGORY>vin09</CATEGORY>

 <H2>Δωρεά 2.229 αρχαίων στο Μουσείο Ηρακλείου
</H2><H2></H2>
<AUTHOR>ΚΩΣΤΑΣ ΜΠΟΓΔΑΝΙΔΗΣ</AUTHOR>

ΗΡΑΚΛΕΙΟ

Ο δωρητής Νίκος Μεταξάς μπροστά σε συλλογή σφραγιδολίθων

Στο Μουσείο Ηρακλείου μεταφέρονται από χθες τα σπάνια αντικείμενα της
αρχαιολογικής συλλογής Μεταξά, που δωρήθηκε στο Δημόσιο και θα εκτεθεί στον
Δήμο Γαζίου, σύμφωνα με την επιθυμία του συλλέκτη. Πρόκειται για μια από τις
καλύτερες ιδιωτικές συλλογές στην Ελλάδα και μια από τις καλύτερες συλλογές
σφραγιδολίθων στον κόσμο.

Σαράντα χρόνια χρειάστηκαν για να γίνει αυτή η ανεκτίμητη συλλογή των 2.229
αρχαιοτήτων από τον κ. Νίκο Μεταξά που από χθες την αποχωρίζεται.

«Θρήνος». Ήταν η λέξη που χρησιμοποίησε χθες η σύζυγός του, η κ. Λούλα Μεταξά
για να εκφράσει τα αισθήματά της, καθώς μέρα με τη μέρα αδειάζουν οι προθήκες
του σπιτιού τους.

Όπως τόνισε χθες η αρχαιολόγος Εύα Γραμματικάκη, για την καταγραφή και
μεταφορά της συλλογής στο Μουσείο θα χρειαστεί περίπου ένα δεκαήμερο. Στη
συνέχεια, θα ξεκινήσει η διαδικασία αξιολόγησης των ευρημάτων και η συνεργασία
με τον Δήμο Γαζίου για τη δημιουργία και εξασφάλιση όλων των προϋποθέσεων που
απαιτούνται, έτσι ώστε η συλλογή ή μεγάλος μέρος της να εκτεθεί σε ειδική
αίθουσα στο Δημαρχείο Γαζίου, σύμφωνα με την επιθυμία των δωρητών.

Δεν αποκλείεται το ενδεχόμενο αρκετά από τα ευρήματα της συλλογής που είναι
σπάνια να παραμείνουν και να εκτεθούν στο Μουσείο Ηρακλείου. Η διαδικασία που
πρόκειται να ακολουθηθεί είναι:

* Η παραχώρηση από τον Δήμο Γαζίου προς το υπουργείο Πολιτισμού της ειδικής
αίθουσας για τη στέγαση του Αρχαιολογικού Μουσείου.

* Η διαμόρφωση της αίθουσας, σύμφωνα με ειδική μελέτη από αρχαιολόγους, σε
χώρο κατάλληλο για την έκθεση αρχαιολογικών ευρημάτων.

* Η εξασφάλιση όλων των μέτρων ασφαλείας που απαιτούνται για τη δημιουργία
περιφερειακού αρχαιολογικού μουσείου.

* Η εξεύρεση προσωπικού που θα καλύψει τις ανάγκες λειτουργίας του Μουσείου.

Ως τότε, η αρχαιολογική συλλογή Νίκου και Λούλας Μεταξά θα παραμείνει στο
Μουσείο Ηρακλείου.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: P11</CAT>
<ED>
Κωδικός άρθρου: A16055P112</ED>
<ID>
ID:129508

</ID><URL>http://ta-nea.dolnet.gr/neaweb/neafile.print_unique?e=A&f=16055&m=P11&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2><H2></H2>
ΑΘΗΝΑ (Δεριγνύ 10 ­ Πατησίων, ~ 82.38.698, 82.37.330). «Ταξίδι μιας μεγάλης
μέρας μέσα στη νύχτα» του Γ. Ο' Νιλ Λάσκαρη, Θεοδωρακόπουλος.

ΑΘΗΝΩΝ (Βουκουρεστίου 10 ­ Πανεπιστημίου, ~ 32.35.524). «Μικρές αλεπούδες» της
Λ. Χέλμαν Μαραγκού, Χρυσικάκος.

ΑΚΑΔΗΜΟΣ (Ιπποκράτους 17 ­ Ακαδημίας, ~ 36.25.119, 36.03.835). «Μπράβο
γιατρέ...» του Ρ. Κούνεϊ Ρώμας, Βλ. Κυριακίδης.

ΑΚΡΟΠΟΛ (Ιπποκράτους 9-11, ~ 36.43.700, 36.08.666). «Ήρθες σαν όνειρο» των Λ.
Μιχαηλίδη - Γ. Τζιώτη Βοσκόπουλος, Γκερέκου.

ΑΛΙΚΗ (Αμερικής 4, ~ 32.44.146). «Το κλουβί με τις τρελές» του Ζ. Πουαρέ
Μουστάκας, Φωκάς.

ΑΛΚΜΗΝΗ (Αλκμήνης 8, Γκάζι, όπισθεν Πειραιώς 127, ~ 34.28.583). «Υλικό
πολέμου» του Πλ. Καϊτατζή Δαβής, Δεμερτζή.

ΑΛΚΥΟΝΙΣ (Ιουλιανού 42-46 ­ Αριστοτέλους, ~ 88.15.402). «Ντα» του Χ. Λέοναρντ
Μεσσάλας, Γλυκοφρύδη.

ΑΛΑΜΠΡΑ (Στουρνάρη 53, Πολυτεχνείο, ~52.27.497, 52.44.400). «Ποπ κορν» του Μπ.
Έλτον Τζώρτζογλου, Λογοθέτης.

ΑΛΦΑ (Στουρνάρη ­ Πατησίων, ~ 52.38.742). «Ορφέας και Ευρυδίκη» του Ζ. Ανούιγ
Γ. Βούρος, Σταθακοπούλου.

ΑΜΙΡΑΛ (Αμερικής 10, ~ 36.39.385). «Ο παππούς έχει πίεση» της Δ. Παπαδοπούλου
Δ. Παπαδοπούλου, Μητρούσης.

ΑΜΟΡΕ - ΕΞΩΣΤΗΣ (Πριγκηποννήσων 10, ~ 64.68.009). «Shopping and fucking» του
Μ. Ρέιβενχιλ Σκιαδαρέσης, Θ. Πάνου.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκηποννήσων 10, ~ 64.68.009). Αργεί.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Απόψε αυτοσχεδιάζουμε» του Λ.
Πιραντέλο Ευαγγελάτος (σκηνοθ.), Τασοπούλου.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739). «Σε φιλώ στη μούρη» του Γ. Διαλεγμένου
Αναλυτή, Ρηγόπουλος.

ΑΝΟΙΞΗΣ (Γερμανικού 20, Μεταξουργείο, ~ 52.38.870). Αργεί.

ΑΝΟΙΧΤΟ (Κάλβου 70 - Γκύζη, ~ 64.45.749). «Προς Ελευσίνα» του Π. Μάτεσι Γ.
Μιχαηλίδης (σκηνοθ.), Χατζησάββας.

ΑΝΤΙΘΕΑΤΡΟ (Μοσχονησίων 36, πλατεία Αμερικής, ~ 85.61.168). «Οι δήμιοι στα
Σόδομα» (ντε Σαντ) των Μ. Ξενουδάκη - Κ. Πολυχρονοπούλου Ξενουδάκη, Πρωτονοταρίου.

ΑΠΛΟ ­ ΚΕΝΤΡΙΚΗ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Φεγγάρι για καταραμένους» του Γ. Ο' Νιλ Αντύπας
(σκηνοθ.), Λεμπεσόπουλος.

ΑΠΛΟ ­ ΝΕΑ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Μανέ, Χατζηπαναγιώτης.

ΑΠΟ ΜΗΧΑΝΗΣ (Ακαδήμου 13, Μεταξουργείο, ~ 52.35.716). «Φυλλωσιές» του Λ. Νορέν
Βαλαβανίδης, Κράλλη.

ΑΤΕΝΕΟΥΜ (Αμερικής 8, ~ 36.33.701). «Έρωτας για έξι πρόσωπα» των Ζ. Κοκτό,
Αντ. Τσέχωφ, Σ. και Χ. Κιντέρο Βασιλάκου, Σπανόπουλος.

ΑΤΤΙΣ (Λεωνίδου 7, Μεταξουργείο, ~ 52.26.260). Αργεί.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Σουίτα γενεθλίων» του Ρ. Χόντον Παπαναστασίου, Γεωργίτσης.

ΑΥΛΩΝΙΤΗ (Βουκουρεστίου 1, ~ 33.13.321-3). «Ποιος ανακάλυψε την Αμερική;» της
Χρ. Σπηλιώτη Σπηλιώτη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522). «Μπαμπάδες με ρούμι» των Θ. Παπαθανασίου -
Μ. Ρέππα Φασουλής, Ε. Γερασιμίδου.

ΒΕΜΠΟ (Καρόλου 18, ~ 52.21.767, 52.48.289). «Γκριζ» των Τζ. Τζέικομπς - Γ.
Κέισι Φραγκούλης, Βασιλοπούλου.

ΒΙΚΤΩΡΙΑ (Μαγνησίας 5 - 3ης Σεπτεμβρίου 119, ~ 82.33.125). «Καλή τύχη» του Γ.
Θεοδοσιάδη Σπαντίδας, Βλαντή.

ΒΡΕΤΑΝΙΑ (Πανεπιστημίου 7, ~ 32.21.579). Κεντρική Σκηνή. «Τρομεροί
γονείς» του Ζ. Κοκτό Παναγιωτοπούλου, Παπακωνσταντίνου. Δεύτερη
Σκηνή. «Η αίθουσα των διδασκόντων» της Λ. Βούτερς Βλησίδης, Δελαπόρτα.

ΓΚΛΟΡΙΑ (Ιπποκράτους 7, ~ 36.09.400). «Αινιγματικές παραλλαγές» του Ερ.-Εμ.
Σμιτ Καρράς, Γ. Κυρίτσης.

ΔΑΝΔΟΥΛΑΚΗ (Αγίου Μελετίου 61Α - Πατησίων, ~ 86.40.414, 86.40.452). «Μάστερ
κλας» του Τ. Μακ Νάλι Δανδουλάκη, Σοντάκη.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ ΜΕΛΙΝΑ ΜΕΡΚΟΥΡΗ (Αγίου Δημητρίου 55). Αργεί.

ΔΗΜΟΤΙΚΟ ΚΕΡΑΤΣΙΝΙΟΥ (Μικράς Ασίας 24 - Παπαναστασίου, πίσω από το Δημαρχείο,
~ 46.15.767, 46.35.009). Αργεί.

ΔΗΜΟΤΙΚΟ ΠΕΙΡΑΙΑ (Αγίου Κωνσταντίνου 4, ~ 41.94.550). Αργεί.

ΔΙΑΝΑ (Ιπποκράτους 7, ~ 36.26.956). «Το βαλς των ταυρομάχων» του Ζ. Ανούιγ
Τσακίρογλου, Διαβάτη

ΔΙΑΥΛΟΣ (Δράκου 9, ~ 92.39.588). «Η κυρα-Κώσταινα» ­ «Συζυγική σκηνή» του Μ.
Μητσάκη Κολόζου, Αντωνιάδης.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42. 772). «Μαχαίρι
στο κόκαλο» του Κ. Μουρσελά Νιχωρίτη, Κατσάμπας.

ΔΙΟΝΥΣΙΑ (Αμερικής 10, ~ 36.12.500). «Προσοχή, δαγκώνει!», του Αλ. Γκέρνι
Ράντου, Μεντή.

ΕΘΝΙΚΗ ΛΥΡΙΚΗ ΣΚΗΝΗ («Ολύμπια», Ακαδημίας 59, ~ 36.12.461). Μουσικά Παραμύθια
του Δάσους (Τρ., Πέμ.) «Μαγικός Αυλός» του Β.Α. Μότσαρτ (Τετ., Παρ. Κυρ.)
«Αντριάνα Λεκουρβέρ» του Φρ. Τσιλέα (Σάβ.) «Ιστορίες του Ραχάτ Λουκούμ» (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322). Αργεί.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπέζος, Κρούσκα.

ΕΘΝΙΚΟ - ΝΕΑ ΣΚΗΝΗ ­ ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~
52.23.242, 52.33.322). «Ο Χάσης» του Δ. Γουζέλη - «Η γυναίκα της Ζάκυθος»
(Σολωμός) του Στ. Τσακίρη Στ. Κυριακίδης, Χατούπη.

28 (Μοσχονησίων 28, πλατεία Αμερικής, ~ 86.43.263, 86.56.853). «Τελευταία
απόδραση» του Μπ. Όουεν Μοντανάρη, Ε. Οικονόμου.

104 ΚΕΝΤΡΟ ΛΟΓΟΥ ΚΑΙ ΤΕΧΝΗΣ (Θεμιστοκλέους 104, ~ 38.02.056, 38.02.059).
Κεντρική Σκηνή: «Μουσική, δύο άνθρωποι αγαπήθηκαν και...» της Μ. Ντιράς
Ρικάκη (σκην.), Φέστα. Δεύτερη Σκηνή: «Νύχτες κωμωδίας» (stand
up comedy) Σεραφείμ, Ζαραλίκος (εναλλασσόμενο ρεπερτόριο).

ΕΛΠΙΔΑΣ (Αριστοτέλους 53 - Σμύρνης, μεταξύ Ιουλιανού και Ηπείρου, ~
82.29.030). «Ο αρχισιδηρουργός» (Ονέ) της Έλ. Τσαλδάρη Ντούζος, Τσαλδάρη.

ΕΛΥΖΕ (Νυμφαίου 12, 1η στάση Ιλίσια, ~ 77.82.354). Αργεί.

ΕΜΠΡΟΣ - ΕΠΑΝΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Ν. Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Αγγέλα» του Γ. Σεβαστίκογλου Μπαντής (σκηνοθ.), Ταχτσόγλου.

ΕΝΑΣΤΡΟΝ (Δεληγιάννη 19 - Μπουμπουλίνας, πίσω από το Μουσείο, ~ 82.53.489).
«Νηρέας ο Βάρας» του Δ. Παπαχρήστου Γ. Αρμένης, Τζιραλίδου.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, ~ 34.65.634). «Ο μασκοφόρος» του
Χ. Κράουσερ Καβουκίδη, Κρομμύδας.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Γυάλινος ουρανός» του
Ντ. Χέαρ Βουτέρης, Δεκαβάλλα.

ΕΠΑΣΚΤ (Πανός 19Α - Θόλου, Πλάκα, ~ 32.15.654 ) Αργεί.

ΕΡΓΟΣΤΑΣΙΟ (Βουλιαγμένης 268 ~ 75.10.544). «Μπρου μπρα» του Στ. Μανωλακάκη
Δημ. Παπαδόπουλος, Γ. Οικονόμου.

ΕΡΕΥΝΑΣ (Ιλισίων 21, Ζωγράφου ~ 77.80.826). «Αγάπη και κατανόηση» του Τζ.
Πένχολ Ποταμίτης, Καστανάς.

ΗΒΗ (Σαρρή 27, Ψυρή ~ 32.12.263, 32.15.127). «Η Κυριακή των παπουτσιών» του Λ.
Λαζόπουλου Λαζόπουλος, Παλαντζίδης.

ΗΛΙΟΥ - ΚΑΤΩ ΧΩΡΟΣ (Φρυνίχου 10, Πλάκα ~ 32.31.591, 32.47.509). «Έξω, μπροστά
στην πόρτα» του Β. Μπόρχερτ Παπασπύρος, Δ. Βασιλειάδου.

ΗΜΕΡΑΣ - ΚΟΚΚΙΝΗ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~
69.29.090, 64.95.777). «Προ των Θερμοπυλών» του Π. Τακόπουλου Γιώρ.
Κυριακίδης, Γιαννικάκης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Μολιεριάδα» (Μολιέρος) των Ζ. Ζεραρντί - Α. Μοντζολή
Στυλιανοπούλου, Γιώρ. Κυριακίδης.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890). «Αρσενικό - θηλυκό»
του Α. Θωμόπουλου Α. Αντωνίου, Ν. Ασίκη.

ΘΕΑΤΡΟΚΙΝΗΣΗ (Ακαδήμου 13, κάθετος οδού Πειραιώς, έναντι πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΘΗΣΕΙΟΝ (Τουρναβίτου 7, ~ 32.55.444). Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). «Στο Μαντράς τη νύχτα
εκείνη» του Ε. Μανέ Βοζικιάδου, Στάγκος.

ΙΛΙΣΙΑ (Παπαδιαμαντοπούλου 4, ~ 72.16.317). «Το μουσικό κουτί» Τσανακλίδου,
Ζούδιαρης. 
ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, ~ 72.50.657). «Τρία χρόνια
Σαββατοκύριακο» του Β. Νανάκη Ντ. Σιμοπούλου, Σταματιάδης.

ΚΑΙΡΩΝ (Τσέλιου 10 - Σολιώτη, Αμπελόκηποι, πίσω από τον Άρειο Πάγο, ~
64.54.407). Αργεί.

ΚΑΙΣΑΡΙΑΝΗΣ (Κοιμήσεως Θεοτόκου 30, Καισαριανή, ~ 72.23.023). «Οι φυλακισμένοι
της κεντρικής λεωφόρου» του Ν. Σάιμον Κωνσταντινίδης, Παπανέστορος.

ΚΑΛΟΥΤΑ (Πατησίων 240, ~ 86.11.311, 86.75.588). «Οι αισιόδοξοι» του Γ.
Λαζαρίδη Γ. Βασιλείου, Βιδάλη.

ΚΑΡΕΖΗ (Ακαδημίας 3, ~ 36.36.144, 36.25.520). «Περιμένοντας τον Γκοντό» του Σ.
Μπέκετ Κώστας Καζάκος, Φιλιππίδης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Γράμμα στον Ορέστη» του Ι. Καμπανέλλη Δαφνής, Γκαβάκου.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Του Κουτρούλη ο γάμος» του Α.
Ρίζου - Ραγκαβή Μπέλλος, Στάικου.

ΚΝΩΣΣΟΣ (Κνωσσού 11, Πατησίων, στάση Καλλιφρονά, ~ 86.77.070, 86.24.463). «Οι
κούκλες» του Π. Γεωργιόπουλου Λ. Τσάγκας, Βαμβακίδης.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 ­ Πολυτεχνείου, ~ 88.12.846). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Το στοίχημα» του Κλ. Όντετς
Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 52.22.261). «Επιστροφία» του Ν. Καλογερόπουλου
Λεονάρδου, Ν. Καλογερόπουλος.

ΜΑΣΚΕΣ (Λήθης 6 - Αγίου Μελετίου 107, ~ 86.12.509). «Ο φλύαρος» του Σ. Καρύδη
Χριστοφιλάκης (σκηνοθ.), Πελαΐδης.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασ. Σοφίας - Κόκκαλη, ~ 72.82.333). Αίθουσα Φίλων
της Μουσικής. Μεγάλες Συμφωνικές Ορχήστρες ­ Μεγάροι Μαέστροι. Συμφωνική
Ορχήστρα του Λονδίνου ­ Κόλιν Ντέιβις: β' συναυλία (Δευτ.) Κύκλος Γαλλική
Μουσική από τον 19ο στον 20ό αιώνα. Φεστιβάλ Μουσικής Δωματίου. Αφιέρωμα στον
Ραβέλ. Συναυλία (Τετ.) Κύκλος Γαλλική Μουσική από τον 19ο στον 20ό αιώνα.
Βραδιά γαλλικής όπερας. Κρατική Ορχήστρα Αθηνών ­ Ελιζαμπέτ Βιντάλ (σοπράνο) ­
Αντρέ Κονιέ (βαρύτονος): συναυλία (Παρ.) Κύκλος Γαλλική Μουσική από τον 19ο
στον 20ό αιώνα. Φεστιβάλ Μουσικής Δωματίου. Σονάτες για βιολί και πιάνο και
για κλαρινέτο και πιάνο. Συναυλία (Σάβ.) Κυριακή Πρωί στο Μέγαρο. Συμφωνική
Ορχήστρα Βόλου: συναυλία (Κυρ.). Φουαγιέ Ισογείου. Τετάρτη απόγευμα στο
Μέγαρο. Συγκρότημα Κρουστών «Διοτίμα»: συναυλία (Τετ.). Αίθουσα Δημήτρη
Μητρόπουλου. Κύκλος Γαλλική Μουσική από τον 19ο στον 20ό αιώνα. Μισέλ
Σαραπάν: ρεσιτάλ πιάνου (Πέμ.) Κύκλος Γαλλική Μουσική από τον 19ο στον 20ό
αιώνα. Φεστιβάλ Μουσικής Δωματίου. Μεγάλα Κουαρτέτα για Έγχορδα. Συναυλία (Παρ.).

ΜΕΛΙΝΑ (Βουκουρεστίου 3, ~ 32.13.685-6). Αργεί.

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). Αργεί.

ΜΙΝΩΑ (Πατησίων 91, ~ 82.32.578, 82.10.048). «Αθήνα 2000 με τα... τέσσερα» των
Α. Πυριόχου - Π. Χατζηκουτσέλη - Ντ. Σπυρόπουλου - Μ. Άνθη Πανοπούλου, Τριφύλλη.

ΜΟΥΣΟΥΡΗ (πλατεία Καρύκη 6, ~ 33.10.936). Κεντρική Σκηνή. «Κάτω από τη
σκάλα» του Τσ. Ντάιερ Μιχαλακόπουλος, Μοσχίδης. Δεύτερη Σκηνή.
«Να ζει κανείς ή να συζεί;» του Λ. Κάσλερ Βενιζελέα, Δ. Βογιατζής.

ΜΟΥΣΟΥΡΗ 3 (πλατεία Καρύκη 6, ~ 33.10.936). «Μάκβεθ με παντόφλες» του Τζ. Κρ.
Γουντ Παπαμιχάλης, Στοΐδου.

ΜΠΡΟΝΤΓΟΥΑΙΗ (Αγίου Μελετίου 61Α - Πατησίων, στοά Λάλη, ~ 86.20.231). «Μπλαντ
μπράδερς - Δεσμοί αίματος» του Γ. Ράσελ Κ. Σπυρόπουλος, Μπονάτσος.

ΝΕΟΥ ΚΟΣΜΟΥ (Αντισθένους 7 - Θαρύπου, Φιξ, ~ 92.12.900). Αργεί.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι ~ 57.73.666, 57.55.685). «Ένα
καπέλο γεμάτο βροχή» του Μ. Γκάτσο Μιχόπουλος (σκηνοθ.), Α. Παπαδόπουλος.

ΟΔΟΥ ΑΝΤΙΟΧΕΙΑΣ (Αντιοχείας 1 ­ Πιπίνου, ~ 88.32.050). Αργεί.

ΟΔΟΥ ΕΡΜΟΥ (Ερμού 106, Μοναστηράκι, τηλ.: 32.14.950, 86.40.555). «Το δωμάτιο
με τους μανδαρίνους» του Ρ. Τομά Μ. Ραζή, Χρυσούλης.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Γερτρούδη» του Γ.
Σέντεμπεργκ Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Δεσμά αίματος» του
Αθ. Φούγκαρτ Αλ. Μυλωνάς, Οικονόμου.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). Αργεί.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264).
«Εγχείρημα»: «Τρίπτυχο» του Θ. Βλάχου ­ «Το αόρατο που σε κοιτά» (Μ.
Ευσταθιάδη) του Α. Διαμαντή σε Θ. Βλάχος, Α. Διαμαντής.

ΠΕΙΡΑΙΩΣ 131 (Πειραιώς 131, ~ 34.50.922). «Βγαλ' τον υπουργό απ' την πρίζα»
του Έρ. Άϊντλ Αδαμάκη, Χαϊκάλης.

ΠΕΙΡΑΜΑΤΙΚΟ ΤΗΣ ΠΟΛΗΣ (Σταδίου 4, ~ 32.22.035). «Προδομένη γυναίκα» της Σ. ντέ
Μποβουάρ Ζαβιτσιάνου, Ριάλδη.

ΠΕΡΟΚΕ (Οδυσσέως 2, πλατεία Καραϊσκάκη, Μεταξουργείο, ~ 52.32.132, 52.40.040).
«Ό,τι πείτε υπουργέ μου» του Ρ. Κούνεϊ Βουτσάς, Τσιβιλίκας.

ΠΟΛΙΤΕΙΑ (Σαρρή 40, Θησείο, ~ 33.10.663-4). Αργεί.

ΠΟΛΙΤΙΣΤΙΚΟ ΚΕΝΤΡΟ «ΣΠΥΡΟΣ ΑΠΟΣΤΟΛΟΥ» (Ηρώων Πολυτεχνείου 39, Άγιοι Ανάργυροι,
~ 26.90.511). «Τρικυμία - Όνειρο καλοκαιρινής νύχτας» του Ουίλ. Σαίξπηρ
Θεατρική Ομάδα Εφήβων Πολιτιστικού Κ΄εντρου Δήμου Αγίων Αναργύρων.

ΠΟΛΥΤΕΧΝΟ (Διγενή Ακρίτα 15 ­ Μαυρομιχάλη 157, ~ 64.34.700). Εναλλάξ:
«Λα νόνα» του Ρ. Κόσα Πιατάς, Τζούμας ­ «Βίος και συνουσία» των Ντ. Φο
­ Φ. Ράμε, Κ. Μουρσελά Πιατάς, Κανελλοπούλου.

ΠΟΡΤΑ (Μεσογείων 59, ~ 77.11.333). «Άμλετ» του Ουίλ. Σαίξπηρ Κιμούλης, Μπεμπεδέλη.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.17.030). «Το λιοντάρι το
χειμώνα» του Τζ. Γκόλντμαν Βαλάκου, Χρ. Πολίτης.

ΡΟΕΣ - ΚΑΤΩ (Ιάκχου 14, Γκάζι, ~ 34.79.426). Αργεί.

ΡΟΕΣ - ΠΑΝΩ (Ιάκχου 14, Γκάζι, ~ 34.79.426). «Ενοικιάζεται... εκτός απροόπτου»
του Δ. Αδάμη Αδάμης, Γεωργουσοπούλου.

ΣΗΜΕΙΟ (Χ. Τρικούπη 10, πίσω από την Πάντειο, Καλλιθέα, ~ 92.29.579). «Η
επιστροφή των Τσε» του Γ. Χρυσούλη Ν. Διαμαντής (σκηνοθ.), Ι. Μακρή.

ΣΤΑΘΜΟΣ (Β. Ουγκώ 55, παραπλ.του «Περοκέ», πλατεία Καραϊσκάκη, ~52.22.656).
«Ενυδρείο» του Κ. Μουρσελά Τ. Χαλκιάς, Διδασκάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). «Το πρόβλημα του Κώστα»
του Β. Ραΐση Παπαγεωργίου (σκηνοθ.), Χαντζίδου.

ΣΥΓΧΡΟΝΟ ΑΘΗΝΑΣ (Ευμολπιδών 41, Γκάζι, ~ 34.67.095). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Αργεί.

ΤΕΧΝΗΣ ΚΑΡΟΛΟΣ ΚΟΥΝ (Φρυνίχου 14 - Διονυσίου Αρεοπαγίτου, ~ 32.36.732,
32.22.464). «Οι σοφολογιότατες» του Μολιέρου Λαζάνης (σκηνοθ.), Μαλακατέ.

ΤΕΧΝΗΣ-ΥΠΟΓΕΙΟ (Πεσμαζόγλου 5, ~32.28.706, 32.29.703). «Μια συνάντηση κάπου
άλλου» του Ι. Καμπανέλλη Κουγιουμτζής (σκηνοθ.), Προύσαλης.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Κρίμα που είναι πόρνη»
του Τζ. Φορντ Κακλέας (σκηνοθ.), Αστεριάδη.

ΤΕΧΝΟΧΩΡΟΣ ΥΠΟ ΣΚΙΑΝ (Μαυρομιχάλη 161 ­ Ξιφίου 14, ~ 64.20.522). Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Αγν. Οσιέτσκα Λύγαρη, Νάτσιος.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. ΜακΝτόναλντ Κουνελάκη, Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). «Το δάσος» του Ντ. Μάμετ Αρ.
Μουτούση, Ν. Ζορμπάς.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: P11</CAT>
<ED>
Κωδικός άρθρου: A16055P113</ED>
<ID>
ID:129551

</ID><URL>http://ta-nea.dolnet.gr/neaweb/neafile.print_unique?e=A&f=16055&m=P11&aa=3</URL></REF>


Article

<CATEGORY>vin09</CATEGORY>

 <H5>ΠΗΓΑΜΕ ΣΤΟ «ΚΡΙΜΑ ΠΟΥ ΕΙΝΑΙ ΠΟΡΝΗ»
</H5><H2></H2><H2>Αιμομιξία και αίμα! </H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

Τα δύο αδέλφια, ο Τζιοβάνι και η Αναμπέλλα, βουλιάζουν στο πάθος του έρωτά
τους. Μια τολμηρή παράσταση του Γιάννη Κακλέα, βουτηγμένη στο αίμα

Κάθε βράδυ και ως τις μικρές πρωινές ώρες, η περιοχή μεταξύ Αλεξάνδρας και
τέρμα Ιπποκράτους και Μαυρομιχάλη, αλλάζει όψη. Αποκτά μιαν ιδιαίτερη ζωή.
«Αρτίστικη», όπως τη λένε οι περίοικοι.

Γιατί, πάνω σε λίγα τετραγωνικά μέτρα λειτουργούν δύο κινηματογράφοι ­
κι ένας θερινός ­ (Ααβόρα, Αλφαβίλ, Νέα Παναθήναια) και πέντε θέατρα (το
καθιερωμένο «Λαμπέτη» και μικρότερα ­ αντεργκράουντ «Πολύτεχνο», «Τεχνοχώρος»,
«Τεχνοχώρος υπό σκιά», «Φούρνος»), ενώ με εντυπωσιακά γοργό ρυθμό ανοίγουν
στην ίδια περιοχή μπαράκια, μικρά εστιατόρια, κρεπερί, ουζάδικα, «καφέ».

Το κοινό που διακινείται στην περιοχή αυτή είναι στην πλειοψηφία του νεανικό.

Σ' αυτό το νεανικό στέκι μιας ουδέτερης, ήσυχης την ημέρα γειτονιάς, ο
«Τεχνοχώρος» του Γιάννη Κακλέα έχει ξεχωριστή θέση στις προτιμήσεις του
νεαρόκοσμου. Και κυρίως στις μεταμεσονύκτιες παραστάσεις του ­ κάθε
Παρασκευή και Σάββατο ­ δύσκολα βρίσκεις θέση.

Φέτος μάλιστα, η καινούργια του παράσταση «Κρίμα που είναι πόρνη»
καταχωρείται στα «καλτ» θεάματα.

Σκληρό, επιθετικό, κρυφά τρυφερό, ποιητικό μέσα στο ερεβώδες του θέμα,
γρήγορο, εύρυθμο, θορυβώδες, αμαρτωλό, μουσικό. Το έργο του Τζον Φορντ, αν και
ανήκει στην ελισαβετιανή περίοδο, ενδείκνυται για εικαστικές προτάσεις.

Και ο σκηνοθέτης «χτύπησε» στην καρδιά του θέματος. Ένας αιμομικτικός
έρωτας δύο αδελφών, του Τζοβάνι (Γιάννης Μαυριτσάκης) και της Αναμπέλα
(Ιφιγένεια Αστεριάδη) βουτηγμένος στο αίμα. «Αίμα» που ρέει άφθονο στο
φινάλε, με τα πέντε σκοτωμένα κορμιά στη σκηνή - σκάμμα του «Τεχνοχώρου».
«Αίμα» που πιτσιλάει τις πρώτες σειρές της αίθουσας, «αίμα» που
αφήνει κηλίδες στο πάτωμα.

Το «Κρίμα που είναι πόρνη» οσάκις παρουσιάστηκε στην Ελλάδα είχε καλλιτεχνική
επιτυχία και βρήκε απήχηση από το κοινό. Πρωτοανέβηκε στο ΚΘΒΕ από τον Γιάννη
Χουβαρδά με τη συνεργασία του Διονύση Φωτόπουλου στα σκηνικά και κοστούμια.
Μια παράσταση που όμως δεν είδε η Αθήνα. Αργότερα, ο Γιώργος Μιχαηλίδης το
παρουσίασε στο «Ανοιχτό Θέατρο» με σκηνικά και κοστούμια του Γιάννη Μετζικώφ.
Μια παράσταση που άφησε εποχή.

Τώρα, ο Γιάννης Κακλέας, με τη συνεργασία του Απόστολου Βέττα στα
σκηνικά και του Γιώργου Ελευθεριάδη στα κοστούμια, τολμάει κάτι πιο αυθαίρετο.

Κόβει και ράβει το κείμενο στη μετάφραση του Κλείτου Κύρου,
βάζει προσθήκες από το ποίημα «Ελάνθανε» της Κικής Δημουλά, έως μοντέρνες,
σύγχρονες εκφράσεις, και οργανώνει μια παράσταση 1 ώρας και 45' πολύ νευρική
και ιδιαίτερα εικαστική, πλημμυρισμένη από μουσικές που διάλεξε ο
Ιάκωβος Δρόσος. Δύο αδέλφια βουτάνε στην αμαρτία, καθώς δεν υποχωρούν στον
έρωτα που νιώθει ο ένας για τον άλλον. Και γύρω τους ένας κόσμος που αντιδρά
μέσα από αγριότητες, ίντριγκες, μυστικά, πάθη, φόνους.

Το σκηνικό, μ' ένα πάτωμα που φωτίζεται από κάτω, με σκάλες που οδηγούν
στο πουθενά, με μια γέφυρα - πατάρι, με αψίδες, κρύπτες και με φωτισμούς
(Παναγιώτης Μανούσης) απρόβλεπτους, είναι ένα σύνολο που δέχεται ένα άκρως
τολμηρό, αμαρτωλό θέμα που το κάνει μοντέρνο θέαμα, αναγεννησιακού ύφους.

Η παράσταση, χωρίς να προδίδει το έργο, εστιάζει στην αισθητική
αντίληψη του βιντεοκλίπ. Συναρπαστικές εικόνες, δυναμικοί ήχοι, χορογραφημένες
κινήσεις (Πέρσα Σταματοπούλου) αλλεπάλληλα φωτιστικά «κατ», και ταμπλό βιβάν ­
αναφορές σε μεγάλους ζωγράφους.

Εν τέλει ένα αισθητικό αποτέλεσμα ενδιαφέρον που ­ το κυριότερο ­ δεν
μένει ανεπίδοτο στο κοινό. Αλλά το κοινό του «Τεχνοχώρου» έχει κι αυτό τη δική
του ιδιαιτερότητα. Η συντριπτική πλειονότητα αποτελείται από εφήβους έως 25 το
πολύ ετών, που μπαίνουν στο θέατρο με την ίδια άνεση και οικειότητα την οποία
έχουν στο σπίτι τους.

Στο φουαγιέ υπάρχουν διάσπαρτες οθόνες τηλεόρασης, από τις οποίες
προβάλλεται ένα βιντεοκλίπ με σκηνές από τις παραστάσεις του «Τεχνοχώρου».
Προσφέρεται ποτό - κόκκινο (Cola - Campari - Blandy Mary)
και ατομικά τασάκια. Διότι το κάπνισμα επιτρέπεται εντός
της αίθουσας ­ μετά τις τρεις πρώτες σειρές.

Η αλήθεια είναι ότι ο τρόπος παρουσίασης της δουλειάς του «Τεχνοχώρου»
είναι ελκυστικός για τον νεαρό θεατή.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16055P121</ED>
<ID>
ID:129470

</ID><URL>http://ta-nea.dolnet.gr/neaweb/neafile.print_unique?e=A&f=16055&m=P12&aa=1</URL></REF>


Article

<CATEGORY>vin09</CATEGORY>

 <H2>Τα παιδία παίζει... με τον Τσάρλι Τσάπλιν
</H2><H2></H2>
Στα σχολεία «ντύνει» (ζωντανά) με μουσική τα «Φώτα της ράμπας» του Τσάρλι
Τσάπλιν η ομάδα Τηλέθροον του Νίκου Τουλιάτου

Παλιά (αν και οι παλιές συνήθειες δεν κόβονται) γίνονταν «κοπάνες» από τα
σχολεία για να πάνε τα παιδιά σινεμά.

Σήμερα οι «Τιτανικός», «Ο αδελφός μου κι εγώ» γεμίζουν τις αίθουσες κυρίως με
νεαρές ηλικίες. Γι' αυτό λοιπόν δεν πηγαίνει μόνο το σχολείο σινεμά, πηγαίνει
και το σινεμά στο σχολείο. Και συγκεκριμένα, σχολείο πηγαίνουν ­ ξεκίνησαν
κιόλας από χθες ­ τα «Φώτα της Ράμπας» του Τσάρλι Τσάπλιν, έτσι όπως η ταινία
προβάλλεται με μουσική.

Γι' αυτή φροντίζει η ομάδα Τηλέθροον του Νίκου Τουλιάτου που εκεί, στο
σχολείο, θα παίζει «ζωντανά» συνοδεύοντας τη δράση. Τα παιδιά ήδη έδειξαν το
ενδιαφέρον τους, γιατί εκτός των άλλων τους δίνεται η ευκαιρία να ανακατευτούν
με τους μουσικούς και να πάρουν τα όργανα στα χέρια τους να παίξουν και να
ανακαλύψουν τον τρόπο που ο ήχος δένεται με την εικόνα. Ο Τσάρλι Τσάπλιν
αποδείχτηκε ο καλύτερος... μαέστρος σ' αυτό το παιχνίδι, που προτείνει το
πρόγραμμα «Παιδί και Κινηματογράφος» από την Γενική Γραμματεία Νέας Γενιάς. Κι
αφού εξοικειώνονται με τις πρώτες σκηνές, παίρνουν σχεδόν τη δράση επάνω τους
και συμμετέχουν με τον τρόπο τους στη μουσική και στην ταινία.

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16055P122</ED>
<ID>
ID:129509

</ID><URL>http://ta-nea.dolnet.gr/neaweb/neafile.print_unique?e=A&f=16055&m=P12&aa=2</URL></REF>


Article

<CATEGORY>vin09</CATEGORY>

 <H5></H5><H2>Η δεύτερη σκέψη κάνει καλό
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Κατήφεια γύρω μου! Μπήκε ο Φλεβάρης με το... αριστερό! Γιατί; 
Επειδή όλες, μα όλες οι εξελθούσες ελληνικές ταινίες δεν... ξέσκισαν με
200.000 εισιτήρια!

* Εγώ το λέω... απληστία! Διότι ήρθαν τα πάνω-κάτω μέσα σε χρόνο ρεκόρ. Μόλις
πριν από μήνες, εκάστη ελληνική παραγωγή ζήτημα ήταν αν έκοβε χίλια, άντε δύο
χιλιάδες εισιτήρια και τώρα μάς πειράζει που η ταινιούλα μας δεν έπιασε εκατό
και διακόσιες χιλιάδες!

Μόνο απληστία; Για μια στιγμή, 210.000 θεατές είδαν το χαριτωμένο
«Βαλκανιζατέr» του Σωτήρη Γκορίτσα. Αρκετά λιγότεροι απ' όσους, προ
ετών, πήγαν στο καλύτερο «Ρεπό» του Βασίλη Βαφέα. Και «απείρως»
περισσότεροι απ' όσους προβλέπεται να δουν το σαφώς ανώτερο «Άντρες με τα όλα
τους» του Βρετανού Πίτερ Κατάνεο.* Η δεύτερη σκέψη δεν κάνει καλό.

Αν, λέω «αν», το φιλμάκι του Αντώνη Κόκκινου «Ο αδελφός μου κι εγώ»
προέκυπτε από τη... Δανία ­ από την οποία έχουν προκύψει ταινίες παρόμοιας
θεματικής και ανώτερης αισθητικής ­ πόσα εισιτήρια θα έκοβε; Ούτε που θα
πέρναγε τα διόδια! Θα ναυαγούσε στην... Φαλκονέρα!

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16055P123</ED>
<ID>
ID:129543

</ID><URL>http://ta-nea.dolnet.gr/neaweb/neafile.print_unique?e=A&f=16055&m=P12&aa=3</URL></REF>


Article

<CATEGORY>vin09</CATEGORY>

 <H5></H5><H2>Πρώτος ο Μάκρας, δεύτερη η ελευθερία
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Και τώρα; Τώρα οι παραγωγοί Παναγιώτης Παπαχατζής και Νίκος
Κανάκης έπεσαν έξω στους υπολογισμούς τους, επειδή τα εισιτήρια δεν θα
καταλήξουν στις 150.000, αλλά το πολύ στις 70.000! Αλλά και επειδή η Νέα Γενιά
δεν ανταποκρίθηκε στις οικονομικές της υποχρεώσεις και δεν κάλυψε μέρος των
«εξόδων» της συναυλίας του Έρικ Μπάρτον!

* Αμ, ο «Προστάτης οικογένειας» του Νίκου Περάκη; Τι θα έκανε, αν
κατέφθανε ως παρωδία της γερμανικής τηλεόρασης και της Γερμανίδας Κατερίνας
Γιατζόγλου; Ούτε λέπι!

* Ο Φλεβάρης κι αν φλεβίσει... καλοκαίρι θα μυρίσει.

Άλκηστη Πρωτοψάλτη

Με την εξής σειρά: Δημήτρης Μητροπάνος απ' την Παρασκευή στην
«Σφεντόνα»! (ο άνθρωπος που κερδίζει τους αγώνες με την φανέλα και από τα
αποδυτήρια). Άλκηστη Πρωτοψάλτη από την Πέμπτη στο Δημοτικό
Πειραιώς. Και Κώστας Μάκρας με τον Γιώργο Μάκρα από σήμερα στα δισκάδικα!

Και μετά σου λένε πως οι Έλληνες υποφέρουν από ξενομανία! Εδώ μερικά από τα
νέα πρόσωπα της βρετανικής μουσικής σκηνής είναι «εξαφανισμένα» από τα
δισκοπωλεία. Όμως οι «άγνωστοι» με το όνομα Μάκρας προορίζονται για κάποια
επιτυχία και θεωρούνται τα «καλτ» αουτσάιντερ της εταιρείας τους!

Απόδειξη; Ο Δημήτρης Παπαδημητρίου τους ανακάλυψε και η Ελευθερία
Αρβανιτάκη ακολούθησε κάνοντας την δεύτερη φωνή του Γιώργου Μάκρα. Καλό; 
Μπορεί οι άνθρωποι να αποδειχθούν εξαιρετικοί, αλλα να μη ρίχνουμε, μονίμως,
το φταίξιμό μας (δηλαδή το δικό τους) στον άθλιο... ιμπεριαλισμό!

* Στο Θεό σας. Θα ήτο ποτέ (των ποτών) δυνατόν να ξεπούλαγε με 100.000 κομάτια
μια Καίτη Γαρμπή ως Cathrine Garmpi; Ούτε στα καλύτερα ονειρά
της και στους χειρότερους εφιάλτες μας. Και τώρα εξασφάλισε πλατινένιο!

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16055P124</ED>
<ID>
ID:129564

</ID><URL>http://ta-nea.dolnet.gr/neaweb/neafile.print_unique?e=A&f=16055&m=P12&aa=4</URL></REF>


Article

<CATEGORY>vin09</CATEGORY>

 <H5></H5><H2>Θρύλοι της στρογγυλής θεάς
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Μίμης Δομάζος

Επειδή η κατάσταση είναι άγαρμπη και επειδή το 52,2% των ερωτηθέντων εκτιμούν
πως το πρωτάθλημα είναι... βρώμικο, γι' αυτό επιστρέφω στο ένδοξο παρελθόν.
Ενός Μίμη Δομάζου, Γιώργου Σιδέρη, Τάκη Λουκανίδη,
Νίκου Καρούλια, Βασίλη Κωνσταντίνου, Γιάννη
Κατσιάκου, Νίκου Τσίλη, Κώστα Ταράση, Μάικ
Γαλάκου, Βασίλη Βακάλη!

* Απαξάπαντα τα ανωτέρω θρυλικά ονόματα της στρογγυλής θεάς συγκεντρώθηκαν στα
εγκαίνια του Centra music cafe του Δομάζου και έπεσαν πάνω στον...
Δημήτρη Μπέη! Γεγονός που αυθαιρέτως με παραπέμπει σε σκηνή
ελληνικής κωμωδίας, όπου ο υποψήφιος υπόσχεται «θα σας φτιάξω γεφύρι», αλλά το
πλήθος απαντάει «μα δεν έχουμε ποτάμι»!

<REF><SOURCE>ΤΑ ΝΕΑ</SOURCE>
<DATE>, 03-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16055P125</ED>
<ID>
ID:129577

</ID><URL>http://ta-nea.dolnet.gr/neaweb/neafile.print_unique?e=A&f=16055&m=P12&aa=5</URL></REF>


Article

<CATEGORY>vin04</CATEGORY>

 <H5>Ουσιαστικά εκτός κόμματος και ο Κ. Μητσοτάκης
</H5><H5>Πράσινο φως από τον θείο
</H5><H5>Πάτε το κόμμα σε διάσπαση
</H5><H5>Έκκληση για ψυχραιμία
</H5><H2>ΞΕΚΑΘΑΡΙΣΜΑ κορυφής στη Νέα Δημοκρατία
</H2>
<H3>ΚΑΡΑΜΑΝΛΗΣ:
</H3>
<H3>ΜΗΤΣΟΤΑΚΗΣ:
</H3>
<H3>ΕΒΕΡΤ:
</H3>
ΣΕ ΞΕΚΑΘΑΡΙΣΜΑ κορυφής προχώρησε χθες ο πρόεδρος της Νέας Δημοκρατίας κ. Κ.
Καραμανλής. Το Πειθαρχικό Συμβούλιο του κόμματος αποφάσισε τη διαγραφή τριών
ηγετικών στελεχών της Ν.Δ., των κ.κ. Γ. Σουφλιά, Σ. Μάνου και Β.
Κοντογιαννόπουλου. Παράλληλα, αποφάσισε τη διαγραφή για ένα έτος των κ.κ. Ν.
Κάκκαλου, Π. Τατούλη και Α. Παπαληγούρα. Νωρίτερα, ο ίδιος ο κ. Καραμανλής με
δηλώσεις του είχε ουσιαστικά θέσει εκτός κόμματος και τον επίτιμο πρόεδρο κ.
Κ. Μητσοτάκη, τονίζοντας ότι δεν τον παραπέμπει στο Πειθαρχικό αναγνωρίζοντας
την πολυετή προσφορά του.

σ
ελ
ίδ
ες
8,
9,
10,
11 και
ΡΙΠΕΣ (σελ. 3)

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16056N011</ED>
<ID>
ID:129633

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N01&aa=1</URL></REF>


Article

<CATEGORY>vin06</CATEGORY>

 <H2>Τα κινητά κίνδυνος για τους οδηγούς των Ι.Χ. </H2>
στο Auto ΝΕΑ

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16056N013</ED>
<ID>
ID:129686

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N01&aa=3</URL></REF>


Article

<CATEGORY>vin06</CATEGORY>

 <H2></H2><H2>Εκεί βάζουν όλοι σκι </H2>
σελί
δες 20
- 21

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16056N014</ED>
<ID>
ID:129712

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N01&aa=4</URL></REF>


Article

<CATEGORY>vin06</CATEGORY>

 <H2></H2><H2>Ποιους προτιμούν οι φίλαθλοι </H2>
στην ΟΜΑΔΑ

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16056N015</ED>
<ID>
ID:129727

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N01&aa=5</URL></REF>


Article

<CATEGORY>vin08</CATEGORY>

 <H2>Οι 400 πιο μεγάλες επιχειρήσεις </H2>
σελίδες 52-53

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16056N016</ED>
<ID>
ID:129735

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N01&aa=6</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΟΙ ΑΠΑΝΩΤΕΣ νίκες του Άρη, νίκες που του χάρισαν το Κύπελλο της
Ελλάδας, αποδεικνύουν για μια ακόμη φορά πως πάνω από τα εκατομμύρια, τα
συστήματα, τους προπονητές και τα μεγάλα λόγια, βρίσκεται η ανθρώπινη ψυχή, το
πάθος για την επιτυχία. Ο Λ. Παπαδόπουλος, στις «Ματιές». Σελ. 4.

ΑΠΟΔΟΧΗ μιας μη βιώσιμης λύσης στο Κυπριακό, εκτός των δεινών που
επιφυλάσσει στους ίδιους τους Κυπρίους, θα δημιουργούσε συνθήκες μόνιμης
ομηρείας των Ελλήνων της Μεγαλονήσου, ενώ ταυτόχρονα θα παγίδευε τις ελληνικές
στρατηγικές επιλογές επί μακρόν. Ο Π. Ήφαιστος, στην «Τρίτη Άποψη». Σελ. 6.

ΣΤΙΣ ΗΠΑ κρίνουν τον πρόεδρό τους για τις εξωσυζυγικές του σχέσεις. Στο
Ιράν απειλούν να λιθοβολήσουν ένα Γερμανό γιατί ερωτεύτηκε μια μουσουλμάνα και
τόλμησε να τη φιλήσει. Νόμιζα ότι οι δύο αυτές χώρες ήταν αντίθετες, αλλά
μοιάζουν... Η Λεονί Σταφυλά, «Σε πρώτο ενικό». Σελ. 13.

«ΔΥΣΤΟΣ»: Ο εισαγγελέας άσκησε δίωξη κατά των υπευθύνων της ΑΓΕΤ
Ηρακλής και του Ελληνικού Νηογνώμονα. Και ερευνά τις ευθύνες της Διεύθυνσης
Επιθεώρησης Εμπορικών Πλοίων του Υπουργείου Εμπορικής Ναυτιλίας. Ο Πρ.
Γιόγιακας, στη σελ. 14.

ΣΤΑ ΓΡΕΒΕΝΑ οι δικηγόροι δεν θα πάνε στα δικαστήρια για μία εβδομάδα.
Αιτία; Τα δικαστικά σκάνδαλα, όπως λένε. Χάθηκαν από τα δικαστήρια 700
δικογραφίες. Επισης, μια δικαστής έλαβε σεισμοδάνειο, αν και δεν το εδικαιούτο
κ.λπ. Σελ. 17.

Ο ΖΑΚ ΣΙΡΑΚ είχε ερωτικές σχέσεις με την Κλάουντια Καρντινάλε. Αυτό
υπονοεί το περιοδικό «Μαριάν», που περνάει γενεές δεκατέσσερες όλους τους
προέδρους της Γαλλίας μετά τον Ντε Γκωλ. Αλλά και άλλους πολιτικούς. Από «The
Independent», στη σελ. 48.

ΤΟΝ ΚΙΝΔΥΝΟ Γ' Παγκόσμιου Πολέμου επέσεισε ο πρόεδρος της ρωσικής
Δούμας, σε περίπτωση που το Ισραήλ απαντήσει με πυρηνικά όπλα σε επίθεση του
Ιράκ. Και χαρακτήρισε ανεύθυνη τη στάση της διεθνούς κοινότητας. Σελ. 49.

Α. ΛΥΚΟΥΡΕΖΟΣ: 
Δεν συρρικνώνομαι ούτε καλλιεργώ 
την αίσθηση απόσυρσης.

Νιώθω, αντιθέτως, τον χρόνο 
να με πιέζει και λαχταρώ 
να βουτήξω σε όλο και 
περισσότερα, όλο και πιο πολύ... 
Ναι, είμαι λαίμαργος! 
Στο «24ωρο ενός δικηγόρου». Σελ. 16.

ΚΑΘΕ πόλη και πανεπιστήμιο, 
κάθε χωριό και ΤΕΙ. 
Έτσι, δίχως πρόγραμμα 
και χωρίς γιατί. 
Μόνο και μόνο για τον τοπικό άρχοντα,

το όραμα και για το χατήρι του βουλευτή. 
Αυτή είναι η αλήθεια... 
Η Συλβάνα Ράπτη στους «Προβολείς». Σελ. 6.

ΕΦΗ ΛΕΝΤΑΚΗ: 
Το λιγότερο που μπορούμε όχι μόνο 
για τον Ανδρέα μα κυρίως για τις νέες γενιές, 
που πρέπει να παραδειγματίζονται 
από τέτοιους ανθρώπους, είναι το 
Ίδρυμα Πολιτισμού και Εκπαίδευσης Ανδρέας Λεντάκης.

Οι απαντήσεις στις «30 Ερωτήσεις» 
του Γ.Ε. Διακογιάννη στη σελ. 12.

ΤΑ ΝΕΑ ... ήταν πρώτα στην κυκλοφορία και τον Νοέμβριο 1997, μεταξύ όλων των
απογευματινών εφημερίδων, τόσο σε όλη τη χώρα με 99.677 φύλλα κατά μέσον όρο
την ημέρα, όσο και στην περιοχή Αθηνών - Πειραιώς με 60.155 φύλλα την ημέρα.
Σελ. 10.

ΝΟΝΙΚΑ ΓΑΛΗΝΕΑ: Πάντα ήθελα να γράψω την αυτοβιογραφία μου. Κι αν δεν το
αποφάσιζα ως τώρα, ήταν γιατί δεν ήθελα να δυσαρεστήσω αρκετούς, για τους
οποίους θα έγραφα. Τώρα, όμως, βρήκα τη λύση... Η συνέντευξη στην Έλενα Δ.
Χατζηιωάννου στο «Πανόραμα», σελ. 1.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16056N021</ED>
<ID>
ID:129606

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Βήματα
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Να σας το θέσω αλλιώς: Η Ν.Δ. ήταν στο χείλος του γκρεμού ­ και χθες, έκανε
ένα αποφασιστικό βήμα μπροστά.

Με τιμή

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16056N022</ED>
<ID>
ID:129678

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N02&aa=2</URL></REF>


Article

<CATEGORY>vin12</CATEGORY>

 <H5>Η ΕΥΡΩΠΗ ΣΗΜΕΡΑ
</H5><H2>ΚΑΙΡΟΣ </H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16056N023</ED>
<ID>
ID:129689

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N02&aa=3</URL></REF>


Article

<CATEGORY>vin03</CATEGORY>

 <H2>ΣΚΙΤΣΟ </H2>
<AUTHOR>ΚΩΣΤΑΣ ΜΗΤΡΟΠΟΥΛΟΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16056N031</ED>
<ID>
ID:129638

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N03&aa=1</URL></REF>


Article

<CATEGORY>vin01</CATEGORY>

 <H5>ΑΥΞΑΝΟΝΤΑΙ ΟΙ ΦΥΓΟΚΕΝΤΡΕΣ ΔΥΝΑΜΕΙΣ ΣΤΗ ΝΕΑ ΔΗΜΟΚΡΑΤΙΑ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Προβληματική σαν ΔΕΚΟ...
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

Σε... προβληματική ΔΕΚΟ, με ορατό μάλιστα τον κίνδυνο της χρεοκοπίας
(διάσπασης), μετέτρεψε τη Ν.Δ. η κυβερνητική τροπολογία για τις προβληματικές
ΔΕΚΟ, καθώς η ανταρσία δέκα βουλευτών της (που δεν τήρησαν την κομματική
γραμμή για καταψήφιση) επιτάχυνε τις φυγόκεντρες δυνάμεις και τάσεις.

Η ΑΠΟΦΑΣΗ του αρχηγού της Ν.Δ. για παραπομπή των ανταρτών στο Πειθαρχικό
Συμβούλιο με το ερώτημα της διαγραφής προκάλεσε πολλές αντιδράσεις, με πρώτη
του κ. Μητσοτάκη, ο οποίος μίλησε για καταστατικές παρατυπίες αλλά και για
παραβίαση ιδεολογικών αρχών του κόμματος, ενώ διατύπωσε ανοιχτούς φόβους μέχρι
και για διάσπαση.

Την αρμοδιότητα του Π.Σ. αμφισβήτησαν και οι αντάρτες κ.κ. Σουφλιάς και Μάνος,
οι οποίοι υπεραμύνθηκαν της στάσης τους στη Βουλή επικαλούμενοι τις πάγιες
απόψεις τους για το συγκεκριμένο θέμα των ΔΕΚΟ. Ακόμα άφησαν και αυτοί ανοιχτό
το θέμα της διάσπασης αν η ηγεσία της Ν.Δ. δεν αναθεωρήσει τη στάση της και
δεν αποσαφηνίσει την ιδεολογία του κόμματος.

Πάντως ο κ. Καραμανλής πριν προχωρήσει στη ρήξη με τους αντάρτες είχε
εξασφαλίσει τη συμφωνία ­ αν όχι και την εντολή ­ του συνονόματού του ιδρυτή
του κόμματος. (Σελ. 8-11).

* Την ίδια στιγμή στο κυβερνητικό στρατόπεδο οι εξελίξεις στη Ν.Δ. προκαλούν
κλίμα συγκρατημένης (αν και αποκρυπτόμενης, τουλάχιστον δημοσίως) ευφορίας όχι
μόνο γιατί τα προβλήματα στην αξιωματική αντιπολίτευση αυτόματα σημαίνουν
λιγότερη αντιπολίτευση αλλά και γιατί η κρίση στη Ν.Δ. πέρασε στα «μαλακά» την
ανταρσία δέκα κυβερνητικών βουλευτών στην επίμαχη ψηφοφορία.

* Το νέο πολιτικό σκηνικό υπό το πρίσμα και των επόμενων κυβερνητικών
πρωτοβουλιών συζητήθηκε στο Εκτελεστικό Γραφείο του ΠΑΣΟΚ, όπου ο Πρωθυπουργός
υπογράμμισε την ανάγκη ομαλής και αποφασιστικής υλοποίησης της κυβερνητικής πολιτικής.

Πάντως, για το ΠΑΣΟΚ ανοιχτό εξακολουθεί να παραμένει το πρόβλημα της
Νεολαίας, όπου η ένταση και οι διαφωνίες είναι στην ημερήσια διάταξη εν όψει
του συνεδρίου της οργάνωσης. (Σελ. 5).

* Στο μεταξύ, κριτική στα δύο μεγάλα κόμματα για τη στάση τους στο θέμα των
ΔΕΚΟ άσκησε ο ΣΥΝ, ο οποίος διά του προέδρου του διαπίστωσε «ξέφτισμα του
σκηνικού» και μια «ιδιότυπη μονοκομματική πολιτική» που ασκείται από το ΠΑΣΟΚ
και τη Ν.Δ.

Ο κ. Κωνσταντόπουλος υποστήριξε ακόμα ότι τα δύο κόμματα συμφωνούν στην
πολιτική αλλά δεν μπορούν να δικαιολογήσουν στους οπαδούς τους τη διχαστική
πόλωση που κατά τα άλλα υπηρετούν. 
* Την ίδια στιγμή επεκτείνεται σταδιακά το μέτωπο των αγροτικών κινητοποιήσεων
στη Θεσσαλία με την προσθήκη νέων «μηχανοκίνητων δυνάμεων», με προοπτική μια
επίδειξη ισχύος αύριο στην Καρδίτσα. Οι οργανωτές των κινητοποιήσεων
εμφανίζονται αποφασισμένοι να συνεχίσουν και να κλιμακώσουν την πίεσή τους,
χωρίς πάντως να επιτυγχάνουν τον αντικειμενικό τους στόχο που είναι μια
συνάντησή τους με τον Πρωθυπουργό. (Σελ. 54).

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16056N032</ED>
<ID>
ID:129654

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>«Πυγμή»;
</H2>
ΟΥΔΕΙΣ ανέμενε ότι η τροπολογία για τις ΔΕΚΟ θα αποδεικνυόταν μοιραία
«λυδία λίθος» για τη Νέα Δημοκρατία...

ΚΑΙ ότι ο αρχηγός της θα επέλεγε ­ προσχηματικά ή όχι ­ τη γνωστή
διαφοροποίηση επτά στελεχών της για να δείξει τη «σιδηρά πυγμή» του...

ΜΕ την αναδοχή του ήδη ορατού κινδύνου διάσπασης στο κόμμα του.

ΑΛΛΩΣΤΕ το πένθιμο ύφος του επίτιμου προέδρου της παράταξης που
ανοιχτά, στις δηλώσεις του, εξέφρασε τον φόβο της διάσπασης...

ΚΑΙ ­ ακόμη σκληρότερα ­ χαρακτήρισε ως αντιδημοκρατική την απόφαση
πειθαρχικής δίωξης των «επτά»...

ΑΛΛΑ και αντικαταστατική την αφαίρεση της προεδρίας του Πειθαρχικού από
τον ίδιο...

ΠΡΟΑΝΗΓΓΕΙΛΕ ­ στην ουσία ­ τον εσωτερικό εμφύλιο, με απρόβλεπτη για
την παράταξη κατάληξη.

ΚΑΙ αν πρόκειται για καλά υπολογισμένη κίνηση του Κ. Καραμανλή που
αποφάσισε ­ διά μιας ­ να «εκκαθαρίσει το πεδίο»...

ΑΛΛΑ και να καταστήσει σαφές πως και «καλός μελετητής» και «γνήσιος
συνεχιστής και εκφραστής» της καραμανλικής παράδοσης είναι...

ΠΑΝΤΩΣ από κανέναν δεν διαφεύγει πως το «χτύπημα» υπήρξε πράγματι απροσδόκητο...

ΚΑΘΩΣ δεν είχε τεθεί θέμα κομματικής πειθαρχίας κατά την ψηφοφορία για
την τροπολογία.

ΣΕ κάθε περίπτωση, οι εξελίξεις στο κόμμα της αξιωματικής αντιπολίτευσης...

ΔΙΑΨΕΥΔΟΥΝ την «προφητεία» ­ ή την προσδοκία ­ αρκετών...

ΠΩΣ αν κάποιος θα υφίστατο πλήγμα από την επίμαχη τροπολογία, αυτός θα
ήταν η κυβέρνηση!

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16056N033</ED>
<ID>
ID:129690

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Νώντας Ζαφειρόπουλος:

(ο βουλευτής της Ν.Δ. σε τηλεοπτικούς σταθμούς)

«Δέκα διαρροές αυτοί, εννέα λένε για μας. Εμείς χάσαμε; Μα, σαφώς, το ΠΑΣΟΚ».

Ντίνος Βρεττός:

(ο βουλευτής του ΠΑΣΟΚ στον Σκάι)

«Βγάζουν τα μάτια τους στη Ν.Δ. Δεν το... βλέπουν;».

Γιώργος Κίρκος:

(ο βουλευτής του ΠΑΣΟΚ, εισερχόμενος στη Βουλή, δηλώνει στους εκπροσώπους
τηλεοπτικών μέσων)

«Μία βεντέτα πολλών χρόνων... Οι Καραμανλήδες, σ' αυτή τη φάση, νίκησαν τους
Μητσοτάκηδες. Αλλά κανείς δεν ξέρει... Και οι δύο πλευρές ποτέ δεν διακρίθηκαν
για την ευγένειά τους!».

Ευάγγελος Γιαννόπουλος:

(ο υπουργός Δικαιοσύνης στη Βουλή απευθύνεται στους κ.κ. Ευ. Βενιζέλο, Πρ.
Παυλόπουλο και Άννα Ψαρούδα - Μπενάκη)

«Ορισμένοι καλοί συνταγματολόγοι την ψώνισαν για τα καλά».

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16056N034</ED>
<ID>
ID:129725

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N03&aa=4</URL></REF>


Article

<CATEGORY>vin03</CATEGORY>

 <H2>ΣΚΙΤΣΟ </H2>
<AUTHOR>ΔΗΜΗΤΡΗΣ ΧΑΝΤΖΟΠΟΥΛΟΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16056N041</ED>
<ID>
ID:129639

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N04&aa=1</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Το πάθος
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΟΙ ΔΥΟ απανωτές νίκες της ομάδας μπάσκετ του Άρη, στη Θεσσαλονίκη, το
Σαββατοκύριακο, νίκες που χάρισαν στους «κιτρινόμαυρους» το Κύπελλο Ελλάδας,
αποδεικνύουν, για μια φορά ακόμη, πως πάνω από τα εκατομμύρια, τα συστήματα,
τους προπονητές και τα μεγάλα λόγια βρίσκεται η ανθρώπινη ψυχή, το
πάθος για την επιτυχία. Κάτι που φαίνεται πως δεν το έχουν αντιληφθεί
κάποιοι προκλητικοί λεφτάδες, οι οποίοι ασχολούνται, ως «παράγοντες», με το εν
λόγω άθλημα.

Το ίδιο, αλλά σε μικρότερο ποσοστό, αποδεικνύει και η προχθεσινή νίκη της ΑΕΚ
επί του Ολυμπιακού, στο ποδόσφαιρο. Όπως και το 3-2 της Προοδευτικής, κόντρα
στην ΑΕΚ, πριν από 10 ημέρες. Φώναζαν, τότε, οι ηττημένοι για το σκληρό
παίξιμο των αντιπάλων τους και για τα λάθη του διαιτητή. Και μπορεί να είχαν
και δίκιο. Ξεχνούσαν, όμως, την ουσία. Ότι, δηλαδή, σε μια μάχη κερδίζει
εκείνος που είναι αποφασισμένος να μη την χάσει. Και παλεύει γι' αυτό. Με
νύχια και με δόντια.

Οι παίκτες του Άρη έχουν να πληρωθούν πέντε ολόκληρους μήνες! Και το επάγγελμά
τους είναι το μπάσκετ! Προπονητής τους είναι ένας σεμνός άνθρωπος, που δεν τον
κυνηγάνε οι τηλεοπτικές κάμερες. Και από πάνω από παίκτες και προπονητή
δεν υπάρχει τίποτα! Ο Άρης δεν έχει διοίκηση! Κι όμως,
αυτή η ομάδα κέρδισε και τους δισεκατομμυριούχους του Παναθηναϊκού και τους
πολυεκατομμυριούχους της ΑΕΚ! Γιατί έχει, όπως είπα, ψυχή. Και πάθος. Και
φιλάθλους. Που αγαπάνε την ομάδα τους. Και βρίσκονται κοντά της. Και στα
καλά και στα άσχημα.

Η ΑΕΚ, τώρα. Η ποδοσφαιρική. Έπαιξε εναντίον του Ολυμπιακού, κουτσουρεμένη.
Χωρίς πέντε βασικούς παίκτες στην ενδεκάδα της. Ελάχιστοι ήσαν εκείνοι που
πίστευαν ότι θα μπορούσε να επικρατήσει και να βρεθεί ξανά στην κορυφή της
βαθμολογίας. Και όμως, η ΑΕΚ νίκησε! Η ψυχή, το πάθος, έπαιξαν τον ρόλο τους.
Τον αποφασιστικό. Και, φυσικά, οι φίλαθλοι.

Τι να πω για τον Ολυμπιακό; Ο προπονητής του, έχοντας στη διάθεσή του αρκετά
δισεκατομμύρια, αγόρασε, από δω κι από κει, τους καλύτερους, κατά την άποψή
του, ποδοσφαιριστές και έφτιαξε μια δυνατή ομάδα. Αλλά αυτή η ομάδα, που
πίστευαν όλοι ότι θα κάνει περίπατο στη Ν. Φιλαδέλφεια, υπέστη δεινή ήττα! Όχι
γιατί οι παίκτες της, από τη μια μέρα στην άλλη, ξέχασαν να παίζουν καλό
ποδόσφαιρο. Αλλά διότι, κάτω από τις φανέλες τους, δεν χτυπούσαν φλογισμένες καρδιές.

Ξαναλέω: πάνω από τα εκατομμύρια, τα συστήματα, τους προπονητές και τα μεγάλα
λόγια, βρίσκεται η ανθρώπινη ψυχή.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16056N043</ED>
<ID>
ID:129711

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N04&aa=3</URL></REF>


Article

<CATEGORY>vin05</CATEGORY>

 <H2>Επόμενη μέρα στη Βουλή...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, όπως αντιλαμβάνεστε, η χθεσινή συνεδρίαση της Βουλής δεν ήταν τίποτε
άλλο από την «επόμενη μέρα» της «νύχτας των διαρροών» ­ λίγοι βουλευτές και με
ελάχιστη διάθεση για συνεδριάσεις...

Η ΟΛΟΜΕΛΕΙΑ βεβαίως λειτούργησε κανονικά ­ αν και με ελάχιστες παρουσίες: Σε
κάποια στιγμή, λοιπόν, ο προεδρεύων κ. Παν. Κρητικός πήγε να ανακοινώσει μία
πενθήμερη άδεια στον κ. Στ. Μάνο για ταξίδι στο εξωτερικό.

­ ΠΕΝΘΗΜΕΡΗ άδεια απόδρασ..., ε, με συγχωρείτε, απουσίας του στο εξωτερικό,
λέει ο κ. Κρητικός. Οπότε, πετάγεται ο κ. Δ. Γεωργακόπουλος: «Καλά, ο κ.
Καραμανλής τον στέλνει;».

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16056N044</ED>
<ID>
ID:129715

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N04&aa=4</URL></REF>


Article

<CATEGORY>vin05</CATEGORY>

 <H2>Επόμενη μέρα στη Βουλή ΙΙ
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Ε, ΓΡΑΦΟΥΜΕ και δίπλα για το κλίμα της «επόμενης μέρας» που κυριάρχησε χθες
στη Βουλή ­ αλλά προσέξτε κι αυτό: Που λέτε, ήταν τέτοια η έλλειψη διάθεσης
των βουλευτών να μετάσχουν στις κοινοβουλευτικές διαδικασίες, που για πρώτη
φορά, ύστερα από πάρα πολύ καιρό, συζητήθηκε χθες νομοσχέδιο ­ για την
εναρμόνιση της άμεσης φορολογίας ­ μόνον με τους εισηγητές των κομμάτων, χωρίς
κανένας βουλευτής να εγγραφεί στον κατάλογο των ομιλητών!

Α, ΚΑΙ η συνεδρίαση της κοινοβουλευτικής επιτροπής για τα αγροτικά προβλήματα
αναβλήθηκε ­ αν και τα αγροτικά είναι στο φόρτε τους ­ λόγω έλλειψης βουλευτών!

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16056N045</ED>
<ID>
ID:129728

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N04&aa=5</URL></REF>


Article

<CATEGORY>vin05</CATEGORY>

 <H2>Επόμενη μέρα στη Βουλή ΙΙΙ
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΚΑΙ ΜΙΑΣ και λέμε για τη Βουλή, να σας μεταφέρουμε κι αυτό: Συνεδρίαζε η
Επιτροπή για την Αναθεώρηση του Συντάγματος ­ και, σε κάποια στιγμή, βρέθηκαν
να κάθονται πολύ κοντά οι κ.κ. Γ. Σουφλιάς και Πρ. Παυλόπουλος...

­ Βρε Γιώργο, μην το ψάχνεις, άλλο κόμμα εσύ κι άλλο ο Προκόπης, πετάγεται
αμέσως ο υπουργός Δικαιοσύνης κ. Β. Γιαννόπουλος...

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16056N046</ED>
<ID>
ID:129734

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N04&aa=6</URL></REF>


Article

<CATEGORY>vin05</CATEGORY>

 <H2>Σπεύδει βραδέως
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΥΝΕΧΙΖΕΙ, ΧΩΡΙΣ να βιάζεται, ο κ. Θρ. Λαζαρίδης τις επαφές του με εκπροσώπους
κομμάτων και φορέων, εν όψει της ανακοίνωσης της υποψηφιότητάς του για τη
δημαρχία των Θεσσαλονικέων: Να, χθες, συναντήθηκε και με τη Νομαρχιακή
Επιτροπή του ΠΑΣΟΚ ­ ως γνωστόν, η Χαριλάου Τρικούπη έχει ήδη ανακοινώσει την
υποστήριξη του κυβερνώντος κόμματος στο πρόσωπό του ­ αλλά και πάλι, ο
δήμαρχος της Καλαμαριάς έδειξε ότι ξέρει να μη βιάζεται: Δήλωσε απλώς ότι θα
συνεχίσει τις επαφές του.

Πάντως, στα μέσα Φεβρουαρίου θα το ανακοινώσει και επισήμως...

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16056N047</ED>
<ID>
ID:129739

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N04&aa=7</URL></REF>


Article

<CATEGORY>vin05</CATEGORY>

 <H2>Πλαστές φωτοτυπίες
</H2><H2></H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

«ΧΑΜΟΣ» ΓΙΝΕΤΑΙ στην πρεσβεία μας στη Μόσχα ­ και οι γλώσσες, καλές και κακές,
λένε ότι όλα έχουν να κάνουν με την προσπάθεια του νέου πρεσβευτή μας, του κ.
Δ. Κυπραίου, να «βάλει στο χέρι» ένα κύκλωμα που έχει να κάνει με παράνομες βίζες...

Ως και... πλαστά δημοσιεύματα ρωσικών εφημερίδων, που υποτίθεται ότι θίγουν
τον πρεσβευτή, έχουν σταλεί στο υπουργείο Εξωτερικών ­ αλλά ο κ. Θ. Πάγκαλος
στηρίζει απόλυτα τον πρεσβευτή...

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16056N048</ED>
<ID>
ID:129742

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΛΟΙΠΟΝ, ΜΙΑ είναι η λύση: Να διαγραφούν για... δεξιά πολιτική...

ΚΑΙ ΝΑ ΒΓΕΙ ο κ. Καραμανλής μετά και να αναφωνήσει: Απόψε πεθαίνει η Δεξιά...

ΠΩΣ ΤΟ ΛΕΝΕ στην πολιτική ιστορία; «Διαγραφές - αποπομπές ο Καραμανλής».

ΕΝΑΣ ΚΑΡΑΜΑΝΛΗΣ δεν διαγράφει ποτέ ­ τον εαυτό του...

ΓΙΑΤΙ ΚΟΠΤΟΝΤΑΙ τόσο πολύ μη και γίνει διάσπαση στη Νέα Δημοκρατία;
Αφού, ως γνωστόν, ουδείς μπορεί να εμποδίσει την πρόοδο της επιστήμης...

ΑΛΛΟ ΚΟΜΜΑ, άλλο παράταξη, είπε χθες ο κ. Γ. Σουφλιάς ­ και άλλο
Πειθαρχικό, προφανώς...

ΠΑΝΤΩΣ, ΕΚΕΙΝΟ που έλεγαν χθες περί αντικαταστατικής σύνθεσης του
Πειθαρχικού Συμβουλίου στη Νέα Δημοκρατία, μάλλον τα πρόβατα που ζητούν
καλύτερες συνθήκες σφαγής θύμιζε...

Ο ΛΑΟΣ δεν ξεχνά ποια είναι τα Πειθαρχικά...

Ο κ. ΑΝ. Παπαληγούρας, που έχει μία διαγραφή στην πλάτη του, αν
κατάλαβα καλά, πάει για Κεδίκογλου της Ν.Δ.;

ΤΟ ΠΑΣΟΚ ΕΙΝ' εδώ, κι εγώ ψάχνω να το βρω...

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16056N049</ED>
<ID>
ID:129743

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N04&aa=9</URL></REF>


Article

<CATEGORY>vin04</CATEGORY>

 <H5>ΠΕΡΙΣΣΕΥΕ Η ΕΥΦΟΡΙΑ ΣΤΟ ΠΑΣΟΚ ΓΙΑ ΤΗΝ ΚΡΙΣΗ ΣΤΗ Ν.Δ., ΑΛΛΑ ΔΕΝ ΤΟ ΕΔΕΙΧΝΑΝ
</H5><H2>Κρυμμένα χαμόγελα...
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

Με «ενωτικές κινήσεις», ο Κ. Σημίτης συμπλήρωσε την ευφορία που προκαλεί στο
ΠΑΣΟΚ η κρίση στη Ν.Δ.

Περίσσευε χθες η ευφορία στο ΠΑΣΟΚ, λόγω της κρίσης στη Νέα Δημοκρατία,
αλλά όλοι προσπαθούσαν να μη το δείχνουν στη χθεσινοβραδινή συνεδρίαση του
Εκτελεστικού Γραφείου.

Ο Κ. ΣΗΜΙΤΗΣ, που προχώρησε σε σημαντικά ενωτικά ανοίγματα, ζήτησε από τα
κορυφαία στελέχη του ΠΑΣΟΚ να μη σχολιάζουν τα εσωκομματικά της Ν.Δ. ­ ενώ
όλοι εξέφρασαν την εκτίμηση ότι «τώρα μεγαλώνουν οι ευθύνες του ΠΑΣΟΚ».

Είναι χαρακτηριστικό ότι ο κ. Σημίτης, στις δηλώσεις του μετά τη συνεδρίαση,
αρνήθηκε να σχολιάσει τα τεκταινόμενα στη Ν.Δ. και περιορίστηκε να τα
χαρακτηρίσει ως απόρροια του γεγονότος ότι η αξιωματική αντιπολίτευση δεν έχει
σαφή πολιτική κατεύθυνση και ξεκάθαρο πολιτικό λόγο.

ΕΝΩΤΙΚΕΣ ΚΙΝΗΣΕΙΣ

Στη συνεδρίαση συμφωνήθηκε με εισήγηση Σημίτη η αναβάθμιση της Πολιτικής
Γραμματείας ­ αποφασίστηκε να υπάρξει ένας πολιτικός σχεδιασμός για τους
επόμενους μήνες με ευθύνη της Πολιτικής Γραμματείας, ο οποίος θα συζητηθεί στη
συνέχεια με τον ίδιο τον Πρωθυπουργό.

Παράλληλα, αρκετά μέλη του Εκτελεστικού Γραφείου έδωσαν χθες έμφαση στην
ανάγκη να υπάρξει αλληλεγγύη μεταξύ των μελών του οργάνου.

Ο Κ. Σημίτης, μάλιστα, έδωσε για πρώτη φορά στη δημοσιότητα την εισήγησή του
στη ­ χθεσινοβραδινή ­ συνεδρίαση του Εκτελεστικού Γραφείου του ΠΑΣΟΚ, που
πραγματοποιήθηκε σε καλό κλίμα. «Δεν πρέπει να αφήσουμε χώρο στη μιζέρια, στην
προσωποποίηση των αντιθέσεων, πρέπει να αρνηθούμε την ευκολία των
χαρακτηρισμών, που μειώνει και γελοιοποιεί την πολιτική λειτουργία», ανέφερε
χαρακτηριστικά ο πρόεδρος του ΠΑΣΟΚ ­ συμπληρώνοντας ότι δεν δέχεται «ταμπέλες
από κανέναν για κανέναν», αλλά και ότι στο ΠΑΣΟΚ «δεν ταιριάζουν τα παιχνίδια
ισορροπιών και κατανομών ισχύος».

Την ίδια στιγμή συνεχιζόταν η προσπάθεια ενωτικής λύσης και στο πρόβλημα που
έχει δημιουργηθεί με τις 15.000 νέων μελών, εν όψει του 3ου Συνεδρίου της
Νεολαίας ΠΑΣΟΚ. Οι σχετικές προσπάθειες, στις οποίες πήραν παρασκηνιακά μέρος
και αρκετά μέλη του Εκτελεστικού Γραφείου, συνεχίζονταν ώς αργά τη νύχτα, εν
μέσω συνεδρίασης της Εκτελεστικής Γραμματείας της Νεολαίας.

ΓΙΑ ΤΗΝ ΚΡΙΣΗ ΣΤΗ Ν.Δ.

Παράλληλα, στο κυβερνών κόμμα επιχείρησαν χθες με κάθε τρόπο να χαμηλώσουν
τους τόνους σχετικά με την προγραμματισμένη απουσία 10 βουλευτών του ΠΑΣΟΚ από
την ψηφοφορία του άρθρου 31 για τις ΔΕΚΟ ­ ο υπουργός Τύπου κ. Δ. Ρέππας
ανέφερε χαρακτηριστικά ότι η κυβέρνηση δεν δίνει πολιτικό νόημα στη νέα αυτή
κίνηση που έγινε κυρίως από βουλευτές της εσωκομματικής αντιπολίτευσης.

Μάλιστα, ο Πρωθυπουργός πραγματοποίησε, όπως είχε προγραμματιστεί, τη
συνάντησή του με τον Χ. Καστανίδη ­ παρά το γεγονός ότι ο πρώην υπουργός
Μεταφορών απείχε επιδεικτικά από τη σχετική ψηφοφορία, για να εκφράσει την
αντίθεσή του προς τους χειρισμούς Παπαντωνίου.

Ο Πρωθυπουργός παρακάθησε επίσης χθες το μεσημέρι σε γεύμα με 10 βουλευτές του
ΠΑΣΟΚ, οι οποίοι πρόσκεινται στην εκσυγχρονιστική πτέρυγα ­ όλοι οι βουλευτές
προχώρησαν σε κριτική φαινομένων κακής λειτουργίας σε κυβέρνηση και κόμμα και
ο κ. Σημίτης δεσμεύτηκε ότι θα προχωρήσει σε διορθωτικές κινήσεις.

ΚΡΙΤΙΚΗ ΓΙΑ ΒΟΥΛΕΥΤΕΣ

Ιδιαίτερα έντονος ήταν στη χθεσινοβραδινή συνεδρίαση του Εκτελεστικού Γραφείου
ο Απ. Κακλαμάνης ­ ο οποίος υπογράμμισε ότι η εικόνα της Κοινοβουλευτικής
Ομάδας δεν είναι καλή και αναφέρθηκε σε βουλευτές του ΠΑΣΟΚ, οι οποίοι, όπως
είπε ψάχνουν «κάποια υποπαράγραφο» για να εκφράσουν διαφωνίες. Μάλιστα, ο
πρόεδρος της Βουλής προχώρησε ακόμα περισσότερο, αρνούμενος ότι υπάρχουν
πολιτικές διαφορές στο ΠΑΣΟΚ ­ ενώ αναφέρθηκε, μαζί και με άλλα στελέχη του
Εκτελεστικού Γραφείου, όπως οι Α. Τσοχατζόπουλος, Στ. Τζουμάκας και Θ.
Τσουκάτος, στις σχέσεις του ΠΑΣΟΚ με τα μέσα ενημέρωσης: «Και τα ΜΜΕ κάνουν
πολιτική», ήταν η κοινή εκτίμηση.

Τα περισσότερα μέλη του Εκτελεστικού Γραφείου αναφέρθηκαν με μελανά χρώματα
στις εσωκομματικές διαδικασίες για την εκλογή νέων Νομαρχιακών Επιτροπών.

Ο Κ. Σημίτης επανέλαβε στις παρατηρήσεις του για «απαράδεκτη στάση» προς τον
Μ. Δασκαλάκη, σχετικά με τη στάση του στην Κοινοβουλευτική Επιτροπή για το
νομοσχέδιο περί μετοχοποίησης της ΔΕΠ, όταν το μέλος του Εκτελεστικού Γραφείου
επανέλαβε τα περί «ξεπουλήματος» που είχε υποστηρίξει εναντίον της κας Βάσως Παπανδρέου.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N05</CAT>
<ED>
Κωδικός άρθρου: A16056N051</ED>
<ID>
ID:129636

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N05&aa=1</URL></REF>


Article

<CATEGORY>vin04</CATEGORY>

 <H2>Προβάδισμα Ιακώβου έναντι Κληρίδη στις δημοσκοπήσεις
</H2>
ΠΡΟΒΑΔΙΣΜΑ στον Γιώργο Ιακώβου έναντι του Γλαύκου Κληρίδη, μεγαλύτερο στον
πρώτο γύρο των προεδρικών εκλογών της Κυριακής και μικρότερο στον δεύτερο,
δίνει νέα δημοσκόπηση που πραγματοποίησε η εταιρεία ΑΜΕΡ για το διάστημα 22-29 Ιανουαρίου.

Ο Γ. Ιακώβου προηγείται με ποσοστό 38,9% έναντι 36,5 του Γλ. Κληρίδη στον
πρώτο γύρο και ακολουθούν ο Β. Λυσσαρίδης που καταγράφει μικρή αύξηση και
φθάνει στο 9%, ο Γ. Βασιλείου αυξάνει και αυτός το ποσοστό του στο 5,9%, ο κ.
Γαλανός φτάνει το 4,2%, ο κ. Κουτσού το 1,9% και ο κ. Ρολάνδης το 0,6%.

Το προβάδισμα του Γ. Ιακώβου μειώνεται στον δεύτερο γύρο, κατά τον οποίο το
ποσοστό του φτάνει το 47,1% έναντι 45,6% του κ. Κληρίδη. Οι αλλαγές αυτές
οφείλονται, σύμφωνα με την έρευνα, στην αύξηση της συσπείρωσης του κόμματος
του κ. Κυπριανού που έφτασε το 51,7%, ενώ στο διάστημα 9-18 Ιανουαρίου ήταν
μόλις 42,2%.

Η έρευνα καταγράφει επίσης μικρή κάμψη του ποσοστού εκείνων που θεωρούν την
προεδρία Κληρίδη καλή, ενώ το ποσοστό της επιρροής του σημερινού προέδρου
μεταξύ των νέων ψηφοφόρων αν και παραμένει υψηλό σε σχέση με εκείνο του Γ.
Ιακώβου, σημειώνει ελαφρά πτώση.

Ενδιαφέρον παρουσιάζουν οι μετακινήσεις των ψηφοφόρων των υποψηφίων που θα
αποκλεισθούν από τον δεύτερο γύρο, αφού από το προς τα πού θα στραφούν θα
εξαρτηθεί η προεδρική εκλογή. Έτσι, λοιπόν, οι ψηφοφόροι του κ. Λυσσαρίδη
φαίνεται να στρέφονται κατά ψηλότερο ποσοστό (38,9%) προς τον κ. Κληρίδη και
λιγότερο προς τον κ. Ιακώβου (36,2%). Υπάρχει βεβαίως ένα ποσοστό 15,2% λευκό
και 9,7% που δεν απάντησαν.

Οι ψηφοφόροι του κ. Βασιλείου στην πλειοψηφία τους στρέφονται προς τον κ.
Ιακώβου (57,8%). Στον κ. Κληρίδη πάει μόνο το 17,5%, ενώ υπάρχουν 13,4% λευκό
και 11,3% δεν απάντησαν. Αντίστροφη είναι η φορά των ψηφοφόρων του κ. Γαλανού,
που κατά 79,6% στρέφονται στον δεύτερο γύρο προς τον κ. Κληρίδη και κατά 17,6%
στον κ. Ιακώβου.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N05</CAT>
<ED>
Κωδικός άρθρου: A16056N052</ED>
<ID>
ID:129673

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N05&aa=2</URL></REF>


Article

<CATEGORY>vin04</CATEGORY>

 <H2>Είκοσι παραβιάσεις από τους Τούρκους στο Αιγαίο
</H2>
ΜΕ ΕΙΚΟΣΙ παραβιάσεις του ελληνικού εναέριου χώρου από 24 αεροσκάφη
εγκαινίασαν τον νέο κύκλο ασκήσεων που έχουν προαναγγείλει για τον Φεβρουάριο
οι Τούρκοι.

Οι παραβιάσεις έγιναν κυρίως στο Βορειανατολικό Αιγαίο και στα Δωδεκάνησα,
κυρίως εκτός περιοχών που είχαν δεσμεύσει για χθες. Τα τουρκικά αεροσκάφη
αναχαιτίστηκαν από 24 ελληνικά μαχητικά, ενώ σε έξι περιπτώσεις οι Τούρκοι
πιλότοι αντέδρασαν, με αποτέλεσμα να σημειωθούν ισάριθμες εικονικές
αερομαχίες. Για τον μήνα Φεβρουάριο οι Τούρκοι έχουν ζητήσει να κάνουν
ασκήσεις σε 7 περιοχές. Για τρεις από αυτές η Ελλάδα έχει διαφωνήσει και έχει
ζητήσει τροποποίηση.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N05</CAT>
<ED>
Κωδικός άρθρου: A16056N053</ED>
<ID>
ID:129706

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N05&aa=3</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Κύπρος και Ελλάδα
</H2>
<AUTHOR>ΠΑΝΑΓΙΩΤΗΣ ΗΦΑΙΣΤΟΣ</AUTHOR>

Την επόμενη Κυριακή, οι Κύπριοι ψηφίζουν. Οι Έλληνες που κατοικούν στην
Μεγαλόνησο, μαζί με την κυπριακή διασπορά, αποτελούν το ένα δέκατο του Ελληνισμού.

Το 1960, αντί αυτοδιάθεσης και εθνικής ενσωμάτωσης, στο πλαίσιο της
στρατηγικής «διαίρει και βασίλευε», η αποικιοκρατική δύναμη δημιούργησε ένα
σχιζοφρενικό και μη βιώσιμο κρατικό κατασκεύασμα.

Σχιζοφρενικό, επειδή στο καθημερινό περπάτημα πάνω στο τεντωμένο σχοινί των
κοινωνικών και πολιτικών σχέσεων και της εξωτερικής πολιτικής απαιτούσε
ακροβατικές ικανότητες μεταξύ κρατικής και εθνικής συνείδησης. Μη βιώσιμο,
τόσο λόγω αυτής της σχιζοφρένειας όσο και επειδή παραχώρησε στην Τουρκία ρόλο
και λόγο στις κυπριακές υποθέσεις. Δεν χρειάζεται μεγάλη προσπάθεια για να
αποδειχθεί πως, διεθνοπολιτικά και πολιτειακά, το κυπριακό κράτος ήταν εξ
αρχής προβληματικό. Μετά το 1974, εξάλλου, βοηθούντων και των δικών μας λαθών,
βρισκόμαστε σε πλήρες και υπαρξιακό αδιέξοδο.

Γιατί; Όχι επειδή δεν υπάρχουν εναλλακτικές δυνατότητες αλλά επειδή δεχθήκαμε
επί μακρόν να «συνομιλούμε» για τον «καλύτερο» τρόπο πολιτικής αυτοκτονίας και
για τον πιο αποτελεσματικό τρόπο με τον οποίο θα αλυσοδεθούμε διά παντός.

Τα διλήμματα και τα προβλήματα, τα οποία αφορούν άμεσα και ζωτικά όχι μόνον
τους Κυπρίους αλλά και ολόκληρο τον Ελληνισμό, είναι κατά κύριον λόγον δύο:
Αυτά που σχετίζονται με την άμυνα / ασφάλεια και αυτά που σχετίζονται με τη
λύση του κυπριακού ζητήματος. Αποδοχή μιας μη βιώσιμης λύσης, εκτός των δεινών
για τους ίδιους του Κυπρίους, που κάτι τέτοιο επιφυλάσσει, θα δημιουργούσε
συνθήκες μόνιμης ομηρείας των Ελλήνων της Μεγαλονήσου ενώ ταυτόχρονα θα
παγίδευε τις ελληνικές στρατηγικές επιλογές επί μακρόν.

Ποιο είναι, όμως, το μείζον εθνικό συμφέρον στον κυπριακό χώρο; Με βάση τους
κλασικούς ορισμούς, το ελληνικό «συμφέρον επιβίωσης» συνίσταται, πρώτον, στην
αποτελεσματική αντιμετώπιση της τουρκικής στρατιωτικής απειλής, και δεύτερον,
στην εξεύρεση βιώσιμης διεξόδου που θα διασφαλίζει μονίμως τον κυπριακό
Ελληνισμό κατά της τουρκικής απειλής. Το άμεσα σχετιζόμενο «ζωτικό συμφέρον»
αφορά την διασφάλιση της κοινωνικής, πολιτικής και οικονομικής ευημερίας των
Ελλήνων της Κύπρου στο πλαίσιο της επιζητούμενης λύσης του προβλήματος.
«Μείζον συμφέρον», άμεσα συνδεδεμένο με τα δύο πρώτα, είναι η διασφάλιση, πριν
και μετά την επιζητούμενη λύση του Κυπριακού, των ανθρωπίνων δικαιωμάτων που
σχετίζονται με την ελεύθερη έκφραση, την ελευθερία του στοχασμού και την
ελευθερία καλλιέργειας και ανάπτυξης του πολιτισμού του κυπριακού λαού.

Η ελληνική (κυπριακή και ελλαδική) στρατηγική, για να χαρακτηρίζεται από
αποτελεσματικότητα και ορθολογισμό, χρειάζεται να εκτιμηθούν ορθά οι
στρατηγικές παράμετροι του προβλήματος. Πριν από το 1974, μετά το 1974 αλλά
και σήμερα, στο γεωπολιτικό και πολιτικό τρίγωνο Ελλάδα - Κύπρος - Τουρκία, το
στρατηγικό και πολιτικό «calculus» έπρεπε να είναι το πιο κάτω: Πρώτο,
στρατιωτικά αδύναμη Κύπρος και στρατιωτικά απούσα Ελλάδα, αποδυναμώνει την
ελληνική διαπραγματευτική θέση και οδηγεί σε μη βιώσιμη λύση του κυπριακού
ζητήματος αλλά και σε ενθάρρυνση της τουρκικής επιθετικότητας σε όλα τα
μέτωπα. Δεύτερο, στρατιωτικά αδύναμη Κύπρος και στρατιωτικά απούσα Ελλάδα
δημιουργεί τοπικό συσχετισμό ισχύος και συμφερόντων προς τον οποίο κατατείνουν
να προσαρμοσθούν οι επιλογές των τρίτων κρατών και των διεθνών οργανισμών.
Τρίτο, στρατιωτικά ισχυρή Κύπρος και στρατιωτικά παρούσα Ελλάδα αυξάνει την
τουρκική τρωτότητα, ακυρώνει τις γεωπολιτικές αδυναμίες μας στο τρίγωνο Ελλάδα
- Κύπρος - Τουρκία και δημιουργεί προοπτικές τόσο διαπραγματευτικής ενίσχυσης
όσο και ελάχιστης διασφάλισης σε περίπτωση τουρκικής επίθεσης.

Η εκλογή Προέδρου στην Κύπρο είναι ζήτημα κρίσιμο και καθοριστικό των
εξελίξεων. Ουσιαστικά, τόσο ως προς την ευρωπαϊκή επιλογή όσο και ως προς τον
Ενιαίο Αμυντικό Χώρο και τις σχέσεις Ελλάδας - Κύπρου, διακυβεύονται οι
στρατηγικές επιλογές των τελευταίων πέντε χρόνων: Επάνοδος σε παλινδρομήσεις
και «νεοκυπριακές» αμφιταλαντεύσεις και πειραματισμούς της δεκαετίας του 1980
όταν το ΑΚΕΛ ήταν το πολιτικό στήριγμα του Κύπριου Προέδρου; Ή σταδιακός, και
ταυτόχρονα ριζοσπαστικός επαναπροσδιορισμός στρατηγικής, τακτικής, μέσων και
στόχων; Η δεύτερη προσέγγιση, παρά τα προβλήματα και τις επιφυλάξεις που
κάποιος θα μπορούσε να εκφράσει, υιοθετήθηκε τα πέντε τελευταία χρόνια.
Κανένας Έλληνας με υπεύθυνη πολιτική σκέψη, επομένως, δεν μπορεί να υποτιμήσει
τις συνέπειες αλλαγών που θα αποδυναμώσουν την εθνική μας στρατηγική.

Ο Παναγιώτης Ήφαιστος είναι αναπληρωτής καθηγητής Διεθνών Σχέσεων και
Στρατηγικών Σπουδών στο Πάντειο Πανεπιστήμιο.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N06</CAT>
<ED>
Κωδικός άρθρου: A16056N061</ED>
<ID>
ID:129642

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N06&aa=1</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Για το χατήρι του άρχοντα...
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

ΚΑΘΕ ΠΟΛΗ και πανεπιστήμιο, κάθε χωριό και ΤΕΙ, έτσι, δίχως... πρόγραμμα, και
χωρίς γιατί, μόνο και μόνο για του τοπικού άρχοντα το όραμα και για το χατίρι
του βουλευτή. Αυτή είναι η αλήθεια για τα πανεπιστημιακά τμήματα που σκορπίζει
όπου να 'ναι η Πολιτεία, ελαφρά τη καρδία.

Θέμα διαχρονικό όπως φαίνεται η σπορά πανεπιστημιακών τμημάτων στην επαρχία με
σκοπό τη μετάγγιση κουλτούρας και κοινωνικού και οικονομικού πρεστίζ στη
φιλοξενούσα πόλη, έρχεται και πάλι στον αφρό της επικαιρότητας, ορμώμενο εξ
Αγρινίου. Έφυγε από την πόλη για να... διασωθεί το Τμήμα Οικονομικών Σπουδών
του Πανεπιστημίου Πατρών και τη θέση του, στον βωμό της εξυπηρέτησης των
κοινωνικοπολιτικών και οικονομικών αναγκών της πόλης, παίρνουν δύο φρέσκα
τμήματα του Πανεπιστημίου Ιωαννίνων (Διαχείρισης Περιβάλλοντος & Φυσικών
Πόρων και Οργάνωσης & Διαχείρισης Αγροτικών Εκμεταλλεύσεων). Μέχρι να
εξαντληθούν οι νέοι δότες και μετά βλέπουμε πάλι...

Οι ίδιοι άνθρωποι που από τη μια φτιάχνουν νόμους για να βάλουν σε μια τάξη,
υποτίθεται, τα πανεπιστημιακά πράγματα, από την άλλη επιμένουν σε παλιές,
αποδεδειγμένα αποτυχημένες μεθόδους αναπτυξιακής ανάνηψης της περιφέρειας,
μέσω των φοιτητών που εγκλωβίζονται και των πανεπιστημιακών που διαφεύγουν
ιπτάμενοι ή εποχούμενοι.

Ακυρώνεται έτσι, τύποις και ουσία, η δυναμική της έννοιας του Πανεπιστημίου,
που προϋποθέτει συμβίωση, ανταλλαγή απόψεων, κυκλοφορία ιδεών, εποικοδομητικές
αντιπαραθέσεις. Η Πανεπιστημιακή Κοινότητα εξέλιπε, στην προκειμένη περίπτωση,
ευθύς εξαρχής, δίνοντας τη θέση της σε μικρές απομονωμένες φοιτητικές νησίδες,
που μοιάζουν περισσότερο με λυκειακά παραρτήματα, παρά με πανεπιστημιακά
τμήματα. Ο καθένας κάνει ό,τι μπορεί και κανένας αυτό που... πρέπει. Με πρώτη
διδάξασα την Πολιτεία και πίσω της να ακολουθούν, κρυφογελώντας, αυτοί που θα
«ωφεληθούν». «Θέσεις ν' ανοίγουν στα πανεπιστήμια κι όπου να 'ναι», λένε
υποψήφιοι φοιτητές και υποψήφιοι καθηγητές και μόλις εξασφαλίσουν το κάθισμα,
και οι μεν και οι δε, αρχίζει η επιχείρηση του «στρίβειν διά των καταλήψεων,
των μετεγγραφών και άλλων τινών διαδικασιών».

Αν ­ λέω ­ αν, υποψήφιοι φοιτητές και υποψήφιοι διδάσκοντες απαξιούσαν να
διεκδικήσουν θέσεις στα εν λόγω τμήματα τι θα γινόταν άραγε;

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N06</CAT>
<ED>
Κωδικός άρθρου: A16056N062</ED>
<ID>
ID:129680

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N06&aa=2</URL></REF>


Article

<CATEGORY>vin03</CATEGORY>

 <H2>ΣΚΙΤΣΟ
</H2>
<AUTHOR>ΣΤΑΘΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N06</CAT>
<ED>
Κωδικός άρθρου: A16056N063</ED>
<ID>
ID:129708

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N06&aa=3</URL></REF>


Article

<CATEGORY>vin04</CATEGORY>

 <H5>ΜΕ ΤΙΣ ΕΥΛΟΓΙΕΣ ΤΟΥ ΘΕΙΟΥ ΤΟΥ ΠΡΟΧΩΡΗΣΕ Ο ΚΩΣΤΑΣ ΚΑΡΑΜΑΝΛΗΣ - ΕΚΤΟΣ ΚΟΜΜΑΤΟΣ
Ο Κ. ΜΗΤΣΟΤΑΚΗΣ
</H5><H5>Με δυο κινήσεις έθεσε εκτός τον «επίτιμο»
</H5><H5>ΟΡΙΣΤΙΚΗ ΔΙΑΓΡΑΦΗ
</H5><H5>ΓΙΑ ΕΝΑ ΧΡΟΝΟ...
</H5><H5>...ΚΙ Ο ΑΘΩΟΣ
</H5><H2>Αποκεφάλισε Σουφλιά, Μάνο, Κοντογιαννόπουλο
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Ξεκαθάρισε τους λογαριασμούς του χθες ο κ. Κ. Καραμανλής με τα κορυφαία
στελέχη του κόμματός του. Με συνοπτικές διαδικασίες διέγραψε οριστικά τον
κύριο αντίπαλό του στο συνέδριο κ. Γιώργο Σουφλιά, τον κορυφαίο του κόμματος
και τομεάρχη κ. Στέφανο Μάνο, τον πρώην υπουργό κ. Βασίλη Κοντογιαννόπουλο,
ενώ έθεσε ουσιαστικά εκτός κόμματος και τον κ. Κ. Μητσοτάκη.

Η ΑΠΟΜΑΚΡΥΝΣΗ των τριών ιστορικών στελεχών της παράταξης από την Ν.Δ. ­ οι
οποίοι αρνήθηκαν να προσέλθουν στο Πειθαρχικό ­ ήταν μία εντυπωσιακή κίνηση
του κ. Καραμανλή στην προσπάθειά του να επιβληθεί στο κόμμα και να βάλει
οριστικά φρένο στις ανταρσίες. Ωστόσο, ανοίγει ένα νέο μέτωπο όχι μόνο στην
κορυφή αλλά και στην βάση του κόμματος, η οποία ζητά επίμονα ενότητα όλων των
στελεχών. Τώρα το ενδεχόμενο της διάσπασης στην Ν.Δ. είναι περισσότερο ορατό
από ποτέ. Σε κάθε περίπτωση, πάντως, ακόμη και εάν αποφευχθεί η συγκρότηση
νέου πολιτικού σχηματισμού, δημιουργείται εκ των πραγμάτων μια άτυπη κίνηση
επώνυμων στελεχών της παράταξης, τα οποία καθημερινά θα διακηρύσσουν τις
πολιτικές τους θέσεις εντός και εκτός Βουλής και επικρίνοντας την Ν.Δ. για
«λαϊκισμό», «παλαιοκομματισμό» και «έλλειψη τόλμης στην διαμόρφωση πολιτικών θέσεων».

«Ακόμη, διεγράφησαν για ένα χρόνο με ομόφωνη απόφαση του Πειθαρχικού τρεις
βουλευτές που απουσίαζαν αδικαιολόγητα από την ψηφοφορία (προσήλθαν όμως και
απολογήθηκαν στο Πειθαρχικό), οι κ.κ. Ν. Κάκκαλος, Π. Τατούλης, Α.
Παπαληγούρας, ενώ διεσώθη ο κ. Γ. Παναγιωτόπουλος, αφού έπεισε τα μέλη του
Πειθαρχικού ότι ήταν άρρωστος.

ΕΠΙΣΤΟΛΗ ΕΒΕΡΤ

Ο κ. Μ. Έβερτ, όταν πληροφορήθηκε την απόφαση του κ. Κ. Καραμανλή να
συγκαλέσει εκτάκτως το πειθαρχικό για να προχωρήσει στην οριστική διαγραφή
κορυφαίων στελεχών, τού έστειλε αμέσως επιστολή με τον στενό του συνεργάτη κ.
Ν. Μπάλιο, στην οποία ανέφερε ότι πρέπει να επιδειχθεί ψυχραιμία και ζήτησε
την αναβολή της συνεδρίασης του Πειθαρχικού, ώστε να υπάρξει εκτόνωση της
έντασης και μην μπει το κόμμα σε περιπέτειες. Ο πρόεδρος της Ν.Δ. δεν
εισάκουσε όμως την έκκλησή του.

Ο κ. Κ. Καραμανλής πήρε το πράσινο φως να προχωρήσει στην οριστική ρήξη με
τους διαφωνούντες και από τον ιδρυτή της παράταξης, τον οποίον ενημέρωσε
λεπτομερώς χθες το πρωί για τις εξελίξεις ο αδελφός του κ. Αχιλλέας
Καραμανλής, αλλά και ο κ. Π. Μολυβιάτης, οι οποίοι μετείχαν στις πολύωρες
νυχτερινές συσκέψεις στη Ρηγίλλης.

Οι κ. κ. Γ. Σουφλιάς, Σ. Μάνος και Β. Κοντογιαννόπουλος δεν προσήλθαν στη
Ρηγίλλης για να δώσουν εξηγήσεις ενώπιον των μελών του Πειθαρχικού. Μάλιστα,
την ώρα που συνεδρίαζε το όργανο οι κ.κ. Γ. Σουφλιάς και Σ. Μάνος έκαναν
δηλώσεις σε εθνικό δίκτυο, με τις οποίες επέκριναν με δριμύτητα την ηγεσία. Ο
Θεσσαλός πολιτικός εμφανίστηκε ως ο άλλος πόλος στο κόμμα και οι δηλώσεις του
ερμηνεύτηκαν ως προαναγγελία για δημιουργία κίνησης στη Ν.Δ. «Ο δρόμος που
ακολουθεί η ηγεσία της Ν.Δ. είναι η οδός της συρρίκνωσης του κόμματος και της
αξιοπιστίας της πολιτικής του πρότασης. Ο κόσμος της Ν.Δ. κρίνει και έχει
εξαγάγει ήδη τα πικρά συμπεράσματά του», είπε με έμφαση και πρόσθεσε: «Ο
δρόμος που προτείνω εγώ είναι ο δρόμος της αλήθειας, των γενναίων λύσεων και
της καθαρής θέσης. Της μόνης ωφέλιμης για τον λαό αλλά και της μόνης που
μπορεί να οδηγήσει την παράταξη σε νίκη». Ξεκαθάρισε επίσης ο κ. Γ. Σουφλιάς
ότι ακόμη και εάν είχε νόμιμη σύνθεση το Πειθαρχικό, εκείνος δεν θα πήγαινε να
απολογηθεί. «Για να μην νομιμοποιήσω προειλημμένες αποφάσεις, που μπορεί να
σημαδοτούν την αρχή του τέλους του κόμματος, όχι όμως και της παράταξης».

ΟΥΤΕ ΒΗΜΑ

Ο κ. Σ. Μάνος δήλωσε ότι έχει τη συνείδησή του ήσυχη, δεν θα κάνει ούτε βήμα
πίσω στις αρχές και στις θέσεις που πιστεύει και τόνισε: «Τις αρχές αυτές
άλλοτε τις συκοφάντησαν, τώρα τις διαγράφουν. Αλλά ό,τι και να κάνουν, αυτές
είναι οι μόνες λύσεις για την Ελλάδα».

Ο κ. Β. Κοντογιαννόπουλος έστειλε επιστολή στον κ. Κ. Καραμανλή, με την οποία
εξήγησε τους λόγους της διαφοροποίησής του από την επίσημη κομματική γραμμή,
τονίζοντας ότι «η στάση του δεν δημιουργεί πολιτικό πρόβλημα. Αντίθετα, έδωσαν
εξηγήσεις στο Πειθαρχικό οι κ.κ. Π. Τατούλης, Γ. Παναγιωτόπουλος, Α.
Παπαληγούρας και Ν. Κάκκαλος ο οποίος σε μια αποστροφή του λόγου είπε στα μέλη
του οργάνου: «Μια που βγάλατε τα μαχαίρια, ματώστε τα πάνω μου. Μην τα
ματώσετε στον Γιώργο Σουφλιά. Δεν έχουμε άλλο στέλεχος που μπορεί να εμβολίσει
το ΠΑΣΟΚ αυτές τις κρίσιμες ώρες».

Αργά χθες τη νύχτα στη Ρηγίλλης βουλευτές φίλοι του κ. Κ. Καραμανλή δεν
έκρυβαν την μεγάλη ικανοποίησή τους.

ΜΕ ΔΥΟ κινήσεις και κρατώντας τα προσχήματα ο κ. Κ. Καραμανλής απομάκρυνε από
τη Ν.Δ. τον κ. Κ. Μητσοτάκη, ενώ έφερε σε ιδιαίτερα δύσκολη θέση την κ. Ντ.
Μπακογιάννη, η οποία καλείται σύντομα να διαλέξει με ποιους θα πάει και ποιους
θα αφήσει.

Ο κ. Καραμανλής εξαίρεσε τον κ. Μητσοτάκη από την παραπομπή στο Πειθαρχικό ­
μολονότι απουσίαζε από την ψηφοφορία ­ βαφτίζοντάς τον ουσιαστικά
υπερκομματικό στέλεχος. Στη συνέχεια πρακτικώς τον «καθαίρεσε» από πρόεδρο του
Πειθαρχικού Συμβουλίου με το επιχείρημα ότι ο ίδιος ο πρώην πρωθυπουργός έχει
εκδηλώσει την επιθυμία να μη συμμετέχει στα κομματικά όργανα. Έτσι τοποθέτησε
πρόεδρο του Πειθαρχικού τον κ. Γ. Κεφαλογιάννη, ο οποίος ήταν ένθερμος
υποστηρικτής της διαγραφής όλων των διαφωνούντων. Όταν ο κ. Κ. Μητσοτάκης
πληροφορήθηκε την απόφαση του κ. Κ. Καραμανλή δεν πίστευε στα αυτιά του. Οι
συνεργάτες του λένε ότι ήταν μία από τις ελάχιστες φορές που τον είδαν να
χάνει την ψυχραιμία του. Περισσότερο από όλα όμως σε προσωπικό επίπεδο τον
ενόχλησε το ότι η ανακοίνωση της καθαίρεσής του από το Πειθαρχικό έγινε από
τον εκπρόσωπο του κόμματος, τον κ. Αρ. Σπηλιωτόπουλο. Στις 6 το απόγευμα
κάλεσε τους δημοσιογράφους και για πρώτη φορά μίλησε για το ενδεχόμενο
διάσπασης στο κόμμα. «Δεν δήλωσα ότι έχω κάποιο κώλυμα. Άλλωστε γνωρίζετε ότι
πάντοτε προήδρευσα στο Πειθαρχικό. Η γνώμη μου είναι το Συμβούλιο αν
συνεδριάσει χωρίς εμένα και χωρίς να έχω δηλώσει κώλυμα, συνεδριάζει κατά
παράβαση του καταστατικού και του κανονισμού της Κοινοβουλευτικης Ομάδας». Ο
πρώην πρωθυπουργός επετέθη ευθέως στον κ. Κ. Καραμανλή: «Είναι προφανές ότι
κακοί σύμβουλοι σπρώχνουν το κόμμα σε διάσπαση». Φανερά εκνευρισμένος ο κ. Κ.
Μητσοτάκης είπε ότι «είναι αδιανόητο να παραπέμπονται στο Πειθαρχικό στελέχη
επειδή ενήργησαν σύμφωνα με τη συνείδησή τους» και ζήτησε τη σύγκληση της
Κοινοβουλευτικής Ομάδας και «μετά ο πρόεδρος του κόμματος να βάλει το χέρι του
στην καρδιά και να αποφασίσει».

Η παρέμβαση του κ. Κ. Μητσοτάκη με την οποία χαρακτήρισε αντικαταστατική τη
λειτουργία του πειθαρχικού οργάνου χωρίς την παρουσία του, έδωσε την ευκαιρία
στον κ. Στ. Μάνο να μην προσέλθει για να απολογηθεί. Ο κ. Στ. Μάνος έστειλε
επιστολή στον κ. Κ. Καραμανλή στην οποία ανέφερε ότι «επειδή η πειθαρχική
διαδικασία είναι σοβαρή υπόθεση, ζητώ η σύγκληση του Πειθαρχικού Συμβουλίου να
γίνει με την καταστατική νόμιμη σύνθεση».

Όσο για την κ. Ντ. Μπακογιάννη, η οποία έπειτα από διαβουλεύσεις πολύωρες
τελικά καταψήφισε την κυβερνητική τροπολογία, βρίσκεται τώρα σε πολύ δύσκολη
θέση. Οι απόψεις και οι ιδέες της είναι πιο κοντά σε εκείνους που ο κ. Κ.
Καραμανλής διέγραψε, ενώ η ίδια παραμένει στην ηγετική ομάδα του κόμματος
κρατώντας τη θέση της αρμοδίας του Τομέα Ανάπτυξης. Χθες απέφυγε να κάνει
οποιαδήποτε δήλωση. Στις κατ' ιδίαν συζητήσεις της όμως δεν έκρυβε τον μεγάλο
προβληματισμό της για το τι μέλλει γενέσθαι. Συνεργάτες τόνιζαν ότι η «κ. Ντ.
Μπακογιάννη αντιλαμβάνεται τις μεγάλες ευθύνες που επωμίζεται τώρα στο κόμμα
και θα μιλήσει όταν έρθει η ώρα». Ωστόσο φίλοι της βουλευτές επεσήμαιναν ότι
σύντομα θα βρεθεί σε αδιέξοδο αφού εάν παραμείνει στην ηγετική ομάδα θα
αναγκασθεί να υπερασπίζεται θέσεις που δεν τις πιστεύει και να βρίσκεται
αντιμέτωπη με τα στελέχη που έχουν διαγραφεί αλλά και να αποκηρύσσει απόψεις
που με πολύ μεγαλύτερη ευκολία θα διατυπώνει πλέον εντός και εκτός Βουλής ο κ.
κ. Μητσοτάκης.

Γιώργος Σουφλιάς

Ο εκσυγχρονιστής με παλαιοκαραμανλικές καταβολές.

Είναι ο χαμένος του συνεδρίου του κόμματος (Ιούλιος 1997), που δεν «χώνεψε»
ποτέ τη νίκη τού αντιπάλου του με το βαρύ ονοματεπώνυμο. Ο πρώην υπουργός
Εθνικής Οικονομίας και Παιδείας, ο οποίος είχε διεκδικήσει την ηγεσία του
κόμματος και απέναντι στον Μ. Έβερτ (Σεπτέμβριος 1996), εκλέγεται συνεχώς
βουλευτής Λάρισας από το 1974.

Γεννήθηκε το 1941 στην Αγία Τριάδα Φαρσάλων, σπούδασε πολιτικός μηχανικός στη
Θεσσαλονίκη και έχει δύο κόρες.Με τις χθεσινές του δηλώσεις άφησε ανοιχτό το
ενδεχόμενο δημιουργίας νέου κόμματος.

Στέφανος Μάνος

Ο νεοφιλελεύθερος της Ν.Δ. Έθεσε υποψηφιότητα για την αρχηγία του κόμματος
μετά την παραίτηση του Μ. Έβερτ, αλλά αποσύρθηκε υποστηρίζοντας την
υποψηφιότητα Σουφλιά. Γεννήθηκε το 1939 στην Αθήνα. Σπούδασε μηχανολόγος και
Διοίκηση Επιχειρήσεων στο Πολυτεχνείο της Ζυρίχης και στο Πανεπιστήμιο του
Χάρβαρντ, ενώ υπήρξε για χρόνια επιχειρηματίας. Έχει τρεις γιους και δύο
κόρες. 
Εκλέγεται από το 1977 (με μόνη εξαίρεση τον Νοέμβριο 1989) βουλευτής στην Α'
Αθηνών. Έχει διατελέσει υφυπουργός Δημοσίων Έργων, υπουργός ΠΕΧΩΔΕ, Εθνικής
Οικονομίας και Οικονομικών. 
Έχει συνδέσει το όνομά του με την ανάγκη μείωσης του κράτους και της
ιδιωτικοποίησης των δημοσίων επιχειρήσεων, αλλά και με την επιβολή φόρου 50
δραχμών. Άφησε και αυτός ανοιχτό το ενδεχόμενο να συνεργαστεί στη δημιουργία
νέου κόμματος.

Βασίλης Κοντογιαννόπουλος

Κεντρώο στέλεχος της καραμανλικής πτέρυγας της Ν.Δ., που εν συνεχεία υπήρξε
στενός συνεργάτης του Κ. Μητσοτάκη.

Γεννήθηκε το 1942 στην Αμαλιάδα. Σπούδασε Νομικά στο Πανεπιστήμιο Αθηνών και
Εμπορικό Δίκαιο και έκανε ευρωπαϊκές σπουδές στο Πανεπιστήμιο Παρισίων. Έχει
μία κόρη.

Εκλεγόταν βουλευτής Ηλείας από το 1974 έως το 1993. Επανήλθε στη Βουλή το 1996.

«Θύμα» της κυβερνητικής πολιτικής στην Παιδεία, παραιτήθηκε τον Ιανουάριο του
1991 μετά τις καταλήψεις στα σχολεία.

Διετέλεσε υφυπουργός Παιδείας την περίοδο '76-81. Υπουργός Παιδείας τον Ιούλιο
του 1989 (αναπληρωτής τον Νοέμβριο του 1989) και επί Οικουμενικής και υπουργός
Βιομηχανίας το 1992-'93.

Νίκος Κάκκαλος

Γεννήθηκε το 1952 στο Λιτόχωρο Πιερίας. Σπούδασε Μαθηματικά στο Πανεπιστήμιο
Θεσσαλονίκης. Έχει μία κόρη.

Μέλος της Ν.Δ. απότο 1974, εξελέγη για πρώτη φορά βουλευτής Πιερίας τον Ιούνιο
του 1989 και από τότε εκλέγεται συνεχώς. Θεωρείται άνθρωπος του περιβάλλοντος
του Κ. Μητσοτάκη.

Αναστάσης Παπαληγούρας

Με... εμπειρία στις πειθαρχικές διαδικασίες του κόμματος (είχε διαγραφεί το
1987) είναι ο κ. Παπαληγούρας. Την πρώτη φορά είχε παραπεμφθεί στο Πειθαρχικό
από τον Κ. Μητσοτάκη, ενώ τώρα παραπέμφθηκε υποστηρίζοντας τις απόψεις
Μητσοτάκη (και Μάνου).

Γιος του στενού συνεργάτη τού Κωνσταντίνου Καραμανλή και υπουργού Παναγή
Παπαληγούρα, σπούδασε Νομικά στο Πανεπιστήμιο Αθηνών και έκανε μεταπτυχιακές
σπουδές στο Πανεπιστήμιο Μπρουνέλ της Αγγλίας. Έχει μία κόρη.

Εξελέγη για πρώτη φορά βουλευτής Κορινθίας στις εκλογές του 1981 και
επανεξελέγη το 1985. Επανήλθε στη Ν.Δ. και εξελέγη βουλευτής το 1993 και το 1996.

Πέτρος Τατούλης

Τυπικός εκπρόσωπος του νεοφιλελεύθερου ρεύματος του κόμματος, με
αριστερίστικες όμως καταβολές. Θεωρείται άνθρωπος του ευρύτερου μητσοτακικού
περιβάλλοντος, με αιρετικές απόψεις σε διάφορα θέματα.

Ο 46χρονος βουλευτής του Νομού Αρκαδίας είναι ο νεώτερος της ομάδας. Σπούδασε
στην Ιατρική Σχολή του Πανεπιστημίου Αθηνών και είναι χειρουργός. Έχει έναν
γιο και τρεις κόρες.

Εξελέγη για πρώτη φορά βουλευτής στις εκλογές του 1990 και έκτοτε
επανεκλέγεται συνεχώς.

Γιώργος Παναγιωτόπουλος

Ο παλιός. Υφυπουργός Εμπορίου την περίοδο '74-'77, υπουργός Εμπορίου την
περίοδο '77-'80 και υπουργός Συγκοινωνιών από το 1980-'81, γιος του παλιού
βουλευτή του Λαϊκού Κόμματος, γιατρού Νίκου Παναγιωτόπουλου, είναι από τους
βετεράνους του κόμματος. Γεννήθηκε το 1930 στην Καβάλα. Σπούδασε στη Νομική
Σχολή του Πανεπιστημίου Αθηνών και σταδιοδρόμησε με μεγάλη επιτυχία στη
δικηγορία. Έχει έναν γιο και μία κόρη. Υποψήφιος της ΕΡΕ στις εκλογές που
ματαιώθηκαν λόγω του πραξικοπήματος του 1967, κράτησε σθεναρή στάση
αγωνιζόμενος για την αποκατάσταση της δημοκρατίας. Εξελέγη για πρώτη φορά
βουλευτής Καβάλας το 1974. Εθεωρείτο άνθρωπος του Γ. Ράλλη, ενώ είναι
υποστηρικτής και στενός συνεργάτης του Μ. Έβερτ.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N08</CAT>
<ED>
Κωδικός άρθρου: A16056N081</ED>
<ID>
ID:129637

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N08&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Μία κρίση που μπορεί να στοιχίσει στην αξιοπιστία του κόμματος
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

ΜΕ ΑΝΗΚΕΣΤΗ βλάβη τής (πολιτικής) υγείας της εξέρχεται η Ν.Δ. από τη νέα ­ και
ίσως πιο καθοριστική για το μέλλον της ­ εσωτερική κρίση.

Ανεξάρτητα από την εξέλιξη που θα έχει τελικά η κρίση αυτή (αν θα διακυβευθεί
η τυπική ενότητα του κόμματος ή θα επιχειρηθεί για άλλη μία φορά η επιφανειακή
εκτόνωση της έντασης), εκείνο που έχει σημασία είναι ότι το κόμμα της
αξιωματικής αντιπολίτευσης τείνει να χάσει οριστικά τα όποια ψήγματα
αξιοπιστίας μπορούσε ακόμη να διαθέτει.

Γιατί οι διαγραφές και τα διοικητικά μέτρα (διαγραφές, επιπλήξεις, αναστολές
κ.λπ.) δεν μπορούν σε καμιά περίπτωση να λύσουν το υπαρξιακό (πολιτικό)
πρόβλημα της Ν.Δ., ούτε να της εξασφαλίσουν στο ορατό μέλλον μια ευπρόσωπη
παρουσία στο πολιτικό σκηνικό.

Εύλογα το τμήμα εκείνο του πληθυσμού που αποτελεί τη δεξαμενή ψήφων γι' αυτήν
βλέπει επί χρόνια ένα κόμμα στο οποίο τα επώνυμα στελέχη του αναλώνονται
περισσότερο στην εκκαθάριση των προσωπικών τους λογαριασμών με
αλληλοϋπονομεύσεις, διαβολές, καταγγελίες και διαρροές και λιγότερο ή και
καθόλου με την άσκηση του συνταγματικού τους ρόλου. Και τα στελέχη αυτά δίνουν
ένα δείγμα γραφής για το πώς θα λειτουργήσουν και ως κυβέρνηση, ιδιαίτερα όταν
υπάρχει ακόμη νωπή στη μνήμη η πολιτεία της Ν.Δ. ως κυβέρνησης, όπου οι
κρίσεις και οι διαφωνίες ήταν στην ημερήσια διάταξη.

Το εσωκομματικό αυτό καθεστώς η Ν.Δ. το πλήρωσε δύο φορές στις εκλογές του
1993 και του 1996, αλλά φαίνεται ότι δεν έχει βάλει ακόμη μυαλό, όχι τόσο
γιατί δεν θέλει αλλά γιατί δεν μπορεί.

Τα «προσωπικά» των στελεχών της είναι πολύ ισχυρότερα των «πολιτικών», τα δε
περιθώρια για ανάνηψη είναι πλέον από στενά έως και ανύπαρκτα, ιδιαίτερα αν
ληφθεί υπόψη ότι οι ιδεολογικές διαφορές στα κόμματα εξουσίας έχουν πλέον
αμβλυνθεί σε μεγάλο βαθμό.

Οπότε απλώς τίθεται θέμα αξιοπιστίας και σοβαρότητας για την εφαρμογή μίας
(δεδομένης και ανελαστικής) πολιτικής. Πιθανότητες δε επιβίωσης έχει μόνο το
κόμμα που επαγγέλλεται (ή διαθέτει) μια στοιχειώδη συνοχή και μια έστω και
επίπλαστη αξιοπιστία. Αυτά τα στοιχεία δεν τα διαθέτει με τα σημερινά δεδομένα
η Ν.Δ., η οποία αν μη τι άλλο είναι συνεπής σε ένα πράγμα: από τη
μετακαραμανλική περίοδο του 1980 βρίσκεται σε μία συνεχή «αναζήτηση»
εσωτερικών διαφορών και διαπλοκών και σε μια δίνη προσωπικών κυρίως
προβλημάτων και αντιθέσεων.

Με τα δεδομένα αυτά το μέλλον της είναι πλέον δυσοίωνο όσο δεν αποσαφηνίζει
τις θέσεις και τον ρόλο της, αφού οι κατά καιρούς «ηρωικές» αποφάσεις των
εκάστοτε ηγεσιών της απλώς επιβεβαιώνουν τα υπαρξιακά της αδιέξοδα και δεν
προσφέρουν καμιά άλλη λύση πέρα από τη διατήρηση ευκαιριακών εξουσιών ή τη
διαχείριση τυπικών αρμοδιοτήτων.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N08</CAT>
<ED>
Κωδικός άρθρου: A16056N082</ED>
<ID>
ID:129681

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N08&aa=2</URL></REF>


Article

<CATEGORY>vin03</CATEGORY>

 <H2>ΣΚΙΤΣΟ
</H2>
<AUTHOR>ΣΤΑΘΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N09</CAT>
<ED>
Κωδικός άρθρου: A16056N091</ED>
<ID>
ID:129640

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N09&aa=1</URL></REF>


Article

<CATEGORY>vin04</CATEGORY>

 <H5>ΠΩΣ ΦΘΑΣΑΜΕ ΣΤΙΣ ΔΙΑΓΡΑΦΕΣ ΚΑΙ ΓΙΑΤΙ «ΕΞΑΙΡΕΘΗΚΕ Ο ΜΗΤΣΟΤΑΚΗΣ» * Η ΑΔΥΝΑΜΙΑ
ΤΟΥ ΝΑ ΠΑΡΕΙ ΕΓΚΑΙΡΑ ΘΕΣΗ ΓΙΑ ΤΙΣ ΔΕΚΟ ΟΔΗΓΗΣΕ ΤΟ ΚΟΜΜΑ ΣΕ ΑΔΙΕΞΟΔΟ, ΠΙΣΤΕΥΟΥΝ
ΟΙ ΔΙΑΦΩΝΟΥΝΤΕΣ ΠΟΥ ΜΙΛΟΥΝ ΓΙΑ ΔΙΑΣΠΑΣΗ
</H5><H2>«Απόφαση μονόδρομος» λένε οι συνεργάτες του
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Λίγο μετά τα μεσάνυχτα ο Κώστας Καραμανλής βγήκε από την αίθουσα του
Κοινοβουλίου φανερά εκνευρισμένος. Περισσότερο από όλα τον είχε ενοχλήσει η
στάση τού κ. Β. Κοντογιαννόπουλου, ο οποίος όταν ήρθε η ώρα του να ψηφίσει για
την τροπολογία για τις ΔΕΚΟ, δήλωσε: «Ψηφίζω παρών για λόγους κομματικής
πειθαρχίας». Ο κ. Καραμανλής όταν τον άκουσε δεν μπορούσε να κρύψει την
ενόχλησή του, όπως και ο κ. Μ. Έβερτ, ο οποίος καθόταν δίπλα του, δεν μπορούσε
να κρύψει το ειρωνικό χαμόγελό του.

ΣΤΟ ΠΕΡΙΣΤΥΛΙΟ της Βουλής ο πρόεδρος της Ν.Δ. έπεσε πάνω στον κ. Γ. Σουφλιά
«γεια σου Γιώργη» τού είπε και τον χτύπησε στον ωμό. «Γεια σου Κώστα», του
απάντησε ψυχρά ο Θεσσαλός πολιτικός. Κανείς μέχρι εκείνη την ώρα δεν γνώριζε
τις προθέσεις του προέδρου. Στα πηγαδάκια, που είχαν σχηματισθεί στο
περιστύλιο, οι απόψεις ήταν διχασμένες. «Εντάξει, πιστεύω ότι το θέμα έκλεισε
τώρα, δεν θα γίνει τίποτε», έλεγε ο κ. Ευάγγ. Μεϊμαράκης. Αντίθετη ήταν η
γνώμη τού κ. Δ. Σιούφα. «Εγώ πιστεύω ότι αυτό δεν θα περάσει έτσι, θα ληφθούν μέτρα».

Είχαν προηγηθεί, πάντως, δύο κινήσεις τού κ. Κ. Καραμανλή που προμήνυαν την
απόφαση να τηρήσει σκληρή στάση απέναντι στους διαφωνούντες, αλλά τα
περισσότερα στελέχη της Ν.Δ. δεν τις αξιολόγησαν σωστά. Μισή ώρα πριν από την
έναρξη της ψηφοφορίας, ο κ. Γ. Βουλγαράκης είχε πληροφορηθεί ότι ο πρόεδρος
της Ν.Δ. θα διαγράψει τον κ. Β. Κοντογιαννόπουλο στην περίπτωση που ψηφίσει
την κυβερνητική τροπολογία. «Βασίλη ­ του είπε ­ η γνώμη μου είναι να πας να
δεις τον κ. Κ. Καραμανλή να μιλήσεις μαζί του. Μαθαίνω ότι θα σε διαγράψει».

Πράγματι, ο βουλευτής πήγε στο γραφείο του προέδρου και του εξήγησε τους
λόγους για τους οποίους επιθυμεί να πει «Ναι» στην τροπολογία Παπαντωνίου.
«Κώστα, σκοπεύω να κάνω αυτό εκτός και εάν θέσεις θέμα κομματικής πειθαρχίας».
Ο κ. Κ. Καραμανλής τού απάντησε: «Κοίταξε Βασίλη, όταν ζητάμε ονομαστική
ψηφοφορία εμμέσως τίθεται θέμα κομματικής πειθαρχίας».

Λίγο νωρίτερα οι «προξενητές» κ.κ. Ευάγγ. Μεϊμαρακης και Μ. Λιάπης
μπαινόβγαιναν στα γραφεία τού κ. Κ. Καραμανλή και της κ. Ντόρας Μπακογιάννη. Ο
κ. Κ. Καραμανλής διεμήνυσε στην τομεάρχη ότι είναι αποφασισμένος να προχωρήσει
στη λήψη πειθαρχικών μέτρων. «Δεν θα ήθελα ­ φέρεται να είπε ­ να είναι από
την άλλη πλευρά η Ντόρα, γιατί το πρόβλημα θα είναι μεγάλο». Τελικά επήλθε ο
συμβιβασμός. Ο κ. Κ. Καραμανλής στην ομιλία του ξεκαθάρισε ότι το κόμμα του
είναι υπέρ των ιδιωτικοποιήσεων των ΔΕΚΟ, θέση που ικανοποίησε την πρώην υπουργό.

Ο κ. Κ. Καραμανλής, μία ώρα μετά τα μεσάνυχτα χθες, πήγε στο γραφείο του στην
Ρηγίλλης και συγκάλεσε σύσκεψη με την συμμετοχή τών κ.κ. Βαρβιτσιώτη, Αχ.
Καραμανλή, Γ. Κεφαλογιάννη, Σ. Δήμα, Δ. Σιούφα, Π. Μολυβιάτη και Αρ.
Σπηλιωτόπουλου. Πρώτος πήρε τον λόγο ο κ. Γ. Κεφαλογιάννης: «Κοίταξε Κώστα,
πρέπει να τους διαγράψεις όλους. Στείλε τους σε μένα στο Πειθαρχικό και ξέρω
εγώ τι πρέπει να κάνω». Στο ίδιο κλίμα ήταν και ο κ. Αχ. Καραμανλής. «Είσαι ο
αρχηγός και δεν μπορείς να υποχωρήσεις. Προχώρα μπροστά», τού είπε. Στο ίδιο
κλίμα κινήθηκαν και ο κ. Γ. Βαρβιτσιώτης, ο κ. Σ. Δήμας και ο κ. Δ. Σιούφας. Η
σύσκεψη τελείωσε λίγο μετά τις 3 τα ξημερώματα, αλλά απόφαση δεν ελήφθη.

Έτσι πολλοί στην Ρηγίλλης πίστεψαν ότι ο πρόεδρος της Ν.Δ. δεν θα τολμήσει να
προχωρήσει στην διαγραφή επώνυμων στελεχών με πρώτους τούς κ.κ. Κ. Μητσοτάκη
και Γ. Σουφλιά, οι οποίοι έσπευσαν με δηλώσεις τους να προδικάσουν ότι δεν θα
συμβεί τίποτα. Μάλιστα, ο Θεσσαλός πολιτικός χαρακτήρισε «αστεία πράγματα» τις
νυχτερινές συσκέψεις στην Ρηγίλλης. Ο πρόεδρος της Ν.Δ. χθες το πρωί συγκάλεσε
νέα σύσκεψη στο πολιτικό του γραφείο, στην οδό Πλουτάρχου, με την συμμετοχή
στενών συνεργατών του. Παράληλλα, επικοινώνησε με τον ιδρυτή της παράταξης κ.
Κωνσταντίνο Καραμανλή, μέσω του κ. Αχ. Καραμανλή, από τον οποίο πήρε το
πράσινο φως να προχωρήσει σε διαγραφές. Έτσι το μεσημέρι κάλεσε τους
δημοσιογράφους στην Ρηγίλλης και ανακοίνωσε την απόφασή του λέγοντας: «Είναι
απαράδεκτο αυτήν τη στιγμή να προσφέρουν κάποιοι στήριγμα και άλλοθι σε μία
κυβέρνηση, η οποία ζημιώνει τον τόπο. Οποιαδήποτε ανοχή σε τέτοιου είδους
φαινόμενα θα μας καθιστούσε κατώτερους των περιστάσεων έναντι της παράταξης,
αλλά κυρίως έναντι του τόπου». Και πρόσθεσε: «Χθες το βράδυ στην ψηφοφορία
αριθμός βουλευτών διαφοροποιήθηκε από τη συλλογική θέση του κόμματος
προσφέροντας στήριγμα και άλλοθι στην κυβερνητική πολιτική. Με τη στάση τους
αυτή επέλεξαν στην ουσία να βρεθούν εκτός κόμματος και παραπέμπονται στα
αρμόδια όργανα με το ερώτημα της διαγραφής».

Τον κ. Κ. Μητσοτάκη δεν τον παρέπεμψε στο Πειθαρχικό με το εξής σκεπτικό: «Ως
πρώην πρωθυπουργός ο κ. Κ. Μητσοτάκης με μακρά παρουσία και προσφορά στην
πολιτική ζωή δικαιούται να διατυπώνει απόψεις που δεν εκφράζουν απαραίτητα τις
θέσεις του κόμματος χωρίς να συμμετέχει στα κομματικά όργανα, ευρισκόμενος
στην ουσία υπεράνω κομμάτων».

Η απόφαση του κ. Καραμανλή έγινε δεκτή με ενθουσιασμό από τα στελέχη που τον
στηρίζουν. «Έδειξε ότι έχει θάρρος», «η απόφασή του ήταν μονόδρομος», «τώρα
έδειξε ότι είναι αρχηγός», «έπρεπε να ξεκαθαρίσουν κάποτε τα πράγματα». Αυτές
ήταν μερικές από τις πρώτες εκτιμήσεις των φίλων τού κ. Κ. Καραμανλή.

Αντίθετα, οι αντιφρονούντες, και κυρίως οι βουλευτές που πρόσκεινται στον κ.
Κ. Μητσοτάκη και την κ. Ντόρα Μπακογιάννη, έσπευδαν να προβλέψουν ότι ο κ.
Καραμανλής με την απόφασή του άνοιξε τον δρόμο για την διάσπαση στο κόμμα.

Οι απρόβλεπτες εξελίξεις στην Ν.Δ. ξεκίνησαν πριν από 15 ημέρες, στη
συνεδρίαση των τομεαρχών του κόμματος. Τότε, η κ. Ντόρα Μπακογιάννη, ο κ. Στ.
Μάνος και ο κ. Δ. Σιούφας είχαν ζητήσει η Ν.Δ. να ψηφίσει την τροπολογία της
κυβέρνησης για τους εξής λόγους: πρώτον, γιατί η εξυγίανση των Δημόσιων
Οργανισμών και Επιχειρήσεων είναι πάγια θέση της Ν.Δ. Δεύτερον, γιατί με μια
τέτοια κίνηση η Ν.Δ. θα δημιουργούσε μεγάλο πρόβλημα στο εσωτερικό του ΠΑΣΟΚ.
Ο κ. Κ. Καραμανλής σε εκείνη την συνεδρίαση απέφυγε να πάρει θέση.
Γνωστοποίησε τις απόψεις του τρεις ημέρες αργότερα και ενώ εν τω μεταξύ όλα τα
στελέχη είχαν τοποθετηθεί δημοσίως με διαφορετικό τρόπο το καθένα. Τώρα, οι
διαφωνούντες κατηγορούν τον κ. Κ. Καραμανλή ότι η ατολμία του και η αδυναμία
του να λάβει μία απόφαση οδήγησε το κόμμα σε αδιέξοδο.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N10</CAT>
<ED>
Κωδικός άρθρου: A16056N101</ED>
<ID>
ID:129634

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N10&aa=1</URL></REF>


Article

<CATEGORY>vin03</CATEGORY>

 <H2>ΣΚΙΤΣΟ
</H2>
<AUTHOR>ΔΗΜΗΤΡΗΣ ΧΑΝΤΖΟΠΟΥΛΟΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N10</CAT>
<ED>
Κωδικός άρθρου: A16056N102</ED>
<ID>
ID:129675

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N10&aa=2</URL></REF>


Article

<CATEGORY>vin04</CATEGORY>

 <H2>ΟΙ ΚΥΚΛΟΦΟΡΙΕΣ ΤΩΝ ΕΦΗΜΕΡΙΔΩΝ
</H2>
<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N10</CAT>
<ED>
Κωδικός άρθρου: A16056N103</ED>
<ID>
ID:129705

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N10&aa=3</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Κρίση ταυτότητας
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

ΠΡΙΝ ΑΠΟ έναν περίπου χρόνο, προσωπικότητες του συντηρητικού χώρου από όλο τον
κόσμο συγκεντρώθηκαν στη μητρόπολη του καπιταλισμού, τις Ηνωμένες Πολιτείες κι
επί τρεις αγωνιώδεις ημέρες προσπάθησαν να απαντήσουν στο ερώτημα: «Can
conservatism survive?» (σ.σ.: Μπορεί ο συντηρητισμός ­ ή η Δεξιά, επί το
ευρωπαϊκότερον ­ να επιβιώσει;). Πολιτικοί ­ ανάμεσά τους η πάλαι ποτέ ηγερία
του νεοφιλελευθερισμού, Μάργκαρετ Θάτσερ ­ αλλά και καθηγητές και
επικοινωνιολόγοι και δημοσιογράφοι προσπάθησαν να βρουν τον ρόλο που θα
μπορούσε να παίξει η σύγχρονη Δεξιά στη νέα συγκυρία. Ο Κλίντον φαινόταν
ανίκητος ­ η Μόνικα Λιουίνσκι δεν είχε κάνει ακόμη την εμφάνισή της στη
δημόσια, τουλάχιστον, ζωή του ­ κι ο Μπλερ συμπεριφερόταν σαν να ήταν ήδη
ένοικος της Ντάουνινγκ Στριτ. Στη γωνία έκανε την εμφάνισή του ο Λιονέλ Ζοσπέν
και, το χειρότερο από όλα, η ευρωπαϊκή κολόνα της Δεξιάς, ο Γερμανός
καγκελάριος Χέλμουτ Κολ, δεν έδειχνε στο ελάχιστο ανήσυχος για το γεγονός ότι
οι συνομιλητές του δεν θα ανήκαν πλέον στον ίδιο ιδεολογικοπολιτικό χώρο με
αυτόν. Το συνέδριο, ως ήτο φυσικό, δεν βρήκε τον τρόπο να ξεπεραστεί η κρίση
ταυτότητας της Δεξιάς. Ακούστηκαν προτάσεις γνωστές, όπως η αναζήτηση
πολιτικού λόγου στις δοκιμασμένες ­ πλην όμως μη διασφαλίζουσες την εξουσία ­
συνταγές της επίκλησης των «οικογενειακών αξιών» και της «καθαρότητος του
έθνους». Πρότυπο αυτής της «γραμμής» ασφαλώς είναι ο Ζαν - Μαρί Λεπέν, με τα
συνθήματα ξενοφοβίας και ρατσισμού, μονάχα που η κατεστημένη Δεξιά δεν τον
αποδέχεται. Μια άλλη πρόταση μιλούσε για γενικευμένη επίθεση στη
σοσιαλδημοκρατία και την Αριστερά, με «σημαία» το γνωστό «ακολουθούν τη δική
μας πολιτική». Κι αυτή όμως η τακτική ­ διότι ασφαλώς δεν πρόκειται περί
στρατηγικής ­ έχει αποτύχει στην πράξη. Τα εκλογικά σώματα ανά τον κόσμο
δείχνουν να πιστεύουν ότι, στην εποχή της οικονομικής (μήπως και της
πολιτικής;) παγκοσμιοποίησης, η Αριστερά ­ με ή χωρίς εισαγωγικά ­ αποτελεί
πολύ καλύτερο ή φερέγγυο διαχειριστή της κρατικής εξουσίας. Το κλίμα
«ιδεολογικής ορφάνιας» που χαρακτηρίζει τη Δεξιά διεθνώς, περιλαμβάνει,
βέβαια, και την ελληνική Ν.Δ. Κι αυτή, όπως και οι αδελφές της, αποφεύγει ως
ρετσινόλαδο την αναζήτηση ­ με όποιο κόστος ­ πολιτικού λόγου, προτιμώντας τη
γνώριμη ασφάλεια των προσωπικών ανταγωνισμών και διενέξεων και την ψευδαίσθηση
ότι η ιστορική συνήθεια θα αποτελεί εσαεί τη συγκολλητική ουσία.

Στην πραγματικότητα, και για τη Δεξιά ­ όπως παλαιότερα, μετά την κατάρρευση
των σοσιαλιστικών χωρών, για την Αριστερά και τη σοσιαλδημοκρατία ­ δεν
υπάρχει άλλη λύση από τη συμβουλή του Τζον Κένεθ Γκαλμπρέιθ: υπομονή και
επιμονή πολλών ετών, με την εμπλοκή των καλύτερων διανοητών ­ και τότε, ίσως,
υπάρξει η διατύπωση εναλλακτικής πρότασης.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N11</CAT>
<ED>
Κωδικός άρθρου: A16056N111</ED>
<ID>
ID:129641

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N11&aa=1</URL></REF>


Article

<CATEGORY>vin04</CATEGORY>

 <H5>Ο Λεντάκης που δεν έφυγε ποτέ
</H5><H2>30 ΕΡΩΤΗΣΕΙΣ
</H2><H2>ΕΦΗ ΛΕΝΤΑΚΗ
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΓΕΝΝΗΘΗΚΕ: Στην Αθήνα, με καταγωγή από τον Πόντο.

ΖΕΙ: Στον Υμηττό. 
ΑΚΟΥΕΙ: Ενημερωτικά δελτία.

ΑΠΟΦΕΥΓΕΙ: Τη δημοσιότητα.

ΤΑΞΙΔΕΥΕΙ: Θέλει να επισκεφθεί την Ασία.

ΠΡΟΤΙΜΑ: Τους χαμηλούς τόνους και την ουσία.

«Ανθρωπος με πάθος» και «χαρισματικός» ήταν ο Ανδρέας Λεντάκης. Η γυναίκα
του Έφη, έτσι απλά τον σκιαγραφεί και μιλάει για τα ανέκδοτα βιβλία του, που
πρόκειται να κυκλοφορήσουν. Η ίδια θέλει να συνεχίσει το έργο του και τον
χαρακτηρίζει: «Διφυή πάντα, σπάνιο συγκερασμό θεωρίας και πράξης».

ΕΡ.: Ο Λεντάκης των δημοκρατικών αγώνων, του πολιτισμού και του ήθους;

ΑΠ.: Σήμερα περισσότερο από ποτέ άλλοτε. Ο Ανδρέας άφησε τέτοια πνευματική και
πολιτική παρακαταθήκη, που δεν μπορεί να παραβλέψει κανείς.

ΕΡ.: Ίδρυμα Πολιτισμού και Εκπαίδευσης «Ανδρέας Λεντάκης»;

ΑΠ.: Το λιγότερο που μπορούμε να κάνουμε όχι μόνο για τον Ανδρέα, μα κυρίως
για τις νέες γενιές που πρέπει να παραδειγματίζονται από τέτοιους ανθρώπους.

ΕΡ.: Υπερίσχυε ο πνευματικός τού πολιτικού Ανδρέα ή αντίστροφα;

ΑΠ.: Διφυής πάντα, σπάνιος συγκερασμός θεωρίας και πράξης.

ΕΡ.: Με τι θα ασχοληθεί το Ίδρυμα;

ΑΠ.: Θα δραστηριοποιηθεί πάνω στους άξονες πολιτισμού, παιδείας, ανθρωπίνων
δικαιωμάτων και Τοπικής Αυτοδιοίκησης, στους οποίους ο Ανδρέας άφησε ανεξίτηλη
τη σφραγίδα του.

ΕΡ.: Πνευματικό έργο του Λεντάκη;

ΑΠ.: Περισσότερα από 30 βιβλία-μελέτες και διάσπαρτο σε ομιλίες, άρθρα,
εγκυκλοπαίδειες, συνεντεύξεις για πάνω από 4 δεκαετίες.

ΕΡ.: Κυκλοφόρησε το έργο του «Ο έρωτας στην Αρχαία Ελλάδα» από τις Εκδόσεις Καστανιώτη;

ΑΠ.: Κυκλοφορεί ήδη ο α' τόμος, «Ο έρωτας στη θρησκεία ή η ιδεολογία του
έρωτα» και έπονται 3 άλλοι τόμοι «Η περίοδος πριν από την πατριαρχία», «Η
πορνεία», «Οι εταίρες».

ΕΡ.: Τι θίγει στο βιβλίο του;

ΑΠ.: Εξετάζει όλες τις εκφάνσεις του έρωτα στην Αρχαία Ελλάδα και κατόπιν στον
Χριστιανισμό, με τις αντιλήψεις του οποίου η ελληνική θρησκεία έρχεται σε
ευθεία σύγκρουση, που όμως υποχωρεί.

ΕΡ.: Δεν είμαστε εξοικειωμένοι με τέτοια θέματα...

ΑΠ.: Είναι μοναδικό στην ελληνική βιβλιογραφία και ο Ανδρέας θίγει με τόλμη
θέματα όπως η πορνεία, η ομοφυλοφιλία, που ακόμη και σήμερα θεωρούνται ταμπού.

ΕΡ.: Ήταν δύσκολο να ζείτε με ένα έντονα δραστήριο άτομο και να συνεχίζετε το
έργο του;

ΑΠ.: Όλη η ζωή του ήταν κοινωνική προσφορά. Το τίμημα ήταν σαφώς μεγάλο στην
ιδιωτική μας ζωή.

ΕΡ.: Τι σας δίνει δύναμη και τι σας αποκαρδιώνει;

ΑΠ.: Δύναμη αντλώ από την αίσθηση του χρέους και με αποκαρδιώνει η ασυνέπεια κάποιων.

ΕΡ.: Υπονοώντας ότι...

ΑΠ.: Αυτοί που σε διαβεβαιώνουν για κάτι να τηρούν τον λόγο τους.

ΕΡ.: Επάγγελμα;

ΑΠ.: Κοινωνική ψυχολόγος, ένα δεύτερο πτυχίο έκανα στη Φιλοσοφική.

ΕΡ.: Ανάμιξη στην πολιτική;

ΑΠ.: Και τυπική αλλά και άτυπη για 21 ακριβώς χρόνια δίπλα στον Ανδρέα.

ΕΡ.: Σας θεωρούσε πολύτιμη βοηθό του...

ΑΠ.: Είχαμε τα ίδια ιδεώδη, τις ίδιες αρχές.

ΕΡ.: Ήταν λάθος η επιλογή του να συνταχθεί με τον Αντώνη Σαμαρά;

ΑΠ.: Αντιπροσώπευε την έσχατη ελπίδα του Ανδρέα να ξεφύγουμε από το πολιτικό αδιέξοδο.

ΕΡ.: Ευοίωνο ή δυσοίωνο το πολιτικό μέλλον;

ΑΠ.: Προβληματικό.

ΕΡ.: Η προσωπική σας ζωή;

ΑΠ.:...

ΕΡ.: Εύκολο ή δύσκολο να έχετε συμβιώσει με τον Λεντάκη;

ΑΠ.: Ο Ανδρέας, άνθρωπος κατ' εξοχήν της αναζήτησης, δεν σου άφηνε περιθώρια εφησύχασης.

ΕΡ.: Το πιστεύω σας;

ΑΠ.: Αναθεωρώ συχνά τα πιστεύω μου.

ΕΡ.: Είσθε και σεις δύσκολο άτομο;

ΑΠ.: Η εποχή που διανύουμε είναι δύσκολη.

ΕΡ.: Ανδρέας Λεντάκης με μία λέξη;

ΑΠ.: Χαρισματικός.

ΕΡ.: Με δύο λέξεις;

ΑΠ.: Άνθρωπος με πάθος.

ΕΡ.: Εσωστρεφής ή εξωστρεφής ο Ανδρέας;

ΑΠ.: Κοινωνικός, απλός, προσιτός στον καθένα και ταυτόχρονα εσωστρεφής, ένας
μοναχικός διανοούμενος.

ΕΡ.: Τα παιδιά του μοιάζουν;

ΑΠ.: Έχουν τη δική τους προσωπικότητα, σαφώς επηρεασμένα από τον πατέρα τους.

ΕΡ.: Η ανθρώπινη διάσταση;

ΑΠ.: Αγαπούσε με πάθος τη ζωή και τις συγκινήσεις της.

ΕΡ.: «Έφυγε» ικανοποιημένος;

ΑΠ.: Νομίζω όχι.

ΕΡ.: Μεταθανάτιες πεποιθήσεις;

ΑΠ.: Πίστευε στο σήμερα και στο τώρα.

ΕΡ.: Εσείς;

ΑΠ.: Με ανακουφίζει η σκέψη του επέκεινα.

ΕΡ.: Νιώθετε βαρύ το φορτίο;

ΑΠ.: Θα κάνω ό,τι μπορώ.

ΕΡ.: Η επόμενη ημέρα για σας;

ΑΠ.: Με ευθύνες που πρέπει να φέρω εις πέρας, όπως ο κάθε άνθρωπος.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N12</CAT>
<ED>
Κωδικός άρθρου: A16056N121</ED>
<ID>
ID:129635

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N12&aa=1</URL></REF>


Article

<CATEGORY>vin06</CATEGORY>

 <H5>ΟΙ ΚΑΚΟΠΟΙΟΙ Μ. ΜΑΚΡΥΓΙΑΝΝΗΣ ΚΑΙ Κ. ΤΕΓΑΣ ΟΔΗΓΗΘΗΚΑΝ ΣΤΗ ΦΥΛΑΚΗ ΧΩΡΙΣ ΕΛΑΦΡΥΝΤΙΚΑ
</H5><H2>Σε ισόβια για το φόνο της φίλης τους
</H2>
Ο κατηγορούμενος. Για τρίτη φορά καταδικάστηκε χθες σε ισόβια κάθειρξη ο
Μιχάλης Μακρυγιάννης

Σκηνή πρώτη: Παραμονές Χριστουγέννων 1993 ο Μιχάλης Μακρυγιάννης, που ήταν
ήδη καταζητούμενος για δύο δολοφονίες, μαζί με τον Κώστα Τέγα και την
Ελληνοαμερικανίδα φίλη του Αγγελική Τσενεμπή διασκεδάζουν σε μία ταβέρνα, στην
περιοχή της Κερατέας. Σκηνή δεύτερη: Η γυναίκα της παρέας που έφυγε νωρίτερα
από την ταβέρνα μόνη της βρέθηκε λίγο αργότερα αιμόφυρτη με πέντε σφαίρες.

Η ΑΓΓΕΛΙΚΗ Τσενεμπή έζησε για τρεις μήνες και άφησε την τελευταία της πνοή σε
νοσοκομείο του Τορόντο, στον Καναδά, όπου την είχαν μεταφέρει οι δικοί της
ελπίζοντας ότι θα καταφέρουν να τη σώσουν. Τα τραύματά της όμως δεν άφηναν
περιθώρια αισιοδοξίας. Η καρδιά της την πρόδωσε στις 18 Μαρτίου 1994.

Τι είχε όμως συμβεί εκείνο το μοιραίο βράδυ; Ποιος ήταν ο δράστης της
δολοφονίας; Και ποιο ήταν το κίνητρο που όπλισε το χέρι του;

Στα ερωτήματα αυτά κλήθηκαν να απαντήσουν χθες οι δικαστές του Μεικτού Ορκωτού
Δικαστηρίου της Αθήνας, που ασχολήθηκαν με την υπόθεση αυτή. Στο εδώλιο του
κατηγορουμένου κάθονταν ο Μιχάλης Μακρυγιάννης και ο φίλος του θύματος Κώστας
Τέγας, οι οποίοι κρίθηκαν τελικά ένοχοι για τη δολοφονία της κοπέλας. Οι
δικαστές δεν αναγνώρισαν μάλιστα σε κανέναν από τους κατηγορουμένους
ελαφρυντικό και η ποινή που τους επέβαλαν ήταν ισόβια κάθειρξη.

Σύμφωνα με όσα περιγράφονται στο παραπεμπτικό βούλευμα, δράστες και θύμα
έφυγαν μαζί από την ταβέρνα. Παίρνοντας το δρόμο της επιστροφής άρχισαν να
συζητούν και κάποια στιγμή η Τσενεμπή γύρισε και τους είπε μέσα στο αυτοκίνητο
πως εάν την καλούσαν στην αστυνομία, εκείνη θα τους έλεγε την αλήθεια για τον
Μακρυγιάννη, ο οποίος ήταν καταζητούμενος για το διπλό φονικό που είχε γίνει
στο νυχτερινό κέντρο «Χρυσή Νύχτα».

Η «εξομολόγησή» της αυτή ήταν αρκετή για να προκαλέσει την οργή και την έκρηξη
του φίλου της. Μέσα στα επόμενα λεπτά με αυστηρό ύφος ο Τέγας γύρισε στον
Μακρυγιάννη και του είπε «σκότωσε την, ρε»... Εκείνος ­ σύμφωνα πάντα με την
κατηγορία ­ εκτέλεσε αμέσως τη δολοφονική παραγγελία. Κατέβηκε από το
αυτοκίνητο και πυροβόλησε πέντε φορές την κοπέλα.

Αυτόπτες μάρτυρες δεν υπήρχαν. Έτσι, η μαρτυρία της πρωταγωνίστριας ήταν
πολύτιμη. Η κατάσταση της υγείας της όμως δεν τής επέτρεπε να πει πολλά. Στο
φάκελο της δικογραφίας υπήρχε μόνο μία λακωνική κατάθεση της κοπέλας, η οποία
μέσα σε λίγες γραμμές κατονόμαζε ως δράστη τον Μιχ. Μακρυγιάννη.

Η κ. Ελεονώρα Χαραλαμπογιάννη, θεία του θύματος, η οποία είχε επισκεφθεί την
ανιψιά της στο νοσοκομείο, κατέθεσε πως δεν μπορούσε να μιλήσει και να της
αποκαλύψει τα στοιχεία της ταυτότητας του δράστη. Σχημάτισε μόνο με το χέρι
της τον αριθμό τρία, θέλοντας να πει ­ σύμφωνα με τη μάρτυρα ­ ότι τόσοι ήταν
οι άνθρωποι που την πυροβόλησαν.

Πού ήταν άραγε η αλήθεια και πού το ψέμα; Οι δικαστές άκουσαν με προσοχή τους
κατηγορουμένους όταν έφτασε η ώρα της απολογίας τους. Ο Μακρυγιάννης αρνήθηκε
ότι αυτός ήταν που αφαίρεσε τη ζωή της κοπέλας, υποστηρίζοντας ότι την περίοδο
εκείνη ήταν ιδιαίτερα προσεκτικός στις κινήσεις και τις εξόδους του γιατί τον
καταζητούσαν οι αστυνομικές και διωκτικές αρχές. Την ίδια υπερασπιστική γραμμή
ακολούθησε και ο Κ. Τέγας, ο οποίος είχε στείλει από τις φυλακές υπόμνημα που
παραδεχόταν την πράξη του, αλλά χθες αρνήθηκε τη συμμετοχή του στη δολοφονία.

Οι ισχυρισμοί τους όμως δεν έπεισαν τους δικαστικούς λειτουργούς που έκριναν
ένοχο τον Μακρυγιάννη ως φυσικό αυτουργό και τον Τέγα ως ηθικό αυτουργό της
δολοφονίας, κλείνοντας τον κύκλο του εγκλήματος με την τιμωρία τους σε ισόβια κάθειρξη.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N13</CAT>
<ED>
Κωδικός άρθρου: A16056N131</ED>
<ID>
ID:129599

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N13&aa=1</URL></REF>


Article

<CATEGORY>vin06</CATEGORY>

 <H2>Το γιαούρτωμα στο μικροσκόπιο του Αρείου Πάγου </H2>
Θα πρέπει ένας υπουργός, ένας βουλευτής και γενικότερα κάποιο δημόσιο πρόσωπο
που δέχεται επίθεση με νερό, γιαούρτι, μπογιές κ.λπ. να υποβάλει μήνυση,
προκειμένου να διωχθεί ο δράστης ή το αδίκημα θεωρείται «απρόκλητη έργω
εξύβριση» και διώκεται αυτεπαγγέλτως από την εισαγγελική αρχή;

Στο ερώτημα καλείται να απαντήσει ο Άρειος Πάγος και να δώσει ουσιαστικά
κατευθύνσεις στα κατώτερα δικαστήρια, με αφορμή το γιαούρτι που έριξε τον
περασμένο Απρίλιο, στην Πάτρα, συνδικαλιστής οικοδόμος εις βάρος του υπουργού
Εργασίας Μιλτ. Παπαϊωάννου.

Ο δράστης είχε απαλλαγεί από το Πλημμελειοδικείο Πατρών γιατί θεωρήθηκε ότι
το αδίκημα που διέπραξε ήταν απρόκλητη εξύβριση κι επομένως για τη δίωξή του
θα έπρεπε να υποβάλει μήνυση ο υπουργός. Κατά το δικαστήριο, ο δράστης Αντ.
Τασσιόπουλος «απέβλεπε στην έκφραση της δυσαρέσκειάς του για την ασκούμενη
κυβερνητική πολιτική που τον έπληττε» κι επιπλέον «είχε γνωριστεί με τον
παθόντα στο πλαίσιο διαλόγου για την αντιμετώπιση προβλημάτων του κλάδου του».
Έτσι, «δεν υπήρχε η απαραίτητη προϋπόθεση της ανυπαρξίας του στοιχείου
σύνδεσης του δράστη με τον παθόντα, για να ασκηθεί δίωξη για απρόκλητη έργω εξύβριση...».

Η αντίδραση της Εισαγγελίας του Αρείου Πάγου ήταν άμεση και ζήτησε να
αναιρεθεί η απόφαση γιατί «το Πλημμελειοδικείο ερμήνευσε εσφαλμένα το νόμο».
Και χθες στο ποινικό τμήμα του Ανωτάτου Δικαστηρίου συζητήθηκε το εισαγγελικό
αίτημα, που οδηγεί εκ νέου στο εδώλιο τον συνδικαλιστή οικοδόμο. Σύμφωνα με
την εισαγγελική πρόταση (την έχει υποβάλει ο συνταξιούχος σήμερα
αντεισαγελλέας Α.Π. Ηλ. Σπυρόπουλος), το αδίκημα του Τασσιόπουλου διώκεται
αυτεπαγγέλτως γιατί στοιχειοθετείται η απρόκλητη διάπαραξή του και συνεπώς το
δικαστήριο δεν θα έπρεπε να τον απαλλάξει.

Η απόφαση του Αρείου Πάγου αναμένεται να εκδοθεί τις προσεχείς εβδομάδες.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N13</CAT>
<ED>
Κωδικός άρθρου: A16056N132</ED>
<ID>
ID:129649

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N13&aa=2</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Ιράν και ΗΠΑ. Τόσο διαφορετικές και τόσο ίδιες...
</H2>
<AUTHOR>ΛΕΟΝΙ ΣΤΑΦΥΛΑ</AUTHOR>

ΕΙΔΗΣΕΙΣ με θέμα τον έρωτα (τον παράνομο). Τις διαβάζω τις τελευταίες μέρες
καθώς μονοπωλούν το ενδιαφέρον των εφημερίδων εντός και εκτός Ελλάδος. Και
αναπόφευκτα κάνω συγκρίσεις. Από τη μία, η χώρα που έμαθα από μικρή να τη
συνδέω με όλα τα βήματα προς τα εμπρός. Κι από την άλλη, η χώρα που πάντα με
προκαλούσε με τα τσαντόρ και την οπισθοδρομική αυστηρότητά της. Αμερική και Ιράν.

Και οι δύο τόσο διαφορετικές χώρες αυτές τις μέρες ζουν τα ερωτικά τους
σκάνδαλα. Η πρώτη καλείται τώρα να κρίνει τον πρόεδρό της, όχι για τον τρόπο
που κυβερνάει, όχι για τα μέτρα και τους νόμους που πέρασε, όχι για τον τρόπο
που χειρίζεται τις σχέσεις με το εξωτερικό, αλλά για το αν είχε εξωσυζυγικές
σχέσεις. Πράγμα που πιστεύουν πως είναι τόσο σημαντικό για την ικανότητά του
ως προέδρου, που να τον απειλεί μέχρι και με καθαίρεση. Η δεύτερη, κρατάει
στις φυλακές της ένα Γερμανό γιατί τόλμησε να ερωτευτεί μια μουσουλμάνα και
μάλιστα να τη φιλήσει. Πράγμα που πιστεύουν πως είναι τόσο σημαντικό για την
κοινωνία του Ιράν, που να απειλεί τον κρατούμενο με θάνατο διά λιθοβολισμού.

Πάντα τοποθετούσα τις δύο αυτές χώρες στα δύο άκρα. Ίσως όμως να έκανα λάθος
και τα κοινά τους σημεία να είναι περισσότερα απ' όσα νόμιζα. Και να πρόκειται
απλώς για δύο ίδιους κόσμους, συντηρητικούς όσο δεν παίρνει. Στους οποίους η
διαφορά βρίσκεται απλώς στη δύναμη και τον πλούτο, από τη μια, και στη
βιαιότητα από την άλλη.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N13</CAT>
<ED>
Κωδικός άρθρου: A16056N133</ED>
<ID>
ID:129710

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N13&aa=3</URL></REF>


Article

<CATEGORY>vin06</CATEGORY>

 <H5>ΑΣΚΗΘΗΚΑΝ ΔΙΩΞΕΙΣ ΚΑΤΑ ΤΩΝ ΥΠΕΥΘΥΝΩΝ ΤΗΣ ΠΛΟΙΟΚΤΗΤΡΙΑΣ ΕΤΑΙΡΕΙΑΣ ΤΟΥ «ΔΥΣΤΟΣ»
ΚΑΙ ΤΟΥ ΕΛΛΗΝΙΚΟΥ ΝΗΟΓΝΩΜΟΝΑ
</H5><H5>Το μπάλωμα του «Δύστος»
</H5><H5>817 εκατ. δρχ. έχουν επιδικαστεί στους συγγενείς
</H5><H2>Ντοκουμέντα για το σαπιοκάραβο
</H2>
<AUTHOR>ΠΡΟΚΟΠΗΣ ΓΙΟΓΙΑΚΑΣ</AUTHOR>

Εις βάρος των υπευθύνων της Ανωνύμου Ναυτιλιακής Εταιρείας «Ηρακλής» και του
Ελληνικού Νηογνώμονα στρέφονται οι διώξεις που άσκησε χθες ο προϊστάμενος της
Εισαγγελίας Πειραιώς κ. Αριστείδης Φραγκιαδάκης για το ναυάγιο του φορτηγού
πλοίου «ΔΥΣΤΟΣ», που έγινε στις 28 Δεκεμβρίου 1996 στ' ανοιχτά της Κύμης.

ΕΙΔΙΚΟΤΕΡΑ ο προϊστάμενος της Εισαγγελίας Πρωτοδικών άσκησε ποινή δίωξη σε
βαθμό κακουργήματος για ψευδή βεβαίωση με σκοπό το αθέμιτο όφελος (η δίωξη
αυτή στρέφεται κατά των επιθεωρητών του Ελληνικού Νηογνώμονα), για ηθική
αυτουργία στην πράξη αυτή (είναι κατά των υπεύθυνων της εταιρείας), για
πρόκληση ναυαγίου από αμέλεια, ανθρωποκτονία από αμέλεια κατά συρροή και
σωματική βλάβη από αμέλεια. Οι τελευταίες διώξεις στρέφονται κατά εκπροσώπων
και υπαλλήλων της πλοιοκτήτριας εταιρείας και του Ελληνικού Νηογνώμονα.

ΟΙ ΠΑΡΑΓΟΝΤΕΣ

Ο κ. Φραγκιαδάκης είπε ότι οι παράγοντες που οδήγησαν στο ναυάγιο του «ΔΥΣΤΟΣ»
ήταν η υπερφόρτωση του πλοίου, η κακή φόρτωση, η ύπαρξη επιθεμάτων (μπαλωμάτων
στο κατάστρωμα και σε μερικά σημεία της πλώρης), η κακή κατάσταση των καπακιών
των στομίων, η ύπαρξη ελευθέρων επιφανειών στα διηπύθμενα του πλοίου, η κακή
συντήρηση ­ όπως τόνισε τα επιθέματα απαγορεύονται, αφού εξαιτίας τους τα
σίδερα ξεκόλλησαν και υπήρξε εισροή υδάτων ­ και η κακοκαιρία.

Ο προϊστάμενος της Εισαγγελίας Πρωτοδικών έχει στα χέρια του, από την
περασμένη Παρασκευή, μια συνοπτική έκθεση του πορίσματος των τεσσάρων
εμπειρογνωμόνων, βάσει της οποίας άσκησε τις χθεσινές διώξεις. Σε ό,τι αφορά
τις ευθύνες των λιμενικών, διεξάγεται ήδη προκαταρκτική εξέταση από τον
Εισαγγελέα του Διαρκούς Ναυτοδικείου κ. Νίκο Μακρή. Τα στοιχεία της έκθεσης,
όπου οι ειδικοί απαντούν σε 15 ερωτήματα που τους έθεσε ο εισαγγελέας,
δημοσίευσαν χθες «ΤΑ ΝΕΑ».

ΕΥΘΥΝΕΣ

Ο κ. Φραγκιαδάκης ανέφερε ακόμη ότι θα διερευνηθεί αν υπάρχουν υπάρχουν
ευθύνες και για τη Διεύθυνση Επιθεώρησης Εμπορικών Πλοίων του υπουργείου
Εμπορικής Ναυτιλίας, που εκδίδει και αυτή πιστοποιητικά αξιοπλοΐας, αφού έχει
διαπιστωθεί από τα στοιχεία της προανάκρισης ότι το «ΔΥΣΤΟΣ» πήρε δύο φορές
πιστοποιητικό αξιοπλοΐας από τη Διεύθυνση Επιθεώρησης του Λιμεναρχείου της
Ηγουμενίτσας και μάλιστα από τον ίδιο λιμενικό (το όνομα του οποίου δεν ανακοινώθηκε).

Η ΕΚΘΕΣΗ

«Το πλοίο είχε έμπλωρη κλίση εξαιτίας της κακής φόρτωσης. Ο πλοίαρχος
φοβούμενος τον καταποντισμό του «ΔΥΣΤΟΣ» με την πλώρη έστριψε προς τα αριστερά
με κατεύθυνση προς την Σκυροπούλα, για να πάρει τον καιρό στην αριστερή
πορεία. Κατά τον χειρισμό αυτό δέχτηκε τα μεγάλου ύψους κύματα με συνέπειες
την παραμόρφωση και με μεγάλη αποκόλληση του αριστερού «παραπέτου» καθολο το
μήκος από το πρόστεγο μέχρι τον καθρέφτη της υπερκατασκευής», αναφέρεται
μεταξύ άλλων στην έκθεση των πραγματογνωμόνων.

«Ο μοναδικός διασωθείς δόκιμος πλοίαρχος Χρήστος Αναγνώστου ήταν στη γέφυρα με
τον πλοίαρχο. Μόλις είδε την κλίση έπεσε στη θάλασσα και σώθηκε», είπε ο κ.
Αριστείδης Φραγκιαδάκης. «Ο καπετάνιος έσπευσε στον ασύρματο, όμως δεν πρόλαβε
να στείλει σήμα κίνδυνου. Όλα μέχρι εκείνη τη στιγμή έβαιναν καλά».

* Από την πλευρά της η «Ανώνυμος Ναυτιλιακή Εταιρεία "Ηρακλής"» με ανακοίνωσή
της αναφέρει ότι το «κείμενο των ερωτοαπαντήσεων» βρίθει ανακριβειών,
αυθαίρετων εκτιμήσεων και ασαφειών, με αποτέλεσμα να οδηγεί σε απολύτως
εσφαλμένα συμπεράσματα».

Το «μπάλωμα». 
Η φωτογραφία τραβήχτηκε τον Δεκέμβριο του 1997 από δύτες του Λιμενικού και
φαίνεται ξεκάθαρα το «μπάλωμα» που τοποθετήθηκε σε ρήγμα της αριστερής πλευράς
του «ΔΥΣΤΟΣ». 
«Τα επιθέματα που είχαν τοποθετηθεί απαγορεύονται και εντάσσονται στη κακή
συντήρηση του πλοίου», έιπε χθες ο προϊστάμενος της Εισαγγελίας Πρωτοδικών
Πειραιά κ. Αριστείδης Φραγκιαδάκης. Στο έγγραφο του Ελληνικού Νηογνώμονα
(αριστερά), που έχει ήδη κατατεθεί στην Εισαγγελία Πειραιά, φαίνεται απλώς ότι
έγινε επιθεώρηση του πλοίου στις 15/6/93, στις 22/6/94, στις 6/6/95 και στις
22/2/96 χωρίς να αναφέρονται οι διαπιστώσεις που έχουν σχέση με τα ρήγματα του
πλοίου και επισημαίνονται σε προηγούμενη αλληλογραφία του Νηογνώμονα. Ήταν
δηλαδή όπως λένε οι ειδικοί «λευκό», μη δίνοντας στον καπετάνιο και στις
λιμενικές αρχές πλήρη εικόνα της κατάστασης του πλοίου

ΣΥΝΟΛΙΚΑ 817 εκατομμύρια δραχμές έχουν επιδικαστεί, με δικαστικές αποφάσεις,
μέχρι σήμερα στους συγγενείς των θυμάτων του ναυαγίου του φορτηγού πλοίου
«Δύστος». Πάντως, οι οικογένειες των θυμάτων έχουν καταθέσει αγωγές με τις
οποίες ζητούν τη συντηρητική κατάσχεση κινητής και ακίνητης περιουσίας της
ανώνυμης ναυτιλιακής εταιρείας «Ηρακλής» μέχρι τα 6,5 δισ.

Η δημοσιοποίηση της περίληψης του πορίσματος ικανοποίησε τους περισσότερους
συγγενείς, οι οποίοι εδώ και έναν χρόνο περίπου περίμεναν τη διαλεύκανση του
ναυαγίου με αγωνία. «Δεν πίστευα ότι το πόρισμα θα μας δικαίωνε όλους εμάς που
χάσαμε τους ανθρώπους μας από παραλείψεις, σφάλματα και αδιαφορία των
υπευθύνων», λέει η σύζυγος του ασυρματιστή Γιάννη Τσάλιου, που ζει στα
Γιάννενα. Από την ημέρα του ναυαγίου μέχρι σήμερα, η αποζημίωση προς την ίδια
και τις τρεις κόρες της ήταν δυόμισι εκατομμύρια δραχμές, ποσό που έλαβε τις
πρώτες ημέρες της τραγωδίας. Τον περασμένο Νοέμβριο τής έδωσαν από την
εταιρεία τα δίδακτρα για τα φροντιστήρια των παιδιών της, καθώς και ένα ποσό
ύψους ενός εκατομμυρίου δραχμών, που δίνει η ΑΓΕΤ ως «μπόνους» σε όσους
υπαλλήλους συμπληρώνουν δέκα χρόνια στην εταιρεία.

Η κ. Κωνσταντίνα Χατζημιχάλογλου, που στο ναυάγιο έχασε τον αδελφό του συζύγου
της και τη γυναίκα του, θεωρεί ότι «το πόρισμα, εκ πρώτης όψεως, είναι
θετικό». «Το πλοίο ήταν κακοσυντηρημένο, αυτό είναι ηλίου φαεινότερο», λέει.
«Τόσο καιρό, ο ένας πετούσε το μπαλάκι στον άλλον, πιθανότατα για να διώξουν
τις ευθύνες από πάνω τους. Εμείς θα συνεχίσουμε τον αγώνα μέχρι την τελική
δικαίωση. Δυστυχώς, όμως, οι άνθρωποι που χάσαμε τότε δεν αναπληρώνονται με τίποτα».

Η σύζυγος του 46χρονου ηλεκτρολόγου τού «Δύστος» Γιώργου Ραχιώτη τονίζει ότι η
ίδια έχει βγάλει το δικό της πόρισμα από καιρό. «Όσα πορίσματα και να βγουν,
δεν διορθώνεται το κακό που έγινε. Εμένα αυτό που με ενδιαφέρει, από εδώ και
στο εξής, είναι να μην ξαναγίνουν τέτοια ατυχήματα. Να προλαβαίνουμε το κακό.
Πού είναι οι αρμόδιοι που μας έστελναν συλλυπητήρια τηλεγραφήματα μετά το
ναυάγιο; Από τότε ψάχνω για μια δουλειά και κανείς δεν με έχει βοηθήσει».

Ο σύζυγος της κ. Ευαγγελίας Αρμαμέντου είναι ακόμα αγνοούμενος. Η ίδια νιώθει
ικανοποιημένη από την περίληψη του πορίσματος, καθώς η οικογένειά της
αντιμετωπίζει έντονο οικονομικό πρόβλημα και, όπως λέει, «χρειάζομαι τα
χρήματα για τα παιδιά».

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16056N141</ED>
<ID>
ID:129600

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N14&aa=1</URL></REF>


Article

<CATEGORY>vin06</CATEGORY>

 <H5>ΤΟ 24ΩΡΟ ΤΟΥ ΕΙΝΑΙ ΠΛΗΡΕΣ ΑΠΟ ΟΜΟΛΟΓΙΕΣ, ΥΠΕΚΦΥΓΕΣ, ΑΡΜΟΝΙΑ ΚΑΙ ΑΝΤΙΘΕΣΕΙΣ,
ΠΑΘΟΣ ΚΑΙ ΠΑΘΗ, ΠΛΗΡΟΤΗΤΑ ΚΑΙ ΑΝΑΖΗΤΗΣΕΙΣ
</H5><H2></H2><H2>ΑΛΕΞΑΝΔΡΟΣ ΛΥΚΟΥΡΕΖΟΣ
</H2><H2>Ο κίνδυνος είναι δέλεαρ
</H2>
<AUTHOR>ΑΡΕΤΗ ΑΘΑΝΑΣΙΟΥ</AUTHOR>

Πίσω, δεξιά και αριστερά από την καρέκλα του, η Μελίνα, ο Μάνος, ο Ελύτης,
ο Γκάτσος και τόσοι άλλοι ­ εικόνες ζωής που βιώθηκαν, αγαπήθηκαν, λατρεύτηκαν
και κάποιες στιγμές πονάνε. Αριστερά και δεξιά, μπροστά από το μαονένιο
γραφείο, εκτίθενται οι τοίχοι της φιλαρέσκειάς του ­ με τα ίχνη που εκείνος
άφησε σε ελληνικά και ξένα έντυπα: σκίτσα, αποκόμματα, συνεντεύξεις, αλλά και
διφορούμενα σχόλια. Σε τίποτα δεν λέει «όχι» ο Αλέξανδρος Λυκουρέζος...

Δεν το κρύβει ­ το ομολογεί ­ το φιλάρεσκο κομμάτι του: «Κάθε στιγμή είμαι
αντιμέτωπος και πλαισιωμένος από... Λυκουρέζο. Είμαι μέσα στο παιχνίδι και το
χαίρομαι. Ξέρω ότι βρίσκομαι σε μια σήραγγα φωτός, που έχει όμως διέξοδο!».
Δίχως διέξοδο δεν θα μπορούσε ­ είναι άλλωστε και κλειστοφοβικός. Και ο
μεγαλύτερός του φόβος είναι ο ανελκυστήρας!

Με εκείνη τη γνωστή του νωχέλεια γέρνει προς τα πίσω κι αφήνεται στην
εξομολόγηση ­ άλλοτε με «μισό» και άλλοτε με ολόκληρο χαμόγελο. Το υπονοούμενο
είναι πρόκληση για εκείνον ­ όχι το τετριμμένο. Στο κάτω - κάτω, το 24ωρό του
είναι πλήρες από ομολογίες αλλά και υπεκφυγές, αρμονία και αντιθέσεις, πάθος
και πάθη, πληρότητα και αναζητήσεις... Αυτά που δεν έχει είναι μονοτονία,
κορεσμός, πλήξη, κόπωση, τέλμα. Δεν έχει... τέλος. Έχει όμως ανθρώπινους
φόβους και τρόμους. Έχει μαγεία. Αλλά έχει και δίνες...

ΕΦΗΜΕΡΙΔΑ

Το πρωινό ξύπνημα ­ το μόνο «σταθερό» μιας φρέσκιας ημέρας. Εκεί γύρω στις 7,
«με απόκλιση ενός τετάρτου». Η πρώτη αυτοματοποιημένη, θα 'λεγε κανείς, κίνηση
είναι μια ματιά στον κόσμο: «Η πρωινή εφημερίδα είναι ο καφές μου!».
Πραγματικό καφέ θα πιεί γύρω στις 8.00 με 8.30 που φθάνει στο γραφείο. Πρώτος
θα μπει. Και τελευταίος θα φύγει... Δεν υπάρχει για τον Αλέξανδρο Λυκουρέζο
επαγγελματική και ιδιωτική ζωή. Υπάρχει «μια ζωή ­ με μικρό το "ζ". Μια
κατάσταση. Ολόκληρη. Δεν την τεμαχίζω. Απλώς το ένα κομμάτι εισχωρεί στο άλλο...».

ΥΔΡΟΧΟΟΣ

Συνέπεσε να μιλάμε προπαραμονή των γενεθλίων του. Ακριβώς σαν σήμερα, πριν από
64 χρόνια, γεννήθηκε. Αντιπροσωπευτικός τύπος Υδροχόου ­ όπως αστειεύεται μαζί
του η άλλη Ζωή, «εκείνη με το κεφαλαίο Ζ», των 22 τελευταίων του χρόνων ­ η
Ζωή Λάσκαρη. Κι ίσως αυτή, η γενέθλιος ημέρα, να τον έκανε τόσο «ευάλωτο» σε
ερωτήσεις και βυθομετρήσεις...

Εκτός από την απόλυτα μοναχική πρωινή του στιγμή ­ αυτήν της εφημερίδας ­ μια
ανθρώπινη ροή τον συντροφεύει ολάκερο το 24ωρό του. Είναι βαθιά η ανάγκη για
επικοινωνία, για ανθρώπινα αγγίγματα, για επαφή: «Είμαι ίσως από τους
ελάχιστους ανθρώπους που δεν ενοχλούνται από τηλεφωνήματα. Απαντώ στο τηλέφωνο
ακόμα και τα... ξημερώματα! Μπορεί να 'ναι ένας φίλος που θα πει: "Έλα
Αλέξανδρε, τι κάνεις;". Αλλά μπορεί να 'ναι και μια κακή είδηση. Που δεν
μπορείς να την αποφύγεις αγνοώντας το κουδούνισμα του τηλεφώνου. Με ένα
νυχτερινό τηλεφώνημα έμαθα το '63 το τροχαίο ατύχημα των γονιών μου. Επέζησαν
τότε... Με ένα ανάλογο τηλεφώνημα, άκουσα τον θάνατο της μητέρας μου,
ξημερώματα Μ. Παρασκευής πριν από λίγα χρόνια...».

ΛΑΙΜΑΡΓΟΣ

Μια στιγμή της ζωής του είναι το 24ωρό του και όσο περνούν τα χρόνια «δεν
συρρικνώνομαι, ούτε καλλιεργώ την αίσθηση της απόσυρσης. Νιώθω αντιθέτως τον
χρόνο να με πιέζει και λαχταρώ να βουτήξω, σε όλο και περισσότερα, όλο και πιο
πολύ. Αν είναι αυτό απληστία, ρωτάτε... Ναι, είμαι λαίμαργος! Απολαμβάνω με
βουλιμία ακόμη και το φαγητό που μου αρέσει. Αλλά δεν έχω πραγματικά βουτήξει
σε όσα θα ήθελα να βουτήξω, ούτε έχω γευθεί όσα θα ήθελα να γευθώ...».

Ίσως υποσυνείδητα να λειτουργεί ο ανασταλτικός εκείνος μηχανισμός της
συγκράτησης «που δεν είναι τίποτα περισσότερο από την ασφάλεια με την οποία με
όπλισε η μεσοαστική μου καταγωγή. Θέλω να βουτήξω ώς τον πάτο και να πιάσω μια
χούφτα άμμο, αλλά ξέρω ταυτόχρονα ότι όσο πιο βαθιά βουτάς τόσο περισσότερο
κινδυνεύεις να σπάσεις και το κεφάλι σου...».

Επανέρχεται συχνά - πυκνά στην μεσοαστική του καταγωγή που του παραχώρησε τη
δύναμη της επιβίωσης ­ «να είμαι σήμερα αυτό που είμαι» ­ αλλά ταυτοχρόνως τον
παγίδευσε: «Αν λυπάμαι για κάτι, είναι που δεν είχα ή δεν μετείχα σε
επαναστάσεις!». Δεν έχασε απλώς το τρένο της επανάστασης: «Έχασα το τρένο της
αναζήτησης. Έχασα την όποια εξέγερση που εν δυνάμει υπάρχει μέσα μου αλλά ποτέ
δεν εκτονώθηκε...».

Βιώνει πάντως μικρές εξεγέρσεις «σε περιόδους κινδύνου. Ο κίνδυνος είναι πάντα
ένα δέλεαρ. Μια πρόκληση. Σε ανάλογες στιγμές βρέθηκα κοντά στην ελληνική
μειονότητα στην Αλβανία ή με τους Σέρβους στη Βοσνία...».

«Αυτό σημαίνει ότι τέτοιες στιγμές ζείτε εν κινδύνω;», τον ρώτησα. Και εκείνος
βυθίστηκε για λίγο μέσα του και ξέσπασε: «Το να ζεις εν κινδύνω, είναι μια
άλλη προοπτική ζωής που δεν μου... ανήκει. Είμαι τελικά ένας οκνηρός
καλοπερασάκιας αστός! Το να νοσταλγείς κάτι και να είσαι με το ένα πόδι εκεί
και με το άλλο εδώ, σου δίνει απλώς κάποιο άλλοθι! Για να είμαι λοιπόν
ειλικρινής, θαυμάζω εκείνους που μπορούν πραγματικά να ζήσουν εν κινδύνω. Όπως
τους Γιατρούς του Κόσμου στη Σομαλία ή στη Ρουάντα...».

ΕΣΠΡΕΣΟ

Μοιράζεται τα μεσημέρια του με καλούς φίλους σε κάποιο από τα αγαπημένα του
κεντρικά στέκια. Το γεύμα του μπορεί να είναι μια τυρόπιτα με έναν φρουτοχυμό,
αλλά «και κανονικό γεύμα με τα διαδοχικά του πιάτα». Ένας καλός εσπρέσο είναι
«ένα μικρό πάθος» και αυτοχαρακτηρίζεται γελώντας ως «εσπρεσιολόγος». Καταργεί
το στέκι που δεν σερβίρει καλόν εσπρέσο...

Ανάμεσα στη μελέτη των δικογράφων, τις συναντήσεις με τους συνεργάτες, τα
ραντεβού με τους πελάτες, τις σημειώσεις και τα κείμενα που θα γράψει αλλά και
τις αγορεύσεις (που τόσο αγαπά) στα δικαστήρια, υπάρχει η ιεροτελεστία της
ανάγνωσης των απογευματινών εντύπων «που γίνεται σχεδόν πάντα, νωρίς το
απόγευμα, στο σπίτι». Υπάρχει το ματς στην τηλεόραση, αλλά και οι ειδήσεις και
τα ντοκιμαντέρ, «αλλά σπανίως μια καλή ταινία, γιατί θέλω πάντα να την
απολαμβάνω ολόκληρη, στη μεγάλη οθόνη».

Υπάρχει ο Ιάσονας και η Μαρίνα, τα παιδιά από τον πρώτο του γάμο. Η Μαρία -
Ελένη, από τη σχέση «ζωής και έρωτος» με τη Ζωή Λάσκαρη. Η ενοχή ότι δεν έδωσε
ποτέ στα παιδιά «λίγο περισσότερο χρόνο». Η απενοχοποίηση «ότι δεν είχα ποτέ
τον χρόνο που εγώ χρειαζόμουνα».

Υπάρχει ακόμη η μονίμως καλή (ακόμη κι όταν είναι αρνητικά τα δεδομένα) σχέση
του με τα «μίντια». Υπάρχει η αντίφαση ­ ένας άνθρωπος που στοχεύει στη νίκη
αλλά θεωρεί ότι «έχει περισσότερη γοητεία ένας ηττημένος».

Υπάρχει εκείνος «παντού», όπως τον πειράζουν φίλοι και γνωστοί του. Αλλά
εκείνος ανταπαντά: «Δεν είμαι παντού. Είμαι σε κάποια σημεία. Θέλω να είμαι
εκεί που με ενδιαφέρει. Δεν το κάνω για το "θεαθήναι". Με ερεθίζει καθετί
ενδιαφέρον...». Όπως μια βόλτα στα δισκάδικα ­ τα Σάββατα. Για να ανακαλύψει
νέους ήχους και να πλουτίσει τους δικούς του. Ή ένα βιβλίο με άκοπες σελίδες ­
να κόβει τη σελίδα με τον χαρτοκόπτη και να αγωνιά για όσα κρύβει. Τον
γοητεύει ακόμα η περιπλάνηση, η περιήγηση, τα ταξίδια, αλλά δεν κάνει ποτέ
«κλασικές» διακοπές, «γιατί διακοπές κάνεις από κάτι που δεν αγαπάς».

ΥΠΕΡΑΣΠΙΣΗ

«Ποινικολόγος, πάντα στην πλευρά της υπεράσπισης», λέει. «Ο πιο διάσημος;»,
τον κεντρίζω. «Έτσι λένε», ανταπαντά. «Και ο πιο ακριβός;», τον ξαναρωτώ.
«Αυτοί που έχουν, πληρώνουν αδιαμαρτύρητα! Δεν ζητώ από όσους δεν έχουν»,
σοβαρεύεται κι ύστερα μονολογεί: «Είναι μεράκι και πάθος η ποινική δικηγορία.
Κυρίως μεράκι. Πάντα σε εκπλήσσει ­ είναι ανεξάντλητη». Παθιάζεται: «Με
συναρπάζει να είμαι με τον κατηγορούμενο!». Η νίκη είναι η πιο δυνατή
συγκίνηση. Αλλά και η ήττα: «Η χαρά αντικρύζεται από το μέτρο της οδύνης». Όσο
για τη Δικαιοσύνη που λένε ότι είναι... τυφλή, εκείνος θα την προτιμούσε «με
ορθάνοιχτα μάτια! Τυφλή είναι η Δικαιοσύνη που παραπαίει, τρεκλίζει,
ολισθαίνει. Την θέλω να βλέπει παντού, να βλέπει τα πάντα...».

Αγαπά τα «μίντια»: «Ξέρω ότι έπαιξα το παιχνίδι των Μέσων από την αρχή. Ήταν
κάτι που μου έβγαινε. Στην πορεία το εκμεταλλεύτηκα. Κάποια στιγμή το
παρατράβηξα. Και τότε κατάλαβα ότι όλα πρέπει να έχουν ένα μέτρο...».

Το παραδέχεται: «Η δικηγορία είναι συναρπαστική, είναι ενδιαφέρουσα, είναι
προσφορά, αλλά δεν είναι πολιτισμός». Το όνειρό του: «Να αφιερώσω χρόνο σε
κατατρεγμένους ανθρώπους και στην αναζήτηση, καταγγελία και επισήμανση μεγάλων σκανδάλων».

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16056N161</ED>
<ID>
ID:129601

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N16&aa=1</URL></REF>


Article

<CATEGORY>vin06</CATEGORY>

 <H5>ΣΥΖΗΤΗΣΗ ΣΗΜΕΡΑ ΣΤΗ ΔΙΑΡΚΗ ΙΕΡΑ ΣΥΝΟΔΟ
</H5><H2>Εξηγήσεις Χρυσοστόμου
</H2>
<AUTHOR>ΠΑΝΟΣ ΜΠΑΙΛΗΣ</AUTHOR>

Τις εξηγήσεις του Μητροπολίτη Ζακύνθου κ. Χρυσοστόμου για όσα υποστήριξε
στην πρόσφατη συνέντευξή του στο περιοδικό «Πεντχάουζ» θα εξετάσουν σήμερα τα
μέλη της Διαρκούς Ιεράς Συνόδου. Η σχετική συζήτηση αναβλήθηκε χθες με πρόταση
του Μητροπολίτη Καρυστίας, αφού απουσίαζαν οι Μητροπολίτες Ύδρας, Κίτρους και
Διδυμοτείχου. Ήδη ο κ. Χρυσόστομος έχει καταθέσει δισέλιδο υπόμνημα στο οποίο
εξηγεί τις θέσεις του, όπως του είχε ζητηθεί από την προηγούμενη συνεδρίαση
της ΔΙΣ.

ΣΥΜΦΩΝΑ με πληροφορίες, ο κ. Χρυσόστομος επιμένει στις απόψεις του, τονίζοντας
χαρακτηριστικά ότι τους «αρραβώνες τους ευλογεί η Εκκλησία και κανείς δεν
μπορεί να ελέγξει τους νέους αν έχουν προγαμιαίες σχέσεις ή όχι». Όσο για τη
συνέντευξη στο συγκεκριμένο περιοδικό αναφέρει ότι δεν γνώριζε το περιεχόμενό του.

Μιλώντας χθες στους δημοσιογράφους ο Μητροπολίτης Σερρών κ. Μάξιμος είπε
μεταξύ των άλλων ότι όσα ακούγονται για τιμωρία του κ. Χρυσοστόμου είναι εκ
του πονηρού και ότι κανείς δεν μπορεί να προδικάσει το αποτέλεσμα της
συνεδρίασης. Πάντως σήμερα κατά πάσα πιθανότητα θα απουσιάζει ο Αρχιεπίσκοπος
Σεραφείμ (λόγω της τακτικής αιμοκάθαρσης) και έτσι οποιαδήποτε απόφαση για
διαθεσιμότητα δεν μπορεί να παρθεί. Είναι γεγονός όμως ότι ο κ. Σεραφείμ έχει
χαρακτηρίσει υπερβολικό τον θόρυβο που ξέσπασε ο οποίος, όπως έλεγε στους
συνεργάτες του, πλήττει κατά κύριο λόγο το κύρος της Εκκλησίας.

Χωρίς να αποκλείεται τίποτα, γίνεται μια προσπάθεια μεταξύ των ιεραρχών να
πέσουν οι τόνοι και το θέμα να λήξει με έγγραφη επίπληξη αλλά και ανακοίνωση
προς όλους τους ιεράρχες για τη γενικότερη παρουσία τους στα Μέσα Ενημέρωσης.
Υπάρχουν όμως και οι «σκληροί» που επιμένουν να διαταχθούν ανακρίσεις για τη
συνέντευξη. 
Από την πλευρά του ο κ. Χρυσόστομος, ο οποίος είναι στην Αθήνα, περιμένει την
απόφαση και, όπως λέει, ανάλογα με το περιεχόμενό της θα πάρει θέση. Στο
μεταξύ, θέση υπέρ του κ. Χρυσοστόμου με ψηφίσματα έχουν πάρει το νομαρχιακό
συμβούλιο τη Ζακύνθου, οι ιερείς του νησιού και το Επιμελητήριο. Κατά των όσων
υποστήριξε ο μητροπολίτης έχουν εκφραστεί ο Ιερός Σύνδεσμος Κληρικών Ελλάδος,
η Ένωση Θεολόγων αλλά και ο Μητροπολίτης Μαρωνείας Δαμασκηνός.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16056N171</ED>
<ID>
ID:129602

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N17&aa=1</URL></REF>


Article

<CATEGORY>vin06</CATEGORY>

 <H2>Σάλος στα Γρεβενά για «σεισμοδάνειο» δικαστή και εξαφάνιση 700 δικογραφιών στο Πρωτοδικείο
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

«ΝΕΚΡΩΝΟΥΝ» για μία εβδομάδα όλες οι δραστηριότητες στα δικαστήρια των
Γρεβενών εξαιτίας της αποχής όλων των δικηγόρων της επαρχιακής πόλης, οι
οποίοι ζητούν πλήρη διαλεύκανση των φημολογούμενων σκανδάλων στις τοπικές
δικαστικές υπηρεσίες.

Με απόφαση της γενικής συνέλευσης του Δικηγορικού Συλλόγου Γρεβενών, τα 27
μέλη του δεν θα παρευρεθούν μέχρι την επόμενη Δευτέρα σε καμία δικαστική
διαδικασία, εκφράζοντας έτσι τις διαμαρτυρίες τους για τα όσα καταγγέλλονται
τους τελευταίους μήνες στο Πρωτοδικείο της δυτικομακεδονικής πόλης.

Η αναταραχή στα δικαστήρια των Γρεβενών άρχισε πριν από οκτώ περίπου μήνες
μετά τις αποκαλύψεις ότι μια πρωτοδίκης κατάφερε να εξασφαλίσει ­ χωρίς να
πληροί τις προϋποθέσεις ­ δάνειο για την ανέγερση κατοικίας με τους ευνοϊκούς
όρους που θεσπίστηκαν μετά τον πρόσφατο σεισμό στην Κοζάνη και τα Γρεβενά.

Και ενώ ο Άρειος Πάγος ερευνούσε με ποιο τρόπο κατάφερε να εξασφαλίσει το
«σεισμοδάνειο» η δικαστίνα, τον περασμένο Νοέμβριο η τοπική κοινωνία των
Γρεβενών συγκλονίστηκε από την εξαφάνιση των επτακοσίων περίπου δικογραφιών
από τα γραφεία του Πρωτοδικείου. Μέχρι σήμερα, παρά τις έρευνες που
διενεργούνται ταυτόχρονα από τον Άρειο Πάγο και τις Εισαγγελίες Εφετών και
Πρωτοδικών Κοζάνης και Γρεβενών αντίστοιχα, οι δράστες της εξαφάνισης
παραμένουν ασύλληπτοι, ενώ το γεγονός δημιουργεί σοβαρά προβλήματα σε όλες τις
δικαστικές διαδικασίες.

Οι καταγγελίες συνεχίστηκαν και εκτός Δικαστικού Μεγάρου, όταν πριν από τρεις
περίπου μήνες η πρωτοδίκης κατέθεσε μήνυση εις βάρος δικαστικού υπαλλήλου, τον
οποίο κατηγορεί ότι ­ μαζί με ένα ακόμα άτομο ­ προσπάθησαν ανεπιτυχώς να τη
«βγάλουν» από τον δρόμο την ώρα που οδηγούσε το αυτοκίνητό της.

Ο συγκεκριμένος δικαστικός υπάλληλος κατηγορήθηκε πρόσφατα και για κατοχή
ποσότητας χασίς, αλλά πριν από δύο εβδομάδες αθωώθηκε με απόφαση του Τριμελούς
Πλημμελειοδικείου Γρεβενών.

Μπροστά στην έκρυθμη κατάσταση που προκαλούν οι συνεχιζόμενες καταγγελίες στο
Δικαστικό Μέγαρο Γρεβενών, ο Δικηγορικός Σύλλογος της πόλης αποφάσισε στις 10
Ιανουαρίου να πραγματοποιήσει την πρώτη δεκαήμερη αποχή, ενώ στη διάρκεια
γενικής συνέλευσης, που πραγματοποιήθηκε προχθές το βράδυ, αποφασίστηκε ­ κατά
πλειοψηφία ­ νέα προειδοποιητική αποχή μέχρι την ερχόμενη Δευτέρα.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16056N172</ED>
<ID>
ID:129650

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N17&aa=2</URL></REF>


Article

<CATEGORY>vin06</CATEGORY>

 <H2>Ο δολοφόνος της Αλβανής δεν βρήκε τα 4,5 εκατ. δρχ.
</H2>
ΤΟ ΜΥΣΤΙΚΟ του κρυμμένου «θησαυρού» της φαίνεται ότι πήρε μαζί της η 36χρονη
Αλβανή Ερμιέτα Χαμέτα, μητέρα δύο ανήλικων παιδιών. Δεν αποκάλυψε στον
δολοφόνο που της επιτέθηκε με μαχαίρι σε ποιο σημείο του σπιτιού της είχε
κρύψει 4.500.000 δρχ.

Ο δολοφόνος, μετά το αποτρόπαιο έγκλημα, έκανε άνω κάτω το σπίτι. Δεν κατάφερε
όμως να βρει τα χρήματα που έψαχνε.

Το άγριο έγκλημα αποκαλύφθηκε προχθές αργά το βράδυ, όταν η Αλβανή βρέθηκε
κατακρεουργημένη στο ισόγειο διαμέρισμα πολυκατοικίας της οδού Ιακωβάτων 17,
στα Άνω Πατήσια. Τουλάχιστον 15 φορές βύθισε το μαχαίρι του ο δολοφόνος στο
σώμα της άτυχης γυναίκας, η οποία άφησε την τελευταία της πνοή μέσα σε μια
λίμνη αίματος. Η 36χρονη Αλβανή εργαζόταν σε ξενοδοχεία της Αθήνας. Ο
δολοφόνος, σύμφωνα με τις εκτιμήσεις των αξιωματικών της Ασφάλειας, ήταν
γνωστός της. Η ίδια, ανυποψίαστη, του άνοιξε την πόρτα του διαμερίσματος της
και αυτός την κατακρεούργησε.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16056N173</ED>
<ID>
ID:129687

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N17&aa=3</URL></REF>


Article

<CATEGORY>vin06</CATEGORY>

 <H2>Ισόβια στον Σολομώζη
</H2>
ΧΑΛΚΙΔΑ

ΜΕ ΟΜΟΦΩΝΗ απόφασή του το Μεικτό Ορκωτό Δικαστήριο Χαλκίδας καταδίκασε χθες σε
ισόβια κάθειρξη τον κατηγορούμενο Πέτρο Σολομώζη, κρίνοντάς τον ένοχο για τη
δολοφονία του Νίκου Καραπάνου, στις 21.12.96, σε ερημική περιοχή κοντά στο
Γραμματικό. 
<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16056N174</ED>
<ID>
ID:129713

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N17&aa=4</URL></REF>


Article

<CATEGORY>vin06</CATEGORY>

 <H5>ΕΙΣΗΓΗΣΗ ΓΙΑΝΝΟΠΟΥΛΟΥ ΓΙΑ ΔΙΕΥΡΥΝΣΗ ΤΩΝ ΜΕΙΚΤΩΝ ΔΙΚΑΣΤΗΡΙΩΝ ΜΕ ΕΝΟΡΚΟΥΣ
</H5><H2>Βολές βουλευτών κατά δικαστικών
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Κριτική σε δικαστικούς έκαναν χθες βουλευτές από όλα τα κόμματα, στα
πλαίσια της συζήτησης για την αναθεώρηση του Συντάγματος.

Η ΚΡΙΤΙΚΗ εστιάστηκε στον τρόπο που χρησιμοποίησαν για να πάρουν αυξήσεις και
αναδρομικά, αλλά και σε παρεμβάσεις τους σε ενόρκους στα μεικτά δικαστήρια.

Ο υπουργός Δικαιοσύνης Ευάγγελος Γιαννόπουλος, ο οποίος δεν συμφώνησε με την
κριτική για τις αποδοχές των δικαστικών, εισηγήθηκε τη διεύρυνση με ενόρκους
των μεικτών δικαστηρίων, ή ακόμη και την επαναφορά των αμιγών δικαστηρίων με
ενόρκους, που κατήργησε η δικτατορία.

Ο υπουργός έκανε λόγο για «κράτος εν κράτει» στο οποίο μετατρέπεται ορισμένες
φορές το Ανώτατο Δικαστικό Συμβούλιο, αλλά και για το «κενό γράμμα» των
«δικαστηρίων αγωγών κατά κακοδικιών».

Τα δικαστήρια αυτά, πρόσθεσε, θα πρέπει να είναι ο «κέρβερος», ώστε να μην
υπάρχουν αποφάσεις, οι οποίες δεν συνάδουν με το δημόσιο αίσθημα και την κοινή λογική.

Ο υπουργός ανέφερε συγκεκριμένα παραδείγματα δικών, όπου ενώ ο κατηγορούμενος
κρίθηκε αθώος, τελικώς δικαστικοί βρήκαν τον τρόπο να κάνουν έφεση κατά της απόφασης.

Πάντως, ο υπουργός Πολιτισμού Ευάγγελος Βενιζέλος, στη δευτερολογία του τόνισε
ότι «το επίπεδο της ελληνικής Δικαιοσύνης δεν είναι κατώτερο από το επίπεδο
του δικαστικού συστήματος άλλων ευρωπαϊκών ή γενικότερα δυτικών κρατών». Και
πρόσθεσε: «Πρέπει, συνεπώς, να αποβάλουμε ένα αρκετά συνηθισμένο σύμπλεγμα
θεσμικής κατωτερότητας».

Στη συζήτηση, η οποία έγινε σε πολύ συναινετικό κλίμα, οι βουλευτές του ΠΑΣΟΚ
Χρήστος Ροκόφυλλος και Φοίβος Ιωαννίδης, καθώς και ο βουλευτής της Ν.Δ. Νώντας
Ζαφειρόπουλος, επέκριναν τους δικαστικούς που αποφάσισαν να πάρουν υψηλούς
μισθούς και αναδρομικά με δικές τους αποφάσεις.

«Αν συνέβαινε αυτό στη Γαλλία, όσοι το έκαναν θα ήταν έκπτωτοι», είπε
χαρακτηριστικά ο κ. Ροκόφυλλος. Και ο βουλευτής του ΔΗΚΚΙ Τάσος Ιντζές
επεσήμανε ότι αυτή η λογική (των δικαστών) είναι επικίνδυνη.

Ο ίδιος βουλευτής επεσήμανε ότι με εξαίρεση το Συμβούλιο Επικρατείας, και
κυρίως τον Μιχαήλ Στασινόπουλο, στα χρόνια της δικτατορίας δικαστικοί την υπηρέτησαν.

Με την επισήμανση αυτή συμφώνησε ο κ. Γιαννόπουλος και άλλοι βουλευτές, ενώ
λίγο αργότερα τέθηκε από τον υπουργό Δικαιοσύνης ζήτημα να γίνονται γνωστά τα
ονόματα όσων μειοψηφούν σε δικαστικές αποφάσεις.

Η κ. Άννα Ψαρούδα - Μπενάκη (Ν.Δ.) διαφώνησε με την άποψη αυτή, δηλώνοντας πως
είναι αντίθετη με την ονομαστική αναφορά σε μειοψηφούντες. «Οι δικαστικοί και
οι πολιτικοί πρέπει να είναι άντρες», σημείωσε ο υπουργός Δικαιοσύνης, ο
οποίος και τόνισε την ανάγκη να γίνονται γνωστά όλα και να μην αποκρύπτονται
σοβαρά ζητήματα.

Ο υπουργός Πολιτισμού στη δευτερολογία, τόνισε πως «η διαδικασία επιλογής των
προέδρων και των αντιπροέδρων αλλά και του εισαγγελέα του Αρείου Πάγου πρέπει
να γίνεται με έναν τρόπο που να ενισχύει την ανεξαρτησία της Δικαιοσύνης και
άρα την ανεξαρτησία των κατώτερων δικαστικών λειτουργών».

Τέλος, ο βουλευτής του ΚΚΕ Αχιλλέας Καταρντζής, επεσήμανε ότι τόσο η Ν.Δ. όσο
και το ΠΑΣΟΚ θέλουν να παρεμβαίνουν, αφού το Υπουργικό Συμβούλιο, κατά την
πρότασή τους, είναι αυτό που θ' αποφασίζει ποια θα είναι τα κορυφαία στελέχη
της Δικαιοσύνης.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N18</CAT>
<ED>
Κωδικός άρθρου: A16056N181</ED>
<ID>
ID:129603

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N18&aa=1</URL></REF>


Article

<CATEGORY>vin06</CATEGORY>

 <H2>Φόβοι για νέες βομβιστικές επιθέσεις
</H2>
ΦΟΒΟΥΣ ότι έχει ανοίξει νέος κύκλος βομβιστικών επιθέσεων εκφράζουν οι
αξιωματικοί της Αντιτρομοκρατικής Υπηρεσίας, που διερευνούν το χθεσινό διπλό
βομβιστικό χτύπημα σε εστιατόρια της γνωστής εταιρείας αμερικανικών
συμφερόντων ΜακΝτόναλντ.

Καμία οργάνωση, μέχρι αργά χθες το βράδυ, δεν είχε αναλάβει την ευθύνη για τις
βόμβες στα δύο εστιατόρια ΜακΝτόναλντ στο Χαλάνδρι και στα Βριλήσσια. Για τις
δύο εκρήξεις, που σημειώθηκαν χθες τα ξημερώματα, δεν υπήρξε ούτε
προειδοποιητικό τηλεφώνημα. Από τις έρευνες που έκαναν πυροτεχνουργοί και
αστυνομικοί της Αντιτρομοκρατικής Υπηρεσίας προέκυψε ότι στα δύο καταστήματα
είχαν τοποθετηθεί αυτοσχέδιοι ωρολογιακοί μηχανισμοί, οι οποίοι αποτελούνταν
από μεγάλα ρολόγια (ξυπνητήρια), τετράβολτες μπαταρίες και εκρηκτική ύλη ­
κατά πάσα πιθανότητα δυναμίτιδα.

Η συνδεσμολογία αυτή των ωρολογιακών μηχανισμών θυμίζει στους αξιωματικούς της
Αντιτρομοκρατικής Υπηρεσίας βόμβες που τοποθετούσαν στα πρώτα χρόνια της
δράσης τους, οι οργανώσεις ΕΛΑ και 17 Νοέμβρη. Οι αστυνομικοί δεν αποκλείουν
την περίπτωση η επίθεση να έχει σχέση με επαγγελματικές αντιζηλίες. Τις
περισσότερες, όμως, πιθανότητες συγκεντρώνει το ενδεχόμενο της τρομοκρατικής
επίθεσης και το γεγονός ότι δεν υπάρχει ανάληψη ευθύνης με προκήρυξη ή
τηλεφώνημα ενισχύει τις ανησυχίες τους ότι θα ακολουθήσουν και αλλά χτυπήματα
σε παρόμοιους στόχους και μόνον όταν οι τρομοκράτες ολοκληρώσουν τον κύκλο των
βομβιστικών τους επιθέσεων, θα στείλουν προκήρυξη με την οποία θα αναλάβουν
την ευθύνη για όλες τις επιθέσεις.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N18</CAT>
<ED>
Κωδικός άρθρου: A16056N182</ED>
<ID>
ID:129651

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N18&aa=2</URL></REF>


Article

<CATEGORY>vin06</CATEGORY>

 <H2>Καθηγητής Ιατρικής συνελήφθη για «φακελάκι»
</H2>
ΠΑΤΡΑ

ΚΑΘΗΓΗΤΗΣ της Ιατρικής Σχολής στο Πανεπιστημιακό Νοσοκομείο της Πάτρας
συνελήφθη από άνδρες της Ασφάλειας, χθες το βράδυ, μόλις παρέλαβε από ασθενή
που είχε χειρουργήσει «φακελάκι» που περιείχε 200.000 δραχμές.

Πρόκειται για τον επίκουρο καθηγητή Ορθοπεδικής της Ιατρικής Σχολής Παναγιώτη
Δημακόπουλο. Όπως κατήγγειλε η 37χρονη Χριστίνα Καλογεροπούλου, συγγενής της
γνωστής ηθοποιού Ξένιας Καλογεροπούλου, ο καθηγητής της Ιατρικής απαιτούσε για
χειρουργική επέμβαση το ποσόν των 200.000 δρχ. Η Καλογεροπούλου κατήγγειλε τον
καθηγητή στην Ασφάλεια και μόλις εκείνη παρέδωσε τα προσημειωμένα
χαρτονομίσματα, έγινε η σύλληψή του στο ιδιωτικό ιατρείο του στην Πάτρα. Ο
καθηγητής της Ιατρικής παραπέμφθηκε στο Αυτόφωρο και κρατείται, ενώ σήμερα
πρόκειται να προσαχθεί στον εισαγγελέα. Το τελευταίο διάστημα υπάρχουν και
άλλες καταγγελίες συγγενών ασθενών για χρηματισμό γιατρών στο Πανεπιστημιακό
Νοσοκομείο της Πάτρας και αναμένεται εισαγγελική έρευνα εντός των ημερών.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N18</CAT>
<ED>
Κωδικός άρθρου: A16056N183</ED>
<ID>
ID:129688

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N18&aa=3</URL></REF>


Article

<CATEGORY>vin06</CATEGORY>

 <H2>Μέσα στις λάσπες μετράνε τις καταστροφές
</H2>
ΜΕΛΕΤΕΣ για την αντιπλημμυρική προστασία της Μυτιλήνης αλλά και της κοινότητας
Παμφίλων εξαγγέλθηκαν χθες, την ώρα που στην κοινότητα του Μεσαργού γίνονταν
οι κηδείες των τριών θυμάτων της θεομηνίας που έπληξε την Ανατολική Λέσβο. Της
μόλις δυόμισι χρόνων Μαρίας Φυντανίδου, του αβάπτιστου αδελφού της και της
50χρονης Όλγας Σαμαρά.

Την ίδια στιγμή, οι κάτοικοι των χωριών αλλά και τα συνεργεία που
συγκροτήθηκαν διαπίστωναν ότι οι καταστροφές είναι πολύ μεγαλύτερες απ' όσο
αρχικά είχε υπολογιστεί. Έντονες ήταν χθες στο νησί και οι διαμαρτυρίες για
κακοτεχνίες και για έλλειψη υποδομής. Χαρακτηριστικά αναφέρονταν η περίπτωση
του ρέματος στην Λαγκάδα. Τα νερά, αν και το πλάτος του ρέματος φτάνει τα
τέσσερα μέτρα, διοχετεύονται σε αγωγό με πολύ μικρή διάμετρο, με αποτέλεσμα η
περιοχή να πλημμυρίζει.. Πάντως, όπως ανακοινώθηκε χθες από το υπουργείο
Αιγαίου, χρειάζεται άμεση αποκατάσταση των ζημιών που υπέστησαν τα υπάρχοντα
αντιπλημμυρικά έργα στα χωριά και τα δίκτυα αποχέτευσης και να γίνει
αποκατάσταση των ρεμάτων, ώστε να αποφευχθούν άμεσα τα χειρότερα. Η επόμενη
μέρα βρήκε τους κατοίκους της Παναγιούδας, των Παμφίλων, των Αφαλόνων και της
Μόριας να χάνονται στις λάσπες. «Τα μισά σπίτια του χωριού έχουν καταστραφεί.
Πολλές οικογένειες έμειναν άστεγες. Έχουν καταστραφεί τα πάντα», λέει ο
Μιχάλης Ταμβακέλης, κοινοτικός σύμβουλος της Παναγιούδας. Μεγάλες καταστροφές
διαπίστωσε χθες και η δήμαρχος Παμφίλων κύρια Μαρούλα Ψήνα. «Οι ζημιές είναι
πολύ μεγαλύτερες απ' ό,τι είχαμε υπολογίσει. Χρειάζονται άμεσα μέτρα. Υπάρχουν
οικογένειες που έχουν χάσει τα πάντα».. Σύμφωνα με τις πρώτες εκτιμήσεις,
περισσότερα από εκατό αυτοκίνητα έχουν καταστραφεί. Καλλιέργειες,
κτηνοτροφικές μονάδες, αλλά και το συνεταιριστικό εργοστάσιο έχουν υποστεί
μεγάλες ζημιές. Ανάλογη εικόνα εμφανίζουν δεκάδες καταστήματα στην πόλη της
Μυτιλήνης, αλλά και πολλά σπίτια. Μάλιστα, στα Πάμφιλα και την Παναγιούδα
πολλοί κάτοικοι φιλοξενούνται σε σπίτια συγγενών τους, αφού ακόμη δεν
κατάφεραν να αντλήσουν τα νερά από εκατοντάδες κατοικίες. Πέρα από αυτά,
μεγάλες ζημίες έπαθαν και οι ψαράδες της περιοχής, που είδαν τα δίχτυα τους
αλλά και πολλές βάρκες να χάνονται στη θάλασσα.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N18</CAT>
<ED>
Κωδικός άρθρου: A16056N184</ED>
<ID>
ID:129714

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N18&aa=4</URL></REF>


Article

<CATEGORY>vin06</CATEGORY>

 <H5>ΕΚΔΡΟΜΕΣ ΓΙΑ ΤΟ ΣΑΒΒΑΤΟΚΥΡΙΑΚΟ Ή ΜΙΝΙ ΔΙΑΚΟΠΕΣ ΦΕΒΡΟΥΑΡΙΟΥ
</H5><H5>Ο υπουργός μπήκε σε... πειρασμό
</H5><H2>Όταν το χιόνι γίνεται η... θάλασσα του χειμώνα
</H2>
Η Αράχοβα είναι η «Μύκονος του χειμώνα». Η Βασιλίτσα στα Γρεβενά έχει το χρώμα
της και τους φανατικούς της φίλους. Το Περτούλι και η Ελάτη στα Τρίκαλα είναι
δύο περιοχές που ζουν περιμένοντας το Σαββατοκύριακο. Και οι τέσσερις περιοχές
τα τελευταία χρόνια με τους δικούς τους ρυθμούς η κάθε μια επένδυσαν στον
τουρισμό. Οι παλιές ασχολίες ­ κτηνοτροφία, υλοτομία ­ πλέον δεν αποτελούν
πηγή εσόδων. Και κει που οι νέοι αναζητούσαν αλλού το μέλλον τους, τώρα όχι
μόνο μένουν αλλά φροντίζουν και να επενδύσουν σε ξενοδοχεία, ενοικιαζόμενα
δωμάτια, μπαρ, ταβέρνες.

Όσο για τους επισκέπτες; Όλων των οικονομικών τάξεων. Η Αράχοβα πάντως, που
είναι και πιο κοντά στην Αθήνα, κατακλύζεται καθημερινά και βεβαίως το
Σαββατοκύριακο από χιλιάδες ανθρώπους. Προσαρμόστηκε στις απαιτήσεις των
καιρών. Ξενοδοχεία, μπαρ, κάθε είδους καταστήματα φύτρωσαν παντού ακολουθώντας
τις απαιτήσεις των επισκεπτών. Αντίθετα, στις άλλες περιοχές τώρα αρχίζει
ουσιαστικά η προσπάθεια αξιοποίησης. Το Σαββατοκύριακο όμως είναι αυτό που
περιμένουν όλοι. Με σύμμαχο τη φύση οι ντόπιοι προσπαθούν να αναδείξουν την
περιοχή τους και, όπως λένε, να κερδίσουν όσο το δυνατόν περισσότερους
επισκέπτες, χωρίς όμως να αλλοιωθεί το περιβάλλον και ο χαρακτήρας των χωριών...

* Είχε βγάλει τη στολή του σκι ο Γιάννος Παπαντωνίου όταν ο φακός των
«ΝΕΩΝ» τον εντόπισε να περιμένει υπομονετικά τα υπόλοιπα μέλη της οικογενείας,
μέχρις ότου ετοιμαστούν για την επιβίβασή τους στις τηλεκαμπίνες, κοινώς
«αυγά» στο γλωσσάρι των χιονοδρόμων. «Ο καιρός είναι υπέροχος και ο πειρασμός
μιας μέρας στο βουνό μεγάλος», είπε χαμογελώντας ο υπουργός Εθνικής
Οικονομίας, που λίγο νωρίτερα είχε δοκιμάσει την αντοχή του στην πίστα.

* Στέκεται ακίνητος φορώντας άσπρη στολή και λαδί
μπερέ δίπλα στο φυλάκιο και παρακολουθεί την ατέλειωτη ουρά των Ι.Χ.
Τέσσερα-πέντε χιλιόμετρα πριν από το χιονοδρομικό οι άντρες τις 2ης Μοίρας
Αλεξιπτωτιστών ζουν την απίστευτη ομορφιά του χιονισμένου Παρνασσού μ' έναν
εντελώς διαφορετικό τρόπο. Είναι οι ανάγκες της δεκαπενθήμερης χειμερινής
διαβίωσης που τους έφεραν αντιμέτωπους με τους εκδρομείς. Υπογραμμίζοντας με
τον πιο σκληρό τρόπο τη μοναξιά του στρατού...

* Ξυπνούν την ίδια ώρα. Ανεβαίνουν για σκι την ίδια
ώρα. Γευματίζουν την ίδια ώρα. Ξεκουράζονται λίγο-πολύ την ίδια ώρα. Και
ξαναβγαίνουν το βράδυ πάλι όλοι μαζί. Γι' αυτό οι δρόμοι της Αράχοβας είναι
πάντα μποτιλιαρισμένοι. Οι άνθρωποι που περιμένουν στην ουρά των λιφτ το πρωί
ξανασυναντιούνται στα μπαράκια το βράδυ ­ μερικοί φορώντας ακόμα τη φόρμα του
σκι. Από το Privillege, στο Chipie Chipie Chipie και το Cinema έως το «Ώπα
ώπα», το «Μεζεδάδικο» κι όλα τα δημοφιλή μπαράκια του κεντρικού δρόμου, η
εκδρομή συμπληρώνεται με το απαραίτητο κλάμπινγκ. Το πρωί της Κυριακής πάντα
εμφανίζεται μια κόπωση στα πρόσωπα των χιονοδρόμων.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N20</CAT>
<ED>
Κωδικός άρθρου: A16056N201</ED>
<ID>
ID:129604

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N20&aa=1</URL></REF>


Article

<CATEGORY>vin06</CATEGORY>

 <H5>ΑΡΑΧΟΒΑ
</H5><H2>Η Μύκονος «μετακομίζει» στα 1.950 μέτρα!
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Μποτιλιάρισμα στους δρόμους, μποτιλιάρισμα και στην πίστα του χιονοδρομικού
κάθε Σάββατο στον Παρνασσό

ΤΑ ΒΛΕΜΜΑΤΑ είναι δήθεν αδιάφορα, αλλά οι συζητήσεις προδίδουν το συγκαλυμμένο
ενδιαφέρον. Ο κυβισμός του αυτοκινήτου και η ικανότητα να κατεβαίνεις σαν
σφαίρα την πίστα του χιονοδρομικού παραμένουν αξίες υψηλές στην μικρή κοινωνία
που δημιουργείται τα Σαββατοκύριακα στην Αράχοβα. Ο τόνος του μαυρίσματος
κάνει επίσης τη διαφορά: αυτοί που δεν τον έχουν είναι της «άλλης φυλής».

Στη Μύκονο του χειμώνα ακόμα και οι αστυνομικοί είναι ντυμένοι διαφορετικά.
Αντί για τη συνηθισμένη στολή φορούν στολή του σκι, γυαλιά ηλίου και μιλάνε με
ενδοσυνεννόηση μεταξύ τους συντονίζοντας τα τουλάχιστον 3.000 ΙΧ που θέλουν να
παρκάρουν επί του δρόμου για το χιονοδρομικό. Κάτι σαν το Σούπερ-Παραντάιζ,
δηλαδή όπου έξι χιλιάδες άνθρωποι συνωστίζονται στα λιφτ, τις καφετέριες και
φυσικά στο οδόστρωμα, διεκδικώντας μια καλύτερη θέση στο χιόνι.

Στην Αράχοβα του Σαββατοκύριακου καταλύουν ή εκδράμουν σχεδόν δέκα χιλιάδες
επισκέπτες. Η ταυτότητά τους είναι αναγνωρίσιμη από αυτή ακόμα την εθνική οδό.
Στο ύψος της Θήβας η ροή των οχημάτων μπαίνει στον αυτόματο πιλότο: οι μισοί
στρίβουν προς το βουνό και οι υπόλοιποι συνεχίζουν το ταξίδι. Κι αυτοί που
στρίβουν είναι πιστοί προσκυνητές της γραφικής πόλης. Ξέρουν τι θα
αντιμετωπίσουν. Η... έκπληξη περιμένει μόνο τους «πρωτάρηδες». Κι αρχίζει όταν
βλέπουν την ατέλειωτη ουρά των αυτοκινήτων να καταλαμβάνει κάθε σπιθαμή ασφάλτου.

Η πόλη έχει πάψει όμως να 'ναι προ πολλού ο τόπος στάθμευσης των διερχόμενων
τουριστικών πούλμαν από και προς τους Δελφούς. Το διάσημο για τις φλοκάτες και
τις γραφικές ταβέρνες του θέρετρο έχει δώσει τη θέση του σε μια πόλη που
σχεδόν δεκαπλασιάζει τον πληθυσμό της τα «καλά» Σαββατοκύριακα του χειμώνα και
οι άνθρωποι που κάποτε πλούτιζαν μέσω των μαγαζιών με τουριστικά είδη, σήμερα
προτιμούν ν' ανοίξουν μαγαζί με είδη σκι.

ΟΙ «ΕΠΟΙΚΟΙ»

Η Αράχοβα του χειμώνα εκτός από τους επισκέπτες του Σαββατοκύριακου, έχει
αποκτήσει τα τελευταία χρόνια και... «εποίκους». Δεν είναι μόνο το πολύχρωμο
πλήθος των σκιέρ και οι οικογένειες που απολαμβάνουν τον περίπατο στη φύση.
Είναι κι αυτοί που πέρασαν, τους άρεσε κι έμειναν! Όπως ο Χρήστος, που ήρθε με
την παρέα του για βόλτα πριν από τέσσερα χρόνια κι από τότε ζει και δουλεύει
έξι μήνες του χρόνου στο διάσημο θέρετρο. «Τι να έκανα στην Αθήνα; Εδώ ζω στη
φύση, κάνω αυτό που μου αρέσει και δεν έχω μετανιώσει στιγμή».

Ο Χρήστος φωτογραφίζει τους σκιέρ στην πίστα κι εκθέτει τις φωτογραφίες σ' ένα
ταμπλό στην είσοδο. Ενάμισι χιλιάρικο κοστίζει η κάθε φωτογραφία, «αλλά μη
νομίζετε πως ο κόσμος τις αγοράζει όλες. Γενικά το σκέφτονται».

«Φυσικά και το σκεφτόμαστε όταν πρέπει να δώσουμε μόνο για την είσοδο στο
χιονοδρομικό έξι χιλιάρικα», του πετάει μια κυρία με ένα κοριτσάκι στο χέρι
και ύφος σαφώς ενοχλημένο. «Για να έρθει κανείς αυθημερόν τα Σαββατοκύριακα
μόνο για τη βόλτα και το φαγητό ξοδεύει ένα πενηντάρι στο νερό».

Οι τιμές για το πρώτο μάθημα σκι σε μια από τις έξι-εφτά σχολές που
λειτουργούν στα Κελλάρια κυμαίνονται από 4.000-8.000 δραχμές, και το σάντουιτς
στην καντίνα πετάει στα οχτώ κατοστάρικα. 
Ο εξοπλισμός του σκι ξεκινάει από 2.500 στα μαγαζιά της Αράχοβας κι ανεβαίνει
άλλο ενάμισι χιλιάρικο όταν ανέβεις και το υψόμετρο, δηλαδή στο χιονοδρομικό.
Και την ίδια στιγμή το φθηνότερο δωμάτιο σε πανσιόν ­ πάντα τα «καλά»
Σαββατοκύριακα ­ ξεκινά από δέκα χιλιάδες δραχμές.

«Άσ' τα καλύτερα, είναι πανάκριβα, αλλά πού αλλού να πας;», λένε και οι
τέσσερις φίλοι που ξεκίνησαν από την Ελευσίνα το πρωινό του Σαββάτου για να
κάνουν «σνόουμπορντ». Η φυλή όσων προτιμούν τη μοναξιά της φαρδιάς σανίδας από
το ζεύγος των πέδιλων του σκι είναι ό,τι πιο καινούργιο κυκλοφορεί πάνω στο
χιόνι του Παρνασσού.

Φοράνε γκρι, μαύρα κι άσπρα ρούχα, περίεργα καπέλα με «αυτιά» α λα Μίκυ Μάους,
κρατάνε τις αποστάσεις τους από τους «πεζικάριους», (την άλλη φυλή των
εκδρομέων του θερέτρου, δηλαδή αυτούς που δεν κάνουν κανένα χειμερινό σπορ
αλλά απλώς περιπάτους στο βουνό) και θα προτιμούσαν ν' ακούνε Active Member
και hip hop από τα μεγάφωνα τις πίστας.

ΙΔΙΑΙΤΕΡΟΤΗΤΕΣ

Αν δεν είχαν το σήμα της αστυνομίας στο χέρι και το καπέλο δεν θα ξεχώριζαν
καθόλου από τους σκιέρ. Οι έξι αστυνομικοί, που βρίσκονται για δεύτερη συνεχή
χρονιά στην Αράχοβα, είναι άσοι στο σκι, ισορροπούν άνετα στη σανίδα του
«σνοουμπορντ» και η ρουτίνα τους δεν έχει καμία σχέση με αυτή των υπολοίπων
συναδέλφων τους.

Η ιδέα ήταν του κ. Μιχ. Τσάτση, διοικητή στο αστυνομικό τμήμα Αράχοβας. Όσο
για το σκι... Ο Αυγέρης, ο Νεκτάριος, ο Βασίλης, ο Ανδρέας κι ο Δημήτρης μαζί
με τον ανθυπαστυνόμο κ. Γιάννη Γερούλια έχουν το προνόμιο ν' απολαμβάνουν τις
πίστες μετά τις 4 μ.μ. που κλείνουν για το κοινό.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N20</CAT>
<ED>
Κωδικός άρθρου: A16056N202</ED>
<ID>
ID:129652

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N20&aa=2</URL></REF>


Article

<CATEGORY>vin06</CATEGORY>

 <H5>ΕΛΑΤΗ ­ ΠΕΡΤΟΥΛΙ
</H5><H2>Για όσους αναζητούν την ηρεμία...
</H2>
<AUTHOR>ΓΙΩΡΓΟΣ ΒΟΥΝΑΤΣΟΣ</AUTHOR>

Ιππασία στο χιόνι. Το χιονοδρομικό κέντρο στο Περτούλι δεν προσφέρεται μόνο
για σκι

ΟΙ ΚΑΤΟΙΚΟΙ τους ελάχιστοι. Τουλάχιστον τον χειμώνα, εδώ στην Νότια Πίνδο,
στην Ελάτη και το Περτούλι, παλιά δεν ήταν παρά δύο χωριά όπου κύρια ασχολία
ήταν η υλοτομία και η κτηνοτροφία. Τα τελευταία χρόνια όμως όλα άλλαξαν. Όλοι
ζουν στους ρυθμούς του Σαββατοκύριακου, καθώς χιλιάδες επισκέπτες από όλη την
Ελλάδα φτάνουν ως εκεί για να γνωρίσουν από κοντά τις ομορφιές της περιοχής.

Οι ντόπιοι, αν και στην αρχή δυσκολεύτηκαν να προσαρμοστούν στη νέα
πραγματικότητα, στη συνέχεια επένδυσαν σε αυτή και πλέον γίνεται λόγος για δύο
από τα πλέον οργανωμένα θέρετρα. Και εκεί που άλλοτε ούτε αυτοκίνητο δεν
έφτανε, σήμερα, και ειδικά το Σαββατοκύριακο, οι δρόμοι θυμίζουν κεντρικές
λεωφόρους των Αθηνών. Ειδικά στην Ελάτη, οι κάτοικοι ζουν από τον χειμερινό
τουρισμό, επενδύουν σε αυτόν και φροντίζουν να προσαρμόζουν τις δραστηριότητές
τους σε αυτόν τον τομέα.

ΕΠΕΝΔΥΣΕΙΣ

Από εκεί που δεν υπήρχε δωμάτιο για φιλοξενία, τώρα στην Ελάτη υπάρχουν
τουλάχιστον 400 δωμάτια ικανά να δεχτούν περίπου 1.000 άτομα. Και γύρω από
αυτά ταβέρνες, μπαρ, κέντρα διασκέδασης που κάθε Σαββατοκύρικο είναι γεμάτα
από ανθρώπους όλων των ηλικιών. «Έρχονται και πλούσιοι αλλά και με λιγότερη
οικονομική άνεση. Άλλωστε στην περιοχή έγιναν επενδύσεις πάρα πολύ μεγάλες
αλλά και μικρότερες και αυτό είναι καλό για όλους αφού υπάρχουν περιθώρια για
όλους τους επισκέπτες», λέει ο κ. Γιώργος Αγνάτος, κάτοικος της Ελάτης.

Οι επισκέπτες εδώ ίσως δεν μοιάζουν με αυτούς που περνούν τα Σαββατοκύριακά
τους στην Αράχοβα, στο Πήλιο ή τα Καλάβρυτα. Το τοπίο είναι αυτό που τους
ενδιαφέρει περισσότερο, η ηρεμία, η αρμονία του τοπίου. «Εγώ έρχομαι τέταρτη
φορά εδώ. Εκτός από τον καθαρό αέρα και το παραμυθένιο περιβάλλον αυτό το
τοπίο σε κάνει να ξεχαστείς. Είναι από τα καλύτερα μέρη της Ελλάδος και
ευτυχώς κρατάει το χρώμα του», λέει ο κ. Νίκος Τσόπελας, που έχει φτάσει στην
περιοχή λίγο πριν με τους φίλους του από την Αθήνα.

Και δεν είναι μόνο αυτοί. Για τους ίδιους λόγους πολλοί που το καλοκαίρι είναι
αναγκασμένοι να εργάζονται τον χειμώνα φτάνουν στα Τρικαλα και ζουν «τις
διακοπές τους» μέσα στο χιόνι και τα έλατα...

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N21</CAT>
<ED>
Κωδικός άρθρου: A16056N211</ED>
<ID>
ID:129605

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N21&aa=1</URL></REF>


Article

<CATEGORY>vin06</CATEGORY>

 <H5>ΒΑΣΙΛΙΤΣΑ ΓΡΕΒΕΝΩΝ
</H5><H2>Η μεγαλύτερη πίστα στην Ελλάδα άνοιξε τον δρόμο για επενδύσεις
</H2>
<AUTHOR>ΓΙΩΡΓΟΣ ΧΑΤΣΙΟΣ</AUTHOR>

ΘΕΣΣΑΛΟΝΙΚΗ. 
Γραφείο Βόρειας Ελλάδας

«ΚΛΕΙΔΙ» για την ανάπτυξη ενός ολόκληρου νομού, όπου για πολλές δεκαετίες η
κύρια πηγή εισόδων για τους κατοίκους ήταν το μεταναστευτικό συνάλλαγμα ­
αποτελεί το χιονοδρομικό κέντρο Βασιλίτσας Γρεβενών, ένα από τα ωραιότερα
ορεινά τουριστικά θέρετρα στην Ελλάδα, «σκαρφαλωμένο» σε υψόμετρο δύο χιλιάδων
περίπου μέτρων στις βουνοκορφές της Πίνδου.

Το Εθνικό Χιονοδρομικό Κέντρο Βασιλίτσας βρίσκεται στο βορειοδυτικό τμήμα του
νομού Γρεβενών και σε απόσταση 45 χιλιομέτρων από την πρωτεύουσα του νομού.
Διαθέτει τη μεγαλύτερη πίστα στην Ελλάδα ­ μήκους 3.860 μέτρων ­ αλλά και
«καλύτερο» χιόνι από άποψη ποιότητας, αφού η Πίνδος δεν επηρεάζεται από τους
νότιους παραθαλάσσιους ανέμους που υγροποιούν και «μαλακώνουν» το χιόνι.

Εκτός από την άριστη ποιότητα χιονιού, στην ευρύτερη περιοχή του χιονοδρομικού
κέντρου οι χιονοπτώσεις είναι συχνές και πυκνές. Οι πίστες είναι καλυμμένες
μέχρι τον Μάιο με απάτητο χιόνι και οι λάτρεις του «σνόου μπόαρντ» (σκι σε
σανίδα) χαρακτηρίζουν δίκαια τη Βασιλίτσα το πλέον ιδανικό χιονοδρομικό κέντρο
γι' αυτό το άθλημα.

Το χιονοδρομικό κέντρο της Πίνδου άρχισε να λειτουργεί υποτυπωδώς το 1975 όταν
άρχισαν να κατασκευάζονται κάποιες πρόχειρες κτιριακές εγκαταστάσεις και
γεννήτριες ύστερα από ενέργειες του Χιονοδρομικού Συλλόγου Γρεβενών. Στις
αρχές του 1980 τοποθετήθηκε ο πρώτος συρόμενος αναβατήρας (με υψομετρική
διαφορά 1.000 μέτρων μεταφέροντας 600 άτομα ανά ώρα) που εξυπηρετεί σήμερα δύο
πίστες. Στα τέλη της ίδιας δεκαετίας ασφαλτοστρώθηκε ο δρόμος και άρχισαν να
δημιουργούνται νέες κτιριακές εγκαταστάσεις και άλλες υποδομές.

Έτσι, από τις αρχές της δεκαετίας του '90 το νέο χιονοδρομικό κέντρο αποτελεί
για ολόκληρο τον νομό Γρεβενών σημείο αναφοράς για κάθε επενδυτική
δραστηριότητα. Μέσα σε μια οκταετία δημιουργήθηκαν σε ορεινές κοινότητες της
Πίνδου ­ κοντά στο χιονοδρομικό κέντρο ­ διακόσια νέα ενοικιαζόμενα δωμάτια,
εστιατόρια και χώροι αναψυχής. Βεβαίως, η δημιουργία υποδομών ορεινού
τουρισμού και η προσέλευση επισκεπτών στο χιονοδρομικό κέντρο, αλλά και στην
ευρύτερη περιοχή, δεν μπορεί να συγκριθεί σε καμία περίπτωση με τα
χιονοδρομικά θέρετρα της υπόλοιπης Ελλάδας ­ Πάρνηθα, Αράχοβα κ.λπ. ­ αφού τα
δεδομένα είναι πολύ διαφορετικά. Η πλησιέστερη και μοναδική στην περιοχή πόλη
απέχει 45 χιλιόμετρα, ενώ δεν υπάρχει οδική πρόσβαση με την Ήπειρο.

Επίσης, μέχρι αυτή τη στιγμή οι επενδύσεις για τη δημιουργία τουριστικών
υποδομών στην ευρύτερη περιοχή περιορίζονταν αποκλειστικά στην ανέγερση
κάποιων πανσιόν, τρίτης και τέταρτης κατηγορίας, και τη λειτουργία
εστιατορίων. Τα καταστήματα ειδών λαϊκής τέχνης, τα μπαρ, τα νυχτερινά κέντρα
διασκέδασης και άλλα καταστήματα αυτού του είδους είναι σχεδόν ανύπαρκτα.
Γενικά δεν υπάρχει έντονη τουριστική κίνηση και νυχτερινή ζωή.

Είναι χαρακτηριστικό ότι οι 15 περίπου ορεινές κοινότητες ­ που απέχουν σε
απόσταση 20 και 30 χιλιομέτρων από το χιονοδρομικό κέντρο της Βασιλίτσας ­
μέχρι πριν από λίγα χρόνια οι περισσότερες εγκαταλείπονταν από τους κατοίκους
κάθε χειμώνα. Όμως από το 1992 και μετά οι περισσότεροι κάτοικοι ­ στην
πλειοψηφία τους κτηνοτρόφοι και συνταξιούχοι ­ περνούν τον όντως βαρύ χειμώνα
της Πίνδου στα χωριά τους, αφού η συνεχιζόμενη τουριστική ανάπτυξη αποτελεί το
καλύτερο κίνητρο για να μην εγκαταλείψουν τα σπίτια τους.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N21</CAT>
<ED>
Κωδικός άρθρου: A16056N212</ED>
<ID>
ID:129653

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N21&aa=2</URL></REF>


Article

<CATEGORY>vin07</CATEGORY>

 <H5>ΣΤΗ ΓΑΛΛΙΑ ΑΡΕΣΕΙ ΣΕ ΜΗΤΕΡΕΣ, ΦΟΙΤΗΤΕΣ, ΕΡΓΑΤΕΣ, ΑΓΡΟΤΕΣ
</H5><H5>Σε λίγα χρόνια θα το αποκτήσει όλος ο κόσμος
</H5><H2>Μανία με τα κινητά
</H2>
Κινητή τηλεφωνία. Μια «ασθένεια», από τα συμπτώματα της οποίας είναι
αδύνατο να ξεφύγει κανείς

Στρες, ατυχήματα, αγενής συμπεριφορά, θόρυβος... Στη Γαλλία, τα κινητά
τηλέφωνα έχουν γίνει μανία, «η ασθένεια του τέλους του αιώνα», σύμφωνα με
έρευνα του περιοδικού «Εβενεμάν ντι Ζεντί». Μια «ασθένεια», από τα συμπτώματα
της οποίας είναι αδύνατο να ξεφύγει κανείς...

ΤΟ ΚΙΝΗΤΟ τηλέφωνο κυρίευσε τις τσέπες, τις ζώνες, τις γυναικείες τσάντες...
Στους δρόμους, στα καταστήματα, στα καφενεία, παντού βλέπει κανείς άνδρες και
γυναίκες, νέους με τ' αυτί τους κολλημένο στο μικρό κουτί. Μόνο τον Δεκέμβριο,
την περίοδο των εορτών, καταγράφηκαν στη Γαλλία 860.000 νέοι συνδρομητές.
Σήμερα, 6 εκατομμύρια Γάλλοι έχουν κινητό.

Το κινητό δεν είναι πλέον το «σήμα κατατεθέν» του νεαρού δυναμικού
επιχειρηματικού στελέχους, των αιωνίως βιαστικών που κάνουν επίδειξη με την
τελευταία λέξη της τεχνολογίας. Το κινητό εκδημοκρατίσθηκε, πήρε χαρούμενα
χρώματα, αρέσει σε μητέρες, τεχνίτες, φοιτητές, αγρότες. Ακόμη κι εκείνοι που
πίστευαν ότι δεν θα το χρειάζονταν ποτέ, υποκύπτουν στη γοητεία του. Τα
τελευταία χρόνια, ο αριθμός των χρηστών διπλασιάζεται κάθε χρόνο στη Γαλλία:
1,3 εκατομμύριο στα τέλη του 1995, άνω των 2 εκατομμυρίων στα τέλη του 1996,
5,8 εκατομμύρια στα τέλη του 1997. Σύμφωνα με σφυγμομέτρηση που
πραγματοποιήθηκε το θέρος του 1997, μόνο το 28% των Γάλλων εξακολουθούν να
αντιμετωπίζουν εχθρικά το κινητό.

ΚΑΝΟΝΕΣ ΕΥΓΕΝΕΙΑΣ

Με τη διάδοση αυτού του επικοινωνιακού μέσου, άρχισε να εμφανίζεται κι ένας
κώδικας καλής συμπεριφοράς για τους χρήστες του. «Εφόσον το κινητό διαδίδεται,
αναγκαστικά θα υπάρξουν και κανόνες ευγενείας σχετικά με τη χρήση του», λέει ο
Ντομινίκ Πικάρ, ψυχοκοινωνιολόγος και συγγραφέας ενός βιβλίου περί
«σαβουάρ-βιβρ». «Η ευγένεια εντάσσεται στις θεμελιώδεις ανάγκες μας», τονίζει.
«Όταν εμφανίζεται ένα νέο στοιχείο, ανακατεύουμε τους παλιούς κανόνες για να
ορίσουμε ένα νέο κώδικα. Για παράδειγμα, η έλευση του τηλεφώνου ανατάραξε τους
κανόνες που αφορούσαν τις επισκέψεις καθώς και εκείνους που αφορούσαν την
επικοινωνία μέσω του ταχυδρομείου. Το ίδιο θα συμβεί και με τα κινητά...».

Η ανυπόφορη αγένεια: να επιβάλλεις τις συνομιλίες σου στους άλλους. Οι
αντιδράσεις είναι πολύ έντονες στο τρένο ή σε μια πολυσύχναστη πλαζ, όταν ο
διπλανός σου επιδίδεται σε μια μακρά τηλεφωνική συνομιλία και σε κάνει
λαθρακουστή παρά τη θέλησή σου. Γιατί όμως ενοχλούν τόσο οι άνθρωποι που
τηλεφωνούν περπατώντας ή μπροστά στο ταμείο του σουπερμάρκετ; «Διότι έχει
κανείς την εντύπωση ότι οι άνθρωποι αυτοί επιδεικνύονται δημοσίως», λέει ο
Ντομινίκ Πικάρ. «Το να τηλεφωνείς στη μητέρα σου από ένα κατάστημα είναι σαν
να πηγαίνεις να κάνεις τα ψώνια σου με παντόφλες». Στη Νορβηγία, εστιατόρια
δημιούργησαν ζώνες «χωρίς κινητό». Στα βρετανικά τρένα ορίσθηκαν βαγόνια
«χωρίς κινητό». Και στη Γαλλία, το 58% των Γάλλων υποστηρίζει την απαγόρευση
των κινητών τηλεφώνων στους δημόσιους χώρους ή τη δημιουργία ειδικών ζωνών γι'
αυτά, όπως και για το κάπνισμα.

ΤΟ ΚΙΝΗΤΟ αρέσει κατ' αρχήν γιατί είναι πρακτικό, γιατί σου επιτρέπει να
κερδίσεις χρόνο. Όταν χρησιμοποιείται σωστά, προσφέρει στο χρήστη ανεκτίμητες
υπηρεσίες. «Εμείς, οι απλοί άνθρωποι, αισθανόμαστε χαμένοι μέσα στον τεράστιο
κόσμο. Το κινητό τηλέφωνο σου επιτρέπει να κρατήσεις την επαφή με τη φυλή σου,
άρα καθησυχάζει», λέει ο κοινωνιολόγος Φρανσίς Ζορεγκιμπερί. «Να ειδοποιείς
την οικογένεια ότι το τρένο έχει καθυστέρηση ή ότι έχεις μπλέξει σε
μποτιλιάρισμα. Να τηλεφωνείς στο συνεργείο όταν το αυτοκίνητο παθαίνει βλάβη.
Να μπορείς να καλέσεις ασθενοφόρο σε περίπτωση δυστυχήματος, ακόμη και να
ρωτήσεις την Τροχαία πού είναι ο δρόμος τον οποίο αναζητείς». Παιδιά που
χάνονται σε δημόσιους χώρους, εμφανίζονται στους υπευθύνους με τον αριθμό του
κινητού του γονιού τους και, μ' ένα τηλεφωνηματάκι, η οικογένεια
επανασυνδέεται. Μια κοινωνιολογική έρευνα έδειξε πως οι διαζευγμένοι πατέρες,
όταν έχουν τα μέσα, δωρίζουν ένα κινητό στα παιδιά τους για να μπορούν να τους
τηλεφωνούν ελεύθερα, χωρίς να περνούν από τη μητέρα.

Κατά τα φαινόμενα, μέσα σε δέκα χρόνια όλος ο κόσμος θα έχει ένα κινητό. Θα
είναι το ίδιο με το τηλέφωνο του σπιτιού, θα μπορούμε να το παίρνουμε μαζί μας
ή να το αφήνουμε σπίτι. Θα έχουμε τότε τον ίδιο αριθμό τηλεφώνου σε όλη τη ζωή
μας· όπως έχουμε τον ίδιο αριθμό ταυτότητας και τον ίδιο αριθμό φορολογικού μητρώου.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N47</CAT>
<ED>
Κωδικός άρθρου: A16056N471</ED>
<ID>
ID:129595

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N47&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>2ος πόλεμος του Περσικού;
</H2>
<AUTHOR>Γ.Ε. ΣΕΚΕΡΗΣ</AUTHOR>

Ο ΚΥΒΟΣ ερρίφθη. Όλα πείθουν ότι, εκτός πλήρους αναδιπλώσεως της Βαγδάτης ­ οι
τελευταίες ελπίδες εν προκειμένω επικεντρώνονται κυρίως στη ρωσική διπλωματία
­ επίκειται μείζον (αγγλο)αμερικανικό στρατιωτικό εγχείρημα. Που, κατά τον
Ρίτσαρντ Χάας, κύριο σύμβουλο του προέδρου Μπους κατά τον πόλεμο του Περσικού,
ενδέχεται να αποδειχθεί «η δυσκολότερη και σημαντικότερη διεθνοπολιτική
δοκιμασία» του σημερινού προέδρου. Και το οποίο, εν πάση περιπτώσει, υπό τις
συνθήκες που θα διεξαχθεί, θέτει κρίσιμα προβλήματα. Κατά πρώτο δε λόγο, το
κλασικό του εναρμονισμού σκοπών και μέσων. Άραγε θα αρκέσουν τα
προγραμματιζόμενα από αέρος πλήγματα για να επιτευχθεί ο κεκηρυγμένος στόχος
του εξαναγκασμού της ιρακινής ηγεσίας σε συμμόρφωση; Και αν ο Σαντάμ αντέξει
στην πίεση, θα περιορισθεί η Ουάσιγκτον στην αεροπορική κακοποίησή του; Ή θα
προσφύγει στη χρησιμοποίηση χερσαίων δυνάμεων ­ ενδίδοντας ίσως τότε και στον
πειρασμό να τον ανατρέψει; (Μειοψηφούσες ακόμη, αλλά σημαντικές φωνές του, σε
ποικίλλοντα βαθμό, αμερικανικού δημόσιου βίου εισηγούνται ήδη μια τέτοια
«τελική λύση» του Ιρακινού).

Ακόμη κρισιμότερες όμως θα είναι οι ευρύτερες διεθνείς προεκτάσεις μιας
στρατιωτικής ενέργειας που μολονότι πιθανότατα θα στηριχθεί από τους κύριους
ΝΑΤΟϊκούς συμμάχους ­ ακόμη και η Γαλλία φαίνεται να συμβιβάζεται με το
αναπόφευκτο, προτάσσοντας των οικονομικών συμφερόντων της τους ατλαντικούς της
δεσμούς ­ είναι απίθανο να εγκριθεί από το Συμβούλιο Ασφαλείας του ΟΗΕ. Με
συνέπεια να αναδειχθεί ευκρινώς ο ­ συσκοτισθείς λόγω ειδικών συνθηκών το 1992
­ παγκόσμιος ρυθμιστικός ρόλος της υπερδυνάμεως, πέρα και πάνω, σε τελευταία
ανάλυση, από διεθνείς οργανισμούς και κανόνες.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N47</CAT>
<ED>
Κωδικός άρθρου: A16056N472</ED>
<ID>
ID:129679

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N47&aa=2</URL></REF>


Article

<CATEGORY>vin07</CATEGORY>

 <H2>Αεροσκάφος συνέτριψε τελεφερίκ. Νεκροί 20 τουρίστες
</H2>
ΕΙΚΟΣΙ ΑΤΟΜΑ ­ στην πλειοψηφία τους Γερμανοί τουρίστες ­ έχασαν τη ζωή τους
στην περιοχή του χιονοδρομικού σταθμού στο Καβαλέζε, κοντά στην πόλη Τρέντε,
όταν ένα αμερικανικό πολεμικό αεροπλάνο έπσε στα συρματόσχοινα ενός τελεφερίκ
με αποτέλεσμα η καμπίνα του τελεφερίκ να συντριβεί στο έδαφος.

Σύμφωνα με δήλωση του Ιταλού υπουργού Άμυνας, το πολεμικό αεροσκάφος είχε
απογειωθεί από την ΝΑΤΟϊκή βάση του Αβιάνο. Το τετραμελές πλήρωμα του
αεροσκάφους είναι σώο.

Αυτόπτης μάρτυρας δήλωσε στα ιταλικά ΜΜΕ ότι το αμερικανικό αεροπλάνο πετούσε
πολύ χαμηλά και έφθανε όλο και χαμηλότερα στην κοιλάδα όταν κτύπησε το
τελεφερίκ, μέχρι που πήρε τελικά ύψος τόσο βίαια ώστε το σπίτι του, που ήταν
κοντά, τραντάχτηκε συνθέμελα.

Η τραγική ειρωνεία είναι ότι στον ίδιο χιονοδρομικό σταθμό σκοτώθηκαν στις 9
Μαρτίου 1976 άλλοι 42 άνθρωποι, όταν το σύστημα ασφάλειας του τελεφερίκ έπαθε
τότε σοβαρή βλάβη και οι καμπίνες του έφθαναν στον τερματικό σταθμό τους με
απίστευτη ορμή.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N48</CAT>
<ED>
Κωδικός άρθρου: A16056N481</ED>
<ID>
ID:129596

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N48&aa=1</URL></REF>


Article

<CATEGORY>vin07</CATEGORY>

 <H2>Στα χέρια του εισαγγελέα η κατάθεση του Κλίντον
</H2>
ΤΗΝ ΕΝΟΡΚΗ κατάθεση του προέδρου Μπιλ Κλίντον έχει στα χέρια του ο ανεξάρτητος
εισαγγελέας, Κένεθ Σταρ. Η κατάθεση του Κλίντον έγινε στις 17 Ιανουαρίου και
δόθηκε στον Σταρ από τους δικηγόρους της Πόλα Τζόουνς, που υποχρέωσαν τον
πρόεδρο να καταθέσει ενόρκως. Κατευθείαν στη Βουλή των Αντιπροσώπων θα
μεταφέρει ο Κένεθ Σταρ οποιαδήποτε «σοβαρή αξιόπιστη απόδειξη», στο πλαίσιο
των ερευνών για το ερωτικό σκάνδαλο, που κλονίζει την προεδρία του Μπιλ
Κλίντον, μετέδωσε το τηλεοπτικό δίκτυο CBS. Σύμφωνα με το αμερικανικό
Σύνταγμα, εναπόκειται στη Βουλή των Αντιπροσώπων να αποφανθεί εάν θα πρέπει να
υπάρξει οποιαδήποτε διαδικασία για την παραπομπή του προέδρου με το ερώτημα
της καθαίρεσης. 
Ο ΤΖΩΡΤΖ ΣΤΕΦΑΝΟΠΟΥΛΟΣ

Ενώπιον του δικαστηρίου που ερευνά τις ποινικές παραμέτρους του ερωτικού
σκανδάλου θα καταθέσει και ο πρώην σύμβουλος του Μπιλ Κλίντον, Τζωρτζ
Στεφανόπουλος. Όπως δήλωσε στην εκπομπή του τηλεοπτικού δικτύου CNN, «Λάρι
Κινγκ Λάιβ», ο Στεφανόπουλος εκλήθη να παρουσιασθεί ενώπιον των δικαστών αλλά
ζήτησε όμως και έλαβε παράταση μιας μέρας.

Πάντως, ο Στεφανόπουλος είπε πως το γραφείο του ήταν στη δυτική πτέρυγα του
Λευκού Οίκου και συχνά έβλεπε τη Λιουίνσκι στους διαδρόμους. «Φαινόταν καλό
κορίτσι, φιλική, βέβαια δεν την εγνώριζα και τόσο καλά». Έναν ανέλπιστο
συνήγορο βρήκε ο πρόεδρος Κλίντον, που του συμπαρίσταται στις δυσκολίες που
αντιμετωπίζει: Ο Κουβανός πρόεδρος Φιντέλ Κάστρο εξέφρασε την υποστήριξή του
στον Αμερικανό πρόεδρο Μπιλ Κλίντον για το σκάνδαλο «Μόνικα γκέιτ» τονίζοντας
πως επιθυμεί «ειλικρινά να ξεπεράσει τις προσωπικές του δυσκολίες».

ΕΠΙΣΚΕΨΕΙΣ ΤΗΣ ΜΟΝΙΚΑ

Η Μόνικα Λιουίνσκι είχε επισκεφτεί τον Λευκό Οίκο 37 φορές, αφού άφησε τη
δουλειά της ως εκπαιδευόμενη εκεί για να μετατεθεί στο Πεντάγωνο το 1996,
σύμφωνα με αξιωματούχους που γνωρίζουν πολύ καλά τα «παρασκήνια» του Λευκού
Οίκου, τονίζεται σε άρθρο που δημοσίευσαν οι «Νιου Γιορκ Τάιμς», χθες.
Αξιωματούχοι του υπουργείου Άμυνας τόνισαν ότι αυτές οι επισκέψεις της
Λιουίνσκι στον Λευκό Οίκο ­ από τον Απρίλιο του 1996 έως τον Δεκέμβριο του
1997 ­ δεν είχαν σχέση με τη δουλειά της στο γραφείο Τύπου του Πενταγώνου.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N48</CAT>
<ED>
Κωδικός άρθρου: A16056N482</ED>
<ID>
ID:129646

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N48&aa=2</URL></REF>


Article

<CATEGORY>vin07</CATEGORY>

 <H2>Εκταφή για να βρεθεί το τυχερό ΛΟΤΤΟ
</H2>
ΟΙ ΚΛΗΡΟΝΟΜΟΙ ενός 76χρονου, που πέθανε τον Ιανουάριο σε ισπανικό χωριό,
ζήτησαν το άνοιγμα του τάφου του για να μπορέσουν να βρουν ένα πολύτιμο
χαρτάκι: ένα ΛΟΤΤΟ που κερδίζει πέντε εκατομμύρια πεσέτες. Ο 76χρονος Χουάν
Βιλασάντε Παζ θάφτηκε με το ίδιο κοστούμι που φορούσε την ημέρα που αγόρασε το
τυχερό ΛΟΤΤΟ. Στην περίπτωση που το ΛΟΤΤΟ δεν βρεθεί, τότε οι κληρονόμοι του
76χρονου θα κάνουν μήνυση στο γραφείο κηδειών που ανέλαβε την τελετή, γιατί
δεν πιστεύουν πως το ΛΟΤΤΟ «ανελήφθη εις ουρανούς μαζί με τον κάτοχό του».

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N48</CAT>
<ED>
Κωδικός άρθρου: A16056N483</ED>
<ID>
ID:129683

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N48&aa=3</URL></REF>


Article

<CATEGORY>vin07</CATEGORY>

 <H5>ΠΡΟΕΙΔΟΠΟΙΗΣΗ ΤΟΥ ΡΩΣΙΚΟΥ ΚΟΙΝΟΒΟΥΛΙΟΥ ΣΕ ΠΕΡΙΠΤΩΣΗ ΧΡΗΣΗΣ ΠΥΡΗΝΙΚΩΝ ΕΝΑΝΤΙΟΝ
ΤΟΥ ΙΡΑΚ
</H5><H2>Κίνδυνος εξάπλωσης πολέμου
</H2>
Η Ολμπράιτ επιμένει. Αν και η περιοδεία της στον Κόλπο έληξε χωρίς θεαματικά
αποτελέσματα, η Αμερικανίδα υπουργός Εξωτερικών επιμένει ότι οι χώρες της
περιοχής θα υποστηρίξουν αμερικανική στρατιωτική δράση (Φωτό Ρώυτερ)

Για τον κίνδυνο να ξεσπάσει τρίτος παγκόσμιος πόλεμος σε περίπτωση χρήσης
πυρηνικών όπλων κατά του Ιράκ, προειδοποίησε χθες το ρωσικό Κοινοβούλιο.

Ο ΚΟΜΜΟΥΝΙΣΤΗΣ πρόεδρος της Δούμας Γκενάντι Σελεζνιόφ εξέφρασε έκπληξη για την
«ανευθυνότητα της διεθνούς κοινότητας» στο χειρισμό της κρίσης. «Μια τραγική
τροπή στα γεγονότα θα μπορούσε να οδηγήσει τον κόσμο στα πρόθυρα ενός τρίτου
παγκοσμίου πολέμου», είπε. Σύμφωνα με δημοσιεύματα του ισραηλινού Τύπου, το
Ισραήλ θα μπορούσε να πλήξει το Ιράκ με πυρηνικά όπλα, σε περίπτωση που θα
δεχόταν επίθεση από τη Βαγδάτη.

Η Αμερικανίδα υπουργός Εξωτερικών συναντήθηκε χθες στο Κάιρο με τον Αιγύπτιο
πρόεδρο Χόσνι Μουμπάρακ, ο οποίος αναπτύσσει πρωτοβουλία μεταξύ των αραβικών
χωρών για την αποτροπή στρατιωτικής επίθεσης κατά του Ιράκ. Την προώθηση
σχεδίου στρατιωτικής επίθεσης κατά του Ιράκ θα συζητήσει ο Αμερικανός υπουργός
Άμυνας Ουίλιαμ Κόεν με τους ηγέτες των χωρών του Κόλπου, τις οποίες θα
επισκεφτεί την προσεχή εβδομάδα.

ΔΙΑΜΕΣΟΛΑΒΗΣΗ

Ρωσική και γαλλική διαμεσολαβητική προσπάθεια βρίσκεται σε εξέλιξη στη
Βαγδάτη, όπου αναμένεται και ο Τούρκος υπουργός Εξωτερικών Ισμαήλ Τζεμ.
Αναχωρώντας από την Άγκυρα, ο Αμερικανός βοηθός υπουργός Εξωτερικών Μαρκ
Γκρόσμαν δήλωσε ότι δεν απαιτείται άδεια για τη χρήση της βάσης του Ιντσιρλίκ
και ότι «αν απαιτηθεί, θα χρησιμοποιηθούν τα αεροπλάνα που βρίσκονται στη βάση».

Πρόσκληση στον πρόεδρο της αμερικανικής Βουλής Νιουτ Γκίνγκριτς να επισκεφτεί
τις προεδρικές εγκαταστάσεις του Σαντάμ Χουσεΐν, για να διαπιστώσει ότι το
Ιράκ δεν διαθέτει όπλα μαζικής καταστροφής, απέστειλε ο Ιρακινός ομόλογός του
Σααντούν Χαμάντι, δήλωσε ο πρέσβης του Ιράκ στον ΟΗΕ.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N49</CAT>
<ED>
Κωδικός άρθρου: A16056N491</ED>
<ID>
ID:129597

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N49&aa=1</URL></REF>


Article

<CATEGORY>vin07</CATEGORY>

 <H2>Ούτε ο Πάπας έσωσε την Κάρλα Τάκερ
</H2>
Εκτελέστηκε σήμερα τα ξημερώματα (ώρα Ελλάδας) με θανατηφόρο ένεση η Κάρλα Φέι
Τάκερ, η πρώτη γυναίκα που καταδικάσθηκε σε θάνατο στην πολιτεία του Τέξας από
την εποχή του εμφυλίου πολέμου, δηλαδή πριν από 135 χρόνια.

«Θα συναντήσω πρόσωπο με πρόσωπο τον Χριστό, τώρα», ήταν τα τελευταία της
λόγια. «Σας αγαπώ όλους πολύ. Θα σας δω και παλι όταν έρθετε εκεί. Θα σας
περιμένω». Η εκτέλεση έγινε μόλις μια ώρα αφότου το Ανώτατο Δικαστήριο των ΗΠΑ
απέρριψε το αίτημα για να της δοθεί χάρη. Λίγο αργότερα ο κυβερνήτης Τζωρτζ
Μπους Τζούνιορ απέρριψε το αίτημα για αναβολή της εκτέλεσης για 30 ημέρες, που
υπέβαλαν την τελευταία στιγμή οι δικηγόροι της.

Όπως δήλωσε ο εκπρόσωπος του Γραφείου Ποινικής Δικαιοσύνης του Τέξας, η
38χρονη Τάκερ - που καταδικάσθηκε σε θάνατο για την δολοφονία το 1983 δύο
ανθρώπων, με τσεκούρι, κατά τη διάρκεια ληστείας ­ πέθανε λίγο μετά την ένεση
με το μίγμα θανατηφόρων χημικών που της έγινε στο χέρι. Πρόσθεσε ότι «η Τάκερ
άφησε μόνο έναν μικρό αναστεναγμό».

Η υπόθεση της Τάκερ προκάλεσε παγκόσμια συγκίνηση, κυρίως εξαιτίας του
γεγονότος ότι ήταν γυναίκα και απο την μεταμέλεια που έδειξε, ασπαζόμενη
μάλιστα με ειλικρινή πίστη τη θρησκεία μετά την φυλάκισή της. Ωστόσο, οι
πολυάριθμες εκκλήσεις απο όλο τον κόσμο, ακόμη και από τον Πάπα Ιωάννη Παύλο
ΙΙ δεν έφεραν αποτέλεσμα. Την εκτέλεση παρακολούθησαν ο σύζυγός της - ιερέας
της φυλακής και ο αδελφός ενός από τα θύματά της, που είχε ταχθεί υπέρ της
χορήγησης χάριτος στην Κάρλα Φέι Τάκερ.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N49</CAT>
<ED>
Κωδικός άρθρου: A16056N492</ED>
<ID>
ID:129647

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N49&aa=2</URL></REF>


Article

<CATEGORY>vin07</CATEGORY>

 <H2>Φρουτόκρεμα ­ δηλητήριο απέσυρε η Νεστλέ
</H2>
ΣΕ ΣΑΜΠΟΤΑΖ αποδίδει η Νεστλέ τον εντοπισμό εντομοκτόνου σε παιδικές τροφές
θυγατρικής εταιρείας της.

Ο ελβετικός όμιλος ειδών διατροφής Νεστλέ ανακοίνωσε χθες ότι έπεσε θύμα
αγνώστων που δηλητηρίασαν με εντομοκτόνο βαζάκια με παιδικές τροφές που
παρασκευάζει η «Alete», θυγατρική εταιρεία της Νεστλέ. «Σε ορισμένα βαζάκια
που περιέχουν κρέμα με αχλάδι βρέθηκε εντομοκτόνο στην περιοχή Πλίντελσεϊμ στα
δυτικά της Γερμανίας», δήλωσε η θυγατρική του ελβετικού ομίλου σε ανακοίνωσή
της. Οι μολυσμένες τροφές μπορούν αν αναγνωριστούν εύκολα από την αποκρουστική
οσμή τους. Σύμφωνα με δημοσιογραφικές πληροφορίες, το συγκεκριμένο προϊόν δεν
κυκλοφορεί στην Ελλάδα.

Ο εκπρόσωπος της Νεστλέ Φρανσουά Ξαβιέ Περού δήλωσε χθες από το Βενέ της
Ελβετίας, όπου βρίσκεται η έδρα της εταιρείας, ότι το φαινόμενο της
δηλητηριασμένης φρουτόκρεμας είναι μεμονωμένο και «αφορά μόνο τη συγκεκριμένη
περιοχή της Γερμανίας».

Προληπτικά, ο όμιλος απέσυρε από την αγορά όλα τα βαζάκια στα μαγαζιά όπου
εντοπίστηκε η δηλητηριασμένη φρουτόκρεμα. Η Νεστλέ κάλεσε τους πελάτες της να
επιστρέψουν τα βαζάκια που αγόρασαν μεταξύ 19 και 27 Ιανουαρίου. Η αστυνομία
δεν εξέδωσε σχετική ανακοίνωση, αλλά η Εισαγγελία της Στουτγκάρδης έχει ήδη
αρχίσει έρευνες, αντιμετωπίζοντας την υπόθεση σαν απόπειρα εκβιασμού.

Άλλη θυγατρική της Νεστλέ, η παρασκευάστρια καρυκευμάτων «Thomy», έπεσε θύμα
εκβιασμού τον Αύγουστο του 1996, όταν βαζάκια με μουστάρδα και μαγιονέζα
βρέθηκαν να εμπεριέχουν κυάνιο.

Η δηλητηρίαση προϊόντων διατροφής με στόχο την εκβιαστική απόσπαση μεγάλων
ποσών είναι σύνηθες φαινόμενο στη Γερμανία. Τα τελευταία θύματα ήταν η
βιομηχανία παρασκευής μαρμελάδων «Schwartau» και η αλυσίδα σούπερ-μάρκετ «Lidl».

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N49</CAT>
<ED>
Κωδικός άρθρου: A16056N493</ED>
<ID>
ID:129684

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N49&aa=3</URL></REF>


Article

<CATEGORY>vin07</CATEGORY>

 <H5>Η σχέση του BBC...
</H5><H5>Η Διάσκεψη 848...
</H5><H5>Ο Μπέρτολτ Μπρεχτ...
</H5><H5>Δεν γράφει...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... με την εξουσία και τους πολιτικούς παραμένει δύσκολη. Στις 23/1, οι
διευθυντές των βρεταννικών κρατικών καναλιών κάλεσαν τον υφυπουργό Τύπου
Άλισταιρ Κάμπελ και επιτελείς των Τόρυς και των Φιλελευθέρων σε μια μυστική
σύσκεψη στο πανεπιστήμιο της Οξφόρδης. Τη βάφτισαν μάλιστα, κάπως εκκεντρικά,
«Διάσκεψη 848» ­ επειδή οι καλεσμένοι θα έφταναν με το τραίνο των 8:48'. Θέμα:
Η αδιαφορία του κοινού για την πολιτική. «Οι θεατές αλλάζουν κανάλι μόλις
εμφανισθεί πολιτικός ­ δήλωσαν οι υπεύθυνοι του BBC. ­ Το 90% θεωρεί ότι ποτέ
δεν απαντάτε στις ερωτήσεις, όλο ξεφεύγετε». Οι πολιτικοί προσβλήθηκαν όταν ο
διευθυντής προγράμματος του BBC τους ανήγγειλε ότι θα μειώσει στο ελάχιστο τον
χρόνο που παρέχει σε βουλευτές ανεξαρτήτως κόμματος, αν δεν γίνουν άμεσοι και
ειλικρινείς. Ένα σοβαρό κανάλι ­ είπαν οι άνθρωποι του BBC ­ δεν μπορεί να
συμβάλλει στην έκπτωση του πολιτικού λόγου.

... έληξε πολιτισμένα αλλά μέσα σε γενική δυσαρέσκεια. Η κυβέρνηση Μπλαιρ, που
δηλώνει κατάπληκτη από τις επιθέσεις του BBC εναντίον της (ιδίως στο
κυριακάτικο μαγκαζίνο «On The Line»), δεν είναι η μόνη θιγόμενη από την
τηλεοπτική στρατηγική της ακροαματικότητας. Το BBC έχει σχέδια και για το
Μπάκιγχαμ. Με αφορμή το πρόσφατο πέσιμο της αιωνόβιας βασιλομήτορος, έγινε
γνωστό ότι η κρατική τηλεόραση έχει μεν έτοιμη τη νεκρολογία (χτύπα ξύλο),
αλλά δεν θα πενθήσει με ατελείωτες ώρες κλασικής μουσικής. Με εξαίρεση το
Κανάλι 1, θα καλύψει το γεγονός με πλήρη ρεπορτάζ, όπως και οι ιδιωτικοί σταθμοί.

... που εγκατέλειψε την Αμερική λόγω του Μακκαρθισμού, έπεσε σε άλλη παγίδα
στην πατρίδα του. Πιστός (δημοσία τουλάχιστον) στο γερμανικό ΚΚ, ο δημιουργός
του «Αρτούρο Ούι» δεν έβρισκε τη δύναμη να καταγγείλει ούτε τις σταλινικές
δίκες ούτε τους διωγμούς μετά τις εργατικές εξεγέρσεις του Βερολίνου, του
Πόζναν και της Βουδαπέστης. Μόνο σε λίγους φίλους και σε επιστολές του ­ όπως
μαθαίνουμε τώρα ­ φανέρωνε την απογοήτευσή του για τις κομμουνιστικές
μεθόδους. Την Τρίτη, 100 χρόνια από τον θάνατό του, οι εκδόσεις Suhrkamp θα
κυκλοφορήσουν τη μυστική ως τώρα αλληλογραφία του. Περιγράφοντας με αηδία τους
ασφαλίτες της εποχής του, ο Μπ. γράφει: «Δέκα χρόνια πριν, αυτοί οι ίδιοι θα
δούλευαν στην Γκεστάπο». Η ιδέα του ξανάρχεται καθώς παρατηρεί τρεις νεαρούς
συγγραφείς, κομματικούς, που είχε καλέσει στο σπίτι του: «Ξαφνικά, σκέφτηκα
ότι αν ήμαστε δέκα χρόνια πριν, όλο και κάτι ύποπτο θα είχαν βρει στα έργα μου
και θα με είχαν καρφώσει στην Γκεστάπο».

... πια. Το Μπερλίνερ Ανσάμπλ φθίνει. Πού είναι η περίφημη εργατιά που διψάει
τάχα για καλό θέατρο; αναρωτιέται. «Μόνο κάτι λίγοι μικροαστοί έρχονται στις
παραστάσεις». Το καθεστώς επισήμως τον τιμά, αλλά τον υποψιάζεται ως
«μπουρζουά και παρακμιακό». Τον Σεπτέμβρη του '52, ο Μπ. γράφει στη Στάζι:
Γιατί παρακολουθούν τον ίδιο και τους φίλους του; Γιατί ζήτησαν να τους
παραδώσει τη γραφομηχανή του; Τουλάχιστον ας είναι πιο ευγενικοί. Μια μέρα,
απευθύνεται στην περίφημη ζυθοποιία Ραντεμπέργκερ. Γνωρίζει φυσικά ότι οι
μπύρες της διατίθενται μόνο σε κομματικούς ­ και με σκληρό συνάλλαγμα. «Αλλά,
ξέρετε ­ γράφει ­ εγώ είμαι Βαυαρός, και λατρεύω την καλή μπύρα... Δεν
γίνεται, κατ' εξαίρεση, να μου πουλήσετε και μένα μερικά κιβώτια;».

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N50</CAT>
<ED>
Κωδικός άρθρου: A16056N501</ED>
<ID>
ID:129598

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N50&aa=1</URL></REF>


Article

<CATEGORY>vin07</CATEGORY>

 <H5>ΤΖΩΝ ΜΠΕΡΝΤ
</H5><H2>ΠΡΟΣΩΠΑ
</H2><H2>Από τον δρόμο, στο δημαρχείο;
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Τζων Μπερντ. Έχει στη διάθεσή του ένα στρατό από άστεγους που είναι
έτοιμοι να κάνουν τα πάντα γι' αυτόν

Οι Λονδρέζοι θέλουν ένα μη κομματικό δήμαρχο· κι αν κάποιος μπορεί να νικήσει
τους κομματικούς μηχανισμούς, αυτός είναι ο Τζων Μπερντ.

ΤΟ ΛΟΝΔΙΝΟ, η μεγαλύτερη πόλη της Ευρώπης με πληθυσμό οκτώ εκατομμύρια
κατοίκους, πρόκειται να αποκτήσει και πάλι εκλεγμένο δήμαρχο ­ τα σχετικά με
την εκλογή θα οριστικοποιηθούν τον Μάιο με δημοψήφισμα ­ δώδεκα χρόνια αφότου
η Μάργκαρετ Θάτσερ κατήργησε το Συμβούλιο Μείζονος Λονδίνου, στην προσπάθειά
της να συντρίψει την πολιτική αριστερά ­ του Συμβουλίου ηγείτο τότε ο
«Κόκκινος» Κεν Λίβινγκστον. Ήδη έχουν αρχίσει να αναφέρονται ονόματα υποψηφίων
(Λόρδος Άρτσερ, Κρις Πάττεν, Άλαν Κλαρκ, Ντέηβιντ Μέλλορ από τους
Συντηρητικούς, Κεν Λίβινγκστον, Γκλέντα Τζάκσον, Τόνι Μπανκς από τους
Εργατικούς, αλλά και ανεξάρτητοι όπως ο Ρίτσαρντ Μπράνσον της Βέρτζιν).
Ωστόσο, σφυγμομέτρηση των Εργατικών έδειξε πως οι Λονδρέζοι δεν θέλουν
κομματικό υποψήφιο. Γιατί τότε, ρωτάει η Πόλλυ Τόυνμπη του «Ιντιπέντεντ», να
μη στηρίξει το Εργατικό Κόμμα τον Τζων Μπερντ;

Ο Μπερντ, 51 ετών, είναι ο ιδρυτής τού «The Big Issue» («Το Μεγάλο Θέμα») ­ η
ονομασία ενός περιοδικού του δρόμου και μιας φιλανθρωπικής οργάνωσης που
βοηθάει τους άστεγους να σταθούν στα πόδια τους. Ο Μπερντ μεγάλωσε σε
αναμορφωτήρια και υπό δικαστική επιμέλεια, η πολιτική εμπειρία του είναι δέκα
χρόνια στο Εργατικό Επαναστατικό Κόμμα, τα βράδια της Παρασκευής περιφέρεται
ώς τα χαράματα στις παμπ και στους δρόμους της πόλης. Είναι ωστόσο ο «άγιος
του Λονδίνου»: το «Big Issue» έχει κυκλοφορία 250.000 φύλλων, κερδίζει
δημοσιογραφικά βραβεία, εξασφαλίζει ένα εισόδημα στους άστεγους πωλητές του
και χρηματοδοτεί μια οργάνωση που βοηθάει χιλιάδες άστεγους να επανενταχθούν
στην κοινωνία ­ ο Μπερντ έχει στη διάθεσή του ένα τεράστιο στρατό αστέγων
οπαδών πρόθυμων να κάνουν ο,τιδήποτε γι' αυτόν. Επιπλέον, μολονότι ουδείς
ξέρει το Λονδίνο καλύτερα από τον ίδιο, δηλώνει πως θα είναι ένας δήμαρχος
«που θα ξέρει πως δεν τα ξέρει όλα», ένας «διευθυντής μιας ορχήστρας από
ειδικούς και ταλέντα»· και πιστεύει πως οι κοινότητες θα πρέπει να αναλάβουν
αυτόνομα δράση και να μην περιμένουν από κάποιον άλλον να τους λύσει τα
προβλήματα, είτε πρόκειται για την αποκομιδή των σκουπιδιών είτε για την
εγκληματικότητα ή τους βανδαλισμούς. Όπως ο Μπλαιρ, μιλάει κι αυτός για
«δικαιώματα και υποχρεώσεις», χωρίς όμως να κάνει κήρυγμα ούτε να απευθύνεται
μόνο στους πολίτες: πρέπει να ερευνηθεί ποια δημόσια αγαθά χρησιμοποιούν και
πόσο μολύνουν οι επιχειρήσεις, τονίζει, και να υποχρεωθούν να αποδώσουν αφανή
κόστη τους ­ όπως για παράδειγμα το κόστος των δημόσιων συγκοινωνιών που
μεταφέρουν τους εργαζομένους στη δουλειά τους.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N50</CAT>
<ED>
Κωδικός άρθρου: A16056N502</ED>
<ID>
ID:129648

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N50&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Δημοσιογραφικές αγριότητες
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Πόλεμος Τύπου. Θα καταφέρει ο Ρούπερτ Μέρντοκ να κλείσει την «Ιντιπέντεντ»;

Οι αγριότητες που συνοδεύουν τον πόλεμο του Τύπου στην Αγγλία δεν
περιορίζονται μόνο στην αντιπαράθεση ανταγωνιστικών εφημερίδων. Πολλές φορές
σημειώνονται στους κόλπους της ίδιας δημοσιογραφικής οικογένειας.

ΟΤΑΝ ο Άντριου Μαρ αναλάμβανε τον Απρίλιο του 1996 τη διεύθυνση της
«Ιντιπέντεντ», γνώριζε ότι καθόταν σε ηλεκτρική καρέκλα. Η εφημερίδα είχε
κάπως ισορροπήσει μετά το σοκ από τον πόλεμο τιμών που είχε εξαπολύσει ο
Ρούπερτ Μέρντοκ και έπρεπε τώρα να αποδείξει ότι είχε λόγο ύπαρξης. Ο νεαρός
διευθυντής προχώρησε σε διάφορες καινοτομίες, συχνά αντιφατικές μεταξύ τους,
από τις οποίες άλλες αποδείχθηκαν επιτυχείς και άλλες εσφαλμένες. Το περασμένο
φθινόπωρο εξαπέλυσε την τελική του «επίθεση», εκτοπίζοντας τις ειδήσεις από
την πρώτη σελίδα και ανασχεδιάζοντας τις εσωτερικές σελίδες και το ένθετο.
Όταν η κυκλοφορία της εφημερίδας, ύστερα από ένα πρώτο άλμα, άρχισε να πέφτει
(φτάνοντας τον περασμένο μήνα τα 230.000 φύλλα), ο Μαρ ήξερε ότι έχει χάσει το στοίχημα.

Αυτό που δεν μπορούσε να φανταστεί είναι ότι θα μάθαινε την απόλυσή του από το
τηλέφωνο. Και ότι την ημέρα εκείνη ­ την περασμένη Παρασκευή ­ δεν θα τον
άφηναν να μπει καν στο κτίριο ή να χαιρετήσει οποιοδήποτε μέλος του
συντακτικού προσωπικού. Το ίδιο είχε κάνει ο όμιλος Μίρρορ, στον οποίο ανήκει
η «Ιντιπέντεντ», και με προηγούμενους διευθυντές. Δεν το είχε πληροφορηθεί
άραγε ο Μαρ;

Τη θέση του ανέλαβε η 46χρονη Ρόουζι Μπόυκοτ, επικεφαλής ήδη της «Ιντιπέντεντ
της Κυριακής», που γίνεται έτσι η πρώτη διευθύντρια ημερήσιας εφημερίδας στην
Αγγλία. Η ιστορία της παρουσιάζει ομολογουμένως ενδιαφέρον. Τη δεκαετία του
'70 εξέδιδε το φεμινιστικό περιοδικό «Spare Rib». Στη συνέχεια πήγε στην Ινδία
και την Άπω Ανατολή, για να καταλήξει στις φυλακές της Ταϊλάνδης επειδή
συνελήφθη να καπνίζει μαριχουάνα ­ ίσως έτσι να εξηγείται η εκστρατεία της
κυριακάτικης εφημερίδας για τη νομιμοποίηση της κάνναβης. Πέρασε μερικούς
μήνες σε ένα βουδιστικό Πανεπιστήμιο των Ηνωμένων Πολιτειών, διηύθυνε ένα
γυναικείο περιοδικό στο Κουβέιτ (!), για να επιστρέψει στα 29 της χρόνια στην
Αγγλία και να ακολουθήσει μια επιτυχημένη καριέρα, πρώτα ως υποδιευθύντρια του
περιοδικού «Honey» και στη συνέχεια ως διευθύντρια του «Esquire».

Οι προϊστάμενοί της ελπίζουν ότι ο δυναμισμός της, το δημοσιογραφικό της
ένστικτο και η «επαφή» της με τους αναγνώστες θα επιδράσουν αποφασιστικά στον
αγώνα για τη σωτηρία της «Ιντιπέντεντ». Το πιθανότερο όμως είναι ότι λίγα
εξαρτώνται από τις επιλογές της νέας διευθύντριας. Ο εκδότης των «Τάιμς» και
της «Σαν», ο αδίστακτος Ρούπερτ Μέρντοκ, ετοιμάζεται να θυσιάσει εκατομμύρια
λίρες για να εξαπολύσει ένα νέο πόλεμο τιμών. Ο στόχος είναι να κλείσει
τουλάχιστον μια από τις αντίπαλες εφημερίδες. Και ο μόνος που μπορεί να τον
σταματήσει είναι η βρετανική κυβέρνηση, απαγορεύοντας τη μέθοδο αυτή ως
αθέμιτο ανταγωνισμό.

Με δεδομένο όμως το πολιτικό «χρέος» του Τόνυ Μπλαιρ προς τον αυστραλό
μεγιστάνα, μια τέτοια ενέργεια είναι αδιανόητη.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N50</CAT>
<ED>
Κωδικός άρθρου: A16056N503</ED>
<ID>
ID:129685

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N50&aa=3</URL></REF>


Article

<CATEGORY>vin08</CATEGORY>

 <H5>ΝΕΑ ΠΡΟΓΡΑΜΜΑΤΑ ΠΟΥ ΘΑ ΔΗΜΙΟΥΡΓΗΣΟΥΝ 68.000 ΝΕΕΣ ΘΕΣΕΙΣ ΕΡΓΑΣΙΑΣ ΓΙΑ ΤΟ 1998
</H5><H2>Κάρτα - διαβατήριο στην απασχόληση
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Στη δημιουργία 68.000 νέων θέσεων εργασίας για το 1998 στοχεύουν τα νέα
προγράμματα του υπουργείου Εργασίας - Κοινωνικών Ασφαλίσεων. Το συνολικό ποσό
που θα διατεθεί για το τρέχον έτος είναι 118 δισ. δρχ., από τα οποία η
συμμετοχή του Ευρωπαϊκού Κοινωνικού Ταμείου είναι 81 δισ. δρχ. και η εθνική
συμμετοχή είναι 27 δισ. δρχ. 
Η μεγάλη καινοτομία των νέων προγραμμάτων είναι η κάρτα εργασίας που θα
εφοδιαστούν οι άνεργοι, αλλά και η υποχρεωτική εγγραφή τους επί ένα τρίμηνο
τουλάχιστον στα μητρώα του ΟΑΕΔ.

Τα νέα προγράμματα ανακοινώθηκαν χτες από τον υπουργό Εργασίας - Κοιν.
Ασφαλίσεων κ. Μ. Παπαϊωάννου και τον υφυπουργό κ. Χρ. Πρωτόπαπα. Έτσι:

1 Οι δικαιούχοι του μέτρου είναι πλέον οι άνεργοι και όχι οι
επιχειρήσεις. Οι άνεργοι μετά την τρίμηνη εγγραφή τους στο ταμείο ανεργίας στα
γραφεία του ΟΑΕΔ γίνονται κάτοχοι μιας πλαστικοποιημένης κάρτας, η οποία τους
κατοχυρώνει το δικαίωμα για εργασία ή για εργασιακή εμπειρία ή για κατάρτιση.
Δηλαδή, εφεξής οι άνεργοι θα έχουν οι ίδιοι την ευθύνη στο θέμα της
απασχόλησής τους.

2 Αλλάζει η διάρκεια της επιδότησης. Από 12 μήνες που ήταν, γίνεται 18
μήνες μέχρι 22 μήνες στους οποίους περιλαμβάνεται και ένα δίμηνο προσαρμογής.

3 Η τρίτη αλλαγή είναι το σταθερό ύψος της επιδότησης για όλες τις
κατηγορίες των προγραμμάτων. Το ύψος της επιδότησης ανέρχεται σε 4.000 δρχ. ημερησίως.

4 Η τέταρτη αλλαγή είναι ο αποτελεσματικός έλεγχος του προγράμματος.
Δηλαδή, οι επιχειρήσεις πλέον είναι υποχρεωμένες να ανακοινώνουν το πρόγραμμα
των αναγκών τους στον ΟΑΕΔ και να προσλαμβάνουν μόνο όσους έχουν την κάρτα
μετά την τρίμηνη εγγραφή τους στον ΟΑΕΔ.

Διευκρινίζεται ότι οι άνεργοι για να τύχουν αυτών των ευεργετικών ρυθμίσεων θα
πρέπει να έχουν εγγραφεί πριν στα γραφεία του ΟΑΕΔ και να μείνουν
εγγεγραμμένοι 3 μήνες, ενώ για τους μακροχρόνια ανέργους ο χρόνος εγγραφής
είναι 6 μήνες. Μετά την εγγραφή τους οι άνεργοι θα πάρουν την πλαστικοποιημένη
κάρτα, η οποία θα είναι στην ουσία ένα «διαβατήριο» για την απασχόληση.

* Το ΚΚΕ σχολιάζοντας τα μέτρα για την ανεργία τονίζει: «Τα μέτρα αυτά
αποτελούν πρόκληση κατά των ανέργων και γενικά της εργατικής τάξης που
βασανίζεται από την αντιλαϊκή κυβερνητική πολιτική».

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16056N511</ED>
<ID>
ID:129607

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N51&aa=1</URL></REF>


Article

<CATEGORY>vin08</CATEGORY>

 <H2>Θα κλείσουν τα τρόλεϊ στα αμαξοστάσια για να πάνε στη συνέλευση
</H2>
ΑΚΙΝΗΤΟΠΟΙΗΜΕΝΑ θα μείνουν αύριο από τις 10 π.μ. έως τις 3 μ.μ. τα τρόλεϊ
(ΗΛΠΑΠ). Οι εργαζόμενοι στα ΗΛΠΑΠ θα λάβουν μέρος στη γενική συνέλευση του
κλάδου, προκειμένου να εξουσιοδοτήσουν τη διοίκηση του σωματείου τους να
προχωρήσουν σε νέες κινητοποιήσεις ενάντια στη διάταξη που ψηφίστηκε προχθές
και επιχειρεί την κατάργηση των συλλογικών διαπραγματεύσεων στις ΔΕΚΟ.

Τα εργατικά συνδικάτα δεν θα μετέχουν σε κανένα διάλογο που θα τίθεται θέμα
επαναδιαπραγμάτευσης των συλλογικών συμβάσεων εργασίας. Την κατεύθυνση αυτή
δίνει η ΓΣΕΕ μετά την ψήφιση από τη Βουλή της διάταξης, με την οποία
επιχειρείται η κατάργηση των συλλογικών διαπραγματεύσεων στις ΔΕΚΟ. Επίσης η
ΓΣΕΕ ανακοίνωσε χθες ότι προσέφυγε προς το Διεθνές Γραφείο Εργασίας
καταγγέλ-λοντας παραβίαση Διεθνούς Σύμβασης Εργασίας (υπ. αριθμ. 98) για την
εφαρμογή των αρχών του δικαιώματος οργάνωσης και συλλογικής διαπραγμάτευσης.
Επίσης η ΓΣΕΕ ανακοίνωσε ότι θα συγκροτήσει επιτροπή από συνταγματολόγους και
εργατολόγους με στόχο να προσφύγει και στα ελληνικά δικαστήρια για την ακύρωσή
της. 
Ο υπουργός Εργασίας - Κοιν. Ασφαλίσεων κ. Μ. Παπαϊωάννου αναφερόμενος στην
ψήφιση της επίμαχης διάταξης από τη Βουλή, δήλωσε ευχαριστημένος από τη
συνολική εμφάνιση της κυβέρνησης.

Απεργιακές κινητοποιήσεις αρχίζουν οι υπάλληλοι του ΙΚΑ. Η Πανελλήνια
Ομοσπονδία Συλλόγων Εργαζομένων ΙΚΑ (ΠΟΣΕ-ΙΚΑ) εξήγγειλε μία 24ωρη πανελλαδική
απεργία στις 10.2.1998 και μία 48ωρη απεργία, η οποία θα καθοριστεί από την
διοίκηση της Ομοσπονδίας. Τα αιτήματα είναι: προσλήψεις προσωπικού, κίνητρα
για την πάταξη της εισφοροδιαφυγής κ.ά.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16056N512</ED>
<ID>
ID:129655

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N51&aa=2</URL></REF>


Article

<CATEGORY>vin08</CATEGORY>

 <H2>Δικαίωση για τη μονάδα της Φλώρινας
</H2>
ΕΧΕΙ χαθεί πολύτιμος χρόνος, που θα μπορούσε να αξιοποιηθεί για την ανάπτυξη
και τη θωράκιση της χώρας στον ενεργειακό τομέα, με την καθυστέρηση που
ανέκυψε λόγω της ανάγκης να γίνει μελέτη για την ανταγωνιστικότητα του
τιμήματος της μονάδας της ΔΕΗ στη Φλώρινα. 
Σχετικές επισημάνσεις διατυπώνονται από την πλευρά του υπουργείου Ανάπτυξης
που υπογραμμίζει ότι τα συμπεράσματα της μελέτης της εταιρείας Lahmeyer
International δικαιώνουν τους χειρισμούς της κυβέρνησης, του υπουργείου και
της ΔΕΗ. Σε σχετική ανακοίνωση του υπουργείου τονίζεται ότι:

* Ορισμένοι συνέχισαν και κατά τη διάρκεια της αξιολόγησης του τιμήματος από
τον ανεξάρτητο εκτιμητή, την τακτική της αμφισβήτησης των πάντων, προσπαθώντας
να διατηρήσουν κλίμα σκανδαλολογίας. Σήμερα, οφείλουν, βεβαίως, να δώσουν
εξηγήσεις για τη στάση τους.

* Με βάση τα στοιχεία των εκτιμητών το τίμημα στο οποίο κατέληξαν οι
διαπραγματεύσεις της ΔΕΗ με τους αναδόχους για τη σύναψη της σχετικής σύμβασης
είναι κατά 10 δισ. μικρότερο και κατά συνέπεια, όπως αναφέρει η έκθεση, «το
τίμημα της σύμβασης για το έργο της Φλώρινας είναι ανταγωνιστικό».

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16056N513</ED>
<ID>
ID:129691

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N51&aa=3</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Παιχνίδια με την αγορά...
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

ΤΟ ΧΘΕΣΙΝΟ τεστ των επιτοκίων έδειξε για μια ακόμα φορά ότι η αγορά έχει τους
δικούς της σκληρούς κανόνες και κανείς δεν μπορεί ούτε να προδικάσει αλλά ούτε
να εκβιάσει καταστάσεις. Πριν από έναν περίπου χρόνο, κάποιες «φωνές» που
διατύπωναν φόβους για την πολιτική των επιτοκίων που ακολούθησε το Δημόσιο
είχαν χαρακτηριστεί ως άτολμες και «Κασσάνδρες». Τότε έλεγαν ότι τα επιτόκια
θα πρέπει να αντιπροσωπεύουν τα πραγματικά μεγέθη της οικονομίας και όχι τα
επιθυμητά. Τους ανταπαντούσαν ότι η αγορά έχει εμπιστοσύνη και γι' αυτό το
ύψος των επιτοκίων είναι ρεαλιστικό.

Τελικά, ύτερα από ένα χρόνο όλοι κατάλαβαν ότι τα παιχνίδια με την αγορά
κοστίζουν και πληρώνονται ακριβά. Το κατάλαβαν μάλιστα όταν η ίδια αγορά
διαμόρφωσε τα επιτόκια με τις δημοπρασίες. Γι αυτό ας προσέχουν για την
επόμενη φορά.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16056N514</ED>
<ID>
ID:129726

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N51&aa=4</URL></REF>


Article

<CATEGORY>vin08</CATEGORY>

 <H2>Ασθμαίνει η βιομηχανία, καλπάζουν εμπόριο - υπηρεσίες
</H2>
«ΚΑΛΠΑΖΟΥΝ» το εμπόριο και οι υπηρεσίες, καθώς και το 1996 οι περισσότερες που
δραστηριοποιούνται στους δύο αυτούς τομείς παρουσίασαν αξιοσημείωση αύξηση των
κερδών τους σε ποσοστά σημαντικά μεγαλύτερα από τον πληθωρισμό. Αντίθετα, η
βιομηχανία φαίνεται να «λαχανιάζει» και ο τουρισμός να «αγκομαχάει» στον αγώνα
δρόμου που διεξάγεται μεταξύ των τομέων τη ελληνικής οικονομίας για την
ανάδειξη του «πρωταθλητή» των πωλήσεων και των κερδών. Ενδεικτικό είναι
άλλωστε ότι και το 1996 η μία στις τέσσερις βιομηχανικές επιχειρήσεις ήταν
ζημιογόνες. Το έτος αυτό σημειώθηκε αύξηση των βιομηχανικών επιχειρήσεων που
παρουσίασαν ζημίες και μειώθηκε αντίστοιχα ο αριθμός των κερδοφόρων
επιχειρήσεων της βιομηχανίας.

Τα στοιχεία αυτά προκύπτουν από την πορεία των βασικών οικονομικών μεγεθών των
μεγαλύτερων επιχειρήσεων, στη βιομηχανία, το εμπόριο και τον τουρισμό κατά το
1996 όπως αποτυπώνονται στην έρευνα της ICAP. Αναλυτικά από τα στοιχεία αυτά
προκύπουν τα παρακάτω συμπεράσματα:

1 Στη βιομηχανία (με βάση τις 3.645 μεγαλύτερες επιχειρήσεις)
σημειώθηκε το 1996 αύξηση των συνολικών καθαρών κερδών κατά 0,8%. Δηλαδή,
αυξήθηκαν με ποσοστό χαμηλότερο από τον πληθωρισμό. Τα συνολικά καθαρά κέρδη
της βιομηχανίας ανήλθαν έτσι στα 371,1 δισ. δρχ. από 368,2 δισ. δρχ. το 1995.
Αυτό σημαίνει ότι σημειώθηκε πραγματική μείωση των κερδών της βιομηχανίας. Οι
πωλήσεις της βιομηχανίας το 1996 αυξήθηκαν 6,7% και έφτασαν στα 7,292 τρισ.
δρχ. Η πραγματική μείωση των καθαρών κερδών της βιομηχανίας οφείλεται και στην
αύξηση των λειτουγικών εξόδων της το έτος αυτό.

Οι κερδοφόρες βιομηχανίες παρουσίασαν αύξηση των καθαρών κερδών τους κατά
5,6%, τα οποία διαμορφώθηκαν στα 474,5 δισ δρχ. Πάντως, οι κερδοφόρες
βιομηχανίες μειώθηκαν από 2.809 το 1995 σε 2.770 το 1996. Όπως προκύπτει από
τα στοχεία της ICAP, το 1996 βιομηχανίες με υψηλά κεφάλαια μετατράπηκαν σε
ζημιογόνες, ενώ το 1995 ήταν κερδοφόρες.

Αντίστροφα όμως το 1996 έγινε κερδοφόρος από ζημιογόνος που ήταν ο κλάδος
δέρματος και γούνας. «Πρωταθλητές» στα κέρδη και το 1996 αναδείχθηκαν ο κλάδος
των ειδών διατροφής, μη μεταλλικών ορυκτών και των ποτών.

Στις ζημιογόνες βιομηχανικές επιχειρήσεις σημειώθηκε σημαντική αύξηση των
ζημιών κατά 27,3%, οι οποίες ανήλθαν στα 103,5 δισ. δρχ..

2Στο εμπόριο (με βάση τις 5.895 μεγαλύτερες επιχειρησεις) σημειώθηκε το
1996 σημαντική αύξηση κερδών κατά 25,2%, με αποτέλεσμα τα συνολικά καθαρά
κέρδη να ανέλθουν σε 301,7 δισ. δρχ. Οι συνολικές πωλήσει στο εμπόριο, από το
οποίο κανένας κλάδος δεν ήταν ζημιογόνος, σημείωσαν αύξηση 18,8% και
διαμορφώθηκαν στα 9,340 τρισ. δρχ.

Τα καθαρά κέρδη στις κερδοφόρες εμπορικές επιχειρήσεις αυξήθηκαν κατά 22,3%
και διαμορφώθηκαν στα 348,1 δισ. δρχ. Οι ζημιογόνες επιχειρήσεις του εμπορίου
(1.388 επιχειρήσεις) αύξησαν τις ζημίες τους κατά 6,4%, οι οποίες
διαμορφώθηκαν σε 46,4 δισ. δρχ.

3Στις υπηρεσίες τα καθαρά κέρδη σημείωσαν αύξηση 13,9% και
διαμορφώθηκαν στα 476,4 δισ. δρχ. Η βελτίωση της συνολικής κερδοφορίας κατά το
1996 στον τομέα των υπηρεσιών οφείλεται στη διεύρυνση των κερδών των τεχνικών
- οικοδομικών επιχειρήσεων, των χρηματοοικονομικών υπηρεσιών, καθώς και στα
κέρδη που σημείωσαν διάφορες άλλες επιχειρήσεις παροχής υπηρεσιών. Πάντως, ο
πιο κερδοφόρος κλάδος στις υπηρεσίες παραμένουν οι Τράπεζες, οι οποίες όμως το
1996 εμφάνισαν μείωση των κερδών τους κατά 29,6%.

* Στις τουριστικές επιχειρήσεις, το 1996 σημειώθηκε διεύρυνση των ζημιών τους.
Συνολικά οι ζημίες των τουριστικών επιχειρήσεων το 1996 ανήλθαν στα 20,4 δισ.
δρχ. Ειδικότερα, για τις ζημίες των ξενοδοχειακών επιχειρήσεων διαμορφώθηκαν
στα 24,3 δισ. δρχ. που επηρέασαν το σύνολο των κλάδου. Αντίθετα, κέρδη
εμφάνισαν οι κλάδοι ενοικίασης αυτοκινήτων, τουριστικών γραφείων και σκαφών
αναψυχής και κρουαζιέρων.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N52</CAT>
<ED>
Κωδικός άρθρου: A16056N521</ED>
<ID>
ID:129608

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N52&aa=1</URL></REF>


Article

<CATEGORY>vin08</CATEGORY>

 <H5>ΑΠΟΚΛΕΙΟΥΝ ΤΟ ΑΕΡΟΔΡΟΜΙΟ ΤΟΥ ΗΡΑΚΛΕΙΟΥ ΟΙ ΑΓΡΟΤΕΣ ­ ΜΑΤΑΙΩΝΟΝΤΑΙ ΟΙ ΠΤΗΣΕΙΣ
</H5><H2>Λίγα τρακτέρ και σε παράταξη
</H2>
Τα τρακτέρ εξακολουθούν να είναι παρκαρισμένα κατά μήκος της εθνικής οδού
Αθήνας - Θεσσαλονίκης, αλλά οι επικεφαλής των αγροτών της Θεσσαλίας δεν είναι
ικανοποιημένοι από τη συμμετοχή των συναδέλφων τους. Στη Μακεδονία οι αγρότες
ετοιμάζονται για ανασύνταξη των δυνάμεών τους, ενώ αγροτικές κινητοποιήσεις
έχουν προγραμματιστεί για σήμερα και αύριο στη Μεσσηνία και την Κρήτη. Στο
Ηράκλειο, θα αποκλειστεί το αεροδρόμιο με αποτέλεσμα να μην πραγματοποιηθεί
σήμερα καμία πτήση.

* Με συλλαλητήρια αύριο στα Τρίκαλα στις 10 το πρωί και στην Καρδίτσα στις 12
το μεσημέρι κλιμακώνουν τις κινητοποιήσεις τους οι Θεσσαλοί αγρότες. Την
απόφαση πήρε χθες η Πανθεσσαλική Σ.Ε., τα στελέχη της οποίας θα προσπαθήσουν
να δώσουν στα συλλαλητήρια παλλαϊκό χαρακτήρα πείθοντας κι άλλους φορείς να
συμμετάσχουν. Παράλληλα, σήμερα θα συνεχισθούν οι επισκέψεις στα χωριά με
σκοπό να πείσουν και άλλους αγρότες να βγουν στην εθνική οδό, θα γίνουν
συνελεύσεις στα σημεία συγκέντρωσης για να συζητηθεί η πορεία του αγώνα και θα
γίνουν επαφές με φορείς της Λάρισας για τη διοργάνωση συλλαλητηρίου.

Ο βουλευτής του ΚΚΕ Βαγγέλης Μπούτας, ανακοινώνοντας τις αποφάσεις, κατηγόρησε
για αναλγησία την κυβέρνηση.

Χθες το μεσημέρι στη Λάρισα έγινε σύσκεψη στα γραφεία της Ένωσης Αστυνομικών
Λάρισας με το Δ.Σ. της ΠΟΑΣΥ και συνάντηση με μέλη της Πανθεσσαλικής
Συντονιστικής Επιτροπής. Η σύσκεψη έγινε έπειτα από πρόταση της Ένωσης
Αστυνομικών Τρικάλων για πανελλαδική συγκέντρωση διαμαρτυρίας στη Λάρισα των
αστυνομικών, σε κοινό αγώνα με τους αγρότες.

Σε σχετική προκήρυξη της Πανθεσσαλικής αναφέρεται ότι «η κυβέρνηση με τα
δικαστήρια έχει τρομοκρατήσει τους αγρότες κι ως ένα σημείο το έχει καταφέρει
αφού πολλοί δεν συμμετέχουν στις κινητοποιήσεις γιατί είναι κατηγορούμενοι».

Χθες προστέθηκαν περίπου 100 τρακτέρ στον κόμβο της Βιοκαρπέτ, αν και στα
υπόλοιπα σημεία ο αριθμός παραμένει ο ίδιος με τον χθεσινό, ενώ σ' άλλα
υπήρξαν διαρροές. Στο Βελεστίνο παρέμεναν και χθες 50 τρακτέρ, αν και για να
τους ενισχύσουν έφθασαν και μελισσοκόμοι από την Κεντρική Ελλάδα. 
Συλλαλητήριο πραγματοποίησε χθες μικρός αριθμός αγροτών του νομού Ιωαννίνων.
Επίσης σήμερα το πρωί στις 10 οι ελαιοπαραγωγοί του νομού Μεσηνίας επρόκειτο
να πραγματοποιήσουν συλλαλητήριο στην κεντρική πλατεία της Καλαμάτας. 
Στη Μακεδονία οι αγρότες των νομών Θεσσαλονίκης, Πιερίας και Χαλκιδικής, μετά
τη μικρή συμμετοχή στις πρώτες ημέρες προχωρούν σε ανασύνταξη των δυνάμεών
τους, ενώ εκατοντάδες τρακτέρ εξακολουθούν να παραμένουν σταθμευμένα κατά
μήκος εθνικών και επαρχιακών δρόμων. Στις Σέρρες και στις άλλες περιοχές της
Ανατ. Μακεδονίας, οι αγρότες θα αποφασίσουν σήμερα πότε θα συμμετάσχουν σε
κινητοποιήσεις. Χθες πραγματοποίησαν συγκέντρωση στον κινηματογράφο «Ορφέα»
της πόλης.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N54</CAT>
<ED>
Κωδικός άρθρου: A16056N541</ED>
<ID>
ID:129609

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N54&aa=1</URL></REF>


Article

<CATEGORY>vin08</CATEGORY>

 <H2>Τους φορολογούν τα χωράφια για... οικόπεδα!
</H2>
<AUTHOR>ΚΩΣΤΑΣ ΜΠΟΓΔΑΝΙΔΗΣ</AUTHOR>

ΣΤΗΝ Κρήτη, περισσότεροι από 11 χιλιάδες αγρότες κλήθηκαν να υποβάλουν δήλωση
Φόρου Μεγάλης Ακίνητης Περιουσίας. Το υπουργείο Οικονομικών εντόπισε οικόπεδα
τεράστιας αξίας αντί των αγρών και των ελαιώνων που δήλωσαν χιλιάδες αγρότες
στα έντυπα Ε9. Χωράφια που η αξία τους, σύμφωνα με τους αγρότες, δεν ξεπερνά
τις 300 χιλιάδες δραχμές το στρέμμα, αποτιμώνται πάνω από 70 εκατομμύρια και
τώρα οι ιδιοκτήτες ειδοποιούνται να προσέλθουν στις κατά τόπους Εφορίες για να
συμπληρώσουν εκ νέου δήλωση Φόρου Μεγάλης Ακίνητης Περιουσίας.

Αρκετοί παραγωγοί που πήραν στα χέρια τους τα ειδοποιητήρια... πανικοβλήθηκαν
όταν πληροφορήθηκαν πως με βάση τις αντικειμενικές αξίες, αμπέλια που με
δυσκολία πωλούνται 1-2 εκατομμύρια, κοστολογούνται πάνω από 120 εκατομμύρια!

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N54</CAT>
<ED>
Κωδικός άρθρου: A16056N542</ED>
<ID>
ID:129656

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N54&aa=2</URL></REF>


Article

<CATEGORY>vin08</CATEGORY>

 <H2>Δεν θα χορηγούν φάρμακα σε ασφαλισμένους Δημοσίου, ΟΓΑ, Οίκου Ναύτου
</H2>
ΧΩΡΙΣ ΦΑΡΜΑΚΑ κινδυνεύουν να μείνουν οι ασφαλισμένοι του ΟΓΑ, του Δημοσίου και
του Οίκου Ναύτου, έπειτα από την απόφαση των φαρμακοποιών να σταματήσουν να
εκτελούν τις συνταγές των συγκεκριμένων Ταμείων μέσα στις προσεχείς εβδομάδες,
επειδή τα Ταμεία τους χρωστούν υπέρογκα ποσά. Ήδη οι φαρμακοποιοί των Χανίων
αποφάσισαν να σταματήσουν από την ερχόμενη Δευτέρα 9 Φεβρουαρίου 1998 την
εκτέλεση των συνταγών του ΟΓΑ. Την ερχόμενη εβδομάδα θα σταματήσουν και οι
φαρμακοποιοί της Καβάλας να εκτελούν συνταγές του ΟΓΑ, ενώ μέσα στον
Φεβρουάριο θα σταματήσουν οι φαρμακοποιοί της Χίου, της Κέρκυρας και άλλων
νησιών να εκτελούν συνταγές του Οίκου Ναύτου. Οι φαρμακοποιοί του Πειραιά,
εξάλλου, αναμένεται ότι σύντομα θα σταματήσουν να εκτελούν τις συνταγές του
ίδιου Ταμείου, ενώ μέσα στον Φεβρουάριο αναμένεται να σταματήσουν να εκτελούν
συνταγές του Δημοσίου τα φαρμακεία διαφόρων περιοχών της Αθήνας, κυρίως της
Καλλιθέας, της Γλυφάδας, της Νέας Σμύρνης κ.τ.λ.

Όπως εξήγησε στα «ΝΕΑ» ο γενικός γραμματέας του Πανελληνίου Φαρμακευτικού
Συλλόγου κ. Θεόδωρος Αμπατζόγλου «η αντίδραση αυτή οφείλεται στο ότι τα
συγκεκριμένα ασφαλιστικά ταμεία χρωστούν στους 9.000 φαρμακοποιούς της χώρας
25 περίπου δισεκατομμύρια δραχμές, ενώ το έχουν σύστημα να καθυστερούν τις
πληρωμές επί μήνες». Πιο συγκεκριμένα, το Δημόσιο έχει να πληρώσει τους
φαρμακοποιούς από τον Αύγουστο, ενώ ο Οίκος Ναύτου έχει χρέος 3-4 μηνών και ο
ΟΓΑ 2,5-3 μηνών αναλόγως με την περιοχή.

Για το τι θα ισχύσει ανά περιοχή θα εκδοθεί αναλυτικό δελτίο από τον
Πανελλήνιο Φαρμακευτικό Σύλλογο την ερχόμενη Τετάρτη 11 Φεβρουαρίου, έπειτα
από συνεδρίαση του Δ.Σ. του συλλόγου. Οι αντιδράσεις των φαρμακοποιών για τα
χρέη των ασφαλιστικών ταμείων, πάντως, δεν θα περιορισθούν στην άρνηση
εκτελέσεως των συνταγών. «Κάθε μήνα που θα περνάει και δεν θα πληρώνουν τα
Ταμεία, θα κατατίθενται 9.000 αγωγές στα διοικητικά δικαστήρια», τόνισε ο κ.
Αμπατζόγλου. «Οι πρώτες αγωγές, ωστόσο, αναμένεται να κατατεθούν στα τέλη
Φεβρουαρίου, διότι η διαδικασία είναι χρονοβόρα».

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N55</CAT>
<ED>
Κωδικός άρθρου: A16056N551</ED>
<ID>
ID:129610

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N55&aa=1</URL></REF>


Article

<CATEGORY>vin08</CATEGORY>

 <H2>Στο 12,4% σκαρφάλωσαν τα επιτόκια εντόκων </H2>
ΣΕ ΡΥΘΜΟ ανόδου βρίσκονται πλέον τα επιτόκια του δημοσίου, καθώς και η χθεσινή
δημοπρασία εντόκων γραμματίων ετήσιας διάρκειας αποδείχθηκε «κακό τεστ». Τα
επιτόκια «τσίμπησαν» 1 μονάδα και διαμορφώθηκαν στο 12,4% από 11,38% που ήταν
κατά την προηγούμενη δημοπρασία ετήσιων εντόκων.

Πρόκειται για τη δεύτερη κατά σειρά δημοπρασία κρατικών τίτλων προς τις
τράπεζες από την οποία το δημόσιο βγαίνει «λαβωμένο» και ζημιωμένο, καθώς
αναγκάσθηκε να προσφέρει μεγαλύτερα επιτόκια για να πουλήσει τους τίτλους και
να εισπράξει έτσι το ρευστό που απαιτείται για την κάλυψη των δανειακών
αναγκών. Η προηγούμενη δημοπρασία είχε γίνει μόλις την περασμένη εβδομάδα και
αφορούσε τη διάθεση εντόκων γραμμάτιων τρίμηνης και εξάμηνης διάρκειας. Και σε
αυτήν αναγκάσθηκε να αυξήσει τελικά τα επιτόκια κατά 1 μονάδα, που σημαίνει
επιπλέον σημαντικό κόστος και αντίστοιχη αύξηση των δαπανών του προϋπολογισμού
του 1998. Στη δημοπρασία που έγινε χθες υποβλήθηκαν πρόσφορες 250 δισ. δρχ.
και έγιναν δεκτές προσφορές για τίτλους αξίας 230 δισ. δρχ. Να σημειωθεί ότι
τα έντοκα που δημοπρατήθηκαν χθες θα διατεθούν στο κοινό αύριο Πέμπτη.

Να σημειωθεί ότι για τα αυξημένα επιτόκια που ζητούν τώρα οι τράπεζες
προκειμένου να απορροφήσουν τους τίτλους του δημοσίου επικαλούνται την αύξηση
του κόστους τους λόγω των αυξημένων επιτοκίων που διαμορφώθηκαν στη
διατραπεζική αγορά από την περίοδο των πιέσεων στη δραχμή. Το επόμενο τρίμηνο,
μέχρι να οριστικοποιηθεί ποιες χώρες θα συμμετάσχουν στο ευρώ, θα παραμείνει
κρίσιμο για τα επιτόκια. Μετά το τρίμηνο εκτιμάται ότι θα ομαλοποιηθούν πλήρως
και τα επιτόκια στη διατραπεζική αγορά, καθώς και οι συνθήκες γενικότερα στη χρηματαγορά.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N55</CAT>
<ED>
Κωδικός άρθρου: A16056N552</ED>
<ID>
ID:129657

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N55&aa=2</URL></REF>


Article

<CATEGORY>vin08</CATEGORY>

 <H2>Πανωτόκια: Δυστοκία για τις ρυθμίσεις
</H2>
ΜΕ ΑΥΞΗΣΗ των επιτοκίων απειλούν οι Τράπεζες στην περίπτωση που ο ανατοκισμός
στα επιτόκια υπερημερίας γίνει εξάμηνος αντί για τρίμηνος. Όλες οι ενδείξεις
συγκλίνουν στο συμπέρασμα ότι η νομοθετική ρύθμιση για τα πανωτόκια θα γίνει
την επόμενη εβδομάδα.

Χθες ο κ. Γ. Παπαντωνίου συναντήθηκε με τον πρόεδρο της Εθνικής Τράπεζας κ. Θ.
Καρατζά για το θέμα αυτό. Όμως, σύμφωνα με τις πληροφορίες, η σύσκεψη δεν
κατέληξε σε κάποιο αποτέλεσμα. Το μεγάλο «αγκάθι» στη ρύθμιση που προωθεί η
κυβέρνηση παραμένει το θέμα της αναδρομικής ισχύος μαζί βέβαια με την αλλαγή
στο χρονικό διάστημα του ανατοκισμού (ανά 
εξάμηνο).

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N55</CAT>
<ED>
Κωδικός άρθρου: A16056N553</ED>
<ID>
ID:129692

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N55&aa=3</URL></REF>


Article

<CATEGORY>vin08</CATEGORY>

 <H2>Απερρίφθη προσφυγή της Μπρίτις
</H2>
Η ΑΕΡΟΠΟΡΙΚΗ εταιρεία British Airways δεν μπορεί να έχει επίγεια εξυπηρέτηση
των αεροσκαφών της στο αεροδρόμιο του Ελληνικού, από προσωπικό που θα
«δανείζεται» από μεταφορική εταιρεία, έκρινε χθες το Συμβούλιο της Επικρατείας
και απέρριψε σχετική προσφυγή της.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N55</CAT>
<ED>
Κωδικός άρθρου: A16056N554</ED>
<ID>
ID:129716

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N55&aa=4</URL></REF>


Article

<CATEGORY>vin08</CATEGORY>

 <H2>Πάνω από τις 1.400 μονάδες
</H2>
Με εντυπωσιακή άνοδο έκλεισαν οι τιμές των μετοχών κατά τη χθεσινή συνεδρίαση
της εβδομάδας στο Χρηματιστήριο Αξιών Αθηνών (ΧΑΑ). Συγκεκριμένα, ο Γενικός
Δείκτης έκλεισε πάνω από το «ψυχολογικό φράγμα» των 1.400 μονάδων και στην
ανώτερη τιμή, στις 1.433,17 μονάδες, καταγράφοντας σημαντικά κέρδη 34,78
μονάδων ή ποσοστό της τάξεως του 2,49%. Ο Δείκτης FTSE/20 που απαρτίζεται από
μετοχές Τραπεζών και μετοχές υψηλής κεφαλαιοποίησης είχε άνοδο 25,58 μονάδες ή
ποσοστό της τάξεως 3,34%. Το κύριο χαρακτηριστικό της χθεσινής συνεδρίασης,
ήταν το έντονο αγοραστικό ενδιαφέρον γιά τις μετοχές των Τραπεζών που
σημείωσαν κατακόρυφη άνοδο της τάξεως του 3,64% με αποτέλεσμα ο δείκτης τους
να ξεπεράσει και πάλι τις 2.000 μονάδες και να κλείσει στις 2.066,5 μονάδες.
Στους υπόλοιπους Κλαδικούς Δείκτες η εικόνα ήταν θετική (με εξαίρεση τον κλάδο
Χρηματοδοτικής Μίσθωσης που σημείωσε απώλειες 0,52%) όπου τη μεγαλύτερη άνοδο
σημείωσε ο κλάδος των Συμμετοχών και των Ασφαλειών κατά 2,18% και 2,02%
αντίστοιχα. Η Παράλληλη Αγορά συνέχισε την ανοδική της πορεία και κατέγραψε
κέρδη 3,34%. Από τις 239 μετοχές που πραγματοποίησαν συναλλαγές, 126 σημείωσαν
άνοδο, 87 πτώση και 26 παρέμειναν σταθερές, ενώ 56 έκλεισαν με αγοραστές και
130 με πωλητές. Η αξία των συναλλαγών αυξήθηκε και ανήλθε στα 16,7 δισ. δρχ.
(4.615.830 τεμάχια). Αναλυτικά τα 4.130.158 τεμάχια συνολικής αξίας 15,6 δισ.
δρχ. αφορούσαν την Κύρια Αγορά, ενώ τα 485.672 τεμάχια συνολικής αξίας 1.156
εκατ. δρχ. την Παράλληλη Αγορά. Τη μεγαλύτερη αξία συναλλαγών σημείωσαν οι
μετοχές των Τραπεζών (5.216 εκατ. δρχ. - 554.243 τεμάχια) και των
Μεταλλουργικών Επιχειρήσεων (2.128 εκατ. δρχ. - 748.160 τεμάχια).

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N56</CAT>
<ED>
Κωδικός άρθρου: A16056N561</ED>
<ID>
ID:129611

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N56&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΥΔΡΟΧΟΟΣ

(20 Ιανουαρίου - 18 Φεβρουαρίου). Ο Δίας περνάει στους Ιχθύες. Το '98 θα σας
βοηθήσει στον οικονομικό τομέα ­ μερικοί από σας θα αποκτήσουν ίσως περιουσία.
Υπάρχει, όμως, ο κίνδυνος κακών επενδύσεων και σπατάλης.

ΙΧΘΥΕΣ

(19 Φεβρουαρίου - 20 Μαρτίου). Ο Δίας περνάει στους Ιχθύες. Το '98 θα είναι
για σας μια σημαντική χρονιά. Μια χρονιά ανάπτυξης στην προσωπική ή την
επαγγελματική σας ζωή. Θα γίνετε πιο δυνατοί, αλλά θα πάρετε κιλά.

ΚΡΙΟΣ

(21 Μαρτίου - 19 Απριλίου). Ο Δίας περνάει στους Ιχθύες. Το '98 θα σας
βοηθήσει να απαλλαγείτε από παλιές φοβίες και συμπλέγματα, να βρείτε την αιτία
μιας ασθένειας και να αναρρώσετε, να εντοπίσετε κρυφούς εχθρούς.

ΤΑΥΡΟΣ

(20 Απριλίου - 20 Μαΐου). Ο Δίας περνάει στους Ιχθύες. Το '98 θα σας βοηθήσει
να πραγματοποιήσετε ένα όνειρό σας. Θα σας βοηθήσει, επίσης, στον τομέα των
φιλικών σχέσεων, της τέχνης, των μίντια, της πολιτικής.

ΔΙΔΥΜΟΙ

(21 Μαΐου - 21 Ιουνίου). Ο Δίας περνάει στους Ιχθύες. Το '98 θα σας βοηθήσει
στον τομέα της καριέρας. Θα βελτιώσετε και τη δημόσια εικόνα σας. Να ελέγχετε,
όμως, μια τάση για υπεραισιοδοξία και αλαζονεία.

ΚΑΡΚΙΝΟΣ

(22 Ιουνίου - 22 Ιουλίου). Ο Δίας περνάει στους Ιχθύες. Το '98 θα σας βοηθήσει
σε ταξίδια, σπουδές, επιμόρφωση, μίντια, εκδόσεις, τέχνη, πολιτική, δίκες. Θα
απαλλαγείτε από προκαταλήψεις. Θα γίνετε πιο ελεύθεροι.

ΛΕΩΝ

(23 Ιουλίου - 22 Αυγούστου). Ο Δίας περνάει στους Ιχθύες. Το '98 θα σας
βοηθήσει στον οικονομικό τομέα σε σχέση με κληρονομιές, δάνεια, αυξήσεις,
κ.λπ. Θα σας βοηθήσει, επίσης, στον τομέα του σεξ. Θα γίνετε πιο αισιόδοξοι.

ΠΑΡΘΕΝΟΣ

(23 Αυγούστου - 23 Σεπτεμβρίου). Ο Δίας περνάει στους Ιχθύες. Το '98 θα ωθήσει
αρκετούς από σας να παντρευτούν ή να κάνουν παιδί. Θα βοηθήσει, επίσης, σε
δικαστικούς αγώνες, σε νέες γνωριμίες, σε συνεταιρισμούς.

ΖΥΓΟΣ

(24 Σεπτεμβρίου - 23 Οκτωβρίου). Ο Δίας περνάει στους Ιχθύες. Το '98 θα σας
βοηθήσει στον τομέα της εργασίας και των εργασιακών σχέσεων. Θα βοηθήσει,
επίσης, να βρεθεί η αιτία ενός προβλήματος υγείας και να αναρρώσετε.

ΣΚΟΡΠΙΟΣ

(24 Οκτωβρίου - 22 Νοεμβρίου). Ο Δίας περνάει στους Ιχθύες. Το '98 θα αυξήσει
την αυτοπεποίθησή σας. Θα σας βοηθήσει στον τομέα του έρωτα, της τέχνης, των
παιδιών. Θα αποφασίσετε, ίσως, να αποκτήσετε απόγονο.

ΤΟΞΟΤΗΣ

(23 Νοεμβρίου - 21 Δεκεμβρίου). Ο Δίας περνάει στους Ιχθύες. Το '98 θα σας
ωθήσει να βελτιώσετε τις συνθήκες στο σπίτι και την οικογένεια ή να αγοράσετε
σπίτι. Θα γίνετε πιο αυτάρκεις και πιο γαλήνιοι.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Ο Δίας περνάει στους Ιχθύες. Το '98 θα σας
ωθεί να κάνετε πολλές μετακινήσεις, να αγοράσετε ίσως μεταφορικό μέσον, να
μετακομίσετε. Θα σας βοηθήσει, επίσης, στον τομέα των μίντια και της διαφήμισης.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: N58</CAT>
<ED>
Κωδικός άρθρου: A16056N581</ED>
<ID>
ID:129594

</ID><URL>http://ta-nea.dolnet.gr/neaweb/neafile.print_unique?e=A&f=16056&m=N58&aa=1</URL></REF>


Article

<CATEGORY>vin10</CATEGORY>

 <H2></H2><H2>Καμπανάκι από τον Γιαννακόπουλο </H2>
σελίδα 9

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16056O001</ED>
<ID>
ID:129612

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Θαύμα του Άρη και στην Ευρώπη </H2>
σελίδα 10

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16056O002</ED>
<ID>
ID:129658

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O00&aa=2</URL></REF>


Article

<CATEGORY>vin10</CATEGORY>

 <H5>Η ΑΕΚ ΑΠΟΚΤΑ ΤΟΝ ΚΡΟΑΤΗ ΣΕΝΤΕΡ ΦΟΡ ΤΗΣ ΒΙΤΣΕΝΤΖΑ ΓΚΟΡΑΝ ΤΟΜΙΤΣ
</H5><H2>Μεταγραφή-έκπληξη
</H2>
ΤΗ ΜΕΘΟΔΟ του δανεισμού επέλεξε η ΑΕΚ για την τέταρτη μεταγραφή της. Και μετά
τους απανωτούς τραυματισμούς επιθετικών, εντάσσει στο δυναμικό της τον ηλικίας
21 ετών Κροάτη σέντερ-φορ της Βιτσέντζα (και της ENIC!), Γκόραν Τόμιτς.

σελίδες 4-5

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16056O003</ED>
<ID>
ID:129693

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Δείχνουμε πιο ομάδα από πολλές άλλες </H2>
σελίδα 7

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16056O004</ED>
<ID>
ID:129717

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Ο Ντέμης επιστρέφει στο ντέρμπι με τον ΠΑΟ </H2>
σελίδες 4-5

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16056O005</ED>
<ID>
ID:129729

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O00&aa=5</URL></REF>


Article

<CATEGORY>vin10</CATEGORY>

 <H2></H2><H2>Εξηγήσεις ζήτησαν οι οπαδοί </H2>
σελίδα 3

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16056O006</ED>
<ID>
ID:129736

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O00&aa=6</URL></REF>


Article

<CATEGORY>vin10</CATEGORY>

 <H2></H2><H2>Ομπρέλα παικτών σε Ντούσκο </H2>
σελίδα
3

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16056O007</ED>
<ID>
ID:129740

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O00&aa=7</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ: ΜΟΝΟΝ Ο ΠΑΣΣΑΛΗΣ ΠΡΟΣΠΑΘΗΣΕ, ΘΑ ΠΑΡΩ ΜΕΤΡΑ ΑΛΛΑ...
</H5><H2>Όχι τώρα εγχείρηση
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

«ΘΑ ΠΑΡΩ μέτρα, αλλά μην περιμένετε θεαματικές αλλαγές. Το πρωτάθλημα έχει
μακρύ δρόμο και τίποτα δεν έχει κριθεί», τόνισε χθες στην «ΟΜΑΔΑ» ο Ντούσαν
Μπάγιεβιτς, ο οποίος είπε ακόμα: «Τα μεγάλα ονόματα δείχνουν την αξία τους στα
ντέρμπι. Δεν μπορεί οι παίκτες της ΑΕΚ να κάνουν τριάντα τάκλιν και εμείς ένα.
Μόνον ο Πασσαλής προσπάθησε για το καλύτερο. Δεν είχαμε πάθος, θέληση, ψυχή.
Οι αντίπαλοί μας είχαν πιστέψει στη νίκη. Χάσαμε όλες τις μονομαχίες και δεν
κινηθήκαμε σωστά στον αγωνιστικό χώρο. Παρ' όλα αυτά χάσαμε καλές ευκαιρίες
στο πρώτο ημίχρονο, ενώ ο Αλέκος έχασε μεγάλη ευκαιρία. Στη συνέχεια,
δεχθήκαμε το γκολ. Είμαι απογοητευμένος από τους ποδοσφαιριστές. Μπορεί
μερικούς να πείραξαν τα δημοσιεύματα περί κατασκοπείας από μάνατζερ. Δεν μπορώ
να κάνω τώρα εγχείρηση».

Ο Ντούσκο διόρθωσε την αρχική του δήλωση ότι ο Ολυμπιακός αφού δεν νίκησε
προχθές την ΑΕΚ, δεν πρόκειται να την νικήσει ποτέ. Είπε: «Αν δεν μπορούμε να
νικήσουμε σ' αυτό το παιχνίδι την ΑΕΚ, πότε θα μπορέσουμε να τη νικήσουμε;».

Αναλυτικό ρεπορτάζ στη σελίδα 3.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O01</CAT>
<ED>
Κωδικός άρθρου: A16056O011</ED>
<ID>
ID:129613

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O01&aa=1</URL></REF>


Article

<CATEGORY>vin10</CATEGORY>

 <H5>ΕΡΧΕΤΑΙ Ο ΙΟΡΝΤΑΝΕΣΚΟΥ, ΣΥΖΗΤΕΙ ΜΕ ΤΗΝ ΕΠΟ
</H5><H2>Του δίνουν 160 εκατ.!
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

Ο Άνχελ Ιορντανέσκου ξανά στην Αθήνα· αυτή τη φορά φλερτάρει με το πόστο του
ομοσπονδιακού τεχνικού

ΕΠΙΣΠΕΥΔΕΙ την άφιξή του στην Αθήνα ο Άνχελ Ιορντανέσκου, προκειμένου να
διευκολυνθεί το Δ.Σ. της ΕΠΟ και να πάρει απόφαση στην αυριανή συνεδρίασή του
για τον ομοσπονδιακό προπονητή. Ο Ρουμάνος τεχνικός αναμένεται να έλθει αύριο
το πρωί και αμέσως θα συναντηθεί με το προεδρείο της Ομοσπονδίας, για να
συζητήσουν τους όρους συνεργασίας τους.

Όπως αναφέρει καλά πληροφορημένη πηγή, ο Ιορντανέσκου έρχεται στην Αθήνα για
το τυπικό μέρος της συμφωνίας του με την ΕΠΟ, και στις 16 Φεβρουαρίου θα είναι
παρών στο Όσλο για την κατάρτιση του προγράμματος των αγώνων της εθνικής
ομάδας ποδοσφαίρου, στην προκριματική φάση του ευρωπαϊκού πρωταθλήματος.

Πάντα κατά την ίδια πηγή, η ΕΠΟ θα προτείνει στον κ. Ιορντανέσκου συμβόλαιο
δύο ετών, με διετές δικαίωμα ανανέωσης.

Για το πρώτο και το δεύτερο έτος τού προσφέρει περίπου 160 εκατομμύρια
δραχμές, δηλαδή 80 εκατ. δρχ. τον χρόνο, καθώς και μπόνους περίπου 80 εκατ.
δρχ. στην περίπτωση που οδηγήσει την εθνική στην τελική φάση της διοργάνωσης. Επίσης:

Για την ανανέωση του συμβολαίου του για τα έτη 2000-2002, η ΕΠΟ προσφέρει στον
Ιορντανέσκου 180 εκατ. δρχ., δηλαδή 90 εκατ. τον χρόνο και μπόνους περίπου 120
εκατ., στην περίπτωση που η εθνική προκριθεί στην τελική φάση του Παγκοσμίου Κυπέλλου.

Τα παραπάνω ποσά διαψεύδουν τις πληροφορίες που δόθηκαν στη δημοσιότητα από το
Ρουμανικό Πρακτορείο Ειδήσεων, που ανέφεραν ότι ο Ιορντανέσκου θα έχει ετήσιες
αποδοχές περίπου 160 εκατ. δρχ., αλλά και θα βάλουν φωτιά στην αυριανή
συνεδρίαση, αφού η πλειονότητα των συμβούλων της Ομοσπονδίας αντιδρά στο να
δοθούν αυτά τα χρήματα.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16056O021</ED>
<ID>
ID:129617

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O02&aa=1</URL></REF>


Article

<CATEGORY>vin10</CATEGORY>

 <H2>ΕΠΑΕ
</H2><H2>Επιτροπή... απειθαρχίας
</H2>
Ο Στέλιος Σφακιανάκης αναζητεί ξανά δικαστές

ΚΕΝΟ εξουσίας και πάλι στην Πειθαρχική Επιτροπή της ΕΠΑΕ μετά τη χτεσινή
παραίτηση των μελών της. Η πρόεδρος της Επιτροπής και πρόεδρος Πρωτοδικών
κυρία Μπακατσέλου υπέβαλε χτες παραίτηση της ιδίας, αλλά και των υπολοίπων
συναδέλφων της, επικαλούμενη, αφ' ενός, «λόγους ευθιξίας» και, αφ' ετέρου, τις
απόψεις που εξέφρασε ο πρόεδρος του Αρείου Πάγου κ. Ματθίας.

Το όλο θέμα που έχει προκύψει προκαλεί νέα αναταραχή στη διοργανώτρια, η οποία
προσανατολίζεται σε δύο λύσεις:

Η πρώτη είναι να προχωρήσει σε στελέχωση της Πειθαρχικής Επιτροπής με
συνταξιούχους δικαστικούς και νομικούς. 
Πάντως, ο πρόεδρος της διοργανώτριας Στέλιος Σφακιανάκης τόνισε χτες πως θα
επικοινωνήσει εκ νέου με τον προϊστάμενο του Πρωτοδικείου Αθηνών κ. Αθανασίου,
προκειμένου ο τελευταίος να στείλει διπλάσιο αριθμό υποψηφίων (12) ώστε η ΕΠΑΕ
να επιλέξει τους 6 πρωτοδίκες που θα στελεχώσουν την Επιτροπή. 
Η διοργανώτρια δεν φαίνεται διατεθειμένη να απεμπολήσει το προνόμιο της
επιλογής. Η δεύτερη, να παραπέμψει το θέμα προς συζήτηση στο Διοικητικό
Συμβούλιο της ΕΠΟ, αφού και η Ομοσπονδία αντιμετωπίζει παρόμοιο θέμα. 
Και φυσικά, να βάλει μπροστά την ΕΠΟ, ζητώντας η τελευταία να «βγάλει τα
κάστανα από την φωτιά».

Στο μεταξύ, χτες ο ΟΠΑΠ έδωσε 390 εκατ. δρχ. (από τα 600 εκατ.) που οφείλει
στην ΕΠΑΕ, ενώ σήμερα αναμένεται να δοθεί νέα μάχη στη συνεδρίαση του ΔΣ. της
διοργανώτριας, με αφορμή το θέμα της σύμβασης μεταξύ των δύο μερών.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16056O022</ED>
<ID>
ID:129661

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O02&aa=2</URL></REF>


Article

<CATEGORY>vin10</CATEGORY>

 <H5>ΔΙΑΙΤΗΤΗΣ
</H5><H2>Ο επόπτης Ποντίκης στην Πειθαρχική
</H2><H2></H2>
Ο ΜΙΧΑΛΗΣ Καλαθενός, από τα Δωδεκάνησα, κληρώθηκε χθες να διευθύνει τον αγώνα
Καβάλας-ΑΕΚ, ενώ στο παιχνίδι Βέροιας-Παναθηναϊκού, που θα γίνει το Σάββατο,
διαιτητής θα είναι ο Δημήτρης Καλύβας από τη Βοιωτία. Στα υπόλοιπα ματς της
21ης αγωνιστικής του επαγγελματικού πρωταθλήματος κληρώθηκαν οι:
Ολυμπιακός-ΟΦΗ: Τσαγκαράκης, Καλαμάτα-ΠΑΟΚ: Κασναφέρης, Προοδευτική-SKODA
Ξάνθη: Δούρος, Απόλλων-Πανιώνιος: Μιντιούρης, Παναχαϊκή-Πανηλειακός:
Μποροβήλος, Εθνικός-Ιωνικός: Κεχαγιάς και Ηρακλής-Αθηναϊκός: Σωτηρόπουλος.
Στην Πειθαρχική Επιτροπή προσανατολίζεται να παραπέμψει η Επιτροπή Διαιτησίας
τον βοηθό διαιτητή του ντέρμπι ΑΕΚ-Ολυμπιακού, Δημήτρη Ποντίκη. Αιτία, η
πλημμελής άσκηση των καθηκόντων του, ιδιαίτερα στη φάση του 2', όταν ο
Τζόρτζεβιτς χρησιμοποίησε το χέρι, στην προσπάθειά του να ελέγξει την μπάλα.
Σε ό,τι αφορά τον διαιτητή του αγώνα Σπύρο Παπαδάκο, η βαθμολογία του από τον
παρατηρητή διαιτησίας είναι υψηλή (αγγίζει το 8) και φυσικά δεν τίθεται θέμα
παραπομπής του στην Πειθαρχική Επιτροπή. Ο Κύρος Βασσάρας είναι μεταξύ των 68
διαιτητών που επέλεξε η ΟΥΕΦΑ για να πάρουν μέρος στο σεμινάριο διαιτησίας που
θα γίνει αυτό το Σαββατοκύριακο στην Πάλμα Ντε Μαγιόρκα της Ισπανίας. Στους
επιλεγέντες διαιτητές από την ΟΥΕΦΑ δεν μετέχουν αυτοί που επελέγησαν από τη
ΦΙΦΑ για το Μουντιάλ της Γαλλίας.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16056O023</ED>
<ID>
ID:129696

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O02&aa=3</URL></REF>


Article

<CATEGORY>vin10</CATEGORY>

 <H5></H5><H2>Τα άκουσαν οι «λόρδοι»
</H2>
Στάθης Σταθόπουλος. Σκληρός μετά το «Χ»

Η ΚΑΚΗ απόδοση των ποδοσφαιριστών του Αθηναϊκού, στον αγώνα με την Καβάλα, δεν
πέρασε απαρατήρητη από τον Στάθη Σταθόπουλο και τον Σπύρο Καλογιάννη. Στη
χθεσινή προπόνηση ο τεχνικός των «λόρδων» έκανε δριμύτατες παρατηρήσεις τόσο
σε όλους τους ποδοσφαιριστές μαζί όσο και στον καθένα ξεχωριστά. Στον
αγωνιστικό τομέα ο Στάθης Σταθόπουλος προβληματίζεται από τους τραυματισμούς
των Τσιρώνη και Πρόκοπ. Ο πρώτος έχει κτύπημα στο αριστερό γόνατο και ο
δεύτερος υποφέρει από τενοντίτιδα. Και οι δύο υποβάλλονται σε θεραπεία και
προς το τέλος της εβδομάδας θα φανεί αν θα είναι σε θέση να αγωνιστούν κατά
του Ηρακλή στη Θεσσ/νίκη.

Χθες γύρισε από την Κύπρο ο Αγαθοκλέους. Ο παίκτης έλαβε μέρος στη συζήτηση
της κυπριακής ομοσπονδίας, όπου αποδείχθηκε ­ όπως τουλάχιστον είπε ο ίδιος ­
ότι δεν υπάρχει κανένα συμβόλαιο με τη Λεμεσό. Την Παρασκευή θα εκδοθεί
απόφαση και αν δικαιωθεί ο Αγαθοκλέους, τότε η ΚΟΠ είναι υποχρεωμένη να
στείλει την μπλε κάρτα του ποδοσφαιριστή στην ΕΠΟ.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16056O024</ED>
<ID>
ID:129720

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O02&aa=4</URL></REF>


Article

<CATEGORY>vin10</CATEGORY>

 <H2>ΠΑΟΚ
</H2><H2>Κατσούρης, Κομίνγκεζ «έδιωξαν» τον Λάκη
</H2>
Ο Πάολο Κομίνγκεζ αρνήθηκε τον ρόλο του... ανταλλάγματος

ΤΟ «ΦΛΕΡΤ» του Βασίλη Λάκη με τον ΠΑΟΚ δεν κατέληξε τελικά σε «γάμο».

Η μεταπήδηση του διεθνούς παίκτη με τις Ελπίδες στον «δικέφαλο» του Βορρά,
ναυάγησε την τελευταία στιγμή, αφού ο Κατσούρης και ο Κομίνγκεζ αρνήθηκαν να
αγωνιστούν στον Πανηλειακό ως ανταλλάγματα της μεταγραφής. 
Ο ΠΑΟΚ είχε συμφωνήσει στο οικονομικό μέρος με τον Λάκη και την ομάδα του
Πύργου. Ύστερα από τα νέα δεδομένα, η διοίκηση του ΠΑΟΚ αντιπρότεινε στον
Πανηλειακό να του δώσει αυξημένο χρηματικό ποσό (περίπου 300 εκατ. δρχ.) αντί
των δύο παικτών που δεν ήθελαν να φύγουν από την Τούμπα.

Ο πρόεδρος του Πανηλειακού κ. Σταυρόπουλος ρώτησε τον Γιάννη Κυράστα,
προκειμένου να προχωρήσει στη μεταγραφή του Λάκη στον ΠΑΟΚ.

Όμως ο προπονητής του Πανηλειακού ζητούσε οπωσδήποτε την απόκτηση παικτών, με
αποτέλεσμα να σταματήσουν οι επαφές των δύο προέδρων και να παραμείνει
οριστικά ­ τουλάχιστον έως το καλοκαίρι ­ ο Λάκης στην ομάδα του Πύργου. Στο
μεταξύ, ο Θεόδωρος Ζαγοράκης αναχώρησε χθες για την Αγγλία ώστε να ενσωματωθεί
με τη νέα ομάδα του, Λέστερ. 
*** Αργά χθες το βράδυ έγινε γνωστό ότι ο ΠΑΟΚ βρίσκεται κοντά στην
απόκτηση του Γιώργου Κουλακιώτη.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16056O025</ED>
<ID>
ID:129731

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O02&aa=5</URL></REF>


Article

<CATEGORY>vin10</CATEGORY>

 <H2>Γ' Εθνική
</H2>
ΤΑ ΝΤΕΡΜΠΙ Παναιγιάλειου-Αγίου Νικολάου (14.00) και Πιερικού-Νάουσας (15.00),
ξεχωρίζουν στη σημερινή 12η αγωνιστική του πρωταθλήματος της Γ' Εθνικής.

Οι υπόλοιποι αγώνες (15.00): Νότιος όμιλος: Αιολικός-Εργοτέλης, Κερατσίνι-Αγ.
Ελεούσα, Ιάλυσος-Πύργος, ΕΑΡ-Κέρκυρα, Μάρκο-Πάμισος, Αιγάλεω-Κόρινθος. Ρεπό
έχει ο Ναυπακτιακός.

Βόρειος όμιλος: Αν. Άρτας-Ποσειδώνας Ν.Μ., Ολυμπιακός Β.-Αμπελόκηποι, Ορέστης
Ορεστ.-Κοζάνη, Πρέβεζα-Απόλλων Λαρ., Αετός Σκ.-Ορφέας Αλεξ/πολης, Αγροτικός
Αστ.-Γιάννινα. Ρεπό έχει ο Τύρναβος.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16056O026</ED>
<ID>
ID:129737

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O02&aa=6</URL></REF>


Article

<CATEGORY>vin10</CATEGORY>

 <H5>ΤΟ ΜΕΓΑΛΥΤΕΡΟ ΜΕΡΙΔΙΟ ΑΠΟ ΤΗΝ ΗΤΤΑ ΒΑΡΑΙΝΕΙ ΤΟΝ ΜΠΑΓΙΕΒΙΤΣ
</H5><H5>Ανέλαβαν την ευθύνη οι παίκτες
</H5><H2>Ο καπετάνιος και η φουρτούνα
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Μπάγιεβιτς - Αλεξανδρής. Ο διεθνής μεσοεπιθετικός δεν κατόρθωσε να βγάλει
ασπροπρόσωπο τον προπονητή του στο ντέρμπι της Νέας Φιλαδέλφειας

Ο ΟΛΥΜΠΙΑΚΟΣ έπεσε αμαχητί στο ντέρμπι της Νέας Φιλαδέλφειας και αυτό είναι το
μεγάλο παράπονο των οπαδών του. Οι εκατοντάδες χιλιάδες φίλοι των
«ερυθρολεύκων» μπορεί να είναι απαιτητικοί, ξέρουν όμως να συγχωρούν και να
περιμένουν καλύτερες ημέρες.

Ποιους όμως να συγχωρήσουν στον αγώνα με την ΑΕΚ; Τον Ντούσαν Μπάγιεβιτς ή
τους ποδοσφαιριστές-περιπατητές; Ο τεχνικός του Ολυμπιακού προσπάθησε να
παρατάξει την κατά τεκμήριον καλύτερη ενδεκάδα και λειτούργησε με γνώμονα το
θρίαμβο στον προηγούμενο αγώνα επί του Αθηναϊκού (4-0). Απέτυχε. Όφειλε να
γνωρίζει ότι άλλο Αθηναϊκός και άλλο ΑΕΚ και μάλιστα στο Στάδιο «Νίκος Γκούμας».

Παίκτες-μαχητές που διαθέτουν ψυχή έμειναν στον πάγκο. Αλλά και ποιες κινήσεις
έκανε ο Μπάγιεβιτς στη σκακιέρα του ντέρμπι; Χρησιμοποίησε στο β' ημίχρονο τον
Αλεξανδρή στη θέση του Καραπιάλη, ενώ οι δύο άλλες αλλαγές έγιναν ­ όπως
συνήθως ­ με μεγάλη καθυστέρηση (στο 76'και το 85').

Ο Ολυμπιακός δεν μπήκε παθιασμένος για τη νίκη στη Νέα Φιλαδέλφεια. Αλήθεια
πού κρυβόταν η περίφημη ολυμπιακή ψυχή; Παίκτες χωρίς νεύρο, πάθος, πείσμα και
αποφασιστικότητα. Χωρίς τσαμπουκά. Παίκτες φοβισμένοι, περιμένοντας
μοιρολατρικά την ήττα.

Οι παίκτες του Ολυμπιακού δεν είναι άμοιροι ευθυνών. Ωστόσο, το μεγαλύτερο
μερίδιο ευθύνης το έχει ο «καπετάνιος». Και αυτός που κυβερνάει το
«ερυθρόλευκο» καράβι είναι ο Ντούσαν Μπάγιεβιτς.

Παράλληλα, ο καλός προπονητής θα πρέπει να είναι και καλός ψυχολόγος. «Προτιμώ
να μη νικήσουμε την ΑΕΚ και να κατακτήσουμε το πρωτάθλημα», είχε πει ο
«ερυθρόλευκος» τεχνικός παραμονές του ντέρμπι με την ΑΕΚ, βλέποντας... μακριά.

Αλήθεια, με ποιο ηθικό μπήκαν οι «ερυθρόλευκοι» στο Στάδιο «Νίκος Γκούμας»;
Δεν θα σταθούμε στις ελλείψεις της ΑΕΚ, ούτε στο γεγονός ότι στο α' ημίχρονο
έπαιζε με 10 ποδοσφαιριστές, αφού ήταν αισθητό το πρόβλημα τραυματισμού του
Νικολαΐδη. Ο Ολυμπιακός με παρόμοια απόδοση δεν έχει τύχη στο εφετινό
πρωτάθλημα. Σύμπτωση επαναλαμβανόμενη παύει να είναι σύμπτωση (ο Ολυμπιακός
επί Μπάγιεβιτς έχει νικήσει μία μόνο φορά την ΑΕΚ, ενώ έχει δεχτεί 5 ήττες).
Εξάλλου δεν θα πρέπει να περάσει απαρατήρητο το γεγονός ότι για πρώτη φορά ο
Ολυμπιακός δεν πραγματοποίησε ούτε μία μεταγραφή, αφού θεωρήθηκε πλήρες το
έμψυχο υλικό.

Καλείται λοιπόν ο Ντούσαν Μπάγιεβιτς να αναθεωρήσει τις απόψεις του, όσον
αφορά τις επιλογές του και να δώσει την ευκαιρία σε παίκτες-εργαλεία να
βοηθήσουν κατάλληλα την «ερυθρόλευκη» μηχανή.

ΜΕΤΑ το τέλος της χθεσινής προπόνησης οι παίκτες του Ολυμπιακού εξέδωσαν την
ακόλουθη ανακοίνωση: «Για την κακή εμφάνιση στη Νέα Φιλαδέλφεια, θεωρούμε ότι
είμαστε αποκλειστικά υπεύθυνοι εμείς οι ποδοσφαιριστές. Αναλαμβάνουμε τις
ευθύνες απέναντι στην ομάδα και τον κόσμο (τον οποίο έχουμε τώρα ανάγκη
περισσότερο από κάθε άλλη φορά) έτσι ώστε όλοι μαζί να υλοποιήσουμε τον στόχο
μας, που δεν είναι άλλος από την κατάκτηση του τίτλου στο πρωτάθλημα».

Είναι η πρώτη ανακοίνωση που εξέδωσαν οι «ερυθρόλευκοι» με προπονητή τον
Ντούσαν Μπάγιεβιτς και το μήνυμα από το ποδοσφαιρικό τμήμα είναι «όχι πανικός
και να ξεχαστεί γρήγορα η ήττα από την ΑΕΚ».

Η ανακοίνωση βγήκε ύστερα από πρωτοβουλία των 13 ποδοσφαιριστών που
αγωνίστηκαν στο ντέρμπι (εκτός του Πουρσανίδη, ο οποίος έπαιξε ως τρίτη αλλαγή
για πέντε λεπτά) και βρήκε σύμφωνους τους υπόλοιπους.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16056O031</ED>
<ID>
ID:129618

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O03&aa=1</URL></REF>


Article

<CATEGORY>vin10</CATEGORY>

 <H2>Εξηγήσεις ζητούσαν οι οπαδοί στο Ρέντη
</H2>
Και πάλι τον ρόλο του πυροσβέστη έπαιξε ο Τάσος Μητρόπουλος

ΠΕΡΙΠΟΥ 20 οπαδοί του Ολυμπιακού πήγαν χθες στου Ρέντη και ζήτησαν ευθύνες για
την προχθεσινή ήττα. Ένας απ' αυτούς απευθυνόμενος στον Μπάγιεβιτς φώναξε έξω
από την κεντρική πύλη: «Σήκω και φύγε από τον Ολυμπιακό!». Τελικά επιτράπηκε η
είσοδος στις εγκαταστάσεις του Ρέντη σε πενταμελή αντιπροσωπεία των
οργανωμένων οπαδών. Μέσα σε ήπιο κλίμα έθεσαν τις ερωτήσεις τους στον Ντούσαν
Μπάγιεβιτς, τους συνεργάτες του και τους ποδοσφαιριστές.

­ Γιατί οι ποδοσφαιριστές έπαιξαν σαν κότες και δεν είχαν τσαμπουκά;.

­ Είναι δυνατόν να κρατάει τους παίκτες του Ολυμπιακού ο 38χρονος Μανωλάς, που
έχει την ταχύτητα ριπλέι;

­ Αν χρειάζονται ποδοσφαιριστές στην ομάδα, γιατί δεν κάνατε μεταγραφές;

­ Και αν δεν χρειάζονται μεταγραφές, γιατί δεν μπορεί ο Ολυμπιακός να νικήσει
ένα ντέρμπι με την ΑΕΚ;

ΣΕ ΚΑΚΗ ΜΕΡΑ

Δόθηκαν εξηγήσεις από την τεχνική ηγεσία, ενώ ο Τάσος Μητρόπουλος προσπάθησε
να δικαιολογήσει τους ποδοσφαιριστές: «Η ομάδα βρέθηκε σε κακή ημέρα».

Παράλληλα, ο Τάκης Περσίας είπε στους οπαδούς του Ολυμπιακού: «Δεν πρέπει να
έρχεστε εδώ. Οι δημοσιογράφοι περιμένουν να γράψουν τέτοιες καταστάσεις».

*** Ο Ολυμπιακός έδωσε άδεια στον Σίνισα Γκόγκιτς για να πάρει μέρος
στο αυριανό φιλικό ματς της εθνικής ομάδας της Κύπρου με την Φινλανδία.

*** Ο Πίτερ Οφορίκουε πήρε μέρος στο φιλικό παιχνίδι της Γκάνα με τη
Χόρστ Οφ Ουκ (3-1). Ο επιθετικός του Ολυμπιακού είχε καλή απόδοση, αλλά δεν
μπόρεσε να σκοράρει. Το Ρώυτερ κάνει αναφορά στο Κόπα Άφρικα και χαρακτηρίζει
τον Οφορίκουε «παιδί-θαύμα».

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16056O032</ED>
<ID>
ID:129662

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O03&aa=2</URL></REF>


Article

<CATEGORY>vin10</CATEGORY>

 <H5>Η ΑΕΚ ΠΑΙΡΝΕΙ ΤΟΝ ΣΕΝΤΕΡ ΦΟΡ ΤΗΣ ΒΙΤΣΕΝΤΖΑ ΓΚΟΡΑΝ ΤΟΜΙΤΣ ΕΩΣ ΤΟ ΚΑΛΟΚΑΙΡΙ
</H5><H2>Έστειλαν Κροάτη! </H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΤΑ... ΞΑΔΕΡΦΑΚΙΑ δουλεύουν καλά και η ΑΕΚ ανακοινώνει σήμερα την τέταρτη
μεταγραφή της για τούτη την περίοδο.

Βάζει στο ρόστερ της τον Γκόραν Τόμιτς, επιθετικό της ιταλικής Βιτσέντζα ­ ως
γνωστόν, ομάδας που ανήκει στο τιμ της ENIC.

Τι εστί Τόμιτς; Είναι Κροάτης, καλά-καλά δεν έχει συμπληρώσει τα 21 του χρόνια
(γεννήθηκε στις 18/3/77), αλλά θεωρείται μεγάλο ταλέντο και εξελίξιμος.
Σύμφωνα με τα στοιχεία που βρήκαμε στο προσωπικό του «site» στη Βιτσέντζα, το
ύψος του Κροάτη επιθετικού (σέντερ-φορ) είναι 1.88 μ., το βάρος του 77 κιλά
και το νούμερο της φανέλας του το «25». Στην Κυπελλούχο Ιταλίας μεταγράφηκε
τον περασμένο Οκτώβριο, προερχόμενος από την κροατική Σιμπένικ. Την περίοδο
'95-'96 έπαιξε στη Σιμπένικ 19 ματς (δίχως γκολ) και από τότε, πάντα σύμφωνα
με τα ανωτέρω στοιχεία, δεν έχει ξαναπαίξει σε επίσημο αγώνα!

Στην ΑΕΚ θα κοστίσει έως το καλοκαίρι περί τα 80 εκατ. και ακολούθως θα
επιστρέψει στην Ιταλία. Το μόνο αδιευκρίνιστο σημείο είναι αν πέρασε η
επιθυμία της ΑΕΚ να μπει οψιόν στο συμβόλαιο του πιτσιρικά Κροάτη ­ ωστόσο οι
άνθρωποι της Βιτσέντζα και ο τεχνικός Φρανσέσκο Γκουιντιολίν τον παραχωρούν με
την προοπτική να παίξει, να πάρει παιχνίδια και να κάνει καριέρα.

Το τελευταίο διήμερο στην ΑΕΚ έγινε αγώνας δρόμου προκειμένου να επιτευχθεί ο
στόχος της μεταγραφής. Κι αυτό διότι η πρωτοπόρος έμεινε από επιθετικούς μετά
τις τόσες ατυχίες και χρειαζόταν απαραιτήτως «νέο αίμα». Επελέγη ο Τόμιτς,
κυρίως διότι ο Ντουμίτρου Ντουμιτρίου ήθελε παίκτη που να έχει αγωνιστικές και
όχι... οικονομικές φιλοδοξίες!

ΠΗΡΑΝ ΤΟ ΜΗΝΥΜΑ

Άσχετα αν δεν ήταν παρών στις χθεσινές συσκέψεις (μετείχαν οι κ.κ. Νικολάου,
Τυροβολάς, Λεωτσινίδης, Σαββίδης και πάντα ενημερωνόταν ο Ρόμπερτ Χέρσοφ), ο
Ρουμάνος είχε από νωρίς στείλει το μήνυμα: «Δεν θέλω κορεσμένους και μεγάλους
σε ηλικία». Έτσι, απορρίφθηκαν κατά σειρά αρκετά «καλά ονόματα» αγοράς,
γεγονός που ίσως προκάλεσε και ορισμένες αντιδράσεις σε κύκλους της διοίκησης.
Ο Μπεμπέτο (Βραζιλιάνος, 34 ετών) θεωρήθηκε ότι θα ερχόταν «για να τα πάρει»,
Ιταλό (τον Νίκολα Μπέρτι που πήγε στην Τότεναμ) δεν ήθελε με τίποτα ο
προπονητής, ενώ γρήγορα εγκαταλείφθηκε η ιδέα απόκτησης του πρώτου σκόρερ του
Περού, παίκτη από τη Μίλαν, Ιρλανδού, 30άρη της Αρμίνια Μπίλεφελντ και
Βραζιλιάνου με καριέρα στη Γαλλία. Κατέληξαν στη λύση Βιτσέντζα και ο εφικτός
στόχος ήταν ο Γκόραν Τόμιτς. Σχετικά φθηνός και με καλές συστάσεις, καθώς ο
φημισμένος Ουρουγουανός Μαρσέλο Οτέρο ήταν άπιαστο όνειρο. Άλλωστε, τα
ξαδερφάκια υπολογίζουν το καλοκαίρι να τον... σπρώξουν με 1,5 δισ.!

ΚΑΙ ΕΛΛΗΝΕΣ

Σημειώνεται ότι ακούστηκαν και ονόματα Ελλήνων. Πώς θα έπαιρναν έναν εκ των
Κυζερίδη-Λουτσιάνο-Αλμανίδη-Πουρσαϊτίδη, όταν άπαντες έπαιξαν την περασμένη
Κυριακή 1 Φεβρουαρίου, δηλαδή μετά τη λήξη της μεταγραφικής περιόδου; Το μόνο
όνομα που έμεινε ήταν του Νίκου Φρούσσου, ωστόσο και τώρα η υπόθεση δεν «περπάτησε»...

Σημειώνεται ότι την ανάγκη ενίσχυσης της ΑΕΚ ανέλυσε προχθές το βράδυ στον Ρ.
Χέρσοφ σε τετ-α-τετ ο Ντουμιτρίου. Ο Ρουμάνος ασφαλώς θα αισθάνθηκε
ικανοποίηση ακούγοντας «θερμά λόγια» για το έργο του και σήμερα δίνει
συνέντευξη Τύπου.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16056O041</ED>
<ID>
ID:129619

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O04&aa=1</URL></REF>


Article

<CATEGORY>vin10</CATEGORY>

 <H2>Το κλειδί το κρατούσε ο Μπατίστα </H2>
Με εντολές συγκεκριμένες μπήκε στον αγωνιστικό χώρο ο Μπατίστα. Να παίξει τον
ρόλο του δεύτερου κυνηγού. Το πέτυχε έως το 35' που τραυματίσθηκε

«ΕΣΥ θα παίξεις πιο πίσω από τον Νικολαΐδη. Ο Ντέμης θα είναι ο μοναδικός
προωθημένος και εσύ θα τον βοηθάς όσο μπορείς».

Αυτά τα λόγια είπε ο Ντουμίτρου Ντουμιτρίου στον Ντανιέλ Μπατίστα, ο οποίος
ήταν παίκτης-κλειδί στο ντέρμπι της ΑΕΚ με τον Ολυμπιακό. Όχι μόνο διότι
έπρεπε να βοηθά τον ουσιαστικά απόντα (λόγω τραυματισμού) Ντέμη Νικολαΐδη,
αλλά και γιατί με τις κινήσεις έπρεπε να ανοίγει χώρο (διαδρόμους) στους
υπόλοιπους συμπαίκτες του.

Ο Μπατίστα έπρεπε, κατά συνέπεια, να είναι ο... δεύτερος κυνηγός της ΑΕΚ. Και
όταν έβγαινε από τα δεξιά, αυτό γινόταν με δική του πρωτοβουλία (του αρέσει να
ανοίγεται σε αυτή την πτέρυγα της επίθεσης), ενώ μεγάλη βοήθεια του έδινε ο
Χάρης Κοπιτσής. Ο δεξιός μπακ χαφ της ΑΕΚ, έκανε σπουδαίο παιχνίδι, νίκησε τον
Γεωργάτο και όπως λένε στην ΑΕΚ, «επιθετικά βρίσκεται σε τοπ φόρμα»!

Στην άλλη πλευρά, ο Μιχάλης Κασάπης είχε τον Μαυρογενίδη και σίγουρα μόνο
δύσκολο απόγευμα δεν πέρασε κόντρα στον νεαρό μέσο του Ολυμπιακού. Και σέντρες
έβγαλε και διεμβόλισε την άμυνα και βοήθησε το κέντρο.

Στην άμυνα, μετά τα πρώτα δύσκολα λεπτά, κυρίως λόγω της μη συνύπαρξης σε
πρόσφατο αγώνα, οι Μανωλάς - Καλλιτζάκης πήραν υψηλό βαθμό στη συνεργασία
τους. Ο Μανωλάς (στη ζώνη) είχε απέναντί του τον Γκόγκιτς και ο έτερος
κεντρικός μπακ, τον Ίβιτς.

Ο Γκρέταρσον, ίσως έκανε το καλύτερό του ματς με τη φανέλα της ΑΕΚ. Ήταν
αποκάλυψη! Έπρεπε να παίζει πιο μπροστά από τον Μαχαιρίδη και «έπαιρνε» κατά
κύριο λόγο τον Τζόρτζεβιτς. Βεβαίως, η δραστηριότητά του επεκτάθησε σε σουτ ή
πάσες, αλλά αυτό μόνο... κακό δεν ήταν! Ο Μαχαιρίδης, γνήσιος αμυντικός χαφ
είχε τον Καραπιάλη, ενώ ο Μαλαδένης όφειλε να βγαίνει αριστερά. Με κάποιες
κινήσεις του ο χαφ απέδειξε ότι τώρα, είναι ίσως ο πλέον φορμαρισμένος παίκτης
της πρωτοπόρου! Ο Σέμπουε άφησε αρκετούς ικανοποιημένους, καθώς στο χώρο
μάρκαρε σωστά, κρατούσε όταν έπρεπε την μπάλα και δεν άφηνε (δίχως λόγο) τη
θέση του που ήταν στη δεξιά πλευρά.

Και φτάνουμε στον Νικολαΐδη. Ναι μεν ο Μπάγιεβιτς δεν προσάρμοσε την άμυνά του
στον επιθετικό αστέρα της ΑΕΚ, προσάρμοσε όμως όλο τον Ολυμπιακό στην (ελλιπή)
ΑΕΚ και αυτό «έφτανε και περίσσευε» για τη γηπεδούχο. Ο Ντέμης προβλημάτισε,
άσχετα αν καλά καλά δυσκολευόταν να κινηθεί. Ο Νταμπίζας είχε «πάντα εκεί το
νου του», ο Καραταΐδης το ίδιο και έτσι ο Νικολαΐδης έκανε τη δουλειά του. Και
όταν χρειάστηκε, επέστρεψε (μία φορά!) στην άμυνα, ώστε να πάρει την
(απαραίτητη) έκτη κάρτα.

Τέλος, οι αλλαγές του Ρουμάνου «ήταν όλα τα λεφτά». Σέντρα ο Δώνης, γκολ -
τρίποντο (!) ο Μαρτσέλο, τι παραπάνω να ζητήσει κάποιος;

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16056O042</ED>
<ID>
ID:129663

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O04&aa=2</URL></REF>


Article

<CATEGORY>vin10</CATEGORY>

 <H2>Το ντέρμπι από τη φυσούνα
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

ΠΑΡΑΚΟΛΟΥΘΩΝΤΑΣ ένα ντέρμπι από τον αγωνιστικό χώρο, έχεις τελείως διαφορετική
άποψη απ' ό,τι οι υπόλοιποι στις κερκίδες. Πόσο μάλλον όταν βρίσκεσαι στη
φυσούνα, που κρύβει πολλά μυστικά.

Η φυσούνα είναι το μέρος όπου οι παίκτες (και κυρίως οι φιλοξενούμενοι)
προβάλουν δειλά-δειλά για να δουν τι γίνεται στις εξέδρες. Έτσι έγινε και
προχθές. Πρώτοι βγήκαν οι διαιτητές. Ο Σπύρος Παπαδάκος, οι συνεργάτες του και
ο Μάλαμας Τεβεκέλης πάτησαν στον αγωνιστικό χώρο στις 4.40 μ.μ. για τον
απαραίτητο έλεγχο. Ο «άρχων» του αγώνα έδειξε να μην επηρεάζεται από τις
αποδοκιμασίες και τις προτροπές των οπαδών και των δύο ομάδων να σφυρίξει
καλά. Αποχωρώντας μπήκε στη φυσούνα με χαμόγελο: «Όλα θα πάνε καλά» είπε ο
ρέφερι από τη Λακωνία, στους συνεργάτες του.

ΑΓΩΝΙΑ ΓΙΑ ΝΤΕΜΗ

Το ερώτημα των οπαδών ΑΕΚ και Ολυμπιακού ήταν αν θα παίξει ο Νικολαΐδης. Ο
Νίκος Πανταζής βγήκε μαζί με τον επιθετικό της ΑΕΚ και έτρεξαν. Ήταν φανερό
ότι ο Νικολαΐδης ήθελε να παίξει, αλλά πονούσε. Ο Ντουμίτρου Ντουμιτρίου ήρθε
στη φυσούνα γεμάτος αγωνία. Σύντομα, Νικολαΐδης και Πανταζής (δεν είχαν
περάσει πέντε λεπτά) επέστρεψαν στα αποδυτήρια. Ο Ντέμης πονούσε. Μπήκε στη
φυσούνα σφίγγοντας τα δόντια. Ο Ντουμιτρίου έφυγε και αυτός. Στα αποδυτήρια,
έγινε σύσκεψη μεταξύ ιατρικού τιμ, του Γιώργου Λεοτσινίδη και του Ντουμιτρίου.
Η απόφαση ήταν να ξεκινήσει ο Νικολαΐδης. Η κίνηση αυτή έγινε για ψυχολογικούς
λόγους, αφού η εξέδρα «σείστηκε» μόλις είδε τον αγαπημένο της ποδοσφαιριστή.

Η δήλωση άλλωστε του Μιχάλη Κασάπη «μάς ντόπαραν όλα αυτά που έλεγαν για τον
Ντέμη» έδειξε πόσο βοήθησε στην ψυχολογία των ποδοσφαιριστών της ΑΕΚ η
παρουσία του Ντέμη.

ΕΙΔΕ ΤΟ ΠΑΝΟ

Ο Πέτρος Κόκκαλης είδε ότι έχει αναρτηθεί το γνωστό πανό κατά του Μπάγιεβιτς
και ζήτησε να το κατεβάσουν, πράγμα που έγινε. Το γήπεδο είναι κατάμεστο και
όλοι αναμένουν τις ομάδες. Ο Γιώργος Λεοτσινίδης μπαινοβγαίνει στα αποδυτήρια
και ρυθμίζει διάφορα θέματα, ενώ και ο Λάκης Νικολάου βρίσκεται κοντά στους
παίκτες. Λίγο πριν ξεκινήσει το ματς, βγαίνουν οι «εκτός αγώνα» παίκτες της
ΑΕΚ και κάθονται σε έναν πάγκο, δίπλα στη φυσούνα. Οι Κατσαβός, Κωστένογλου,
Κωστής, Βάιος Καραγιάννης, και στο δεύτερο ημίχρονο οι Νικολαΐδης, Μπατίστα
ζουν το παιχνίδι, ίσως όσο κανείς άλλος.

Στο τέλος, οι παίκτες του Ολυμπιακού φεύγουν με κατεβασμένα κεφάλια. Αυτή τη
φορά δεν έγινε το παραμικρό. Οι τραυματισμένοι πηγαίνουν στα αποδυτήρια και
συγχαίρουν τους συμπαίκτες τους, οι οποίοι αποχωρούν ένας-ένας, μιλώντας στους
δημοσιογράφους. Αντίθετα ουδείς ποδοσφαιριστής του Ολυμπιακού μίλησε κατά την
αποχώρηση ­ μόνο ο Αλεξανδρής στην κάμερα όταν τελείωσε το ματς. Εκεί στη
φυσούνα βρίσκεται και το ιατρείο, το οποίο έχει αρκετούς «πελάτες». Οι
περισσότεροι με κτυπήματα στο κεφάλι από κέρματα και αντικείμενα.

Τα φώτα του ντέρμπι χαμήλωσαν σιγά-σιγά και η φυσούνα έκλεισε για όλους,
αφήνοντας πίσω μόνο τα σημάδια στο χώμα από τα ροδάκια και τους οπαδούς του
Ολυμπιακού στην εξέδρα να μην πιστεύουν ότι για μία ακόμα φορά έχασαν με
«κατεβασμένα χέρια».

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16056O043</ED>
<ID>
ID:129697

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O04&aa=3</URL></REF>


Article

<CATEGORY>vin10</CATEGORY>

 <H2>Ο ΝΤΕΜΗΣ
</H2><H2>Επιστρέφει σ' ένα μήνα
</H2>
ΣΕ ΕΝΑΝ περίπου μήνα θα είναι έτοιμος ο Ντέμης Νικολαΐδης! Ο διεθνής
επιθετικός υποβλήθηκε χθες σε επιτυχή εγχείρηση και το συντομότερο δυνατό
αρχίζει κινησιοθεραπεία και προπονήσεις.

Η επέμβαση διήρκεσε περί τα 40' και, όπως είπε ο νευροχειρουργός κ.
Βασιλούδης, πέτυχε απόλυτα: «Ο Νικολαΐδης είχε κήλη οσφυϊκού μεσοσπονδυλίου
δίσκου, η οποία ενοχλούσε ρίζα νεύρου. Ο εγχείρηση ήταν απόλυτα επιτυχής,
απελευθερώθηκε η πίεση που ασκούσε στη ρίζα νεύρου και θα προσπαθήσουμε να
περπατήσει. Μετά δύο - τρεις ημέρες θα φύγει από το νοσοκομείο και σε δύο
εβδομάδες θα αρχίσει προπονήσεις. Σε 1-1,5 μήνα θα επιστρέψει στους
αγωνιστικούς χώρους».

Και συμπλήρωσε: «Στους αθλητές του ποδοσφαίρου δεν είναι συνηθισμένη αυτή η
πάθηση. Συναντάται σε μπάσκετ, βόλεϊ, αθλητές του σκι, εκεί που υπάρχει
απότομη πτώση. Στην επέμβαση ακολουθήσαμε τη μέθοδο της μικροδισκεκτομής, δεν
χρειάστηκε λέιζερ. Η μαγνητική τομογραφία που έγινε δύο φορές έδειξε ότι μόνο
αυτό ήταν το πρόβλημα. Και στη σπονδυλική στήλη δεν υπάρχει κάτι άλλο».

Ακολούθως, δηλώσεις έκανε ο Νίκος Πανταζής: «Μετά την πρώτη εκτίμηση θα δούμε
πότε θα αρχίσει κινησιοθεραπεία. Θα κάνουμε το καλύτερο για τη γρήγορη αποκατάσταση».

Ο φυσικοθεραπευτής της ΑΕΚ εξήγησε για τον Σαβέβσκι πως «ήταν ρίσκο η παρουσία
του, το ήθελε όμως ο ίδιος και τελικά δεν έπαθε υποτροπή». Πρόσθεσε για τον
Ντέμη πως «το χειρουργείο είχε προαποφασιστεί, άλλωστε μπορεί να τον
ξανάπιαναν οι πόνοι», ενώ για τον Ντανιέλ Μπατίστα είπε: «Κάναμε μαγνητική
τομογραφία, έχει ρήξη πρόσθιου χιαστού και θα δούμε αν ακολουθήσει συντηρητική
θεραπεία ή χειρουργική επέμβαση. Αν χειρουργηθεί, θα επιστρέψει τη νέα σεζόν,
διαφορετικά σε 1-1,5 μήνα».

Ο Μπατίστα σήμερα θα ξαναπάει στο Ιατρικό Κέντρο όπου θα γίνει μια μίνι
σύσκεψη παρουσία και του Λάκη Νικολάου. Θα εξεταστούν όλα τα ενδεχόμενα, ο
παίκτης φυσικά ζητά το καλύτερο για την υγεία του που θα του διασφαλίζει την
επάνοδο στα γήπεδα και, άρα, πιθανότατα αύριο θα γίνει η εγχείρηση.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16056O051</ED>
<ID>
ID:129620

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O05&aa=1</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Έγγραφη πρόταση για την αγορά της ΠΑΕ
</H2>
ΚΑΤΕΘΕΣΕ την τελική πρότασή του, για την ανάληψη της ΠΑΕ Πανιώνιος, ο Γιάννης
Καραγιάννης. Ο επιχειρηματίας μετά πολλές διαπραγματεύσεις και συζητήσεις με
τους ανθρώπους της διοίκησης της ομάδας της Νέας Σμύρνης, ολοκλήρωσε την
πρότασή του και την κατέθεσε χθες εγγράφως.

Η διοίκηση του Πανιωνίου, ήδη μελέτησε τις προτάσεις του κ. Καραγιάννη, αλλά
θα του ζητήσει κάποιες διευκρινίσεις σε νομικούς όρους, ώστε να γίνει πλήρως
κατανοητή. Πάντως, ο υποψήφιος αγοραστής περιμένει σήμερα οριστική απάντηση
και μάλιστα έχει τονίσει ότι στην περίπτωση που κι αυτή τη φορά δεν υπάρξει
αποτέλεσμα, τότε θα αποσύρει το ενδιαφέρον του.

Χθες έφθασε έγγραφο της ΦΙΦΑ, το οποίο δικαίωσε τον Μάρκο Γκαμπιαντίνι και τον
αποδέσμευσε από τον Πανιώνιο, ενώ, παράλληλα, ο Άγγλος παίκτης πρέπει να πάρει
και 8 εκατ. δραχμές. Μάλιστα σε υποσημείωσή της, η Παγκόσμια Ομοσπονδία
Ποδοσφαίρου τονίζει: «Μία ακόμα ελληνική ομάδα, που οφείλει χρήματα σε ξένο ποδοσφαιριστή».

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16056O052</ED>
<ID>
ID:129664

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O05&aa=2</URL></REF>


Article

<CATEGORY>vin10</CATEGORY>

 <H2>ΛΑΤΣΙΟ
</H2><H2>Στο χρηματιστήριο μέσω... Σάλας
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Μαρσέλο Σάλας. Ο καλύτερος διαφημιστής της Λάτσιο

ΤΗ ΔΕΚΑΕΤΙΑ του '80, ένας Αργεντινός με το όνομα Ντιέγκο Μαραντόνα είχε
ξεσηκώσει το Νότο της Ιταλίας, με τη μεταγραφή του στη Νάπολι. Στη δύση της
δεκαετίας του '90, ένας άλλος Λατινοαμερικάνος, ο Χιλιανός Μαρσέλο Σάλας
αναμένεται να ξεσηκώσει την ιταλική πρωτεύουσα με τη μεταγραφή του στη Λάτσιο.

Ο «ισάξιος του Ρονάλντο», όπως αποκαλούν τον Σάλας στη Λατινική Αμερική,
υπέγραψε προσύμφωνο με την ιταλική ομάδα, με τη συγκατάβαση της Ρίβερ Πλέιτ.

Φυσικά, αυτή η «συγκατάβαση» είχε το τίμημά της. Περίπου 5 δισ. δραχμές θα
βάλει στα ταμεία της η Ρίβερ Πλέιτ, ενώ ο Σάλας θα εισπράξει ως «μπόνους» για
την υπογραφή του ένα δισ. δραχμές.

Άγνωστο παραμένει προς το παρόν, αν ο Σάλας υπογράψει πενταετές ή οκταετές
συμβόλαιο με τη Λάτσιο. Κι αυτό, γιατί η ιταλική λίγκα δεν επιτρέπει στις
ομάδες να δεσμεύουν ποδοσφαιριστές άνω των πέντε χρόνων.

Ο πρόεδρος της Λάτσιο, Σέρτζιο Κρανιότι, στις πρώτες του δηλώσεις μετά τη
συμφωνία με τον Σάλας, υπογράμμισε μεταξύ άλλων πως ο Χιλιανός άσος είναι
ικανός να οδηγήσει την ομάδα του στην κατάκτηση του τίτλου στην Ιταλία.

Ο Κρανιότι ήθελε τον Σάλας στη Λάτσιο έναντι οποιουδήποτε κόστους, μετά κυρίως
την αποτυχία του να αποκτήσει από την Μπαρτσελόνα τον Ρονάλντο.

Οι κινήσεις του Ιταλού παράγοντα αναδεικνύουν ωστόσο και την άλλη πλευρά των
στόχων του. Η Λάτσιο έχει προγραμματίσει να εισέλθει στο χρηματιστήριο τον
Μάρτιο και ο Κρανιότι χρειαζόταν οπωσδήποτε έναν «κράχτη», που τον βρήκε στο
πρόσωπο του Σάλας.

Κάτι ανάλογο είχε κάνει και η Νιούκαστλ με την απόκτηση του Άλαν Σίρερ. Ο
Κρανιότι ευελπιστεί πως ο Χιλιανός παίκτης θα διαφημίσει παράλληλα με τον
καλύτερο τρόπο τη βιομηχανία τροφίμων που έχει στην Ιταλία, αυξάνοντας
κατακόρυφα τις πωλήσεις των προϊόντων της.

Για τους ρομαντικούς λοιπόν, που πιστεύουν πως ένας πρόεδρος (στην περίπτωση
μας ο Κρανιότι) κόπτεται μόνο για την ενίσχυση της ομάδας του και όχι της
τσέπης του, καλύτερα ας αναθεωρήσουν τις απόψεις τους...

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16056O053</ED>
<ID>
ID:129698

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O05&aa=3</URL></REF>


Article

<CATEGORY>vin10</CATEGORY>

 <H5>ΕΡΕΥΝΑ ΤΗΣ V.PRC ΓΙΑ ΤΗΝ «ΟΜΑΔΑ»: ΟΙ ΠΑΡΑΓΟΝΤΕΣ ΣΤΟ ΜΙΚΡΟΣΚΟΠΙΟ ΤΩΝ ΦΙΛΑΘΛΩΝ
</H5><H5>Η ταυτότητα της έρευνας
</H5><H2></H2><H2>Αυτούς προτιμούν
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Οι οπαδοί εκτός από τις ομάδες τους κρίνουν και τους παράγοντες που τις διοικούν

Ο ΓΙΩΡΓΟΣ Βαρδινογιάννης συγκεντρώνει τις
περισσότερες θετικές γνώμες, από τα πρόσωπα που κατέχουν υπεύθυνες θέσεις στον
χώρο του αθλητισμού, με τον υφυπουργό Αθλητισμού Ανδρέα Φούρα και τον πρόεδρο
του ΤΑΚ ΠΑΟ Παύλο Γιαννακόπουλο ν' ακολουθούν. Για τον κ. Βαρδινογιάννη
πάντως, οι θετικές γνώμες ­ σχεδόν ­ ισοσκελίζονται με τις αρνητικές, στις
οποίες... πρωταθλητής είναι μακράν ο Μιχάλης Τροχανάς.

Αυτά είναι τα αποτελέσματα της έρευνας σχετικά με τις δημοτικότητες των
παραγόντων, στις οποίες ο πρόεδρος της ΕΠΟ Σωτήρης Αλημίσης περνάει μάλλον
απαρατήρητος, αφού οι 81 στους 100 ερωτηθέντες δήλωσαν δεν απαντούν ή δεν τον
γνωρίζουν. Συγχρόνως, όμως, οι αρνητικές γνώμες για τον πρόεδρο της ΕΠΟ
(11,6%) είναι περισσότερες από τις θετικές (7,1%).

Ο πρόεδρος του Παναθηναϊκού Γιώργος Βαρδινογιάννης έχει 33,1% θετικές γνώμες,
ενώ αρνητικές 31,7%. Ο Ανδρέας Φούρας, που ακολουθεί σε θετικές γνώμες (30,4%)
τον Γιώργο Βαρδινογιάννη, έχει αρνητικές 22,2%. Τρίτος σε θετικές γνώμες
γνώμες είναι ο Παύλος Γιαννακόπουλος (28,9%).

Σε ό,τι αφορά τις αρνητικές γνώμες, πρώτος είναι ο Μιχάλης Τροχανάς (42,8%),
ακολουθεί με 40% ο Σωκράτης Κόκκαλης και τρίτος είναι ο Γ. Βαρδινογιάννης με
το ποσοστό που ήδη αναφέρθηκε.

Αφαιρώντας τις αρνητικές από τις θετικές κρίσεις, διαπιστώνουμε πως ο Παύλος
Γιαννακόπουλος βρίσκεται στο +12%, ο Γιώργος Βασιλακόπουλος στο +9,9% (με
ποσοστό όμως 64% «δεν γνωρίζω / δεν απαντώ»), ο Λάμπης Νικολάου στο +8,8% (με
ποσοστό 70% δεν «γνωρίζω / δεν απαντώ»), ενώ ο Ανδρέας Φούρας βρίσκεται στο
+8,2% (47,3% δεν γνωρίζουν ή δεν απαντούν).

Στον αντίποδα, ο Μιχάλης Τροχανάς βρίσκεται στο -27,5% και ο Σωκράτης Κόκκαλης
στο -14,8%.

ΑΝΑΛΥΤΙΚΑ

Ας δούμε όμως πώς διαμορφώνονται οι γνώμες των ερωτηθέντων στο γκάλοπ, σύμφωνα
με τις συλλογικές προτιμήσεις τους.

Ο Γιώργος Βαρδινογιάννης, λοιπόν, συγκεντρώνει τις θετικές απόψεις: του 65,7%
των φίλων του ΠΑΟ, του 35,4% των οπαδών του Ολυμπιακού, του 30% των φίλων της
ΑΕΚ και του 37,6% των φίλων του ΠΑΟΚ.

Στον αντίποδα, ο Σωκράτης Κόκκαλης δεν φαίνεται να συσπειρώνει στον ίδιο βαθμό
τους οπαδούς της ομάδας του, αφού μόνο το 56,6% των οπαδών των «ερυθρολεύκων»
έχει θετική γνώμη γι' αυτόν. Επίσης, για τον ηγέτη του Ολυμπιακού, είναι
επίσης λίγες οι θετικές γνώμες των αντίπαλων οπαδών (ΠΑΟ 26,3%, ΑΕΚ 18,7% και
ΠΑΟΚ 17,6%).

Συγκρίνοντας τις αρνητικές γνώμες για τους δύο κορυφαίους ποδοσφαιρικούς
παράγοντες, διαπιστώνουμε ότι: ενώ ο Γ. Βαρδινογιάννης συγκεντρώνει μόλις 17%
αρνητικές γνώμες των φίλων της ομάδας του, το ποσοστό των αρνητικών γνωμών για
τον Σωκράτη Κόκκαλη από τον κόσμο του Ολυμπιακού είναι 25,8%. Οι αρνητικές
γνώμες για τον Γ. Βαρδινογιάννη προέρχονται επίσης: 45,6% από Ολυμπιακό, 46,3%
από ΑΕΚ και 39% από ΠΑΟΚ. Για τον Σωκράτη Κόκκαλη, οι αρνητικές γνώμες
προέρχονται: 54,1% από ΠΑΟ, 60,9% από ΑΕΚ και 62,6% από ΠΑΟΚ.

Μία δεύτερη διαπίστωση, στο συγκεκριμένο θέμα, είναι πως ενώ για τον πρόεδρο
του Ολυμπιακού οι αρνητικές γνώμες των οπαδών των αντίπαλων ομάδων είναι πάνω
από 50%, το αντίστοιχο ποσοστό για τον πρόεδρο της ΠΑΕ ΠΑΟ είναι κάτω από 50%.

Ο Γιώργος Βαρδινογιάννς έχει τις θετικές γνώμες: του 17,8% των ανδρών, του
14,3% των γυναικών, του 19,3% των κατοίκων των ημιαστικών περιοχών (15,5% των
αστικών και 15,7% των αγροτικών), του 18,3% με μέση εκπαίδευση (13,5%
κατώτερη, 14,9% ανώτερη) και του 20% αυτών που το εισόδημά τους είναι 300.000
έως 500.000 δρχ. Σε ό,τι αφορά τις πολιτικές πεποιθήσεις αυτών που έχουν
θετική γνώμη για τον πρόεδρο της ΠΑΕ ΠΑΟ, το 19,8% ψήφισε στις τελευταίες
εκλογές ΔΗΚΚΙ.

Αντίστοιχα, ο Σωκράτης Κόκκαλης έχει τις θετικές γνώμες: 16,4% των ανδρών, του
11,1% των γυναικών, του 15,4% των κατοίκων των ημιαστικών περιοχών (12,8% των
αστικών και 14,9% των αγροτικών), του 16,6% με μέση εκπαίδευση (9,9% κατώτερη,
14% ανώτερη), και του 20,3% αυτών που το εισόδημά τους είναι 300.000 - 500.000
δρχ. Σε ό,τι αφορά τις θετικές γνώμες κατά την ψήφο στις εκλογές του 1996, το
μεγαλύτερο ποσοστό εμφανίζεται με 14,8% στους ψηφοφόρους της Ν.Δ.


ΕΤΑΙΡΕΙΑ: ΙΝΣΤΙΤΟΥΤΟ V - PROJECT RESEARCH CONSULTING. Μέλος του ΣΕΔΕΑ,
της ESOMAR και της WAPOR.

ΑΝΑΘΕΣΗ: «ΤΑ ΝΕΑ».

ΤΥΠΟΣ ΚΑΙ ΜΕΘΟΔΟΣ: ΠΟΣΟΤΙΚΗ ΕΡΕΥΝΑ με ατομικές συνεντεύξεις, πρόσωπο με
πρόσωπο (face to face) στα νοικοκυριά των ερωτωμένων, χρήση δομημένου
ερωτηματολογίου και κάλπης.

ΠΛΗΘΥΣΜΟΣ: Γενικός πληθυσμός 18 ετών και άνω.

ΠΕΡΙΟΧΗ: Το σύνολο της χώρας χωρίς τις νήσους Αιγαίου και Ιονίου.

ΔΕΙΓΜΑ: Το σχεδιασθέν μέγεθος του δείγματος ανέρχεται σε 1.200 άτομα
και το πραγματοποιηθέν σε 1.113 άτομα.

ΔΕΙΓΜΑΤΟΛΗΨΙΑ: Ακολουθήθηκε η μέθοδος της πολυσταδιακής
στρωματοποιημένης δειγματοληψίας. Τα στρώματα της έρευνας είναι οι δώδεκα
γεωγραφικές περιοχές της χώρας (Ανατολική Μακεδονία και Θράκη, Κεντρική
Μακεδονία, Πολεοδομικό Συγκρότημα Θεσσαλονίκης, Δυτική Μακεδονία, Ήπειρος,
Θεσσαλία, Δυτική Ελλάδα, Στερεά Ελλάδα, Πολεοδομικό Συγκρότημα Πρωτευούσης,
Υπόλοιπο Αττικής, Πελοπόννησος και Κρήτη) και τα τρία επίπεδα αστικότητας
(αστικές, ημιαστικές και αγροτικές περιοχές).

ΣΤΑΘΜΙΣΗ ΔΕΙΓΜΑΤΟΣ: Προκειμένου να εξισορροπηθούν τυχόν παράγοντες
μεροληψίας, το δείγμα σταθμίστηκε εκ των υστέρων ως προς το φύλο και την
ηλικία των ερωτωμένων βάσει της απογραφής πληθυσμού της ΕΣΥΕ το 1991 και ως
προς την ψήφο των βουλευτικών εκλογών του Σεπτεμβρίου 1996.

ΧΡΟΝΟΣ ΔΙΕΞΑΓΩΓΗΣ: Η έρευνα πεδίου πραγματοποιήθηκε στο χρονικό
διάστημα από 9 Δεκεμβρίου 1997 έως 8 Ιανουαρίου 1998.

ΠΡΟΣΩΠΙΚΟ ΕΡΕΥΝΑΣ ΠΕΔΙΟΥ: Για την πραγματοποίηση της έρευνας εργάστηκαν
3 επόπτες και 29 ερευνητές.

ΠΑΡΑΤΗΡΗΣΗ: Στην ανάλυση που συνοδεύει τους πίνακες, απαντήσεις με
βάσεις κάτω των 60 ερωτηθέντων είναι εντελώς ενδεικτικές.

Το Ινστιτούτο V-PROJECT RESEARCH CONSULTING εφαρμόζει αυστηρά όλους τους
κώδικες Δεοντολογίας της ESOMAR, της WAPOR και του ΣΕΔΕΑ, για την
Πολιτική-Κοινωνική Έρευνα, την Έρευνα Αγοράς, τη δημοσίευση αποτελεσμάτων
δημοσκοπήσεων και τις κατευθυντήριες γραμμές για την ερμηνεία τους.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O06</CAT>
<ED>
Κωδικός άρθρου: A16056O061</ED>
<ID>
ID:129621

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O06&aa=1</URL></REF>


Article

<CATEGORY>vin10</CATEGORY>

 <H5>ΔΑΝΙΗΛ
</H5><H2>Δεν δέχομαι να υποβαθμίζονται οι παίκτες μου
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 54431 BYTES)
</AUTHOR>

ΙΔΟΥ ένας άλλος Δανιήλ! Ηφαιστειώδης, εκρηκτικός,
έτοιμος να υποστηρίξει τις απόψεις του για να υπερασπιστεί τους παίκτες και
την ομάδα του. Ένας Δανιήλ χειμαρρώδης, επιθετικός. Ο προπονητής του
Παναθηναϊκού έδωσε ρεσιτάλ χθες. Και τα είπε εξω από τα δόντια:

«Σέβομαι τους αντιπάλους μας. Δεν δέχομαι όμως να υποβαθμίζονται οι παίκτες
μου και ο Παναθηναϊκός. Υπάρχουν συγκεκριμένα άτομα που σε καθημερινή βάση
προσπαθούν να μειώσουν τους παίκτες μου. Λειτουργούν ως οπαδοί και όχι ως
δημοσιογράφοι. Οι παίκτες μου ανταγωνίζονται τους άλλους επί ίσοις όροις.
Διότι πώς εξηγείται ότι ο Παναθηναϊκός έχει την καλύτερη επίθεση; Δίχως
παίκτες; Πώς έχει την καλύτερη άμυνα του πρωταθλήματος; Δίχως παίκτες; Και
αφού οι άλλοι διαθέτουν παιχταράδες τι κάνουν; Τι γίνεται; Γιατί εμείς
συνεχίζουμε στο κύπελλο και οι άλλοι όχι; Μήπως παίξαμε με μικρούς αντιπάλους;
Κανένας, κύριοι, δεν κάθεται να χάσει! Και η εικόνα που έχει δημιουργηθεί για
τον Παναθηναϊκό είναι εσφαλμένη. Ο Παναθηναϊκός διεκδικεί με τις ίδιες
αξιώσεις πρωτάθλημα και κύπελλο».

Ο Δανιήλ δεν σταματάει εδώ. Συνεχίζει απτόητος:

«Ο Παναθηναϊκός αξιοποίησε το έμψυχο υλικό του στο βαθμό που μπορεί. Υπάρχει
ομοψυχία και καλό κλίμα. Δείχνουμε πιο ομάδα από πολλές άλλες. Και στο
ποδόσφαιρο μετράει η ομάδα και όχι τα άτομα. Το πρωτάθλημα θα παιχτεί μέχρι το
τέλος. Τα ντέρμπι θα κρίνουν πολλά».

Το Σάββατο ο ΠΑΟ παίζει στη Βέροια. Το ματς αποτελεί «έξοδο κινδύνου». Εξηγεί
ο Δανιήλ:

«Τώρα η προσοχή μας θα πρέπει να επικεντρωθεί στο παιχνίδι με τη Βέροια.
Πρόκειται για επικίνδυνη ομάδα με πολύ καλά αποτελέσματα τον τελευταίο καιρό.
Δεν πρέπει να επαναπαυθούμε. Το τι θα γίνει στα ντέρμπι θα το δούμε όταν έρθει
η ώρα. Σ' αυτήν τη φάση προέχουν τα άλλα παιχνίδια».

*** Πρώτη του Ουζμπέκου Ιρισμέτοφ σήμερα το
μεσημέρι (15.30) στην Παιανία στο φιλικό με την CSKA Κιέβου. Θα παίξει και ο «Σίμπι».

*** Στις 8 το βράδυ, ο Μίμης Δομάζος και η
παρέα των «Σούπερ Σταρ» κόβουν την πίτα τους στο μαγαζί του Στρατηγού, Πλατεία
Βικτωρίας 2. Αναμένεται να παραστεί ο πρόεδρος.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O07</CAT>
<ED>
Κωδικός άρθρου: A16056O071</ED>
<ID>
ID:129622

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O07&aa=1</URL></REF>


Article

<CATEGORY>vin10</CATEGORY>

 <H5>ΙΩΑΝΝΙΔΗΣ: Η ΧΑΠΟΕΛ ΔΕΝ ΠΑΡΑΔΙΔΕΙ ΕΥΚΟΛΑ ΤΑ ΟΠΛΑ
</H5><H2>Ο... κλήρος στον Χατζή
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Ο Νίκος Χατζής θα αναλάβει να καλύψει το κενό του Πρέλεβιτς κόντρα στη Χάποελ

ΝΙΚΗ επί της Χάποελ στο ΟΑΚΑ θέλει απόψε η ΑΕΚ για να ξεπεραστεί ανώδυνα η
απώλεια του Κυπέλλου. Μέχρι χθες, όλοι ασχολούνταν με τον τελικό στο
Αλεξάνδρειο, όμως από σήμερα το ενδιαφέρον συγκεντρώνεται στην Ευρωλίγκα.

Ο Γιάννης Ιωαννίδης συνέστησε προσοχή, αφού η Χάποελ παραμένει στην τελευταία
θέση στη βαθμολογία, ωστόσο, σε όλα τα παιχνίδια έδειξε ότι δεν παραδίδει
εύκολα τα όπλα.

Το μεγαλύτερο πρόβλημα για την ΑΕΚ είναι ο τραυματισμός του Μπάνε Πρέλεβιτς. Ο
αρχηγός της «Ένωσης» ταλαιπωρείται από τη μέση του και, σύμφωνα με τις πρώτες
εκτιμήσεις, θα μείνει εκτός αγωνιστικών χώρων για περίπου 15 μέρες. Ο κλήρος
πέφτει στον Χατζή. Ο νεαρός Καλαματιανός ­ όπως και στο Κύπελλο ­ θα αναλάβει
το μεγαλύτερο βάρος στη θέση «2», ενώ πιθανότατα θα έχει κάποια βοήθεια από
τον Κολντεμπέλα (όταν παίζει πλέι-μέικερ ο Λάσα ή ο Μπαρλάς).

Ο Χατζής άλλωστε διψούσε για περισσότερο χρόνο συμμετοχής, και στη Θεσσαλονίκη
απέδειξε ότι δεν αφήνει τις ευκαιρίες που του δίνονται να πάνε χαμένες.

Πανέτοιμος δηλώνει και ο Τέρενς Στάνσμπερι, αλλά είναι αμφίβολο αν θα τον
χρησιμοποιήσει ο Ιωαννίδης, αφού είναι δυσαρεστημένος σχετικά με το θέμα της
αποθεραπείας του (ότι δεν προσπάθησε να συντομέψει τον χρόνο επιστροφής στα γήπεδα).

Το παιχνίδι με τη Χάποελ είναι σημαντικό για την ΑΕΚ, αφού είναι ένα από τα
δύο εντός έδρας (το άλλο με την Παρτιζάν), που της εξασφαλίζουν την πρώτη θέση
στον όμιλο (ακόμη και με ήττα στην Κωνσταντινούπολη από την Ούλκερ).

Η ΑΕΚ πάντως θα ακολουθήσει τη συνταγή του πρώτου αγώνα: σιγουριά στα
ριμπάουντ, έλεγχος στο ρυθμό και αιφνιδιασμοί όποτε χρειαστεί, ώστε να φτάσει
στο εύκολο καλάθι.

Ο ξανθός ζήτησε από τους παίκτες του να μην αφήσουν την Χάποελ να πιστέψει,
ότι μπορεί να κάνει τη ζημιά. Πώς θα γίνει αυτό; Καλή και σφιχτή περιφερειακή
άμυνα ώστε να μην ευστοχήσουν στα τρίποντα (πιο επικίνδυνοι οι Γκόρντον, Σέφα,
Ουάλντμαν), που είναι το δυνατό τους σημείο.

Η ΧΑΠΟΕΛ

Οι παίκτες της Χάποελ, πάντως, έδειξαν προσγειωμένοι φτάνοντας στην Αθήνα.
«Ξέρουμε ότι μας περιμένει δύσκολο ματς. Είδαμε την ΑΕΚ στον πρώτο αγώνα και
ξέρουμε περί τίνος πρόκειται», υποστήριξε ο Αμερικανός της Χάποελ Ουίλιαμς,
που δεν είχε καταφέρει να βοηθήσει στον πρώτο αγώνα την ομάδα του λόγω τραυματισμού.


<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O08</CAT>
<ED>
Κωδικός άρθρου: A16056O081</ED>
<ID>
ID:129623

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O08&aa=1</URL></REF>


Article

<CATEGORY>vin10</CATEGORY>

 <H2>ΟΛΥΜΠΙΑΚΟΣ
</H2><H2>Ευκαιρία για ξεκούραση
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Ο Παναγιώτης Φασούλας θα έχει και απόψε την ευκαιρία να παίξει αρκετά στον
αγώνα με την Πόρτο

ΕΠΙΣΤΡΟΦΗ στις ευρωπαϊκές υποχρεώσεις για τον Ολυμπιακό απόψε, ουσιαστικά με
μία δυνατή προπόνηση κόντρα στην πιο αδύναμη ομάδα της Ευρωλίγκα, την Πόρτο.
Μπορεί ο Ντούσαν Ίβκοβιτς να επισήμανε και χθες ότι οι Πορτογάλοι θέλουν
προσοχή («το παιχνίδι παρουσιάζει κάποιες ιδιαιτερότητες, γιατί η Πόρτο δεν
έχει κάνει ακόμα νίκη στη διοργάνωση και θα προσπαθεί σε κάθε ματς να φτάσει
στην επιτυχία», αλλά δεν τίθεται θέμα.

Η Πόρτο έδειξε στον αγώνα του πρώτου γύρου, ότι είναι με μεγάλη διαφορά η
τελευταία ομάδα της Ευρωλίγκα και οι «ερυθρόλευκοι» θα έχουν ένα εύκολο βράδυ,
στο οποίο ο τεχνικός τους θα μπορεί να δοκιμάσει κάποια σχήματα, αλλά και να
ξεκουράσει για δεύτερο συνεχόμενο ματς τους βασικούς του παίκτες. «Προσπαθούμε
να φρεσκάρουμε την ομάδα που ήταν κουρασμένη από τις συνεχείς υποχρεώσεις και
θα το κάνουμε τόσο με την Πόρτο όσο και με τη Λάρισα, ώστε να φανούμε πιο
δυνατοί στα δύσκολα παιχνίδια που ακολουθούν», τόνισε ο Ντούσαν Ίβκοβιτς που
αναμένεται να δώσει και σήμερα μεγάλο χρόνο συμμετοχής στους Φασούλα και
Νάκιτς που προέρχονται από τραυματισμούς, αλλά και στους παίκτες που συνήθως
έχουν μικρότερη συμμετοχή.

Χθες από την προπόνηση της ομάδας πέρασε και ο Ντράγκαν Τάρλατς, όχι βέβαια
για να προπονηθεί (έχει ξεκινήσει κινησιοθεραπεία), αλλά για να ενταχθεί σιγά
σιγά και πάλι στο κλίμα της ομάδας.


<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O08</CAT>
<ED>
Κωδικός άρθρου: A16056O082</ED>
<ID>
ID:129665

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O08&aa=2</URL></REF>


Article

<CATEGORY>vin10</CATEGORY>

 <H5>ΣΚΛΗΡΗ ΓΛΩΣΣΑ ΓΙΑΝΝΑΚΟΠΟΥΛΟΥ ΣΤΟΥΣ ΠΑΙΚΤΕΣ ΤΟΥ ΠΑΟ
</H5><H2>«Καμπανάκι»
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Ο Π. Γιαννακόπουλος μίλησε με σκληρή γλώσσα στους παίκτες τού Παναθηναϊκού

Ο ΠΑΥΛΟΣ Γιαννακόπουλος «χτύπησε το καμπανάκι» στους παίκτες του Παναθηναϊκού,
απειλώντας ότι θα στείλει στην εξέδρα όποιον «δεν εκτελέσει στο ακέραιο τις
εντολές του προπονητή». Ο πρόεδρος του Παναθηναϊκού με τις χθεσινές ενέργειές
του ενίσχυσε ακόμα περισσότερο τη θέση του Λευτέρη Σούμποτιτς. Μάλιστα, πριν
μιλήσει στους παίκτες, φρόντισε να τον διαβεβαιώσει: «Δεν έχεις να φοβηθείς
τίποτα, κάνε ό,τι καταλαβαίνεις».

Ο Παύλος Γιαννακόπουλος πήγε στην προπόνηση και μίλησε με «σκληρή γλώσσα»
στους παίκτες, αφήνοντας σαφείς υπαινιγμούς όχι μόνο για την αγωνιστική τους
συμπεριφορά, αλλά και για κακή εξωγηπεδική ζωή: «Διασύρατε τη φανέλα που
φοράτε, το όνομα του συλλόγου και την επαγγελματική σας αξιοπρέπεια. Έως εδώ
και μη παρέκει. Ο διασυρμός δεν ταιριάζει στον Παναθηναϊκό. Όποιος δεν τηρήσει
τις οδηγίες του προπονητή να ανοίξει την πόρτα και να φύγει. Δεν πρόκειται να
υπολογίσω ονόματα. Δεν σεβαστήκατε ούτε τον κόσμο που ταξίδεψε έως τη Θεσσαλονίκη».

Ο πρόεδρος του Παναθηναϊκού ζήτησε από τους παίκτες να προσέξουν την προσωπική
τους ζωή και παράλληλα τους έδωσε να καταλάβουν ότι δεν θα έχουν άλλη
ευκαιρία: «Τους προσφέρω τα πάντα. Δεν μπορεί όμως αυτοί να μην
ανταποκρίνονται στα καθήκοντά τους», είπε, προσθέτοντας ότι δεν πρόκειται να
επιβληθεί πρόστιμο: «Και την προηγούμενη φορά τούς επέβαλα πρόστιμο τρία εκατ.
δρχ. Έγινε τίποτα;».

Νωρίτερα, ο κ. Γιαννακόπουλος είχε συνάντηση και με τον Λευτέρη Σούμποτιτς, ο
οποίος τον ενημέρωσε για όσα συνέβησαν στη Θεσσαλονίκη: «Δεν υπήρξε ποτέ θέμα
να φύγεις», του είπε, ενώ ο Σούμποτιτς ανέλυσε τους λόγους των τελευταίων
άσχημων εμφανίσεων.

Πάντως, φαίνεται ότι τα παράπονα του Σούμποτιτς εστιάζονται κυρίως σε Έλληνες
παίκτες, αφού δεν είναι λίγες οι φορές που ο τεχνικός του Παναθηναϊκού έχει
μιλήσει με τα καλύτερα λόγια για τους δύο ξένους (Ράτζα, Σκοτ), αλλά και για
τον Μίχαελ Κοχ. Άλλωστε, χθες με δηλώσεις του υποστήριξε ότι Ράτζα και Σκοτ
είναι οι «κρίκοι» στην ομάδα, η οποία βασίζεται σ' αυτούς. Το γεγονός αυτό
λοιπόν είναι λογικό να δημιουργεί προβλήματα σε μιά ομάδα που διαθέτει ουκ
ολίγα αστέρια.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16056O091</ED>
<ID>
ID:129624

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O09&aa=1</URL></REF>


Article

<CATEGORY>vin10</CATEGORY>

 <H2>ΑΡΗΣ
</H2><H2>Έμεινε με 6 παίκτες
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

Παναγιώτης Λιαδέλης

ΤΟ «ΛΙΟΝΤΑΡΙ» λαβώθηκε, τα προβλήματα του Άρη αυξάνονται και πληθύνονται
καθημερινά και σε λίγο ο κυπελλούχος Ελλάδας δεν θα συμπληρώνει πεντάδα. Ο
Παναγιώτης Λιαδέλης πλήρωσε ακριβά το ρίσκο που πήρε για να αγωνιστεί στο
φάιναλ φορ, αφού από χθες και για μία εβδομάδα θα είναι στο κρεβάτι του πόνου
με σοβαρό πρόβλημα στη μέση. Ο πολυτιμότερος παίκτης του κυπελλούχου Άρη στους
αγώνες του φάιναλ φορ δεν ήταν έτοιμος ­ από ιατρικής άποψης ­ να επανέλθει το
Σάββατο, όμως είχε τόσο έντονη επιθυμία να παίξει κόντρα στον Παναθηναϊκό και
την ΑΕΚ που δεν σκέφτηκε τις επιπτώσεις από πιθανή υποτροπή.

Να 'ταν όμως μόνον ο Λιαδέλης το πρόβλημα... Νοκ άουτ από τον αγώνα με το
Περιστέρι τέθηκε και ο Ζάρκο Πάσπαλι, του οποίου το πόδι έχει πρηστεί μετά τη
συμμετοχή του στον τελικό με την ΑΕΚ. Ο Μαυροβούνιος φόργουορντ του Άρη
γνώριζε πως ήταν επικίνδυνο αυτό που έκανε, αλλά δεν ήθελε να χάσει αυτό τον
τελικό. Επιπλέον μετά τους ήδη φευγάτους Σοκ, Ορτίθ, Μπόνι, ετοιμάζεται να
τους ακολουθήσει και ο Χάρμοσι Όρτμαν, για να απομείνουν στη διάθεση του
Χρήστου Μαγκώτσιου μόλις έξι παίκτες συν τους δύο έφηβους που προώθησε κατ'
ανάγκην ο 34χρονος τεχνικός. Ο Γερμανός πίβοτ, λοιπόν, κατέθεσε χθες προσφυγή
διεκδικώντας δεδουλευμένα της τάξης των 18 εκατ. δρχ. και αρνήθηκε να πράξει
όπως ο Μπόνι, να χαρίσει δηλαδή όλα τα χρήματα που έχει να παίρνει με
αντάλλαγμα την αποδέσμευσή του από τον Άρη. Πάντως, οι συζητήσεις με τον
Όρτμαν συνεχίζονται και μέχρι αύριο θα έχει λυθεί και το δικό του θέμα, αν και
στις δηλώσεις του μίλησε με πολύ άσχημα λόγια για τη διοίκηση Χατζόπουλου,
κάτι που έχει εξοργίσει τους παράγοντες των «κιτρίνων».

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16056O092</ED>
<ID>
ID:129666

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O09&aa=2</URL></REF>


Article

<CATEGORY>vin10</CATEGORY>

 <H2>ΠΕΡΙΣΤΕΡΙ
</H2><H2>«Δεν μας ξεγελάει η φυγή του Μπόνι»
</H2>
ΔΙΠΛΗΣ ΣΗΜΑΣΙΑΣ είναι για το Περιστέρι, ο αγώνας με τον Άρη στο πρωτάθλημα,
σύμφωνα με τον Αργύρη Πεδουλάκη και τους παίκτες. Ο Μίλαν Γκούροβιτς εξηγεί:

«Η νίκη επί του Άρη εκτός τού ότι θα μας βοηθήσει στο πρωτάθλημα, θα μας
ανεβάσει την ψυχολογία εν όψει των αγώνων με τη Βερόνα, στο Κόρατς».

Ο φόργουορντ του Περιστερίου, που πήρε «ανάσες» στη διακοπή του πρωταθλήματος
(ήταν ο παίκτης που έπαιζε επί σαράντα λεπτά σχεδόν σε κάθε ματς) υποστήριξε
ότι δεν πρέπει να τους... ξεγελάσει η φυγή του Μπόνι:

«Θα είναι το λάθος μας να πιστέψουμε ότι τώρα ­ μετά τη φυγή του Μπόνι ­ ο
Άρης θα αγωνιστεί πιο χαλαρά και θα χάσει μέρος της δύναμής του. Εμείς πρέπει
να τον αντιμετωπίσουμε ως κυπελλούχο, την ομάδα που νίκησε όλους τους μεγάλους
σε μικρό χρονικό διάστημα», κατέληξε ο Γκούροβιτς.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16056O093</ED>
<ID>
ID:129699

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O09&aa=3</URL></REF>


Article

<CATEGORY>vin10</CATEGORY>

 <H5></H5><H5>Αμφιβολίες για Χάρις
</H5><H5>Νοκ άουτ
</H5><H2>Εμπιστευτικά
</H2>
Ούτε χθες προπονήθηκε ο Τόνι Χάρις και η συμμετοχή του στον αγώνα με το
Ηράκλειο κρίνεται αμφίβολη. Ο τεχνικός του Παπάγου Κώστας Μίσσας θα
προσπαθήσει σήμερα να χρησιμοποιήσει τον Αμερικανό (εάν ο τελευταίος δεν
πονάει) στον φιλικό αγώνα με τον Ιωνικό Νέας Φιλαδελφείας, ώστε να δει σε τι
αγωνιστική κατάσταση βρίσκεται.

Σε αρθροσκόπηση υποβλήθηκε χθες ο Αλέξης Παπαδάτος και θα απουσιάσει από τον
αγώνα με τον Ολυμπιακό τη Δευτέρα. Αντίθετα, επέστρεψε στις προπονήσεις ο
Κώστας Χρήστου και θα ενισχύσει κανονικά την ομάδα της Λάρισας.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16056O094</ED>
<ID>
ID:129721

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O09&aa=4</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Πάει για νυστέρι ο Στογιάκοβιτς </H2>
Πρέντραγκ Στογιάκοβιτς

ΝΕΟ ΠΛΗΓΜΑ για τον ΠΑΟΚ και μάλιστα στο πιο κρίσιμο σημείο της περιόδου. Ο
Πρέντραγκ Στογιάκοβιτς υποβλήθηκε χθες σε μαγνητική τομογραφία και
διαπιστώθηκε πρόβλημα στον έσω μηνίσκο. Τι σημαίνει αυτό; Ο Στογιάκοβιτς δεν
θα αγωνιστεί στο αυριανό κρίσιμο ματς με την ΤΣΣΚΑ Μόσχας για την Ευρωλίγκα,
αλλά ούτε και το Σάββατο στον αγώνα πρωταθλήματος με τη Δάφνη. Την προσεχή
Δευτέρα θα υποβληθεί σε νέες εξετάσεις, προκειμένου να διαπιστωθεί αν
χρειάζεται αρθροσκόπηση. «Θα ξεκουραστεί πρώτα μερικές ημέρες και στη συνέχεια
θα δούμε», είπε ο γιατρός της ομάδας Κώστας Σαμαράς. Ο Στογιάκοβιτς αισθανόταν
τις τελευταίες ημέρες ενοχλήσεις στο αριστερό γόνατο, γι' αυτό και
αποφασίστηκε να υποβληθεί σε μαγνητική τομογραφία. Έτσι, ο Σβι Σερφ θα
στερηθεί αύριο, κόντρα στην ΤΣΣΚΑ, το πιο σημαντικό «όπλο». Να σημειώσουμε ότι
ο ΠΑΟΚ χρειάζεται οπωσδήποτε τη νίκη, προκειμένου να διατηρήσει τις ελπίδες
για την πρόκριση στα πλέι οφ της Ευρωλίγκα.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16056O095</ED>
<ID>
ID:129732

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O09&aa=5</URL></REF>


Article

<CATEGORY>vin10</CATEGORY>

 <H5>ΔΑΦΝΗ
</H5><H2>Κριτήριο το ματς με ΠΑΟΚ </H2><H2></H2><H2>Στηβ Γιατζόγλου
</H2>
ΣΤΗ Δάφνη η ελπίδα για την παραμονή στην Α1 κατηγορία παραμένει ζωντανή. Ο
Στηβ Γιατζόγλου συνεχίζει με εντατικό ρυθμό την προετοιμασία της ομάδας για τα
δύσκολα προσεχή παιχνίδια, που θα καθορίσουν το μέλλον της Δάφνης στην
κατηγορία. Το ματς με τον ΠΑΟΚ αποτελεί κριτήριο για τη συνέχεια.

«Μετά τον ΠΑΟΚ, θα παίξουμε με Περιστέρι, Σπόρτιγκ και Ηρακλή. Σε αυτά τα τρία
παιχνίδια πιστεύω ότι θα κριθεί η παραμονή μας», είπε ο Παντελής Κουγιός που συνέχισε:

«Στο ματς με τον ΠΑΟΚ θα έχουμε την ευκαιρία να μετρήσουμε τις δυνάμεις μας
για τα ντέρμπι που ακολουθούν».

Σήμερα απολογείται η Δάφνη για τα υβριστικά συνθήματα των οπαδών της στο ματς
με τον Παναθηναϊκό, κατά των διαιτητών Πιτσίλκα και Χατζή.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16056O096</ED>
<ID>
ID:129738

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O09&aa=6</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Παρελθόν ο Νταγκ Κόλινς
</H2>
Ο ΝΤΑΓΚ Κόλινς αποτελεί παρελθόν για τους Ντιτρόιτ Πίστονς, αφού η ομάδα είναι
στις τελευταίες θέσεις της ανατολικής περιφέρειας. Αντικαταστάτης του θα είναι
ο βοηθός του, Άλβιν Τζέντρι, αλλά κι αυτός δεν κατάφερε να οδηγήσει την ομάδα
στη νίκη. Οι Πίστονς έχασαν και στην Ουάσιγκτον από τους Ουίζαρντς (113-101)
και έχουν 21ν-15ητ. Στο μεταξύ, οι Μπουλς «ξέσπασαν» στους Νάγκετς, αφού
νικησαν στο Ντένβερ με 111-72 (Μπάρελ 24, Πίπεν 19, Τζόρνταν 15).

Σε άλλα ματς: Κλίβελαντ Καβαλίερς-Μινεζότα Τίμπεργουλφς 109-99, Μαϊάμι Χιτ-
Ατλάντα Χοκς 90-83, Φιλαδέλφεια Σίξερς-Φοίνιξ Σανς 97-106, Ντάλας Μάβερικς-
Βανκούβερ Γκρίζλις 104-90.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16056O097</ED>
<ID>
ID:129741

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O09&aa=7</URL></REF>


Article

<CATEGORY>vin10</CATEGORY>

 <H5>Η ΑΘΗΝΑ ΠΑΡΟΥΣΙΑΖΕΙ ΣΤΟ ΝΑΓΚΑΝΟ ΤΗΝ ΠΟΡΕΙΑ ΤΗΣ ΔΙΟΡΓΑΝΩΣΗΣ ΓΙΑ ΤΟΥΣ
ΟΛΥΜΠΙΑΚΟΥΣ ΤΟΥ 2004
</H5><H2>Πρώτες εξετάσεις
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

Η Αυστριακή αθλήτρια του πατινάζ Τζούλια Λαούτοβα προπονείται εντατικά εν όψει
των χειμερινών Ολυμπιακών Αγώνων στο Ναγκάνο

ΤΗΝ ΠΡΩΤΗ της εμφάνιση ενώπιον της ολομέλειας της Διεθνούς Ολυμπιακής
Επιτροπής, στο Ναγκάνο, πραγματοποιεί αυτή την ώρα η ελληνική αποστολή του
Αθήνα 2004.

Για πρώτη φορά, μετά την ανάληψη των Ολυμπιακών Αγώνων του 2004 από τη χώρα
μας, η Αθήνα θα παρουσιάσει την πορεία της διοργάνωσης, μετά την ανακοίνωση
του Δ.Σ. της οργανωτικής επιτροπής από τον Πρωθυπουργό Κώστα Σημίτη.

Στο Ναγκάνο, την παρουσίαση, που θα έχει διάρκεια είκοσι λεπτών και με σύνθετη
αναφορά, βρίσκονται για τον σκοπό αυτό ο πρόεδρος της οργανωτικής επιτροπής
Στρατής Στρατήγης, ο διευθύνων σύμβουλος Κώστας Μπακούρης, οι δύο «διεθνείς»
στη ΔΟΕ Λάμπης Νικολάου και Νίκος Φιλάρετος και το μέλος Γιάννης
Θεοδωρακόπουλος. Επικεφαλής του κλιμακίου αυτού είναι ο υφυπουργός Πολιτισμού
Ανδρέας Φούρας, ενώ ένα ακόμα κλιμάκιο που θα παρουσιάσει στην Σύνοδο την
πρόταση της «εκεχειρίας» στη διάρκεια των Ολυμπιακών Αγώνων της Αθήνας, έχει
επικεφαλής τον αναπληρωτή υπουργό Εξωτερικών Γιώργο Παπανδρέου. Στη
διοργανώτρια πόλη των Χειμερινών Ολυμπιακών Αγώνων οι Δ. Τζιώτης, Φάνης
Συνοδινός και Τάσος Γιαννακούρος έχουν επιμεληθεί των βίντεο στα οποία γίνεται
αναφορά: 1) στην Αθήνα μετά την ανακήρυξή της ως πόλης που θα φιλοξενήσει τους
αγώνες του 2004, 2) της πορείας των έργων υποδομής (Μετρό, αεροδρόμιο, κ.λπ.),
3) στο οργανόγραμμα της πορείας των ολυμπιακών κατασκευών για τις
εγκαταστάσεις που υπολείπονται, 4) στην εκεχειρία και 5) στην οργανωτική
επιτροπή και τους στόχους της Αθήνας για την καλύτερη Ολυμπιάδα που
φιλοδοξούμε να διοργανώσουμε.

Ο Στρατής Στρατήγης θα είναι ο βασικός ομιλητής των βίντεο, ενώ οι κ.κ.
Παπανδρέου - Φούρας θα αναπτύξουν θέματα που αφορούν το γενικότερο πλαίσιο της διοργάνωσης.

Οι κ.κ. Νικολάου - Φιλάρετος, με την εμπειρία τους θα είναι στο πλευρό της
οργανωτικής επιτροπής, για πιθανά ερωτήματα που θα προκύψουν από τα μέλη της
ΔΟΕ. Στο Ναγκάνο, τα μέλη τού Αθήνα 2004 είχαν επαφές με τους Ιάπωνες
οργανωτές των Χειμερινών Αγώνων και συζήτησαν θέματα που σίγουρα αφορούν και
την ελληνική διοργάνωση.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16056O101</ED>
<ID>
ID:129614

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O10&aa=1</URL></REF>


Article

<CATEGORY>vin10</CATEGORY>

 <H2>ΑΡΗΣ
</H2><H2>«Κάρφωσε» τη Μόντενα και «βλέπει» τετράδα
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

ΜΙΑ ΑΠΟ τις μεγαλύτερες νίκες στην ιστορία του ελληνικού βόλεϊ σε συλλογικό
επίπεδο σημείωσε ο Άρης επί της πρωταθλήτριας Ευρώπης Μόντενα, στην έδρα της,
με 3-0 σετ (!) και ανέκτησε τις ελπίδες πρόκρισης στο φάιναλ φορ του Τσάμπιονς Λιγκ.

Τα σετ στο απίστευτο χθεσινοβραδινό 0-3 της Μόντενα: 10-15, 4-15, 7-15.

Η ελληνική ομάδα με απόντα τον βασικό πασέρ Μέλκα, μπόρεσε μπροστά σε 1.000
θεατές να λυγίσει την ελλιπή Μόντενα, που είχε απόντες Φ. Ντε Χορ, Τζάνι,
Μπράτσι, Βούλο, αλλά είχε στις τάξεις της τρεις άσους (Κουμινέτι, Μίτκοφ,
Γουότς) και τους νεαρούς Ιταλούς διεθνείς με την Εφήβων Φόρνι, Φαμπιάνι, Ντανιέλε.

Ο Άρης έπαιξε με τους Ι. Χαριτωνίδη, Κράβαρικ, Παπακοσμά, Κόβαζικ, Μητρούδη,
Αλεξανδρόπουλο - Μούχλια, Κουτσονίκα.

«Το γεγονός ότι η Μόντενα είχε απουσίες δεν μειώνει την αξία και τη σημασία
της νίκης μας», δήλωσε χαρούμενος ο προπονητής των πρωταθλητών Κώστας Χαριτωνίδης.

* ΙΣΚΡΑ ΛΟΥΓΚΑΝΣΚ - ΒΡΙΛΗΣΣΙΑ 3-0 (15-5, 15-3, 15-11 από 7-11!).

Δεν μπόρεσαν τα Βριλήσσια να κάνουν στην Ουκρανία τη νίκη της ελπίδας
πρόκρισης στο φάιναλ φορ του Τσάμπιονς Λιγκ βόλεϊ γυναικών, αφού οι παίκτριές
τους μπήκαν φοβισμένες στο γήπεδο απέναντι σε νεαρές αντιπάλους και δεν
αντέδρασαν στα δύο πρώτα σετ.

ΒΡΙΛΗΣΣΙΑ (Γ. Δερμάτης): Μεμετζή, Ντουμιτρέσκου, Μ. Γκαραγκούνη,
Λιχολέτοβα, Ν. Γκαραγκούνη, Καραντάσιου - Χατζηνικολάου.

Ο ΟΛΥΜΠΙΑΚΟΣ

Σήμερα αγωνίζονται επίσης στην 3η αγωνιστική των ημιτελικών ομίλων των
Κυπέλλων Ευρώπης ο Ολυμπιακός (κυπελλούχων ανδρών) στη Σλοβενία με την
επικίνδυνη Μάριμπορ και ο Παναθηναϊκός (κυπελλούχων γυναικών) στη Λεωφόρο με
αντίπαλο την πανίσχυρη ιταλική Μόντενα (18.00').

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16056O102</ED>
<ID>
ID:129659

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O10&aa=2</URL></REF>


Article

<CATEGORY>vin10</CATEGORY>

 <H2>ΣΤΙΒΟΣ
</H2><H2>6.39 ο Μορίς Γκριν στη Μαδρίτη
</H2>
ΔΕΝ ΞΕΦΥΓΕ τελικά το παγκόσμιο ρεκόρ των 60μ. κλειστού στίβου από τα πόδια του
Αμερικανού Μορίς Γκριν, ο οποίος χθες στο μίτινγκ της Μαδρίτης έτρεξε την
απόσταση σε 6.39. Ο παγκόσμιος πρωταθλητής των 100μ. πέρυσι το καλοκαίρι στην
Αθήνα κατέρριψε έτσι το 6.41 που είχε ο επίσης Αμερικανός Αντρέ Κέιζον από το
1992 επίσης στη Μαδρίτη και είχε ισοφαρίσει ο ίδιος ο Γκριν στη Στουτγκάρδη
πριν από λίγες μέρες.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16056O103</ED>
<ID>
ID:129694

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O10&aa=3</URL></REF>


Article

<CATEGORY>vin10</CATEGORY>

 <H5>ΠΟΔΗΛΑΣΙΑ
</H5><H2>Ένατος στον κόσμο ο Γεωργαλής </H2>
Δημήτρης Γεωργαλής

ΣΤΗ 15άδα των 500 καλύτερων σπρίντερ ποδηλασίας στον κόσμο για το 1997
συμπεριελήφθησαν και οι τρεις κορυφαίοι πρωταθλητές μας στην επίσημη κατάταξη
της Παγκόσμιας Ομοσπονδίας (UCI), γεγονός που αποτελεί καταξίωση για τους
ίδιους και την εληνική ποδηλασία.

Πιο ψηλά, στην 9η θέση με 680 βαθμούς, είναι ο Δημήτρης Γεωργαλής, στην 11η
θέση είναι ο Γιώργος Χειμωνέτος με 585 και στη 14η ο Λάμπρος Βασιλόπουλος με
539. Στην πρώτη τριάδα είναι οι Νόθστιν (ΗΠΑ) με 1.035 βαθμούς, Κράινερ
(Πολωνία) με 934 και Τουρνάν (Γαλλία) με 905.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16056O104</ED>
<ID>
ID:129718

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O10&aa=4</URL></REF>


Article

<CATEGORY>vin10</CATEGORY>

 <H5>ΚΑΡΑΤΕ
</H5><H2>Ρεκόρ συμμετοχής στο ΣΕΦ
</H2>
ΤΙΣ 35 χώρες με 1.000 αθλητές και αθλήτριες ­ αριθμοί που αποτελούν ρεκόρ για
τη διοργάνωση ­ θα φθάσει η συμμετοχή στο Ευρωπαϊκό Πρωτάθλημα καράτε εφήβων,
νέων και νεανίδων που διεξάγεται στο Στάδιο Ειρήνης και Φιλίας το
Σαββατοκύριακο 7-8 Φεβρουαρίου.

Σε χθεσινή συνέντευξη Τύπου ο πρόεδρος της οργανώτριας Ελληνικής Ομοποσνδίας
Ερασιτεχνικού Καράτε (ΕΟΕΚ), Γιώργος Γερόλυμπος, τόνισε: «Είναι μία διοργάνωση
την οποία αναλάβαμε με μόνον έξι μήνες στη διάθεσή μας μετά την άρνηση της
Κύπρου που την είχε αναλάβει αρχικά. Πρέπει να πετύχουμε ύστερα μάλιστα από
την επιτυχία που είχε στη χώρα μας το Παγκόσμιο Πρωτάθλημα Στίβου.
Ευχαριστούμε τον υφυπουργό Αθλητισμού και τη ΓΓΑ, χωρίς τη συμβολή των οποίων
δεν θα μπορούσαμε να καλύψουμε το κόστος των 53 εκατ. δραχμών και να δώσουμε
την ευκαιρία στους Έλληνες φιλάθλους να παρακολουθήσουν από κοντά σπουδαίο
θέαμα σε ένα άθλημα από τα πιο διαδεδομένα παγκοσμίως, με 5 εκατ. αθλητές».
Για το αγωνιστικό μέρος, ο ομοσπονδιακός προπονητής Άρης Κραββαρίτης πρόσθεσε:
«Διαθέτουμε αρκετούς καλούς αθλητές με πιθανότητες διάκρισης, αλλά υπάρχουν
προβλήματα με τους στρατευμένους και ανάμεσά τους είναι ο κορυφαίος αθλητής
μας Δημήτρης Κωνσταντινίδης (75κ.).

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16056O105</ED>
<ID>
ID:129730

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O10&aa=5</URL></REF>


Article

<CATEGORY>vin10</CATEGORY>

 <H5>ΟΥΤΕ ΟΙ «ΑΣΟΙ» ΔΕΙΧΝΟΥΝ ΑΚΛΟΝΗΤΟΙ
</H5><H2>Λίγα στάνταρ
</H2>
Ντικουμέ και Βάσμπεργκ θα βρεθούν αντιμέτωποι στο κυριακάτικο αμφίρροπο ματς
Απόλλωνα - Πανιωνίου

ΕΛΑΧΙΣΤΑ στάνταρ έχει το δελτίο της Κυριακής. Και φυσικά, ούτε οι «άσοι»
δείχνουν ακλόνητοι, με δεδομένο ότι οι φιλοξενούμενοι είναι ικανοί για εκπλήξεις.

1 ΑΠΟΛΛΩΝ ΑΘ. - ΠΑΝΙΩΝΙΟΣ: Οι γηπεδούχοι δεν υπολογίζουν στον
τιμωρημένο Κωνσταντινίδη, ενώ οι φιλοξενούμενοι τον Σαπουντζή (αποβλήθηκε στο
ματς με την Καλαμάτα).

2 ΕΘΝΙΚΟΣ - ΙΩΝΙΚΟΣ: Στον Εθνικό επιστρέφουν οι Σίμοβιτς, Γελαδάρης,
ενώ στον Ιωνικό οι Αντριόλι, Κλάεβιτς (εξέτισαν την ποινή τους).

3 ΚΑΒΑΛΑ - ΑΕΚ: Ο Νίκος Γκουλής στην Καβάλα δεν υπολογίζει στους
τιμωρημένους Πις, Μάλλιο. Όμως πολλά προβλήματα αντιμετωπίζει και ο Ντουμίτρου
Ντουμιτρίου στην ΑΕΚ: Γκρέταρσον, Καλλιτζάκης είναι τιμωρημένοι, ενώ
τραυματίες οι Κωστής, Κατσαβός, Νικολαΐδης, Μπατίστα.

4 ΚΑΛΑΜΑΤΑ - ΠΑΟΚ: Οι Ντούντου και Μικές θα απουσιάσουν από την
Καλαμάτα, ενώ ο Άγγελος Αναστασιάδης στον ΠΑΟΚ έχει όλους τους παίκτες στη
διάθεσή του.

5 ΗΡΑΚΛΗΣ - ΑΘΗΝΑΪΚΟΣ: Ο Γιώργος Παράσχος δεν ξέρει αν θα έχει στη
διάθεσή του τους τραυματίες Γκώνια, Παπαδόπουλο. Οι φιλοξενούμενοι δεν
αντιμετωπίζουν προβλήματα.

6 ΟΛΥΜΠΙΑΚΟΣ - ΟΦΗ: Ο Ντούσαν Μπάγεβιτς δεν υπολογίζει στον τιμωρημένο
Καραπιάλη και στον Οφορίκουε που έχει υποχρεώσεις με την Εθνική της Γκάνα.
Άγνωστο αν θα είναι σε θέση να αγωνιστούν οι τραυματίες Μπάντοβιτς, Νινιάδης.
Στον ΟΦΗ επιστρέφει ο Κιάσσος, ενώ προβλήματα τραυματισμού αντιμετωπίζουν οι
Δερμιτζάκης, Σκέντζος, Κουνενάκης.

7 ΠΑΝΑΧΑΪΚΗ - ΠΑΝΗΛΕΙΑΚΟΣ: Οι γηπεδούχοι δεν μπορούν να χρησιμοποιήσουν
τον τιμωρημένο Βαΐτση. Από τον Πανηλειακό θα απουσιάσουν οι (επίσης)
τιμωρημένοι Λάκης και Λιγνός.

8 ΠΡΟΟΔΕΥΤΙΚΗ - ΞΑΝΘΗ: Στην Προοδευτική επιστρέφουν οι Ανδράλας,
Γιαννόπουλος, Αγγελόπουλος, ενώ με την καλύτερη δυνατή σύνθεση αναμένεται να
παραταχθεί και η Ξάνθη.

9 ΕΘΝΙΚΟΣ ΑΣΤΕΡΑΣ - ΠΑΝΕΛΕΥΣΙΝΙΑΚΟΣ: Από τον Εθνικό Αστέρα θα
απουσιάσει ο τιμωρημένος Κουσάνας, ενώ με τον Πανελευσινιακό είναι αμφίβολη η
συμμετοχή του τραυματία Τζούρτζεβ.

10 ΠΑΝΑΡΓΕΙΑΚΟΣ - ΔΟΞΑ ΒΥΡ.: Οι γηπεδούχοι δεν αντιμετωπίζουν
προβλήματα, ενώ με την ομάδα του Βύρωνα δεν θα αγωνιστούν οι τιμωρημένοι
Σφακιανάκης, Γιαννενάκης.

11 ΛΑΤΣΙΟ - ΜΙΛΑΝ: Στις τέσσερις τελευταίες αναμετρήσεις Λάτσιο και
Μίλαν μοιράζονται τις νίκες.

12 ΜΠΑΡΙ - ΦΙΟΡΕΝΤΙΝΑ: Στα πλαίσια της Α' κατηγορίας η Μπάρι είναι
αήττητη κόντρα στην Φιορεντίνα από το 1986. Τα δύο τελευταία ματς τέλειωσαν ισόπαλα.

13 ΠΙΑΤΣΕΝΤΣΑ - ΒΙΤΣΕΝΤΣΑ: Οι δύο ομάδες έχουν από μία νίκη τα δύο
τελευταία χρόνια.

ΣΟΥΠΕΡ 13: ΑΡΣΕΝΑΛ - ΤΣΕΛΣΗ: Οι «κανονιέρηδες» είναι αήττητοι στην έδρα
τους κόντρα στην Τσέλση, από την περίοδο 1989-90 (5 νίκες-2 ισοπ.).


<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16056O111</ED>
<ID>
ID:129615

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O11&aa=1</URL></REF>


Article

<CATEGORY>vin10</CATEGORY>

 <H5>ΜΠΕΡΔΕΜΑ
</H5><H2>Και τυφλοί και κουφοί;
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>Με ανακοίνωσή τους, λοιπόν, οι ποδοσφαιριστές του Ολυμπιακού ανέλαβαν την
ευθύνη για την ήττα της ομάδας τους στη Νέα Φιλαδέλφεια.

*** Ήταν χειρονομία-ανακούφιση για τον προπονητή τους.

*** Αν μάλιστα είχε εκφραστεί αμέσως μετά το άτυχο ματς του «Ν.
Γκούμας», ίσως ο Ντούσκο δεν είχε μπλέξει στην περιπέτεια των δηλώσεών του.

*** Το ότι χθες ο κόουτς προσπάθησε να αλλάξει κάποια κομμάτια από τον
λόγο του, βάζοντας ερωτηματικά, νομίζω πως απλά επιβεβαιώνει εκείνους που τον
θεωρούν αιχμάλωτο του φόβου.

*** Θεμιτό να φοβάται κάποιος. Μη θεμιτό, να θεωρεί το κοινό πρωτογενώς
«τυφλό» και την επόμενη ημέρα «κουφό»

*** Γενικά η επόμενη ημέρα βρήκε τον περυσινό πρωταθλητή έτοιμο να... ηρεμήσει.

*** Κυρίως οι παίκτες έχουν κάθε λόγο να το επιθυμούν ­ αν και σε
πολλούς από αυτούς δεν άρεσε το ότι ο προπονητής τους προσπάθησε να τα
φορτώσει όλα σε αυτούς...

*** Άλλωστε, η αντίδραση των θερμών οπαδών ήταν από υποτονική έως
δείγμα. Μόλις είκοσι νοματαίοι πήγαν στου Ρέντη και ζητούσαν... παραιτήσεις.

*** Παλιά, επί Σαλιαρέλη, έσπευδαν εκατοντάδες...

*** (Και με ντοκτορά...)

Δεν ήταν μόνο βεγγαλικά...

Απίστευτο, αλλά έγινε. Βαλλιστικές φωτοβολίδες εκτοξεύτηκαν ­ μεταξύ άλλων ­
προχθές στο γήπεδο της ΑΕΚ, τις αντελήφθη ο παρατηρητής του ντέρμπι και ο
άνθρωπος ανέφερε το γεγονός στην έκθεσή του.

*** Όπως καταλαβαίνετε, στην Θεμιστοκλέους 44, κάποιοι ανατρίχιασαν και
θέλησαν να πάρουν θέση.

*** «Φταίει η Αστυνομία, διότι δεν εφαρμόζει σωστά τον έλεγχο».

*** Επειδή όμως η Αστυνομία δεν έχει πρόβλημα στο να βρει επιχειρήματα,
ιδού η αντίδρασή της:

*** «Φωτοβολίδες και λοιπά "υλικά" τοποθετούνται σε κρύπτες ή άλλους
χώρους του σταδίου από την προηγούμενη ημέρα».

*** Ένα είναι βέβαιο. Ότι αν αγριέψουν τα πράγματα, δεν επικρατήσει
λογική ή πολιτική καταστολής, ενδέχεται να ζήσουμε τις θλιβερές ημέρες του παρελθόντος...

*** Θυμάστε, αυτές στο Αλκαζάρ της Λάρισας, στο «Ν. Γκούμας» κ.λπ.

*** Ο θάνατος καραδοκεί κύριοι και δεν είναι για τσιγαροσυμβούλια το θέμα.

Σε μόνιμη αργία οι 38!

Μέχρις ότου, πάντως, συμφωνήσουν ΕΠΑΕ και Αστυνομία, αξίζει να απολαύσουμε την
χθεσινή κόντρα στην διοργανώτρια, με αφορμή τους παρατηρητές.

*** Όπως αποκαλύφθηκε, στην επιτροπή των παρατηρητών μετέχουν 50
στελέχη, εν τούτοις στους αγώνες χρησιμοποιούνται δέκα το πολύ δώδεκα άτομα.

*** Οι ίδιοι και οι ίδιοι...

*** Ο πρόεδρος Σφακιανάκης, λες και το ανακάλυψε μόλις χθες, έβαλε τις
φωνές στην επιτροπή:

*** «Κύριοι, ή θα κάνετε σωστά τη δουλειά σας ή περιμένω τις
παραιτήσεις σας».

*** Είναι μεγάλος!

*** Να σημειωθεί (και δεν είναι μυστικό αυτό...) ότι η επιτροπή
παρατηρητών, αποτελεί δύναμη αρμοδιότητας Μητρόπουλου.

*** Του Βίκτωρος!

*** Άρα, αυτονόητη η αγριάδα του προέδρου.

Μήπως είναι στα Καρπάθια;

Είδηση γεμάτη μυστήριο έφτασε από τη Ρουμανία και αφορά τον υποψήφιο για τη
θέση του ομοσπονδιακού μας Άγγελου Ιορντανέσκου.

*** Αυτόν τον προπονητή, είναι τώρα πέντε-έξι μέρες που δεν τον έχει
δει «ανθρώπου μάτι» στο Βουκουρέστι.

*** Μην πάει ο νους σας στην κυρία Νικολούλη, διότι δεν θα χρειαστεί έρευνα.

*** Κάποιοι που γνωρίζουν καλά τον κόουτς δεν ανησυχούν. Τον θεωρούν
μυστικοπαθή και λίγο περίεργο.

*** Και άνθρωπο που μισεί τα τηλεφωνήματα. Σπάνια δέχεται τέτοια...

*** Σκεφθείτε ότι χθες είχε προγραμματίσει συνάντηση με (Ρουμάνους)
δημοσιογράφους και ακόμη τον περιμένουν.

*** Πού βρίσκεται ο Ιορντανέσκου; Ίσως στη Λάρνακα, ενδεχομένως στην
πατρίδα του, αλλά μπορεί και κάπου στην Αθήνα...

*** Αυτά. Με την υπόμνηση ότι στις 17 τρέχοντος, στο Όσλο, οι
προπονητές των ομάδων του ομίλου μας, περιμένουν τον συνάδελφό τους από την
Ελλάδα, για να τακτοποιήσουν το πρόγραμμα των αγώνων.

*** Λέτε να σταλεί ο Πολυχρονίου;

Έχει σχέδια η εργοδοσία

Πικάντικη πληροφορία από την γειτονική Ιταλία:

*** Με απόφαση της διοίκησης της Βιτσέντσα (ιδιοκτησίας ΕΝΙΚ...), οι
(Ιταλοί) ποδοσφαιριστές αρχίζουν μαθήματα αγγλικής γλώσσας!

*** Σκέπτεστε ό,τι και του λόγου μου;

*** Νομίζω ότι ο Καλλιτζάκης δεν θα δυσκολευτεί όταν και εάν...

*** Δεκάδες φορές έχει ταξιδέψει στο εξωτερικό!

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16056O121</ED>
<ID>
ID:129616

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O12&aa=1</URL></REF>


Article

<CATEGORY>vin10</CATEGORY>

 <H2>Ήταν αναμενόμενο! </H2>
ΑΥΤΟ που αναμενόταν από τη FIFA, «έσκασε» χθες. Ο Καμπιαντίνι δικαιώθηκε,
του επιδικάσε αποζημίωση οκτώ εκατομμυρίων από την ΠΑΕ Πανιώνιος, όμως το
χειρότερο ήταν η τελευταία παράγραφος στην απόφαση: «Ακόμη ένας ελληνικός
σύλλογος αποδεικνύεται αφερέγγυος στις συμφωνίες του». Πώς;

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16056O122</ED>
<ID>
ID:129660

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O12&aa=2</URL></REF>


Article

<CATEGORY>vin10</CATEGORY>

 <H2>Καλή τύχη Θόδωρε
</H2>
Ο ΘΟΔΩΡΟΣ Ζαγοράκης με φίλους του από την οικογένεια του ΠΑΟΚ, λίγο πριν
πετάξει για την Αγγλία. Πρώτος από δεξιά, ο παλιός διεθνής λίμπερο Αλέξης
Αλεξίου. Όπως είναι γνωστό, τον Έλληνα διεθνή αμυντικό περιμένει πώς και πώς ο
μάνατζερ της Λέστερ, Μάρτιν Ο' Νιλ, πιστεύοντας στις δυνατότητές του.
Αριστερά, ο διεθνής σέντερ του ΠΑΟΚ, Γιάννης Γιαννούλης.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16056O123</ED>
<ID>
ID:129695

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O12&aa=3</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Πιστολάδες στα γήπεδα...
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΤΗΝ ΩΡΑ που παραιτούνται οι τρεις γυναίκες-δικαστές από την Πειθαρχική
Επιτροπή της ΕΠΑΕ (έκτη αλλαγή εφέτος) και η διοργανώτρια του πρωταθλήματος Α'
Εθνικής ετοιμάζεται να διορίσει δικηγόρους, το επαγγελματικό ποδόσφαιρο αφήνει
ανερυθρίαστα να φανερωθεί η ανθεκτική πλευρά ενός παράλογου πείσματος, που
είναι προέκταση της λανθασμένης νοοτροπίας παραγόντων του.

Τα περί προσήλωσης στις διατάξεις του νόμου, που ισχυρίζεται η ΕΠΑΕ, αποτελούν
πετυχημένη ντρίπλα για δημιουργία εντυπώσεων σε αδαείς. Η αλήθεια είναι ότι το
επαγγελματικό ποδόσφαιρο δεν μπορεί ακόμα να κάνει ελεύθερα βήματα. Δυστυχώς
κάποιοι μηχανισμοί εξακολουθούν να λειτουργούν σε ρυθμούς, που μπορούν να
παρακολουθήσουν ελάχιστοι.

Όμως το ποδόσφαιρο δεν είναι μόνο επαγγελματικό. Σ' ολόκληρη την Ελλάδα
επιβιώνουν δύσκολα και πολλές φορές με ανορθόδοξες μεθόδους μερικές χιλιάδες
ερασιτεχνικά σωματεία.

Ποιος ελέγχει την ποιότητα των μελών τους; Γιατί όσα καταγγέλλει ο 36χρονος
διαιτητής του Συνδέσμου Ηλείας Γιώργος Γεωργιόπουλος για τις τραγικές
εμπειρίες του στον αγώνα της Κρήτης μεταξύ Αστέρα Περάματος και Ολυμπιακού
Λουτρακίου (Δ' Εθνική), μας φέρνουν έξω από τα γήπεδα, σε κακόφημες συνοικίες,
όπου τον λόγο έχουν οι πιστολάδες.

Ούτε λίγο ούτε πολύ ο διαιτητής Γεωργιόπουλος έγραψε στο φύλλο αγώνα ότι στο
81' παράγοντες του Αστέρα τον χτύπησαν, έπεσε στο έδαφος και δεν μπορούσε να
συνειδητοποιήσει τι γινόταν. Αυτά συμβαίνουν δυστυχώς και σ' άλλα γήπεδα.

Το ασυνήθιστο είναι αυτό που αποκάλυψε ο διαιτητής στον πρόεδρο του Συνδέσμου
του Παύλο Τσάμη, ότι μετά τη λιποθυμία του τον πλησίασε παράγων των γηπεδούχων
με περίστροφο και του είπε «μην τολμήσεις να διακόψεις τον αγώνα».

Ήδη έχει ενημερωθεί ο αρχιδιαιτητής Βασίλης Βουράκης και συμπληρωματική έκθεση
για πολλά άλλα απαράδεκτα γεγονότα έχει φύγει από τον Πύργο και θα βρίσκεται
σήμερα στα χέρια του.

Η ΕΠΟ μιλάει ακόμα για ποδόσφαιρο;

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16056O124</ED>
<ID>
ID:129719

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O12&aa=4</URL></REF>


Article

<CATEGORY>vin10</CATEGORY>

 <H5>Το Κύπελλο Ελλάδας σε εξέλιξη
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΠΡΑΓΜΑΤΟΠΟΙΗΘΗΚΕ χθες στα γραφεία της ΕΣΟ η κλήρωση του 2ου γύρου του Κυπέλλου
Ελλάδας. Θα πρέπει να σημειωθεί ότι και οι ομάδες της Α' Εθνικής ξεκινούν τώρα
τους αγώνες τους και όχι στον 3ο γύρο όπως προέβλεπε η αρχική προκήρυξη. Η
πρωταθλήτρια Ελλάδας ομάδα του Ηρακλείου και η κυπελλούχος του Σ.Ο.
Περιστερίου θα ξεκινήσουν τους αγώνες τους στον 6ο γύρο.

Αναλυτικά η κλήρωση έχει ως εξής: Ορεστιάδα - Κομοτηνή, Ξάνθη - Παράδεισος
Αμαρουσίου, ΣΦΓΤ Δράμας - Γαλαξίας Δράμας, Μάρμαρα Καβάλας - Σκ. Ακαδ.
Καβάλας, Σκ. Κέντρο ΣΦΓΤ Καβάλας - Σ.Ο. Καβάλας, Κιλκίς - Αστέρια Σερρών,
Κατερίνη- Γιαννιτσά, Αριστοτέλης Φλώρινας - Πτολεμαΐδα, Ε.Σ. Καλαμαριάς - 14ο
Δημ. Σχ. Καλαμαριάς, Ο.Σ. Τριανδρίας - Αστυνομία Θεσσαλονίκης, ΠΑΣ Πρ. ΔΕΗ
Μ/Θ-ΕΣΘ, ΑΟΔ Τριανδρίας - ΠΣΦ Συκεών, Ολ. Ακαδ. Γαλαξία Θεσσ. - Ωραιόκαστρο,
Σκ. Ακαδ. Πρ. ΔΕΗ Μ/Θ-ΜΕΑΣ Τρίτων, ΧΑΝΚ - Γαλαξίας, Βορράς - Χρονικό, Ευβοϊκή
- Ιτέα, Καρδίτσα - Λαμία, Λάρισα - Φάρσαλα, Λέσχη Τραπ. Πατρών - Φ.Σ. Πατρών,
Α.Ο. Τραπ. Πατρών - Λεχαινά, Αίγιο - Εν. Κυπρίων, Αχαγιά '82 - Άγ. Βασίλειος
Πατρών, Κιάτο - ΠΠΚΔ Κορινθίων, Τιμολέων - Κρανίδι, Τρίπολη - Ε.Σ. Αργολίδας,
Νέστορας Καλαμ. - Ποσειδών Καλαμ., Κέρκυρα - Πανεπιστήμιο Ιωαννίνων, Νικόπολη
Πρέβεζας - Αγρίνιο, Χίος - Ικαρία, Ζήνων Γλυφ. - Ρόδος, Βικελαία - ΟΦΗ, Κύδων
- Κίσσαμος, Παγκράτι - Ο.Α. Χανίων, Πρωτέας - Φοίβος Πειραιά, Πήγασος -
Ευκλείδης, Λαρισαϊκός - Βάρναλης, Κορυδαλλός - Π.Σ. Περιστερίου, Αιγάλεω - ΔΚΠ
Α. Λιοσίων, ΣΑΕ - ΟΦΟΝ, Αμπελόκηποι - ΕΦΕΤ, Καλλιθέα - (νικητής του αγώνα Σκ.
Επικ. Ν. Ηρακλείου - Παπάγου), Μελίσσια - Εστία Ν. Σμύρνης, Καποδίστριας Αιγ.
- Μοσχάτο, Πανελλήνιος - Αγ. Δημήτριος, Κάντζα - Ηλιούπολη, Πετρούπολη - ΔΑΣ
Α. Λιοσίων, Ζωγράφου - Μάτι.

* Το Σάββατο πραγματοποιήθηκε στον Ασπρόπυργο το σχολικό πρωτάθλημα της
περιοχής για το τρέχον έτος. Στους νέους μέχρι 18 ετών συμμετείχαν 8 παίκτες.
Πρώτευσε ο Χαράλαμπος Ζεμπίλης με 7 βαθμούς σε 7 αγώνες. Στα παιδιά μέχρι 14
ετών (12 συμμετοχές) πρώτευσε η Βέρα Παπαδοπούλου με 7 βαθμούς σε 7 αγώνες.
Στα παιδιά μέχρι 12 ετών (8 συμμετοχές) πρώτευσε η Βιολέτα Κουρτσοπούλου με
6,5 βαθμούς σε 7 αγώνες. Παράλληλα διεξήχθησαν και εφηβικοί αγώνες ράπιντ (15'
ανά παίκτη) με 10 συμμετοχές. Νικητής αναδείχθηκε ο Χ. Ζεμπίλης με 8,5 βαθμούς
σε 9 αγώνες. Ακολούθησαν η Β. Παπαδοπούλου με 8 και ο Ηρακλής Ζεμπίλης με 7,5
βαθμούς. Διαιτητής ήταν ο Ανδρέας Κοφίδης.

* Η παρτίδα που ακολουθεί παίχτηκε στον τελευταίο γύρο του «Χουγκόβενς» και
έδωσε τη δυνατότητα στον Τίμαν να πλασαριστεί ισόβαθμος στην τρίτη θέση του τουρνουά.

Σάλοβ - Τίμαν (Χουγκόβενς, 13ος γύρος)

1. γ4 Ιζ6 2. Ιγ3 γ5 3. η3 Ιγ6 4. Αη2 η6 5. ε3 δ6 6. δ4 Αη4 7. Ιηε2 Αη7 8. δ5
Ια5 9. 0-0 0-0 10. θ3 Αδ7 11. β3 α6 12. Πβ1 β5 13. γ: β5 α: β5 14. β4 γ: β4
15. Π: β4 Βγ8 16. Ρθ2 Βγ5 17. α3 Πζγ8 18. ε4 Ιγ4 19. Ββ3 Παβ8 20. Ιδ1 Ιε8 21.
Ιε3 Ιγ7 22. Βδ1 Ια6 23. Πβ3 Πα8 24. Ιζ4 Βγ7 25. Πβ1 Ιγ5 26. Πβ4 Ι: α3 27. Αβ2
Α: β2 28. Π: β2 Πα4 29. Ιη4 Ι: ε4 30. Ιθ6+ Ρη7 31. Ι: ζ7 Ρ: ζ7 32. Α: ε4 Π: ε4
33. Βζ3 Βγ3 34. Ιδ3+ Αζ5 35. η4 Π: η4 36. Πβ3 Β: β3 37. Ιε5+ δ: ε5 38. Β: β3
Πθ4 39. δ6+ Ιγ4 0-1

Ανάντ - Σίροβ (Χουγκόβενς, 13ος γύρος)

1. ε4 ε5 2. Ιζ3 Ιγ6 3. Αβ5 α6 4. Αα4 Ιζ6 5. 0-0 β5 6. Αβ3 Αγ5 7. α4 Πβ8 8. γ3
δ6 9. δ4 Αβ6 10. θ3 Αβ7 11. Πε1 0-0 12. α: β5 α: β5 13. Ια3 ε: δ4 14. γ: δ4
Ια5 15. Αγ2 β4 16. Ιβ1 γ5 17. Αη5 θ6 18. Αθ4 γ: δ4 19. Ιβδ2 Πε8 20. Πα4 Αγ6
21. Πα1 Πγ8 22. Αδ3 Ιβ7 23. ε5 δ: ε5 24. Ι: ε5 η5 25. Αη3 Αδ5 26. Αζ5 Πα8 27.
Π: α8 Β: α8 28. Ιδ3 Ιγ5 29. Π: ε8+ Β: ε8 30. Ιβ4 Αε4 1/2-1/2

Πίκετ - Βαν ντερ Στέρεν (Χουγκόβενς, 10ος γύρος)

1. δ4 Ιζ6 2. γ4 ε6 3. Ιγ3 δ5 4. γ: δ5 ε: δ5 5. Αη5 γ6 6. ε3 Αζ5 7. Βζ3 Αη6 8.
Α: ζ6 Β: ζ6 9. Β: ζ6 η: ζ6 10. Ιζ3 Ιδ7 11. Ιθ4 Αε7 12. η3 Ιβ6 13. Πδ1 Αβ4 14.
α3 Α: γ3+ 15. β: γ3 Ια4 16. Ρδ2 β5 17. ζ3 0-0 18. η4 Ιβ2 19. Πα1 Ιγ4+ 20. Α:
γ4 β: γ4 21. Ιζ5 Παβ8 22. Πθβ1 Πζε8 23. ε4 Α: ζ5 24. η: ζ5 δ: ε4 25. ζ: ε4 Π:
β1 26. Π: β1 Π: ε4 27. Πβ4 Πζ4 28. Π: γ4 Π: ζ5 29. Π: γ6 Ρη7 30. γ4 Πα5 31. δ5
ζ5 32. γ5 ζ4 33. δ6 Ρζ6 34. Πγ7 1-0

Σίροβ - Τίμαν 1-0 (Χουγκόβενς, 10ος γύρος)

1. ε4 ε5 2. Ιζ3 Ιζ6 3. δ4 Ι: ε4 4. Αδ3 Ιγ6 5. Ι: ε5 Ι: ε5 6. Α: ε4 δ5 7. δ: ε5
δ: ε4 8. Β: δ8+ Ρ: δ8 9. Ιγ3 Αβ4 10. Αη5+ Ρε8 11. 0-0-0 Αη4 12. Πδ4 Α: γ3 13.
β: γ3 θ6 14. Π: ε4 Αθ3 15. η: θ3 θ: η5 16. Πη1 Π: θ3 17. Π: η5 Ρζ8 18. Πεη4
Πε8 19. Π: η7 Π: ε5 20. Πη8+ Ρε7 21. Πγ4 γ5 22. Πβ8 Πζ3 23. Π: β7+ Ρδ6 24. Πα4
Π: ζ2 25. Πα6+ Ρδ5 26. Πδ7+ Ρε4 27. Πα4+ Ρε3 28. Πδ3+ Ρε2 29. Πδ2+ Ρζ1 30. Π:
ζ2+ Ρ: ζ2 31. Πζ4+ Ρε3 32. Π: ζ7 α5 33. Πα7 Ρε4 34. Π: α5 Ρδ5 35. Πα4 Πε3 36.
Πθ4 Π: γ3 37. Ρβ2 Πζ3 38. Πθ8 Πζ7 39. α4 Πζ4 40. α5 Πβ4+ 41. Ργ1 Πα4 42. Πθ5+
Ργ6 43. α6 Ρβ6 44. Πθ6+ Ρα7 45. Ρβ2 Πζ4 46. Ρβ3 Πβ4+ 47. Ργ3 Πζ4 48. θ4 Πη4
49. θ5 Πθ4 50. Ρβ2 Πθ3 51. γ4 Πθ2+ 52. Ρα3 1-0

Βαν Βέλι - Άνταμς (Χουγκόβενς, 9ος γύρος)

1. δ4 Ιζ6 2. γ4 ε6 3. Ιζ3 β6 4. α3 Αα6 5. Βγ2 Αβ7 6. Ιγ3 γ5 7. ε4 γ: δ4 8.
Ι:δ4 Ιγ6 9. Ι: γ6 Α: γ6 10. Αζ4 Αγ5 11. Αε2 0-0 12. 0-0-0 Ιε8 13. Αη3 ε5 14.
Ρβ1 Αδ4 15. Ιβ5 Α: β5 16. γ: β5 Πγ8 17. Βα4 Ιζ6 18. Αθ4 θ6 19. ζ4 η5 20. ζ: ε5
Α: ε5 21. Αε1 Πε8 22. Ββ3 Βε7 23. Αγ4 Ρη7 24. θ4 η4 25. Πζ1 Πγ7 26. Πζ5 Πεγ8
27. Αδ3 δ6 28. Αζ2 Βε6 29. Ββ4 Πγ4 30. Βε1 Πγ3 31. Π: ε5 δ: ε5 32. β: γ3 Ββ3+
33. Ρα1 Β: α3+ 34. Ρβ1 Ββ3+ 35. Ρα1 Π: γ3 36. Αβ1 Βα3+ 37. Αα2 Πγ2 0-1

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: O99</CAT>
<ED>
Κωδικός άρθρου: A16056O991</ED>
<ID>
ID:129625

</ID><URL>http://ta-nea.dolnet.gr/neaweb/neafile.print_unique?e=A&f=16056&m=O99&aa=1</URL></REF>


Article

<CATEGORY>vin09</CATEGORY>

 <H5>Η ΝΟΝΙΚΑ ΓΑΛΗΝΕΑ ΓΡΑΦΕΙ ΤΗΝ ΑΥΤΟΒΙΟΓΡΑΦΙΑ ΤΗΣ, ΕΤΟΙΜΑΖΕΤΑΙ ΓΙΑ ΤΗΝ ΕΠΙΔΑΥΡΟ
ΚΑΙ ΜΕΤΑ...
</H5><H2>«Όχι πια θέατρο, όπως πριν»
</H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

«Αν δούλευα λίγο πιο πολύ στην προσωπική μου ζωή, όπως δούλευα τους ρόλους
μου, θα 'κανα λιγότερα λάθη. Mea culpa...», λέει στα «ΝΕΑ» η Νόνικα Γαληνέα

Ένας γάμος, ένας ρόλος ­ ο πρώτος ­ στο αρχαίο δράμα, το ντεμπούτο της το
καλοκαίρι στην Επίδαυρο, η δεύτερη και σημαδιακή συνεργασία με την κόρη της,
και κυρίως η οριστική απόφασή της να απομακρυνθεί από το θεατρικό στάτους των
παραστάσεων - σεζόν και να κάνει μόνον έκτακτες εμφανίσεις, είναι η καινούργια
πραγματικότητα στη ζωή της Νόνικας Γαληνέα.

Κι αυτό είναι ένα μόνον κομμάτι μιας πλούσιας ζωής.

Την ιστορία της ζωή της, που είναι γεμάτη ανατροπές, περιπέτειες, τραύματα,
που έχει λάμψη αλλά και μοναξιά και συναρπαστικές σχέσεις, που είναι άγνωστη
όσο και μυθιστορηματική, η κυρία Νόνικα Γαληνέα αποφάσισε να την κάνει βιβλίο.
Μια αυτοβιογραφία.

«Πάντα το ήθελα. Κι αν δεν το αποφάσιζα ως τώρα ήταν γιατί δεν ήθελα να
δυσαρεστήσω αρκετούς για τους οποίους θα έγραφα. Τώρα, όμως, βρήκα τη λύση ­
που δεν τη βρήκα εγώ, αλλά την πήρα από τον Ο' Νιλ ­ θα γράψω τη ζωή μου. Και
θα δημοσιευθεί μετά...».

(Το αυτοβιογραφικό έργο του Ευγένιου Ο' Νιλ «Το ταξίδι μιας μακριάς μέρας μέσα
στη νύχτα» δημοσιεύτηκε ­ και παίχτηκε ­ σύμφωνα με ρητή εντολή του, αρκετά
χρόνια μετά τον θάνατό του).

Αδυνατισμένη και υπέρκομψη κάθεται στο μικροσκοπικό μπουντουάρ της ­
χολιγουντιανής σταρ ­ στο καινούργιο της σπίτι, κάτω από τον Λυκαβηττό.

Ο γάμος της με τον ευγενέστατο κ. Πέτερ Μίλερ (που την κοιτάζει με λατρεία)
δεν άλλαξε και πάρα πολύ τις συνήθειές της, αν και ανέτρεψε τον ρουν της ζωής της.

Αυτή η εργένισσα, που για χρόνια προτίμησε τη συμβίωση από τον γάμο, η γυναίκα
που επέλεγε τη μοναξιά από τη σύμβαση, τώρα κάνει έναν δεύτερο γάμο.

«Οι αποφάσεις πρέπει να είναι άμεσες, γιατί είναι μετρημένα πια τα "ζωντανά"
χρόνια. Επομένως, όταν οι συναισθηματικές σου ανάγκες πληρούνται από έναν
άνθρωπο, που πάνω απ' όλα σου προσφέρει αγάπη και οι συνθήκες ζωής ταιριάζουν
μ' αυτά που ζητάς, ε, τότε, αλίμονο σ' εκείνον που μένει δέσμιος στα ταμπού του».

Και συνεχίζει: «Το μεγαλύτερο προτέρημά μου είναι το "τάιμινγκ". Εκτός αν το
πούμε ένστικτο. Αυτό λοιπόν το τάιμινγκ - ένστικτο ήταν η αυτοσυντήρησή μου.
Σαν να ήξερα πάντα τη στιγμή που πρέπει να σταματήσω, ή να διακόψω, ή να αρχίσω.

Όλες μου οι αποφάσεις παίρνονται μέσα σε λίγα λεπτά και καθοδηγούνται από το
ένστικτο που μου επιβάλλεται μ' έναν καθοριστικό τρόπο, στη σωστή, στην πιο
κατάλληλη ώρα. Θέλω να πω ότι πάντα έφευγα λίγο νωρίτερα...».

Ευχαριστημένη λοιπόν! Σωστή η επιλογή. «Αν και διατρέχω τον κίνδυνο να γίνω
μια γυναίκα χωρίς σημασία ­ με την έννοια ότι οι ευτυχισμένοι άνθρωποι δεν
είναι αυτοί που γράφουν ιστορία».

Δεν θα ξαναδουλέψει στο θέατρο όπως πριν. Έχει αποφασίσει να κάνει μόνο
έκτακτες εμφανίσεις. Ποτέ πια θιασάρχις, ποτέ πια επιχειρηματίας, ποτέ πια
ηθοποιός σε παραγωγή παράστασης που διαρκεί μια σεζόν. Μας το ανακοινώνει με
τις αναγκαίες επεξηγήσεις. Και πρώτ' απ' όλα ξεκαθαρίζει: «Αυτή η απόφαση δεν
έχει καμία σχέση με επιθυμία του ανδρός μου. Γιατί μέσα από μένα έχει αγαπήσει
το θέατρο και θα ήθελε για μένα ό,τι θα με έκανε ακόμα πιο ευτυχισμένη. Κι
αυτό είναι προς τιμήν του!

Παίζοντας τον "Χορό του θανάτου" (250 παραστάσεις!) μέσα μου ένιωθα ότι έχει
κλείσει ένας κύκλος. Δεν θα 'λεγα ότι αυτό με ικανοποιούσε ­ γιατί δεν θα
ικανοποιηθώ ποτέ απ' ό,τι έχω κάνει στη δουλειά μου ­ αλλά πια ένιωθα ότι αυτή
η σχέση δεν μ' ενδιαφέρει. Εννοώ τη δουλειά μου μέσα στη συγκεκριμένη φόρμα.
Μεροκαματιάρα, μέσα σ' ένα καμαρίνι, μπορούσα δεν μπορούσα, μπήκανε δεν
μπήκανε, εκεί, κάθε μέρα, να παίζω επί μήνες τον ίδιο ρόλο.

Έχω τριάντα πέντε χρόνια στο σανίδι. Έφτιαξα ένα θέατρο. Είχα μόνη μου όλες
τις έγνοιες, τις φροντίδες και για πολλά χρόνια με βάραινε η οικονομική
ευθύνη. Παράλληλα, υπήρχαν οι οικογενειακές υποχρεώσεις, ως προς τα παιδιά
μου, τα εγγόνια μου. Ας μην υπερεκτιμώ άλλο τις δυνατότητές μου. Κάπου πρέπει
να υποχωρήσω. Άλλωστε, έχω παίξει "τα όνειρά μου": Τσέχοφ, Τένεσι Ουίλιαμς, Ο'
Νιλ ­ τρεις φορές ­ Άλμπι, Ντίρενμπαντ, Πίντερ, Φεντό, Ουάιλντ. Τι άλλο; Και
πάντως, αν δεν μπορείς να νιώσεις πάθος, δεν πρέπει να συνεχίζεις μηχανικά.
Αυτά σκεφτόμουνα. Και σ' αυτό το τραγικό αδιέξοδο ήμουνα. Αισθάνομαι ότι με
περιμένουν πράγματα. Δεν βλέπω την ώρα για να γράψω».

Ετοιμάζεται, λοιπόν, να γράψει την αυτοβιογραφία της. Να διηγηθεί χωρίς
ναρκισσισμούς «τη ζωή μιας γυναίκας, η οποία, μέσα στα περιθώρια που είχε,
έκανε πάντα αυτό που ήθελε. Κι αυτό το δικαίωμα της επιλογής της το πλήρωσε
ακριβά, αλλά δεν μετάνιωσε».

Όμως ως τότε προηγείται ένας ρόλος στην Επίδαυρο, και μια συνεργασία πολύ
ιδιαίτερη. Θα παίξει την Κλυταιμνήστρα στην «Ηλέκτρα» του Σοφοκλή που
ετοιμάζει για το καλοκαίρι ο «Διπλούς Έρως». Ένα θέατρο ερευνητικό,
πρωτοποριακό το οποίο κατεβαίνει για πρώτη φορά στο αρχαίο θέατρο και στο
οποίο θα εμπιστευθεί τον πρώτο ρόλο της σε αρχαίο δράμα.

Ήδη το ρίσκο είναι φανερό για μια καθιερωμένη σταρ και η συνεργασία «μοιραία»
για μια πρωταγωνίστρια που θα παίξει με την κόρη της, την Αμαλία Μουτούση, η
οποία θα ερμηνεύσει την Ηλέκτρα σε σκηνοθεσία Μιχαήλ Μαρμαρινού.

«Είναι ωραίο να πηγαίνεις στην Επίδαυρο και να ξέρεις ότι θα δεις νέο αίμα ­
δεν εννοώ τον εαυτό μου (γελάει ηχηρά)».

Το 1983 η Νόνικα Γαληνέα ανέβασε τη «Βεντάλια της Λαίδης Γουίντερμιρ» του
Όσκαρ Ουάιλντ και εμπιστεύθηκε τον πρώτο ρόλο στην κόρη της, την Αμαλία
Μουτούση, απόφοιτη κι εκείνη της Σχολής του Κουν. Ύστερα, οι επαγγελματικοί
τους δρόμοι χώρισαν και τώρα, 15 χρόνια μετά, και μέσα από διαφορετικές
πορείες ξανασυναντιούνται στο θέατρο που δουλεύει εδώ και πολλά χρόνια η κόρη
της με τον Μιχαήλ Μαρμαρινό. Το σχόλιό της; «Μπορεί να είναι και μοιραίο, τώρα
που κλείνοντας ένα κεφάλαιο της ζωής μου στο θέατρο, το κλείνω με την κόρη μου
­ όπως τότε που εκείνη το άνοιγε με μένα».

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16056P011</ED>
<ID>
ID:129626

</ID><URL>http://ta-nea.dolnet.gr/neaweb/neafile.print_unique?e=A&f=16056&m=P01&aa=1</URL></REF>


Article

<CATEGORY>vin09</CATEGORY>

 <H2>«Παιχνίδι» </H2>
Οι Τέσσερις συνεχίζουν με τον Τρελό του Βασιλιά Κιλοβατώρα...

σελ. 4 - 5

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16056P012</ED>
<ID>
ID:129667

</ID><URL>http://ta-nea.dolnet.gr/neaweb/neafile.print_unique?e=A&f=16056&m=P01&aa=2</URL></REF>


Article

<CATEGORY>vin09</CATEGORY>

 <H2>Μέρα - Νύχτα </H2>
Τι ετοιμάζει ο Δημήτρης Μητροπάνος στη «Σφεντόνα»

σελ. 12

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16056P013</ED>
<ID>
ID:129700

</ID><URL>http://ta-nea.dolnet.gr/neaweb/neafile.print_unique?e=A&f=16056&m=P01&aa=3</URL></REF>


Article

<CATEGORY>vin09</CATEGORY>

 <H5>ΚΑΒΑΚΟΣ ΣΤΟ ΜΕΓΑΡΟ ­ ΒΙΒΛΙΟ ΑΠΟ ΤΗ ΒΟΥΛΑ ΠΑΤΟΥΛΙΔΟΥ ΣΤΗΝ ΠΙΝΑΚΟΘΗΚΗ
</H5><H5>«ΖΩΝΤΑΝΑ» </H5><H2>Γαλλική μουσική δωματίου
</H2>
Το συγκρότημα «Διοτίμα» στο Μέγαρο Μουσικής

Πρώτη ημέρα του 8ου Φεστιβάλ Μουσικής Δωματίου στο Μέγαρο Μουσικής, που φέτος
είναι αφιερωμένο στη «Γαλλική Μουσική από τον 19ο στον 20ό αιώνα». Ο κύκλος
των συναυλιών ανοίγει απόψε με έναν από τους βασικούς εκπροσώπους του
λεγόμενου «Μουσικού Εμπρεσιονισμού», τον Μορίς Ραβέλ. Παίζουν οι Λεωνίδας
Καβάκος (βιολί), Peter Nagy (πιάνο), Μπόρις Περγκαμένσικοφ βιολοντσέλο. Έναρξη
στις 8.30 μ.μ. Μια διαφορετική πρόταση για τα «Απογεύματα της Τετάρτης» στο
Μέγαρο. Ο Κώστας Χανής, ο Λευτέρης Αγγουριδάκης και ο Κώστας Παπαποστόλου (το
συγκρότημα «Διοτίμα») προτείνουν μια πρωτότυπη περιπλάνηση σε ήχους ονειρικούς
από το παρόν και το παρελθόν. Ο ήχος κρουστών και πνευστών σε χρώματα της
Μεσογείου, της Ανατολής, της Αφρικής, της Ασίας, της Αμερικής (έναρξη στις 5
μ.μ. στο Φουαγιέ του Ισογείου). Ο Ελληνο-Γαλλικός Σύνδεσμος διοργανώνει
μουσική βραδιά αφιερωμένη στον Μπραμς με τους Σωτήρη Ταχιάτη (βιολοντσέλο) και
τη Βίκυ Χριστοφίλου (πιάνο) στην αίθουσα Παρνασσός (Πλατεία Καρύκη) στις 7
μ.μ. Στο θέατρο «Κάτω από τη Γέφυρα» (Πλατεία Ηλεκτρικού Σταθμού του Νέου
Φαλήρου) παρουσιάζεται το μουσικό έργο του Σωτήρη Σακελλαρόπουλου «Ευγενική
ελεγεία» σε ποίηση Φεντερίκο Γκαρθία Λόρκα. Ερμηνεύουν τα μέλη της Πολυφωνικής
Χορωδίας της Πάτρας υπό τη διεύθυνση του συνθέτη (9 μ.μ.).

ΒΙΒΛΙΟ

Απο τις Εκδόσεις Καστανιώτη παρουσιάζεται το βιβλίο της Βούλας Πατουλίδου
«Έκρηξη Ψυχής» στην Εθνική Πινακοθήκη στις 7 μ.μ. Θα προλογίσει ο υπουργός
Πολιτισμού Ευάγγελος Βενιζέλος και θα μιλήσουν οι Φρέντυ Γερμανός, Νίκη
Μπακογιάννη και Αντώνης Σαμαράκης. Λίγο αργότερα στις 7.30 μ.μ. ο εκδοτικός
οίκος «Αστερισμός - Λίζα Έβερτ» παρουσιάζει στο Πνευματικό Κέντρο του Δήμου
Αθηναίων το λαογραφικό βιβλίο της Σούλας Μπόζη «Καππαδοκία - Ιωνία - Πόντος,
Γεύσεις και Παραδόσεις» το οποίο αναφέρεται στην καθημερινή ζωή και τις
γευστικές παραδόσεις των Ελλήνων της Μικράς Ασίας (Ακαδημίας 50).

ΟΜΙΛΙΕΣ

Στον κύκλο «Ανθρώπινες Σχέσεις και Φύλο» εντάσσεται η σημερινή ομιλία της
Νίκης Καλτσόγια-Τουρναβίτη «Η Ιστορία του Φεμινισμού. Σύγχρονες τάσεις και
ρεύματα» στο Αετοπούλειο Πολιτιστικό Κέντρο του Δήμου Χαλανδρίου (Φιλ.
Εταιρείας και Τομπάζη, Χαλάνδρι, στις 7 μ.μ).

ΣΙΝΕΜΑ

Στο πρόγραμμα προβολών του Γαλλικού Ινστιτούτου παρουσιάζονται στις 5 μ.μ. τα
ντοκιμαντέρ «Πικάσο» (του Λουτσιάνο Εμέρ), «Είναι όλα αλήθεια» (των Μπ. Κρον,
Μ. Μαϊζέρ και Ρ. Γουίλσον (Όρσον Ουέλς) και στις 7.30 μ.μ. ξεκινάει αφιέρωμα
στον Τ. Παπαγιαννίδη (Σίνα 31).

ΣΚΙΤΣΟ

Στο Art Cafe «Ράμπα» εγκαινιάζεται απόψε στις 10 μ.μ. η Έκθεση Σκίτσου -
Κόμικς με έργα των σπουδαστών του Εργαστηρίου Ελευθέρων Σπουδών Σ. Ορνεράκη
(Τσαμαδού 15, Εξάρχεια).

ΠΑΡΑΔΟΣΗ

Στην αίθουσα τέχνης «Θεόφιλος» (Μητροπόλεως 59) θα παρουσιαστεί στις 7 το
βιβλίο «Το τεσσεροφύλλι» που περιέχει λαϊκές παραδόσεις γραμμένες με θαυμάσιο
τρόπο από τη Ζωή Βαλάση. 
Τραγούδια του Γιάννη Μαρκόπουλου της δεκαετίας του '70 αλλά και νέα από την
τελευταία πενταετία ερμηνεύει η Ευγενία Συριώτη στην μπουάτ «Δυτικά του
Φιλοπάππου». Μαζί της παίρνουν μέρος οι Παναγιώτης Παπαγεωργίου, Θοδωρής
Οικονόμου και Αντώνης Μπερκ-Συριώτης. (Αιολέων 36, τηλ. 3425.019).

*** Απο σήμερα ως και την Κυριακή 15 Φεβρουαρίου το κλαμπ του Μύλου
καταλαμβάνει η Έλλη Πασπαλά που για πρώτη φορά παρουσιάζει τη νέα της δουλειά
«Για τη συνήθεια του Έρωτα». Την συνοδεύουν οι μουσικοί Ντέιβιντ Λιντς, Χέιγκ
Γιατζιτζιάν, Αχιλλέας Περσίδης, Σωτήρης Λεμονίδης, Γιάννης Άνινος, Μιχάλης Καπηλίδης.

*** Στις «Μάσκες» (Απ. Παύλου 31, Θησείο) εμφανίζονται απόψε ο Γιάννης
Σαββιδάκης και η Λία Βίσση ­ κοινή εμφάνιση unplugged σε ξενόγλωσσα τραγούδια
(τηλ. 3468.670).

*** Ο Σταύρος Παπασταύρου και ο Γιώργης Χριστοδούλου παρουσιάζουν τον δίσκο
τους «Γιαπωνέζικοι Κήποι» στην «Πινακοθήκη» (Αγίας Θέκλας 5, Ψυρή).

*** Ο μπασίστας Γιώργος Φακανάς παρουσιάζει δικές του συνθέσεις στο Hi Hat
Cafe (Δραγούμη 28 και Κροσόβου, Χίλτον).

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16056P021</ED>
<ID>
ID:129628

</ID><URL>http://ta-nea.dolnet.gr/neaweb/neafile.print_unique?e=A&f=16056&m=P02&aa=1</URL></REF>


Article

<CATEGORY>vin09</CATEGORY>

 <H2>Κόντρα για τους εκκαθαριστές της Πολιτιστικής Πρωτεύουσας
</H2>
ΘΕΣΣΑΛΟΝΙΚΗ. 
Γραφείο Βόρ. Ελλάδας

Πολιτικό λάθος χαρακτήρισε τη διυπουργική απόφαση να ορισθούν ως εκκαθαριστές
του Οργανισμού Πολιτιστικής Πρωτεύουσας σύμβουλοι που μετείχαν στο απερχόμενο
Δ.Σ. του Οργανισμού ο δήμαρχος Θεσσαλονίκης και μέχρι πρότινος πρόεδρος του
Δ.Σ. του ΟΠΠΕ Κωνσταντίνος Κοσμόπουλος.

«Κρινόμενοι και κριτές είναι το ίδιο πρόσωπο», τόνισε ο δήμαρχος (που δεν
μετέχει στην επιτροπή εκκαθάρισης) στη διάρκεια της εισηγητικής ομιλίας του
στη χθεσινή επεισοδιακή έκτακτη συνεδρίαση του Δημοτικού Συμβουλίου
Θεσσαλονίκης με μοναδικό θέμα τον απολογισμό των τεχνικών έργων του ΟΠΠΕ.

Στην ίδια εισηγητική ομιλία ο δήμαρχος έθεσε σειρά ερωτημάτων για την πορεία
των έργων, την απορρόφηση των κονδυλίων, τους όρους δημοπράτησης, την επιλογή
των εργολάβων κ.ά., ενώ μίλησε σαφώς για επιβολή κομματικού ελέγχου του ΟΠΠΕ
από την κυβέρνηση του ΠΑΣΟΚ.

Στα ερωτήματα του δημάρχου και μέχρι πρότινος προέδρου του Δ.Σ. του ΟΠΠΕ
κλήθηκε να απαντήσει ο διευθύνων σύμβουλος του Οργανισμού και εκ των μελών της
επιτροπής εκκαθάρισης κ. Κώστας Λοΐζος, γεγονός που προκάλεσε την έντονη
αντίδραση πολλών από τους δημοτικούς συμβούλους.

Για... έκδοση έμμεσου απαλλακτικού βουλεύματος υπέρ του εαυτού του κατηγόρησε
τον δήμαρχο ο επικεφαλής της μειοψηφούσας παράταξης κ. Στέλιος Νέστωρ.

Ένταση επίσης δημιουργήθηκε όταν δημοτικοί σύμβουλοι διαμαρτυρήθηκαν για το...
άνομο της συνέχισης των έργων και της διαχείρισης των χρημάτων από τους...
εκκαθαριστές του τύποις καταργηθέντα Οργανισμού.

Είναι πάντως χαρακτηριστικό πως από τα πέντε συνολικά μέλη του δημοτικού
συμβουλίου που διετέλεσαν παράλληλα και μέλη του Δ.Σ. του ΟΠΠΕ (Κ.
Κοσμόπουλος, Β. Καλφόπουλος, Σ. Καπετανόπουλος, Δ. Σαλπιστής και Γ.
Τανιμανίδης) μόνον ο δήμαρχος και ο κ. Τανιμανίδης διατήρησαν μέχρι τέλους τις
ιδιότητές τους.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16056P022</ED>
<ID>
ID:129669

</ID><URL>http://ta-nea.dolnet.gr/neaweb/neafile.print_unique?e=A&f=16056&m=P02&aa=2</URL></REF>


Article

<CATEGORY>vin09</CATEGORY>

 <H5>... με συνήγορο τη λογοτεχνία
</H5><H2>Απογειώνει και απογειώνεται...
</H2>
<AUTHOR>Π.Κ.</AUTHOR>

Ισμαήλ Κανταρέ

Στεγνός, σοβαρός μέσα στο τουίντ σακάκι του, αγέλαστος, ο Ισμαήλ Κανταρέ και
όμως είχε κάτι. Η φυσιογνωμία του Αλβανού συγγραφέα υπό μια ορισμένη οπτική
γωνία θύμιζε τον Καβάφη και το πυκνό ακροατήριο κρεμόταν από τα χείλη του
προχθές στο Γαλλικό Ινστιτούτο.

­ Πόσο σκληρό είναι να είσαι Αλβανός συγγραφέας στο καθεστώς του Χότζα, τον
ρώτησε ο Φίλιππος Δρακονταειδής. «Η λογοτεχνία υπήρχε πάντα, ενώ η ιστορία της
ανθρωπότητας είναι μάλλον μια ιστορία δικτατοριών και όχι δημοκρατιών.
Συνεπώς, και στη δικτατορία η λογοτεχνία είναι πάντα ικανή να βρίσκει τα μέσα
για να επιβιώνει, απάντησε ο Κανταρέ. Και ανέφερε την ικανότητα της
λογοτεχνίας να απογειώνεται. Για να εξηγήσει μετά, με το παράδειγμα της
ανακάλυψης της Αμερικής από τον Κολόμβο, που αναστάτωσε τον κόσμο, ότι δεν
υπήρξε κανένα αριστούργημα εμπνευσμένο από αυτή την ανακάλυψη, ενώ ένα άλλο
ταξίδι, ενός τρελού, του Δον Κιχώτη, που ούτε καν έγινε ποτέ, υπήρξε ένα
αριστούργημα. Ένα καθεστώς μπορεί να φρενάρει, να καταδιώξει, αλλά δεν μπορεί
να αλλάξει τη λογοτεχνία. Δεν υπάρχει τρόπος να υποχρεώσει τους συγγραφείς».

Όσο για τα Βαλκάνια, παραδέχθηκε ο Κανταρέ πως ενώ στα πολιτικά ζητήματα
επικρατεί ένας παραλογισμός και μια βαρβαρότητα, γιατί υπάρχουν περιοχές που
βρίσκονται σε πρωτόγονες συγκρούσεις, ο καλύτερος συνήγορός τους είναι η
λογοτεχνία. Βαλκανική λογοτεχνία υπάρχει, εξαιτίας της αρχαίας ελληνικής, που
έχει εμπλουτισθεί από τις μεσαιωνικές παραδόσεις και διακρίνεται από το μαγικό
ρεαλισμό της. Η σχολή αυτή υπήρχε πάντα, από την εποχή του Ομήρου. Και πάντα
ήταν ένα κράμα θρύλων και καθημερινής πραγματικότητας.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16056P023</ED>
<ID>
ID:129702

</ID><URL>http://ta-nea.dolnet.gr/neaweb/neafile.print_unique?e=A&f=16056&m=P02&aa=3</URL></REF>


Article

<CATEGORY>vin09</CATEGORY>

 <H2>Μνημείο η Ταινιοθήκη
</H2><H2></H2>
<AUTHOR>Χ.</AUTHOR>

Μακροσκελή απάντηση έδωσε χθες ο υπουργός Πολιτισμού για το πώς θα αποτραπεί η
έξωση της Ταινιοθήκης της Ελλάδας, εκπληρώνοντας έτσι τις προηγούμενες
δημόσιες δεσμεύσεις του... Το θέμα της προστασίας της Ταινιοθήκης με ψήφιση
νόμου για χρήση του ιστορικού κτιρίου της οδού Ακαδημίας και Κανάρη, που είναι
εγκατεστημένη πάνω από 20 χρόνια... μάτωσε πάλι ­ συγγνώμη, ανακοινώθηκε,
ήθελα να πω ­ με επερώτηση που υπέβαλε ο βουλευτής του Συνασπισμού κ. Πέτρος
Κουναλάκης στη Βουλή. Και το θέμα έκλεισε ο υπουργός κ. Ευάγγελος Βενιζέλος με
μία, ουσιαστικά, φράση: «Επαναλαμβάνω για πολλοστή φορά ότι το κτίριο της οδού
Κανάρη, στο οποίο στεγάζεται η Ταινιοθήκη, είναι κηρυγμένο νεώτερο μνημείο από
το υπουργείο Πολιτισμού, έχει δε ζητηθεί πιεστικά από το αρμόδιο προς τούτο
ΥΠΕΧΩΔΕ η προστασία της χρήσης του».

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16056P024</ED>
<ID>
ID:129723

</ID><URL>http://ta-nea.dolnet.gr/neaweb/neafile.print_unique?e=A&f=16056&m=P02&aa=4</URL></REF>


Article

<CATEGORY>vin09</CATEGORY>

 <H2>Οι «μικροί» και η πειρατεία
</H2>
<AUTHOR>Χ.Π.</AUTHOR>

Οι πιο «ριγμένοι» απ' όλους στο εμπόριο της μουσικής είναι τα συνοικιακά
δισκοπωλεία. Τα οποία ζουν την εποχή της «σουπερμαρκετοποίησης» της αγοράς και
δεν ξέρουν πώς να αντιδράσουν. Με τις πολυεθνικές εταιρείες δεν τα βγάζουν
πέρα. Δεν μπορούν να παζαρέψουν τις εκπτώσεις που πετυχαίνουν τα κεντρικά
καταστήματα δίσκων και απλά αναγκάζονται να ακολουθήσουν τους νόμους που τους
επιβάλλονται. Με τόσο μικρό ποσοστό κέρδους όμως (15%) δεν δουλεύει κανείς στο
εμπόριο. Από την άλλη οι εταιρείες παραπονιούνται για την πειρατεία που
πραγματικά μαστίζει την ελληνική αγορά (1 στα 4 CD που πουλήθηκαν το '96 ήταν
πειρατικά). Χάνουν οι εταιρείες εισπράξεις, χάνουν οι καλλιτέχνες τα
πνευματικά τους δικαιώματα, χάνει το κράτος (αφού δεν εισπράττει ΦΠΑ), χάνει η
μουσική τελικά. Κάποιος μικρός δισκοπώλης, όμως, μου είπε το πόνο του
τηλεφωνικά: «Ναι, πουλάω πειρατικά CD γιατί αλλιώς θα το είχα κλείσει το
μαγαζί. Από την μια παραπονιούνται οι εταιρείες για την πειρατεία και από την
άλλη πάνε να μας κλείσουν». Δεν ξέρω εσείς τι λέτε, πάντως κάτι δεν πάει καλά
σ' αυτή την ιστορία.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16056P025</ED>
<ID>
ID:129733

</ID><URL>http://ta-nea.dolnet.gr/neaweb/neafile.print_unique?e=A&f=16056&m=P02&aa=5</URL></REF>


Article

<CATEGORY>vin09</CATEGORY>

 <H5>ΣΕΙΡΑ ΕΡΓΩΝ ΜΕΧΡΙ ΤΟ 2003 ΣΤΟΝ ΙΕΡΟ ΒΡΑΧΟ
</H5><H5>Ναός της Νίκης: απ' έξω κούκλα...
</H5><H2>Ο Παρθενώνας καλλωπίζεται
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

<H3>Στην τροχιά των Ολυμπιακών Αγώνων του 2004 μπαίνουν τα αναστηλωτικά έργα της
Ακροπόλεως, την οποία επισκέφθηκε χθες ο Πρόεδρος της Δημοκρατίας κ. Κωστής Στεφανόπουλος.
</H3>
Μια ιστορική στιγμή. Αρχίζει η καταβίβαση μιας πλάκας από τη ζωφόρο του Ναού
της Νίκης (πάνω) και στην ένθετη φωτογραφία ο Πρόεδρος της Δημοκρατίας και ο
υπουργός Πολιτισμού Ευάγγελος Βενιζέλος ξεναγούνται από τον αρχιτέκτονα
Δημοσθένη Ζιρώ

Όλα ήταν έτοιμα. Μόλις ο Πρόεδρος της Δημοκρατίας κ. Κωστής Στεφανόπουλος
έφθασε χθες το πρωί στο Ναό της Νίκης της Ακροπόλεως, τον υποδέχθηκαν ο
υπουργός Πολιτισμού κ. Ευάγγελος Βενιζέλος και η διευθύντρια Ακροπόλεως κ.
Ισμήνη Τριάντη και ο μελετητής αναστηλωτής του Ναού της Νίκης, Δημοσθένης
Ζιρώ, έδωσε το σύνθημα. Το οκταμελές αναστηλωτικό συνεργείο προχώρησε στην
καταβίβαση της πρώτης αρχαίας μαρμάρινης πλάκας από τη ζωφόρο του Ναού. Τις
τελευταίες δέκα μέρες είχαν αποξηλωθεί τα γείσα, κάποιοι θρόνοι και δοκοί και
τα τσιμεντένια αντίγραφα των γλυπτών που βρίσκονται στο Βρετανικό Μουσείο. Ο
κ. Στεφανόπουλος ήταν ενήμερος για όλα τα προβλήματα του μνημείου και
ιδιαίτερα για το γεγονός ότι, ενώ ο μελετητής υποστηρίζει ότι είναι ανάγκη να
διαλυθεί όλος ο Ναός της Νίκης και να ξαναστηθεί, τέτοια έγκριση δεν έχει
δοθεί από το Κεντρικό Αρχαιολογικό Συμβούλιο και χαρακτήρισε το αναστηλωτικό
έργο της Ακροπόλεως «έργο μακράς πνοής και διάρκειας».

Ο κ. Ζιρώ, υπεύθυνος αυτής της αναστήλωσης, ζήτησε περισσότερο προσωπικό και
υποσχέθηκε ότι το έργο θα έχει ολοκληρωθεί σε τρία χρόνια, ενώ ο Πρόεδρος
ενδιαφέρθηκε για την τύχη της ζωφόρου της Νίκης μετά την αποξήλωσή της από το
ναό. Η πρόσοψη με παράσταση των ψυχών των νεκρών πολεμιστών που γίνονται
δεκτοί από τους θεούς θα καταλήξει στο Μουσείο Ακροπόλεως.

900 εκατομμύρια

Εννιακόσια εκατομμύρια δραχμές περίπου κόστισαν πέρσι τα αναστηλωτικά έργα της
Ακροπόλεως και των κλιτύων της. Από αυτά, περίπου εκατό απορρόφησε το
εργοτάξιο του Παρθενώνα.

Τι άλλαξε από την προηγούμενη επίσκεψη του Προέδρου της Δημοκρατίας
στην Ακρόπολι πριν από ενάμιση χρόνο;

«Η εικόνα του μνημείου δεν έχει αλλάξει αισθητά» ­ απαντά ο υπεύθυνος του
εργοταξίου Κώστας Ζάμπας. «Έγινε όμως πολλή δουλειά. Αποκαταστάθηκαν τμηματικά
τα μέρη του πρόναου και του οπισθόναου και τώρα όλα τα συνεργεία ασχολούνται
με τη συντήρηση των σπονδύλων των κιόνων, τις συγκολλήσεις των μικρών και
μεγάλων θραυσμάτων». Το πρόβλημα, εκτός βεβαίως από τη γραφειοκρατία και τις
καθυστερήσεις των πληρωμών, είναι ότι δεν υπάρχει χώρος απόθεσης των μαρμάρων.
Το προσωπικό ενισχύθηκε με την πρόσληψη και νέων μαρμαράδων αλλά για να
ολοκληρωθεί χονδρικά η αποκατάσταση του οπισθόναου και των δύο κιόνων στον
πρόναο και η στρώση των δύο πρώτων σειρών στους δόμους του σηκού μέχρι το 2003
και να παραδοθεί ο Παρθενώνας απαλλαγμένος από βαρύ αναστηλωτικό έργο, τον
γερανό και τις σκαλωσιές στις παραμονές των Ολυμπιακών Αγώνων, χρειάζονται και
νέες προσλήψεις. Πρέπει να διπλασιασθεί ο αριθμός των 18 τεχνιτών που
ασχολούνται σήμερα στον Παρθενώνα.

Όσο για τους μακρούς τοίχους του σηκού που αποξηλώθηκαν, ο κ. Νίκος Τογανίδης,
εκφράζει τώρα μια συγκρατημένη αισιοδοξία. Αναγνωρίσθηκαν και συμπληρώθηκαν
περίπου 250 μάρμαρα και τώρα είναι δυνατή η αναγνώριση κάποιων νησίδων, δηλαδή
ομάδων έξι - δέκα μαρμάρων που αποτελούν ενότητα.

Απ' έξω κούκλα κι από μέσα... Αυτό το γνωμικό συνοψίζει εύγλωττα την κατάσταση
που επικρατεί κάτω από τον φωτεινό και καλλίγραμμο ναό της Αθηνάς Νίκης, στην Ακρόπολη.

Απ' έξω, η άριστη σχεδόν κατάσταση διατήρησης. Οι ακέραιοι ιωνικοί κίονες
βλέποντάς τους κανείς δεν μπορεί να φαντασθεί ότι δεν είναι στις θέσεις τους.
Ότι ο προηγούμενος αναστηλωτής έχει φέρει τα μέσα - έξω, τα δεξιά - αριστερά,
τα μπρος - πίσω. Οι τοίχοι μοιάζουν ατόφιοι. Κανείς δεν προσέχει τις πρόσφατες
διαμπερείς ρηγματώσεις, τους παρατοποθετημένους λιθόπλινθους. Ο ναός στέκει
ψηλά σ' έναν πύργο. Κανείς δεν βλέπει ότι πίσω από τις περιποιημένες πέτρες
της αναστήλωσης υπάρχει ένα «κουτί» με τοιχία από μπετόν. Εκεί μέσα
στραγγίζουν τα νερά της βροχής, στάζουν και διαλύουν αργά αλλά σταθερά τα
σίδερα και τα σιδερένια υποστυλώματα. Κανείς δεν βλέπει ότι τα ωραία αρχαία
μάρμαρα του δαπέδου έχουν μπει 5 εκ. πιο ψηλά πάνω στο μπετόν. Ότι γι' αυτό
τον λόγο η κρηπίδα του ναού αλλού σηκώνει ελαφρά κι αλλού πέφτει αδιόρατα, με
συνέπεια να εξαφανίζονται οι εκλεπτύνσεις του Καλλικράτη. Και το χειρότερο,
όταν βρίσκεσαι πλέον κάτω από τον ναό της Νίκης, μέσα στο τσιμεντένιο κουτί
που στάζει, αισθάνεσαι την προσβολή προς τα σεμνά αρχαία ερείπια που
βρίσκονται εκεί μέσα.

Τσιμεντένια τοιχία υψώνονται σε απόσταση μισού μέτρου από τον κρυμμένο
προϊστορικό πελασγικό πύργο, το Κιμώνειο Τείχος, τους δύο βωμούς, το βάθρο του
αγάλματος της Νίκης και τα ίχνη του αρχαϊκού ναού της. Αν όλ' αυτά ήταν σε
κοινή θέα, θα ξεσήκωναν θύελλα διαμαρτυριών. Όμως εμείς δεν τα βλέπουμε. Τα
βλέπει ο κ. Ζιρό, που ζητεί την εκ βάθρων αναστήλωση και διόρθωση των ασχημιών.

Η παλαιότερη γνωμοδότηση του Κεντρικού Αρχαιολογικού Συμβουλίου ­ που δεν είδε
με καλό μάτι τη διάλυση και αυτού του ναού της Ακροπόλεως και το στήσιμο των
σκαλωσιών για να μη μετατραπούν όλα τα μνημεία ταυτοχρόνως σε γιαπιά, μπορεί
να ήταν διαφορετική, εάν είχε προηγηθεί αυτοψία. Γιατί, άλλο το είναι και άλλο
το φαίνεσθαι. Άλλο τα μέτρα και άλλο τα ημίμετρα.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: P03</CAT>
<ED>
Κωδικός άρθρου: A16056P031</ED>
<ID>
ID:129629

</ID><URL>http://ta-nea.dolnet.gr/neaweb/neafile.print_unique?e=A&f=16056&m=P03&aa=1</URL></REF>


Article

<CATEGORY>vin09</CATEGORY>

 <H2>ΚΛΑΣΙΚΗ ΔΙΣΚΟΘΗΚΗ
</H2>
<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

<H3>Ένας χαριτωμένος ταυρομάχος... των σαλονιών, ο γλύπτης του Βάιλ, μία
«μυστηριώδης» σοπράνο και τραγούδια για τον Σαίξπηρ.
</H3>
Αντόλφ Αντάμ, «Ο Ταυρομάχος». Ορχήστρα της Εθνικής Όπερας της Ουαλίας, υπό
τον Ρισάρ Μπονίν (DECCA).

Ένα ενδιαφέρον δείγμα του δημοφιλούς είδους «οπερέτας» ή «όπερας του
σαλονιού», της κωμικής όπερας, που προσέφεραν στο κοινό του περασμένου αιώνα
οι Γάλλοι συνθέτες. Ο Αντάμ, γνωστός κυρίως για το μπαλέτο του «Ζιζέλ», έγραψε
τον «Ταυρομάχο» στην τελευταία φάση της καριέρας του και ύστερα από μια σειρά
απογοητεύσεων από την περίφημη Οπερά Κομίκ του Παρισιού, που απέρριπτε τα έργα
του. Ο πλήρης τίτλος, αρχικά, ήταν «Ο Ταυρομάχος ή το τέλειο ακόρντο» ­ η
τέλεια αρμονία· και, όπως έγραψε ο Αντάμ, ολοκλήρωσε το έργο μέσα σε έξι
ημέρες. Στη νέα ηχογράφηση τον ρόλο της Κοραλίν αναλαμβάνει η (ανακάλυψη του
Μπονίν και συμβία του εσχάτως) Σούμι Τζο, από την Κορέα.

Κουρτ Βάιλ, «Τζόνι Τζόνσον». The Otare Pit Band, υπό τον Τζόελ Κοέν (ERATO).

Το 1933 ο Βάιλ εγκατέλειψε τη Γερμανία και πήγε πρώτα στο Παρίρι, έπειτα στο
Λονδίνο και το 1935, πια, στη Νέα Υόρκη, όπου «αυτοεξορίστηκε» τελικά, έως τον
θάνατό του το 1950. Στην αμερικανική μεγαλούπολη έγραψε μουσική για αρκετά
έργα στο Μπρόντγουέι. Ανάμεσά τους και η μουσική για μία παράσταση του Group
Theater, το 1936. Ήταν το έργο «Τζόνι Τζόνσον», σε λιμπρέτο του Πολ Γκριν, με
βάση την ιστορία του γλύπτη Τζόνι Τζόνσον, που το 1917 έφτιαξε για τον τόπο
του ένα άγαλμα για την Ειρήνη, «αφιερωμένο» στη στιγμή που η πατρίδα του μπήκε
στον πόλεμο. Η μουσική θυμίζει πολλά: Την «Όπερα της πεντάρας» του Βάιλ, την
«Ιστορία του στρατιώτη» του Στραβίνσκι, «Το θαυμαστό κόρνο του αγοριού» του Μάλερ.

Ρεσιτάλ με λίντερ Σούμπερτ, Μπραμς, Σεκ, Ραβέλ, Ρ. Στράους, Βολφ, Λίζα ντέλα
Κάζα, σοπράνο, Αρπάντ Σαντόρ, πιάνο (ΕΜΙ).

Στην «Ηλέκτρα» του Δημήτρη Μητρόπουλου, στο Φεστιβάλ του Ζάλτσμπουργκ ­ που
παρουσιάστηκε την περασμένη εβδομάδα ­ τον ρόλο της Χρυσόθεμης ερμήνευε μία
«μυστηριώδης» σοπράνο από την Ελβετία, η Λίζα ντέλα Κάζα. Το παρόν ρεσιτάλ της
­ ιστορικής ­ επανέκδοσης από αρχεία του περίφημου φεστιβάλ ηχογραφήθηκε τον
Αύγουστο του 1957 και αποκαλύπτει μία τραγουδίστρια, που χειροκροτήθηκε
ιδιαίτερα στην Όπερα της Βιέννης (από το 1947 ήταν μόνιμο μέλος της), αλλά και
στη Μετροπόλιταν Όπερα της Νέας Υόρκης, από το 1953 έως το 1968. Ιδανική
Αραμπέλα του Ρίχαρντ Στράους και εκφραστικότατη στους ρόλους του Μότσαρτ, η
σοπράνο άφησε ένα μυστήριο γύρω από τη ζωή της, όταν αποσύρθηκε το 1974, στα
55 της, στο ­ απομονωμένο ­ σπίτι της στην Ελβετία, αρνούμενη να ξαναμιλήσει
για την τέχνη της...

Μουσική για έργα του Σαίξπηρ. Κάθριν Μποτ, Τζούλια Γκούντινγκ, σοπράνο,
Τζόζεφ Κόρνγουελ, τενόρος, Στίβεν Βάρκο, βαρύτονος, The Parley of Instruments,
υπό τον Πίτερ Χόλμαν (HYPERION).

Κάπως έτσι ακουγόταν η μουσική που έγραψαν διάσημοι συνθέτες της εποχής του
Σαίξπηρ για τους «Ανθρώπους του Βασιλιά» (The King's Men), τη θεατρική ομάδα
για την οποία ο μεγάλος δραματουργός έγραψε πολλά από τα έργα του. Η ομάδα
δραστηριοποιήθηκε μεταξύ 1609 και 1642 (οπότε και σταμάτησε να λειτουργεί). Η
συλλογή τραγουδιών και μουσικών κομματιών περιλαμβάνει συνθέσεις των Τζον
Άτκινς, Τζον Χίλτον, Ρόμπερτ Τζόνσον, Τόμας Σίμπσον, Ρόμπερτ Τέιλορ κ.ά., για
έργα όπως «Μάκβεθ» και η «Τρικυμία»..

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: P03</CAT>
<ED>
Κωδικός άρθρου: A16056P032</ED>
<ID>
ID:129670

</ID><URL>http://ta-nea.dolnet.gr/neaweb/neafile.print_unique?e=A&f=16056&m=P03&aa=2</URL></REF>


Article

<CATEGORY>vin09</CATEGORY>

 <H2>Ο Τρελός του βασιλιά Κιλοβατώρα
</H2>
<AUTHOR>ΠΕΤΡΟΣ ΤΑΤΣΟΠΟΥΛΟΣ</AUTHOR>

Γιάννης Καλλίας: Παροπλισμένος συγγραφέας, κινδύνεψε το κεφάλι του στον
αγώνα κατά της χούντας, έγραψε οκτώ επιτυχημένα βιβλία, αλλά εδώ και μερικά
χρόνια έχει βαλτώσει. Ενώ όμως συνειδητοποιεί το αδιέξοδό του, συνεχίζει να
εμφανίζεται δημοσίως σαν μέγας πότης και γυναικοκατακτητής, αρμόδιος και για
τη διασκέδαση του Λάμπρου Φωτεινού, τον οποίο κατά βάθος αντιπαθεί.

Λάμπρος Φωτεινός: Ο επιτυχημένος διευθυντής του ελληνικού
υποκαταστήματος της γερμανικής Licht που συνειδητοποιεί ότι κυνηγώντας την
καριέρα του κατέστρεψε την προσωπική του ζωή και τώρα, στα 45 του, αναζητά τον έρωτα.

Οι συνεντεύξεις πρέπει να πληρώνονται. Αυτή η έμπνευση καρφώθηκε στο μυαλό τού
Γιάννη Καλλία, καθώς άκουγε τον γαλλικό του να γουργουρίζει στην καφετιέρα. Η
πρώτη έμπνευση της ημέρας. Του φετινού χειμώνα, εάν το καλοσκεφθείς. Δύο
ολόκληρους μήνες, από την αποφράδα νύχτα της 25ης Νοεμβρίου, της Μαύρης
Τρίτης, ταλάνιζε τη φαντασία του (την περίφημη φαντασία του, την πάλαι ποτέ
κουνέλα, το μοναδικό περιουσιακό του στοιχείο) να του ξεράσει πού διάβολο θα
ξετρυπώσει μια σεβαστή πρόσοδο, πέρα από τις αναιμικές επιστροφές της εφορίας,
ένα σταθερό εισόδημα, αχαμνό αλλά αστείρευτο, ένα γελαδίσιο μαστάρι ν' αρμέγει
ωσότου ξεψυχήσει ­ και καμία από τις εμπνεύσεις του δεν ήταν αληθινά της
προκοπής. Ελάχιστες υποφερτές, στον ύπνο ή στον ξύπνο του, αμέλησε να τις
σημειώσει εγκαίρως και τις φούνταρε κατόπιν στο ουίσκι. Ο Τζακ Ντάνιελ τον
είχε προειδοποιήσει: Κάθε κωλοϊδέα που σκάει μύτη, γρατσούνισέ την αμέσως σ'
ένα πακέτο τσιγάρα ή σ' ένα κομμάτι χαρτί· σου δίνω ένα τέταρτο διορία προτού
την αποσβέσω. Ως εισαγόμενος ο Τζακ Ντάνιελ, χωριάτης από το Τενεσί, άσχετος
με τον προφορικό μας πολιτισμό, νόμιζε πως εδώ πέρα είναι πάντα εύκολο να
βρίσκεις μολύβι.

Ο συγγραφέας γέμισε την κούπα του με αχνιστό καφέ, έσφιξε το κορδόνι της
ρόμπας του, βλαστήμησε τον διαχειριστή, έναν συνταξιούχο δεσμοφύλακα, που
επέμενε να μην ανάβει την κεντρική θέρμανση πριν σκοτεινιάσει (αναλογίσου πότε
την άναβε στα κελιά του), πέρασε τις ξυλιασμένες του πατούσες στις παντόφλες,
φιλοσόφησε για την αλλαγή του κλίματος ­ «θα πλακώσουν πάλι οι παγετώνες» ­
και κατευθύνθηκε προς το γραφείο του. Άνοιξε το δεύτερο συρτάρι και μετακίνησε
προσεκτικά, σχεδόν ευλαβικά, τρία χοντρά ντοσιέ, ξεχειλισμένα. Ήταν το
προσωπικό του Αρχείο, ενημερωμένο αποκλειστικά με δημοσιεύματα που τον
αφορούσαν. Ένα ιδιόμορφο όσο και αποκαλυπτικό κάτοπτρο της τελευταίας τριακονταετίας.

Αν και παραγνωρισμένο συγκριτικά με αντίστοιχα, υπερτιμημένα, δεν εστερείτο
αξίας το Αρχείο Καλλία. Ο κάτοχός του, και προς το παρόν μοναδικός του
μελετητής, είχε ταξινομήσει το υλικό με τον δέοντα σεβασμό, με αυστηρή
προσήλωση στην ιστορική αλήθεια. Δεν απέκλεισε τα δημοσιεύματα που τον
δυσφημούσαν. Εδώ είχαν θέση οι διθύραμβοι, εδώ και οι λοιδορίες. Εδώ οι
ψύχραιμες κριτικές, εδώ και οι εμπαθείς. Εδώ τα χάδια, εδώ και τα χαστούκια. Ο
ερευνητής τού μέλλοντος θα μπορούσε να εντοπίσει από την παρθενική του
συνέντευξη ως φυντανάκι, στην Καθημερινή, δέκα μόλις ημέρες προτού η
Βλάχου την κλείσει (υπό την εύγλωττη κεφαλίδα «Ας τελειώνουμε με τον
Μυριβήλη», ενδεικτική της επιθετικής του ιδιοσυγκρασίας), έως τις πλέον
πρόσφατες απαντήσεις του στο ερωτηματολόγιο του 6ου Λυκείου Κορυδαλλού.
Τριάντα χρόνια καριέρας, τριάντα χρόνια προσφοράς. Μια δεξαμενή πληροφοριών,
ανεκτίμητη για τον ιστορικό της σύγχρονης ελληνικής λογοτεχνίας, απαραίτητη
για τον σπουδαστή, απολαυστική για τον απλό αναγνώστη. Τοις μετρητοίς ή και με
δόσεις. Με αναρίθμητες ευκολίες πληρωμής. Κάπως έτσι φανταζόταν να διαφημίζει
το τρίτομο Αρχείο Καλλία, ο αυριανός πωλητής, οργώνοντας το Λεκανοπέδιο από
πόρτα σε πόρτα.

Ίσως και να μη χρειαζόταν τον αυριανό πωλητή. Κάτω από το φως της αιφνίδιας
έμπνευσής του, πιθανόν ένα μέρος του Αρχείου ν' απέδιδε και νωρίτερα καρπούς.
Ν' αποτελούσε εφεξής μια διόλου ευκαταφρόνητη πηγή εσόδων. Το μυστικό κρυβόταν
στην ίδια την ανέγερση του Αρχείου, όχι στην κατοπινή διαχείρισή
του. Στην πληρωμή για την αποπεράτωση των εργασιών. Μήπως και ο οικοδόμος
περιμένει πότε θα στρώσουν τα πλακάκια; Δεν αμείβεται από την πρώτη κιόλας
σκαλωσιά; Ακούγεται τόσο παράλογο ένα μεροκάματο για τον Καλλία, τον πεζογράφο
Γιάννη Καλλία, με τα τριάντα χρόνια προσφοράς;

Ασφαλώς υπάρχουν και όρια. Δεν θα χαράτσωνε τα Γυμνάσια και τα Λύκεια, όσους
πιτσιρικάδες δεν είχαν αποβλακωθεί ακόμη από την τηλεόραση και μπορεί να
επάνδρωναν μεθαύριο το στράτευμα των θαυμαστών του. Σκόπιμο θα ήταν να
εξαιρέσει και τα αμιγώς λογοτεχνικά περιοδικά, όχι τόσο επειδή ­ έτσι κι
αλλιώς ­ λιμοκτονούσαν, όσο για να προφυλάξει τα νώτα του, να μην εγείρει την
μήνι των συναδέλφων. Από κει και πέρα θα φανεί αμείλικτος. Περιοδικά ποικίλης
ύλης, λάιφ στάιλ μπαρμπούτσαλα, γυναικεία ή άνδρικά, καθώς και τηλεοπτικά
μαγκαζίνα, προσκλήσεις στη σφηκοφωλιά του Μεγάλου Αδελφού, της ιδιωτικής
χαζοβιόλας ­ πουθενά ο Γιάννης Καλλίας, επ' ουδενί και πουθενά, δεν πρόκειται
να ανοίξει το στόμα του, αν δεν πάρουν την παλάμη του και δεν την ασημώσουν.
Τώρα δα, μάλιστα, είναι ικανός να στρώσει τον κώλο του, τον ξεπαγιασμένο, και
να σκαρώσει ένα πρόχειρο κοστολόγιο. Ένα υποθετικό ταξίμετρο, ανάλογα με το
τιράζ των αντιτύπων, τη ζώνη προβολής ή την τηλεθέαση. Τέρμα, λεβέντες, ο
βερεσές. Αμ' έπος, αμ' έργον.

Είχε ήδη σημειώσει τις πρώτες τιμές, όταν ένιωσε τη διάθεσή του να μουδιάζει.
Όχι, δεν δείλιασε μπροστά στις συνέπειες. Δεν τον αποθάρρυνε ο ακήρυχτος
πόλεμος, η εκστρατεία λάσπης που θα εξαπέλυαν εναντίον του εκδότες και
καναλάρχες ή ­ το χειρότερο ­ η συνωμοσία σιωπής που θα επέβαλαν γύρω από τ'
όνομά του. Ο Γιάννης Καλλίας ήταν μαχητής. Είκοσι χρονώ παλικάρι, τριτοετής
στην Πάντειο, μεσολάβησε στον απόστρατο θείο του Αλέκο για να προμηθευτούν
πυροκροτητές οι αγαπημένοι του καθηγητές, ο Καράγιωργας και ο Σημίτης ­ παρότι
δεν βγήκε ποτέ να το διατυμπανίσει ή να το εξαργυρώσει. Το '72 έπαιξε το
κεφάλι του κορόνα γράμματα, καθώς διέφυγε με πλαστό διαβατήριο στη Γερμανία.
Προτού κλείσει τα είκοσι έξι του χρόνια, γλίτωσε από επίθεση χουντικών
τραμπούκων σ' ένα ελληνικό εστιατόριο της Στουτγκάρδης (σαλόνι στο
Σπίγκελ εκείνη την εβδομάδα). Ο Γιάννης Καλλίας είχε αισθανθεί στον
σβέρκο του την ανάσα του θανάτου ­ και την είχε αποδώσει, όπως κανένας άλλος
κονδυλοφόρος, στα τέσσερα από τα οκτώ βιβλία του. Ο Γιάννης Καλλίας είχε
σηκώσει το ανάστημά του ­ αυτό το ταπεινό, έστω, ένα εβδομήντα πέντε ­ σε
καιρούς χαλεπούς, όχι σαν τους σημερινούς φιγουρατζήδες. Δεν φοβόταν ο Γιάννης
Καλλίας. Δεν θα τον λύγιζαν μια δράκα εργολάβοι.

Τον λύγισε όμως η γελοιότητα. Η αίσθηση της γελοιότητας, που εισέβαλε ξαφνικά
στην συνείδησή του και την πλημμύρισε σαν αιμάτωμα. Κανένας δεν του είχε
ζητήσει συνέντευξη, αποκλειστική συνέντευξη, τα έξι τελευταία χρόνια. Κάπου
κάπου τον ενοχλούσε κάποιο νυμφίδιο, καθώς ξεφύλλιζε αφηρημένο τη
δημοσιογραφική του ατζέντα και σκόνταφτε πάνω στον λησμονημένο, τον έπαιρνε
τηλέφωνο και τον ρωτούσε αν ζει ακόμη το πριγκιπόπουλο του παραμυθιού, ποια
σχολική εκδρομή τον σημάδεψε, σε ποιον πειρασμό θα υποκύψει το καλοκαίρι. Δέκα
σαχλές αράδες, άλλοτε ξεροσφύρι κι άλλοτε κοσμημένες με καμιά παλιά του
φωτογραφία, κολακευτική, σε μέγεθος γραμματοσήμου. Τα θλιβερά του αποκαΐδια.
Μονάχα η μέση εκπαίδευση διατηρεί ζωντανή τη μνήμη του. Ας είναι καλά ο
Θεοδώρου, στη γραμματεία του υπουργείου Πολιτισμού, που φροντίζει για τις
προσκλήσεις. Εκτός Αθηνών τού πληρώνουν εισιτήρια και διανυκτέρευση, άσε που
και τα βιβλία του κουτσοκινούνται. Ο Θεοδώρου τού έχει υποσχεθεί να τον
εντάξει κάποτε στην διδακτέα ύλη. Ν' ανοίξουν οι κρουνοί των συγγραφικών
δικαιωμάτων, να πέσει το μάννα εξ ουρανού. Προσωρινά προσκρούουν στην
αθυροστομία του. Την παροιμιώδη αθυροστομία του Γιάννη Καλλία: κάθε τρεις
λέξεις κι ένα γαμοσταυρίδι, κάθε παράγραφος και μια χριστοπαναγία.
Συμβιβαστικά τού πρότειναν να καλύψει με τρεις τελείες τα επίμαχα σημεία. Το
δοκίμασε. Έμοιαζε με σκανδιναβικό σταυρόλεξο, υπερθετικού βαθμού δυσκολίας.

Έπρεπε να ξεχάσει λοιπόν τη διδακτέα ύλη ­ τουλάχιστον ως την αυγή της
επόμενης χιλιετίας. Έπρεπε να ξεχάσει και τις συνεντεύξεις για βιοπορισμό.
Έπρεπε να θυμηθεί πάλι τον Φωτεινό. Τον αξιολάτρευτο Λάμπρο Φωτεινό.
Φαντάζεται πως την ημέρα που θα βρει το κουράγιο να εξομολογηθεί στον Φωτεινό
τ' αληθινά του αισθήματα ­ πόσο βαθιά τον μισεί, πόσο σιχαίνεται να του
τηλεφωνεί για δανεικά, πόσο απεχθάνεται να τον ψυχαγωγεί παριστάνοντας τον
αιώνιο έφηβο, τον Πρίαπο ή τον Καραγκιόζη ­, ο Φωτεινός θα ξεραθεί στα γέλια
και θα πάθει ανακοπή, πιθανότατα ταυτοχρόνως. Ο Φωτεινός στάθηκε ο μοιραίος
του άνθρωπος. Τον γνώρισε στη Φρανκφούρτη, τον Οκτώβριο του '73, κατά τη
διάρκεια της 25ης Διεθνούς Εκθέσεως Βιβλίου. Ο Φωτεινός κατέβαινε από το
Αμβούργο, όπου σπούδαζε Διοίκηση Επιχειρήσεων, και ο Καλλίας ανέβαινε από το
Τίμπιγκεν, την πανεπιστημιούπολη όπου συνέχιζε ή νόμιζε ότι συνέχιζε να
εντρυφεί στις κοινωνικές επιστήμες. Στην πραγματικότητα συντάσσει νυχθημερόν
αντιχουντικά φυλλάδια σε δύσκαμπτα και ανορθόγραφα γερμανικά. Δηλώνει κι
αισθάνεται αυτοεξόριστος συγγραφέας, κάτι σαν τον Βασιλικό στο Παρίσι ­ μονάχα
που ο σαραντάχρονος Βασιλικός, με τη συνδρομή του Γαβρά, έχει κατακτήσει τη
μισή υφήλιο, ενώ ο εικοσιπεντάχρονος Καλλίας, με μια νουβέλα στα ελληνικά και
διατεθειμένα λιγότερα από τριακόσια αντίτυπα, δεν είναι γνωστός ούτε στα
αμφιθέατρα του Τίμπιγκεν. Το συγγραφικό του μέλλον προοιωνίζεται μαύρο και
άραχλο, αν δεν πέσει σύντομα η δικτατορία, αν κρατήσει πενήντα χρόνια, όπως
του Φράνκο ή του Σαλαζάρ. Η εθνική υπόθεση συνδέεται άρρηκτα με την προσωπική
του σταδιοδρομία.

Ηφωνή της πατρίδας, έστω και ψιλοξύλινη, έστω και βραχνιασμένη, οδηγεί τον
Φωτεινό μέσα από τους δαιδάλους των περιπτέρων και τον φέρνει κοντά στον
Καλλία. Δυο ποτήρια στη διπλανή μπιραρία, στα όρθια, σπέρνουν την ιδέα για μια
βολτίτσα με το τρένο ως το γειτονικό Βισμπάντεν. Θα δοκιμάσουν την τύχη τους
στο καζίνο. Όπως τους διαβεβαιώνει και μια χρυσή πλακέτα, εντοιχισμένη στην
είσοδο, εδώ είναι το θρυλικό Ρουλέτεμπουργκ, που περιγράφει στον Παίκτη
ο Ντοστογιέφσκι. Εδώ ερχόταν ο ίδιος ο Ρώσος εμιγκρές και ακουμπούσε την
προκαταβολή από τα μυθιστορήματά του ή το ενέχυρο από τα κοσμήματα της
γυναίκας του. Γοητευμένος ο Γιάννης Καλλίας, εκστατικός, περνάει στα ενδότερα
της ιερής μητρόπολης. Φλέγεται να παρακολουθήσει πώς ο τζόγος και η λογοτεχνία
έσονται εις σάρκα μίαν. Δεν έχει να ποντάρει παρά είκοσι μάρκα, δανεικά από
τον Φωτεινό. Θα φύγει με διακόσια.

Από το Βισμπάντεν στο Μπάντεν-Μπάντεν, από το Μπάντεν-Μπάντεν στο Μόντε Κάρλο,
από το Μόντε Κάρλο στη Γευγελή, από τη Γευγελή στην Πάρνηθα. Η ατμομηχανή του
Γιάννη Καλλία παραμένει για λίγες ημέρες σε κάθε σταθμό, ξεφορτώνει μερικές
χιλιάδες και συνεχίζει αμέριμνη. Είκοσι πέντε χρόνια αναλίσκονται πάνω από
ρουλέτες, γύρω από πράσινες τσόχες ή πίσω από ολέθριες φοράδες. Κάπου κάπου
παίρνει μια βαθιά ανάσα, γνωρίζει μια παρατεταμένη περίοδο καλοτυχίας, για να
δεχθεί κατόπιν το αστροπελέκι. Όπως τη νύχτα της 25ης Νοεμβρίου. Τη Μαύρη
Τρίτη. Με τρεις Ντάμες στο χέρι του και μία κάτω, άκουγε ήδη τις καμπάνες,
τους ύμνους των αγγέλων. Προτού ανοίξει, τελευταίο φύλλο, ο τέταρτος Ρήγας.
Σηκώθηκε από το τραπέζι ελαφρύτερος κατά οκτακόσιες χιλιάδες. Τηλεφώνησε την
επομένη στο Φωτεινό. Ξεκίνησε με το πιο πρόσφατο ανέκδοτο: Δύο Αλβανοί
μπαίνουν σ' ένα ταξί... Στη μέση έμπηξε τα κλάματα.

Μπορεί να μη σηκώσει ποτέ κεφάλι. Ο τζουτζές του Λάμπρου Φωτεινού, ο Τρελός
του βασιλιά Κιλοβατώρα. Ίσως έτσι να γράφει το δικό του κισμέτ. Προορισμένος
να διασκεδάζει τον υψηλότατο, να του πλασάρει νυμφίδια ­ κάποια από τα
αμέτρητα νυμφίδια που κολλούν στην ξόβεργα του Γιάννη Καλλία. Να κι ένας
τομέας όπου υπερέχει, που πάντοτε θα υπερέχει, όσο και ν' αραιώσουν τα μαλλιά
του, όσο και να κρεμάσει η κοιλιά του. Οι γυναίκες αγαπούν τον Γιάννη Καλλία.
Θα τον αγαπούν ώς τη συντέλεια. Γιατί καθυστερεί άραγε; Μια καλή συντέλεια,
ένας γερός καταποντισμός, ένα τρομερό ταράκουλο. Γιατί πρέπει πρώτα αυτός, ο
πεζογράφος Γιάννης Καλλίας, με τα τριάντα χρόνια προσφοράς, να πνιγεί μέσα
στην ίδια του την αηδία;

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: P04</CAT>
<ED>
Κωδικός άρθρου: A16056P041</ED>
<ID>
ID:129630

</ID><URL>http://ta-nea.dolnet.gr/neaweb/neafile.print_unique?e=A&f=16056&m=P04&aa=1</URL></REF>


Article

<CATEGORY>vin09</CATEGORY>

 <H2>Η τέχνη της αθωότητας
</H2>
<AUTHOR>ΧΑΡΗΣ ΚΑΜΠΟΥΡΙΔΗΣ</AUTHOR>

<H3>Οι πίνακες του Π. Φειδάκη και του Τ. Χρηστίδη δείχνουν τον κόσμο μ' ένα αθώο
και φρέσκο βλέμμα, ξαναφέρνοντας στο προσκήνιο τον παππού Θεόφιλο.
</H3>
Μπορεί άραγε ένας ζωγράφος των ημερών μας να ξαναβρεί την αθώα διάθεση με την
οποία ζωγράφιζε σαν παιδί, περήφανο που έφτιαχνε έναν κατάδικό του κόσμο με
χρώματα και σχήματα; «Μόνο σε κάποια απομονωμένη ζούγκλα θ' απαντούσε κανείς,
αφού σχεδόν όλος ο κόσμος ζει με το βλέμμα σε μπλουτζίν, κόκα κόλα και κάθε
είδους μαζική εικόνα, από την τηλεόραση και το σουπερμάρκετ. Ο χαμένος
παράδεισος της παιδικής αφέλειας μόνον ως εύκολη νοσταλγία μοιάζει, αφού όλοι
μας είμαστε «ψημένοι» και όχι «ωμοί» (όπως θα λέγε ο ανθρωπολόγος Κλ.
Λεβί-Στρως στους «Θλιμμένους Τροπικούς» του), δηλαδή πολυεπεξεργασμένοι από τη
σύγχρονη ζωή. Όλοι μας, αλήθεια; Και οι καλλιτέχνες μας, που υποτίθεται ότι
ψάχνουν την άλλη όχθη; Δεν θα ξαναβγεί ένας ξεκάρφωτος Θεόφιλος, που να
ζωγραφίζει χωρίς να πολυνοιάζεται για τη σπουδαγμένη και προϋπολογισμένη
ζωγραφική τών Μπιενάλε; Κι εμείς δεν θα ξανανιώσουμε το αιφνιδιαστικό
ξάφνιασμα της αθώας ζωγραφικής ματιάς, όπως ο φίλος του Πικάσο, Τεριάντ,
αντικρύζοντας τον μεγάλο λαϊκό μας ζωγράφο; Με τέτοιες προκαταρκτικές σκέψεις
και χωρίς να λησμονάμε και τον Άγγελο Παπαδημητρίου με το παιχνιδίζον έργο του
που αθωώνει το kitsch, επισκεφθήκαμε τον Τάσο Χρηστίδη («Ν. Μορφές») και τον
Πάνο Φειδάκη («Ζουμπουλάκη»), ελπίζοντας σε μια ζωγραφική πιο φρέσκια από τον
κατεψυγμένο μοντερνισμό που πλημμύρισε πρωθύστερα το εικαστικό μας προσκήνιο.

«Η Νεκρή Φύση με τα Χέρια» (πάνω) του Π. Φειδάκη και «Το Σπίτι του Συλλέκτη»
του Τ. Χρηστίδη

Τα θέματα του Χρηστίδη προέρχονται από τη φύση και τον εσωτερικό χώρο των
σπιτιών, σε ελεύθερη συνειρμική ανάμιξη, σε μια ατμόσφαιρα ποιητικού ονείρου
και ρυθμού ροκ. Ψυχογραφική ζωγραφική, χωρίς εξπρεσιονιστικές ακρότητες
πάντως. Μια αισιόδοξη παιδική ψυχή που πάλλεται να ορίσει τον κόσμο της. Ο
Χρηστίδης αγαπά πολύ το χρώμα, ένα χρώμα που βγαίνει μεν από πινέλο, έχει όμως
τις αποχρώσεις, την ορμητικότητα και την ένταση ηλεκτρικού. «Τα έργα του
διαφυλάσσουν την εφηβική του φούρια, προϊόντα μιας υπερφυσικής γεννήτριας που
παράγει ενέργεια», σημειώνει εύστοχα στον κατάλογο η Μ. Χαραμή.

Ο Φειδάκης έχει μια αθωότητα όχι αστική, όπως ο Χρηστίδης, αλλά «ωμή»,
προβιομηχανική. Καθαρόαιμος τοπιογράφος, κάνει άσκηση βλέμματος, όχι
διανοητική, όπως θα ήθελε ο Σεζάν, αλλά ηθική, σχεδόν εσχατολογική. Χαίρεται
το φως σαν μωρό που πρωτοανοίγει τα μάτια του, απλώνει βιαστικές πινελιές για
να καταγράψει τις αποχρώσεις της γης, της θάλασσας και των φυτών, καμαρώνει τα
φρούτα πάνω στο τραπέζι, σαν Φλαμανδός ζωγράφος του 17ου αιώνα, που δείχνει
την vanitas («ματαιότητα»), τη θυμόσοφη αναλογία ανάμεσα στα φρεσκοκομμένα
αγαθά της φύσης, με την ριψοκινδυνεύουσα να υποστεί το ίδιο ανθρώπινη υπόσταση
που τα αντικρύζει. Τρυφερή και εύθραυστη ζωγραφική, ζητά από τον φιλότεχνο να
ξεχάσει ό,τι ξέρει για τον εμπρεσιονισμό ή το κορνιζάδικο (που τόσο
καταχράστηκαν εν τω μεταξύ αυτήν τη θεματογραφία) και να ξαναγίνει παιδί,
α-πολίτιστος, σχεδόν πήλινος Αδάμ πριν την Έξοδο. «Ζωγραφίζαμε τοπία στον
Υμηττό και κυνηγούσαμε τα σύννεφα μη μας φύγουν», σημειώνει για τον Φειδάκη ο
Αλ. Φασιανός, και επιβεβαιώνουμε πως ο νέος συνάδελφός του τον συνερίζεται στη
ζωγραφική τρέλα του παλιού καλού καιρού, στην αναζήτηση του Θεόφιλου (ο
Φειδάκης έχει κάνει και ένα πορτρέτο του) και τελικά στη στερέωση μιας
ζωγραφικής αυτόφωτης, εκτός ιδρυμάτων ή διανοουμενίστικης γραφειοκρατίας.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: P06</CAT>
<ED>
Κωδικός άρθρου: A16056P061</ED>
<ID>
ID:129631

</ID><URL>http://ta-nea.dolnet.gr/neaweb/neafile.print_unique?e=A&f=16056&m=P06&aa=1</URL></REF>


Article

<CATEGORY>vin09</CATEGORY>

 <H2></H2><H2>Δεξίωση της νέας ιστοριογραφίας
</H2>
<AUTHOR>ΒΑΣΙΛΗΣ ΚΡΕΜΜΥΔΑΣ</AUTHOR>

Νέα ελληνική ιστοριογραφία έχουμε ονομάσει κάτι πολύ συγκεκριμένο: πλήρης και
εκ βαθέων ανανέωση της θεματολογίας, εισαγωγή νέων ιστοριογραφικών ερωτημάτων,
εντελώς διαφορετική από πριν διαστρωμάτωση της ιστορικής ύλης, νέα
εννοιολογικά και αναλυτικά εργαλεία, νέες τεχνικές, νέα, πάνω σε νέες
θεωρητικές βάσεις, περιοδολόγηση της Ιστορίας· νέα ελληνική ιστοριογραφία
είναι που πήραμε την Ιστορία ως διαφορετικό πράγμα απ' αυτό που την έπαιρναν.
Δεν είναι αναγκαστικά που ενσωματώθηκαν στην έρευνα και στην πανεπιστημιακή
διδασκαλία ο 19ος αιώνας, ο Μεσοπόλεμος ή η Κατοχή· η διδασκαλία ­ και στη
Μέση Εκπαίδευση ­ της ιστορίας αυτών των περιόδων δεν είναι έργα της νέας
ελληνικής ιστοριογραφίας· ήταν επί πολλά χρόνια αίτημα της κοινωνίας που
κάποτε το υιοθέτησε η Πολιτεία. Και η γνώση που έχει παραχθεί από την
αντίστοιχη επιστημονική έρευνα είναι βέβαια νέα ιστοριογραφική παραγωγή, αλλά
όχι αναγκαστικά παραγωγή της νέας ελληνικής ιστοριογραφίας.

Έγραψα αυτή τη μακρά εισαγωγή προσπαθώντας ο ίδιος να κατανοήσω και τα
ζητήματα που έθιξα και τον τρόπο με τον οποίο τα αντιμετωπίζει ο κ. Αντ.
Λιάκος στην τελευταία επιφυλλίδα του («Το Βήμα», 18.1.1998), αφορμώμενος από
τη δική μου προηγούμενη («ΤΑ ΝΕΑ», 5.1.1998). Πρέπει να ομολογήσω ότι
δυσκολεύτηκα να αντιληφθώ αν όσα υποστηρίζει ο κ. Αντ. Λιάκος τα υποστηρίζει
για να διαφωνήσει μαζί μου· εκτός και αν θέλει να πει ότι αυτά που εγώ έγραψα
ότι δεν έγιναν θα είχαν γίνει αν προ πολλού ήταν πραγματικότητα αυτά που
προτείνει. Και θέλω σήμερα να πω τη γνώμη μου για τις προτάσεις του, όχι γιατί
διαφωνώ με αυτές, αλλά γιατί δεν εξηγούν γιατί η παραγωγή της νέας ελληνικής
ιστοριογραφίας δεν «πέρασε» (επιμένω) στα Πανεπιστήμια και γιατί δεν θα λύσουν
το πρόβλημα που μας απασχολεί. Προηγουμένως όμως ας μου επιτραπεί να διατυπώσω
μια απορία: αυτό που λέγεται στην παράγραφο που αρχίζει με τη φράση «η ιδέα
που θέλω να υποστηρίξω...» δεν είναι το ίδιο με αυτό που λέγεται στην πρώτη
παράγραφο, δηλαδή το δικό μου;

Ας προχωρήσω τώρα στον σχολιασμό μου. Ο κ. Αντ. Λιάκος πιστεύει ότι το
πρόβλημα (που δεν κατάλαβα ποιο ακριβώς είναι, το ομολογώ) θα λυθεί αν ιδρυθεί
ένα Τμήμα Ιστορίας (μόνον Ιστορίας) σε ένα από τα (δύο;) μεγάλα Πανεπιστήμια·
σε αυτό το Τμήμα θα συγκεντρώνονταν όλοι όσοι σήμερα διδάσκουν σε μη ιστορικά
Τμήματα. Το δικό μου πρόβλημα, όπως το διατύπωσα και στην επιφυλλίδα μου,
δηλαδή οι ιστορικές σπουδές να είναι στο πνεύμα και στα ζητούμενα της νέας
ιστοριογραφίας δεν θα λυθεί για τον απλούστατο λόγο ότι τίποτε δεν με κάνει να
ελπίζω ότι σ' αυτό το Τμήμα θα συγκεντρώνονταν κατά κύριο λόγο εκπρόσωποι
αυτής της ιστοριογραφικής Σχολής· και επιπλέον, γιατί η διδασκαλία της
Ιστορίας και σε μη ιστορικά Τμήματα από ιστορικούς (εδώ βρίσκεται η ουσία)
είναι καλό πράγμα και για την ιστοριογραφία και για τις επιστήμες που
θεραπεύει το «άλλο» Τμήμα.

Δεν έχω καμία αντίρρηση να ιδρυθεί ένα νέο Τμήμα Ιστορίας ­ ίσως και να το
επιθυμώ ­, μόνο που αυτό δεν θα δώσει απάντηση στα ζητήματα που έθεσα·
άλλωστε, Τμήματα Ιστορίας έχουν ιδρυθεί και δεν αντιλαμβάνομαι γιατί θα είναι
διαφορετικά τα πράγματα αν το νέο Τμήμα βρεθεί σε «μεγάλο» Πανεπιστήμιο. Γιατί
η νέα ελληνική ιστοριογραφία δεν μπόρεσε να ελέγξει τα υπάρχοντα Τμήματα; Την
εμπόδισαν οι αρχαιολόγοι; Γιατί η αφεντιά μου γνωρίζει περιπτώσεις, όπου
συνέβη το αντίστροφο: οι ιστορικοί να εμποδίζουν τη νέα αρχαιολογία.

Ο Βασίλης Κρεμμυδάς είναι καθηγητής στο Πανεπιστήμιο Αθηνών.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: P06</CAT>
<ED>
Κωδικός άρθρου: A16056P062</ED>
<ID>
ID:129671

</ID><URL>http://ta-nea.dolnet.gr/neaweb/neafile.print_unique?e=A&f=16056&m=P06&aa=2</URL></REF>


Article

<CATEGORY>vin09</CATEGORY>

 <H5>Μάθημα
</H5><H2>ΤΟ ΠΝΕΥΜΑ του τόνου
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Σε πολλές και ενδιαφέρουσες σκέψεις με ενέβαλε ο ερχομός στην Αθήνα και οι
παραστάσεις του στο Εθνικό Θέατρο του Εθνικού Θεάτρου της Τουρκίας. Θεώρησα,
εν πρώτοις, υψηλό δείγμα αβροφροσύνης το γεγονός ότι μας επισκέφθηκαν
κομίζοντας δύο μη τουρκικά έργα. Όταν μάλιστα σκεφτεί κανείς πως το ένα ήταν
ελληνικό, και μάλιστα Ψαθάς, τότε ο στοχασμός γίνεται τυραννικός για μας, αφού
Ψαθάς, Ρούσσος, Σακελλάριος, Τσιφόρος, Τζαβέλλας, Καγιάς, Γιαννουκάκης, δηλαδή
όλοι οι μαστόροι της κωμωδίας ηθών και της φάρσας απουσιάζουν πανηγυρικά από
το δικό μας Εθνικό Θέατρο. Όταν πριν από δεκαοκτώ χρόνια και αφού είχε πεθάνει
ο Ψαθάς ανέβηκε για μοναδική φορά στο Εθνικό η «Χαρτοπαίχτρα» του και στο
πρόγραμμα είχα, προλογίζοντας, ευχηθεί ν' ανοίξει η θύρα σ' αυτή τη γενναία
συντεχνία των δεκαετιών '40-'60, ευελπιστούσα ότι κάθε χρόνο, έστω σε μια
νοικιασμένη θερινή αίθουσα το Εθνικό, για να απασχολεί και το σχολάζον
προσωπικό του το θέρος θα μπορούσε, με το κύρος του και με νέες δυνάμεις,
κωμικούς ιδίως, να ασκήσει τον θίασό του στον άμεσο ρεαλιστικό λόγο και το
κοινό στα οικεία «κακά» που στηλίτευε η παλιά καλή κωμωδία. Του κάκου.

Και ήρθαν οι έξοχοι Τούρκοι καλλιτέχνες να μας πουν ότι ο Ψαθάς τούς αφορά,
ως πολιτική σάτιρα και ως υποκριτική πρόκληση και πως έχει θέση ως κλασικός σ'
ένα κρατικό θέατρο· έστω γειτονικής και συγγενούς στα εγγενή πολιτικά ήθη χώρας.

Τι μάθημα!

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: P06</CAT>
<ED>
Κωδικός άρθρου: A16056P063</ED>
<ID>
ID:129703

</ID><URL>http://ta-nea.dolnet.gr/neaweb/neafile.print_unique?e=A&f=16056&m=P06&aa=3</URL></REF>


Article

<CATEGORY>vin09</CATEGORY>

 <H5>Η ΑΛΛΗ ΜΑΤΙΑ
</H5><H2>Έτσι περνάει η δόξα...
</H2>
<AUTHOR>ΛΙΝΑ ΑΛΕΞΙΟΥ</AUTHOR>

<H3>Σίγουρα η αποψινή εκπομπή Video (Mega) θα «αφηγηθεί» ­ με τα μοναδικά
«ζωντανά» ντοκουμέντα που διαφήμισε ­ τον «μύθο Ωνάση». Ποια, όμως, επιτύμβια
πλάκα θα ταίριαζε περισσότερο στον θρυλικό Έλληνα μεγιστάνα από αυτή με το
ρωμαϊκό ­ λησμονημένο και από τους λατινομαθείς ­ απόφθεγμα «Sic transit
gloria mundi...» δηλαδή «Έτσι περνάει η επίγεια δόξα»...
</H3>
«Βουνά» εκατομμυρίων δολαρίων, τάνκερ, στόλος αεροπλάνων με τους έξι κύκλους
της «Ολυμπιακής», Αργεντινή, Μόντε Κάρλο, επιχειρηματικό δαιμόνιο που
εκμεταλλεύθηκε κρίσεις και αποκλεισμούς, γάμοι και πολύκροτα ειδύλλια που
πρωταγωνίστησαν στα πρωτοσέλιδα του διεθνούς Τύπου και στην τηλεόραση για να
«γυριστούν», λίγο αργότερα, ταινίες και τηλεοπτικά σίριαλ, κατέληξαν στη σιωπή
του οικογενειακού μαυσωλείου του «Σκορπιού». Και διεθνή και εγχώρια τηλεοπτικά
μέσα θυμούνται πια το όνομα Ωνάσης φευγαλέα, στα βραβεία του Ιδρύματος ή ­
όπως πρόσφατα ­ με την τελευταία κληρονόμο, τη 13χρονη Αθηνά, που ο
«στοργικός» πατέρας της έφερε μια φορά στην Ελλάδα, για να της εμφυσήσει ­
«καμένο από χέρι» το παιδάκι ­ την ιδέα πως η καταγωγή της πρέπει να ξεχαστεί.

Και να και το προχθεσινό αποκλειστικό στον Σκάι με την «ξενάγηση» στο πάλαι
ποτέ θριαμβευτικό σύμβολο πλούτου και δόξας, τη θαλαμηγό «Χριστίνα», που ο
μακαρίτης είχε κληροδοτήσει στο Ελληνικό Δημόσιο για τη φιλοξενία υψηλών
προσώπων. Αφού μετονομάστηκε ­ γιατί τάχα; ­ σε «Αργώ», ρήμαξε αραγμένη και εν
αχρησία, δύο-τρεις φορές παρά λίγο να πουληθεί και τώρα, λέει, «λογοδόθηκε» σε
επιχειρηματία που θα ξοδέψει δισεκατομμύρια για να τη «ζωντανέψει». Προς τι;
Οι άλλοι μύθοι, η Γκρέτα Γκάρμπο, η Μάργκοτ Φοντέιν, η Μαρία Κάλλας, ο
Τσώρτσιλ ούτε ως φαντάσματα θα εμφανισθούν στο κατάστρωμα.

Και όσοι νεόπλουτοι ­ που, άλλωστε, αφθονούν σήμερα όπως και οι νεόπτωχοι ­
αναζητήσουν την επαφή με τα απομεινάρια εκείνης της εποχής, ούτε τον καπνό του
πούρου του επονομασθέντος «πατέρα της νίκης» θα οσμισθούν, ούτε το αέρινο
περπάτημα της Ντέιμ Μάργκοτ θα απολαύσουν.

Το πολύ να «λουσθούν» στην εσωτερική πισίνα με την ακαλαίσθητη αναπαράσταση
από τα μινωικά ταυροκαθάψια και να κοιμηθούν στην αναπαλαιωμένη
καμπίνα-κρεβατοκάμαρα της φιλοχρήματης Τζάκυ ή της ανυποψίαστης Κάλλας. Η
λάμψη και το θάμπος έσβησαν μαζί με τον μύθο, όπως στον μοιραίο «Τιτανικό» της
χλιδής, του ονείρου και της τραγικής ματαίωσης.

Trash TV

Βουλιάζει αργά αλλά σταθερά και η Trash TV, η τηλεόραση των σκουπιδιών, που
τόσο συζητήθηκε. Και αν κάποιες εκπομπές της συζητήθηκαν για την αφειδώλευτη
εκμετάλλευση του ανθρώπινου πόνου ή την αποθέωση ψωνισμένων ή απλώς πονηρών
«παρουσιαστών» (νταβατζήδες ψυχών δεν τους είπε κάποιος;) και προσκεκλημένων
που αλληλοκαταγγέλλονται για το ρήμαγμα της ζωής τους, η «βασιλεία» της οδεύει
προς τη δύση.

Τις προάλλες, στον Seven-Χ, σε μία και μόνη εκπομπή, είδαμε τη συνύπαρξη όλων
των αληθινά ­ ή καθ' υπόκριση ­ τηλεοπτικών «κάζων»: από την κ. θεούσα με τη
στέκα στα μαλλιά και την «ερωτοδίκη» με ντεκολτέ γκαρσόνας καμπαρέ ως τον άλλο
«κ. Πρόεδρο» με τη μαστιγοφόρο «βοηθό», και από τα αρκουδιάρικα νούμερα των
νυφοπάζαρων ως τα ξεκατινιάσματα των θλιβερών θυμάτων του τηλεοπτικού...
κοινωνικού καθρέφτη.

Και κάθε πικραμένος τηλεθεατής που βρέθηκε να την παρακολουθεί ­ «Αγαπημένη
μου τηλεόραση» ήταν ο τίτλος της ­ είδε μια ξεκαρδιστική επιθεώρηση, με όλα τα
χάι λάιτς των τηλεορασιακών ριάλιτι ­ ή «ρεαλήτη», όπως ο παρουσιαστής
σκηνοθέτης Δ. Δημογεροντάκης τα μετονόμασε. Ήταν, μάλιστα, τόσο πετυχημένο το
κολάζ και τόσο χαρακτηριστικό το «δείγμα», που ίσως τα ενδιάμεσα επεξηγηματικά
σχόλια περίττευαν. Το πράγμα μιλούσε ­ και έβγαζε στη φόρα όλη την παράλογη
γελοιότητα των σκουπιδοσόου ­ από μόνο του.

Αποζημίωση

Αποζημίωση ­ ως συνήθως ­ τα καλά ελληνικά σίριαλ και μερικές ταινίες που
δυστυχώς προβάλλονται εξακολουθητικά σε ώρες μεταμεσονύκτιες ­ όπως η
κινηματογραφική μεταφορά του θεατρικού έργου του Έντουαρντ Άλμπι «Ποιος
φοβάται τη Βιρτζίνια Γουλφ», με συγκλονιστικό το ζευγάρι Ρίτσαρντ Μπάρτον -
Ελίζαμπεθ Τέιλορ και την εκκολαπτόμενη τότε ­ και χαμένη λίγο αργότερα ­ Σάντι Ντένις.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16056P071</ED>
<ID>
ID:129632

</ID><URL>http://ta-nea.dolnet.gr/neaweb/neafile.print_unique?e=A&f=16056&m=P07&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ - πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Ταύτιση απόψεων στο πρόγραμμά τους είχαν ο Σκάι και ο Star. Με διαφορά ωρών
πρόβαλαν την ίδια εκπομπή για τα γυρίσματα του «Τιτανικού». Και ο Star, στο
μεσοδιάστημα, πρόβαλε και το θρίλερ «Κρίτερς Νο 3». Το οποίο από πλευράς
σεναριακής υπόθεσης δεν είχε κάτι περισσότερο να επιδείξει από μία ταινία
επιστημονικής φαντασίας. Είχε όμως να συμπληρώσει σ' αυτό το «μονοπώλιο» του
«Τιτανικού» τον Λεονάρντο Ντι Κάπριο, σε νεαρή ηλικία, ο οποίος έκανε μια
σύντομη εμφάνιση, χωρίς να παρουσιάζει δείγματα της εξέλιξής του σε σταρ.

*Ανταπαντήσεις στο «Αυτόφωρο», μετά την εμφάνιση όλων των εκπροσώπων
«εκπομπών-σκουπίδια» στο «Ε, ναι λοιπόν» της Ρούλας Κορομηλά, όπου κοινώς
«αρπάχτηκαν». Μεταφορά της συζήτησης λοιπόν για την «τηλεόραση-σκουπίδια», με
συντονιστή τον κύριο Λεωτσάκο. Μόνο που όλοι όσοι συμμετείχαν σε αυτή μίλησαν
για οτιδήποτε, εκτός από το θέμα.

* Στις 22 Ιανουαρίου του 1973, πριν από 25 χρόνια, ένα μικρό αεροπλάνο, με
κυβερνήτη έναν Αμερικανό πιλότο και συγκυβερνήτη τον νεαρό Αλέξανδρο Ωνάση,
συντρίβεται στην πίστα του αεροδρομίου του Ελληνικού. Ο διάδοχος της
δυναστείας Ωνάση είναι νεκρός. Η ιστορία της οικογένειας, οι θάνατοι των μελών
της, η διαδρομή του Αριστοτέλη Ωνάση μέχρι τις πρώτες σειρές της δόξας, αλλά
και η σημερινή διαμάχη γύρω από τη μικρή Αθηνά και την κληρονομιά της θα
απασχολήσουν δύο εκπομπές «Video» του Παύλου Τσίμα. Το αποψινό πρώτο μέρος στο
Mega αρχίζει να ξετυλίγει το νήμα του μύθου Ωνάση, θέτοντας το ερώτημα αν ο
θάνατος του Αλέξανδρου ήταν ατύχημα ή εγκληματική ενέργεια.

* Την Κύπρο στους δρόμους του μεταξιού παρουσιάζει το ενδιαφέρον ντοκιμαντέρ
της ΕΤ1 σήμερα στις 7. Η λαογράφος δόκτωρ Ελένη Παπαδημητρίου έχει πάρει
συνεντεύξεις από μεταξουργούς του νησιού που είναι οι τελευταίοι φορείς του
επαγγέλματος και της τέχνης. Κέντρο παραγωγής και διακίνησης προς τη Δύση η
Κύπρος κατά τον 15ο αιώνα, συνέχισε την παράδοση της μεταξουργίας ως
οικοτεχνίας μέχρι και τα μέσα του 20ού αιώνα. Στο ντοκιμαντέρ παρουσιάζεται η
παραδοσιακή μέθοδος εκτροφής του μεταξοσκώληκα, η κατεργασία και η ύφανση
μεταξωτών, καθώς και η χρήση τους ως βασικό στοιχείο της προίκας και της φορεσιάς.

* Μεγάλες παραστάσεις έταξε η ΕΤ1 δύο Δεύτερες τώρα. Την «Παναγία των
Παρισίων» και την «Πριγκίπισσα του Φεγγαριού» περιμέναμε να δούμε σε μπαλέτο.
Μόνο που αντί για τις κλασικές χορογραφίες, με τους χορευτές να φοράνε
σπασουάρ και τις χορεύτριες να στέκονται στις πουέντ, θαυμάσαμε ένα άλλο είδος
«χορού». Εκείνο των ποδοσφαιριστών με την μπάλα. Πότε ΑΕΚ - Ολυμπιακός, πότε
άλλοι αγώνες του πρωταθλήματος, οι πιρουέτες συμβαίνουν στα γήπεδα.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16056P072</ED>
<ID>
ID:129672

</ID><URL>http://ta-nea.dolnet.gr/neaweb/neafile.print_unique?e=A&f=16056&m=P07&aa=2</URL></REF>


Article

<CATEGORY>vin09</CATEGORY>

 <H2>Μειώθηκαν 6,1 δισ. τα έσοδα από διαφημίσεις τον Ιανουάριο </H2>
Μειωμένη κατά 6,1 δισ. δραχμές ήταν τον Ιανουάριο η διαφημιστική δαπάνη των
καναλιών σε σχέση με τον Δεκέμβριο του '97. Τα έσοδα από τις διαφημίσεις
ανήλθαν για τα κανάλια τον πρώτο μήνα του '98 στα 9.748.675 δραχμές, ενώ τον
Δεκέμβριο του '97 ήταν 15.911.906 δραχμές. 
Ωστόσο, τα διαφημιστικά έσοδα των καναλιών σε σύγκριση με τον περσινό
Ιανουάριο ήταν αυξημένα κατά 1.483.513 δραχμές (από τα 8.265.162 δραχμές
έφθασαν τα 9.748.675 δραχμές).

Μεγάλη αύξηση (κατά 44,09%) της διαφημιστικής δαπάνης σε σχέση με τον
Ιανουάριο του '97 παρατηρήθηκε στις εφημερίδες καθώς και στα περιοδικά (κατά
43,68%), ενώ στα ραδιόφωνα είχε μείωση της τάξεως του 24,17%.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16056P073</ED>
<ID>
ID:129704

</ID><URL>http://ta-nea.dolnet.gr/neaweb/neafile.print_unique?e=A&f=16056&m=P07&aa=3</URL></REF>


Article

<CATEGORY>vin09</CATEGORY>

 <H2>Συζήτηση για τις υπερβάσεις στην ΕΡΤ </H2>
Συνάντηση με τον πρόεδρο της ΕΡΤ Παναγιώτη Παναγιώτου θα έχει τις επόμενες
ημέρες ο υπουργός Τύπου Δημήτρης Ρέππας για να συζητήσουν τα θέματα που
απασχολούν την κρατική τηλεόραση αλλά και την έκθεση του οικονομικού διευθυντή
που ανέφερε «υπέρβαση 4 δισ. στον προϋπολογισμό της ΕΡΤ», όπως γράφτηκε χθες
στην «Ελευθεροτυπία». Από την πλευρά του ο πρόεδρος της ΕΡΤ υποστηρίζει ότι
«υπερβάσεις δεν έχουν γίνει» και πως το έγγραφο του οικονομικού διευθυντή Αν.
Σαλεσιώτη επισημαίνει απλώς ότι «η πορεία των δεσμεύσεων κονδυλίων των
προϋπολογισμών της ΕΤ1 και της ΝΕΤ, αν συνεχιστεί με τον ίδιο ρυθμό και το β'
εξάμηνο της διαχειριστικής περιόδου, υπάρχει κίνδυνος να δημιουργηθεί στο
τέλος της χρήσης υπέρβαση».

Κατά συνέπεια, όπως αναφέρει στην απάντησή του ο κ. Παναγιώτης Παναγιώτου,
«έγινε μια προειδοποίηση, όπως συνήθως γίνεται σε τακτά χρονικά διαστήματα
προκειμένου να περιοριστούν οι δεσμεύσεις. Με τον όρο "δέσμευση" δεν εννοούμε
δαπάνη, αλλά πρόβλεψη ενδεχόμενης δαπάνης». Πάντως στο πρες ρουμ, χθες, ο
υπουργός Δημήτρης Ρέππας δεν έκανε κανένα σχόλιο.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16056P074</ED>
<ID>
ID:129724

</ID><URL>http://ta-nea.dolnet.gr/neaweb/neafile.print_unique?e=A&f=16056&m=P07&aa=4</URL></REF>


Article

<CATEGORY>vin15</CATEGORY>

 <H5>Συμβιβασμός με τη ρουτίνα
</H5><H2>ΤΗΛΕΟΡΑΣΗ ΤΕΤΑΡΤΗΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΔΡΑΜΑΤΙΚΗ ΚΟΙΝΩΝΙΚΗ ΤΑΙΝΙΑ ΤΟΥ ΗΛΙΑ ΚΑΖΑΝ
</H3>
«Ο συμβιβασμός» του Ηλία Καζάν με τον Κερκ Ντάγκλας σ' έναν από τους
σημαντικότερους ρόλους της καριέρας του, είναι η καλύτερη αποψινή ταινία των καναλιών.

Τον «Συμβιβασμό» του θα πληρώσει πολύ οδυνηρά ο Κερκ Ντάγκλας ­ μαζί του η
Φέι Νταναγουέι ­ και ο Ηλίας Καζάν φτιάχνει την τελευταία σπουδαία ταινία του

Ο ελληνικής καταγωγής Ηλίας Καζάν (γεννημένος το 1909 στην Κωνσταντινούπολη με
πλήρες όνομα Ηλίας Καζαντζόγλου), έκανε λαμπρή καριέρα στο Χόλιγουντ και ο
αποψινός «Συμβιβασμός» ­ '69 ­ είναι η τελευταία από τις έξοχες ταινίες του. Η
αστυνομική περιπέτεια «Επικίνδυνα παιχνίδια» του Πίτερ Βέρνεϊ ­ '87 ­ είναι η
δεύτερη ταινία της βραδιάς που ξεφεύγει από τη μετριότητα, με πρωταγωνιστές
τους Τσάρλι Σιν και Ράντι Κονέιντ.

Αναλυτικότερα, μεταξύ των ταινιών που προγραμματίζουν να παίξουν σήμερα τα
κανάλια είναι και οι παρακάτω:

«Ο κυρ Γιώργος και οι τρέλες του»

18.00 Star. Ο Διονύσης Παπαγιαννόπουλος σε μία από τις κωμωδίες
που τον είχαν κάνει πρωταγωνιστή, ύστερα από μια λαμπρή καριέρα δεκάδων χρόνων
στο ελληνικό σινεμά. Του Ορέστη Λάσκου. **

«Οι γαμπροί της ευτυχίας»

21.00 Star. Απολαυστική εγχώρια φάρσα ­ '62 ­ του Σωκράτη
Καψάσκη με τους: Βασίλη Αυλωνίτη, Γεωργία Βασιλειάδου, Νίκο Ρίζο. Ο πρώτος
προσπαθεί να παντρέψει τη δεύτερη που είναι αδελφή του και η πιο
γοητευτική-άσχημη στην ιστορία του ελληνικού σινεμά. (Διάρκεια: 91') **

«Hondo ­ ο ταχυδρόμος της Δύσης»

22.30 ΕΤ3 (Hondo). Γουέστερν ­ '53 ­ με τον Τζον Γουέιν στον
ρόλο ενός στρατιώτη του ιππικού που συναντάει τυχαία μια χήρα και τον γιο της
και προσπαθεί να τους προστατεύσει από τους Ινδιάνους (ποιους άλλους,
δυστυχώς...). Η Τζέραλντιν Πέιτζ κέρδισε Όσκαρ. Του Τζον Φόροου. (Διάρκεια:
80') **

«Μετρόπολις»

23.00 Seven Χ (Metropolis). Άλλη μία φορά το αριστούργημα ­ '26
­ του Φριτς Λανγκ. Ήμαρτον, φθάνει πια! (Διάρκεια: 119') *****

«Υπεράνω του νόμου»

23.00 Star (Above the law). Ο μυώδης Στίβεν Σίγκαλ ως
αστυνομικός της Δίωξης Ναρκωτικών του Σικάγο τα βάζει με υψηλά ιστάμενους που
προστατεύουν το κύκλωμα λαθρεμπορίου κοκαΐνης. Του Άντριου Ντέιβις, παραγωγής
'88. (Διάρκεια: 99') **

«Ο συμβιβασμός»

23.30 ΕΤ1 (The annangement). Ο ίδιος ο Ηλίας Καζάν είχε γράψει
ένα μυθιστόρημα ­ με αυτοβιογραφικά βιώματα ­ που το μετέφερε το '69 στο
σινεμά και γνώρισε τεράστια εμπορική επιτυχία. Ήρωάς της ένας διαφημιστής,
απόλυτα πετυχημένος που έχει τα πάντα, εκτός από ένα που είναι και το
σημαντικότερο γι' αυτόν, τον αυτοσεβασμό στον ίδιο τον εαυτό του! Αποπειράται
να αυτοκτονήσει και σ' ένα φλας μπακ ξαναζεί όλη την προηγούμενη ζωή του, μέσα
από την οποία θα βγει καθαρά πως για αλλού ξεκίνησε και αλλού οι συμβιβασμοί
της ζωής τον πήγαν. Έξοχος ο Κερκ Ντάγκλας στον πρωταγωνιστικό ρόλο, έξοχες η
Φέι Νταναγουέι και η Ντέμπορα Κερ. Και η σκηνοθεσία του Καζάν έχει την
απαιτούμενη οργή και τη μαεστρία του έμπειρου σκηνοθέτη, έτσι που να ασκούν
γοητεία τα πλάνα του στους σινεφίλ, οι οποίοι κατά χιλιάδες την είχαν δει και
τους είχε ενθουσιάσει. ****

«Επικίνδυνα παιχνίδια»

24.00 Mega (Νο man's land). Αστυνομική περιπέτεια ­ '87 ­ του
Πίτερ Βέρνερ. Ένας αστυνομικός του Λος Άντζελες αναλαμβάνει να ερευνήσει την
υπόθεση δολοφονίας ενός συναδέλφου του. Στην πορεία ένας παράφορος έρωτας κι
ένας φόνος θα τον φέρουν αντιμέτωπο με την αλήθεια... Σεναριακές
συμβατικότητες σκηνοθετημένες με επιδεξιότητα. Με τους: Τσαρλ Σιν, Ρόντι
Κονέιντ. (Διάρκεια: 102') **

«Η αναλαμπή»

01.00 ΕΤ3 (The clearing). Ιδιόρρυθμη ταινία ­ '91 ­ του Γουίλιαμ
Ν. Ράσελ με τους: Τζορτζ Σίγκαλ, Ταμάου Τάνα. Ένας νέος ιερέας φτάνει σ' ένα
χωριό της Σιβηρίας και οι κάτοικοι αναστατώνονται από τη δολοφονία μιας
γυναίκας... (Διάρκεια: 95') **

«Μετά τη θύελλα»

02.45 Antenna (Green promise). Δυνατό κοινωνικό δράμα ­ '49 ­
του Γουίλιαμ Ν. Ράσελ γύρω από τη σκληρή αγροτική ζωή στην Αμερική, όπως είναι
γνωστή και μέσα από τις σελίδες του κλασικού μυθιστορήματος του Στάινμπεκ «Τα
σταφύλια της οργής». Παίζουν: Μαργκερίτ Τσάπμαν, Γουόλτερ Μπρέναν, Ρόμπερτ
Πέιτζ, Νάταλι Γουντ σ' έναν από τους πρώτους της ρόλους. (Διάρκεια: 92') ***

«Το στιγματισμένο πρόσωπο»

04.30. Antenna (Hollow). Δράμα ­ '48 ­ μ' έναν πρώην κατάδικο να
δολοφονεί έναν γιατρό και να οικειοποιείται την ταυτότητά του. Σύντομα, όμως,
ανακαλύπτει ότι ο νεκρός γιατρός είχε κάποιους ορκισμένους εχθρούς, αφού
μπαίνει τώρα ο ίδιος στο στόχαστρό τους! Δυνατό σενάριο, σκηνοθετημένο από τον
Στιβ Σίκελι. Με τους: Πολ Χένραϊντ, Τζόαν Μπένετ, Έντουαρντ Φραντς, Λέσλι
Μπρουκς. (Διάρκεια: 83') **

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: P08</CAT>
<ED>
Κωδικός άρθρου: A16056P081</ED>
<ID>
ID:129645

</ID><URL>http://ta-nea.dolnet.gr/neaweb/neafile.print_unique?e=A&f=16056&m=P08&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ </H2>
Από την ροκ ταινία του Αντώνη Κόκκινου «Ο αδελφός μου κι εγώ»

«Ο ΑΔΕΛΦΟΣ ΜΟΥ ΚΙ ΕΓΩ»: Όμορφη, αγαπησιάρικη ταινία του Αντώνη
Κόκκινου, μ' έναν 25άρη να θαυμάζει τυφλά τον 45άρη ροκ αδελφό του και την
εποχή των σίξτις. Με τους: Δημοσθένη Παπαδόπουλο, Βαγγέλη Γερμανό, Πέμυ Ζούνη,
Μυρτώ Αλικάκη, Έρικ Μπάρτον. (Ιντεάλ, Ιντεάλ Μαρούσι, Μαργαρίτα 2,
Μπροντγουαίη, Πλάζα, Φάληρο 1, Σινεάκ).

«Ο ΕΠΙΣΚΕΠΤΗΣ ΤΟΥ ΧΕΙΜΩΝΑ»: Η πρώτη σκηνοθετική δουλειά του ηθοποιού
Άλαν Ρίκμαν για τη ζωή τεσσάρων ανθρώπων σ' ένα παγωμένο ψαροχώρι της Σκωτίας.
Με τους: Έμα Τόμσον, Φιλίντα Λόουν, Σίλα Ριντ. (Αρτ Στούντιο).

«ΑΝΤΡΕΣ ΜΕ ΤΑ ΟΛΑ ΤΟΥΣ»: Κωμωδία με «θέση» που μόνο το αγγλικό σινεμά
θα μπορούσε να την κάνει, όπου άνεργοι άντρες αποφασίζουν να κάνουν ένα γκρουπ
για στριπτίζ! Του Πίτερ Κατανέο. (Αθήναιον 2, Αθήναιον Cinepolis 4, Αβάνα,
Άττικα 2, Όπερα 1, Village Centre 10, Καλυψώ, Πτι Παλαί, Τρία Αστέρια 2).

«ΤΥΦΛΗ ΣΤΡΟΦΗ»: Ο Σον Πεν μπλέκει με ένα αντρόγυνο ­ Τζένιφερ Λοπέζ,
Νικ Νόλτε ­ που θέλει να βγάλει απ' τη μέση ο ένας τον άλλο. Φιλμ νουάρ του
Όλιβερ Στόουν. (Agora, Αίγλη, Άστρον, Village Centre 4, Έμπασσυ, Κηφισιά 3,
Μετάλλιον, Μετροπόλιταν, Όσκαρ, Χαϊλάιφ Στούντιο).

«Ο ΚΥΡΙΟΣ ΜΕ ΤΑ ΓΚΡΙ»: Ο έρωτας μπαίνει στη ζωή ενός 60άρη και
αναστατώνει την οικογενειακή του γαλήνη. Του Περικλή Χούρσογλου, με τους:
Γιώργο Μιχαλακόπουλο, Ειρήνη Ιγγλέση, Ράνια Οικονομίδου. [Αλεξάνδρα (Πατ.),
Άτταλος, Διάνα, Τιτάνια, Χαϊλάιφ].

«Η ΓΕΥΣΗ ΤΟΥ ΚΕΡΑΣΙΟΥ»: Ένας άντρας θέλει να αυτοκτονήσει και αναζητεί
αυτόν που θα τον βοηθήσει σ' αυτή την απόφασή του. Χρυσός Φοίνικας στο
Φεστιβάλ Καννών το '97. Του Αμπάς Κιαροστάμι. (Αλφαβίλ, Αφαία, Ορφεύς).

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: P10</CAT>
<ED>
Κωδικός άρθρου: A16056P101</ED>
<ID>
ID:129643

</ID><URL>http://ta-nea.dolnet.gr/neaweb/neafile.print_unique?e=A&f=16056&m=P10&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ </H2>
ΑΘΗΝΑΣ

Α ' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Διαλύοντας τον Χάρι. 7.00-9.00-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Τυφλή στροφή. 6.00-8.30-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Τζέιμς Μποντ 007: Το αύριο ποτέ
δεν πεθαίνει. 6.00-8.30-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Μόνος στο σπίτι 3 (Κ.).
6.30-8.30-10.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Το παιχνίδι. 6.00-8.30-11.00 μ.μ.

ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Τιτανικός. 3.00-6.50-10.30 μ.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Άντρες με τα
όλα τους. 5.00-7.00-9.00-11.00 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Τιτανικός. 6.15-10.00 μ.μ. 
ΑΘΗΝΑΙΟΝ CINEPOLIS PHILIPS 2. Τιτανικός. 6.45-10.30 μ.μ.

ΑΘΗΝΑΙΟΝ CINEPOLIS PHILIPS 3. Τιτανικός. 6.45-10.30 μ.μ.

ΑΘΗΝΑΙΟΝ CINEPOLIS PHILIPS 4. Άντρες με τα όλα τους (Κ.). 5.00-7.00-9.00-11.00 μ.μ.

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Condition). Τυφλή στροφή. 6.00-8.30-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Το παιχνίδι. 6.00-8.30-11.00 μ.μ.

ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Ο κύριος με τα γκρι.
6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo). Ο
ψευταράς (Κ.). 6.45-8.45-10.45 μ.μ. Μαζί και η ταινία μικρού μήκους Bean.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Η γεύση του
κερασιού. 7.00-9.00-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Τιτανικός. 5.45-9.30 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Η επίλεκτη. 6.20-8.40-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Τζέιμς Μποντ
007: Το αύριο ποτέ δεν πεθαίνει. 6.00-8.30-11.00 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Το παιχνίδι. 6.00-8.30-11.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition).
Τιτανικός. 3.00-6.45-10.30 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Ο επισκέπτης του
χειμώνα. 7.00-9.00-11.00 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Άντρες με τα όλα τους. 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital).
Τιτανικός. 6.15-10.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS).
Τιτανικός. 5.45-9.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Άντρες με
τα όλα τους (Κ.). 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Τιτανικός. 5.45-9.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Τζέιμς Μποντ πράκτωρ 007: Το αύριο ποτέ δεν
πεθαίνει. 5.10-7.40-10.15 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Άντρες με τα όλα τους. 4.30-6.30-8.30-10.30 μ.μ. ΑΣΣΟΣ - ΟΝΤΕΟΝ ΟΠΕΡΑ
2 (Οδός Ακαδημίας 57 ~ 3622.683 Dolby Stereo). Προστάτης οικογένειας.
6.30-8.40-10.45 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Τιτανικός. 6.15-10.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Τιτανικός. 6.15-10.00 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Τζέιμς Μποντ πράκτωρ 007: Το αύριο ποτέ δεν πεθαίνει. 5.20-7.50-10.20 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Τυφλή στροφή.
6.00-8.30-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Πυροβολημένο ψάρι. 6.00-8.15-10.30 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Το παιχνίδι. 5.15-7.45-10.15 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Ο κύριος με
τα γκρι. 6.40-8.50-11.00 μ.μ.

ΑΤΤΙΚΟΝ Renault (Οδ. Σταδίου ~ 3228.821 Dolby Digital Air Condition).
Τιτανικός. 6.00-9.45 μ.μ.

ΑΦΑΙΑ (Καλλιθέα ~ 9595.534 Dolby Stereo). Η γεύση του κερασιού.
7.00-9.00-11.00 μ.μ.

CINERAMA (οδός Αγ. Κυριακής 30, Π. Φάληρο ~ 9303.593 - 9303.595 Dolby Stereo
RS). Τιτανικός. 6.15-10.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Τιτανικός. 11.00-15.15-19.15-23.30.

VILLAGE CENTRE Αίθουσα 2. Το παιχνίδι. 13.30-16.30-19.30-22.15-01.00.

VILLAGE CENTRE Αίθουσα 3. Η επίλεκτη. 11.45-14.30-17.15-20.15-23.00-01.30.

VILLAGE CENTRE Αίθουσα 4. Τυφλή στροφή. 10.45-13.30-16.15-19.15-22.00-00.45.

VILLAGE CENTRE Αίθουσα 5. Τζέιμς Μποντ πράκτωρ 007: Το αύριο ποτέ δεν
πεθαίνει. 18.30-21.15-00.15. Ο ψευταράς. 11.30-13.45-16.00.

VILLAGE CENTRE Αίθουσα 6. Μοιραία βλάβη. 18.15-20.30-22.45-01.00. Μόνος στο
σπίτι 3. 10.45-13.15-15.45.

VILLAGE CENTRE Αίθουσα 7. Ο γκαφατζής της ζούγκλας (Κ.).
11.00-13.15-15.30-17.45. Τιτανικός. 20.00-00.00.

VILLAGE CENTRE Αίθουσα 8. Τιτανικός. 12.00-16.00-20.00-00.00.

VILLAGE CENTRE Αίθουσα 9. Τζέιμς Μποντ 007: Το αύριο ποτέ δεν πεθαίνει. 11.45-14.15-17.00-19.45-22.30-01.15.

VILLAGE CENTRE Αίθουσα 10. Άντρες με τα όλα τους. 12.00-14.15-16.30-18.45-21.00-23.15-01.30.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Το παιχνίδι. 6.00-8.30-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα).
Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Τα φτερά της αγάπης.
6.30-8.45-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Ο κύριος με τα γκρι. 6.00-8.15-10.30 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Τα φτερά της αγάπης.
6.10-8.20-10.30 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Τυφλή στροφή. 5.20-7.55-10.30 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΕΥΑ (Εμπεδοκλέους 121 Παγκράτι, Άγ. Αρτέμιος ~ 7629.215). Κλειστό για λίγες μέρες.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Ο επισκέπτης του
χειμώνα. 7.00-9.00-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Τιτανικός. 6.15-10.00 μ.μ.

INTEAL ARAMIS (Πανεπ/μίου 46 ~ 3826.720 Dolby Digital). Ο αδελφός μου κι εγώ.
6.10-8.20-10.30 μ.μ.

INTEAL ΜΑΡΟΥΣΙ ARAMIS (Λεωφόρος Κηφισίας 215 ~ 6129.169 Dolby Stereo). Ο
αδελφός μου κι εγώ. 6.10-8.20-10.30 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Άντρες με τα όλα τους. 5.00-7.00-9.00-11.00 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Το παιχνίδι. 5.00-7.50-10.55 μ.μ.

ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Η επίλεκτη. 4.50-7.30-10.35 μ.μ.

ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Τυφλή στροφή. 5.15-8.00-10.50 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo).
Τιτανικός. 6.15-10.00 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Τα φτερά της
αγάπης. 6.00-8.10-10.15 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Ο αδελφός μου
κι εγώ. 7.00-9.00-11.00 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Η επίλεκτη.
5.30-8.15-10.40 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Τυφλή στροφή. 5.15-7.45-10.15 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo).
Τυφλή στροφή. 5.15-7.45-10.15 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Ο αδελφός μου
κι εγώ. 6.50-9.00-11.10 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Προστάτης οικογένειας.
6.40-8.45-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround). Η
γεύση του κερασιού. 7.00-9.00-11.00 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Τυφλή στροφή.
6.00-8.30-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Τζέιμς Μποντ πράκτωρ 007: Το αύριο
ποτέ δεν πεθαίνει. 6.15-8.25-10.50 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Ο αδελφός μου κι εγώ. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Άντρες με τα όλα τους (Κ.). 6.30-8.30-10.30 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Το παιχνίδι. 8.10-10.30
μ.μ. Ηρακλής - πέρα από το μύθο, κάθε μέρα ώρα 6.20 μ.μ.

ΣΠΟΡΤΙΓΚ (Νέα Σμύρνη ~ 9333.820). Το παιχνίδι. 8.30-11.00 μ.μ. Δευτ. από 6.00 μ.μ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Ο κύριος με τα γκρι. 4.00-6.00-8.15-10.30 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο ~ 2826.873, 2825.607, Dolby Stereo Digital SR).
Τιτανικός. 6.15-10.00 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο ~ 2826.873, 2825.607, Dolby Stereo Digital SR).
Άντρες με τα όλα τους (Κ.). 4.20-6.20-8.20-10.20 μ.μ. Ο γκαφατζής της
ζούγκλας. Κάθε μέρα ώρα 6.20 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Τα φτερά της αγάπης. 6.50-9.00-11.10 μ.μ.

ΦΑΛΗΡΟ 1 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Ο αδελφός μου κι εγώ. 6.30-8.35-10.40 μ.μ.

ΦΑΛΗΡΟ 2 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Τα φτερά της αγάπης. 5.45-8.00-10.15 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (Περιστέρι ~ 5711.105 Dolby Stereo). Τιτανικός. 6.30-10.15 μ.μ.

*

ΗΜΙΚΕΝΤΡΙΚΟΙ

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Έναρξη σε λίγες μέρες.

ΑΝΤΑΜΣ (Αιγάλεω ~ 5989.226 Dolby Stereo). Τιτανικός. 5.45-9.30 μ.μ.

ΒΥΖΑΝΤΙΟ (Αιγάλεω ~ 5985.071). Πυροβολημένο ψάρι. 6.30-8.30-10.30 μ.μ.

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222, ~
7793.515-18). Ώρα 9.00 μ.μ. Τρίτη: Ναζαρέν, του Μπουνιουέλ. Παρ.: Ο Νότος, του Σολάνας.

*

ΠΡΟΑΣΤΙΩΝ

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη, ~ 0294.99760). Αιχμάλωτος του
Καυκάσου. 8.30 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Ο ψευταράς.
7.00-9.30 μ.μ. Δευτέρα: Κιν/κή Λέσχη.

ΛΕΣΧΗ ΦΙΛΩΝ ΚΝ/ΦΟΥ ΒΟΡΕΙΑΣ ΑΤΤΙΚΗΣ (Αγ. Στεφάνου - Δημαρχείο). Μόνο Κυριακή
8.30 μ.μ.: Κραυγές και ψίθυροι.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Το παιχνίδι.
6.00-8.10-10.20 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Τιτανικός. 5.40-9.30 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Πέμπ.:
Ηφαίστειο. 8.30 μ.μ.

*

ΠΕΙΡΑΙΑ

Α ' ΠΡΟΒΟΛΗΣ

ΑΝΕΣΙΣ (Σαλαμίνα ~ 4640.408). Παρ.-Κυρ.: Το παιχνίδι. 5.00-7.15-9.30 μ.μ.

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Τιτανικός.
6.00-9.45 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Το παιχνίδι. 5.15-7.45-10.15 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453). Επτά
χρόνια στο Θιβέτ. 5.30-8.00-10.45 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453).
Επτά χρόνια στο Θιβέτ. 5.30-8.00-10.45 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Αδίστακτα πρόσωπα. 7.00-9.30 μ.μ.

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Η επίλεκτη. 5.40-8.00-10.20 μ.μ.

ΔΗΜΟΤΙΚΟΣ ΜΟΣΧΑΤΟΥ ΚΙΝ/ΦΟΣ ΣΙΝΕ ΚΗΠΟΣ (Ηλεκτρικός σταθμός ~ 4816.276).
Διάφορες καλλιτεχνικές εκδηλώσεις.

ΖΕΑ (Πασαλιμάνι ~ 4521.388 Dolby Stereo Air Condition). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ.

ΚΙΝ/ΚΗ ΛΕΣΧΗ ΣΑΛΑΜΙΝΑΣ (Κέντρο Νεότητας, παραλία Σαλαμίνας ~ 4655.789). Παίζει
μόνο κάθε Κυριακή.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Πρεμιέρα ελληνικής ταινίας. Τετάρτη: Το λιβάδι. Ώρα 8.30 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Ο αδελφός μου κι εγώ. 6.05-8.10-10.15 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Ο κύριος με τα γκρι.
6.10-8.20-10.30 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Τυφλή στροφή.
5.30-7.50-10.10 μ.μ.

*

ΘΕΣΣΑΛΟΝΙΚΗΣ

Α ' ΠΡΟΒΟΛΗΣ

ΑΘΗΝΑΙΟΝ (~ 832.060 Dolby Stereo). Τυφλή στροφή. 6.00-8.45-11.00 μ.μ.

ΑΛΕΞΑΝΔΡΟΣ (~ 257.255 Dolby Stereo). Η επίλεκτη. 6.15-8.30-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Τζέιμς Μποντ 007: Το αύριο
ποτέ δεν πεθαίνει. 6.00-8.30-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Τυφλή στροφή. 6.30-8.45-11.00 μ.μ.

ΒΑΚΟΥΡΑ (~ 283.777 Dolby Stereo). Τα φτερά της αγάπης. 7.00-9.00-11.00 μ.μ.
Παρ.-Κυρ. μεταμεσοντύκτια προβολή ώρα 1.00 π.μ. Παράξενα παιχνίδια.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Η επίλεκτη. Παρ.-Σάβ.: 11.30-14.15-17.15-20.00-22.45-01.30.
Κυρ.: 14.00-16.45-19.30-22.15-01.00, Δευτ.-Πέμ.:
11.15-14.00-16.45-19.30-22.15-01.00 μ.μ.

VILLAGE CENTRE Αίθουσα 2. Ο γκαφατζής της ζούγκλας Παρ.-Σάβ.:
12.30-14.45-17.00, Κυρ.-Πέμ.: 12.15-14.30-16.45. Τζέιμς Μποντ πράκτωρ 007: το
αύριο ποτέ δεν πεθαίνει. Παρ.-Σάβ.: 19.15-22.00-00.45, Κυρ.-Πέμ.: 19.00-21.40-00.20.

VILLAGE CENTRE Αίθουσα 3. Μόνος στο σπίτι Νο 3. Παρ.: 11.45-14.15. Σάβ.:
11.30-14.00-16.30. Κυρ.: 11.15-13.45-16.15. Δευτ.-Πέμ.: 11.15-13.45. Μοιραία
βλάβη Παρ.: 16.45-19.00-21.15-23.30-01.45, Σάβ.: 19.00-21.15-23.30-01.45,
Κυρ.: 18.45-21.00-23.15-01.30, Δευτ.-Πέμ.: 18.15-18.45-21.00-23.15-01.30.

VILLAGE CENTRE Αίθουσα 4. Τυφλή στροφή. Παρ.-Σάβ.:
11.15-14.00-18.45-19.30-22.15-01.00. Κυρ.-Πέμπτη: 11.00-13.45-16.30-19.15-22.00-00.45.

VILLAGE CENTRE Αίθουσα 5. Τιτανικός. Παρ.-Σάβ.: 13.00-17.00-21.00-01.00.
Κυρ.-Πέμ.: 11.00-15.15-19.15-23.30.

VILLAGE CENTRE Αίθουσα 6. Ο Ηρακλής - πέρα από τον μύθο (στα ελληνικά προβολές
Σάβ.: 10.45-12.45-14.45. Κυρ.: 10.45-13.00-15.00) / Το παιχνίδι - The game.
Παρ.: 11.00-13.45-16.30-19.45-22.30-01.30. Σάβ.: 16.45-19.30-22.30-01.30.
Κυρ.: 17.00-19.45-23.00-01.30. Δευτ.-Πέμ.: 11.30-14.00-16.30-19.30-22.15-01.00.

VILLAGE CENTRE Αίθουσα 7. Τιτανικός. Παρ.-Σάβ.: 12.00-16.00-20.00-00.00.
Κυρ.-Πέμ.: 12.15-16.15-20.15-00.15

VILLAGE CENTRE Αίθουσα 8. Ο ψευταράς. Παρ.-Σάβ.:
11.15-13.30-15.45-18.00-20.15. Κυρ. -Πέμ.: 10.45-13.15-15.30-17.45-20.00. /
Θεωρίες συνωμοσίας. Παρ.-Πέμ.: 22.30-01.20.

VILLAGE CENTRE Αίθουσα 9. Τζέιμς Μποντ πράκτωρ 007: Το αύριο ποτέ δεν
πεθαίνει. Παρ.-Σάβ.: 12.40-15.20-18.00-20.40-23.15-01.45. Κυρ.-Πέμπ.: 11.45-14.15-17.00-19.45-22.30-01.15.

ΓΑΛΑΞΙΑΣ (~ 817.010 Dolby Stereo). Το υποβρύχιο. 6.45-10.30 μ.μ.

ΕΓΝΑΤΙΑ (~ 225.172 Dolby Digital). Τιτανικός. 6.45-10.30 μ.μ. Παρ.-Κυρ.:
3.00-6.45-10.30 μ.μ.

ΕΣΠΕΡΟΣ 1 (~ 235.304 και 265.544 Dolby Stereo). Το παιχνίδι - The Game.
6.00-8.30-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Εραστές για μια νύχτα.
7.00-9.00-11.00 μ.μ.

ΚΑΠΙΤΟΛ (~ 815.570 Dolby Stereo). Τιτανικός. 3.30-7.00-10.30 μ.μ. Σάβ.-Κυρ.:
12 μεσημέρι.

ΚΟΛΟΣΣΑΙΟΝ (~ 831.565). Ο αδελφός μου κι εγώ. 7.00-9.00-11.00 μ.μ.

ΛΑΟΥΡΑ (~ 819.935 Dolby Stereo). Πυροβολημένο ψάρι. 6.30-8.45-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Ο κύριος με τα γκρι. 7.00-9.00-11.00 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Τιτανικός. 6.45-10.30 μ.μ. Παρ.-Κυρ.:
3.00-6.45-10.30 μ.μ.

ΝΑΥΑΡΙΝΟΝ (~ 225.152 Dolby Stereo). Προστάτης οικογένειας. 7.00-9.00-11.00 μ.μ.

ΟΛΥΜΠΙΑΣ (~ 217.336). Θέατρο: Θίασος Στάθη Ψάλτη: Ο πιο αστείος εραστής.

ΠΑΛΛΑΣ (~ 278.515 Dolby Stereo). Το παιχνίδι - The Game. 6.00-8.30-11.00 μ.μ.

ΡΑΔΙΟ ΣΙΤΥ (~ 824.970 Digital Sound). Το παιχνίδι - The Game. 6.00-8.30-11.00
/ Ο Ηρακλής πέρα από τον μύθο στα ελληνικά Σάβ-Κυρ. στις 4.30 μ.μ.

ΤΙΤΑΝΙΑ 1 (~ 520.040 Οδός Λαγκαδά). Ο γκαφατζής της ζούγκλας. 4.00-6.00 μ.μ. /
Τυφλή στροφή. 8.00-10.30 μ.μ. 
ΤΙΤΑΝΙΑ 2 (~ 520.040 Οδός Λαγκαδά). Ο Ηρακλής πέρα από τον μύθο στα ελληνικά
3.00-5.00-6.45 μ.μ. Κυρ.: 11.00-1.00-3.00-5.00-6.45 μ.μ. / Το παιχνίδι - The
game. 8.30-11.00 μ.μ.

ΦΑΡΓΚΑΝΗ (~ 213.929 Dolby Stereo). Ο αδελφός μου κι εγώ. 7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: P10</CAT>
<ED>
Κωδικός άρθρου: A16056P102</ED>
<ID>
ID:129682

</ID><URL>http://ta-nea.dolnet.gr/neaweb/neafile.print_unique?e=A&f=16056&m=P10&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ </H2>
ΟΡΙΖΟΝΤΙΑ

1. Υποδηλώνουν και τους διεκδικητές. 2. Βουνό της Κεφαλονιάς. ­
Μαγειρική έκφραση (ξεν.) 3. Κατηγορία ασθενειών. 4. Νησάκι των
Δωδεκανήσων. - Δίφθογγος. 5. Μαγειρικά σκεύη. 6. Ο τελευταίος
βασιλέας της Λυδίας. 7. Αρχικά που συντάραξαν προ ετών τη Γαλλία. - Τα
αρχικά σημαντικού οργανισμού μας. 8. Μικρό γαλλικό νησί κοντά στη
Μασσαλία. - Μ' αυτά κατασκευάζουν τα τσαρδιά. 9. Παντρεύτηκε τον
Αθάμαντα. - Ποταμός που διαρρέει τη Γαλλία και τη Γερμανία.

ΚΑΘΕΤΑ

1. Πράοι ή ολιγόψυχοι. 2. Κοινή ονομασία νησιού των Κυκλάδων. -
Τμήμα επίπλου. 3. Ένας αστερισμός. 4. Νομός της Γαλλίας με
πρωτεύουσα την Αμιένη. - Ομόηχα φωνήεντα. - Νησιωτική επαρχία μας. 5.
Βραβευμένος με Νόμπελ Λογοτεχνίας Άγγλος πολιτικός. 6. Δημιουργεί
ευχάριστη ατμόσφαιρα. - Χρησιμοποιείται και προτρεπτικά. 7. Ενέπνευσε
στον Ρίτσο μία... συμφωνία (αντίστρ.). - Πάντοτε ευπρόσδεκτα. 8.
Συνηθισμένος μεζές ούζου (γεν.). - Γυναικείο υποκοριστικό. 9. Θεμέλιο
μεταφορικού μέσου. - Προσβάλλεται συχνά από καρκίνο (καθ).

ΛΥΣΗ (3/2/98)

ΟΡΙΖΟΝΤΙΑ: 1. ΜΕΘΥΣΜΕΝΟ 2. ΥΠΟΣΧΕΣΗ 3. ΛΕΙ - ΠΟΥ
4. ΟΤΕ - ΣΚΕΨΗ 5. ΜΕΣΗΜΕΡΙ 6. ΑΛ - ΛΑΜΙΑΣ 7. ΝΑΖΙ
- ΕΝ 8. ΗΡΩΑ - ΡΟΔΟ 9. ΣΑΟΣ - ΙΣΟΣ. ΚΑΘΕΤΑ: 1. ΜΥΘΟΜΑΝΗΣ
2. ΕΠ - ΤΕΛΑΡΟ 3. ΘΟΛΕΣ - ΖΩΑ 4. ΕΣΥ - ΗΛΙΑΣ 5.
ΣΧΙΣΜΑ 6. ΜΕ - ΚΕΜΕΡΙ 7. ΕΣΠΕΡΙΝΟΣ 8. ΝΗΟΨΙΑ 9. ΥΗ
- ΣΑΟΣ

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: P10</CAT>
<ED>
Κωδικός άρθρου: A16056P103</ED>
<ID>
ID:129709

</ID><URL>http://ta-nea.dolnet.gr/neaweb/neafile.print_unique?e=A&f=16056&m=P10&aa=3</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ </H2>
ΑΘΗΝΑ (Δεριγνύ 10 ­ Πατησίων, ~ 82.38.698, 82.37.330). «Ταξίδι μιας μεγάλης
μέρας μέσα στη νύχτα» του Γ. Ο' Νιλ Λάσκαρη, Θεοδωρακόπουλος.

ΑΘΗΝΩΝ (Βουκουρεστίου 10 ­ Πανεπιστημίου, ~ 32.35.524). «Μικρές αλεπούδες» της
Λ. Χέλμαν Μαραγκού, Χρυσικάκος.

ΑΚΑΔΗΜΟΣ (Ιπποκράτους 17 ­ Ακαδημίας, ~ 36.25.119, 36.03.835). «Μπράβο
γιατρέ...» του Ρ. Κούνεϊ Ρώμας, Βλ. Κυριακίδης.

ΑΚΡΟΠΟΛ (Ιπποκράτους 9-11, ~ 36.43.700, 36.08.666). «Ήρθες σαν όνειρο» των Λ.
Μιχαηλίδη - Γ. Τζιώτη Βοσκόπουλος, Γκερέκου.

ΑΛΙΚΗ (Αμερικής 4, ~ 32.44.146). «Το κλουβί με τις τρελές» του Ζ. Πουαρέ
Μουστάκας, Φωκάς.

ΑΛΚΜΗΝΗ (Αλκμήνης 8, Γκάζι, όπισθεν Πειραιώς 127, ~ 34.28.583). «Υλικό
πολέμου» του Πλ. Καϊτατζή Δαβής, Δεμερτζή.

ΑΛΚΥΟΝΙΣ (Ιουλιανού 42-46 ­ Αριστοτέλους, ~ 88.15.402). «Ντα» του Χ. Λέοναρντ
Μεσσάλας, Γλυκοφρύδη.

ΑΛΑΜΠΡΑ (Στουρνάρη 53, Πολυτεχνείο, ~52.27.497, 52.44.400). «Ποπ κορν» του Μπ.
Έλτον Τζώρτζογλου, Λογοθέτης.

ΑΛΦΑ (Στουρνάρη ­ Πατησίων, ~ 52.38.742). «Ορφέας και Ευρυδίκη» του Ζ. Ανούιγ
Γ. Βούρος, Σταθακοπούλου.

ΑΜΙΡΑΛ (Αμερικής 10, ~ 36.39.385). «Ο παππούς έχει πίεση» της Δ. Παπαδοπούλου
Δ. Παπαδοπούλου, Μητρούσης.

ΑΜΟΡΕ - ΕΞΩΣΤΗΣ (Πριγκηποννήσων 10, ~ 64.68.009). «Shopping and fucking» του
Μ. Ρέιβενχιλ Σκιαδαρέσης, Θ. Πάνου.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκηποννήσων 10, ~ 64.68.009). Αργεί.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Απόψε αυτοσχεδιάζουμε» του Λ.
Πιραντέλο Ευαγγελάτος (σκηνοθ.), Τασοπούλου.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739). «Σε φιλώ στη μούρη» του Γ. Διαλεγμένου
Αναλυτή, Ρηγόπουλος.

ΑΝΟΙΞΗΣ (Γερμανικού 20, Μεταξουργείο, ~ 52.38.870). Αργεί.

ΑΝΟΙΧΤΟ (Κάλβου 70 - Γκύζη, ~ 64.45.749). «Προς Ελευσίνα» του Π. Μάτεσι Γ.
Μιχαηλίδης (σκηνοθ.), Χατζησάββας.

ΑΝΤΙΘΕΑΤΡΟ (Μοσχονησίων 36, πλατεία Αμερικής, ~ 85.61.168). «Οι δήμιοι στα
Σόδομα» (ντε Σαντ) των Μ. Ξενουδάκη - Κ. Πολυχρονοπούλου Ξενουδάκη, Πρωτονοταρίου.

ΑΠΛΟ ­ ΚΕΝΤΡΙΚΗ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Φεγγάρι για καταραμένους» του Γ. Ο' Νιλ Αντύπας
(σκηνοθ.), Λεμπεσόπουλος.

ΑΠΛΟ ­ ΝΕΑ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Μανέ, Χατζηπαναγιώτης.

ΑΠΟ ΜΗΧΑΝΗΣ (Ακαδήμου 13, Μεταξουργείο, ~ 52.35.716). «Φυλλωσιές» του Λ. Νορέν
Βαλαβανίδης, Κράλλη.

ΑΤΕΝΕΟΥΜ (Αμερικής 8, ~ 36.33.701). «Έρωτας για έξι πρόσωπα» των Ζ. Κοκτό,
Αντ. Τσέχωφ, Σ. και Χ. Κιντέρο Βασιλάκου, Σπανόπουλος.

ΑΤΤΙΣ (Λεωνίδου 7, Μεταξουργείο, ~ 52.26.260). Αργεί.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Σουίτα γενεθλίων» του Ρ. Χόντον Παπαναστασίου, Γεωργίτσης.

ΑΥΛΩΝΙΤΗ (Βουκουρεστίου 1, ~ 33.13.321-3). «Ποιος ανακάλυψε την Αμερική;» της
Χρ. Σπηλιώτη Σπηλιώτη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522). «Μπαμπάδες με ρούμι» των Θ. Παπαθανασίου -
Μ. Ρέππα Φασουλής, Ε. Γερασιμίδου.

ΒΕΜΠΟ (Καρόλου 18, ~ 52.21.767, 52.48.289). «Γκριζ» των Τζ. Τζέικομπς - Γ.
Κέισι Φραγκούλης, Βασιλοπούλου.

ΒΙΚΤΩΡΙΑ (Μαγνησίας 5 - 3ης Σεπτεμβρίου 119, ~ 82.33.125). «Καλή τύχη» του Γ.
Θεοδοσιάδη Σπαντίδας, Βλαντή.

ΒΡΕΤΑΝΙΑ (Πανεπιστημίου 7, ~ 32.21.579). Κεντρική Σκηνή. «Τρομεροί
γονείς» του Ζ. Κοκτό Παναγιωτοπούλου, Παπακωνσταντίνου. Δεύτερη
Σκηνή. «Η αίθουσα των διδασκόντων» της Λ. Βούτερς Βλησίδης, Δελαπόρτα.

ΓΚΛΟΡΙΑ (Ιπποκράτους 7, ~ 36.09.400). «Αινιγματικές παραλλαγές» του Ερ.-Εμ.
Σμιτ Καρράς, Γ. Κυρίτσης.

ΔΑΝΔΟΥΛΑΚΗ (Αγίου Μελετίου 61Α - Πατησίων, ~ 86.40.414, 86.40.452). «Μάστερ
κλας» του Τ. Μακ Νάλι Δανδουλάκη, Σοντάκη.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ ΜΕΛΙΝΑ ΜΕΡΚΟΥΡΗ (Αγίου Δημητρίου 55). Αργεί.

ΔΗΜΟΤΙΚΟ ΚΕΡΑΤΣΙΝΙΟΥ (Μικράς Ασίας 24 - Παπαναστασίου, πίσω από το Δημαρχείο,
~ 46.15.767, 46.35.009). Αργεί.

ΔΗΜΟΤΙΚΟ ΠΕΙΡΑΙΑ (Αγίου Κωνσταντίνου 4, ~ 41.94.550). Αργεί.

ΔΙΑΝΑ (Ιπποκράτους 7, ~ 36.26.956). «Το βαλς των ταυρομάχων» του Ζ. Ανούιγ
Τσακίρογλου, Διαβάτη

ΔΙΑΥΛΟΣ (Δράκου 9, ~ 92.39.588). «Η κυρα-Κώσταινα» ­ «Συζυγική σκηνή» του Μ.
Μητσάκη Κολόζου, Αντωνιάδης.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42. 772). «Μαχαίρι
στο κόκαλο» του Κ. Μουρσελά Νιχωρίτη, Κατσάμπας.

ΔΙΟΝΥΣΙΑ (Αμερικής 10, ~ 36.12.500). «Προσοχή, δαγκώνει!», του Αλ. Γκέρνι
Ράντου, Μεντή.

ΕΘΝΙΚΗ ΛΥΡΙΚΗ ΣΚΗΝΗ («Ολύμπια», Ακαδημίας 59, ~ 36.12.461). «Μουσικά Παραμύθια
του Δάσους» (Τρ., Πέμ.) «Μαγικός Αυλός» του Β.Α. Μότσαρτ (Τετ., Παρ., Κυρ.)
«Αντριάνα Λεκουβρέρ» του Φρ. Τσιλέα (Σάβ.) «Ιστορίες του Ραχάτ Λουκούμ» (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322). Αργεί.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπέζος, Κρούσκα.

ΕΘΝΙΚΟ - ΝΕΑ ΣΚΗΝΗ ­ ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~
52.23.242, 52.33.322). «Ο Χάσης» του Δ. Γουζέλη - «Η γυναίκα της Ζάκυθος»
(Σολωμός) του Στ. Τσακίρη Στ. Κυριακίδης, Χατούπη.

28 (Μοσχονησίων 28, πλατεία Αμερικής, ~ 86.43.263, 86.56.853). «Τελευταία
απόδραση» του Μπ. Όουεν Μοντανάρη, Ε. Οικονόμου.

104 ΚΕΝΤΡΟ ΛΟΓΟΥ ΚΑΙ ΤΕΧΝΗΣ (Θεμιστοκλέους 104, ~ 38.02.056, 38.02.059).
Κεντρική Σκηνή: «Μουσική, δύο άνθρωποι αγαπήθηκαν και...» της Μ. Ντιράς
Ρικάκη (σκην.), Φέστα. Δεύτερη Σκηνή: «Νύχτες κωμωδίας» (stand
up comedy) Σεραφείμ, Ζαραλίκος (εναλλασσόμενο ρεπερτόριο).

ΕΛΠΙΔΑΣ (Αριστοτέλους 53 - Σμύρνης, μεταξύ Ιουλιανού και Ηπείρου, ~
82.29.030). «Ο αρχισιδηρουργός» (Ονέ) της Έλ. Τσαλδάρη Ντούζος, Τσαλδάρη.

ΕΛΥΖΕ (Νυμφαίου 12, 1η στάση Ιλίσια, ~ 77.82.354). Αργεί.

ΕΜΠΡΟΣ - ΕΠΑΝΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Ν. Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Αγγέλα» του Γ. Σεβαστίκογλου Μπαντής (σκηνοθ.), Ταχτσόγλου.

ΕΝΑΣΤΡΟΝ (Δεληγιάννη 19 - Μπουμπουλίνας, πίσω από το Μουσείο, ~ 82.53.489).
«Νηρέας ο Βάρας» του Δ. Παπαχρήστου Γ. Αρμένης, Τζιραλίδου.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, ~ 34.65.634). «Ο μασκοφόρος» του
Χ. Κράουσερ Καβουκίδη, Κρομμύδας.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Γυάλινος ουρανός» του
Ντ. Χέαρ Βουτέρης, Δεκαβάλλα.

ΕΠΑΣΚΤ (Πανός 19Α - Θόλου, Πλάκα, ~ 32.15.654 ) Αργεί.

ΕΡΓΟΣΤΑΣΙΟ (Βουλιαγμένης 268 ~ 75.10.544). «Μπρου μπρα» του Στ. Μανωλακάκη
Δημ. Παπαδόπουλος, Γ. Οικονόμου.

ΕΡΕΥΝΑΣ (Ιλισίων 21, Ζωγράφου ~ 77.80.826). «Αγάπη και κατανόηση» του Τζ.
Πένχολ Ποταμίτης, Καστανάς.

ΗΒΗ (Σαρρή 27, Ψυρή ~ 32.12.263, 32.15.127). «Η Κυριακή των παπουτσιών» του Λ.
Λαζόπουλου Λαζόπουλος, Παλαντζίδης.

ΗΛΙΟΥ - ΚΑΤΩ ΧΩΡΟΣ (Φρυνίχου 10, Πλάκα ~ 32.31.591, 32.47.509). «Έξω, μπροστά
στην πόρτα» του Β. Μπόρχερτ Παπασπύρος, Δ. Βασιλειάδου.

ΗΜΕΡΑΣ - ΚΟΚΚΙΝΗ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~
69.29.090, 64.95.777). «Προ των Θερμοπυλών» του Π. Τακόπουλου Γιώρ.
Κυριακίδης, Γιαννικάκης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Μολιεριάδα» (Μολιέρος) των Ζ. Ζεραρντί - Α. Μοντζολή
Στυλιανοπούλου, Γιώρ. Κυριακίδης.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890). «Αρσενικό - θηλυκό»
του Α. Θωμόπουλου Α. Αντωνίου, Ν. Ασίκη.

ΘΕΑΤΡΟΚΙΝΗΣΗ (Ακαδήμου 13, κάθετος οδού Πειραιώς, έναντι πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΘΗΣΕΙΟΝ (Τουρναβίτου 7, ~ 32.55.444). Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). «Στο Μαντράς τη νύχτα
εκείνη» του Ε. Μανέ Βοζικιάδου, Στάγκος.

ΙΛΙΣΙΑ (Παπαδιαμαντοπούλου 4, ~ 72.16.317). «Το μουσικό κουτί» Τσανακλίδου,
Ζούδιαρης. 
ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, ~ 72.50.657). «Τρία χρόνια
Σαββατοκύριακο» του Β. Νανάκη Ντ. Σιμοπούλου, Σταματιάδης.

ΚΑΙΡΩΝ (Τσέλιου 10 - Σολιώτη, Αμπελόκηποι, πίσω από τον Άρειο Πάγο, ~
64.54.407). Αργεί.

ΚΑΙΣΑΡΙΑΝΗΣ (Κοιμήσεως Θεοτόκου 30, Καισαριανή, ~ 72.23.023). «Οι φυλακισμένοι
της κεντρικής λεωφόρου» του Ν. Σάιμον Κωνσταντινίδης, Παπανέστορος.

ΚΑΛΟΥΤΑ (Πατησίων 240, ~ 86.11.311, 86.75.588). «Οι αισιόδοξοι» του Γ.
Λαζαρίδη Γ. Βασιλείου, Βιδάλη.

ΚΑΡΕΖΗ (Ακαδημίας 3, ~ 36.36.144, 36.25.520). «Περιμένοντας τον Γκοντό» του Σ.
Μπέκετ Κώστας Καζάκος, Φιλιππίδης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Γράμμα στον Ορέστη» του Ι. Καμπανέλλη Δαφνής, Γκαβάκου.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Του Κουτρούλη ο γάμος» του Α.
Ρίζου - Ραγκαβή Μπέλλος, Στάικου.

ΚΝΩΣΣΟΣ (Κνωσσού 11, Πατησίων, στάση Καλλιφρονά, ~ 86.77.070, 86.24.463). «Οι
κούκλες» του Π. Γεωργιόπουλου Λ. Τσάγκας, Βαμβακίδης.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 ­ Πολυτεχνείου, ~ 88.12.846). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Το στοίχημα» του Κλ. Όντετς
Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 52.22.261). «Επιστροφία» του Ν. Καλογερόπουλου
Λεονάρδου, Ν. Καλογερόπουλος.

ΜΑΣΚΕΣ (Λήθης 6 - Αγίου Μελετίου 107, ~ 86.12.509). «Ο φλύαρος» του Σ. Καρύδη
Χριστοφιλάκης (σκηνοθ.), Πελαΐδης.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασ. Σοφίας - Κόκκαλη, ~ 72.82.333). Αίθουσα Φίλων
της Μουσικής. Μεγάλες Συμφωνικές Ορχήστρες ­ Μεγάροι Μαέστροι. Συμφωνική
Ορχήστρα του Λονδίνου ­ Κόλιν Ντέιβις: β' συναυλία (Δευτ.) Κύκλος Γαλλική
Μουσική από τον 19ο στον 20ό αιώνα. Φεστιβάλ Μουσικής Δωματίου. Αφιέρωμα στον
Ραβέλ. Συναυλία (Τετ.) Κύκλος Γαλλική Μουσική από τον 19ο στον 20ό αιώνα.
Βραδιά γαλλικής όπερας. Κρατική Ορχήστρα Αθηνών ­ Ελιζαμπέτ Βιντάλ (σοπράνο) ­
Αντρέ Κονιέ (βαρύτονος): συναυλία (Παρ.) Κύκλος Γαλλική Μουσική από τον 19ο
στον 20ό αιώνα. Φεστιβάλ Μουσικής Δωματίου. Σονάτες για βιολί και πιάνο και
για κλαρινέτο και πιάνο. Συναυλία (Σάβ.) Κυριακή Πρωί στο Μέγαρο. Συμφωνική
Ορχήστρα Βόλου: συναυλία (Κυρ.). Φουαγιέ Ισογείου. Τετάρτη απόγευμα στο
Μέγαρο. Συγκρότημα Κρουστών «Διοτίμα»: συναυλία (Τετ.). Αίθουσα Δημήτρη
Μητρόπουλου. Κύκλος Γαλλική Μουσική από τον 19ο στον 20ό αιώνα. Μισέλ
Σαραπάν: ρεσιτάλ πιάνου (Πέμ.) Κύκλος Γαλλική Μουσική από τον 19ο στον 20ό
αιώνα. Φεστιβάλ Μουσικής Δωματίου. Μεγάλα Κουαρτέτα για Έγχορδα. Συναυλία (Παρ.).

ΜΕΛΙΝΑ (Βουκουρεστίου 3, ~ 32.13.685-6). Αργεί.

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). Αργεί.

ΜΙΝΩΑ (Πατησίων 91, ~ 82.32.578, 82.10.048). «Αθήνα 2000 με τα... τέσσερα» των
Α. Πυριόχου - Π. Χατζηκουτσέλη - Ντ. Σπυρόπουλου - Μ. Άνθη Πανοπούλου, Τριφύλλη.

ΜΟΥΣΟΥΡΗ (πλατεία Καρύκη 6, ~ 33.10.936). Κεντρική Σκηνή. «Κάτω από τη
σκάλα» του Τσ. Ντάιερ Μιχαλακόπουλος, Μοσχίδης. Δεύτερη Σκηνή.
«Να ζει κανείς ή να συζεί;» του Λ. Κάσλερ Βενιζελέα, Δ. Βογιατζής.

ΜΟΥΣΟΥΡΗ 3 (πλατεία Καρύκη 6, ~ 33.10.936). «Μάκβεθ με παντόφλες» του Τζ. Κρ.
Γουντ Παπαμιχάλης, Στοΐδου.

ΜΠΡΟΝΤΓΟΥΑΙΗ (Αγίου Μελετίου 61Α - Πατησίων, στοά Λάλη, ~ 86.20.231). «Μπλαντ
μπράδερς - Δεσμοί αίματος» του Γ. Ράσελ Κ. Σπυρόπουλος, Μπονάτσος.

ΝΕΟΥ ΚΟΣΜΟΥ (Αντισθένους 7 - Θαρύπου, Φιξ, ~ 92.12.900). Αργεί.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι ~ 57.73.666, 57.55.685). «Ένα
καπέλο γεμάτο βροχή» του Μ. Γκάτσο Μιχόπουλος (σκηνοθ.), Α. Παπαδόπουλος.

ΟΔΟΥ ΑΝΤΙΟΧΕΙΑΣ (Αντιοχείας 1 ­ Πιπίνου, ~ 88.32.050). Αργεί.

ΟΔΟΥ ΕΡΜΟΥ (Ερμού 106, Μοναστηράκι, τηλ.: 32.14.950, 86.40.555). «Το δωμάτιο
με τους μανδαρίνους» του Ρ. Τομά Μ. Ραζή, Χρυσούλης.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Γερτρούδη» του Γ.
Σέντεμπεργκ Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Δεσμά αίματος» του
Αθ. Φούγκαρτ Αλ. Μυλωνάς, Οικονόμου.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). Αργεί.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264).
«Εγχείρημα»: «Τρίπτυχο» του Θ. Βλάχου ­ «Το αόρατο που σε κοιτά» (Μ.
Ευσταθιάδη) του Α. Διαμαντή σε Θ. Βλάχος, Α. Διαμαντής.

ΠΕΙΡΑΙΩΣ 131 (Πειραιώς 131, ~ 34.50.922). «Βγαλ' τον υπουργό απ' την πρίζα»
του Έρ. Άϊντλ Αδαμάκη, Χαϊκάλης.

ΠΕΙΡΑΜΑΤΙΚΟ ΤΗΣ ΠΟΛΗΣ (Σταδίου 4, ~ 32.22.035). «Προδομένη γυναίκα» (ντέ
Μποβουάρ) της Μ. Ριάλδη Ζαβιτσιάνου, Ριάλδη.

ΠΕΡΟΚΕ (Οδυσσέως 2, πλατεία Καραϊσκάκη, Μεταξουργείο, ~ 52.32.132, 52.40.040).
«Ό,τι πείτε υπουργέ μου» του Ρ. Κούνεϊ Βουτσάς, Τσιβιλίκας.

ΠΟΛΙΤΕΙΑ (Σαρρή 40, Θησείο, ~ 33.10.663-4). Αργεί.

ΠΟΛΙΤΙΣΤΙΚΟ ΚΕΝΤΡΟ «ΣΠΥΡΟΣ ΑΠΟΣΤΟΛΟΥ» (Ηρώων Πολυτεχνείου 39, Άγιοι Ανάργυροι,
~ 26.90.511). «Τρικυμία - Όνειρο καλοκαιρινής νύχτας» του Ουίλ. Σαίξπηρ
Θεατρική Ομάδα Εφήβων Πολιτιστικού Κ΄εντρου Δήμου Αγίων Αναργύρων.

ΠΟΛΥΤΕΧΝΟ (Διγενή Ακρίτα 15 ­ Μαυρομιχάλη 157, ~ 64.34.700). Εναλλάξ:
«Λα νόνα» του Ρ. Κόσα Πιατάς, Τζούμας ­ «Βίος και συνουσία» των Ντ. Φο
­ Φ. Ράμε, Κ. Μουρσελά Πιατάς, Κανελλοπούλου.

ΠΟΡΤΑ (Μεσογείων 59, ~ 77.11.333). «Άμλετ» του Ουίλ. Σαίξπηρ Κιμούλης, Μπεμπεδέλη.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.17.030). «Το λιοντάρι το
χειμώνα» του Τζ. Γκόλντμαν Βαλάκου, Χρ. Πολίτης.

ΡΟΕΣ - ΚΑΤΩ (Ιάκχου 14, Γκάζι, ~ 34.79.426). Αργεί.

ΡΟΕΣ - ΠΑΝΩ (Ιάκχου 14, Γκάζι, ~ 34.79.426). «Ενοικιάζεται... εκτός απροόπτου»
του Δ. Αδάμη Αδάμης, Γεωργουσοπούλου.

ΣΗΜΕΙΟ (Χ. Τρικούπη 10, πίσω από την Πάντειο, Καλλιθέα, ~ 92.29.579). «Η
επιστροφή των Τσε» του Γ. Χρυσούλη Ν. Διαμαντής (σκηνοθ.), Ι. Μακρή.

ΣΤΑΘΜΟΣ (Β. Ουγκώ 55, παραπλ.του «Περοκέ», πλατεία Καραϊσκάκη, ~52.22.656).
«Ενυδρείο» του Κ. Μουρσελά Τ. Χαλκιάς, Διδασκάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). «Το πρόβλημα του Κώστα»
του Β. Ραΐση Παπαγεωργίου (σκηνοθ.), Χαντζίδου.

ΣΥΓΧΡΟΝΟ ΑΘΗΝΑΣ (Ευμολπιδών 41, Γκάζι, ~ 34.67.095). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Αργεί.

ΤΕΧΝΗΣ ΚΑΡΟΛΟΣ ΚΟΥΝ (Φρυνίχου 14 - Διονυσίου Αρεοπαγίτου, ~ 32.36.732,
32.22.464). «Οι σοφολογιότατες» του Μολιέρου Λαζάνης (σκηνοθ.), Μαλακατέ.

ΤΕΧΝΗΣ-ΥΠΟΓΕΙΟ (Πεσμαζόγλου 5, ~32.28.706, 32.29.703). «Μια συνάντηση κάπου
άλλου» του Ι. Καμπανέλλη Κουγιουμτζής (σκηνοθ.), Προύσαλης.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Κρίμα που είναι πόρνη»
του Τζ. Φορντ Κακλέας (σκηνοθ.), Αστεριάδη.

ΤΕΧΝΟΧΩΡΟΣ ΥΠΟ ΣΚΙΑΝ (Μαυρομιχάλη 161 ­ Ξιφίου 14, ~ 64.20.522). Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Αγν. Οσιέτσκα Λύγαρη, Νάτσιος.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. ΜακΝτόναλντ Κουνελάκη, Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). «Το δάσος» του Ντ. Μάμετ Αρ.
Μουτούση, Ν. Ζορμπάς.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: P11</CAT>
<ED>
Κωδικός άρθρου: A16056P111</ED>
<ID>
ID:129644

</ID><URL>http://ta-nea.dolnet.gr/neaweb/neafile.print_unique?e=A&f=16056&m=P11&aa=1</URL></REF>


Article

<CATEGORY>vin09</CATEGORY>

 <H5>Ο ΔΗΜΗΤΡΗΣ ΜΗΤΡΟΠΑΝΟΣ ΣΤΗ «ΣΦΕΝΤΟΝΑ»
</H5><H2></H2><H2>Αναζητήσεις ονείρων
</H2>
<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

Ώρα πρόβας. Ο Δημήτρης Μητροπάνος ψάχνει στ' όνειρό μας, μαζί με τη Στέλλα
Χροναίου και τον Μανώλη Χατζημανώλη (απών από τη φωτογραφία ο Νίκος Ζιώγαλας)

«Η παράσταση είναι ζωή»... Κι η παράσταση αρχίζει. Ο Δημήτρης Μητροπάνος, με
την επιτυχία εγγεγραμμένη στο ενεργητικό του (ξεπέρασαν τις 150.000 οι
πωλήσεις, στη δισκογραφική του συνεργασία με τον Θάνο Μικρούτσικο), δίνει το
νέο του στίγμα, «Λεωφόρο Αλεξάνδρας και Παραμυθιού γωνία», εκπέμποντας ήχους,
στίχους κι αίσθημα με τη... «Σφεντόνα» του.

Το νέο του πρόγραμμα παρεκκλίνει λίγο από το μήκος κύματος στο οποίο εξέπεμπε
ως τον προηγούμενο μήνα από τον «Μύλο» της Θεσσαλονίκης. Κυλά πάνω και σε
ήχους νεώτερους, από την ακόμη πιο νέα συνεργασία του με τον Θάνο Μικρούτσικο
και τον Λάκη Λαζόπουλο. «Ψάχνει στ' όνειρό μας» και μέσα από έναν «Καθρέφτη»
ξαναλέει, δυνατά, δυναμικά, την ιστορία της «Ρόζας» και του «Πλανόδιου
τσίρκου», στριφογυρνά στο «Λούνα Παρκ» και εδραιώνει το προφίλ του λαϊκότερου
των λαϊκών τραγουδιστών, που μπορεί, ελεύθερα και τολμηρά, να αφήνει το
αίσθημά του να κατρακυλήσει πάνω σε στίχους σκληρούς, σημερινούς.

«Ήταν εξτρεμιστικό για μένα αυτό που ξεκίνησα να κάνω με τον Θάνο», αναπολεί
λίγο προτού το βίντεο και ο ήχος του «Σαν μια ταινία» δώσει το εναρκτήριο
λάκτισμα στο νέο του πρόγραμμα ­ για πρώτη φορά στη «Σφεντόνα» της λεωφόρου
Αλεξάνδρας (από την Παρασκευή 6 του μήνα). Το τόλμησε και το αποτέλεσμα
φαίνεται να τον δικαίωσε. «Αυτή είναι η απόλαυση της επιτυχίας», λέει στα
«ΝΕΑ». «Η "Παράγκα" ήταν ένας δίσκος που θα κουβαλάω πάντα μαζί μου. Σαν τον
"Άγιο Φεβρουάριο", από τον οποίο ακόμη και τώρα χρησιμοποιώ τραγούδια.
Τραγούδια, που μου είναι απαραίτητα. Βέβαια, αυτό το βήμα με τον Θάνο, μου
δημιουργεί και υποχρεώσεις. Η επόμενη δουλειά θα πρέπει να είναι πολύ καλά
μελετημένη. Αυτό που με γοητεύει όμως είναι το ότι με τον δίσκο αυτό, που δεν
είναι δίσκος ενός τραγουδιού, μπορώ να πω "ακούστε τον ολόκληρο". Είναι μία
δουλειά που, νομίζω, ανακαλύπτεται από το κοινό μέρα με τη μέρα.

»Ο Θάνος μού άνοιξε τεράστιες πόρτες. Μπορώ πια να πω, πως πάω σε οποιονδήποτε
χώρο». Ή μπορεί να κάνει οτιδήποτε. Αυτό που του αρέσει. Μπορεί, για
παράδειγμα, να ξεκινήσει το πρόγραμμα με τραγούδια που δεν ανήκουν στο
ρεπερτόριό του. Απλώς του αρέσουν και θέλει να τα πει. Κι αυτό κάνει. Το
πρόγραμμα που θα ακούσουμε (και θα δούμε από την Παρασκευή) ξεκινά, ύστερα από
το «Η παράσταση είναι ζωή», με το τραγούδι από το σίριαλ «Λόγω τιμής», «Χρώμα
δεν αλλάζουνε τα μάτια» για να κάνει μια στάση «Πατησίων και Παραμυθιού γωνία»
και να περάσει στο «Μ'αρέσει να μην λέω πολλά».

Συνοδοιπόρος ­ και φίλος κυρίως ­ και σ' αυτό το πρόγραμμα, ο παραγωγός και
των δίσκων του, Ηλίας Μπενέτος. Μουσικός σύντροφος (και ενορχηστρωτής) ο
Γιάννης Παπαζαχαριάκης και συνοδοιπόροι στη σκηνή ο Νίκος Ζιώγαλας, ο Μανώλης
Χατζημανώλης και η Στέλλα Χροναίου, που παίρνουν τη σκυτάλη, ώσπου ο Δημήτρης
Μητροπάνος να περάσει στο «Ψάξε στ' όνειρό μας», το «Σ' αναζητώ», τις
«Θάλασσες», ως το «Μ' αεροπλάνα και βαπόρια» και το «Ξενητεμένο μου πουλί» για
να κλείσει το πρώτο μέρος με μιαν έκπληξη: πέντε ντουέτα με τον Νίκο Ζιώγαλα.
«Για να σ' εκδικηθώ», «Σαν σταρ του σινεμά», «Πες μου πού πουλάν' καρδιές»,
«Θα σου φανερωθώ» και «Το τρένο».

Ντουέτα και τρίο και κουαρτέτα ανοίγουν το δεύτερο μέρος του προγράμματος, απ'
το «Στο 'πα και στο ξαναλέω» και «Τα χάρτινα» ως τη «Μισιρλού», το «Τρελή κι
αδέσποτη» και το «Τάκα τάκα». Για να ξαπαπεράσει το μικρόφωνο στα χέρια του
Δημήτρη Μητροπάνου για το «Πάντα γελαστοί», το «Λούνα Παρκ», «Τα Λαδάδικα»,
αλλά και το «Αλλοτινές μου εποχές», «Πάρε τα χνάρια» και τα «Κλαίει απόψε η
γειτονιά», «Δώσε μου φωτιά», «Κυρά ζωή» και τις «Καλαμιές». Με το εντυπωσιακό
«Δυό νύχτες» σε κρεσέντο, για το φινάλε.

Τα μ.Σ. (μετά Σφεντόνα) σχέδιά του δεν περιλαμβάνουν ­ άμεση ­ δισκογραφική
δουλειά, παρά μόνον δύο συμμετοχές. Ο Οκτώβριος όμως θα φέρει πέντε συναυλίες
του στην Αυστραλία και ο Νοέμβριος περιοδεία στην Ευρώπη: Γερμανία, Βρετανία,
Γαλλία, Βέλγιο, Φινλανδία, Σουηδία, όπου θα στήνει πάντα του... αιώνα την
παράγκα, μεταφέροντας το αίσθημα της λαϊκής ευαισθησίας του.

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16056P121</ED>
<ID>
ID:129627

</ID><URL>http://ta-nea.dolnet.gr/neaweb/neafile.print_unique?e=A&f=16056&m=P12&aa=1</URL></REF>


Article

<CATEGORY>vin09</CATEGORY>

 <H2>Λιζ, η σουλτάνα των εκατομμυρίων
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ρίτσαρντ Μπάρτον

Διάβασα, πρόσθεσα και κατέληξα στα πιο ιλιγγιώδη νούμερα των... ονείρων μου.

* Ο «Τιτανικός» είναι ταινία του Τζέιμς Κάμερον, αλλά είναι και της θηριώδους
εταιρείας Fox. Η οποία (Fox) παραλίγο να ναυαγήσει προ 35ετίας! Τι παραλίγο,
που η Λιζ Τέιλορ τη βούλιαξε! Έστω... προσωρινώς! Φανταστείτε πως κάποιος
χρονικογράφος της αλησμόνητης εκείνης εποχής, τότε ντε που γύριζε την
«Κλεοπάτρα» παρέα με τον Ρίτσαρντ Μπάρτον, τη χαραχτήρισε the million-dollar sultana!

* Σουλτάνα εκατομμυρίων!

Βούλιαξε η... σουλτάνα του '60, θριαμβεύει η... τιτανική φρεγάδα του '90!

Η Διότι ο «Τιτανικός» είναι της Fox και η Fox στην Ελλάδα είναι της εταιρείας
ΕΛΚΕ, ιδιοκτησίας Μιχαηλίδη-Κριεζία. Οπότε εσύ, εγώ, όλοι μας που διαβάσαμε τα
νούμερα, πήραμε τον προσωπικό μας υπολογιστή και αρχίσαμε την πρόσθεση. Ως εξής:

Δεν θα πιάσει η... φρεγάδα τα 500.000 εισιτήρια; «Στην Αθήνα και στα περίχωρα
οπωσδήποτε, με τον ρυθμό που πάει», βεβαιώνει ο Γιώργος Παπαντωνίου, ο
άνθρωπος του «Έμπασσυ» (που δεν προβάλλει «Τιτανικό»). Από κάθε εισιτήριο η
ΕΛΚΕ εισπράττει 600 η 800 δραχμούλες (εξαρτάται από την τιμή του εισιτηρίου
που εφαρμόζει έκαστος κινηματογράφος που προβάλλει «Τιτανικό»). Για μπείτε
στον κόπο του υπολογισμού!

Η Τόσα εκατομμύρια μονοκοπανιά!

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16056P122</ED>
<ID>
ID:129668

</ID><URL>http://ta-nea.dolnet.gr/neaweb/neafile.print_unique?e=A&f=16056&m=P12&aa=2</URL></REF>


Article

<CATEGORY>vin09</CATEGORY>

 <H2>Βανέσσα η αναπληρωματική
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Περί οφθαλμαπάτης πρόκειται! Διότι η ΕΛΚΕ θα εισπράξει «τόσα» εκατομμύρια για
λογαριασμό της αμερικανικής Fox! Πώς συμβαίνει με τα πρατήρια βενζίνης; Κάπως
έτσι! Απ' το 800αράκι ή το 600άρακι, μόνο το 8%, άντε το 10%, το 12% πάει στο
ταμείο των Ελλήνων!

* Τότε γιατί τόσος... Τιτανικός;

Διότι από το... λαϊκό προσκύνημα ωφελούνται οι αίθουσες. Δηλαδή (για να
αντιληφθείτε τη λογική): η αμερικανική Fox «δίνει» την αμερικανική φρεγάδα για
κυκλοφορία σε ελληνική εταιρεία. Και η ελληνική εταιρεία τη διανέμει στις
τυχερές αίθουσες. Όσα περισσότερα εισιτήρια κόψει η αμερικανική φρεγάδα στις
ελληνικές αίθουσες, τόσο περισσότερο «δένει» το ελληνικό γραφείο διανομής
αυτές τις ελληνικές αίθουσες.

* Αλυσιδωτή αντίδραση!

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16056P123</ED>
<ID>
ID:129701

</ID><URL>http://ta-nea.dolnet.gr/neaweb/neafile.print_unique?e=A&f=16056&m=P12&aa=3</URL></REF>


Article

<CATEGORY>vin09</CATEGORY>

 <H2>Έλενα, των χαοτικών αναλογιών
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Βανέσσα Σταύρου

Απ' το ναυάγιο της Λιζ στον θρίαμβο της Κέιτ Γουίνσλετ και από την Έλενα
Ναθαναήλ στην Βανέσσα Σταύρου! Τηρουμένων των χαοτικών... αναλογιών! (Και μη
ρωτάτε «ποιες χαοτικές αναλογίες» διότι θα σας πνίξει η million-dollar sultana).

Μοιάζει με ανέκδοτο, αλλά είναι γεγονός. Η αναπληρωματική Star Hellas Βανέσσα
Σταύρου μεταμφιέστηκε σε Έλενα Ναθαναήλ. Και ο Δημήτρης Μέτζελος
«επισκευάστηκε» σε Λάκη Κομνηνό. Μεταμφιεσμένοι, επισκευασμένοι και αμφότεροι
παίζουν στο βιντεοκλίπ των Ημισκούμπριων που... άδουν το άσμα «Je suis bossu»!

* Τι είναι αυτό; Καρικατούρα σκηνών του γυαλιστερού μελό του Βασίλη Γεωργιάδη
«Εκείνο το καλοκαίρι». Όπου απαθανατίζεται ο έρως Ναθαναήλ-Κομνηνού (επί της
οθόνης, έτσι;) Ταινία που γυρίστηκε το 1970, κέρδισε βραβεία φωτογραφίας και
μουσικής (του Γιάννη Σπανού) στο Φεστιβάλ Θεσσαλονίκης 1971 και αποτέλεσε
ελληνική παραλλαγή του αμερικανικού «Love story». Τηρουμένων (πάντα) των
χαοτικών αναλογιών!

<REF><SOURCE>ΤΑ ΝΕΑ</SOURCE>
<DATE>, 04-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16056P124</ED>
<ID>
ID:129722

</ID><URL>http://ta-nea.dolnet.gr/neaweb/neafile.print_unique?e=A&f=16056&m=P12&aa=4</URL></REF>


Article

<CATEGORY>vin04</CATEGORY>

 <H5>ΕΝΩ Ο ΚΑΡΑΜΑΝΛΗΣ ΑΠΕΙΛΕΙ ΜΕ ΝΕΕΣ ΔΙΑΓΡΑΦΕΣ
</H5><H5>Με διαγραφές δεν κερδίζονται οι εκλογές
</H5><H5>Ο Καραμανλής δημιούργησε άλλο κόμμα
</H5><H2>ΑΝΤΕΠΙΘΕΣΗ άρχισαν οι διαγραμμένοι
</H2>
<H3>ΜΑΝΟΣ:
</H3>
<H3>ΣΟΥΦΛΙΑΣ:
</H3>
σ
ε
λ
ί
δ
ε
ς
7 -
11
κ
α
ι
ΡΙΠΕΣ (σελ. 3)

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16057N011</ED>
<ID>
ID:129784

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N01&aa=1</URL></REF>


Article

<CATEGORY>vin06</CATEGORY>

 <H2></H2><H2>Φαξ για όλες τις τσέπες </H2>
στο ένθετο

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16057N013</ED>
<ID>
ID:129840

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N01&aa=3</URL></REF>


Article

<CATEGORY>vin06</CATEGORY>

 <H2></H2><H2>Η ιστορία του Πόντου στα σχολεία </H2>
ΚΑΙ η ιστορία του Πόντου διδάσκεται στα σχολεία στο πλαίσιο σχετικής εγκυκλίου
του υπουργείου Παιδείας. Η αρχή έγινε σε σχολεία της Αργυρούπολης, λόγω του
ποντιακού στοιχείου της πόλης.

σελίδα 16

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16057N014</ED>
<ID>
ID:129871

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N01&aa=4</URL></REF>


Article

<CATEGORY>vin06</CATEGORY>

 <H2>Αλλιώς θα μετράμε το νέφος </H2>
σελίδα
15

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16057N015</ED>
<ID>
ID:129890

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N01&aa=5</URL></REF>


Article

<CATEGORY>vin08</CATEGORY>

 <H2></H2><H2>Ταμείο-γίγας για αυτοαπασχολούμενους </H2>
ΤΗΝ ίδρυση ενιαίου Ασφαλιστικού Ταμείου για όλους τους αυτοαπασχολούμενους
προωθεί η κυβέρνηση. Το Ταμείο-γίγας θα έχει 850.000 ασφαλισμένους και 350.000 συνταξιούχους.

σελίδες 52-53

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16057N016</ED>
<ID>
ID:129902

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N01&aa=6</URL></REF>


Article

<CATEGORY>vin06</CATEGORY>

 <H2>Οργανωμένοι οπαδοί πρώτη αιτία της βίας </H2>
στην ΟΜΑΔΑ

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16057N017</ED>
<ID>
ID:129909

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N01&aa=7</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΤΟΣΟ το φιλελεύθερο αγγλοσαξονικό μοντέλο όσο και το «δύσκαμπτο»
ευρωπαϊκό μοντέλο οργάνωσης της αγοράς εργασίας χαρακτηρίζονται από μια νέα
πραγματικότητα, αυτήν της αύξησης των ανισοτήτων που πλήττει κύρια την
ανειδίκευτη εργασία. Ο Γ.Δ. Σκουτέλης στην «Τρίτη Άποψη». Σελ. 6.

Ε. ΜΠΙΤΣΑΚΗΣ: Προσπαθώ να δω πέρα από τον ορίζοντα του καπιταλισμού. Ο
μαρξισμός μάς λείπει και του λείπουμε. Εκσυγχρονισμός σημαίνει περισσότερη
φτώχεια και μεγαλύτερη αποξένωση. Κέρδη για το κεφάλαιο. Ανταγωνισμός και
κρίσεις. Οι απαντήσεις στις «30 Ερωτήσεις» του Θ. Αντωνόπουλου στη σελ. 12.

ΣΤΗΝ ΑΛΛΟΔΑΠΗ είναι ο Παράδεισος, σύμφωνα με όσα λένε. Εδώ, αν δεν
είναι η Κόλαση, είναι κάτι που της μοιάζει πολύ, η Κηφισίας ας πούμε. Γιατί
δεν πάτε, λοιπόν; Τι περιμένετε; Εμπρός, οι δρόμοι ανοιχτοί και τα σκυλιά στις
πίστες. Η Μαρία Μαρκουλή «Σε πρώτο ενικό». Σελ. 13.

ΣΗΜΕΡΑ είναι δυνατή η πιθανολογική μακροπρόθεσμη εκτίμηση των
αναμενόμενων σεισμικών κινήσεων σε κάθε θέση του ελληνικού χώρου, καθώς και η
εκτίμηση της εξέλιξης μιας τοπικής σεισμικής έξαρσης. Αλλά δεν είναι δυνατή η
ακριβής πρόγνωση συγκεκριμένου σημείου. Ο Β.Κ. Παπαζάχος στη σελ. 18.

Ο ΜΗΤΡΟΠΟΛΙΤΗΣ Μεσσηνίας Χρυσόστομος θα διενεργήσει ανακρίσεις εις
βάρος του Χρυσοστόμου, Μητροπολίτη Ζακύνθου, για όσα υποστήριξε στο περιοδικό
«Πεντχάουζ». Αυτά αποφάσισε η Διαρκής Ιερά Σύνοδος. Και έπεται συνέχεια. Ο Π.
Μπαΐλης στη σελ. 22.

Η ΕΚΤΕΛΕΣΗ της Κάρλα Φέι Τάκερ, στο Τέξας, δείχνει το χάσμα που χωρίζει
τον παλιό από το νέο κόσμο. Στην Ευρώπη, τη θανατική ποινή διατηρεί μόνον η
Ουκρανία, ενώ στις ΗΠΑ η θανατική ποινή κερδίζει συνεχώς έδαφος. Σελ. 47.

Χ. ΚΟΥΡΕΪΣΙ: Ήθελα πάντα να γράφω για την μετανάστευση, είναι οι
άνθρωποι που με περιβάλλουν και το υλικό είναι δυνατό, τα συναισθήματα έντονα.
Η μετανάστευση είναι μια περίεργη εμπειρία. Τα «Πρόσωπα» στη σελ. 50.

Δ. ΠΑΝΤΕΡΜΑΛΗΣ: 
Δεν υπάρχει παρόν. 
Το σκεφθήκατε ποτέ; 
Με το που λέμε τώρα, 
η έννοια καταλύεται προτού

ολοκληρωθεί ο ήχος της λέξης... 
Υπάρχει μόνο παρελθόν και μέλλον. 
Η ζωή είναι κίνηση, εναλλαγή, συνεχής δράση. 
Στο «24ωρο ενός αρχαιολόγου». Σελ. 20.

Ο ΕΝΟΧΟΣ και η ποινή 
ήταν από πριν γνωστά. 
Ένοχος, ένας άρχοντας της φυλακής. 
Και από την αίθουσα του δικαστηρίου 
έστελνε μηνύματα προς όλους στη φυλακή. 
Θα επιστρέψω. Η δίκη, λοιπόν, 
φαίνεται ότι χρησιμοποιήθηκε περισσότερο 
από τον ένοχο παρά από τη Δικαιοσύνη.

Ο Τάκης Καμπύλης στους «Προβολείς». Σελ. 6.

Ν. ΚΟΥΝΔΟΥΡΟΣ: 
Σε μια άκρη του Τρίτου Κόσμου, 
όπου η ζωή στοιχίζει πολύ λίγο, 
ζωντανεύει ο μύθος της Αντιγόνης, 
καινούργιος και τώρα πάντα

με τον άνθρωπο αδύναμο. 
Κι όμως, ισχυρό μέσα στη 
δύναμή του να αντιστέκεται. 
Η συνέντευξη στον Π. Κάγιο 
στο «Πανόραμα». Σελ. 1.

ΤΖΟΝ ΦΑΟΥΛΣ: Είμαι γεμάτος ντροπή που δεν σας επιστρέφουμε τα Μάρμαρα του
Παρθενώνα. Όμως η διαίσθησή μου λέει ότι δεν θα αργήσουν να γυρίσουν πίσω... Ο
Έλγιν ήταν ένας παλιοσκωτσέζος. Η συνέντευξη στη Μικέλα Χαρτουλάρη στο
«Πανόραμα». Σελ. 3.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16057N021</ED>
<ID>
ID:129758

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Καραμανλήδες
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Μετά και την κλήση στο Πειθαρχικό της Εκκλησίας του Μητροπολίτη Ζακύνθου,
ελπίζω να σας έφυγε κάθε αμφιβολία για το αν η Ν.Δ. είναι κόμμα του Θεού.

Με τιμή

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16057N022</ED>
<ID>
ID:129832

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N02&aa=2</URL></REF>


Article

<CATEGORY>vin12</CATEGORY>

 <H5>Η ΕΥΡΩΠΗ ΣΗΜΕΡΑ </H5><H2>ΚΑΙΡΟΣ </H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16057N023</ED>
<ID>
ID:129917

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N02&aa=3</URL></REF>


Article

<CATEGORY>vin03</CATEGORY>

 <H2>ΣΚΙΤΣΟ </H2>
<AUTHOR>ΚΩΣΤΑΣ ΜΗΤΡΟΠΟΥΛΟΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16057N031</ED>
<ID>
ID:129792

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N03&aa=1</URL></REF>


Article

<CATEGORY>vin01</CATEGORY>

 <H5>ΚΑΡΑΜΑΝΛΗΣ: ΟΛΑ ΚΑΛΑ ­ ΔΙΑΓΡΑΜΜΕΝΟΙ: ΜΕΤΡΟΥΝ ΤΙΣ ΔΥΝΑΜΕΙΣ ΤΟΥΣ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Ανοιχτό το θέμα ... που έληξε
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Η επόμενη ημέρα μετά τις διαγραφές βρήκε τη Νέα Δημοκρατία να προσπαθεί να
ανασυγκροτηθεί. Ο Κώστας Καραμανλής συνεργάσθηκε επί πολλές ώρες με τους
συμβούλους του, για να καταλήξει στο συμπέρασμα ότι η υπόθεση των διαγραφών
«του βγήκε».

ΕΠΙΚΑΛΕΣΘΗΚΕ μάλιστα τηλεφωνήματα συμπαράστασης ­ και επιδοκιμασίας ­ από
δεκάδες βουλευτές και οργανώσεις. Παραλλήλως έχει ενεργοποιηθεί και η γνωστή
σε αυτές τις περιπτώσεις βιομηχανία τηλεγραφημάτων συμπαράστασης, άρα; Όλα
βαίνουν καλώς...

Καλώς; Όχι και τόσο. Στη χορεία εκείνων (των ηγετικών στελεχών) που επικρίνουν
σκληρά τον Κ. Καραμανλή και τις επιλογές του προστέθηκε χθες το βράδυ και ο
Γεώργιος Ράλλης, που ζήτησε από τον πρόεδρο της Ν.Δ. «να αποκαταστήσει το
λάθος του». Αλλά ο πρόεδρος, το τελευταίο που σκέπτεται να κάνει είναι αυτό.
Αντιθέτως, έχει συστήσει στους υποστηρικτές του να αποφύγουν οποιαδήποτε νύξη
για το θέμα, εκτιμώντας ότι «έληξε»...

Εντελώς διαφορετική όμως είναι η άποψη εκείνων που βρέθηκαν εκτός κόμματος
οριστικά ή πρόσκαιρα. Ο Γιώργος Σουφλιάς, που ­ κατά τους επιτελείς του ­
κατακλύσθηκε από τηλεφωνήματα συμπαράστασης, προσανατολίζεται στη δημιουργία
μιας άτυπης πολιτικής κίνησης η οποία θα έχει πανελλαδική διάρθρωση. Επί του
παρόντος δεν οργανώνει κόμμα, θέλει προφανώς να μετρήσει τις δυνάμεις του. Για
τον λόγο αυτό ξεκινάει σύντομα περιοδείες σε όλη την Ελλάδα ­ κι ό,τι βγει...

Ο Στέφανος Μάνος σχολίασε τη διαγραφή του με τη φράση «ουδέν κακόν αμιγές
καλού» και με πολύ σιβυλλικό τρόπο άφησε να διαφανεί ότι το εγχείρημα Σουφλιά
μπορεί να βρει μιμητές, αν όχι συμπαραστάτες...

Το σκηνικό συμπληρώνει ένα πλήθος δηλώσεων στελεχών από τη μια ή την άλλη
πλευρά, αλλά και... τρίτων, όπως η κυβέρνηση και τα κόμματα της ήσσονος
αντιπολίτευσης. Οι «μικροί» πάντως της πολιτικής ζωής εκτιμούν ότι επίκεινται
ευρύτερες ανακατατάξεις με αφορμή τις εξελίξεις στη Ν.Δ., αλλά και τις
σχετικές αναταράξεις στο ΠΑΣΟΚ. (Σελ. 7, 8, 9, 10, 11).

Γυρίζοντας σελίδα, τα προβλήματα του ΠΑΣΟΚ με τη Νεολαία του, που δεν έχουν
τέλος ή με τις εγγραφές των νέων μελών για τις εκλογές στις Νομαρχιακές της
προσεχούς Κυριακής, μοιάζουν ελάχιστα μπροστά στις σεισμικές δονήσεις που
σημειώνονται στο εσωτερικό της Ν.Δ. Πάντως, ο Γιάννης Καψής έστειλε χθες
επιστολή στον Κ. Σημίτη και του ζητεί να αποκλεισθούν από τις εκλογές της
Κυριακής οι νεοεγγραφέντες. (Σελ. 5).

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16057N032</ED>
<ID>
ID:129807

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Το ρήγμα
</H2>
ΟΣΑ αυτές τις ημέρες διαδραματίζονται στη Νέα Δημοκρατία...

ΚΑΙ όσα ενδεχομένως μέλλει να προκύψουν στις επόμενες...

ΔΕΝ συνιστούν αμελητέες συνέπειες ενός επιπόλαιου τραυματισμού της
ενότητας του κόμματος...

ΑΛΛΑ σοβαρούς κραδασμούς που αναπότρεπτα ακολουθούν τη ρήξη...

ΚΑΙ ξεπερνούν ­ πλέον ­ τα στενά όρια προσωπικών αντιπαραθέσεων και διαφοροποιήσεων.

ΚΑΙ όσοι ­ ελαφρά τη καρδία ­ επιχαίρουν για την «εκκαθάριση» στελεχών
με μακρά θητεία ­ και προσφορά ­ στην παράταξη...

ΑΣΦΑΛΩΣ λησμονούν πως η ισχυρή ηγεσία δεν ταυτίζεται με πρακτικές
επιβολής που έχουν ξεπερασθεί...

ΑΚΡΙΒΩΣ γιατί αναιρούν τη δυνατότητα ­ και την επιδίωξη ­ του
εσωκομματικού δημοκρατικού διαλόγου...

ΤΟΣΟ αναγκαίου για τη γεφύρωση των διαφορών...

ΚΑΙ τόσο επιβεβλημένου από την αρχή της εσωτερικής δημοκρατίας στα
σύγχρονα κόμματα...

ΟΠΟΥ και οι τάσεις επιτρέπονται και οι διαφωνίες ακόμη αντιμετωπίζονται
με ψυχραιμία στα πλαίσια της ίδιας αρχής.

ΚΑΙ δεν στερείται σημασίας το γεγονός ότι η παραπομπή στο Πειθαρχικό
των επτά στελεχών...

ΕΓΙΝΕ με το ερώτημα της διαγραφής από τον πρόεδρο του κόμματος...

ΣΤΗΝ ουσία, δηλαδή, η «εκτέλεσή» τους υπαγορεύθηκε...

ΔΙΟΤΙ τυχόν διαφορετική απόφαση τίποτε λιγότερο δεν θα σήμαινε, από την
αμφισβήτηση του ίδιου.

ΚΑΙ μπορεί μερικοί να πιστεύουν ­ και να το δηλώνουν ­ ότι οι διαγραφές
ενισχύουν την ενότητα της συντηρητικής παράταξης...

ΠΕΡΙΣΣΟΤΕΡΟ πειστική, όμως, ακούστηκε η εκτίμηση περί «λάθους» που
διατύπωσε ­ με έκδηλη ανησυχία ­ ο κ. Γ. Ράλλης, στη λακωνική δήλωσή του.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16057N033</ED>
<ID>
ID:129846

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Ευάγγελος Γιαννόπουλος:

(ο υπουργός Δικαιοσύνης στην ΕΤ, απευθυνόμενος στους ομογενείς που
παρακολουθούν το δορυφορικό της πρόγραμμα)

«Στέλνω μήνυμα στην Ομογένεια των ΗΠΑ και ιδιαίτερα στους Αρκάδες. Στηρίξτε
τον Κλίντον στο πρόβλημά του!».

Γεράσιμος Γιακουμάτος:

(ο βουλευτής της Ν.Δ. στη «Νίκη της Κυριακής», ένα 24ωρο πριν ξεσπάσει η κρίση)

«Η Ν.Δ. δεν διασπάται, δεν τεμαχίζεται και δεν μεταβιβάζεται. Έχει
κρυστάλλινες θέσεις και στον ιδεολογικό τομέα και στο πρόγραμμά της.
Διαφορετικές προσεγγίσεις και συγχύσεις αποτελούν την εξαίρεση και όχι τον κανόνα».

Αλέκα Παπαρήγα:

(η γ.γ. του ΚΚΕ υπεραμύνεται, από το «CRASH», της αρχής της πλειοψηφίας)

«Δεν υπάρχει άλλη μέθοδος. Το κόμμα θα μου πει "Έξω Παπαρήγα" αν δεν εφαρμόσω
τις απόψεις της πλειοψηφίας. Ενώ δεν ξέρω αν η βάση του ΠΑΣΟΚ μπορεί να πει
του Σημίτη "Έξω, γιατί δεν εφαρμόζεις τις πλειοψηφίες". Εγώ θα βρεθώ έξω απ'
το παράθυρο... και καλά να πάθω».

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16057N034</ED>
<ID>
ID:129888

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N03&aa=4</URL></REF>


Article

<CATEGORY>vin03</CATEGORY>

 <H2>ΣΚΙΤΣΟ </H2>
<AUTHOR>ΔΗΜΗΤΡΗΣ ΧΑΝΤΖΟΠΟΥΛΟΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16057N041</ED>
<ID>
ID:129793

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N04&aa=1</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Μια εκπομπή
</H2>
Ο ΛΟΓΟΣ στους αναγνώστες Ο Νίκος Κουτρούλης, Μάνου Κατράκη 4, Αθήνα, γράφει:
«Είναι μεγάλο κρίμα. Είναι μεγάλο κρίμα να σβήσει μια φωνή που δίδαξε επί
δυόμισι χρόνια. Μια φωνή τίμια κι ανεξάρτητη! Μια φωνή που γρατσουνούσε τα
αυτιά της εξουσίας! Οποιασδήποτε εξουσίας. Που ωστόσο θώπευε τα αυτιά της
πλειοψηφίας των πολλών! Των καταφρονεμένων!

Όποιος δεν διάβασε ή δεν άκουσε κάτι για την "Ανθολογία" των Αποστολίδηδων,
του Ηρακλή, Ρένου και γιων, δεν διάβασε λογοτεχνία! Και στην πρώτη θέση ο
Ρίτσος και ύστερα οι άλλοι των γραμμάτων μας. Όχι τίποτε άλλο, να μην έχουμε
να λέμε κάτι κι εμείς οι κομμουνιστές! Όποιος δεν διάβασε τους προλόγους στην
Ανθολογία του Ηρακλή και του Ρένου, δεν διάβασε τίποτε! Όποιος δεν διάβασε το
γράμμα στον Μαγιακόφσκι του Άρη Αλεξάνδρου, όποιος δεν διάβασε τα ποιήματα του
Ρένου: τη Μόλιστα, τον Λοχία της αλλαγής, το Μάνκοβετς, την Προδομένη αγάπη
του εμφυλίου, το αριστούργημα και "μοιρολόγι" του εμφυλίου την "Πυραμίδα"
"67", όποιος δεν διάβασε τα μπλοκ Νο ένα,... το δύο... το τρία... το τέσσερα,
δεν διάβασε λογοτεχνία!

Όποιος δεν διάβασε αυτή την πνευματική παρακαταθήκη της ελληνικής λογοτεχνίας
την ανθολογημένη ποίηση των μεγάλων μας ποιητών, δεν διάβασε τίποτε! Όποιος
δεν άκουσε τις απαγγελίες των ποιημάτων των καλύτερων ποιητών μας, την ανάλυση
με τα προτερήματα και τις αδυναμίες τους, έχασε! Μόνο για τον Ρίτσο διαθέτει η
Ανθολογία πάνω από 70 σελίδες! Και τι σελίδες! Κι αυτή η φωνή δεν σταμάτησε σε
δυόμισι χρόνια να διδάσκει Φιλοσοφία, την ιστορία της λογοτεχνίας, την ποίηση,
τους αρχαίους τραγικούς μας! Και στα πολιτικά πράγματα είχε λόγο αυτή η φωνή!
Κι ήταν ο μόνος που έφερε στην τάξη τον Καραμανλή με εκείνες τις θυελλώδεις
εκπομπές όπου διέψευδε τον άλλοτε πανίσχυρο θεό για τα αχυρένια
απομνημονεύματά του.

Κρίμα να σταματήσει μια τέτοια γνήσια και τίμια φωνή! Και πότε; Τώρα που η
Νεολαία μας σεργιανάει χωρίς μπούσουλα... Κι όταν η τύχη της κρέμεται από μια
κλωστή! Ναι, η Νεολαία μας έχει ανάγκη από υποδομή, από παιδεία! Αυτή τη φωνή
τη θέλουμε εμείς οι πολλοί... Κι όχι εκείνοι που αυτοαποκαλούνται
"πνευματικοί" ταγοί! Και που δεν κάνουν τίποτε άλλο από το "να
αλληλολιβανίζονται" και να προβάλλουν για λογοτεχνία ό,τι τους συμφέρει κι
ό,τι τους "πάει"! Που συμφέρει στους μεγαλοεκδότες, ξεχνώντας ότι σ' αυτόν τον
τόπο υπάρχουν κι άλλες "πορτοκαλιές"!

Γι' αυτό, τώρα, αμέσως να δοθεί εντολή να συνεχιστεί η εκπομπή από την κρατική
τηλεόραση! Αυτό ζητάμε εμείς οι ΠΟΛΛΟΙ!».

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16057N043</ED>
<ID>
ID:129868

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N04&aa=3</URL></REF>


Article

<CATEGORY>vin05</CATEGORY>

 <H2>Το γεύμα των καραβελιστών
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, μάλλον δεν το γνωρίζετε, αλλά στο ΠΑΣΟΚ διαμορφώνεται μία ακόμα τάση ­
αυτή των... καραβελιστών: Πρόκειται για τους βουλευτές επαρχίας, που διαμένουν
μόνιμα στο «Κάραβελ».

Ε, ΜΕ τους περισσότερους απ' αυτούς ­ συν δύο, τους κ.κ. Ν. Αλευρά και Ρ.
Σπυρόπουλο ­ είχε προχθές το μεσημέρι γεύμα στο Μέγαρο Μαξίμου ο κ. Κ.
Σημίτης: Μιλάμε για τους κ.κ. Ν. Γκεσούλη, Λ. Τζαννή, Π. Τσερτικίδη, Κ.
Σπηλιόπουλο, Δ. Θάνο, Β. Παπανικόλα, Ν. Ηλιάδη ­ και ναι, σωστά καταλάβατε: Οι
«καραβελιστές» είναι όλοι τους «εκσυγχρονιστές».

ΠΩΣ; Α, ναι ­ τα περισσότερα απ' όσα άκουσε ο κ. Σημίτης ήταν πολύ πικρά...

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16057N044</ED>
<ID>
ID:129874

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N04&aa=4</URL></REF>


Article

<CATEGORY>vin05</CATEGORY>

 <H2>Να μιλήσω, με διαγράφουν
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΑΧΑ... Φαίνεται ότι κάτι είχαν καταλάβει ­ ή, τέλος πάντων, κάτι είχαν
μυριστεί ­ για το τι θα γινόταν μετά την περίφημη ψηφοφορία για το άρθρο 31
του φορολογικού νομοσχεδίου, οι κ.κ. Γ. Σουφλιάς και Μάνος...

ΠΩΣ κι έτσι; Μα, κατ' αρχήν, πριν από την ψηφοφορία, ο κ. Γ. Σουφλιάς πήγε και
παρακάλεσε τον ­ εκείνη τη στιγμή ­ προεδρεύοντα κ. Παν. Σγουρίδη να μιλήσει
στο τέλος, γιατί «με πάνε για διαγραφή»...

ΚΙ ΥΣΤΕΡΑ, ο κ. Στ. Μάνος κατέθεσε μία επιστολή στο προεδρείο, πολυσέλιδη, που
κανονικά δεν γράφεται στα πρακτικά αλλά πάει στο αρχείο ­ ε, κι αυτός, το ίδιο
επιχείρημα χρησιμοποίησε. Και με επιτυχία!

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16057N045</ED>
<ID>
ID:129892

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N04&aa=5</URL></REF>


Article

<CATEGORY>vin05</CATEGORY>

 <H2>Οι τέσσερις της Ν.Δ
</H2><H2></H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΕΙΠΑΜΕ, ΣΟΒΑΡΗ η κρίση στη Νέα Δημοκρατία, αλλά όχι κι έτσι: Που λέτε, χθες το
απόγευμα συζητήθηκε στην Ολομέλεια της Βουλής μία ερώτηση για τα εθνικά μας
θέματα, που είχε υποβάλει ο βουλευτής της Ν.Δ. κ. Βασ. Μαγγίνας προς τον Πρωθυπουργό.

Λοιπόν, μόνον 4 βουλευτές της Ν.Δ. παρόντες στη συζήτηση ­ ο κ. Κων.
Μητσοτάκης, ο κ. Δ. Σιούφας, ο κ. Βασ. Κορκολόπουλος και ο ίδιος ο κ.
Μαγγίνας. Πάλι καλά...

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16057N046</ED>
<ID>
ID:129901

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N04&aa=6</URL></REF>


Article

<CATEGORY>vin05</CATEGORY>

 <H2>Πετάει στα σύννεφα
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΚΑΛΑ, ΟΥΔΕΙΣ μπορεί να πει ότι ο άνθρωπος δεν το 'χε προγραμματισμένο, αλλά...
προσέξτε σύμπτωση: Τώρα που, ε, όσο να 'ναι, γίνεται χαμός στη Ν.Δ., ο
δήμαρχος Αθηναίων ­ ξέρετε, αυτός που βγαίνει πρώτος σε όλες τις δημοσκοπήσεις
και «παίζει» για την ηγεσία της Ν.Δ., αυτός, αυτός ­ αναχώρησε για Λονδίνο,
για το Συμβούλιο Δήμων και Περιφερειών της Ευρώπης.

Α, ο ίδιος, θα πάει αμέσως μετά στο Βουκουρέστι, για να λάβει μέρος στη
διάσκεψη των δημάρχων των χωρών της Νοτιοανατολικής Ευρώπης.

Αυταααά...

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16057N047</ED>
<ID>
ID:129910

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N04&aa=7</URL></REF>


Article

<CATEGORY>vin05</CATEGORY>

 <H2>Ένα σε δύο...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΑΜΠΟΥΑΝ ΔΥΟ σε ένα; Καμία σχέση με τον ΣΥΝ ­ απλώς, το κόμμα έχει δύο
ευρωβουλευτές, τον κ. Μ. Παπαγιαννάκη και τον κ. Αλ. Αλαβάνο. Που λέτε, οι δυο
τους κατέθεσαν δύο χωριστές ερωτήσεις στο Ευρωκοινοβούλιο για τις καταστροφές
στη Μυτιλήνη. Καλά, ούτε για ένα τέτοιο θέμα δεν μπόρεσαν να συνεργαστούν;

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16057N048</ED>
<ID>
ID:129914

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΖΩΝΤΑΝΗ ΣΥΖΗΤΗΣΗ μέσω Ίντερνετ με συμπατριώτες μας από χώρες σε 4 ηπείρους
­ Αμερική, Αυστραλία, Αφρική, Ασία ­ διοργάνωσε χθες το πρωί ο γενικός
γραμματέας Απόδημου Ελληνισμού κ. Στ. Λαμπρινίδης. Ας ελπίσουμε να μην
κατηγορηθεί ως όργανο του διεθνούς ιμπεριαλισμού...

ΣΤΟΝ ΟΠΕΚ Λονδίνου, παρακαλώ, πρόκειται να μιλήσει την Παρασκευή ο κ.
Γ. Παπαντωνίου ­ ανεβασμένα πράγματα...

ΔΕΝ ΣΑΣ ΤΑ ΕΙΧΕ γράψει σωστά ο «Μικροπολιτικός» για την κοπή της πίτας
των υπαλλήλων του υπουργείου Άμυνας, στην Πάτρα: Που λέτε, η ειδική γραμματέας
του υπουργείου, η κ. Μαρία Κυριακοπούλου, κάθησε διακριτικά μέσα στην αίθουσα,
ενώ την πίτα εκλήθη να κόψει ο κ. Αλ. Χρυσανθακόπουλος...

ΤΙ ΓΙΝΕΤΑΙ στη Νέα Δημοκρατία; Ε, τίποτα ιδιαίτερο ­ απλώς, πάει για
Παλιά Δημοκρατία...

ΕΙΔΗΣΗ: ΟΥΔΕΝΑ διέγραψε χθες ο κ. Κ. Καραμανλής...

ΔΕΝ ΠΕΙΡΑΖΕΙ ­ και σήμερα μέρα είναι...

ΜΗΠΩΣ ΕΙΝΑΙ ΚΑΙΡΟΣ να μετονομάσουν τη Ν.Δ. σε «Αφοί Καραμανλή και Σία»;

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16057N049</ED>
<ID>
ID:129916

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N04&aa=9</URL></REF>


Article

<CATEGORY>vin04</CATEGORY>

 <H5>ΓΙΑ ΤΗΝ ΠΡΟΣΚΛΗΣΗ Ή ΟΧΙ ΤΗΣ ΑΓΚΥΡΑΣ ΣΤΗ ΔΙΑΣΚΕΨΗ
</H5><H2>Ντέρμπι με το Λονδίνο
</H2>
Το... παιχνίδι της γάτας με το ποντίκι παίζουν η Αθήνα και το Λονδίνο για το
θέμα της πρόσκλησης της Άγκυρας στην Ευρωπαϊκή Διάσκεψη.

Μονόδρομος η ειρήνη: το μήνυμα αυτό έστειλε χθες στην Άγκυρα από τα
Δωδεκάνησα ο υπουργός Άμυνας κ. Ά. Τσοχατζόπουλος που επισκέφθηκε μονάδες και
φυλάκια στη Ρόδο, το Καστελλόριζο, τη Ρω και τη Στρογγύλη. «Δεν υπάρχει άλλος
δρόμος απ' την ειρήνη, είπε. Όσο πιο γρήγορα το αντιληφθούν όλοι και ιδιαίτερα
οι γείτονές μας, τόσο πιο εύκολα θα γίνουν τα πράγματα για όλους μας»,
υπογράμμισε, ενώ απάντησε μ' ένα πλατύ χαμόγελο στο κοριτσάκι απ' το
Καστελλόριζο που τον ρώτησε αν θα γίνει πόλεμος

Η ΒΡΕΤΑΝΙΚΗ προεδρία προσπαθεί να κρατήσει κλειστά τα χαρτιά της μέχρι το
επόμενο Συμβούλιο Υπουργών της Ευρωπαϊκής Ένωσης, ενώ η ελληνική πλευρά
προετοιμάζεται να αντιμετωπίσει τις προσπάθειες ανατροπής ­ στην πράξη ­ της
απόφασης του Λουξεμβούργου.

Σε μια προσπάθεια ξεκαθαρίσματος του τοπίου, ο υφυπουργός Εξωτερικών, Γιάννος
Κρανιδιώτης μεταβαίνει στο Λονδίνο, όπου θα συναντηθεί και με τον συντονιστή
για το Κυπριακό, σερ Ντέιβιντ Χάνι, τον οποίο οι πληροφορίες φέρουν
αναβαθμισμένο από τον ίδιο τον Βρετανό πρωθυπουργό, Τόνι Μπλερ. Έτσι, ο σερ
Ντέιβιντ, ο οποίος θα μεταβεί και πάλι στην Άγκυρα εντός των επόμενων ημερών,
φέρεται πλέον να αναμειγνύεται και στα ευρωτουρκικά, πέραν του Κυπριακού.

Στο Συμβούλιο της 23ης Φεβρουαρίου η προεδρία προτίθεται να φέρει το κείμενο
της επιστολής που θα σταλεί στους ηγέτες των χωρών οι οποίες θα μετάσχουν στη
Διάσκεψη. Εάν η Άγκυρα επιμείνει μέχρι τέλους, όπως εικάζεται, στην άρνησή της
να παραστεί στην έναρξη της Διάσκεψης, τίθεται το ερωτηματικό εάν θα σταλεί
πρόσκληση στον Μεσούτ Γιλμάζ. Πληροφορίες λένε ότι τόσο η Βρετανία όσο και
άλλοι εταίροι θα θελήσουν να προσκαλέσουν τον Τούρκο πρωθυπουργό ­ και στο
σημείο αυτό η Αθήνα δεν έχει λόγο να έρθει σε αντιπαράθεσή μαζί τους.

Ωστόσο, αυτό δεν είναι το μόνο ερωτηματικό. Η Αθήνα πιστεύει πως το Λονδίνο
δεν πρόκειται να ανακοινώσει στις κοινοτικές πρωτεύουσες το περιεχόμενό της
και θα επιχειρήσει να «αιφνιδιάσει» στο Συμβούλιο, όπου η ελληνική πλευρά θα
εκπροσωπηθεί από τον αναπληρωτή υπουργό Εξωτερικών, Γιώργο Παπανδρέου. Η
Αθήνα, όπως είναι φυσικό, θα επιθυμούσε στο κείμενο της πρόσκλησης να
απαριθμούνται και οι «όροι» του Λουξεμβούργου. Αντιθέτως, άλλοι εταίροι δεν θα
ήθελαν να υπάρχει καμία αναφορά ­ έτσι ώστε η πόρτα να μείνει ανοικτή για την
Άγκυρα για κάποια μετέπειτα φάση (για παράδειγμα, τον Ιούνιο). Και, βέβαια,
υπάρχει και το σενάριο της «μέσης λύσης».

Το υπουργείο Εξωτερικών δεν έχει καθορίσει ακόμη τη στάση του έναντι όλων
αυτών των ­ υποθετικών ­ κινήσεων της προεδρίας. Για τις οποίες, μάλιστα,
ενδέχεται να μην απαιτείται ομοφωνία, αλλά απλή πλειοψηφία, στην περίπτωση που
το θέμα κριθεί διαδικαστικό.

Στους κόλπους της Ένωσης αναπτύσσονται, επίσης, δύο τάσεις και σχετικά με το
περιεχόμενο ­ την «ατζέντα» ­ της Διάσκεψης. Η βρετανική προεδρία αλλά και το
Παρίσι επιθυμούν να εξελιχθεί σε ένα ουσιαστικό «φόρουμ». Αντιθέτως, Βόννη,
Αθήνα και Όσλο επιθυμούν το κατά το δυνατόν φυλλορρόισμά της ­ και γι' αυτό
στηρίζουν και τη διεύρυνση της σύνθεσής της πανταχόθεν.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N05</CAT>
<ED>
Κωδικός άρθρου: A16057N051</ED>
<ID>
ID:129788

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N05&aa=1</URL></REF>


Article

<CATEGORY>vin04</CATEGORY>

 <H2>Μικροεπεισόδια σε εκλογές του ΠΑΣΟΚ Πατησίων
</H2>
ΜΙΚΡΟΕΠΕΙΣΟΔΙΑ έγιναν χθες κατά τη διάρκεια της εκλογής εφορευτικής επιτροπής
των Οργανώσεων της περιοχής Πατησίων της Α' Αθήνας του ΠΑΣΟΚ. Αφορμή ήταν και
πάλι διαφωνίες γύρω από εγγραφές νέων μελών, τον αποκλεισμό των οποίων, σε
πανελλαδικό επίπεδο, ζήτησε με επιστολή του στον Πρωθυπουργό ο βουλευτής κ. Γ. Καψής.

Οι αντεγκλήσεις, σύμφωνα με την πλειοψηφία της Νομαρχιακής Επιτροπής,
προκλήθηκαν από τη στάση ορισμένων μελών που πρόσκεινται στους
«εκσυγχρονιστές», αλλά δεν πήραν έκταση. Σύμφωνα με τα ίδια στελέχη, στις
εκλογές για τις εφορευτικές επιτροπές οι 5 ανήκουν στη λεγόμενη «εσωκομματική
αντιπολίτευση» (Αμπελόκηποι, Πατήσια, Κυψέλη, Πλ. Αμερικής, Κολωνάκι, Εξάρχεια
και Ν. Κόσμος - Παγκράτι) και οι 2 στους «εκσυγχρονιστές» (Κολωνός και Πετράλωνα).

Στο θέμα των νέων μελών και τα προβλήματα που δημιουργούνται από τον τρόπο
εγγραφής τους, επικεντρώνει την επιστολή του προς τον κ. Κ. Σημίτη ο βουλευτής
Β' Πειραιά κ. Γ. Καψής. Ο πρώην υπουργός εκφράζει τη μεγάλη του ανησυχία ότι
«οι εκλογές της Κυριακής για τις νέες Νομαρχιακές Επιτροπές αντί να προσδώσουν
νέα δυναμική, οδηγούν σε επικίνδυνα διχαστικά φαινόμενα χωρίς γυρισμό».

Αφορμή γι' αυτό θεωρεί τις χιλιάδες εγγραφές νέων μελών που έγιναν ακόμη και
διά τραπεζικών επιταγών και οι οποίες οδηγούν, όπως γράφει, σε ευτελισμό των
αρχών του ΠΑΣΟΚ.

Ο κ. Καψής κάνει έκκληση στον Πρωθυπουργό να παρέμβει και να αποφασίσει την μη
συμμετοχή των νεογραμμένων στις εκλογές. 
<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N05</CAT>
<ED>
Κωδικός άρθρου: A16057N052</ED>
<ID>
ID:129826

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N05&aa=2</URL></REF>


Article

<CATEGORY>vin04</CATEGORY>

 <H2>Συνεργασία ΚΚΕ με προσωπικότητες άλλων κομμάτων στις Δημοτικές
</H2>
ΣΥΝΕΡΓΑΣΙΕΣ ΜΕ προσωπικότητες άλλων κομμάτων θα επιδιώξει το ΚΚΕ στις
δημοτικές και νομαρχιακές εκλογές του Οκτωβρίου.

Το ενδεχόμενο συνεργασιών αυτής της μορφής άφησε ανοιχτό η γραμματέας του ΚΚΕ
κ. Αλέκα Παπαρήγα σε ομιλία που έκανε χθες σε οργάνωση του κόμματός της στη
Νέα Ιωνία.

Η κ. Παπαρήγα, αφού επανέλαβε την πρόταση του ΚΚΕ για δημιουργία «Κοινωνικού
Μετώπου», παρουσίασε την πρότασή της για τις συνεργασίες στις εκλογές της
Τοπικής Αυτοδιοίκησης.

«Η δική μας πολιτική ­ είπε ­ είναι ανοιχτή, σε κάθε δήμο ή νομαρχία, στη
διαμόρφωση ψηφοδελτίων με αγωνιστές και αγωνίστριες ως άτομα ή ομάδες που
είναι διατεθειμένοι να υπηρετήσουν τα λαϊκά στρώματα και να τα στηρίξουν και
με το προσωπικό θάρρος και θυσία από τις τραγικές συνέπειες της φιλελεύθερης
πολιτικής. Ανεξάρτητα αν στο γενικό πολιτικό επίπεδο διατηρούν δεσμούς με τα
πολιτικά κόμματα σ' αυτά ή ανήκουν».

Απαντώντας, μάλιστα, στο υποθετικό ερώτημα πώς είναι δυνατόν να υπάρξει τέτοια
συνεργασία, είπε ότι «δεν υπάρχει αντίφαση στο ζήτημα αυτό, οι διεργασίες
συνείδησης δεν συντελούνται αυτόματα και εφ' όλης της ύλης. Εξελίσσονται από
το μερικό προς το γενικό και το καθολικό. Τέτοιου τύπου συσπειρώσεις και
συνεργασίες πρέπει να στηρίζουμε και να υποβοηθούμε». Και πρόσθεσε πως «το
θέμα είναι ο δήμαρχος ή ο νομάρχης εκτός από έντιμος να είναι και αγωνιστής,
να μην υποκύπτει και να μην ενσωματώνεται στο θεσμικό πλαίσιο της
Αυτοδιοίκησης, που της έχει αφαιρέσει τα όποια θετικά κοινωνικά στοιχεία είχε
κατακτήσει τα προηγούμενα χρόνια».

Η κ. Παπαρήγα είπε ακόμη ότι δεν βολεύουν οι αντιπαραθέσεις ανάμεσα στις
ηγεσίες του ΠΑΣΟΚ και του Συνασπισμού, τη στιγμή που προχωρά ο διάλογος (και
όχι μόνο για συνεργασία στις δημοτικές και νομαρχιακές εκλογές). Κυριαρχεί το
«τρώγοντας ανοίγει η όρεξη».

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N05</CAT>
<ED>
Κωδικός άρθρου: A16057N053</ED>
<ID>
ID:129863

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N05&aa=3</URL></REF>


Article

<CATEGORY>vin04</CATEGORY>

 <H2>Πλήρης κάλυψη από τον Σημίτη στον Πάγκαλο
</H2><H2></H2>
ΠΛΗΡΗ κάλυψη στον υπουργό Εξωτερικών παρέσχε, χθες στη Βουλή, ο Πρωθυπουργός
για τις δηλώσεις τού κ. Θόδωρου Πάγκαλου στην τουρκική εφημερίδα «Μιλιέτ», με
τις οποίες καλούσε την Άγκυρα να προσφύγει στο Διεθνές Δικαστήριο της Χάγης
για οποιαδήποτε διεκδίκηση εις βάρος της χώρας μας. Και πρόσθεσε ότι από το
1993, οπότε η Ελλάδα αποδέχθηκε τη γενική δικαιοδοσία του Διεθνούς Δικαστηρίου
(με την επιφύλαξη στα θέματα εθνικής άμυνας), αναγνώρισε τους διεθνείς κανόνες
και συμμετέχει εμπράκτως στη νέα νομική πραγματικότητα: «Σ' αυτήν (τη νομική
πραγματικότητα) καλούμε και την Τουρκία να προσχωρήσει. Να αποδεχθεί και
εκείνη τη δικαιοδοσία του διεθνούς οργάνου, εφόσον άλλωστε η αποδοχή της
δικαιοδοσίας του Διεθνούς Δικαστηρίου της Χάγης είναι καίριο ζητούμενο για τη
συμμετοχή στην ευρωπαϊκή οικογένεια», είπε.

ΒΗΜΑ ΠΡΟΣ ΒΗΜΑ

Ο κ. Κώστας Σημίτης, απαντώντας σε επίκαιρη ερώτηση του βουλευτή της Νέας
Δημοκρατίας κ. Β. Μαγγίνα, στην «Ώρα του Πρωθυπουργου», επανέλαβε ότι η
κυβέρνηση εμμένει στη βήμα προς βήμα προσέγγιση στις σχέσεις της με την
Τουρκία και πως αποβλέπει να δημιουργήσει μία οδό για τη βελτίωση των
ελληνοτουρκικών σχέσεων.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N05</CAT>
<ED>
Κωδικός άρθρου: A16057N054</ED>
<ID>
ID:129889

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N05&aa=4</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Ανεργία και ανισότητες
</H2>
<AUTHOR>Γ. Δ. ΣΚΟΥΤΕΛΗΣ</AUTHOR>

Τα τελευταία χρόνια, η όντως υπαρκτή διαφορά στα ποσοστά ανεργίας μεταξύ
αφενός των ΗΠΑ (5%) και της Μ. Βρετανίας και αφετέρου των υπολοίπων χωρών της
Ευρωπαϊκής Ένωσης (12%), σε συνδυασμό με τις υπάρχουσες διαφορές στη
λειτουργία αγορών εργασίας, οδηγούν πολλούς αναλυτές, οικονομολόγους και
πολιτικούς των χωρών της Ε.Ε. στην υιοθέτηση δύο θέσεων.

ΠΡΩΤΟΝ, στην αποδοχή της σχέσης μεταξύ χαμηλής ανεργίας και ελαστικότητας
αγοράς εργασίας και δεύτερον, στην άμεση ή έμμεση αποδοχή της αναγκαιότητας
αλλαγών στις αγορές εργασίας των χωρών της ηπειρωτικής Ευρώπης, προς την
κατεύθυνση της μεγαλύτερης απορρύθμισής τους υιοθετώντας στοιχεία του
αγγλοσαξονικού μοντέλου. Ελαστικότητα στην αγορά εργασίας, κατά κύριο λόγο,
σημαίνει μεγαλύτερη ελευθερία κινήσεων από την πλευρά των επιχειρήσεων και των
εργαζομένων συνεπεία της «χαλάρωσης της νομοθεσίας» που αφορά στην ευκαμψία
και οργάνωση εργασίας και προσφορά εργασίας, στη διαμόρφωση αμοιβών, στον ρόλο
του κατώτερου μισθού, στη μερική απασχόληση, στις κοινωνικές και φορολογικές
επιβαρύνσεις κ.λπ.

Στην πράξη όμως η ελαστικότερη αγορά εργασίας οδηγεί στην απορρόφηση της
ανεργίας και την εξάλειψη των ανισοτήτων;

Η θετική συσχέτιση μεταξύ της ελάφρυνσης των κοινωνικών επιβαρύνσεων της
ανειδίκευτης εργασίας και της αύξησης της απασχόλησης έχει επιστημονικά
αποδειχθεί. Αντίθετα, η κατάργηση του κατώτερου μισθού προκαλεί τη θεωρητική
διαμάχη μεταξύ οικονομολόγων της κλασικής και κεϋνσιανής σχολής χωρίς, όμως,
να έχει αποδειχθεί επιστημονικά η θετική επίδραση της κατάργησης του κατώτερου
μισθού στην αύξηση της απασχόλησης. Στην πράξη, στο σύνολο των ανεπτυγμένων
χωρών οι κατώτεροι μισθοί μειώθηκαν τα τελευταία είκοσι χρόνια. Το 1995 στις
ΗΠΑ αντιπροσωπεύουν το 35% του μέσου μισθού, στη Γαλλία το 50%, το 55% στη
Γερμανία, το 60% στο Βέλγιο.

Τόσο το φιλελεύθερο αγγλοσαξονικό όσο και το «δύσκαμπτο» ευρωπαϊκό μοντέλο
οργάνωσης της αγοράς εργασίας χαρακτηρίζονται από μια νέα πραγματικότητα: αυτή
της αύξησης των ανισοτήτων που πλήττει κύρια την ανειδίκευτη εργασία.

Από το 1979 και μετά, η «ψαλίδα» μεταξύ υψηλόμισθων και χαμηλόμισθων
διευρύνεται στις ΗΠΑ και τη Μ. Βρετανία, ενώ όσο μεγαλύτερο είναι το εύρος
τόσο μεγαλύτερος είναι ο αριθμός των μισθωτών που συσσωρεύεται στα κατώτερα
όρια. Το 25% των μισθωτών στις ΗΠΑ κερδίζουν κάτω από τα δύο τρίτα του μέσου
μισθού, ενώ το αντίστοιχο ποσοστό είναι μόλις 7% στο Βέλγιο, τη Σουηδία, τη
Φινλανδία. Από τα 38 εκατομμύρια Αμερικανών που βρίσκονται κάτω από τα όρια
της φτώχειας, τα 22 έχουν εργασία ή ανήκουν σε οικογένειες όπου ένα άτομο
τουλάχιστον εργάζεται. Το 10% των Αμερικανών εργαζομένων της «κορυφής»
κερδίζει 4,5 φορές περισσότερα από το 10% της «βάσης», ενώ η αντίστοιχη
αναλογία στη Γερμανία είναι 2,5 φορές. Στην πλειονότητα των χωρών του ΟΟΣΑ
κατά τη δεκαετία του 1980 είχαμε μεγαλύτερη αύξηση της ανεργίας στους
ανειδίκευτους συγκριτικά με τους εξειδικευμένους (μεταξύ 1985 και 1995 το
ποσοστό ανεργίας των εργατών ανήλθε σε 16% από 10% στη Γαλλία, ενώ αυτό των
εξειδικευμένων στελεχών δεν ξεπέρασε το 4%).

Συμπεραίνεται λοιπόν ότι οι ανισότητες μισθών και η ανεργία αποτελούν τις δύο
όψεις ενός κοινού φαινομένου που πλήττει τους λιγότερο εξειδικευμένους.

Μήπως θα έπρεπε να μεταθέσουμε τους προβληματισμούς μας στο διπρόσωπο (ανεργία
για την Ε.Ε., ανισότητα μισθών για τις αγγλοσαξονικές χώρες) φαινόμενο των
αυξημένων ανισοτήτων που χαρακτηρίζει την πλειονότητα των ανεπτυγμένων χωρών
και τους κοινωνικούς αποκλεισμούς που επιφέρει;

Η παγκοσμιοποίηση είναι η εύκολη εξήγηση για πολλούς. Η πραγματικότητα, όμως,
των χαμηλών ανταλλαγών μεταξύ των χωρών του ΟΟΣΑ και του υπολοίπου κόσμου
(2,6% του ΑΕΠ το 1972, 2,52% το 1994) δεν μπορεί να εξηγήσει εξ ολοκλήρου το
φαινόμενο (το Διεθνές Νομισματικό Ταμείο εκτιμά ότι η παγκοσμιοποίηση είναι
υπεύθυνη μόνο κατά 10%-20% των αλλαγών της διανομής μισθών και εισοδημάτων
στις ανεπτυγμένες χώρες).

Κατ' άλλους, η τεχνολογική πρόοδος καθιστά ανεπιθύμητες τις μη εξειδικευμένες
εργασίες. Σε αυτή όμως την περίπτωση η αύξηση της παραγωγικότητας θα έπρεπε να
είναι τεράστια, πράγμα που δεν συμβαίνει. Μήπως απλά πρόκειται για
αργοπορημένη μας προσαρμογή σε μια νέα τεχνολογική εποχή;

Ο Γ.Δ. Σκουτέλης είναι μέλος της επιστημονικής επιτροπής κοινωνικού
διαλόγου για το ασφαλιστικό.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N06</CAT>
<ED>
Κωδικός άρθρου: A16057N062</ED>
<ID>
ID:129835

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Τα μηνύματα μιας δίκης
</H2>
<AUTHOR>ΤΑΚΗΣ ΚΑΜΠΥΛΗΣ</AUTHOR>

Η ΔΙΚΗ στον Κορυδαλλό για την εξέγερση και τον νεκρό, από νωρίς φαινόταν ότι
θα ήταν αναπόφευκτα μια τυπική διαδικασία τουλάχιστον όσον αφορά τον ένοχο
(ήταν ήδη γνωστός), την ποινή (ήταν ήδη ισοβίτης) και τη συνέχεια (ο ένοχος θα
ξαναγυρίσει στο βασίλειό του).

Ο ένοχος ήταν πριν από τους άρχοντες της φυλακής. Φάνηκε αυτό και από τη δίκη
όταν εξηγούσε γιατί μαχαίρωσε έναν μάρτυρα επειδή τον είχε κάποτε λοξοκοιτάξει
ο ανιψιός του!

Ο ένοχος θα είναι και μετά τη δίκη ο άρχοντας στις φυλακές. Αυτό άλλωστε ήταν
και το μόνο που σοβαρά και μεθοδικά διεκδίκησε ­ ξέρετε από πού; Από την
αίθουσα του δικαστηρίου!

Γιατί άλλωστε ο ένοχος μέσα στο δικαστήριο απεκάλυψε απευθυνόμενος σε μάρτυρα
«εγώ ρε σε μαχαίρωσα τότε, γιατί δεν το λες;».

Μηνύματα έστελνε ο ένοχος από τη δίκη προς τις φυλακές και τους φυλακισμένους:
Εκεί θα 'ρθω και να το ξέρετε, δε μασάω.

Και το χειρότερο; Τι «καλύτερο» μήνυμα προς όλους μέσα στη φυλακή η αρχική
απάντηση (απόγνωση) δικαστικού στον μάρτυρα που ζητούσε εγγυήσεις για να
καταθέσει: «Δεν μπορούμε»...

Η δίκη λοιπόν φαίνεται ότι χρησιμοποιήθηκε περισσότερο από τον ένοχο παρά από
τον όποιο θεσμό δικαιοσύνης.

Να που μ' έναν θαυμαστό τρόπο είχαμε και την πίτα ολόκληρη και τον σκύλο χορτάτο...

(Λένε ότι ο 27χρονος που δολοφονήθηκε άγρια από τον ένοχο δεν είχε κανέναν
συγγενή. Λένε ακόμη ότι πολλοί μέσα στις φυλακές δεν έχουν πλέον συγγενείς ­
και λόγω εγκατάλειψης. Τότε ­ λένε ­ έρχονται οι άλλοι «συγγενείς» που συνήθως
βρίσκονται εντός των τειχών. Είναι οι άρχοντες, όπως αυτός της ιστορίας μας.
Εμείς τελικά απλώς τους νομιμοποιούμε...).

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N06</CAT>
<ED>
Κωδικός άρθρου: A16057N063</ED>
<ID>
ID:129869

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N06&aa=3</URL></REF>


Article

<CATEGORY>vin04</CATEGORY>

 <H5>ΑΝ ΚΑΙ ΟΙ ΔΙΑΓΡΑΦΕΝΤΕΣ ΑΦΗΣΑΝ ΑΙΧΜΕΣ ΓΙΑ ΝΕΑ ΠΟΛΙΤΙΚΗ ΚΙΝΗΣΗ
</H5><H2>Καραμανλής εν ευφορία
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Πριν στεγνώσει το μελάνι στην απόφαση του Πειθαρχικού της Ν.Δ., οι
διαγραφέντες πέρασαν στην αντεπίθεση. Κατηγόρησαν με δριμύτητα τον κ. Κ.
Καραμανλή και την ηγετική ομάδα της Ν.Δ., ενώ ουσιαστικά προανήγγειλαν την
δημιουργία πολιτικής κίνησης, η οποία, ενδεχομένως, θα αποτελέσει τον πυρήνα
της συγκρότησης νέου πολιτικού φορέα.

ΚΑΙ ΕΝΩ οι διαγραφέντες σε πολύωρες συσκέψεις σχεδιάζουν τις επόμενες κινήσεις
τους, ο κ. Κ. Καραμανλής απειλεί με νέες διαγραφές όσους βουλευτές τολμήσουν
να διαφωνήσουν στο μέλλον μαζί του. Δηλώνει ταυτόχρονα απόλυτα ικανοποιημένος
με την απόφασή του να διαγράψει τους κ.κ. Γ. Σουφλιά, Σ. Μάνο και Β.
Κοντογιαννόπουλο και να θέσει εκτός κόμματος για ένα χρόνο τους κ.κ. Π.
Τατούλη Α. Παπαληγούρα και Ν. Κάκκαλο. Οι δηλώσεις ικανοποίησης της ηγετικής
ομάδας της Ν.Δ, συνάντησαν όμως τη σκληρή απάντηση των δύο πρώην πρωθυπουργών,
των κ.κ. Κ. Μητσοτάκη και κ. Γ. Ράλλη.

Τα πρόσωπα της ημέρας χθες ήταν, ωστόσο, οι κ.κ. Γ. Σουφλιάς, Σ. Μάνος και Β.
Κοντογιαννόπουλος. Ο καθένας με το δικό του τρόπο προανήγγειλε ότι βρίσκεται
στα σκαριά η δημιουργία πολιτικής κίνησης. Περισσότερο αιχμηρός ήταν ο κ. Γ.
Σουφλιάς, ο οποίος για άλλη μία φορά, σε εθνικό δίκτυο, μίλησε για «ηθικά
ανεπίτρεπτη αλαζονική και πραξικοπηματική απόφαση μιας μικρής ομάδας της
Ρηγίλλης», η οποία δημιουργεί «με περισσή αφροσύνη ένα άλλο κόμμα στα μέτρα της».

Χθες, ο Θεσσαλός πολιτικός έμεινε όλο το πρωί στο σπίτι. Μίλησε στο τηλέφωνο
με εκατοντάδες πολιτικούς του φίλους σε όλη την χώρα, οι οποίοι ­ όπως λένε οι
συνεργάτες του ­ τον προέτρεψαν να δώσει τη μάχη και σε καμία περίπτωση να μην
παραμείνει σιωπηλός. Ο ίδιος δεν κάνει λόγο για νέο κόμμα και εκτιμά ότι
ενδεχομένως να υπάρξει σύντομα αλλαγή στο πολιτικό σκηνικό. Εν τω μεταξύ,
όμως, θα δημιουργήσει κίνηση με πυρήνες στελεχών σε όλη τη χώρα. Στόχος του
είναι να μιλάει καθημερινά εντός και εκτός Βουλής, να περιοδεύει σε όλους τους
νομούς της χώρας και να προτείνει συγκεκριμένες λύσεις στα πολιτικά προβλήματα.

Στο ίδιο κλίμα, αλλά σε χαμηλότερους τόνους, ήταν και ο κ. Σ. Μάνος. Μιλώντας
την ίδια ώρα με τον κ. Γ. Σουφλιά, είπε ότι εκείνοι που έκαναν τις διαγραφές
γκρέμισαν το φράγμα της ενότητας στη Ν.Δ. Και πρόσθεσε με έμφαση: «Το νερό που
χύθηκε θα βρει το δρόμο του. Η ζημία με τον έναν ή τον άλλον τρόπο θα
διορθωθεί. Θα χρειαστεί μεγάλος κόπος και μεγάλη προσπάθεια. Πρέπει όμως να
γίνει για το καλό του τόπου».

ΣΥΝΕΡΓΑΣΙΑ

Οι κ.κ. Γ. Σουφλιάς και Σ. Μάνος βρίσκονται σε επικοινωνία και συντονίζουν τη
δράση τους. Ακόμη, πάντως, δεν βρίσκονται σε συνεννόηση ­ όπως λένε οι
συνεργάτες τους ­ για την ίδρυση ενός νέου πολιτικού φορέα. Έχουν αποφασίσει,
ωστόσο, ότι θα συνεργάζονται εντός και εκτός Βουλής για θέματα στα οποία έχουν
τις ίδιες απόψεις. Η συνεργασία τους θα είναι στενή και με τον κ. Κ.
Μητσοτάκη, ο οποίος επικοινώνησε τηλεφωνικώς και με τους δύο. Τόσο πάντως ο κ.
Γ. Σουφλιάς όσο και ο κ. Σ. Μάνος διέψευδαν τα σενάρια περί δημιουργίας νέου
πολιτικού φορέα με επικεφαλής τον κ. Κ. Μητσοτάκη.

Ενεργό στέλεχος της νέας κίνησης θα είναι και ο κ. Β. Κοντογιαννόπουλος, ο
οποίος χθες σε συνέντευξη Τύπου κατηγόρησε την ηγεσία της Ν.Δ. ότι προχώρησε
σε διαγραφές για να καλύψει τις δικές της αδυναμίες και παραλείψεις. Και όταν
ρωτήθηκε εάν βλέπει την δημιουργία του νέου φορέα, απάντησε με τρόπο που άφηνε
όλα τα ενδεχόμενα ανοιχτά: «Η γοητεία της πολιτικής ­ είπε ­ είναι το
απρόβλεπτο και το απρόσμενο».

Ο πιο ευρηματικός από όλους τους διαγραφέντες που επέκριναν την ηγετική ομάδα
της Ν.Δ. ήταν ο κ. Μ. Κάκκαλος, ο οποίος, αφού χαρακτήρισε «ανταρτοδικείο» το
Πειθαρχικό Συμβούλιο, τόνισε: «Φαίνεται ότι θα είναι μακρά η περίοδος της
αντιβασιλείας για την ηγεσία της Ν.Δ».

Η πρώτη αντίδραση της χθεσινής ημέρας για την απόφαση του Πειθαρχικού ήρθε από
τον κ. Κ. Μητσοτάκη, ο οποίος, προσερχόμενος στο γραφείο του, έκανε λόγο «για
μικρή ομάδα επίδοξων ηγεμόνων, η οποία προετοίμασε και εκτέλεσε προγραφές». Ο
πρώην πρωθυπουργός ­ όπως εξηγούσαν οι συνεργάτες του ­ αναφερόταν στους κ.κ.
Γ. Βαρβιτσιώτη, Γ. Κεφαλογιάννη, Αχ. Καραμανλή και Π. Μολυβιάτη, οι οποίοι
συμμετείχαν στην μεταμεσονύκτια σύσκεψη στην Ρηγίλλης, την Δευτέρα, οπότε και
αποφασίστηκαν οι διαγραφές.

Το απόγευμα ακολούθησε η αντίδραση του κ. Γ. Ράλλη, ο οποίος κάλεσε το κ. Κ.
Καραμανλή να αντιληφθεί το λάθος του και να αποκαταστήσει την ψυχική ενότητα
της παράταξης, ενώ αποκάλυψε ότι τον είχαν ενημερώσει οι κ.κ. Γ. Βαρβιτσιώτης
και Αχ. Καραμανλή για τις προθέσεις της ηγεσίας και εκείνος επιχείρησε να τους αποτρέψει».

ΑΙΣΙΟΔΟΞΙΑ

Πάντως, στο στρατόπεδο της ηγετικής ομάδας πάντως πνέει άνεμος μεγάλης
αισιοδοξίας. Ο κ. Κ. Καραμανλής πήγε νωρίς χθες το πρωί στο γραφείο του και
αμέσως συγκάλεσε την τακτική σύσκεψη με τους στενούς συνεργάτες και έδωσε
οδηγίες: Για μένα το θέμα των διαγραφών θεωρείται λήξαν. Κοιτάω μόνο μπροστά
και σας ζητώ να μη μπείτε ούτε εσείς σε αντιπαράθεση με τους διαγραφέντες.

Λίγο αργότερα τον επισκέφθηκαν φίλοι του βουλευτές για να του πουν ότι
συμφωνούν με την απόφασή του και εκείνος θέλοντας να δείξει την ικανοποίηση με
τις διαγραφές έστειλε νέο μήνυμα στους διαφωνούντες στο κόμμα του: «Είμαι
έτοιμος ­ είπε ­ να κάνω νέες διαγραφές. Ακόμη και σήμερα αν χρειαστεί».

Πάντως προς το παρόν η απειλή τού κ. Κ. Καραμανλή είναι χωρίς αντίκρυσμα, αφού
φίλοι και αντίπαλοί του στο κόμμα δεν κρύβουν την ανησυχία τους. Αποφεύγουν να
κάνουν επικριτικά σχόλια ακόμη και σε πηγαδάκια της Βουλής, στα οποία δεν
συμμετέχουν πρόσωπα της απολύτου εμπιστοσύνης τους. Ήταν ενδεικτική η
αντίδραση βουλευτών όταν τους ρωτήσαμε χθες στο περιστύλιο για τις κινήσεις
Καραμανλή. «Αφήστε, γιατί και οι τοίχοι έχουν αυτιά». Καμία επικριτική δήλωση
βουλευτή δεν έγινε χθες. Έτσι χαρακτηρίστηκαν ως δηλώσεις με αιχμές οι απόψεις
ορισμένων βουλευτών που είπαν ότι το Πειθαρχικό... εξήντλησε τα όρια της
αυστηρότητάς του.

ΝΕΑ ΠΟΡΕΙΑ

Το κλίμα που επικρατεί στην ηγετική ομάδα περιέγραψε ο υπεύθυνος Πολιτικού
Σχεδιασμού κ. Μ. Λιάπης, ο οποίος μίλησε για νέα πορεία του κόμματος μετά την
απαλλαγή από τα σύνδρομα εσωστρέφειας και αλληθωρισμούς προς τον κ. Σημίτη.

Όσο για τις πληροφορίες περί ιδρύσεως νέου κόμματος, σχολιάζουν στην Ρηγίλλης
ότι «ένα κόμμα χρειάζεται αρχηγό, χρειάζεται στελέχη, χρειάζεται και ψήφους
και οι διαγραφέντες τίποτε από τα τρία δεν διαθέτουν».

Παράλληλα χθες ο κομματικός μηχανισμός έθεσε χθες στην Ρηγίλλης σε λειτουργία
την βιομηχανία παραγωγής ψηφισμάτων, τηλεγραφημάτων και τηλεφωνημάτων στήριξης
των επιλογών του προέδρου. 
Οι συνεργάτες τού κ. Κ. Καραμανλή έλεγαν ότι τηλεφώνησαν 9Ο βουλευτές και
εκατοντάδες τοπικά στελέχη για να επικροτήσουν τις διαγραφές. Αλλά και η ΟΝΝΕΔ
με ομόφωνη απόφαση του Εκτελεστικού Γραφείου της στήριξε τον κ. Κ. Καραμανλή,
επισημαίνοντας ότι «ο ηγέτης της παράταξης ενσαρκώνει την ελπίδα για να τεθεί
επιτέλους ο τόπος σε τροχιά ανάπτυξης και ακμής».

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N07</CAT>
<ED>
Κωδικός άρθρου: A16057N071</ED>
<ID>
ID:129789

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N07&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Αφαιρετικά κόμματα...
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

Ο κ. Κ. ΛΑΛΙΩΤΗΣ έχει πει το περίφημο ότι, για ένα κόμμα, η μόνη αριθμητική
πράξη που πρέπει να υπάρχει είναι ο πολλαπλασιασμός ­ ο κ. Κ. Καραμανλής
ξεκίνησε με την αφαίρεση. Ακόμα κι ένας πρωτοετής του Μαθηματικού δεν
χρειάζεται να σκεφτεί και πολύ για να υπολογίσει πόσα χρόνια ακόμα θα είναι ο
κ. Λαλιώτης στην κυβέρνηση και ο κ. Καραμανλής στην αντιπολίτευση.

Με την προχθεσινή κίνησή του ­ που από κάποιους θεωρήθηκε «επίδειξη πυγμής» ­
ο πρόεδρος της Ν.Δ. διέγραψε στην ουσία ένα κομμάτι της Ν.Δ.: Οι «κεντρώοι»,
οι «φιλελεύθεροι» και οι νεοφιλελεύθεροι του κόμματος, οφείλουν τώρα είτε να
προσαρμοστούν, είτε να αποχωρήσουν πριν διαγραφούν.

Στην ουσία, ο κ. Καραμανλής δεν διέγραψε πρόσωπα, αλλά τάσεις, κάνοντας μία ­
ω της ειρωνείας ­... αντικαραμανλική κίνηση: Ο ιδρυτής της Ν.Δ. ήταν ο
εφευρέτης της πολυσυλλεκτικότητας στη χώρα μας ­ ο ανιψιός του επιχειρεί να
γίνει ο ηγέτης ενός... μονοτασικού κόμματος, το οποίο θα βαυκαλίζεται μάλιστα
ότι είναι «κόμμα εξουσίας».

Μπορεί στο ΠΑΣΟΚ κάποιοι να γοητεύονται με τις ιδέες Πάγκαλου για «μονοτασικό»
Εκτελεστικό Γραφείο ­ αλλά αυτά αφορούν τους «εντός των τειχών»: Ουδείς
γοητεύεται σήμερα από τα κόμματα όπου η άποψη είναι μία, ο ηγέτης είναι ένας,
και η διαπάλη των ιδεών είναι... καμία. 
Πολύ γρήγορα ο κ. Καραμανλής θα ανακαλύψει με τρόμο ότι είναι ο πρόεδρος ενός
ελεγχόμενου κόμματος, το οποίο ξέρει πολύ καλά τι δεν θέλει, αλλά δεν γνωρίζει
τι θέλει ­ αυτή ήταν η φιλοσοφία που έκανε μόδα το κίνημα των «πανκ», αλλά
σίγουρα δεν έχει φτιάξει ούτε μία κυβέρνηση.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N07</CAT>
<ED>
Κωδικός άρθρου: A16057N072</ED>
<ID>
ID:129836

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N07&aa=2</URL></REF>


Article

<CATEGORY>vin03</CATEGORY>

 <H2>ΣΚΙΤΣΟ
</H2>
<AUTHOR>ΣΤΑΘΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N07</CAT>
<ED>
Κωδικός άρθρου: A16057N073</ED>
<ID>
ID:129865

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N07&aa=3</URL></REF>


Article

<CATEGORY>vin04</CATEGORY>

 <H5>ΠΡΟΒΛΗΜΑΤΙΣΜΕΝΟΙ ΜΗΤΣΟΤΑΚΗΣ - ΝΤΟΡΑ ΓΙΑ ΤΟΝ ΡΟΛΟ ΚΑΙ ΤΙΣ ΘΕΣΕΙΣ ΤΟΥΣ ΤΗΝ
«ΕΠΟΜΕΝΗ ΜΕΡΑ»
</H5><H5>ΚΥΒΕΡΝΗΣΗ
</H5><H5>«Δεν μας αφορά»
</H5><H5>Ανακατατάξεις βλέπει η Αριστερά
</H5><H2>Οικογενειακά διλήμματα
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Κ. Μητσοτάκης. Να μείνω ή να φύγω;

Η ρήση της κ. Μαρίκας Μητσοτάκη για τον σύζυγό της, ότι αν τον κόψεις σε
κομματάκια μπορείς να τον πουλήσεις για βάλιουμ, δεν ίσχυε χθες. Ο επίτιμος
πρόεδρος της Ν.Δ. είναι τα δύο τελευταία 24ωρα περισσότερο εκνευρισμένος από ποτέ.

ΟΧΙ μόνο γιατί η μεγάλη του πολιτική εμπειρία δεν τον βοήθησε να προβλέψει το
αιφνιδιαστικό «ξεκαθάρισμα κορυφής» του Κ. Καραμανλή. Αλλά και διότι είναι
αναγκασμένος από δω και πέρα να τηρεί διαφορετική στάση απέναντι στον πρόεδρο
του κόμματος από αυτήν που θα πρέπει να ακολουθήσει η κόρη του, κ. Ντόρα Μπακογιάννη.

Η πρώην υπουργός βρίσκεται στο μεγαλύτερο αδιέξοδο από την ημέρα που ξεκίνησε
την πολιτική της καριέρα. Πρέπει σύντομα να διαλέξει με ποιους θα πάει και
ποιους θα αφήσει. Και μέχρι τότε είναι υποχρεωμένη να βρίσκεται σε ένα κόμμα
που «έχει διαγράψει τις ιδέες της», όπως λένε οι φίλοι της βουλευτές και
προσθέτουν ότι «ο κ. Καραμανλής δεν θα έχει πλέον λόγο να τηρήσει ισορροπίες.
Εκείνος θα ακολουθήσει τη σκληρή εβερτική γραμμή και εκείνη θα είναι
υποχρεωμένη να υποστηρίζει απόψεις τις οποίες ποτέ δεν πίστεψε».

Από την άλλη όμως, αυτή την ώρα η κ. Ντ. Μπακογιάννη δεν έχει άλλη επιλογή. Η
ταύτισή της με τους διαγραφέντες ενδεχομένως να παγίδευε το πολιτικό της
μέλλον. Χθες όλη την ημέρα είχε τηλεφωνικές επικοινωνίες με φίλους της
βουλευτές και στελέχη που συμφωνούν με τις θέσεις της, οι οποίοι δεν έκρυβαν
την αγωνία τους. Εκείνη συνιστούσε σε όλους υπομονή και ψυχραιμία και τόνιζε
σε καμία περίπτωση δεν πρέπει να εγκαταλείψουν το κόμμα. Αλλά και εκείνοι της
απαντούσαν: «Και εσύ να μείνεις μέσα στο κόμμα και να δώσεις τη μάχη για την
επικράτηση των απόψεών σου».

Στα πολιτικά προβλήματα της κ. Ντ. Μπακογιάννη όμως, προστίθεται ακόμη ένα
προσωπικό που της προκαλεί συναισθηματική φόρτιση και δυσκολεύει τη συνεργασία
της με τον κ. Καραμανλή: Είναι ο τρόπος με τον οποίο συμπεριφέρθηκε ο πρόεδρος
της Ν.Δ. στον κ. Κ. Μητσοτάκη. «Είναι αδιανόητο ­ λένε οι φίλοι της ­ να
συμπεριφερθεί τόσο άκομψα στον άνθρωπο που έδωσε τη νίκη του 47% στο κόμμα και
τον στήριξε με λόγια και με πράξεις στους 10 μήνες που βρίσκεται στην ηγεσία
της Ν.Δ.». Πάντως, εκείνοι που γνωρίζουν καλά τον πρώην πρωθυπουργό, εκτιμούν
ότι σύντομα θα βρει τη «φόρμα» του και τότε, όπως λένε, «θα καταλάβει ο κ. Κ.
Καραμανλής τι σημαίνει να έχεις απέναντί σου τον κ. Κ. Μητσοτάκη».

Η απόφασή του είναι από σήμερα να σταματήσει τις δηλώσεις και τις επιθέσεις
εναντίον της ηγετικής ομάδας της Ν.Δ. Θα προσέρχεται καθημερινά στη Βουλή και
εκεί θα δίνει τη μάχη. Θα παίρνει τον λόγο σε όλα τα κρίσιμα θέματα και θα
συμφωνεί ή θα διαφωνεί με την κυβέρνηση και τη Ν.Δ. όταν το κρίνει απαραίτητο.

Το βέβαιο είναι ότι την περίοδο που ακολουθεί, ο κ. Κ. Μητσοτάκης και η κ.
Ντόρα Μπακογιάννη ακόμη και εάν αυτό γίνεται «για τα μάτια του κόσμου», θα
κινούνται σε διαφορετικό μήκος κύματος.

ΣΤΗ ΠΡΟΩΘΗΣΗ του έργου της εμμένει η κυβέρνηση «αδιαφορώντας για ό,τι λέγεται
δεξιά και αριστερά της».

Με αυτό το σχόλιο αντιμετώπισε κυβερνητικό στέλεχος και εκ των στενών
συνεργατών του Πρωθυπουργού τις εξελίξεις στη Ν.Δ., διαβεβαιώνοντας με αυτό
τον τρόπο ότι δεν πρόκειται να επιδιωχθεί οποιαδήποτε σχέση με τους διαγραφέντες.

Την ίδια στιγμή τα κόμματα της Αριστεράς ­ ΚΚΕ και ΣΥΝ ­ εκτιμούν ότι οι
εξελίξεις στη Ν.Δ. ίσως προκαλέσουν ευρύτερες ανακατατάξεις στο πολιτικό
σκηνικό της χώρας.

Η κυβέρνηση αντιμετωπίζει ψύχραιμα και ως «δύναμη ευθύνης», όπως λένε στελέχη
της, τις εξελίξεις στη Ν.Δ. Κι αυτό καθώς δεν θέλει να δημιουργηθεί η εντύπωση
ότι επιχαίρει, πράγμα που κατά τα στελέχη της θα λειτουργούσε ενδεχομένως
συσπειρωτικά στο χώρο της αξιωματικής αντιπολίτευσης.

«Εμείς δεν πρόκειται να αναλάβουμε οποιαδήποτε πρωτοβουλία, να στείλουμε
οποιοδήποτε μήνυμα», είπε ο κυβερνητικός εκπρόσωπος όταν ρωτήθηκε αν η
κυβέρνηση σκέφτεται να καλέσει για καλύτερη συνεργασία τους 6 διαγραμμένους
της Ν.Δ. Και συμπλήρωσε ότι οι όποιες δυνάμεις έχουν δικαίωμα να διατυπώνουν
τις απόψεις τους.

Όσον αφορά στο ενδεχόμενο «ιταλοποίησης» της πολιτικής ζωής μέσα από μια
ανάλογη κατάσταση και στο ΠΑΣΟΚ, ο κυβερνητικός εκπρόσωπος το απέκλεισε, όπως
και την ύπαρξη «οριζόντιων γραμμών» διασύνδεσης μεταξύ των δύο κομμάτων.

Η κυβέρνηση, όπως τονίζουν στελέχη της, δεν θέλει με κανέναν τρόπο να
«επενδύσει» στις εξελίξεις στη Ν.Δ. παρ' όλο που εκ των πραγμάτων αυτές
αμβλύνουν τις εντυπώσεις από τις τριβές που υπάρχουν στο εσωτερικό της
κυβερνητικής παράταξης. «Δεν νομίζω ότι κανένας μπορεί να επιχαίρει για
εξελίξεις που σηματοδοτούν διαφωνίες, διαιρέσεις και συγκρούσεις», δήλωσε από
τα Δωδεκάνησα ο κ. Α. Τσοχατζόπουλος.

Από την πλευρά του ο υπουργός Δικαιοσύνης, ο οποίος, όπως είπε, διατυπώνει
προσωπικές απόψεις, τόνισε ότι όσα συμβαίνουν στη Ν.Δ. «είναι μία
"χωροφυλακοειδής" ενέργεια» που έγινε από μη νομίμου συνθέσεως όργανο. Και
εξέφρασε την εκτίμηση ότι «προς το παρόν η πλειοψηφούσα στη Ν.Δ. πτέρυγα των
φιλοβασιλικών και των δικτατορικών κυριάρχησε».

ΤΟ ΕΝΔΕΧΟΜΕΝΟ εξελίξεων και ευρύτερων ανακατατάξεων στο πολιτικό σκηνικό της
χώρας βρίσκεται στο επίκεντρο του προβληματισμού των κομμάτων της Αριστεράς ­
του ΚΚΕ και του ΣΥΝ. 
Η γραμματέας του ΚΚΕ Αλέκα Παπαρήγα υπογράμμισε ότι «οι διαγραφές στη Ν.Δ. και
η κατάσταση που επικρατεί στο ΠΑΣΟΚ έχει απελευθερώσει συζητήσεις και
προβληματισμούς για το ποιο θα είναι το άμεσο μέλλον του σημερινού πολιτικού
σκηνικού της χώρας. Δεν είναι τυχαίο ότι τα τελευταία χρόνια στο καθημερινό
λεξιλόγιο χλωμιάζει ο όρος δικομματισμός, που σωστά χρησιμοποιούνταν
προηγούμενα με την έννοια της ανώδυνης εναλλαγής των δύο μεγάλων κομμάτων στη διακυβέρνηση».

Ο ΣΥΝ, με χθεσινή ανακοίνωση του γραφείου Τύπου του, τονίζει ότι «η κρίση στη
Νέα Δημοκρατία εντείνει την πολιτική ρευστότητα και προοιωνίζεται ευρύτερες
ανακατατάξεις στην πολιτική ζωή της χώρας». Σημειώνει ακόμη πως «το μοντέλο
των δύο μεγάλων αρχηγικών κομμάτων με την προκρούστεια λογική του, δεν μπορεί
να εκφράσει τις διεργασίες και αναζητήσεις που συντελούνται σήμερα στην
κοινωνία και την πολιτική ζωή».

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N08</CAT>
<ED>
Κωδικός άρθρου: A16057N081</ED>
<ID>
ID:129790

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N08&aa=1</URL></REF>


Article

<CATEGORY>vin04</CATEGORY>

 <H2>Ο Κακλαμάνης ψάχνει χώρο για το... κόμμα των ανεξάρτητων
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

ΟΙ ΔΙΑΓΡΑΦΕΣ των βουλευτών της Νέας Δημοκρατίας δεν δημιούργησαν πρόβλημα μόνο
στο κόμμα της αξιωματικής αντιπολίτευσης. Αυτές τις ώρες οι αρμόδιες υπηρεσίες
του προέδρου της Βουλής «πονοκεφαλιάζουν» στην προσπάθειά τους να βρουν χώρο
όπου θα στεγαστούν τα γραφεία των νεοδιαγραφέντων βουλευτών.

Πάντως, η συγκεκριμένη Βουλή διαθέτει την «πρωτοτυπία» να έχει ζήσει
σημαντικές μεταβολές στην κοινοβουλευτική δύναμη των κομμάτων στους 17 μόνο
μήνες της θητείας της. Έτσι, ενώ ξεκίνησε τον Σεπτέμβριο του 1996 με πέντε
κόμματα (ΠΑΣΟΚ 162 βουλευτές, Ν.Δ. 108, ΚΚΕ 11, ΣΥΝ 10 και ΔΗΚΚΙ 9) βρέθηκε
σήμερα να έχει στις τάξεις της μία ακόμη ­ όμως ανομοιογενή ­ ομάδα, που
αποτελείται από 10 ανεξάρτητους βουλευτές.

Η νέα πραγματικότητα, όπως είναι φυσικό, αλλάζει και τη «γεωγραφία» του
Κοινοβουλίου. Ιδιαίτερα τώρα τα προβλήματα οξύνονται, καθώς τόσο ο διαγραφείς
από το ΔΗΚΚΙ κ. Γ. Καρακώστας όσο και οι τρεις βουλευτές (κ.κ. Μ. Γικόνογλου,
Β. Κεδίκογλου, Χρ. Κηπουρός) που διεγράφησαν από την Κοινοβουλευτική Ομάδα του
ΠΑΣΟΚ είχαν κατά κάποιο τρόπο βρει τη λύση να στεγάσουν τα γραφεία τους.

Με απόφαση του προέδρου της Βουλής, οι συγκεκριμένοι 4 ανεξάρτητοι βουλευτές
μεταφέρθηκαν σε μία μικρή αίθουσα του τελευταίου ορόφου του κτιρίου, δίπλα από
τα γραφεία των κοσμητόρων της εθνικής αντιπροσωπείας. Ωστόσο, με τα νέα
δεδομένα αυτός ο χώρος δεν επαρκεί για να καλύψει τις ανάγκες και των
υπολοίπων έξι βουλευτών που διεγράφησαν από τη Νέα Δημοκρατία. Μάλιστα, το
ερώτημα «πού θα στεγαστούν οι υπόλοιποι έξι» απασχολεί από χθες το πρωί τις
υπηρεσίες του γραφείου τού κ. Απόστολου Κακλαμάνη. Αλλά και το «τοπίο» στην
αίθουσα της Ολομέλειας αναμένεται ν' αλλάξει έπειτα από τις τελευταίες
διαγραφές. Επίσης ένα άλλο πρακτικό θέμα για το οποίο ζητείται λύση αφού έως
τώρα η κατάσταση είχε λίγο - πολύ «βολευτεί»: ο μεν κ. Γ. Καρακώστας έχει
πάρει θέση σε απόσταση από την Κ.Ο. του ΔΗΚΚΙ, ανάμεσα στα έδρανα των
βουλευτών του ΠΑΣΟΚ, οι δε διαγραφέντες από την Κ.Ο. του ΠΑΣΟΚ διατήρησαν τα
ίδια έδρανα που είχαν και πριν από τη διαγραφή τους.

Προς το παρόν, ο πρόεδρος της Βουλής περιμένει να λάβει τη σχετική επιστολή
από τον πρόεδρο της Νέας Δημοκρατίας, σύμφωνα με τα όσα προβλέπει ο εσωτερικός
κανονισμός. Πάντως, δεν αποκλείεται σύντομα ένα σημείο της αίθουσας να δοθεί
ώστε να πάρουν θέση οι ανεξάρτητοι βουλευτές.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N08</CAT>
<ED>
Κωδικός άρθρου: A16057N082</ED>
<ID>
ID:129827

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N08&aa=2</URL></REF>


Article

<CATEGORY>vin04</CATEGORY>

 <H5>Η ΕΛΛΗΝΙΚΗ ΠΟΛΙΤΙΚΗ ΠΡΑΓΜΑΤΙΚΟΤΗΤΑ ΕΙΝΑΙ ΣΚΛΗΡΗ ΓΙΑ ΟΣΟΥΣ ΜΕΝΟΥΝ ΕΞΩ ΑΠΟ ΤΟ ΜΑΝΤΡΙ
</H5><H5>Γ. ΡΑΛΛΗΣ
</H5><H5>Ρήγμα χωρίς λόγο
</H5><H5>Κ. ΜΗΤΣΟΤΑΚΗΣ
</H5><H5>Ομάδα επίδοξων κηδεμόνων
</H5><H5>ΣΤ. ΜΑΝΟΣ
</H5><H5>Δεν κερδίζονται εκλογές με διαγραφές
</H5><H5>Γ. ΣΟΥΦΛΙΑΣ
</H5><H5>Κόμμα στα μέτρα τους
</H5><H2>ΠΡΟΕΚΤΑΣΕΙΣ
</H2><H2>Ραντεβού με τον... λύκο
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

Υπό την δαμόκλειο σπάθη των συνεπειών του ανελαστικού πολιτικού αξιώματος ότι
«όποιος φεύγει από μαντρί τον τρώει ο λύκος», τελούν τα στελέχη της Ν.Δ. που
βρέθηκαν εκτός κόμματος με τα γνωστά γεγονότα και τις ακόμα γνωστότερες
διαδικασίες του τελευταίου διημέρου.

ΤΟ «ΜΑΝΤΡΙ» στην προκειμένη περίπτωση είναι η Ν.Δ. και ο «λύκος» είναι το
εκλογικό σώμα, το οποίο έχει δείξει σε ανάλογες περιπτώσεις του πρόσφατου
παρελθόντος μάλλον σαρκοβόρες διαθέσεις απέναντι σε στελέχη και σχήματα που
αποκολλήθηκαν από τους κεντρικούς κομματικούς κορμούς.

Έχει αποδειχθεί στην πράξη ότι οι πληγές που προκαλούνται στα μεγάλα κόμματα
από διασπάσεις, αποπομπές, αποχωρήσεις κ.λπ. συνήθως επουλώνονται και
απομένουν μόνον οι πρόσκαιρες εντυπώσεις, οι οποίες στη συνέχεια χάνονται σε
σχετικά σύντομο χρόνο.

ΣΚΟΤΕΙΝΟ ΜΕΛΛΟΝ

Βέβαια, κάθε περίπτωση απ' αυτές που έχουν προκύψει τα τελευταία χρόνια έχει
την ιδιαιτερότητά της και οι εξελίξεις δεν κινούνται με βάση ένα (κοινό)
καλούπι, αλλά ­ στατιστικά τουλάχιστον ­ έχει προκύψει ότι το μέλλον όσων
απομακρύνονται ή αποχωρούν από τα μεγάλα κόμματα είναι μάλλον σκοτεινό, εφόσον
οι κινήσεις αυτές δεν συνδυασθούν και δεν συνδεθούν με γενικότερες ­ και πιο
βαθιές ­ ανακατατάξεις, που έχουν ως στόχο να διαμορφώσουν ένα άλλο πολιτικό
σκηνικό. 
Με ανασυνθέσεις δηλαδή ευρύτερων χώρων και ανακατανομές δυνάμεων και προσώπων,
με την εκτίμηση ότι τα παρόντα σχήματα έχουν εκπληρώσει τον ρόλο και την
αποστολή τους και χρειάζεται πλέον ανανέωση και εκσυγχρονισμός.

Στον βαθμό, λοιπόν, που οι εξελίξεις στη Ν.Δ. δεν θα αποκτήσουν μεγαλύτερο
βάθος και προοπτική και θα παραμείνουν σε επίπεδο προσώπων και επιμέρους
ιδεολογιών, η τύχη των «εξορίστων» θα εξαρτηθεί από άλλους παράγοντες και όχι
από τις προσπάθειες ή τις φιλοδοξίες τους.

Γιατί στη μεταπολιτευτική πολιτική ιστορία κανένα (μικρό) κόμμα που προήλθε
από αποκόλληση από κάποιο άλλο μεγαλύτερο δεν σταδιοδρόμησε ως αυτόνομος
φορέας, με δύο μόνο εξαιρέσεις, τουλάχιστον κατά την πρώτη φάση του βίου τους.

ΣΑΜΑΡΑΣ ΚΑΙ ΤΣΟΒΟΛΑΣ

Πρόκειται για την Πολιτική Άνοιξη του 1993 που αξιοποίησε (προσωρινά, όπως
αποδείχθηκε στη συνέχεια) την ευαισθησία (μικρού) τμήματος της εκλογικής βάσης
της Ν.Δ. για το Σκοπιανό και τη δυσφορία ενός άλλου τμήματος για τη γενικότερη
πολιτική και πολιτεία της κυβέρνησης Μητσοτάκη.

Στις επόμενες εκλογές του 1996, η Πολιτική Άνοιξη απέτυχε να συγκεντρώσει το
(αναγκαίο) 3% των ψήφων και βρίσκεται έκτοτε εκτός Βουλής, ευελπιστώντας
πάντως για καλύτερες ημέρες, που φθάνουν μέχρι και στην επάνοδο στο «μαντρί».

Από τον χώρο του ΠΑΣΟΚ προήλθε το 1996 το ΔΗΚΚΙ, το οποίο στην πρώτη φάση του
πολιτικού του βίου εξασφάλισε την κοινοβουλευτική του επιβίωση προβάλλοντας
θεωρίες περί «αληθινού», «γνήσιου»», «ιστορικού» κ.λπ. ΠΑΣΟΚ.

Το κατά πόσον θα μακροημερεύσει, θα κριθεί αναμφίβολα από τις γενικότερες
πολιτικές εξελίξεις, τον χρόνο των εκλογών, την πορεία της κυβέρνησης Σημίτη
αλλά ­ κυρίως ­ από τη συνοχή του.

ΑΡΣΕΝΗΣ ΚΑΙ ΔΗ. ΑΝΑ.

Όλα τα άλλα κομματικά σχήματα ­ προϊόντα εσωκομματικών διαφωνιών τόσο στη Ν.Δ.
όσο και το ΠΑΣΟΚ ­ ατύχησαν από την πρώτη εμφάνισή τους στο εκλογικό σώμα, για
να επέλθει κατόπιν λύση είτε διά της επανόδου στις «ρίζες» (περίπτωση Γ.
Αρσένη) είτε διά της αυτοδιάλυσης (περίπτωση ΔΗ. ΑΝΑ.).

Ο κ. Αρσένης διαφώνησε με τον Α. Παπανδρέου για την οικονομική πολιτική και
την αναρρίχηση στο υπουργείο Εθνικής Οικονομίας του Κ. Σημίτη το 1986 και
ύστερα από έναν κύκλο εσωκομματικών ζυμώσεων διεγράφη «για φράξια», όπως ήταν
τότε το κατηγορητήριο.

Συγκρότησε το Ελληνικό Σοσιαλιστικό Κόμμα και εμφανίστηκε στις εκλογές τού
καλοκαιριού του 1989, δεν έπεισε το εκλογικό σώμα για τη σοβαρότητα και την
προοπτική του και το 1990 ενσωματώθηκε στο ΠΑΣΟΚ. Ανάλογη τύχη είχε και το
Ριζοσπαστικό Κόμμα του Αντ. Τρίτση.

Μεγαλύτερη πολιτική και κοινοβουλευτική παρουσία είχε η ΔΗ. ΑΝΑ. του Κ.
Στεφανόπουλου, που προήλθε από την αποχώρηση δέκα βουλευτών της Ν.Δ. το 1985.

Αν και στην πορεία ­ μέχρι δηλαδή τις εκλογές του 1989 ­ η ΔΗ. ΑΝΑ. υπέστη
αφαίμαξη σε επίπεδο βουλευτών (αφού αρκετοί από τους αρχικά αποχωρήσαντες
επανήλθαν στη Ν.Δ. για να εξασφαλίσουν το πολιτικό τους μέλλον), εν τούτοις
στις εκλογές του 1989 (τις «εκλογές της κάθαρσης» κ.λπ.) κατάφερε να επιβιώσει
με την εκλογή ως βουλευτή τού ιδρυτή της Κ. Στεφανόπουλου, «κόβοντας» όμως ένα
μικρό αλλά κρίσιμο ποσοστό από τη δύναμη της Ν.Δ.

Στις δεύτερες εκλογές του 1989 ­ από τις οποίες προήλθε τελικά η οικουμενική
κυβέρνηση υπό τον Ξ. Ζολώτα ­ η ΔΗ. ΑΝΑ. δεν πήρε μέρος στηρίζοντας έτσι
έμμεσα τη Ν.Δ., η οποία και πάλι δεν κατάφερε να εξασφαλίσει αυτοδυναμία.

ΣΤΗΡΙΞΗ ΜΗΤΣΟΤΑΚΗ

Τελικά, η ΔΗ. ΑΝΑ. πήρε μέρος στις εκλογές του 1990, εξέλεξε ένα βουλευτή (τον
γνωστό Θ. Κατσίκη), ο οποίος αποτέλεσε και την 151η ψήφο για τη στήριξη της
κυβέρνησης Μητσοτάκη, ενώ στην πορεία προσχώρησε και επίσημα στη Ν.Δ. κάτω από
συνθήκες που είχαν αφήσει πολλές απορίες και ερωτηματικά για τη διαφάνειά τους
και είχαν προκαλέσει την οργή τού κ. Στεφανόπουλου για την όλη μεθοδολογία.

Στις εκλογές του 1993 ­ με τις οποίες επανήλθε στην εξουσία το ΠΑΣΟΚ ­ η ΔΗ.
ΑΝΑ. δεν εξασφάλισε κοινοβουλευτική εκπροσώπηση και στη συνέχεια οδηγήθηκε σε
διάλυση με πρωτοβουλία του Κ. Στεφανόπουλου, ο οποίος στην πορεία ­ το 1995 ­
αναδείχθηκε Πρόεδρος Δημοκρατίας με πρόταση της Πολιτικής Άνοιξης και τις
ψήφους του ΠΑΣΟΚ.

Πολύ μικρότερου πολιτικού βεληνεκούς ­ και συνακόλουθων επιπτώσεων ­ ήταν οι
«ατομικές» περιπτώσεις στελεχών ­ τόσο στο ΠΑΣΟΚ όσο και τη Ν.Δ. ­ που
βρέθηκαν εκτός κομμάτων, αλλά δεν φιλοδόξησαν να εκφρασθούν και μέσω νέων φορέων.

Οι περιπτώσεις τους κέρδισαν για λίγες ημέρες δημοσιότητα ­ είτε λόγω
πραγματικού ενδιαφέροντος είτε λόγω σκοπιμοτήτων της άλλης πλευράς ­ και στη
συνέχεια έπαψαν να αποτελούν «είδηση».

«ΛΥΠΟΥΜΑΙ, γιατί η ηγεσία της Ν.Δ. προκάλεσε χωρίς λόγο ρήγμα στο κόμμα. Κακώς
δεν ετέθη με σαφήνεια και από την πρώτη στιγμή θέμα κομματικής πειθαρχίας,
οπότε και μόνο θα ήταν δικαιολογημένη η επιβολή ποινών.

Η κυβερνητική τροπολογία, μολονότι ανεπαρκής, είναι προς την ορθή κατεύθυνση
και δικαιώνει τη βασική πολιτική της Ν.Δ. στο θέμα των ΔΕΚΟ. Για τον λόγο
αυτό, το κόμμα όφειλε να μην καταψηφίσει την τροπολογία και να είχε αντιληφθεί
ότι με την αρνητική στάση του αποστασιοποιείται από τη συντριπτική πλειοψηφία
των οπαδών μας.

Βαθύτατα ανησυχώ για τη μελλοντική πορεία του κόμματος και γι' αυτό συνιστώ
στην ηγεσία της Ν.Δ. να αντιληφθεί το λάθος της και να αποκαταστήσει την
ψυχική ενότητα της παρατάξεως».

«ΜΙΑ μικρή ομάδα επιδόξων κηδεμόνων προετοίμασε και εξετέλεσε προγραφές, με
μία μεθοδολογία η οποία είναι ξένη και άγνωστη προς τη δημοκρατική παράταξή
μας. Βέβαια, η μεγάλη, φιλελεύθερη δημοκρατική παράταξη του 47% ούτε πρέπει
ούτε πρόκειται ποτέ να συρρικνωθεί στα όρια αυτής της μικρής ομάδας.

Θέλω να ελπίζω ότι την πραγματικότητα αυτή θα την καταλάβει ο νέος αρχηγός,
τον οποίο κανείς δεν υπονόμευσε και κανείς δεν αμφισβήτησε».

«ΦΑΝΤΑΖΟΜΑΙ ότι υπάρχουν μερικοί φανατικοί που χειροκρότησαν τη διαγραφή μας.
Έχουν την ψευδαίσθηση ότι τα κόμματα κερδίζουν τις εκλογές με διαγραφές.

Γι' αυτούς που θλίβονται όμως για όσα συμβαίνουν στη Νέα Δημοκρατία έχω να πω
τα εξής: Μη στενοχωριέστε! Ουδέν κακόν αμιγές καλού. Αυτοί που μας διέγραψαν
γκρέμισαν βέβαια το φράγμα της ενότητας της Νέας Δημοκρατίας. Το νερό χύθηκε,
θα βρει όμως τον δρόμο του. Η ζημιά με τον ένα ή τον άλλο τρόπο θα διορθωθεί.
Θα χρειασθεί πολύς χρόνος και μεγάλη προσπάθεια. Πρέπει όμως να γίνει, για το
καλό του τόπου».

«ΕΚΠΛΗΚΤΗ η ελληνική κοινωνία και οι οπαδοί της Ν.Δ. παρακολουθούν την ομάδα
αυτή, που με περισσή αφροσύνη δημιουργεί ένα άλλο κόμμα στα μέτρα της. Έναν
άλλο τύπο κόμματος ιδιοκτησιακής αντίληψης, που καμιά σχέση δεν έχει ούτε με
την ηθική και την πολιτική της Ν.Δ. ούτε με τις παραδόσεις, το εύρος και τις
προοπτικές της παράταξης. Ακριβώς αυτό είναι η προσφορά και το στήριγμα που
δίνει η ηγεσία του κόμματος και δεν είναι η στάση των διαγραφέντων που, όπως
όφειλαν, υποστήριξαν τις πάγιες θέσεις του κόμματος που δικαιώθηκαν σε όλο τον
κόσμο και έχει ανάγκη ο τόπος. Το πρόβλημα δεν το έχουν κυρίως οι
διαγραφέντες, αλλά το άλλο κόμμα που δημιουργήθηκε και θα το αντιμετωπίσουν
αρκετοί από τους εναπομένοντες».

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N09</CAT>
<ED>
Κωδικός άρθρου: A16057N091</ED>
<ID>
ID:129791

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N09&aa=1</URL></REF>


Article

<CATEGORY>vin04</CATEGORY>

 <H5>«ΚΑΡΑΜΑΝΛΗΔΕΣ» ΚΑΙ «ΜΗΤΣΟΤΑΚΗΔΕΣ»
</H5><H2>Μία βεντέτα από τα παλιά
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Πριν από λίγους μήνες, στο παραλιακό κέντρο «Γοργόνες και Μάγκες», ο Κώστας
Καραμανλής και η Ντόρα Μπακογιάννη «τα 'πιναν». Και λίγο παλιότερα ­ αυτήν τη
φορά μαζί και με τον Κώστα Μητσοτάκη ­ δοκίμασαν την κρητική τσικουδιά και
διασκέδασαν στα όμορφα Χανιά.

ΟΙ ΕΙΚΟΝΕΣ αυτές από τις σχέσεις των Καραμανλήδων και των Μητσοτάκηδων ­
ασφαλώς ειδυλλιακές ­ δεν αποδίδουν την πραγματικότητα. Γιατί από την πρώτη
στιγμή που γνωρίστηκαν ο Κωνσταντίνος Καραμανλής, θείος του σημερινού προέδρου
της Ν.Δ., με τον Κωνσταντίνο Μητσοτάκη, άνοιξε μεταξύ τους μία βεντέτα που
συνεχίζεται ­ εκτός από ορισμένα «φωτεινά» διαλείμματα ­ μέχρι σήμερα.

Στενός συνεργάτης τού κ. Κωνσταντίνου Καραμανλή είχε πει πριν από λίγα χρόνια,
πως «όποτε οι Μητσοτάκηδες τα 'βαλαν με τους Καραμανλήδες, έχασαν οι Μητσοτάκηδες».

Υπάρχουν όμως και αυτοί που αντικρούουν τέτοιες «λογικές». Και υποστηρίζουν με
τη σειρά τους, πως «ο Κωνσταντίνος Καραμανλής έγινε δύο φορές Πρόεδρος της
Δημοκρατίας με τη βοήθεια του Μητσοτάκη, την πρώτη γιατί τον βοήθησε να
διευρυνθεί προς το Κέντρο και τη δεύτερη, γιατί τον "έβγαλε" με τις ψήφους των
βουλευτών του».

Τα επιχειρήματα που δίνουν και οι δύο πλευρές είναι πολλά, αλλά ένα είναι
βέβαιο: η βεντέτα καλά κρατεί...

ΑΠΟ ΤΟ 1952

Ο πρώην Πρόεδρος της Δημοκρατίας δέχθηκε τα πρώτα πυρά του πρώην πρωθυπουργού,
την εποχή που ο πρώτος ήταν υπουργός Δημοσίων Έργων (στην κυβέρνηση του
Αλέξανδρου Παπάγου, '52-'55). 
Ο Κωνσταντίνος Μητσοτάκης, εκ μέρους του Κόμματος των Φιλελευθέρων, είχε
«βομβαρδίσει» τον τότε υπουργό Κωνσταντίνο Καραμανλή με ερωτήσεις στη Βουλή.

Και λίγα χρόνια αργότερα, όταν έγιναν οι εκλογές της βίας και νοθείας του '61,
ο Γεώργιος Παπανδρέου ανέθεσε στον Κωνσταντίνο Μητσοτάκη έναν ιδιαίτερο ρόλο
στον Ανένδοτο Αγώνα που ξεκίνησε κατά του Καραμανλή.

Μετά την αποστασία του '65, αλλά κυρίως μετά την επιβολή της δικτατορίας, οι
σχέσεις των δύο ανδρών βελτιώθηκαν αισθητά. Και όχι μόνον αυτό, αφού ο
Κωνσταντίνος Μητσοτάκης ­ και με δηλώσεις του ­ πρόβαλε ως τη μόνη αξιόπιστη
διάδοχη λύση, τη «λύση Καραμανλή».

Στη μεταπολίτευση, όμως, ο Κωνσταντίνος Μητσοτάκης δεν συμπεριελήφθη στην
πρώτη κυβέρνηση του Καραμανλή και «το χειρότερο», όπως σημειώνει συνεργάτης
τού πρώτου, «στο παρά πέντε δεν συμπεριελήφθη στους συνδυασμούς της Ν.Δ., με
αποτέλεσμα να κατέβει μόνος του και να μην εκλεγεί για λίγες εκατοντάδες ψήφους».

Παλιός συνεργάτης του Κωνσταντίνου Καραμανλή παρατηρεί ότι «ήταν
αδικαιολόγητοι οι τότε ισχυρισμοί τού κ. Μητσοτάκη, διότι ποτέ ο Πρόεδρος δεν
του είχε υποσχεθεί κάτι».

Το '77 ο Κωνσταντίνος Μητσοτάκης ­ καθ' όλη την προεκλογική περίοδο ­
καταγγέλλει με τα μελανότερα χρώματα τον Κωνσταντίνο Καραμανλή, κυρίως για την
οικονομική του πολιτική, ενώ πετυχαίνει να εκλεγεί βουλευτής Χανίων, ως
επικεφαλής του Κόμματος των Νεοφιλελευθέρων. (Εξέλεξε και δεύτερο βουλευτή,
τον Παύλο Βαρδινογιάννη).

Και ενώ οι σχέσεις των δύο ανδρών έχουν φτάσει στο χειρότερο σημείο, τελικώς,
εν όψει των προεδρικών εκλογών που θα γίνονταν το '80, για τις οποίες ο
Κωνσταντίνος Καραμανλής αγωνιωδώς ψάχνει να πετύχει τον «μαγικό» αριθμό 180,
«τα βρίσκουν» και ο Κωνσταντίνος Μητσοτάκης προσχωρεί στη Ν.Δ. (το '78, μαζί
με τον Αθανάσιο Κανελλόπουλο).

ΚΑΧΥΠΟΨΙΑ

Υπουργός Συντονισμού, στην αρχή, και Εξωτερικών στη συνέχεια, όταν ο κ.
Καραμανλής μεταπήδησε στην Προεδρία της Δημοκρατίας, ο κ. Μητσοτάκης έχει
βελτιώσει τις σχέσεις του, χωρίς ποτέ να πάψει ­ και από τις δύο πλευρές ­ να
υποβόσκει η καχυποψία.

Δεν είναι τυχαίο που ο κ. Μητσοτάκης στηρίζει τον Γεώργιο Ράλλη στην αρχή,
όταν αυτός χάνει τις εκλογές του '81 και στη συνέχεια τον Ευάγγελο Αβέρωφ,
όταν καραμανλικοί βουλευτές επιθυμούσαν μια άλλη λύση, τον Κωστή Στεφανόπουλο.

Με τους καραμανλικούς βουλευτές ήρθε σε κόντρα και το '85, όταν διεκδίκησε με
επιτυχία την αρχηγία της Ν.Δ., αντιπαρατιθέμενος με τον Κωστή Στεφανόπουλο,
σημερινό Πρόεδρο της Δημοκρατίας.

Όμως, το «χτύπημα» που δέχθηκε ο Κωνσταντίνος Καραμανλής από το ΠΑΣΟΚ ­ έτσι
χαρακτήρισε τότε η Ν.Δ. την επιλογή τού κ. Χρήστου Σαρτζετάκη για την Προεδρία
της Δημοκρατίας ­ έφερε αναγκαστικά κοντά τους δύο άνδρες.

Η Ν.Δ. έκανε σημαία της, τότε, την αποκατάσταση του Κωνσταντίνου Καραμανλή
στην Προεδρία και αυτό βελτίωσε τις σχέσεις, χωρίς όμως να πάψουν να
διοχετεύουν και οι δύο πλευρές τις διαφορετικές εκτιμήσεις τους.

Μάλιστα, το '89 συνεργάτες του Κωνσταντίνου Καραμανλή διοχέτευσαν στον Τύπο
πως «ο Πρόεδρος είχε συμβουλεύσει τον κ. Μητσοτάκη, ότι θα ήταν λάθος να
παραπέμψει σε δίκη τον Ανδρέα Παπανδρέου, γιατί ποτέ δεν παραπέμπεις έναν πρωθυπουργό».

Η πληροφορία αυτή δεν επιβεβαιώθηκε ποτέ, αφού ο ίδιος ο κ. Καραμανλής
δημοσίως δεν την επαλήθευσε. Ωστόσο, και μόνον η διαρροή τέτοιων σκέψεων τού
κ. Καραμανλή, έδειξε, για άλλη μια φορά, το πρόβλημα στις σχέσεις των δύο ανδρών.

ΞΕΝΟ ΣΩΜΑ

Από εκεί και ύστερα, σε όλη τη διάρκεια της πρωθυπουργίας του κ. Μητσοτάκη και
ενώ ο κ. Καραμανλής ήταν και πάλι στην Προεδρία της Δημοκρατίας, οι σχέσεις
δεν ήταν ποτέ ιδιαίτερα καλές. Τα προβλήματα συνεχίστηκαν και αργότερα όταν ο
Μιλτιάδης Έβερτ ­ παραδοσιακός καραμανλικός ­ έγινε αρχηγός της Ν.Δ.

Το περιβάλλον τού κ. Μητσοτάκη δεν έπαψε ποτέ να «βάλλει» κατά του κ.
Καραμανλή, ενώ το περιβάλλον της Πολιτείας δεν σταμάτησε ποτέ να διοχετεύει
ότι «ο κ. Μητσοτάκης είναι ξένο σώμα για τη Ν.Δ.».

Ο 12ος τόμος των Απάντων τού κ. Καραμανλή περιλαμβάνει αρκετά στοιχεία ­
άλλοτε φανερά και άλλοτε καλυμμένα ­ γι' αυτήν τη βεντέτα, η οποία προσέλαβε
νέες διαστάσεις, όταν η κ. Ντόρα Μπακογιάννη μπήκε με δύναμη στις πρώτες
σειρές της πολιτικής ζωής.

Στο συνέδριο της Ν.Δ. τον Μαρτίου του '97, οι Καραμανλήδες και οι Μητσοτάκηδες
συγκρούσθηκαν και πάλι, οι πρώτοι με αιχμή του δόρατος τον 40χρονο τότε Κώστα
Καραμανλή και οι δεύτεροι με τον Γιώργο Σουφλιά.

Ο νέος αρχηγός της Ν.Δ., πάντως, δεν άφησε απ' έξω από το Πολιτικό Συμβούλιο
του κόμματός του την κ. Μπακογιάννη, ενώ προ ημερών ­ στη σύγκρουση που
εκδηλώθηκε στη Βουλή ­ δεν παρέλειψε να την ενημερώσει για να μην εκτεθεί και
αναγκασθεί να πάρει μέτρα και γι' αυτήν.

Η βεντέτα είχε για «θύματα», αυτήν τη φορά, κορυφαία στελέχη του κόμματος, που
διατηρούν άριστες σχέσεις με την πλευρά τού κ. Μητσοτάκη, ο οποίος κάνει λόγο
για «επίδοξους κηδεμόνες», χωρίς να τους κατονομάζει, προφανώς για να φτάσουν
τα βέλη τους μέχρι την Πολιτεία.

Έτσι, αυτός ο κύκλος της βεντέτας έκλεισε με νίκη των Καραμανλήδων, χωρίς
κανείς να μπορεί ­ και από τις δύο πλευρές ­ να προδικάσει το απώτερο μέλλον. 
Το βέβαιο είναι ότι όταν αρχίζει μία βεντέτα δύσκολα τελειώνει. Πολύ
περισσότερο, όταν οι Καραμανλήδες και οι Μητσοτάκηδες, εκτός από τους
ηλικιωμένους πρωταγωνιστές τους, έχουν και τους 40ρηδες διαδόχους τους...

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N10</CAT>
<ED>
Κωδικός άρθρου: A16057N101</ED>
<ID>
ID:129785

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N10&aa=1</URL></REF>


Article

<CATEGORY>vin04</CATEGORY>

 <H5>ΑΙΣΙΟΔΟΞΕΣ ΚΙ ΑΠΑΙΣΙΟΔΟΞΕΣ ΕΚΔΟΧΕΣ ΓΙΑ ΤΟ ΑΥΡΙΟ ΤΟΥ ΚΩΣΤΑ ΚΑΡΑΜΑΝΛΗ
</H5><H5>Διχασμένη η υποδοχή από τον φιλικό Τύπο
</H5><H2>Τα τρία σενάρια
</H2>
<H3></H3><H3>1. ΣΕΝΑΡΙΟ ΠΡΩΤΟ
</H3>
Το πιθανότερο (55%)! Ο Κ. Καραμανλής ισχυροποιεί τη θέση του μέσα στη Ν.Δ.
αλλά δεν καταφέρνει να προβάλει ένα συγκροτημένο πολιτικό λόγο. Έτσι δεν
πετυχαίνει να επικρατήσει πλήρως στην εκλογική βάση του κόμματος η οποία
παραμένει διχασμένη από τις εσωκομματικές εξελίξεις.

Οι διαγραφέντες συνυπάρχουν στα πλαίσια μιας «χαλαρής» πολιτικής κίνησης και
κατεβάζουν κοινές θέσεις για διάφορα ζητήματα. Προσπαθούν, δηλαδή, να
εμφανισθούν ως η «πεφωτισμένη Δεξιά» που είναι έτοιμη να πάρει στα χέρια της
τα πολιτικά πράγματα της παράταξης μετά την ήττα ­ σύμφωνα με όλες τις
ενδείξεις ­ της Ν.Δ. στις βουλευτικές εκλογές του 2000.

Η δεξιά παράταξη κινείται μεταξύ φθοράς και αφθαρσίας με τους ανθρώπους του
Καραμανλή να κάνουν διμέτωπο αγώνα κατά των διαγραφέντων και της κυβέρνησης
Σημίτη. Από την άλλη πλευρά οι Σουφλια-Μανο-Μητσοτακικοί «πετούν πέτρες»
καθημερινά στα τζάμια του κόμματος, προκαλώντας μικρές ή μεγάλες ζημιές,
δημιουργώντας, όμως, την εντύπωση ότι η Ν.Δ. δεν καταφέρνει να ξεκαθαρίσει τι
πραγματικά πιστεύει.

Η Πολιτική Άνοιξη βλέποντας ότι η Ν.Δ. «δεν τραβάει» τηρεί στάση αναμονής
ελπίζοντας σε ενίσχυση της διαπραγματευτικής της θέσης μετά τις εκλογές με μία
συμπαράταξη των συντηρητικών δυνάμεων της χώρας ώστε να φύγει από την εξουσία
το ΠΑΣΟΚ.

Σύμφωνα με αυτό το σενάριο οι πιθανότητες νίκης της Ν.Δ. στις επόμενες εκλογές
είναι πολύ μικρές.
<H3>2. ΣΕΝΑΡΙΟ ΔΕΥΤΕΡΟ
</H3>
Το ιδιαίτερα αισιόδοξο για τον Κ. Καραμανλή τον νεώτερο. Πιθανότητα υλοποίησης
μικρή αλλά όχι ευκαταφρόνητη (25%)!

Ο αρχηγός της Ν.Δ., μετά τις διαγραφές των βαρόνων του κόμματος, ενισχύει
σημαντικά τη θέση του και μέσα σε δύο μήνες παλινδρομήσεων και ανακατατάξεων
καταφέρνει να ελέγξει πλήρως τους μηχανισμούς έτσι ώστε να μην... κουνιέται φύλλο.

Έτσι με νέα εικόνα, κυρίαρχου του παιχνιδιού, περιοδεύει τη χώρα ως
αδιαμφισβήτητος άρχων της Δεξιάς και κάνει σαφή τη δύναμή του στη βάση του κόμματος.

Η «αναγέννηση» αυτή της Νέας Δημοκρατίας ­ σε μία εποχή συνεχιζόμενης
κυβερνητικής φθοράς του ΠΑΣΟΚ ­ αυξάνει τη δημοτικότητα του κ. Κ. Καραμανλή
και της Νέας Δημοκρατίας η οποία αποκτάει νέες δυνατότητες διεκδίκησης της
εξουσίας στις εκλογές του 2000.

Τις παραμονές των εκλογών, μάλιστα, η Πολιτική Άνοιξη και η Ν.Δ. «ενώνουν τις
δυνάμεις τους» για τη δημιουργία ενός αντισημιτικού μετώπου που θα αφήνει στο
περιθώριο τους «πολιτικούς του χτες»...

Οι πιθανότητες νίκης της Ν.Δ. στις εκλογές γίνονται μεγάλες
<H3>3. ΣΕΝΑΡΙΟ ΤΡΙΤΟ
</H3>
Το λιγότερο πιθανό από όλα, χωρίς, όμως, να είναι και... επιστημονικής
φαντασίας. Πιθανότητα υλοποίησης 20%! Είναι το σενάριο για το οποίο οι
Βρετανοί «μπουκμέικερ» (στοιχηματζήδες στο ελληνικότερο) θα έδιναν όλα τα
λεφτά τους, αν έβγαινε ­ όπως τότε που έπαιζε ο Παναθηναϊκός με την Έβερτον...

Οι διαγραφέντες δημιουργούν «πολιτική κίνηση» η οποία στέκεται στα πόδια της.
Στηρίζεται μάλιστα και από 3-4 βουλευτές της Ν.Δ. (Μητσοτακικούς) έτσι ώστε να
έχει το δικαίωμα παρουσίας ως πολιτική ομάδα στη Βουλή.

Με αυτό τον τρόπο αναπτύσσουν τις θέσεις τους και δείχνουν ­ βοηθούμενοι και
από τον κ. Μητσοτάκη ­ ότι έχουν συγκεκριμένη πολιτική πλατφόρμα για το μέλλον
του τόπου και ισχυρό ρεύμα στην εκλογική βάση της Νέας Δημοκρατίας.

Στις επόμενες εκλογές, μάλιστα, εκλέγονται στη Βουλή, ενώ η Ν.Δ. βγαίνει
δεύτερο κόμμα μετά το ΠΑΣΟΚ.

ΤΟ ΣΚΟΡ στα περίπτερα ήταν 2-5: Ο κ. Κ. Καραμανλής ­ παρ' ότι ξόδεψε αρκετές
ώρες προχθές το βράδυ για να συνομιλήσει στο τηλέφωνο με τους διευθυντές και
τους εκδότες των εφημερίδων και των άλλων μέσων ενημέρωσης που «παραδοσιακά»
πρόσκεινται στη συντηρητική παράταξη ­ έχασε όχι μόνον την πρώτη «μάχη του
περιπτέρου», αλλά και τη μάχη της κυκλοφορίας, την «επόμενη μέρα» των 3+3 διαγραφών.

Η ­ τουλάχιστον ­ επιφυλακτική στάση των περισσότερων εφημερίδων μπορεί να
ενταχθεί και στον «πόλεμο των κυκλοφοριών» που έχει ξεσπάσει μεταξύ τους το
τελευταίο διάστημα. Οι περισσότεροι εκδότες, πέρα από τους ­ όποιους ­
πολιτικούς υπολογισμούς, δεν επιθυμούν να μεταβληθούν σε «μέρος του προβλήματος».

Όπως και να 'χει, οι συντηρητικοί αναγνώστες της Αθήνας που διάβασαν σχόλια
εναντίον της κίνησης Καραμανλή ήταν σαφώς περισσότεροι από εκείνους που
ενημερώθηκαν από την «Απογευματινή» και τη «Βραδυνή», που στήριξαν αναφανδόν
την «επίδειξη πυγμής» του προέδρου της Ν.Δ.

Αντίθετα, άλλες εφημερίδες της συντηρητικής παράταξης, η «Καθημερινή», ο
«Ελεύθερος Τύπος» και ο «Αδέσμευτος Τύπος», όπως και οι δύο «μικρές», ο
«Ελεύθερος» και η «Ελεύθερη Ώρα» επιφύλαξαν από ψυχρή ως... ανάποδη υποδοχή
στην «αρχή διάσπασης».

Δηκτικότερος όλων ο κ. Δ. Ρίζος, γράφει για «κατάντημα», ξιφουλκεί εναντίον
του κ. Γ. Βαρβιτσιώτη, τον οποίον κατονομάζει ως «μάγειρα» των διαγραφών, αλλά
και περιγράφει με κάθε λεπτομέρεια τη δική του τηλεφωνική συνομιλία με τον κ.
Γ. Σουφλιά, με κάμποσες αθυροστομίες.

Πολύ πιο αποστασιοποιημένος από τις εξελίξεις ο αρθρογράφος της «Καθημερινής»
κ. Στ. Ζούλας υπογραμμίζει απλώς ότι «το πρόβλημα δεν λύεται με εν θερμώ
διαγραφές», ενώ η εφημερίδα σημειώνει στην πρώτη της σελίδα ότι «Ο κ. Σημίτης
προσδοκά λεηλασία της Δεξιάς».

Ο διευθυντής του «Ελεύθερου Τύπου» τάσσεται εναντίον των διαγραφών μ' ένα
επιχείρημα που αξίζει να «πέσει στο τραπέζι». Γράφει ότι το επιχείρημα πως
ενδεχόμενη διάσπαση της Ν.Δ. θα επιφέρει ανάλογες εξελίξεις στο ΠΑΣΟΚ, «δεν ευσταθεί».

Η «Ελεύθερη Ώρα» γράφει για Τιτανικό, ο «Ελεύθερος» αγωνιά ­ αλλά ή «Βραδυνή»
γράφει στην πρώτη της σελίδα το εύγλωττο: «Δικαιώθηκαν οι θέσεις της "Βραδυνής"».

Μέσω των αναγνωστών της δίνει το δικό της καραμανλικό μήνυμα η «Απογευματινή»:
Γκάλοπ της «Απογευματινής δικαιώνει τις επιλογές του προέδρου ­ όπερ έδει δείξαι.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N11</CAT>
<ED>
Κωδικός άρθρου: A16057N111</ED>
<ID>
ID:129786

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N11&aa=1</URL></REF>


Article

<CATEGORY>vin04</CATEGORY>

 <H2>Οι διαγραφές «άναψαν τα αίματα» και στην «Άνοιξη»
</H2>
ΠΥΡΕΤΟ έφεραν στην «Άνοιξη» οι μαζικές διαγραφές στελεχών του «μητσοτακικού»
στρατοπέδου. Ο κ. Αντ. Σαμαράς συνεδρίασε για ώρες χθες με τους επιτελείς του,
και όπως έλεγαν με νόημα χθες στελέχη της Αιόλου, τώρα «είναι ή ώρα για το
αντι-σημιτικό μέτωπο».

Κάτω από τον όρο αυτό ­ αντισημιτικό μέτωπο ­ υποκρύπτεται με δυσκολία η
διάθεση αρκετών στελεχών της «Άνοιξης» «να υπάρξει λύση» στο «σχίσμα» του '93,
όχι με ατομικές προσχωρήσεις στη Ν.Δ., αλλά με όρους που ­ υπό τις δεδομένες
συνθήκες κρίσης στη Νέα Δημοκρατία ­ θα μπορούσαν να είναι ικανοποιητικοί για
το κόμμα Σαμαρά.

Προς το παρόν, ο κ. Σαμαράς έχει επιλέξει τη στάση της «ψύχραιμης αναμονής» ­
και στενοί συνεργάτες του παρακολουθούν από κοντά τις εξελίξεις στη Νέα
Δημοκρατία. Κυρίως επιχειρούν να διαβλέψουν «τι μέλλει γενέσθαι» με τον ίδιον
τον κ. Κων. Μητσοτάκη ­ που εξακολουθεί να αποτελεί τον «κυματοθραύστη» σε ένα
ενδεχόμενο «κύμα προσχωρήσεων» από την «Άνοιξη» στη Ν.Δ.

Τα στελέχη της «Άνοιξης» κατέγραψαν πάντως χθες τις διαθέσεις του με μία φράση
που περιελήφθη στη δήλωση του εκπροσώπου του κόμματος κ. Α. Γεροντόπουλου για
το θέμα: «Δικαιώνεται πλήρως η θέση Σαμαρά ότι οι διαφορές μέσα στα κόμματα
είναι μεγαλύτερες από τις διαφορές ανάμεσα στα κόμματα».

Παράλληλα στην «Άνοιξη» διαπιστώνουν από χθες ότι οι ραγδαίες εξελίξεις στη
Ν.Δ. έχουν αυξήσει τη συσπείρωση των στελεχών του κόμματος ­ μιας και αρκετά
είναι τα στελέχη πού προσβλέπουν πλέον σε «καλύτερες μέρες».

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N11</CAT>
<ED>
Κωδικός άρθρου: A16057N112</ED>
<ID>
ID:129825

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N11&aa=2</URL></REF>


Article

<CATEGORY>vin03</CATEGORY>

 <H2>ΣΚΙΤΣΟ
</H2>
<AUTHOR>ΔΗΜΗΤΡΗΣ ΧΑΝΤΖΟΠΟΥΛΟΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N11</CAT>
<ED>
Κωδικός άρθρου: A16057N113</ED>
<ID>
ID:129864

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N11&aa=3</URL></REF>


Article

<CATEGORY>vin04</CATEGORY>

 <H5>Τα δεσμά σήμερα είναι από νάιλον
</H5><H2>30 ΕΡΩΤΗΣΕΙΣ
</H2><H2>ΕΥΤΥΧΗΣ ΜΠΙΤΣΑΚΗΣ
</H2>
<AUTHOR>ΘΑΝΑΣΗΣ ΑΝΤΩΝΟΠΟΥΛΟΣ</AUTHOR>

ΓΕΝΝΗΘΗΚΕ: Εις το χωρίον Κάδρος. Το χωρίον απέθανεν.

ΑΝ ΣΥΝΑΝΤΟΥΣΕ ΤΟΝ ΟΤΣΑΛΑΝ ΘΑ ΣΥΖΗΤΟΥΣΕ: Για την εθνική αποκατάσταση των Κούρδων.

Η ΠΡΩΤΗ ΤΟΥ ΑΓΑΠΗ: Πήγε φυλακή. Δεν πρόλαβε!

ΑΙΣΘΑΝΕΤΑΙ ΝΤΡΟΠΗ ΓΙΑ: Τις ατολμίες του.

Η «ΔΥΝΑΜΗ» ΕΝΟΣ ΦΙΛΟΣΟΦΟΥ ΒΡΙΣΚΕΤΑΙ: Στην επιλογή χαρακώματος.

ΦΑΓΗΤΟ ΠΟΥ ΤΟΝ ΕΝΘΟΥΣΙΑΖΕΙ: Χοχλιοί!.

ΤΟ ΒΙΒΛΙΟ ΠΟΥ ΘΑ ΗΘΕΛΕ ΝΑ ΓΡΑΨΕΙ: Η ζωή και ο θάνατος ενός χωριού.

ΙΔΑΝΙΚΟ ΤΟΥ: Να γίνει ίσως η ζωή «μέγα καλό και πρώτο».

Διανοούμενος και καθηγητής της Φιλοσοφίας ο Ευτύχης Μπιτσάκης επί πέντε
χρόνια εκδίδει το περιοδικό «ΟΥΤΟΠΙΑ», προσπαθεί να «δει πέραν του
καπιταλισμού» και διαπιστώνει ότι «μας λείπει και του λείπουμε του Μαρξισμού».

Περικλείει την «ταυτότητα» του «εκσυγχρονισμού» σε δώδεκα λέξεις: «Περισσότερη
φτώχεια και μεγαλύτερη αποξένωση. Κέρδη για το κεφάλαιο. Ανταγωνισμοί και κρίσεις».

ΕΡ.: Φιλοσοφούμεν μετ' ευτελείας...

ΑΠ.: Απασχόληση πολυτελείας. Ενίοτε βόμβα βραδυφλεγής ή ασπάλακας που σκάβει υπόγεια.

ΕΡ.: Πέντε χρόνια «ΟΥΤΟΠΙΑΣ», το όνειρο παραμένει άπιαστο;

ΑΠ.: Κριτική του παρόντος. Ανίχνευση των λανθανουσών δυνατοτήτων του.

ΕΡ.: Στη μεταψυχροπολεμική εποχή, πιο ελεύθεροι, ή τα δεσμά έσφιξαν περισσότερο;

ΑΠ.: Ο Ήφαιστος είναι παρωχημένος. Τα δεσμά σήμερα είναι από νάιλον.

ΕΡ.: Τι βλέπεις στον αιώνα σου, φιλόσοφε;

ΑΠ.: Προσπαθώ να δω πέρα από τον ορίζοντα του καπιταλισμού.

ΕΡ.: Μας λείπει ο Μαρξισμός ή του «λείπουμε» του Μαρξισμού;

ΑΠ.: Και μας λείπει και του λείπουμε. Προσπαθούμε.

ΕΡ.: Το «τέλος των ιδεολογιών» ή η ιστορία ξαναγράφεται;

ΑΠ.: Η ιστορία γράφεται και σήμερα με αίμα.

ΕΡ.: «Εκσυγχρονισμός» σημαίνει...

ΑΠ.: Περισσότερη φτώχεια και μεγαλύτερη αποξένωση. Κέρδη για το κεφάλαιο.
Ανταγωνισμοί και κρίσεις.

ΕΡ.: Οι πολιτικοί μας, παραγωγοί ιδεών ή διεκπεραιωτές του «συστήματος»;

ΑΠ.: Διαχειριστές.

ΕΡ.: Διανοούμενος ο «ερημίτης» του καιρού μας;

ΑΠ.: «Προς τι άλλωστε ποιητής να 'μαι σε πενιχρούς καιρούς»; Αλλά ο Ιωάννης
επέστρεψε από την έρημο.

ΕΡ.: Ευτύχης Μπιτσάκης, ο «εθνοκεντρικός»;

ΑΠ.: Αν η μισή μου καρδιά βρίσκεται γιατρέ εδώ πέρα, η άλλη μισή στην Κίνα βρίσκεται...

ΕΡ.: Θα τραγουδούσατε σήμερα το διεθνιστικό, «Κάτω οι πόλεμοι κι η πατρίδα,
ζήτω ζήτω η εργατιά»;

ΑΠ.: Μοιάζει παλαιομοδίτικο. Όμως η τελευταία λέξη δεν ειπώθηκε ακόμα.

ΕΡ.: Στη σημερινή παγκοσμιοποίηση της οικονομίας, υπάρχουν περιθώρια εθνικής ανεξαρτησίας;

ΑΠ.: Το ζητούμενο στην εποχή της παγκοσμιοποίησης του κεφαλαίου, είναι ένας
νέος Διεθνισμός.

ΕΡ.: ΠΟΛΙΤΙΚΗ, το αλάτι της ζωής;

ΑΠ.: Και όταν το άλας υγρανθεί;

ΕΡ.: Ένας τοίχος στον Περισσό... διαλαλεί «Αγοράστε καινούργια σοσιαλιστική
συνείδηση». Συμφωνείτε;

ΑΠ.: Περίοδος ελλειμμάτων. Αλλά «θα γαΐρει και τσι φροής αίγας το γάλα».

ΕΡ.: Ένας άλλος στην Πειραιώς, «Το Αιγαίο δεν ανήκει ούτε στους Έλληνες ούτε
στους Τούρκους. Ανήκει στα ψάρια του»...

ΑΠ.: Έλληνες και Τούρκοι συνδαιτυμόνες με ψάρια του Αιγαίου.

ΕΡ.: Ένας τρίτος στη λεωφόρο Κηφισιάς... διερωτάται: «Μ..., πάλι στη δουλειά
σου πας;».

ΑΠ.: Δουλειά ίσον δουλεία. Δικαίωμα λοιπόν στην οκνηρία. Αλλά η εργασία μπορεί
να γίνει προϋπόθεση ελευθερίας.

ΕΡ.: Κορνήλιος Καστοριάδης. Χαρακτηρίστε τον με τρεις λέξεις.

ΑΠ.: Ευρύ πνεύμα, αντιφατικό.

ΕΡ.: Homo tileopticus;

ΑΠ.: Μακάριοι οι πτωχοί τω πνεύματι.

ΕΡ.: Ισχύει για τον Ευτύχη Μπιτσάκη, ο αφορισμός, «την πίστιν τετήρηκα...».

ΑΠ.: Η επιστήμη δεν είναι πίστη. Είναι αναζήτηση αλήθειας και βεβαιότητας.

ΕΡ.: Φιλόσοφος = ηθικοδιδάσκαλος;

ΑΠ.: Ηθικοδιδάσκαλος = κακός φιλόσοφος.

ΕΡ.: «Αξιολογήστε» με ένα προσδιοριστικό τον κ. Σημίτη

ΑΠ.: Αλλοίμονον, είναι υψηλή, πολύ υψηλή της ποιήσεως η σκάλα.

ΕΡ.:... τον κ. Καραμανλή.

ΑΠ.: Όμως αρρώστησε εις τον πλουν.

ΕΡ.:... την Αλέκα Παπαρήγα

ΑΠ.: Εργατική. Φορτώθηκε και συνεχίζει εις άλλους καιρούς.

ΕΡ.:... τον Δ. Τσοβόλα

ΑΠ.: Γεννήθηκε ανάμεσα στους φτωχούς. Με ποιους θα πάει εν τέλει;

ΕΡ.:... τη Μαρία Δαμανάκη

ΑΠ.: Τη γνώρισα στο ΚΚΕ. Τη βλέπω στο γυαλί!.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N12</CAT>
<ED>
Κωδικός άρθρου: A16057N121</ED>
<ID>
ID:129787

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N12&aa=1</URL></REF>


Article

<CATEGORY>vin06</CATEGORY>

 <H5>ΑΠΙΣΤΕΥΤΗ ΠΟΙΚΙΛΙΑ ΠΛΑΣΤΩΝ ΠΡΟΪΟΝΤΩΝ ΣΕ «ΒΙΟΤΕΧΝΙΑ» ΕΜΠΟΡΟΥ
</H5><H2>Ο παράδεισος της... μαϊμούς
</H2>
Ο Ν. Γαροφαλλάκης διώκεται για τρία κακουργήματα

Προϊόντα-μαϊμούδες... με σουξέ και ονοματεπώνυμο παρασκεύαζε ο έμπορος
Νίκος Γαροφαλλάκης, 61 χρόνων, τα τελευταία χρόνια σε υπερσύγχρονα εργαστήρια
που στεγάζονταν σε τριώροφο κτίριο στην οδό Αθανασίου Διάκου 49, στην Αγία Βαρβάρα.

ΓΙΑ βιτρίνα στην παράνομη επιχείρηση που είχε στήσει, διατηρούσε στο ισόγειο
του κτιρίου κατάστημα με ηλεκτρικά είδη. Κρυμμένος πίσω από κουτιά στους
τεράστιους χώρους του κτιρίου υπήρχε ένας παράδεισος προϊόντων-μαϊμούδων με τα
οποία, σύμφωνα με την Ασφάλεια, είχε πλημμυρίσει την αγορά. Ό, τι ήθελε
εύρισκε κανείς στο πολυώροφο κτίριο. Πλαστούς ψηφιακούς δίσκους (CD) με
ελληνικά και ξένα τραγούδια επιτυχίες της εποχής, παντελόνια, μπουφάν,
πουκάμισα με πλαστές ετικέτες γνωστών εταιρειών όπως LEVIS και GUESS, ρολόγια
και γυαλιά ηλίου επώνυμων οίκων.

Ο Γαροφαλλάκης έφερνε από ασιατικές χώρες, όπως η Ταϊβάν, φθηνά και χαμηλής
ποιότητας ηλεκτρονικά και στερεοφωνικά είδη, τα οποία με πλαστές ετικέτες και
με την αναγραφή πλαστών ενδείξεων στη συσκευασία τα «βάφτιζε», «SONY»,
«PIONEER» και «PANASONIC».

Περισσότερα από πέντε χρόνια, σύμφωνα με τις εκτιμήσεις αξιωματικών της
Ασφάλειας, ο Νίκος Γαροφαλλάκης έμπορος ή βιομήχανος, όπως ο ίδιος δήλωνε,
παρασκεύαζε στην παράνομη επιχείρησή του πλαστά προϊόντα. Τα κέρδη ήταν
τεράστια, όπως τεράστια υπολογίζεται και η φοροδιαφυγή.

Αξιωματικοί του Τμήματος Οικονομικών Εγκλημάτων, αξιοποιώντας πληροφορίες,
κατάφεραν να εντοπίσουν στην οδό Αθανασίου Διάκου 49, στην Αγία Βαρβάρα, το
«αρχηγείο» του και προχθές ο Νίκος Γαροφαλάκης συνελήφθη και αποκαλύφθηκε η
μεγαλύτερη υπόθεση παραγωγής πλαστών προϊόντων που έχει απασχολήσει τις
αστυνομικές αρχές.

Πλαστά CD. Τμήμα των ψηφιακών δίσκων που κατασκεύαζε στο εργαστήριό του ο
Ν. Γαροφαλλάκης

Σε έρευνα που έγινε στους χώρους του κτιρίου βρέθηκαν και κατασχέθηκαν:

­ Οκτώ συστήματα ηλεκτρονικών υπολογιστών συνδεδεμένα μεταξύ τους και με άλλο
σύστημα υπολογιστή και μηχάνημα ταχείας εγγραφής (CD Recorder) κατάλληλο για
ταχεία και ταυτόχρονη αναπαραγωγή πλαστών ψηφιακών δίσκων (CD).

­ Περισσότερα από 10.000 πλαστά CD γραμμένα με τίτλους τραγουδιών. 
­ Περισσότερα από 10.000 άγραφα CD και πλαστικές θήκες τα οποία
εχρησιμοποιούντο για την κατασκευή πλαστών. 
Σε άλλο χώρο βρέθηκε το εργαστήριο καταστασκευής πλαστών ενδυμάτων τζιν που
αποτελείτο από 13 γαζωτικές μηχανές, 2 μηχανές κοπής, 3 πρέσες κουμπιών, 2
συστήματα σιδερώματος. Βρέθηκαν επίσης περισσότερα από 1.000 παντελόνια,
μπουφάν, πουκάμισα με πλαστές ενδείξεις LEVIS και GUESS. Πάνω από 40.000
πλαστές ετικέτες και 16 μήτρες κατάλληλες για την αναπαραγωγή των παραπάνω
πλαστών ετικετών.

Στο εργαστήριο κατασκευής και τοποθέτησης πλαστών ενδείξεων σε ηλεκτρονικά και
στερεοφωνικά είδη βρέθηκαν:

­ Εκατοντάδες ετικέτες και αυτοκόλλητα με ενδείξεις επώνυμων εταιρειών, όπως
SONY, PIONEER, PANASONIC.

­ Τρία μηχανήματα ειδικά για την τοποθέτηση των πλαστών ετικετών και
αυτοκόλλητων σε ηλεκτρονικά και στερεοφωνικά είδη.

­ Μεγάλος αριθμός μητρών και διαφανειών για την παραγωγή των πλαστών ετικετών
και αυτοκόλλητων ή την αναγραφή ενδείξεων στη συσκευασία των παραπάνω ειδών.
Βρέθηκαν επίσης χιλιάδες ηλεκτρονικά είδη καθώς και ωρολόγια χειρός και
γυαλιών ηλίου.

Η «επιχείρηση» απασχολούσε τουλάχιστον 20 άτομα.

Στην αποθήκη, εμβαδού 400 τ.μ., βρέθηκαν εκτός των άλλων και ένα πιστόλι με
σιγαστήρα, καθώς και ένα άλλο ψεύτικο.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N13</CAT>
<ED>
Κωδικός άρθρου: A16057N131</ED>
<ID>
ID:129749

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N13&aa=1</URL></REF>


Article

<CATEGORY>vin06</CATEGORY>

 <H2>Με τη... σέσουλα τρώνε τα ελληνόπουλα ζάχαρη
</H2>
Τα πιο χαλασμένα δόντια σε όλη την Ευρώπη έχουν τα Ελληνόπουλα, καθώς έξι στα
δέκα έχουν αναπτύξει τερηδόνα μέχρι να φθάσουν στα 13 τους χρόνια. 
Ωστόσο, είναι και τα πιο... γλυκά, καθώς κάθε μέρα καταναλώνουν κατά μέσον όρο
150 έως 200 γραμμάρια ζαχαρούχων τροφών.

Γενικά, η κατανάλωση ζάχαρης σχεδόν πενταπλασιάσθηκε τα τελευταία 30 χρόνια,
καθώς από 13 κιλά ανά άτομο ετησίως που ήταν το 1960, έχει φθάσει τα 60 κιλά
ανά άτομο την δεκαετία μας.

Όπως, εξάλλου, ανέφεραν χθες εκπρόσωποι του Οδοντιατρικού Συλλόγου Αττικής
κατά τη διάρκεια συνέντευξης Τύπου, το 30% του παιδικού πληθυσμού παρουσιάζει
σοβαρό πρόβλημα οδοντογναθικών ανωμαλιών και έχει ανάγκη θεραπείας, ενώ το 60%
περίπου των νέων έχει ουλίτιδα. Τα καλά νέα, πάντως, είναι ότι η κατάσταση των
δοντιών και των ούλων του ελληνικού πληθυσμού μπορεί να βελτιωθεί, αν ο κόσμος
πεισθεί για την αξία της προληπτικής οδοντιατρικής και εφαρμόσει τους κανόνες
στοματικής υγιεινής. 
Για τον σκοπό αυτό, ο Σύλλογος ­ σε συνεργασία με το Εργαστήριο Προληπτικής
Οδοντιατρικής του Πανεπιστημίου Αθηνών ­ διοργανώνει από την Δευτέρα 9
Φεβρουαρίου εβδομάδα Προληπτικής οδοντιατρικής στα Γυμνάσια της Αθήνας.

Στόχος είναι να μάθουν οι μαθητές να βουρτσίζουν σωστά τα δόντια τους και να
χρησιμοποιούν οδοντικό νήμα, όπως επίσης να αποφεύγουν τα γλυκά μεταξύ των
γευμάτων και να πηγαίνουν τακτικά στον οδοντίατρο.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N13</CAT>
<ED>
Κωδικός άρθρου: A16057N132</ED>
<ID>
ID:129800

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N13&aa=2</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Να πάτε, να πάτε
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

ΛΕΝΕ ΛΟΙΠΟΝ πως το μόνο που θα ήθελαν θα ήταν να ζούσαν κάπου έξω. Κάπου
αλλού. Να δουλεύουν κάπου αλλού. Σε μια άλλη χώρα, όπου τα πράγματα θα ήταν
καλύτερα, η ζωή πιο εύκολη ­ λένε ­ χωρίς άγχος, χωρίς την ελληνική παράνοια,
όπου οι κόποι τους θα αμείβονταν, όπου θα υπήρχε μιά στοιχειώδης αξιοκρατία.
Εκεί, στην Αγγλία, στην Αμερική, στη Γαλλία, λένε, θα μπορούσε να φανεί η
δουλειά τους, να κάνουν καριέρα, εκτός των άλλων ­ λένε ­ θα περνούσαν σίγουρα
καλύτερα. Θα είχαν να διαλέξουν πώς θα διασκεδάσουν, ανάμεσα σε πολλές
επιλογές και άλλα φαντασμαγορικά, άντε και θα κατέβαιναν ένα μήνα στην Ελλάδα
για διακοπές.

Εκεί, αλλού, στην αλλοδαπή δηλαδή, είναι ο παράδεισος, σύμφωνα με όσα λένε.
Εδώ, αν δεν είναι η κόλαση, είναι κάτι που της μοιάζει πολύ, η Κηφισίας ας
πούμε. Γιατί δεν πάτε λοιπόν; Τι περιμένετε; Ειδική πρόσκληση; Εμπρός. Οι
δρόμοι ανοιχτοί και τα σκυλιά στις πίστες. Λονδίνο, Παρίσι και Σικάγο
αδημονούν. Να μη σας πω και για τη Ρώμη.

Οπότε, να μείνουν εδώ όσοι δεν θέλουν να φύγουν. Όσοι δεν περνούν σώνει και
καλά καλύτερα με τον άψογο προγραμματισμό των Άγγλων, την άρρωστη ζέστη του
καλοκαιριάτικου Παρισιού και τον βαρύ ουρανό έτοιμο να σωριαστεί καταγής στην
επόμενη γωνία. Γιατί είναι πολύ ωραία να πηγαίνεις για ψώνια στην Ευρώπη,
υπέροχα να γυρνάς με αυτοκίνητο από πόλη σε πόλη στην Αμερική, ωραία να περνάς
κάμποσο καιρό κάπου μεταξύ Αργεντινής, Βραζιλιας και Μεξικού και να ξέρεις πως
στην επιστροφή θα φτάσεις στην Ελλάδα. Κι αν είναι τέτοια εποχή, κάπου στον
αέρα θα μυρίσεις το καλοκαίρι. Αν επιμένετε φύγετε, να μη σας κρατάμε.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N13</CAT>
<ED>
Κωδικός άρθρου: A16057N133</ED>
<ID>
ID:129867

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N13&aa=3</URL></REF>


Article

<CATEGORY>vin06</CATEGORY>

 <H5>ΟΙ ΑΓΡΟΤΕΣ ΣΤΟ ΗΡΑΚΛΕΙΟ ΘΑ ΕΜΠΟΔΙΣΟΥΝ ΤΙΣ ΠΤΗΣΕΙΣ * ΔΥΟ ΩΡΕΣ ΚΛΕΙΣΤΗ ΧΘΕΣ Η
ΕΘΝΙΚΗ ΑΘΗΝΩΝ - ΘΕΣΣΑΛΟΝΙΚΗΣ
</H5><H5>Ζητούν να πάψουν οι διώξεις
</H5><H2>Θα κλείσουν και αεροδρόμιο
</H2>
Τον αποκλεισμό του αεροδρομίου του Ηρακλείου έχουν αποφασίσει για σήμερα οι
αγρότες της περιοχής. Όλες οι πτήσεις από τις 10.30 το πρωί και μετά από και
προς το Ηράκλειο θα ματαιωθούν. Οι αγρότες της Κρήτης, σύμφωνα με ανακοίνωση,
θα συγκεντρωθούν στα γραφεία της ομοσπονδίας και στη συνέχεια θα καταλήξουν
στον χώρο του αεροδρομίου.

Δίωρος αποκλεισμός. Στο ύψος της ΒΙΟΚΑΡΠΕΤ έκλεισαν την εθνική οι αγρότες

ΤΗΝ ίδια στιγμή οι αγρότες στη Λάρισα, χθες, απέκλεισαν για δύο ώρες την
εθνική οδό Αθηνών - Θεσσαλνίκης στα σημεία όπου έχουν παραταχθεί τα τρακτέρ
(ΒΙΟΚΑΡΠΕΤ και στις δύο εισόδους της πόλης). Κατά τη διάρκεια του αποκλεισμού
έγιναν γενικές συνελεύσεις και αποφασίστηκε να παραμείνουν στα σημεία όπου
έχουν παρατάξει τα τρακτέρ. Χθες, πάντως, ο κ. Βαγγέλης Μπούτας στην ομιλία
του τόνισε «ότι πλέον δεν αποκλείεται καμία μορφή αγώνα», αφήνοντας ανοιχτό το
ενδεχόμενο αποκλεισμού των δρόμων.

Οι συνελεύσεις και κατά συνέπεια ο αποκλεισμός των εθνικών οδών θα
συνεχιστούν, ενώ για σήμερα έχουν προγραμματισθεί συγκεντρώσεις στην Καρδίτσα
και τα Τρίκαλα. Στο μεταξύ, τα μέλη της Πανθεσσαλικής Επιτροπής Αγώνα
συνέχισαν τις περιοδείες τους σε χωριά της περιοχής με σκοπό να πείσουν τους
αγρότες να συμμετέχουν στις κινητοποιήσεις. Προβληματισμός για την συμμετοχή
επικρατεί στην Μακεδονία, όπου ακόμη οι διοργανωτές ακόμη δεν έχουν
ξεκαθαρίσει την μορφή αγώνα. Πάντως, τα τρακτέρ παραμένουν σταθμευμένα δεξιά
και αριστερά του εθνικού και του επαρχιακού οδικού δικτύου. Στη Θεσσαλονίκη,
τη Χαλικιδική, το Κιλκίς και την Πιερία οι αγρότες πραγματοποίησαν
συγκεντρώσεις στις πλατείες των χωριών όπου ανέπτυξαν τις θέσεις τους για τα
προβλήματα που πιθανόν να αντιμετωπίσουν.

Συγκεντρώσεις έγιναν και στις Σέρρες, ενώ μέχρι αργά το βράδυ δεν είχε
αποφασιστεί αν θα προχωρήσουν σε καταλήψεις δρόμων.

Και ενώ οι Επιτροπές Αγώνα προβληματίζονται για το τι θα γίνει από δω και
πέρα, χθες στη Λάρισα 30 αγρότες καταδικάστηκαν σε τετράμηνη φυλάκιση με
αναστολή για τη συμμετοχή τους στις κινητοποιήσεις του 1996, και που προκάλεσε
την έντονη αντίδραση των μελών της Πανθεσσαλικής που κάνουν λόγο για
προσπάθεια τρομοκράτησης και μάλιστα εν όψει της νέας διαμαρτυρίας που
βρίσκεται σε εξέλιξη.

Χθες στα μπλόκα της Λάρισας αλλά και του Αλμυρού Βόλου, ο αριθμός των τρακτέρ
αυξήθηκε καθώς και άλλοι αγρότες έφτασαν έως εκεί, μετά ­ όπως έλεγαν ­ την
άρνηση της κυβέρνησης να συναντηθεί μαζί τους και να συζητήσει τα προβληματά
τους. Και ενώ όλοι βρίσκονται σε αναμονή, χθες ένας αγρότης, ο 37χρονος
Γιώργος Ντούλας, συνελήφθη γιατί έφτασε σε μπλόκο με καραμπίνα και άρχισε να πυροβολεί.

ΚΑΙ ΑΣΤΥΝΟΜΙΚΟΙ

Ένστολη πανθεσσαλική διαμαρτυρία στη Λάρισα παράλληλα με τις κινητοποιήσεις
των αγροτών αποφάσισαν να πραγματοποιήσουν την ερχόμενη Τρίτη αστυνομικοί-μέλη
της Πανελλήνιας Ομοσπονδίας Αστυνομικών Υπαλλήλων.

Σε έκτακτη προχθεσινή συνεδρίαση του Δ.Σ. της ΠΟΑΣΥ με τα Διοικητικά Συμβούλια
των Ενώσεων Αστυνομικών Υπαλλήλων Θεσσαλίας αποφασίσθηκε η πραγματοποίηση
ένστολης πανθεσσαλικής διαμαρτυρίας το απόγευμα της Τρίτης στη Λάρισα.

ΤΗΝ ΠΑΡΕΜΒΑΣΗ της Εισαγγελίας του Αρείου Πάγου για να αποτραπούν οι
αλλεπάλληλες διώξεις εις βάρος αγροτών για τα «μπλόκα» στους δρόμους και ιδίως
εις βάρος μελών της συντονιστικής επιτροπής των αγροτικών κινητοποιήσεων,
ζητεί η Συνομοσπονδία Δημοκρατικών Αγροτικών Συλλόγων Ελλάδας (ΣΥΔΑΣΕ).

Για το ζήτημα, ο πρόεδρος της Συνομοσπονδίας Γ. Πίττας επισκέφθηκε χθες τον
εισαγγελέα του Ανωτάτου Δικαστηρίου Παν. Δημόπουλο, επισημαίνοντας ότι, λόγω
του διαχωρισμού των σχετικών δικογραφιών, τα μέλη της συντονιστικής επιτροπής
καλούνται πολλές φορές να δικαστούν ως ηθικοί αυτουργοί για το ίδιο αδίκημα.

Ειδικότερα, η ΣΥΔΑΣΕ με υπόμνημα που παρέδωσε στον κ. Δημόπουλο:.

* Αναφέρει ότι η Ελλάδα «έχει μεταβληθεί σε ένα απέραντο "αγροτοδικείο", καθώς
τα τελευταία τρία χρόνια 6.000 παραγωγοί έχουν οδηγηθεί στα ποινικά δικαστήρια
με την κατηγορία της παρακώλυσης συγκοινωνιών.

Η ΣΥΔΑΣΕ επισημαίνει ότι «υπάρχει τελικώς ο κίνδυνος τα μέλη της συντονιστικής
να καταδικαστούν σε συνολικές ποινές φυλάκισης που αρμόζουν μόνον σε
εγκληματίες του κοινού ποινικού δικαίου».

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16057N141</ED>
<ID>
ID:129750

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N14&aa=1</URL></REF>


Article

<CATEGORY>vin06</CATEGORY>

 <H2>Στο Αυτόφωρο ορθοπεδικός για «φακελάκι»
</H2>
Παν. Δημακόπουλος. Ο επίκουρος καθηγητής της Ορθοπεδικής του Πανεπιστημίου
Πατρών συνελήφθη επ' αυτοφώρω με τα προσημειωμένα χαρτονομίσματα

ΣΤΟΝ εισαγγελέα οδηγήθηκε χθες ο επίκουρος καθηγητής της Ορθοπεδικής του
Πανεπιστημίου Πατρών, που συνελήφθη γιατί, όπως αναφέρεται στην δικογραφία,
ζήτησε «φακελάκι» για να χειρουργήσει ασθενή. Ο κ. Παναγιώτης Δημακόπουλος
παραπέμφθηκε στο Αυτόφωρο, όμως ζήτησε και πήρε 48ωρη προθεσμία. Έτσι, αφέθηκε
ελεύθερος μέχρι την Παρασκευή.

Ο καθηγητής, σύμφωνα με όσα έγιναν γνωστά, είχε ζητήσει χρήματα από την κ.
Χριστίνα Καλογεροπούλου, 37 χρόνων, για να την εγχειρήσει στο χέρι. «Αφού
βεβαιώθηκα ότι για τη επέμβαση με κάλυπτε το ΙΚΑ, ενημέρωσα για την απαίτηση
του γιατρού το υπουργείο Υγείας που μου συνέστησε να το αναφέρω στον πρόεδρο
του νοσοκομείου, κάτι που έκανα», είπε στα «ΝΕΑ». Ο πρόεδρος του
Πανεπιστημιακού νοσοκομείου κ. Φώτης Παπαβασιλόπουλος, όπως είπε, της
συνέστησε, εάν εκείνος επιμείνει, να καταφύγει στην αστυνομία.

Και ενώ αυτά συμβαίνουν στην Πάτρα, όπως φαίνεται από την απόφαση 179/95 που
πήρε το Μονομελές Πρωτοδικείο Βόλου, τα «φακελάκια», σε ορισμένες περιπτώσεις,
δεν είναι αξιόποινη πράξη! Σύμφωνα με την απόφαση αυτή τα «φακελάκια»
χαρακτηρίζονται «φιλοδωρήματα» και θεωρούνται «δαπάνη επιδικαστέα». «Υπάρχουν
αρκετές τέτοιες αποφάσεις», λέει ο δικηγόρος κ. Ανδράς Αναγνωστάκης.

Προχθές το απόγευμα η κ. Χριστίνα Καλογεροπούλου, που είναι ανιψιά της γνωστής
ηθοποιού Ξένιας Καλογεροπούλου, πήγε στην καθορισμένη συνάντηση με τον γιατρό
στο ιατρείο του, αφού είχε νωρίτερα, ενώπιον ανδρών της Ασφάλειας,
προσημειώσει χαρτονομίσματα αξίας 180.000 δραχμών.

Χθες ο κ. Δημακόπουλος μιλώντας στους δημοσιογράφους ανέφερε ότι «το ποσό που
έλαβα ήταν η αμοιβή μου για τις υπηρεσίες που πρόσφερα στην ασθενή μου στο
ιδιωτικό ιατρείο μου και όχι για τη χειρουργική επέμβαση που αυτή υπεβλήθη στο
Πανεπιστημιακό νοσοκομείο». Ο πρόεδρος του νοσοκομείου, πάντως, χαρακτήρισε το
περιστατικό «μεμονωμένο και ατυχές».

«Το "φακελάκι" πλέον έχει γίνει θεσμός και κανείς δεν δείχνει να συγκινείται»,
είπε ο αναπληρωτής καθηγητής της Ιατρικής στο Πανεπιστήμιο Αθηνών κ. Γιάννης
Παπαδόπουλος. «Οι αρμόδιοι δεν δείχνουν διάθεση να αντιμετωπίσουν το πρόβλημα
και έτσι τα βάζουν με κλινικές που διακρίνονται για την τιμιότητά τους».

Τα τελευταία χρόνια, πάντως, μόνο σε τρεις γιατρούς έχει αφαιρεθεί η άδεια από
το Πειθαρχικό Συμβούλιο του Ιατρικού Συλλόγου Αθηνών (ΙΣΑ). Όπως λέει ο
πρόεδρος του ΙΣΑ κ. Κωνσταντίνος Οικονόμου. «Το πρόβλημα είναι υπαρκτό. Την
έκτασή του όμως δεν μπορεί να την προσδιορίσει κανείς, από τη στιγμή που είναι
μια δραστηριότητα που δεν γίνεται στο φως».

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16057N142</ED>
<ID>
ID:129801

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N14&aa=2</URL></REF>


Article

<CATEGORY>vin06</CATEGORY>

 <H2>Ζητούν μείωση διοδίων
</H2>
ΜΕΙΩΣΗ των διοδίων στον σταθμό των Οινοφύτων ζητούν οι κάτοικοι της περιοχής,
επειδή θεωρούν ότι είναι υπερβολικό να πληρώνουν 650 δραχμές για μια διαδρομή
μόλις 37 χιλιομέτρων, τη στιγμή που για τη διαδρομή μέχρι τη Λαμία τα διόδια
είναι 700 δραχμές.

Σε επιστολή του δημάρχου Οινοφύτων, κ. Ι. Δάβρη, προς τον υπουργό ΠΕΧΩΔΕ κ. Κ.
Λαλιώτη, αναφέρεται ότι δεν ζητείται η κατάργηση των διοδίων, αλλά η
εκλογίκευση της τιμής τους στον συγκεκριμένο σταθμό, ώστε να σταματήσει το
υπερβολικό χαράτσωμα των κατοίκων της περιοχής και των εργαζομένων στις
βιομηχανίες και βιοτεχνίες.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16057N143</ED>
<ID>
ID:129841

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N14&aa=3</URL></REF>


Article

<CATEGORY>vin06</CATEGORY>

 <H2>Κινητοποιήσεις των ξεναγών
</H2>
ΚΙΝΗΤΟΠΟΙΗΣΕΙΣ ετοιμάζει την ερχόμενη εβδομάδα το Σωματείο Διπλωματούχων
Ξεναγών. Κινητοποιήσεις όμως, που στοχεύουν στον καθαρισμό τουριστικών
διαδρομών και χώρων γύρω από αρχαιολογικά μνημεία για την ανάδειξη του πλούτου
και της ομορφιάς της ιστορικής κληρονομιάς της χώρας μας.

Στις 15 Φεβρουαρίου ομάδα ξεναγών θα περισυλλέξει σκουπίδια από τον χώρο γύρω
από την Ακρόπολη, ενώ στις 21 ­ Παγκόσμια Ημέρα Ξεναγών ­ θα γίνει καθαρισμός
των τουριστικών διαδρομών που οδηγούν από τον Ισθμό της Κορίνθου προς τους
πολυσύχναστους αρχαιολογικούς χώρους της αρχαίας Επιδαύρου και των Μυκηνών.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16057N144</ED>
<ID>
ID:129872

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N14&aa=4</URL></REF>


Article

<CATEGORY>vin06</CATEGORY>

 <H5>ΕΠΕΚΤΕΙΝΕΤΑΙ ΣΕ ΟΛΗ ΤΗ ΧΩΡΑ Η ΠΑΡΑΚΟΛΟΥΘΗΣΗ ΤΗΣ ΑΤΜΟΣΦΑΙΡΙΚΗΣ ΡΥΠΑΝΣΗΣ
</H5><H5>«1970»: Η δεκαετία της ρύπανσης
</H5><H2>«Κατάσκοποι» για το νέφος
</H2>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

Σε ριζική αλλαγή και επέκταση του συστήματος μέτρησης του νέφους προχωράει
το υπουργείο Περιβάλλοντος.

ΕΠΙΣΤΗΜΟΝΕΣ του Εθνικού Μετσόβιου Πολυτεχνείου (ΕΜΠ) και του Αριστοτελείου
Πανεπιστημίου Θεσσαλονίκης (ΑΠΘ) έχουν ολοκληρώσει το σχέδιο για τη δημιουργία
του νέου «εθνικού δικτύου παρακολούθησης της ατμοσφαιρικής ρύπανσης».

Ο εκσυγχρονισμός των σταθμών μέτρησης του νέφους κρίθηκε επιβεβλημένος μετά τη
συμπλήρωση 14 χρόνων ζωής τους. Καθώς τα τελευταία χρόνια, με την πρόοδο της
επιστήμης, εντοπίζονται νέοι ρύποι, οι οποίοι είναι πιο επιβαρυντικοί απ' ό,τι
πιστεύαμε μέχρι σήμερα, η Ευρωπαϊκή Ένωση προωθεί την εκπόνηση νέων συστημάτων
δράσης που να συμβαδίζουν με τα δεδομένα της εποχής.

Η πρόσφατη αναφορά στην επικινδυνότητα των υδρογονανθράκων και ειδικότερα του
βενζολίου, που απασχόλησε την επιστημονική κοινότητα, είναι ενδεικτική: αν και
είναι ιδιαιτέρως επιβλαβές, δεν μετράται σήμερα.

«Ο τρόπος με τον οποίο καταγράφουμε σήμερα το νέφος έχει κλείσει τον κύκλο
του», επισημαίνει ο αναπληρωτής καθηγητής του ΑΠΘ κ. Γιάννης Ζιώμας. «Δεν θα
πρέπει να ξεχνάμε ότι σήμερα μετράμε με ένα δίκτυο σταθμών, το οποίο ξεκίνησε
να στήνεται στις αρχές της δεκαετίας του '80». Αυτό το δίκτυο, προσθέτει ο
αναπληρωτής καθηγητής του ΑΠΘ, που στην εποχή του θεωρήθηκε πρωτοποριακό,
ακόμη και σε ευρωπαϊκό επίπεδο, σήμερα δεν μπορεί να ανταποκριθεί πλήρως στις
απαιτήσεις των καιρών. Για παράδειγμα πολλοί από τους σταθμούς μέτρησης στην
Αθήνα, οι οποίοι δεν έχουν τοποθετηθεί στις σωστές θέσεις, δεν παρέχουν υψηλό
επίπεδο στην ποιότητα των συμπερασμάτων.

Κατόπιν όλων αυτών, οι επιστήμονες των δύο πανεπιστημιακών ιδρυμάτων ερεύνησαν
από κοινού τον σχεδιασμό του νέου δικτύου μέτρησης της ατμοσφαιρικής ρύπανσης,
σε όλη τη χώρα, το οποίο θα τεθεί σε λειτουργία στα μέσα της χρονιάς. «Τα
στοιχεία που λάβαμε υπόψη ήταν οι κυοφορούμενες οδηγίες της Ε.Ε, ως προς τη
χωροθέτηση των σταθμών και το είδος των υπό εξέταση ρύπων», σημειώνει ο
αναπληρωτής καθηγητής του ΑΠΘ. «Έτσι σχεδιάστηκε το νέο δίκτυο μετρήσεων, το
οποίο θα καλύπτει τις μελλοντικές ανάγκες σε εθνική κλίμακα».

Το νέο δίκτυο παρακολούθησης της ατμοσφαιρικής ρύπανσης προβλέπει την
εγκατάσταση πολυάριθμων σταθμών μέτρησης στην Αττική, τη Θεσσαλονίκη και σε
άλλες πόλεις της χώρας. Συγκεκριμένα, στην Αττική προβλέπεται να εγκατασταθούν
18 σταθμοί, σε 14 περιοχές. Στην οδό Αθηνάς, το Εμπορικό Κέντρο, τη Νέα
Σμύρνη, τη Γεωπονική, την Καλλιθέα, τον Πειραιά, τον Προφήτη Ηλία, το
Περιστέρι, τα Λιόσια, την Ελευσίνα, το Τατόι και το Κορωπί.

Σταθμοί μέτρησης αναμένεται να τοποθετηθούν επίσης στη Θεσσαλονίκη, την
Κοζάνη, την Πάτρα, τη Μεγαλούπολη, το Ηράκλειο, τη Λάρισα, τον Βόλο και την Αλίαρτο.

Με αυτό τον σχεδιασμό, όπως υπογραμμίζουν οι ειδικοί επιστήμονες,
«εξασφαλίζεται εκτεταμένη γεωγραφική κάλυψη και υψηλό επίπεδο της ποιότητας
των μετρήσεων. Παράλληλα, τονίζει ο κ. Ζιώμας, βρίσκονται υπό επεξεργασία οι
νέες οδηγίες της Ε.Ε, σχετικά με τον καθορισμό των ορίων της ατμοσφαιρικής
ρύπανσης. Σύμφωνα με αυτές τις οδηγίες προβλέπεται να θεσπιστεί όριο
επιφυλακής για το βενζόλιο, το οποίο θα τεθεί σε εφαρμογή το 2000.

Για τον συντονισμό του Εθνικού Δικτύου, το οποίο θα υπακούει στα ευρωπαϊκά
στάνταρ, προβλέπεται να δημιουργηθεί Μονάδα Διαχείρισης, η οποία θα χαράζει
την πολιτική που θα υλοποιείται από τις επιμέρους μονάδες. Επιπλέον, θα
δημιουργηθεί Μονάδα Συντονισμού, η οποία θα αναλάβει την παρακολούθηση ­ μέσω
ενός τηλεματικού συστήματος ­ όλων των σταθμών μέτρησης των ρύπων.

Επιπλέον, το Εθνικό Δίκτυο παρακολούθησης της ατμοσφαιρικής ρύπανσης θα
εξοπλιστεί με κινητούς σταθμούς μέτρησης, οι οποίοι θα καλύπτουν τις περιοχές
που δεν θα διαθέτουν σταθερούς σταθμούς. Με αυτόν τον τρόπο οι αρμόδιες
υπηρεσίες θα μπορούν να παρακολουθούν και να παρεμβαίνουν, όποτε αυτό κρίνεται
αναγκαίο, και στις υπόλοιπες περιοχές της χώρας, που πλήττονται από την
ατμοσφαιρική ρύπανση.

ΑΡΧΕΣ της δεκαετίας του '70 και στο καθημερινό λεξιλόγιο των Ελλήνων
προστίθενται, σιγά-σιγά, δύο ακόμη λέξεις: «Ατμοσφαιρική ρύπανση». Ήταν τότε
που οι περισσότερες ευρωπαϊκές και υπερατλαντικές μεγαλουπόλεις πλήττονταν από
τον καπνό που σκορπούσαν στην ατμόσφαιρα οι βιομηχανικές μονάδες.

Την περίοδο εκείνη η Παγκόσμια Οργάνωση Υγείας (ΠΟΥ) άρχισε να πιέζει τις
κυβερνήσεις να λάβουν μέτρα για την παρακολούθηση της ατμοσφαιρικής ρύπανσης.
Στο πλαίσιο αυτό η χώρα μας το 1974 εκπόνησε για πρώτη φορά Πρόγραμμα Ελέγχου
Ρύπανσης Περιβάλλοντος Αθηνών, το γνωστό ΠΕΡΠΑ, το οποίο στην αρχή ήταν υπό
την εποπτεία του υπουργείου Υγείας. Δύο χρόνια αργότερα εγκαταστάθηκαν για
πρώτη φορά στην Αθήνα οι πρώτοι σταθμοί μέτρησης του νέφους.

«Τη χρονιά αυτή», τονίζει ο κ. Δημήτρης Παπαϊωάννου, χημικός μηχανικός
περιβαλλοντολόγος, «πάρθηκε μία από τις σημαντικότερες αποφάσεις στην
προσπάθεια καταπολέμησης του νέφους. Απαγορεύτηκε η οικιακή κατανάλωση του
μαζούτ ­ αντικαταστάθηκε από το πετρέλαιο ­ με αποτελέσματα να μειωθεί
σημαντικά το διοξείδιο του θείου. Με αυτόν τον τρόπο ένας από τους πιο
επιβαρυντικούς ρύπους μεταβλήθηκε σε ελάσσονα ρυπαντή. Το 1982, ο τότε
υπουργός ΠΕΧΩΔΕ Αντώνης Τρίτσης αποφάσισε να συνενώσει όλες τις υπηρεσίες
περιβάλλοντος που μέχρι τότε βρίσκονταν διασκορπισμένες σε πολλές υπηρεσίες
και υπουργεία.

Την επόμενη χρονιά η Αθήνα αποκτά το πρώτο οργανωμένο δίκτυο παρακολούθησης
της ατμοσφαιρικής ρύπανσης, ενώ η αρμόδια υπηρεσία εφοδιάζεται με σύγχρονο
τεχνολογικό εξοπλισμό και το κατάλληλο επιστημονικό προσωπικό.

«Στις αρχές της δεκαετίας του '80», προσθέτει ο κ. Παπαϊωάννου, «ένα μεγάλο
μέρος της βιομηχανίας προχώρησε στην αντικατάσταση του μαζούτ με κάρβουνο, το
οποίο με τη χρήση κατάλληλων φίλτρων επιτρέπει την μείωση των βαρέων μετάλλων
με ελαφρότερα». Στα μέσα της δεκαετίας του '80 οι Αθηναίοι καλούνται να
εξοικειωθούν με δύο ακόμη όρους της ατμοσφαιρικής ρύπανσης: το «φωτοχημικό
νέφος». «Τα χρόνια εκείνα γινόταν μεγάλη συζήτηση για το φωτοχημικό νέφος του
Λος Άντζελες», σημειώνει ο κ. Παπαϊωάννου. «Τότε έγιναν βιαστικές προσπάθειες
να εξομοιωθεί το νέφος του Λος Άντζελες με αυτό της Αθήνας, οι οποίες ωστόσο
επιβεβαιώθηκαν τέσσερα χρόνια αργότερα».

Βασικά συστατικά του φωτοχημικού νέφους είναι ο μειωμένος καπνός (θείο) και τα
αυξημένα οξείδια του αζώτου και του όζοντος. Μετά την αύξηση αυτών των ρύπων
οι επιστήμονες επικέντρωσαν την προσοχή τους στη βελτίωση των καυσίμων. Έτσι,
δεν άργησαν να εμφανιστούν στην αγορά τα πρώτα καταλυτικά αυτοκίνητα, που
σκοπό είχαν να μειώσουν τα οξείδια του αζώτου.

«Παρ' ότι ο καταλύτης», υπογραμμίζει ο κ. Παπαϊωάννου, «κατάφερε να
συγκρατήσει το 80% των οξειδίων του αζώτου, η ευεργετική του δράση
αντισταθμίστηκε από τη μεγάλη αύξηση του αριθμού των Ι.Χ. αυτοκινήτων».
Παράλληλα στο επίκεντρο του ενδιαφέροντος των ειδικών επιστημόνων μπήκαν οι
υπολειμματικοί φωτοχημικοί ρύποι και οι υδρογονάνθρακες, που αποτελούν τους
βασικούς ρύπους της «τρίτης γενιάς» του νέφους. Οι πρόσφατες συζητήσεις για
την επικινδυνότητα του βενζολίου ήδη έχουν ευαισθητοποιήσει το αρμόδιο
υπουργείο, το οποίο εξετάζει την επίσπευση οργανωμένων μετρήσεων, τα
αποτελέσματα των οποίων θα κρίνουν την αναγκαιότητα ­ και σε ποιό βαθμό ­ της
λήψης μέτρων για την μείωσή του.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N15</CAT>
<ED>
Κωδικός άρθρου: A16057N151</ED>
<ID>
ID:129751

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N15&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Στοιχεία απ' όλη τη χώρα
</H2>
<AUTHOR>ΝΙΚΟΣ ΜΑΡΚΑΤΟΣ</AUTHOR>

ΕΙΝΑΙ ΓΝΩΣΤΟ ότι με την εξέλιξη της επιστήμης μάθαμε περισσότερα πράγματα για
τη συμμετοχή ορισμένων ρύπων στη δημιουργία της ατμο-σφαιρικής ρύπανσης.

Με το Εθνικό Δίκτυο παρακο-λούθησης της ατμοσφαι-ρικής ρύπανσης έχουμε τη
δυνατό-τητα πληρέστερου ελέγχου των μετρήσεων σε όλη τη χώρα. Για τη
χωροθέτηση των σταθμών μέτρησης ελήφθησαν υπόψη οι ιδιαιτερότητες όλων των
περιοχών και χρησιμοποιήθηκε η πλέον σύγχρονη τεχνολογία, η οποία είναι
διεθνώς αναγνωρισμένη.

Το Εθνικό Δίκτυο, που εκπόνησαν επιστήμονες του ΕΜΠ και του ΑΠΘ, θα συμβάλει
σημαντικά στην ολοκληρωμένη εικόνα της εξέλιξης της ατμοσφαιρικής ρύπανσης. Τα
στοιχεία, τα οποία θα συγκεντρώνονται από όλη την επικράτεια, θα βοηθήσουν στη
λήψη των κατάλληλων πολιτικών αποφάσεων και την εφαρμογή σχετικών προγραμμάτων δράσης.

* Ο Ν. Μαρκάτος είναι πρώην πρύτανης του ΕΜΠ και επιστημονικός
υπεύθυνος του προγράμματος για την εκπόνηση του εθνικού δικτύου.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N15</CAT>
<ED>
Κωδικός άρθρου: A16057N152</ED>
<ID>
ID:129831

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N15&aa=2</URL></REF>


Article

<CATEGORY>vin06</CATEGORY>

 <H5>ΟΙ ΠΟΝΤΙΟΙ ΔΕΝ ΤΗΝ ΞΕΧΝΟΥΝ ΚΑΙ ΣΤΑ ΣΧΟΛΕΙΑ ΤΑ ΠΑΙΔΙΑ ΜΑΘΑΙΝΟΥΝ ΟΛΑ ΑΥΤΑ ΠΟΥ
ΜΑΣ ΕΝΩΝΟΥΝ
</H5><H5>Είναι εθνική ανάγκη
</H5><H2>Αυτή είναι η ιστορία μας
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Η μάνα ζώστηκε στη μέση το «μποξέ» και πήρε από το χέρι τα παιδιά. Όχι όλα.
Ήταν οχτώ. Φλεβάρης του '22. Η πορεία στα βουνά του Πόντου με τη συνοδεία του
έφιππου με τον βούρδουλα ήταν ανατριχιαστική.

Ο Πόντος. Η ιστορία της πόλης με τα μεταλλεία αργύρου, της Αργυρούπολης του
Πόντου δηλαδή, ξετυλίχτηκε σαν παραμύθι χθες στο σχολείο της προσφυγικής γειτονιάς

ΣΧΕΔΟΝ τρία χρόνια βάδιζαν τον δρόμο του ξεριζωμού. Ώσπου κάποια στιγμή ένα
από τα μικρά αρρώστησε βαριά με πυρετό. Η κραυγή του «μάνα πού μ' αφήνεις»
έκοψε σαν ξυράφι την καρδιά της, καθώς συνέχιζε να βαδίζει κρατώντας απ' το
χέρι τα υπόλοιπα εφτά...

Αυτή την ιστορία δεν την άκουσαν τα παιδιά της ΣΤ' Τάξης του 3ου Δημοτικού
σχολείου Αργυρούπολης χθες το πρωί. Τη διηγήθηκε η κ. Αργυρώ
Γκιόκα-Ευσταθιάδη, με μισή φωνή, μέσα στο γραφείο του διευθυντή την ώρα του
διαλείμματος. Η Ευδοξία, ένα από τα εφτά παιδιά που σώθηκαν, ήταν η μητέρα
της... Και το πρόγραμμα «Γνωρίζω την Πόλη μου», που ξεκίνησε από την αρχή της
εβδομάδας να διδάσκεται σε 12 σχολεία του προσφυγικού Δήμου, προβλέπει μεν
προσωπικές μαρτυρίες, αλλά όσο το δυνατόν πιο «ανώδυνες», χωρίς αγωνίες και
πόνο. Όπως εξηγεί και η κ. Τάμη Κοντογιώργου, υπεύθυνη του Πολιτιστικού
Κέντρου του δήμου, χρειάζεται να είναι κανείς πολύ προσεκτικός όταν μεταφέρει
σε παιδιά τόσο τρυφερής ηλικίας κάποια γεγονότα. «Καλύτερα να είσαι ουδέτερος,
όπως η ιστορία», καταλήγει.

Στις δέκα η ώρα χθες το πρωί, την ώρα που χιλιάδες συνομήλικοί τους σ' όλη τη
χώρα άκουγαν τον δάσκαλο να τους μιλάει για γραμματική, αριθμητική, φυσική,
και γεωγραφία, οι μαθητές της Αργυρούπολης πήγαν μια βόλτα. Ξεκίνησαν να
ταξιδεύουν πριν από 2.700 χρόνια, όταν εμφανίστηκαν οι Μιλήσιοι στην
Καππαδοκία που μετά έγινε Πόντος. Είδαν τον Ιάσονα να κυνηγάει το χρυσόμαλλο
δέρας στα νερά του Όφη ποταμού, όπου οι προγονοί τους ξεχώριζαν
χρησιμοποιώντας προβιές ζώων τους κόκκους του χρυσού από το νερό. Αντίκρυσαν
την έπαυλη του Καπαγιαννίδη, ενός από τους πέντε πλούσιους τραπεζίτες της
Τραπεζούντας ­ ήταν λέει το σπίτι με το πρώτο καλοριφέρ... Ήταν την ίδια εποχή
που στην τουρκοκρατούμενη Ελλάδα τα σπίτια έκαιγαν λάμπες λαδιού.

Έμαθαν ότι «στο όρος Μελά» είναι χτισμένο το Μοναστήρι της Παναγίας, που
αργότερα ήρθε πρόσφυγας κι αυτή. Κι από τον ποντιακό λόγο, «σου Μελά το Όρο»,
η Παναγία απέκτησε όνομα κι έγινε Σουμελά. Άκουσαν ότι 39 οικογένειες με
επικεφαλής τον Κυριάκο Ευσταθιάδη ­ πατέρα του σημερινού νομάρχη και επί
είκοσι χρόνια δημάρχου ­ έφτασαν στους Τράχωνες τις αρχές του αιώνα και πήραν
στην αρχή πέντε στρέμματα κλήρο. Κι έχτισαν σπίτια, φύτεψαν αμπέλια, μεγάλωσαν
οικογένειες κι από 425 κατοίκους που είχε η Αργυρούπολη το '51, έγιναν 4.025
το '61 και περίπου 45.000 σήμερα.

Η αντιπρόεδρος της Ένωσης Ποντίων Αργυρούπολης μιλάει με φωνή σταθερή κι όλα
τα μάτια είναι καρφωμένα πάνω της. Στον πίνακα απέναντι οι διαφάνειες
οπτικοποιούν τη διήγηση, δίνουν κομμάτια της ιστορίας, μεταφέρουν με τον πιο
εύγλωττο τρόπο τα σημαντικά. Πρόκειται για υλικό αρχείου πολύτιμο, που
συγκέντρωσαν τα μέλη της Ένωσης Ποντίων από τις προσωπικές τους μνήμες και τα
φύλαξαν για να μάθουν οι νεώτεροι.

«Για μας αυτό που γίνεται στα σχολεία είναι πολύ σημαντικό και το παλεύαμε
χρόνια», θα πει ο Κώστας Μαυρόπουλος, μέλος της Ένωσης κι από τους ανθρώπους
που έτρεξαν πολύ για να υλοποιηθεί το πρόγραμμα. «Ευτυχώς, βρήκαμε ανταπόκριση
από τον δήμο κι έτσι τα καταφέραμε».

«ΑΥΤΑ που μας είπατε σήμερα γιατί δεν είναι γνωστά;», ρώτησε ο Άγγελος. Ήταν
από τους τελευταίους που σήκωσαν το χέρι τους στην τάξη, αλλά η ερώτησή του
προκάλεσε τις πιο έντονες αντιδράσεις.

Όπως εξήγησαν στα παιδιά οι εισηγητές του προγράμματος και οι δάσκαλοι του
σχολείου, η ιστορία του Πόντου είναι ένα θέμα που περνάει «τρεις γραμμές στα
σχολικά εγχειρίδια». Το εν λόγω μάθημα, που γίνεται εντός των διδακτικών ωρών
στα Δημοτικά και Γυμνάσια της Αργυρούπολης, υλοποιείται στο πλαίσιο της
εγκυκλίου που έστειλε το υπουργείο Παιδείας «και σύμφωνα μ' αυτό μπορεί να
ενταχθεί στο πρόγραμμα ως πολιτιστικό μάθημα», όπως εξηγεί η κ. Τάμη Κοντογιώργου.

Ο κύκλος των μαθημάτων, που γίνεται για πρώτη φορά σε ελληνικό σχολείο όπως
είπαν οι εμπνευστές του, θα ολοκληρωθεί στα σχολεία της περιοχής έως τις 16
Φεβρουαρίου. Στόχος των Ποντιακών Οργανώσεων όμως είναι να μεταφερθεί σε όσο
το δυνατόν περισσότερα σχολεία.

«Από τα σχολικά μου χρόνια μέχρι και σήμερα σε καμία βαθμίδα της εκπαίδευσης
δεν αναφέρεται η ιστορία του Ποντιακού Ελληνισμού. Κι αυτό δεν είναι προσωπικό
μας παράπονο, αλλά θα λέγαμε εθνική ανάγκη», επισημαίνει ο κ. Κώστας
Μαυρόπουλος από την Ένωση Ποντίων Αργυρουπόλεως. «Κι αυτό που καταφέραμε εμείς
εδώ θα πρέπει να το μιμηθούν κι άλλοι ώστε το πρόγραμμα να επεκταθεί σ' όλη τη χώρα».

Ήδη έπειτα από κινητοποιήσεις Ποντιακών Σωματείων έχει καθιερωθεί η 19η Μαΐου
ως Ημέρα Εθνικής Μνήμης.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16057N161</ED>
<ID>
ID:129752

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N16&aa=1</URL></REF>


Article

<CATEGORY>vin06</CATEGORY>

 <H2>Οι τεχνοκράτες εξοβελίζουν τους καλλιτέχνες
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Καλλιτέχνες τέλος! «Εξοβελίζεται» η αισθητική αγωγή από τα Λύκεια, προς
όφελος των άλλων μαθημάτων, καταγγέλλουν οι καθηγητές καλλιτεχνικών μαθημάτων

ΣΤΗ ΧΩΡΑ όπου «η τέχνη και ο πολιτισμός είναι ίσως το μοναδικό συγκριτικό της
πλεονέκτημα», όπως συνήθιζε να λέει η Μελίνα Μερκούρη, αποφασίσαμε ότι τα
παιδιά μας πρέπει να γίνουν όλα τεχνοκράτες ­ μάλλον επειδή οι καλλιτέχνες πεινάνε...

Παρ' ότι η Ευρωπαϊκή Ένωση επιχορηγεί ως το 2000 με 660 εκατομμύρια δραχμές
τον εκσυγχρονισμό των σπουδών και την παραγωγή διδακτικού και εποπτικού υλικού
ειδικά για την αισθητική αγωγή, (πρόγραμμα που βρίσκεται σήμερα σε εξέλιξη στο
Παιδαγωγικό Ινστιτούτο) το μάθημα αυτό, σύμφωνα με το νέο αναλυτικό πρόγραμμα
του Ενιαίου ­ πλέον ­ Λυκείου, εξοβελίστηκε από τις υποχρεωτικές σπουδές στο
Λύκειο όπως καταγγέλλουν οι καθηγητές καλλιτεχνικών μαθημάτων και πολλοί
μαθητές. Παρέμεινε μόνο ως δίωρο μάθημα επιλογής ανάμεσα σε πολλά άλλα (σε 5
για την Α' Λυκείου και 8 για τη Β'), ενώ στη Γ' Λυκείου δεν προβλέπονται ούτε
καν ως μάθημα επιλογής οι καλλιτεχνικές δραστηριότητες, παρά μόνο η διδασκαλία
της Ιστορίας της Τέχνης, πάντα ως μάθημα επιλογής μεταξύ πολλών άλλων. Αυτό
συμβαίνει μάλιστα ταυτόχρονα με την κατάργηση των Τεχνικών και Πολυκλαδικών
Λυκείων (όπου ως τώρα διδάσκονταν περισσότερα καλλιτεχνικά) με αποτέλεσμα,
όσοι μαθητές θα κατευθυνθούν στο εξής προς τις σχολές Καλών Τεχνών,
Αρχιτεκτονικής, Γραφικών Τεχνών κ.λπ., να στερούνται κάθε επίσημης κατάρτισης
στα ειδικά μαθήματα (π.χ. γραμμικό σχέδιο) που θα τους ζητηθεί να εξεταστούν
και να αναγκαστούν να καταφύγουν εξαρχής στα ειδικευμένα φροντιστήρια...

Σύμφωνα με στοιχεία της Ευρωπαϊκής Υπηρεσίας Εκπαιδευτικών Πληροφοριών
«Ευρυδίκη» για το 1995, ενώ οι Έλληνες 16χρονοι μαθητές των Γενικών Λυκείων
έκαναν καλλιτεχνικά μία ώρα ανά δεκαπενθήμερο ­ εναλλάξ με τη Μουσική ­ οι
Γερμανοί, Δανοί, Ιταλοί, Λουξεμβούργιοι, Ολλανδοί, Αυστριακοί, Σουηδοί
συμμαθητές τους, είχαν πρόγραμμα υποχρεωτικών καλλιτεχνικών σπουδών από 20 ως
και 90 (!) ώρες το σχολικό έτος. Και η τεχνική εκπαίδευση δεν μπορεί να πει
κανείς ότι υστερεί σε αυτές τις χώρες.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16057N162</ED>
<ID>
ID:129802

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N16&aa=2</URL></REF>


Article

<CATEGORY>vin06</CATEGORY>

 <H2>Οι μαθητές της Ν. Υόρκης γράφουν για το Αιγαίο
</H2>
«ΤΑ ΙΣΤΟΡΙΚΑ επιτεύγματα του πολιτισμού του Αιγαίου και η επίδρασή τους στη
σύγχρονη ζωή», είναι το θέμα της έκθεσης που θα κληθούν να αναπτύξουν μέσα
στον Φεβρουάριο χιλιάδες μαθητές σχολείων της Νέας Υόρκης.

Το έπαθλο για τους νικητές ­ τα ονόματά τους θα ανακοινωθούν τον Μάρτιο ­ θα
είναι μια επταήμερη κρουαζιέρα στο Αιγαίο μαζί με τα αεροπορικά εισιτήρια για
να επισκεφθούν την Ελλάδα.

Τον διαγωνισμό αυτό οργανώνει το γραφείο του ΕΟΤ στην Αμερική σε συνεργασία με
τον Οργανισμό Εκπαίδευσης της Νέας Υόρκης. Επίσης, συμμετέχουν η Ομοσπονδία
των Νήσων του Αιγαίου στις ΗΠΑ, η Ολυμπιακή Αεροπορία και η εταιρεία Royal
Olympic Cruises.

«Στόχος του διαγωνισμού είναι η προσέγγιση της αμερικανικής νεολαίας, που
αποτελεί τον σημαντικότερο εν δυνάμει πελάτη του ελληνικού τουρισμού», λέει ο
διευθυντής του γραφείου του ΕΟΤ στις ΗΠΑ κ. Αλέξανδρος Μουρκογιάννης.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16057N163</ED>
<ID>
ID:129842

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N16&aa=3</URL></REF>


Article

<CATEGORY>vin06</CATEGORY>

 <H5>ΜΕΤΑΚΟΜΙΖΟΥΝ ΤΑ ΔΙΟΙΚΗΤΙΚΑ ΔΙΚΑΣΤΗΡΙΑ ΑΠΟ ΤΗ ΣΟΦΟΚΛΕΟΥΣ
</H5><H2>Φεύγουν από την τρώγλη
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Ριανκούρ και Πάγκα. Η έδρα, από την επόμενη διετία, των Διοικητικών
Δικαστηρίων Αθήνας, αφού η απόφαση μεταστέγασής τους στο υπό ανέγερση κτίριο
των Αμπελοκήπων είναι οριστική

Ένα αίτημα των διοικητικών δικαστών, που εκκρεμούσε σχεδόν επί δύο
δεκαετίες, βρίσκει τελικώς ανταπόκριση: Τα Διοικητικά Δικαστήρια της Αθήνας
«φεύγουν» οριστικά από το κτίριο-«τρώγλη» της οδού Σοφοκλέους και «πηγαίνουν»
στους Αμπελοκήπους, σε σύγχρονο κτίριο επί των οδών Λουίζης Ριανκούρ και Ι. Πάγκα...

ΤΟ ΚΤΙΡΙΟ επί της οδού Σοφοκλέους, με την ανύπαρκτη υποδομή και τεχνολογική
υποστήριξη για να στεγάσει δικαστικές υπηρεσίες, θα είναι παρελθόν σε δύο
χρόνια, σύμφωνα με το χρονοδιάγραμμα που έχει θέσει το υπουργείο Δικαιοσύνης
για την αποτεράτωση του νέου κτιρίου που επελέγη στους Αμπελοκήπους για τη
στέγαση των Διοικητικών Δικαστηρίων.

Το κόστος του έργου θα ανέλθει σε 5 δισ. 800 εκατομμύρια δραχμές και η αρμόδια
επιτροπή, που διενήργησε τον σχετικό διαγωνισμό, επέλεξε μεταξύ τριών κτιρίων,
ως την πλέον ενδεδειγμένη λύση, το υπό ανέγερση κτίριο σε οικόπεδο 2,6
στρεμμάτων επί των οδών Ριανκούρ και Πάγκα. Η επιλογή έχει ήδη επικυρωθεί από
το Ταμείο Χρηματοδότησης Δικαστικών Κτιρίων (ΤΑΧΔΙΚ), ενώ εγκρίθηκε από την
πλευρά του υπουργείου Δικαιοσύνης σχετική πίστωση 6 δισ. δραχμών.

Σύμφωνα με τον σχεδιασμό που έχει εγκριθεί, το νέο κτιριακό συγκρότημα θα
περιλαμβάνει υπόγειους χώρους με 350 θέσεις στάθμευσης αυτοκινήτων και δύο
πενταώροφα κτίρια (ένα για το Εφετείο και ένα για το Πρωτοδικείο), συνολικής
επιφάνειας 10.243 τετραγωνικών μέτρων. Μεταξύ των δύο κτιρίων, εξάλλου, θα
υπάρχει κοινός ελεύθερος χώρος 1.300 τετραγωνικών μέτρων.

Σημειώνεται ότι ο διαγωνισμός που κατέληξε και σε ουσιαστικά αποτελέσματα ήταν
ο έβδομος κατά σειρά την τελευταία δεκαετία για την ανεύρεση και αγορά κτιρίου
προκειμένου να μεταστεγαστούν τα Διοικητικά Δικαστήρια της Αθήνας. Όλα αυτά τα
χρόνια οι διοικητικοί δικαστές είχαν προχωρήσει σε αλλεπάλληλες
κινητοποιήσεις, υπέβαλαν προσφυγή στα δικαστήρια, καθώς το κτίριο επί της οδού
Σοφοκλέους (που ανήκει στο Πανεπιστήμιο Αθηνών) έχει χαρακτηριστεί επικίνδυνο,
αλλά οι προσπάθειες είχαν πέσει στο κενό.

Έτσι, τα Διοικητικά Δικαστήρια εξακολουθούν να λειτουργούν υπό συνθήκες
ασφυξίας στο κτίριο επί της οδού Σοφοκλέους και οι δικογραφίες να στοιβάζονται
σε διαδρόμους γεμάτους υγρασία. Αλλά στο πρόβλημα μπήκε πλέον ημερομηνία λήξης...

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16057N171</ED>
<ID>
ID:129753

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N17&aa=1</URL></REF>


Article

<CATEGORY>vin06</CATEGORY>

 <H2>Η διαφορά για την προίκα τους έστειλε στα δικαστήρια
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

ΞΕΚΙΝΗΣΑΝ ΤΗ ζωή τους γεμάτοι όνειρα. Η Αγγελική και ο Χρήστος γνωρίστηκαν
πριν από περίπου δύο χρόνια. Δημιούργησαν δεσμό και γρήγορα αποφάσισαν να
ενώσουν τη ζωή τους και να δημιουργήσουν οικογένεια. Πίστεψαν πως ο ένας είχε
βρει στο πρόσωπο του άλλου το ιδανικό ταίρι.

Γρήγορα όμως άρχισαν να εμφανίζονται τα πρώτα σύννεφα στη σχέση τους. Ο
Χρήστος όταν αρραβωνιάστηκε την Αγγελική απαίτησε από την οικογένειά της να
του δώσουν προίκα. Οι γονείς της κοπέλας ξαφνιάστηκαν από την επιθυμία και
κυρίως από τον τρόπο με τον οποίο την εξέφρασε ο μελλοντικός γαμπρός τους. Οι
γονείς της Αγγελικής δεν έδειξαν ούτε για μία στιγμή πόσο τους πείραξε η
απαίτηση του Χρήστου. Τους θύμισε άλλες εποχές. Τότε που οι κοπέλες για να
παντρευτούν έπρεπε να έχουν οπωσδήποτε προίκα να δώσουν στον υποψήφιο σύζυγο.

Το μοναδικό πράγμα που μετρούσε για τους γονείς της Αγγελικής ήταν η ευτυχία
της κόρης τους. Όσο λοιπόν έβλεπαν ότι εκείνη ήταν ευτυχισμένη, ο πατέρας της
και η μητέρα της ήταν διατεθειμένοι να κάνουν τα πάντα για να μη λείψει τίποτα
στο ξεκίνημα της καινούργιας της ζωής.

Έτσι λοιπόν υποχρεώθηκαν να πουλήσουν ένα κτήμα που είχαν στην περιοχή της
Μάνδρας Αττικής. Με τα χρήματα αυτά και με τις οικονομίες που είχαν μαζέψει
αγόρασαν ένα οικόπεδο, στο οποίο έκτισαν το σπίτι της κόρης τους, που τους
στοίχισε περίπου τριάντα εκατομμύρια δραχμές.

Ο Χρήστος ήθελε σε κάθε στάδιο της ανέγερσης του σπιτιού να έχει τον τελευταίο
λόγο. Έτσι και έγινε. Και όταν πια το σπίτι τελείωσε, οι γονείς της κοπέλας
αποφάσισαν να το μεταβιβάσουν στην κόρη τους με γονική παροχή. Η απόφασή τους
αυτή εξόργισε τον Χρήστο, ο οποίος περίμενε ότι θα γινόταν συνιδιοκτήτης της
οικίας, αφού σε λίγους μήνες επρόκειτο να παντρευτεί την Αγγελική.

Βλέποντας πως το όνειρό του έμενε απραγματοποίητο διέλυσε τον αρραβώνα και
εγκατέλειψε την κοπέλα. Και σαν να μην έφτανε αυτό, κατέθεσε εναντίον της
μήνυση στην Εισαγγελία Πρωτοδικών της Αθήνας κατηγορώντας την παραλίγο σύζυγό
του ότι του «έφαγε» χρήματα.

Το αποτέλεσμα ήταν οι δύο πρώην αρραβωνιαστικοί να βρεθούν χθες στα
δικαστήρια. Αντίδικοι πια, προσπαθούσε ο καθένας να πείσει τους δικαστικούς
λειτουργούς για το δίκιο του.

Ο Χρήστος που έβλεπε την Αγγελική να κάθεται στο εδώλιο ήταν κατηγορηματικός
στην κατάθεσή του λέγοντας ότι είχε συνεισφέρει και εκείνος οικονομικά στην
ανέγερση του σπιτιού και γι' αυτό διεκδικεί τώρα τα χρήματά του πίσω. «Μπορεί
­ πρόσθεσε ­ ο μισθός μου να ήταν περίπου 180.000 δραχμές τον μήνα, αλλά είχα
κάνει οικονομίες τις οποίες έδωσα για το σπίτι μας».

Ο αντίλογος ήρθε από την άλλη πλευρά. Ο αδελφός της κοπέλας κατέθεσε ότι ο
μηνυτής δεν έδωσε ούτε μία δραχμή για το σπίτι, επισημαίνοντας μάλιστα ότι από
την αρχή της γνωριμίας τους ήταν ιδιαίτερα απαιτητικός και ζητούσε προίκα.

Αυτή ήταν και η αιτία που διέλυσε τη σχέση τους. Ο εισαγγελέας της έδρας
ζήτησε την αθώωση της κοπέλας από την κατηγορία της υπεξαίρεσης, τονίζοντας
προς τον μηνυτή ότι ο γάμος δεν εξαρτάται από την οικονομική κατάσταση της
νύφης. Αυτό που έχει σημασία είναι τα αισθήματα, που δεν αποτιμώνται με χρήματα.

Το δικαστήριο τελικά αθώωσε την Αγγελική. Φεύγοντας από τα δικαστήρια ο
καθένας ακολούθησε δρόμο διαφορετικό, όπως διαφορετικοί είναι πια και οι
δρόμοι της ζωής τους που χώρισαν πριν καλά καλά προλάβουν να ενωθούν.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16057N172</ED>
<ID>
ID:129803

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N17&aa=2</URL></REF>


Article

<CATEGORY>vin06</CATEGORY>

 <H2>Σύμβουλοι θα παρακολουθούν τα προγράμματα των ΔΕΚΟ
</H2>
ΣΤΗΝ ΠΡΟΣΛΗΨΗ ειδικών συμβούλων που θα παρακολουθούν την υλοποίηση των
επιχειρησιακών προγραμμάτων της Ολυμπιακής Αεροπορίας, του Οργανισμού Αστικών
Συγκοινωνιών, του ΟΤΕ, των ΕΛΤΑ και του ΟΣΕ, προχωρεί το υπουργείο Μεταφορών- Επικοινωνιών.

Όπως ανακοίνωσε χθες ο υπουργός κ. Αν. Μαντέλης, οι σύμβουλοι που θα
προσληφθούν (φυσικά ή νομικά πρόσωπα) θα ασκούν εποπτεία στις παραπάνω ΔΕΚΟ
και θα ενημερώνουν κατά τακτά χρονικά διαστήματα την πολιτική ηγεσία του
υπουργείου για την πρόοδο υλοποίησης των προγραμμάτων των ΔΕΚΟ, θα εισηγούνται
τυχόν αλλαγές ή τροποποιήσεις των προγραμμάτων αυτών και θα συνεργάζονται
στενά με τις υπηρεσίες του υπουργείου.

Ο υπουργός τόνισε ότι, με τη σημερινή λειτουργική μορφή του, το υπουργείο δεν
μπορεί να ασκήσει σωστή εποπτεία στις ΔΕΚΟ και συχνά-πυκνά έχουν παρατηρηθεί
φαινόμενα πελατειακών σχέσεων στη διοίκηση των οργανισμών αυτών. Οι συμβάσεις
που θα υπογράψουν οι σύμβουλοι που θα προσληφθούν θα είναι ετήσιες, αλλά θα
μπορούν να ανανεωθούν, η δε αμοιβή τους θα είναι 40.000.000 δραχμές το χρόνο,
εκτός από τα ΕΛΤΑ, όπου θα είναι 30.000.000 δραχμές.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16057N173</ED>
<ID>
ID:129843

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N17&aa=3</URL></REF>


Article

<CATEGORY>vin06</CATEGORY>

 <H2>Ο εφοριακός «καθάριζε» τα χρέη του εμπόρου
</H2>
ΕΠΙ ΕΝΑ χρόνο και κάτι ο έμπορος της περιοχής Ζωγράφου είχε επιλύσει τις
διαφορές του με την Εφορία. Τα χρέη του είχαν μεταφερθεί στις καρτέλες άλλων
φορολογουμένων και ο αρμόδιος υπάλληλος της ΔΟΥ τού χορηγούσε νομοτύπως
φορολογική ενημερότητα.

Το τέχνασμα, όπως τουλάχιστον περιγράφεται στη δικογραφία που σχηματίστηκε εις
βάρος και των δύο, φαίνεται πως ήταν απλό. Έγινε όμως αντιληπτό και, όσο κι αν
οι κατηγορούμενοι υποστήριξαν στο δικαστήριο πως όλα έγιναν εν αγνοία τους, το
Τριμελές Εφετείο Κακουργημάτων της Αθήνας καταδίκασε τον εφοριακό Αντ. Τσαπάρα
σε φυλάκιση 3 χρόνων για απιστία και έκδοση ψευδών βεβαιώσεων, ενώ τον έμπορο
Γεωργ. Μπιρμπάκο σε 2 χρόνια για ηθική αυτουργία στην απιστία.

Οι περίεργες δοσοληψίες του εφοριακού με τον έμπορο άρχισαν, σύμφωνα με το
κατηγορητήριο, τον Δεκέμβριο του 1991 και διήρκεσαν έως το τέλος του 1992. Στο
διάστημα αυτό ο πρώτος κατηγορούμενος, ως υπεύθυνος του τμήματος έκδοσης
δελτίων φορολογουμένων της ΔΟΥ Ζωγράφου «ρύθμισε» τα χρέη τού εμπόρου προς την
Εφορία, προβαίνοντας σε εικονικές αλλοιώσεις των βιβλίων και... κατανέμοντάς
τα σε λογαριασμούς άλλων. Έτσι, ο έμπορος εμφανιζόταν απολύτως εντάξει και
είχε το δικαίωμα να παίρνει φορολογική ενημερότητα.

Η ζημιά που προκλήθηκε στο Δημόσιο από όλη αυτή τη δραστηριότητα φτάνει τα 11
εκατομμύρια, πράγμα που ο εισαγγελέας της έδρας χαρακτήρισε λογιστικό λάθος
οφειλόμενο σε αμέλεια. Το γεγονός ότι δεν προέκυψε από την ακροαματική
διαδικασία χρηματισμός του εφοριακού από τον έμπορο, αφού ούτε ο ένας ούτε ο
άλλος ομολόγησαν κάτι τέτοιο, έκαναν τον εισαγγελέα να προτείνει την απαλλαγή
τους από τις κατηγορίες.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16057N174</ED>
<ID>
ID:129873

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N17&aa=4</URL></REF>


Article

<CATEGORY>vin06</CATEGORY>

 <H2>Οι συμβάσεις άνω του 1 δισ. στο Ελεγκτικό Συνέδριο
</H2>
«ΕΤΟΙΜΑΣΤΕΙΤΕ, σας στέλνουμε πολλή δουλειά!». Το μήνυμα αυτό έστειλε ο
υπουργός ΠΕΧΩΔΕ Κ. Λαλιώτης στο Ελεγκτικό Συνέδριο, με αφορμή την απόφασή του
να στέλνει για έλεγχο όλες τις συμβάσεις δημοσίων έργων προϋπολογισμού άνω του
1 δισεκατομμυρίου δραχμών.

Ο υπουργός ενημερώνει τον πρόεδρο του Ελεγκτικού Συνεδρίου Απ. Μπότσο ότι θα
στείλει πλήθος συμβάσεων για έλεγχο που δεν πρέπει να καθυστερήσει, γιατί έτσι
θα καθυστερήσουν και τα έργα. Συνιστά, λοιπόν, στο Ελεγκτικό Συνέδριο να
οργανωθεί έγκαιρα, ώστε να μην υπάρξουν καθυστερήσεις στην κατασκευή των έργων
εξαιτίας καθυστερήσεων του ελέγχου νομιμότητας των συμβάσεών τους.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16057N175</ED>
<ID>
ID:129891

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N17&aa=5</URL></REF>


Article

<CATEGORY>vin06</CATEGORY>

 <H5>ΤΙ ΠΡΟΕΚΥΨΕ ΑΠΟ ΤΙΣ ΣΥΖΗΤΗΣΕΙΣ ΣΤΟ ΔΙΕΘΝΕΣ ΣΕΙΣΜΟΛΟΓΙΚΟ ΣΥΝΕΔΡΙΟ ΤΗΣ ΘΕΣΣΑΛΟΝΙΚΗΣ
</H5><H2>ΔΙΑΛΟΓΟΣ
</H2><H2>Σεισμοί: Κίνδυνοι και μέτρα
</H2>
<AUTHOR>Β.Κ. ΠΑΠΑΖΑΧΟΣ</AUTHOR>

Για τον σεισμικό κίνδυνο στη χώρα μας και τα μέτρα αντισεισμικής προστασίας
έχω γράψει και στο παρελθόν, αλλά υπάρχουν δύο βασικοί λόγοι για τους οποίους
επανέρχομαι σ' αυτό το θέμα. Ο πρώτος λόγος είναι ότι πραγματοποιήθηκε στη
Θεσσαλονίκη το Παγκόσμιο Συνέδριο της Διεθνούς Ένωσης Σεισμολογίας και Φυσικής
του Εσωτερικού της Γης (18-28 Αυγούστου 1997), όπου ανακοινώθηκαν όχι μόνο
σημαντικά νέα επιστημονικά αποτελέσματα, τα οποία θα επηρεάσουν δραστικά την
αντισεισμική πολιτική διεθνώς, αλλά και αποτελέσματα τα οποία άμεσα
ενδιαφέρουν τους Έλληνες, όπως είναι η αναμενόμενη αυξημένη σεισμική δράση
στον ευρύτερο ελληνικό χώρο κατά την περίοδο 1997-2010. Ο δεύτερος λόγος είναι
ότι η πολιτική ηγεσία του ΥΠΕΧΩΔΕ ανακοίνωσε πρόσφατα νέα μέτρα αντισεισμικής
προστασίας και με το άρθρο αυτό ελπίζω να βοηθήσω στην υλοποίηση και ορθή
εφαρμογή των μέτρων αυτών.

Η χώρα μας έχει την υψηλότερη σεισμικότητα απ' όλες τις άλλες χώρες της
Δυτικής Ευρασίας. Έτσι, στον ευρύτερο ελληνικό χώρο γίνεται, κατά μέσο όρο,
ένας επιφανειακός σεισμός (με βάθος εστίας μικρότερο των 20 χιλιομέτρων)
μεγέθους 6 ή μεγαλύτερος κάθε ένα εξάμηνο και στο Νότιο Αιγαίο ένας σεισμός
ενδιαμέσου βάθους (με βάθος εστίας μεταξύ 20 και 180 χιλιομέτρων) του ίδιου
μεγέθους κάθε 5 χρόνια.

ΠΑΡ' ΟΤΙ οι περισσότεροι από τους σεισμούς αυτούς έχουν τις εστίες τους στον
υποθαλάσσιο χώρο, ο σεισμικός κίνδυνος στη χώρα μας, δηλαδή οι κοινωνικές
συνέπειες των σεισμών αυτών, είναι σημαντικός. Έτσι, κατά μέσο όρο κάθε
δεκαετία στην Ελλάδα 130 άνθρωποι χάνουν τη ζωή τους και 1.000 τραυματίζονται
από τους σεισμούς, ενώ προκαλούνται σεισμικές καταστροφές τεχνικών κατασκευών
της τάξεως των 200 δισεκατομμυρίων δραχμών. Οι σεισμοί έχουν και σημαντικές
έμμεσες οικονομικές συνέπειες, αφού κατά τη διάρκεια των έντονων σεισμικών
εξάρσεων ο κοινωνικός ιστός καταστρέφεται και τα μέσα παραγωγής αδρανούν επί
μεγάλα σχετικώς χρονικά διαστήματα. Πέραν των οικονομικών συνεπειών οι σεισμοί
στην Ελλάδα έχουν σημαντικές πολιτιστικές συνέπειες, αφού κατέστρεψαν κατ'
επανάληψη ιστορικά μας μνημεία, αλλά και ψυχολογικές συνέπειες για τους
κατοίκους (έντονος φόβος, ψυχολογική αναστάτωση, νευρική υπερδιέγερση, κ.λπ.).

Συνεπώς, ο σεισμικός κίνδυνος αποτελεί πρόβλημα πρώτου μεγέθους για τη χώρα
μας και γι' αυτό απαιτείται η λήψη συγκεκριμένων μέτρων. Επειδή τα μέτρα αυτά
εξαρτώνται από τις σχετικές επιστημονικές και τεχνολογικές δυνατότητες,
επιβάλλεται να γνωρίζουμε τις πραγματικές δυνατότητες που έχει σήμερα η
Σεισμολογία να συμβάλλει αποτελεσματικά στην αντισεισμική προστασία.

Έτσι, όπως προέκυψε και από τις συζητήσεις στο Διεθνές Σεισμολογικό Συνέδριο
στη Θεσσαλονίκη, είναι σήμερα δυνατή η πιθανολογική μακροπρόθεσμη εκτίμηση των
αναμενόμενων σεισμικών κινήσεων σε κάθε θέση του ελληνικού χώρου καθώς και η
εκτίμηση της εξέλιξης μιας τοπικής σεισμικής έξαρσης (μετασεισμικής ακολουθίας
κ.λπ.), αλλά δεν είναι δυνατή η ακριβής (βραχείας διάρκειας) πρόγνωση
συγκεκριμένου σεισμού (εστία, χρόνος, μέγεθος).

Τα μέτρα αντισεισμικής προστασίας μπορούν να διακριθούν στα ενεργητικά μέτρα
τα οποία σχεδιάζονται και εφαρμόζονται πριν από τη γένεση ενός ισχυρού σεισμού
(αντισεισμικός κανονισμός, μικροζωνικές μελέτες, προσεισμικός έλεγχος τεχνικών
κατασκευών, αντισεισμική επιμόρφωση) και τα παθητικά μέτρα (άμεση βοήθεια
στους σεισμόπληκτους, μόνιμη αποκατάστασή τους κ.λπ.

Ο Νέος Αντισεισμικός Κανονισμός (ΝΕΛΚ) της χώρας μας ψηφίστηκε το 1992 και
τέθηκε σε εφαρμογή το 1995. Αυτός βασίζεται σε σύγχρονες επιστημονικές και
τεχνολογικές γνώσεις και γι' αυτό υπερέχει σαφώς του προηγούμενου. Φαίνεται,
όμως, ότι υπάρχουν διάφορα προβλήματα κατά την εφαρμογή του (χρησιμοποίηση
ποικίλων προγραμμάτων ηλεκτρονικών υπολογιστών για τους αντισεισμικούς
υπολογισμούς κ.λπ.) και έχει ίσως ορισμένα λάθη, όπως έχουν παρατηρήσει
ορισμένοι μηχανικοί. Σημαντικό βέβαια πρόβλημα τίθεται σχετικά με την πιστή
εφαρμογή του αντισεισμικού κανονισμού, αφού δεν υπάρχει θεσμοθετημένο πλαίσιο
ελέγχου από το κράτος των ιδιωτικών κτιρίων κατά την κατασκευή τους. Πρόβλημα
επίσης υπάρχει σχετικά με την κατασκευή μεγάλων έργων (φραγμάτων κ.λπ.) της
οποίας δεν προηγείται πάντοτε πολυκλαδική αντισεισμική μελέτη (σεισμολογική,
γεωφυσική, γεωλογική, γεωτεχνική) που είναι απαραίτητη γιατί η καταστροφή
τέτοιων μεγάλων έργων έχει μεγάλες κοινωνικές επιπτώσεις.

Η μικροζωνική μελέτη μιας υπό δόμηση περιοχής συμβάλλει επίσης στην
αντισεισμική προστασία γιατί έτσι είναι δυνατόν να σχεδιασθεί ο τρόπος
επέκτασης και δόμησης ενός οικισμού (πόλης, χωριού κ.λπ.) ώστε να εξασφαλισθεί
επαρκέστερη αντοχή των τεχνικών κατασκευών στον οικισμό αυτό.

Ο προσεισμικός έλεγχος των τεχνικών κατασκευών και ιδιαίτερα των δημοσίων
(σχολεία, νοσοκομεία, γέφυρες κ.λπ.) αλλά και ιδιωτικών όπου διαμένουν πολλοί
άνθρωποι (ξενοδοχεία κ.λπ.) έχει μεγάλη σημασία γιατί δίνει τη δυνατότητα
λήψης διαφόρων μέτρων αντισεισμικής προστασίας (κατεδαφίσεις, αφαίρεση
επικίνδυνων δομών, ενίσχυση κτιρίων κ.λπ.). Η εφαρμογή του μέτρου αυτού
παρουσιάζει σημαντικές δυσκολίες για οικονομικούς και άλλους κοινωνικούς
λόγους. Μπορεί, όμως, να γίνει ιεράρχηση των ενεργειών ανάλογα με τις
οικονομικές δυνατότητες και σύμφωνα με ένα χάρτη αναμενόμενης σεισμικής
επικινδυνότητας, η εκπόνηση του οποίου είναι σήμερα εφικτή.

Η αντισεισμική επιμόρφωση, δηλαδή οι σχετικές με το σεισμικό φαινόμενο
διαλέξεις και ομιλίες, τα ενημερωτικά άρθρα σε περιοδικά και εφημερίδες, οι
σύντομες ανακοινώσεις στα μέσα ενημέρωσης κατά τις περιόδους σεισμικής
έξαρσης, μπορεί να συμβάλει αποφασιστικά στη μείωση των ανθρωπιστικών και
ψυχολογικών συνεπειών των σεισμών.

Είναι βέβαια προφανές ότι και τα παθητικά μέτρα ετοιμότητας, δηλαδή τα μέτρα
μετασεισμικής εφαρμογής (αποκατάσταση σεισμοπλήκτων κ.λπ.) είναι εξαιρετικής
σημασίας, αλλά αυτά έχουν επιχειρησιακό χαρακτήρα και για τον λόγο αυτό
εξαρτώνται περισσότερο από τη σχετική οργάνωση των αρμόδιων φορέων και
λιγότερο από το επιστημονικό επίπεδο της χώρας.

Συνεπώς, η φράση «πρέπει να μάθουμε να ζούμε με τους σεισμούς», που διατύπωσα
το 1978 μετά τον μεγάλο σεισμό στη Θεσσαλονίκη, αποτελεί παρότρυνση όχι μόνο
για ψυχολογική μας προσαρμογή στις συνθήκες που δημιουργεί ένα αναπότρεπτο και
συχνό στη χώρα μας φυσικό φαινόμενο αλλά και για ενεργό συμμετοχή μας στην
προσπάθεια μείωσης των αρνητικών συνεπειών του με μέτρα σαν αυτά που
αναφέρθηκαν παραπάνω και με μέτρα αυτοπροστασίας για τα οποία ο ΟΑΣΠ έχει
κυκλοφορήσει σχετικό φυλλάδιο.

Ο Β.Κ. Παπαζάχος είναι καθηγητής της Γεωφυσικής στο ΑΠΘ.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N18</CAT>
<ED>
Κωδικός άρθρου: A16057N181</ED>
<ID>
ID:129754

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N18&aa=1</URL></REF>


Article

<CATEGORY>vin06</CATEGORY>

 <H2>Ψέματα για το «ΔΥΣΤΟΣ»
</H2>
Η ΠΛΟΙΟΚΤΗΤΡΙΑ εταιρεία του «ΔΥΣΤΟΣ», που ναυάγησε στις 28 Δεκεμβρίου 1996 στα
ανοιχτά της Κύμης, γνώριζε ότι το πλοίο είχε φύγει από το αγκυροβόλιο της
Σκιάθου, όπου είχε καταφύγει εξαιτίας της κακοκαιρίας. Παρ' όλα αυτά, όταν ο
Θάλαμος Επιχειρήσεων του ΥΕΝ επικοινώνησε με τον εκπρόσωπο της εταιρείας
Νικόλαο Μαύρο, λέγοντάς του ότι έλαβε την εκπομπή του EPIRB, ο πρώτος
καθησύχασε τους λιμενικούς λέγοντας ότι το «ΔΥΣΤΟΣ» είναι στην Σκιάθο...

Τα στοιχεία αυτά προκύπτουν από τη δικογραφία που έχει σχηματιστεί και στην
οποία υπάρχει κατάσταση με τις θέσεις των πλοίων της ΑΓΕΤ. Σε αυτή την
κατάσταση, που είναι στη διάθεση των «ΝΕΩΝ», φαίνεται ξεκάθαρα ότι στις 28
Δεκεμβρίου 1996, στις επτά το απογευμα, το «ΔΥΣΤΟΣ» βρισκόταν έξι ναυτικά
μίλια από την Σκάτζουρα. Όμως, στις 22.15 το βράδυ που επικοινώνησε ο Θάλαμος
με τον Νίκο Μαύρο, αυτός τους είπε ότι είναι ακόμη στο αγκυροβόλιο της
Σκιάθου, παρ' όλο που η εταιρεία, γνώριζε ότι το πλοίο είχε αναχωρήσει από το
νησί από τις τέσσερις το απόγευμα.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N18</CAT>
<ED>
Κωδικός άρθρου: A16057N182</ED>
<ID>
ID:129804

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N18&aa=2</URL></REF>


Article

<CATEGORY>vin06</CATEGORY>

 <H2>Ολυμπιακή: από τα γραφεία στο αεροδρόμιο εκατοντάδες διοικητικοί υπάλληλοι
</H2>
ΤΟ ΔΡΟΜΟ προς τις «μάχιμες» θέσεις των υπηρεσιών του αεροδρομίου του Ελληνικού
παίρνουν εκατοντάδες διοικητικοί υπάλληλοι της Ολυμπιακής Αεροπορίας που
εργάζονται σε γραφεία του διοικητικού μεγάρου της εταιρείας, στη Λεωφόρο
Συγγρού. Ταυτοχρόνως, μειώνεται στο μισό το ιπτάμενο προσωπικό που θα
απασχολείται στα γραφεία.

Ο πρόεδρος και διευθύνων σύμβουλος της Ο.Α. Θεόδωρος Τσακιρίδης, με
κατεπείγουσα εγκύκλιό του προς όλους τους διευθυντές των διοικητικών υπηρεσιών
της εταιρείας, ζήτησε να προωθηθεί το συντομότερο στο αεροδρόμιο του Ελληνικού
το 5% του προσωπικού κάθε διεύθυνσης.

Στόχος του μέτρου αυτού είναι η καλύτερη και ταχύτερη εξυπηρέτηση των επιβατών
στο «τσεκ ιν» και στην παραλαβή των αποσκευών, η κάλυψη των ελλείψεων που
παρουσιάστηκαν στο Ελληνικό μετά τις τελευταίες συνταξιοδοτήσεις και η
αποσυμφόρηση των γραφείων των διοικητικών υπηρεσιών (πωλήσεις, μάρκετινγκ,
οικονομικές υπηρεσίες, ειδικός προγραμματισμός, κ.λπ.).

Από τους πρώτους υπολογισμούς εκτιμάται ότι οι υπηρεσίες της Ο.Α. στο
αεροδρόμιο θα ενισχυθούν με περίπου 350-400 υπαλλήλους.

Την ίδια στιγμή, ο κ. Τσακιρίδης προωθεί τη λήψη αντίστοιχων μέτρων
«νοικοκυρέματος» και στο χώρο του αεροδρομίου. Ήδη έχει δοθεί εντολή να
μειωθεί περίπου κατά 50% το ιπτάμενο προσωπικό που θα παραμένει καθημερινά στα
γραφεία του αεροδρομίου. Το πλεονάζον προσωπικό που θα προκύπτει, θα τίθεται
σε επιχειρησιακή ετοιμότητα. Με το μέτρο αυτό εκτιμάται ότι η εταιρεία θα
εξασφαλίζει σε καθημερινή βάση επιπλέον 60-70 ιπτάμενους συνοδούς και φροντιστές.

Σημειώνεται ότι από χτες άρχισαν οι απολύσεις των 64 εποχικών ιπτάμενων
συνοδών και φροντιστών, που πρόσφατα είχαν προσφύγει στα δικαστήρια ζητώντας
τη μονιμοποίησή τους, αλλά το αίτημά τους αυτό απορρίφθηκε.

Η κοινοποίηση των απολύσεων από το Νομικό Τμήμα της Ο.Α. προκάλεσε την άμεση
αντίδραση των μόνιμων ιπτάμενων συνοδών και φροντιστών της Ο.Α. που χτες το
βράδυ υποστήριζαν ότι «με τα μέτρα αυτά θα τιναχτεί το πρόγραμμα δρομολογίων
της εταιρείας στον αέρα».

Όπως ανέφεραν χαρακτηριστικά, «καθημερινά θα ματαιώνεται το 15% των πτήσεων».
Πάντως, λόγω έλλειψης πληρωμάτων, ως αργά χτες το βράδυ βρίσκονταν «στον αέρα»
τα δρομολόγια της Ο.Α. προς την Τζέντα και την Κέρκυρα.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N18</CAT>
<ED>
Κωδικός άρθρου: A16057N183</ED>
<ID>
ID:129844

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N18&aa=3</URL></REF>


Article

<CATEGORY>vin06</CATEGORY>

 <H5>ΚΑΛΑΒΡΥΤΑ: ΟΛΑ ΑΛΛΑΞΑΝ ΛΟΓΩ ΧΙΟΝΟΔΡΟΜΙΚΟΥ ΚΕΝΤΡΟΥ
</H5><H5>Ταβέρνες, μπαρ και ελληνάδικα
</H5><H2>Το νησί του... βουνού
</H2>
<AUTHOR>ΠΑΝΟΣ ΘΕΟΔΩΡΑΚΟΠΟΥΛΟΣ</AUTHOR>

ΠΑΤΡΑ

«Πριν από μερικά χρόνια είχαμε επισκέπτες μόνο στην επέτειο της σφαγής,
αλλά τώρα κάθε Σαββατοκύριακο δεκάδες αυτοκίνητα ανηφορίζουν στα Καλάβρυτα και
δημιουργούν συνωστισμό. Από τη μια χαίρομαι, γιατί ο τόπος ζωντανεύει, αλλά
από την άλλη αναρωτιέμαι εάν όλοι αυτοί οι νοματαίοι θα φέρουν μόνο χρήματα
και ζωή».

Χιλιάδες ανθρώπους δέχονται κάθε Σαββατοκύριακο τα Καλάβρυτα. Την ημέρα στο
χιονοδρομικό και το βράδυ στα δεκάδες μπαρ της περιοχής που ξεφυτρώνουν παντού

Ο 80ΧΡΟΝΟΣ γέροντας συλλογισμένος, άφησε την παρτίδα με την ξερή στο τραπέζι
και αντικρύζει τον κεντρικό δρόμο μπροστά από το σταθμό του οδοντωτού σιδηροδρόμου.

Αυτοκίνητα παντού. Επισκέπτες πάνε και έρχονται. Ξενόγλωσσες επιγραφές
συνθέτουν την εικόνα της ορεινής κωμόπολης. 
Ο ίδιος θυμάται πριν από είκοσι χρόνια: «Ένα ζευγάρι τουριστών φθάνει στο
σταθμό με το τρενάκι από το Διακοφτό.

Γίνονται αμέσως αντικείμενο περιέργειας και σχολιασμού. Με νοήματα ζητούν
φαγητό από μία γυναίκα. Πεινάνε μικρέ, φωνάζει αυτή ανήσυχη. Οι τουρίστες μετά
το φαγητό ζήτησαν το λογαριασμό. Η γυναίκα προσβλήθηκε και δεν δέχθηκε τα χρήματα».

Τώρα στον κεντρικό δρόμο οι σερβιτόροι-κράχτες προσκαλούν τους διερχόμενους
επίμονα να γευματίσουν στο δικό τους μαγαζί.

ΑΛΛΑΓΕΣ

«Η αλλαγή που σημειώθηκε τα τελευταία χρόνια μετά την αύξηση των επισκεπτών
είναι μεγάλη», λέει ο πρόεδρος του Πολιτιστικού του Δήμου Καλαβρύτων, Ηλίας Κακκαβάς.

Στο διάστημα αυτό μετά τη λειτουργία του χιονοδρομικού κέντρου άρχισε το
κυνηγητό των τουριστών, ο τουριστικός πρωταθλητισμός τους μήνες που το χιόνι
είναι πυκνό στον Χελμό.

Σήμερα το χιονοδρομικό κέντρο τόνωσε την κίνηση, τα Σαββατοκύριακα τα πάντα
αλλάζουν και σφύζουν από ζωή.

«Η κατάσταση είναι ανεξέλεγκτη», προσθέτει ο κ. Κακκαβάς και συμπληρώνει: 
«Πρέπει να καθορίσουμε πριν είναι αργά ένα πλαίσιο ανάπτυξης για να μη γίνουν
τα χωράφια οικόπεδα, απλωθούν τα αυθαίρετα και η αντιμετώπιση του επισκέπτη
τουρίστα να μην είναι μιας χρήσεως».

Η ώρα είναι οκτώ το πρωί του Σαββάτου, οι πρώτοι επισκέπτες με τα τζιπ
φορτωμένα με τον απαραίτητο εξοπλισμό τού σκι ανηφορίζουν δίπλα από τον τόπο
της θυσίας, με προορισμό τις πίστες του χιονοδρομικού. Λίγες ώρες αργότερα,
μεσημέρι Σαββάτου, ο πληθυσμός της κωμόπολης τριπλασιάζεται.

«Για να κλείσουμε ξενοδοχείο χρειάσθηκε να επικοινωνήσουμε ένα μήνα νωρίτερα»,
λέει ο 30χρονος Πάνος. 
«Και οι τιμές τσουχτερές, μέχρι και 25.000 δραχμές το δίκλινο σε πανσιόν».

ΟΙ ΕΠΙΣΚΕΠΤΕΣ

«Το σκι είναι το αγαπημένο μας σπορ που προσφέρει ιδιαίτερη μαγεία και ήλθαμε
από την Κόρινθο», λέει η 25χρονη Μαρία Κονταξή, από την Κόρινθο, που θα
περάσει με την παρέα της το Σαββατοκύριακο στα Καλάβρυτα.

Οι περισσότεροι που φτάνουν στα Καλάβρυτα αυτή την περίοδο είναι από τα
γειτονικά αστικά κέντρα «ιδιαίτερα από την Πάτρα, την Κόρινθο, την Τρίπολη και
βέβαια την Αθήνα», λέει ο Φάνης Παπαγεωργίου.

«Η επίσκεψη στο χιονοδρομικό κέντρο για πολλούς συνδυάζεται με επίσκεψη στα
μοναστήρια της περιοχής και το Σπήλαιο των Καστρίκι», αναφέρει ο αντιδήμαρχος
Χρήστος Φωτεινόπουλος.

«Το τελευταίο διάστημα υπάρχει η μόδα της σοφίτας», αναφέρουν ορισμένοι
Καλαβρυτινοί. 
«Ορισμένοι αυθαίρετα προσθέτουν και μια σοφίτα στο σπίτι τους για να την ενοικιάσουν».

«Πράγματι, η πολεοδομική εξέλιξη χρειάζεται μελέτη και έλεγχο», λέει ο Ηλίας Κακαβάς.

Στον κεντρικό δρόμο όσο περνάει η ώρα και παρά το τσουχτερό κρύο, η κίνηση
μεγαλώνει. Σε κάθε πόρτα ανοίγει ένα μαγαζί. 
Γύρω από την πλατεία, το τουριστικό περίπτερο, εστιατόρια και στην άλλη άκρη η βιβλιοθήκη.

«Κάποιος πρότεινε πρόσφατα στο Δημοτικό Συμβούλιο να γίνει καφενείο», αναφέρει
ένας καταστηματάρχης! 
Ο ίδιος προσθέτει: «Το μόνο σημείο που δεν υπάρχει ταμπέλα ακόμα είναι ο τόπος
της θυσίας, στο λόφο του Καπή».

Η ΩΡΑ ΕΙΝΑΙ περασμένες δέκα. Τα Καλάβρυτα μοιάζουν σαν έρημη πόλη. Οι βραδινές
ώρες του χειμώνα είχαν πάντα αυτό το χαρακτηριστικό της ερήμωσης. Όμως όλα πια
έχουν αλλάξει. Δεν είναι καθόλου όπως φαίνονται.

«Η δημιουργία και ανάπτυξη του χιονοδρομικού κέντρου διαφοροποίησε πολλά από
τα στοιχεία της τοπικής κοινωνικής ζωής», λέει ο καθηγητής Θεοδόσης Παπαδόπουλος.

Η βραδιά αρχίζει με ένα ποτό από το Δημοτικό Τουριστικό Περίπτερο. Εδώ οι
συζητήσεις δίνουν και παίρνουν, είναι ο χώρος-ορμητήριο για τη νυχτερινή έξοδο.

Λίγα μέτρα πιο πάνω το μπαρ «Σκηνικό». «Οι ντόπιοι είμαστε φίλοι, ιδιοκτήτες
και πελάτες», λέει ο ιδιοκτήτης Γιώργος Μπενάκης. «Αλλά και οι επισκέπτες τα
Σαββατοκύριακα γίνονται φίλοι μας», προσθέτει. Στο μαγαζί κυριαρχεί η μουσική
της δεκαετίας του '60 με «Beatles», αλλά και αργά τη νύχτα το τσιφτετέλι.

Στο «Αρχοντικό», ένα ακόμα μπαράκι, Άντζελα Δημητρίου και ελληνάδικα. Η νύχτα
κρατάει πολύ και ο «Μύλος», με προσεγμένη ελληνική και ξένη μουσική,
προσελκύει ντόπιους και ξένους.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N19</CAT>
<ED>
Κωδικός άρθρου: A16057N191</ED>
<ID>
ID:129755

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N19&aa=1</URL></REF>


Article

<CATEGORY>vin06</CATEGORY>

 <H5>ΚΑΡΠΕΝΗΣΙ
</H5><H2>Το Βελούχι έχει μόνο φανατικούς φίλους
</H2>
<AUTHOR>ΓΙΩΡΓΟΣ ΠΑΛΑΜΙΩΤΗΣ</AUTHOR>

ΔΕΝ ΜΠΟΡΕΙΣ να ξεχωρίσεις αν βρίσκεσαι σε κάποια πολυσύχναστη γειτονιά της
Αθήνας. Οι χώροι στάθμευσης περιορισμένοι έως ανύπαρκτοι. Οι πινακίδες στα
αυτοκίνητα κάθε άλλο παρά Ευρυτανία σου θυμίζουν. Τα μεγάλα κυβικά έχουν
καταλάβει ακόμα και τις αλάνες. Οι καρέκλες στα κεντρικά εστιατόρια δεν
περισσεύουν. Η αναζήτηση καταλύματος μάλλον μάταιη είναι για όσους δεν έχουν
προβλέψει να κάνουν κράτηση. Είναι το Καρπενήσι. Μια ολόκληρη πολιτεία που
ζωντανεύει τον χειμώνα φιλοξενώντας χιλιάδες επισκέπτες.

«Έχει πολλούς καλούς και φανατικούς φίλους το Καρπενήσι, που κάθε χρόνο
αυξάνουν», λέει στα «ΝΕΑ» ο Στέλιος Παπαδημητρίου, που κάθε περίοδο εξυπηρετεί
χιλιάδες επισκέπτες του χιονοδρομικού κέντρου στο Βελούχι. Αδιαχώρητο στις
πίστες του από ανθρώπους που θέλουν να αποδράσουν από τα μεγάλα και μικρότερα
κέντρα και να περάσουν διήμερα ή τριήμερα στην Ευρυτανία. «Ολόκληρη η τοπική
οικονομία είναι προσαρμοσμένη στον τουρισμό τους χειμερινούς μήνες. Άλλωστε ο
χειμερινός τουρισμός της Ευρυτανίας αποτελεί τη βαριά βιομηχανία της. Προς την
κατεύθυνση αυτή είναι προσαρμοσμένες και οι επενδύσεις που γίνονται», λέει ο
Κώστας Κοντογιώργος, που τα τελευταία χρόνια είναι από τους μόνιμους
επισκέπτες του Καρπενησιού.

Θυμάται, μάλιστα, ότι «πριν από λίγα χρόνια ήταν λίγοι αυτοί που έφθαναν μέχρι
την Ευρυτανία. Την τελευταία δεκαετία έχουν αυξηθεί κατακόρυφα». Το τουριστικό
ρεύμα έχει μετασχηματίσει και τις συνήθειες στην τοπική κοινωνία. Τα μπαράκια
που ζωντανεύουν κάθε βράδυ. Η διασκέδαση έχει πάρει αθηναϊκό χρώμα. Οι
επενδύσεις κυρίως στη φιλοξενία και τη διασκέδαση είναι αρκετά σοβαρές. Οι
τοπικοί επιχειρηματίες προσπαθούν να μεταφέρουν στο χρώμα του Καρπενησιού όλες
τις αθηναϊκές συνήθειες. Οι ταβέρνες, τόσο μέσα στο Καρπενήσι όσο και στα γύρω
μικρά ή μεγαλύτερα χωριά, είναι κατάμεστες. Πλέον γνωρίζουν τους φίλους τους
με τα μικρά ονόματα. «Εδώ στο Καρπενήσι δεν σε βλέπουν σαν δεκαχίλιαρο. Κάνουν
τα πάντα να σε ευχαριστήσουν. Θέλουν να μείνεις ικανοποιημένος για να σε
κερδίσουν. Αυτή είναι η διαφορά με άλλες περιοχές», λέει ο Δημήτρης Γεωργίου,
αρχιτέκτονας από την Αθήνα που περνά κάθε Σαββατοκύριακο στο Μικρό Χωριό.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N19</CAT>
<ED>
Κωδικός άρθρου: A16057N192</ED>
<ID>
ID:129805

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N19&aa=2</URL></REF>


Article

<CATEGORY>vin06</CATEGORY>

 <H5>Η ΕΔΡΑ ΕΙΝΑΙ Η ΘΕΩΡΙΑ, Η ΠΟΛΙΤΙΚΗ ΕΙΝΑΙ Η ΠΡΑΚΤΙΚΗ, Η ΑΡΧΑΙΟΛΟΓΙΑ ΕΙΝΑΙ ΚΑΙ ΤΑ ΔΥΟ
</H5><H2></H2><H2>ΔΗΜΗΤΡΗΣ ΠΑΝΤΕΡΜΑΛΗΣ
</H2><H2>Ζωντανεύει το αρχαίο Δίον
</H2>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

ΘΕΣΣΑΛΟΝΙΚΗ

Γραφείο Βόρ. Ελλάδας

Προτίμσε η συνάντηση να γίνει στο Δίον. Ήταν ο χρόνος που πίεζε, ήταν οι
υποχρεώσεις του πρωί πρωί στο χωριό της Πιερίας, ήταν που ενδόμυχα ήθελε να
μας δείξει ­ να καμαρώσει ­ το δημιούργημά του το σχετικά άγνωστο, μοναδικό
στην Ελλάδα, απέραντο Αρχαιολογικό Πάρκο που δημιουργεί στον ιερό χώρο των
αρχαίων Μακεδόνων, ήταν που... ­ δεν το ομολόγησε ­ εκεί είναι που νιώθει πιο
άνετα, πιο οικεία από οπουδήποτε αλλού.

Αρχαιολογικό Πάρκο. «Θα προτιμούσα να είμαι μόνιμος κάτοικος Δίου»

Ο καθηγητής (του ΑΠΘ), ο αρχαιολόγος, ο βουλευτής (Επικρατείας) προτιμά τους
συνεργάτες. Είναι πιο αποδοτικό, πιο «σταθερό» και... λιγότερο επικίνδυνο.

Ο κ. Δημήτρης Παντερμαλής είναι γνωστός στους φοιτητές του ­ του ΑΠΘ ­ όπου
διδάσκει επί σειρά ετών. Είναι γνωστός ­ ταυτισμένος σχεδόν με τις
αρχαιολογικές αποκαλύψεις στο Δίον, είναι λιγότερο γνωστός με την τρίτη του
ιδιότητα ­ αυτή του βουλευτή Επικρατείας του ΠΑΣΟΚ ­ θέση που κατέλαβε πριν
από ενάμιση χρόνο αποδεχόμενος ουσιαστικά την πρόταση-τιμή του προέδρου του
Κινήματος, αλλά... «όχι, δεν προτίθεμαι να την διατηρήσω μπαίνοντας στη
διαδικασία διεκδίκησης της λαϊκής βούλησης με προεκλογικό αγώνα, ομιλίες,
συγκεντρώσεις, υποσχέσεις και... ρουσφέτια».

ΟΧΙ «ΕΥΚΑΙΡΙΑΚΟΣ»

Πανεπιστημιακός δάσκαλος, αρχαιολόγος-ανασκαφέας, βουλευτής: Δεν ενέχουν
πολυδιάσπαση όλες αυτές οι ιδιότητες σε συνύπαρξη;

«Ο τύπος του πολυδιασπασμένου μού είναι μάλλον απεχθής. Προσπαθώ να κρατώ
συνοχή και ­ κυρίως ­ να μην είμαι "ευκαιριακός". Η πολυδιάσπαση είναι μάλλον
εξωτερική. Είναι ένα σύστημα συναρτήσεων που επέβαλα στον εαυτό μου. Μ' αρέσει
η θεωρία αλλά και η πράξη. Ξέρω την αντινομία, την αντίφαση που υπάρχει, ξέρω
πως δεν είναι πάντα αρμονική η σύζευξη, αλλά... προσπαθώ να είμαι εύκαμπτος. Η
έδρα είναι η θεωρία, η πολιτική είναι η πρακτική, η αρχαιολογία, η ανασκαφή
είναι και τα δύο, είναι...».

Τα μάτια του λάμπουν. Θαρρώ πως θέλει να πει «η ζωή μου», το... «μεράκι μου»,
αλλά... «αποφεύγει τις καθολικές κρίσεις», λέει.

ΒΟΥΛΕΥΤΗΣ

­ Οι πνευματικοί άνθρωποι στην πλειονότητά τους αντιμετωπίζουν συνήθως ως
«απαξία» την πολιτική, τους ασκούντες αυτήν και κυρίως τον τρόπο που ασκείται...

«Οι πνευματικοί άνθρωποι κάνουν λάθος να ασκούν παγίως αρνητική κριτική.
Υπάρχει η πολιτική τού σχεδιασμού και της υλοποίησης. 
Με την ιδιότητα του βουλευτή είδα επιτέλους το κράτος όχι πια ως θεατής από τα
παρασκήνια, αλλά... από μέσα. Η ιδιότητα του βουλευτή βοηθά ώστε να συμβάλεις
­ συχνά διορθωτικά ­ στα τεκταινόμενα. Ξέρετε, καμιά φορά "χαζεύω" στα
βουλευτικά έδρανα τους συναδέλφους. Είναι σαν ψηφιδωτό που παριστάνει την
ελληνική κοινωνία. Όλοι μας είμαστε ένας απ' αυτούς... Είναι η εικόνα μας...».

Θεωρεί μάλλον απαραίτητο να συμπληρώσει πως εκτιμά αφάνταστα τη χώρα μας.

«Έχει μια αυθεντικότητα αυτός ο λαός ­ στοιχείο που μπορεί να σε κάνει
αισιόδοξο. Δεν έχει ξεφτίσει. Χρειάζεται να τον οδηγήσεις. Χρειάζονται μόνο
μικρές διορθωτικές κινήσεις».

Το πρόβλημα εξακολουθεί να υπάρχει. Ποιο 24ωρο; Του βουλευτή, του αρχαιολόγου-
ανασκαφέα, του πανεπιστημιακού δασκάλου, του συντονιστή των οργασμικών σχεδόν
εργασιών (φροντίζει για το... τσιμεντάρισμα, την ολοκλήρωση της προβλήτας στις
όχθες του ποταμού Βάφυρα, την πλακόστρωση, τις γέφυρες, να 'ναι ημικυκλικά τα
παγκάκια γύρω από τις πηγές, να συγκρατηθεί το χώμα αλλά να φαίνεται το αρχαίο
τείχος, να... ξεβουλώσουν οι τουαλέτες του Μουσείου).

Οι συνεργάτες του δεν είναι απαραίτητα αρχαιολόγοι. Είναι ο υδραυλικός, ο
ξυλουργός, ο οικοδόμος, ο αρχιτέκτονας, ο μηχανικός, ο φωτογράφος, ο αγρότης,
ο... Του μιλούν στον ενικό, τον προσφωνούν «Δημήτρη», σε... ειδικές
περιπτώσεις «κυρ Δημήτρη», αλλά... μέχρι εκεί.

ΟΧΙ ΚΑΙ... ΠΡΕΦΑ

Εγκαταστάθηκε στο Δίον πριν από 28 χρόνια. Είναι γέννημα και «επίσημος»
κάτοικος Θεσσαλονίκης, συχνός επισκέπτης και... αναγκαστικός κάτοικος Αθηνών,
ταξιδευτής ­ εξ επαγγέλματος αλλά και εξ ανάγκης προσωπικής της Ευρώπης,
αλλά... «θα σας απαντήσω ειλικρινά, διευκρινίζει. Θα προτιμούσα να είμαι
μόνιμος κάτοικος Δίου».

­ Πάτε και στο καφενείο του χωριού;

«Καμιά φορά ναι, αλλά... δεν παίζω και πρέφα μαζί τους... Είναι η απόσταση που
σας έλεγα. Πρέπει να την κρατάς. Αλλιώς καταλύεται και το τελευταίο σκαλοπάτι
οικειότητας. Μετά γίνεσαι φίλος... Είμαι δικός τους, αλλά όχι φίλος. 
Χρειάζεται πάντα μια μικρή απόσταση με τους ανθρώπους. Είναι όπως με την
όραση. Χρειάζεται μια απόσταση για να δεις σωστά. Αλλιώς, το είδωλο
παραμορφώνεται, το βλέμμα είναι μυωπικό...».

ΟΑΣΗ ΦΥΣΗΣ ΚΑΙ ΙΣΤΟΡΙΑΣ

Το βλέμμα του αλλάζει λίγο αργότερα στο αρχαιολογικό πάρκο των 2.000
στρεμμάτων που αναβιώνει στο Δίον ­ μια όαση φύσης και Ιστορίας στη βάση του
Ολύμπου, συνομιλεί σχεδόν με τις φραγκόκοτες στη λίμνη, κινείται στο χώρο σαν
έμπειρος χωρικός εξοικειωμένος με τη φύση και τα ζωντανά της, μπαίνει μέχρι
τις γάμπες στη λάσπη για να τραβήξει το δίχτυ που τοποθέτησαν κάποιοι χωρικοί
για να μαζέψουν τα ψάρια της λίμνης, τρώει με βουλιμία τη ζεστή ακόμη
πρασόπιτα που του έστειλε πεσκέσι η σύζυγος ενός εργάτη, μας διηγείται
ιστορίες και ανέκδοτα από το χωριό, μας μιλάει για τις... φουρκέτες από τα
μαλλιά γυναικών των ρωμαϊκών χρόνων που βρέθηκαν στις ανασκαφές των λουτρών
δίπλα σχεδόν από το ιερό της Ίσιδας στο Δίον...

Ο καθηγητής, αρχαιολόγος, ανασκαφέας, βουλευτής κ. Δημήτρης Παντερμαλής δεν
έχει συγκεκριμένο, σαφές και παγίως επαναλαμβανόμενο 24ωρο.

ΣΠΟΡ ΑΥΤΟΚΙΝΗΤΟ

Κυνηγάει τις ώρες του μ' ένα αεροπλάνο, υπερβαίνοντας συχνά το όριο ταχύτητας
στην εθνική οδό Θεσσαλονίκης - Κατερίνης, με το... σπορ αυτοκίνητο («μ'
αρέσει», απαντά αποστομωτικά και χαμογελά σαν παιδί που το έπιασαν να τρώει
από το απαγορευμένο γλυκό), αλλά... τις αφήνει να το «μαλακώνουν» περπατώντας
στα μονοπάτια του αρχαιολογικού χώρου του Δίου ανάμεσα σε βάτα, σκλήθρα, νερά
πεντακάθαρα από πηγές, ανάμεσα στα ίχνη Ιστορίας αιώνων που ο ίδιος αποκάλυψε.

«Δεν υπάρχει παρόν. Το σκεφτήκατε ποτέ; Με το που λέμε τώρα, η έννοια
καταλύεται προτού ολοκληρωθεί ο ήχος της λέξης... Υπάρχει μόνο παρελθόν και
μέλλον. Πρέπει να προλάβουμε. Η ζωή είναι κίνηση, εναλλαγή, συνεχής δράση. Η
πλήρης γαλήνη είναι... άλλο».

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N20</CAT>
<ED>
Κωδικός άρθρου: A16057N201</ED>
<ID>
ID:129756

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N20&aa=1</URL></REF>


Article

<CATEGORY>vin06</CATEGORY>

 <H5>ΓΙΑ ΤΗ ΣΥΝΕΝΤΕΥΞΗ ΣΤΟ «ΠΕΝΤΧΑΟΥΖ»
</H5><H2>Χρυσοστόμου ανάκρισις...
</H2>
<AUTHOR>ΠΑΝΟΣ ΜΠΑΙΛΗΣ</AUTHOR>

Ανεπαρκείς κρίθηκαν από την Διαρκή Ιερά Σύνοδο οι γραπτές εξηγήσεις που
έδωσε ο Μητροπολίτης Ζακύνθου Χρυσόστομος. Έτσι, αποφάσισαν ομόφωνα να
αναθέσουν στον Μεσσηνίας Χρυσόστομο την διενέργεια ανακρίσεων για όσα
υποστήριξε ο κ. Χρυσόστομος με συνέντευξή του στο περιοδικό «Πεντχάουζ».

Ο εκπρόσωπος Τύπου της Ιεράς Συνόδου Μάξιμος κάνει δηλώσεις για το θέμα Χρυσοστόμου

Ο ΜΗΤΡΟΠΟΛΙΤΗΣ Ζακύνθου, σχολιάζοντας την απόφαση, δήλωσε ότι θα συμβάλει σε
κάθε νόμιμη και κανονική διαδικασία, όμως εξέφρασε την λύπη του για την
απόφαση: «Παρατηρώ με λύπη μου ότι δεν έγινε κατανοητή η αγωνία μου για την
έλλειψη επικοινωνίας μεταξύ Εκκλησίας και λαού».

Την ίδια στιγμή όμως, ερμηνεύοντας την απόφαση στο περιβάλλον του, υποστήριζε
ότι επιχειρείται να τεθεί σε καθεστώς ομηρείας και να τεθεί έτσι στο
περιθώριο. Στις γραπτές εξηγήσεις, οι οποίες διαβάστηκαν χθες και συζητήθηκαν
για αρκετές ώρες στην Διαρκή Ιερά Σύνοδο, ο κ. Χρυσόστομος ανέφερε ότι δεν
γνώριζε το περιεχόμενο του περιοδικού, ενώ για τις προγαμιαίες σχέσεις
υποστήριξε «ότι προς τον σκοπόν (και μόνον) επιτεύξεως επιτυχημένου γάμου,
δικαιολογείται η προγενέστερη γνωριμία του ζεύγους εντός των πλαισίων τής κατ'
οικονομίαν θεωρήσεως της συγχρόνου πραγματικότητος ­ δίχως υποκρισίαν, αλλ'
ούτε και εκχυδαϊσμόν της σχέσεως».

Τα μέλη της Συνόδου, που συνεδρίασαν χωρίς τον Αρχιεπίσκοπο, στις τοποθετήσεις
τους τάχθηκαν κατά των απόψεων του Χρυσόστομου. Ιδιαίτερα επικριτικοί ήταν
χθες οι Μητροπολίτες Πατρών και Εδέσσης, οι οποίοι έκαναν λόγο για «παραποίηση
της αλήθειας του Ευαγγελίου».

Σύμφωνα με τον Μητροπολίτη Σερρών, οι ανακρίσεις θα αρχίσουν σε εύλογο χρονικό
διάστημα. Σίγουρα όμως η όλη διαδικασία θα πάρει αρκετό καιρό. Πάντως,
μητροπολίτες χθες έλεγαν ότι θα πρέπει η υπόθεση να μπει στο αρχείο όσο το
δυνατόν πιο γρήγορα, «για το καλό της Εκκλησίας».

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N22</CAT>
<ED>
Κωδικός άρθρου: A16057N221</ED>
<ID>
ID:129757

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N22&aa=1</URL></REF>


Article

<CATEGORY>vin06</CATEGORY>

 <H2>Αύξηση μισθών για τους κληρικούς
</H2>
ΕΠΤΑ βουλευτές του ΠΑΣΟΚ, που πρόσκεινται στην εκσυγχρονιστική πτέρυγα του
κόμματος, με ερώτηση που κατέθεσαν χθες στη Βουλή ζητούν την αύξηση των μισθών
των κληρικών.

Οι κ.κ. Λ. Τζαννής, Α. Σαατσόγλου, Θ. Γεωργιάδης, Ι. Κουράκης, Π. Τσερτικίδης,
Ι. Θωμόπουλος, Δ. Τσετινές, επισημαίνουν ότι «οι μισθοί του κλήρου δεν
ανταποκρίνονται στις σημερινές συνθήκες διαβίωσής του, με αποτέλεσμα το
μεγαλύτερο μέρος αυτού να αντιμετωπίζει σοβαρά προβλήματα επιβίωσης».

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N22</CAT>
<ED>
Κωδικός άρθρου: A16057N222</ED>
<ID>
ID:129806

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N22&aa=2</URL></REF>


Article

<CATEGORY>vin06</CATEGORY>

 <H2>Προσφυγή Σταμούλη
</H2><H2></H2>
ΣΤΟ ΔΙΚΑΣΤΗΡΙΟ των Δικαιωμάτων του Ανθρώπου κατά του γερμανικού δημοσίου
προσφεύγει ο νομάρχης Βοιωτίας κ. Γ. Σταμούλης για το θέμα των οφειλομένων
πολεμικών επανορθώσεων, μετά και την καταδίκη της Γερμανίας για την σφαγή του
Διστόμου. Την ελληνική προσφυγή δρομολογεί ο κ. Σταμούλης την Παρασκευή, στο
Στρασβούργο, όπου θα βρίσκεται για την προώθηση αναπτυξιακών και κοινωνικών
έργων στη Βοιωτία.

Η χρηματοδότηση από τους ευρωπαϊκούς θεσμούς έργων αποχέτευσης και βιολογικού
καθαρισμού σε οικισμούς του νομού, καθώς και των έργων υποδομής της πίστας
αυτοκινητοδρομιών Ορχομενού συζητήθηκαν σε συναντήσεις που είχε ο νομάρχης
στις Βρυξέλλες.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N22</CAT>
<ED>
Κωδικός άρθρου: A16057N223</ED>
<ID>
ID:129845

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N22&aa=3</URL></REF>


Article

<CATEGORY>vin07</CATEGORY>

 <H5>ΦΟΥΝΤΩΝΕΙ Η ΔΙΑΜΑΧΗ ΣΤΙΣ ΗΠΑ ­ ΕΚΤΕΛΕΣΤΗΚΑΝ 433 ΑΠΟ ΤΟ 1996
</H5><H5>Έβηξε δυο φορές και αναστέναξε
</H5><H2>Βροχή θανατικές ποινές
</H2>
<AUTHOR>ΕΥΗ ΣΤΑΥΡΟΥΛΑΚΗ</AUTHOR>

Τη διάσταση ανάμεσα στον παλαιό και τον νέο κόσμο φανερώνει η αντίδραση της
Ευρώπης στην εκτέλεση της Αμερικανίδας Κάρλα Φέι Τάκερ, η περίπτωση της οποίας
αναζωπύρωσε τη διαμάχη γύρω από τη θανατική ποινή στις ΗΠΑ. Τη στιγμή που στις
Ηνωμένες Πολιτείες η θανατική ποινή κερδίζει συνεχώς έδαφος, στην Ευρώπη μόνο
η Ουκρανία εξακολουθεί να εφαρμόζει την εσχάτη των ποινών.

Τέλος με ένεση: «Η εκτέλεση δεν είναι λύση», γράφει το πανό των πολέμιων
της θανατικής ποινής, που συγκεντρώθηκαν έξω από τις φυλακές του Χάντσβιλ
(φωτό Ρώυτερ)

ΜΕ ΤΗΝ εκτέλεση της 38χρονης Τάκερ, η Πολιτεία του Τέξας κερδίζει επάξια τον
βάρβαρο τίτλο της πρωτεύουσας των εκτελέσεων των Ηνωμένων Πολιτειών. Από το
1996, που το Ανώτατο Δικαστήριο επανέφερε σε ισχύ τη θανατική ποινή,
εκτελέστηκαν 431 άνδρες και δύο γυναίκες ­ από αυτούς οι 145 στο Τέξας. Στις
αμερικανικές φυλακές οι μελλοθάνατοι ανέρχονται σε 3.365 και ανάμεσά τους οι
γυναίκες είναι μόνο 49.

Η Κάρλα Φέι Τάκερ είναι η πρώτη γυναίκα που εκτελείται στην Πολιτεία του Τέξας
από τον εμφύλιο πόλεμο, το 1863, και η πρώτη στις Ηνωμένες Πολιτείες από το 1984.

Όμως, τόσο για τους πολέμιους όσο και για τους υπέρμαχους της θανατικής
ποινής, το φύλο δεν παίζει κανένα ρόλο. Και η ίδια η Τάκερ επέμενε μέχρι την
τελευταία στιγμή ότι το γεγονός ότι είναι γυναίκα δεν έχει καμία σχέση με την
τιμωρία που της επέβαλε η πολιτεία, δικάζοντάς την το 1983 επειδή δολοφόνησε
με τσεκούρι δύο άτομα, κατά τη διάρκεια ληστείας.

«ΚΑΘΑΡΗ ΕΚΔΙΚΗΣΗ»

Αν και το έγκλημά της ήταν ιδιαίτερα ειδεχθές, η υπόθεσή της προκάλεσε
παγκόσμια συγκίνηση. Και αυτό οφείλεται κυρίως στην ειλικρινή μεταμέλεια που
έδειξε κατά τη φυλάκισή της, στρεφόμενη με πίστη στη θρησκεία. Η Κάρλα Φέι
Τάκερ εμφανιζόταν μετανιωμένη για τα εγκλήματα που διέπραξε και υποστήριζε ότι
ήθελε τη μετατροπή της ποινής της σε ισόβια, ώστε να βοηθήσει και άλλους
κρατούμενους να μεταμεληθούν και να ανακαλύψουν τη δύναμη της θρησκείας. 
Όχι μόνον ο Πάπας Ιωάννης Παύλος Β', αλλά και ο δημοφιλής στις Ηνωμένες
Πολιτείες τηλεοπτικός ιεροκήρυκας Πατ Ρόμπερτσον, γνωστός υπέρμαχος της
θανατικής ποινής, είχαν απευθύνει εκκλήσεις για απονομή χάριτος.

«Πρόκειται για καθαρή εκδίκηση», είπε ο αιδεσιμότατος Πατ Ρόμπερτσον, όταν
τελείωσαν όλα.

Η δημοσιότητα που έλαβε η υπόθεση Τάκερ ίσως αναγκάσει τους Αμερικανούς να
επανεξετάσουν τις απόψεις τους περί της θανατικής ποινής. Αυτό τουλάχιστον
πιστεύει η αδελφή Έλεν Πριτζίν, που γνώρισε την Τάκερ στο κελί της πριν από
δύο μήνες. Η αδελφή Πριτζίν είναι εδώ και 14 χρόνια η πιο γνωστή φωνή των
Ηνωμένων Πολιτειών, που κραυγάζει κατά της θανατικής ποινής, υποστηρίζοντας
ότι: «Αυτό που καθιστά τη θανατική ποινή αποδεκτή είναι η ανωνυμία των
μελλοθάνατων. Είναι απρόσωποι. Δεν βλέπουμε, δεν ξέρουμε τα πρόσωπά τους. Δεν
αναγνωρίζουμε την ανθρώπινη υπόστασή τους, όπως γίνεται και στις στρατιωτικές επιχειρήσεις».

Φέϊ Τάκερ. βάδισε ήρεμα προς τον θάνατο ζητώντας συγγνώμη από τα θύματά της...

Η ΚΑΡΛΑ Φέϊ Τάκερ βάδισε ήρεμα προς τον θάνατο ζητώντας συγγνώμη από τα θύματά
της. Έξω από τις φυλακές του Χάντσβιλ, τα συνθήματα των πολεμίων της θανατικής
ποινής αναμιγνύονταν με τις φωνές των υπερμάχων που διψούσαν για αίμα. Εκείνη,
με τα μαύρα της μαλλιά απλωμένα στο λευκό σεντόνι του φορείου, περίμενε την
θανατηφόρα ένεση. Έστρεψε το κεφάλι της προς τους μάρτυρες της εκτέλεσής της,
είπε στον άνδρα της και στους δικούς της ότι τους αγαπά και ζήτησε συγγνώμη
από τις οικογένειες των θυμάτων της. «Ελπίζω ο Θεός να σας ανακουφίσει. Τώρα
θα συναντήσω πρόσωπο με πρόσωπο τον Χριστό. Σας αγαπώ όλους πολύ».

Μετά έκλεισε τα μάτια και έγλειψε τα χείλη της. Είκοσι δευτερόλεπτα αργότερα,
το δηλητηριώδες μίγμα της θανατηφόρας ένεσης κυλούσε στη φλέβα της. Η Τάκερ
έβηξε δύο φορές και έβγαλε έναν ελαφρύ αναστεναγμό. Μετά, σιωπή. Οκτώ λεπτά
αργότερα διαπιστώθηκε ο θάνατός της.

Ο Ρίτσαρντ Θόρντον, του οποίου η σύζυγος ήταν ένα από τα δύο θύματα της Τάκερ,
παρακολούθησε την εκτέλεση. «Μωρό μου, να την, έρχεται. Είναι όλη δική σου.
Τώρα, ο κόσμος έγινε καλύτερος», ψιθύριζε στη νεκρή γυναίκα του, καθώς το
θανατηφόρο υγρό σκότωνε την Κάρλα.

Όταν ανακοινώθηκε ότι ήταν νεκρή, έξω από την φυλακή οι υπέρμαχοι της
θανατικής ποινής άρχισαν να ζητωκραυγάζουν, ενώ οι πολέμιοι έμειναν σιωπηλοί,
με δάκρυα στα μάτια. Ο κυβερνήτης του Τέξας Τζωρτζ Μπους ο νεώτερος, γιος του
πρώην προέδρου, πρόσθεσε και μία γυναίκα στον κατάλογο των 59 καταδικασμένων
σε θάνατο ανδρών, τους οποίους έστειλε στον θάνατο.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N47</CAT>
<ED>
Κωδικός άρθρου: A16057N471</ED>
<ID>
ID:129745

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N47&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Η συμφωνία για τα Ίμια
</H2>
<AUTHOR>ΘΕΜΟΣ Χ. ΣΤΟΦΟΡΟΠΟΥΛΟΣ</AUTHOR>

ΠΡΙΝ ΑΠΟ δύο χρόνια, η κυβέρνηση δεν βρήκε το θάρρος να εξηγήσει στον λαό πώς
φθάσαμε να διαθέτουμε τόσο λίγη εθνική ισχύ, ώστε η Άγκυρα να μας επιβάλει το
δίλημμα: ή συμμόρφωσή μας με τις αξιώσεις της ή πόλεμος.

Για να καλύψει την πολιτική δειλία της, η κυβέρνηση συμφώνησε με τους Τούρκους
και τους Αμερικανούς να μην έχουμε τη δυνατότητα έπαρσης της ελληνικής σημαίας
και διατήρησης στρατού στα Ίμια.

Με τη συμφωνία εκείνη, που εξακολουθεί να εφαρμόζεται, μεταβάλλονται τα όρια
της ελληνικής επικράτειας, χωρίς να έχουν καν πληρωθεί οι προϋποθέσεις του
άρθρου 27 του Συντάγματος, που απαιτεί, κάθε τέτοια μετατροπή, νόμο ψηφιζόμενο
με την απόλυτη πλειοψηφία του όλου αριθμού των βουλευτών. Καμία διάκριση δεν
κάνει το Σύνταγμα ως προς την έκταση της αλλαγής. Και πολύ σωστά. Η σημασία
μιας μετατόπισης της μεθοριακής γραμμής δεν πρέπει να κρίνεται από την
εκάστοτε κυβέρνηση ανεξέλεγκτα. Τόσο για λόγους αρχής όσο και διότι «μικρή»
γεωγραφική τροποποίηση μπορεί να έχει μεγάλες συνέπειες.

Ακριβώς όπως συμβαίνει με τα Ίμια, η υποχώρησή μας από τα οποία διευκολύνει
και ενθαρρύνει την Άγκυρα να εντείνει τις παράνομες ενέργειές της και να
προβάλλει τη διεκδικητική θεωρία των «γκρίζων ζωνών», προωθώντας τους
επεκτατικούς της σκοπούς σε ολόκληρο το Αιγαίο.

Στον κατήφορο που έχουμε πάρει, δεν θα θέσει τέρμα ούτε η «κατανόηση και
αλληλεγγύη των συμμάχων μας» ούτε το Διεθνές Δικαστήριο της Χάγης.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N47</CAT>
<ED>
Κωδικός άρθρου: A16057N472</ED>
<ID>
ID:129833

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N47&aa=2</URL></REF>


Article

<CATEGORY>vin07</CATEGORY>

 <H5>«ΣΤΑΜΠΑ»: ΕΤΟΙΜΟ ΤΟ ΑΜΕΡΙΚΑΝΙΚΟ ΣΧΕΔΙΟ ΕΝΑΝΤΙΟΝ ΤΟΥ ΙΡΑΚ ­ ΣΕ ΣΥΝΑΓΕΡΜΟ 300
ΑΕΡΟΣΚΑΦΗ ΚΑΙ 20 ΠΛΟΙΑ
</H5><H2>17 Φεβρουαρίου η επιδρομή
</H2>
Η αντίστροφη μέτρηση έχει αρχίσει. Η ημερομηνία της αμερικανικής στρατιωτικής
επίθεσης κατά του Ιράκ είναι γνωστή: 17 Φεβρουαρίου.

Όλα έτοιμα. Σε θέση μάχης τα Χόρνετ περιμένουν το σύνθημα πάνω στο
αμερικανικό αεροπλανοφόρο «Νίμιτς» στον Περσικό Κόλπο (φωτό Ρώυτερ)

ΕΠΙΚΑΛΟΥΜΕΝΗ στρατιωτικές πηγές του Πενταγώνου, η ιταλική εφημερίδα «Στάμπα»
αποκάλυψε χθες ότι έχει ήδη τεθεί σε εφαρμογή αμερικανικό σχέδιο για
στρατιωτικό πλήγμα κατά της Βαγδάτης. Σύμφωνα με πληροφορίες της εφημερίδας, η
αμερικανική επίθεση θα εκδηλωθεί στις 17 Φεβρουαρίου, ενώ στην περιοχή του
Κόλπου σε ετοιμότητα βρίσκονται 300 μαχητικά αεροσκάφη και 20 πολεμικά πλοία,
μεταξύ των οποίων τρία αεροπλανοφόρα.

Ο ΜΠΟΡΙΣ ΓΙΕΛΤΣΙΝ

Σε τρίτο παγκόσμιο πόλεμο μπορεί να οδηγήσει η επιθετική στάση της Ουάσιγκτον
έναντι του Ιράκ, δήλωσε χθες ο Ρώσος πρόεδρος Μπορίς Γιέλτσιν, επιβεβαιώνοντας
έτσι την άποψη που εξέφρασε προχθές το ρωσικό Κοινοβούλιο. Η προειδοποίηση του
Ρώσου προέδρου κλόνισε προς στιγμήν τις διεθνείς αγορές, αλλά άφησε αδιάφορο
τον Λευκό Οίκο. «Με τις ενέργειές του στο Ιράκ μπορεί να προκαλέσει παγκόσμιο
πόλεμο», είπε ο Γιέλτσιν αναφερόμενος στον πρόεδρο Κλίντον. Ο Λευκός Οίκος
αρνήθηκε να σχολιάσει τις ρωσικές δηλώσεις. Όμως, η αμερικανική πρεσβεία στη
Μόσχα διέψευσε ως αναληθή δημοσιεύματα του ρωσικού Τύπου ότι η Ουάσιγκτον
μπορεί να απαντήσει με πυρηνικά όπλα σε περίπτωση που το Ιράκ χρησιμοποιήσει
χημικά και βιολογικά όπλα.

Η ΒΑΓΔΑΤΗ

Η δήλωση του Ρώσου προέδρου συνέπεσε με ανακοίνωση της Βαγδάτης, που
μεταδόθηκε από το τηλεοπτικό δίκτυο CNN και επιβεβαιώθηκε από τον Αιγύπτιο
υπουργό Εξωτερικών Αμρ Μούσα, ότι θα επιτρέψει την πρόσβαση των επιθεωρητών
του ΟΗΕ σε οκτώ προεδρικές τοποθεσίες, όπου θα είναι ελεύθεροι να διενεργήσουν
ελέγχους για τον εντοπισμό όπλων μαζικής καταστροφής σε διάστημα ενός μηνός. 
Όμως, αρνητικά αντέδρασε στη νέα ιρακινή πρόταση ο εκπρόσωπος του Λευκού Οίκου
Μάικ Μακέρι, ο οποίος ζήτησε απεριόριστη πρόσβαση των επιθεωρητών σύμφωνα με
τις αποφάσεις του Συμβουλίου Ασφαλείας του ΟΗΕ.

Έκκληση προς τη Βαγδάτη να επιτρέψει τον άνευ όρων έλεγχο των στρατιωτικών
εγκαταστάσεών της απηύθυνε χθες ο μαύρος Αμερικανός ηγέτης Λούις Φάρακαν, ο
οποίος επισκέπεται τα Αραβικά Εμιράτα.

Σύμφωνα με το ιρακινό πρακτορείο ΙΝΑ, ο Ιρακινός πρόεδρος Σαντάμ Χουσεΐν
συμφώνησε χθες με το περιεχόμενο επιστολής του προέδρου Ζακ Σιράκ που κόμισε
στη Βαγδάτη ο Γάλλος απεσταλμένος Μπερτράν Ντιφούρκ.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N48</CAT>
<ED>
Κωδικός άρθρου: A16057N481</ED>
<ID>
ID:129746

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N48&aa=1</URL></REF>


Article

<CATEGORY>vin07</CATEGORY>

 <H2>Ο Κλίντον της έτριξε τα δόντια και η Άγκυρα υπαναχώρησε
</H2>
Η ΤΟΥΡΚΙΑ υπαναχώρησε χθες από τις «φιλοϊρακινές» θέσεις της και συστρατεύτηκε
με τις ΗΠΑ, ύστερα από αυστηρή επιστολή του προέδρου Κλίντον προς τον Τούρκο
πρόεδρο Σουλεϊμάν Ντεμιρέλ, με την οποία ανακάλεσε στην τάξη την τουρκική ηγεσία.

Οι Τούρκοι πολιτικοί σπεύδουν να ευθυγραμμιστούν με το αυστηρό περιεχόμενο της
επιστολής που έστειλε χθες ο πρόεδρος Κλίντον στον Τούρκο πρόεδρο Σουλεϊμάν
Ντεμιρέλ, μέσω του Αμερικανού πρεσβευτή στην Άγκυρα Μαρκ Πάρις. Στην επιστολή,
σύμφωνα με την εφημερίδα «Μιλιέτ», ο πρόεδρος Κλίντον απειλεί ότι «αν η
Τουρκία δεν συνεργαστεί ενδέχεται να διαταραχθούν οι αμερικανοτουρκικές
σχέσεις». Η εφημερίδα εκτιμά ότι η επιστολή Κλίντον αποτελεί την αμερικανική
αντίδραση στην απροθυμία των Μεσούτ Γιλμάζ και Μπουλέντ Ετζεβίτ να
συστρατευτούν με τις ΗΠΑ κατά του Ιράκ. Στην επιστολή του, ο Αμερικανός
πρόεδρος αναφέρεται στη «συνεργασία και τη συμπαράσταση της Τουρκίας κατά την
πρώτη κρίση στον Κόλπο» και προεξοφλεί ότι «οι διπλωματικές προσπάθειες δεν θα
φέρουν αποτέλεσμα».

ΤΟ ΤΑΞΙΔΙ ΤΖΕΜ

Η επίσκεψη του Τούρκου υπουργού Εξωτερικών Ισμαήλ Τζέμ, στην Βαγδάτη,
κινδυνεύει να μείνει χωρίς αντικείμενο, προειδοποιούν διπλωμάτες και αναλυτές,
οι οποίοι τονίζουν ότι η Άγκυρα εγκαταλείπει σταδιακά την πολιτική τής «μη
εμπλοκής» ­ που αρχικά θέλησε να προωθήσει ο Ετζεβίτ ­ και ευθυγραμμίζεται με
την πολιτική των ΗΠΑ. Οι χώρες της περιοχής τηρούν εχθρική στάση έναντι της
τουρκικής μεσολαβητικής πρωτοβουλίας. Τώρα, ο πρωθυπουργός Μεσούτ Γιλμάζ
τονίζει με κάθε ευκαιρία ότι η Τουρκία δεν είναι ουδέτερη. «Δεν είμαστε
ουδέτεροι στο ιρακινό θέμα», είπε χθες ο Γιλμάζ. «Βρισκόμαστε με τη μία
πλευρά. Αν το Ιράκ δεν συμμορφωθεί, η αμερικανική απάντηση θα είναι σωστή».
Σύμφωνα με τον τουρκικό Τύπο, η Βαγδάτη αφήνει να εννοηθεί ότι η επίσκεψη του
Ισμαήλ Τζέμ δεν έχει νόημα, αν πρόκειται απλώς να επαναλάβει προειδοποιήσεις.

Η ΕΛΛΗΝΙΚΗ ΚΥΒΕΡΝΗΣΗ

Έτσι, ανακόπτεται η μετατόπιση της τουρκικής πολιτικής σε μία πιο φιλοϊρακινή
θέση, ενώ η Τουρκία ανησυχεί ότι η περαιτέρω εξασθένηση της Βαγδάτης θα
ενισχύσει τις πιθανότητες δημιουργίας ανεξάρτητης κουρδικής οντότητας στα
σύνορα με τις κουρδικές επαρχίες της Τουρκίας. Αναφερόμενος στην πρόσφατη
επίσκεψη του βοηθού υπουργού Εξωτερικών των ΗΠΑ Μαρκ Γκρόσμαν και τη συνάντησή
του με τον υπουργό Άμυνας Άκη Τσοχατζόπουλο, ο κυβερνητικός εκπρόσωπος
Δημήτρης Ρέππας εξέφρασε τη θέση της ελληνικής κυβέρνησης, η οποία είναι
αντίθετη «στην παραγωγή, κατοχή και χρήση όπλων μαζικής καταστροφής. Οι
αποφάσεις του Συμβουλίου Ασφαλείας του ΟΗΕ πρέπει να εφαρμόζονται, αλλά
είμαστε εναντίον της ανάληψης στρατιωτικής δράσης».

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N48</CAT>
<ED>
Κωδικός άρθρου: A16057N482</ED>
<ID>
ID:129797

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N48&aa=2</URL></REF>


Article

<CATEGORY>vin07</CATEGORY>

 <H5>ΣΥΧΝΑ ΝΑΤΟΪΚΑ ΑΕΡΟΠΛΑΝΑ ΠΕΤΟΥΣΑΝ ΚΑΤΩ ΑΠΟ ΣΥΡΜΑΤΟΣΧΟΙΝΑ ΤΟΥ ΤΕΛΕΦΕΡΙΚ
</H5><H2>Οργή για την τραγωδία
</H2>
Οι έντονες πολιτικές αντιδράσεις που προκάλεσε η πολύνεκρη τραγωδία του
τελεφερίκ στο Τρέντο δημιουργούν προβλήματα στις ιταλοαμερικανικές σχέσεις.

Μοιραία πρόσκρουση. Μέλη των σωστικών συνεργείων γύρω από τα συντρίμμια του
τελεφερίκ που παρέσυρε στον θάνατο 20 ανθρώπους, όταν αμερικανικό στρατιωτικό
αεροπλάνο έκοψε τα καλώδια που το συγκρατούσαν

Ο ΠΡΟΕΔΡΟΣ της Ιταλικής Δημοκρατίας, Όσκαρ Λουίτζι Σκάλφαρο, ζήτησε αμέσως από
τον πρωθυπουργό να διατάξει έρευνα ώστε να διευκρινισθούν τα αίτια του
πολύνεκρου δυστυχήματος, που στοίχισε τη ζωή σε 20 τουρίστες.

Ταυτόχρονα, ζήτησε να αναθεωρηθούν οι άδειες που επιτρέπουν στα ΝΑΤΟϊκά
μαχητικά να εκτελούν εκπαιδευτικές πτήσεις σε χαμηλό ύψος και κοντά σε
κατοικημένες περιοχές.

Ο Ιταλός πρωθυπουργός Ρομάνο Πρόντι είχε τηλεφωνική συνομιλία με τον πρόεδρο
Κλίντον, ο οποίος του εξέφρασε τα συλλυπητήριά του και τον διαβεβαίωσε ότι δεν
πρόκειται να επαναληφθούν παρόμοια επεισόδια και, τέλος, ότι θα συμμετάσχουν
στην έρευνα και Ιταλοί εμπειρογνώμονες. Ο Ιταλός πρωθυπουργός είπε: «Είναι
κάτι τρομερό. Το αεροπλάνο πετούσε πραγματικά σε πολύ χαμηλό ύψος. Πρόκειται
για δυστύχημα που οφείλεται σε τραγική αμέλεια».

Οι κάτοικοι της περιοχής είχαν στο παρελθόν καταγγείλει ότι συχνά τα
αμερικανικά μαχητικά πετούσαν πολύ χαμηλά, αλλά παρά τις επίσημες διαμαρτυρίες
δεν υπήρξε αποτέλεσμα. Η «Λα Ρεπούμπλικα» υποστηρίζει ότι πρόκειται για
εγκληματική ενέργεια» και τονίζει ότι «δεν είναι η πρώτη φορά». Πολιτικός της
περιοχής επισήμανε ότι πιλότοι αεροπλάνων του ΝΑΤΟ συνηθίζουν να πετούν κάτω
από τα συρματόσχοινα του τελεφερίκ «χάριν αστειότητας».

Πάντως, από τη βάση του Αβιάνο, όπου μετά το ατύχημα προσγειώθηκε το
αεροπλάνο, διέρρευσε η πληροφορία ότι στους δύο Αμερικανούς πιλότους δεν έχει
επιβληθεί κάποια ποινή, αλλά ούτε επετράπη στον Ιταλό εισαγγελέα να τους εξετάσει.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N49</CAT>
<ED>
Κωδικός άρθρου: A16057N491</ED>
<ID>
ID:129747

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N49&aa=1</URL></REF>


Article

<CATEGORY>vin07</CATEGORY>

 <H2>Έρευνα για τους αερόσακους της μοιραίας Μερσεντές
</H2>
ΕΡΕΥΝΑ για τους αερόσακους της μοιραίας Μερσεντές ­ μέσα στην οποία έχασαν τη
ζωή τους η πριγκίπισσα Νταϊάνα, ο Ντόντι Αλ Φάγιεντ και ο οδηγός τού
αυτοκινήτου Ανρί Πολ ­ θα πραγματοποιήσει η παρισινή αστυνομία, σύμφωνα με
δημοσίευμα της εφημερίδας «Λε Παριζιέν».

Έκθεση ειδικού τραυματολόγου του νοσοκομείου Πιτιέ- Σαλπερτιέρ ­ όπου η
Νταϊάνα υπέκυψε στις 31 Αυγούστου ­ αναφέρει ότι οι αερόσακοι του αυτοκινήτου
είχαν ήδη αρχίσει να ξεφουσκώνουν όταν έγινε η μοιραία σύγκρουση μέσα στη
σήραγγα της γέφυρας Αλμά. Η έκθεση υπογραμμίζει πως τα τραύματα των δύο
θυμάτων φανερώνουν ότι της μοιραίας σύγκρουσης προϋπήρξαν συγκρούσεις που
σημειώθηκαν με χρονική διαφορά λίγων δευτερολέπτων: η πρώτη ήταν πλευρική και
η δεύτερη μετωπική.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N49</CAT>
<ED>
Κωδικός άρθρου: A16057N492</ED>
<ID>
ID:129798

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N49&aa=2</URL></REF>


Article

<CATEGORY>vin07</CATEGORY>

 <H2>Ο Τζωρτζ Στεφανόπουλος είχε συναντήσει τη Μόνικα
</H2>
ΜΙΑ ΑΛΛΗ διάσταση στο σκάνδαλο Λιουίνσκι έδωσε χθες ο έως πριν από ένα χρόνο
στενότερος προεδρικός σύμβουλος Τζωρτζ Στεφανόπουλος.

Όπως είπε στους δημοσιογράφους ο Στεφανόπουλος, ύστερα από τρίωρη κατάθεση
στον ανακριτή της υπόθεσης, εκείνο που τον ανησυχεί περισσότερο είναι η
περιορισμένη δημοσιότητα που έχει δώσει ο ίδιος ο πρόεδρος εξηγώντας την άποψή του.

Για να εξηγήσει: «Όσο αργεί ο πρόεδρος να πει τη δική του άποψη για την
υπόθεση τόσο περισσότερη ανησυχία θα επικρατεί στον κόσμο, επειδή οι
αλλεπάλληλες επισκέψεις της Λιουίνσκι στον Λευκό Οίκο, αφού είχε σταματήσει να
εργάζεται εκεί, δημιουργούν ερωτήματα».

Στη δήλωσή του ο Στεφανόπουλος ανέφερε ότι είχε συναντήσει τη Λιουίνσκι όταν
ήταν μαθητευόμενη στον Λευκό Οίκο. Τόνισε πάντως, ότι «προσωπικά δεν γνωρίζει
τίποτα για οποιαδήποτε σχέση ανάμεσα στη Μόνικα Λιουίνσκι και τον πρόεδρο».

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N49</CAT>
<ED>
Κωδικός άρθρου: A16057N493</ED>
<ID>
ID:129838

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N49&aa=3</URL></REF>


Article

<CATEGORY>vin07</CATEGORY>

 <H2>Και απροσδόκητοι οργασμοί...
</H2>
ΕΠΙ ΤΡΙΑ χρόνια μια 44χρονη Σκωτσέζα «υπέφερε» από... απροσδόκητους οργασμούς
που της συνέβαιναν σε απρόβλεπτα μέρη. Κάποια στιγμή όμως, πείστηκε πως δεν
επρόκειτο για... κάτι φυσιολογικό, αλλά για μια ανωμαλία η οποία θα μπορούσε
να της είχε κοστίσει ακόμη και τη ζωή.

Μια μέρα η 44χρονη γυναίκα οδηγούσε το αυτοκίνητό της με συνεπιβάτη την αδερφή
της, όταν ξαφνικά κυριεύθηκε από μια αίσθηση απόλαυσης τόσο δυνατή, ώστε
αναγκάστηκε να σταματήσει το αυτοκίνητο στην άκρη του δρόμου. Στη συνέχεια
έχασε τις αισθήσεις της για δύο λεπτά, αφηγείται στο τελευταίο τεύχος της
ιατρικής επιθεώρησης «Lancet» ο νευρολόγος του Νιούκαστλ που την εξέτασε.

Η Σκωτσέζα με το περίεργο σύμπτωμα, εξήγησε στην αδελφή της και μετά στους
γιατρούς ότι αυτά τα επεισόδια, τα οποία θα μπορούσαν κάλλιστα να συγκριθούν
με οργασμούς, διαρκούσαν περίπου ένα λεπτό, εμφανίζονταν χωρίς καμία ιδιαίτερη
αιτία μια φορά το δεκαπενθήμερο και δεν ήταν «ούτε ικανοποιητικά, ούτε ευχάριστα».

Η περίπτωση της 44χρονης κέντρισε το ενδιαφέρον των γιατρών στο Νιουκάστλ, οι
οποίοι την υπέβαλαν σε σειρά εξετάσεων και ανακάλυψαν ότι η γυναίκα υπέφερε
από μια αρτηριακή δυσμορφία στον εγκέφαλο.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N49</CAT>
<ED>
Κωδικός άρθρου: A16057N494</ED>
<ID>
ID:129870

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N49&aa=4</URL></REF>


Article

<CATEGORY>vin07</CATEGORY>

 <H5>Η αμερικανική...
</H5><H5>Τα μηνύματα...
</H5><H5>Ο Ρομπέρ Υ...
</H5><H5>Η βάση όμως...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... πολιτική απέναντι στο Ιράκ εμφανίζεται πιο ασταθής απ' ό,τι εκείνη του
Σαντάμ έναντι των ΗΠΑ. Ο Ιρακινός ηγέτης φαίνεται να ξέρει τι ακριβώς θέλει,
μιλά πάντα περίπου στον ίδιο τόνο και περιμένει απλώς να δει αν θα
συγκεντρώσουν ποτέ οι Αμερικανοί τις συναινέσεις που χρειάζονται για να τον
χτυπήσουν. Τέτοιου είδους σταθερότητα δεν υπάρχει στην πλευρά της Ουάσινγκτον.
Η Μάντλιν Ωλμπράιτ μίλησε τις προάλλες για την υπομονή των ΗΠΑ που «έχει
σχεδόν εξαντληθεί» και για το «μαζικό πλήγμα» που θα δεχόταν η Βαγδάτη αν
συνέχιζε να εμποδίζει το έργο των επιθεωρητών του ΟΗΕ. Μετά τις συναντήσεις με
Αραφάτ και Νετανιάχου, η Ωλμπράιτ άλλαξε τόνο. «Θα συνεχίσουμε τη διπλωματική
προσπάθεια ­ είπε. ­ Αλλά παραμένουν ανοιχτές όλες οι επιλογές». Λίγο
αργότερα, το ύφος της σκλήρυνε πάλι. Οπότε, ιπποτικά, ο Σαντάμ φάνηκε να
μισανοίγει την πόρτα.

... λοιπόν από τους Παλαιστινίους και από το Ισραήλ ήταν προφανώς
αποθαρρυντικά σε ό,τι αφορά τις αμερικανικές πολεμικές προετοιμασίες. Ο Αραφάτ
φοβάται πολύ απλά ότι οι βόμβες κατά του Σαντάμ θα σημάνουν δαιμονοποίηση και
των Παλαιστινίων ­ αν μη τι άλλο, ως αντιπάλων του Ισραήλ, το οποίο θα γίνει
στόχος του Σαντάμ. Χαρακτηριστικά, Παλαιστίνιος υπουργός παρατήρησε
«αστειευόμενος» προχθές ότι «οι ΗΠΑ θα 'πρεπε να βομβαρδίσουν όχι το Ιράκ,
αλλά μάλλον τον αληθινό ταραξία της περιοχής, το Ισραήλ». Ο Νετανιάχου από την
πλευρά του έχει κάθε λόγο να μιλά υπέρ μιας σκληρής πολιτικής προς το Ιράκ
αλλά ταυτόχρονα ν' αποθαρρύνει την επίθεση. Κανένας δεν ξέρει σε τι κατάσταση
θα βγει το Ισραήλ από ένα νέο Πόλεμο του Κόλπου. Δεν μένει παρά η
«ρεαλπολιτίκ», λένε οι ψυχραιμότεροι. Όπως ο «Εκόνομιστ» που σημειώνει ότι,
έστω μετ' εμποδίων, οι επιθεωρητές του ΟΗΕ έφεραν σε φως πολύ περισσότερα
ιρακινά όπλα απ' όσα όλοι οι βομβαρδισμοί του '91.

... είναι ένας ευτυχισμένος άνθρωπος, σημειώνουν οι Γάλλοι σχολιαστές. Στα τωκ
σόου, το πρόσωπό του ακτινοβολεί. 
Ο Γραμματέας του γαλλικού ΚΚ έχει χαρίσει στο κόμμα του κάτι αληθινά πολύτιμο:
το ελευθέρας να σφυροκοπά την κυβέρνηση, όντας ταυτόχρονα μέσα σ' αυτήν. Με το
ένα πόδι στην αντιπολίτευση και στο άλλο στην εξουσία, το ΚΚ της Γαλλίας ζει
μέρες ευφορικές. Παίζει σε όλα τα ταμπλώ, μιλά τη μια ως κυβέρνηση λιτότητας,
την άλλη ως εκφραστής διεκδικήσεων (κάποτε όλα αυτά μαζί), και στα διαλείμματα
βοτανίζει τον ιστορικό του κήπο διατυπώνοντας ποικιλία απόψεων για το αν λ.χ.
ο Στάλιν ήταν σωτήρας ή τύραννος. Και απ' τα στελέχη, μερικοί έχουν αποκτήσει
όψη executive και οι τσάντες τους γίνονται όλο και πιο κομψές.

... είναι λιγότερο ευτυχισμένη. Υπάρχει μάλιστα μια δυσφορία που προμηνύει
διάσπαση, γράφει ο Ζακ Ζυλλιάρ στο «Νουβέλ Ομπσερβατέρ». Από τη μια η
μεταρρυθμιστική πτέρυγα, με βάση κυρίως στα λαϊκά στρώματα, που τείνει προς
τους σοσιαλιστές. Από την άλλη οι ασυμβίβαστοι ­ μικρομεσαίοι, μικροαστοί κ.ά.
­ που τείνουν στη συγκρότηση ενός ακροαριστερού πόλου. Η τελευταία αυτή τάση
έγινε αισθητή στη Γαλλία από το 1995, αλλά διαφέρει από τα παλιά ΚΚ. Χωρίς
ξεκάθαρο ταξικό προσδιορισμό, αναζητεί τροτσκιστικές αναφορές, και έχει
έντονες μοραλιστικές τάσεις. Συναντάται ευχαρίστως με τον Πάπα στην κριτική
του καπιταλισμού ­ τώρα που ο Ποντίφηκας πήγε και στην Κούβα. Οι κομμουνιστές
ανέβηκαν στον άμβωνα, σχολιάζει ο Ζ. «Εγκατέλειψαν τον επαναστατικό τους ρόλο
χάριν του κηρυγματικού».

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N50</CAT>
<ED>
Κωδικός άρθρου: A16057N501</ED>
<ID>
ID:129748

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N50&aa=1</URL></REF>


Article

<CATEGORY>vin07</CATEGORY>

 <H5>ΧΑΝΙΦ ΚΟΥΡΕΪΣΙ
</H5><H2>ΠΡΟΣΩΠΑ
</H2><H2>Ιστορίες των «Μαύρων Βρετανών»
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Τα βιβλία του αναφέρονταν στους «Μαύρους Βρετανούς», τους μετανάστες ­ όπως ο
ίδιος· τώρα ο Χανίφ Κουρέισι βγαίνει από τον κόσμο αυτό.

Χανίφ Κουρέισι. «Από τα 5 μου δεν πέρασε μια μέρα που να μην αντιμετωπίσω
κάποιας μορφής ρατσισμό»

«ΗΘΕΛΑ πάντα να γράφω για τη μετανάστευση, είναι οι άνθρωποι που με
περιβάλλουν και το υλικό είναι δυνατό, τα συναισθήματα έντονα, η μετανάστευση
είναι μία περίεργη εμπειρία», λέει στη «Λιμπερασιόν». Ωστόσο ο συγγραφέας του
«Βούδα των προαστίων», του «Ωραίο μου πλυντήριο», του «Ο Σάμμυ και η Ρόζυ
κάνουν έρωτα» γεννήθηκε στη Βρετανία από αγγλίδα μητέρα και πακιστανό πατέρα
κι έζησε σ' ένα καλό μεσοαστικό προάστιο του Νότιου Λονδίνου, στο ίδιο όπου
γεννήθηκαν ο Ντέιβιντ Μπάουϊ και ο Μπίλλυ Άιντολ. Δεν γνώρισε τη φτώχεια, στο
σπίτι του μιλούσαν αγγλικά, ωστόσο δεν ξέφυγε από τον ρατσισμό. «Ήμουν ο
μοναδικός "μαύρος" στο σχολείο και, όταν είσαι πιτσιρικάς, είναι σκληρό· στον
δρόμο με έβριζαν, με έφτυναν. Από τα πέντε μου και σ' όλη τη δεκαετία του '70,
δεν πέρασε μέρα που να μην αντιμετωπίσω τη μία ή την άλλη μορφή του ρατσισμού·
τη μια κάποιος αρνιόταν να φάει στο ίδιο τραπέζι με μένα· την άλλη οι γονείς
της κοπέλας μου της έλεγαν ότι θα της βγει το όνομα γιατί βγαίνει μ' ένα
νέγρο». «Έχει ενδιαφέρον ο ρατσισμός», συνεχίζει, «η διάκριση είναι ένα
φιλοσοφικό ζήτημα, προβάλλουμε τα πάντα στον ξένο, την αλλοτριότητα, τη
σεξουαλικότητα, όλα, είναι το θεμελιώδες ζήτημα του τέλους του αιώνα». Ωστόσο
η Βρετανία έχει αλλάξει, «είναι πλέον μια πολλαπλή κοινωνία», λέει ο Κουρέισι.
«Όταν πηγαίνω τα παιδιά μου στο σχολείο βλέπεις εκεί απ' όλα τα χρώματα, όλες
τις εθνικότητες, υπάρχουν ακόμη και μερικά λευκά παιδιά, όλα είναι ανακατεμένα».

Οι ιστορίες του 44χρονου Κουρέισι μιλούν για τους «Μαύρους Βρετανούς», θύματα
του ρατσισμού που όμως παράλληλα πλουτίζουν ή αποτυγχάνουν, κοιμούνται ή
παντρεύονται με Αγγλίδες, κυριαρχούν στα λογοτεχνικά «χιτ-παρέιντ». Ο
συγγραφέας αρνείται να δώσει μαθήματα και τα έργα του καταφέρνουν πάντα να
είναι αστεία και αναρχικά, ακόμη κι όταν αναφέρονται στα σοβαρότερα θέματα,
όπως ο φονταμενταλισμός ­ στην τελευταία ταινία του, ένας έφηβος επιστρέφει
στο Ισλάμ και καταγγέλλει τον πατέρα του, ένα μετανάστη που πίνει ουίσκι και
είναι εραστής μιας αγγλίδας πόρνης. Στο επόμενο βιβλίο του γίνεται όμως πιο
προσωπικός: ο τίτλος του είναι «Intimacy» («Οικειότητα»), θα κυκλοφορήσει τον
Απρίλιο στο Παρίσι και το Λονδίνο και αναφέρεται στην τελευταία νύκτα ενός
γάμου. Είναι ένα βιβλίο «για τους λόγους του έρωτα, για τους λόγους του
χωρισμού, για τον τρόπο με τον οποίο τα ζευγάρια χρησιμοποιούν τα παιδιά
τους», λέει ο συγγραφέας για το πρώτο βιβλίο του που ξεφεύγει από τον κόσμο
των μεταναστών και του ρατσισμού, που είναι όμως και το πιο θλιμμένο του.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N50</CAT>
<ED>
Κωδικός άρθρου: A16057N502</ED>
<ID>
ID:129799

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N50&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Οι ιδέες του Ντ' Αλέμα
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Έλεος, σύντροφε Μάσσιμο ­ συγγνώμη, κύριε Ντ' Αλέμα! Από ιδέες έχει επέλθει
κορεσμός. Μήπως θα μπορούσαμε να περάσουμε στην πράξη;

Μάσσιμο Ντ' Αλέμα. Τις τελευταίες μέρες βρίσκεται σε πνευματικό οργασμό

ΚΟΣΜΟΪΣΤΟΡΙΚΑ πράγματα συμβαίνουν στην Ιταλία. «Πράγματα» γεννιούνται, «οίκοι
ιδεών» ανοίγουν, ενώ ο ανεπανάληπτος Μπόσι συλλαμβάνεται (διά της υποκλοπής
του τηλεφώνου του) να θέλει να καταλάβει την εξουσία με «μυδραλιοβόλα»! Κι αν
οι δηλώσεις του ηγέτη της Λέγκας προκαλούν ιλαρότητα, οι πρωτοβουλίες του
μεγαλύτερου κόμματος της Αριστεράς σχολιάζονται πάντα με ενδιαφέρον. Πώς να
βαπτιστεί, για παράδειγμα, το «Πράγμα 2», το μόρφωμα που θα προκύψει από το
συνέδριο των αριστερών δυνάμεων στη Φλωρεντία; Να το πούμε «κόμμα» ή θα
θεωρηθεί «καπέλο» του Ντ' Αλέμα; «Συμμαχία» είναι πολύ κοινότοπο.
«Ομοσπονδία», πολύ σοβαρό. «Συνομοσπονδία», κάπως μεγαλοπρεπές. Να το
χαρακτηρίσουμε δημοκρατικό ή σοσιαλιστικό; Να υπάρχει η λέξη «αριστερά» ή
καλύτερα όχι; Και η Ευρώπη, πού να χωρέσουμε την Ευρώπη;

Ο χρόνος πιέζει, πρέπει να ετοιμαστούν οι εισηγήσεις, το συνέδριο αρχίζει την
ερχόμενη Πέμπτη. Πάνω στη σύγχυση, ο Ντ' Αλέμα ανοίγει κι έναν «οίκο ιδεών»
στη Ρώμη. «Πρόκειται για ένα ίδρυμα όπου πρέπει να πάμε εμείς οι ίδιοι και να
στείλουμε και τα παιδιά μας, ένα ίδρυμα για τη διαμόρφωση των νέων ηγετικών
τάξεων», είπε ο γραμματέας του Δημοκρατικού Κόμματος της Αριστεράς στο πυκνό
ακροατήριο που είχε συγκεντρωθεί την περασμένη Δευτέρα στη σχολή όπου
εκπαιδεύονταν παλιότερα τα στελέχη του Κομμουνιστικού Κόμματος. Για να
προσθέσει σιβυλλικά: «Εναπόκειται δυστυχώς στη σημερινή Αριστερά σε όλη την
Ευρώπη να διαλύσει τις κοινωνικές και οικονομικές ακαμψίες που είχε
δημιουργήσει η προηγούμενη Αριστερά». Και γαία πυρί μειχθήτω.

Εν όψει της επίσημης χειροτόνησής του ως αυριανού πρωθυπουργού, ο Μάσσιμο Ντ'
Αλέμα τα δίνει όλα. Στρεφόμενος προς τα δεξιά του (τον Μπερλουσκόνι),
απαγγέλλει ένα στίχο από ένα τραγούδι του «Ουέστ Σάιντ Στόρι»: «Boy, boy,
crazy boy, get cool boy». Στρεφόμενος προς τα αριστερά του, επαναφέρει μια
παλιά πρόταση του αμερικανού νομπελίστα Τζέιμς Τόμπιν: να φορολογηθεί η
παγκόσμια διακίνηση κεφαλαίων και με τα έσοδα να δημιουργηθεί ένα Παγκόσμιο
Ταμείο για τις ανάγκες των φτωχών χωρών. Κάθε μέρα έχει μια ιδέα. Κάθε μέρα
αναλαμβάνει μια πρωτοβουλία.

Εν μέσω αυτού του πνευματικού οργασμού θα ήταν ίσως χρήσιμη μια άποψη που
διατυπώθηκε στην άλλη πλευρά του Ατλαντικού. Το πρόβλημα με τις αρχές και με
τις ιδέες, έγραφε πρόσφατα στο περιοδικό «Νέησιον» ο αμερικανός φιλόσοφος
Ρίτσαρντ Ρόρτυ, είναι ότι όλοι συμφωνούν μ' αυτές. Έχετε συναντήσει κανένα
δεξιό που να σας πει ότι οι ανισότητες είναι απαραίτητες για τη σωστή
λειτουργία της οικονομίας; Η Αριστερά χρειάζεται σήμερα μια συμφωνία επί
συγκεκριμένων προγραμμάτων, όχι επί αφηρημένων αρχών. Προγραμμάτων για
καλύτερη υγεία και καλύτερη παιδεία, προγραμμάτων κατά της διαφθοράς.
Προγραμμάτων που να ανατρέψουν μια πεποίθηση που παγιώνεται όλο και
περισσότερο στις κοινωνίες μας: ότι το σύστημα είναι ισχυρότερο από εμάς, δεν
μπορούμε να κάνουμε τίποτα για να το αλλάξουμε.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N50</CAT>
<ED>
Κωδικός άρθρου: A16057N503</ED>
<ID>
ID:129839

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N50&aa=3</URL></REF>


Article

<CATEGORY>vin08</CATEGORY>

 <H5>ΠΕΝΤΕ ΜΕΤΡΑ ΠΕΡΙΟΡΙΣΜΟΥ ΤΗΣ ΤΑΛΑΙΠΩΡΙΑΣ ΤΩΝ ΦΟΡΟΛΟΓΟΥΜΕΝΩΝ
</H5><H2>Οδηγίες για... ευφορία
</H2>
Με πυροσβεστικά μέτρα της τελευταίας στιγμής προσπαθεί το υπουργείο
Οικονομικών να περιορίσει την ταλαιπωρία που θα υποστούν οι φορολογούμενοι
κατά τη συμπλήρωση και υποβολή των φορολογικών δηλώσεων το επόμενο δίμηνο.

ΤΑ ΜΕΤΡΑ αυτά ανακοίνωσε χθες ο υφυπουργός Οικονομικών κ. Γ. Δρυς, ο οποίος
είπε ότι δόθηκαν συγκεκριμένες οδηγίες προς τις Εφορίες να βοηθούν τους
φορολογούμενους μέσω ειδικών γραφείων ενημέρωσης του κοινού στη συμπλήρωση των
φορολογικών δηλώσεων και να επιμηκύνουν το ωράριό τους όταν υπάρχουν ουρές.

Παραδέχθηκε ουσιαστικά ότι για μία ακόμη φορά οι φορολογούμενοι δεν θα
αποφύγουν την ταλαιπωρία, την οποία απέδωσε όμως στην έλλειψη κατάλληλης
υποδομής στις Εφορίες. Ο κ. Γ. Δρυς δήλωσε χαρακτηριστικά:

«Είναι αλήθεια ότι κάθε χρόνο κατά την περίοδο υποβολής των φορολογικών
δηλώσεων δημιουργούνται συνθήκες ταλαιπωρίας για τους φορολογούμενους. Αυτό
οφείλεται κυρίως στο ότι οι περισσότερες Εφορίες δεν έχουν την κατάλληλη
υποδομή να υποδεχθούν έναν πολύ μεγάλο αριθμό πολιτών και εγγράφων που συσσωρεύονται».

Τα μέτρα αυτά που στοχεύουν στον περιορισμό των φαινομένων ταλαιπωρίας των
φορολογούμενων, όπως ανακοίνωσε ο κ. Γ. Δρυς, είναι:

1 Η δημιουργία διαφορετικών συνεργείων παραλαβής δηλώσεων για τους
μισθωτούς και τους συνταξιούχους και διαφορετικών για τους ελεύθερους
επαγγελματίες. Ήδη έχουν δοθεί συγκεκριμένες οδηγίες προς τις Εφορίες.

2 Η παράταση του ωραρίου λειτουργίας των Εφοριών και πέραν του
κανονικού προκειμένου να εξυπηρετείται το κοινό, όταν υπάρχουν ουρές. Η
απόφαση για παράταση ανήκει στην αρμοδιότητα του κάθε εφόρου.

3 Η δημιουργία ειδικού γραφείου διαχείρισης των εντύπων που θα
εποπτεύει τη σωστή και επαρκή διακίνησή τους.

4 Ο καθημερινός έλεγχος από τους αρμόδιους κατά τόπους επιθεωρητές των
Εφοριών προκειμένου να διαπιστώνονται τα προβλήματα την ώρα που παρουσιάζονται
και να επιλύονται αυτόματα χωρίς καθυστερήσεις.

5 Η ενίσχυση της ενημέρωσης των φορολογουμένων προκειμένου να
αντιμετωπίζουν τις δυσκολίες που μπορεί να συναντήσουν στη συμπλήρωση των
φορολογικών δηλώσεων. Στο πλαίσιο αυτό εντάσσονται διάφορες ενημερωτικές
εκπομπές που θα γίνονται μέσω της τηλεόρασης, ενώ εντός του πρώτου δεκαημέρου
του Φεβρουαρίου θα δημιουργηθεί στο υπουργείο Οικονομικών ειδικό γραφείο
ενημέρωσης του κοινού που θα δίνει συμβουλές για τη συμπλήρωση των φορολογικών
δηλώσεων. Επίσης, στο ίδιο διάστημα θα λειτουργεί τετραψήφιο τηλεφωνικό κέντρο
που θα παρέχει πληροφορίες στους πολίτες για φορολογικά θέματα (φορολογία
εισοδήματος, κεφαλαίου, ΦΠΑ, ΚΒΣ, ημερομηνίες υποβολής των φορολογικών
δηλώσεων κ.τ.λ.).

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16057N511</ED>
<ID>
ID:129759

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N51&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Νέος φορολογικός νόμος και φορολογική δήλωση
</H2>
<AUTHOR>ΔΗΜΗΤΡΗΣ ΣΤΕΡΓΙΟΥ</AUTHOR>

ΑΠΟ τη Σκύλλα στη Χάρυβδη οι Έλληνες φορολογούμενοι. Δηλαδή, από την
ταλαιπωρία και υστερία του φορολογικού νομοσχεδίου, που ήδη έγινε νόμος του
κράτους, στη δοκιμασία και το χαρτομάνι της φορολογικής δήλωσης, με τα παλιά
και νέα έντυπα, τους παλιούς και νέους πίνακες και τους παλιούς και νέους
κωδικούς. Διότι, μόνο έτσι μπορεί να εφαρμοσθεί πλήρως και ο νέος φορολογικός
νόμος, που είναι κατ' εικόνα και ομοίωση ενός κράτους που δεν έχει την
αναγκαία ηλεκτρονική υποδομή και οργάνωση.

Έχει παρατηρηθεί ότι οι μόνοι νόμοι που εφαρμόζονται πλήρως στη χώρα μας είναι
οι φορολογικοί, διότι εξασφαλίζουν έσοδα, με τα οποία πρέπει να αντισταθμισθεί
η απώλεια εσόδων από σπατάλες ή τη μη εξοικονόμηση δαπανών από την καθυστέρηση
ή τη μη εφαρμογή άλλων νόμων! Εκτιμάται ότι αν είχαν εφαρμοσθεί με την ίδια
φροντίδα, την ίδια ταχύτητα, την ίδια γραφειοκρατία, την ίδια επιμονή, τις
ίδιες συνέπειες (ποινές κ.λπ.) και στην ίδια έκταση οι δύο σημαντικοί νόμοι
2414/96 και 2469/97, για το λειτουργικό και οργανωτικό εκσυγχρονισμό των
δημοσίων επιχειρήσεων και οργανισμών και τον εξορθολογισμό και τον έλεγχο των
δαπανών πληθώρας δημόσιων φορέων, θα εξοικονομούνταν ετησίως δαπάνες που ίσως
να ήταν υψηλότερες από εκείνες που θα αποδώσει ο νέος φορολογικός νόμος! Έτσι,
είναι σίγουρο ότι τον προσεχή Νοέμβριο θα συνοδευθεί η κατάθεση στη Βουλή του
κρατικού προϋπολογισμού 1999 με ένα... νέο φορολογικό νομοσχέδιο, που θα
προβλέπει πάλι την επιβολή νέων και αύξηση υπαρχόντων φόρων.

Αυτή όμως η τακτική δεν συνιστά σοβαρή οικονομική πολιτική και σωστή
διαχείριση φόρων. Είναι απλώς μια εύκολη λογιστική καταστιχογραφία για να
περνάει ο... χρόνος.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16057N512</ED>
<ID>
ID:129834

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N51&aa=2</URL></REF>


Article

<CATEGORY>vin08</CATEGORY>

 <H2>Για ηλεκτρονικούς ελέγχους θα χρησιμοποιηθούν τα στοιχεία του εντύπου Ε3
</H2>
ΤΟ 2000 θα καταργηθούν τα αντικειμενικά κριτήρια φορολόγησης των ελεύθερων
επαγγελματιών, εμπόρων και βιοτεχνών. Μέχρι τότε, όμως, το υπουργείο
Οικονομικών θα έχει φακελώσει όλους τους φορολογουμένους, ώστε ­ μετά την
κατάργηση των κριτηρίων ­ να υπολογίζει το εισόδημά τους από τις διασταυρώσεις
των φορολογικών στοιχείων. Μία από αυτές τις κινήσεις του υπουργείου για να
επιτύχει το «φακέλωμα» των φορολογουμένων είναι το έντυπο Ε3, που πρέπει να
υποβάλουν φέτος οι επιχειρηματίες και οι ελεύθεροι επαγγελματίες,
συμπληρώνοντας σε αυτό τα εισοδήματα της τελευταίας πενταετίας και πλήθος
άλλων στοιχείων.

Αυτό προκύπτει από τις χθεσινές δηλώσεις του υφυπουργού Οικονομικών κ. Γ. Δρυ,
ο οποίος αποκάλυψε ότι τα αναλυτικά στοιχεία που ζητούνται με το Ε3 θα
χρησιμοποιηθούν για τους ελέγχους που θα γίνουν στις επιχειρήσεις με το
σύστημα Eskort (μέσω ηλεκτρονικού υπολογιστή), καθώς και για τους ελέγχους από
τα ελεγκτικά κέντρα.

Ο κ. Γ. Δρυς δεσμεύθηκε στο σημείο αυτό ότι: «Η συγκέντρωση των στοιχείων των
επιχειρήσεων και των ελεύθερων επαγγελματιών στο Ε3 ουδεμία σχέση έχει με
νέους φόρους». Επίσης είπε ότι τα στοιχεία αυτά δεν πρόκειται να
χρησιμοποιηθούν ούτε για μια νέα ευνοϊκή ρύθμιση στις εκκρεμείς φορολογικές
υποθέσεις που έχουν οι επιχειρήσεις.

Ο υφυπουργός διευκρίνισε ότι το νέο έντυπο Ε3 δίνεται η δυνατότητα να
υποβληθεί από τα λογιστήρια για να μην υπάρξουν γραφειοκρατικές επιβαρύνσεις.

Ο κ. Γ. Δρυς ανακοίνωσε ακόμη ότι:

* Σε λίγες μέρες θα ξεκινήσει η πιλοτική εφαρμογή του προγράμματος Taxis στη
ΔΟΥ Μοσχάτου, ενώ μέχρι το τέλος του 1998 θα έχουν ενταχθεί στο σύστημα άλλες
150 Εφορίες.

* Την άνοιξη θα ξεκινήσει η λειτουργία του πρώτου Εθνικού Ελεγκτικού Κέντρου,
ενώ μέχρι το τέλος του έτους θα ξεκινήσει η λειτουργία και των άλλων δύο
περιφερειακών ελεγκτικών κέντρων.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16057N513</ED>
<ID>
ID:129847

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N51&aa=3</URL></REF>


Article

<CATEGORY>vin08</CATEGORY>

 <H2>Διέκοψαν την αποχή από τις δημοπρασίες
</H2>
ΚΑΝΟΝΙΚΑ γίνονται όλες οι δημοπρασίες δημοσίων έργων, μετά τη διακοπή της
αποχής από τις δημοπρασίες που είχαν κηρύξει οι εργολήπτες διαμαρτυρόμενοι για
το φορολογικό νομοσχέδιο.

Σε ανακοίνωση της Πανελλήνιας Ένωσης Διπλωματούχων Μηχανικών - Εργοληπτών
Δημοσίων Έργων (ΠΕΔΜΕΔΕ) αναφέρεται ότι οι εργολήπτες θα ακολουθήσουν άλλες
μορφές αγώνα για να υπερασπίσουν τα δικαιώματά τους.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16057N515</ED>
<ID>
ID:129893

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N51&aa=5</URL></REF>


Article

<CATEGORY>vin08</CATEGORY>

 <H2>Η νέα διοίκηση του ΒΕΑ
</H2>
ΣΥΓΚΡΟΤΗΘΗΚΕ σε σώμα η νέα διοίκηση των επιτροπών του Βιοτεχνικού
Επιμελητηρίου Αθηνών (ΒΕΑ), μετά τη συνεδρίαση του Δ.Σ., που προήλθε από τις
εκλογές της 7ης και 8ης Δεκεμβρίου.

Η νέα διοικητική επιτροπή αποτελείται από τους εξής: πρόεδρος: Γ. Κυριόπουλος,
α' αντιπρόεδρος: Δημ. Μάος, β' αντιπρόεδρος: Βασ. Λιαμέτης, γενικός
γραμματέας: Αθαν. Παύλου, οικονομικός επόπτης: Παν. Ανεβλαβής.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16057N516</ED>
<ID>
ID:129903

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N51&aa=6</URL></REF>


Article

<CATEGORY>vin08</CATEGORY>

 <H2>Προχωρούν οι αλλαγές στον Εμπορικό Κώδικα
</H2>
«ΠΡΑΣΙΝΟ φως» για να προχωρήσει το υπουργείο Δικαιοσύνης σε σειρά αλλαγών στον
Εμπορικό Κώδικα άναψε ύστερα από τη χθεσινή συνάντηση του Πρωθυπουργού Κων.
Σημίτη με το υπουργό Δικαιοσύνης Ευαγ. Γιαννόπουλο, (κατά την οποία
αποφασίστηκε να προωθηθούν άμεσα και οι ευεργετικές διατάξεις για χρήστες
ναρκωτικών που αποτοξινώθηκαν με δικές τους προσπάθειες).

Η βασική αλλαγή στον Εμπορικό Κώδικα, που ισχύει ως γνωστόν από την εποχή του
Όθωνα, είναι η καθιέρωση του Εμπορικού Μητρώου, από το οποίο και θα
πιστοποιείται η εμπορική ιδιότητα.

Τις προσεχείς εβδομάδες, εξάλλου, θα προωθηθεί από το υπουργείο Δικαιοσύνης
προς ψήφιση στη Βουλή και νέος Σωφρονιστικός Κώδικας, ενώ κατά τη χθεσινή
συνάντηση εξετάστηκε και το κατασκευαστικό πρόγραμμα που έχει καταρτίσει το
υπουργείο ( νέες φυλακές και δικαστικά κτίρια).

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16057N517</ED>
<ID>
ID:129911

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N51&aa=7</URL></REF>


Article

<CATEGORY>vin08</CATEGORY>

 <H5>ΤΙ ΠΡΟΒΛΕΠΟΥΝ ΤΑ ΠΕΝΤΕ ΠΡΩΤΑ ΣΕΝΑΡΙΑ ΠΟΥ ΕΠΕΞΕΡΓΑΖΟΝΤΑΙ ΟΙ ΑΡΜΟΔΙΕΣ ΥΠΗΡΕΣΙΕΣ
ΤΟΥ ΥΠΟΥΡΓΕΙΟΥ ΕΡΓΑΣΙΑΣ-ΚΟΙΝΩΝΙΚΩΝ ΑΣΦΑΛΙΣΕΩΝ
</H5><H2>Σ' ένα ταμείο οι αυτοαπασχολούμενοι
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Ασφαλιστικό ταμείο-γίγας με 850.000 ασφαλισμένους και 230.000 συνταξιούχους
βρίσκεται στα σκαριά, στο πλαίσιο της κυβερνητικής απόφασης για
ενοποιήσεις-συγχωνεύσεις ταμείων. Πρόκειται για το ταμείο αυτοαπασχολουμένων.

ΟΙ ΑΡΜΟΔΙΕΣ υπηρεσίες του υπουργείου Εργασίας-Κοινωνικών Ασφαλίσεων άρχισαν
τις «ασκήσεις επί χάρτου» για τη δομή των νέων ταμείων. Τα πρώτα σενάρια
προβλέπουν τα εξής:

1 Δημιουργία ενιαίου φορέα κύριας ασφάλισης για τους
αυτοαπασχολούμενους. Προτείνεται η ενοποίηση των ταμείων ΤΕΒΕ, Εμπόρων (ΤΑΕ),
Αυτοκινητιστών (ΤΣΑ) και ΤΑΝΠΥ (Ναυτικών πρακτόρων). Στο ίδιο νέο ταμείο-γίγας
προτείνεται και η υπαγωγή του Ταμείου Πρόνοιας Ξενοδόχων. Η ένταξη αυτών των
ταμείων στο ΤΕΒΕ δεν φαίνεται να έχει καμία τύχη. Η πρόταση προβλέπει ότι δεν
θα θιγούν οι συντάξεις αφού υπάρχει μεγάλη ανισότητα μεταξύ των ταμείων στην
καταβολή των συντάξεων. Για παράδειγμα, η κατώτατη σύνταξη στο ΤΣΑ
(αυτοκινητιστές) είναι περίπου η μισή από τη σύνταξη που καταβάλει το ΤΑΝΠΥ.
Το ζητούμενο είναι ποιος θα πληρώσει το κόστος της εξομοίωσης των παροχών.

2 Ενοποίηση των Ταμείων Αρωγής των δημοσίων υπαλλήλων.

3 Υπαγωγή του Ταμείου Μετάλλου στο ΙΚΑ και του ΝΑΤ επίσης στο ΙΚΑ
(παρά τις αντιδράσεις που εκδηλώνονται).

4 Εποπτεία του ενιαίου φορέα υγείας στους κλάδους υγείας των ταμείων.
Η εκδοχή για ενοποίηση των κλάδων υγείας απομακρύνεται.

5 Δημιουργία ενιαίου ταμείου κύριας ασφάλισης τραπεζοϋπαλλήλων. Ειδική
επιτροπή εξετάζει το θέμα. Έντονες πιέσεις για τη δημιουργία αυτού του ταμείου
ασκεί η ΟΤΟΕ. Για τη σύσταση του ενιαίου ταμείου στις τράπεζες έγινε
αναλογιστική μελέτη, από την οποία προκύπτει ότι η ενοποίηση των ταμείων θα
είχε πολλαπλά οφέλη για τους τραπεζοϋπαλλήλους, όπως για παράδειγμα:
χαμηλότερες ασφαλιστικές εισφορές εργαζομένων-εργοδοτών, ευνοϊκότερα όρια
ηλικίας προς συνταξιοδότηση καθώς και ενίσχυση των συντάξεων. Το αγκάθι στο
όλο εγχείρημα είναι η απώλεια εσόδων που θα έχει το ΙΚΑ, αφού χιλιάδες
τραπεζοϋπάλληλοι είναι ασφαλισμένοι στο Ίδρυμα.

Το θέμα της ενοποίησης-συγχώνευσης των ασφαλιστικών ταμείων περιλαμβάνεται
στην αντζέντα του κοινωνικού διαλόγου για το μίνι-ασφαλιστικό. Το αρμόδιο
υπουργείο Εργασίας-Κοινωνικών Ασφαλίσεων έχει δώσει εντολή στις διευθύνσεις
της γραμματείας κοινωνικών ασφαλίσεων να υποβάλουν αναλυτικές προτάσεις για
τον τρόπο ενοποίησης-συγχώνευσης των ταμείων. Το σχετικό νομοσχέδιο αναμένεται
να είναι έτοιμο προς το τέλος της άνοιξης.

Θα πρέπει να σημειωθεί ότι σήμερα υπάρχουν 26 φορείς κύριας ασφάλισης
αρμοδιότητας υπουργείου Εργασίας-Κοινωνικών Ασφαλίσεων ­ όλοι με τη μορφή του
Νομικού Πρόσωπου Δημοσίου Δικαίου ­ 50 επικουρικής ασφάλισης από τους οποίους
42 Νομικά Πρόσωπα Δημοσίου Δικαίου και 8 Νομικά Πρόσωπα Ιδιωτικού Δικαίου, 19
ασθενείας από τους οποίους 15 ΝΠΔΔ και 4 ΝΠΙΔ, 66 προνοίας από τους οποίους 63
ΝΠΔΔ και 3 ΝΠΙΔ, 50 ταμεία αλληλοβοήθειας και 4 λοιπών παροχών. 
Υπάρχουν ακόμη 4 φορείς επικουρικής ασφάλισης και 6 προνοίας αρμοδιότητας
υπουργείου Εθνικής Άμυνας, 1 φορέας κύριας ασφάλισης, 1 ασθενείας και 4
προνοίας κ.ά.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N52</CAT>
<ED>
Κωδικός άρθρου: A16057N521</ED>
<ID>
ID:129760

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N52&aa=1</URL></REF>


Article

<CATEGORY>vin08</CATEGORY>

 <H2>Σημίτης: Θα προστατευθούν οι δανειολήπτες από πανωτόκια
</H2>
ΜΕΣΑ ΣΕ 15 ημέρες το πολύ θα ρυθμιστεί το θέμα του ανατοκισμού των τραπεζικών
δανείων. Ο Πρωθυπουργός ανακοίνωσε χθες στη Βουλή ότι το αργότερο σε δύο
εβδομάδες, η ηγεσία του υπουργείου Εθνικής Οικονομίας έχει λάβει εντολή να
καταθέσει στην Ολομέλεια το σχετικό νομοσχέδιο: «Πρέπει να προστατευθούν όσοι
συνήψαν δάνεια. Να υπάρχει διασφάλιση εκείνων που δεν μπορούν να επιβάλλουν
όρους στις τράπεζες», τόνισε.

Ο κ. Κώστας Σημίτης, απαντώντας σε επίκαιρη ερώτηση του προέδρου του ΔΗΚΚΙ κ.
Δημήτρη Τσοβόλα στην «Ώρα του Πρωθυπουργού», αναγνώρισε ότι οι συμφωνίες με
τις τράπεζες διέπονται από ένα καθεστώς όπου ο δανειολήπτης είναι αδύναμος,
γιατί δεν έχει τη δυνατότητα να παρέμβει. 
Και πρόσθεσε ότι οι ρυθμίσεις που θα γίνουν θα αφορούν μελλοντικά δάνεια, ενώ
για τη σύναψη παρελθόντων δανείων είπε ότι ακόμη δεν έχει οριστικοποιηθεί η
απόφαση του αρμόδιου υπουργείου.

* Ο πρόεδρος του ΔΗΚΚΙ αναφέρθηκε στην απόγνωση στην οποία έχουν βρεθεί από τα
πανωτόκια χιλιάδες μικρομεσαίες αγροτικές και αστικές επιχειρήσεις. Ακόμη, ο
κ. Δ. Τσοβόλας ζήτησε ο νόμος να έχει αναδρομική ισχύ: «Δώστε εντολή για τον
τερματισμό των αναγκαστικών εκτελέσεων», είπε.

Ο κ. Κ. Σημίτης διευκρίνησε ότι η κατάσταση δεν είναι απλή και πως οι
υπηρεσίες του υπουργείου Εθνικής Οικονομίας δεν έχουν ακόμη συγκεντρώσει τα
απαραίτητα στοιχεία, καθώς ­ όπως είπε ­ έχουν σημειωθεί κατά το παρελθόν
επανειλημμένες αλλαγές στο καθεστώς του ανατοκισμού.

Σταματήστε τους πλειστηριασμούς

Έκκληση προς κάθε αρμόδιο να μην επαναληφθούν την επόμενη Τετάρτη 11
Φεβρουαρίου πλειστηριασμοί περιουσιακών στοιχείων δανειοληπτών, κάνει με
χθεσινή ανακοίνωση ο Πανελλήνιος Σύλλογος Προστασίας Δανειοληπτών.

Σύμφωνα με την ανακοίνωση, «οι τράπεζες, παρά την πρόσφατη απόφαση του Αρείου
Πάγου, που χαρακτήρισε τα "πανωτόκια" παράνομα και καταχρηστικά, έσπευσαν να
προχωρήσουν σε πλειστηριασμούς».

Σύμφωνα με τον Σύλλογο, πολλοί πλειστηριασμοί ανεστάλησαν και σε αρκετές
περιπτώσεις υπήρξαν δυναμικές επεμβάσεις ενδιαφερομένων, συγγενών και φίλων.
Όμως «χάθηκαν άδικα και περιουσίες που οι ιδιοκτήτες θα πάρουν πίσω, αλλά
ποιος ξέρει με τι δικαστικούς αγώνες και δαπάνες».

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N52</CAT>
<ED>
Κωδικός άρθρου: A16057N522</ED>
<ID>
ID:129808

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N52&aa=2</URL></REF>


Article

<CATEGORY>vin08</CATEGORY>

 <H2>Άρειος Πάγος:
</H2><H2>Οικογενειακό επίδομα και στους δύο συζύγους
</H2>
ΚΑΙ ΟΙ δύο σύζυγοι που εργάζονται στον δημόσιο ή τον ευρύτερο δημόσιο τομέα
δικαιούνται οικογενειακού επιδόματος, κρίνει εκ νέου ο Άρειος Πάγος.
Παγιώνοντας έτσι τη νομολογία του, που θέτει, ως γνωστόν, σε αμφισβήτηση και
τις πρόσφατες ρυθμίσεις του υπουργείου Οικονομικών, με τις οποίες «κόπηκε» η
διπλή χορήγηση του επιδόματος, ακόμη και για τις περιπτώσεις κατά τις οποίες ο
ένας υπάλληλος εργάζεται σε δημόσια επιχείρηση και ο άλλος στον ιδιωτικό τομέα.

Η χθεσινή απόφαση του Ανωτάτου Δικαστηρίου (Β' Τμήμα) δικαιώνει δύο συζύγους,
υπαλλήλους του ΟΤΕ, από τους οποίους μόνον ο ένας έπαιρνε το οικογενειακό
επίδομα, βάσει της συλλογικής σύμβασης εργασίας των υπαλλήλων του Οργανισμού.

Με τη νέα απόφαση, που βρίσκει εφαρμογή και σε άλλες ΔΕΚΟ, επαναλαμβάνεται η
νομολογία της Ολομελείας του Αρείου Πάγου, η οποία έχει κρίνει ότι οι
διατάξεις των Νόμων 1414/84 και 1505/84 ­ που περιορίζουν τη χορήγηση του
επιδόματος σε έναν από τους δύο συζύγους όταν εργάζονται στον δημόσιο ή τον
ευρύτερο δημόσιο τομέα ­ είναι αντισυνταγματικές.

* Αντίθετη απόφαση για το ζήτημα έχει εκδώσει το Συμβούλιο της Επικρατείας,
αλλά σημειώνεται ότι η απόφαση του Αρείου Πάγου δεν παρέχει τη δυνατότητα για
οριστική επίλυση του ζητήματος από το Ανώτατο Ειδικό Δικαστήριο. Κι αυτό γιατί
το ΣτΕ έκρινε ότι δεν υπάρχει διάκριση εις βάρος των δημοσίων υπαλλήλων σε
σχέση με τους υπαλλήλους του ιδιωτικού τομέα, ενώ ο Άρειος Πάγος αντιμετώπισε
το θέμα με βάση τις συνταγματικές διατάξεις και τις κοινοτικές Οδηγίες περί
ισότητας των δύο φύλων, κρίνοντας ότι στην έννοια της αμοιβής περιλαμβάνονται
τα οικογενειακά επιδόματα και πρέπει να καταβάλλονται στο ακέραιο στους δύο
συζύγους για παρεχόμενη εργασία ίσης αξίας.

Σημειώνεται με τις νομοθετικές αλλαγές που επέφερε πέρυσι το υπουργείο
Οικονομικών στο θέμα του επιδόματος, οι περιορισμοί επεκτάθηκαν και στην
περίπτωση που ο ένας σύζυγος εργάζεται στον δημόσιο και ο άλλος στον ιδιωτικό
τομέα, ενώ το οικογενειακό επίδομα χαρακτηρίστηκε ως «παροχή» και όχι ως
«αμοιβή», αλλαγή που εμμέσως αμφισβητείται από τον Άρειο Πάγο.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N52</CAT>
<ED>
Κωδικός άρθρου: A16057N523</ED>
<ID>
ID:129848

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N52&aa=3</URL></REF>


Article

<CATEGORY>vin08</CATEGORY>

 <H2>Χωρίς ελάχιστο τίμημα ο διαγωνισμός για την Κρήτης
</H2>
Σύσκεψη για την πορεία ιδιωτικοποίησης της Τράπεζας Κρήτης είχαν χθες το πρωί
ο υπουργός Εθνικής Οικονομίας κ. Γ. Παπαντωνίου και ο διοικητής της Τραπέζης
της Ελλάδος κ. Λ. Παπαδήμος. 
Στη σύσκεψη, σύμφωνα με πληροφορίες, εξετάσθηκε η προετοιμασία της πρόσκλησης
εκδήλωσης ενδιαφέροντος που αναμένεται να γίνει μέσα στην άνοιξη. Να σημειωθεί
ότι στην προκήρυξη για τον διαγωνισμό πώλησης της Τράπεζας Κρήτης δεν θα
υπάρχει αυτή τη φορά ο όρος για την καταβολή ελάχιστου τιμήματος.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N52</CAT>
<ED>
Κωδικός άρθρου: A16057N524</ED>
<ID>
ID:129875

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N52&aa=4</URL></REF>


Article

<CATEGORY>vin08</CATEGORY>

 <H2>Σκεπτικισμός για το μέλλον ΕΛΔΑ - ΕΚΟ
</H2>
ΕΠΙΦΥΛΑΞΕΙΣ διατυπώνουν συνδικαλιστικά στελέχη από τον τομέα πετρελαίων για
τις προτάσεις που αφορούν περιορισμό των δραστηριοτήτων της ΕΛΔΑ «Ε» (Εταιρεία
Εμπορίας των Κρατικών Διυλιστηρίων Ασπροπύργου) και στη συνέχεια απορρόφησής
της από την ΕΚΟ.

Σύμφωνα με πληροφορίες, το θέμα έχει τεθεί στα συναρμόδια υπουργεία, αλλά
παράλληλα αναμένεται να παρουσιαστεί ειδική εισήγηση σε ημερίδα για τα
πετρέλαια και τις εξελίξεις στην αγορά που προγραμματίζει η ομοσπονδία
εργαζομένων του κλάδου, αλλά και η ΓΣΕΕ.

Σχετικά με το νομοσχέδιο για την αναδιάρθρωση και μετοχοποίηση της Δημόσιας
Επιχείρησης Πετρελαίου (ΔΕΠ), τονίζεται ότι θα πρέπει να αναμένονται
διαφοροποιήσεις σε ορισμένα σημεία που αφορούν:

* Διαδικασίες που θα έπρεπε να είναι σαφέστερα εναρμονισμένες με το Ν. 2190/20
περί Α.Ε.

* Ρυθμίσεις που αφορούν συνδικαλιστικά και υπηρεσιακά στελέχη των διυλιστηρίων
και τα οποία αξιοποιούνται ήδη στη ΔΕΠ, αλλά με το νομοσχέδιο και στη νέα
εταιρεία «Ελληνικά Πετρέλαια Α.Ε.».

* Το ρόλο της εταιρείας ΕΛΔΑ «Ε», τόσο στον τομέα της εμπορίας όσο και στο
χώρο των ναυτιλιακών καυσίμων, αφού ο περιορισμός της δραστηριότητάς της
βρίσκει σύμφωνες τις μεγάλες εταιρείες εμπορίας, αλλά και το Σύνδεσμο των
Εταιρειών Πετρελαίου.

* Αυξάνονται κατά 1,40 δρχ. το λίτρο οι λιανικές τιμές στις βενζίνες και κατά
2 δρχ. οι τιμές στο ντίζελ κίνησης και στο πετρέλαιο θέρμανσης.

Αυτό, οφείλεται στην αύξηση των διεθνών τιμών στις βενζίνες και στο ντίζελ.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N52</CAT>
<ED>
Κωδικός άρθρου: A16057N525</ED>
<ID>
ID:129894

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N52&aa=5</URL></REF>


Article

<CATEGORY>vin08</CATEGORY>

 <H2>Γυναίκες και απασχόληση, θέμα συνδιάσκεψης της ΓΣΕΕ
</H2>
«ΠΛΗΡΗ απασχόληση. Πλήρη δικαιώματα για τις γυναίκες» είναι το ζητούμενο της
τρίτης πανελλαδικής συνδιάσκεψης των συνδικαλιστριών της ΓΣΕΕ, που ξεκινάει
σήμερα τις εργασίες της, με θέμα: «Γυναίκες και απασχόληση».

Στην Ελλάδα, αν και οι γυναίκες αποτελούν το 38,1% του εργατικού δυναμικού,
συχνά αμείβονται λιγότερο από τους άνδρες για εργασία ίσης αξίας, υφίστανται
ανισότητες και αδικίες κάθε τύπου και σπάνια προωθούνται στην επαγγελματική ιεραρχία.

Οι διαπιστώσεις προκύπτουν από τον απολογισμό που κάνει σήμερα η Γραμματεία
Γυναικών της ΓΣΕΕ. Όπως επισημαίνει η κ. Φωτεινή Σιάνου, υπεύθυνη της
Γραμματείας Γυναικών ΓΣΕΕ, «η θέση των γυναικών στην αγορά εργασίας δεν
αντανακλάται στις θέσεις ευθύνης του συνδικαλιστικού κινήματος. Σε 58
διοικήσεις Εργατικών Κέντρων δεν υπάρχει καμία γυναίκα. Σε 44 διοικήσεις
Ομοσπονδιών δεν υπάρχει καμία γυναίκα. Στα 45 μέλη της Διοίκησης της ΓΣΕΕ
υπάρχουν 3 γυναίκες».

Στην τριήμερη συνδιάσκεψη θα απευθύνουν χαιρετισμό, μεταξύ άλλων, ο πρόεδρος
της ΓΣΕΕ κ. Χρήστος Πολυζωγόπουλος, η γενική γραμματέας Ισότητας κ. Μαρία -
Νίκη Κουτσιλαίου, ο γενικός γραμματέας της ΓΣΕΕ κ. Γιώργος Μαυρίκος.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N53</CAT>
<ED>
Κωδικός άρθρου: A16057N531</ED>
<ID>
ID:129761

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N53&aa=1</URL></REF>


Article

<CATEGORY>vin08</CATEGORY>

 <H2>Υποχώρηση τιμών
</H2>
<H3>Πτωτικές τάσεις στις τιμές των μετοχών επικράτησαν κατά τη χθεσινή
συνεδρίαση του Χρηματιστηρίου Αξιών Αθηνών (ΧΑΑ). </H3>
Στην αρχή της συνεδρίασης ο Γενικός Δείκτης είχε άνοδο όπου προς στιγμή
σημείωσε ανώτατη τιμή τις 1.444,67 μονάδες. Στην συνέχεια όμως το θετικό κλίμα
ανεστράφη με αποτέλεσμα την προοδευτική υποχώρηση των τιμών των 
μετοχών και του Γενικού Δείκτη στις 1.413,52 μονάδες, καταγράφοντας απώλειες
19,65 μονάδων ή ποσοστό της τάξεως του 1,37%. Ο Δείκτης FTSE/20 που
απαρτίζεται από μετοχές Τραπεζών και μετοχές υψηλής κεφαλαιοποίησης παρουσίασε
πτώση 10,26 μονάδων ή ποσοστό της τάξεως 1,30%. Στους επιμέρους Κλαδικούς
Δείκτες η εικόνα ήταν αρνητική στο σύνολό της όπου τη μεγαλύτερη πτώση
σημείωσε ο κλάδος των Κατασκευών και των Ετ. Χρηματοδοτικής Μίσθωσης κατά
3,04% και 2,36% αντίστοιχα. Εξαίρεση του αρνητικού κλίματος ήταν η Παράλληλη
Αγορά που συνέχισε την ανοδική της πορεία και κατέγραψε κέρδη 0,66%. Από τις
233 μετοχές που πραγματοποίησαν συναλλαγές, 64 σημείωσαν άνοδο, 140 πτώση και
29 παρέμειναν σταθερές, ενώ 56 έκλεισαν με αγοραστές και 127 με πωλητές. Η
αξία των συναλλαγών μειώθηκε και ανήλθε στα 14,8 δισ. δρχ (4.615.830 τεμάχια).
Αναλυτικά τα 4.614.139 τεμάχια συνολικής αξίας 13,6 δισ. δρχ. αφορούσαν την
Κύρια Αγορά, ενώ τα 557.852 τεμάχια συνολικής αξίας 1.156 εκατ. δρχ. την
Παράλληλη Αγορά. Τη μεγαλύτερη αξία συναλλαγών σημείωσαν οι μετοχές των
Τραπεζών (3.565 εκατ. δρχ. - 354.919 τεμάχια) και των Μεταλλουργικών
Επιχειρήσεων (2.295 εκατ. δρχ.

- 776.892 τεμάχια).

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N54</CAT>
<ED>
Κωδικός άρθρου: A16057N541</ED>
<ID>
ID:129762

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N54&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΥΔΡΟΧΟΟΣ

(20 Ιανουαρίου - 20 Φεβρουαρίου). Η Πανσέληνος, στις 11, γίνεται στον Λέοντα.
Είναι πιθανόν να επηρεάσει αρνητικά σχέσεις ή συνεργασίες που έχουν φθαρεί.
Προσοχή και σε θέματα υγείας.

ΙΧΘΥΕΣ

(19 Φεβρουαρίου - 20 Μαρτίου). Ο Άρης επηρεάζει, αυτές τις ημέρες, τους
γεννημένους 27 Φεβρουαρίου - 3 Μαρτίου. Ελέγχετε την επιθετικότητά σας.
Προσέχετε την υγεία σας. Όχι βιαστικές αποφάσεις.

ΚΡΙΟΣ

(21 Μαρτίου - 19 Απριλίου). Το πρωί, εύκολες οι επαφές, η επικοινωνία, οι
μετακινήσεις. Να φυλάγεσθε από κλοπές και πισώπλατα χτυπήματα.

ΤΑΥΡΟΣ

(20 Απριλίου - 20 Μαΐου). Η Πανσέληνος, στις 11, γίνεται στον Λέοντα. Είναι
πιθανόν να προκαλέσει προβλήματα και εντάσεις στο σπίτι και την οικογένεια.
Προφυλάξτε την υγεία σας και την υγεία των δικών σας.

ΔΙΔΥΜΟΙ

(21 Μαΐου - 21 Ιουνίου). Ο Άρης επηρεάζει, αυτές τις ημέρες, τους γεννημένους
30 Μαΐου - 3 Ιουνίου. Ελέγχεται την επιθετικότητά σας. Προσέχετε την υγεία
σας. Μη δίνετε τροφή σε κακόβουλα σχόλια.

ΚΑΡΚΙΝΟΣ

(22 Ιουνίου - 22 Ιουλίου). Το πρωί προσφέρεται για πνευματική εργασία και
παρασκηνιακές επαφές. Το απόγευμα εντάσεις, ατυχήματα, αδιαθεσίες. Ελέγχετε
την επιθετικότητά σας.

ΛΕΩΝ

(23 Ιουλίου - 22 Αυγούστου). Η Πανσέληνος, στις 11, γίνεται στο ζώδιό σας.
Προφυλάξτε την υγεία σας. Ελέγχετε την νευρικότητά σας. Αποφύγετε ρήξεις στον
τομέα των σχέσεων ή των συνεργασιών.

ΠΑΡΘΕΝΟΣ

(23 Αυγούστου - 23 Σεπτεμβρίου). Ο Άρης επηρεάζει, αυτές τις ημέρες, τους
γεννημένους γύρω στις 31 Αυγούστου - 4 Σεπτεμβρίου. Ελέγχετε την επιθετικότητά
σας. Μην απαντάτε σε προκλήσεις. Προσέχετε την υγεία σας.

ΖΥΓΟΣ

(24 Σεπτεμβρίου - 23 Οκτωβρίου). Το πρωί, εύνοια για ταξίδια, πνευματικές και
καλλιτεχνικές προσπάθειες, επαφές κάθε είδους. Το απόγευμα, πείσματα,
εντάσεις, ατυχήματα, μικροαδιαθεσίες.

ΣΚΟΡΠΙΟΣ

(24 Οκτωβρίου - 22 Νοεμβρίου). Η Πανσέληνος στις 11, γίνεται στον Λέοντα.
Είναι πιθανόν να επηρεάζει αρνητικά την καριέρα ή τη δημόσια εικόνα σας αν δεν
προσέξετε. Προσοχή σε θέματα υγείας.

ΤΟΞΟΤΗΣ

(23 Νοεμβρίου - 21 Δεκεμβρίου). Ο Άρης επηρεάζει αυτές τις ημέρες τους
γεννημένους 1-5 Δεκεμβρίου. Ελέγχεται την επιθετικότητά σας. Προσέχετε την
υγεία σας. Αποφύγετε εντάσεις στο σπίτι και την οικογένεια.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Το πρωί εύνοια για πνευματική εργασία και για
την τακτοποίηση οικονομικής φύσεως θεμάτων. Το απόγευμα, εντάσεις, ατυχήματα,
πισώπλατα χτυπήματα.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: N56</CAT>
<ED>
Κωδικός άρθρου: A16057N561</ED>
<ID>
ID:129744

</ID><URL>http://ta-nea.dolnet.gr/neaweb/neafile.print_unique?e=A&f=16057&m=N56&aa=1</URL></REF>


Article

<CATEGORY>vin10</CATEGORY>

 <H2></H2><H2>Ευκαιρία για μένα η Ελλάδα </H2>
σελίδα 1

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16057O001</ED>
<ID>
ID:129763

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Δεν με σέβονται στην ΑΕΚ </H2>
σελίδα 2

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16057O002</ED>
<ID>
ID:129809

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O00&aa=2</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ: ΜΕ ΟΜΟΨΥΧΙΑ ΠΑΛΙ ΠΡΩΤΑΘΛΗΤΕΣ
</H5><H2>Μήνυμα ενότητας
</H2>
Ο ΟΛΥΜΠΙΑΚΟΣ μπορεί να κατακτήσει και πάλι τον τίτλο, με την προϋπόθεση να
μείνουν όλοι ενωμένοι, υποστήριξε κατά τη διάρκεια της χθεσινής συνέντευξης
Τύπου ο Ντούσαν Μπάγιεβιτς.

σελίδα 3

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16057O003</ED>
<ID>
ID:129849

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O00&aa=3</URL></REF>


Article

<CATEGORY>vin10</CATEGORY>

 <H2>Ο Κουλακιώτης στον ΠΑΟΚ </H2>
Ο ΠΑΟΚ απέκτησε χθες από τη Βέροια τον Γιώργο Κουλακιώτη αντί του ποσού των
200.000.000 δρχ.!

σελίδα 4

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16057O004</ED>
<ID>
ID:129876

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Άρεσε ο Ιρισμέτοφ </H2>
σελίδα 2

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16057O005</ED>
<ID>
ID:129895

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O00&aa=5</URL></REF>


Article

<CATEGORY>vin10</CATEGORY>

 <H2></H2><H2>Βρήκε ρυθμό στο β' ημίχρονο </H2>
σελίδα 8

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16057O006</ED>
<ID>
ID:129904

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O00&aa=6</URL></REF>


Article

<CATEGORY>vin10</CATEGORY>

 <H2></H2><H2>Με την άνεση της πρωτοπόρου </H2>
σελίδα 9

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16057O007</ED>
<ID>
ID:129912

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O00&aa=7</URL></REF>


Article

<CATEGORY>vin10</CATEGORY>

 <H5>Ο ΓΚΟΡΑΝ ΤΟΜΙΤΣ ΣΤΗΝ «ΟΜΑΔΑ»: ΠΙΣΤΕΥΩ ΟΤΙ ΣΤΗΝ ΑΕΚ ΘΑ ΔΕΙΞΩ ΤΗΝ ΑΞΙΑ ΜΟΥ
</H5><H2>Είμαι έτοιμος να παίξω την Κυριακή
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Γκόραν Τόμιτς. Η Βιτσένζα είναι για μένα παρελθόν. Μπροστά μου βλέπω μόνο την ΑΕΚ

«ΤΟΝ ΜΟΝΟ που γνωρίζω στην Ελλάδα είναι ο Ντίνο Ράτζα! Πολύ φίλος μου! Α, και
τον Μαρένζι που έπαιξε παλαιότερα...».

Ήρθε, έφυγε και ξανάρχεται αύριο στη χώρα μας για μόνιμη (δηλαδή, τετράμηνη!)
εγκατάσταση ο Γκόραν Τόμιτς, ο νέος σέντερ-φορ της ΑΕΚ. Κροάτης, στέλεχος
βασικό της Εθνικής Ελπίδων (έπαιξε και κόντρα στη δική μας Εθνική), τέως άσος
της Βιτσέντζα και νυν της ΑΕΚ, δηλαδή ακόμη μιας ομάδας που βρίσκεται κάτω από
τη σημαία της ENIC. «Η Βιτσέντζα είναι παρελθόν, τώρα μπροστά μου βλέπω μόνο
την ΑΕΚ. Τι γνωρίζω για το ελληνικό πρωτάθλημα; Τον καλύτερο Έλληνα, τον
Νικολαΐδη και πως η ΑΕΚ είναι πρώτη. Βεβαίως, καταλαβαίνω ότι τα δύο
πρωταθλήματα έχουν διαφορές, πιστεύω όμως ότι θα τα καταφέρω και θα δείξω την
αξία μου. Άλλωστε, η Βιτσένζα έχει εξαίρετους παίκτες στην επίθεση και ήταν
δύσκολο να βρω θέση», είπε χθες, ο Τόμιτς. Έβγαλε πολλές φωτογραφίες, φόρεσε
τη φανέλα της ΑΕΚ και ξεναγήθηκε σε μέρος των εξεδρών από τον Γ. Λεωτσινίδη.
«Πού κάθονται οι φανατικοί;», ρώτησε σε μια στιγμή ο Κροάτης, έχοντας προφανώς
ενημερωθεί για τους «καυτούς φανς» της ΑΕΚ.

«Έχω παίξει στην Ιταλία σε τέσσερις αγώνες, κόντρα στη Γουβέντους, την
Αταλάντα, τη Μπρέσια και την Μπολόνια», πρόσθεσε ο Τόμιτς και συμπλήρωσε ότι
είναι έτοιμος να αγωνιστεί την Κυριακή. «Είναι από τους καλύτερους νέους στην
Κροατία», έλεγε με καμάρι ο μάνατζέρ του, Πρέντραγκ Ρίστκι. Από κοντά και ο
«τιμ μάνατζερ» της ΑΕΚ, Γιώργος Σαββίδης: «Αν δεν ήταν καλός θα έδινε η
Βιτσέντζα κοντά 2,5 εκατ. μάρκα για να τον αποκτήσει; Θα έβαζαν ακόμη υψηλή
ρήτρα αν δεν τον δίναμε το καλοκαίρι πίσω (υπολογίζεται στα 800 εκατ.!);»

Πάντως, ουδείς στην ΑΕΚ έχει δει έστω και από κασέτα τον ύψους 1.88 μ.
επιθετικό. Ο Ντουμιτρίου τον γνώρισε αμέσως μετά την επίσημη παρουσίασή του
και ο Γ. Λεωτσινίδης αρκέστηκε σε όσα του είπαν οι συνάδελφοί του
(τεχνοκράτες!) στη Βιτσέντζα. Δηλαδή, τον έστειλαν «πακέτο» στην ΑΕΚ! Ο Χέρσοφ
είπε λίγα και συγκεκριμένα πως δεν έχει πρόβλημα η ENIC αν τα βρουν ΑΕΚ και
Βιτσέντζα. Και τα ξαδερφάκια τα βρήκαν! Ναι μεν λύση ανάγκης και τελευταίας
ώρας για την ΑΕΚ, αλλά παράλληλα ποντάρει στην επιθυμία του παίκτη να
διακριθεί και να επιστρέψει στο Καμπιονάτο. «Αναγκαστικά κάναμε μεταγραφή μετά
τις τόσες αναποδιές. Δεν ήταν αυτοσχεδιασμός και είχαμε σειρά εναλλακτικών
προτάσεων. Ο Μπεμπέτο ήταν μία από αυτές, αλλά πρόσφατα έκανε συμβόλαιο στην
Ιαπωνία και δεν γινόταν να ξανακάνει. Πολλές φορές παίζει ρόλο ο
προϋπολογισμός, αν και υπάρχουν τα... μαξιλαράκια για απρόβλεπτες καταστάσεις».

Τον Γκόραν Τόμιτς (δεύτερος Κροάτης στην ΑΕΚ μετά τον Σλίσκοβιτς ­ άσχετα αν
οι δύο δεν γνωρίζονται και μόνο η μαμά-Νάκιτς ήταν γνωστή του, ως δασκάλα) θα
έχει από κοντά ο Γιώργος Σαββίδης, δηλαδή για ανεύρεση σπιτιού και όλα τα
πρακτικά θέματα.

*** Ρεπορτάζ για την ΑΕΚ στη σελίδα 2.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O01</CAT>
<ED>
Κωδικός άρθρου: A16057O011</ED>
<ID>
ID:129764

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O01&aa=1</URL></REF>


Article

<CATEGORY>vin10</CATEGORY>

 <H5>ΤΡΑΥΜΑΤΙΣΤΗΚΕ Ο ΛΥΜΠΕΡΟΠΟΥΛΟΣ ΣΤΟ ΦΙΛΙΚΟ ΜΕ ΤΗΝ ΤΣΣΚΑ
</H5><H2>Ικανοποίησε ο Ιρισμέτοφ
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Ο Ιρισμέτοφ, σε μια προσπάθειά του στο χθεσινό φιλικό με την ΤΣΣΚΑ

ΑΠ' ΟΛΑ είχε ο μπαξές χθες στην Παιανία: ο Παναθηναϊκός έχασε 1-0 από την
ΤΣΣΚΑ Κιέβου, ο Ουζμπέκος Ιρισμέτοφ έπαιξε επί ενενήντα λεπτά, ο Λυμπερόπουλος
υπέστη κάκωση μηνίσκου και ο πρόεδρος Γ. Βαρδινογιάννης παρακολούθησε το
μεγαλύτερο μέρος του αγώνα υπό βροχήν.

Ο Τζαφάρ Ιρισμέτοφ έδειξε καλά στοιχεία. Είναι γρήγορος, διεισδυτικός,
δυνατός. Φυσικά χρειάζεται πίστωση χρόνου και παιχνίδια «στα πόδια» του. Αν
έπαιρνε περισσότερες μπαλιές και είχε τους βασικούς δίπλα του, ίσως φαινόταν
περισσότερο. Χθες όμως αγωνίστηκαν ελάχιστοι επαγγελματίες και περισσότεροι ερασιτέχνες.

Το κακό είναι ότι χτύπησε ο Λυμπερόπουλος και σήμερα θα φανεί το μέγεθος του
τραυματισμού του. Αν ο μηνίσκος έχει πειραχτεί, ο μικρός θα μπει σε
περιπέτειες. Το φιλικό ήταν αρκετά καλό. Ο ΠΑΟ είχε δύο δοκάρια σε απανωτά
σουτ των Λυμπερόπουλου, Ιρισμέτοφ (45). Ο Βάντσικ απέκρουσε πέναλτι των
Ουκρανών (81). Το νικητήριο γκολ της ΤΣΣΚΑ (που άφησε καλές εντυπώσεις)
σημείωσε στο 69' με σουτ ο Αλεξένκο.

Δήλωσε ο Δανιήλ: «Τα συμπεράσματα ήταν θετικά. Δεν είχαμε ομοιογένεια, διότι
έπαιξαν πολλοί ερασιτέχνες για πρώτη φορά μαζί. Ο Σιμπνιέφσκι είναι πιασμένος
από τα βάρη και τις προπονήσεις. Ο Ιρισμέτοφ έχει πολύ καλά στοιχεία. Πρέπει
να τους κρίνετε με επιείκεια γιατί ακόμη είναι νωρίς».

Η σύνθεση του ΠΑΟ: Βάντσικ, Κόκκινος (65' Μενέγος), Κυριάκος (79'
Χωριανόπουλος), Νικολαΐδης, Αλεξόπουλος, Σίμος, Ιρισμέτοφ, Λυμπερόπουλος (46'
Κατσούρης), Βακουφτσής, Στράντλι (85' Αϊβαλιώτης), Σιμπνιέφσκι (57' Ερμίλιος).

*** Η διοίκηση του ΠΑΟ κάνει προσπάθειες να εξαιρεθεί ο Κόλα από την
τουρνέ της Εθνικής Αλβανίας στη Μάλτα.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16057O021</ED>
<ID>
ID:129768

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O02&aa=1</URL></REF>


Article

<CATEGORY>vin10</CATEGORY>

 <H2>ΝΤΟΥΜΙΤΡΙΟΥ
</H2><H2>Όλοι κατάλαβαν ποιος είναι καλύτερος
</H2>
ΕΙΜΑΣΤΕ οι καλύτεροι! Αυτό ήταν το νόημα όσων είπε χθες ο Ντουμιτρίου, ο
οποίος δεν σκοπεύει στο εξής να αναφέρεται στη διαιτησία. 
«Όλοι κατάλαβαν στο ντέρμπι ποια ομάδα είναι η καλύτερη. Ακόμη και Ολυμπιακούς
που συνάντησα μου έδιναν συγχαρητήρια. Και το ματς ήταν σκληρό ­ σκεφθείτε ότι
ο Ολυμπιακός έπαιξε πιο σκληρά από τον Παναθηναϊκό στο μεταξύ τους παιχνίδι,
αλλά τότε ο ΠΑΟ τελείωσε με οκτώ παίκτες! Όσο για τον διαιτητή, αρκετά έχω
πει, φτάνει»!

Χαριτολογώντας ο Ρουμάνος είπε πως «σε λίγο δεν θα συμπληρώνουμε ομάδα»,
εξέφρασε φόβους για τη συνέχεια της καριέρας του Μπατίστα και κατέληξε με το
«ο Ολυμπιακός είχε μόνο μια ημιευκαιρία».

Και ακόμη, ο Ντουμιτρίου είπε: «Για μένα δεν ήταν έκπληξη ο Μανωλάς», πρόσθεσε
«είμαστε πρωταθλητές ηθικής»(!) και «νικήσαμε την ομάδα με τις μεγαλύτερες
υλικές συνθήκες», ενώ στις προθέσεις του είναι να αλλάξει η ΑΕΚ στυλ
παιχνιδιού: «Οι Δώνης - Μαρτσέλο - Μαλαδένης παίζουν διαφορετικά, τώρα θα
κάνουμε λιγότερες ευκαιρίες, αλλά θα βάζουμε τα ίδια γκολ»!

Μιλησε όμως και για τον Τόμιτς: «Δεν φταίει αυτός που δεν έπαιζε στη
Βιτσέντζα. Ήταν επιλογή της τελευταίας στιγμής. Μας τον υπέδειξαν και τον πήραμε»!

Τέλος, είπε «αν μπορούσα τώρα θα δήλωνα Δώνη και όχι Σέμπουε» και εξήγησε ότι
δεν θα βάλει από την αρχή τον Τόμιτς στην Καβάλα.

*** Εντός της ημέρας χειρουργείται στους χιαστούς ο Ντανιέλ Μπατίσα. Ο
άσος εισήχθη χθες στο νοσοκομείο και ήδη πήρε την πρώτη ψυχολογική ένεση
ακούγοντας τον Λάκη Νικολάου να λέει: «Το καλοκαίρι στην ανανέωση του
συμβολαίου σου θα ισχύσουν όσα θα ίσχυαν αν δεν ήσουν τραυματίας»!

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16057O022</ED>
<ID>
ID:129813

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O02&aa=2</URL></REF>


Article

<CATEGORY>vin10</CATEGORY>

 <H5>ΣΑΒΕΒΣΚΙ
</H5><H2>Δεν με σέβονται στην ΑΕΚ
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Τόνι Σαβέβσκι

ΚΑΝΕΝΑ πρόβλημα με τον Ντουμίτρου Ντουμιτρίου, ούτε όμως και οικονομικό, έχει
ο Τόνι Σαβέβσκι!

Ο άσος της ΑΕΚ μίλησε χθες με τον τεχνικό (όπως είχε κάνει και πριν από το
ντέρμπι με τον Λάκη Νικολάου) και τον διαβεβαίωσε πώς το ξέσπασμά του και οι
αινιγματικές δηλώσεις δεν σχετίζονταν με τον ίδιο. Ο Ρουμάνος το κατάλαβε και
άλλωστε, πώς θα ζητούσε ο Σαβέβσκι (επίμονα) να παίξει από την αρχή, όταν
ακόμη καλά-καλά τα πλευρά δεν έχουν κολλήσει; Σημειώστε ότι και χθες ένιωθε
ενοχλήσεις, πονούσε, αλλά ούτε καν σκέφτεται να απουσιάσει από το ματς στην
Καβάλα, με δεδομένο ότι «η ομάδα έχει πολλές απουσίες στη μεσαία και επιθετική
γραμμή». Τι είπε χθες ο Σαβέβσκι στην «ΟΜΑΔΑ»; «Όπως τους σέβομαι τόσα χρόνια,
θέλω να με σέβονται. Και δεν έχω πρόβλημα με τον προπονητή μου, ούτε
οικονομικό αίτημα. Απλά, κοντά 10 χρόνια στην ΑΕΚ, μαζεύτηκε πίκρα μέσα μου
και δεν πήγαινε άλλο. Για όλα υπάρχει ένα όριο! Φτάνει! Κάποιοι με τη
συμπεριφορά τους έδειξαν πως δεν με σέβονται όπως τους σέβομαι και τους
αντιμετωπίζω εγώ. Για τα οικονομικά, δεν έχω ζητήσει κάτι εδώ και 10 χρόνια,
θα το έκανα τώρα;»

Ο άσος της ΑΕΚ και ηγέτης εδώ και χρόνια αντιμετώπισε πολλά, αλλά ουδέποτε
μίλησε. Δυσκολίες τα πρώτα χρόνια (και έξωση του έγινε), κάποια κόντρα με τον
Μπάγεβιτς αργότερα και τώρα περιστατικό, που για τον ίδιο ήταν το «κερασάκι
στην τούρτα». Στο περιβάλλον του λέει «δεν γινόταν να το καταπιώ και αυτό» και
διευκρινίζει πως «όλοι είμαστε υπάλληλοι της ΑΕΚ και δεν έχω κάτι με πρόσωπα.
Ούτε κρατώ κακία σε κανέναν, ακόμη και σε όποιον μου έχει κάνει το μεγαλύτερο
κακό. Συνολικά τα αντιμετωπίζω όλα και δεν επιθυμώ να δώσω συνέχεια ή να βγάλω
τα άπλυτα στη φόρα, κάτι που δεν έκανα ποτέ στο παρελθόν. Απλά, βγαίνει μια
κραυγή από μέσα μου»!

Κατά τον «μίστερ 8» της πρωτοπόρου, ορισμένοι το έχουν παρακάνει και ζητεί
σεβασμό όπως τους δείχνει ο ίδιος. Ή, μάλλον, δικαιούται να τον απαιτεί.

Με τον Ντουμιτρίου μίλησαν και πριν από τον αγώνα («μπορώ να παίξω από την
αρχή ή όποτε νομίζετε»), ενώ χθες στη συνέντευξη Τύπου για το μείζον θέμα, ο
Ρουμάνος κατέθεσε την άποψή του: «Την ερώτηση για το ψυχολογικό πρόβλημα του
Σαβέβσκι, ας την κάνετε στη διοίκηση. Αφορά, πάντως, και εμένα. Κατάλαβα με
έκπληξη ότι εκτός από τον τραυματισμό είχε και άλλο πρόβλημα. Είναι αναγκαίο
να μιλήσουμε και το θέμα να λυθεί οριστικά. Δεν μιλά πολύ και για να πει, τότε
κάτι θα τον προβλημάτισε. Έναν παίκτη που παίζει με σπασμένη μύτη ή πλευρά,
δεν μπορείς να μην τον βοηθάς αν έχει ένα πρόβλημα. Και ειδικά παίκτη όπως τον Σαβέβσκι»!

Δεν αποκλείεται στο μέλλον ο παίκτης να συζητήσει και με έτερο διοικητικό ­
ίσως τον Δημήτρη Τυροβολά, ο οποίος δραστηριοποιείται όλο και περισσότερο. Και
μην αποκλειστεί εντελώς (στο απώτερο μέλλον) κάποια διορθωτική, οικονομική κίνηση.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16057O023</ED>
<ID>
ID:129853

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O02&aa=3</URL></REF>


Article

<CATEGORY>vin10</CATEGORY>

 <H2>ΔΙΕΘΝΗ
</H2><H2>Ποδαρικό με γκολ για τον Μαχλά
</H2>
Με γκολ ξεκίνησε το 1998 ο Νίκος Μαχλάς. Ο διεθνής άσος σκόραρε (με πέναλτι
στο 18') εναντίον της Χέρακλες '74, βοηθώντας την ομάδα του Βίτεσε να νικήσει
3-1 και να προκριθεί στους «οκτώ» του Κυπέλλου Ολλανδία. 
Τα άλλα δύο γκολ της Βίτεσε πέτυχε ο Κούροβιτς (41', 64'). Για τη Χέρακλες
σκόραρε ο Ντουρμουσόγλου στο 41' (με πέναλτι).

ΙΣΠΑΝΙΑ

Συνεχίζοντας τις εντυπωσιακές της εμφανίσεις, η Άλαβες (β' κατηγορίας) νίκησε
3-1 την Ντεπορτίνο και έκανε ένα σημαντικό βήμα για την πρόκρισή της στα
ημιτελικά του Κυπέλλου Ισπανίας.

ΤΡΙΤΗ ΗΤΤΑ

Την τρίτη συνεχόμενη ήττα στο γαλλικό πρωτάθλημα γνώρισε η Παρί Σεν Ζερμέν
(αυτήν τη φορά από τη Μονεπλιέ με 2-1), με αποτέλεσμα να υποβιβαστεί στην 5η θέση.

Στα υπόλοιπα παιχνίδια: Γκινγκάμπ - Τουλούζ 2-0, Κάννες - Ναντ 2-3, Λανς -
Λυών 3-0, Οσέρ - Μετς 0-0, Μαρσέιγ - Μπορντό 1-0, Χάβρη - Σατερό 5-0, Μπαστιά
- Ρεν 0-0, Στρασβούργο - Μονακό 0-0. 
Η βαθμολογία: Μαρσέιγ και Μετς 47, Μονακό και Λανς 46.

ΑΓΓΛΙΑ

Σε επαναληπτικούς αγώνες του τέταρτου γύρου τού Κυπέλλου Αγγλίας: Μπάρνσλεϊ -
Τότεναμ 3-1. Νιουκάστλ - Στιβενέιτζ 2-1.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16057O024</ED>
<ID>
ID:129880

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O02&aa=4</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ: ΠΡΟΕΧΕΙ Ο ΟΛΥΜΠΙΑΚΟΣ ΚΑΙ ΟΧΙ Ο ΕΑΥΤΟΣ ΜΟΥ
</H5><H2>Θα πετύχουμε
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ο Ντούσαν Μπάγιεβιτς θέλει τον Ολυμπιακό ενωμένο για να πετύχει τον στόχο του

«Ο ΟΛΥΜΠΙΑΚΟΣ είναι μεγάλη ομάδα και πιστεύω ότι θα ξεπεράσει την ήττα από την
ΑΕΚ. Όλοι έχουμε στενοχωρηθεί. Το πρωτάθλημα όμως έχει πολλά δυνατά και
σημαντικά παιχνίδια και ο Ολυμπιακός μπορεί να πετύχει τον στόχο του. Μόνο
όλοι μαζί μπορούμε να οδηγήσουμε την ομάδα στην κορυφή». 
Ο Ντούσαν Μπάγιεβιτς κατά τη διάρκεια της χθεσινής συνέντευξης Τύπου έδωσε το
σύνθημα ότι «αν χρειαστεί να πεθάνουμε, θα γίνει και αυτό», ενώ υποστήριξε ότι
πάνω απ' όλους τοποθετεί τον Ολυμπιακό: «Δεν προσπαθώ να κρατήσω τη θέση μου.
Προέχει η ομάδα και όχι ο εαυτός μου».

Ο «ερυθρόλευκος» τεχνικός δεν ήταν σύμφωνος μ' εκείνους που υποστήριξαν ότι η
ομάδα έπρεπε να έχει μόνο τσαμπουκά στη Νέα Φιλαδέλφεια: «Ο Ολυμπιακός έχει
παίκτες που μπορούν να προσφέρουν στον αγωνιστικό χώρο. Οι ομάδες που
αγωνίζονται μόνο με αυτόν τον τρόπο δεν είναι μεγάλες. Ξεκινήσαμε καλά το
ντέρμπι. Δημιουργήσαμε ευκαιρίες στο πρώτο ημίχρονο. Στο διάστημα αυτό και η
ΑΕΚ είχε τις καλές στιγμές της. Εκείνο που μας πείραξε περισσότερο, ήταν η
αγωνιστική συμπεριφορά που είχαμε στο δεύτερο ημίχρονο. Δεν είχαμε καλή
ψυχολογία, πάθος, πείσμα, ψυχή. Δεν νομίζω ότι οι ποδοσφαιριστές μας
επηρεάστηκαν από την καυτή έδρα της ΑΕΚ. Αν είχαμε χάσει άλλο παιχνίδι, δεν θα
γινόταν τόσος θόρυβος».

ΣΤΗΝ ΚΟΡΥΦΗ

Παράλληλα, ο Ντούσκο ήταν κατηγορηματικός: «Δεν έχουμε άλλα περιθώρια για
απώλειες βαθμών. Τώρα θα κυνηγάμε την πρώτη θέση και θα προσπαθήσουμε να
εκμεταλλευτούμε τα λάθη των αντιπάλων μας».

Όσον αφορά στην προχθεσινή ανακοίνωση - ομπρέλα που εξέδωσαν οι ποδοσφαιριστές
του Ολυμπιακού, ο Μπάγιεβιτς τόνισε: «Ανέλαβαν την ευθύνη της ήττας απέναντι
στους φιλάθλους μας και αποφάσισαν μόνοι τους να βγάλουν την ανακοίνωση».

Για την επίσκεψη των οπαδών του Ολυμπιακού στου Ρέντη, ο «ερυθρόλευκος»
προπονητής υπογράμμισε: «Από την ημέρα που πήγα στον Ολυμπιακό, ο κόσμος είναι
κοντά μας. Θα πρέπει όλοι να γνωρίζουν ότι κάθε παίκτης σκέφτεται την ομάδα.
Μόνο ενωμένοι θα πετύχουμε αυτό που θέλουμε. Ίσως μερικούς ποδοσφαιριστές να
τους έχουν επηρεάσει οι κατασκοπείες των μάνατζερ».

ΣΥΝΕΡΓΑΤΗΣ

Ο Ντούσαν Μπάγιεβιτς είπε ότι ο Τάσος Μητρόπουλος θα είναι ο νέος του
συνεργάτης και ότι αύριο ο «ψηλός» θα ταξιδέψει στην Αφρική (Μπουργκίνα Φάσο)
για να παρακολουθήσει αγώνες του Κόπα Άφρικα, με στόχο την ανεύρεση ταλέντων.

Εξάλλου, όπως αποκάλυψε ο 49χρονος τεχνικός, προβλέπονται αλλαγές στην
ενδεκάδα στον αγώνα της Κυριακής με τον ΟΦΗ στο ΟΑΚΑ. Θα επιστρέψει ο
Μπάντοβιτς και πιθανότατα ο Νινιάδης, ενώ δεν αποκλείεται να ξεκινήσει τον
αγώνα ο Γιαννακόπουλος.

*** Ο Νίκος Νταμπίζας υπέστη κάταγμα στον αντίχειρα κατά τη διάρκεια
της χθεσινής προπόνησης (δέχθηκε δυνατό σουτ) και την Κυριακή θα αγωνιστεί με
ειδικό νάρθηκα.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16057O031</ED>
<ID>
ID:129769

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O03&aa=1</URL></REF>


Article

<CATEGORY>vin10</CATEGORY>

 <H2>Γ' ΕΘΝΙΚΗ
</H2><H2>Στην κορυφή τα Γιάννινα
</H2>
ΣΤΗΝ κορυφή του Βορείου Ομίλου φιγουράρουν τα Γιάννινα, μετά τη χθεσινή εκτός
έδρας νίκη (1-0) επί του Αγροτικού Αστέρα, στη χθεσινή 12η αγωνιστική του πρωταθλήματος.

Οι αγώνες Πιερικού-Νάουσας (1-1) και Αιολικού-Εργοτέλη (2-1) «σημαδεύτηκαν»
από τα επεισόδια που προκλήθηκαν μεταξύ των παικτών στους αγωνιστικούς χώρους.
Στην Κατερίνη, ο διαιτητής Παλιόζογλου και ο βοηθός του Νικολαΐδης «κατάφεραν»
να προκαλέσουν την οργή και των δύο ομάδων. Στο 78' έγινε σύρραξη στο τερέν,
με αποτέλεσμα να αποβληθούν (κόκκινη κάρτα) τρεις παίκτες: Θεοδοσιάδης,
Ραγγέλοβιτς (Πιερικού) και Μαλιούφας (Νάουσας). Το γκολ των φιλοξενουμένων
πέτυχε ο Τσολερίδης (15') και ο Τσουπλής (75') ισοφάρισε για τον Πιερικό.

Στη Μυτιλήνη, ο διαιτητής Κατσαδάμος διέκοψε για πέντε λεπτά (84'-89') το
ματς, εξαιτίας των συμπλοκών που έγιναν μετά το δεύτερο γκολ των γηπεδούχων,
ενώ έδειξε την κόκκινη κάρτα στους Παπακωνσταντίνου (Αιολικού) και Καλογεράκη
(Εργοτέλη). Γιά τους νικητές σκόραραν οι Κυπαρρίσης (18') και Μάντας (84'),
ενώ είχε ισοφαρίσει για την ομάδα της Κρήτης ο Κανίγκα (65').

Στο Αίγιο, ο πρωτοπόρος Άγιος Νικόλαος προηγήθηκε στο σκορ με τον Ανδριαδάκη,
αλλά ισοφαρίστηκε στις καθυστερήσεις του αγώνα από τον Δουβίκα.


<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16057O032</ED>
<ID>
ID:129814

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O03&aa=2</URL></REF>


Article

<CATEGORY>vin10</CATEGORY>

 <H5>ΕΠΟ
</H5><H2>Ραντεβού με τον Ιορντανέσκου
</H2>
ΣΥΝΑΝΤΗΣΗ με τον Ρουμάνο προπονητή Άνχελ Ιορντανέσκου θα έχουν σήμερα ο
πρόεδρος της ΕΠΟ Σωτήρης Αλημίσης και ο α' αντιπρόεδρος και πρόεδρος της ΕΠΑΕ
Στέλιος Σφακιανάκης, ενώ χθες συζήτησαν με τον Γιάτσεκ Γκμοχ, για το
ενδεχόμενο της συνεργασίας του στην εθνική ομάδα των Ανδρών.

Από τον τεχνικό του Ιωνικού υποβλήθηκαν οι τεχνικές και οικονομικές προτάσεις
για τη θέση του ομοσπονδιακού προπονητή και πήρε την υπόσχεση ότι τα αιτήματά
του θα τεθούν υπόψη του Δ.Σ. Με τον Όλεγκ Μπλαχίν δεν πραγματοποιήθηκε
συνάντηση, λόγω απουσίας του στο εξωτερικό. Με τον εκπρόσωπο του Ουκρανού
τεχνικού κ. Φωτίου δεν έγινε καμία συζήτηση, με τον ισχυρισμό ότι δεν υπήρχε
ανάλογη εξουσιοδότηση από το Δ.Σ. της Ομοσπονδίας. Έτσι, οι προτάσεις του κ.
Μπλαχίν περιορίζονται στα στοιχεία που προσκόμισε με την αίτηση ενδιαφέροντος,
που είχε καταθέσει στην ΕΠΟ.

*** Παραιτήθηκε χθες από τη θέση του προέδρου της Επιτροπής Εφέσεων της
ΕΠΟ ο Βασίλης Ανδρόνικος.

*** Εμπόδια στην ολοκλήρωση της συμφωνίας ΕΠΟ-Ιορντανέσκου προβάλλει ο
Ρουμάνος προπονητής, λίγες ώρες πριν από την άφιξή του στην Αθήνα, με δηλώσεις
του στο Πρακτορείο Ρώυτερ.

«Δεν είμαι ευχαριστημένος γιατί οι Έλληνες μού ζητούν τώρα να υπογράψω
συμβόλαιο για τέσσερα χρόνια και όχι για δύο, όπως ήταν η αρχική συμφωνία μας.
Θα πάω στην Ελλάδα για να πείσω τους Έλληνες να υπογράψω το συμβόλαιό μου στο
Βουκουρέστι, γιατί θέλω οι όροι της δουλειάς μου να υπόκεινται στο ρουμανικό
δίκαιο», υποστήριξε ο Α. Ιορντανέσκου.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16057O033</ED>
<ID>
ID:129854

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O03&aa=3</URL></REF>


Article

<CATEGORY>vin10</CATEGORY>

 <H5>ΑΘΗΝΑΪΚΟΣ
</H5><H2>Πρόβλημα στο Νο 5
</H2>
Ο ΚΩΣΤΑΣ Τσιρώνης είναι πολύ πιθανόν να αγωνιστεί στον αγώνα του Αθηναϊκού,
στο Καυταντζόγλειο, με τον Ηρακλή. Ο αμυντικός των «Λόρδων», που έχει δεχθεί
χτύπημα στο γόνατο και αισθάνεται πόνους, ούτε χθες πήρε μέρος στην προπόνηση,
αλλά θα προσπαθήσει σήμερα να γυμναστεί με μπάλα. Το ίδιο θα γίνει και με τον
Πρόκοπ, η περίπτωση του οποίου θεωρείται πολύ πιο δύσκολη, αφού υποφέρει από
τενοντίτιδα και δεν γυμνάζεται περίπου 10 ημέρες. Ο Πρόκοπ πολύ δύσκολα θα
προλάβει τον αγώνα της Κυριακής και ο Στάθης Σταθόπουλος ψάχνει να βρει άλλη
λύση για τη θέση του λίμπερο, αφού και ο Τσιρώνης δεν είναι σίγουρο ότι θα αγωνιστεί.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16057O034</ED>
<ID>
ID:129881

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O03&aa=4</URL></REF>


Article

<CATEGORY>vin10</CATEGORY>

 <H5>ΚΟΥΛΑΚΙΩΤΗΣ: ΜΕΓΑΛΕΣ ΟΙ ΕΥΘΥΝΕΣ ΜΟΥ ΤΩΡΑ ΣΤΟΝ ΠΑΟΚ
</H5><H2>Για τρία χρόνια
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

ΘΕΣΣΑΛΟΝΙΚΗ

Στον ΠΑΟΚ θα αγωνίζεται για τα επόμενα τρία χρόνια ο Γιώργος Κουλακιώτης

ΜΕΤΑ ΤΗ ματαίωση της μεταγραφής του Βασίλη Λάκη, ο ΠΑΟΚ απέκτησε τον Γιώργο
Κουλακιώτη! Ο αμυντικός της Βέροιας ύστερα από πολύωρες συζητήσεις που
ξεκίνησαν χθες το πρωί και κράτησαν πέντε ώρες συμφώνησε και υπέγραψε τριετές
συμβόλαιο αντί 80.000.000 δρχ., ενώ η ομάδα της Ημαθίας πήρε 120.000.000 δρχ.

«Ήρθα σε μια μεγάλη ομάδα. Ξέρω ότι οι ευθύνες μου τώρα είναι μεγάλες. Θα
δουλέψω και θα προσπαθήσω να βάλω ένα λιθαράκι για να υλοποιηθούν οι στόχοι
που είναι το πρωτάθλημα και το Κύπελλο Ελλάδας. Ευχαριστώ τη Βέροια και
ιδιαίτερα τον πρώην προπονητή μου κ. Κατσαβάκη. Δεν δίνω υποσχέσεις. Πρώτη μου
επιδίωξη είναι να καθιερωθώ. Θα κάνω τα πάντα για τον υπέροχο λαό του ΠΑΟΚ».
Αυτά τόνισε ο Γιώργος Κουλακιώτης, ο οποίος χθες γνωρίσθηκε με τους νέους του
συμπαίκτες στην Τούμπα, ενώ συζήτησε και με τον προπονητή του Άγγελο Αναστασιάδη.

*** Εκτός από τη μεταγραφή του Κουλακιώτη, ο ΠΑΟΚ έκλεισε και τον
Βραζιλιάνο επιθετικό Ρέσιλσον Σοάρες. Ο 24χρονος παίκτης από τη χώρα τού καφέ
συμφώνησε με τη διοίκηση του «δικεφάλου» και χθες υπέγραψε τα σχετικά συμβόλαια.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16057O041</ED>
<ID>
ID:129770

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O04&aa=1</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2><H2>Σε λειτουργία το Totalizator
</H2>
ΥΣΤΕΡΑ από πολλά χρόνια υποσχέσεων των ιπποδρομιακών παραγόντων, υλοποιείται
μεθαύριο, Σάββατο, στο Φαληρικό Δέλτα, η λειτουργία ­ σε δοκιμαστικό στάδιο
αρχικά ­ του Totalizator, του νέου υπερσύγχρονου ηλεκτρονικού συστήματος
διενέργειας στοιχημάτων. Με το Totalizator οι στοιχηματίζοντες θα γνωρίζουν,
δευτερόλεπτα πριν από κάθε κούρσα, τις πιθανές αποδόσεις κάθε μορφής
παιχνιδιού, ανάλογα με τα ποσά που παίζονται σε κάθε ιπποδρομία.

Έτσι, θα πάψουν να υπάρχουν υποψίες, παράπονα και εκνευρισμοί για «φαγωμένες»
αποδόσεις από τους «μυημένους», σε κάποια μυστική πληροφορία, την οποία
αξιοποιούν παίζοντας μεγάλα χρηματικά ποσά, αποκομίζοντας και μεγάλα κέρδη.

Σε ανακοίνωση που εξέδωσε ο Οργανισμός Διεξαγωγής Ιπποδρομιών Ελλάδος (ΟΔΙΕ),
τονίζεται μεταξύ άλλων ότι ο πρωτόγνωρος για τη χώρα μας νέος τρόπος
στοιχημάτισης (on line σύνδεση όλων των ταμείων του Ιπποδρόμου, αλλά και των
πρακτορείων με έναν κεντρικό υπολογιστή για αυτόματη συγκέντρωση και
επεξεργασία των στοιχημάτων), θα εφαρμοστεί σταδιακά, ώστε να υπάρξει ομαλή
μετατροπή από το παλαιό στο νέο σύστημα. 
Έτσι, από το Σάββατο (7.2.98) τα παιχνίδια Trio και Tri-Cast θα διενεργούνται
στον Ιππόδρομο μέσα από τα τερματικά του Totalizator και σε ένα 10ήμερο
περίπου ή παραπάνω θα επεκταθεί και στα πρακτορεία στοιχημάτων.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16057O042</ED>
<ID>
ID:129815

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O04&aa=2</URL></REF>


Article

<CATEGORY>vin10</CATEGORY>

 <H5>ΕΘΝΙΚΟΣ
</H5><H2>Θέλει νίκες στο γήπεδό του
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

ΤΟΥΣ εντός έδρας αγώνες με ομάδες «ίδιας δυναμικότητας» θέλει να χτυπήσει ο
Εθνικός. Κι αυτό, γιατί ο Εθνικός έχει παίξει στην έδρα του, με όλους (εκτός
από την ΑΕΚ) τους λεγόμενους μεγάλους αντιπάλους, και τις ομάδες που θα
διεκδικήσουν τις θέσεις για την Ευρώπη. Έτσι το εντός έδρας πρόγραμμά του στη
συνέχεια θεωρείται στα μέτρα της ομάδας, κάτι που επισημάνθηκε χθες και από
τον Τόζα Βεσελίνοβιτς στους παίκτες: «Συζήτησα με τους ποδοσφαιριστές και
είδαμε ότι μπορούμε να διορθώσουμε πολλά πράγματα, αλλά και να πάρουμε τους
βαθμούς που χρειαζόμαστε, κυρίως από τους εντός έδρας αγώνες μας, ώστε να
παραμείνει ο Εθνικός στην Α' Εθνική. Όχι βέβαια ότι δεν θα προσπαθούμε στα
εκτός έδρας ματς, αλλά πρώτος μας στόχος είναι τα ματς στο γήπεδό μας». Ο
τεχνικός του Εθνικού συνέχισε: «Είναι ευχάριστο ότι σημειώνουμε πλέον πιο
εύκολα γκολ. Βέβαια δεχόμαστε και αρκετά γκολ, αλλά όπως η επίτευξη του γκολ
είναι δουλειά όλης της ομάδας, έτσι και για την άμυνα ισχύει το ίδιο. Πιστεύω
ότι μπορούμε να διορθώσουμε πάρα πολλά πράγματα και με την ψυχή που δείχνουν
οι παίκτες μου, θα καταφέρουμε να μείνουμε εκεί που ανήκουμε. Είμαι
ευχαριστημένος απ' όλους τους παίκτες που δίνουν το 100% των δυνατοτήτων
τους». Για τον αγώνα με τον Ιωνικό, ο προπονητής της ομάδας του Πειραιά δεν
υπολογίζει τους τραυματίες Καψή, Κουρκούνα και Δημόπουλο. Οι υπόλοιποι παίκτες
είναι στη διάθεσή του.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16057O043</ED>
<ID>
ID:129855

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O04&aa=3</URL></REF>


Article

<CATEGORY>vin10</CATEGORY>

 <H5>Το έκτακτο
</H5><H2>ΠΡΟ-ΠΟ </H2>
<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16057O044</ED>
<ID>
ID:129882

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O04&aa=4</URL></REF>


Article

<CATEGORY>vin10</CATEGORY>

 <H2>Δελτίο ΠΡΟ-ΠΟγκόλ </H2>
<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16057O045</ED>
<ID>
ID:129898

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O04&aa=5</URL></REF>


Article

<CATEGORY>vin10</CATEGORY>

 <H2>Τζακ-ποτ σε ΛΟΤΤΟ, ΠΡΟΤΟ
</H2>
ΤΖΑΚ-ΠΟΤ (94.247.452 εκατ. δρχ.) έγινε στο χθεσινό διαγωνισμό (4/2) του ΛΟΤΤΟ,
αφού ουδείς εξάρης βρέθηκε. Οι 103 πεντάρηδες θα πάρουν από 504.840 δρχ., οι
8.598 τεσσάρηδες θα εισπράξουν από 4.535 δρχ. και οι 175.633 τριάρηδες θα
μοιραστούν από 175 δρχ.

Τα νούμερα του ΛΟΤΤΟ είναι: 27, 11, 25, 21, 22, 32.

*** Στο ΠΡΟΤΟ έγινε τζακ-ποτ (69.746.707 δρχ.) στο χθεσινό διαγωνισμό
(4/2) αφού ουδείς βρέθηκε στην πρώτη κατηγορία. Στις άλλες κατηγορίες τα κέρδη
είναι: Επτά τυχεροί στη δεύτερη θα πάρουν από 2.746.005 δρχ., 40 στην τρίτη θα
εισπράξουν από 480.550 δρχ., 2.391 στην τέταρτη θα μοιραστούν από 49.160 δρχ.,
4.026 στην πέμπτη θα πάρουν από 4.770 δρχ. και 40.456 στην έκτη θα εισπράξουν
από 400 δρχ.

Ο αριθμός του ΠΡΟΤΟ είναι: 7239691.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16057O046</ED>
<ID>
ID:129907

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O04&aa=6</URL></REF>


Article

<CATEGORY>vin10</CATEGORY>

 <H2>ΤΖΟΚΕΡ
</H2><H2>425 εκατ. δρχ. στον κουμπαρά
</H2>
ΤΖΑΚ-ΠΟΤ (425 εκατ. δρχ.) έγινε στο χθεσινό διαγωνισμό (4/2) του ΤΖΟΚΕΡ, αφού
ουδείς βρέθηκε με 5+1 επιτυχίες. Στις άλλες κατηγορίες τα κέρδη είναι: τρεις
τυχεροί με 5 επιτυχίες θα πάρουν από 19.079.490 δρχ., 42 με 4+1 επιτ. θα
εισπράξουν από 723.755 δρχ., 670 με 4 επιτ. θα μοιραστούν από 17.375 δρχ.,
1.949 με 3+1 επιτ. θα πάρουν από 12.110 δρχ., 30.688 με 3 επιτ. θα εισπράξουν
από 725 δρχ., 26.736 με 2+1 επιτ. θα μοιραστούν από 555 δρχ. και 137.046 με
1+1 επιτυχίες θα πάρουν από 250 δρχ.

Τα πέντε τυχερά νούμερα είναι: 12, 25, 26, 35, 44, ενώ ο αριθμός του ΤΖΟΚΕΡ
είναι το 12.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16057O047</ED>
<ID>
ID:129913

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O04&aa=7</URL></REF>


Article

<CATEGORY>vin10</CATEGORY>

 <H5>ΞΑΝΘΗ
</H5><H2>«Όχι» στον Κάρλος
</H2>
ΠΡΙΝ από τρεις ημέρες η SKODA Ξάνθη ανακοίνωσε τη μεταγραφή του Βραζιλιάνου Ζε
Κάρλος, όμως από χθες αποτελεί παρελθόν για την ακριτική ομάδα. Έγκυρες πηγές
αναφέρουν πως ξαφνικά ο μάνατζερ του Βραζιλιάνου ποδοσφαιριστή αύξησε τις
απαιτήσεις του, με αποτέλεσμα η διοίκηση της ΠΑΕ να ματαιώσει την απόκτησή
του. Σημαντικό ρόλο έπαιξε και η γνώμη του Γιάννη Μαντζουράκη, ο οποίος
υποστήριξε πως δεν είναι απαραίτητη η απόκτησή του, αφού σχημάτισε πληρέστερη
εικόνα για την αξία του Ζε Κάρλος από τις προπονήσεις που έκανε με την Ξάνθη.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16057O048</ED>
<ID>
ID:129915

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O04&aa=8</URL></REF>


Article

<CATEGORY>vin10</CATEGORY>

 <H5>Η ΕΛΛΗΝΙΚΗ ΕΠΙΤΡΟΠΗ ΖΗΤΗΣΕ ΣΤΟ ΝΑΓΚΑΝΟ ΝΑ ΣΕΒΑΣΤΟΥΝ ΤΗΝ ΟΛΥΜΠΙΑΚΗ ΕΚΕΧΕΙΡΙΑ
</H5><H5>ΣΤΟ ΝΑΓΚΑΝΟ
</H5><H5>Έγινε η παρουσίαση του «Αθήνα 2004»
</H5><H5>ΓΙΩΡΓΟΣ ΠΑΠΑΝΔΡΕΟΥ
</H5><H5>Καταλύτης το Ολυμπιακό Κίνημα
</H5><H2>Πρόταση ελπίδας
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

Τελευταίες προετοιμασίες στο Ναγκάνο. Οι πέντε Ολυμπιακοί Κύκλοι και η Φλόγα
της Ολυμπίας θα γίνουν σύμβολο αθλητισμού και ειρηνικής συνύπαρξης των λαών,
ύστερα από τρεις ημέρες. Κι όλα αυτά, κάτω από το άγρυπνο βλέμμα εκατοντάδων
αστυνομικών, που ερευνούν όλους τους αθλητικούς χώρους

Η ΠΡΟΤΑΣΗ της Ελλάδας για «εκεχειρία» στη διάρκεια των Ολυμπιακών Αγώνων του
2004, προκάλεσε ιδιαίτερη ικανοποίηση, αλλά και σημάδι ελπίδας στα μέλη της
Διεθνούς Ολυμπιακής Επιτροπής στη διάρκεια της Συνόδου στο Ναγκάνο.

Σε μια εποχή που ο «ψυχρός πόλεμος» και τ' απειλητικά μηνύματα στις σχέσεις
Ιράκ - ΗΠΑ φθάνουν καθημερινά στην πόλη η οποία θα φιλοξενήσει σε λίγα
εικοσιτετράωρα τους Χειμερινούς Ολυμπιακούς Αγώνες, η πρόταση που αναπτύχθηκε
από τον αναπληρωτή υπουργό Εξωτερικών Γιώργο Παπανδρέου και τα μέλη της
Οργανωτικής Επιτροπής «Αθήνα 2004», βρήκε απήχηση στα μέλη της ΔΟΕ και τα μέσα
επικοινωνίας. Ο πρόεδρος της ΔΟΕ Χουάν Αντόνιο Σάμαρανκ, μπροστά στην απειλή
μιας νέας σύρραξης στον Κόλπο στη διάρκεια των Ολυμπιακών Αγώνων, ιδιαίτερα
ανήσυχος επικοινώνησε τηλεφωνικά με τον γ.γ. των Ηνωμένων Εθνών, Κόφι Ανάν,
για να του «εκφράσει τους φόβους για τις απειλές πολέμου στη συγκεκριμένη
περιοχή, όπως αναφέρουν τα ξένα ειδησεογραφικά πρακτορεία». 
Ο γ.γ. του ΟΗΕ απάντησε στον Σάμαρανκ με μήνυμα προς όλους τους λαούς της γης,
στο οποίο αναφέρει μεταξύ των άλλων και τα εξής:

«Καλώ όλα τα έθνη να σεβαστούν την Ολυμπιακή εκεχειρία. Πιστεύω πως τελικά θα
πρυτανεύσει η λογική και θ' αποφευχθούν οι πολεμικές συγκρούσεις.
Συνεργαζόμαστε ­ συνέχισε ο γ.γ. Κόφι Ανάν στο μήνυμα του ­ στενά με τη Διεθνή
Ολυμπιακή Επιτροπή για την προώθηση του Ολυμπιακού Ιδεώδους και είμαι
αισιόδοξος πως η ανθρωπότητα θ' ανταποκριθεί στο κάλεσμά μας αυτό».

­ Σε απάντηση του πιο πάνω προσκλητηρίου ήρθε χθες στο Ναγκάνο η ελληνική
πρόταση, ως ελπίδα μοναδική για τους λαούς της γης, να «σεβαστούν από τώρα και
στο εξής τη διεξαγωγή των Ολυμπιακών Αγώνων. Κι ότι το μήνυμα αγάπης που
αποστέλλει η Ελλάδα στον κόσμο, πρέπει να γίνει σεβαστό».

«Γι' αυτό, η Αθήνα, μπορεί να δημιουργήσει μια δυναμική παγκόσμιας ειρήνης»,
δήλωσε ο Γιώργος Παπανδρέου, απαντώντας στους δημοσιογράφους για το
περιεχόμενο της «πρότασης για εκεχειρία» στη διάρκεια των Ολυμπιακών Αγώνων.

ΣΤΟ ΝΑΓΚΑΝΟ έγινε και η παρουσίαση του «Αθήνα 2004» από την Επιτροπή, της
οποίας επικεφαλής είναι ο πρόεδρος του Δ.Σ. Κώστας Στρατήγης, ο διευθύνων
σύμβουλος Κώστας Μπακούρης, ο αναπληρωτής υπουργός Εξωτερικών Γ. Παπανδρέου, ο
υφυπουργός Πολιτισμού Ανδρέας Φούρας και ο Γ. Θεοδωρακόπουλος μέλος της
Οργανωτικής Επιτροπής. Παρόντα, φυσικά, και τα δύο μέλη στη ΔΟΕ, Λάμπης
Νικολάου και Νίκος Φιλάρετος.

ΣΥΝΕΝΤΕΥΞΗ ΤΥΠΟΥ

Μετά τις δύο εκδηλώσεις της ελληνικής αποστολής δόθηκε συνέντευξη Τύπου όπου
ξένοι δημοσιογράφοι και πρακτορεία ειδήσεων υπέβαλαν ερωτήσεις στους
εκπροσώπους της Οργανωτικής Επιτροπής «Αθήνα 2004».

Μεταξύ άλλων, ο πρόεδρος της Επιτροπής Στρατής Στρατήγης, απαντώντας για την
πορεία της αθηναϊκής διοργάνωσης, είπε ότι «βρίσκεται σε επεξεργασία το σχέδιο
νόμου για τους Ολυμπιακούς Αγώνες, το οποίο σύντομα θα ψηφιστεί από το
Ελληνικό Κοινοβούλιο. Τότε μόνο η Οργανωτική Επιτροπή θ' αναπτύξει
πρωτοβουλίες, σύμφωνα με τον γενικότερο προγραμματισμό της Αθήνας, για τους
Ολυμπιακούς Αγώνες». «Μέχρι τότε, θα προσπαθήσουμε να προωθήσουμε θέματα που
βοηθούν στο κέρδος χρόνου, στον οργανωτικό τομέα».

­ Οι δημοσιογράφοι όμως ρώτησαν και για την κυρία Γιάννα Αγγελοπούλου -
Δασκαλάκη. «Γιατί δεν είναι στην Οργανωτική Επιτροπή η κ. Αγγελοπούλου, που
όπως πολλές φορές δήλωσε ο πρόεδρος Σάμαρανκ, προσέφερε πολλά στην ανάληψη των
Ολυμπιακών Αγώνων;», είπε συγκεκριμένα ο απεσταλμένος του Α.Ρ. Στέφεν Γουίλσον
και ο Στρατής Στρατήγης απάντησε:

«Η κυρία Αγγελοπούλου δεν δέχθηκε να μετέχει στην Επιτροπή, γιατί επικαλέσθηκε
οικογενειακούς λόγους. Όμως, η ίδια μάς διαβεβαίωσε ότι όποτε χρειαστεί και
φυσικά ζητηθεί, τότε ευχαρίστως θα προσφέρει τις υπηρεσίες της για την
επιτυχία των Αγώνων, για τους οποίους η ίδια και η ομάδα της έκαναν αγώνα για
να τους κερδίσει η Αθήνα».

­ Ο κ. Κ. Μπακούρης απάντησε σε άλλη ερώτηση που αφορούσε τα συμβόλαια των
τηλεοπτικών δικαιωμάτων λέγοντας ότι «ακόμα δεν υπάρχει πρόοδος σ' αυτό το
θέμα, γιατί, πρέπει πρώτα να ψηφιστεί το νομικό πλαίσιο των Αγώνων, ώστε να
έχει δικαίωμα η Οργανωτική Επιτροπή να προχωρήσει στις συμφωνίες και την
υπογραφή των συμβολαίων».

­ Επίσης, ο κ. Στρατήγης είπε ότι «στις αρχές Μαρτίου, κατά πάσα πιθανότητα θα
μεταβεί στο Σίδνεϊ ελληνική αντιπροσωπεία, προκειμένου να έχει επαφές και
συνεργασία με την Οργανωτική Επιτροπή του 2000».

­ Σημειώνουμε, τέλος, ότι στη διάρκεια της παρουσίασης του «Αθήνα 2004», μαζί
με τις εικόνες από την υποδοχή των «θριαμβευτών της Λωζάννης» στην Αθήνα,
ακούγεται δήλωση του Α. Φούρα έξω από το Κοινοβούλιο, όπου μεταξύ άλλων
αναφέρονται και τα εξής: «Στην αρχαία Ελλάδα, εκτός από τους Ολυμπιακούς
Αγώνες γεννήθηκε και η Δημοκρατία. Είναι μεγάλη ευθύνη και πρόκληση να
διοργανώσουμε αγώνες σύμφωνα με τις αρχές του Ολυμπιακού Χάρτη και τους όρους
του συμβολαίου».

ΣΕ ΞΕΧΩΡΙΣΤΟ θέμα της ημερησίας διατάξεως καταχωρήθηκε η παρουσίαση του
«σχεδίου για την εκεχειρία» που ανέπτυξε ο Γιώργος Παπανδρέου.

Μιλώντας στους ξένους δημοσιογράφους, λίγο αργότερα, ο αναπληρωτής υπουργός
Εξωτερικών δήλωσε μεταξύ άλλων:

«Η πρόταση εκεχειρίας που προτείναμε στη ΔΟΕ και προσωπικά στον πρόεδρο Χ.Α.
Σάμαρανκ, στηρίζεται στο γεγονός ότι το Ολυμπιακό Κίνημα μπορεί να γίνει ο
καταλύτης για την ειρήνη, τον επόμενο αιώνα».

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16057O051</ED>
<ID>
ID:129771

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O05&aa=1</URL></REF>


Article

<CATEGORY>vin10</CATEGORY>

 <H5>ΣΑΜΑΡΑΝΚ
</H5><H2>Στην Ελλάδα η καλύτερη Ολυμπιάδα όλων των εποχών
</H2><H2></H2>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

Χουάν Αντόνιο Σάμαρανκ. 
«Η ΕΛΛΑΔΑ θα διοργανώσει τους καλύτερους Ολυμπιακούς Αγώνες όλων των εποχών».
Την άποψη αυτή εξέφρασε ο πρόεδρος της Διεθνούς Ολυμπιακής Επιτροπής κ. Χουάν
Αντόνιο Σάμαρανκ, μετά την επιτυχημένη παρουσίαση της ελληνικής αποστολής χθες
στο Ναγκάνο.

Ο κ. Σάμαρανκ, αφού συνεχάρη τα μέλη της ελληνικής αποστολής για την
παρουσίαση των οργανωτικών μέτρων που προωθούν εν όψει του 2004, έπλεξε το
εγκώμιο του Έλληνα αναπληρωτή υπουργού για την εισήγηση που έκανε σχετικά με
την ιδέα της «Ολυμπιακής εκεχειρίας».

Μετά τη θερμή υποδοχή και το παρατεταμένο χειροκρότημα των μελών της ΔΟΕ, ο κ.
Σάμαρανκ, όπως τόνισε στα «ΝΕΑ» ο κ. Λάμπης Νικολάου, μέλος της ΔΟΕ και
πρόεδρος της ΕΟΑ, ανακοίνωσε ότι θα συσταθεί κοινή επιτροπή, η οποία θα
εξετάσει το ζήτημα περαιτέρω.

Αναφερόμενος στην υποδοχή που επεφύλαξαν τα μέλη της ΔΟΕ στην ελληνική
αποστολή, ο υφυπουργός Πολιτισμού κ. Φούρας εξέφρασε την πλήρη ικανοποίηση
του, τονίζοντας ότι «κατά την παρουσίαση που κάναμε δώσαμε ιδιαίτερο βάρος
στην αποτελεσματικότητα και στη διαφάνεια, καθώς και στο σχήμα της Οργανωτικής Επιτροπής».

Ικανοποίηση εξέφρασε και ο κ. Λάμπης Νικολάου: «Πήγαμε πάρα πολύ καλά. Μας
συνεχάρησαν όλοι. Δεν περίμεναν ότι θα κάναμε τόσο καλή παρουσίαση και ότι θα
είχαμε στελεχώσει τόσο σύντομα την Οργανωτική Επιτροπή. Ο κ. Σάμαρανκ,
μάλιστα, χάρηκε ιδιαίτερα και τόνισε ότι "από τη στιγμή που είσαστε ενωμένοι
είμαι βέβαιος ότι θα διοργανώσετε τους καλύτερους Ολυμπιακούς Αγώνες"».

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16057O052</ED>
<ID>
ID:129816

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O05&aa=2</URL></REF>


Article

<CATEGORY>vin10</CATEGORY>

 <H5>ΕΡΕΥΝΑ ΤΗΣ V.PRC ΓΙΑ ΤΗΝ «ΟΜΑΔΑ»: ΜΕΓΑΛΥΤΕΡΕΣ ΕΥΘΥΝΕΣ ΣΕ ΟΡΓΑΝΩΜΕΝΟΥΣ
ΦΙΛΑΘΛΟΥΣ, ΔΙΟΙΚΗΣΕΙΣ ΚΑΙ ΔΙΑΙΤΗΣΙΑ
</H5><H5>Η ταυτότητα της έρευνας
</H5><H2></H2><H2>Ποιοι φταίνε για τη βία
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

ΒΙΑ ΣΤΟΥΣ αγωνιστικούς χώρους και οργανωμένοι οπαδοί πηγαίνουν
«χέρι- χέρι». Αυτό τουλάχιστον εμφανίζεται μέσα από την έρευνα που δημοσιεύει
η «ΟΜΑΔΑ» και στην οποία μεγάλο ποσοστό ευθύνης για αυτά τα φαινόμενα
«χρεώνεται» στις διοικήσεις των ομάδων, τη διαιτησία και την αθλητική ηγεσία
του τόπου.

Αποτελεί δεδομένο, εδώ και χρόνια, πως οι ποδοσφαιριστές είναι από τους
βασικούς συντελεστές της μείωσης ­ σε σημαντικό βαθμό ­ των κρουσμάτων βίας
στους αγωνιστικούς χώρους. Και αυτό το γεγονός έρχονται να επιβεβαιώσουν και
όσοι απάντησαν στα ερωτήματα της έρευνας, δίνοντας το μικρότερο ποσοστό
ευθύνης στους παίκτες, μόλις 1,7%, που κάλλιστα μπορεί να θεωρηθεί αμελητέο.

Ασφαλώς, τα φαινόμενα βίας στα γήπεδα έχουν πολλές παραμέτρους γύρω από το
ποιοι φταίνε αλλά και τα βαθύτερα αίτια (κοινωνικά, εργασιακά, οικογενειακά
κ.λπ.) που κρύβονται πίσω από την ανάρμοστη συμπεριφορά μερίδας των φιλάθλων.
Μέσω της έρευνας, εντοπίζονται ορισμένα από τα κακώς κείμενα και είναι πλέον
στα «χέρια» των αρμοδίων οι οποιεσδήποτε παρεμβάσεις.

Σύμφωνα με τα αποτελέσματα της έρευνας, για τα φαινόμενα βίας στα γήπεδα
ευθύνονται: Οι οργανωμένοι σύνδεσμοι φιλάθλων με 27,1%, οι διοικήσεις των
ομάδων με 22%, η διαιτησία με 15,5%, η αθλητική ηγεσία με 14%, η αστυνομία με
4,6%, οι αθλητικές εφημερίδες με 4,2%, οι παίκτες με 1,7% και άλλοι παράγοντες
με 2,3%.

Οι φίλοι των ομάδων εμφανίζονται... διχασμένοι σχετικά με το ποιος έχει το
μεγαλύτερο μερίδιο ευθύνης για τη βία στους αγωνιστικούς χώρους. 
Έτσι για παράδειγμα, οι φίλοι του Ολυμπιακού και της ΑΕΚ δίνουν το μεγαλύτερο
ποσοστό ευθύνης (26,2% και 26,5% αντίστοιχα) στις διοικήσεις των ομάδων, ενώ
στους οργανωμένους οπαδούς δίνουν ποσοστό ελάχιστα μικρότερο (25,4% οι του
Ολυμπιακού και 25,2% οι της ΑΕΚ).

Από την άλλη πλευρά, οι οπαδοί του Παναθηναϊκού, του ΠΑΟΚ αλλά και του Άρη,
δίνουν το μεγαλύτερο μερίδιο ευθύνης ­ οι Θεσσαλονικείς μάλιστα με διαφορά ­
στους οργανωμένους συνδέσμους οπαδών. Έτσι, για τους οπαδούς του ΠΑΟ, οι
οργανωμένοι σύνδεσμοι φιλάθλων με ποσοστό 24,4% έχουν το μεγαλύτερο μερίδιο
ευθύνης για τα φαινόμενα βίας στα γήπεδα, ενώ οι διοικήσεις των ομάδων με
21,6% έρχονται στη δεύτερη θέση. Για τους οπαδούς του ΠΑΟΚ, τα αντίστοιχα
ποσοστά είναι 34,1% και 18%, ενώ υπάρχει... σφήνα στη δεύτερη θέση των
ευθυνών, όπου οι φίλοι του «δικεφάλου» βάζουν τη διαιτησία με ποσοστό 19,1%.
Όσον αφορά τα ποσοστά ευθυνών που δίνουν οι φίλοι του Άρη, αυτά είναι: 32,7%
στους οργανωμένους φιλάθλους και 23,7% στις διοικήσεις των ομάδων.

Από τα ποσοστά που δίνουν στη διαιτησία, για τα φαινόμενα της βίας στους
αγωνιστικούς χώρους, οι φίλοι των ομάδων, οι της ΑΕΚ είναι αυτοί που δίνουν το
μεγαλύτερο ποσοστό με 23,1%. Ακολουθούν οι οπαδοί: του ΠΑΟ με 19,4%, του ΠΑΟΚ
με 19,1%, του Ολυμπιακού με 18,1% και του Άρη με 14%.

Οι ευθύνες που ρίχνουν οι φίλοι των ομάδων στη διαιτησία... χρήζουν περαιτέρω
ανάλυσης. Και η διαπίστωση δεν είναι άλλη από το γεγονός ότι οι οπαδοί των
ομάδων που κατά γενική ομολογία είναι ευνοημένες από τη διαιτησία, δίνουν σ'
αυτό τον παράγοντα μεγαλύτερο ποσοστό ευθύνης από φίλους ομάδων, όπως για
παράδειγμα του Άρη, που δικαιολογημένα μπορούν να διαμαρτύρονται ακόμη και για
τον υποβιβασμό της ομάδας τους. Δείγμα των καιρών;

Αξίζει να δούμε ορισμένους επιμέρους δείκτες που αναφέρονται στο θέμα. Όπως:
ότι αυτοί που πηγαίνουν στο γήπεδο δίνουν στη διαιτησία, με 26,9%, το
μεγαλύτερο ποσοστό ευθύνης για τα επεισόδια στα γήπεδα. Οι κάτοικοι των
αγροτικών περιοχών τα «φορτώνουν» στους οργανωμένους συνδέσμους φιλάθλων
(33%). Αυτοί με ανώτερο επίπεδο μόρφωσης «χρεώνουν» στις διοικήσεις των ομάδων
(30,4%) την ευθύνη για τη βία στα γήπεδα, σε αντίθεση με αυτούς που έχουν
κατώτερο και μέσο επίπεδο μόρφωσης και βάζουν στην πρώτη γραμμή τους
οργανωμένους οπαδούς (30,7% και 25,5% αντίστοιχα).


ΕΤΑΙΡΕΙΑ: ΙΝΣΤΙΤΟΥΤΟ V - PROJECT RESEARCH CONSULTING. Μέλος του ΣΕΔΕΑ,
της ESOMAR και της WAPOR.

ΑΝΑΘΕΣΗ: «ΤΑ ΝΕΑ».

ΤΥΠΟΣ ΚΑΙ ΜΕΘΟΔΟΣ: ΠΟΣΟΤΙΚΗ ΕΡΕΥΝΑ με ατομικές συνεντεύξεις, πρόσωπο με
πρόσωπο (face to face) στα νοικοκυριά των ερωτωμένων, χρήση δομημένου
ερωτηματολογίου και κάλπης.

ΠΛΗΘΥΣΜΟΣ: Γενικός πληθυσμός 18 ετών και άνω.

ΠΕΡΙΟΧΗ: Το σύνολο της χώρας χωρίς τις νήσους Αιγαίου και Ιονίου.

ΔΕΙΓΜΑ: Το σχεδιασθέν μέγεθος του δείγματος ανέρχεται σε 1.200 άτομα
και το πραγματοποιηθέν σε 1.113 άτομα.

ΔΕΙΓΜΑΤΟΛΗΨΙΑ: Ακολουθήθηκε η μέθοδος της πολυσταδιακής
στρωματοποιημένης δειγματοληψίας. Τα στρώματα της έρευνας είναι οι δώδεκα
γεωγραφικές περιοχές της χώρας (Ανατολική Μακεδονία και Θράκη, Κεντρική
Μακεδονία, Πολεοδομικό Συγκρότημα Θεσσαλονίκης, Δυτική Μακεδονία, Ήπειρος,
Θεσσαλία, Δυτική Ελλάδα, Στερεά Ελλάδα, Πολεοδομικό Συγκρότημα Πρωτευούσης,
Υπόλοιπο Αττικής, Πελοπόννησος και Κρήτη) και τα τρία επίπεδα αστικότητας
(αστικές, ημιαστικές και αγροτικές περιοχές).

ΣΤΑΘΜΙΣΗ ΔΕΙΓΜΑΤΟΣ: Προκειμένου να εξισορροπηθούν τυχόν παράγοντες
μεροληψίας, το δείγμα σταθμίστηκε εκ των υστέρων ως προς το φύλο και την
ηλικία των ερωτωμένων βάσει της απογραφής πληθυσμού της ΕΣΥΕ το 1991 και ως
προς την ψήφο των βουλευτικών εκλογών του Σεπτεμβρίου 1996.

ΧΡΟΝΟΣ ΔΙΕΞΑΓΩΓΗΣ: Η έρευνα πεδίου πραγματοποιήθηκε στο χρονικό
διάστημα από 9 Δεκεμβρίου 1997 έως 8 Ιανουαρίου 1998.

ΠΡΟΣΩΠΙΚΟ ΕΡΕΥΝΑΣ ΠΕΔΙΟΥ: Για την πραγματοποίηση της έρευνας εργάστηκαν
3 επόπτες και 29 ερευνητές.

ΠΑΡΑΤΗΡΗΣΗ: Στην ανάλυση που συνοδεύει τους πίνακες, απαντήσεις με
βάσεις κάτω των 60 ερωτηθέντων είναι εντελώς ενδεικτικές.

Το Ινστιτούτο V-PROJECT RESEARCH CONSULTING εφαρμόζει αυστηρά όλους τους
κώδικες Δεοντολογίας της ESOMAR, της WAPOR και του ΣΕΔΕΑ, για την
Πολιτική-Κοινωνική Έρευνα, την Έρευνα Αγοράς, τη δημοσίευση αποτελεσμάτων
δημοσκοπήσεων και τις κατευθυντήριες γραμμές για την ερμηνεία τους.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O06</CAT>
<ED>
Κωδικός άρθρου: A16057O061</ED>
<ID>
ID:129772

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O06&aa=1</URL></REF>


Article

<CATEGORY>vin10</CATEGORY>

 <H5></H5><H5>Νέα επεισόδια στην Αγγλία
</H5><H5>Κινδυνεύει ο Χάινκες
</H5><H2>Εμπιστευτικά
</H2>
Νέο κρούσμα βίας σε διάστημα λίγων ημερών, στα αγγλικά γήπεδα. Δύο γυναίκες
τραυματίστηκαν σοβαρά, κατά τη διάρκεια επεισοδίων που προκάλεσαν οπαδοί της
Κάρντιφ, στον αγώνα της ομάδας τους με την Ρίντινγκ (4ος γύρος Κυπέλλου). Όπως
ανέφερε ο μάνατζερ της Ρίντινγκ, Ρέι Μπουθ, ακόμη έξι φίλαθλοι τραυματίστηκαν,
χωρίς όμως να διατρέχει κίνδυνο η ζωή τους. Η αστυνομία συνέλαβε 29 άτομα, από
τα οποία τα 12 οδηγήθηκαν στη φυλακή.

* Η αξία των Μίκλαντ, Στράντλι στο ποδοσφαιρικό
χρηματιστήριο αγγίζει τα οκτακόσια εκατ. δραχμές (έκαστος) σύμφωνα με
εκτιμήσεις της «Κοριέρε Ντέλο Σπορτ». Η ιταλική εφημερίδα αναφέρει πως οι δύο
Νορβηγοί παίκτες του Παναθηναϊκού είναι μεταξύ αυτών που θα πρωταγωνιστήσουν
στο μεταγραφικό παζάρι, μετά τους αγώνες του Μουντιάλ.

Την πόρτα της εξόδου είναι έτοιμος να δείξει ο πρόεδρος της Ρεάλ Μαδρίτης,
Λορέντσο Σανθ, στον Γερμανό προπονητή Γιουπ Χάινκες. Οι τελευταίες ήττες της
ισπανικής ομάδας στο πρωτάθλημα έχουν δημιουργήσει αρνητικό κλίμα για τον
Χάινκες, ο οποίος θα απολυθεί αν η Ρεάλ δεν κερδίσει την Κυριακή την Ντεπορτίβο.

* Περισσότερες από 160 χώρες θα έχουν τηλεοπτική
εικόνα από τους 18ους Χειμερινούς Ολυμπιακούς Αγώνες, που θα φιλοξενηθούν στο
Ναγκάνο. Μάλιστα, τα έσοδα από την τηλεόραση θα φθάσουν τα 513 εκατ. δολάρια,
έναντι 353 εκατ. δολαρίων που ήταν τα αντίστοιχα έσοδα από τους τελευταίους
Ολυμπιακούς Αγώνες στο Λιλεχάμερ.

* «Δεν δικαιούμαι να αγωνίζομαι με τα χρώματα της
Εθνικής Αγγλίας», δήλωσε ο Ρόμπι Φάουλερ, μία ημέρα μετά την επίθεση που
εξαπέλυσε εναντίον του Γκλεν Χοντλ, επειδή δεν κλήθηκε στο αντιπροσωπευτικό
συγκρότημα. Ο επιθετικός της Λίβερπουλ είπε ακόμη πως δεν ζηλεύει τον
συμπαίκτη του Μαρκ Όουενς, που θα αγωνιστεί εναντίον της Χιλής, την επόμενη εβδομάδα.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O07</CAT>
<ED>
Κωδικός άρθρου: A16057O071</ED>
<ID>
ID:129773

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O07&aa=1</URL></REF>


Article

<CATEGORY>vin10</CATEGORY>

 <H5>ΕΠΑΕ
</H5><H2>Ψάχνει εταιρεία - σύμβουλο για την τηλεόραση
</H2>
ΣΕ ΑΝΑΖΗΤΗΣΗ εταιρείας - συμβούλου για ό,τι αφορά σε θέματα που έχουν
να κάνουν με την καλωδιακή τηλεόραση και ειδικότερα το pay per view, βρίσκεται
η ΕΠΑΕ με απόφαση που πήρε χτες στη διάρκεια της συνεδρίασης του διοικητικού
της συμβουλίου.

Η διοργανώτρια αρχή των πρωταθλημάτων έχει στα χέρια της συγκεκριμένες
προτάσεις του «Σούπερ Σπορ» για την ανάπτυξη του pay per view στην Ελλάδα,
αρχής γενομένης από τον ποδοσφαιρικό χώρο. Όμως, όπως δείχνουν τα πράγματα, η
ΕΠΑΕ μάλλον δεν εμπιστεύεται το «Σούπερ Σπορ» και αναζητεί διασφάλιση μέσω της
εξεύρεσης εταιρείας - συμβούλου.

Στο μεταξύ σήμερα ο πρόεδρος της ΕΠΑΕ αναμένεται να ζητήσει συνάντηση με τον
προϊστάμενο του Πρωτοδικείου Αθηνών εφέτη κ. Αθανασίου, προκειμένου να βρεθεί
λύση στο πρόβλημα που έχει προκύψει με τη συγκρότηση της Πειθαρχικής
Επιτροπής. Στην περίπτωση που η συνάντηση δεν έχει θετική κατάληξη, η ΕΠΑΕ θα
προχωρήσει στη στελέχωση της Πειθαρχικής Επιτροπής με μη εν ενεργεία
δικαστικούς και νομικούς.

Μέχρι την Παρασκευή θα περιμένει η ΕΠΑΕ το ποινικό μητρώο του Δημήτρη
Τυροβολά, ο οποίος είναι υποψήφιος για την πλήρωση της κενής θέσης στο
διοικητικό συμβούλιο της διοργανώτριας.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O07</CAT>
<ED>
Κωδικός άρθρου: A16057O072</ED>
<ID>
ID:129817

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O07&aa=2</URL></REF>


Article

<CATEGORY>vin10</CATEGORY>

 <H5>ΙΒΚΟΒΙΤΣ: ΟΙ ΠΑΙΚΤΕΣ ΜΟΥ ΗΤΑΝ ΚΟΥΡΑΣΜΕΝΟΙ ΑΠΟ ΤΑ ΔΥΟ ΜΑΤΣ ΓΙΑ ΤΟ ΦΑΪΝΑΛ ΦΟΡ
</H5><H5>ΤΟ ΜΑΤΣ
</H5><H5>Έκανε δύσκολη τη ζωή του
</H5><H5>Εμπιστευτικά
</H5><H5>Μεγάλη ομάδα
</H5><H2>Δεν είναι ρομπότ
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Αρτούρας Καρνισόβας. Πρώτος σκόρερ χθες του Ολυμπιακού

«ΚΑΤΑΛΑΒΑΙΝΩ εάν οι παίκτες μου πουν κάποια στιγμή ότι δεν είναι ρομπότ. Αλλά
όχι και να μην περπατάμε. Σε γενικές γραμμές ήμασταν κακοί και έτσι όπως πήγε
το παιχνίδι δεν μπορούμε να πούμε πως μετράει μόνο η νίκη».

Ο Ντούσαν Ίβκοβιτς δεν έμεινε ­ όπως ήταν φυσικό ­ ικανοποιημένος από την
εμφάνιση του Ολυμπιακού, την οποία απέδωσε στην κούραση των παικτών του.

«Στο πρώτο ημίχρονο δεν ήμασταν σοβαροί, δεν είχαμε ρυθμό και ομαδικότητα και
αυτό οφείλεται σε δύο λόγους. Ο πρώτος ότι τα παιδιά ήταν κουρασμένα από τα
δύο παιχνίδια στο φάιναλ φορ και ο δεύτερος ότι δεν μπήκαμε από την αρχή
σοβαρά στον αγώνα, δίνοντας στην Πόρτο την ευκαιρία να κάνει το παιχνίδι της
και να πετύχει τα τρίποντα, ειδικά με τον Μάρσαλ, τον οποίο γνωρίζαμε ότι
είναι επικίνδυνος. Στο δεύτερο ημίχρονο κάναμε απλά τα αυτονόητα» τόνισε ο
«Ντούντα» που στάθηκε ιδιαίτερα και στον Φασούλα. «Με τον Παναθηναϊκό ήταν
πολύ καλός και επίσης πήγε και τώρα καλά. Μέρα με τη μέρα θα γίνεται καλύτερος
και θα βελτιώνεται σε όλους τους τομείς. Όλη η ομάδα προσπαθεί να τον βοηθήσει
να επανέλθει πιο γρήγορα. Έχω εμπιστοσύνη στους παίκτες μου και δεν ανησυχώ».

Ο «Πάνι» από την πλευρά του παρουσιάστηκε επίσης πιο αισιόδοξος: «Πατάω πιο
γερά πια στα πόδια μου, νιώθω καλύτερα και πιστεύω ότι θα βελτιωθώ ακόμα
περισσότερο με τους επόμενους αγώνες. Υποτιμήσαμε την Πόρτο, οι παίκτες της
οποίας έπαιξαν με δύναμη και ψυχή».

Ο Μάικλ Χόκινς τόνισε ότι η κούραση δεν είναι δικαιολογία για την κακή
εμφάνιση της ομάδας («Είχαμε ένα ρεπό μετά το φάιναλ φορ και έπρεπε να ήμασταν
πιο καλοί»), ενώ ο Τζόνι Ρότζερς μιλώντας για το επόμενο ματς είπε: «Θα
πρέπει, αν θέλουμε να κερδίσουμε τη Λάρισα, να παίξουμε πολύ καλύτερα».

Η ΕΚΒΑΣΗ ΤΟΥ αγώνα ήταν γνωστή πριν αρχίσει, απλά ο Ολυμπιακός έκανε χθες λίγο
πιο δύσκολη τη ζωή του, αφήνοντας την Πόρτο για 26 λεπτά να ζει ένα όνειρο. Το
τελικό 73-54 απλά πρόσθεσε άλλους δύο πόντους στο σακούλι των «ερυθρολεύκων»
στον δρόμο προς την πρώτη θέση.

Ένας ασύνδετος και νωθρός Ολυμπιακός, χωρίς προσανατολισμό, με επιπόλαιες
ενέργειες σε επίθεση και άμυνα (9 λάθη στο πρώτο μέρος) και με τραγικά ποσοστά
στα δίποντα (8/22) βρέθηκε να χάνει από την αρχή (0-5 στο 3', 4-12 στο 7',
30-33 στο ημίχρονο) και μόλις μία φορά κατάφερε να προηγηθεί (27-26 στο 17').

Οι Πορτογάλοι, που για πρώτη φορά στην Ευρωλίγκα έφυγαν νικητές σε ένα
ημίχρονο, μόνο που δεν... έψαχναν φωτογράφους (όπως έκαναν οι διεθνείς μας στο
ματς με την Νριμ Τιμ στο Τορόντο, όταν είχαν προηγηθεί με 17-14 και 21-20). Με
κορυφαίο τον Νούνο Μάρσαλ, που είχε 15 πόντους, η Πόρτο ήταν μπροστά, αφού
εκμεταλλεύθηκε τα λάθη του αντιπάλου της και τα τρίποντά της (5/8), καθώς τα
ποσοστά της στα δίποντα ήταν για... συντριβή (3/20). Ο Ντούσαν Ίβκοβιτς δεν
έπαψε στιγμή να φωνάζει στους παίκτες του, οι οποίοι έχαναν μέχρι το 26'
(37-38) πριν βάλουν στο φουλ τις μηχανές. Η περιφερειακή άμυνα βελτιώθηκε, οι
Πορτογάλοι πέτυχαν μόλις 2 τρίποντα στο δεύτερο 20λεπτο, ενώ ο Μάρσαλ έμεινε
στους τρεις πόντους και όλα κύλησαν φυσιολογικά.


«Δυστυχώς, το μπάσκετ δεν είναι ποδόσφαιρο και δεν μπορείς παίζοντας καλή
άμυνα για 20 λεπτά να κερδίσεις. Έτσι ήρθε η 13η ήττα μας. Ο Ολυμπιακός είναι
πολύ μεγάλη ομάδα και δεν μπορείς να τον κερδίσεις, όταν έχεις 7/41 δίποντα»,
είπε ο Χόρχε Αραούζο, προπονητής της Πόρτο, που μάλλον έχασε το... μέτρημα
αφού η Πόρτο έχει φθάσει τις 14 ήττες.

* Έξω φρενών ήταν οι άνθρωποι του Ολυμπιακού με τους ανθρώπους του ΣΕΦ, αλλά
και της ομοσπονδίας καράτε, επειδή οι τελευταίοι ήθελαν να ξηλώσουν από σήμερα
το παρκέ στο ΣΕΦ, όπου από Παρασκευή έως και την Κυριακή θα γίνει το
πανευρωπαϊκό πρωτάθλημα καράτε. Οι εκπρόσωποι των «ερυθρολεύκων» ισχυρίζονταν
ότι η συμφωνία ήταν να παραχωρηθεί το στάδιο από την Παρασκευή, ώστε να κάνει
και αύριο προπόνηση εκεί η ομάδα, που τώρα μετακομίζει στο Παπαστράτειο.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O08</CAT>
<ED>
Κωδικός άρθρου: A16057O081</ED>
<ID>
ID:129774

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O08&aa=1</URL></REF>


Article

<CATEGORY>vin10</CATEGORY>

 <H5>ΔΙΑΙΤΗΤΕΣ
</H5><H2>Ράλλης, Καρούσης στο ΟΑΚΑ
</H2>
Ο ΓΙΑΝΝΗΣ Ράλλης, από το Ηράκλειο, και ο Νίκος Καρούσης, από την Αθήνα,
κληρώθηκαν να διευθύνουν τον αγώνα Παναθηναϊκού - Πανιωνίου, το Σάββατο, στο
ΟΑΚΑ. Το ματς αυτό ήταν το μοναδικό που αξιολογήθηκε από την ΕΟΔ, στην Κ1
κατηγορία. Οι διαιτητές στα υπόλοιπα ματς της 19ης αγωνιστικής: Σπόρτιγκ -
ΑΕΚ: Συμεωνίδης - Τανατζής, ΠΑΟΚ - Δάφνη: Μπακάλης - Τσούντσουρας, Ηράκλειο -
Παπάγου: Ζαβλανός - Ταβουλαρέας, Ηρακλής - Απόλλων Πάτρας: Κουκουλεκίδης - Κ.
Μουζάκης, Περιστέρι - Άρης (Κυριακή): Τσανίδης - Σπυρίδωνος, Ολυμπιακός -
Λάρισα (Δευτέρα): Λαϊνιώτης - Σχινάς.

Πάντως, η διαιτησία του τελικού στο φάιναλ φορ συζητήθηκε και στη χθεσινή
διαδικασία, αφού ο εκπρόσωπος της ΑΕΚ έκανε τα παράπονά του για τα σφυρίγματα
των Κουκουλεκίδη - Ζαβλανού.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O08</CAT>
<ED>
Κωδικός άρθρου: A16057O082</ED>
<ID>
ID:129818

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O08&aa=2</URL></REF>


Article

<CATEGORY>vin10</CATEGORY>

 <H2>Χωρίς προβλήματα το Ηράκλειο
</H2><H2></H2>
ΕΤΡΙΒΕ ΤΑ χέρια του χθες από ικανοποίηση ο Γιώργος Καλαφατάκης, βλέποντας
ύστερα από καιρό όλους τους παίκτες του να είναι υγιείς και να παίρνουν μέρος
στην προπόνηση. Ακόμη και ο Μανώλης Χαλκιαδάκης, που απουσίαζε αρκετούς μήνες
από τους αγωνιστικούς χώρους, αποθεραπεύτηκε και έδειξε στο φιλικό παιχνίδι με
τον ΟΦΗ (90-71 νίκησε το Ηράκλειο ύστερα από τέσσερα δωδεκάλεπτα) ότι μπορεί
να βοηθήσει την ομάδα του.

Στο Ηράκλειο, πάντως, υπολογίζουν σοβαρά τον Παπάγου, αφού στο ματς με τη
Δάφνη υποτίμησαν τον αντίπαλο και λίγο έλειψε να το πληρώσουν ακριβά:

«Μετά το ματς με τη Δάφνη, συνειδητοποιήσαμε ότι δεν πρέπει να υποτιμάμε
κανέναν αντίπαλο. Άλλωστε ο Παπάγου έχει δείξει ότι δεν χαρίζεται, ενώ και
στην Πάτρα πέρασε νικηφόρα», υποστήριξε ο Χρήστος Πετρόπουλος.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O08</CAT>
<ED>
Κωδικός άρθρου: A16057O083</ED>
<ID>
ID:129856

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O08&aa=3</URL></REF>


Article

<CATEGORY>vin10</CATEGORY>

 <H5>ΙΩΑΝΝΙΔΗΣ: ΧΡΕΙΑΖΕΤΑΙ ΧΡΟΝΟΣ ΓΙΑ ΝΑ ΞΕΠΕΡΑΣΤΕΙ ΑΥΤΗ Η ΚΑΤΑΣΤΑΣΗ
</H5><H5>ΤΟ ΜΑΤΣ
</H5><H5>Είχε Χατζή, Άντερσεν και... Ντέμη
</H5><H2>Τραυματισμένοι ψυχικά και σωματικά
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Κλαούντιο Κολντεμπέλα. Οργάνωσε σωστά τις επιθέσεις της ΑΕΚ στο χτεσινό ματς
με τη Χάποελ Ιερουσαλήμ

ΠΙΚΡΑΜΕΝΟΣ παρουσιάστηκε στη συνέντευξη Τύπου ο Γιάννης Ιωαννίδης. Ο
προπονητής της ΑΕΚ υποστήριξε ότι οι παίκτες του είναι σωματικά και ψυχικά
τραυματισμένοι ­ μετά τον τελικό με τον Άρη ­ και δικαιολόγησε τη χαλαρότητα
που έδειξαν στις αρχές των δύο ημιχρόνων.

«Αν ήταν πιο δύσκολος ο αντίπαλος θα είχαμε πρόβλημα. Οι παίκτες μου είναι
τραυματισμένοι σωματικά και ψυχικά. Χρειάζεται χρόνος για να ξεπεραστεί αυτή η
κατάσταση, αλλά δεν ξέρω πόσος».

Ο Ιωαννίδης άφησε σαφείς υπαινιγμούς ότι η ΑΕΚ επειδή ήταν πιο δυνατή στο
φάιναλ φορ Κυπέλλου πολεμήθηκε:

«Στη ζωή πρέπει να κλάψεις για να κερδίσεις. Στην Ελλάδα τον δυνατό τον
πολεμάνε, τον αδύνατο τον βοηθάνε».

Και έκανε ιδιαίτερη αναφορά στον Μπάνε Πρέλεβιτς:

«Το τριήμερο που πέρασε μας έφερε πίσω. Ο Μπάνε έβγαλε ένα λίτρο αίμα για να
καταφέρει να παίξει, χρησιμοποίησε βεντούζες, βελόνες, τα πάντα. Εμείς δεν
καθόμαστε να κλαιγόμαστε. Ήρωας είναι αυτός που για μια συγκεκριμένη
κατάσταση, βάζει στην άκρη την υγεία του και το μέλλον του».

Ο «ξανθός» δεν χαμογέλασε ούτε μια φορά. Ήταν στενοχωρημένος και δεν θέλησε να
το κρύψει.

«Είχαμε έξι παίκτες με προβλήματα. Αυτό που με ενδιαφέρει περισσότερο είναι το
πρόσωπο της ομάδας ­ το σύνολο», επισήμανε ο προπονητής της ΑΕΚ, σχετικά με
την καλή απόδοση του Χατζή και την κακή του Λάσα:

«Εξαρτάται πώς αντιδράει ο καθένας, στη συγκεκριμένη κατάσταση. Εγώ πάντως
περίμενα ότι δεν θα παίζαμε καλά».

Ο Ιωαννίδης μίλησε για την άμυνα:

«Δεχθήκαμε δέκα πόντους με το καλημέρα, αλλά μόλις βελτιωθήκαμε στην άμυνα,
πήραμε τη διαφορά. Και όταν η Χάποελ έγινε επικίνδυνη και ενώ τα φάουλ ήταν
6-0 εις βάρος μας, κι εκεί η άμυνα μας έδωσε τη λύση».

Ο Πρόδρομος Νικολαΐδης ήταν ο πιο ευτυχισμένος παίκτης της ΑΕΚ χθες. Πρώτη
εμφάνιση για τον νεαρό γκαρντ (φόρεσε τη φανέλα με το 7 του Πρέλεβιτς), που
πέτυχε καλάθι στο τέλος και αποθεώθηκε από τους λίγους οπαδούς της «Ένωσης».
Και λόγω ιδίου επιθέτου (με τον Ντέμη) οι «ορίτζιναλ» φώναξαν λίγο παραπάνω.

«Θα θυμάμαι για πάντα αυτές τις στιγμές. Ευχαριστώ τον κόουτς για την ευκαιρία
που μου έδωσε», τόνισε ο 18χρονος παίκτης.

ΧΑΤΖΗΣ, Άντερσεν και στο τέλος ο... Ντέμης! Όχι βέβαια ο σέντερ-φορ της
ποδοσφαιρικής ομάδας, αλλά ο νεαρός Πρόδρομος Νικολαΐδης, που είχε την
τιμητική του στο τέλος του χτεσινού ματς της ΑΕΚ με την Χάποελ Ιερουσαλήμ
(65-51). Η ελληνική ομάδα πήρε μία ακόμα νίκη και αισθάνεται ασφάλεια στην
πρώτη θέση του Θ'ομίλου.

Η ΑΕΚ επικράτησε σχετικά εύκολα, αφού είχε τον τρόπο να αντεπεξέλθει με
επιτυχία στην αντεπίθεση των Ισραηλινών, στα μέσα του β' μέρους. Όταν δηλαδή ο
Κολντεμπέλα και ο Τσακαλίδης φορτώθηκαν με φάουλ και η ΑΕΚ αντιμετώπισε
προβλήματα στην οργάνωση του παιχνιδιού και δεν πίεσε στην άμυνα.

Έτσι, το 39-23 (21') έγινε 43-30 και 46-44 και τότε ο Γιάννης Ιωαννίδης είδε
τον Άντερσεν να αναδεικνύεται σε πρωταγωνιστή. Ο Δανός πέτυχε 9 πόντους,
μάζεψε ριμπάουντ, έκανε ένα καθοριστικό κόψιμο», μάρκαρε τον Τσούρσιτς και
έδωσε πνοή στην ομάδα του. Ήρθαν και δύο καλάθια του Χατζή στον αιφνιδιασμό
και το σκορ έγινε 58-48 (35'). Το ματς είχε κριθεί. Στα πέντε λεπτά που
απέμεναν η ελληνική ομάδα δεν αντιμετώπισε πρόβλημα και στο τέλος το ΟΑΚΑ
θύμισε... Νέα Φιλαδέλφεια, αφού ο Γιάννης Ιωαννίδης χρησιμοποίησε για πρώτη
φορά τον Πρόδρομο Νικολαΐδη. Ο νεαρός παίκτης από την Κομοτηνή θύμισε στους
οπαδούς τής ΑΕΚ τον... συνονόματό του Ντέμη και αποθεώθηκε όταν «κάρφωσε» στο
τελευταίο δευτερόλεπτο.

Η ΑΕΚ δεν είχε χτες τον Πρέλεβιτς, αλλά ήταν παρών ο Νίκος Χατζής. Συνολικά 22
πόντοι με άριστη στατιστική (6/6δ, 2/3τρ, 4/4β), ήταν η «αιχμή του δόρατος»
στο α' μέρος όταν η ελληνική ομάδα προηγήθηκε 36-23. Αλλά και στο β' μέρος,
όταν χρειάστηκε έδωσε αποτελεσματικές λύσεις.


<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16057O091</ED>
<ID>
ID:129775

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O09&aa=1</URL></REF>


Article

<CATEGORY>vin10</CATEGORY>

 <H5>ΕΥΡΩΛΙΓΚΑ
</H5><H2>Νίκησαν τα φαβορί
</H2>
Η ΕΦΕΣ Πίλσεν νίκησε εύκολα 86-75 την Κροάσια Σπλιτ και είναι πάντα στη
δεύτερη θέση, με έναν βαθμό διαφορά από τον Ολυμπιακό, στον Ε' όμιλο. Πρώτοι
σκόρερ της τουρκικής ομάδας οι Ναουμόσκι (22 π.) και Σαρίτσα (19 π.).

Στο «Καζαλέκιο» της Μπολόνια, η Τίμσύστεμ έστω και χωρίς τον τραυματία Μάιερς,
νίκησε 80-74 την Ούλκερ και ακολουθεί την ΑΕΚ στον Θ' όμιλο. Ο Ουίλκινς είχε
18 π. (7/16 σουτ) και 11 ριμπ., ενώ οι Ρίβερς και Βιντίλι από 15. Για την
Ούλκερ, ο Άντερσον είχε 18 π.

*** Από το αποψινό πρόγραμμα ξεχωρίζει η συνάντηση Τσιμπόνα - Παρτιζάν (Θ'
όμιλος). Τα άλλα παιχνίδια: Μακάμπι - Τέλεκομ Άγκυρας (Ε' όμιλος), Μπενετόν
Τρεβίζο - Λιμόζ, Εστουντιάντες - Ρεάλ Μ. (Ζ'), Κίντερ Μπολόνια - Ρασίγκ Παρί,
Μπαρτσελόνα - Ολύμπια Λ. και Ορτέζ - Άλμπα (Η').

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16057O092</ED>
<ID>
ID:129819

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O09&aa=2</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Έπεισαν τον Όρτμαν
</H2>
ΤΑ ΧΡΗΜΑΤΑ που συγκέντρωσαν την περασμένη εβδομάδα τα μέλη του συνδέσμου
οπαδών του Άρη «Σούπερ 3», έπεισαν τελικά τον Όρτμαν να ματαιώσει τη χθεσινή
αναχώρησή του για τη Γερμανία. Ο Όρτμαν πήρε τρία εκατ. δρχ. και απάντησε ότι
θα μείνει στην ομάδα δίνοντας ­ προς το παρόν ­ λύση σε ένα από τα πολλά
προβλήματα που αντιμετωπίζει ο Χρήστος Μαγκώτσιος. Όπως είναι γνωστό, ο
τεχνικός του Άρη δεν ξέρει αν θα έχει στη διάθεσή του την Κυριακή στο παιχνίδι
με το Περιστέρι τους τραυματίες Λιαδέλη και Πάσπαλι.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16057O093</ED>
<ID>
ID:129857

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O09&aa=3</URL></REF>


Article

<CATEGORY>vin10</CATEGORY>

 <H5>ΧΑΡΙΣ
</H5><H2>Να πληρωθώ και παίζω
</H2>
ΤΟΝ ΤΟΝΙ Χάρις έψαχναν και χθες στον Παπάγου. Ο Αμερικανός μίλησε το απόγευμα
με τον Κώστα Μίσσα και του τόνισε ότι περιμένει τα χρήματα που του οφείλονται.
Ο Χάρις δεν αγωνίστηκε στο φιλικό με τον Ιωνικό Ν.Φ. (72-76), αλλά διαβεβαίωσε
τον Μίσσα ότι μόλις εξαργυρώσει σήμερα την επιταγή, θα πάει στην προπόνηση.
«Ελπίζω να τακτοποιηθεί το θέμα, γιατί πλέον δεν αντέχω άλλο», έλεγε χθες ο
τεχνικός του Παπάγου. Για το ματς με το Ηράκλειο, ο Μίσσας δεν υπολογίζει τον
τραυματία Αλμπέρτι.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16057O094</ED>
<ID>
ID:129883

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O09&aa=4</URL></REF>


Article

<CATEGORY>vin10</CATEGORY>

 <H5>ΘΑ ΑΓΩΝΙΣΤΕΙ ΣΤΗ ΡΟΜΑ ΕΩΣ ΤΟ ΤΕΛΟΣ ΤΗΣ ΠΕΡΙΟΔΟΥ
</H5><H2>Στην Ιταλία ο Ντίνκινς
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Ο Μπάιρον Ντίνκινς θα αγωνιστεί έως το καλοκαίρι, στην ιταλική Ρόμα

Ο ΜΠΑΪΡΟΝ Ντίνκινς θα αγωνιστεί στην Ιταλία (Ρόμα) έως το τέλος της εφετινής
περιόδου. Ο Παναθηναϊκός είχε συμφωνήσει, όπως είναι γνωστό, να επιτρέψει στον
Αμερικανό πλέι μέικερ να αγωνιστεί στο ιταλικό πρωτάθλημα και χθες ενημέρωσε
την ΕΟΚ να στείλει το «Letter of clearance» στην Ιταλία.

Το γεγονός αυτό δεν σημαίνει ότι οι «πράσινοι» έπαψαν να ενδιαφέρονται για τον
Ντίνκινς. Σύμφωνα με τον Παύλο Γιαννακόπουλο, ο παίκτης εξακολουθεί να
δεσμεύεται από τον Παναθηναϊκό και το καλοκαίρι δεν αποκλείεται να
επανεξετασθεί η περίπτωσή του. Όπως είναι γνωστό, οι «πράσινοι» ήθελαν τον
Ντίνκινς ως κοινοτικό, αλλά δεν ήταν δυνατόν να αγωνιστεί και στο ελληνικό
πρωτάθλημα, με αποτέλεσμα να αναχωρήσει για τις Ηνωμένες Πολιτείες. Η Ρόμα
είναι αντίπαλος του Άρη στο Κύπελλο Κόρατς, αλλά δεν έχει δικαίωμα συμμετοχής
στη διοργάνωση.

Στο μεταξύ, η ηρεμία φαίνεται ότι επανήλθε στο στρατόπεδο του Παναθηναϊκού,
μετά την τρικυμία στη Θεσσαλονίκη. Τόσο ο Παύλος Γιαννακόπουλος όσο και ο
Λευτέρης Σούμποτιτς διαβεβαίωναν χθες ότι οι παίκτες κατάλαβαν ποια είναι η
θέση τους και σκοπεύουν να προσπαθήσουν για το καλύτερο. Ο πρόεδρος του ΤΑΚ
επανέλαβε χθες ότι θα είναι ιδιαίτερα αυστηρός προς κάθε παίκτη που δεν θα
συμμορφωθεί στις υποδείξεις του προπονητή, όμως, ξεκαθάρισε ότι προς το παρόν
δεν τίθεται θέμα τιμωρίας: «Είμαι σίγουρος ότι οι παίκτες κατάλαβαν αυτά που
είπαμε. Περιμένω να τους δω στη συνέχεια. Δεν υπάρχει περίπτωση να επιβληθεί
καμιά ποινή τώρα», τόνισε ο κ. Γιαννακόπουλος.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16057O101</ED>
<ID>
ID:129765

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O10&aa=1</URL></REF>


Article

<CATEGORY>vin10</CATEGORY>

 <H2>ΣΕΡΦ
</H2><H2>Προσοχή στους αιφνιδιασμούς
</H2>
Ο «ΛΑΒΩΜΕΝΟΣ» ΠΑΟΚ αντιμετωπίζει απόψε στο Αλεξάνδρειο την ΤΣΣΚΑ Μόσχας
(18.15, Star) σε κρίσιμο παιχνίδι, όσον αφορά τη μελλοντική πορεία του στην
Ευρωλίγκα. Το μεγάλο πρόβλημα του Σβι Σερφ είναι βέβαια η απουσία τού
τραυματία Στογιάκοβιτς, αλλά ο Ισραηλινός τεχνικός δηλώνει αισιόδοξος:

«Μπορούμε και χωρίς τον Στογιάκοβιτς» είπε, «αρκεί οι παίκτες να δείξουν την
απαιτούμενη προσοχή και να καταλάβουν την κρισιμότητα του αγώνα. Χρειάζεται
δύναμη και μεγάλη προσοχή στους ρωσικούς αιφνιδιασμούς. Στον τομέα αυτό η
ΤΣΣΚΑ είναι η καλύτερη ομάδα στην Ευρώπη. Ο ΠΑΟΚ, στον πρώτο αγώνα στη Μόσχα,
πέρασε ένα από τα πιο άσχημα ευρωπαϊκά βράδια στην ιστορία του και ηττήθηκε με 78-48.

Το αποτέλεσμα αυτό πάντως, δεν φαίνεται να απασχολεί τον προπονητή τής ΤΣΣΚΑ
Στάνισλαβ Ερέμιν: «Η διαφορά των 30 πόντων στο πρώτο παιχνίδι δεν σημαίνει
τίποτα. Ο ΠΑΟΚ θα αγωιστεί με διαφορετικό τρόπο χωρίς τον Στογιάκοβιτς, αφού
είναι σίγουρο ότι θα προσπαθησει να οδηγήσει τις επιθέσεις του κοντά στα
καλάθια. Θα παίξει ομαδικά και δεν ξέρω αν αυτό είναι καλύτερο ή χειρότερο».
Το μοναδικό πρόβλημα της ΤΣΣΚΑ, είναι ο τραυματισμός του Ίγκορ Κουντέλιν.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16057O102</ED>
<ID>
ID:129810

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O10&aa=2</URL></REF>


Article

<CATEGORY>vin10</CATEGORY>

 <H2>ΝΒΑ
</H2><H2>Ο Μάξγουελ έβγαλε τα λεφτά του!
</H2>
Σάρλοτ - Βοστώνη: Τέσσερις παίκτες (Μπράουν, Μέισον, Ντεκλέρκ και Γκάιγκερ)
διεκδικούν το ριμπάουντ

Ο ΒΕΡΝΟΝ Μάξγουελ... έβγαλε τα χρήματα του 10ημερου συμβολαίου, που υπέγραψε
με τους Σάρλοτ Χόρνετς προχθές, καθώς ήταν ο βασικός πρωταγωνιστής της νίκης
επί των Μπόστον Σέλτικς με 93-89. Ο Μάξγουελ (15 π., 5 ρ., 3 ασ., σε 27')
πέτυχε πέντε από τους επτά τελευταίους πόντους των Χόρνετς.

Στα σημαντικά γεγονότα των χθεσινών αγώνων του ΝΒΑ, η επιστροφή του Χακίμ
Ολάζουον, ύστερα από διόμισι μήνες (υποβλήθηκε σε χειρουργική επέμβαση στο
γόνατο), στον αγώνα των Χιούστον Ρόκετς με τους Βανκούβερ Γκρίζλις (110-97).

Άλλα αποτελέσματα: Φοίνιξ Σανς - Τορόντο Ράπτορς 110-105, Ορλάντο Μάτζικ -
Ατλάντα Χοκς 91-90, Μιλγουόκι Μπακς - Νιου Γιορκ Νικς 82-78, Σαν Αντόνιο Σπερς
- Γκόλντεν Στέιτ Ουόριορς 105-96, Λ.Α. Κλίπερς - Γιούτα Τζαζ 111-102, Ιντιάνα
Πέισερς - Σακραμέντο Κινγκς 115-93.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16057O103</ED>
<ID>
ID:129850

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O10&aa=3</URL></REF>


Article

<CATEGORY>vin10</CATEGORY>

 <H5>ΦΑΪΝΑΛ ΦΟΡ
</H5><H2>Επιστροφή 9 εισιτηρίων!
</H2>
ΔΕΝ ΠΗΓΕ και άσχημα το φάιναλ φορ του κυπέλλου στη Θεσσαλονίκη, όσον αφορά τα
εισιτήρια. Συνολικά, διατέθηκαν 9.800, ενώ επιστράφηκαν μόνον εννέα.
Συγκριτικά, αριθμός καλύτερος απ' ό,τι στην περυσινή διοργάνωση στο ΟΑΚΑ, όταν
διατέθηκαν 9.826 εισιτήρια. Όσον αφορά το Παγκόσμιο Πρωτάθλημα, εκπρόσωποι της
οργανωτικής επιτροπής συζήτησαν με εκπροσώπους της ΦΙΜΠΑ και της ISL (η
εταιρεία που χειρίζεται τα θέματα προβολής της παγκόσμιας ομοσπονδίας),
οικονομικά, διαφημιστικά, εμπορικά και τηλεοπτικά θέματα. Μάλιστα, οι
εταιρείες-χορηγοί «έκλεισαν» χίλια εισιτήρια για τους αγώνες.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16057O104</ED>
<ID>
ID:129877

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O10&aa=4</URL></REF>


Article

<CATEGORY>vin10</CATEGORY>

 <H5>ΔΑΦΝΗ
</H5><H2>Έδωσε ρεπό ο Γιατζόγλου </H2>
Στηβ Γιατζόγλου 
ΕΥΧΑΡΙΣΤΗ έκπληξη χθες για τους παίκτες της Δάφνης. Ο Στηβ Γιατζόγλου έδωσε
ρεπό το πρωί, προκειμένου να τους δώσει κάποιες «ανάσες» έπειτα από μια
εβδομάδα σκληρής προετοιμασίας.

Ο Σλάβκο Κότνικ αισιοδοξεί ότι τίποτα δεν έχει χαθεί για τη Δάφνη και
αναφέρθηκε στην αλλαγή... φιλοσοφίας στην ομάδα με τον ερχομό του Γιατζόγλου.
«Νιώθουμε όλοι ότι κάτι έχει αλλάξει προς το καλύτερο. Δεν μένει λοιπόν παρά
να δείξουμε στο γήπεδο τι μάθαμε», υποστήριξε ο Σλοβένος σέντερ και συνέχισε:

«Κάναμε πολλά λάθη στα προηγούμενα παιχνίδια και πλέον δεν υπάρχουν περιθώρια.
Τώρα πρέπει να αντιμετωπίζουμε όλα τα μάτς σαν τελικούς. Ξέρουμε τις
δυνατότητές μας και πιστεύουμε ότι μπορούμε να τα καταφέρουμε».

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16057O105</ED>
<ID>
ID:129896

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O10&aa=5</URL></REF>


Article

<CATEGORY>vin10</CATEGORY>

 <H5>ΛΑΡΙΣΑ
</H5><H2>Συνεπείς οι δύο ξένοι
</H2>
ΕΠΕΣΤΡΕΨΑΝ από την Αμερική οι Κόλεμαν και Ρίτσμοντ δίνοντας τέλος στις φήμες
ότι θα ακολουθούσαν το... δρόμο του Θριτ και δεν θα αγωνίζονταν στη Λάρισα
μέχρι το τέλος της αγωνιστικής περιόδου. Οι δύο Αμερικανοί (ο δεύτερος
αγωνίζεται βέβαια ως κοινοτικός) είχαν πάρει άδεια, λόγω της διακοπής τού
πρωταθλήματος και στάθηκαν συνεπείς στην ημερομηνία επιστροφής τους.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16057O106</ED>
<ID>
ID:129905

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O10&aa=6</URL></REF>


Article

<CATEGORY>vin10</CATEGORY>

 <H5>Ο ΟΛΥΜΠΙΑΚΟΣ 3-0 ΤΗ ΜΑΡΙΜΠΟΡ ΣΤΗ ΣΛΟΒΕΝΙΑ
</H5><H2>Επίδειξη δύναμης
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ο Ολυμπιακός κομπλέ αυτή τη φορά δεν δυσκολεύθηκε να φτάσει στην τρίτη
συνεχόμενη νίκη στο Κυπελλούχων

ΕΠΙΔΕΙΞΗ δύναμης έκανε ο Ολυμπιακός χθες στο Μάριμπορ της Σλοβενίας, νικώντας
εύκολα με 3-0 σετ (15-3, 15-4, 15-4) την τοπική ομάδα και συνεχίζοντας με
επιτυχία την προσπάθεια αντεπίθεσης και κατάκτησης της πρόκρισης στο Φάιναλ
Φορ του Κυπέλλου Κυπελλούχων βόλεϊ ανδρών.

Οι «ερυθρόλευκοι» με τον νεαρό διεθνή πασέρ Βασίλη Κουρνέτα (που ανέρρωσε από
την ίωση) στην εξάδα πραγματοποίησαν την καλύτερη φετινή τους εμφάνιση και
έκαναν τον απαιτητικό προπονητή τους Τζανπάολο Μοντάλι να δηλώσει μετά τον αγώνα:

«Αυτός ήταν Ολυμπιακός. Οι παίκτες μου έπαιξαν επιτέλους χωρίς λάθη και
εύχομαι να συμβεί το ίδιο και το Σάββατο στη Θεσσαλονίκη με τον Άρη με τον
οποίο το ματς είναι ιδιαίτερα κρίσιμο για την κατάκτηση του τίτλου του
ελληνικού πρωταθλήματος».

* ΠΑΝΑΘΗΝΑΪΚΟΣ - ΒΟΛΕΪ ΜΟΝΤΕΝΑ 0-3 (7-15, 9-15, 9-15): Δεν μπόρεσαν τα
κορίτσια του Παναθηναϊκού να απειλήσουν την ισχυρή ιταλική ομάδα χθες στη
«Λεωφόρο» αφού έπαιξαν πολύ κατώτερα από τις δυνατότητές τους.

Σαν να μην έφτανε η ήττα που ουσιαστικά εκμηδενίζει τις ελπίδες του
Παναθηναϊκού για πρόκριση στο Φάιναλ Φορ του Κυπέλλου Κυπελλούχων, έπαθε
διάστρεμμα η Έφη Σφυρή και ίσως λείψει από αγώνες πρωταθλήματος.

*** Κεραυνός εν αιθρία στην Ορεστιάδα η απομάκρυνση του Γιώργου
Τεκτονίδη από την τεχνική ηγεσία της ομάδας και η αντικατάστασή του προσωρινά
από τον συνεργάτη του Γιουγκοσλάβο (υπήρξε συνεργάτης και του Ζόραν Γκάετς)
Ντράγκαν Μιχαήλοβιτς.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16057O111</ED>
<ID>
ID:129766

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O11&aa=1</URL></REF>


Article

<CATEGORY>vin10</CATEGORY>

 <H2>ΑΡΗΣ
</H2><H2>Για το «κάζο Μόντενα» γράφουν οι Ιταλοί
</H2>
ΓΙΑ ΤΟ... κάζο της Κάζα Μόντενα φώναζε η χθεσινή «Gazzetta Dello Sport» που
δεν μπορούσε να πιστέψει ότι ηττήθηκε η πρωταθλήτρια Ευρώπης από τον Άρη Θεσσαλονίκης.

Η ιταλική αθλητική εφημερίδα κατηγορεί τη διοίκηση της ομάδας και τον
προπονητή Νταλ' Όλιο ότι έκαναν μεγάλο λάθος να υποτιμήσουν την πρωταθλήτρια
Ελλάδας και να παρατάξουν στο γήπεδο ομάδα με ελλείψεις.

«Δεν ήταν ωραίο αυτό που έγινε μπροστά σε 2.800 θεατές, από τους οποίους
σχετικά λίγοι (84) ήταν εκείνοι που ζήτησαν στο τέλος πίσω τα χρήματά τους»,
τονίζει ο σχολιαστής του αγώνα Πάολο Ρετζανίνι.

Πάντως, ο συνάδελφος δεν παρέλειψε να αναφερθεί στη θαυμάσια εμφάνιση του Άρη
«με επικεφαλής έναν στρατοσφαιρικό Κράβαρικ και έναν έξοχο Κόβαζικ».

Στο μεταξύ, χθες στη Θεσσαλονίκη κατά την επιστροφή του Άρη δύο από τους
πρωταγωνιστές της ιστορικής επιτυχίας δήλωσαν: Α. Κράβαρικ: «Το τέλος του
αγώνα με τη Μόντενα ήταν η πιο ευτυχισμένη στιγμή της ζωής μου».

Σ. Παπακοσμάς: «Ίσως δεν μπορούν να γίνουν συγκρίσεις με τους μπασκετμπολίστες
στο οικονομικό πρόβλημα, αλλά ακολουθούμε παράλληλους δρόμους».

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16057O112</ED>
<ID>
ID:129811

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O11&aa=2</URL></REF>


Article

<CATEGORY>vin10</CATEGORY>

 <H2>ΙΣΤΙΟΠΛΟΪΑ
</H2><H2>Γιουρολύμπ: Αμφιβολίες για Κακλαμανάκη
</H2>
Νίκος Κακλαμανάκης

ΓΙΟΥΡΟΛΥΜΠ με πολύ υψηλό οργανωτικό επίπεδο και μεγάλη συμμετοχή χωρών και
αθλητών, αλλά με κάποιες αδυναμίες στον τομέα της παρουσίας μεγάλων ονομάτων
θα είναι αυτή που θα διεξαχθεί σε λίγες μέρες (8-12 Φεβρουαρίου) στον Σαρωνικό
με οργανώτρια την ΕΙΟ και υπό την αιγίδα του Δήμου Αθηναίων και άλλων Δήμων.

Όπως έγινε γνωστό στη χθεσινή συνέντευξη Τύπου στο Ζάππειο, θα πάρουν μέρος
111 ξένοι αθλητές από 21 χώρες. Συμμετοχή ικανοποιητική αλλά με ελάχιστες
παρουσίες αθλητών παγκόσμιας φήμης και κυρίως με την πιθανότητα απουσίας του
χρυσού Ολυμπιονίκη των «Μιστράλ» Νίκου Κακλαμανάκη!

Ο δήμαρχος Αθηναίων και πρόεδρος της Οργανωτικής Επιτροπής της Γιουρολύμπ
Δημήτρης Αβραμόπουλος τόνισε: «Μετά την περυσινή επιτυχία και την αναβάθμιση
της Γιουρολύμπ μέσα στην Ελλάδα και διεθνώς, αναμένεται μεγαλύτερη επιτυχία
φέτος λόγω της εμπειρίας που έχουμε. 
Μας έχει ενθαρρύνει ιδιαίτερα στον αθλητικό τομέα η ανάθεση στην Αθήνα των
Ολυμπιακών Αγώνων 2004».

Από πλευράς μεγάλων ονομάτων ξεχωρίζουν οι συμμετοχές των Ταράν - Παχόλτσικ
(Ουκρανία - δεύτερες στην παγκόσμια κατάταξη) στα «470» γυναικών, Πιτσούγκιν -
Κορότκοφ, Γιουροβόι (Ουκρανία - πρώτοι στην ευρωπαϊκή κατάταξη) στα «470»
ανδρών, Ντε Βότι (Ιταλία - 6ος στην παγκόσμια κατάταξη) στα «Φιν». Ελληνικές
ελπίδες οι Κοσματόπουλος - Τριγκώνης και Πασχαλίδης - Παχούμας («470»),
Μπουντούρης («Σταρ»), Παπαθανασίου («Φιν»). 
Και βέβαια ο Νίκος Κακλαμανάκης, ο οποίος οφείλει να παραμερίσει τα προβλήματα
με ΕΙΟ και να δώσει το «παρών» για την ελληνική ιστιοπλοΐα.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16057O113</ED>
<ID>
ID:129851

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O11&aa=3</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ
</H5><H2>Πανελλήνιο ρεκόρ η Ιακώβου στη Γερμανία </H2>
Χρύσα Ιακώβου

ΝΕΟ πανελλήνιο ρεκόρ διεθνούς επιπέδου σημείωσε η Χρύσα Ιακώβου στα 3.000 μ.
γυναικών στο μίτινγκ της Ερφούρτης στη Γερμανία, ενώ η Νίκη Ξάνθου πρώτευσε
στο μήκος με 6.39 στο μίτινγκ του Τάμπερε στη Φινλανδία.

Η αθλήτρια από την Κάλυμνο, που γυμνάζεται με τον Ηλία Ζαχαρόγιαννη, πρώτευσε
στην απόσταση με χρόνο 8.55.20 που ξεπέρασε τον δικό της 8.58.89 την
προηγούμενη Κυριακή στην ημερίδα του Σταδίου Ειρήνης και Φιλίας.

Στο Τάμπερε έγινε ένα πρωτότυπο μίτινγκ με διεξαγωγή και αγωνισμάτων ανοικτού
στίβου! Πρώτευσαν στα 110μ. με εμπόδια ο Βρετανός Τζάρετ με 13.48, στα 100 μ.
ο Φρέντερικς (Ναμίμπια) με 10.20, στο τριπλούν ο Βρετανός Έντουαρντς με 17.23,
στα 3.000μ. στιπλ ο Ρώσος Ντρίγκιν με 8.02.64, στα 100 μ. γυναικών η Γαλλίδα
Αρόν με 11.18.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16057O114</ED>
<ID>
ID:129878

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O11&aa=4</URL></REF>


Article

<CATEGORY>vin10</CATEGORY>

 <H5>ΧΙΟΝΟΔΡΟΜΙΕΣ
</H5><H2>Αγώνες στο Παγγαίο
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

ΚΑΒΑΛΑ

ΠΑΜΒΟΡΕΙΟΕΛΛΑΔΙΚΟΙ αγώνες χιονοδρομίας θα γίνουν το Σαββατοκύριακο στο
Χιονοδρομικό Κέντρο του Παγγαίου, με ευθύνη του Συλλόγου Χιονοδρομίας -
Ορειβασίας Καβάλας (ΣΧΟΚ).

Θα φιλοξενηθούν 70 αθλητές και 30 μέλη αποστολών, από 15 συλλόγους της
Μακεδονίας (Θεσσαλονίκη, Καβάλα, Γρεβενά, Κοζάνη, Πτολεμαΐδα, Βέροια, Νάουσα,
Κατερίνη, Σέρρες κ.λπ.). Τα 100 μέλη της αποστολής θα φιλοξενηθούν στο
καταφύγιο «Στέργιος Χατζηγεωργίου» του Παγγαίου. Οι αγώνες θα είναι
χιονοδρομίας και γιγαντιαίων καταβάσεων (σλάλομ).Αύριο θα πραγματοποιηθεί
σύσκεψη των αρχηγών αποστολών και των μελών του διοικητικού συμβουλίου του
ΣΧΟΚ στο Παγγαίο, με στόχο την καλύτερη διεξαγωγή των αγώνων, οι οποίοι
γίνονται εκεί για πρώτη φορά.Οι χιονοπτώσεις είναι συνεχείς και σε πολλά
σημεία το ύψος του χιονιού έχει φθάσει και τα 2 μέτρα, γι' αυτό ο νομάρχης
Καβάλας κ. Γιάννη Καρατζιώτης έχει στείλει στην περιοχή μηχανήματα εκχιονισμού
για να απελευθερώνουν τον δρόμο που οδηγεί στο καταφύγιο του Παγγαίου, αφού
τους αγώνες θα παρακολουθήσουν πολλοί φίλοι της χιονοδρομίας - ορειβασίας και εκδρομείς.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16057O115</ED>
<ID>
ID:129897

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O11&aa=5</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H2>Στον Πρόεδρο η Βουλιαγμένη
</H2>
ΑΥΡΙΟ στη 1 μ.μ. ο Πρόεδρος της Δημοκρατίας, Κωστής Στεφανόπουλος, θα δεχθεί
στο προεδρικό μέγαρο την ομάδα πόλο της Βουλιαγμένης, η οποία κατέκτησε πέρυσι
το Κύπελλο Κυπελλούχων. Επίσης, ο πρόεδρος της Βουλιαγμένης θα απονείμει στον
κ. Στεφανόπουλο το χρυσό μετάλλιο του Ομίλου ως ένδειξη τιμής, παρουσία των
παικτών και του προπονητή της ομάδας.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16057O116</ED>
<ID>
ID:129906

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O11&aa=6</URL></REF>


Article

<CATEGORY>vin10</CATEGORY>

 <H5>ΠΡΟΣ ΟΔΠΕ, ΕΠΑΕ Κ.Λ.Π.
</H5><H2>Να τον χαίρεστε...
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>Υστερα από τέσσερα χρόνια (συμπληρωμένα!) έγινε χθες στον Πειραιά η δίκη του
Ν. Κανελλάκη για επίθεση εις βάρος του διαιτητή Χαρλαβάνη και των εποπτών
Πανφίλη και Γαρέφαλου.

*** Ήταν η 2α Φεβρουαρίου του '94, αγώνας Ιωνικού - Παναθηναϊκού, και ο
πρόεδρος δεν είχε καταφέρει να συγκρατήσει τα νεύρα του.

*** Επόμενο ήταν ο ρέφερι να έχει λόγους τιμωρίας του παράγοντα και
έτσι η υπόθεση συζητήθηκε στο Τριμελές Πλημμελειοδικείο Πειραιά.

*** Απόφαση δικαστηρίου; Ένα χρόνο φυλακή στον Κανελλάκη, παρά τις
«προσπάθειες» των κατηγόρων να πέσει στα μαλακά.

*** Πράγματι, ο Χαρλαβάνης, διεθνής διαιτητής τότε, παρατηρητής
διαιτητών σήμερα, και οι συνεργάτες του, αναίρεσαν τα όσα είχαν υποστηρίξει
(για τον Κανελλάκη) πριν από τέσσερα χρόνια.

*** Εξευτελίζοντας, ταυτόχρονα, το φύλλο αγώνα που είχαν συντάξει.

*** Αν θέλετε τη γνώμη μου, το πρόβλημα δεν το έχει ο Κανελλάκης. Έτσι
κι αλλιώς, ούτε η πρώτη φορά είναι ούτε γνωρίζουμε τι μας επιφυλάσσει το
μέλλον με τη διαγωγή του.

*** (Άσε που υπάρχει μπροστά του το Εφετείο).

*** Το μείζον πρόβλημα ακουμπάει ­ με τη χθεσινή διαδικασία ­ στον
πρώην διαιτητή Χαρλαβάνη.

*** Δυστυχώς, δεν βρισκόμουν στην αίθουσα του δικαστηρίου να τον έβλεπα
στα μάτια όταν δεχόταν παρατηρήσεις από τον πρόεδρο (του δικαστηρίου...).

*** Τι να του πεις; Στέλιο, ντροπή; Δεν θ' αλλάξει τίποτε.

*** Σκεφθείτε όμως ότι αυτόν τον «Ιανό» της διαιτησίας τον χρησιμοποιεί
η επιτροπή παρατηρητών της ΕΠΑΕ και θέλει από αυτόν την αλήθεια και μόνον αυτήν!

*** Κρίμα.

Νέοι και ωραίοι

Οριστικά και... αμετάκλητα έληξε η χειμερινή μεταγραφική περίοδος στο
ποδόσφαιρο, εκτός αν η ΕΠΑΕ και η ΕΠΟ, πέραν των «θυρίδων» των ΕΛΤΑ, δεχθούν
και τίποτε φακέλους κούριερ σήμερα - αύριο κ.λπ...

*** Ο Γιώργος Κουλακιώτης, παίκτης των Ελπίδων, ούτε 21 ετών, ήταν ίσως
η πλέον εντυπωσιακή μεταγραφή, με το σκεπτικό πως θα μπει αμέσως στη βασική
ενδεκάδα του ΠΑΟΚ.

*** Νεαροί επίσης και ταλαντούχοι είναι ο Ιρισμέτοφ του Παναθηναϊκού
και ο Τόμιτς, ο Κροάτης που ήρθε δανεικός στην ΑΕΚ.

*** Ο Ουζμπέκος άρεσε χθες στο φιλικό που έγινε στην Παιανία, και
άκουσα ότι ο πρόεδρος, παρά την ήττα από την ουκρανική αντίπαλο έφυγε
ευδιάθετος για το νέο απόκτημα.

*** Για τον Τόμιτς ακόμη δεν μπορούν να εξαχθούν συμπεράσματα για
πολλούς λόγους.

*** Πρώτον, είναι Κροάτης και όχι Σέρβος (κατά συνέπεια ο συνεπώνυμός
του στο μπάσκετ του Ολυμπιακού δεν έχει άποψη).

*** Δεύτερον, έχει κάμποσο καιρό να αγωνιστεί με την Βιτσέντσα ­ ό,τι
παίξει, εδώ θα το παίξει...

*** Ωστόσο, ο νεαρός ερχόμενος στην Αθήνα έφερε μαζί του μια σημαντική
φήμη. Αρέσει ως παρουσία και δεν εννοώ στον προπονητή του και τους συμπαίκτες του...

*** Ήδη, κάποιοι που γνωρίζουν καλά το κλίμα των βορείων προαστίων,
περιμένουν λίαν προσεχώς συνωστισμό του ωραίου φύλου στο «Ν. Γκούμας».

*** Λέτε να ζήσουμε «εποχή Νίλσεν»;

Για τους τύπους...

Το είπε και το έπραξε ο Γιάτσεκ. Αν και ­ ως πονηρή αλεπού στο ποδοσφαιρικό
μας σύστημα ­ έχει καταλάβει πού πάει το θέμα, εντούτοις ο άνθρωπος
επισκέφθηκε χθες την ΕΠΟ και υπέβαλε στους αρμοδίους τις προτάσεις του και τις
τεχνικές του.

*** Αλημίσης και Σφακιανάκης τον άκουσαν προσεκτικά και αυτά...

*** Σήμερα αναμένεται ο Ρουμάνος Ιορντανέσκου στην Αθήνα προκειμένου να
συμφωνηθούν κάποιες τυπικές λεπτομέρειες της συνεργασίας του.

*** Σε εφημερίδα του εξωτερικού ο Άγγελος ήταν χθες δίστηλη φωτογραφία
ως νέος προπονητής της Ελλαδας.

*** Και με εκτενές ρεπορτάζ κατ' ευθείαν από την Συγγρού, όπως την
κατεβαίνουμε αριστερά, όχι πολύ χαμηλά...

*** Στο μεταξύ, περίπτωση έστω συζήτησης με έναν ακόμη ενδιαφερόμενο
δεν υπάρχει.

*** Κι αυτό γιατί ο μάνατζερ του Μπλαχίν πήγε στην ΕΠΟ να συζητήσει
χωρίς να διαθέτει εξουσιοδότηση...

*** Μεταξύ μας, και να διέθετε, τον χρόνο του θα έχανε ο άνθρωπος.

*** Μια ζωή αδικημένος στην Ελλαδα ο Όλεγκ. Θυμάστε κάπου να είχε την
τύχη με το μέρος του;

*** Στον Ολυμπιακό, είχε πέσει σε περίεργη εποχή και διοικητικό σχήμα.

*** Στον ΠΑΟΚ, είχε πέσει στον... Βουλινό.

*** Και στον Ιωνικό, σε έναν παράγοντα που μελλοντολογούσε πολύ εύκολα
και θεωρούσε τις ισοπαλίες «συντριβή» της προσωπικότητάς του.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16057O121</ED>
<ID>
ID:129767

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O12&aa=1</URL></REF>


Article

<CATEGORY>vin10</CATEGORY>

 <H2>Νέα «έκρηξη» από τη Βούλα! </H2>
ΚΑΙ συγγραφέας η Ολυμπιονίκης μας Βούλα Πατουλίδου, που έλαμπε χθες στην
εκδήλωση για την παρουσία του βιβλίου της «Έκρηξη ψυχής». Την εκδήλωση
τίμησαν, μεταξύ άλλων, ο υπουργός Πολιτισμού Ευάγγελος Βενιζέλος και ο
συγγραφέας - δημοσιογράφος Φρέντυ Γερμανός. Εδώ, η Βούλα με τη φίλη της Νίκη Μπακογιάννη.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16057O122</ED>
<ID>
ID:129812

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O12&aa=2</URL></REF>


Article

<CATEGORY>vin10</CATEGORY>

 <H2>Σε 24ωρη βάση...
</H2>
ΔΡΑΚΟΝΤΕΙΑ τα μέτρα ασφαλείας, ελάχιστα 24ωρα πριν από την έναρξη των
Χειμερινών Ολυμπιακών Αγώνων του Ναγκάνο. Παντού αστυνομικοί και εκπαιδευμένα
σκυλιά. Ιδιαίτερα μετά τα απειλητικά τηλεφωνήματα και τα μηνύματα μέσω
Ίντερνετ, για δολιοφθορά, που απευθύνονται στους οργανωτές.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16057O123</ED>
<ID>
ID:129852

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O12&aa=3</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Δεν θέλουν πρωταθλητές
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΠΑΡΑΞΕΝΟΣ ο κόσμος που περιστρέφεται γύρω από τον ελληνικό αθλητισμό. Στο
ποδόσφαιρο τα πράγματα είναι τραγικά, αφού το παρασκήνιο έχει θεριέψει. Στο
μπάσκετ τα πράγματα φαίνονται καλύτερα, γιατί δραστηριοποιούνται στελέχη του
χώρου σε νευραλγικές θέσεις. Έχουμε αναλάβει τη διοργάνωση των πρώτων
Ολυμπιακών Αγώνων της τρίτης χιλιετίας και οφείλουμε, πέρα από τα έργα, να
φτιάξουμε γερές βάσεις για υψηλό αθλητισμό.

Αυτό σημαίνει ότι το αθλητικό κίνημα έχει χρέος να στρωθεί στη δουλειά.
Μαγικές συνταγές επιτυχίας δεν υπάρχουν. Συμβαίνει όμως κάτι ασυνήθιστο σ' ένα
μικρό, αλλά δημιουργικό κομμάτι του αθλητισμού μας. Ο Ναυτικός Όμιλος
Βουλιαγμένης, που έχει ιδρυθεί το 1937 και διαθέτει 1.700 μέλη, κατάφερε να
αναδείξει Ολυμπιονίκη στο γουίντ - σέρφινγκ (Νίκος Κακλαμανάκης), Κυπελλούχους
Ευρώπης στο πόλο και πρωταθλητές στο θαλάσσιο σκι και την τεχνική κολύμβηση.
Με 350 αθλητές και 1.000 παιδιά κάθε χρόνο στις Σχολές διαφόρων αθλημάτων, ο
ΝΟΒ αποτελεί πρότυπο αθλητικού Ομίλου.Ο Χρήστος Ζούπας που ανέλαβε πριν από
δύο χρόνια την προεδρία του Ομίλου, ενίσχυσε σοβαρότατα το προφίλ του και
έδωσε ώθηση στα αθλητικά πράγματα της τοπικής κοινωνίας. Μεγάλη και η συμβολή
στο άνοιγμα του προικισμένου προπονητή Γιάννη Γιαννουρή.

Ωστόσο κάποια από τα μέλη του Δ.Σ., αλλά και του Ομίλου, ίσως ένιωσαν ότι ο
Ζούπας τούς κλέβει δόξα ή απομακρύνει την επιθυμία τους για δημιουργία κλαμπ
λιγότερο αθλητικού και περισσότερο ψυχαγωγικού. Θέλουν ίσως οι συνδρομές τους
να επενδύονται σε πολυτελείς εικόνες για τις κοσμικές βραδιές τους.

Γι' αυτό μιλάνε για εγκατάλειψη του πρωταθλητισμού. Από την άλλη πλευρά ο
άπειρος περί τα διοικητικά Ζούπας δείχνει ατολμία να ζητήσει ανανέωση της
εμπιστοσύνης των μελών του Ομίλου. Όμως ο αθλητισμός μας χρειάζεται τον Ν.Ο.
Βουλιαγμένης μεταξύ των κορυφαίων, δημιουργό Ολυμπιονικών και πρωταθλητών.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16057O124</ED>
<ID>
ID:129879

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O12&aa=4</URL></REF>


Article

<CATEGORY>vin10</CATEGORY>

 <H5>Από τη Λωζάννη στο Λας Βέγκας με... κρουαζιερόπλοιο
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΔΕΝ ΠΡΟΛΑΒΕ να τελειώσει το παγκόσμιο πρωτάθλημα νέου τύπου που διοργάνωσε ο
Ιλουμτζίνοβ στο Γκρόνιγκεν και τη Λωζάννη και δήλωσε ότι το επόμενο θα γίνει
τα Χριστούγεννα τρέχοντος έτους στο Λας Βέγκας. Και ότι ήδη καλλιεργεί και την
ιδέα ενός ακόμη παγκοσμίου πρωταθλήματος (του τρίτου) που θα γίνει μέσα σε
κρουαζιερόπλοιο που θα ξεκινήσει από τη Μεσόγειο και θα κάνει τον γύρο του κόσμου!

Αυτός ο άνθρωπος έχει βαλθεί να τρελάνει τον σκακιστικό κόσμο με τις ενέργειές
του και τα απίθανα ποσά που διαθέτει για τις διοργανώσεις του. Σε συνέντευξή
του σε ρωσικό περιοδικό είπε ότι το πρόσφατο παγκόσμιο πρωτάθλημα στοίχισε
6.500.000 δολάρια. 
Μέχρι τη τελευταία στιγμή ο πολύπαθος σκακιστικός κόσμος αναρωτιόταν αν θα
έδινε τα λεφτά που είχε υποσχεθεί για τη υπερδιοργάνωση των 100 κατά τεκμήριο
καλύτερων σκακιστών του κόσμου. 
Τώρα που η διοργάνωση έγινε ελάχιστοι πιστεύουν ότι κάτι τέτοιο θα μπορούσε να επαναληφθεί.

Οι δημοσιογράφοι είναι και αυτοί τόσο εντυπωσιασμένοι, που τον ρωτούν πλέον
ευθέως αν πρόκειται για «ξέπλυμα» χρημάτων! 
Εκείνος δεν δείχνει να ενοχλείται και απαντά ότι όλα τα στοιχεία του
οικονομικού φακέλου του πρόσφατου πρωταθλήματος δόθηκαν στη Διεθνή Ολυμπιακή
Επιτροπή πριν η τελευταία αποφασίσει να θέσει τους αγώνες υπό την αιγίδα της,
μάλιστα πριν από την κοινή συνέντευξη Τύπου των Σάμαρανκ, Ιλουμτζίνοβ, στις 3
Ιουνίου '97 στη Λωζάννη. 
Λέει ακόμη ότι μπορεί να δώσει την αναλυτική λίστα των χορηγών προσθέτοντας
ότι έλεγχο κάνουν και οι ίδιες οι τράπεζες στις οποίες μεταφέρονται τα χρήματα
αυτά. Δεν ξέρουμε πόσο πειστικά ακούγονται όλα τούτα, γεγονός είναι όμως ότι η
διοργάνωση έγινε. Όπως γεγονός είναι ότι ένας νεώτατος (κάτω των 35 ετών)
άντρας με μογγολικά χαρακτηριστικά ονόματι Ιλουμτζίνοβ, πρόεδρος του
ομόσπονδου ρωσικού κρατιδίου της Καλμουχίας, εμφανίστηκε περίπου από το
πουθενά, κατά κάποιο τρόπο εξαγόρασε (με τα χρήματα που δήλωσε ότι θα διαθέσει
για το σκάκι) τη θέση του προέδρου της διεθνούς ομοσπονδίας και έκτοτε,
κρατώντας το τιμόνι, οδηγεί το καρυδότσουφλο της διεθνούς ομοσπονδίας στα
ανοιχτά του ωκεανού. Το αν θα το μετατρέψει σε κρουαζιερόπλοιο ή αν θα το
βυθίσει σε κάποιο ρωσικό λιμάνι, εμείς θα το μάθουμε από τις ειδήσεις...

* Ο Γεωργιανός Ν. Μαναγκάτζε και ο Βασίλης Παρασκευαΐδης προηγούνται στο
ανοιχτό τουρνουά συνεργασίας του Συνδέσμου Αιγυπτιωτών και του Πήγασου Κυψέλης
με 4 βαθμούς σε 4 αγώνες. Ακολουθούν οι Μαμουλάκης, Γ. Δημητριάδης με 3,5. Τα
κυριότερα αποτελέσματα του 4ου γύρου ήταν: Μαναγκάτζε - Καλογιάννης 1-0,
Παρασκευαΐδης - Μπόλης 1-0, Κακκανάς - Δημητριάδης 0,5-0,5, Παλατιανός -
Μαμουλάκης 0-1, Ρουμελιώτης - Σιαμίδης 0-1, Μανάι - Λαζαρίδης 1-0, Μαθιόπουλος
- Παπουτσάκης 0,5-0,5 κ.ά.

Τα ζευγάρια του 5ου γύρου (θα πραγματοποιηθεί αύριο στο ΣΑΕ) είναι:
Παρασκευαΐδης - Μαναγκάτζε, Δημητριάδης - Μαμουλάκης, Σιαμίδης - Κακκανάς,
Μπόλης - Μανάι, Καλογιάννης - Σπυροπούλου, Φάκαρος - Αραμπογλίδης,
Αλεξανδρόπουλος - Παλατιανός, Παπουτσάκης - Τσουκτάκος, Πολίτης - Χαντάτ,
Ντόβας - Γερούκαλης, Τουμπλάρης - Ρουμελιώτης, Λαζαρίδης - Χρονάκης, Παπαδάκης
- Μαθιόπουλος, Καλτσής - Ζαχαρίου, Γερόπαππας - Μαρτέν, Θεοδωρακάκης -
Τζιόμερο, Ζαμίτ - Αγαπητού, Βάρσος - Βασιλειάδης, Θεοχάρης - Παπαδάτος,
Βομβολάκης - Πετρόπουλος, Κίμπιζης - Μαραγγιανός, Τριανταφύλλου - Μυλωνάς,
Ανδριόπουλος - Ζήκος, Μιτζέλης - Αδαμαντίδης, Γελασέας - Δούμπος.

* Σημαντική επιτυχία γνωρίζουν τα διασυλλογικά πρωταθλήματα Αττικής παίδων και
παμπαίδων. Εφέτος διεξάγονται σε δύο κατηγορίες καθώς υπάρχει ρεκόρ συμμετοχής
με 1099 ομάδες που λαμβάνουν μέρος. Στο πρωτάθλημα παίδων Α' κατηγορίας, μετά
τον τρίτο γύρο, προηγούνται ο Παράδεισος, η Ηλιούπολη και Π.Σ. Περιστερίου με
6 βαθμούς. Στη Β' κατηγορία το Χαλάνδρι με 6 βαθμούς, επίσης. Στην Α'
κατηγορία παμπαίδων (παιδιά έως 12 ετών) με δύο νίκες σε δύο αγώνες ξεκίνησαν
η Κηφισιά, ο Παπάγου, η Εστία Νέας Σμύρνης και ο Κορυδαλλός. Στη Β' κατηγορία
το Μάτι, ο ΔΑΣ Α. Λιοσίων, το ΔΗΚΕΠ Α. Λιοσίων, η Αίγλη Παπάγου, η Π.Σ.
Περιστερίου, ο Αετός Πλ. Αττικής, ο Διόνυσος και η ΕΦΕΤ έχουν επίσης 4 βαθμούς.

* Το Σάββατο ξεκινάει το 2ο φετινό ανοιχτό τουρνουά του Ίκαρου. Θα γίνει και
αυτό στους Αμπελοκήπους (Μακρυνίτσας 12-14, τηλ. 6433.584). Θα είναι επτά
γύρων και θα διεξάγεται μόνο Σάββατο (ώρα έναρξης 17.00), στις 7, 14, 21, 28/2
και στις 7, 14 και 21/3. Το τουρνουά παρέχει διαφόρων ειδών προκρίσεις σε
κλειστά τουρνουά, ενώ συμπεριλαμβάνεται στη λίστα των τουρνουά του Ίκαρου, των
οποίων η συγκεντρωτική βαθμολογία οδηγεί στο διεθνές τουρνουά της Ικαρίας τον
Ιούλιο. Επιπλέον υπάρχουν χρηματικά έπαθλα. Το 50% των παραβόλων (5.000 δρχ.
και 3.000 για νέους) διατίθεται για τα έπαθλα του τουρνουά και το υπόλοιπο 50%
για τα έπαθλα της συγκεντρωτικής βαθμολογίας. Τα έπαθλα του συγκεκριμένου
τουρνουά θα κατανεμηθούν ποσοστιαία στους 10 πρώτους της βαθμολογίας. Δηλώσεις
συμμετοχής εργάσιμες ημέρες και ώρες στο τηλ. 9234.342 (κ. Ρωμύλος
Χριστόπουλος) και βράδια μετά τις 20.00 στο τηλ. του εντευκτηρίου των Αμπελοκήπων.

Σάλοβ - Ανάντ (Χουγκόβενς, 3ος γύρος)

1. δ4 δ5 2. Ιζ3 Ιζ6 3. γ4 γ6 4. Ιγ3 ε6 5. Αη5 θ6 6. Α: ζ6 Β: ζ6 7. ε3 Ιδ7 8.
Αδ3 δ: γ4 9. Α: γ4 η6 10. 0-0 Αη7 11. Πγ1 0-0 12. Αβ3 Πδ8 13. Βγ2 Βε7 14. Πζδ1
β6 15. α3 Αβ7 16. Αα2 α6 17. Ιδ2 γ5 18. Ιγ4 γ: δ4 19. ε: δ4 β5 20. Ια5 Ιβ6 21.
Ι: β7 Β: β7 22. Ιε2 Παγ8 23. Βδ3 Βδ7 24. Π: γ8 Π: γ8 25. Αβ3 Ιγ4 26. Α: γ4 Π:
γ4 27. ζ4 θ5 28. Ρζ2 Αζ6 29. η3 θ4 30. Πδ2 Βδ5 31. Πδ1 Ρη7 32. β3 θ: η3+ 33.
θ: η3 Πγ8 34. Βζ3 Βδ6 35. β4 Πγ4 36. Βδ3 Βγ7 37. δ5 ε: δ5 38. Β: δ5 Αβ2 39.
Πδ3 Πγ2 40. Ρζ3 Βγ8 41. Πε3 Βθ3 42. Βδ1 Βθ5+ 43. Ρζ2 Βθ2+ 44. Ρζ3 Πγ8 45. Ββ1
Αγ1 46. Ι: γ1 Βθ1+ 47. Ρζ2 Π: γ1 48. Βδ3 Πη1 0-1

Νίμποερ - Πίκετ (Χουγκόβενς, 3ος γύρος)

1. ε4 ε5 2. Ιζ3 Ιγ6 3. Αβ5 α6 4. Αα4 Ιζ6 5. 0-0 β5 6. Αβ3 Αγ5 7. α4 Πβ8 8.
α:β5 α: β5 9. γ3 δ6 10. δ4 Αβ6 11. Ια3 0-0 12. Ι: β5 Αη4 13. Αε3 ε: δ4 14. γ:
δ4 Ι: ε4 15. Αδ5 Βε8 16. θ3 Αζ5 17. Πε1 Ιβ4 18. Αγ4 γ6 19. Ια3 δ5 20. Αζ1 Αγ7
21. Βγ1 Πβ6 22. Αζ4 Ββ8 23. Α: γ7 Β: γ7 24. Ιθ4 Αε6 25. Ιγ4 Πββ8 26. Ιδ2 Ιδ6
27. Ιβ3 Βδ8 28. Ιζ3 Αζ5 29. Ια5 Ββ6 30. Βγ5 Βγ7 31. Ιε5 Πβ6 32. Πα4 Ιγ2 33.
Πγ1 Π: β2 34. Ια: γ6 Πε8 35. Πα7 Ιβ7 36. Ιε7+ 1-0

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: O99</CAT>
<ED>
Κωδικός άρθρου: A16057O991</ED>
<ID>
ID:129776

</ID><URL>http://ta-nea.dolnet.gr/neaweb/neafile.print_unique?e=A&f=16057&m=O99&aa=1</URL></REF>


Article

<CATEGORY>vin09</CATEGORY>

 <H5>Ο ΝΙΚΟΣ ΚΟΥΝΔΟΥΡΟΣ ΕΤΟΙΜΑΖΕΙ, ΕΞΙ ΧΡΟΝΙΑ ΜΕΤΑ ΤΟΝ «ΜΠΑΪΡΟΝ», ΤΗΝ ΔΩΔΕΚΑΤΗ
ΤΑΙΝΙΑ ΤΟΥ
</H5><H5>Γεννημένος πατριάρχης
</H5><H2>Μια τριτοκοσμική Αντιγόνη!
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Να είσαι 72 χρόνων και να παραμένεις θυελλώδης, δημιουργικός, εριστικός με
κάθε «στραβό» που βλέπεις γύρω σου, κάθε άλλο παρά συνηθισμένο είναι στον
καιρό μας... Και ο Νίκος Κούνδουρος διαθέτει και τα τρία παραπάνω,
παραμένοντας, αδιαμφισβήτητα, ένας από τους σημαντικότερους δημιουργούς του
κινηματογράφου στη χώρα μας. Και τώρα βάζει ξανά μπροστά για να ολοκληρώσει
την δωδέκατη ταινία του, τολμώντας να φέρει στην εποχή μας την ηρωίδα του
Σοφοκλή, την Αντιγόνη, ρίχνοντάς την, μάλιστα, στις άγριες δυτικές κοινωνίες
του τέλους αυτού του αιώνα και στα πέτρινα σκονισμένα τοπία του Τρίτου Κόσμου!

* Ποια είναι η «Αντιγόνη του Καμπράλ»; «Σε μια άκρη του Τρίτου Κόσμου, όπου η
ζωή στοιχίζει πολύ λίγο, ζωντανεύει ο μύθος της Αντιγόνης, καινούργιος και
τώρα όπως πάντα, με τον άνθρωπο αδύναμο κι όμως ισχυρό μέσα από τη δύναμή του
να αντιστέκεται. Καμπράλ είναι ένα ορυχείο ασημιού χαμένο σε μια έρημο,
ανάμεσα σε Ιορδανία και Συρία. Είναι η Θήβα του Θηβαϊκού κύκλου», μας
πληροφορεί για πρώτη φορά ο Νίκος Κούνδουρος γύρω από την ηρωίδα του και την
ταινία του που θα γυριστεί στη Συρία, την Ιορδανία, το Λαύριο και στα ορυχεία
βωξίτη της ΛΑΡΓΚΟ στην Εύβοια...

Επιβλητικός και πάντα «κοφτός» στις απαντήσεις του ο Νίκος Κούνδουρος,
χαμογελάει μαζί μου όταν τον ρωτάω αν η δική του Αντιγόνη κρύβει αλληγορίες,
αν είναι ένα πρόσωπο αναγνωρίσιμο στη σημερινή Αθήνα... «Σε τούτη την ταινία»,
λέει, «δεν υπάρχουν συμβολισμοί καθώς η πραγματικότητα, στυγνή και αδυσώπητη,
περιγράφεται καθημερινά μέσα από τα υλικά που με ανατριχιαστική ωμότητα μας
προσφέρουν τα πρακτορεία ειδήσεων: Ανατροπές καθεστώτων, σφαγές ασύλληπτης
αγριότητας, ομαδικοί τάφοι και ατέλειωτα καραβάνια προσφύγων που διασχίζουν
τους δρόμους του Τρίτου Κόσμου, σκορπίζοντας στο διάβα τους πτώματα και
ντροπή. Ούτε Τειρεσίας, ούτε καταφυγή σε θεούς και δαίμονες, ούτε περίτεχνες
περιγραφές και μεγάλα λόγια».

Κι όμως... Σε καιρούς σαν τους δικούς μας, όπου συνεχίζεται η πτώση «ιδανικών»
­ με ή χωρίς εισαγωγικά ­ «Η Αντιγόνη του Καμπράλ» θα μπορούσε να είναι η
Αντιγόνη της Θήβας ή της Ρουάντας ή του Σαράγιεβο. Η ηρωίδα του Σοφοκλή θα
μπορούσε να λέγεται Γιασμίν ή Μιλένα ή Φατμέ. Ο Κρέων θα μπορούσε να λέγεται
Λοράν Καμπίλα ή Μομπούτου ή Μπλάντιτς. Δεν υπάρχει έσχατη πράξη. Η πράξη είναι
μια και αέναη μέσα στο χρόνο που μας ορίστηκε να υπάρχουμε. Συνεχής αντίσταση.
Θα θυμηθώ μια φράση του Μπάιρον από την προηγούμενη ταινία μου: «Δεν είναι ο
πόθος της νίκης που με σπρώχνει να παλεύω, αλλά είναι αυτή καθ αυτή η ηδονή
της πάλης»!, υπογραμμίζει ο Νίκος Κούνδουρος.

­ Μήπως όμως κι αυτός ακόμα ο αγώνας είναι μια αυταπάτη για
να νομίζουμε ότι κρατιόμαστε από κάπου;

«Αν καταφέρνω να εξαπατώ τον εαυτό μου έχω ήδη μια δύναμη ζωής στα χέρια μου.
Αν τώρα εξαπατώ τους άλλους, ζητώ να με συγχωρήσουν, αυτοί ακριβώς "οι άλλοι"
που σίγουρα έχουν με τη σειρά τους εξαπατήσει ποιος ξέρει πόσους και ποιους!
Το τι είναι ή τι δεν είναι απάτη στο χώρο των ιδεών, ή τι είναι ή τι δεν είναι
εξαπάτηση στο χώρο των ιδεολογιών, είναι ένα ερώτημα αναπάντητο. Όλα σαλεύουν
κι όλα αλλάζουν γύρω μας».

Για να έρθει η κουβέντα στην κινηματογραφική τέχνη που «σήμερα στον δυτικό
κόσμο περνά μια γιγαντιαία κρίση ταυτότητας», τονίζει, «καθώς οι ιδεολογίες
και τα ιδεολογήματα μυρίζουν παρακμή και το καινούργιο νεανικό κοινό της
αίθουσας ορίζει με την αριθμητική υπεροχή του το είδος που επιθυμεί να καταναλώσει».

Εικόνα που είναι ακόμα πιο ζοφερή, όταν ο λόγος έρχεται στον δικό μας
κινηματογράφο για τον οποίο «δεν θέλω να κρύψω κάποια περιφρόνησή μου για ένα
είδος ελληνικού κινηματογράφου, που μέσα σε μια αλυσίδα παρεξηγήσεων συντηρεί
ένα προβληματικό μικρόκοσμο. Συνωστιζόμενοι γύρω από την κολυμβήθρα του Σιλωάμ
που λέγεται Ελληνικό Κέντρο Κινηματογράφου, προσκυνητές και ικέτες, οι παλιοί
και οι νέοι σκηνοθέτες προσμένουν την έλευση του αρχάγγελου. Ένα κλίμα
ανθυγιεινό διαπερνά τον χώρο και μόλις τα τελευταία δύο χρόνια άρχισε να πνέει
ένας αέρας ανανέωσης».

Επιστρέφοντας στην δική του «Αντιγόνη του Καμπράλ», ο Νίκος Κούνδουρος έχει
ξεκαθαρισμένες θέσεις για την... λαλιά της και τους στόχους της και αναφέρει
ότι «η ταινία θα γυριστεί στα αγγλικά, ο Κρέοντας είναι ένας Ασιάτης
πολέμαρχος και η Αντιγόνη συναντιέται στην έρημο της Ιορδανίας με την αδελφή
ψυχή της, μια Εβραία φωτογράφο από το Λος Άντζελες, που λέγεται Σάρα
Μπλούμενταλ. Ο χορός της σύγχρονης τραγωδίας θα είναι Κούρδοι και Αφρικανοί
πολιτικοί πρόσφυγες.

Εδώ και 45 χρόνια ο Νίκος Κούνδουρος έχει κατορθώσει με κάθε έργο του να
προκαλεί «γεγονός» ­ ποικιλοτρόπως ­ και να είναι πάντα στην πρώτη γραμμή της
καλλιτεχνικής δημιουργίας στον τόπο μας. 
Γεννήθηκε το 1926 στον Άγιο Νικόλαο της Κρήτης και σπούδασε ζωγραφική και
γλυπτική στην ΑΣΚΤ Αθηνών. Πρωτοασχολήθηκε με το θέατρο στη Μακρόνησο όπου
βρέθηκε λόγω αντικυβερνητικών φρονημάτων. Στον κινηματογράφο σκηνοθετεί από το
1954... Αρκετές ταινίες του στάθηκαν πρωτοποριακές για την εποχή τους και
επηρέασαν τους δημιουργούς των επόμενων δεκαετιών.

Πρώτη του ταινία η «Μαγική πόλις» το '55, για να ακολουθήσουν: «Ο δράκος» το
'56, «Οι παράνομοι» το '58, «Το ποτάμι» το '59, οι «Μικρές Αφροδίτες» το '63,
«Το πρόσωπο της Μέδουσας» το '66, το «Vortex» το '71-'77 (πρόκειται για
μετάπλαση του «Το πρόσωπο της Μέδουσας»), «Τα τραγούδια της φωτιάς» το '75
(ντοκιμαντέρ), το «1922» το '78, το «Bordello» το '84 και το «Μπάιρον, η
μπαλάντα ενός δαιμονισμένου» το '92.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16057P011</ED>
<ID>
ID:129777

</ID><URL>http://ta-nea.dolnet.gr/neaweb/neafile.print_unique?e=A&f=16057&m=P01&aa=1</URL></REF>


Article

<CATEGORY>vin09</CATEGORY>

 <H5></H5><H2>Συνέντευξη
</H2>
Ο συγγραφέας Τζον Φάουλς στα «ΝΕΑ»: «Ντρέπομαι που δεν σας επιστρέφουμε
τα Μάρμαρα»

σελ 3

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16057P012</ED>
<ID>
ID:129820

</ID><URL>http://ta-nea.dolnet.gr/neaweb/neafile.print_unique?e=A&f=16057&m=P01&aa=2</URL></REF>


Article

<CATEGORY>vin09</CATEGORY>

 <H5></H5><H2>Μέρα- Νύχτα
</H2>
Βρετανικοί διθύραμβοι για τη «Μελισσάνθη» της Ζανέτ Πηλού στο Μέγαρο

σελ 12

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16057P013</ED>
<ID>
ID:129858

</ID><URL>http://ta-nea.dolnet.gr/neaweb/neafile.print_unique?e=A&f=16057&m=P01&aa=3</URL></REF>


Article

<CATEGORY>vin09</CATEGORY>

 <H5>ΟΜΙΛΙΑ ΓΙΑ ΤΟΝ ΚΟΡΝΗΛΙΟ ΚΑΣΤΟΡΙΑΔΗ ΣΤΗΝ ΑΚΑΔΗΜΙΑ
</H5><H5>«ΖΩΝΤΑΝΑ» </H5><H2>Ξυπνά το ηφαίστειο...
</H2>
Ξυπνά απόψε στις 10 (και για 30 νύχτες) στο Δημοτικό Θέατρο Πειραιά το
ηφαίστειο ­ ευαισθησίας ­ που κοιμόταν στην τέχνη της Άλκηστης Πρωτοψάλτη.
Πάνω στο μουσικό σενάριο της Λίνας Νικολακοπούλου και με την κίνηση -
σκηνοθεσία που διδάχθηκε από τον Δημήτρη Παπαϊωάννου, με τη μουσική διεύθυνση
του Νίκου Αντύπα και (λιτά) σκηνικά - κοστούμια της Λίλης Πεζανού, η Άλκηστη
θα ξυπνά κάθε νύχτα στο δίωρο πρόγραμμά της, μνήμες τραγουδιών. Εισιτήρια
προπωλούνται στο Δημοτικό Θέατρο Πειραιά (τηλ. 4194.550)

«Ο Κορνήλιος Καστοριάδης και το αγώνισμα της φιλοσοφίας» είναι το θέμα της
διάλεξης του ακαδημαϊκού κ. Κωνσταντίνου Δεσποτόπουλου, ο οποίος θα μιλήσει
απόψε, κατά τη διάρκεια δημόσιας συνεδρίας της Ακαδημίας Αθηνών (Πανεπιστημίου
28) στις 6. Η είσοδος είναι ελεύθερη.

ΓΚΡΑΦΙΤΙ

Στο κλαμπ «Αν» (Σολωμού 13, Εξάρχεια), το περιοδικό «Μετρό» και οι εκδόσεις
«Οξύ» διοργανώνουν απόψε στις 10.00 συναυλία για την παρουσίαση του βιβλίου
«Το Graffiti στην Ελλάδα». Στη συναυλία συμμετέχουν τα συγκροτήματα FFC και
Rarastarr, ενώ θα έχει στηθεί έκθεση με τα Graffitti που έχουν φτιαχτεί ειδικά
για την εκδήλωση. Είσοδος 2.500 δραχμές, με ποτό.

ΕΚΘΕΣΕΙΣ

Δύο εκθέσεις εγκαινιάζονται απόψε σε διαφορετικές αίθουσες της γκαλερί «Ιλεάνα
Τούντα» (Αρματολών και Κλεφτών 48, τηλ. 6439.466). Η μία είναι έκθεση
αντικειμένων της Αλίκης Παλάσκα. Η άλλη έκθεση είναι της Hilde Aagard που
παρουσιάζει με εγκατάσταση και τίτλο Dog to dog, δημιουργώντας ένα παιχνίδι
σχέσεων και μεγεθών. Διάρκεια και των δύο εκθέσεων έως τις 28 Φεβρουαρίου.

ΑΥΤΟΣΧΕΔΙΑΣΜΟΙ

Παρλάτες και τραγούδι, αυτοσχεδιασμοί και μουσική συνδυάζονται στο κέντρο
«Λάδι στη φωτιά» (Αγ. Μελετίου και Λ. Ιωνίας 25, τηλ. 8326.800), όπου
τραγουδούν οι νέες τραγουδίστριες Ρούλα Σταύρου και Μαργαρίτα Βεντή και
αυτοσχεδιάζουν οι ηθοποιοί Σπύρος Μπιμπίλας και Βίβιαν Βαλσάμη.

Στο «Εναλλάξ», Μαυρομιχάλη 139 και Βατάτζη (τηλ. 6437.416), απόψε η βραδιά
υπόσχεται «ταξίδι με φλαμένκο». Ο Γιώργος Παπαδόπουλος και οι συνεργάτες του
Λευτέρης Χαβούτζας, Δημήτρης Φαλιέρος, Άγγελος Παπαχατζής και Γιτζίτ Σάφες σε
τραγούδια της Μεσογείου και της Ανατολής.

*** Ο βετεράνος μπλουζίστας Λουιζιάνα Ρεντ, που έρχεται κάθε χρόνο την
τελευταία δεκαετία στην Ελλάδα, απόψε (και ίσως το Σάββατο) τραγουδάει στο
«Blues Hall» (Λ. Αρδηττού 44, Μετς, τηλ. 9247.448).

*** Ο Αμερικανός ρόκερ τραγουδιστής Στιβ Στόκμαλ εμφανίζεται απόψε στις 11.00
με την μπάντα του στο «Hi-Hat Cafe» (Κρουσόβου 1, Χίλτον, τηλ. 7218.171).

*** Ο τραγουδοποιός Γιώργος Σταυρακάκης θα εμφανισθεί απόψε στη μουσική σκηνή
«Ebrime» (Αγ. Μελετίου), παρουσιάζοντας την πρώτη του δισκογραφική δουλειά «Ρεσάλτο».

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16057P021</ED>
<ID>
ID:129779

</ID><URL>http://ta-nea.dolnet.gr/neaweb/neafile.print_unique?e=A&f=16057&m=P02&aa=1</URL></REF>


Article

<CATEGORY>vin09</CATEGORY>

 <H2>Ψήφισαν κατά Παπαβασιλείου
</H2>
ΘΕΣΣΑΛΟΝΙΚΗ.

Γραφείο Βόρ. Ελλάδας

Στη διακριτική ευχέρεια του υπουργού Πολιτισμού βρίσκεται πλέον η διατήρηση ή
μη της θέσης του καλλιτεχνικού διευθυντή του Κρατικού Θεάτρου Βορείου Ελλάδος
από τον κ. Βασίλη Παπαβασιλείου. Μετά τη χθεσινοβραδινή ομόφωνη αρνητική
ψήφιση του απολογισμού από το νεοδιορισθέν Διοικητικό Συμβούλιο, ανοίγει πλέον
ο δρόμος για την αντικατάσταση του κ. Παπαβασιλείου, έντεκα μήνες πριν από την
τυπική λήξη της θητείας του.

Νέα εποχή «χαράζει» για τη δεύτερη κρατική σκηνή, καθώς μετά δύο και πλέον
χρόνια καλλιτεχνικής ανυπαρξίας, ολοκληρώνεται η «περίοδος χάριτος» που άτυπα
της είχε δοθεί και καλείται να δώσει καλλιτεχνικό «παρών» στη Βόρεια Ελλάδα.

Στη χθεσινοβραδινή συνεδρίαση, τα επτά μέλη του νέου Δ.Σ. του θεάτρου κλήθηκαν
να ψηφίσουν τον απολογισμό του παρελθόντος καλλιτεχνικού έτους (Σεπτέμβριος
1996 - Αύγουστος 1997), τον οποίο όμως έκριναν ως ανεπαρκή στους τομείς της
οικονομικής διαχείρισης, του προσωπικού, της διοίκησης, της διαχείρισης της
περιουσίας του θεάτρου και του καλλιτεχνικού προγραμματισμού.

Το επιχείρημα του κ. Παπαβασιλείου ­ ήταν παρών στη συνεδρίαση ­ πως βασική
αιτία για την απουσία καλλιτεχνικού έργου ήταν η έλλειψη αιθουσών (λόγω των
εργασιών του ΟΠΠΕ στην ΕΜΣ και το Βασιλικό Θέατρο) δεν φάνηκε να πείθει τους
συμβούλους, καθώς το αντεπιχείρημά τους ήταν πως το ΚΘΒΕ τη συγκεκριμένη
χρονική περίοδο θα μπορούσε να φιλοξενηθεί παγίως σε άλλες αίθουσες («Αυλαία»,
Σταυρούπολη, Δάσος) αλλά ­ κυρίως ­ να πραγματοποιήσει τη λαμπρότερη περιοδεία
της ιστορίας του. 
Συμπτωματικά, η απόφαση καταψήφισης του απολογισμού και ουσιαστικά θεμελίωσης
νέων κανόνων στη λειτουργία του θεάτρου πάρθηκε χθες ­ 37η επέτειο από την
ίδρυση του θεάτρου στις 4 Φεβρουαρίου του 1961. 
<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16057P022</ED>
<ID>
ID:129822

</ID><URL>http://ta-nea.dolnet.gr/neaweb/neafile.print_unique?e=A&f=16057&m=P02&aa=2</URL></REF>


Article

<CATEGORY>vin09</CATEGORY>

 <H2>Πέθανε ο ασυμβίβαστος ζωγράφος Ηλίας Δεκουλάκος
</H2>
Ο ζωγράφος Ηλίας Δεκουλάκος έχασε χθες το πρωί τη μεγάλη, τελευταία μάχη για
τη ζωή του. Πέθανε στο νοσοκομείο «Υγεία», ύστερα από μακροχρόνια ασθένεια. Η
κηδεία του θα γίνει αύριο (Παρασκευή) στις 3.30 μ.μ. από το Α' Νεκροταφείο.
Καταβεβλημένος, λιγνός, σκυθρωπός, ο ασυμβίβαστος Μανιάτης περίμενε στωικά το
τέλος. Γιατί γνώριζε. Ο Ηλίας Δεκουλάκος, καλλιτέχνης με πλούσιο έργο και
φλογερούς μαθητές υπήρξε καθηγητής στη Σχολή Καλών Τεχνών. Και ήταν από
εκείνους που έδειξαν την δύναμή τους στη χούντα.

Πάντα περήφανος και ελεύθερος. Η τελευταία του δουλειά, γιγάντια ταμπλό με
τοπία και σπίτια της Μάνης, είχε τη δύναμη της γνώσης και της ωριμότητας, του
κατασταλάγματος, αλλά και «μιας ηφαιστειακής φλόγας που κύλησε από τα σωθικά
του στον καμβά».

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16057P023</ED>
<ID>
ID:129860

</ID><URL>http://ta-nea.dolnet.gr/neaweb/neafile.print_unique?e=A&f=16057&m=P02&aa=3</URL></REF>


Article

<CATEGORY>vin09</CATEGORY>

 <H5>... και η ελπίδα των υποσχέσεων
</H5><H2>Η έξωση μιας Κιβωτού...
</H2>
<AUTHOR>Κ.Ρ.</AUTHOR>

Μαρία Κομνηνού

Δύσκολες ώρες περνάει η Ταινιοθήκη της Ελλάδας ύστερα από 33 χρόνια συνεχούς
λειτουργίας. Όπως δείχνουν οι εξελίξεις, δεν θα γλιτώσει την έξωση από το
ιστορικό ορμητήριό της, στο κτίριο Δεληγιώργη. Εκείνο πλέον που απομένει στους
υπευθύνους της Ταινιοθήκης ­ τραβούν τα πάνδεινα εδώ και καιρό ­ είναι
τουλάχιστον να βρουν τρόπους ώστε να μη διακοπεί η δράση της. Έτσι, χθες,
συναντήθηκαν εκπρόσωποι αυτού του μοναδικού στη χώρα φορέα με τον υπουργό
Πολιτισμού Ευάγγελο Βενιζέλο και τον γενικό γραμματέα Ευγένιο Γιαννακόπουλο. Η
αίσθηση της Μαρίας Κομνηνού, του Κωνσταντίνου Τσουκαλά και του Θόδωρου
Αδαμόπουλου μετά τη συνάντηση: Πραγματικό ενδιαφέρον από την πλευρά του
υπουργείου, ώστε να μη δούμε τη λέξη «ΤΕΛΟΣ» και τέσσερις υποσχέσεις...

Υπόσχεση πρώτη: συνεργασία του υπουργείου Πολιτισμού με το ΥΠΕΧΩΔΕ για τον
καθορισμό των πολιτιστικών χρήσεων του Μεγάρου Δεληγιώργη. Δεύτερη: μετά την
αποκατάσταση του κτιρίου επιδίωξη ώστε να επιστρέψει η Ταινιοθήκη στον
γενέθλιο χώρο της. Τρίτη: αφού το Μετοχικό Ταμείο Πολιτικών Υπαλλήλων επιμένει
στην έξωση, θα εξασφαλιστεί αίθουσα για τις καθημερινές προβολές. Τέταρτη: θα
εξασφαλιστεί στέγη με την παραχώρηση κτιρίου στο κέντρο, ώστε να στεγαστούν οι
ουκ ολίγες λειτουργίες της. Με την ελπίδα ότι δεν θα μείνουν υποσχέσεις όλα
τούτα, θυμάμαι τον αλησμόνητο Κώστα Σταματίου να μου λέει μια νύχτα στα χρόνια
της χούντας καθώς βγαίναμε από την Ταινιοθήκη: «Τούτη δω είναι η Κιβωτός μας
αυτό τον καιρό...». Και αυτή η «Κιβωτός», που από το 1965 έθρεψε γενιές
κινηματογραφιστών, κριτικών, σινεφίλ και διανοουμένων ­ όλα τα γνωστά ονόματα
που βάζει ο νους σας ­ από μέρα σε μέρα θα δει τα υπάρχοντά της στο οδόστρωμα
της οδού Κανάρη. Τι απομένει να πεις σ' αυτούς τους σπασμένους καιρούς; Ας
βοηθήσουν όσοι και όπως μπορούν.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16057P024</ED>
<ID>
ID:129885

</ID><URL>http://ta-nea.dolnet.gr/neaweb/neafile.print_unique?e=A&f=16057&m=P02&aa=4</URL></REF>


Article

<CATEGORY>vin09</CATEGORY>

 <H2>Άγρια «φυλή»
</H2>
<AUTHOR>Γ.Δ.Σ.</AUTHOR>

Ε, λοιπόν, όντως αυτή η «φυλή» των φανατικών της Λυρικής Σκηνής έχει τις
ιδιαιτερότητές της. Τριάντα χρόνια βλέπω τις παραστάσεις στο «Ολύμπια» και στο
Ηρώδειο και, σας διαβεβαιώ, καλός είναι, κακός είναι, ο καλλιτέχνης
παραπονεμένος ποτέ δεν θα φύγει. Βρε, το βιμπράτο του να ραγίζει τζάμια, βρε,
η φωνή του να έχει «σουρώσει» από τα χρόνια, βρε, η κορόνα του να «πέφτει» και
να «κυλάει» στην τάφρο της ορχήστρας και κανείς να μην την βρίσκει, βρε, η
νότα να του φεύγει και να καταλήγει στο... δεύτερο θεωρείο, βρε, να μην
ακούγεται πέραν της τετάρτης σειράς, βρε, να βρίσκεται όχι απλώς εκτός τόνου
αλλά και... εκτός πραγματικότητας, βρε, να μη μπορεί να κάνει υποκριτικά παρά
μόνο «πάνω τα χεράκια, κάτω τα χεράκια», το χειροκρότημα και τα «μπράβο» του
τα ουρανομήκη δεν θα τα στερηθεί. Ένα μόνο δεν έχω καταλάβει ακόμη, ύστερα από
τόσα χρόνια. Αυτοί που επικροτούν και χειροκροτούν και φωνασκούν, του «φαν
κλαμπ» είναι; Μαθητές είναι; Γονείς είναι; Λοιποί συγγενείς και φίλοι είναι;
Ή, μήπως, κλάκα;

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16057P025</ED>
<ID>
ID:129900

</ID><URL>http://ta-nea.dolnet.gr/neaweb/neafile.print_unique?e=A&f=16057&m=P02&aa=5</URL></REF>


Article

<CATEGORY>vin09</CATEGORY>

 <H2>Μυστική γραμμή
</H2>
<AUTHOR>Χ.</AUTHOR>

Ποια είναι άραγε η μυστική γραμμή που ενώνει την ψυχιατρική με τη λογοτεχνία ­
μιας και ουκ ολίγοι ψυχίατροι γράφουν και μάλιστα με επιτυχία; Απάντηση δεν
περιλαμβάνεται ούτε στο βιβλίο «Ρακένδυτη νύχτα» του 36χρονου νευρολόγου
Άγγελου Γέροντα ­ άλλωστε, δεν την αναζητά. Τον ίδιο αναζήτησαν όμως οι
Βρετανοί ­ η «Νύχτα» του κυκλοφορεί ήδη στα αγγλικά, από τη Minerva Press.
Μεταφραστής, ο πατέρας του, Δημήτρης Γέροντας: Μικρές ιστορίες με αναπάντεχο
τέλος ­ σκηνές που έχουν ως στόχο την αιχμαλωσία της φαντασίας. Η απάντηση
λοιπόν στο γιατί, γράφουν οι ψυχίατροι, δεν περιλαμβάνεται στους στόχους του
συγγραφέα ­ ίσως όμως περιλαμβάνεται στο βιβλίο του.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16057P026</ED>
<ID>
ID:129908

</ID><URL>http://ta-nea.dolnet.gr/neaweb/neafile.print_unique?e=A&f=16057&m=P02&aa=6</URL></REF>


Article

<CATEGORY>vin09</CATEGORY>

 <H5>Ο ΑΓΓΛΟΣ ΣΥΓΓΡΑΦΕΑΣ ΤΖΟΝ ΦΑΟΥΛΣ ΣΤΑ «ΝΕΑ»:
</H5><H5>Ο συγγραφέας είναι λίγο ιερέας
</H5><H2>Ντρέπομαι που τα Μάρμαρα βρίσκονται στο Λονδίνο
</H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

Θερμός φίλος της Ελλάδας ο Τζον Φάουλς στις αγαπημένες του Σπέτσες, στο σπίτι
της οικογένειας Μπόταση

«Είμαι γεμάτος ντροπή που δεν σας επιστρέφουμε τα Μάρμαρα του Παρθενώνα, όμως
η διαίσθησή μου μού λέει ότι δεν θα αργήσουν να γυρίσουν πίσω. Γι' αυτό και
είμαι μέλος αυτής της επιτροπής που έχει συσταθεί στην Αγγλία, για την
επιστροφή τους. Βλέποντάς τα στο Βρετανικό Μουσείο θυμάμαι αυτά που αισθανόταν
ο Μπάυρον όταν τα πρωτοαντίκρυσε. Ο Έλγιν ήταν ένας παλιοσκωτσέζος... Πολλοί
πιστεύουν ότι μπορεί να φταίει ο τρόπος με τον οποίο εσείς οι Έλληνες τα
διεκδικείτε. Όμως όχι. Φταίει το πως εμείς αποφεύγουμε να τα δώσουμε πίσω, ενώ
θα έπρεπε να σας βοηθήσουμε και στο κτίσιμο του μουσείου που θα τα στεγάσει...
Τα Μάρμαρα πρέπει να γυρίσουν στην Ακρόπολη. Εκεί είναι η ψυχή της Αρχαίας Ελλάδας».

Ο Τζον Φάουλς δεν είναι σαν τους άλλους Άγγλους που περιμένουν με νευρικότητα
πότε θα έρθει η δύσκολη ερώτηση για τα Μάρμαρα. Σε υποδέχεται κρατώντας δύο
σχετικά βιβλία και παίρνει αμέσως θέση, επιβεβαιώνοντας ότι δεν μοιάζει ούτε
με πολλούς συμπατριώτες του ούτε με πολλούς συγγραφείς.

Προσηνής, χαμογελαστός, προβληματισμένος, παραμένει το ίδιο ενθουσιώδης λάτρης
της ελληνικής φύσης και του ελληνικού τρόπου ζωής, όπως όταν πρωτοεπισκέφθηκε
την Ελλάδα στις αρχές της δεκαετίας του '50, ως νεαρός δάσκαλος για να διδάξει
στην Αναργύρειο Σχολή των Σπετσών. «Ένα απαίσιο σχολείο απ' όπου γρήγορα με
έδιωξαν». Εκεί, στις Σπέτσες, εμπνεύσθηκε τον «Μάγο» (1966), το πασίγνωστο
μπεστ σέλερ του, που μόλις το 1996 πρωτομεταφράστηκε στα ελληνικά από τον
Φαίδωνα Ταμβακάκη (ΕΣΤΙΑ). Και εκεί διαμόρφωσε τη συγγραφική του ­ και όχι
μόνο ­ συνείδηση. Από τότε έχει επισκεφθεί πολλές φορές την Ελλάδα, την
Πελοπόννησο, την Κρήτη (είναι ειδικός στις ορχιδέες της), τη Βόρειο Ελλάδα με
τη γυναίκα του ­ την Άλισον του «Μάγου» ­ πάντα όμως ινκόγκνιτο. Κι ας ήταν
φημισμένος πλέον, πολυβραβευμένος και πολυμελετημένος ­ κυρίως στα αμερικανικά
πανεπιστήμια ­ συγγραφέας μυθιστορημάτων που έχουν γίνει μάλιστα σπουδαίες
ταινίες π.χ. «Ο συλλέκτης» ή «Η ερωμένη του Γάλλου ανθυπολοχαγού».

Ποτέ όμως μέχρι πέρυσι δεν είχε επιστρέψει στις Σπέτσες «γιατί παραήταν
διάσημο νησί, πολύ δεμένο με ένα διάσημο βιβλίο...». Όμως τον Οκτώβριο του
1996 για πρώτη φορά επισκέφθηκε ξανά τη βίλα του Αλκιβιάδη Μπόταση, στον κόλπο
της Αγίας Παρασκευής, όπου είχε φιλοξενηθεί ο Ελευθέριος Βενιζέλος και απ'
όπου εμπνεύσθηκε το υποβλητικό καταφύγιο του φοβερού Κόγχι (από το κοχύλι),
του Μάγου, στη Φράξο (έτσι αποκαλεί τις Σπέτσες στο βιβλίο του, από το «περιφραγμένη»).

Και νάτος τώρα με την παραγωγό Λιλέτ Μπόταση, κόρη του παλαιού του
οικοδεσπότη, να προετοιμάζουν ένα ντοκιμαντέρ που θα γυριστεί στις Σπέτσες, το
οποίο θα μιλάει για την αγάπη του Φάουλς για την Ελλάδα και που θα
σκηνοθετήσει η Νάνσυ Μπινιαδάκη, με καλλιτεχνικό διευθυντή τον Δημήτρη
Μαυρίκιο. Τα γυρίσματα θα γίνουν τον Απρίλιο και το τέλος του θα θυμίζει το
τέλος του «Μάγου». Ο ήρωας, ο ίδιος ο Φάουλς, θα ανέβει στην κορυφή του
κάστρου της Μονεμβασιάς με το περίστροφο που του είχε δώσει ο Μάγος. Και θα
πετάξει το περίστροφο στον γκρεμό.

«Διότι η αυτοκτονία δεν είναι λύση», λέει σήμερα ο Τζον Φάουλς. «Οι νέοι
πρέπει να μάθουν ότι όσο δύσκολη κι αν είναι η ζωή, οφείλουν να την
αντιμετωπίσουν. Και μπορούν. Αρκεί να μάθουν να σκέφτονται και να αισθάνονται
με ελεύθερη συνείδηση. Αυτό ήθελα να πω με τον "Μάγο". Φαντάστηκα έναν έξυπνο
Έλληνα ­ όχι βέβαια τον Σταύρο Νιάρχο, όπως είχε ειπωθεί ­ που λειτουργούσε
σαν Θεός απέναντι σε έναν άπειρο και αδιαμόρφωτο νέο, προσπαθώντας να ελέγξει
τις πράξεις του, για να τον οδηγήσει στο τέλος να καταλάβει πως δεν υπάρχει
Θεός και πως το σημαντικότερο πράγμα στη ζωή είναι η αγάπη ή και ο έρωτας».

«Όταν πρωτοήρθα στην Ελλάδα το '50 έφριξα καθώς συνειδητοποίησα πως παρότι οι
μνήμες από το αντάρτικο ήταν ακόμα νωπές, το μεγαλύτερο μέρος της κοινωνίας
ήταν φιλοβασιλικό. Το αντάρτικο είναι κάτι που με απασχολεί και σκέφτομαι το
επόμενο μυθιστόρημά μου να επικεντρώνεται σ' αυτό και να είναι τοποθετημένο
στη Βόρειο Ελλάδα», τόνισε χθες στα «ΝΕΑ» ο Τζον Φάουλς και συνέχισε με πάθος,
ανοίγοντας τα πολιτικο-ιδεολογικά χαρτιά του. «Σιχαίνομαι τη βασιλεία και την
μπουρζουαζία και πιστεύω πως ο κομμουνισμός δεν πέθανε. Από την πλευρά μου,
είμαι ένας σοσιαλιστής με μαρξιστική χροιά».

Αυτό είπε άλλωστε και στον υφυπουργό παρά τω Πρωθυπουργώ κ. Γιώργο Πασχαλίδη,
τον οποίο συνάντησε. «Αγαπώ την Ελλάδα και είμαι σοσιαλιστής».

Συγγραφέας πλήθους μυθιστορημάτων, δοκιμίων, κριτικών, άρθρων κ.λπ. (βλ. στα
ελληνικά και τα: «Ο συλλέκτης», «Ο εβένινος πύργος», «Η εξορία του συγγραφέα»
ΕΣΤΙΑ, ενώ αναμένεται και το τελευταίο του ως τώρα μυθιστόρημα το «The Maggot»
του 1985), ο Τζον Φάουλς είναι πολύ προσεκτικός όταν μιλά για τον ρόλο του
συγγραφέα όπως και όταν δίνει συμβουλές προς ναυτιλλομένους.

«Τα παλιά χρόνια συγγραφείς ήσαν οι ιερείς. Νομίζω ότι ένα ίχνος από αυτόν τον
ρόλο τους, υπάρχει και σήμερα. Ο σημερινός συγγραφέας έχει καθήκον να
ενδιαφέρεται για τα πάντα, να διδάσκει και κατά κάποιο τρόπο να κηρύσσει.
Δύσκολο να το παραδεχτείς όταν είσαι ορκισμένος άθεος όπως εγώ. Όμως
πραγματικά πιστεύω ότι οι συγγραφείς μπορούν να βοηθήσουν τους συνανθρώπους
τους δείχνοντάς τους πώς να συμπεριφερθούν στη ζωή. Αυτό δεν έκανε ο Καβάφης
που τόσο αγαπώ; Αυτό δεν έκανε ο Ντ. Χ. Λόρενς ή ο Γουίλιαμ Γκόλντινγκ;

Όσο για τους επίδοξους συγγραφείς, οι δικές μου συμβουλές είναι:

* Να παλεύεις πάντοτε για την προσωπική σου ελευθερία.

* Να "σκοτώσεις" τους γονείς σου. Να απεξαρτηθείς δηλαδή απ' ό,τι θέλουν και πιστεύουν.

* Να μη σκέφτεσαι ποτέ ότι θα γράψεις ένα σπουδαίο βιβλίο και θα γίνεις ένας επιτυχημένος.

* Να σκέφτεται ότι θα πρέπει να υποφέρεις πολύ για να γίνεις συγγραφέας. Ότι
θα σου κοστίζει πάντοτε πολλά. Ότι συγγραφέας δεν γίνεσαι τζάμπα».

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: P03</CAT>
<ED>
Κωδικός άρθρου: A16057P031</ED>
<ID>
ID:129780

</ID><URL>http://ta-nea.dolnet.gr/neaweb/neafile.print_unique?e=A&f=16057&m=P03&aa=1</URL></REF>


Article

<CATEGORY>vin09</CATEGORY>

 <H2>Η τεχνική των κοινών σημείων
</H2>
<AUTHOR>ΚΩΣΤΑΣ ΜΟΥΡΣΕΛΑΣ</AUTHOR>

Λάμπρος Φωτεινός: Ο επιτυχημένος διευθυντής του ελληνικού
υποκαταστήματος της γερμανικής Licht.

Εριφύλη: Η νεαρή και όμορφη δημοσιογράφος που παίρνει συνέντευξη από
τον Φωτεινό.

Χατζής: Παλιός συνεργάτης του Φωτεινού στη Licht που έγινε άθελά του το
πάτημα για να αναρριχηθεί στην ιεραρχία ο Φωτεινός.

Γιάννης Καλλίας: Ο παροπλισμένος συγγραφέας που εξασφαλίζει στον
Φωτεινό ευχάριστες συντροφιές.

Νέος άντρας: Ένας σκοτεινός τύπος που κοιτούσε την Εριφύλη στο ρεστοράν
όπου γευμάτιζε με τον Φωτεινό και που εξαφανίστηκε λίγο πριν από την
τρομοκρατική επίθεση εναντίον του καναλάρχη Λεβίδη.

Ο Λάμπρος Φωτεινός, όταν η Εριφύλη τον εγκατέλειψε στο ρεστοράν «Privι»
­ να θυμηθούμε πως έφυγε τρέχοντας ­ και όταν διεπίστωσε ότι ήταν ο μόνος που
δεν είχε μετακινηθεί από τη θέση του, ενώ έξω χαλούσε ο κόσμος από σειρήνες,
φωνές και κλάξον, άρχισε ν' αναρωτιέται αν όντως είναι τόσο αδιάφορος όσο τον
κατηγορούσε και η Λίτσα. Παχύδερμο τον ανέβαζε, παχύδερμο τον κατέβαζε! Ή
μήπως συμβαίνει κάτι βαθύτερο μέσα του, κάτι που τον κάνει να μην τον
ενδιαφέρουν πια και τόσο τα συμβαίνοντα γύρω του, ακόμα κι όταν σκοτώνουν
άνθρωπο μπροστά στα μάτια του; Γεγονός είναι ­ ας το παραδεχτεί ­ πως ό,τι δεν
τον αφορά άμεσα, γι' αυτόν είναι και ανάξιο λόγου να τον απασχολήσει. «Δεν πα
'να καίγεται ο κόσμος... Εμένα με αφορά; Δεν με αφορά. Ε, τότε χέσ' τους και
προχώρει». Αυτή ήταν η μόνιμη επωδός του σε τέτοιες περιπτώσεις.

Σήμερα όμως, και ενώ κοίταξε από την ανοιχτή πόρτα του ρεστοράν έξω, προς το
κενό, συνειδητοποίησε ξαφνικά κάτι, που, όλον αυτόν τον τελευταίο καιρό
υπέφωσκε μέσα του, πως ναι, εδώ και αρκετό καιρό είχε αρχίσει να αισθάνεται ­
ή μάλλον να διαισθάνεται ­ ότι κάποιες αόρατες δυνάμεις τον πίεζαν και τον
πολιορκούσαν, μέρα τη μέρα, λεπτό προς λεπτό, ενώ αδιόρατα ­ και συγχρόνως ­
του στένευαν και τα όρια των κινήσεών του όλο και περισσότερο.

«Α, όχι, δεν είναι καθόλου απλά τα πράγματα», σκέφτηκε, όπως προν στιγμήν πήγε
να πιστέψει, «καθόλου απλά· αλλά και ο Φωτεινός δεν είναι ο άνθρωπος που την
πατάει τόσο εύκολα. Αν κάποιοι σχεδιάζουν τον αφανισμό μου, θα την έχουν άσχημα».

Κατ' αρχάς πρέπει να βάλει κάτω τα πράγματα και να σκεφτεί. Προπάντων δεν
χρειάζονται βιαστικές και παρορμητικές κινήσεις. Σκέψη και καθόλου ολιγωρία·
αυτό χρειάζεται.

Πριν απ' όλα όμως, θα πρέπει να παραδεχτεί ότι συμπεριφέρθηκε αδικαιολόγητα
επιπόλαια. Μάλιστα. Λειτούργησε ως ο αφελέστερος των ανθρώπων. Από πού κι ως
πού δέχθηκε τόσο εύκολα να δώσει συνέντευξη σε μια άγνωστη δημοσιογράφο; Ποιος
ήταν επιτέλους ­ αυτό δεν το σκέφτηκε; ­ που να άξιζε τόσο για να του πάρουν
συνέντευξη; Εντάξει, ήταν ο διευθυντής πολυεθνικής ­ το τσιράκι της δηλαδή ­,
αλλά τι ήταν εκείνο που έκανε ξαφνικά ένα ολόκληρο περιοδικό να τον θεωρήσει
τόσο σημαντικό πρόσωπο; Δεν έπρεπε προηγουμένως να της ζητήσει κάποιες
διευκρινίσεις; Άρα πιάστηκε στον ύπνο. Και το χειρότερο: πού ξέρουμε, αν η
Εριφύλη ­ μάλιστα αυτή η κομψότατη δεσποινίς ­ πού ξέρουμε, αν όντως ήταν
δημοσιογράφος; Καθόλου απίθανον να μην ήταν... αλλά όχι, ας μη βάλουμε υποψίες
για το κάθε τι και ας μη φτάνουμε τόσο βιαστικά σε τόσο επικίνδυνα
συμπεράσματα. Κανονικά πρέπει να ήταν δημοσιογράφος· η όλη συμπεριφορά το
αποδεικνύει. Δεν γίνεται να μην ήταν. Και εν τοιαύτη περιπτώσει, τι να ήταν;
Ας πούμε, μπορεί να ήταν η δικηγόρος ενός επικίνδυνου ανταγωνιστή.
Αποκλείεται; Γιατί δέχθηκε με τόση ευκολία να 'ρθει μαζί του στο ρεστοράν;
Άνεση ή σκοπιμότης;

Προσπάθησε τότε να θυμηθεί πώς κλείστηκε αυτό το ραντεβού. Η Ανίνα τού το
'κλεισε; Ή ο ίδιος μίλησε απευθείας μαζί της; Μα πώς είναι δυνατόν να το
'κλεισε η Ανίνα χωρίς να τον ρωτήσει; Από πού κι ως πού πήρε αυτό το δικαίωμα;
Από πότε άρχισε να τον υποκαθιστά και μάλιστα, όπως αποδεικνύεται, σε τόσο
σοβαρά θέματα;

Ο Φωτεινός ταράχθηκε. «Αρχίσαμε τώρα να υποπτευόμαστε και την Ανίνα; Ή ήταν
τόσο πειστική η φωνή της Εριφύλης, που;...».

Όντως, η φωνή αυτού του κοριτσιού σε νάρκωνε, σε μεθούσε, σκέτο χάδι ήταν, σαν
να σε χάιδευε στ' αυτί. Ερεθιστική και μεθυστική ταυτόχρονα. Πώς να της
αντισταθείς; Ακόμα και η Ανίνα πώς ν' αντισταθεί;

Ωραία, ας τα δεχθούμε κι όλ' αυτά, αλλά γιατί αργότερα άρχισε τις
εκμυστηρεύσεις του και προπάντων γιατί κάθησε και της μίλησε για τις απολύσεις
στην εταιρεία του; Γιατί ο ηλίθιος να της αποκαλύψει ένα τόσο σημαντικό
μυστικό; Τι του 'ρθε;

Αν η χαριτόβρυτος δεσποινίς Εριφύλη ­ και άραγε
είναι δεσποινίς; ­ αν, λέμε, τρέξει αύριο, πρωί πρωί, και δημοσιεύσει την
πληροφορία; Τεράστιοι τίτλοι: «Η Licht απολύει το μισό προσωπικό της». Ποιες
οι συνέπειες; Καταστροφικές. Χαλασμός κόσμου. Γνωστότατον το τι επακολουθεί.
Απεργίες, διεκδικήσεις, απειλές. Ενώ αν τους αιφνιδιάσεις, δεν θα προλάβουν ν'
αντιδράσουν, τους πιάνεις εσύ στον ύπνο, δεν σε πιάνουν. Το γεγονός πως ό,τι
ελέχθηκε ήταν υποτίθεται οφ δι ρέκορντ, αυτό δεν σημαίνει τίποτα, γιατί ποιος
έχει πια εμπιστοσύνη σε δημοσιογράφο;

Φέρθηκε ηλίθια, τελείωσε. Τον τύλιξε, τον παρέσυρε, τον ψώνισε. Λες και τον
είχε υπνωτίσει. Και μάλλον τον είχε, δεν εξηγείται αλλιώς· και δεν έβγαλε και
τίποτα. Σαν σχολιαρόπαιδο έπεσε. Τής τα 'δωσε όλα και χωρίς αντάλλαγμα. Ούτε
καν ένα ραντεβού για τα περαιτέρω. Δεν θυμάται και αν της απεκάλυψε και τίποτα
σοβαρότερα μυστικά. Έχει γούστο να της είπε και για...

Μα ναι, φως φανάρι ­ πώς δεν το 'χε μυριστεί; ­ αυτή η ηλίθια συνέντευξη, δεν
ήταν καθόλου τυχαία. Αντίθετα· ήταν και προμελετημένη και κάπου απέβλεπε, σε
κάτι σημαντικότερο. «Το τσουλάκι μού την έφερε. Θα της γαμήσω τα κέρατα».

Τελικά, όπως βλέπουμε, το πρόβλημα δεν εντοπίζεται πια μόνο στην Εριφύλη ­
«ποιος την χέζει την Εριφύλη» ­ αλλά στο τι κρύβεται πίσω από την Εριφύλη.
Οπότε και να τη βρίσει και να τη φτύσει και να τη γαμήσει, αυτό δεν αλλάζει τα
πράγματα. Το θέμα είναι να βρούμε ποια συμφέροντα εξυπηρετεί, ποιος κρύβεται
πίσω από τα γεγονότα και πού αποβλέπει.

Ίσως, αν την απειλήσει, αν την εκβιάσει ­ έχει τον τρόπο του ο Λάμπρος
Φωτεινός ­ ίσως τότε να της αποσπάσει το μυστικό. Για να το δούμε κι έτσι.
Γιατί όχι;

Πάντως, όσο το σκέφτεται, όλο και πείθεται πως αυτή η Εριφύλη ήρθε βάσει
σχεδίου· και το πιθανότερο για να τού αποσπάσει ή επιβεβαιώσει, ακριβώς αυτή
την πληροφορία περί απολύσεων ­ που βέβαια κατάφερε και του την απέσπασε, του
μαλάκα ­ έτσι θα τον λέει τώρα, μαλάκα.

Εκτός, αν τίποτε απ' όλα αυτά δεν συμβαίνει και απλώς όλα καταλήγουν να είναι
δικές του φοβίες. «Σκατά, σκατά, δεν μπορείς να εμπιστευθείς άνθρωπο στην
κωλοκοινωνία μας».

Καιρός όμως για ένα πουράκι, ένα αριστοκρατικότατο πουράκι Αβάνας, να
ξελαμπικάρει το μυαλό του. Βλέπεις, σε δύσκολες στιγμές το τσιγάρο δεν του αρκεί.

Ανάβοντας το πούρο του, θυμήθηκε πότε και πώς
πρωτάρχισε να καπνίζει πούρα και το ρόλο που έπαιξαν στην υπόλοιπη ζωή του.
Πολύ γρήγορα διεπίστωσε πως το κάπνισμα του πούρου, κατά έναν μυστήριο τρόπο,
εντυπωσιάζει και βοηθάει να κερδίζεις την εμπιστοσύνη του συνομιλητή σου.

Χαμογέλασε. «Όντως, το πούρο φέρνει αποτελέσματα». Αστεία αστεία, όπως το
βλέπει εκ των υστέρων, ποιος αποκλείει ότι τον τελικό λόγο, για να κερδίσει
τότε την εμπιστοσύνη των Γερμανών της Licht, δεν τον είπε εκείνο το πρώτο
πούρο που κάπνισε, μάρκας Κοχίμπα; Θυμήθηκε τη σκηνή στο γραφείο του κυρίου
Βόλφραν, όταν με αριστοτεχνικές, σχεδόν ταχυδακτυλουργικές κινήσεις, έβγαλε
από την τσέπη το πούρο του, τα σχετικά σύνεργα, τον ειδικό αναπτήρα με το
χρυσό επίγραμμα και ξαναχαμογέλασε.

Πράγματι, θυμάται που ο Γερμανός ­ που απ' αυτόν εξαρτιόνταν όλα ­ όταν είδε
όλη αυτή την ιεροτελεστία, τόσο ενθουσιάστηκε, που σήκωσε τα χέρια, έλαμψε.

«Κύριε Φωτεινέ ­ του είχε πει τότε ο κύριος Βόλφραν ­ με πολλή χαρά βλέπω ότι
καπνίζουμε την ίδια μάρκα πούρων και χρησιμοποιούμε και τον ίδιο αναπτήρα»,
ενώ ταυτόχρονα έβγαζε και κείνος πούρο και αναπτήρα, όντως πανομοιότυπα και τα
δύο και με πανομοιότυπες κινήσεις.

Ο Φωτεινός τότε, ως γνήσιος Έλλην, δηλαδή κωλοπετσωμένος, παιχνιδιάρης και
άνθρωπος που ξέρει να πιάνει πουλιά στον αέρα, άρπαξε την ευκαιρία και έδειξε
τον ίδιο ενθουσιασμό στον Γερμανό για την ταύτιση των γούστων τους, ενώ βέβαια
μέσα του έλεγε «μαλάκα Γερμανέ, σού την έφερα, δεν μου ξεφεύγεις με τίποτα».

Βέβαια, πού να ξέρει ο Γερμανός ότι όλη η σκηνή ήταν αριστοτεχνικά
σκηνοθετημένη από τον Φωτεινό, ο οποίος είχε φροντίσει να πληροφορηθεί
εγκαίρως από το φίλο του τον Χατζή ­ που εδώ και δύο χρόνια δούλευε στην ίδια
εταιρεία ­ κάποιες συνήθειες του κυρίου Βόλφραν, μια και θα τον συναντούσε την
άλλη εβδομάδα, σε ραντεβού, που μάλιστα κλείστηκε με πρωτοβουλία του ίδιου του Χατζή.

«Δηλαδή, τι θέλεις να σου πω ρε Φωτεινέ; Τι μάρκα προφυλακτικά χρησιμοποιεί ή
τι καπνό φουμάρει;».

«Αυτό ρε, μπράβο, το βρήκες, τι καπνό φουμάρει να μου πεις».

«Ε, λοιπόν, φουμάρει πούρα. Σου αρκεί; Η μάρκα τους λέγεται Κοχίμπα, νομίζω.
Ένα δυο φορές μ' έστειλε και του πήρα».

«Και με τι αναπτήρα τ' ανάβει;».

«Μ' έναν πλατινέ, με χρυσό επίγραμμα, ειδικόν για πούρα, ανάβει ανάποδα. Σικάρ
η μάρκα του, νομίζω».

«Φτάνει· δεν θέλω τίποτ' άλλο Χατζή μου, μόνο να σε φιλήσω. Έτσι και προσληφθώ
θα σου οφείλω το μέλλον μου, ξέρε το».

Και βέβαια προσελήφθη και βέβαια έκτοτε ο Φωτεινός οφείλει το μέλλον του στο
φίλο του τον Χατζή.

Ο Φωτεινός την είχε μάθει καλά αυτή την τεχνική. Να
ανακαλύπτει πριν απ' την επίθεση ­ ή και να κατασκευάζει εν ανάγκη ­ τα κοινά
σημεία που θα τον συνδέσουν με τον άλλον. Φρόντιζε δηλαδή να πληροφορείται
προηγουμένως τα ειδικά γούστα του άλλου, τα μικρά πάθη του, τις μικρές του
αδυναμίες, να τις ενστερνίζεται και κατόπιν να τις επιδεικνύει και ως δικές
του στον αντίπαλο.

Μ' αυτή την τεχνική δεν έχει χάσει μέχρι τώρα καμιά μάχη στη ζωή του. Όταν από
πολύ νωρίς είχε ανακαλύψει πόσο φιλάρεσκοι είναι απαξάπαντες οι άνθρωποι, πόσο
τους αρέσει η κολακεία και το δούλεμα, εφηύρε αυτή την τεχνική των κοινών
σημείων, όπως χαρακτηριστικά την αποκαλούσε.

Έτσι κάπως κέρδισε και υψηλή θέση στη Licht και την απεριόριστη εμπιστοσύνη
του Βόλφραν. Έτσι τουλάχιστον νόμιζε.

Βέβαια, για να μην είμαστε και υπερβολικοί, βασικό ρόλο έπαιξε και το
μεταπτυχιακό του, καθώς και η ασυγκράτητη φιλοδοξία του, που όντως εντυπωσίασε
τον Γερμανό, αλλά σπουδαίο ρόλο έπαιξε και το πιστοποιητικό του θείου
Αγησίλαου, που πιστοποιούσε ότι για ένα διάστημα είχε χρηματίσει διευθυντής
των ξενοδοχειακών του επιχειρήσεων. Ψευδέστατο βέβαια, γιατί ο θείος του δεν
θα τον εμπιστευόταν ούτε για κλητήρα του, όχι να τον διορίσει και διευθυντή
των ξενοδοχειακών του επιχειρήσεων.

Αλήθεια, πώς δεν κάθησε ο ηλίθιος να τα ξεράσει κι
όλ' αυτά στην Εριφύλη; Πώς δεν τον παρέσυρε μέχρις εκεί; Ήδη, της είχε
αποκαλύψει τα σεξουαλικά με τη γυναίκα του. Δηλαδή, έτσι και πρόκειται για
στημένη δουλειά, ο Φωτεινός είναι χαμένος από χέρι, στο έλεος της Εριφύλης.

Φοβερό κορίτσι. Τώρα που το ξαναφέρνει στη μνήμη του, το αναγνωρίζει, «την
πατάς εύκολα μαζί της, σε πείθει το τσουλάκι· με όλα τα μέσα. Κουκλίστικο
πρόσωπο, κουκλίστικο κορμάκι, χαμόγελο που αφοπλίζει και μια φωνή που σε
πεθαίνει. Μην το συζητάς, την πατάς. Μάγισσα!».

Εν τω μεταξύ και ενώ συνέχιζε να καπνίζει το πούρο Κοχίμπα, ξαναθυμήθηκε τη
σκηνή που παίχτηκε ανάμεσα σ' αυτόν και τον Βόλφραν, στα γραφεία της Licht,
στη Γερμανία. Κωμική και γελοία. Να καπνίζουν τα ίδια πούρα, να τ' ανάβουν
κάθε λίγο και οι δύο με τους πανομοιότυπους αναπτήρες, με τις ίδιες κινήσεις,
να συζητούν για τα πλεονεκτήματα της μάρκας των πούρων, τα ειδικά
χαρακτηριστικά τους, το λεπτότατο περίεργο άρωμά τους που καμιά άλλη μάρκα δεν
διαθέτει... Ακόμα και για τη συσκευασία συζήτησαν, πόσο τους πήγαινε το
αισθητικό μέρος του κουτιού.

«Είναι ξέρετε η μάρκα που καπνίζει και ο Κάστρο. Δεν ξέρω αν το ξέρετε...».

«Όχι, το αγνοώ. Σοβαρά;».

«Βεβαίως, η μάρκα του. Κοχίμπα καπνίζει».

Αυτό πια ήταν και το τελικό χτύπημα. Ο Βόλφραν εντυπωσιάσθηκε τόσο που
παρέδωσε τα όπλα. Τον διαβεβαίωσε ότι θα κοιτάξει ευμενώς το αίτημά του και ας
θεωρηθεί σχεδόν βέβαιο ότι ανήκει πια στο προσωπικό της εταιρείας.

Γι' αυτό βέβαια, δεν είχε πια καμία αμφιβολία ο Φωτεινός. Το πρόβλημά του ήταν
σε ποια βαθμίδα του προσωπικού θα τον κατέτασσαν.

Τράβηξε ο Φωτεινός άλλη μια βαθιά ρουφηξιά από το πούρο Αβάνας και αιφνιδίως,
δεν ξέρει γιατί, θυμήθηκε τη Λίτσα. Μα ναι, γιατί να μην υποθέσουμε ότι τότε
και αυτή στη Γερμανία, γιατί να μην υπέκυψε στο φλερτ του Φωτεινού εξαιτίας
του πούρου; Τι άλλο την έκανε να τον ερωτευθεί και να εγκαταλείψει τις σπουδές
της και ν' ακολουθήσει το άρμα του; Τι την έπεισε; Ακόμα και αν υποθέσουμε ότι
κάποιο μικρό ρόλο έπαιξε και το πέος του στη συγκεκριμένη περίπτωση ­ αν και
πολύ αμφισβητείται η δυναμική του ­ αλλά έστω και αυτό να υποθέσουμε, πάλι το
πούρο του Φωτεινού θα έπαιξε τον τελικό ρόλο. Ο τρόπος που το κάπνιζε, ο
τρόπος που κάθε τόσο, όταν έσβηνε, το άναβε, ο τρόπος που το κρατούσε, όλα
μαζί της δημιουργούσαν μια μαγεία. Να μην ξεχνάμε ότι τη γνώριζε προ της
προσλήψεώς του στη Licht, άρα δεν ήταν το συμφέρον που την...

Ο Χατζής, όταν είδε τον Φωτεινό να βγαίνει από το γραφείο του Γερμανού και
πίσω του τον Βόλφραν να τον ακολουθεί για να τον ξεπροβοδίσει, τα 'χασε, δεν
πίστευε στα μάτια του.

«Ρε πούστη, τι του έκανες και τον κέρδισες; Ο Βόλφραν να δείξει τόση
οικειότητα σε μετανάστη; Πρωτοφανές».

Βέβαια ο Χατζής δεν ήξερε ­ και ποτέ δεν έμαθε ­ το ρόλο που έπαιξε η
πληροφορία που του έδωσε τότε για τα πούρα του Βόλφραν και κυρίως ποτέ δεν
έμαθε τι πρόβες είχε κάνει ο Φωτεινός για να φτάσει να πείθει πως είναι ένας
μανιώδης καπνιστής πούρων.

Όταν ο Φωτεινός πήρε κάποτε και τη θέση του διευθυντού στο ελληνικό
υποκατάστημα της Licht, ο Χατζής επί ένα μήνα χτυπιόταν, μουντζωνόταν, δεν
συγχωρούσε στον εαυτό του την ηλιθιότητα που έκανε. Πρώτον, που έβαλε την ιδέα
στον Φωτεινό να ζητήσει δουλειά στη Licht και δεύτερον, που φρόντισε ο ίδιος
να του κλείσει τα μάτια του, όταν ο ίδιος και με πάθος αράδιασε στον ίδιο τον
Βόλφραν τα απίθανα προσόντα του Φωτεινού.

­ Μέχρι και το όνομά του, κύριε Βόλφραν, συντρέχει να τον προσλάβετε, διότι
στα ελληνικά και το Λάμπρος και το Φωτεινός σημαίνουν περίπου φως, Licht.

Γελοιότητες δηλαδή, αλλά να που έπαιξαν το ρόλο τους κι αυτές. «Τόσο ηλίθιος
υπήρξα!» σκέφτηκε.

Η γυναίκα του Χατζή, η Έλενα, όταν πληροφορήθηκε τα καθέκαστα, τον είπε κι
αυτή ηλίθιο και τον εγκατέλειψε.

«Βρε βλάκα, μια ζωή περίμενες να δώσουν σε σένα τη διεύθυνση της Licht στην
Ελλάδα, πώς και πώς το περιμέναμε, μια ζωή γλείφαμε τον Βόλφραν γι' αυτή τη
θέση και συ κάθησες κι άνοιξες το δρόμο στον Φωτεινό;».

Εν τω μεταξύ, η ώρα είχε περάσει, ο Καλλίας θα τον περίμενε με τα δύο νυμφίδια
στο «Δελφύς», το πούρο είχε ήδη φτάσει στη μέση κι ο Φωτεινός δεν έλεγε να
πληρώσει και να φύγει.

Ζήτησε εν τέλει τον λογαριασμό. Είκοσι τέσσερις
χιλιάδες. Κι έμειναν και αφάγωτα τα φαγητά. Είκοσι τέσσερις χιλιάδες για την
Εριφύλη και κέρδος μηδέν.

Την ώρα που μετρούσε το γκαρσόνι τα χρήματα, αιφνιδίως βγάζει ένα μακρόσυρτο επιφώνημα.

­ Ω! Και συνεχίζει επαναλαμβάνοντας το επιφώνημα: Ω! τι έκανα ο μαλάκας! Και
θυμήθηκε ότι έδωσε ένα σημείωμα στην Ανίνα που την παρακαλούσε να πει κάποιο
ψέμα στη Λίτσα, αν τον ζητούσε. Αν δεν το πέταξε; Αν δεν το έσκισε; Αν το
κράτησε; Αν το έκρυψε; Αν εν καιρώ το εκμεταλλευθεί εις βάρος του; Αν, αν,
χιλιάδες αν, μέχρι που κόντευε να τρελαθεί πια.

Τότε, στην πόρτα του ρεστοράν, εμφανίζεται εκείνος ο περίεργος νέος άντρας που
πριν λίγο, όταν ήταν εκεί και οι τρεις παράγοντες ­ τραπεζίτης, υπουργός,
καναλάρχης ­ ήταν κι αυτός ακριβώς απέναντί τους. Προς στιγμήν μάλιστα, δεν
είχε νομίσει ο Φωτεινός ότι φλέρταρε την Εριφύλη; Ή μήπως δεν ήταν φλερτ, αλλά
προϋπήρχε μεταξύ τους γνωριμία που του την έκρυβαν επιμελώς; Θυμήθηκε ακόμα
ότι ο τύπος συνεχώς κάπνιζε και συνεχώς μίλαγε στο κινητό του.

Τον είδε να πλησιάζει το γκαρσόνι και να τον ρωτά αν βρήκε στο τραπέζι όπου
έτρωγε έναν αναπτήρα που τον είχε ξεχάσει.

­ Μα ναι, τον βρήκα, τον είχατε ξεχάσει, του λέει το γκαρσόνι και τρέχει να
του τον φέρει... Την ώρα που του τον έδινε, ο Φωτεινός πρόλαβε και είδε πως ο
αναπτήρας ήταν ίδιος κι απαράλλακτος με τον δικό του. Μάρκας Σικάρ,
πλατινένιος με χρυσό επίγραμμα.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: P04</CAT>
<ED>
Κωδικός άρθρου: A16057P041</ED>
<ID>
ID:129781

</ID><URL>http://ta-nea.dolnet.gr/neaweb/neafile.print_unique?e=A&f=16057&m=P04&aa=1</URL></REF>


Article

<CATEGORY>vin09</CATEGORY>

 <H5>ΓΙΑ ΤΗΝ ΑΝΑΣΚΑΦΗ ΣΤΟ ΑΚΡΩΤΗΡΙ ΘΗΡΑΣ
</H5><H2>Στέγη 4 δισ.
</H2>
Ο προϊστορικός οικισμός στο Ακρωτήρι Θήρας θα προστατεύεται πλέον αποτελεσματικά

Μια καινούργια, οικολογικής έμπνευσης, στέγη από ξύλο και χάλυβα, σκεπασμένη
με θηραϊκή γη και από κάτω ένα υπαίθριο μουσείο που προστατεύει τους δρόμους,
τα διώροφα και τριώροφα κτίρια, τις πλατείες, τα εργαστήρια, τις χιλιάδες των
αγγείων στην προϊστορική πολιτεία, στο Ακρωτήρι της Θήρας, δεν είναι φθηνή
υπόθεση. Κοστίζει περί τα 3,5-4 δισ. αλλά θα γίνει. Η σχετική πρόταση
εγκρίθηκε από το Κεντρικό Αρχαιολογικό Συμβούλιο. Όταν το στέγαστρο
ολοκληρωθεί και η στέγη φυτευθεί κατάλληλα, το τοπίο θα έχει αποκατασταθεί πλήρως.

Η μελέτη του αρχιτέκτονα Ν. Φυντικίδη είναι έτοιμη. Ένα μικρό τμήμα του
στεγάστρου 120 τ.μ. εγκαταστάθηκε ήδη πειραματικά και τα αποτελέσματα είναι
περισσότερο από ικανοποιητικά. Η κυματιστή στέγη προβλέπει παράθυρα που θα
ανοίγουν το βράδυ για να κυκλοφορεί ο αέρας και να εξασφαλίζονται οι
κατάλληλες συνθήκες θερμοκρασίας και υγρασίας στο εσωτερικό του τεράστιου
υποστέγου, το οποίο προορίζεται να αντικαταστήσει τις σκουριασμένες λαμαρίνες
που σκεπάζουν τώρα τον καλύτερα διατηρημένο προϊστορικό οικισμό. Μέσα σ' αυτό
τον χώρο θα χαραχθούν πέντε ειδικές διαδρομές, ακόμα και για άτομα με ειδικές
ανάγκες, και θα διαμορφωθούν επιτόπιες ειδικές θεματικές εκπαιδευτικές
εκθέσεις για τη ζωή, την τέχνη και την τεχνολογία της προϊστορικής Θήρας.

«Το πιο σημαντικό είναι ότι δεν θα υπάρχει ανάγκη για μηχανήματα κλιματισμού,
που δημιουργούν προβλήματα συντήρησης», σημειώνει γι' αυτή την πρόταση ο
ανασκαφέας του Ακρωτηρίου κ. Χρίστος Ντούμας. Δεύτερο όφελος είναι ότι κάτω
από την ίδια στέγη μπορούν να συνεχίζονται παράλληλα οι εργασίες συντήρησης
των κτιρίων και της ανασκαφής. Είναι γνωστό ότι μόλις ένα ποσοστό 20% της
έκτασης της μινωικής πόλης έχει έως τώρα ανασκαφεί. Η υπόλοιπη είναι ακόμη
θαμμένη κάτω από τη λάβα.

Το Κεντρικό Αρχαιολογικό Συμβούλιο ενέκρινε μεν τη μελέτη, αλλά ζήτησε να
προσκομισθεί μελέτη αντοχής των υλικών που θα χρησιμοποιηθούν μέσα στον χρόνο.
Πάντως, οι περίφημες τοιχογραφίες από τα κτίρια της προϊστορικής Θήρας δεν
προβλέπεται να επιστρέψουν στο στέγαστρο.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: P06</CAT>
<ED>
Κωδικός άρθρου: A16057P061</ED>
<ID>
ID:129782

</ID><URL>http://ta-nea.dolnet.gr/neaweb/neafile.print_unique?e=A&f=16057&m=P06&aa=1</URL></REF>


Article

<CATEGORY>vin09</CATEGORY>

 <H2></H2><H2>Επώνυμοι με... Ανώνυμο Έργο
</H2>
<AUTHOR>ΚΟΥΛΑ ΚΑΣΙΜΑΤΗ</AUTHOR>

Ανήκει στον εικαστικό Μάριο Σπηλιόπουλο η φράση «γεμίσαμε από επώνυμους με
ανώνυμο έργο» και είναι μια άποψη που κατά τη γνώμη μου χρωματίζει έντονα την
εποχή μας με τη σύγχυση και τις αντιφάσεις που τη χαρακτηρίζουν.

Αν ονοματίσουμε επώνυμον αυτόν που με το πνεύμα του, τις γνώσεις του, το έργο
του και τη στάση ζωής του διακρίνεται από τους γύρω του (διάκριση θετική, ποτέ
αρνητική) και εκπέμπει την ακτινοβολία της προσωπικότητάς του στη δημιουργία
του, τότε η ύπαρξή του παραπέμπει στο ξεχωριστό, στο ιδιαίτερο και συχνά
μοναδικό, κι αυτό καταξιώνει την παρουσία του στον κοινωνικό χώρο που κινείται
και δρα. Επομένως η επωνυμία εξασφαλίζεται μέσα από την εξαιρετική «πράξη» και
το διακεκριμένο έργο που παράγει και αφήνει το επώνυμο άτομο.

Πόσο όμως αυτό ισχύει συγχρονικά; Σήμερα η επωνυμία συχνά «κατασκευάζεται» όχι
από το δημιούργημα αλλά από τις διασυνδέσεις με τα ΜΜΕ, τα ποικίλα κέντρα
εξουσίας, τα πολιτικά κόμματα, τις επαγγελματικές ενώσεις και τις
συγκεκριμένες «παρέες», όπου μια σημαντική μερίδα, με κανένα τρόπο ξεχωριστόν,
κατορθώνει να εισχωρήσει και προσπαθεί να ενσωματωθεί με τους κύκλους που
μπορούν να την προβάλλουν. Στο «συνταγολόγιο» κατασκευής του επώνυμου
σημαντικό συστατικό είναι η συνεχής αναφορά του ονόματος, η συχνή προβολή του
από τον ηλεκτρονικό, κατά προτίμηση, Τύπο, η αδιάκοπη κοινωνική και κοσμική
παρουσία του. Βλέπουμε έτσι τους ίδιους και τους ίδιους ­ πολιτικούς,
πανεπιστημιακούς και ποικίλους δημιουργούς ­ με την παραμικρή ευκαιρία να
εμφανίζονται στα κανάλια, να δίνουν συνεντεύξεις, να λένε την άποψή τους
σχεδόν στο καθετί άσχετα αν αναμασούν χιλιοειπωμένα πράγματα. Πολύ συχνά
αφορμή για την εμφάνιση μπορεί να είναι το κάποιο έργο τους, χωρίς ωστόσο να
διατυπώνεται κάποια αξιολογική κρίση. Καθημερινά βιώνουμε παρουσιάσεις
εκδόσεων. Κάποιες από αυτές πραγματικά αξίζουν να παρουσιαστούν στο κοινό, να
δώσουν την ευκαιρία για γόνιμο διάλογο· πολλές όμως δεν είναι τίποτα
περισσότερο από μια εκδήλωση δημοσίων σχέσεων με πραγματικό στόχο τη διαφήμιση
του έργου και την προβολή του συγγραφέα. Ο τάδε έγραψε ένα βιβλίο το οποίο
παρουσιάζουν δύο-τρεις γνωστοί πολιτικοί, καθηγητές, άλλοι συγγραφείς. Η TV
δείχνει τη συγκέντρωση, ο Τύπος δημοσιεύει τη φωτογραφία από την εκδήλωση με
αναφορά στο ποιοι παραβρέθηκαν, χωρίς όμως καμιά ουσιαστική ενασχόληση με το
έργο. Αν το ίδιο πρόσωπο παρουσιαστεί το άλλο βράδυ σε κάποιο κανάλι και δώσει
τη δική του εκδοχή για τα πολιτικά και κοινωνικά δρώμενα και σε λίγες μέρες
διαβάσουμε ότι βρισκόταν ανάμεσα στους καλεσμένους μιας κοσμικής σύναξης, τότε
το άτομο αυτό εγχαράσσεται στην κοινή συνείδηση ως εικόνα και όνομα
περισσότερο και λιγότερο ως παραγωγός έργου που έχει πραγματική αξία,
έμπνευση, πρωτοτυπία, όραμα και ευαισθησία. Έτσι γίνεται επώνυμο και
πρόσκαιρα, έστω, επιβάλλεται.

Ο θόρυβος, ωστόσο, που ξεσηκώνεται γύρω από το άτομο ­ επώνυμο πια ­ και η
προβολή ενός έργου συχνά μετριότατου ή και εν πολλοίς ασήμαντου καθιερώνει τις
μετριότητες· και η εποχή μας στους περισσότερους τομείς της κοινωνικής δράσης
κυριαρχείται δυστυχώς από τους μέτριους.

Ίσως κάποιος ρωτήσει: δεν υπάρχουν άξιοι, σεμνοί και αφοσιωμένοι στο έργο
τους, γνήσιοι πνευματικοί δημιουργοί; Ασφαλώς υπάρχουν, ωστόσο μένουν
αποτραβηγμένοι στο δικό τους κόσμο χωρίς να επιζητούν την προβολή και χωρίς να
σπαταλούν τον χρόνο και τον εαυτό τους στις αμφίβολες κοσμικές συγκεντρώσεις
και στις κραυγαλέες αλλοτριώσεις της πνευματικότητάς τους· σημαντικοί
δημιουργοί που με το έργο τους χάραξαν καινούργιες πορείες παραμένουν στη
σιωπή τους με την αγωνία των αναζητήσεών τους. Να λοιπόν οι αντιφάσεις που μας
οδηγούν στην απόλυτη σύγχυση· όλα φαντάζουν ξεφτισμένα μπαλώματα των αδιεξόδων
μας πάνω στα οποία δεν μας απομένει τίποτε άλλο από το να ακουμπήσουμε τη
μελαγχολία μας.

Η Κούλα Κασιμάτη είναι καθηγήτρια στο Πάντειο Πανεπιστήμιο.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: P06</CAT>
<ED>
Κωδικός άρθρου: A16057P062</ED>
<ID>
ID:129823

</ID><URL>http://ta-nea.dolnet.gr/neaweb/neafile.print_unique?e=A&f=16057&m=P06&aa=2</URL></REF>


Article

<CATEGORY>vin09</CATEGORY>

 <H5>Τ' αξέχαστα χρόνια
</H5><H2>ΤΟ ΠΝΕΥΜΑ του τόνου
</H2>
<AUTHOR>ΜΑΝΟΣ ΕΛΕΥΘΕΡΙΟΥ</AUTHOR>

Ίσως η κακοδαιμονία και η γρουσουζιά που μας δέρνει επί τόσα χρόνια οφείλεται
στο ότι δεν μπήκε ποτέ παπάς στο σπίτι και στα υπουργεία μας για ν' αγιάσει.
Σε υπουργείο μάλιστα ορκίστηκαν νέοι υπάλληλοι δια της ανατάσεως, μόνο, της
χειρός μπροστά στους μεγάλους αρχιερείς: τους προϊσταμένους!

Απ' όσο ξέρω πολλές μονοκατοικίες των βορείων προαστίων τις κρίσιμες μέρες
των Θεοφανίων παραμένουν κλειστές. Φοβούνται, και με το δίκιο τους, οι ένοικοι
μήπως κάνουν έφοδο μαϊμούδες-παπάδες και παπαδάκια και αντί για αγιασμό τους
ραντίσουν με αναισθητικό σπρέι.

Οι πολύ άνετοι (που εξακολουθούν να τιμούν τις παραδόσεις ενθυμούμενοι τα
αθώα παιδικά τους χρόνια, όταν βγάζανε δηλαδή τα μάτια πουλιών και γατιών στα
χωριά τους) έχουν τον προσωπικό τους παπά που κι αυτός θα περάσει όμως το
τεστ: το ειδικό μηχάνημα που δείχνει αν κουβαλά κανείς πονηρό σιδερικό, πέρα
από τον σταυρό, κι αρχίσει να στριγκλίζει σαν μερικές κυρίες της τηλεόρασης, ή
σαν κάποιες του θεάτρου που τις λούστηκα γιατί πίστεψα στο μεθυστικό λιβανωτό
κάποιου κριτικού.

Στις πολυκατοικίες δεν ανοίγουν έτσι κι αλλιώς. Και το καλύτερο που θα
είχαν να κάνουν οι αγαθοί λευίτες είναι να ραντίζουν στο εξής μόνο τις εισόδους.

Όσο για τον σταυρό που χάθηκε πριν από μέρες και τον ξαναβρήκαν έχω
διαβάσει σπαρταριστές σκηνές σε παλιές εφημερίδες της πατρίδας μου. Ένας
μάλιστα μόρτης, προκειμένου να εισπράξει περισσότερα εύρετρα, μπήκε ακόμη και
στα μεγάλα δημόσια πορνεία και μετά φυσικά ανασύρθηκαν όλες οι ευχές που
γράφτηκαν (ιδίως εκείνη του Μ. Βασιλείου και του Αγίου Νικοδήμου, του
Αγιορείτου, βοήθειά μας) για να ξορκιστεί το κακό στα όρη και στα βουνά.
Αξέχαστα χρόνια.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: P06</CAT>
<ED>
Κωδικός άρθρου: A16057P063</ED>
<ID>
ID:129861

</ID><URL>http://ta-nea.dolnet.gr/neaweb/neafile.print_unique?e=A&f=16057&m=P06&aa=3</URL></REF>


Article

<CATEGORY>vin09</CATEGORY>

 <H5>Η Κρήτη την εποχή της Βενετοκρατίας
</H5><H2>ΒΙΒΛΙΟπαρουσίαση
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

«Λογοτεχνία και κοινωνία στην Κρήτη της Αναγέννησης». Γράφουν:
Margaret Alexiou, Wim Bakker, Rosemary
Baucroft-Marcus, David Holton, Χρύσα Μαλτέζου, Walter
Puchner, Arnold Van Gemert, Alfred Vincent.
Επιμέλεια: David Holton. Απόδοση στα ελληνικά
Ναταλία Δεληγιάννη. Εκδ. Πανεπιστημιακές Εκδόσεις Κρήτης.
Σελ. 429.

Σφαιρική μελέτη της λογοτεχνίας της Κρητικής Αναγέννησης, συνδεδεμένης με
το ιστορικό, κοινωνικό, πολιτικό πλαίσιο της εποχής, παρουσιάζεται σ' αυτό το
βιβλίο. Ο κρητικός πολιτισμός την περίοδο της Βενετοκρατίας συνεχίζει να
απασχολεί πολλούς μελετητές και να προσελκύει το έντονο ενδιαφέρον του οικείου
επιστημονικού κόσμου, αλλά και ενός ευρύτερου κοινού. Το βιβλίο αυτό δεν
αποτελεί μία απλή σύνοψη των υπαρχουσών μελετών για το φαινόμενο της
λογοτεχνικής αναγέννησης της Κρήτης, αλλά συμβάλλει στην έρευνα με καινούργιες
απόψεις και εκτιμήσεις.

Ως σημαντικό τμήμα της ναυτικής αυτοκρατορίας της Βενετίας από τα 1211 έως
τα 1669, η Κρήτη μπόρεσε να έρθει σε επαφή με τις πνευματικές και πολιτιστικές
αλλαγές που συνέβαιναν τότε στην Ιταλία και το κυρίως θέμα του βιβλίου
ασχολείται με αυτό το «φαινόμενο».

Ο David Holton ερευνά την «Κρητική Αναγέννηση», η Χρύσα Μαλτέζου «Το
ιστορικό και κοινωνικό πλαίσιο» της εποχής εκείνης, κατά την οποία εμφανίστηκε
η κρητική λογοτεχνική αναγέννηση, ο Arnold Van Gemert καταπιάνεται με τους
«Λογοτεχνικούς Προδρόμους», η Rosemary Baucroft-Marcus για το «Ποιμενικό δράμα
και ειδύλλιο», ο Alfred Vincent για την «Κωμωδία», ο Walter Pouchner για την
«Τραγωδία», η Rosemary Baucroft-Marcus ­ πάλι ­ αναλύει τα «Ιντερμέδια», ο Wim
Bakker πάνω στο «Θρησκευτικό δράμα», ενώ στο δεύτερο θέμα του ο David Holton
καταπιάνεται με τη «Μυθιστορία» και η Margeret Alexiou κλείνει τον κύκλο με τη
«Λογοτεχνία και τη λαϊκή παράδοση».

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: P06</CAT>
<ED>
Κωδικός άρθρου: A16057P064</ED>
<ID>
ID:129886

</ID><URL>http://ta-nea.dolnet.gr/neaweb/neafile.print_unique?e=A&f=16057&m=P06&aa=4</URL></REF>


Article

<CATEGORY>vin09</CATEGORY>

 <H5>ΜΙΜΗΣ ΚΟΥΓΙΟΥΜΤΖΗΣ ΚΑΙ ΡΕΝΗ ΠΙΤΤΑΚΗ ΣΕ ΣΙΡΙΑΛ
</H5><H2>Βάπτισμα πυρός
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

<H3>Είναι και οι δυο τους άνθρωποι του Θεάτρου Τέχνης. Ο Μίμης Κουγιουμτζής και η
Ρένη Πιττακή θα εμφανιστούν για πρώτη φορά στην καριέρα τους, στη μικρή οθόνη,
σε μια από τις ακριβότερες παραγωγές, το σίριαλ του Mega «Η αίθουσα του θρόνου».
</H3>
Ο Μίμης Κουγιουμτζής και η Ρένη Πιττακή στο σίριαλ «Η αίθουσα του θρόνου» (Mega)

Εκείνος είναι ο Σπύρος Δελόγγης, πατέρας του Λουκά (Άρης Λεμπεσόπουλος). Κι
εκείνη η Θωμαή Δελλόγη, το τραγικό πρόσωπο στο μυθιστόρημα του Τάσου
Αθανασιάδη «Η αίθουσα του θρόνου».

Η ιστορία εκτυλίσσεται το καλοκαίρι του 1966 σ' ένα νησί των Κυκλάδων με
επίκεντρο την παλιά αρχοντική οικογένεια του Σπύρου Δελόγγη. 
Ο γιος του Σπύρου Δελόγγη, Λουκάς, ύστερα από τις σπουδές του στο Παρίσι έφυγε
ξαφνικά για το Άγιον Όρος όπου παρέμεινε επί πέντε χρόνια. Την ημέρα που
επιστρέφει στο νησί, η μητέρα του Θωμαή, που τον λατρεύει, αυτοκτονεί επειδή
πίστευε ότι η ίδια είχε την ευθύνη για την πορεία του γιου της στη ζωή.

Παρ' ότι η παρουσία της Ρένης Πιττακή στην «Αίθουσα του θρόνου» είναι μικρή,
τόσο η ίδια όσο και ο Μίμης Κουγιουμτζής δέχθηκαν να παίξουν επειδή τους άρεσε
όχι μόνον το έργο, αλλά και οι χαρακτήρες.

Σύμφωνα με το σενάριο, ο Σπύρος Δελόγγης (Μίμης Κουγιουμτζής) είναι βουλευτής
Κυκλάδων ηλικίας 65 χρόνων, καλλιεργημένος, μικρόσωμος, πλούσιος και...
ωραίος. Η σύζυγός του Θωμαή Δελόγγη (Ρένη Πιττακή) κατάγεται από οικογένεια
μεγαλεμπόρων της Σύρου και έγινε αρχόντισσα του νησιού, όταν παντρεύτηκε τον
Σπύρο. Είνα ψηλή, επιβλητική και... αριστερών αρχών.

Από τις αρχές του χρόνου ο Μίμης Κουγιουμτζής και η Ρένη Πιττακή άρχισαν να
παίρνουν ­ για πρώτη φορά ­ μέρος στα γυρίσματα στον Πύργο της Πλακεντίας.
Εκεί έχει στηθεί το ντεκόρ του αρχοντικού των Δελόγγη που... υποτίθεται ότι
βρίσκεται στη Σύρο. Το νησί των Κυκλάδων θα επισκεφθούν οι δύο πρωταγωνιστές,
(μαζί με την σκηνοθέτιδα Πηγή Δημητρακοπούλου και τους ανθρώπους της παραγωγής
του στούντιο ΑΤΑ) για να γυρίσουν τις σκηνές όπου η Θωμαή μετά τις τύψεις που
την «κυνηγούν» οδηγείται στην αυτοκτονία.

Το μεγαλύτερο πρόβλημα που αντιμετωπίζει η Πηγή Δημητρακοπούλου είναι ο
καιρός. Η υπόθεση του μυθιστορήματος και κατά συνέπεια του σίριαλ εκτυλίσσεται
τους θερμούς μήνες του καλοκαιριού, αλλά τα γυρίσματα γίνονται μέσα στον
χειμώνα, με συνέπεια οι ηθοποιοί να ντύνονται με... καλοκαιρινά ρούχα, να
φορούν γυαλιά ηλίου για να αποτυπωθεί το κλίμα της εποχής.

Με καλοκαιρινά ρούχα της εποχής ντύθηκαν πριν από λίγες ημέρες στο μαιευτήριο
«Έλενα» (όπου γίνονταν γυρίσματα) ο Μίμης Κουγιουμτζής και η Ρένη Πιττακή και
βγήκαν στο προαύλιο όπου πόζαραν για...«οικογενειακές φωτογραφίες», για τις
ανάγκες της «Αίθουσας του θρόνου».

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16057P071</ED>
<ID>
ID:129783

</ID><URL>http://ta-nea.dolnet.gr/neaweb/neafile.print_unique?e=A&f=16057&m=P07&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ - πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Το «Θέατρο στην ΕΤ1» παρουσίασε και μία πρόσφατη παραγωγή. Την παράσταση του
«Θεάτρου του Νότου», «Ταρτούφος», του Μολιέρου σε σκηνοθεσία Νικαίτης
Κοντούρη. Σε αυτήν την παράσταση της άνοιξης του '96, τους δύο νέους του έργου
έπαιζαν ο Θανάσης Ευθυμιάδης και ο Δημοσθένης Παπαδόπουλος. Για τους οποίους
μεσολάβησαν δύο χρόνια ταυτόχρονης σχεδόν στρατιωτικής θητείας. 
*Και οι δύο σχεδόν ταυτόχρονα απολύθηκαν, για να βρεθούν και πάλι στο
προσκήνιο. Ο Θανάσης Ευθυμιάδης με τους «Μπλαντ Μπράδερς» και ο Δημοσθένης
Παπαδόπουλος στις κινηματογραφικές περιπλανήσεις του «Αδελφός μου κι εγώ»,
καθώς και στο πιο εξτρέμ θεατρικό έργο «Μπρου Μπρα» που παίζεται στο
«Εργοστάσιο». Να γιατί είναι καλό να παρουσιάζονται από την τηλεόραση οι
πρόσφατες θεατρικές δουλειές. Γιατί με αυτόν τον τρόπο ο θεατής κρατάει μια
συνέχεια με την εξέλιξη του ηθοποιού.

* Το τρέιλερ για το «Τζιβαέρι» έδωσε δίκιο σε αυτό που έλεγε ο Γιώργος Μαρίνος
σε ένα περασμένο του «Zhow Biz». Πως αυτό δηλαδή το σίριαλ δεν έχει πολλά
λόγια, αλλά βλέμματα. Πως είναι τα μάτια που μιλάνε αντί για τους
πρωταγωνιστές και όσους συμμετέχουν σε αυτό. Σα να μην είχε άδικο...

* Ξεκίνησε και ο Θέμος Αναστασιάδης τις υπόγειες διαδρομές του στη ΝΕΤ με το
«UNDERNET». Και είχε στο πλάι του την Άννα-Μαρία Παπαχαραλάμπους. Με την οποία
άρχισε ένα παιχνίδι εναλλαγής ρόλου και πραγματικότητας, με αφορμή το σίριαλ
που έριξε φως στη ζωή των Τσιγγάνων. Πότε ως Ερατώ των «Ψιθυρων Καρδιάς» και
πότε ως Άννα της δικής της πραγματικότητας, έδινε τις εκδοχές της στα βίντεο
της εκπομπής γυρισμένα στους καταυλισμούς των Τσιγγάνων, σχολιάζοντας και τις
απόψεις εκείνων που αρνούνταν να προδώσουν τους νόμους της φυλής τους.

* Για Τσιγγάνους μιλούσε και η ταινία «Μάριαν», που μετέδωσε μετά τα μεσάνυχτα
το ίδιο κανάλι, υποστηρίζοντας τοιουτοτρόπως την προσέγγιση των ανθρώπων
μεταξύ τους και όχι τις φυλετικές διακρίσεις. Ο Μάριαν λοιπόν, ως ήρωας της
ομώνυμης ταινίας, ήταν ένας Τσιγγάνος που μεγάλωνε χωρίς τη μάνα του, σε ένα
κρατικό ίδρυμα της Τσεχίας. Κι έφθασε στα 22 του χρόνια για να νιώσει τη
μοναξιά που τον διέλυε. Ο Τσέχος σκηνοθέτης Πετρ Βάκλαβ εξέτασε το ζήτημα με
περισσή ευαισθησία και βραβεύθηκε σε διάφορα φεστιβάλ. Από ελληνικής
τηλεοπτικής πλευράς, ο Μανούσος Μανουσάκης το συνέλαβε έτσι ώστε να θυμηθούν
και οι άλλοι ότι υπάρχουν και οι Τσιγγάνοι, όχι μόνο για φολκλορικές εξυπηρετήσεις.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16057P072</ED>
<ID>
ID:129824

</ID><URL>http://ta-nea.dolnet.gr/neaweb/neafile.print_unique?e=A&f=16057&m=P07&aa=2</URL></REF>


Article

<CATEGORY>vin09</CATEGORY>

 <H2>Ερώτηση για δελτίο ειδήσεων της ΝΕΤ
</H2>
«Πολλά προβλήματα στην παρουσίαση των ειδήσεων από τη ΝΕΤ εμφανίζονται
τελευταία, γεγονός που δημιουργεί υπόνοιες για την αντικειμενική παρουσίασή
τους», επισημαίνει στην ερώτησή του προς τον υπουργό Τύπου και ΜΜΕ, Δημήτρη
Ρέππα, ο βουλευτής του ΠΑΣΟΚ Νάσος Αλευράς.

Αφορμή γι' αυτή του την ερώτηση που κατέθεσε στη Βουλή στάθηκε ­ όπως
αναφέρει ο ίδιος ­ το δελτίο ειδήσεων των 18.00 (ΝΕΤ) της Τρίτης 3
Φεβρουαρίου, όπου «ενώ σε όλα τα ραδιόφωνα και τηλεοπτικά δελτία των άλλων
ραδιοτηλεοπτικών μέσων υπήρχαν ως πρώτη είδηση οι εξελίξεις στο κόμμα της
αξιωματικής αντιπολίτευσης και οι δηλώσεις κορυφαίων στελεχών της γύρω από το
θέμα, στο προαναφερθέν δελτίο της κρατικής τηλεόρασης η είδηση καθώς και οι
δηλώσεις απουσίαζαν παντελώς».

Ο γενικός διευθυντής της ΝΕΤ Νικηφόρος Αντωνόπουλος ­ σε επικοινωνία που
είχαμε αργά χθες το βράδυ ­ εξέφρασε την έκπληξή του για την ερώτηση του
βουλευτή του ΠΑΣΟΚ και δήλωσε: «Δεν επετεύχθη η σύνδεση στις 6 το απόγευμα από
λάθος τεχνικό, το οποίο και εξετάζουμε. Ωστόσο το θέμα της Νέας Δημοκρατίας
ήταν βασικό από τη 1 το μεσημέρι, σε όλα τα δελτία ειδήσεων, ενώ διακόψαμε τη
ροή του προγράμματος στη 1.40 και στις 2.40 για να μεταδώσουμε τις
ανακοινώσεις του Κ. Καραμανλή. Όπως επίσης και στις 3.00 για τις δηλώσεις των
Γιώργου Σουφλιά και Στέφανου Μάνου».

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16057P073</ED>
<ID>
ID:129862

</ID><URL>http://ta-nea.dolnet.gr/neaweb/neafile.print_unique?e=A&f=16057&m=P07&aa=3</URL></REF>


Article

<CATEGORY>vin09</CATEGORY>

 <H2>Η αγωνία του σκηνοθέτη πίσω από την κάμερα
</H2>
Οι σινεφίλ που κατέκλυσαν τις κινηματογραφικές αίθουσες για να δουν την ταινία
του Αντώνη Κόκκινου «Ο αδελφός μου κι εγώ» (ήδη την έχουν δει 37.000 θεατές)
θα έχουν την ευκαιρία να ζήσουν την αγωνία του σκηνοθέτη πίσω από την κάμερα,
ενώ θα απολαύσουν και τους ηθοποιούς στα διαλείμματα και κατά τη διάρκεια των γυρισμάτων.

Το Mega θα προβάλει στις 00.45 ένα μοναδικό αφιέρωμα για τα γυρίσματα της
ταινίας του Αντώνη Κόκκινου.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16057P074</ED>
<ID>
ID:129887

</ID><URL>http://ta-nea.dolnet.gr/neaweb/neafile.print_unique?e=A&f=16057&m=P07&aa=4</URL></REF>


Article

<CATEGORY>vin15</CATEGORY>

 <H5>Κολόμβος ο Ντεπαρντιέ
</H5><H2>ΤΗΛΕΟΡΑΣΗ ΠΕΜΠΤΗΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΕΠΙΚΟ ΙΣΤΟΡΙΚΟ ΒΙΟΓΡΑΦΙΚΟ ΕΠΟΣ ΤΟΥ ΡΙΝΤΛΕΪ ΣΚΟΤ </H3>
Εξωτική κομεντί, επιστημονική φαντασία, θαλασσινή περιπέτεια και αισθηματικά
μπερδέματα με... τανγκό διαθέτουν οι καλύτερες σημερινές ταινίες των καναλιών.

Σκηνή από την ταινία «1492 Χριστόφορος Κολόμβος» του Ρίντλεϊ Σκοτ με
πρωταγωνιστή τον Ζεράρ Ντεπαρντιέ

Το «1492 Χριστόφορος Κολόμβος» είναι η μία από τις δύο ταινίες που γυρίστηκαν
­ σχεδόν ταυτόχρονα πριν από τέσσερα χρόνια ­ για τον μεγάλο θαλασσοπόρο και η
αποψινή ανήκει στον Ρίντλεϊ Σκοτ, που δεν τα πάει και τόσο καλά όπως σε
προηγούμενες ταινίες του («Άλιεν», «Μπλέιντ Ράνερς»), αν και έχει θελκτικό
καστ γνωστών σταρ. Η παλιά «Σαγιονάρα» με τους Μάρλον Μπράντο, Μιγιόσι Ουμέκι
­ Όσκαρ ερμηνείας και για τους δύο ­ και το «Γυμνό τανγκό» του Λέοναρντ
Σρέιντερ με τους Ματίλντα Μέι, Φερνάρντο Ρέι, Βίνσεντ ΝτΌνόφριο είναι τ' άλλα
δύο καλά αποψινά φιλμ. Απομένει το παλαιότερο ­ '81 ­ «Άουτλαντ» του Πίτερ
Χάιαμς, μία ταινία επιστημονικής φαντασίας με τους Σον Κόνερι και Πίτερ Μπόιλ.
Αναλυτικότερα, μεταξύ των ταινιών που προγραμματίζουν να δείξουν σήμερα τα
κανάλια είναι οι πιο κάτω:

«Ένας απένταρος λεφτάς»

19.25 ΕΤ1. Παλιά εγχώρια φάρσα ­ '67 ­ με τους: Γιάννη Γκιωνάκη,
Ελένη Ανουσάκη, Τάκη Μηλιάδη, Αλέκο Τζανετάκο. **

«Αχ και να 'μουν άντρας»

21.00 Star. Χαριτωμένη εγχώρια φάρσα ­ '66 ­ του Στέφανου
Φωτιάδη με τους Μάρω Κοντού να μεταμορφώνεται σε άνδρα για να προσληφθεί σε
μια εταιρεία και πολύ σύντομα γίνεται... περιζήτητος γαμπρός! Δίπλα της οι:
Διονύσης Παπαγιαννόπουλος, Νίκος Ρίζος, Κατερίνα Γιουλάκη, Νανά Σκιαδά.
(Διάρκεια: 80')**

«Άουτλαντ»

21.00 ΕΤ1 (Outland). Το στόρι της ταινίας «Το τρένο θα σφυρίξει
τρεις φορές» μεταφέρεται στο... Διάστημα, μ' έναν αστυνόμο ­ Σον Κόνερι ­ να
πηγαίνει στον ηφαιστειώδη δορυφόρο του Δία, όπου είναι εγκατεστημένος ένας
διαστημικός σταθμός που είναι ορυχείο σπάνιων μετάλλων. Εκεί ανακαλύπτει ότι
όχι μόνο επικρατεί διαφθορά, αλλά και πως υπάρχει «άνωθεν» απειλή, που
αναλαμβάνει να αντιμετωπίσει μόνος του. Του Πίτερ Χάιαμς, παραγωγής 1981.
(Διάρκεια: 104')***

«1492 Χριστόφορος Κολόμβος»

21.05 Antenna (1492 Conquest of paradise). Ιστορική ταινία που
παρακολουθεί τα πιο σημαντικά χρόνια της ζωής του Κολόμβου. Μουσική του
Βαγγέλη Παπαθανασίου, σκηνοθεσία ­ δίχως ιδιαίτερη πρωτοτυπία ­ του εξαίρετου
Ρίντλεϊ Σκοτ. Ο Ζεράρ Ντεπαρτιέ στον ρόλο του Κολόμβου και η Σιγκούρνι Γουίβερ
σ' αυτός της βασίλισσας Ισαβέλλας. (Διάρκεια: 151')***

«Jungleground»

22.45 Σκάι. Περιπέτεια δράσης επίπεδου... ταμπεραμέντου ­ '95 ­
του Ντον Άλαν. Μια συμμορία συγκρούεται με την Αστυνομία και συλλαμβάνει έναν
αστυνομικό. (Διάρκεια: 88')*

«Κάτι να τραγουδήσω»

23.00 Seven Χ (Something to sing about). Άλλη μια φορά ο Τζέιμς
Κάγκνεϊ είναι αρχηγός νεοϋορκέζικης ορχήστρας που πάει στο Χόλιγουντ και τα
βάζει με το σταρ σύστεμ. (Διάρκεια: 87')**

«Γυμνό τανγκό»

23.00 Star (Naked tango). Με φόντο τον υπόκοσμο στην Αργεντινή
του Μεσοπολέμου, ο Λέοναρντ Σρέιντερ στήνει ένα παρακμιακό ρομάντζο με την
ωραία Ματίλντα Μέι και τον Βίνσεντ ΝτΌνόφριο. Αυτή είναι καταπιεσμένη σύζυγος
πλούσιου δικαστή που αλλάζει την ταυτότητά της με μια γυναίκα του δρόμου και
αυτός ένας κανονικός τύπος που χορεύει εξαίσια τανγκό. Παρά τη βιντεοκλίπ
ατμόσφαιρα, το φιλμ ­ '91 ­ βλέπεται ευχάριστα απλώς. (Διάρκεια: 40')***

«Το αγόρι με τα μικρά φτερά»

00.30 ΝΕΤ (Isaac little feathers). Καναδικό κοινωνικό φιλμ ­ '90
­ του Λετ Ροζ με ήρωα έναν 50χρονο Εβραίο ταχυδακτυλουργό και ένα μικρό αγόρι
που το έχει υπό την προστασία του. (Διάρκεια: 95')**

«Σαγιονάρα»

01.00 ΕΤ3 (Sayonara). Εξωτική κομεντί με τον Μάρλον Μπράντο ως
Αμερικανό αξιωματικό της αεροπορίας να ερωτεύεται στο μεταπολεμικό Τόκιο μια
Γιαπωνέζα ηθοποιό. Του Τζόσουα Λόγκαν, παραγωγής '57. (Διάρκεια: 140')**

«Ματωμένο χρυσάφι»

01.05 Star (Florida straits). Ο Ραούλ Τζούλια ερμηνεύει έναν
τυχοδιώκτη που οργανώνει ένα κυνήγι θησαυρού στις ζούγκλες της Κούβας. Του
Μάικ Χόντζες. (Διάρκεια: 97')**

«Χάρικεϊν εξπρές»

03.45 Antenna (Hurricane express). Δραματική περιπέτεια ­ '40 ­
του Αρμάντ Σέφερ με τον Τζον Γουέιν στον ρόλο ενός δυναμικού πιλότου που
προσπαθεί να εξιχνιάσει τον μυστηριώδη θάνατο του μηχανικού πατέρα του.
(Διάρκεια: 81')**

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: P08</CAT>
<ED>
Κωδικός άρθρου: A16057P081</ED>
<ID>
ID:129796

</ID><URL>http://ta-nea.dolnet.gr/neaweb/neafile.print_unique?e=A&f=16057&m=P08&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α ' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Διαλύοντας τον Χάρι. 7.00-9.00-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Τυφλή στροφή. 6.00-8.30-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Τζέιμς Μποντ 007: Το αύριο ποτέ
δεν πεθαίνει. 6.00-8.30-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Μόνος στο σπίτι 3 (Κ.).
6.30-8.30-10.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Το παιχνίδι. 6.00-8.30-11.00 μ.μ.

ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Τιτανικός. 3.00-6.50-10.30 μ.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Άντρες με τα
όλα τους. 5.00-7.00-9.00-11.00 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Τιτανικός. 6.15-10.00 μ.μ. 
ΑΘΗΝΑΙΟΝ CINEPOLIS PHILIPS 2. Τιτανικός. 6.45-10.30 μ.μ.

ΑΘΗΝΑΙΟΝ CINEPOLIS PHILIPS 3. Τιτανικός. 6.45-10.30 μ.μ.

ΑΘΗΝΑΙΟΝ CINEPOLIS PHILIPS 4. Άντρες με τα όλα τους (Κ.). 5.00-7.00-9.00-11.00 μ.μ.

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Condition). Τυφλή στροφή. 6.00-8.30-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Το παιχνίδι. 6.00-8.30-11.00 μ.μ.

ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Ο κύριος με τα γκρι.
6.40-8.50-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo). Ο
ψευταράς (Κ.). 6.45-8.45-10.45 μ.μ. Μαζί και η ταινία μικρού μήκους Bean.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Η γεύση του
κερασιού. 7.00-9.00-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Τιτανικός. 5.45-9.30 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Η επίλεκτη. 6.20-8.40-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Τζέιμς Μποντ
007: Το αύριο ποτέ δεν πεθαίνει. 6.00-8.30-11.00 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Το παιχνίδι. 6.00-8.30-11.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition).
Τιτανικός. 3.00-6.45-10.30 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Ο επισκέπτης του
χειμώνα. 7.00-9.00-11.00 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Άντρες με τα όλα τους. 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital).
Τιτανικός. 6.15-10.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS).
Τιτανικός. 5.45-9.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Άντρες με
τα όλα τους (Κ.). 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Τιτανικός. 5.45-9.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Τζέιμς Μποντ πράκτωρ 007: Το αύριο ποτέ δεν
πεθαίνει. 5.10-7.40-10.15 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Άντρες με τα όλα τους. 4.30-6.30-8.30-10.30 μ.μ. ΑΣΣΟΣ - ΟΝΤΕΟΝ ΟΠΕΡΑ
2 (Οδός Ακαδημίας 57 ~ 3622.683 Dolby Stereo). Προστάτης οικογένειας.
6.30-8.40-10.45 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Τιτανικός. 6.15-10.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Τιτανικός. 6.15-10.00 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Τζέιμς Μποντ πράκτωρ 007: Το αύριο ποτέ δεν πεθαίνει. 5.20-7.50-10.20 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Τυφλή στροφή.
6.00-8.30-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Πυροβολημένο ψάρι. 6.00-8.15-10.30 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Το παιχνίδι. 5.15-7.45-10.15 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Ο κύριος με
τα γκρι. 6.40-8.50-11.00 μ.μ.

ΑΤΤΙΚΟΝ Renault (Οδ. Σταδίου ~ 3228.821 Dolby Digital Air Condition).
Τιτανικός. 6.00-9.45 μ.μ.

ΑΦΑΙΑ (Καλλιθέα ~ 9595.534 Dolby Stereo). Η γεύση του κερασιού.
7.00-9.00-11.00 μ.μ.

CINERAMA (οδός Αγ. Κυριακής 30, Π. Φάληρο ~ 9303.593 - 9303.595 Dolby Stereo
RS). Τιτανικός. 6.15-10.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Τιτανικός. 11.00-15.15-19.15-23.30.

VILLAGE CENTRE Αίθουσα 2. Το παιχνίδι. 13.30-16.30-19.30-22.15-01.00.

VILLAGE CENTRE Αίθουσα 3. Η επίλεκτη. 11.45-14.30-17.15-20.15-23.00-01.30.

VILLAGE CENTRE Αίθουσα 4. Τυφλή στροφή. 10.45-13.30-16.15-19.15-22.00-00.45.

VILLAGE CENTRE Αίθουσα 5. Τζέιμς Μποντ πράκτωρ 007: Το αύριο ποτέ δεν
πεθαίνει. 18.30-21.15-00.15. Ο ψευταράς. 11.30-13.45-16.00.

VILLAGE CENTRE Αίθουσα 6. Μοιραία βλάβη. 18.15-20.30-22.45-01.00. Μόνος στο
σπίτι 3. 10.45-13.15-15.45.

VILLAGE CENTRE Αίθουσα 7. Ο γκαφατζής της ζούγκλας (Κ.).
11.00-13.15-15.30-17.45. Τιτανικός. 20.00-00.00.

VILLAGE CENTRE Αίθουσα 8. Τιτανικός. 12.00-16.00-20.00-00.00.

VILLAGE CENTRE Αίθουσα 9. Τζέιμς Μποντ 007: Το αύριο ποτέ δεν πεθαίνει. 11.45-14.15-17.00-19.45-22.30-01.15.

VILLAGE CENTRE Αίθουσα 10. Άντρες με τα όλα τους. 12.00-14.15-16.30-18.45-21.00-23.15-01.30.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Το παιχνίδι. 6.00-8.30-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα).
Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Τα φτερά της αγάπης.
6.30-8.45-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Ο κύριος με τα γκρι. 6.00-8.15-10.30 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Τα φτερά της αγάπης.
6.10-8.20-10.30 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Τυφλή στροφή. 5.20-7.55-10.30 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Τζέιμς Μποντ 007: Το αύριο ποτέ δεν πεθαίνει. 6.00-8.30-11.00 μ.μ.

ΕΥΑ (Εμπεδοκλέους 121 Παγκράτι, Άγ. Αρτέμιος ~ 7629.215). Κλειστό για λίγες μέρες.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Ο επισκέπτης του
χειμώνα. 7.00-9.00-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Τιτανικός. 6.15-10.00 μ.μ.

INTEAL ARAMIS (Πανεπ/μίου 46 ~ 3826.720 Dolby Digital). Ο αδελφός μου κι εγώ.
6.10-8.20-10.30 μ.μ.

INTEAL ΜΑΡΟΥΣΙ ARAMIS (Λεωφόρος Κηφισίας 215 ~ 6129.169 Dolby Stereo). Ο
αδελφός μου κι εγώ. 6.10-8.20-10.30 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Άντρες με τα όλα τους. 5.00-7.00-9.00-11.00 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Το παιχνίδι. 5.00-7.50-10.55 μ.μ.

ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Η επίλεκτη. 4.50-7.30-10.35 μ.μ.

ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Τυφλή στροφή. 5.15-8.00-10.50 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo).
Τιτανικός. 6.15-10.00 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Τα φτερά της
αγάπης. 6.00-8.10-10.15 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Ο αδελφός μου
κι εγώ. 7.00-9.00-11.00 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Η επίλεκτη.
5.30-8.15-10.40 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Τυφλή στροφή. 5.15-7.45-10.15 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo).
Τυφλή στροφή. 5.15-7.45-10.15 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Ο αδελφός μου
κι εγώ. 6.50-9.00-11.10 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Προστάτης οικογένειας.
6.40-8.45-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround). Η
γεύση του κερασιού. 7.00-9.00-11.00 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Τυφλή στροφή.
6.00-8.30-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Τζέιμς Μποντ πράκτωρ 007: Το αύριο
ποτέ δεν πεθαίνει. 6.15-8.25-10.50 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Ο αδελφός μου κι εγώ. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Άντρες με τα όλα τους (Κ.). 6.30-8.30-10.30 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Το παιχνίδι. 8.10-10.30
μ.μ. Ηρακλής - πέρα από το μύθο, κάθε μέρα ώρα 6.20 μ.μ.

ΣΠΟΡΤΙΓΚ (Νέα Σμύρνη ~ 9333.820). Το παιχνίδι. 8.30-11.00 μ.μ. Δευτ. από 6.00 μ.μ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Ο κύριος με τα γκρι. 4.00-6.00-8.15-10.30 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο ~ 2826.873, 2825.607, Dolby Stereo Digital SR).
Τιτανικός. 6.15-10.00 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο ~ 2826.873, 2825.607, Dolby Stereo Digital SR).
Άντρες με τα όλα τους (Κ.). 4.20-6.20-8.20-10.20 μ.μ. Ο γκαφατζής της
ζούγκλας. Κάθε μέρα ώρα 6.20 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Τα φτερά της αγάπης. 6.50-9.00-11.10 μ.μ.

ΦΑΛΗΡΟ 1 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Ο αδελφός μου κι εγώ. 6.30-8.35-10.40 μ.μ.

ΦΑΛΗΡΟ 2 ARAMIS (Ζησιμοπούλου - Αγ. Τριάδας Π. Φάληρο ~ 9823.657 Dolby
Stereo). Τα φτερά της αγάπης. 5.45-8.00-10.15 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (Περιστέρι ~ 5711.105 Dolby Stereo). Τιτανικός. 6.30-10.15 μ.μ.

*

ΗΜΙΚΕΝΤΡΙΚΟΙ

ΑΛΕΚΑ ΔΗΜΟΤΙΚΟΣ ΚΙΝ/ΦΟΣ Δ. ΖΩΓΡΑΦΟΥ (~ 7773.608). Έναρξη σε λίγες μέρες.

ΑΝΤΑΜΣ (Αιγάλεω ~ 5989.226 Dolby Stereo). Τιτανικός. 5.45-9.30 μ.μ.

ΒΥΖΑΝΤΙΟ (Αιγάλεω ~ 5985.071). Πυροβολημένο ψάρι. 6.30-8.30-10.30 μ.μ.

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222, ~
7793.515-18). Ώρα 9.00 μ.μ. Τρίτη: Ναζαρέν, του Μπουνιουέλ. Παρ.: Ο Νότος, του Σολάνας.

*

ΠΡΟΑΣΤΙΩΝ

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη, ~ 0294.99760). Αιχμάλωτος του
Καυκάσου. 8.30 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Ο ψευταράς.
7.00-9.30 μ.μ. Δευτέρα: Κιν/κή Λέσχη.

ΛΕΣΧΗ ΦΙΛΩΝ ΚΝ/ΦΟΥ ΒΟΡΕΙΑΣ ΑΤΤΙΚΗΣ (Αγ. Στεφάνου - Δημαρχείο). Μόνο Κυριακή
8.30 μ.μ.: Κραυγές και ψίθυροι.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Το παιχνίδι.
6.00-8.10-10.20 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Τιτανικός. 5.40-9.30 μ.μ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Πέμπ.:
Ηφαίστειο. 8.30 μ.μ.

*

ΠΕΙΡΑΙΑ

Α ' ΠΡΟΒΟΛΗΣ

ΑΝΕΣΙΣ (Σαλαμίνα ~ 4640.408). Παρ.-Κυρ.: Το παιχνίδι. 5.00-7.15-9.30 μ.μ.

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Τιτανικός.
6.00-9.45 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Το παιχνίδι. 5.15-7.45-10.15 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453). Επτά
χρόνια στο Θιβέτ. 5.30-8.00-10.45 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453).
Επτά χρόνια στο Θιβέτ. 5.30-8.00-10.45 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Αδίστακτα πρόσωπα. 7.00-9.30 μ.μ.

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Η επίλεκτη. 5.40-8.00-10.20 μ.μ.

ΔΗΜΟΤΙΚΟΣ ΜΟΣΧΑΤΟΥ ΚΙΝ/ΦΟΣ ΣΙΝΕ ΚΗΠΟΣ (Ηλεκτρικός σταθμός ~ 4816.276).
Διάφορες καλλιτεχνικές εκδηλώσεις.

ΖΕΑ (Πασαλιμάνι ~ 4521.388 Dolby Stereo Air Condition). Τζέιμς Μποντ 007: Το
αύριο ποτέ δεν πεθαίνει. 5.20-7.50-10.20 μ.μ.

ΚΙΝ/ΚΗ ΛΕΣΧΗ ΣΑΛΑΜΙΝΑΣ (Κέντρο Νεότητας, παραλία Σαλαμίνας ~ 4655.789). Παίζει
μόνο κάθε Κυριακή.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Πρεμιέρα ελληνικής ταινίας. Τετάρτη: Το λιβάδι. Ώρα 8.30 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Ο αδελφός μου κι εγώ. 6.05-8.10-10.15 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Ο κύριος με τα γκρι.
6.10-8.20-10.30 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Τυφλή στροφή.
5.30-7.50-10.10 μ.μ.

*

ΘΕΣΣΑΛΟΝΙΚΗΣ

Α ' ΠΡΟΒΟΛΗΣ

ΑΘΗΝΑΙΟΝ (~ 832.060 Dolby Stereo). Τυφλή στροφή. 6.00-8.45-11.00 μ.μ.

ΑΛΕΞΑΝΔΡΟΣ (~ 257.255 Dolby Stereo). Η επίλεκτη. 6.15-8.30-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Τζέιμς Μποντ 007: Το αύριο
ποτέ δεν πεθαίνει. 6.00-8.30-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Τυφλή στροφή. 6.30-8.45-11.00 μ.μ.

ΒΑΚΟΥΡΑ (~ 283.777 Dolby Stereo). Τα φτερά της αγάπης. 7.00-9.00-11.00 μ.μ.
Παρ.-Κυρ. μεταμεσοντύκτια προβολή ώρα 1.00 π.μ. Παράξενα παιχνίδια.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Η επίλεκτη. Παρ.-Σάβ.: 11.30-14.15-17.15-20.00-22.45-01.30.
Κυρ.: 14.00-16.45-19.30-22.15-01.00, Δευτ.-Πέμ.:
11.15-14.00-16.45-19.30-22.15-01.00 μ.μ.

VILLAGE CENTRE Αίθουσα 2. Ο γκαφατζής της ζούγκλας Παρ.-Σάβ.:
12.30-14.45-17.00, Κυρ.-Πέμ.: 12.15-14.30-16.45. Τζέιμς Μποντ πράκτωρ 007: το
αύριο ποτέ δεν πεθαίνει. Παρ.-Σάβ.: 19.15-22.00-00.45, Κυρ.-Πέμ.: 19.00-21.40-00.20.

VILLAGE CENTRE Αίθουσα 3. Μόνος στο σπίτι Νο 3. Παρ.: 11.45-14.15. Σάβ.:
11.30-14.00-16.30. Κυρ.: 11.15-13.45-16.15. Δευτ.-Πέμ.: 11.15-13.45. Μοιραία
βλάβη Παρ.: 16.45-19.00-21.15-23.30-01.45, Σάβ.: 19.00-21.15-23.30-01.45,
Κυρ.: 18.45-21.00-23.15-01.30, Δευτ.-Πέμ.: 18.15-18.45-21.00-23.15-01.30.

VILLAGE CENTRE Αίθουσα 4. Τυφλή στροφή. Παρ.-Σάβ.:
11.15-14.00-18.45-19.30-22.15-01.00. Κυρ.-Πέμπτη: 11.00-13.45-16.30-19.15-22.00-00.45.

VILLAGE CENTRE Αίθουσα 5. Τιτανικός. Παρ.-Σάβ.: 13.00-17.00-21.00-01.00.
Κυρ.-Πέμ.: 11.00-15.15-19.15-23.30.

VILLAGE CENTRE Αίθουσα 6. Ο Ηρακλής - πέρα από τον μύθο (στα ελληνικά προβολές
Σάβ.: 10.45-12.45-14.45. Κυρ.: 10.45-13.00-15.00) / Το παιχνίδι - The game.
Παρ.: 11.00-13.45-16.30-19.45-22.30-01.30. Σάβ.: 16.45-19.30-22.30-01.30.
Κυρ.: 17.00-19.45-23.00-01.30. Δευτ.-Πέμ.: 11.30-14.00-16.30-19.30-22.15-01.00.

VILLAGE CENTRE Αίθουσα 7. Τιτανικός. Παρ.-Σάβ.: 12.00-16.00-20.00-00.00.
Κυρ.-Πέμ.: 12.15-16.15-20.15-00.15

VILLAGE CENTRE Αίθουσα 8. Ο ψευταράς. Παρ.-Σάβ.:
11.15-13.30-15.45-18.00-20.15. Κυρ. -Πέμ.: 10.45-13.15-15.30-17.45-20.00. /
Θεωρίες συνωμοσίας. Παρ.-Πέμ.: 22.30-01.20.

VILLAGE CENTRE Αίθουσα 9. Τζέιμς Μποντ πράκτωρ 007: Το αύριο ποτέ δεν
πεθαίνει. Παρ.-Σάβ.: 12.40-15.20-18.00-20.40-23.15-01.45. Κυρ.-Πέμπ.: 11.45-14.15-17.00-19.45-22.30-01.15.

ΓΑΛΑΞΙΑΣ (~ 817.010 Dolby Stereo). Το υποβρύχιο. 6.45-10.30 μ.μ.

ΕΓΝΑΤΙΑ (~ 225.172 Dolby Digital). Τιτανικός. 6.45-10.30 μ.μ. Παρ.-Κυρ.:
3.00-6.45-10.30 μ.μ.

ΕΣΠΕΡΟΣ 1 (~ 235.304 και 265.544 Dolby Stereo). Το παιχνίδι - The Game.
6.00-8.30-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Εραστές για μια νύχτα.
7.00-9.00-11.00 μ.μ.

ΚΑΠΙΤΟΛ (~ 815.570 Dolby Stereo). Τιτανικός. 3.30-7.00-10.30 μ.μ. Σάβ.-Κυρ.:
12 μεσημέρι.

ΚΟΛΟΣΣΑΙΟΝ (~ 831.565). Ο αδελφός μου κι εγώ. 7.00-9.00-11.00 μ.μ.

ΛΑΟΥΡΑ (~ 819.935 Dolby Stereo). Πυροβολημένο ψάρι. 6.30-8.45-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Ο κύριος με τα γκρι. 7.00-9.00-11.00 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Τιτανικός. 6.45-10.30 μ.μ. Παρ.-Κυρ.:
3.00-6.45-10.30 μ.μ.

ΝΑΥΑΡΙΝΟΝ (~ 225.152 Dolby Stereo). Προστάτης οικογένειας. 7.00-9.00-11.00 μ.μ.

ΟΛΥΜΠΙΑΣ (~ 217.336). Θέατρο: Θίασος Στάθη Ψάλτη: Ο πιο αστείος εραστής.

ΠΑΛΛΑΣ (~ 278.515 Dolby Stereo). Το παιχνίδι - The Game. 6.00-8.30-11.00 μ.μ.

ΡΑΔΙΟ ΣΙΤΥ (~ 824.970 Digital Sound). Το παιχνίδι - The Game. 6.00-8.30-11.00
/ Ο Ηρακλής πέρα από τον μύθο στα ελληνικά Σάβ-Κυρ. στις 4.30 μ.μ.

ΤΙΤΑΝΙΑ 1 (~ 520.040 Οδός Λαγκαδά). Ο γκαφατζής της ζούγκλας. 4.00-6.00 μ.μ. /
Τυφλή στροφή. 8.00-10.30 μ.μ. 
ΤΙΤΑΝΙΑ 2 (~ 520.040 Οδός Λαγκαδά). Ο Ηρακλής πέρα από τον μύθο στα ελληνικά
3.00-5.00-6.45 μ.μ. Κυρ.: 11.00-1.00-3.00-5.00-6.45 μ.μ. / Το παιχνίδι - The
game. 8.30-11.00 μ.μ.

ΦΑΡΓΚΑΝΗ (~ 213.929 Dolby Stereo). Ο αδελφός μου κι εγώ. 7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: P10</CAT>
<ED>
Κωδικός άρθρου: A16057P101</ED>
<ID>
ID:129795

</ID><URL>http://ta-nea.dolnet.gr/neaweb/neafile.print_unique?e=A&f=16057&m=P10&aa=1</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ (Δεριγνύ 10 ­ Πατησίων, ~ 82.38.698, 82.37.330). «Ταξίδι μιας μεγάλης
μέρας μέσα στη νύχτα» του Γ. Ο' Νιλ Λάσκαρη, Θεοδωρακόπουλος.

ΑΘΗΝΩΝ (Βουκουρεστίου 10 ­ Πανεπιστημίου, ~ 32.35.524). «Μικρές αλεπούδες» της
Λ. Χέλμαν Μαραγκού, Χρυσικάκος.

ΑΚΑΔΗΜΟΣ (Ιπποκράτους 17 ­ Ακαδημίας, ~ 36.25.119, 36.03.835). «Μπράβο
γιατρέ...» του Ρ. Κούνεϊ Ρώμας, Βλ. Κυριακίδης.

ΑΚΡΟΠΟΛ (Ιπποκράτους 9-11, ~ 36.43.700, 36.08.666). «Ήρθες σαν όνειρο» των Λ.
Μιχαηλίδη - Γ. Τζιώτη Βοσκόπουλος, Γκερέκου.

ΑΛΙΚΗ (Αμερικής 4, ~ 32.44.146). «Το κλουβί με τις τρελές» του Ζ. Πουαρέ
Μουστάκας, Φωκάς.

ΑΛΚΜΗΝΗ (Αλκμήνης 8, Γκάζι, όπισθεν Πειραιώς 127, ~ 34.28.583). «Υλικό
πολέμου» του Πλ. Καϊτατζή Δαβής, Δεμερτζή.

ΑΛΚΥΟΝΙΣ (Ιουλιανού 42-46 ­ Αριστοτέλους, ~ 88.15.402). «Ντα» του Χ. Λέοναρντ
Μεσσάλας, Γλυκοφρύδη.

ΑΛΑΜΠΡΑ (Στουρνάρη 53, Πολυτεχνείο, ~52.27.497, 52.44.400). «Ποπ κορν» του Μπ.
Έλτον Τζώρτζογλου, Λογοθέτης.

ΑΛΦΑ (Στουρνάρη ­ Πατησίων, ~ 52.38.742). «Ορφέας και Ευρυδίκη» του Ζ. Ανούιγ
Γ. Βούρος, Σταθακοπούλου.

ΑΜΙΡΑΛ (Αμερικής 10, ~ 36.39.385). «Ο παππούς έχει πίεση» της Δ. Παπαδοπούλου
Δ. Παπαδοπούλου, Μητρούσης.

ΑΜΟΡΕ - ΕΞΩΣΤΗΣ (Πριγκηποννήσων 10, ~ 64.68.009). «Shopping and fucking» του
Μ. Ρέιβενχιλ Σκιαδαρέσης, Θ. Πάνου.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκηποννήσων 10, ~ 64.68.009). Αργεί.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Απόψε αυτοσχεδιάζουμε» του Λ.
Πιραντέλο Ευαγγελάτος (σκηνοθ.), Τασοπούλου.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739). «Σε φιλώ στη μούρη» του Γ. Διαλεγμένου
Αναλυτή, Ρηγόπουλος.

ΑΝΟΙΞΗΣ (Γερμανικού 20, Μεταξουργείο, ~ 52.38.870). Αργεί.

ΑΝΟΙΧΤΟ (Κάλβου 70 - Γκύζη, ~ 64.45.749). «Προς Ελευσίνα» του Π. Μάτεσι Γ.
Μιχαηλίδης (σκηνοθ.), Χατζησάββας.

ΑΝΤΙΘΕΑΤΡΟ (Μοσχονησίων 36, πλατεία Αμερικής, ~ 85.61.168). «Οι δήμιοι στα
Σόδομα» (ντε Σαντ) των Μ. Ξενουδάκη - Κ. Πολυχρονοπούλου Ξενουδάκη, Πρωτονοταρίου.

ΑΠΛΟ ­ ΚΕΝΤΡΙΚΗ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Φεγγάρι για καταραμένους» του Γ. Ο' Νιλ Αντύπας
(σκηνοθ.), Λεμπεσόπουλος.

ΑΠΛΟ ­ ΝΕΑ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Μανέ, Χατζηπαναγιώτης.

ΑΠΟ ΜΗΧΑΝΗΣ (Ακαδήμου 13, Μεταξουργείο, ~ 52.35.716). «Φυλλωσιές» του Λ. Νορέν
Βαλαβανίδης, Κράλλη.

ΑΤΕΝΕΟΥΜ (Αμερικής 8, ~ 36.33.701). «Έρωτας για έξι πρόσωπα» των Ζ. Κοκτό,
Αντ. Τσέχωφ, Σ. και Χ. Κιντέρο Βασιλάκου, Σπανόπουλος.

ΑΤΤΙΣ (Λεωνίδου 7, Μεταξουργείο, ~ 52.26.260). Αργεί.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Σουίτα γενεθλίων» του Ρ. Χόντον Παπαναστασίου, Γεωργίτσης.

ΑΥΛΩΝΙΤΗ (Βουκουρεστίου 1, ~ 33.13.321-3). «Ποιος ανακάλυψε την Αμερική;» της
Χρ. Σπηλιώτη Σπηλιώτη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522). «Μπαμπάδες με ρούμι» των Θ. Παπαθανασίου -
Μ. Ρέππα Φασουλής, Ε. Γερασιμίδου.

ΒΕΜΠΟ (Καρόλου 18, ~ 52.21.767, 52.48.289). «Γκριζ» των Τζ. Τζέικομπς - Γ.
Κέισι Φραγκούλης, Βασιλοπούλου.

ΒΙΚΤΩΡΙΑ (Μαγνησίας 5 - 3ης Σεπτεμβρίου 119, ~ 82.33.125). «Καλή τύχη» του Γ.
Θεοδοσιάδη Σπαντίδας, Βλαντή.

ΒΡΕΤΑΝΙΑ (Πανεπιστημίου 7, ~ 32.21.579). Κεντρική Σκηνή. «Τρομεροί
γονείς» του Ζ. Κοκτό Παναγιωτοπούλου, Παπακωνσταντίνου. Δεύτερη
Σκηνή. «Η αίθουσα των διδασκόντων» της Λ. Βούτερς Βλησίδης, Δελαπόρτα.

ΓΚΛΟΡΙΑ (Ιπποκράτους 7, ~ 36.09.400). «Αινιγματικές παραλλαγές» του Ερ.-Εμ.
Σμιτ Καρράς, Γ. Κυρίτσης.

ΔΑΝΔΟΥΛΑΚΗ (Αγίου Μελετίου 61Α - Πατησίων, ~ 86.40.414, 86.40.452). «Μάστερ
κλας» του Τ. Μακ Νάλι Δανδουλάκη, Σοντάκη.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ ΜΕΛΙΝΑ ΜΕΡΚΟΥΡΗ (Αγίου Δημητρίου 55). Αργεί.

ΔΗΜΟΤΙΚΟ ΚΕΡΑΤΣΙΝΙΟΥ (Μικράς Ασίας 24 - Παπαναστασίου, πίσω από το Δημαρχείο,
~ 46.15.767, 46.35.009). Αργεί.

ΔΗΜΟΤΙΚΟ ΠΕΙΡΑΙΑ (Αγίου Κωνσταντίνου 4, ~ 41.94.550). «Σαν ηφαίστειο που
ξυπνά» Αλκ. Πρωτοψάλτη.

ΔΙΑΝΑ (Ιπποκράτους 7, ~ 36.26.956). «Το βαλς των ταυρομάχων» του Ζ. Ανούιγ
Τσακίρογλου, Διαβάτη

ΔΙΑΥΛΟΣ (Δράκου 9, ~ 92.39.588). «Η κυρα-Κώσταινα» ­ «Συζυγική σκηνή» του Μ.
Μητσάκη Κολόζου, Αντωνιάδης.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42. 772). «Μαχαίρι
στο κόκαλο» του Κ. Μουρσελά Νιχωρίτη, Κατσάμπας.

ΔΙΟΝΥΣΙΑ (Αμερικής 10, ~ 36.12.500). «Προσοχή, δαγκώνει!», του Αλ. Γκέρνι
Ράντου, Μεντή.

ΕΘΝΙΚΗ ΛΥΡΙΚΗ ΣΚΗΝΗ («Ολύμπια», Ακαδημίας 59, ~ 36.12.461). «Μουσικά Παραμύθια
του Δάσους» (Τρ., Πέμ.) «Μαγικός Αυλός» του Β.Α. Μότσαρτ (Τετ., Παρ., Κυρ.)
«Αντριάνα Λεκουβρέρ» του Φρ. Τσιλέα (Σάβ.) «Ιστορίες του Ραχάτ Λουκούμ» (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322). Αργεί.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπέζος, Κρούσκα.

ΕΘΝΙΚΟ - ΝΕΑ ΣΚΗΝΗ ­ ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~
52.23.242, 52.33.322). «Ο Χάσης» του Δ. Γουζέλη - «Η γυναίκα της Ζάκυθος»
(Σολωμός) του Στ. Τσακίρη Στ. Κυριακίδης, Χατούπη.

28 (Μοσχονησίων 28, πλατεία Αμερικής, ~ 86.43.263, 86.56.853). «Τελευταία
απόδραση» του Μπ. Όουεν Μοντανάρη, Ε. Οικονόμου.

104 ΚΕΝΤΡΟ ΛΟΓΟΥ ΚΑΙ ΤΕΧΝΗΣ (Θεμιστοκλέους 104, ~ 38.02.056, 38.02.059).
Κεντρική Σκηνή: «Μουσική, δύο άνθρωποι αγαπήθηκαν και...» της Μ. Ντιράς
Ρικάκη (σκην.), Φέστα. Δεύτερη Σκηνή: «Νύχτες κωμωδίας» (stand
up comedy) Σεραφείμ, Ζαραλίκος (εναλλασσόμενο ρεπερτόριο).

ΕΛΠΙΔΑΣ (Αριστοτέλους 53 - Σμύρνης, μεταξύ Ιουλιανού και Ηπείρου, ~
82.29.030). «Ο αρχισιδηρουργός» (Ονέ) της Έλ. Τσαλδάρη Ντούζος, Τσαλδάρη.

ΕΛΥΖΕ (Νυμφαίου 12, 1η στάση Ιλίσια, ~ 77.82.354). Αργεί.

ΕΜΠΡΟΣ - ΕΠΑΝΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Ν. Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Αγγέλα» του Γ. Σεβαστίκογλου Μπαντής (σκηνοθ.), Ταχτσόγλου.

ΕΝΑΣΤΡΟΝ (Δεληγιάννη 19 - Μπουμπουλίνας, πίσω από το Μουσείο, ~ 82.53.489).
«Νηρέας ο Βάρας» του Δ. Παπαχρήστου Γ. Αρμένης, Τζιραλίδου.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, ~ 34.65.634). «Ο μασκοφόρος» του
Χ. Κράουσερ Καβουκίδη, Κρομμύδας.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Γυάλινος ουρανός» του
Ντ. Χέαρ Βουτέρης, Δεκαβάλλα.

ΕΠΑΣΚΤ (Πανός 19Α - Θόλου, Πλάκα, ~ 32.15.654 ) Αργεί.

ΕΡΓΟΣΤΑΣΙΟ (Βουλιαγμένης 268 ~ 75.10.544). «Μπρου μπρα» του Στ. Μανωλακάκη
Δημ. Παπαδόπουλος, Γ. Οικονόμου.

ΕΡΕΥΝΑΣ (Ιλισίων 21, Ζωγράφου ~ 77.80.826). «Αγάπη και κατανόηση» του Τζ.
Πένχολ Ποταμίτης, Καστανάς.

ΗΒΗ (Σαρρή 27, Ψυρή ~ 32.12.263, 32.15.127). «Η Κυριακή των παπουτσιών» του Λ.
Λαζόπουλου Λαζόπουλος, Παλαντζίδης.

ΗΛΙΟΥ - ΚΑΤΩ ΧΩΡΟΣ (Φρυνίχου 10, Πλάκα ~ 32.31.591, 32.47.509). «Έξω, μπροστά
στην πόρτα» του Β. Μπόρχερτ Παπασπύρος, Δ. Βασιλειάδου.

ΗΜΕΡΑΣ - ΚΟΚΚΙΝΗ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~
69.29.090, 64.95.777). «Προ των Θερμοπυλών» του Π. Τακόπουλου Γιώρ.
Κυριακίδης, Γιαννικάκης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Μολιεριάδα» (Μολιέρος) των Ζ. Ζεραρντί - Α. Μοντζολή
Στυλιανοπούλου, Γιώρ. Κυριακίδης.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890). «Αρσενικό - θηλυκό»
του Α. Θωμόπουλου Α. Αντωνίου, Ν. Ασίκη.

ΘΕΑΤΡΟΚΙΝΗΣΗ (Ακαδήμου 13, κάθετος οδού Πειραιώς, έναντι πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΘΗΣΕΙΟΝ (Τουρναβίτου 7, ~ 32.55.444). Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). «Στο Μαντράς τη νύχτα
εκείνη» του Ε. Μανέ Βοζικιάδου, Στάγκος.

ΙΛΙΣΙΑ (Παπαδιαμαντοπούλου 4, ~ 72.16.317). «Το μουσικό κουτί» Τσανακλίδου,
Ζούδιαρης. 
ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, ~ 72.50.657). «Τρία χρόνια
Σαββατοκύριακο» του Β. Νανάκη Ντ. Σιμοπούλου, Σταματιάδης.

ΚΑΙΡΩΝ (Τσέλιου 10 - Σολιώτη, Αμπελόκηποι, πίσω από τον Άρειο Πάγο, ~
64.54.407). Αργεί.

ΚΑΙΣΑΡΙΑΝΗΣ (Κοιμήσεως Θεοτόκου 30, Καισαριανή, ~ 72.23.023). «Οι φυλακισμένοι
της κεντρικής λεωφόρου» του Ν. Σάιμον Κωνσταντινίδης, Παπανέστορος.

ΚΑΛΟΥΤΑ (Πατησίων 240, ~ 86.11.311, 86.75.588). «Οι αισιόδοξοι» του Γ.
Λαζαρίδη Γ. Βασιλείου, Βιδάλη.

ΚΑΡΕΖΗ (Ακαδημίας 3, ~ 36.36.144, 36.25.520). «Περιμένοντας τον Γκοντό» του Σ.
Μπέκετ Κώστας Καζάκος, Φιλιππίδης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Γράμμα στον Ορέστη» του Ι. Καμπανέλλη Δαφνής, Γκαβάκου.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Του Κουτρούλη ο γάμος» του Α.
Ρίζου - Ραγκαβή Μπέλλος, Στάικου.

ΚΝΩΣΣΟΣ (Κνωσσού 11, Πατησίων, στάση Καλλιφρονά, ~ 86.77.070, 86.24.463). «Οι
κούκλες» του Π. Γεωργιόπουλου Λ. Τσάγκας, Βαμβακίδης.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 ­ Πολυτεχνείου, ~ 88.12.846). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Το στοίχημα» του Κλ. Όντετς
Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 52.22.261). «Επιστροφία» του Ν. Καλογερόπουλου
Λεονάρδου, Ν. Καλογερόπουλος.

ΜΑΣΚΕΣ (Λήθης 6 - Αγίου Μελετίου 107, ~ 86.12.509). «Ο φλύαρος» του Σ. Καρύδη
Χριστοφιλάκης (σκηνοθ.), Πελαΐδης.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασ. Σοφίας - Κόκκαλη, ~ 72.82.333). Αίθουσα Φίλων
της Μουσικής. Μεγάλες Συμφωνικές Ορχήστρες ­ Μεγάροι Μαέστροι. Συμφωνική
Ορχήστρα του Λονδίνου ­ Κόλιν Ντέιβις: β' συναυλία (Δευτ.) Κύκλος Γαλλική
Μουσική από τον 19ο στον 20ό αιώνα. Φεστιβάλ Μουσικής Δωματίου. Αφιέρωμα στον
Ραβέλ. Συναυλία (Τετ.) Κύκλος Γαλλική Μουσική από τον 19ο στον 20ό αιώνα.
Βραδιά γαλλικής όπερας. Κρατική Ορχήστρα Αθηνών ­ Ελιζαμπέτ Βιντάλ (σοπράνο) ­
Αντρέ Κονιέ (βαρύτονος): συναυλία (Παρ.) Κύκλος Γαλλική Μουσική από τον 19ο
στον 20ό αιώνα. Φεστιβάλ Μουσικής Δωματίου. Σονάτες για βιολί και πιάνο και
για κλαρινέτο και πιάνο. Συναυλία (Σάβ.) Κυριακή Πρωί στο Μέγαρο. Συμφωνική
Ορχήστρα Βόλου: συναυλία (Κυρ.). Φουαγιέ Ισογείου. Τετάρτη απόγευμα στο
Μέγαρο. Συγκρότημα Κρουστών «Διοτίμα»: συναυλία (Τετ.). Αίθουσα Δημήτρη
Μητρόπουλου. Κύκλος Γαλλική Μουσική από τον 19ο στον 20ό αιώνα. Μισέλ
Σαραπάν: ρεσιτάλ πιάνου (Πέμ.) Κύκλος Γαλλική Μουσική από τον 19ο στον 20ό
αιώνα. Φεστιβάλ Μουσικής Δωματίου. Μεγάλα Κουαρτέτα για Έγχορδα. Συναυλία (Παρ.).

ΜΕΛΙΝΑ (Βουκουρεστίου 3, ~ 32.13.685-6). Αργεί.

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). Αργεί.

ΜΙΝΩΑ (Πατησίων 91, ~ 82.32.578, 82.10.048). «Αθήνα 2000 με τα... τέσσερα» των
Α. Πυριόχου - Π. Χατζηκουτσέλη - Ντ. Σπυρόπουλου - Μ. Άνθη Πανοπούλου, Τριφύλλη.

ΜΟΥΣΟΥΡΗ (πλατεία Καρύκη 6, ~ 33.10.936). Κεντρική Σκηνή. «Κάτω από τη
σκάλα» του Τσ. Ντάιερ Μιχαλακόπουλος, Μοσχίδης. Δεύτερη Σκηνή.
«Να ζει κανείς ή να συζεί;» του Λ. Κάσλερ Βενιζελέα, Δ. Βογιατζής.

ΜΟΥΣΟΥΡΗ 3 (πλατεία Καρύκη 6, ~ 33.10.936). «Μάκβεθ με παντόφλες» του Τζ. Κρ.
Γουντ Παπαμιχάλης, Στοΐδου.

ΜΠΡΟΝΤΓΟΥΑΙΗ (Αγίου Μελετίου 61Α - Πατησίων, στοά Λάλη, ~ 86.20.231). «Μπλαντ
μπράδερς - Δεσμοί αίματος» του Γ. Ράσελ Κ. Σπυρόπουλος, Μπονάτσος.

ΝΕΟΥ ΚΟΣΜΟΥ (Αντισθένους 7 - Θαρύπου, Φιξ, ~ 92.12.900). Αργεί.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι ~ 57.73.666, 57.55.685). «Ένα
καπέλο γεμάτο βροχή» του Μ. Γκάτσο Μιχόπουλος (σκηνοθ.), Α. Παπαδόπουλος.

ΟΔΟΥ ΑΝΤΙΟΧΕΙΑΣ (Αντιοχείας 1 ­ Πιπίνου, ~ 88.32.050). Αργεί.

ΟΔΟΥ ΕΡΜΟΥ (Ερμού 106, Μοναστηράκι, τηλ.: 32.14.950, 86.40.555). «Το δωμάτιο
με τους μανδαρίνους» του Ρ. Τομά Μ. Ραζή, Χρυσούλης.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Γερτρούδη» του Γ.
Σέντεμπεργκ Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Δεσμά αίματος» του
Αθ. Φούγκαρτ Αλ. Μυλωνάς, Οικονόμου.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). Αργεί.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264).
«Εγχείρημα»: «Τρίπτυχο» του Θ. Βλάχου ­ «Το αόρατο που σε κοιτά» (Μ.
Ευσταθιάδη) του Α. Διαμαντή σε Θ. Βλάχος, Α. Διαμαντής.

ΠΕΙΡΑΙΩΣ 131 (Πειραιώς 131, ~ 34.50.922). «Βγαλ' τον υπουργό απ' την πρίζα»
του Έρ. Άϊντλ Αδαμάκη, Χαϊκάλης.

ΠΕΙΡΑΜΑΤΙΚΟ ΤΗΣ ΠΟΛΗΣ (Σταδίου 4, ~ 32.22.035). «Προδομένη γυναίκα» (ντέ
Μποβουάρ) της Μ. Ριάλδη Ζαβιτσιάνου, Ριάλδη.

ΠΕΡΟΚΕ (Οδυσσέως 2, πλατεία Καραϊσκάκη, Μεταξουργείο, ~ 52.32.132, 52.40.040).
«Ό,τι πείτε υπουργέ μου» του Ρ. Κούνεϊ Βουτσάς, Τσιβιλίκας.

ΠΟΛΙΤΕΙΑ (Σαρρή 40, Θησείο, ~ 33.10.663-4). Αργεί.

ΠΟΛΙΤΙΣΤΙΚΟ ΚΕΝΤΡΟ «ΣΠΥΡΟΣ ΑΠΟΣΤΟΛΟΥ» (Ηρώων Πολυτεχνείου 39, Άγιοι Ανάργυροι,
~ 26.90.511). «Τρικυμία - Όνειρο καλοκαιρινής νύχτας» του Ουίλ. Σαίξπηρ
Θεατρική Ομάδα Εφήβων Πολιτιστικού Κ΄εντρου Δήμου Αγίων Αναργύρων.

ΠΟΛΥΤΕΧΝΟ (Διγενή Ακρίτα 15 ­ Μαυρομιχάλη 157, ~ 64.34.700). Εναλλάξ:
«Λα νόνα» του Ρ. Κόσα Πιατάς, Τζούμας ­ «Βίος και συνουσία» των Ντ. Φο
­ Φ. Ράμε, Κ. Μουρσελά Πιατάς, Κανελλοπούλου.

ΠΟΡΤΑ (Μεσογείων 59, ~ 77.11.333). «Άμλετ» του Ουίλ. Σαίξπηρ Κιμούλης, Μπεμπεδέλη.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.17.030). «Το λιοντάρι το
χειμώνα» του Τζ. Γκόλντμαν Βαλάκου, Χρ. Πολίτης.

ΡΟΕΣ - ΚΑΤΩ (Ιάκχου 14, Γκάζι, ~ 34.79.426). Αργεί.

ΡΟΕΣ - ΠΑΝΩ (Ιάκχου 14, Γκάζι, ~ 34.79.426). «Ενοικιάζεται... εκτός απροόπτου»
του Δ. Αδάμη Αδάμης, Γεωργουσοπούλου.

ΣΗΜΕΙΟ (Χ. Τρικούπη 10, πίσω από την Πάντειο, Καλλιθέα, ~ 92.29.579). «Η
επιστροφή των Τσε» του Γ. Χρυσούλη Ν. Διαμαντής (σκηνοθ.), Ι. Μακρή.

ΣΤΑΘΜΟΣ (Β. Ουγκώ 55, παραπλ.του «Περοκέ», πλατεία Καραϊσκάκη, ~52.22.656).
«Ενυδρείο» του Κ. Μουρσελά Τ. Χαλκιάς, Διδασκάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). «Το πρόβλημα του Κώστα»
του Β. Ραΐση Παπαγεωργίου (σκηνοθ.), Χαντζίδου.

ΣΥΓΧΡΟΝΟ ΑΘΗΝΑΣ (Ευμολπιδών 41, Γκάζι, ~ 34.67.095). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Αργεί.

ΤΕΧΝΗΣ ΚΑΡΟΛΟΣ ΚΟΥΝ (Φρυνίχου 14 - Διονυσίου Αρεοπαγίτου, ~ 32.36.732,
32.22.464). «Οι σοφολογιότατες» του Μολιέρου Λαζάνης (σκηνοθ.), Μαλακατέ.

ΤΕΧΝΗΣ-ΥΠΟΓΕΙΟ (Πεσμαζόγλου 5, ~32.28.706, 32.29.703). «Μια συνάντηση κάπου
άλλου» του Ι. Καμπανέλλη Κουγιουμτζής (σκηνοθ.), Προύσαλης.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Κρίμα που είναι πόρνη»
του Τζ. Φορντ Κακλέας (σκηνοθ.), Αστεριάδη.

ΤΕΧΝΟΧΩΡΟΣ ΥΠΟ ΣΚΙΑΝ (Μαυρομιχάλη 161 ­ Ξιφίου 14, ~ 64.20.522). Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Αγν. Οσιέτσκα Λύγαρη, Νάτσιος.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. ΜακΝτόναλντ Κουνελάκη,Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). «Το δάσος» του Ντ. Μάμετ Αρ.
Μουτούση, Ν. Ζορμπάς. 
<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: P10</CAT>
<ED>
Κωδικός άρθρου: A16057P102</ED>
<ID>
ID:129837

</ID><URL>http://ta-nea.dolnet.gr/neaweb/neafile.print_unique?e=A&f=16057&m=P10&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Βυζαντινός αυτοκράτορας, ο πρώτος που καθιέρωσε τον τίτλο του
οικουμενικού πατριάρχη για τον αρχιερέα Κωνσταντινουπόλεως. 2.
Διεξάγεται και μεταξύ κρατών. 3. Για ξένους... άγιος. ­ Συγγενεύει με
το τσακάλι (αντίστρ.). 4. Η αναφερόμενη σε τμήμα του εικοσιτετραώρου. ­
Ιαπωνικό παραδοσιακό θέατρο. 5. Βρίσκονται στο... σπίτι. ­ Είδος
κτενίσματος. 6. Γνωστός κάτοικος των Σοδόμων. ­ Καθορίζει έναρξη ή
εκκίνηση (αντίστρ.). 7. «Αμπέλι του χεριού σου κι.... απ' τον παππού
σου», λέει μία παροιμία μας. ­ Γνωστός... πεισματάρης (καθ.). 8.
Αφετηρία της η καρδιά. ­ Εξεθρόνισε τον πατέρα του (αιτ.). 9.
Περιλαμβάνονται στις ζωοτροφές. ­ Παλιότερα αραβικά αρχικά.

ΚΑΘΕΤΑ

1. Καρποί της τα μούσμουλα (καθ.). 2. Παραβάτης ηθικών κανόνων.
3. Αποκοιμίζω ή αποκοιμιέμαι (καθ.). ­ Ναυτικό κέλευσμα. 4.
Περιλαμβάνεται στα... υγρά. ­ Συνεχόμενα στο αλφάβητο. ­ Ξενική κατάφαση
(αντίστρ.). 5. Ένας Ασιάτης. ­ Φωνήεντα από τα... φωνήεντα. 6.
Λέγεται και ελατήριο. 7. Προκαλούν νοσηρές καταστάσεις. ­ Γαλλίδα
συγγραφέας του 19ου αιώνα. 8. Χαρακτηρίζονται έτσι συγκρινόμενα.
9. Παραπόταμος του Δούναβη. ­ Το όνομά του πήρε μία διαστροφή.

ΛΥΣΗ (4/2/98)

ΟΡΙΖΟΝΤΙΑ: 1. ΜΝΗΣΤΗΡΕΣ 2. ΑΙΝΟΣ ­ ΑΛΑ 3. ΛΟΙΜΩΔΕΙΣ
4. ΡΩ ­ ΑΙ 5. ΧΥΤΡΕΣ 6. ΚΡΟΙΣΟΣ 7. ΟΑΣ ­ ΟΛΠ
8. ΙΦ ­ ΚΛΑΔΙΑ 9. ΙΝΩ ­ ΣΑΑΡ. ΚΑΘΕΤΑ: 1. ΜΑΛΘΑΚΟΙ
2. ΝΙΟ ­ ΡΑΦΙ 3. ΗΝΙΟΧΟΣ 4. ΣΟΜ ­ ΥΙ ­ ΚΩ 5.
ΤΣΩΡΤΣΙΛ 6. ΔΩΡΟ ­ ΑΣ 7. ΕΑΡ ­ ΕΣΟΔΑ 8. ΕΛΙΑΣ ­ ΛΙΑ
9. ΣΑΣΙ ­ ΗΠΑΡ

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: P10</CAT>
<ED>
Κωδικός άρθρου: A16057P103</ED>
<ID>
ID:129866

</ID><URL>http://ta-nea.dolnet.gr/neaweb/neafile.print_unique?e=A&f=16057&m=P10&aa=3</URL></REF>


Article

<CATEGORY>vin09</CATEGORY>

 <H2>Διθύραμβος για τη «Μελισσάνθη» της Ζανέτ Πηλού
</H2>
Η Ζανέτ Πηλού, στην όπερα «Πελλέας και Μελισσάνθη» του Μεγάρου Μουσικής Αθηνών

Η διάσημη (και αγαπημένη των Γάλλων) σοπράνο Ζανέτ Πηλού είχε εκφράσει την
επιθυμία να ερμηνεύσει και στην Ελλάδα έναν από τους ρόλους που έχουν
σημαδέψει τη διεθνή της καριέρα. Αυτόν της Μελισσάνθης στην όπερα «Πελλέας και
Μελισσάνθη» του Ντεμπισί. Η επιθυμία της έγινε πραγματικότητα πριν από λίγες
ημέρες στο Μέγαρο Μουσικής Αθηνών. Το ελληνικό κοινό την τίμησε ιδιαίτερα και
με το χειροκρότημά του. Να, όμως, που η επιτυχία της στην παραγωγή του Μεγάρου
έφθασε ώς το εξωτερικό.

Ο έγκυρος μουσικοκριτικός των «Times» του Λονδίνου Ρόντνεϊ Μιλνς ήταν ο πρώτος
που υποδέχθηκε με εγκωμιαστικά σχόλια σε εκτενές του άρθρο το εγχείρημα και
της Ζανέτ Πηλού και γενικά της παραγωγής της όπερας του Ντεμπισί.

«Η όμορφη και κρυστάλλινης καθαρότητας φωνή της Ζανέτ Πηλού», γράφει, «κάλυψε
με ευστάθεια και χωρίς πίεση ολόκληρη την έκταση που απαιτεί ο ρόλος της
Μελισσάνθης, ειδικά τη δύσκολη μεσαία περιοχή. Η τέλεια προφορά της γαλλικής
γλώσσας είχε άμεση ανταπόκριση στο κοινό, η αστραφτερή μεσογειακή της ομορφιά
πρόσθετε μιαν ακόμα μεγάλη ερμηνεύτρια στην κατηγορία των μεγάλων
πρωταγωνιστριών. Ήταν μια εμπειρία που προκάλεσε τον θαυμασμό και τον
ενθουσιασμό μας». Και συμπληρώνει: «μια ερμηνεία όσο έπρεπε αινιγματική και
εξωκοσμική, έξοχη και γεμάτη έμπνευση».

Ιδιαίτερα επαινετικά ήταν τα λόγια του Ρόντνεϊ Μιλνς και για τον Βρετανό
βαρύτονο Τόμας Άλεν - Πελλέα: «Τραγουδά γαλλικά με ιδιαίτερη ευγλωττία και
ακολουθεί πάντα θαυμαστά τη μελωδική γραμμή, στοιχεία που τον καθιστούν τον
ιδανικότερο συμπρωταγωνιστή (της Ζανέτ Πηλού)», ενώ εξαίρετο χαρακτηρίζει και
τον βαρύτονο Ζαν Λικ Σενιό και κάνει μνεία στην Ορχήστρα των Χρωμάτων, υπό τον
Μίλτο Λογιάδη και τον σκηνοθέτη Γκέοργκ Ρότερινγκ.

Η κριτική του καταλήγει σε ένα εγκώμιο για την παραγωγή του Μεγάρου Μουσικής:
«Ήταν μια πρώτης τάξεως νέα παραγωγή. Μουσικά ήταν σαν μια επίσκεψη στο
παρελθόν, σε μια λαμπρή παράδοση, εξαιρετικά απολαυστική».

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16057P121</ED>
<ID>
ID:129778

</ID><URL>http://ta-nea.dolnet.gr/neaweb/neafile.print_unique?e=A&f=16057&m=P12&aa=1</URL></REF>


Article

<CATEGORY>vin09</CATEGORY>

 <H5>ΒΙΒΛΙΟ ΜΕ ΕΠΙΣΤΟΛΕΣ ΤΟΥ ΡΙΤΣΟΥ ΑΠΟ ΤΗΝ ΕΞΟΡΙΑ
</H5><H2></H2><H2>«Λουλίτσα μου...»
</H2>
<AUTHOR>ΧΑΡΗ ΠΟΝΤΙΔΑ</AUTHOR>

Η ανιψιά του Γιάννη Ρίτσου Δέσποινα Γλέζου με τον ακαδημαϊκό Κωνσταντίνο
Δεσποτόπουλο και τον Θάνο Μικρούτσικο στην παρουσίαση του βιβλίου, που
επιμελήθηκε η ίδια

«Αδελφούλα μου, Λουλίτσα μου αγαπημένη...» έγραφε ο Γιάννης Ρίτσος από τον
τόπο της εξορίας του στην αδελφή του Λούλα. Επιστολές που ξεχειλίζουν
τρυφερότητα, αγάπη, πόνο ­ και όσο κι αν ακούγεται περίεργο ­ χαρά για τη ζωή.
Επιστολές που φανερώνουν μια σπάνια σχέση, ένα παθιασμένο σχεδόν δέσιμο δύο
ανθρώπων που έτυχε να γεννηθούν αδέλφια, αλλά ουσιαστικά η ζωή τούς ένωσε με
τα δεσμά ενός «έρωτα» που είναι δύσκολο να περιγραφεί.

Ποιος θα μπορούσε να μιλήσει καλύτερα για την ποιότητα και το ήθος των δύο
αυτών ανθρώπων από κάποιον που τους έζησε από κοντά; Στην κατάμεστη αίθουσα
της Στοάς του Βιβλίου, η κόρη της αδελφής του ποιητή, η Δέσποινα Γλέζου, είπε
πολλά χθες για τη μητέρα της και τον θείο της ­ «όσοι τούς ζήσαμε από κοντά
μεταμορφωθήκαμε» ­ με αφορμή την κυκλοφορία του βιβλίου που επιμελήθηκε η ίδια
με τον τίτλο «Γλυκειά μου Λούλα» (εκδόσεις Λιβάνη), μια έκδοση που περιέχει
την αλληλογραφία των δύο αδελφών, την εποχή της εξορίας του ποιητή στην
Μακρόνησο και αργότερα στον Άη Στράτη.

«Η αγάπη κι η αφοσίωση της Λούλας βοηθούσε τον Ρίτσο να προχωρά προς την
κορυφή, αφού αυτή η αγάπη καθάριζε ό,τι μπορούσε να εμποδίζει την ανάπτυξή του
προς τα πάνω», γράφει η Δέσποινα Γλέζου στον πρόλογο του βιβλίου που αρχίζει
με ένα σημείωμα του Μίκη Θεοδωράκη. «Η ζωή την ανάγκασε να αναλάβει από πολύ
μικρή αυτό το τεράστιο βάρος, το βάρος του εαυτού της και του αδελφού της»
έλεγε χτες στο ακροατήριο θυμίζοντας σε όλους ότι η Λούλα, παιδί ακόμα, έδωσε
τον λόγο της στην ετοιμοθάνατη μάνα τους να μην αφήσει ποτέ το χέρι τού κατά
ένα χρόνο μικρότερου αδελφού της.

Το είπε και τό 'κανε. Και με το παραπάνω. «Ήταν η πηγή της έμπνευσής του, η
σύντροφός του, ένας πολύτιμος φορέας της μνήμης του, η εντολοδόχος της
μητέρας, που ίδια λέει ότι τον επηρέασε περισσότερο απ' όλους στη ζωή» είπε η
πρώην υπουργός Ρούλα Κακλαμανάκη, που πήρε τον λόγο μετά την καθηγήτρια
Πανεπιστημίου Σόνια Ιλίνσκαγια.

«Είμαι εδώ γιατί τρέφω βαθύτατο θαυμασμό στον Γιάννη Ρίτσο, στην ποίησή του,
στο ήθος του και γιατί αισθάνομαι μαθητής του» έλεγε ο πρώην υπουργός
Πολιτισμού Θάνος Μικρούτσικος, «όχι ως πρώην υπουργός, γιατί αυτό θα ήταν πολύ
βαρετό, αλλά ως ένας άνθρωπος που γνώρισε από κοντά τον ποιητή και η γνωριμία
αυτή ήταν αποφασιστική για την εξέλιξή μου ως καλλιτέχνης».

Ανάμεσα στους ακροατές της χθεσινής παρουσίασης ήταν και ο Αντώνης Λιβάνης, ο
Μανώλης Γλέζος και ο ακαδημαϊκός Κωνσταντίνος Δεσποτόπουλος, που ως
«συνεξόριστος και στον Άγιο Ευστράτιο και στην Μακρόνησο» μίλησε για το ήθος
και τη μεγαλοσύνη του ανθρώπου και του ποιητή Ρίτσου.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16057P122</ED>
<ID>
ID:129821

</ID><URL>http://ta-nea.dolnet.gr/neaweb/neafile.print_unique?e=A&f=16057&m=P12&aa=2</URL></REF>


Article

<CATEGORY>vin09</CATEGORY>

 <H2>Θαυματουργή δεκάδα με πρόεδρο τον Παπάζογλου
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Στράτος Διονυσίου

Εν αρχή ήτο η ομοούσιος τριάς ρεμπέτικου και Θεσσαλονίκης Τσαουσάκης / Μπίνης
/ Χασκίλ (η Χασκίλ, εντάξει;).

*Εν συνεχεία ενσκήπτει η πεντάδα του λαϊκού και της Θεσσαλονίκης Στράτος (ο
Διονυσίου επιλήσμονες) / Μπάμπης Τσετίνης / Σταύρος Καμπάνης / Θάλεια / Πάνος Ιωαννίδης.

Ενδιαμέσως, ο ελαφρολαϊκός Δημήτρης Κοντολάζος (πάλι της Θεσσαλονίκης), μαζί
με τον αξέχαστο Δημήτρη Ζευγά, επίσης της ιδίας Θεσσαλονίκης.

*Και στο «τέλος» (αν και δεν πρόκειται περί τέλους, αλλά περί νέου κεφαλαίου),
«κατεβαίνει» από... Θεσσαλονίκη, ανεβάζοντας το ελληνικό τραγούδι στα ύψη, η
ακόλουθη ­ πάνω κάτω ­ αχτύπητη 10άδα του σημερινού έντεχνου τραγουδιού
(σκόρπια και καθώς θα τους διαβάζετε να κρατάτε την αναπνοή σας):

Προεδράρα ο... Νίκος Παπάζογλου! Βενιαμίν ο Στέλιος Διονυσίου, αουτσάιντερ ο
Δημήτρης Μπάσης (με τους «ψίθυρους καρδιάς» έφθασε τους 60 χιλιάδες δίσκους),
«τενόρος» ο Κώστας Μακεδόνας, καλλίφωνες... μαζορέτες οι αδελφές Κανατά,
τουτέστιν Μελίνα Κανά / Λιζέτα Καλημέρη, απρόβλεπτες οι αδελφές Μόρφω και Νίκη
Τσαϊρέλη και επιθετικοί Ορφέας Περίδης με αιχμή τον Σωκράτη Μάλαμα!

*Αυτοί δεν είναι... Θεσσαλονίκη αλλά η μισή μουσική Ελλάδα!

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16057P123</ED>
<ID>
ID:129859

</ID><URL>http://ta-nea.dolnet.gr/neaweb/neafile.print_unique?e=A&f=16057&m=P12&aa=3</URL></REF>


Article

<CATEGORY>vin09</CATEGORY>

 <H2>Φωτογραφία Μάλαμα - Αυστραλίας
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

«Για να μην παραπονούνται ΟΦΗ και Κρήτη, γράψε πως η καλύτερη, νεώτερη λαϊκή
φωνή, ο Μανώλης Λιδάκης, είναι Ηρακλειώτης», ισχυρίζεται μια φανατική ψυχή που
δεν αποκαλύπτει το... όνομά της μπας και πέσει η Θεσσαλονίκη και την πλακώσει!
(την... ψυχή, διότι αρνούμαι ακόμα και το φύλλο «της» να αποκαλύψω).

*Το εξωφρενικό είναι πως η γεωγραφικο-μουσική αυτή σύνθεση έγινε εξαιτίας της
προσεχούς ελεύσεως στην Αθήνα του Αυστραλού τροβαδούρου της ροκ Νικ Κέιβ!

Την ακριβή ημερομηνία δεν την έχω. Όμως έχω τα υπόλοιπα. Να φωτογραφηθούν,
πλάι πλάι, στο εξώφυλλο του «Δίφωνου» ο Μάλαμας της Θεσσαλονίκης με τον Κέιβ
της Αυστραλίας. Θα μου πείτε «πλήθος η Ομογένεια στο Σίντνεϊ». Έλα όμως που ο
Άγγελος Καραΐνδρος, ο προμότερ του Σωκράτη, ονειρεύτηκε μουσική σύνθεση Κέιβ /
Μάλαμα στις «Γραμμές»!

*Μ' ένα όνειρο τρελό / όνειρο απατηλό.

«Κάποιος επιτέλους πρέπει να αναλάβει την πνευματική προστασία του Κέιβ στην
Ελλάδα»! πιστεύει κάποια φανατική ψυχή του ροκ που δεν αποκαλύπτει το όνομά
«της», μπας και... πέσει στις γραμμές και την πλακώσει διερχόμενο τρένο από
την Θεσσαλονίκη.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16057P124</ED>
<ID>
ID:129884

</ID><URL>http://ta-nea.dolnet.gr/neaweb/neafile.print_unique?e=A&f=16057&m=P12&aa=4</URL></REF>


Article

<CATEGORY>vin09</CATEGORY>

 <H2>Ο Socrates δεν ήπιε conium
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Κώστας Γαβράς

Γεγονός είναι πως ο επερχόμενος δίσκος του Μάλαμα φέρει τον τίτλο «13.000
μέρες» (αν δεν με απατά η αριθμητική μου). Γεγονός, επίσης, είναι πως ο
αριθμός των ανωτέρω ημερών ισούται (πάνω-κάτω) με την ηλικία των 36 ετών του
Μάλαμα! Γεγονός ακόμα είναι πως δυο, τρεις εβδομάδες μετά την έξοδο των... 36
ετών, εκεί γύρω στις 18 Μαρτίου, ο Μάλαμας θα εμφανίζεται στις «Γραμμές»!

*Και γεγονός είναι πως στον ίδιο δίσκο, ούτε Αλεξίου ούτε Γιάννης Αγγελάκας
συμπράττουν τελικώς! Εδώ, φίλτατε, ο αρχαίος ημών συνονόματος... Σωκράτης
πίστευε «εν οίδα ότι ουδέν οίδα», κι εσείς με τη μία στο... Διάστημα;

Τελευταία γεγονότα από την... τρέχουσα, κινηματογραφική, καθημερινότητα.
Πρόεδρος του Φεστιβάλ Βερολίνου ο Μπεν Κίνγκσλεϊ, των Καννών ο Μάρτιν Σκορσέζε
και από αύριο φιλοξενούμενος στον τόπο του για λίγες ημέρες λόγω «Mad city» ο
Κώστας Γαβράς.

<REF><SOURCE>ΤΑ ΝΕΑ</SOURCE>
<DATE>, 05-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16057P125</ED>
<ID>
ID:129899

</ID><URL>http://ta-nea.dolnet.gr/neaweb/neafile.print_unique?e=A&f=16057&m=P12&aa=5</URL></REF>


Article

<CATEGORY>vin04</CATEGORY>

 <H5>ΜΕ ΤΟΝ ΦΟΒΟ ΝΕΩΝ ΔΙΑΓΡΑΦΩΝ
</H5><H2>ΦΕΡΜΟΥΑΡ στους βουλευτές της Ν.Δ.
</H2><H2></H2>
ΦΕΡΜΟΥΑΡ στα στόματα των βουλευτών της Ν.Δ. έβαλε ο κ. Κ. Καραμανλής μετά τις
νέες απειλές του ότι είναι έτοιμος να διαγράψει και άλλους αν χρειαστεί. Τώρα,
τρία 24ωρα μετά τις διαγραφές, επικρατεί πρωτοφανής σιωπή για τα μέτρα της
Ν.Δ. Ουδείς βουλευτής επικρίνει δημοσίως την απόφαση του κ. Κ. Καραμανλή ούτε
καν εκείνοι που στήριξαν ενεργά την υποψηφιότητα του κ. Γ. Σουφλιά στο
συνέδριο του κόμματος τον περασμένο Μάρτιο.

σ
ε λ
ί δ
ε
ς
8,
9 κ
α
ι
ΡΙΠΕΣ
(σελ. 3)

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16058N011</ED>
<ID>
ID:129960

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N01&aa=1</URL></REF>


Article

<CATEGORY>vin08</CATEGORY>

 <H2>Εργασία έως και 10 ώρες </H2>
σελίδα 62

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16058N013</ED>
<ID>
ID:130019

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N01&aa=3</URL></REF>


Article

<CATEGORY>vin08</CATEGORY>

 <H2>Μητρώο τραπεζών για κακοπληρωτές </H2>
σελίδα 61

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16058N014</ED>
<ID>
ID:130043

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N01&aa=4</URL></REF>


Article

<CATEGORY>vin06</CATEGORY>

 <H2>Νέος κύκλος ταλαιπωρίας στο Ελληνικό </H2>
σελίδα 17

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16058N015</ED>
<ID>
ID:130056

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N01&aa=5</URL></REF>


Article

<CATEGORY>vin07</CATEGORY>

 <H2>Οι πολλές βιταμίνες βλάπτουν την υγεία </H2>
σελίδα 57

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16058N016</ED>
<ID>
ID:130067

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N01&aa=6</URL></REF>


Article

<CATEGORY>vin06</CATEGORY>

 <H2></H2><H2>Η γοητεία χρόνια δεν κοιτά </H2>
στο ένθετο

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16058N017</ED>
<ID>
ID:130074

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N01&aa=7</URL></REF>


Article

<CATEGORY>vin07</CATEGORY>

 <H2></H2><H2>Έκρηξη για την ανεργία και στη Γερμανία </H2>
σελίδα 59

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16058N018</ED>
<ID>
ID:130076

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N01&aa=8</URL></REF>


Article

<CATEGORY>vin07</CATEGORY>

 <H2>Υποδέχθηκαν με μια... τούρτα τον Γκέιτς στις Βρυξέλλες </H2>
σελίδα 59

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16058N019</ED>
<ID>
ID:130078

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N01&aa=9</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΜΥΤΙΛΗΝΗ: Στην περιοχή της παραλίας, προς τη μεριά του αεροδρομίου,
χτίζονται πολλά σπίτια. Προσεγμένα, για να μην τραυματίζουν το περιβάλλον, και
μεγάλα. Ο φόβος του Τούρκου ή του «θερμού επεισοδίου» είναι πολύ μακρινός για
τον Μυτιληνιό. Ο Λ. Παπαδόπουλος, στις «Ματιές». Σελ. 4.

Η ΑΠΟΡΡΙΠΤΙΚΗ κρίση για τη σύγχρονη Ελλάδα πηγάζει από την εικόνα της
εξιδανικευμένης αρχαιότητας που έχουν πολλοί ξένοι στο μυαλό τους. Όταν η
Ελλάδα μπήκε στην ΕΟΚ το 1981, πολλοί πίστευαν ότι θα συναντούσαν την Ελλάδα
του Περικλέους... Ο Π.Κ. Ιωακειμίδης, στους «Προβολείς». Σελ. 6.

ΩΡΑΙΑ! Ν' αναπτυχθούμε, να γίνουμε Ευρωπαίοι. Και τι θα κερδίσουν οι
αγρότες και οι εργάτες, οι μισθωτοί του ιδιωτικού και του δημόσιου τομέα; Επί
του παρόντος, καθήλωση και μείωση των μισθών τους και άνοδο της ανεργίας. Ο
Ευτ. Μπιτσάκης, στην «Τρίτη άποψη». Σελ. 6.

Η ΦΥΣΗ του εκλογικού συστήματος αλλά και ο ιδεολογικοπολιτικός
συσχετισμός καθιστούν τον ρόλο των μικρών κομμάτων αποφασιστικό. Η προτίμηση
της κοινής γνώμης προς τις συμμαχικές κυβερνήσεις αποτελεί ουσιαστικό στοιχείο
της κυπριακής πολιτικής κουλτούρας. Ο Ι. Μαυρής, στις σελ. 10-11.

Ο ΜΗΝΥΤΗΣ απέσυρε τη μήνυση και μετά έδωσε και χρήματα για να πληρωθούν
τα δικαστικά έξοδα. Κατηγορούμενος, ένας ναρκομανής, που του είχε κλέψει τη
μοτοσυκλέτα, αλλά σήμερα έχει αποτοξινωθεί. Ο νεαρός τοξικομανής σώθηκε. Αρκεί
να μην ξαναγυρίσει μόνος του στην κόλαση... Η Μίνα Μουστάκα, στη σελ. 15.

Μ. ΓΚΛΕΖΑΚΟΣ: Βιώνω μέσα στο ίδιο 24ωρο την εγρήγορση που απαιτεί το
χρηματιστήριο, αλλά και την αναγκαία χαλάρωση της διδασκαλικής έδρας. Έχει
μεγαλύτερη αξία το κυνήγι από το θήραμα, αυτή καθ' εαυτήν η επιτυχής πρόβλεψη
από την αύξηση των δεικτών. Το «24ωρο ενός χρηματιστή», στη σελ. 22.

Ο ΓΙΑΤΡΟΣ στο σπίτι. Αν όχι ο ίδιος ο γιατρός, τουλάχιστον τα
μηχανήματά του: ψηφιακό πιεσόμετρο, τεστ γλυκόζης, τεστ εγκυμοσύνης, καθώς και
τεστ ωορρηξίας. Κι αυτά μόνο είναι όσα υπάρχουν στην Ελλάδα. Στην υπόλοιπη
Ευρώπη κυκλοφορούν κι άλλα. Σελ. 55.

Η ΑΠΕΡΓΙΑ σημαίνει 
ότι ο άνθρωπος είναι ολικός, 
ότι όλες οι λειτουργίες του είναι αλληλεξάρτητες, 
ότι οι ρόλοι του εκπαιδευτικού, 
του υπαλλήλου ή του αγρότη είναι 
προκαλύμματα πάρα πολύ φθηνά για ν' 
αντισταθούν στη μεταδοτικότητα των γεγονότων.

Η Νατάσα Μπαστέα «Σε πρώτο ενικό». Σελ. 15.

Κ. ΛΑΧΑΣ:

Η απογείωση από την πραγματικότητα 
δεν σημαίνει αναγκαστικά και κατάργησή της.

Η κατάργηση όμως του ονείρου είναι ορφάνια. 
Η πλεύση στον Εχέδωρο είναι πιο ονειρική,

στον Θερμαϊκό δεν είναι πάντα εύκολο το κολύμπι. 
Οι απαντήσεις στις «30 Ερωτήσεις» 
της Βίκυς Χαρισοπούλου στη σελ. 14.

ΜΑΝΤΟΝΑ: 
Η (κόρη μου) Λούρδη 
δεν ξέρει τίποτα για το ποια είμαι, 
αγνοεί τα πάντα, είναι αυτό που 
λέμε ανιδιοτελής αγάπη, κάτι που 
δεν ήξερα πριν, γιατί μεγάλωσα χωρίς μητέρα. 
Από τους «Times» στο ΠΑΝΟΡΑΜΑ, σελ. 1.

ΣΤ. ΦΑΣΟΥΛΗΣ: 
Η ηλικία με απασχόλησε από τα 25-26, 
τότε που έπεσαν τα μαλλιά μου. 
Πέρασα ένα σοκ ως τα 30. 
Μετά έπαθα ανοσία, μιθριδατισμό. 
Τι φιλοδοξώ; Να δουλεύω στο θέατρο συνέχεια. 
Και να είμαι υγιής. Δεν έχω άλλη φιλοδοξία. 
Η συνέντευξη στον Γ.Δ. Σαρηγιάννη 
στο ΠΑΝΟΡΑΜΑ, σελ. 3.

ΚΟΜΒΟΣ «Βιοκαρπέτ». Κρύο, υγρασία που τρυπάει το κόκαλο και κόσμος. Καρέκλες
πλαστικές, τραπεζάκια πλαστικά, ρετσίνες και αυτοσχέδιες ψησταριές. Η τσίκνα
«τρυπάει» τις μύτες. «Φίλε έλα να σε κεράσουμε ένα τσίπουρο. Για το κρύο, ρε
φίλε». Από το οδοιπορικό του Γ. Χρ. Παπαχρήστου στη Θεσσαλία. Σελ. 12-13.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16058N021</ED>
<ID>
ID:129933

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Αποφθέγματα
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Με τη σιωπή που έχει πέσει στη Ν.Δ., ο άλλος Καραμανλής θα έκανε λόγο για
«απέραντο ορνιθοτροφείο».

Με τιμή

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16058N022</ED>
<ID>
ID:130008

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N02&aa=2</URL></REF>


Article

<CATEGORY>vin12</CATEGORY>

 <H5>Η ΕΥΡΩΠΗ ΣΗΜΕΡΑ
</H5><H2>ΚΑΙΡΟΣ </H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16058N023</ED>
<ID>
ID:130017

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N02&aa=3</URL></REF>


Article

<CATEGORY>vin03</CATEGORY>

 <H2>ΣΚΙΤΣΟ </H2>
<AUTHOR>ΚΩΣΤΑΣ ΜΗΤΡΟΠΟΥΛΟΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16058N031</ED>
<ID>
ID:129968

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N03&aa=1</URL></REF>


Article

<CATEGORY>vin01</CATEGORY>

 <H5>ΚΛΕΙΣΤΑ ΣΤΟΜΑΤΑ, ΓΙΑ ΝΑ ΜΗ ΧΑΣΟΥΝ ΤΗ ΘΕΣΗ ΤΟΥΣ ΟΙ ΒΟΥΛΕΥΤΕΣ ΤΗΣ Ν.Δ.
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Μεγάλη εφεύρεση η σιωπή...
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

Το φερμουάρ ­ αυτή η καταπληκτική εφεύρεση που αντικατέστησε τα κουμπιά στα
περισσότερα παντελόνια ­ μπήκε πλέον για τα καλά στην πολιτική...

ΔΕΝ ΜΙΛΑΜΕ μόνο για τον πρόεδρο Κλίντον, τον οποίο ο αμερικανικός Τύπος
ονόμασε «Κύριο χαλαρό φερμουάρ». Εννοούμε τους βουλευτές της Ν.Δ. ­
συμπεριλαμβανομένου και του επιτίμου του κόμματος ­ οι οποίοι έκλεισαν με
«φερμουάρ» το στόμα τους μπροστά στο φόβο να χάσουν την βουλευτική τους έδρα.
Τι κι αν διέγραψε ο κ. Καραμανλής με συνοπτικές διαδικασίες ορισμένα από τα
σημαντικότερα στελέχη της Νέας Δημοκρατίας. Τι κι αν μία από τις βασικότερες
αρχές της κοινοβουλευτικής δημοκρατίας είναι η ελευθερία των βουλευτών να
ψηφίζουν σύμφωνα με τη συνείδησή τους. Τι κι αν το Πειθαρχικό Συμβούλιο του
κόμματος είχε σύνθεση κομμένη και ραμμένη στα μέτρα του αρχηγού... (Σελ.
8 -
9).

Πάντως εκ των πραγμάτων, οι εξελίξεις στη Ν.Δ. κάνουν τον κ. Σημίτη να τρίβει
τα χέρια του και να φυλάει το λαγοπόδαρό του, αφού ενώ οι αγρότες βρίσκονται
στους δρόμους, οι κινητοποιήσεις των εργαζομένων στις ΔΕΚΟ συνεχίζονται και τα
εσωτερικά προβλήματα στο ΠΑΣΟΚ παραμένουν, η κοινή γνώμη ασχολείται με τις
καρατομήσεις στο κόμμα της αξιωματικής αντιπολίτευσης. Ο κ. Σημίτης, ωστόσο,
επιχείρησε χτες να κλείσει τουλάχιστον το εσωκομματικό μέτωπο και γι' αυτό
συναντήθηκε με τη γραμματέα της Νεολαίας του κόμματος κυρία Τώνια Αντωνίου. (Σελ.
7).

Προβλήματα, όμως, δεν έχουν μόνο οι μικρές χώρες, όπως η Ελλάδα, αλλά και οι
γίγαντες της Ευρώπης, όπως η Γερμανία. Σύμφωνα με τα τελευταία στοιχεία, η
ανεργία στη Γερμανία προσεγγίζει τα 5 εκατομμύρια (πολύ μεγαλύτερη στην πρώην
Ανατολική Γερμανία) και, βέβαια, η κοινωνική έκρηξη βρίσκεται προ των πυλών.
Ενδεικτικές ήταν οι μαζικές διαδηλώσεις διαμαρτυρίας ανέργων που
πραγματοποιήθηκαν χτες στις μεγάλες γερμανικές πόλεις, Νυρεμβέργη, Βόννη,
Ντύσελντορφ, Βερολίνο και Μόναχο. Κυρίαρχο σύνθημα των διαδηλωτών: «Να φύγει ο
Κολ». Και βέβαια, ο καγκελάριος έχει τώρα περισσότερους πονοκεφάλους από το
ευρώ... (Σελ. 59).

Στο μέτωπο των εθνικών θεμάτων, η ελληνική κυβέρνηση δέχεται τις πιέσεις της
βρετανικής προεδρίας για να απελευθερώσει τα κοινοτικά κονδύλια που η Αθήνα
έχει δεσμεύσει από το 1996 μετά την πρόκληση των Τούρκων στα Ίμια. Στόχος του
Λονδίνου είναι να φτιάξει ένα ελκυστικό πακέτο για να προσελκύσει την Άγκυρα
στην Ευρωπαϊκή Διάσκεψη. Προσπάθεια που αναμένεται να μη φέρει κανένα
αποτέλεσμα, αφού η Τουρκία εισέρχεται σε προεκλογική περίοδο και ως γνωστόν η
σκληρή στάση έχει πολιτικά οφέλη στο εσωτερικό. (Σελ. 5).

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16058N032</ED>
<ID>
ID:129982

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>«Αλλού»...
</H2>
ΑΠΟ όλη αυτή την ιστορία των διαγραφών στη Ν.Δ. και των απειλών καταστολής
κάθε αντίθετης προς την αρχηγική έκφραση γνώμης...

ΤΟ λυπηρό συμπέρασμα είναι πως 24 χρόνια πολιτικής ομαλότητας στη χώρα
μας δεν στάθηκαν ικανά...

ΓΙΑ να κατακτήσουν τα κόμματα την πολιτική ενηλικίωσή τους:

ΝΑ ξεπεράσουν, δηλαδή, το σύμπλεγμα της αρχηγικής λειτουργίας τους...

ΚΑΙ να αφομοιώσουν την αρχή της εσωκομματικής δημοκρατίας...

ΟΠΩΣ συμβαίνει σε όλα τα σύγχρονα ευρωπαϊκά κόμματα...

ΟΠΟΥ οι κρίσεις σπανίζουν και οι «κεφαλικές ποινές» έχουν λησμονηθεί.

ΚΑΙ τούτο όχι γιατί σε αυτά η κομματική πειθαρχία αποκλείει τις διαφοροποιήσεις...

ΑΛΛΑ ­ αντιθέτως ­ διότι ακόμη και «πτέρυγες» μέσα στο ίδιο κόμμα...

ΑΠΟΤΕΛΟΥΝ θεσμοθετημένη έκφραση της εσωκομματικής δημοκρατίας...

ΚΑΙ συνάμα απόδειξη ωριμότητας και αντοχής του καταστατικού πλαισίου
λειτουργίας του.

ΑΥΤΟΝΟΗΤΟ, μάλιστα, θεωρείται πως ο εσωτερικός διάλογος δεν εκλαμβάνεται...

ΟΥΤΕ ως απειλή για την ηγεσία ούτε ως υπονομευτική «ομαδοποίηση»...

ΠΑΡΑ ως αναγκαιότητα για να ακούγονται όλες οι τάσεις...

ΚΑΙ να επιτυγχάνεται ­ έστω και εν μέσω διχογνωμιών ­ η σύνθεση και η σύγκλιση.

ΚΑΙ δεν είναι διόλου τυχαίο πως ακόμη σε σκληρές εσωκομματικές
αντιπαραθέσεις που φθάνουν αλλού και μέσα στη Βουλή...

ΟΥΤΕ «χαλασμός κόσμου» γίνεται ούτε διασπάσεις απειλούνται...

ΕΝΩ το θέμα της αυστηρής κομματικής πειθαρχίας τίθεται φειδωλά στις
περιπτώσεις που οι ψηφοφορίες συναρτώνται...

ΜΕ την έκφραση εμπιστοσύνης προς την κυβέρνηση ή το κόμμα.

ΓΙΑΤΙ, τάχα, τα δικά μας βρίσκονται τόσο «αλλού»;

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16058N033</ED>
<ID>
ID:130018

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Τώνια Αντωνίου:

(η γραμματέας της Ν. ΠΑΣΟΚ παίζει στο «CRASH» το παιχνίδι «Ένα όνομα ­ μια
ατάκα». Ύστερα από πολλά ονόματα και αφού στην πρώτη αναφορά στον κ. Θόδωρο
Τσουκάτο δείχνει αμηχανία, προχωράει ακάθεκτη)

«Αυτό που μου έρχεται στο μυαλό είναι ένα σύνθημα "κόμμα και κράτος - Θόδωρος Τσουκάτος"».

Παναγιώτης Σγουρίδης:

(ο β' αντιπρόεδρος της Βουλής στο «TV Μάτζικ»)

«Έχει ο καιρός γυρίσματα, στη Ν.Δ. Ο θείος τον έβαλε κι ο ανιψιός τον
έβγαλε... φυσικά, τον Κώστα Μητσοτάκη».

Ντίνος Βρεττός:

(ο βουλευτής του ΠΑΣΟΚ, στο «Φλας»)

«Στο εξής θα βάζουμε τον Παπαντωνίου να καταθέτει τροπολογίες για να
δημιουργούμε προβλήματα στα άλλα κόμματα».

Ρίτα Σακελλαρίου:

(η τραγουδίστρια ερωτάται από το «Έθνος» πώς θέλει τον ηγέτη: ζωηρό και
δυναμικό ή σεμνό και μετρημένο;)

«Ζωηρό, και πολύ μάλιστα. Εγώ του Κλίντον του βγάζω το καπέλο. Είναι πρώτος!»

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16058N034</ED>
<ID>
ID:130053

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N03&aa=4</URL></REF>


Article

<CATEGORY>vin03</CATEGORY>

 <H2>ΣΚΙΤΣΟ </H2>
<AUTHOR>ΔΗΜΗΤΡΗΣ ΧΑΝΤΖΟΠΟΥΛΟΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16058N041</ED>
<ID>
ID:129969

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N04&aa=1</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Μυτιλήνη
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΕΙΧΑ καιρό να πάω στη Μυτιλήνη. Από τον Σεπτέμβριο, που έφυγα από τον Μόλυβο,
μετά τις διακοπές, για να έρθω στη βάση μου, στην Αθήνα. Πήγα το
Σαββατοκύριακο. Μια μέρα πριν η νεροποντή σκοτώσει τρεις ανθρώπους,
πλημμυρίσει εκατοντάδες σπίτια και μαγαζιά και καταστρέψει περιουσίες. Ήμουν
καλεσμένος σε μια εκδήλωση μνήμης. Για τον συγγραφέα Στρατή Αναστασέλλη, που
πέρυσι τέτοιον καιρό μας άφησε για πάντα. Τον Στρατή Αναστασέλλη, με τα βιβλία
του, τους πίνακές του, το ταξί του, κάποτε και τα χωρατά του.

Ωραία εκδήλωση, σε ένα πολύ όμορφο θέατρο, πρώην σαπωνοποιείο! Ομιλητές από τη
Λέσβο, σε ποσοστό 90%. Όλοι είχαν σκύψει στα χαρτιά τους κι είχαν μελετήσει τα
κείμενα του Στρατή. Μα, προπαντός, είχαν σκύψει στις καρδιές τους. Που τις
γέμιζε με χαρά ο Αναστασέλλης. Αυτός ο ασυμβίβαστος άνθρωπος. Που με τη
σάτιρα, σε πεζό ή ποιητικό λόγο, με τη φάρσα, με το θεατρικό έργο, με τη ζωή
του, γενικά, στηλίτευε, παρηγορούσε, σκόρπιζε το γέλιο.

Κακός καιρός. Βροχές, κρύο, ουρανός από μολύβι. Αλλά οι φίλοι, όλοι παρόντες.
Από τον Μόλυβο, την Πέτρα, την Αγιάσο και, βέβαια, από τη Μυτιλήνη. Τη
Μυτιλήνη με τα υπέροχα ουζάδικα, όπου βρίσκεις τα πάντα, πρώτα για να
«στανιάρεις» κι ύστερα για να 'ρθεις στο κέφι. Κι όταν λέω τα «πάντα» το
εννοώ: από χτένια ίσαμε κολιό παστό (και λακέρδα) και φρέσκο χταπόδι στα
κάρβουνα και λυθρίνι πρώτης, από τον κόλπο.

Κάτι που μου 'κανε εντύπωση: στην περιοχή της παραλίας, προς τη μεριά του
αεροδρομίου, κτίζονται πολλά σπίτια. Προσεγμένα, για να μην τραυματίζουν το
περιβάλλον, και μεγάλα. Αυτό θα πει ότι για τον Μυτιληνιό ο φόβος του Τούρκου
ή έστω του «θερμού επεισοδίου» είναι μια υπόθεση πολύ μακρινή, για να μην πω ανύπαρκτη.

Και μια και ο λόγος για τους Τούρκους, το ενδεχόμενο σύγκρουσης κ.λπ.,
ευκαιρία να πω ότι αρχίζει σήμερα στη Σμύρνη η δεύτερη συνάντηση αλληλεγγύης
Ελλήνων και Τούρκων δημοσιογράφων, η οποία θα διαρκέσει τρεις μέρες. Θέμα του
φετινού συνεδρίου, «Μέσα ενημέρωσης και εθνικισμός». Βεβαίως, μπόλικοι...
υπερπατριώτες θα βάλουν και πάλι τις φωνές γι' αυτές τις... εθνοπροδοτικές
πρωτοβουλίες, αλλά τι να κάνουμε;

Επιμέρους θέματα: «Ο Τύπος και οι μειονότητες στην Ελλάδα και την Τουρκία», «Η
πρώτη σελίδα της εφημερίδας: αφορμή ή αιτία ελληνοτουρκικής έντασης;»,
«Αντιεθνικιστικά κινήματα στην Ελλάδα και την Τουρκία», «Ελληνοτουρκικές
εντάσεις και ο ρόλος των τρίτων». Μερικοί από τους Έλληνες ομιλητές: Γιάννης
Θεωνάς, Μιχ. Παπαγιαννάκης, Γιάννης Τζαννετάκος, Ριχ. Σωμερίτης, Σ. Πολυμίλης,
Θαν. Παπαρήγας, Σοφ. Χρυσοστομίδης, Ν. Βουλέλης, Ν. Μπίστης, Γ. Κούρτοβικ,
Θαν. Παφίλης, Άννα Καραμάνου, Κ. Χατζηδάκης, Στρ. Κόρακας, Λ. Κύρκος, Γ.
Μπανιάς, Κ. Ζέπος, Αλ. Ηρακλείδης.

Καλή επιτυχία. Και κουράγιο στους Μυτιληνιούς για τα καινούργια προβλήματα που
τους πιάνουν απ' το λαιμό.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16058N043</ED>
<ID>
ID:130036

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N04&aa=3</URL></REF>


Article

<CATEGORY>vin05</CATEGORY>

 <H2>Χαρίζοντας ποδήλατα
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, ο «Μικροπολιτικός» δεν μπορεί να ξέρει αν είστε από εκείνους που
πιστεύουν ότι η κυβέρνηση μάς κάνει τη ζωή ποδήλατο ­ η αλήθεια όμως είναι ότι
ο Πρωθυπουργός έκανε χθες δώρο στους μαθητές, του 2ου Νυκτερινού Λυκείου του
Πειραιά, το περίφημο ποδήλατο που του είχε χαρίσει (όπως και σε κάθε ηγέτη των
«15») η ολλανδική προεδρία της Ευρωπαϊκής Ένωσης.

Το ποδήλατο το παρέλαβε ο πρώτος μαθητής της τάξης ­ η οποία τάξη το
καταδιασκέδασε το πράγμα, μαζί με τον Πρωθυπουργό: Ο κ. Σημίτης άρχισε να τους
ρωτάει για την Παιδεία, για τους στόχους τους στη ζωή, ε, τους είπε και τι
συμβαίνει με τα ποδήλατα στην Ολλανδία, επεράσαν' όμορφα...

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16058N044</ED>
<ID>
ID:130042

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N04&aa=4</URL></REF>


Article

<CATEGORY>vin05</CATEGORY>

 <H2>Οι μεγάλοι σιωπηλοί
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΧΜΜ... ΚΥΚΛΟΦΟΡΗΣΕ, που λέτε, το καινούργιο τεύχος του περιοδικού «Βουλή και
Ευρωβουλή» ­ στις σελίδες του οποίου αποκαλύπτονται και οι «μεγάλοι σιωπηλοί»
της Βουλής. Λέμε για τους πατέρες του έθνους, για τους οποίους δεν υπάρχει
καταγεγραμμένη κοινοβουλευτική δραστηριότητα (ομιλίες, τροπολογίες κ.λπ.) από
τον περασμένο Οκτώβριο.

Ποιοι είναι; Τρεις ­ οι κ.κ. Τζ. Τζαννετάκης, Γ. Πασχαλίδης και Φ. Πετσάλνικος
­ βέβαια, τα καθήκοντα των δύο τελευταίων δεν προβλέπουν δα και έντονη
νομοθετική δραστηριότητα, εδώ που τα λέμε...

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16058N045</ED>
<ID>
ID:130059

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N04&aa=5</URL></REF>


Article

<CATEGORY>vin05</CATEGORY>

 <H2>Πέντε κύριοι και η κυρία
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΜΙΑ ΤΕΡΑΣΤΙΑ ­ και φρεσκότατη ­ συναγρίδα ήταν το επόμενο θύμα της «παρέας
Καραμανλή»: Ο πρόεδρος της Ν.Δ., η μέλλουσα σύζυγός του, και οι κ.κ. Δ.
Σιούφας, Α. Σπηλιωτόπουλος, Στ. Δήμας και Αχ. Καραμανλής δεν έδειχναν να έχουν
τύψεις προχθές το βράδυ στον «Θαλασσινό» του Κολωνακίου...

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16058N046</ED>
<ID>
ID:130070

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N04&aa=6</URL></REF>


Article

<CATEGORY>vin05</CATEGORY>

 <H2>Χάρη του 'κανε...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΧΜΜ... ΠΕΦΤΕΙ γέλιο στις τάξεις των «εκσυγχρονιστών», σε μεγάλη, πολύ μεγάλη,
πόλη της Βόρειας Ελλάδας με τα καμώματα ενός πρώην υπουργού, που είναι μεταξύ
εκείνων που είδαν πρόσφατα τον κ. Κ. Σημίτη...

Που λέτε, ο εν λόγω πρώην, συγκαλεί συσκέψεις στελεχών ­ στους οποίους αφήνει
να εννοηθεί ότι οσονούπω υπουργοποιείται, μιας και, όπως υποστηρίζει, ο
Σημίτης «τον θέλει στα δύσκολα»...

Ο κ. Σημίτης το ξέρει ότι «τον θέλει στα δύσκολα» τον πρώην;

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16058N047</ED>
<ID>
ID:130075

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N04&aa=7</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΑΝΑΒΛΗΘΗΚΕ συνάντηση Αρσένη - Μπερνς που είχε προγραμματιστεί για χθες ­
και η αιτία ήταν πολύ απλή: Φάρσα για τοποθέτηση βόμβας στο υπουργείο Παιδείας...

­ ΚΑΘΗΣΕ, ΑΔΕΙΑ είναι η καρέκλα, είπε ο κ. Μ. Έβερτ ­ και ο κ.
Μητσοτάκης κάθησε δίπλα στον κ. Έβερτ, στη χθεσινή εκδήλωση, στη μνήμη του
Πότη Παρασκευόπουλου, στη μεγάλη αίθουσα της ΕΣΗΕΑ. Κάθησαν δίπλα - δίπλα...
αλλά μιλιά δεν έβγαλαν...

ΤΡΕΙΣ ΩΡΕΣ πέρασε χθες στον ΟΚΑΝΑ η κ. Δάφνη Σημίτη ­ χωρίς να
επιζητήσει κάμερες και τα συναφή, μίλησε με ανθρώπους που μετέχουν στα
προγράμματα αποτοξίνωσης, ενημερώθηκε για τα προγράμματα που εφαρμόζονται και αποχώρησε...

ΕΝΑ ΟΛΟΚΛΗΡΟ νησί ­ η Σύμη ­ είχε παραταχθεί στο ελικοδρόμιο, ψηλά,
εκεί στο βουνό του νησιού, με αέρα 9 Μπωφόρ, να περιμένει τον κ. Α.
Τσοχατζόπουλο: Ε, όπως αντιλαμβάνεστε, οι νησιώτες δεν κουράστηκαν να
περιμένουν, αλλά το ελικόπτερο ούτε που το αποτόλμησε...

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16058N048</ED>
<ID>
ID:130077

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N04&aa=8</URL></REF>


Article

<CATEGORY>vin04</CATEGORY>

 <H5>ΤΟ ΛΟΝΔΙΝΟ ΖΗΤΑΕΙ ΑΠΕΛΕΥΘΕΡΩΣΗ ΤΟΥ ΧΡΗΜΑΤΟΔΟΤΙΚΟΥ ΠΡΩΤΟΚΟΛΛΟΥ ΠΡΟΣ ΤΗΝ ΤΟΥΡΚΙΑ
</H5><H2>Πιέζει η βρετανική προεδρία
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

Πιέσεις δέχεται η Αθήνα από την βρετανική προεδρία για την απελευθέρωση του
χρηματοδοτικού πρωτοκόλλου προς την Τουρκία.

ΗΒΡΕΤΑΝΙΚΗ πλευρά σε μία προσπάθεια να δημιουργήσει ένα ελκυστικό πακέτο, με
το οποίο θα προσπαθήσει να πείσει την Άγκυρα να μετάσχει στην Ευρωπαϊκή
Διάσκεψη, ζητεί από την Αθήνα να κάνει μία κίνηση καλής θέλησης στα
ελληνοτουρκικά απελευθερώνοντας τα κοινοτικά κονδύλια που κρατάει δεσμευμένα
μετά την πρόκληση στα Ίμια.

Η ελληνική πλευρά, ωστόσο, σύμφωνα με διπλωματικές πηγές, θα μπορούσε
ενδεχομένως να κάνει τα «στραβά μάτια» για την συμμετοχή της Τουρκίας στην
Ευρωπαϊκή Διάσκεψη ­ ακόμη και εάν δεν πληροί τους όρους που έθεσε στην Άγκυρα
η Σύνοδος Κορυφής του Λουξεμβούργου ­ δεν θα δεχόταν όμως σε καμία περίπτωση
την απελευθέρωση των κονδυλίων χωρίς μία υποχώρηση της Τουρκίας στο θέμα του
Διεθνούς Δικαστηρίου: παραπομπή των Ιμίων στη Χάγη ή αναγνώριση της γενικής
δικαιοδοσίας του διεθνούς αυτού σώματος για την επίλυση των διαφορών.

ΠΑΡΑΣΚΗΝΙΟ

Παράλληλα, το Λονδίνο κινείται δραστήρια αν και αφανώς για να επιτύχει αφενός
μεν την επιστροφή των Τουρκοκυπρίων στο τραπέζι των διαπραγματεύσεων του ΟΗΕ
(σύντομα αναμένεται νέα πρωτοβουλία του γενικού γραμματέα) και αφετέρου να
βρει μία φόρμουλα για την συμμετοχή της τουρκοκυπριακής πλευράς στην
διαπραγματευτική ομάδα Κύπρου - Ευρωπαϊκής Ένωσης.

Γι' αυτό και ο απεσταλμένος τού κ. Τόνι Μπλερ αλλά και των «15» κ. Ντέιβιντ
Χάνι, με τον οποίο συναντήθηκε την Τετάρτη ο υφυπουργός Εξωτερικών Γιάννος
Κρανιδιώτης αναμένεται να κάνει σειρά επισκέψεων στην Άγκυρα, αλλά και την
Κύπρο σε μία προσπάθεια να πείσει τους Τουρκοκύπριους να μετάσχουν στις
ενταξιακές διαπραγματεύσεις.

Ο κ. Χάνι θα ζητήσει από την νέα κυπριακή κυβέρνηση που θα προκύψει από τις
εκλογές στην Κύπρο να κάνει μία «γενναιόδωρη» πρόταση προς τον Ρ. Ντενκτάς για
την συμμετοχή των Τουρκοκυπρίων στην διαπραγματευτική ομάδα της Κύπρου.
Πρόταση η οποία θα αντιμετωπίζει τους Τουρκοκύπριους ως ισότιμους με τους
Ελληνοκύπριους της ομάδας, χωρίς όμως να αναγνωρίζει με οποιοδήποτε τρόπο το ψευδοκράτος.

ΟΙ ΕΠΑΦΕΣ

Ωστόσο, η βρετανική πλευρά έχει κάνει σαφές τόσο στην Τουρκία όσο και στον Ρ.
Ντενκτάς ότι δεν προτίθεται να αναβάλει την έναρξη των ενταξιακών
διαπραγματεύσεων Κύπρου - Έυρωπαϊκής Ένωσης, οι οποίες θα αρχίσουν κανονικά
στις 30 Μαρτίου.

Πάντως, η Αθήνα εκτιμά ότι η Άγκυρα δεν πρόκειται να δεχθεί σε καμία περίπτωση
να συμμετάσχει στην Ευρωπαϊκή Διάσκεψη, αφού έως τώρα τηρεί σκληρή στάση
απέναντι στην Ευρώπη. Στάση που δεν αναμένεται να αλλάξει, τη στιγμή μάλιστα
που σύντομα θα αρχίσει μία μακρά προεκλογική περίοδος στην Τουρκία, η οποία θα
καταλήξει σε εκλογές μάλλον τον Σεπτέμβριο. Με αυτό το δεδομένο, διπλωματικοί
κύκλοι θεωρούν μάλλον απίθανη και την συμμετοχή των Τουρκοκυπρίων στις
ενταξιακές διαπραγματεύσεις, παρά το γεγονός ότι η κοινή γνώμη στην κατεχόμενη
Κύπρο φαίνεται να έχει αντιληφθεί τα μεγάλα οφέλη της ένταξης.

Το ζήτημα των ευρωτουρκικών σχέσεων θα συζητηθεί στο επόμενο Συμβούλιο
Υπουργών Εξωτερικών, ενώ η βρετανική προεδρία προτίθεται να συγκαλέσει
Συμβούλιο Σύνδεσης Ευρωπαϊκής Ένωσης - Τουρκίας τον προσεχή Μάιο. Περίοδος, η
οποία αναμένεται να είναι αρκετά δύσκολη για την ελληνική διπλωματία.

Την άποψη ότι ο «πόλεμος θα μπορούσε να έρθει πλησιέστερα στην πατρίδα από το
Ιράκ», υποστηρίζει με άρθρο της η εφημερίδα «Ιντιπέντεντ», η οποία υποστηρίζει
ότι η ανάπτυξη των πυραύλων S-300 στην Κύπρο μπορεί να οδηγήσει σε
ελληνοτουρκικό πόλεμο.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N05</CAT>
<ED>
Κωδικός άρθρου: A16058N051</ED>
<ID>
ID:129964

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N05&aa=1</URL></REF>


Article

<CATEGORY>vin04</CATEGORY>

 <H2>«Δεν θα πατήσουν»
</H2>
ΡΟΔΟΣ

Το συσσίτιο. Σαν απλός φαντάρος παίρνει το φαγητό του ο υπουργός Εθνικής
Άμυνας στο στρατόπεδο της Κατταβιάς Ρόδου, όπου παρακολούθησε την άσκηση στο
Πεδίο Βολής

ΜΠΟΡΕΙ το σενάριο της άσκησης που έγινε στο Πεδίο Βολής της Κατταβιάς ­
παρουσία του υπουργού Άμυνας Άκη Τσοχατζόπουλου ­ να προέβλεπε απόκρουση των
εχθρικών δυνάμεων που είχαν καταλάβει τη Νότια Ρόδο, εν τούτοις όπως
υπογράμμισε ο διοικητής της ΑΣΔΕΝ, αντιστράτηγος Δημ. Αρβανίτης, «αυτό δεν
πρόκειται να γίνει γιατί ο εχθρός θα χτυπηθεί και θα εξοντωθεί στη θάλασσα,
προτού προλάβει να πατήσει το πόδι του σε οποιοδήποτε έδαφος, νησί ή νησίδα».

Η άσκηση έγινε με πραγματικά πυρά και με τη συμμετοχή βαρέων όπλων
πυροβολικού, αρμάτων μάχης, αλλά και δυνάμεων του πεζικού, όπως επίσης και
σύγχρονων οπλικών συστημάτων. Μάλιστα, στο τέλος της άσκησης ο κ.
Τσοχατζόπουλος υπογράμμισε ότι «η χρήση οπλικών συστημάτων είναι υψηλού
επιπέδου κι αυτό μας δίνει μια σιγουριά. Τα νέα οπλικά συστήματα που
εντάσσουμε από φέτος στο δυναμικό των Ενόπλων Δυνάμεων, θα αποτελέσουν μια
ενδυνάμωση της αμυντικής μας ικανότητας».

Όμως, ο κ. Τσοχατζόπουλος δεν παρέλειψε να αναφερθεί με έμμεσο τρόπο και στις
τρέχουσες πολιτικές εξελίξεις. Μιλώντας σε συνεστίαση, είπε μεταξύ άλλων:
«Έχουμε ανάγκη κατοχύρωσης της δημοκρατίας και της πολυφωνίας γιατί έχουμε
ανάγκη των πολλών απόψεων, της διαφορετικότητας και της ικανότητας σύνθεσης
των διαφορετικών απόψεων σε μια κοινή πολιτική. Έχουμε ανάγκη, συνέχισε, να
συνειδητοποιήσουμε ότι απέναντι στις μεγάλες προκλήσεις της επόμενης περιόδου,
στο εσωτερικό της χώρας μας πρέπει να υπάρξουν καθαρές πολιτικές επιλογές. Η
ελληνική κοινωνία χρειάζεται κόμματα-θεσμούς με καθαρές πολιτικές απόψεις και
καθαρές προτάσεις για τη στρατηγική πορεία της χώρας, χωρίς συγχύσεις».

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N05</CAT>
<ED>
Κωδικός άρθρου: A16058N052</ED>
<ID>
ID:129999

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N05&aa=2</URL></REF>


Article

<CATEGORY>vin04</CATEGORY>

 <H2>Πρεμιέρα Δαμανάκη σε άγνωστη γειτονιά
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

Η βόλτα της Μαρίας Δαμανάκη χθες το βράδυ από την «χωρίς όνομα» ακριτική
γειτονιά της Αθήνας έδωσε την ευκαιρία στους κατοίκους να μιλήσουν για τα
προβλήματα της περιοχής τους

ΕΙΧΕ ένα βαθύ σκοτάδι που θα μπορούσε να ήταν τρομακτικό σ' αυτή τη γειτονιά
χωρίς όνομα και χωρίς φώτα, την οποία επέλεξε να επισκεφτεί χθες το βράδυ η
Μαρία Δαμανάκη στο πλαίσιο της προεκλογικής της εκστρατείας. Μια κουβέντα με
τους κατοίκους, μια ματιά στην περιοχή και μια πρώτη καταγραφή των προβλημάτων
που ταλανίζουν ορισμένες γειτονιές της Αθήνας φυτεμένες τόσο μακριά από το
Σύνταγμα. Ευτυχώς, το φως των τηλεοπτικών προβολέων φώτιζε τα βήματα.

Μιάμιση ωρίτσα κράτησε η βόλτα της υποψήφιας δημάρχου στη γειτονιά της Αθήνας
που ­ πραγματικά ­ δεν έχει όνομα. Μια γειτονιά που βρίσκεται στα σύνορα
Δάφνης - Άνω Νέας Σμύρνης και Αθήνας η οποία αποτελείται από εξαώροφες -
οκταώροφες πολυκατοικίας μεταξύ των οποίων υπάρχουν στενοί δρόμοι, κάνα δυο
πλατείες σε μέγεθος παιδικής χαράς, αρκετά χαντάκια και μερικοί τοίχοι που
θέλουν γκρέμισμα. Η ομάδα με τους κατοίκους που έκαναν τον κόπο να
ακολουθήσουν την Μαρία Δαμανάκη και τους συνεργάτες της περπάτησε στα στενά,
κατέθεσε τις προτάσεις, υπέδειξε τα προβλήματα κι αναπτέρωσε τις ελπίδες της.
«Μακάρι να μας ξανάρθετε» τής έλεγαν απ' όπου κι αν περνούσε .

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N05</CAT>
<ED>
Κωδικός άρθρου: A16058N053</ED>
<ID>
ID:130033

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N05&aa=3</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Αγνοούν τη σύγχρονη Ελλάδα
</H2>
<AUTHOR>Π. Κ. ΙΩΑΚΕΙΜΙΔΗΣ</AUTHOR>

ΜΕΣΑ στις αμέσως επόμενες εβδομάδες πρόκειται να εγκαινιάσει τις ακαδημαϊκές
δραστηριότητές του με ένα συνέδριο για τη «συμβολή της μεταβαλλόμενης Ελλάδας
στην Ευρωπαϊκή Ένωση» το Ελληνικό Παρατηρητήριο, που δημιουργήθηκε πρόσφατα
στη Σχολή Οικονομικών και Πολιτικών Επιστημών του Λονδίνου (London School of
Economics-LSE). Το Παρατηρητήριο πρόκειται να αποτελέσει Κέντρο Νεοελληνικών
Σπουδών στη φημισμένη Σχολή και επικεφαλής θα είναι ο κορυφαίος ειδικός στα
θέματα ευρωπαϊκής ενοποίησης, καθηγητής Λ. Τσούκαλης (την παρουσία του οποίου
θα στερηθεί για κάποιο διάστημα το Τμήμα Πολιτικής Επιστήμης του Πανεπιστημίου Αθηνών).

Η δημιουργία του Παρατηρητηρίου έχει ιδιαίτερο ενδιαφέρον σε μια περίοδο που η
χώρα επιχειρεί να βελτιώσει τη θέση της, αλλά και την εικόνα της διεθνώς. Και
παρά τα ιδιαίτερα θετικά βήματα που έχουν γίνει τα τελευταία χρόνια,
εξακολουθεί να υπάρχει διάχυτη μία λανθάνουσα απορριπτική στάση για τη
σύγχρονη Ελλάδα. Η στάση αυτή οφείλεται σε πολλούς λόγους, μερικοί από τους
οποίους έχουν σχέση με «συμπεριφορές» μας στις αρχές της τρέχουσας δεκαετίας.
Οφείλεται όμως και σε κάτι βαθύτερο που επεσήμανε ο καθηγητής Γ. Δερτιλής σε
άρθρο του (βλέπε: «Μισελληνικές απόψεις», Το «Βήμα» 2.11.97): η απορριπτική
κρίση για τη σύγχρονη Ελλάδα πηγάζει από την εικόνα της εξιδανικευμένης
αρχαιότητας που έχουν πολλοί ξένοι στο μυαλό τους.

Όταν η Ελλάδα μπήκε, π.χ., στην Ευρωπαϊκή Κοινότητα το 1981, ως πλήρες μέλος,
πολλοί στον ευρωπαϊκό χώρο πίστευαν ότι «θα συναντούσαν την Ελλάδα του
Περικλέους. Την Ελλάδα του πέμπτου αιώνα π.Χ.». Αντιμετώπισαν όμως την
σύγχρονη Ελλάδα με τα όποια θετικά και αρνητικά, με τα όποια προβλήματα και αδυναμίες.

Οφείλεται δηλαδή ουσιαστικά στην άγνοια της σύγχρονης Ελλδας, της ιστορικής
πορείας του νεοελληνικού κράτους, των προβλημάτων αλλά και των επιτευγμάτων
της χώρας. Της χώρας, που όπως σωστά γράφει ο κ. Δερτιλής, ξεκίνησε πριν από
170 χρόνια από μια κατάσταση υποτέλειας, οικονομικής εξαθλίωσης και
πολιτισμικής αδράνειας και συγκροτείται σήμερα σε μια χώρα οικονομικά,
κοινωνικά και πολιτισμικά αναπτυγμένη. Όθεν, η σημασία της ανάπτυξης γνήσιων
νεοελληνικών σπουδών στην αλλοδαπή. Για να μελετηθεί και κατανοηθεί η σύγχρονη Ελλάδα.

Ο Π.Κ. Ιωακειμίδης είναι αναπληρωτής καθηγητής του Πανεπιστημίου Αθηνών.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N06</CAT>
<ED>
Κωδικός άρθρου: A16058N061</ED>
<ID>
ID:129970

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N06&aa=1</URL></REF>


Article

<CATEGORY>vin03</CATEGORY>

 <H2>ΣΚΙΤΣΟ </H2>
<AUTHOR>ΣΤΑΘΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N06</CAT>
<ED>
Κωδικός άρθρου: A16058N062</ED>
<ID>
ID:130005

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N06&aa=2</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Η σπονδυλική μας στήλη
</H2>
<AUTHOR>ΕΥΤΥΧΗΣ ΜΠΙΤΣΑΚΗΣ</AUTHOR>

Ορθοπεδικός; Προφανώς όχι! Περιστασιακός «αγρότης». Και ως γνωστόν, κατά
τους εθνοπατέρες, «η αγροτιά είναι η σπονδυλική στήλη του έθνους». (Παράγει
αγαθά, σκοτώνεται στους πολέμους, τροφοδοτεί το κεφάλαιο με νέα εργατικά
χέρια). Ε, λοιπόν, τη «σπονδυλική μας στήλη» την τσακίσαμε μετά το '50 και συνεχίζουμε.

ΕΠΙ ΤΟΥ θέματος: Πήγαμε στην Κρήτη να μαδήσουμε ελιές για λάδι χωρίς χημικά.
Και είδαμε από κοντά την άγρια όψη των αγροτών. Την αγανάκτηση και την
απελπισία τους. Τιμές του λαδιού: από 350 δραχμές το κιλό μέχρι 600, ανάλογα
με την οξύτητα. Ακριβέστερα: 585 δραχμές λάδι 0,3 βαθμών, δηλαδή η άριστη
δυνατή ποιότητα. Που σημαίνει: Ένα κιλό λάδι, δύο εφημερίδες. Ένα κιλό λάδι,
τρία μπουκάλια νερό (με κολοβακτηρίδια). Πενήντα κιλά λάδι, ένα ζευγάρι παπούτσια.

Και σκέπτομαι: Είδαν ποτέ τους αγρότες στο χωράφι αυτοί που μας κυβερνούν;
Ξέρουν τι μόχθο αντιπροσωπεύει ένα κιλό λάδι; Δεν ντρέπονται λίγο; Δεν
φοβούνται έστω; Τα πορτοκάλια, 30-35 δραχμές το κιλό. Δηλαδή κάτω από το
κόστος της συλλογής. Αυτά από τη «Μεγαλόνησο». Επιστρέφοντας στο νεφοστεφές
άστυ, είδα, στην τηλεόραση πλέον, τη στρατιά των θεσσαλικών τρακτέρ, τους
οργισμένους Μωραΐτες, τους Ηπειρώτες κτηνοτρόφους και έπεται συνέχεια.

Λοιπόν: Υπερπαραγωγή (κατάρα η παραγωγή αγαθών στον καπιταλισμό!).
Ποσοστώσεις, ανώτατα όρια τιμών, θάψιμο αγροτικών προϊόντων, όταν τα δύο τρίτα
της ανθρωπότητας πεινούν. Αυτά είναι τα αγαθά που μας έφερε η «μετα-νεωτερική»
εποχή, περί της οποίας ανοήτως φλυαρούν πλείστοι τέως «αριστεροί» διανοούμενοι.

Μπλεγμένοι λοιπόν και μεις στο δίχτυ των νέων, πλανητικών αντιθέσεων. Ελλάς,
Νομαρχία των Βρυξελλών, εκτελεί εντολές. Ωραία! Εν τούτοις με κάποια
ευαισθησία, η σοσιαλιστική μας κυβέρνηση θα έβρισκε κάποια περιθώρια ελιγμών!

Αλλά υπάρχει και το πεπαλαιωμένο και αειθαλές επιχείρημα: Φτηνά τα βασικά
αγροτικά προϊόντα (λάδι, στάρι κ.λπ.) για να είναι προσιτά στα λαϊκά στρώματα
των πόλεων. Μέγα, συνειδητό ψεύδος: Ο αγρότης πουλάει το λάδι του κατά μέσο
όρο 500 δραχμές και ο εργάτης και ο υπάλληλος το αγοράζει 1.500! Επιχείρημα με
δύο σκέλη: φθηνά αγροτικά προϊόντα για χάρη των εργαζομένων των πόλεων, χαμηλά
ημερομίσθια και χαμηλοί μισθοί για χάρη της «ανάπτυξης». Λοιπόν;

Εδώ φθάσαμε στην καρδιά του προβλήματος. Μετά τον πόλεμο και τον εμφύλιο,
είχαμε την ιδεολογία της «ανασυγκρότησης». Η ανασυγκρότηση της ερειπωμένης
Ελλάδας ήταν αναγκαία. Αλλά η ήττα του ΕΑΜικού κινήματος, είχε ως συνέπεια τη
ληστρική, αναρχική ανάπτυξη εις βάρος των δύο βασικών δυνάμεων της παραγωγής:
των εργατών και των αγροτών. Αγροτικά προϊόντα κάτω από την αξία τους. Πληρωμή
της εργατικής δύναμης κάτω από την αξία της. Έτσι συντελέστηκε το καραμανλικό
θαύμα και το θαύμα της χούντας. Και η ιστορία συνεχίζεται.

Πράγματι, οι υψηλοί ρυθμοί ανάπτυξης του μεταπολεμικού ελληνικού καπιταλισμού
οφείλονται και στη διπλή εκμετάλλευση των παραγωγών ­ στην πληρωμή της
εργατικής τους δύναμης κάτω από την αξία της. Οι σημερινοί ευρω-λάγνοι της
«ανάπτυξης» επιχαίρουν για τα επιτεύγματα της πολιτικής τους (ξεχνούν βέβαια
το δημόσιο χρέος, την ανεργία, την ερήμωση της υπαίθρου και την ασχήμια και το
αβίωτο των πόλεων).

Ποιος όμως πληρώνει την «ανάπτυξη», δηλαδή την πάχυνση του εγχώριου και του
πολυεθνικού κεφαλαίου; Ως γνωστόν, η χώρα μας, μετά την Πορτογαλία, έχει το
χαμηλότερο κόστος εργασίας απ' όλες τις χώρες της λεγόμενης Ευρωπαϊκής Ένωσης.
Αντίστροφα, έχει τη μεγαλύτερη αποδοτικότητα κεφαλαίου απ' όλες τις χώρες της
Ευρωπαϊκής Ένωσης: 24%, έναντι 10% της Γερμανίας, 14% της Μεγάλης Βρετανίας,
15% της Γαλλίας.

Λοιπόν; Θυσία των δύο βασικών δυνάμεων της παραγωγής στον βωμό της
«Ανάπτυξης», δηλαδή του σύγχρονου Μολώχ που λέγεται Κεφάλαιο. Ωραία! Να
αναπτυχθούμε! Να γίνουμε Ευρωπαίοι (με μεγαλύτερη ανεργία, φτώχεια, μοναξιά
και ιδεολογική αλλοτρίωση). Να αναπτυχθούμε! Και τι θα κερδίσουν οι αγρότες
και οι εργάτες, οι μισθωτοί του ιδιωτικού και του δημόσιου τομέα; Επί του
παρόντος, καθήλωση και μείωση των μισθών τους και άνοδο της ανεργίας. Έστω!
Επενδύουμε για το Μέλλον! Όταν επιτέλους θα αναπτυχθεί η «εθνική μας
βιομηχανία» (όπως θα έλεγε και ο Χαρίλαος) και επειδή η ανάπτυξη δεν έχει
χρονικό όριο, οι Έλληνες εργαζόμενοι θα ευτυχούν με διαιωνιζόμενη λιτότητα,
ανεργία, ελαστικοποίηση των εργασιακών σχέσεων, αβεβαιότητα και άγχος. Οι
άνθρωποι μέσον, όχι σκοπός. Οι ηττημένοι στον αγώνα για την επιβίωση θα
πετιόνται στο περιθώριο, όπως τα χαλασμένα αυτοκίνητα, τα λάστιχα και τα
σκουπίδια. Χάριν της Ανάπτυξης!

Ο Ευτύχης Μπιτσάκης είναι ομότιμος καθηγητής του Πανεπιστημίου Ιωαννίνων.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N06</CAT>
<ED>
Κωδικός άρθρου: A16058N063</ED>
<ID>
ID:130037

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N06&aa=3</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Θα βλέπουν Λεωτσάκο
</H2>
<AUTHOR>ΣΑΒΒΑΣ ΘΕΟΔΩΡΙΔΗΣ</AUTHOR>

ΤΑ ΑΠΟΤΕΛΕΣΜΑΤΑ της έρευνας της V. PRC για λογαριασμό των «ΝΕΩΝ» στέλνουν ένα
ακόμη «σήμα κινδύνου» για το ελληνικό ποδόσφαιρο. Και οι παράγοντες, αυτοί που
διοικούν το άθλημα, θα πρέπει να το λάβουν σοβαρά υπόψη τους.

Έχω την άποψη ότι η καχυποψία βρίσκεται στο μέγιστο βαθμό. Κι αυτό είναι πολύ
άσχημο. Σε ανάλογο βαθμό βρίσκονται όμως και οι αφορμές που δίνει ο χώρος του
ποδοσφαίρου. Εκτιμώ ότι οι λύσεις είναι δύο:

Η πρώτη, να καθίσουν οι πρόεδροι των ομάδων στο ίδιο τραπέζι και να
αποφασίσουν να βάλουν νόμους στο άθλημα. Κι αφού το κάνουν αυτό, να φροντίσουν
ώστε να εφαρμόζονται. Αρκετοί από αυτούς έχουν βάλει τα λεφτά τους, έχουν
κάνει δηλαδή επένδυση. Ας την προστατεύσουν.

Η δεύτερη είναι να αναλάβει αυτό το ρόλο η πολιτεία. Να ορίσει αυτή τους
κανόνες του παιχνιδιού και να προσπαθήσει να τους διαφυλάξει.

Τρίτος δρόμος δεν υπάρχει. Και να καταλάβουν όλοι ότι το προϊόν (ποδόσφαιρο)
που θέλουν όλοι να πουλήσουν είτε στο γήπεδο είτε στην τηλεόραση δεν θα
συγκινεί σε λίγο καιρό κανένα. Κι οι περισσότεροι θα επιλέγουν για την
ψυχαγωγία τους τον Λεωτσάκο ή τον Φουσέκη...

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N06</CAT>
<ED>
Κωδικός άρθρου: A16058N064</ED>
<ID>
ID:130055

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N06&aa=4</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Δεν συμφωνώ με τα στοιχεία
</H2>
<AUTHOR>ΝΙΚΟΣ ΣΤΡΑΤΟΣ</AUTHOR>

«ΔΕΝ ΣΥΜΦΩΝΩ με την έρευνα της V.PRC για τα "ΝΕΑ" και θεωρώ τα αποτελέσματά
της ψεύτικα και παραπλανητικά. 
Το δείγμα πολύ μικρό, απαράδεκτα μικρό. Πώς επελέγησαν οι περίπου 30 ερευνητές
και οι τρεις επόπτες; 
Ο χρόνος που χρησιμοποιήθηκε ήταν για... εκδρομή και όχι για έρευνα σοβαρή.
Στοιχεία που έχω συγκεντρώσει μόνος μου ως γενικός διευθυντής της εταιρείας σε
περίοδο επτά περίπου ετών ('81-'88) από πόλη σε πόλη, μόνο για την ΑΕΚ και
βοηθούμενος ερασιτεχνικά από φίλους της ΑΕΚ και στελέχη συνδέσμων σε όλη την
Ελλάδα, έχουμε υπολογίσει τους φιλάθλους μας περίπου στο 1.520.000. Χωρίς τα
στοιχεία μου να έχουν την 8χρονη χρυσή πορεία με Μπάγιεβιτς και τους πέντε
τίτλους. Το ρεπορτάζ των "ΝΕΩΝ" και η εταιρεία που έκανε την έρευνα, φέρνει
την ΑΕΚ με τους μισούς φιλάθλους. Λάθος!».

Και συμπλήρωσε ο Νίκος Στράτος: «Η αναξιοπιστία προσώπων και φορέων είναι η
κύρια αιτία της βίας. Όλοι οι φίλαθλοι πιστεύουν ότι το παρασκήνιο διοικεί και
αποφασίζει. Οι φίλαθλοι, λοιπόν, έχουν δίκιο. Δεν πιστεύουν σε τίποτα και σε κανέναν.

Τις δικές τους ευθύνες έχουν ­ τέλος ­ η ΕΠΟ, η ΕΠΑΕ, οι παράγοντες, η
διαιτησία, η Πολιτεία, η Αστυνομία και οι φίλαθλοι (ανεξάρτητοι ή οργανωμένοι).

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N06</CAT>
<ED>
Κωδικός άρθρου: A16058N065</ED>
<ID>
ID:130066

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N06&aa=5</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Να μη μείνουμε στις έρευνες...
</H2>
<AUTHOR>ΑΡΙΣΤΕΙΔΗΣ ΚΑΜΑΡΑΣ</AUTHOR>

ΠΡΙΝ ΑΠΟ τρεις μήνες περίπου, με αφορμή τις αποτυχίες των ελληνικών ομάδων
στην Ευρώπη, στην εφημερίδα «ΤΟ ΒΗΜΑ» είχαν δημοσιευθεί οι απόψεις τεσσάρων
ανθρώπων του ποδοσφαίρου, οι οποίοι, στο μέτρο που ο μικρός χώρος το επέτρεπε,
προσπάθησαν να εντοπίσουν τις εστίες των δεινών του και κυρίως να υποδείξουν
κάποια στοιχειώδη μέτρα για τη διάσωση του ποδοσφαίρου και τη χάραξη μιας νέας
πορείας του με στόχο τη διεθνή καταξίωσή του.

Ως ένα από τα τέσσερα αυτά πρόσωπα είχα τότε, μεταξύ άλλων, επισημάνει και την
ανάγκη της εις βάθος μελέτης του «επαγγελματικού» ποδοσφαίρου και του
αθλητικού συστήματος γενικότερα, της αναλύσεως της πορείας του, του εντοπισμού
των αδυναμιών και των εστιών μολύνσεως του χώρου και κυρίως την λεπτομερή
καταγραφή των προβλημάτων που εξακολουθούν να το ταλανίζουν. Η σύσταση ενός
ειδικού οργάνου, που οι μελέτες του θα οριοθετούσαν και τις κρίσιμες αποφάσεις
των υπευθύνων διοικητικών παραγόντων, ήταν και παραμένει πάντα ένα οδυνηρό
κενό που αποδεικνύει την παντελή έλλειψη σοβαρής προθέσεως για τη λύση των
προβλημάτων του ποδοσφαίρου από τους φυσικούς του κηδεμόνες.

Η μεγάλη έρευνα που δημοσιεύουν «ΤΑ ΝΕΑ», με τα τόσο ενδεικτικά αποτελέσματα
και πάνω απ' όλα τα τόσο εύγλωττα και καταλυτικά συμπεράσματα, έρχεται να
πιστοποιήσει την έλλειψη της βαθιάς μελέτης και να αποδείξει ότι οι καρποί των
ερευνών θα παραμένουν απλή δημοσιογραφική επιτυχία χωρίς και τη στοιχειώδη
έστω καταγραφή και αξιοποίησή τους...

Και είναι κρίμα...

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N06</CAT>
<ED>
Κωδικός άρθρου: A16058N066</ED>
<ID>
ID:130072

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N06&aa=6</URL></REF>


Article

<CATEGORY>vin04</CATEGORY>

 <H5>ΕΝ ΟΨΕΙ ΤΩΝ ΕΣΩΚΟΜΜΑΤΙΚΩΝ ΕΚΛΟΓΩΝ ΤΟΥ ΠΑΣΟΚ
</H5><H5>ΠΑΣΟΚ
</H5><H5>Αντεγκλήσεις και αποχώρηση στην Α' Αθήνας
</H5><H2>Να διατηρηθεί το... εύκρατο κλίμα
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Στην ομαλή διεξαγωγή των εσωκομματικών εκλογών την Κυριακή και την αποφυγή
άσκοπων χειρισμών ­ στην κυβέρνηση και το κόμμα ­ που θα μπορούσαν να
προκαλέσουν αντιδράσεις εστιάζει την προσοχή του το Μέγαρο Μαξίμου.

ΣΤΟΧΟΣ της κυβερνητικής παράταξης η διατήρηση του... εύκρατου κλίματος που
έχει διαμορφωθεί γι' αυτή με τη... βοήθεια βέβαια της αξιωματικής αντιπολίτευσης.

Η κυβέρνηση αποφεύγει να σχολιάζει και περισσότερο να δείχνει ότι επιχαίρει
για τις εξελίξεις στη Ν.Δ. Μάλιστα, όπως τονιζόταν σχετικά, κατά τον λεγόμενο
«πρωινό καφέ» στο Μέγαρο Μαξίμου, ο κ. Κ. Σημίτης δεν είπε λέξη για όσα
συμβαίνουν στο κόμμα της αξιωματικής αντιπολίτευσης.

Για την ηγεσία του ΠΑΣΟΚ τρία πράγματα προέχουν αυτή την περίοδο και για τα
τρία ο ίδιος ο Πρωθυπουργός έκανε προσωπικές παρεμβάσεις, ώστε να μην υπάρξουν προβλήματα:

* Πρώτον, το ζήτημα της Νεολαίας για την επίλυση του οποίου ο κ. Κ. Σημίτης
κάλεσε χθες το βράδυ την (απερχόμενη) γραμματέα της οργάνωσης κ. Τώνια
Αντωνίου, συστήνοντάς της να προχωρήσουν οι διαδικασίες για ένα ενωτικό συνέδριο.

* Δεύτερον, οι εσωκομματικές εκλογές για Νομαρχιακές Επιτροπές την Κυριακή. Το
Μέγαρο Μαξίμου θεωρεί εκ των ων ουκ άνευ, ιδιαίτερα σ' αυτή τη συγκυρία, οι
εκλογικές διαδικασίες να εξελιχθούν «ομαλά και δημοκρατικά και να μην υπάρξουν
αντιδικίες και διενέξεις», όπως σημείωνε κυβερνητικό στέλεχος. «Κάτι τέτοιο,
συνέχισε, θα μας πάει πίσω και αντί για τους νεοδημοκράτες θα φιγουράρουμε
εμείς στα τηλεοπτικά παράθυρα»!

Αλλά και γενικότερα η κυβέρνηση δεν θέλει οτιδήποτε που θα προέρχεται από το
χώρο της να συμβάλει στη δημιουργία εντύπωσης στο λαό ότι λίγο-πολύ όλοι οι
πολιτικοί χώροι βρίσκονται σε περίοδο κραδασμών και ενδεχόμενων ανακατατάξεων.

* Τρίτον, οι χειρισμοί της κυβέρνησης. «Τα μετράμε όλα δύο φορές», έλεγε χθες
κυβερνητικό στέλεχος και εκ των στενών συνεργατών του Πρωθυπουργού, έχοντας
κατά νου την αρνητική εμπειρία από ορισμένους ατυχείς χειρισμούς στην υπόθεση
της τροπολογίας για τις ΔΕΚΟ.

Με την ίδια λογική αντιμετώπισε χθες η κυβέρνηση το θέμα των συνταξιούχων
ορίζοντας σύσκεψη με τη συμμετοχή και εκπροσώπων τους, ενώ για άλλη μια φορά,
κάλεσε σε διάλογο τους αγρότες. «Όλοι πρέπει να εξαντλούν τη δυνατότητα
συνεργασίας με τα αντίστοιχα υπουργεία ώστε να αντιμετωπισθούν και να λυθούν
τα προβλήματα», είπε ο κυβερνητικός εκπρόσωπος, αποφεύγοντας να πει ευθέως ότι
ο Πρωθυπουργός δεν πρόκειται να τους δει. Όσον αφορά στο πρόγραμμα «τομών και
ρήξεων» που ο Πρωθυπουργός θεωρεί αναγκαίο για τον εκσυγχρονισμό των ΔΕΚΟ και
γενικότερα του δημόσιου τομέα, θα συνεχιστεί «σε συνεννόηση και συζήτηση με
τους συνδικαλιστές», έλεγε κυβερνητική πηγή.

ΠΡΟΣ ΤΟ ΣΥΝΕΔΡΙΟ

Όσον αφορά τώρα της νομαρχιακές εκλογές όλες οι «τάσεις» έχουν εντείνει τις
προσπάθειές τους για επικράτηση, καθώς εκ των πραγμάτων τα αποτελέσματα θα
σηματοδοτήσουν την πορεία και τους συσχετισμούς προς το επόμενο συνέδριο
(άνοιξη του 1998).

Ο κ. Κ. Σημίτης πάντως, όπως διαβεβαίωναν συνεργάτες του, δεν πρόκειται να
«επενδύσει» στα αποτελέσματα των εκλογών για Νομαρχιακές Επιτροπές «και δεν θα
κάνει ταμείο το βράδυ της Κυριακής».

Στόχος του Πρωθυπουργού είναι να λειτουργεί ως πρόεδρος «όλου του ΠΑΣΟΚ» και
να μην επιτρέπει με οποιαδήποτε κίνηση ή επιλογή του να θεωρηθεί ότι τηρεί
μεροληπτική στάση.

Το (νέο) αυτό στίγμα ο κ. Κ. Σημίτης επιχείρησε να το καταδείξει στην
τελευταία συνεδρίαση του Εκτελεστικού Γραφείου, όπου επεσήμανε ότι δεν
ταιριάζουν στο ΠΑΣΟΚ η μιζέρια της εσωστρέφειας και το κυνήγι των ισορροπιών.

ΜΕ ΑΠΟΧΩΡΗΣΗ της πλευράς των «εκσυγχρονιστών», και αφού είχαν προηγηθεί
αντεγκλήσεις και έντονες φραστικές αντιπαραθέσεις, ολοκληρώθηκε χθες τα
μεσάνυχτα η συνεδρίαση του Νομαρχιακού Συμβουλίου της Α' Αθήνας του ΠΑΣΟΚ.

Ο πολιτικός, οργανωτικός και οικονομικός απολογισμός της απερχόμενης
Νομαρχιακής Επιτροπής ψηφίστηκε από περίπου 180 παρόντα μέλη που πρόσκεινται
στην πλειοψηφία της Νομαρχιακής Επιτροπής (εσωκομματική αντιπολίτευση) και η
συνέχεια αναμένεται την Κυριακή στις κάλπες.

Οι εκπρόσωποι της «εκσυγχρονιστικής» πλευράς, μαζί με μέλη που τους
συμπαραστέκονταν, αποχώρησαν πριν από τις 9 μ.μ., αμέσως μετά τις τοποθετήσεις
των επικεφαλής τους κ. Λ. Κατσικαρέλη και κ. Ντίνας Σκλαβενίτη, στους οποίους
απάντησαν οι κ.κ. Γ. Κουμέντος και Ι. Δελβιζόπουλος από τη λεγόμενη
εσωκομματική αντιπολίτευση. Οι «εκσυγχρονιστές», παρά την απόφαση της
Επιτροπής Δεοντολογίας, έθεσαν πάλι θέμα νομιμότητας ορισμένων εγγράφων,
καταγγέλλοντας ανήθικες πρακτικές. 
<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N07</CAT>
<ED>
Κωδικός άρθρου: A16058N071</ED>
<ID>
ID:129965

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N07&aa=1</URL></REF>


Article

<CATEGORY>vin04</CATEGORY>

 <H2>Προς λύση το πρόβλημα της Νεολαίας
</H2>
ΠΡΟΣ λύση φαίνεται να οδεύει το πρόβλημα στη Νεολαία ΠΑΣΟΚ μετά τη χθεσινή
συνάντηση που είχε με τη γραμματέα της Οργάνωσης ο πρόεδρος του κόμματος.

Ο Πρωθυπουργός κ. Κώστας Σημίτης, ανταποκρινόμενος στο αίτημα της Τώνιας
Αντωνίου, συζήτησε μαζί της για την κρίση στη Νεολαία και της συνέστησε να
βρεθεί λύση στο ξεπέρασμα της κρίσης, ώστε η οργάνωση να προχωρήσει σ' ένα
ενωτικό συνέδριο.

Στα 40 λεπτά της ώρας που διήρκεσε η συνάντησή τους, δεν συζητήθηκαν οι
προτάσεις που έχουν διατυπωθεί ήδη στο Κεντρικό Συμβούλιο της Νεολαίας. Όμως
τέθηκαν οι κατευθύνσεις, ώστε να ξεπεραστεί το θέμα που έχει δημιουργηθεί με
την αντιπαράθεση των διαφορετικών τάσεων και να αρχίσουν οι προσυνεδριακές
διαδικασίες με τη συμμετοχή όλων των πλευρών.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N07</CAT>
<ED>
Κωδικός άρθρου: A16058N072</ED>
<ID>
ID:130000

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N07&aa=2</URL></REF>


Article

<CATEGORY>vin04</CATEGORY>

 <H2>Η τελευταία πολιτική διαδρομή του Πότη Παρασκευόπουλου
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Από αριστερά: Γιάννης Τζαννετάκος, Σεραφείμ Φυντανίδης, Ηρακλής Τζάθας στη
χθεσινή τιμητική εκδήλωση στη μνήμη του Πότη Παρασκευόπουλου

«"ΑΛΛΑΞΕΣ μυαλά;", ρώτησε ο βασανιστής τον Πότη Παρασκευόπουλο, το '47, στη
Μακρόνησο. "Όχι δεν άλλαξα", απάντησε. Και σήμερα αν ζούσε αυτός ο σεμνός
δημοσιογράφος και του έκαναν αυτή την ερώτηση, θα απαντούσε το ίδιο».

Ο παλαίμαχος δημοσιογράφος και καπετάνιος του ΕΛΑΣ, Ηρακλής Τζάθας, μιλώντας
στην Αίθουσα της ΕΣΗΕΑ σε τιμητική εκδήλωση για τον σύντροφό του, που έφυγε
από τη ζωή, αφήνοντας πίσω του ένα πλούσιο συγγραφικό έργο, ξετύλιξε τις
αναμνήσεις του μπροστά σε ένα μεγάλο κοινό. Ήταν εκεί η γυναίκα του Πότη
Παρασκευόπουλου, Λάμπρα, και πολλοί φίλοι του. Ήταν πολλοί δημοσιογράφοι,
κυρίως από την «Αυγή» και την «Ελευθεροτυπία», όπου εργάστηκε τα τελευταία
είκοσι χρόνια της ζωής του. Ήταν ακόμη ο Μίκης Θεοδωράκης και ο Αντώνης
Σαμαράκης, αλλά και πολλοί πολιτικοί, μεταξύ των οποίων ο πρόεδρος της Βουλής,
Απόστολος Κακλαμάνης, οι υπουργοί κ.κ. Ε. Γιαννόπουλος και Δ. Ρέππας, οι κ.κ.
Κ. Μητσοτάκης, Μ. Έβερτ, Στ. Δήμας, Β. Μαγγίνας, Γρ. Φαράκος, Λ. Κύρκος, Μ.
Γλέζος, Λ. Τζεφρώνης, Μαρία Δαμανάκη, Π. Κουναλάκης, Γ. Δημαράς, Στ. Δανέλλης,
Ε. Αποστόλου.

«Πόσες και πόσες φορές δεν είπε "Όχι" στη ζωή του ο Πότης Παρασκευόπουλος»,
σημείωσε ο Ηρακλής Τζάθας. «Από τα χρόνια του ΕΑΜ, του Εμφύλιου, στα πέτρινα
χρόνια, στη δικτατορία. Είπε πολλά "Όχι" για να υπερασπιστεί την Αριστερά και
τις ιδέες μας, που είναι σήμερα όσο ποτέ άλλοτε ζωντανές. Στη γη μας ζουν 3,5
δισεκατομμύρια φτωχοί. Και είναι όμορφο να αγωνιζόμαστε γι' αυτούς».

Όσοι μίλησαν για τον Πότη Παρασκευόπουλο και το βιβλίο ­ «Η τελευταία πολιτική
διαδρομή» ­ που εξέδωσε η «Ελευθεροτυπία» με τα άρθρα του στα χρόνια '91-'96
ήταν ιδιαίτερα συγκινημένοι.

Ο Αντώνης Σαμαράκης με όμορφα και λιτά λόγια τον χαιρέτισε σαν να ήταν παρών
στην Αίθουσα. Και ο διευθυντής της «Ελευθεροτυπίας» Σεραφείμ Φυντανίδης, αφού
έπλεξε το εγκώμιο του «σεμνού, σπουδαίου, γλυκού αγωνιστή και δάσκαλου»
θυμήθηκε μια συνομιλία του Παρασκευόπουλου με έναν φίλο του.

«Του είπε στο τηλέφωνο ο φίλος του "περαστικά" κι αυτός χαμογέλασε, ξέροντας
ότι είναι πολύ άρρωστος. Αμέσως μετά γύρισε με το χαμόγελο στα χείλη και μου
είπε: "Έπρεπε να μ' έχουν ξαποστείλει, εδώ και 40 χρόνια, τότε στα πέτρινα
χρόνια. Τους τη σκάσαμε..."».

Τελευταίος ομιλητής στη σεμνή εκδήλωση ήταν ο Γιάννης Τζαννετάκος. «Ο Πότης
Παρασκευόπουλος ήταν πάνω απ' όλα ο σεμνός δημοσιογράφος, είδος εν ανεπαρκεία
στις μέρες μας. Σήμερα, όταν μία κυρία βγαίνει για πέντε λεπτά στο γυαλί,
κορδακίζεται στη συνέχεια και για μια ολόκληρη ζωή».

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N07</CAT>
<ED>
Κωδικός άρθρου: A16058N073</ED>
<ID>
ID:130034

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N07&aa=3</URL></REF>


Article

<CATEGORY>vin04</CATEGORY>

 <H5>ΒΟΥΛΕΥΤΕΣ ΚΑΙ ΣΤΕΛΕΧΗ ΣΠΕΥΔΟΥΝ ΝΑ ΥΠΕΡΑΣΠΙΣΤΟΥΝ ΤΟΝ ΑΡΧΗΓΟ ΤΟΥΣ, ΠΟΥ ΔΗΛΩΝΕΙ
ΕΤΟΙΜΟΣ ΝΑ ΣΥΝΕΧΙΣΕΙ ΤΑ ΠΕΙΘΑΡΧΙΚΑ ΜΕΤΡΑ * ΣΙΩΠΟΥΝ ΚΑΙ ΕΚΕΙΝΟΙ ΠΟΥ ΣΤΗΡΙΞΑΝ
ΣΤΟ ΣΥΝΕΔΡΙΟ ΤΗΝ «ΚΙΝΗΣΗ ΤΩΝ 3»
</H5><H5>Τι έγραφε η επιστολή - παρέμβαση
</H5><H2></H2><H2>Ο φόβος νέων διαγραφών κλείνει τα στόματα </H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Φερμουάρ στα στόματα των διαφωνούντων έβαλε ο κ. Κ. Καραμανλής με τις
απειλές του για νέες διαγραφές. Τρία 24ωρα μετά τις διαγραφές και στην
Κοινοβουλευτική Ομάδα του κόμματος επικρατεί πρωτοφανής για τα δεδομένα της
Ν.Δ. σιωπή. Ουδείς βουλευτής τολμά να υπερασπισθεί τα άλλοτε ισχυρά και
κορυφαία στελέχη του κόμματος, τους κ.κ. Γ. Σουφλιά και Σ. Μάνο. Ούτε καν
ορισμένοι από εκείνους που στήριξαν ενεργά την λεγόμενη «κίνηση των τριών» στο συνέδριο.

ΔΕΚΑΔΕΣ βουλευτές και στελέχη σπεύδουν σε τηλεοπτικούς και ραδιοφωνικούς
σταθμούς και με δηλώσεις και συνεντεύξεις τους υπερασπίζονται σε όλους του
τόνους τα πειθαρχικά μέτρα και τις αποφάσεις του αρχηγού. «Είμαι έτοιμος να
διαγράψω και άλλους», λέει με κάθε ευκαιρία ο κ. Καραμανλής και οι
διαφωνούντες έχουν πλέον κάθε λόγο να τον πιστεύουν.

ΙΚΑΝΟΠΟΙΗΣΗ

Ο γραμματέας της Κινοβουλευτικής Ομάδας κ. Σ. Δήμας είναι καθημερινά ο
αποδέκτης αυτού του κλίματος. Οι περισσότεροι βουλευτές τον επισκέπτονται στο
γραφείο του και του επισημαίνουν ότι οι ψηφοφόροι τους είναι ιδιαίτερα
ικανοποιημένοι με τις διαγραφές και πως ο κ. Κ. Καραμανλής υλοποίησε το αίτημα
της βάσης για ενότητα. Ο κ. Σ. Δήμας σχολιάζοντας τα όσα ακούει καθημερινά,
λέει γελώντας: «Μεταξυ μας, τέτοιες ημέρες δεν περίμενα να μου λένε και τίποτε άλλο».

Το ίδιο συμβαίνει και στις οργανώσεις όλης της χώρας. Όλοι στη Ν.Δ. θυμούνται
την επομένη της επανεκλογής Έβερτ στην ηγεσία της Ν.Δ. Τοπικά στελέχη στην
Κρήτη και σε άλλες περιοχές της χώρας να κάνουν γυαλιά καρφιά τα γραφεία των
οργανώσεων και να απειλούν με αποχώρησή τους από το κόμμα. Τώρα φθάνουν
συνεχώς στην Ρηγίλλης ψηφίσματα και τηλεγραφήματα συμπαράστασης στον αρχηγό.

Οι βουλευτές της Ν.Δ. ήταν πάντα ιδιαίτερα ομιλητικοί. Όχι μόνο την περίοδο
Έβερτ, αλλά και την περίοδο Μητσοτάκη οι διαφωνούντες βουλευτές ήταν
περισσότερο γνωστοί από τους νομιμόφρονες, λόγω της καθημερινής τους παρουσίας
στα ΜΜΕ. Τώρα οι βουλευτές αποφεύγουν να λένε τις απόψεις του, ακόμη και σε
πηγαδάκια της Βουλής. Το χιούμορ τού κ. Απ. Ανδρεουλάκου, όταν μιλούσε χθες με
συνάδελφους του στη Βουλή, είναι ενδεικτικό αυτού του κλίματος: «Φοβάμαι
παιδιά μη διαγράψει ακόμη και μένα».

Ο ΜΗΤΣΟΤΑΚΗΣ

Αρκετοί διαφωνούντες βουλευτές στις κατ' ιδίαν συζητήσεις τους λένε ότι είναι
αδύνατον να αντιδράσουν και εξηγούν ότι για να συμβεί αυτό πρέπει να μπει
μπροστά κάποιο κορυφαίο στέλεχος, ώστε να έχουν μια ομπρέλα προστασίας. Κάτι
τέτοιο όμως δεν μπορεί να συμβεί τώρα, αφού ο κ. Κ. Μητσοτάκης, που γνωρίζει
καλά τους όρους του πολιτικού παιχνιδιού, σταμάτησε τις επιθέσεις εναντίον τού
κ. Κ. Καραμανλή. Ο πρώην πρωθυπουργός είναι ιδιαίτερα προβληματισμένος με τις
εξελίξεις, αλλά όπως λένε οι φίλοι του βουλευτές ξέρει ποτέ να μιλάει και ποτέ
να σιωπά, μέχρι να αιφνιδιάσει με την επόμενη κίνησή του.

Μάλιστα χθες, με δήλωση κύκλων του, ξεκαθάρισε ότι δεν συμμετέχει σε κινήσεις
δημιουργίας νέου πολιτικού φορέα. «Ο κ. Κ. Μητσοτάκης εάν έχει να πει κάτι, το
λέει μόνος του. Δεν μπορεί να τον εμπλέκει κανείς σε διάφορα σενάρια».

Πάντως, στελέχη της Ν.Δ. εκτιμούν ότι η σιωπή που επιβάλλεται με το φόβο δεν
είναι λύση. Σύντομα πρέπει αυτό το σύνδρομο να ξεπεραστεί, γιατί διαφορετικά
οι βουλευτές θα αποφεύγουν να πουν τις απόψεις τους φοβούμενοι μήπως αυτές δεν
είναι εντός κομματικής γραμμής.

ΚΙΝΗΣΗ ΣΟΥΦΛΙΑ

Την ίδια ώρα ο κ. Γ. Σουφλιάς βρίσκεται ένα βήμα πριν από την ίδρυση πολιτικής
κίνησης. Επικοινωνεί διαρκώς με πολιτικούς του φίλους σε όλη τη χώρα σε μία
προσπάθεια να δημιουργήσει τους πρώτους πυρήνες του νέου πολιτικού φορέα. Οι
συνεργάτες του λένε ότι η ανταπόκριση των τοπικών στελεχών είναι μεγάλη και
πολλοί τού ζητούν να προχωρήσει σε κόμμα. Ο ίδιος απαντά ότι θα ήταν αφελές να
μιλήσει τώρα κάποιος για νέο κόμμα. Προσθέτει ωστόσο ότι ο η ηγεσία της Ν.Δ.
μετά τις διαγραφές έχει δημιουργήσει ένα άλλο κόμμα, το οποίο δεν εκφράζει
πλέον το σύνολο της παράταξης.

Στο ίδιο μήκος κύματος κινείται και ο κ. Β. Κοντογιαννόπουλος, ενώ ο κ. Σ.
Μάνος δείχνει να μην είναι βιαστικός. Σήμερα αναχωρεί για το Λονδίνο, όπου
ενδεχομένως θα συναντηθεί με τον κ. Α. Ανδριανόπουλο και μετά την επιστροφή
του στην Αθήνα θα σχεδιάσει τις επόμενες κινήσεις του. Βρίσκεται, πάντως, σε
επαφή και με τον κ. Γ. Σουφλιά και με τον κ. Κ. Μητσοτάκη. Συνάντηση με τον κ.
Α. Ανδριανόπουλο, στο Λονδίνο, θα έχει και ο δήμαρχος Αθηναίων κ. Δ. Αβραμόπουλος.

Όσο για τον κ. Α. Ανδριανόπουλο που έβλεπε θετικά την επιστροφή του στην Ν.Δ.,
τώρα είναι ιδιαίτερα προβληματισμένος. Εξακολουθει να έχει καλή προσωπική
σχέση με τον κ. Κ. Καραμανλή, εκφράζει όμως την έντονη διαφωνία του με τις
διαγραφές και επισημαίνει ότι έκανε λάθος ο πρόεδρος της Ν.Δ. Έτσι προς το
παρόν απομακρύνεται η επανένταξή του στο κόμμα.

ΣΥΣΚΕΨΕΙΣ

Ο κ. Κ. Καραμανλής αποφεύγει να κάνει οποιαδήποτε αναφορά στις διαγραφές.
Πιστεύει ότι η κίνησή του τον ωφέλησε πολιτικά και ζητεί από τα στελέχη του να
αποφεύγουν τις αντιπαραθέσεις με τους διαφωνούντες. Χθες το πρωί στην τακτική
σύσκεψη με τους συνεργάτες του δεν έθεσε καθόλου το ζήτημα των διαγραφών.
Μίλησε αναλυτικά για την στάση του κόμματος στις δημοτικές εκλογές και
ανακοίνωσε ότι η Ν.Δ. θα προτείνει υποψηφίους μόνο στους μεγάλους δήμους.
Στους μικρούς θα επιλέξουν οι τοπικές κοινωνίες. Αυτή ήταν και η πρόταση του
αρμόδιου για θέματα Τοπικής Αυτοδιοίκησης κ. Θ. Αναγνωστόπουλου, με την οποία
είχε διαφωνήσει ο κ. Μ. Λιάπης. Στόχος της ηγεσίας της Ν.Δ. είναι να μην
αναμετρηθεί με το ΠΑΣΟΚ πανελλαδικά και γι' αυτό ετοιμάζεται να προσφέρει την
έμμεση στήριξή της σε πρόσωπα που έχουν κοινωνική αποδοχή, ανεξαρτήτως του
πολιτικού χώρου από τον οποίο προέρχονται. Θα προτιμούσε βεβαίως η πολιτική
τους προέλευση να είναι από το ΚΚΕ και τον Συνασπισμό ή να έχουν καταγραφεί ως
αντάρτες του ΠΑΣΟΚ.

ΑΝΟΙΓΜΑΤΑ

Μπορεί στις επίσημες συσκέψεις να μη θέτει το θέμα των διαγραφών ο κ. Κ.
Καραμανλής, στις κατ' ιδίαν συζητήσεις του όμως εμφανίζεται ιδιαίτερα
προβληματισμένος. Όχι γιατί ανησυχεί μήπως ιδρυθεί νέο κόμμα. Η άποψή του
είναι ότι οι διαγραφέντες δεν θα προχωρήσουν άμεσα σε μια τέτοια κίνηση.
Ανησυχεί όμως για το αυτονόητο: την συρρίκνωση του κόμματος μετά την διαγραφή
κορυφαίων στελεχών. Φίλοι και αντίπαλοι του κ. Γ. Σουφλιά εκτιμούσαν ότι είναι
από τα ελάχιστα στελέχη της Ν.Δ. που μπορούν να εμβολίσουν τους κεντρώους
ψηφοφόρους του ΠΑΣΟΚ. Τώρα ο κ. Σ. Δήμας και άλλοι επιτελείς της Ρηγίλλης
εισηγούνται στον κ. Κ. Καραμανλή να προχωρήσει σε ανοίγματα προς το κέντρο και
να μην περιχαρακώσει το κόμμα στα όρια της παραδοσιακής Δεξιάς.

ΑΠΟΣΤΑΣΕΙΣ από την αντιπαράθεση των διαγραφέντων με την ηγεσία της Ν.Δ. τηρεί
ο κ. Μ. Έβερτ. Αποφεύγει να κάνει δηλώσεις και να τοποθετηθεί δημοσίως για τα
όσα συνέβησαν στο κόμμα τα τελευταία 24ωρα. Όταν ερωτάται, απαντά ότι τη θέση
του τη γνωστοποίησε γραπτώς στον κ. Κ. Καραμανλή με επιστολή που του έστειλε
λίγες ώρες πριν συνεδριάσει το Πειθαρχικο:

Το πριεχόμενο της επιστολής είναι το εξής:

«Είναι γνωστές οι απογοητεύσεις και οι πικρίες που δέχθηκα κατά τη διάρκεια
της θητείας μου από ορισμένους συναδέλφους μας. Οι εθνικές όμως περιστάσεις
και η συνοχή του κόμματος επιβάλλουν ψύχραιμες αποφάσεις. Πιστεύω ότι η
συνεδρίαση του Πειθαρχικού Συμβουλίου πρέπει να αναβληθεί για να αναζητηθεί
λύση που να υπηρετεί την ενότητα του κόμματος».

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N08</CAT>
<ED>
Κωδικός άρθρου: A16058N081</ED>
<ID>
ID:129966

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N08&aa=1</URL></REF>


Article

<CATEGORY>vin03</CATEGORY>

 <H2>ΣΚΙΤΣΟ </H2>
<AUTHOR>ΔΗΜΗΤΡΗΣ ΧΑΝΤΖΟΠΟΥΛΟΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N08</CAT>
<ED>
Κωδικός άρθρου: A16058N082</ED>
<ID>
ID:130006

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N08&aa=2</URL></REF>


Article

<CATEGORY>vin04</CATEGORY>

 <H2>Μόνο ο Κάκαλος, από τους τρεις, ρίχνει λάδι στη φωτιά
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

Νίκος Κάκαλος

ΔΙΣΤΑΚΤΙΚΟΙ για τις επόμενες κινήσεις τους εμφανίζονται οι τρεις βουλευτές της
Ν.Δ. κ.κ. Ν. Κάκαλος, Αν. Παπαληγούρας και Π. Τατούλης, που τιμωρήθηκαν με
διαγραφή ενός έτους.

Τα πρώτα 24ωρα μετά την απόφαση του Πειθαρχικού Συμβουλίου και οι τρεις
απέφυγαν να δώσουν κάποιο συγκεκριμένο πολιτικό στίγμα, προσπαθώντας
περισσότερο να κρατήσουν μία «προσωπική γραμμή» και να αντιμετωπίσουν από
κάποια απόσταση τα γεγονότα.

Μέχρι τώρα ο Νίκος Κάκαλος εμφανίζεται να είναι ο πιο εκδηλωτικός. Μάλιστα,
όπως τόνιζαν στελέχη της Νέας Δημοκρατίας, με τις δηλώσεις του για «τύπου
ανταρτοδικείου Πειθαρχικό Συμβούλιο της Ν.Δ. που έχει στη σύνθεσή του και
αυτούς που ευθύνονται για τις οδυνηρότερες ήττες της παράταξης», μοιάζει να
ρίχνει λάδι στη φωτιά και να οδηγείται σε οριστική ρήξη.

Όμως μέλη της Κοινοβουλευτικής Ομάδας αιτιολογούσαν αυτή τη στάση ως
αποτέλεσμα «προσωπικής φόρτισης», ενώ ήταν βέβαιοι πως ο κ. Ν. Κάκαλος δεν
έχει σχεδιάσει ακόμη τις επόμενες κινήσεις του. Επισήμαναν ωστόσο ότι
πρόκειται για «πολύ φίλο τού κ. Γιώργου Σουφλιά».

Αναστάσης Παπαληγούρας

Ο βουλευτής Κορινθίας κ. Αναστάσης Παπαληγούρας κρατάει επιμελώς κλειστά τα
χαρτιά του. Στην «κομματική του ταυτότητα», εκτός των άλλων, περιλαμβάνονται
ότι είναι γαμπρός του πρώην προέδρου της Ν.Δ. κ. Γεωργίου Ράλλη, ο οποίος ήδη
έχει διατυπώσει την αντίθεσή του με τις διαγραφές, αλλά και ότι υπήρξε
υποστηρικτής του κ. Γιώργου Σουφλιά στο τελευταίο Συνέδριο του κόμματος. Αλλά
για τον ίδιο στελέχη της Ν.Δ. πιστεύουν ότι «είναι δύσκολο να φύγει από τον
ευρύτερο χώρο του κόμματος».

Πέτρος Τατούλης

Εκείνος που ξεκαθάρισε τη στάση του χθες είναι ο κ. Πέτρος Τατούλης. Μιλώντας
στα «ΝΕΑ» υπογράμμισε ότι σαφώς δεν έχει κόψει τις γέφυρες με τη Νέα
Δημοκρατία. Και προσθέτει: «Θεωρώ ότι ανήκω στη Νέα Δημοκρατία και θα
προσπαθήσω να ανατρέψω αυτή την πολιτική απόφαση».

Ο βουλευτής Αρκαδίας, αμέσως μετά τη μονοετή διαγραφή του από το κόμμα της
αξιωματικής αντιπολίτευσης, περιόδευσε στην εκλογική του περιφέρεια και λέει
πως τα μηνύματα συμπαράστασης που εισέπραξε «ήσαν πολλά». Για το άμεσο μέλλον
πάντως δεν «βλέπει» την προοπτική της δημιουργίας ενός νέου κόμματος: «Τα
κόμματα δεν γίνονται μέσα από εγκεφαλοποιημένες προσδοκίες, αλλά είναι
προϊόντα κοινωνικών διεργασιών».

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N09</CAT>
<ED>
Κωδικός άρθρου: A16058N091</ED>
<ID>
ID:129967

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N09&aa=1</URL></REF>


Article

<CATEGORY>vin04</CATEGORY>

 <H2>Κλίμα επανάκαμψης στην «Άνοιξη»
</H2>
ΤΟ «ΠΟΤΕ» και το «πώς» απομένουν να διευκρινιστούν σχετικά με την
επαναπροσέγγιση της «Άνοιξης» με τη Νέα Δημοκρατία, μετά τις ραγδαίες
εξελίξεις στο κόμμα της αξιωματικής αντιπολίτευσης και την αποδυνάμωση των
«μητσοτακικών» στελεχών.

Στο κόμμα τής Αιόλου οι συσκέψεις διαδέχονται η μία την άλλη και το κλίμα
είναι φανερά υπέρ της επανάκαμψης, αλλά υπάρχουν διαφορετικές γραμμές για τον
χρόνο και τον τρόπο ­ ενώ στη Νέα Δημοκρατία επιχειρούν να χαμηλώσουν τους
τόνους και θέτουν ως χρονικό όριο για την έναρξη της (όποιας) προσέγγισης τις
δημοτικές εκλογές.

Μάλιστα, χθες, ο γραμματέας της Κοινοβουλευτικής Ομάδας της Ν.Δ. κ. Στ. Δήμας,
σε ραδιοφωνική του συνέντευξη στον Φλας, είπε χαρακτηριστικά ότι «οι συνθήκες
δεν είναι ώριμες, ούτε η βάση της Ν.Δ. είναι έτοιμη στο σύνολό της να
αποδεχτεί κάτι τέτοιο» ­ θέλοντας να ρίξει τους τόνους και να προδιαθέσει για
πολύμηνη κυοφορία της προσέγγισης.

Ο ίδιος ο κ. Σαμαράς μίλησε επίσης στον Φλας και αναφέρθηκε ιδιαίτερα στη
γνωστή του πρόταση για τη συγκρότηση αντισημιτικού μετώπου..

Στο ίδιο μήκος κύματος κινήθηκε δημοσίως ­ επίσης στον Φλας ­ ο γραμματέας της
«Άνοιξης» κ. Δ. Σταμάτης, ο οποίος επανέλαβε με έμφαση τα περί ανάγκης
συγκρότησης αντισημιτικού μετώπου. Μάλιστα, ο κ. Σταμάτης ανέφερε ότι οι
εξελίξεις της Ν.Δ. ενδιαφέρουν τα στελέχη της «Άνοιξης» μόνον σε σχέση με την
πρόταση για τη συγκρότηση αυτού του μετώπου..

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N09</CAT>
<ED>
Κωδικός άρθρου: A16058N092</ED>
<ID>
ID:130001

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N09&aa=2</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Με την καρδιά ενός μαρουλιού
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

ΑΠΟ τα τελευταία 17 χρόνια, η Ν.Δ. έχει βρεθεί στα έδρανα της αντιπολίτευσης
τα 13 ­ δεν είναι και μικρός ο χρόνος και κανονικά τα στελέχη της θα έπρεπε να
είχαν μεταβληθεί σε «μάστορες της αντιπολιτευτικής τακτικής».

Ωστόσο, το μόνιμο πρόβλημα στην Ρηγίλλης ­ και στα μέσα ενημέρωσης που
πρόσκεινται στη Νέα Δημοκρατία ­ ήταν, είναι και απ' ό,τι δείχνουν τα πράγματα
θα παραμείνει ένα και μοναδικό: πώς γίνεται άραγε η αντιπολίτευση;

Είναι ίσως επειδή ο ιδρυτής της Ν.Δ. ­ που, αλήθεια, δεν καταδέχθηκε ποτέ να
καθήσει στα έδρανα της αντιπολίτευσης ­ δεν θέλησε να τους πει «τι κάνουν σ'
αυτές τις περιπτώσεις»; Ή μήπως το ότι ο μοναδικός ηγέτης του κόμματος που
κατόρθωσε να γίνει πρωθυπουργός... διέπραξε μία αντιπολίτευση, την οποία θα
ήθελε να ξεχάσει σχεδόν το σύνολο της ελληνικής κοινωνίας;

Όπως και να 'χει το πράγμα, η αντιπολίτευση της Ν.Δ. είναι όλα αυτά τα χρόνια
είτε ανύπαρκτη είτε αποκρουστική. Τώρα, οι περί τον κ. Καραμανλή θέλουν να την
μετατρέψουν σε «σκληρή» ­ για να δικαιωθούν μετά την αποπομπή των «μαλακών»
στελεχών τους.

Είναι βέβαιο ότι θα ακούσουμε πολλές κορόνες το επόμενο διάστημα, αλλά είναι
ακόμα πιο βέβαιο ότι το ερώτημα θα επανέλθει στην Ρηγίλλης: Τι σημαίνει
«σκληρή»; Τι σημαίνει αντιπολίτευση; Γιά πολλοστή φορά, στην Ρηγίλλης θα
ανακαλύψουν ότι αντιπολίτευση δεν σημαίνει μόνον κορόνες ­ και τότε θα
περάσουν στο επόμενο ερώτημα: Τι σημαίνει περιεχόμενο;

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N09</CAT>
<ED>
Κωδικός άρθρου: A16058N093</ED>
<ID>
ID:130038

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N09&aa=3</URL></REF>


Article

<CATEGORY>vin04</CATEGORY>

 <H5>ΤΟ ΣΚΕΠΤΙΚΟ ΤΟΥ ΠΕΙΘΑΡΧΙΚΟΥ
</H5><H2>«Προσέφεραν άλλοθι στις πονηρές μεθοδεύσεις της κυβέρνησης»
</H2>
ΜΕ ΤΗ ΒΑΡΙΑ κατηγορία ότι προσέφεραν «άλλοθι στις πονηρές μεθοδεύσεις της
κυβέρνησης» διέγραψε το Πειθαρχικό Συμβούλιο οριστικά από τη Ν.Δ. τους κ.κ. Γ.
Σουφλιά, Στ. Μάνο και Β. Κοντογιαννόπουλο. Όσο για την απόφαση του κ. Κ.
Καραμανλή να εξαιρέσει τον κ. Κ. Μητσοτάκη από πρόεδρο του οργάνου, το
Πειθαρχικό αποφάνθηκε ότι η συμμετοχή του πρώην πρωθυπουργού «θα ερχόταν σε
προφανή αντίθεση με την αρχή της αμεροληψίας εφόσον είχε εκφράσει παρεμφερείς
απόψεις με εκείνες των εγκαλουμένων».

Το σκεπτικό της απόφασης που δόθηκε χθες το βράδυ στη δημοσιότητα για τις
οριστικές διαγραφές αναφέρει επί λέξει:

«Επειδή κατά την κρίση των μελών του Πειθαρχικού Συμβουλίου η βαρύτητα του
πειθαρχικού παραπτώματος των εγκαλουμένων Γ. Σουφλιά, Στέφανου Μάνου και
Βασιλείου Κοντογιαννόπουλου εν όψει της κρίσιμης πολιτικής περιόδου που
διανύει ο τόπος και του προφανούς γεγονότος ότι με τη συμπεριφορά τους
στήριξαν ουσιαστικά την κυβερνητική πλειοψηφία παρέχοντάς της άλλοθι στις
πονηρές μεθοδεύσεις της οδηγεί στο λυπηρό, αλλά αναγκαίο συμπέρασμα ότι η
αρμόζουσα πειθαρχική κύρωση είναι αυτή της διαγραφής των ανωτέρω εγκαλουμένων
από το κόμμα».

Για τους κ.κ. Π. Τατούλη, Α. Παπαληγούρα και Ν. Κάκκαλο το Πειθαρχικό έκρινε
ότι τα παραπτώματά τους δεν ήταν τόσο σοβαρά, γι' αυτό αποφάσισε τη διαγραφή
τους μόνο για έναν χρόνο. Η απόφαση για τους τρεις βουλευτές αναφέρει τα εξής:
«Επειδή α) δεν πήραν θέση στη Βουλή υπέρ της κυβερνητικής τροπολογίας, β) δεν
προέβησαν σε άλλες δημόσιες δηλώσεις περαιτέρω βλαπτικές για το κόμμα και γ)
εμφανίστηκαν ενώπιον του Πειθαρχικού Συμβουλίου και έδωσαν εξηγήσεις,
ανεξάρτητα από την ορθότητά τους κρίνει σκόπιμη τη διαφοροποίηση της
πειθαρχικής κύρωσης ως προς αυτούς, την οποία περιορίζει σε προσωρινή διαγραφή
διάρκειας ενός έτους».

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N09</CAT>
<ED>
Κωδικός άρθρου: A16058N094</ED>
<ID>
ID:130054

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N09&aa=4</URL></REF>


Article

<CATEGORY>vin04</CATEGORY>

 <H5>ΚΑΘΟΡΙΣΤΙΚΟΣ Ο ΡΟΛΟΣ ΤΩΝ ΨΗΦΟΦΟΡΩΝ ΤΟΥ ΚΥΠΡΙΑΝΟΥ ΣΤΟΝ ΠΡΩΤΟ ΓΥΡΟ ΚΑΙ ΤΩΝ
ΜΙΚΡΩΝ ΚΟΜΜΑΤΩΝ ΣΤΟΝ ΔΕΥΤΕΡΟ ΓΥΡΟ
</H5><H2>Οι συμμαχίες βγάζουν Πρόεδρο στην Κύπρο
</H2>
<AUTHOR>ΓΙΑΝΝΗΣ ΜΑΥΡΗΣ</AUTHOR>

Το 1993, η εκλογή Κληρίδη σηματοδότησε στην Κύπρο τη δεξιά «Αλλαγή». Η νίκη
της συντηρητικής παράταξης, για πρώτη φορά στην ιστορία της, επισφράγισε τη
σταθερά ανοδική πορεία του ΔΗΣΥ: από το 27,6% των πρώτων, μετά το πραξικόπημα
και την εισβολή, βουλευτικών εκλογών του 1976, στο 36,7% που έλαβε ο κ.
Κληρίδης στον α' γύρο των προεδρικών εκλογών.

Η ΑΠΟΦΑΣΗ του κ. Κυπριανού (ύστερα από δύο σοβαρές εκλογικές ήττες μέσα σε δύο
χρόνια και μπροστά στον κίνδυνο επανεκλογής του κ. Βασιλείου) να στηρίξει στον
β' γύρο την υποψηφιότητα Κληρίδη επέτρεψε την άνοδο της συντηρητικής παράταξης
στην εξουσία, σηματοδοτώντας, ταυτοχρόνως, το τέλος της Μακαριακής περιόδου.

Στην πενταετία της διακυβέρνησης Κληρίδη (1993-1998), η συγκυβέρνηση ΔΗΣΥ/ΔΗΚΟ
έδωσε ώθηση στη διαμόρφωση μιας κεντροδεξιάς προεδρικής πλειοψηφίας. Ο νέος
συσχετισμός που προέκυψε αντιστοιχούσε στην ιδεολογική και πολιτική ηγεμονία
που ανέδειξε η νέα εποχή: πορεία προς την Ευρώπη, σύσφιγξη των σχέσεων με την
Ελλάδα, εδραίωση του ενιαίου αμυντικού χώρου. Οι τελευταίες βουλευτικές
εκλογές (Μάιος 1996) δεν δημιούργησαν κλυδωνισμούς στις δυνάμεις της
συγκυβέρνησης: παρά την απώλεια μιας έδρας από το ΔΗΚΟ, η κοινοβουλευτική
αυτοδυναμία διατηρήθηκε, ενώ τα δύο κόμματα συνεργάσθηκαν, εκ νέου, στην
εκλογή του προέδρου της Βουλής που προέκυψε.

ΤΡΙΓΜΟΙ

Εντούτοις, αυτή η διαφαινόμενη αποκρυστάλλωση ενός κεντροδεξιού άξονα στη
διακυβέρνηση της χώρας θα ακυρωθεί, με πρωτοβουλία του ΔΗΚΟ, μόλις τρεις μήνες
πριν από τις εκλογές (κατά τα μέσα του περασμένου Νοεμβρίου). Λίγο μετά τη
δημοσιοποίηση των προθέσεων του κ. Κληρίδη να διεκδικήσει εκ νέου την
Προεδρία, η απόφασή του κ. Κυπριανού να αποχωρήσει το ΔΗΚΟ από την κυβέρνηση
και να στηρίξει, από κοινού με το ΑΚΕΛ, την υποψηφιότητα του κ. Ιακώβου,
προκάλεσε ισχυρότατους τριγμούς στην εκλογική βάση του κόμματος, οδήγησε στην
τριχοτόμησή της και ουσιαστικά σε διάσπαση: σύμφωνα με τις δημοσκοπήσεις, η
υποψηφιότητα του κ. Γαλανού, αντιπροέδρου του κόμματος και πρώην προέδρου της
Βουλής, που κατέρχεται ως ανεξάρτητος υποψήφιος, συσπειρώνει περίπου το 1/4
των ψηφοφόρων του '96, ποσοστό που αντιστοιχεί σε 3,5%-4% του εκλογικού
σώματος1. Από την άλλη πλευρά, το μεγαλύτερο τμήμα της κοινωνικής
βάσης του κόμματος, που τοποθετείται ιδεολογικά στο κεντροδεξιό τμήμα του
πολιτικού άξονα, δηλώνει «ικανοποιημένο», όχι μόνον από τη συγκυβέρνηση, αλλά
και από την Προεδρία Κληρίδη, ενώ ένα ­ όχι αμελητέο ­ τμήμα της (κυμαίνεται
μεταξύ 10%-20% των ψηφοφόρων του 1996) τείνει να διαρρέει, ήδη από τον α'
γύρο, προς τον κ. Κληρίδη.

Η ΣΥΝΟΧΗ ΤΟΥ ΔΗΚΟ

Η συνοχή του ΔΗΚΟ: το κλειδί στην αναμέτρηση του πρώτου γύρου. Η εξαιρετικά
χαμηλή συσπείρωση του ΔΗΚΟ, που κυμάνθηκε στην απαρχή της προεκλογικής
περιόδου σε ποσοστό κάτω από 40% και σήμερα τοποθετείται σε επίπεδα της τάξης
του 50%-55% ­ φαινόμενο πρωτοφανές για τα κυπριακά εκλογικά δεδομένα ­
αναδεικνύεται στον κύριο προσδιοριστικό παράγοντα για το αποτέλεσμα του α'
γύρου. Από την τελική του συσπείρωση θα κριθεί η σειρά κατάταξης των δύο
μονομάχων και κατά συνέπεια οι εντυπώσεις, εν όψει των σκληρών
διαπραγματεύσεων, που αναπόφευκτα θα ακολουθήσουν.

ΚΟΜΜΑΤΙΚΟΙ ΣΥΣΧΕΤΙΣΜΟΙ

Αντίθετα με το ΔΗΚΟ, η εκλογική βάση των δύο μεγαλύτερων κομμάτων παραμένει
εξαιρετικά συμπαγής και συσπειρωμένη, σε ποσοστά που υπερβαίνουν το 90%,
δημιουργώντας έτσι μια εξαιρετικά ασταθή ισορροπία. Παρά την καθιέρωση της
απλής αναλογικής, το αποτέλεσμα των τελευταίων βουλευτικών εκλογών (Μάιος
1996) είχε οδηγήσει στην πολιτική ενίσχυση των δύο μεγάλων μαζικών κομμάτων
(ΔΗΣΥ, ΑΚΕΛ) και σε ενδυνάμωση του δικομματισμού και της πόλωσης Αριστεράς/Δεξιάς.

Στις βουλευτικές, η παράδοση των οριακών διαφορών, που κατά κανόνα
παρατηρούνται στις κυπριακές εκλογικές αναμετρήσεις, διατηρήθηκε και
αναμένεται να ισχύσει και σε αυτές τις εκλογές. Ο Δημοκρατικός Συναγερμός, το
κόμμα που ίδρυσε ο κ. Κληρίδης, με 34,5%, παρέμεινε κυρίαρχο κόμμα στην
πολιτική σκηνή, καταλαμβάνοντας την πρώτη θέση, ενώ η κοινοβουλευτική του
ισχύς παρέμεινε αμετάβλητη (20 έδρες στις 56 που διαθέτει η κυπριακή Βουλή). Η
φθορά που υπέστη, 1,33%, θα πρέπει να θεωρηθεί φυσιολογική για ένα κόμμα που
ασκούσε τη διακυβέρνηση επί τρία χρόνια.

Η ΑΝΟΔΟΣ ΤΟΥ ΑΚΕΛ

Από την άλλη πλευρά, το ΑΚΕΛ αποδείχθηκε το μόνο μεταξύ των τεσσάρων κομμάτων
του κομματικού συστήματος που σημείωσε άνοδο. Αυξάνοντας την επιρροή του σε
33% 2, κατόρθωσε να σμικρύνει την ψαλίδα από τον ΔΗΣΥ σε 1,5
εκατοστιαίες μονάδες και να εξισορροπήσει την επιρροή του πρώτου. Το ΑΚΕΛ,
έχοντας ξεπεράσει ομαλά την κρίση του 1989 (διάσπαση ΑΔΗΣΟΚ, κατάρρευση
ανατολικού μπλοκ) ανανέωσε σε μεγάλο βαθμό την ηγεσία του και την
Κοινοβουλευτική του Ομάδα. Η στροφή στο ζήτημα της ευρωπαϊκής προοπτικής της
Κύπρου, αλλά και των σχέσεων με την Ελλάδα, περιόρισε την ιστορική του
περιχαράκωση και το ευνόησε εκλογικά. Η ενίσχυση του ΑΚΕΛ, μετά το 1995,
αποδίδεται σε δύο λόγους: α) στη στροφή του κόμματος στο θέμα της ένταξης στην
Ε.Ε. και των σχέσεων με την Ελλάδα, και β) στη «διεύρυνση» που πραγματοποίησε
με προσωπικότητες τού πέραν της Αριστεράς πολιτικού φάσματος. Ανεξάρτητα από
τη συμβολική και τη ρητορική του, το ΑΚΕΛ καταλαμβάνει στο κυπριακό κομματικό
σύστημα εκείνη τη θέση που με βάση τα ευρωπαϊκά δεδομένα αντιστοιχεί στη
σοσιαλδημοκρατική οικογένεια.

Τόσο ο ΔΗΣΥ όσο και το ΑΚΕΛ παραμένουν τα μόνα μαζικά κόμματα της πολιτικής
σκηνής, τα οποία ευνοούνται και από τη διατήρηση της αντίθεσης
Αριστεράς/Δεξιάς, η οποία στο μέτρο που η διαχωριστική γραμμή
μακαριακής/αντιμακαριακής παράταξης εξαντλείται, αναγορεύεται σε κυρίαρχη.

Αντιθέτως, για τα δύο ενδιάμεσα κόμματα, το ΔΗΚΟ του κ. Κυπριανού, που
συμμετείχε μέχρι τον Νοέμβριο στη διακυβέρνηση3, όσο και για την
ΕΔΕΚ του κ. Β. Λυσσαρίδη4, που αποδείχθηκαν οι μεγάλοι χαμένοι των
βουλευτικών εκλογών, ίσως οι εκλογές της ερχόμενης Κυριακής αποδειχθούν η
τελευταία ευκαιρία. Το ΔΗΚΟ, που ακολουθεί φθίνουσα πορεία τα τελευταία
χρόνια, τείνει να καταγραφεί ως συμπληρωματική δύναμη. Υφίσταται απώλειες,
τόσο προς τον κ. Κληρίδη και τον ΔΗΣΥ, ο οποίος φαίνεται να απορροφά τμήμα της
εκλογικής του επιρροής, όσο και προς τον κ. Βασιλείου. Σε περίπτωση ήττας του
κ. Ιακώβου εγγράφεται το σοβαρό ενδεχόμενο της περαιτέρω αποδιάρθρωσης. Από
την άλλη πλευρά η ΕΔΕΚ βλέπει τις ιδέες της να υλοποιούνται από άλλους,
έχοντας, όμως, μείνει η ίδια εκτός διακυβέρνησης όλα αυτά τα χρόνια και
έχοντας υποστεί τα τελευταία χρόνια απώλειες κυρίως προς το ΑΚΕΛ, τη βασική
δύναμη - κορμό της Αριστεράς, επανήλθε στα επίπεδα επιρροής του 1981. Για
πρώτη φορά, όμως, αντιμετωπίζει σήμερα, με ρεαλιστικούς όρους, το ενδεχόμενο
συμμετοχής στη διακυβέρνηση.

ΤΟ ΚΟΜΜΑΤΙΚΟ ΣΥΣΤΗΜΑ ΣΕ ΜΕΤΑΒΑΣΗ

Το εκλογικό αποτέλεσμα των προηγούμενων προεδρικών εκλογών (1993), αλλά και
των τελευταίων βουλευτικών (1996), έχει θέσει σε αμφισβήτηση τη σταθερότητα
του κυπριακού τετρακομματικού συστήματος (ΔΗΣΥ, ΔΗΚΟ, ΕΔΕΚ, ΑΚΕΛ), που
διαμορφώθηκε μετά τον θάνατο του Μακαρίου κατά τη δεκαετία 1981-91. Η πόλωση
που επικράτησε και η οποία είχε ως αποτέλεσμα την ανάδειξη ενός εντονότατου
διπολισμού στην πολιτική σκηνή, ενισχύθηκε με τη συγκυβέρνηση ΔΗΣΥ/ΔΗΚΟ, αλλά
και την αποδυνάμωση των ενδιάμεσων παραδοσιακών κομμάτων του Κέντρου (ΔΗΚΟ/ΕΔΕΚ).

Επιπρόσθετα, η εμφάνιση νέων μικρών κομμάτων, που αθροιστικά συγκέντρωσαν στις
βουλευτικές του '96 περίπου 8%, η ­ για πρώτη φορά ­ διακριτή καταγραφή των
λευκών (1,6%), αλλά και η, διαχρονικά, σταθερή αύξηση της αποχής (αθροιστικά
10% του εκλογικού σώματος) αποτελούν νέο ποιοτικό δεδομένο για τα κυπριακά
εκλογικά δεδομένα, τουλάχιστον στο ιδεολογικό πεδίο. Είκοσι τέσσερα χρόνια
μετά την εισβολή έχουν εμφανισθεί, για πρώτη φορά, σημεία κόπωσης του
εκλογικού σώματος. 
Το αίτημα ανανέωσης της πολιτικής ζωής και εκσυγχρονισμού των κομμάτων είναι
διάχυτο. Χωρίς να συνοδεύεται από μαζικά φαινόμενα απαξίωσης ή απόρριψης της
πολιτικής, παρατηρείται για πρώτη φορά στην Κύπρο υπολογίσιμη αποστασιοποίηση
των πολιτών από τα κόμματα. Ιδίως στη νεολαία και στη γενιά του '74, που, ας
σημειωθεί, ψήφισε για πρώτη φορά στις προηγούμενες βουλευτικές.

Η εξαιρετική σταθερότητα που επιδεικνύουν διαχρονικά οι δύο βασικοί πόλοι του
κομματικού συστήματος δεν μειώνει, τουναντίον καθιστά εντελώς απαραίτητες, τις
κομματικές συμμαχίες. 
Όσο πιο σταθερά είναι τα δύο μεγάλα κόμματα τόσο πιο ευμετάβλητη καθίσταται η
ισορροπία και τόσο περισσότερο οι μικρές αλλαγές παίζουν σημαντικότερο ρόλο. 
Με βάση τον οριακό παραταξιακό συσχετισμό, που κατέγραψε το εκλογικό
αποτέλεσμα των βουλευτικών εκλογών και την εξισορρόπηση δυνάμεων που επήλθε, η
έκβαση της επερχόμενης αναμέτρησης καθίσταται εξαιρετικά αβέβαιη. Ιδιαίτερα ως
προς την κρίσιμη διαφορά πρώτου/δεύτερου κόμματος, αλλά και τη σειρά
κατάταξης, οι διαθέσιμες δημοσκοπήσεις δεν φαίνεται να παρέχουν αξιόπιστες και
μονοσήμαντες ενδείξεις.

ΤΟ ΚΑΤΩΦΛΙ ΤΟΥ 40%

Εάν οι τελευταίες επαληθευθούν, τότε οι δύο υποψήφιοι είναι πιθανόν να
κυμανθούν κατά τον πρώτο γύρο της αναμέτρησης σε επίπεδα της τάξης του
40%-41%. 
Ο μεν κ. Ιακώβου, επωφελούμενος από την ανάκαμψη των ψηφοφόρων του ΔΗΚΟ, ο δε
κ. Κληρίδης από τις προτιμήσεις μιας μερίδας κεντρώων συντηρητικών ψηφοφόρων,
αλλά κυρίως των νέων ψηφοφόρων (περίπου 46.000)5, στους οποίους η
απήχησή του μπορεί να υπερβαίνει το 50% και λαμβάνει διαστάσεις πραγματικού
ιδεολογικού και εκλογικού ρεύματος.

Επομένως, η φύση του εκλογικού συστήματος (πλειοψηφικό σε δύο γύρους), αλλά
και ο ιστορικά διαμορφωμένος ιδεολογικός - πολιτικός συσχετισμός καθιστά για
άλλη μία φορά το ρόλο των μικρών κομμάτων χωρίς αμφιβολία αποφασιστικό. 
Θα πρέπει να επισημανθεί ότι αντίθετα με την Ελλάδα η προτίμηση της κοινής
γνώμης προς τις συμμαχικές κυβερνήσεις αποτελεί ουσιαστικό στοιχείο της
κυπριακής πολιτικής κουλτούρας.

Με πιθανότερο, ότι βάσει της πολιτικής - ιδεολογικής τους ταυτότητας οι
ψηφοφόροι των κ.κ. Γαλανού, Κουτσού6και Ρολάνδη (προέδρου των
Φιλελευθέρων) θα στραφούν προς τον κ. Κληρίδη, ιδιαίτερα καθοριστική έχει
καταστεί η θέση τόσο του κ. Λυσσαρίδη, που αυτή τη φορά εμφανίζεται
ενισχυμένος (συγκεντρώνει το 8%-9% των προτιμήσεων του εκλογικού σώματος),
συσπειρώνοντας σε σημαντικό βαθμό τους ψηφοφόρους της ΕΔΕΚ όσο και του πρώην
προέδρου κ. Βασιλείου7, ο οποίος συγκεντρώνει στις δημοσκοπήσεις
ποσοστό 4%-8% της διευκρινισμένης ψήφου και στον οποίο κατευθύνεται ένα
σημαντικό μερίδιο των διαρροών του ΑΚΕΛ.

Οι απόπειρες που καταβάλλονται για τη διαμόρφωση της νέας και περισσότερο
ευσταθούς προεδρικής πλειοψηφίας, πιθανώς να οδηγήσουν σε σύμπλευση Βασιλείου
- Λυσσαρίδη, ή και Γαλανού, με στόχο την ανασύνθεση του κεντρώου χώρου και
κατεύθυνση την ανάδειξη ενός φιλοευρωπαϊκού σοσιαλδημοκρατικού χώρου. Η
αναδιάταξη του κομματικού συστήματος βρίσκεται επί θύραις. 
Ανεξάρτητα από το εκλογικό αποτέλεσμα, η αναδιάρθρωση της κυπριακής πολιτικής
σκηνής έχει ήδη πυροδοτηθεί. 
Το ερώτημα αν αυτή θα επισυμβεί με ηγεμονεύουσα δύναμη τη Δεξιά ή την Αριστερά
παραμένει για τη δεύτερη εβδομάδα.

ΣΗΜΕΙΩΣΕΙΣ:

1 Ο κ. Γαλανός διαγράφηκε από το ΔΗΚΟ στις 9/1/98.

2 Κατά 2,4% σε σύγκριση με τις βουλευτικές του 1991, όπου είχε
καταλάβει τη δεύτερη θέση, με ποσοστό 30,6%.

3 Η εκλογική επιρροή του κόμματος περιορίστηκε από 19,6% στις βουλευτικές
του '91, σε 16,4% στις βουλευτικές του '96,
πίνακας 1.

4 Από 10,9% στις βουλευτικές του '91 περιορίστηκε σε 8,1% στις
βουλευτικές του '96, οπ. παρ.

5 Για πρώτη φορά σε αυτές τις εκλογές ψηφίζουν και οι 18χρονοι.

6 Πρόεδρος των Νέων Οριζόντων, του μόνου πολιτικού σχήματος που
εξέφρασε ευθέως την αντιομοσπονδιακή λογική και έλαβε στις εκλογές
ποσοστό 1,7%, κυρίως από το χώρο του ΔΗΣΥ.

7 Ηγείται σήμερα των Ενωμένων Δημοκρατών (ΕΔΗ) - σχήμα που προέκυψε
μετά τις βουλευτικές εκλογές, από τη συγχώνευση του ΚΕΔ
με το ΑΔΗΣΟΚ.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N10</CAT>
<ED>
Κωδικός άρθρου: A16058N101</ED>
<ID>
ID:129961

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N10&aa=1</URL></REF>


Article

<CATEGORY>vin04</CATEGORY>

 <H2>Λευκή Βίβλος για τα «μυστικά» των Εν. Δυνάμεων
</H2>
ΞΕΡΕΤΕ ότι από τους 100 νέους που καλούνται για στράτευση κατατάσσονται τελικά
μόνο 60; 
Γνωρίζετε ότι το 2011 θα φορέσουν το χακί σχεδόν οι μισοί εκείνων που
υπηρέτησαν το 1955; Ξέρετε ότι από τις αμυντικές δαπάνες το 65,3% διατίθεται
για μισθούς και λειτουργικά έξοδα και για εξοπλιστικά προγράμματα το 34,7%; 
Γνωρίζετε ότι εκτός από μαχητικά, τανκς, πυραύλους, υποβρύχια κ.λπ., ξεκίνησε
και η προμήθεια αεροσκαφών χωρίς πλήρωμα;

Τα στοιχεία αυτά ­ και όχι μόνο ­ περιέχονται στη νέα έκδοση της Λευκής Βίβλου
για τις Ένοπλες Δυνάμεις που εξέδωσε το υπουργείο Άμυνας για το 1997.

Στη νέα Λευκή Βίβλο, που προλογίζει ο κ. Άκης Τσοχατζόπουλος, αναλύεται η
εθνική στρατηγική και η πολιτική Εθνικής Άμυνας και παρουσιάζονται η νέα δομή
των Ενόπλων Δυνάμεων με τη δύναμη άμεσης αντίδρασης και την έμφαση στις
μεικτές επιχειρήσεις, το πρόγραμμα εξοπλισμών, το ανθρώπινο δυναμικό, η
εκπαίδευση, οι αμυντικές βιομηχανίες κ.λπ.

Για την αναθεωρητική πολιτική της Τουρκίας απέναντι στην Ελλάδα αναφέρεται ότι
«προκαλεί σοβαρές ανησυχίες και θεωρείται ως η σημαντικότερη απειλή κατά της
ελληνικής ασφάλειας». Στους στόχους της Άγκυρας η Λευκή Βίβλος αναφέρει και
την επιδίωξη για αλλαγή του εδαφικού καθεστώτος του Αιγαίου.

Οι ελληνικές αμυντικές δαπάνες είναι οι υψηλότερες στο ΝΑΤΟ σε ποσοστό του ΑΕΠ
και όπως σημειώνεται, στόχος είναι να υπάρξει βαθμιαίος προσανατολισμός τους
σε αναπτυξιακούς τομείς. Όσον αφορά την εγχώρια αμυντική βιομηχανία,
αναφέρεται ότι στόχος είναι να απορροφήσει το 15% των δαπανών.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N10</CAT>
<ED>
Κωδικός άρθρου: A16058N102</ED>
<ID>
ID:129998

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N10&aa=2</URL></REF>


Article

<CATEGORY>vin04</CATEGORY>

 <H2>Μόνο επίκαιρες ερωτήσεις στη Βουλή
</H2><H2></H2>
ΔΕΝ ΘΑ συζητούνται ανεπίκαιρες ερωτήσεις στη Βουλή αποφάσισε η Διάσκεψη των
Προέδρων του Κοινοβουλίου.

Μόνον οι επίκαιρες θα φθάνουν στην Ολομέλεια, ενώ δεν θα διαβάζονται τα
κείμενα των ερωτήσεων εάν δεν είναι γραμμένα με περιληπτικό τρόπο.

Οι αποφάσεις αυτές λήφθηκαν χθες στα πλαίσια προσπάθειας του προεδρείου του
Κοινοβουλίου για την αναβάθμισή του.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N10</CAT>
<ED>
Κωδικός άρθρου: A16058N103</ED>
<ID>
ID:130032

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N10&aa=3</URL></REF>


Article

<CATEGORY>vin04</CATEGORY>

 <H5>ΟΔΟΙΠΟΡΙΚΟ ΣΤΗ ΛΑΡΙΣΑ ΚΑΙ ΣΤΙΣ ΑΓΡΟΤΙΚΕΣ ΚΙΝΗΤΟΠΟΙΗΣΕΙΣ
</H5><H5>Απελευθέρωσαν το αεροδρόμιο Ηρακλείου ­ Συγκεντρώσεις κι αποκλεισμοί στους
άλλους νομούς
</H5><H2>Μπλόκα, κάμερες, φώτα, «πάμε»!
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Εθνική οδός Αθήνας - Θεσσαλονίκης, περιοχή Βελεστίνου. Τριάντα τρακτέρ είναι
σταθμευμένα στην άκρη του δρόμου. Μια καντίνα σερβίρει καφέδες σε πέντε
αστυνομικούς με πολιτικά. Ένα περιπολικό, ένα αυτοκίνητο της Ασφάλειας με
συμβατικούς αριθμούς. «Αυτά εδώ που βλέπεις είναι όλα κι όλα. Στον Αλμυρό τα
πήραν και έφυγαν», λέει ένας εργάτης που δουλεύει στα έργα διαπλάτυνσης της
εθνικής οδού.

Τρίτη, ώρα 9 το πρωί...

Εθνική οδός Αθήνας - Θεσσαλονίκης, είσοδος για Λάρισα, κόμβος Βιοκαρπέτ.
Ομίχλη, κρύο και δυο-τρεις τροχονόμοι να προσπαθούν με νοήματα να ειδοποιήσουν
τις νταλίκες να μην τρέχουν τόσο πολύ. Αριστερά και δεξιά του δρόμου τρακτέρ
χωρίς αριθμούς κυκλοφορίας. Πολλά τρακτέρ. Τρακτέρ υπάρχουν και στα παράπλευρα
χωράφια. Άνθρωπος πουθενά. Από μια κλούβα των ΜΑΤ μπροστά στην είσοδο του
εργοστασίου της Βιοκαρπέτ βγαίνουν μερικοί αστυνομικοί με μάτια κόκκινα.
Βγήκαν να ξεμουδιάσουν. Δίπλα ακριβώς μια ρυμούλκα, τυλιγμένη με χοντρό
νάιλον, και μπροστά μισοκαμένα κούτσουρα, αποκαΐδια από μια φωτιά που προφανώς
έκαιγε την προηγούμενη νύχτα. Πορεία σε όλο το μήκος των 500 μέτρων που
καταλαμβάνουν τα τρακτέρ. Άνθρωπος πουθενά. «Έρχονται το απογευματάκι, τότε να
έρθεις», λέει ένας αστυνομικός.

Τρίτη, ώρα 11 το πρωί...

Χωριό Τερψιθέα, νομού Λαρίσης. Μια πομπή αυτοκινήτων κατευθύνεται στην
κεντρική πλατεία του χωριού. Μερικοί πολίτες βγαίνουν από τα καφενεία και
σπεύδουν προς τα εκεί. Από τα αυτοκίνητα κατεβαίνουν ο Γιάννης Πατάκης και ο
Θανάσης Νασίκας. Μιλάει ο Γιάννης Πατάκης. «Συνάδελφοι, ξεκινήσαμε έναν αγώνα
για τα δίκαια αιτήματα της αγροτιάς. Παρατηρούμε όμως ότι αρκετοί από μας δεν
ακολουθούν, παρά το γεγονός ότι τα προβλήματα είναι κοινά για όλους. Η
Τερψιθέα, για παράδειγμα, που πέρσι ήταν μπροστάρισσα στον αγώνα, φέτος
απουσιάζει. Ολόκληρη Τερψιθέα να μη βγάλει ούτε ένα τρακτέρ;». Μερικοί
προσπαθούν να του αντιτείνουν ότι «δεν μας ρώτησες» ή ότι «πέρσι ο αγώνας
χαντακώθηκε από μέσα». Μάταιος κόπος. Ο Γ. Πατάκης μιλάει για πέντε λεπτά
ακόμη κι έπειτα μπαίνει στο αυτοκίνητό του. Επιστρέφει στη Λάρισα. Τα πράγματα
δεν είναι καλά στα μπλόκα, κι εκείνος το ξέρει καλύτερα από τον καθένα. Οι
ενέσεις ηθικού της Πανθεσσαλικής, που μιλούν για 3.000 τρακτέρ, είναι φανερό
ότι δεν έχουν αντίκρυσμα. Τα μισά, και αν...

Τρίτη, ώρα 1 το μεσημέρι...

Γραφεία Συλλόγου Αστυνομικών Λάρισας. Αίθουσα πνιγμένη στους καπνούς από τα
τσιγάρα. Γύρω από ένα μεγάλο τραπέζι καμιά εικοσαριά άνδρες. Πλαστικά
ποτηράκια, λεμονάδες και αγωνιστικός παλμός. Ορισμένοι σημειώνουν. Στο κεφάλι
του τραπεζιού δύο μάλλον γνωστά πρόσωπα. Ο βουλευτής του ΚΚΕ, Ευάγγελος
Μπούτας, και ο πρόεδρος της Πανελλήνιας Ομοσπονδίας Αστυνομικών, Δημήτρης
Κυριαζίδης. Αντικείμενο της σύσκεψης «ο συντονισμός του αγώνα» αστυνομικών και
αγροτών. Όλα πηγαίνουν καλά. Οι αγρότες μιλούν για την αντιλαϊκή πολιτική της
κυβέρνησης που πλήττει όλους τους εργαζόμενους. «Είναι κοινά τα προβλήματα
όλων των κοινωνικών τάξεων και όλων των εργαζομένων. Υπάρχει επιτακτική ανάγκη
πλατιάς συσπείρωσης», τονίζει ο Γιώργος Νταφούλης, στέλεχος του ΚΚΕ και της
Πανθεσσαλικής Επιτροπής.

Μιλούν ένας - ένας οι αγρότες. Έπειτα έρχεται η σειρά των αστυνομικών. Ο Δ.
Κυριαζίδης δηλώνει ότι δεν πρέπει να υπάρξει αντιπαράθεση μεταξύ των
εργαζομένων και πως «η κεντρική εξουσία πρέπει να σκεφθεί ορισμένα πράγματα».
Το κλίμα χαλάει όταν ένας αστυνομικός ζητάει διευκρινίσεις για τις δηλώσεις
μερικών αγροτών περί «αστυνομικής τρομοκρατίας» και «επιβολής της Αστυνομίας
ως μηχανισμού καταστολής εις βάρος των αγωνιζόμενων αγροτών». Η ατμόσφαιρα
βαραίνει. Το στέλεχος του ΚΚΕ Σπ. Τσοτινός αναλαμβάνει να δώσει εξηγήσεις. Ο
Δ. Κυριαζίδης παίρνει τον λόγο για να πει ότι «οι αστυνομικοί είναι κατά 85%
παιδιά αγροτών». Η συνεδρίαση δεν φαίνεται να έχει πολύ μέλλον. «Θα
συσκεφθούμε και θα σας ειδοποιήσουμε», παίρνει την πρωτοβουλία να την οδηγήσει
στο τέλος ο Κυριαζίδης. Οι αγρότες ένας - ένας αποχωρούν.

Τρίτη, ώρα 7 το βράδυ...

Παϊδάκια και τσίπουρο για τις ανάγκες του αγώνα...

Εθνική οδός Αθήνας - Θεσσαλονίκης, κόμβος Βιοκαρπέτ. Κρύο, υγρασία που
περονιάζει τα κόκαλα και κόσμος. Οι τροχονόμοι έχουν φορέσει τα φωσφοριζέ
μπουφάν και ρυθμίζουν την κυκλοφορία που διεξάγεται με δυσκολία. Καρέκλες
πλαστικές, τραπεζάκια πλαστικά, ρετσίνες και αυτοσχέδιες ψησταριές. Η τσίκνα
από τα ψητά σουβλάκια και λουκάνικα «τρυπάει» τις μύτες. «Φίλε, έλα να σε
κεράσουμε τσίπουρο. Για το κρύο, ρε φίλε». Ρυμούλκα με επιγραφή «Αγροτικός
Σύλλογος Μακρυχωρίου Καρδίτσας» και περιτυλιγμένη με χοντρό νάιλον. Νεαροί που
αστειεύονται γύρω από τη φωτιά. Ζεστοί, γελαστοί, άνετοι δείχνουν να
απολαμβάνουν τις στιγμές. Ξαφνικά η φωνή του Θωμά Μπακαλάκου ακούγεται από τα
μεγάφωνα που είναι κρεμασμένα κάτω από την αερογέφυρα. Είκοσι χρόνια από την
εποχή που έγραψε τα «Αγροτικά», ούτε ο ίδιος θα πίστευε ότι έχουν τόσο σουξέ.
«Μη σε παραξενεύει. Φτιάχνουν κλίμα για τα "ζωντανά"», λέει ένας τεχνικός της
τηλεόρασης που στήνει τα φώτα πάνω στην αερογέφυρα.

Τρίτη βράδυ, ώρα 8 παρά 10'...

Ο Γιάννης Πατάκης σε «ζωντανή» σύνδεση με το Mega, στις ειδήσεις των 8.30

Κλίμα που προσπαθεί να γίνει επαναστατικό. «Ποιος απ' τους προστάτες θα μας
προστατεύσει» αναρωτιέται ο Μπακαλάκος, χωρίς να πάρει απάντηση. Τον
διαδέχεται ο Λουκιανός Κηλαηδόνης και «Κολίγα γιος του παππού μου ο πατέρας,
κολίγα γιος του παππού μου ο παππούς»... Στις άκρες της αερογέφυρας
παρατηρείται κίνηση. Τα «βαν» των σταθμών όλα στη σειρά. «Ήρθαν οι στρατηγοί»,
αναγγέλλει ένας αγρότης και σπεύδει κι αυτός μαζί με τους υπόλοιπους. Κάμερα,
μικρόφωνο, μόνιτορ, φώτα, η δημοσιογράφος που θα κάνει την «πάσα» στο κεντρικό
στούντιο στην Αθήνα, ο Γιάννης Πατάκης δίνει συνέντευξη. Αλλά δεν είναι πρώτη
είδηση οι κινητοποιήσεις. Δυσφορία. «Μας έφαγαν οι εξελίξεις στη Νέα
Δημοκρατία». Θα στηθεί εκεί για περίπου 20 λεπτά. Του έρχεται να τα παρατήσει.
Μένει όμως. Μέσα στο παιχνίδι είναι και αυτά. Πίσω του, απαραίτητο σκηνικό,
αγρότες που μετακινούνται κάθε φορά που ανάβουν τα φώτα ενός άλλου συνεργείου
για μια άλλη «ζωντανή σύνδεση». Κάποια στιγμή η Έλλη Στάη δίνει «πάσα» στη
Λάρισα. Με φράσεις κοφτές, περιεκτικές, ο Γιάννης Πατάκης εξηγεί στην
παρουσιάστρια τους λόγους της κινητοποίησης. Καταγγέλλει την κυβέρνηση για την
άρνηση του Πρωθυπουργού να τους δεχθεί. Η Στάη τού κάνει μια-δύο ερωτήσεις,
εκείνος απαντάει, «σας ευχαριστώ πολύ, γυρίζουμε σελίδα».

Τα φώτα σβήνουν. Αλλά ανάβουν δίπλα. Κάμερα, μικρόφωνο, ακουστικό, μόνιτορ, ο
δημοσιογράφος που θα κάνει την «πάσα» στον παρουσιαστή, δίνει συνέντευξη ο
Θανάσης Νασίκας. Αναμονή, το Mega έχει και αυτό πρώτη είδηση τα
νεοδημοκρατικά. Νέα δυσφορία από τους γύρω. «Θα περιμένουμε πολύ ακόμα;».
Κάποια στιγμή ο Νίκος Χατζηνικολάου αναγγέλλει τη σύνδεση με τον Τάσο
Τέλλογλου. Ερωτήσεις, δηλώσεις Νασίκα, τέλος. Σήμερα τα πράγματα είναι ήρεμα.
Την Κυριακή όμως δεν ήταν καθόλου. Συνάδελφοι αφηγούνταί ότι το Mega είχε και
πάλι τον Θ. Νασίκα για το «ζωντανό», αλλά ο σχεδιασμός ήταν να τον βγάλουν στο
τέλος του δελτίου. Εκεί που περίμεναν με την ανταποκρίτρια του σταθμού για τη
σύνδεση, εμφανίζεται ο Γιάννης Πατάκης, που μόλις είχε ολοκληρώσει τις
δηλώσεις του, δίπλα, στον Antenna. Πλησιάζει, κάτι λέει στον Νασίκα, είναι
προφανές ότι θέλει κι αυτός να μετάσχει. Πράγμα που δεν αρέσει καθόλου στον
Νασίκα. Εκνευρίζεται, κάτι λένε μεταξύ τους, ο Νασίκας πετάει το μικρόφωνο και
αποχωρεί οργισμένος. Αλλά δεν έχει βγάλει το ακουστικό, με αποτέλεσμα να
κινδυνεύσει η κάμερα με την οποία είναι συνδεδεμένος. Ευτυχώς το κύκλωμα έχει
κλείσει και δεν βγαίνουν στον «αέρα» όλα αυτά...

Τρίτη, ξενοδοχείο «Μετροπόλ»...

Στο κέντρο της Λάρισας, ώρα 9.30'το βράδυ. Είκοσι άνδρες κλεισμένοι σε ένα
πατάρι συζητούν. Είναι τα μέλη της Πανθεσσαλικής Συντονιστικής Επιτροπής.
Μόλις έχουν ξεμπερδέψει με τις ζωντανές συνδέσεις και την επιθεώρηση των
μπλόκων. Συζητούν «την πορεία του αγώνα» και κάνουν «αποτίμηση της
κατάστασης». Οι δημοσιογράφοι περιμένουν ακριβώς απ' έξω, στο μπαρ του
ξενοδοχείου. Τηλεόραση στη διαπασών, σίριαλ, η νέα εκπομπή του Θέμου
Αναστασιάδη. Τσιγάρα, ποτά, καφέδες, πλάκα. Στις 11.15 ο Ευάγγελος Μπούτας
αναγγέλλει στις κάμερες ότι «αύριο θα κάνουμε γενικές συνελεύσεις αγροτών στα
μπλόκα, για να καθορίσουμε την παραπέρα πορεία μας». Αυτό πρακτικά σημαίνει
ότι θα κλείσουν την εθνική οδό. «Για πόσο;», η ερώτηση στον Θανάση Τσαλόπουλο.
«Καμιά ώρα, μιάμιση».

Κάποιοι από τη Πανθεσσαλική αναγγέλλουν με χαρά ότι έχουν διαβεβαιώσεις ότι
«αύριο θα έρθουν κι άλλα τρακτέρ στα μπλόκα». Τα προσδιορίζουν στα 200-250. Η
πραγματικότητα όμως είναι σκληρή. Από τέσσερα χωριά συγκεντρώθηκαν 50. «Κι
αυτά παλιά, δεν τα βλέπεις;», επισημαίνει ένας συνάδελφος. «Τα πρώτα τα
κράτησαν σπίτια τους. Μην την πάθουν όπως πέρσι, που τους έσκασαν τα λάστιχα,
και δεν είχαν τρακτέρ να δουλέψουν»...

Μεσάνυχτα Τρίτης, κλαμπ «Μονοπώλιο»...

Λάρισα. Απ' έξω αγροτικά 4Χ4, αλλά και «Μερτσέντες». Μέσα καπνοί, δυνατή
μουσική, νεαροί, αλλά και μεγαλύτερες ηλικίες. Στα αριστερά της αίθουσας,
πασαρέλα. Δημοσιογράφοι, τεχνικοί τηλεόρασης, ανταποκριτές και κάποιοι ­ λίγοι
­ που πριν ήταν στα μπλόκα. Ατμόσφαιρα «χαλαρή». Οι μόνες που είναι σε ένταση
είναι οι οκτώ φιναλίστ του διαγωνισμού ομορφιάς για τον τίτλο της «μις
Θεσσαλία». Παρέλαση πρώτα με τουαλέτες και κατόπιν με μαγιό. Αλαλαγμοί,
σφυρίγματα, σκηνικό εξέδρας. Νικήτρια αναδεικνύεται στις 3 το πρωί η Άννα από
τον Τύρναβο. Την ίδια ώρα στο κέντρο «Ρίο» η Κατερίνα Στανίση «αποθεώνεται»
επί της πίστας.

Τετάρτη 8.30, το πρωί...

Πλατεία Ταχυδρομείου, Λάρισα. Ψιλόβροχο, ομίχλη, κρύο και άνθρωποι που τρέχουν
βιαστικά για τις δουλειές τους. «Τι πιστεύετε για τις κινητοποιήσεις των
αγροτών;». Απ. Τσώλης, κατά δήλωσή του, επιχειρηματίας: «Ότι ελπίζω να μην
επαναλάβουν όσα έκαναν πέρσι και οδήγησαν τον εμπορικό κόσμο σε ασφυξία. Η
Λάρισα δεν αντέχει δεύτερη χρονιά τέτοιο σοκ. Νομίζετε ότι είναι τυχαίο που
δεν συμμετέχουν οι Λαρισαίοι στις κινητοποιήσεις;». Στα περίπτερα
λαθραναγνώστες διαβάζουν χαχανίζοντας την είδηση για τις 8 κυρίες της καλής
κοινωνίας της πόλης που φέρονται εμπλεκόμενες σε ροζ σκάνδαλο. Η είδηση για
τις κινητοποιήσεις είναι δεύτερη ή τρίτη.

Τετάρτη, 10.00 το πρωί...

Κόμβος Βιοκαρπέτ. Βροχή, κρύο και καπνοί από τα φουγάρα των διπλανών
εργοστασίων. Τα τρακτέρ παραμένουν πάντα εκεί, δίπλα στον δρόμο. Άνθρωπος
πουθενά. Κάτω από τη γέφυρα, προφυλαγμένοι από τη βροχή, μερικοί αστυνομικοί
συζητούν. Οι νταλίκες περνούν με προσοχή. Η ρυμούλκα του Αγροτικού Συλλόγου
Μακρυχωρίου Καρδίτσης άδεια. Οι αστυνομικοί έχουν την εξήγηση. «Οι άνθρωποι
είναι από την Καρδίτσα, τα Φάρσαλα, πενήντα-εξήντα χιλιόμετρα από εδώ.
Πηγαίνουν το βράδυ κοιμούνται σπίτια τους, κάνουν και καμιά δουλειά στα
χωράφια κι έρχονται το απόγευμα. Δεν είναι εύκολο να είσαι συνέχεια εδώ. Μην
κοιτάς εμείς, έχουμε υπηρεσία». Πράγματι έχουν υπηρεσία. Φυλάνε τα τρακτέρ.
Μέχρι το σούρουπο, οπότε θα έρθουν οι ιδιοκτήτες τους. Να ανάψουν φωτιά, να
βρουν τους φίλους τους, να βάλουν στα μεγάφωνα Μπακαλάκο. «Ποιος απ' τους
προστάτες θα μας προστατεύσει»... Μέχρι να ανάψουν τα φώτα, για τις «ζωντανές»
συνδέσεις στις ειδήσεις των 8.30'...

Οι αγρότες με τζιπ και μηχανάκια αποχώρησαν από το αεροδρόμιο «Ν. Καζαντζάκης»

ΑΡΓΑ το βράδυ αποχώρησαν από το αεροδρόμιο του Ηρακλείου οι αγρότες του
νησιού. Την ίδια ώρα, οι συνάδελφοί τους στη Θεσσαλία και τη Βόρεια Ελλάδα
αποφάσιζαν συνέχιση των κινητοποιήσεων έπειτα από γενικές συνελεύσεις που
έγιναν στα σημεία συγκέντρωσης των τρακτέρ, με αποτέλεσμα για δύο ώρες να
διακοπεί η συγκοινωνία σε πολλά σημεία του εθνικού δρόμου. Χθες επίσης,
αγρότες της Καρδίτσας και των Τρικάλων πραγματοποίησαν συγκεντρώσεις στις
πρωτεύουσες των δύο νομών. Οι συγκεντρώσεις και οι συνελεύσεις στην εθνική οδό
θα συνεχιστούν. Αντίθετα, οι αγρότες του Ηρακλείου θα συνεδριάσουν στα μέσα
του Φεβρουαρίου για να δουν τι θα κάνουν.

Η επιτροπή αγώνα στη Μεσσηνία, μετά τη χθεσινή κινητοποίηση που συνοδεύθηκε με
αποκλεισμό της Εθνικής Οδού Καλαμάτας - Τρίπολης και συγκέντρωση μπροστά στη
Νομαρχία, θα συνεδριάσει εκ νέου για να αποφασίσει τι θα γίνει από 'δώ και πέρα.

Οι παραγωγοί της Θεσσαλίας φαίνεται ότι έχουν καταλήξει στη συνέχιση των
κινητοποιήσεων, προσπαθώντας παράλληλα να εξασφαλίσουν την υποστήριξη
περισσότερων συναδέλφων τους. Ήδη για σήμερα το πρωί αποφάσισαν να
πραγματοποιήσουν συνέλευση και σύντομο αποκλεισμό της Εθνικής Οδού στα Τέμπη,
ενώ αναμένεται να παρατάξουν και εκεί δεξιά και αριστερά του δρόμου τρακτέρ.

Ήδη επελέγησαν τα σημεία συγκέντρωσης των γεωργικών μηχανημάτων στην Εθνική
Οδό Αθηνών - Θεσσαλονίκης μεταξύ Βόλου και Λάρισας. Συγκεντρώσεις γεωργικών
μηχανημάτων έγιναν επίσης στα Μάλγαρα, αλλά και στον Στίβο, στην Εθνική Οδό
Θεσσαλονίκης - Καβάλας. Επίσης, στην Πιερία και το Κιλκίς δεκάδες τρακτέρ
έχουν παραταχθεί δεξιά και αριστερά του εθνικού δρόμου.

Πάντως όλα θα εξαρτηθούν από τη στάση την μελών της Πανθεσσαλικής Επιτροπής,
τα οποία και χθες υποστήριξαν ότι δεν θα υποχωρήσουν όσο η κυβέρνηση «κρατάει
αυτή τη στάση». Από την πλευρά του, ο περιφερειάρχης Θεσσαλίας κ. Παναγιώτης
Βασιλείου με δηλώσεις του χθες τάχθηκε υπέρ της συνέχισης του διαλόγου με το
υπουργείο Γεωργίας και με εκπροσώπους του υπουργείου Οικονομικών, προκειμένου
να συζητηθούν όλα τα προβλήματα. Υποστήριξε όμως ότι οι κινητοποιήσεις
στηρίζονται μόνο στους αγρότες τις Καρδίτσας και ελάχιστους της Λάρισας.

Την άποψη αυτή δεν τη συμμερίζονται οι αγρότες, ο οποίοι επιμένουν ότι οι
κινητοποιήσεις θα κλιμακωθούν, χωρίς να αποκλείουν και κλείσιμο των δρόμων στα
σημεία όπου έχουν συγκεντρωθεί.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N12</CAT>
<ED>
Κωδικός άρθρου: A16058N121</ED>
<ID>
ID:129962

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N12&aa=1</URL></REF>


Article

<CATEGORY>vin04</CATEGORY>

 <H5>«Τα λόγια μου, της νύχτας μετανάστες...»
</H5><H2>30 ΕΡΩΤΗΣΕΙΣ
</H2><H2>ΚΩΣΤΑΣ ΛΑΧΑΣ
</H2>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

ΓΕΝΝΗΘΗΚΕ: 7 Μαΐου 1936 στο Κάτω Θεοδωράκι του Κιλκίς.

ΕΝ ΑΡΧΗ: Ο λόγος στην ποίηση, το χρώμα στη ζωγραφική.

ΕΛΠΙΖΕΙ: Και βέβαια ως γνήσιο τέκνο προσφύγων από τον Πόντο.

ΤΟ ΣΗΜΑΝΤΙΚΟΤΕΡΟ ΣΤΗ ΖΩΗ ΕΙΝΑΙ: Η αναγνώριση του προσωπικού ίχνους
γραφής μέσα από το πρόσωπο του άλλου.

ΨΗΦΙΖΕΙ: Δεν θα αυτοκαταργηθώ ως ενεργός.

ΑΝ ΞΕΚΙΝΟΥΣΕ ΤΩΡΑ ΤΗΝ ΠΛΕΥΣΗ: Πάλι ως «Πλους ονείρου» από τον Εχέδωρο,
αλλά προς το Ίντερνετ, τώρα.

Μορφή μειλίχια, οικεία στους δρόμους και τους ανθρώπους της Θεσσαλονίκης, ο
ζωγράφος και λογοτέχνης Κώστας Λαχάς, ο ιδρυτής του ιστορικού «Κοχλία» και
«ψυχή» του Βελλίδειου Πολιτιστικού Κέντρου, άφησε για λίγο το πινέλο, έπιασε
ένα... ραδιοφωνικό μικρόφωνο και μέσω αυτού πέρασε... «νεράκι» τη ζωή του σαν
«Πλου ονείρου - Από τον Εχέδωρο στον Θερμαϊκό».

Ο ραδιοφωνικός λόγος καταγράφηκε και έγινε βιβλίο ­ το τέταρτο του λεξιλάγνου
καλλιτέχνη που χρωματίζει με καμένο κόκκινο και καμένο μαύρο τους πίνακες,
αλλά και το λόγο του.

ΕΡ.: «Πλους Ονείρου» ή σκληρός βηματισμός η ζωή;

ΑΠ.: Η απογείωση από την πραγματικότητα δεν σημαίνει αναγκαστικά και κατάργησή
της. Η κατάργηση όμως του ονείρου είναι ορφάνια.

ΕΡ.: Πόσο απέχει ο Εχέδωρος από τον Θερμαϊκό;

ΑΠ.: Τα όνειρα δεν απέχουν, μάς συνέχουν. Εξάλλου, ο Εχέδωρος ο χρυσοφόρος,
εκβάλλει στον Θερμαϊκό.

ΕΡ.: Η πλεύση στον Εχέδωρο ή στον Θερμαϊκό είναι πιο... ονειρική;

ΑΠ.: Σίγουρα στον Εχέδωρο, στον Θερμαϊκό δεν είναι πάντα εύκολο το κολύμπι.

ΕΡ.: Και η... κάθοδος στην «άνυδρη» Στερεά Ελλάδα;

ΑΠ.: Στην Αθήνα, δίπλα στον Κουν, στη Χαλκίδα παρέα με τον Σκαρίμπα, ευτύχησα
να εκτραφώ σε πνευματικά υδροχαρή πεδία.

ΕΡ.: Τελικά... τα πάντα ρει;

ΑΠ.: Είναι τυχαίο ότι αγαπώ τα ποτάμια;

«Ένας Στρυμόνας και βουλιάζω στα νερά,

όπως ψαράς μέσα στη λάσπη της Κερκίνης...».

ΕΡ.: Είναι επιλογή τα... ρευστά μονοπάτια;

ΑΠ.: «Πέτρα που κυλάει, μούσκλι δεν πιάνει».

ΕΡ.: «Μια ζωή σε θυμάμαι να φεύγεις;».

ΑΠ.: Αποδράσεις επί αποδράσεων, είτε εις εαυτόν είτε μέσα από καθημερινές μου δράσεις.

ΕΡ.: Ηθοποιός, δημοσιογράφος, λογοτέχνης, ζωγράφος, γκαλερίστας. Τι κρατάτε;

ΑΠ.: Προσπαθώ να συντηρηθώ αυτοσυντηρούμενος με τη μαγεία της θεατρικής
καταγωγής μου.

ΕΡ.: Γιατί τόσες αλλαγές;

ΑΠ.: Είναι σαν τις αλλαγές στο σπίτι μας που ανανεώνουν τις σχέσεις μας με το
άμεσο περιβάλλον, εντέλει με τον εαυτό μας.

ΕΡ.: Ο ιστορικός «Κοχλίας» έκλεισε, το Βελλίδειο έκλεισε, ποιοι ορίζοντες
ανοίγονται σ' αυτή την πόλη;

ΑΠ.: Για τους ορίζοντες της πόλης απευθυνθείτε στους καθορίζοντες το μέλλον της.

ΕΡ.: Τώρα πια «στενεύουν τα περάσματα»;

ΑΠ.: «Φεύγουν τα χρόνια κι η ζωή, φεύγουνε άδικα σαν πιάτα που τα σπάμε στα σκυλάδικα...».

ΕΡ.: Πιλοφόρος μια ζωή...

ΑΠ.: Μου αρέσει η μαστοράντζα, εθήτευσα δίπλα σε διαπρεπείς πλην ανώνυμους
τεχνίτες, που ήξεραν όμως να τεχνουργούν «σμιλεύοντας τον χρόνο».

ΕΡ.: Ποιος έκαψε τα χρώματά σας;

ΑΠ.: «Μας γέρασαν προώρως, Γιώργο, το κατάλαβες;» είπε έγκαιρα ο ποιητής
Μανόλης Αναγνωστάκης.

ΕΡ.: Τι μεσολαβεί ανάμεσα στο καμένο κόκκινο και το καμένο μαύρο;

ΑΠ.: Όνειρα μιας ζωής, στραπάτσα ονείρων, σίγουρα παρακαταθήκες θυσιαστικών
πράξεων έως εσχάτων ­ οι ακατάλυτες εξ αίματος συγγένειές μου.

ΕΡ.: Και «Ασκήσεις επί αμμοδόχου» η πορεία μας σ' αυτή;

ΑΠ.: Τουλάχιστον ως ασκήσεις παιχνιδιών που στήνονται από εμένα αποφεύγοντας
τους εμπαιγμούς από στημένα παιχνίδια άλλων.

ΕΡ.: Σ' όλα μέσα αλλά... κι απ' έξω. Στείρα κριτική, αίσθηση ήττας ή απλώς
επιλογή τού... παρατηρητή;

ΑΠ.: Ούτε το ένα ούτε το άλλο ούτε εκ του ασφαλούς παρατηρητής. Πάντα στην
αγορά, ελπίζω όμως όχι αγοραίος.

ΕΡ.: Τα γραπτά μένουν, τα λόγια πετούν;

ΑΠ.: «Τα λόγια μου της νύχτας μετανάστες / σε δρομολόγια χωρίς επιστροφή...».

ΕΡ.: Ο ραδιοφωνικός λόγος «χάνει» ή κερδίζει μετατρεπόμενος σε έντυπο;

ΑΠ.: Η στερεότητα του γραπτού λόγου, με όλα τα υποδόρια σπαρταρίσματα της
προφορικής εκφοράς του.

ΕΡ.: Και η αμεσότητα της φωνής;

ΑΠ.: Με σαγηνεύει και η ευγλωττία της σιωπής, όπως στην Καραΐνδρου αρέσει να
τραγουδά (διά της μουσικής της) χωρίς λόγια.

ΕΡ.: Θα προτιμούσατε το βιβλίο να ήταν μία πολύωρης διάρκειας κασέτα;

ΑΠ.: Γιατί όχι. Αναστατώθηκα πριν από χρόνια ακούγοντας τον Παλαμά να
απαγγέλλει τον «Τάφο». Το έχει διασώσει ο Πατσιφάς στη «Λύρα».

ΕΡ.: Το επόμενο εγχείρημα είναι κείμενο ή ζωγραφική;

ΑΠ.: Και κείμενα και ζωγραφική και τραγούδια μελοποιημένα από τον Θάνο Μικρούτσικο.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16058N141</ED>
<ID>
ID:129963

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N14&aa=1</URL></REF>


Article

<CATEGORY>vin06</CATEGORY>

 <H5>ΑΝΑΚΛΗΣΗ ΜΗΝΥΣΗΣ ΓΙΑ ΚΛΟΠΗ ΜΟΤΟΣΥΚΛΕΤΑΣ
</H5><H2>Δώρο ζωής για τον τοξικομανή
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

Τα αποθέματα αγάπης για έναν άγνωστο συνάνθρωπό τους ένωσαν χθες όσοι
βρέθηκαν στη δικαστική αίθουσα του Εφετείου της Αθήνας και σχημάτισαν
προστατευτικό κλοιό σώζοντας έναν 28χρονο τοξικομανή, ο οποίος βρέθηκε ένα
βήμα πριν από τη φυλακή.

Η ΙΣΤΟΡΙΑ του 28χρονου Μιχάλη συγκίνησε όχι μόνο όσους τον άκουσαν να
διηγείται τα δύσκολα χρόνια που πέρασε μπλεγμένος στα δίχτυα των ναρκωτικών,
αλλά ακόμη και τον άνθρωπο που τον οδήγησε ενώπιον της Δικαιοσύνης, ο οποίος
ανακάλεσε τη μήνυσή του και ήταν από τους πρώτους που δέχθηκε να συνεισφέρει
οικονομικά να συγκεντρωθούν τα χρήματα ­ ογδόντα πέντε χιλιάδες δραχμές ­ για
την καταβολή των δικαστικών εξόδων.

Η κίνηση αυτή ήταν αυθόρμητη και ανθρώπινη από όλους όσους τυχαία βρέθηκαν
εκείνη την ώρα στο ακροατήριο του Δ' Τριμελούς Εφετείου της Αθήνας. Άνθρωποι
άγνωστοι μεταξύ τους, σαν να μίλησαν με τα μάτια της ψυχής, κατάφεραν μέσα σε
ελάχιστα λεπτά να συμπληρώσουν το απαιτούμενο ποσό που θα επέτρεπε στον Μιχάλη
να ζει ελεύθερος και να μην καταλήξει στο κελί της φυλακής. 
Άνθρωποι που προσέφεραν ανάλογα με τις δυνατότητές του ο καθένας χωρίς να
περιμένουν κανένα αντάλλαγμα. Γι' αυτούς έφτανε η ηθική ικανοποίηση που
ένιωσαν βλέποντας τον Μιχάλη να χαμογελά για το απρόσμενο δώρο, που δέχθηκε.
Δώρο ζωής...

Η δικαστική περιπέτειά του ξεκίνησε πριν από περίπου δύο χρόνια. Τότε ο
Μιχάλης συνελήφθη και καταδικάστηκε σε φυλάκιση δέκα μηνών για την κλοπή μιας
μοτοσυκλέτας. Χθες επρόκειτο να γίνει η δίκη του σε δεύτερο βαθμό. Ο
κατηγορούμενος, που είναι τοξικομανής από τα δεκατέσσερά του χρόνια και τους
τελευταίους μήνες βρίσκεται σε πρόγραμμα μεθαδόνης, εμφανίστηκε στο δικαστήριο
έτοιμος να δεχθεί τις συνέπειες της άδικης πράξης του.

Η μητέρα του, ο μοναδικός άνθρωπος που έχει, με δάκρυα στα μάτια παρακάλεσε
τους δικαστές να σκύψουν με ευαισθησία πάνω στο πρόβλημα του μοναχογιού της.
«Τον βλέπω να σβήνει μέρα με την ημέρα. Σας παρακαλώ, αν μπορείτε, να τον
βοηθήσετε», είπε πριν συρθεί μέχρι το εδώλιο του κατηγορουμένου δίπλα στο
παιδί της, που της έδινε κουράγιο.

Τα σημάδια της ηρωίνης στις κατεστραμμένες φλέβες του μαρτυρούσαν το παρελθόν
του και τα... τρυπημένα όνειρά του. Πριν από τρεις μήνες ευρισκόμενος υπό την
επήρεια ναρκωτικών ουσιών έπεσε και κτύπησε, με αποτέλεσμα να σπάσει το χέρι
και το πόδι του.

Βλέποντας όλη αυτή την εικόνα ο ιδιοκτήτης της κλεμμένης μοτοσυκλέτας
ανακάλεσε τη μήνυσή του. Δεν ήθελε εξαιτίας του ο Μιχάλης να φορτωθεί στους
ήδη αδύναμους ώμους του ένα ακόμη πρόβλημα. Η ζημία που υπέστη εκείνος εξάλλου
ήταν πολύ μικρή σε σχέση με τη ζωή του νεαρού τοξικομανούς που ακροβατεί
καθημερινά ανάμεσα στη ζωή και το θάνατο.

Ο 28χρονος κατηγορούμενος αποδέχθηκε ­ όπως τυπικά ορίζει ο νόμος ­ την
ανάκληση της μήνυσης και έτσι έπαυσε οριστικά η εναντίον του ποινική δίωξη.
Έπρεπε όμως να πληρώσει τα δικαστικά έξοδα για να μπορέσει να φύγει ελεύθερος
από τα δικαστήρια. Και τότε βρέθηκε ενώπιος ενωπίω με τον κίνδυνο να βρεθεί
στη φυλακή, αφού δεν είχε τα χρήματα να πληρώσει τα δικαστικά έξοδα.

Εκείνη τη δύσκολη γι' αυτόν στιγμή συνειδητοποίησε ότι δεν ήταν μόνος του.
Δικηγόροι και διάδικοι, αλλά και ο μηνυτής του μέσα σε λίγα λεπτά συγκέντρωσαν
τις 85.000 δραχμές τις οποίες έδωσαν στον Μιχάλη για την καταβολή των
δικαστικών εξόδων.

Ίσως αντί για άλλο επίλογο στην τελευταία σελίδα αυτής της ιστορίας θα
μπορούσαν να υπάρχουν μόνο τρεις λέξεις: Όσο υπάρχουν άνθρωποι...

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N15</CAT>
<ED>
Κωδικός άρθρου: A16058N151</ED>
<ID>
ID:129923

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N15&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Οι άνθρωποι μέσα στην πόλη
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

«ΑΥΤΟ που με ενδιαφέρει δεν είναι οι πέτρες και τα δένδρα, αλλά οι άνθρωποι
μέσα στην πόλη», είναι τα λόγια που έβαλε ο Πλάτωνας στο στόμα του Σωκράτη.
Και οι άνθρωποι μέσα στην πόλη αυτό τον καιρό διεκδικούν, διαδηλώνουν και
απεργούν. Και υπάρχουν και οι άλλοι, αυτοί που τους αγνοούν και τους ειρωνεύονται.

«Υπάρχουν ακόμα άνθρωποι για τους οποίους η απεργία είναι ένα σκάνδαλο»,
έγραφε ο Ρολάν Μπαρτ, «δηλαδή όχι απλώς ένα σφάλμα, αλλά ένα έγκλημα κατά της
ηθικής, μια ανυπόφορη πράξη που διαταράσσει, κατά την γνώμη τους, τη Φύση. Η
νοοτροπία αυτή χρονολογείται από την εποχή που η αστική τάξη εκτέλεσε ένα
είδος συγκερασμού Ηθικής και Φύσης, δίνοντας στη μια την εγγύηση της άλλης:
καμώνεται πως συγχέει το πολιτικό σύστημα με το φυσικό και καταλήγει στο να
κηρύσσει ανήθικο καθετί που αμφισβητεί τους διαρθρωτικούς νόμους της
κοινωνίας, την οποία ανέλαβε να υπερασπίσει».

«Η αστική τάξη», προσθέτει ο Μπαρτ, «δεν σκοτίζεται να μάθει ποιος, σε μιαν
απεργία έχει δίκιο και ποιος άδικο: αφού διαιρέσει τ' αποτελέσματα μεταξύ τους
για ν' απομονώσει καλύτερα μόνον εκείνο που την αφορά, δεν θέλει να
ενδιαφερθεί για την αιτία: η απεργία καταντά ένα μεμονωμένο επεισόδιο, ένα
φαινόμενο που παραλείπουν να το εξηγήσουν για να κάνουν να φανεί καλύτερα το σκάνδαλο»

Είναι επομένως λογικό, μπρος στο ψέμα της ουσίας και του μέρους, η απεργία να
τείνει να θεμελιώσει την αλήθεια του όλου. Η απεργία σημαίνει ότι ο άνθρωπος
είναι ολικός, ότι όλες οι λειτουργίες του είναι αλληλεξάρτητες, ότι οι ρόλοι
του εκπαιδευτικού, του υπαλλήλου ή του αγρότη είναι προκαλύμματα πάρα πολύ
φθηνά για να αντισταθούν στην μεταδοτικότητα των γεγονότων. Και ότι στην
κοινωνία όλα έχουν σχέση με όλα....

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N15</CAT>
<ED>
Κωδικός άρθρου: A16058N152</ED>
<ID>
ID:130007

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N15&aa=2</URL></REF>


Article

<CATEGORY>vin06</CATEGORY>

 <H5>ΑΣΤΥΝΟΜΙΑ - ΔΗΜΟΤΙΚΗ ΑΣΤΥΝΟΜΙΑ ΚΑΙ ΣΔΟΕ ΕΙΝΑΙ ΣΥΝΑΡΜΟΔΙΟΙ ΓΙΑ ΕΛΕΓΧΟΥΣ ΣΕ
ΑΙΘΟΥΣΕΣ ΗΛΕΚΤΡΟΝΙΚΩΝ ΠΑΙΧΝΙΔΙΩΝ
</H5><H2>Λύση από τον Άρειο Πάγο
</H2>
<AUTHOR>ΚΩΣΤΑΣ ΠΑΠΑΠΕΤΡΟΥ - ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Τέλος στον «ακήρυχτο πόλεμο» που είχε ξεσπάσει ανάμεσα στην Αστυνομία από
τη μία πλευρά και το Σώμα Δίωξης Οικονομικού Εγκλήματος (ΣΔΟΕ) και τη Δημοτική
Αστυνομία από την άλλη, για τον έλεγχο των αιθουσών με ηλεκτρονικά παιχνίδια,
βάζει η Εισαγγελία του Αρείου Πάγου γνωμοδοτώντας ότι όλοι είναι συναρμόδιοι...

Η ΔΙΑΜΑΧΗ ανάμεσα σε αστυνομικές αρχές, ΣΔΟΕ και Δημοτική Αστυνομία ξεκίνησε
από τον περασμένο Δεκέμβριο, ύστερα από απόφαση των υπουργών Εσωτερικών και
Οικονομικών, που ορίζει ότι αρμόδια ελεγκτικά όργανα για τις αίθουσες
ηλεκτρονικών παιχνιδιών είναι αποκλειστικά το ΣΔΟΕ και η Δημοτική Αστυνομία.

Ωστόσο, την περασμένη εβδομάδα το κλιμάκιο του Τμήματος Λεσχών της Ασφάλειας
Αττικής μεθόδευσε με απόλυτη μυστικότητα και εκτέλεσε «αστραπιαία» σε δύο
περιπτώσεις, τη Δευτέρα στην Καστοριά και την Παρασκευή στην Πάτρα, δύο
«επιχειρήσεις» με στόχο καταστήματα ηλεκτρονικών, στις οποίες κατασχέθηκαν
δεκάδες μηχανήματα. Ανάλογες «επιχειρήσεις» έχουν γίνει στον Πύργο, στη
Χαλκίδα, στην Κατερίνη, στη Μύκονο και την Ίο. Απαραίτητο στοιχείο σε όλες τις
περιπτώσεις η μυστικότητα και ο αιφνιδιασμός, αφού ο κίνδυνος «διαρροής» των
«επιχειρήσεων» αυτών είναι μεγάλος, αφού θίγονται συμφέροντα εκατοντάδων εκατομμυρίων.

Για τις «επιχειρήσεις αυτές υπήρξαν αντιδράσεις, καθώς αμφισβητήθηκε η
νομιμότητα του ελέγχου από την υπηρεσία, ύστερα από την έκδοση της κοινής
υπουργικής απόφασης.

Και στο ερώτημα, εάν υπάρχει συναρμοδιότητα ή όχι της Αστυνομίας, απαντά η
Εισαγγελία του Αρεείου Πάγου, στην οποία απευθύνθηκε για γνωμοδότηση ο γενικός
γραμματέας του υπουργείου Δημόσιας Τάξης κ. Ι. Παπαδογιαννάκης.

Με την εισαγγελική γνωμοδότηση κρίνεται ότι οι επίμαχοι έλεγχοι έχουν από το
νόμο ανατεθεί στο ΣΔΟΕ και τη Δημοτική Αστυνομία, παράλληλα με τις αστυνομικές
αρχές. Και τονίζεται ότι η κοινή υπουργική απόφαση που εξαιρεί την Αστυνομία,
εκδόθηκε «καθ' υπέρβαση της νομοθετικής εξουσιοδότησης», ενώ «αντιβαίνει
εμμέσως και προς την αρχή της διάκρισης των εξουσιών, αφού ο εισαγγελέας δεν
θα μπορούσε να παραγγείλει συγκεκριμένους ελέγχους στην αστυνομική αρχή, που
έχει γενικά προανακριτικά καθήκοντα...».

Το ΣΔΟΕ και η Δημοτική Αστυνομία ­ προσθέτει η Εισαγγελία του Αρείου Πάγου ­
είναι αρμόδια όργανα για τους όρους, τις προϋποθέσεις και τη διαδικασία για τη
χορήγηση των αδειών λειτουργίας ηλεκτρονικών παιχνιδιών, καθώς και την επιβολή
διοικητικών κυρώσεων και μάλιστα αποκλειστικώς. Η αστυνομική αρχή, δηλαδή, δεν
αναμιγνύεται σε αυτό. Σε ό,τι, όμως, σχετίζεται με έλεγχο τέλεσης αξιόποινων
πράξεων εντός των κέντρων αυτών, η αστυνομική αρχή έχει την ίδια δυνατότητα
ελέγχων που έχουν και οι άλλοι δύο φορείς.

Με το διαχωρισμό των αρμοδιοτήτων είχε τεθεί το ερώτημα τι θα συνέβαινε στην
περίπτωση συναφών αδικημάτων στους χώρους όπου υπάρχουν ηλεκτρονικά παιχνίδια,
όπως π.χ. η συμμετοχή ανηλίκων, η χρήση ναρκωτικών, κ.λπ., δηλαδή ποιος θα
παρενέβαινε σε αυτές τις περιπτώσεις.

Σύμφωνα με πληροφορίες, εξάλλου, οι «επιχειρήσεις» αυτές των ανδρών του
Τμήματος Λεσχών της Ασφάλειας στην επαρχία θα συνεχιστούν, αφού το κύκλωμα που
προμηθεύει και ελέγχει τη λειτουργία των ηλεκτρονικών έχει απλώσει τα
«πλοκάμια» του σε όλη τη χώρα και ο καθημερινός τζίρος είναι πολλές
εκατοντάδες εκατομμύρια. Με ό,τι αυτό συνεπάγεται, αφού υπάρχουν πολλές
καταγγελίες για ανάμειξη στο κύκλωμα όχι μόνον αστυνομικών, αλλά και άλλων
κρατικών λειτουργών, μια και το «ψητό» είναι αρκετό για όλους.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16058N161</ED>
<ID>
ID:129924

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N16&aa=1</URL></REF>


Article

<CATEGORY>vin06</CATEGORY>

 <H2>Έλληνες απήγαγαν Αλβανό για λύτρα!
</H2><H2></H2>
ΠΩΣ αλλάζουν οι καιροί! Τρεις Έλληνες ­ κάτοικοι Καρδίτσας ­ απήγαγαν 52χρονο
Αλβανό, και ζητούσαν ενάμισι εκατομμύριο λύτρα από τον γιο του στην Αλβανία.

Η απίστευτη ιστορία αποκαλύφθηκε αργά χθες το βράδυ, αφού ο γιος του 52χρονου
θύματος Αγκαράι Αρανίτ, από τον οποίο είχαν ζητηθεί τα λύτρα, επικοινώνησε με
την Αστυνομία Καρδίτσας.

Έτσι, χθες το βράδυ, και ύστερα από ενέδρα που είχαν στήσει οι αστυνομικοί,
συνελήφθησαν οι δύο δράστες, Λάζαρος Κατσιγιάννης και Κωστάντος Βασίλειος, και
οι δύο 32 χρόνων, κάτοικοι Καρδίτσας. 
Ανακρινόμενοι παραδέχτηκαν την πράξη τους, υποστήριξαν όμως ότι απήγαγαν τον
Αρανίτ γιατί ο γιος του τους χρωστούσε το ποσόν αυτό από μεταφορά
λαθρομεταναστών. Ο τρίτος δράστης καταζητείται.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16058N162</ED>
<ID>
ID:129978

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N16&aa=2</URL></REF>


Article

<CATEGORY>vin06</CATEGORY>

 <H2>Νέο ατύχημα στη χαρτοποιία DIANA
</H2>
ΚΑΒΑΛΑ

ΝΕΟ ΘΑΝΑΤΗΦΟΡΟ ατύχημα στη χαρτοποιία Diana Ξάνθης χθες το πρωί, με θύμα τον
προϊστάμενο του τμήματος ηλεκτρολόγων, Μιχάλη Κασαπίδη, 40 χρόνων, πατέρα
τριών ανήλικων παιδιών, ο οποίος καταγόταν από το χωριό Διομήδεια της Ξάνθης.

Όπως προέκυψε από την προανάκριση που διενήργησαν αστυνομικοί και
εμπειρογνώμονες, ο Κασαπίδης ανέβηκε σε γερανό για να επισκευάσει ηλεκτρική
βλάβη σε μοτέρ παραγωγής ρεύματος του εργοστασίου. Αφού αποκατέστησε τη βλάβη,
επιχείρησε να κατέβει, όταν σε κάποια στιγμή έχασε την ισορροπία του και έπεσε
πάνω στους ιμάντες του μοτέρ.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16058N163</ED>
<ID>
ID:130014

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N16&aa=3</URL></REF>


Article

<CATEGORY>vin06</CATEGORY>

 <H2>Κληρικοί στο πλευρό του Χρυσοστόμου
</H2>
ΠΑΤΡΑ

ΟΙ ΚΛΗΡΙΚΟΙ της Ζακύνθου αλλά και δεκάδες φορείς του νησιού με ψηφίσματά τους
τάσσονται στο πλευρό του Μητροπολίτη Χρυσοστόμου μετά το θέμα που έχει
προκύψει στην Ιερά Σύνοδο με τη συνέντευξή του στο περιοδικό «Πεντχάουζ».

Όπως ανέφερε στα «ΝΕΑ» ένας από τους παλαιότερους κληρικούς της Ζακύνθου, ο
πατέρας Αλέξιος, «είμαστε στο πλευρό του μητροπολίτη».

Χθες, εξάλλου, η Διαρκής Ιερά Σύνοδος συνέχισε τις εργασίες της με βασικό θέμα
τη Συνθήκη Σένγκεν. Οι μητροπολίτες εξέδωσαν ανακοινώσεις (κατά της Συνθήκης),
η οποία θα διαβαστεί απ' όλους του ναούς της χώρας.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16058N164</ED>
<ID>
ID:130039

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N16&aa=4</URL></REF>


Article

<CATEGORY>vin06</CATEGORY>

 <H2>Οι ληστές χτυπούν και τους περαστικούς
</H2><H2></H2>
ΘΕΣΣΑΛΟΝΙΚΗ

Γραφείο Βόρειας Ελλάδας

ΘΥΜΑ αιματηρής ένοπλης ληστείας έπεσε 30χρονος ιδιωτικός υπάλληλος χθες το
πρωί ενώ περίμενε ταξί για να πάει στη δουλειά του.

Το επεισόδιο συνέβη στην οδό Κωνσταντινουπόλεως, στην περιοχή της
Σταυρούπολης, όταν τρεις άγνωστοι Αλβανοί πλησίασαν τον Θεόδωρο Καλαϊτζίδη και
με την απειλή μαχαιριού του πήραν 35.000 δρχ.

³ Επίσης, επίθεση στο δρόμο από δύο άγνωστους κουκουλοφόρους, που κρατούσαν
και ομπρέλα για να μη φανούν οι προθέσεις τους, δέχθηκε χθες το πρωί την ώρα
που πήγαινε για δουλειά του ο 67χρονος Θεόδωρος Παπαχρήστου.

Ο 67χρόνος αντιστάθηκε, οπότε οι δράστες εγκατέλειψαν τις... ομπρέλες τους στο
δρόμο και εξαφανίσθηκαν χωρίς να πάρουν τίποτα.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16058N165</ED>
<ID>
ID:130057

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N16&aa=5</URL></REF>


Article

<CATEGORY>vin06</CATEGORY>

 <H2>Οι «Ράμπο» της Εφορίας δούλευαν για λογαριασμό τους...
</H2>
«ΡΑΜΠΟ» της Εφορίας βγαίνουν παγανιά στους δρόμους της πρωτεύουσας και αφού
εντοπίσουν κατόχους πολυτελών αυτοκίνητων-μαϊμούδων ή αυτοκίνητων με ξένες
πινακίδες, των οποίων ίσως έχει λήξει ο χρόνος παραμονής τους στη χώρα μας,
στη συνέχεια τούς εκβιάζουν και τους αποσπούν μεγάλα χρηματικά ποσά
προκειμένου να μην τους κατασχέσουν τα αυτοκίνητα.

Σχετική δικογραφία εναντίον τριών «Ράμπο» βρίσκεται στο Αστυνομικό Τμήμα
Αργυρούπολης και θα διαβιβαστεί εντός των ημερών στην Εισαγγελία Πρωτοδικών,
ενώ ο αρμόδιος εισαγγελέας αναμένεται να διατάξει προκαταρκτική εξέταση ή να
ασκήσει δίωξη εναντίον τους.

Σύμφωνα με τη δικογραφία, το μεσημέρι της 16ης Ιανουαρίου σε κάποιο φανάρι της
λεωφόρου Αργυρουπόλεως, τρεις «Ράμπο» που επέβαιναν σε υπηρεσιακό αυτοκίνητο
έκαναν σήμα στον οδηγό Μερσεντές με γερμανικές πινακίδες να σταματήσει. Ο
οδηγός τούς είπε ότι είχε έρθει από τη Γερμανία στην Ελλάδα τον περασμένο
Ιούλιο, όταν, όμως οι τρεις «Ράμπο» ζήτησαν και είδαν την άδεια του
αυτοκινήτου και ότι είχε αγορασθεί στη Γερμανία το 1994 απείλησαν τον
μετανάστη ότι θα πρέπει να πληρώσει πρόστιμο 10.000 δρχ. την ημέρα και για
τρία χρόνια Στην αντίθετη περίπτωση θα προχωρούσαν στην κατάσχεση του
αυτοκινήτου. Φυσικά, ο ιδιοκτήτης του Ι.Χ. πάγωσε και τότε οι τρεις «Ράμπο»,
σύμφωνα με την καταγγελία του θύματος, προθυμοποιήθηκαν να του βρουν... τη
λύση, αρκεί να τους έδινε 150.000 δρχ. και θα έφευγε ανενόχλητος. Ο Έλληνας
μετανάστης τούς έδωσε όσα χρήματα είχε μαζί του, 120.000 δρχ., και οι «Ράμπο»
αναχώρησαν ευχαριστημένοι, όμως το θύμα πρόλαβε και πήρε τον αριθμό του
αυτοκινήτου τους. Ο εκβιασμός τον έκαιγε και μια εβδομάδα αργότερα, στις 24
Ιανουαρίου, πήγε στο Αστυνομικό Τμήμα Αργυρούπολης, κατήγγειλε το περιστατικό
και κατέθεσε μήνυση, ενώ έδωσε τον αριθμό του αυτοκινήτου που είχε πάρει. Για
την υπόθεση ενημερώθηκε αμέσως ο εποπτεύων εισαγγελέας του ΣΔΟΕ Ι. Ντογιάκος
και πριν λίγες ημέρες με βάση τις ημερομηνίες και τις βάρδιες των υπάλληλων
του ΣΔΟΕ οι τρεις «Ράμπο» εντοπίσθηκαν και το θύμα προχθές τούς αναγνώρισε.

Σύμφωνα με πληροφορίες, υπάρχουν πολλές παρόμοιες περιπτώσεις τον τελευταίο
καιρό, όμως οι ιδιοκτήτες των Ι.Χ. που έχουν πέσει θύματα εκβιασμού αποφεύγουν
να κάνουν επώνυμες καταγγελίες και να υποβάλουν μηνύσεις.

ΑΠΟΜΑΚΡΥΝΟΝΤΑΙ 3

* Την άμεση απομάκρυνση των υπαλλήλων Δημητρόπουλου Σπύρου, Αυζώτη Ηλία και
Αθανασούλη Σταματίου από το Σώμα Δίωξης Οικονομικού Εγκλήματος (ΣΔΟΕ),
αποφάσισε το υπουργείο Οικονομικών έπειτα από έρευνες του αρμόδιου εισαγγελέα
κ. Ντογιάκου. Σύμφωνα με την αρχική έρευνα που διενήργησε ο αρμόδιος
εισαγγελέας και τη διασταύρωση διαφόρων στοιχείων, οι εφοριακοί αυτοί φέρονται
να εμπλέκονται σε υπόθεση δωροδοκίας.

Ταυτόχρονα, η αρμόδια Οικονομική Επιθεώρηση θα διενεργήσει άμεσα σχετική
έρευνα και θα καταλογίσει τις συγκεκριμένες ευθύνες.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16058N166</ED>
<ID>
ID:130068

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N16&aa=6</URL></REF>


Article

<CATEGORY>vin06</CATEGORY>

 <H5>ΝΕΟΣ ΚΥΚΛΟΣ ΤΑΛΑΙΠΩΡΙΑΣ ΓΙΑ ΤΟΥΣ ΕΠΙΒΑΤΕΣ ΤΗΣ ΟΛΥΜΠΙΑΚΗΣ
</H5><H2>Οι πτήσεις της υπομονής
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Νέος κύκλος ταλαιπωρίας για το επιβατικό κοινό της Ολυμπιακής Αεροπορίας
ξεκίνησε ήδη με αφορμή τη λήξη ­ και μη ανανέωση ­ της σύμβασης 64 εποχικών
ιπταμένων συνοδών και φροντιστών και περιλαμβάνει ματαιώσεις πτήσεων και
ατέλειωτες ώρες αναμονής στα αεροδρόμια.

Αεροδρόμιο Ελληνικού. Η ταλαιπωρία άρχισε από χθες...

ΧΘΕΣ, λόγω της έλλειψης πληρωμάτων θαλάμου επιβατών, των αγροτικών
κινητοποιήσεων στο Ηράκλειο Κρήτης, αλλά και των άσχημων καιρικών συνθηκών που
επικρατούσαν σε διάφορα σημεία της χώρας, ματαιώθηκαν συνολικά 16 δρομολόγια
εσωτερικού-εξωτερικού της Ολυμπιακής Αεροπορίας και της Ολυμπιακής Αεροπλοΐας.

Την ίδια στιγμή κανείς δεν ήταν σε θέση να εκτιμήσει πότε θα κλείσει ο κύκλος
της ταλαιπωρίας, καθώς η διοίκηση της Ο.Α. στην προσπάθειά της να αλλάξει τους
κανονισμούς εργασίας και να εφαρμόσει το νέο οργανόγραμμα οδηγείται σε
μετωπική σύγκρουση με όλους τους εργαζόμενους της εταιρείας.

Πάντως από την πλευρά της διοίκησης της Ο.Α. αργά χτες το βράδυ ανακοινώθηκε
ότι από σήμερα «θα καταβληθεί κάθε προσπάθεια για την εύρυθμη εκτέλεση των
δρομολογίων» και πως φαινόμενα όπως το χθεσινό «θα αποτελέσουν σύντομα
παρελθόν για την εταιρεία».

Σε μακροσκελή ανακοίνωσή της η εταιρεία αναφέρει ότι για τη χθεσινή ταλαιπωρία
του επιβατικού κοινού «ευθύνεται η πλειοψηφία της Ένωσης Ιπταμένων Συνοδών και
Φροντιστών (ΕΙΣΦ), που θυσίασε την αξιοπιστία της εταιρείας στον βωμό των
συντεχνιακών συμφερόντων». Όπως χαρακτηριστικά επισημαίνεται, «η πλειοψηφία
της ΕΙΣΦ, με την απειλή της διαγραφής από τα μητρώα της, δεν επέτρεπε στα μέλη
της να συναινέσουν σε παροχή νόμιμων υπηρεσιών προς τον εργοδότη τους» (να
εργαστούν υπερωριακά κ.λπ.).

Στην ίδια ανακοίνωση αναφέρεται ακόμα ότι «ενώ η σημερινή διοίκηση της ΕΙΣΦ
είχε συμφωνήσει το 1994 πως για την εκτέλεση του προγράμματος των δρομολογίων
στο διάστημα 1994-1997 χρειάζονταν 1.000 ιπτάμενοι συνοδοί και φροντιστές,
μέσα σε μια νύχτα (31-12-97 με 1-1-98) ανέβασε τις ανάγκες για μόνιμο
προσωπικό στα 1.450 άτομα».

«Μέσα στο θολό και πολλές φορές εκβιαστικό σκηνικό ­ τονίζεται στην ανακοίνωση
­ η Ο.Α. σύρθηκε επί δύο χρόνια στη διατήρηση 210 εποχικών ιπταμένων συνοδών
και φροντιστών, με αποτέλεσμα την αδικαιολόγητη επιβάρυνσή της με 1,2 δισ.
δρχ. ετησίως».

Χθες, μετά τη λήξη ­ και μη ανανέωση ­ της σύμβασης των 64 εποχικών
αεροσυνοδών, αλλά και την επικείμενη απόφαση για αποχώρηση άλλων 200 στις
αρχές Μαΐου, οι μόνιμοι ιπτάμενοι συνοδοί και φροντιστές σταμάτησαν να
προσφέρουν υπερεργασία, με αποτέλεσμα να ματαιωθούν λόγω έλλειψης πληρωμάτων
τα δρομολόγια της εταιρείας προς Μόσχα, Βερολίνο (μέσω Θεσσαλονίκης), Μαδρίτη,
Νάπολι-Μσσαλία, Ζυρίχη -Γενεύη, Ρώμη και Θεσσαλονίκη (πτήση 910).

Εξάλλου, λόγω του αποκλεισμού του αεροδρομίου του Ηρακλείου από τους αγρότες
της Κρήτης, ματαιώθηκαν τα δύο πρωινά δρομολόγια της Ο.Α. προς το Ηράκλειο.
Πάντως τα απογευματινά δρομολόγια αντί για το Ηράκλειο κατέληξαν στα Χανιά.

Επίσης, λόγω των άσχημων καιρικών συνθηκών ματαιώθηκαν χτες τα δρομολόγια προς
Κέρκυρα, Ρόδο, Πάρο, Ιωάννινα, Σύρο και Κάρπαθο (από Ρόδο), καθώς και ένα
δρομολόγιο του ΕΚΑΒ προς Μυτιλήνη.

Οι ιπτάμενοι συνοδοί και φροντιστές δηλώνουν αποφασισμένοι να περιφρουρήσουν
το περιεχόμενο των κανονισμών εργασίας τους, ενώ με εξώδικό τους προς τη
διοίκηση της Ο.Α. αναφέρουν ότι «η ματαίωση πτήσεων χωρίς να στοιχειοθετείται
λόγος ανωτέρας βίας αποτελεί ποινικό αδίκημα».

Πάντως, μεταξύ των μέτρων που προτίθεται να λάβει η διοίκηση της Ο.Α. για την
εξοικονόμηση ιπτάμενου προσωπικού είναι και η μείωση του αριθμού των
πληρωμάτων των Τζάμπο από 16 σε 13 μέλη. Μόνο με το μέτρο αυτό εκτιμάται ότι
θα εξοικονομηθούν 50-60 ιπτάμενοι συνοδοί και φροντιστές.

Στο μεταξύ, η Ομοσπονδία Σωματείων Πολιτικής Αεροπορίας (ΟΣΠΑ) από την πλευρά
της ανακοίνωσε χτες την απόφασή της να προχωρήσει σε απεργιακές κινητοποιήσεις
«για να ματαιωθεί στην πράξη η απόπειρα της κυβέρνησης για κατάργηση των
ελεύθερων συλλογικών διαπραγματεύσεων».

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16058N171</ED>
<ID>
ID:129925

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N17&aa=1</URL></REF>


Article

<CATEGORY>vin06</CATEGORY>

 <H2>Αύξηση των σεξουαλικών προβλημάτων στους νέους
</H2>
ΤΗΝ ΑΓΝΟΙΑ γύρω από το σεξ των προηγούμενων γενεών φαίνεται ότι, στην εποχή
μας, αντικατέστησαν οι λανθασμένες πεποιθήσεις γύρω από το σεξ.

Το αποτέλεσμα, όπως δείχνουν τα στοιχεία του Ελληνικού Σεξολογικού
Ινστιτούτου, είναι ότι παρατηρείται σημαντική αύξηση του ποσοστού σεξουαλικών
προβλημάτων στους νέους, ηλικίας 18-28 ετών.

«Κύριος λόγος αυτής της αύξησης, όπως ανέφερε χθες σε συνέντευξη Τύπου ο
κλινικός ψυχολόγος κ. Γ. Βυνάκος, είναι η αντίστοιχη αύξηση που παρουσιάζουν
τα λεγόμενα μαθησιακά ψυχολογικά αίτια. Προβλήματα, δηλαδή, που δεν οφείλονται
σε βαθύτερα ψυχολογικά αίτια ή σε προβλήματα σχέσης, φάσης ζωής κ.λπ. αλλά σε
κακή σεξουαλική διαπαιδαγώγηση και ενημέρωση. Το 52,1% των σεξουαλικών
προβλημάτων οφείλονται σε καθαρά μαθησιακά αίτια ενώ στο 75,9% των προβλημάτων
υπάρχει πάντα συμμετοχή αυτών των αιτίων».

Έτσι, οι λανθασμένες πεποιθήσεις, τα εξωπραγματικά πρότυπα (τέλειο σώμα,
τέλειο πρόσωπο κ.λπ.), τα μέσα πραγμάτωσης της σεξουαλικής συμπεριφοράς
(χλιδή, πλούτος κ.λπ.) όπως εμφανίζονται στα μίντια και το κυνήγι του ατόμου ή
του ζευγαριού να ανταποκριθούν σ' αυτά, δημιουργούν τεράστιο άγχος επίδοσης
και φόβο αποτυχίας, με αποτέλεσμα να μπλοκάρονται τελικά σεξουαλικά.
Διαφορετικά εμφανίζονται τα πράγματα στις μεγαλύτερες ηλικίες όπου στο φάσμα
ηλικιών από 45-58 ετών και 58-68 υπάρχει ελαφρά μείωση του ποσοστού
σεξουαλικών προβλημάτων ­ ανάμεσα σ' αυτούς που επισκέπτονται το Ινστιτούτο.

Τα θέματα αυτά θα συζητηθούν σε μετεκπαιδευτικό σεμινάριο με θέμα «Σεξουαλική
διαπαιδαγώγηση σε σχολείο» που γίνεται σήμερα και αύριο στην Αθήνα.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16058N172</ED>
<ID>
ID:129979

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N17&aa=2</URL></REF>


Article

<CATEGORY>vin06</CATEGORY>

 <H2>Στην τελική ευθεία η κάρτα αναπηρίας
</H2>
ΣΤΗΝ ΤΕΛΙΚΗ ευθεία περνά η κυβέρνηση για την καθιέρωση της κάρτας αναπηρίας,
που θα θέσει τέρμα και στους ανάπηρους-«μαϊμούδες», καθώς το σχετικό σχέδιο
διατάγματος υποβλήθηκε χθες για επεξεργασία στο Συμβούλιο της Επικρατείας.

Με το υπό έκδοση διάταγμα, καθιερώνεται ο θεσμός της ισόβιας (χρώματος
πορτοκαλί) και προσωρινής (χρώματος γκρι) κάρτας αναπηρίας, για τη χορήγηση
της οποίας θα επανεξεταστούν όλα τα ανάπηρα άτομα από ειδικές ιατρικές επιτροπές.

Στις κάρτες αναπηρίας θα αναγράφεται ο εκδότης (Νομαρχιακή Αυτοδιοίκηση), ο
αριθμός μητρώου και έκδοσης, ονοματεπώνυμο, όνομα πατρός και το ποσοστό
αναπηρίας του δικαιούχου, ενώ θα επικολλάται και πρόσφατη φωτογραφία του. Στις
γκρι κάρτες προσωρινής αναπηρίας θα αναγράφεται και η ημερομηνία λήξης της
ισχύος της. Η πιστοποίηση της αναπηρίας και του βαθμού αναπηρίας των
δικαιούχων θα γίνεται από τριμελείς επιτροπές που θα συσταθούν σε όλα τα
νοσηλευτικά ιδρύματα του ΕΣΥ.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16058N173</ED>
<ID>
ID:130015

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N17&aa=3</URL></REF>


Article

<CATEGORY>vin06</CATEGORY>

 <H2>Grecotel το ξενοδοχείο King Minos
</H2>
ΣΤΗΝ ΑΛΥΣΙΔΑ της Grecotel εντάχθηκε πριν από λίγες ημέρες και το ξενοδοχείο
King Minos, που βρίσκεται στην Πλατεία Ομονοίας. Όπως ανακοινώθηκε χθες από
την Grecotel, το King Minos δυναμικότητας 350 κλινών νοικιάστηκε για είκοσι
χρόνια και θα μετονομαστεί σε Grecotel Athens Acropol. Ήδη έχει ξεκινήσει η
ριζική ανακαίνισή του και τον ερχόμενο Απρίλιο που θα τελειώσουν οι εργασίες
στην Πλατεία Ομονοίας θα προστεθεί μια σύγχρονη ξενοδοχειακή μονάδα τεσσάρων αστέρων.

Στο μεταξύ, στις αρχές Μαρτίου αναμένεται να λειτουργήσει στην Πλατεία
Συντάγματος πλήρως ανακαινισμένο το ξενοδοχείο NJV Athens Plaza (πρώην
Meridien), του οποίου τη διαχείριση ανέλαβε πρόσφατα ο όμιλος Δασκαλαντωνάκη.
Το συγκεκριμένο ξενοδοχείο θα ανήκει στην κατηγορία De Lux και θα διαθέτει 350
υπερπολυτελείς κλίνες, ενώ το κόστος της ανακαίνισής του ανήλθε σε 2,1 δισ. δραχμές.

Σημειώνεται ότι τα μεικτά κέρδη της Grecotel μέσα στο 1997 ανήλθαν σε 10,2
δισ. δραχμές.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16058N174</ED>
<ID>
ID:130040

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N17&aa=4</URL></REF>


Article

<CATEGORY>vin06</CATEGORY>

 <H5>ΕΝΑΣ ΝΕΚΡΟΣ ΣΤΗ ΘΑΣΟ ΚΑΙ ΚΑΤΑΣΤΡΟΦΕΣ ΑΠΟ ΤΗ ΘΕΟΜΗΝΙΑ ΣΤΗΝ ΑΝ. ΜΑΚΕΔΟΝΙΑ ΚΑΙ ΘΡΑΚΗ
</H5><H2>Το νερό έγινε εφιάλτης
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

Ένας νεκρός και πολλές υλικές καταστροφές είναι ο μέχρι στιγμής απολογισμός
της θεομηνίας στη Βόρεια Ελλάδα. Κατολισθήσεις, πλημμύρες σε πολλά σπίτια και
καταστήματα και μεγάλες ζημίες σε καλλιεργήσιμες εκτάσεις είχε ως αποτέλεσμα
το κύμα κακοκαιρίας που πλήττει από την Τρίτη ολόκληρη την Ανατολική Μακεδονία
και Θράκη.

Στην Καβάλα: Οι δρόμοι έγιναν... χείμαρροι, εκατοντάδες σπίτια και
καταστήματα πλημμύρισαν, καλλιέργειες κατα-

στράφηκαν

Η ΠΤΩΣΗ της θερμοκρασίας, οι καταρρακτώδεις βροχές και οι χιονοπτώσεις
δημιούργησαν πολλά προβλήματα στους Νομούς Καβάλας, Δράμας, Ξάνθης, Σερρών και
Wβρου. Τα νερά της βροχής πλημμύρισαν τους αυτοκινητόδρομους, ενώ ανέβηκε
επικίνδυνα η στάθμη των ποταμών Έβρου, Νέστου και Στρυμόνα. Σε πολλά σημεία οι
δρόμοι μετατράπηκαν σε ορμητικούς χειμάρρους και πολλά αυτοκίνητα έμειναν
ακινητοποιημένα, δημιουργώντας προβλήματα στην κυκλοφορία.

Στην Καβάλα, δύο ιδιωτικοί παιδικοί σταθμοί πλημμύρισαν στην περιοχή Παληό,
καθώς και δεκάδες σπίτια. Στη Νέα Καρβάλη, στον οικισμό Αγίου Λουκά, η
Πυροσβεστική Υπηρεσία αναγκάστηκε να επέμβει σε 60 περιπτώσεις για να αντλήσει
τα νερά της βροχής που είχαν πλημμυρίσει τους οικισμούς. Στη Νέα Πέραμο και τη
Νέα Ηρακλίτσα, 220 ισόγεια και υπόγεια σπίτια και καταστήματα, που βρίσκονται
κατά μήκος της παραλίας, αντιμετώπισαν προβλήματα λόγω των νερών της βροχής.

Στην πόλη της Δράμας, σε περισσότερα από 40 σπίτια και υπόγεια, χρειάστηκε η
επέμβαση της Πυροσβεστικής Υπηρεσίας, ενώ στον Νόμο Δράμας σοβαρά προβλήματα
δημιουργήθηκαν και στα χωριά Αργυρούπολη, Κύργια, Κουδούνια και Αρκαδικό, όπου
πνίγηκαν δεκάδες ζώα και καταστράφηκαν καλλιεργήσιμες εκτάσεις.

Από την άνοδο της στάθμης των νερών του ποταμού Αγγίτη στη Δράμα πλημμύρισαν
χιλιάδες στρέμματα στον Μεγαλόκαμπο, ενώ σε περίπτωση που η κακοκαιρία
συνεχιστεί άμεσο κίνδυνο αντιμετωπίζουν και καλλιεργήσιμες εκτάσεις στα χωριά
Φωτολίβο και Μαυρολεύκη.

Στην Ελευθερούπολη Παγγαίου τα νερά της θάλασσας μπήκαν σε σπίτια και
καταστήματα, προκαλώντας τεράστιες ζημίες, το κόστος των οποίων είναι αδύνατο
να υπολογιστεί.

Από τις καταρρακτώδεις βροχές και τις ύλες που παρέσυραν τα νερά στο πέρασμά
τους καλύφθηκε η σιδηροδρομική γραμμή του ΟΣΕ κοντά στην Κορνοφωλιά Έβρου και
διεκόπη η διέλευση των τρένων. Οι επιβάτες μεταφέρονται με λεωφορεία του ΟΣΕ
στον Δήμο Τυχερού Έβρου και από εκεί συνεχίζουν το ταξίδι τους σε άλλες
περιοχές του Νομού.

Στον Πόρο Φερών Έβρου ξεχείλισε ο ποταμός Τσάι και οι στρατιώτες εκκένωσαν το
φυλάκια «Γ. Καραγώγου», ενώ και στο Δέρειο ­ εξαιτίας ζημιών που υπέστη η
γέφυρα ­ διεκόπη η συγκοινωνία.

ΣΤΗ ΘΑΣΟ

Στη Θάσο, τραγικό θάνατο βρήκε ο Αλέξανδρος Μπόρας, όταν το αγροτικό φορτηγό
που οδηγούσε παρασύρθηκε από τα νερά χειμάρρου. Το δυστύχημα συνέβη χθες το
μεσημέρι, όταν ο Μπόρας ­ κατευθυνόμενος στο ποιμνιοστάσιό του ­ προσπάθησε να
περάσει χείμαρρο στην περιοχή Σταυρού Λιμεναρίων. Δεν υπολόγισε, όμως, τα
ορμητικά νερά και το αγροτικό αυτοκίνητό του παρασύρθηκε, με αποτέλεσμα ο
οδηγός να πνιγεί. Στο Βορειοανατολικό Αιγαίο η ένταση των ανέμων έχει
ξεπεράσει τα 9 Μπωφόρ και δεν γίνονται τα δρομολόγια από Καβάλα για Θάσο,
καθώς και προς τα υπόλοιπα νησιά του ΒΑ Αιγαίου..

* Χθες το βράδυ ξεχείλισε ο Σπερχειός ποταμός, με αποτέλεσμα να διακοπούν τα
δρομολόγια του ΟΣΕ προς Θεσσαλονίκη. Μεγάλες είναι, επίσης, οι ζημιές σε
καλλιέργειες της περιοχής.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N18</CAT>
<ED>
Κωδικός άρθρου: A16058N181</ED>
<ID>
ID:129926

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N18&aa=1</URL></REF>


Article

<CATEGORY>vin06</CATEGORY>

 <H5>ΜΕΤΑΦΕΡΟΝΤΑΙ ΣΤΗΝ ΑΥΤΟΔΙΟΙΚΗΣΗ 263 ΑΡΜΟΔΙΟΤΗΤΕΣ ΤΩΝ ΥΠΟΥΡΓΕΙΩΝ
</H5><H2>Αλλάζει χέρια η εξουσία
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

Διακόσιες εξήντα τρεις αρμοδιότητες αλλάζουν χέρια μέσα στον επόμενο μήνα.
Η καταγραφή που είχε ξεκινήσει πριν από τέσσερις περίπου μήνες η οκταμελής
επιτροπή του υπουργείου Εσωτερικών, Δημόσιας Διοίκησης και Αποκέντρωσης, σε
συνεργασία με τα υπουργεία, ολοκληρώθηκε και σύντομα οι πολίτες για αρκετά
πράγματα θα μπορούν να εξυπηρετούνται από τις περιφέρειες και τις Νομαρχιακές Αυτοδιοικήσεις.

ΤΟ ΕΡΓΟ των μελών της επιτροπής δεν ήταν εύκολο. Σε αρκετές περιπτώσεις
συνάντησαν την απροθυμία των αρμοδίων παραγόντων αρκετών υπουργείων να
παραδώσουν τις εκτελεστικές αρμοδιότητές τους. Αξιοσημείωτο, πάντως, είναι
ότι, με βάση το πόρισμα που συντάχθηκε, ο μεγάλος «χαμένος» είναι οι
Νομαρχιακές Αυτοδιοικήσεις της Αθήνας, και ιδιαίτερα η διευρυμένη.

ΕΜΠΟΔΙΑ

Είναι χαρακτηριστικό ότι στην αρχή του πορίσματος αναφέρεται ότι η «καταγραφή
των αρμοδιοτήτων από τα υπουργεία σε πολλές περιπτώσεις είτε δεν ήταν πλήρης
είτε γινόταν με ευθεία αναφορά στις διατάξεις των οργανισμών τους, γεγονός που
παρεμπόδιζε τον ακριβή εντοπισμό των αρμοδιοτήτων». Επίσης, ιδιαίτερη μνεία
γίνεται για την καθυστέρηση που επέδειξαν ορισμένες υπηρεσίες στην αποστολή
των πινάκων καταγραφής, ενώ κάποια υπουργεία «δεν απέστειλαν πλήρη καταγραφή
των αρμοδιοτήτων όλων των υπηρεσιακών τους μονάδων».

«Πρωταθλητής» στις παραχωρήσεις είναι το υπουργείο Γεωργίας, με 62
αρμοδιότητες που σύντομα θα μεταβιβασθούν στις περιφέρειες και στις
Νομαρχιακές Αυτοδιοικήσεις. Τα υπουργεία Εθνικής Οικονομίας και Οικονομικών
δεν παραχωρούν καμία αρμοδιότητα. Για το πρώτο αναφέρεται στο πόρισμα ότι έχει
καταγράψει τις αρμοδιότητες «κατά τρόπο γενικό» και για το δεύτερο ότι δεν
κατέγραψε καθόλου τις αρμοδιότητες των υπηρεσιακών μονάδων του, «κρίνοντας ότι
δεν υπάρχουν αρμοδιότητες από τις ασκούμενες που θα μπορούσαν να μεταβιβαστούν
με τις διαδικασίες της επιτροπής».

Τα πράγματα παραμένουν ως έχουν, ακόμα, στα υπουργεία Μακεδονίας - Θράκης και
Αιγαίου, τα οποία είναι, ούτως ή άλλως, αποκεντρωμένα, και στο υπουργείο Τύπου
και Μέσων Μαζικής Ενημέρωσης.

ΠΙΕΣΕΙΣ

«Είμαστε ικανοποιημένοι για τη δουλειά που έγινε. Μπορεί να ασκήθηκαν
ορισμένες πιέσεις όσο καιρό εργαζόταν η επιτροπή, όμως το τελικό αποτέλεσμα
νομίζω ότι συμβάλλει ουσιαστικά στην αποσυγκέντρωση των αρμοδιοτήτων από την
κεντρική διοίκηση», είπε στα «ΝΕΑ» χθες το βράδυ, από το εξωτερικό όπου
βρίσκεται, η γενική γραμματέας του υπουργείου Εσωτερικών, Δημόσιας Διοίκησης
και Αποκέντρωσης κ. Ευδοκία Σερρέλη, που ήταν πρόεδρος της επιτροπής.

Η ΙΘΑΓΕΝΕΙΑ

Από τις αρμοδιότητες του υπουργείου Εσωτερικών μεταβιβάζονται στις
περιφέρειες, εκτός των άλλων, η έρευνα για τα στοιχεία όσων ζητάνε να
καθορισθεί η ιθαγένειά τους, οι εκδόσεις αποφάσεων για αποσπάσεις υπαλλήλων
από τους Οργανισμούς Τοπικής Αυτοδιοίκησης στις περιφέρειες και το αντίστροφο
και για μετατάξεις υπαλλήλων που οργανικά ανήκουν στις Νομαρχιακές
Αυτοδιοικήσεις ή Νομαρχιακά Διαμερίσματα σε υπηρεσίες της περιφέρειας και το αντίστροφο.

Στο υπουργείο Ανάπτυξης μεταβιβάζονται συνολικά 14 αρμοδιότητες, όμως στη
Γενική Γραμματεία Τουρισμού δεν προέκυψε συμφωνία. Το ΥΠΕΧΩΔΕ παραχωρεί 42
αρμοδιότητες στις περιφέρειες και στις Νομαρχιακές Αυτοδιοικήσεις.

ΤΑ ΦΡΟΝΤΙΣΤΗΡΙΑ

Το υπουργείο Παιδείας εκχωρεί στις περιφέρειες την έγκριση και απόφαση
πρόσληψης προσωπικού με σύμβαση έργου και στις τέσσερις Νομαρχιακές
Αυτοδιοικήσεις της Αττικής τη χορήγηση άδειας ίδρυσης φροντιστηρίων.

Οι περιφέρειες, αντί του υπουργείου Εργασίας και Κοινωνικών Ασφαλίσεων, στις
τουριστικές περιοχές, στο εξής, θα καθορίζουν την άδεια λειτουργίας των
καταστημάτων κατά τις Κυριακές και τις αργίες όταν διαφωνούν οι φορείς ή οι
ρυθμίσεις αφορούν περισσότερους από δύο νομούς.

Αρκετές αρμοδιότητες εκχωρούνται και από το υπουργείο Υγείας και Πρόνοιας, ενώ
το υπουργείο Δικαιοσύνης πρότεινε τη μεταφορά στην περιφέρεια αρμοδιοτήτων που
έχουν να κάνουν με την έγκριση πιστώσεων, όμως η επιτροπή έκρινε ότι οι
προτεινόμενες αρμοδιότητες δεν μπορούν να μεταβιβαστούν.

ΚΑΘΑΡΙΟΤΗΤΑ

Το υπουργείο Πολιτισμού μεταβιβάζει τέσσερις αρμοδιότητες και το υπουργείο
Εμπορικής Ναυτιλίας τρεις (από αυτές που ασκεί μόνο του). Η Τοπική
Αυτοδιοίκηση, αντί του υπουργείου Δημόσιας Τάξης, πλέον θα εφαρμόζει τις
διατάξεις για την καθαριότητα, κοινή ησυχία, ευκοσμία και ευταξία, θα
βεβαιώνει παραβάσεις καταλήψεως πεζοδρομίων, υπαιθρίου εμπορίου και λαϊκών
αγορών, καθώς και τον έλεγχο στάθμευσης των αυτοκινήτων. Ακόμα θα έχει την
αρμοδιότητα ρύθμισης της κυκλοφορίας εντός των δήμων και των κοινοτήτων, τον
έλεγχο εκπομπής των ρύπων και θορύβων από οχήματα και το ωράριο των κέντρων
διασκέδασης και συναφών καταστημάτων καθώς και εμπορικών καταστημάτων.

Το υπουργείο Μεταφορών και Επικοινωνιών, τέλος, εκχωρεί 27 αρμοδιότητες στις
περιφέρειες και στις Νομαρχιακές Αυτοδιοικήσεις.

ΟΙ ΔΙΑΦΩΝΙΕΣ

Πάντως, εκτιμάται ότι η ξεχωριστή λογική με την οποία αντιμετωπίζεται η Αττική
έχει να κάνει και με το γεγονός ότι παραμένουν σε εκκρεμότητα οι ρυθμίσεις για
τη μητροπολιτική οργάνωση της περιοχής. Επίσης, δεν έχει καταστεί σαφές ακόμα
τι θα γίνει με τις αρμοδιότητες στις οποίες προέκυψε διαφωνία μεταξύ της
επιτροπής και των υπουργείων.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N19</CAT>
<ED>
Κωδικός άρθρου: A16058N191</ED>
<ID>
ID:129927

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N19&aa=1</URL></REF>


Article

<CATEGORY>vin06</CATEGORY>

 <H5>ΚΑΤΑΡΓΟΥΜΕ ΤΗΝ ΑΠΕΡΑΝΤΗ ΓΟΗΤΕΙΑ ΤΗΣ ΜΟΝΑΔΙΚΟΤΗΤΑΣ
</H5><H2>ΔΙΑΛΟΓΟΣ
</H2><H2>Ο κλωνισμός και οι δυστυχίες του
</H2>
<AUTHOR>ΔΗΜΗΤΡΗΣ ΠΑΠΑΙΩΑΝΝΟΥ</AUTHOR>

Όταν ο πρώτος άνθρωπος εξήλθε (κατά τη Γραφή, εξεδιώχθη) από τον Παράδεισο
των φυσικών οικοσυστημάτων, δημιουργώντας τα δικά του (τεχνητά) οικοσυστήματα
και τον «πολιτισμό», η πρώτη δουλειά ήταν να ξεκαθαρίσει τους λογαριασμούς του
με τον ίδιο του τον εαυτό.

Ο ΚΑΪΝ σκότωσε τον Άβελ, ο Γκιλγκάμες το τέρας και οι λοιποί προϊστορικοί
ήρωες τα πάσης φύσεως «κακέκτυπα» του γένους του homo sapiens που, αφανίζοντας
κάθε ίχνος ανθρώπινης ποικιλίας και εναλλακτικής προς αυτόν ανθρώπινης
παρουσίας, κυριάρχησε όχι μόνο στο εξωτερικό του περιβάλλον, αλλά και στον
εσωτερικό του κόσμο, στα ίδια του δηλαδή τα γονίδια, επιβάλλοντας τη φυλετική
του καθαρότητα.

Για να έχει μάλιστα και τη συνείδησή του ήσυχη, δημιούργησε και πατεντάρισε
έναν θεό «κατ' εικόνα και ομοίωσή του», αναγορεύοντας έτσι τον εαυτό του σε
αυθεντικό ερμηνευτή της βούλησης του Θεού, σε υπέρτατο κριτή και αξιολογητή
της φύσης.

Όμως, αυτό ήταν μονάχα η αρχή!

Μέσα σε λίγες χιλιάδες χρόνια, εξολόθρευσε το μέγιστο και ίσως το πιο
γοητευτικό μέρος της βιολογικής ποικιλότητας, αφήνοντας μόνο «κοντόχοντρα» και
σαρκώδη είδη κατάλληλα για τις διατροφικές του επιδόσεις.

Μέσω αλλεπάλληλων και ασταμάτητων διασταυρώσεων, δημιούργησε τούς «φυσικά
μεταλλαγμένους οργανισμούς», τους λίγους και εκλεκτούς του συντρόφους, στη
μακρά του πορεία μέσα στο χρόνο, αυτούς που όλοι γνωρίζουμε ως «κατοικίδια» ή
«βελτιωμένες ποικιλίες».

Χάριν των εκλεκτών του, κατέκαυσε τα παρθένα δάση αλλάζοντας βαθμιαία το τότε
κλίμα της γης, που κατέληξε στη δημιουργία των περί τον Ισημερινό ερήμων.

Η ΚΥΡΙΑΡΧΙΑ...

Παράλληλα, κατέστρεψε εκ βάθρων τα ενδιαιτήματα των μη χρήσιμων προς αυτόν
οργανισμών, μετατρέποντάς τα σε χωράφια και οικισμούς για την «πρόοδο» και
προκοπή τού εαυτού του και των εκλεκτών του.

Ο Francis Bacon, στη χαραυγή των νεώτερων χρόνων, ανέκραξε: «Ερευνούμε για να
γνωρίζουμε» και «γνωρίζουμε για να κυριαρχούμε».

Και ο γενναίος, θαυμαστός κόσμος της έρευνας ξεπήδησε ορμητικά, ανοίγοντας
νέες δυνατότητες κυριαρχίας πάνω και στις τελευταίες νησίδες αντίστασης της
παιδεύτρας φύσης. Βουνά ισοπεδώθηκαν, ποτάμια εξετράπησαν, λίμνες
αποξηράνθηκαν, πόλεις-γίγαντες ξεπήδησαν, εργοστάσια μετατρέπουν καθετί σε
οτιδήποτε άλλο, δρόμοι, αεροσκάφη και δορυφόροι έζωσαν τη βιόσφαιρα, μικρόβια,
πλασμώδια και ιοί εξοβελίστηκαν και η ομορφιά περιορίστηκε στα μουσεία και τα
εθνικά πάρκα.

Ο ΓΕΝΕΤΙΚΟΣ ΚΩΔΙΚΑΣ

Το τελευταίο, μα όχι και το τελικό, οχυρό αντίστασης της φύσης που
κατακυριεύεται από τον θεό-άνθρωπο, ήταν τα μυστικά κλειδιά τού γενετικού
κώδικα της ζωής.

Από τη μία ημέρα στην άλλη, μεταλλαγμένες ποικιλίες κατοικιδίων ξεπήδησαν
απειλώντας με νέφη εκπομπών, με απόβλητα γενετικής παραπληροφορίας τους τόπους
εφαρμογής τους και τον κόσμο ολόκληρο, ενώ οι τεχνικές του ελέγχου και
απομίμησης της κυτταρογένεσης και εμβρυογένεσης, έφθασαν σε επίπεδο πρακτικής εφαρμογής.

Η τεχνητή γονιμοποίηση και η διά κλωνισμού παραγωγή αντιτύπων, ανώτερων μορφών
ζωής έχουν μπει για τα καλά στη ζωή μας. Και η τεχνολογική απόσταση από την
εφαρμογή τους στον ίδιο τον άνθρωπο-θεό, είναι πλέον μηδενική.

Και αυτή ακριβώς, η άμεση, η προ των πυλών προοπτική εργαστηριακού ελέγχου των
ιδιοτήτων του ανθρώπου, καταργώντας το μυστήριο αλλά και την απέραντη γοητεία
της μοναδικότητας κάθε ανθρώπινης ύπαρξης, ξεσκεπάζει το «ηθικό κενό», όχι
βεβαίως της τελευταίας πράξης του δράματος, αλλά και του συνόλου της ξέφρενης
πορείας του ανθρώπινου, που, μέσα από μια διαρκή καταστροφική και αιματηρή
εξέλιξη, βρίσκεται πρόσωπο με πρόσωπο με την ισοπεδωτική πεζότητα, με την
απέραντη δυστυχία τής κατά βούληση παραγωγής αντιτύπων του, αλλά και
οποιασδήποτε άλλης ελεγχόμενης παρέμβασης στο γενετικό του υλικό, άρα και στην
ιδιαιτερότητά του.

Μόνο που μέχρι σήμερα η ξέφρενη αυτή πορεία κατέτεινε στην ανάδειξη και
κυριαρχία της ιδιαιτερότητάς του, ενώ η συνέχισή της οδηγεί ακριβώς στο
αντίθετό της, στην κατάργηση και την καθημερινοποίησή της.

ΕΡΧΟΝΤΑΙ ΘΥΕΛΛΕΣ

Όσοι σπείρουν ανέμους ας θερίσουν θύελλες.

Οι ζηλωτές της ανθρωποκεντρικής προόδου και εξέλιξης ας βαδίσουν τώρα προς το
έρεβος του επερχόμενου κυριολεκτικά απανθρωπισμού, της τεχνολογικής κοινωνίας
και της επικείμενης κυριαρχίας των βιολογικών ρομπότ, των υβριδίων μηχανής και ανθρώπου.

Εκείνοι που κατέστρεψαν τη φύση, ας δουν τώρα την καταστροφή και του
καταστροφέα της.

Εκείνοι που εξάλειψαν την ομορφιά τού φυσικού τοπίου και τη γοητεία του
μυστηρίου της ζωής, ας αντιμετωπίσουν την επέκτασή της και τους δράστες της.

Εκείνοι που κατέλυσαν το βασίλειο της ελευθερίας στη φύση προερχόμενο από την
ενδεχομενικότητα στη δημιουργία της, ας υποταγούν τώρα στη δουλεία τού
εργαστηριακού ντετερμινισμού της.

Ο Δημήτρης Παπαϊωάννου είναι χημικός μηχανικός - περιβαλλοντολόγος.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N20</CAT>
<ED>
Κωδικός άρθρου: A16058N201</ED>
<ID>
ID:129928

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N20&aa=1</URL></REF>


Article

<CATEGORY>vin11</CATEGORY>

 <H2>Απάντηση για το «ΔΥΣΤΟΣ»
</H2>
ΣΕ ΡΕΠΟΡΤΑΖ των «ΝΕΩΝ» για το «ΔΥΣΤΟΣ» απαντά ο κ. Νικόλαος Μαύρος, διευθύνων
σύμβουλος και γενικός διευθυντής της πλοιοκτήτριας εταιρείας «Ηρακλής»:

«1. Κανένα επίθεμα δεν υπήρξε στο σκάφος και το κατάστρωμα του πλοίου μας. Η
σχετική "φωτογραφία" που δημοσιεύσατε, σαφέστατα δεν προέρχεται και ασφαλώς
δεν αφορά το σκάφος και το κατάστρωμά του.

2. Τα σχετικά στοιχεία που επιβεβαιώνουν τα ανωτέρω ευρίσκονται στη διάθεση
των αρχών και υπηρεσιών που ασχολούνται με την υπόθεση και είναι αδιαμφισβήτητα.

3. Ουδέποτε η εταιρεία παρέλειψε να πράξει το καθήκον της και θεωρεί τη
μονόπλευρη πολεμική και κριτική που της ασκείται άδικη και ανυπόστατη.

Τέλος, τονίζουμε ότι η περίοδος αναμονής για να ακουστεί η γνώμη των αρμοδίων
έχει εξαντληθεί και η εταιρεία δεν θα επιτρέψει σε κανέναν να μειώνει το κύρος
της και να αμφισβητεί την πλήρη και υποδειγματική συντήρηση του πλοίου της».

* «ΤΑ ΝΕΑ» σημειώνουν ότι η φωτογραφία που δημοσιεύτηκε, την Τετάρτη 4
Φεβρουαρίου, περιέχεται στη δικογραφία που έχει σχηματιστεί από την Εισαγγελία Πειραιά.

Σε ό,τι αφορά τα επιθέματα, αναφέρονται στην Έκθεση του προϊσταμένου της
Εισαγγελίας Πρωτοδικών Πειραιά, η οποία βασίζεται στο πόρισμα που υπογράφουν
οι τέσσερις πραγματογνώμονες.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N20</CAT>
<ED>
Κωδικός άρθρου: A16058N202</ED>
<ID>
ID:129977

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N20&aa=2</URL></REF>


Article

<CATEGORY>vin11</CATEGORY>

 <H2>Η ΔΕΗ για τον υποσταθμό δίπλα σε σχολείο στο Μαρούσι
</H2>
ΣΕ ΡΕΠΟΡΤΑΖ των «ΝΕΩΝ» για λειτουργία υποσταθμού της ΔΕΗ δίπλα σε σχολείο στο
Μαρούσι απαντά ο κ. Δ. Σταυρόπουλος, διευθυντής Μελετών, Κατασκευών και
Λειτουργίας Εγκατάστασεων Διανομής της Εταιρείας:

«Ο συντάκτης σας συγχέει το έργο της ολοκλήρωσης της τρίτης γραμμής Βορρά -
Νότου 400 kV (που αφορά στην αξιόπιστη ηλεκτροδότηση όλης της Αττικής και η
οποία πράγματι εκκρεμεί, διότι δεν έχει καταστεί δυνατή η εγκατάσταση των
ολιγάριθμων πυλώνων που υπολείπονται, λόγω αντιδράσεων της κοινότητας του
Κρυονερίου), με το έργο της κατασκευής κλειστού υποσταθμού στο Μαρούσι, έργο
ζωτικής σημασίας για την ομαλή ηλεκτροδότηση του ίδιου του Δήμου Αμαρουσίου
και των όμορων δήμων. Η ανάγκη δημιουργίας υποσταθμού στο Μαρούσι είχε
διαφανεί από σχετικές μελέτες προ 15ετίας τουλάχιστον, γι' αυτό και η ΔΕΗ
προνόησε να αποκτήσει τον αναγκαίο χώρο ήδη από την περασμένη δεκαετία. Η
επιλογή του χώρου αυτού δεν έγινε τυχαία, αλλά υπακούει στη βασική αρχή ότι οι
υποσταθμοί, ως κομβικά σημεία διάθεσης του ηλεκτρισμού, πρέπει να
εγκαθίστανται στο κέντρο βάρους των φορτίων που εξυπηρετούν. Επομένως, αφενός
τα δύο έργα είναι εντελώς ανόμοια μεταξύ τους (εναέρια γραμμή στην περίπτωση
του Κρυονερίου και κλειστός υποσταθμός στην περίπτωση του Μαρουσιού), αφετέρου
η δημιουργία του υποσταθμού συνιστά αυστηρά εντοπισμένη ανάγκη.

Αντίστοιχοι υποσταθμοί λειτουργούν χωρίς κανένα πρόβλημα κατά την τελευταία
20ετία, σε εξίσου, εάν όχι περισσότερο, πυκνοκατοικημένες περιοχές της
πρωτεύουσας όπως το Παγκράτι, το ιστορικό κέντρο (Αριστείδου), η Καλλιθέα, η
Ν. Ιωνία κ.λπ. σε ορισμένες δε περιπτώσεις στο ίδιο ή σε παρακείμενο κτίριο
στεγάζονται υπηρεσίες της ΔΕΗ με πολυάριθμο προσωπικό και με μεγάλη προσέλευση
κοινού (τεχνικές ή εμπορικές μονάδες, ιατρεία προσωπικού κ.λπ.). Η δημιουργία
κλειστών υποσταθμών εντός εκτεταμένων αστικών κέντρων με υψηλή πυκνότητα
δόμησης και μεγάλη ζήτηση ηλεκτρικού φορτίου, συνιστά διεθνή πρακτική, αφού
είναι αδύνατη η κάλυψη των σημαντικών απαιτήσεων τροφοδότησης με υποσταθμούς
εγκατεστημένους αποκλειστικά στις παρυφές των περιοχών αυτών, όπως συμβαίνει
σε μικρότερες επαρχιακές πόλεις. Έτσι, σε όλες τις μεγαλουπόλεις του κόσμου
λειτουργούν τέτοιοι υποσταθμοί σε κεντρικές θέσεις. Όπως έμπρακτα έχει μέχρι
σήμερα αποδειχθεί, η λειτουργία των εγκαταστάσεων αυτών δεν εγκυμονεί
κινδύνους για το κοινό, τόσο λόγω της αξιοπιστίας του ειδικού για κτίρια
εξοπλισμού που εγκαθίσταται όσο και της τήρησης αυξημένων μέτρων προστασίας.

Σημειώνουμε, εξάλλου, ότι το κτίριο του υποσταθμού θα καταλάβει 1,4 στρέμματα
από τη συνολική έκταση των 3,5 στρεμμάτων του οικοπέδου και έτσι μεγάλο μέρος
της υπολειπόμενης έκτασης θα διαμορφωθεί με δενδροφύτευση, δημιουργία
παρτεριών κ.λπ. και εις τρόπον ώστε να μην αποτελέσει ένα απλό βιομηχανικό
κτίριο, αλλά ένα καλαίσθητο σύνολο που να εντάσσεται με τον καλύτερο δυνατό
τρόπο στον περιβάλλοντα χώρο. Μελέτες περιβαλλοντικών επιπτώσεων που
εκπονήθηκαν με πρωτοβουλία της ΔΕΗ τόσο από την Πολυτεχνική Σχολή του
Πανεπιστημίου Πατρών όσο και από το Φυσικό Τμήμα του Πανεπιστημίου Πατρών και
το Φυσικό Τμήμα του Πανεπιστημίου Αθηνών, κατέδειξαν ότι η λειτουργία του
υποσταθμού αυτού δεν επιφέρει δυσμενείς επιπτώσεις στην υγεία και την ποιότητα
ζωής των περιοίκων (βέβαια και των μαθητών τού σε απόσταση υφισταμένου σήμερα
σχολείου), εξετάζοντας το σύνολο των περιβαλλοντικών παραγόντων που
υπεισέρχονται (θόρυβος, ηλεκτρικά και μαγνητικά πεδία, θερμότητα, απόβλητα,
πιθανοί κίνδυνοι έκλυσης ρύπων κ.λπ.)».

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N20</CAT>
<ED>
Κωδικός άρθρου: A16058N203</ED>
<ID>
ID:130013

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N20&aa=3</URL></REF>


Article

<CATEGORY>vin06</CATEGORY>

 <H5>ΤΟ ΣΕΛΙ, ΤΑ ΤΡΙΑ ΠΕΝΤΕ ΠΗΓΑΔΙΑ ΚΑΙ Ο ΒΟΡΑΣ
</H5><H5>ΠΑΠΙΓΚΟ
</H5><H5>Κλείνουν δωμάτια από το καλοκαίρι
</H5><H5>ΠΗΛΙΟ
</H5><H5>Ta τελευταία χρόνια τα Χάνια έγιναν μόδα
</H5><H2></H2><H2>Στο... λευκό τρίγωνο
</H2>
Μισό εκατομμύριο επισκέπτες τον χρόνο θα φιλοξενούνται από το έτος 2000
στις εγκαταστάσεις του πρώτου οργανωμένου χιονοδρομικού κέντρου στην Ελλάδα,
που λειτουργεί στο Σέλι Ημαθίας από το... 1934.

ΘΕΣΣΑΛΟΝΙΚΗ.

Γραφείο Βόρειας Ελλάδας

Στο Σέλι. Είναι το παλαιότερο χιονοδρομικό κέντρο. Χιλιάδες άνθρωποι κάθε
χειμώνα 
φτάνουν έως εδώ, δίνοντας ζωή στην ευρύτερη περιοχή

ΑΛΛΑ ΔΥΟ χιονοδρομικά κέντρα της περιοχής ­ τα Τρία Πέντε Πηγάδια και ο Βόρας
­ συγκροτούν τη λεγόμενη χιονοδρομική γειτονιά και αποτελούν σημείο αναφοράς
του χειμερινού τουρισμού στην περιοχή της Κεντρικής Μακεδονίας.

Σύμφωνα με μελέτη των αρμοδίων νομαρχιακών αρχών για τη δημιουργία υποδομών
και την εκμετάλλευση του χιονοδρομικού κέντρου Σελίου ­ που βρίσκεται στη
νοτιοανατολική πλευρά του όρους Βερμίου και σε απόσταση 95 χιλιομέτρων από την
πόλη της Θεσσαλονίκης ­ σε δύο περίπου χρόνια θα περνούν από το χιονοδρομικό
κέντρο 10.000 περίπου άτομα ημερησίως, κατά τις χειμερινές ημέρες αιχμής
(Κυριακή ή αργία με χιονόπτωση).

Είναι χαρακτηριστικό ότι την επταετία 1988-1994 ο αριθμός των επισκεπτών
(σκιέρ και πεζών) αυξήθηκε από 18.000 σε 73.000 ετησίως, δηλαδή σε ποσοστό
116%, παρά το γεγονός ότι σε μικρή απόσταση λειτουργούν «ανταγωνιστικά» άλλα
δύο χιονοδρομικά κέντρα. Τα Τρία Πέντε Πηγάδια (το δεύτερο χιονοδρομικό κέντρο
της Ημαθίας, στη βορειοδυτική πλευρά του Βερμίου) και το χιονοδρομικό κέντρο
Βόρας ή Καϊμακτσαλάν, 40 περίπου χιλιόμετρα έξω από την Έδεσσα. Παρ' όλα αυτά,
οι αρμόδιες για την εκμετάλλευση του χιονοδρομικού κέντρου νομαρχιακές
υπηρεσίες επισημαίνουν στην έκθεσή τους ότι οι εγκαταστάσεις χιονοδρομίας και
οι χώροι διανυκτέρευσης, εστίασης, στάθμευσης, κ.ά. καλύπτουν τις ανάγκες
μικρού μέρους των επισκεπτών και προτείνουν την επέκταση και τον
εκσυγχρονισμό, ώστε να μετατραπεί το Σέλι σε πρώτης βαθμίδας αθλητικό κέντρο
μαζικού αθλητισμού, αλλά και προετοιμασίας κάθε αθλήματος.

Στο μεταξύ, σε μικρή σχετικά απόσταση από τα δύο χιονοδρομικά κέντρα του
Βερμίου (Σέλι και Τρία Πέντα Πηγάδια) άρχισε να λειτουργεί οργανωμένα πριν από
δύο περίπου χρόνια στο γειτονικό Νομό Πέλλας, στο όρος Βόρας ένα τρίτο
χιονοδρομικό κέντρο.

Το χιονοδρομικό κέντρο Βόρας ή Καϊμακτσαλάν (τοπωνύμιο του βουνού, που
σημαίνει λευκή κορυφή), σε υψόμετρο 2.524 μέτρων, χαρακτηρίζεται για τη μεγάλη
διάρκεια χιονιού, τις μεγάλες πίστες με διάφορα επίπεδα δυσκολίας σε ένα από
τα πιο όμορφα βουνά της χώρας. Δεν είναι τυχαίο ότι στον Βόρα γίνονται οι
προετοιμασίες των εθνικών χιονοδρομικών ομάδων και αθλητών σχολών σκι. 
Το χιονοδρομικό κέντρο απέχει 45 χιλιόμετρα από την πόλη της Έδεσσας και 135
από τη Θεσσαλονίκη και αναπτύσσεται στη νοτιοανατολική πλευρά του βουνού.
Υπάρχουν 14 πίστες, συνολικού μήκες 11 χιλιομέτρων, ενώ διαθέτει μια συρόμενη
«άγκυρα» που μεταφέρει τους χιονοδρόμους στα 2.480 μέτρα, το μεγαλύτερο ύψος
που φθάνει κανείς με lift στα χιονοδρομικά κέντρα της Ελλάδας. Επίσης πρόσφατα
δημιουργήθηκε και μια πίστα για... τούμπες και άλματα για τους φανατικούς του snowboard.

Το σαλέ λειτουργεί σε υψόμετρο 2.050 μέτρων και προσφέρει τις εξής υπηρεσίες:
ξενοδοχείο 46 κλινών, εστιατόριο, ουζερί με παραδοσιακή τοπική κουζίνα, Fast
Food με νεανικές γεύσεις, καφέ μπαρ με τζάκι (όπου οι επισκέπτες μπορούν να
απολαύσουν το ποτό τους βλέποντας τη λίμνη Βεγορίτιδα), εκθετήριο τοπικών και
παραδοσιακών προϊόντων της περιοχής, ενοικιάσεις εξοπλισμού ειδών σκι,
τουριστικό περίπτερο πληροφοριών και ιατρείο. Οι επισκέπτες μπορούν να
διανυκτερεύσουν σε ενοικιαζόμενα δωμάτια στα κοντινά χωριά Άρνισσα, Παναγίτσα,
Νέος Άγιος Αθανάσιος και στον παραδοσιακό οικισμό Αγίου Αθανασίου.

Καθ' οδόν για το χιονοδρομικό κέντρο, στην πόλη της Έδεσσας, οι επισκέπτες
μπορούν να θαυμάσουν εκτός από το γνωστό πάρκο καταρρακτών τους παλιούς
παραδοσιακούς μύλους, τον διατηρητέο οικισμό Βαρόσι, την περιοχή Ψηλός Βράχος
και την τοποθεσία Κιουπρί, ανάμεσα στα ποτάμια που διασχίζουν τη μακεδονική πόλη.

Πάπιγκο. Η πληρότητα φθάνει τον χειμώνα και στο 100%

ΠΡΙΝ από το 1980 ακόμη και οι γονείς συμβούλευαν τα παιδιά τους να φύγουν, να
γίνουν υπάλληλοι, οτιδήποτε, αλλά να ζήσουν μακριά από το Πάπιγκο. Και είχαν
τους λόγους τους. Λίγη κτηνοτροφία, λίγα εμβάσματα από το εξωτερικό και πολλές
συντάξεις του ΟΓΑ. Τώρα όμως η κατάσταση άλλαξε. Και άλλαξε ριζικά. Ο ΕΟΤ
πρωτοστάτησε μετατρέποντας οκτώ κτίρια σε ξενώνες. Οι πρώτοι επισκέπτες
ενθουσιάστηκαν. Το τοπίο μοναδικό και τα περιθώρια για εκδρομές πάρα πολλές.
Οι ντόπιοι είδαν τους ξένους, τους αγκάλισαν και σιγά σιγά άρχισαν να
επενδύουν. Ενοικιαζόμενα δωμάτια, ταβέρνες, μπαρ. Όσοι έχουν μείνει στην
περιοχή ελπίζουν μόνο στον τουρισμό. Αλλά δεν τους ενδιαφέρει να έχουν πολύ
κόσμο. Άλλωστε δεν υπάρχει ακόμη η ανάλογη υποδομή. Αυτό που τους ενδιαφέρει
είναι να προσελκύουν άτομα με μεγάλη οικονομική επιφάνεια. «Οι πληρότητες εδώ
ακόμη και το καλοκαίρι πλησιάζουν ακόμη και το 100%. Για Χριστούγεννα και
Πάσχα, ούτε συζήτηση. Κλείνουν δωμάτια από το καλοκαίρι για τον χειμώνα και
πάλι δύσκολο είναι», λέει ο υπεύθυνος του ΕΟΤ στα Γιάννινα κ. Γιώργος Γκιόκας.
Σε αντίθεση με ό,τι συμβαίνει στις άλλες περιοχές, στο Πάπιγκο επισκέπτες και
κάτοικοι γίνονται ένα. Κια αυτό για τους ξένους είναι ένα από τα σημαντικά
πλεονεκτήματα, αφού δεν συνωστίζονται στους στενούς δρόμους, δεν χάνονται μέσα
στην ανωνυμία των πολλών. Όλοι γίνονται μια παρέα κάποια στιγμή, πίνουν ντόπιο
τσίπουρο και τραγουδούνε. Χαρακτηριστικό είναι ότι μετά την επίσκεψη των
υπουργών Εξωτερικών της Ευρωπαϊκής Ένωσης και του κ. Ζακ Ντελόρ, πολλοί ήταν
εκείνοι οι αξιωματούχοι που επισκέφθηκαν και πάλι την περιοχή.

ΒΟΛΟΣ

ΛΙΓΑ ΧΡΟΝΙΑ πριν αποτελούσε τόπο συγκέντρωσης ολίγων φανατικών οπαδών του
χιονιού και του σκι. Βολιώτες οι περισσότεροι, Αθηναίοι τις γιορτές και τα
τριήμερα των αργιών. Τα τελευταία χρόνια τείνει να γίνει μόδα. Όλο και
περισσότεροι Βολιώτες ανεβαίνουν στα Χάνια, στον ορεινό οικισμό του Πηλίου που
απέχει λίγα μόνο χιλιόμετρα από την Πορταριά και τη Ζαγορά. Δύο έως και τρεις
χιλιάδες ανεβαίνουν από πέρυσι Σάββατο ή Κυριακή στα Χάνια. Η κίνηση και το
ενδιαφέρον για τον χειμερινό τουρισμό άρχισε σιγά σιγά να προκαλεί και το
ενδιαφέρον των επενδυτών. Οι παλαιοί ξενώνες μεγαλώνουν, τα παραδοσιακά
εστιατόρια, τα φημισμένα για τη φασολάδα, το σπεντζοφάι και το ντόπιο κόκκινο
κρασί, χρειάζονται μεγαλύτερους χώρους για να εξυπηρετήσουν τους επισκέπτες.

Η Νομαρχιακή Αυτοδιοίκηση είδε τις αναπτυξιακές δυνατότητες που προσφέρει το
χιονοδρομικό κέντρο και ανέλαβε τη διαχείρισή του. Συνέστησε αναπτυξιακή
εταιρεία και παραχώρησε σε ιδιώτες τη χρήση και λειτουργία του Καταφυγίου. Οι
επενδυτές που ανέλαβαν τη λειτουργία του φέτος τα Χριστούγεννα σκοπεύουν να
επενδύσουν 100 εκατομμύρια δραχμές για να εκσυγχρονίσουν τις εγκαταστάσεις του
(διαμονή 70 ατόμων σε κουκέτες, εστιατόριο, καφέ μπαρ), να δημιουργήσουν
καφετέρια στην ψηλότερη κορυφή και σε ύψος 1.500 μέτρων, καφετέρια - μπαρ που
θα λειτουργεί όλους τους μήνες του χρόνου και η οποία «βλέπει» τον Βόλο, τον
Παγασητικό, το Αιγαίο έως και τη Χαλκιδική τις ημέρες και τις ώρες που η
ατμόσφαιρα είναι καθαρή. Στα Χάνια λειτουργούν τρία πάρκινγκ δυναμικότητας 800
αυτοκινήτων. Οι χιονοδρόμοι εξυπηρετούνται από δύο εναέριους αναβατήρες (lift)
με μονό κάθισμα και δύο σύροντες αναβατήρες. Υπάρχουν τρεις κύριες πίστες
κατάβασης και ένα δίκτυο χιονοδρόμων που τις συνδέει μεταξύ τους καθώς επίσης
και με τους χώρους στάθμευσης. Λειτουργούν ακόμη πίστες Lang-lauf και
αρχαρίων, ενώ πρόκειται να ανοιχθεί μια μεγάλη πίστα ομαλής κλίσης. Υπάρχουν
πολλά σημεία ενοικίασης σκι (από 3.500 έως 5.000 δραχμές την ημέρα) και
δάσκαλοι που μαθαίνουν τους αρχάριους. Η κάρτα διαδρομής κοστίζει 2.500 τις
καθημερινές και 3.500 τις αργίες, ενώ η ετήσια ανέρχεται στο ποσό των 50.000 δραχμών.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N21</CAT>
<ED>
Κωδικός άρθρου: A16058N211</ED>
<ID>
ID:129929

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N21&aa=1</URL></REF>


Article

<CATEGORY>vin06</CATEGORY>

 <H5>ΤΟΝ ΣΥΝΑΡΠΑΖΕΙ Ο ΗΧΟΣ ΤΗΣ ΣΥΝΕΔΡΙΑΣΗΣ ΤΗΣ ΣΟΦΟΚΛΕΟΥΣ
</H5><H2></H2><H2>ΜΙΧΑΛΗΣ ΓΚΛΕΖΑΚΟΣ
</H2><H2>Στο κυνήγι της αδρεναλίνης
</H2>
<AUTHOR>ΑΡΕΤΗ ΑΘΑΝΑΣΙΟΥ</AUTHOR>

Κάθε φορά που περνά την πόρτα της οδού Σοφοκλέους, κατεβάζει τα «ρολά» στον
έξω κόσμο. Εκεί οι ήχοι αποκτούν μια μοναδική διάσταση κι εκείνος μετατρέπεται
σε «παθιασμένο κυνηγό». Αλλά κι όταν οι πόρτες του Χρηματιστηρίου κατεβάζουν
τα δικά τους ρολά, η εσωτερική ροή δεν σταματά, «απλώς ο διακόπτης ρεύματος
βρίσκεται σε αναμονή»! Ένα κουμπί κι όλα πυροδοτούνται...

Ο ΧΡΟΝΟΣ δεν μετρά με τα συνήθη μέτρα και σταθμά για τον πρόεδρο της
χρηματιστηριακής «Metrolife securities S.Α.» Μιχάλη Γκλεζάκο. Χρηματιστής το
πρωί, πανεπιστημιακός δάσκαλος τα απογεύματα, διδάσκεται από την εμπειρία και
διδάσκει «θεωρία μέσα από την πράξη» στο Πανεπιστήμιο Πειραιώς. Είναι ένας
άνθρωπος σε διαρκή ένταση και δράση. Που πιστεύει ότι «η ζωή δεν είναι
ποσοτικό θέμα». Αλλά χρειάζεται διπλάσιες ώρες για να καλύψει τις ανάγκες
τού... 24ώρου του: «Ο προσωπικός μου δείκτης χρόνου είναι το "2" ­ αν
διαιρέσει κανείς το 48ωρο με το 24ωρο!».

Γρήγοροι βιορυθμοί, προβλέψεις και διαψεύσεις, κυνηγητό χρόνου και χρήματος,
αλλά «ποτέ παράδοση στο χρήμα!» Βαλβίδα ασφαλείας του, άλλωστε, είναι η
ποίηση! Γι' αυτό και θεωρεί ότι η νεότητα «είναι εσωτερική υπόθεση και όχι ένα
πρόσωπο δίχως ρυτίδες». Το 24ωρο δεν θα 'χε αξία «δίχως προοπτική, εναλλαγή
και φαντασία». Και η ζωή θα 'ταν ανούσια δίχως εκπλήξεις...

Ξεκίνησε ως λογιστής πριν από πολλά χρόνια, αλλά γνωρίζοντας πολύ καλά ότι
«καλός λογιστής είναι ο φοβερά σχολαστικός λογιστής» δραπέτευσε από μια
πραγματικότητα που «όφειλα να υπομείνω στωικά!». Επέλεξε να ζει με τη
πιθανότητα, το ρίσκο και την «αδρεναλίνη στα ύψη».

Μια ανάσα προ των πενήντα, ομολογεί πως κρύβει «ένα μεγάλο παιδί» μέσα του και
βιώνει μέσα στο ίδιο 24ωρο την εγρήγορση που απαιτεί το Χρηματιστήριο αλλά και
την αναγκαία χαλάρωση της διδασκαλικής έδρας...». Αταίριαστος για πολλούς,
ιδανικός για εκείνον, ο συνδυασμός. Η ζωή δεν είναι ένας μόνο καθρέφτης...

ΦΛΕΓΕΤΑΙ

Δεν έχει να περιγράψει ένα τυπικό 24ωρο με προκαθορισμένες ώρες «έγερσης,
φαγητού και ύπνου». Μέσα από ένα λόγο με γρήγορες ή ήπιες παραδρομές και
διακυμάνσεις ­ αλλά πάντα συναρπαστικές ­ αφήνεται σε όσα τον κάνουν να
φλέγεται. Το ελκυστικό σημείο, πάντως, της ημέρας του είναι η «κοινή πρωινή
ετοιμασία με τη Φυλλένια και τον Δημήτρη. Η Βάσω, η γυναίκα του, φεύγει λίγο
νωρίτερα. Εγώ θα αφήσω τα παιδιά στο σχολείο και θα ξεκινήσω για το κέντρο...».

ΟΝ LINE

Εκεί, γύρω στις 9, θα βρεθεί στα γραφεία τής οδού Σοφοκλέους 13-15, απέναντι
από το Χρηματιστήριο. Έκανε κτήμα του τη βουή του δρόμου, τις φωνές των
μικροπωλητών, την κίνηση και τα κορναρίσματα. Δεν ενοχλείται, δεν ακούει καν,
ο ήχος που τον συνεπαίρνει είναι ο ήχος της υνεδρίασης, αυτός της Σοφοκλέους.
Εκεί γεύεται την πραγματική γοητεία της συνεδρίασης «κι όχι την αποστειρωμένη
εικόνα της μέσα από το κομπιούτερ». Μέχρι «να πάρει φωτιά» το Χρηματιστήριο
στις 10.45 το πρωί, προηγούνται οι επαφές με πελάτες και συναδέλφους άλλων
χρηματιστηριακών εταιρειών, η ενημέρωση και η αξιοποίηση κάθε δυνατής
πληροφορίας μέσω κομπιούτερ, τηλεφώνου αλλά και των ειδικών ταχύτατων δικτύων
που δείχνουν «σε πραγματικό χρόνο όλες τις εξελίξεις στις διεθνείς
χρηματιστηριακές αγορές. Όλα είναι «on line», για να πάρεις τον παλμό της
ημέρας. Έτσι μπορείς να κάνεις εκτιμήσεις και προβλέψεις...».

Στο τρίωρο της συνεδρίασης αποσυντονίζεται από τον έξω κόσμο. «Δεν χρειάζεται
καν προσπάθεια, αφομοιώνεσαι, ξεχνιέσαι, το στοιχείο του κυνηγού είναι
κυρίαρχο, γίνομαι κυνηγός, ένας παθιασμένος κυνηγός!». Δεν είναι το ψυχρό ­
και γοητευτικό ­ στοιχείο της πάλης για το χρήμα αυτό που τόσο τον συναρπάζει:
«Έχει μεγαλύτερη αξία το κυνήγι από το θήραμα, αυτή καθ' εαυτή η επιτυχής
πρόβλεψη από την αύξηση των δεικτών».

Επτά χιλιάδες πελάτες ­ φυσικά πρόσωπα, μικροεπενδυτές. «Ο προσανατολισμός μας
είναι η "λιανική" κι έχουμε άμεση σχέση με τον μικροεπενδυτή πελάτη. Αυτό
βέβαια αντιστοιχεί σε τζίρο 160 δισ., για το 1997! Μέσα στα τέσσερα χρόνια της
ύπαρξής της η εταιρεία μεγάλωσε τόσο που μας έφερε ευχάριστο... πονοκέφαλο.
Δεν μας επαρκεί πια ο χώρος, ετοιμαζόμαστε για μετεγκατάσταση».

Ο ΠΕΛΑΤΗΣ

Ένα σπίτι, ένα αυτοκίνητο, το ταξίδι ζωής ­ το όνειρο του μικροεπενδυτή. Έναν
τέτοιο πελάτη δεν μπορείς να τον δεις «ψυχρά και υπολογιστικά! Αδυνατώ να
αντισταθμίσω τον άνθρωπο με ένα νούμερο ή το ποσοστό της "προμήθειας".
Επενδύοντας κανείς χρήματα, επενδύει προσδοκίες. Και αδυνατώ προσωπικά να δω
τη σύμπραξη χρηματιστή-πελάτη σαν ψυχρή σχέση κόστους και απόδοσης. Οι
μικροεπενδυτές απαρνιούνται την κατανάλωση στο παρόν ελπίζοντας ότι θα
απολαύσουν κάτι περισσότερο στο μέλλον. Πάνω στον χρηματιστή ακουμπάνε όνειρα ζωής...».

Ζωή χωρίς λαχτάρα ίσον... τίποτα ­ για τον Μιχάλη Γκλεζάκο. Αν δεν ήταν
χρηματιστής, θα του άρεσε, εξομολογείται, «να ήμουν κοινωνιολόγος, αν ήταν...
αποδοτικό!». Αλλά ακόμη και τα ανθρωπιστικά επαγγέλματα διακρίνονται πια για
τον στείρο επαγγελματισμό τους: «Διανύουμε την εποχή που τα πρόσωπα της
δημόσιας ζωής εκφυλίζονται όλο και περισσότερο ­ από άποψη οντότητας. Οι μύθοι
πέφτουν κι όλα δείχνουν να καταρρέουν. Χάσαμε τη λαχτάρα για το επιθυμητό.
Είναι τέτοιος ο καταναλωτισμός που ανάμεσα στην επιθυμία και την πραγμάτωσή
της δεν μεσολαβεί σχεδόν... τίποτα! Χάνεται η μαγεία, η αδημονία, το όνειρο...».

ΔΙΑΒΑΣΜΑ

Εκείνος αδημονεί και λαχταρά ακόμη «να διαβάσω όλα εκείνα τα βιβλία που
πλουτίζουν τη βιβλιοθήκη μου, αλλά όχι ακόμη τις γνώσεις μου. Λαχταρώ να βρω
χρόνο... Είμαι άπληστος, θέλω ελεύθερο χρόνο! Να διαβάσω για ανατολικές
θρησκείες, για γλωσσολογία ­ όχι τα εξωτικά αλλά τα εσωτερικά τους στοιχεία,
την προσέγγισή τους στον άνθρωπο. Αγοράζω βιβλία, τα στοιβάζω στα ράφια και
λέω στον εαυτό μου: "θα 'ρθει η στιγμή που θα τα διαβάσεις!". Επενδύω σ' αυτό
το όνειρο».

Αλλά όχι μόνο. «Επενδύει» όσο μπορεί περισσότερο χρόνο στα παιδιά του. «Και τι
δεν θα 'δινα σήμερα να γυρίσω πίσω τους δείκτες και να ξαναβρεθώ την εποχή που
η Φυλλένια ήταν δύο χρόνων. Την άφησα στα δύο και την ξαναβρήκα στα... πέντε.
Εκεί ήμουν αλλά... απών. Διάβαζα για το διδακτορικό μου. Χτυπούσε εκείνη την
πόρτα και εγώ δεν άνοιγα. Σήμερα, στα 16 της, της ζητάω εγώ... ραντεβού, για
να μιλήσουμε. Έχει πια κι εκείνη τις επιλογές της! Και τις σέβομαι».

ΟΠΩΣ ΕΝΑ ΕΡΓΟΣΤΑΣΙΟ

Το μυαλό του χρηματιστή λειτουργεί «όπως ένα εργοστάσιο στο οποίο μπαίνουν
πρώτες ύλες και βγαίνουν έτοιμα προϊόντα. Πρώτη ύλη είναι κάθε δυνατή
πληροφορία. Καθετί που θα δημιουργήσει στον εγκέφαλό σου τη λεγόμενη
πιθανολογική κατανομή: πολλά πιθανά ενδεχόμενα ­ με μια διαφορετική πιθανότητα
να συμβεί το καθένα!».

Μέσα στην ίδια μέρα εξελίσσονται χιλιάδες επενδυτικές κινήσεις: «Εισάγεις μια
εντολή αγοράς στο κομπιούτερ και αυτή η εντολή "ψαρεύει" την αντίστοιχη εντολή
πώλησης. Όταν οι όροι είναι οι επιθυμητοί, αυτομάτως γίνεται και η συναλλαγή.
Σε χρόνο μηδενικό...».

Δεν έχουν όλες οι χρηματιστηρικές πράξεις τη γεύση της επιτυχίας. Η αποτυχία
είναι κάποτε η ανταπόδοση του ρίσκου: «Ακόμη και τότε η αδρεναλίνη είναι στα
ύψη, αλλά έχει μια πικρή υφή, μια αίσθηση απογοήτευσης, που ευτυχώς δεν
κρατά... πολύ. Παίρνεις μια βαθιά ανάσα και συνεχίζεις...».

ΣΤΟ ΠΑΝΕΠΙΣΤΗΜΙΟ

Το Πανεπιστήμιο, αυτό είναι που τον ξεκουράζει. Λατρεύει και αφομοιώνεται με
τις εφηβικές αναζητήσεις και επαναστάσεις «γιατί δίχως αυτές θα 'ταν τόσο
ανιαρός ο κόσμος! Τα παιδιά επαναστατούν για να ξαναφέρουν ίσως στη μνήμη των
γονιών τους τις δικές τους χαμένες επαναστάσεις...».

Θέλει να πιστεύει ότι έχει κερδίσει «αυτή τη σχέση ειλικρίνειας και
εμπιστοσύνης» με τους φοιτητές του. Θέλει πάντα να μοιράζεται τη χαρά της
επιτυχίας, αλλά και την πίκρα της αποτυχίας με τους ανθρώπους του. Αποζητά
«κοινό ελεύθερο χρόνο» με τη γυναίκα του. Σε στιγμές εσωτερικής φόρτισης και
συναισθηματικής πίεσης αποφορτίζεται γράφοντας στίχους. Είναι πηγαίο αυτό το
εσωτερικό έναυσμα εκτόνωσης. Κι όταν βρίσκει ένα τσαλακωμένο χαρτάκι με
στίχους που τον μέθυσαν παλιά, είναι «λες και ξετυλίγεται ένα φιλμ ­ το
κουβάρι της νιότης μου». Την έζησε ­ και τη ζει ­ τη νιότη, αλλά μελαγχολεί
λιγάκι περισσότερο όσο μεγαλώνει: «Μελαγχολούμε όχι γιατί δεν είμαστε καλά,
αλλά γιατί δεν μπορούμε να μεταφερθούμε στο... τότε». Αλλά αποκτούν και τα
νοερά ταξίδια (μνήμης και απολογισμών) μια ξεχωριστή αξία που μονάχα ο χρόνος προσδίδει...

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N22</CAT>
<ED>
Κωδικός άρθρου: A16058N221</ED>
<ID>
ID:129930

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N22&aa=1</URL></REF>


Article

<CATEGORY>vin06</CATEGORY>

 <H5>Ο «ΓΙΑΤΡΟΣ ΚΟΝΤΑ ΣΑΣ», ΑΝ ΦΥΣΙΚΑ ΞΕΡΕΤΕ ΝΑ ΧΡΗΣΙΜΟΠΟΙΕΙΤΕ ΤΑ ΦΟΡΗΤΑ ΙΑΤΡΙΚΑ ΑΝΤΙΔΡΑΣΤΗΡΙΑ
</H5><H2>Ιατρικά τεστ στο σπίτι
</H2>
Ιατρικά αντιδραστήρια. Με αυτά γίνονται διάφορα διαγνωστικά τεστ στο σπίτι.
Στην Ελλάδα, κυκλοφορούν ελάχιστα σε σχέση με άλλες χώρες

Η εξέλιξη της τεχνολογίας φέρνει τον γιατρό στο σπίτι. Τα ιατρικά διαγνωστικά
τεστ που κυκλοφορούν στο εμπόριο δίνουν τη δυνατότητα στον χρήστη τους να
διαπιστώσει αν έχει κάποιο πρόβλημα υγείας.ΕΚΤΟΣ από το κλασικό πιεσόμετρο,
που τώρα έχει γίνει ψηφιακό, στην Ελλάδα διατίθενται τεστ που ανιχνεύουν τα
επίπεδα γλυκόζης στο αίμα ή στα ούρα. Αυξημένα επίπεδα γλυκόζης ενδεχομένως να
είναι δείγμα σακχαρώδους διαβήτη. Υπάρχουν ακόμα τα παραδοσιακά τεστ
εγκυμοσύνης, καθώς και τεστ πρόβλεψης ωορρηξίας που βρίσκουν τις γόνιμες μέρες
της γυναίκας.

Πάντως, τα ιατρικά αντιδραστήρια, όπως αποκαλούνται, που πωλούνται στα
ελληνικά φαρμακεία, είναι ελάχιστα σε σχέση με αυτά που διατίθενται σε άλλες
χώρες. Στην Βρετανία, για παράδειγμα, κυκλοφορούν τεστ χοληστερίνης, αίματος
στα κόπρανα και ποσοστού σωματικού λίπους. Στην Αμερική, από την άλλη μεριά,
υπάρχουν πολλά περισσότερα, από τεστ που ανιχνεύουν γυναικολογικές ασθένειες
ώς τον ιό HIV και από χρήση ναρκωτικών ουσιών ώς ηπατίτιδα. Σχεδόν κάθε μέρα,
προστίθενται ολοένα και περισσότερα.

«Παλιότερα, υπήρχε και στην Ελλάδα τεστ χοληστερίνης αλλά δεν κινήθηκε λόγω
της υψηλής τιμής του», λέει ο κ. Κώστας Λουράντος, γενικός γραμματέας του
Φαρμακευτικού Συλλόγου Αττικής. «Τα τεστ που κυκλοφορούν στην ελληνική αγορά,
τα οποία χρειάζονται την έγκριση του Ελληνικού Οργανισμού Φαρμάκου, είναι
αξιόπιστα και παρουσιάζουν ζήτηση. Πάντως, συνεχώς εμφανίζονται καινούργια
μηχανάκια για το σάκχαρο και οι τιμές τους παρουσιάζουν μεγάλες διακυμάνσεις.
Ο κανόνας βέβαια είναι όσο πιο ακριβό τόσο πιο καλό και εύκολο στη χρήση».

Τα τεστ αυτά χρησιμοποιούνται συνήθως από ασθενείς στους οποίους τα συνιστούν
οι γιατροί ως μέτρο παρακολούθησης ή ως μέσο πρόληψης χωρίς την παρέμβαση
γιατρού. Τα μηχανάκια που μετρούν την γλυκόζη διαθέτουν την μεγαλύτερη
αξιοπιστία χωρίς βέβαια αυτό να σημαίνει ότι είναι αλάνθαστα.

Τα τεστ γλυκόζης χωρίς μηχάνημα, που χρησιμοποιούν ούρα, στοιχίζουν περίπου
2.300 δρχ., ενώ τα αντίστοιχα αίματος, 5.700 δρχ. Τα μηχανάκια σακχάρου
χρησιμοποιούνται με δείγμα αίματος και μετρούν τα επίπεδα γλυκόζης. Το κόστος
τους κυμαίνεται από 25.000 δρχ. ώς 40.000 δρχ.

Τα απλά πιεσόμετρα στοιχίζουν περίπου 6.000 δρχ., ενώ τα ψηφιακά ξεκινούν από
τις 22.000 δρχ. και φτάνουν τις 40.000 δρχ. Τα τεστ εγκυμοσύνης κυμαίνονται
από 3.500 δρχ. ώς 4.000 δρχ. Τέλος, τα τεστ γονιμότητας με τη χρήση σιέλου
κοστίζουν 5.400 δρχ. και με τη χρήση ούρων φτάνουν τις 11.500 δρχ. Με τη
βοήθειά τους, οι γυναίκες μπορούν να διαπιστώσουν ποιες είναι οι πιθανές μέρες
στις οποίες μπορούν να μείνουν έγκυες.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N55</CAT>
<ED>
Κωδικός άρθρου: A16058N551</ED>
<ID>
ID:129931

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N55&aa=1</URL></REF>


Article

<CATEGORY>vin06</CATEGORY>

 <H2>Ζωντανοί θησαυροί του Αιγαίου
</H2>
ΔΗΜΙΟΥΡΓΟΥΝ ΠΛΕΟΝ παράδοση οι εξαιρετικές εκδόσεις του υπουργείου Αιγαίου.
Τελευταίο δείγμα το Ημερολόγιο του 1998 που μας ταξιδεύει στους βυθούς του
Αρχιπελάγους μέσα από τον φακό, την ευαίσθητη ματιά και τις γνώσεις του
βιολόγου και ωκεανογράφου Αλέξανδρου Φραντζή.

«Το Αρχιπέλαγος», γράφει στον πρόλογο η υπουργός Αιγαίου Ελισάβετ Παπαζώη,
«διαθέτοντας μια τεράστια ποικιλία μορφών και ειδών ζωής, αποτελεί ένα
απαράμιλλο βιολογικό εργαστήρι. Συγκεντρώνει στα νερά και στο βυθό του τα
περισσότερα από 5.000 διαφορετικά είδη ζώων και 1.000 περίπου είδη φυτών που
διηγούνται την ιστορία της εξέλιξης σε μια διάρκεια πλέον των 120 εκατομμυρίων χρόνων».

Και βρίσκει κανείς εύλογο να κλείνει το Ημερολόγιο με στοιχεία και ανησυχίες
για το μέλλον του Αιγαίου από τις ποικίλες πηγές ρύπανσης και την
υπερεκμετάλλευση. 
Αυτό «το σύμπαν αρμονίας και ομορφιάς» είναι άδικο ­ πέραν όλων των άλλων ­ να
μη το χαρούν και οι επόμενες γενιές.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N55</CAT>
<ED>
Κωδικός άρθρου: A16058N552</ED>
<ID>
ID:129980

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N55&aa=2</URL></REF>


Article

<CATEGORY>vin06</CATEGORY>

 <H5>ΕΙΧΕ ΒΑΛΕΙ ΦΩΤΙΑ ΣΤΟ ΑΥΤΟΚΙΝΗΤΟ ΤΟΥ ΒΟΥΛΕΥΤΗ ΤΗΣ Ν.Δ. Β. ΠΟΛΥΔΩΡΑ
</H5><H2>Συνελήφθη εμπρηστής
</H2>
Στέφανος Βαφειόπουλος. Κατηγορείται για τον εμπρησμό του αυτοκινήτου του
βουλευτή Βύρωνα Πολύδωρα

Φως στην υπόθεση εμπρησμού του αυτοκινήτου του βουλευτή της Νέας Δημοκρατίας
Βύρωνα Πολύδωρα έριξε η Ασφάλεια Αττικής με τη σύλληψη του δράστη της επίθεσης
Στέφανου Βαφειόπουλου 21 χρόνων.

ΟΙ ΕΡΕΥΝΕΣ της Αστυνομίας για την πλήρη διαλεύκανση της υπόθεσης συνεχίζονται
και δεν αποκλείεται να ακολουθήσουν σύντομα και άλλες συλλήψεις συνεργών του,
αφού οι αξιωματικοί της Ασφάλειας πιστεύουν πως πίσω από τον Βαφειόπουλο
κρύβεται κάποιο κύκλωμα εμπρηστών. Και αυτό γιατί την ευθύνη για τον εμπρησμό
στο αυτοκίνητο του βουλευτή της Νέας Δημοκρατίας, που σημειώθηκε στις 30
Δεκεμβρίου του περασμένου χρόνου, ανέλαβε λίγες ώρες μετά την επίθεση με
τηλεφώνημα σε απογευματινή εφημερίδα η πρωτοεμφανιζόμενη οργάνωση «Μαύρη Αγέλη».

Ο νεαρός ιδιωτικός υπάλληλος Στέφανος Βαφειόπουλος, ο οποίος είναι
σεσημασμένος για διάρρηξη σε φαρμακείο και παράβαση του νόμου περί ναρκωτικών,
σύμφωνα με πληροφορίες, δεν φαίνεται να ανήκει στον χώρο των αναρχικών.
Πάντως, οι έρευνες των αρχών Ασφαλείας για τον εμπρησμό του αυτοκινήτου του
βουλευτή στρέφονται, σύμφωνα με πληροφορίες, σε ακροδεξιούς κύκλους και οργανώσεις.

Κατά την προανάκριση ο Βαφειόπουλος, σύμφωνα με πληροφορίες, κράτησε το στόμα
του «κλειστό», δεν ομολόγησε την πράξη του ούτε απεκάλυψε τα κίνητρα. Δεν
απάντησε στις επίμονες ερωτήσεις των αστυνομικών της Ασφάλειας, αν είναι μέλος
οργάνωσης ακροδεξιών ή αν κάποιοι του έδωσαν εντολή να πυρπολήσει το
αυτοκίνητο του βουλευτή της Νέας Δημοκρατίας.

Ο Στέφανος Βαφειόπουλος, ο οποίος εργάζεται σε βιοτεχνία, συνελήφθη προχθές
στις 8.10 το πρωί στην είσοδο της πολυκατοικίας όπου διαμένει, στην οδό
Διονύσου 7, στη Βουλιαγμένη. Αστυνομικοί της Ασφάλειας τον βρήκαν την ώρα που
έβγαινε από την πολυκατοικία και όταν του δήλωσαν την ιδιότητά τους αυτός
πέταξε ένα πακέτο τσιγάρων, το οποίο περιείχε ένα φακελάκι με τρία γραμμάρια
χασίς, ένα τσιγαριλίκι (αυτοσχέδιο τσιγάρο με χασίς), έξι δισκία «Υπνοστεντόν»
και δύο δισκία «Λεξοτανίλ». Σε έρευνα που έγινε στο σπίτι του δεν βρέθηκε
τίποτα που να τον συνδέει με εμπρησμούς. Έρευνες έγιναν σε δύο σπίτια φίλων
του, αλλά και αυτές είχαν αρνητικό αποτέλεσμα. Ο εμπρησμός στο αυτοκίνητο του
βουλευτή της Νέας Δημοκρατίας έγινε στις 2.45 τα ξημερώματα στις 30
Δεκεμβρίου, ενώ το αυτοκίνητο ήταν σταθμευμένο στην οδό Κιλκίς 20, στον Χολαργό.

Ο συλληφθείς οδηγήθηκε χθες το πρωί στον εισαγγελέα Πρωτοδικών της Αθήνας, ο
οποίος άσκησε εις βάρος του ποινική δίωξη για εμπρησμό και κατοχή εκρηκτικών.
Ο κατηγορούμενος παραπέμφθηκε να απολογηθεί σε τακτικό ανακριτή.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N56</CAT>
<ED>
Κωδικός άρθρου: A16058N561</ED>
<ID>
ID:129932

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N56&aa=1</URL></REF>


Article

<CATEGORY>vin06</CATEGORY>

 <H2>Η ιστορία της Δωδεκανήσου σε τηλεκάρτες
</H2>
Κληρονομιά ζωής! Οι παραδοσιακές φορεσιές της Δωδεκανήσου ­ η Σύμη (αριστερά),
η Κάσος (δεξιά) ­ θα αναβιώσουν μέσα από 5.000.000 τηλεκάρτες

Η ΙΣΤΟΡΙΑ της Δωδεκανήσου αποτυπώνεται σε 15 τηλεκάρτες στις οποίες
απεικονίζονται παραδοσιακές ενδυμασίες απ' όλα τα νησιά. Οι κάρτες αυτές, οι
οποίες αποτελούν το επιστέγασμα της προσπάθειας που έχει ξεκινήσει από πέρυσι
το καλοκαίρι η Βουλή για να τιμήσει με μία σειρά εκδηλώσεων τα 50 χρόνια από
την ενσωμάτωση της Δωδεκανήσου στην Ελλάδα, πρόκειται πολύ σύντομα να
κυκλοφορήσουν από τον ΟΤΕ σε 5.000.000 αντίτυπα.

Ο πρόεδρος της Βουλής κ. Απόστολος Κακλαμάνης τις έδωσε χθες στη δημοσιότητα.
Με το σκεπτικό ότι η η γνήσια έκφραση της ελληνικής ψυχής δεν απώλεσε στη
διαδρομή της ιστορίας τα ιδιαίτερα χαρακτηριστικά της, παρ' όλες τις
επιδράσεις που δέχθηκε από ξένα πολιτισμικά στοιχεία.

Το έργο ανήκει στη λαογράφο Αθηνά Ταρσούλη.

Η σειρά περιλαμβάνει μία ακόμη τηλεκάρτα, που απεικονίζει μια πήλινη κεφαλή
του Ήλιου-Απόλλωνα (150-100 π.χ.). Δεν είναι τυχαίο. Ο Ήλιος δεν είναι μόνο
σημείο αναφοράς στην αρχαία δωδεκανησιακή λατρεία, αλλά αποτελεί και το
χαρακτηριστικότερο σύμβολο της σύγχρονης ποιητικής μυθολογίας του Αιγαίου.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N56</CAT>
<ED>
Κωδικός άρθρου: A16058N562</ED>
<ID>
ID:129981

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N56&aa=2</URL></REF>


Article

<CATEGORY>vin06</CATEGORY>

 <H2>Έκαψαν τέσσερα αυτοκίνητα
</H2>
ΑΓΝΩΣΤΟΙ πυρπόλησαν, λίγο πριν από τα μεσάνυχτα, ένα αυτοκίνητο το οποίο ήταν
σταθμευμένο σε πυλωτή πολυκατοικίας επί της οδού Πάρνηθος 14, στο Χαλάνδρι. Η
φωτιά επεκτάθηκε και προκάλεσε ζημιές σε δύο ακόμη αυτοκίνητα και μία
μοτοσυκλέτα που βρίσκονταν στον ίδιο χώρο.

*Δύο εμπρησμοί, με άγνωστους δράστες και στόχους σταθμευμένο επιβατικό
αυτοκίνητο υπαλλήλου του Οργανισμού Λιμένος Θεσσαλονίκης και μηχάνημα έργων,
έγιναν χθες τα ξημερώματα στην Κεντρική και τη Δυτική Θεσσαλονίκη.

Στην οδό Σ. Πολυδώρου, στην περιοχή της Άνω Πόλης Θεσσαλονίκης, άγνωστοι
τοποθέτησαν τρία φιαλίδια υγραερίου (γκαζάκια), κάτω από το επιβατικό
αυτοκίνητο ιδιοκτησίας του 38χρονου υπαλλήλου του ΟΛΘ, Ν. Ιορδανίδη.

* Σε περιφραγμένο χώρο οικοδομικών υλικών στην περιοχή του Ευόσμου, άγνωστοι
έριξαν βενζίνη και έβαλαν φωτιά σε μηχάνημα έργων, ιδιοκτησίας του Ιωάννη Τζάτζαρη.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N56</CAT>
<ED>
Κωδικός άρθρου: A16058N563</ED>
<ID>
ID:130016

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N56&aa=3</URL></REF>


Article

<CATEGORY>vin06</CATEGORY>

 <H2>Πρώην αστυνομικός και νυν κλέφτης αυτοκινήτων
</H2>
ΠΡΩΗΝ αστυνομικός, παλαιστής, ο οποίος είχε φύγει κακήν κακώς από το Σώμα της
ΕΛ.ΑΣ. το 1991 μετά τη σύλληψή του για κλοπές αυτοκίνητων και εκβιασμούς των
ιδιοκτητών τους, συνελήφθη πάλι κατηγορούμενος για τα ίδια αδικήματα. Όπως
προέκυψε από την έρευνα της Αστυνομίας, ο Νικήτας Μαυρίκης έκλεψε στις 21
Ιανουαρίου από την περιοχή του Νέου Κόσμου το αυτοκίνητο Mercedes της κ.
Σοφίας Μελισσαροπούλου. Στις 2 Φεβρουαρίου ο δράστης επικοινώνησε τηλεφωνικά
με τον σύζυγο του θύματος, από τον οποίο ζήτησε εκβιαστικά χρήματα προκειμένου
να του επιστρέψει τα κλεμμένο αυτοκίνητο. Έπειτα από διαπραγματεύσεις,
συμφώνησαν στο ποσό του 1.200.000 δρχ. Ο εκβιασμός καταγγέλθηκε, τα
χαρτονομίσματα προσημειώθηκαν και ο δράστης έπεσε στα χέρια της Αστυνομίας.
Κατά τη σύλληψή του προέβαλε αντίσταση και απείλησε τους αστυνομικούς με πιστόλι.

Στην κατοχή του δράστη βρέθηκαν διαρρηκτικα εργαλεία και ένα κομμάτι χαρτί με
τα στοιχεία του ιδιοκτήτη άλλου κλεμμένου αυτοκίνητου κ. Φώτη Γεωργά. Στο
σημείο της συνάντησης ο δράστης μετέβη με μια μοτοσικλέτα η οποία είχε κλαπεί
από την περιοχή Ακροπόλεως τον Σεπτέμβριο του 1997. Στην κατοχή του βρέθηκε
ακόμα ένα πιστόλι το οποίο είχε κλαπεί τον Αύγουστο του περασμένου χρόνου μαζί
με το αυτοκίνητο του αρχιφύλακα Μιχάλη Χαΐτα. Ο αρχιφύλακας βρίσκεται σε
διαθεσιμότητα, ενώ εις βάρος του έχει εκδοθεί ένταλμα σύλληψης προκειμένου να
απολογηθεί για ένα αυτοκίνητο που είχε παραχωρηθεί στον κακοποιό και μέλος του
συνδικάτου του εγκλήματος Κάπε ή Καπετανάκη, και το οποίο χρησιμοποιήθηκε σε
ένοπλη ληστεία.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N56</CAT>
<ED>
Κωδικός άρθρου: A16058N564</ED>
<ID>
ID:130041

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N56&aa=4</URL></REF>


Article

<CATEGORY>vin06</CATEGORY>

 <H2>Συνελήφθη 44χρονος για την επίθεση στον πρώην αστυνομικό
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΝΕΑ ΕΞΕΛΙΞΗ παρουσίασε η υπόθεση της αιματηρής μαφιόζικης επίθεσης εις βάρος
45χρονου συνταξιούχου αστυνομικού, μετά τη σύλληψη του ατόμου που το θύμα
κατονόμασε ως δράστη, λίγο πριν χάσει τις αισθήσεις του.

Όπως ανακοινώθηκε χθες από τη Γενική Αστυνομική Διεύθυνση Θεσσαλονίκης, το
θύμα της αιματηρής επίθεσης, Γρηγόριος Ρίζος, αμέσως μετά τον σοβαρό
τραυματισμό του από τις οκτώ σφαίρες του πιστολιού τού παρ' ολίγον δολοφόνου
του, κατονόμασε σε δύο γείτονές του ­ που έσπευσαν να τον βοηθήσουν ­ ως
δράστη τον Ανέστη Κελεσίδη, 44 χρόνων, επιχειρηματία, πρώην αστυνομικό.

Οι δύο ένορκες μαρτυρικές καταθέσεις τέθηκαν προφορικά από την Ασφάλεια υπ'
όψιν του εισαγγελέα Ποινικής Δίωξης Θεσσαλονίκης, ο οποίος παρήγγειλε τη
σύλληψη του Αν. Κελεσίδη, εντός των ορίων του Αυτοφώρου.

Ο 44χρονος, ο οποίος εντοπίσθηκε και συνελήφθη στο σπίτι του, αρνήθηκε κάθε
συμμετοχή του στο αιματηρό επεισόδιο και ισχυρίστηκε ότι τη συγκεκριμένη ώρα
βρισκόταν στο σπίτι του, κάτι που επιβεβαίωσε και η σύζυγός του.

Χθες το μεσημέρι προσήχθη στον εισαγγελέα ποινικής δίωξης Σ. Τανάγια, ο οποίος
άσκησε εις βάρος του ποινική δίωξη για απόπειρα ανθρωποκτονίας, παράνομη
οπλοφορία και οπλοχρησία. Ο κατηγορούμενος παραπέμφθηκε να απολογηθεί στον
ανακριτή από τον οποίο ζήτησε και πήρε 24ωρη προθεσμία και στη συνέχεια
οδηγήθηκε στην Ασφάλεια Θεσσαλονίκης, όπου και κρατείται. Το θύμα, εξακολουθεί
να νοσηλεύεται σε κρίσιμηκατάσταση στην Εντατικής του νοσοκομείου «Γ. Γεννηματάς.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N56</CAT>
<ED>
Κωδικός άρθρου: A16058N565</ED>
<ID>
ID:130058

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N56&aa=5</URL></REF>


Article

<CATEGORY>vin06</CATEGORY>

 <H2>Πέθανε ο Κ. Λούνδρας
</H2>
ΠΕΘΑΝΕ χθες ο Κώστας Λούνδρας, για πολλά χρόνια εκδότης της εφημερίδας
«Καθημερινή» και σύζυγος της Ελένης Βλάχου. Ο Κώστας Λούνδρας ήταν κυβερνήτης
του ηρωικού υποβρυχίου «Πιπίνος» και τιμήθηκε με το Χρυσούν Αριστείον 
Ανδρείας. Η κηδεία του θα γίνει αύριο Σάββατο στις 11.30 το πρωί από το Α' Νεκροταφείο.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N56</CAT>
<ED>
Κωδικός άρθρου: A16058N566</ED>
<ID>
ID:130069

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N56&aa=6</URL></REF>


Article

<CATEGORY>vin07</CATEGORY>

 <H5>Η ΥΠΕΡΒΟΛΙΚΗ ΧΡΗΣΗ ΤΟΥΣ ΒΛΑΠΤΕΙ ΤΗΝ ΥΓΕΙΑ
</H5><H5>Οι ειδικοί προειδοποιούν για κινδύνους από το κρέας
</H5><H2>«Ύποπτες» οι βιταμίνες
</H2>
Προσοχή στα συμπληρώματα. Προτιμήστε τα φρούτα, αποφαίνονται οι Βρετανοί ερευνητές

Μία έκθεση για τις ιδιότητες των βιταμινών, που παραμένει απόρρητη στα ντοσιέ
του βρετανικού υπουργείου Υγείας, έχει προκαλέσει ανησυχία στην κοινή γνώμη
μετά τη διαρροή στον Τύπο ορισμένων από τα στοιχεία που περιέχει.

Η ΕΚΘΕΣΗ αναφέρει, μεταξύ άλλων, ότι η βήτα-καρωτίνη, που εθεωρείτο ως τώρα
«ασπίδα» κατά του καρκίνου, όχι μόνο δεν θωρακίζει τον άνθρωπο από τη νόσο,
αλλά ίσα ίσα την προκαλεί.

Οι τελευταίες έρευνες ενοχοποιούν επίσης βιταμίνες όπως η Α, η C και η Ε,
εφόσον λαμβάνονται σε υπερβολικές δόσεις.

Η αλόγιστη χρήση ορισμένων βιταμινών, σύμφωνα με τις παρατηρήσεις ορισμένων
ειδικών, μπορεί να οδηγήσει επίσης σε καρδιοπάθειες.

ΔΕΣΜΕΥΤΗΚΕ Η ΕΚΘΕΣΗ

Η περίφημη έκθεση για τις βιταμίνες, αλλά και για άλλα στοιχεία διατροφής,
«δεσμεύτηκε» κατά απαράδεκτο τρόπο από την κυβέρνηση Μπλερ, αναφέρουν ορισμένα
σχόλια του βρετανικού Τύπου, και παρ' όλο που το θέμα είναι εξαιρετικά σοβαρό
για τη δημόσια υγεία, η έκθεση παραμένει από τον Σεπτέμβριο μυστική.

Η «Ντέιλι Μέιλ» γράφει ότι αυτές τις ημέρες θα γίνει κυβερνητική σύσκεψη για
το θέμα και αναμένονται ανακοινώσεις της υπουργού Υγείας Τέσα Τζόουελ.

Η έκθεση φέρει την υπογραφή της Επιτροπής Ιατρικού Ελέγχου Τροφίμων και
συντάχθηκε με τη συνεργασία του Πανεπιστημίου του Λονδίνου. Για τη διατύπωση
των συμπερασμάτων της ελήφθησαν επίσης υπόψη εργασίες Αμερικανών και Φινλανδών
ειδικών, οι οποίες διήρκεσαν οκτώ χρόνια.

Η ΒΗΤΑ-ΚΑΡΩΤΙΝΗ

Η βήτα-καρωτίνη, κατά την Επιτροπή, είναι επικίνδυνη σε υψηλές δόσεις και η
λήψη της από το κοινό πρέπει να διακοπεί, εκτός αν υπάρχει συγκεκριμένος
ιατρικός λόγος. 
Ο δόκτωρ Στάνλεϊ Βένιτ, του Πανεπιστημίου του Λονδίνου, δήλωσε ότι γενικά δεν
συνιστάται η λήψη της ουσίας αυτής ως «συμπληρώματος διατροφής».

«Συνιστούμε επίσης σε όλους να αποφεύγουν τη λήψη και άλλων βιταμινούχων
συμπληρωμάτων, εφόσον δεν υπάρχει σαφής ιατρική οδηγία».

Ειδικά για τη βήτα-καρωτίνη, πάντως, που άλλοτε αναμιγνυόταν με διάφορα
τρόφιμα για να γίνουν «πιο υγιεινά», ο δόκτωρ Στάνλεϊ είπε ότι μπορεί ν'
αυξήσει τον κίνδυνο εμφάνισης καρκίνου των πνευμόνων κατά 18%.

Η ουσία αυτή δεν είναι ακριβώς βιταμίνη, όπως διευκρινίζουν οι ειδικοί, αλλά
μάλλον χρωστική. Τα άτομα που καταναλώνουν μεγάλες δόσεις μπορεί να εμφανίσουν
ύστερα από ένα διάστημα αλλαγή στο χρώμα του δέρματος, που γίνεται πορτοκαλί.

Μόλις εισχωρήσει στον οργανισμό, η βήτα-καρωτίνη μετατρέπεται σε βιταμίνη Α
και αποθηκεύεται για να χρησιμοποιηθεί από το σώμα όταν το απαιτήσουν οι
ανάγκες του.

Στη φυσική της μορφή, περιέχεται κυρίως στα καρώτα, το σπανάκι, το πεπόνι, τις
πατάτες, τα μάνγκο και μερικά ακόμη οπωρολαχανικά. Σε μικρές, «λογικές»
ποσότητες θεωρείται χρήσιμη για την τόνωση του οργανισμού, με θετική επίδραση
ιδιαίτερα στο αναπνευστικό και το ανοσοποιητικό σύστημα.

Σε συνθετική μορφή όμως (σε χάπια) και σε μεγάλες ποσότητες, ανακύπτει το
πρόβλημα που επισημαίνει η βρετανική Επιτροπή. Η υποψία ότι η υπερβολική χρήση
της μπορεί να προκαλέσει βλάβες, έκανε τους παρασκευαστές να συμφωνήσουν στην
σύσταση ­ ως ασφαλούς επιτρεπτού ορίου ημερήσιας δόσης ­ των 20 μιλιγκράμ το πολύ.

Οι ερευνητές μελετούν τώρα και άλλες βιταμίνες, όπως η Α, η C και η Ε, για τις
οποίες υπάρχουν επίσης ενδείξεις ότι μπορούν να δημιουργήσουν προβλήματα στον
ανθρώπινο οργανισμό ­ όταν λαμβάνονται σε μεγάλες δόσεις.

Κατά τους Βρετανούς ερευνητές, προς αποφυγήν είναι τα «πολυβιταμινούχα»
ιδιοσκευάσματα, ενώ συνιστάται η κατανάλωση όσο το δυνατόν περισσότερων
φρούτων και λαχανικών, των οποίων οι βιταμίνες είναι αναμφισβήτητα ωφέλιμες.

«Αυτά αποτελούν και την καλύτερη προστασία από τον καρκίνο», δήλωσε ο δόκτωρ Βένιτ.

Η ΚΥΒΕΡΝΗΣΗ του Τόνι Μπλερ «παρακράτησε» τέσσερις μήνες την έκθεση για τις
βιταμίνες, επειδή στο δεύτερο μέρος της η έρευνα της αρμόδιας Επιτροπής
αναφερόταν στο βοδινό κρέας.

Σύμφωνα με διαρροές, οι ειδικοί απευθύνουν σύσταση στους καταναλωτές να μην
τρώνε περισσότερο από 90 γραμμάρια βοδινού ή μοσχαρίσιου κρέατος την ημέρα και
σε καμία περίπτωση πάνω από 140 γραμμάρια, γιατί διαφορετικά διατρέχουν
αυξημένο κίνδυνο εκδήλωσης καρκίνου, ιδίως στο πεπτικό σύστημα.

Οι κτηνοτρόφοι της Βρετανίας, που δοκιμάζονται ήδη από τις απαγορεύσεις
εξαγωγών μετά τη νόσο των τρελών αγελάδων και από τη μείωση της κατανάλωσης
στο εσωτερικό, κίνησαν γη και ουρανό να μη δημοσιοποιηθούν και άλλα «αρνητικά»
στοιχεία για το κρέας, ενώ οι βιομήχανοι τροφίμων αμφισβήτησαν την αξία των
σχετικών ερευνών.

Την περασμένη Τρίτη, η υπουργός Υγείας Τέσα Τζόουελ αποδοκιμάστηκε από 2.000
κτηνοτρόφους σε ομιλία της στην Εθνική Γεωργική Ένωση Βρετανίας, στο Λονδίνο,
καθώς προσπαθούσε να τους εξηγήσει την πολιτική της κυβέρνησης για το κρέας.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N57</CAT>
<ED>
Κωδικός άρθρου: A16058N571</ED>
<ID>
ID:129919

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N57&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Αμυντική επάρκεια
</H2>
<AUTHOR>ΑΘΑΝΑΣΙΟΣ Γ. ΠΛΑΤΙΑΣ</AUTHOR>

Η ΤΟΥΡΚΙΑ από το 1990 υλοποιεί με συνέχεια και συνέπεια ένα εξοπλιστικό
πρόγραμμα δεκαετούς προοπτικής με σκοπό την εξασφάλιση υπεροπλίας σε όλους
τους τομείς στο κατώφλι του 21ου αιώνα. Η κυβέρνηση, διαβλέποντας τις
στρατηγικές συνέπειες της τουρκικής υπεροπλίας, άρχισε τα τελευταία χρόνια να
«αντιδρά» εξαγγέλλοντας εντυπωσιακά πενταετή εξοπλιστικά προγράμματα της
τάξεως των τεσσάρων τρισ. δρχ. Δημιουργείται έτσι η εντύπωση ότι η Ελλάδα
ύστερα από 5-6 χρόνια απραξίας άρχισε επιτέλους να «κινείται». Με μια
προσεκτικότερη όμως ματιά διαπιστώνει κανείς ότι πρόκειται για αυταπάτη. Κάθε
χρόνο εξαγγέλλονται τα ίδια ακριβώς προγράμματα που κατά «περίεργο» τρόπο δεν
υλοποιούνται αλλά απλώς μετατίθενται για το επόμενο κυλιόμενο πενταετές. Έτσι
τα τελευταία χρόνια δεν έχει προχωρήσει κανένα μεγάλο πρόγραμμα πλην του
εκσυγχρονισμού των πεπαλαιωμένων F-4 Φάντομ. Όλα τα υπόλοιπα μένουν στα
χαρτιά. Ο εξοπλιστικός ενθουσιασμός της κυβέρνησης είτε διοχετεύεται σε
συμβολικές αγορές μεταχειρισμένου υλικού (π.χ. αγορά μια φρεγάτας από
Ολλανδία) είτε στην ικανοποίηση των απαιτήσεων των συνδικαλιστών της ΕΛΒΟ (με
το πρόσχημα της ενίσχυσης της εγχώριας αμυντικής βιομηχανίας). Κατά τα άλλα
περιμένουμε να εξισορροπήσουμε την Τουρκία...

Η λύση των ημιμέτρων που έχουμε επιλέξει είναι δαπανηρή και αναποτελεσματική
γιατί, ενώ ξοδεύουμε το 4-4,5% του ΑΕΠ για την άμυνα, δεν έχουμε αμυντική
επάρκεια, αφού ουσιαστικά δεν εξοπλιζόμαστε. Στην πράξη δύο είναι οι επιλογές
μας: α) είτε να περικόψουμε τελείως τις αμυντικές μας δαπάνες, πράγμα που θα
μας οδηγήσει στην αμυντική ανεπάρκεια χωρίς όμως έξοδα ή β) να σοβαρευτούμε
και να αρχίσουμε να υλοποιούμε τα προγράμματα εκείνα του πενταετούς που θα μας
εξασφαλίσουν αμυντική επάρκεια.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N57</CAT>
<ED>
Κωδικός άρθρου: A16058N572</ED>
<ID>
ID:130009

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N57&aa=2</URL></REF>


Article

<CATEGORY>vin07</CATEGORY>

 <H5>Ο ΚΛΙΝΤΟΝ ΣΤΕΛΝΕΙ ΑΠΟ ΤΗ ΜΕΣΟΓΕΙΟ ΣΤΟΝ ΚΟΛΠΟ 2.200 ΠΕΖΟΝΑΥΤΕΣ
</H5><H5>Πυρετός στη βάση του Ιντσιρλίκ
</H5><H2>Ασφυκτικός κλοιός
</H2>
Ο αμερικανικός κλοιός γίνεται ολοένα και πιο ασφυκτικός γύρω από τον Σαντάμ,
καθώς οι ΗΠΑ ενισχύουν τη στρατιωτική παρουσία τους στον Περσικό Κόλπο, όπου
ένα πλήγμα κατά της Βαγδάτης μοιάζει πια αναπόφευκτο.

Η ΑΜΕΡΙΚΑΝΙΚΗ δύναμη πυρός στον Περσικό ενισχύθηκε χθες με τον κατάπλου και
τρίτου αεροπλανοφόρου, του «Ιντιπέντενς», που μεταφέρει 75 αεροσκάφη. Ο
πρόεδρος Κλίντον αποφάσισε να μεταφερθούν από την Μεσόγειο στον Περσικό 2.200
πεζοναύτες για να ενισχύσουν τις αμερικανικές δυνάμεις στην περιοχή. Μέσα στις
δύο προσεχείς ημέρες αναμένεται να εγκριθεί η αποστολή και νέων αμερικανικών
στρατευμάτων στον Κόλπο, καθώς η Ουάσιγκτον ετοιμάζεται για στρατιωτικό πλήγμα
κατά του Ιράκ, δήλωσε ο Αμερικανός υπουργός Άμυνας Ουίλιαμ Κόεν στην εκπομπή
του Λάρι Κινγκ, στο CNN.

Ο ΤΟΝΙ ΜΠΛΕΡ

Μόνο με στρατιωτικό πλήγμα μπορεί να εξαναγκαστεί η Βαγδάτη να υλοποιήσει τις
υποσχέσεις της, δήλωσε χθες ο Βρετανός πρωθυπουργός Τόνι Μπλερ, ο οποίος
πραγματοποιεί τετραήμερη επίσκεψη στην Ουάσιγκτον. Ο Βρετανός υπουργός
Εξωτερικών Ρόμπιν Κουκ χαρακτήρισε απαράδεκτη τη νέα συμβιβαστική πρόταση του
Σαντάμ να επιτρέψει μία και μοναδική επίσκεψη των επιθεωρητών του ΟΗΕ σε 45
τοποθεσίες όπου υπάρχουν υποψίες ότι κρύβονται όπλα. Πάντως ο Κουκ, που
επισκέπτεται τα Αραβικά Εμιράτα, παρατήρησε ότι η πρόταση του Σαντάμ δείχνει
πως επιχειρεί να εκτονώσει την κρίση.

Σε πλήρη διάσταση με την αμερικανοβρετανική θέση, η Γαλλία ανακοίνωσε χθες ότι
θα πρέπει να βρεθεί συμβιβαστική λύση για την επιθεώρηση των προεδρικών
μεγάρων, που να λαμβάνει υπόψη την αξιοπρέπεια του ιρακινού κράτους. Ο Γάλλος
υπουργός Εξωτερικών, Ιμπέρ Βεντρίν, προειδοποίησε ότι η Γαλλία δεν θα μετάσχει
σε ενδεχόμενη στρατιωτική επιχείρηση κατά του Ιράκ.

ΙΡΑΚ ΚΑΛΕΙ ΡΩΣΟΥΣ

Το Ιράκ κάλεσε χθες Ρώσους βουλευτές να επισκεφθούν τις προεδρικές τοποθεσίες
που βρίσκονται στο επίκεντρο της διένεξης με τον ΟΗΕ, ενώ ο Σαντάμ Χουσεΐν
δέχθηκε τον Τούρκο υπουργό Εξωτερικών Ισμαήλ Τζεμ, ο οποίος επισκέπτεται τη
Βαγδάτη με μεσολαβητική αποστολή. Σε μία ενέργεια που ελπίζει να έχει απήχηση
στον αραβικό κόσμο, ο Ιρακινός πρόεδρος διέταξε την απόλυση όλων των Αράβων
υποδίκων και καταδίκων που κρατούνται στις ιρακινές φυλακές.

Αντιαμερικανική διαδήλωση. Εναντίον ενδεχόμενης αμερικανικής επίθεσης στο
Ιράκ διαδήλωσαν χθες Τούρκοι ειρηνιστές, έξω από το αμερικανικό προξενείο της
Κωνσταντινούπολης (φωτό Ρώυτερ)

ΕΚΑΤΟΝΤΑΔΕΣ ειρηνιστές διαδήλωσαν χθες με συνθήματα κατά της σχεδιαζόμενης
αμερικανικής επίθεσης στο Ιράκ, έξω από το αμερικανικό προξενείο στην
Κωνσταντινούπολη. Ισχυρές αστυνομικές δυνάμεις τούς ανάγκασαν να διαλυθούν.

Την ίδια ώρα, στα σύνορα με το Ιράκ, προληπτικά μέτρα λαμβάνει ο τουρκικός
στρατός. Ο Τούρκος πρωθυπουργός Μεσούτ Γιλμάζ προανήγγειλε χθες εισβολή των
τουρκικών στρατευμάτων στο ιρακινό έδαφος, προκειμένου να αποτραπεί κύμα
Κούρδων προσφύγων προς της Τουρκία, όπως στον πόλεμο του 1991. Σύμφωνα με την
εφημερίδα «Γενί Γουζίλ», βρίσκεται σε εξέλιξη σχέδιο περικύκλωσης των
τουρκοϊρακινών συνόρων. Αυξημένη ήταν χθες η κίνηση στη στρατιωτική βάση του
Ιντσιρλίκ που, σύμφωνα με τον Μεσούτ Γιλμάζ, η χρήση της από αμερικανικές
δυνάμεις σε περίπτωση στρατιωτικής επίθεσης κατά του Ιράκ πρέπει να
αποφασιστεί από το τουρκικό Κοινοβούλιο. Όμως, πρόσφατα ο Αμερικανός βοηθός
υπουργός Εξωτερικών Μαρκ Φκρόσμαν είχε δηλώσει από την Άγκυρα πως δεν θεωρεί
ότι απαιτείται ειδική άδεια προκειμένου οι αμερικανικές δυνάμεις να
χρησιμοποιήσουν τη βάση του Ιντσιρλίκ. Πάντως, ο Γιλμάζ διευκρίνισε ότι για τη
χρήση του τουρκικού εναέριου χώρου από τα αμερικανικά κατασκοπευτικά αεροσκάφη
U-2 «αρκεί απλώς η απόφαση των τουρκικών ενόπλων δυνάμεων». Σύμφωνα με τον
τουρκικό Τύπο, ο Μεσούτ Γιλμάζ προλειαίνει το έδαφος ώστε η κοινή γνώμη να
αποδεχθεί τη συστράτευση της Τουρκίας με τις ΗΠΑ κατά του Ιράκ. Σύμφωνα με τις
εφημερίδες «Μιλιέτ» και «Γενί Γουζίλ», μιλώντας στην Κοινοβουλευτική Ομάδα του
κόμματός του, ο Γιλμάζ τόνισε ότι «στόχος της Βαγδάτης είναι το Ισραήλ και η Τουρκία».

Ολλανδικές μάσκες

Η Ολλανδία υποσχέθηκε να προμηθεύσει το Ισραήλ με 50 χιλιάδες αντιασφυξιογόνες
μάσκες, που θα μπορούσαν να σώσουν ζωές σε περίπτωση που το Ιράκ θα επιτίθετο
στο Ισραήλ με πυραύλους με μη συμβατικής γόμωσης, μετέδωσε ο ισραηλινός
κρατικός ραδιοσταθμός. Από την αρχή της ιρακινής κρίσης, οι Ισραηλινοί πολίτες
κατά χιλιάδες έσπευσαν στα κρατικά κέντρα διανομής παρόμοιων μασκών, πρόσθεσε
ο ραδιοσταθμός, που διευκρίνισε ότι τα αποθέματα αποδείχθηκαν ανεπαρκή και
υπολογίζεται ότι δεν υπάρχουν μάσκες για περίπου 300 χιλιάδες εργαζόμενους
μετανάστες και τουρίστες. Πρόβλημα επίσης δημιουργείται και στην περίπτωση που
οι εργοδότες θα υποχρεώνονταν από τον νόμο να δώσουν μάσκες σε όλους τους
εργαζομεένους τους, καθώς εξακολουθούν να υπάρχουν πολλοί άνθρωποι που
εργάζονται παράνομα στη χώρα (μη δηλωμένοι) για τους οποίους δεν υπάρχουν
μάσκες. Κατά τον Πόλεμο στον Κόλπο το 1991 το Ισραήλ έπληξαν 39 μαροκινοί
πύραυλοι. Δύο άνθρωποι έχασαν τότε τη ζωή τους και δεκάδες τραυματίστηκαν.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N58</CAT>
<ED>
Κωδικός άρθρου: A16058N581</ED>
<ID>
ID:129920

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N58&aa=1</URL></REF>


Article

<CATEGORY>vin07</CATEGORY>

 <H2>ΗΠΑ: Δειλοί όσοι χτυπούν ορθόδοξους ναούς στην Τουρκία
</H2>
ΟΙ ΗΠΑ ζήτησαν από την Τουρκία να βελτιώσει τα μέτρα ασφαλείας γύρω από
ορθόδοξες εκκλησίες ­ και γενικότερα τα θρησκευτικά ιδρύματα ­ που υπάρχουν
στη χώρα και παρότρυναν τις τουρκικές αρχές να ερευνήσουν σε βάθος τα αίτια
που προκάλεσαν τις πρόσφατες επιθέσεις και να προχωρήσουν στη σύλληψη των υπευθύνων.

Ο εκπρόσωπος του Στέιτ Ντιπάρτμεντ, Τζέιμς Ρούμπιν, μίλησε για «εγκληματικές
ενέργειες» προσθέτοντας ότι η Ουάσιγκτον αναμένει περισσότερες πληροφορίες και
στοιχεία γύρω από τα συγκεκριμένα περιστατικά.

«Θεωρούμε επιθέσεις αυτού του είδους δειλές και τις καταδικάζουμε με τον πιο
κατηγορηματικό τρόπο. Η πιο πρόσφατη επίθεση κατά του ναού του Αγίου Θεράποντα
στην Κωνσταντινούπολη είναι εγκληματική», τόνισε ο κ. Ρούμπιν και συμπλήρωσε:
«Τούρκοι αξιωματούχοι ερευνούν αυτό το έγκλημα, όπως επίσης και τη ρίψη βόμβας
τον Δεκέμβριο. Προσβλέπουμε στο να μάθουμε περισσότερα γι' αυτό και
επισημαίνουμε ότι αξιωματούχοι της τουρκικής κυβέρνησης επίσης καταδίκασαν τις
επιθέσεις αυτές και έλαβαν μέτρα για τη βελτίωση της ασφάλειας σε τέτοιες
τοποθεσίες. Ύστερα από αυτή την επίθεση θα ενθαρρύναμε την τουρκική κυβέρνηση
να επανεξετάσει την επάρκεια των μέτρων ασφαλείας στις ορθόδοξες εκκλησίες».

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N58</CAT>
<ED>
Κωδικός άρθρου: A16058N582</ED>
<ID>
ID:129974

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N58&aa=2</URL></REF>


Article

<CATEGORY>vin07</CATEGORY>

 <H2>Δεν δίδεται δικαστική ασυλία στη Μόνικα
</H2>
Ο ΠΡΟΕΔΡΟΣ Κλίντον δήλωσε χτες για μια ακόμη φορά στους δημοσιογράφους ότι οι
κατηγορίες εις βάρος του για σεξουαλικές σχέσεις με την πρώην ασκούμενη στον
Λευκό Οίκο Μόνικα Λιουίνσκι «είναι ψευδείς».

Ο Κλίντον έκανε τη δήλωση ποζάροντας για τους φωτογράφους στο οβάλ γραφείο του
Λευκού Οίκου κατά την επίσκεψη του Βρετανού πρωθυπουργού Τόνι Μπλερ.

Χθες, ο ανεξάρτητος εισαγγελέας Κένεθ Σταρ απέρριψε το αίτημα των συνηγόρων
της Μόνικα Λιουίνσκι να της παραχωρηθεί δικαστική ασυλία για να συνεργαστεί
στην έρευνα σχετικά με την φημολογούμενη σχέση της με τον πρόεδρο Κλίντον,
όπως αναφέρει δημοσίευμα της εφημερίδας «Ουάσιγκτον Ποστ». Επικαλούμενη πηγές
ενημερωμένες για την πορεία των ερευνών, αναφέρει ότι ο Σταρ έθεσε προθεσμία
μέχρι το τέλος αυτής της εβδομάδας στη Λιουίνσκι για να παρουσιαστεί και να
καταθέσει, ειδάλλως κινδυνεύει με πιθανή δίωξη. Ο Αμερικανός πρόεδρος δεν είπε
ψέματα όταν αρνήθηκε ότι είχε σεξουαλική σχέση με τη Μόνικα Λιουίνσκι, σύμφωνα
με ανιχνευτή ψεύδους που χρησιμοποίησε το BBC. Τα πλάνα της συνέντευξης, κατά
την οποία ο Κλίντον αρνείται τη σχέση του με τη Μόνικα, πέρασαν από πρόγραμμα
ηλεκτρονικού υπολογιστή, το οποίο ανέλυσε τα λόγια του Αμερικανού προέδρου. Το
συμπέρασμα από την ανάλυση της φράσης που ο Κλίντον δηλώνει πως «δεν είχα
σεξουαλικές σχέσεις με αυτή την γυναίκα, τη δεσποινίδα Λιουίνσκι», είναι πως ο
Αμερικανός πρόεδρος είπε την αλήθεια. Όμως ορισμένα στοιχεία στη φωνή του
δείχνουν ότι «μέχρι ένα ορισμένο βαθμό είχε ένοχη συνείδηση», σύμφωνα με τον
Αμίρ Λίμπερμαν, τον εφευρέτη του «Truster», του ανιχνευτή ψεύδους, ο οποίος
διευκρίνισε πως υπήρχε κάτι το «μη φυσιολογικό» στη συμπεριφορά του Μπιλ
Κλίντον, χωρίς όμως «ακρότητες».

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N58</CAT>
<ED>
Κωδικός άρθρου: A16058N583</ED>
<ID>
ID:130011

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N58&aa=3</URL></REF>


Article

<CATEGORY>vin07</CATEGORY>

 <H5>ΜΑΧΗΤΙΚΕΣ ΔΙΑΔΗΛΩΣΕΙΣ ΣΤΙΣ ΜΕΓΑΛΕΣ ΠΟΛΕΙΣ - ΟΡΓΗ ΕΝΑΝΤΙΟΝ ΤΟΥ ΚΟΛ
</H5><H5>Και μετοχές της «Εταιρείας Ανεργία»!
</H5><H2>Ξεσηκωμός Γερμανών ανέργων
</H2>
Ξέσπασμα ανέργων. Οι Γερμανοί άνεργοι βγήκαν χθες στους δρόμους, για να
διαμαρτυρηθούν για το θλιβερό μεταπολεμικό ρεκόρ που σημειώνει η ανεργία στη
χώρα τους. (Φωτό Ρώυτερ)

Με κυρίαρχο σύνθημα «να φύγει ο Κολ», χιλιάδες Γερμανοί διαδηλωτές, οι πιο
πολλοί άνεργοι, βγήκαν στους δρόμους χθες στις μεγαλύτερες γερμανικές πόλεις
για να διαμαρτυρηθούν για το μεταπολεμικό ρεκόρ που σημειώνει η ανεργία στη
χώρα τους.

ΔΙΑΔΗΛΩΣΕΙΣ διαμαρτυρίας των ανέργων πραγματοποιήθηκαν χθες, ενώ έχουν
προγραμματιστεί σειρά άλλων, στα πρότυπα των Γάλλων ανέργων, στις μεγάλες
γερμανικές πόλεις όπως η Νυρεμβέργη, η Βόννη, το Ντίσελντορφ, το Σβέριν, το
Βερολίνο και το Μόναχο. Παρ' όλο που χθες οι διοργανωτές των διαδηλώσεων δεν
ήταν απόλυτα ικανοποιημένοι από τη συμμετοχή, η κυβέρνηση Κολ ήταν θορυβημένη
επειδή οι εκδηλώσεις διαμαρτυρίας θα κλιμακωθούν, ενώ αναμένεται να ξεκινήσει
το καλοκαίρι και η προεκλογική περίοδος.

Οι διαδηλώσεις συνέπεσαν με τη δημοσίευση των στοιχείων για την ανεργία τον
Ιανουάριο, που εμφανίζουν αύξηση του αριθμού των άνευ απασχόλησης ατόμων κατά
300.000 σε σχέση με τον προηγούμενο Δεκέμβριο.

ΠΡΕΜΙΕΡΑ ΚΙΝΗΜΑΤΟΣ

Η «πρεμιέρα» της εμφάνισης του κινήματος των ανέργων στη Γερμανία μπορεί να
μην είχε την έκταση και τη μαχητικότητα των αντίστοιχων εκδηλώσεων στη Γαλλία
­ που αποτέλεσαν και πρότυπο για τις κινητοποιήσεις. Οι εκδηλώσεις
διαμαρτυρίας των ανέργων θα συνεχιστούν κλιμακούμενες την πρώτη Πέμπτη κάθε
μήνα, οπότε ανακοινώνονται τα επίσημα για την ανεργία στατιστικά στοιχεία από
το Ομοσπονδιακό Γραφείο Εργασίας.

4,823 ΕΚΑΤΟΜΜΥΡΙΑ

Μία μέρα μετά την ανακοίνωση κυβερνητικών μέτρων για την καταπολέμηση της
ανεργίας ανακοινώθηκε χθες πως τον Ιανουάριο ο αριθμός των καταγεγραμμένων
ανέργων έφθασε τα 4,823 εκατομμύρια ή 12,6% του οικονομικά ενεργού εργατικού
δυναμικού, έναντι 11,8% τον Δεκέμβριο. Ο διευθυντής του Γραφείου, Μπέρνχαρντ
Γιάκοντα, επισήμανε τη μεγάλη διαφορά στα ποσοστά ανάμεσα στις δυτικές και τις
ανατολικές περιοχές της χώρας.

Στη Δυτική Γερμανία «ενισχύθηκε η τάση σταθεροποίησης», ενώ στο ανατολικό
τμήμα της χώρας «η τάση επιδείνωσης είναι πολύ μεγαλύτερη από ποτέ». Στα
δυτικά η ανεργία τον Ιανουάριο ήταν 10,5% (έναντι 9,9% τον Δεκέμβριο), ενώ στα
ανατολικά το αντίστοιχο ποσοστό έφθασε το 21,1% (έναντι 19,4%) σύμφωνα με
στοιχεία της έκθεσης.

ΤΟΥΣ ανέργους διακατείχε έως τώρα «το φράγμα της ντροπής». «Το πρόβλημα ήταν
να γίνει η αρχή για να ξεπεραστεί το αίσθημα μειονεξίας ­ κι αυτή έγινε...». Η
ευρηματικότητα πάντως των διαδηλωτών και η προβολή τους από τα ΜΜΕ αναμένεται
ότι θα δώσουν νέα ώθηση σε αυτήν την κατεύθυνση.

Στη Βρέμη οι διαδηλωτές κρέμασαν ένα σκοινί μπουγάδας μήκους πενήντα μέτρων
απέναντι από το Γραφείο Ευρέσεως Εργασίας, στερεώνοντας με μανταλάκια
«αιτήσεις πρόσληψης», με το πικρόχολο κείμενο: «Είμαι πρόθυμος, εξαιρετικά
φτηνός, δεν αρρωσταίνω ποτέ και είμαι έτοιμος να κάνω τα πάντα για το καλό της επιχείρησης!».

Στο Ντόρτμουντ, διαδηλωτές «ντύθηκαν» με σακούλες σκουπιδιών παραπέμποντας στη
ρήση διευθυντικού στελέχους της Νεστλέ που είχε χαρακτηρίσει τους ανέργους
«σκουπίδια της ευημερίας» κερδίζοντας το «βραβείο κυνισμού» της χρονιάς.

Στο Ντύσελντορφ, έξω από το Χρηματιστήριο, οι άνεργοι μοίραζαν μετοχές της
«Εταιρείας Ανεργία»...

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N59</CAT>
<ED>
Κωδικός άρθρου: A16058N591</ED>
<ID>
ID:129921

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N59&aa=1</URL></REF>


Article

<CATEGORY>vin07</CATEGORY>

 <H2>«Υποδοχή» με... τούρτες στον κ. Microsoft
</H2>
Θύμα τουρτοπόλεμου. Πάρα πολύ πλούσιος και... γλυκός, ο Μπιλ Γκέιτς, μετά τις
τούρτες που... έφαγε στο Βέλγιο

ΜΕ ΕΝΑΝ πρωτότυπο, αλλά και αγενή τρόπο υποδέχθηκαν τον πρόεδρο της Microsoft
Μπιλ Γκέιτς, στις Βρυξέλλες.

Ο πλουσιότερος θνητός, Μπιλ Γκέιτς, δέχθηκε στο πρόσωπο αρκετές τούρτες με
κρέμα, καθώς προσερχόταν σε μια δεξίωση που είχε οργανώσει προς τιμήν του η
φλαμανδική κοινότητα του Βελγίου.

Οι οργανωτές της εκδήλωσης ανακοίνωσαν ότι πέντε άνθρωποι εφοδιασμένοι με
δεκάδες τούρτες υποδέχτηκαν με αυτόν τον τρόπο τον Μπιλ Γκέιτς και όπως
πιστεύουν μάλλον πρόκειται για φάρσα.

Αμέσως μετά το επεισόδιο, άγνωστος τηλεφώνησε στο πρακτορείο Ρώυτερ και
πρότεινε έναντι σημαντικού χρηματικού ποσού τη βιντεοκασέτα, στην οποία ο
Γκέιτς φαίνεται να αποχωρεί πασαλειμμένος με κρέμα.

Δύο άτομα συνελήφθησαν και ομολόγησαν ότι πίσω από την επίθεση κρύβεται ο
εκκεντρικός Νοέλ Γκοντίν, ένας Βέλγος που έχει γίνει διάσημος επειδή
επιτίθεται συχνά με... τούρτες σε πλούσιους και διάσημους.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N59</CAT>
<ED>
Κωδικός άρθρου: A16058N592</ED>
<ID>
ID:129975

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N59&aa=2</URL></REF>


Article

<CATEGORY>vin07</CATEGORY>

 <H5>Οι Αμερικανοί...
</H5><H5>Οι Ευρωπαίοι...
</H5><H5>Ο Θέροου...
</H5><H5>Και το περίεργο...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... έχουν καταλάβει ότι ο κόσμος έχει αλλάξει, οι Ευρωπαίοι όχι. Αυτός είναι ο
λόγος, κατά τον Αμερικανό οικονομολόγο Λέστερ Θέροου, που η Ευρώπη έχει υψηλή
ανεργία και προβληματική ανάπτυξη. Καθηγητής στο ΜΙΤ, ο Θ. είναι σφοδρός
επικριτής του αμερικανικού συστήματος, για ελαττώματα όπως οι ανισότητες ή ο
χρηματιστηριακός τζόγος, αλλά και του ευρωπαϊκού, που δεν έχει αφομοιώσει τη
διεθνοποίηση της οικονομίας. «Εσείς δεν έχετε κάνει την πολιτιστική σας
επανάσταση ­ λέει σε συνέντευξή του στο "Νουβέλ Ομπσερβατέρ". ­ Δεν έχετε
αντιληφθεί ότι κανένα σύνορο και κανένας νόμος δεν μπορεί πια να σταματήσει
την κίνηση των κεφαλαίων, των αγαθών, των ερευνητών και των επιχειρήσεων».

... ­ κατά τον Θ. ­ αν θέλουν να νικήσουν την ανεργία, θα έπρεπε να κάνουν
ό,τι και οι Αμερικανοί: Να μειώσουν το κόστος της εργασίας, να υιοθετήσουν
ελαστικότερη νομισματική πολιτική και να ευνοήσουν κάθε δραστηριότητα σχετική
με την τεχνολογική επανάσταση. «Η ανεργία δεν θα μειωθεί παρά μόνο αν το
κόστος της εργασίας γίνει πιο ανταγωνιστικό. Όχι αναγκαία με μείωση μισθών.
Αντίθετα, προέχει να μειωθούν οι επιβαρύνσεις στα εισοδήματα». Αλλά από πού θα
βγουν οι κοινωνικές παροχές; «Πάντως όχι μόνο από την εργασία», λέει ο Θ. Να
ερωτηθούν οι πολίτες αν θέλουν να πληρώνουν τόσο ψηλούς φόρους για την πρόνοια
που τους παρέχεται. Να φορολογηθούν τα αγαθά, οι υπηρεσίες, οι περιουσίες. «Η
Ευρώπη μπορεί να περισώσει την κοινωνική αλληλεγγύη, κι ας λένε οι νεοφιλελεύθεροι».

... όμως, σ' ένα επιμένει: «Να δούμε την πραγματικότητα. Όταν υπάρχουν
εκατομμύρια άνθρωποι πρόθυμοι να προσφέρουν ανειδίκευτη εργασία για ψιχία,
είναι φανερό ότι αυτή η εργασία δεν αξίζει και πολύ. Αυξάνοντας τους μισθούς
επιτείνεις το πρόβλημα. Για μια αναπτυγμένη κοινωνία, η λύση είναι να
ελαχιστοποιήσει με κάθε τρόπο το ποσοστό των ανειδίκευτων. Η μάχη λοιπόν κατά
της ανισότητας περνά μέσ' από την εκπαίδευση: Ν' αυξάνονται οι μισθοί όταν
προσφέρονται περισσότερα προσόντα. Στη Μάικροσοφτ δεν υπάρχουν χαμηλόμισθοι».
Εδώ, ο Θ. γίνεται δηκτικός. «Αλήθεια, δεν σας έχει απασχολήσει ποτέ γιατί δεν
έχετε κι εσείς ένα Μπιλ Γκέητς; Γιατί δεν έχετε μια Ίντελ, μια Κόμπακ; Ιδού
μερικά πράγματα που θα 'πρεπε να καθήσουν και να σκεφτούν οι πολιτικοί σας. Το
50% της αμερικανικής ανάπτυξης είναι από δραστηριότητες που συνδέονται με τις
νέες τεχνολογίες της επικοινωνίας. Πρόκειται για εκατομμύρια θέσεις εργασίας,
υψηλής ειδίκευσης».

... είναι ότι από την Ευρώπη ούτε τα κεφάλαια λείπουν ούτε οι γνώσεις. «Αυτό
που λείπει είναι ένα "περιβάλλον" που να ενθαρρύνει την επιχείρηση. Διότι,
πρώτον, εσείς δεν δίνετε ευκαιρίες στον επιχειρηματία. Και στη Σίλικον Βάλλεϋ,
η επιτυχία δεν έρχεται αμέσως. Θ' αποτύχεις πρώτα, δυο και τρεις φορές, είναι
φυσικό. Αλλά λέμε: "Αυτός τουλάχιστον προσπαθεί". Στην Ευρώπη όμως; Άμα θέλεις
καριέρα, τρέχεις στο δημόσιο, ούτε που σκέφτεσαι επιχείρηση. Δεύτερο πρόβλημα:
Μόλις μια επιχείρηση μεγαλώσει λιγάκι, της επιβάλλουν τέτοια βάρη που δεν έχει
πια όρεξη ν' αναπτυχθεί. Τέλος, τρίτον, εσείς μισείτε όποιον πλουτίζει. Αφήστε
τον επιχειρηματία να βγάλει λεφτά, η χώρα του είναι αυτή που θα ωφεληθεί, αφού
θα προσλαμβάνει ανθρώπους, θα καταβάλλει φόρους, θα κάνει δωρεές. Αν τον
τιμωρείτε, θα φύγει για πάντα».

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N60</CAT>
<ED>
Κωδικός άρθρου: A16058N601</ED>
<ID>
ID:129922

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N60&aa=1</URL></REF>


Article

<CATEGORY>vin07</CATEGORY>

 <H5>ΣΕΡΤΖΙΟ ΤΟΡΝΑΓΚΙ
</H5><H2>ΠΡΟΣΩΠΑ
</H2><H2>Το Σένγκεν δεν ξεχνά...
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Σέρτζιο Τορνάγκι. Συνελήφθη την περασμένη Παρασκευή, την ώρα που συνόδευε τις
κόρες του στο σχολείο

Έπειτα από 15 χρόνια γαλήνιας ζωής στη Γαλλία, ο Σέρτζιο Τορνάγκι κλείστηκε
στη φυλακή· διότι ήταν κάποτε μέλος των Ερυθρών Ταξιαρχιών, και ο κομπιούτερ
του Σένγκεν δεν αστειεύεται...

Ο ΣΕΡΤΖΙΟ Τορνάγκι συνελήφθη από την αστυνομία την περασμένη Παρασκευή σ' ένα
χωριό κοντά στο Μπορντώ την ώρα που συνόδευε τις δύο θυγατέρες του στο
σχολείο. Στην τσέπη του είχε μια κάρτα διαμονής δέκα ετών που ίσχυε ακόμη και
την οποία του έχει χορηγήσει το γαλλικό κράτος έχοντας πλήρως γνώση της
κατάστασής του. Πρώην μέλος των Ερυθρών Ταξιαρχιών, ο Τορνάγκι καταδικάσθηκε
το 1987 στη χώρα του ερήμην σε ισόβια κάθειρξη. Το 1985, ωστόσο, η γαλλική
δικαιοσύνη είχε αρνηθεί την έκδοσή του επειδή τα αδικήματα που του
αποδίδονταν, «συμμετοχή σε ένοπλη συμμορία» και «δολοφονία», αναφέρονταν στον
ιταλικό ποινικό κώδικα στην κατηγορία των πολιτικών εγκλημάτων.

Η ιστορία του Τορνάγκι είναι όμοια με εκείνη εκατοντάδων άλλων της γενιάς των
«μολυβένιων χρόνων», μελών των Ερυθρών Ταξιαρχιών ή της Πρίμα Λίνεα. Στα τέλη
της δεκαετίας του '70 και στις αρχές εκείνης του '80, μερικές εκατοντάδες
καταζητούμενοι Ιταλοί πέρασαν τα σύνορα, κατέφυγαν στη Γαλλία και
διαπραγματεύτηκαν με την κυβέρνηση την παραμονή τους εκεί δεσμευόμενοι να
σέβονται πλήρως τους νόμους τις φιλοξενούσας χώρας. Οι ιταλοί «πρόσφυγες»
ενσωματώθηκαν στη γαλλική κοινωνία, βρήκαν δουλειά, παντρεύτηκαν, απέκτησαν
παιδιά. Το 1985 μάλιστα, ο τότε Πρόεδρος Φρανσουά Μιτεράν τους διαβεβαίωνε
ότι, εφόσον τηρούν τους γαλλικούς νόμους, «δεν κινδυνεύουν να εκδοθούν». Η
Ιταλία ωστόσο δίκασε και καταδίκασε ερήμην πολλούς από τους ανθρώπους αυτούς
βάσει καταγγελιών «μεταμελημένων» πρώην συντρόφων τους, οι οποίοι
αμνηστεύονταν και έπαιρναν πριμ για τις καταγγελίες τους. Έτσι, μολονότι
ουδείς εκδόθηκε από τη Γαλλία, όταν ο διάσημος διανοούμενος της Εργατικής
Αυτονομίας Τόνι Νέγκρι επέστρεψε εθελοντικά στην πατρίδα του πριν από επτά
μήνες επιδιώκοντας να βρεθεί μια πολιτική λύση για τα «μολυβένια χρόνια»,
συνελήφθη και αυτή τη στιγμή εκτίει ποινή κάθειρξης δεκατεσσάρων ετών.

Τα χρόνια πέρασαν, οι ιταλοί πρόσφυγες γέρασαν, συνήθισαν να ζουν ήσυχα,
δικαίωσαν απολύτως τη Γαλλία αποδεικνύοντας πως η επανένταξή τους ήταν δυνατή.
Ωστόσο τον περασμένο μήνα συνελήφθη στο Παρίσι ο Φράνκο Πίννα, λίγο μετά ο
Αλφρέντο Νταβάνζο, τώρα ο Τορνάγκι. Η εξήγηση είναι απλή: στα τέλη Οκτωβρίου
του 1997, οι ιταλικές αρχές άρχισαν κι αυτές να τροφοδοτούν τον τεράστιο
υπολογιστή της Υπηρεσίας Πληροφοριών του Σένγκεν (SIS), στον οποίο
περιλαμβάνονται όλα τα ανεκτέλεστα εντάλματα σύλληψης ­ ανάμεσά τους κι εκείνα
15 ιταλών προσφύγων στη Γαλλία. Θα έχουν άραγε κι αυτοί την τύχη του Νέγκρι;

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N60</CAT>
<ED>
Κωδικός άρθρου: A16058N602</ED>
<ID>
ID:129976

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N60&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Μια παράσταση στο Τσιάπας
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Πετρόνα και Ισαμπέλ. Οι δύο πεισματάρες Μεξικάνες με ένα από τα οκτώ παιδιά
που πρωταγωνιστούν στην τελευταία τους παράσταση

Πεντακόσιες αμαζόνες. Μια θεατρική παράσταση από γυναίκες. Και ένα Καραβάνι
Αλληλεγγύης με ελληνική συμμετοχή. Όπως λέγαμε παλιά, «είμαστε όλοι Ινδιάνοι».

ΤΟ ακούσαμε κι αυτό: για να σπάσει, λέει, ο κύκλος της βίας στο Τσιάπας, και
για να μην αναγκάζονται να καλούν κάθε τόσο τον εθνικό στρατό, οι τοπικές
αρχές αποφάσισαν να συγκροτήσουν μια δύναμη ειδικά εκπαιδευμένων γυναικών που
θα επεμβαίνουν σε καταστάσεις κρίσης. Λεπτομέρεια: όπως είπε ο κυβερνήτης της
επαρχίας, οι 500 αμαζόνες θα είναι άοπλες! Πώς θα αντιδράσουν άραγε οι
γυναίκες αυτές την επόμενη φορά που οι παρακρατικοί του κυβερνώντος κόμματος
θα επιτεθούν σε ένα ινδιάνικο χωριό για να σφάξουν τους κατοίκους του; Θα
προτάξουν τα γυμνά τους στήθη για να τους σταματήσουν; Θα τους καταγγείλουν
στον σερίφη; Ή θα προσπαθήσουν να τους πείσουν με λογικά επιχειρήματα ότι αυτό
που κάνουν είναι άδικο και κακό;

Οι γυναίκες είναι τα κύρια θύματα της κατάρας που έχει πέσει στο Τσιάπας.
Αυτές διαλέγουν οι παρακρατικοί για να τιμωρήσουν τους συζύγους τους, τους
πατεράδες τους ή τα παιδιά τους. Μα αν κάποιος μπορεί να τις βοηθήσει, δεν
είναι βέβαια οι «αμαζόνες». Πολύ περισσότερα και ουσιαστικότερα μπορούν να
κάνουν δύο νέες γυναίκες από την περιοχή του Σαν Κριστόμπαλ, που εδώ και
τέσσερα χρόνια ανεβάζουν θεατρικές παραστάσεις διεκδικώντας για τις ίδιες και
για το κοινό τους το δικαίωμα του λόγου. Λέγονται Πετρόνα ντε λα Κρους και
Ισαμπέλ Χουάρες, είναι 32 και 39 ετών αντιστοίχως, και ξέρουν καλά ότι οι
γυναίκες του Μεξικού δεν έχουν να αντιμετωπίσουν μόνο τους φασίστες που τις
σκοτώνουν αλλά και τους συζύγους τους που τις δέρνουν. Δεν φοβούνται μόνο τα
όπλα, αλλά και τη βία, το αλκοόλ, τη μοναξιά. Και πρέπει να πειστούν να βγουν
από τα σπίτια τους και να κουβεντιάσουν τα προβλήματά τους.

Η τελευταία παράσταση της Πετρόνα και της Ισαμπέλ λέγεται «Το όνειρο ενός
ανεστραμμένου κόσμου» και παρουσιάζει όλα τα φαντάσματα που τις καταδιώκουν:
άνδρες άβουλους και αδύναμους απέναντι σε μια μοίρα που τους πνίγει, γυναίκες
που δουλεύουν ακατάπαυστα και με τον μόνιμο φόβο μήπως εξοργίσουν τους
συζύγους τους, συνεχείς εγκυμοσύνες, πόνους του τοκετού. Και η πολιτική; Και
οι Ζαπατίστας; «Στην αρχή αισθανόμασταν πολύ κοντά στους αντάρτες», λέει η
Ισαμπέλ στην απεσταλμένη της «Λιμπερασιόν». «Το σύνθημά τους "Φτάνει πια!" μας
εκφράζει πάντα. Αλλά η πολιτική δεν μας ενδιαφέρει πια».

Αν είναι τυχεροί, μπορεί να συναντήσουν κάπου αυτές τις δύο γυναίκες οι
Ευρωπαίοι (μεταξύ των οποίων και πολλοί Έλληνες) που θα επισκεφθούν σε μια
εβδομάδα το Τσιάπας στο πλαίσιο ενός «Καραβανιού Αλληλεγγύης». Αλληλεγγύης
στους 700.000 Ινδιάνους που μάχονται για την επιβίωσή τους. Αλληλεγγύης ­ όπως
αναφέρεται στο διεθνές κάλεσμα του Καραβανιού ­ σ' αυτούς που μάχονται ενάντια
στη βαρβαρότητα της εξουσίας. Αλληλεγγύης, για να σταματήσει ένας πόλεμος που
θέλει να δολοφονήσει την ελπίδα.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N60</CAT>
<ED>
Κωδικός άρθρου: A16058N603</ED>
<ID>
ID:130012

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N60&aa=3</URL></REF>


Article

<CATEGORY>vin08</CATEGORY>

 <H5>ΜΗΤΡΩΟ ΤΡΑΠΕΖΩΝ ΓΙΑ ΚΑΚΟΠΛΗΡΩΤΕΣ
</H5><H2>Ο «Τειρεσίας» ξέρει
</H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

«Μητρώο» για τους «κακοπληρωτές» έχουν οι τράπεζες. Στο μητρώο αυτό υπάρχουν
πελάτες τους που έχουν ακάλυπτες επιταγές, απλήρωτες συναλλαγματικές,
πτωχεύσεις ή αιτήσεις πτωχεύσεων καθώς και στοιχεία από υποθηκοφυλακεία για
προσημειώσεις και υποθήκες ακινήτων.

Η ΣΥΝΤΑΞΗ του «μητρώου» γίνεται τώρα από τον «Τειρεσία», που είναι θυγατρική
εταιρεία της Ένωσης Ελληνικών Τραπεζών και τα στοιχεία του διανέμονται σε
τράπεζες που τα χρησιμοποιούν για να ελέγχουν παλιούς και νέους πελάτες τους.

Το «μητρώο» συντάσσεται από στοιχεία που μαζεύει ο «Τειρεσίας» από τρεις
πηγές, και, συγκεκριμένα, από τράπεζες, δικαστήρια και υποθηκοφυλακεία. Αφού
γίνει επεξεργασία των στοιχείων, στη συνέχεια δίδονται στις τράπεζες για να
έχουν τα πιστωτικά ιδρύματα στοιχεία για όλους τους πελάτες που έχουν
προκαλέσει προβλήματα στις συναλλαγές τους τόσο με τη συγκεκριμένη τράπεζα,
όσο και με τις άλλες.

ΟΙΚΟΝΟΜΙΚΗ ΣΥΜΠΕΡΙΦΟΡΑ

«Η τράπεζα παίρνει τις πληροφορίες, αλλά αυτή αποφασίζει για τις ενέργειες που
θα κάνει. Τα στοιχεία που παρέχονται δεν δεσμεύουν στις αποφάσεις της», λέει ο
κ. Στέφανος Διαλυσμάς, γενικός διευθυντής του «Τειρεσία». Και συμπληρώνει: «Τα
στοιχεία που συγκεντρώνουμε αφορούν την "οικονομική συμπεριφορά" φυσικών και
νομικών προσώπων και δεν είναι απαραίτητα δυσμενή στοιχεία. Ως οικονομική
συμπεριφορά θα μπορούσε να θεωρηθούν ακόμα και τα κέρδη που αναφέρονται στον
ισολογισμό μιας επιχείρησης ο οποίος δημοσιεύεται».

Το «μητρώο» αυτό ουσιαστικά περιλαμβάνει στοιχεία περίπου 10 ετών και έτσι οι
τράπεζες έχουν πληροφορίες όχι μόνο για τη σημερινή οικονομική συμπεριφορά και
φερεγγυότητα των πελατών τους αλλά και για τη «συμπεριφορά» κατά το παρελθόν.
Με αλλά λόγια, μπορούν να αξιολογούν το «ποσοστό κινδύνου» από τις συναλλαγές
τους με κάθε πελάτη. Υπενθυμίζεται ότι ειδικά στα δάνεια για κεφάλαια κίνησης,
οι τράπεζες, τα τελευταία χρόνια, ζητούν διαφορετικά επιτόκια από πελάτη σε πελάτη.

ΥΠΟ ΕΛΕΓΧΟ

Όμως, σύμφωνα με πληροφορίες, τα στοιχεία από το μητρώο αυτό σε μερικούς μήνες
θα δοθούν και σε ιδιωτικές εταιρείες. «Ο "Τειρεσίας" δεν δίνει στοιχεία σε
ιδιώτες. Προτίθεται όμως να τα δίνει σε εταιρείες με τις οποίες θα υπογράψει
σύμβαση. Έτσι οι εταιρείες, θα μπορούν να δίνουν πληροφορίες τις οποίες θα
αγοράζουν από τον "Τειρεσία"». λέει ο κ. Διαλυσμάς. Και συμπληρώνει ότι ήδη
«έχουν εκδηλώσει ενδιαφέρον περίπου 6 εταιρείες μέχρι σήμερα».

Από τις ίδιες πληροφορίες προκύπτει ότι η κίνηση αυτή θα έχει ολοκληρωθεί μέσα
στο 1998. Υπενθυμίζεται ότι ο νόμος για την «προστασία του ατόμου από την
επεξεργασία δεδομένων προσωπικού χαρακτήρα» προβλέπει τη σύσταση ειδικής
επιτροπής η οποία θα δίνει άδεια και θα ελέγχει τις εταιρείες αυτές. Η
επιτροπή έχει ήδη συσταθεί αλλά δεν έχει ακόμα λειτουργήσει καθώς δεν έχει
συσταθεί η Γραμματεία που θα την υποστηρίξει ενώ σύντομα θα αποκτήσει και γραφεία.

Αρμόδια πηγή είπε στα «ΝΕΑ» ότι η επιτροπή θα ελέγξει και τα αρχεία και τη
λειτουργία του «Τειρεσία» πριν δώσει άδεια, ενώ την ίδια διαδικασία θα
ακολουθήσει και με όλες τις εταιρείες που έχουν αντικείμενο τη συγκέντρωση,
ταξινόμηση και διάθεση στοιχείων και δεδομένων.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N61</CAT>
<ED>
Κωδικός άρθρου: A16058N611</ED>
<ID>
ID:129934

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N61&aa=1</URL></REF>


Article

<CATEGORY>vin08</CATEGORY>

 <H2>Οι λογιστές θα υποβάλλουν τα Ε3 ανά... «πακέτα» πελατών τους
</H2>
ΜΕΧΡΙ τις 30 Απριλίου θα υποβληθεί από τους λογιστές το έντυπο Ε3 στην Εφορία.

Τα έντυπα θα υποβληθούν σε πακέτο με όλους τους φορολογουμένους ανά λογιστή
μαζί με ονομαστική κατάσταση με τα στοιχεία του κάθε φορολογουμένου. Αυτά
ορίζονται και στην εγκύκλιο του υφυπουργού Οικονομικών κ. Γ. Δρυ που
προσδιορίζει τον τρόπο και τη διαδικασία υποβολής του εντύπου Ε3 από τους
λογιστές. Να σημειωθεί ότι η δυνατότητα συμπλήρωσης του εντύπου από τους
λογιστές δόθηκε λόγω της πολυπλοκότητάς τους και των πολλών στοιχείων που
έπρεπε να συμπληρώσει ο φορολογούμενους. Ανάμεσα στα στοιχεία αυτά είναι και
τα εισοδήματα της τελευταίας πενταετίας. Το έντυπο Ε3 αφορά τους ελεύθερους
επαγγελματίες και τις επιχειρήσεις. 
<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N61</CAT>
<ED>
Κωδικός άρθρου: A16058N612</ED>
<ID>
ID:129983

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N61&aa=2</URL></REF>


Article

<CATEGORY>vin08</CATEGORY>

 <H2>Δικαίωση για 403 συμβασιούχους
</H2>
ΤΗΝ ασφαλιστική κάλυψη από το ΙΚΑ 403 συμβασιούχων υπαλλήλων της Εθνικής
Στατιστικής Υπηρεσίας, κατά την περίοδο 1988-1994, επιβάλλει ο Άρειος Πάγος,
κρίνοντας παράνομη την άρνηση της ΕΣΥΕ να τους ασφαλίσει επειδή είχαν
προσληφθεί ως «συνεργάτες» και πληρώνονταν με δελτίο παροχής υπηρεσιών. Οι
συμβασιούχοι είχαν σύμμαχο στην αντιδικία τους με την ΕΣΥΕ και το ΙΚΑ, το
οποίο είχε εξετάσει τις συνθήκες εργασίας τους και υποχρέωνε τη Στατιστική
Υπηρεσία να καταβάλει τις προβλεπόμενες ασφαλιστικές εισφορές, κρίνοντας ότι
πρόκειται για εξαρτημένη εργασία και όχι για μίσθωση έργου. Σημειώνεται ότι το
πρόβλημα ανασφάλιστων συμβασιούχων του Δημοσίου (που πληρώνονταν με δελτίο
παροχής υπηρεσιών) έχει αντιμετωπιστεί από το 1994 με σχετικές ρυθμίσεις του
νόμου 2190/94 («νόμος Πεπονή»), αλλά με την απόφαση του Αρείου Πάγου καλείται
ουσιαστικά το Δημόσιο να διορθώσει κάθε σχετική αδικία εις βάρος συμβασιούχων,
που αναφέρεται σε προγενέστερα έτη.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N61</CAT>
<ED>
Κωδικός άρθρου: A16058N613</ED>
<ID>
ID:130020

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N61&aa=3</URL></REF>


Article

<CATEGORY>vin08</CATEGORY>

 <H2>Η 1η Ιανουαρίου 2001, ορόσημο για την ΟΝΕ
</H2>
Η ΕΛΛΑΔΑ θα είναι μέλος της Οικονομικής και Νομισματικής Ένωσης της Ευρώπης
την 1η Ιανουαρίου 2001. Αυτό τόνισε χθες ο υπουργός Εθνικής Οικονομίας κ. Γ.
Παπαντωνίου από την Αγγλία, στην ομιλία του στο συνέδριο της Συνομοσπονδίας
Βρετανικών Βιομηχανιών.

Ο κ. Γ. Παπαντωνίου ανέλυσε τις προοπτικές και τους στόχους της ελληνικής
οικονομίας και της οικονομικής πολιτικής στο ακροατήριο των Βρετανών βιομηχάνων.

Σύμφωνα με το Αθηναϊκό Πρακτορείο Ειδήσεων, ο υπουργός αναφέρθηκε στο
πρόγραμμα ιδιωτικοποιήσεων των δημοσίων επιχειρήσεων και στην προσπάθεια
μείωσης των δημοσίων δαπανών. Μεγάλη προσπάθεια, τόνισε, καταβάλλεται για την
αναδιαμόρφωση και εκσυγχρονισμό των προβληματικών δημοσίων επιχειρήσεων,
ιδιαίτερα στον τομέα των συγκοινωνιών.

Οι ξένοι επενδυτές, συνέχισε, έχουν κάθε λόγο να επενδύσουν στην Ελλάδα, η
οποία σήμερα είναι ο χώρος ορισμένων από τα μεγαλύτερα έργα υποδομής στην
Ευρώπη, όπως το μετρό και το νέο αεροδρόμιο της Αθήνας, η Εγνατία Οδός, οι
εκσυγχρονιστικές δραστηριότητες του ΟΤΕ, του ΟΣΕ, ο ενεργειακός τομέας με το
ρωσικό και αλγερινό φυσικό αέριο, τα ρωσικά πετρέλαια, ο αγωγός Μπουργκάς -
Αλεξανδρούπολης και οι έρευνες για πετρέλαιο στη Δυτική Ελλάδα.

Ιδιαίτερη έμφαση έδωσε ο κ. Παπαντωνίου στους Ολυμπιακούς Αγώνες του 2004 και
στις οικονομικές δυνατότητες που προσφέρουν σε Έλληνες και ξένους επενδυτές,
υπογραμμίζοντας πάντα και την συμβολή της Ευρωπαϊκής Ένωσης.

Μίλησε επίσης για την πολιτική της σταθερής δραχμής, τη δραστική βελτίωση του
φορολογικού συστήματος και τη μείωση των δημοσίων δαπανών.

Ο κ. Γ. Παπαντωνίου συναντήθηκε με τον Βρετανό ομόλογό του κ. Μπράουν, ο
οποίος εξέφρασε την πρόθεση της βρετανικής κυβέρνησης να διαδραματίσει
ενεργότερο οικονομικό ρόλο στα Βαλκάνια.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N61</CAT>
<ED>
Κωδικός άρθρου: A16058N614</ED>
<ID>
ID:130044

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N61&aa=4</URL></REF>


Article

<CATEGORY>vin08</CATEGORY>

 <H2>Στάσεις εργασίας και σε μια εβδομάδα στα τρόλεϊ
</H2>
ΤΗΝ ΕΡΧΟΜΕΝΗ Παρασκευή θα επαναληφθούν οι στάσεις εργασίας στα τρόλεϊ (ΗΛΠΑΠ).
Η γενική συνέλευση των εργαζομένων στα τρόλεϊ αποφάσισε χθες να οργανωθεί μια
ακόμη κινητοποίηση την ερχόμενη Παρασκευή από την έναρξη της κυκλοφορίας έως
τις 8 μ.μ. και από τις 10 το βράδυ έως τη λήξη της κυκλοφορίας.

Επίσης σήμερα θα συνεδριάσουν οι διοικήσεις των σωματείων εργαζομένων στα
λεωφορεία, στα τρόλεϊ και στους ΗΣΑΠ (Ηλεκτρικός - Πράσινα) για να καθοριστεί
η περαιτέρω πορεία των κινητοποιήσεων.

Χθες έγινε στάση εργασίας στα τρόλεϊ από τις 10 π.μ. έως τις 3 μ.μ.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N61</CAT>
<ED>
Κωδικός άρθρου: A16058N615</ED>
<ID>
ID:130060

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N61&aa=5</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Αν υπήρχαν όμως εξαγωγές...
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

ΤΟ ΠΡΟΒΛΗΜΑ με τους αγρότες υπάρχει. Και είναι έντονο. Στο επίκεντρο είναι δύο
βασικά προϊόντα, λάδι και εσπεριδοειδή, και οι παραγωγοί που χάνουν το
εισόδημά τους.

Η προϊστορία βέβαια βρίσκεται και σε αποφάσεις την περίοδο 1990-92 (σε Αθήνα
και Βρυξέλλες) και τώρα συμπληρώνεται από τη συγκυρία και τις νέες προτάσεις
της «Κομισιόν».

Κάποιοι όμως στην Αθήνα θα μπορούσαν από χρόνια να χειρισθούν την υπόθεση με
πολιτική ­ για τα αγροτικά προϊόντα και τις εξαγωγές ­ πριν φτάσουμε στην κρίση.

Και δεν έχει άδικο η πολιτική ηγεσία του υπουργείου Γεωργίας που ζητάει να
πάρει στα χέρια της την υπόθεση των εξαγωγών στα αγροτικά προϊόντα, από το
υπουργείο Εθνικής Οικονομίας.

Γιατί εξαγωγές πια δεν υπάρχουν.

Στην Κοινότητα έχουν υποκατασταθεί από τις διαπεριφερειακές πωλήσεις. Όσο για
τα δικά μας, το λάδι μας πουλιέται λέει σαν ιταλικό και οι κονσέρβες μας
«δουλεύονται» μόνο με ετικέτες ξένων.

Και στην εσωτερική αγορά: οι καταναλωτές πληρώνουν ακριβά και οι αγρότες ­ σε
λάδι, φρούτα, κηπευτικά κ.λπ. ­ δίνουν την παραγωγή «όσο - όσο».

Υ.Γ. Α, ναι έρχεται και η... νέα αγροτική πολιτική της Ένωσης, με «Ατζέντα 2001»...

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N61</CAT>
<ED>
Κωδικός άρθρου: A16058N616</ED>
<ID>
ID:130073

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N61&aa=6</URL></REF>


Article

<CATEGORY>vin08</CATEGORY>

 <H5>ΕΡΧΕΤΑΙ ΤΟ ΕΛΑΣΤΙΚΟ ΩΡΑΡΙΟ * ΤΑ ΣΧΕΔΙΑ ΤΟΥ ΥΠΟΥΡΓΕΙΟΥ ΕΡΓΑΣΙΑΣ
</H5><H5>Τι ισχύει σήμερα στην Ελλάδα
</H5><H2>Εργασία έως και 10 ώρες
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Μέχρι και 10 ώρες ημερησίως θα έχουν τη δυνατότητα να απασχολούνται οι
εργαζόμενοι στον ιδιωτικό τομέα, ενώ θα έχουν και ένα διάστημα κατά το οποίο
θα εργάζονται με μικρότερο ωράριο ή θα παίρνουν άδεια.

Η ΔΙΕΥΘΕΤΗΣΗ του χρόνου εργασίας, το ελαστικό ωράριο, βρίσκεται στα σκαριά,
και στο υπουργείο Εργασίας - Κοιν. Ασφαλίσεων έχουν αρχίσει οι μελέτες για την
κατάρτιση σχετικού νομοσχεδίου. Ασφαλείς πληροφορίες αναφέρουν ότι ο άξονας
του νομοσχεδίου ­ το οποίο θα κατατεθεί προς συζήτηση στους κοινωνικούς φορείς
μέσα στην άνοιξη ­ θα προβλέπει τα εξής:

Μόνον έπειτα από συμφωνία εργαζομένων - εργοδοτών και με στόχο τη διατήρηση
των υπαρχουσών θέσεων εργασίας και τη διεύρυνση της απασχόλησης, θα γίνεται η
κατανομή του χρόνου εργασίας. Δηλαδή, σε μία επιχείρηση οι εργαζόμενοι θα
απασχολούνται 10 ώρες την εβδομάδα για ένα εξάμηνο και το επόμενο εξάμηνο θα
απασχολούνται λιγότερες ώρες ή θα έχουν μία ημέρα επιπλέον ρεπό ή άδεια. Σε
κάθε περίπτωση, η εβδομαδιαία απασχόληση δεν θα υπερβαίνει τις 48 ώρες, ενώ η
αμοιβή θα παραμένει σταθερή και ίση με την αμοιβή για 8ωρη - 40ωρη εργασία,
χωρίς καταβολή προσαύξησης υπερεργασίας.

Το όλο εγχείρημα ­ πρωτοποριακό για τη χώρα μας ­ αναμένεται να προκαλέσει την
αντίδραση της ΓΣΕΕ και γενικά των εργατικών συνδικάτων που κάνουν λόγο για
κατάργηση του 8ώρου. Η συνολική πρόταση της κυβέρνησης για το όλο θέμα έχει ως εξής:

Η μείωση των ωρών εργασίας θα μπορούσε να είναι αποτέλεσμα επιχειρησιακών
συμφωνιών, όπου αυτό κριθεί σκόπιμο από τους εργαζόμενους και την επιχείρηση
με ορίζοντα τη διατήρηση των υπαρχουσών θέσεων εργασίας και την πιθανή
διεύρυνση της απασχόλησης. Η τελική επικύρωση τέτοιων συμφωνιών προϋποθέτει τη
σύναψη συλλογικής σύμβασης εργασίας στο αντίστοιχο επίπεδο και μπορεί να περιλαμβάνει:

* Υιοθέτηση ευέλικτων πρακτικών απασχόλησης και επίτευξη νέας συμφωνίας
κατανομής του χρόνου εργασίας μέσω μιας διαδικασίας προσαρμογής των
οργανωτικών και διοικητικών δομών των επιχειρήσεων.

* Ως χρονικός ορίζοντας προτείνεται το έτος με συνολικό μέσο όρο απασχόλησης
τις 40 ώρες την εβδομάδα. Σε περίπτωση υπέρβασης του συνολικού σταθμισμένου
μέσου όρου θα καταβάλλεται η προσαύξηση.

* Σε κάθε περίπτωση η εβδομαδιαία απασχόληση δεν θα πρέπει να υπερβαίνει τις
48 ώρες.

* Διευθέτηση του χρόνου είτε με μειωμένο ωράριο εργασίας είτε με ημέρες άδειας.

* Εναλλακτική λύση καταβολής της υπερωριακής αποζημίωσης για υπερεργασία με τη
χορήγηση επιπλέον άδειας.

Θα πρέπει να σημειωθεί ότι το θέμα της διευθέτησης του χρόνου εργασίας τέθηκε
στον πρόσφατο κοινωνικό διάλογο για την απασχόληση. Το ζήτημα αυτό ήταν το
αγκάθι του διαλόγου, με αποτέλεσμα η κυβέρνηση να το αποσύρει.

Ας δούμε, όμως, ποιες είναι οι θέσεις που διατυπώνουν οι κοινωνικοί φορείς:

Η μείωση των ωρών εργασίας σε συνάρτηση της μείωσης των αποδοχών θα μπορούσε
να είναι αποτέλεσμα επιχειρησιακών συμφωνιών όπου αυτό κριθεί σκόπιμο από τους
εργαζόμενους και την επιχείρηση. Σε περιπτώσεις μη ύπαρξης σωματείου ή
συμβουλίου εργαζομένων, η εκπροσώπηση των εργαζομένων μπορεί να προέρχεται
είτε από εκπροσώπους που θα ορίζονται από πλευράς εργαζομένων (πρόταση ΣΕΒ)
είτε από τα τοπικά εργατικά κέντρα (ΓΣΕΒΕΕ). Επίσης, προτείνεται η εξαίρεση
του θέματος αυτού από τις αρμοδιότητες παραπομπής στην ομαδική διαιτησία.

Υπάρχει, επίσης, μία πρόσθετη πρόταση από πλευράς ΓΣΕΒΕΕ, για την ενίσχυση των
μικρομεσαίων επιχειρήσεων (ΜΜΕ) στην αλλαγή οργάνωσης της εργασίας που θα
συμβεί σε κάθε περίπτωση (κατανομής του χρόνου εργασίας ή αποδοχής του
μειωμένου χρόνου εργασίας) μέσω μέτρων κατάρτισης των υπεύθυνων στελεχών των
ΜΜΕ, για την προσαρμογή των οργανωτικών και διοικητικών δομών τους στις νέες
ευέλικτες μορφές και πρακτικές απασχόλησης του ανθρώπινου δυναμικού.

Από την άλλη πλευρά, οι συνδικαλιστικές οργανώσεις των εργαζομένων (ΓΣΕΕ -
ΑΔΕΔΥ) διατυπώνουν την άποψη ότι η μείωση του χρόνου εργασίας σε 35 ώρες χωρίς
μείωση των αποδοχών μπορεί να εφαρμοστεί στην ελληνική οικονομία χωρίς να
απειλήσει την ανταγωνιστικότητά της, εφόσον πραγματοποιηθεί υπό ορισμένες
προϋποθέσεις. Η αναδιοργάνωση του χρόνου εργασίας και η ευελιξία που προσφέρει
στη χρησιμοποίηση των ανθρώπινων πόρων καθιστούν δυνατή την επιμήκυνση του
μέσου χρόνου λειτουργίας, την αύξηση της παραγωγής, τη διατήρηση της
απασχόλησης σε επαπειλούμενες θέσεις εργασίας και την αύξηση της απασχόλησης.
Η πρόταση των συνδικαλιστικών οργανώσεων αφορά την ενεργητική εφαρμογή του
μέτρου, τη μείωση δηλαδή του χρόνου εργασίας στις 35 ώρες χωρίς αντίστοιχη
μείωση των αποδοχών, συνοδευμένη όμως από μέτρα που θα αποσκοπούν στη μηδενική
επίπτωση ή ακόμη και στη βελτίωση της ανταγωνιστικότητας της ελληνικής
οικονομίας. 
ΜΕ ΤΗΝ ισχύουσα νομοθεσία προβλέπεται η διευθέτηση του χρόνου εργασίας.
Ειδικότερα επιτρέπεται:

1 Η δημιουργία τέταρτης βάρδιας για 24ωρη ή 12ωρη την ημέρα απασχόληση το
Σάββατο και την Κυριακή.

2 Η διευθέτηση του χρόνου εργασίας σε εξαμηνιαία βάση. Ειδικότερα με
επιχειρησιακές συλλογικές συμβάσεις ή συμφωνίες του εργοδότη και του
Συμβουλίου των εργαζομένων, επιτρέπεται να καθορίζεται για διάστημα έως 3
μήνες αυξημένο ωράριο έως 9 ώρες την ημέρα και 48 ώρες την εβδομάδα με
αντίστοιχα μειωμένο ωράριο κατά το επόμενο χρονικό διάστημα (τρίμηνο), έτσι
ώστε το ωράριο κατά μέσον όρο σε εξαμηνιαία βάση να μην υπερβαίνει το 8ωρο
ημερησίως και το 40ωρο εβδομαδιαίως. 
Στο διάστημα αυτό, θα πρέπει να σημειωθεί, η αμοιβή θα παραμένει σταθερή και
ίση με την αμοιβή για 8ωρη - 40ωρη εργασία, χωρίς καταβολή προσαύξησης υπερεργασίας.

Τα στοιχεία της ΕΣΥΕ δείχνουν ότι στην ελληνική μεταποίηση ο μέσος
εβδομαδιαίος χρόνος εργασίας κυμάνθηκε στις 41 ώρες την περίοδο 1991-1996. Εν
τούτοις, υπάρχουν σημαντικές διαφορές από κλάδο σε κλάδο. Άλλα στοιχεία
δείχνουν ότι με τις αλλαγές που επέφερε στην απασχόληση ο νόμος 1892/90:

* Ο αριθμός των επιχειρήσεων που εργάζονται με βάρδιες αυξήθηκε από το 52% το
1989, στο 86% το 1994 (έναντι 71% στην Ευρωπαϊκή Ένωση).

* Διαπιστώθηκε ότι το 31% των εργαζομένων στη βιομηχανία εργάζεται τακτικά σε βάρδιες.

* Οι εβδομαδιαίες ώρες λειτουργίας των βιομηχανικών επιχειρήσεων αυξήθηκαν από
64 το 1989 σε 88 ώρες το 1994.

Όσον αφορά τις υπερωρίες: νόμιμο ωράριο εργασίας είναι οι 9 ώρες την ημέρα και
οι 48 ώρες την εβδομάδα, ενώ το συμβατικό ωράριο είναι 8 ώρες την ημέρα και 40
ώρες την εβδομάδα. Εάν ο εργαζόμενος απασχοληθεί σε ημερήσια ή εβδομαδιαία
βάση περισσότερο από το συμβατικό ωράριο και εντός των ορίων του νομίμου, η
απασχόληση καλείται υπερεργασία, επαφίεται στην κρίση του εργοδότη (ο μισθωτός
διευκρινίζεται δεν μπορεί να αρνηθεί την παροχή εργασίας) και αμείβεται με
προσαύξηση 25% επί του κανονικού ωρομισθίου. Για απασχόληση πέραν του νομίμου
ωραρίου που καλείται υπερωρία απαιτείται άδεια .

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N62</CAT>
<ED>
Κωδικός άρθρου: A16058N621</ED>
<ID>
ID:129935

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N62&aa=1</URL></REF>


Article

<CATEGORY>vin08</CATEGORY>

 <H5>ΤΗΝ ΤΕΤΑΡΤΗ ΟΡΙΣΤΙΚΟΠΟΙΟΥΝΤΑΙ ΟΙ ΑΠΟΦΑΣΕΙΣ
</H5><H2>4,5% συν σε όλες τις συντάξεις
</H2>
Γιώργος Πασχαλίδης. Παρέπεμψε τους συνταξιούχους στη συνεδρίαση της
διυπουργικής επιτροπής 
Συνολική αύξηση ύψους 4,5% για όσους συνταξιούχους, όλων των Ταμείων, έχουν
συντάξεις κάτω από 200.000 δρχ. σχεδιάζει να χορηγήσει η κυβέρνηση. Σχετικές
αποφάσεις θα ληφθούν την ερχόμενη Τετάρτη κατά τη διάρκεια συνεδρίασης
διυπουργικής επιτροπής.

ΑΥΤΟ προκύπτει από τη χθεσινή συνάντηση που είχαν εκπρόσωποι των συνταξιούχων
­ κατά τη διάρκεια διαδήλωσης στο κέντρο της Αθήνας ­ με τον υφυπουργό παρά τω
Πρωθυπουργώ κ. Γ. Πασχαλίδη και τον υφυπουργό Κοινωνικών Ασφαλίσεων κ. Ν. Φαρμάκη.

Οι εκπρόσωποι των συνταξιούχων έθεσαν το γνωστό αίτημα για σημαντική αύξηση
των συντάξεων. Ο κ. Πασχαλίδης τους παρέπεμψε στη συνεδρίαση της διυπουργικής
επιτροπής την ερχόμενη Τετάρτη και δήλωσε: «Στο επίκεντρο της κοινωνικής
πολιτικής του ΠΑΣΟΚ βρίσκονται πάντα όσοι έχουν πραγματικές ανάγκες και φυσικά
ανάμεσα σε αυτούς οι χαμηλόμισθοι και οι χαμηλοσυνταξιούχοι, καθώς και όσοι
έχουν την ανάγκη ενός συστήματος κοινωνικής προστασίας και φροντίδας».

Κατά τη διάρκεια της διαδήλωσης των συνταξιούχων (από την Πλατεία Κάνιγγος
κατευθύνθηκαν, παρά τη βροχή, με πορεία στο Μέγαρο Μαξίμου) προκλήθηκαν
κυκλοφοριακά προβλήματα στο κέντρο της πρωτεύουσας.

ΕΝΩΜΕΝΟΙ ΔΙΑΜΑΡΤΥΡΟΜΕΝΟΙ

Κατά τη διάρκεια της διαδήλωσης των συνταξιούχων (από την Πλατεία Κάνιγγος
κατευθύνθηκαν, παρά τη βροχή, με πορεία στο Μέγαρο Μαξίμου) προκλήθηκαν
κυκλοφοριακά προβλήματα στο κέντρο της πρωτεύουσας.

ΘΕΣΣΑΛΟΝΙΚΗ. 
Γραφείο Βόρειας Ελλάδας

Δύο πορείες πραγματοποίησαν χθες στην Θεσσαλονίκη με πρωτοβουλία του συλλόγου
εργαζομένων στην Τράπεζα Μακεδονίας - Θράκης και οργανώσεων συνταξιούχων.

Στο πλαίσιο της 48ωρης πανελλαδικής απεργίας που προκήρυξε για χθες και σήμερα
ο σύλλογος εργαζομένων στην Τράπεζα Μακεδονίας - Θράκης, πραγματοποιήθηκε
συγκέντρωση εκατοντάδων υπαλλήλων μπροστά στο κτίριο διοίκησης του
χρηματοπιστωτικού ιδρύματος, στην οδό Εθνικής Αμύνης, στο κέντρο της Θεσσαλονίκης.

Στη συνέχεια, οι συγκεντρωμένοι πραγματοποίησαν πορεία, η οποία μέσω κεντρικών
οδών της συμπρωτεύουσας κατέληξε στο υπουργείο Μακεδονίας - Θράκης. Στη
συγκέντρωση και πορεία συμμετείχαν εκπρόσωποι της ΟΤΟΕ και του Εργατικού
Κέντρου Θεσσαλονίκης.

Αιτήματα των εργαζομένων: η απόσυρση από τη μεριά της κυβέρνησης των
εξαγγελιών που αφορούν στην πώληση του μεριδίου της Τράπεζας που ελέγχει το
Δημόσιο (Εθνική Τράπεζα, ΕΤΕΒΑ, Ταχυδρομικό Ταμιευτήριο) και ματαίωση όλων των
σχετικών διαδικασιών, καθώς και ο διάλογος εφ' όλης της ύλης με την κυβέρνηση
για εξεύρεση λύσεων ανάπτυξης της Τράπεζας Μακεδονίας - Θράκης.

Στο μεταξύ, συγκέντρωση στο Εργατικό Κέντρο της Θεσσαλονίκης και πορεία, η
οποία κατέληξε στο υπουργείο Μακεδονίας - Θράκης, πραγματοποίησαν εκατοντάδες
συνταξιούχοι, μέλη συνταξιουχικών οργανώσεων από τη Θεσσαλονίκη και την
Κεντρική Μακεδονία.

Κατά τη διάρκεια της συγκέντρωσης και της πορείας βασικά συνθήματα ήταν η
αναπροσαρμογή των κατώτατων συντάξεων στα 25 ημερομίσθια του ανειδίκευτου
εργάτη και ουσιαστικές αυξήσεις στις συντάξεις.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N64</CAT>
<ED>
Κωδικός άρθρου: A16058N641</ED>
<ID>
ID:129936

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N64&aa=1</URL></REF>


Article

<CATEGORY>vin08</CATEGORY>

 <H2>Παράνομος τζόγος κατά ξηρά και θάλασσα!
</H2>
ΠΛΗΘΟΣ φορολογικών παραβάσεων διαπιστώνονται από ελέγχους που πραγματοποιεί το
ΣΔΟΕ στον χώρο την ηλεκτρονικών παιχνιδιών και ειδικότερα σε διάφορα
καταστήματα, λέσχες, καφετέριες, καφενεία καθώς και πλοία της ακτοπλοΐας.

Στα περισσότερα έχουν εγκατασταθεί και λειτουργούν τυχερά παιχνίδια για τζόγο
αντί για ηλεκτρονικά ψυχαγωγικά μηχανήματα.

Ειδικότερα, από ελέγχους που έγιναν μόνο στην περιοχή της Αττικής σε 15
επιχειρήσεις, διαπιστώθηκε ότι όλες είχαν διαπράξει παραβάσεις που είχαν σχέση
είτε με την παράνομη εγκατάσταση και χρήση τυχερών παιχνιδιών αντί για
ψυχαγωγικά, είτε δεν είχε εξοφληθεί το ειδικό τέλος που προβλέπεται για κάθε
μηχάνημα, με αποτέλεσμα πολλά από αυτά να μην έχουν επικολλημένο το ειδικό σήμα.

Μάλιστα στις 11 από αυτές τις επιχειρήσεις κινήθηκε η διαδικασία του
αυτόφωρου, με αποτέλεσμα να συλληφθούν οι ιδιοκτήτες τους και να κατασχεθούν
τα μηχανήματα που βρέθηκαν να λειτουργούν παράνομα. Σε 2 επιχειρήσεις βρέθηκε
ότι δεν είχαν κολλήσει στα μηχανήματα το ειδικό σήμα.

Συνολικά σε όλες τις περιπτώσεις επιβλήθηκαν πρόστιμα ύψους 31,2 εκατ. δρχ. Σε
μία μάλιστα περίπτωση απαγγέλθηκε από το δικαστήριο ακόμη και η ποινή της φυλάκισης.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N64</CAT>
<ED>
Κωδικός άρθρου: A16058N642</ED>
<ID>
ID:129984

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N64&aa=2</URL></REF>


Article

<CATEGORY>vin08</CATEGORY>

 <H2>Διεθνής Εύξεινος Τράπεζα από τον Ιούνιο στη Θεσσαλονίκη
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΤΟΝ ΕΡΧΟΜΕΝΟ Ιούνιο θα αρχίσει στη Θεσσαλονίκη η λειτουργία της Τράπεζας
Εμπορίου και Ανάπτυξης του Εύξεινου Πόντου, του πρώτου διεθνούς οργανισμού που
έχει έδρα στη χώρα μας.

Στη Θεσσαλονίκη πραγματοποιούνται από χθες και θα ολοκληρωθούν σήμερα οι
εργασίες της 1ης Συνόδου του Συμβουλίου Διοικητών της Τράπεζας.

Όπως επεσήμανε ο εκπρόσωπος της Ελλάδας στο Συμβούλιο των Διοικητών της
Τράπεζας, Ν. Καραμούζης, υποδιοικητής της Εθνικής Τράπεζας, στόχος της νέας
διεθνούς τράπεζας είναι η χρηματοδότηση του εμπορίου ανάμεσα στα κράτη - μέλη,
η χρηματοδότηση μικρών και μεγάλων έργων, η συμμετοχή σε έργα του ιδιωτικού
τομέα, καθώς και η λειτουργία της τράπεζας με διεθνή πρότυπα.

«Οι αποφάσεις θα λαμβάνονται με τα κριτήρια της αγοράς σε ό,τι αφορά στη
συμμετοχή της τράπεζας σε έργα, την παροχή εγγυήσεων και τις χρηματοδοτήσεις.
Στόχος είναι ακόμα η ανάπτυξη οικονομικών σχέσεων με άλλους παρόμοιους
διεθνείς οργανισμούς και κρατικούς φορείς», είπε ο κ. Καραμούζης.

Ιδρυτικά μέλη της Τράπεζας, η οποία έχει εγκεκριμένο μετοχικό κεφάλαιο 1,5
δισ. δρχ., είναι οι χώρες της Οικονομικής Συνεργασίας Ευξείνου Πόντου. Η
Ελλάδα, η Ρωσία και η Τουρκία μετέχουν στο μετοχικό κεφάλαιο με ποσοστό 16,5%,
η Ρουμανία, η Ουκρανία και η Βουλγαρία με ποσοστό 13,5%, ενώ το Αζερμπαϊτζάν,
η Αρμενία, η Γεωργία, η Μολδαβία και η Αλβανία με ποσοστό 2%.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N64</CAT>
<ED>
Κωδικός άρθρου: A16058N643</ED>
<ID>
ID:130021

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N64&aa=3</URL></REF>


Article

<CATEGORY>vin08</CATEGORY>

 <H2>Ανοδική συνεδρίαση
</H2>
Με άνοδο έκλεισαν οι τιμές των μετοχών κατά τη χθεσινή συνεδρίαση του
Χρηματιστηρίου Αξιών Αθηνών (ΧΑΑ). Ο Γενικός Δείκτης έκλεισε στην ανώτατη τιμή
των 1.429,07 μονάδων σημειώνοντας κέρδη 15,55 μονάδες ή ποσοστό της τάξεως
1,10%. Ο Δείκτης FTSE/20 που απαρτίζεται από μετοχές Τραπεζών και μετοχές
υψηλής κεφαλαιοποίησης κινήθηκε ανοδικά κατά 7,58 μονάδες ή ποσοστό της τάξεως
0,97%. Στους επιμέρους Κλαδικούς Δείκτες η εικόνα ήταν θετική στο σύνολό της
(με εξαίρεση τους κλάδους των Ετ. Χρηματοδοτικής Μίσθωσης και των Κατασκευών
που παρουσίασαν απώλειες κατά 0,99% και 0,66% αντίστοιχα), όπου τη μεγαλύτερη
άνοδο σημείωσαν ο κλάδος των Διαφόρων και των Ασφαλειών κατά 3,74% και 1,82%
αντίστοιχα. Η Παράλληλη Αγορά συνέχισε την ανοδική της πορεία και κατέγραψε
σημαντικά κέρδη κατά 3,08%. Από τις 245 μετοχές που πραγματοποίησαν
συναλλαγές, 141 σημείωσαν άνοδο, 82 πτώση και 22 παρέμειναν σταθερές, ενώ 65
έκλεισαν με αγοραστές και 120 με πωλητές. Η αξία των συναλλαγών υποχώρησε και
ανήλθε στα 11,4 δισ. δρχ. (4.687.616 τεμάχια). Αναλυτικά τα 3.930.053 τεμάχια
συνολικής αξίας 9,9 δισ. δρχ. αφορούσαν την Κύρια Αγορά, ενώ τα 757.563
τεμάχια συνολικής αξίας 1.445 εκατ. δρχ. την Παράλληλη Αγορά. Τη μεγαλύτερη
αξία συναλλαγών σημείωσαν οι μετοχές των Τραπεζών (1.642 εκατ.δρχ. - 176.416
τεμάχια) και των Μεταλλουργικών Επιχειρήσεων (1.636 εκατ. δρχ. 
- 563.215 τεμάχια).

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N65</CAT>
<ED>
Κωδικός άρθρου: A16058N651</ED>
<ID>
ID:129937

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N65&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΥΔΡΟΧΟΟΣ

(20 Ιανουαρίου - 18 Φεβρουαρίου). Τα άστρα ευνοούν τις αισθηματικές σας
σχέσεις, τα παιδιά σας, καλλιτεχνικές και πνευματικές προσπάθειες, μίντια και
διαφήμιση. Τη διασκέδαση, επίσης, και την ψυχαγωγία.

ΙΧΘΥΕΣ

(19 Φεβρουαρίου - 20 Μαΐου). Θα μείνετε στο σπίτι, αλλά θα είστε καλά ­ σε
αρμονία με το περιβάλλον. Η ημέρα προσφέρεται για την τακτοποίηση λογαριασμών,
περιουσιακών και οικονομικών υποθέσεων

ΚΡΙΟΣ

(21 Μαρτίου - 19 Απριλίου). Με σοβαρότητα και υπευθυνότητα θα αντιμετωπίσετε
τις υποχρεώσεις σας. Θα επικοινωνείτε άνετα με όλο τον κόσμο γύρω σας.
Αρμονικές οι σχέσεις σας με το άλλο φύλο.

ΤΑΥΡΟΣ

(20 Απριλίου - 20 Μαΐου). Η ημέρα ευνοεί τις επαφές με γονείς, προϊσταμένους,
σημαντικά πρόσωπα, προκειμένου να προωθήσετε επαγγελματικές ή οικονομικές φιλοδοξίες.

ΔΙΔΥΜΟΣ

(21 Μαΐου - 21 Ιουνίου). Η Σελήνη είναι στο ζώδιό σας και σας «βγάζει» στο
προσκήνιο. Εύνοια για ταξίδια, σπουδές, πολιτική, μίντια, εκδόσεις, δίκες,
επαφές με πρόσωπα που μένουν μακριά.

ΚΑΡΚΙΝΟΣ

(22 Ιουνίου - 22 Ιουλίου). Καλές οι σχέσεις σας με γονείς, προϊσταμένους,
σημαντικά πρόσωπα. Οι περισσότερες κινήσεις σας θα είναι παρασκηνιακές, αλλά
και αποτελεσματικές.

ΛΕΩΝ

(23 Ιουλίου - 22 Αυγούστου). Αρμονικές οι σχέσεις σας με το άλλο φύλο. Εύκολη
η επικοινωνία με όλους. Εύνοια για συλλογικές προσπάθειες, πολιτική, μίντια,
επαγγελματικά ταξίδια, δίκες, σπουδές.

ΠΑΡΘΕΝΟΣ

(23 Αυγούστου - 23 Σεπτεμβρίου). Η Σελήνη από τους Διδύμους σάς ωθεί στο
προσκήνιο. Κάντε όσες επαφές χρειάζονται για να προωθήσετε επαγγελματικά και
οικονομικά θέματα.

ΖΥΓΟΣ

(24 Σεπτεμβρίου - 23 Οκτωβρίου). Η ημέρα ευνοεί τα ταξίδια, τον έρωτα, τα
παιδιά σας, καλλιτεχνικές και πνευματικές προσπάθειες, δίκες, μίντια,
εκδόσεις, πολιτική. Εύκολη η επικοινωνία με όλους.

ΣΚΟΡΠΙΟΣ

(24 Οκτωβρίου - 22 Νοεμβρίου). Η ημέρα ευνοεί την τακτοποίηση οικονομικών και
περιουσιακών υποθέσεων, καθώς και υποθέσεων που αφορούν ακίνητα. Καλές
επιρροές δέχεται και η ερωτική σας ζωή.

ΤΟΞΟΤΗΣ

(23 Νοεμβρίου - 21 Δεκεμβρίου). Πολύ αρμονικές οι σχέσεις σας με το άλλο φύλο.
Είστε δημοφιλείς και επικοινωνείτε εύκολα με όλο τον κόσμο. Εύνοια για δίκες,
μετακινήσεις, μίντια, διαφήμιση.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Η ημέρα προσφέρεται για δουλειές που πρέπει
να γίνουν στο σπίτι και για την τακτοποίηση οικονομικών υποθέσεων. Καλές οι
σχέσεις με γονείς και προϊσταμένους.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: N74</CAT>
<ED>
Κωδικός άρθρου: A16058N741</ED>
<ID>
ID:129918

</ID><URL>http://ta-nea.dolnet.gr/neaweb/neafile.print_unique?e=A&f=16058&m=N74&aa=1</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ: Η ΕΠΟ ΑΝΑΚΟΙΝΩΝΕΙ ΤΗ ΔΕΥΤΕΡΑ ΙΟΡΝΤΑΝΕΣΚΟΥ
</H5><H2>Άγγελος στο τιμόνι
</H2>
Μ' ΕΝΑΝ «άγγελο» στο τιμόνι της, τον Ρουμάνο προπονητή Άνχελ Ιορντανέσκου, θα
πορευθεί στις μεγάλες διοργανώσεις η Εθνική ομάδα ποδοσφαίρου των Ανδρών. Ο
Ρουμάνος τεχνικός, και από τη Δευτέρα με την έγκριση του Δ.Σ. της ΕΠΟ και
τυπικά αρχιπροπονητής, ήρθε χθες στην Αθήνα και συμφώνησε να αναλάβει τη θέση
του ομοσπονδιακού.

σελίδα 3

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16058O001</ED>
<ID>
ID:129938

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O00&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Έκρηξη Σερφ μετά τη νίκη </H2>
σελίδα 10

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16058O002</ED>
<ID>
ID:129985

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O00&aa=2</URL></REF>


Article

<CATEGORY>vin10</CATEGORY>

 <H2>Πρόστιμο 10 εκατ. από Ίβκοβιτς </H2>
σελίδα 11

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16058O003</ED>
<ID>
ID:130022

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Κι όμως ο Βαζέχα θα παίξει </H2>
ΕΓΚΑΤΕΛΕΙΨΕ χθες την προπόνηση ο Κρίστο Βαζέχα. Και αυτό γιατί αισθάνθηκε
σφίξιμο στους προσαγωγούς του, λόγω κοπώσεως. Οι ενοχλήσεις δεν έδειξαν κάτι
σοβαρό και ο «κανονιέρης» θα δώσει το «παρών» στη Βέροια.

σελίδα 2

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16058O004</ED>
<ID>
ID:130045

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Οι πρώτες αλλαγές Ντούσκο </H2>
ΑΛΛΑΓΕΣ στον Ολυμπιακό ετοιμάζει ο Ντούσαν Μπάγιεβιτς στον μεθαυριανό αγώνα με
τον ΟΦΗ στο ΟΑΚΑ. Για την ενδεκάδα προορίζονται οι Στέλιος Γιαννακόπουλος,
Μπόζινταρ Μπάντοβιτς και πιθανότατα ο Νινιάδης.

σελίδα 4

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16058O005</ED>
<ID>
ID:130061

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O00&aa=5</URL></REF>


Article

<CATEGORY>vin10</CATEGORY>

 <H2></H2><H2>Αυτό είναι το παράπονο του Σαβέβσκι </H2>
σελίδα 12

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16058O006</ED>
<ID>
ID:130071

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O00&aa=6</URL></REF>


Article

<CATEGORY>vin10</CATEGORY>

 <H5>ΜΗΝΥΜΑ ΤΗΣ ΔΙΟΙΚΗΣΗΣ ΣΤΟΝ ΝΤΟΥΜΙΤΡΙΟΥ ΓΙΑ ΤΗ ΝΕΑ ΧΡΟΝΙΑ
</H5><H2>Φτιάξε πρόγραμμα
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΜΗΝΥΜΑ αισιοδοξίας από τη διοίκηση έλαβε πρόσφατα ο Ντουμίτρου Ντουμιτρίου.
«Να κλείσουμε κέντρο, δυνατά φιλικά για τη νέα περίοδο και, γενικώς, κάνε τον
προγραμματισμό της χρονιάς», ειπώθηκε στον Ρουμάνο και προφανώς η ΑΕΚ
ετοιμάζεται για μία ακόμη χρονιά να επισκεφθεί το (άριστο) Τέγκερνζε. Δηλαδή,
μένει ο Ντουμιτρίου; Αυτή τη στιγμή ουδείς έχει παράπονο από το έργο του,
φέρνει νίκες (επί του Ολυμπιακού θριάμβους!) και το μόνο παράπονο των
διοικούντων είναι οι κατά καιρούς άστοχες ή επιθετικές προς τη διοίκηση
δηλώσεις. Ίσως πρόβλημα δημιουργηθεί με το ποιος θα είναι μάνατζερ στην ΑΕΚ,
τον ρόλο δηλαδή που θα είχε από το προσεχές καλοκαίρι ο Ιορντανέσκου.

*** Δεν αποκλείεται εντός της ημέρας η ΑΕΚ να βγάλει ανακοίνωση κατά (ή με
αφορμή) της διαιτησίας! Πρώτη φορά με το νέο (χαμηλών τόνων) καθεστώς. Αυτό
κάτι λέει! 
Μετά τα ντέρμπι με τον Ολυμπιακό, παράγοντες μίλησαν με τον Β. Βουράκη,
ωστόσο, ανέμεναν τις χθεσινές αποφάσεις τις πειθαρχικής επιτροπής. 
Το «15 ημέρες αποκλεισμός στον επόπτη Ποντίκη» δεν άρεσε καθόλου και στα υψηλά
κλιμάκια ετοιμάζουν ανακοίνωση, «για να βάλουμε τα πράγματα στη θέση τους».

*** Συζήτηση με τον Τόμιτς είχε προχθές ο Ντουμιτρίου: «Εδώ θα παίξεις
ποδόσφαιρο και το κλίμα στην ΑΕΚ είναι πολύ καλό», είπε ο Ρουμάνος, ο Κροάτης
τα κατανόησε, υποσχέθηκε το καλύτερο δυνατόν και σήμερα, τον αναμένουμε
(οριστικά) στη Νέα Φιλαδέλφεια.

*** Άλλο ρεπορτάζ για την ΑΕΚ στη σελίδα 4.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O01</CAT>
<ED>
Κωδικός άρθρου: A16058O011</ED>
<ID>
ID:129939

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O01&aa=1</URL></REF>


Article

<CATEGORY>vin10</CATEGORY>

 <H5>ΕΓΚΑΤΕΛΕΙΨΕ ΤΗΝ ΠΡΟΠΟΝΗΣΗ, ΑΛΛΑ ΘΑ ΠΑΙΞΕΙ ΣΤΟ ΑΥΡΙΑΝΟ ΜΑΤΣ ΜΕ ΤΗ ΒΕΡΟΙΑ
</H5><H2>Τρόμαξαν με Βαζέχα
</H2>
Αποχώρησε, χθες, ο Κρίστο Βαζέχα από την προπόνηση, αφού αισθανόταν ενοχλήσει ς

ΑΝΗΣΥΧΗΣΑΝ χθες στον Παναθηναϊκό. Ο Κρίστο Βαζέχα αισθάνθηκε σφίξιμο στους
προσαγωγούς και εγκατέλειψε την προπόνηση. Σύμφωνα με εκτιμήσεις, ο Πολωνός
«κανονιέρης» σταμάτησε για προληπτικούς λόγους, αφού τα συνεχόμενα παιχνίδια
και η ένταση με την οποία αγωνίζεται τον έχουν εξαντλήσει.

Οι ενοχλήσεις δεν ήταν τελικά σοβαρές και ο άσος των «πρασίνων» θα αγωνιστεί
κανονικά στο αυριανό κρίσιμο ματς με τη Βέροια. Στο μεταξύ, στην ενδεκάδα που
παρέταξε με την Παναχαϊκή θα στηριχθεί ο Βασίλης Δανιήλ στον αγώνα με τη
Βέροια. 
Εκτός αποστολής τέθηκε ο Νίκος Λυμπερόπουλος, που υπέστη κάκωση του έσω
πλαγίου μηνίσκου στο παιχνίδι με την ΤΣΣΚΑ Κιέβου και θα απουσιάσει για μία
εβδομάδα. Επίσης, ο τεχνικός των «πρασίνων», απέκλεισε από την αποστολή στη
Βέροια τους τραυματίες Γκούμα και Κοτσόλη, καθώς και τον Ιρισμέτοφ, του οποίου
δεν έχει έρθει ακόμα η μπλε κάρτα. Στη διάθεση του Δανιήλ θα είναι ο Μπλένταρ
Κόλα, ο οποίος κατάφερε να συνδυάσει τις υποχρεώσεις του με την Εθνική
Αλβανίας και τον Παναθηναϊκό. Ο μέσος των «πρασίνων» θα αναχωρήσει την Κυριακή
το πρωί για το φιλικό παιχνίδι που θα δώσει η εθνική ομάδα της χώρας του στη
Μάλτα με την ομώνυμη ομάδα. Την Τετάρτη το πρωί θα επιστρέψει στην Ελλάδα και
συγκεκριμένα στη Θεσσαλονίκη, ώστε να δώσει το «παρών» στον βραδινό αγώνα του
«τριφυλλιού» με τον άρη στο Χαριλάου για το Κύπελλο.

Η θύρα 6 του σταδίου της Βέροιας θα διατεθεί αποκλειστικά για τους φίλους του
Παναθηναϊκού. Εισιτήρια για το ματς θα διατίθενται από τη διαχείριση της ΠΑΕ
στη θύρα 11 μέχρι το απόγευμα (6.30 μ.μ.), ενώ οι οργανωμένοι σύνδεσμοι και οι
μεμονωμένοι φίλοι των «πρασίνων» μπορούν να προμηθευτούν εισιτήρια από τα
γραφεία της ΠΑΕ Βέροιας.

*** Φιλικό αγώνα με το Κερατσίνι έκλεισε ο Παναθηναϊκός για την ΤΣΣΚΑ Κιέβου,
στα πλαίσια της φιλοξενίας της ουκρανικής ομάδας. Το παιχνίδι θα διεξαχθεί
αύριο στις 3 μ.μ. στο γήπεδο του Κερατσινίου.

*** Επιστολή προς τον δήμαρχο Αθηναίων, Δημήτρη Αβραμόπουλο, έστειλε ο Δήμος
Ζωγράφου, με αφορμή το ενδεχόμενο κατασκευής ποδοσφαιρικού γηπέδου στο Γουδί.
«Διαδίδεται από αρκετές πλευρές ότι έχουν προωθηθεί οι σχετικές συμφωνίες για
την κατασκευή ποδοσφαιρικού γηπέδου της ΠΑΕ Παναθηναϊκός στο χώρο 965
στρεμμάτων στο Γουδί. Όπως αντιλαμβάνεσθε, το θέμα είναι πάρα πολύ σοβαρό,
καθώς η οποιαδήποτε αλλαγή χρήσης της έκτασης και πολύ περισσότερο η κατασκευή
γηπέδου θα καταστρέψει τον χώρο και θα ματαιώσει τα σχέδιά μας», τονίζεται
στην επιστολή.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16058O021</ED>
<ID>
ID:129943

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O02&aa=1</URL></REF>


Article

<CATEGORY>vin10</CATEGORY>

 <H2>Οι παίκτες άναψαν τσιγάρο πριν απογειωθεί το μοιραίο αεροπλάνο
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Η θρυλική ομάδα της Μάντσεστερ Γιουνάιτεντ, πριν από την τραγωδία.
Εικονίζονται από αριστερά οι Μπιρν, Σκάνλον, Γκρεγκ, Φουλκς, Τέιλορ, Βάιολετ,
Τσάρλτον, Μόργκανς, Τζόουνς, Κόλμαν και Έντουαρντς

ΣΤΙΣ 5 Φεβρουαρίου του 1958, στη Γιουγκοσλαβία, η Μάντσεστερ Γιουνάιτεντ
αποσπούσε από τον Ερυθρό Αστέρα ισοπαλία 3-3, εξασφαλίζοντας την πρόκρισή της
στα ημιτελικά του Κυπέλλου Πρωταθλητριών (στο πρώτο παιχνίδι είχε επικρατήσει 2-1).

Ο προπονητής των «κόκκινων» Ματ Μπάσμπι χαρακτήρισε την εμφάνιση της ομάδας
του την καλύτερη που είχε δει ώς τότε. Λίγες ώρες αργότερα, πέντε παίκτες απ'
αυτούς που απέσπασαν τα εύσημα άφηναν την τελευταία τους πνοή στο Μόναχο, όπου
συνετρίβη το αεροσκάφος που μετέφερε την αγγλική αποστολή στο Μάντσεστερ.

Συνολικά έχασαν τη ζωή τους 23 άτομα, από τα οποία οκτώ ήταν ποδοσφαιριστές
(Μπιρν, Μπεντ, Κόλμαν, Έντουαρντς, Τζόουνς, Πεγκ, Τέιλορ, Γουίλαν), τρεις
ανήκαν στο σταφ (ο γραμματέας Κρίκμερ και οι προπονητές Κάρι, Γουάλεϊ) και
οκτώ δημοσιογράφοι.

Όπως αναφέρει ο δημοσιογράφος Ζιλ Σμιθ στην «Ντέιλι Τέλεγκραφ», οι
περισσότεροι παίκτες της Μάντσεστερ είχαν ένα άσχημο προαίσθημα πριν από το ταξίδι.

Το αεροσκάφος της ΒΕΑ έπρεπε να προσγειωθεί στο Μόναχο για ανεφοδιασμό, όπως
και έγινε. 
Στη συνέχεια, το αεροσκάφος προσπάθησε ανεπιτυχώς δύο φορές να απογειωθεί,
λόγω της κακοκαιρίας που επικρατούσε στο Μόναχο. 
Οι περισσότεροι παίκτες άναψαν τσιγάρο, φοβούμενοι το χειρότερο. Τελικά, το
ραντεβού τους με τη μοίρα δεν μπόρεσαν να το αποφύγουν.

Σαράντα χρόνια μετά, η Μάντσεστερ Γιουνάιτεντ θα τιμήσει τα θύματα της
αεροπορικής τραγωδίας, με μια σεμνή τελετή που θα διοργανώσει στο Ολντ
Τράφορντ, λίγα λεπτά πριν από την έναρξη του αγώνα με την Μπόλτον, ενώ την
επόμενη εβδομάδα θα δώσει φιλικό αγώνα με επίλεκτους της Ευρώπης και τον
Καντονά στη σύνθεσή της.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16058O022</ED>
<ID>
ID:129989

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O02&aa=2</URL></REF>


Article

<CATEGORY>vin10</CATEGORY>

 <H5>Ο ΙΟΡΝΤΑΝΕΣΚΟΥ ΣΤΟ ΤΙΜΟΝΙ ΤΗΣ ΕΘΝΙΚΗΣ
</H5><H2>Πιάνει δουλειά
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ - ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Ο Άνχελ Ιορντανέσκου συνοδευόμενος από τον Τάκη Ανδρία στο δυτικό αεροδρόμιο

Ο ΑΝΧΕΛ Ιορντανέσκου είναι από χθες, εκτός τρανταχτού απροόπτου, ο νέος
εκλέκτορας της Εθνικής ομάδας και το αφεντικό όλων των εθνικών συγκροτημάτων,
αλλά το τυπικό μέρος της συνεργασίας του με την ΕΠΟ θα ολοκληρωθεί την προσεχή
Δευτέρα με την έγκριση του Διοικητικού Συμβουλίου της ομοσπονδίας. Ο Ρουμάνος
τεχνικός, που βρίσκεται από χθες το απόγευμα στην Αθήνα, συναντήθηκε αργά το
βράδυ με τους ανθρώπους που χειρίζονται εν λευκώ το θέμα, και συγκεκριμένα τον
πρόεδρο της ΕΠΟ κ. Αλημίση, τον αντιπρόεδρο της Ομοσπονδίας και πρόεδρο της
ΕΠΑΕ κ. Σφακιανάκη, καθώς και με τον πρόεδρο της Τεχνικής Επιτροπής κ. Ανδριά
στον Αστέρα της Βουλιαγμένης και σύμφωνα με καλά πληροφορημένη πηγή συμφώνησαν
σε όλα.

Λίγο νωρίτερα, στον Δυτικό Αερολιμένα, ο κ. Ιορντανέσκου είχε εκφράσει την
επιθυμία του να αναλάβει το «τιμόνι» της Εθνικής και μάλιστα έχει συζητήσει με
την οικογένεια του, το ενδεχόμενο να εργαστεί στην Ελλάδα. Ο Ρουμάνος
προπονητής, παρά το γεγονός ότι μιλάει ικανοποιητικά την ελληνική γλώσσα,
θέλησε στην πρώτη επαφή του με τους δημοσιογράφους να συνεννοηθεί στα αγγλικά
«για να μη γίνει κάποια παρεξήγηση», όπως δήλωσε.

«Τον προσεχή Ιούνιο ­ είπε ο κ. Ιορντανέσκου ­ μετά το Παγκόσμιο Κύπελλο της
Γαλλίας, λήγει το συμβόλαιό μου με τη Ρουμανία. Έχω πει στον πρόεδρο της
ρουμανικής ομοσπονδίας ότι πέντε χρόνια στην τεχνική ηγεσία της εθνικής ομάδας
είναι αρκετά. Επίσης έχω συζητήσει το θέμα με την οικογένειά μου. Θέλω να
εργαστώ στην Ελλάδα. Άλλωστε γι' αυτόν τον λόγο βρίσκομαι εδώ. Ελπίζω να
πραγματοποιηθεί η συμφωνία μας».

Χθες το βράδυ η τεχνική επιτροπή της ΕΠΟ και οι υπεύθυνοι που χειρίζονται το
θέμα είχαν πολύωρη συνεργασία με τον Ρουμάνο τεχνικό. Στη διάρκεια αυτής της
επαφής τέθηκαν αναλυτικότερα οι όροι της συμφωνίας, καθώς επίσης και το
οικονομικό θέμα. Η ΕΠΟ επέμεινε στις οικονομικές της προτάσεις (500.000
δολάρια και πριμ 250.000 για δύο χρόνια), ενώ ο Ιορντανέσκου αντιπρότεινε
700.000 δολάρια για δύο χρόνια και 150.000 δολάρια πριμ για πρόκριση στην
τελική φάση του ευρωπαϊκού πρωταθλήματος. Πάντως η συμφωνία ΕΠΟ - Ιορντανέσκου
είχε ολοκληρωθεί από την περασμένη Παρασκευή σε κυπριακό έδαφος και
συγκεκριμένα σε ξενοδοχείο της Λάρνακας, όπου συναντήθηκε με εκπροσώπους της
ομοσπονδίας και όπως λέγεται υπέγραψε προσύμφωνο συνεργασίας.

*** Όπως μετέδωσε χθες το βράδυ από το Βουκουρέστι το πρακτορείο Ρώυτερ, ο
Ιορντανέσκου δεν πρόκειται να κοουτσάρει την εθνική Ρουμανίας στο φιλικό
παιχνίδι με την Αργεντινή, στις 19 Φεβρουαρίου, στη Μεντόσα.

Ο ΤΕΤΑΡΤΟΣ ΞΕΝΟΣ

Ο τέταρτος ξένος προπονητής της Εθνικής Ελλάδος θα είναι ο Άνχελ Ιορντανέσκου.
Στον πάγκο του αντιπροσωπευτικού μας συγκροτήματος έχουν περάσει 19 τεχνικοί
(16 Έλληνες και 3 ξένοι). Ο Αλκέτας Παναγούλιας είχε τη μεγαλύτερη θητεία στην
Εθνική ομάδα (1973-'76 / 16 αγώνες, 1977-'81 / 39 αγώνες και 1992-'94 / 19
αγώνες), ενώ ακολουθούν οι Μίλτος Παπαποστόλου (1984-'88 / 46 αγώνες), Κώστας
Πολυχρονίου (1994-'97 / 32 αγώνες) και Αντώνης Γεωργιάδης (1989-'92 / 30
αγώνες). Οι υπόλοιποι Έλληνες προπονητές της Εθνικής: Κώστας Νεγρεπόντης,
Αντώνης Μηγιάκης, Γιάννης Χέλμης, Κώστας Ανδρίτσος, Τρύφων Τζανετής, Λάκης
Πετρόπουλος, Γιώργος Μάγειρας, Πάνος Μάρκοβιτς, Κώστας Καραπατής, Νταν
Γεωργιάδης, Χρήστος Αρχοντίδης, Αλέκος Σοφιανίδης, Στέφανος Πετρίτσης.

Οι τρεις ξένοι: Ρίνο Μαρτίνι (Ιταλός): 1957-'58, 7 αγώνες, 2 νίκες, 1
ισοπαλία, 4 ήττες, τέρματα 7-17. Πολ Μπαρόν (Γάλλος): 1959-'60, 5 αγώνες, 1
νίκη, 4 ήττες, τέρματα 4-15. Μπίλι Μπίγκαμ (Β. Ιρλανδία): 1971-'73, 12 αγώνες,
2 νίκες, 3 ισοπαλίες, 7 ήττες, τέρματα 11-23...

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16058O031</ED>
<ID>
ID:129944

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O03&aa=1</URL></REF>


Article

<CATEGORY>vin10</CATEGORY>

 <H2>ΖΑΓΟΡΑΚΗΣ
</H2><H2>Διάλεξε τη φανέλα με το 37
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

ΝΤΕΜΠΟΥΤΟ στο αγγλικό πρωτάθλημα θα κάνει αύριο ο Θόδωρος Ζαγοράκης μετά την
ολοκλήρωση της μεταγραφής του στη Λέστερ.

Ο πρώην αρχηγός του ΠΑΟΚ υποβλήθηκε σε ιατρικές εξετάσεις την Τεταρτη το βράδυ
και χθες υπέγραψε το νέο του συμβόλαιο, το οποίο θα έχει διάρκεια δυόμισι χρόνια.

Ο Ζαγοράκης επέλεξε να φοράει τη φανέλα με το νούμερο 37, γιατί όπως
υποστήριξε περιέχει το τυχερό του νούμερο που δεν είναι άλλο από το «7».

Στη συνέχεια, παραχώρησε συνέντευξη Τύπου όπου υποστήριξε μεταξύ άλλων:

«Ήταν πάντα φιλοδοξία μου να αγωνιστώ στο αγγλικό πρωτάθλημα. Γνωρίζω πολλούς
ανθρώπους που έχουν αμφιβολίες αν θα καταφέρω να κάνω καριέρα στην Αγγλία. Θα
αποδείξω τι αξίζω στον αγωνιστικό χώρο, σ' αυτούς που πίστεψαν σε μένα. Το
στυλ του παιχνιδιού μου είναι αγγλικό, αφού οι Άγγλοι παίζουν δυναμικά».

Νερό στο όνομα του Ζαγοράκη πίνει ο μάνατζερ της Λέστερ, Μάρτιν Ο' Νιλ, ο
οποίος θα τον χρησιμοποιήσει στο αυριανό δύσκολο παιχνίδι της Πρέμιερ Λιγκ με
τη Λιντς.

«Θα σας πω την αλήθεια. Ο Ζαγοράκης δεν είναι ο παίκτης που θα πάρει την μπάλα
και θα περάσει επτά, οκτώ αντίπαλους. Είναι όμως ένας ταλαντούχος παίκτης που
μπορεί να παίξει σε πολλές θέσεις και να βοηθήσει σημαντικά την ομάδα μας.
Έψαξα να βρω έναν παίκτη με τις ίδιες ικανότητες στην Αγγλία, αλλά δεν τα
κατάφερα γιατί οι ομάδες τους ζητούσαν τεράστια ποσά.

Ο Τεό (Ζαγοράκης) έχει αγγλικό στυλ στο παίξιμό του. Είναι δυνατός,
συνεργάσιμος και μπορεί να ελέγχει το παιχνίδι του».

Στους δημοσιογράφους που κάλυπταν τη συνέντευξη Τύπου του Έλληνα άσου, έκανε
ιδιαίτερη εντύπωση το γεγονός ότι ο Ζαγοράκης χρησιμοποίησε διερμηνέα. Όμως
και σ' αυτή την περίπτωση, ο Μαρτιν Ο' Νιλ υποστήριξε τον παίκτη του:

«Ο Ζαγοράκης μαθαίνει εύκολα. Μπορεί να μη μιλάει καλά την αγγλική γλώσσα,
μπορεί όμως να καταλαβαίνει τα πάντα. Δεν υπάρχει πρόβλημα συνεννόησης».

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16058O032</ED>
<ID>
ID:129990

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O03&aa=2</URL></REF>


Article

<CATEGORY>vin10</CATEGORY>

 <H5>ΑΘΗΝΑΪΚΟΣ
</H5><H2>Αισιοδοξία για Τσιρώνη και Πρόκοπ
</H2>
Στάθης Σταθόπουλος

ΜΕ ΙΚΑΝΟΠΟΙΗΣΗ είδε χθες ο Στάθης Σταθόπουλος τους Τσιρώνη, Πρόκοπ να
γυμνάζονται με μπάλα, δείχνοντας ότι ξεπέρασαν τα προβλήματά τους. Ο τεχνικός
του Αθηναϊκού περίμενε με αγωνία τους δύο παίκτες του, οι οποίοι φέτος έχουν
καλύψει τη θέση του λίμπερο.

Η τελική απόφαση, πάντως, για την οριστική συμμετοχή τους στο ματς του
Καυταντζογλείου, με τον Ηρακλή, θα ληφθεί μετά τη σημερινή προπόνηση και αφού
δώσει την έγκρισή του και ο γιατρός της ομάδας Νίκος Πισκοπάκης.

Ο Αθηναϊκός θα δώσει φιλικό παιχνίδι με την Εθνική Ελπίδων, την Τρίτη (εφόσον
το επιτρέψουν οι καιρικές συνθήκες), στο γήπεδο του Βύρωνα.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16058O033</ED>
<ID>
ID:130026

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O03&aa=3</URL></REF>


Article

<CATEGORY>vin10</CATEGORY>

 <H5>ΔΙΑΙΤΗΤΕΣ
</H5><H2>Ο Στεφανόπουλος στο Χαριλάου
</H2><H2></H2>
Ο ΓΙΩΡΓΟΣ Στεφανόπουλος, από τον Πειραιά, κληρώθηκε χθές να διευθύνει το πρώτο
παιχνίδι Άρη - Παναθηναϊκού για τη διοργάνωση του κυπέλλου. Στους υπόλοιπους
αγώνες της προημιτελικής φάσης, που θα γίνουν στις 11 Φεβρουαρίου, διαιτητές
θα είναι οι: ΠΑΟΚ - SKODA Ξάνθη: Μιντιούρης, Ηρακλής - Απόλλων Λάρισας:
Καλύβας και Πανιώνιος - Καλαμαριά: Τσαγκαράκης..

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16058O034</ED>
<ID>
ID:130049

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O03&aa=4</URL></REF>


Article

<CATEGORY>vin10</CATEGORY>

 <H5>ΞΑΝΘΗ
</H5><H2>Έκκληση στους οπαδούς
</H2>
ΤΗ ΒΟΗΘΕΙΑ του κόσμου στο δύσκολο μεθαυριανό αγώνα με τη SKODA Ξάνθη ζητά η
διοίκηση της Προοδευτικής. Στη Νίκαια όλοι πιστεύουν ότι το ματς αυτό είναι
«σταθμός» για τη συνέχεια της ομάδας στο πρωτάθλημα της Α' Εθνικής και ότι
πρέπει να κατακτηθούν οι τρεις βαθμοί της νίκης οπωσδήποτε.

Με δεδομένο μάλιστα ότι ακολουθούν πολλά δύσκολα παιχνίδια (τρία εκτός έδρας
και μόνο ένα εντός, με τον Ολυμπιακό), γίνεται κατανοητό ότι το ματς με την
ακριτική ομάδα έχει ιδιαίτερη σημασία.

Στον αγώνα αυτό είναι ακόμα άγνωστο αν θα παίξουν οι τραυματίες Ζαΐμι, Κόλεφ
και Αταγιάν. Το ιατρικό τιμ της Προοδευτικής καταβάλλει κάθε προσπάθεια για να
αγωνιστούν οι τρεις παίκτες, αλλά πιο δύσκολη περίπτωση απ' όλους είναι αυτή
του Κόλεφ.

Η Προοδευτική κινείται για την απόκτηση του Νίκου Κατσάνη από το Αγιαρσανί
Νάξου. Ο παίκτης είναι μέσος, 25 ετών και η ομάδα της Νίκαιας είχε δείξει
ενδιαφέρον το προηγούμενο καλοκαίρι, αλλά η μεταγραφή δεν είχε ολοκληρωθεί.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16058O035</ED>
<ID>
ID:130064

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O03&aa=5</URL></REF>


Article

<CATEGORY>vin10</CATEGORY>

 <H5>ΕΚΤΙΜΗΣΕΙΣ ΤΗΣ ΚΥΒΕΡΝΗΣΗΣ ΓΙΑ ΤΟΥΣ ΟΛΥΜΠΙΑΚΟΥΣ ΑΓΩΝΕΣ
</H5><H5>Πολιτιστική Ολυμπιάδα το νέο ελληνικό χαρτί
</H5><H2>Κέρδος 13 δισ.!
</H2>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

ΚΕΡΔΗ περίπου 13 δισ. δραχμών εκτιμά η κυβέρνηση ότι θα αποφέρουν οι
Ολυμπιακοί Αγώνες του 2004. Σύμφωνα με έκθεση του Γενικού Λογιστηρίου που
περιλαμβάνεται στο σχέδιο νόμου για την οργάνωση των Ολυμπιακών Αγώνων τα
έξοδα των αγώνων υπολογίζεται ότι θα ανέλθουν σε 445 δισ., ενώ τα έσοδα σε 458
δισ. δραχμές. Επιπλέον, το σχέδιο νόμου που κατέθεσε χθες στη Βουλή ο υπουργός
Πολιτισμού κ. Ευάγγελος Βενιζέλος προβλέπει δρακόντειες διατάξεις που σκοπό
έχουν να εξασφαλίσουν τη διαφάνεια στη λειτουργία της 15μελούς Οργανωτικής Επιτροπής.

Η ΕΠΟΠΤΕΙΑ

Συγκεκριμένα, την εποπτεία της νεοσυσταθείσας Οργανωτικής Επιτροπής,
αναλαμβάνει η τετραμελής Διυπουργική Επιτροπή, ενώ το διαχειριστικό της έλεγχο
θα πραγματοποιεί κάθε χρόνο (ή εκτάκτως) τριμελής επιτροπή του Ελεγκτικού
Συνεδρίου. Η ίδια επιτροπή θα ελέγχει και όλες τις συμβάσεις των έργων που η
αξία τους υπερβαίνει τα 100 εκατομμύρια δραχμές.

Επικεφαλής της Οργανωτικής Επιτροπής ορίζεται ο διευθύνων σύμβουλος, με
αυξημένες αρμοδιότητες: προΐσταται όλων των υπηρεσιών, ορίζει τους γενικούς
διευθυντές που θα αναλάβουν τους επιμέρους τομείς, αποφασίζει τους όρους
εκπόνησης των προγραμμάτων και των μελετών και καθορίζει την εκτέλεση των
αναγκαίων τεχνικών έργων, καθώς και τους όρους διενέργειας των απαραίτητων προμηθειών.

Στην Οργανωτική Επιτροπή παρέχεται, επίσης, ελευθερία κινήσεων, κυρίως σε ό,τι
αφορά την εκτέλεση όλων των αναγκαίων έργων. «Οι διατάξεις των κανονισμών
μπορεί να προβλέπουν παρεκκλίσεις από κάθε κείμενη διάταξη για την ανάθεση
μελετών και την εκτέλεση δημοσίων έργων, καθώς και τη διενέργεια κρατικών
προμηθειών από φορείς του δημόσιου τομέα», αναφέρεται στην παράγραφο 14 του
άρθρου 2 του νομοσχεδίου.

ΥΠΟΚΑΤΑΣΤΗΜΑΤΑ

Με απόφασή της η Οργανωτική Επιτροπή μπορεί να ανοίξει υποκαταστήματα ή
γραφεία της στην Ελλάδα και στο εξωτερικό, ενώ μπορεί να ιδρύσει ή να
συμμετάσχει σε εταιρείες με σκοπό την κατασκευή ειδικών τεχνικών έργων, τη
διαμόρφωση τηλεπικοινωνιακής υποδομής, την τουριστική υποστήριξη, την προβολή
των Ολυμπιακών Αγώνων και την οικονομική εκμετάλλευση της κορυφαίας διοργάνωσης.

Όσον αφορά τη σύσταση της Εθνικής Επιτροπής, η οποία τελεί υπό την αιγίδα του
Προέδρου της Δημοκρατίας και αναλαμβάνει «υποστηρικτικό ρόλο», το νομοσχέδιο
προβλέπει ότι θα λειτουργεί με δύο συνθέσεις: την ευρεία και την τακτική
σύνθεση. Στην πρώτη θα μετέχει ο Πρωθυπουργός, ο πρόεδρος της Βουλής, οι
αρχηγοί των κομμάτων που εκπροσωπούνται στη Βουλή και στο Ευρωκοινοβούλιο και
οι υπουργοί που ορίζονται με απόφαση του Πρωθυπουργού.

Στην τακτική Εθνική Επιτροπή, η οποία θα συνεδριάζει κάθε τρεις μήνες,
προεδρεύει υπουργός που ορίζεται με απόφαση του Πρωθυπουργού και έχει ως μέλη
της εκπρόσωπους κομμάτων, κοινωνικών, επαγγελματικών και αθλητικών συλλόγων,
καθώς και στελέχη της Τοπικής Αυτοδιοίκησης και του Συμβουλίου Απόδημου
Ελληνισμού (ΣΑΕ).

Η Οργανωτική επιτροπή του 2004 στο Ναγκάνο με τον πρόεδρο της ΔΟΕ Χουάν
Αντώνιο Σάμαρανκ

Η ΤΕΤΡΑΕΤΙΑ της Πολιτιστικής Ολυμπιάδας 2000-2004 «είναι το νέο στοιχείο που
κομίζει η Ελλάδα στους Ολυμπιακούς Αγώνες του 2004», δήλωσε χθες ο υπουργός
Πολιτισμού κ. Ευάγγελος Βενιζέλος, μετά την πολύωρη συνεργασία που είχε με τον
Πρωθυπουργό κ. Κώστα Σημίτη. Θέμα της συζήτησης ήταν η Πολιτιστική Ολυμπιάδα.
Ο κ. Βενιζέλος τόνισε ότι περιεχόμενο της Πολιτιστικής Ολυμπιάδας είναι μια
αναζωπύρωση και επαναξιολόγηση του Ολυμπισμού, του Ολυμπιακού Κινήματος, της
Ολυμπιακής Ιδεολογίας γενικότερα».

ΣΤΟ ΝΑΓΚΑΝΟ

Εν τω μεταξύ χθες στο Ναγκάνο ο υφυπουργός Αθλητισμού Ανδρέας Φούρας συζήτησε
με τον πρόεδρο της Διεθνούς Ολυμπιακής Επιτροπής Χουάν Αντόνιο Σάμαρανκ το
νομικό πλαίσιο της Οργανωτικής Επιτροπής του 2004. Στη συνάντηση ήταν όλα τα
μέλη της ελληνικής αντιπροσωπείας, εκτός από τον διευθύνοντα σύμβουλο Κώστα
Μπακούρη, ο οποίος αναχώρησε για τη Γενεύη προκειμένου να τακτοποιήσει τις
τελευταίες λεπτομέρειες από την προηγούμενη εργασία του...

Μετά τη συνάντηση, ο κ. Σάμαρανκ ανακοίνωσε ότι τον Μάιο στην Αθήνα, σε ειδική
τελετή, θα τιμήσει τον Έλληνα υφυπουργό Αθλητισμού με την ανώτατη διάκριση που
δίνει η ΔΟΕ, το Ολυμπιακό μετάλλιο, ενώ παράλληλα τόνισε πως οι Ολυμπιακοί
Αγώνες εκφράζουν τον πολιτισμό και τον αθλητισμό, αλλά στην Αθήνα το 2004 θα
εκφράσουν και την Ιστορία...

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16058O041</ED>
<ID>
ID:129945

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O04&aa=1</URL></REF>


Article

<CATEGORY>vin10</CATEGORY>

 <H2>ΜΠΑΤΙΣΤΑ
</H2><H2>Επιστρέφει νωρίτερα!
</H2>
ΓΡΗΓΟΡΟΤΕΡΑ από το αναμενόμενο προβλέπεται να επιστρέψει στους αγωνιστικούς
χώρους ο Ντανιέλ Μπατίστα! Και καμία έκπληξη αν προλάβει ορισμένα ματς προς το
τέλος της περιόδου, με δεδομένο ότι «θέλω να παίξω και να κάνω γύρο θριάμβου,
όχι απλά να σηκώσω το τρόπαιο του πρωταθλητή».

Το ευχάριστο για τον Μπατίστα ήταν πως δεν κόπηκε εντελώς ο χιαστός. Και δεν
χρειάστηκε να μπει μόσχευμα. «Πήγαμε πολύ καλά, ο χρόνος αποθεραπείας σε
τέτοιες περιπτώσεις είναι 4-6 μήνες, αλλά το γόνατο δεν ήταν κατεστραμμένο»,
έλεγε χθες ο κ. Νικολάου ­ σαφώς συγκρατημένος αν και αισιόδοξος. Τόσο ο
γιατρός όσο και ο Νίκος Πανταζής υποστήριζαν πως «η περίπτωση ήταν μία στις
300 και θύμιζε έντονα αυτή του Κώστα Παταβούκα». Άρα, ο άσος δικαιούται να
αισιοδοξεί εν όψει συμβολαίου (η ΑΕΚ δεν θα τον... ρίξει!) και νέας περιόδου.
Σημειώνεται πως δεν ρίχνει καμία ευθύνη για τον τραυματισμό του στον Κυριάκο
Καραταΐδη («είμαστε φίλοι, δεν υπήρχε πρόθεση»), αστειευόμενος υποστήριζε «θα
είμαι έτοιμος για την Κυριακή» και επιθυμούσε να είναι παρών στο χθεσινό
δείπνο Μανωλά για τη νίκη επί του Ολυμπιακού και με τον πρόεδρο. Εκτός των
άλλων είχε και την εξής συζήτηση: «Θα παίξω ακόμη δύο τρία χρόνια ποδόσφαιρο
πρώτης γραμμής! Όταν νιώσω ότι δεν τα καταφέρνω, τότε θα σταματήσω». Ο
Μπατίστα πονούσε αρκετά χθες, ελπίζεται όμως ότι οι πόνοι θα υποχωρήσουν έως
την αυριανή ημέρα (βγαίνει από το Ιατρικό) και σύντομα θα αρχίσει
κινησιοθεραπεία. Υπολογίζεται πως θα γυρίσει νωρίτερα από τον Κατσαβό. Να
πούμε ακόμη ότι στον Ντανιέλ συμπαραστάθηκε με θερμά λόγια (για την καριέρα
του!) και ο Ντουμίτρου Ντουμιτρίου.

Χθες εξάλλου, εξήλθε του νοσοκομείου ο Ντέμης Νικολαΐδης. Από Δευτέρα ξεκινά,
ήδη όμως δεν νιώθει «απαγορευτικές» ενοχλήσεις στη μέση.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16058O042</ED>
<ID>
ID:129991

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O04&aa=2</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Πόλεμος με ανακοινώσεις
</H2>
Ο «ΠΟΛΕΜΟΣ» μεταξύ των οργανωμένων οπαδών με τη διοίκηση και τους
ποδοσφαιριστές του Πανιωνίου . Η διαμάχη έχει ξεσπάσει με αιτία τις δηλώσεις
του εκπροσώπου των οργανωμένων οπαδών Κ. Παπαδάκου, ο οποίος χαρακτήρισε
«ύποπτο» τον αγώνα με την Καλαμάτα.

Η διοίκηση της ΠΑΕ Πανιώνιος και ο προπονητής Χρήστος Εμβολιάδης συνέταξαν
ανακοίνωση υπέρ των ποδοσφαιριστών, η οποία καταλήγει καλώντας τους φιλάθλους
της ομάδας «να στηρίξουν την ομόνοια και τη συσπείρωση στην Πανιώνια
οικογένεια». Από την πλευρά τους οι οργανωμένοι οπαδοί με ανακοίνωσή τους
χαρακτήρισαν απαράδεκτη την αντίστοιχη της διοίκησης, περί στήριξης των
παικτών. 
Μέσα σ' όλα αυτά ο Πανιώνιος απέκτησε και έναν ποδοσφαιριστή, τον οποίο δώρισε
στην ομάδα εξωδιοικητικός παράγοντας. Τον 29χρονο Σέρβο Ράντε Ίβιανιν, πρώην
παίκτη της Μπέογκραντ, ο οποίος ανήκει στον Ερυθρό Αστέρα.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16058O043</ED>
<ID>
ID:130027

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O04&aa=3</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Ένας μήνας Γολγοθάς
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Στέλιος Γιαννακόπουλος

ΠΡΟΓΡΑΜΜΑ «φωτιά» περιμένει τον Ολυμπιακό τις ερχόμενες πέντε αγωνιστικές. Οι
πρωταθλητές θα δώσουν μέσα σε 30 ημέρες πέντε παιχνίδια - κλειδιά στην υπόθεση
του τίτλου.

Οι «ερυθρόλευκοι» υποδέχονται μεθαύριο στο Ολυμπιακό Στάδιο τον ΟΦΗ και στη
συνέχεια θα αντιμετωπίσουν στην Ξάνθη την τοπική ομάδα, τον ΠΑΟΚ στο ΟΑΚΑ και
εκτός έδρας την Προοδευτική και την Καλαμάτα.

Ο Ντούσαν Μπάγιεβιτς έχει στραμμένη την προσοχή του στον αγώνα με τον ΟΦΗ και
η πρώτη αλλαγή που ετοιμάζει στην ενδεκάδα είναι αυτή του Στέλιου
Γιαννακόπουλου. Ο «μικρός» αναμένεται να επιστρέψει στη βασική ομάδα, ύστερα
από δύο μήνες (το τελευταίο ματς στο οποίο αγωνίστηκε βασικός ήταν το ντέρμπι
με τον Παναθηναΐκό: 1-12-97). Η δεύτερη αλλαγή πρόκειται να είναι του
Μπόζινταρ Μπάντοβιτς, ενώ οι Νινιάδης - Πουρσανίδης διεκδικούν μία θέση, όπως
τουλάχιστον έδειξε ο Ντούσκο στο χθεσινό οικογενειακό δίτερμα στου Ρέντη.

Ο Μπάγιεβιτς δεν υπολογίζει τον τιμωρημένο Καραπιάλη, ενώ για τον πάγκο
προορίζονται οι Γκόγκιτς, Ανατολάκης.

Οι φίλοι των «ερυθρολεύκων» δείχνουν μεγάλο ενδιαφέρον για τον αγώνα με τον
ΟΦΗ και υπολογίζεται ότι πάνω από 20.000 θεατές θα είναι παρόντες στο
Ολυμπιακό Στάδιο. Στο μεταξύ, πονοκέφαλο για τον Μπάγιεβιτς αποτελεί το
γεγονός ότι τέσσερις παίκτες, οι Ίβιτς, Γεωργάτος, Μαυρογενίδης, Αλεξανδρής,
είναι φορτωμένοι με κάρτες (έχουν από δύο).

Ο Σίνισα Γκόγκιτς πήρε μέρος στο χθεσινό φιλικό παιχνίδι της Εθνικής ομάδας
της Κύπρου που έδωσε στο «Τσίρειο» στάδιο της Λεμεσού με τη Φινλανδία: 1-1. Ο
Σερβοκύπριος φορ του Ολυμπιακού θα είναι παρών στη σημερινή προπόνηση.

Ο Μίρσα Βαρεσάνοβιτς υποστήριξε ότι η μεταγραφή του στην Μπάρι ναυάγησε, γιατί
ο μάνατζέρ του ζητούσε περισσότερα χρήματα από τους Ιταλούς. Ο Βόσνιος
αμυντικός περιμένει από τον προπονητή του την ευκαιρία για να αγωνιστεί, ενώ
πιστεύει ότι ο Ολυμπιακός θα αναδειχθεί πρωταθλητής.

Ο Δήμαρχος Πειραιά Στέλιος Λογοθέτης θα παρουσιάσει σήμερα σε συνέντευξη Τύπου
τη μακέτα του γλυπτού, το οποίο είναι αφιερωμένο στα θύματα της θύρας 7, ενώ
αύριο (11.00) θα γίνει το ετήσιο μνημόσυνο στο στάδιο Καραϊσκάκη.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16058O044</ED>
<ID>
ID:130050

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O04&aa=4</URL></REF>


Article

<CATEGORY>vin10</CATEGORY>

 <H5>ΑΠΟΤΕΛΕΣΜΑΤΑ ΤΟΥ 6ου (ΤΕ) ΔΙΑΓΩΝΙΣΜΟΥ 1998
</H5><H5>Τι λένε οι αριθμοί
</H5><H5>Σε 600 διαγωνισμούς
</H5><H5>ΠΟΣΕΣ ΦΟΡΕΣ ΕΜΦΑΝΙΣΤΗΚΑΝ ΩΣ ΤΩΡΑ
</H5><H2>Άφαντος ο λήγοντας σε 9
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Στο διαγωνισμό της περασμένης Τετάρτης σημειώθηκε το τέταρτο Jack - Pot για το
'98. Ύστερα από την διαλογή δεν βρέθηκε κανένα δελτίο με την τυχερή εξάδα.
Έτσι, σύμφωνα με τον ΟΠΑΠ, οι τυχεροί εξάρηδες στον επόμενο διαγωνισμό θα
μοιραστούν 200 εκατ. δρχ. τουλάχιστον. Jack - Pot σημειώθηκε και στο ΠΡΟΤΟ,
αφού στην 1η κατηγορία δεν βρέθηκε κανένα τυχερό δελτίο. 
Το ποσό της κατηγορίας αυτής που μεταφέρεται για τον ερχόμενο διαγωνισμό είναι
69,7 εκατ. δρχ. περίπου. Κανένας από τους αριθμούς τόσο της κορυφής όσο και
της ουράς δεν μας τίμησε με την παρουσία του. Ενδιαφέρον παρουσιάζει το
ζευγάρι των συνεχόμενων που βρίσκεται σε... παράλληλη πορεία. Με 86 συνολικές
εμφανίσεις παραμένουν στην 2η θέση για 10η συνεχή φορά. Ο 26 με 95 συνολικές
εμφανίσεις δεν κινδυνεύει την κορυφαία θέση, ενώ ο 7 ακολουθεί με 88 συνολικές
εμφανίσεις. Στην ουρά έχει μείνει μόνος ο 19, ο οποίος έχει συμπληρώσει 15
διαγωνισμούς απουσίας. Οι καθυστερημένοι συνεχίζουν να απουσιάζουν. Ο 23
έφτασε πλέον τους 47 διαγωνισμούς απουσίας, ενώ ο 45 ακολουθεί με 36.
Πρωτοφανής καθυστέρηση σημειώνει ο λήγοντας σε 9. Στους τελευταίους 8
διαγωνισμούς δεν έχει κάνει καμία εμφάνιση. Έτσι, πέφτει στην 6η θέση, ενώ ο
λήγοντας σε 2 με την διπλή του εμφάνιση περνάει στην 5η θέση με 364 συνολικές
εμφανίσεις. Μόνος στην κορυφή παραμένει ο λήγοντας σε 6 με 397 συνολικές
εμφανίσεις. Με την διπλή του εμφάνιση ο λήγοντας σε 1 φτάνει τις 372 συνολικές
εμφανίσεις στην 3η θέση. Ύστερα από 7 διαγωνισμούς κέρδισαν οι Μονοί με 4 - 2
και διαμορφώνουν το συνολικό σκορ σε 1.814Μ - 1.786Ζ, ενώ το επιμέρους σκορ
του '98 γίνεται 27Μ - 33Ζ. Ισοπαλία είχαν οι Μικροί και το συνολικό σκορ
γίνεται 1.786μ - 1.814Μ,ενώ το επιμέρους 24μ - 36Μ.

* Κληρώθηκαν οι αριθμοί 11, 21, 22, 25, 27, 32.

* Συμπληρώθηκαν 11.451.417 στήλες. * Μοιράστηκαν 122.413.357 δρχ.

* Δεν μοιράστηκαν 94.247.452 δρχ.

* Δεν βρέθηκε 6άρι, ενώ βρέθηκαν 103 5άρια που κερδίζουν από 504.804 δρχ.,
8.598 4άρια που κερδίζουν από 4.535 δρχ. και 175.633 3άρια που κερδίζουν από
175 δρχ.

ΠΡΟΤΟ: Κληρώθηκε ο αριθμός 7239691. * Συμμετοχές: 2.271.457.
Jack - Pot στην πρώτη κατηγορία.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16058O051</ED>
<ID>
ID:129946

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O05&aa=1</URL></REF>


Article

<CATEGORY>vin10</CATEGORY>

 <H5>ΕΡΕΥΝΑ ΤΗΣ V.PRC ΓΙΑ ΤΗΝ «ΟΜΑΔΑ»: ΔΕΝ ΠΑΕΙ ΠΟΤΕ ΤΟ 65,8% ΚΑΙ ΤΟ 34,6% ΠΗΓΑΙΝΕΙ
ΛΙΓΟΤΕΡΟ ΣΥΧΝΑ ΣΕ ΑΓΩΝΕΣ ΠΟΔΟΣΦΑΙΡΟΥ
</H5><H5>ΣΤΙΣ ΠΑΕ
</H5><H5>Συμφωνούν στην περικοπή των κρατικών επιχορηγήσεων
</H5><H5>Η ταυτότητα της έρευνας
</H5><H2>Εγκαταλείπουν τα γήπεδα
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

«ΜΑΛΛΟΝ ΣΥΜΦΩΝΟΣ» με την περικοπή των κρατικών επιχορηγήσεων προς τις ΠΑΕ,
δηλώνει ένας στους δύο ερωτώμενους, στην έρευνα που πραγματοποιήθηκε πρόσφατα,
ενώ συγχρόνως το 34,6% απαντά πως πηγαίνει λιγότερο συχνά σε αγώνες
ποδοσφαίρου, σε σύγκριση με παλιότερα.

Το ότι ο κόσμος απέχει από τους ποδοσφαιρικούς αγώνες, είναι γεγονός
αναμφισβήτητο. Και είναι κάτι που από τις αρχές της δεκαετίας του '90
απασχολεί έντονα τις εκάστοτε αθλητικές ηγεσίες, αλλά και τους υπευθύνους των
ποδοσφαιρικών αρχών, όμως μέχρι σήμερα δεν έχει ληφθεί καμία σοβαρή απόφαση
για την αντιμετώπιση του φαινομένου.

Δεν πάει ποτέ στο γήπεδο, δήλωσε το 65,8% των ερωτηθέντων στην έρευνα που
έγινε, και απ' αυτό το ποσοστό το 48,2% αντιστοιχεί στους άνδρες ερωτώμενους
και το άλλο 82,5% στις γυναίκες.

Στο σύνολο των ερωτώμενων, μόνο το 5,3% πηγαίνει κάθε Κυριακή στο γήπεδο
(10,3% άνδρες, 0,5% γυναίκες), το 6,9% δύο - τρεις φορές το μήνα και το 19,6% σπάνια.

Τακτικότεροι... θαμώνες των γηπέδων είναι οι νέοι ηλικίας από 18 έως 34
χρόνων. Έτσι το 8,5% των ερωτηθέντων ηλικίας 18 - 24 χρόνων δηλώνει πως
πηγαίνει κάθε Κυριακή στο γήπεδο και το ποσοστό αυτό αυξάνεται σε 9% για τα
άτομα ηλικίας 25-34 χρόνων. 
Στο ερώτημα αν πηγαίνει «δυο - τρεις φορές τον μήνα στο γήπεδο» απαντάει
θετικά το 14,6% των ατόμων ηλικίας 18-24 χρόνων και το 10,2% ηλικίας 25-34 χρόνων.

Μεγαλύτερη συχνότητα προσέλευσης στα ποδοσφαιρικά γήπεδα παρουσιάζουν οι
κάτοικοι των ημιαστικών (10% κάθε Κυριακή, 8,7% δύο - τρεις φορές τον μήνα)
και αγροτικών περιοχών (8,7% και 8,9% αντίστοιχα).

Το 12,4% των κατοίκων της Θεσσαλίας και της Ηπείρου δηλώνει πως πηγαίνει κάθε
Κυριακή στο γήπεδο και το ποσοστό αυτό είναι το υψηλότερο σε σχέση με τις
υπόλοιπες περιοχές της χώρας.

Σε ό,τι αφορά τη συχνότητα προσέλευσης σε αγώνες μπάσκετ, μόλις το 0,7%
δηλώνει πως πηγαίνει κάθε Κυριακή και μόλις το 4,4% δύο τρεις φορές το μήνα,
ενώ ένα ποσοστό 77,7% απαντά πως δεν πηγαίνει ποτέ στο γήπεδο.

Στη σύγκριση της συχνότητας προσέλευσης σε γήπεδα ποδοσφαίρου και μπάσκετ,
νικητής βγαίνει το ποδόσφαιρο. Κάθε Κυριακή δηλώνει πως πηγαίνει σε αγώνες
ποδοσφαίρου το 5,3 % έναντι του 0,7% που πηγαίνει στο μπάσκετ, ενώ μία - δύο
φορές το μήνα δηλώνει ότι πηγαίνει στο ποδόσφαιρο το 6,9 % των ερωτηθέντων και
στο μπάσκετ το 4,4%.

ΤΟ 51,2% των ερωτηθέντων στην έρευνα απάντησε «μάλλον συμφωνώ» στην ερώτηση
«για περικοπή των κρατικών επιχορηγήσεων» προς τις ΠΑΕ. Μόλις το 21,2% των
ερωτηθέντων απαντά «μάλλον διαφωνώ», ενώ το 10,7% εμφανίζεται διχασμένο (ούτε
συμφωνώ - ούτε διαφωνώ). Τέλος, ποσοστό 16,9% απαντά «δεν γνωρίζω, δεν απαντώ».

Τα μεγαλύτερα ποσοστά, υπέρ της περικοπής των επιχορηγήσεων, τα δίνουν άτομα
ηλικίας από 25 έως 64 χρόνων και οι κάτοικοι των ημιαστικών περιοχών (ποσοστό 60,4%).

Σε ό,τι αφορά το επίπεδο μόρφωσης αυτών που ρωτήθηκαν, το 65,9% των ατόμων με
ανώτερη μόρφωση τάσσεται υπέρ της περικοπής, το ποσοστό αυτό μειώνεται σε
51,2% στα άτομα με μέση εκπαίδευση και μειώνεται στο 46,3% για τα άτομα με
κατώτερη μόρφωση.

Μεταξύ των οπαδών των ομάδων, οι της ΑΕΚ με ποσοστό 58,7% είναι... πρωτοπόροι
στην άποψη για περικοπή των επιχορηγήσεων, ενώ μεταξύ των ψηφοφόρων των
κομμάτων στην πρώτη θέση έρχονται οι φίλοι του ΔΗΚΚΙ με 70,3%.

ΕΤΑΙΡΕΙΑ: ΙΝΣΤΙΤΟΥΤΟ V - PROJECT RESEARCH CONSULTING. Μέλος του ΣΕΔΕΑ,
της ESOMAR και της WAPOR.

ΑΝΑΘΕΣΗ: «ΤΑ ΝΕΑ».

ΤΥΠΟΣ ΚΑΙ ΜΕΘΟΔΟΣ: ΠΟΣΟΤΙΚΗ ΕΡΕΥΝΑ με ατομικές συνεντεύξεις, πρόσωπο με
πρόσωπο (face to face) στα νοικοκυριά των ερωτωμένων, χρήση δομημένου
ερωτηματολογίου και κάλπης.

ΠΛΗΘΥΣΜΟΣ: Γενικός πληθυσμός 18 ετών και άνω.

ΠΕΡΙΟΧΗ: Το σύνολο της χώρας χωρίς τις νήσους Αιγαίου και Ιονίου.

ΔΕΙΓΜΑ: Το σχεδιασθέν μέγεθος του δείγματος ανέρχεται σε 1.200 άτομα
και το πραγματοποιηθέν σε 1.113 άτομα.

ΔΕΙΓΜΑΤΟΛΗΨΙΑ: Ακολουθήθηκε η μέθοδος της πολυσταδιακής
στρωματοποιημένης δειγματοληψίας. Τα στρώματα της έρευνας είναι οι δώδεκα
γεωγραφικές περιοχές της χώρας (Ανατολική Μακεδονία και Θράκη, Κεντρική
Μακεδονία, Πολεοδομικό Συγκρότημα Θεσσαλονίκης, Δυτική Μακεδονία, Ήπειρος,
Θεσσαλία, Δυτική Ελλάδα, Στερεά Ελλάδα, Πολεοδομικό Συγκρότημα Πρωτευούσης,
Υπόλοιπο Αττικής, Πελοπόννησος και Κρήτη) και τα τρία επίπεδα αστικότητας
(αστικές, ημιαστικές και αγροτικές περιοχές).

ΣΤΑΘΜΙΣΗ ΔΕΙΓΜΑΤΟΣ: Προκειμένου να εξισορροπηθούν τυχόν παράγοντες
μεροληψίας, το δείγμα σταθμίστηκε εκ των υστέρων ως προς το φύλο και την
ηλικία των ερωτωμένων βάσει της απογραφής πληθυσμού της ΕΣΥΕ το 1991 και ως
προς την ψήφο των βουλευτικών εκλογών του Σεπτεμβρίου 1996.

ΧΡΟΝΟΣ ΔΙΕΞΑΓΩΓΗΣ: Η έρευνα πεδίου πραγματοποιήθηκε στο χρονικό
διάστημα από 9 Δεκεμβρίου 1997 έως 8 Ιανουαρίου 1998.

ΠΡΟΣΩΠΙΚΟ ΕΡΕΥΝΑΣ ΠΕΔΙΟΥ: Για την πραγματοποίηση της έρευνας εργάστηκαν
3 επόπτες και 29 ερευνητές.

ΠΑΡΑΤΗΡΗΣΗ: Στην ανάλυση που συνοδεύει τους πίνακες, απαντήσεις με
βάσεις κάτω των 60 ερωτηθέντων είναι εντελώς ενδεικτικές.

Το Ινστιτούτο V-PROJECT RESEARCH CONSULTING εφαρμόζει αυστηρά όλους τους
κώδικες Δεοντολογίας της ESOMAR, της WAPOR και του ΣΕΔΕΑ, για την
Πολιτική-Κοινωνική Έρευνα, την Έρευνα Αγοράς, τη δημοσίευση αποτελεσμάτων
δημοσκοπήσεων και τις κατευθυντήριες γραμμές για την ερμηνεία τους.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O06</CAT>
<ED>
Κωδικός άρθρου: A16058O061</ED>
<ID>
ID:129947

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O06&aa=1</URL></REF>


Article

<CATEGORY>vin10</CATEGORY>

 <H2>Ο Γκέραρντ θυμήθηκε τον Περσία!
</H2>
<AUTHOR>ΜΑΝΩΛΗΣ ΠΑΝΤΙΝΑΚΗΣ</AUTHOR>

Από τα επεισόδια του α' γύρου

ΤΑ ΟΣΑ θλιβερά έγιναν στη διάρκεια, αλλά και στο τέλος του αγώνα ΟΦΗ -
Ολυμπιακού στο Ηράκλειο, δεν ξεχνιούνται τόσο εύκολα. Ιδιαίτερα τώρα, που οι
«ερυθρόλευκοι» θα αντιμετωπίσουν στην έδρα τους τους Κρητικούς.

Δεν έκανε, όμως, καμία αναφορά σ' αυτά χθες ο Έγκεν Γκέραρντ. Τόνισε, πάντως,
ότι «ο Ολυμπιακός θέλει να κερδίσει το ματς της Κυριακής μετά την ήττα από την
ΑΕΚ» για να είναι στην τροχιά κατάκτησης του τίτλου.

Ο τεχνικός της κρητικής ομάδας έμεινε ικανοποιημένος από την απόδοση των
παικτών του στο δεύτερο ημίχρονο με την Προοδευτική και σημείωσε ότι «αν
συνεχίσουν έτσι οι παίκτες μας, ίσως μπορούμε να πάρουμε ένα καλό αποτέλεσμα
με τον Ολυμπιακό».

Σίγουρα, εκτός αποστολής θα τεθούν οι τραυματίες Κουνενάκης και Παυλόπουλος,
ενώ δύσκολα θα αγωνιστεί και ο Μαρινάκης, αμφίβολη δε είναι η συμμετοχή του
Μανόλη Δερμιτζάκη, που κι εκείνος είναι τραυματίας. Στην 11άδα επανέρχεται ο Σκέντζος.

Στο μεταξύ, τεράστιο θέμα έχει προκύψει στις σχέσεις Γκέραρντ και Μαρνελάκη.
Κάποιοι πιστεύουν ότι σκοπίμως δεν δίνονται ευκαιρίες στον παίκτη, ενώ ο ίδιος
χθες οργισμένος ξεκαθάρισε: «Δίνουμε ευκαιρίες, ειδικά σε ταλέντα από την
Κρήτη. Αλλά να μην περιμένουν τίποτα αν δεν προσφέρουν. Εγώ έχω πρόβλημα με
τους παίκτες που δεν δουλεύουν. Θυμάμαι, όταν ήταν στον ΟΦΗ ο Περσίας και το
πρωί έκανε προπόνηση με τους άλλους παίκτες. Μια μέρα ήρθε στο γραφείο μου και
μου είπε ότι δεν είναι σωστό ο ίδιος να κάνει προπόνηση και το πρωί. Μετά
μερικά χρόνια βρεθήκαμε σ' ένα παιχνίδι και παραδέχθηκε πόσο δίκιο είχα».

Η μεταγραφολογία έληξε για τον ΟΦΗ. Έφυγε ο Μποζίνοφ, ήρθε ο Παυλόπουλος. Την
τελευταία στιγμή επρόκειτο να γίνει η μεταγραφή ξένου παίκτη, άγνωστης
εθνικότητας και θέσης, όμως ναυάγησε.

Ο Γκέραρντ κι εδώ κράτησε το στόμα του κλειστό και είπε ότι «ίσως να μην ήταν
ελεύθερος». Πάντως, παραμένει στα μεταγραφικά πλάνα και ίσως ν' αποκτηθεί το
καλοκαίρι. Είναι πιθανόν για να τον δεσμεύσει ο ΟΦΗ να δαπάνησε ένα σημαντικό ποσό.

Με τα μεταγραφικά, ωστόσο, ο προπονητής της κρητικής ομάδας είναι
ευχαριστημένος. Κυρίως γιατί έμειναν στον ΟΦΗ οι Δερμιτζάκης και Κιάσσος, αν
και εκδηλώθηκε ενδιαφέρον από Παναθηναϊκό και ΑΕΚ. «Και είναι καλό πρώτα -
πρώτα για τα ίδια τα παιδιά και μετά για τον ΟΦΗ».

*** Εισηγήθηκε στη διοίκηση της ΠΑΕ ΟΦΗ ο Γκέραρντ να γίνει μελέτη για
να φυτευτεί καινούργιο χόρτο. Είναι ένα αίτημα του Ολλανδού, που το έχει θέσει
τώρα και πολλά χρόνια.

*** Σε χωριό βόρεια του Άρνεμ θα προετοιμαστεί φέτος ο ΟΦΗ. Η
ημερομηνία προετοιμασίας θα εξαρτηθεί από την απόφαση της ΠΑΕ για τον αν θα
συμμετάσχει η ομάδα στο Ιντερτότο.

*** Η ομάδα του ΟΦΗ κλήθηκε να πάρει μέρος σε τουρνουά τον Ιούλιο στη
Βουδαπέστη. Η πρόσκληση αυτή ενδιαφέρει τον Γκέραρντ. Αντίθετα, μάλλον,
απορρίπτεται άλλη πρόταση από ομάδα της Σλοβακίας για συμμετοχή του ΟΦΗ σε
τετραήμερο τουρνουά στις αρχές Ιουνίου.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O07</CAT>
<ED>
Κωδικός άρθρου: A16058O071</ED>
<ID>
ID:129948

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O07&aa=1</URL></REF>


Article

<CATEGORY>vin10</CATEGORY>

 <H5>ΑΡΗΣ ΚΑΙ ΟΛΥΜΠΙΑΚΟΣ ΚΙΝΔΥΝΕΥΟΥΝ ΝΑ ΜΕΙΝΟΥΝ ΕΚΤΟΣ ΕΥΡΩΠΗΣ
</H5><H2>Δύσκολη αποστολή
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ο Σλοβάκος Κράβαρικ ­ εδώ «καρφώνει» κατά της ΑΕΚ ­ ήταν ο κορυφαίος του Άρη
στη μεγάλη νίκη επί της ιταλικής Μόντενα

ΑΝΤΙΟ Φάιναλ Φορ είπαν στην 4η αγωνιστική των ημιτελικών ομίλων των Κυπέλλων
Ευρώπης βόλεϊ μετά την τρίτη ήττα οι γυναικείες ομάδες Βριλησσίων και
Παναθηναϊκού και ελπίζουν πλέον μόνο οι άνδρες Άρη και Ολυμπιακού.

Τα κορίτσια αποδείχθηκαν ανέτοιμα για δυνατά ματς. Όμως και οι Άρης,
Ολυμπιακός (ο πρώτος με 2 ήττες, ο δεύτερος με 1) κινδυνεύουν να μείνουν εκτός
νυμφώνος και με 3 νίκες στα ισάριθμα ματς που απομένουν!

Στον Α' όμιλο του Τσάμπιονς Λιγκ ο Άρης αντιμετωπίζει γηπεδούχος Νετάς
(Τουρκία), Αλμερία (Ισπανία) και έχει την ευκαιρία να νικήσει και να
υποσκελίσει δύο βασικούς ανταγωνιστές. Όμως, για να βρεθεί στη δυάδα πρέπει να
νικήσει και την ισχυρή Τσεστόχοβα στην Πολωνία.

Στον Α' όμιλο του Κυπελλούχων ο Ολυμπιακός υποδέχεται Νταχάου (Γερμανία),
Ακαντέμικαρ Ζάγκρεμπ (Κροατία) και αγωνίζεται εκτός με Πούχοφ (Σλοβακία).
Μπορεί 3 νίκες, αλλά είναι πιθανή ισοβαθμία με Ζάγκρεμπ και Λένικ.

*** Οι βαθμολογίες των «ελληνικών» ομίλων:

ΑΝΔΡΕΣ

Τσάμπιονς Λιγκ: Μόντενα (9-3), Νετάς (10-7) και Αλμερία (9-8) 7. Άρης (9-6),
Νόβισαντ (8-8) και Ράισιον (6-10) 6. Τσεστόχοβα (7-8) 5. Βούπερταλ (5-12) 4.

Κυπελλούχων: Ζάγκρεμπ (12-0) 8. Λένικ (9-3) και Ολυμπιακός (96) 7. Γκραν
Κανάρια (10-8) και Πούχοφ (6-7) 6. Χορζόφ (6-9) και Μάριμπορ (3-11) 5. Νταχάου
(1-12) 4.

ΟΙ ΓΥΝΑΙΚΕΣ

Τσάμπιονς Λιγκ: Μπέργκαμο (12-3) και Λουγκάνσκ (12-5) 8. Κάλις (11-3) και
Βακίφμπανκ (10-4) 7. Βριλήσσια (4-11) και Ούζιτσε (4-11) 5, Λουκέρνη και Πράγα
(4-12) 4.

Κυπελλούχων: Τόνγκερεν (12-1) και Αντρίτσοφ (12-2) 8. Μόντενα (9-3) και ΤΣΣΚΑ
Μόσχας (10-4) 7. Ριέκα (6-9) 6. Παναθηναϊκός (5-11) 5. Σουμπότιτσα (0-12) και
Μρεστ (0-12) 4.

*** Με χθεσινή ανακοίνωση η Ορεστιάδα DIANA γνωστοποιεί ότι προπονητής της
ομάδας θα είναι ο επί χρόνια πασέρ της Γιώργος Μοσχοφίδης με συνεργάτη τον
Ντράγκαν Μιχαήλοβιτς. * Ενάμιση μήνα εκτός γηπέδων θα μείνει ο Γιάννης Φάκας
που έπαθε κάταγμα στο πόδι στην προπόνηση της ΑΕΚ.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16058O091</ED>
<ID>
ID:129949

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O09&aa=1</URL></REF>


Article

<CATEGORY>vin10</CATEGORY>

 <H2>ΡΥΘΜΙΚΗ
</H2><H2>Συμμετοχές από 30 χώρες στην Καλαμάτα
</H2>
ΤΙΣ 30 αναμένεται ότι θα φτάσουν οι χώρες που θα πάρουν μέρος στο 6ο Καπ
ρυθμικής στην Καλαμάτα, που οργανώνει η ΕΓΟ υπό την αιγίδα του Δήμου Καλαμάτας
το τριήμερο 27-29 Μαρτίου.

Χθες εξεδήλωσαν ενδιαφέρον για συμμετοχή η Αυστραλία, η Νότια Αφρική και το
Ισραήλ και πιθανότατα θα γίνουν δεκτές από την οργανωτική επιτροπή του μίτινγκ.

Στο μεταξύ, έγινε γνωστό ότι τα χρηματικά έπαθλα του Κυπέλλου Καλαμάτας θα
ανέλθουν σε 12.800 δολ. ΗΠΑ (3,5 εκατ. δραχμές περίπου). Η πρώτη νικήτρια της
ατομικής κατάταξης του συνθέτου θα πάρει 2.000 δολάρια και η πρώτη ομάδα στο
ανσάμπλ 3.000 δολάρια.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16058O092</ED>
<ID>
ID:129992

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O09&aa=2</URL></REF>


Article

<CATEGORY>vin10</CATEGORY>

 <H5>ΧΑΝΤΜΠΟΛ
</H5><H2>Αθηναϊκός - Αρχέλαος απόψε
</H2>
ΜΕ ΤΟΝ αγώνα Αθηναϊκού ΚΟΡΕΛΚΟ - Αρχελάου Κατερίνης (έναρξη 17.30' ­ «ζωντανή»
μετάδοση από Supersport) ανοίγει σήμερα η αυλαία της 16ης αγωνιστικής του
Πρωταθλήματος Α1 χάντμπολ ανδρών, που ολοκληρώνεται αύριο.

*** Σταθερά κατέχει την 1η θέση των σκόρερ ο παίκτης του Αθηναϊκού
Βασίλης Καζής, που έχει σημειώσει 132 γκολ, από τα οποία 36 με πέναλτι.
Ακολουθεί ο Τάσος Τζαμτζής (Κιλκίς Κ. ΜΑΧ) με 107 (27 πέναλτι) και ο Απόστολος
Αποστολίδης (Τρίτων ΑΙΟΛΙΚΗ) με 104 (35 πέναλτι).

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16058O093</ED>
<ID>
ID:130028

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O09&aa=3</URL></REF>


Article

<CATEGORY>vin10</CATEGORY>

 <H5>ΚΑΡΑΤΕ
</H5><H2>Ευρωπαϊκό Πρωτάθλημα στο ΣΕΦ
</H2>
ΕΡΧΟΝΤΑΙ σήμερα στην Αθήνα οι αποστολές των 35 χωρών με 700 αθλητές και
αθλήτριες που θα πάρουν μέρος στο Ευρωπαϊκό Πρωτάθλημα καράτε εφήβων, νέων και
νεανίδων, το Σαββατοκύριακο στο Στάδιο Ειρήνης και Φιλίας. Όσον αφορά στην
προετοιμασία των Εθνικών μας ομάδων για τη διοργάνωση, ευχάριστο γεγονός είναι
η άδεια που παραχωρήθηκε στους στρατευμένους ­ ανάμεσά τους και στον κορυφαίο
Έλληνα Δημήτρη Κωνσταντινίδη ­ για να μετάσχουν στους αγώνες και δυσάρεστο η
βρογχοπνευμονία που ίσως στερήσει τη συμμετοχή στον Μιχάλη Γούσγουλα.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16058O094</ED>
<ID>
ID:130051

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O09&aa=4</URL></REF>


Article

<CATEGORY>vin10</CATEGORY>

 <H5>«ΕΔΩ ΚΑΘΕ ΝΙΚΗ ΑΝΗΚΕΙ ΣΤΟΥΣ ΠΑΙΚΤΕΣ ΚΑΙ ΚΑΘΕ ΗΤΤΑ ΣΤΟΝ ΠΡΟΠΟΝΗΤΗ»
</H5><H5>ΤΟ ΜΑΤΣ
</H5><H5>Ο Μπαλογιάννης κράτησε τις ελπίδες
</H5><H5>ΠΡΟΕΔΡΟΣ
</H5><H5>Είμαι αηδιασμένος από τους φιλάθλους
</H5><H2>Έκρηξη Σερφ
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

Η πολύ καλή απόδοση του Σάκλφορντ βοήθησε τον ΠΑΟΚ να νικήσει την ΤΣΣΚΑ

«ΕΔΩ ΚΑΘΕ νίκη ανήκει στους παίκτες και κάθε ήττα στον προπονητή. Εσείς έχετε
καταφέρει να πείσετε τον κόσμο ότι όταν χάνει ένας παίκτης λέι-απ φταίει ο
μ.... ο Σέρφ. Πήρατε έναν κόουτς με 25ετή πείρα και τον κάνατε μηδενικό. Αν
και κάνετε κακό στον ΠΑΟΚ, εσείς χαμογελάτε και δείχνετε ευτυχισμένοι».

Ευθεία επίθεση στους δημοσιογράφους έκανε χθες ο Σβι Σερφ, με αφορμή ερώτηση
για το πώς αντιμετωπίζει το άσχημο κλίμα που έχει δημιουργηθεί. Ο Ισραηλινός
ξέσπασε, ενώ δίπλα του τον παρακολουθούσε εμβρόντητος ο Ερέμιν.

«Είναι αλήθεια πως η ήττα από τον Άρη με πλήγωσε όσο τίποτε άλλο. Είδατε όμως
ότι ο Άρης μέσα σε 10 ημέρες νίκησε τις καλύτερες ομάδες της Ελλάδας. Και όμως
αν παίζαμε στην άμυνα όπως με την ΑΕΚ θα τον κερδίζαμε. Όταν παίζεις και
δέχεσαι μόλις 39 πόντους, μπορείς να κερδίσεις οποιονδήποτε αντίπαλο», είπε ο
«Σβίκα» που στάθηκε και στον αγώνα με την ΤΣΣΚΑ Μόσχας.

«Ο ΠΑΟΚ κέρδισε ένα πολύ σημαντικό παιχνίδι, που χαρακτηρίστηκε απο τρία
στοιχεία. Πρώτον, ότι θέλαμε τη νίκη μετά τη μεγάλη διαφορά που είχε κερδίσει
η ΤΣΣΚΑ στη Μόσχα. Δεύτερον, μας έλειπε ένας παίκτης όπως είναι ο Πρέντραγκ
Στογιάκοβιτς που μπορεί να κάνει τα πάντα και τρίτον, στην Ευρωλίγκα ξέρουμε
πως δεν επιτρέπονται εντός έδρας αποτυχίες και εμείς είχαμε ήδη μία με την
Εστουντιάντες που μας κυνηγάει ακόμα», κατέληξε ο Σερφ που δικαιολόγησε την
απουσία του μάνατζερ Στράτου Κωσταλά από τον πάγκο («Έχει κάποια προσωπικά
προβλήματα και θα λείψει για λίγο καιρό»).

Από την πλευρά του ο Στάνισλαβ Ερέμιν παραδέχθηκε την ανωτερότητα του ΠΑΟΚ.

«Νίκησε ο πιο δυνατός και ο ΠΑΟΚ ήταν αποφασισμένος. Τώρα αν νικήσει στο
Λιμόζ, κινδυνεύουμε να χάσουμε τη δεύτερη θέση. Μας έλειψε πολύ ο Βέτρα που
είναι τραυματίας και θα λείψει για ένα μήνα, ενώ και οι Τιχονένκο και
Τιτορένκο προέρχονταν από τραυματισμό και δεν μπορούσαν να μας βοηθήσουν. Όμως
και εμείς δεν παίξαμε όπως ξέραμε, αφού χάσαμε σε τομείς που συνήθως
διακρινόμαστε όπως είναι τα ριμπάουντ και η ταχύτητα».

ΤΡΙΑΝΤΑ ΠΕΝΤΕ λεπτά οι παίκτες του ΠΑΟΚ περίμεναν στην ουρά για ένα εισιτήριο
που θα τους οδηγούσε εκ του ασφαλούς στην επόμενη φάση της ευρωλίγκα, αλλά
μόλις ήρθε η σειρά τους φαίνεται ότι βαρέθηκαν και σκέφτηκαν να αποχωρήσουν!
Πώς αλλιώς μπορεί κάποιος να εξηγήσει το τελευταίο 5λεπτο, όταν η ελληνική
ομάδα κινδύνευσε να γνωρίσει την ήττα από την ΤΣΣΚΑ; 
Ευτυχώς, στο τέλος ο «αντι-Πέντζα» χτες Γιώργος Μπαλογιάννης ευστόχησε σε δύο
βολές και έδωσε τέλος στην αγωνία. Ο ΠΑΟΚ νίκησε 61-58 τους Ρώσους και έχει
ακόμα σημαντικές ελπίδες για την κατάκτηση της δεύτερης θέσης στον Ζ' όμιλο,
που θα του δώσει πλεονέκτημα για τα πλέι-οφ. Τι χρειάζεται πλέον; Νίκη στο
Λιμόζ και επί της Ρεάλ στο Αλεξάνδρειο και ήττα της ΤΣΣΚΑ στο Τρεβίζο. 
Ο ΠΑΟΚ έπαιξε καταπληκτικά στην άμυνα, κυριάρχησε κάτω από τα καλάθια
(Σάκλφορντ και Μακρέι μάζεψαν 31 ριμπ., έναντι... 30 της ΤΣΣΚΑ) και με
εκτελεστή τον Γιώργο Μπαλογιάννη είχε συνεχώς ένα προβάδισμα με +10 πόντους. 
Στο 35', προηγήθηκε 57-45, αλλά η άμυνα ζώνης της ΤΣΣΚΑ και τα λάθη των
παικτών του έδωσαν την ευκαιρία στους Ρώσους με σερί 10-0 να μειώσουν στο
57-55, λίγα δευτερόλεπτα πριν από το τέλος.

«ΤΟ μόνο που είδα και πάλι ήταν αδιάφοροι παίκτες». Ο πρόεδρος του ΠΑΟΚ
Απόστολος Αλεξόπουλος πέταξε χθες τη... βόμβα του φεύγοντας από το
Αλεξάνδρειο, στηρίζοντας για μια ακόμα φορά τον Σβι Σερφ και αφήνοντας αιχμές
για τους παίκτες. Όμως από τα πυρά του προέδρου του ΠΑΟΚ δεν γλίτωσε ούτε ο
κόσμος της ομάδας.

«Είμαι αηδιασμένος από τους φιλάθλους και από αυτούς που σαμποτάρουν την
ομάδα. Άξιοι είναι μόνον όσοι ήρθαν απόψε (χθες) στο γήπεδο», είπε ο Απόστολος Αλεξόπουλος.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16058O101</ED>
<ID>
ID:129940

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O10&aa=1</URL></REF>


Article

<CATEGORY>vin10</CATEGORY>

 <H2>Ο δρόμος προς τη Βαρκελώνη (β' φάση)
</H2>
<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16058O102</ED>
<ID>
ID:129986

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O10&aa=2</URL></REF>


Article

<CATEGORY>vin10</CATEGORY>

 <H5>ΕΥΡΩΛΙΓΚΑ
</H5><H2>Η Εστουντιάντες βλέπει δεύτερη θέση
</H2>
ΕΝΑ επιθετικό ριμπάουντ του Ουίνσμπι που μετατράπηκε σε καλάθι σχεδόν με την
εκπνοή του ματς έδωσε τη νίκη στην Εστουντιάντες (68-65) επί της Ρεάλ στο
ντέρμπι της Μαδρίτης και έτσι οι «φοιτητές» ελπίζουν ακόμα για τη δεύτερη
θέση. Κατά τα άλλα, ημέρα των γηπεδούχων ήταν η χθεσινή με το ματς της
Τσιμπόνα με την Παρτιζάν στο Ζάγκρεμπ να τελειώνει ευτυχώς χωρίς επεισόδια, σε
μία φορτισμένη ατμόσφαιρα μπροστά σε 6.000 θεατές, αλλά και με την παρουσία
μεγάλης αστυνομικής δύναμης. Τα αποτελέσματα:.

Ε' όμιλος: Μακάμπι - ΡΤΤ Άγκυρας 87-76.

Ζ' όμιλος: Εστουντιάντες - Ρεάλ 68-65 (Τόμσον 29, Ουίνσμπι 15 - Μποντίρογκα
15), Μπένετον - Λιμόζ 96-80.

Η' όμιλος: Ορτέζ - Άλμπα 94-75, Κίντερ - Ρασίγκ 69-52, Μπαρτσελόνα - Ολύμπια 84-65.

Θ' όμιλος: Τσιμπόνα - Παρτιζάν 84-66 (Γκίριτσεκ 17 - Τομάσεβιτς 21).

*** Και το μαρτύριο της γυναικείας ομάδας του Σπόρτιγκ στην Ευρωλίγκα
συνεχίζεται. Η ελληνική ομάδα συνετρίβη και στη Μόσχα από την ΤΣΣΚΑ χθες
(84-59) και περιμένει πλέον να τελειώσει η αγγαρεία σε δύο εβδομάδες.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16058O103</ED>
<ID>
ID:130023

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O10&aa=3</URL></REF>


Article

<CATEGORY>vin10</CATEGORY>

 <H5>ΠΑΟ
</H5><H2>Τραυματίας ο Μαρτίνεθ
</H2><H2></H2>
ΝΟΚ ΑΟΥΤ ο Φεράν Μαρτίνεθ στον Παναθηναϊκό. Ο Ισπανός παίκτης τραυματίστηκε
προχθές το βράδυ στην προπόνηση και ο γιατρός Αργύρης Μήτσου, που τον εξέτασε
χθες, διέγνωσε «σοβαρή θλάση στον τετρακέφαλο». Ο Μαρτίνεθ άρχισε θεραπεία και
θα μείνει εκτός γηπέδων για 4-6 εβδομάδες. Ένας «πονοκέφαλος» λοιπόν για τον
Λευτέρη Σούμποτιτς, εν όψει του αυριανού αγώνα με τον Πανιώνιο, στο ΟΑΚΑ.

Στο μεταξύ, ο πρόεδρος Παύλος Γιαννακόπουλος είχε συνάντηση με εκπροσώπους των
συνδέσμων, στους οποίους εξήγησε την κατάσταση που επικρατεί αυτή τη στιγμή
στο τμήμα, μετά τις άσχημες εμφανίσεις στο φάιναλ φορ του κυπέλλου. Οι
εκπρόσωποι των συνδέσμων ζήτησαν από τον κ. Γιαννακόπουλο να φανεί αυστηρός σε
περίπτωση ανάλογων περιστατικών στο μέλλον και να επιβάλει ποινές αν
χρειαστεί, ανεξαρτήτως ονομάτων.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16058O104</ED>
<ID>
ID:130046

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O10&aa=4</URL></REF>


Article

<CATEGORY>vin10</CATEGORY>

 <H2>Πονάει ο Καρνισόβας
</H2>
Κάκωση στον μηνίσκο έχει ο Αρτούρας Καρνισόβας και επειδή πονάει αρκετά, ο
Ντούσαν Ίβκοβιτς αναμένεται να μην τον χρησιμοποιήσει στο παιχνίδι με τη
Λάρισα, προκειμένου να μην επιδεινωθεί η κατάστασή του.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16058O105</ED>
<ID>
ID:130062

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O10&aa=5</URL></REF>


Article

<CATEGORY>vin10</CATEGORY>

 <H5>ΟΡΓΙΣΜΕΝΟΣ Ο ΙΒΚΟΒΙΤΣ ΜΕ ΤΗΝ ΑΔΙΑΦΟΡΙΑ ΤΩΝ ΠΑΙΚΤΩΝ ΤΟΥ ΣΤΟ Α' ΗΜΙΧΡΟΝΟ
</H5><H5>ΟΛΥΜΠΙΑΚΟΣ
</H5><H5>Ξεπέρασε τις 100 νίκες
</H5><H5>Μετακομίζει στο βοηθητικό
</H5><H2>Πρόστιμο 1 εκατ.
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Ο Τζόνι Ρότζερς και οι συμπαίκτες του πλήρωσαν την κακή εμφάνιση με την Πόρτο

ΠΡΟΣΤΙΜΟ 1.000.000 δραχμών σε κάθε παίκτη επέβαλε χθές ο Ντούσαν Ίβκοβιτς για
την κακή εμφάνιση με την Πόρτο. Ο τεχνικός του Ολυμπιακού μπορεί να γνωρίζει
καλύτερα από τον καθένα ότι σε ένα τέτοιο παιχνίδι οι παίκτες πολλές φορές
χαλαρώνουν ψυχολογικά επειδή ξέρουν από πριν ότι θα νικήσουν, αλλά δεν μπόρεσε
να τους δικαιολογήσει την... αδιαφορία του πρώτου ημιχρόνου. Άλλωστε ήταν
χαρακτηριστική η δήλωση που έκανε μετά το παιχνίδι.

«Αυτή δεν ήταν η εμφάνιση ενός Ολυμπιακού που θέλουμε να βλέπουμε τόσο εμείς
όσο και ο κόσμος. Εντάξει, η κούραση υπάρχει, αλλά όχι και να περπατάμε», είπε
ο Ντούσαν Ίβκοβιτς που επέβαλε το πρόστιμο και σαν προειδοποίηση στους παίκτες
του ότι δεν θα ανεχτεί στο μέλλον παρόμοιες εμφανίσεις.

Ο κίνδυνος των «ερυθρολεύκων», έτσι όπως εξελίχθηκε ο αγώνας με τους
φιλότιμους αλλά πολύ αδύναμους Πορτογάλους, δεν ήταν μια ενδεχόμενη ήττα (η
οποία για να σημειωθεί θα έπρεπε να γίνουν απίστευτα πράγματα), αλλά το να
τραυματιστεί κάποιος παίκτης τους από το σκληρό (έως αντιαθλητικό σε κάποιες
φάσεις) παιχνίδι που επιστράτευσαν οι Πορτογάλοι προσπαθώντας να συνεχίσουν να
κρατούν τα ηνία στο σκορ στο δεύτερο ημίχρονο, κάτι που αγωνιστικά δεν
μπορούσε να γίνει. Για να καταλάβει κάποιος ότι ορισμένοι παίκτες του Ντούσαν
Ίβκοβιτς είναι κουρασμένοι (σωματικά και ψυχολογικά) δεν χρειαζόταν να
περιμένει το ματς με την Πόρτο, αφού τα σημάδια είχαν δοθεί και νωρίτερα. Απλά
ο Ολυμπιακός και με τους Πορτογάλους συνέχισε να παρουσιάζει ένα κακό πρόσωπο
στην άμυνα στο πρώτο ημίχρονο και δεν απέφυγε για μια ακόμα φορά τα πολλά
λάθη. Όμως μετά μία κοπιαστική πορεία στην Ευρωλίγκα, η σχεδόν δεδομένη
εξασφάλιση της πρώτης θέσης ίσως επέφερε χαλάρωση στους παίκτες, ιδιαίτερα
μετά και το δεδομένο στρες που υπήρξε για το φάιναλ φορ του Κυπέλλου.

Ο ΟΛΥΜΠΙΑΚΟΣ έγινε η τέταρτη ελληνική ομάδα που ξεπέρασε τις 100 νίκες στα
Κύπελλα Ευρώπης, ενώ στο Πρωταθλητριών χρειάζεται έξι νίκες για να φτάσει στην
πρώτη θέση τον Παναθηναϊκό. Δηλαδή αν οι «ερυθρόλευκοι» κλείσουν αήττητοι αυτή
τη δεύτερη φάση και καταφέρουν στη συνέχεια να προκριθούν στο φάιναλ φορ της
Βαρκελώνης θα έχουν ήδη έξι νίκες. Αναλυτικά οι ομάδες με τις περισσότερες
νίκες στην Ευρώπη αλλά και στο Πρωταθλητριών:

ΕΥΡΩΠΗ: 1) Άρης 132 νίκες-96 ήττες, 2) Παναθηναϊκός 131 νίκες-98
ήττες-1 ισοπαλία, 3) ΠΑΟΚ 114 νίκες-71 ήττες, 4) Ολυμπιακός 101 νίκες-79
ήττες-1 ισοπαλία.

ΠΡΩΤΑΘΛΗΤΡΙΩΝ: 1) Παναθηναϊκός 87 νίκες-60 ήττες-1 ισοπαλία, 2)
Ολυμπιακός 81 νίκες-54 ήττες, 3) Άρης 62 νίκες-48 ήττες.

ΤΕΛΙΚΑ βρέθηκε λύση και ο Ολυμπιακός προπονήθηκε και χθες στο Στάδιο Ειρήνης
και Φιλίας, ενώ από αύριο θα μετακομίσει στο βοηθητικό γήπεδο. Ο λόγος είναι
ότι στο ΣΕΦ θα γίνει το πανευρωπαϊκό πρωτάθλημα καράτε και γι' αυτό άλλωστε ο
Ολυμπιακός θα παίξει Δευτέρα με τη Λάρισα.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16058O111</ED>
<ID>
ID:129941

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O11&aa=1</URL></REF>


Article

<CATEGORY>vin10</CATEGORY>

 <H2>ΑΕΚ
</H2><H2>Αξιοποίησε την ευκαιρία ο Χατζής
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Σταθερότητα για τρίτο συνεχόμενο ματς επέδειξε ο Νίκος Χατζής, που έχει γίνει
το πρώτο... «κανόνι» στην ΑΕΚ

ΕΥΚΑΙΡΙΕΣ υπάρχουν λίγες και ο Νίκος Χατζής δεν τις αφήνει να πάνε χαμένες. Ο
Καλαματιανός έβγαλε την ΑΕΚ από το αδιέξοδο με τον τραυματισμό του Μπάνε
Πρέλεβιτς και η απουσία του 32χρονου γκαρντ φάνηκε ελάχιστα στα τρία τελευταία
παιχνίδια σε Κύπελλο και Ευρωλίγκα. 
Ο Χατζής έχει πετύχει συνολικά 50 πόντους (16,6 μέσο όρο), χωρίς αυτό να
σημαίνει ότι επέδειξε σημάδια... ατομισμού, κάτι που ως γνωστόν ενοχλεί τον
Ιωαννίδη. 
Κόντρα στη Χάποελ, μάλιστα, αστόχησε μόλις σε ένα σουτ, στα 14 που επιχείρησε
σε όλες τις κατηγορίες, ενώ ήταν καλός στην άμυνα και γύρισε αρκετές φορές την
μπάλα. 
Οι μόνες (και σωστές) παρατηρήσεις του «ξανθού» αφορούσαν το σταμάτημα στη
ντρίπλα, ψηλά στην περιφέρεια, κάτι που τον κάνει λιγότερο απειλητικό.

Πολλοί ίσως ξαφνιάστηκαν με το πάθος του, αφού οι περισσότεροι παίκτες της ΑΕΚ
ήταν... τραυματισμένοι ψυχικά (μετά τον τελικό με τον Αρη).

Ο Χατζής θα εξηγήσει:

«Πρέπει να δούμε μπροστά. Προσωπικά περίμενα καιρό την ευκαιρία και συνεχώς
ζητούσα περισσότερα λεπτά συμμετοχής. Τώρα πρέπει να αποδείξω ότι τα αξίζω.
Αυτό που προέχει όμως, είναι να νικάει η ομάδα, είτε με εμένα είτε με τον Μπάνε».

ΣΥΝΕΠΗΣ

Ο Ιωαννίδης πάντως έδειξε ότι σιγά σιγά κάνει πράξη την υπόσχεσή του να
προωθήσει τους Έλληνες και προχθές ξάφνιασε με τον Πρόδρομο Νικολαΐδη. Μετά τη
φυγή του Ρίβας, ο «ξανθός» προώθησε τους Τσακαλίδη, Μπαρλά, Νικολαΐδη, ενώ
υπάρχει στα υπόψιν και ο Λίγγος (δεν αποκλείεται να τον δούμε σε κάποιο
θεωρητικά εύκολο ματς πρωταθλήματος). Το γεγονός ότι δεν χρησιμοποίησε τον
Στάνσμπερι, έδειξε πως δεν τον υπολογίζει πλέον. Οι τραυματισμοί των παικτών
πάντως παραμένουν και... σωματικά. Οι Τσακαλίδης, Άντερσον, Κολντεμπέλα έκαναν
χθες ελαφριά προπόνηση, αφού τα συνεχή παιχνίδια δεν τους δίνουν την ευκαιρία
να αποθεραπευθούν (οι δύο πρώτοι έχουν ελαφρύ διάστρεμμα και ο Ιταλός πρόβλημα
με τον ώμο του). 
Ο Μπάνε Πρέλεβιτς, που θα επιστρέψει περίπου σε 15 μέρες, βρίσκεται στη
Θεσσαλονίκη όπου ακολουθεί ειδικό θεραπευτικό πρόγραμμα για τη μέση του με τον
γιατρό του κ. Σαμαρά, ο οποίος τον παρακολουθούσε και όσο διάστημα ήταν στον ΠΑΟΚ.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16058O112</ED>
<ID>
ID:129987

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O11&aa=2</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Δεν τους αρέσει η... τζαζ!
</H2>
ΤΙ ΜΟΥΣΙΚΗ δεν πρέπει να ακούν ποτέ οι παίκτες των Μπουλς;... Τζαζ. Η Γιούτα
είναι η μόνη ομάδα στο ΝΒΑ που μπορεί να νικάει εντός και εκτός έδρας το
Σικάγο τα τρία τελευταία χρόνια. Στο Σολτ Λέικ Σίτι ο Μαλόουν είχε 30π, ο
Στόκτον 17π, 18ασ. και παρά τη νέα «40άρα» (8η εφετινή) του Τζόρνταν, η Γιούτα
νίκησε 101-94. Στο ντέρμπι της Δύσης, οι Σιάτλ Σουπερσόνικς με 41 πόντους του
Βιν Μπέικερ (θα τον δούμε το καλοκαίρι με την Ντριμ Τιμ στην Αθήνα)
επικράτησαν 104-97 των Ιντιάνα Πέισερς. Ο Μπέικερ είχε 16/22 σουτ, 11 ριμπ, 6
κοψ. Στο «Φλιτ Σέντερ» της Βοστώνης ο Ντι Μπράουν (32π) κατέρριψε το ρεκόρ των
περισσότερων τρίποντων στην ιστορία των Σέλτικς που νικήσαν 110-99 των Ντάλας
Μάβερικς. Ο Μπράουν είχε 8/10 τριπ, ενώ Λάρι Μπερντ και Ντέιβιντ Ουέσλι είχαν
από επτά.

*** Άλλα αποτελέσματα: Ουόσιγκτον Ουιζαρντς-Κλίβελαντ Καβαλίερς 104-88,
Φιλαδέλφεια Σίξερς-Μαϊάμι Χητ 84-98, Ντένβερ Νάγκετς-Σακραμέντο Κινγκς 99-101,
Λ.Α. Λέικερς- Πόρτλαντ Τρέιλ Μπλέιζερς 122-115, Μινεζότα Τίμπεργουλφς-Νιού
Γιόρκ Νικς 95-88.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16058O113</ED>
<ID>
ID:130024

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O11&aa=3</URL></REF>


Article

<CATEGORY>vin10</CATEGORY>

 <H5>ΚΟΛΕΓΙΑΚΟ
</H5><H2>21 πόντους ο Μάγλος
</H2><H2></H2>
ΥΠΟ το βλέμμα του Παναγιώτη Γιαννάκη, ο Κώστας Μάγλος είχε άλλη μια καλή
εμφάνιση στο κολεγιακό πρωτάθλημα, αλλά το Μπόστον Κόλετζ έχασε για 11η φορά
(91-79 από το Σεντ Τζονς). Ο Μάγλος πέτυχε 21π με 9/16 σουτ, ενώ μάζεψε 8
ριμπ. Είναι χαρακτηριστικό ότι στο γήπεδο ήταν 6.000 θεατές, παρά το γεγονός
ότι το παιχνίδι καλύφθηκε απευθείας από το ESPN.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16058O114</ED>
<ID>
ID:130047

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O11&aa=4</URL></REF>


Article

<CATEGORY>vin10</CATEGORY>

 <H5>ΠΑΠΑΓΟΥ
</H5><H2>Πληρωμένος, αλλά... τραυματίας
</H2>
Ο ΤΟΝΙ Χάρις εισέπραξε χθες τα χρήματα που του όφειλαν και εμφανίστηκε στην
πρωινή προπόνηση του Παπάγου. Όμως, αισθάνθηκε και πάλι ενοχλήσεις (έχει θλάση
στο γαστροκνήμιο) και πάνω που ο Κώστας Μίσσας χάρηκε άρχισε να
προβληματίζεται για το αν θα τον έχει στη διάθεσή του στο αυριανό ματς με το
Ηράκλειο. «Τα προβλήματα δεν μας εγκαταλείπουν, ελπίζω ότι τελικά θα παίξει»,
σχολίασε χθες ο Μίσσας.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16058O115</ED>
<ID>
ID:130063

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O11&aa=5</URL></REF>


Article

<CATEGORY>vin10</CATEGORY>

 <H5>ΣΑΒΕΒΣΚΙ
</H5><H2>Δεν είναι για σαράβαλο...
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>Θα τον λέγαμε αδικημένο, όμως αυτό δεν ισχύει διότι είναι προικισμένος με
άριστη ποδοσφαιρική πάστα αλλά και εξαιρετικό χαρακτήρα.

*** Συνεπώς, αυτό που του ταιριάζει ­ εδώ και οκτώ χρόνια στην ΑΕΚ ­
είναι το «ριγμένος»· και πάμε να δούμε τι ήταν αυτό που τον έκανε να
«ξεσπάσει» τις τελευταίες μέρες.

*** Το ότι ο Τόνι Σαβέβσκι ­ γι' αυτόν το σημείωμα ­ έχει προσφέρει
μόνο καλές στιγμές στην ομάδα του, δεν μπορεί κανείς να το αμφισβητήσει.

***Ήταν και παραμένει ο σωστός επαγγελματίας και ο ξένος παίκτης που
από την πρώτη στιγμή έδειξε σεβασμό σε όλους. Κυρίως στον εαυτό του.

*** Αυτόν τον ποδοσφαιριστή-διαμάντι σήμερα μαθαίνουμε ότι δεν ήταν
λίγες οι φορές που κάποιοι τον «έφτυσαν».

*** Προσέξτε το πρόβλημά του. Η ΠΑΕ ΑΕΚ έχει πάγια τακτική να δίνει
στους μη έχοντες (άρα κυρίως στους ξένους παίκτες της) επιπλωμένο σπίτι και
αυτοκίνητο για τις μετακινήσεις.

*** Στον Τόνι, πριν από οκτώ χρόνια, παραχωρήθηκε ένα αυτοκινητάκι που
λογικά θα έπρεπε να είχε αποσυρθεί με την πρώτη εφαρμογή του μέτρου, στην αρχή
της δεκαετίας...

*** Κάποια στιγμή το σαράβαλο χάλασε οριστικά, οπότε στον παίκτη δόθηκε
ένα δεύτερο αυτοκίνητο.

*** Όμως επειδή αρνήθηκε «Λαμποργκίνι»... του δόθηκε ένα αυτοκινητάκι
της πλάκας, το οποίο ντρεπόταν να εμφανίσει στο «Ν. Γκούμας» και τους
Θρακομακεδόνες, χωρίς όμως να διαμαρτυρηθεί ποτέ γι' αυτό...

Παρέδωσε τα κλειδιά

Υπάρχει και συνέχεια, διότι με το που ανέλαβε την ιδιοκτησία η ΕΝΙΚ, δόθηκαν
καινούργια και πολυτελή αυτοκίνητα στους Σέμπουε, Γκρέταρσον και Ντόμπος.

*** Το αντελήφθη ο Σαβέβσκι και λογικό ήταν να διεκδικήσει και του
λόγου του να ενταχθεί στο μέτρο, αν και θα έπρεπε λόγω προσφοράς, η διανομή να
ξεκινήσει από αυτόν.

*** Η απάντηση ήταν «ναι», αλλά αποδείχτηκε «μεν αλλά...».

*** Με συνέπεια ο Σκοπιανός να γίνει θηρίο ­ μέσα του ­ θεωρώντας ότι
τον αντιμετωπίζουν ίσως ως «γέρικο άλογο».

*** Πώς αντέδρασε ο παίκτης; Πήρε τα κλειδιά του σαράβαλου και τα
παρέδωσε στον Γ. Σαββίδη, τον μάνατζερ.

*** Οι οπαδοί της ΑΕΚ, αυτοί που παρακολουθούν από κοντά τις
προσπάθειες των παικτών, θα βγάλουν τα συμπεράσματά τους.

*** Με την ευκαιρία, να τους ενημερώσω με ακόμη μια είδηση, πολύ φρέσκια...

*** Έχουμε και λέμε: Ο 21χρονος Τόμιτς, το ομορφόπαιδο που λέγαμε, θα
εισπράξει ως το καλοκαίρι ποσό 25 εκατομμυρίων δραχμών.

*** Στο συμβόλαιό του αναφέρεται.

*** Η αποζημίωση προς την Βιτζέντσα: μηδέν.

*** Αν και κάτι έπρεπε να δοθεί στην διοίκηση της ιταλικής ομάδας.

*** Όχι πάντως κανένα ακινητοποιημένο αυτοκίνητο...

*** Χθες πάντως, αξιωματούχοι της Κυπελλούχου ανέβηκαν στους
Θρακομακεδόνες και προσπάθησαν να μιλήσουν στον αδικημένο παίκτη.

*** Τι έκανε αυτός; Τους γύρισε την πλάτη...

Όλα πήγαν καλά...

Ποδόσφαιρο πάλι από αύριο, λογικό ήταν οι ομάδες να συνεχίσουν την ετοιμασία τους.

*** Στον Εθνικό όλα ήταν έτοιμα για εντατική προπόνηση στο Καραϊσκάκη,
εντούτοις, λόγω της βροχής, απαγορεύτηκε σε όλους να πατήσουν χόρτο.

*** Η δουλειά έγινε στο ταρτάν, κυρίως σε δρόμους ταχύτητας...

*** Πρέπει να «υπέφεραν» ο Γεωργαμλής και οι λοιποί νεανίες του Τόζα!

*** Ο Ιωνικός προπονήθηκε στο... κλειστό γήπεδο μπάσκετ.

*** Ο Γκόγκιτς του Ολυμπιακού δεν προπονήθηκε με τους συμπαίκτες του
στου Ρέντη, διότι αγωνίστηκε ­ 90' λεπτά παρακαλώ ­ με την Εθνική Κύπρου στο
φιλικό με τη Φινλανδία (1-1).

*** Πλάκα θα έχει να εμφανιστεί σήμερα με δυνάμεις ενόψει του αγώνα με
τον ΟΦΗ και να τον εμπιστευτεί ο Μπάγιεβιτς...

*** Κάπως συγκεχυμένη ήταν η κατάσταση στον Πανιώνιο.

*** Μετά τις πρόσφατες εκτιμήσεις-δηλώσεις των «πανθήρων» για την ήττα
από την Καλαμάτα, ουδείς στην ΠΑΕ είχε όρεξη χθες να ασχοληθεί με κάτι άλλο.

*** Αναμένεται και νέα γενναία κόντρα παικτών - διοίκησης από τη μία
πλευρά και μαχητικών οπαδών από την άλλη.

*** Η στήλη δεν παίρνει θέση. Θα ζητήσει μόνο αυτό: Κάτω τα χέρια από
τον Μαυρίκη.

*** Αυτός, εδώ και δεκαετίες, θυμίζει στη Νέα Σμύρνη ιεραπόστολο.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16058O121</ED>
<ID>
ID:129942

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Η αθέατη πλευρά
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΣΤΗΝ αθέατη πλευρά του ποδοσφαίρου συμβαίνουν πολλά, που μπορεί να μην
ξαφνιάζουν, οπωσδήποτε όμως δείχνουν την ανθεκτικότητα του βρώμικου παρασκηνίου.

Τις τελευταίες εβδομάδες πυκνώνουν οι καταγγελίες στην Επιτροπή Διαιτησίας της
ΕΠΟ από προέδρους σωματείων Δ' Εθνικής για διαιτητές. Ούτε λίγο ούτε πολύ
καταγγέλλεται η αναζήτηση πελατών από την πλευρά διαιτητών ή και μεσαζόντων,
για παροχή ειδικών υπηρεσιών με ανταλλάγματα σε κρίσιμους αγώνες.

Οι αρμόδιοι της Επιτροπής Διαιτησίας επιλαμβάνονται με ιδιαίτερη προσοχή αυτών
των καταγγελιών. Επικοινωνούν με τους διαιτητές και τους δίνουν αυστηρές
οδηγίες, στέλνουν δε παρατηρητές, ώστε να έχουν σαφέστατη εικόνα της ποιότητας
της διαιτησίας.

Ήδη διανύουμε τον β' γύρο των πρωταθλημάτων και κάθε αγώνας έχει ξεχωριστή
σημασία, αφού κάθε βαθμός έχει μεγαλύτερο βάρος απ' ό,τι στον α' γύρο.

Επειδή στο ποδόσφαιρό μας οι παράγοντες δεν έχουν πείσει ότι δίνουν
προτεραιότητα στη δημιουργία ισχυρής ομάδας, έχουν συνήθως ανοιχτή γραμμή με
κομπιναδόρους, αλλά και παρολιτζήδες, για να πετυχαίνουν τους στόχους τους.

Λειτουργούν οι παράγοντες ως εκμαυλιστές και το ποδόσφαιρο ακολουθεί έναν
κατηφορικό δρόμο.

Υπάρχουν κι άλλοι παράγοντες που δίνουν προτεραιότητα στη δημιουργία συνθηκών
τρομοκρατίας των αντιπάλων. Αρχίζουν απειλητικά τηλεφωνήματα από την αρχή της
εβδομάδας, ενώ φροντίζουν και για τη συγκρότηση ομάδας δράσης, ώστε να
πεισθούν οι αντίπαλοι ότι δεν έχουν δικαίωμα να διεκδικήσουν σε ξένο γήπεδο τη νίκη.

Η ΕΠΟ έχει χρέος να συγκροτήσει άμεσα ειδική επιτροπή μελέτης και έρευνας των
καταγγελιών, ώστε να σχηματίσει πλήρη εικόνα για το παρασκήνιο που
καταδυναστεύει το ποδόσφαιρό μας. Ο πρόεδρος της ΕΠΟ Σωτήρης Αλημίσης μπορεί
να γράψει ιστορία χτυπώντας τη συνομοταξία των κομπιναδόρων των γηπέδων.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16058O122</ED>
<ID>
ID:129988

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O12&aa=2</URL></REF>


Article

<CATEGORY>vin10</CATEGORY>

 <H2>Δεν του ... ξεφεύγει τίποτα
</H2>
Τα γυαλιά του Ιάπωνα Τόντζο Μασανόρι (μέλους της Ολυμπιακής Επιτροπής στο
Ναγκάνο) αντικατοπτρίζουν εικόνα από την προπόνηση των σκιέρ στην πίστα
Λιτζούνα Κόγκεν, λίγες ώρες πριν από την έναρξη της Χειμερινής Ολυμπιάδας, που
αρχίζει αύριο.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16058O123</ED>
<ID>
ID:130025

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O12&aa=3</URL></REF>


Article

<CATEGORY>vin10</CATEGORY>

 <H2>«Ράμπο» στην Αφρική
</H2>
Στο νέο του ρόλο ουσιαστικά από σήμερα ο Τάσος Μητρόπουλος. Με γεια του. 
Ο «Ράμπο» θα μπει στο αεροπλάνο με προορισμό χώρες της Αφρικής και με μπλοκ
και στιλό στο τσαντάκι του (όχι όμως και κιάλια, διότι τόσα χρόνια στα γήπεδα
διακρίνει εύκολα τα συν και τα πλην του ποδοσφαίρου). 
Ο ψηλός θα παρακολουθήσει αγώνες του «Κόπα Άφρικα» και στο πρόγραμμά του είναι
να δει ταλαντούχους παίκτες για λογαριασμό του Θρύλου. Κάτι μου λέει πως θα τα
πάει καλύτερα από τον Γιούτσο...

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16058O124</ED>
<ID>
ID:130048

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O12&aa=4</URL></REF>


Article

<CATEGORY>vin10</CATEGORY>

 <H5>Επιβλητική εμφάνιση του Μιλαντίνοβιτς στην Ιταλία
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο ΙΓΚΟΡ Μιλαντίνοβιτς αγωνίστηκε σε κλειστό τουρνουά της ιταλικής πόλης
Μοντεκατίνι Τέρμε και αναδείχθηκε νικητής με 9 βαθμούς σε 10 αγώνες, 1,5 βαθμό
πάνω από το δεύτερο. Το τουρνουά δεν ήταν ιδιαίτερα ισχυρό, ωστόσο το
αποτέλεσμα αυτό παραμένει επιβλητικό. Ο Μιλαντίνοβιτς σημείωσε ισοπαλία 18
κινήσεων με τα μαύρα απέναντι στο 2ο ΕΛΟ του τουρνουά, τον Εφίμοβ (2.525).
Επίσης σύντομη ισοπαλία έκανε εναντίον τής ­ συζύγου του ­ Άννας Μαρίας
Μπότσαρη που αγωνίστηκε και αυτή καταλαμβάνοντας την 5η θέση ανάμεσα σε 11
παίκτες. Ο Μιλαντίνοβιτς κέρδισε όλους τους υπόλοιπους παίκτες φτάνοντας σε
απόδοση 2.643 μονάδων ΕΛΟ. Αντίθετα, για την Μπότσαρη το αποτέλεσμα δεν ήταν
ικανοποιητικό. Έκανε επτά ισοπαλίες, δύο ήττες και μία νίκη σημειώνοντας
απόδοση 2.265 μονάδων.

Η τελική βαθμολογία έχει αναλυτικά ως εξής: 1) Μιλαντίνοβιτς (Ελλ. 2.565) 9
βαθμοί, 2) Εφίμοβ (Ιταλ. 2.525), 7,5, 3) Γκαποσιούτι (Ιταλ. 2.310) 7, 4) Ντρέι
(Ιταλ. 2.310) 5,5, 5-7) Μπότσαρη (Ελλ. 2.325), Λότι (Ιταλ. 2.325), Βετσόζι
(Ιταλ. 2.275) 4,5, 8-9) Γκενότσιο (Ιταλ. 2.155), Βάγκμαν (ΗΠΑ 2.180) 4, 10)
Μποσέτι (Ελβ. 2.150) 3,5, 11) Μπέγκι (Ιταλ. 2.205) 1 βαθμός.

Γκαποσιούτι (2.310) - Μιλαντίνοβιτς (2.565)

1. Ιζ3 δ5 2. γ4 δ4 3. η3 η6 4. Αη2 Αη7 5. δ3 ε5 6. Ια3 Ιε7 7. Ιγ2 α5 8. 0-0
0-0 9. β3 Ια6 10. Πβ1 γ6 11. ε3 δ: ε3 12. ζ: ε3 Ιβ4 13. Ι: β4 α: β4 14. δ4 ε:
δ4 15. ε: δ4 Αη4 16. Αη5 Π: α2 17. Βε1 ζ6 18. Αδ2 Πε8 19. Πα1 Π: α1 20. Β: α1
ζ5 21. Ρθ1 Α: ζ3 22. Α: ζ3 Α: δ4 23. Βγ1 Αγ5 24. Αε3 Α: ε3 25. Β: ε3 Ιγ8 26.
Βζ4 Βδ6 27. Β: δ6 Ι: δ6 28. Πδ1 Ιζ7 0-1.

Μιλαντίνοβιτς (2.565) - Ντρέι (2.320)

1. δ4 Ιζ6 2. Αη5 ε6 3. ε3 γ5 4. γ3 θ6 5. Αθ4 Ιγ6 6. Ιδ2 δ6 7. Αδ3 Αε7 8. Α:ζ6
Α: ζ6 9. Ιηζ3 β6 10. Ιε4 Αε7 11. Αβ5 Αβ7 12. Ιη3 α6 13. Αδ3 Βδ7 14. 0-0 0-0
15. ε4 γ: δ4 16. γ: δ4 Παγ8 17. α3 Πζδ8 18. Βε2 Αζ6 19. Βε3 Ια5 20. Ιθ5 Βε7
21. Ιδ2 β5 22. Παγ1 ε5 23. Ι: ζ6+ Β: ζ6 24. δ5 Αα8 25. β4 Ιβ7 26. Πγ6 Πε8 27.
Πζγ1 Π: γ6 28. Π: γ6 Ιγ5 29. Πβ6 Ι: δ3 30. Β: δ3 Βζ4 31. Π: α6 ζ5 32. η3 Βη4
33. ζ3 Βη5 34. ε: ζ5 Πγ8 35. Ρη2 ε4 36. Ι: ε4 Β: ζ5 37. Π: δ6 Βε5 38. Πε6 Ββ2+
39. Ρθ3 Βα2 40. Πε7 Ρζ8 41. Πε5 Ββ2 42. Πζ5+ Ρη8 43. Ιγ5 1-0

Μιλαντίνοβιτς (2.565) - Βετσόζι (2.275)

1. δ4 Ιζ6 2. γ4 ε6 3. Ιγ3 Αβ4 4. η3 γ5 5. Ιζ3 Ιγ6 6. δ5 Α: γ3+ 7. β: γ3 Ια5 8.
Ιδ2 ε5 9. ε4 δ6 10. ζ3 Αδ7 11. Αδ3 0-0 12. Βε2 Ιε8 13. 0-0 Αθ3 14. Πζ2 ζ5 15.
ε: ζ5 Α: ζ5 16. Ιε4 θ6 17. η4 Α: ε4 18. Α: ε4 Ιζ6 19. Αζ5 Βε8 20. ζ4 Ρθ8 21.
Αε6 Βα4 22. η5 Ιη8 23. η: θ6 η: θ6 24. ζ: ε5 Π: ζ2 25. Β: ζ2 Βδ1+ 26. Ρη2 Ι:
γ4 27. ε: δ6 Ι: δ6 28. Αζ4 1-0

Μπότσαρη (2.325) - Ντρέι (2.310)

1. δ4 Ιζ6 2. γ4 ε6 3. Ιγ3 Αβ4 4. η3 γ5 5. Ιζ3 β6 6. Αη2 Αβ7 7. 0-0 γ: δ4 8. Β:
δ4 Ιγ6 9. Βδ3 0-0 10. β3 Πγ8 11. Αβ2 Αε7 12. Παδ1 Ιβ4 13. Ββ1 δ6 14. ε4 Βγ7
15. ε5 δ: ε5 16. Ιβ5 Βγ5 17. α3 ε4 18. α: β4 Βθ5 19. Ιε5 Πγδ8 20. Ι: α7 ε3 21.
Π: δ8 Π: δ8 22. Α: β7 ε2 23. Αζ3 ε: ζ1=Β+ 24. Β: ζ1 Βη5 25. Ιαγ6 Πε8 26. Ι:
ε7+ Π: ε7 27. Βδ3 Πε8 28. θ4 1-0

*** Τα δύο από τα τρία ματς που συνδιοργανώνουν η Ικαρία και η Ένωση
Φιλάθλων Εθνικής Τράπεζης ολοκληρώθηκαν. Ο Γεωργιανός Σαχταχτίνσκι κέρδισε τον
Καλούση με σκορ 3-1 (τρεις νίκες, μία ήττα) και η Βαρσάμη τη Ζη με το ίδιο
σκορ και χωρίς να σημειωθεί ούτε σε αυτό το ματς ισοπαλία.

Εκκρεμεί το ματς Τσομής - Πετροβίκης στο οποίο προηγείται ο Τσομής με 2-0. Οι
δύο τελευταίες παρτίδες θα παιχτούν σήμερα και την Τετάρτη 11/2 στην ΕΦΤ
(Νεοφύτου Δούκα 9, τηλ. 7230.270). Διαιτητές στα ματς είναι οι Βασίλης Σελλάς
και Κοσμάς Κέφαλος.

*** Σε εξέλιξη βρίσκεται το πρωτάθλημα Αχαΐας - Ηλείας. Μετά τον 4ο
γύρο προηγούνται οι Αναστασόπολος, Α. Δημητριάδης, Π. Κανελλόπουλος με 3,5
βαθμούς και ακολουθούν οι Αλεξάνδρου, Χριστιάς, Σαράντος, Πιτσέλης και
Μπλέικερ με 3. Ο 5ος γύρος θα πραγματοποιηθεί το Σάββατο στο εντευκτήριο της
Λέσχης Τραπεζικών με ώρα έναρξης 16.00. Τα ζευγάρια είναι: Αναστασόπουλος -
Δημητριάδης, Αλεξάνδρου ­ Κανελλόπουλος, Χριστιάς - Σαράντος, Πιτσέλης -
Μπλέικερ, Παντελής - Παυλίδης, Βόλφσων - Μαχαίρας, Παπαϊωάννου - Βαγγόπουλος,
Γεωργιάδης - Μασούρας, Πετρής - Σερέτης, Διαμαντόποουλος - Κοψιδάς,
Μακρυγιάννης - Κουλουμπής, Τσιανέτας - Κατσιγιάννης, Θωμόπουλος -
Παπαδόπουλος, Γράψας - Ραζής.

*** Δόθηκε στη δημοσιότητα η νέα λίστα ΕΛΟ Φεβρουαρίου της PCA. Ο
Κασπάροβ έχει και σ' αυτή τη λίστα, όπως και στην επίσημη της διεθνούς
ομοσπονδίας, 2.825, οι ομοιότητες όμως σταματούν εδώ. Ο Κράμνικ έχει 2.757, ο
Ανάντ 2.755, ο Ιβαντσούκ 2.715, ο Κάμσκι 2.701, οι Σβίντλερ, Τοπάλοβ 2.688, ο
Κάρποβ 2.687 κ.λπ.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: O99</CAT>
<ED>
Κωδικός άρθρου: A16058O991</ED>
<ID>
ID:129950

</ID><URL>http://ta-nea.dolnet.gr/neaweb/neafile.print_unique?e=A&f=16058&m=O99&aa=1</URL></REF>


Article

<CATEGORY>vin09</CATEGORY>

 <H2>Θέατρο </H2>
Σταμάτης Φασουλής: «Γελάω με τον Λάκη και τη Μαλβίνα»

σελ. 3

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16058P011</ED>
<ID>
ID:129951

</ID><URL>http://ta-nea.dolnet.gr/neaweb/neafile.print_unique?e=A&f=16058&m=P01&aa=1</URL></REF>


Article

<CATEGORY>vin09</CATEGORY>

 <H2>Σινεμά </H2>
Νύχτες των πορνοστάρ, τσακάλια και πολιτική...

σελ. 4 - 5

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16058P012</ED>
<ID>
ID:129993

</ID><URL>http://ta-nea.dolnet.gr/neaweb/neafile.print_unique?e=A&f=16058&m=P01&aa=2</URL></REF>


Article

<CATEGORY>vin09</CATEGORY>

 <H5>ΜΗΤΡΟΠΑΝΟΣ ΑΠΟ ΑΠΟΨΕ ΣΤΗ «ΣΦΕΝΤΟΝΑ»
</H5><H5>«ΖΩΝΤΑΝΑ»
</H5><H2>«Γάτα» στο Εθνικό
</H2>
Ο Δάνης Κατρανίδης, η Φιλαρέτη Κομνηνού και ο Άγγελος Αντωνόπουλος στη
«Λυσσασμένη γάτα» του Εθνικού

Η «Λυσσασμένη γάτα» του Τενεσί Ουίλιαμς, σε σκηνοθεσία - δραματουργική
επεξεργασία Ανδρέα Βουτσινά, κάνει την πρεμιέρα της στις 9 μ.μ. στην Κεντρική
Σκηνή του Εθνικού Θεάτρου (Αγίου Κωνσταντίνου 24-26, τηλ. 52.23.242,
52.33.322). Η μετάφραση είναι της Μαρλένας Γεωργιάδου, τα σκηνικά του Ανδρέα
Σαραντόπουλου, τα κοστούμια της Ρένας Γεωργιάδου, η μουσική του Βασίλη
Δημητρίου, οι φωτισμοί της Ελευθερίας Ντεκώ και βοηθός σκηνοθέτη είναι η
Ιωάννα Μιχαλακοπούλου. Παίζουν οι Δάνης Κατρανίδης, Φιλαρέτη Κομνηνού, Άγγελος
Αντωνόπουλος, Μιράντα Ζαφειροπούλου, Γιάννης Καρατζογιάννης, Ρέα Φορτούνα,
Ρένια Λουιζίδου, Δημήτρης Ζακυνθινός, Φώτης Αρμένης, Κώστας Σαπουτζιδάκης,
Όλγα Γκάτζιου. Εισιτήρια προς 4.000, 3.000, 2.500, 2.000 και για φοιτητές
2.500 δρχ.

*** Η «Στοά» δεν αφιέρωσε την ύπαρξή της σχεδόν αποκλειστικά στο σύγχρονο
ελληνικό έργο. Έγινε ο «κόλπος» που ζέστανε και πρωτοεμφανιζόμενους
συγγραφείς. Σ' αυτούς ανήκει και ο Βασίλης Ραΐσης, του οποίου το έργο «Το
πρόβλημα του Κώστα» κάνει την επίσημη πρεμιέρα του στις 9.15 μ.μ. στο θέατρο
του Ζωγράφου (Μπισκίνη 55, τηλ. 77.02.830) σε σκηνοθεσία Θανάση Παπαγεωργίου
και με σκηνικά - κοστούμια Λέας Κούση. Παίζουν οι Ανατολή Αθανασιάδου, Φαίδων
Καστρής, Σπύρος Κωτσόπουλος, Παναγιώτης Μέντης, Ντίνη Ρέντη, Νίκη Χαντζίδου,
Βασίλης Ψυχογιόπουλος.

ΣΥΝΑΥΛΙΕΣ

Κολακευτικά είναι τα σχόλια της διεθνούς κριτικής για τη σοπράνο κολορατούρα
Ελιζαμπέτ Βιντάλ και τον βαρύτονο Αντρέ Κονιέ, που εμφανίζονται στις
8.30 μ.μ. στην Άίθουσα Φίλων της Μουσικής του Μεγάρου Μουσικής (τηλ.
72.82.333), στο πλαίσιο της σειράς «Γαλλική Μουσική από τον 19ο στον 20ό
αιώνα». Θα τους συνοδεύσει η Κρατική Ορχήστρα Αθηνών υπό τον Εμανουέλ Πλασόν,
σε μελωδικές άριες από όπερες των Μπερλιόζ, Τομά, Οφενμπάχ, Μασέ, Ντελίμπ,
Μπιζέ και Μασνέ. Εισιτήρια προς 8.000, 6.000, 4.500, 3.000 και για φοιτητές
1.500 δρχ.

*** Στην αίθουσα Δημήτρη Μητρόπουλου του Μεγάρου Μουσικής (τηλ. 72.82.333) το
ενταγμένο στη σειρά «Γαλλική Μουσική από τον 19ο στον 20ό αιώνα» Φεστιβάλ
Μουσικής Δωματίου, που επιμελείται ο Λεωνίδας Καβάκος, συνεχίζεται με δύο
κουαρτέτα για έγχορδα των Ντεμπισί και Ραβέλ και με το Κοντσέρτο για πιάνο,
βιολί και κουαρτέτο εγχόρδων του Σοσόν. Ερμηνεύουν ο βιολονίστας Λεωνίδας
Καβάκος, ο πιανίστας Εμίλ Ναούμοφ και το κουαρτέτο «Ισάι». Στις 8.30 μ.μ. με
είσοδο προς 8.000, 5.000 και για φοιτητές 1.500 δρχ.

ΟΜΙΛΙΕΣ

Στα διακόσια χρόνια από τη γέννηση του Διονυσίου Σολωμού είναι αφιερωμένες οι
«Αλκυονίδες Λόγου και Τέχνης» που οργανώνει στην Κόρινθο το ομώνυμο σωματείο
λόγου και τέχνης μαζί με το Πνευματικό Κέντρο Κορίνθου. Η αποψινή, όμως, πρώτη
εκδήλωση (7 μ.μ.), στο Εμπορικό Επιμελητήριο Κορίνθου, είναι αφιερωμένη στον
ποιητή Νίκο Καρούζο. Θα μιλήσει ο ποιητής Γιώργος Κακουλίδης με θέμα «Η μαύρη
κούρσα του κυρίου Καρούζου».

*** Η ψυχίατρος Ειρήνη Βλαχάκη μιλάει στις 7.30 μ.μ. στο Ίδρυμα Γουλανδρή -
Χορν (Μάρκου Αυρηλίου 5, πλατεία Αέρηδων, Πλάκα, τηλ. 32.19.196) με θέμα
«Ερωτική συνάντηση: νέα γνωριμία ή αθέλητη επαναβίωση;». Ακολουθεί συζήτηση
που συντονίζει ο ψυχίατρος Ν. Χαμπέρης.

*** «Ρητορική και δημοκρατία» είναι το θέμα της διάλεξης του καθηγητή του
Πανεπιστημίου Αθηνών Εμμανουήλ Μικρογιαννάκη, στον Πολιτιστικό Όμιλο Ψυχικού
(Αμαρυλλίδος 3, Παλιό Ψυχικό). Στις 7.30 μ.μ.

ΠΡΟΒΟΛΗ

Η ταινία του Κωνσταντίνου Μωριάτη «Μια ταινία, μια ζωή - ένα κινηματογραφικό
πορτρέτο του Ροβήρου Μανθούλη» προβάλλεται στις 6.30 μ.μ. στο Γαλλικό
Ινστιτούτο (Σίνα 31), στο πλαίσιο του Φεστιβάλ Ελληνικού Ντοκιμαντέρ. Η ταινία
βασίζεται σε συνεντεύξεις του σημαντικού σκηνοθέτη μας και σε αποσπάσματα
τριάντα τεσσάρων από τις 144 ταινίες που έχει γυρίσει τα τελευταία σαράντα
χρόνια σε όλο τον κόσμο ­ η περιπέτεια μιας ελληνικής ματιάς.

ΑΠΟΚΡΙΕΣ

Οι Απόκριες έρχονται! Η Πάτρα επί ποδός. Και τα «Μπουρμπούλια» ανοίγουν απόψε
στις 9 στο Δημοτικό Θέατρο «Απόλλων». Όσοι πιστοί προσέλθετε!

ΑΚΡΟΑΣΗ

Δύο νεαρές γυναίκες ηθοποιούς ζητάει ο Πέρης Μιχαηλίδης. Η ακρόαση θα γίνει
αύριο (3 έως 5 μ.μ.) στο θέατρο «Μηχανή Booze» (Κολοκοτρώνη 57, τηλ. 33.11.784).

Η «Σφεντόνα» βρίσκεται στο 22 της Λεωφόρου Αλεξάνδρας (τηλ. 82.53.991 - 2).
Και μην μπερδευτείτε από τον τίτλο του τρίωρου προγράμματος «Πατησίων και
Παραμυθιού γωνία», που παρουσιάζει εκεί, από σήμερα, ο Δημήτρης
Μητροπάνος σε επιμέλεια του Ηλία Μπενέτου. Συμπράττουν οι Μανώλης
Χατζημανώλης, Στέλλα Χροναίου και Νίκος Ζιώγαλας. Τις ενορχηστρώσεις έκανε ο
Γιάννης Παπαζαχαριάκης που διευθύνει και την 9μελή ορχήστρα, τον σχεδιασμό των
φωτισμών υπογράφει ο Αντώνης Ζαγκλακούτης και την ηχοληψία έχει ο Δημήτρης Ευαγγελάτος.

*** Οι Alphabet Soup φέρνουν από τη Δυτική Ακτή τα χιπ χοπ, φανκ και άσιντ
τζαζ αποθέματά τους, από σήμερα έως την Πέμπτη 12 Φεβρουαρίου, στο Τζαζ Κλαμπ
του Μύλου της Θεσσαλονίκης.

*** Απόψε και αύριο στις 11 τα Υπόγεια Ρεύματα εμφανίζονται στο «Γούντστοκ»
του Περιστερίου (Βασιλέως Αλεξάνδρου 40, περιοχή Αγίου Αντωνίου, 3η στάση
Περιστερίου, τηλ. 57.76.069).

*** Ο Ζορζ Πιλαλί και η Σούφρα Μπαντ εμφανίζονται με τη «μετακοινωνική»
κωμωδία τους «Χωρίς όνομα» στις 10.30 μ.μ. στο κλαμπ «Αν» (Σολωμού 13-15,
Εξάρχεια, τηλ. 33.05.056-7).

*** Οι Deus Χ Macina παίζουν απόψε στις 10.30 στο «Next» (Θεμιστοκλέους -
Γαμβέτα, πλατεία Κάνιγγος, τηλ. 38.40.965).

*** Ο Νίκος Πιπινέλης και οι Πειρατές του εμφανίζονται κάθε Παρασκευή στο
μουσικό σπίτι «Δίαυλος» (Δράκου 9, τηλ. 92.39.588, 92.32.622).

*** Με ντίσκο και άλλα... ακατονόμαστα, με πολύ Τζον Τραβόλτα και καθόλου
λιγότερους Bee-Gees «κλείνει» για τις Παρασκευές τα βράδια του το «Memphis»
Κλαμπ. Υπεύθυνοι για όσα ντίσκο θα παιχθούν το βράδυ, ο Κ. Ζαχόπουλος, Θ.
Θώμος και Μ. Κιλινσμανής, που τους ξέραμε για... ροκ! (Βεντήρη στο «Χίλτον»).

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16058P021</ED>
<ID>
ID:129955

</ID><URL>http://ta-nea.dolnet.gr/neaweb/neafile.print_unique?e=A&f=16058&m=P02&aa=1</URL></REF>


Article

<CATEGORY>vin09</CATEGORY>

 <H5>... με μουσική Φιλίπ Γκλας
</H5><H2>Διπλή Αντιγόνη...
</H2>
<AUTHOR>Π.Θ.Κ.</AUTHOR>

Ιδού η Αντιγόνη του Νίκου Κούνδουρου

Επειδή πολλοί μάς ρώτησαν πώς είναι το πρόσωπο αυτής της «Αντιγόνης του
Καμπράλ» που θα μπορούσε να είναι «η Αντιγόνη της Θήβας ή της Ρουάντας ή του
Σαράγιεβο και να λέγεται Γιασμίν ή Μιλένα ή Φατμέ», δημοσιεύουμε μια πρώτη
φωτογραφία της Κατερίνας Παυλάκη, που για τον Νίκο Κούνδουρο καλείται να
ερμηνεύσει τον διπλό ρόλο «του απελπισμένου κοριτσιού της Ανατολής και της
καλοζωισμένης κοπέλας της Δύσης που συναντιούνται σ' ένα καμένο ορυχείο στην
έρημο της Ιορδανίας».

Τα ευχάριστα, πάντως, νέα για την «Αντιγόνη του Καμπράλ» του Νίκου Κούνδουρου
έχουν συνέχεια, καθώς ο πολύς Φιλίπ Γκλας είναι ανάμεσα σ' αυτούς που συζητούν
για να γράψουν τη μουσική της! Κι όχι μόνο αυτό, μιας και για φέτος το ταμείο
«Εριμάζ» της Ευρωπαϊκής Κοινότητας αποφάσισε να χρηματοδοτήσει την παραγωγή
της με 53.472.000 δρχ.! Με τέτοιο «υλικό» στις αποσκευές του, είναι επόμενο να
μη μπορεί να κρύψει τη χαρά του και ο ίδιος ο... πατριάρχης του εγχώριου σινεμά.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16058P022</ED>
<ID>
ID:129995

</ID><URL>http://ta-nea.dolnet.gr/neaweb/neafile.print_unique?e=A&f=16058&m=P02&aa=2</URL></REF>


Article

<CATEGORY>vin09</CATEGORY>

 <H5>... και η μπαγκατέλα της ζωής
</H5><H2>Του Μάγου τα παράξενα...
</H2>
<AUTHOR>Μ.Χ.</AUTHOR>

Τζον Φάουλς

Παράξενα παιχνίδια παίζει η δημοσιότητα... Ο «Μάγος» δεν είναι ούτε το πρώτο
ούτε το καλύτερο ούτε το πιο αγαπημένο μυθιστόρημα του Τζον Φάουλς. Όμως είναι
αυτό που έγινε το σήμα κατατεθέν του. Εκείνο που τον ταλαιπώρησε περισσότερο
ως δημιουργό, αφού έφθασε μέχρι να το αναθεωρήσει ή να καταγράψει το
παρασκήνιό του, και εκείνο που μελετήθηκε περισσότερο από τα έργα του. Ίσως
γιατί το θέμα του ­ πώς μαθαίνει ένας νέος να είναι ελεύθερος και να γνωρίζει
τον εαυτό του ­ είχε βάρος και ήταν γοητευτικός, «μαγευτικός», ο τρόπος που το
διαπραγματεύτηκε ο συγγραφέας. Ίσως όμως και γιατί ο Φάουλς το «υποστήριξε» με
τα άλλα του μυθιστορήματα μένοντας πάντα συνεπής στον προβληματισμό του για
την ελευθερία. Χαρακτηριστικό το πώς διατυπώνει τη φιλοσοφία της ζωής του.

«Η ζωή μοιάζει για μένα με ένα τυχερό παιχνίδι, την "μπαγκατέλα", με το
μπαλάκι που σκοντάφτει σε ένα δάσος από εμπόδια. Τρία είναι τα στοιχεία που
την ορίζουν», διευκρίνιζε ο Φάουλς προχθές στα «ΝΕΑ»: «Η "Νέμεσις", με την
έννοια ότι πρέπει να αποδεχθούμε πως κάποτε θα πεθάνουμε. Η "Τύχη", καλή ή
κακή, με την έννοια να συνειδητοποιήσουμε ότι πάντα υπάρχει ένας απρόβλεπτος
παράγοντας. Εδώ μάλιστα με γοήτευσαν απ' την αρχή οι Έλληνες με την ικανότητα
που έχουν να πιστεύουν στην καλοτυχία... Και, τρίτο, η ελευθερία. Με την
έννοια ότι πρέπει να πιστεύουμε σ' αυτήν όπως πίστευαν οι Έλληνες κατά τη
διάρκεια του Β' Παγκοσμίου Πολέμου. Δεν εννοώ μόνο την πολιτική ελευθερία.
Εννοώ αυτό που αισθάνεται κανείς όταν από τις Σπέτσες η ματιά του ανοίγεται
στην Πελοπόννησο. Εννοώ να επιδιώκουμε ­ και να μάθουμε ­ να ορίζουμε ο
καθένας τη ζωή του χωρίς συμβιβασμούς». Ποια καλύτερη προβολή για τη χώρα μας;
Όταν ένας τέτοιος συγγραφέας αντιμετωπίζει την Ελλάδα σαν πηγή έμπνευσης (στον
«Μάγο») και σαν παράδειγμα κάποιων εκφράσεων της φιλοσοφίας ζωής του, τύφλα να
έχουν οι διαφημιστικές καμπάνιες. Πόσο μάλλον που ο Φάουλς θα μιλήσει πολύ για
την Ελλάδα στο ντοκιμαντέρ-πορτρέτο του (παραγωγής Λ. Μπόταση, καλλιτεχνικής
διεύθυνσης Δ. Μαυρίκιου) το οποίο θα γυριστεί τον Απρίλιο στο νησί του Μάγου.
Στις Σπέτσες.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16058P023</ED>
<ID>
ID:130029

</ID><URL>http://ta-nea.dolnet.gr/neaweb/neafile.print_unique?e=A&f=16058&m=P02&aa=3</URL></REF>


Article

<CATEGORY>vin09</CATEGORY>

 <H5>ΣΤΑΜΑΤΗΣ ΦΑΣΟΥΛΗΣ, ΣΚΗΝΟΘΕΤΗΣ ΤΡΙΩΝ ΠΡΟΣΦΑΤΩΝ ΕΠΙΤΥΧΙΩΝ
</H5><H5>Τραγουδούσα «Βίρα τις άγκυρες» στο κοτέτσι!
</H5><H2>«Δεν αντέχω τα γκέτο»
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

<H3>Σταμάτης Φασουλής και επιτυχία είναι δύο «έννοιες» απόλυτα ταυτισμένες φέτος
στο αθηναϊκό θεατρικό στερέωμα
</H3>
«Μικρός δεν έλεγα "θα γίνω ηθοποιός", έλεγα "είμαι ηθοποιός"», εξομολογείται
ο Σταμάτης Φασουλής

Ένα αμερικανικό θεατρικό έργο της δεκαετίας του '50 ­ το «Στοίχημα» του Οντέτς
­ που παίζεται για δεύτερη χρονιά με επιτυχία στο θέατρο «Λαμπέτη». Μια
σύγχρονη ελληνική κωμωδία ­ το «Μπαμπάδες με ρούμι» των Παπαθανασίου-Ρέππα ­
που παρουσιάζεται με διαρκώς αυξανόμενη επιτυχία, για δεύτερη χρονιά, στο
«Βεάκη», πρώτο φέτος σε εισπράξεις θέατρο της Αθήνας. Και το φετινό, εύφορο,
έξω καρδιά, «Βίρα τις άγκυρες», των Παπαθανασίου-Ρέππα επίσης, το μεγάλο
φετινό «μπουμ» του Εθνικού, στο «Κοτοπούλη», με τις ατέλειωτες ουρές στα ταμεία.

Κοινό σημείο στις τρεις παραστάσεις; Ο Σταμάτης Φασουλής, που έχει υπογράψει
σκηνοθετικά και τις τρεις, ενώ στους «Μπαμπάδες» κρατάει και τον ένα από τους
βασικούς ρόλους. Ένα σπάνιο ρεκόρ που δεν καταρρίπτεται εύκολα.

Ένα ρεκόρ, όμως, που δικαιούται. Γιατί ο Σταμάτης Φασουλής αγαπάει το θέατρο.
Είναι ταυτισμένος με το θέατρο. Από τότε που, παιδάκι, η μαμά του και ο
μπαμπάς του τον πήγαν στο «Βέμπο» και είδε ­ ναι, ναι! ­ το «Βίρα τις
άγκυρες», την επιθεώρηση-σταθμό του '50. «Βγήκα από το "Βέμπο" ηθοποιός», λέει
και γελάει. «Γύρισα στο χωριό μου, το Αμπελάκι της Σαλαμίνας και έλεγα "είμαι
ηθοποιός". Και μέχρι μεγάλος δεν έλεγα "θα γίνω ηθοποιός". "Είμαι ηθοποιός",
έλεγα. Έκοβα φωτογραφίες από τις εφημερίδες με τον Μινωτή Οιδίποδα με τις
χλαμύδες στην Επίδαυρο, κάτω από τα πεύκα. Και έπαιρνα ένα σεντόνι, το τύλιγα
γύρω μου και ανέβαινα σ' ένα περβάζι στο παράθυρο που ήταν η "σκηνή" και έκανα
κάτι μεταξύ Μινωτή και Βέμπο. Ώσπου πάτησα το σεντόνι και έπεσα πάνω σε κάτι
τούβλα που είχαμε στην αυλή και χτύπησα τη μούρη μου και πρήστηκε το επάνω
χείλι μου ­ να ένα πρήξιμο ­ και μου έλεγε η εξαδέλφη μου "σαν γουρούνι είσαι"
κι εγώ έκλαιγα».

Γεννημένος στη Σαλαμίνα, μεγάλωσε εκεί, μετά στη Φρεαττύδα του Πειραιά και
αργότερα στη γειτονιά της Δροσοπούλου και της Πλατείας Βικτωρίας. Έτρεχε σαν
τρελός στα θέατρα και στους κινηματογράφους και ήδη από τα δεκαπέντε είχε
κάνει σε ένα «Ινστιτούτο Αμερικανικών Σπουδών», όπου τον έστελναν για να μάθει
αγγλικά, θεατρική ομάδα. «Ήταν και η Πίτσα Μπουρνόζου. Παίζαμε "υψηλό
ρεπερτόριο". Τύπωνα και πρόγραμμα. Βρήκα ένα προ ημερών και καταντράπηκα μ'
αυτά που έγραφα μέσα. Δεν έχουν μιλήσει έτσι ποτέ ούτε ο Στρέλερ ούτε ο
Μπέργκμαν, στο απόγειο της καριέρας τους. Δεν φαντάζεσαι τι ψωνάρα! Το
καταχώνιασα μη και βρεθεί κάποτε...».

Αυτοσαρκασμός

Πνεύμα ειρωνικό, πάντα του αρέσει να αυτοσαρκάζεται. Κάθεται στον καναπέ του
ζεστού καλόγουστου σπιτιού του ­ στα Βριλήσσια, από τη μια η Πεντέλη, από την
άλλη, μακριά, η θάλασσα ­ με κουλουριασμένη πλάι την Αλίκη, μια πανέμορφη
παρδαλή γατούλα. «Και στη Δραματική του Εθνικού που πήγα μετά μαζί με την Άννα
την Παναγιωτοπούλου, που γίναμε φίλοι, πιστεύαμε ότι είμαστε πάρα πολύ
σπουδαίοι, μεγάλοι και φτασμένοι ηθοποιοί. Με πείρα! Αυτό μας έσωσε από
κακοτοπιές. Και από κακίες και ζήλιες που δεν είχαμε. Γιατί ένας "φτασμένος"
δεν έχει βέβαια να ζηλέψει τίποτα... Απλώς ψωνάρα είναι. Μετά πήγα στρατιώτης,
όταν γύρισα μπήκα στο "Ελεύθερο Θέατρο", δεν αναγκάστηκα ποτέ να ζητήσω
δουλειά και έτσι δεν μου έμεινε καμία πικρία...».

Τον επόμενο χειμώνα θα σκηνοθετήσει το «Λεωφορείο ο Πόθος» του Τενεσί Ουίλιαμς
για την Κάτια Δανδουλάκη και, ίσως, άλλη μια παράσταση αλλά δεν θέλει για ένα
χρόνο ούτε να παίξει ούτε να σκηνοθετήσει στο «Βεάκη». «Δεν θέλω να κάνω κάτι
που να το συγκρίνουν με τους "Μπαμπάδες". Οι "Μπαμπάδες" ήταν μια σαρωτική
επιτυχία. Και μια τέτοια επιτυχία είναι σοκ. Λειτουργεί σαν την αποτυχία».

Τον ρωτώ τι φιλοδοξεί, τι περιμένει, τώρα που βρίσκεται σε μια «ηλικιακή
καμπή». Αυτό το «ηλικιακή καμπή» καθόλου δεν του αρέσει. Γίνεται επιθετικός.
«Γιατί "καμπή"; Όχι, τίποτα τέτοιο δεν νιώθω. Αλλά μπορεί και να μην θέλω να
το δω. Η ηλικία με απασχόλησε από τα 25-26, από τότε που έπεσαν τα μαλλιά μου.
Πέρασα ένα σοκ ως τα 30... Μετά έπαθα ανοσία, μιθριδατισμό... Τι φιλοδοξώ; Να
δουλεύω στο θέατρο συνέχεια. Και να είμαι υγιής. Δεν έχω άλλη φιλοδοξία».

Όχι δεν «καλύπτεται» μόνο από το θέατρο. Δηλώνει ερωτευμένος από χρόνια.
«Είμαι καλά. Αν είχα μόνο το θέατρο θα ήμουν σαν κουτσός. Όπως και αν είχα
μόνο τον έρωτα».

Σκέφτεται ποτέ τον Σταμάτη Φασουλή στα 70 του; «Α, πα, πα, τον σκατόγερο. Δεν
θέλω καθόλου να τον σκέφτομαι. Εγώ τώρα μόνο θέλω να μου πεις τι θα κάνω το
'98, άντε το '99».

Με ποιο είδος χιούμορ γελάει; «Α, εγώ γελώ με θέματα που δεν προσφέρονται ως
χιούμορ. Όπως πρόσφατα με τη συνέντευξη στην τηλεόραση μιας λαϊκής αοιδού,
σταρ. Νομίζω ότι πέρασα μια από τις ωραιότερες νύχτες της ζωής μου όταν την
είδα. Κάθε δευτερόλεπτο και γκαγκ. Ποτέ δεν έχω γελάσει τόσο πολύ. Ποια
νούμερα και ποια επιθεώρηση....».

Γελάει πολλές φορές και με τον Λάκη Λαζόπουλο. «Εκτινάσσομαι με κάποιες
λεπτομέρειες καίριες που βρίσκει. Και μου αρέσει το χιούμορ της Μαλβίνας.
Ειδικά όταν αυτοσαρκάζεται.

Με τις "διασκεδαστικές" σειρές της τηλεόρασης παγώνω. Δεν ξέρω τι διάολο μας
πιάνει στην τηλεόραση εμάς τους ηθοποιούς... Βλέπεις ανθρώπους που ξέρεις, που
παίζουν δίπλα σου, που τους έχεις δει στο θέατρο να λάμπουν και εκεί στην
τηλεόραση δεν παίζουνε, υποτιτλίζουνε το παίξιμο. Είναι σαν να μην εκφέρουν
αλλά να ντουμπλάρουν το αίσθημα. Τι ψέμα είναι αυτό! Θα πρέπει να δουλεύουν
πάρα πολύ για να βρουν τόσο ψέμα! Μα η αλήθεια είναι πιο εύκολη. Πλάι τους
είναι. Αλλά δεν την καταδέχονται. Και να το βλέπεις από ηθοποιούς που εκτιμάς!
Και που, στο θέατρο, αυτά τα πράγματα ούτε που τους περνάει από το μυαλό να τα κάνουν».

Ίσως να φταίει το μέσον.... «Πρώτα - πρώτα φταίνε οι άσχετοι άνθρωποι που
σκηνοθετούν στην τηλεόραση. Εντελώς μεταξύ μας και να κυκλοφορήσει. Έναν π....
ξέρουν. Δεν ξέρουν να απευθυνθούν σ' έναν ηθοποιό. Ενώ οι περισσότεροι δεν
ξέρουν ούτε την κάμερα που να βάλουν».

Σουίτα συναισθημάτων

Πιστεύει στον σκηνοθέτη; «Και στο μάτι πιστεύω... Ναι, αλλά όχι με την
έννοια του "μάγου - ενορχηστρωτή" που λένε... Πιστεύω στην ύπαρξη ενός
ανθρώπου που θα δημιουργήσει για τους ηθοποιούς του μια "υπερπολυτελή σουίτα
συναισθημάτων". Μια συναισθηματική άνεση που θα του επιτρέψει να βγάλουν τον
καλύτερό τους εαυτό. Να αισθάνονται βασιλιάδες, ότι η γη έγινε γι' αυτούς, να
αφήσουν κάθε είδος αυτολογοκρισίας ­ που είναι το χειρότερο... Κάποιος να
πιστέψει, δηλαδή, ότι το όνειρο που είχαν να δείχνουν τα αισθήματά τους κάθε
βράδυ στον κόσμο, ήταν ένα όνειρο ευγενέστατο και ότι άξιζε τον κόπο.

Και οι ηθοποιοί, αν αισθανθούν ότι τους αγαπάς και ότι τους προσέχεις,
γίνονται τα πιο καλά, αγαθά και προσφερόμενα πλάσματα. Πρόσωπα που, σε βεβαιώ,
στο δρόμο μπορεί και να μην γυρίσεις να τα κοιτάξεις ή και να είναι σχεδόν
σιχαμένα, μεταλλάσσονται σε λουλούδια. Δεν φαντάζεσαι τι ευγένεια ψυχής
ανακαλύπτεις σε ανθρώπους που ούτε σου πήγαινε το μυαλό... Είναι σπάνια όντα
οι ηθοποιοί. Καμία σχέση με την υπόλοιπη μπαναλαρία του θεάματος»...

Το «Βίρα τις άγκυρες» είναι η μεγαλύτερη ταμειακή επιτυχία του Εθνικού Θεάτρου
από... κτήσεώς του. Ουρές στα ταμεία του έχουν γίνει πολλές φορές στο παρελθόν
αλλά τα έργα παίζονταν τότε για μικρό διάστημα, ποτέ για ολόκληρη σεζόν.

«Ε, βέβαια, με συγκίνησε αυτό. Στην πρεμιέρα έζησα μια από τις πιο
ευτυχισμένες στιγμές της ζωής μου. Σχεδόν ντρέπομαι που το λέω. Να τραγουδάω
στο φινάλε μαζί με τον κόσμο "Βίρα τις άγκυρες για ξένους τόπους...", το ίδιο
τραγούδι που τραγουδούσα πάνω στη μουριά και στα κοτέτσια του σπιτιού μας
παιδάκι, όταν νόμιζα ότι είμαι ηθοποιός... Δυο φορές το έχω αισθανθεί αυτό.
Στο "Κι εσύ χτενίζεσαι" και τώρα. Ότι αυτοί που είναι πάνω στη σκηνή και το
κοινό στην πλατεία έχουν την ίδια θερμοκρασία, τον ίδιο πυρετό. Επιτυχίες
γίνονται. Συχνά. Αλλά να συμβεί αυτό στο θέατρο δεν είναι εύκολο...».

Δεν ήταν καθόλου σίγουρος στις δοκιμές γι' αυτό που επρόκειτο να συμβεί. Μια
εβδομάδα πριν από την πρεμιέρα είχε μάλιστα απογοητευτεί εντελώς. «Νόμιζα ότι
πηγαίνω για δεύτερο "Πλούτο"... Έλεγα, "να η ιστορία επαναλαμβάνεται, το
πράγμα δεν δένει...". Με βοήθησε, πάντως, ότι οι πρόβες έγιναν από την πρώτη
μέρα στον χώρο της παράστασης. Τον "Πλούτο", που ήταν για το Ηρώδειο, τον
έστησα στη... "Νεα Σκηνή". Και το δέχτηκα αυτό. Τόσο ζώον! Στο Ηρώδειο είχα
τρεις δοκιμές όλες κι όλες που δεν τις έκανα κιόλας, γιατί έπρεπε να στηθεί το
σκηνικό και να γίνουν οι φωτισμοί.

Πάντως, εδώ, το έργο είχε ένα μεγάλο προτέρημα που είναι και το ελάττωμά του.
Είναι ένας καμβάς για να χτίσεις πράγματα. Αν δεν γίνουν στην υπέρτατη μορφή
τους, τότε καταρρέουν όλα ­ και το έργο μαζί. Αν πετύχει, όμως, η όλη
"κατασκευή" τότε αυτό είναι "εναντίον" του έργου, γιατί το βάζει σε δεύτερο
πλάνο ενώ το έργο είναι που έχει δώσει την αφορμή για να γίνει η κατασκευή.
Πολλές φορές στις δοκιμές αισθανόμουν, με κάποιες λύσεις που έβρισκα, ένοχος
απέναντι στα παιδιά ­ τους συγγραφείς. Ξέρεις όμως τι δύσκολο είναι να
δημιουργείς συγκίνηση μέσα από τέσσερις γραμμές... Γιατί υπάρχουν σκηνές με
τέσσερις όλες κι όλες γραμμές».

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: P03</CAT>
<ED>
Κωδικός άρθρου: A16058P031</ED>
<ID>
ID:129957

</ID><URL>http://ta-nea.dolnet.gr/neaweb/neafile.print_unique?e=A&f=16058&m=P03&aa=1</URL></REF>


Article

<CATEGORY>vin09</CATEGORY>

 <H5>Η μοναδική σκηνοθεσία του Τσαρλς Λότον
</H5><H5>«Ένας Αμερικανός λυκάνθρωπος στο Παρίσι»
</H5><H5>Πολιτική εις τριπλούν: CIA, IRA, Στάλιν, Εμφύλιος
</H5><H5>«Βασιλική»: Ένας άνδρας και μια γυναίκα
</H5><H5>Τρομοκράτης του IRA καθοδηγεί το FBI
</H5><H5>Ο νόθος γιος του Στάλιν
</H5><H2>Ξέφρενες νύχτες με τα όλα τους, πορνεία, πολιτική και Τσαρλς Λότον
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>Επέλαση επταήμερου... καύσωνος! Και οι περίεργοι θεατές κινδυνεύουν από
ευεργετική... θερμοπληξία! Αυτή η εβδομάδα είναι όνομα και πράμα. Ξέφρενες,
κινηματογραφικές, νύχτες με τα όλα τους!
</H3>
Γρίφος! Ποιος και με ποια ταινία προηγείται; Μεγάλο το ρίσκο, αλλά το...
διαπράττω. Από το πουθενά καταφθάνει ο 26χρονος Αμερικανός Πολ Τόμας Άντερσον!
Και με τις «Ξέφρενες νύχτες» («Boogie nights») καταλήγει στην κορυφή! Πλάι
στον «Πολίτη Κέιν» τού επίσης (τότε, το 1941) 26χρονου Όρσον Γουέλς!

Γνωρίζω. Χαώδεις οι διαφορές ανάμεσα τους. Ούτε μπορούμε να προβλέψουμε (εκ
του ασφαλούς) τη συνέχεια του Άντερσον. Και φυσικά ούτε ανακαλύπτει, έστω και
ελάχιστα, απ' όσα επινόησε και ανακάλυψε ο θηριώδης Γουέλς, αλλάζοντας (μ'
αυτά) τον ρου της 7ης Τέχνης. Αλλά μεταξύ 1941 και 1998 μεσολαβεί μισός και
πλέον αιώνας. Ξέρετε κάποιους, έστω κάποιον που ανακάλυψε κάτι καινούργιο μετά
το τέλος της δεκαετίας του '60; Εγώ, ουδένα!

Το ίδιο συμβαίνει και με τη σύγχρονη μουσική. Ο Roni Size ανακατεύει το σύμπαν
(από techno μέχρι soul) και οι Spiritualized αναφέρονται στους Πινκ Φλόιντ και
στον Ζάπα! Γι' αυτό, τον ίδιο λόγο «μείγματος» και «αναφορών», όλοι, μα όλοι,
που εξέρχονται από τις «Ξέφρενες νύχτες» ανακαλύπτουν τον νέο Μάρτιν Σκορσέζε
στα «Καλά παιδιά» («Good fellas»).

Περισσότερο εμπειρικά και λιγότερο θεωρητικά, διαπιστώνω πως ό,τι πρωτογενώς
ήταν να ανακαλυφθεί... ανακαλύφθηκε! «Τώρα», δηλαδή τις τελευταίες αυτές
δεκαετίες, διάγουμε την εποχή δύο... ανακαλύψεων. Της τεχνικής και των
«συνθέσεων». Οι πρωτοπόροι ανακάλυψαν τις φλέβες χρυσού, οι δευτερότοκοι το
επεξεργάζονται! Αυτό πιστεύω. Ως θέμα συζήτησης και διόλου ως αμετακίνητη θέση!

Ο Πολίτης Κέιν, λοιπόν, ήταν η «ψυχή» του Αμερικανικού Γίγαντα. Θυελλώδης στην
αρχή, χτίζει, χτίζει, χτίζει! Και στο τέλος, μόνος και έρημος στον γυάλινο
πύργο, θυμάται τα παιδικά του χρόνια, αναζητεί τη χαμένη του αθωότητα και
ψελλίζει τη λέξη Rosebud! Ο 17χρονος... νάνος Έντι Άνταμς με το καλλιτεχνικό
ψευδώνυμο Ντερκ Ντίγκλερ, είναι η ζωντανή ενσάρκωση της κυτταρικής «μας»
εκπόρνευσης! Ο Κέιν του '40 κάλπαζε με τον νου και το κεφάλι, δημιουργώντας
τον νέο κόσμο. Ο Ντερκ Ντίγκλερ καλπάζει με το κάτω κεφάλι, παίζοντας σε
τσόντες! «Σίγουρα μέσα από το τζιν κάτι θαυμάσιο θα βγει»! Του λέει ο
«Συνταγματάρχης», δηλαδή ο παραγωγός των πορνοταινιών που σκηνοθετεί ο Μπαρτ
Ρέινολντς (όπως δεν τον έχετε δει ποτέ να παίζει «έτσι» στη ζωή σας)!

Εφιαλτική τελειότητα: «Ξέφρενες νύχτες» και στο DNA του 17χρονου ήρωα, που
υποδύεται ο Μαρκ Γουόλμπεργκ, είναι τοποθετημένη η... πορνεία!

Ο Κέιν πριν να «γκρεμιστεί» κοιτάει πίσω. Στο παρελθόν του (και στο δικό μας).
Στα 26 του ο Γουέλς προβλέπει το σήμερα και «γράφει» τον στίχο του Σεφέρη «Για
ένα πουκάμισο αδειανό / για μια Ελένη». Ο Πολ Τόμας Άντερσον του 1998,
επιστρέφει στην κρίσιμη εξαετία 1977-1983! Από «εκεί» παρατηρεί το σήμερα.
Ποιοι είναι... τα σημερινά «παράγωγα» του γίγαντα Πολίτη Κέιν; Οι επίγονοι, οι
απόγονοι; Παραγωγοί, σκηνοθέτες, πρωταγωνιστές, δευτεραγωνιστές, καρατερίστες,
«ηχολήπτες», «φωτογράφοι» τσόντας! Πάσης φύσεως και μορφής! Το σύστημα έχει
πάψει να παράγει πρωτογενώς και δημιουργικώς. Απλώς... μεσολαβεί! Κυρίως...
προσφέρει υπηρεσίες! Αυτό είναι το ιδεολογικό φόντο της ταινίας του Άντερσον.
Δεν «λέγεται» μεγαλοφώνως. Υπονοείται χαμηλοφώνως!

Από πού προκύπτει η διαπίστωση; Μα από την απελπιστική φυσικότητα. Όλοι και
όλες στην εκπόρνευση! Έτσι! Εκ του... φυσικού τους! Προσέξτε απόσπασμα
εφιαλτικού διαλόγου μεταξύ της τρυφερής «μάνας» Τζούλιαν Μουρ και του 17χρονου
ευγενέστατου (αλήθεια σας λέω) Μαρκ Γουόλμπεργκ. Χαμογελούσα στο πρώτο μέρος.
«Παρωδία πορνοταινιών είναι», έλεγα από μέσα μου. Τρομοκρατήθηκα στο δεύτερο!
Τα μηνίγγιά μου βαράγανε στο τρίτο! Σας το είπα. Περί... μείγματος πρόκειται!
Πώς συμβαίνει με τον Τζον Βόιτ στον «Καουμπόι του μεσονυχτιού»; Το
χωριατόπαιδο που εκλαμβάνει τον εαυτό του ως μίστερ επιβήτορα; Έτσι και με τον
αγαθό, καλοπροαίρετο 17χρονο Έντι Άνταμς από το Τόρανς του Σαν Φερνάρντο.
Βγάζει το ψωμί του ως γκαρσόνι και με την πρώτη ζήτηση, απαντάει στον
πορνο-σκηνοθέτη Μπαρτ Ρέινολντς «10 δολάρια για να τον π... και 5 για να τον
δείξω»! Τι να «δείξει»; Το μοναδικό πλεονέκτημα της ύπαρξης του! Το μοναδικό
«αντικείμενο» που έχει πάνω του και πουλάει. Ένα... κομμάτι κρέας!

Ανήθικο; Κάτι περισσότερο. Αλλά να μην παριστάνουμε και τους ανίδεους. Ουδείς
αθώος του εγκλήματος. Συντελείται ολημερίς και ολονυχτίς. Παρουσία εκατοντάδων
χιλιάδων θεατών και αναγνωστών! Σάματις τα κανάλια τι εμπορεύονται; Ριάλιτι
σόου! Στα περίπτερα τι αναρτώνται; Κρέατα και ανθρώπινη δυστυχία. Ιδού το
βάθος και η έκταση της ταινίας του Άντερσον. Άφθονο... κρέας, απύθμενη
ανθρώπινη δυστυχία! Ο Ντίγκλερ και η παρτενέρ του «ρόλεργκερλ» γδύνονται με τη
μεγαλύτερη φυσικότητα. Και άνευ οποιουδήποτε δισταγμού, ίχνους ντροπής,
διαπράττουν τα πάντα. Μα τα πάντα! Και τα διαπράττουν... δημιουργικά! Όμως τη
στιγμή που τα «θύματα» γδύνονται, ο Άντερσον γδύνει την... κοινωνία. Την
ξεσκίζει! 
Αδειάζει το πάνω κεφάλι, γεμίζει το... κάτω! Τρία είναι τα βασικά λειτουργικά
«μέλη» του ανθρωπινου-κοινωνικού «σώματος». Μυαλό, καρδιά, σεξ!
«Συγκοινωνούνται δοχεία» είναι. Παύει το ένα; Πρόβλημα στη λειτουργία. Παύουν
τα δύο; Ημιθανής ο παθών! Καταλάβατε; Η κατεδάφιση των εσωτερικών αντιστάσεων
άρχισε στα τέλη του '70 και ολοκληρώθηκε στη δεκαετία του '80! Το πιο
εφιαλτικό; Οι θεσμοί της κοινωνίας επιβραβεύουν τους επιτελείς της μαζικής...
πορνείας! Ψέματα; Κοιτάξτε τα τηλεοπτικά μας κατορθώματα! Ρίξτε μια ματιά στο
ονοματολόγιο των πάσης φύσεως «προαγωγών» ανθυποκουλτούρας! Παραλλαγές του
«σκηνοθέτη» Τζακ Χόρνερ «Μπήχτη» (Μπαρτ Ρέινολντς) είναι! Καλοδεχούμενοι
παντού. Σταρ με «παράσημα» στο... στήθος. Σταρ των media!

Ο Πολ Τόμας Άντερσον κάνει ό,τι θέλει. Εκπληκτικό! Δεν υπάρχει καρέ
ξεκούρδιστο! Το «παιδί» (ο Άντερσον) ρυθμίζει όλες τις τεχνικές τού σινεμά, με
την άνεση δεξιοτέχνη της φυσαρμόνικας. Μοιάζει με βαρύγδουπο, αλλά με δυο
λέξεις είναι η κόλαση του... ονείρου.

Πρι από 43 χρόνια ο θηριώδης Τσαρλς Λότον υπογράφει τη μοναδική του
σκηνοθεσία, με την ταινία «Η νύχτα του κυνηγού» («The night of the hunter»),
μια μακρινή παραλλαγή του αριστουργηματικού «μεσέ Βερντού» του Τσάρλι Τσάπλιν.

Επικίνδυνος ψυχοπαθής, μισογύνης, ψευτο-προφήτης, περιφέρεται από χωρίου εις
χωρίον δολοφονώντας απροστάτευτες γυναίκες! Τελευταίο θύμα του η χήρα Σέλεϊ
Γουίντερς. Υποψήφια θύματά του τα δύο απροστάτευτα, ορφανά, παιδιά της.
Μοναδική σωτηρία τους, αυτοσχέδιο «ορφανοτροφείο» τής... Λίλιαν Γκις. Γυναίκες
σκοτώνει, γυναίκα θα τον αντιμετωπίσει!

Στην ψυχανάλυση εδράζονται η πλοκή και οι χαρακτήρες του Λότον. Με το παιχνίδι
των αντιθέσεων... παίζει. Σατανάς ο ιερέας. Ψυχοπαθείς οι πουριτανοί! Αφελείς,
αλλά και δαιμόνιες οι γυναίκες! Ανυπεράσπιστα, αλλά και ανθεκτικά τα παιδιά!

Ρόμπερτ Μίτσαμ δύο όψεων! «Η νύχτα του κυνηγού» με... σατανά μεταμφιεσμένο σε ιεροκήρυκα

Όλη η ταινία στηρίζεται στις ερμηνευτικές επιδόσεις του Ρόμπερτ Μίτσαμ.
Διαρκώς να τραμπαλίζεται μεταξύ ρεαλισμού και αυτοσαρκασμού. Μοναδικό! Μέσα κι
έξω από τον ρόλο του! Πώς έγινε αυτό, από έναν «ακαλλιέργητο» ηθοποιό του
Χόλιγουντ που μονίμως έπαιζε τον... εαυτό του; «Φταίει» ο μεγαλοφυής Τσαρλς Λότον!

Η... τριχωτή ταινία τρόμου «Ένας Αμερικανός λυκάνθρωπος στο Παρίσι» («An
American werewolf in Paris») του Άντονι Γουόλερ είναι κομμένη και ραμμένη στα
μέτρα μεταμεσονύχτιας, τηλεοπτικής ζώνης! Τρία Αμερικανάκια πάνε στο Παρίσι,
όπου την... προηγουμένη η απελπισμένη Παριζιάνα Ζιλί Ντελπί, επιχειρεί
αυτοκτονική κάθοδο από τον Πύργο του Άιφελ! Το παπούτσι της σκαλώνει, η
αυτόχειρ διασώζεται και η... λυκάνθρωπος εφορμά επί των τριών της Αμερικής!

Καλά να πάθουν. Εμείς όμως τι φταίμε, να βλέπουμε την Ντελπί του «Λευκού» του
Κισλόφσκι, σε τέτοιο, μαύρο, τριχωτό χάλι;

Βαθμολογία = 0 (στρογγυλό και άτριχο).
<H3>Τρεις, παρακαλώ, οι πολιτικές ταινίες του επταημέρου. Από τη «Βασιλική» του
Βαγγέλη Σερντάρη μέχρι ακόμα και την «αθώα» αμερικανική περιπέτεια «Το
τσακάλι» με το ντουέτο Μπρους Γουίλις - Ρίτσαρντ Γκιρ. Για να δούμε ποιος αντέχει.
</H3>
Τρεις ταινίες, με οντότητα «υπήρξαν» στο Φεστιβάλ Θεσσαλονίκης. Η «Βασιλική»
του Βαγγέλη Σερντάρη, είναι μία από αυτές. Ίσως η καλύτερη (ακολουθούμενη από
τον «Κύριο με τα γκρι» του Χούρσογλου και το... αεράτο «Νο budget story» του
Ρένου Χαραλαμπίδη). Τέλος πάντων.

Με το ένστικτο λειτουργεί ο Σερντάρης, με το ένστικτο και ο ήρωάς του ο
Λεωνίδας (Πασχάλης Τσαρούχας). Η αρσενική παραλλαγή της... Ευδοκίας. Αρχίζει
από τον εξωτερικό διχασμό των δύο «Ελλάδων» του Εμφυλίου και καταλήγει στην
εσωτερική (αιμορραγούσα) μετανάστευση. Αρχίζει από τον «κτηνώδη»
«συμμοριτοφάγο» χωροφύλακα και καταλήγει στην Ελλάδα (την Βασιλική. Που...
αποβάλλει το κυοφορούν έμβρυο, σπορά της «καταραμένης» διασταυρώσεως
ανανήψαντος ακροδεξιού με αριστερή, που έχει προδώσει τον άνδρα της, αντάρτη!
Με το ένστικτο όλα αυτά τα... πολυεπίπεδα. Η «Βασιλική» είναι μια ελληνική
προσπάθεια, μια ελληνική άρθρωση κλασικής, κινηματογραφικής, δραματουργίας.
Λοχίας του Εθνικού Στρατού καταδιώκει στα Άγραφα τα τελευταία ίχνη
«κομμουνιστοσυμμοριτών». 
Η μετεμφυλιακή Ελλάδα αιμορραγεί! Βασιλική είναι η Ρωσίδα Τατιάνα Κουλίεβα

Κι έτσι με το βλέμμα, κεραυνοβολείται από το αντίθετό του, από γυναίκα
αντάρτη. Με την πρώτη τη βιάζει, με τη δεύτερη τσαλακώνει τα γαλόνια του
(γιατί «κανείς μπινές δεν θα γίνει λογοκριτής του έρωτά μου»). Με την τρίτη,
επιχειρεί να πιάσει την καλή, αλλά τα αρνιά και τα πρόβατα που εμπορεύεται,
πέφτουν πάνω σε ναρκοπέδιο. Με την τέταρτη (προσπάθεια) πάει να γίνει
χρυσοθήρας, αλλά πέφτει πάνω στην εξουσία μεγάλου καπνεμπόρου της Ξάνθης. Και
με την πέμπτη, επιστρέφει στην αρχική του κατάσταση. Με το ένστικτο, ο
Σερντάρης περιγράφει τον κύκλο του αίματος, την πορεία προς τον Γολγοθά, τα
κεφάλαια ενός πλήρους κοινωνικο-υπαρξιακού, μελοδράματος. Το Άτομο ως θύμα και
θύτης. Η κοινωνία σφίγγει, το άτομο ασφυκτιά και τυφλά εφορμά. Πού; Εναντίον
του εαυτού του. Έτσι μια τυπική, κλασική, δραματική, ερωτική ιστορία,
καθορίζεται, βιωματικά, σχεδόν σαρκικά, από τις κοινωνικές συνθήκες. Αφ'
εαυτού της αποτελεί βίωμα και κοινωνικό σχόλιο. 
Ο έρωτας Δεξιού - Αριστεράς αρχίζει με βιασμό. Ο γάμος τους, «παράνομος» και
«απαγορευμένος». Ο χώρος είναι ναρκοθετημένος! Και απόλυτος άρχων είναι ο...
λεφτάς! Να το πω πιο απλά; Η Βασιλική ξαναγράφει, αλλά με αίμα και αίσθημα, τα
μελό του Τεγόπουλου και του Ξανθόπουλου.

Αδικημένη η «Βασιλική» στο φεστιβάλ. Οι λεβέντες της Κριτικής Επιτροπής δεν
κατάλαβαν την αξία της. Πως χωρίς αίσθημα, μελό, κλασική δραματουργία (έστω με
ατέλειες τηλεοπτικής κατευθύνσεως), χωρίς ήρωες, χωρίς δραματικές κορυφώσεις,
το κοινό δεν συγκινείται. Χωρίς το πρωτογενές υλικό του Σερντάρη, του όποιου
Σερντάρη, δεν χτυπάει η καρδιά του θεατή. Αδικημένοι και οι δύο ερμηνευτές. Με
το ένστικτο τους επέλεξε ο σκηνοθέτης; Ποιος ξέρει! Πάντως, οι ρόλοι τους
είναι στο πετσί τους. Ο Τσαρούχας καπνίζει και... ρουθουνίζει σαν ταύρος.
Ερμηνεύει εντελώς σωματικά! Το ίδιο και η Τατιάνα Κουλίεβα. Το αντίθετό του.
«Ζωώδης» εκείνος, καλλιεργημένη εκείνη.

Εντελώς πολιτικό και το περιπετειώδες θρίλερ «Το τσακάλι» («The Jackal») που
σκηνοθέτησε ο μέτριος Βρετανός επαγγελματίας Μάικλ Κέιτον Τζόουνς («Το
σκάνδαλο» για την ιστορία με την Κριστίν Κίλερ)! Είναι προπαγάνδα των μυστικών
υπηρεσιών και του Πενταγώνου; Μπορεί! Πάντως, Ρωσίδα, ταγματάρχης,
συνεργάζεται με τον πράκτορα του FBI Σίντνεϊ Πουατιέ, για την ανεύρεση του
μυστηριώδους «τρομοκράτη» με το ψευδώνυμο «τσακάλι», ο οποίος πρόκειται να
δολοφονήσει την Πρώτη Κυρία εις αντίποινα της εξόντωσης, από Αμερικανούς
πράκτορες, αρχηγού της ρωσικής μαφίας! Ποιοι βοηθούν στην καταδίωξη του
«τσακαλιού»; Βαρυποινίτης «τρομοκράτης» του IRA και παράνομη Βάσκα...
τρομοκράτισσα! Δύο πλάσματα που τρομοκρατούν, εκ πατριωτικής (!) ανάγκης,
εναντίον επαγγελματία «τρομοκράτη». Με άλλα λόγια, ο Ιρλανδός Ρίτσαρντ Γκιρ
εναντίον του Μπρους Γουίλις. Ποιο είναι το ατού; Οι πολλαπλές μεταμορφώσεις
του Γουίλις και η διαρκής εναλλαγή μεθοδολογιών του.

Στην Αυστραλία θεωρήθηκε γεγονός. «Τα παιδιά της επανάστασης» («Children of
the revolution») του Πίτερ Ντάνκαν είναι μια χαριτωμένη εκδοχή του «Φόρεστ
Γκαμπ»! Παραπλανημένη Αυστραλέζα κομμουνίστρια του '30 (η Τζούντι Ντέιβις)
μεταβαίνει στη Μόσχα, συναντάει το ίνδαλμά της, τον Στάλιν (Μάρει Αμπράχαμ),
κοιμάται μαζί του και παρακολουθείται από διπλό πράκτορα της Αυστραλίας και
της KGB! Επιστρέφει έγκυος, παντρεύεται, γεννάει, το παιδί μεγαλώνει, πάσχει
από το σύνδρομο της φυλακής, ερωτεύεται... μπατσίνα και στο τέλος μένει με την
απορία. Πατέρας του ποιος είναι; Ο διπλός Αυστραλός πράκτορας της KGB, ο
Στάλιν, ή ο αδιάφορος λαπάς... πατέρας του; Παρωδία, σαρκασμός, ανέκδοτο. Ό,τι
πρέπει για «άριστη» ταινία, εθνικού φεστιβάλ.


<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: P04</CAT>
<ED>
Κωδικός άρθρου: A16058P041</ED>
<ID>
ID:129958

</ID><URL>http://ta-nea.dolnet.gr/neaweb/neafile.print_unique?e=A&f=16058&m=P04&aa=1</URL></REF>


Article

<CATEGORY>vin09</CATEGORY>

 <H5>ΤΗΛΕΚΡΙΤΙΚΗ
</H5><H2>Κινηματογραφική αγάπη
</H2>
<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

<H3>Ένα σίριαλ, τελευταία δημιουργία του Κώστα Κουτσομύτη, το δημοφιλές «Η αγάπη
άργησε μια μέρα», αμφισβητεί και δοκιμάζει την αξιοπιστία μετρήσεων της
περίφημης AGB. Και έχει δίκιο ο σκηνοθέτης που δηλώνει στο «ΒΗΜΑ» «Την σειρά
την βλέπουν όλοι»! Μόνο τα 700 μηχανάκια της AGB, που «έχουν συνηθίσει να
βλέπουν σκουπίδια, την αγνοούν»...
</H3>
Η όλη υπόθεση είναι εξαιρετικά περίεργη και δεν αποκλείεται να λειτουργήσει
αρνητικά, σαν παγίδα, για τις... τυφλές τηλεοπτικές μετρήσεις. «Η ΕΤ1 έκανε
μια διεθνή επιτυχία που τα μηχανάκια δεν αρκούν να την μετρήσουν», λέει ο
Κουτσομύτης στην Τίνα Πολίτη του «Βήματος». Γιατί «η σειρά βλέπεται με
ενθουσιασμό ακόμα και από τους Έλληνες της διασποράς», ενώ επιπλέον «έχει
πουληθεί και πουλιέται συνέχεια στο εξωτερικό»(!) φθάνοντας στο... φανταστικό
σημείο της πιθανότητας να προβληθεί και στην Αμερική!

Τι συμβαίνει, λοιπόν, μ' αυτή την μυστηριώδη περίπτωση του σίριαλ «Η αγάπη
άργησε μια μέρα» που «το βλέπουν όλοι», εκτός από την ειδική εταιρεία
τηλεοπτικής μετρήσεως η οποία είναι ή παριστάνει την αόμματη; Απαντήσεις απλές
δεν υπάρχουν. Μόνον υποψίες ολοένα ενισχυόμενες.

Το σίριαλ του Κώστα Κουτσομύτη είναι ένα απόλυτα λαϊκό έργο εξαιρετικής
διαύγειας που συγγενεύει, μέσω λογοτεχνικής καταγωγής, με το αυτοβιογραφικό
βιβλίο του Γκαβίνο Λέντα «Πάντρε Παντρόνε» απ' όπου προέκυψε η
αριστουργηματική ομώνυμη ταινία των αδελφών Ταβιάνι (1977).

Στη δική μας τηλεοπτική περίπτωση υπάρχει στο μυθιστόρημα της Λιλής Ζωγράφου
«Η αγάπη άργησε μια μέρα», όπου επίσης απόλυτος δυνάστης είναι ο «πατέρας -
αφέντης» της οικογένειας Φτενούδου. Δίπλα του, όμως, υπάρχει η μάνα - ματρόνα,
οικοδέσποινα εξουσιαστική που επιβάλλει και αμφισβητεί ταυτόχρονα την πατρική
κυριαρχία. Στη συνέχεια, μετά τον θάνατο πατέρα και μάνας, αυτή η διαλεκτική
θέση - αντίθεση περνάει στους κληρονόμους, δηλαδή στη μεγαλύτερη καταπιεστική
κόρη, η οποία με τη σειρά της επιβάλλει το νόμο στις τέσσερις αδελφές της,
προκαλώντας ανάλογες αντιδράσεις.

Αμφισβήτηση

Τώρα, η κύρια αμφισβήτηση του θηλυκού δυνάστη, σε πλαίσια απάνθρωπης
μητριαρχίας, προέρχεται βασικά από την νεαρή τρυφερή Ερατώ με σύμμαχο στην
επανάστασή της την μητέρα φύση, δηλαδή τον έρωτα. Η μικρή κόρη Φτενούδου είχε
αγαπήσει έναν Ιταλό στο τέλος του Β' Παγκοσμίου Πολέμου και γέννησε,
αστεφάνωτη, μια κορούλα.

Το αμάρτημά της είναι αυτή η αγάπη που την διαποτίζει ολόκληρη και
εκλαμβάνεται ως έγκλημα και διατάραξη της ηθικής τάξης από τη Μεγάλη Αδελφή.

Τα όσα αβάσταχτα βασανίζουν το στερνοπούλι, μέσα στον ερμητικά κλειστό κόσμο
της οικογένειας και των ελληνικών παραδόσεων, παραπέμπουν στα παλιά λαϊκά
μυθιστορήματα όπως το νατουραλιστικό, εκπληκτικό, βιβλίο του Κονδυλάκη «Οι
Άθλιοι των Αθηνών»...

Τι προκύπτει τελικά από την μυθοπλασία του εν λόγω τηλεοπτικού έργου που
περιλαμβάνει ανάρμοστους γάμους, με το εξώγαμο της Ερατώς να έχει γίνει,
μεγαλώνοντας, μουλωχτή υποκρίτρια πρώτης τάξεως που παντρεύεται νερόβραστο
γερόντιο, και τη μάνα να γίνεται σύζυγος βίαιου δικηγόρου παλαιών αρχών;

Κάτι απλό όσο και σπάνιο: Μια κινηματογραφική σειρά από εκείνες της πρώτης
μαγικής περιόδου του σινεμά που άνθησε στη Γαλλία ­ είδος που ονομάστηκε
«σίριαλ» από τους Αμερικανούς.

Μιλάμε για το «Ροκαμβόλ» που ο επιφυλλιδογράφος του Πονσόν ντι Τεραιγ είχε
χρησιμοποιήσει την «Ανθρώπινη κωμωδία» του Μπαλζάκ και επίσης επηρεάσει τον
γαλλικό κινηματογράφο ­ ευτυχώς ­ με αποτέλεσμα να γυριστούν υπέροχα μυθικά
σίριαλ όπως ο αγαπημένος μας «Φαντομάς» του Φεγιάντ, σίριαλ που παιζόταν στις
σκοτεινές παρισινές αίθουσες...

Υπέροχη

Γνωρίζει, λοιπόν, πολύ καλά τι κάνει ο Κουτσομύτης, ως κινηματογραφικός
σκηνοθέτης, γυρίζοντας σε φιλμ μια υπέροχη λαϊκή μυθιστορία που φωτίζει ­ όπως
εκείνη του Κονδυλάκη για την παλιά Αθήνα ­ την αλλοτινή, άγνωστή μας,
επαρχιακή κυρίως Ελλάδα. Έτσι, η ευαισθησία της κινηματογραφικής μεμβράνης που
δίνει τέλεια τον δραματικό φωτισμό, τα κοντινά και μακρινά πλάνα, το βάθος
πεδίου, όπου χρειάζεται να υπάρχει, αναδεικνύει υπέροχα την αξιοθαύμαστη
σκηνοθεσία του Κουτσομύτη με τις υποβλητικές κινήσεις και θέσεις του φακού και
βέβαια τις τραγικές κορυφώσεις του μυθιστορήματος. Το όλον υπηρετεί έξοχα η
σημασιολογική επέμβαση ενός διαλεκτικού μοντάζ και η ωραία φωτογραφία συν η
μουσική που συνδέεται άριστα με το υφέρπον της εικονοποίησης. Η σημειολογία
που σύμφωνα με τον ορισμό του Σοσίρ είναι η επιστήμη που μελετά τη ζωή των
σημείων στο πλαίσιο της κοινωνίας, δοξάζεται στη δουλειά του Κουτσομύτη.
Πολυσήμαντο λαϊκό σίριαλ «Η αγάπη άργησε μια μέρα» επικαλείται τον... άφαντο
έρωτα, επιστρέφει στις πηγές της έβδομης τέχνης, καταδικάζει τον όποιο πατέρα
- αφέντη και σκοπεύει σε μιαν άλλη ελευθερία ηθικών διαστάσεων. Χίλια μπράβο
στους πρωταγωνιστές Καρυοφυλλιά Καραμπέτη, Αφροδίτη Γρηγοριάδου, Τάνια Τρύπη,
Μηνά Χατζησάββα, Μαρίνα Ψάλτη, Πέγκυ Τρικαλιώτη, Γιώργο Μοσχίδη και βέβαια στο
πρώτο κρατικό κανάλι.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16058P071</ED>
<ID>
ID:129959

</ID><URL>http://ta-nea.dolnet.gr/neaweb/neafile.print_unique?e=A&f=16058&m=P07&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ - πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Γενέθλια είχε χθες ο Γιώργος Παπαδάκης και ο «Πρωινός Καφές» του έκανε
έκπληξη με τούρτα, κεράκια και... Άννα Μαρία-Λογοθέτη! Η οποία ενεφανίσθη από
το έρεβος, από τα μαύρα σκοτάδια που κρατιέται αιχμάλωτη η αισθητική, με μαύρο
εσώρουχο και μαύρο διαφανές πουκάμισο, να λικνίζεται πάνω σε μία κούνια
στολισμένη με μαργαρίτες, τραγουδώντας «Μου αρέσουν τα αγόρια». Εμβρόντητος ο
εορτάζων, όχι εξαιτίας της σαγήνης του κοριτσιού, αλλά από κάτι άλλο. Το οποίο
συνόψισε στη φράση «εδώ ο κόσμος καίγεται, οι αγρότες κλείνουν δρόμους,
κόμματα διαλύονται...».

* Η πολύκροτη δίκη άρχισε. Μην απορήσετε που δεν είδατε πρωτοσέλιδα. Όλα
συμβαίνουν στη «Λάμψη». Κατηγορούμενος ο Γιάγκος Δράκος ότι βίασε τη Τζίνα,
την κόρη της Βίρνας. Η δίκη του μεγιστάνα συγκλονίζει το πανελλήνιο σε τέτοιο
βαθμό ώστε η διεξαγωγή της, λεπτό προς λεπτό, μεταδίδεται απευθείας από όλα τα
δίκτυα. Ούτε ο Ο. J. Simpson δεν είχε τέτοια τηλεοπτική κάλυψη. Και πώς να
έχει δηλαδή, αφού ένας παίκτης του αμερικανικού ποδοσφαίρου ήταν κι όχι Γιάγκος.

* Πολλά επεισόδια «Λάμψης» θα κρατήσει η δίκη. Τόσα όσα χρειάζεται κανείς για
να ενημερωθεί για τις βασικές αρχές Δικονομίας. Επομένως, χρήσιμα τα επεισόδια
για τους φοιτητές της Νομικής. Ενώ μία άλλη ιδέα θα ήταν να αρχίσουν και οι
ειδικές τηλεφωνικές γραμμές με τους θεατές να ψηφίζουν και να κερδίζουν κάτι
προβλέποντας την τελική έκβαση της δίκης. Αθώος ή ένοχος ο Γιάγκος Δράκος;

* Απόψε στην ΕΤ3 έχει τηλεμαραθώνιο. Και σκοπός είναι να συγκεντρωθούν χρήματα
για να δημιουργηθεί σχολείο στην περιοχή των Ιμαλαΐων στο Πακιστάν, όπου ζει η
φυλή των Καλάς. Σύμφωνα με την παράδοσή τους, οι Καλάς θεωρούνται απόγονοι
στρατιωτών του Μεγάλου Αλεξάνδρου και έχουν διατηρήσει ως τις μέρες μας μια
μοναδική στον κόσμο παράδοση με στοιχεία από την αρχαία ελληνική θρησκεία και
πολιτισμό. Η μετάδοση της εκπομπής αρχίζει στις 9.30 και μεταξύ των άλλων θα
πάρουν μέρος δώδεκα παιδιά των Καλάς και ο δάσκαλός τους Ανίς Ουμάρ.

* Το 1988 ο Φρανσουά Μιτεράν και ο Χέλμουτ Κολ αποφάσισαν πως έπρεπε οι δύο
προηγμένες χώρες τους να τολμήσουν να δημιουργήσουν την πρώτη εναλλακτική
ποιοτική τηλεόραση. Ο Γάλλος πρόεδρος λοιπόν και ο Γερμανός καγκελλάριος
έσφιξαν τα χέρια και διέθεσαν τα κονδύλια για τη «γέννηση» του γαλλογερμανικού
ARTE, με έδρα το Στρασβούργο της Αλσατίας. Πώς όμως οι πρόχειροι, πιο
μεσογειακοί Γάλλοι, να συνεργαστούν με τους υπεύθυνους και σοβαρούς Γερμανούς,
όταν ακόμη και στις καθημερινές συσκέψεις χρησιμοποιούνται μεταφραστές για να
ξεπεραστεί το εμπόδιο της γλώσσας; Παρ' όλα αυτά, το ARTE αποτελεί σήμερα το
σημαντικότερο γεγονός στα τηλεοπτικά πράγματα της Ευρώπης. Και ήταν ένας καλός
λόγος για τον οποίο ο Στέλιος Κούλογλου αφιέρωσε το χθεσινοβραδινό «Ρεπορτάζ
χωρίς σύνορα» στη ΝΕΤ.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16058P072</ED>
<ID>
ID:129997

</ID><URL>http://ta-nea.dolnet.gr/neaweb/neafile.print_unique?e=A&f=16058&m=P07&aa=2</URL></REF>


Article

<CATEGORY>vin09</CATEGORY>

 <H2>Ρεκόρ τηλεθέασης στον τσιγγάνικο γάμο
</H2>
Νέο ρεκόρ τηλεθέασης για την φετινή σεζόν σημείωσε η σειρά του Μανούσου
Μανουσάκη «Ψίθυροι καρδιάς». Τον τσιγγάνικο γάμο του Μάρκου με την Ερατώ
παρακολούθησαν 1.628.000 τηλεθεατές (ποσοστό τηλεθέασης 27.3%).

Από τις κωμωδίες ξεχώρισαν για μία ακόμη εβδομάδα «Και οι παντρεμένοι έχουν
ψυχή» με ποσοστό τηλεθέασης 17.7% (1.057.000 τηλεθεατές) ενώ στις ελληνικές
ταινίες επικράτησε η «Δασκάλα με τα ξανθά μαλλιά» με 10.8% (644.000
τηλεθεατές) και απ' τις ξένες η περιπέτεια «Ράμπο Νο 3» με 14.6% (870.000
τηλεθεατές). Απ' τις αθλητικές μεταδόσεις τα περισσότερα βλέμματα συγκέντρωσε
το β' ημίχρονο του αγώνα μπάσκετ μεταξύ Ολυμπιακού και ΑΕΚ (715.000
τηλεθεατές) και απ' τα τοκ σόου η «Ώρα της αλήθειας» και το «Man to Man».

* Στο επταήμερο από 26 Ιανουαρίου έως 1 Φεβρουαρίου η πίτα τηλεθέασης
μοιράστηκε ως εξής: Antenna 26,28%, Mega 20,90%, Σκάι 15,21%, Star 14,15%, ΕΤ1
4,13%, ΝΕΤ 2,49%.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16058P073</ED>
<ID>
ID:130031

</ID><URL>http://ta-nea.dolnet.gr/neaweb/neafile.print_unique?e=A&f=16058&m=P07&aa=3</URL></REF>


Article

<CATEGORY>vin15</CATEGORY>

 <H5>Συναισθηματικά μπερδέματα
</H5><H2>ΤΗΛΕΟΡΑΣΗ ΠΑΡΑΣΚΕΥΗΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΚΟΙΝΩΝΙΚΗ ΤΑΙΝΙΑ ΤΟΥ ΕΡΙΚ ΡΟΜΕΡ ΣΤΗ ΝΕΤ
</H3>
Μικρό το φιλμικό ενδιαφέρον σήμερα στα κανάλια και ως εκ τούτου έρχεται
επικεφαλής η σοφιστικέ κομεντί του Ερίκ Ρομέρ «Μια νύχτα με τη Μοντ».

Η Φρανσουάζ Φαμπιάν και ο Ζαν Λουί Τρεντινιάν στην κομεντί «Μια νύχτα με την Μοντ»

Ασπρόμαυρη κομεντί «εγκεφαλικών» συναισθημάτων το φιλμ του Ερίκ Ρομέρ «Μια
νύχτα με τη Μοντ» ­ μία από τις καλύτερες του Γάλλου θεωρητικού και κριτικού
των «Καγιέ ντε σινεμά» ­ με τους Ζαν Λουί Τρεντινιάν, Φρανσουάζ Φαμπιάν, την
είχαμε γνωρίσει στα χρόνια της χούντας, όταν αναζητούσαμε ένα παράθυρο με
σκέψεις και όνειρα στον κόσμο... Από τις άλλες ταινίες της ημέρας στα κανάλια,
να πω δυο λόγια για την κωμωδία «Μόνο όταν... ξεγελάω» με τον Ρίτσαρντ
Ατένμπορο και το κοινωνικο-πολιτικό φιλμ «Στην κορυφή» με τους Τζιάν Μαρία
Βολοντέ, Μιρέιγ Νταρκ.

«Νοκ άουτ στον έρωτα»

18.00 Star. Βιντεοφάρσα ­ '86 ­ του Ερρίκου Θαλασσινού με τους
Σωτήρη Μουστάκα, Λάκη Κομνηνό, Μαρία Μπονέλου. Ένας φωτογράφος της συμφοράς,
με ατελείωτες γκάφες στο ενεργητικό του, αναλαμβάνει να φωτογραφίσει ένα
παράνομο ζευγάρι στη Λεμεσό. (Διάρκεια: 83') *

«Ο άνθρωπός μου»

19.35 ΕΤ-1. Ένας... δημοσιογράφος που μαζεύει απ' τον δρόμο και
φροντίζει τη δυστυχισμένη Μαρί, κάποια στιγμή την εγκαταλείπει κι αυτή
απελπισμένη που τον έχασε αποφασίζει να τερματίσει τη ζωή της στις γραμμές του
ηλεκτρικού σιδηροδρόμου. Κοινωνική ταινία του Κυριάκου Μαυροπάνου, με τους:
Σπεράντζα Βρανά, Έφη Οικονόμου, Νίκο Ξανθόπουλο, Πέτρο Κυριακό. **

«Πυρετός στην άσφαλτο 2»

21.30 Σκάι. Ένας πρωτοετής φοιτητής κολεγίου ταξιδεύει σε μια
από τις ατέλειωτες λεωφόρους της Αμερικής, προκειμένου να περάσει με τους
δικούς του την Ημέρα των Ευχαριστιών. Όταν όμως σταματά σ' ένα βενζινάδικο, θα
του συμβούν αρκετά γεγονότα που θα του αλλάξουν ριζικά τη ζωή. Περιπέτεια του
Ντέιβιντ Μπλάιθ, με τους: Μπαρτ Γιανγκ, Κάρι Σάλιν, Νίκολας Πάσκο, Ντέιβιντ
Κιθ. (Διάρκεια: 95') **

«Ο τζαναμπέτης»

22.00 Mega. Ο Λάμπρος Κωνσταντάρας και η Μάρω Κοντού, από τα πιο
ταιριαστά πρωταγωνιστικά δίδυμα του παλιού εγχώριου σινεμά, σε μια φάρσα ­ '69
­ του Κώστα Καραγιάννη. Τρία γεροντοπαλίκαρα αγαπούν την ίδια γυναίκα. Ποιος
θα την πάρει; Ο καλός, ο κακός ή ο άσχημος; (Διάρκεια: 94') **

«Μπίλι Τζακ»

00.30 ΕΤ1 (Billy Jack). Περιπέτεια ­ '71 ­ του Τ.Κ. Φρανκ μ'
έναν μιγά, πρώην στρατιώτη των καταδρομών ­ Τομ Λάφλιν ­ να αγαπάει τα άλογα
και τα «άγρια» παιδιά, διευθύνοντας μια σχολή για κυνηγημένα παιδιά μαζί με
μια φίλη του.**

«Νυκτοβάτες»

23.50 Mega (Sleepwalkers). Ταινία τρόμου ­ '92 ­ με μια μάνα και
τον γιο της που διατηρούν αιμομικτικές σχέσεις και τρέφονται με... αίμα
παρθένων. Άγριες αφέλειες του Μικ Γκάρις, με τους Μπράιαν Κράους, Μάντχεν
Αμίχ. (Διάρκεια: 91') **

«Μια νύχτα με τη Μοντ»

00.30 ΝΕΤ (Ma nuit chez Maude). Αισθηματική ταινία με γαλλική
φινέτσα ­ '69 ­ του Ερίκ Ρομέρ με κόντρες αρσενικού - θηλυκού, που παίζουν σαν
τη γάτα με το ποντίκι, συζητώντας επί παντός επιστητού, πλην αυτού που τους
ενδιαφέρει κατά βάθος και κατά... πλάτος, δηλαδή τον έρωτα και πώς θα
«καταφέρει» ο ένας τον άλλο. Ο Ζαν Λουί Τρεντινιάν στον ρόλο ενός συντηρητικού
άνδρα και η Φρανσουάζ Φαμπιάν ως «απελευθερωμένη», χωρισμένη γυναίκα που
περνάει μαζί του μια «λευκή νύχτα»... (Διάρκεια: 89') **

«Τα φιλαράκια»

00.35 Antenna. Κωμωδία ­ '87 ­ του Άρη Φωτιάδη με τους Δημήτρη
Πιατά, Αντώνη Καφετζόπουλο να είναι δύο «βαποράκια» ­ Τούρκος ο πρώτος και
Έλληνας ο δεύτερος ­ που ανταλλάσσουν «πράγμα» στα σύνορα. (Διάρκεια: 92') **

«Στην κορυφή»

01.00 ΕΤ3 (Summit). Η ζωή ενός κομμουνιστή δημοσιογράφου που
προσπαθεί να διαφωτίσει τη φιλενάδα του ιδεολογικο-πολιτικά και όχι απλώς να
είναι ερωμένη του. Του Τζιόρτζιο Μποεντέμπι ­ '68 ­ με τους Τζιαν Μαρία
Βολοντέ, Μιρέιγ Νταρκ. (Διάρκεια: 86') **

«Φρενίτις»

02.20 ΕΤ1. Όχι, δεν είναι το ομότιτλο φιλμ του Χίτσκοκ, αλλά ένα
θριλεράκι ­ '71 ­ του Τζαν Κριστιάν, σε σενάριο των Νίκου Φώσκολου - Διονύση
Τσεφρώνη, μουσική του Βαγγέλη Παπαθανασίου. Με τους Γιάννη Βόγλη, Άγγελο
Αντωνόπουλο, Κάθριν Μίτσες, Τασσώ Καββαδία, Αλέξη Δαμιανό, Δήμο Σταρένιο. **

«Μόνο όταν... ξεγελάω»

01.30 Star (Only when i laugh). Τρεις κυβερνητικοί υπάλληλοι
προσπαθούν να «πιάσουν την καλή» πουλώντας παλιοσίδερα για πολεμοφόδια σε έναν
διπλωμάτη αφρικανικού κράτους. Παλιά κωμωδία ­ '68 ­ του Μπέιζιλ Ντιαρντέν, με
τους Ρίτσαρντ Ατένμπορο, Ντέιβιντ Χέμινγκς, Αλεξάντρα Στιούαρτ. (Διάρκεια: 104').**

«Απόδοση δικαιοσύνης»

02.20 Antenna (Judgement). Δικαστικό δράμα ­ '92 ­ του Γουίλιαμ
Ζακς, με τους Ελιτο Γκουλντ, Εμίλια Κρόου, Ρίτσαρντ Κόκα, Κάρεν Μπλακ. Μια
νεαρή δικαστής ανηλίκων διορίζεται σε μια φτωχογειτονιά του Λος Άντζελες και
προσπαθεί να κατανοήσει τα προβλήματα των νέων παιδιών. (Διάρκεια: 86') **

«Θανάσιο αγκάλιασμα»

02.45 Mega (Deadly embrace). Θρίλερ ­ '88 ­ σε σκηνοθεσία Έλεν
Κάμποτ με τον Ζαν Μάικλ Βίνσεντ. (Διάρκεια: 90') **

«Το πάρτι του διαβόλου»

04.30 Antenna (Devil's party). Ταινία μυστηρίου ­ '38 ­ του Ρέι
Μακ Κάρεϊ, όπου ένα πάρτι μετατρέπεται σε φονική παγίδα. (Διάρκεια: 66') **

«Τα τέσσερα διαμάντια»

05.15 Mega (Four diamonds). Η δραματική ιστορία ενός νεαρού
αγοριού που πάσχει από καρκίνο. Του Πίτερ Γουέρνερ, με τους Τόμας Γκάιρι,
Κριστίν Λάτι. (Διάρκεια: 90') **

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: P08</CAT>
<ED>
Κωδικός άρθρου: A16058P081</ED>
<ID>
ID:129973

</ID><URL>http://ta-nea.dolnet.gr/neaweb/neafile.print_unique?e=A&f=16058&m=P08&aa=1</URL></REF>


Article

<CATEGORY>vin09</CATEGORY>

 <H2>Κίτρινα τριαντάφυλλα
</H2>
<AUTHOR>ΑΝΤΩΝΗΣ ΣΟΥΡΟΥΝΗΣ</AUTHOR>

Λάμπρος Φωτεινός: Ο διευθυντής του ελληνικού υποκαταστήματος της
γερμανικής Licht, οικογενειάρχης, με δύο μεγάλα παιδιά.

Εριφύλη: Η νεαρή και όμορφη δημοσιογράφος που πήρε συνέντευξη από τον
Φωτεινό, δέχεται την αναπάντεχη επίσκεψή του στο σπίτι της.

Σταύρος Λεβίδης: Ο καναλάρχης που τραυματίστηκε μετά μία τρομοκρατική
επίθεση και που διαπραγματεύεται με τους Γερμανούς μια επικερδή συνεργασία με
την ελληνική Licht, χωρίς όμως να έχει έρθει σε συνεννόηση με τον Φωτεινό.

Κώστας Εμμανουήλ: Ο αριβίστας δημοσιογράφος, παλιός φίλος της Εριφύλης,
που έχει τραβήξει πια τον δρόμο του.

Γιάννης Καλλίας: Ο παροπλισμένος και κάποτε φημισμένος συγγραφέας.

Κρατώντας στην αγκαλιά του μια ανθοδέσμη με λουλούδια εισαγωγής κι ένα
μπουκάλι με κρασί εισαγωγής, ο Λάμπρος Φωτεινός κοίταξε το νούμερο στη μικρή
πολυκατοικία. Πιο 'κεί είδε τρεις εύσωμους νέους άντρες, με κοστούμια και
γραβάτες, να τον περιεργάζονται με ύφος που του φάνηκε ειρωνικό.

«Κολωνάκι, κοντά στο σπίτι του Σημίτη», του είχε πει η Εριφύλη, όταν εκείνος
θέλησε να μάθει πού μένει.

Ένας μέρος του ΠΑΣΟΚ είχε κάνει πλέον κατοχή στο Κολωνάκι και ο Φωτεινός, σαν
καλός μάνατζερ, απορούσε με την τακτική αυτή. Ο πολιτικός ­ και μάλιστα ο
σοσιαλιστής πολιτικός ­ μπορούσε να έχει μια έπαυλη στην Κηφισιά και κανείς να
μη νοιάζεται γι' αυτό, αν έμενε όμως σ' ένα νοικιασμένο ψωροδιαμέρισμα στο
Κολωνάκι, ερέθιζε τον λαό σαν το κόκκινο πανί τον ταύρο. Δεν είχαν οι άνθρωποι
αυτοί κάποιον σύμβουλο κοντά τους, να τους πει ν' αλλάξουν συνοικία; Ο
Φωτεινός κοίταξε πάλι την κουστουμαρισμένη τριάδα που τον κοιτούσε ολοφάνερα
ειρωνικά τώρα.

Σίγουρα θα τον νόμιζαν για απογευματινό εραστή κι αυτό τον έκανε να νιώσει
άσχημα, γιατί πάντα ανησυχούσε με το τι νόμιζε η αστυνομία για το άτομό του. Ο
ίδιος δεν είχε την παραμικρή πρόθεση για έρωτα κι αν θέλανε θα μπορούσαν να
τον ανακρίνουν και να αναφέρει τους λόγους έναν έναν. Το μόνο που ήθελε ήταν
να ευχαριστήσει την Εριφύλη για τη συνέντευξη, που είχε δημοσιευτεί πριν από
λίγες μέρες στο περιοδικό, πράγμα που είχε κάνει ήδη τηλεφωνικά και είχε
υποσχεθεί να το κάνει και έμπρακτα. Η Εριφύλη δεν τον είχε εκθέσει, δεν του
απέδιδε δόλο στις πράξεις του, απέφυγε τους διάφορους υπαινιγμούς που του είχε
κάνει προφορικά και γενικά τού είχε φερθεί με το γάντι, που λένε. Ο Φωτεινός
ένιωθε πραγματικά ευγνώμων απέναντί της, όπως θα ένιωθε και με έναν δυνατότερό
του άντρα, που θα μπορούσε να τον σαπίσει στο ξύλο και για κάποια δικιά του
αιτία, τον άφηνε ελεύθερο να φύγει. Πήρε το πιο αθώο του ύφος κι έμοιαζε στ'
αλήθεια τώρα σχεδόν σαν το παιδί του λουλουδάδικου, που αναζητεί το σπίτι για
να παραδώσει αυτά που του ανέθεσαν. Καθώς άπλωνε το χέρι στο κουδούνι, η πόρτα
άνοιξε και δύο υπέργηρες κυρίες σταμάτησαν μπρος του. Στήριζαν η μία την άλλη
με τρυφερότητα κι ήταν φανερό πως αυτό γινόταν από χρόνια, ίσως από αιώνες,
από τότε που ήταν κοριτσόπουλα και ψάχνανε τον πρίγκιπά τους. Ήταν ντυμένες με
τα κοριτσίστικα λουλουδάτα φουστάνια τους και ο Φωτεινός υποπτεύθηκε ότι
μάλλον εξακολουθούσαν να τον ψάχνουν ακόμη, μια και τα λουλούδια στο ύφασμα
παρέμεναν ολόφρεσκα, παρ' όλο που δεν είχαν ποτέ ποτιστεί. Τον κοίταξαν πάνω,
κάτω, αριστερά, δεξιά και φαίνεται πως αμφέβαλαν ότι πρόκειται για το παιδί
του μαγαζιού και η μία ανέλαβε να το διευκρινίσει.

­ Πού πάτε;

­ Πού πάτε; επανέλαβε σαν ηχώ η άλλη.

­ Στη δεσποινίδα Εριφύλη, τη δημοσιογράφο, είπε όσο πιο επίσημα μπορούσε.
Πρόκειται για μια συνέντευξη.

Έκανε μια απόπειρα να χώσει τον ώμο του και να περάσει, όμως οι γριούλες δεν
είχαν αποφασίσει ακόμα. Οι αστυνομικοί παρακολουθούσαν με επαγγελματικό
ενδιαφέρον πια, αν η ανάκριση πάει καλά και τι αποτέλεσμα θα φέρει.

­ Για μία τι; Ρώτησε η πρώτη που εφεύρισκε και τις ερωτήσεις.

­ Συνέντευξη, αναγκάστηκε να ξαναπεί ο Φωτεινός το ίδιο επίσημα και πιο καθαρά
το ξανάπε: ΣΥΝΕΝΤΕΥΞΗ.

­ Συνέντευξη, εξήγησε η μία στην άλλη και γέλασαν ντροπαλά σαν κοριτσόπουλα
που ήταν.

Μπορεί στον καιρό τους, με κάτι τέτοιο να εννοούσαν τη συνεύρεση, σκέφτηκε
εκείνος, καθώς τού ξέφραζαν την είσοδο και βιαστικά περνούσε μέσα.

­ Πού πας; ρώτησε και ο ίδιος τον εαυτό του στον καθρέφτη του ασανσέρ. Κοίταξε
τα πακέτα στα χέρια του και του φάνηκαν σαν ψώνια από μανάβικο. Είχε προσέξει
ότι εδώ και καιρό πολλά μαγαζιά πολυτελείας για να περιτυλίξουν τα πανάκριβα
προϊόντά τους χρησιμοποιούσαν σχεδόν το ίδιο χαρτί με τις χαρτοσακούλες του
μανάβη κι αυτό είχε σαν αποτέλεσμα φιλόφρονες άνθρωποι, όπως ο Φωτεινός, να
φαίνονται σαν πολύχρονοι σύζυγοι που επιστρέφουν από το γραφείο τους
φορτωμένοι με ζαρζαβατικά.

Στον δεύτερο όροφο υπήρχαν τρεις πόρτες, οι δύο με μεταλλικές πλακέτες, όπου
αναγράφονταν τα ονόματα των κατοίκων τους, η τρίτη όμως αντί για όνομα είχε
μια φωτογραφία από ένα ζευγάρι κατακόκκινα χείλη. Με ελάχιστη φαντασία ή ακόμη
λιγότερη φιληδονία μπορούσες να το πάρεις και σαν πλαγιαστό αιδοίο. Και ένα
από τα δύο διαθέτουν όλοι οι άνθρωποι, πολλοί μάλιστα και τα δύο μαζί. Μπορεί
ν' ανήκαν και στην ίδια την Εριφύλη, πάντως, ήταν αρκετά ανοιχτά, για να
διακρίνει ανάμεσά τους το μάτι, τον «Ιούδα», και δίχως να το θέλει, σκέφτηκε
πως έμοιαζε με κάτι που είχε ρουφηχτεί κι απόμεινε έξω μόνο η ακρούλα του, για
να θυμίζει τι ήταν ικανό να ρουφάει και να καταπίνει εκείνο το πορφυρό και
αδηφάγο στόμα. Χτύπησε το κουδούνι και προσπαθώντας να διακρίνει κάτι μέσα στο
διαμέρισμα, έγειρε μπροστά κλείνοντας το ένα μάτι, όπως έκανε στον στρατό με
το τουφέκι για να πετύχει τον στόχο. Η πόρτα άνοιξε απότομα και έκπληκτος
αντίκρυσε την Εριφύλη μέσα σ' ένα άσπρο βαμβακερό ρούχο, που της σκέπαζε τα
μισά μπούτια και δεν έμοιαζε ούτε για μπλούζα ούτε και για φουστάνι. Έκπληκτη
και η Εριφύλη αντίκρυσε τον Φωτεινό με το αριστερό πόδι μπροστά, το κορμί
γυρτό και το αριστερό μάτι μισόκλειστο. Για λίγο φάνηκε να προσπαθεί να
ερμηνεύσει τη στάση του, τραβώντας κατά το συνήθειό της με το αριστερό χέρι τα
μαλλιά της, όμως γρήγορα παραιτήθηκε και ρώτησε κατ' ευθείαν.

­ Τι κάνετε, κύριε Φωτεινέ; Φιλάτε τα χάρτινά μου χείλια;

Ο Φωτεινός δεν ένιωθε κύριος του εαυτού του και παρ' ότι τον αποκάλεσε «κύριε»
ρωτώντάς τον, υποπτευόταν πως ούτε εκείνη τον ένιωθε για κύριο. Έτεινε τα δύο
πακέτα προς το μέρος της, αλλά η μόνη κίνηση που έκανε η Εριφύλη, ήταν να
ξανατραβήξει τα μαλλιά της.

­ Θα περάσετε μέσα;

­ Να περάσω;

­ Εάν θέλετε. Εάν δεν θέλετε, περιμένετε να σας δώσω ένα φιλοδώρημα για τα
λουλούδια και φεύγετε.

Μπήκε γρήγορα, σαν να είχε για μοναδικό σκοπό να ακουμπήσει τα πακέτα στο
τραπέζι και το ίδιο γρήγορα να ξαναφύγει. Με το που τα απόθεσε όμως κι
ελευθερώθηκαν τα χέρια του, αισθάνθηκε πάλι αρτιμελής και ξαναβρήκε την
ισορροπία του. Τα τέντωσε, τα άπλωσε και τα τίναξε, δείχνοντας έτσι πως είναι
και πάλι έτοιμα να εκτελέσουν ό,τι ο αφέντης τους τα προστάξει. Η Εριφύλη
έκανε λίγο πίσω, λες και φοβόταν μην πιτσιλιστεί από κάποιο υγρό που δεν ήταν
και τόσο της αρεσκείας της. Ο Φωτεινός το πρόσεξε αυτό και για να την
καθησυχάσει, βάλθηκε να παρατηρεί τον χώρο γύρω του.

­ Πάω να βάλω τα λουλούδια σ' ένα βάζο.

Μένοντας μόνος ένιωσε πιο ήρεμος και σκέφτηκε πως ίσως κι εκείνη μ' αυτό που
είπε να είχε την πρόθεση να τον καθησυχάσει. Καλό σημάδι. Πάντως κι ο χώρος
συνέβαλε σ' αυτό. Ήταν επιπλωμένος απλά, αλλά με γούστο. Με απλό γούστο,
καλύτερα. Αυτό του άρεσε. Η κάθε γωνιά ήταν στολισμένη με κάτι ωραίο κι
απέριττο, για να νιώθει καλά όχι μόνο η οικοδέσποινα, αλλά και οι επισκέπτες
της. Κι αυτό του άρεσε. Με κάποια ανησυχία αναρωτήθηκε, τι ήταν ικανή να σου
προσφέρει κάποια μέσα σ' ένα τέτοιο δωμάτιο, όταν από την εξώπορτα ακόμα σου
πρόσφερε τα χάρτινα, έστω, χείλη της. Το σπουδαιότερο, όμως, ήταν ότι μετά το
σώμα σιγά σιγά ηρεμούσε κι η ψυχή του. Οι ανησυχίες που είχαν γεννηθεί μέσα
του από την πρώτη τους συνάντηση, άνοιγαν τα φτερά τους και η μία ύστερα από
την άλλη πετούσαν και χάνονταν από 'κεί μέσα. Δεν ήταν δυνατό να υποπτεύεται
έναν άνθρωπο που ζούσε σε τέτοιο περιβάλλον. Στο σπίτι του, όλα ήταν
απολυμασμένα, τακτικά και κρύα, όπως απολυμασμένη, τακτικιά και κρύα ήταν κι η
ψυχή της γυναίκας του, της Λίτσας. Στο σπίτι τού Καλλία πάλι επικρατούσε
ανακατωσούρα, βρώμα και λερωμένα σκόρπια βρακιά, που δεν ήξερες αν είχαν
αποκαλύψει αντρικούς ή γυναικείους κώλους. Ο Φωτεινός ήταν σίγουρος ότι αν
άδειαζε η ψυχή του Καλλία, παρόμοια πράγματα θα ξέβραζε. Ακόμη ανατρίχιαζε από
τη θύμηση της τελευταίας φοράς που τον συνάντησε στο «Δελφύς» και τι κόπο
κατέβαλε, ώσπου να ξαγκιστρωθεί και να μην τον παρασύρει ο πρώην συγγραφέας
στο σπίτι του, όπου παρέσυρε τα δύο κοριτσάκια. Το ότι εκτός από κόπο κατέβαλε
και χρήματα, αυτό δεν το υπολόγιζε, επειδή το περίμενε έτσι κι αλλιώς. Σε τι
απέβλεπε η συμπεριφορά αυτή του πρώην φίλου του, ο Φωτεινός δεν ήταν σε θέση
να απαντήσει. Το μόνο που κατάφερνε ήταν να προσθέτει κι άλλη ανακατωσούρα
στην ανακατωσούρα που υπήρχε κι άλλη βρώμα στη βρώμα κι άλλα βρακιά στα βρακιά.

Εδώ μέσα, όμως, όλα ήταν καθαρά και φωτεινά. Φωτεινά; Ο Φωτεινός χαμογέλασε με
την ίδια του τη σκέψη και για πρώτη φορά ένιωσε να υπάρχει κάτι κοινό ανάμεσα
σ' αυτόν και την Εριφύλη. Περιφέροντας γι' άλλη μία φορά το βλέμμα του
ολόγυρα, είδε πάνω στο τραπέζι μερικές σκόρπιες φωτογραφίες. Από τη στιγμή που
μπήκε του είχε κάνει εντύπωση η έλλειψη φωτογραφιών. Πουθενά δεν υπήρχε μία
φωτογραφία ούτε από την ίδια την Εριφύλη, ούτε από κάποιον άντρα. Ούτε στα
τραπέζια ούτε στους τοίχους. Με αρκετή περιέργεια πλησίασε και είδε τη
φωτογραφία του, εκείνη που είχε μπει στη συνέντευξη και από δίπλα μερικές
άλλες από το γεύμα τους στο «Prive», όπου σε δεύτερο πλάνο διακρίνονταν καθαρά
οι τρεις άντρες που έτρωγαν παραπέρα. Ο υπουργός, ο διευθυντής της Τράπεζας
και ο καναλάρχης, ο Σταύρος Λεβίδης, λίγα λεπτά προτού τον πυροβολήσουν στα
πόδια. Ο Φωτεινός μόλις είχε πληροφορηθεί σήμερα το πρωί από τη Γερμανία, πως
ήταν ο επικρατέστερος για να συνεργαστεί στην Ελλάδα με τη Licht στην κινητή
τηλεφωνία. Έτρωγαν χαμογελαστοί και καχύποπτοι, κοιτώντας ο ένας την μπουκιά
του άλλου σαν να τη σχολίαζαν και τη μετρούσαν. Έμοιαζαν να μιλούν για το φαΐ
τους και μπορεί να ήταν κι έτσι, αλλά ο Φωτεινός ήταν σίγουρος πως θα
εννοούσαν το άλλο φαΐ, το μεγάλο, αυτό των δισεκατομμυρίων και εκείνοι είχαν
πάρει ήδη τα μαχαιροπίρουνα στα χέρια τους.

ΗΕριφύλη, τοποθετώντας τα κίτρινα τριαντάφυλλα στο ανθοδοχείο, αναρωτήθηκε πώς
κι ήξερε αυτός ο ξένος άντρας που την περίμενε στο πλαϊνό δωμάτιο, ότι το
κίτρινο ήταν το χρώμα που αγαπούσε κι ότι σήμερα είχε τα γενέθλιά της. Όχι πως
θα ήταν κακό να είχε ψάξει το θέμα, αλλά θα ήταν ακόμα καλύτερο αυτό να είχε
συμβεί από σύμπτωση. Κι επειδή η ίδια δεν πίστευε στις συμπτώσεις, αλλά στη
μοίρα, θα της άρεσε πολύ να ήταν ανίδεος για τα γούστα και τη γέννησή της και
να παρουσιάστηκε έτσι ξαφνικά, την κατάλληλη στιγμή, με τα κατάλληλα δώρα.
Όπως έτσι ξαφνικά και μοιραία βρέθηκε κι εκείνη στο «Prive», για να
απαθανατίσει το γεύμα των τριών, που κατέλαβε την επόμενη μέρα τις πρώτες
σελίδες των εφημερίδων. Η Εριφύλη ένιωθε τη Μοίρα πρώτη της φίλη κι έτσι την
υποδεχόταν κάθε φορά. Κι αυτή τη φορά η Μοίρα επέλεξε τον Λάμπρο Φωτεινό για
να οδηγήσει τη φίλη της την Εριφύλη στο συγκεκριμένο εστιατόριο και να
τραβήξει την πολύτιμη φωτογραφία. Η Εριφύλη τούς ήξερε αυτούς τους άντρες,
αυτής της ηλικίας. Τους ήξερε, όμως όρθιους και καθιστούς, όχι πλαγιασμένους.
Όλοι οι προϊστάμενοι και τ' αφεντικά που βρέθηκαν μπροστά της ήταν εκεί, γύρω
στα σαράντα πέντε, ποτέ μεγαλύτεροι. Πολλές φορές αναρωτιόταν, τι απέγιναν οι
πρεσβύτεροι, οι εξηντάρηδες, εβδομηντάρηδες, οι άντρες εκείνοι τέλος πάντων
που μοιάζανε με μπαμπάδες ή δάσκαλοι και που μπορούσες να τους σέβεσαι και να
τους έχεις εμπιστοσύνη. Ίσως οι καινούργιοι να τους είχαν φυλακισμένους σε
τίποτε βρώμικα υπόγεια ή να τους είχαν αποκλείσει σε πολυτελή ρετιρέ και
λυμαίνονταν τώρα τον κόπο της ζωής τους. Οι περισσότεροι μοιάζανε με νεαρά
αρπακτικά, με τρωκτικά, με ερπετά, που ο καθοδηγητής τους τα καθάριζε και τα
φρόντιζε, για να μην τρομάζουν τον κόσμο όσο αυτά τον ροκάνιζαν.

Η Εριφύλη δεν συμπαθούσε τους νέους αρχηγούς, γιατί της θύμιζαν τους
τοποτηρητές και τους αντιβασιλιάδες του Μεγαλέξανδρου, που φαγώθηκαν μεταξύ
τους και ξαναφέρανε τους βαρβάρους. Ο Φωτεινός όμως δεν έμοιαζε με τέτοιον.
Δεν ήξερε με τι έμοιαζε, όμως αν την ανάγκαζαν να φανταστεί, πώς φαίνεται ένας
διάδοχος, ο οποίος αμφιταλαντεύεται μεταξύ θρόνου και έρωτα, κάποιον έτσι
περίπου θα φανταζόταν.

Μόνο που ο Φωτεινός δεν ήταν ερωτευμένος με κάποια γυναίκα, αλλά με τον ίδιο
τον έρωτα. Η Εριφύλη ήταν σίγουρη γι' αυτό. Είχε διακρίνει στα λόγια του το
μίσος που έτρεφε για τον εαυτό του, όπως όταν έχουμε αγαπήσει κάποιον κι αυτός
μας απογοητεύει. Όπου να 'ναι θα έφτανε η στιγμή που θα 'πρεπε να αποφασίσει ή
να τον συγχωρήσει και να ξαναζήσουν μαζί ή να τον εγκαταλείψει και να
καταστραφεί. Η Εριφύλη ευχόταν κι έλπιζε πως θα τα καταφέρει. Θλιβόταν να
βλέπει άντρες να παραπαίουν στην αμφιβολία και μετά να πέφτουν στον γκρεμό.
Και μια τέτοια περίπτωση τη ζούσε δίπλα της εδώ και μήνες. Ο Φωτεινός
αναδυόταν μέσα από το ίδιο του το μίσος και είχε όλες τις ευκαιρίες να
συγχωρήσει και να ξαναγαπήσει τον εαυτό του, όπως τον αγαπούσε τότε μικρό
παιδί. Σήμερα είχε και την κατάλληλη ηλικία γι' αυτό. Μπορεί κάποτε να ήταν
ερωτευμένος με τη γυναίκα του, κάποτε με την εταιρεία, κάποτε με την κόρη του,
όμως σήμερα διέθετε όλα τα προνόμια ν' αγαπήσει τον εαυτό του. Άλλωστε όλο γι'
αυτόν μιλούσε, σ' ό,τι και ν' αναφερόταν σ' αυτόν κατέληγε, όπως ακριβώς
μιλάει κι ένας άντρας σε παρόμοια περίπτωση για μια γυναίκα. Δεν χρειαζόσουν
την πείρα της Μαρίας Αντουανέττας για να καταλήξεις σ' αυτό το συμπέρασμα.
Ούτε καν την πείρα της Μαρίας της Μαγδαληνής δεν χρειαζόσουν. Η μικρή πείρα
που διέθετε η Εριφύλη, της έφτανε και της περίσσευε για να καταλάβει αυτά τα
πράγματα. Ο Κώστας Εμμανουήλ, η περίπτωση που ζούσε η ίδια εδώ και καιρό, είχε
ερωτευτεί ξαφνικά την καριέρα του. Όχι τη δουλειά του, κάτι που θα του το
εκτιμούσε και θα το κατανοούσε απόλυτα, αλλά την καριέρα του. Εδώ και μισό
χρόνο περίπου όλο γι' αυτήν της μιλούσε κι όλο αυτήν κυνηγούσε. Με τον Κώστα
είχαν σπουδάσει μαζί στην ίδια δημοσιογραφική σχολή και συναντήθηκαν πάλι μετά
από χρόνια στο ίδιο περιοδικό. Οι γνωστές σχέσεις της με τη Μοίρα σ' αυτή τη
δεύτερη συνάντηση την έπεισαν να δημιουργήσει και σχέσεις μαζί του. Τον
θυμόταν πόσο πολύ βιαζόταν να τελειώσει τις σπουδές, για να αφιερώσει την πένα
του και τον εαυτό του στο κοινωνικό σύνολο και η Εριφύλη τον θαύμαζε και τον
παραδεχόταν γι' αυτό. Οι καθηγητές τον θεωρούσαν το μεγαλύτερο ταλέντο στην
τάξη και έκαναν κι αυτοί ό,τι μπορούσαν για να βγει από τη φαρέτρα και να βρει
τον στόχο του. Στον δρόμο όμως ο αέρας τού άλλαξε την κατεύθυνση και τα μυαλά
και πήγε να προστεθεί με τα χιλιάδες άλλα βέλη, που έσπρωχναν το ένα τ' άλλο,
ποιο θα προπορευτεί και ποιο θα τρυπήσει το διπλανό του. Η Εριφύλη το είχε
διακρίνει αμέσως αυτό, πριν κι από τον ίδιο τον Κώστα ακόμη, όμως απέφυγε να
σχολιάσει το παραμικρό, μη θέλοντας να επηρεάσει την όποια επιλογή του.
Τελικά, εκείνος αποφάσισε με ποια θα πάει και ποια θ' αφήσει, πίσω από ποια θα
τρέχει και ποια θα τρέχει από πίσω του. Δεν της το είπε, αλλά της το έδειχνε
με ό,τι έκανε και με ό,τι δεν έκανε. Πάντως, η Εριφύλη δεν ήταν διατεθειμένη
να ακολουθήσει τον οποιονδήποτε ούτε στην κορυφή του ούτε στον γκρεμό του. Όχι
ακόμη τουλάχιστον. Η ίδια είχε δρόμο δικό της και ήταν γεμάτη περιέργεια για
το τι θα συναντούσε και πού θα κατέληγε. Ακόμα βρισκόταν στο ξεκίνημά της και
είχαν πολλά να δούνε τα μάτια της και να νιώσει η καρδιά της. Είχε την
εντύπωση ότι μέχρι τώρα ελάχιστα είχε δει κι ελάχιστα είχε ζήσει. Για την ώρα
βάδιζε σε πράσινες πεδιάδες, σε περιποιημένα πάρκα, σε ρομαντικές γεφυρούλες
και σε καλοφτιαγμένα ρυάκια. Έτσι όπως ήταν και τα κορμιά των νεαρών αντρών
που συναναστρεφόταν και μερικά απ' αυτά τα εξερευνούσε την ώρα που ξάπλωναν.
Ακόμα δεν είχε σκαρφαλώσει βουνά, δεν είχε παρασυρθεί από ποταμούς, δεν είχε
γκρεμοτσακιστεί σε χαράδρες. Αναρωτιόταν πότε και πού της το φυλάει η Μοίρα.

Όταν τελείωσε με το βάζο και τα κίτρινα τριαντάφυλλα, διαπίστωσε με έκπληξη
ότι άθελά της είχε σχηματίσει έναν κατακίτρινο ήλιο και χαμογέλασε. Μπροστά
στο έργο της, η δική της παρουσία φάνηκε ξαφνικά ασήμαντη και μουντή και
παρασυρμένη από την ομορφιά που έβλεπε, βάδισε προς την ντουλάπα για να βρει
το κατάλληλο βάζο και να τοποθετήσει και τον εαυτό της.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: P10</CAT>
<ED>
Κωδικός άρθρου: A16058P101</ED>
<ID>
ID:129952

</ID><URL>http://ta-nea.dolnet.gr/neaweb/neafile.print_unique?e=A&f=16058&m=P10&aa=1</URL></REF>


Article

<CATEGORY>vin09</CATEGORY>

 <H5>Ο ΚΩΣΤΑΣ ΤΣΙΑΝΟΣ ΝΕΟΣ ΔΙΕΥΘΥΝΤΗΣ ΤΟΥ ΚΡΑΤΙΚΟΥ ΘΕΑΤΡΟΥ ΒΟΡΕΙΟΥ ΕΛΛΑΔΟΣ
</H5><H2>Αλλαγή διεύθυνσης
</H2>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

<H3>«Αγωνιώ» είναι η πρώτη λέξη που άρθρωσε ο νέος καλλιτεχνικός διευθυντής του
Κρατικού Θεάτρου Βορείου Ελλάδος, Κώστας Τσιάνος. «Θέλω να κάνω παραστάσεις,
να κάνω θέατρο, να κάνω ανοιχτό θέατρο για όλο τον κόσμο», πρόλαβε να
συμπληρώσει ετοιμάζοντας ήδη τα πράγματά του για τη μετάβαση από τη Λάρισα στη Θεσσαλονίκη.
</H3>
ΘΕΣΣΑΛΟΝΙΚΗ. 
Γραφείο Βόρ. Ελλάδος

Ο αποχωρών διευθυντής του ΚΘΒΕ Βασίλης Παπαβασιλείου (αριστερά) και ο νέος
διευθυντής Κώστας Τσιάνος (δεξιά), που δηλώνει... «Αγωνιώ»

Ύστερα από 22 χρόνια θεατρικής (υποκριτικής και σκηνοθετικής) κατάθεσης στο
«πατρώον» του θεάτρο της Λάρισας, μετά 15 χρόνια στη θέση του διευθυντή (μετά
τη μετατροπή του θεάτρου σε Δημοτικό Περιφερειακό) ο Κώστας Τσιάνος δέχθηκε τη
μεγάλη «τιμή», λέει ο ίδιος, αλλά και «σαφή πρόκληση».

Τα μεγέθη των δύο θεάτρων είναι διαφορετικά. Το ΚΘΒΕ τον υποδέχεται ως
υπερδιευθυντή υπό τη νέα του μορφή από πλευράς θεσμικού πλαισίου λειτουργίας
(ΝΠΙΔ από ΝΠΔΔ), αλλά και με πέντε συνολικά Σκηνές.

«Δεν έρχομαι στη Θεσσαλονίκη για να κάνω καριέρα διευθυντή. Μ' ενδιαφέρει το
θέατρο», λέει στα «ΝΕΑ» στην πρώτη του μίνι συνέντευξη υπό τη νέα του ιδιότητα.

Δεν κρύβει την αγωνία του για το μεγάλο εγχείρημα, τη δηλώνει ευθαρσώς, ως
άνθρωπος όμως της δημιουργίας έχει ήδη μπροστά του το «όραμα» ­ αν και
αποφεύγει να το χαρακτηρίσει έτσι.

«Είμαι πάνω απ' όλα καλλιτέχνης. Θέλω να κάνω παραστάσεις με κλασικά έργα για
όλο τον κόσμο. Θέλω να δώσω προτεραιότητα στο ελληνικό έργο. Σκέφτομαι ήδη μια
Σκηνή ­ μια που το ΚΘΒΕ πλέον έχει πολλές ­ να ανεβάζει αποκλειστικά ελληνικά έργα».

Όσο για τη Λάρισα... «Το ΔΗΠΕΘΕ της Λάρισας είναι η πατρίδα, η μάνα, αλλά και
το παιδί μου. Δεν πρόκειται να το εγκαταλείψω. Το ΔΗΠΕΘΕ της Λάρισας είναι ένα
πρότυπο θέατρο από πλευράς οργάνωσης. Δεν έχει έναν ­ εμένα ­ καλλιτεχνικό
διευθυντή, αλλά 15. Έχω την αίσθηση ότι και η καθαρίστρια μπορεί πλέον να το διευθύνει»...

Αύριο το πρωί θα βρίσκεται στην πόλη όπου και θα συναντηθεί με τον υπουργό
Πολιτισμού, καθώς και με το νέο Δ.Σ. του θεάτρου για την πρώτη ενημέρωση.

«Γνωστή και πολυδύναμη θεατρική προσωπικότητα» χαρακτηρίζει ο υπουργός
Πολιτισμού τον νέο καλλιτεχνικό διευθυντή του ΚΘΒΕ στην ανακοίνωσή του για το
διορισμό του κ. Τσιάνου, μετά το πρόβλημα που προέκυψε στη δεύτερη κρατική
Σκηνή με την ομόφωνη απόρριψη από το νεοδιορισθέν Δ.Σ. του απολογισμού που
υπέβαλε ο κ. Βασίλης Παπαβασιλείου.

«Η απόφαση του Δ.Σ. που μου κοινοποιήθηκε περιέχει πλήρεις και αναλυτικές
αιτιολογίες. Επιπλέον το Δ.Σ. μού ζητά ομοφώνως να ζητήσω από το Ελεγκτικό
συνέδριο τη διενέργεια έκτακτου ελέγχου, πράγμα το οποίο φυσικά θα κάνω αμέσως».

Ο υπουργός Πολιτισμού ζήτησε χθες την παραίτηση τού επί τριετία καλλιτεχνικού
διευθυντή του ΚΘΒΕ κ. Παπαβασιλείου, ο οποίος και του την υπέβαλε αμέσως,
έντεκα μήνες πριν από την τυπική ολοκλήρωση της θητείας του που θα έληγε τον
ερχόμενο Δεκέμβριο.

«Λυπάμαι ειλικρινά γιατί έληξε έτσι η θητεία του κ. Παπαβασιλείου, που είναι
μια σημαντική καλλιτεχνική προσωπικότητα στον χώρο του θεάτρου και ο οποίος
είμαι βέβαιος ότι πάντοτε θα προσφέρει πρόθυμα τις καλλιτεχνικές του υπηρεσίες
και ιδέες στο ΚΘΒΕ», καταλήγει στην ανακοίνωσή του ο υπουργός.

Ο κ. Παπαβασιλείου αρνήθηκε και χθες να μιλήσει δηλώνοντας απασχολημένος με
τις πρόβες της παράστασης του έργου του Σαίξπηρ «Όπως σας αρέσει» που
ετοιμάζει για το ΚΘΒΕ.

Το ΚΘΒΕ που απασχολεί συνολικά περί τους 300 εργαζόμενους (106 ηθοποιούς και
οι υπόλοιποι διοικητικοί και τεχνικοί υπάλληλοι), επιχορηγήθηκε και την
περασμένη χρονιά με 1,5 δισ. δραχμές από το ΥΠΠΟ, αλλά παρουσίασε χρέος 650
εκατομμυρίων δραχμών ­ ποσό που μειώθηκε τελικά στα 430 μετά την έκτακτη
καταβολή έναντι της επιχορήγησης για το 1998 ποσού 250 εκατομμυρίων δραχμών.

Τα έσοδα του θεάτρου ήταν ανύπαρκτα στο διάστημα των τελευταίων δύο ετών,
καθώς ή δεν υπήρχαν παραστάσεις ή σ' αυτές που δίνονταν (συνήθως επαναλήψεις
παλιότερων παραγωγών) οι ηθοποιοί έπαιζαν σε... κενά καθίσματα

Στην επόμενη συνεδρίασή του το νέο Δ.Σ. του θεάτρου θα ασχοληθεί με την
ολοκλήρωση των έργων και τις χρήσεις των πέντε Σκηνών του ΚΘΒΕ (Ε.Μ.Σ.,
Βασιλικό ­ η ολοκλήρωση των εργασιών του προβλέπεται μέχρι το τέλος του χρόνου
­ Δάσους, Νταμάρι και Μονής Λαζαριστών).

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16058P121</ED>
<ID>
ID:129953

</ID><URL>http://ta-nea.dolnet.gr/neaweb/neafile.print_unique?e=A&f=16058&m=P12&aa=1</URL></REF>


Article

<CATEGORY>vin09</CATEGORY>

 <H5>Μάθημα δεύτερο
</H5><H2>ΤΟ ΠΝΕΥΜΑ του τόνου
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Το δεύτερο έργο που μας έφεραν οι Τούρκοι καλλιτέχνες του Κρατικού Θεάτρου της
γείτονος, ήταν το ήδη και εδώ παιζόμενο «Μάστερ Κλας». Ο Γκιοκσέρ, που το
σκηνοθέτησε, είναι παλιός γνώριμος. Τον είχα θαυμάσει και στο «Rex» ως
Οιδίποδα τύραννο πριν από τριάντα πέντε χρόνια, σε σκηνοθεσία Μουζενίδη.
Ηθοποιός με κύρος, λάμψη και έξοχη φωνή. Η κ. Γκιοκσέρ που έπαιξε την Κάλλας
είναι μια θαυμάσια ντάμα και είχε επίσης ενσαρκώσει «Λυσιστράτη» σε σκηνοθεσία
Μουζενίδη. Τι σημαντικές προσπάθειες επικοινωνίας εκείνες οι ανταλλαγές! Και
το δεύτερο μάθημα να θελήσουν οι Τούρκοι όχι να ανταγωνιστούν την κ.
Δανδουλάκη, αλλά πάλι να μας βοηθήσουν να ξεπεράσουμε το φράγμα της γλώσσας με
γνωστό μας έργο. Δεν θα προβώ σε ανοίκειες συγκρίσεις. Θεωρώ την ερμηνεία τής
Δανδουλάκη εξόχως κορυφαία. Χωρίς να καταφεύγει σε άχρηστες μιμήσεις ή
ταυτίσεις υποδύθηκε την Ντίβα με κύρος, έμπνευση, γούστο, μέτρο,
στοχαστικότητα και κατασταλαγμένη πείρα, με μια βαθιά πίκρα για το
ανικανοποίητο της δημιουργίας και μια κατανόηση για την αδυναμία του ανθρώπου
να αγγίξει την τελειότητα. Μέγα μάθημα για τους νέους κυρίως, όχι αναγκαστικά
τους νέους καλλιτέχνες, αλλά κάθε νέο που σκέφτεται σοβαρά να κάνει καριέρα
που να μην του είναι φόρτωμα και πλήξη. Η Δανδουλάκη - Κάλλας, όπως και η
Γκιοκσέρ, διδάσκουν την ανεκλάλητη χαρά τού δημιουργείν και την αξεδίψαστη
λαχτάρα για την τελειότητα

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16058P122</ED>
<ID>
ID:129994

</ID><URL>http://ta-nea.dolnet.gr/neaweb/neafile.print_unique?e=A&f=16058&m=P12&aa=2</URL></REF>


Article

<CATEGORY>vin09</CATEGORY>

 <H2>«Οι Ολυμπιακοί Αγώνες του 2004 θα πιέσουν για την επιστροφή των Μαρμάρων»
</H2>
Η επιστροφή των Μαρμάρων του Παρθενώνα από το Βρετανικό Μουσείο συνδέθηκε
χθες για πρώτη φορά με την τέλεση των Ολυμπιακών Αγώνων στην Αθήνα το 2004

«Η οργάνωση των Ολυμπιακών Αγώνων από την Αθήνα το 2004 αναμένεται να ασκήσει
μια πίεση για την επιστροφή των Μαρμάρων του Παρθενώνα, που δύσκολα μπορεί να
την αντέξει η βρετανική πλευρά», δήλωσε χθες ο υπουργός Πολιτισμού Ευάγγελος
Βενιζέλος, στη διάρκεια εκδήλωσης όπου, παρουσία του Ζυλ Ντασσέν, δόθηκε στη
δημοσιότητα το βιβλίο του Ελληνοαμερικανού συγγραφέα Θόδωρου Βρεττού «Υπόθεση
Έλγιν» (από τις εκδόσεις «Ενάλιος»).

«Άλλωστε», συνέχισε ο υπουργός Πολιτισμού, «η πρόταση που έχουμε συγκροτήσει
και την οποία αναπτύσσω στη βρετανική πλευρά, είναι μια πρόταση που τους
επιτρέπει να κάνουν μια γενναιόδωρη κίνηση χωρίς βλάβη των καλώς νοουμένων
βρετανικών συμφερόντων».

Σε τρία σημεία στήριξε ο κ. Βενιζέλος την άποψη ότι η Βρετανία αλλάζει στάση
στο ζήτημα της επιστροφής των Μαρμάρων, εφόσον βεβαίως έχει ολοκληρωθεί το Νέο
Μουσείο Ακροπόλεως με την αίθουσα του Παρθενώνα:

Πρώτον, στην επάνοδο της Μεγάλης Βρετανίας στην Ουνέσκο από τον Οκτώβριο οπότε
οι αποφάσεις της Γενικής Διάσκεψης και οι συστάσεις του διεθνούς οργανισμού να
ξεκινήσουν επαφές και διαπραγματεύσεις, αποκτούν τώρα νέα σημασία.

Στο γεγονός ότι η Μεγάλη Βρετανία συναίνεσε στην πραγματοποίηση διμερών
συναντήσεων σε υπουργικό επίπεδο ­ η πρώτη έγινε πέρσι στο Λουξεμβούργο και η
δεύτερη θα πραγματοποιηθεί άτυπα την άνοιξη στο Μάντσεστερ στη διάρκεια της
βρετανικής προεδρίας.

Τρίτον, στον πρόσφατο χαιρετισμό του Βρετανού υπουργού Πολιτιστικής
Κληρονομιάς κατά την έναρξη των ελληνικών ημερών (Greece in Britain) στο
Λονδίνο, όπου δήλωσε ότι το ζήτημα συζητείται και ότι έχουν μεγάλη σημασία οι
επαφές ανάμεσα στις δύο κυβερνήσεις.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: P16</CAT>
<ED>
Κωδικός άρθρου: A16058P161</ED>
<ID>
ID:129954

</ID><URL>http://ta-nea.dolnet.gr/neaweb/neafile.print_unique?e=A&f=16058&m=P16&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
Από την ξέφρενη σάτιρα «Άντρες με τα όλα τους»

«ΒΑΣΙΛΙΚΗ»: Ερωτικό πάθος α λα «Ευδοκία» στα χρόνια της μισαλλοδοξίας
(εμφύλιος - μετεμφυλιακά χρόνια). Του Βαγγέλη Σερντάρη με τους πολύ καλούς
Ταμίλα Κουλίεβα, Πασχάλη Τσαρούχα. (Απόλλων, Αρτ Στούντιο, Αφαία, Δαναός, Ορφεύς).

«ΤΑ ΠΑΙΔΙΑ ΤΗΣ ΕΠΑΝΑΣΤΑΣΗΣ»: Μαύρη αυστραλιανή κωμωδία που παρωδεί το
όνειρο της επανάστασης, του Πίτερ Ντίνκαν, με τους Τζούντι Ντέιβιτς, Τζέφρι
Ρας («Ο σολίστας»), Σαμ Νιλ, Μάρεϊ Άμπρααμ. (Άστυ, Κηφισιά 2, Νιρβάνα).

«Η ΝΥΧΤΑ ΤΟΥ ΚΥΝΗΓΟΥ»: Ο Ρόμπερτ Μίτσαμ ως ψυχοπαθής γοητεύει την ωραία
χήρα Σέλεϊ Γουίντερς και βάζει στόχο τα δύο μικρά παιδιά της. Η μοναδική
ταινία που σκηνοθέτησε ο πληθωρικός Τσαρλς Λότον. (Έλλη, Πλάζα).

«ΤΟ ΤΣΑΚΑΛΙ»: Σύγκρουση ρωσικής μαφίας με FBI. Του Μάικλ Κέιτον
Τζόουνς, με τους Μπρους Γουίλις, Ρίτσαρντ Γκιρ, Σίντνεϊ Πουατιέ, Ματίλντα Μέι.
(Αελλώ, Άνεσις, Μαρούσι 2, Άστορ, Village Centre 9, Γλυφάδα, Ετουάλ, Νανά, Ζέα).

«ΑΝΤΡΕΣ ΜΕ ΤΑ ΟΛΑ ΤΟΥΣ»: Κωμωδία με «θέση» που μόνο το αγγλικό σινεμά
θα μπορούσε να την κάνει, όπου άνεργοι άντρες αποφασίζουν να κάνουν ένα γκρουπ
για στριπτίζ! Του Πίτερ Κατανέο. (Αθήναιον 2, Αθήναιον Cinepolis 4, Αβάνα,
Άττικα 2, Όπερα 1, 2, Village Centre 10, Πτι Παλαί, Ζίνα, Καλυψώ, Τρία Αστέρια 2).

«ΞΕΦΡΕΝΕΣ ΝΥΧΤΕΣ»: Η βιομηχανία πορνό στην Αμερική του '70. Του Πολ
Τόμας Άντερσον, με τους Μαρκ Γουόλμπεργκ, Μπαρτ Ρέινολντς, Τζούλιαν Μουρ.
[Agora, Αίγλη, Αλεξάνδρα (Πατ.), Άστρον, Άτταλος, Village Centre 3, Έμπασσυ,
Κηφισιά 3, Μαργαρίτα 1, Μετάλλιον, Μετροπόλιταν, Όσκαρ, Τιτάνια, Βυζάντιο, Χαϊλάιφ].

«ΕΝΑΣ ΑΜΕΡΙΚΑΝΟΣ ΛΥΚΑΝΘΡΩΠΟΣ ΣΤΟ ΠΑΡΙΣΙ»: Κομεντί τρόμου του Άντονι
Γουόλερ, με τους Τομ Έβερετ Σκοτ, Ζιλί Ντελπί, Φιλ Μπάκμαν. [Αθηνά (Πατ.),
Αλεξάνδρα (Καλ.), Άννα Ντορ, Ατλαντίς, Village Centre 6, Διάνα, Κηφισιά 1,
Σοφία, Σπόρτιγκ, Αττικόν (Πειρ.)].

«Ο ΑΔΕΛΦΟΣ ΜΟΥ ΚΙ ΕΓΩ»: Όμορφη, αγαπησιάρικη ταινία του Αντώνη
Κόκκινου, μ' έναν 25άρη να θαυμάζει τυφλά τον 45άρη ροκ αδελφό του και την
εποχή των σίξτις. Με τους Δημοσθένη Παπαδόπουλο, Βαγγέλη Γερμανό, Πέμυ Ζούνη,
Μυρτώ Αλικάκη, Έρικ Μπάρτον. (Ιντεάλ, Ιντεάλ Μαρούσι, Μαργαρίτα 2,
Μπροντγουαίη, Φάληρο 2, Σινεάκ).

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: P17</CAT>
<ED>
Κωδικός άρθρου: A16058P171</ED>
<ID>
ID:129971

</ID><URL>http://ta-nea.dolnet.gr/neaweb/neafile.print_unique?e=A&f=16058&m=P17&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α ' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Τα φτερά της αγάπης. 6.30-8.45-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Ξέφρενες νύχτες. 5.00-8.00-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Το τσακάλι. 5.50-8.30-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Ο μικρός Κόλια. 8.30-10.30 μ.μ.
Ηρακλής - πέρα από το μύθο, κάθε μέρα ώρα 6.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Ένας Αμερικανός λυκάνθρωπος στο Παρίσι. 7.00-9.00-11.00 μ.μ. Ηρακλής
- πέρα από το μύθο, Κυρ. ώρα 5.00 μ.μ.

ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Τιτανικός. 3.00-6.50-10.30 μ.μ. Κυριακή ώρα 11.00 μ.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Άντρες με τα
όλα τους. 5.00-7.00-9.00-11.00 μ.μ. Παρ.-Κυρ. ώρα 3.00 μ.μ. Παρ.-Σάβ. 00.45
π.μ.: In and Out.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Τιτανικός. 6.15-10.00 μ.μ. Παρ.-Κυρ. ώρα 2.30
μ.μ. Κυρ. πρωί, ώρα 11.00 π.μ.

ΑΘΗΝΑΙΟΝ CINEPOLIS PHILIPS 2. Τιτανικός. 3.00-6.45-10.30 μ.μ.

ΑΘΗΝΑΙΟΝ CINEPOLIS PHILIPS 3. Τιτανικός. 3.00-6.45-10.30 μ.μ.

ΑΘΗΝΑΙΟΝ CINEPOLIS PHILIPS 4. Άντρες με τα όλα τους (Κ.). 5.00-7.00-9.00-11.00
μ.μ. Σάβ.-Κυρ. ώρα 3.00 μ.μ. Παρ.-Κυρ. 00.45 π.μ.: In and Out.

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Condition). Ξέφρενες νύχτες. 5.00-8.00-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Ένας Αμερικανός λυκάνθρωπος
στο Παρίσι. 7.00-9.00-11.00 μ.μ.

ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Ξέφρενες νύχτες.
5.00-8.00-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo).
Τζέιμς Μποντ πράκτωρ 007: Το αύριο ποτέ δεν πεθαίνει. 6.20-8.40-10.50 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Ο επισκέπτης
του χειμώνα. 6.45-8.50-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Τιτανικός. 5.45-9.30 μ.μ.
Σάβ.-Κυρ. ώρα 2.00 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Τζέιμς Μποντ πράκτωρ 007: Το αύριο ποτέ δεν πεθαίνει. 6.20-8.40-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Το τσακάλι.
5.50-8.30-11.00 μ.μ. Σάβ.-Κυρ. ώρα 3.30 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Ένας Αμερικανός λυκάνθρωπος στο
Παρίσι. 7.00-9.00-11.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition).
Βασιλική. 5.40-8.10-10.40 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Βασιλική.
5.45-8.25-11.00 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Άντρες με τα όλα τους. 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital).
Τιτανικός. 6.20-10.10 μ.μ. Σάβ.-Κυρ. ώρα 2.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS).
Τιτανικός. 5.45-9.30 μ.μ. Σάβ.-Κυρ. ώρα 2.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Άντρες με
τα όλα τους (Κ.). 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Τιτανικός. 5.45-9.30 μ.μ. Σάβ.-Κυρ. ώρα 2.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Το τσακάλι. 5.00-7.40-10.15 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Άντρες με τα όλα τους. Παρ.-Κυρ.: 4.30-6.30-8.30-10.30 μ.μ. Παρ.-Σάβ.
ώρα 12.30 π.μ. Δευτ.-Πέμπ.: 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 Dolby Stereo). Άντρες με
τα όλα τους. Παρ.-Κυρ.: 5.00-7.00-9.00-11.00 μ.μ. Δευτ.-Πέμπ.: 6.30-8.30-10.30 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Τιτανικός. 6.15-10.00 μ.μ. Σάβ.-Κυρ. ώρα 2.30 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Τιτανικός. 6.15-10.00 μ.μ. Σάβ.-Κυρ. ώρα 2.30 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Το τσακάλι. 5.10-7.50-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Ξέφρενες
νύχτες. 5.00-8.00-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Τα παιδιά της επανάστασης.
6.00-8.15-10.30 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Ένας Αμερικανός λυκάνθρωποςστο Παρίσι. 6.20-8.20-10.20 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Ξέφρενες
νύχτες. 5.00-8.00-11.00 μ.μ.

ΑΤΤΙΚΟΝ Renault (Οδ. Σταδίου ~ 3228.821 Dolby Digital Air Condition).
Τιτανικός. 6.15-10.00 μ.μ. Παρ.-Κυρ. ώρα 2.30 μ.μ.

ΑΦΑΙΑ (Καλλιθέα ~ 9595.534 Dolby Stereo). Βασιλική. 6.10-8.45-11.05 μ.μ.

CINERAMA (οδός Αγ. Κυριακής 30, Π. Φάληρο ~ 9303.593 - 9303.595 Dolby Stereo
RS). Τιτανικός. 6.15-10.00 μ.μ. Σάβ.-Κυρ. ώρα 2.30 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Τιτανικός. Παρ.-Σάβ.:
13.00-17.00-21.00-01.00. Κυρ.-Δευτ.: 11.00-15.15-19.15-23.30. Τρ.:
11.00-15.15-19.15. Τετ.-Πέμπ.: 11.00-15.15-19.15-23.30.

VILLAGE CENTRE Αίθουσα 2. Τζέιμς Μποντ πράκτωρ 007: Το αύριο ποτέ δεν
πεθαίνει. Παρ.-Σάβ.: 12.40-15.20-18.00-20.40-23.20-02.00. Κυρ.-Δευτ.:
11.45-14.15-17.00-19.45-22.30-01.15. Τρ.: 11.20-14.00-16.45-19.30-22.15.
Τετ.-Πέμπ.: 11.45-14.15-17.00-19.45-22.30-01.15.

VILLAGE CENTRE Αίθουσα 3. Ξέφρενες νύχτες. Παρ.-Σάβ.:
12.15-15.30-18.45-22.00-01.15. Κυρ.-Δευτ.: 11.30-14.45-18.00-21.15-00.30. Τρ.:
11.45-15.00-18.15-21.30. Τετ.-Πέμπ.: 11.30-14.45-18.00-21.15-00.30.

VILLAGE CENTRE Αίθουσα 4. Μόνος στο σπίτι 3. Παρ.-Σάβ.-Κυρ.: 11.15-13.45.
Δευτ.-Πέμπ.: 11.30-14.00. Η επίλεκτη. Παρ.-Σάβ.-Κυρ.: 16.15-19.00-21.45.
Δευτ.: 16.40-19.20-22.00-01.00. Τρ.: 16.20-19.00-22.00. Τετ.-Πέμπ.:
16.40-19.20-22.00-01.00. In and Out. Παρ.-Σάβ.-Κυρ.: 00.30.

VILLAGE CENTRE Αίθουσα 5. Ο γκαφατζής της ζούγκλας. Παρ.-Σάβ.:
12.00-14.15. Κυρ.-Δευτ.: 11.15-13.45. Τρ.: 11.00-13.15. Τετ.-Πέμπ.:
11.15-13.45. Το παιχνίδι. Παρ.-Σάβ.: 16.40-19.30-22.30-01.30. Κυρ.-Δευτ.:
16.15-19.00-22.00-00.45. Τρ.: 15.30-18.45-21.45. Τετ.-Πέμπ.: 16.15-19.00-22.00-00.45.

VILLAGE CENTRE Αίθουσα 6. Ένας Αμερικανός λυκάνθρωπος στο Παρίσι. Παρ.-Σάβ.:
11.00-13.15-16.00-18.20-20.40-23.00-01.40. Κυρ.-Δευτ.:
11.00-13.15-15.40-18.20-20.40-23.00-01.30. Τρ.: 13.00-15.20-17.40-20.10-22.30.
Τετ.-Πέμπ.: 11.00-13.15-15.40-18.20-20.40-23.00-01.30.

VILLAGE CENTRE Αίθουσα 7. Ηρακλής - πέρα από το μύθο. Παρ.-Σάβ.:
11.30-13.30. Κυρ.-Δευτ.: 11.20-13.30. Τρ.: 11.30-13.30. Τετ.-Πέμπ.:
11.20-13.30. Τιτανικός. Παρ.-Δευτ.: 16.00-20.00-00.00. Τρ.: 16.00-20.00.
Τετ.-Πέμπ.: 16.00-20.00-00.00.

VILLAGE CENTRE Αίθουσα 8. Τιτανικός. Παρ.-Δευτ.: 12.00-16.00-20.00-00.00. Τρ.:
12.00-16.00-20.00. Τετ.-Πέμπ.: 12.00-16.00-20.00-00.00.

VILLAGE CENTRE Αίθουσα 9. Το τσακάλι. Παρ.-Σάβ.:
11.30-14.15-17.00-19.45-22.45-01.30. Κυρ.-Δευτ.:
11.15-14.00-16.45-19.30-22.15-01.00-. Τρ.: 11.00-13.45-16.30-19.15-22.00.
Τετ.-Πέμπ.: 11.15-14.00-16.45-19.30-22.15-01.00.

VILLAGE CENTRE Αίθουσα 10. Άντρες με τα όλα τους. Παρ.-Σάβ.:
12.15-14.30-16.45-19.10-21.20-23.40-01.45. Κυρ.-Δευτ.:
12.00-14.15-16.30-18.45-21.00-23.15-01.30. Τρ.:
11.15-13.30-15.45-18.00-20.30-22.40. Τετ.-Πέμπ.: 12.00-14.15-16.30-18.45-21.00-23.15-01.30.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Το παιχνίδι. 6.00-8.30-11.00 μ.μ. Ηρακλής - πέρα από το
μύθο. Σάβ.-Κυρ. ώρα 4.00 μ.μ. μεταγλωτ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα). Το
τσακάλι. 5.50-8.30-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Βασιλική. 5.30-8.15-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Ένας Αμερικανός λυκάνθρωπος στο Παρίσι. 6.10-8.20-10.30 μ.μ. Ο γκαφατζής της
ζούγκλας. Σάβ.-Κυρ. ώρα 4.30 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Η νύχτα του κυνηγού.
6.30-8.30-10.30 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Ξέφρενες νύχτες. 4.20-7.30-10.40 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Το τσακάλι. 5.50-8.30-11.00 μ.μ.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Άντρες με τα όλα
τους. 5.00-7.00-9.00-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Τιτανικός. 5.45-9.30. Σάβ.-Κυρ. ώρα 2.00 μ.μ.

INTEAL (Πανεπ/μίου 46 ~ 3826.720 Dolby Digital). Ο αδελφός μου κι εγώ.
6.10-8.20-10.30 μ.μ. Σάβ. μεταμεσονύχτια ώρα 1.00 π.μ.: Στρατιώτες του σύμπαντος.

INTEAL ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Ο αδελφός μου
κι εγώ. 6.10-8.20-10.30 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Άντρες με τα όλα τους. 5.00-7.00-9.00-11.00 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Ένας Αμερικανός λυκάνθρωπος στο
Παρίσι. 5.35-8.00-10.30 μ.μ. Η Λαίδη και ο Αλήτης. Κυρ. ώρα 3.30 μ.μ. μεταγλωτ.

ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Τα παιδιά της επανάστασης.
6.00-8.30-11.00 μ.μ. Ηρακλής - πέρα από το μύθο. Κυρ. ώρα 3.30 μ.μ. μεταγλωττισμένο.

ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Ξέφρενες νύχτες. 4.30-7.35-10.50 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo).
Τιτανικός. 6.15-10.00 μ.μ. Σάβ.-Κυρ. ώρα 2.30 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Ξέφρενες
νύχτες. 4.20-7.20-10.20 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Ο αδελφός μου
κι εγώ. 7.00-9.00-11.00 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Η επίλεκτη.
5.30-8.15-10.45 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Ξέφρενες νύχτες. 4.20-7.20-10.20 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo).
Ξέφρενες νύχτες. 4.20-7.20-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Ο αδελφός μου
κι εγώ. 6.40-8.50-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Το τσακάλι.
5.10-7.50-10.30 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Τα παιδιά της
επανάστασης. 7.00-9.00-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Βασιλική. 5.20-8.00-10.20 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Ξέφρενες νύχτες.
5.00-8.00-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Τζέιμς Μποντ πράκτωρ 007: Το αύριο
ποτέ δεν πεθαίνει. 6.15-8.25-10.50 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Η νύχτα του κυνηγού. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Άντρες με τα όλα τους. 4.30-6.30-8.30-10.30 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Ένας Αμερικανός
λυκάνθρωπος στο Παρίσι. 6.20-8.20-10.20 μ.μ. Ηρακλής - πέρα από το μύθο.
Παρ.-Κυρ. ώρα 4.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Ένας Αμερικανός λυκάνθρωπος στο Παρίσι.
7.00-9.00-11.00 μ.μ. Η Λαίδη και ο Αλήτης. Παρ.-Κυρ. ώρα 5.45 μ.μ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Ξέφρενες νύχτες. 4.00-7.10-10.20 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο ~ 2826.873, 2825.607, Dolby Stereo Digital SR).
Τιτανικός. 6.15-10.00 μ.μ. Σάβ.-Κυρ. ώρα 2.30 μ.μ. Κυρ. πρωί ώρα 11.00.

ΤΡΙΑ ΑΣΤΕΡΙΑ 2 (Νέο Ηράκλειο ~ 2826.873, 2825.607, Dolby Stereo Digital SR).
Άντρες με τα όλα τους (Κ.). 4.20-6.20-8.20-10.20 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Τα φτερά της αγάπης. 7.00-9.05-11.10 μ.μ. Σάβ.-Κυρ. ώρα
5.00 μ.μ.

ΦΑΛΗΡΟ 1 (Ζησιμοπούλου - Αγ. Τριάδας Π. Φάληρο ~ 9823.657 Dolby Stereo). Τα
φτερά της αγάπης. 6.05-8.15-10.25 μ.μ.

ΦΑΛΗΡΟ 2 (Ζησιμοπούλου - Αγ. Τριάδας Π. Φάληρο ~ 9823.657 Dolby Stereo). Ο
αδελφός μου κι εγώ. 6.30-8.35-10.40 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (Περιστέρι ~ 5711.105 Dolby Stereo). Τιτανικός. 6.30-10.15 μ.μ.
Παρ.-Κυρ. ώρα 2.30 μ.μ.

*

ΗΜΙΚΕΝΤΡΙΚΟΙ

ΑΝΤΑΜΣ (Αιγάλεω ~ 5989.226 Dolby Stereo). Τιτανικός. 5.45-9.30 μ.μ. Σάβ.-Κυρ.
ώρα 2.00 μ.μ.

ΒΥΖΑΝΤΙΟ (Αιγάλεω ~ 5985.071). Ξέφρενες νύχτες. 7.00-10.00 μ.μ. Ο γκαφατζής
της ζούγκλας. Σάβ.-Κυρ. ώρα 5.00 μ.μ.

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222, ~
7793.515-18). Παρ. ώρα 9.00 μ.μ.: Ο Νότος. Τρίτη: Ο θάνατος ενός γραφειοκράτη.

*

ΠΡΟΑΣΤΙΩΝ

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη, ~ 0294.99760). Εφτά χρόνια στο
Θιβέτ. 8.30 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Ο ψευταράς.
7.00-9.30 μ.μ.

ΛΕΣΧΗ ΦΙΛΩΝ ΚΝ/ΦΟΥ ΒΟΡΕΙΑΣ ΑΤΤΙΚΗΣ (Αγ. Στεφάνου - Δημαρχείο). Μόνο Κυριακή
8.30 μ.μ.: Κραυγές και ψίθυροι.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Μοιραία βλάβη.
6.00-8.00-10.15 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Τιτανικός. 5.40-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093246441). Μπάτμαν και Ρόμπιν.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Ηφαίστειο.

*

ΠΕΙΡΑΙΑ

Α ' ΠΡΟΒΟΛΗΣ

ΑΝΕΣΙΣ (Σαλαμίνα ~ 4640.408). Το παιχνίδι. 5.00-7.15-9.30 μ.μ.

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Τιτανικός.
6.00-9.45 μ.μ. Σάβ.-Κυρ. ώρα 2.30 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Ένας Αμερικανός λυκάνθρωπος στο Παρίσι.
6.20-8.20-10.20 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453). Το
υποβρύχιο. 6.00-10.00 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453).
Το υποβρύχιο. 6.00-10.00 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Αδίστακτα πρόσωπα. 7.00-9.30 μ.μ.

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Το παιχνίδι. 8.00-10.20 μ.μ.
Κάθε μέρα ώρα 6.30 μ.μ. Μικρόκοσμος.

ΖΕΑ (Πασαλιμάνι ~ 4521.388 Dolby Stereo Air Condition). Το τσακάλι.
5.10-7.50-10.30 μ.μ.

ΚΙΝ/ΚΗ ΛΕΣΧΗ ΣΑΛΑΜΙΝΑΣ (Κέντρο Νεότητας, παραλία Σαλαμίνας ~ 4655.789).
Κυριακή ώρα 8.30 μ.μ.: Το μίσος.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Επαφή. Σάβ.: 8.00-10.00 μ.μ. Κυρ.: 6.30-9.10 μ.μ. Ο πόλεμος των
κουμπιών. Σάβ.: 4.00-6.00 μ.μ. Κυρ.: 11.00 π.μ. - 4.00 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Ο αδελφός μου κι εγώ. 6.20-8.25-10.30 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Ξέφρενες νύχτες.
4.15-7.15-10.15 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Τζέιμς Μποντ
πράκτωρ 007: Το αύριο ποτέ δεν πεθαίνει. 5.50-8.10-10.30 μ.μ. Σάβ.-Κυρ. ώρα
3.30 μ.μ.

*

ΘΕΣΣΑΛΟΝΙΚΗΣ

Α ' ΠΡΟΒΟΛΗΣ

ΑΘΗΝΑΙΟΝ (~ 832.060 Dolby Stereo). Ξέφρενες νύχτες. 5.30-8.15-11.00 μ.μ.

ΑΛΕΞΑΝΔΡΟΣ (~ 257.255 Dolby Stereo). Η επίλεκτη ­ G.Ι. Jane. 6.15-8.30-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Το τσακάλι. 6.00-8.30-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Ξέφρενες νύχτες. 5.00-8.00-11.00 μ.μ.

ΒΑΚΟΥΡΑ (~ 283.777 Dolby Stereo). Τα φτερά της αγάπης. 7.00-9.00-11.00 μ.μ. Η
πόλη των διδύμων ­ Twin town. Παρ.-Κυρ. μεταμεσοντύκτια προβολή ώρα 1.00 π.μ.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Άντρες με τα όλα τους. Παρ.-Σάβ.:
12.15-14.30-16.45-19.10-21.20-23.40-01.45. Κυρ.-Πέμπ.: 12.00-14.15-16.30-18.45-21.00-23.15-01.30.

VILLAGE CENTRE Αίθουσα 2. Ο γκαφατζής της ζούγκλας Παρ.-Σάβ.: 12.00-14.15.
Κυρ.-Πέμ.: 11.00-13.15. Το παιχνίδι. ­ The game. Παρ.-Σάβ.:
16.40-19.30-22.30-01.30. Κυρ.-Πέμπ.: 16.00-19.00-22.00-00.45.

VILLAGE CENTRE Αίθουσα 3. Ξέφρενες νύχτες. Παρ.-Σάβ.:
12.15-15.30-18.45-22.00-01.15. Κυρ.-Πέμπ.: 11.30-14.45-18.00-21.15-00.30.

VILLAGE CENTRE Αίθουσα 4. Μόνος στο σπίτι. Παρ.-Σάβ.: 11.15-13.45. Κυρ.-Πέμπ.:
11.20-13.45. Η επίλεκτη. Παρ.-Κυρ.: 16.15-19.00-21.45. Δευτ.-Πέμπ.:
16.40-19.20-22.00-01.00. Πάνω κάτω. Παρ.-Κυρ.: 00.30.

VILLAGE CENTRE Αίθουσα 5. Τιτανικός. Παρ.-Σάβ.: 13.00-17.00-21.00-01.00.
Κυρ.-Πέμ.: 11.00-15.15-19.15-23.30.

VILLAGE CENTRE Αίθουσα 6. Τζέιμς Μποντ πράκτωρ 007: Το αύριο ποτέ δεν
πεθαίνει. Παρ.-Σάβ.: 12.40-15.20-18.00-20.40-23.15-01.45. Κυρ.-Πέμπ.: 11.45-14.15-17.00-19.45-22.30-01.15.

VILLAGE CENTRE Αίθουσα 7. Τιτανικός. Παρ.-Σάβ.: 12.00-16.00-20.00-00.00.
Κυρ.-Πέμ.: 12.15-16.15-20.15-00.15

VILLAGE CENTRE Αίθουσα 8. Βασιλική. Παρ.-Σάβ.:
11.15-14.00-16.45-19.30-22.15-01.15. Κυρ.-Πέμπ.: 11.15-14.00-16.45-19.30-22.15-00.45.

VILLAGE CENTRE Αίθουσα 9. Το τσακάλι. Παρ.-Σάβ.:
11.30-14.15-17.00-19.45-22.45-01.30. Κυρ.-Πέμπ.: 11.15-14.00-16.45-19.30-22.15-01.00.

ΓΑΛΑΞΙΑΣ (~ 817.010 Dolby Stereo). Τα παιδιά της επανάστασης. 7.00-9.00-11.00 μ.μ.

ΕΓΝΑΤΙΑ (~ 225.172 Dolby Digital). Τιτανικός. Παρ.-Κυρ.: 3.00-6.30-10.30 μ.μ.

ΕΣΠΕΡΟΣ 1 (~ 235.304 και 265.544 Dolby Stereo). Ξέφρενες νύχτες.
5.00-8.00-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Το παιχνίδι ­ The game.
6.00-8.30-11.00 μ.μ.

ΚΑΠΙΤΟΛ (~ 815.570 Dolby Stereo). Τιτανικός. 3.30-7.00-10.30 μ.μ. Σάβ.-Κυρ.: 12.00-15.30-19.00-22.30.

ΚΟΛΟΣΣΑΙΟΝ (~ 831.565). Το τσακάλι. 6.00-8.30-11.00 μ.μ.

ΛΑΟΥΡΑ (~ 819.935 Dolby Stereo). Βασιλική. 6.00-8.30-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Ένας Αμερικανός λυκάνθρωποςστο Παρίσι.
5.00-7.00-9.00-11.00 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Τιτανικός. 3.00-σ6.45-10.30 μ.μ.
Παρ.-Κυρ.: 6.45-10.30 μ.μ.

ΝΑΥΑΡΙΝΟΝ (~ 225.152 Dolby Stereo). Άντρες με τα όλα τους.
5.00-7.00-9.00-11.00 μ.μ. Παρ.-Κυρ.: 5.00-7.00-9.00-11.00-01.00.

ΟΛΥΜΠΙΑΣ (~ 217.336). Θέατρο: Θίασος Στάθη Ψάλτη: Ο πιο αστείος εραστής.

ΠΑΛΛΑΣ (~ 278.515 Dolby Stereo). Ένας Αμερικανός λυκάνθρωπος στο Παρίσι.
7.00-9.00-11.00 μ.μ. Σάβ.-Κυρ.: 5.00-7.00-9.00-11.00.

ΡΑΔΙΟ ΣΙΤΥ (~ 824.970 Digital Sound). Ένας Αμερικανός λυκάνθρωπος στο Παρίσι.
5.30-7.00-9.00-11.00 μ.μ. Ο Ηρακλής πέρα από τον μύθο στα ελληνικά. Σάβ.-Κυρ.:
4.00 μ.μ.

ΤΙΤΑΝΙΑ 1 (~ 520.040 Οδός Λαγκαδά). Ο γκαφατζής της ζούγκλας. 3.00 μ.μ.
Ξέφρενες νύχτες. 5.00-8.00-11.00 μ.μ. 
ΤΙΤΑΝΙΑ 2 (~ 520.040 Οδός Λαγκαδά). Ο Ηρακλής πέρα από τον μύθο στα ελληνικά
3.00-5.00 μ.μ. Κυρ.: 11.00-1.00-3.00-5.00 μ.μ. Ένας Αμερικανός λυκάνθρωπος στο
Παρίσι. 7.00-9.00-11.00 μ.μ.

ΦΑΡΓΚΑΝΗ (~ 213.929 Dolby Stereo). Ο αδελφός μου κι εγώ. 7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: P17</CAT>
<ED>
Κωδικός άρθρου: A16058P172</ED>
<ID>
ID:130010

</ID><URL>http://ta-nea.dolnet.gr/neaweb/neafile.print_unique?e=A&f=16058&m=P17&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Κολακευτικός χαρακτηρισμός ποιητικού ή πεζού λόγου. 2. Ο
αναφερόμενος σε περιοχής της Β. Ευρώπης. 3. Μικρό οστό του ρινικού
διαφράγματος. - Γαλλική... λέξη. 4. Ένας κύριος... μαζεμένος. - Ένας
«Μουσταφά» της Τουρκίας πασίγνωστος. 5. Αγγλικό σύμφωνο. -
Χρησιμοποιείται και σε υποθέσεις. - Μέρος του... λόγου. 6.
Πρωταγωνίστρια της ταινίας του Ρεναί «Χιροσίμα αγάπη μου». - Γενάρχης μιας
φυλής. 7. Η εμφάνισή τους δεν ανησυχεί ιδιαίτερα τους γιατρούς.
8. Τοποθετείται στο σημείο του τερματισμού. Άραβες οι κάτοικοί του.
9. Ένας Ασιάτης, στην καθαρεύουσα (με άρθρο).

ΚΑΘΕΤΑ

1. Περιέχεται σε ορισμένα σαπούνια. 2. Πρώτη ύλη και
καλλυντικών. 3. Επώνυμο ζώο ξένης θρησκείας. - Σχετίζεται με θυσίες
(αιτ.). 4. Εκπληκτική η ταχύτητά του. - Όργανο κοπής (γεν.). 5.
Γραφή του αριθμού 450. - Βυζαντινή μουσική νότα. 6. Αναφέρονται και για
τον άνεμο. - Άρθρο. 7. Από τα οκτώ τα... μισά. - Έδρα ομώνυμης επαρχίας
των Ιόνιων Νησιών. 8. Μία Αφρικανή. - Χρησιμοποιείται και προτρεπτικά.
9. Γιος του Δαβίδ.

ΛΥΣΗ (5/2/98)

ΟΡΙΖΟΝΤΙΑ: 1. ΜΑΥΡΙΚΙΟΣ 2. ΕΜΠΟΡΙΟ 3. ΣΑΝ - ΥΑΙΝΑ
4. ΠΡΩΙΝΗ - ΝΟ 5. ΙΤ - ΚΟΤΣΟΣ 6. ΛΩΤ - ΜΑΡΣ 7.
ΕΛΙΑ - ΟΝΟΣ 8. ΑΟΡΤΗ - ΔΙΑ 9. ΣΑΝΑ - ΗΑΔ. ΚΑΘΕΤΑ: 1.
ΜΕΣΠΙΛΕΑ 2. ΑΜΑΡΤΩΛΟΣ 3. ΥΠΝΩ - ΤΙΡΑ 4. ΡΟ - ΙΚ - ΝΤΑ
5. ΙΡΑΝΟΣ - ΗΑ 6. ΚΙΝΗΤΡΟ 7. ΙΟΙ - ΣΑΝΔΗ 8.
ΑΝΟΜΟΙΑ 9. ΣΑΥΟΣ - ΣΑΔ

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: P17</CAT>
<ED>
Κωδικός άρθρου: A16058P173</ED>
<ID>
ID:130035

</ID><URL>http://ta-nea.dolnet.gr/neaweb/neafile.print_unique?e=A&f=16058&m=P17&aa=3</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ (Δεριγνύ 10 ­ Πατησίων, ~ 82.38.698, 82.37.330). «Ταξίδι μιας μεγάλης
μέρας μέσα στη νύχτα» του Γ. Ο' Νιλ Λάσκαρη, Θεοδωρακόπουλος.

ΑΘΗΝΩΝ (Βουκουρεστίου 10 ­ Πανεπιστημίου, ~ 32.35.524). «Μικρές αλεπούδες» της
Λ. Χέλμαν Μαραγκού, Χρυσικάκος.

ΑΚΑΔΗΜΟΣ (Ιπποκράτους 17 ­ Ακαδημίας, ~ 36.25.119, 36.03.835). «Μπράβο
γιατρέ...» του Ρ. Κούνεϊ Ρώμας, Βλ. Κυριακίδης.

ΑΚΡΟΠΟΛ (Ιπποκράτους 9-11, ~ 36.43.700, 36.08.666). «Ήρθες σαν όνειρο» των Λ.
Μιχαηλίδη - Γ. Τζιώτη Βοσκόπουλος, Γκερέκου.

ΑΛΙΚΗ (Αμερικής 4, ~ 32.44.146). «Το κλουβί με τις τρελές» του Ζ. Πουαρέ
Μουστάκας, Φωκάς.

ΑΛΚΜΗΝΗ (Αλκμήνης 8, Γκάζι, όπισθεν Πειραιώς 127, ~ 34.28.583). «Υλικό
πολέμου» του Πλ. Καϊτατζή Δαβής, Δεμερτζή.

ΑΛΚΥΟΝΙΣ (Ιουλιανού 42-46 ­ Αριστοτέλους, ~ 88.15.402). «Ντα» του Χ. Λέοναρντ
Μεσσάλας, Γλυκοφρύδη.

ΑΛΑΜΠΡΑ (Στουρνάρη 53, Πολυτεχνείο, ~52.27.497, 52.44.400). «Ποπ κορν» του Μπ.
Έλτον Τζώρτζογλου, Λογοθέτης.

ΑΛΦΑ (Στουρνάρη ­ Πατησίων, ~ 52.38.742). «Ορφέας και Ευρυδίκη» του Ζ. Ανούιγ
Γ. Βούρος, Σταθακοπούλου.

ΑΜΙΡΑΛ (Αμερικής 10, ~ 36.39.385). «Ο παππούς έχει πίεση» της Δ. Παπαδοπούλου
Δ. Παπαδοπούλου, Μητρούσης.

ΑΜΟΡΕ - ΕΞΩΣΤΗΣ (Πριγκηποννήσων 10, ~ 64.68.009). «Shopping and fucking» του
Μ. Ρέιβενχιλ Σκιαδαρέσης, Θ. Πάνου.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκηποννήσων 10, ~ 64.68.009). Αργεί.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Απόψε αυτοσχεδιάζουμε» του Λ.
Πιραντέλο Ευαγγελάτος (σκηνοθ.), Τασοπούλου.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739). «Σε φιλώ στη μούρη» του Γ. Διαλεγμένου
Αναλυτή, Ρηγόπουλος.

ΑΝΟΙΞΗΣ (Γερμανικού 20, Μεταξουργείο, ~ 52.38.870). Αργεί.

ΑΝΟΙΧΤΟ (Κάλβου 70 - Γκύζη, ~ 64.45.749). «Προς Ελευσίνα» του Π. Μάτεσι Γ.
Μιχαηλίδης (σκηνοθ.), Χατζησάββας.

ΑΝΤΙΘΕΑΤΡΟ (Μοσχονησίων 36, πλατεία Αμερικής, ~ 85.61.168). «Οι δήμιοι στα
Σόδομα» (ντε Σαντ) των Μ. Ξενουδάκη - Κ. Πολυχρονοπούλου Ξενουδάκη, Πρωτονοταρίου.

ΑΠΛΟ ­ ΚΕΝΤΡΙΚΗ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Φεγγάρι για καταραμένους» του Γ. Ο' Νιλ Αντύπας
(σκηνοθ.), Λεμπεσόπουλος.

ΑΠΛΟ ­ ΝΕΑ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Μανέ, Χατζηπαναγιώτης.

ΑΠΟ ΜΗΧΑΝΗΣ (Ακαδήμου 13, Μεταξουργείο, ~ 52.35.716). «Φυλλωσιές» του Λ. Νορέν
Βαλαβανίδης, Κράλλη.

ΑΤΕΝΕΟΥΜ (Αμερικής 8, ~ 36.33.701). «Έρωτας για έξι πρόσωπα» των Ζ. Κοκτό,
Αντ. Τσέχωφ, Σ. και Χ. Κιντέρο Βασιλάκου, Σπανόπουλος.

ΑΤΤΙΣ (Λεωνίδου 7, Μεταξουργείο, ~ 52.26.260). Αργεί.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Σουίτα γενεθλίων» του Ρ. Χόντον Παπαναστασίου, Γεωργίτσης.

ΑΥΛΩΝΙΤΗ (Βουκουρεστίου 1, ~ 33.13.321-3). «Ποιος ανακάλυψε την Αμερική;» της
Χρ. Σπηλιώτη Σπηλιώτη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522). «Μπαμπάδες με ρούμι» των Θ. Παπαθανασίου -
Μ. Ρέππα Φασουλής, Ε. Γερασιμίδου.

ΒΕΜΠΟ (Καρόλου 18, ~ 52.21.767, 52.48.289). «Γκριζ» των Τζ. Τζέικομπς - Γ.
Κέισι Φραγκούλης, Βασιλοπούλου.

ΒΙΚΤΩΡΙΑ (Μαγνησίας 5 - 3ης Σεπτεμβρίου 119, ~ 82.33.125). «Καλή τύχη» του Γ.
Θεοδοσιάδη Σπαντίδας, Βλαντή.

ΒΡΕΤΑΝΙΑ (Πανεπιστημίου 7, ~ 32.21.579). Κεντρική Σκηνή. «Τρομεροί
γονείς» του Ζ. Κοκτό Παναγιωτοπούλου, Παπακωνσταντίνου. Δεύτερη
Σκηνή. «Η αίθουσα των διδασκόντων» της Λ. Βούτερς Βλησίδης, Δελαπόρτα.

ΓΚΛΟΡΙΑ (Ιπποκράτους 7, ~ 36.09.400). «Αινιγματικές παραλλαγές» του Ερ.-Εμ.
Σμιτ Καρράς, Γ. Κυρίτσης.

ΔΑΝΔΟΥΛΑΚΗ (Αγίου Μελετίου 61Α - Πατησίων, ~ 86.40.414, 86.40.452). «Μάστερ
κλας» του Τ. Μακ Νάλι Δανδουλάκη, Σοντάκη.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ ΜΕΛΙΝΑ ΜΕΡΚΟΥΡΗ (Αγίου Δημητρίου 55). Αργεί.

ΔΗΜΟΤΙΚΟ ΚΕΡΑΤΣΙΝΙΟΥ (Μικράς Ασίας 24 - Παπαναστασίου, πίσω από το Δημαρχείο,
~ 46.15.767, 46.35.009). Αργεί.

ΔΗΜΟΤΙΚΟ ΠΕΙΡΑΙΑ (Αγίου Κωνσταντίνου 4, ~ 41.94.550). «Σαν ηφαίστειο που
ξυπνά» Άλκ. Πρωτοψάλτη.

ΔΙΑΝΑ (Ιπποκράτους 7, ~ 36.26.956). «Το βαλς των ταυρομάχων» του Ζ. Ανούιγ
Τσακίρογλου, Διαβάτη

ΔΙΑΥΛΟΣ (Δράκου 9, ~ 92.39.588). «Η κυρα-Κώσταινα» ­ «Συζυγική σκηνή» του Μ.
Μητσάκη Κολόζου, Αντωνιάδης.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42. 772). «Μαχαίρι
στο κόκαλο» του Κ. Μουρσελά Νιχωρίτη, Κατσάμπας.

ΔΙΟΝΥΣΙΑ (Αμερικής 10, ~ 36.12.500). «Προσοχή, δαγκώνει!», του Αλ. Γκέρνι
Ράντου, Μεντή.

ΕΘΝΙΚΗ ΛΥΡΙΚΗ ΣΚΗΝΗ («Ολύμπια», Ακαδημίας 59, ~ 36.12.461). «Μουσικά Παραμύθια
του Δάσους» (Τρ., Πέμ.) «Μαγικός Αυλός» του Β.Α. Μότσαρτ (Τετ., Παρ., Κυρ.)
«Αντριάνα Λεκουβρέρ» του Φρ. Τσιλέα (Σάβ.) «Ιστορίες του Ραχάτ Λουκούμ» (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Λυσσασμένη γάτα» του Τ. Ουίλιαμς Κατρανίδης, Κομνηνού.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπέζος, Κρούσκα.

ΕΘΝΙΚΟ - ΝΕΑ ΣΚΗΝΗ ­ ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~
52.23.242, 52.33.322). «Ο Χάσης» του Δ. Γουζέλη - «Η γυναίκα της Ζάκυθος»
(Σολωμός) του Στ. Τσακίρη Στ. Κυριακίδης, Χατούπη.

28 (Μοσχονησίων 28, πλατεία Αμερικής, ~ 86.43.263, 86.56.853). «Τελευταία
απόδραση» του Μπ. Όουεν Μοντανάρη, Ε. Οικονόμου.

104 ΚΕΝΤΡΟ ΛΟΓΟΥ ΚΑΙ ΤΕΧΝΗΣ (Θεμιστοκλέους 104, ~ 38.02.056, 38.02.059).
Κεντρική Σκηνή: «Μουσική, δύο άνθρωποι αγαπήθηκαν και...» της Μ. Ντιράς
Ρικάκη (σκην.), Φέστα. Δεύτερη Σκηνή: «Νύχτες κωμωδίας» (stand
up comedy) Σεραφείμ, Ζαραλίκος (εναλλασσόμενο ρεπερτόριο).

ΕΛΠΙΔΑΣ (Αριστοτέλους 53 - Σμύρνης, μεταξύ Ιουλιανού και Ηπείρου, ~
82.29.030). «Ο αρχισιδηρουργός» (Ονέ) της Έλ. Τσαλδάρη Ντούζος, Τσαλδάρη.

ΕΛΥΖΕ (Νυμφαίου 12, 1η στάση Ιλίσια, ~ 77.82.354). Αργεί.

ΕΜΠΡΟΣ - ΕΠΑΝΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Ν. Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Αγγέλα» του Γ. Σεβαστίκογλου Μπαντής (σκηνοθ.), Ταχτσόγλου.

ΕΝΑΣΤΡΟΝ (Δεληγιάννη 19 - Μπουμπουλίνας, πίσω από το Μουσείο, ~ 82.53.489).
«Νηρέας ο Βάρας» του Δ. Παπαχρήστου Γ. Αρμένης, Τζιραλίδου.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, ~ 34.65.634). «Ο μασκοφόρος» του
Χ. Κράουσερ Καβουκίδη, Κρομμύδας.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Γυάλινος ουρανός» του
Ντ. Χέαρ Βουτέρης, Δεκαβάλλα.

ΕΠΑΣΚΤ (Πανός 19Α - Θόλου, Πλάκα, ~ 32.15.654 ) Αργεί.

ΕΡΓΟΣΤΑΣΙΟ (Βουλιαγμένης 268 ~ 75.10.544). «Μπρου μπρα» του Στ. Μανωλακάκη
Δημ. Παπαδόπουλος, Γ. Οικονόμου.

ΕΡΕΥΝΑΣ (Ιλισίων 21, Ζωγράφου ~ 77.80.826). «Αγάπη και κατανόηση» του Τζ.
Πένχολ Ποταμίτης, Καστανάς.

ΗΒΗ (Σαρρή 27, Ψυρή ~ 32.12.263, 32.15.127). «Η Κυριακή των παπουτσιών» του Λ.
Λαζόπουλου Λαζόπουλος, Παλαντζίδης.

ΗΛΙΟΥ - ΚΑΤΩ ΧΩΡΟΣ (Φρυνίχου 10, Πλάκα ~ 32.31.591, 32.47.509). «Έξω, μπροστά
στην πόρτα» του Β. Μπόρχερτ Παπασπύρος, Δ. Βασιλειάδου.

ΗΜΕΡΑΣ - ΚΟΚΚΙΝΗ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~
69.29.090, 64.95.777). «Προ των Θερμοπυλών» του Π. Τακόπουλου Γιώρ.
Κυριακίδης, Γιαννικάκης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Μολιεριάδα» (Μολιέρος) των Ζ. Ζεραρντί - Α. Μοντζολή
Στυλιανοπούλου, Γιώρ. Κυριακίδης.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890). «Αρσενικό - θηλυκό»
του Α. Θωμόπουλου Α. Αντωνίου, Ν. Ασίκη.

ΘΕΑΤΡΟΚΙΝΗΣΗ (Ακαδήμου 13, κάθετος οδού Πειραιώς, έναντι πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΘΗΣΕΙΟΝ (Τουρναβίτου 7, ~ 32.55.444). Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). «Στο Μαντράς τη νύχτα
εκείνη» του Ε. Μανέ Βοζικιάδου, Στάγκος.

ΙΛΙΣΙΑ (Παπαδιαμαντοπούλου 4, ~ 72.16.317). «Το μουσικό κουτί» Τσανακλίδου,
Ζούδιαρης. 
ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, ~ 72.50.657). «Τρία χρόνια
Σαββατοκύριακο» του Β. Νανάκη Ντ. Σιμοπούλου, Σταματιάδης.

ΚΑΙΡΩΝ (Τσέλιου 10 - Σολιώτη, Αμπελόκηποι, πίσω από τον Άρειο Πάγο, ~
64.54.407). Αργεί.

ΚΑΙΣΑΡΙΑΝΗΣ (Κοιμήσεως Θεοτόκου 30, Καισαριανή, ~ 72.23.023). «Οι φυλακισμένοι
της κεντρικής λεωφόρου» του Ν. Σάιμον Κωνσταντινίδης, Παπανέστορος.

ΚΑΛΟΥΤΑ (Πατησίων 240, ~ 86.11.311, 86.75.588). «Οι αισιόδοξοι» του Γ.
Λαζαρίδη Γ. Βασιλείου, Βιδάλη.

ΚΑΡΕΖΗ (Ακαδημίας 3, ~ 36.36.144, 36.25.520). «Περιμένοντας τον Γκοντό» του Σ.
Μπέκετ Κώστας Καζάκος, Φιλιππίδης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Γράμμα στον Ορέστη» του Ι. Καμπανέλλη Δαφνής, Γκαβάκου.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Του Κουτρούλη ο γάμος» του Α.
Ρίζου - Ραγκαβή Μπέλλος, Στάικου.

ΚΝΩΣΣΟΣ (Κνωσσού 11, Πατησίων, στάση Καλλιφρονά, ~ 86.77.070, 86.24.463). «Οι
κούκλες» του Π. Γεωργιόπουλου Λ. Τσάγκας, Βαμβακίδης.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 ­ Πολυτεχνείου, ~ 88.12.846). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Το στοίχημα» του Κλ. Όντετς
Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 52.22.261). «Επιστροφία» του Ν. Καλογερόπουλου
Λεονάρδου, Ν. Καλογερόπουλος.

ΜΑΣΚΕΣ (Λήθης 6 - Αγίου Μελετίου 107, ~ 86.12.509). «Ο φλύαρος» του Σ. Καρύδη
Χριστοφιλάκης (σκηνοθ.), Πελαΐδης.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασ. Σοφίας - Κόκκαλη, ~ 72.82.333). Αίθουσα Φίλων
της Μουσικής. Μεγάλες Συμφωνικές Ορχήστρες ­ Μεγάροι Μαέστροι. Συμφωνική
Ορχήστρα του Λονδίνου ­ Κόλιν Ντέιβις: β' συναυλία (Δευτ.) Κύκλος Γαλλική
Μουσική από τον 19ο στον 20ό αιώνα. Φεστιβάλ Μουσικής Δωματίου. Αφιέρωμα στον
Ραβέλ. Συναυλία (Τετ.) Κύκλος Γαλλική Μουσική από τον 19ο στον 20ό αιώνα.
Βραδιά γαλλικής όπερας. Κρατική Ορχήστρα Αθηνών ­ Ελιζαμπέτ Βιντάλ (σοπράνο) ­
Αντρέ Κονιέ (βαρύτονος): συναυλία (Παρ.) Κύκλος Γαλλική Μουσική από τον 19ο
στον 20ό αιώνα. Φεστιβάλ Μουσικής Δωματίου. Σονάτες για βιολί και πιάνο και
για κλαρινέτο και πιάνο. Συναυλία (Σάβ.) Κυριακή Πρωί στο Μέγαρο. Συμφωνική
Ορχήστρα Βόλου: συναυλία (Κυρ.). Φουαγιέ Ισογείου. Τετάρτη απόγευμα στο
Μέγαρο. Συγκρότημα Κρουστών «Διοτίμα»: συναυλία (Τετ.). Αίθουσα Δημήτρη
Μητρόπουλου. Κύκλος Γαλλική Μουσική από τον 19ο στον 20ό αιώνα. Μισέλ
Σαραπάν: ρεσιτάλ πιάνου (Πέμ.) Κύκλος Γαλλική Μουσική από τον 19ο στον 20ό
αιώνα. Φεστιβάλ Μουσικής Δωματίου. Μεγάλα Κουαρτέτα για Έγχορδα. Συναυλία (Παρ.).

ΜΕΛΙΝΑ (Βουκουρεστίου 3, ~ 32.13.685-6). Αργεί.

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). Αργεί.

ΜΙΝΩΑ (Πατησίων 91, ~ 82.32.578, 82.10.048). «Αθήνα 2000 με τα... τέσσερα» των
Α. Πυριόχου - Π. Χατζηκουτσέλη - Ντ. Σπυρόπουλου - Μ. Άνθη Πανοπούλου, Τριφύλλη.

ΜΟΥΣΟΥΡΗ (πλατεία Καρύκη 6, ~ 33.10.936). Κεντρική Σκηνή. «Κάτω από τη
σκάλα» του Τσ. Ντάιερ Μιχαλακόπουλος, Μοσχίδης. Δεύτερη Σκηνή.
«Να ζει κανείς ή να συζεί;» του Λ. Κάσλερ Βενιζελέα, Δ. Βογιατζής.

ΜΟΥΣΟΥΡΗ 3 (πλατεία Καρύκη 6, ~ 33.10.936). «Μάκβεθ με παντόφλες» του Τζ. Κρ.
Γουντ Παπαμιχάλης, Στοΐδου.

ΜΠΡΟΝΤΓΟΥΑΙΗ (Αγίου Μελετίου 61Α - Πατησίων, στοά Λάλη, ~ 86.20.231). «Μπλαντ
μπράδερς - Δεσμοί αίματος» του Γ. Ράσελ Κ. Σπυρόπουλος, Μπονάτσος.

ΝΕΟΥ ΚΟΣΜΟΥ (Αντισθένους 7 - Θαρύπου, Φιξ, ~ 92.12.900). Αργεί.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι ~ 57.73.666, 57.55.685). «Ένα
καπέλο γεμάτο βροχή» του Μ. Γκάτσο Μιχόπουλος (σκηνοθ.), Α. Παπαδόπουλος.

ΟΔΟΥ ΑΝΤΙΟΧΕΙΑΣ (Αντιοχείας 1 ­ Πιπίνου, ~ 88.32.050). Αργεί.

ΟΔΟΥ ΕΡΜΟΥ (Ερμού 106, Μοναστηράκι, τηλ.: 32.14.950, 86.40.555). «Το δωμάτιο
με τους μανδαρίνους» του Ρ. Τομά Μ. Ραζή, Χρυσούλης.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Γερτρούδη» του Γ.
Σέντεμπεργκ Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Δεσμά αίματος» του
Αθ. Φούγκαρτ Αλ. Μυλωνάς, Οικονόμου.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). Αργεί.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264).
«Εγχείρημα»: «Τρίπτυχο» του Θ. Βλάχου ­ «Το αόρατο που σε κοιτά» (Μ.
Ευσταθιάδη) του Α. Διαμαντή σε Θ. Βλάχος, Α. Διαμαντής.

ΠΕΙΡΑΙΩΣ 131 (Πειραιώς 131, ~ 34.50.922). «Βγαλ' τον υπουργό απ' την πρίζα»
του Έρ. Άϊντλ Αδαμάκη, Χαϊκάλης.

ΠΕΙΡΑΜΑΤΙΚΟ ΤΗΣ ΠΟΛΗΣ (Σταδίου 4, ~ 32.22.035). «Προδομένη γυναίκα» (ντέ
Μποβουάρ) της Μ. Ριάλδη Ζαβιτσιάνου, Ριάλδη.

ΠΕΡΟΚΕ (Οδυσσέως 2, πλατεία Καραϊσκάκη, Μεταξουργείο, ~ 52.32.132, 52.40.040).
«Ό,τι πείτε υπουργέ μου» του Ρ. Κούνεϊ Βουτσάς, Τσιβιλίκας.

ΠΟΛΙΤΕΙΑ (Σαρρή 40, Θησείο, ~ 33.10.663-4). Αργεί.

ΠΟΛΙΤΙΣΤΙΚΟ ΚΕΝΤΡΟ «ΣΠΥΡΟΣ ΑΠΟΣΤΟΛΟΥ» (Ηρώων Πολυτεχνείου 39, Άγιοι Ανάργυροι,
~ 26.90.511). «Τρικυμία - Όνειρο καλοκαιρινής νύχτας» του Ουίλ. Σαίξπηρ
Θεατρική Ομάδα Εφήβων Πολιτιστικού Κ΄εντρου Δήμου Αγίων Αναργύρων.

ΠΟΛΥΤΕΧΝΟ (Διγενή Ακρίτα 15 ­ Μαυρομιχάλη 157, ~ 64.34.700). Εναλλάξ:
«Λα νόνα» του Ρ. Κόσα Πιατάς, Τζούμας ­ «Βίος και συνουσία» των Ντ. Φο
­ Φ. Ράμε, Κ. Μουρσελά Πιατάς, Κανελλοπούλου.

ΠΟΡΤΑ (Μεσογείων 59, ~ 77.11.333). «Άμλετ» του Ουίλ. Σαίξπηρ Κιμούλης, Μπεμπεδέλη.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.17.030). «Το λιοντάρι το
χειμώνα» του Τζ. Γκόλντμαν Βαλάκου, Χρ. Πολίτης.

ΡΟΕΣ - ΚΑΤΩ (Ιάκχου 14, Γκάζι, ~ 34.79.426). Αργεί.

ΡΟΕΣ - ΠΑΝΩ (Ιάκχου 14, Γκάζι, ~ 34.79.426). «Ενοικιάζεται... εκτός απροόπτου»
του Δ. Αδάμη Αδάμης, Γεωργουσοπούλου.

ΣΗΜΕΙΟ (Χ. Τρικούπη 10, πίσω από την Πάντειο, Καλλιθέα, ~ 92.29.579). «Η
επιστροφή των Τσε» του Γ. Χρυσούλη Ν. Διαμαντής (σκηνοθ.), Ι. Μακρή.

ΣΤΑΘΜΟΣ (Β. Ουγκώ 55, παραπλ.του «Περοκέ», πλατεία Καραϊσκάκη, ~52.22.656).
«Ενυδρείο» του Κ. Μουρσελά Τ. Χαλκιάς, Διδασκάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). «Το πρόβλημα του Κώστα»
του Β. Ραΐση Παπαγεωργίου (σκηνοθ.), Χαντζίδου.

ΣΥΓΧΡΟΝΟ ΑΘΗΝΑΣ (Ευμολπιδών 41, Γκάζι, ~ 34.67.095). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Αργεί.

ΤΕΧΝΗΣ ΚΑΡΟΛΟΣ ΚΟΥΝ (Φρυνίχου 14 - Διονυσίου Αρεοπαγίτου, ~ 32.36.732,
32.22.464). «Οι σοφολογιότατες» του Μολιέρου Λαζάνης (σκηνοθ.), Μαλακατέ.

ΤΕΧΝΗΣ-ΥΠΟΓΕΙΟ (Πεσμαζόγλου 5, ~32.28.706, 32.29.703). «Μια συνάντηση κάπου
άλλου» του Ι. Καμπανέλλη Κουγιουμτζής (σκηνοθ.), Προύσαλης.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Κρίμα που είναι πόρνη»
του Τζ. Φορντ Κακλέας (σκηνοθ.), Αστεριάδη.

ΤΕΧΝΟΧΩΡΟΣ ΥΠΟ ΣΚΙΑΝ (Μαυρομιχάλη 161 ­ Ξιφίου 14, ~ 64.20.522). Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Αγν. Οσιέτσκα Λύγαρη, Νάτσιος.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. ΜακΝτόναλντ Κουνελάκη, Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). «Το δάσος» του Ντ. Μάμετ Αρ.
Μουτούση, Ν. Ζορμπάς.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: P18</CAT>
<ED>
Κωδικός άρθρου: A16058P181</ED>
<ID>
ID:129972

</ID><URL>http://ta-nea.dolnet.gr/neaweb/neafile.print_unique?e=A&f=16058&m=P18&aa=1</URL></REF>


Article

<CATEGORY>vin09</CATEGORY>

 <H5>ΔΙΑΓΩΝΙΣΜΟΣ ΜΕ ΒΡΑΒΕΙΟ ΑΠΟ ΤΟΝ ΜΠΙ ΜΠΙ ΚΙΝΓΚ
</H5><H2></H2><H2>Ποιος θα φτάσει την «Λουσίλ»;
</H2>
Ο βασιλιάς του μπλουζ Μπι Μπι Κινγκ (εδώ με την κιθάρα του «Λουσίλ») θα
στείλει το βραβείο για το διαγωνισμό στο Blues Hall της Αθήνας

Λένε πως τα μπλουζ τα δικά μας είναι το ρεμπέτικο. Μπορεί και να 'ναι. Μπορεί
και γι' αυτό, για τις καλές μας σχέσεις με τη μουσική που έχει ρίζες βαθιές
που και τα μπλουζ εκείνα τα βαθιά, τα ποτισμένα από την υγρασία του Μισισιπή,
να «πιάνουν» άψογα στα μέρη μας. Τυχαίο να είναι που ο θρυλικός Μπι Μπι Κινγκ
πουλάει ξέφρενα στην Ελλάδα; Που το τελευταίο άλμπουμ με τα ντουέτα του
σαρώνει στα δισκοπωλεία Αθηνών, Πειραιώς και περιχώρων; Διόλου τυχαίο.

Γι' αυτό και οι άνθρωποι των μπλουζ στα μέρη μας είναι έτοιμοι να
ανταποδώσουν. Και μάλιστα σε άμεση συνεννόηση με τους ανθρώπους του Μπι Μπι
Κινγκ, με τον «αρχηγό» τον ίδιο. Ο οποίος μέρες που είναι μπορεί να ασχολείται
με την προώθηση της ταινίας «Μπλουζ Μπράδερς 2000» ­ όπου παίζει τον εαυτό του
­ αλλά νοιάζεται να αρέσουν και τα «Ντουέτα» του. Τόσοι και τόσοι αστέρες
έδωσαν το «παρών»! Από τους Rolling Stones έως τον Τζο Κόκερ. Πίσω πάλι στην Αθήνα.

Στην Αθηνα, λοιπόν, και στο Blues Hall συγκεκριμένα, θα λάβει χώρα διαγωνισμός
μπλουζ, όπου όλοι όσοι παίζουν μπλουζ κιθάρα μπορούν να λάβουν μέρος. Στις 15
Μαρτίου, που θα είναι ο τελικός, επιφανείς μπλουζ προσωπικότητες του τόπου θα
δώσουν την κρίση τους για τα καλύτερα μπλουζ που θα ακουστούν εκείνο το βράδυ.
Και εκείνο το βράδυ θα υπάρξει και βραβείο, που στέλνει στην Αθήνα ειδικά ο
Μπι Μπι Κινγκ για την τιμή που του γίνεται. Και ο πλέον ικανός θα παραλάβει
μια... «Λουσίλ», μία κιθάρα δηλαδή σαν την «Λουσίλ» του άρχοντα των μπλουζ,
υπογραμμένη μάλιστα από τον ίδιο. Ακούγεται μάλιστα πως οι πιο καλοί θα έχουν
κάτι ακόμη να κερδίσουν, μία υπόσχεση από την δισκογραφική BMG (την ίδια την
εταιρεία που έχει και τον Μπι Μπι Κινγκ) να ηχογραφήσει τα μπλουζ τους. Να,
γιατί τα μπλουζ όχι μόνο δεν πεθαίνουν, αλλά περνούν και στην αντεπίθεση.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: P20</CAT>
<ED>
Κωδικός άρθρου: A16058P201</ED>
<ID>
ID:129956

</ID><URL>http://ta-nea.dolnet.gr/neaweb/neafile.print_unique?e=A&f=16058&m=P20&aa=1</URL></REF>


Article

<CATEGORY>vin09</CATEGORY>

 <H2>Ένας «Χαΐνης» με... καλές συνήθειες
</H2>
<AUTHOR>ΧΑΡΗ ΠΟΝΤΙΔΑ</AUTHOR>

Μίλτος Πασχαλίδης και Βασίλης Παπακωνσταντίνου ετοιμάζουν τον καινούργιο
δίσκο του πρώτου «Κακές συνήθειες»

«Το βράδυ που δεν θέλεις να τραγουδήσεις (αλλά πρέπει να πας) δεν πληρώνεται
με τίποτα στον κόσμο», λέει ο Μίλτος Πασχαλίδης ­ και μιλάει εκ πείρας. Το
δοκίμασε το φουλ τάιμ πάλκο επί εποχής «Χαράματος», δίπλα στη Δήμητρα Γαλάνη
και την Έλλη Πασπαλά, «πέρασε εξαιρετικά ένα χειμώνα κοντά τους», αλλά όχι,
δεν το έχει στο αίμα του αυτό το πολύ τακτοποιημένο, το σίγουρο για μεγάλο
χρονικό διάστημα. Προτιμάει... την κιθάρα του στον ώμο για τον δρόμο, για τον
δρόμο... Εξάλλου, δεν είναι επαγγελματίας τραγουδιστής ­ άλλο τραγουδιστής
άλλο τραγουδοποιός. Πρώην «Χαΐνης» από το 1988 - 1992 (από τα ιδρυτικά μέλη
και ο βασικός τραγουδιστής του συγκροτήματος), με μικρή θητεία αργότερα στο
συγκρότημα Νεάρχου Παράπλους και ανεξάρτητος μεμονωμένος στη συνέχεια, ένας
σοφιστικέ νεαρός με ευγενικά χαρακτηριστικά και μαλλιά μέχρι τον ώμο, ανάμεσα
στο πλήθος των νέων που χτυπούσαν τότε την πόρτα της δισκογραφίας, κρατώντας
μια βαλίτσα γεμάτη τραγούδια στο χέρι.

«Τελικά, μου άνοιξε η ΕΜΙ», λέει σήμερα. «Με άκουσε ο Μάνος Ξυδούς και μου
είπε να πάω να τον βρω κι εγώ του απάντησε πού, στην ΕΜΙ, εδώ δεν με ήθελαν οι
μικρές (εταιρείες), θα με πάρετε εσείς;».

Ο πρώτος δίσκος, το «Παραμύθι με λυπημένο τέλος» (σε στίχους και μουσική δική
του με την συμμετοχή των Πυξ Λαξ, σε ένα τραγούδι) ήταν ένα καλό εισιτήριο για
το άνοιγμα της καριέρας του, αφού από τότε ο Μίλτος Πασχαλίδης κατόρθωσε να
κάνει αυτό που από χρόνια επιθυμούσε: να γράφει τα τραγούδια του, να επιλέγει
τους συνεργάτες του, να δίνει συναυλίες ανά την Ελλάδα ­ «κουραστικό μεν για
το σώμα, αλλά για το πνεύμα ό,τι καλύτερο».

Ενδιαφέρουσα η συμμετοχή του με το τραγούδι «Απουσία» στο δίσκο του Λαυρέντη
Μαχαιρίτσα «Παυσίλυπο» (που έγινε χρυσός), η συμμετοχή του στον πρώτο δίσκο
της νέας τραγουδίστριας Καλλιόπης Βέτα, η συνύπαρξή του επί σκηνής με τους
«Συνήθεις Υπόπτους» το καλοκαίρι που πέρασε. Πριν από λίγες ημέρες κυκλοφόρησε
και ο δεύτερος προσωπικός του δίσκος, «Οι κακές συνήθειες» με επτά τραγούδια
δικά του, ένα σε ποίηση Σεφέρη, ένα σε στίχους Άλκη Αλκαίου κι ένα ακόμη σε
στίχους Θοδωρή Παυλάκου. Στο «Σαν των ματιών σου τις βαφές» ακούγεται η φωνή
του Βασίλη Παπακωνσταντίνου.

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: P20</CAT>
<ED>
Κωδικός άρθρου: A16058P202</ED>
<ID>
ID:129996

</ID><URL>http://ta-nea.dolnet.gr/neaweb/neafile.print_unique?e=A&f=16058&m=P20&aa=2</URL></REF>


Article

<CATEGORY>vin09</CATEGORY>

 <H2>Αίτημα προς τον υπουργό Παιδείας
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Κώστας Καζάκος

Μελό; Για τους κυνικούς ναι, για τους... Ανθρώπους όχι (αλήθεια, πόσοι μείναμε
για να μετρηθούμε;).

* Τελειώνει η εκδήλωση για τον Ισμαήλ Κανταρέ, αρχίζουν οι χαιρετούρες και οι
ασπασμοί. Ώσπου κάποιος άγνωστος μεταξύ γνωστών, πασίγνωστων και επωνύμων,
χτυπάει τη θηριώδη πλάτη του Κώστα Καζάκου. Και του λέει. Έτσι απλά, κοιτώντας
τον στα μάτια.

«Κύριε Καζάκο είμαι Αλβανός ηθοποιός. Δεν θέλω να πεθάνω υπάλληλος στου
"Μαρινόπουλου". Σας παρακαλώ κάντε κάτι».

* Ηθοποιός σημαίνει φως! (πού να ακούσετε και τη συνέχεια).

Την ίδια στιγμή που ο... Αλβανός ηθοποιός «παρακαλούσε» τον Καζάκο, στην άλλη
πλευρά του Γαλλικού Ινστιτούτου, που τιμούσε τον διάσημο Αλβανό συγγραφέα, μια
συμπατριώτισσά του, άγνωστη κι αυτή μεταξύ γνωστών και επωνύμων, πλησιάζει τον
Κανταρέ και του λέει:

* «Εμένα κανείς δεν με ξέρει, όμως το δικό σας όνομα μετράει. Αν εσείς
θελήσετε μπορεί να γίνει, αρκεί εσείς να το ζητήσετε από το ελληνικό κράτος.
Εσάς θα σας ακούσουν».

Τι ζητούσε; Απλούστατα, να επισκεφτεί ο Κανταρέ τον Έλληνα υπουργό Παιδείας
Γεράσιμο Αρσένη και να του ζητήσει να δημιουργηθεί σχολειό για τα Αλβανόπουλα!
Αυτό ντε που κάποτε με χέρια και με πόδια ζητούσαμε από τις γερμανικές
κυβερνήσεις. 
Να φτιαχτούν σχολειά για τα Ελληνόπουλα!

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: P20</CAT>
<ED>
Κωδικός άρθρου: A16058P203</ED>
<ID>
ID:130030

</ID><URL>http://ta-nea.dolnet.gr/neaweb/neafile.print_unique?e=A&f=16058&m=P20&aa=3</URL></REF>


Article

<CATEGORY>vin09</CATEGORY>

 <H2>Καλός Βερχόφεν, ο «νεκρός» Βερχόφεν
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Εκεί φτάσαμε; Και πού 'σαι ακόμα! Να εκλιπαρούν οι άνθρωποι ένα... κρυφό
σχολειό. Έλα τώρα που θα φτιάξουμε σχολεία στους... κλέφτες, τους απατεώνες,
τους ξυπόλητους. Ενώ ο ιπτάμενος Ολλανδός, ο δισεκατομμυριούχος Πολ Βερχόφεν,
ο σκηνοθέτης του «Βασικού ενστίκτου», ε αυτός είναι εκπαιδευτής με τα όλα του!

* Παράδειγμα; Να μια δήλωσή του σε βρετανική συνέντευξη τού «Ι love the war»
(ας πούμε... «γουστάρω πόλεμο»). Έτερο παράδειγμα; Η φασιστική κτηνωδία της
τελευταίας του ταινίας «Στρατιώτες του σύμπαντος» (Starship troopers). Όπου
ούτε λίγο ούτε πολύ, εκατομμύρια Αμερικανόπουλα τρελαίνονται στην ιδέα να
γίνουν «υπήκοοι» (κι όχι πολίτες) και εφορμούν σε άλλο πλανήτη, εναντίον
γιγαντιαίων κατσαρίδων! Ξέρετε από τι τρέφεται η μαμά-εγκέφαλος κατσαρίδα;
Ρουφώντας ανθρώπινο μυαλό!

Για να καταλάβετε τον.. μυελό αυτής της στρατοκρατικής, γκεμπελικής
αλληγορίας, ανατυπώνω το μότο της ταινίας «Καλό μαμούνι είναι το νεκρό
μαμούνι» (κατά το πασίγνωστο εμφυλιοπολεμικό «το καλύτερο σαπούνι βγαίνει από
το κουμμούνι»).

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: P20</CAT>
<ED>
Κωδικός άρθρου: A16058P204</ED>
<ID>
ID:130052

</ID><URL>http://ta-nea.dolnet.gr/neaweb/neafile.print_unique?e=A&f=16058&m=P20&aa=4</URL></REF>


Article

<CATEGORY>vin09</CATEGORY>

 <H2>Ο καλύτερος δίσκος τζαζ είναι του Μαρκ Χόλις
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Θάνος Μικρούτσικος

Εκπτώσεις στις ιδέες, στα ρούχα, ακόμα και στα... σαπούνια. Εκπτώσεις και
στους αριθμούς. Διάβασα πως μεθαύριο... Δευτέρα στις 9.30 το βράδυ στο
Metropolis του Πειραιά, Γιώργος Νταλάρας - Γκόραν Μπρέγκοβιτς πρόκειται να
λάβουν πλατινένιο δίσκο για τις πωλήσεις της μουσικής συνεργασίας τους
«Θεσσαλονίκη-Γιάννενα με δυο παπούτσια πάνινα»!

* Πράγμα που σημαίνει πως μέσα σ' ένα μήνα (πάνω-κάτω) πούλησαν 50.000
κομμάτια. Ρεκόρ; Εκ πρώτης όψεως ναι, εκ δευτέρας όχι ακριβώς.

«Κάποτε πλατινένιο "έπιανες" στις 200.000 και χρυσό στις 100.000. Στη συνέχεια
το ρεκόρ κατέβηκε στα μισά. Δηλαδή εκατό ο πλατινένιος, πενήντα ο χρυσός. Τώρα
ξανακατέβηκε, 25 (χιλιάδες) ο χρυσός, 50 ο πλατινένιος», λέει ο Θάνος
Μικρούτσικος (και δεν είναι ο μόνος). «Και λοιπόν, λίγα είναι;», απαντάω. «Εδώ
ο καλύτερος δίσκος τζαζ του Μαρκ Χόλις ζήτημα είναι αν θα πουλήσει 500
κομμάτια». Όπως πάμε θα κοιταζόμαστε, θα μετριόμαστε και θα ψιθυρίζουμε.

Α few good men (λίγοι και καλοί)

<REF><SOURCE>ΤΑ ΝΕΑ</SOURCE>
<DATE>, 06-02-1998</DATE>
<CAT>, Σελ.: P20</CAT>
<ED>
Κωδικός άρθρου: A16058P205</ED>
<ID>
ID:130065

</ID><URL>http://ta-nea.dolnet.gr/neaweb/neafile.print_unique?e=A&f=16058&m=P20&aa=5</URL></REF>


Article

<CATEGORY>vin04</CATEGORY>

 <H5>ΔΥΟ «ΟΧΙ» ΣΕ ΤΕΣΣΕΡΙΣ ΜΕΡΕΣ
</H5><H2>ΣΕ ΚΑΡΑΝΤΙΝΑ έβαλε τον Έβερτ ο Καραμανλής
</H2><H2></H2>
ΔΥΟ ΦΟΡΕΣ ο Κ. Καραμανλής είπε «όχι» στον Μ. Έβερτ, βάζοντάς τον σε καραντίνα.
Την πρώτη φορά ήταν την ημέρα των διαγραφών, όταν αγνόησε την έκκληση Έβερτ
για αναβολή της συνεδρίασης του Πειθαρχικού. Χθες, πάλι, απέρριψε έκκληση του
Μ. Έβερτ για σύγκληση της Κοινοβουλευτικής Ομάδας την Τρίτη. Στο μεταξύ,
ετοιμάζεται να εγκαταλείψει και το ιδεολογικό πλαίσιο της περιόδου Έβερτ και
να υιοθετήσει πολιτικές θέσεις των διαγραφέντων ώστε να περιορίσει την
πολιτική τους απήχηση.

σ
ε λ
ί δ
ε
ς
8
- 9

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16059N011</ED>
<ID>
ID:130117

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N01&aa=1</URL></REF>


Article

<CATEGORY>vin07</CATEGORY>

 <H2>4.000 οι νεκροί από τον σεισμό στο Αφγανιστάν </H2>
4.000 νεκρούς και 15.000 σπίτια κατεστραμμένα άφησε στο πέρασμά του από το
βόρειο Αφγανιστάν ο Εγκέλαδος. Ο σεισμός που είχε μέγεθος 6,1 βαθμούς της
κλίμακας Ρίχτερ είχε επίκεντρο την πόλη Ρόστακ, 280 χιλιόμετρα βόρεια της
πρωτεύουσας Καμπούλ. Ο σεισμός έγινε την περασμένη Τετάρτη, αλλά μόλις χθες
έγινε γνωστός. Οι πληροφορίες είναι δύσκολο να επιβεβαιωθούν λόγω των κακών
επικοινωνιών και των πολεμικών συγκρούσεων που μαίνονται στην περιοχή.

σελίδα 45

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16059N012</ED>
<ID>
ID:130133

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N01&aa=2</URL></REF>


Article

<CATEGORY>vin06</CATEGORY>

 <H2>Η Αντωνία έγινε διεθνής διαιτητής </H2>
ΤΗΝ ΣΥΝΑΡΠΑΖΕΙ η απόδοση δικαιοσύνης στα γήπεδα και κλείνει τα αυτιά της στις
φωνές της εξέδρας, όταν κάνει λάθη. Η Αντωνία Κόκοτου κάνει καριέρα στα γήπεδα
και έχει γίνει ήδη διεθνής διαιτητής!

στην ΟΜΑΔΑ

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16059N014</ED>
<ID>
ID:130198

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N01&aa=4</URL></REF>


Article

<CATEGORY>vin06</CATEGORY>

 <H2></H2><H2>Σχέδιο για ριζικές αλλαγές </H2>
ΤΟ ΧΑΟΣ των τελευταίων ημερών στο αεροδρόμιο του Ελληνικού αναγκάζει τη
διοίκηση της Ολυμπιακής Αεροπορίας να θέσει άμεσα σε εφαρμογή σχέδιο για
ριζικές αλλαγές στην εταιρεία.

σελίδα 13

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16059N015</ED>
<ID>
ID:130214

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N01&aa=5</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Ο Κ. ΚΑΡΑΜΑΝΛΗΣ θα προσφέρει μεγάλη υπηρεσία στην παράταξή του, αν όχι
απλώς «ξεκαθαρίσει» το κόμμα του απ' όσους «στραβοκοιτάνε» προς τον Κ. Σημίτη,
αλλά και αν σημάνει «προσκλητήριο» των αντι-Σημιτικών δυνάμεων. Ο Χρυσ.
Λαζαρίδης στην «Τρίτη Άποψη». Σελ. 6.

ΒΛΕΠΟΝΤΑΣ πως ο παραδοσιακός δικομματισμός εξαντλεί τα όριά του,
προετοιμάζουν μιας άλλης μορφής δικομματισμό: την Κεντροαριστερά και την
Κεντροδεξιά. Δηλαδή, δίπλα στο ΠΑΣΟΚ και στη Ν.Δ. πάνε να «κολλήσουν» άλλα
σχήματα - αναχώματα στη λαϊκή οργή. Ο Μ. Μαΐλης στον «Πολιτικό Διάλογο». Σελ. 11.

ΧΡ. ΜΗΤΡΟΠΟΥΛΟΣ: Οι εφημερίδες στο Ίντερνετ είναι κονσερβοποιημένο
προϊόν, με ημερομηνία λήξης. Ο χρήστης, αν γλιτώσει απ' το σκορβούτο, δεν ξέρω
αν θα αποφύγει τελικά την δηλητηρίαση. Οι απαντήσεις στις «30 Ερωτήσεις» του
Στ. Διανέλλου στη σελ. 12.

ΑΝΟΙΓΕΙ αύριο το Τριώδιο και η πρόκληση στις μεταμφιέσεις είναι έντονη.
Ονειρεύομαι ένα πάρτι μασκέ με γνωστούς και άγνωστους. Δεν θα πρότεινα
συγκεκριμένο θέμα για μεταμφίεση. Έχω ιδέες όμως για τους προσκεκλημένους.
Π.χ. θα πρότεινα στον Κ. Σημίτη... Η Τζώρτζια Κοντράρου «Σε πρώτο ενικό». Σελ. 13.

Η ΛΙΜΝΗ των Ιωαννίνων πλημμύρισε και τα ψάρια κολυμπούν στα νερά που
κατέκλυσαν την άσφαλτο, απ' όπου τα μαζεύουν με απόχες οι κάτοικοι της πόλης.
Φούσκωσαν όμως και τα νερά του Έβρου, του Νέστου και του Στρυμόνα και απειλούν
όσες καλλιέργειες έχουν σωθεί. Σελ. 14.

Ο ΣΤ. ΜΑΤΘΙΑΣ, πρόεδρος του Αρείου Πάγου, συγκαλεί την Ολομέλεια του
Σώματος, για να δώσει απάντηση στα σχόλια του Ευ. Γιαννόπουλου, υπουργού
Δικαιοσύνης, για ορισμένες δικαστικές αποφάσεις. Προβλέπεται συνέχεια αν
υπάρξουν «δυσάρεστες» αποφάσεις. Ο Διον. Νασόπουλος στη σελ. 15.

Η ΓΕΡΜΑΝΙΑ ­ και η Πορτογαλία ­ είναι ο παράδεισος των καπνιστών.
Σήμερα καπνίζουν περισσότερα τσιγάρα από παλιά. Και το νομοσχέδιο για την
απαγόρευση του καπνίσματος απορρίφθηκε στην Μπούντεσταγκ. Επιτέλους, μια καλή
είδηση για τους καπνιστές. Από «The Independent» στη σελ. 43.

ΣΤΗΝ ΑΘΗΝΑ 
διαβάζεται σαν μια πιπεράτη ιστορία. 
Στη Λάρισα όμως έχει 
όλα τα στοιχεία ενός δράματος... 
Νόμος κατά του κουτσομπολιού 
δεν υπάρχει, όπως και κανείς νόμος

ή κώδικας δεν μπορεί να ελέγξει 
την αδηφαγία των μέσων. 
Ως πολίτες όμως μπορούμε να αντισταθούμε.

Ο Παντελής Καψής στους «Προβολείς». Σελ. 6.

ΣΤ. ΚΟΡΚΟΛΗΣ: 
Πρέπει, επιτέλους, να πάψουμε 
να πιστεύουμε ότι η κλασική μουσική 
απευθύνεται σε μία ελίτ που έχει ειδικές γνώσεις. 
Η μουσική δεν είναι ζήτημα γνώσεων, αλλά αισθήσεων. 
Η συνέντευξη στην Κάτια Πετροπούλου στις σελ. 18-19.

ΜΠ. ΜΠΡΕΧΤ: 
Πολλοί υποστηρικτές του καθεστώτος 
ήταν έτοιμοι να προσφέρουν τις υπηρεσίες τους 
σε κάθε μορφή δικτατορίας. 
Όπως τρεις νεαροί συγγραφείς, 
τους οποίους προσκάλεσα στο σπίτι μου... 
Ανέκδοτες επιστολές, στο «Πανόραμα», σελ. 1 και 3.

Η ΕΜΦΑΣΗ στην εθνική ιστορία 
έχει συνέπεια την άγνοια 
της ιστορίας των γειτόνων λαών. 
Δεν μαθαίνουν τα παιδιά τίποτα 
για τις ομοιότητες και τις 
διαφορές των βαλκανικών λαών. 
Η Άννα Φραγκουδάκη στο «Πανόραμα», σελ. 17.

Π. ΦΑΣΟΥΛΑΣ: Δεν υπάρχει στιγμή στο 24ωρό μου δίχως την μπέμπα. Ξαφνικά
ανακάλυψα την θνητότητά μου. Ξαφνικά αγωνιώ να μην κολλήσω γρίπη, αντιστέκομαι
στο υποβρύχιο ψάρεμα, φοβάμαι το αεροπλάνο. Ξαφνικά υπάρχει μία ασπίδα
αυτοπροστασίας. Το «24ωρο ενός αθλητή» στη σελ. 20.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16059N021</ED>
<ID>
ID:130091

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Σιωπηλοί
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Γιατί απορείτε με τη σιωπή στη Ν.Δ.; Ως γνωστόν, όταν τρώνε δε μιλάνε ­ κι
αυτό ισχύει περισσότερο όταν τρώνε άλλους.

Με τιμή

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16059N022</ED>
<ID>
ID:130165

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N02&aa=2</URL></REF>


Article

<CATEGORY>vin12</CATEGORY>

 <H5>Η ΕΥΡΩΠΗ ΣΗΜΕΡΑ
</H5><H2>ΚΑΙΡΟΣ </H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16059N023</ED>
<ID>
ID:130176

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N02&aa=3</URL></REF>


Article

<CATEGORY>vin01</CATEGORY>

 <H2>ΤΟ ΒΑΡΟΜΕΤΡΟ ΤΗΣ ΕΒΔΟΜΑΔΑΣ
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16059N032</ED>
<ID>
ID:130141

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Δοκιμασία
</H2>
ΔΕΝ αφορά ασφαλώς μόνον τα εσωκομματικά της Νέας Δημοκρατίας η τήρηση των
κανόνων του «έντιμου παιχνιδιού»...

ΑΦΟΡΑ και το κυβερνών κόμμα που αντιμετωπίζει, τούτες τις ημέρες, διπλή δοκιμασία:

*ΠΡΩΤΟΝ, με τη γνωστή κρίση στη Νεολαία του ΠΑΣΟΚ.

* ΔΕΥΤΕΡΟΝ, με τις αυριανές εκλογές στις Νομαρχιακές Επιτροπές.

ΚΑΙ για το μεν πρώτο, η κρίση δείχνει ότι μπορεί να εκτονωθεί μετά και
την παρέμβαση του Πρωθυπουργού...

ΚΑΙ οι αντιπαραθέσεις να αμβλυνθούν ώστε να οδηγηθεί η Οργάνωση σε συνέδριο...

ΟΠΟΥ όλες οι τάσεις θα συμμετάσχουν.

ΓΙΑ το δεύτερο, ωστόσο, δεν περιττεύει να ειπωθεί πως θα ήταν λάθος να
εκδηλωθούν μετωπικές συγκρούσεις...

ΚΑΙ κακή εκτίμηση πως τώρα που το ΠΑΣΟΚ είναι ο απόλυτος κυρίαρχος του
πολιτικού παιχνιδιού...

ΚΑΜΙΑ επίπτωση στην αξιοπιστία και τη συνοχή του δεν πρόκειται να έχουν...

ΟΙ τυχόν μεθοδευμένοι αποκλεισμοί είτε από τη μία είτε από την άλλη πλευρά...

ΠΟΥ ­ ας μην απατάται κανείς ­ θα δώσουν το έναυσμα ατέρμονων τριβών
και αντιπαλότητας.

ΚΑΙ, βεβαίως, ουδείς αμφισβητεί πως η αντιπαράθεση είναι σύμφυτη με
κάθε εκλογική ­ ακόμη και εσωκομματική ­ διαδικασία...

ΟΠΩΣ και η διαφωνία είναι συστατικό του εσωτερικού δημοκρατικού
διαλόγου για την τελική διαμόρφωση αποφάσεων.

ΤΟ τελευταίο, όμως, που πρέπει να μετρά σε αυτές τις διαδικασίες...

ΕΙΝΑΙ η «προσωπική δικαίωση» έναντι της επιδίωξης να υπάρξει σύνθεση
και σύγκλιση τάσεων.

ΚΑΙ ο νοών νοείτω...

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16059N033</ED>
<ID>
ID:130177

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Στέφανος Μάνος:

(σε δημοσιογράφους, στη Βουλή)

«Κουρεύτηκα... Έτσι όπως στον Μεσαίωνα όταν σου έκοβαν το μαλλί, να είναι
καθαρός ο σβέρκος την ώρα που θα έπεφτε ο πέλεκυς».

Θόδωρος Πάγκαλος:

(ο υπουργός Εξωτερικών, στη ΝΕΤ, για τα διάφορα σενάρια αντικατάστασης του κ.
Κ. Σημίτη, από την «Απογευματινή»)

«Δεν μπορεί ο κάθε τζιτζιφιόγκος ή παρλαπίπας επειδή του βίδωσε να λέει θέλω
πρωθυπουργό. Δεν είναι έτσι τα πράγματα. Προφανώς, αν κάνουν πραξικόπημα θα
κάνουν διάσπαση και θα είναι έξω από το ΠΑΣΟΚ».

Ελένη Καραΐνδρου:

(η συνθέτις, στην «Καθημερινή»)

«Η μουσική μου με βοηθάει να γίνομαι χαρούμενη και αισιόδοξη. Θα πω και εγώ
εκείνο το περίφημο του Πικάσο, που όταν τον ρώτησαν γιατί ζωγραφίζει,
απάντησε: Για να μην πηδήξω από το παράθυρο».

Κώστας Κουτσομύτης:

(ο σκηνοθέτης, στο «ΒΗΜΑ»)

«Εγώ κάνω τηλεόραση για το λαό και όχι για τα μηχανάκια της AGB! (...) Τα
μηχανάκια έχουν συνηθίσει να βλέπουν σκουπίδια».

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16059N034</ED>
<ID>
ID:130211

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N03&aa=4</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Οι Εβραίοι
</H2>
Ο λόγος στους αναγνώστες. Η Τρούντυ Μ. Άνσελ, Λυκούργου 134, Αθήνα, γράφει:

«Είμαι αναγνώστρια της εφημερίδας χρόνια και πάντα διαβάζω με ιδιαίτερο
ενδιαφέρον τη στήλη σας. Σας γράφω, όμως, για πρώτη φορά με αφορμή το μνημείο
του Εβραϊκού Ολοκαυτώματος. Το μνημείο αυτό το οφείλαμε όχι μόνο στη μνήμη
όσων άδικα και αποτρόπαια χάθηκαν ή στους ελάχιστους επιζήσαντες, αλλά σ'
όλους τους άλλους πολίτες, σ' αυτούς κυρίως, που δεν έχουν μία σωστή και
ολοκληρωμένη ιστορική γνώση επί του θέματος.

Γράφτηκε ότι το μνημείο αυτό είναι το πρώτο του είδους στον ελλαδικό χώρο.
Ευτυχώς, δεν είναι! Πέρυσι στα Γιάννινα με ιδιαίτερη συγκίνηση είδα και
φωτογράφησα ένα ανάλογο μνημείο στη μνήμη των 1.850 Εβραίων κατοίκων της πόλης
που εξοντώθηκαν από τη ναζιστική Γερμανία.

Επίσης, στο χωριό Μπιζάνι Ιωαννίνων, στο ωραιότατο Μουσείο Κέρινων Ομοιωμάτων
του Παύλου Βρέλλη, υπάρχει αναπαράσταση των γερμανικών φούρνων αφιερωμένη
στους Εβραίους συμμαθητές του δημιουργού που έπεσαν θύματα των φασιστών».

Εκπαιδευτικός (τα πλήρη στοιχεία της βρίσκονται στα χέρια μου) γράφει:

«Τακτική αναγνώστρια της στήλης σας στα "ΝΕΑ", με βαθιά εκτίμηση στην πένα σας
που επαινεί ό,τι καλό και κτυπά ό,τι κακό βλέπει και ακούει στην Ελλάδα του
σήμερα και όχι μόνον, σας γράφω τα εξής: Είμαι εκπαιδευτικός στο Δημόσιο. Στις
29/9/97 συμπλήρωσα 31 χρόνια υπηρεσίας και στις 2/10 παραιτήθηκα πλήρης
ημερών. Συνάδελφοι, συγγενείς, φίλοι, στην ίδια περίπτωση, κάνοντας χρήση
τρίμηνης «αναρρωτικής» άδειας έφυγαν στις 10/1/98 διότι η εφάπαξ αποζημίωση
αυξήθηκε κατά 10%.

Αυτό σημαίνει ότι το κράτος θα επιβαρυνθεί με: 1) Τη δαπάνη αναπληρωτή
υπαλλήλου στην κενή θέση ή, το χειρότερο, σύμπτυξη τμημάτων εις βάρος των
μαθητών. 2) Τη δαπάνη αριθμού ιατρικών επισκέψεων "θεραπόντων ιατρών". 3) Τη
δαπάνη ιατρικών εξόδων για επιτροπές έγκρισης αδειών με όλη τη γραφειοκρατία.
4) Τη δαπάνη 1.000.000 δρχ. περίπου από το Ταμείο Προνοίας Δ.Υ.

Προσωπικά θεώρησα αναξιοπρεπές να κάνω το ίδιο.

Εκτός από τον σύζυγό μου, δάσκαλος κι αυτός, όλοι μου είπαν:

"Κορόιδο, εσύ θα σώσεις την Ελλάδα;".

Και ερωτώ: Ζούμε με δανεικά. Το εξωτερικό χρέος μεγαλώνει. Δεν θα μπορούσε το
κράτος να ανακόψει άδειες πριν από σύνταξη; Προσοχή λοιπόν.

Η εντιμότητα βλάπτει σοβαρά την... τσέπη μας!».

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16059N043</ED>
<ID>
ID:130193

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N04&aa=3</URL></REF>


Article

<CATEGORY>vin05</CATEGORY>

 <H2>Με καφέ στο Λονδίνο
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΕΛΙΚΑ, για κάποιον άγνωστο ­ ακόμα ­ λόγο, το Λονδίνο είναι χώρος «ζυμώσεων»
για τα εσωκομματικά των δύο μεγάλων κομμάτων: Να, εκεί βρέθηκαν οι κ.κ. Κ.
Σημίτης και Βάσω Παπανδρέου αμέσως μετά το δείπνο των «4», όπως βρέθηκαν χθες
και οι κ.κ. Α. Ανδριανόπουλος και Δημ. Αβραμόπουλος, αμέσως μετά τις διαγραφές
στη Ν.Δ.

ΗΠΙΑΝ μαζί καφέ ­ και, βεβαίως, συζήτησαν τα τεκταινόμενα στον χώρο του
κόμματός τους. Και, βέβαια, κατέληξαν και οι δύο χωρίς δυσκολία στη «γραμμή»
που θα ακολουθήσουν το επόμενο διάστημα ­ η σιωπή είναι χρυσός...

ΑΛΛΩΣΤΕ, και οι δύο έχουν αποδείξει ότι δεν κουράζονται να περιμένουν...

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16059N044</ED>
<ID>
ID:130200

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N04&aa=4</URL></REF>


Article

<CATEGORY>vin05</CATEGORY>

 <H2>Όταν στα κέντρα σε πηγαίνω...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΚΡΗΤΙΚΟ γλέντι οργάνωσε την Πέμπτη το βράδυ στο «Κρητικό Κονάκι» ο ­ Κρητικός,
μην ξεχνιόμαστε ­ υφυπουργός Υγείας κ. Μαν. Σκουλάκης: Ο πασίγνωστος λυράρης
Βασίλης Σκουλάς πρωταγωνιστής, οι αντιπρόεδροι της Βουλής σ' ένα τραπέζι,
γεμάτο το μαγαζί ­ και, η έκπληξη: Ο κ. Σκουλάκης παίρνει το μικρόφωνο,
τραγουδάει ένα ριζίτικο και καταχειροκροτείται!

ΤΟ ΙΔΙΟ βράδυ, στα «Νέα Δειλινά», στον χορό των Συμιακών, βρέθηκαν στο ίδιο
τραπέζι οι κ.κ. Κ. Σκανδαλίδης, Π. Κρητικός, Αν. Καραμάριος και Γ. Χατζηφώτης
­ η συζήτηση είχε τόσο πολύ ανάψει για τις εξελίξεις στη Ν.Δ., που η κ.
Κατερίνα Κούκα σάστισε!

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16059N045</ED>
<ID>
ID:130216

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N04&aa=5</URL></REF>


Article

<CATEGORY>vin05</CATEGORY>

 <H2>Τα λουλούδια στην κυρία
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΑΣΤΙΖΕΙ λοιπόν η κ. Κούκα ­ και ρωτάει από μικροφώνου: Κύριε Σκανδαλίδη,
μιλάτε ή με ακούτε;

Την ακούει λοιπόν και ο κ. Σκανδαλίδης, γελάει, γελάει και η σύζυγός του, η κ.
Μπέτυ Σκανδαλίδη ­ κι αρχίζει να πετάει γαρίφαλα στην καλλιτέχνιδα: Τα
τεκταινόμενα στη Ν.Δ. μπορούσαν να περιμένουν...

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16059N046</ED>
<ID>
ID:130224

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N04&aa=6</URL></REF>


Article

<CATEGORY>vin05</CATEGORY>

 <H2>Σαν ΠΑΣΟΚ του '74
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΗΝ ΠΙΤΑ των κοινοβουλευτικών συντακτών έκοψε χθες ο πρόεδρος της Βουλής κ.
Απ. Κακλαμάνης ­ και το φλουρί έπεσε στον μακρυμάλλη κ. Θ. Τσαλαβρά.

Ε, όπως συνηθίζεται σ' αυτές τις περιπτώσεις, ο κ. Κακλαμάνης στήθηκε για μία
αναμνηστική φωτογραφία με τον μακρυμάλλη τυχερό ­ αλλά σχολίασε γελώντας: «Από
το ΠΑΣΟΚ του '74 θα είναι αυτή η φωτογραφία»...

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16059N047</ED>
<ID>
ID:130230

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N04&aa=7</URL></REF>


Article

<CATEGORY>vin05</CATEGORY>

 <H2>Στον σταθμό του Μονάχου
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΕ ΜΙΑ συζήτηση με ηχηρά ονόματα λαμβάνει μέρος αυτό το Σαββατοκύριακο στο
Μόναχο, ο κ. Α. Τσοχατζόπουλος: Ο εκδοτικός οίκος «Βον Κλέιστ» διοργανώνει μία
διάσκεψη για την πολιτική ασφάλειας ­ και για να καταλάβετε, την έναρξη των
εργασιών θα κηρύξει ο πολύς κ. Χ. Κολ, ενώ μετέχουν πολλοί υπουργοί Άμυνας ­
μεταξύ άλλων και το «αρχιγεράκι» των ΗΠΑ, ο κ. Κοέν, αλλά και άλλοι, όπως οι
κ. κ. Σολάνα, Αντρεάτα, Ρίε, Κίνκελ.

Ο δικός μας θα μιλήσει για την κατάσταση στην περιοχή μας ­ για να δούμε τι θα βγει...

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16059N048</ED>
<ID>
ID:130231

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΣΕ ΛΙΓΟ ο κ. Κ. Καραμανλής θα υποχρεώσει όλους όσους μπαίνουν στη Ρηγίλλης
και δεν φέρουν το όνομα Καραμανλής, να του πληρώνουν νοίκι...

ΠΟΛΥ ΣΩΣΤΑ: Ο θείος έφτιαξε το κόμμα ­ κι είναι απορίας άξιον πώς δεν
έχει μπει ακόμα στη Ρηγίλλης η ταμπέλα «Αφοί Καραμανλή ΕΠΕ».

ΔΙΚΟ ΤΟΥ ΕΙΝΑΙ το κόμμα, δική του κι η χαντζάρα...

ΓΙΑ ΝΑ ΚΑΤΑΛΑΒΟΥΜΕ καλύτερα: Ο κ. Γ. Κεφαλογιάννης είναι ο χαντζάρας
του 2000;

ΤΟΝ - ΣΟΥΦΛΙΑ ΜΑΣ - πί-σω, τον Σου-φλιά μας πί-σω...

ΑΤΥΧΟΣ ΠΑΝΤΩΣ ο Λαρισαίος πολιτικός ­ δεν του 'φταναν τα αγροτικά,
έπεσαν και οι ροζ ιστορίες στην πόλη του και ποιος ν' ασχοληθεί με τις χαντζάρες...

ΠΟΙΟ ΕΙΝΑΙ το ιδεώδες καραμανλικό κόμμα; Μα, εκείνο στο οποίο οι
διαφωνούντες αποχωρούν πριν τους διαγράψουν...

ΝΕΟΚΑΡΑΜΑΝΛΙΣΜΟΣ είναι η υστερία του μέτριου να διαγράψει τον
εσωκομματικό του αντίπαλο;

ΑΣΧΕΤΟ: ΠΡΟΧΩΡΑΕΙ η Κεντροαριστερά; Πετάει ο γάιδαρος;

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16059N049</ED>
<ID>
ID:130232

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N04&aa=9</URL></REF>


Article

<CATEGORY>vin04</CATEGORY>

 <H5>ΕΣΩΚΟΜΜΑΤΙΚΕΣ ΑΡΧΑΙΡΕΣΙΕΣ ΑΥΡΙΟ ΣΕ ΟΛΕΣ ΤΙΣ ΟΡΓΑΝΩΣΕΙΣ ΤΟΥ ΠΑΣΟΚ
</H5><H2>Εκλογές με θέα... τις δημοτικές
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Με φόντο κυρίως τις... εκλογές της Τοπικής Αυτοδιοίκησης τον Οκτώβριο,
στήνονται αύριο κάλπες σε όλες τις οργανώσεις του ΠΑΣΟΚ, αν και αρκετοί
βλέπουν... στο βάθος και το συνέδριο του 1999.

ΣΤΟ κλίμα αυτό και χωρίς να λείπουν οι εντάσεις και οι τριβές κινούνται εδώ
και μέρες οι οργανωμένοι οπαδοί του ΠΑΣΟΚ. Η κυβέρνηση, αντιθέτως, έχει
εστιάσει την προσοχή της στην... εικόνα που θα βγει προς τα έξω το βράδυ της Κυριακής.

«Αν οι εκλογές διεξαχθούν ομαλά θα έχει κερδηθεί μια σημαντική μάχη για την
κυβέρνηση», έλεγε χθες το βράδυ στέλεχός της που, εκφράζοντας την άποψη του
Πρωθυπουργού, όπως έλεγε, τόνιζε ότι «σημασία έχει να είμαστε όλοι μαζί και να
προωθούμε το κυβερνητικό έργο».

Στην επίτευξη των προσδοκιών της κυβέρνησης για ομαλό κλίμα είχε συμβάλει
μέχρι τώρα ­ πλην ορισμένων εξαιρέσεων ­ και η αυτοσυγκράτηση που δείχνουν οι
βασικές τάσεις, καθώς, λόγω του «θολού» τοπίου που υπάρχει στο εσωκομματικό
σκηνικό σε τοπικό επίπεδο, υποβαθμίζουν τη σημασία των εκλογών.

Ωστόσο, από χθες που άρχισαν οι νομαρχιακές συνελεύσεις οι τόνοι ανέβηκαν, ενώ
έχουν αρχίσει να διασπώνται τα βασικά «μπλοκ» σε επιμέρους. Ο κύριος λόγος των
«διασπάσεων» ­ και σε ορισμένες περιπτώσεις οι «συμμαχίες» με «αντιπάλους» ­
είναι οι... δημοτικές εκλογές, καθώς τα νέα όργανα έχουν σημαντικό λόγο στην
επιλογή των υποψήφιων τοπικών αρχόντων. «Πολλές φορές η ένταση δεν έχει σχέση
με τους παραδοσιακούς δύο πόλους», επεσήμανε στα «ΝΕΑ» υπουργός που έκανε λόγο
για «άγρια μάχη για τη νομή της (τοπικής) εξουσίας».

Για παράδειγμα, στην Αχαΐα οι «εκσυγχρονιστές» και οι «προεδρικοί»
διασπάστηκαν σε τέσσερις «τάσεις», ενώ αλώβητη, προς το παρόν τουλάχιστον,
παραμένει η «τάση» που πρόσκειται στον κ. Τσοχατζόπουλο. Τις τελευταίες ημέρες
έγινε προσπάθεια για κοινό μέτωπο των «εκσυγχρονιστών» με τους λεγόμενους
«νεο-εκσυγχρονιστές», δίχως όμως αποτέλεσμα. Χθες στη Λαμία υπήρξε ένταση όταν
ο προσκείμενος στους «εκσυγχρονιστές» γραμματέας της Ν.Ε. στην εισήγησή του
έκανε λόγο για κρίση και «μη συνοχή» ανάλογη μ' αυτήν που υπάρχει στο
Εκτελεστικό. Τα υπόλοιπα «εκσυγχρονιστικά» μέλη της Ν.Ε. αμφισβήτησαν την
εισήγησή του, τονίζοντας ότι όσα λέει είναι προσωπικές απόψεις που δεν
εκφράζουν το όργανο...

Δύο τάσεις των «εκσυγχρονιστών», μία της «εσωκομματικής αντιπολίτευσης» και
μία... μεικτή στοιχούνται πίσω από βουλευτές ή τοπικά στελέχη στην Κόρινθο.
Ανεξαρτήτως των αιτιών που προκαλούν την πολυπρόσωπη εμφάνισή τους τοπικά,
όλες οι «τάσεις» έχουν κάνει τους υπολογισμούς τους με στόχο κυρίως τις
«μεγάλες» Νομαρχιακές (Αθήνα, Θεσσαλονίκη, Πειραιάς, Πάτρα, Ηράκλειο, Λάρισα,
Καβάλα κ.ά.). Σε αυτές κυρίως θα διαμορφωθεί το κλίμα για την κατάσταση στο
εσωτερικό του κόμματος και τους συσχετισμούς στο συνέδριο.

Η λεγόμενη «εσωκομματική αντιπολίτευση» έχει επιδιώξει να μην κινηθεί στενά
στα όριά της αλλά να βοηθήσει να εκφραστούν δυνάμεις «που έχουν
προβληματισμούς και αγωνία» για την παράταξη, όπως λένε στελέχη της, με στόχο
να περιορίσουν τις επιρροές των «εκσυγχρονιστών».

ΣΥΝΔΙΑΣΚΕΨΗ

Στο μεταξύ, χθες, δόθηκε στη δημοσιότητα το πρόγραμμα της Πανελλήνιας
Συνδιάσκεψης για θέματα ιδεολογίας του ΠΑΣΟΚ, που θα γίνει στις 13 και 14 Φεβρουαρίου.

Σκοπός της συνδιάσκεψης, όπως αναφέρει σε ανακοίνωσή του ο γραμματέας της Κ.Ε.
κ. Κ. Σκανδαλίδης, είναι να αποτελέσει την αφετηρία ενός ευρύτερου διαλόγου
στα πλαίσια του ΠΑΣΟΚ και της κοινωνίας γύρω από τα μεγάλα ιδεολογικά,
πολιτικά και κοινωνικά προβλήματα. Τις βασικές εισηγήσεις θα κάνουν οι κ.κ. Κ.
Σημίτης και Κ. Σκανδαλίδης και θα ακολουθήσουν διαδοχικές συζητήσεις σε δέκα
θεματικές ενότητες, τις οποίες θα συντονίζουν μέλη του Εκτελεστικού Γραφείου.
Τις απόψεις τους θα καταθέσουν και προσωπικότητες εκτός ΠΑΣΟΚ που είχαν πάρει
μέρος σε εκδηλώσεις του ΙΣΤΑΜΕ.

Οι θεματικές ενότητες και οι αντίστοιχοι συντονιστές από τα μέλη του
Εκτελεστικού Γραφείου είναι:

1. Η κοινωνία των πολιτών. Η δημιουργική σχέση κοινωνίας και κράτους (Άκης
Τσοχατζόπουλος - Στ. Μανίκας).

2. Η σχέση οικονομίας και κράτους (Βάσω Παπανδρέου - Χ. Πρωτόπαππας).

3. Το νέο κοινωνικό κράτος (Απ. Κακλαμάνης).

4. Για μια στρατηγική της απασχόλησης (Μ. Παπαϊωάννου - Μ. Δασκαλάκης).

5. Παιδεία και πολιτισμική ταυτότητα (Γ. Αρσένης).

6. Το διεθνές οικονομικό σύστημα και οι επιπτώσεις του στα εθνικά κράτη (Π. Οικονόμου).

7. Η περιβαλλοντική στρατηγική και η αειφόρος ανάπτυξη (Κ. Λαλιώτης - Μαρία Αρσένη).

8. Ένα νέο σύστημα διεθνών σχέσεων και η συνεργασία των δυνάμεων της Αριστεράς
σε υπερεθνικό επίπεδο (Π. Αυγερινός).

9. Πολιτικές δυνάμεις και κοινωνία. Ο πολιτικός λόγος και διάλογος (Γ.
Παπανδρέου - Θ. Τσουκάτος).

10. Η φυσιογνωμία και οι αρχές της σύγχρονης Αριστεράς (Στ. Τζουμάκας).

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N05</CAT>
<ED>
Κωδικός άρθρου: A16059N051</ED>
<ID>
ID:130121

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N05&aa=1</URL></REF>


Article

<CATEGORY>vin04</CATEGORY>

 <H2>Συμβιβασμός στη Νεολαία ΠΑΣΟΚ
</H2>
ΒΡΕΘΗΚΕ τελικά λύση στο πρόβλημα της Νεολαίας ΠΑΣΟΚ, καθώς χθες όλες οι τάσεις
συμφώνησαν σε μία συμβιβαστική πρόταση και αποφάσισαν να πάρουν μέρος στο 3ο
Συνέδριο (20-22 Φεβρουαρίου).

Η τελευταία συνεδρίαση της Εκτελεστικής Γραμματείας, που έγινε στα γραφεία της
Οργάνωσης, κράτησε σχετικά λίγη ώρα και ήταν η περισσότερο αποτελεσματική,
καθώς έθεσε τέρμα σ' ένα ζήτημα που πονοκεφάλιαζε κόμμα και Νεολαία εδώ και
ένα μήνα περίπου.

Η συγκεκριμένη πρόταση είχε τεθεί τις προηγούμενες ημέρες από τον Νίκο
Μαδεμλή, υποψήφιο για τη θέση του γραμματέα της πλευράς που πρόσκειται στον
Άκη Τσοχατζόπουλο, παρέχει το δικαίωμα σε χιλιάδες μέλη των «εκσυγχρονιστών»
(περίπου 8.000-9.000) να πάρουν μέρος στο Συνέδριο.

Έτσι, με βάση αυτή αναγνωρίζονται οι αιτήσεις ανανέωσης εγγραφής των μελών
εκείνων που δεν είχαν υποβληθεί εμπρόθεσμα. Επίσης, γίνονται δεκτά για τις
προσυνεδριακές διαδικασίες και τα μέλη των οποίων οι κάρτες δεν απεστάλησαν
στην Επιτροπή Δεοντολογίας από τους 13 γραμματείς Νομαρχιακών Επιτροπών που
ελέγχονται από το μπλοκ των «εκσυγχρονιστών». Πρόκειται για τις οργανώσεις
Σπουδάζουσας ΑΕΙ Αθήνας, ΑΕΙ Θεσσαλονίκης, ΤΕΙ Αθήνας, Δυτικής Αττικής,
Αρκαδίας, Πρέβεζας, Ημαθίας, Ροδόπης, Χανίων, Ρεθύμνου, Σερρών, Κοζάνης και Πέλλας.

Ύστερα απ' όλα αυτά και αφού είχαν προηγηθεί επανειλημμένες συστάσεις προς τα
στελέχη της Νεολαίας από την ηγεσία του ΠΑΣΟΚ, αλλά και τον ίδιο τον Κώστα
Σημίτη, αρχίζουν από σήμερα οι εκλογές, σε τοπικό επίπεδο, για την ανάδειξη
των περίπου 1.000 συνέδρων.

* Προβλήματα δημιουργήθηκαν, στις 2 μετά τα μεσάνυχτα, όταν η πλειοψηφία του
Κεντρικού Συμβουλίου κατήγγειλε ότι «έπιασε» τρία άτομα, που ανήκουν στους
«εκσυγχρονιστές», σε αυτοκίνητο έξω από τα γραφεία της Νεολαίας να
συμπληρώνουν αιτήσεις εγγραφής νέων μελών. Το περιστατικό αρνήθηκε η πλευρά
των «εκσυγχρονιστών». Τελικά, αποφασίστηκε να συνέλθει σήμερα το μεσημέρι η
εκτελεστική γραμματεία της Νεολαίας ΠΑΣΟΚ για να εξετάσει το θέμα.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N05</CAT>
<ED>
Κωδικός άρθρου: A16059N052</ED>
<ID>
ID:130160

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N05&aa=2</URL></REF>


Article

<CATEGORY>vin03</CATEGORY>

 <H2>ΣΚΙΤΣΟ </H2>
<AUTHOR>ΣΤΑΘΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N06</CAT>
<ED>
Κωδικός άρθρου: A16059N061</ED>
<ID>
ID:130126

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N06&aa=1</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Ποιος θα προλάβει ποιον...
</H2>
<AUTHOR>ΧΡΥΣΑΝΘΟΣ ΛΑΖΑΡΙΔΗΣ</AUTHOR>

Τα πρόσφατα γεγονότα στη Ν.Δ. ανέδειξαν για μια ακόμα φορά την κυριαρχία
αναχρονιστικών «στερεοτύπων» στον ελληνικό δημόσιο λόγο. Κι ας ζούμε στην
εποχή του «εκσυγχρονισμού»...

Ακούσαμε, για παράδειγμα, θρήνους για το «τέλος των μεγάλων κομμάτων». Όμως,
τα μεγάλα κόμματα δεν δημιουργούνται για πάντα. Στη δημοκρατία τίποτε δεν
υπάρχει «για πάντα». Μόνον ολοκληρωτικά καθεστώτα φαντάζονται την κυριαρχία
τους «αιώνια». Η έννοια της «αιωνιότητας» είναι ασυμβίβαστη με τη ζωντάνια της
δημοκρατίας. Ο Κωνσταντίνος Καραμανλής, ο πρεσβύτερος, ίδρυσε δύο νέα κόμματα
ο ίδιος (ΕΡΕ και Ν.Δ.). Το μεγάλο Φιλελεύθερο Κόμμα του Ελευθερίου Βενιζέλου
συρρικνώθηκε μέχρις ανυπαρξίας μεταπολεμικώς, για να το διαδεχθεί μόλις το
1961 η Ένωση Κέντρου του Γεωργίου Παπανδρέου. Την οποία διαδέχθηκε
μεταπολιτευτικώς το ΠΑΣΟΚ του Ανδρέα Παπανδρέου. Όντως, το δικομματικό σύστημα
έχει ανάγκη από μεγάλα κόμματα εξουσίας. Δεν έχει ανάγκη από «αιώνια» κόμματα εξουσίας...

* Αν ένα μεγάλο κόμμα «δεν τραβάει» πια, ανοίγει ο δρόμος για την
αντικατάστασή του από ένα άλλο ­ επίσης μεγάλο ­ κόμμα. Είναι φανερό ότι η
Ν.Δ. τα τελευταία χρόνια «δεν τραβούσε» ­ ούτε ως κυβέρνηση ούτε ως
αντιπολίτευση. Εσχάτως, μάλιστα, παρατηρείται το παράδοξο, η κυβέρνηση Σημίτη
να υφίσταται την πιο σκληρή κριτική μέσα από το ίδιο το ΠΑΣΟΚ και την πιο
φανατική στήριξη από... ηγετικά στελέχη της Ν.Δ!

Με κατάληξη τις τελευταίες διαγραφές στη Ν.Δ., όπου ομολογήθηκε ότι, χρόνια
τώρα, κάποιοι εκλέγονταν με την αξιωματική αντιπολίτευση, αλλά...
«αλληθώριζαν» προς τον κ. Σημίτη! Προφανώς, με τη σημερινή μορφή της η Ν.Δ.
«δεν τραβάει». Αυτό δεν σημαίνει αναγκαστικά ότι «θα διαλυθεί». Απλώς, αν δεν
ανασυγκροτηθεί ως παράταξη, ο πολιτικός της ρόλος θα συρρικνωθεί. Κι αυτό
μάλλον το έχει αντιληφθεί ο κ. Καραμανλής ο νεώτερος...

Όμως και το ΠΑΣΟΚ «δεν τραβάει». Διότι οι σημαντικότερες δυνάμεις που «εκ
πεποιθήσεως» στηρίζουν την πολιτική Σημίτη βρίσκονται... εκτός ΠΑΣΟΚ! Ενώ οι
σημαντικότερες δυνάμεις του ΠΑΣΟΚ «ανδρώθηκαν» οικοδομώντας όλα εκείνα τα
οποία ο κ. Σημίτης ­ καλώς ή κακώς ­ προσπαθεί σήμερα να... κατεδαφίσει.
Άλλαξαν οι καιροί; Όχι μόνο. Άλλαξαν και οι ιδέες, οι αρχές, οι πολιτικές
επιλογές. Και οι «νέες ιδέες» χρειάζονται νέο κόμμα. Ο κ. Σημίτης μάλλον το
έχει κατανοήσει αυτό ­ κι ας μην το ομολογεί δημόσια, ακόμα τουλάχιστον...

* Τέλος, ακούσαμε «θρήνους» για το πλήγμα που επέφεραν οι τελευταίες διαγραφές
της Ν.Δ. στην πολυσυλλεκτικότητα του κόμματος. Θα πρέπει να υπενθυμίσουμε σε
κάποιους ότι το πιο ισχυρό, μαζικό, ανθεκτικό και αυθεντικά πολυσυλλεκτικό
κόμμα ­ το ΠΑΣΟΚ ­ το δημιούργησε ο Ανδρέας Παπανδρέου, παρά το όργιο των
διαγραφών στις οποίες επιδόθηκε κατά το μεγαλύτερο μέρος της αρχηγικής
σταδιοδρομίας του. Για την ακρίβεια, κατάφερε να φτιάξει ένα ισχυρό
πολυσυλλεκτικό κόμμα, όχι παρά τις διαγραφές, αλλά εξαιτίας των διαγραφών!

Γιατί η πολυσυλλεκτικότητα δεν είναι... «ξέφραγο αμπέλι». Έχει όρια και θέτει
όρια ­ αλλιώς δεν μπορεί να λειτουργήσει. Η πολυσυλλεκτικότητα δεν «αλιεύει»
απλώς από παντού ­ υποχρεωτικά συνθέτει όσα ενσωματώνει. Αν δεν μπορεί να
συνθέσει, τότε οι «συνιστώσες» της λειτουργούν διαλυτικά. Παράγουν αδυναμία,
δεν αθροίζουν δύναμη. Οπότε οι διαγραφές είναι «μια κάποια λύση»...

Ο Κώστας Καραμανλής θα έχει προσφέρει μεγάλη υπηρεσία στην παράταξή του, αν
όχι απλώς «ξεκαθαρίσει» το κόμμα του απ' όσους «στραβοκοιτάνε» προς τον κ.
Σημίτη, αλλά και αν σημάνει «προσκλητήριο» των αντι-Σημιτικών δυνάμεων εκτός
του κόμματός του. Άλλωστε, αν δεν σπεύσει να το κάνει, θα τον προλάβει, σε
ανάλογο εγχείρημα, ο κ. Σημίτης: Ο οποίος έχει ήδη κατανοήσει ότι οι δυνάμεις
που τον υποστηρίζουν αραιώνουν μέσα στο ΠΑΣΟΚ, αλλά πληθαίνουν εκτός ΠΑΣΟΚ.

Ούτε ο κ. Καραμανλής ούτε ο κ. Σημίτης χρειάζεται να «ανακαλύψουν τον τροχό».
Πριν από αυτούς το έχουν «διδάξει» ο Κωνσταντίνος Καραμανλής ο πρεσβύτερος, το
1956 και το 1974, ο Γεώργιος Παπανδρέου το 1961 και ο Ανδρέας Παπανδρέου το
1974: Όταν αλλάζουν οι συνθήκες, μεγάλα και ισχυρά κόμματα μπορούν να είναι
μόνο τα νέα κόμματα. Περιττεύουν, λοιπόν, οι «θρήνοι» για τα παλαιά κόμματα
που ξεπεράστηκαν. Χρειαζόμαστε νέα κόμματα εξουσίας! Κι όποιος πάρει πρώτος
την πρωτοβουλία θα κερδίσει...

Ο Χρύσανθος Λαζαρίδης είναι δημοσιογράφος - οικονομολόγος

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N06</CAT>
<ED>
Κωδικός άρθρου: A16059N062</ED>
<ID>
ID:130166

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Ες Λάρισαν
</H2>
<AUTHOR>ΠΑΝΤΕΛΗΣ ΚΑΨΗΣ</AUTHOR>

ΟΣΟΙ υποστηρίζουν ότι η ανθρωπότητα έχει μετατραπεί σε ένα «παγκόσμιο χωριό»
χάρη στα Μέσα Ενημέρωσης, δύσκολα θα περίμεναν μια τόσο αποστομωτική δικαίωση.
Δεν είναι μόνο ότι τα «κουτσομπολιά» κυκλοφορούν πλέον παντού και με
αστραπιαία ταχύτητα. Είναι και ότι υιοθετήσαμε αυτή την πανάρχαια συνήθεια των
κλειστών κοινωνιών της ηθικής εξόντωσης και του εξευτελισμού όλων όσων με την
συμπεριφορά τους προκαλούν τον φθόνο μας.

Στην Ουάσιγκτον είναι η Μόνικα Λιουίνσκι. Στη Λάρισα είναι οι επτά άτυχες
γυναίκες που ένας εν συγχύσει σύζυγος ­ το γαρ πολύ της θλίψεως ίσως... ­
αποφάσισε να διαπομπεύσει με αυτόν τον βάρβαρο και τελικώς αυτοκαταστροφικό
τρόπο. Στην Αθήνα διαβάζεται σαν μια πιπεράτη ιστορία. Στη Λάρισα όμως έχει
όλα τα στοιχεία ενός δράματος. Ονόματα που κυκλοφορούν από στόμα σε στόμα,
αληθινά ή ψεύτικα, αδιάφορο, δηλητηριώδη σχόλια και υπονοούμενα εις βάρος
συνήθως του πιο πρόχειρου προσωπικού αντίζηλου, οικογένειες που έχουν
κλονιστεί, άνθρωποι που υποφέρουν.

Και φυσικά τα δημοσιεύματα. Ανωνύμως ώστε το γράμμα του νόμου να μην
παραβιάζεται. Εξίσου επώδυνα όμως, καθώς κάνουν εκκωφαντικούς τους ψιθύρους
που εδώ και καιρό κυκλοφορούσαν. Μοιάζει μάταιο ακόμα και να διαμαρτυρηθεί
κανείς. Για τους δημοσιογράφους είναι πια κάτι σαν νομοτέλεια: ό,τι πουλάει θα
βρει τον δρόμο του στην πρώτη σελίδα. Κι αν όχι τη δική σου, σίγουρα κάποιου
άλλου. Όσο για τους πολίτες, απλώς ενισχύει την άποψη που τείνει να
κυριαρχήσει τελευταία: μη μπλέξεις, γιατί μετά δεν σε σώζει τίποτα.

Με μια έννοια βέβαια έτσι είναι και το σωστό. Για να συνειδητοποιήσουμε
τουλάχιστον ότι κανείς εκτός από εμάς τους ίδιους δεν μπορεί να μας
προστατέψει από τον κακό μας εαυτό. Νόμος κατά του κουτσομπολιού δεν υπάρχει,
όπως και κανένας νόμος ή κώδικας δεοντολογίας δεν μπορεί να ελέγξει την
αδηφαγία κάποιων Μέσων. Ως πολίτες όμως μπορούμε να αντισταθούμε και να
διαμαρτυρηθούμε. Μπορούμε και πρέπει να κάνουμε γνωστή την άποψή μας ­ έστω
και σαν εκδήλωση συμπαράστασης. Στο κάτω κάτω, αν δεν είναι αυτό, τότε τι
είναι δημοκρατία;

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N06</CAT>
<ED>
Κωδικός άρθρου: A16059N063</ED>
<ID>
ID:130195

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N06&aa=3</URL></REF>


Article

<CATEGORY>vin04</CATEGORY>

 <H5>ΛΥΣΗ, ΕΝΙΑΙΟ ΔΟΓΜΑ ΚΑΙ ΕΝΤΑΞΗ ΣΤΗΝ Ε.Ε. ΣΤΟ ΕΠΙΚΕΝΤΡΟ ΤΩΝ ΑΥΡΙΑΝΩΝ ΠΡΟΕΔΡΙΚΩΝ
ΕΚΛΟΓΩΝ ΣΤΗΝ ΚΥΠΡΟ
</H5><H2>Ψηφίζουν... για τον β' γύρο
</H2>
<AUTHOR>ΓΙΩΡΓΟΣ ΤΣΑΛΑΚΟΣ</AUTHOR>

Με ύστατες εκκλήσεις προς το εκλογικό σώμα ολοκληρώθηκε τα μεσάνυχτα η
προεκλογική εκστρατεία και αύριο 446.731 εκλογείς προσέρχονται στις κάλπες
στον πρώτο γύρο των προεδρικών εκλογών, με το βλέμμα όμως στραμμένο στο
δεύτερο και στην ήδη θεωρούμενη βέβαιη μονομαχία Κληρίδη - Ιακώβου.

ΚΛΗΡΙΔΗΣ και Ιακώβου θα περιμένουν με αγωνία να δουν τα ποσοστά των λεγόμενων
«μικρών» υποψηφίων για να κάνουν τους υπολογισμούς τους για το τι να αναμένουν
από αυτά. Στα μηνύματά τους οι δύο μονομάχοι υποσχέθηκαν να σχηματίσουν
κυβέρνηση ευρείας αποδοχής, ένα κυβερνητικό σχήμα το οποίο διευκολύνει τις
συμμαχίες και τη συμμετοχή των μικρών στην άσκηση της εξουσίας.

Η προεκλογική εκστρατεία, που ολοκληρώθηκε τα μεσάνυχτα, χαρακτηρίστηκε από
ένταση κυρίως μεταξύ των δύο μονομάχων και από την προσπάθεια να προβληθεί ­
ακόμα και μέσω αρνητικής διαφήμισης ­ η αρνητική εικόνα των δύο υποψηφίων. Το
γεγονός, εξάλλου, ότι δεν έγιναν κατ' αντιπαράθεση συζητήσεις από την
τηλεόραση, οδήγησε στην έλλειψη ουσιαστικού διαλόγου επί προτάσεων και θέσεων.
Κάτι που είχε συμβεί στις βουλευτικές εκλογές του '96.

Παρά το γεγονός ότι τις τελευταίες ημέρες η οικονομία και τα εσωτερικά θέματα
μπήκαν στο κέντρο της αντιπαράθεσης, η προεκλογική σύγκρουση κινήθηκε γύρω από
τους χειρισμούς και τις εξελίξεις στο Κυπριακό.

Το επιτελείο τού κ. Κληρίδη προσπαθεί να δημιουργήσει για τον σημερινό Πρόεδρο
την εικόνα του μόνου έμπειρου πολιτικού.

Το επιτελείο Ιακώβου κατηγορεί τον Κληρίδη για υποχωρήσεις στο εθνικό θέμα και
τον αποκαλεί «Πρόεδρο των εκπτώσεων», που αν εκλεγεί θα οδηγήσει στο «κλείσιμο
και το ξεπούλημα» του Κυπριακού. 
Μια αναφορά του Προέδρου Κληρίδη σε εξωτερική και εσωτερική κυριαρχία και μια
άλλη για τους εποίκους εξελίχθηκαν σε μείζονα θέματα της προεκλογικής
εκστρατείας, μαζί με το δόγμα του ενιαίου αμυντικού χώρου.

Ο κ. Κληρίδης θεωρεί τη συνομολόγησή του ένα από τα μεγαλύτερα επιτεύγματα ­
μαζί με την αγορά των πυραύλων S-300 ­ της πολιτικής του και αποτελούν τα δύο
αυτά θέματα αιχμή της προεκλογικής του εκστρατείας. Δεν θα πρέπει να αγνοεί
κανένας και το γεγονός ότι τα δύο αυτά θέματα αποτελούν και τα σημεία
σύγκλισής του με την υποψηφιότητα και τους ψηφοφόρους του κ. Λυσσαρίδη, των
οποίων τη συμμαχία και υποστήριξη επιδιώκει στο δεύτερο γύρο.

Ο κ. Ιακώβου υιοθέτησε και αυτός το δόγμα κατά τις διαβουλεύσεις για την
υποστήριξη του κ. Κυπριανού και του ΔΗΚΟ. Πρόσθεσε όμως πως ολόκληρη η
αμυντική συνεργασία με την Ελλάδα ­ που είναι μια καλοδεχούμενη προσφορά της
Ελλάδας και όχι επίτευγμα του κ. Κληρίδη ­ θα μπορούσε να θεσμοθετηθεί με μια
συμφωνία. Η πρόταση αυτή αποτέλεσε αντικείμενο έντονης κριτικής από την πλευρά
Κληρίδη, διότι μια συμφωνία δεν συμβιβάζεται με τις συνθήκες εγγυήσεων.

Δεν είναι υπέρ της εγκατάστασης των πυραύλων ο Ιακώβου, λέει το επιτελείο
Κληρίδη, αλλά ο Ιακώβου ανταπαντά ότι είναι ο κ. Κληρίδης που καθυστέρησε την
παραλαβή τους, αφήνοντας να εννοηθεί πως αυτό έγινε ύστερα από πιέσεις των Αμερικανών.

Η πορεία της Κύπρου προς την Ευρωπαϊκή Ένωση βρίσκεται και αυτή στην κόντρα
των δύο μονομάχων. Ο κ. Κληρίδης θεωρεί ότι είναι καρπός της πολιτικής του σε
συνεργασία με την ελληνική κυβέρνηση, ενώ ο κ. Ιακώβου υπογραμμίζει
περισσότερο το ρόλο της Ελλάδας στις εξελίξεις αυτές, καταλογίζοντας μάλιστα
και λάθη στον κ. Κληρίδη. Ο κ. Ιακώβου θεωρεί ότι ο κ. Κληρίδης έχει ευθύνες
για το θέμα του συσχετισμού των διαπραγματεύσεων με τη συμμετοχή των
Τουρκοκυπρίων σε αυτές.

Η αντεπίθεση Κληρίδη στο θέμα αυτό περιλαμβάνει και την επίρριψη ευθυνών στον
κ. Ιακώβου, διότι ως υπουργός Εξωτερικών, επί Βασιλείου, καθυστέρησε την
υποβολή της αίτησης ένταξης.


<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N07</CAT>
<ED>
Κωδικός άρθρου: A16059N071</ED>
<ID>
ID:130122

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N07&aa=1</URL></REF>


Article

<CATEGORY>vin04</CATEGORY>

 <H2>ΑΛΛΑ ΚΟΛΠΑ
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

* ΚΑΛΑ, ΤΟ ΟΤΙ τελικά δεν έχει ούτε ιερό ούτε όσιο ο Κ. Καραμανλής έγινε
φανερό από τις διαγραφές στις οποίες προχώρησε και, μάλιστα, με ψύλλου πήδημα.
Το να δώσει, όμως, «τρελόχαρτο» στον Κ. Μητσοτάκη, δεν το περίμενα... Ξέρετε
πως δικαιολόγησε τη μη συμμετοχή του «επίτιμου» στο Πειθαρχικό Συμβούλιο. «Ως
πρώην Πρωθυπουργός, μπορεί να έχει και να εκφράζει τις απόψεις του....». Έχει
δηλαδή το... ακαταλόγιστο. Ε, αν δεν είναι «τρελόχαρτο» αυτό, τι είναι...

* ΜΕ ΤΟ «μια μικρή ομάδα επίδοξων κηδεμόνων...» άρχισε τις δηλώσεις μετά τις
διαγραφές ο Κ. Μητσοτάκης. Ήθελε, βλέπετε, να ξυπνήσει μνήμες του 1967, όταν
μετά το πραξικόπημα ο Γ. Παπανδρέου είχε δηλώσει ότι «μια μικρή ομάδα επίορκων
αξιωματικών...». Λέτε να είναι προς όφελός του οι μνήμες εκείνης της περιόδου;

* ΜΑ ΤΙ ΕΓΙΝΕ η συνήθως λαλίστατη κυρία Ντόρα Μπακογιάννη. Από τότε που έγιναν
οι καρατομήσεις στη Ν.Δ., κατάπιε τη γλώσσα της. Και να φανταστεί κανείς ότι
οι διαγραφέντες Σουφλιάς και Μάνος ήταν οι «άνθρωποί» της ­ τρόπος του λέγειν
δηλαδή ­ στο συνέδριο της Ν.Δ. Ίσως, όμως, να μη μιλάει για τις διαγραφές
επειδή συμφωνούσε πολιτικά με την καταψήφιση της τροπολογίας για την εξυγίανση
ΔΕΚΟ ­ ή τα 'χω μπερδέψει; Ένα είναι βέβαιο· ότι οι περισσότεροι πολιτικοί ­
σαν τη γνωστή διαφήμιση τσιγάρων ­ έχουν παντού μόνο φίλους. Και δεν
νοιάζονται καθόλου για την... πάρτη τους.

* ΣΑΝ ΚΑΠΟΙΟΥΣ συνδικαλιστές. Που αποφάσισαν ­ λέει ­ να κάνουν γενική
συνέλευση και άφησαν ακίνητα τα τρόλεϊ για 5 ολόκληρες ώρες. Ή κάποιους
αγρότες που, για να πάρουν αποφάσεις, έκαναν χθες συνέλευση πάνω στην Εθνική
οδό ­ στην περιοχή των Τεμπών ­ μη επιτρέποντας, φυσικά, τη διέλευση των
αυτοκινήτων. Έτσι μπράβο. Πάνω απ' όλα, αδέλφια, έχει σημασία το κοινωνικό σύνολο...

* ΕΛΛΗΝΙΚΕΣ πρωτοτυπίες. Ο Πρωθυπουργός Κ. Σημίτης χάρισε το ποδήλατο που του
έκανε δώρο η ολλανδική προεδρία. Γαλαντόμα κίνηση που είχε προαναγγείλει από
τις 2 Φεβρουαρίου ο κυβερνητικός εκπρόσωπος! Είναι εμφανές ότι ο κ. Σημίτης
δεν γνωρίζει... ποδήλατο.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N08</CAT>
<ED>
Κωδικός άρθρου: A16059N081</ED>
<ID>
ID:130123

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N08&aa=1</URL></REF>


Article

<CATEGORY>vin04</CATEGORY>

 <H5>ΣΕ ΚΑΡΑΝΤΙΝΑ Ο ΕΒΕΡΤ ΜΕ ΔΥΟ ΟΧΙ ΑΠΟ ΚΑΡΑΜΑΝΛΗ ΣΕ ΤΕΣΣΕΡΙΣ ΗΜΕΡΕΣ * ΕΙΣΗΓΗΣΕΙΣ
ΑΠΟ ΔΗΜΑ ΚΑΙ ΣΤΕΝΟΥΣ ΣΥΝΕΡΓΑΤΕΣ ΓΙΑ ΑΝΟΙΓΜΑΤΑ ΣΤΟΥΣ «ΧΩΡΟΥΣ» ΣΟΥΦΛΙΑ ΚΑΙ ΜΑΝΟΥ
</H5><H2>Παίρνει τα συνθήματα τών... διαγραφέντων
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Δύο φορές μέσα σε τέσσερα 24ωρα ο κ. Κ. Καραμανλής γύρισε την πλάτη στον κ.
Μ. Έβερτ. Την ημέρα των διαγραφών αγνόησε την έκκλησή του για αναβολή της
συνεδρίασης του Πειθαρχικού, ώστε να αντιμετωπισθεί με ψυχραιμία η κατάσταση.
Χθες, απέρριψε την πρότασή του για σύγκληση της Κοινοβουλευτικής Ομάδας την Τρίτη.

ΤΗΝ ΙΔΙΑ ώρα ετοιμάζεται να εγκαταλείψει ­ προς το παρόν τουλάχιστον ­ το
ιδεολογικό πλαίσιο της περιόδου Έβερτ και να υιοθετήσει πολιτικές θέσεις του
κ. Κ. Μητσοτάκη και των διαγραφέντων. 
Το νέο σύνθημα στην Ρηγίλλης είναι:

«Κατάληψη θέσεων του εχθρού». Αυτό σημαίνει ότι σύντομα ο κ. Καραμανλής πρέπει
να καταλάβει τον ιδεολογικό χώρο των κ.κ. Σουφλιά και Μάνου, ώστε να μην
αφήσει περιθώριο για την δημιουργία νέου πολιτικού φορέα.

Λίγες ώρες μετά την ανακοίνωση της απόφασης του κ. Κ. Καραμανλή το μεσημέρι
της Δευτέρας να παραπέμψει στο Πειθαρχικό τους επτά βουλευτές, ο κ. Μ. Έβερτ
έστειλε επιστολή στον κ. Κ. Καραμανλή με τον διευθυντή του γραφείου του κ. Ν.
Μπάλιο, στην οποία ανέφερε: «Η συνεδρίαση του Πειθαρχικού Συμβουλίου πρέπει να
αναβληθεί για να αναζητηθεί λύση που να υπηρετεί την ενότητα του κόμματος». Ο
πρόεδρος της Ν.Δ. ενήργησε ως να μην έλαβε ποτέ αυτή την επιστολή.

ΝΕΑ ΕΠΙΣΤΟΛΗ

Χθες ο πρώην πρόεδρος της Ν.Δ. επανήλθε με νέα επιστολή. Αυτήν τη φορά την
έστειλε στον κ. Σ. Δήμα ζητώντας έκτακτη σύγκληση της Κοινοβουλευτικής Ομάδας
την Τρίτη για να συζητηθούν οι ραγδαίες εξελίξεις στο κόμμα μετά τις
διαγραφές. Η απάντηση του κ. Κ. Καραμανλή ήταν και πάλι αρνητική. «Η
Κοινοβουλευτική Ομάδα θα συνέλθει στις 21 Φεβρουαρίου, στον Βόλο, για να
συζητηθεί το θέμα της ανεργίας», διεμήνυσε ο κ. Σ. Δήμας στον κ. Μ. Έβερτ.

Την ώρα που έφθανε η επιστολή στην Ρηγίλλης στο γραφείο τού κ. Κ. Καραμανλή
ήταν ο κ. Γ. Βαρβιτσιώτης, ο οποίος κατά την έξοδό του, όταν ρωτήθηκε για το
θέμα αυτό, σχολίασε: «Πριν από 15 ημέρες είχε συνέλθει η Κοινοβουλευτική
Ομάδα, θα συνέλθει πάλι κάποια στιγμή». Στόχος τού κ. Μ. Έβερτ ­ όπως λένε οι
συνεργάτες του ­ ήταν με αυτήν τη συνεδρίαση το κόμμα να δώσει το σύνθημα για
δυναμική αντιπολίτευση, με νέο ξεκίνημα και να πέσουν οι τόνοι μετά τα όσα
συνέβησαν τις τελευταίες ημέρες.

Παράλληλα, ο κ. Γ. Βαρβιτσιώτης απάντησε στον κ. Κ. Μητσοτάκη, ο οποίος είχε
μιλήσει για επίδοξους κηδεμόνες του προέδρου της Ν.Δ., φωτογραφίζοντας τους
κ.κ. Γ. Βαρβιτσιώτη, Αχ. Καραμανλή και Γ. Κεφαλογιάννη. «Δεν επιδίωξα ποτέ ­
τόνισε ­ να παίξω το ρόλο του κηδεμόνα ούτε θέλω να παίξω τέτοιο ρόλο».

ΑΝΗΣΥΧΕΙ

Ο πρόεδρος της Ν.Δ. μπορεί να εμφανίζεται ιδιαίτερα ικανοποιημένος με την
απόφασή του να προχωρήσει στη λήψη πειθαρχικών μέτρων, αλλά εκείνοι που τον
ξέρουν καλά λένε ότι είναι βαθύτατα ανήσυχος για το μέλλον. 
Και αυτό γιατί γνωρίζει ότι εάν τώρα δεν προχωρήσει σε διορθωτικές κινήσεις,
κινδυνεύει να οδηγήσει το κόμμα του στη συρρίκνωση.

Οι εισηγήσεις που δέχεται από τον γραμματέα της Κοινοβουλευτικής Ομάδας κ. Σ.
Δήμα, αλλά και από άλλους στενούς συνεργάτες του είναι να προχωρήσει χωρίς
καθυστέρηση σε ανοίγματα. 
Δηλαδή να αναμορφώσει τον πολιτικό του λόγο χρησιμοποιώντας θέσεις και
συνθήματα που μέχρι σήμερα χρησιμοποιούσαν οι διαγραφέντες. 
Έτσι, εκτιμούν οι επιτελείς της Ρηγίλλης, θα εμβολίσει τον λεγόμενο κεντρώο
χώρο στον οποίο απευθύνεται ο κ. Γ. Σουφλιάς, αλλά παράλληλα θα κερδίσει την
εκτίμηση του επιχειρηματικού κόσμου, ο οποίος πάντα παρακολουθούσε τις απόψεις
του κ. Σ. Μάνου. Οι συνεργάτες τού κ. Κ. Καραμανλή λένε με νόημα ότι «τώρα που
είναι απαλλαγμένος από το άγχος της εσωκομματικής αντιπολίτευσης θα τους
βγαίνει διαρκώς από τα αριστερά. 
Πριν προλάβουν να πάρουν το λόγο στη Βουλή, εκείνος θα έχει καλύψει τις θέσεις τους».

Οι διαγραφέντες απαντούν ότι όλα αυτά είναι μια κουβέντα. Και εξηγούν ότι από
την μια μέρα στην άλλη δεν μπορείς να απευθυνθείς σε ένα κομμάτι της
κοινωνίας. 
«Για να είσαι πιστευτός ­ τονίζουν ­ πρέπει να έχεις δώσει δείγμα γραφής για
πολλά χρόνια με την πολιτική σου παρουσία».

ΠΡΩΤΟ ΑΝΟΙΓΜΑ

Ο κ. Κ. Καραμανλής χθες προχώρησε στο πρώτο άνοιγμά του στην μητσοτακική
πτέρυγα. Τοποθέτησε στη θέση του τομεαρχη για θέματα Παιδείας και Πολιτισμού
την κ. Άννα Ψαρούδα-Μπενάκη. Πολλοί στη Ν.Δ. λένε ότι ο κ. Κ. Καραμανλής έχασε
την ευκαιρία να διευρύνει το όργανο με την τοποθέτηση δύο νέων στελεχών, των
κ.κ. Γ. Βουλγαράκη και Μ. Κεφαλογιάννη. Αυτό ήταν ένα σενάριο το οποίο
συζητούσαν αρχικά οι επιτελείς της Ν.Δ.

Το πρώτο στίγμα της πολιτικής που θα ακολουθήσει ο κ. Κ. Καραμανλής το επόμενο
διάστημα αναμένεται να δώσει αύριο σε ομιλία του σε εκδήλωση πολυτέκνων στην
Πάτρα. Στην Αχαΐα θα βρίσκονται από σήμερα και οπαδοί του, που ετοιμάζουν στο
Αίγιο θερμή υποδοχή.

* Για πρώτη φορά μετά τις διαγραφές θα μιλήσει και η κ. Ντ. Μπακογιάννη σε
εκδήλωση της ΟΝΝΕΔ στη Χαλκιδική, ενώ ο κ. Β. Κοντογιαννόπουλος θα δώσει
συνέντευξη Τύπου στο Νομό Ηλείας. 
Ο κ. Στ. Μάνος αναχώρησε για το Λονδίνο, όπου θα συναντηθεί με τον κ. Α.
Ανδριανόπουλο, ενώ ο κ. Γ. Σουφλιάς έχει προσκληθεί από ψηφοφόρους του στη
Λάρισα για αύριο, αλλά ­ όπως έλεγαν χθες το βράδυ οι συνεργάτες του ­ κατά
πάσα πιθανότητα θα αναβάλει το ταξίδι του λόγω της κακοκαιρίας.

ΟΧΙ ΣΑΜΑΡΑ

Χθες οι συνεχιζόμενες συζητήσεις και οι δηλώσεις βουλευτών για το ενδεχόμενο
προσέγγισης Ν.Δ. και Πολιτικής Άνοιξης προκάλεσαν την έντονη αντίδραση του κ.
Α. Σαμαρά. 
Σε δήλωση του Γραφείου Τύπου του κόμματος αναφέρεται: «Δεν επιτρέπουμε σε
κανέναν να χρησιμοποιεί τον Αντώνη Σαμαρά και την Πολιτική Άνοιξη ως άλλοθι σε
παιχνίδια παρασκηνίων και προσωπικών σχεδιασμών».

* Εν τω μεταξύ, ο κ. Κ. Μητσοτάκης προσφεύγει στη Δικαιοσύνη για το δημοσίευμα
της εφημερίδας «Αθηναϊκή», που κάνει λόγο για έλλειμμα 9 δισεκατομμυρίων στην
Ν.Δ. Ο πρώην πρωθυπουργός χαρακτηρίζει το δημοσίευμα συκοφαντικό. Αλλά και η
Ν.Δ. πήρε θέση τονίζοντας ότι το δημοσίευμα δεν ανταποκρίνεται στην
πραγματικότητα και αποσκοπεί στην δημιουργία ψευδών εντυπώσεων.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N08</CAT>
<ED>
Κωδικός άρθρου: A16059N082</ED>
<ID>
ID:130161

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N08&aa=2</URL></REF>


Article

<CATEGORY>vin03</CATEGORY>

 <H2>ΣΚΙΤΣΟ </H2>
<AUTHOR>ΣΠΥΡΟΣ ΟΡΝΕΡΑΚΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N09</CAT>
<ED>
Κωδικός άρθρου: A16059N091</ED>
<ID>
ID:130127

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N09&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Προνοεί και για τις μετεκλογικές εξελίξεις
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

«ΔΙΟΙΚΕΙΝ ΣΗΜΑΙΝΕΙ προνοείν», λέει το γνωστό ρητό. Και ο Κώστας Καραμανλής με
μία κίνηση που προκάλεσε σάλο είναι εμφανές ότι προνοεί για το μέλλον του ­ αν
και με όχι και τόσο ορθόδοξο τρόπο.

Ο μοναδικός τρόπος να παραμείνει αρχηγός ­ εάν η Ν.Δ. χάσει από το ΠΑΣΟΚ στις
εκλογές ­ ήταν να προχωρήσει σε εκκαθαρίσεις των «βαρόνων», καθένας από τους
οποίους φιλοδοξεί να γίνει, όπως ο... Ισνογκούντ, «χαλίφης στη θέση του χαλίφη».

Αν με τις διαγραφές ο κ. Καραμανλής καταφέρει «να κόψει και να ράψει» τους
συσχετισμούς του κόμματος στα μέτρα του θα μπορεί να ελέγξει ως ένα μέρος τις
μετεκλογικές εξελίξεις.

Αυτό που δεν μπορεί να ελέγξει ο κ. Καραμανλής και μπορεί να βραχυκυκλώσει
τους υπολογισμούς του είναι μία αιφνίδια πολιτική πρωτοβουλία. Είτε από το
ΠΑΣΟΚ (π.χ. πρόωρες εκλογές που κατά πάσα πιθανότητα θα οδηγήσουν στη συντριβή
της διαιρεμένης και ανέτοιμης Ν.Δ.) είτε από την εσωκομματική αντιπολίτευση
(π.χ. Έβερτ - Μητσοτάκης να στηρίξουν τον ιδιαίτερα δημοφιλή Δ. Αβραμόπουλο).

Αλλά, βέβαια, η αξία της πολιτικής έγκειται στο απρόοπτο και στο απρόβλεπτο,
όπως θα έλεγε και ο κ. Κοντογιαννόπουλος...

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N09</CAT>
<ED>
Κωδικός άρθρου: A16059N092</ED>
<ID>
ID:130167

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N09&aa=2</URL></REF>


Article

<CATEGORY>vin02</CATEGORY>

 <H2>ΠΡΟΕΚΤΑΣΕΙΣ
</H2><H2>Οι «μικροί» και η κρίση των μεγάλων...
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΚΑΙ ΤΑ τρία μικρότερα κόμματα της Βουλής, το ΚΚΕ, ο ΣΥΝ και το ΔΗΚΚΙ, σε όλες
τις ανακοινώσεις τους κάνουν λόγο για «κρίση» των μεγάλων κομμάτων, του ΠΑΣΟΚ
και της Ν.Δ. Το ΚΚΕ, μάλιστα, μιλάει για «έναν δικομματισμό που έφαγε τα ψωμιά του».

Ωστόσο, οι εξελίξεις των τελευταίων ημερών έδειξαν να τα αιφνιδιάζουν και
ότι δεν είναι ακόμη σε θέση να απορροφήσουν κέρδη που θα μπορούσαν να
προκύψουν λόγω «της χασούρας των μεγάλων».

Η κίνησή τους να συνυπογράψουν βουλευτές και των τριών αυτών κομμάτων την
αίτηση για ονομαστική ψηφοφορία για την επίμαχη τροπολογία των ΔΕΚΟ δυσκόλεψε
τα μεγαλύτερα κόμματα, και τελικώς επέσπευσε την κρίση της Ν.Δ.

«Περιμέναμε όμως να εκδηλωθεί μεγαλύτερη κρίση στο ΠΑΣΟΚ και όχι στη Ν.Δ.,
όπου έγιναν μάλιστα και τόσες διαγραφές», σημειώνει χαρακτηριστικά βουλευτής
του ΣΥΝ, ο οποίος βοήθησε να συγκεντρωθούν οι υπογραφές και των άλλων δύο
κομμάτων για την ονομαστική ψηφοφορία, θέλοντας έτσι να δείξει ότι «δεν είχαν
οι "μικροί" καλή εικόνα του τι γίνεται».

Άλλος βουλευτής, πρώην υπουργός της Ν.Δ. και κορυφαίο στέλεχός της,
παρατηρεί με τη σειρά του ότι «τώρα είναι μεγάλη ευκαιρία, με τις
διαφοροποιήσεις στα μεγαλύτερα κόμματα, για να αυξήσουν την εκλογική πελατεία
οι "μικροί"».

«Αλλά», προσθέτει, «λείπει ο μεγάλος λαϊκός ηγέτης που θα μπορούσε να
εκφράσει συνολικά και τα τρία κόμματα και να κάνει την υπέρβαση για να
ξεπερασθούν οι μεταξύ τους διαφωνίες».

Ίσως αυτό να είναι «ένα πρόβλημα των καιρών», παρατηρεί παλαίμαχος γνωστός
αγωνιστής της Αριστεράς. «Και, δυστυχώς, το υποτιμούν τα μικρά κόμματα,
υποβαθμίζοντας το ρόλο του ηγέτη».

Υπάρχει, όμως, κι ένα άλλο πρόβλημα. Οι δημοτικές και νομαρχιακές εκλογές.
Για διαφορετικούς λόγους κάθε ένα από τα μικρότερα κόμματα της Βουλής
ακολουθεί, σε σχέση με τα άλλα, μία αυτόνομη πορεία. Για παράδειγμα, στο Δήμο
της Αθήνας, το ΚΚΕ έχει ανακοινώσει ότι στηρίζει τον κ. Λέοντα Αυδή, ο ΣΥΝ ότι
στηρίζει την κ. Μαρία Δαμανάκη και το ΔΗΚΚΙ ετοιμάζεται να στηρίξει μία τρίτη λύση.

Πριν από λίγες ημέρες, σε δηλώσεις του, ύστερα από συνεδρίαση της Πολιτικής
Γραμματείας του κόμματός του, ο κ. Τσοβόλας τόνισε ότι το ΚΚΕ και ο ΣΥΝ
αρνήθηκαν πρότασή του για συνεργασία στις δημοτικές εκλογές.

Στέλεχος του ΚΚΕ, ωστόσο, θυμίζει ότι ­ πέραν των πάγιων θέσεων του
κόμματος για ένα αντιιμπεριαλιστικό και αντιμονοπωλιακό μέτωπο ­ «πριν από την
επιστολή του κ. Τσοβόλα προς τους άλλους αρχηγούς, στην Αθήνα για παράδειγμα,
η δημοτική κίνηση του κ. Αυδή είχε ήδη ανακοινώσει ότι θα κατέβει στις
εκλογές». Και ότι «αυτό δεν το έλαβε καθόλου υπόψη του το ΔΗΚΚΙ».

Για το ίδιο θέμα, στέλεχος και βουλευτής του ΣΥΝ παρατηρεί ότι «το ΚΚΕ δεν
ανταποκρίθηκε παλιότερα σε κάλεσμα του Νίκου Κωνσταντόπουλου για έναν ευρύτερο
διάλογο, με την πρόφαση ότι δεν συζητούν με τον Συνασπισμό αλλά και με στελέχη
του ΠΑΣΟΚ».

Οι εξηγήσεις των «μικρών» ποικίλλουν. Και φαίνεται ότι η κοινή τους
πρωτοβουλία στη Βουλή να συνυπογράψουν κείμενο κατά των «μεγάλων» δεν αποτελεί
­ σήμερα ­ τον κανόνα της πολιτικής τους.

Ωστόσο, οι γοργές εξελίξεις ­ σε αυτή τη φάση στη Ν.Δ. ­ φαίνεται να τους
οδηγούν σύντομα μπροστά σε ένα δίλημμα: αν θα αρκεσθούν σε μια περιορισμένη
παρουσία στην ελληνική πολιτική ζωή (με την «πικρή» μάλιστα εμπειρία του ΣΥΝ,
ο οποίος έμεινε έξω από τη Βουλή του '93-96) ή θα διεκδικήσουν τουλάχιστον ένα
μεγαλύτερο μερίδιο της εκλογικής «πίτας».

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N09</CAT>
<ED>
Κωδικός άρθρου: A16059N093</ED>
<ID>
ID:130196

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N09&aa=3</URL></REF>


Article

<CATEGORY>vin04</CATEGORY>

 <H2>«Θα αποδοθούν ευθύνες»
</H2>
«ΠΕΙΘΑΡΧΙΚΟΣ έλεγχος θα γίνει για τους υπαλλήλους της ΕΡΤ που, ενώ είχαν το
καθήκον και την αρμοδιότητα να καλύψουν το συγκεκριμένο γεγονός ­ δηλώσεις του
κ. Μητσοτάκη για την κρίση στη Ν.Δ. ­ δεν ανταποκρίθηκαν εγκαίρως σ' αυτή την
υποχρέωσή τους», τόνισε χθες στη Βουλή ο υπουργός Τύπου Δημήτρης Ρέππας.

Ο υπουργός, απαντώντας σε σχετική ερώτηση του βουλευτή του ΠΑΣΟΚ Νάσου Αλευρά,
είπε ακόμη ότι «θα αποδοθούν ευθύνες», διαχωρίζοντας πλήρως «τον διευθυντή της
ΝΕΤ Νικηφόρο Αντωνόπουλο, του οποίου η παρουσία στη δημοσιογραφία, αλλά και
στη δημόσια ζωή της χώρας χαρακτηρίζεται από αμεροληψία και ευσυνειδησία».

Πάντως, ο κ. Ρέππας, με αφορμή το πρόβλημα που δημιουργήθηκε, να μη μεταδοθούν
ζωντανά οι δηλώσεις του κ. Μητσοτάκη στο δελτίο των 6 της ΝΕΤ, την περασμένη
Τρίτη, επεσήμανε πως «επιβάλλεται οι λειτουργοί της Ελληνικής Ραδιοφωνίας -
Τηλεόρασης να είναι ιδιαίτερα προσεκτικοί κατά την άσκηση των καθηκόντων τους».

Στη συζήτηση, ο ερωτών βουλευτής Νάσος Αλευράς τόνισε πως «υπάρχουν ακόμη
νοοτροπίες, οι οποίες δεν συνάδουν με την αξιοπιστία του εγχειρήματος και τη
μεγάλη προσπάθεια που καταβάλλει η κυβέρνηση και το σύνολο της κρατικής τηλεόρασης».

Ο κ. Ρέππας, αργότερα, επανήλθε στο ζήτημα τονίζοντας ότι «η ομάδα που είχε
αναλάβει να παρουσιάσει το θέμα είχε ολιγωρήσει ή είχε παραλείψει εγκαίρως να
αντιμετωπίσει όλες τις δυσκολίες που θα έπρεπε να τις προβλέψει σε μεγάλο βαθμό».

Ακόμη, ο υπουργός τόνισε ότι θέλει να στείλει ένα «μήνυμα επιτακτικό, να
ανταποκριθούν ­ στα κρατικά ΜΜΕ ­ με συνέπεια στα καθήκοντα που τους έχουν
ανατεθεί, γιατί αυτό απαιτεί ο ελληνικός λαός».

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N09</CAT>
<ED>
Κωδικός άρθρου: A16059N094</ED>
<ID>
ID:130212

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N09&aa=4</URL></REF>


Article

<CATEGORY>vin04</CATEGORY>

 <H2>Θεατρική έξοδος με πολιτικές δηλώσεις
</H2>
ΘΕΑΤΡΙΚΗ έξοδο με πολιτικές δηλώσεις έκανε χθες το βράδυ η κ. Δήμητρα
Παπανδρέου, η οποία παρακολούθησε την πρεμιέρα του έργου «Λυσσασμένη γάτα» στο
Εθνικό Θέατρο.

«Γίνονται ζυμώσεις σε όλους τους πολιτικούς χώρους και είναι ενδιαφέρουσες οι
εξελίξεις. Θα τις δούμε», είπε με αφορμή τις εξελίξεις στη Ν.Δ. η κ.
Παπανδρέου. «Παρακολουθώ με ενδιαφέρον το πολιτικό σκηνικό και βλέπω
διαγραφές», συμπλήρωσε, για να περάσει έτσι στα καλλιτεχνικά θέματα.

«Ενώ στο χώρο της πολιτικής γίνονται διαγραφές, αντιθέτως στο χώρο της τέχνης
πρέπει να γίνουν εγγραφές κι όλο και περισσότεροι άνθρωποι να ασχολούνται με
την τέχνη και τον πολιτισμό».

Η κ. Δήμητρα Παπανδρέου είχε προσκληθεί στην πρεμιέρα από τον σκηνοθέτη της
παράστασης κ. Ανδρέα Βουτσινά, για τον οποίο είχε να λέει συνέχεια καλά λόγια,
όπως και για την πρώτη κρατική μας σκηνή, που έχει ­ όπως είπε ­ εμφανέστατη
αλλαγή τα τελευταία χρόνια.

Η παράσταση, είπε για το έργο του Τενεσί Ουίλιαμς, είναι κλασική αλλά με την
ματιά του Ανδρέα Βουτσινά γίνεται «περισσότερο προσιτή».

Την κ. Δήμητρα Παπανδρέου συνόδευε ο κ. Α. Βγόντζας, ενώ στο φουαγιέ
συναντήθηκε και αντήλλαξε ασπασμό με τον κ. Δ. Λιβανό. Στην αίθουσα η κ.
Παπανδρέου πήγε και χαιρέτησε εγκάρδια τον υπουργό Δικαιοσύνης κ. Ε.
Γιαννόπουλο (φωτογραφία). Κοντά της έκατσε εκτός από τον κ. Βγόντζα και ο
Γενικός Διευθυντής του Εθνικού κ. Νίκος Κούρκουλος.

ΣΤΗ ΡΟΔΟ

Στις 7 Μαρτίου η κ. Παπανδρέου θα μεταβεί στη Ρόδο για να παρακολουθήσει,
προσκεκλημένη του νομάρχη, τις εκδηλώσεις για την ενσωμάτωση των Δωδεκανήσων
στην Ελλάδα. Όσον αφορά το ταξίδι στην Παλαιστίνη (έχει προσκληθεί από τον κ.
Αραφάτ), περιμένει να οριστεί η ακριβής ημερομηνία, όπως είπε.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N10</CAT>
<ED>
Κωδικός άρθρου: A16059N101</ED>
<ID>
ID:130118

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N10&aa=1</URL></REF>


Article

<CATEGORY>vin04</CATEGORY>

 <H2>Θυμήθηκαν τώρα την Οθωμανική Αυτοκρατορία
</H2>
ΕΠΑΝΕΡΧΟΝΤΑΙ οι Τούρκοι στις γνωστές προκλητικές θεωρίες τους περί
αμφισβητούμενης κυριαρχίας νησίδων και βραχονησίδων στο Αιγαίο.

Το Τουρκικό Ίδρυμα Ιστορίας με έκδοσή του υπό τον τίτλο «Βασικό ζήτημα στο
Αιγαίο» επαναλαμβάνει αυτούσια τα επιχειρήματα που είχαν αναπτυχθεί σε
εγχειρίδιο των τουρκικών Πολεμικών Ακαδημιών τον Μάιο του 1996.

Τα νησιά, νησίδες, βραχονησίδες που δεν αναφέρονται με το όνομά τους στις
διεθνείς συνθήκες που αφορούν το Αιγαίο, εξακολουθούν να ανήκουν στην Τουρκία,
η οποία αποτελεί συνέχεια του οθωμανικού κράτους, λέει η νέα θεωρία.

Την ίδια στιγμή, άλλη μια συγκλονιστική μαρτυρία Κούρδου, ο οποίος πήρε μέρος
στην τουρκική εισβολή στην Κύπρο, για μαζική ταφή δολοφονημένων αιχμαλώτων
ήρθε στο φως της δημοσιότητας.

Ο Κούρδος στρατιωτικός δήλωσε ότι έθαψε ομαδικά στο χωριό Άσσια με εκσκαφέα 60
γυναικόπαιδα και στρατιώτες που είχαν εκτελεστεί από τους Τούρκους.

Η συνέντευξη του Κούρδου περιέχεται σε βιντεοταινία, το περιεχόμενο της οποίας
δημοσιεύει το περιοδικό «Σελίδες».

Στη συνέντευξη, από την οποία απουσιάζουν ονόματα για προστασία του μάρτυρα, ο
Κούρδος Αλί Χακ αναφέρεται στη μεταφορά 600 Ελληνοκυπρίων αιχμαλώτων πολιτών
και στρατιωτών από το λιμάνι της Κερύνειας στην Τουρκία.

Αναφέρεται επίσης στην εκτέλεση 60 τουλάχιστον γυναικοπαίδων αλλά και
στρατιωτών από Τούρκους και την ομαδική ταφή τους, από τον ίδιο.

Μεταξύ των δολοφονηθέντων ήταν και παιδιά ηλικίας 7 μέχρι και 11 χρόνων. Ο
μάρτυρας αναφέρει ότι ο τάφος βρίσκεται κοντά στο χωριό Άσσια και ότι μπορεί
να αναγνωρίσει το σημείο.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N10</CAT>
<ED>
Κωδικός άρθρου: A16059N102</ED>
<ID>
ID:130158

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N10&aa=2</URL></REF>


Article

<CATEGORY>vin04</CATEGORY>

 <H2>ΠΟΛΙΤΙΚΟΣ ΔΙΑΛΟΓΟΣ
</H2><H2>Οι δύο δρόμοι
</H2>
<AUTHOR>ΜΑΚΗΣ ΜΑΙΛΗΣ</AUTHOR>

Οι εξελίξεις στη Ν.Δ. δεν αποτελούν κεραυνό εν αιθρία ούτε οφείλονται κατ'
εξοχήν σε προσωπικά κίνητρα ή σε απουσία σαφούς στρατηγικής και ιδεολογίας,
όπως υποστηρίζεται από τον χώρο του ΠΑΣΟΚ και όχι μόνο.

ΕΧΟΥΝ αντικειμενική βάση, όπως αντικειμενική βάση έχουν και οι αντιθέσεις μέσα
στο ΠΑΣΟΚ αλλά και στα κόμματα-πολιτικούς δορυφόρους των δύο μεγαλυτέρων.

Από αυτήν την άποψη δεν μας αιφνιδιάζουν τα πρόσφατα γεγονότα ούτε εκείνα που
θα ακολουθήσουν. Γιατί το θέμα δεν αφορά μόνο τη Ν.Δ. Αφορά συνολικά το
σημερινό πολιτικό σκηνικό, τα κόμματα που εφαρμόζουν ή στηρίζουν την αντιλαϊκή πολιτική.

Η βάση των αναταράξεων βρίσκεται στο γεγονός ότι ο κλασικός δικομματισμός
τρώει πια τα ψωμιά του. Το «μια ο ένας μια ο άλλος στην κυβέρνηση» (αλλάζει ο
Μανωλιός βάζοντας τα ρούχα του αλλιώς), χρεοκοπεί όλο και περισσότερο. Και
χρεοκοπεί, επειδή πλατιά λαϊκά στρώματα πήραν μυρωδιά ότι ΠΑΣΟΚ και Ν.Δ. όχι
μόνο έχουν την ίδια πολιτική, αλλά ταυτίζονται και στην τακτική, στις μεθόδους
που την εφαρμόζουν. Συμπίπτουν απόλυτα. Τόσο, που πρωτοκλασάτα στελέχη της
Ν.Δ. δεν διστάζουν να υποστηρίζουν την πολιτική του ΠΑΣΟΚ. Εξέλιπαν πια και οι
τύποι, τουλάχιστον για ορισμένους... Είναι υπαρκτός ο κίνδυνος, για την
εγχώρια και ξένη πλουτοκρατία, να διαμορφωθεί ανεξέλεγκτη γι' αυτήν κατάσταση,
που σε μια πορεία θα βάλει υπό αμφισβήτηση ολόκληρο το οικοδόμημά τους. Και
σπεύδουν να πάρουν τα μέτρα τους, ώστε η ογκούμενη λαϊκή αγανάκτηση να
απορροφηθεί, να αφομοιωθεί, να οδηγηθεί σε ανώδυνους για την κυριαρχία τους δρόμους.

Δεν μπορούν πια να κρύβουν ότι τα δύο βασικά στηρίγματά τους (ΠΑΣΟΚ και Ν.Δ.)
μοιάζουν όπως δύο σταγόνες νερού. Δεν μπορούν πια να δικαιολογούν στον λαό το
γεγονός ότι μόνο το ένα από τα δεκανίκια τους (το ΠΑΣΟΚ) βρίσκεται στην
κυβερνητική εξουσία, ενώ το άλλο (η Ν.Δ.) βρίσκεται έξω απ' αυτή, σχεδόν σε
μόνιμη βάση.

Έτσι, βλέποντας πως ο παραδοσιακός δικομματισμός εξαντλεί τα όριά του,
προετοιμάζουν μιας άλλης μορφής δικομματισμό: Την Κεντροαριστερά και την
Κεντροδεξιά. Δηλαδή, δίπλα στο ΠΑΣΟΚ και στη Ν.Δ. πάνε να «κολλήσουν» άλλα
σχήματα ­ αναχώματα στη λαϊκή οργή. Σχήματα, που ταυτίζονται με το ΠΑΣΟΚ και
τη Ν.Δ. ως προς την πολιτική κατεύθυνση.

Υπάρχει τέτοια βάση. Για παράδειγμα ο ΣΥΝ, ο οποίος συζητάει με το ΠΑΣΟΚ αυτό
το θέμα. Και μόνο το γεγονός ότι συζητάει, κι αν ακόμα δεν υπήρχε η συνεργασία
τους στις δημοτικές και νομαρχιακές εκλογές, δείχνει ότι τα κόμματα αυτά έχουν
την ίδια γραμμή πλεύσης. Διαφορετικά δεν θα συζητούσαν για γενική συνεργασία
ούτε θα έκαναν μια σειρά συνεργασίες.

Εξάλλου, η συζήτηση στη Βουλή για τις ΔΕΚΟ ήταν πολύ αποκαλυπτική. Είδαμε έναν
απίθανο συναγωνισμό για το αν προχωρούν καλά οι ιδιωτικοποιήσεις ή όχι...

Υπάρχουν, ωστόσο, ορισμένες αντιφάσεις, που βάζουν κάποια «εμπόδια» στις
επιδιώξεις εφαρμογής αυτών των σεναρίων ανασύνθεσης του πολιτικού σκηνικού.
Ποιες είναι αυτές οι αντιφάσεις; Είναι το γεγονός ότι τα κόμματα αυτά όσο
περισσότερο συμφωνούν τόσο περισσότερο φωνάζουν αντιπολιτευτικά, για να
θολώνουν τα νερά. Διαγράφεται έτσι ο κίνδυνος, για τον εγχώριο και ξένο
παράγοντα (ΗΠΑ - Γερμανία - Ε.Ε.), να «κολλήσουν» τα πράγματα, να κυριαρχεί η
μάχη των εντυπώσεων και όχι η προώθηση της ανασύνθεσης του πολιτικού σκηνικού,
που θα έχει, για σήμερα, κορμό του την Κεντροαριστερά.

Γι' αυτό ακριβώς και ο ξένος παράγοντας, μαζί με τον ντόπιο, παρεμβαίνουν, με
τους τρόπους που αυτοί γνωρίζουν. 
Σπρώχνουν τα πράγματα. Τους λένε, για να το πούμε απλά και σχηματικά, ν'
αφήσουν στην άκρη τις κινήσεις αντιπολιτευτικού εντυπωσιασμού και να κοιτάξουν
για την εδραίωση του συστήματος άμεσα και κυρίως μακροπρόθεσμα. Να κοιτάξουν
να εγκλωβίσουν τον λαό, αντί να μαλλιοτραβιούνται δίχως λόγο ή για το
πάπλωμα... Φυσικά, αυτά τα σενάρια δεν προωθούνται έξω από συγκρούσεις και
νέες εσωτερικές αντιπαραθέσεις

Το ζητούμενο είναι οι ριζοσπαστικές λαϊκές δυνάμεις να αντιδράσουν έγκαιρα,
για να πάρουν οι πολιτικές εξελίξεις φιλολαϊκό δρόμο. Να κάνουν καθετί και
αποφασιστικά, ώστε η αγανάκτηση των εργαζομένων να μη διοχετευθεί σε
συντηρητικούς δρόμους, αλλά να γίνει καταλύτης ανατροπής του κυρίαρχου μπλοκ
των πολιτικών δυνάμεων.

Μπορούμε να χτυπήσουμε την αναμονή των εξελίξεων από τα πάνω. Ο λαός να μπει
στο προσκήνιο, να σμίξει στο πεδίο της ταξικής πάλης, να αναπτύξει μορφές
συσπείρωσης για τα προβλήματά του, που θα αυξάνουν την πολιτική πείρα, θα
οξύνουν τις συνειδήσεις.

Η πολιτική του ΚΚΕ δεν έχει δικαιωθεί μόνο στις εκτιμήσεις για τα μεγάλα
προβλήματα του λαού. Δικαιώνεται και στο ότι υπάρχουν δύο δρόμοι ανάπτυξης της
κοινωνίας. Δικαιώνεται, δηλαδή, για την ανάγκη να δημιουργηθεί ένα μεγάλο
αντιιμπεριαλιστικό μέτωπο, που θα βάλει στην άκρη το ΠΑΣΟΚ και τη Ν.Δ., την
Κεντοαριστερά και την Κεντροδεξιά και θ' ανοίξει τον δρόμο για ριζικές
κοινωνικοπολιτικές αλλαγές. Τρίτος δρόμος δεν υπάρχει.

Ο Μάκης Μαΐλης είναι μέλος της Κ.Ε. και του Γραφείου Τύπου του ΚΚΕ.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N11</CAT>
<ED>
Κωδικός άρθρου: A16059N111</ED>
<ID>
ID:130119

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N11&aa=1</URL></REF>


Article

<CATEGORY>vin04</CATEGORY>

 <H2>Έλληνες δάσκαλοι στα σχολεία της Αλβανίας
</H2>
ΕΛΛΗΝΕΣ υπηκόους - εκπαιδευτικούς θα στείλει η ελληνική κυβέρνηση για τα
σχολεία της μειονότητας στην Αλβανία.

Ο υφυπουργός Εξωτερικών Γιάννος Κρανιδιώτης, απαντώντας χθες στη Βουλή σε
επίκαιρη ερώτηση του βουλευτή της Ν.Δ. Αντώνη Φούσσα, ανακοίνωσε ότι «θα
υπογραφεί σχετική μορφωτική συμφωνία με την αλβανική κυβέρνηση» και τόνισε ότι
η ελληνική κυβέρνηση επιχειρεί την ανασύνταξη και αναδιοργάνωση των ελληνικών
σχολείων στην Αλβανία.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N11</CAT>
<ED>
Κωδικός άρθρου: A16059N112</ED>
<ID>
ID:130159

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N11&aa=2</URL></REF>


Article

<CATEGORY>vin04</CATEGORY>

 <H2>Η διοίκηση των Στρατιωτικών Δικαστών
</H2>
ΣΥΓΚΡΟΤΗΘΗΚΕ σε Σώμα το πρώτο Διοικητικό Συμβούλιο της Ένωσης Δικαστικών
Λειτουργών της Στρατιωτικής Δικαιοσύνης.

Πρόεδρος εξελέγη ο αναθεωρητής Β' κ. Γ. Κατσουλάκης, αντιπρόεδρος ο
στρατιωτικός δικαστής Β' κ. Ν. Ανθούλης, γενικός γραμματέας ο στρατιωτικός
δικαστής Α' κ. Δημ. Χασλαρίδης, ταμίας ο στρατιωτικής δικαστής Δ' κ. Δ.
Ορνεράκης και μέλη οι αναθεωρητές Β' κ. Αθ. Κοσσιώρης, ο στρατιωτικός δικαστής
Γ' κ. Στ. Παπασπύρου και ο στρατιωτικός δικαστής Δ' κ. Γ. Δουβλέκας.

Το Δ.Σ. επισκέφθηκε εθιμοτυπικά τον υπουργό Δικαιοσύνης κ. Ε. Γιαννόπουλο και
συζήτησαν θέματα του κλάδου.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N11</CAT>
<ED>
Κωδικός άρθρου: A16059N113</ED>
<ID>
ID:130190

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N11&aa=3</URL></REF>


Article

<CATEGORY>vin04</CATEGORY>

 <H2>Συνέδριο διαφημιζομένων
</H2>
«ΔΙΑΦΗΜΙΖΟΜΕΝΟΙ - διαφημιστές - μέσα στην τροχιά του μέλλοντος», αυτό είναι το
θέμα του 10ου Συνεδρίου του Συνδέσμου Διαφημιζομένων Ελλάδος, που θα
πραγματοποιηθεί την ερχόμενη Τρίτη, 11 Φεβρουαρίου, στο ξενοδοχείο «Χίλτον».
Στο συνέδριο, όπου θα εορταστούν και τα 20 χρόνια από την ίδρυση του
συνδέσμου, θα παρουσιαστούν οι τάσεις στο χώρο της διαφήμισης την επόμενη
δεκαετία και θα γίνει αξιολόγηση της διαφημιστικής αγοράς του 1997. Βασικοί
χορηγοί τού συνεδρίου είναι το Mega και ο Antenna.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N11</CAT>
<ED>
Κωδικός άρθρου: A16059N114</ED>
<ID>
ID:130210

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N11&aa=4</URL></REF>


Article

<CATEGORY>vin04</CATEGORY>

 <H5>Οι εφημερίδες είναι το ψωμί μας
</H5><H2>30 ΕΡΩΤΗΣΕΙΣ
</H2><H2>ΧΡΗΣΤΟΣ ΜΗΤΡΟΠΟΥΛΟΣ
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

ΓΕΝΝΗΘΗΚΕ: Στον Ράφτη Γορτυνίας, στην Αρκαδία.

ΖΕΙ: Στο Χαλάνδρι.

ΔΙΑΒΑΖΕΙ: Όλες τις εφημερίδες και τα περιοδικά.

ΑΚΟΥΕΙ: Λίγο απ' όλα.

ΒΛΕΠΕΙ: Λίγο απ' όλα.

ΔΑΚΡΥΖΕΙ: Για τα κοινωνικά δράματα που εξακολουθούν να συμβαίνουν, παρά
το γεγονός ότι διαβαίνουμε το κατώφλι του 2000.

Ο πρόεδρος της Ένωσης Εφημεριδοπωλών Αθηνών κ. Χρήστος Μητρόπουλος δεν
μπορεί να ζήσει χωρίς εφημερίδα παραπάνω από 5-6 ημέρες τον χρόνο. Νοσταλγεί
από τον Τύπο του παρελθόντος τα έκτακτα παραρτήματα και θεωρεί ότι τα
σημαντικότερα γεγονότα που έχει «πουλήσει» είναι η κήρυξη του πολέμου του 1940
και η κατάκτηση του Ευρωμπάσκετ το 1987 από την Εθνική ομάδα. Βλέπει το μέλλον
του Τύπου με αισιοδοξία, ενώ για τα ριάλιτι σόου της τηλεόρασης είναι
κατηγορηματικός: «Μπόρα είναι, θα περάσει».

ΕΡ.: Αν χρειαζόσασταν ένα σύνθημα για να διαλαλήσετε την πραμάτειά σας, ποιο
θα επιλέγατε για τη σημερινή πραγματικότητα;

ΑΠ.: Έκτακτο παράρτημα, τελειώνουν και τα τελευταία αποθέματα φιλότιμου.

ΕΡ.: Εξήντα πέντε χρόνια πουλώντας εφημερίδες...

ΑΠ.: Εξήντα πέντε χρόνια κρύο, ζέστη, βροχή, αέρας.

ΕΡ.: Πόσο ζυγίζει το σώμα των εφημερίδων;

ΑΠ.: Οι καθημερινές 4-5 κιλά.

ΕΡ.: Και τις Κυριακές;

ΑΠ.: Πάνω από 10 κιλά.

ΕΡ.: Τελικά, είναι ασήκωτο το βάρος των ειδήσεων;

ΑΠ.: Των ειδήσεων όχι, των εφημερίδων ναι.

ΕΡ.: Τι σημαίνει για εσάς εφημερίδα;

ΑΠ.: Το ψωμί μας.

ΕΡ.: Γιατί πέφτουν οι κυκλοφορίες;

ΑΠ.: Πέφτουν διεθνώς λόγω του τηλεοπτικού και ραδιοφωνικού πλουραλισμού.

ΕΡ.: Πώς αισθάνεται κάποιος που μαθαίνει πρώτος απ' όλους τα νέα;

ΑΠ.: Ενθουσιασμένος κατά κάποιο τρόπο.

ΕΡ.: Για να γίνεις εφημεριδοπώλης χρειάζεται να είσαι και λίγο... Παβαρότι;

ΑΠ.: Σήμερα πλέον, όχι. Παλαιότερα ναι.

ΕΡ.: Πόσες γυναίκες έχετε μέλη;

ΑΠ.: Καμία.

ΕΡ.: Ποια εφημερίδα διαβάζετε πρώτα;

ΑΠ.: Αυτή που θα έλθει πρώτη στα χέρια μας.

ΕΡ.: Εφημερίδες ή τηλεόραση;

ΑΠ.: Φυσικά εφημερίδες.

ΕΡ.: Σε τι διαφέρει ο σημερινός εφημεριδοπώλης από τον παλιό, που πλέον
βλέπουμε μόνο στις ταινίες;

ΑΠ.: Ο σημερινός, αναγκαστικά, έχει γίνει μηχανοκίνητος. Ο παλιός απεβίωσε από
το βάρος, τον όγκο και τον μεγάλο αριθμό των σημερινών εφημερίδων.

ΕΡ.: Πόσες ημέρες μπορείτε να ζήσετε χωρίς εφημερίδα;

ΑΠ.: 5-6 ημέρες... τον χρόνο!

ΕΡ.: Διαβάζεται «μπαγιάτικη» μία εφημερίδα;

ΑΠ.: Τρώγεται μπαγιάτικο ένα κουλούρι;

ΕΡ.: Πώς τα πάτε με τους δημοσιογράφους;

ΑΠ.: Έχουμε στενή επαφή και συνεργασία.

ΕΡ.: Τα ένθετα έκαναν καλύτερες τις εφημερίδες;

ΑΠ.: Το βέβαιο είναι ότι τις έκαναν βαρύτερες.

ΕΡ.: Τι νοσταλγείτε από τον Τύπο του παρελθόντος;

ΑΠ.: Τα παραρτήματα.

ΕΡ.: Ριάλιτι σόου...

ΑΠ.: Μπόρα είναι, θα περάσει.

ΕΡ.: Τι διαβάζετε πρώτα στην εφημερίδα;

ΑΠ.: Τους τίτλους της πρώτης σελίδας.

ΕΡ.: Τι όνομα θα δίνατε στην εφημερίδα της ζωής σας;

ΑΠ.: Αιωνιότητα.

ΕΡ.: Από ποιον θα θέλατε να πάρετε συνέντευξη;

ΑΠ.: Δεν μ' ενδιαφέρουν οι συνεντεύξεις.

ΕΡ.: Οι εφημερίδες στο Ίντερνετ;

ΑΠ.: Κονσερβοποιημένο προϊόν με ημερομηνία λήξης. Ο χρήστης, αν γλιτώσει από
το σκορβούτο, δεν ξέρω αν θα αποφύγει τελικά τη δηλητηρίαση.

ΕΡ.: Μαζεύετε τα κουπόνια;

ΑΠ.: Όχι.

ΕΡ.: Διαβάζετε τα ζώδια;

ΑΠ.: Όχι.

ΕΡ.: Λένε ότι το μέλλον ανήκει στη μετα-τηλεοπτική εφημερίδα...

ΑΠ.: Άσ' τους να λένε. Στη ζωή όλα ακολουθούν κυκλική πορεία.

ΕΡ.: Ποιο είναι το πιο σημαντικό πολιτικό γεγονός που «πουλήσατε» όλα αυτά τα χρόνια;

ΑΠ.: Η κήρυξη του πολέμου του 1940.

ΕΡ.: Και αθλητικό;

ΑΠ.: Η κατάκτηση του Ευρωπαϊκού Πρωταθλήματος μπάσκετ από την Εθνική μας ομάδα.

ΕΡ.: Στο εξωτερικό υπάρχουν και μηχανήματα που πουλάνε τις εφημερίδες. Στην Ελλάδα;

ΑΠ.: Ήλθαν, απέτυχαν και απήλθαν.

ΕΡ.: Η επόμενη ημέρα του Τύπου;

ΑΠ.: Η επόμενη, λίγο δύσκολη, η μεθεπόμενη όμως σίγουρα καλύτερη.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N12</CAT>
<ED>
Κωδικός άρθρου: A16059N121</ED>
<ID>
ID:130120

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N12&aa=1</URL></REF>


Article

<CATEGORY>vin06</CATEGORY>

 <H5>ΟΙ ΙΠΤΑΜΕΝΟΙ ΤΩΝ ΓΡΑΦΕΙΩΝ ΘΑ ΠΕΤΟΥΝ
</H5><H2>Αλλάζουν δρομολόγια και θέσεις υπαλλήλων
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Στην αναπροσαρμογή ολόκληρου του προγράμματος των δρομολογίων της προχωρεί
η Ολυμπιακή Αεροπορία προκειμένου να αντιμετωπίσει τα σοβαρά προβλήματα που
παρουσιάστηκαν στις πτήσεις της χθες και προχθές μετά την άρνηση των ιπταμένων
συνοδών και φροντιστών να προσφέρουν υπερεργασία.

Αεροδρόμιο Ελληνικού. Μέτρα για να σταματήσει η ταλαιπωρία του επιβατικού
κοινού στα αεροδρόμια παίρνει η διοίκηση της Ολυμπιακής Αεροπορίας, ξεκινώντας
από τον κλάδο των ιπταμένων

ΤΟ ΝΕΟ προσωρινό πρόγραμμα δρομολογίων που θα τεθεί σε εφαρμογή από την
ερχόμενη Δευτέρα και θα ισχύσει ως τα τέλη Φεβρουαρίου συζητήθηκε σε χθεσινή
μαραθώνια σύσκεψη που είχε η διοίκηση της Ο.Α. με τους διευθυντές τής εταιρείας.

Στην ίδια σύσκεψη εξετάστηκε το ενδεχόμενο να παραχωρηθεί ένα μέρος των
εσωτερικών πτήσεων της Ο.Α. (π.χ. προς Μυτιλήνη, Κέρκυρα) στην Ολυμπιακή
Αεροπλοΐα. 
Επίσης αποφασίστηκε να ληφθούν χωρίς χρονοτριβή όλα τα απαραίτητα μέτρα
προκειμένου να εξασφαλιστεί το απαιτούμενο προσωπικό για την απρόσκοπτη
εκτέλεση των δρομολογίων και την καλύτερη εξυπηρέτηση του επιβατικού κοινού
στα αεροδρόμια.

Η διοίκηση του εθνικού αερομεταφορέα διεμήνυσε χτες προς κάθε κατεύθυνση ότι
δεν πρόκειται να υποκύψει «σε κανενός είδους εκβιασμό» και πως θα προχωρήσει
στη λήψη δραστικών μέτρων, αρχίζοντας από το ιπτάμενο προσωπικό.

ΟΧΙ ΙΠΤΑΜΕΝΟΙ ΣΤΑ ΓΡΑΦΕΙΑ

Με εντολή του προέδρου και διευθύνοντος συμβούλου της Ο.Α. κ. Θεόδωρου
Τσακιρίδη, από την ερχόμενη Δευτέρα μειώνεται κατά 50% το ιπτάμενο προσωπικό
που θα παραμένει καθημερινά στα γραφεία. Με το μέτρο αυτό εκτιμάται ότι
περίπου 45-50 ιπτάμενοι συνοδοί και φροντιστές θα βγουν από τα γραφεία στην
παραγωγή για να ενισχύσουν το έργο της εκτέλεσης του προγράμματος των δρομολογίων.

Ακόμα, στο πλαίσιο της εξοικονόμησης ιπτάμενου προσωπικού θαλάμου επιβατών,
«παγώνει» προσωρινά η εκπαίδευση στα αεροσκάφη Boeing 737-200 και -400 περίπου
80 αεροσυνοδών που προορίζονται για θέσεις προϊσταμένων πτήσεων. Το «πάγωμα»
της εκπαίδευσης κρίθηκε αναγκαίο, καθώς αυτή τη στιγμή η Ο.Α. δεν χρειάζεται
αεροσυνοδούς-προϊσταμένους, αλλά ιπτάμενο προσωπικό που θα εξυπηρετεί όλες τις πτήσεις.

ΜΕΤΑΤΑΞΕΙΣ

Εξάλλου, στις αρχές της ερχόμενης εβδομάδας αναμένεται να ενισχυθούν οι
υπηρεσίες «πρώτης γραμμής» του αεροδρομίου του Ελληνικού με περίπου 350
υπαλλήλους που ως τώρα υπηρετούσαν στο διοικητικό μέγαρο της Ο.Α., στη Λεωφόρο
Συγγρού. Οι συγκεκριμένοι υπάλληλοι μετατάσσονται στο αεροδρόμιο για να
ενισχύσουν τις υπηρεσίες εξυπηρέτησης του επιβατικού κοινού (τσεκ ιν,
αποσκευές κ.λπ.).

Στο μεταξύ, συνεχίστηκε και χτες η ταλαιπωρία του επιβατικού κοινού στο
αεροδρόμιο του Ελληνικού, καθώς λόγω της έλλειψης πληρωμάτων θαλάμου επιβατών
ματαιώθηκαν τα δρομολόγια της Ο.Α. προς το Παρίσι, τη Στουτγκάρδη, το Μόναχο,
την Κέρκυρα και την Καβάλα.

ΜΑΤΑΙΩΣΕΙΣ

Οι ματαιώσεις δρομολογίων θα συνεχιστούν σήμερα και αύριο. Συγκεκριμένα,
σήμερα ματαιώνονται οι πτήσεις 912 και 918 προς Θεσσαλονίκη, 702 προς Ρόδο και
185 προς Κοπεγχάγη (μέσω Θεσσαλονίκης). Επίσης, οι πτήσεις 131 και 135 προς
Ζυρίχη και Γενεύη συγχωνεύονται σε μία.

Στις ματαιώσεις των πτήσεων χθες συνέβαλε και ο καιρός. Λόγω των άσχημων
καιρικών συνθηκών που επικρατούσαν σε διάφορα σημεία της χώρας ματαιώθηκαν τα
δρομολόγια προς τα Ιωάννινα και τα Κύθηρα.

Η χθεσινή μέρα εκτός της ταλαιπωρίας περιείχε και σασπένς, κυρίως για τους 117
επιβάτες της απογευματινής πτήσης της Ο.Α. που ταξίδευαν από τη Μυτιλήνη προς
την Αθήνα.

ΓΕΡΑΚΙ

Λίγο μετά την απογείωση του αεροσκάφους (τύπου Boeing 737-200) από τη
Μυτιλήνη, σε έναν από τους κινητήρες του μπήκε ένα μεγάλο πουλί (πιθανότατα
γεράκι). Αμέσως ο πιλότος ανέφερε το συμβάν στον Πύργο Ελέγχου, ενώ στο
αεροδρόμιο του Ελληνικού ελήφθησαν όλα τα απαραίτητα μέτρα για προσγείωση
ανάγκης. Τελικά το αεροσκάφος προσγειώθηκε χωρίς προβλήματα στο αεροδρόμιο του
Ελληνικού, στις 5.16 το απόγευμα.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N13</CAT>
<ED>
Κωδικός άρθρου: A16059N131</ED>
<ID>
ID:130083

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N13&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Η κρυφή τους ταυτότητα
</H2>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

ΑΝΟΙΓΕΙ αύριο το Τριώδιο και η πρόκληση στις μεταμφιέσεις είναι έντονη.
Ευκαιρία να αποκτήσουμε την κρυφή μας ταυτότητα, σκέπτομαι χαιρέκακα. Και
ονειρεύομαι ένα πάρτι μασκέ με γνωστούς και αγνώστους. Δεν θα πρότεινα
συγκεκριμένο θέμα για μεταμφίεση. Έχω ιδέες όμως για τους προσκεκλημένους.
Παραδείγματος χάριν, θα πρότεινα στον κ. Σημίτη να ντυθεί ξυλοπόδαρος για να
μην τον αποκαλεί η Μαλβίνα Τάπερμαν. Θα πήγαινε στον κ. Λαλιώτη να ντυθεί
ποντικάκι για να πέσει πρώτος από το πλοίο. Η κ. Δαμανάκη θα μπορούσε να
μεταμφιεσθεί σε Αβραμόπουλο, γιατί είναι η μόνη περίπτωση να έχει από τώρα το
αίσθημα της νίκης. Η κ. Ντόρα θα μπορούσε να ντυθεί Άμλετ. Το be or not to be?
Να μπει ή να μη μπει ­ βράσε ρύζι έτσι που έγιναν τα πράγματα ­ στο παιχνίδι.
Ο κ. Πάγκαλος θα ήταν υπέροχος με τη στολή του ναυάρχου Λυμπέρη, για να τα
κατάφερνε καλύτερα. Η κ. Παπαρήγα θα μπορούσε να μεταμφιεσθεί σε θεία από το
Σικάγο. Ο κ. Βενιζέλος πρέπει να διαλέξει την αμφίεση του παπά για να δεθεί με
το γενεολογικό του δένδρο και να μη γίνεται σύγχυση με τους μεγάλους
Βενιζέλους. Ο κ. Γιαννόπουλος ας διαλέξει να ντυθεί «Κόκκινος», για να δέχεται
στωικότερα τα πυρά της κριτικής. Ο κ. Τσοχατζόπουλος ας ντυθεί επιτέλους
ωραίος Μπρούμελ. Ο κ. Παπαντωνίου «ληστής του τρένου». Όλοι θα τον καταλάβουν.
Όσο για τον κ. Καραμανλή; Ε, τι άλλο; 
Υπολοχαγός Νατάσα, μπας και μπει σε πειθαρχία...

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N13</CAT>
<ED>
Κωδικός άρθρου: A16059N132</ED>
<ID>
ID:130164

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N13&aa=2</URL></REF>


Article

<CATEGORY>vin06</CATEGORY>

 <H5>ΤΟΣΗΣ ΕΚΤΑΣΗΣ ΒΡΟΧΕΣ ΕΙΧΑΝ ΝΑ ΠΕΣΟΥΝ ΠΑΝΩ ΑΠΟ 26 ΧΡΟΝΙΑ, ΛΕΝΕ ΟΙ ΗΛΙΚΙΩΜΕΝΟΙ
</H5><H5>Τα ψάρια της Παμβώτιδας σπαρταρούσαν στην άσφαλτο
</H5><H2>Σταγόνα-σταγόνα, πνιγήκαμε
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

Πλημμυρισμένα σπίτια και καταστήματα, σοβαρές βλάβες στο δίκτυο ύδρευσης,
κατεστραμμένες καλλιέργειες: αυτός είναι ο απολογισμός από τη θεομηνία της
Τετάρτης σε περιοχές της Ανατολικής Μακεδονίας-Θράκης και ιδιαίτερα στον Νομό
Καβάλας (Νέα Πέραμος, Νέα Ηρακλίτσα, Παλιό, Νέα Καρβάλη και σε 8-10
συνοικισμούς της Καβάλας), αλλά και στον Έβρο, τη Ροδόπη και τη Δράμα.

Στον Έβρο. Τα νερά ανεβαίνουν επικίνδυνα και ήδη λαμβάνονται μέτρα πριν
συμβούν τα χειρότερα...

ΣΤΟ ΜΕΤΑΞΥ, η στάθμη των νερών του Έβρου έχει ανέβει ανησυχητικά (έχει φθάσει
τα 5,90 μ.), ενώ εκτιμάται ότι μπορεί να ανέβει ακόμη περισσότερο λόγω των
χιονοπτώσεων στη Βουλγαρία. Προβλήματα, όμως, υπάρχουν και στη λίμνη
Ιωαννίνων, όπως και στον ποταμό Καλαμά.

«Ποτέ τα τελευταία 25-30 χρόνια δεν είχαμε δει τόση βροχή», λέει στα «ΝΕΑ» ο
πρόεδρος της Κοινότητας Νέας Περάμου κ. Ηρακλής Κυραμπερίδης: «Πλημμύρισαν
200-220 σπίτια και καταστήματα κυρίως στον παραλιακό χώρο. Υπάρχουν και πολλά
σπίτια που είναι κλειστά και οι ιδιοκτήτες τους λείπουν σε Θεσσαλονίκη, Δράμα,
Σέρρες, Αθήνα. Θα τους ειδοποιήσουμε όλους να έρθουν και να ανοίξουν τα σπίτια
τους για να αντληθούν τα νερά και να εκτιμηθούν οι ζημιές».

Από την πρωτοφανή νεροποντή και τις υπερεκχειλίσεις χειμάρρων και παραποτάμων,
έπαθαν ζημιές το δίκτυο ύδρευσης, όπως και το δίκτυο άρδευσης. Καταστράφηκαν
επίσης δρόμοι που είχαν κατασκευαστεί σχετικά πρόσφατα, κατέρρευσαν αποθήκες,
ενώ πλημμύρισαν εκατοντάδες νοικοκυριά.

Ο προϊστάμενος υπηρεσιών της Νέας Περάμου κ. Θεόδωρος Φιλιππίδης λέει ότι το
ύψος των ζημιών δεν μπορεί να εκτιμηθεί ακόμη: «Αυτό θα απαιτήσει χρόνο. Ήδη η
νομαρχία έστειλε συνεργεία τεχνικών υπαλλήλων και εργατών, για μια πρώτη
εκτίμηση της βιβλικής καταστροφής».

Στην Ανατολική Μακεδονία-Θράκη πλημμύρισαν από τα νερά περισσότερα από 60.000
στρέμματα καλλιεργημένης γης, ενώ νερά της βροχής και των χειμάρρων έχουν
καλύψει τα χωράφια (ύψος νερού 0,50-0,60 μ.) στον κάμπο Φιλίππων, στον κάμπο
του Αγγίτη και στα πεδινά της Ροδόπης. «Ο κίνδυνος των πλημμυρών εξέλιπε προς
το παρόν», δήλωσε ο νομάρχης Δράμας κ. Σωκράτης Δημητριάδης: «Ευτυχώς,
διασώθηκαν εκατοντάδες μεγάλα ζώα που είχαν "αποκλεισθεί". Ζημιές έχουν
προκληθεί σε σπίτια και καλλιέργειες της Θάσου, του Νέστου, του Νευροκοπίου
και άλλων περιοχών, που δεν είναι δυνατόν να εκτιμηθούν προς το παρόν».

Χιλιάδες στρέμματα με εποχικές καλλιέργειες έχουν πλημμυρίσει και στον Νομό
Έβρου εξαιτίας των βροχοπτώσεων που έπληξαν ακατάπαυστα επί 48 ώρες την περιοχή.

Με απόφαση του νομάρχη Έβρου, Γιώργου Ντόλιου, έχει τεθεί σε εφαρμογή το
σχέδιο εκτάκτου ανάγκης «Ξενοκράτης», καθώς δημιουργήθηκαν σοβαρά προβλήματα
στο οδικό και το σιδηροδρομικό δίκτυο. Η σιδηροδρομική γραμμή παραμένει
κλειστή στην περιοχή Ψαθάδων, προς Σουφλί και Διδυμότειχο, εξαιτίας
υπερχείλισης μικρών χειμάρρων.

Οι επιβάτες των αμαξοστοιχιών επιβιβάζονται σε μισθωμένα από τον ΟΣΕ λεωφορεία
για να συνεχίσουν το ταξίδι τους προς τον Βόρειο Έβρο. Προβλήματα υπάρχουν από
λιμνάζοντα νερά και κατολισθήσεις χωμάτων και βράχων στο εθνικό δίκτυο
Αλεξανδρούπολης - Κομοτηνής, ενώ η κατάσταση παρακολουθείται από την Τροχαία
και συνεργεία της ΔΕΣΕ. Παράλληλα περιοχές στον Έβρο κατακλύζονται από μεγάλες
ποσότητες νερού, χωρίς προς το παρόν να απειλούνται πλημμύρες λόγω
υπερχείλισης του ποταμού. Μετά την άνοδο της στάθμης των ποταμών Έβρου, Άρδα
και Ερυθροποτάμου, η νομαρχία ειδοποίησε αγρότες και κτηνοτρόφους να
απομακρύνουν από τις επικίνδυνες περιοχές γεωργικά μηχανήματα και ζώα. Η
στάθμη των νερών σε όλους τους χειμάρρους και ιδιαίτερα στον Καμηλοπόταμο και
στο Διαβολόρεμα έχει ανέβει επικίνδυνα και σε ορισμένα σημεία προκαλούνται
πλημμύρες στις γύρω αγροτικές εκτάσεις. Από τις πλημμύρες που σημειώθηκαν στην
περιοχή Πύργου Ορεστιάδας πνίγηκαν πρόβατα του κτηνοτρόφου Κώστα Σταυρίδη. Στο
Διδυμότειχο προκλήθηκαν ζημιές σε οικοσκευές που υπήρχαν σε υπόγεια κατοικιών
στον συνοικισμό «Ψαράδες». Τα νερά αντλήθηκαν από συνεργεία του Δήμου και της
Πυροσβεστικής, χωρίς να εκτιμηθούν ακόμη οι ζημιές. Η κατάσταση
παρακολουθείται από το τμήμα ΠΣΕΑ της Νομαρχίας Έβρου, σε συνεργασία με τους
ΟΤΑ, τον Στρατό και την Αστυνομία, ενώ επικρατεί ανησυχία, καθώς τα προσεχή
24ωρα αναμένεται αύξηση των νερών στις κοίτες των ποταμών, λόγω των έντονων
χιονοπτώσεων στη γειτονική Βουλγαρία.


ΙΩΑΝΝΙΝΑ

Στα Γιάννινα. Η λίμνη ξεχείλισε και τα ψάρια βγήκαν στη στεριά

«ΑΝ ΦΥΣΗΞΕΙ βοριάς, τα νερά θα βγουν στους δρόμους και θα πλημμυρίσουν σπίτια,
μαγαζιά, αποθήκες.... Ποτέ άλλοτε η λίμνη δεν είχε τόσο ανεβασμένη την στάθμη της...

Ο Γιώργος Ζερβός παρατηρούσε τη λίμνη χθες και δεν έκρυβε την ανησυχία του.

Και είναι αλήθεια ότι ποτέ άλλοτε νερά της λίμνης των Ιωαννίνων δεν έφθασαν
σχεδόν στο ίδιο επίπεδο με την προβλήτα. Η στάθμη της λίμνης είναι και ο
αλάθητος δείκτης για την βροχόπτωση στον Νομό Ιωαννίνων, που φέτος ξεπέρασε
κάθε προηγούμενη χρονιά.

Στην περιοχή του Περάματος, όπου είναι τα φράγματα από τα οποία διοχετεύονται
τα νερά της λίμνης προς τον ποταμό Καλαμά, οι εικόνες που έβλεπαν οι
διερχόμενοι από τον εθνικό δρόμο Ιωαννίνων - Τρικάλων ήταν κωμικές. Τα νερά
φεύγοντας από τα ανοιχτά θυροφράγματα παρέσυραν μαζί τους ψάρια της λίμνης,
που οι ντόπιοι έπιαναν με απόχες, ενώ πολλά σπαρταρούσαν πάνω στην άσφαλτο και
προσπαθούσαν να τα πιάσουν με τα χέρια μικροί και μεγάλοι.

Τα ψάρια «σπαρταρώντας» στην άσφαλτο διέκοπταν τη συγκοινωνία, κάτι που
ανάγκασε την Τροχαία να λάβει μέτρα, για να μην υπάρξει ατύχημα από τους ...
ψαράδες της... ασφάλτου.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16059N141</ED>
<ID>
ID:130084

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N14&aa=1</URL></REF>


Article

<CATEGORY>vin06</CATEGORY>

 <H5>Ο ΠΡΟΕΔΡΟΣ ΤΟΥ ΑΝΩΤΑΤΟΥ ΔΙΚΑΣΤΗΡΙΟΥ ΣΤΕΦ. ΜΑΤΘΙΑΣ ΣΥΓΚΑΛΕΙ ΤΗΝ ΟΛΟΜΕΛΕΙΑ ΤΟΥ
ΑΡΕΙΟΥ ΠΑΓΟΥ
</H5><H2>Νέα διαμάχη με Γιαννόπουλο
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Με μία κίνηση από το παρελθόν, που πυροδοτεί ένα νέο κύκλο οξείας
αντιπαράθεσης μεταξύ του υπουργείου Δικαιοσύνης και του Αρείου Πάγου, ο
πρόεδρος του Ανωτάτου Δικαστηρίου κ. Στεφ. Ματθίας «απαντά» στα πρόσφατα
σχόλια του κ. Ευάγ. Γιαννόπουλου κυρίως για τον δικαστικό χειρισμό της
«υπόθεσης Πουρσανίδη».

Ο κ. ΜΑΤΘΙΑΣ συγκαλεί στις 26 Φεβρουαρίου την Ολομέλεια του Αρείου Πάγου,
προκειμένου να γνωμοδοτήσει για σειρά ερωτημάτων, που αποσκοπούν ουσιαστικά σε
«καταδίκη» του υπουργού Δικαιοσύνης, αλλά και βουλευτών για δηλώσεις τους
σχετικά με εκκρεμείς δικαστικές υποθέσεις.

Παράλληλα θέτει υπό την κρίση της Ολομελείας νομοθετικές πρωτοβουλίες που
σχεδιάζει το υπουργείο Δικαιοσύνης και αναφέρονται στην οργάνωση των
δικαστηρίων, ενώ με νέα σύγκληση του ανωτάτου δικαστικού οργάνου (στις 9
Απριλίου) αναζητεί το «στίγμα» του Αρείου Πάγου ως προς την αναθεώρηση των
συνταγματικών διατάξεων που αφορούν τη Δικαιοσύνη, αλλά και μια ακόμη
«απάντηση» από την πλευρά της Ολομελείας για όσα ­ επικριτικά για τους
δικαστικούς ­ ειπώθηκαν την περασμένη Τρίτη στην κοινοβουλευτική επιτροπή για
την αναθεώρηση.

Ο υπουργός Δικαιοσύνης απέφυγε χθες κάθε σχόλιο για την κίνηση του κ. Ματθία,
ωστόσο στενοί συνεργάτες του έκαναν λόγο για «απόπειρα διατάραξης της
συνταγματικής τάξης» και «περιφρόνηση των άλλων συντεταγμένων λειτουργιών»,
ενώ τόνιζαν ότι «η δημόσια εξουσία δεν αποτελεί κτήμα του εκάστοτε φορέα της,
ώστε να τη διαχειρίζεται κατά τις ιδιορρυθμίες του...».

Ο πρόεδρος του Αρείου Πάγου, για δεύτερη φορά από την ανάληψη των καθηκόντων
του, συγκαλεί την Ολομέλεια με κύριο στόχο να αποφανθεί για ενέργειες του
υπουργού Δικαιοσύνης. Μια πρακτική στην οποία, ως γνωστόν, συνήθιζε να
καταφεύγει ο προκάτοχός του κ. Βασ. Κόκκινος, προκειμένου να αντιπαρατεθεί
στην πολιτική ηγεσία του υπουργείου. Υπενθυμίζεται ότι πέρυσι ο κ. Ματθίας
είχε συγκαλέσει την Ολομέλεια για τις αλλαγές στο σύστημα επιθεώρησης των
δικαστών, ενώ σε κάθε περίπτωση τα τελευταία χρόνια που το ανώτατο δικαστικό
όργανο εκλήθη να γνωμοδοτήσει συντάχθηκε (με οριακή ή ευρεία πλειοψηφία) με
τις θέσεις της ηγεσίας του Αρείου Πάγου.

Αφορμή για τη σύγκληση της Ολομελείας στις 26 Φεβρουαρίου αποτέλεσαν κυρίως οι
δηλώσεις του κ. Γιαννόπουλου στη Βουλή για τη δικαστική απόφαση με την οποία
απερρίφθη το αίτημα αποφυλάκισης του πρώην τοξικομανούς Γ. Πουρσανίδη και η
σχετική συζήτηση που έγινε ύστερα από επερώτηση της βουλευτού του ΣΥΝ κ.
Στέλλας Αλφιέρη. Στη συγκεκριμένη συζήτηση ο κ. Γιαννόπουλος έκανε λόγο για
«στενόκαρδη απόφαση» κι εξήγγειλε ρύθμιση για χρήστες ναρκωτικών που
αποτοξινώνονται με δική τους προσπάθεια.

Πέραν αυτού, τον Άρειο Πάγο έχουν, θεωρητικά, «ενοχλήσει» και οι δηλώσεις του
υπουργού Δικαιοσύνης με τις οποίες επικροτήθηκε η απόφαση του Ανωτάτου
Δικαστηρίου για τα τραπεζικά «πανωτόκια», καθώς η Ολομέλεια καλείται να αποφανθεί:

* «Αν δημόσιο εγκώμιο ή επίκριση συγκεκριμένης δικαστικής απόφασης από τον
υπουργό Δικαιοσύνης μπορεί να εκληφθεί ως απόπειρα επηρεασμού και αν ενέχει
επέμβαση στην "προσωπική ανεξαρτησία" των δικαστών, ιδίως όταν αφορά υπόθεση εκκρεμή».

* «Αν είναι επιτρεπτός ή μη ο κοινοβουλευτικός έλεγχος, όταν αναφέρεται σε
δικαιοδοτική κρίση δικαστικών οργάνων».

ΟΙ ΑΝΤΙΠΡΟΕΔΡΟΙ

Στη λογική της αντιπαράθεσης, εξάλλου, βρίσκεται και το τελευταίο ερώτημα για
το οποίο καλείται να γνωμοδοτήσει η Ολομέλεια την ίδια μέρα, και σχετίζεται με
σχέδια του υπουργείου Δικαιοσύνης να αυξηθούν εκ νέου οι θέσεις αντιπροέδρων
(κατά δύο) και αντεισαγγελέων (κατά μία) του Αρείου Πάγου. Κι αυτό γιατί οι
αρεοπαγίτες καλούνται από τον κ. Ματθία να κρίνουν εάν είναι επιτρεπτή η
μεταβολή του αριθμού των οργανικών θέσεων στον Άρειο Πάγο, χωρίς σύμφωνη γνώμη
της Ολομέλειας.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N15</CAT>
<ED>
Κωδικός άρθρου: A16059N151</ED>
<ID>
ID:130085

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N15&aa=1</URL></REF>


Article

<CATEGORY>vin06</CATEGORY>

 <H2>Πέντε ερωτήματα για το Σύνταγμα
</H2>
Η ΟΛΟΜΕΛΕΙΑ του Αρείου Πάγου θα συγκληθεί εκ νέου ως γνωμοδοτικό όργανο στις 9
Απριλίου, αυτήν τη φορά για την Αναθεώρηση του Συντάγματος. Και από τον
πρόεδρο του Ανωτάτου Δικαστηρίου τίθενται προς συζήτηση πέντε ζητήματα που
αναφέρονται στη λειτουργία της Δικαιοσύνης:

1 Ο τρόπος επιλογής της δικαστικής ηγεσίας.

2 Η αναγκαιότητα να γνωμοδοτεί η Ολομέλεια για κάθε νομοθετική μεταβολή
που σχετίζεται με την κατάσταση των δικαστικών λειτουργών, την οργάνωση των
δικαστηρίων κ.ά.

3 Το ζήτημα της ανάθεσης διοικητικών καθηκόντων σε δικαστικούς λειτουργούς.

4 Την εγγραφή στον κρατικό προϋπολογισμό κονδυλίων που θα διαχειρίζεται
η δικαστική εξουσία για ανάγκες που ανάγονται στο αυτοδιοίκητο της Δικαιοσύνης.

5 Το θέμα των ορκωτών δικαστηρίων για την εκδίκαση κακουργημάτων.

Σημειώνεται ότι τα περισσότερα από τα παραπάνω ζητήματα έχουν ήδη συζητηθεί
στην αρμόδια Κοινοβουλευτική Επιτροπή για την συνταγματική αναθεώρηση, στην
οποία ο υπουργός Δικαιοσύνης εισηγήθηκε, μεταξύ άλλων, την διεύρυνση με
ενόρκους των μεικτών δικαστηρίων, ενώ έκανε λόγο και για «κράτος εν κράτει»
στο οποίο μετατρέπεται, ορισμένες φορές, το Ανώτατο Δικαστικό Συμβούλιο.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N15</CAT>
<ED>
Κωδικός άρθρου: A16059N152</ED>
<ID>
ID:130137

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N15&aa=2</URL></REF>


Article

<CATEGORY>vin06</CATEGORY>

 <H2>Καθυστερήσεις στην έκδοση αποφάσεων καταγγέλλουν οι δικηγόροι της Θεσσαλονίκης
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

ΓΙΑ αδικαιολόγητες καθυστερήσεις στην έκδοση αποφάσεων από το Συμβούλιο της
Επικρατείας και τον Άρειο Πάγο που φθάνουν στα όρια της αρνησιδικίας και
ταλαιπωρούν χιλιάδες πολίτες, κάνει λόγο ο Δικηγορικός Σύλλογος Θεσσαλονίκης
και ζητεί την άμεση παρέμβαση του υπουργού Δικαιοσύνης.

Κατά τη διάρκεια συνεδρίασης του Δικηγορικού Συλλόγου Θεσσαλονίκης ­ ύστερα
από καταγγελίες μελών του ­ το προεδρείο, σε ανακοίνωσή του, επεσήμανε μεταξύ
άλλων ότι το κακό της αρνησιδικίας έχει υπερβεί κάθε νοητό όριο και κοντεύει
να καταστεί ενδημικό. Ύστερα από συζήτηση, οι εκπρόσωποι του Δικηγορικού
Συλλόγου Θεσσαλονίκης για το ΣτΕ διαπιστώνουν μεταξύ άλλων τα εξής:

­ Ατέρμονες αναβολές που δεν οφείλονται στους διαδίκους, αλλά στους εισηγητές
(συμβούλους ή παρέδρους), με απόληξη την ουσιαστική άρνηση απονομής δικαίου,
ακόμα και σε υποθέσεις κοινότυπες.

­ Κατάθεση των εισηγήσεων την ημέρα της δικασίμου ή την προηγουμένη κατά
παράβαση του νόμου, με αποτέλεσμα να δυσχεραίνεται η θέση των πληρεξούσιων δικηγόρων.

­ Αιφνιδιαστική κλήτευση και ενημέρωση των διαδίκων λίγες ημέρες πριν από τη δικάσιμο.

Εξάλλου, για τον Άρειο Πάγο, ο Δικηγορικός Σύλλογος Θεσσαλονίκης καταγγέλλει
ότι οι εισηγήσεις των εισηγητών Αρεοπαγιτών κατατίθενται την προηγουμένη της
δίκης και η ενημέρωση των πληρεξούσιων των διαδίκων είναι ανύπαρκτη (ειδικά
των δικηγόρων της Θεσσαλονίκης).

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N15</CAT>
<ED>
Κωδικός άρθρου: A16059N153</ED>
<ID>
ID:130172

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N15&aa=3</URL></REF>


Article

<CATEGORY>vin06</CATEGORY>

 <H2>Με ηπατίτιδα Β 218 υπάλληλοι του Δήμου Θεσσαλονίκης
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΑΠΟ ΗΠΑΤΙΤΙΔΑ, τύπου Β, έχει προσβληθεί το 30% των δημοτικών υπαλλήλων που
ασχολούνται στο μηχανουργείο του Δήμου Θεσσαλονίκης, ενώ επτά στα δέκα περίπου
απορριμματοφόρα οχήματα έχουν τεθεί εκτός λειτουργίας και τα υπόλοιπα
κυκλοφορούν ασυντήρητα, καθώς δεν υποβάλλονται σε τεχνικούς ελέγχους.

Μέλη της διοίκησης του σωματείου εργαζομένων στον Δήμο Θεσσαλονίκης κατέθεσαν
χθες μηνυτήρια αναφορά στην Εισαγγελία Πρωτοδικών Θεσσαλονίκης κατά του
δημάρχου Κων. Κοσμόπουλου και του αντιδημάρχου καθαριότητας και πρασίνου Νικ.
Σαμαλη, ενώ ζητούν την παρέμβαση των δικαστικών αρχών για να αντιμετωπιστούν
τα προβλήματα υγείας που αντιμετωπίζουν οι δημοτικοί υπάλληλοι στο
μηχανουργείο και στην υπηρεσία καθαριότητας.

Όπως αναφέρεται σε ιατρικό πόρισμα που επισυνάφθηκε στη μήνυση, σε σύνολο 650
εργαζομένων σε «ανθυγιεινές» υπηρεσίες του Δήμου που εξετάσθηκαν, οι 218
βρέθηκαν θετικοί στην ηπατίτιδα Β' και οι 25 απ' αυτούς με ενεργό ηπατίτιδα,
ενώ η εξάπλωση της ασθένειας ­ όπως επισημαίνουν οι υγειονομικές αρχές ­
οφείλεται κατά κύριο λόγο στην πλημμελή ατομική καθαριότητα και στην έλλειψη ενημέρωσης.

Εξάλλου, σύμφωνα με στοιχεία που παραθέτουν τα μέλη του συλλόγου, από τα 60
απορριμματοφόρα που διαθέτει ο Δήμος Θεσσαλονίκης μόνον 15 με 17 έχουν τη
δυνατότητα να κινηθούν, ενώ τα υπόλοιπα βρίσκονται ακινητοποιημένα λόγω
τεχνικών βλαβών. Ακόμη, 18 οχήματα δεν έχουν υποβληθεί σε απαραίτητους
τεχνικούς ελέγχους στα ΚΤΕΟ.

Τα απορριμματοφόρα οδηγούνται για επισκευή χωρίς να έχουν πλυθεί σ' όλα τα
τμήματά τους, ενώ πολλές φορές επισκευάζονται φορτωμένα, με αποτέλεσμα οι
εργαζόμενοι να είναι μόνιμα εκτεθειμένοι σε μολυσματικές ασθένειες.

Στη μηνυτήρια αναφορά καταγγέλλεται ακόμα ότι το 1996 ψηφίστηκε από το
δημοτικό συμβούλιο Θεσσαλονίκης στον προϋπολογισμό κονδύλιο ύψους 380.000.000
δραχμών για την ανανέωση του στόλου των απορριμματοφόρων, αλλά μέχρι σήμερα
δεν πραγματοποιήθηκε καμιά δαπάνη, ενώ άλλα 105.000.000 δραχμές για την
επισκευή των κτιριακών εγκαταστάσεων στα μηχανοστάσια δεν έχουν απορροφηθεί.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16059N161</ED>
<ID>
ID:130086

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N16&aa=1</URL></REF>


Article

<CATEGORY>vin06</CATEGORY>

 <H5>ΤΟ ΔΡΑΜΑ ΜΙΑΣ 30ΧΡΟΝΗΣ ΓΥΝΑΙΚΑΣ ΑΠΟ ΤΗ ΒΟΥΛΓΑΡΙΑ
</H5><H2>Γέννησε μόνη και βγήκε στους δρόμους
</H2>
Σε ένα φτωχικό διαμέρισμα στην οδό Αυλώνος 25 στον Κολωνό ακούσθηκε το πρώτο
κλάμα του μωρού. Μόνη και αβοήθητη το έφερε στο κόσμο η 30χρονη μητέρα του
Ρόζα Στογιάνοβα, από τη Βουλγαρία.

ΜΟΝΗ ΤΗΣ έκοψε τον ομφάλιο λώρο και αβοήθητη πέρασε όλες τις ταλαιπωρίες της
γέννας. Για τη φτωχή μετανάστρια οι γιατροί και τα νοσοκομεία ήταν μια μεγάλη πολυτέλεια.

Η εγκυμοσύνη της τον τελευταίο μήνα την είχε καθηλώσει στο κρεβάτι. Δεν
μπορούσε να δουλέψει πια στη λάντζα εστιατορίων, όπου τα τελευταία πέντε
χρόνια έβγαζε το μεροκάματο. Έμεινε άφραγκη στους τέσσερις τοίχους του άθλιου
δωματίου. Πριν από τέσσερις ημέρες, όταν την έπιασαν οι πόνοι της γέννας,
κατάφερε να τα βγάλει μόνη της πέρα και να φέρει στον κόσμο το μωρό της.

Εξουθενωμένη παρέμεινε τρεις μέρες στο κρεβάτι. Δεν είχε τη δύναμη ούτε να
σηκωθεί για να πλύνει το νεογέννητο και το άφησε με τα αίματα.

Προχθές το βράδυ πήρε μια μεγάλη απόφαση. Η πείνα και η δυστυχία την ανάγκασαν
να μαζέψει όσο κουράγιο της είχε απομείνει και να αναζητήσει τον πρώην φίλο
της Γιώργο Σποντιδάκη, με σκοπό να τη βοηθήσει οικονομικά αυτές τις δύσκολες ώρες.

Έβαλε το ηλικίας τριών μόλις ημερών μωρό της σε ένα σακ βουαγιάζ και προχθές
το βράδυ πήρε τον δρόμο για το σπίτι όπου διαμένει ο πρώην φίλος της Γιώργος
Σποντιδάκης στην οδό Ηρακλέους 2 στα Νέα Σεπόλια. Δεν ήξερε σε ποιο διαμέρισμα
της πολυκατοικίας διέμενε και ανέβηκε στην ταράτσα της πολυκατοικίας όπου τον
περίμενε να φανεί. Παρέμεινε για αρκετή ώρα μέσα στο κρύο με το μωρό στο σακ
-βουαγιάζ. Μέχρι που την αντιλήφθηκε ένας ένοικος της πολυκατοικίας,
ειδοποίησε την Αστυνομία και αποκαλύφθηκε η θλιβερή ιστορία.

Ο ένοικος διέκρινε αρχικά μια σκιά στην ταράτσα της πολυκατοικίας. Πλησίασε
και είδε μια γυναίκα να κρατά ένα σακ- βουαγιάζ λερωμένο από αίματα. Μαύρες
σκέψεις πέρασαν από το μυαλό του και έντρομος ειδοποίησε την Αστυνομία. Τρία
περιπολικά έζωσαν την πολυκατοικία και αστυνομικοί ανέβηκαν στην ταράτσα,
βρήκαν τη γυναίκα και την οδήγησαν στο αστυνομικό τμήμα.

Ειδοποιήθηκε η εισαγγελέας ανήλικων και με εντολή της το νεογέννητο
μεταφέρθηκε στο Νοσοκομείο Παίδων Αγία Σοφία. Οι αστυνομικοι εξέτασαν βέβαια
και το ενδεχόμενο το νεογέννητο να μην ήταν της 30χρονης, καθώς και το
ενδεχόμενο να σκόπευε να το πουλήσει. Τίποτα από όλα αυτά δεν πρόκυψε και
εξακριβώθηκε ότι η γυναίκα έλεγε αλήθεια. Τα μόνα της «αδικήματα» ήταν η
απελπισία και η δυστυχία. Και η ίδια είχε ανάγκη ιατρικής φροντίδας, γι' αυτό
και μεταφέρθηκε σε νοσοκομείο.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16059N162</ED>
<ID>
ID:130138

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N16&aa=2</URL></REF>


Article

<CATEGORY>vin06</CATEGORY>

 <H2>Στη φυλακή για τις... «μαϊμούδες»
</H2>
ΣΤΗ ΦΥΛΑΚΗ βρίσκεται από χθες ο 60χρονος έμπορος Νίκος Γαροφαλλάκης, ο οποίος
τα τελευταία χρόνια παρασκεύαζε προϊόντα-μαϊμούδες σε υπερσύγχρονο εργαστήριο
που στεγαζόταν σε τριώροφο κτίριο, στην οδό Αθανασίου Διάκου 49, στην Αγία Βαρβάρα.

Ο κατηγορούμενος έμπορος διατηρούσε στο ισόγειο του ίδιου κτιρίου κατάστημα με
ηλεκτρικά είδη. Πίσω όμως από τα κουτιά υπήρχε ένας παράδεισος με
προϊόντα-μαϊμούδες, που είχαν πλημμυρίσει την αγορά. 
Ο 60χρονος έμπορος προσήχθη χθες ενώπιον της ανακρίτριας του 14ου Τακτικού
Τμήματος και απολογήθηκε για τρεις κακουργηματικές κατηγορίες, απάτη,
πλαστογραφία και παράβαση του νόμου περί προστασίας των πνευματικών δικαιωμάτων.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16059N163</ED>
<ID>
ID:130173

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N16&aa=3</URL></REF>


Article

<CATEGORY>vin06</CATEGORY>

 <H2>Αρσένης - πρυτάνεις θα συζητήσουν για προσλήψεις και προγράμματα </H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΤΟ ΘΕΜΑ των προσλήψεων για την υλοποίηση των προγραμμάτων των Επιτροπών
Ερευνών των Ανώτατων Εκαπιδευτικών Ιδρυμάτων θα θέσουν σήμερα στον υπουργό
Παιδείας κ. Γεράσιμο Αρσένη οι πρυτάνεις των Πανεπιστημίων μετά την 29η σύνοδό
τους, που πραγματοποιείται στη Θεσσαλονίκη.

«Είμαστε όλοι εκτεθειμένοι στον κίνδυνο της ανάκρισης», επεσήμανε ο
αντιπρύτανης του Αριστοτελείου Πανεπιστημίου κ. Γιάννης Αντωνόπουλος, «γιατί η
Πολιτεία δεν προχωρεί με νομοθετική ρύθμιση στη διευκρίνιση ότι ο καταρτισμός
σύμβασης με το πάσης φύσεως προσωπικό που προσλαμβάνεται από τις Επιτροπές
Ερευνών των Πανεπιστημίων δεν ακολουθεί τη διαδικασία του Ανώτατου Συμβουλίου
Επιλογής Προσωπικού».

Ο νυν αντιπρύτανης του ΑΠΘ τόνισε ότι «εξαιτίας αυτής της έλλειψης έχει
οδηγηθεί στον ανακριτή ο τέως αντιπρύτανης του Αριστοτελείου κ. Παναγιώτης
Λαδάς. Είναι παραπομπή η οποία αθωώθηκε ως πρόσληψη από το Συμβούλιο της
Επικρατείας, το οποίο έκρινε ότι σωστά έγινε η επιλογή, αλλά ο ανακριτής
θεωρεί πως έπρεπε να ακολουθήσει τη διαδικασία του ΑΣΕΠ. Δηλαδή, να γίνει η
επιλογή με μόρια».

Σύμφωνα με τον κ. Γ. Αντωνόπουλο, το γεγονός της έλλειψης της διευκρίνισης για
τις προσλήψεις από την πλευρά της Πολιτείας μπορεί να οδηγήσει σε τεράστια
προβλήματα χρηματοδότησης της έρευνας από ανταγωνιστικά προγράμματα φορέων
όπως η Ευρωπαϊκή Ένωση, καθώς και στην απορρόφηση κονδυλίων του δεύτερου
κοινοτικού πλαισίου.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16059N164</ED>
<ID>
ID:130199

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N16&aa=4</URL></REF>


Article

<CATEGORY>vin06</CATEGORY>

 <H2>Θ' αφαιρείται η άδεια των τοξικομανών οδηγών
</H2>
ΧΡΗΣΗ ναρκωτικών και τιμόνι δεν συμβιβάζονται... Και τα συναρμόδια υπουργεία
Μεταφορών και Εθνικής Οικονομίας βάζουν τέλος στους τοξικομανείς οδηγούς,
προωθώντας την εφαρμογή και στη χώρα μας των σχετικών κοινοτικών οδηγιών.

Με το σχέδιο προεδρικού διατάγματος για την εναρμόνιση της ελληνικής
νομοθεσίας προς το κοινοτικό Δίκαιο, που υποβλήθηκε χθες για επεξεργασία στο
Συμβούλιο της Επικρατείας, προβλέπεται μάλιστα ότι τα αστυνομικά όργανα θα
μπορούν να προβαίνουν αυτεπαγγέλτως σε κατάσχεση των διπλωμάτων οδήγησης, όταν
διαπιστώνουν ότι ο κάτοχοί τους κάνουν χρήση ναρκωτικών.

Ειδικότερα, με τη σχετική διάταξη προβλέπεται ότι «οι αστυνομικές αρχές
υποχρεούνται να προβαίνουν σε αυτεπάγγελτη κατάσχεση της άδειας οδήγησης όταν
διαπιστώνεται ότι ο κάτοχός του είναι τοξικομανής».

Με τη νέα διάταξη ανοίγει ουσιαστικά ο δρόμος για την κατάσχεση των διπλωμάτων
οδήγησης ακόμη και όταν ο οδηγός δεν βρίσκεται υπό την επήρεια ναρκωτικών
ουσιών. Όπως ορίζεται στο σχέδιο διατάγματος, από τη στιγμή που οι αστυνομικές
αρχές κατάσχουν την άδεια οδήγησης, αυτή θα αποστέλλεται στην αρμόδια υπηρεσία
Μεταφορών και Επικοινωνιών, προκειμένου ο κάτοχός της να εξεταστεί στη
συνέχεια από τη Διεύθυνση Ιατρικών Εξετάσεων (ΔΙΕ) που θα κρίνει οριστικά ­
κατ' εφαρμογή του Κώδικα Οδικής Κυκλοφορίας ­ εάν αυτός είναι σε θέση να οδηγεί.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16059N165</ED>
<ID>
ID:130215

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N16&aa=5</URL></REF>


Article

<CATEGORY>vin06</CATEGORY>

 <H2>Κορίτσια ληστές!
</H2><H2></H2>
ΔΥΟ ΝΕΑΡΕΣ γυναίκες επιτέθηκαν χθες το απόγευμα σε μια ηλικιωμένη και τη
λήστεψαν μέσα στο σπίτι της.

Οι δύο νεαρές, κατά τη μαρτυρία της 68χρονης, χτύπησαν χθες το απόγευμα το
κουδούνι της πόρτας του σπιτιού της Αρίστης Κοέμ και αυτή ανυποψίαστη τους
άνοιξε την πόρτα. Μόλις μπήκαν στο σπίτι επιτέθηκαν στην ηλικιωμένη και αφού
τη φίμωσαν με πετσέτα άρπαξαν από το σπίτι 150.000 δρχ. ­ όσα είχε για να
περάσει τον μήνα.

Η ληστεία έγινε στην οδό Αθανασίου Διάκου 46 στην Πετρούπολη.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16059N166</ED>
<ID>
ID:130223

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N16&aa=6</URL></REF>


Article

<CATEGORY>vin06</CATEGORY>

 <H5>ΑΝΑΖΗΤΩΝΤΑΣ ΤΟ ΟΝΕΙΡΟ ΤΗΣ ΠΡΟΣΩΠΙΚΗΣ ΤΟΥ ΕΚΦΡΑΣΗΣ * ΕΠΙΣΤΡΕΦΕΙ ΣΤΙΣ ΡΙΖΕΣ ΤΟΥ
­ ΤΗΝ ΚΛΑΣΙΚΗ ΜΟΥΣΙΚΗ
</H5><H5>Στα γαλλικά... κοιμόταν. Το μάθημα του πιάνου, όμως, ήταν ένα γλέντι!
</H5><H5>«Στα δικά μου τραγούδια υπάρχει μια φινέτσα. Δεν είναι αμανέδες»
</H5><H2></H2><H2>Στέφανος Κορκολής
</H2><H2>Ταξίδι με το πιάνο
</H2>
<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

Γνώρισε τη δημοσιότητα. Λατρεύτηκε από τα κορίτσια. Τραγουδήθηκε όσο λίγοι
της νεώτερης γενιάς των ποπ συνθετών στην Ελλάδα. Έπαιξε στο σταρ σύστεμ και
γεύτηκε και τα πλεονεκτήματα και τα μειονεκτήματά του. Δεν μετανιώνει για
τίποτα ­ «τουλάχιστον, τα δικά μου απλοϊκά τραγούδια είχαν μια φινέτσα, δεν
ήταν αμανέδες» ­, αλλά είπε προς το παρόν να κάνει μία στάση. Αναζητώντας το
όνειρο της προσωπικής του έκφρασης, ξαναγυρίζει στις ρίζες του, την κλασική
μουσική του παιδεία και των 17 χρόνων σπουδών στην Ελλάδα και τη Γαλλία.
«Άλλωστε, ουδέποτε αποκόπηκα απ' αυτές». Αθήνα, Νορβηγία και Μόσχα είναι οι
πρώτοι του σταθμοί αυτής της νέας ­ για τον πολύ κόσμο ­ διαδρομής τού
Στέφανου Κορκολή ­ της φυσικής του εξέλιξης, για τον ίδιο.

ΑΥΡΙΟ, στις 11.30 το πρωί, η Αίθουσα Φίλων της Μουσικής θα γεμίσει ήχους και
χρώματα. Ο Στέφανος Κορκολής πάει... Μέγαρο. Θα υποκλιθεί στο κοινό του, θα
ακουμπήσει τα δάχτυλά του στο πιάνο και θα οδηγήσει τα πλήκτρα σ' ένα ταξίδι,
που συνδέει τη νορβηγική παράδοση με τη γερμανική κλασική φόρμα.

Έντβαρντ Γκριγκ: κοντσέρτο για πιάνο και ορχήστρα σε λα ελάσσονα. Στέφανος
Κορκολής: κοντσερτίνο για πιάνο και ορχήστρα (α' μέρος). Πάντα με την
συμφωνική ορχήστρα του Βόλου και τη διεύθυνση του Σ. Κόγκαν. Τι τρέχει; «Σκόνη
και θρύψαλα» η ποπ καριέρα του Στέφανου Κορκολή; «Κάθε άλλο. Δεν ξεχνάω και
δεν πετάω τίποτα απ' όσα έχω κάνει». Στροφή; «Για τους έξω, πιθανόν. Για μένα
όχι. Η "στροφή" γίνεται εδώ και καιρό. Δεν είναι πως κουράστηκα. Είναι μια
φυσική εξέλιξη. Δεν μπορώ να τραγουδώ για πάντα. Ποτέ, εξάλλου, δεν έχω
δηλώσει πως είμαι τραγουδιστής. Όχι πως δεν μου άρεσε που έγραφα και ερμήνευα
τα τραγούδια μου. Το έκανα και έτυχε να πετύχει. Μια χαρά ήταν. Την ίδια,
όμως, στιγμή μελετούσα κλασική μουσική, έδινα συναυλίες, αλλά τις έβλεπες
μονίμως να περνούν στα ψιλά γράμματα των εφημερίδων. Βλέπετε, δεν είναι ­
ακόμα ­ είδος που πουλάει...».

ΤΟ «ΣΤΟΙΧΗΜΑ»

Κάθεται αποκαμωμένος, μετά την τρίωρη πρόβα, στο καφέ των καλλιτεχνών του
Μεγάρου, πίνοντας γουλιά - γουλιά τον καφέ του και στρίβοντας στα δάχτυλά του
ένα τσιγάρο που δεν λέει να ανάψει. Η μόνη του αγωνία είναι η αυριανή
συναυλία. Και το μόνο του «στοίχημα», να παίξει όπως ο ίδιος απαιτεί από τον
εαυτό του να παίξει. Δείχνει να ποντάρει πολλά σ' αυτή την εμφάνιση. Όχι για
τη δικαίωσή του, λέει, αλλά για τον κρίκο που θα τον συνδέσει με τις μουσικές
του ρίζες. «Είναι σαφέστατα μια δική μου ανάγκη. Ξεκίνησα με την κλασική
μουσική». Μετράει πίσω του 17 χρόνια σπουδών στην Ελλάδα και τη Γαλλία, στο
Ωδείο Αθηνών και το Κονσερβατουάρ Παρισιού. Στη γαλλική πρωτεύουσα είχε
αρχίσει ήδη την καριέρα του σ' αυτό το είδος. «Οικογενειακά προβλήματα με
ανάγκασαν να επιστρέψω στην Ελλάδα και να αναζητήσω έναν αποδοτικό τρόπο
επικοινωνίας με τον κόσμο, γράφοντας αρχικά, και ερμηνεύοντας αργότερα τραγούδια».

Στ' αυτιά του ηχούν ακόμα οι φωνές των κοριτσιών ­ «γιατί μιλάτε συνέχεια για
τα κορίτσια, και τ' αγόρια το ίδιο έκαναν» ­ που εκστασιάζονταν στη θέα του
και τό άκουσμά του. Μια ιστορία ποπ τρέλας με ήρωα τον ίδιο και λάφυρα τη
δημοσιότητα και την οικονομική άνεση από τη μια, ένα κομματάκι από το
πουκάμισό του ή μια τρίχα των μαλλιών του από την άλλη. Από το παραλήρημα και
τα λέιζερ, στην ακινησία και την αυτοκρατορία της μουσικής. Εδώ το
χειροκρότημα δεν επιτρέπεται πριν από το τέλος της πράξης. Οι αναπτήρες
ανάβουν μόνον στο φουαγιέ την ώρα του διαλείμματος. Μοιάζει με σχιζοφρένεια.
Δεν είναι;

Η ΔΙΑΦΟΡΑ

«Τα κοριτσάκια μού 'χουν χαρίσει στιγμές απίστευτες. Συγκλονιστικές. Από τα
πιο έντονα, περίεργα και όμορφα συναισθήματα που έχω ζήσει, ήταν αυτά στο
Στάδιο Ειρήνης και Φιλίας με είκοσι πέντε χιλιάδες ανθρώπους να τραγουδούν, να
χοροπηδούν, να ουρλιάζουν, να κάνουν, να δείχνουν. Αυτό τους επέβαλλε το είδος
της μουσικής που ακούγανε. Έτσι είναι οι ποπ συναυλίες. Στις συναυλίες
κλασικής μουσικής... ακούω. Ακούω τη μουσική. Αυτή είναι η διαφορά. Και δεν το
βρίσκω καθόλου σχιζοφρενές, τουλάχιστον σε ό,τι με αφορά, να γράφω και να
παίζω από τη μια ποπ και από την άλλη κλασική μουσική. Η μουσική είναι μία. Οι
νότες ίδιες. Το "Σκόνη και θρύψαλα" που είναι χαρακτηριστικό δείγμα της ποπ
υπόστασής μου, το τραγούδησε ο Χοσέ Καρέρας και το συμπεριέλαβε στον τελευταίο
του δίσκο. Σας λέει κάτι αυτό;». Προσωπικά, όχι και πολλά πράγματα, του
απάντησα, δεχόμενη ότι η μουσική είναι μία, αλλά όχι και η αισθητική της...

«Είναι θέμα διάθεσης», μου αντέτεινε. «Το τραγούδι είναι η πιο απλή μορφή
επικοινωνίας. Όταν θέλω να εκφραστώ μ' ένα τραγούδι, θα κάτσω στο πιάνο και θα
το γράψω. Όταν θέλω να εκφραστώ μελετώντας, θα κάτσω να γράψω ένα συμφωνικό
έργο. Αυτή η τραμπάλα δεν μου δημιουργεί κανένα αίσθημα εσωτερικής κούρασης ή
έντασης στο μυαλό. Όταν κουράζομαι από το ένα είδος πηγαίνω στο άλλο και
παίρνω ανάσες...».

Συνηθισμένος σε εκδηλώσεις λατρείας, πώς φαντάζεται ότι θα αισθανθεί μέσα στην
αυστηρότητα της σιωπής του Μεγάρου; «Άκουσε, η σιωπή μπορεί να είναι εξόχως
ηχηρή και δημιουργική. Η γενικότερη ιδέα ήταν να δώσω μια συναυλία κλασικής
μουσικής, που θα μπορούσε να προσελκύσει πολλούς νέους ανθρώπους. 
Όπως ακριβώς έγινε πριν από δύο χρόνια, στη Θεσσαλονίκη, όταν έπαιξα με τη
δημοτική συμφωνική ορχήστρα και διευθυντή ορχήστρας τον Δημήτρη Αγραφιώτη.
Επτά χιλιάδες άνθρωποι, νέοι, μαθητές, φοιτητές, αλλά και μεγαλύτερες ηλικίες,
κάθονταν ακίνητοι και άκουγαν και σέβονταν αυτό που άκουγαν. Κι αυτό θέλω να
το τονίσω. Τα ίδια αυτά κοριτσάκια, που στις ποπ συναυλίες ουρλιάζουν, σε μια
συναυλία κλασικής μουσικής είναι άψογα». Το θέμα, βεβαίως, παραμένει: πόσα απ'
αυτά τα κοριτσάκια πάνε σε συναυλίες κλασικής μουσικής.

Η ΠΡΟΚΛΗΣΗ

«Συμφωνώ. Κι εδώ βρίσκεται η πρόκληση. Πρέπει, επιτέλους, να πάψουμε να
πιστεύουμε ότι η κλασική μουσική απευθύνεται σε μια ελίτ που έχει ειδικές
γνώσεις. Η μουσική δεν είναι ζήτημα γνώσεων, αλλά αισθήσεων. Όπως δεν
χρειάζεται να έχεις γνώσεις αρχιτεκτονικής για να δεις τον Παρθενώνα, έτσι και
δεν χρειάζεται να έχεις γνώσεις μουσικής για να ακούσεις κλασική μουσική.

Εγώ βλέπω, πάντως, ότι ο αριθμός των παιδιών που πηγαίνει στο ωδείο όλο και
αυξάνει. Και θα είναι πολύ σπουδαίο για μένα, που είμαι ο δικός τους Κορκολής,
ο προσιτός Κορκολής, να αποτελέσω πόλο έλξης και για άλλα νέα παιδιά να έρθουν
και να ακούσουν Γκριγκ κι ενδεχομένως να πάνε να αγοράσουν το δίσκο και να
ακούσουν και κάποιο άλλο κοντσέρτο. Κι έτσι, σιγά - σιγά, τα αυτιά αρχίζουν κι εκπαιδεύονται»...

Ένας 5χρονος... πιανίστας δείχνει ν' ανησυχεί. «Παίζω καλά, δεν παίζω;». Η
ευτυχία της σιγουριάς ανήκει μόνο στη δασκάλα του..

Η ΜΑΝΤΑΜ Βούλα ήταν μια γλυκύτατη... γαλλικού. Χτυπούσε το κουδούνι, έμπαινε
στο σπίτι και από την αρχή της εσωτερικής σκάλας άρχισε να φωνάζει
τραγουδιστά: «Μπονζούρ, μπονζούρ...».

Στο πάνω πάτωμα, τα βάσανα άρχιζαν για τον μικρό Στέφανο. Όλη την ώρα του
ιδιαίτερου, κοιμόταν! Τόσο πολύ βαριόταν τα γαλλικά. Σε κάθε όχληση της
δασκάλας του, την καθησύχαζε. «Άσε με, δουλεύω με το σύστημα της
υπνοπαιδείας...». Στο τέλος, η γυναίκα αναγκάστηκε να πάει στον πατέρα του.
«Κύριε Γιάννη, δεν πάει άλλο. Ντρέπομαι να παίρνω τα λεφτά». Όταν μερικά
χρόνια αργότερα ο Στέφανος Κορκολής έφτανε στη Γαλλία για τις μουσικές σπουδές
του έχοντας κερδίσει μια υποτροφία, τα μόνα άψογα γαλλικά που ήξερε
περιορίζονταν στην ερώτηση... «τι ώρα είναι;». Το είχε μάθει απ' έξω κι
ανακατωτά, κάνοντας, για ευνόητους λόγους, την ίδια ερώτηση στην κυρία Βούλα,
κάθε φορά που είχαν μάθημα...

Πέρασε ευτυχισμένα παιδικά χρόνια ο Στέφανος. «Γεννήθηκα στην πλατεία
Αμερικής, σε μια υπέροχη παλιά μονοκατοικία και σε μια οικογένεια πολύ
αγαπημένη». Το σπίτι ζούσε καθημερινώς το άρωμα της μουσικής. Χατζιδάκις ή
Ραχμάνινοφ, δεν είχε καμία σημασία. Η γιαγιά έπαιζε πιάνο, η μητέρα το ίδιο, ο
πατέρας κιθάρα. Ο πιτσιρίκος συναντήθηκε με το πιάνο στα τέσσερά του χρόνια.
«Με πήγαν στη Μαρίκα Παπαϊωάννου, που με έβαλε σ' ένα ιδιαίτερο μονοπάτι. Μου
προσέφερε τη μουσική με τον δικό της εμπνευσμένο τρόπο, που σε καμία περίπτωση
δεν θύμιζε καταναγκαστικά έργα. Το μάθημα μαζί της ήταν ένα γλέντι». Την ίδια
στιγμή, το σπίτι του αποφάσιζε ότι θέλει να μεγαλώσει ένα φυσιολογικό παιδί.
Ποτέ δεν του είπαν «μην παίξεις» ή «πρόσεχε τα χέρια σου», που είναι η υπ'
αριθμόν ένα συμβουλή προς τα νέα ταλέντα. Η πειθαρχία άρχισε αργότερα, στα
έντεκά του χρόνια, στο Ωδείο Αθηνών. «Εκεί πέρασα μεγάλα ζόρια. Όχι με το
πιάνο, αλλά με τα θεωρητικά. Τα νεύρα μου... το σολφέζ... Χριστέ μου, έλεγα,
δεν το θέλω άλλο αυτό το πράγμα». Το υπέστη, όμως. «Αν μπορούσα, ας έκανα κι
αλλιώς. Μενέλαος Παλλάντιος ήταν αυτός. Δεν ήταν παίξε γέλασε. Τον βλέπαμε και
παθαίναμε από την τρεμούλα».

ΣΤΗΝ ΕΦΗΒΕΙΑ

Η εφηβεία του ήταν πολύ άσχημη. Ένα οικογενειακό πρόβλημα υγείας σκοτείνιασε
ξαφνικά τη χαρούμενη ατμόσφαιρα του σπιτιού. Ο ίδιος, παιδί ευαίσθητο και
κλεισμένο στον εαυτό του, χώνεται ακόμα πιο βαθιά στη μουσική και συγχρόνως
γίνεται εριστικός και αντιδραστικός στο σχολείο. Το παιδί με τα... γαλλικά και
τα πιάνα αποβάλλεται από το σχολείο του Τυχόπουλου, αποβάλλεται και από τη
Λεόντειο. Έτσι κι αλλιώς, δεν παρακολουθούσε τα μαθήματα. Όλο κλεισμένος σε
μια τουαλέτα ήταν και κάπνιζε. Το μοναδικό του μέλημα ήταν να πάρει το δίπλωμά
του. Βεβαίως, ούτε καν του πέρναγε από το μυαλό ότι μπορεί κάποτε να
τραγουδήσει. Αλλά ότι θα ασχοληθεί με τη μουσική; «Αυτό ήταν κάτι παραπάνω από σίγουρο».

Τα κορίτσια ντύθηκαν πρόχειρα, έβαλαν το κραγιόν τους και χάρισαν
συγκλονιστικές στιγμές στο «άλλο πρόσωπο» του Στέφανου Κορκολή

ΧΑΤΖΙΔΑΚΙΣ και Σαββόπουλος παραμένουν πάντα οι εκλεκτοί του Έλληνες συνθέτες.
Ανάλογα με το αν είναι λυπημένος, χαρούμενος, ερωτευμένος ή ονειροπαρμένος,
προστρέχει στον Μπαχ ή τον Ραχμάνινοφ, αλλά και στον Πίτερ Γκάμπριελ, τους
Κουίν, τους Τζένεσις ή τους Πολίς.

Όμως, το πιο αγαπημένο του κομμάτι δεν βγαίνει ούτε από τα πλήκτρα του πιάνου
του, ούτε από τον ψηφιακό ήχο του CD του. «Υπάρχει ένα παράθυρο στο δωμάτιό
μου, που έχει πάντα αέρα. Ακόμη κι όταν δεν φυσάει άνεμος. Κάθομαι εκεί, στήνω
αυτί κι ακούω τον αέρα. Αλλάζοντας την κλίση του κεφαλιού μου, αλλάζουν και οι
νότες του αέρα. Είναι η πιο ωραία μουσική που έχω ακούσει. Μια σκέτη έμπνευση».

Τι τον εμπνέει, όταν γράφει μουσική; «Τα πάντα. Δυο υπέροχα μάτια, ένα ωραίο
ηλιοβασίλεμα, η λύπη, μια στενοχώρια, όλα τα έντονα συναισθήματα, ο έρωτας
σίγουρα...». «Σε πειράζει που δεν έχω σκοπό να σε ρωτήσω με ποια είσαι τώρα
ερωτευμένος;» τον ρώτησα. «Θα σου στείλω αύριο μια ανθοδέσμη μόνο και μόνο γι'
αυτό τον λόγο», μου απάντησε. Προφανώς διαισθάνθηκε πως δεν είχα πεισθεί για
το ειλικρινές της απάντησης κι έσπευσε να προφτάσει τις ενστάσεις. «Όχι, δεν
έχω επενδύσει σ' αυτά τα πράγματα, αν αυτό εννοείς. Έχω βαρεθεί να με
παντρεύουν κάθε δυο μήνες και να περνούν από κόσκινο την ιδιωτική μου ζωή. Μην
κοιτάς τι γράφεται. Έχω δει δημοσιευμένες απαντήσεις και συνεντεύξεις που δεν
έχω δώσει ποτέ. Ξέρεις πώς γίνονται αυτά τα πράγματα».

Όλα, λοιπόν, στο παιχνίδι των κοριτσιών που ντύθηκαν πρόχειρα, έβαλαν το
κραγιόν τους αλλά χωρίς την ευθύνη του ίδιου; «Να σου πω κάτι; Τουλάχιστον στα
δικά μου τραγούδια, τα απλά, τα απλοϊκά, υπάρχει μια φινέτσα. Δεν είναι
τούρκικα. Δεν είναι αμανέδες».

Πώς έφτασε να γράφει αυτά τα τραγούδια; «Γυρίζοντας από τη Γαλλία έχω ήδη
κάνει ένα δίσκο με τη Δήμητρα Γαλάνη κι ένα με τη Μαρία Δημητριάδη. Κι ενώ
έχουν μεγάλη επιτυχία, ουδείς με ξέρει. Πολύ περισσότερο, ουδείς με πληρώνει.
Στη Γαλλία, με ένα μόνο κομμάτι και με τη μισή επιτυχία θα μπορούσα να ζω ένα
χρόνο από τα πνευματικά δικαιώματα. Αναζητώντας, λοιπόν, επαφή με τον κόσμο
στην Ελλάδα, με πείθει ο παραγωγός μου να τραγουδήσω εγώ τους "Πέντε ανέμους",
που είχα γράψει για τη Νάνα Μούσχουρη. Και γίνεται χαμός. Και μένα μου άρεσε
αυτό. Ακολουθούν η "Λατέρνα" και μετά το μπουμ με το "Σκόνη και Θρύψαλα". Από
κει και πέρα χάνω τον μπούσουλα». Δεν ήταν προετοιμασμένος για τέτοια επιτυχία
και δεν είχε καν σκεφτεί στη ζωή του ότι θα μπορούσε να του συμβεί. Το κόστος;
«Κλείσιμο. Φόβος. Δεν προλαβαίνω να σκεφτώ τι κάνω, πού βρίσκομαι και πού πάω.
Με οδηγεί η κατάσταση, χωρίς να μπορώ να την ελέγξω. Αυτή η σούπερ δημοσιότητα
­ χωρίς την ανάλογη προστασία από τη δισκογραφική μου εταιρεία, που βεβαίως
κοίταζε τα συμφέροντά της ­ με κάνουν να παραμελώ απλά πράγματα για τον εαυτό
μου. Το συκώτι μου, τσίτα από το άγχος, και μια πνευμονία με οδηγούν στο
νοσοκομείο». Καπάκι έρχεται κι ένα ατύχημα στο δάχτυλό του, που τον κάνει να
ζήσει για δυο μήνες με το άγχος αν θα μπορέσει να ξαναπαίξει πιάνο.

«Κι εκεί πια παίρνω την απόφαση να με προσέχω. Να μη σπαταλιέμαι άδικα σε
πράγματα που δεν αξίζουν. Οτιδήποτε κι αν είναι αυτά. Βάζω όρια στον εαυτό
μου. Κλείνω τις συναυλίες του καλοκαιριού και ρίχνομαι στη μελέτη...».

Η «αρχή» γίνεται με την αυριανή συναυλία. Ο Γκριγκ θα είναι «εκεί» και το
κοντσερτίνο, που ο Στέφανος Κορκολής έχει γράψει, είναι αφιερωμένο εξαιρετικά
στον δάσκαλό του Άρη Γαρουφαλή. Και μετά... «Μετά, με περιμένουν πολύ όμορφα
πράγματα. Φεύγω για το μουσικό πανεπιστήμιο του Τροντχάιμ της Νορβηγίας, για
να συμμετέχω σε σεμινάρια για τα παιδιά της ανωτέρας τάξης του ωδείου με θέμα
τον Γκριγκ. Και μετά στη Μόσχα, για την ηχογράφηση πέντε κοντσέρτων για πιάνο
και ορχήστρα με τη Φιλαρμονική της Μόσχας». Και στο βάθος του δρόμου...

«Θα ήθελα να γράψω μουσική για τον κινηματογράφο. Αυτό το είδος με γοητεύει,
γιατί σου αφήνει απίστευτη ελευθερία στη μουσική σου έκφραση»...

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N18</CAT>
<ED>
Κωδικός άρθρου: A16059N181</ED>
<ID>
ID:130087

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N18&aa=1</URL></REF>


Article

<CATEGORY>vin06</CATEGORY>

 <H5>ΠΑΘΙΑΣΜΕΝΟΣ ΑΘΛΗΤΗΣ, ΠΝΙΓΕΤΑΙ ΑΠΟ ΤΗΝ ΑΓΩΝΙΑ ΤΗΣ «ΑΠΟΣΥΡΣΗΣ»
</H5><H2></H2><H2>ΠΑΝΑΓΙΩΤΗΣ ΦΑΣΟΥΛΑΣ
</H2><H2>Δεν αντέχω τη «σύνταξη» στα 35
</H2>
<AUTHOR>ΑΡΕΤΗ ΑΘΑΝΑΣΙΟΥ</AUTHOR>

Την κρατά αγκαλιά η όμορφη Μάσα κι εκείνη στριφογυρίζει σαν περισκόπιο το
ολοστρόγγυλο μουτράκι και όταν τον ανακαλύπτει, ξεφωνίζει! Χωμένος σε μια
πολυθρόνα εκείνος, αγουροξυπνημένος ­ με αχνιστό καφέ στα χέρια και το τσιγάρο
στο στόμα: «Υπήρξα πρώτα καπνιστής και μετά... αθλητής», δικαιολογείται. Κι
ύστερα γελά ­ γνωρίζοντας το ασυμβίβαστο!

Η ΜΑΣΑ και η μπέμπα τους. Οι προπονήσεις και τα παιχνίδια. Ο καφές και το
τσιγάρο. Μια βόλτα με ιστιοπλοϊκό σε θαλασσινούς ορίζοντες. Ένα τετ α τετ με
τον «μυθομανή» καπετάνιο στη Γλυφάδα. Ραχάτι με φίλους σε μια παραλιακή
καφετέρια. Συγκίνηση και αγωνία. Ένταση, χαρές και λύπες. Και ένα πλατύ
χαμόγελο... Πάντα! Όλα στο 24ωρο του Παναγιώτη Φασούλα βιώνονται σε μεγάλη... δόση!

Αυτό που δεν υπάρχει είναι... εφημερίδες ­ «Τις αποφεύγω γιατί αναγκαστικά θα
διαβάσω... αθλητικά. Μονάχα τις Κυριακές δεν αντιστέκομαι στον Τύπο!». Δεν
υπάρχουν φωτογραφικά αρχεία και αποκόμματα. Δεν υπάρχουν βιντεοσκοπημένοι
αγώνες του ­ αλλά υπάρχουν κασέτες με αμερικάνικο φουτ-μπολ που τόσο λατρεύει.
Υπάρχει χιούμορ και ανέκδοτα. Μια συζήτηση για το Χρηματιστήριο και τα
τελευταία μέτρα του Σημίτη. Αλλά και μια χαλαρή αναζήτηση για τα τελευταία
μοντέλα αυτοκινήτων ­ τα «άλογα» που βγάζουν, την ταχύτητα που «παίρνουν» τις
στροφές. Υπάρχουν αεροπορικά εισιτήρια και ταξίδια. Ξενοδοχεία και βαλίτσες
που ανοιγοκλείνουν βιαστικά. Το κινητό που μονίμως χτυπάει. Αλλά δεν υπάρχει
θέατρο ή κινηματογράφος ­ «Είναι... άβολα τα καθίσματα για τα πόδια μου».
Υπάρχουν δελεαστικές βιτρίνες με ρούχα που δεν του... κάνουν και «κοντά
παντελονάκια για όσο ακόμα θα είμαι επαγγελματίας». Υπάρχει μια ανεμελιά, αλλά
και μια ωριμότητα. Ένα γελαστό παιδί πίσω από την κοψιά ενός 34χρονου άνδρα
που έχει σκαρφαλώσει στα 2.13 εκατοστά.

ΘΑΛΑΣΣΑ

Όλα στη ζωή του Παναγιώτη Φασούλα έχουν γεύση από θάλασσα. Δηλώνει ευτυχής που
ανήκει στον Ολυμπιακό, «όχι μόνο γιατί είναι η ομάδα του λιμανιού αλλά και
γιατί διανύω καθημερινά 17 χιλιόμετρα... παραλίας μέχρι να φτάσω για προπόνηση
κι άλλα τόσο για να επιστρέψω. Δεν θα το άντεχα αν κατέβαινα στη Λ. Κηφισίας!».

Παθιασμένος αθλητής, «πνίγεται», εξομολογείται καθημερινά, από την αγωνία της
απόσυρσης: «Όταν σταματήσω, σε ένα - δύο χρόνια, πραγματικά δεν ξέρω τι θα
κάνω! Είναι το μόνο στο οποίο εξασκήθηκα τόσο καλά». Αλλά και παθιασμένος
θιασώτης της ζωής: «Ζει πραγματικά κανείς όταν ζει έντονα δίχως να παραβιάζει
τον "χώρο" και το "δικαίωμα" των άλλων». Χαρές και λύπες πάνε πάντα μαζί.
Αισθάνομαι τυχερός άνθρωπος που ζω με ένταση τον ενθουσιασμό, την απογείωση
στα σύννεφα αλλά και την λύπη, την προσγείωση στο έδαφος. Είναι εξίσου δυνατά συναισθήματα...».

Αλλά να, η στενοχώρια κρατάει κάπως... περισσότερο για τον Παναγιώτη. Την
βιώνει ώς την τελευταία της στάλα. Γι' αυτό ίσως προτιμά να δίνει ευχαρίστηση
στους αγαπημένους του ανθρώπους: «Όχι ότι είμαι κανένας "άγιος", αλλά το
βρίσκω πολύ ελκυστικό και δημιουργικό να δίνεις χαρά. Με κάνει και μένα χαρούμενο!»

Είναι ίσως «υπεραθλητής», αλλά δεν είναι «συμβατικός» αθλητής. Δεν ξυπνά
ξημερώματα για ένα γενναίο πρωινό, να «χωνέψει» και να βρίσκεται έγκαιρα στην
πρωινή του προπόνηση: «Ποτέ μου δεν το κατάφερα αυτό! Μου είναι... αδύνατον.
Έτσι αποφεύγω το ξύπνημα και το... πρωινό!»

Η... ΜΠΕΜΠΑ

Δεν αποφεύγει βεβαίως την... μπέμπα τους ­ δεν κατέληξαν ακόμη στο όνομα που
θα της δώσουν «και κάπως έτσι καταλήγουν γυναίκες ολόκληρες να τις φωνάζουν...
μπέμπες». Είναι η πρώτη του «προπόνηση» ­ αυτή του πατέρα. Μια μελωδία
ευτυχίας: «Παίζω πολύ με το μωρό, είναι μια άλλη αίσθηση, άλλαξε η ζωή μου από
τη μια μέρα στην άλλη...».

Εδώ και έξι μήνες δηλαδή, ήρθαν τα πάνω - κάτω. Εκείνη η μικρή λες και το
'βαλε σκοπό να ανατρέψει όλες τις εδραιωμένες καταστάσεις. Κάθε του κίνηση
«φιλτράρεται» μέσα από την εικόνα μιας πολύτιμης ύπαρξης: «Ούτε και ξέρω πώς
έγινε αυτό. Αλλά δεν υπάρχει στιγμή στο 24ωρο δίχως εκείνη! Ξαφνικά ανακάλυψα
την θνητότητά μου! Ξαφνικά αγωνιώ να μην κρυώσω, να μην κολλήσω καμιά γρίπη
και "μεταφέρω" μικρόβια στο σπίτι. Ξαφνικά φοβάμαι τα αεροπλάνα. Ξαφνικά
αντιστέκομαι στο υποβρύχιο ψάρεμα... Ξαφνικά οδηγώ στο δρόμο και "κόβω"
ταχύτητα... Ξαφνικά υπάρχει μια ασπίδα αυτοπροστασίας!»

Όλα έγιναν «ξαφνικά». Γιατί ξαφνικά εκείνος ανέλαβε «μια τόσο βαριά και
υπέροχη υποχρέωση». Και διαπίστωσε ότι είναι ευάλωτος ­ ένας θνητός με όρια
και περιορισμούς: «Ένας άνθρωπος, ένας μικρός άνθρωπος, εξαρτάται από μένα,
από τις επιλογές και τις στάσεις ζωής μου...». Έτσι όμως έγινε και η νίκη -
πλεούμενο. Ενώ η ήττα πονάει λιγότερο...

ΕΝΑΣ ΕΙΝΑΙ Ο ΕΡΩΣ

Μιάμιση με δύο ώρες προπόνηση το πρωί κι άλλες τόσες το απόγευμα ­ όταν δεν
έχει παιχνίδι. Κοπιώδης ενασχόληση, αλλά και τόσο... χαλαρή, όπως τα
διαλείμματα στο σχολείο: «Μου είναι τόσο ευχάριστο τελικά, να 'μαι στα 34, με
20 χρόνια μπάσκετ στην πλάτη, να 'μαι οικογενειάρχης και να βρίσκομαι
καθημερινά με 19χρονα και 20χρονα παιδιά που μιλάμε για... πειρασμούς ­
"άλογα" αυτοκινήτων, ταχύτητα και αδρεναλίνη, μπαρ, στέκια και... όμορφες. Με
χαλαρώνουν αυτές οι ανάπαυλες που έχουν γέλιο και μια γλώσσα γηπέδου ­ κάθε
άλλο παρά "καθωσπρέπει"! Αλλά δεν λέω όχι και σε μια βραδινή συζήτηση γύρω από
δείκτες Χρηματιστηρίου ή τα νέα φορολογικά μέτρα!».

Νιώθει και λίγο... εργένης. Το έχει ανάγκη. Όπως κάποιες Κυριακές - ΛΟΤΤΟ
(δίχως αγώνα) που μένει πίσω η Μάσα με το μωρό κι «ανοίγεται» εκείνος με
φίλους και πλεούμενα στον Αργοσαρωνικό: «Τρελαίνομαι για τα σκάφη, είναι ένα
κομμάτι απ' τη ζωή μου. Αν είμαστε, λοιπόν, τυχεροί και δεν... παίζουμε,
ξανοιγόμαστε σε κοντινές... αποστάσεις, πλακωνόμαστε σε ψάρια και κρασιά,
γινόμαστε φέσι και επιστρέφουμε εκτονωμένοι και ευτυχείς!». Εν προκειμένω,
έχει και η Μάσα τις «αναπνοές» της. Βλέπει (δίχως... Φασούλα) όλες τις καλές
ταινίες, πηγαίνει σε κουαρτέτα και ενίοτε «απολαμβάνει πολύωρους καφέδες με
φίλες της και άντε τώρα εσύ να καταλάβεις τι λένε μεταξύ τους οι γυναίκες!».
Κατά τα άλλα, ένας είναι ο... έρως!

ΤΑΒΛΙ

Ενδιάμεσα στις προπονήσεις λίγο «άραγμα» και μια παρτίδα τάβλι σε κάποιο
παραλιακό στέκι. «Απλώνεται» με θέα πάντα τη θάλασσα, ­ «είναι το οξυγόνο μου,
το άλφα και το ωμέγα της ζωής μου» ­ χαλαρώνει, μιλάει στη μαρίνα με
καπεταναίους, πίνει καφέδες και στήνει και ξεστήνει με τους φίλους του
«επίδοξες επιχειρηματικές καταστάσεις». Καταστρώνει, λέει γελώντας, τη
μελλοντική του αποκατάσταση. Αλλά αυτό είναι και το σημείο που «πονάει»: «Δεν
ξέρω τι ακριβώς θα μπορούσα να κάνω. Ένας αθλητής στα 35 του είναι...
συνταξιούχος τριάντα χρόνια νωρίτερα από τον μέσο άνθρωπο! Κοιτάζω τους νέους
συμπαίκτες και νιώθω... υπερήλικας. Αλλά το βράδυ, σε μια άλλη παρέα, νιώθω
παιδί κι όλοι λένε ότι βλέπουν... φτερά στους ώμους μου. Είναι μάλλον
παρανοϊκό ­ άγρια ιστορία να είσαι αθλητής! Μεγάλωσα μέσα από τον αθλητισμό,
όλη μου η ζωή έχει ένα "κλίμα" ­ την ίδια μυρωδιά, την ίδια αίσθηση. Δεν ξέρω
να είμαι "απόμαχος αθλητής", δεν ξέρω πώς θα είμαι όταν δεν θα είμαι εντός
γηπέδων. Ελπίζω όχι "γεροπαράξενος", το φοβάμαι ξέρεις αυτό...».

Έχει μια άλλη απόχρωση φωνής όταν το αστείο γίνεται σοβαρό. Υπάρχει αγωνία ­
ένα αλλιώτικο καρδιοχτύπι. Το ρίσκο, το «άγνωστο» είναι τόσο ελκυστικό όσο και
«φοβερό». Το μόνο που δεν επιτρέπει στον εαυτό του να σκέπτεται είναι ο
θάνατος. Άλλωστε, δεν τον τρομάζει τόσο το βιολογικό τέλος, όσο η εν ζωή ανημποριά...

Να περνάς απ' την κίνηση στην ακινησία, από τη δράση στην απραξία ­ του είναι
αφόρητο, ξένο. Η λέξη «συνταξιοδότηση» είναι τέλμα... Είναι άνθρωπος που
τολμάει ­ «δύσκολα ή εύκολα, πάντα θα τολμώ». Υπάρχει όνειρο, αλλά δεν είναι
ονειροπαρμένος. Δεν αφήνεται στο ταξίδι ­ το απολαμβάνει χωρίς να εκχωρεί τον
έλεγχο. Δεν προφασίζεται ότι μισεί το ψέμα και την υποκρισία: «Ακόμα και η
αχαριστία είναι στην ανθρώπινη φύση. Όλοι λίγο πολύ έχουμε γίνει ψεύτες,
υποκριτές, αχάριστοι. Αλλά «αχάριστος κατ' επάγγελμα δεν νομίζω ότι
υπάρχει...». Συγχωρεί τους ανθρώπους, αλλά όχι πάντα με την ίδια ευκολία.
Εκείνο πάντως που απερίφραστα δηλώνει είναι: «Δεν είμαι... εκδικητικός! Ποτέ
δεν θα μπορούσα να εκδικηθώ...».

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N20</CAT>
<ED>
Κωδικός άρθρου: A16059N201</ED>
<ID>
ID:130088

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N20&aa=1</URL></REF>


Article

<CATEGORY>vin06</CATEGORY>

 <H5>Ο 20ΧΡΟΝΟΣ ΟΜΟΛΟΓΗΣΕ ΤΟΝ ΦΟΝΟ ΑΛΛΑ Ο ΕΙΣΑΓΓΕΛΕΑΣ ΑΜΦΙΒΑΛΛΕΙ
</H5><H2>Δίωξη με επιφυλάξεις για την ενοχή του
</H2>
<AUTHOR>ΚΩΣΤΑΣ ΜΠΟΓΔΑΝΙΔΗΣ</AUTHOR>

Δίωξη με... βαριά καρδιά άσκησε χθες ο εισαγγελέας Ηρακλείου Ζαχαρίας
Κοκκινάκης εις βάρος του 20χρονου Μηνά Βογιατζόγλου για το φόνο της 76χρονης
Καλλιόπης Καλαϊτζή, στη Νέα Αλικαρνασσό. Παρά την ομολογία του 20χρονου, τόσο
ο εισαγγελέας όσο και οι αστυνομικοί είναι επιφυλακτικοί για τη σχέση του με
την υπόθεση αυτή, κυρίως λόγω των ψυχολογικών προβλημάτων που αντιμετωπίζει.

ΗΡΑΚΛΕΙΟ

ΦΩΣ στην υπόθεση θα επιχειρήσει να ρίξει ο Α' ανακριτής Ηρακλείου Νίκος
Βεργιτσάκης, στον οποίο ανατέθηκε το ανακριτικό έργο. Η υπόθεση χαρακτηρίζεται
πολύ δύσκολη, γι' αυτό και επιλέχθηκε ο πιο έμπειρος από τους ανακριτές.
«Ποινική δίωξη μπορεί να ασκηθεί και βάσει υπονοιών που υπάρχουν για ένα
άτομο», απάντησε ο εισαγγελέας, αναφερόμενος στους λόγους που τον οδήγησαν
στην άσκηση δίωξης εις βάρος του Βογιατζόγλου.

Η στάση του νεαρού, που από την περασμένη Τρίτη (που συνελήφθη στην ταράτσα
σπιτιού στην Αλικαρνασσό) πότε ομολογεί τη διάπραξη του εγκλήματος και πότε
την αναιρεί, προβληματίζει τους πάντες. Αδυνατούν να καταλάβουν πότε ο
Βογιατζόγλου λέει αλήθεια και πότε ψέματα. Γι' αυτό και ο εισαγγελέας
περιμένει από την ψυχιατρική πραγματογνωμοσύνη που θα γίνει, να δοθούν
απαντήσεις στα ερωτήματα που υπάρχουν.

Τα σημεία στα οποία στηρίχθηκε ο κ. Κοκκινάκης για να ασκήσει δίωξη, αφορούν:

* Στον τρόπο που περιέγραψε το αποτρόπαιο φονικό που συμπίπτει με τις
εκτιμήσεις του καθηγητή Ιατροδικαστικής, κ. Μιχαλοδημητράκη.

* Υποστηρίζει ο 20χρονος ότι αρχικά κρύφτηκε στη μικρή αποθήκη που υπάρχει
στην αυλή, αφού έκοψε το λουκέτο. Περιγράφει τον τρόπο που αντέδρασε η γριούλα
όταν της ζήτησε χρήματα. Τον χτύπησε με τη μαγκούρα της, είπε. Τον έπιασε
τρέλα και άρχισε να τη χτυπάει και με τα δύο μαχαίρια ­ τα αναφέρει ξύλινα.

* Αναφέρει ότι σκουπίστηκε με πράσινο πανί, που βρέθηκε μέσα στο σπίτι και
έπλυνε τα χέρια του με απορρυπαντικό, που επίσης υπήρχε στην κουζίνα.

* Υποστηρίζει ότι έφυγε από την ταράτσα, όπου βρέθηκε κηλίδα αίματος, ενώ αίμα
βρέθηκε και στο παντελόνι του, που έχει σταλεί για εξέταση στην Αθήνα.

Ερωτήματα προκύπτουν όσον αφορά τα όσα υποστήριξε για έρευνα που έκανε στο
σπίτι, μέχρι να βρει τα χρήματα στην ντουλάπα. Και αυτό, γιατί δεν υπάρχουν
ίχνη ότι έχει προηγηθεί έρευνα στα δωμάτια του σπιτιού, ενώ δεν βρέθηκαν και
δακτυλικά αποτυπώματα.

Εξάλλου, ο εισαγγελέας διέταξε τη διενέργεια προκαταρκτικής εξέτασης,
προκειμένου να διερευνηθεί εάν σημειώθηκαν αξιόποινες πράξεις εις βάρος του
Μηνά Βογιατζόγλου κατά την αποχώρησή του από το σπίτι της οδού Καρίας, στη Νέα
Αλικαρνασσό, την περασμένη Τετάρτη.

Ο κ. Κοκκινάκης διαβίβασε την προκαταρκτική στον αστυνομικό διευθυντή
Αλέξανδρο Αναστασίου, από τον οποίο ζητεί να διερευνηθεί ποιοι είναι οι
υπαίτιοι των επεισοδίων που έγιναν εις βάρος του 20χρονου.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N41</CAT>
<ED>
Κωδικός άρθρου: A16059N411</ED>
<ID>
ID:130089

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N41&aa=1</URL></REF>


Article

<CATEGORY>vin06</CATEGORY>

 <H2>Κάηκε στα συντρίμμια του φλεγόμενου Ι.Χ. του
</H2>
ΝΕΟΣ απανθρακώθηκε, μέσα στο αυτοκίνητό του όταν, ύστερα από σύγκρουση με άλλο
όχημα, ξέφυγε από την πορεία του και, αφού προσέκρουσε πρώτα σε κολόνα και στη
συνέχεια σε τοίχο, πήρε φωτιά. Ο άτυχος οδηγός εγκλωβίστηκε στα συντρίμμια του
οχήματός του με αποτέλεσμα να βρει τραγικό θάνατο.

Πρόκειται για τον Θωμά Κοσιώρη, 23 χρόνων, κάτοικο Νέας Κηφισιάς, ο οποίος
εργαζόταν στο συνεργείο αυτοκινήτων του πατέρα του.

Το περιστατικό συνέβη λίγο μετά τις 11 χθες το βράδυ στη λεωφόρο Κηφισού, στο
ύψος της γέφυρας Ροσινιόλ.

Ο Κοσιώρης εκινείτο με το αυτοκίνητό του (ΥΧΡ 6742) προς τον Πειραιά. Κάτω από
αδιευκρίνιστες, μέχρι τις πρωινές ώρες ώρες συνθήκες, συγκρούστηκε με άλλο
όχημα (ΥΕΒ 9211), που οδηγούσε ο Βασίλειος Νάκος, δάσκαλος, και το οποίο
εκινείτο προς την ίδια κατεύθυνση με αποτέλεσμα να ξεφύγει από την πορεία του. 
Στο αυτοκίνητο του δασκάλου επέβαιναν ακόμη, η σύζυγός του, τα δύο παιδιά και
η κουνιάδα του. Κανένας από αυτούς δεν τραυματίστηκε.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N41</CAT>
<ED>
Κωδικός άρθρου: A16059N412</ED>
<ID>
ID:130139

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N41&aa=2</URL></REF>


Article

<CATEGORY>vin06</CATEGORY>

 <H2>Ελεύθερος με όρους ο συνταξιούχος αστυνομικός
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΕΛΕΥΘΕΡΟΣ με περιοριστικούς όρους αφέθηκε χθες μετά την απολογία του στον
ανακριτή ο συνταξιούχος αστυνομικός Ανέστης Κελεσίδης, που κατηγορείται για
την απόπειρα δολοφονίας εναντίον πρώην συναδέλφου του εξαιτίας οικονομικών διαφορών.

Ο Κελεσίδης δεν αρνήθηκε ότι είχε οικονομικές διαφορές με τον πρώην συνάδελφό
του Δημήτρη Ρίζο, από τον οποίο είχε δανειστεί 8.000.000, αλλά ισχυρίστηκε για
μια ακόμα φορά ότι δεν είχε κανένα λόγο να τον πυροβολήσει. 
Ο Ρίζος πριν χάσει τις αισθήσεις του, ψιθύρισε το όνομα του Κελεσίδη.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N41</CAT>
<ED>
Κωδικός άρθρου: A16059N413</ED>
<ID>
ID:130174

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N41&aa=3</URL></REF>


Article

<CATEGORY>vin06</CATEGORY>

 <H5>ΜΕ 1.000.000 ΕΓΙΝΑΝ ΕΜΠΟΡΟΙ ΟΠΛΩΝ ΜΕΧΡΙ ΝΑ ΣΥΛΛΗΦΘΟΥΝ
</H5><H2>Αγόρασαν οπλοστάσιο
</H2>
Ένα μικρό αλβανικό οπλοστάσιο αγόρασαν έναντι 1.000.000 δρχ. τα δύο αδέλφια
από παραμεθόριο περιοχή, με σκοπό να το μεταφέρουν και να το πουλήσουν στην Κρήτη.

ΘΕΣΣΑΛΟΝΙΚΗ. 
Γραφείο Βόρειας Ελλάδας

Ο 49ΧΡΟΝΟΣ έμπορος Δημήτριος Καλογεράκης και ο 33χρονος αδελφός του Εμμανουήλ,
χειριστής μηχανημάτων, από το Ηράκλειο Κρήτης, κινούνταν με δύο Ι.Χ. επιβατικά
αυτοκίνητα που είχαν νοικιάσει από την Αθήνα στο 28ο χιλιόμετρο του δρόμου
Κοζάνης - Λάρισας. Αστυνομικοί που τους σταμάτησαν για έλεγχο διαπίστωσαν ότι
μετέφεραν ένα μικρό οπλοστάσιο: 39 Καλάσνικοφ, 19 σφραγισμένα κιβώτια που
περιείχαν συνολικά 10.450 φυσίγγια, 58 γεμιστήρες και κιβώτιο με 44 βλήματα
αντιαεροπορικού όπλου. Στη θέση του συνοδηγού βρέθηκε άλλο ένα Καλάσνικοφ.

Όπως προέκυψε από την προανάκριση, οι δράστες είχαν αγοράσει έναντι 1.000.000
δρχ. τα όπλα από Αλβανό σε παραμεθόρια περιοχή της Καστοριάς, ύστερα από
προκαθορισμένο ραντεβού. Ο Αλβανός, που αναζητείται, είχε μεταφέρει με ζώα τα
όπλα στην παραμεθόριο και εργαζόταν για λογαριασμό των δραστών στην Κρήτη,
όπου κλείσθηκε η συμφωνία για την αγοραπωλησία των όπλων. Σκοπός των δραστών
ήταν να πουλήσουν τον οπλισμό στην Κρήτη.

Τα όπλα κατασχέθηκαν, οι συλληφθέντες με τη δικογραφία που σχηματίσθηκε εις
βάρος τους οδηγήθηκαν στον εισαγγελέα, ενώ προανάκριση για την υπόθεση
διενεργεί το Τμήμα Ασφαλείας Κοζάνης.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N42</CAT>
<ED>
Κωδικός άρθρου: A16059N421</ED>
<ID>
ID:130090

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N42&aa=1</URL></REF>


Article

<CATEGORY>vin06</CATEGORY>

 <H2>Η βουλγαρική μαφία απήγαγε δεκαπεντάχρονη
</H2>
ΚΑΒΑΛΑ

ΜΕΛΗ ΤΗΣ βουλγαρικής μαφίας απήγαγαν από το σπίτι της, στο Κουμπράτ της
Βουλγαρίας, 15χρονη συμπατριώτισσά τους και την έφεραν παράνομα στην χώρα μας,
όπου έκανε διάφορες «περιστασιακές δουλειές» τα βράδια σε διάφορα μπαρ, για
ένα πιάτο φαγητό. Η μικρή Ιβάνκα Σ. απήχθη έξω από το σπίτι της, στις αρχές
Αυγούστου του 1997, από τρεις Βούλγαρους (αγνώστων στοιχείων), οι οποίοι αφού
την επιβίβασαν στο κλεμμένο Ι.Χ. αυτοκίνητο, την προώθησαν στην χώρα μας και
για λίγα χιλιάρικα την παρέδωσαν σε μπάρμαν της Καβάλας (σ.σ.: η ίδια δεν
θυμάται σε ποιον), ο οποίος «προθυμοποιήθηκε» να την φροντίζει!

Οι γονείς της ανήλικης κατέφυγαν στην Αστυνομία της Βουλγαρίας και τελικά
ύστερα από αναζητήσεις εννέα και πλέον μηνών «εντόπισαν» την Ιβάνκα άνδρες της
Interpol σε μπαρ της Χρυσούπολης Νέστου Καβάλας και συνελήφθη ο ιδιοκτήτης του
Γιώργος Κοντοστόλης, 36 χρόνων, ο οποίος προσποιήθηκε ότι δεν γνώριζε σχεδόν
τίποτα για το πώς κατέληξε στην Ελλάδα η απαχθείσα 15χρονη.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N42</CAT>
<ED>
Κωδικός άρθρου: A16059N422</ED>
<ID>
ID:130140

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N42&aa=2</URL></REF>


Article

<CATEGORY>vin06</CATEGORY>

 <H2>Τιμήθηκε ο Κοσμάς Τσολάκος
</H2>
ΓΙΑ ΤΗΝ κοινωνική του δράση και τα έργα που έχει κάνει για την Αθήνα τιμήθηκε,
πριν από λίγες ημέρες, από το δημοτικό συμβούλιο του Β' Διαμερίσματος της
Αθήνας ο λιθογράφος κ. Κοσμάς Τσολάκος.

Στην εκδήλωση που έγινε για την κοπή της πίττας, ο πρόεδρος του συμβουλίου κ.
Δημήτρης Αναγνωστόπουλος τίμησε τον κ. Τσολάκο για τα έργα που έχει κάνει για
την πρωτεύουσα και για τις εικόνες της παλιάς Αθήνας που φιλοτέχνησε και
κοσμούν το ημερολόγιο του Β' Διαμερίσματος. Μάλιστα, το άγαλμα του
«Μαραθωνοδρόμου Οπλίτη», έξω από το Καλλιμάρμαρο Στάδιο, που έχει φιλοτεχνήσει
ο ίδιος, είναι ήδη έτοιμο.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N42</CAT>
<ED>
Κωδικός άρθρου: A16059N423</ED>
<ID>
ID:130175

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N42&aa=3</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Άκρον άωτον υποκρισίας
</H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

ΤΟ ΝΕΟ στρατιωτικό πλήγμα που ετοιμάζει το αμερικανικό Πεντάγωνο εναντίον του
Ιράκ θα τερματιστεί χωρίς να πέσει ο Σαντάμ Χουσεΐν από την εξουσία. Παρ' όλο
που και ο ίδιος ο θεωρούμενος πλανητάρχης έχει παραδεχτεί πως για τον ιρακινό
λαό αυτό θα ήταν ένα καλύτερο ενδεχόμενο.

Ανάλογες απόψεις έχουν εκφράσει και πολλοί Αμερικανοί σχολιαστές, ενώ το
ελεγχόμενο από τους Ρεπουμπλικανούς Κογκρέσο υποστηρίζει πως η στρατηγική της
αμερικανικής κυβέρνησης δεν πρόκειται να επιλύσει την ιρακινή κρίση, αφού
θεωρείται βέβαιο πως ο Σαντάμ θα γλιτώσει ανέπαφος και πάλι. «Θα πρέπει ή να
επιλύσουμε την κρίση ή να τον αντικαταστήσουμε», δήλωσε ξεδιάντροπα ο πρόεδρος
της Βουλής των Αντιπροσώπων, Ρεπουμπλικανός Νιούτ Γκίνγκριτς. Ο Πρόεδρος
Κλίντον όμως του υπενθύμισε πως (μόλις) «εδώ και δύο δεκαετίες υπάρχει
απαγόρευση να χρηματοδοτούν οι ΗΠΑ πολιτικές εκτελέσεις σε εδάφη ξένων χωρών»...

Σε λίγο ­ ίσως στις 17 Φεβρουαρίου, όπως διέρρευσε ­ θα βομβαρδίζουν από αέρα
και θάλασσα το Ιράκ για να... συνετίσουν τον Σαντάμ. Ακόμα δεν μπορεί να
αποκλειστεί ότι θα υπάρχει και πάλι εκατόμβη αμάχων, όπως στην περίπτωση του
βομβαρδισμού του καταφυγίου με τα γυναικόπαιδα στη Βαγδάτη, στον προηγούμενο
πόλεμο στον Κόλπο. Γι' αυτά δεν υπάρχει ακόμα απαγόρευση...

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N43</CAT>
<ED>
Κωδικός άρθρου: A16059N431</ED>
<ID>
ID:130128

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N43&aa=1</URL></REF>


Article

<CATEGORY>vin07</CATEGORY>

 <H5>ΜΕ ΠΑΡΑΤΕΤΑΜΕΝΟΥΣ ΒΟΜΒΑΡΔΙΣΜΟΥΣ, ΤΟ ΑΜΕΡΙΚΑΝΙΚΟ ΠΕΝΤΑΓΩΝΟ ΠΙΣΤΕΥΕΙ ΟΤΙ ΘΑ
ΚΑΜΨΕΙ ΤΗΝ ΑΝΤΙΣΤΑΣΗ ΤΟΥ ΙΡΑΚ
</H5><H2>200 πλήγματα στον Σαντάμ
</H2>
Με διακόσιες αεροπορικές επιδρομές την ημέρα σχεδιάζει η αμερικανοβρετανική
συμμαχία να πλήξει τον Σαντάμ, το αργότερο εντός δύο εβδομάδων.

Σε αναμονή. Πιστοί συζητούν έξω από το μεγάλο τζαμί της Βαγδάτης, μετά την
προσευχή της Παρασκευής, ελπίζοντας να μην ξαναζήσουν τη φρίκη του πολέμου του
1991. (Φωτό Ρώυτερ)

ΜΕ παρατεταμένες αεροπορικές επιθέσεις, το Πεντάγωνο ελπίζει να κάμψει την
αντίσταση του Ιράκ, σύμφωνα με τους «Τάιμς». Επικαλούμενη στρατιωτικές πηγές,
η βρετανική εφημερίδα αποκαλύπτει ότι θα βομβαρδιστούν βασικές στρατιωτικές
εγκαταστάσεις, ώσπου να υποκύψει ο Σαντάμ Χουσεΐν και να επιτρέψει άνευ όρων
στους επιθεωρητές του ΟΗΕ να ελέγξουν για την ύπαρξη όπλων μαζικής καταστροφής
στο ιρακινό έδαφος.

Ο Αμερικανός υπουργός Άμυνας Ουίλιαμ Κόεν που επισκέπτεται το Μόναχο δήλωσε
ότι ο διοικητής των αμερικανικών δυνάμεων στον Περσικό στρατηγός Άντονι Ζίνι
ζήτησε ενισχύσεις από 50 μαχητικά αεροσκάφη, μεταξύ των οποίων 6 «αόρατα»
βομβαρδιστικά τύπου Στελθ. 
Καθοριστική είναι η παρουσία ενός βρετανικού και τριών αμερικανικών
αεροπλανοφόρων στην περιοχή, μετά την άρνηση της Σαουδικής Αραβίας να
επιτρέψει τη χρήση των στρατιωτικών βάσεων που βρίσκονται στο έδαφός της. 
Τέσσερα αποβατικά σκάφη, μεταξύ των οποίων το ελικοπτεροφόρο «Γκουάμ»,
κατευθύνονται από τη Μεσόγειο στον Περσικό.

ΓΑΛΛΙΚΗ ΠΡΩΤΟΒΟΥΛΙΑ

Σε μία νέα πρωτοβουλία στον ΟΗΕ, η Γαλλία πρότεινε χθες τον υπερδιπλασιασμό
της ποσότητας πετρελαίου που επιτρέπεται να εξαγάγει το Ιράκ υπό το καθεστώς
των κυρώσεων, με αντάλλαγμα τρόφιμα και φάρμακα. 
Υπέρ της διπλωματικής λύσης της κρίσης τάχθηκαν οι δύο αντίπαλες κουρδικές
οργανώσεις, το Δημοκρατικό Κόμμα και η Πατριωτική Ένωση του Κουρδιστάν, που
ελέγχουν το Βόρειο Ιράκ.

Ο Ισραηλινός πρωθυπουργός Βενιαμίν Νετανιάχου επανέλαβε χθες ότι το Ισραήλ
επιφυλάσσεται του δικαιώματός του να αμυνθεί σε περίπτωση ιρακινής επίθεσης
εναντίον του. Ήταν μια έμμεση απάντηση στην πρόσφατη έκκληση του Αμερικανού
υπουργού Άμυνας Ουίλιαμ Κόεν προς το Ισραήλ να αποφύγει κάθε εμπλοκή σε τυχόν
εχθροπραξίες. 
Σε συνέντευξή του στην αραβική εφημερίδα «Αλ Χαγιάτ», ο γενικός γραμματέας του
ΟΗΕ Κόφι Ανάν χαρακτήρισε αδεξιότητα τη δήλωση του επικεφαλής των επιθεωρητών
Ρίτσαρντ Μπάτλερ, ότι το Ιράκ διαθέτει αρκετά βιολογικά όπλα για να
καταστρέψει το Τελ Αβίβ.

ΡΩΣΙΚΟ ΒΕΤΟ

Αποστολή της διεθνούς κοινότητας δεν είναι ούτε η ανατροπή κυβερνήσεων
κυρίαρχων κρατών ούτε η τιμωρία του Σαντάμ, υποστήριξε ο Ρώσος υπουργός
Εξωτερικών Γεβγκένι Πριμακόφ σε ομιλία του στη Δούμα. 
Ο Ρώσος υπουργός δεσμεύτηκε ότι η Ρωσία θα ασκήσει βέτο σε οποιοδήποτε σχέδιο
απόφασης του Συμβουλίου Ασφαλείας που θα προέβλεπε στρατιωτική δράση κατά του
Ιράκ. Επιστρέφοντας στην Άγκυρα, ο Τούρκος υπουργός Εξωτερικών Ισμαήλ Τζεμ
ενημέρωσε τον Αμερικανό πρεσβευτή Μαρκ Πάρις για τα αποτελέσματα της επίσκεψής
του στη Βαγδάτη. 
Σύμφωνα με τις τουρκικές εφημερίδες, η Τουρκία προτίθεται να αναλάβει
πρωτοβουλία σύγκλησης περιφερειακής διάσκεψης, με στόχο την εξάλειψη των όπλων
μαζικής καταστροφής στη Μέση Ανατολή.

ΣΥΓΚΡΟΥΣΗ ΔΥΟ F/Α 18

Δύο αμερικανικά καταδιωκτικά F/Α 18, που ανήκαν στο σώμα Πεζοναυτών,
συγκρούστηκαν χθες στον αέρα πάνω από τον Κόλπο, στη διάρκεια εκπαιδευτικής
πτήσης. Σύμφωνα με τις πρώτες πληροφορίες, ο πιλότος του ενός από τα δύο
αεροσκάφη, που ανήκε στη δύναμη του αεροπλανοφόρου «Τζορτζ Ουάσινγκτον»,
περισυνελέγη, ενώ αγνοείται η τύχη του άλλου.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N44</CAT>
<ED>
Κωδικός άρθρου: A16059N441</ED>
<ID>
ID:130080

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N44&aa=1</URL></REF>


Article

<CATEGORY>vin07</CATEGORY>

 <H2>Δύο αμερικανικά μεταγωγικά πέρασαν από τον ελληνικό εναέριο χώρο με κατεύθυνση
τον Περσικό
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

ΔΥΟ ΜΕΤΑΓΩΓΙΚΑ αεροσκάφη των ΗΠΑ ζήτησαν και πέρασαν χθες από τον ελληνικό
εναέριο χώρο με κατεύθυνση την περιοχή του Κόλπου. Τα αεροσκάφη είχαν
απογειωθεί από αμερικανική βάση στην Ευρώπη και η άδεια για την υπέρπτηση από
την Ελλάδα ζητήθηκε στους προβλεπόμενους χρόνους, ανέφερε στρατιωτική πηγή. Η
ίδια πηγή ανέφερε ότι στην αμερικανική βάση της Σούδας δεν έχει παρατηρηθεί
πρόσθετη δραστηριότητα ούτε υπήρξαν προσγειώσεις και απογειώσεις αεροσκαφών
των ΗΠΑ τις τελευταίες ημέρες. Παρ' όλο που μέτρα επιφυλακής στο αμερικανικό
κλιμάκιο των αεροπορικών βάσεων δεν έγιναν ορατά, αμυντικοί αναλυτές θεωρούν
σίγουρο ότι η αμερικανική βάση έχει αυξήσει το βαθμό ετοιμότητας προσωπικού
και μέσων. Το ίδιο ισχύει και για το ναυτικό κλιμάκιο στο Ναύσταθμο Σούδας,
όπου επίσης δεν έχει προσεγγίσει πολεμικό πλοίο των ΗΠΑ τις τελευταίες ημέρες.
Μόνο ένα εμπορικό πλοίο των ΗΠΑ με τρόφιμα και άλλα εφόδια προσέγγισε στη
Σούδα με σκοπό να ανεφοδιάσει εν πλω στη συνέχεια πλοία του 6ου Στόλου.
Πάντως, τόσο η 115 Πτέρυγα Μάχης της Πολεμικής Αεροπορίας όσο και ο Ναύσταθμος
Κρήτης, όπως διαβεβαίωναν οι αρμόδιοι των Γενικών Επιτελείων, δεν έχουν τεθεί
σε επιφυλακή.

Ο Δ. ΑΠΟΣΤΟΛΑΚΗΣ

«Είμαστε μέλη του ΟΗΕ, είμαστε μέλη της διεθνούς κοινότητας και αν υπάρξει
απόφαση του ΟΗΕ είμαστε δεσμευμένοι από το Καταστατικό να υπακούσουμε», τόνισε
χθες στη Βουλή ο υφυπουργός Εθνικής Άμυνας Δημήτρης Αποστολάκης, απαντώντας σε
ερώτηση του ΚΚΕ σχετικά με την πιθανή στρατιωτική επίθεση των ΗΠΑ κατά του Ιράκ.

Ωστόσο, παρατήρησε, πως «δεν είναι απαραίτητο βέβαια να συμμετάσχουμε
στρατιωτικά ή να παράσχουμε στρατιωτικές δυνάμεις». Και πρόσθεσε: «Αυτό το
οποίο θα κάνουμε θα το κρίνουμε στη στιγμή ανάλογα με τις αρχές, τις οποίες
πιστεύουμε και τις οποίες υποστηρίζουμε και την επιδίωξη του εθνικού συμφέροντος».

Ο κ. Αποστολάκης, σχολιάζοντας την ερώτηση που είχε καταθέσει ο βουλευτής του
ΚΚΕ Μπάμπης Αγγουράκης, σημείωσε ότι δεν συμφωνεί με το εμπάργκο κατά του Ιράκ
και ότι «δεν υπάρχει καμιά δέσμευση της ελληνικής προς την αμερικανική κυβέρνηση».

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N44</CAT>
<ED>
Κωδικός άρθρου: A16059N442</ED>
<ID>
ID:130134

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N44&aa=2</URL></REF>


Article

<CATEGORY>vin07</CATEGORY>

 <H2>«Να μη δοθεί η βάση Ιντσιρλίκ στους Αμερικανούς»
</H2>
ΔΙΑΔΗΛΩΤΕΣ πραγματοποίησαν χθες συγκέντρωση έξω από την αμερικανική πρεσβεία
στην Άγκυρα, ύστερα από έκκληση τριών τουρκικών αριστερών κομμάτων,
διαμαρτυρόμενοι για την «πολιτική που ακολουθεί η Ουάσιγκτον κατά της Βαγδάτης».

Οι διαδηλωτές κρατούσαν πανό με τα συνθήματα «Δεν θέλουμε πόλεμο», «Κάτω ο
αμερικανικός ιμπεριαλισμός», «Ζήτω η αλληλεγγύη μας με τους λαούς της Μέσης
Ανατολής». Τα συνθήματα απευθύνονταν προς την τουρκική κυβέρνηση από την οποία
ζητούσαν να μην παραχωρήσει τη βάση του Ιντσιρλίκ στους Αμερικανούς, στην
περίπτωση που οι τελευταίοι προχωρήσουν σε στρατιωτική επίθεση κατά του Σαντάμ.

Η διαδήλωση, που οργανώθηκε από το Εργατικό Κόμμα, τη Δημοκρατία του Λαού και
το Κόμμα της Ελευθερίας και της Αλληλεγγύης, ολοκληρώθηκε χωρίς επεισόδια.

Η βάση του Ιντσιρλίκ, η οποία βρίσκεται κοντά στα Άδανα στο νότιο τμήμα της
Τουρκίας, χρησιμοποιήθηκε από τους Αμερικανούς και τους Βρετανούς κατά τον
Πόλεμο του Κόλπου το 1991.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N44</CAT>
<ED>
Κωδικός άρθρου: A16059N443</ED>
<ID>
ID:130169

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N44&aa=3</URL></REF>


Article

<CATEGORY>vin07</CATEGORY>

 <H5>ΦΘΑΝΟΥΝ ΤΟΥΣ 4.000 ΟΙ ΝΕΚΡΟΙ ΑΠΟ ΤΑ 6,1 ΡΙΧΤΕΡ ΣΤΟ ΑΦΓΑΝΙΣΤΑΝ
</H5><H2>Φονικός σεισμός
</H2>
Τρεις χιλιάδες εξακόσια πτώματα έχουν ανασυρθεί από τα ερείπια και ο αριθμός
των νεκρών αναμένεται ότι θα ξεπεράσει τους 4.000 ύστερα από τον ισχυρό σεισμό
που έπληξε το βράδυ της περασμένης Τετάρτης την επαρχία Ταχάρ, στο Βόρειο Αφγανιστάν.

Ο ΣΕΙΣΜΟΣ έπληξε κυρίως την πόλη Ρόστακ, 280 χιλιόμετρα βόρεια της πρωτεύουσας
Καμπούλ, καταστρέφοντας 15.000 σπίτια. Είχε μέγεθος 6,1 βαθμούς της κλίμακας
Ρίχτερ και οι μετασεισμικές δονήσεις συνεχίζονταν στην περιοχή για πολλές
ώρες. Σύμφωνα με εκπρόσωπο της στρατιωτικής συμμαχίας που ελέγχει το τμήμα
αυτό του Αφγανιστάν, τις περισσότερες ζημιές και θύματα στην περιοχή που ήταν
το επίκεντρο του σεισμού προκάλεσαν οι κατολισθήσεις. «Οι λόφοι κατέρρευσαν
και δημιούργησαν ένα μεγάλο κρατήρα», δήλωσε η ίδια πηγή. Χιλιάδες
πλινθόκτιστα σπίτια που βρίσκονταν στις πλαγιές τους έχουν ταφεί μέσα στη
λάσπη, ενώ οι σφοδρές χιονοπτώσεις εμποδίζουν τις προσπάθειες των σωστικών
συνεργείων. Από το υπουργείο για την αντιμετώπιση Εκτάκτων Καταστάσεων στη
Μόσχα ανακοινώθηκε ότι ο σεισμός έγινε αισθητός και στο γειτονικό Τατζικιστάν. 
Ωστόσο, οι πληροφορίες για την καταστροφή έφθασαν στην Καμπούλ μόλις χθες και
οι λεπτομέρειές τους είναι δύσκολο να επιβεβαιωθούν λόγω των πολεμικών
συγκρούσεων και των κακών επικοινωνιών στην περιοχή. Η αφγανική κυβέρνηση
έκανε έκκληση στις κυβερνήσεις ξένων χωρών για ανθρωπιστική βοήθεια και οι
Διεθνείς Ομοσπονδίες του Ερυθρού Σταυρού και της Ερυθράς Ημισελήνου
ανακοίνωσαν χθες ότι έστειλαν ομάδα για να εκτιμήσει την έκταση της καταστροφής.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N45</CAT>
<ED>
Κωδικός άρθρου: A16059N451</ED>
<ID>
ID:130081

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N45&aa=1</URL></REF>


Article

<CATEGORY>vin07</CATEGORY>

 <H2>Παρά λίγο αποπληξία ο Κλίντον...
</H2>
Σκίτσο από τη «Χέραλντ Τρίμπιουν»

ΑΠΟΠΛΗΞΙΑ κόντεψε να πάθει χθες ο Μπιλ Κλίντον όταν, ξαφνικά, στη συνέντευξη
Τύπου που έδινε μαζί με τον επισκέπτη του, Βρετανό πρωθυπουργό Τόνι Μπλερ,
δέχθηκε «κατάστηθα» ­ από τον ρεπόρτερ του CNN Γουλφ Μπλίτσερ ­ την πιο καυτή
εκτός θέματος ερώτηση:

­ «Θα ήθελα να πληροφορηθώ, κύριε πρόεδρε, πώς αντιμετωπίζετε την υπόθεση της
κυρίας Λιουίνσκι, η οποία...».

Ο πρόεδρος έμεινε για μερικά δευτερόλεπτα τελείως ακίνητος, σαν αποσβολωμένος,
και τέλος είπε:

­ «Ωραία ερώτηση. Πολύ ωραία ερώτηση...».

Κατόπιν έμεινε σιωπηλός, όπως και οι δημοσιογράφοι που περίμεναν εναγωνίως την
απάντηση. Αλλά γρήγορα βρήκε τα λόγια του:

­ «Ακούστε, δεν μπορώ να κάνω σχόλια όσο η υπόθεση βρίσκεται υπό διερεύνηση... 
Δεν μπορώ ν' απαντήσω ούτε σε μία ερώτηση, γιατί η μία φέρνει την άλλη και
έτσι θα βρισκόμουν αναγκασμένος να σχολιάσω...».

Ο εισαγγελέας Κένεθ Σταρ δήλωσε χθες ότι δεν μπορεί να εξασφαλίσει το
ακαταδίωκτο στην πρώην εργαζόμενη στον Λευκό Οίκο Μόνικα Λιουίνσκι, εκτός εάν
εκείνη συμφωνήσει να συναντηθεί κατ' ιδίαν με τους εισαγγελείς που διερευνούν
την υπόθεση.

Σε γραπτή ανακοίνωση που εκδόθηκε από το γραφείο του Κένεθ Σταρ στην
Ουάσιγκτον, ο εισαγγελέας του σκανδάλου Ουάιτγουοτερ αναφέρει ότι δεν μπορεί
να διαπιστώσει εάν η Λιουίνσκι λέει την αλήθεια, παρά μόνον εάν μιλήσει
απευθείας μαζί της σχετικώς με τις κατηγορίες ότι διατηρούσε σχέση με τον
πρόεδρο Μπιλ Κλίντον, ο οποίος μάλιστα λέγεται ότι την παρότρυνε να πει ψέματα
για το επίμαχο θέμα.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N45</CAT>
<ED>
Κωδικός άρθρου: A16059N452</ED>
<ID>
ID:130135

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N45&aa=2</URL></REF>


Article

<CATEGORY>vin07</CATEGORY>

 <H2>Εισαγγελέας ζητεί θάνατο για Τούρκο φοιτητή
</H2>
ΤΟΥΡΚΟΣ εισαγγελέας ζήτησε τη θανατική ποινή για φοιτητή Πανεπιστημίου με την
κατηγορία ότι είναι μέλος ένοπλης αριστερής οργάνωσης.

«Πρέπει να του επιβληθεί η ποινή του θανάτου, επειδή είναι μέλος παράνομης
ένοπλης οργάνωσης και επειδή έκλεψε το όπλο ενός αστυνομικού στη διάρκεια
διαδήλωσης», τόνισε στους δημοσιογράφους ο Νουχ Μετέ Γιουκσέλ, εισαγγελέας του
Δικαστηρίου Κρατικής Ασφάλειας της Άγκυρας.

Το πρακτορείο Ανατολή μετέδωσε ότι ο φοιτητής της Φυσικής Ιμπραήμ Γκιουλού
κατηγορήθηκε πριν από δύο εβδομάδες για «απόπειρα μεταβολής της συνταγματικής
τάξης με χρήση βίας», όταν συνελήφθη σε διαδήλωση κατά της φυλάκισης άλλων
αριστερών φοιτητών.

Σύμφωνα με τον εισαγγελέα, ο ύποπτος επιτέθηκε σε αστυνομικό και λιθοβόλησε
αστυνομικό αυτοκίνητο. Ο εισαγγελέας κατηγόρησε τον Γκιουλού ότι είναι μέλος
του Επαναστατικού Σοσιαλιστικού Εργατικού Κινήματος.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N45</CAT>
<ED>
Κωδικός άρθρου: A16059N453</ED>
<ID>
ID:130170

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N45&aa=3</URL></REF>


Article

<CATEGORY>vin07</CATEGORY>

 <H2>Πιέσεις στον Πρόντι για να κλείσουν οι βάσεις των ΗΠΑ
</H2><H2></H2>
ΕΝΤΟΝΕΣ πιέσεις μέσα από τις τάξεις της κυβέρνησής του για να κλείσουν οι
αμερικανικές βάσεις δέχεται ο Ιταλός πρωθυπουργός Ρομάνο Πρόντι μετά το
τραγικό δυστύχημα αυτής της εβδομάδας στο Κοβαλέζε της Βόρειας Ιταλίας.

Ο Ουμπέρτο Ρανιέρι, εκπρόσωπος διεθνών θεμάτων του Δημοκρατικού Κόμματος της
Αριστεράς που στηρίζει την κυβέρνηση, δήλωσε ότι πρέπει να αναθεωρηθούν οι
συμφωνίες που επιτρέπουν την εγκατάσταση αμερικανικών βάσεων στην Ιταλία. «Ο
Ψυχρός Πόλεμος βρίσκεται πίσω μας και οι βάσεις αυτές δεν έχουν πλέον λόγο
ύπαρξης», τόνισε.

Ο υπουργός Άμυνας Μπενιαμίνι Αντρεάτα απέρριψε πάντως κάθε ιδέα επανεξέτασης
αυτών των συμφωνιών, δηλώνοντας ότι κάτι τέτοιο θα σήμαινε ανατροπή ολοκλήρου
του αμυντικού συστήματος της χώρας. Ο Ιταλός πρωθυπουργός ανακοίνωσε χθες ότι
δεν μπορεί να υπάρξει καμία δικαιολογία για το χαμηλό υψόμετρο στο οποίο
πέταξε το αμερικανικό πολεμικό αεροπλάνο στην περιοχή ενός πολυσύχναστου
χιονοδρομικού σταθμού, προκαλώντας το πολύνεκρο δυστύχημα. 
«Ήταν μία σαφής, αδιαφιλονίκητη παραβίαση του ιταλικού νόμου», είπε.

Το δυστύχημα στο τελεφερίκ, που στοίχισε τη ζωή σε 20 ανθρώπους, έχει οδηγήσει
τη Ρώμη και την Ουάσιγκτον σε διπλωματική διένεξη.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N45</CAT>
<ED>
Κωδικός άρθρου: A16059N454</ED>
<ID>
ID:130197

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N45&aa=4</URL></REF>


Article

<CATEGORY>vin07</CATEGORY>

 <H2>Συγκίνηση για τον θάνατο διεθνούς φήμης ηφαιστειολόγου
</H2>
Ο Χαρούν Ταζιέφ

ΣΥΓΚΙΝΗΣΗ έχει προκαλέσει στη Γαλλία ο θάνατος του Χαρούν Ταζιέφ, διεθνούς
φήμης ηφαιστειολόγου, περιβαλλοντολόγου και πρώην υφυπουργού του γαλλικού
κράτους, που πέθανε το βράδυ της Δευτέρας σε κλινική του Παρισιού έπειτα από
μακρά ασθένεια.

Ο Ταζιέφ γεννήθηκε το 1914 στη Βαρσοβία, σπούδασε γεωλογία στο Βέλγιο, ενώ
μετά τον Β' Παγκόσμιο Πόλεμο έζησε στην Αφρική. Εκεί δούλεψε στη βιομηχανία
των ορυχείων, εκεί γεννήθηκε και το πάθος του για τα ηφαίστεια που επρόκειτο
να τον ακολουθήσει σ' όλη του τη ζωή. «Για να αιχμαλωτίσεις την ομορφιά μιας
ηφαιστειακής έκρηξης θα πρέπει να είσαι ένας Βαν Γκογκ», έλεγε.

Πλήθος βιβλίων και άρθρων τον κατέστησαν παγκοσμίου φήμης ειδικό, αλλά και
έναν από τους δημοφιλέστερους ανθρώπους στη Γαλλία. Χάρη στις βαθιές γνώσεις
του σε περιβαλλοντικά ζητήματα έγινε το 1981 υφυπουργός Πρόληψης Φυσικών και
Τεχνολογικών Καταστροφών. Επί σειρά ετών ήταν σύμβουλος σε διαδοχικές
κυβερνήσεις της Γαλλίας σε θέματα περιβάλλοντος. Υπήρξε, τέλος, από τους
ιδρυτές του γαλλικού οικολογικού κινήματος. Αυτός ο «άνθρωπος των ηφαιστείων
με ηφαιστειακή προσωπικότητα, που έκανε πολλούς ανθρώπους σε όλο τον κόσμο να
αγαπήσουν την πραγματικότητα των ηφαιστείων» ­ όπως τον χαρακτήρισε ο Λιονέλ
Ζοσπέν ­ ήταν από τους θερμότερους υποστηρικτές της μεθόδου ΒΑΝ που, σύμφωνα
με τους Έλληνες εμπνευστές της, μπορεί να χρησιμοποιηθεί για την πρόβλεψη των
σεισμών. Όπως επισημαίνει όμως η χθεσινή «Φιγκαρό», οι περισσότεροι γεωλόγοι
της Γαλλίας εκφράζουν τις επιφυλάξεις τους για την αποτελεσματικότητα του ΒΑΝ.
«Η μέθοδος παρέχει ενδιαφέροντα αποτελέσματα στον σταθμό των Ιωαννίνων»,
επισημαίνει ο γεωλόγος Μπερνάρ Μασινόν. «Δεν λειτουργεί όμως στους σεισμούς
μικρής κλίμακας. Κάτω από τους 5,5 βαθμούς της κλίμακας Ρίχτερ, τα
αποτελέσματά της είναι προβληματικά».

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N45</CAT>
<ED>
Κωδικός άρθρου: A16059N455</ED>
<ID>
ID:130213

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N45&aa=5</URL></REF>


Article

<CATEGORY>vin07</CATEGORY>

 <H2>Νέος γίγαντας στον χάλυβα
</H2>
ΟΙ ΓΕΡΜΑΝΙΚΕΣ βιομηχανίες χάλυβα Thyssen AG και Krupp AG Hoesch-Krupp
ανακοίνωσαν χθες επίσημα την απόφασή τους να συγχωνευθούν σε μία επιχείρηση,
οριστικοποιώντας μια συμφωνία την οποία προετοίμαζαν επί ένα χρόνο περίπου.

Η νέα γιγαντιαία επιχείρηση που θα προκύψει από τη συγχώνευση, υπό την
επωνυμία Thyssen Krupp AG, θα έχει ετήσιες πωλήσεις της τάξης των 39 δισ.
δολαρίων και εργατικό δυναμικό 186.000 ατόμων, σύμφωνα με ανακοίνωση του
εκπροσώπου των δύο εταιρειών. Με τη συγχώνευση, η νέα επιχείρηση θα είναι το
πέμπτο σε μέγεθος βιομηχανικό συγκρότημα της Γερμανίας και η τρίτη χαλυβουργία
στον κόσμο από άποψη παραγωγικού δυναμικού.

Σε μια άλλη σούπερ συγχώνευση, αυτή τη φορά στον φαρμακευτικό κλάδο, η Glaxo
ενώνει τις δυνάμεις της με την SmithKline. Ο νέος κολοσσός θα είναι τέταρτος
σε μέγεθος στον κόσμο από άποψη χρηματιστηριακής αξίας, πίσω από την Τζένεραλ
Ελέκτρικ, τη Μάικροσοφτ και τη Σελ.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N45</CAT>
<ED>
Κωδικός άρθρου: A16059N456</ED>
<ID>
ID:130222

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N45&aa=6</URL></REF>


Article

<CATEGORY>vin07</CATEGORY>

 <H5>Εξελίξεις...
</H5><H5>Η κίνησή του...
</H5><H5></H5><H5>Στο Χάυντ Παρκ...
</H5><H5>Η εικόνα...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... σημειώνονται στην πολιτική σκηνή της Ιταλίας. Ρήγμα έχει σημειωθεί στον
κομμουνιστικό χώρο, όπου φαίνεται να τελειώνει το love story που ένωνε το
«ωραιότερο ζευγάρι του κόσμου»: τους ηγέτες της Κομμουνιστικής Επανίδρυσης. Ο
γραμματέας του κόμματος Φάουστο Μπερτινόττι και ο πρόεδρός του Αρμάντο
Κοσσούττα είναι στα μαχαίρια. Το πράγμα είναι σοβαρό αφού οι κομμουνιστές
στηρίζουν την κυβέρνηση χωρίς όμως και να μετέχουν. Εδώ βρίσκεται και η
διαφορά. Ο γέρο Κοσσούττα, παλιός σταλινικός, σύμβολο άλλοτε της πιο ξύλινης
γραμμής, τάχθηκε ξαφνικά υπέρ της σύγκλισης με την κυβέρνηση Πρόντι, με
απώτερο σκοπό τη συμμετοχή ­ και τυπικά ­ της Επανίδρυσης στην εξουσία.

... εξέπληξε πολλούς αφού, υποτίθεται, ήταν ο πιο αδιάλλακτος στο ντουέτο. Μια
εξήγηση, ελέχθη, είναι ότι ο Κοσσούτα ­ που υπήρξε και ο ιδρυτής της
Επανίδρυσης ­ θέλει να αποτινάξει την εικόνα του δογματικού, του καθηλωμένου,
και να κάνει επιτέλους «ρεαλπολιτίκ». Ο Μπερτινόττι (φωτ.) όμως θεωρεί πιο
«πολιτικό» (και βολικό) να παραμένουν οι κομμουνιστές στο κατώφλι της εξουσίας
και να στηλιτεύουν κάθε τόσο με άνεση την κεντροαριστερά ανάλογα με τις
περιστάσεις. Αλλά η ρωγμή στο ζεύγος έχει προκαλέσει σύγχυση. Στη Γερουσία
υπερτερούν οι υποστηρικτές του προέδρου, στη Βουλή οι προσκείμενοι στον
γραμματέα. Στην κομματική εφημερίδα «Λιμπερατσιόνε», με τον γραμματέα
συντάσσεται ο διευθυντής, με τον πρόεδρο ο αρχισυντάκτης (που έχει παντρευτεί
την κόρη του Χρουστσώφ). Στα κεντρικά και τα τοπικά όργανα, πάντως, υπερισχύει
η γραμμή του Μπερτινόττι. Ο οποίος, έτσι, πλεονεκτεί σ' αυτή τη μονομαχία γιγάντων.

... το «Σπήκερς Κόρνερ» υπήρξε πάντοτε ένα ιδιότυπο σύμβολο της αγγλικής
δημοκρατίας, με τους αυτοσχέδιους ομιλητές και με τις ζωηρές συζητήσεις που
κάθε τόσο ξεσπούσαν. Γωνιά φιλόξενη για γραφικούς, για Δον Κιχώτες και για
ιδεολόγους, η άκρη αυτή του λονδρέζικου πάρκου μαγνήτιζε και τον Καρλ Μαρξ,
που έγραφε το 1855 ότι από εκεί, από το Σπήκερς Κόρνερ, ξεκινούσε ήδη η λαϊκή
επανάσταση που θα φούντωνε σ' όλη την Αγγλία. Φυσικά διαψεύσθηκε (έχοντας
θεωρήσει αίτημα κάτι που ήταν κατάκτηση), αλλά ο θαυμασμός του ήταν
δικαιολογημένος. Αργότερα, ο Λένιν και η γυναίκα του, βγαίνοντας από το
Κυκλικό Αναγνωστήριο της Βρεταννικής Βιβλιοθήκης, όλο και σταματούσαν κι αυτοί
στους ρήτορες, για να τελειοποιήσουν τα αγγλικά τους.

... όμως τελευταία έχει αλλάξει, γράφουν οι «Φαϊνάνσιαλ Τάιμς». Στη «Γωνιά»
δεν ακούγεται πια η φωνή του λαού. Σπάνια εμφανίζονται κήρυκες πολιτικών
ιδεών. Και ποτέ πραγματικοί πολιτικοί ­ όπως συνέβαινε ακόμη το '64, όταν
μιλούσε τακτικά στο Σπήκερς Κόρνερ ένας από τους υπουργούς της Εργατικής
κυβέρνησης. Σε μια εποχή όπου η λειτουργία του Παρκ καλύπτεται πλέον από
διάφορα ρηάλιτυ σόουζ, το Σπήκερς Κόρνερ έχει καταληφθεί κυρίως από κήρυκες
θρησκευτικού ή φυλετικού μίσους και ψευδομάντεις δεινών. Ένας, πάνω σε μια
πρόχειρη σκάλα, κήρυσσε τις προάλλες τη Συντέλεια για την «κοινωνία των
εκτρώσεων». Πιο κάτω, ένας παχουλός Μουσουλμάνος, πάνω σ' ένα βαρέλι,
ανήγγελλε το τέλος της λευκής «φυλής των δημίων». Τρίτος προέβλεπε σεισμό που
θα εξαφανίσει όλη την Ιαπωνία «στα τέλη Φεβρουαρίου». Ουκ ολίγοι κηρύσσουν
ανατινακτέα διάφορα συστήματα, κράτη, θεσμούς και θρησκείες. Έχει αγριέψει
λιγάκι η Γωνιά, γράφουν οι «Φαϊνάνσιαλ». Πολύ μίσος, πολύς λόγος για βία. Γι'
αυτό και ερημώνει...

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N46</CAT>
<ED>
Κωδικός άρθρου: A16059N461</ED>
<ID>
ID:130082

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N46&aa=1</URL></REF>


Article

<CATEGORY>vin07</CATEGORY>

 <H5>ΚΑΡΟΛΑΪΝ ΝΤΕ ΜΠΕΝΤΕΡΝ
</H5><H2>ΠΡΟΣΩΠΑ
</H2><H2>Η Μαριάννα του '68
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Όταν η φωτογραφία δημοσιεύθηκε σ' όλο τον κόσμο, τον Μάη του 1968, ο παππούς
της την αποκλήρωσε. Ωστόσο η Καρολάιν ντε Μπέντερν δεν μετανιώνει.

Καρολάιν ντε Μπέντερν. Το σύμβολο του Μάη του '68 τότε και τώρα

Η ΓΥΝΑΙΚΑ που έγινε το σύμβολο της εξέγερσης του Μάη, η «Μαριάννα του '68»,
δεν είναι ούτε επαναστάτρια ούτε φοιτήτρια ούτε καν Γαλλίδα, αλλά μια 28χρονη
αγγλίδα αριστοκράτισσα γεννημένη στο Ουίνδσορ, σπουδαγμένη σε ακριβά
παρθεναγωγεία και κληρονόμος ενός από τους πλουσιότερους ανθρώπους στην
Ευρώπη. Όταν ο ηλικιωμένος, εκκεντρικός και εξαιρετικά σνομπ παππούς της, ο
Κόμης ντε Μπέντερν, είδε τη φωτογραφία της εγγονής του να κρατάει τη σημαία
του Βιετνάμ σε διαδήλωση στο Παρίσι, την αποκλήρωσε έξαλλος. Η ζωή της
Καρολάιν άλλαξε άρδην, ωστόσο δεν μετανιώνει: «Το χρήμα δεν ήταν τότε τόσο
σημαντικό», λέει σήμερα στην «Τάιμς». «Αν είχα κάνει αυτό που ήθελε ο παππούς
μου, τα νιάτα μου θα είχαν πάει χαμένα».

Ο Κόμης Μωρίς Άρνολντ ντε Μπέντερν, ο οποίος πέθανε σε ηλικία 89 ετών λίγους
μήνες αφού αποκλήρωσε την εγγονή του, ενσάρκωνε ό,τι αντίθετο στο πνεύμα του
Μάη του '68. Βιεννέζος αριστοκράτης σπουδαγμένος στο Ήτον, διετέλεσε βουλευτής
των Φιλελευθέρων και ήταν φίλος του Ουΐνστον Τσώρτσιλ. Μετακόμισε στο
Λιχτενστάιν για φορολογικούς λόγους και προόριζε την Καρολάιν για νύφη κάποιου
γόνου βασιλικής οικογενείας· εκείνη όμως γύριζε στους καλλιτεχνικούς κύκλους
της Βιέννης και έκανε καριέρα μοντέλου στη Νέα Υόρκη όπου γνώρισε τον Άντυ
Ουώρχολ, τον Λου Ρηντ, τον Ότις Ρέντινγκ. Στο Παρίσι συμμετείχε στο κίνημα
αλλά, όπως η ίδια διευκρινίζει, «δεν ήμουν πολιτικά στρατευμένη. Ήμουν
αντίθετη στον πόλεμο του Βιετνάμ, αλλά δεν ήμουν κομμουνίστρια ή αναρχική». Σ'
εκείνη τη διαδήλωση, «αυτός ο τύπος μου είπε, "Θα κρατήσεις τη σημαία;" Τα
πόδια μου πονούσαν από το περπάτημα και ανέβηκα στους ώμους του... Ξαφνικά
αντιλήφθηκα πως ήμασταν περικυκλωμένοι από φωτογράφους. Ήμουν μοντέλο και
ενστικτωδώς πήρα πόζα», λέει στην «Τάιμς». 
Η Καρολάιν ταξίδεψε στην Αφρική, έκανε ταινίες και δίσκους με τον εραστή και
μετέπειτα σύζυγό της σαξοφωνίστα της τζαζ Μπάρνυ Ουΐλεν και σήμερα ζει στη
νορμανδική ύπαιθρο. Από τους εξεγερμένους του '68, «άλλοι συνέχισαν στον ίδιο
δρόμο, άλλοι έγιναν αστοί και βολεύτηκαν... Ξέρω εκείνον που μου έδωσε τη
σημαία. Ήταν καλλιτέχνης. Τώρα είναι πολύ πλούσιος. Κληρονόμησε ένα σωρό
χρήματα», λέει γελώντας.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N46</CAT>
<ED>
Κωδικός άρθρου: A16059N462</ED>
<ID>
ID:130136

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N46&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Συλλογικές βεντέτες
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Άλλοι αρνούνται το Ολοκαύτωμα και τις ναζιστικές θηριωδίες. Κι άλλοι αγνοούν
τις ιστορικές ευθύνες των στρατιωτικών στην αλγερινή τραγωδία. Βαρύ το σφάλμα
και στις δύο περιπτώσεις.

Ο θρήνος. Οι γυναίκες του χωριού Σίντι Χαμέντ, όπου σφαγιάστηκαν στις 11
Ιανουαρίου 400 άνθρωποι, δεν μπορούν να πιστέψουν τη μοίρα τους

«Ο ΣΤΡΑΤΟΣ δεν σκοτώνει στην Αλγερία!» Η κραυγή αυτή του διευθυντή σύνταξης
του γαλλικού περιοδικού «Λ' Εξπρές», όπως ακούστηκε σε πρόσφατη εκπομπή του
γαλλογερμανικού καναλιού ARTE, συμπυκνώνει τη στροφή μιας σειράς γάλλων
διανοουμένων απέναντι στην αλγερινή κρίση. Τα ονόματά τους είναι γνωστά,
παλιότερα μάλιστα τους έλεγαν «νέους φιλοσόφους»: Αλαίν Φινκιελκρό,
Μπερνάρ-Ανρί Λεβύ, Αντρέ Γκλυκσμάν. Είναι οι ίδιοι διανοούμενοι που πριν από
λίγα χρόνια διεκδικούσαν την αποκλειστικότητα στον πόνο για τη γιουγκοσλαβική
τραγωδία. Σήμερα, αφού παρατήρησαν προσεκτικά τις σφαγές στην Αλγερία,
αποφάσισαν να πάρουν θέση. «Για όλα φταίνε οι ισλαμιστές!» αναφωνούν. Και
όποιος έχει άλλη άποψη καλά θα κάνει να σωπάσει.

Η λογική αυτών των διανοουμένων δεν είναι μόνο απλουστευτική και εσφαλμένη,
γράφουν στη «Μοντ» ο Φρανσουά Ζεζ, γενικός διευθυντής των εκδόσεων «La
Decouverte», και ο γνωστός ελληνιστής Πιερ Βιντάλ-Νακέ. Αγνοώντας τις
πραγματικές ρίζες της αλγερινής φρίκης, υποθάλπουν την τρομακτική βία και
βαρβαρότητα που αιματοκυλάει τη χώρα. Ξεχνούν τη βία που τροφοδοτούσαν επί
έναν αιώνα οι γάλλοι άποικοι, στρέφοντας τους «ιθαγενείς» εναντίον των αδελφών
τους. Παραβλέπουν τους 500.000 νεκρούς του πολέμου της ανεξαρτησίας, τους
2.000 στρατιώτες που ­ με γαλλική παρακίνηση ­ βασάνισε και εκτέλεσε το 1958
ένας από τους αρχηγούς του εθνικοαπελευθερωτικού στρατού, τους δεκάδες
χιλιάδες Αλγερινούς που δολοφονήθηκαν υπό περίεργες συνθήκες μετά την
ανεξαρτησία. Είναι δυνατόν όλο αυτό το αίμα να μην άφησε ανεξίτηλα ίχνη στη
σύγχρονη Αλγερία; Είναι δυνατόν αυτή η μνήμη να μην έχει τη θέση της σε
ορισμένες σφαγές, όπου ξεκαθαρίζονται συχνά και λογαριασμοί μεταξύ παλιότερων γενιών;

Κανείς δεν αμφισβητεί ότι οι εξτρεμιστές της «Ένοπλης Ισλαμικής Ομάδας»
διεξάγουν ένα βάρβαρο πόλεμο με θύματα κυρίως αμάχους ­ έναν πόλεμο, πάντως,
που δεν αποφασίζεται από κανένα στρατηγείο και δεν ακολουθεί κανένα σχέδιο για
την κατάληψη της εξουσίας. Από την άλλη πλευρά, όμως, δεν είναι δυνατόν να
αγνοούμε ότι οι δυνάμεις ασφαλείας (στρατός και αστυνομία) εξοντώνουν στο
όνομα της αντιτρομοκρατικής πάλης ολόκληρα χωριά, είτε ενέχονται είτε όχι στην
ένοπλη δράση, και προβαίνουν σε εκτεταμένους βασανισμούς, απαγωγές και
εκτελέσεις. Από το φθινόπωρο του 1994, οπότε οπλίστηκαν πολιτοφυλακές στα
χωριά, η κατάσταση έχει επιδεινωθεί ακόμη περισσότερο. Όλες οι μορφές βίας
έχουν γίνει θεμιτές. Και οι περισσότερες δεν εντάσσονται σ' έναν ανύπαρκτο
«εμφύλιο πόλεμο» μεταξύ «ισλαμιστών τρομοκρατών» και «κοσμικού κράτους», αλλά
αποτελούν ανελέητες συλλογικές βεντέτες.

Όμως το αίμα δεν το σταματάς κάνοντάς το να τρέχει ακόμη περισσότερο,
καταλήγουν οι αρθρογράφοι της «Μοντ». Κι όταν θέλεις να συμπαρασταθείς σ' ένα
λαό δεν εφαρμόζεις προκατασκευασμένα σχήματα αρνούμενος τον ρόλο της Ιστορίας.
Ούτε παίρνεις το μέρος ενός στρατού διεφθαρμένων βασανιστών, που στηρίζουν την
εξουσία τους στη γενικευμένη χρήση ναπάλμ και φλογοβόλων.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N46</CAT>
<ED>
Κωδικός άρθρου: A16059N463</ED>
<ID>
ID:130171

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N46&aa=3</URL></REF>


Article

<CATEGORY>vin08</CATEGORY>

 <H5>ΤΑ ΛΑΘΗ ΠΟΥ ΚΑΝΟΥΜΕ ΣΤΙΣ ΦΟΡΟΛΟΓΙΚΕΣ ΔΗΛΩΣΕΙΣ ΚΑΙ ΜΑΣ ΒΑΖΟΥΝ ΣΕ ΚΟΠΟΥΣ ΚΑΙ
ΤΑΛΑΙΠΩΡΙΕΣ </H5><H2>Τα επτά «αμαρτήματα»
</H2>
Επτά «θανάσιμα» αμαρτήματα στις φορολογικές δηλώσεις περιγράφει το υπουργείο
Οικονομικών σε εγκύκλιό του προς τους εφόρους.

ΕΙΝΑΙ τα λάθη που κάνουν οι φορολογούμενοι κατά τη συμπλήρωση της δήλωσης,
αλλά και οι εφοριακοί όταν προετοιμάζουν τις δηλώσεις για να τις στείλουν στο ΚΕΠΥΟ.

Το αποτέλεσμα είναι να παρατηρούνται καθυστερήσεις, να διατυπώνονται παράπονα
και να δημιουργούνται εκκρεμότητες. Έτσι, παρουσιάζεται το φαινόμενο να
καλούνται οι φορολογούμενοι να υποβάλουν τροποποιητικές δηλώσεις ή να
υποβάλλονται αιτήσεις για νέα εκκαθάριση.

Σύμφωνα με την εγκύκλιο, τα λάθη που εντοπίζονται στις φορολογικές δηλώσεις οφείλονται:

1 Στην πλημμελή σύνταξη των δηλώσεων από τους φορολογουμένους.

2 Στον ανεπαρκή έλεγχο που γίνεται από τους εφοριακούς κατά την
παραλαβή των δηλώσεων.

3 Στην πλημμελή προετοιμασία των δηλώσεων πριν από την αποστολή στο ΚΕΠΥΟ.

4 Στη λανθασμένη κωδικογράφηση των δηλώσεων.

5 Στη μη συμπλήρωση του τετραγώνου της ένδειξης «ΜΕΤΑΒΟΛΗ» σε
περιπτώσεις μεταβολής των στοιχείων των φορολογουμένων ή νέων φορολογουμένων.

6 Στη μη σύνταξη του ειδικού ενημερωτικού δελτίου για τις δηλώσεις
ορισμένων κατηγοριών φορολογουμένων, όπως π.χ. των ναυτικών.

7 Στη λανθασμένη συμπλήρωση του αριθμού κυκλοφορίας των Ι.Χ., τα 6
ψηφία του οποίου πρέπει να είναι αριθμός ή τα δύο πρώτα γράμματα και τα
επόμενα αριθμοί. Στην περίπτωση που ο αριθμός κυκλοφορίας του Ι.Χ. είναι
επταψήφιος, τότε τα τρία πρώτα είναι γράμματα και τα επόμενα τέσσερα ψηφία αριθμοί.

Όπως προκύπτει από την εγκύκλιο, από «κρησάρα» θα περάσουν οι χειρόγραφες
φορολογικές καθώς και οι προεκτυπωμένες που έχουν έστω και μία μεταβολή στα
στοιχεία της πρώτης σελίδας του εντύπου ή στα ποσά της προκαταβολής φόρου και
της εισφοράς ΟΓΑ (αξιωματικοί Εμπορ. Ναυτικού κ.ά.). Ο έλεγχος θα γίνει με τη
συσχέτιση των στοιχείων με αυτά του φακέλου που έχει ο φορολογούμενος στην Εφορία.

Επίσης, θα ελέγχεται η ορθή αναγραφή του ΑΦΜ σε όλα τα έντυπα της φορολογικής δήλωσης.

Πάντως, από την ίδια εγκύκλιο προκύπτει ότι οι φορολογικές δηλώσεις των
αξιωματικών και των πληρωμάτων των εμπορικών πλοίων, καθώς και του ιπτάμενου
προσωπικού της Πολιτικής Αεροπορίας, θα σταλούν τελευταίες στο ΚΕΠΥΟ, αφού θα
παραμείνουν στις Εφορίες για ειδική επεξεργασία.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N47</CAT>
<ED>
Κωδικός άρθρου: A16059N471</ED>
<ID>
ID:130092

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N47&aa=1</URL></REF>


Article

<CATEGORY>vin08</CATEGORY>

 <H2>Σε αναγκαστική προσγείωση ο πληθωρισμός
</H2>
ΜΕ ΤΟ «δεξί» μπήκε ο πληθωρισμός το 1998, καθώς τον Ιανουάριο παρουσίασε νέα
μείωση, συνεχίζοντας την πτωτική του πορεία σε όλο και πιο χαμηλά επίπεδα.

Σύμφωνα με τα στοιχεία της Εθνικής Στατιστικής Υπηρεσίας, που δόθηκαν χθες στη
δημοσιότητα, ο πληθωρισμός τον Ιανουάριο έπεσε στο 4,4% από 4,7% που ήταν τον
Δεκέμβριο (και 6,8% τον Ιανουάριο του 1996). Η εξέλιξη αυτή δημιουργεί ελπίδες
στο οικονομικό επιτελείο της κυβέρνησης ότι τον Μάιο ο πληθωρισμός θα «σπάσει»
προς τα κάτω το φράγμα του 4%. Για την ώρα, πάντως, η μόνη «επίσημη» πρόβλεψη
προέρχεται από τον γενικό γραμματέα της Εθνικής Στατιστικής Υπηρεσίας, ο
οποίος χθες προέβλεψε ότι η πτωτική του πορεία θα συνεχισθεί και τον Φεβρουάριο.

Η μείωση του πληθωρισμού τον Ιανουάριο οφείλεται σε μεγάλο βαθμό στην περίοδο
των εκπτώσεων που ξεκίνησε από τις πρώτες μέρες του νέου έτους στην αγορά και
η οποία συνεχίζεται τον Φεβρουάριο. Συνέβαλε πάντως και η απόφαση για το
πάγωμα των τιμολογίων των ΔΕΚΟ (πλην του ΟΤΕ)...

Σύμφωνα με τα στοιχεία της ΕΣΥΕ, η νέα μείωση του πληθωρισμού τον Ιανουάριο
οφείλεται στο γεγονός ότι ο τιμάριθμος τον μήνα αυτό παρουσίασε μείωση 0,8%
έναντι μείωσης 0,5% που είχε σημειώσει τον αντίστοιχο μήνα του 1997. 
Σε μέσα επίπεδα το δωδεκάμηνο Ιανουάριος 1997-98 ο πληθωρισμός παρουσίασε
αύξηση 5,3% έναντι 8,1% την αντίστοιχη περυσινή περίοδο...

Στη μείωση του τιμάριθμου τον Ιανουάριο συνέβαλαν: η μείωση κατά 8,8% του
δείκτη τιμών στα είδη ένδυσης και υπόδησης λόγω των εκπτώσεων, η μείωση κατά
2,9% του μέσου όρου των τιμών στα διαρκή καταναλωτικά αγαθά και στις υπηρεσίες
επίσης λόγω των εκπτώσεων, καθώς και η μείωση κατά 1,4% των τιμών σε διάφορες
άλλες υπηρεσίες και προϊόντα (τον Ιανουάριο αφαιρέθηκε από τις τιμές τους το
δώρο των Χριστουγέννων)

Αντίθετα, αύξηση κατά 1,7% παρουσίασαν οι τιμές στα είδη διατροφής, 2,3% οι
τιμές στα προϊόντα καπνού λόγω αύξησης της τιμής τους, ενώ 1,2% ήταν η αύξηση
των τηλεφωνικών τελών.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N47</CAT>
<ED>
Κωδικός άρθρου: A16059N472</ED>
<ID>
ID:130142

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N47&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Να η ευκαιρία...
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Η Ευρωπαϊκή Ένωση βρίσκεται ουσιαστικά στον προθάλαμο μιας νέας εποχής. Τον
Μάιο ολοκληρώνεται μια διαδικασία που είχε αρχίσει τη δεκαετία του '50 και
προέβλεπε μια ισχυρή ενοποιημένη ευρωπαϊκή αγορά με ενιαίο νόμισμα, που θα
ήταν ο δεύτερος πιο ισχυρός παίκτης στην παγκόσμια οικονομία.

Από το ραντεβού του Μαΐου θα λείπει η Ελλάδα, η οποία δεν ικανοποιεί τα
κριτήρια του Μάαστριχτ. Αντίθετα, όλα δείχνουν ότι, τελικά, παρά τα προβλήματά
της, η Ιταλία θα είναι συνεπής στο ευρωπαϊκό ραντεβού, αφού οι Κεντροευρωπαίοι
και κυρίως οι Γερμανοί θα βάλουν νερό στο κρασί τους.

Και αυτό μπορεί να αποδειχθεί η μεγάλη ευκαιρία και για την Ελλάδα, ώστε να
διασφαλίσει τη συμμετοχή της στην ΟΝΕ εκμεταλλευόμενη τις ελαστικές ερμηνείες
των συνθηκών που επιτυγχάνουν οι Ιταλοί. Στην προσπάθεια αυτή σίγουρα μπορεί
να βρει συμπαραστάτες και αρωγούς, αφού τώρα διαμορφώνεται το νέο ευρωπαϊκό
σκηνικό. Αρκεί όλα αυτά να μπουν στο τραπέζι με τους υπόλοιπους εταίρους και
να ξεκινήσει το παζάρι.

Ίσως θα πρέπει να προσπεράσουμε την εσωστρέφεια που μας κατατρύχει και να
κοιτάξουμε το μέλλον, γιατί οι ευκαιρίες δεν παρουσιάζονται καθημερινά.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N47</CAT>
<ED>
Κωδικός άρθρου: A16059N473</ED>
<ID>
ID:130194

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N47&aa=3</URL></REF>


Article

<CATEGORY>vin08</CATEGORY>

 <H2>Καθ' οδόν η Ιντεραμέρικαν για το Χρηματιστήριο
</H2>
ΤΗΝ ΑΙΤΗΣΗ εισαγωγής και το Ενημερωτικό Δελτίο για την αύξηση του μετοχικού
κεφαλαίου και την εισαγωγή των μετοχών της «Interamerican Ελληνική Ασφαλιστική
Εταιρεία Ζωής Α.Ε.» στο Χρηματιστήριο Αξιών Αθηνών, κατέθεσε η εταιρεία στη
Διοίκηση του Χρηματιστηρίου.

Σύμβουλος έκδοσης είναι η Telesis και κύριος ανάδοχος είναι η «Εθνική Τράπεζα
της Ελλάδος».

Η εταιρεία θα εκδώσει 5.727.520 νέες μετοχές, ονομαστικής αξίας 400 δρχ. ανά
μετοχή. Οι νέες μετοχές αντιστοιχούν στο 25% του υφισταμένου μετοχικού
κεφαλαίου της εταιρείας.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N47</CAT>
<ED>
Κωδικός άρθρου: A16059N474</ED>
<ID>
ID:130201

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N47&aa=4</URL></REF>


Article

<CATEGORY>vin08</CATEGORY>

 <H2>Θύμα συνεπωνυμίας...
</H2>
ΤΕΛΩΝΕΙΑΚΟΣ ΥΠΑΛΛΗΛΟΣ που είχε ενταχθεί στο Σώμα Δίωξης Οικονομικού Εγκλήματος
(ΣΔΟΕ) ήταν ο Σπύρος Δημητρόπουλος, ο οποίος απομακρύνθηκε από το Σώμα ύστερα
από έρευνα που έγινε από τον αρμόδιο εισαγγελέα και σύμφωνα με τα στοιχεία
φέρεται ότι συμμετείχε σε υπόθεση δωροδοκίας. Αρμόδιοι παράγοντες του ΣΔΟΕ
διευκρινίζουν ότι ο πρώην τελωνειακός δεν έχει σχέση με συνεπωνύμους του, όπως
ο Σπύρος Δημητρόπουλος του Κωνσταντίνου που υπηρετεί στην Εφορία Κορίνθου.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N47</CAT>
<ED>
Κωδικός άρθρου: A16059N475</ED>
<ID>
ID:130217

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N47&aa=5</URL></REF>


Article

<CATEGORY>vin08</CATEGORY>

 <H2>Βραβεία σε στελέχη
</H2>
ΒΡΑΒΕΙΑ ΣΤΑ στελέχη της που ξεπέρασαν στις πωλήσεις τους στόχους που είχαν
τεθεί κατά το 1997, απένειμε χθες η διοίκηση της ΑΤΕ-Κάρτα.

Η εκδήλωση πραγματοποιήθηκε στο εκπαιδευτικό κέντρο της Αγροτικής Τράπεζας.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N47</CAT>
<ED>
Κωδικός άρθρου: A16059N476</ED>
<ID>
ID:130225

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N47&aa=6</URL></REF>


Article

<CATEGORY>vin08</CATEGORY>

 <H2>Αυξημένα εφάπαξ και για τους υπαλλήλους των Νομικών Προσώπων Δημοσίου Δικαίου
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

ΜΕΧΡΙ και 3,5 εκατομμύρια δραχμές θα είναι η αύξηση που θα πάρουν ­ σε
σημερινές τιμές ­ οι υπάλληλοι των Νομικών Προσώπων Δημοσίου Δικαίου στην
εφάπαξ αποζημίωσή τους. Η αύξηση αυτή θα δοθεί σε τρεις δόσεις αρχής γενομένης
από 1.1.1998. Σχετική τροπολογία πρόκειται να κατατεθεί στο νομοσχέδιο για τις
συντάξεις του Δημοσίου το οποίο βρίσκεται υπό συζήτηση στη Βουλή. Την πρόθεση
αυτή της κυβέρνησης ανακοίνωσε χθες ο υφυπουργός Οικονομικών κ. Ν.
Χριστοδουλάκης κατά τη συνάντησή του με την ηγεσία της ΑΔΕΔΥ και το προεδρείο
της Ομοσπονδίας Υπαλλήλων του ΟΑΕΔ.

Η τροπολογία θα προβλέπει ότι η διαφορά που υπάρχει μεταξύ της εφάπαξ
αποζημίωσης των δημοσίων υπαλλήλων και των υπαλλήλων που υπάγονται στο νόμο
103/75, δηλαδή εργαζομένων στα ΝΠΔΔ (π.χ. προνοιακά ιδρύματα, Οργανισμοί
Εργατικής Εστίας και Εργατικής Κατοικίας, ΟΑΕΔ, ασφαλιστικά ταμεία κ.ά.), θα
καταβληθεί σε τρεις δόσεις ως εξής

* Το 40% της διαφοράς θα δοθεί την 1.1.1998 (αναδρομικά).

* Το 70% θα καταβληθεί την 1.1.1999.

* Η ολοκλήρωση της διαφοράς ­ δηλαδή η εξομοίωση της εφάπαξ αποζημίωσης ­ θα
γίνει την 1.1.2000.

ΑΙΤΗΜΑ ΕΤΩΝ

Οι υπάλληλοι των ΝΠΔΔ επί σειρά ετών ζητούσαν να εξομοιωθεί το εφάπαξ που
λαμβάνουν με το αντίστοιχο των δημοσίων υπαλλήλων και με βάση τα ίδια χρόνια
ασφάλισης. 
ΕΝΤΥΠΩΣΙΑΚΕΣ ΔΙΑΦΟΡΕΣ

Τα ποσά που καταβάλλονται σήμερα ως εφάπαξ βοήθημα με 35 έτη υπηρεσίας στους
υπαλλήλους των ΝΠΔΔ που υπάγονται στο καθεστώς του ν. 103/75 και στους
αντίστοιχους δημοσίους υπαλλήλους έχουν εντυπωσιακές διαφορές (π.χ. τριπλάσια
ποσά). Σημειώνεται ότι οι εισφορές που πληρώνουν οι υπαγόμενοι στο ν. 103/75
υπάλληλοι είναι 4% για τα πρώτα 10 έτη υπηρεσίας και 5% για τα υπόλοιπα ενώ οι
αντίστοιχοι δημόσιοι υπάλληλοι πληρώνουν 4% για όλα τα έτη υπηρεσίας.

ΣΤΑΜΑΤΟΥΝ ΤΗΝ ΑΠΕΡΓΙΑ

Όσον αφορά το θέμα της πληρωμής των υπερωριών στο προσωπικό του ΟΑΕΔ, ο κ.
Χριστοδουλάκης, σύμφωνα με πληροφορίες, δεσμεύτηκε ότι θα καταβληθούν κανονικά
όσες υπερωρίες έγιναν το 1998 και όσες θα γίνουν. 
Η δέσμευση αυτή ικανοποιεί τους εκπροσώπους των υπαλλήλων των ΟΑΕΔ, οι οποίοι
αποφάσισαν χθες να σταματήσουν οι απεργιακές κινητοποιήσεις. 
Έτσι από τη Δευτέρα οι υπηρεσίες του Οργανισμού ύστερα από 8ήμερη απεργία θα
λειτουργούν κανονικά και θα δέχονται τους λαθρομετανάστες για την καταγραφή
τους ώστε να πάρουν την «πράσινη» κάρτα.


<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N48</CAT>
<ED>
Κωδικός άρθρου: A16059N481</ED>
<ID>
ID:130093

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N48&aa=1</URL></REF>


Article

<CATEGORY>vin08</CATEGORY>

 <H2>Παπαρήγα - Κωνσταντόπουλος εγκαλούν την κυβέρνηση
</H2>
ΠΡΟ ΗΜΕΡΗΣΙΑΣ διατάξεως συζήτηση για το αγροτικό ζήτησε η γραμματέας του ΚΚΕ,
ενώ ο πρόεδρος του ΣΥΝ απηύθυνε για το ίδιο θέμα επίκαιρη ερώτηση στον Πρωθυπουργό.

Η Αλέκα Παπαρήγα, μιλώντας χθες σε εκδήλωση του ΚΚΕ στο Πέραμα, κατηγόρησε την
κυβέρνηση και την υπόλοιπη αντιπολίτευση, υπογραμμίζοντας ότι η πολιτική της
Ευρωπαϊκής Ένωσης «από γεννησιμιού της έχει στόχο να χτυπήσει τη φτωχή και τη
μεσαία αγροτιά προς όφελος της μεγάλης αγροτικής ιδιοκτησίας και των βιομηχάνων».

Η γραμματέας του ΚΚΕ πρόσθεσε πως «οι εργαζόμενοι και οι άνεργοι μπορούν τώρα,
καλύτερα απ' ό,τι πριν, να καταλάβουν πόση υποκρισία κρύβει η στάση της
κυβέρνησης, αλλά και των ηγετών της αντιπολίτευσης όπως οι πρόεδροι της Ν.Δ.
και του Συνασπισμού, που τάχα αναγνωρίζουν τα δικαιώματα του αγώνα, αλλά
ξορκίζουν τις μορφές πάλης που δήθεν παρεμποδίζουν άλλες ομάδες και κατηγορίες
εργαζομένων». Και συνέχισε: «Λες και ο αγώνας μπορεί να αναπτυχθεί χωρίς
συγκεκριμένες μορφές πάλης που ασκούν πίεση και διευκολύνουν την πλατιά ενημέρωση».

Ο Νίκος Κωνσταντόπουλος κατηγόρησε τον Πρωθυπουργό για την άρνησή του να
συναντηθεί με τους αγρότες ­ «φοβάται να δει στα μάτια τα θύματα των αδιέξοδων
πολιτικών που εφαρμόζει και η δική του κυβέρνηση, όπως έκαναν και οι
προηγούμενες», είπε ο πρόεδρος του ΣΥΝ.

Ο κ. Κωνσταντόπουλος τόνισε, πάντως, ότι «και οι αγρότες πρέπει να επιλέξουν
για τη διεκδίκηση όσων αιτημάτων τους είναι δίκαια κι εκρηκτικά ευέλικτες
μορφές διαμαρτυρίας, που δεν θα επιτρέπουν στην κυβέρνηση να τους φέρνει σε
αντίθεση με άλλες κοινωνικές ομάδες, αλλά θα εξασφαλίζουν την αλληλεγγύη της
κοινής γνώμης».

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N48</CAT>
<ED>
Κωδικός άρθρου: A16059N482</ED>
<ID>
ID:130143

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N48&aa=2</URL></REF>


Article

<CATEGORY>vin08</CATEGORY>

 <H5>Σκέψεις για επ' αόριστον αποκλεισμό της εθνικής οδού
</H5><H2></H2><H2>Φταίμε κι εμείς, φταίνε κι αυτοί, φταίνε κι οι άλλοι...
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Προβληματισμένη είναι η Πανθεσσαλική Συντονιστική Επιτροπή με το μέλλον της
κινητοποίησης των αγροτών της Θεσσαλίας. Την προβληματίζει επίσης το ότι δεν
έχει υπάρξει προς το παρόν συντονισμός με άλλες περιοχές της χώρας, όπως η
Κρήτη και η Πελοπόννησος, που αντιμετωπίζουν προβλήματα με το λάδι και τα εσπεριδοειδή.

Ο ΓΙΑΝΝΗΣ ΠΑΤΑΚΗΣ, το πιο προβεβλημένο μέλος της Πανθεσσαλικής, παραδέχεται
έμμεσα ότι όντως η φετινή κινητοποίηση είναι κατώτερη από το αναμενόμενο.

Όταν ερωτάται λοιπόν για το πόσα τρακτέρ είναι στο δρόμο, κι αν είναι ­ που
είναι ­ λιγότερα από πέρσι, δηλώνει: «Δεν κάθομαι να κρίνω με τον αριθμό των
τρακτέρ. 
Αυτό το κρίνει η κυβέρνηση, και συμπεριφέρεται ανάλογα με τον όγκο των
τρακτέρ. Αν είχαμε πολλαπλάσια τρακτέρ στους δρόμους θα ήταν διαφορετική η
στάση της».

Όταν του επισημαίνεται ότι οι κινητοποιήσεις των αγροτών τείνουν να λάβουν
επετειακό χαρακτήρα, όπως ας πούμε το Πολυτεχνείο για τη νεολαία ή ο
Γοργοπόταμος για την Εθνική Αντίσταση, αντιτείνει ότι «πρόκειται για μια
χρονική περίοδο που ο κόσμος δεν έχει δουλειά στο χωράφι. Δεν είναι κακό αυτό».

­ Δεν είναι όμως ένας αγώνας εκ του ασφαλούς; Δεν έχετε να χάσετε
τίποτε τώρα. Αν η κινητοποίηση γινόταν τον Ιούνιο ή τον Αύγουστο,
δεν θα είχε μεγαλύτερη επιτυχία, λόγω των προβλημάτων που θα
προκαλούσε στον ομαλό εφοδιασμό της αγοράς;

«Ο προβληματισμός σας θυμίζει "καμικάζι". 
Τις περιόδους που αναφέρετε, ο αγρότης βγάζει το εισόδημα της χρονιάς του, δεν
μπορεί να απεργήσει. Αν επιλέξουμε εκείνη την περίοδο για κινητοποιήσεις,
καταστραφήκαμε από χέρι. Έπειτα ένα μεγάλο μέρος του αγροτικού κόσμου δεν
είναι συνειδητοποιημένο προς αυτή την κατεύθυνση».

ΤΑ ΧΑΡΤΙΑ ΚΑΙ ΤΑ ΚΑΝΑΛΙΑ

Με τον Ευ. Γιαννόπουλο και τις περί «πατακιστάν» δηλώσεις του, δεν θέλει να
ασχοληθεί. Υποστηρίζει όμως ότι «όλα αυτά ήταν ένας μύθος».

«Τα "χαρτάκια" που δίναμε στα μπλόκα ήταν για την εξυπηρέτηση των ανθρώπων που
είχαν δουλειές. Ας βγει να πει ένας με γιωταχί ότι τον εμποδίσαμε να περάσει.
Θέλαμε μια δικαιολογία για να μην φανεί ότι μπορούν να περνούν όλοι. Περνούσαν
όλοι, και γιωταχί, και νταλίκες. Τις πρώτες ημέρες μόνο δημιουργήθηκε ένα
πρόβλημα με οδηγούς ξένων φορτηγών αυτοκινήτων, που δεν ήταν εξουσιοδοτημένοι
από τα γραφεία τους να κάνουν την παρακαμπτήριο μέσω Ελασσόνας-Κατερίνης.
Αυτούς τους ανθρώπους εμείς τους συντηρήσαμε, με δικά μας λεφτά. Μέχρι
ξενοδοχείο τους νοικιάσαμε για να έχουν να πλένονται. Κανένα άλλο πρόβλημα δεν δημιουργήθηκε».

­ Ναι, αλλά η εικόνα που δόθηκε ήταν η εικόνα μιας χώρας
αποκομμένης, όπου για να περάσει κάποιος έπρεπε να έχει χαρτί
από τον Πατάκη...

«Επαναλαμβάνω, στόχος μας ήταν να υπάρξει μια κάποια καθυστέρηση στη διέλευση,
για να καμφθεί η αντίσταση της κυβέρνησης. Τίποτε άλλο. Τα υπόλοιπα ήταν
κατασκευάσματα των καναλιών, και ειδικά των μεγάλων που δεν βοήθησαν τον αγώνα
μας. Τα κανάλια θέλουν να πουλάνε εικόνες, κι όχι να δίνουν την αλήθεια».

ΚΑΤΙ ΝΑ ΚΕΡΔΙΣΟΥΝ

Το κρίσιμο ερώτημα που απασχολεί όλους είναι πώς και κυρίως πότε θα λήξει αυτή
η κινητοποίηση. Με διπλωματικό τρόπο ο Γ. Πατάκης αφήνει να εννοηθεί ότι
«κάτι» πρέπει να κερδίσουν πριν καθορίσουν την παραπέρα στάση τους. Είναι
φανερό αυτό από τον τρόπο με τον οποίο ζητούν τη συνάντηση με τον Πρωθυπουργό.

­ Γιατί δεν δέχεστε να συναντηθείτε με τον Στ. Τζουμάκα, όπως
σας προτείνει η κυβέρνηση;

«Διότι δεν έχουμε να πούμε τίποτε με τον κ. Τζουμάκα. Μαζί του έχουμε
συζητήσει. Θέλουμε να έρθει εδώ ο κ. Σημίτης. Ή, αν δεν μπορεί αυτός, ας
στείλει τον Πασχαλίδη, επικεφαλής κυβερνητικού κλιμακίου, να είναι και ο
υφυπουργός Οικονομικών μέσα, και να τα πούμε. Δεν βρισκόμαστε στο δρόμο για
τον Σημίτη».

ΤΟ ΣΚΑΝΔΑΛΟ ΜΕ ΤΙΣ ΜΗΧΑΝΕΣ

Ο Θανάσης Τσαλόπουλος, ένας νέος αγρότης από τα Φάρσαλα, που ανήκει πολιτικά
στο ΠΑΣΟΚ, αλλά είναι από τα πιο ενεργά μέλη της Πανθεσσαλικής, επιβεβαιώνει
ουσιαστικά τα όσα λέει ο Γ. Πατάκης, και τονίζει ότι «εμείς δεν κάνουμε αγώνα
για τον αγώνα. Μερικοί ίσως να έχουν κάτι τέτοιο στο νου τους, αλλά η
πλειοψηφία όχι. Έχουμε προβλήματα κι αυτά μας βγάζουν στο δρόμο. Δεν είναι ότι
δεν θέλουμε τον υπουργό Γεωργίας, είναι ότι μαζί του τα έχουμε συζητήσει, και
γνωρίζουμε ότι ξέρει τα προβλήματα. Η υπόλοιπη κυβέρνηση είναι αυτή που πρέπει
να δώσει τις λύσεις».

Ο κ. Τσαλόπουλος είναι αυτός που έσωσε την τιμή της Πανθεσσαλικής
κινητοποιώντας περί τα 300 τρακτέρ από την περιοχή των Φαρσάλων, την πρώτη
ημέρα των κινητοποιήσεων, και παρατάσσοντάς τα στον κόμβο της Βιοκαρπέτ. Είναι
μικροκληρούχος (έχει δικά του 28 στρέμματα κι άλλα 70 νοικιάζει), καλλιεργεί
βαμβάκι, κι έχει πολλά να αφηγηθεί για το πώς καταχρεώνονται οι αγρότες στην
Αγροτική Τράπεζα, αγοράζοντας μηχανήματα που δεν τους είναι απαραίτητα ή λόγω
της τακτικής των αγροτικών συλλόγων να χρησιμοποιούν κατά τις επιθυμίες τους
τα κοινά μηχανήματα. «Επί Σημίτη ως υπουργού Γεωργίας, δόθηκαν κίνητρα για την
αγορά από τους αγροτικούς συλλόγους βαμβακοσυλλεκτικών μηχανών. Ήταν μια
εμπνευσμένη κίνηση, που όμως έκανε κάποιους με τσέπες παχουλές».

Κι εξηγεί το πώς: «Έστελναν για επισκευή τη μηχανή, κι εκεί που κόστιζε 2
εκατομμύρια η επισκευή, τη χρέωναν 5. Και εκεί που ξόδευαν 1 εκατομμύριο για
πετρέλαιο, το χρέωναν 2,5. Μετά πήγαιναν και μάζευαν το βαμβάκι στους δικούς
τους, εξαναγκάζοντας τους υπόλοιπους να αγοράζουν δικά τους μηχανήματα».

Η ΑΠΟΨΗ ΤΟΥ ΝΕΟΔΗΜΟΚΡΑΤΗ

Ο Θανάσης Νασίκας είναι ο εκπρόσωπος των κτηνοτρόφων στην Πανθεσσαλική. Είναι
Λαρισαίος, ανήκει στη Νέα Δημοκρατία, και ο εσωκομματικός του αντίπαλος ­ στα
πλαίσια και της Πανθεσσαλικής ­ είναι ο Τ. Αναγνωστόπουλος από την Καρδίτσα,
ανιψιός του πρώην υπουργού Θ. Αναγνωστόπουλου.

Κατά τον κ. Νασίκα «η κυβέρνηση έχει έτοιμες τις λύσεις στα προβλήματά μας,
αλλά δεν τις ανακοινώνει διότι θέλει να τις εκμεταλλευθεί πολιτικά εν όψει των
επόμενων εθνικών εκλογών. Λίγο πριν από τις εκλογές θα τις ανακοινώσει».

Ο κ. Νασίκας θεωρεί ότι η κυβέρνηση «πρέπει να ζητήσει αναθεώρηση της Ατζέντας
2000» και διερωτάται «γιατί υπέγραψε ο κ. Τζουμάκας, ενώ η Ισπανία αρνήθηκε να
υπογράψει ζητώντας προστασία των προϊόντων της». Όσο για τα αιτήματα των
αγροτών τα θεωρεί κι αυτά «δίκαια».

­ Ακόμη και το αίτημα για αύξηση του μειωμένου κόστους ρεύματος από το 38%
στο 50%;

«Κι αυτό, γιατί όχι;».

­ Μα η μείωση στο δικό σας ρεύμα μετακυλίεται στον οικιακό
καταναλωτή. Είναι δίκαιο αυτό;

«Γιατί, είναι δίκαιο να πληρώνω εγώ στο αντλιοστάσιο εισφορά ΕΡΤ; Υπάρχουν
πολλά αιτήματα που δεν είναι δίκαια έναντι του κοινωνικού συνόλου, αλλά ας
βρει η κυβέρνηση τη λύση για να μην την πληρώνουν οι πολίτες».

ΠΟΙΟΙ ΕΛΕΓΧΟΥΝ ΤΟΥΣ ΑΠΑΤΕΩΝΕΣ

Και για τις φήμες, ότι οργιάζει η νοθεία στα αγροτικά προϊόντα για να
εισπραχθούν μεγαλύτερες επιδοτήσεις από την Ευρωπαϊκή Ένωση, τι έχει να πει;

«Είμαι ο πρώτος που την έχω καταγγείλει, και ενυπογράφως στον κ. Τζουμάκα. Αν
δεν υπήρχε η νοθεία στο βαμβάκι, ο παραγωγός θα έπαιρνε με την επιδότηση 315
δραχμές το κιλό. Το ίδιο θα συνέβαινε με το λάδι, τη φέτα. Να μην κάνουμε
μικροπολιτική, γιατί έχουμε φτάσει στο σημείο μηδέν. Δεν μπορεί να δηλώνονται
ολόκληροι λόφοι ως χωράφια καλαμπόκι. Δεν γίνονται αυτά τα πράγματα. Τι κάνουν
οι γεωπόνοι, οι μηχανικοί, το υπουργείο».

Και προσθέτει: «Χρειάζεται αυστηρή τιμωρία όσων ενέχονται. Κι όχι να
αθωώνονται οι απατεώνες. Όπως την άλλη φορά που αθωώθηκαν κάποιοι που έκαναν
νοθεία με σκληρό στάρι, διότι στο δικαστήριο υποστήριξαν ότι έκαναν ό,τι
έκαναν, διότι έφτιαχναν μια... εκκλησία!».

«Μόνοι μας βγάζουμε τα μάτια μας. Μέχρι πέτρες έβαζαν μια εποχή μέσα στα
καφάσια με τα σταφύλια. Και το καλοκαίρι που μας πέρασε κάποιοι προσπάθησαν να
στείλουν στην Πολωνία ένα φορτίο καρπούζια τελείως άσπρα. Μας έστειλαν τρία
φορτία πίσω και δεν πρόκειται να ξανααγοράσουν. Κι όλα έγιναν με την έγκριση
του γεωπόνου. Που ήταν της λογικής: "Άσε τον άνθρωπο να βγάλει κάνα φράγκο".
Ναι ρε φίλε, αλλά έτσι καταστρεφόμαστε όλοι»...

Με πανό φωτογραφίζονται παιδιά και εγγόνια αγροτών στο μπλόκο της Βιοκαρπέτ

ΤΗ ΣΥΝΕΧΙΣΗ των κινητοποιήσεων με δυναμικό τρόπο αποφάσισαν στα Τέμπη οι
αγρότες της Θεσσαλίας. Οι παραγωγοί, που για δύο ώρες χθες το απόγευμα
απέκλεισαν τον εθνικό δρόμο Λάρισας - Θεσσαλονίκης στο ύψος των διοδίων, στο
εξής και εφ' όσον η κυβέρνηση δεν αλλάξει στάση απέναντί τους φέρονται
αποφασισμένοι να προχωρήσουν στο κλείσιμο επ' αόριστον των εθνικών δρόμων. Οι
αγρότες χθες το μεσημέρι έφυγαν από τα μπλόκα της Λάρισας και με τρακτέρ και
άλλα γεωργικά μηχανήματα έφτασαν ως τα Τέμπη. Σχηματίστηκαν μεγάλες ουρές και
προς στιγμή απειλήθηκαν επεισόδια.

Για σήμερα οι αγρότες θα αποκλείσουν και πάλι για δύο ώρες τον εθνικό δρόμο,
ενώ κάνουν συνεχώς προσπάθειες να πείσουν όσο το δυνατόν περισσότερους
συναδέλφους στα μπλόκα. Κάτι που έχουν πετύχει ως ένα βαθμό στη Μαγνησία, στον
Αλμυρό και το Βελεστίνο, όπου αυξήθηκε ο αριθμός των τρακτέρ που έχουν
παραταχθεί δεξιά και αριστερά του δρόμου.

Χθες ο πρόεδρος της Πανθεσσαλικής Επιτροπής κ. Πατάκης έκανε περιοδεία στη
Βόρειο Ελλάδα και είχε επαφές με αγρότες για την πορεία των κινητοποιήσεων.
Από την πλευρά τους οι παραγωγοί της Μακεδονίας ακολουθώντας το παράδειγμα των
συναδέλφων τους της Θεσσαλίας απέκλεισαν τους εθνικούς δρόμους Αθηνών -
Θεσσαλονίκης, αλλά Καβάλας - Κιλκίς για δύο ώρες. Ανάλογες συγκεντρώσεις -
αποκλεισμοί έγιναν και στην Πιερία.

Στο μεταξύ, στην Καλαμάτα οι ελαιοπαραγωγοί και οι σταφιδοπαραγωγοί συνέχισαν
και χθες να κρατούν κλειστό τον δρόμο προς Τρίπολη στο ύψος της κοινότητας
Ασπροχώματος προκαλώντας σοβαρά προβλήματα στις συγκοινωνίες, αφού για να
φτάσει κάποιος στην Καλαμάτα πρέπει να κινηθεί μέσω Σπάρτης. Όπως έλεγαν χθες
οι συγκεντρωμένοι, είναι αποφασισμένοι να συνεχίσουν τις κινητοποιήσεις και
τις επόμενες μέρες.

Χθες το μεσημέρι στη Μυτιλήνη ελαιοπαραγωγοί συγκεντρώθηκαν έξω από τη
νομαρχία Λέσβου και διαμαρτυρήθηκαν για τις τιμές, ενώ διεκδίκησαν στήριξη για
τα προβλήματα που αντιμετωπίζουν εξαιτίας της τελευταίας θεομηνίας που έπληξε
το νησί.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N48</CAT>
<ED>
Κωδικός άρθρου: A16059N483</ED>
<ID>
ID:130178

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N48&aa=3</URL></REF>


Article

<CATEGORY>vin08</CATEGORY>

 <H2>Λύσεις για ελαιόλαδο - εσπεριδοειδή ζητεί από την Ε.Ε. ο υπουργός
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

ΤΗΝ ΑΝΑΓΚΗ άμεσης λήψης μέτρων για το ελαιόλαδο και τα εσπεριδοειδή
επισημαίνει ο υπουργός Γεωργίας κ. Στ. Τζουμάκας, σε επιστολή του προς τον
επίτροπο της Ε.Ε. για αγροτικά θέματα κ. Φρανς Φίσλερ.

Εν όψει της συνάντησης τους την Τρίτη στις Βρυξέλλες, ο κ. Τζουμάκας τονίζει
στην επιστολή του προς τον επίτροπο (και πρώην υπουργό Γεωργίας της Αυστρίας):

«Η αρνητική κατάσταση στην αγορά αυτή τη στιγμή δημιουργεί οξυμμένα
οικονομικά, κοινωνικά και πολιτικά προβλήματα και δίνει ευκαιρία ανάπτυξης
μιας ψυχολογίας πτωτικών τάσεων στην αγορά. Αυτή η ψυχολογία επιδεινώνει ακόμη
περισσότερο το πρόβλημα. Άρα, κινδυνεύουμε να έχουμε σοβαρό αποσυντονισμό της
αγοράς ελαιολάδου. Χρειάζεται οπωσδήποτε να λάβουμε άμεσα πρόσθετα μέτρα για
την επανεξισορρόπηση της αγοράς.

Ειδικά για τη χώρα μου το μέτρο της ιδιωτικής αποθεματοποίησης, όπως αυτό
προβλέπεται και εφαρμόζεται σήμερα, χρειάζεται ενεργοποίηση ομάδων παραγωγών
του Καν. 1360/78, που δεν έχουν αριθμητικά και οργανωτικά τις δυνατότητες για
επιτυχή εφαρμογή ενός μέτρου που θα βοηθούσε στην άμεση εξισορρόπηση της αγοράς».

Χθες, πάντως, έπεσε στο κενό η απόπειρα σκληρού πυρήνα κομμάτων της
αντιπολίτευσης να οργανωθεί συλλαλητήριο αγροτών στη Λάρισα, που δεν
πραγματοποιήθηκε λόγω μικρής προσέλευσης παραγωγών.

Σήμερα πραγματοποιείται στο υπουργείο Γεωργίας:

* Σύσκεψη υπό την προεδρία του υπουργού με εκπροσώπους της ΠΑΣΕΓΕΣ, της ΓΕΣΑΣΕ
και της ΣΥΔΑΣΕ.

* Συνάντηση εκπροσώπων των παραγωγών της Μακεδονίας με τον υπουργό.

Στη συνάντηση Τζουμάκα - Φίσλερ στις Βρυξέλλες, την Τρίτη, πρόκειται να συζητηθούν:

* Θέματα άμεσου ελληνικού ενδιαφέροντος (αγορά ελαιολάδου, εσπεριδοειδή,
εκκαθάριση δαπανών 1994).

* Αναθεώρηση της ΚΑΠ.

* Αναμόρφωση κοινής οργάνωσης αγοράς για την μπανάνα.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N49</CAT>
<ED>
Κωδικός άρθρου: A16059N491</ED>
<ID>
ID:130094

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N49&aa=1</URL></REF>


Article

<CATEGORY>vin08</CATEGORY>

 <H2>Μεγάλη άνοδος
</H2>
Με ισχυρή άνοδο έκλεισαν οι τιμές των μετοχών κατά τη χθεσινή τελευταία
συνεδρίαση της εβδομάδας στο Χρηματιστήρίιο Αξιών Αθηνών (ΧΑΑ). Ο Γενικός
Δείκτης έκλεισε στην ανώτατη τιμή (γιά δεύτερη συνεχόμενη συνεδρίαση) στις
1.464,12 μονάδες, σημειώνοντας εντυπωσιακά κέρδη 35,05 μονάδων ή ποσοστό της
τάξεως 2,45%. Ο Δείκτης FTSE/20 που απαρτίζεται από μετοχές Τραπεζών και
μετοχές υψηλής κεφαλαιοποίησης, κινήθηκε έντονα ανοδικά, με αποτέλεσμα να
σημειώσει σημαντικά κέρδη 22,36 μονάδων ή ποσοστό της τάξεως 2,83%. Το κύριο
χαρακτηριστικό της χθεσινής συνεδρίασης ήταν το έντονο αγοραστικό ενδιαφέρον
που εκδηλώθηκε γιά τις μετοχές των Ετ. Συμμετοχών και των Τραπεζών που
κατέγραψαν κέρδη κατά 3,27% και 2,84% αντίστοιχα. Στους επιμέρους Κλαδικούς
Δείκτες η εικόνα ήταν θετική στο σύνολό της (με εξαίρεση τον κλάδο των Ετ.
Χρηματοδοτικής Μίσθωσης που παρουσίασε οριακές απώλειες κατά 0,04), όπου
ακολούθησαν σε άνοδο οι κλάδοι των Κατασκευών και των Βιομηχανιών κατά 2,59%
και 1,66% αντίστοιχα. Η Παράλληλη Αγορά συνέχισε την ανοδική της πορεία και
κατέγραψε σημαντικά κέρδη κατά 2,51%. Από τις 240 μετοχές που πραγματοποίησαν
συναλλαγές, 174 σημείωσαν άνοδο, 49 πτώση και 17 παρέμειναν σταθερές, ενώ 51
έκλεισαν με αγοραστές και 135 με πωλητές. Η αξία των συναλλαγών διπλασιάστηκε
σε σύγκριση με το προηγούμενο κλείσιμο και ανήλθε στα 20,7 δισ. δρχ.
(7.070.753 τεμάχια). Αναλυτικά τα 6.150.860 τεμάχια συνολικής αξίας 18,9 δισ.
δρχ. αφορούσαν την Κύρια Αγορά, ενώ τα 919.893 τεμάχια συνολικής αξίας 1.874
εκατ. δρχ. την Παράλληλη Αγορά. Τη μεγαλύτερη αξία συναλλαγών σημείωσαν οι
μετοχές των Τραπεζών (4.059 εκατ. δρχ. - 440.688 τεμάχια) και των
Μεταλλουργικών Επιχειρήσεων (3.220 εκατ. δρχ. - 1.016.020 τεμάχια).

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N50</CAT>
<ED>
Κωδικός άρθρου: A16059N501</ED>
<ID>
ID:130095

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N50&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΥΔΡΟΧΟΟΣ

(20 Ιανουαρίου - 18 Φεβρουαρίου). Η ημέρα προσφέρεται για την τακτοποίηση
οικονομικών υποθέσεων και για αγγαρείες που πρέπει να γίνουν. Ο Ερμής είναι
στο ζώδιό σας και σας κάνει ευφυέστατους, αλλά και νευρικούς.

ΙΧΘΥΕΣ

(19 Φεβρουαρίου - 20 Μαρτίου). Ευνοϊκές επιρροές δέχονται ο έρωτας, τα παιδιά
σας, καλλιτεχνικές και πνευματικές προσπάθειες. Σήμερα και αύριο, θα έχετε
πρωτότυπες ιδέες που δεν πρέπει να εγκαταλείψετε.

ΚΡΙΟΣ

(21 Μαρτίου - 19 Απριλίου). Ψυχικά είστε σε πολύ καλή κατάσταση, σήμερα. Το
σπίτι και η οικογένεια σάς προσφέρουν ζεστασιά και τρυφερότητα. Ο Ερμής από
τον Υδροχόο σάς κάνει ιδιαίτερα ευφυείς.

ΤΑΥΡΟΣ

(20 Απριλίου - 20 Μαΐου). Εύνοια για εκδρομές και ταξίδια, επαφές και
επισκέψεις, αγοραπωλησίες, μίντια και διαφήμιση, πολιτικές δραστηριότητες,
συλλογικές προσπάθειες, τέχνη, φιλικές και συγγενικές σχέσεις.

ΔΙΔΥΜΟΙ

(21 Μαΐου - 21 Ιουνίου). Πνευματικά είστε σε μεγάλη φόρμα. Κάτι απρόοπτο
έρχεται από μακριά. Ευνοϊκές επιρροές δέχονται τα οικονομικά, η καριέρα, η
δημόσια εικόνα σας.

ΚΑΡΚΙΝΟΣ

(22 Ιουνίου - 22 Ιουλίου). Η Σελήνη είναι στο ζώδιό σας και σας ωθεί στο
προσκήνιο. Εύνοια για ταξίδια, σπουδές, δίκες, καλλιτεχνικές και πνευματικές
προσπάθειες, πολιτική, μίντια, εκδόσεις.

ΛΕΩΝ

(23 Ιουλίου - 22 Αυγούστου). Ψυχικά θα είστε σε πολύ καλή κατάσταση. Ευνοϊκές
επιρροές δέχονται η σεξουαλική σας ζωή και οικονομικής φύσεως θέματα. Το μυαλό
σας λειτουργεί γοργά και κατεβάζει ιδέες.

ΠΑΡΘΕΝΟΣ

(23 Αυγούστου - 23 Σεπτεμβρίου). Ευνοϊκές επιρροές δέχονται οι σχέσεις και οι
συνεργασίες σας, τυχόν δίκες, πολιτικές δραστηριότητες, η τέχνη, τα μίντια.
Φαεινές ιδέες θα έχετε για τη δουλειά σας και για το σπίτι.

ΖΥΓΟΣ

(24 Σεπτεμβρίου - 23 Οκτωβρίου). Η Σελήνη από τον Καρκίνο σάς ωθεί στο
προσκήνιο. Εύνοια για την καριέρα και τη δημόσια εικόνα σας. Πνευματικά είστε
σε μεγάλη φόρμα.

ΣΚΟΡΠΙΟΣ

(24 Οκτωβρίου - 22 Νοεμβρίου). Ευνοϊκές επιρροές δέχονται τα ταξίδια, οι
σπουδές, η τέχνη, η πολιτική, τα μίντια, οι εκδόσεις. Το μυαλό σας λειτουργεί
πολύ σωστά σε σχέση με υποθέσεις που αφορούν οικονομικά και ακίνητα.

ΤΟΞΟΤΗΣ

(23 Νοεμβρίου - 21 Δεκεμβρίου). Ευνοϊκές επιρροές δέχονται η σεξουαλική σας
ζωή, οικονομικής φύσεως υποθέσεις, δουλειές που αφορούν το σπίτι και την
οικογένεια. Πνευματικά είστε σε μεγάλη φόρμα.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Ευνοϊκές επιρροές δέχονται ο γάμος σας, οι
σχέσεις και οι συνεργασίες σας. Εύνοια, επίσης, για νομικούς αγώνες, ταξίδια,
μίντια, διαφήμιση, αγοραπωλησίες, σχέσεις με στενούς συγγενείς.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: N58</CAT>
<ED>
Κωδικός άρθρου: A16059N581</ED>
<ID>
ID:130079

</ID><URL>http://ta-nea.dolnet.gr/neaweb/neafile.print_unique?e=A&f=16059&m=N58&aa=1</URL></REF>


Article

<CATEGORY>vin10</CATEGORY>

 <H5>ΕΝΟΧΛΕΙΤΑΙ ΣΤΟΥΣ ΠΡΟΣΑΓΩΓΟΥΣ, ΘΑ ΠΑΙΞΕΙ ΟΜΩΣ ΣΤΗ ΒΕΡΟΙΑ
</H5><H2>Ρίσκο με Βαζέχα
</H2>
ΘΑ «ΣΦΙΞΕΙ» τα δόντια και θα αγωνιστεί κανονικά σήμερα στη Βέροια ο Κρίστο
Βαζέχα. Ο Πολωνός «στράικερ» εξακολουθεί να αισθάνεται ενοχλήσεις στους
προσαγωγούς, όμως θα δώσει το «παρών», ρισκάροντας βέβαια και για μεγαλύτερο τραυματισμό.

σελίδα 2

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16059O001</ED>
<ID>
ID:130096

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Μήνυμα Μπάγιεβιτς σε οπαδούς </H2>
σελίδα 2

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16059O002</ED>
<ID>
ID:130144

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O00&aa=2</URL></REF>


Article

<CATEGORY>vin10</CATEGORY>

 <H2></H2><H2>«Έκλεισα με την Εθνική Ελλάδος» </H2>
σελίδα
2

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16059O003</ED>
<ID>
ID:130179

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Πρεμιέρα Τόμιτς στην Καβάλα </H2>
σελίδα 1

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16059O004</ED>
<ID>
ID:130202

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Ψάχνει νίκη-εξιλέωση </H2>
σελίδα 10

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16059O005</ED>
<ID>
ID:130218

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O00&aa=5</URL></REF>


Article

<CATEGORY>vin10</CATEGORY>

 <H2></H2><H2>Το πρώτο «χρυσό» στην Τεχνολογία </H2>
σ ε
λ ί
δ ε
ς
4
- 5

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16059O006</ED>
<ID>
ID:130226

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O00&aa=6</URL></REF>


Article

<CATEGORY>vin10</CATEGORY>

 <H5>ΠΡΕΜΙΕΡΑ ΤΟΜΙΤΣ ΣΤΗΝ ΚΑΒΑΛΑ
</H5><H5>«Μπράβο Τόνι»
</H5><H2>Είναι έτοιμος
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΠΟΛΥ ΚΑΛΕΣ εντυπώσεις άφησε στη χθεσινή του ανεπίσημη «πρώτη» ο Γκόραν Τόμιτς.
Αν και κουρασμένος από τα (αλλεπάλληλα) ταξίδια, άφησε τα διαπιστευτήριά του,
δηλαδή ταχύτητα, ωραίες κινήσεις και έξοχη τεχνική.

Μάλιστα, στο μίνι-διπλό, πέτυχε και γκολ με αριστερό σουτ, ενώ όπως έδειξε
αργότερα ο Ντουμιτρίου, σαφώς ικανοποιήθηκε από το προφίλ του πιτσιρικά: «Έχει
πολύ καλά στοιχεία και τεχνική για το ύψος του».

Ο Τόμιτς (έτοιμο τον θεωρεί ο Ρουμάνος) μπήκε στην αποστολή της ΑΕΚ που «πετά»
το απόγευμα για την Καβάλα και ευκαιρίας δοθείσης θα παίξει στο δεύτερο
ημίχρονο. Άλλωστε, μη ξεχνάμε ότι η ΑΕΚ των τόσων προβλημάτων έχει ανάγκη
όλους τους παίκτες, πόσο μάλλον τους επιθετικούς! Από το κρίσιμο παιχνίδι θα
λείψουν οι τιμωρημένοι Καλλιτζάκης - Γκρέταρσον και οι τραυματίες Κωστής -
Κατσαβός - Νικολαΐδης - Μπατίστα - Καραγιάννης. Ο Σαβέβσκι γυμνάστηκε και χθες
όχι σε εντατικούς ρυθμούς, ωστόσο, πιθανότατα θα αγωνιστεί. Η ενδεκάδα της
ΑΕΚ: Ατματσίδης, Κοπιτσής, Κασάπης, Μανωλάς, Κωστένογλου, Μαχαιρίδης, Δώνης,
Μαλαδένης, Ντόμπος ή Σαβέβσκι, Σέμπουε, Μαρτσέλο. Ο Σαβέβσκι (ούτε χθες
δέχθηκε να μιλήσει με κάποιον νεόκοπο παράγοντα), εξακολουθεί να πονάει και
ίσως παίξει στο δεύτερο ημίχρονο. Φυσικά, τα παράπονά του παραμένουν και είναι μεγάλα!

«Εμείς ασχολούμαστε μόνο με το ποδόσφαιρο εντός του αγωνιστικού χώρου και για
τον λόγο αυτό είμαι υπερήφανος. Τα άλλα προβλήματα δεν μας απασχολούν. Με
ενδιαφέρει η πρόοδος των παικτών μου και θέλω να κατακτήσω τον τίτλο του
πρωταθλητή», είπε χθες ο Ντουμιτρίου. Και συμπλήρωσε: «Υπάρχουν ακόμη 14
εμπόδια ­ το πρώτο είναι η Καβάλα, μια ομάδα καλή». Παρακαλώ τον Θεό να μη
γίνουν τα ίδια εις βάρος της ΑΕΚ, όπως τις τελευταίες δύο αγωνιστικές. Περνώ
τον μισό μου χρόνο στο νοσοκομείο και αν το γνώριζα, δεν θα γινόμουν
προπονητής, αλλά γιατρός»!

*** Απέφυγαν χθες στην ΑΕΚ να βγάλουν την ανακοίνωση που ετοίμαζαν για τη
διαιτησία. Μάλλον, διατηρούν την εμπιστοσύνη τους...

ΜΠΡΑΒΟ ΕΙΠΑΝ οι περισσότεροι παίκτες της ΑΕΚ στον Τόνι Σαβέβσκι! Φυσικά ο
λόγος για τα όσα είπε ο ποδοσφαιριστής τις τελευταίες ημέρες και τα παράπονα
που εξέφρασε συλλήβδην για τους νέους παράγοντες της πρωτοπόρου. Ο
άσος-ιστορία της ΑΕΚ, συζήτησε με αρκετούς από τους συμπαίκτες του και ουδείς
έδειξε να διαφωνεί με τις κινήσεις του μέσου. Οι παίκτες της ΑΕΚ, ασφαλώς από
το... ταρακούνημα που προκάλεσε ο Σαβέβσκι, περιμένουν να βγουν ωφελημένοι και
αυτό διότι δεν είναι μυστικό ότι κάποιοι έχουν παράπονα. Τι είδους; Ασφαλώς
σχετίζονται με ορισμένες υποσχέσεις που έχουν δοθεί για αναπροσαρμογή
συμβολαίων και έως τώρα δεν έχουν τηρηθεί ή για την ακρίβεια δεν έγιναν τα
πρώτα βήματα προς αυτή την κατεύθυνση.

Οι παίκτες της ΑΕΚ συμφωνούν ότι η υπόθεση Σαβέβσκι είναι ηθική και ουδεμία
σχέση έχει με οφειλές ή άλλου είδους αιτήματα και σαφώς όλοι θέλουν ο παίκτης
που παραδέχονται να είναι (νιώθει) σε άριστη ψυχολογική κατάσταση.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O01</CAT>
<ED>
Κωδικός άρθρου: A16059O011</ED>
<ID>
ID:130097

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O01&aa=1</URL></REF>


Article

<CATEGORY>vin10</CATEGORY>

 <H5>ΠΟΝΑΕΙ, ΑΛΛΑ ΘΑ ΠΑΙΞΕΙ ΣΗΜΕΡΑ Ο ΒΑΖΕΧΑ
</H5><H2>Θα σφίγξει τα δόντια
</H2>
Κρίστο Βαζέχα: Θα δώσει το «παρών» στον σημερινό κρίσιμο αγώνα του ΠΑΟ

ΜΕ ΣΦΙΓΜΕΝΑ δόντια θα αγωνιστεί σήμερα (3μ.μ.) ο Κρίστο Βαζέχα στο ματς-κλειδί
με τη Βέροια. Ο Πολωνός στράικερ εξακολουθεί να έχει ενοχλήσεις στους
προσαγωγούς και στη χθεσινή προπόνηση πονούσε αρκετά. Ωστόσο, θα δώσει το
«παρών» στον κρίσιμο αγώνα της ομάδας του.

Ο Βασίλης Δανιήλ δήλωσε για τη σημερινή μάχη στη Βέροια: «Είναι παιχνίδι
μεγάλης σημασίας στην κρίσιμη αυτή φάση του πρωταθλήματος. Σκοπός μας, να
παραμείνουμε δυνατοί, αποφασιστικοί, πειθαρχημένοι, προκειμένου να φτάσουμε
στη νίκη. Η Βέροια αποτελεί δύσκολο αντίπαλο, ενώ στο γήπεδό της είναι ακόμα
πιο δυνατή».

Η ενδεκάδα που θα παρατάξει ο τεχνικός του «τριφυλλιού» στη Βέροια:
Νικοπολίδης, Αποστολάκης, Μιλόγιεβιτς, Κολιτσιδάκης, Βαζέχα,Γ.Χ. Γεωργιάδης,
Μίκλαντ, Γ.Σ. Γεωργιάδης, Κωνσταντινίδης, Κόλα, Λαγωνικάκης. 
Χθες έφθασε και η μπλε κάρτα του Ιρισμέτοφ.

*** Απάντηση στη δήμαρχο Ζωγράφου, σχετικά με τις προβλεπόμενες εγκαταστάσεις
στο Γουδί, έστειλε χθες με επιστολή της η Παναθηναϊκή Ιδέα. Αναφέρει σε κύρια
σημεία: «Από το σύνολο της έκτασης των 965 στρεμμάτων στο Γουδί, το 10% δηλαδή
96,5 στρ. έχει κατοχυρωθεί με το νόμο 732/12-13.10.1977 για τη δημιουργία
αθλητικών εγκαταστάσεων και τούτο διότι είχε προβλεφθεί η μεταφορά του γηπέδου
του Παναθηναϊκού Α.Ο. στην εν λόγω περιοχή».

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16059O021</ED>
<ID>
ID:130101

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O02&aa=1</URL></REF>


Article

<CATEGORY>vin10</CATEGORY>

 <H2>Ιορντανέσκου: Είμαι ο νέος προπονητής της Ελλάδας
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

ΤΗ ΔΗΛΩΣΗ που απέφυγε να κάνει ο Άνχελ Ιορντανέσκου στους Έλληνες
δημοσιογράφους στην Αθήνα, την έκανε άφοβα χθες κατά την επιστροφή του στο
Βουκουρέστι, στους Ρουμάνους συναδέλφους. «Είμαι ο νέος προπονητής της Εθνικής
Ελλάδας», είπε ο Ρουμάνος τεχνικός. Και συμπλήρωσε: «Συμφώνησα σε όλα με την
Ελληνική Ποδοσφαιρική Ομοσπονδία και μετά το Μουντιάλ θα είμαι στο "τιμόνι"
της εθνικής ομάδας των ανδρών».

Παράλληλα, ο κ. Ιορντανέσκου επιβεβαίωσε στους συμπατριώτες του δημοσιογράφους
χθεσινό δημοσίευμα της «ΟΜΑΔΑΣ», ότι «η συμφωνία ανάμεσα στις δύο πλευρές είχε
επιτευχθεί την προηγουμένη Παρασκευή στην Κύπρο, όταν συναντήθηκε μυστικά με
εκπροσώπους της ΕΠΟ».

Σύμφωνα με δηλώσεις του, ο κ. Ιορντανέσκου θα έχει την επίβλεψη του
αντιπροσωπευτικού μας συγκροτήματος μέχρι το Μουντιάλ της Γαλλίας και στη
συνέχεια θα αναλάβει και επίσημα την προετοιμασία της ομάδας, για την
προκριματική φάση του ευρωπαϊκού πρωταθλήματος.

Ο Ρουμάνος προπονητής πριν «πετάξει» από την Αθήνα, εξέφρασε την ικανοποίησή
του για το αποτέλεσμα της συνάντησης που είχε με τους εκπροσώπους της ΕΠΟ και
τόνισε ότι «ελπίζει να έχει ευτυχή κατάληξη το θέμα της συνεργασίας του, στη
μεθαυριανή συνεδρίαση του Δ.Σ. της ομοσπονδίας».

Σύμφωνα με άριστα πληροφορημένη πηγή, ο κ. Ιορντανέσκου έχει προγραμματίσει
και νέο ταξίδι στην Αθήνα, την προσεχή Τρίτη, προκειμένου να σχεδιάσει το
πρόγραμμα των αγώνων της εθνικής ομάδας, για να το υποβάλει η ΕΠΟ στις 16
Φεβρουαρίου στο Όσλο, όπου θα γίνει ο ορισμός των αγώνων από τους εκπροσώπους
των εθνικών ομοσπονδιών, που συμμετέχουν στον ίδιο όμιλο.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16059O022</ED>
<ID>
ID:130147

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O02&aa=2</URL></REF>


Article

<CATEGORY>vin10</CATEGORY>

 <H2>ΠΡΩΤΟΔΙΚΕΙΟ
</H2><H2>Έφυγε άπρακτος ο Σφακιανάκης
</H2>
ΔΕΝ ΒΡΕΘΗΚΕ λύση κατά τη χτεσινή συνάντηση του προέδρου του Πρωτοδικείου
Αθήνας κ. Αθανασίου με τον πρόεδρο της ΕΠΑΕ κ. Σφακιανάκη, για το επίμαχο θέμα
της στελέχωσης της Πειθαρχικής Επιτροπής (αθλητικών δικαστών) της διοργανώτριας.

Ο κ. Αθανασίου δεν συζήτησε το αίτημα της ΕΠΑΕ να στείλει λίστα 12 πρωτοδικών,
προκειμένου η διοργανώτρια να ορίσει τους 6. Ο κ. Αθανασίου επανέλαβε ότι δεν
μπορεί να παραβεί τον κανονισμό λειτουργίας των δικαστηρίων, ενώ τόνισε στον
πρόεδρο της ΕΠΑΕ πως θα ζητήσει τόσο από τον υπουργό Δικαιοσύνης κ.
Γιαννόπουλο όσο και τον υφυπουργό Αθλητισμού κ. Φούρα να μετέχει εκπρόσωπος
του Πρωτοδικείου στην επιτροπή που ασχολείται με την σύνταξη του νέου
αθλητικού νόμου, έτσι ώστε να αποφευχθούν δυσάρεστα προβλήματα όπως το συγκεκριμένο.

Η ΕΠΑΕ, μετά την άκαρπη συνάντηση των κ.κ. Σφακιανάκη και Αθανασίου,
προτίθεται την ερχόμενη Τετάρτη να προχωρήσει στη συγκρότηση της Πειθαρχικής
Επιτροπής με μη εν ενεργεία δικαστικούς και νομικούς.

*** Για το ζήτημα που έχει ανακύψει με τον ορισμό εν ενεργεία δικαστών
σε θέσεις αθλητικών δικαστών, καλείται να αποφανθεί (στις 26 Φεβρουαρίου) η
Ολομέλεια του Αρείου Πάγου, με πρωτοβουλία του προέδρου του Ανωτάτου
Δικαστηρίου κ. Στ. Ματθία.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16059O023</ED>
<ID>
ID:130182

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O02&aa=3</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ
</H5><H2>Να ξεχάσουμε το ματς του πρώτου γύρου
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

«ΟΛΟΙ πρέπει να δώσουμε την ψυχή μας σ' αυτό το παιχνίδι. Δεν έχουμε περιθώρια
για απώλειες βαθμών. Καλούμε τον κόσμο να μας βοηθήσει με τον καλύτερο δυνατό
τρόπο». Ο Ντούσαν Μπάγιεβιτς πιστεύει ότι ο Ολυμπιακός πρέπει να ξεπεράσει
αύριο το εμπόδιο του ΟΦΗ στο ΟΑΚΑ (19.00).

Ο προπονητής των «ερυθρολεύκων» είπε ακόμα: «Ο ΟΦΗ είναι επικίνδυνη ομάδα και
ιδιαίτερα όταν αγωνίζεται εκτός έδρας. Θέλω να στείλω ένα μήνυμα στους
φιλάθλους μας. Θα πρέπει να σταματήσουν να σκέπτονται τα επεισόδια που έγιναν
στο παιχνίδι του πρώτου γύρου. Υπάρχει κίνδυνος να τιμωρηθεί και πάλι η έδρα μας».

Για τη βασική ενδεκάδα προορίζονται τρεις από τους Μπάντοβιτς, Γιαννακόπουλο,
Νινιάδη, Πουρσανίδη. Αποκλείστηκαν οι Καραπιάλης (τιμωρημένος), Οφορίκουε,
Καρτερουλιώτης, Τζενάμο, Ράντος.

Ο Τάσος Μητρόπουλος λίγο πριν αναχωρήσει χθες το πρωί από το αεροδρόμιο για τη
Μπουρκίνα Φάσο, δήλωσε: «Πηγαίνω στην Αφρική για να παρακολουθήσω το τουρνουά.
Θα δω ορισμένα πράγματα που έχει πει ο κ. Μπάγιεβιτς. Δεν έχω σκοπό να γίνω
προπονητής. Σκοπός μου είναι να δουλεύω για την ομάδα. Όταν ο Ολυμπιακός χάνει
ένα παιχνίδι είναι σαν να γίνεται παγκόσμιος πόλεμος. Οι ποδοσφαιριστές έχουν
καταλάβει ποια είναι η αποστολή τους και πιστεύω να τερματίσουμε πρώτοι».

Από το Βελιγράδι έγινε χθες γνωστό ότι ο ομοσπονδιακός τεχνικός της
Γιουγκοσλαβίας Σλόμπονταν Σάντρατς είναι πολύ πιθανόν να καλέσει στην εθνική
ομάδα τον Ίλια Ίβιτς για το φιλικό παιχνίδι με την Αργεντινή στις 24
Φεβρουαρίου στο «Μαρ Ντε Πλάτα».

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16059O024</ED>
<ID>
ID:130205

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O02&aa=4</URL></REF>


Article

<CATEGORY>vin10</CATEGORY>

 <H5>ENIC
</H5><H2>Θέλει δικιά της Λίγκα
</H2>
ΚΛΕΙΣΤΟ ευρωπαϊκό πρωτάθλημα ποδοσφαίρου (λίγκα) με τις ομάδες που ανήκουν
στην ENIC προτίθεται να κάνει το αφεντικό της πολυεθνικής εταιρείας, Τζόζεφ
Λιούις, σύμφωνα με δημοσίευμα της γερμανικής εφημερίδας, «Μπερλίναρ Κούριερ»
(Βερολίνο). Σύμφωνα με το δημοσίευμα της εφημερίδας, η ENIC έχει στόχο να
αγοράσει ομάδες από τη Γερμανία, αλλά και από άλλες ευρωπαϊκές χώρες,
προκειμένου να δημιουργήσει το «δικό της» πρωτάθλημα. Το γεγονός αυτό
ενημερώθηκαν κύκλοι της ΟΥΕΦΑ, που απείλησαν τις ομάδες που θα συμμετέχουν σε
αυτή την κλειστή λίγκα, με αποκλεισμό από τα ευρωπαϊκά πρωταθλήματα και τους
παίκτες με ισόβιο αποκλεισμό!

Τέλος, γίνεται αναφορά στις ομάδες που υπάρχουν ήδη στο δυναμικό της ENIC: η
πολυεθνική εταιρεία κατέχει το 79,4 % των μετοχών της «Ένωσης», ενώ στις
υπόλοιπες ομάδες έχει το εξής ποσοστό:

Γκλάσκοου Ρέιντζερς (25,1), Βιτσέντζα (29,9), Σλάβια Πράγας (54), Μπορντό
(51,5) και Ρασίγκ Στράσμπουργκ (53)

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16059O025</ED>
<ID>
ID:130220

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O02&aa=5</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ
</H5><H2>Το ενδιαφέρον στην Καισαριανή
</H2>
ΜΕ ΤΟΥΣ αγώνες Λάρισας - Λεβαδειακού (17.00, Supersport) και Τρικάλων - Άρη
(19.00, ΕΤ3) ανοίγει σήμερα η αυλαία της 19η αγωνιστικής του πρωταθλήματος της
Β' Εθνικής. Στο αυριανό πρόγραμμα ξεχωρίζει το ντέρμπι Εθνικού Αστέρα -
Πανελευσινιακού (15.00). Οι υπόλοιποι αγώνες (αύριο, 15.00): Νίκη Βόλου - Αν.
Καρδίτσας, Παναιτωλικός - Καλλιθέα, Πανσερραϊκός - Εδεσσαϊκός, Δόξα Δράμας -
Καλαμαριά, Παναργειακός - Δόξα Βύρωνα. Το παιχνίδι ΗΛΤΕΞ Λύκων - Καστοριάς θα
διεξαχθεί μεθαύριο (15.00, Supersport).

*** Ο αγώνας Απόλλωνα Λάρισας - Ορέστη Ορεστιάδας θα γίνει αύριο, για
την 13η αγωνιστική του Βορείου ομίλου, στο πρωτάθλημα της Γ' Εθνικής.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16059O026</ED>
<ID>
ID:130228

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O02&aa=6</URL></REF>


Article

<CATEGORY>vin10</CATEGORY>

 <H5>ΤΑ ΤΕΧΝΟΛΟΓΙΚΑ ΕΠΙΤΕΥΓΜΑΤΑ ΠΟΥ ΘΑ ΧΡΗΣΙΜΟΠΟΙΗΣΟΥΝ ΟΙ ΙΑΠΩΝΕΣ ΣΤΟ ΝΑΓΚΑΝΟ
ΚΕΡΔΙΣΑΝ ΤΙΣ ΠΡΩΤΕΣ ΕΝΤΥΠΩΣΕΙΣ
</H5><H2>Διαπίστευση το... δάχτυλό τους
</H2>
<AUTHOR>ΓΙΩΡΓΟΣ ΝΑΣΜΗΣ - ΓΙΑΝΝΗΣ ΛΑΜΠΙΡΗΣ</AUTHOR>

Η Γιαπωνέζα σταρ της ποπ Ριόκο Μοριγιάμα τραγουδάει πάνω σε ένα ειδικό
επίπεδο, περιτριγυρισμένη από μικρά παιδιά, στην τελευταία πρόβα για την
τελετή έναρξης των 18ων Χειμερινών Ολυμπιακών στο Ναγκάνο

ΑΝΕΚΑΘΕΝ οι Ιάπωνες καμάρωναν για τα τεχνολογικά τους επιτεύγματα και χρόνια
τώρα είναι πρωτοπόροι σε αυτόν τον τομέα. Δεν ήταν δυνατόν λοιπόν να χάσουν
μια τόσο μεγάλη ευκαιρία και να μην εκμεταλλευτούν τη Χειμερινή Ολυμπιάδα που
διοργανώνουν στην πατρίδα τους.

Η τελευταία Χειμερινή Ολυμπιάδα του 20ού αιώνα αρχίζει σήμερα στο Ναγκάνο, θα
διαρκέσει έως τις 22 Φεβρουαρίου και οι Ιάπωνες είναι έτοιμοι να ρίξουν στο...
χιόνι τα πιο ισχυρά χαρτιά τους, γράφοντας ιστορία, αφού όπως ισχυρίζονται, οι
συγκεκριμένοι Χειμερινοί Αγώνες θα είναι οι τελειότεροι από πλευράς τεχνολογίας.

Οι διοργανωτές έχουν ήδη ετοιμάσει αρκετές εκπλήξεις για τους 3.000 επισκέπτες
τους (όσον αφορά τους αθλητές και τους συνοδούς τους), αλλά και για τις 160
χώρες που θα πάρουν εικόνα (ζωντανή ή σε μαγνητοσκόπηση) από την Ιαπωνία.

Το Ναγκάνο θα είναι το κέντρο μίας υψηλής τεχνολογίας, σε βασικούς τομείς όπως
οι μεταφορές, η ασφάλεια, οι πρώτες βοήθειες, η τηλεόραση κ.λπ.

Όσον αφορά τις μεταφορές, θα υπάρχει ειδικό σύστημα που θα ελέγχει την
κυκλοφορία τόσο στο Ολυμπιακό Χωριό όσο και στους γύρω χώρους. Επίσης οι
αθλητές θα μετακινούνται με υβριδικά λεωφορεία (οχήματα που χρησιμοποιούν
«καθαρά» καύσιμα), ενώ στη διάθεσή τους θα είναι και το ταχύτερο νέο τρένο
(«Σκίνκανσεν») που κάνει τη διαδρομή Ναγκάνο - Τόκιο σε 79 λεπτά.

Θα υπάρχει όμως και ένα ειδικό σύστημα ενημέρωσης τόσο για την κυκλοφορία όσο
για τις θέσεις του πάρκινγκ.

Στην ασφάλεια αλλά και στις ιατρικές υπηρεσίες η τεχνολογία θα κάνει και πάλι
το θαύμα της. 
Οι αθλητές, οι επίσημοι και οι συνοδοί τους θα μπορούν να μπαίνουν στους
χώρους υποδοχής και γενικά στους χώρους των αγώνων αφού πρώτα θα αναγνωρίζεται
το δαχτυλικό τους αποτύπωμα από ειδική μηχανή. Με το που θα ακουμπούν το
δαχτυλό τους, αυτόματα θα ενεργοποιείται το άνοιγμα της πόρτας. Παράλληλα, θα
υπάρχει ειδικό σύστημα ανάγνωσης κωδικών, για μεγαλύτερη ασφάλεια.

Επίσης, υπάρχει υπερσύγχρονο κέντρο για έλεγχο ντόπινγκ και τηλεκατευθυνόμενο
σύστημα τηλεπικοινωνιών.

Απίστευτες θα είναι και οι υπηρεσίες που θα προσφέρουν οι διοργανωτές στα
ραδιοτηλεοπτικά μέσα. Έχουν ήδη τοποθετήσει ειδικές κάμερες και μικρόφωνα πάνω
στον πάγο, ενώ θα υπάρχει δυνατότητα και για τρισδιάστατη κάλυψη.
Γιγαντοοθόνες βρίσκονται στα σημεία των αγώνων για να παρακολουθούν όλοι πιο
εύκολα τις εξελίξεις, ενώ η ψηφιακή τεχνολογία και εδώ παίζει μεγάλο ρόλο.

Φυσικά το Ίντερνετ θα βρίσκεται σε ημερησία διάταξη, ενώ για πρώτη φορά οι
Ιάπωνες καθιερώνουν ένα υπερσύγχρονο σύστημα για τα προγνωστικά του καιρού,
κάτι που ενδιαφέρει ιδιαίτερα σε Χειμερινή Ολυμπιάδα.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16059O041</ED>
<ID>
ID:130102

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O04&aa=1</URL></REF>


Article

<CATEGORY>vin10</CATEGORY>

 <H2>Διπλωματικός μαραθώνιος για ολυμπιακή εκεχειρία
</H2>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

Ο πρόεδρος της ΔΟΕ Χουάν Αντόνιο Σάμαρανκ ανάβει την Ολυμπιακή Φλόγα, χθες
στο Ναγκάνο

ΑΝ ΚΑΙ τα σύννεφα του πολέμου μαζεύονται απειλητικά πάνω από το Ιράκ, η χώρα
που ενδιαφέρεται περισσότερο να αποφευχθεί το ενδεχόμενο στρατιωτικής
σύγκρουσης είναι η Ιαπωνία!

Καθώς σήμερα ανοίγει στο Ναγκάνο η αυλαία των Χειμερινών Ολυμπιακών Αγώνων, το
Τόκιο ασκεί πολιτικές πιέσεις να μη διαταραχθεί η ολυμπιακή εκεχειρία από
πιθανή επέμβαση των ΗΠΑ στο ΙΡΑΚ.

Ο υπουργός Εξωτερικών της Ιαπωνίας Κέιζο Ομπούσι, όπως αναφέρει το Αθηναϊκό
Πρακτορείο Ειδήσεων, έχει επιδοθεί σε έναν διπλωματικό μαραθώνιο προκειμένου
να πείσει τον Λευκό Οίκο να σεβαστεί την ολυμπιακή εκεχειρία.

Για το σκοπό αυτό βρίσκεται σε συνεχή επαφή με τους επικεφαλής του Στέιτ
Ντιπάρτμεντ, ενώ ζήτησε και τη μεσολάβηση της Μεγάλης Βρετανίας. Συγκεκριμένα,
ο υπουργός Εξωτερικών της Ιαπωνίας είχε δεκάλεπτη τηλεφωνική επικοινωνία με
τον Βρετανό ομόλογο του Ρόμπιν Κουκ, ο οποίος, σύμφωνα με Ιάπωνες
αξιωματούχους, εξέφρασε την κατανόησή του στις θέσεις της Ιαπωνίας για το πρόβλημα.

Την ελπίδα ότι θα τηρηθεί η ολυμπιακή εκεχειρία εξέφρασε χθες και ο Πρόεδρος
της ΔΟΕ Χουάν Αντόνιο Σάμαρανκ.

Από την πλευρά τους, ωστόσο, οι αξιωματούχοι του Στέιτ Ντιπάρτμεντ τόνιζαν ότι
τις αποφάσεις του προέδρου των ΗΠΑ δεν θα επηρεάσουν αθλητικά γεγονότα. Την
ίδια στιγμή, στο Ναγκάνο, οι υπεύθυνοι της αμερικανικής αθλητικής αποστολής,
σε συνεργασία με τις ιαπωνικές αρχές έχουν λάβει έκτακτα μέτρα ασφαλείας για
την προστασία των αθλητών που μετέχουν στους Χειμερινούς Ολυμπιακούς Αγώνες.

Και ενώ οι Ιάπωνες προσπαθούν να ματαιώσουν το ενδεχόμενο στρατιωτικής
επίθεσης, κατά τη διάρκεια των Χειμερινών Ολυμπιακών Αγώνων, ο Έλληνας
αναπληρωτής υπουργός Εξωτερικών Γ. Παπανδρέου συναντάται σήμερα στο Ναγκάνο με
το μέλος της Διεθνούς Ολυμπιακής Επιτροπής Φέκρου Κιντάνε, αρμόδιο συντονιστή
των πρωτοβουλιών της ΔΟΕ με τον ΟΗΕ, για το θέμα της ολυμπιακής εκεχειρίας.

Οι δύο άντρες θα εξετάσουν τον συντονισμό των κοινών ενεργειών μεταξύ της
ελληνικής κυβέρνησης και της ΔΟΕ για την εφαρμογή του μεγαλόπνοου θεσμού. Για
τον ίδιο λόγο ο αναπληρωτής υπουργός Εξωτερικών της Ελλάδας ακολούθως θα
συναντηθεί με τον υπουργό Αθλητισμού της Νέας Νότιας Ουαλίας Μάικελ Νάιτ,
αρμόδιο για τους Ολυμπιακούς Αγώνες του Σίδνεϊ. Τέλος, ο κ. Παπανδρέου δήλωσε
ότι θα επιθυμούσαμε να πούμε το 15ήμερο των αγώνων να μην υπάρξουν πολεμικές συγκρούσεις.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16059O042</ED>
<ID>
ID:130148

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O04&aa=2</URL></REF>


Article

<CATEGORY>vin10</CATEGORY>

 <H5>Διπλός ο ρόλος για τον... 12
</H5><H5>ΑΠΟΤΕΛΕΣΜΑΤΑ ΤΟΥ 6ου (ΤΕ) ΔΙΑΓΩΝΙΣΜΟΥ 1998
</H5><H5>Σε 24 διαγωνισμούς
</H5><H2>ΤΖΟΚΕΡ
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Σε μεγάλη φόρμα πρέπει να βρίσκεται ο 12, αφού στο διαγωνισμό της
περασμένης Τετάρτης εμφανίστηκε με διπλό... ρόλο. Ο 12 δεν αρκέστηκε με την
παρουσία του ως Τζόκερ, αλλά ήταν και ο μοναδικός από την πεντάδα που
εκπροσώπησε την ομάδα των Μικρών. Σημαντική η εμφάνιση του 12 σε ρόλο Τζόκερ,
αφού έτσι φτάνει τις 3 συνολικές εμφανίσεις και μοιράζεται την κορυφαία θέση
μαζί με τον 14. Από την ομάδα των 45 ο 26 παρουσιάζεται στην κληρωτίδα για
πρώτη φορά, ενώ μαζί με τον 25 αποτελούν το μοναδικό ζευγάρι συνεχόμενων της
πεντάδας. Οι Μεγάλοι νίκησαν με 4 - 1 και το συνολικό σκορ διαμορφώνεται σε
57μ - 63Μ. Τη μάχη κέρδισαν και οι Ζυγοί και με σκορ 3 - 2 το συνολικό σκορ
γίνεται 58Μ - 62Ζ. Για δεύτερη συνεχή φορά δεν σημειώθηκε επιτυχία στην 1η
κατηγορία. Στην 2η κατηγορία βρέθηκαν τρία υπερτυχερά δελτία που κερδίζουν από
19.079.490 δρχ. το καθένα.

* Κληρώθηκαν οι αριθμοί: 12, 25, 26, 35, 44 (5 από 45).

* Τζόκερ: 12

* Συμπληρώθηκαν 6.467.624 στήλες.

* Μοιράστηκαν 194.675.482 δρχ.

* Δεν μοιράστηκαν 425.000.000 δρχ.

* Η διανομή των κερδών έχει ως εξής: 
1η κατηγορία: δεν βρέθηκε επιτυχία, 2η κατηγορία: 3 επιτυχίες από 19.079.490
δρχ., 3η κατηγορία: 42 επιτυχίες από 723.755 δρχ., 4η κατηγορία: 670 επιτυχίες
από 17.375 δρχ., 5η κατηγορία: 1.949 επιτυχίες από 12.110 δρχ., 6η κατηγορία:
30.688 επιτυχίες από 725 δρχ., 7η κατηγορία: 26.736 επιτυχίες από 555 δρχ., 8η
κατηγορία: 137.046 επιτυχίες, από 250 δρχ.&#009

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16059O043</ED>
<ID>
ID:130183

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O04&aa=3</URL></REF>


Article

<CATEGORY>vin10</CATEGORY>

 <H2>ΕΛΛΑΔΑ
</H2><H2>Τυπική παρουσία
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

ΑΠΟ ΠΛΕΥΡΑΣ καθαρά αγωνιστικής οι μεγάλες δυνάμεις που θα διεκδικήσουν την
πρώτη θέση στον πίνακα των μεταλλίων θα είναι και πάλι η Ρωσία (πρώτη το '94
στο Λιλεχάμερ με 11 χρυσά), η Γερμανία, η Νορβηγία, Σουηδία, οι ΗΠΑ, ενώ η
Ελλάδα θα έχει για μία ακόμη φορά τυπική παρουσία, με εξαίρεση ίσως κάποια
καλή θέση στο έλκηθρο με τον ομογενή Σπύρο Πίνα.

Όσον αφορά στην κατανομή δυνάμεων στα 12 αθλήματα του προγράμματος, οι αλπικές
χώρες (Αυστρία, Γερμανία, Ιταλία, Γαλλία, Ελβετία) θα «μοιραστούν» όλα σχεδόν
τα μετάλλια στη χιονοδρομία καταβάσεων ή αλπικό σκι, που θεωρείται το πιο
διαδομένο στις χώρες που υπάρχει χιόνι έστω για τρεις μήνες τον χρόνο.
Υπάρχουν «θρύλοι» του παγκόσμιου αθλητισμού, όπως ο Γάλλος Ζαν-Κλοντ Κιλί και
ο Σουηδός Ίνγκεμαρ Στένμαρκ, ενώ σύγχρονα μεγάλα ονόματα είναι οι Ιταλοί Τόμπα
και Γκεντίνα, οι Αυστριακοί Μάντερ και Στολτς, ο Λουξεμβούργιος Ζιραρντελί, η
Σουηδέζα Βίμπεσργκ, η Ιταλίδα Κομπανιόνι.

Στη χιονοδρομία αντοχής πρωταγωνιστούν οι σκανδιναβικές χώρες (Νορβηγία,
Σουηδία, Φινλανδία) και οι Ρωσία, Ιταλία, Καζαχστάν, στο άλμα Νορβηγία,
Φινλανδία, Ιαπωνία, Αυστρία, Γερμανία και στο δίαθλο (χιονοδρομία αντοχής και
σκοποβολή) Γερμανία, Ρωσία. Εσχάτως μπήκε και το σνόουμπορντ (χιονοσανίδα)
αρκετά ρευστό ακόμη.

Στην καλλιτεχνική παγοδρομία ξεχωρίζει η Ρωσία που συνεχίζει δριμύτερη την
παράδοση της ΕΣΣΔ, στην παγοδρομία ταχύτητας η Ολλανδία και η Ιαπωνία και στο
σορτ τρακ (παγοδρομία ταχύτητας σε μικρό στίβο) Κίνα, Ν. Κορέα, Ιαπωνία.

Στο μπόμπσλεϊ και το λουτζ ή έλκηθρο (βολίδες μέσα σε ειδική κατηφορική πίστα
πάγου) το πάνω χέρι έχουν Ελβετία, Γερμανία, Αυστρία, ενώ στο δημοφιλέστατο
και εμπορικό σε αρκετές χώρες ομαδικό άθλημα του πάγου, το χόκεϊ, ξεχωρίζουν
Ρωσία, Καναδάς, Φινλανδία, Τσεχία, ΗΠΑ, Γερμανία.

Η ελληνική αποστολή συγκροτείται από τους πρωταθλητές καταβάσεων Βασίλη
Δημητριάδη (θα είναι ο σημαιοφόρος) και Σοφία Μυστριώτη, τους σκιέρ αντοχής
Λευτέρη Φάφαλη και Κατερίνα Αναστασίου, τον διαθλητή Θανάση Τσακίρη, τους
πρωταθλητές χιονοσανίδας Στέργιο Πάππο, Μ. Χατζηκυριακάκη και Μαρούσα Πάππου,
τους Γρηγόρη Σέμπαλντ, Γιάνη Καμπάνη, Τάσο Παπακωνσταντίνου, Παναγιώτη
Κολοτούρο (διθέσιο - τετραθέσιο μπόμπσλεϊ) και τον αθλητή του ελκήθρου Σπύρο Πίνα.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16059O051</ED>
<ID>
ID:130103

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O05&aa=1</URL></REF>


Article

<CATEGORY>vin10</CATEGORY>

 <H2>Μασκότ οι χιονοκουκουβάγιες
</H2>
Ο ΣΟΥΚΙ, ο Νόκι, ο Λέκι και ο Τσούκι είναι οι χιονοκουκουβάγιες (snowlets, τις
αποκαλούν οι Ιάπωνες) που αναμένεται να πρωταγωνιστήσουν κατά τη διάρκεια των
18ων Χειμερινών Ολυμπιακών Αγώνων, αφού επελέγησαν να είναι οι μασκότ του Ναγκάνο.

Κατά τους Ιάπωνες, οι χιονοκουκουβάγιες συμβολίζουν την ξενοιασιά που πρέπει
να έχουν οι άνθρωποι στο χιόνι, απαραίτητο στοιχείο για τη διοργάνωση μιας
Χειμερινής Ολυμπιάδας.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16059O052</ED>
<ID>
ID:130149

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O05&aa=2</URL></REF>


Article

<CATEGORY>vin10</CATEGORY>

 <H5></H5><H5>Γνωρίζετε ότι...
</H5><H2>Εμπιστευτικά
</H2>
... το ολυμπιακό χωριό του Ναγκάνο άνοιξε τις πύλες του στις 24 Ιανουαρίου.
Μέχρι τις 22 Φεβρουαρίου, που θα διαρκέσουν οι Αγώνες, οι σεφ του ολυμπιακού
χωριού θα ετοιμάσουν 160.000 γεύματα.

... υπάρχουν 1.745 είδη, τα οποία παράγονται από 115 διαφορετικές εταιρείες,
που ­ ύστερα από σχετική άδεια ­ διαφημίζουν την Ολυμπιάδα του Ναγκάνο.

... η πρώτη φορά που η Σοβιετική Ένωση έστειλε αθλητές στη Χειμερινή Ολυμπιάδα
ήταν το 1956, στους Αγώνες της Κορτίνα Ντ' Αμπρέτσο (Ιταλία).

... κάθε χρυσό μετάλλιο που θα δοθεί στο Ναγκάνο ζυγίζει 256 γραμμάρια. Τα
ασημένια μετάλλια έχουν βάρος 250 γραμμάρια και τα χάλκινα 230 γραμμάρια.

... μέχρι τη δεκαετία του 1950, οι άλτες με σκι άνοιγαν τα χέρια τους για να
μπορούν να ελέγξουν τους εαυτούς τους.

... ογδόντα τρεις εθνικές ολυμπιακές επιτροπής αναμένεται να συμμετάσχουν στη
Χειμερινή Ολυμπιάδα του 1998. Οι αθλητές και οι παράγοντες που θα συμμετάσχουν
θα φθάσουν τους 3.000.

... τουλάχιστον ένα από τα χρώματα των πέντε ολυμπιακών κύκλων ­ μπλε,
κίτρινο, μαύρο, πράσινο και κόκκινο ­ υπάρχει στη σημαία κάθε χώρας που
συμμετέχει στους Ολυμπιακούς Αγώνες.

... δεκαέξι διεθνείς διοργανώσεις έχει φιλοξενήσει το Ναγκάνο εν όψει των
Ολυμπιακών Αγώνων. Μία διοργάνωση κατά τη διάρκεια της περιόδου 1995-'96, 14
διοργανώσεις την περίοδο 1996-'97 και μία κατά τη διάρκεια της περιόδου 1997-'98.

... το ολυμπιακό χωριό θα ετοιμάσει συνολικά 100 διαφορετικού τύπου πρωινά,
μεσημεριανά, βραδινά και... μεταμεσονύχτια γεύματα.

... εξήντα οκτώ αγωνίσματα σε επτά αθλήματα επελέγησαν από τη Διεθνή Ολυμπιακή
Επιτροπή για να φιλοξενηθούν στους Αγώνες του Ναγκάνο.

... το σνόουμπορντ θα φιλοξενηθεί για πρώτη φορά σε Ολυμπιάδα στο Ναγκάνο, με
τέσσερα αγωνίσματα.

... οι ΗΠΑ, η Μεγάλη Βρετανία και η Σουηδία είναι οι τρεις χώρες που έχουν
συμμετάσχει σε όλες τις Χειμερινές Ολυμπιάδες.

... ο συνολικός αριθμός των εισιτηρίων των Αγώνων του Ναγκάνο είναι 1,28
εκατ., από τα οποία έχουν πουληθεί στους Ιάπωνες φιλάθλους 910.000. Αλλά
200.000 εισιτήρια έχουν πουληθεί στο εξωτερικό και 100.000 έχουν δοθεί σε παιδιά.

... περίπου 8.000 δημοσιογράφοι απ' όλο τον κόσμο αναμένονται στο Ναγκάνο για
να καλύψουν τους Αγώνες.

... η διοργάνωση των Αγώνων θα στοιχίσει περίπου 103 δισ. γιέν (περίπου 236
δισ. δραχμές).

... οι πρώτοι Ολυμπιακοί Χειμερινοί Αγώνες φιλοξενήθηκαν στο Σαμονί (Γαλλία)
το 1924.

... το λουγκ είναι το μοναδικό άθλημα, στο οποίο ο νικητής μπορεί να
αναδειχθεί για ένα χιλιοστό του δευτερολέπτου.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16059O053</ED>
<ID>
ID:130184

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O05&aa=3</URL></REF>


Article

<CATEGORY>vin10</CATEGORY>

 <H5>Η ΑΝΤΩΝΙΑ ΚΟΚΟΤΟΥ ΣΤΗΝ «ΟΜΑΔΑ»: ΟΙ ΑΝΔΡΕΣ ΣΥΝΑΔΕΛΦΟΙ ΜΟΥ ΜΕ ΑΝΤΙΜΕΤΩΠΙΖΟΥΝ ΩΣ ΙΣΗ
</H5><H5>Η διαιτησία μού προσφέρει γνώσεις και εμπειρίες
</H5><H5>ΔΙΑΙΤΗΤΕΣ
</H5><H5>Πιο πλούσιοι οι Γερμανοί
</H5><H2>Κλείνω τα αυτιά μου στις βρισιές
</H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Η Αντωνία Κόκοτου επί τω... έργω (ως επόπτης) στο γήπεδο του Αθηναϊκού

ΤΑ ΤΕΛΕΥΤΑΙΑ 12 χρόνια, τα Σαββατοκύριακά της τα περνάει στα γήπεδα. Από τα
τοπικά πρωταθλήματα έως αυτά της Β' Εθνικής. Με ήλιο, με βροχή, με κρύο ή με
ζέστη. Τρέχοντας στο χώμα ή στο χόρτο. Και πάντα με μία σφυρίχτρα στο στόμα ή
με το σημαιάκι στο χέρι. Η Αντωνία Κόκοτου διαιτητεύει ποδοσφαιρικούς αγώνες
και είναι η μόνη Ελληνίδα διεθνής διαιτητής, έχοντας το σήμα της ΦΙΦΑ μαζί με
οκτώ άνδρες συναδέλφους της.

Αγνοεί όσους τη βρίζουν στο γήπεδο και κρατά στο μυαλό της τις άσχημες στιγμές
του αγώνα μόνο για μία ημέρα. Ξέρει πριν από το ματς πως θα κάνει λάθη, «όπως
όλοι άλλωστε», αλλά προσπαθεί να κάνει όσο το δυνατόν λιγότερα
φαλτσο-σφυρίγματα και θεωρεί τον εαυτό της έναν από τους λίγους ρομαντικούς
που έχουν απομείνει στα ελληνικά γήπεδα.

Ξεκίνησε να ασχολείται με τη διαιτησία όταν ήταν 15 χρόνων στο Αγρίνιο. Μία
εξαδέλφη της, που ενδιαφερόταν να γίνει διαιτητής, την έστειλε στον τοπικό
σύνδεσμο διαιτητών για να πάρει πληροφορίες. «Η εξαδέλφη μου δεν πήγε ποτέ.
Εγώ όμως κόλλησα», θυμάται η 26χρονη υπάλληλος στην Αγροτική Τράπεζα.

Στα παιδικά της μάτια, ο διαιτητής ήταν μία μορφή που τη γοήτευε. «Ήταν ο
πραγματικός άρχοντας του αγώνα. Ο δικαστής, που απέδιδε δικαιοσύνη. Αυτός που
προστάτευε τους παίκτες και την έκβαση του ματς. Χωρίς τον διαιτητή δεν
μπορούσε να γίνει το παιχνίδι».

Στο Αγρίνιο, από την αρχή τής φέρθηκαν με ζεστασιά. Ξεκίνησε από τα τοπικά
πρωταθλήματα, έγινε μέλος στο σύνδεσμο και σιγά σιγά άρχισε να «ανεβαίνει τα
σκαλιά», από τη μία κατηγορία στην άλλη. Εδώ και λίγα χρόνια είναι διαιτητής
σε αγώνες Γ' Εθνικής και βοηθός διαιτητή στη Β' Εθνική. Έχοντας όλα τα τυπικά
προσόντα για να φτάσει στην Α' Εθνική, δεν αποκλείεται να συμβεί κάποια ημέρα.
Αφού πρώτα ­ ίσως τον Μάρτιο ­ διαιτητεύσει σε γυναικείο αγώνα στο εξωτερικό,
σε επίπεδο συλλόγων ή εθνικών ομάδων. Μαζί με τρεις Ελληνίδες συναδέλφους της,
που έχουν το σήμα της ΦΙΦΑ ως βοηθοί διαιτητή, την Χρύσα Μαργαρίτη, την
Κωνσταντίνα Αρβανίτη και την Σοφία Γρυλλάκη.

Αγναντεύει το αγαπημένο της Μπούρτζι, μακριά από την ηχορύπανση και το
μποτιλιάρισμα της Αθήνας. Ήταν επιλογή της...

Δυσκολίες έχει αντιμετωπίσει πολλές στη δεύτερη δουλειά της. Όχι μόνον αυτές
που αντιμετωπίζουν οι συνάδελφοί της, αλλά ακόμα περισσότερες, λόγω φύλου. Από
τους υπόλοιπους διαιτητές δεν έχει παράπονα. Ιδίως τους παλιότερους. Την
βοήθησαν και την στήριξαν, αφού πρώτα την συνήθισαν. «Στην αρχή μπορεί να
είναι δύσκολα, όλα όμως είναι θέμα συνήθειας. Ύστερεα από λίγο καιρό, αφού
διαπιστώσουν ότι μπορώ να τα καταφέρω εξίσου καλά με αυτούς, με αποδέχονται ως
ίση. Θέλω να ευχαριστήσω τους συναδέλφους μου, την ΟΔΠΕ και την ΕΠΟ για την
εμπιστοσύνη που μου έχουν δείξει».

Ούτε με τους παίκτες έχει δυσκολίες. «Το επίπεδο των ποδοσφαιριστών έχει
ανέβει πολύ τα τελευταία χρόνια. Και στις μικρές κατηγορίες. Είναι μορφωμένοι
και με αντιμετωπίζουν θετικά». Και αν τους βγάλει κάρτα, δεν διαμαρτύρονται,
γιατί ξέρουν ότι «την έχουν λερωμένη την φωλιά τους».

Το μεγαλύτερο πρόβλημα βρίσκεται στην εξέδρα και το προκαλούν αυτοί οι
ξεροκέφαλοι οπαδοί που πάνε στο γήπεδο για να βρίσουν τους αντιπάλους, τους
ποδοσφαιριστές, τους διαιτητές. «Αυτούς τους αγνοείς όσο μπορείς. Κλείνεις τα
αυτιά σου. Όσο αυτό είναι δυνατόν βέβαια, όταν ένα ολόκληρο γήπεδο σε βρίζει
εν χορώ με τις χειρότερες εκφράσεις για να σε τρομοκρατήσουν. Έτσι με
συμβούλεψαν και οι πιο παλιοί».

Οι βρισιές είναι μέρος της εμπειρίας της Αντωνίας στα γήπεδα. «Μη νομίζεις
βέβαια πως όλοι βρίζουν συνέχεια. Δεν είναι τόσο άσχημα τα πράγματα. Όταν
ξεκίνησα μικρή την διαιτησία, δεν ήξερα τι γινόταν στα γήπεδα. Και δεν πίστευα
όσους μου έλεγαν τις άσχημες στιγμές. Τώρα πια δεν με επηρεάζουν. Μπορεί να το
σκέπτομαι την επόμενη ημέρα και μετά το ξεπερνώ».

ΤΑ ΑΠΟΓΕΥΜΑΤΑ του χειμώνα της αρέσει να αγναντεύει το Μπούρτζι από την παραλία
του Ναυπλίου και να διαβάζει ό,τι βρει μπροστά της: από εφημερίδες μέχρι
ιατρικά εγχειρίδια. Η Αντωνία Κόκοτου μετακόμισε εκεί πριν από δύο χρόνια,
αφού σπούδασε διεθνολόγος στο Πάντειο Πανεπιστήμιο. Έπρεπε όμως να φύγει από
την ΑΘήνα, γιατί η ηχορρύπανση και το μποτιλιάρισμα της προκαλούσαν «νευρική κρίση».

Η Θάλασσα, η ηρεμία και η ομορφιά της πόλης την έφεραν στο Ναύπλιο, παρ' όλο
που οι δικοί της θα προτιμούσαν να την έχουν κοντά τους στο Αγρίνιο. Ο πατέρας
της και οι δύο αδελφές της την βλέπουν συχνά στα γήπεδα. Η μητέρα της όμως
ποτέ, γιατί δεν της αρέσει το ποδόσφαιρο.

Μπορεί η ενασχόλησή της με την διαιτησία να την έχει στενοχωρήσει, της έχει
προσφέρει όμως πολύτιμες γνώσεις και εμπειρίες για την υπόλοιπη ζωή της, που
μεγαλώνουν την εκίμησή της για την σφυρίχτρα. «Έμαθα να ελέγχω τα νεύρα μου,
να κρατώ την ψυχραιμία μου, να βρίσκομαι πάντα σε εγρήγορση. Γυρίζω την Ελλάδα
και γνωρίζω κόσμο».

Παρ' όλο που πιστεύει πως τα λάθη είναι ανθρώπινα και αναπόφευκτα ­ «δεν είναι
ανθρωπίνως δυνατό να τρέχεις επί 90 λεπτά πάνω κάτω και να προλαβαίνεις όλες
τις φάσεις» ­ αντιστέκεται στην ιδέα της χρήσης του βίντεο για την τελική
απόφαση σε μία δύσκολη φάση. 
«Η μαγεία του ποδοσφαίρου είναι η συνεχής ροή των φάσεων. Αν το διακόπτεις
κάθε λίγο και λιγάκι για να δεις το βίντεο, καταστρέφεις την ομορφιά του αγώνα».

Θεωρεί πάντως, ότι οι Έλληνες διαιτητές είναι από τους καλύτερους στην Ευρώπη,
με υψηλή τεχνική κατάρτιση και σωστές αποφάσεις. Υστερούν όμως σε δημόσιες
σχέσεις, για αυτό και δεν έχουν τις ίδιες ευκαιρίες με τους ξένους συναδέλφους τους.

ΑΛΗΘΕΙΑ, πόσο εκτιμάται η δυσκολία της δουλειάς του διαιτητή; Διότι σίγουρα,
οι ρέφερι είναι αυτοί που δίνουν εξετάσεις σε κάθε αγώνα και οι αποφάσεις τους
επιβάλλεται να είναι αστραπιαίες. Όμως, το ερώτημα είναι αν όντως είναι καλός
ή τουλάχιστον ικανοποιητικός ο μισθός τους, ύστερα από κάθε αγώνα. Συγκεκριμένα:.

Από τους πλέον χαμηλόμισθους είναι οι Έλληνες διαιτητές στην Ευρώπη. Η αμοιβή
των ρέφερι στη χώρα μας ­ ανά αγώνα ­ αγγίζει τις 65.000 δραχμές και
συγκριτικά με άλλες ομοσπονδίες στην Ευρώπη, είναι σχετικά μικρή. 
Αντίθετα, στη Γερμανία φαίνεται πως αναγνωρίζουν καλύτερα από κάθε άλλη χώρα
τη δύσκολη δουλειά του διαιτητή, αφού εκεί η αμοιβή ανά ματς φτάνει τις
629.400 δραχμές!. Οι πιο «αδικημένοι» θεωρούνται αναμφισβήτητα οι Βούλγαροι
διαιτητές, των οποίων το ποσό πληρωμής δεν ξεπερνάει τις 9.200 δραχμές.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O06</CAT>
<ED>
Κωδικός άρθρου: A16059O061</ED>
<ID>
ID:130104

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O06&aa=1</URL></REF>


Article

<CATEGORY>vin10</CATEGORY>

 <H2>ΠΟΛΟ
</H2><H2>Πρωτάθλημα με δύο φαβορί
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Χατζής και Μαυρωτάς αναμένεται να είναι από τους πρωταγωνιστές του
πρωταθλήματος πόλο που αρχίζει σήμερα

ΚΑΤΙ διαφορετικό υπόσχεται το φετινό πρωτάθλημα πόλο που αρχίζει σήμερα. Μια
διοργάνωση, με αρκετά υψηλό ­ για τα δεδομένα του αθλήματος ­ προϋπολογισμό,
με τις περισσότερες ομάδες ενισχυμένες και, κυρίως, με συμμετοχή αρκετών
παικτών παγκόσμιας κλάσης.

Ένα πολύ σημαντικό στοιχείο είναι ότι οι περισσότερες ομάδες κατάφεραν να
αποκτήσουν οικονομικούς πόρους, υπογράφοντας συμβάσεις με χορηγούς. Με αυτό
τον τρόπο, κατάφεραν να ενισχυθούν στη μεταγραφική περίοδο. Έτσι, ο
συναγωνισμός αναμένεται να είναι έντονος, ενώ είναι θετικό και το γεγονός ότι
η διάρκεια του φετινού πρωταθλήματος δεν περιορίζεται σε δύο μήνες. Η
«κανονική περίοδος» θα ολοκληρωθεί στις 27/6, ενώ τα πλέι-οφ ένα μήνα αργότερα.

Ποιοι είναι φαβορί; Σίγουρα, Βουλιαγμένη και Ολυμπιακός έχουν τον πρώτο λόγο,
αλλά καλύτερα να μην υποτιμήσουμε τη Χίο, τη Χαλκίδα, τον ΝΟ Πάτρας, ομάδες
που άλλωστε έπαιξαν πρωταγωνιστικό ρόλο και πέρυσι. Ερωτηματικά είναι Γλυφάδα
και Εθνικός, ενώ αναμένονται και φέτος ισχυρά τα Χανιά. Η πρωταθλήτρια
Βουλιαγμένη δεν έχει αλλαγές και θα στηριχθεί στους παίκτες που την ανέβασαν
στο πιο ψηλό σκαλί της Ευρώπης. Ο Ολυμπιακός κυριάρχησε στον μεταγραφικό
τομέα, αφού στον Πειραιά ήρθε ό,τι καλύτερο υπήρχε στην αγορά: Θωμάκος,
Βλοντάκης, Βαφειάδης και στη θέση του ξένου ένας Αμερικανός, ο Γκάβιν Αρόγιο.
Οι ξένοι παίκτες βοήθησαν σημαντικά πέρυσι, στην πρώτη χρονιά που επιτράπηκε η
συμμετοχή τους. Ονόματα όπως οι Ρώσοι Απανασένκο, Ροντιόνοφ, οι Αμερικανοί
Χάμπερτ, Λιν, ο Γερμανός Σμιντ, ο Ολλανδός Ντεβρίς, αναμένεται να
πρωταγωνιστήσουν και φέτος, μαζί με αρκετούς πολύ καλούς Έλληνες παίκτες. Η
μοναδική ομάδα που δεν έχει ξένο είναι ο Πανιώνιος.

Το πρωτάθλημα της Α1 θα έχει και πάλι τηλεοπτική κάλυψη, αυτή τη φορά από το
Supersport, που κάθε Δευτέρα θα μεταδίδει απευθείας το σημαντικότερο παιχνίδι.
Έτσι, μεθαυρίο στις 18.00 θα δούμε τη συνάντηση ΝΟ Χαλκίδας - ΝΟ Χίου. Το μόνο
πρόβλημα που θα δημιουργηθεί αφορά τις συχνές αναβολές αγώνων, λόγω των
ευρωπαϊκών υποχρεώσεων Βουλιαγμένης και Ολυμπιακού. Όμως και μόνο το γεγονός
ότι δυο ελληνικές ομάδες συνεχίζουν και μάλιστα με αρκετές πιθανότητες
διάκρισης στην Ευρώπη δείχνει την άνοδο του ελληνικού πόλο.

Το αποψινό πρόγραμμα λοιπόν: 18.00 (Κολ. Κέρκυρας): Κέρκυρα - ΝΟ Χανίων, 20.00
(Κολ. Πάτρας): ΝΟ Πάτρας - Γλυφάδα, 21.00 (Κολ. Πειραιά): Εθνικός -
Βουλιαγμένη, 21.30 (Κολ. Ποσειδώνιο): ΟΦΘ - Πανιώνιος. Τη Δευτέρα θα παίξουν
ΝΟ Χαλκίδας - ΝΟ Χίου και την προσεχή Τετάρτη Ηλυσιακός - Ολυμπιακός.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O07</CAT>
<ED>
Κωδικός άρθρου: A16059O071</ED>
<ID>
ID:130105

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O07&aa=1</URL></REF>


Article

<CATEGORY>vin10</CATEGORY>

 <H5>ΤΟ ΝΤΕΡΜΠΙ ΑΡΗ - ΟΛΥΜΠΙΑΚΟΥ ΘΑ ΚΡΙΝΕΙ ΤΗΝ ΠΡΩΤΙΑ
</H5><H2>Μισός τίτλος
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ο Γκιούρδας (στην επίθεση) και οι Μητρούδης - Μέγκαλ θα βρεθούν αντιμέτωποι
και σήμερα στην κρίσιμη συνάντηση της Μίκρας

ΤΟ ΝΤΕΡΜΠΙ Άρη - Ολυμπιακού, του οποίου το αποτέλεσμα θα κρίνει κατά μεγάλο
ποσοστό την 1η θέση στην τελική κατάταξη της κανονικής περιόδου και θα δώσει
σημαντικό προβάδισμα για τον τίτλο, δεσπόζει στη σημερινή 13η αγωνιστική του
Πρωταθλήματος Α1 βόλεϊ ανδρών.

Στον αγώνα που γίνεται στο κλειστό Μίκρας (ώρα έναρξης 17.00, διαιτητές
Αντωνούλης - Αναγνωστάκης, «ζωντανή» κάλυψη από το TV 100 Θεσσαλονίκης), με
νίκη του Άρη οι πρωταθλητές θα ισοβαθμήσουν στην κορυφή με τον Ολυμπιακό και
δύσκολα θα χάσουν την 1η θέση, σύμφωνα με το πρόγραμμα. Αν νικήσει ο
Ολυμπιακός θα είναι επίσης δύσκολο να χάσει την πρωτιά μέχρι το τέλος.

Προβλέπεται συναρπαστικό ματς, καθώς και οι δύο ομάδες προέρχονται από μεγάλες
επιτυχίες στην Ευρώπη και είναι σε άριστη κατάσταση. Ατού των γηπεδούχων η
εμπειρία των ξένων Κράβαρικ (Σλοβακία), Κόβαζικ (Τσεχία) και οι διεθνείς
Μητρούδης, Αλεξανδρόπουλος, Παπακοσμάς. Ο Ολυμπιακός στηρίζει ελπίδες στην
κλάση των Ντράκοβιτς, Γκιούρδα, Ποπόφ, Μέρλο, Τσακιρόπουλου, Θεοδωρίδη.

Δυνατές επίσης συγκρούσεις σήμερα ΠΑΟΚ - Ηρακλής (19.00), Α.Ε. Κομοτηνής -
Φιλία Ηλιούπολης (18.00) και Πανελλήνιος - Κτησιφώντας (19.00), ενώ θεωρείται
εύκολο το ματς Εθνικού Αλεξανδρούπολης - ΑΕΚ (19.00). Υπάρχει και το
Δευτεριάτικο (μεθαύριο, 16.30, στο Λουτράκι) ντέρμπι Παναθηναϊκού - Ορεστιάδας DIANA.

ΒΡΙΛΗΣΣΙΑ - ΠΑΟ

Ντέρμπι όμως υπάρχει και στο Πρωτάθλημα Α1 βόλεϊ γυναικών που βρίσκεται στη
14η αγωνιστική και αύριο (17.00), συναντιούνται Βριλήσσια και Παναθηναϊκός, σε
αγώνα - κριτήριο για το αν θα έχει ή όχι αντίπαλο η γηπεδούχος στην προσπάθεια
για τέταρτο συνεχόμενο τίτλο..

Το υπόλοιπο πρόγραμμα: Σήμερα: Γ.Σ. Ηλιούπολης - Άρης Θεσσ. (17.00). Αύριο:
Άγ. Σώστης ΣΑΒΒΑΛΑΣ - Φιλαθλητικός (12.00), Κοζάνη - Ιωνικός Ν.Φ. (14.00),
Α.Ε. Λάρισας - Παπάγου (12.00), Ολυμπιακός - Νίκη Αλεξ. (12.00).

Στο φινάλε α' γύρου (11η αγωνιστική) της Α2 ανδρών, ο πρώτος και αήττητος
Ιωνικός Νικαίας είναι φαβορί με Μίλωνα στη Νέα Σμύρνη (19.30), ενώ ξεχωρίζει
το ντέρμπι Ιωνικού Ν.Φ. - Ζαφειράκη (19.30). Επίσης σήμερα: Γρεβενά - ΕΑΠ
(18.00), Αριστοτέλης - Α.Ο. Σερρών (19.00), Ολυμπιάδα - Έσπερος (18.00), Φάρος
Κερατσινίου - Ήφαιστος D.F. ΧΡΗΜΑΤΙΣΤΗΡΙΑΚΗ Δράμας (17.00).

ΙΤΑΛΟΣ ΚΟΟΥΤΣ ΣΤΟΝ ΠΑΟ!

Έρχεται τη Δευτέρα στην Αθήνα ο εκ των κορυφαίων Ιταλών προπονητών βόλεϊ
Ντανιέλε Μπανιόλι, με τον οποίο συμφώνησε κατ' αρχήν (ύστερα από ενέργειες του
εφόρου Ντίνου Χασάπη) ο Παναθηναϊκός, προκειμένου ν' αναλάβει την ανδρική ομάδα!

Ο 45χρονος προπονητής είχε οδηγήσει την Ντεϊτόνα Μόντενα στην κατάκτηση του
Πρωταθλήματος Ιταλίας 1994-95 και του Κυπέλλου Πρωταθλητριών 1996, αλλά έμεινε
πέρυσι μακριά από τον πάγκο, λόγω σοβαρού τραυματισμού σε αυτοκινητικό ατύχημα.

Ο Μπανιόλι Θα παρακολουθήσει τον αγώνα Παναθηναϊκού - Ορεστιάδας και θα μείνει
μία εβδομάδα στην Αθήνα, για να δει τις συνθήκες εργασίας και να υπογραφούν τα συμβόλαια.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16059O091</ED>
<ID>
ID:130106

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O09&aa=1</URL></REF>


Article

<CATEGORY>vin10</CATEGORY>

 <H2>ΣΤΙΒΟΣ
</H2><H2>Λιτόχωρο και Γάνδη
</H2>
ΤΟ ΠΑΝΕΛΛΗΝΙΟ Πρωτάθλημα ανωμάλου δρόμου στο Λιτόχωρο και η συμμετοχή
πρωταθλητών μας σε μίτινγκ του εξωτερικού συγκεντρώνουν δεσπόζουν στο
Σαββατοκύριακο του κλασικού αθλητισμού.

Στο Λιτόχωρο το πρόγραμμα αρχίζει αύριο από 09.15' με 3.000μ. παμπαίδων και
τελευταίο αγώνισμα είναι τα 4.000μ. γυναικών (13.35'). Στο μίτινγκ της Γάνδης
μετέχουν Στρουμπάκος (800μ.), Βασδέκη (τριπλούν) και σ' εκείνο του Μπάλινγκεν
Παπακώστας, Κοκότης (ύψος).

*** Παγκόσμιο ρεκόρ κλειστού στα 3.000μ. με 7.24.90 σημείωσε ο Κενυάτης
Ντάνιλε Κόμεν στη Βουδαπέστη.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16059O092</ED>
<ID>
ID:130150

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O09&aa=2</URL></REF>


Article

<CATEGORY>vin10</CATEGORY>

 <H5>ΧΑΝΤΜΠΟΛ
</H5><H2>Δύο ντέρμπι κορυφής
</H2>
Ο ΑΘΗΝΑΪΚΟΣ ΚΟΡΕΛΚΟ ήταν ο νικητής με 28-25 της χθεσινής τηλεοπτικής μάχης της
16ης αγωνιστικής της Α1 χάντμπολ ανδρών με τον Αρχέλαο Κατερίνης, ενώ στο
σημερινό κύριο μενού ξεχωρίζουν δύο αναμετρήσεις. Πρόκειται για το ντέρμπι
ισοδυνάμων και φιλοδόξων Ιωνικού Ν.Φ.- Γ.Ε. Βέροιας (15.30') και το
παραδοσιακό ντέρμπι των βορείων προαστίων Βριλησσίων SUPERSPORT- ΑΣΕ Δούκα
(18.00'). Το υπόλοιπο σημερινό πρόγραμμα: Πανιώνιος- Σχ. Ξυνή (17.00'), Τρίτων
ΑΙΟΛΙΚΗ- Πανελλήνιος (18.00'), Κιλκίς Κ. ΜΑΧ- Φίλιπς (18.00').

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16059O093</ED>
<ID>
ID:130185

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O09&aa=3</URL></REF>


Article

<CATEGORY>vin10</CATEGORY>

 <H2>Σεμινάρια για το 2004
</H2>
Η ΑΝΑΛΗΨΗ της διοργάνωσης των Ολυμπιακών Αγώνων του 2004 από την Αθήνα
αποτελεί ένα γεγονός με ευρύτερες ιστορικές, πολιτικές, οικονομικές,
κοινωνικές και πολεοδομικές επιπτώσεις στην πορεία ανάπτυξης της Ελλάδας τον
21ο αιώνα. Σκοπός του μαθήματος είναι η ανάλυση των συνθηκών που διαμορφώνουν
το πλαίσιο διοργάνωσης των Αγώνων και η διερεύνηση των προοπτικών που
διανοίγονται για το σύνολο της χώρας και των παραγωγικών δραστηριοτήτων.
Ορισμένα από τα θέματα που αναπτύσσονται είναι: Το σύγχρονο Ολυμπιακό Κίνημα.
Ο ρόλος των νέων τεχνολογιών και των ΜΜΕ.Οι Φάκελοι Υποψηφιότητας «Αθήνα 1996»
και «Αθήνα 2004». Η αναζήτηση της θέσης του ελληνικού πολιτισμού στον σύγχρονο
κόσμο. Η εκμετάλλευση των ευκαιριών που προκύπτουν για την Ελλάδα. Η
ανασυγκρότηση της Αθήνας. Η οργανωτική δομή των Αγώνων. Οι χρηματοοικονομικές,
εμπορικές, τουριστικές, αθλητικές, διοικητικές και επικοινωνιακές δυνατότητες
που αναπτύσσονται. Τα σεμινάρια θα αρχίσουν στις 9 Φεβρουαρίου, στο Κολέγιο
Αθηνών (Ψυχικό) και θα διδάσκουν οι κ.κ. Πέτρος Συναδινός, αρχιτέκτονας κι
επικεφαλής της ομάδας του φακέλου υποψηφιότητας «Αθήνα 2004» και Δημήτρης
Τζιώτης, μέλος της Επιτροπής Στρατηγικής της Επιτροπής Διεκδίκησης των
Ολυμπιακών Αγώνων.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16059O094</ED>
<ID>
ID:130206

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O09&aa=4</URL></REF>


Article

<CATEGORY>vin10</CATEGORY>

 <H5>ΓΙΟΥΡΟΛΥΜΠ
</H5><H2>Τελετή έναρξης στη Βούλα
</H2>
ΜΕ ΤΗΝ τελετή έναρξης αύριο 19.00' στις εγκαταστάσεις του ΝΑΟ Βούλας ξεκινά η
γιορτή της Ιστιοπλοϊκής Εβδομάδας Γιουρολύμπ Αθηνών που θα διαρκέσει μέχρι την
Πέμπτη 12 του μήνα.

Οι αγώνες, στους οποίους αναμένεται ότι θα πάρουν μέρος 250 αθλητές Έλληνες
και ξένοι, αρχίζουν τη Δευτέρα στις 11.00'. Κάθε μέρα θα διεξάγονται δύο
ιστιοδρομίες. Ο Ν.Ο. Τζιτζιφιών Καλλιθέας θα έχει τη διοργάνωση των κατηγοριών
Σόλινγκ, Σταρ, 49ερ, Λέιζερ, ο ΝΑΟ Βούλας τα Φιν, Γιούροπ και 470, ο ΝΑΟ Βάρης
Βάρκιζας τα Μιστράλ.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16059O095</ED>
<ID>
ID:130221

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O09&aa=5</URL></REF>


Article

<CATEGORY>vin10</CATEGORY>

 <H5>ΚΑΡΑΤΕ
</H5><H2>700 αθλητές ρίχνονται στη μάχη
</H2>
ΜΕ ΣΥΜΜΕΤΟΧΗ 700 αθλητών από 35 χώρες που αποτελεί ρεκόρ για τη διοργάνωση
διεξάγεται σήμερα και αύριο στο Στάδιο Ειρήνης και Φιλίας το 25ο Ευρωπαϊκό
Πρωτάθλημα Καράτε Εφήβων, Νέων και Νεανίδων.

Από ελληνικής πλευράς ο Δημήτρης Κωνσταντινίδης (75κ.) είναι η μεγαλύτερη
ελπίδα για μετάλλιο ενώ θ' απουσιάσει τελικά ο Μιχάλης Γούσγουλας λόγω βρογχοπνευμονίας.

Το σημερινό πρόγραμμα ξεκινά 08.00 ενώ 18.00 είναι η τελετή έναρξης. Αύριο οι
αγώνες αρχίζουν από 08.00 και το πρόγραμμα των τελικών από 18.00.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16059O096</ED>
<ID>
ID:130229

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O09&aa=6</URL></REF>


Article

<CATEGORY>vin10</CATEGORY>

 <H5>ΠΑΟ ΚΑΙ ΠΑΝΙΩΝΙΟΣ ΚΥΝΗΓΟΥΝ ΜΕ ΠΑΘΟΣ ΤΟΥΣ 2 ΒΑΘΜΟΥΣ
</H5><H2>Αγωνία στο Παλέ
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Κόντρα στην παλιά του ομάδα (Πανιώνιο) και στους πρώην συμπαίκτες του
(Καράγκουτη, Δρελιώζη) θα βρεθεί απόψε ο Φάνης Χριστοδούλου

Ο ΤΙΤΛΟΣ της ταινίας που παίζεται στο σινεμά, «Το παιχνίδι», ταιριάζει γάντι
στο αποψινό ντέρμπι Παναθηναϊκού - Πανιωνίου στο ΟΑΚΑ για την 19η αγωνιστική
του Πρωταθλήματος. Οι «πράσινοι», που προσπαθούν να ανασυνταχθούν μετά το
«στραπάτσο» στο Κύπελλο, δεν έχουν περιθώρια: θέλουν τη νίκη, αλλά και την
καλή εμφάνιση, που θα τους δώσει δύναμη για τη συνέχεια. Και το σημαντικότερο:
θέλουν να κρατήσουν γερά την πρώτη θέση στο Πρωτάθλημα, που είναι ο
πρωταρχικός τους στόχος.

Από την άλλη, τα ατίθασα νιάτα του Μάκη Δενδρινού θέλουν να πετύχουν ό,τι δεν
κατάφεραν στην έδρα τους στον πρώτο γύρο: έχοντας αντλήσει θάρρος και δύναμη
από τη νίκη επί του Ολυμπιακού, έχουν στόχο να αλώσουν και το ΟΑΚΑ. Άλλωστε,
όπως έλεγαν, δεν έχουν να χάσουν τίποτα, μόνο να... κερδίσουν.

Από τον Παναθηναϊκό θα απουσιάσει ο τραυματίας Φεράν Μαρτίνεθ και από τον
Πανιώνιο ο Σάσα Μάρκοβιτς.

Στα Πατήσια ο Σπόρτιγκ θα επιχειρήσει να τελειώσει από τώρα την υπόθεση
παραμονή, όμως η ΑΕΚ δεν φαίνεται διατεθειμένη να γίνει θύμα. 
Οι «κιτρινόμαυροι» θα προσπαθήσουν να ξεπεράσουν το ψυχολογικό σοκ από το
Κύπελλο, ενώ ο Ιωαννίδης θέλει να «καθαρίσει» από νωρίς το παιχνίδι για να
ξεκουράσει τους βασικούς. 
Ο Μπάνε Πρέλεβιτς, που ταλαιπωρείται από τη μέση του, θα απουσιάσει, ενώ δίπλα
στον Χατζή αναμένεται να είναι (ξανά) ο Νικολαΐδης.

Αύριο στο Περιστέρι η ομώνυμη ομάδα απειλεί τον κυπελλούχο Ελλάδος, Άρη. 
Ο Κόνερ Χένρι και ο Ουότσον, παρότι δεν είναι 100% έτοιμοι αναμένεται να
ενισχύσουν τους γηπεδούχους, ενώ από τον Άρη δεν θα αγωνιστούν οι Ορτίθ, Σοκ,
Μπόνι, που είναι παρελθόν. Στην Κρήτη το Ηράκλειο έχει διπλό λόγο να θέλει τη
νίκη: για να μείνει ψηλά στη βαθμολογία, αλλά και για να δώσει μια απάντηση
στον Παπάγου, αφού στον πρώτο αγώνα θεωρούν ότι αδικήθηκαν. 
Ο Πάολο Αλμπέρτι που είχε δώσει τη νίκη, θα απουσιάσει ωστόσο, λόγω
τραυματισμού. Στο Ιβανόφειο ο Ηρακλής υποδέχεται τον Απόλλωνα Πατρών. Τόσο ο
Αλεξανδρής όσο και ο Διαμαντόπουλος αμφισβητούνται έντονα και θέλουν τη νίκη
όσο τίποτα άλλο. Και οι δύο ομάδες θα αγωνιστούν κομπλέ.

Τέλος, στο Αλεξάνδρειο ο ΠΑΟΚ χωρίς τον Στογιάκοβιτς θα αντιμετωπίσει τη
Δάφνη, που δεν λέει να «παρατήσει τα όπλα».

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16059O101</ED>
<ID>
ID:130098

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O10&aa=1</URL></REF>


Article

<CATEGORY>vin10</CATEGORY>

 <H2>ΟΛΥΜΠΙΑΚΟΣ
</H2><H2>Αμφιβολίες για Καρνισόβας
</H2>
ΣΕ ΘΕΡΑΠΕΙΑ υποβάλλεται από χθες ο Αρτούρας Καρνισόβας, που πονάει στο
μηνίσκο. 
Η συμμετοχή του στον αγώνα της Δευτέρας με τη Λάρισα είναι αμφίβολος, αφού ο
Ντούσαν Ίβκοβιτς αναμένεται να τον προφυλάξει. 
Αντίθετα, κανονικά θα δώσει το «παρών» ο Παναγιώτης Φασούλας που παρουσίσε
κάποιες μικρές ενοχλήσεις στο πόδι και προληπτικά είχε ένα διήμερο ρεπό από
τις προπονήσεις. 
Σήμερα κλείνει και τα 21 ο Δημήτρης Παπανικολάου (να τα εκατοστίσεις
Δημήτρη!), μια ημερομηνία που περίμενε πώς και πώς πριν από λίγο καιρό, αφού
θα έληγε το ιδιωτικό του συμφωνητικό και θα έμενε ελεύθερος. Τελικά, αντί να
γιορτάσει την ελευθερία του, θα γιορτάσει κερνώντας γλυκά τους συμπαίκτες του,
χωρίς να έχει όμως μετανιώσει για την απόφασή του να επιστρέψει.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16059O102</ED>
<ID>
ID:130145

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O10&aa=2</URL></REF>


Article

<CATEGORY>vin10</CATEGORY>

 <H5>Α2
</H5><H2>Μεγάλη νίκη της Ολύμπια
</H2>
ΜΕΓΑΛΗ ΕΚΤΟΣ έδρας νίκη (82-67) πέτυχε χθες η Ολύμπια Λάρισας στη Νέα Σμύρνη
επί του Μίλωνα στον αγώνα που «άνοιξε» την 16η αγωνιστική του πρωταθλήματος
της Α2. Στο σημερινό πρόγραμμα ξεχωρίζουν τα παιχνίδια Αμπελοκήπων-Αμαρουσίου,
ΜΕΝΤ-Νήαρ Ηστ και Εσπέρου-Φιλίππου Θεσσαλονίκης.

Αναλυτικά οι αγώνες (όλοι αρχίζουν στις 17.30): Γηπ. Νεάπολης:
Μακεδονικός-Ηλυσιακός, γηπ. Ιωνικού: Ιωνικός Νέας Φιλαδέλφειας-Αμύντας, γηπ.
Καλλιθέας: Έσπερος-Φίλιππος, γηπ. Γουδί: Αμπελόκηποι-Μαρούσι, γηπ. Πειραιά:
Πειραϊκός-ΒΑΟ, γηπ. ΜΕΝΤ: ΜΕΝΤ-Νήαρ Ηστ.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16059O103</ED>
<ID>
ID:130180

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O10&aa=3</URL></REF>


Article

<CATEGORY>vin10</CATEGORY>

 <H5>ΓΥΝΑΙΚΕΣ
</H5><H2>Ο ΠΑΟ υποδέχεται την Ακαδημία
</H2>
Ο ΠΑΝΑΘΗΝΑΪΚΟΣ υποδέχεται σήμερα το μεσημέρι (13.00) την Ακαδημία στον αγώνα
που ανοίγει την αυλαία της 15ης αγωνιστικής στις γυναίκες. Ο δεύτερος εκ των
πρωτοπόρων, ο Σπόρτιγκ παίζει επίσης στο γήπεδό του, αντιμετωπίζοντας την
Κυριακή τον Ολυμπιακό Βόλου. Αναλυτικά το πρόγραμμα: Σήμερα: Παναθηναϊκός -
Ακαδημία (γήπεδο ΠΑΟ, 13.00)

Αύριο: Σπόρτιγκ - Ολυμπιακός Βόλου (γηπ. Σπόρτιγκ, 10.30), Παλαιό Φάληρο -
Θρίαμβος (γηπ. Ρέστειο, 12.00), Εσπερίδες - Μέγας Αλέξανδρος (γηπ. Καλλιθέας,
12.00), ΜΕΝΤ - Ηρακλής (γηπ. ΜΕΝΤ, 12.00), Καλαμαριά - Κομοτηνή (γηπ.
Καλαμαριάς 12.00).

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16059O104</ED>
<ID>
ID:130203

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O10&aa=4</URL></REF>


Article

<CATEGORY>vin10</CATEGORY>

 <H2>Β' Εθνική
</H2>
ΤΟΝ ΑΛΙΜΟ φιλοξενεί ο πρωτοπόρος της Β' Εθνικής Αρίωνας, ενώ στον Εύοσμο με
τον Αίαντα θα παίξει η Δράμα. Αναλυτικά το αυριανό πρόγραμμα της 16ης
αγωνιστικής: Νίκη Βόλου - Καβάλα (17.00), Αίας Ευόσμου - ΚΑΟ Δράμας (17.00),
Κομοτηνή - Παλαιό Φάληρο (15.00), Ιωνικός Νικαίας - Πανελλήνιος (17.00),
Ηλιούπολη - Αστέρας Εξαρχείων (13.00), Νέστορας - Παγκράτι (17.00), Αρίων -
Άλιμος (17.00).

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16059O105</ED>
<ID>
ID:130219

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O10&aa=5</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
«Κουτσουρεμένο» εμφανίζεται το σημερινό πρόγραμμα ιπποδρομιών (εννέα κούρσες,
μικρή συμμετοχή ίππων). Από αυτές, ξεχωρίζει η 5η διαδρομή (Έπαθλο
Ιπποπαραγωγών, 9.500.000 δρχ.), στην οποία διαγωνίζονται άριστοι τριετείς.
Στις σημερινές κούρσες κάνουν την εμφάνισή τους και δύο από τους τρεις Γάλλους
αναβάτες (Γκιγεμέν ­ Φουρμόν), που βρίσκονται από την περασμένη Δευτέρα στη
χώρα μας και θα ιππεύσουν για ένα διάστημα στο Δέλτα! Ο τρίτος (Μπαγιέλ) θα
κάνει την εμφάνισή του την προσεχή εβδομάδα.

ΠΡΩΤΗ ΙΠΠΟΔΡΟΜΙΑ

Ώρα 3.00, 1.000 μέτρα

1. ΒΟΥΦΑ 58 Σταύρου&#0095

2. ΚΙΤΡΙΑ 58 Δημητσάνης&#0094

3. Λ. ΕΛΙΖΑΜΠΕΘ 55,5 Γεωργίου&#0092

4. ΗΛΙΟΓΕΝΝΗΤΗ 54 Βαλακούδ. Ν.&#0096

5. ΛΕΪΝΤΥ ΘΕΩΝΗ 54 Ξυνός&#0093

6. ΤΟΛΟΦΩΝΑ 54 Τριανταφύλ.&#0097

7. ΩΡΑΙΑ ΜΕΛΙΝΑ 54 Τσεργάς&#0091

­ Υπόδ.: ΚΙΤΡΙΑ - ΩΡΑΙΑ ΜΕΛΙΝΑ (Λ. Θεώνη).

ΔΕΥΤΕΡΗ ΙΠΠΟΔΡΟΜΙΑ

Ώρα 3.30, 1.000 μέτρα

1. ΓΚΡΕΗΤ ΓΚΙΦΤ 58 Οικονομίδης&#0093

2. ΠΡΙΜΑΒΙΣΤΑ 58 Σταύρου&#0096

3. ΦΛΥΑΡΙΑ 57,5 Γκιγεμέν&#0091

4. ΑΥΘΕΝΤΙΚΗ 56,5 Φίλιππος&#0094

5. ΒΙΖΕΝΤΑ 54 Γεωργίου&#0095

6. ΔΗΜΗΤΣΑΝΑ 54 Δημητσάνης&#0097

7. ΠΑΦΛΑΓΟΝΙΑ 54 Τριανταφύλ.&#0092

8. ΑΓΑΛΛΙΣ 56,5 Νίκος&#0099

9. ΑΡΜΟΝΙΑ 55,5 Μπάμπης&#0098

* Οι ίπποι 3-8 και 4-9 είναι ομόσταβλοι.

­ Υπόδ.: ΓΚΡΕΗΤ ΓΚΙΦΤ - ΠΡΙΜΑΒΙΣΤΑ (Αγαλλίς).

ΤΡΙΤΗ ΙΠΠΟΔΡΟΜΙΑ

Ώρα 4.00, 1.400 μέτρα

1. ΡΟΥΑΓ. ΓΚΛΟΡΥ 58 Οικονομίδης&#0091

2. ΚΑΣΤΕΛΛΟΡΙΖΟ 57,5 Μπάμπης&#0096

3. ΗΓΗΣΑΝΔΡΟΣ 57 Ξυνός&#0095

4. ΦΛΟΥΟΡ. ΓΟΥΕΪ 54,5 Δημητσάνης&#0092

5. ΝΤ. ΔΕ ΜΠΕΣΤ 54 Χατζημίμης&#0093

6. ΗΘΙΚΟΣ 51 Τσεργάς&#0094

­ Υπόδ.: ΚΑΣΤΕΛΛΟΡΙΖΟ - Ρ. ΓΚΛΟΡΥ (Φλ. Γουέι).

ΤΕΤΑΡΤΗ ΙΠΠΟΔΡΟΜΙΑ

Ώρα 4.30, 1.400 μέτρα

1. ΝΑΥΚΡΑΤΟΥΣΑ 58 Σταύρου&#0092

2. ΗΓΕΡΙΑ 56,5 Δημητσάνης&#0099

3. ΚΙΟΥΡΙ 56,5 Νίκος&#0095

4. ΑΛΙΚΟΥΛΑ 56 Οικονομίδης&#0094

5. ΒΕΓΓΕΡΑ 56 Γκιγεμέν&#0098

6. ΕΣΤΟΡΙΛ 56 Μπάμπης&#0096

7. ΠΡΑΣ. ΘΥΕΛΛΑ 56 Χατζημίμης&#0093

8. ΣΙΛΒ. ΝΤΟΛΛΑΡ 56 Βαλακούδ. Ν.&#0097

9. ΧΡΙΣΤΑ ΔΕΔΕ 56 Ηλίας&#0091

­ Υπόδ.: ΝΑΥΚΡΑΤΟΥΣΑ - ΕΣΤΟΡΙΛ (Αλικούλα).

ΠΕΜΠΤΗ ΙΠΠΟΔΡΟΜΙΑ

Ώρα 5.00, 1.400 μέτρα

(Κύπελλο Ιπποπαραγωγών - Δρχ. 9.500.000)

1. ΑΕΤΟΝΥΧΗΣ 58 Σταύρου&#0097

2. ΒΥΡΩΝ 58 Γεωργίου&#0096

3. ΘΕΜΙΣΤΙΟΣ 58 Δημητσάνης&#0094

4. ΘΥΜΟΣΟΦΟΣ 58 Σωτηρόπ/λος&#0095

5. ΡΟΥΑΓ. ΓΚΑΪΝΤ 58 Οικονομίδης&#0098

6. ΡΟΥΑΓ. ΣΕΒΑΛΙΕ 58 Καρασαβίδης&#0092

7. ΘΥΑΜΙΣ 58 Ξυνός&#0091

8. ΜΟΛΟΣΣΟΣ 58 Καρακατσάν.&#0093

9. ΡΟΥΑΓ. ΡΑΝΝΕΡ 58 Νίκος&#0099

* Οι ίπποι 1-8, 3-7 και 5-9 είναι ομόσταβλοι.

­ Υποδ.: ΣΤΑΒΛΟΣ (5-9) - ΒΥΡΩΝ (Θεμίστιος).

ΕΚΤΗ ΙΠΠΟΔΡΟΜΙΑ

Ώρα 5.30, 1.400 μέτρα

1. ΜΠΡΕΗΒΧΑΡΤ 58 Σταύρου&#0095

2. ΚΑΒΟ ΜΑΛΙΑΣ 55,5 Δημητσάνης&#0099

3. ΔΑΜΙΑΝΟΣ 55 Νίκος&#0096

4. ΓΚΣΤΑΑΝΤ 54 Γεωργίου&#0094

5. ΗΡΟΔΟΤΟΣ 54 Ξυνός&#0098

6. ΡΟΔΑΝΟΣ 54 Βαλακούδ. Ν.&#0097

7. ΡΟΥΑΓ. ΒΙΚΤΟΡΥ 55,5 Οικονομίδης&#0093

8. ΦΛΑΪΝΓΚ ΓΚΑΣ 54 Τριανταφύλ.&#0092

9. ΤΟΤ. ΦΟΡ ΕΒΕΡ 54 Νικολαΐδης&#0091

* Οι ίπποι 4-9 είναι ομόσταβλοι.

­ Υπόδ.: ΦΛ. ΓΚΑΣ - ΗΡΟΔΟΤΟΣ (Ροδανός).

ΕΒΔΟΜΗ ΙΠΠΟΔΡΟΜΙΑ

Ώρα 6.00, 1.400 μέτρα

1. ΗΠΙΤΗΣ 58 Ξυνός&#0094

2. ΜΠΟΡΟΜΙΡ 54,5 Γκιγεμέν&#0095

3. ΑΝΔΡΕΙΩΜΕΝΟΣ 54 Καραμάνογ.&#0091

4. ΑΡΧΕΛΑΟΣ 55 Μπάμπης&#0092

5. ΗΜΙΘΕΟΣ 54 Τριανταφύλ.&#0098

6. ΜΟΡΝΟΣ 54 Δημητσάνης&#0099

7. ΜΟΡΤΗΣ 54 Γεωργίου&#0096

8. ΟΛΓ. ΤΟΤΝΑΜ 54 Δάλαρης&#0097

9. ΣΑΙΝΤ ΜΟΡΙΤΖ 54 Νικολαΐδης&#0093

* Οι ίπποι 8-9 είναι ομόσταβλοι.

­ Υπόδ.: ΜΟΡΝΟΣ - ΑΝΔΡΕΙΩΜΕΝΟΣ (Σαιντ Μόριτζ).

ΟΓΔΟΗ ΙΠΠΟΔΡΟΜΙΑ

Ώρα 6.30, 1.400 μέτρα

1. ΣΙΛΒΕΡΙΝΟ 57,5 Αττίκος&#0094

2. ΕΙΡΗΝΗ ΜΟΥ 54 Μανώλης&#0096

3. ΣΟΥΠΕΡ ΚΑΠ 54 Βαλακούδ. Ν.&#0091

4. ΣΑΤΥΡΑ 53 Τσεργάς&#0093

5. ΣΚΑΡΛΕΤ 52,5 Ξυνός&#0092

6. ΚΛΙΦ ΧΟΟΥΠ 48 Δάλαρης&#0097

7. ΣΤΡ. ΣΟΥΛΗΣ 45,5 Αλίκη&#0095

­. Λ. ΟΦ ΓΚΛΟΡΥ 60 Νίκος&#0098

* Ο ίππος ΛΑΝΤ ΟΦ ΓΚΛΟΡΥ τρέχει εκτός στοιχήματος.

­ Υπόδ.: ΣΟΥΠΕΡ ΚΑΠ - ΣΤ. ΣΟΥΛΗΣ (Σκάρλετ).

ΕΝΑΤΗ ΙΠΠΟΔΡΟΜΙΑ

Ώρα 7.00, 1.400 μέτρα

1. ΚΕΡΑΜΕΙΚΟΣ 59 Καρακατσάν.&#0091

2. ΛΑΪΤΕΝ. ΣΤΑΡ 53,5 Μανώλης&#0098

3. ΑΚΕΛΗΤΟΣ 49 Φουρμόν&#0093

4. ΑΛΕΞ. ΣΤΕΦΑΝΙ 47 Γεωργία&#0092

5. ΔΗΜΟΦΙΛΟΣ 48,5 Τσεργάς&#0095

6. ΛΟΒΙΝΓΚ ΤΖΙ 48 Δάλαρης&#0094

7. ΤΖΩΝ ΦΟΥΣΚ 45,5 Αλίκη&#0097

8. ΦΑΚΗ 45,5 Μ. Καμούτση&#0096

­ Υπόδ.: ΛΑΪΤ. ΣΤΑΡ - ΑΛΕΞΙΑ ΣΤΕΦΑΝΙ (Δημόφιλος).

­ Δύο αουτσάιντερ: ΔΑΜΙΑΝΟΣ (6η) - ΗΜΙΘΕΟΣ (7η).

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16059O106</ED>
<ID>
ID:130227

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O10&aa=6</URL></REF>


Article

<CATEGORY>vin10</CATEGORY>

 <H5>ΣΤΟΝ ΡΥΘΜΟ ΤΟΥ ΟΛ ΣΤΑΡ ΖΕΙ Η Ν. ΥΟΡΚΗ
</H5><H5>Στη... μαύρη τα εισιτήρια
</H5><H5>Τρίποντο στα... δολάρια
</H5><H5>1.817 εκπρόσωποι του Τύπου
</H5><H2>Ο θίασος επί σκηνής
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

ΝΕΑ ΥΟΡΚΗ

ΤΟ... ΦΕΡΜΟΥΑΡ (Zippergate) του Κλίντον, κλείνει για δύο ημέρες... Εδώ, στην
Νέα Υόρκη, αλλά και σε όλες τις πολιτείες των ΗΠΑ, ο πλανητάρχης και η Μόνικα
Λιουίνσκι αποτελούν το πρώτο θέμα στα ΜΜΕ ­ και όχι μόνο. Όμως, από την Πέμπτη
το 48ο All Star Game, που φιλοξενείται στη Νέα Υόρκη, αποτελεί το νέο
αντικείμενο σχολιασμού και προβολής. Οι διαφημίσεις προϊόντων από παίκτες του
ΝΒΑ δεν έχουν τελειωμό και το μάρκετινγκ απαιτεί τη... χρησιμοποίηση των πιο
διάσημων. Αυτοί όλοι (ή σχεδόν όλοι) θα βρεθούν αύριο το βράδυ στο Madison
Square Garden για να πάρουν μέρος στη γιορτή του μπάσκετ.

Ο «πολύς» Μάικλ Τζόρνταν, που θα γίνει για 11η φορά All Star παίκτης, ο
αγαπημένος όλων από την Generation Χ του μπάσκετ, Κόμπι Μπράιαντ, αλλά και η
αντίδραση του νεοϋορκέζικου κοινού, είναι τα πιο ενδιαφέρονται στοιχεία της
αυριανής εορταστικής συνάντησης. Το Big Apple (όπως αποκαλούν τη Νέα Υόρκη)
υποδέχεται το All Star για πρώτη φορά μετά το 1968, χωρίς όμως να έχει έναν
παίκτη των Νικς στον αγώνα. Οι οπαδοί που θα κατακλύσουν το Μ.S.G., αναμένεται
να αποδοκιμάσουν τον κομισάριο του ΝΒΑ, Ντέιβιντ Στερν, αλλά και να μη
χειροκροτήσουν ­ όσο θερμά θα περιμέναμε ­ τον Μάικλ Τζόρνταν, δείχνοντας ότι
ακόμη και εδώ ο αθλητισμός δεν είναι απλά θέαμα... Ο Πάτρικ Γιούιν, που έχει
συμμετοχές σε όλα τα All Star (πλην εκείνων που τραυματίστηκε), έμεινε εκτός
αγώνα λόγω της ατυχίας του. Χτύπησε στο Μιλγούκι (20/12) και δυστυχώς για τους
φίλους της Νέας Υόρκης, η ομάδα έμεινε χωρίς εκπρόσωπο! Έτσι η... πίκρα που
έχει αφήσει ο Στερν από την περσινή τιμωρία των παικτών των Νικς στα πλέι οφ
από το ΝΒΑ, γίνεται πιο έντονη, αφού ο Γιούιν δεν μπορεί να την... γλυκάνει με
τα πολιτικά ρούχα.

Ο Τζόρνταν ετοιμάζεται για... νέες πτήσεις και στο Ολ Σταρ της Νέας Υόρκης

Στο Μ.S. G όμως θα είναι... όλος ο θίασος του ΝΒΑ επί σκηνής. Ο Τζόρνταν (για
τον οποίο χθες η «Ντέιλι Νιους», έγραφε πως «δεν τον θέλουμε οι Νεοϋορκέζοι
στην ομάδα μας» σχολιάζοντας τις φήμες που τον θέλουν να αγωνίζεται εδώ
φέτος), έχοντας με τα 33 εκατ. δολάρια που εισέπραξε φέτος την πολυτέλεια να
πληρώνει 10.000 δολάρια πρόστιμο για την απουσία του από την συνάντηση των
παικτών με τους δημοσιογράφους (προτίμησε το γκολφ), αναμένεται αύριο στη Νέα
Υόρκη και σίγουρα είναι το... καλύτερο κομμάτι του παζλ. Μαζί του θα είναι ο
Καρλ Μαλόουν, ο Ρέτζι Μίλερ, ο Ντέιβιντ Ρόμπινσον και σχεδόν όλα τα μεγάλα
αστέρια του ΝΒΑ. Και λέμε σχεδόν όλα, γιατί οι διοργανωτές είναι εμφανές ότι
επιδιώκουν να «γεννήσουν» τους διαδόχους του... Μιχαλάκη (Τζόρνταν) και των
υπολοίπων, για τους οποίους έρχεται το πλήρωμα του χρόνου.

Άλλωστε, δεν είναι τυχαίο ούτε ότι το ΝΒΑ μάς μοίρασε βιντεοκασέτα των
«παικτών του 2000», στην οποία μπορεί να δει κανείς συνεντεύξεις και φάσεις
των «πιτσιρικάδων» του πρωταθλήματος. Όπως επίσης δεν είναι τυχαία η επιλογή
τού Κόμπι Μπράιαντ (για τον οποίο γίνεται χαμός εδώ στις ΗΠΑ, ήδη) και του Τιμ
Ντάνκαν από τις ομάδες των «ρούκι». Ο Μπράιαντ μάλιστα, έγινε ρέκορντμαν,
καθώς είναι ο μικρότερος παίκτης (μόλις 19 χρόνων) που θα αγωνιστεί στο All
Star. Και μη φανταστείτε ότι το ΝΒΑ... στέρεψε από παίκτες. Το μόνο που
μπορείτε να αναλογιστείτε είναι ότι παρότι στην ψηφοφορία του κοινού
συγκέντρωσαν πολλές προτιμήσεις οι Τσαρλς Μπάρκλεϊ, Κρις Ουέμπερ, Άλεν
Άιβερσον, Ντένις Ρόντμαν (ο κορυφαίος ριμπάουντερ παρακαλώ...) δεν θα είναι
εδώ. Όπως και οι Σκότι Πίπεν, Τζον Στόκτον, Ακίμ Ολάζουον (προέρχονται από
τραυματισμό), Πάτρικ Γιούιν, Στέφαν Μάρμπουρι, Γκλάιντ Ντρέξλερ, Ροντ
Στρίκλαντ, Τομ Γκουλιότα και άλλοι πολλοί. Ειδικά, όμως, η πρώτη τετράδα και
υπερψηφίστηκε (333.865 ο Ρόντμαν, 479.005 ο Μπάρκλεϊ, 338.413 ο Άιβερσον,
190.360 ο Ουέμπερ), αλλά και σούπερ σταρ είναι. Μήπως όμως είναι συμπτωματικό
ότι είναι... παλιοχαρακτήρες;

ΟΥΤΕ ένα από τα 20.000 εισιτήρια του All Star Game δεν έχει απομείνει. Δεν
λείπει όμως, ούτε από εδώ, το φαινόμενο της μαύρης αγοράς, ακόμη και για τις
εκδηλώσεις που πλαισιώνουν τον κυρίως αγώνα. Έτσι τα εισιτήρια του αγώνα
ξεπερνούν τα 800 δολ. (περίπου 235.000 δρχ.), ενώ για τα υπόλοιπα θεάματα τα
300 δολ. (περίπου 90.000 δρχ.).

ΠΥΡ κατά βούληση με στόχο 6 εκατ. δραχμές και τον τίτλο του καλύτερου σουτέρ
από οκτώ «πολυβόλα» του ΝΒΑ, απόψε στο «Garden».

Μπορεί ο κάτοχος του τίτλου Στιβ Κερ να απουσιάζει από τον φετινό διαγωνισμό ­
λόγω τραυματισμού ­ όμως το «παρών» θα δώσουν οι... βετεράνοι του είδους,
Γκλεν Ράις (νικητής '95), Ντέιλ Έλις (νικητής '89) και οι «χεράδες»: Ρέτζι
Μίλερ, Τζεφ Χόρσνατσεκ, Σαμ Μακ, Χούμπερτ Ντέιβις, Τρέισι Μάρεϊ και ο
«γηπεδούχος» Τσάρλι Γουόρντ των Νικς, που θα έχει και την υποστήριξη των θεατών.

Ο νικητής θα εισπράξει 20.000 δολάρια, ενώ τα μισά (10.000 δολ.) είναι το ποσό
για τον φιναλίστ. Ο τρίτος θα πάρει 5.500 δολ., ο τέταρτος 2.500 και οι
υπόλοιποι τέσσερις για τη συμμετοχή τους από 1.000 δολάρια.

Η ΠΟΛΥΔΙΑΦΗΜΙΣΜΕΝΗ και εύκολη στην πρόσβαση Νέα Υόρκη, αλλά φυσικά και η λάμψη
των βετεράνων Μάικλ Τζόρνταν, Καρλ Μαλόουν, Ρέτζι Μίλερ, Ντέιβιντ Ρόμπινσον
μαζί με την εμφάνιση νέων αστέρων του ΝΒΑ, ήταν αρκετά στοιχεία για να
«πείσουν» τους δημοσιογράφους να καλύψουν το φετινό All Star, δημιουργώντας
έτσι ρεκόρ διαπιστευμένων εκπροσώπων των ΜΜΕ.

Έτσι απόψε και αύριο στο «Madison» θα βρεθούν 1.817 δημοσιογράφοι, εκ των
οποίων οι 408 προέρχονται από 46 χώρες εκτός των ΗΠΑ.

Από τη Δομινικανή Δημοκρατία μέχρι την Ινδονησία, τις Φιλιππίνες, τη
Σιγκαπούρη. Όλες οι φυλές του κόσμου δηλαδή, όπως άλλωστε είναι συνηθισμένη να
ζει... η πολύχρωμη Νέα Υόρκη.

Αξίζει να σημειωθεί ότι πέρυσι στο Κλίβελαντ οι δημοσιογράφοι από το εξωτερικό
ήταν 260 από 41 χώρες, ενώ μόλις 44 από επτά χώρες (!) ήταν το 1990..

Τέλος, το ματς θα μεταδοθεί σε 27 χώρες και υπολογίζεται ότι θα τον
παρακολουθήσουν περίπου 600.000.000 τηλεθεατές από όλα τα μέρη της γης.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16059O111</ED>
<ID>
ID:130099

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O11&aa=1</URL></REF>


Article

<CATEGORY>vin10</CATEGORY>

 <H5>ΕΝΩ Η ΕΠΟ...
</H5><H2>Κουβαρντάδες οι Ρουμάνοι!
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>Καταπληκτικός διαπραγματευτής απεδείχθη ο Ιορντανέσκου, αν και αυτό έπρεπε να
το περιμέναμε, λόγω του νόμου της προσφοράς και της ζήτησης που ισχύει στα γήπεδα...

*** Ο άνθρωπος, καλός και άγιος, δεν λέω, ζήτησε 450 χιλιάδες δολάρια
ετησίως και ως ατού εμφάνισε... αντίγραφο του συμβολαίου του με την Ομοσπονδία
της Ρουμανίας.

*** Προσέξτε: σύμφωνα με τον Άγγελο, τα χρήματα που ζήτησε από τον...
Σφακιανάκη, του τα έδινε και η πατρίδα του!

*** Δεν διευκρίνισε αν τα εισέπραττε σε δολάρια ή άλλο νόμισμα...

*** Βέβαια, ως γνήσιοι Νεοέλληνες, οι ηγέτες της ΕΠΟ δεν «τσίμπησαν».

*** Πρόσφεραν πολύ λιγότερα και αν η συμφωνία οριστικοποιηθεί, τότε ο
Ιορντανέσκου θα κερδίζει 360.000 δολάρια τον χρόνο συν άλλες 130.000, αν
καταφέρει και οδηγήσει στην πρόκριση.

*** Μη νομίσετε πως μας έκανε κανένα οδυνηρό σκόντο. Ο μάγκας τα
χρήματα αυτά τα θέλει καθαρά.

*** Και επιπλέον σπίτι στην Κηφισιά (προφανώς για να βρίσκεται κοντά
στον πρόεδρο...), παιδικό σταθμό για τα τέκνα του, αυτοκίνητο (κάπως καλύτερο
από αυτό που οδηγεί ο Σαβέβσκι, υποθέτω) και δύο φορές τον χρόνο ταξίδι
οικογενειακώς στη Ρουμανία.

*** Μπράβο του που σκέφθηκε και τα πεθερικά του ο κόουτς...

Κηφισιά... φυσικά...

Δεν τελειώσαμε με τις απαιτήσεις του Άνγκελ (και όχι «Άνχελ» που δημοσιεύεται
σχεδόν καθολικώς στον Τύπο).

*** Με το που θα πιάσει δουλειά, ο Ιορντανέσκου θέλει ασφάλεια γι'
αυτόν και την οικογένειά του.

*** Δηλαδή κοινωνική ασφάλιση!

*** Αν και με τόσο χρήμα που διεκδικεί, θα έλεγα πως επιβάλλεται να
προσληφθούν μισή διμοιρία σεκιουριτάδες.

*** Δεν γνωρίζω ακριβώς τι κέρδισε στα ποδοσφαιρικά χρόνια του
Ιορντανέσκου. Όμως, ως προπονητής, η τύχη τού χαμογελάει παρατεταμένα.

*** Στην Ρουμανία ως ομοσπονδιακός τα κατάφερες, και χαλάλι του όσα λέι
(και στρατιωτικά παράσημα - βαθμοί) του χορηγήθηκαν.

*** Στην Κύπρο, όπου εργάστηκε στην Ανόρθωση, επίσης κέρδισε μπόλικο
χρήμα, περισσότερο από όσο του είχε προσφέρει ο Αλαμάνος του Απόλλωνα, που τον
είχε συζητήσει πριν φύγει για την Λάρνακα...

*** Λέγεται ότι ο Ρουμάνος έχει φτιάξει αρκετά μεγάλη περιουσία, την
οποία φυλάσσει σε θυρίδα κυπριακής Τράπεζας.

*** Γενικώς, στην Κύπρο διαθέτει πολύ ισχυρούς φίλους. Συνεπώς, τον
Σφακιανάκη, τον Γκαγκάτση και τον Ανδριά δικαιωματικά τους είδε «αφ' υψηλού» ο φιλάρας...

*** Άντε να τον σεβαστεί τώρα η... πλειοψηφία της ΕΠΟ, η οποία
«σφαδάζει» από άρνηση για πρόσληψη ξένου τεχνικού.

Βιάστηκε ο Φαλκάο...

Ο Ιορντανέσκου, αν έλθει στην Αθήνα, θα το κάνει στις 15 του προσεχούς
Ιουλίου. Μέχρι τότε, άφησε να ενοηθεί ότι θα μας έρχεται σταδικά, προκειμένου
να βλέπει δυνατά ματς του πρωταθλήματος.

*** Όσον αφορά τους λοιπούς μνηστήρες, έγινε γνωστό το εξής: τόσο ο
Γιάτσεκ όσο και ο Μπλαχίν δέχονται να υπερασπίσουν τα εθνικά ποδοσφαιρικά μας
όνειρα έναντι αμοιβής που δεν ξεπερνά ετησίως τα 45 εκατομμύρια σε δραχμούλες!

*** Για τον... Φαλκάο, τον Βραζιλιάνο προπονητή, δεν υπάρχουν
λεπτομέρειες, αφού μόλις χθες έφθασε στην ΕΠΟ το φαξ του μάνατζέρ του.

*** Ζητάει δουλειά ο Φαλκάο, όμως είναι σαφές πως θα θεωρηθεί εκπρόθεσμος...

*** Κάτι ακόμη, που ίσως δημιουργήσει αίσθηση και δώσει αφορμή σε
κουτσομπολιό, αναζήτηση διευκρινίσεων, διαψεύσεις και πονοκεφάλους:

*** Ο Ρουμάνος προπονητής ανέφερε στο προεδρείο της ΕΠΟ ότι του έγιναν
τελευταία τέσσερις προτάσεις από ελληνικους συλλόγους.

*** Η μία είναι από την ΑΕΚ, πράγματι, υπήρχε και προσύμφωνο με Τροχανά κ.λπ.

*** Η δεύτερη, είναι προφορική, από τον Γ. Μπατατούδη του ΠΑΟΚ στο
Βουκουρέστι, πριν από τα περασμένα Χριστούγεννα. Το είχε αποκαλύψει η στήλη...

*** Η τρίτη και η τέταρτη ελέγχονται ή και αιωρούνται...

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16059O121</ED>
<ID>
ID:130100

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Να γεμίσουν οι κερκίδες
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>Η ΕΡΕΥΝΑ της εταιρείας δημοσκοπήσεων V. PRC για τον αθλητισμό, που
δημοσιεύεται σε συνέχειες στην «ΟΜΑΔΑ», είχε χθες ένα στοιχείο, το οποίο
επιβάλλεται να απασχολήσει σοβαρά τους αρμόδιους φορείς, αλλά και γενικά όλους
τους φιλάθλους.

Ποσοστό 65,8% των ερωτηθέντων δήλωσε ότι ποτέ δεν πηγαίνει στο γήπεδο για να
δει αγώνα ποδοσφαίρου, ενώ για το μπάσκετ τα πράγματα είναι ακόμα πιο σκούρα,
αφού το ποσοστό ανεβαίνει στο 77,7%.

Τα γήπεδα είναι άδεια και ψυχρά. Οι αγώνες διεξάγονται ερήμην των φιλάθλων. Το
θέαμα, τουλάχιστον στο ποδόσφαιρο, παραμένει σε χαμηλά επίπεδα.

Το φαινόμενο είναι ανησυχητικό, αφού έχουμε ήδη αναλάβει τη διοργάνωση των
Ολυμπιακών Αγώνων του 2004. Πώς είναι δυνατόν να έχουμε φιλοδοξίες, όταν
απουσιάζει από τις κερκίδες η ζωντάνια του φίλαθλου κοινού; Ας μη ξεχνάμε ότι
στο Παγκόσμιο Πρωτάθλημα Στίβου του περασμένου καλοκαιριού, η πληρότητα του
Ολυμπιακού Σταδίου τις πρώτες ημέρες ήταν άπιαστο όνειρο.

Θα φτιάξουμε πολλές και μοντέρνες εγκαταστάσεις. Να σκεφτούμε όμως ότι οι
αθλητές χρειάζονται θερμούς υποστηρικτές, σωστούς φιλάθλους. Αλλά και να μη
διαφεύγει από κανέναν ότι η λειτουργία των γηπέδων απαιτεί τεράστια κονδύλια,
που κάποια στιγμή δεν πρέπει να δίδονται από την Πολιτεία.

Ας φθάσουμε το βλέμμα μας στην επομένη ημέρα των Ολυμπιακών Αγώνων. Τα στάδια
και τα γήπεδα πρέπει να έχουν ζωή, να μη μοιάζουν με μαυσωλεία. Ο αθλητισμός
χρειάζεται αθλητές, αλλά απαραιτήτως και φιλάθλους.

Αναγκαία η ανάληψη εκστρατείας αθλητικής παιδείας, για να φτιάξουμε εραστές
του αθλητισμού. Οι νέοι μας πρέπει να μυηθούν στην ομορφιά και τις αξίες του
αθλητισμού. Να μάθουν την Ιστορία, να επισκεφθούν την Ολυμπία, να δουν ειδικά
ντοκιμαντέρ, να καθήσουν στα θρανία, να έρθουν σε άμεση επαφή με πρωταθλητές.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16059O122</ED>
<ID>
ID:130146

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O12&aa=2</URL></REF>


Article

<CATEGORY>vin10</CATEGORY>

 <H2>Προπονούνται εντατικά
</H2>
Το ζευγάρι της Γερμανίας στο καλλιτεχνικό πατινάζ, Μάντι Βότζελ και Ίγκο
Στόιερ, ετοιμάζεται εντατικά για την συμμετοχή του στην Χειμερινή Ολυμπιάδα
του Ναγκάνο, που αρχίζει σήμερα. Οι Γερμανοί αισιοδοξούν για το χρυσό μετάλλιο.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16059O123</ED>
<ID>
ID:130181

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O12&aa=3</URL></REF>


Article

<CATEGORY>vin10</CATEGORY>

 <H2>Ο πρόεδρος τούς γνώριζε πολύ καλά
</H2>
Ο λαμπρός σύλλογος Ναυτικός Όμιλος Βουλιαγμένης, κυπελλούχος Ευρώπης πέρσι στο
πόλο, τίμησε χθες τον Πρόεδρο της Δημοκρατίας κ. Κωνσταντίνο Στεφανόπουλο με
το μετάλλιο για τα 60 χρόνια του συλλόγου. Επίσης, οι παίκτες τού πρόσφεραν
ένα από τα μετάλλια του Κυπέλλου Ευρώπης. Να σημειωθεί ότι δεν χρειάστηκαν
συστάσεις από τον ηγέτη του ΝΟΒ Χρήστο Ζούπα, αφού ο πρόεδρος τους γνώριζε
όλους, από τους αγώνες.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16059O124</ED>
<ID>
ID:130204

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O12&aa=4</URL></REF>


Article

<CATEGORY>vin10</CATEGORY>

 <H5>Εκεί που οι μετρ σερβίρουν λύσεις και καφέ
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Η ΑΘΗΝΑ απέκτησε το δικό της αμιγώς σκακιστικό «καφέ» στα πρότυπα και άλλων
ευρωπαϊκών πρωτευουσών. Ένας ζεστός μικρός χώρος δίπλα στην πλατεία Εξαρχείων,
στην οδό Τσαμαδού 10, έγινε το πέρασμα, εδώ και λίγες εβδομάδες, των καλύτερων
σκακιστών της πόλης. Τα 10 περίπου τραπέζια του «Μπλιτς καφέ», όπως είναι η
ονομασία του, «ανάβουν» κάθε μεσημέρι από τα μπλιτς, τις δεκάλεπτες δηλαδή
παρτίδες, και από τις συζητήσεις με το συχνά ιδιόρρυθμο, σκακιστικό τους
περιεχόμενο. Και ο χορός καλά κρατεί, τουλάχιστον μέχρι τα μεσάνυχτα κάθε μέρα.

Υπάρχουν και άλλα καφενεία που έχουν κατά καιρούς φιλοξενήσει τον σκακιστικό
κόσμο. Είναι ωστόσο η πρώτη φορά που ένας σκακιστής αποφασίζει να κάνει το
όνειρο αρκετών ακόμη συναθλητών του, πραγματικότητα. Να δημιουργήσει δηλαδή
ένα χώρο όπου το πνευματικό άθλημα θα κυριαρχεί και θα έλκει σχεδόν
αποκλειστικά φίλους του αθλήματος. Είναι ένα πείραμα για τον Γιώργο Βούρο, τον
σκακιστή που είχε την έμπνευση αλλά και τη δύναμη να αναλάβει ένα τέτοιο ρίσκο.

Και είναι μια ιδιαίτερη χαρά για τους σκακιστές να έχουν ένα πραγματικά δικό
τους στέκι. Εκεί ο πελάτης, μπροστά στη μαονένια σκακιέρα του, μπορεί να
ζητήσει τον καφέ του από κάποιο μετρ με όλες τις σημασίες της λέξης. Και ο
τελευταίος, αρκετά διακριτικός, δεν θα του διορθώσει την κίνηση αν δεν του ζητηθεί...

ΙΚΑΡΟΣ

Ξεκινάει σήμερα το δεύτερο ανοιχτό τουρνουά του Ίκαρου για τη φετινή χρονιά.
Οι αγώνες θα γίνουν και πάλι στο εντευκτήριο των Αμπελοκήπων (Μακρυνίτσας
12-14, τηλ. 6433.584), από τις 7 Φεβρουαρίου μέχρι τις 21 Μαρτίου. 
Οι γύροι θα παίζονται αποκλειστικά Σάββατο. Αργότερα θα ξεκινήσει και τρίτο
τουρνουά στο εντευκτήριο του Ιωνικού Συνδέσμου (Λ. Ηρακλείου 251, τηλ.
2775.916). Οι αγώνες εδώ θα γίνονται Δευτέρα, Τετάρτη και Παρασκευή από τις 18
Φεβρουαρίου μέχρι τις 6 Μαρτίου. 
Προγραμματίζεται εξάλλου ένα ακόμη τουρνουά, στο εντευκτήριο της Καλλιθέας,
Λυκούργου 50, πιθανότατα από τις 10 μέχρι τις 31 Μαρτίου. Αμέσως μετά θα
ξεκινήσουν κλειστά τουρνουά νόρμας. Δικαίωμα συμμετοχής έχουν όσοι
διακρίνονται σε κάποιο ανοιχτό τουρνουά του Ίκαρου. Ο πρώτος κάθε κατηγορίας
αποκτά δικαίωμα συμμετοχής σε κλειστό τουρνουά νόρμας της αμέσως μεγαλύτερης
κατηγορίας. 
Προκρίσεες δίνονται και από την αθροιστική συμμετοχή σε τρία ανοιχτά τουρνουά.
Όσοι συγκεντρώσουν 20 βαθμούς σε 3 τουρνουά (περιλαμβάνεται και αυτό που
τελείωσε πριν από λίγες μέρες στους Αμπελοκήπους) αποκτούν δικαίωμα συμμετοχής
σε τουρνουά νόρμας διεθνούς μετρ. Οι 18 βαθμοί οδηγούν σε τουρνουά νόρμας
εθνικού μετρ, οι 16 ομοσπονδιακού μετρ και οι 14 σε κλειστό τουρνουά νόρμας
υποψηφίου μετρ.

Όλα τα ανοιχτά τουρνουά θα γίνουν με ελβετικό σύστημα 7 γύρων και χρόνο σκέψης
2 ώρες για 40 κινήσεις και 1 ώρα για την ολοκλήρωση της παρτίδας. Τα παράβολα
(5.000 και 3.000 για εφήβους) θα διατεθούν για τα έπαθλα. Πληροφορίες και
δηλώσεις συμμετοχής στα τηλ. 9234.342 (κ. Ρωμύλος Χριστόπουλος εργάσιμες μέρες
και ώρες), 9582.445 (κ. Γιάννης Μαρής, Σαββατοκύριακο).

Θα πρέπει εδώ να σημειωθεί ότι τα τελευταία χρόνια οι διοργανώσεις «Ίκαρος»
έχουν να επιδείξουν πολύ πλούσια και σημαντική δραστηριότητα.
Πραγματοποιήθηκαν 16 ανοιχτά τουρνουά πρόκρισης και 38 κλειστά τουρνουά νόρμας
από τα οποία τα 9 ήταν διεθνή. 
Σημειώθηκαν 34 νόρμες από τις οποίες η μία ήταν νόρμα γκραν μετρ (την πέτυχε ο
Γιάννης Νικολαΐδης) και οι 8 ήταν νόρμες διεθνούς μετρ (δύο ο Τσέλα και από
μία οι Βουλδής, Χαλιαμάνης, Γκελασβίλι, Χαλκιάς, Μαναγκάτζε και Φρεντζάς).
Ψυχή των διοργανώσεων «Ίκαρος» είναι ο Κοσμάς Κέφαλος που κατάφερε να
καταστήσει τις ικαρικές διοργανώσεις κεντρικό γεγονός του αθηναϊκού ­ και όχι
μόνον ­ χειμώνα.


<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: O99</CAT>
<ED>
Κωδικός άρθρου: A16059O991</ED>
<ID>
ID:130107

</ID><URL>http://ta-nea.dolnet.gr/neaweb/neafile.print_unique?e=A&f=16059&m=O99&aa=1</URL></REF>


Article

<CATEGORY>vin09</CATEGORY>

 <H5>ΑΠΟΓΟΗΤΕΥΜΕΝΟΣ ΑΠΟ ΤΟ ΚΟΜΜΑ ΚΑΙ ΤΟΥΣ ΣΥΝΤΡΟΦΟΥΣ ΤΟΥ ΕΜΦΑΝΙΖΕΤΑΙ ΣΕ ΑΝΕΚΔΟΤΕΣ
ΕΠΙΣΤΟΛΕΣ ΤΟΥ
</H5><H5>Οι 2 επιστολές
</H5><H2>Ένας αιώνας Μπρεχτ
</H2>
Φέτος συμπληρώνονται 100 χρόνια από τη γέννηση του Μπέρτολντ Μπρεχτ. Μια
επέτειος που γιορτάζεται σ' όλο τον κόσμο και κυρίως στη Γερμανία με επίκεντρο
το Μπερλίνερ Ανσάμπλ, στο Βερολίνο.

Η επέτειος είναι μια αφορμή για να ανοίξει ένας δεύτερος κύκλος συζητήσεων,
για τον κορυφαίο θεατράνθρωπο που σημάδεψε με το έργο του το θέατρο του 20ού
αιώνα. Μ' αυτή την ευκαιρία είδαν το φως της δημοσιότητας και τρεις ανέκδοτες
επιστολές του. «ΤΑ ΝΕΑ» δημοσιεύουν δύο από αυτές ­ αρκετά ειρωνικές ­ και
αποσπάσματα από την τρίτη.

Οι τρεις ανέκδοτες επιστολές του Μπέρτολντ Μπρεχτ, που είδαν το φως της
δημοσιότητας στην εφημερίδα «Die Zeit» (έστω και αποσπασματικά), δίνουν μια
άλλη διάσταση στις σχέσεις και την αντιμετώπιση που είχε από πολλούς
«συντρόφους» του ο διάσημος δραματουργός.

Ο Μπέρτολντ Μπρεχτ, όπως είναι γνωστόν, απέδρασε από τις ΗΠΑ για να αποφύγει
πιθανή παραπομπή του «μακαρθικού τύπου» και επέλεξε να ζήσει στο «πρώτο
σοσιαλιστικό κράτος, σε γερμανικό έδαφος».

Μέχρι τα τελευταία χρόνια παρέμεινε πιστός στο κομμουνιστικό κόμμα. Δεν
μιλούσε ποτέ, ενώ άκουγε πολλά, δεν έκανε δηλώσεις. Εκτός από ορισμένες
περιπτώσεις που δεν δίστασε να «καλύψει, μερικώς, πράξεις και αποφάσεις του
σταλινικού κράτους».

Στις επιστολές αυτές ο Μπρεχτ εμφανίζεται διαφορετικός. Στα κείμενά του
διακρίνει κανείς πικρία και απογοήτευση για τους συντρόφους του, αλλά κυρίως
για το «κόμμα». Έτσι, σε πολλά σημεία των επιστολών αυτών, ο Γερμανός
δραματουργός υπογραμμίζει και τα εξής: «Πολλοί υποστηρικτές του καθεστώτος
ήταν έτοιμοι να προσφέρουν τις υπηρεσίες τους, σε κάθε μορφή δικτατορίας. Όπως
τρεις νεαροί συγγραφείς, τους οποίους προσκάλεσα στο σπίτι μου και είχα την
αίσθηση ότι αν τους είχα συναντήσει δέκα χρόνια πιο νωρίς, οποιοδήποτε από τα
έργα μου κι αν είχαν στο μεταξύ διαβάσει, σίγουρα θα με είχαν καταδώσει στην Γκεστάπο...».

Η εκπληκτική αυτή αποκάλυψη εκφράζει και τη μεγάλη πικρία του συγγραφέα, ο
οποίος δεν διστάζει να ομολογήσει (κάνοντας ουσιαστικά κριτική στο κοινό των
θεατρικών του παραστάσεων) ότι «οι θεατρικές παραστάσεις στο Βερολίνο δεν
έβρισκαν πλέον καμιά ανταπόκριση. Και οι ελάχιστοι θεατές δεν ήταν παρά
απομεινάρια μιας μεσαίας τάξης, ενώ όσον αφορά την εργατική τάξη δεν διέκρινα
ούτε τη σκιά της...».

Ήταν η εποχή που ο Μπέρτολντ Μπρεχτ βρισκόταν στη Δύση. Δεν έγραφε κανένα
έργο, αλλά εξακολουθούσε να 'χει τη φροντίδα του θεάτρου του και να δέχεται τα
συγχαρητήρια του κόσμου, που δεν τον ξεχνούσε. Στην πραγματικότητα, όμως, τον
έβλεπαν με συμπάθεια γιατί ήταν «ένας συγγραφέας στην τελευταία πράξη τού
έργου του και της ζωής του».

Η πικρία λοιπόν του Γερμανού δραματουργού, χωρίς ποτέ να εξωτερικεύεται, άφησε
το στίγμα της. Δεν ήταν «παρά ένας αστός, μέσα στο πλήθος», όπως αναφέρεται σ'
ένα κριτικό σημείωμα της εποχής.

Παρ' όλα αυτά, ο Μπέρτολντ Μπρεχτ έμεινε πιστός μέχρι τον θάνατό του σ' αυτό
που είχε πιστέψει και υπερασπιστεί πολλά χρόνια πριν. Υπερασπίστηκε ακόμη και
την καινούργια τάξη πραγμάτων, το νέο κόμμα και τις αρχές του, χωρίς ποτέ να
κάνει καταγγελίες ή να αποφύγει τα δυσάρεστα με μια εξορία στον «ελεύθερο κόσμο».

Σε μια από τις επιστολές του, με ημερομηνία 10 Σεπτεμβρίου 1952 ο Μπέρτολντ
Μπρεχτ, «εξευτελίζεται με τις ικεσίες του στις περιπόλους στα σύνορα, καθώς
και με τις παρακλήσεις του στον υπουργό Ασφαλείας (στην περίφημη Στάζι), ώστε
οι αξιωματικοί να χρησιμοποιούν καλύτερους τρόπους συμπεριφοράς απέναντι στους
«σκληρούς Βόπος» στα μπλόκα, που αναγκάζονταν να περνούν δύο φορές την ημέρα
τα σύνορα, υποχρεωμένοι να δουλεύουν σε εργοστάσιο κοντά στην περιοχή διαμονής τους».

Ο Μπρεχτ περιγράφει στην επιστολή αυτή, «την κακή συμπεριφορά, αλλά και την
κακοποίηση πολλές φορές ορισμένων εργατών από τους φρουρούς των συνόρων».

«Σε αρκετές περιπτώσεις», αποκαλύπτει ο Μπρεχτ, «η απειλή απευθυνόταν και σε
μένα, χωρίς όμως αποδεικτικά στοιχεία που θα επιβάρυναν τη θέση μου. Θα μου
έπαιρναν τη γραφομηχανή μου, ώστε να μην μπορώ πια να γράφω τα έργα μου ή τις
σημειώσεις μου. Με απείλησαν ακόμα με απομόνωση, όταν χωρίς λόγο, σιγά σιγά,
οι πνευματικοί άνθρωποι που μ' επισκέπτονταν στο σπίτι έπαψαν να 'ρχονται.
Τους είχαν "μιλήσει" οι αστυνομικοί της ασφαλείας».

1η

«Σας παρακαλώ, μου δίνετε μια άδεια εισόδου-εξόδου;..

Στον σύντροφο Καρλ Μάρον

Υπουργό των Εσωτερικών, Βερολίνο 17 Οκτωβρίου 1953

«Αγαπητέ σύντροφε Μάρον,

Επιτρέψατέ μου ν' αποταθώ και πάλι σε Σας, για να ζητήσω, την έκδοση μιας
άδειας εισόδου-εξόδου, προκειμένου να την χρησιμοποιώ ελευθέρως στις διόδους
των μπλοκ, προς το Ντάχλεβιτς και το Χομπεργκάρτεν.

Πράγματι, χρησιμοποίησα τα χρήματα του κρατικού μου βραβείου για να επιπλώσω
ένα δωμάτιο που θα χρησιμοποιώ για γραφείο εργασίας, στο σπιτάκι μου, στην
εξοχή, στο Μπουεκόβ, όπου περνώ τις διακοπές μου.

Από εκεί, πηγαίνω καθημερινά στο Βερολίνο, στην Ακαδημία και το Θέατρο.

Δυστυχώς, οι τρόποι συμπεριφοράς των αστυνομικών της Βόλκσπολιτσάι είναι τόσο
απότομοι, σχολαστικοί και καταναγκαστικοί πολλές φορές, ώστε να μου χαλάνε τις
διακοπές (...).

Θα Σας παρακαλούσα, λοιπόν, να με βοηθήσετε ώστε να εξασφαλίσω ένα
πιστοποιητικό, που θα με υποχρέωνε ν' αποφύγω τις περιττές συζητήσεις με τους αστυνομικούς.

Με τις μεγαλύτερες και θερμότερες ευχαριστίες.

Με σοσιαλιστικούς χαιρετισμούς

Μπέρτολντ Μπρεχτ».

2η

«Τ' όνειρό μου, είναι ένα WC στο σπίτι

Προς τον Χέρμαν Χένσελμαν,

οικοδόμο.

Βερολίνο, 15 Οκτωβρίου 1953

Αγαπητέ Χέρμαν Μπαουμάιστερ,

Το Μπερλίνερ Ανσάμπλ εξασφάλισε ένα διαμέρισμα για έναν υπάλληλό του, στην
πολυκατοικία Νούμερο 146 της Σουμανστράσσε. Όμως, ο κύριος Κέπσελ, της
διεύθυνσης εργατικών κατοικιών στο κέντρο της πόλης, αρνείται "για λόγους
κοινωνικούς" να δώσει την άδεια κατασκευής ενός (απόπατου) WC, μέσα στο
διαμέρισμα, γιατί οι άλλοι συγκάτοικοι χρησιμοποιούν κοινή τουαλέτα, στο
ισόγειο της πολυκατοικίας...

Δεν πιστεύω ότι θεωρείται απαραίτητο να υποστηρίξω την έλλειψη καμπινέδων στα σπίτια...

Για να μη μακρηγορώ, σε αντιστάθμισμα που παραπέμπουν μερικοί στίχοι για "μια
καλύτερη ποιότητα ζωής", που σίγουρα εσύ σφυρηλατείς στα σπίτια που κτίζεις,
θα σε παρακαλέσω να κατασκευάσεις ένα WC στο διαμέρισμα που σου περιέγραψα.

Ειλικρινά δικός σου, 
Μπέρτολντ Μπρεχτ».

Ρεπορτάζ για τα 100 χρόνια Μπρεχτ στη σελ. 3

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16059P011</ED>
<ID>
ID:130108

</ID><URL>http://ta-nea.dolnet.gr/neaweb/neafile.print_unique?e=A&f=16059&m=P01&aa=1</URL></REF>


Article

<CATEGORY>vin09</CATEGORY>

 <H5></H5><H2>TV
</H2>
Οι... «ψίθυροι καρδιάς» γοήτευσαν 1,6 εκατ. ζευγάρια μάτια

σελ 7

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16059P012</ED>
<ID>
ID:130151

</ID><URL>http://ta-nea.dolnet.gr/neaweb/neafile.print_unique?e=A&f=16059&m=P01&aa=2</URL></REF>


Article

<CATEGORY>vin09</CATEGORY>

 <H5></H5><H2>Σινεμά
</H2>
Το «τερατούργημα» των media στο στόχαστρο του Κώστα Γαβρά

σελ 13

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16059P013</ED>
<ID>
ID:130186

</ID><URL>http://ta-nea.dolnet.gr/neaweb/neafile.print_unique?e=A&f=16059&m=P01&aa=3</URL></REF>


Article

<CATEGORY>vin09</CATEGORY>

 <H5>ΓΑΛΛΙΚΑ ΕΡΓΑ ΜΕ ΚΑΒΑΚΟ ΣΤΟ ΜΕΓΑΡΟ, ΓΕΡΜΑΝΙΚΑ ΑΠΟ ΤΗΝ ΟΡΧΗΣΤΡΑ ΤΗΣ ΕΡΤ
</H5><H5>«ΖΩΝΤΑΝΑ» </H5><H2>Μουσικός ρομαντισμός </H2>
Συνύπαρξη μουσικής, κίνησης και λόγου, χαρακτηρίζουν τον «Ορέστη» της ομάδας
Θεατροκίνηση. Στη φωτό, χορεύουν οι Μάγδα Ρώιμπα και ο Παναγιώτης Καλφοδήμος

Το Φεστιβάλ Μουσικής Δωματίου συνεχίζεται στο Μέγαρο Μουσικής με τον τίτλο
«Γαλλική Μουσική από τον 19ο στον 20ό αιώνα». Η αποψινή συναυλία είναι
αφιερωμένη σε σονάτες για βιολί και πιάνο, καθώς και για κλαρινέτο και πιάνο
του Καμίγ Σαιν-Σανς, του Φρανσίς Πουλένκ και του Σεζάρ Φρανκ. Τα έργα
ερμηνεύουν οι πιανίστες Εμίλ Ναούμοφ και Πέτερ Νάγκι, ενώ κλαρινέτο παίζει ο
ελληνορωσικής καταγωγής Τσαρλς Νάιντιχ. Μαζί τους στην Αίθουσα των Φίλων,
συμπράττει επίσης ο Λεωνίδας Καβάκος. Στις 8.30 μ.μ.

*** Σε ραντεβού με τον γερμανικό ρομαντισμό καλεί η Εθνική Συμφωνική Ορχήστρα
της ΕΡΤ με την αυριανή συναυλία της στο «Παλλάς». Το πρόγραμμα περιλαμβάνει
έργα Ρόμπερτ Σούμαν και Ρίχαρντ Βάγκνερ, θα διευθύνει ο Γερμανός μαέστρος Ρολφ
Ρόιτερ και ως σολίστ συμπράττει η πιανίστα Μερόπη Κολλάρου. Στις 8.30 μ.μ.

*** Ο Στέφανος Κορκολής εμφανίζεται με τη Συμφωνική Ορχήστρα Βόλου στο Μέγαρο
Μουσικής. Η συναυλία του εντάσσεται στον κύκλο «Γέφυρες» και στη σειρά
εκδηλώσεων «Κυριακή πρωί στο Μέγαρο». Στο πρώτο μέρος θα ερμηνεύσει το
Κοντσέρτο για πιάνο και ορχήστρα σε λα ελάσσονα έργο 16 του Έντβαρντ Γκριγκ,
καθώς και το πρώτο μέρος από μία δική του δημιουργία. Στο δεύτερο μέρος η
ορχήστρα θα παίξει την Έβδομη Συμφωνία του Μπετόβεν. Τα εισιτήρια για τη
συναυλία έχουν εξαντληθεί.

ΘΕΑΤΡΟ

Μετά τη διακοπή των παραστάσεων αρχίζει την Κυριακή ο «Ορέστης» στη
«Θεατροκίνηση» (Ακαδήμου 13, τηλ. 5235.716). Το χορευτικό δρώμενο είναι
εμπνευσμένο από τον μύθο των Ατρειδών και βασισμένος στην «Ορέστεια» του
Αισχύλου, την «Ηλέκτρα» του Σοφοκλή, τον «Ορέστη» του Ευριπίδη και τον
«Ορέστη» του Γιάννη Ρίτσου. Τη μουσική συνέθεσε ειδικά για την παράσταση ο
Γιάννης Μεταλλινός, η δραματουργική επεξεργασία και η σκηνοθεσία είναι του
Ισίδωρου Σιδέρη, η χορογραφία των Κυριάκου Κοσμίδη και Ισίδωρου Σιδέρη, τα
σκηνικά και τα κοστούμια του Νίκου Πετρόπουλου.

*** Επτά νέα παιδιά, από τη Μονάδα Απεξάρτησης Τοξικομανών 18 ΑΝΩ του τμήματος
της Κοινωνικής Επανένταξης του Ψυχιατρικού Νοσοκομείου Αττικής, παρουσιάζουν
τη θεατρική παράσταση «καταθέσεις ψυχής», μελετώντας, κατανοώντας και
διαβάζοντας τα κείμενα του Σοφοκλή για την πορεία του ανθρώπινου είδους.
Απόψε, αύριο και μεθαύριο στο Δημοτικό Θέατρο Καλλιθέας (Κρέμου 23 και
Φιλαρέτου) στις 9.15 μ.μ.

*** Το έργο της Μαργκερίτ Ντυράς «Η μουσική, δύο άνθρωποι αγαπήθηκαν και...»,
σε μετάφραση και σκηνοθεσία Λουκίας Ρικάκη, δίνει τις τελευταίες του
παραστάσεις απόψε και αύριο στη Σκηνή του «104» (Θεμιστοκλέους 104, τηλ.
3802.056). Παίζουν οι Γιώτα Φέστα και Πασχάλης Τσαρούχας.

*** Από αύριο αρχίζει ο δεύτερος κύκλος των παραστάσεων του έργου του Τσαρλς
Λάντλαμ «Το Μυστήριο της Ίρμα Βεπ» στο Θέατρο Μηχανή Booze (Κολοκοτρώνη 57,
τηλ. 3311.784). Το έργο του Λάντλαμ είναι εμπνευσμένο από τη νουβέλα της
Δάφνης ντε Μωριέ «Ρεβέκκα», όπου οι επηρμένες και συμπλεγματικές ηρωίδες
κινούνται σε ένα ρομαντικό περιβάλλον που εύκολα μετατρέπεται σε αιμοσταγές
πεδίο αντιπαραθέσεων. Η μετάφραση είναι της Μαριλένας Παναγιωτοπούλου, η
σκηνοθεσία του Πέρη Μιχαηλίδη, τα σκηνικά του Νίκου Πολίτη. Παίζουν οι Γιάννης
Χατζηγιάννης, Πέρης Μιχαηλίδης. Στις 9.30 μ.μ.

ΕΚΘΕΣΕΙΣ

Ακόμη και ο Μίκυ τα 'χει βάψει μαύρα, σκέφτηκε ο ζωγράφος Αντώνης Καστρινάκης
και παρουσιάζει την εικαστική του παρέμβαση στον χώρο τής Κριέζωτου 13.
Τριάντα έξι μπλε ανθρωπάκια και τέσσερις μπάλες που κινούνται, βρέξει
χιονίσει, και σε διαφορετικά χρωματικά περιβάλλοντα, αποτελούν το έργο του που
παρουσίασε τον περασμένο Δεκέμβριο στην Γκαλερί World Fine Art, στη Νέα Υόρκη.

*** Η Γκαλερί Σκιές (Δημητρακοπούλου 91, Καλλιθέα, τηλ. 9582.289) παρουσιάζει
την ομαδική έκθεση έργων 15 ζωγράφων. Ανάμεσα σε αυτούς εκθέτουν οι:
Στεργιόπουλος, Κωνσταντουλάκης, Μπέλιος και Παπαδάκος. Μέχρι τις 21 του μηνός.

ΕΚΔΗΛΩΣΕΙΣ

Ο Γιάννης Κοντός παρουσιάζει το βιβλίο του «Ο αθλητής τού τίποτα» στο ισόγειο
του βιβλιοπωλείου του Ελευθερουδάκη στην οδό Πανεπιστημίου. Τον ποιητή
προλογίζει ο Τίτος Πατρίκιος. Στη 1 το μεσημέρι.

*** Ο Σύλλογος Λευκαδίων Αττικής οργανώνει τον ετήσιο χορό των Λευκαδίων, σε
συνεργασία με τους λευκαδίτικους Συλλόγους Αγιοπετριτών, Αγίου Νικήτα,
Εξανθειτών, Καρσάνων και Τσουκαλάδων. Απόψε, στο ξενοδοχείο «Κάραβελ».

Απόψε ο Αργύρης Μπακιρτζής και η παρέα του φέρνουν στις δυτικές γειτονιές της
Αθήνας το «μπλουζ» του ελληνικού Βορρά. Και αύριο βράδυ η πρώτη
σύμπραξη-έκπληξη. Επί σκηνής μαζί οι Χειμερινοί Κολυμβητές και ο Λουιζιάνα
Ρεντ. Ο δάσκαλος του αμερικανικού μπλουζ μαζί με τον Αργύρη Μπακιρτζή και τους
Χειμερινούς Κολυμβητές ετοιμάζουν ένα πρόγραμμα γεμάτο απρόσμενους ήχους. Στη
μουσική σκηνή «Στον αέρα» (κεντρική πλατεία Πετρούπολης, Ηρώων Πολυτεχνείου,
τηλ. 2656.099, 2656.199).

*** Οι τέσσερις φοιτητές από το Ρέθυμνο, που το '95 έφτιαξαν το συγκρότημα
«Φόβοι του πρίγκιπα», ανεβαίνουν απόψε στη σκηνή του «Μύλου» στη Λάρισα
παρουσιάζοντας τη δική τους εκδοχή τού ροκ με ελληνικό στίχο. Οι «Φόβοι του
πρίγκιπα» ερμηνεύονται από τους Ανδρέα Αλμπάνη, Αντώνη Αντωνίου, Πάρι Τεκίδη
και Σωτήρη Τόμζα.

*** Ο Γιώργος Δημητριάδης και οι Μικροί Ήρωες εμφανίζονται για μία μοναδική
συναυλία αύριο βράδυ στο «Blues Hall» (Λεωφ. Αρδηττού 44, Μετς, τηλ.
9247.448), όπου παρουσιάζουν τα νέα τους τραγούδια, τους καινούργιους ροκ
ήχους με τις ποπ αποχρώσεις, καθώς και αποσπάσματα από τις προηγούμενες
δουλειές τους. Στις 9.30 μ.μ.

*** Ο Λαυρέντης Μαχαιρίτσας και ο Διονύσης Τσακνής, έχοντας στις αποσκευές
τους τραγούδια από τις παλαιότερες δουλειές τους, «ανηφορίζουν» στην Ξάνθη
παρουσιάζοντας απόψε στο εργοστάσιο της ΣΕΚΑΠ σ' ένα δίωρο πρόγραμμα και τα
νέα τραγούδια του Διονύση Τσακνή που έγραψε για την ταινία «Έξι με 6».

*** Ο Γάλλος σαξοφωνίστας Σερζ Καζερό χτίζει το πρόγραμμά του, που παρουσιάζει
στο «Half Note Jazz Club» (Τριβωνιανού 17, Μετς, τηλ. 9213.310), γύρω από το
ρεπερτόριο του θρυλικού τζάζμαν Ντέξτερ Γκόρντον, φτιάχνοντας μια ισχυρή δομή
με μπιμποπ συνθέσεις και δυναμικούς ρυθμούς. Πλάι του έχει μουσικούς της
γαλλικής τζαζ σκηνής όπως τον πιανίστα (ελληνικής καταγωγής) Ζωρζ Αρβανιτάς,
τον μπασίστα Μισέλ Αλτιέ και τον ντράμερ Ρεζί Μορέτ, καθώς και τον Αμερικανό
τρομπετίστα Μπένι Μπέιλι.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16059P021</ED>
<ID>
ID:130113

</ID><URL>http://ta-nea.dolnet.gr/neaweb/neafile.print_unique?e=A&f=16059&m=P02&aa=1</URL></REF>


Article

<CATEGORY>vin09</CATEGORY>

 <H2>Πολιτισμός και κατανάλωση </H2>
<AUTHOR>Π.Κ.</AUTHOR>

Μπορεί ο παλαιού τύπου κύκλος της πολιτιστικής υποδομής ανάπτυξης της Ελλάδας
να μην ολοκληρώθηκε ακόμα. Όμως, το 2000, έτος Πολιτιστικής Ολυμπιάδας και το
2004 δεν μπορούν να περιμένουν μέχρι να κλείσουμε με τα «χρέη» του
παρελθόντος. Νέες προοπτικές, στόχοι και δυνάμεις διεκδικούν το προβάδισμα
στην πολιτιστική ανάπτυξη. Συνεπώς αλλάζει η αντίληψη και η σειρά των
προτεραιοτήτων του υπουργείου Πολιτισμού. Πώς να αρνηθεί κανείς ότι το πρώτο
και κύριο σημείο συνάντησης του ανθρώπου με τον πολιτισμό δεν είναι το
μουσείο, ούτε το θέατρο, αλλά είναι το σχολείο. Ότι το Νο 1 όχημα που
μεταφέρει πληροφορίες είναι το σύστημα πληροφορικής, ότι το υπουργείο
Πολιτισμού δεν μπορεί να αγνοεί ως πεδίο δράσης την τηλεόραση, την οικολογία,
τον τουρισμό, ότι δεν μπορεί να αγνοεί το μεγάλο κίνημα του Λαϊκού Πολιτισμού
σ' όλη τη χώρα, και ότι κάποτε θα πρέπει να παρέμβει προσφέροντας την
τεχνογνωσία που διαθέτει, κι ακόμα ότι ο πολιτισμός αφορά την οικονομία. Αυτά
και άλλα πολλά συζήτησε ο υπουργός Πολιτισμού κ. Βενιζέλος χθες στο Υπουργικό
Συμβούλιο και ζήτησε από την κυβέρνηση να παραχωρηθούν ­ αρχίζοντας από την
κρατική τηλεόραση ­ οπτικοακουστικές ζώνες στο υπουργείο Πολιτισμού και τους
φορείς με τους οποίους συνεργάζεται. Καλά όλα αυτά, που εμφορούνται από την
άποψη ότι ο πολιτισμός είναι και καταναλωτικό αγαθό που πρέπει να φθάνει στους
χρήστες του. Όμως, τι πολιτισμός θα παραχθεί και πώς θα ενισχυθεί η δημιουργία
­ όχι μόνο οι τέχνες, αλλά και η έρευνα και οι επιστήμες.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16059P022</ED>
<ID>
ID:130155

</ID><URL>http://ta-nea.dolnet.gr/neaweb/neafile.print_unique?e=A&f=16059&m=P02&aa=2</URL></REF>


Article

<CATEGORY>vin09</CATEGORY>

 <H5>... αλλά φεστιβάλ δεν μύρισε
</H5><H2>Ο Φλεβάρης φλέβισε... </H2>
<AUTHOR>Γ.Δ.Σ.</AUTHOR>

Σσσσσςς, το Φεστιβάλ Αθηνών ησυχάζει. Κάτι σαν νεκρή φύσις. Με ρωτούσε
διακεκριμένος φίλος τι γίνεται πάλι φέτος με το πρόγραμμα των Φεστιβάλ Αθηνών
και Επιδαύρου. Ο Φλεβάρης έχει μπει για τα καλά και, ακόμη, άκρα του τάφου
σιωπή... Φαίνεται, εκείνο το σοφό λαϊκό «ο Φλεβάρης κι αν φλεβίσει, καλοκαίρι
θα μυρίσει» γραμμένο το έχουν εκεί στην περιοχή Στοά Σπυρομήλιου ­ οδός
Αμερικής... Από φήμες, βέβαια, και από κάποια «αποκλειστικά», κάτι, μέσες -
άκρες, έχουμε πληροφορηθεί. Αλλά από πρόγραμμα οργανωμένο, με αρχή, μέση,
τέλος, ημερομηνίες και συγκροτήματα, το Φεστιβάλ τηρεί την παραδοσιακή
βραδυπορούσα «διακριτικότητα».

Έχω, βέβαια, βαρεθεί να γράφω κάθε χρόνο, εδώ και πάρα πολλά χρόνια, τα ίδια
και τα ίδια. Απλώς θύμισα στον φίλο ότι πέρυσι το πρόγραμμα ανακοινώθηκε στις
14 Μαρτίου ­ ένα ρεκόρ καθυστέρησης. Άρα, τηρουμένων των αναλογιών, είναι
ακόμη πολύ... νωρίς. Ως προς την με σεβασμό τήρηση της παράδοσης. Εξάλλου, τα
ρεκόρ έγιναν για να καταρρίπτονται. Ως προς την άσκηση, βέβαια, τουριστικής
πολιτικής μέσω καλλιτεχνικών εκδηλώσεων είναι πολύ, μα πάρα πολύ, απελπιστικά
θα έλεγα, αργά. Αλλά, δεν βαριέστε, ποιος νοιάζεται...

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16059P023</ED>
<ID>
ID:130188

</ID><URL>http://ta-nea.dolnet.gr/neaweb/neafile.print_unique?e=A&f=16059&m=P02&aa=3</URL></REF>


Article

<CATEGORY>vin09</CATEGORY>

 <H2>Το μυστικό του καθηγητή </H2>
<AUTHOR>Μ.Χ.</AUTHOR>

Σταμάτης Φιλιππίδης

Το βιβλίο του απευθύνεται σε περισσότερο ή λιγότερο ειδικούς. Είναι μία
σημειωτική ανάλυση πεζογραφικών κειμένων που ανήκουν σε επτά γνωστούς και
πολυδιαβασμένους συγγραφείς της περιόδου 1880-1930. Δεν πρόκειται όμως για μια
συνήθη τεχνική αποσυναρμολόγηση και νέα συναρμολόγησή τους. Ο Σταμάτης
Φιλιππίδης αποδεικνύει κάθε φορά τη σχέση του εκάστοτε θέματος και της
εκάστοτε τεχνικής της αφήγησης, με την ιδεολογική βάση του μυθιστορήματος ή
του διηγήματος που εξετάζει. Έτσι ανιχνεύει το ρομαντικό, νιτσεϊκό ιδεολόγημα
στον Καζαντζάκη και στον Καραγάτση, το χριστιανικό στον Παπαδιαμάντη, το
κοσμικό ιδεολόγημα της αγάπης στον Βενέζη, τη διάβρωση του ρεαλιστικού
ιδεολογήματος από τη ρομαντική φαντασία στον Κονδυλάκη και τη διάλυση του
ιδεολογήματος της ρεαλιστικής αναπαράστασης στον Κωνσταντίνο Χατζόπουλο. Όλα
αυτά στους «Τόπους» που μόλις κυκλοφόρησαν από τον Καστανιώτη στη σειρά της
Γραμματολογίας. Όλα αυτά για το πως μια τέτοια ειδική ανάλυση μπορεί να
διαβάζεται με απόλαυση. Όλα αυτά γιατί ο Σταμάτης Φιλιππίδης που από το 1985
διδάσκει στο Πανεπιστήμιο Κρήτης, γνωρίζει καλά το μυστικό της
μεταδοτικότητας. Απόδειξη οι μαθητές του από την εποχή που δίδασκε στο
Γυμνάσιο οι οποίοι θυμούνται σαν όαση τις παραδόσεις του στην Ιστορία.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16059P024</ED>
<ID>
ID:130208

</ID><URL>http://ta-nea.dolnet.gr/neaweb/neafile.print_unique?e=A&f=16059&m=P02&aa=4</URL></REF>


Article

<CATEGORY>vin09</CATEGORY>

 <H5>100 ΧΡΟΝΙΑ ΑΠΟ ΤΗ ΓΕΝΝΗΣΗ ΤΟΥ ΜΠΕΡΤΟΛΝΤ ΜΠΡΕΧΤ
</H5><H5>Ο Μπρεχτ στην Ελλάδα
</H5><H2>Γιορτές σ' όλο τον κόσμο
</H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

Ο Θόδωρος Τερζόπουλος με την κόρη τού Μπρεχτ, Μπάρμπαρα Μπρεχτ Σαλ, η οποία
είναι ισόβιο μέλος του Δ.Σ. του Μπερλίνερ Ανσάμπλ (Βερολίνο 1981)

Την Τρίτη 10 Φεβρουαρίου 1998 συμπληρώνονται 100 χρόνια από τη γέννηση του
Γερμανού δραματουργού Μπέρτολντ Μπρεχτ, που η επίδραση του έργου στο παγκόσμιο
μεταπολεμικό θέατρο υπήρξε τεράστια.

Σε ολόκληρη τη Γερμανία η εκατονταετηρίδα γιορτάζεται με παραστάσεις έργων του
σε διάφορα θέατρα της χώρας και κυρίως στο Μπερλίνερ Ανσάμπλ. Το θέατρο που
ίδρυσε ο ίδιος, σε συνεργασία με τον σκηνοθέτη Έριχ Ένγκελ, άλλους καλλιτέχνες
και πρωταγωνίστρια τη γυναίκα του, ηθοποιό Ελένε Βάιγκελ.

Παρά τους κλυδωνισμούς που από εικοσαετίας υφίσταται το ιστορικό αυτό θεατρικό
σύνολο εξακολουθεί να λειτουργεί. Η αυλαία του, με το περιστέρι του Πικάσο ­
έμβλημα του Berliner Ensemble ­ ανοίγει και κλείνει, παρουσιάζοντας τα
τελευταία χρόνια και δύο πολύ επιτυχημένες παραστάσεις των έργων «Πούντιλα»
και «Αρτούρο Ουί».

Το Μπερλίνερ Ανσάμπλ έχει αναλάβει μεγάλο μέρος της οργάνωσης των χιλιάδων
εκδηλώσεων και άλλων τόσων παραστάσεων που θα διαρκέσουν ένα χρόνο ­ έχουν ήδη
αρχίσει, πυκνώνουν την άνοιξη και κορυφώνονται το φθινόπωρο.

Θεατρικά σχήματα από όλο τον κόσμο συμμετέχουν σ' αυτή την επέτειο,
παρουσιάζοντας είτε παραστάσεις ολοκληρωμένων έργων του είτε συνθέσεις με
αποσπάσματα έργων και τραγουδιών του είτε παραστάσεις εμπνευσμένες από τα έργα
του ή αφιερωμένες στον τρόπο του Μπρεχτ.

Η ελληνική εκπροσώπηση

Από τη χώρα μας η θεατρική ομάδα «Αττίς» του Θόδωρου Τερζόπουλου συμμετέχει σ'
αυτή την επέτειο.

Ο Θόδωρος Τερζόπουλος, συνεργάτης επί μία δεκαετία του Μπερλίνερ Ανσάμπλ,
ανταποκρινόμενος στην επιθυμία και πρόσκληση του διευθυντή του συγκροτήματος
κ. Σούτσκε, να παρουσιάσει στο Μπερλίνερ Ανσάμπλ μια παράσταση Μπρεχτ,
ετοιμάζει «Το χρήμα». «Το χρήμα» θα παιχθεί πρώτα στην Αθήνα. Η πρεμιέρα έχει
ορισθεί για τις 20 Φεβρουαρίου.

«Πρόκειται για μια σκηνική σύνθεση βασισμένη στον Μπρεχτικό άξονα εξουσία και
χρήμα, χρήμα και δύναμη», λέει ο κ. Τερζόπουλος. Και εξηγεί: «Το χρήμα υπάρχει
σε όλες τις συναλλαγές και έχει μέσα του την υπόσχεση, τη δοτικότητα. Όμως και
αυτές κοστολογούνται τελικά, πάλι με χρήμα. Δηλαδή, και εν προκειμένω, έρχεται
κάποιος σε μια πόλη που είναι το Μαχαγκόνι. Του τα υπόσχονται όλα, ακόμα και
ένα σαγηνευτικό ένοχο πλέγμα με τη μάνα του. Μπαίνει στη μηχανή, όπου όλα
κοστολογούνται και η μηχανή τρελαίνεται. Γι' αυτό και η σκηνή μας γίνεται μια
ρουλέτα και ο άνθρωπος ένα πιόνι. Πρέπει να πληρώσει. Πληρώνει. Πληρώνει
διαρκώς. Και όταν δεν έχει, τον δικάζουν και τον καταδικάζουν γιατί στο
Μαχαγκόνι "πρέπει να πληρώσεις ­ έστω με τη ζωή σου"».

Αυτός ο μύθος είναι το κέλυφος της σκηνικής σύνθεσης με βασικό κορμό το «Μικρό
Μαχαγκόνι», το ποίημα «Αναγνωστικό για τους κατοίκους των μεγάλων πόλεων» και
τα τραγούδια «Γιουκάλι», «Αλαμπάμα Σονγκ», «Σουραμπάγια Τζόνι» (μεταφρασμένο
από τον Παύλο Μάτεσι).

Η σκηνοθεσία, η μετάφραση και η δραματουργική επεξεργασία των κειμένων είναι
του Θόδωρου Τερζόπουλου. Ενός καλλιτέχνη που ονειρεύτηκε καλύτερες σπουδές,
έφυγε από τη Θεσσαλονίκη και έζησε την περιπέτεια του Μπερλίνερ Ανσάμπλ για
αρκετά χρόνια.

Το 1972 φεύγει ως τουρίστας στη Δυτική Γερμανία και περνάει στο Ανατολικό
Βερολίνο, όπου και μένει πλέον σπουδάζοντας και δουλεύοντας στο Μπερλίνερ Ανσάμπλ.

Μια μαρτυρία

«Ο αδελφός μου ήταν φίλος της οικογενείας Μπρεχτ. Κι από τη στιγμή που
κατάφερα και πέρασα το τείχος είχα εξασφαλισμένη στέγη και την κατ' αρχήν
επαφή με το θέατρο.

Θυμάμαι, φθινόπωρο του '72, πηγαίνω για πρώτη φορά στο Μπερλίνερ Ανσάμπλ.
Βρίσκομαι στη διάσημη καντίνα του ­ τόπος συγκέντρωσης αντικαθεστωτικών και
χώρος πνευματικού αναβρασμού. Είναι 8.00 το πρωί και ο πρώτος που βλέπω εκεί
είναι ένας νέος άνδρας που πίνει ουίσκι. Πιάνουμε κουβέντα. Μου δείχνει τη
συμπάθειά του, όταν του λέω ότι είμαι Έλληνας. Είναι υπεύθυνος του
δραματολογίου του Μπερλίνερ Ανσάμπλ και τότε άρχιζε πρόβες για το έργο του
"Τσιμέντο". Ήταν ο Χάινερ Μίλερ που αμέσως μ' έκανε βοηθό του». Με υποτροφία,
ο Θόδωρος Τερζόπουλος είναι στην Ακαδημία Θεάτρου τρία χρόνια, κάνει δουλειά
αρχείου, δουλεύει ως βοηθός, παρακολουθεί πρακτικές και τεχνικές, γνωρίζει
θεαντρανθρώπους από όλα τα μέρη της γης, παρακολουθεί δουλειές από άλλα
θέατρα, ανεβάζει ο ίδιος παραστάσεις, προετοιμάζεται. Εννέα συναπτά έτη στη
Γερμανία και «αφομοιωμένος» στη ζωή του Μπερλίνερ Ανσάμπλ μπορεί σήμερα να
υποστηρίζει ότι: «Ο Μπρεχτ έχει κλειδιά που πια δεν μπορείς να παραγνωρίσεις.
Παγιδευμένοι, οι σκηνοθέτες κυρίως, στα στρατευμένα έργα του Μπρεχτ έμειναν
στο πρώτο επίπεδο ανάγνωσης, το πολιτικό. Αλλά υπάρχει κι ένα δεύτερο επίπεδο,
το υπαρξιακό, και ένα τρίτο, του υποσυνείδητου, του ερωτικού Μπρεχτ, που είναι
ο Μεγάλος Ποιητής και που μέσα από αυτόν μπορείς να δεις αλλιώς τον πολιτικό Μπρεχτ».

Η παραστασιολογία των έργων του Μπρεχτ στην Ελλάδα είναι μελέτη απαιτήσεων. Ο
Σωτήρης Χαβιάρας έχει κάνει τη διδακτορική του διατριβή με θέμα «Ο Μπρεχτ στην
Ελλάδα», για το 7ο Πανεπιστήμιο του Παρισιού. Επίσης, ο αρθρογράφος-εκδότης
του περιοδικού «Εκκύκλωμα» Μηνάς Τίνγκιλης έχει επιμεληθεί την έκθεση «Ο
Μπρεχτ στο ελληνικό θέατρο 1957 ώς 1974», η οποία θα εγκαινιασθεί τη Δευτέρα,
9 Φεβρουαρίου, στο Ινστιτούτο Γκαίτε.

Από τα στοιχεία της παραστασιολογίας των έργων του Μπρεχτ στην Ελλάδα, που
πήραμε από το Θεατρικό Μουσείο και από το κείμενο του Σωτήρη Χαβιάρα και την
καταγραφή των ελληνικών παραστάσεων που δημοσιεύτηκαν στα Θεατρικά Τετράδια
της Πειραματικής Σκηνής της «Τέχνης», η εικόνα που σχηματίζεται είναι
ενδιαφέρουσα. Ενδεικτική ενός θεάτρου ανήσυχου και μιας κοινωνίας δεκτικής.
Είναι η εικόνα ενός θεάτρου που «σφιχταγκαλιάζει» τα έργα του Μπρεχτ, κατά τη
δεκαετία του 1970.

Στα χρόνια της χούντας, και κυρίως της μεταπολίτευσης, οι θεατές είχαν ανάγκη
από πολιτικά «μηνύματα». Και τα έργα του Μπρεχτ υπήρξαν η μεγαλύτερη «δεξαμενή».

Η μανία πολλών καλλιτεχνών να εκπολιτίσουν θεατρικά ­ με πολιτική εσάνς ­ την
επαρχία έφθασε στο σημείο να γίνει ανέκδοτο: «Κάθε χωριό και Μπρεχτ». Ο
κορεσμός και η αλλαγή των κοινωνικοπολιτικών συνθηκών έφερε, ως ήταν επόμενο,
τη διάδοχη κατάσταση. Ενός «ξεπερασμένου» συγγραφέα.

Πρώτος, ο Κάρολος Κουν και το «Θέατρο Τέχνης» ανεβάζει στην Ελλάδα Μπρεχτ. Τον
«Κύκλο με την κιμωλία» το 1956, σε μετάφραση Οδυσσέα Ελύτη, σκηνικά Γιώργου
Βακαλό, μουσική Μάνου Χατζιδάκι, με την Αναστασία Πανταζοπούλου, τον Γιώργο
Λαζάνη, τον Κώστα Μπάκα. Η παράσταση ταράζει τα ήσυχα νερά της Αθήνας, τη
θεατρική κοινότητα, το κοινό και τις συνειδήσεις. Παράλληλα, ο Τύπος έχει
αρχίσει να ανακαλύπτει το θεατρικό - λογοτεχνικό οπλοστάσιο του Μπρεχτ και
ξεκινάει μια φιλολογία για τα έργα του.

Έως σήμερα έχουν ανέβει στην Ελλάδα πάρα πολλά έργα του. Άλλα με τεράστια
επιτυχία και θρυλικές ερμηνείες, άλλα παγιδευμένα στον νεόφερτο τότε
φορμαλισμό της Μπρεχτικής αποστασιοποίησης.

Πολλοί όμως ευτύχησαν να δουν τη «Μάνα Κουράγιο» της Κατίνας Παξινού και του
Αλέξη Μινωτή. Τον «Γαλιλαίο» του Σπύρου Ευαγγελάτου με τον Στέλιο Βόκοβιτς και
παλαιότερα με τον Βασίλη Διαμαντόπουλο. Την «Εβραία» της Έλλης Λαμπέτη. Την
«Όπερα της Πεντάρας» του Ζυλ Ντασσέν με τη Μελίνα Μερκούρη κι αργότερα την Εύα
Κοταμανίδου και τον Νίκο Κούρκουλο. Τον «Αρτούρο Ουί» του Κουν με τον Γιώργο
Λαζάνη. Την «Αντιγόνη» της Άννας Συνοδινού. Τη «Μάνα» του Λεωνίδα Τριβιζά με
τη Νέλλη Αγγελίδου και τον Γιάννη Φέρτη.

Τον «Κύριο Πούντιλα και τον άνθρωπο του Μάττι» του Μίνω Βολανάκη με τον
Δημήτρη Παπαμιχαήλ. Τον «Καλό άνθρωπο του Σε Τσουάν» του Κουν με τη Βέρα
Ζαβιτσιάνου. Τη «Μάνα Κουράγιο» του Χάιντς Ούβε Χάους με τη Δέσποινα
Μπεμπεδέλη. «Τα όπλα της Κυρα-Καρράρ» του Ούβε Χάους με κοστούμια της Βάσως
Κατράκη και την Ασπασία Παπαθανασίου.

«Τα οράματα της Σιμόν Μασάρ» του Σταύρου Ντουφεξή με τη Ράνια Οικονομίδου. Το
«Ο άνδρας είναι άνδρας» του Γιώργου Λαζάνη. Το κολάζ με ποιήματα, τραγούδια κι
αποσπάσματα από έργα του, «Συντροφιά με τον Μπρεχτ» του Μάριου Πλωρίτη και Ζυλ
Ντασσέν με τη Μελίνα, τον Μάνο Κατράκη, την Μπέτυ Βαλάση.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: P03</CAT>
<ED>
Κωδικός άρθρου: A16059P031</ED>
<ID>
ID:130115

</ID><URL>http://ta-nea.dolnet.gr/neaweb/neafile.print_unique?e=A&f=16059&m=P03&aa=1</URL></REF>


Article

<CATEGORY>vin09</CATEGORY>

 <H5>ΟΙ «ΨΙΘΥΡΟΙ ΚΑΡΔΙΑΣ» ΚΥΝΗΓΟΥΝ ΤΗΝ «ΑΝΑΣΤΑΣΙΑ» ΣΤΗΝ ΤΗΛΕΘΕΑΣΗ
</H5><H5></H5><H2>1.628.000 για την Ερατώ
</H2>
Ο... αταίριαστος γάμος του Μάρκου (Δημήτρης Ιατρόπουλος) με τη γοητευτική
τσιγγάνα Ερατώ (Άννα Μαρία Παπαχαραλάμπους) στους «Ψίθυρους καρδιάς» μπορεί να
εκτίναξε στα ύψη την τηλεθέαση (27,3%), δεν κατάφερε ­ ακόμη ­ όμως να
ξεπεράσει το ρεκόρ που διατηρεί από τον Ιανουάριο του '94 η «Αναστασία» (29,2%).

Για μια ακόμη εβδομάδα οι «Ψίθυροι καρδιάς» παρέμειναν στην κορυφή του πίνακα
τηλεθεαματικότητας, αυξάνοντας μάλιστα τα ποσοστά τηλεθέασης από 23,9% σε
27,3% (είναι το υψηλότερο έως σήμερα ποσοστό τηλεθέασης της φετινής
τηλεοπτικής σεζόν). Το βράδυ της περασμένης Δευτέρας, 1.628.000 άτομα
προτίμησαν την τηλεσυχνότητα του Mega για να δουν τον τσιγγάνικο γάμο της
Ερατούς και το εάν τελικά ο Αντώνης (Απόστολος Γκλέτσος) θα παρευρεθεί στη
γαμήλια τελετή.

Η Ερατώ (θλιμμένη καθ' όλη τη διάρκεια της ημέρας) ντύθηκε στα λευκά και
στολίστηκε «για να είναι πολύ όμορφη» όπως την ήθελε ο Μάρκος. Το βράδυ, στο
γλέντι, τα δώρα (σε κοσμήματα, χρυσές λίρες και αρκετά εκατομμύρια) έπεφταν
βροχή. Η Ερατώ ήταν ανέκφραστη. Λες και κάτι άλλο περίμενε. Κάποια στιγμή
έκανε την εμφάνισή του ο Αντώνης. Και τα μάτια της βούρκωσαν.

Το ρεκόρ τηλεθέασης (27,3%) εκτός του ότι είναι το υψηλότερο για τη φετινή
σεζόν, είναι και από τα υψηλότερα που έχουν σημειωθεί έως σήμερα στην ελληνική τηλεόραση.

Ο «Απών» (της Μιρέλας Παπαοικονόμου) έπιασε ανώτατη τηλεθέαση 16,2% (στις 4
Μαρτίου του '96), όπως επίσης και η «Ντόλτσε Βίτα» 15,8% (στις 15 Ιανουαρίου
του '96), καθώς και το «Λαβ σόρρυ» 22,4% (στις 13 Μαρτίου του '95).

Ακόμη και οι «Δέκα μικροί Μήτσοι» με ανώτατη τηλεθέαση 24,9% (στις 6 Οκτωβρίου
του '93) που έκαναν την επανεμφάνισή τους για ένα και μόνον επεισόδιο ­ ύστερα
από μεγάλο διάστημα απουσίας τους από την TV ­ στις 29 Οκτωβρίου του '97
κατάφεραν να πιάσουν ανώτατη τηλεθέση 21,4% και σε επανάληψη δύο εβδομάδες
αργότερα 17,2%.

Στη δεύτερη θέση του πίνακα τηλεθεαματικότητας, πλασαρίστηκε η παρέα του
«ακάλυπτου» (Αντώνη Καφετζόπουλου) με την κωμωδία «Και οι παντρεμένοι έχουν
ψυχή» χάρη στους 1.057.000 τηλεθεατές. Στο συγκεκριμένο επεισόδιο ο Μάκης
(Γιώργος Παρτσαλάκης) δέχθηκε ένα ραβασάκι από μια άγνωστη αλλά κι ένα
τηλεφώνημα από τη Νάνσυ (Μαρία Παπαλάμπρου) η οποία του ζητά να συναντηθούν
οπωσδήποτε, έστω και για δέκα λεπτά.

Μια θέση πιο κάτω, στην 3η, βρέθηκε η κοινωνική σειρά «Το τίμημα του πάθους»
(με τον Πάνο Μιχαλόπουλο, τη Νόνη Ιωαννίδου και την Όλγα Πολίτου» (το
επεισόδιο της Παρασκευής 30 Ιανουαρίου παρακολούθησαν 1.025.000 τηλεθεατές).

Οι «Δύο ξένοι», το σίριαλ του Αλέξανδρου Ρήγα παρέμεινε σταθεροί, για τρίτη
συνεχή εβδομάδα στην 4η θέση (το είδαν 950.000 τηλεθεατές).

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16059P071</ED>
<ID>
ID:130116

</ID><URL>http://ta-nea.dolnet.gr/neaweb/neafile.print_unique?e=A&f=16059&m=P07&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Ημέρα Πασχάλη Τσαρούχα η χθεσινή για την τηλεόραση. Νέος ηθοποιός και
με πολυποίκιλη δράση στην τηλεόραση, το θέατρο και τον κινηματογράφο, τράβηξε
την προσοχή των κυνηγών φωτογενών και ταλαντούχων προσώπων. Πρωινό ξεκίνημα
στο «Μη μου τη μέρα τάραττε», συνέχεια στο «Κυρίες και Κύριοι», απόγευμα στο
«Συν και Πλην». Λιάνα Κανέλλη, Ρίκα Βαγιάνη, Μπηλιώ
Τσουκαλά, οι κυρίες της τηλεόρασης του υπέβαλαν τις ερωτήσεις τους, καθώς
ο Πασχάλης Τσαρούχας τους έδωσε πολλές αφορμές με τους διαφορετικούς
χαρακτήρες τους οποίους υποδύεται. Γοητευτικός ζιγκολό στους «Ψιθύρους
Καρδιάς», αστυφύλακας δεξιός που τον εξημερώνει ο έρωτας στη «Βασιλική»,
συντετριμμένος σύζυγος στο μονόπρακτο της Ντιράς «Μουσική δύο άνθρωποι
αγαπήθηκαν και...». Και ο Πασχάλης Τσαρούχας οργανώνει την προσωπική του
διαδρομή με προορισμό την αναγνώριση.

* Το τι έγινε στη Λάρισα με φοιτητές, φαντάρους και ύπανδρες εργαζόμενες
αναστάτωσε την ομάδα του «Πρωινού Καφέ». Μια γουλιά είχαν προλάβει να πιουν
από το φλιτζάνι τους, δεν είχαν καν βουτήξει ένα κουλουράκι στο καϊμάκι και
ξεκίνησαν την εκπομπή σχολιάζοντας εμπύρετοι από περιέργεια το συμβάν. Τέτοια
έξαψη για τη γνώση της αλήθειας ήταν πρωτόφαντη.

* Από πολλά πάσχει η ιδιωτική τηλεόραση. Μια όμως «πάθηση» από την οποία δεν
έχει θεραπευθεί είναι οι επαναλήψεις περασμένων επεισοδίων των ξένων σειρών.
Σαν επιδημία εξαπλώθηκε σε όλα τα κανάλια. «Χ-Files», «Το μικρό σπίτι στο
λιβάδι», «Ζίνα», «Υπαστυνόμος Ρεξ» και όλες οι σειρές μυρίζουν σαν ληγμένες
κονσέρβες, για τις οποίες παραπονούνται οι τηλεθεατές.

* «Λογοδοσμένοι» στοπ. Τα τελευταία προξενιά επιχειρεί η Γιούλη
Ηλιοπούλου αυτό το Σαββατοκύριακο για τους «Λογοδοσμένους». Τα συνοικέσιά
της δεν απέφεραν τα απαιτούμενα κέρδη, οι ενδιαφερόμενοι δεν συνέρρεαν κατά
εκατοντάδες κι έτσι το κανάλι αποφάσισε τη διακοπή της εκπομπής. Το τι θα
απογίνει η προξενήτρα, ε, η Τέχνη είναι τρομερά ανεκτική.

* Πέντε η ώρα το απόγευμα δεν χρειάζεται κανείς να προβληματίζεται. Ένας
συνδυασμός εύπεπτων θεμάτων είναι ό,τι πιο κατάλληλο για... πολιτιστική
αποτοξίνωση. Η ομάδα του «Σέικερ», Φαίη Καραβίτη, Μαρία
Μαρκουλή, Έλενα Νεοφωτίστου, Αλεξάνδρα Ράπτη, βάζει
τα συστατικά στη ΝΕΤ και προσφέρει: για πρώτο πιάτο πάρτι στο «Χοροστάσιο»,
για δεύτερο τον σύγχρονο μουσικό λόγο μιας βουβής ταινίας, για τρίτο το «από
μηχανής» θέατρο και για επιδόρπιο μόδα και κόσμημα. Ο Βαγγέλης Σεϊτανίδης
και η Αθηνά Καζολέα υπογράφουν τη σκηνοθεσία.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16059P072</ED>
<ID>
ID:130157

</ID><URL>http://ta-nea.dolnet.gr/neaweb/neafile.print_unique?e=A&f=16059&m=P07&aa=2</URL></REF>


Article

<CATEGORY>vin15</CATEGORY>

 <H5>«Άθεος» κατά ιεραπόστολου
</H5><H5>ΤΟΡ 3
</H5><H2>ΤΗΛΕΟΡΑΣΗ ΣΑΒΒΑΤΟΥ
</H2><H2></H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>ΔΥΝΑΤΕΣ ΚΟΝΤΡΕΣ ΜΕΤΑΞΥ ΧΑΜΦΡΕΪ ΜΠΟΓΚΑΡΤ - ΚΑΘΡΙΝ ΧΕΠΜΠΟΡΝ
</H3>
ΝΩΡΙΣ

14.30 Σκάι «Ο γαμπρός μου ο προικοθήρας». Ο ένας ψάχνει
την πλούσια νύφη, όμως ο άλλος την βρίσκει! Κωμωδιούλα με Πάντζα, Γκιωνάκη
(καλύτερος) και Παπαγιαννόπουλο! Πλούσια... νύφη η Στυλιανοπούλου (διάρκεια
84) *

15.30 Star «Ο εραστής». Βιντεοταινία του Καραγιάννη με
Δον Ζουάν τον Στάθη Ψάλτη. 
15.30 Mega «Δύο τρελοί κομάντος» (Stripes). Ο Μπιλ Μάρεϊ
εντός μιας ημέρας χάνει σπίτι, αυτοκίνητο και... γκόμενα! Λύση; Κατατάσσεται
φαντάρος. Κωμωδιούλα του Άιβαν Ράιτμαν. Παίζουν Χάρολντ Ράμις, Γουόρεν Όουτς
και Σον Γιάνγκ (διάρκεια 106) **

16.50 Antenna «Καμικάζι τσαντάκιας». Ανέκδοτο της
συμφοράς. Γραφικός τύπος αρπάζει τσάντες.. ανυπεράσπιστων γυναικών. Με
Μουστάκα, Παπαδόπουλο (καλύτερος) και Φωτόπουλο (διάρκεια 85) *

17.30 Mega «Ένας μάγκας στα σαλόνια». Ο Γιάννης Βόγλης
διχασμένος ανάμεσα σε Αθηναία και αρραβωνιάρα του νησιού! Μέμα Σταθοπούλου -
Δέσποινα Στυλιανοπούλου! (διάρκεια 100) **

ΑΡΓΑ

21.30 Σκάι «Αγάπησα μια πολυθρόνα». Ο Κώστας Βουτσάς
αναγκάζεται να πουλήσει τέσσερις βελούδινες πολυθρόνες, για να βοηθήσει το
ταμείο του και την κοπελιά του! Με Ελένη Ερήμου, Σταύρο Ξενίδη και Γιουλάκη
(διάρκεια 88) *

21.15 Seven Χ «Με κάθε τρόπο» (Todo modo). Ιταλική ταινία
κοινωνικής κριτικής σε σκηνοθεσία Έλιο Πέτρι, με Τζιάν Μαρία Βολοντέ, Μαρτσέλο
Μαστρογιάνι και Μισέλ Πικολί. Κάτι κουρασμένα παλικάρια! (διάρκεια 138) ***

«Η βασίλισσα της Αφρικής». Ο Χάμφρεϊ Μπόγκαρτ δεν την πνίγει! Απελευθερώνει
την Κάθριν Χέπμπορν!

22.10 ΝΕΤ «Η βασίλισσα της Αφρικής» (African queen).
Βασίλισσα της Αφρικής είναι το όνομα ποταμίσιας βάρκας, εντός της οποίας
επιβαίνουν ο αλκοολικός «άθεος» Χάμφρεϊ Μπόγκαρτ και η ιεραπόστολος Κάθριν
Χέπμπορν! Κλασικό φιλμ του Τζον Χιούστον που γυρίστηκε πριν από 46 χρόνια και
χάρισε στον Μπόγκαρτ Όσκαρ ερμηνείας. Εξωτικό, χιουμοριστικό, αλλά και
περιπετειώδες. Τα ετερόκλητα έλκονται (διάρκεια 105) ****

22.00 Star «Θανάσιμη καταδίωξη» (Deadly pursuits).
Πιτσιρικάς κάνει τα πάντα, για να αποδείξει την αθωότητα του... εξαφανισμένου
πατέρα του, που κατηγορείται για τον φόνο της γυναίκας και της κόρης του! Η
σκηνοθεσία είναι κάποιου Φελίξ Ενρίκεζ Αλκαλά. Όλα... άγνωστα και.. άπαικτα
στην Αθήνα (;)

22.00 ΕΤ1 «Η ζηλιάρα» Η Ρένα Βλαχοπούλου υποβάλλει σε
μαρτύρια τον σύζυγο.. Γιώργο Κωνσταντίνου. Κοινοτοπίες με ελάχιστα γελάκια *

22.30 Antenna «Η χαρτορίχτρα» Από την ζηλιάρα Ρένα, στην
χαρτορίχτρα... Σταύρο Παράβα! Μεταμφιέζεται σε γυναίκα και ρίχνει τα χαρτιά.
Τίποτα (διάρκεια 87) *

23.30 Mega «Το τίμημα της διαφθοράς» (All lies end in
murder) Σύζυγος αστυνομικού ανακαλύπτει πως ο άνθρωπός της έχει μπλέξει στο...
έγκλημα! Κι αυτό... άγνωστο. Με Κιμ Ντιλέινι, Τζέιμι Σέρινταν (διάρκεια 90) (;)

ΠΟΛΥ ΑΡΓΑ

00.10 Star «Γλυκιά μου αμαρτία» (Sweet temptation). Η 15χρονη
κόρη φαντασιωνεται πως «κοιμάται» με τον μέλλοντα (δεύτερο)... πατέρα της!
Φυσικά, η Μπέβερλι Ντ'Άντζελο δεν... παίζεται! Όπως και η ταινία δεν...
παίζεται ως... ταινία. 
00.50 Antenna «Το χέρι που σκοτώνει». Λιλιπούτειο ριμέικ
της ομότιτλης ταινίας του Άλφρεντ Χίτσκοκ (γυρίστηκε το 1943). Θείος
εμφανίζεται στην οικογένεια, σκορπάει δώρα, αλλά το FBI την ίδια ώρα εξαπολύει
κυνηγητό καταδιώκοντας δολοφόνο τριών ευκατάστατων μοναχικών... γυναικών. Με
Μαρκ Χάρμον, Νταϊάν Λαντ, Τίπι Χέντρεν (διάρκεια 96) **½

01.00 ΕΤ3 «Η επίθεση» (L' Agression). Παρέα
μοτοσυκλετιστών δολοφονεί τη γυναίκα και την κόρη ήσυχου ανθρώπου. Εκείνος
αποφασίζει να εκδικηθεί με τη βοήθεια της νύφης του. Γαλλική παραγωγή του
1975, σε σκηνοθεσία Ζεράρ Πιρέ, με Ζαν Λουί Τρεντινιάν, Κατρίν Ντενέβ και
Κλοντ Μπρασέρ. Κάτι «λέει»! (διάρκεια 105) **½

01.00 Σκάι «Το αστέρι της ζωής» (Το touch a star).
Οικογένεια καθηγητών μετακομίζει σε άλλη πόλη και αρχίζουν να συμβαίνουν
περίεργα πράγματα ανάμεσά τους! Κοινωνική ταινία του Λουντοβίκο Γκασπαρίνι, με
Ντομινίκ Σαντά και Τόμας Μίλιαν. Εντελώς άγνωστη στο αθηναϊκό κοινό (διάρκεια
90) (;)

01.30 Mega «Ο δικός μας έρωτας» (Violets are blue).
Ύστερα από 15 χρόνια, εκείνη επιστρέφει στην γενέτειρά της και συναντάει τον
πρώτο μεγάλο της έρωτα! Αισθηματικό και ρομαντικό με Κέβιν Κλάιν, Σίσι
Σπέισεκ. Η σκηνοθεσία είναι του Τζακ Φισκ. Καλούτσικες επιδόσεις (διάρκεια 86) **½

02.00 Star «Φίλησέ με, αγάπη μου» (Kiss me Kate).
Παραλλαγή του ημερώματος της στρίγγλας και μιούζικαλ με μουσική Κόουλ Πόρτερ.
Του 1953, με Κάθριν Γκρέισον και Χάουαρντ Κιλ. Γερασμένο, αλλά για τους
λάτρεις του είδους θεωρείται κλασικό (διάρκεια 109) **½

02.45 ΕΤ1 «Ο πειρασμός του μοναχού» (Temtation of a
monk). Παραμύθι και αμερικανο-κινεζική συμπαραγωγή του 1992. Παντελώς άγνωστο
(διάρκεια 120) (;)

03.00 Mega «Το πάρτι του θανάτου» (Murder weapon).
Πλουσιοκόριτσο καλεί σε πάρτι όλους τους πρώην, αλλά κάποιος τους «καθαρίζει»
έναν-έναν! Κι αυτό άγνωστο σε σκηνοθεσία Έλεν Κάμποτ, με Λάιλ Γουάγκονερ
(διάρκεια 80) *

03.00 Antenna «Το τέρας της λίμνης» (Crater lake
monster). Προϊστορικό τέρας εφορμά από τα νερά μιας λίμνης! Βοήθεια! Παίζουν
Ρίτσαρντ Καρντέλα και Γκλεν Ρόμπερτς (διάρκεια 84). 
1.«Η βασίλισσα της Αφρικής». Με Χάμφρεϊ Μπόγκαρτ - Κάθριν Χέπμπορν
(ΝΕΤ, 22.10).

2.«Το χέρι που σκοτώνει». Ριμέικ θρίλερ του Χίτσκοκ (Antenna, 00.50).

3.«Ο δικός μας έρωτας». Ρομάντζο Κέβιν Κλάιν - Σίσι Σπέισεκ (Mega, 01.30)

(;) = άπαιχτο στην Ελλάδα, τηλεκοντρόλ = δοκιμάστε αλλού την τύχη σας * =
δεν έχετε άλλο τίποτα να κάνετε; ** = καλούτσικο *** = καλό **** = πολύ καλό
*****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: P08</CAT>
<ED>
Κωδικός άρθρου: A16059P081</ED>
<ID>
ID:130132

</ID><URL>http://ta-nea.dolnet.gr/neaweb/neafile.print_unique?e=A&f=16059&m=P08&aa=1</URL></REF>


Article

<CATEGORY>vin15</CATEGORY>

 <H5>Κόστνερ φρουρεί Χιούστον
</H5><H5>ΤΟΡ 3
</H5><H2>ΤΗΛΕΟΡΑΣΗ ΚΥΡΙΑΚΗΣ
</H2><H2></H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>ΑΜΕΡΙΚΑΝΙΚΟ ΑΙΣΘΗΜΑΤΙΚΟ ΘΡΙΛΕΡ ΣΤΟ STAR
</H3>
ΝΩΡΙΣ

13.40 ΕΤ1 «Καημοί στη φτωχογειτονιά». Σαν γειτονιά...
αγγέλων. Με Φωτόπουλο, Σκιαδά, Ρηγόπουλο. Φτωχό πλην τίμιο, της Ρένας Γαλάνη *

15.15 ΝΕΤ «Το πέταγμα του Άλμπατρος» (Flight of the
Albatros). Παιδιά χωρισμένων γονιών τα βρίσκουν μεταξύ τους και ερωτεύονται.
Από τη Νέα Ζηλανδία, κάποιου Βέρνερ Μάγιερ, επομένως άγνωστο (διάρκεια 98) (;)

15.20 Mega «Καράτε κιντ 3» (The Karate kid part ΙΙΙ).
Πάλι τα ίδια! Ραλφ Μάτσιο και Πατ Μορίτα σε τρίτη «επανάληψη» της ίδιας...
κασέτας. Η σκηνοθεσία είναι του Τζον Άβιλντσεν (διάρκεια 112) *

15.30 Star «Γιακουμής, μια ρωμέικη καρδιά». Ο
Ξανθόπουλος παριστάνει τον αριστοκράτη, αλλά στο τέλος επιστρέφει στα...
λαϊκά. Καλά να πάθει! Δίπλα του η Άννα Βαγενά (διάρκεια 90). 
15.30 ΕΤ3 «Ο γορίλας εκδικείται» (Le tontos flinguers).
Υφιστάμενος, μετά τον θάνατο του αφεντικού αναλαβάνει τα ηνία της «φαμίλιας»,
αλλά τα... υφιστάμενα μέλη είναι... αρπαχτικά. Περιπέτεια του Ζορζ Λοτνέρ με
τον Λίνο Βεντούρα. Γαλλική ταινία για εσωτερική (γαλλική) κατανάλωση (διάρκεια
110) **

17.00 Σκάι «Η νονά». Απίστευτη... βιντεοταινία με Σωτήρη
Μουστάκα και Μίμη Φωτόπουλο! 
17.30 Mega «Απ' τ' αλώνια στα σαλόνια». Η Δέσποινα
Στυλιανοπούλου θριαμβεύει στα πάλκα, επιστρέφει στο χωριό και καρπαζώνει τους
πρώην καταπιεστές του πατέρα της. Μα είναι δυνατόν; (διάρκεια 83). 
19.00 ΝΕΤ «Η φανέλα με το εννιά». Αποτυχημένος συνδυασμός
ποδοσφαίρου - κινηματογράφου. Ήρωας του Παντελή Βούλγαρη ο σέντερ φορ Στράτος
Τζώρτζογλου. Μεταφορά του ομότιτλου μυθιστορήματος του Μένη Κουμανταρέα.
Παίζει και η Θέμις Μπαζάκα (διάρκεια 87) **

ΑΡΓΑ
<H3></H3>
«Ο σωματοφύλακας». Ο Κέβιν Κόστνερ προσέχει τη Γουίτνεϊ Χιούστον!

21.00 Star «Ο σωματοφύλακας» (The bodyguard). Θρίλερ και
ρομάντζο πλούσιας με φτωχό. Απειλείται η σωματική ακεραιότητα της Γουίτνεϊ
Χιούστον, αλλά ευτυχώς καταφθάνει ο τίμιος, τολμηρός Κέβιν Κόστνερ. Κάποιος να
την προσέχει. Ταμειακή επιτυχία. Περνάει η ώρα χαζεύοντας Χιούστον και
Κόστνερ. Η σκηνοθεσία είναι του Μικ Τζάκσον. (διάρκεια 129) ***

21.15 Seven Χ «Ο Ορφέας και η Ευρυδίκη» (The plague
sower). Σιτσιλιάνικη αλληγορία του μύθου του Ορφέα και της Ευρυδίκης. Με
Φράνκο Νέρο και Βανέσα Ρεντγκρέιβ (διάρκεια 103) *

21.30 Antenna «Κρίμα το μπόι σου». Ο Λάμπρος Κωνσταντάρας
θεωρείται νεκρός, αλλά εκείνος επιστρέφει και τιμωρεί τους προδότες της
οικογένειας. Σαν τον... Οδυσσέα. Με Μάρω Κοντού και Μπάρκουλη. Σοβαροφανές και
καθόλου... αστείο (διάρκεια 84) *

22.00 ΝΕΤ «Τελευταία ευκαιρία γι' αγάπη» (Kingfisher). Ο
Ρεξ Χάρισον εφορμά για δεύτερη φορά επί της καρδιάς της γυναίκας που αγάπησε,
αλλά επειδή δεν τόλμησε, εκείνη παντρεύτηκε και τώρα είναι χήρα. Καλούτσικο
αισθηματικό του Τζέιμς Σέλαν Τζόουνς (διάρκεια 76) **

ΠΟΛΥ ΑΡΓΑ

00.10 Star «Steal the sky». Η Μάριελ Χεμινγουέι σε ρόλο
πράκτορα της Μοσάντ! Πρέπει να αποπλανήσει πιλότο του Ιράν και να τον φέρει
στο... Ισραήλ! Απίστευτο και... άγνωστο (διάρκεια 108) (;)

00.30 Mega «Ιστάρ» (Ishtar). Κι αυτό αποτυχημένο, αν και
λαμβάνουν μέρος πρώτα ονόματα! Γουόρεν Μπίτι - Ντάστιν Χόφμαν περιφέρονται στο
Μαρόκο και πέφτουν πάνω σε αριστερή αντάρτισσα και σε κατάσκοπο της... CIA! Με
Ιζαμπέλ Αντζανί και Τζακ Γουέστον. Η σκηνοθεσία είναι της Ιλέιν Μέι, έκτοτε
εξαφανισμένης! Πάντως, δεν είναι για τα... σκουπίδια (διάρκεια 103) **½

01.20 ΕΤ1 «Η αμαρτωλή της ερήμου» (She). Από το
φανταστικό μυθιστόρημα του Χάγκαρντ. Στο τέλος του Α' Παγκοσμίου Πολέμου,
Βρετανός αξιωματικός συναντάει καλλονή που τον στέλνει σε φανταστική πόλη,
στην οποία βασιλεύει. Η καλλονή είναι η Ούρσουλα Άντρες του 1965. Το μοναδικό
ατού της ταινίας. Παίζουν ακόμα Πίτερ Κούσινγκ, Τζον Ρίτσαρντσον. Η σκηνοθεσία
είναι του Ρόμπερτ Ντέι (διάρκεια 100) **½

02.00 Star «Το τέλος της αθωότητας». (Permanent record).
Κοινωνικό και δραματικό. Ταλαντούχος στη μουσική αυτοκτονεί πηδώντας στον
γκρεμό! Με τον Κιάνου Ριβς, αλλά και με Άλαν Μπόις, Τζένιφερ Ρούμπιν.
Συμπαθητική η σκηνοθεσία της Μαρίζα Σίλβερ (διάρκεια 91) **½

02.15 Antenna «Διπλό παιχνίδι» (Last rites). Κι αυτό
είναι δραματικό. Ο ιερέας Τομ Μπέρεντζερ βρίσκεται σε δίλημμα. Να καταδώσει
τους δολοφόνους από την οικογένειά του ή να σιωπήσει; Καθήκον ή οικογένεια;
Μέτριότατα αποτελέσματα από τον σκηνοθέτη Ντόναλντ Μπελισάριο. Με Πολ Ντούλεϊ
και Αν Τουόμεϊ (διάρκεια 97) **½

04.30 Antenna «Το σημάδι του Ζορό» (Mark of Zorro). Βουβό
του 1920 με τον Ντάγκλας Φέρμπανκς τζούνιορ (διάρκεια 90) **

1. «Ο σωματοφύλακας». Κέβιν Κόστνερ με Γουίτνεϊ Χιούστον (Star, 21.00).

2. «Ιστάρ». Γουόρεν Μπίτι, Ντάστιν Χόφμαν στο Μαρόκο (Mega, 00.30).

3. «Το τέλος της αθωότητας». Δραματικό με τον Κιάνου Ριβς (Star, 02.00).

(;) = άπαιχτο στην Ελλάδα, τηλεκοντρόλ = δοκιμάστε αλλού την τύχη σας * =
δεν έχετε άλλο τίποτα να κάνετε; ** = καλούτσικο *** = καλό **** = πολύ καλό
*****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: P10</CAT>
<ED>
Κωδικός άρθρου: A16059P101</ED>
<ID>
ID:130129

</ID><URL>http://ta-nea.dolnet.gr/neaweb/neafile.print_unique?e=A&f=16059&m=P10&aa=1</URL></REF>


Article

<CATEGORY>vin09</CATEGORY>

 <H5>ΚΑΤΕΘΕΣΕ ΑΙΤΗΣΗ ΑΣΦΑΛΙΣΤΙΚΩΝ ΜΕΤΡΩΝ ΓΙΑ ΔΙΣΚΟΥΣ ΤΟΥ
</H5><H2>Στοπ Καζαντζίδη
</H2>
<H3>«Στέλιος Καζαντζίδης: Τα τραγούδια της ζωής μου», τιτλοφορείται το άλμπουμ με
τα τέσσερα CD που διαφημίζεται και περιλαμβάνει επιτυχίες του λαϊκού
τραγουδιστή, ο οποίος προσέφυγε στη Δικαιοσύνη για να υπερασπίσει τα
πνευματικά δικαιώματα που του ανήκουν.
</H3>
Ο Στέλιος Καζαντζίδης ζήτησε να απαγορευθεί η κυκλοφορία δίσκων του

Ο πρόεδρος υπηρεσίας του Μονομελούς Πρωτοδικείου της Αθήνας κ. Σπύρος Ευταξίας
εξέδωσε χθες προσωρινή διαταγή που απαγορεύει την κυκλοφορία των συγκεκριμένων
ψηφιακών δίσκων τουλάχιστον μέχρι την ερχόμενη Τετάρτη, οπότε έχει
προσδιορισθεί να συζητηθεί η αίτηση των ασφαλιστικών μέτρων του Στέλιου
Καζαντζίδη κατά των εταιρειών MINOS ΕΜΙ και ΗΙΤ-MUSIC COMMUNICATION.

Αφορμή αποτέλεσε η κυκλοφορία του άλμπουμ που περιέχει τα «Τραγούδια της Ζωής»
του Στέλιου Καζαντζίδη, ανάμεσα στα οποία συμπεριλαμβάνονται και τέσσερα
τραγούδια που έχει συνθέσει ο τραγουδιστής και είναι τα εξής: «Νυχτερίδες και
Αράχνες», «Το Αγριολούλουδο», «Γυρίζω από τη Νύχτα» και «Μία γυναίκα Έφυγε».

Σύμφωνα με όσα υποστηρίζει στην αίτησή του ο Στέλιος Καζαντζίδης, τα τραγούδια
αυτά έχουν κυκλοφορήσει τα τελευταία τριάντα χρόνια σε πολλές εκδόσεις και
πάντοτε αναφερόταν το όνομά του ως συνδημιουργού. Ωστόσο, στην κυκλοφορία του
επίμαχου άλμπουμ αναφέρεται μόνο το όνομα του συνθέτη Χρήστου Νικολόπουλου και
γι' αυτό επέλεξε τη δικαστική οδό. Στο μεταξύ τη Δευτέρα το πρωί ο Στέλιος
Καζαντζίδης θα βρεθεί αντιμέτωπος στα δικαστήρια με τον παλιό του φίλο και
συνεργάτη Χρήστο Νικολόπουλο, ζητώντας να μην επιτρέπεται να κάνει
συκοφαντικές αναφορές ο ένας για τον άλλον.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16059P121</ED>
<ID>
ID:130109

</ID><URL>http://ta-nea.dolnet.gr/neaweb/neafile.print_unique?e=A&f=16059&m=P12&aa=1</URL></REF>


Article

<CATEGORY>vin09</CATEGORY>

 <H2>Εισαγγελέας ζητάει αναψηλάφηση των καταγγελιών για την Πολιτιστική Πρωτεύουσα
</H2><H2></H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

Ανάσυρση από το αρχείο όλων των δικογραφιών και λεπτομερή επανεξέταση
καταγγελιών που αφορούν στην κακοδιαχείριση κονδυλίων και άλλων παρατυπιών
στον Οργανισμό Πολιτιστικής Πρωτεύουσας της Ευρώπης ζητάει ανώτερος
εισαγγελέας στη Θεσσαλονίκη από την Ολομέλεια Εφετών που συγκαλείται εκτάκτως
την ερχόμενη εβδομάδα.

Την ερχόμενη Παρασκευή, 13 Φεβρουαρίου, με αίτημα του αρμόδιου εισαγγελέα
Εφετών, συγκαλείται εκτάκτως η Ολομέλεια Εφετών Θεσσαλονίκης για να αποφανθεί
αν θα ανασυρθούν από το αρχείο δύο προκαταρκτικές εξετάσεις προκειμένου να
ερευνηθούν εκ νέου θέματα που σχετίζονται με τον προγραμματισμό έργων και
εκδηλώσεων, τις επιλογές εμμίσθων συνεργατών, και γενικότερα τη διαφάνεια στη
διαχείριση δημοσίου χρήματος.

Δικαστικοί κύκλοι στη Θεσσαλονίκη άφηναν χθες να εννοηθεί ότι η αναπομπή όλων
των δικαστικών εκκρεμοτήτων ­ γύρω από την πολύκροτη και σε δικαστικό επίπεδο
υπόθεση της Πολιτιστικής ­ γίνεται λόγω του μεγάλου κοινωνικού ενδιαφέροντος
που εξακολουθεί να παρουσιάζει για την κοινή γνώμη το θέμα αυτό, ένα και πλέον
μήνα μετά τη λήξη του πολιτιστικού έτους για τη Θεσσαλονίκη.

Χαρακτηριστικό της βαρύτητας που δίνουν οι δικαστικές αρχές της Θεσσαλονίκης
στην υπόθεση «Πολιτιστική» είναι ότι στη διάρκεια των τελευταίων δέκα ετών το
Συμβούλιο Εφετών Θεσσαλονίκης συγκλήθηκε εκτάκτως μόνον δύο φορές για να
επανεξετάσει ποινικές υποθέσεις που θεωρούνται πολύ σοβαρές. Η πρώτη φορά πριν
από τέσσερα χρόνια με την επανεξέταση της υπόθεσης των παράνομων μετεγγραφών
από φοιτητές εξωτερικού στο Αριστοτέλειο Πανεπιστήμιο και τώρα με την Πολιτιστική.

Οκτώ πρόεδροι εφετών και 42 εφέτες, σύμφωνα με το άρθρο 29 του Κώδικα Ποινικής
Δικονομίας, καλούνται να αποφασίσουν την ερχόμενη Πέμπτη αν θα πρέπει να δοθεί
εντολή σε εισαγγελέα για να ανασύρει τις δύο αρχειοθετημένες προκαταρκτικές
εξετάσεις και να ασκήσει ποινικές διώξεις ή το αντίθετο.

Σε περίπτωση που η Ολομέλεια ψηφίσει υπέρ της ανάσυρσης των δικογραφιών από το
αρχείο, τότε η υπόθεση θα ανατεθεί σε δύο εφέτες ανακριτές για την επανεξέταση
­ εφ' όλης της ύλης ­ όλων των καταγγελιών.

Η πρώτη προκαταρκτική εξέταση διατάχθηκε από την Εισαγγελία Εφετών με αφορμή
τις καταγγελίες που έγιναν τον Μάρτιο του 1995 στη διάρκεια εκπομπής σε
ιδιωτικό τοπικό τηλεοπτικό σταθμό με θέμα τα τεκταινόμενα στον ΟΠΠΕΘ. Στη
διάρκεια της εκπομπής είχε καταγγελθεί ότι στελέχη στον Οργανισμό σπαταλούν
χωρίς μέτρο μεγάλα χρηματικά ποσά για εκτυπώσεις ανούσιων ημερολογίων και
φυλλαδίων, ενώ έγινε λόγος και για υπέρογκους μισθούς ανώτερων στελεχών και
συμβούλων, για καθυστέρηση στον προγραμματισμό του καλλιτεχνικού προγράμματος κ.ά.

Η δικαστική διερεύνηση των παραπάνω καταγγελιών ανατέθηκε συνολικά σε τρεις
εισαγγελείς και τελικά τέθηκε στο αρχείο λόγω έλλειψης στοιχείων, ενώ το
περασμένο φθινόπωρο ο εισαγγελέας Θεσσαλονίκης διέταξε τη διενέργεια μιας
ακόμα δικαστικής έρευνας έπειτα από καταγγελίες που έγιναν στο δημοτικό
συμβούλιο Θεσσαλονίκης αυτή τη φορά. Δημοτικός σύμβουλος κατήγγειλε ότι
συνάδελφός του αμείβεται με μεγάλα χρηματικά ποσά για συμμετοχή σε επιτροπή
έργου, ενώ έγινε καταγγελία και για οικονομικό σκάνδαλο από στέλεχος του
ΟΠΠΕΘ, αλλά και αυτή η δικαστική έρευνα αρχειοθετήθηκε.

Μόνον μια τρίτη προκαταρκτική εξέταση ­ που αφορά καταγγελίες για παράνομους
διορισμούς και παραβάσεις πολεοδομικών κανονισμών ­ βρίσκεται αυτή τη στιγμή
στα χέρια της Β' ειδικής ανακρίτριας Θεσσαλονίκης κ. Μαρί Δεργαζαριάν. Για την
υπόθεση αυτή έχουν ήδη ασκηθεί ­ με πρόταση του νυν προϊσταμένου στην
Εισαγγελία Εφετών κ. Δημ. Σιδέρη ­ ποινικές διώξεις (κατά παντός υπευθύνου)
για απιστία κατ' εξακολούθηση και παράβαση καθήκοντος.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16059P122</ED>
<ID>
ID:130152

</ID><URL>http://ta-nea.dolnet.gr/neaweb/neafile.print_unique?e=A&f=16059&m=P12&aa=2</URL></REF>


Article

<CATEGORY>vin09</CATEGORY>

 <H2>Κηδεύεται την Δευτέρα ο Μανόλης Κορρές
</H2><H2></H2>
Ο Μανόλης Κορρές από τους τελευταίους της παλιάς συγγραφικής γενιάς του θεάτρου

Ένας από τους άξιους θεατρικούς συγγραφείς της παλιάς γενιάς και ψυχή για
πολλά χρόνια του Θεατρικού Μουσείου, ο Μανόλης Κορρές πέθανε χθες και
κηδεύεται τη Δευτέρα. Ο τόπος και η ώρα θα ανακοινωθούν ώς την Κυριακή.

Ο Μανόλης Κορρές γεννήθηκε στην Σίφνο και σπούδασε οικονομικά και νομικά. Από
τη νεανική του ηλικία ασχολήθηκε με τη λαογραφία ­ του νησιού του κυρίως ­ και
με το θέατρο.

Το πρώτο του έργο την κωμωδία «Παπαδόπουλος και Σία» παρουσίασε το 1950 ο
θίασος Βασίλη Αργυρόπουλου-Γιώτας Λάσκαρη. Η επιτυχία ήταν πολύ μεγάλη. Ο
Μανόλης Κορρές γράφει άλλα δύο έργα («Δάνεισέ μου τη γυναίκα σου» ­ 1951 και
«Ζωή στην επαρχία» ­ 1952), που ανεβάζουν ο Αργυρόπουλος και πάλι και ο
Αδαμάντιος Λεμός. Το έργο του «Η διαστροφή του πόνου» εγκρίνεται από την
Καλλιτεχνική Επιτροπή του Εθνικού Θεάτρου με πρόεδρο τον Άγγελο Τερζάκη, αλλά
δεν ανεβαίνει ποτέ.

Ο Μανόλης Κορρές εγκαταλείπει το θέατρο και ασχολείται με τα λογιστικά, αλλά
και με λαογραφικές μελέτες.

Το 1978, είκοσι πέντε χρόνια μετά, η επάνοδός του με το κοινωνικό έργο «Οίκος
ευγηρίας, Η Ευτυχισμένη Δύσις» στο θέατρο «Κάβα», σε σκηνοθεσία Σταμάτη
Χονδρογιάννη, στέφεται με επιτυχία. Ο Μανόλης Κορρές αρχίζει μια δεύτερη όψιμη
καριέρα: «Το διπλανό κρεβάτι» (1981, θέατρο «Πορεία»), «Το πατάρι» (1983,
«Πολύτεχνο»), «Τι θα γίνει με το γέρο» ('83, θέατρο «Αθηνά» Αιγάλεω),
«Επικίνδυνο παιχνίδι» ('85, Εθνικό Θέατρο), «Πλατεία Ομονοίας», «Λουμπάγκο»,
«Αίσχος» (θίασος Καρακατσάνη), «Τα αυτιά του Μίδα» (Εθνικό Θέατρο). Το
τελευταίο του έργο, «Η κατάληψη», παρουσιάστηκε από το Εθνικό Θέατρο επίσης.
Είχε γράψει για την τηλεόραση («Οδός Φυλής 380Α»), ενώ πρόσφατα είχε
κυκλοφορήσει το βιβλίο του «Ιστορίες της κεράτσας» με χιουμοριστικές
λαογραφικές ιστορίες και με σκίτσα του Κώστα Μητρόπουλου.

Πρόεδρος της Εταιρείας Ελλήνων Θεατρικών Συγγραφέων για μεγάλο χρονικό
διάστημα από το 1975, μετά το θάνατο του Γιάννη Σιδέρη έως το 1997 ήταν η ψυχή
του Θεατρικού Μουσείου, στο οποίο αφοσιώθηκε βοηθώντας αποφασιστικά την
εξέλιξή του.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16059P123</ED>
<ID>
ID:130187

</ID><URL>http://ta-nea.dolnet.gr/neaweb/neafile.print_unique?e=A&f=16059&m=P12&aa=3</URL></REF>


Article

<CATEGORY>vin09</CATEGORY>

 <H2>Ρεκόρ τιμής Ελληνίδας ζωγράφου στου Σόθμπις
</H2><H2></H2>
Τα έργα μιας νέας Ελληνίδας ζωγράφου, της Χριστίνας Κάτσαρη, συγκαταλέγονται
στα δέκα ακριβότερα της πρωτότυπης δημοπρασίας «Διεθνής Νέα Τέχνη», με πίνακες
νέων καλλιτεχνών από όλο τον κόσμο, που πραγματοποιήθηκε με πρωτοβουλία του
Οίκου Σόθμπις στο Τελ Αβίβ, ύστερα από προετοιμασία δύο χρόνων.

Η Χριστίνα Κάτσαρη αποφοίτησε με άριστα από τη Σχολή Καλών Τεχνών ­ το
εργαστήριο του Δημήτρη Μυταρά ­ και πληροφορήθηκε τυχαία για τη διοργάνωση
αυτής της δημοπρασίας. Έστειλε το ντοσιέ της, επιλέχθηκε μετά πολλών επαίνων
από διεθνή κριτική επιτροπή και βρέθηκε την περασμένη εβδομάδα, στο Τελ Αβίβ.
Εκεί γνώρισε τι θα πει οργάνωση και διεθνής προβολή. Μέχρι και το CNN κάλυψε
την πρωτότυπη έκθεση και την εκδήλωση, όπου συμμετείχαν 137 έργα 45 νέων
καλλιτεχνών απ' όλο τον κόσμο. Τα έσοδα της δημοπρασίας ξεπέρασαν κάθε
πρόβλεψη, έφθασαν τα 200.000 δολάρια και καθώς η δημοπράτηση οργανώθηκε
αφιλοκερδώς από τον Οίκο Σόθμπις για να εγκαινιάσει την εγκατάστασή του στο
Ισραήλ, οι νέοι καλλιτέχνες εισέπραξαν μια γερή αμοιβή για τα έργα τους, εκτός
από την ηθική ικανοποίηση.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16059P124</ED>
<ID>
ID:130207

</ID><URL>http://ta-nea.dolnet.gr/neaweb/neafile.print_unique?e=A&f=16059&m=P12&aa=4</URL></REF>


Article

<CATEGORY>vin09</CATEGORY>

 <H5>Η ΝΕΑ ΤΟΥ ΤΑΙΝΙΑ «MAD CITY» ΒΓΑΙΝΕΙ ΣΤΙΣ 13 ΦΕΒΡΟΥΑΡΙΟΥ ΣΤΙΣ ΕΛΛΗΝΙΚΕΣ ΑΙΘΟΥΣΕΣ
</H5><H5>«Δημιουργήσαμε ένα τέρας που δεν μπορούμε να ελέγξουμε»
</H5><H2>Κώστας Γαβράς: Θάνατος «MADE ΙΝ TV»
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>Mad city (τρελή πόλη) και mad world (τρελός κόσμος)! «Τους σκοτώνουμε»,
διαπιστώνει τηλεοπτικός ρεπόρτερ που τον υποδύεται ο Ντάστιν Χόφμαν στην
τελευταία ταινία του Κώστα Γαβρά «Mad city», που θα προβάλλεται από την
Παρασκευή. Τους σκοτώνουμε μεταφορικά και μερικές φορές κυριολεκτικά.
</H3>
Ο Κώστας Γαβράς (δεξιά) με τους δύο πρωταγωνιστές τής νέας του ταινίας «Mad
city», Ντάστιν Χόφμαν και Τζον Τραβόλτα

Ο Κώστας Γαβράς για μια ακόμα φορά ξύνει πληγές και σκαλίζει τερατικά
φαινόμενα κάθε... mad city, της λεγόμενης πολιτισμένης οικουμένης. Αυτή τη
φορά είναι η σειρά τής... AGB, της θεαματικότητας, του κιτρινισμού, της
παντοδυναμίας της μικρής οθόνης. Είναι η σειρά των καναλαρχών και των
αχόρταγων στελεχών τους!

Στο Μάντλιν της Καλιφόρνια, μεσήλιξ αδηφάγος ρεπόρτερ τοπικού καναλιού
(Ντάστιν Χόφμαν) εγκλωβίζεται στην τουαλέτα ενός... μουσείου! Και χωρίς να το
έχει... προσχεδιάσει, γίνεται αυτόπτης μάρτυρας μια απελπισμένης πράξης
ομηρίας, από απελπισμένο, ανεγκέφαλο, καλοκάγαθο μπάτσο της ιδιωτικής
αστυνομίας του μουσείου (Τζον Τραβόλτα)! Με μια καραμπίνα στο χέρι (που δεν
ξέρει ακριβώς τι να την κάνει), η απελπισμένη αυτή ανθρώπινη ντουλάπα
«αιχμαλωτίζει» καμιά δεκαριά παιδάκια και τη διευθύντρια του μουσείου! Το
αίτημά του; Να μην... απολυθεί! Εκλιπαρεί να επαναπροσληφθεί! Έστω με μειωμένο
ωράριο και με μειωμένο μισθό! Αλλά προς Θεού, να μην καταντήσει σαν του
«άστεγους Ρώσους»! Τι θα πει στη γυναίκα και στο παιδί του; Βοήθεια, «μη με
στέλνετε στο βούρκο».

Θύτης - θύμα πιασμένοι μεσ' στη φάκα

Ο μεσήλιξ εγκλωβισμένος ρεπόρτερ αρπάζει την ευκαιρία και εφορμά. Είναι πλέον
απόλυτος άρχων της κατάστασης. Και παραγωγός και σκηνοθέτης και πρωταγωνιστής
ενός σόου που θα του εξασφαλίσει πρώτη, εθνική θεαματικότητα και μια γερή θέση
στο καλύτερο κανάλι της χώρας. Έτσι τα ήθελε, αλλά τα πράγματα σπανίως
«έρχονται» όπως εμείς τα έχουμε σχεδιάσει. Είναι αλήθεια; Ένας απ' τους δύο
σεναριογράφους του «Mad city», ο Τομ Μάθιους, πρώην δημοσιογράφος και
υπεύθυνος δημοσιότητας στο Χόλιγουντ, λέει: «Επειδή το γεγονός τράβηξε για
πολλές εβδομάδες και οι δημοσιογράφοι έπρεπε να βρίσκουν κάτι το καινούργιο
για να μεταδίδουν, η κάλυψη του θέματος ξεπέρασε τα όρια και η αλήθεια έδωσε
τη θέση της σε οργιώδεις φήμες και εικασίες, αυτά που κάποτε αποτελούσαν την
κατάρα της παραδοσιακής δημοσιογραφίας».

Είναι αλήθεια; Μα τώρα τι λέμε! Κάντε ζάπινγκ για να απολαύσετε τη «μηχανή»
που αλέθει συνειδήσεις, ανθρώπους, αλήθειες, τα πάντα. Ο Κώστας Γαβράς δεν
μένει μόνο στην κοινωνική, τηλεοπτική διάσταση της ιστορίας. Κανει ζουμ στα
δύο πρωταγωνιστικά πρόσωπα. Ποιος είναι θύτης και ποιος θύτης; Ο Μπράκετ ο
ρεπόρτερ ή ο Σαμ ο απελπισμένος κουμπουροφόρος; «Αυτή η ταινία πραγματεύεται
μια σχέση, μια σχέση αγάπης αν θέλετε, ανάμεσα σε δύο άνδρες με τελείως
διαφορετικό παρελθόν», λέει ο Γαβράς. «Ο Μπράκετ είναι μορφωμένος και
επιθετικός. Ο Σαμ είναι αμόρφωτος και ανασφαλής. Παρά τις διαφορές τους,
υποφέρουν και οι δύο από την αδιαφορία του συστήματος που κάποτε τους είχε
προσλάβει, πράγμα το οποίο τούς κάνει να μοιράζονται τα ίδια συναισθήματα.
Τους ενώνει μια ιδιοτροπία της μοίρας και σιγά σιγά αρχίζουν να εμπιστεύονται
ο ένας τον άλλον». Το «Mad city» θα προβάλλεται στις Αθηναϊκές αίθουσες από
την Παρασκευή 13 Φεβρουαρίου. Όμως ο διάσημος Έλληνας σκηνοθέτης, έρχεται
σήμερα (Σάββατο) για να μιλήσει στα media της χώρας του για τη νέα του ταινία.
Και από το 1965 που έκανε το σκηνοθετικό του ντεμπούτο με το Γαλλικό
«Διαμέρισμα δολοφόνων» (Compartement Tueurs), ένα πράγμα πιστεύει. Πως
επιτυχία δεν είναι «θάνατος», αλλά δημιουργία.

Το «τερατούργημα» του δημοσιογράφου - ήρωα της νέας ταινίας του Κώστα Γαβρά
μοιάζει να έχει προλάβει, να έχει προϊδεί, τη «θύελλα των media» γύρω από τις
ερωτικές περιπέτειες του Μπιλ Κλίντον. «Πολύ συχνά μου έχουν χρεώσει
υπερβολή», λέει ο Κώστας Γαβράς στην εφημερίδα «Le Monde» όταν του ζητούσαν να
συνδέσει το «Mad City» με το «ροζ σκάνδαλο». «Βλέπουμε όμως πως η
πραγματικότητα ξεπερνά τη φαντασία. Αυτή τη μαζική αποχώρηση των δημοσιογράφων
από την Κούβα, όπου κάλυπταν ένα πραγματικό γεγονός, για να ασχοληθούν με το
κουτσομπολιό, δεν το επινόησε κανένας σεναριογράφος του Χόλιγουντ. Και όλο
αυτό γίνεται όχι για το τι έκανε ο Κλίντον, αλλά για τον τρόπο που το
χειρίστηκε. Το γεγονός ότι λένε πως ο Κλίντον είπε ψέματα δεν είναι παρά
άλλοθι για να διηγηθούν τις σεξουαλικές λεπτομέρειες. Αυτό τους ενδιαφέρει
γιατί αυτό πουλάει. Στο επίπεδο του ψέματος τα media δεν έχουν να ζηλέψουν
τίποτε από τους πολιτικούς.

Δημιουργήσαμε ένα είδος τέρατος, που κανένας δεν μπορεί να ελέγξει και το
οποίο χρειάζεται να τρέφεται διαρκώς με κάτι. Ποιος θα έχει, επιτέλους, το
θάρρος και τη διάθεση να πει "ας σταματήσουμε κι ας σκεφτούμε";».

Είναι τελικά χολιγουντιανός σκηνοθέτης ο Κώστας Γαβράς; «Δεν έχω ούτε το
πνεύμα ούτε το στυλ του Χόλιγουντ», απαντά ο ίδιος. «Μπορώ να γυρίζω ταινίες
εκεί γιατί έχω την εικόνα σκηνοθέτη που οι δουλειές του "περπατούν" εμπορικά,
όπως το "Ζ" και ο "Αγνοούμενος"».

«Στην Αμερική όλα βασίζονται σε κανόνες λογικής. Ελάχιστοι θα έκαναν ταινία με
αυτό το θέμα, του "Mad City". Στη δική μου περίπτωση δέχτηκαν να
πρωταγωνιστήσουν ο Ντάστιν Χόφμαν και ο Τζον Τραβόλτα κι έτσι παρέσυραν και
τους παραγωγούς».

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: P13</CAT>
<ED>
Κωδικός άρθρου: A16059P131</ED>
<ID>
ID:130110

</ID><URL>http://ta-nea.dolnet.gr/neaweb/neafile.print_unique?e=A&f=16059&m=P13&aa=1</URL></REF>


Article

<CATEGORY>vin09</CATEGORY>

 <H2>«Λοξή», νεανική ματιά στην ελληνική πραγματικότητα
</H2><H2></H2>
Η Γαλάτεια Ριζιώτη, ο Μιχάλης Μιχαηλίδης και η Σοφία Νικολαΐδου, τρία νέα
ονόματα από τη γενιά του '90 στην πεζογραφία μας

Είναι και οι τρεις τους κάτω από τριάντα χρόνων ή μόλις τριάντα κι έγραψαν
τρία αξιοπρόσεκτα βιβλία. Αξιοπρόσεκτα γιατί με τη γλώσσα τους, με τη ­ λοξή ­
τους ματιά στην πραγματικότητα, με τους ασυνήθιστους ήρωές τους, αγκιστρώνουν
τον αναγνώστη και υπόσχονται πολλά για το μέλλον.

Είναι η Θεσσαλονικιά φιλόλογος Σοφία Νικολαΐδου με τα είκοσι οκτώ σύντομα πεζά
τής «Ξανθιάς Πατημένης». Είναι η Αθηναία ­ που όμως ζει στη Θεσσαλονίκη ­
Γαλάτεια Ριζιώτη με τα δεκαέξι μικρά διηγήματα του «Ροζ της Ταϋλάνδης» και
τέλος ο Αθηναίος κινηματογραφιστής με σκευή οικονομολόγου Μιχάλης Μιχαηλίδης
με το μυθιστόρημα «Ο μηχανισμός της σύγχυσης». Και τα τρία βιβλία κυκλοφόρησαν
από τον ΚΕΔΡΟ και παρουσιάστηκαν από τον Μένη Κουμανταρέα και τον Βαγγέλη
Ραπτόπουλο σε ένα κοινό με παρόντες πλήθος καταξιωμένων ποιητών και πεζογράφων.

Ήρωας του Μιχαηλίδη είναι ένας νέος που πήρε «τρελόχαρτο» από τον Στρατό και
εργάζεται σε μια διαφημιστική εταιρεία ενώ σπουδάζει και κινηματογράφο. «Είναι
ένας ήρωας θυμωμένος, ζοχαδιακός με το περιβάλλον του, αταίριαστος στην εποχή
που γελοιογραφεί την κοινωνία», σχολίασε μεταξύ άλλων ο Μ. Κουμανταρέας. Και
υπογράμμισε το έντονα σατιρικό ύφος του Μιχαηλίδη «του οποίου περιμένουμε με
ανυπομονησία και μεγάλες απαιτήσεις το επόμενο βιβλίο».

Οι ήρωες της Σοφίας Νικολαΐδου είναι λαϊκοί, «τους διακρίνει μια λαϊκή
αγιότητα», σχολίασε ο Β. Ραπτόπουλος επισημαίνοντας τις ιδιότυπες λέξεις που
χρησιμοποιεί η συγγραφέας, τον κυνισμό της και την ικανότητά της να συνοψίζει
σαν σε μια αστραπή ολόκληρες ζωές.

Η Γαλάτεια Ριζιώτη από την πλευρά της αφηγείται βάσανα και χαρές νέων ανθρώπων
αρκετοί από τους οποίους παρουσιάζουν στα μάτια των απ' έξω, ψυχικές
διαταραχές. Είναι τοξικομανείς, ψυχασθενείς ή φυλακισμένοι και η συγγραφέας
τούς αποκαλεί «πιο νορμάλ άτομα από τους γιατρούς, τους δικηγόρους και τις
νοικοκυρές». Όσο για τα κορίτσια της, αυτά «κρύβουν κάτι το ηδονοθηρικό»,
σχολίασε ο Μ. Κουμανταρέας τονίζοντας ότι η Ριζιώτη «διαθέτει το χάρισμα του παραμυθά».

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: P13</CAT>
<ED>
Κωδικός άρθρου: A16059P132</ED>
<ID>
ID:130153

</ID><URL>http://ta-nea.dolnet.gr/neaweb/neafile.print_unique?e=A&f=16059&m=P13&aa=2</URL></REF>


Article

<CATEGORY>vin09</CATEGORY>

 <H2>Το πρώτο ραντεβού και κάποιος στο σκοτάδι
</H2><H2></H2>
<AUTHOR>ΓΙΩΡΓΟΣ ΣΚΟΥΡΤΗΣ</AUTHOR>

Οι πρωταγωνιστές

Λάμπρος Φωτεινός: Ο διευθυντής του ελληνικού υποκαταστήματος της
γερμανικής Licht.

Εριφύλη: Η νεαρή και όμορφη δημοσιογράφος που παίρνει συνέντευξη από
τον Φωτεινό δέχεται την επίσκεψή του σπίτι της και ετοιμάζεται να βγει μαζί του.

Σταύρος Λεβίδης: Ο καναλάρχης, που έτρωγε στο ίδιο εστιατόριο με τον
Φωτεινό και την Εριφύλη, έπεσε θύμα τρομοκρατικής (;) επίθεσης και
διαπραγματεύεται μια επικερδή συνεργασία με το ελληνικό τμήμα της Licht, εν
αγνοία του Φωτεινού.

Γιάννης Καλλίας: Άλλοτε φημισμένος αντιχουντικός συγγραφέας, σήμερα παροπλισμένος.

Κώστας Εμμανουήλ: Αριβίστας δημοσιογράφος, παλιός φίλος της Εριφύλης.

Ο Φωτεινός σκεφτόταν την Εριφύλη ν' αλλάζει και να ξαναλλάζει εσώρουχα και
φουστάνια, ενώ χάζευε τον χώρο της και τις φωτογραφίες που είχε βγάλει στο
εστιατόριο. Κανένα νεώτερο δεν υπήρχε στην ειδησεογραφία για την επίθεση
ενάντια στον Λεβίδη. Μια προκήρυξη που είχε σταλεί, μιλούσε για «χτύπημα
ενάντια στα σκουπίδια» που προέβαλλε το κανάλι του θύματος και η Ασφάλεια είχε
κατ' αρχάς στραφεί στην ομάδα των ακτιβιστών πολιτών που είχαν διαδηλώσει
ενάντια στα κανάλια γι' αυτόν τον λόγο, αλλά κανένας δεν είχε κρατηθεί ως
ύποπτος. Η βία έχει πολλά κανάλια και πολλές μάσκες να κρυφτεί από πίσω. Ας
μην ξεχνάμε παλιότερα την τοποθέτηση βομβών σε νυχτερινό μαγαζί και την
προκήρυξη που, τάχα, μιλούσε για «έμπορο ναρκωτικών» ­ το αφεντικό τού
μαγαζιού, δηλαδή ­ αλλά μετά αποκαλύφτηκε ότι τα εκρηκτικά είχαν τοποθετηθεί
από συμμορία προστατών της νύχτας που είχαν οικονομικές διαφορές με τον
ιδιοκτήτη του μαγαζιού. Έτσι και τώρα, πίσω απ' την επίθεση ενάντια στον
καναλάρχη μπορούσε να κρυβόταν ο οποιοσδήποτε αντίπαλός του και να
χρησιμοποίησε αυτόν τον τρόπο για να αποπροσανατολίσει τις διωκτικές αρχές. Ο
Σαίξπηρ έγραψε «όταν προπορεύεται το χρήμα, όλες οι πόρτες είναι ανοιχτές»,
πόσο μάλλον σήμερα που το χρήμα και μάλιστα το «εύκολο» έχει γίνει ο κατ'
εξοχήν στόχος όλων ανεξαιρέτως των πολιτών, όλων των επαγγελμάτων και όλων των
τάξεων, απ' τους ανθρώπους της εξουσίας έως τον τελευταίο υπάλληλο και εργάτη.
Κι αυτή την «ιδεολογία» την προβάλλει και την προπαγανδίζει με όλα τα μέσα η
τηλεόραση. Το μάτι του «μεγάλου αδελφού» του Όργουελ έχει γίνει το μάτι της
τηλεόρασης, παρακολουθεί τους πάντες και τα πάντα και μας καθοδηγεί σε κάθε
μας βήμα. Επομένως αυτός που χτύπησε τον Λεβίδη θα μπορούσε να ήταν ο
οποιοσδήποτε ανταγωνιστής του ή και ο οποιοσδήποτε αγανακτισμένος τηλε-θεατής,
δηλαδή ένας θεατής εκ του μακρόθεν της «μεγάλης» ζωής, έτσι όπως την
αναμεταδίδουν τα κανάλια σε εικοσιτετράωρη βάση με κάθε είδους «μέσον», είτε
με ταινίες βίας με στόχο το εύκολο χρήμα, είτε με σόου με όμορφες γκόμενες που
ο κάθε τηλεθεατής μπορεί να τις κάνει «δικές» του, είτε με τα ρεπορτάζ της
ρεμούλας από μεγάλους πολιτικούς και οικονομικούς παράγοντες.

Ο Φωτεινός ένα πράγμα σκέφτηκε. Έτσι που εμφανίστηκε η Εριφύλη με το βάζο στην
αγκαλιά της και το κίτρινο σατέν φόρεμα πάνω της, δεν ξεχώριζε στο παραμικρό
από τα πανέμορφα κίτρινα τριαντάφυλλα.

­ Συγγνώμη που σας άφησα μόνο τόση ώρα, αλλά έπρεπε να τιμήσω την ευγενική σας
χειρονομία, του είπε και τοποθέτησε το βάζο πάνω σε μια παλιά κονσόλα με
μεγάλο καθρέφτη

­ Πέρασα άνετα... και σ' ευχαριστώ γι' αυτό το μπουμπούκι που μου προσφέρεις,
της είπε ο Φωτεινός και τα μάτια του έπεσαν λαίμαργα στο βαθύ ντεκολτέ της.
Πολύ όμορφο το φουστάνι σου.

­ Το έχω απ' τη γιαγιά μου, αλλά, βέβαια, το έχω μεταποιήσει λίγο, απάντησε η
Εριφύλη κι έκανε μια γύρα για να την δει πίσω μπρος.

­ Για να πω του στραβού το δίκιο, έκανε ο Φωτεινός, το σατέν μονάχα με την αφή
εκτιμάται δεόντως, δεν νομίζεις;

­ Έχω κρασί στο ψυγείο, θέλετε ένα ποτήρι; ξέφυγε πονηρά η Εριφύλη.

­ Ναι, βάλε μου ένα ποτήρι, σ' ευχαριστώ... μπορώ ν' ανάψω ένα πούρο;

­ Θα προτιμούσα τσιγάρο, είπε η Εριφύλη και πήγε στο ψυγείο, πήρε το μπουκάλι
με το κρασί, μετά τα ποτήρια απ' την κονσόλα, έριξε και μια ματιά στο ντεκολτέ
της μέσα στον καθρέφτη και στη συνέχεια γέμισε τα ποτήρια και πρόσφερε το ένα
στον επισκέπτη της.

­ Στην υγειά μας, του είπε και τσούγκρισε.

­ Έτσι όπως παραμονεύει ο κίνδυνος σήμερα, οι ευχές μάς χρειάζονται, είπε ο
Φωτεινός, ενώ μάταια προσπαθούσε να τραβήξει το βλέμμα του από τη σάρκα της
Εριφύλης που έβγαινε, λεία και χάρμα οφθαλμών και χαδιών, μέσα απ' το
σατενένιο ντεκολτέ, με τα δυο λεπτά κορδονάκια και το εξώπλατο σχέδιο.

Και ήπιαν γουλιές κρασί. Και ξαναήπιαν. Και κοιτάχτηκαν. Και χαμογέλασαν
όμορφα ο ένας στον άλλον. Και είπαν διάφορες μικροκουβέντες, ο Φωτεινός στον
καναπέ και η Εριφύλη στην πολυθρόνα, ένα μέτρο μακριά του, έτσι να 'κανε, θα
την έπιανε, θα την άγγιζε, θα την γευόταν, θα την έπινε.

­ Πώς πέρασες αυτές τις μέρες; τη ρώτησε μια στιγμή

­ Δουλειά, πολλή δουλειά, απάντησε η Εριφύλη κι άναψε τσιγάρο μ' ένα σούφρωμα
στα χείλη, που ο Φωτεινός τα ρούφηξε μαζί με τη γουλιά του κρασιού.

­ Την είδατε τη φωτογραφία που έβγαλα στις εφημερίδες;

­ Φυσικά και την είδα. Δημοσιογραφική επιτυχία, ε;

­ Χάρη σε σας που με καλέσατε για φαΐ, τον φιλοφρόνησε η Εριφύλη. Όμως εν
μέρει το οφείλω και σ' ένα φίλο μου, συνάδελφο, ο οποίος μου έχει πει ποτέ να
μη βγαίνω έξω αν δεν έχω μαζί μου τη φωτογραφική μου μηχανή, γιατί κανείς δεν
ξέρει πότε θα ξεπηδήσει ξαφνικά το θέμα.

­ Δεν σε είδα όμως σε κανένα παράθυρο καναλιού, όπως τόσους άσχετους, αυτόπτες
και παραμυθάδες.

­ Α, μπα, δεν μ' αρέσουν αυτά, απάντησε η Εριφύλη κι έσκυψε να πάρει το
μπουκάλι, κάνοντας τα μάτια του Φωτεινού να βγάλουνε σπίθες. Αυτός ο φίλος
μου, που σας είπα, μου φώναζε να πάω εδώ, να πάω εκεί, αλλά δεν τσίμπησα.

­ Καλός φίλος; ρώτησε φιλικά ο Φωτεινός.

­ Στη δουλειά του αδυσώπητος. Είναι ακόμα νέος στη δουλειά, αλλά κάνει σαν
μανιακός για τη μεγάλη επιτυχία. Είναι ικανός και να σκηνοθετήσει ένα γεγονός
κι αυτός να είναι ο μοναδικός που θα το καλύψει «ζωντανά». Έχει κάνει μια
ομάδα από δυο τρεις και τους τρέχει συνέχεια να πιάσουν το μεγάλο θέμα. Κάποια
στιγμή μ' έκανε να σκεφτώ ότι μπορεί να ήταν αυτός που είχε βάλει να χτυπήσουν
τον καναλάρχη, ενώ αυτός θα παραφύλαγε με την κάμερα.

­ Και; ρώτησε με περιέργεια ο Φωτεινός.

­ Μπα, το 'χασε πάλι, γέλασε η Εριφύλη. Αλλά είναι ικανός για όλα.

­ Για σένα; βρήκε την ευκαιρία να ρίξει άδεια ο Φωτεινός.

­ Κάποτε το πίστευα, αλλά τώρα δεν ξέρω. Δεν σας κρύβω τίποτα, ξεκινήσαμε μια
σχέση που νόμιζα πως ήξερα την ποιότητά της και τι στόχους είχαμε μέσα απ'
αυτή οι δυό μας, αλλά στη συνέχεια χάθηκε και η σχέση, χαθήκαμε και μεις.
Μυστήρια, αλλά τελικά τα πιο συνηθισμένα πράγματα είναι τα μυστήρια. Κάθε φορά
ξέρουμε να λύνουμε το μυστικό της Σφίγγας για τους άλλους, όμως για τον εαυτό
μας είμαστε ανίκανοι. Βλέπετε, σας μιλάω κι εγώ για τα προσωπικά μου, όπως και
σεις την πρώτη φορά που συναντηθήκαμε, όμως κι αυτά είναι οφ δι ρέκορντ... Και
του έτεινε το δάχτυλό της χαμογελαστά, σαν να του 'λεγε μην τα πει σε κανέναν άλλον.

­ Και σε ποιον να τα πω; Δεν έχουμε κοινούς γνωστούς. Και μια και το 'φερε η
κουβέντα, τώρα που ερχόμουνα είχα την εντύπωση ότι με παρακολουθούσε ένας
άντρας με μοτοσυκλέτα. Φορούσε κάσκα κι έτσι δεν μπόρεσα να δω το πρόσωπό του.
Μήπως αυτό ο φίλος σου, ο...

­ Κώστας, του είπε η Εριφύλη.

­ Ο Κώστας, μήπως ήξερε ότι θα έρθω εδώ;

­ Μα όχι φυσικά! αντέδρασε η Εριφύλη. Και κάνοντας την κίνηση να ξαναγεμίσει
τα ποτήρια, το φουστάνι της ανέβηκε ώς πάνω και η γάμπα της τράβηξε την
αχόρταγη ματιά τού Φωτεινού. «Τι γίνεται, γαμώτο», σκέφτηκε. «Πάω να μπλέξω
τώρα; Τόσες γκόμενες μ' ένα τηλεφώνημα, γιατί τρώγομαι να μπλέξω μ' αυτήν εδώ;».

­ Τον έχεις απατήσει ποτέ; τη ρώτησε όσο μπορούσε πιο αδιάφορα.

­ Δεν πιστεύω στην απάτη, αλλιώς θα του είχα βγάλει τα μάτια, είπε
αποφασιστικά η Εριφύλη.

­ Πάει με άλλες, ε;

­ Δεν μ' ενδιαφέρει τι κάνει. Δηλαδή, δεν μ' ενδιαφέρει με την έννοια της
απάτης. Προτιμώ να σκέφτομαι ότι είναι ελεύθερος να διαλέξει ανά πάσα στιγμή
την απόλαυση ή την καταπίεσή του, με μένα ή με άλλη. Το ίδιο σκέφτομαι και για
τον εαυτό μου, του είπε τελειώνοντας με μια φευγαλέα ματιά αορίστου νοήματος.

Ο Φωτεινός σκεφτόταν την κόρη του τη Σίσσυ. «Κάνεις ένα κορίτσι, το ταΐζεις
φυστικοβούτυρο και βιταμίνες, το στέλνεις στο μπαλέτο και στο πιάνο, το κάνεις
μια πανέμορφη γυναίκα ίσαμε 'κει πάνω, και ξαφνικά έρχεται ένας τσόγλανος, το
αγκαλιάζει, το φιλάει, το κάνει ό,τι θέλει, και συ χαίρεσαι που η κόρη σου
αρέσει ­ πηδιέται, δηλαδή ­ και μεγαλώνεις και γερνάς ανέραστος και είσαι και
περήφανος που αναπαρήγαγες την ανθρωπότητα. Και να τώρα εγώ, μαζί μ' ένα
κορίτσι κάποιου άλλου πατέρα, έτοιμος να την καταβροχθίσω...».

­ Τι σκέφτεστε;

­ Τις φωτογραφίες που έβγαλες στο εστιατόριο. Στις εφημερίδες δημοσιεύτηκε μία
μονάχα με τους τρεις, αλλά τώρα είδα ότι, σε κάποια απ' τις λήψεις που έκανες,
υπάρχει κι αυτός ο νεαρός παραδίπλα. Γιατί τον έκοψες στο τύπωμα;

­ Οι τρεις μόνο ενδιέφεραν, ο άλλος όχι. Πέστε μου κάτι... στο περιοδικό μάς
ήρθε η πληροφορία ότι ο Λεβίδης πάει να γίνει διαπλεκόμενος με την
κεντρική διεύθυνση της Licht. Είν' αλήθεια;

­ Δεν ξέρω... καταλαβαίνεις... κάτι έμαθα, αλλά ακόμη είναι αδιευκρίνιστα τα
πράγματα. Πάμε έξω; της είπε ξαφνικά.

Δεν ένιωθε άνετα. Ήθελε να την αρπάξει, να τη φάει. Φοβόταν την αντίδρασή της.
Αλλά φοβόταν και τον εαυτό του, ύστερα από τόσο καιρό που είχε να κάνει έρωτα.
Το χειρότερο: να νιώσει όμορφα με μια γυναίκα.

­ Πάμε, απάντησε αμέσως η Εριφύλη.

Πήγε στην κρεβατοκάμαρα και βγήκε φορώντας ένα μαύρο βελούδινο σιφόν παλτό. Ο
Φωτεινός έλαμψε από χαρά. Θα 'βγαινε με μια τόσο όμορφη γυναίκα; Και πού θα
την πήγαινε; Η ώρα είχε πάει οκτώ το βράδυ, το Κολωνάκι θα 'ταν γεμάτο κόσμο,
ίσως και γνωστούς, ίσως και φίλες της γυναίκας του ή της κόρης του. Θα τον
έβλεπαν οι μπάτσοι του Σημίτη. Πού να την πήγαινε;

­ Συγγνώμη μια στιγμή, να κάνω ένα τηλεφώνημα, ε; ρώτησε ο Φωτεινός.

­ Βεβαίως, είπε φιλικότατα η Εριφύλη. Θ' ανοίξω κι εγώ την τηλεόραση να δω
λίγο το βραδινό δελτίο.

Και την άνοιξε αμέσως, κυρίως για να φανεί διακριτική, να μην ακούει τι θα
λέει ο Φωτεινός.

Ποιον να 'παιρνε τέτοια ώρα, παρά «αυτό το ρεμάλι», όπως τον έλεγε πολλές
φορές, τον φίλο του τον Καλλία. Μόνο αυτός θα μπορούσε να του πει πού να
πηγαίνανε τέτοια ώρα με την Εριφύλη. Θα τον έβρισκε;

­ Ναι, απάντησε βαριά ο Καλλίας.

­ Κοιμάσαι ρεμάλι; Οκτώ η ώρα είναι.

­ Έπεσα λίγο, δεν κοιμάμαι, τι γίνεται;

­ Είμαι με μια φίλη και θέλουμε να πάμε έξω, πού να πάμε;

­ Ξέρω ένα ξενοδοχείο που έχει και βίντεο με τσόντες, του είπε ο Καλλίας. Θα
του πεις ότι σε στέλνω εγώ και θα περάσετε θαύμα.

­ Λέγε ρε σοβαρά, έκανε τσαντισμένος ο Φωτεινός. Δεν είναι όλες οι γυναίκες ίδιες.

­ Αυτό ακριβώς είναι και το ωραίο. Αν ήτανε ίδιες, θα μέναμε ολόκληρη ζωή με
τη μία και μοναδική. Μη μου πεις ότι βρήκες γκόμενα;

­ Τώρα θα μου πεις ή θα το κλείσω;

­ Πηγαίνετε στο τελευταίο πάτωμα του «Χίλτον», έχει ένα καφέ. Κι αν δεν σου
κάτσει η γκόμενα, πέταξέ την απ' τη βεράντα.

­ Άι... του είπε ο Φωτεινός και το 'κλεισε. Γύρισε προς την Εριφύλη και την
τηλεόραση. Μόλις τέλειωνε το ρεπορτάζ για την επίθεση στον καναλάρχη. Η
Ασφάλεια πίστευε ότι η προκήρυξη ήταν μαϊμού κι ότι μάλλον στο
περιβάλλον των ανταγωνιστών θα 'πρεπε να ψάξουν για τον ιθύνοντα νου της επιχείρησης.

­ Τρώγονται οι μεγαλοκαρχαρίες, ε; είπε στην Εριφύλη.

­ Μυστήριο, απάντησε αυτή. Πού πάμε; Ρώτησε κλείνοντας την TV.

­ Σ' ένα παράθυρο με θέα, της είπε ο Φωτεινός. Βγήκαν.

Απ' τη μεριά του, ο Καλλίας σηκώθηκε βαρύς απ' το κρεβάτι του, πήγε να
κατουρήσει, έριξε λίγο νερό στο πρόσωπό του και μετά, σέρνοντας τα βήματά του,
πήγε κι ήπιε ασπιρίνη. Το χανγκόβερ απ' τα χτεσινοβραδινά ποτά ακόμα
δεν έλεγε να του φύγει. Ύστερα πήγε κι άνοιξε την τηλεόραση κι άρχισε σαν
μανιακός το ζάπινγκ, ανάβοντας τσιγάρο και πίνοντας το περίσσευμα απ' τον
απογευματινό νεσκαφέ του. Τη σιχαινόταν την τηλεόραση ο Καλλίας, όμως δυο
τρεις φορές την ημέρα έκανε πέντε λεπτά ζάπινγκ. Έψαχνε σαν τρελός για κάποιο
συγκλονιστικό θέμα, που θα τον έσπρωχνε να κάτσει κάτω και να γράψει σαν
υπνωτισμένος ένα συγκλονιστικό βιβλίο, που θα τον έφερνε και πάλι στα πάνω
του. Δυο τρία, που είχε αρχίσει, βρίσκονταν παρατημένα στα συρτάρια του. Η
πραγματικότητα τον συγκλόνιζε κι αυτά που άρχιζε να γράφει, ενώ στην αρχή τ'
αγαπούσε κι έκανε σαν μανιακός να τα τελειώσει, γινόταν κάτι που τον
σταμάταγε, του 'κοβε την έμπνευση και το πάθος της συγγραφής. Του την έδινε
ακόμα το γεγονός που όλοι του ζητούσανε καινούργιο. Για να ζήσει έπρεπε
συνεχώς να γράφει, να γράφει για να τρώει, να γράφει για να πίνει, να γράφει
για να πληρώνει το νοίκι του, να γράφει για να νιώθει άνετος στο φλερτ στα
διάφορα μπαρ. Κι ακόμα περισσότερο τού την έδινε που όλοι πια έγραφαν! Κάθε
χρόνο ένα σωρό νέοι συγγραφείς έβγαιναν και πολλοί απ' αυτούς έκαναν μεγάλες
πωλήσεις, εντυπωσιακές επιτυχίες, κι ας ήταν τα γραφτά τους «μεγάλες
μαλακίες», όπως τουλάχιστον φαίνονταν στον ίδιο. Κι ήτανε κι ο χρόνος που
περνούσε αδυσώπητα. Το 'βλεπε κυρίως στα μάτια των γυναικών. Όλες τους
φλέρταραν με παίδαρους, παρ' όλο που και ο ίδιος δεν είχε κανένα
δικαίωμα να έχει παράπονο. Του το λέγανε όλες οι γυναίκες. «Ελάχιστοι ξέρουν
να γαμάνε κι ακόμα λιγότεροι να έχουνε μπλα μπλα». Σ' αυτό ο Καλλίας ήταν
μάστορας. «Μονάχα οι γυναίκες που δεν μας έχουνε γνωρίσει δεν μας αγαπάνε»,
έλεγε γι' αυτόν και για τους λίγους σαν κι αυτόν. «Είμαστε οι τελευταίοι των
Μοϊκανών, ρε!», φώναζε καμιά φορά, όταν το ποτό είχε ξεχειλίσει στο λαρύγγι
του. Όμως, αυτό που τον τρέλαινε ήταν το γράψιμο. Έπρεπε ­ και γρήγορα ­ να
γράψει κάτι συγκλονιστικό. Έκλεισε την τηλεόραση, ντύθηκε και βγήκε να πάει
στο μπαρ.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: P14</CAT>
<ED>
Κωδικός άρθρου: A16059P141</ED>
<ID>
ID:130111

</ID><URL>http://ta-nea.dolnet.gr/neaweb/neafile.print_unique?e=A&f=16059&m=P14&aa=1</URL></REF>


Article

<CATEGORY>vin09</CATEGORY>

 <H2>Οι «άλλοι» λαοί, άλλοτε και σήμερα
</H2><H2></H2>
<AUTHOR>ΆΝΝΑ ΦΡΑΓΚΟΥΔΑΚΗ</AUTHOR>

Ρωτήστε μαθητές του Γυμνασίου ή του Λυκείου αν ξέρουν ποιοι είναι ή πού στον
κόσμο ζουν οι Σλοβένοι, αν ξέρουν τι γλώσσα μιλούν οι Ρουμάνοι, αν ξέρουν πότε
έγινε σοσιαλιστική η Βουλγαρία.

Αν ξέρουν να υπάρχει σχέση ανάμεσα στην αλβανική γλώσσα και τα αρβανίτικα σε
διάφορες περιοχές του ελληνικού κράτους, αν ξέρουν πόση επίδραση είχε η
ελληνική Επανάσταση στη διαμόρφωση της εθνικής πολιτικής και της ανεξαρτησίας
άλλων βαλκανικών εθνών. Θα διαπιστώσετε ότι δεν ξέρουν τίποτα από όλα τούτα.Τα
βιβλία Ιστορίας της πρωτοβάθμιας και δευτεροβάθμιας εκπαίδευσης
χαρακτηρίζονται από σχεδόν αποκλειστική έμφαση στην εθνική ιστορία, με
αποτέλεσμα να απουσιάζουν σχεδόν τελείως οι γείτονες λαοί των βαλκανικών
κρατών γιατί δεν αναφέρονται σχεδόν ποτέ με τη δική τους ιστορία, αλλά
μνημονεύονται μόνο σε σχέση με την ελληνική.

Έτσι, απομένει από την ιστορία στη μνήμη των μαθητών μια ασαφής αξιολόγηση
ορισμένων βαλκανικών λαών. Σύμφωνα με αυτή την αξιολόγηση είναι έμμεσα «καλοί»
οι Σέρβοι, γιατί στάθηκαν σύμμαχοι στους βαλκανικούς πολέμους. Είναι «κακοί»
οι Αλβανοί, επειδή περιλήφθηκαν στα σύνορά τους εδάφη που διεκδικούσε το
ελληνικό κράτος. Είναι «πολύ κακοί» οι Βούλγαροι, καθώς με το βουλγαρικό
κράτος είχε το ελληνικό οξύτατες και μακροχρόνιες συγκρούσεις κοινών εδαφικών διεκδικήσεων.

Ρουμάνοι δεν υπάρχουν στα σχολικά βιβλία, και μια ασαφής μνήμη σχετίζει τους
Ρουμάνους με τους «Έλληνες ηγεμόνες» της Βλαχίας, κάνοντας τα πράγματα ακόμα
πιο μπερδεμένα. Ούγγροι δεν υπάρχουν στα σχολικά βιβλία, κι ακόμα η ύπαρξη των
Ούγγρων συγχέεται από σκόρπιες μνείες στους Αψβούργους και την Αυστροουγγαρία
και το μπέρδεμα κάνει την Ουγγαρία άγνωστη και ακατανόητη. Αλλά και οι Σέρβοι
που υπάρχουν δεν έχουν σχεδόν άλλη ιστορία από τη συμμαχία το 1912 με τους
Έλληνες, οι Αλβανοί σχεδόν δεν έχουν καθόλου ιστορία και οι Βούλγαροι δεν
έχουν άλλη ιστορία παρά μόνο τις διεκδικήσεις εδαφών σε αντιπαράθεση με το
ελληνικό κράτος. Η έμφαση στην εθνική ιστορία έχει συνέπεια την άγνοια της
ιστορίας των γειτόνων λαών. Δεν μαθαίνουν τα παιδιά τίποτα για τις ομοιότητες
και διαφορές, τους παρόμοιους και αλληλεπηρεαζόμενους εθνικισμούς των
περασμένων αιώνων, τις κοινές και τις διαφορετικές επιδράσεις, τις παρόμοιες
και πολύ διαφορετικές εξελίξεις. Δεν μαθαίνουν τίποτα για τις κυβερνήσεις, τις
αντιπολιτεύσεις, τα αγροτικά κινήματα, τη μοίρα των γειτόνων βαλκανικών λαών
στις δύσκολες ώρες και τους πολέμους, τις κοινωνικές συγκρούσεις σε κάθε χώρα.
Η έμφαση στην εθνική ιστορία έχει και μια άλλη συνέπεια. Περιορίζει την
ιστορία σε μια αφήγηση που αφορά «εμάς», τις διεκδικήσεις «μας» και τα δίκαιά
«μας», που εμποδίζει την κατανόηση της ιστορικής διάστασης των φαινομένων και
της εξέλιξης. Η ιστορία των πολέμων, των επεκτατισμών του παρελθόντος και των
μετακινούμενων συνόρων γράφεται με την ορολογία και τα επιχειρήματα εκείνων
των εποχών. Έτσι, απουσιάζει η ιστορική απόσταση και τα σημερινά σύνορα
εμφανίζονται όχι όσο σταθερά και αμετακίνητα εξασφαλίζει η ευρωπαϊκή εποχή μας
και απαιτεί το μέλλον των παιδιών μας.

Αυτό είναι πολύ σημαντικό, γιατί όσο απουσιάζει από τα σχολικά βιβλία η
ιστορική διάσταση, εμφανίζονται οι εθνικές πολιτικές άλλων εποχών που μιλούσαν
για «αλύτρωτα» εδάφη, και για «απαράγραπτα» δίκαια σαν να μπορούσαν να ισχύουν
ακόμα σήμερα. Άρα εμποδίζονται τα παιδιά να διαμορφώσουν την πεποίθηση ότι η
περίοδος των επιθετικών εθνικισμών και της επέκτασης των συνόρων ανήκει
οριστικά στο παρελθόν για όλες τις ευρωπαϊκές χώρες. Και ο μόνος δρόμος που
ανοίγεται για το μέλλον είναι ο σεβασμός των δεδομένων κρατικών συνόρων, η
ειρηνική συμβίωση και η οικονομική συνεργασία. Καθώς δεν κατασκευάζουν τα
βιβλία την αναγκαία απόσταση από αξίες άλλων εποχών και από εθνικές πολιτικές
περασμένες, δεν επιτρέπουν στα παιδιά να καταλάβουν ότι η ιστορία, εκτός από
καλές και κακές σχέσεις ανάμεσα στα κράτη, είναι ιστορία των σχέσεων του κάθε
λαού με τις εκάστοτε κυβερνήσεις του, σχέσεις πολύ διαφορετικές, ανάλογα με
τις επιλογές των πολιτικών ηγεσιών και τα καθεστώτα. Εμποδίζουν τα παιδιά να
καταλάβουν ότι οι ηγεσίες στην κάθε χώρα όχι μόνο δεν αποφασίζουν πάντα το
καλό και το συμφέρον των δικών τους λαών, αλλά καμιά φορά βλάπτουν τους
«δικούς» τους λαούς ακόμα περισσότερο απ' ό,τι τους «άλλους».

Μέσα σε μια τέτοια ιστορία, οι επεκτατικές πολιτικές, οι πόλεμοι και η βία
εμφανίζονται σαν φαινόμενα περίπου φυσικά, όμοια με τους σεισμούς ή τις
πυρκαγιές, άρα απρόβλεπτα, ανεξέλεγκτα και αναπότρεπτα. Και θα είχε μεγάλη
σημασία για το μέλλον να κατανοούν τα παιδιά ότι, αντίθετα, είναι φαινόμενα
κοινωνικά, που έχουν σχέση με πολιτικά καθεστώτα, με οικονομικά αίτια, με
πολιτικές στρατηγικές, με τη διαμόρφωση ή την απουσία συμμαχιών. Άρα είναι οι
επεκτατισμοί, οι πόλεμοι και η βία φαινόμενα που προβλέπονται, μπορούν να
αντιμετωπιστούν, υπάρχουν πολιτικές επιλογές και συμμαχίες που τα διευκολύνουν
και άλλες που τα αποτρέπουν. Μέσα σε μια τέτοια ιστορία τέλος δεν υπάρχουν
λαοί «καλοί» και «κακοί», αλλά πολιτικές καταστροφικές και ειρηνικές, που
επιλέγουν οι κυβερνήσεις και λοιπές ηγεσίες. Άρα υπάρχει και η ευθύνη των
πολιτών σε κάθε χώρα, να επιλέγουν τους κυβερνήτες εκείνους που θα οδηγήσουν
σε πολιτικές ειρηνικές και όχι καταστροφικές. Η ευθύνη των πολιτών έχει
πολλαπλή σημασία, γιατί αποτρέπει τους πολεμοκάπηλους στη δική σου χώρα αλλά
επίσης εντοπίζει συμμάχους για την αποτροπή των πολεμοκάπηλων στην άλλη χώρα.

Η Άννα Φραγκουδάκη είναι καθηγήτρια Κοινωνιολογίας της Εκπαίδευσης στο
Πανεπιστήμιο της Αθήνας.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: P17</CAT>
<ED>
Κωδικός άρθρου: A16059P171</ED>
<ID>
ID:130112

</ID><URL>http://ta-nea.dolnet.gr/neaweb/neafile.print_unique?e=A&f=16059&m=P17&aa=1</URL></REF>


Article

<CATEGORY>vin09</CATEGORY>

 <H2>Ο Οδυσσέας των χρωμάτων
</H2><H2></H2>
Έργο του Δανιήλ

«Σαν τον Οδυσσέα που γυρίζει στο σπίτι». Έτσι αυτοσυστήθηκε χθες ο ζωγράφος
Δανιήλ ­ Παναγόπουλος ­ εξ αφορμής της μεγάλης αναδρομικής έκθεσης 80 περίπου
έργων του, που εγκαινιάζεται τη Δευτέρα στην Εθνική Πινακοθήκη και
αντιπροσωπεύει μισόν αιώνα δουλειάς που «έγινε έξω από την Ελλάδα, χωρίς ποτέ
η Ελλάδα να είναι απούσα». Η έκθεση, κληρονομιά της Θεσσαλονίκης Πολιτιστικής
Πρωτεύουσας, εγκαινιάζεται τη Δευτέρα, είναι μια χορηγία του Ζ. Πορταλάκη και
θα διαρκέσει ως τις 15 Μαρτίου. Πολύ νωρίς, ο Δανιήλ, μαθητής του Κ. Παρθένη
στη Σχολή Καλών Τεχνών, του πιο «μοντέρνου» από τους δασκάλους που υπήρχαν,
βρέθηκε υπότροφος στη Γαλλία. Εκεί εγκατέλειψε τα πινέλα και τη φαντασμαγορία
της παραστατικότητας, εγκατέλειψε το δίλημμα μοντερνισμός ή ελληνικότητα και
ακολούθησε μια πορεία «μοναχική κι ανένταχτη σε κινήματα και τεχνοτροπίες
αναζητώντας την εικαστική αλήθεια. Έκανε τέχνη από τα καθημερινά αντικείμενα,
όπως είναι τα χαρτοκιβώτια και οι λινάτσες. Με το κοπίδι, το ψαλίδι, το
ηλεκτρικό φως, το χρώμα ή, άλλοτε, με φειδωλές χρωματικές επεμβάσεις, έδωσε
στα υλικά του νέες χρήσεις και ποιητικές προεκτάσεις, που εντάσσουν το έργο
του ­ κάτι που επισήμανε χθες η κ. Μαρίνα Λαμπράκη-Πλάκα ­ στο «νέο ρεαλισμό»,
ένα κίνημα ευρωπαϊκό, αντίστοιχο της ποπ αρτ, που όμως φρόντιζε να δίνει την
αισθητική και καλλιτεχνική ποιότητα σε αντικείμενα. Ο Δανιήλ, όπως και ο
Κεσσανλής ή ο Κανιαρης, ξεπέρασε το δίλημμα μοντερνισμός ή ελληνικότητα, έζησε
και ζει στη Γαλλία και εκεί ήταν που από νωρίς (το 1964 στη Βενετία) ο Πιέρ
Ρεστανί τον παρουσίασε μαζί με τους άλλους δύο καλλιτέχνες που προαναφέρθηκαν
στην έκθεση «3 προτάσεις για μια νέα ελληνική γλυπτική». Τα «μαύρα κουτιά»
του, τρυπημένα με κάποιο κόκκινο χρώμα ­ αναφορά στο αίμα ­ σύμφωνα με την
επιμελήτρια της έκθεσης κ. Λ. Τσίκοντα, «μεταλλάσσουν την οδύνη σε αισθητικό
αποτέλεσμα». Ακολούθησαν τα «ηλεκτρικά κουτιά», οι κομμένες λινάτσες, ανάλαφρα
χρωματισμένες χωρίς τελάρο, οι κομμένες λινάτσες, που αποκαλύπτουν τον τοίχο
και παίζουν με το φως. Μετά το 1980-82 ακολούθησε η επιστροφή στον πίνακα και
ο κατακλυσμός του χώρου του πίνακα με φωτεινά κύματα χρωμάτων ή με φωτεινές
φλογίτσες. Κλείνοντας τον κύκλο, ο καλλιτέχνης επέστρεψε σ' αυτό που ίσως
ήθελε ν' αποφύγει, την αυτονόμηση του έργου μέσα στον ορατό χώρο. Όμως ο
Δανιήλ κατόρθωσε να έχει μετατρέψει το «κάδρο» σε πνευματικό χώρο, ορατό και
αληθινό, χώρο του φωτός και λιγότερο των χρωμάτων.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: P17</CAT>
<ED>
Κωδικός άρθρου: A16059P172</ED>
<ID>
ID:130154

</ID><URL>http://ta-nea.dolnet.gr/neaweb/neafile.print_unique?e=A&f=16059&m=P17&aa=2</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2><H2></H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Τα φτερά της αγάπης. 6.30-8.45-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Ξέφρενες νύχτες. 5.00-8.00-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Το τσακάλι. 5.50-8.30-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Ο μικρός Κόλια. 8.30-10.30 μ.μ.
Ηρακλής - πέρα από το μύθο, κάθε μέρα ώρα 6.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Ένας Αμερικανός λυκάνθρωπος στο Παρίσι. 7.00-9.00-11.00 μ.μ. Ηρακλής
- πέρα από το μύθο, Κυρ. ώρα 5.00 μ.μ.

ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Τιτανικός. 3.00-6.50-10.30 μ.μ. Κυριακή ώρα 11.00 μ.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Άντρες με τα
όλα τους. 5.00-7.00-9.00-11.00 μ.μ. Παρ.-Κυρ. ώρα 3.00 μ.μ. Παρ.-Σάβ. 00.45
π.μ.: In and Out.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Τιτανικός. 6.15-10.00 μ.μ. Παρ.-Κυρ. ώρα 2.30
μ.μ. Κυρ. πρωί, ώρα 11.00 π.μ.

ΑΘΗΝΑΙΟΝ CINEPOLIS PHILIPS 2. Τιτανικός. 3.00-6.45-10.30 μ.μ.

ΑΘΗΝΑΙΟΝ CINEPOLIS PHILIPS 3. Τιτανικός. 3.00-6.45-10.30 μ.μ.

ΑΘΗΝΑΙΟΝ CINEPOLIS PHILIPS 4. Άντρες με τα όλα τους (Κ.). 5.00-7.00-9.00-11.00
μ.μ. Σάβ.-Κυρ. ώρα 3.00 μ.μ. Παρ.-Κυρ. 00.45 π.μ.: In and Out.

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Condition). Ξέφρενες νύχτες. 5.00-8.00-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Ένας Αμερικανός λυκάνθρωπος
στο Παρίσι. 7.00-9.00-11.00 μ.μ.

ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Ξέφρενες νύχτες.
5.00-8.00-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo).
Τζέιμς Μποντ πράκτωρ 007: Το αύριο ποτέ δεν πεθαίνει. 6.20-8.40-10.50 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Ο επισκέπτης
του χειμώνα. 6.45-8.50-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Τιτανικός. 5.45-9.30 μ.μ.
Σάβ.-Κυρ. ώρα 2.00 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Τζέιμς Μποντ πράκτωρ 007: Το αύριο ποτέ δεν πεθαίνει. 6.20-8.40-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Το τσακάλι.
5.50-8.30-11.00 μ.μ. Σάβ.-Κυρ. ώρα 3.30 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Ένας Αμερικανός λυκάνθρωπος στο
Παρίσι. 7.00-9.00-11.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition).
Βασιλική. 5.40-8.10-10.40 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Βασιλική.
5.45-8.25-11.00 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Άντρες με τα όλα τους. 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital).
Τιτανικός. 6.20-10.10 μ.μ. Σάβ.-Κυρ. ώρα 2.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS).
Τιτανικός. 5.45-9.30 μ.μ. Σάβ.-Κυρ. ώρα 2.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Άντρες με
τα όλα τους (Κ.). 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Τιτανικός. 5.45-9.30 μ.μ. Σάβ.-Κυρ. ώρα 2.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Το τσακάλι. 5.00-7.40-10.15 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Άντρες με τα όλα τους. Παρ.-Κυρ.: 4.30-6.30-8.30-10.30 μ.μ. Παρ.-Σάβ.
ώρα 12.30 π.μ. Δευτ.-Πέμπ.: 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 Dolby Stereo). Άντρες με
τα όλα τους. Παρ.-Κυρ.: 5.00-7.00-9.00-11.00 μ.μ. Δευτ.-Πέμπ.: 6.30-8.30-10.30 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Τιτανικός. 6.15-10.00 μ.μ. Σάβ.-Κυρ. ώρα 2.30 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Τιτανικός. 6.15-10.00 μ.μ. Σάβ.-Κυρ. ώρα 2.30 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Το τσακάλι. 5.10-7.50-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Ξέφρενες
νύχτες. 5.00-8.00-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Τα παιδιά της επανάστασης.
6.00-8.15-10.30 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Ένας Αμερικανός λυκάνθρωποςστο Παρίσι. 6.20-8.20-10.20 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Ξέφρενες
νύχτες. 5.00-8.00-11.00 μ.μ.

ΑΤΤΙΚΟΝ RENAULT (Οδ. Σταδίου ~ 3228.821 Dolby Digital Air Condition).
Τιτανικός. 6.15-10.00 μ.μ. Παρ.-Κυρ. ώρα 2.30 μ.μ.

ΑΦΑΙΑ (Καλλιθέα ~ 9595.534 Dolby Stereo). Βασιλική. 6.10-8.45-11.05 μ.μ.

CINERAMA (οδός Αγ. Κυριακής 30, Π. Φάληρο ~ 9303.593 - 9303.595 Dolby Stereo
RS). Τιτανικός. 6.15-10.00 μ.μ. Σάβ.-Κυρ. ώρα 2.30 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Τιτανικός. Παρ.-Σάβ.:
13.00-17.00-21.00-01.00. Κυρ.-Δευτ.: 11.00-15.15-19.15-23.30. Τρ.:
11.00-15.15-19.15. Τετ.-Πέμπ.: 11.00-15.15-19.15-23.30.

VILLAGE CENTRE Αίθουσα 2. Τζέιμς Μποντ πράκτωρ 007: Το αύριο ποτέ δεν
πεθαίνει. Παρ.-Σάβ.: 12.40-15.20-18.00-20.40-23.20-02.00. Κυρ.-Δευτ.:
11.45-14.15-17.00-19.45-22.30-01.15. Τρ.: 11.20-14.00-16.45-19.30-22.15.
Τετ.-Πέμπ.: 11.45-14.15-17.00-19.45-22.30-01.15.

VILLAGE CENTRE Αίθουσα 3. Ξέφρενες νύχτες. Παρ.-Σάβ.:
12.15-15.30-18.45-22.00-01.15. Κυρ.-Δευτ.: 11.30-14.45-18.00-21.15-00.30. Τρ.:
11.45-15.00-18.15-21.30. Τετ.-Πέμπ.: 11.30-14.45-18.00-21.15-00.30.

VILLAGE CENTRE Αίθουσα 4. Μόνος στο σπίτι 3. Παρ.-Σάβ.-Κυρ.: 11.15-13.45.
Δευτ.-Πέμπ.: 11.30-14.00. Η επίλεκτη. Παρ.-Σάβ.-Κυρ.: 16.15-19.00-21.45.
Δευτ.: 16.40-19.20-22.00-01.00. Τρ.: 16.20-19.00-22.00. Τετ.-Πέμπ.:
16.40-19.20-22.00-01.00. In and Out. Παρ.-Σάβ.-Κυρ.: 00.30.

VILLAGE CENTRE Αίθουσα 5. Ο γκαφατζής της ζούγκλας. Παρ.-Σάβ.:
12.00-14.15. Κυρ.-Δευτ.: 11.15-13.45. Τρ.: 11.00-13.15. Τετ.-Πέμπ.:
11.15-13.45. Το παιχνίδι. Παρ.-Σάβ.: 16.40-19.30-22.30-01.30. Κυρ.-Δευτ.:
16.15-19.00-22.00-00.45. Τρ.: 15.30-18.45-21.45. Τετ.-Πέμπ.: 16.15-19.00-22.00-00.45.

VILLAGE CENTRE Αίθουσα 6. Ένας Αμερικανός λυκάνθρωπος στο Παρίσι. Παρ.-Σάβ.:
11.00-13.15-16.00-18.20-20.40-23.00-01.40. Κυρ.-Δευτ.:
11.00-13.15-15.40-18.20-20.40-23.00-01.30. Τρ.: 13.00-15.20-17.40-20.10-22.30.
Τετ.-Πέμπ.: 11.00-13.15-15.40-18.20-20.40-23.00-01.30.

VILLAGE CENTRE Αίθουσα 7. Ηρακλής - πέρα από το μύθο. Παρ.-Σάβ.:
11.30-13.30. Κυρ.-Δευτ.: 11.20-13.30. Τρ.: 11.30-13.30. Τετ.-Πέμπ.:
11.20-13.30. Τιτανικός. Παρ.-Δευτ.: 16.00-20.00-00.00. Τρ.: 16.00-20.00.
Τετ.-Πέμπ.: 16.00-20.00-00.00.

VILLAGE CENTRE Αίθουσα 8. Τιτανικός. Παρ.-Δευτ.: 12.00-16.00-20.00-00.00. Τρ.:
12.00-16.00-20.00. Τετ.-Πέμπ.: 12.00-16.00-20.00-00.00.

VILLAGE CENTRE Αίθουσα 9. Το τσακάλι. Παρ.-Σάβ.:
11.30-14.15-17.00-19.45-22.45-01.30. Κυρ.-Δευτ.:
11.15-14.00-16.45-19.30-22.15-01.00-. Τρ.: 11.00-13.45-16.30-19.15-22.00.
Τετ.-Πέμπ.: 11.15-14.00-16.45-19.30-22.15-01.00.

VILLAGE CENTRE Αίθουσα 10. Άντρες με τα όλα τους. Παρ.-Σάβ.:
12.15-14.30-16.45-19.10-21.20-23.40-01.45. Κυρ.-Δευτ.:
12.00-14.15-16.30-18.45-21.00-23.15-01.30. Τρ.:
11.15-13.30-15.45-18.00-20.30-22.40. Τετ.-Πέμπ.: 12.00-14.15-16.30-18.45-21.00-23.15-01.30.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Το παιχνίδι. 6.00-8.30-11.00 μ.μ. Ηρακλής - πέρα από το
μύθο. Σάβ.-Κυρ. ώρα 4.00 μ.μ. μεταγλωτ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα). Το
τσακάλι. 5.50-8.30-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Βασιλική. 5.30-8.15-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Ένας Αμερικανός λυκάνθρωπος στο Παρίσι. 6.10-8.20-10.30 μ.μ. Ο γκαφατζής της
ζούγκλας. Σάβ.-Κυρ. ώρα 4.30 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Η νύχτα του κυνηγού.
6.30-8.30-10.30 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Ξέφρενες νύχτες. 4.20-7.30-10.40 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Το τσακάλι. 5.50-8.30-11.00 μ.μ.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Άντρες με τα όλα
τους. 5.00-7.00-9.00-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Τιτανικός. 5.45-9.30. Σάβ.-Κυρ. ώρα 2.00 μ.μ.

INTEAL (Πανεπ/μίου 46 ~ 3826.720 Dolby Digital). Ο αδελφός μου κι εγώ.
6.10-8.20-10.30 μ.μ. Σάβ. μεταμεσονύχτια ώρα 1.00 π.μ.: Στρατιώτες του σύμπαντος.

INTEAL ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Ο αδελφός μου
κι εγώ. 6.10-8.20-10.30 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Άντρες με τα όλα τους. 5.00-7.00-9.00-11.00 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Ένας Αμερικανός λυκάνθρωπος στο
Παρίσι. 5.35-8.00-10.30 μ.μ. Η Λαίδη και ο Αλήτης. Κυρ. ώρα 3.30 μ.μ. μεταγλωτ.

ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Τα παιδιά της επανάστασης.
6.00-8.30-11.00 μ.μ. Ηρακλής - πέρα από το μύθο. Κυρ. ώρα 3.30 μ.μ. μεταγλωττισμένο.

ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Ξέφρενες νύχτες. 4.30-7.35-10.50 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo).
Τιτανικός. 6.15-10.00 μ.μ. Σάβ.-Κυρ. ώρα 2.30 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Ξέφρενες
νύχτες. 4.20-7.20-10.20 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Ο αδελφός μου
κι εγώ. 7.00-9.00-11.00 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Η επίλεκτη.
5.30-8.15-10.45 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Ξέφρενες νύχτες. 4.20-7.20-10.20 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo).
Ξέφρενες νύχτες. 4.20-7.20-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Ο αδελφός μου
κι εγώ. 6.40-8.50-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Το τσακάλι.
5.10-7.50-10.30 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Τα παιδιά της
επανάστασης. 7.00-9.00-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Βασιλική. 5.20-8.00-10.20 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Ξέφρενες νύχτες.
5.00-8.00-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Τζέιμς Μποντ πράκτωρ 007: Το αύριο
ποτέ δεν πεθαίνει. 6.15-8.25-10.50 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Η νύχτα του κυνηγού. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Άντρες με τα όλα τους. 4.30-6.30-8.30-10.30 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Ένας Αμερικανός
λυκάνθρωπος στο Παρίσι. 6.20-8.20-10.20 μ.μ. Ηρακλής - πέρα από το μύθο.
Παρ.-Κυρ. ώρα 4.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Ένας Αμερικανός λυκάνθρωπος στο Παρίσι.
7.00-9.00-11.00 μ.μ. Η Λαίδη και ο Αλήτης. Παρ.-Κυρ. ώρα 5.45 μ.μ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Ξέφρενες νύχτες. 4.00-7.10-10.20 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο ~ 2826.873, 2825.607, Dolby Stereo Digital SR).
Τιτανικός. 6.15-10.00 μ.μ. Σάβ.-Κυρ. ώρα 2.30 μ.μ. Κυρ. πρωί ώρα 11.00.

ΤΡΙΑ ΑΣΤΕΡΙΑ 2 (Νέο Ηράκλειο ~ 2826.873, 2825.607, Dolby Stereo Digital SR).
Άντρες με τα όλα τους (Κ.). 4.20-6.20-8.20-10.20 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Τα φτερά της αγάπης. 7.00-9.05-11.10 μ.μ. Σάβ.-Κυρ. ώρα
5.00 μ.μ.

ΦΑΛΗΡΟ 1 (Ζησιμοπούλου - Αγ. Τριάδας Π. Φάληρο ~ 9823.657 Dolby Stereo). Τα
φτερά της αγάπης. 6.05-8.15-10.25 μ.μ.

ΦΑΛΗΡΟ 2 (Ζησιμοπούλου - Αγ. Τριάδας Π. Φάληρο ~ 9823.657 Dolby Stereo). Ο
αδελφός μου κι εγώ. 6.30-8.35-10.40 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (Περιστέρι ~ 5711.105 Dolby Stereo). Τιτανικός. 6.30-10.15 μ.μ.
Παρ.-Κυρ. ώρα 2.30 μ.μ.

*

ΗΜΙΚΕΝΤΡΙΚΟΙ

ΑΝΤΑΜΣ (Αιγάλεω ~ 5989.226 Dolby Stereo). Τιτανικός. 5.45-9.30 μ.μ. Σάβ.-Κυρ.
ώρα 2.00 μ.μ.

ΒΥΖΑΝΤΙΟ (Αιγάλεω ~ 5985.071). Ξέφρενες νύχτες. 7.00-10.00 μ.μ. Ο γκαφατζής
της ζούγκλας. Σάβ.-Κυρ. ώρα 5.00 μ.μ.

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222, ~
7793.515-18). Παρ. ώρα 9.00 μ.μ.: Ο Νότος. Τρίτη: Ο θάνατος ενός γραφειοκράτη.

*

ΠΡΟΑΣΤΙΩΝ

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη, ~ 0294.99760). Εφτά χρόνια στο
Θιβέτ. 8.30 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Ο ψευταράς.
7.00-9.30 μ.μ.

ΛΕΣΧΗ ΦΙΛΩΝ ΚΝ/ΦΟΥ ΒΟΡΕΙΑΣ ΑΤΤΙΚΗΣ (Αγ. Στεφάνου - Δημαρχείο). Μόνο Κυριακή
8.30 μ.μ.: Κραυγές και ψίθυροι.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Μοιραία βλάβη.
6.00-8.00-10.15 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Τιτανικός. 5.40-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093246441). Μπάτμαν και Ρόμπιν.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Ηφαίστειο.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα ~ 4640.408). Το παιχνίδι. 5.00-7.15-9.30 μ.μ.

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Τιτανικός.
6.00-9.45 μ.μ. Σάβ.-Κυρ. ώρα 2.30 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Ένας Αμερικανός λυκάνθρωπος στο Παρίσι.
6.20-8.20-10.20 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453). Το
υποβρύχιο. 6.00-10.00 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453).
Το υποβρύχιο. 6.00-10.00 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Αδίστακτα πρόσωπα. 7.00-9.30 μ.μ.

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Το παιχνίδι. 8.00-10.20 μ.μ.
Κάθε μέρα ώρα 6.30 μ.μ. Μικρόκοσμος.

ΖΕΑ (Πασαλιμάνι ~ 4521.388 Dolby Stereo Air Condition). Το τσακάλι.
5.10-7.50-10.30 μ.μ.

ΚΙΝ/ΚΗ ΛΕΣΧΗ ΣΑΛΑΜΙΝΑΣ (Κέντρο Νεότητας, παραλία Σαλαμίνας ~ 4655.789).
Κυριακή ώρα 8.30 μ.μ.: Το μίσος.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Επαφή. Σάβ.: 8.00-10.00 μ.μ. Κυρ.: 6.30-9.10 μ.μ. Ο πόλεμος των
κουμπιών. Σάβ.: 4.00-6.00 μ.μ. Κυρ.: 11.00 π.μ. - 4.00 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Ο αδελφός μου κι εγώ. 6.20-8.25-10.30 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Ξέφρενες νύχτες.
4.15-7.15-10.15 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Τζέιμς Μποντ
πράκτωρ 007: Το αύριο ποτέ δεν πεθαίνει. 5.50-8.10-10.30 μ.μ. Σάβ.-Κυρ. ώρα
3.30 μ.μ.

*

ΘΕΣΣΑΛΟΝΙΚΗΣ

Α' ΠΡΟΒΟΛΗΣ

ΑΘΗΝΑΙΟΝ (~ 832.060 Dolby Stereo). Ξέφρενες νύχτες. 5.30-8.15-11.00 μ.μ.

ΑΛΕΞΑΝΔΡΟΣ (~ 257.255 Dolby Stereo). Η επίλεκτη ­ G.Ι. Jane. 6.15-8.30-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Το τσακάλι. 6.00-8.30-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Ξέφρενες νύχτες. 5.00-8.00-11.00 μ.μ.

ΒΑΚΟΥΡΑ (~ 283.777 Dolby Stereo). Τα φτερά της αγάπης. 7.00-9.00-11.00 μ.μ. Η
πόλη των διδύμων ­ Twin town. Παρ.-Κυρ. μεταμεσοντύκτια προβολή ώρα 1.00 π.μ.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Άντρες με τα όλα τους. Παρ.-Σάβ.:
12.15-14.30-16.45-19.10-21.20-23.40-01.45. Κυρ.-Πέμπ.: 12.00-14.15-16.30-18.45-21.00-23.15-01.30.

VILLAGE CENTRE Αίθουσα 2. Ο γκαφατζής της ζούγκλας Παρ.-Σάβ.: 12.00-14.15.
Κυρ.-Πέμ.: 11.00-13.15. Το παιχνίδι. ­ The game. Παρ.-Σάβ.:
16.40-19.30-22.30-01.30. Κυρ.-Πέμπ.: 16.00-19.00-22.00-00.45.

VILLAGE CENTRE Αίθουσα 3. Ξέφρενες νύχτες. Παρ.-Σάβ.:
12.15-15.30-18.45-22.00-01.15. Κυρ.-Πέμπ.: 11.30-14.45-18.00-21.15-00.30.

VILLAGE CENTRE Αίθουσα 4. Μόνος στο σπίτι. Παρ.-Σάβ.: 11.15-13.45. Κυρ.-Πέμπ.:
11.20-13.45. Η επίλεκτη. Παρ.-Κυρ.: 16.15-19.00-21.45. Δευτ.-Πέμπ.:
16.40-19.20-22.00-01.00. Πάνω κάτω. Παρ.-Κυρ.: 00.30.

VILLAGE CENTRE Αίθουσα 5. Τιτανικός. Παρ.-Σάβ.: 13.00-17.00-21.00-01.00.
Κυρ.-Πέμ.: 11.00-15.15-19.15-23.30.

VILLAGE CENTRE Αίθουσα 6. Τζέιμς Μποντ πράκτωρ 007: Το αύριο ποτέ δεν
πεθαίνει. Παρ.-Σάβ.: 12.40-15.20-18.00-20.40-23.15-01.45. Κυρ.-Πέμπ.: 11.45-14.15-17.00-19.45-22.30-01.15.

VILLAGE CENTRE Αίθουσα 7. Τιτανικός. Παρ.-Σάβ.: 12.00-16.00-20.00-00.00.
Κυρ.-Πέμ.: 12.15-16.15-20.15-00.15

VILLAGE CENTRE Αίθουσα 8. Βασιλική. Παρ.-Σάβ.:
11.15-14.00-16.45-19.30-22.15-01.15. Κυρ.-Πέμπ.: 11.15-14.00-16.45-19.30-22.15-00.45.

VILLAGE CENTRE Αίθουσα 9. Το τσακάλι. Παρ.-Σάβ.:
11.30-14.15-17.00-19.45-22.45-01.30. Κυρ.-Πέμπ.: 11.15-14.00-16.45-19.30-22.15-01.00.

ΓΑΛΑΞΙΑΣ (~ 817.010 Dolby Stereo). Τα παιδιά της επανάστασης. 7.00-9.00-11.00 μ.μ.

ΕΓΝΑΤΙΑ (~ 225.172 Dolby Digital). Τιτανικός. Παρ.-Κυρ.: 3.00-6.30-10.30 μ.μ.

ΕΣΠΕΡΟΣ 1 (~ 235.304 και 265.544 Dolby Stereo). Ξέφρενες νύχτες.
5.00-8.00-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Το παιχνίδι ­ The game.
6.00-8.30-11.00 μ.μ.

ΚΑΠΙΤΟΛ (~ 815.570 Dolby Stereo). Τιτανικός. 3.30-7.00-10.30 μ.μ. Σάβ.-Κυρ.: 12.00-15.30-19.00-22.30.

ΚΟΛΟΣΣΑΙΟΝ (~ 831.565). Το τσακάλι. 6.00-8.30-11.00 μ.μ.

ΛΑΟΥΡΑ (~ 819.935 Dolby Stereo). Βασιλική. 6.00-8.30-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Ένας Αμερικανός λυκάνθρωποςστο Παρίσι.
5.00-7.00-9.00-11.00 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Τιτανικός. 3.00-σ6.45-10.30 μ.μ.
Παρ.-Κυρ.: 6.45-10.30 μ.μ.

ΝΑΥΑΡΙΝΟΝ (~ 225.152 Dolby Stereo). Άντρες με τα όλα τους.
5.00-7.00-9.00-11.00 μ.μ. Παρ.-Κυρ.: 5.00-7.00-9.00-11.00-01.00.

ΟΛΥΜΠΙΑΣ (~ 217.336). Θέατρο: Θίασος Στάθη Ψάλτη: Ο πιο αστείος εραστής.

ΠΑΛΛΑΣ (~ 278.515 Dolby Stereo). Ένας Αμερικανός λυκάνθρωπος στο Παρίσι.
7.00-9.00-11.00 μ.μ. Σάβ.-Κυρ.: 5.00-7.00-9.00-11.00.

ΡΑΔΙΟ ΣΙΤΥ (~ 824.970 Digital Sound). Ένας Αμερικανός λυκάνθρωπος στο Παρίσι.
5.30-7.00-9.00-11.00 μ.μ. Ο Ηρακλής πέρα από τον μύθο στα ελληνικά. Σάβ.-Κυρ.:
4.00 μ.μ.

ΤΙΤΑΝΙΑ 1 (~ 520.040 Οδός Λαγκαδά). Ο γκαφατζής της ζούγκλας. 3.00 μ.μ.
Ξέφρενες νύχτες. 5.00-8.00-11.00 μ.μ. 
ΤΙΤΑΝΙΑ 2 (~ 520.040 Οδός Λαγκαδά). Ο Ηρακλής πέρα από τον μύθο στα ελληνικά
3.00-5.00 μ.μ. Κυρ.: 11.00-1.00-3.00-5.00 μ.μ. Ένας Αμερικανός λυκάνθρωπος στο
Παρίσι. 7.00-9.00-11.00 μ.μ.

ΦΑΡΓΚΑΝΗ (~ 213.929 Dolby Stereo). Ο αδελφός μου κι εγώ. 7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: P18</CAT>
<ED>
Κωδικός άρθρου: A16059P181</ED>
<ID>
ID:130130

</ID><URL>http://ta-nea.dolnet.gr/neaweb/neafile.print_unique?e=A&f=16059&m=P18&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
<H3></H3>Ταμίλα Κουλίεβα, Πασχάλης Τσαρούχας στην «Βασιλική» του Βαγγέλη Σερντάρη

«ΒΑΣΙΛΙΚΗ»: Ερωτικό πάθος α λα «Ευδοκία» στα χρόνια της μισαλλοδοξίας
(εμφύλιος - μετεμφυλιακά χρόνια). Του Βαγγέλη Σερντάρη με τους πολύ καλούς
Ταμίλα Κουλίεβα, Πασχάλη Τσαρούχα. (Απόλλων, Αρτ Στούντιο, Αφαία, Δαναός, Ορφεύς).

«ΤΑ ΠΑΙΔΙΑ ΤΗΣ ΕΠΑΝΑΣΤΑΣΗΣ»: Μαύρη αυστραλιανή κωμωδία που παρωδεί το
όνειρο της επανάστασης, του Πίτερ Ντίνκαν, με τους Τζούντι Ντέιβιτς, Τζέφρι
Ρας («Ο σολίστας»), Σαμ Νιλ, Μάρεϊ Άμπρααμ. (Άστυ, Κηφισιά 2, Νιρβάνα).

«Η ΝΥΧΤΑ ΤΟΥ ΚΥΝΗΓΟΥ»: Ο Ρόμπερτ Μίτσαμ ως ψυχοπαθής γοητεύει την ωραία
χήρα Σέλεϊ Γουίντερς και βάζει στόχο τα δύο μικρά παιδιά της. Η μοναδική
ταινία που σκηνοθέτησε ο πληθωρικός Τσαρλς Λότον. (Έλλη, Πλάζα).

«ΤΟ ΤΣΑΚΑΛΙ»: Σύγκρουση ρωσικής μαφίας με FBI. Του Μάικλ Κέιτον
Τζόουνς, με τους Μπρους Γουίλις, Ρίτσαρντ Γκιρ, Σίντνεϊ Πουατιέ, Ματίλντα Μέι.
(Αελλώ, Άνεσις, Μαρούσι 2, Άστορ, Village Centre 9, Γλυφάδα, Ετουάλ, Νανά, Ζέα).

«ΑΝΤΡΕΣ ΜΕ ΤΑ ΟΛΑ ΤΟΥΣ»: Κωμωδία με «θέση» που μόνο το αγγλικό σινεμά
θα μπορούσε να την κάνει, όπου άνεργοι άντρες αποφασίζουν να κάνουν ένα γκρουπ
για στριπτίζ! Του Πίτερ Κατανέο. (Αθήναιον 2, Αθήναιον Cinepolis 4, Αβάνα,
Άττικα 2, Όπερα 1, 2, Village Centre 10, Πτι Παλαί, Ζίνα, Καλυψώ, Τρία Αστέρια 2).

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: P18</CAT>
<ED>
Κωδικός άρθρου: A16059P182</ED>
<ID>
ID:130168

</ID><URL>http://ta-nea.dolnet.gr/neaweb/neafile.print_unique?e=A&f=16059&m=P18&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2><H2></H2>
ΟΡΙΖΟΝΤΙΑ

1. Και βίου χαρακτηρισμός. 2. Πολύπλοκες λειτουργίες εκτελεί. ­
Αναφέρονται και για το πρόσωπο. 3. Με κλήρωση σχετικό. ­ Μουσική νότα
(αντίστρ.). 4. Το ύψος του μπορεί να φθάσει τα 40 μέτρα. ­ Στρατηγός
του Ναπολέοντα, που διακρίθηκε στις μάχες του Αούστερλιτς και της Ιένας.
5. Με ρίμελ τα περιποιούνται. 6. Προσωπική αντωνυμία (αντίστρ.).
­ Αρχαίος υποθετικός σύνδεσμος. 7. Διάκριση και της πανίδας. 8.
Κοινά σ' αυτά που... χωρίζουν. ­ Ενδιαφέρει ποιητές. 9. Εκπληκτική η
ταχύτητά του (αντίστρ.). ­ Σ' αυτόν οφείλουν οι ακαδημαϊκοί το Μέγαρό τους.

ΚΑΘΕΤΑ

1. Πρόσωπο της Οδύσσειας. 2. Στην αφή ευχάριστα. ­ Γαλλικός
νομός με πρωτεύουσα το Μονπελιέ. 3. Τουρκικό... λουκούμι. ­ Οροσειρά
του Μαρόκου. 4. Ηρωίδα επικού ποιήματος του Β. Κορνάρου. 5.
Κατασκευασμένοι από δέρμα ζώου (αντίστρ.). 6. Το λάχανο είναι πιο
ευκολοχώνευτο έτσι. ­ Χαρακτηριστικό ενός αρσενικού πουλιού. 7.
Βεβαιωτικό για τους αρχαίους. ­ Αρχαία ονομασία του ποταμού Βόλγα. ­ Γνωστός
από τη «Μάχη της Γαλλίας» ποταμός της. 8. Από την ονομασία αθηναϊκού
μαιευτηρίου. ­ Προδίδει δισταγμό. 9. Ρέει... εορταστικά (γεν.).

ΛΥΣΗ (6/2/98)

ΟΡΙΖΟΝΤΙΑ: 1. ΓΛΑΦΥΡΟΣ 2. ΛΑΠΩΝΙΚΟΣ 3. ΥΝΙΣ - ΜΟ
4. ΚΟΣ - ΚΕΜΑΛ 5. ΕΛ - ΛΕΣ - ΛΟ 6. ΡΙΒΑ - ΣΗΜ 7.
ΙΝΩΜΑΤΑ 8. ΝΗΜΑ - ΟΜΑΝ 9. Ο ΣΙΝΗΣ. ΚΑΘΕΤΑ: 1. ΓΛΥΚΕΡΙΝΗ
2. ΛΑΝΟΛΙΝΗ 3. ΑΠΙΣ - ΒΩΜΟ 4. ΦΩΣ - ΛΑΜΑΣ 5. ΥΝ -
ΚΕ 6. ΡΙΠΕΣ - ΤΟΝ 7. ΟΚ - ΣΑΜΗ 8. ΣΟΜΑΛΗ - ΑΣ 9. ΣΟΛΟΜΩΝ

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: P18</CAT>
<ED>
Κωδικός άρθρου: A16059P183</ED>
<ID>
ID:130192

</ID><URL>http://ta-nea.dolnet.gr/neaweb/neafile.print_unique?e=A&f=16059&m=P18&aa=3</URL></REF>


Article

<CATEGORY>vin15</CATEGORY>

 <H5>ΓΙΑ ΠΑΙΔΙΑ
</H5><H2>ΘΕΑΤΡΑ
</H2><H2></H2>
ΑΘΗΝΑ (Δεριγνύ 10 ­ Πατησίων, ~ 82.38.698, 82.37.330). «Ταξίδι μιας μεγάλης
μέρας μέσα στη νύχτα» του Γ. Ο' Νιλ Λάσκαρη, Θεοδωρακόπουλος.

ΑΘΗΝΩΝ (Βουκουρεστίου 10 ­ Πανεπιστημίου, ~ 32.35.524). «Μικρές αλεπούδες» της
Λ. Χέλμαν Μαραγκού, Χρυσικάκος.

ΑΚΑΔΗΜΟΣ (Ιπποκράτους 17 ­ Ακαδημίας, ~ 36.25.119, 36.03.835). «Μπράβο
γιατρέ...» του Ρ. Κούνεϊ Ρώμας, Βλ. Κυριακίδης.

ΑΚΡΟΠΟΛ (Ιπποκράτους 9-11, ~ 36.43.700, 36.08.666). «Ήρθες σαν όνειρο» των Λ.
Μιχαηλίδη - Γ. Τζιώτη Βοσκόπουλος, Γκερέκου.

ΑΛΙΚΗ (Αμερικής 4, ~ 32.44.146). «Το κλουβί με τις τρελές» του Ζ. Πουαρέ
Μουστάκας, Φωκάς.

ΑΛΚΜΗΝΗ (Αλκμήνης 8, Γκάζι, όπισθεν Πειραιώς 127, ~ 34.28.583). «Υλικό
πολέμου» του Πλ. Καϊτατζή Δαβής, Δεμερτζή.

ΑΛΚΥΟΝΙΣ (Ιουλιανού 42-46 ­ Αριστοτέλους, ~ 88.15.402). «Ντα» του Χ. Λέοναρντ
Μεσσάλας, Γλυκοφρύδη.

ΑΛΑΜΠΡΑ (Στουρνάρη 53, Πολυτεχνείο, ~52.27.497, 52.44.400). «Ποπ κορν» του Μπ.
Έλτον Τζώρτζογλου, Λογοθέτης.

ΑΛΦΑ (Στουρνάρη ­ Πατησίων, ~ 52.38.742). «Ορφέας και Ευρυδίκη» του Ζ. Ανούιγ
Γ. Βούρος, Σταθακοπούλου.

ΑΜΙΡΑΛ (Αμερικής 10, ~ 36.39.385). «Ο παππούς έχει πίεση» της Δ. Παπαδοπούλου
Δ. Παπαδοπούλου, Μητρούσης.

ΑΜΟΡΕ - ΕΞΩΣΤΗΣ (Πριγκηποννήσων 10, ~ 64.68.009). Αργεί.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκηποννήσων 10, ~ 64.68.009). Αργεί.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Απόψε αυτοσχεδιάζουμε» του Λ.
Πιραντέλο Ευαγγελάτος (σκηνοθ.), Τασοπούλου.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739). «Σε φιλώ στη μούρη» του Γ. Διαλεγμένου
Αναλυτή, Ρηγόπουλος.

ΑΝΟΙΞΗΣ (Γερμανικού 20, Μεταξουργείο, ~ 52.38.870). Αργεί.

ΑΝΟΙΧΤΟ (Κάλβου 70 - Γκύζη, ~ 64.45.749). «Προς Ελευσίνα» του Π. Μάτεσι Γ.
Μιχαηλίδης (σκηνοθ.), Χατζησάββας.

ΑΝΤΙΘΕΑΤΡΟ (Μοσχονησίων 36, πλατεία Αμερικής, ~ 85.61.168). «Οι δήμιοι στα
Σόδομα» (ντε Σαντ) των Μ. Ξενουδάκη - Κ. Πολυχρονοπούλου Ξενουδάκη, Πρωτονοταρίου.

ΑΠΛΟ ­ ΚΕΝΤΡΙΚΗ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Φεγγάρι για καταραμένους» του Γ. Ο' Νιλ Αντύπας
(σκηνοθ.), Λεμπεσόπουλος.

ΑΠΛΟ ­ ΝΕΑ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Μανέ, Χατζηπαναγιώτης.

ΑΠΟ ΜΗΧΑΝΗΣ (Ακαδήμου 13, Μεταξουργείο, ~ 52.35.716). «Φυλλωσιές» του Λ. Νορέν
Βαλαβανίδης, Κράλλη.

ΑΤΕΝΕΟΥΜ (Αμερικής 8, ~ 36.33.701). «Έρωτας για έξι πρόσωπα» των Ζ. Κοκτό,
Αντ. Τσέχωφ, Σ. και Χ. Κιντέρο Βασιλάκου, Σπανόπουλος.

ΑΤΤΙΣ (Λεωνίδου 7, Μεταξουργείο, ~ 52.26.260). Αργεί.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Σουίτα γενεθλίων» του Ρ. Χόντον Παπαναστασίου, Γεωργίτσης.

ΑΥΛΩΝΙΤΗ (Βουκουρεστίου 1, ~ 33.13.321-3). «Ποιος ανακάλυψε την Αμερική;» της
Χρ. Σπηλιώτη Σπηλιώτη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522). «Μπαμπάδες με ρούμι» των Θ. Παπαθανασίου -
Μ. Ρέππα Φασουλής, Ε. Γερασιμίδου.

ΒΕΜΠΟ (Καρόλου 18, ~ 52.21.767, 52.48.289). «Γκριζ» των Τζ. Τζέικομπς - Γ.
Κέισι Φραγκούλης, Βασιλοπούλου.

ΒΙΚΤΩΡΙΑ (Μαγνησίας 5 - 3ης Σεπτεμβρίου 119, ~ 82.33.125). «Καλή τύχη» του Γ.
Θεοδοσιάδη Σπαντίδας, Βλαντή.

ΒΡΕΤΑΝΙΑ (Πανεπιστημίου 7, ~ 32.21.579). Κεντρική Σκηνή. «Τρομεροί
γονείς» του Ζ. Κοκτό Παναγιωτοπούλου, Παπακωνσταντίνου. Δεύτερη
Σκηνή. «Η αίθουσα των διδασκόντων» της Λ. Βούτερς Βλησίδης, Δελαπόρτα.

ΓΚΛΟΡΙΑ (Ιπποκράτους 7, ~ 36.09.400). «Αινιγματικές παραλλαγές» του Ερ.-Εμ.
Σμιτ Καρράς, Γ. Κυρίτσης.

ΔΑΝΔΟΥΛΑΚΗ (Αγίου Μελετίου 61Α - Πατησίων, ~ 86.40.414, 86.40.452). «Μάστερ
κλας» του Τ. Μακ Νάλι Δανδουλάκη, Σοντάκη.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ ΜΕΛΙΝΑ ΜΕΡΚΟΥΡΗ (Αγίου Δημητρίου 55). Αργεί.

ΔΗΜΟΤΙΚΟ ΚΕΡΑΤΣΙΝΙΟΥ (Μικράς Ασίας 24 - Παπαναστασίου, πίσω από το Δημαρχείο,
~ 46.15.767, 46.35.009). Αργεί.

ΔΗΜΟΤΙΚΟ ΠΕΙΡΑΙΑ (Αγίου Κωνσταντίνου 4, ~ 41.94.550). «Σαν ηφαίστειο που
ξυπνά» Άλκ. Πρωτοψάλτη.

ΔΙΑΝΑ (Ιπποκράτους 7, ~ 36.26.956). «Το βαλς των ταυρομάχων» του Ζ. Ανούιγ
Τσακίρογλου, Διαβάτη

ΔΙΑΥΛΟΣ (Δράκου 9, ~ 92.39.588). «Η κυρα-Κώσταινα» ­ «Συζυγική σκηνή» του Μ.
Μητσάκη Κολόζου, Αντωνιάδης.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42. 772). «Μαχαίρι
στο κόκαλο» του Κ. Μουρσελά Νιχωρίτη, Κατσάμπας.

ΔΙΟΝΥΣΙΑ (Αμερικής 10, ~ 36.12.500). «Προσοχή, δαγκώνει!», του Αλ. Γκέρνι
Ράντου, Μεντή.

ΕΘΝΙΚΗ ΛΥΡΙΚΗ ΣΚΗΝΗ («Ολύμπια», Ακαδημίας 59, ~ 36.12.461). «Μουσικά Παραμύθια
του Δάσους» (Τρ., Πέμ.) «Μαγικός Αυλός» του Β.Α. Μότσαρτ (Τετ., Παρ., Κυρ.)
«Αντριάνα Λεκουβρέρ» του Φρ. Τσιλέα (Σάβ.) «Ιστορίες του Ραχάτ Λουκούμ» (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Λυσσασμένη γάτα» του Τ. Ουίλιαμς Κατρανίδης, Κομνηνού.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπέζος, Κρούσκα.

ΕΘΝΙΚΟ - ΝΕΑ ΣΚΗΝΗ ­ ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~
52.23.242, 52.33.322). «Ο Χάσης» του Δ. Γουζέλη - «Η γυναίκα της Ζάκυθος»
(Σολωμός) του Στ. Τσακίρη Στ. Κυριακίδης, Χατούπη.

28 (Μοσχονησίων 28, πλατεία Αμερικής, ~ 86.43.263, 86.56.853). «Τελευταία
απόδραση» του Μπ. Όουεν Μοντανάρη, Ε. Οικονόμου.

104 ΚΕΝΤΡΟ ΛΟΓΟΥ ΚΑΙ ΤΕΧΝΗΣ (Θεμιστοκλέους 104, ~ 38.02.056, 38.02.059).
Κεντρική Σκηνή: «Μουσική, δύο άνθρωποι αγαπήθηκαν και...» της Μ. Ντιράς
Ρικάκη (σκην.), Φέστα. Δεύτερη Σκηνή: «Νύχτες κωμωδίας» (stand
up comedy) Σεραφείμ, Ζαραλίκος (εναλλασσόμενο ρεπερτόριο).

ΕΛΠΙΔΑΣ (Αριστοτέλους 53 - Σμύρνης, μεταξύ Ιουλιανού και Ηπείρου, ~
82.29.030). «Ο αρχισιδηρουργός» (Ονέ) της Έλ. Τσαλδάρη Ντούζος, Τσαλδάρη.

ΕΛΥΖΕ (Νυμφαίου 12, 1η στάση Ιλίσια, ~ 77.82.354). Αργεί.

ΕΜΠΡΟΣ - ΕΠΑΝΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Ν. Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Αγγέλα» του Γ. Σεβαστίκογλου Μπαντής (σκηνοθ.), Ταχτσόγλου.

ΕΝΑΣΤΡΟΝ (Δεληγιάννη 19 - Μπουμπουλίνας, πίσω από το Μουσείο, ~ 82.53.489).
«Νηρέας ο Βάρας» του Δ. Παπαχρήστου Γ. Αρμένης, Τζιραλίδου.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, ~ 34.65.634). «Ο μασκοφόρος» του
Χ. Κράουσερ Καβουκίδη, Κρομμύδας.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). «Γυάλινος ουρανός» του
Ντ. Χέαρ Βουτέρης, Δεκαβάλλα.

ΕΠΑΣΚΤ (Πανός 19Α - Θόλου, Πλάκα, ~ 32.15.654 ). Αργεί.

ΕΡΓΟΣΤΑΣΙΟ (Βουλιαγμένης 268 ~ 75.10.544). «Μπρου μπρα» του Στ. Μανωλακάκη
Δημ. Παπαδόπουλος, Γ. Οικονόμου.

ΕΡΕΥΝΑΣ (Ιλισίων 21, Ζωγράφου ~ 77.80.826). «Αγάπη και κατανόηση» του Τζ.
Πένχολ Ποταμίτης, Καστανάς.

ΗΒΗ (Σαρρή 27, Ψυρή ~ 32.12.263, 32.15.127). «Η Κυριακή των παπουτσιών» του Λ.
Λαζόπουλου Λαζόπουλος, Παλαντζίδης.

ΗΛΙΟΥ - ΚΑΤΩ ΧΩΡΟΣ (Φρυνίχου 10, Πλάκα ~ 32.31.591, 32.47.509). «Έξω, μπροστά
στην πόρτα» του Β. Μπόρχερτ Παπασπύρος, Δ. Βασιλειάδου.

ΗΜΕΡΑΣ - ΚΟΚΚΙΝΗ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~
69.29.090, 64.95.777). «Προ των Θερμοπυλών» του Π. Τακόπουλου Γιώρ.
Κυριακίδης, Γιαννικάκης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Μολιεριάδα» (Μολιέρος) των Ζ. Ζεραρντί - Α. Μοντζολή
Στυλιανοπούλου, Γιώρ. Κυριακίδης.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890). «Αρσενικό - θηλυκό»
του Α. Θωμόπουλου Α. Αντωνίου, Ν. Ασίκη.

ΘΕΑΤΡΟΚΙΝΗΣΗ (Ακαδήμου 13, κάθετος οδού Πειραιώς, έναντι πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΘΗΣΕΙΟΝ (Τουρναβίτου 7, ~ 32.55.444). Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). «Στο Μαντράς τη νύχτα
εκείνη» του Ε. Μανέ Βοζικιάδου, Στάγκος.

ΙΛΙΣΙΑ (Παπαδιαμαντοπούλου 4, ~ 72.16.317). «Το μουσικό κουτί» Τσανακλίδου,
Ζούδιαρης. 
ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, ~ 72.50.657). «Τρία χρόνια
Σαββατοκύριακο» του Β. Νανάκη Ντ. Σιμοπούλου, Σταματιάδης.

ΚΑΙΡΩΝ (Τσέλιου 10 - Σολιώτη, Αμπελόκηποι, πίσω από τον Άρειο Πάγο, ~
64.54.407). Αργεί.

ΚΑΙΣΑΡΙΑΝΗΣ (Κοιμήσεως Θεοτόκου 30, Καισαριανή, ~ 72.23.023). «Οι φυλακισμένοι
της κεντρικής λεωφόρου» του Ν. Σάιμον Κωνσταντινίδης, Παπανέστορος.

ΚΑΛΟΥΤΑ (Πατησίων 240, ~ 86.11.311, 86.75.588). «Οι αισιόδοξοι» του Γ.
Λαζαρίδη Γ. Βασιλείου, Βιδάλη.

ΚΑΡΕΖΗ (Ακαδημίας 3, ~ 36.36.144, 36.25.520). «Περιμένοντας τον Γκοντό» του Σ.
Μπέκετ Κώστας Καζάκος, Φιλιππίδης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Γράμμα στον Ορέστη» του Ι. Καμπανέλλη Δαφνής, Γκαβάκου.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Του Κουτρούλη ο γάμος» του Α.
Ρίζου - Ραγκαβή Μπέλλος, Στάικου.

ΚΝΩΣΣΟΣ (Κνωσσού 11, Πατησίων, στάση Καλλιφρονά, ~ 86.77.070, 86.24.463). «Οι
κούκλες» του Π. Γεωργιόπουλου Λ. Τσάγκας, Βαμβακίδης.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 ­ Πολυτεχνείου, ~ 88.12.846). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Το στοίχημα» του Κλ. Όντετς
Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 52.22.261). «Επιστροφία» του Ν. Καλογερόπουλου
Λεονάρδου, Ν. Καλογερόπουλος.

ΜΑΣΚΕΣ (Λήθης 6 - Αγίου Μελετίου 107, ~ 86.12.509). «Ο φλύαρος» του Σ. Καρύδη
Χριστοφιλάκης (σκηνοθ.), Πελαΐδης.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασ. Σοφίας - Κόκκαλη, ~ 72.82.333). Αίθουσα Φίλων
της Μουσικής. Μεγάλες Συμφωνικές Ορχήστρες ­ Μεγάροι Μαέστροι. Συμφωνική
Ορχήστρα του Λονδίνου ­ Κόλιν Ντέιβις: β' συναυλία (Δευτ.) Κύκλος Γαλλική
Μουσική από τον 19ο στον 20ό αιώνα. Φεστιβάλ Μουσικής Δωματίου. Αφιέρωμα στον
Ραβέλ. Συναυλία (Τετ.) Κύκλος Γαλλική Μουσική από τον 19ο στον 20ό αιώνα.
Βραδιά γαλλικής όπερας. Κρατική Ορχήστρα Αθηνών ­ Ελιζαμπέτ Βιντάλ (σοπράνο) ­
Αντρέ Κονιέ (βαρύτονος): συναυλία (Παρ.) Κύκλος Γαλλική Μουσική από τον 19ο
στον 20ό αιώνα. Φεστιβάλ Μουσικής Δωματίου. Σονάτες για βιολί και πιάνο και
για κλαρινέτο και πιάνο. Συναυλία (Σάβ.) Κυριακή Πρωί στο Μέγαρο. Συμφωνική
Ορχήστρα Βόλου: συναυλία (Κυρ.). Φουαγιέ Ισογείου. Τετάρτη απόγευμα στο
Μέγαρο. Συγκρότημα Κρουστών «Διοτίμα»: συναυλία (Τετ.). Αίθουσα Δημήτρη
Μητρόπουλου. Κύκλος Γαλλική Μουσική από τον 19ο στον 20ό αιώνα. Μισέλ
Σαραπάν: ρεσιτάλ πιάνου (Πέμ.) Κύκλος Γαλλική Μουσική από τον 19ο στον 20ό
αιώνα. Φεστιβάλ Μουσικής Δωματίου. Μεγάλα Κουαρτέτα για Έγχορδα. Συναυλία (Παρ.).

ΜΕΛΙΝΑ (Βουκουρεστίου 3, ~ 32.13.685-6). Αργεί.

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). «Το μυστήριο της
Ίρμα Βεπ» του Τσ. Λάντλαμ Π. Μιχαηλίδης, Χατζηγιάννης.

ΜΙΝΩΑ (Πατησίων 91, ~ 82.32.578, 82.10.048). «Αθήνα 2000 με τα... τέσσερα» των
Α. Πυριόχου - Π. Χατζηκουτσέλη - Ντ. Σπυρόπουλου - Μ. Άνθη Πανοπούλου, Τριφύλλη.

ΜΟΥΣΟΥΡΗ (πλατεία Καρύκη 6, ~ 33.10.936). Κεντρική Σκηνή. «Κάτω από τη
σκάλα» του Τσ. Ντάιερ Μιχαλακόπουλος, Μοσχίδης. Δεύτερη Σκηνή.
«Να ζει κανείς ή να συζεί;» του Λ. Κάσλερ Βενιζελέα, Δ. Βογιατζής.

ΜΟΥΣΟΥΡΗ 3 (πλατεία Καρύκη 6, ~ 33.10.936). «Μάκβεθ με παντόφλες» του Τζ. Κρ.
Γουντ Παπαμιχάλης, Στοΐδου.

ΜΠΡΟΝΤΓΟΥΑΙΗ (Αγίου Μελετίου 61Α - Πατησίων, στοά Λάλη, ~ 86.20.231). «Μπλαντ
μπράδερς - Δεσμοί αίματος» του Γ. Ράσελ Κ. Σπυρόπουλος, Μπονάτσος.

ΝΕΟΥ ΚΟΣΜΟΥ (Αντισθένους 7 - Θαρύπου, Φιξ, ~ 92.12.900). Αργεί.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι ~ 57.73.666, 57.55.685). «Ένα
καπέλο γεμάτο βροχή» του Μ. Γκάτσο Μιχόπουλος (σκηνοθ.), Α. Παπαδόπουλος.

ΟΔΟΥ ΑΝΤΙΟΧΕΙΑΣ (Αντιοχείας 1 ­ Πιπίνου, ~ 88.32.050). Αργεί.

ΟΔΟΥ ΕΡΜΟΥ (Ερμού 106, Μοναστηράκι, τηλ.: 32.14.950, 86.40.555). «Το δωμάτιο
με τους μανδαρίνους» του Ρ. Τομά Μ. Ραζή, Χρυσούλης.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Γερτρούδη» του Γ.
Σέντεμπεργκ Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Δεσμά αίματος» του
Αθ. Φούγκαρτ Αλ. Μυλωνάς, Οικονόμου.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). Αργεί.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264).
«Εγχείρημα»: «Τρίπτυχο» του Θ. Βλάχου ­ «Το αόρατο που σε κοιτά» (Μ.
Ευσταθιάδη) του Α. Διαμαντή σε Θ. Βλάχος, Α. Διαμαντής.

ΠΕΙΡΑΙΩΣ 131 (Πειραιώς 131, ~ 34.50.922). «Βγαλ' τον υπουργό απ' την πρίζα»
του Έρ. Άϊντλ Αδαμάκη, Χαϊκάλης.

ΠΕΙΡΑΜΑΤΙΚΟ ΤΗΣ ΠΟΛΗΣ (Σταδίου 4, ~ 32.22.035). «Προδομένη γυναίκα» (ντέ
Μποβουάρ) της Μ. Ριάλδη Ζαβιτσιάνου, Ριάλδη.

ΠΕΡΟΚΕ (Οδυσσέως 2, πλατεία Καραϊσκάκη, Μεταξουργείο, ~ 52.32.132, 52.40.040).
«Ό,τι πείτε υπουργέ μου» του Ρ. Κούνεϊ Βουτσάς, Τσιβιλίκας.

ΠΟΛΙΤΕΙΑ (Σαρρή 40, Θησείο, ~ 33.10.663-4). Αργεί.

ΠΟΛΙΤΙΣΤΙΚΟ ΚΕΝΤΡΟ «ΣΠΥΡΟΣ ΑΠΟΣΤΟΛΟΥ» (Ηρώων Πολυτεχνείου 39, Άγιοι Ανάργυροι,
~ 26.90.511). «Τρικυμία - Όνειρο καλοκαιρινής νύχτας» του Ουίλ. Σαίξπηρ
Θεατρική Ομάδα Εφήβων Πολιτιστικού Κ΄εντρου Δήμου Αγίων Αναργύρων.

ΠΟΛΥΤΕΧΝΟ (Διγενή Ακρίτα 15 ­ Μαυρομιχάλη 157, ~ 64.34.700). Εναλλάξ:
«Λα νόνα» του Ρ. Κόσα Πιατάς, Τζούμας ­ «Βίος και συνουσία» των Ντ. Φο
­ Φ. Ράμε, Κ. Μουρσελά Πιατάς, Κανελλοπούλου.

ΠΟΡΤΑ (Μεσογείων 59, ~ 77.11.333). «Άμλετ» του Ουίλ. Σαίξπηρ Κιμούλης, Μπεμπεδέλη.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.17.030). «Το λιοντάρι το
χειμώνα» του Τζ. Γκόλντμαν Βαλάκου, Χρ. Πολίτης.

ΡΟΕΣ - ΚΑΤΩ (Ιάκχου 14, Γκάζι, ~ 34.79.426). Αργεί.

ΡΟΕΣ - ΠΑΝΩ (Ιάκχου 14, Γκάζι, ~ 34.79.426). «Ενοικιάζεται... εκτός απροόπτου»
του Δ. Αδάμη Αδάμης, Γεωργουσοπούλου.

ΣΗΜΕΙΟ (Χ. Τρικούπη 10, πίσω από την Πάντειο, Καλλιθέα, ~ 92.29.579). «Η
επιστροφή των Τσε» του Γ. Χρυσούλη Ν. Διαμαντής (σκηνοθ.), Ι. Μακρή.

ΣΤΑΘΜΟΣ (Β. Ουγκώ 55, παραπλ.του «Περοκέ», πλατεία Καραϊσκάκη, ~52.22.656).
«Ενυδρείο» του Κ. Μουρσελά Τ. Χαλκιάς, Διδασκάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). «Το πρόβλημα του Κώστα»
του Β. Ραΐση Παπαγεωργίου (σκηνοθ.), Χαντζίδου.

ΣΥΓΧΡΟΝΟ ΑΘΗΝΑΣ (Ευμολπιδών 41, Γκάζι, ~ 34.67.095). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Αργεί.

ΤΕΧΝΗΣ ΚΑΡΟΛΟΣ ΚΟΥΝ (Φρυνίχου 14 - Διονυσίου Αρεοπαγίτου, ~ 32.36.732,
32.22.464). «Οι σοφολογιότατες» του Μολιέρου Λαζάνης (σκηνοθ.), Μαλακατέ.

ΤΕΧΝΗΣ-ΥΠΟΓΕΙΟ (Πεσμαζόγλου 5, ~32.28.706, 32.29.703). «Μια συνάντηση κάπου
άλλου» του Ι. Καμπανέλλη Κουγιουμτζής (σκηνοθ.), Προύσαλης.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Κρίμα που είναι πόρνη»
του Τζ. Φορντ Κακλέας (σκηνοθ.), Αστεριάδη.

ΤΕΧΝΟΧΩΡΟΣ ΥΠΟ ΣΚΙΑΝ (Μαυρομιχάλη 161 ­ Ξιφίου 14, ~ 64.20.522). Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Αγν. Οσιέτσκα Λύγαρη, Νάτσιος.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. ΜακΝτόναλντ Κουνελάκη, Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). «Το δάσος» του Ντ. Μάμετ Αρ.
Μουτούση, Ν. Ζορμπάς.

ΑΘΗΝΑ Δεριγνύ 10 - Πατησίων, ~ 82.38.698, 82.37.330). «Υπηρέτης δύο αφεντάδων»
(Γκολντόνι) της Τ. Ζαχαριουδάκη Ζαχαριουδάκη.

ΑΚΑΔΗΜΟΣ ΔΗΜΟΤΙΚΟ (Τιμοκρέοντος 6, πίσω από τον Άγιο Σώστη, ~ 93.44.131,
93.44.818, 36.12.461). «Υπηρέτρια κυρά» του Τζ. Μπ. Περγκολέζι Εθνική
Λυρική Σκηνή.

ΑΚΑΔΗΜΟΣ (Ιπποκράτους 17 - Ακαδημίας, ~ 36.25.119, 36.03.835). «Η Σταχτοπούτα,
το πριγκιπόπουλο και ο κλόουν» του Γ. Δρόση Σ. Θεοδωρόπουλος.

ΑΛΙΚΗ (Αμερικής 4, ~ 32.44.146. «Τουραντό» (Γκότσι) του Γ. Καλατζόπουλου Καλατζόπουλος.

ΑΛΑΜΠΡΑ (Στουρνάρη 53, Πολυτεχνείο, ~ 52.27.497, 52.44.400). Αργεί.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Όλιβερ Τουίστ»
(Ντίκενς) του Γ. Μεσσάλα Μεσσάλας.

ΑΜΠΕΣΕ (Βουλιαγμένης 130, Νέος Κόσμος, ~ 90.11.063). «Τα τρομερά δίδυμα κι ο
κλόουν Φραντζόλας» της Β. Γεωρέττη Γεωρέττη.

ΑΜΦΙΘΕΑΤΡΟ ΓΥΜΝΑΣΙΟΥ - ΛΥΚΕΙΟΥ ΠΑΛΑΙΟΥ ΖΩΓΡΑΦΟΥ (Κρίνων 26 πεζόδρομος, ~
77.08.627, 74.88.731). Καραγκιόζης Καρελλάς.

ΑΝΔΟΡΑ (Σεβαστουπόλεως 117, ~ 64.80.796, 64.98.631). «Η Παναγία των Παρισίων»
(Ουγκώ) της Τζ. Στασινοπούλου Τζ. Στασινοπούλου.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Μπάρμπι, Μπάτμαν και τα σκυλάκια της Δαλματίας» της Μ. Αναιρούση - Κουρτζίδου Αναιρούση.

ΒΡΕΤΑΝΙΑ (Πανεπιστημίου 7, ~ 32.21.579). «Ο Κοντορεβυθούλης και ο χαζός...
δράκος» του Γ. Κόκκινου Γ. Κόκκινος.

ΓΚΛΟΡΙΑ (Ιπποκράτους 7, Ακαδημίας, ~ 36.09.400). «Ο μικρός πρίγκιπας» (Σεντ
Εξιπερί) του Δ. Μολυβιάτη Μολυβιάτης.

ΔΕΣΥΛΑ (Ησαΐα Σαλώνων 4, πλατεία Γκύζη, ~ 64.30.739). Καραγκιόζης Κ. Δεσύλλας.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΚΑΛΛΙΘΕΑΣ (Κρέμου 123 - Φιλαρέτου, ~ 95.87.715). «Παραμυθιάδα» του Δ.
Σεϊτάνη Σεϊτάνης.

ΔΗΜΟΤΙΚΟ ΠΕΙΡΑΙΑ (Πλατεία Δημοτικού Θεάτρου, ~ 41.94.550, 41.94.503). «Όνειρο
ηλεκτρονικής νύχτας» του Γ. Καλατζόπουλου Καλατζόπουλος.

ΔΙΑΝΑ (Ιπποκράτους 7, ~ 36.26.956). «Ο Ηρακλής κι εγώ» του Κ. Μακέδου Σ. Μαρτίνος.

ΔΙΟΝΥΣΙΑ (Αμερικής 10, ~ 36.12.500). «Ο Ηρακλής και οι άθλοι του» της Μ.
Γκρέκο Α. Γκρέκα.

ΕΘΝΙΚΟ - ΠΑΞΙΝΟΥ - ΠΑΙΔΙΚΟ ΣΤΕΚΙ (Πανεπιστημίου 48, ~ 33.01.881).
«Εκκλησιάζουσες» (Αριστοφάνης) της Κ. Ρουγγέρη Ρουγγέρη.

ΕΛΥΖΕ (Νυμφαίου 12, Ιλίσια, ~ 77.82.354, 77.71.766). «Ορφέας και Ευρυδίκη» της
Μ. Κυριάκη Τζ. Φωτίου.

ΕΡΕΥΝΑΣ (Ιλισίων 21, Ζωγράφου, ~ 77.80.826). «Το λουρί του Σωκράτη» του Δ.
Ποταμίτη Ποταμίτης.

ΗΛΙΟΥ (Φρυνίχου 10, Πλάκα, ~ 32.31.591, 32.47.509). «Μόγλης» (Κίπλινγκ) των Δ.
Βασιλειάδου - Α. Παπασπύρου Α. Παπασπύρου.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Το αθάνατο νερό» των Α. Σωτρίνη - Μ. Κυριάκη Κουρετζής.

ΘΥΜΕΛΗ (Μοσχονησίων 32 - πλατεία Αμερικής, ~ 86.57.677). «Η βασίλισσα του
χιονιού» (Άντερσεν) της Ε. Βοζικιάδου Βοζικιάδου.

ΙΔΕΟΘΕΑΤΡΟΝ (Στουρνάρη 57, ~ 52.37.543). «Ομήρου παιδεία» του Α. Αναστασάκη Αναστασάκης.

ΚΑΛΟΥΤΑ (Πατησίων 240, ~ 86.11.311, 86.75.588). «Το αστερόπαιδο» (Ουάιλντ) του
Γ. Φρατζεσκάκη Φρατζεσκάκης.

ΚΑΡΕΖΗ (Ακαδημίας 3, ~ 36.36.144, 36.25.520). «Τρεις σωματοφύλακες και μισός»
(Δουμάς) της Μ. Παναγιωτοπούλου Π. Χαϊκάλης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Ο
μάγος του Οζ» (Μπάουμ) του «Θιάσου '81» «Θίασος '81».

ΜΙΝΩΑ (Πατησίων 91, ~ 82.10.048, 82.32.578). «Ταξίδι στη χώρα των πουλιών»
(Αριστοφάνης) της Κ. Ιγερινού Μπενέκου.

ΜΟΥΣΟΥΡΗ (Πλατεία Καρύκη 6, ~ 33.10.936). «Η σχολή των πειρατών» των Α.
Παυλίδη - Φ. Πετρίδη Παυλίδης.

ΜΠΡΟΝΤΓΟΥΑΙΗ (Αγίου Μελετίου 61Α ­ Πατησίων, στοά Πάλη, ~ 86.20.231). «Ο
κλέφτης της Βαγδάτης» της Μ. Σακκά Λιοντής.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, ~ 65.40.260). «Δαίδαλος και Ίκαρος»
του Γ. Κουλάκη Πρέκας, Βαρδαξή.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (πλατεία Μεταμορφώσεως, ~ 41.31.226,
48.16.276). Καραγκιόζης Αθανασίου.

ΠΟΛΙΤΕΙΑ (Σαρρή 40, Θησείο, ~ 33.10.663-4). «Το ωραιότερο γέλιο του κόσμου»
του Λ. Κρητικού Δρίνη.

ΠΟΡΤΑ (Μεσογείων 59, ~ 77.11.333). «Ελίζα» της Ξ. Καλογεροπούλου Καλογεροπούλου.

ΡΑΔΙΟ ΣΙΤΥ (Πατησίων 240, ~ 86.24.055, 86.74.832). «Ο Ηρακλής και οι άθλοι
του» της Μ. Γκρέκο Α. Γκρέκο.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.18.973). «Όλιβερ Τουίστ»
(Ντίκενς) της Ν. Νικολάου «Θίασος '81».

ΣΠΥΡΟΠΟΥΛΟΥ (Έρσης 9 - Λαμπρινής, πλατεία Λαμπρινής, Γαλάτσι, ~ 29.32.000,
26.29.046). Καραγκιόζης - Κουκλοθέατρο Θ. Σπυρόπουλος.

ΣΤΑΘΜΟΣ (Β. Ουγκώ 55, παραπλεύρως του «Περοκέ», πλατεία Καραϊσκάκη, ~
52.22.656). «Όνειρα παιδιών» του Ντ. Σπυρόπουλου Τσακάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). Αργεί.

ΤΡΙΑΝΟΝ (Κοδριγκτώνος 21 - Πατησίων, ~ 86.79.535). «Το ταξίδι του κόσμου σε
ογδόντα ημέρες» (Βερν) του Ν. Καμτσή Καμτσής.

ΤΡΙΑΝΤΑΦΥΛΛΙΔΗ (Καπνοκοπτηρίου 8 - Στουρνάρη 44, ~ 82.27.185). «Ηχώ και
Νάρκισσος» της Ν. Τριανταφυλλίδη Τριανταφυλλίδη.

ΦΟΥΡΝΟΣ (Μαυρομιχάλη 168, ~ 64.60.748). «Τα κόκκινα παπούτσια» (Άντερσεν) της
Ε. Καποκάκη Καποκάκη, Βασιλάκης.

ΧΑΝ ΚΗΦΙΣΙΑΣ (Τατοΐου 1, πίσω από το σταθμό του Ηλεκτρικού, ~ 80.11.610).
Εναλλάξ: «Η μυλωνοπούλα και ο νάνος Ρουμπεστίνσκεν» του Λ. Αποστολίδη ­ «Το
αηδόνι και ο αυτοκράτορας» (Άντερσεν) του Λ. Αποστολίδη Μαριονέτες Λ. Αποστολίδη.

ΧΑΤΖΗΧΡΗΣΤΟΥ (Πανεπιστημίου 38, ~ 36.27.248, 38.10.171). Καραγκιόζης Π. Καπετανίδης.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: P19</CAT>
<ED>
Κωδικός άρθρου: A16059P191</ED>
<ID>
ID:130131

</ID><URL>http://ta-nea.dolnet.gr/neaweb/neafile.print_unique?e=A&f=16059&m=P19&aa=1</URL></REF>


Article

<CATEGORY>vin09</CATEGORY>

 <H5>Propellerheads, Decksanddrumssandrockandroll (Wall of sound/Eros)
</H5><H5>Like You Do... Best Of the Lightning Seeds
</H5><H5>Air, Moon Safari (Virgin)
</H5><H5>Max Pashm, Weddings, Bar-milzvahs and Funerals (Sony)
</H5><H5>Τραγούδια στον Αφρό
</H5><H2>Ο Τζον Μπάρι είναι εδώ!
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Ο Τζον Μπάρι έγραψε απλώς μουσική για ταινίες. Νομίζετε! Ο Τζον Μπάρι είναι
παντού, κυκλοφορεί ανάμεσά μας και συνεχίζει να γράφει με άλλο όνομα. Μουσική
για κάθε χρήση.

Αν υποψιαστούμε πως τους ανακάλυψε η Αdidaς πριν από μας και πως η Σίρλεϊ
Μπάσεϊ εγκατέλειψε διαμάντια και στρας για χάρη τους, τότε, σωστά. Οι
Propellerheads είναι οι άνθρωποί μας. Αυτή τη στιγμή που μιλάμε έχουν βάλει
φωτιές στα πλατό μ' εκείνο το φανταχτερό και «σίξτις» History Repeating και τη
Σίρλεί Μπάσεϊ σε μία άνευ προηγουμένου συνεργασία (πώς λέμε το κλασικό και το
μοντέρνο;), ενώ οδεύουν σε ακόμη πιο τολμηρές κατευθύνσεις. Ο Άλεξ Γκίλφορντ
και ο Γουίλ Γουάιτ έχουν προσανατολιστεί στο να αποπροσανατολίσουν την
ορθόδοξη συνείδηση της σύγχρονης μουσικής σκηνής. Από το φάνκι μπάσο του «Oh
Yeah» ώς το «Winning Style» που είναι σαν να έρχεται με φόρα από τη δεκαετία
του '70, από τις «χάουζ» επιρροές τους ώς τις τέκνο διασυνδέσεις τους, ώς τα
εκκεντρικά στυλ που αποκαλύπτουν στο ένα κομμάτι μετά το άλλο. Μην ψάχνετε για
ετικέτες ­ το πολύ πολύ να βρείτε παλιά διαφημιστικά αυτοκόλλητα ­ απλώς
φροντίζουν να ξεκαθαρίσουν λογαριασμούς με τους Chemical Brothers ή τους
Bentley Rythm Age και άλλους της ποπ αρτ της εποχής. Γράφουν, εξάλλου, ένα
φανταστικό σάουντρακ για μια ταινία που μπορεί, ή και όχι, να υπάρχει στο
μυαλό τους, λάτρεις όντας πιστοί του Τζον Μπάρι και όλων εκείνων των
τζεϊμςμποντικών του κλασικών.

Όλα τα τραγούδια που κάνουν περήφανο τον Ίαν Μπρούντι σε ένα άλμπουμ που είναι
βέβαια τα «Καλύτερα» των Lightning Seeds, του συγκροτήματος που δεν έδωσε
δεκάρα όταν τους είπαν πως «ξεπούλησαν» τον «ίντι ροκ» χαρακτήρα τους για κάτι
πιο ποπ, όπως διακριτικά μπορεί κανείς να πει.

Εκείνοι καλά έκαναν, αλίμονο στους άλλους! Συνείδηση, ειρωνεία, μέρα και
νύχτα, πίκρα και ξεσπάσματα, οι Beatles, τα μίνι, οι μόδες και όλη τους η φήμη
για μια νίκη της ομάδας τους. Ηχώ από τα παλιά χρόνια.

Φανταστείτε μία μουσική σε κενό αέρος, την έλλειψη βαρύτητας να ακούγεται σαν
ανάλαφρος ρυθμός και ένα σαφάρι σε διάφανους ήχους. Φανταστείτε όλα αυτά, που
δεν έχουν και μεγάλη σχέση με την πραγματικότητα σ' ένα πακέτο που προσγείωσε
η Air France σε μία από τις πτήσεις της. Οι Air είναι γεγονός. Εκτός αυτού
είναι Γάλλοι, ο Νικολά Γκοντέν και ο Ζαν Μπενουά Ντινκέλ, δίδυμο ικανό να
ρίξει τη σημερινή ποπ σε βαθιά νοσταλγία. Πίσω απ' όλα αυτά και τις γαλλικές,
γλυκές εμμονές τους, ο Τζον Μπάρι, ως ο πιο «καλτ» εμψυχωτής της νέας σκηνής
δίνει τον τόνο. Βέβαια, όλα αυτά τα έκανε ο Μπάρι Άνταμσον πολύ πιο νωρίς (και
εξακολουθεί να ορίζει το παιχνίδι του φανταστικού σάουντρακ, με νέες
αξεπέραστες ιστορίες). Οι Air, λοιπόν, κοντά μας. Το λικνιστικό «Sexy Boy»
χρειάστηκε απλώς για τις συστάσεις, χαλαρώστε και αφήστε ό,τι δεν επέστρεψε
από τη δεκαετία του '70 να έρθει κι αυτό κοντά μας. Σερζ Γκένσπουργκ και Μπερτ
Μπάκαρα έχουν ήδη περάσει στο φουαγιέ. Σερβίρονται κονιάκ και ξηρούς καρπούς,
δοκιμάζουν λίγο από την «τέκνο» και «άμπιεντ» που σερφάρουν στα κλαμπ. Οι Air
κινούνται αργά, ανάλαφρα και αθώα. Σαν να ψάχνουν κάτι, ώσπου κατάλαβαν πως το
είχαν βρει.

Αν υπάρχει θεός της «έθνικ» ή της «ντανς» μουσικής (που αν δεν υπάρχει θα
πρέπει αμέσως να ανακαλυφθεί) οφείλει αυτή τη στιγμή να δώσει ρητές εντολές
και ο Max των Max Pashm να τις υπακούσει. 
Αλλιώς... αλλιώς, τι να πω! Θα συνεχίσει o αφιλότιμος να παράγει ποντιακά
«χάουζ» και τέκνο αραβικά παραδοσιακά, αλμυρές, πικάντικες και γλυκόξινες
γεύσεις, εμπλέκοντας και τα βιολιά των περιπλανώμενων Levellers, για να κάνει
αφενός εμπορικό σουξέ, αφετέρου κάτι κακόγουστο, αν και το γούστο είναι θέμα προσωπικό.

Ιουδαϊκό τρανς; Δεν μπορεί, θα υπάρχει θεός.

*** «Frozen». Ξεπαγώνει ήδη στα πικάπ όλου του κόσμου το πρώτο τραγούδι από τα
καινούργια της Μαντόνα. Έκανε πάλι το θαύμα της.

*** «Το Given Το Fly». Από τους Pearl Jam. Η αναμονή τελείωσε, το «γκραντζ»
επίσης. Ζήτω ο Έντι Βέντερ!

***. «Come Taste My Mind». Οι Earl Brutus εκφράζουν χωρίς ενδοιασμούς την
άποψή τους για το σύγχρονο ροκ. Δυνατό, δυνατότερο, εκκωφαντικό. Αλλά και κάτι
σαν τρωκτικό των ήχων. Μάλιστα.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: P20</CAT>
<ED>
Κωδικός άρθρου: A16059P201</ED>
<ID>
ID:130114

</ID><URL>http://ta-nea.dolnet.gr/neaweb/neafile.print_unique?e=A&f=16059&m=P20&aa=1</URL></REF>


Article

<CATEGORY>vin09</CATEGORY>

 <H5></H5><H2>Ηλέκτρα εναντίον Ηλέκτρας
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Το Diogenis Pallace έγινε θέατρο (ή το θέατρο πάει Diogenis palace)! 
Στο «Βέμπο» και στο Grease «φαν» θηλυκού γένους και απροσδιορίστου
(εφηβικο-νεανικής) ηλικίας ραίνουν, λέει, με άνθη τον Μάριο Φραγκούλη!.

* Ντεμπούτο Ηλέκτρας στο σπορ της.. μονομαχίας!.

Μιχαήλ Μαρμαρινός

Λόγω αλλαγών και μεταλλαγών στην καλλιτεχνική ηγεσία του Κρατικού Θεάτρου
Βορείου Ελλάδος, εντελώς τυχαίως και νοερώς, η φαντασία μου περιπλανήθηκε στην
επερχόμενη καλοκαιρινή Επίδαυρο. Και επί πραγματικών δεδομένων διαπίστωσα
πως... επίκειται μονομαχία Ηλέκτρας εναντίον Ηλέκτρας. Και.

* Σοφοκλής εναντίον Σοφοκλέους! Μιχαήλ Μαρμαρινός
εναντίον Δημήτρη Μαυρίκιου και Καρυοφυλλιάς Καραμπέτη εναντίον
Αμαλίας Μουτούση! Και μην τολμήσει κανείς από σας να με ρωτήσει με
ποιες και με ποιους είμαι! Μ' αρέσουν όλοι, επομένως θα φαίνομαι (ενώ δεν
είμαι) σαν... υπερκομματικός Δημήτρης Αβραμόπουλος που είναι με όλους!
Για να διατηρήσει το όνομά του στο ύψος των υπερκομματικών περιστάσεων, κάνει
το κινηματογραφικό του ντεμπούτο την μεθεπόμενη Δευτέρα, εγκαινιάζοντας την
έκθεση «Στη μαγεία του ελληνικού κινηματογράφου». Με, ή άνευ, μυστριού, αδιάφορο!.

Όταν είσαι με όλους τρία πράγματα συμβαίνουν: (α) Δεν έχεις γνώμη - (β) Είσαι
κρυψίνους - (γ) Δεν είσαι με κανέναν παρά μόνο με τον εαυτούλη σου. Διαλέγετε
και παίρνετε.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: P20</CAT>
<ED>
Κωδικός άρθρου: A16059P202</ED>
<ID>
ID:130156

</ID><URL>http://ta-nea.dolnet.gr/neaweb/neafile.print_unique?e=A&f=16059&m=P20&aa=2</URL></REF>


Article

<CATEGORY>vin09</CATEGORY>

 <H5></H5><H2>Κυρ-λοχία αιτούμε 2ωρης αδείας
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Στα χαρτιά και με τα ονόματα διαλέγω και τις δύο... Ηλέκτρες. Χαρτιά και
ονόματα... λέγουν πως η Μουτούση της... «Ηλέκτρας», του «Διπλού έρωτα» (έτσι
λέγεται το... σχήμα) και του Μαρμαρινού, κάνει το (προσωπικό της) Επιδαύριο
ντεμπούτο. Το αυτό ντεμπούτο κάνει και ο Μαρμαρινός ως σκηνοθέτης στην
Επίδαυρο και ως μεταφραστής της «Ηλέκτρας» του Σοφοκλή! Ακριβώς το ίδιο
συμβαίνει και με τον Μαυρίκιο. Πρώτη φορά σκηνοθετεί στην Επίδαυρο, πρώτη φορά
μεταφράζει και (αν δεν με απατούν οι πηγές μου) πρώτη φορά καθοδηγεί
Καρυοφυλλιά Καραμπέτη!.

* Αντιθέτως (για να παραμείνουμε στην θερινή Επίδαυρο) άφθονες υπήρξαν οι
Επιδαύριες σκηνοθεσίες του Σπύρου Ευαγγελάτου. Όμως για πρώτη φορά του αρνήθηκαν!.

Ντεμπούτο αρνήσεως λοιπόν! Διότι ο Δημήτρης Παπαμιχαήλ πρότεινε στον
ΕΟΤ «Οιδίποδα επί Κολωνώ» με σκηνοθέτη τον Ευαγγελάτο. Αλλά εκείνος ( ο...
ΕΟΤ) του είπε (περίπου): 
«Πριτς! Αφού σκηνοθετεί με το «Αμφιθέατρο», πώς είναι δυνατόν να του
επιτρέψουμε να σκηνοθετήσει δύο φορές;».

* Αυτό θα πει δημοκρατία! Εξίσωση δια της γραφειοκρατίας. Πώς γίνεται στο
Στρατό με τους νεοσύλλεκτους; Αιτείσαι 2ωρης αδείας (την ξεχάσατε;), κοιτάει ο
γραφέας του επιλοχία το τεφτέρι του και σου απαντάει: «Πριτς! Είχες πάρει πριν
μια βδομάδα! Ο επόμενος!».

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: P20</CAT>
<ED>
Κωδικός άρθρου: A16059P203</ED>
<ID>
ID:130189

</ID><URL>http://ta-nea.dolnet.gr/neaweb/neafile.print_unique?e=A&f=16059&m=P20&aa=3</URL></REF>


Article

<CATEGORY>vin09</CATEGORY>

 <H5></H5><H2>Ο Μάριος και 3 ψηλές γυναίκες
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ανδρέας Βουτσινάς

Επόμενο ντεμπούτο; Της Δήμητρας Λιάνη. Που για πρώτη φορά επρόκειτο χθες το
βράδυ να παραστεί στην πρεμιέρα του «Εθνικού» και της «Λυσσασμένης γάτας» με
Φιλαρέτη Κομνηνού και Δάνη Κατρανίδη! Επί της ιδίας σκηνής, του
ιδίου θεάτρου και της ιδίας παραστάσεως, ντεμπούτο κάνει (στο «Εθνικό») ο
Μάριος, υιός Ανδρέα Βουτσινά, σκηνογράφος της «Λυσσασμένης γάτας».

* Ο άνθρωπος (ο Μάριος) διατηρεί κατάστημα δώρων στο Κολωνάκι, αλλά πριν από
18 μήνες λειτούργησε... σκηνογραφικώς για πρώτη φορά στη ζωή του! Στην
παράσταση του έργου «Οι τρεις ψηλές γυναίκες», με σκηνοθέτη τον πατέρα του
και... ψηλές γυναίκες τις κυρίες Χατζηαργύρη-Λάσκαρη-Μαραγκού. Μάλιστα
η τρίτη... ψηλή γυναίκα (η Μαραγκού) μόλις προ ημερών έκανε το μουσικό της
ντεμπούτο, ως θαμών της «Σφεντόνας» και του Δημήτρη Μητροπάνου.
Φτάνοντας στον ακόλουθο βρασμό ενθουσιασμού.

<REF><SOURCE>ΤΑ ΝΕΑ</SOURCE>
<DATE>, 07-02-1998</DATE>
<CAT>, Σελ.: P20</CAT>
<ED>
Κωδικός άρθρου: A16059P204</ED>
<ID>
ID:130209

</ID><URL>http://ta-nea.dolnet.gr/neaweb/neafile.print_unique?e=A&f=16059&m=P20&aa=4</URL></REF>


Article

<CATEGORY>vin04</CATEGORY>

 <H5>ΚΑΡΑΜΑΝΛΗΣ ΚΑΤΑ ΤΩΝ ΔΥΟ ΠΡΩΗΝ
</H5><H5>Κεφαλογιάννης στα «ΝΕΑ»: Γιατί τους διέγραψα
</H5><H5>Η Ντόρα καταγγέλλει «ομοσπονδία κομματαρχών»
</H5><H2>ΑΠΕΙΛΕΙ τώρα Μητσοτάκη και Έβερτ
</H2>
σελίδες 11,
12, 13

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16060N011</ED>
<ID>
ID:130286

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N01&aa=1</URL></REF>


Article

<CATEGORY>vin08</CATEGORY>

 <H2>Οδηγός για τις δηλώσεις όλων των επαγγελματιών </H2>
ένθετο 8 σελίδες

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16060N012</ED>
<ID>
ID:130311

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N01&aa=2</URL></REF>


Article

<CATEGORY>vin04</CATEGORY>

 <H2>Ρεκόρ: 160.000 ψήφισαν στο ΠΑΣΟΚ </H2>
σελίδα 8

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16060N013</ED>
<ID>
ID:130373

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N01&aa=3</URL></REF>


Article

<CATEGORY>vin06</CATEGORY>

 <H2>Πώς θα γίνουν οι εξετάσεις καθηγητών </H2>
σελίδα 15

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16060N014</ED>
<ID>
ID:130381

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N01&aa=4</URL></REF>


Article

<CATEGORY>vin06</CATEGORY>

 <H2>Ολυμπιακός και ΠΑΟ μαζί στην κορυφή </H2>
Ο ΟΛΥΜΠΙΑΚΟΣ, που νίκησε χθες με δυσκολία τον ΟΦΗ και αποδοκιμάσθηκε και ο
Παναθηναϊκός, που επικράτησε στη Βέροια με 3-0 βρέθηκαν στην πρώτη θέση, αφού
η ΑΕΚ έχασε έδαφος (1-1) στην Καβάλα.

στην ΟΜΑΔΑ

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16060N016</ED>
<ID>
ID:130414

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N01&aa=6</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΜΑΝΔΑΡΙΝΟΣ ίσον ξενομάνικο, σφραγίδα, υπογραφή και εξουσία. Και βρίσκω
εξαιρετικό τον όρο «γραφειοκρατική απραξία» για το μουλαρίσιο πείσμα, το
αδιαπέραστο τείχος βλακείας και παγερότητας. Ο Λ. Παπαδόπουλος στις «Ματιές».
Σελ. 4.

Η ΕΡΕΥΝΑ της V. PRC ήταν κατηγορηματική για όποιον μπορεί να διαβάζει
πίσω από τις γραμμές: το ποδόσφαιρο είναι αιχμάλωτο μιας κλίκας αδίστακτων
κομπιναδόρων, άεργων πλουσίων και φανταχτερών μηδενικών. Ο Γιάννης Κιούσης
στους «Προβολείς». Σελ. 6.

ΠΕΡΙΕΡΓΗ που είναι η Ιστορία: Όλοι προεξοφλούσαν το τέλος της Αριστεράς
με την πτώση του υπαρκτού σοσιαλισμού. Ελάχιστοι μπορούσαν να προβλέψουν ότι
ωφελημένη θα ήταν η Αριστερά και η Δεξιά θα οδηγείτο σύντομα σε αδιέξοδο και
στην αντιπολίτευση. Ο Π. Τσίμας στην «Τρίτη Άποψη». Σελ. 6.

Λ. ΚΑΛΛΕΡΓΗΣ: Το μεγάλο κέρδος από το θέατρο είναι οι στιγμές
πνευματικής - ψυχικής λυτρωτικής έξαρσης και ανάτασης. Τα πρώτα μου βήματα τα
οφείλω στις παρορμήσεις μου και στις συμπτώσεις. Οι απαντήσει στις «30
Ερωτήσεις» του Β. Λουμπρίνη στη σελ. 14.

«ΝΑ ΑΠΟΦΕΥΓΕΙΣ τις στρεσογόνες καταστάσεις», είπε ο καλός μου γιατρός,
σαν φάρμακο που δεν γράφεται στο συνταγολόγιο, αλλά με τον αυστηρό τόνο της
επιταγής στη φωνή. Αλλά τι εννοούσε, να πάρει η ευχή; Η Λίνα Αλεξίου «Σε πρώτο
ενικό». Σελ. 15.

ΑΠΟ ΤΑ ΑΕΡΟΔΡΟΜΙΑ στην Ελλάδα διακινούνται κάθε χρόνο 200 εκατ.
άνθρωποι. Αλλά σε είκοσι χρόνια θα διακινείται 1 δισεκατομμύριο. Συνεπώς
χρειάζονται επέκταση. Ο Α. Ρενιέρης καταγράφει τα αεροδρόμια, όπου θα γίνουν
έργα. Σελ. 20.

ΣΤΗ ΒΡΕΤΑΝΙΑ η κυβέρνηση σχεδιάζει να καταρτίσει νέο νόμο, με τον οποίο
θα επιβάλλονται ακόμα και ισόβια δεσμά στα άτομα που θα κριθούν ένοχα για
σκόπιμη διάδοση του AIDS και άλλων λοιμωδών ασθενειών. Από «The Independent»
στη σελ. 72.

Η ΠΟΛΗ παρακμάζει 
και χάνει την παλιά 
ευρωπαϊκή της ταυτότητα. 
Μέσα σε 40 χρόνια έφθασε 
τα 13 εκατ. κατοίκους (από τις 600.000 που 
είχε στα τέλη της δεκαετίας του '60). 
«Πανόραμα», σελ. 11.

Η ΕΛΛΗΝΙΚΗ πλευρά δεν μπορεί σήμερα να αγνοήσει δύο δεδομένα: την ερεθιστική
παρουσία των τουρκικών Ενόπλων Δυνάμεων στο Αιγαίο και τη διαδικασία ένταξης
της Κύπρου στην Ευρωπαϊκή Ένωση. Για τα δύο αυτά ζητήματα απαιτείται πολιτική
δράση και απόφαση. Ο Χρήστος Ροζάκης στη σελ. 10.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16060N021</ED>
<ID>
ID:130245

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Μπουρμπούλια
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Γιατί ο κ. Καραμανλής διάλεξε την Πάτρα για την αντεπίθεσή του προς τους
διαγραμμένους; Μα εκεί ζουν πιο έντονα τις Απόκριες ­ και λόγω αρχής του
Τριωδίου βρέθηκαν κάμποσοι να ντυθούν καραμανλικοί.

Με τιμή

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16060N022</ED>
<ID>
ID:130342

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N02&aa=2</URL></REF>


Article

<CATEGORY>vin12</CATEGORY>

 <H5>Η ΕΥΡΩΠΗ ΣΗΜΕΡΑ
</H5><H2>ΚΑΙΡΟΣ </H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16060N023</ED>
<ID>
ID:130354

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N02&aa=3</URL></REF>


Article

<CATEGORY>vin01</CATEGORY>

 <H5>160.000 ΜΕΛΗ ΤΟΥ ΚΟΜΜΑΤΟΣ ΨΗΦΙΣΑΝ ΣΤΙΣ ΝΟΜΑΡΧΙΑΚΕΣ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Ήρεμες κάλπες στο ΠΑΣΟΚ
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Έπιασαν τόπο οι «παραινέσεις» των στελεχών του ΠΑΣΟΚ προς τις νομαρχιακές
τού κόμματος ­ να διεξαχθούν δηλαδή οι χθεσινές εκλογές σε κλίμα ηρεμίας, ώστε
να μη χαθούν τα κέρδη από την κρίση στη Νέα Δημοκρατία.

ΟΙ ΕΚΛΟΓΕΣ, λοιπόν, διεξήχθησαν ομαλά, παρά τους αρχικούς φόβους που ήθελαν
τους οπαδούς-ψηφοφόρους να χωρίζονται σε «εκσυγχρονιστές» και προσκείμενους
στην εσωκομματική αντιπολίτευση και να δίνουν μάχες χαρακωμάτων. Ψήφισαν
160.000 μέλη και μόνο σε μία περίπτωση, στη Νομαρχιακή Γρεβενών, σημειώθηκαν
κάποια παρατράγουδα. Ασφαλή πολιτικά συμπεράσματα από την εκλογική μάχη, για
το ποιος δηλαδή πήρε το πάνω χέρι, δεν είναι φρόνιμο να εξαχθούν εσπευσμένα. Ο
λόγος είναι απλός: πρέπει η κάθε πλευρά να κάνει καταμέτρηση. Να μετρήσει τους
δικούς «μας» και τους δικούς «τους». Και ύστερα να εκδώσει πόρισμα. Δύσκολη
δουλειά, καθώς οι πληροφορίες αναφέρουν ότι «γραμμές» διασπάσθηκαν κατά την
ψηφοφορία. (Σελ. 8).

Στη Νέα Δημοκρατία, ο Κώστας Καραμανλής αισθάνεται, ως φαίνεται, αρκετά
δυνατός και δικαιωμένος για την απόφασή του να διαγράψει τους 6. Αλλιώς πώς
μπορεί να εξηγήσει κανείς το γεγονός ότι από την Πάτρα, όπου βρισκόταν για
κοινωνική εκδήλωση, προειδοποίησε τον Κ. Μητσοτάκη και τον Μ. Έβερτ, που
παραμένουν εντός κόμματος, ότι δεν θα δεχθεί άλλη υπονόμευση, όπως δεν θα
δεχθεί και προσωπικές στρατηγικές. Τους έδειξε την πόρτα δηλαδή, μόνο που δεν
τους είπε και να την ανοίξουν. Πάντως, δεν είναι βέβαιο ότι τον άκουσαν όλοι.
Ο Μ. Έβερτ, ο οποίος, ως γνωστόν, προσπάθησε να αποτρέψει τις διαγραφές,
επισκέφθηκε τον Έβρο για να (του) δείξει ότι ο πολιτικός πρέπει να βρίσκεται
κοντά στα προβλήματα. Και η Ντόρα Μπακογιάννη, από τη Χαλκιδική, προτίμησε να
χτυπήσει τους «Ηρακλείς του στέμματος», κάνοντας λόγο για «ομοσπονδία
κομματαρχών». Όσο για τους διαγραφέντες, αυτοί συνεχίζουν τις διαβουλεύσεις
για το τι θα κάνουν στο μέλλον. Κόμμα ή θα ακολουθήσει ο καθένας τους μοναχική
πορεία; (Σελ. 11).

Ο κατ' απονομήν πρόεδρος του Πειθαρχικού Συμβουλίου της Ν.Δ. Γιάννης
Κεφαλογιάννης εξηγεί με συνέντευξή του στα «ΝΕΑ» τα πώς και τα γιατί της
διαγραφής των έξι στελεχών. Και δηλώνει, πάντως, όχι και τόσο ευτυχής για την
απόφαση αυτή. (Σελ. 12-13).

Το τρίτο θέμα της ημέρας, αλλά όχι μικρότερης σπουδαιότητας ­ το αντίθετο ­
είναι οι κυπριακές εκλογές. Ο Γιώργος Ιακώβου και ο Γλαύκος Κληρίδης είναι οι
δύο φιναλίστ που θα αναμετρηθούν στον δεύτερο γύρο της επόμενης Κυριακής, για
το αξίωμα του Προέδρου της Κυπριακής Δημοκρατίας. (Σελ. 9).

Ο Κώστας Σημίτης αλλάζει στυλ, υποστηρίζουν τα στελέχη του ΠΑΣΟΚ. Ανασυντάσσει
τις δυνάμεις του και επιχειρεί να δώσει υπόσταση σ' αυτό που πραγματικά είναι,
δηλαδή πρόεδρος όλου του ΠΑΣΟΚ. Για τον λόγο αυτό, και αναγνωρίζοντας ότι έως
τώρα υπήρχε αναντιστοιχία λόγων και έργων μεταξύ κόμματος και κυβέρνησης,
προτίθεται να αναθέσει αυξημένους ρόλους στην Πολιτική Γραμματεία και το
Εκτελεστικό Γραφείο. Ο καιρός θα δείξει. (Σελ. 5).

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16060N032</ED>
<ID>
ID:130310

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Αγώνες
</H2>
ΠΩΣ οι αγρότες και δυσκολίες αντιμετωπίζουν και προβλήματα έχουν...

ΕΙΝΑΙ γεγονός που από κανέναν δεν θα αμφισβητηθεί...

ΟΠΩΣ και όλοι θα δεχθούν πως υποχρέωση της κυβέρνησης είναι και τις
δυσκολίες αυτές να αντιμετωπίσει...

ΚΑΙ για την επίλυση των προβλημάτων τους να αγωνισθεί στην Ευρωπαϊκή Ένωση.

ΠΩΣ τα προβλήματα αυτά δεν εμφανίζουν τούτη τη στιγμή την ίδια με
άλλοτε οξύτητα...

ΟΠΩΣ συνάγεται και από το γεγονός πως στις κινητοποιήσεις φαίνεται να
συμμετέχουν φέτος λιγότεροι παρ' ό,τι άλλες φορές...

ΑΣΦΑΛΩΣ δεν σημαίνει πως οι αγρότες δεν έχουν κάθε δικαίωμα να
αγωνισθούν για την προώθηση των δικαίων τους...

ΚΑΘΙΣΤΩΝΤΑΣ αισθητή σε όλους και την παρουσία τους και τη δυσφορία τους.

ΕΚΕΙ όπου πρόβλημα ανακύπτει είναι στη μορφή που θα πάρουν οι
κινητοποιήσεις που έχουν αρχίσει...

ΚΑΙ από την οποία πολλά θα εξαρτηθούν.

ΓΙΑΤΙ οι αγρότες, όσο δίκαιο και αν έχουν, δεν μπορεί να αγνοούν...

ΠΩΣ άλλες μορφές κινητοποιήσεων αποσπούν την συμπαράσταση της κοινής γνώμης...

ΕΝΩ άλλες μορφές, τους φέρουν σε σύγκρουση με άλλες, επίσης
πολυάριθμες, κοινωνικές ομάδες.

Η ΠΕΡΥΣΙΝΗ εμπειρία με τους αποκλεισμούς δρόμων ­ που ασφαλώς δεν
πρέπει να επαναληφθούν φέτος ­ πρέπει να κατέδειξε...

ΠΩΣ από αυτούς τους ίδιους και από τη μορφή κινητοποιήσεων που θα επιλέξουν...

ΘΑ εξαρτηθεί και η απήχηση του αγώνα τους στην ευρύτερη κοινωνία.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16060N033</ED>
<ID>
ID:130355

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Παναγιώτης Κρητικός:

(ο αντιπρόεδρος της Βουλής σχολιάζει τα όσα συνέβησαν με γυναίκες σε
γκαρσονιέρα της Λάρισας)

«Όλοι οι στρατεύσιμοι νέοι του Πειραιά ένα ρουσφέτι μου ζητάνε από χθες: Να
μεριμνήσω για την τοποθέτησή τους στη Λάρισα».

Κωνσταντίνος Σημίτης:

(ο Πρωθυπουργός προς τον κυβερνητικό εκπρόσωπο για το «μανιφέστο» του κ. Ε.
Γιαννόπουλου, σύμφωνα με το «CRASH»)

«Δεν σχολιάζουμε καθόλου το «μανιφέστο» του Βαγγέλη. Και να ευχόμαστε να
μείνει μόνο σ' αυτό».

Χρήστος Ροζάκης:

(ο πρώην υφυπουργός εξηγεί, στην «Καθημερινή», γιατί έφυγε από το υπουργείο Εξωτερικών)

«Είχε, απλούστατα, ανεβεί πολύ η πίεσή μου. Οι γιατροί μού συνέστησαν να
προσέχω και έκρινα σκόπιμο να επιστρέψω στο Πανεπιστήμιο. Και ποιου δεν θα
ανέβαινε η πίεση με τόσα θέματα, ενώ είναι γνωστό ότι ο κ. Πάγκαλος
επιβάλλεται ακόμα και στην πίεσή του, επίσης υψηλή!».

Δέσποινα Βανδή:

(η τραγουδίστρια, στο «CIAO»)

«Δεν με βοήθησαν στο τραγούδι οι πανεπιστημιακές σπουδές. Πώς να με βοηθούσαν άλλωστε;».

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16060N034</ED>
<ID>
ID:130396

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N03&aa=4</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Επιτέλους!
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΜΟΛΟΝΟΤΙ γνωρίζω πολύ καλά τον υφυπουργό Δημόσιας Διοίκησης κ. Σταύρο Μπένο
και ξέρω πως ό,τι λέει το εννοεί, τις προάλλες, που εξήγγειλε μέτρα «για την
απλούστευση της ζωής του πολίτη», χαμογέλασα και είπα: «Αχ, μωρέ Σταύρο, αν
καταφέρεις να κόψεις ένα, έστω, από τα χιλιάδες κεφάλια της γραφειοκρατίας, να
μου τρυπήσεις τη μύτη!».

Και το είπα αυτό, γιατί είμαι 40 χρόνια δημοσιογράφος! Και έχω μάθει πολύ καλά
τι σημαίνει μανδαρίνος, ξενομάνικο, σφραγίδα, υπογραφή και «εξουσία». Και
βρίσκω εξαιρετικό τον όρο «γραφειοκρατική αταραξία», που χρησιμοποιεί ο φίλος
μου Γιώργος Τόδουλος, όποτε θέλει να μιλήσει για μουλαρίσιο πείσμα,
αδιαπέραστο τείχος βλακείας και παγερότητα.

Δεν πίστευα, λοιπόν, ότι μ' ένα τηλεφώνημα ­ όπως είχε σημειώσει ο κ. Μπένος ­
θα μπορούσαμε να εφοδιαστούμε με το πιστοποιητικό που χρειαζόμαστε.
Διαψεύσθηκα. Γιατί όπως διάβασα στα «ΝΕΑ» (ρεπορτάζ: Στ. Διανέλλος), από την
περασμένη Τρίτη, άρχισε να μπαίνει σε εφαρμογή το πρόγραμμα του υπουργείου και
να γλιτώνουν, έτσι, από τις ουρές και τα τρεξίματα εκατοντάδες άνθρωποι.

Αντιγράφω: «Γύρω στα 500 άτομα τηλεφώνησαν στο 1502, ζητώντας πληροφορίες για
το πώς θα παίρνουν τα πιστοποιητικά τους. Εβδομήντα δύο απ' αυτά είχαν το...
θάρρος να παραγγείλουν πιστοποιητικό με την καινούργια μέθοδο και έλαβαν την
υπόσχεση ότι με μια επιβάρυνση συνολικά 560 δρχ. θα πάρουν το χαρτί που
χρειάζονται, στο σπίτι τους, με συστημένη επιστολή, το αργότερο σε τέσσερις -
πέντε ημέρες»!

Αρχικά, όπως σημειώνεται στο ρεπορτάζ, θα μπορεί κανείς να ζητήσει μόνο
πιστοποιητικά γέννησης. Εκτιμάται, όμως, ότι ώς το καλοκαίρι, με μια
τηλεφωνική παραγγελία, θα εκδίδονται ληξιαρχικές πράξεις γάμου και θανάτου,
πιστοποιητικά στρατολογικής κατάστασης, ποινικού μητρώου και φορολογικής ενημερότητας.

Μακάρι. Και να πάει το πράγμα και παραπέρα. Γιατί, όπως είδα στην «Καθημερινή»
­ επιστολή του αναγνώστη της Αχιλλέα Χατζηστεφάνου, Πλειάδων 72, Κηφισιά ­ για
να ανανεώσει κάποιος το δίπλωμα οδήγησης χρειάζεται: 1) Να προμηθευτεί από την
Εθνική Τράπεζα παράβολα 20.000 δρχ., για τους γιατρούς που θα τον εξετάσουν 2)
Να βγάλει φωτογραφίες και ν' αγοράσει χαρτόσημα 150 δρχ. για τα πιστοποιητικά
των γιατρών 3) Να πάει σε παθολόγο και οφθαλμίατρο 4) Να προμηθευτεί από
Δημόσιο Ταμείο παράβολο 6.000 δρχ. για την ανανέωση του διπλώματος 5) Να
υπογράψει υπεύθυνη δήλωση για τη διεύθυνση κατοικίας του. 6) Να του θεωρήσουν
στο Τμήμα το γνήσιο της υπογραφής 7) Να καταθέσει τα χαρτιά του στον Σταυρό
Αγίας Παρασκευής 8) Να ξαναπάει στον Σταυρό, για να παραλάβει το δίπλωμα και
να ξαναπιάσει τιμόνι!..

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16060N043</ED>
<ID>
ID:130375

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N04&aa=3</URL></REF>


Article

<CATEGORY>vin05</CATEGORY>

 <H2>Το φλουρί στον Μπέη...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, ίσως δεν το έχετε αντιληφθεί, αλλά η προεκλογική εκστρατεία ­
τουλάχιστον για τον Δήμο Αθηναίων ­ έχει κανονικότατα ξεκινήσει. Να, θέλετε
και παράδειγμα;

ΟΡΙΣΤΕ ένα: στην τελετή για την κοπή της πρωτοχρονιάτικης πίτας του
εκπολιτιστικού συλλόγου «Ο Μέγας Αλέξανδρος», εκεί, στο Ρουφ, έδωσε το «παρών»
ο επικεφαλής του συνδυασμού του ΠΑΣΟΚ στον Δήμο, ο κ. Γ. Αγγελάκης, αλλά
συνέπεσαν όλως τυχαίως και οι κ.κ. Δ. Μπέης και Μαρία Δαμανάκη...

ΠΩΣ; Ε, όχι, δεν θα μπορούσε να χαρακτηριστεί ακριβώς συντροφικό το κλίμα
μεταξύ τους ­ άλλωστε, είναι γνωστό ότι και ο πρώην δήμαρχος δηλώνει ξανά υποψήφιος...

ΠΑΝΤΩΣ, το τυχερό φλουρί βρέθηκε στο κομμάτι του κ. Μπέη...

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16060N044</ED>
<ID>
ID:130384

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N04&aa=4</URL></REF>


Article

<CATEGORY>vin05</CATEGORY>

 <H2>Βαφτίζοντας την Αφροδίτη
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΕΝΤΑΞΕΙ, τα είδατε στην τηλεόραση τα της υποδοχής Καραμανλή στα διόδια του
Ρίου ­ αν και εδώ που τα λέμε, η τηλεοπτική εικόνα ξεγελάει καμιά φορά και
δείχνει «μέγα πλήθος» εκεί που έχουν συγκεντρωθεί το πολύ 150 - 200 άνθρωποι...

ΠΟΥ λέτε, ο πρόεδρος της Ν.Δ. πήγε στην Πάτρα για να βαφτίσει Αφροδίτη τη
μικρή κόρη του «πιστού» του κ. Ν. Νικολόπουλου, ο οποίος, ειρήσθω εν παρόδω,
πρόκειται να γίνει και πάλι πατέρας.

ΠΑΝΤΩΣ, ο κ. Καραμανλής έγινε ενθουσιωδώς δεκτός στην εκκλησία ­ και ο έξαρχος
Ιεροσολύμων Ειρηναίος, που έκανε τα βαφτίσια, αναγκάστηκε (για να κρατήσει
τους τύπους) να πει από μικροφώνου: Ελπίζω τα χειροκροτήματα να είναι για τη νεαρά!

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16060N045</ED>
<ID>
ID:130402

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N04&aa=5</URL></REF>


Article

<CATEGORY>vin05</CATEGORY>

 <H2>Φιλιά στου Ψυρή
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΓΙΑ ΜΙΑ ΒΟΛΤΑ στα έργα που γίνονται για την αναβάθμιση του Ψυρή κάλεσε χθες το
μεσημέρι τους δημοσιογράφους ο υπουργός ΠΕΧΩΔΕ κ. Κ. Λαλιώτης ­ κι επειδή η
κυριακάτικη βόλτα πάντοτε ανοίγει την όρεξη, κατέληξαν όλοι μαζί στο γνωστό
«Αγροτικόν» της περιοχής..

Ενώ λοιπόν έτρωγαν και έπιναν, ένα ζευγάρι ερωτευμένων στάθηκε ­ τυχαία ­ έξω
από το παράθυρο του εστιατορίου και ­ χωρίς να δίνει σημασία στους από μέσα ­
άρχισαν τα φιλιά...

Μέσα, όπως αντιλαμβάνεστε, γέλια και σχόλια ­ και προσέξτε το σχόλιο του κ.
Λαλιώτη: «Μα γιατί απορείτε; Σας το είπα ότι μετατρέπουμε τον Ψυρή σε περιοχή
χαράς και ζωής»!!!

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16060N046</ED>
<ID>
ID:130415

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N04&aa=6</URL></REF>


Article

<CATEGORY>vin05</CATEGORY>

 <H2>Όλοι για τον Λουκά
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΜΕΓΑΛΗ ΕΠΙΤΥΧΙΑ είχε η ονομαστική γιορτή του κ. Λ. Αποστολίδη στον «Κούρο» της
Λιβαδειάς, το Σάββατο το βράδυ ­ όμως ο αντιπρόεδρος της Βουλής χάρηκε ακόμα
περισσότερο από το γεγονός ότι τα ευχετήρια τηλεφωνήματα δεν έγιναν μόνον από εκσυγχρονιστές...

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16060N047</ED>
<ID>
ID:130420

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N04&aa=7</URL></REF>


Article

<CATEGORY>vin05</CATEGORY>

 <H2>Τα νούμερα των νιάτων
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΚΑΛΑ, ΕΠΡΕΠΕ να 'σασταν από μια πλευρά να βλέπατε το τι γινόταν όλο το
Σαββατοκύριακο στη Νεολαία του ΠΑΣΟΚ, εκεί, στα κεντρικά τους γραφεία, στα
Εξάρχεια. Οι εκσυγχρονιστές κατέθεταν τα «κουκιά» τους για το συνέδριο στην ­
ελεγχόμενη από τους άλλους ­ Επιτροπή Δεοντολογίας. Λοιπόν, απειλήθηκαν
επεισόδια ουκ ολίγες φορές, αναλόγως με το πώς πήγαινε το «μέτρημα», ενώ
καταναλώθηκαν δεκάδες μπουκάλια οινοπνευματωδών ποτών ­ στην υγεία του
συνεδρίου, προφανώς...

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16060N048</ED>
<ID>
ID:130421

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΛΟΙΠΟΝ, φαίνεται ότι ο κ. Απ. Κακλαμάνης διαθέτει τις ικανότητες του
Σολομώντα. Εδώ και καιρό, αρκετοί βουλευτές επαρχίας τον πίεζαν να αυξήσει τις
τηλεφωνικές γραμμές με ατέλεια που δικαιούνται ­ τις αύξησε λοιπόν σε οκτώ,
αλλά κράτησε σταθερό τον αριθμό των τηλεφωνικών τους μονάδων!

ΠΡΟΣΟΧΗ, εκεί στο ΠΑΣΟΚ ­ μην ξεπεράσει κάποια στιγμή ο αριθμός των
μελών του κόμματος τον αριθμό των Ελλήνων ψηφοφόρων...

ΓΙΑΤΙ ΨΗΦΙΣΑΝ στις Οργανώσεις του ΠΑΣΟΚ την ημέρα του Τελώνου και του
Φαρισαίου; Για να μην έχει παράπονο καμία τάση του κόμματος...

ΣΙΓΑ ΤΗΝ καταγγελία, ότι ψήφισαν στις εσωκομματικές εκλογές του ΠΑΣΟΚ
στην Πάτρα και 4 γνωστοί νεοδημοκράτες. Άλλωστε, είχαν μόλις δει τον κ. Κ.
Καραμανλή στην πόλη τους οι άνθρωποι ­ άρα, δεν είχαν και πολλές επιλογές...

ΑΝ ΚΑΤΑΛΑΒΑ καλά, το μεγάλο πρόβλημα που υπάρχει αυτή τη στιγμή στη Νέα
Δημοκρατία είναι αν ο κ. Καραμανλής τους διέγραψε μόνος του ή με βοήθεια;

ΠΟΙΟ ΕΙΝΑΙ το βασικό πρόβλημα για τη δημιουργία νέου κόμματος; Μα, ότι
δεν υπάρχουν νέοι ψηφοφόροι στην αγορά...

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16060N049</ED>
<ID>
ID:130422

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N04&aa=9</URL></REF>


Article

<CATEGORY>vin02</CATEGORY>

 <H5>ΠΡΟΣΠΑΘΕΙ ΝΑ ΔΙΑΓΡΑΨΕΙ ΑΠΟ ΤΟ ΠΑΣΟΚ ΤΟΥΣ ΟΡΟΥΣ «ΚΟΜΜΑΤΑΡΧΗΣ», «ΧΑΡΑΚΩΜΑΤΑ»,
«ΜΗΧΑΝΙΣΜΟΙ», «ΤΑΜΠΕΛΕΣ»
</H5><H2>ΠΡΟΕΚΤΑΣΕΙΣ
</H2><H2>Σημίτης με άλλο πρόσωπο
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Ο Πρωθυπουργός αυτήν τη φορά δεν έκρυψε τα συναισθήματά του.

ΣΗΚΩΘΗΚΕ όρθιος και προς έκπληξη του συνομιλητή του ­ εκ των πολλών τις
τελευταίες εβδομάδες ­ εξερράγη: «Δεν θα επιτρέψω σε κανέναν να με
ετεροπροσδιορίζει! Εγώ, είπε εκνευρισμένος, αυτοπροσδιορίζομαι».

Μόλις είχε ακούσει, για άλλη μια φορά είναι αλήθεια, παράπονα για τις
ενδοπαραταξιακές δραστηριότητες ενός εκ των σκληρών «εκσυγχρονιστών», που
εύκολα θα μπορούσε να υποθέσει κάποιος ότι είχαν την ευλογία του.

Η αντίδραση του κ. Κ. Σημίτη είναι αυθεντική και εκδηλώθηκε μια δυο εβδομάδες
πριν από την τελευταία συνεδρίαση του Εκτελεστικού Γραφείου. Σ' αυτήν τη
συνεδρίαση το βράδυ της περασμένης Τρίτης, ο Πρωθυπουργός έφθασε στο «διά
ταύτα» εμφανίζοντας έναν «διαφορετικό» Σημίτη, έναν Σημίτη που, όπως
υποστηρίζει στενός συνεργάτης του, «είναι υπεράνω όλων και δεν θα χρεώνεται
πλέον σε κανέναν».

ΣΥΣΧΕΤΙΣΜΟΙ ΚΑΙ ΙΣΟΡΡΟΠΙΕΣ

Μαχαίρι Σημίτη. Εκτός από την πρωτοχρονιάτικη πίτα, ο Πρωθυπουργός φέρεται
αποφασισμένος να βάλει «μαχαίρι» σε νοοτροπίες και πρακτικές «μηχανισμών»,
«ταμπελών», «κέντρων» έξω από τα όργανα και «στεγανών»

* «Το ΠΑΣΟΚ, με εμένα πρόεδρο, θα αντισταθεί στην εσωστρέφεια, στις στάσεις
που θεωρούν σημαντική την κατανομή της εξουσίας και ασήμαντα την πολιτική και
το έργο, στη δημιουργία κέντρων δύναμης έξω και πέρα από τις θεσμικές
κομματικές και κυβερνητικές λειτουργίες», είπε στα μέλη του Εκτελεστικού
Γραφείου. Ενώ μόλις πριν είχε προχωρήσει στον αφορισμό ότι η επιτυχία των
στόχων του ΠΑΣΟΚ «δεν γίνεται με κόμματα - μηχανισμούς, με κόμματα συσχετισμών
και ισορροπιών»!

Λίγες ημέρες μετά και αφού είχε ήδη εχθεί μια «μέση» λύση στο θέμα της
διοργάνωσης και του ρόλου των «καθηγητών» στην ιδεολογικοπολιτική συνδιάσκεψη
του ΠΑΣΟΚ, συνεργάτες του τον άκουσαν να εκφράζει την ευχή να πάρουν ενεργά
μέρος σ' αυτήν με εισηγήσεις τους στελέχη της λεγόμενης «εσωκομματικής
αντιπολίτευσης», όπως οι κ.κ. Γ. Χαραλαμπόπουλος, Α. Πεπονής και Γ. Καψής.

ΜΑΧΕΣ ΜΗΧΑΝΙΣΜΩΝ

Οι διαπιστώσεις του Πρωθυπουργού συνέπεσαν με μια περίοδο όπου οι
αντιπαραθέσεις των «συσχετισμών» στο κόμμα ήταν εμφανείς (Νεολαία, Α' Αθήνας,
κ.λπ.) καθώς είχαν στόχο, όχι λίγες φορές, την εδραίωση ενός «μηχανισμού» πάνω
σ' έναν άλλο του παρελθόντος, που κι αυτός ήθελε τη συνέχειά του... Μια «μάχη»
που, όπως επισημαίνουν κυβερνητικές πηγές, αλλοίωνε την εικόνα συνολικά της κυβέρνησης.

Παράλληλα, ήρθαν σε μια στιγμή που ο κ. Κ. Σημίτης έχει μπροστά του μια σειρά
μεγάλων προβλημάτων (κινητοποιήσεις αγροτών και συνδικάτων, πορεία ΟΝΕ, τριβές
υπουργών, δημοτικές, εθνικά, συνέδριο κ.λπ.) και τις δημοσκοπήσεις στο πιο
αρνητικό γι' αυτόν και την κυβέρνηση επίπεδο.

Δύο φορές, όπως λένε στελέχη που συζητούν συχνά μαζί του, «βγήκε από τα ρούχα»
του για τους χειρισμούς του θέματος της Νεολαίας. «Δεν θα το ανεχθώ!», έστειλε
το μήνυμά του προς πολλές κατευθύνσεις και έκανε λόγο για «γελοιοποιήσεις» της
Νεολαίας αλλά και του κόμματος. Το ίδιο ενοχλημένος ήταν και με τους
χειρισμούς στην Α' Αθήνας. «Είναι άγονο να ασχολούνται αν στην οργάνωση θα
υπάρχει η μία ή άλλη επιρροή», φέρεται να έχει πει για τις χιλιάδες
κατευθυνόμενες εγγραφές νέων μελών. «Τι θα του κάνουν οι "εκσυγχρονιστές",
όσοι και αν είναι; Σημασία έχει να είμαστε όλοι μαζί και να κινούμαστε όλοι
μαζί», λένε κυβερνητικά στελέχη που βρίσκονται κοντά του.

ΣΤΡΟΦΗ ΣΗΜΙΤΗ;

Τι συμβαίνει λοιπόν; Υπάρχει στροφή του κ. Κ. Σημίτη; Έχουμε να κάνουμε με μια
νέα στρατηγική ή πρόκειται για τακτικές κινήσεις εν όψει μιας δύσκολης
κατάστασης στο κόμμα και την κυβέρνηση;

Στελέχη που κινούνται πολύ κοντά στον Πρωθυπουργό δεν δέχονται με τίποτα ότι
υπάρχει «στροφή», αλλά ότι πρόκειται για μια «επιβεβαίωση» της γραμμής που εδώ
και καιρό έχει χαράξει. Δέχονται όμως με ευκολία που ξαφνιάζει ότι με την
ευκαιρία των επαφών που ο Πρωθυπουργός είχε το τελευταίο διάστημα «έκανε
διαπιστώσεις που συνέκλιναν ότι υπάρχουν προβλήματα».

Η περιγραφή που δίνουν τα ίδια στελέχη για τη σύνθεση των προβλημάτων δεν
αφήνει απ' έξω και την «λανθασμένη εντύπωση», όπως λένε, που δινόταν σ'
αρκετές περιπτώσεις ότι ο Πρωθυπουργός «ήταν με τη μια πλευρά» και ότι
χρησιμοποιούσε τους «εκσυγχρονιστές» ως πολιορκητικό κριό. Βεβαίως, λένε ότι ο
κ. Σημίτης το είχε ξαναπεί. Και φέρνουν ως παράδειγμα την ομιλία του στις 10
Μαΐου 1997, που κι αυτή είχε χαρακτηριστεί τότε «στροφή» όταν είχε κάνει λόγο
για το «τέλος του Συνεδρίου» και είχε ταχθεί κατά των «χαρακωμάτων», των
«μηχανισμών», των «ταμπελών» και της οργανωτικής αντίληψης που ευνουχίζει την
κομματική ανασυγκρότηση.

ΑΝΑΝΤΙΣΤΟΙΧΙΑ

Για το τι μεσολάβησε και οι αρνητικές διαπιστώσεις του Μαΐου του '97 δεν
εξαλείφθηκαν ­ το αντίθετο μάλιστα ­ τα στελέχη που προαναφέρθηκαν είναι
φειδωλά στις εξηγήσεις τους: «Υπήρξε αναντιστοιχία λόγων και πράξεων, όχι με
ευθύνη του Πρωθυπουργού», λένε και επιμένουν ότι ο κ. Κ. Σημίτης χρεώθηκε
τακτικές που δεν είναι συμβατές με την πολιτική του κουλτούρα. «Τον εμφάνιζαν,
χωρίς να είναι, κομματάρχη», λένε για να εξηγήσουν την πρόσφατη
«επαναβεβαίωση» της πάγιας, όπως υποστηρίζουν, γραμμής του ότι «είναι πρόεδρος
όλου του ΠΑΣΟΚ».

Παρ' όλο που αποφεύγουν να πουν ονόματα και πρακτικές που ακολουθήθηκαν, είναι
ηλίου φαεινότερον ότι τα «βόλια» παίρνουν «ηρακλειδείς», χωρίς ωστόσο να
αφήνουν αλώβητη την «άλλη» πλευρά. Η λεγόμενη «εσωκομματική αντιπολίτευση»
πάντως είναι συγκρατημένη απέναντι στο νέο «στίγμα» που επιδιώκει να δώσει ο
κ. Κ. Σημίτης. «Θα φανεί στην πράξη», απαντούν συνεργάτες του Πρωθυπουργού και
σ' αυτό ­ υπό μορφήν ευχής όμως ­ φαίνεται να συμφωνούν και τα στελέχη της
«εσωκομματικής αντιπολίτευσης».

«Αν τα πίστευε όλα αυτά θα είχε κόψει το βήχα κάποιων ­ και ακόμα δεν το έχει
κάνει», λένε.

Από την άλλη συνεργάτες του υποστηρίζουν ότι δεν είναι έτσι και φέρνουν
παραδείγματα. «Δεν το ανέχομαι, δεν το επιτρέπω», λέγεται ότι έβαλε τις φωνές
ο κ. Σημίτης όταν πληροφορήθηκε παράπονα για αποκλεισμούς και παραγκωνισμούς
βουλευτών και μελών της Κεντρικής Επιτροπής από κλιμάκια του κόμματος. «Πάρε
πρωτοβουλίες», φέρεται να προέτρεψε και τον κ. Κ. Σκανδαλίδη, που ορισμένοι
τον έφεραν να έχει χάσει «ζωτικό χώρο».

ΤΑ ΜΗΝΥΜΑΤΑ

Για ένα σχεδόν μήνα ο κ. Κ. Σημίτης άκουσε διαδοχικά όλα τα μέλη του
Εκτελεστικού Γραφείου και έστειλε την περασμένη Τρίτη προς πολλές κατευθύνσεις
τα δικά του μηνύματα:

Α Για την κυβέρνηση και το έργο της. Συνέχιση με περισσότερη εμμονή της
πολιτικής των «τομών και ρήξεων» μέσα από «καθαρές αποφάσεις και σχέσεις» με
την κοινωνία και το λαό χωρίς, όπως είπε, «ελιγμούς και τρικ».

Β Για το ΠΑΣΟΚ και τις λειτουργίες του. Τόνισε ότι διαπίστωσε «πολιτική
ενότητα και συμφωνία» στις κύριες επιλογές και στόχους, ενώ επεσήμανε ότι
κλειδί της επιτυχίας είναι μια «νέα πολιτική λειτουργία όλων μας». Και μίλησε
για «καθαρές σχέσεις» στο κόμμα, «νέα πνοή» στις κομματικές λειτουργίες και
εξάλειψη των «πιστοποιητικών» πατριωτισμού ή κοινωνικής ευαισθησίας που
εκδίδουν οι μεν για τους δε, των «ταμπελών», των «μηχανισμών», των
«συσχετισμών», των «ισορροπιών» και των «στεγανών» στο κόμμα.

ΤΑ ΒΗΜΑΤΑ

Με ποια όμως πρακτικά βήματα θα επιδιώξει να περάσει ο Πρωθυπουργός το νέο
«στίγμα»; Τέσσερις είναι οι κινήσεις που ήδη δρομολόγησε:

* Πρώτον, την αναβάθμιση της Πολιτικής Γραμματείας ως όργανο πολιτικού
σχεδιασμού. Η Πολιτική Γραμματεία, η Κυβερνητική Επιτροπή, το Εκτελεστικό
Γραφείο και το Υπουργικό Συμβούλιο θα είναι τα μόνα αρμόδια όργανα «για τις
μεγάλες αποφάσεις πολιτικής».

* Δεύτερον, την ενεργοποίηση όλων των μελών του Εκτελεστικού Γραφείου κατά
τομέα ευθύνης που έχουν. Στο ίδιο μήκος κύματος θα αξιοποιηθούν και τα μέλη
της Κ.Ε. και οι βουλευτές.

* Τρίτον, την παγίωση καθαρών κανόνων λειτουργίας (διατύπωση άποψης, δέσμευση
αποφάσεων, όχι ποινικοποίηση των απόψεων, στήριξη της κυβέρνησης).

* Τέταρτον, την ανάληψη πρωτοβουλιών από το κόμμα ώστε, όπως ειπώθηκε, «τα
μεγάλα προβλήματα να μη συζητούνται μόνο στους διαφόρους ομίλους και δίκτυα»,
αλλά «να πάρει πάνω του το ΠΑΣΟΚ το παιχνίδι».

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N05</CAT>
<ED>
Κωδικός άρθρου: A16060N051</ED>
<ID>
ID:130296

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N05&aa=1</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Διαγραφές εν αμηχανία
</H2>
<AUTHOR>ΠΑΥΛΟΣ ΤΣΙΜΑΣ</AUTHOR>

Περίεργη που είναι η ιστορία. Όταν, πριν από μία δεκαετία, η πτώση του
υπαρκτού σοσιαλισμού επισφράγιζε και τυπικά το τέλος μιας εποχής, την πτώση
της σοσιαλιστικής επαγγελίας, και βύθιζε έτσι την Ευρωπαϊκή Αριστερά, όλων των
αποχρώσεων, σε υπαρξιακή κρίση, όλοι προεξοφλούσαν το τέλος της Αριστεράς.

ΕΛΑΧΙΣΤΟΙ μπορούσαν να προβλέψουν ότι, κατά κάποιον τρόπο, η Αριστερά θα ήταν
η ωφελημένη της κρίσης αυτής και η Δεξιά θα οδηγείτο σύντομα σε αδιέξοδο και
θα καταδικαζόταν σε μια μακρά θητεία στην αντιπολίτευση.

Κι όμως. Ενώ οι ήχοι του ρέκβιεμ για τη σοσιαλιστική ουτοπία και τα πολιτικά
της τέκνα ηχούν ακόμη στ' αυτιά μας, σε ολόκληρη την Ευρώπη (οσονούπω και στη
Γερμανία, κατά πως φαίνεται) κυβερνούν οι Αριστεροί. Και οι Δεξιοί αγωνιούν
και αναζητούν τρόπους να απαντήσουν σ' αυτήν την πρωτόγνωρη για τα ευρωπαϊκά
συντηρητικά κόμματα κατάσταση: Να αναθέτουν οι ψηφοφόροι την εφαρμογή των
δικών τους ιδεών και προγραμμάτων στους αντιπάλους τους. Να γίνονται τα
κόμματα της Αριστεράς, ελαφρωμένα από το ιδεολογικό και τελολογικό φορτίο
τους, εξόχως ρεαλιστικά και ούτε γι' αστείο πλέον σοσιαλιστικά, πιο αξιόπιστοι
διαχειριστές του οικονομικού προγράμματος, του οποίου την πνευματική πατρότητα
δικαίως διεκδικούν οι συντηρητικοί.

Σε μια εποχή που το πολιτικό πρόγραμμα, η πολιτική βούληση, το πολιτικό σχέδιο
ηχούν ως παλιομοδίτικοι αναχρονισμοί, σε μια εποχή που το πολιτικό πρόγραμμα
μοιάζει απολύτως υποταγμένο στην οικονομική διαχείριση, δύο συνέπειες αυτής
της κατάστασης σημαδεύουν την ευρωπαϊκή πολιτική σκηνή. Η πρώτη είναι ότι οι
διαφορές και τα σύνορα ανάμεσα στα κόμματα εξουσίας σβήνουν, θαμπώνουν. Και η
δεύτερη είναι ότι τα κόμματα που κατ' εξοχήν υπήρξαν οι σημαιοφόροι της
πολιτικής βουλησιαρχίας, τα κόμματα της πάσης φύσεως και αποχρώσεως Αριστεράς,
είναι που επωφελούνται εκλογικά από την ήττα της.

Χάνουν, ίσως, την ψυχή τους, αλλά κερδίζουν τις ψήφους εκείνων που, μάλλον,
ελπίζουν ότι οι πάλαι ποτέ σοσιαλιστές θα διαχειριστούν επιεικέστερα και
μετριοπαθέστερα τον μονόδρομο των σιδερένιων νόμων της αγοράς. Και
καταδικάζουν τα συντηρητικά κόμματα σε προγραμματική αμηχανία. Πώς να
αντιπολιτευθείς εκείνον που εφαρμόζει την πολιτική σου; Αλλάζοντας πολιτική,
προσχωρώντας σε μια δημαγωγική, εθνικιστική, κοινωνική και ξενόφοβη «λαϊκή
δεξιά», λίγο - πολύ Λεπενικών αποχρώσεων; Ή περιορίζοντας τα όρια της
αντιπολίτευσης σε τεχνικές ενστάσεις και δευτερεύουσες αντιρρήσεις διαδικασίας;

Το δεινό αυτό δίλημμα αντιμετωπίζει σταθερά από το 1993, και πολύ περισσότερο
από τότε που ο Κ. Σημίτης κληρονόμησε το ΠΑΣΟΚ, η ημετέρα Νέα Δημοκρατία. Αυτή
είναι και η αιτία της παρατεταμένης κρίσης που την μαστίζει ­ αυτή και όχι,
βέβαια, οι προσωπικές φιλοδοξίες ή οι κακές συνήθειες των βαρόνων της.
Αντιμετωπίζει, άραγε, την αιτία αυτή η μάχαιρα των πειθαρχικών ιεροεξεταστών;

Αν η διαγραφή των πιο αξιόλογων και προβεβλημένων αντιπάλων της «Λεπενικής»
τάσης της Ν.Δ. ήταν ένα βήμα για πολιτική αλλαγή, για την προσχώρηση στην
λογική των «αντισημιτικών μετώπων» και της «λαϊκής», «κοινωνικής»,
«πατριωτικής» Δεξιάς, λογική με την οποία είχε φλερτάρει και ο ατυχής κ.
Έβερτ, τότε το διάβημα του Καραμανλή του νεωτέρου θα ήταν μεν λάθος κίνηση,
αλλά κίνηση πολιτικά σημαντική. Τίποτε δεν δείχνει, όμως, ότι προς τα εκεί θα
πάνε τα πράγματα.

Αντιθέτως, οι οικείοι του προέδρου λένε ότι ο λόγος του κόμματος θα υιοθετήσει
εναργέστερα τον λόγο των διαγραφέντων. Προς τι οι διαγραφές, λοιπόν; Τι νόημα
και τι αξία έχει αυτή η απόπειρα αποκατάστασης του Βοναπαρτισμού στην διοίκηση
του κόμματος, όταν ίδιος ο λόγος ύπαρξης του κόμματος αυτού (όπως και όλων των
μεγάλων, λαϊκών, κυβερνητικών κομμάτων του παρελθόντος) έχει τεθεί εν αμφιβόλω;

Η μοιραία αμηχανία του Αρχηγού είναι ­ φοβάμαι ­ η μόνη απάντηση...

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N06</CAT>
<ED>
Κωδικός άρθρου: A16060N062</ED>
<ID>
ID:130343

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Σκληρό μάθημα από ένα γκάλοπ
</H2>
<AUTHOR>Ι. Γ. ΚΙΟΥΣΗΣ</AUTHOR>

ΨΕΥΤΕΣ, υποκριτές, αρκετοί παρανόμως πλουτίσαντες και μόνιμοι διαστρεβλωτές
του αυτονόητου, οι παράγοντες του ελληνικού αθλητισμού διάβασαν με
διαφορετικού χρώματος γυαλιά την πρώτη πανελλαδική έρευνα της V. PRC που
δημοσίευσαν την προηγούμενη εβδομάδα «ΤΑ ΝΕΑ».

Τα στοιχεία ήταν καταλυτικά και είχαν έναν σταθερό παρονομαστή. Για τα δεινά
του αθλητισμού, την έξαρση της βίας, την απομάκρυνση των φιλάθλων (και όχι
μόνο οργανωμένων οπαδών) από τα γήπεδα φταίνε κατά πρώτο λόγο οι παράγοντες.
Οι πριμαντόνες του παρασκηνίου, οι τσανακογλείφτες των ισχυρών και των
υπουργικών γραφείων, οι έχοντες ατσαλάκωτα κουστούμια και φαλακρά αισθήματα.

Το παιχνίδι είναι στημένο και οι άθλιοι κουτοπόνηροι παράγοντες βάζουν πάντα
το γκολ από εμφανή θέση οφσάιντ. Ποιος διαιτητής θα το σφυρίξει; Ποιος θα βρει
το κουράγιο να βγάλει και να τους δείξει κόκκινη κάρτα; Κανείς. Ντροπή, μα κανείς.

Διαιτητές κλείνουν τα μάτια και απλώνουν τα χέρια. Εκλιπαρούν (τους ισχυρούς),
εκβιάζουν (τους αδύνατους), παραπλανούν (τους αφελείς). Σε ποιον έχουν να
δώσουν λόγο; Στη συνείδησή τους; Μα αυτή είναι φορητή και μόνο μιας χρήσης...

Για όποιον μπορεί να διαβάζει πίσω από τις γραμμές, η έρευνα της V. PRC ήταν
κατηγορηματική: Το ποδόσφαιρο είναι αιχμάλωτο από μία κλίκα αδίστακτων
κομπιναδόρων, άεργων πλουσίων και φανταχτερών μηδενικών.

«Τι δουλειά κάνεις;», ρώτησαν κάποτε έναν παράγοντα και αυτός του απάντησε
«είμαι πλούσιος»..

Ε, και μόνον αυτό φτάνει. 
Η εικόνα είναι πλήρης. Το ποδόσφαιρο στο βούρκο, οι παράγοντες «πρώτο τραπέζι
πίστα» και οι φίλαθλοι με ασφυξιογόνες μάσκες.

Μπορείτε εσείς να σκεφτείτε κάτι χειρότερο;...

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N06</CAT>
<ED>
Κωδικός άρθρου: A16060N063</ED>
<ID>
ID:130376

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N06&aa=3</URL></REF>


Article

<CATEGORY>vin04</CATEGORY>

 <H5>ΣΕ ΗΡΕΜΟ ΚΛΙΜΑ ΜΕ ΡΕΚΟΡ ΣΥΜΜΕΤΟΧΗΣ ΟΙ ΕΚΛΟΓΕΣ ΣΤΟ ΠΑΣΟΚ
</H5><H5>Και οικογένειες στην ουρά!
</H5><H2>Με κέρδη οι εκσυγχρονιστές
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Ρεκόρ συμμετοχής χθες στις εσωκομματικές εκλογές του ΠΑΣΟΚ για την ανάδειξη
των 65 Νομαρχιακών Επιτροπών. 
Περίπου 160.000 παλιά και νέα μέλη (το 80% των εγγεγραμμένων) προσήλθαν στις
κάλπες σ' όλη την Ελλάδα χωρίς να σημειωθούν εντάσεις ή αντεγκλήσεις. Ωστόσο,
είχαν προηγηθεί έντονες διεργασίες στο προσκήνιο και το παρασκήνιο μεταξύ των
οπαδών των δύο μεγάλων «τάσεων» για τον έλεγχο των οργανώσεων μέσω
«κατευθυνόμενης» σταυροδότησης. Με βάση τα αποτελέσματα που είχαν γίνει γνωστά
μέχρι τα μεσάνυχτα, οι «εκσυγχρονιστές» είχαν κερδίσει σχεδόν όλες τις
οργανώσεις που είχαν, και είχαν «πάρει κεφάλι» σε ορισμένες άλλες. Η άλλη
πλευρά («εσωκομματική αντιπολίτευση» είχε κέρδη σε ορισμένες οργανώσεις, ενώ
κέρδισε από τους εκσυγχρονιστές τα Χανιά και το Ρέθυμνο.Στην Α' Αθήνας η
καταμέτρηση εξελίχθηκε σε θρίλερ καθώς τα ξημερώματα οι δυο πλευρές
εμφανίζονταν να διεκδικούν μία έδρα η οποία θα δώσει την πλειοψηφία στη Ν.Ε.
και η οποία θα προέλθει απ' την ποσόστωση για τις γυναίκες. Στις 2 μετά τα
μεσάνυχτα η πλευρά των «εκσυγχρονιστών» διαβεβαίωνε ότι το αποτέλεσμα είχε
κριθεί και ότι η Ν.Ε. Α' Αθήνας επανέρχεται στα χέρια τους ύστερα από τέσσερα
χρόνια. 
Στις 5 τα ξημερώματα, που συνεχιζόταν η καταμέτρηση, στελέχη της
«εσωκομματικής αντιπολίτευσης» δέχονταν ότι κατά 99% τη νίκη θα έπαιρναν οι
«εκσυγχρονιστές». Τα κορυφαία στελέχη απέφυγαν να εμπλακούν σε αντιπαραθέσεις
που άλλωστε, όπου υπήρξαν, είχαν προηγηθεί, περιοριζόμενες στο πλαίσιο των
Γενικών Συνελεύσεων της περασμένης εβδομάδας . Ο Πρωθυπουργός Κ. Σημίτης, που
απέφυγε να ψηφίσει για να μη θεωρηθεί ότι εμπλέκεται σε εσωκομματικές
αντιπαραθέσεις, τόνισε σε δήλωσή του ότι οι εκλογές έδειξαν ότι «το κόμμα έχει
εμπεδώσει τους κανόνες της δημοκρατικής λειτουργίας. «Οι διαφορές απόψεων και
προσεγγίσεων ­ συμπλήρωσε ­ ξεπερνιούνται στην κοινή προσπάθεια για ένα κόμμα
με ενιαία και σύγχρονη λειτουργία». Ιδιαίτερη σημασία για τη Χ. Τρικούπη ­
ακόμα και πέραν των συσχετισμών ­ είχε η ομαλή διεξαγωγή των εκλογών, αφού
ήθελε να αντιπαρατάξει την εικόνα της ενότητας και της συνοχής απέναντι στην
«σπαρασσόμενη» Ν.Δ.. «Τη στιγμή που το κόμμα της αξιωματικής αντιπολίτευσης
αναζητά ταυτότητα και φυσιογνωμία», δήλωσε χαρακτηριστικά μετά την ολοκλήρωση
της ψηφοφορίας ο κ. Κ. Σκανδαλίδης, «το ΠΑΣΟΚ κρατά σταθερά το πηδάλιο της
χώρας και την οδηγεί στον νέο αιώνα». 
Η μάχη των συσχετισμών («εκσυγχρονιστών» και «εσωκομματικής αντιπολίτευσης»)
εστιάστηκε στις μεγάλες οργανώσεις (Α' και Β' Αθηνών και Πειραιά, Θεσσαλονίκη,
Ηράκλειο, Αχαΐα, Βοιωτία, Πιερία, Ηλεία, Λάρισα, Χανιά, Καβάλα, Γιάννενα κ.ά.)
όπου οι «γραμμές» ήταν καθαρότερες. Σε πάρα πολλές, ωστόσο, περιπτώσεις οι
«τάσεις» είχαν διασπαστεί ή είχαν προχωρήσει σε συμμαχίες μεταξύ τους με βάση
τοπικά εκλογικά συμφέροντα στο πλαίσιο της νομής της εξουσίας και ενόψει των
προκριματικών και δημοτικών εκλογών. 
ΑΠΟΤΕΛΕΣΜΑΤΑ

Διαφορετικές εκδοχές έδιναν για ορισμένα αποτελέσματα οι δύο μεγάλες «τάσεις»
στο ΠΑΣΟΚ και με βάση τα στοιχεία αυτά ανάλογα ήταν και τα περί νίκης σχόλιά τους.

Οι ανταποκριτές των «ΝΕΩΝ» λίγο μετά τα μεσάνυχτα έδιναν τα εξής αποτελέσματα:

* Θεσσαλονίκη: άνοδος των εκσυγχρονιστών, αλλά με πιθανή επικράτηση στη
θέση του γραμματέα του κ. Κ. Μαμέλη που ανήκει στην «εσωκομματική αντιπολίτευση».

* Ηράκλειο: νίκη της «εσωκομματικής αντιπολίτευσης» ενώ υπολείπονταν
αποτελέσματα από δύο μεγάλα επαρχιακά γραφεία.

* Πάτρα: Προηγείτο η «εσωκομματική αντιπολίτευση» ενώ υπολείπονταν
αρκετές οργανώσεις.

* Πρέβεζα: νίκη της «εσωκομματικής αντιπολίτευσης» με 8 έδρες, έναντι 5
των «εκσυγχρονιστών». Εξελέγησαν επίσης ένας «Ιταλός» και 3 ανεξάρτητοι.

* Γιάννενα, Άρτα, Θεσπρωτία, Κέρκυρα, Μαγνησία, Φθιώτιδα,Μεσσηνία και
Κιλκίς: νίκη των «εκσυγχρονιστών» (όπως και πριν).

Από την πλευρά των «εκσυγχρονιστών» την ίδια ώρα, έδιναν ότι οι δυνάμεις τους
κέρδισαν ξανά την Ημαθία, τη Φωκίδα, την Ηλεία, την Κορινθία (οι της
«εσωκομματικής αντιπολίτευσης» δεν κατέβηκαν) τα Τρίκαλα, την Κεφαλονιά, την
Αιτωλοακαρνανία, την Αρκαδία, την Λακωνία, τη Λέσβο και την Ύπαιθρο
Θεσσαλονίκης. Ανέφεραν ακόμα ότι κέρδισαν τη Λήμνο και την Πέλλα (που δεν
είχαν) καθώς και την «ουδέτερη» πριν Βόρειο Δωδεκάνησο. Για την περιοχή της
Αθήνας ανέφεραν ότι κέρδισαν τη Β1 και τη Β5.

Οι «εκσυγχρονιστές» ανέφεραν επίσης ότι στη Β' Αθήνας κέρδισαν τη Β5,
διατήρησαν τη Β1 ενώ διεκδικούσαν τη Β2 και τη Β3. Για τη Λάρισα υποστήριξαν
ότι υπάρχει ισοψηφία και θα γίνει νέα καταμέτρηση σήμερα. Στην πλευρά της
λεγόμενης «εσωκομματικής αντιπολίτευσης» το κλίμα ήταν ιδιαίτερα θετικό, καθώς
είχαν κερδίσει, όπως έλεγαν, 2-3 οργανώσεις από τους «άλλους», όπως και
μεγάλες «πολιτικές» οργανώσεις. Επίσης, ότι κέρδισαν την Α' Πειραιά, τη
Λάρισα, την Εύβοια, το Λασίθι (που είχαν), ενώ επικράτησαν των
«εκσυγχρονιστών» στα Χανιά και το Ρέθυμνο και μάλλον στη Χίο. Για την Ύπαιθρο
Θεσσαλονίκης ανέφεραν ότι την κέρδισαν, όπως και την Πρέβεζα, ενώ
αμφισβητούσαν τη νίκη των «εκσυγχρονιστών» στην Πέλλα.

Για τη μεγαλύτερη οργάνωση της χώρας, την Α' Θεσσαλονίκης, η «εσωκομματική
αντιπολίτευση» έδινε τα μεσάνυχτα ότι στο 40% των ψηφοδελτίων η αναλογία ήταν
τέτοια που της εξασφάλιζε πλειοψηφία.

Ακόμα η πλευρά της «εσωκομματικής αντιπολίτευσης» έδινε ότι διατήρησε την
υπεροχή της στη Β' Πειραιά, στο Ηράκλειο, στη Φθιώτιδα, στη Β4 Αθήνας και
διεκδικούσε τη Β2 και Β3 Αθηνών. Χαρακτήριζε δε, ως «σημαντικό» το γεγονός ότι
κέρδισε τις τρεις μεγαλύτερες οργανώσεις της χώρας (Α' Θεσσαλονίκης, Ηράκλειο
και Β' Πειραιά).

Στη Β2 Αθήνας που κέρδισαν οι «εκσυγχρονιστές» με 9-8, η «εσωκομματική
αντιπολίτευση» ίσως προχωρήσει σήμερα σε καταγγελία για νοθεία αφού, όπως
έλεγαν στελέχη της, ενώ από τα 6 τομεακά κέρδισε τα 5, το 6ο το έχασε με
συντριπτική διαφορά (220-10).

ΣΤΗ ΝΕΟΛΑΙΑ

Προβλήματα παρουσιάζουν οι εκλογές για την ανάδειξη των εκπροσώπων στο 3ο
Συνέδριο της Νεολαίας ΠΑΣΟΚ. Η διαμάχη ανάμεσα στις αντίπαλες τάσεις στην
ηγεσία της οργάνωσης έχει τις συνέπειές της σε τοπικό επίπεδο.Έτσι, κανένας
δεν ξέρει τι μέλλει γενέσθαι, μόλις 11 μέρες πριν από το προγραμματισμένο
Συνέδριο (20-22 Φεβρουαρίου). Ωστόσο, χθες αλλού έγιναν εκλογές. (Β2 - Β3 - Β4
Αθήνας και Β' Πειραιά) ενώ σε άλλα μέρη αναβλήθηκαν (Φθιώτιδα).

ΜΠΟΡΕΙ πολλά απ' τα δεκάδες χιλιάδες νέα μέλη του ΠΑΣΟΚ να κατηγορήθηκαν ως
«μαϊμούδες», όμως στις κάλπες εμφανίστηκαν και σε πολλές περιπτώσεις έδωσαν
τον τόνο!

Είναι χαρακτηριστικό ότι ακόμα και ολόκληρες οικογένειες που είχαν εγγραφεί
και λίγοι περίμεναν (π.χ. στο Ηράκλειο) ότι θα ψήφιζαν, προσήλθαν όλοι μαζί.
«Το ΠΑΣΟΚ ένωσε την ελληνική οικογένεια», σχολίαζε με χιούμορ τοπικό στέλεχος
στη θέα γονιών, παιδιών και ανιψιών στην ουρά! Σε μια άλλη περίπτωση, στο
Κερατσίνι, μια «νεοεγγραφείσα» οικογένεια είχε... χαθεί και, όπως έλεγε
βουλευτής, αναζητούσε έναν τοπικό παράγοντα, για να τους πει πού... ψηφίζουν!

Στην Πάτρα, όπου ορισμένοι χαρακτήριζαν «προβληματική» την εγγραφή των νέων
μελών, είχαμε και το πρωτοφανές, όπως παραδέχονταν τοπικά στελέχη, να ψηφίσουν
στο ΠΑΣΟΚ και 4-5 άτομα, που ήταν παράλληλα και μέλη της Νέας Δημοκρατίας!
Συνολικά, το κλίμα που επικράτησε, ήταν ομαλό και τα προβλήματα που
παρουσιάστηκαν, ήταν περιορισμένα: Στην Α' Αθήνας, που ήταν η πιο σκληρή
πολιτική αναμέτρηση μεταξύ «εκσυγχρονιστών» και «εσωκομματικής
αντιπολίτευσης», το μόνο διαδικαστικό πρόβλημα εμφανίστηκε στον Κολωνό (για
την ψήφο των εργαζομένων στον Δήμο) που ξεπεράστηκε γρήγορα. Στη Β' Αθήνας
εμπλοκή υπήρξε στην περιοχή Αλίμου, όπου η «εσωκομματική αντιπολίτευση» είχε
ενστάσεις για 160 εγγραφές.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N08</CAT>
<ED>
Κωδικός άρθρου: A16060N081</ED>
<ID>
ID:130291

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N08&aa=1</URL></REF>


Article

<CATEGORY>vin04</CATEGORY>

 <H2>Παρέμβαση Τσοχατζόπουλου κατά Τουρκίας στη Διάσκεψη Πολιτικής Ασφάλειας
</H2>
ΣΤΟΝ ΑΠΟΣΤΑΘΕΡΟΠΟΙΗΤΙΚΟ ρόλο της Τουρκίας στο Κυπριακό και το Αιγαίο για τη
συλλογική ασφάλεια της Ευρώπης και του ΝΑΤΟ αναφέρθηκε ο υπουργός Άμυνας Άκης
Τσοχατζόπουλος κατά τη διάρκεια της παρέμβασής του στη Διεθνή Διάσκεψη
Πολιτικής Ασφάλειας στο Μόναχο.

Την ίδια στιγμή, νέα σκληρή απάντηση στην Τουρκία έδωσε ο Γερμανός καγκελάριος
Χ. Κολ, ο οποίος μιλώντας στη Διάσκεψη επέμεινε ότι οι προτάσεις της Συνόδου
Κορυφής του Λουξεμβούργου «υπήρξαν η πιο προχωρημένη προσφορά για την
ευρωπαϊκή προοπτική της Τουρκίας».

Δηλώσεις που έχουν ιδιαίτερη σημασία όταν στην ίδια διάσκεψη ο Ιταλός υπουργός
Άμυνας Μπ. Αντρεάτα επικρότησε τις παρεμβάσεις του πρώην υπουργού Άμυνας της
Τουρκίας Χ. Μπαγιουλκέν και του στρατηγού τού προέδρου Ντεμιρέλ, Νεζί Τσακάρ,
οι οποίοι επανέλαβαν την αξίωση της «επανεξέτασης» από την Ευρωπαϊκή Ένωση των
αποφάσεων του Λουξεμβούργου. Στο ίδιο πνεύμα κινήθηκαν ακόμη και οι δηλώσεις
του Αμερικανού διπλωμάτη Ρ. Μπερτ.

Το θέμα πάντως της ευρωπαϊκής προοπτικής της Τουρκίας αναμένεται να οξυνθεί εκ
νέου στο πεδίο των γερμανοτουρκικών σχέσεων, μετά τις νέες κατηγορίες που
απηύθυνε ο Τούρκος πρωθυπουργός Μεσούτ Γιλμάζ κατά του Χέλμουτ Κολ. Σύμφωνα με
την τηλεόραση της «Βαυαρικής Ραδιοφωνίας» ο Γιλμάζ σε συνέντευξή του
καταλογίζει στον Κολ ότι «ενώ με διαβεβαίωσε ότι δεν θα μας εγκαταλείψει,
τελικά το έπραξε, ξεχνώντας τα ωραία λόγια περί της γερμανοτουρκικής φιλίας...».

Ο κ. Τσοχατζόπουλος δήλωσε ότι η ένταξη της Κύπρου στην Ευρωπαϊκή Ένωση, ακόμα
και αν δεν καταστεί δυνατή η συμμετοχή στις ενταξιακές διαπραγματεύσεις
εκπροσώπων της τουρκοκυπριακής πλευράς λόγω της αρνητικής στάσης της Άγκυρας
και του Ντενκτάς, «θα ενισχύσει τις προοπτικές ασφάλειας σε ολόκληρη την Κύπρο
αλλά και στην περιοχή».

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N08</CAT>
<ED>
Κωδικός άρθρου: A16060N082</ED>
<ID>
ID:130338

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N08&aa=2</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Το άλλοθι των νέων μελών
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΔΕΚΑΔΕΣ χιλιάδες νέα μέλη συμμετείχαν στις εκλογές νέων νομαρχιακών επιτροπών
του ΠΑΣΟΚ. Το γεγονός ­ αν το απομονώσει κανείς ­ είναι πολύ θετικό για ένα
κόμμα, από το οποίο, μάλιστα, προέρχεται η κυβέρνηση της χώρας. Και αυτό,
γιατί αν συμμετέχουν πολλοί στις εσωκομματικές διαδικασίες ενός κόμματος ­ σε
συνθήκες δημοκρατίας ­ τότε τα όργανα που εκλέγονται ίσως να εκφράζουν
καλύτερα και περισσότερο αντιπροσωπευτικά την κοινωνία.

Πότε, όμως, γράφτηκαν στο ΠΑΣΟΚ τα δεκάδες χιλιάδες νέα μέλη, που βρέθηκαν
σε ισότιμη θέση και μάλιστα μπροστά στην κάλπη, με μέλη που έχουν ιστορία
πολλών χρόνων στο κυβερνών κόμμα; Όλοι γνωρίζουν ­ και οι δύο ή τρεις
«πλευρές» στο ΠΑΣΟΚ ­ ότι τα μέλη αυτά ενεγράφησαν τους τελευταίους μήνες. Και
μάλιστα, είδαν το φως της δημοσιότητας ενστάσεις για ό,τι συνέβη. Η μία
«πλευρά» υποστήριξε ότι οι «άλλοι» έγραψαν τους δικούς τους για να αλλάξουν
τους συσχετισμούς, εν όψει εσωκομματικών εκλογών. Και η άλλη «πλευρά» επέκρινε
τους «αντιπάλους» της, χρησιμοποιώντας τα ίδια ακριβώς επιχειρήματα. Υπάρχει
και συνέχεια. Στις εσωκομματικές διαδικασίες του ΠΑΣΟΚ, που θα γίνουν σε λίγες
εβδομάδες και θα αφορούν στις επιλογές για τις εκλογές στην Τοπική
Αυτοδιοίκηση, θα συμμετάσχουν και άλλα νέα μέλη που δεν πήραν μέρος στις
διαδικασίες του Σαββατοκύριακου. Θα έχουν δηλαδή ακόμη μικρότερη «κομματική
ηλικία». Και, ίσως, να κρίνουν δημάρχους με τρεις και τέσσερις επιτυχημένες
τετραετίες στο ενεργητικό τους. Όταν η ανανέωση ­ των κομματικών μελών ­
αποτελεί το άλλοθι...

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N08</CAT>
<ED>
Κωδικός άρθρου: A16060N083</ED>
<ID>
ID:130377

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N08&aa=3</URL></REF>


Article

<CATEGORY>vin04</CATEGORY>

 <H5>ΛΥΣΣΑΡΙΔΗΣ - ΒΑΣΙΛΕΙΟΥ ΡΥΘΜΙΣΤΕΣ ΣΤΙΣ ΠΡΟΕΔΡΙΚΕΣ ΕΚΛΟΓΕΣ
</H5><H2>Σώμα με σώμα στον β' γύρο
</H2>
Σε μάχη σώμα με σώμα ανάμεσα στον Γλαύκο Κληρίδη και τον Γιώργο Ιακώβου
αναμένεται να εξελιχθεί ο δεύτερος γύρος των προεδρικών εκλογών στην Κύπρο, με
κύριο ρυθμιστή του αποτελέσματος τον πρόεδρο του Σοσιαλιστικού Κόμματος ΕΔΕΚ
Β. Λυσσαρίδη, αλλά και τον πρώην Πρόεδρο της Κύπρου Γ. Βασιλείου

ΑΠΟ ΤΑ τελευταία παγκύπρια συγκεντρωτικά αποτελέσματα επί του 89,78% των
ψηφησάντων προηγείται ο Γ. Ιακώβου με 41,07%, ακολουθεί ο Γλ. Κληρίδης με
39,91% ενώ τρίτος έρχεται ο Β. Λυσσαρίδης με 10,44%. Ακολουθούν ο Αλ. Γαλανός
με 4,02%, ο Γ. Βασιλείου με 2,92%, ο Ν. Κουτσού με 0,90% και ο Ν. Ρολάνδης με 0,74%.

Από τα αποτελέσματα αυτά σημαντική αύξηση παρουσιάζει ο κ. Κληρίδης (το κόμμα
του Δημοκρατικός Συναγερμός είχε πάρει στις βουλευτικές εκλογές του 1996
34,5%), αλλά και ο Γ. Ιακώβου, ο οποίος, εκτός από την ψήφο του ΑΚΕΛ (33% στις
βουλευτικές εκλογές), φαίνεται πως πήρε τους μισούς σχεδόν ψηφοφόρους του
Δημοκρατικού Κόμματος (16,4% στις βουλευτικές εκλογές).

Σαφή άνοδο παρουσιάζει και ο Β. Λυσσαρίδης ­ το κόμμα του οποίου (Σοσιαλιστικό
Κόμμα ΕΔΕΚ) πήρε στις βουλευτικές εκλογές 8,1% ­ ο οποίος γίνεται ο
σημαντικότερος ρυθμιστής του αποτελέσματος της δεύτερης Κυριακής.

Ρυθμιστικό ρόλο θα παίξει όμως και ο Αλ. Γαλανός (διεγράφη πριν από ένα μήνα
από το ΔΗΚΟ) με το 4%, αλλά και ο πρώην Πρόεδρος Γ. Βασιλείου με 3%.

Πάντως, εάν με βάση τουλάχιστον την πολιτική-ιδεολογική ταυτότητά τους οι
περισσότεροι ψηφοφόροι των κ.κ. Γαλανού, Κουτσού και Ρολάνδη θα στραφούν προς
τον κ. Κληρίδη ­ ανεβάζοντας το ποσοστό του περίπου στο 45% ­ ιδιαίτερα
καθοριστική καθίσταται η θέση του κ. Λυσσαρίδη και του κ. Βασιλείου.

Ο Β. ΛΥΣΣΑΡΙΔΗΣ

Στις προηγούμενες εκλογές ο κ. Λυσσαρίδης είχε ζητήσει από τους ψηφοφόρους του
να ψηφίσουν σύμφωνα με τη συνείδησή τους. Αν κρατήσει την ίδια στάση και σ'
αυτές τις εκλογές, τότε αναμένεται (σύμφωνα με τις περισσότερες δημοσκοπήσεις)
περίπου το 80% των ψηφοφόρων του να στραφεί προς τους δύο μονομάχους σε μια
αναλογία 43% έναντι 37% υπέρ του κ. Ιακώβου.

Υπενθυμίζεται ότι στις προηγούμενες προεδρικές εκλογές η διαφορά Κληρίδη -
Βασιλείου ήταν λιγότερη από 1.500 ψήφους.

ΔΗΛΩΣΕΙΣ

Ο Πρόεδρος της Δημοκρατίας και υποψήφιος Πρόεδρος Γλαύκος Κληρίδης δήλωσε ότι
αρχίζει από αύριο τις προσπάθειές του για τη συγκρότηση κυβέρνησης εθνικής
ενότητας, γιατί αυτό απαιτεί το συμφέρον του κυπριακού λαού. Ο κ. Κληρίδης
εξέφρασε ικανοποίηση για το γεγονός ότι οι εκλογές διεξήχθησαν με απόλυτη τάξη
και ηρεμία.

Ο ανεξάρτητος υποψήφιος κ. Γιώργος Ιακώβου δήλωσε ότι το 60% του λαού έχει
αποδοκιμάσει τη διακυβέρνηση Κληρίδη, είπε ότι τείνει χείρα συνεργασίας προς
την ΕΔΕΚ και τους Ενωμένους Δημοκράτες. Επίσης, τόνισε ότι αύριο αρχίζει
διαβουλεύσεις με όλες τις όμορες δυνάμεις, με στόχο ο δεύτερος γύρος των
εκλογών να φέρει τη νίκη στις προοδευτικές δημοκρατικές δυνάμεις. Τέλος, είπε
ότι θα έχει διαβουλεύσεις και με τον ανεξάρτητο υποψήφιο κ. Αλέξη Γαλανό.

«ΚΟΙΝΗ ΓΛΩΣΣΑ»

Ο γ.γ. του ΑΚΕΛ Δημήτρης Χριστόφιας είπε ότι οι δυνάμεις της αντιπολίτευσης
μπορούν να βρουν κοινή γλώσσα και να βρεθούν στο ίδιο χαράκωμα.

Ο πρόεδρος του ΔΗΚΟ κ. Κυπριανού είπε ότι είναι νωρίς να προδικασθεί το
αποτέλεσμα του δευτέρου γύρου.

Μετά τα πρώτα συγκεντρωτικά αποτελέσματα, ο υποψήφιος Πρόεδρος και πρόεδρος
του Σοσιαλιστικού Κόμματος ΕΔΕΚ Βάσος Λυσσαρίδης εξέφρασε θερμές ευχαριστίες
προς τους ψηφοφόρους που τον τίμησαν με την ψήφο τους και πρόσθεσε ότι θα
ανταποκριθεί στις προσδοκίες τους με συνέπεια και τιμιότητα. 
Ικανοποίηση εξέφρασε και ο υποψήφιος Πρόεδρος Αλέξης Γαλανός, ο οποίος
πρόσθεσε ότι την απόφαση του κόμματός του για τον δεύτερο γύρο θα την
ανακοινώσει με σύνεση και υπευθυνότητα.

Ο υποψήφιος Πρόεδρος Γιώργος Βασιλείου είπε ότι το αποτέλεσμα των εκλογών
είναι δυσανάλογο μεταξύ της βαθύτατης εκτίμησης που είχε κατά την προεκλογική
του εκστρατεία. «Ο λόγος, πρόσθεσε, είναι εμφανής. Λειτούργησε η πολιτική του
ψιθύρου από ανθρώπους του υποψήφιου Προέδρου Γιώργου Ιακώβου, ο οποίος έπεισε
ψηφοφόρους του κόμματός μου να τον ψηφίσουν».

Ο υποψήφιος Πρόεδρος Νίκος Κουτσού είπε ότι δεν είναι ικανοποιημένος από το
αποτέλεσμα και πρόσθεσε πως αναλαμβάνει τις ευθύνες του.

Τέλος, ο υποψήφιος Πρόεδρος κ. Ρολάνδης είπε ότι το αποτέλεσμα δεν τον ικανοποιεί.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N09</CAT>
<ED>
Κωδικός άρθρου: A16060N091</ED>
<ID>
ID:130292

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N09&aa=1</URL></REF>


Article

<CATEGORY>vin04</CATEGORY>

 <H5>ΤΡΕΙΣ ΠΡΟΤΑΣΕΙΣ ΓΙΑ ΤΑ ΕΛΛΗΝΟΤΟΥΡΚΙΚΑ
</H5><H2>Όπλο, το Διεθνές Δικαστήριο
</H2>
<AUTHOR>ΧΡΗΣΤΟΣ ΡΟΖΑΚΗΣ</AUTHOR>

Η χρονική περίοδος που έχει διαρρεύσει από τη συνάντηση κορυφής του
Λουξεμβούργου δεν μπορεί, βέβαια, να χαρακτηριστεί ως ιδιαίτερα εποικοδομητική
για τις ελληνοτουρκικές σχέσεις.

Η ΓΕΙΤΟΝΙΚΗ μας χώρα δείχνει να βρίσκεται, ακόμα, σε σύγχυση σχετικά με τη
στάση που θα τηρήσει απέναντι στην Ευρωπαϊκή Ένωση. Μια σύγχυση που
επιτείνεται από την πολλαπλότητα του κέντρου αποφάσεων και που επεκτείνεται
και στη συνολικότερη συμπεριφορά της απέναντι στην Ελλάδα. Η χώρα μας έχει
αναχθεί στον αποδιοπομπαίο τράγο της τουρκικής πολιτικής και της κοινής
γνώμης, που παρά το γεγονός ότι πολλοί γνωρίζουν τον πεπερασμένο ρόλο της,
αλλά και τον ρόλο τρίτων ευρωπαϊκών κρατών σχετικά με τους όρους του
Λουξεμβούργου, επιμένουν να της αποδίδουν σχεδόν αποκλειστική ευθύνη.

Η τουρκική αποτυχία στο Λουξεμβούργο ενίσχυσε ακόμα περισσότερο το στρατιωτικό
κατεστημένο και εξασθένησε την κυβέρνηση Γιλμάζ. Ενίσχυσε τον ήδη ισχυρό
τουρκικό στρατό, που, φυσικά, είχε εμπεδώσει τη θέση του τα τελευταία χρόνια,
τόσο λόγω του κουρδικού ζητήματος όσο και λόγω της ανόδου του ισλαμισμού. Και
ατυχώς για μας, η πλειοψηφούσα άποψη στους τουρκικούς στρατιωτικούς κύκλους
ταυτίζεται με μία εμμονή στην επιβολή μιας λύσης ισχύος, είτε με ειρηνικό είτε
με βίαιο τρόπο. Η πρώτη περίπτωση εκφράζεται με την άποψη ότι λύση στα
ελληνοτουρκικά πρέπει να δοθεί με συνολική διαπραγμάτευση όλων των
διεκδικήσεων και με πολιτικοποίηση των νομικών συστατικών τους, έτσι ώστε να
ευνοείται η χρήση της εικαζόμενης γεωπολιτικής υπεροχής της για την επίτευξη
υποχωρήσεων από την άλλη ­ τη δική μας ­ πλευρά. Στη δεύτερη περίπτωση, η
σταθερή υπόμνηση της στρατιωτικής παρουσίας στο Αιγαίο και στην Κύπρο, εκτός
από την εικαστική επισήμανση της συνεχιζόμενης διεκδίκησης στους αντίστοιχους
χώρους, μας υπενθυμίζει το ενδεχόμενο της βίαιης επιλογής, ως έναν ενδεχόμενο
τρόπο επίλυσης των εκκρεμοτήτων.

Απέναντι σε αυτήν την αναθέρμανση της οξύτητας ­ που αντανακλά και μια πάγια
πια τουρκική ανησυχία για την αδυναμία επίτευξης των ευρωπαϊκών και των
περιφερειακών στόχων της ­ η ελληνική κυβέρνηση δείχνει να ακολουθεί μία
ψύχραιμη στάση. Κι αυτή η στάση πρέπει να ενισχυθεί και να εκλογικευτεί, ώστε
στο στάδιο αυτό, όπου ριζικές αποφάσεις δεν μπορούν να ληφθούν, αλλά και που
μία απόλυτη καθήλωση στις σχέσεις των δύο χωρών δεν είναι δυνατή, να υπάρξουν
κινήσεις οι οποίες να αναιρούν ή να μετριάζουν τους κινδύνους και να προωθούν,
ταυτόχρονα, όσα θέματα μπορούν να προωθηθούν. Και για να γίνω λιγότερο
σιβυλλικός: η ελληνική πλευρά δεν μπορεί σήμερα να αγνοήσει δύο δεδομένα στις
σχέσεις που απαιτούν εγρήγορση και δράση. Κι αυτά είναι η ερεθιστική παρουσία
των τουρκικών ενόπλων δυνάμεων στο Αιγαίο και η διαδικασία ένταξης της Κύπρου
στην Ευρωπαϊκή Ένωση. Αν για όλα τ' άλλα ζητήματα η σιωπή, η αποχή ή η
αδιαφορία μπορούν να κομίζουν χρυσό, για τα δύο αυτά απαιτείται πολιτική δράση
και απόφαση.

Το σκεπτικό μας είναι απλό: αν και με την Τουρκία μάς χωρίζει ένας μεγάλος
αριθμός προβλημάτων, των οποίων την πατρότητα έχει στις περισσότερες
περιπτώσεις ο γειτονικός αναθεωρητισμός, το στίγμα της καθημερινής, σχεδόν,
οξύτητας το προσφέρουν οι πτήσεις της τουρκικής αεροπορίας και τα συχνά
στρατιωτικά γυμνάσιά της. Αν δεν υπήρχαν αυτά τα έμπρακτα δείγματα
αντιπαλότητας και στη θέση τους είχαμε ρηματικές, σποραδικές δηλώσεις και
φραστικές αντεγκλήσεις η ατμόσφαιρα θα ήταν, φυσικά, διαφορετική. Κατά
συνέπεια, αυτό που δείχνει να απαιτεί πολιτική πράξη είναι η αναζήτηση
διπλωματικών λύσεων για την πλήρη απάλειψη του διεγερτικού αυτού φαινομένου ή,
σε κάθε περίπτωση, για τον μετριασμό του.

Το ίδιο απλό είναι το σκεπτικό μας και σε σχέση με την Κύπρο. Αν για την
περίπτωση της αιγαιακής υφαλοκρηπίδας και της αιγιαλίτιδας ζώνης η απόφαση
μπορεί να περιμένει, όπως έχει εξάλλου αναβληθεί για πάρα πολλά χρόνια, για το
Κυπριακό έχουμε βρεθεί σε μια καμπή με νομοτελειακές εξελίξεις. Η έναρξη των
ενταξιακών διαπραγματεύσεων και η συνέχισή τους με στόχο ένα αίσιο τέλος, δεν
αφήνουν πολλά περιθώρια αναβολών. Αν δεν υπάρξουν συντονισμένες ενέργειες ­
που να δρομολογηθούν οριστικά μετά τις κυπριακές εκλογές ­ δεν θα έχουμε
προετοιμάσει επαρκώς το έδαφος για να κάμψουμε ή ελαχιστοποιήσουμε την
τουρκική αδιαλλαξία και για να βοηθήσουμε στην απρόσκοπτη συνέχιση των
διαπραγματεύσεων Κύπρου - Ε.Ε.

Αν οι υποθέσεις εργασίας που παρουσίασα στις προηγούμενες παραγράφους είναι
ορθές, τότε η πολιτική που έχει ακολουθηθεί από την ελληνική κυβέρνηση στη
διάρκεια της κρίσης, όχι μόνον δεν πρέπει να τροποποιηθεί, αλλά πρέπει να
ενισχυθεί. Κωδικοποιώντας τους κύριους άξονές της θα την εντοπίσουμε με τις
παρακάτω προτάσεις:

Πρώτη πρόταση, η διατήρηση της αντίληψης επίλυσης των προβλημάτων με βάση το
Διεθνές Δίκαιο και με κύριο όργανο επίλυσης το Διεθνές Δικαστήριο. Η μέθοδος
αυτή εξουδετερώνει τη λογική ισχύος που πρυτανεύει στους τουρκικούς εγκεφάλους
και εξασφαλίζει ένα μεγάλο ποσοστό αντικειμενικότητας στην απονομή της
δικαιοσύνης, οριστικότητας στην επίλυση και δεσμευτικότητας στην εφαρμογή των
αποφάσεων. Είναι, δηλαδή, ο αντίποδας της πολιτικής λύσης, με όχημα τις
διμερείς διαπραγματεύσεις και τις παρεμβάσεις τρίτων, που οπωσδήποτε κομίζουν
στη σκηνή και τα δικά τους συμφέροντα.

Εδώ θα πρέπει να καταχωρήσω δύο υποσημειώσεις: α) η επίλυση των προβλημάτων
στη βάση Διεθνές Δίκαιο - Διεθνές Δικαστήριο δεν εξαφανίζει την προκριματική
χρήση των διμερών διαπραγματεύσεων ή άλλων μορφών διπλωματικών ανταλλαγών που
θα διευκολύνουν την προετοιμασία παραπομπής στο δικαστήριο. Αντίθετα, θα έλεγα
ότι αυτές οι μέθοδοι είναι χρήσιμες για την αναζήτηση και διατύπωση των
κατάλληλων ερωτημάτων στο Διεθνές Δικαστήριο. Και ταυτόχρονα χρήσιμες για να
αποκλειστεί το ενδεχόμενο εκπλήξεων που μπορεί να προκύψουν από την έλλειψη
συμφωνίας για τα επίδικα αντικείμενα και το εύρος τους. β) Η ειρηνική επίλυση
και η εμμονή στη δικαστική οδό δεν στοχεύει στην εξουδετέρωση του στρατιωτικού
παράγοντα, ως αποτρεπτικού μέσου. Αντίθετα θα έλεγα ότι η ύπαρξη ισχυρών και
αποτελεσματικών ενόπλων δυνάμεων διευκολύνει το ειρηνικό έργο. Εκείνο που έχει
σημασία είναι η διατήρηση της ειρηνικής επιλογής ως κέντρου του πολιτικού
λόγου μας, και η σταθερή προσήλωσή μας στα θεσμικά μέσα επίλυσης των προβλημάτων.

Δεύτερη πρόταση, η προσπάθεια μεταβατικών ρυθμίσεων όσο τα πρωτογενή
προβλήματα στο Αιγαίο δεν μπορούν να λυθούν. Η Τουρκία έχει κάθε λόγο να
υπερτονίζει τη στρατιωτική παρουσία της στο Αιγαίο, κι εμείς κάθε λόγο να
απολαμβάνουμε απρόσκοπτα τα νόμιμα δικαιώματά μας χωρίς τέτοιες παρεμβάσεις. 
Αφού οι συνθήκες δεν επιτρέπουν προς το παρόν οριστικές λύσεις, και κατά
συνέπεια τη δημιουργία ριζικά διαφορετικών σχέσεων στο Αιγαίο, το ενδιαφέρον
επικεντρώνεται στη δημιουργία συνθηκών που να αναιρέσουν τις καθημερινές
τριβές. Στο τραπέζι του ΝΑΤΟ βρίσκονται αυτόν τον καιρό ορισμένες προτάσεις
που θα πρέπει να διερευνηθούν σοβαρά και από τις δύο πλευρές. Προϋπόθεση,
αναμφίβολα, της τελικής αποδοχής τους από την ελληνική πλευρά, η ανώδυνη
εφαρμογή τους. Η εφαρμογή τους, δηλαδή, με τέτοιο τρόπο και σε τέτοια έκταση
που να μην αποτελεί, με οποιονδήποτε τρόπο, πρόκριμα για το είδος των
μελλοντικών οριστικών επιλύσεων των εκκρεμοτήτων.

Τρίτη, και τελευταία πρόταση, η κινητοποίηση για το Κυπριακό. Ο χειρισμός του
Κυπριακού προβλήματος αφορά, βέβαια, την κυβέρνηση της Δημοκρατίας, και μόνον
δευτερογενώς την Ελλάδα. Ωστόσο, με δεδομένη την ιστορική εμπλοκή των εθνικών
κέντρων και τη θέση της Ελλάδας στην Ε.Ε., η πολιτική μας έχει ιδιάζουσα
σημασία για την έκβαση των ενταξιακών διαπραγματεύσεων. Μια οριακή βελτίωση
των σχέσεών μας με την Τουρκία ­ με πρωτοβουλίες ελληνικές σε μη επίμαχα
ζητήματα ­ θα μπορούσε να αμβλύνει σχετικά τις σημερινές αντιστάσεις. Δεν
περιμένουμε, φυσικά, θαύματα, αλλά οριακές τροποποιήσεις που θα μπορούσαν να
βοηθήσουν τις διακοινοτικές διαπραγματεύσεις, μετά τις κυπριακές εκλογές.
Επίσης, μέσα στην Ε.Ε., η Ελλάδα πρέπει να εξαντλήσει όλα τα περιθώρια
διπλωματικής δραστηριότητας για να βοηθήσει την εύτακτη εξέλιξη των ενταξιακών
διαπραγματεύσεων. Δεν θα ήταν, εξάλλου, άσκοπο να στηρίξει τις δυνάμεις
εκείνες στην Κύπρο που υποστηρίζουν την ανάγκη εμπλοκής των Τουρκοκυπρίων στη
διαπραγματευτική διαδικασία της ένταξης. 
Αν και δεν είναι πιθανόν οι Τουρκοκύπριοι να υποχωρήσουν, στο ορατό μέλλον,
και να αποδεχτούν τη συμμετοχή αυτή, η ανάγκη να καταδειχτεί στην Ε.Ε. η
ετοιμότητα της κυπριακής κυβέρνησης για ένα τέτοιο εγχείρημα είναι, πιστεύω,
αυτονόητη. Κάτι που αναμφίβολα θα βοηθήσει στην άρση πολλών εμποδίων στη φάση
των διαπραγματεύσεων.

Ολοκληρώνω την ανάλυσή μου υπογραμμίζοντας, για άλλη μία φορά, την πεποίθησή
μου ότι η σημερινή συγκυρία δεν επιτρέπει μεγαλεπήβολα σχέδια πολιτικής για
την αντιμετώπιση των εκκρεμοτήτων. Αλλά όπως έχει γίνει κατανοητό από την
κυβέρνηση, δεν επιτρέπει ούτε την πολυτέλεια μιας διαφορετικά ευπρόσδεκτης
αδράνειας. Η φόρτιση της ατμόσφαιρας στο αιγαιακό τοπίο και η κινητικότητα στο
Κυπριακό μάς οδηγούν αναπότρεπτα στην πολιτική κινητοποίηση.

Ο Χ. Ροζάκης είναι καθηγητής του Διεθνούς Δικαίου στο Πανεπιστήμιο Αθηνών
και έχει διατελέσει υφυπουργός Εξωτερικών.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N10</CAT>
<ED>
Κωδικός άρθρου: A16060N101</ED>
<ID>
ID:130287

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N10&aa=1</URL></REF>


Article

<CATEGORY>vin04</CATEGORY>

 <H5>ΚΑΡΑΜΑΝΛΗΣ ΚΑΤΑ ΜΗΤΣΟΤΑΚΗ - ΕΒΕΡΤ
</H5><H2>Στόχος τώρα οι δύο πρώην
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Στο Αίγιο. Σκληρός φάνηκε ο Κ. Καραμανλής κατά των διαφωνούντων στη
συγκέντρωση των πολυτέκνων

Μόλις μια εβδομάδα μετά την οριστική διαγραφή των κ.κ. Σουφλιά, Μάνου και
Κοντογιαννόπουλου και την απομάκρυνση για ένα έτος τριών βουλευτών, ο κ. Κ.
Καραμανλης άνοιξε νέο μέτωπο: Απειλεί τώρα με πειθαρχικά μέτρα τον πρώην
Πρωθυπουργό και επίτιμο πρόεδρο κ. Κ. Μητσοτάκη και τον προκάτοχό του και
παλιό φίλο του, κ. Μ. Έβερτ.

ΤΗΝ ΙΔΙΑ ώρα η Ντόρα Μπακογιάννη μίλησε για πρώτη φορά μετά τις διαγραφές και
επετέθη στους κ.κ. Γ. Βαρβιτσιώτη, Γ. Κεφαλογιάννη και Αχ. Καραμανλή χωρίς να
τους κατονομάσει, αποκαλώντας τους «Ηρακλείς στου στέμματος». Όσο για τον κ.
Μ. Έβερτ, προχώρησε στην πρώτη κίνηση αντιπερισπασμού. Πηγε στον Έβρο να
επισκεφθεί τους πλημμυροπαθείς και άφησε αιχμές για την αντιπολιτευτική
τακτική του κ. Κ. Καραμανλή.

Ο πρόεδρος της Ν.Δ. επέλεξε την Αχαΐα για να κάνει επίδειξη πυγμής και να
στείλει τελεσίγραφο σε όσους σκοπεύουν στο μέλλον να αμφισβητήσουν τις
επιλογές του. Έφθασε το απόγευμα του Σαββάτου στο Αίγιο όπου τον υποδέχθηκαν
περίπου 300 οπαδοί της Ν.Δ. φωνάζοντας «Καραμανλής-Καραμανλής» και «πρόεδρε
πάρ' τους τα κεφάλια», ενώ ένας θερμόαιμος τον πλησίασε και του είπε:
«Πρόεδρε, κόψ' τους το καρύδι»

ΣΥΝΕΧΙΖΕΙ

Χθες, μιλώντας σε εκδήλωση των πολυτέκνων, κατέστησε σαφές ότι με πρώτη αφορμή
θα προχωρήσει σε νέες διαγραφές: «Ήρθε η ώρα των μεγάλων αποφάσεων. Δεν έχω το
δικαίωμα να σιωπήσω και να προδώσω τις προσδοκίες της παράταξης. Δεν έχω το
δικαίωμα να συμβιβάζομαι με τέτοια φαινόμενα. Η εντολή του συνεδρίου ήταν
σαφής. Γυρίστε σελίδα. Προχωρήστε μπροστά, μην φανείτε κατώτεροι των
περιστάσεων. Μην μας πονέσετε και πάλι. Και αυτή την εντολή ασυμβίβαστα θα τη
φέρω σε πέρας με τη δικη σας βοήθεια. Εγώ δεν μπορώ να είμαι ο διαιτητής του
χθες και κανένας δεν έχει το δικαίωμα να φυλακίζει το αύριο». Στη συνέχεια, ο
πρόεδρος της Ν.Δ. με έντονο ύφος και χτυπώντας το χέρι του στο αναλόγιο
κατηγόρησε τους διαγραφέντες και τους διαφωνούντες ότι υπονομεύουν το έργο
του: «Είναι δύο φορές αδιανόητο και απαράδεκτο να παρουσιάζονται φαινόμενα
εσωστρέφειας, νοσηρότητας, αλληλοϋποβλέψεις προσωπικών στρατηγικών, πισώπλατων καρφωμάτων».

Οι νέες απειλές του προέδρου της Ν.Δ. προκάλεσαν συζητήσεις και σχόλια στην
Αχαΐα και στην Αθήνα. Βουλευτές φίλοι του κ. Κ. Καραμανλή, ερμηνεύοντας τα όσα
είπε ο πρόεδρος του κόμματος, έλεγαν ότι αποδέκτες της αυστηρής προειδοποίησης
είναι σαφέστατα και οι κ.κ. Κ. Μητσοτάκης και Μ. Έβερτ. Συνεργάτες του κ. Κ.
Καραμανλή πρόσθεταν ότι η προειδοποίηση αφορά όλους όσο ψηλά και εάν
βρίσκονται, έσπευδαν πάντως να διευκρινίσουν ότι αυτή την ώρα δεν υπάρχει θέμα
άλλων διαγραφών.

Τις προσεχείς ημέρες ο κ. Καραμανλής σκοπεύει να μη δώσει συνέχεια στο θέμα.
Με την πρώτη όμως δημόσια διαφωνία δεν θα διστάσει ­ όπως λένε τα στελέχη του
­ να συγκαλέσει και πάλι το Πειθαρχικό.

Οι διαφωνούντες της Ν.Δ. στις κατ' ιδίαν συζητήσεις τους κάνουν λόγο για κλίμα
τρομοκρατίας που θα οδηγήσει τους βουλευτές στην αδράνεια και το κόμμα στη
συρρίκνωση, ενώ οι φίλοι του κ. Κ. Καραμανλή τους απαντούν ότι «ο φόβος φυλάει
τα έρημα».

«ΟΜΟΣΠΟΝΔΙΑ»

Η Ντόρα Μπακογιάννη αποφάσισε ότι η ομιλία της το βράδυ του Σαββάτου στην
ΟΝΝΕΔ Χαλκιδικής ήταν η κατάλληλη ευκαιρία να σπάσει τη σιωπή και να πάρει
θέση στις εξελίξεις στη Ν.Δ. Πρώτον, ήθελε να γνωστοποιήσει στη Ρηγίλλης τη
θέση της για τις διαγραφές και να επισημάνει τον κίνδυνο της συρρίκνωσης του
κόμματος και δεύτερον, να απαντήσει στους διαφωνούντες που την επέκριναν ότι
στη δύσκολη στιγμή δεν πήρε θέση και τους εγκατέλειψε στην τύχη τους. Οι
συνεργάτες της κ. Ντ. Μπακογιάννη επισημαίνουν ότι με την εμφάνισή της στη
Χαλκιδική ουσιαστικά ανέλαβε ενωτική πρωτοβουλία για αποκατάσταση της γαλήνης
στο κόμμα.

Η πρώην υπουργός ­ όπως μεταδίδει το γραφείο των «ΝΕΩΝ» Βορείου Ελλάδος ­
μίλησε για «ομοσπονδία κομματαρχών» που πλήγωσαν αναίτια την ενότητα του
κόμματος. Προέβλεψε τον κατακερματισμό των μεγάλων κομμάτων αν η Ν.Δ. δεν
κερδίσει τις εκλογές και τόνισε με έμφαση: «Γνωρίζω ότι τα γεγονότα των
τελευταίων ημερών σας πίκραναν. Με πίκραναν και εμένα πολύ και μας
απογοήτευσαν. Σας υπόσχομαι ότι θα αλλάξουμε αυτή τη δυσάρεστη κατάσταση.
Προσφέρουν κακές υπηρεσίες κατά τη γνώμη μου όταν επιδιώκουν μερικοί τον άτυπο
ρόλο Ηρακλέων του στέμματος».

Επιτελείς της Ρηγίλλης, σχολιάζοντας τα όσα είπε η κ. Ντ. Μπακογιάννη, τόνιζαν
ότι είναι άδικο διαρκώς να δέχονται επιθέσεις οι κ.κ. Βαρβιτσιώτης,
Κεφαλογιάννης και Αχ. Καραμανλής και προσθέτουν με νόημα: «Η απόφαση για
παραπομπή στο Πειθαρχικό ήταν του προέδρου και όποιος θέλει στο εξής να
επικρίνει κάποιον, ας επικρίνει τον ίδιο».

ΣΤΟΝ ΕΒΡΟ

Το πρωί του Σαββάτου ο κ. Μ. Έβερτ αιφνιδίασε τη Ρηγίλλης όταν ανακοίνωσε την
απόφασή του να επισκεφθεί τους πλημμυροπαθείς στον Έβρο, δηλώνοντας ότι χρέος
του πολιτικού είναι βρίσκεται δίπλα στον πολίτη που πάσχει. Ο πρώην πρόεδρος
της Ν.Δ. επισκέφθηκε τις περιοχές που έχουν πληγεί, μίλησε με τους κατοίκους
της περιοχής και είπε για τα μέτρα που πρέπει να λάβει αμέσως η κυβέρνηση.
Αναφέρθηκε επίσης στην πορεία των εθνικών θεμάτων και στην ανεργία που
μαστίζει την Ευρώπη και όταν ρωτήθηκε για τις εξελίξεις στη Ν.Δ., απάντησε με
αιχμές για τον κ. Κ. Καραμανλή: «Το πρόβλημα δεν είναι τα εσωκομματικά των
κομμάτων, αλλά τα προβλήματα που αντιμετωπίζει ο ελληνικός λαός».

Στελέχη της Ρηγίλλης επεσήμαιναν χθες το βράδυ ότι βουλευτές ενοχλούνται με
την υπερκινητικότητα του κ. Μ. Έβερτ, πρόσθεταν πάντως ότι δεν δημιουργεί
κάποιο πρόβλημα στο κόμμα αυτή την ώρα.

Ο Δ. ΑΒΡΑΜΟΠΟΥΛΟΣ

Στις εσωκομματικές εξελίξεις της Ν.Δ. παρενέβη για πρώτη φορά και ο δήμαρχος
Αθηναίων. Ο κ. Δ. Αβραμόπουλος, από τη Ρουμανία όπου συναντήθηκε με τον
πρόεδρο της Δημοκρατίας και τον Πρωθυπουργό της χώρας, δήλωσε: «Η κρίση σ' ένα
μεγάλο κόμμα αποτελεί μέρος της γενικότερης κρίσης, που διέρχεται το πολιτικό
μας σύστημα».

Και ενώ ο κ. Κ. Καραμανλής απειλεί με τη λήψη νέων πειθαρχικών μέτρων, οι
διαγραφέντες κλιμακώνουν καθημερινά την αντεπίθεσή τους και αφήνουν να
πλανάται το ενδεχόμενο ίδρυσης νέου κόμματος.

Ο κ. Γ. Σουφλιάς, σε συνέντευξή του στο «ΒΗΜΑ», είπε ότι είναι πρόωρο να
γίνονται συζητήσεις για νέο κόμμα και εξέφρασε την εκτίμηση ότι θα υπάρξουν
αλλαγές στο πολιτικό σκηνικό. Αλλά και κ. Β. Κοντογιαννόπουλος, μιλώντας στην
Ηλεία, είπε ότι πριν από τις εκλογές θα αλλάξει το πολιτικό σκηνικό.
Περισσότερο επικριτικός ήταν ο κ. Ν. Κάκκαλος. Μιλώντας στην Κατερίνη
χαρακτήρισε ανδρείκελα τα μέλη του Πειθαρχικού και είπε ότι του ζήτησαν
τέσσερις φορές να δηλώσει ότι απουσίαζε από την ψηφοφορία γιατί ήταν άρρωστος
ενώ αναφερόμενος στον κ. Κ. Καραμανλή είπε απευθυνόμενος στο ακροατήριό του:
«Όσοι έχετε παιδιά, αφήστε το Γιαννάκη και το Θανασάκη. Να τα λέτε Θανάση και
Γιάννη. Και ιδιαίτερα να το αποφεύγετε, όταν το παιδάκι το λένε Κωστάκη.
Υπάρχει κίνδυνος να βγει συμπλεγματικό».

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N11</CAT>
<ED>
Κωδικός άρθρου: A16060N111</ED>
<ID>
ID:130288

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N11&aa=1</URL></REF>


Article

<CATEGORY>vin04</CATEGORY>

 <H5>Ο ΠΡΟΕΔΡΟΣ ΤΟΥ ΠΕΙΘΑΡΧΙΚΟΥ ΤΗΣ ΝΕΑΣ ΔΗΜΟΚΡΑΤΙΑΣ ΜΙΛΑΕΙ ΣΤΑ «ΝΕΑ» ΓΙΑ ΤΙΣ
ΔΙΑΓΡΑΦΕΣ, ΤΟΝ ΜΗΤΣΟΤΑΚΗ ΚΑΙ ΤΟ ΑΥΡΙΟ ΤΟΥ ΚΟΜΜΑΤΟΣ
</H5><H5>«Έμφυτες οι φιλοδοξίες»
</H5><H5>Ο Καραμανλής και ο Έβερτ
</H5><H2>ΓΙΑΝΝΗΣ ΚΕΦΑΛΟΓΙΑΝΝΗΣ
</H2><H2>Με τρομάζουν οι θέσεις των «έξι»
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Ο κ. Γιάννης Κεφαλογιάννης τοποθέτησε στο ράφι τη «χαντζάρα» των διαγραφών και
εύχεται να μην βρεθεί στη δύσκολη θέση να την χρησιμοποιήσει ξανά. Δεν
μετανιώνει πάντως που... πήρε τα κεφάλια έξι στελεχών και εξηγεί με κάθε
λεπτομέρεια γιατί οδηγήθηκε σ' αυτή την ακραία πράξη. Δεν ήταν μόνο για να
αποκαταστήσει την κομματική νομιμότητα αλλά και γιατί οι πολιτικές τους θέσεις
­ που πολλές μοιάζουν, όπως λέει, με κάποιων στο ΠΑΣΟΚ ­ τον τρομάζουν: «Με
τρομάζουν οι διαχειριστές της εξουσίας που μιλούν μόνο με νούμερα και ξεχνούν
τον ανθρώπινο πόνο και τον φτωχό άνθρωπο. Η Ν.Δ. είναι, και πρέπει να το
καταλάβουν όλοι, κόμμα λαϊκό», λέει με έμφαση και προσθέτει: «Δείτε τι γίνεται
στην Ευρώπη. Ανεργία και εξαθλίωση στα λαϊκά στρώματα, που πολλοί φοβούμαι ότι
θα προκαλέσουν μεγάλες κοινωνικές εκρήξεις και βεβαίως μεγάλη αύξηση της
εγκληματικότητας. Όλοι οι σύγχρονοι ηγέτες στην Ευρώπη είναι διαχειριστές.
Μόνο αριθμούς βλέπουν μπροστά τους. Ο τελευταίος μεγάλος πολιτικός στην Ευρώπη
ήταν ο Μιτεράν. Μετά τίποτα». Θυμίζουμε στον πρώην υπουργό την εποχή που
εκδήλωσε την φιλοδοξία να ηγηθεί της Ν.Δ. «Το μόνο που με στενοχωρεί που δεν
έγινα πρόεδρος της Ν.Δ. είναι ότι δεν μπόρεσα να δώσω άλλο περιεχόμενο στην
πολιτική. Η πολιτική θέλει όραμα, ανθρωπιά και περιεχόμενο. Δεν είναι μόνο
αριθμοί». Όσο για τον κ. Κ. Μητσοτάκη, σπεύδει να τον θέσει εκτός κόμματος,
όπως άλλωστε έκανε πρώτος ο κ. Κ. Καραμανλής, βαφτίζοντάς τον «υπερκομματικό στέλεχος».

ΕΡ.: Πιστεύετε ότι ο κ. Κ. Μητσοτάκης είναι ουσιαστικά εκτός
Ν.Δ. τώρα;

ΑΠ.: Ο κ. Μητσοτάκης είναι εντός των πραγμάτων που επιλέγει ο ίδιος.

ΕΡ.: Δεν ανησυχείτε για τις επόμενες κινήσεις του κ. Κ. Μητσοτάκη;

ΑΠ.: Προδήλως όχι, γιατί τον τελευταίο καιρό ο κ. Μητσοτάκης κινείται σε
υπερκομματικό επίπεδο.

ΕΡ.: Και τώρα πιστεύετε ότι με τις διαγραφές αποκαταστάθηκε η ενότητα στην Ν.Δ;

ΑΠ.: Προϋπόθεση να λειτουργεί σωστά και αποτελεσματικά ένα κόμμα είναι να
υπάρχει ουσιαστική και ψυχική ενότητα, είτε αυτό είναι στην κυβέρνηση είτε
αυτό είναι στην αντιπολίτευση. Η Ν.Δ. έχει μείνει εκτός εξουσίας για πολλά
χρόνια και έχει υποστεί ήττες λόγω της εσωστρέφειας που την ταλάνιζε από
ακραίες προσωπικές φιλοδοξίες και στρατηγικές. Επομένως πρέπει να γίνει
συνείδηση σε όλους ότι μόνο με την ενότητα μπορούμε να πετύχουμε τους στόχους μας.

ΕΡ.: Δεν φοβόσαστε μήπως μετά τις διαγραφές συρρικνωθεί το κόμμα σας;

ΑΠ.: Η φιλελεύθερη πολιτική, κοινωνική και οικονομική ιδεολογία της Ν.Δ. έχουν
τύχει παγκόσμιας καταξίωσης. Η. Ν.Δ. όμως είναι ένα κόμμα λαϊκό, γιατί
απευθύνεται σε όλες τις τάξεις του ελληνικού λαού και εκφράζει την συντριπτική
του πλειοψηφία. Η μεγάλη φιλελεύθερη παράταξή μας αντλεί τη δύναμή της από την
ιδεολογία της και το λαό και είναι ως εκ τούτου πέρα και πάνω από τα πρόσωπα.

ΕΡ.: Καλά, δεν υπήρχε τρόπος να αποφευχθούν αυτές οι διαγραφές;

ΑΠ.: Κανείς από τα μέλη του Πειθαρχικού Συμβουλίου δεν αισθάνεται ευτυχής για
τις διαγραφές. Όμως, αυτές επιβλήθηκαν από την αδήριτη ανάγκη να προστατευθεί
η ενότητα, η αξιοπιστία και η προοπτική νίκης της Ν.Δ. στις εκλογές.

Ο κ. Κεφαλογιάννης γελάει όταν τον ρωτάμε εάν αισθάνεται κηδεμόνας του κ. Κ.
Καραμανλή, όπως τον αποκάλεσε ο κ. Κ. Μητσοτάκης, και αντιβασιλεύς, όπως τον
αποκάλεσε ο κ. Κάκαλος: «Δεν μεν ενοχλούν αυτά που λένε, γιατί απλούστατα δεν
φιλοδοξώ να παίξω αυτόν το ρόλο».

Το ενδεχόμενο οι διαφωνούντες να προχωρήσουν στην ίδρυση νέου κόμματος, ο κ.
Γ. Κεφαλογιάννης δεν το βρίσκει πιθανό και εξηγεί: «Ιστορικά, από το κόμμα μας
έχουν γίνει και στο παρελθόν δύο τέτοιες προσπάθειες, οι οποίες δεν βρήκαν
ανταπόκριση από το λαό γιατί δεν υπήρξε ιδεολογικός και κοινωνικός χώρος να
εκφράσουν. Εξέφρασαν μόνο προσωπικές πολιτικές και φιλοδοξίες. Επομένως
οποιαδήποτε προσπάθεια προς την κατεύθυνση αυτή πιστεύω ότι θα έχει το ίδιο αποτέλεσμα».

ΔΕΝ ΚΡΥΒΕΙ τις φιλοδοξίες του. Και όταν ερωτάται εάν θα επιθυμούσε κάποια μέρα
να εκλεγεί από τη Βουλή Πρόεδρος της Δημοκρατίας, απαντά: «Πιστεύω ότι οι
φιλοδοξίες είναι έμφυτες με την ιδιότητα του πολιτικού. Αλλιώς είναι σαν να
αρνείται τον εαυτό του και την ιδιότητα». Ζει με τέσσερις γυναίκες. Την σύζυγό
του κ. Ελένη Βαρδινογιάννη και τις τρεις κόρες τους, την Όλγα, την Χριστίνα
και τη Δανάη, οι οποίες ευτυχώς ­ όπως λέει ο ίδιος ­ δεν έχουν εκδηλώσει την
επιθυμία να ασχοληθούν με την πολιτική. «Έχω πολύ καλά παιδιά. Δεν μου
δημιούργησαν κανένα πρόβλημα. Είναι έξυπνες και συγκροτημένες». Μάλιστα η
μεγαλύτερη, ο Όλγα, είναι νομικός και τώρα κάνει τις μεταπτυχιακές της σπουδές
στο Λονδίνο. Μιλάει με αγάπη για την Ιατρική, την οποία όπως λέει υπηρέτησε με
συνέπεια: «Ίσως αυτό το επάγγελμα με βοήθησε ­ λέει ­ να μην ξεχωρίζω τους
ανθρώπους σε γαλάζιους, πράσινους και κόκκινους».

«Η δικαίωση της πρότασής μου για τον κ. Καραμανλή επιβεβαιώθηκε από το
70% του Συνεδρίου»

ΤΟΝ κ. Γ. Κεφαλογιάννη τον συναντήσαμε το απόγευμα του Σαββάτου στο διαμέρισμά
του στη Δεξαμενή. Από το σαλόνι η θέα ήταν υπέροχη, με φόντο την Ακρόπολη. Σ'
αυτό εδώ το σαλόνι ­ παρατήρησε ο πρόεδρος του Πειθαρχικού της Ν.Δ. ­
γράφτηκαν πολλές σελίδες της ιστορίας του κόμματος. «Έχει γραφεί πολλές φορές
στις εφημερίδες, και στη δική σας, ότι εγώ δεν έγινα αρχηγός της Ν.Δ. αλλά
εξέλεξα όποιον ήθελα».

Είναι αλήθεια ότι ο κ. Γ. Κεφαλογιάννης βοήθησε με κάθε τρόπο τον κ. Κ.
Μητσοτάκη να κερδίσει την ηγεσία του κόμματος. Τώρα οι σχέσεις τους είναι
κακές, αλλά δεν θέλει να μιλήσει γι' αυτό». Δεν βαριέσαι, δεν μετανιώνω για
ό,τι έκανα γι' αυτόν».

ΕΡ.: Γιατί οι σχέσεις σας είναι τόσο κακές με τον κ. Μητσοτάκη;

ΑΠ.: Οι διαφορετικές πολιτικές θέσεις και εκτιμήσεις δεν σημαίνει απαραίτητα
ότι δημιουργούν κακές προσωπικές σχέσεις.

ΕΡ.: Μήπως ήταν λάθος που εξαιρέθηκε ο κ. Μητσοτάκης από
πρόεδρος του Πειθαρχικού;

ΑΠ.: Νομίζω ότι επεξηγήθηκαν επαρκώς οι λόγοι.

Ο δεύτερος αρχηγός που βοήθησε ο κ. Γ. Κεφαλογιάννης ήταν ο κ. Μ. Έβερτ.
Στάθηκε δίπλα του στην επανεκλογή του στην ηγεσία μετά την ήττα του στις
εκλογές. Ήταν όμως ο πρώτος που του είπε πέρυσι τον Ιανουάριο, παρουσία των κ.
κ. Κ. Μητσοτάκη και Γ. Ράλλη: «Μίλτο, ξέχασέ το ότι θα πάμε μαζί σου στις
εκλογές. Στο Συνέδριο πρέπει το κόμμα να περάσει στην επόμενη γενιά». Όταν
ερωτάται μήπως θα έπρεπε να είχε κάνει και ο κ. Μ. Έβερτ διαγραφές, απαντά: «Η
πολιτική σε κάθε περίπτωση κρίνεται από το αποτέλεσμα. Ως εκ τούτου η απάντηση
στο ερώτημά σας μόνο ιστορική αξία θα μπορούσε να έχει».

Τα όσα έκανε για τον κ. Κ. Καραμανλή είναι λίγο-πολύ γνωστά. Λίγοι όμως ξέρουν
τη μάχη που έδωσε νύχτα-μέρα να τον πείσει να μην κάνει πίσω στο παραπέντε και
να αποδεχθεί να διεκδικήσει την αρχηγία στο Συνέδριο.

ΕΡ.: Είστε ο πρώτος άνθρωπος που πρότεινε τον κ. Κ. Καραμανλή για
αρχηγό. Τώρα είστε ευχαριστημένος μαζί του;

ΑΠ.: Η δικαίωση της πρότασης του κ. Καραμανλή για την ηγεσία επιβεβαιώθηκε
κατά τον πλέον κατηγορηματικό τρόπο από το λαό, γιατί η εκλογή του από το 70%
ενός αντιπροσωπευτικού Συνεδρίου ήταν πρωτόγνωρο γεγονός για τα ελληνικά
δεδομένα. Αλλά και η εν συνεχεία πορεία του ως αρχηγού της Ν.Δ. δείχνει έναν
σύγχρονο, αποφασιστικό και σώφρονα ηγέτη, που αποτελεί ελπίδα για την
παράταξη, τη χώρα και το λαό.

ΕΡ.: Το κόμμα σας όμως θα κερδίσει τις εκλογές;

ΑΠ.: Πιστεύω κατά τρόπο απόλυτο ότι η Ν.Δ. θα κερδίσει τις επόμενες εκλογές. Η
ιδεολογία της Ν.Δ., το πρόγραμμά της, η νέα ηγεσία, αλλά και τα νεώτερα
έμπειρα στελέχη της αποτελούν για το λαό τη μόνη αξιόπιστη πρόταση. Εξάλλου η
αποτυχία της κυβέρνησης σε όλους τους τομείς της κυβερνητικής δραστηριότητας
και η ανικανότητά της να αντιμετωπίσει τα μεγάλα εθνικά, κοινωνικά και
οικονομικά προβλήματα, καθώς και η συσσωρευμένη κοινωνική οργή και αγανάκτηση,
αποτελούν έναν πρόσθετο λόγο που ενισχύει τη βεβαιότητα που εξέφρασα ότι η
Ν.Δ. θα κερδίσει τις εκλογές.

Όσοι δεν γνωρίζουν από κοντά τον κ. Γ. Κεφαλογιάννη πιστεύουν ότι είναι
έτοιμος ανά πάσα στιγμή να στρέψει τα πυρά του εναντίον όποιου τολμήσει να
μπει εμπόδιο στον δρόμο του κ. Κ. Καραμανλή. Πράγματι, αυτή είναι η εικόνα που
συνήθως δίνει στις δημόσιες εμφανίσεις του. Όταν όμως μιλήσει κανείς για πολλή
ώρα μαζί του εύκολα αλλάζει γνώμη. Είναι ήρεμος, χαμηλών τόνων, με ρομαντική
άποψη για την πολιτική και εξοργίζεται όταν οι συνάδελφοί του ­ όπως λέει ­
ξεχωρίζουν τους ανθρώπους της ανάγκης σε αριστερούς και δεξιούς. «Κάθε φορά
που πάω στην πατρίδα μου, στο Ρεθυμνο, όπου εκλέγομαι βουλευτής από 25 ετών,
προκαλώ τους πάντες να πουν εάν ρώτησα ποτέ όποιον που ζήτησε βοήθεια ποιο
κόμμα ψηφίζει. Έχει καμία σημασία; Όταν ο άνθρωπος έχει ανάγκη για βοήθεια θα
ήταν ανέντιμο να μην του δώσεις το χέρι σου επειδή ψηφίζει άλλο κόμμα».

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N12</CAT>
<ED>
Κωδικός άρθρου: A16060N121</ED>
<ID>
ID:130289

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N12&aa=1</URL></REF>


Article

<CATEGORY>vin04</CATEGORY>

 <H5>Μετανιώνω για όσα δεν έπραξα
</H5><H2>30 ΕΡΩΤΗΣΕΙΣ
</H2><H2>ΛΥΚΟΥΡΓΟΣ ΚΑΛΛΕΡΓΗΣ
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

ΓΕΝΝΗΘΗΚΕ: Στην Κρήτη.

ΕΛΠΙΖΕΙ: Να κρατήσει πολύ αυτή η υπόθεση της ζωής.

ΑΓΩΝΙΑ: Σχετικά.

ΑΞΕΧΑΣΤΟ ΤΑΞΙΔΙ: Στη Βενετία και το Λονδίνο.

ΜΟΥΣΙΚΗ ΠΟΥ ΠΡΟΤΙΜΑ: Μπετόβεν, Μπαχ, Θεοδωράκη, Χατζιδάκι.

ΔΕΝ ΑΠΟΧΩΡΙΖΕΤΑΙ ΠΟΤΕ: Από τη γυναίκα του και τον γιο του.

ΘΑ ΚΑΛΟΥΣΕ ΣΕ ΓΕΥΜΑ: Τους αρχηγούς των κομμάτων και τον Πρωθυπουργό.

Δεν υπάρχει καμία σύγκριση του θεάτρου τότε και τώρα, δηλώνει ο Λυκούργος
Καλλέργης, τον οποίο τίμησαν πρόσφατα σε εκδήλωση στο Πολιτιστικό Κέντρο του
Δήμου Ηρακλείου. Η παράσταση που έχει χαραχτεί στη μνήμη του είναι «Ο Ιωάννης
Γαβριήλ Μπόρκμαν» του Ίψεν, ενώ στα κείμενα του Τσέχωφ τον συγκινούν πάντα «οι
βαθιές αλήθειες για τη ζωή και για τον άνθρωπο». Πάντως θεωρεί ότι η
κληρονομιά του ονόματος που κουβαλάει είναι ασήκωτη και σ' αυτόν που θα έλεγε
σήμερα ευχαριστώ είναι στον εαυτό του και στο κοινό για την αγάπη του.

ΕΡ.: Τα αισθήματα που νιώσατε στην εκδήλωση του Πολιτιστικού Κέντρου του Δήμου
Ηρακλείου όπου σας τίμησαν για το σύνολον της προσφοράς σας;

ΑΠ.: Βαθιά συγκίνηση για την απλότητα, τη γνησιότητα και την ποιότητα της εκδήλωσης.

ΕΡ.: Η πιο συγκινητική στιγμή ήταν;

ΑΠ.: Η στιγμή του φινάλε της Τζένης Καλλέργη (της γυναίκας μου).

ΕΡ.: Το μεγάλο κέρδος σας από το Θέατρο;

ΑΠ.: Οι στιγμές πνευματικής - ψυχικής λυτρωτικής, έξαρσης και ανάτασης.

ΕΡ.: Παράσταση που έχει χαραχτεί βαθιά στη μνήμη σας;

ΑΠ.: Ο Ιωάννης Γαβριήλ Μπόρκμαν του Ίψεν.

ΕΡ.: Το θέατρο τότε και τώρα;

ΑΠ.: Σχεδόν καμία σύγκριση ­ ακόμη.

ΕΡ.: Τι σας έρχεται στο νου όταν θυμάστε τη «Λαϊκή Σκηνή»;

ΑΠ.: Το πρώτο ξεκίνημα και ο Κάρολος Κουν.

ΕΡ.: Σε ποιον οφείλετε τα πρώτα σας βήματα στο χώρο του θεάτρου;

ΑΠ.: Στις παρορμήσεις μου και στις συμπτώσεις.

ΕΡ.: Σε ποιον θα λέγατε σήμερα ευχαριστώ;

ΑΠ.: Στον εαυτό μου και στο κοινό ­ για την αγάπη του.

ΕΡ.: Από τους παλιούς συναδέλφους σας ποιους θυμάστε με νοσταλγία;

ΑΠ.: Όλους όσους έφυγαν.

ΕΡ.: Οι νέοι αναγνωρίζουν την προσφορά των θεατρανθρώπων;

ΑΠ.: Άλλοι ναι και άλλοι όχι ­ δυστυχώς.

ΕΡ.: Τι λείπει σήμερα από τους νέους ηθοποιούς;

ΑΠ.: Όχι βέβαια η «αυτοπεποίθηση».

ΕΡ.: Μια συμβουλή που θα τους δίνατε;

ΑΠ.: Παραπέμπω στο βιβλίο μου, «Γράμμα προς νέον ηθοποιό».

ΕΡ.: Τι σας συγκινούσε στα κείμενα του Τσέχωφ;

ΑΠ.: Οι βαθιές αλήθειες για τη ζωή και για τον άνθρωπο.

ΕΡ.: Πόσο βαριά είναι η κληρονομιά του ονόματος που κουβαλάτε;

ΑΠ.: Είναι ασήκωτη.

ΕΡ.: Η θεατρική παράσταση που σας άρεσε φέτος;

ΑΠ.: Είναι τρεις, τέσσερις παραστάσεις ­ δεν τις καθορίζω.

ΕΡ.: Η άποψή σας για τον νέο ελληνικό κινηματογράφο;

ΑΠ.: Υπάρχουν ελπίδες και προοπτικές.

ΕΡ.: Βλέπετε σήμερα τις ταινίες σας;

ΑΠ.: Μόνον μερικές ­ συχνά με πολλή συγκίνηση.

ΕΡ.: Τι βλέπετε με ευχαρίστηση στην τηλεόραση;

ΑΠ.: Ένα ποσοστό από τα προβαλλόμενα ­ όχι μεγάλο.

ΕΡ.: Και τι αποφεύγετε;

ΑΠ.: Ένα ποσοστό από τα προβαλλόμενα ­ μάλλον μεγάλο.

ΕΡ.: Γιατί πιστεύετε ότι ο κόσμος επέστρεψε στο σινεμά;

ΑΠ.: Γιατί ο κινηματογράφος είναι πιο κοντά στην τέχνη του θεάματος -
ακροάματος και με λιγότερες απωθήσεις.

ΕΡ.: Το βιβλίο που διαβάζετε αυτή την περίοδο;

ΑΠ.: Δεν είναι ένα, είναι πολλά.

ΕΡ.: Τι σας προβληματίζει σήμερα;

ΑΠ.: Η δεινή κατάσταση του κόσμου και ιδιαίτερα της Ελλάδος και η διαπίστωση
ότι πολλοί Έλληνες μάλλον δεν αγαπούν την Ελλάδα.

ΕΡ.: Ένα απραγματοποίητο όνειρο;

ΑΠ.: Ο σοσιαλισμός ­ ο σωστός.

ΕΡ.: Για ποιο πράγμα έχετε μετανιώσει στη ζωή σας;

ΑΠ.: Για όσα δεν έπραξα ή δεν μπόρεσα να πράξω.

ΕΡ.: Εάν δεν ήσασταν ηθοποιός τι θα θέλατε να είστε;

ΑΠ.: Πατριάρχης (παιδικό όνειρο).

ΕΡ.: Μια συμβουλή που κρατάτε πάντα ως κόρη οφθαλμού;

ΑΠ.: Γνώθι σαυτόν.

ΕΡ.: Τι σημαίνει για σας «ευτυχία»;

ΑΠ.: Στιγμές αλλιώτικες και καλύτερες από άλλες στιγμές.

ΕΡ.: Εάν συναντούσατε τον Πρωθυπουργό της χώρας τι θα του λέγατε;

ΑΠ.: Καλύτερη και σοφότερη αντιμετώπιση των ευθυνών.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16060N141</ED>
<ID>
ID:130290

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N14&aa=1</URL></REF>


Article

<CATEGORY>vin06</CATEGORY>

 <H5>ΚΑΤΑΡΓΗΘΗΚΕ Η ΕΠΕΤΗΡΙΔΑ ΚΑΙ ΑΡΧΙΖΟΥΝ ΣΤΑΔΙΑΚΑ ΟΙ ΕΞΕΤΑΣΕΙΣ ΚΑΘΗΓΗΤΩΝ
</H5><H2>Θα διορίζονται με βαθμό 14
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Ο μαγικός αριθμός 14, με άριστα το είκοσι, είναι το πρώτο βήμα για τον
διορισμό των εκπαιδευτικών στα δημόσια σχολεία. Η επετηρίδα ανήκει πλέον στο
παρελθόν, εφόσον έκλεισε και τυπικά στις 31 του περασμένου Δεκεμβρίου. Από το
2003 νηπιαγωγοί, δάσκαλοι και καθηγητές θα διορίζονται κατόπιν εξετάσεων. Ως
τότε, αρχής γενομένης από φέτος, το σύστημα των διορισμών θα είναι μεικτό.

ΟΙ ΠΡΩΤΕΣ εξετάσεις για την πρόσληψη εκπαιδευτικών πρόκειται να
πραγματοποιηθούν το αργότερο ως το τέλος του ερχόμενου Μαΐου. Από τη λίστα
επιτυχόντων, που θα καταρτισθεί με βάση τα αποτελέσματα των εξετάσεων, θα
χρησιμοποιηθούν στα δημόσια σχολεία τόσοι εκπαιδευτικοί όσοι χρειάζονται για
να καλύψουν το 20% των θέσεων διορισμών που θα έχουν ανακοινωθεί ως τότε από
το υπουργείο Παιδείας. Η προκήρυξη του διαγωνισμού δεν αποκλείεται να γίνει
και εντός της εβδομάδος.

Οι καθηγητές θα πρέπει να περάσουν από δύο τετράωρες εξετάσεις. Η πρώτη θα
αφορά στο γνωστικό αντικείμενο του μαθήματος της ειδικότητάς τους και στη
διδακτική του. 
Η εξεταστέα ύλη θα είναι όλη η ύλη που διδάσκεται στο Γυμνάσιο και στο Λύκειο.
Η δεύτερη επίσης τετράωρη εξέταση θα αφορά τα παιδαγωγικά, τον τρόπο δηλαδή
που μπορεί ένας καθηγητής να χειριστεί τα διάφορα προβλήματα που προκύπτουν
στην τάξη ή κάποιες εξεζητημένες αντιδράσεις των μαθητών την περίοδο της
εφηβείας κ.ο.κ. 
Οι ίδιες εξετάσεις προβλέπονται και για τους εκπαιδευτικούς της Πρωτοβάθμιας
Εκπαίδευσης, με τη διαφορά ότι στην προκειμένη περίπτωση η εξέταση θα αφορά
περισσότερο τη σφαιρική, παρά τη σε βάθος γνώση των Μαθηματικών, της Φυσικής,
της Χημείας, των Νέων Ελληνικών και των λοιπών μαθημάτων που διδάσκουν οι δάσκαλοι.

Για να συμπεριληφθεί στη λίστα των επιτυχόντων ένας εκπαιδευτικός θα πρέπει να
έχει συγκεντρώσει βαθμολογία τουλάχιστον 14 στα 20, όχι ως μέσο όρο στις δύο
εξετάσεις, αλλά ξεχωριστά. Σε διαφορετική περίπτωση, ο εκπαιδευτικός δεν
συμπεριλαμβάνεται στη λίστα των επιτυχόντων.

Ο κατάλογος των επιτυχόντων έχει διάρκεια ζωής δύο ετών, δεδομένου ότι ο
διαγωνισμός για την πρόσληψη εκπαιδευτικών θα γίνεται κάθε δύο χρόνια, αρχής
γενομένης από φέτος. Για τον διορισμό θα υπολογίζεται η βαθμολογία του
εκπαιδευτικού στις εξετάσεις και μόνον. Οι εκπαιδευτικοί που δεν θα διοριστούν
στην διάρκεια της διετίας είτε σε οργανική θέση είτε ως αναπληρωτές έχουν «χάσει».

Περιορισμός στη συμμετοχή στις εξετάσεις δεν υπάρχει. Θεωρητικά βεβαίως
μπορούν οι εκπαιδευτικοί να παίρνουν μέρος στο διαγωνισμό όσες φορές θέλουν.

Απαραίτητη προϋπόθεση για τη συμμετοχή των εκπαιδευτικών στις εξετάσεις, από
το 2003 και μετά, είναι να διαθέτουν πιστοποιητικό παιδαγωγικής &
διδακτικής επάρκειας, το οποίο θα λαμβάνουν ύστερα από δύο εξάμηνα επιπλέον
σπουδών στα Παιδαγωγικά τμήματα (για τους ήδη πτυχιούχους). 
Το πρώτο εξάμηνο θα είναι αφιερωμένο στα θεωρητικά παιδαγωγικά και το δεύτερο
εξάμηνο στην πρακτική άσκηση. Τα δύο αυτά εξάμηνα ενδέχεται να
συμπεριλαμβάνονται στα προγράμματα σπουδών των λεγόμενων καθηγητικών σχολών,
ύστερα από απόφαση του οικείου τμήματος. Τμήματα, πάντως, που θα χορηγούν
τέτοιου είδους πιστοποιητικά προβλέπεται να δημιουργηθούν και στο Ανοικτό
Πανεπιστήμιο. 
* Εντελώς αντίθετες στο διορισμό των εκπαιδευτικών κατόπιν εξετάσεων είναι οι
εκπαιδευτικές ομοσπονδίες, που προσανατολίζονται σε αγωνιστικές κινητοποιήσεις
Η Ομοσπονδία των καθηγητών (ΟΛΜΕ) έχει ήδη καλέσει τα μέλη της να λάβουν μέρος
στις διαδικασίες του διαγωνισμού, και παράλληλα έχει καλέσει τις άλλες
ομοσπονδίες να κάνουν το ίδιο.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N15</CAT>
<ED>
Κωδικός άρθρου: A16060N151</ED>
<ID>
ID:130238

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N15&aa=1</URL></REF>


Article

<CATEGORY>vin06</CATEGORY>

 <H2>Κατηγορία για υπεξαίρεση κατά της Αικατ. Βελλίδη
</H2>
ΝΑ ΠΑΡΑΠΕΜΦΘΕΙ οριστικά σε δίκη η πρώην εκδότρια των εφημερίδων «Μακεδονία»
και «Θεσσαλονίκη», κ. Αικατ. Βελλίδη, με την κατηγορία της υπεξαίρεσης σε
βαθμό κακουργήματος, προτείνει η Εισαγγελία του Αρείου Πάγου στο ποινικό τμήμα
του Ανωτάτου Δικαστηρίου.

Η υπόθεση αφορά την υπεξαίρεση 42,8 εκατ. δραχμών κατά το χρονικό διάστημα
1993-'95, από τον σύλλογο «Φίλοι της Μουσικής Θεσσαλονίκης», στον οποίο η
πρώην εκδότρια ήταν πρόεδρος και διαχειρίστρια. 
Σύμφωνα με το παραπεμπτικό βούλευμα, που καλείται να επικυρώσει ο Άρειος
Πάγος, η κ. Βελλίδη «ιδιοποιήθηκε το συγκεκριμένο ποσό για προσωπικές της ανάγκες».

Κατά το βούλευμα, η πρώην εκδότρια την επίδικη χρονική περίοδο, ως
διαχειρίστρια του Συλλόγου, είχε προβεί σε αναλήψεις περίπου 65 εκατ. δρχ.,
από τα οποία μόνον 22 εκατ. δρχ. αφορούσαν ανάγκες του Συλλόγου. 
Το υπόλοιπο ποσό το ιδιοποιήθηκε, ενώ μετά την αποκάλυψη της υπεξαίρεσης έδωσε
στον Σύλλογο επιταγή 50 εκατ. δρχ., που ήταν τελικώς ακάλυπτη.

Την αναίρεση του βουλεύματος του Συμβουλίου Εφετών Θεσσαλονίκης έχει ζητήσει
από τον Άρειο Πάγο η πρώην εκδότρια, αλλά η Εισαγγελία του Ανωτάτου
Δικαστηρίου προτείνει να απορριφθεί η αίτησή της, σημειώνοντας μεταξύ άλλων
ότι «δεν αποτελεί έμπρακτη μετάνοια το γεγονός ότι η πρώην εκδότρια κατέβαλε,
κατόπιν μηνύσεως του Συλλόγου, μικρό τμήμα της υπεξαίρεσης με συναλλαγματικές
πελατών της».

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N15</CAT>
<ED>
Κωδικός άρθρου: A16060N152</ED>
<ID>
ID:130304

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N15&aa=2</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>«Συνταγή» αφασίας;
</H2>
<AUTHOR>ΛΙΝΑ ΑΛΕΞΙΟΥ</AUTHOR>

«ΝΑ ΑΠΟΦΕΥΓΕΙΣ τις στρεσογόνες καταστάσεις», είπε ο καλός μου γιατρός, σαν
φάρμακο που δεν γράφεται στο συνταγολόγιο, αλλά με τον αυστηρό τόνο της
επιταγής ­ και όχι απλώς της συμβουλής ­ στη φωνή.

«Ναι, ναι», απάντησα μηχανικά και μόνον όταν με αποχαιρέτησε θυμήθηκα πως δεν
τον είχα ρωτήσει τι ακριβώς εννοούσε. Σαν η εντολή να ήταν απολύτως σαφής,
όπως, λόγου χάριν, όταν σου λένε «όχι πολύ αλάτι στο φαγητό» ή «όχι θαλασσινά,
τηγανητά και γλυκά».

Τι εννοούσε, πού να πάρει η ευχή, και έσπευσα να «καταλάβω»; Μήπως να μην
οδηγώ προς το κέντρο της πόλης, που για τα δέκα ­ όλα κι όλα ­ χιλιόμετρα
χρειάζομαι πάνω από μία ώρα μέχρι να φτάσω στον προορισμό μου; 
Μήπως να μη ζορίζομαι όταν το θέμα που γράφω δεν μου βγαίνει; 
Μήπως να μη δίνω σημασία για το πώς μεγαλώνουν ­ αχ, ρε γιατρέ... ­ τα παιδιά
μου; Μήπως να μη σκοτίζομαι όταν άνθρωποι αγαπημένοι μου αρρωσταίνουν και
χρειάζεται να τρέξω; Μήπως να μην αγανακτώ, να μην οργίζομαι, με τα στραβά και
ανάποδα της καθημερινής ζωής που κάποιοι μου τα παρουσιάζουν σαν αναγκαία για
να γίνει η ζωή μου καλύτερη στο υπό αίρεση μέλλον; Μήπως «να στρίβω γωνία»
μόλις βλέπω «τα δύσκολα»; Μήπως «να κάνω την πάπια» όταν η πρόκληση είναι εκεί
δα, μπροστά μου;

Τι δαίμονα είπες γιατρέ μου; Γιατί με έβαλες στο στρες να γίνω... αφασική;

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N15</CAT>
<ED>
Κωδικός άρθρου: A16060N153</ED>
<ID>
ID:130374

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N15&aa=3</URL></REF>


Article

<CATEGORY>vin06</CATEGORY>

 <H5>ΟΙ ΑΓΡΟΤΕΣ ΑΠΕΙΛΟΥΝ ΝΑ ΚΛΕΙΣΟΥΝ ΤΟΥΣ ΔΡΟΜΟΥΣ, ΕΑΝ ΔΕΝ ΣΥΖΗΤΗΣΟΥΝ ΜΕ
ΚΥΒΕΡΝΗΤΙΚΟ ΚΛΙΜΑΚΙΟ
</H5><H2>Ζητούν συνάντηση
</H2>
Στην εθνική. Συναυλία στο μπλόκο της ΒΙΟΚΑΡΠΕΤ οργανώθηκε προχθές το Σάββατο.
Οι αγρότες με πρώτο τον Ι. Παττάκη χόρεψαν και έδωσαν το «παρών» για δύο ώρες
κλείνοντας την εθνική, χωρίς όμως να δημιουργηθούν σοβαρά προβλήματα στην κυκλοφορία

Συνάντηση με κυβερνητικό κλιμάκιο ζήτησαν χθες μέσω του περιφερειάρχη
Θεσσαλίας οι αγρότες.

ΤΑ ΜΕΛΗ της Πανθεσσαλικής επέμεναν και χθες στον διάλογο με την κυβέρνηση
επισημαίνοντας ότι σε αντίθεση περίπτωση θα κλιμακώσουν τις κινητοποιήσεις,
χωρίς να αποκλείουν και τον επ' αόριστον αποκλεισμό του εθνικού δρόμου Αθηνών
- Θεσσαλονίκης.

Το ενδεχόμενο αυτό έχει προκαλέσει ανησυχίες στις άλλες επαγγελματικές τάξεις
της περιοχής, οι εκπρόσωποι των οποίων ζητούν να πραγματοποιηθεί η συνάντηση
με την κυβέρνηση προκειμένου να αποφευχθούν όσα έγιναν τα προηγούμενα χρόνια.
Από την πλευρά της, η Ένωση Αστυνομικών Λάρισας έχει προγραμματίσει την
ερχόμενη Πέμπτη πανθεσσαλική συγκέντρωση και πορεία στο κέντρο της Λάρισας.

Και ενώ όλα θα εξαρτηθούν από την πορεία του διαλόγου, προχθές οι αγρότες στο
μπλόκο της ΒΙΟΚΑΡΠΕΤ οργάνωσαν συναυλία αποκλείοντας για δύο ώρες τον δρόμο,
χωρίς όμως να προκληθούν σοβαρά προβλήματα, αφού τα αυτοκίνητα κινούνταν από
παρακαμπτήριους. Χθες συνεχίζοντας τις εκδηλώσεις «τέλεσαν» τον «Καραγκούνικο
γάμο» όπου παραγωγοί υποδύθηκαν διάφορα πρόσωπα της κυβέρνησης ως
πρωταγωνιστές της τελετής...

Κατά τα άλλα, τα τρακτέρ σε όλα τα μπλόκα στη Θεσσαλία και τη Βόρειο Ελλάδα
παρέμειναν παρατεταγμένα δεξιά και αριστερά του δρόμου. Χθες το μεσημέρι στη
Θεσσαλονίκη, στην Χαλκιδική, στην Πιερία και στις Σερρες απέκλεισαν για λίγη
ώρα τους εθνικούς δρόμους. Οι επικεφαλής των αγροτών και χθες υποστήριζαν ότι
είναι αποφασισμένοι να συνεχίσουν τις κινητοποιήσεις εάν η κυβέρνηση αρνηθεί
τον διάλογο.

Και ενώ στη Θεσσαλία οι παραγωγοί περιμένουν, στη Μεσσηνία οι σταφιδοπαραγωγοί
συνεχίζουν από την περασμένη Πέμπτη να κρατούν κλειστό τον δρόμο Καλαμάτας -
Τρίπολης στο ύψος της κοινότητας Ασπροχωρίου, με αποτέλεσμα η κυκλοφορία να
διεξάγεται με δυσκολία. Οι συγκεντρωμένοι διεκδικούν καλύτερες τιμές σε λάδι
και σταφίδα.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16060N161</ED>
<ID>
ID:130239

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N16&aa=1</URL></REF>


Article

<CATEGORY>vin06</CATEGORY>

 <H2>Και νέα σκληρή επίθεση Γιαννόπουλου κατά Ματθία
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

ΕΠΙΜΕΝΕΙ στην όξυνση των σχέσεών του με την ηγεσία του Αρείου Πάγου, ο
υπουργός Δικαιοσύνης κ. Ευαγ. Γιαννόπουλος. Και εξαπέλυσε χθες νέα ­ σκληρή
αυτήν τη φορά ­ επίθεση εις βάρος του προέδρου του Ανωτάτου Δικαστηρίου, κ.
Στεφ. Ματθία, για την απόφασή του να συγκαλέσει την Ολομέλεια των αρεοπαγιτών,
προκειμένου να συζητηθούν πρόσφατα σχόλια του υπουργού και βουλευτών για
δικαστικές αποφάσεις.

«Όταν μιλήσω, ο κ. Ματθίας θα βρεθεί μετανιωμένος...», δήλωσε με οργισμένο
ύφος ο υπουργός Δικαιοσύνης, ενώ χαρακτήρισε «ανοησίες» τις ενέργειες του
προέδρου του Αρείου Πάγου και τον κατηγόρησε ότι «επεμβαίνει στην πολιτική της κυβέρνησης».

Η μορφή και η έκταση που λαμβάνει η νέα δημόσια αντιπαράθεση μεταξύ υπουργού
και προέδρου του Αρείου Πάγου, προκαλούν έντονο προβληματισμό και ανησυχία
στους ανώτατους δικαστές και στις δικαστικές ενώσεις, καθώς μάλιστα η διαμάχη
οξύνεται, σε μια στιγμή που αναζητώνται λύσεις για μια σειρά σημαντικών
προβλημάτων που αντιμετωπίζει ο χώρος της Δικαιοσύνης (χρονοβόρες διαδικασίες,
έλλειψη δικαστικών κτιρίων και μηχανοργάνωσης των δικαστικών υπηρεσιών κ.ά.).

Στο ζήτημα, εξάλλου, παρενέβη χθες και η Ν.Δ. με δήλωση του υπεύθυνου του
τομέα Δικαιοσύνης του κόμματος, καθηγητή κ. Πρ. Παυλόπουλου, ο οποίος ετάχθη
ευθέως κατά του υπουργού Δικαιοσύνης. Ο κ. Παυλόπουλος κάλεσε την κυβέρνηση
και τον υπουργό, «πριν προχωρήσουν ακόμη περισσότερο στον ολισθηρό δρόμο της
αντιπαράθεσης με τη Δικαιοσύνη, να αντιληφθούν εγκαίρως ότι η συνταγματική
τάξη είναι πολύ σοβαρή υπόθεση, για να θυσιάζεται με αυθαίρετες γενικεύσεις
στον βωμό του λαϊκισμού...».

ΣΦΟΔΡΗ ΕΠΙΘΕΣΗ

Ο κ. Γιαννόπουλος προχώρησε σε σφοδρή επίθεση κατά του κ. Ματθία, με δηλώσεις
του χθες το μεσημέρι στη διάρκεια κοπής πίτας συμπατριωτών του από την
Αρκαδία, σε κεντρικό ξενοδοχείο της Αθήνας. Αφού αντέκρουσε κάθε ισχυρισμό ότι
με τις δηλώσεις του για την υπόθεση του πρώην τοξικομανούς Γ. Πουρσανίδη,
ουσιαστικά παρενέβη στο δικαστικό έργο, ανέφερε ότι ζήτησε «συγγνώμη» από τον
ίδιο και την οικογένειά του, επειδή «δεν έφερε νωρίτερα (ευνοϊκή) διάταξη για
τους απεξαρτημένους τοξικομανείς». Και ύστερα απ' αυτό έστρεψε τα «πυρά» του
προς τον πρόεδρο του Αρείου Πάγου:

«Ο κ. Ματθίας δεν είναι η πρώτη φορά που επεμβαίνει στην πολιτική της
κυβέρνησης, όσον αφορά τη Δικαιοσύνη. Όταν μιλήσω, θα βρεθεί μετανιωμένος...
Αυτός κάνει παρέμβαση στη συνταγματική τάξη. Ο κ. Ματθίας είναι για να
δικάζει, δεν είναι για να εισηγείται πολιτική...».

Ιδιαίτερα καυστικός υπήρξε, δε, σχολιάζοντας το ερώτημα του προέδρου του
Αρείου Πάγου προς την Ολομέλεια, εάν στο πλαίσιο αναθεώρησης του Συντάγματος
θα πρέπει να προβλεφθεί κονδύλι, μέσω του κρατικού προϋπολογισμού, που θα
διαχειρίζεται η δικαστική εξουσία για ζητήματα που αφορούν το αυτοδιοίκητο της Δικαιοσύνης:

«Πρόκειται για μία τελείως ανόητη άποψη...», ανέφερε ο υπουργός. «Αυτό
συμβαίνει στην Κύπρο, αλλά εκεί έχει 50-100 δικαστές, εδώ έχουμε 5.500. Θέλει
ένα ολόκληρο υπουργείο για τη μισθοδοσία, για να δείτε πόσες ανοησίες
διαπράττει ο κ. Ματθίας...».

Με δηλώσεις του, εξάλλου, το Σάββατο από τη Ναύπακτο, ο κ. Γιαννόπουλος
επέκρινε τα ερωτήματα του κ. Ματθία προς την Ολομέλεια, σχετικά με τον έλεγχο
στη Βουλή δικαστικών αποφάσεων και ενεργειών, σημειώνοντας ότι:

* «Ουδείς, κατά το Σύνταγμα, είναι ανέλεγκτος και ουδεμία κρατική λειτουργία
είναι "ταμπού" και στο απυρόβλητο, μη επιδεχόμενη έλεγχο και κριτική. Συνεπώς,
και η Δικαιοσύνη...».

* «Πάνω απ' όλες τις εξουσίες είναι το Κοινοβούλιο. Η λαϊκή κυριαρχία. Και,
συνεπώς, ουδεμία των κρατικών λειτουργιών εξαιρείται του κοινοβουλευτικού ελέγχου...».

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16060N162</ED>
<ID>
ID:130305

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N16&aa=2</URL></REF>


Article

<CATEGORY>vin06</CATEGORY>

 <H2>Πυροσβέστες έσωσαν σκυλίτσα
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

ΔΕΙΓΜΑ ΑΝΘΡΩΠΙΑΣ έδωσαν οι άντρες της Πυροσβεστικής Υπηρεσίας Καβάλας όταν
ύστερα από πολύωρες προσπάθειες κατόρθωσαν να διασώσουν μια σκυλίτσα, που είχε
πέσει στο φρεάτιο οικοδομής. Δύο πυροσβέστες, οι Χρήστος Τσαούσης και Θανάσης
Μαρωνόπουλος κατέβηκαν με σχοινιά, σε βάθος 4-5 μέτρων, αλλά δεν κατόρθωσαν να
πλησιάσουν και να ανασύρουν το ζώο. Οι πυροσβέστες επέστρεψαν στην υπηρεσία
τους και αναζήτησαν στο ακριτικό Παρανέστι της Δράμας, τον ιδιοκτήτη του
σπιτιού κ. Ανέστη Σαββίδη, τον οποίο και βρήκαν. Τους έδωσε τα κλειδιά,
άνοιξαν το υπόγειο κι αυτή τη φορά ανέλαβαν να συνεχίσουν την επιχείρηση
διάσωσης δύο αρχιπυροσβέστες. Ο Βασίλης Κατσιγιάννης και ο Κώστας Ντώντας
χρησιμοποιώντας λινάτσα κατόρθωσαν να περιτυλίξουν τη σκυλίτσα ­ που είχε
εξαγριωθεί από την πολύωρη αναμονή ­ και την ανέσυραν στην επιφάνεια,
επευφημούμενοι και χειροκροτούμενοι από πολίτες, που είχαν συγκεντρωθεί και
περίμεναν το αποτέλεσμα. Κανένας δεν γνώριζε το όνομα της σκυλίτσας. Άλλωστε
δεν υπήρχε κανένα στοιχείο στο λουράκι που είχε στο λαιμό της. Έτσι, τη
«βάφτισαν»... Αγνωστούλα. Η σκυλίτσα μετά τον απεγκλωβισμό της έσπευσε να
εξαφανισθεί «ξεγλιστρώντας» μέσα από τα χέρια των σωτήρων της πυροσβεστών.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16060N163</ED>
<ID>
ID:130350

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N16&aa=3</URL></REF>


Article

<CATEGORY>vin06</CATEGORY>

 <H2>Συνέδριο της ΟΥΝΕΣΚΟ
</H2>
«Η ΝΟΤΙΟ-ΑΝΑΤΟΛΙΚΗ Ευρώπη σταυροδρόμι πολιτισμών»: αυτό είναι το θέμα διήμερου
συνεδρίου που αρχίζει σήμερα στο Παρίσι υπό την αιγίδα της UNESCO, στο πλαίσιο
της Διακήρυξης της Σόφιας που υπέγραψαν οι υπουργοί Εξωτερικών των Βαλκανικών
χωρών, με πρωτοβουλία του Έλληνα υπουργού Εξωτερικών κ. Θεόδωρου Πάγκαλου. Το
συνέδριο θα πλαισιώσουν ένα απόσπασμα από την «Ορέστεια» του Ξενάκη, σε
σκηνοθεσία Γιάννη Κόκκου, και μια έκθεση φωτογραφιών του Νίκου Οικονομόπουλου.
Η επόμενη εκδήλωση της UNESCO θα πραγματοποιηθεί στην Αθήνα, στις 20 Μαρτίου,
με φωτογραφική έκθεση υπό τον τίτλο «Βηθλεέμ 2000».

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16060N164</ED>
<ID>
ID:130382

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N16&aa=4</URL></REF>


Article

<CATEGORY>vin06</CATEGORY>

 <H2>Ο Δ.Σ. Αθήνας δεν συμφωνεί στην επαναφορά διάταξης για περιύβριση αρχής
</H2>
ΤΗΝ ΚΑΤΗΓΟΡΗΜΑΤΙΚΗ αντίθεσή του σε οποιοδήποτε σχέδιο επαναφοράς του
αδικήματος της «περιύβρισης αρχής», καθώς και διατάξεων του «μεταξικού» νόμου
περί Τύπου, εκφράζει ο Δικηγορικός Σύλλογος Αθήνας, απαντώντας έτσι ευθύς
εξαρχής αρνητικά στις σχετικές προτάσεις του υπουργού Δικαιοσύνης Ευάγ. Γιαννόπουλου.

Ομόφωνα το διοικητικό συμβούλιο του ΔΣΑ αποφάσισε ότι:

* Ο δικηγορικός κλάδος αντιτίθεται στο ενδεχόμενο επαναφοράς παλαιάς διάταξης
ή οριοθέτησης νέας για την περιύβριση αρχής, γιατί «κρίνει ότι είναι
αναντίστοιχη με τη σύγχρονη οργάνωση των θεσμοθετημένων εξουσιών και την
ανάγκη ανάπτυξης κοινωνικού ελέγχου στη λειτουργία τους, αντίθετη δε και στις
δικαιϊκές αντιλήψεις και τον νομικό πολιτισμό μας, όπως πάγια από πολλά έτη
έχει διακηρύξει ο ΔΣΑ και άλλοι φορείς».

* Οι δικηγόροι είναι ακόμη αντίθετοι «στην νεκρανάσταση νόμων της μεταξικής
περιόδου ή άλλων περιοριστικών νόμων για τη λειτουργία των ΜΜΕ, οι οποίοι, ενώ
θα αποδειχθούν αναποτελεσματικοί, ταυτόχρονα θα επιβαρύνουν την ελληνική
κοινωνία με πρόσθετες αντιλήψεις κατασταλτικού ή τιμωρητικού χαρακτήρα».

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16060N165</ED>
<ID>
ID:130401

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N16&aa=5</URL></REF>


Article

<CATEGORY>vin06</CATEGORY>

 <H5>ΣΥΓΧΩΝΕΥΣΕΙΣ ΚΑΙ ΜΑΤΑΙΩΣΕΙΣ ΔΡΟΜΟΛΟΓΙΩΝ ΤΗΣ ΟΛΥΜΠΙΑΚΗΣ ΜΕΧΡΙ ΤΟ ΤΕΛΟΣ ΦΕΒΡΟΥΑΡΙΟΥ
</H5><H2>Πτήσεις μετ' εμποδίων
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Ταλαιπωρία για τους επιβάτες της Ολυμπιακής, τουλάχιστον μέχρι το τέλος
του Φεβρουαρίου

Μετ' εμποδίων θα εκτελείται, τουλάχιστον έως τα τέλη Φεβρουαρίου, το
πρόγραμμα δρομολογίων της Ολυμπιακής Αεροπορίας.

ΣΥΓΧΡΟΝΩΣ εντός της εβδομάδας αναμένεται να ξεκινήσουν και οι διαπραγματεύσεις
ανάμεσα στη διοίκηση και τους εργαζόμενους για την αλλαγή των κανονισμών εργασίας.

Η διοίκηση της εταιρείας, στην προσπάθειά της να αντιμετωπίσει τα προβλήματα
που προέκυψαν τις τελευταίες ημέρες, για τις επόμενες τρεις εβδομάδες θα
αναπροσαρμόζει καθημερινά το πρόγραμμα δρομολογίων, προχωρώντας σε
συγχωνεύσεις πτήσεων, αλλαγές αεροσκαφών και ματαιώσεις δρομολογίων.

Για τις αλλαγές στα δρομολόγια, που σύμφωνα με τους αρμοδίους της Ο.Α
«κρίνονται επιβεβλημένες και δεν επηρεάζουν την εμπορική εκμετάλλευση της
εταιρείας», θα ενημερώνεται εγκαίρως το επιβατικό κοινό για να μην
ταλαιπωρείται στα αεροδρόμια. Όπως ανακοίνωσε χθες η διοίκηση της Ο.Α, οι
επιβάτες των πτήσεων που θα ματαιώνονται θα προωθούνται την ίδια ημέρα στον
προορισμό τους με άλλες πτήσεις της εταιρείας, ενώ μέρος του έργου εκτέλεσης
των δρομολογίων της αναλαμβάνει από σήμερα και η Ολυμπιακή Αεροπλοΐα.

Πάντως, τα άμεσα προβλήματα που καλείται να αντιμετωπίσει αυτή τη στιγμή η
Ο.Α. είναι η έλλειψη αεροσκαφών και τα κενά στο πρόγραμμα επάνδρωσης των
δρομολογίων με ιπτάμενο προσωπικό θαλάμου επιβατών (συνοδοί και φροντιστές).

Λόγω των συγκεκριμένων προβλημάτων, χθες, ματαιώθηκαν τα δρομολόγια από Αθήνα
προς Ρώμη, Βελιγράδι, Βρυξέλλες, Άμστερνταμ, Βιέννη, Λάρνακα, Θεσσαλονίκη και
Χανιά. Επίσης, ματαιώθηκαν οι πτήσεις από Θεσσαλονίκη προς Μόναχο και Μιλάνο.
Σήμερα, αναμένεται να ματαιωθούν δύο πτήσεις από την Αθήνα προς τη Θεσσαλονίκη
(910 και 918), μία προς τα Χανιά (534), μία προς το Παρίσι και άλλη μία από τη
Θεσσαλονίκη προς το Μόναχο. Οι πτήσεις προς Ζυρίχη και Γενεύη θα συγχωνευτούν
σε μία. Επίσης, σε μία συγχωνεύονται οι πτήσεις προς Μιλάνο και
Νάπολι-Μασσαλία, καθώς και οι πτήσεις προς Φρανκφούρτη και Στουτγκάρδη.

Από σήμερα, στο πλαίσιο της εξοικονόμησης ιπτάμενου προσωπικού, μειώνεται κατά
50% ο αριθμός των αεροσυνοδών που θα παραμένουν καθημερινά στα γραφεία.
Υπολογίζεται ότι με το μέτρο αυτό θα βγουν στην παραγωγή επιπλέον 45-50
ιπτάμενοι συνοδοί-φροντιστές. Επίσης, «παγώνει» η διαδικασία προαγωγής σε
θέσεις προϊσταμένων περίπου 80 αεροσυνοδών.

Ωστόσο, σε περίπτωση που οι αλλαγές δεν δώσουν τις αναμενόμενες λύσεις, η
διοίκηση της Ο.Α. ανακοίνωσε ότι θα οδηγηθεί στην αναστολή των «δημοφιλών» για
τους αεροσυνοδούς δρομολογίων προς και από Αθήνα-Ντουμπάι-Μπανγκόκ. Μια τέτοια
απόφαση θα απελευθέρωνε σημαντικό αριθμό πληρωμάτων, τα οποία θα μπορούσαν να
χρησιμοποιηθούν στο υπόλοιπο δίκτυο.

Σημειώνεται, ότι κάθε μήνα για την εκτέλεση του συγκεκριμένου δρομολογίου
απαιτούνται περίπου 170 αεροσυνοδοί και 36 πιλότοι και ιπτάμενοι μηχανικοί.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16060N171</ED>
<ID>
ID:130240

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N17&aa=1</URL></REF>


Article

<CATEGORY>vin06</CATEGORY>

 <H2>Στρατιώτης προσβλήθηκε από μηνιγγίτιδα
</H2>
ΚΑΒΑΛΑ

ΑΠΟ ΜΗΝΙΓΓΙΤΙΔΑ προσβλήθηκε ο 20χρονος στρατιώτης Αθανάσιος Μπούμπης, από το
Ναύπλιο, και μεταφέρθηκε σε κωματώδη κατάσταση στο Περιφερειακό Νοσοκομείο της
Αλεξανδρούπολης, όπου νοσηλεύεται. Οι θεράποντες γιατροί είπαν ότι ο
στρατιώτης συνήλθε και επικοινωνεί με το περιβάλλον του, ενώ ενθαρρυντικά
είναι τα αποτελέσματα των εργαστηριακών εξετάσεων, στις οποίες υποβλήθηκε. Η
κλινική του εικόνα είναι αρκετά καλή, ενώ όλες οι ενδείξεις συγκλίνουν στο ότι
προσβλήθηκε από μηνιγγιτιδόκκοκο.

Ο στρατιώτης, που υπηρετεί σε μονάδα της 16ης Μηχανοκίνητης Μεραρχίας Πεζικού,
στον Λαγό Έβρου, παρουσίασε υψηλό πυρετό που δεν υποχώρησε, γεγονός που
ανάγκασε τους γιατρούς να τον μεταφέρουν πρώτα στο Νοσοκομείο Διδυμοτείχου και
στη συνέχεια στο Νοσοκομείο Αλεξανδρούπολης.Με απόφαση της Υγειονομικής
Υπηρεσίας του Στρατού, έγινε απολύμανση όλων των χώρων και εγκαταστάσεων της
μονάδας και του στρατοπέδου. Πριν από δύο χρόνια είχαν σημειωθεί άλλα τρία
κρούσματα μηνιγγίτιδας σε στρατόπεδα του Έβρου.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16060N172</ED>
<ID>
ID:130306

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N17&aa=2</URL></REF>


Article

<CATEGORY>vin06</CATEGORY>

 <H2>Άλλοι δύο εμπρησμοί αυτοκινήτων
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

ΑΛΛΕΣ ΔΥΟ επιθέσεις αγνώστων με αυτοσχέδιους εμπρηστικούς μηχανισμούς και
στόχους σταθμευμένα οχήματα σημειώθηκαν κατά τη διάρκεια του περασμένου
Σαββατοκύριακου στη Θεσσαλονίκη. Στην περιοχή της Νεάπολης, χθες τα
ξημερώματα, άγνωστοι τοποθέτησαν γκαζάκι κάτω από το σταθμευμένο τζιπ,
ιδιοκτησίας Νικολάου Καραπιπερίδη, 23 χρόνων, επιπλοποιού. Οι δράστες έβαλαν
φωτιά και στη συνέχεια εξαφανίσθηκαν. Από τον εμπρησμό προκλήθηκαν υλικές
ζημιές ύψους 1.500.000 δρχ. στο αυτοκίνητο, ενώ η φωτιά σβήστηκε από άνδρες
της Πυροσβεστικής Υπηρεσίας Θεσσαλονίκης. Στην περιοχή των Σαράντα Εκκλησιών,
άγνωστοι έριξαν προχθές τα ξημερώματα δύο μπουκάλια με βενζίνη στα οποία είχαν
βάλει φωτιά κάτω από σταθμευμένο σχολικό λεωφορείο και στη συνέχεια εξαφανίσθηκαν.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16060N173</ED>
<ID>
ID:130351

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N17&aa=3</URL></REF>


Article

<CATEGORY>vin06</CATEGORY>

 <H5>ΣΤΟΝ ΩΡΩΠΟ ΛΙΓΟΤΕΡΟΙ ΑΠΟ 20 ΑΝΔΡΕΣ ΑΣΤΥΝΟΜΕΥΟΥΝ ΜΙΑ ΠΕΡΙΟΧΗ ΠΟΥ ΕΚΤΕΙΝΕΤΑΙ ΣΕ
150 ΤΕΤΡΑΓΩΝΙΚΑ ΧΙΛΙΟΜΕΤΡΑ!
</H5><H5>Τρίτη και Πέμπτη το 98% των κλοπών
</H5><H2>Σπίτια στο έλεος διαρρηκτών
</H2>
<AUTHOR>ΑΡΕΤΗ ΑΘΑΝΑΣΙΟΥ</AUTHOR>

Εικόνα βίας, βανδαλισμού, λεηλασίας. Πέντε φορές έως τώρα έχει βιώσει ανάλογες
σκηνές η εξάχρονη Αγγελική και η μητέρα της Αλίκη Παϊκαρά

Αχρηστεύθηκε τόσες φορές η ξύλινη πόρτα εισόδου του Θόδωρου Τσάλλα, που πια
την κατήργησε. Κάρφωσε στη θέση της σανίδια! Ύσερα από τρεις διαρρήξεις και
ισάριθμες κλοπές στο σπίτι του, ο Γιώργος Βογιατζίδης ξόδεψε ένα μεγάλο
χρηματικό ποσό και το μετέτρεψε σε φρούριο. 
Ηθάλασσα απλώνεται μπροστά του, ανάμεσα από σιδερόφρακτες πόρτες και παράθυρα.
Δεν έμεινε ούτε σχισμή ούτε ένα τόσο δα παραθυράκι που να μην αμπαρωθεί. Στο
διπλανό ακριβώς σπίτι, της Ελισάβετ Σπύρου, εικόνα βανδάλων: Όλα ρημαγμένα,
όλα στο πάτωμα, πόρτες και παραθυρόφυλλα σπασμένα. Σιδεριές βγαλμένες με
λοστάρια. Καταστροφή, πανικός...

Θα μπορούσε να είναι στιγμιότυπα από αστυνομική ταινία, αλλά είναι δυστυχώς
πραγματικότητα. Άλλωστε, στην ευρύτερη περιοχή Ωρωπού, η πραγματικότητα
ξεπερνά κάθε φαντασία. Σαράντα περίπου οικισμού, στο έλεος των κακοποιών. Δεν
υπάρχει σπίτι που να μην έχει παραβιασθεί. Και στους πιο απόμερους οικισμούς,
έχουν καταγραφεί 4 έως 5 διαρρήξεις, κλοπές και λεηλασίες σε κάθε σπίτι, τα
τρία τελευταία χρόνια.

«Η περιοχή μας είναι άντρο κακοποιών», καταγγέλλουν οι κάτοικοι στα «ΝΕΑ», που
συσπειρωμένοι στους συλλόγους τους προσπαθούν να αποτρέψουν το κακό. Ένα κακό,
που δεν αναχαιτίζεται από την τοπική Αστυνομία, στα χαρτιά της οποίας
υπηρετούν 30 αστυνομικοί ­ εκ των οποίων οι έξι δόκιμοι ­ αλλά σε καθημερινή
υπηρεσία βρίσκονται λιγότεροι από 20 άνδρες, για την αστυνόμευση μιας περιοχής
που εκτείνεται σε 150 τετραγωνικά χιλιόμετρα!

Η πιο πρόσφατη ­ από τις ελάχιστες σε σχέση με την έκταση του προβλήματος ­
επιτυχία της Αστυνομίας είναι η εξάρθρωση σπείρας τριών Αλβανών. Μέρα
μεσημέρι, την περασμένη Τρίτη, συνελήφθησαν στο αλσύλλιο του Πευκιά ο 27χρονος
Αλτίμ Χατζιλάρη, ο 30χρονος Λουάν Ντρομπούνικου και ο 23χρονος Πόνε Τζεβαΐρ.
Είχαν στην κατοχή τους κλεμμένη μοτοσυκλέτα, μονόκαννο κυνηγετικό όπλο με
κομμένη κάννη και κοντάκι, 32 φυσίγγια, 2 έγχρωμες τηλεοράσεις, μαχαίρι, λάμα
30 εκατοστών, κλεμμένα είδη ρουχισμού, τηλεφωνικές συσκευές, φωτογραφικές
μηχανές, ραδιοκασετόφωνα αυτοκινήτων, πέντε φακούς νυκτός, αλλά και...
κομπρεσέρ, και γάντια και κουκούλες προσώπου και έξι κιλά κρέατος ­ ό,τι είχε
απομείνει από μια... προβατίνα! Περιέργως, οι τρεις έμεναν σε σπίτια που τους
είχαν παραχωρηθεί, λεηλατούσαν τα υπόλοιπα και δεν ομολόγησαν τίποτα!
Προφυλακίστηκαν με τις κατηγορίες περί όπλων και εκρηκτικών, σύστασης και
συμμορίας για διακεκριμένες περιπτώσεις κλοπής αλλά και για ζωοκλοπή.

ΚΟΡΝΑΡΕΙ ΝΑ ΦΥΓΟΥΝ ΟΙ ΚΛΕΦΤΕΣ!

Γιώργος Βογιατζίδης. Οχύρωσε το σπίτι του, κάθε πόρτα, κάθε παράθυρο, κάθε
μικρό ή μεγάλο άνοιγμα με σιδεριές ­ ύστερα από τρεις διαρρήξεις και ισάριθμες κλοπές!

Η επιστολή που έστειλε πρόσφατα προς τον υπουργό Δημόσιας Τάξης κ. Γ. Ρωμαίο η
εκπαιδευτικός Αλίκη Παϊκαρά - Αλεξανδροπούλου έφτασε και στα «ΝΕΑ». Ήταν η
αφορμή γι' αυτό το ρεπορτάζ.

Από τον Σεπτέμβριο του 1995 έως και τις 4 Ιανουαρίου 1998, το σπίτι της Αλίκης
Παϊκαρά παραβιάστηκε τέσσερις φορές: «Οι ζημιές που έχω υποστεί εγώ και το
παιδί μου, ηθικές, ψυχικές και υλικές, είναι ανεπανόρθωτες. Στην Αστυνομία που
έχω καταφύγει αδυνατούν να μου προσφέρουν βοήθεια ή προστασία. Οι τοπικοί
σύλλογοι και οι ομοσπονδίες κάνουν διαμαρτυρία για τα τεκταινόμενα, αλλά,
δυστυχώς, φωνή βοώντος εν τη ερήμω. Το σπίτι μου εξακολουθεί να παραβιάζεται.
Και το εξάχρονο κοριτσάκι μου, κάθε φορά που μπαίνουμε μέσα, βλέπει το ίδιο
σκηνικό βίας, κλοπής, λεηλασίας, βεβήλωσης και ερήμωσης του προσωπικού του
χώρου και την μητέρα του να αποδιοργανώνεται σαν προσωπικότητά... Αυτή τη
στιγμή το σπίτι μου είναι παραβιασμένο με βγαλμένα τζάμια, σπασμένες γρίλιες
παντζουριών, διαλυμένους μηχανισμούς παραθύρων που επιτρέπουν στον καθένα να
μπαίνει και να βγαίνει, να αφαιρεί όποιο αντικείμενο θέλει και να χρησιμοποιεί
το χώρο μου όπως και όποτε θέλει...».

Ο θησαυρός της 6χρονης Αγγελικής είναι τα παιχνίδια της και η μαμά της. Τα
πρώτα, τα βρίσκει ποδοπατημένα. Αμίλητη πια και η μαμά της, αδυνατεί να της
εξηγήσει. Λέει η μητέρα της για τα λιγοστά Σαββατοκύριακα που πάνε στο εξοχικό
τους: «Αναγκάζομαι να οδηγώ γύρω από το σπίτι και να κορνάρω, ώστε, αν υπάρχει
κάποιος μέσα, να φύγει πριν βάλω το κλειδί στην πόρτα!».

2.000 ΔΙΑΡΡΗΞΕΙΣ ΜΕΣΑ ΣΤΟ 1997!

Οι επίσημες (δηλωμένες) διαρρήξεις που έγιναν από τον Σεπτέμβριο έως τον
Δεκέμβρη του '97 αριθμούν τις 163. Σε κάθε καταγγελία, κατά τους αρμόδιους των
τοπικών συλλόγων, αντιστοιχούν τουλάχιστον δέκα διαρρήξεις που δεν
καταγράφονται: «Τουλάχιστον 2.000 παραβιάσεις σπιτιών έχουν συμβεί μέσα στο
'97» υπολογίζει ο Χρήστος Παναγόπουλος, πρόεδρος της Ένωσης Συλλόγων Ωρωπού
που αντιπροσωπεύει 22 τοπικούς συλλόγους.

«Ζητήσαμε από τον υπουργό Δημόσιας Τάξης να επανδρώσει το τοπικό αστυνομικό
τμήμα με 15 επιπλέον άνδρες. Έστειλε έξι δόκιμους, ένα περιπολικό και μια
μηχανή μεγάλου κυβισμού. Αλλά το πρόβλημα είναι τόσο μεγάλο, που δεν λύνεται
όταν οι αστυνομικοί πάνε να αναμετρηθούν με οπλισμένους κακοποιούς χωρίς καν
αλεξίσφαιρα γιλέκα».

Κάτοικος του οικισμού Εφέδρων και πρόεδρος του τοπικού συλλόγου, ο Διονύσης
Φράγκος διηγείται: «Δεν κινδυνεύει απλά η περιουσία μας, κινδυνεύει η ζωή μας.
Δεν τολμάμε να μπούμε στα σπίτια μας. Προ ημερών βρήκα και πάλι ίχνη
παραβιάσεως, αλλά το έχω κάνει φρούριο και δεν μπόρεσαν να μπουν. Έκοψαν,
όμως, έξω από το σπίτι τα σύρματα της τηλεφωνικής μου γραμμής, τα συνέδεσαν με
κάποια συσκευή και ο τελευταίος λογαριασμός μου σκαρφάλωσε στις 119.200
δραχμές, όταν οι προηγούμενοι δεν ξεπερνούσαν τις 12.000 δραχμές!».

ΦΟΒΟΣ ΚΑΙ ΤΡΟΜΟΣ

Οργή, ένταση αλλά και φόβος στην καφετέρια «Αύρα», την Κυριακή, που μπορούσαν
να συγκεντρωθούν όλοι και να καταθέσουν τις πικρές τους εμπειρίες. Μεσήλικες
και ηλικιωμένοι οι περισσότεροι άνθρωποι που ποτέ δεν είχαν σκεφθεί να
οπλοφορήσουν, ξαφνικά, τώρα, το σκέφτονται: «Αφού δεν μπορεί η Αστυνομία να
μας προστατεύσει, έχουμε υποχρέωση να προστατεύσουμε τις οικογένειες και τους
εαυτούς μας».

Τρεις χιλιάδες ψυχές έχει το Καμάρι και ο πρόεδρος της περιοχής Άγγελος
Χατζηνικολάου ομολογεί ότι είναι τόσος ο φόβος των κατοίκων, που εγκαταλείπουν
πλέον τα σπίτια τους: «Το ζητούμενο, πια, δεν είναι αν παραβιάστηκε το σπίτι
σου, αλλά μήπως παραβιαστεί την ώρα που θα είσαι μέσα... Ήρθα τις προάλλες και
είδα φως στο σπίτι μου. Κάποιος ήταν μέσα. Πήγα στην Αστυνομία. Όταν
επέστρεψα, δεν βρήκα κανέναν...».

... Αισίως έφτασαν τις πέντε οι διαρρήξεις στο σπίτι του: «Μπήκαν από
παράθυρα, από πόρτες, από παντού. Μέχρι και ριφιφί έκαναν ­ πέρασαν από τρύπα
που έκαναν στον τοίχο με βαριοπούλα! Σε άλλες περιπτώσεις, ξήλωσαν κεραμίδια
και μπήκαν από τις οροφές! Πριν από λίγες μέρες πληροφορήθηκα ότι σε ένα σπίτι
που εισέβαλαν, βρήκαν μια γυναίκα που κάποια στιγμή αντιστάθηκε. 
Και φυσικά, την έδειραν. Μπαίνουμε στα σπίτια μας και, αν δεν τα βρούμε
λεηλατημένα, λέμε: "ευτυχώς, γλιτώσαμε κι αυτή τη φορά...". Αυτό που κυριαρχεί
είναι ο τρόμος...».

Το εγκαταλελειμμένο αυτό λυόμενο που «βλέπει» όλον τον Ωρωπό είναι γιάφκα
κακοποιών. «Εδώ γίνονται οι μοιρασιές...», λέει ο Βασίλης Αναστασόπουλος

ΟΙ ΠΕΡΙΣΣΟΤΕΡΟΙ κάτοικοι δηλώνουν την πρώτη ίσως και τη δεύτερη διάρρηξη του
σπιτιού τους και μετά... σταματούν: «Χάνεις και το χρόνο σου να τρέχεις
συνέχεια στην Αστυνομία, δίχως να συλλαμβάνεται κανείς και δίχως να
εντοπίζονται ποτέ τα κλοπιμαία». Υπάρχουν οικισμοί με μεγαλύτερο πρόβλημα και
άλλοι με μικρότερο, κατά τον Βασίλη Αναστασόπουλο. Δεν υπάρχει, όμως, οικισμός
δίχως πρόβλημα! Σε πολλές περιπτώσεις οι ζημιές από τις παραβιάσεις είναι πολύ
μεγαλύτερες από την αξία των κλοπιμαίων. Τηλεοράσεις, κουζίνες, βίντεο, είδη
ρουχισμού, κουβέρτες, όλα είναι στόχος των κακοποιών. Κατά τους κατοίκους, οι
διαρρήκτες είναι αλλοδαποί ­ Αλβανοί, Ρουμάνοι, κ.λπ.: «Όσες συλλήψεις έχουν
γίνει, αφορούν αλλοδαπούς, κυρίως Αλβανούς». Αλλά και η εκτίμηση της
Αστυνομίας είναι ότι στο 80% των περιπτώσεων οι δράστες είναι αλλοδαποί.

Στον οικισμό των Εφέδρων μένει και ο Γιώργος Κόλλιας. Τέσσερις φορές το σπίτι
του διαλύθηκε: «Μια φορά το άδειασαν από όλα τα πολύτιμα πράγματα ­ ζημιά
κάπου ένα εκατομμύριο. Τις άλλες πήρανε ποτά, κουβέρτες, έφαγαν και
κοιμήθηκαν. Ξήλωσαν έως και τις σιδεριές στα ανοίγματα του σπιτιού. Τώρα, μια
τηλεόραση που έχω, την... πηγαινοφέρνω. Δεν έχουμε, δυστυχώς, αντίκρυσμα για
τους φόρους που πληρώνουμε. Ίσως είναι σκόπιμο να πάρουμε όλοι από ένα δίκαννο
και να παραφυλάμε πίσω από τις γρίλιες...».

Παρά το γεγονός ότι έχει κάνει σύμβαση με ιδιωτική εταιρεία προστασίας, το
σπίτι του παραβιάστηκε και η ζημιά που έπαθε ο Σπύρος Κωστελέτος, από τον
οικισμό Αγίας Παρασκευής, ήταν της τάξης των 600.000 δραχμών. Σε 1.000.000
υπολογίζει τις καταστροφές του σπιτιού του ο Γρηγόρης Παπαρής. Και ο Γιώργος
Βογιατζίδης, αγανακτεί: «Όλοι ξέρουμε ότι απέναντι, εδώ στο ύψωμα, είναι ένα
εγκαταλελειμμένο επί χρόνια λυόμενο, που έχει γίνει γιάφκα των κακοποιών. Η
Αστυνομία δεν το ξέρει; Εμείς θα υποδείξουμε στα όργανα της τάξης τι πρέπει να κάνουν;».

Τρίτη και Πέμπτη είναι οι μέρες που δεν επισκέπτονται τα εξοχικά τους στον
Ωρωπό οι ιδιοκτήτες τους ­ κάτοικοι της Αθήνας. Αυτές τις ημέρες καταγράφονται
και οι περισσότερες κλοπές ­ σε ποσοστό έως και 98%. «Είναι τόσο απλό: τότε
πρέπει να ενταθούν και τα μέτρα ασφαλείας και οι περιπολίες. Ακόμη και
κάτοικοι προσφέρονται να βοηθήσουν τα όργανα της τάξης με περιπολίες στους
οικισμούς τους...».

Όταν σουρουπώνει, στον Ωρωπό βασιλεύει ο τρόμος. Οι μόνιμοι κάτοικοι
«αμπαρώνονται» μέσα στα σπίτια τους και έχουν δίπλα στο κρεβάτι τους το
τηλέφωνο και έναν φακό. Και οι κάτοικοι του Σαββατοκύριακου δεν επισκέπτονται
πια συχνά τα σπίτια τους, αφού κάθε φορά καταμετρούν τις απώλειές τους. Όπως η
κ. Αλίκη Παϊκαρά: «Αρνούμαι πια να πληρώσω φόρους! Τέλη του '97 μού ήρθε ένας
λογαριασμός που αντιστοιχεί σε υπεραξία 380.000 δραχμών γι' αυτό το
λεηλατημένο σπίτι, που χρειάζεται επιπλέον κάποια εκατομμύρια για να
ξαναγίνει... σπίτι. Ως πολίτης που ζω στην Ελλάδα σε καιρό ειρήνης και όχι
πολέμου και με πλήρη συναίσθηση των δικαιωμάτων μου, απαιτώ να διασφαλισθεί η
ζωή μου και να μετρήσει η αξία της...».

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N18</CAT>
<ED>
Κωδικός άρθρου: A16060N181</ED>
<ID>
ID:130241

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N18&aa=1</URL></REF>


Article

<CATEGORY>vin06</CATEGORY>

 <H5>ΘΑ ΠΕΝΤΑΠΛΑΣΙΑΣΘΕΙ Η ΚΙΝΗΣΗ ΜΕ ΤΟ ΑΕΡΟΠΛΑΝΟ ΤΑ ΠΡΟΣΕΧΗ ΧΡΟΝΙΑ ΣΤΗ ΧΩΡΑ ΜΑΣ
</H5><H2>Έργα σε 16 αεροδρόμια
</H2>
<AUTHOR>ΑΝΤΩΝΗΣ ΡΕΝΙΕΡΗΣ</AUTHOR>

Στο ένα δισεκατομμύριο αναμένεται να φθάσουν, μέχρι το 2020, οι επιβάτες που
θα διακινηθούν από και προς τα ελληνικά αεροδρόμια, έναντι των 200.000.000
επιβατών που διακινήθηκαν από το 1981 μέχρι το 1990.

Ο ΠΕΝΤΑΠΛΑΣΙΑΣΜΟΣ αυτός της κίνησης στα ελληνικά αεροδρόμια αναγκάζει την
κυβέρνηση να προχωρήσει με γρήγορους ρυθμούς τόσο στον εκσυγχρονισμό των
υπαρχόντων αεροδρομίων όσο και στην κατασκευή νέων που θα μπορούν να
ανταποκριθούν στην τεράστια αυτή κίνηση επιβατών και την ανάλογη ποσότητα
μεταφοράς εμπορευμάτων.

Σύμφωνα με στοιχεία της Διεθνούς Ένωσης Αεροπορικών Εταιρειών (ΙΑΤΑ), η Ελλάδα
είναι στον κατάλογο των χωρών που τα προσεχή χρόνια θα πενταπλασιάσουν τον
αριθμό των αεροπορικών ταξιδιωτών τους και για το λόγο αυτό πρέπει να
προχωρήσει άμεσα στη βελτίωση των υπηρεσιών που παρέχει στα αεροδρόμιά της. 
Η αύξηση της κίνησης θα προέλθει τόσο από τη βελτίωση των τουριστικών
υπηρεσιών στη χώρα μας όσο και από το γεγονός ότι είμαστε η μόνη βαλκανική
χώρα με πολιτική σταθερότητα, χωρίς χερσαία σύνορα με την υπόλοιπη Ευρωπαϊκή
Ένωση, με οδικό δίκτυο που δύσκολα (λόγω της φύσης του εδάφους) μπορεί να
φθάσει στα ευρωπαϊκά επίπεδα και η γεωγραφική θέση της Ελλάδας την καθιστά
σταθμό για τους κινούμενους προς την Ασία, αλλά και πύλη προς την Ευρώπη.

Είναι χαρακτηριστικό ότι το 75% των τουριστών που διακινήθηκαν στη χώρα μας τα
τελευταία χρόνια, ήλθαν και έφυγαν αεροπορικώς.

Με βάση αυτά τα δεδομένα το υπουργείο Περιβάλλοντος Χωροταξίας και Δημοσίων
Έργων, σε συνεργασία με την Υπηρεσία Πολιτικής Αεροπορίας, κατέστρωσε
μακρόπνοο πρόγραμμα εκσυγχρονισμού, βελτίωσης και ανάπτυξης των υπαρχόντων
αεροδρομίων της χώρας, καθώς και την κατασκευή μερικών νέων αεροδρομίων και
ελικοδρομίων. Η κατασκευή των έργων είναι εξασφαλισμένη οικονομικά μια και τα
ποσά που έχουν συγκεντρωθεί από το ειδικό τέλος αεροδρομίων (το γνωστό
Σπατόσημο) και το ΥΠΕΧΩΔΕ προχώρησε στη σύσταση δύο ειδικών υπηρεσιών, μιας
για τα αεροδρόμια της Βορείου Ελλάδος και μιας για αυτά της Νοτίου Ελλάδος.
Σημειώνεται ότι από το ΥΠΕΧΩΔΕ κατασκευάζονται στα αεροδρόμια έργα
προϋπολογισμού άνω των 800.000.000 δραχμών, αφού τα κάτω από το ποσόν αυτό
κατασκευάζονται από την Υπηρεσία Πολιτικής Αεροπορίας που έχει και τη
διαχείριση όλων των αεροδρομίων της χώρας.

Έτσι οι μελέτες που έχουν γίνει από την ΥΠΑ για τη βελτίωση των ελληνικών
αεροδρομίων προβλέπουν τη διάθεση πάνω από 200 δισ. δρχ. και για το 1998
προβλέπεται η δημοπράτηση έργων συνολικού προϋπολογισμού περίπου 80 δισ. δρχ.

ΕΡΓΑ ΘΑ ΓΙΝΟΥΝ

Εκτός από το νέο διεθνές αεροδρόμιο της Αθήνας που ήδη κατασκευάζεται στα
Σπάτα, έργα θα γίνουν στα εξής αεροδρόμια της χώρας:

Ηρακλείου: Έχουν ήδη γίνει κάποια σημαντικά έργα και προγραμματίζεται η
κατασκευή νέου λοξού διαδρόμου μήκους 2.600 μέτρων (προϋπολογισμού 40 δισ.
δρχ.). Το έργο δημοπρατείται σύντομα. Το αεροδρόμιο Ηρακλείου είναι το δεύτερο
σε κίνηση αεροδρόμιο της χώρας.

Κέρκυρας: Έχουν ήδη γίνει σημαντικά έργα και προγραμματίζεται η επέκταση του
σταθμού (προϋπολογισμός 5 δισ. δρχ.), η επέκταση του δαπέδου στάθμευσης των
αεροσκαφών, η επέκταση του παράλληλου τροχοδρόμου, έργα αποστράγγισης κ.λπ.

Θεσσαλονίκης: Προβλέπονται έργα συνολικού προϋπολογισμού περίπου 100 δισ. δρχ. 
Μεταξύ άλλων θα γίνουν: νέος αεροσταθμός για την εξυπηρέτηση 9.000.000
επιβατών το χρόνο, επέκταση του διαδρόμου του διαδρόμου προ τη θάλασσα,
επέκταση των του πάράλληλου τροχοδρόμου, επέκταση των χώρων στάθμευσης,
βοηθητικές εγκαταστάσεις κ.λπ.

Ρόδου: Θα διατεθούν 13 δισ. δρχ. για την επέκταση του κτιρίου του σταθμού κατά
35.000 τετραγωνικά μέτρα.

Κω: Έχουν ήδη γίνει πολλά έργα που άλλαζαν τελείως την όψη του αεροδρομίου της
Κω και απομένει η βελτίωση του περιβάλλοντος χώρου δαπάνης 900.000.000 δραχμών.

Σάμου: Θα διατεθούν 6.500.000.000 δραχμές για την επέκταση του αεροσταθμού και
την επέκταση του δαπέδου στάθμευσης αεροσκαφών.

Πάρου: Θα γίνει νέο αεροδρόμιο μεταξύ των περιοχών Μάγγανο και Κάμπος με
διάδρομο μήκους 2.000 μέτρων, μεγάλο αεροσταθμό και γενικά θα γίνει ένα πλήρες
και σύγχρονο αεροδρόμιο, γιατί το υπάρχον κρίνεται ανεπαρκές.

Νάξου: Το υπάρχον αεροδρόμιο κρίνεται ανυπαρκές και παρά το ότι γίνονται
κάποια έργα βελτίωσής του, θα κατασκευαστεί καινούργιο αεροδρόμιο στο νησί. 
Οι μελέτες βρίσκονται σε προχωρημένο στάδιο.

Μυκόνου: Δημοπρατήθηκε ήδη η επέκταση του αεροσταθμού κατά 5.500 τετραγωνικά
μέτρα, καθώς και η ανακαίνιση του υπάρχοντος, συνολικού προϋπολογισμού περίπου
5 δισ. δρχ.

Σύρου: Στο τέλος του 1998 θα δημοπρατηθεί η επέκταση του διαδρόμου κατά 270
μέτρα (ώστε να γίνει 1.350 μέτρα συνολικά), επίσης θα επεκταθεί το δάπεδο
στάθμευσης των αεροπλάνων και θα γίνουν έργα περίφραξης κ.λπ..

Σαντορίνης: Καταρτίζεται μελέτη κατασκευής νέου αεροσταθμού 10.000
τετραγωνικών μέτρων, προϋπολογισμού 4.000.000.000 δρχ.

Καστοριάς: Εκπονείται μελέτη για την επέκταση του διαδρόμου ώστε να γίνει
συνολικά 1.810 μέτρα. Το έργο υπολογίζεται ότι θα ξεπεράσει τα 3 δισ. δρχ.

Πρέβεζας: Μέσα στο 1998 θα δημοπρατηθεί η επέκταση και ανακατασκευή του
σταθμού, καθώς και η επέκταση του δαπέδου στάθμευσης των αεροπλάνων συνολικού
προϋπολογισμού 4,5 δισ. δρχ.

Ζακύνθου: Μέσα στο 1998 θα δημοπρατηθούν τα έργα επέκτασης του αεροσταθμού
προϋπολογισμού 7 δισ. δρχ., ενώ θα ανατεθεί και η μελέτη για την επέκταση του
δαπέδου στάθμευσης αεροσκαφών προϋπολογισμού 1.000.000.000 δραχμών.

Λέρου: Μελετάται η κατασκευή νέου αεροδρομίου προβλεπόμενου προϋπολογισμού 25
δισ. δρχ.

Χίου: Προβλέπεται η επέκταση του διαδρόμου ώστε να φθάσει στα 2.100 μέτρα, η
επέκταση του αεροσταθμού και του δαπέδου στάθμευσης των αεροπλάνων. Τα έργα
έχουν προϋπολογισμό 5 δισ. δρχ.

ΠΟΥ ΘΑ ΓΙΝΟΥΝ ΕΛΙΚΟΔΡΟΜΙΑ

Ανάλογα έργα θα γίνουν και στα περισσότερα από τα άλλα αεροδρόμια της χώρας,
ενώ προβλέπεται και η κατασκευή ή η ολοκλήρωση της κατασκευής των εξής
ελικοδρομίων: Παξών, Ερεικούσας, Οθωνών, Χάλκης, Σύμης, Αγαθονησίου, Αγ.
Ρουμέλης Χανίων, Νευροκοπίου Δράμας, Ερεσσού, Ποροίων Σερρών, Παραμυθιάς
Θεσπρωτίας, Δελβινακίου Ιωαννίνων, Κεραμίτσας Θεσπρωτίας, Κόνιτσας, Δικαίων
Έβρου, Προμάχων Πέλλας, Σαμοθράκης, Βίκου Ιωαννίνων, Νεστορίου Καστοριάς και Ιθάκης.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N20</CAT>
<ED>
Κωδικός άρθρου: A16060N201</ED>
<ID>
ID:130242

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N20&aa=1</URL></REF>


Article

<CATEGORY>vin06</CATEGORY>

 <H2>Αναβάθμιση με 2 δισ. δρχ. του Ψυρή
</H2>
ΤΗΝ ΕΠΙΤΑΧΥΝΣΗ των διαδικασιών και των έργων για την αναβάθμιση της περιοχής
Ψυρή, υποσχέθηκε ο υπουργός ΠΕΧΩΔΕ κ. Κ. Λαλιώτης, ο οποίος επισκέφθηκε χθες
την περιοχή. Για τα έργα που γίνονται στην περιοχή του Ψυρή θα διατεθούν
συνολικά πάνω από 2.000.000.000 δραχμές και στόχος είναι να εξυγιανθεί η
ιστορική συνοικία, να απομακρυνθούν δραστηριότητες που ενοχλούν και να
επιστρέψουν οι κάτοικοί της.

Όπως ανακοίνωσε ο υπουργός, σε λίγες ημέρες θα δημοσιευθεί το προεδρικό
διάταγμα που προβλέπει τη μείωση των συντελεστών δόμησης στην περιοχή Ψυρή, τη
μείωση των υψών των κτιρίων, θα καθορίζει χρήσεις γης και θα προβλέπει
διάφορες πολεοδομικές παρεμβάσεις. Συγκεκριμένα, για την περιοχή του Ψυρή
καθορίζεται ανώτατος συντελεστής δόμησης το 4 (αντί του 5,4 που ισχύει τώρα)
και κατώτατος το 1,8 (από 2,1 που ισχύει τώρα). Εξάλλου, στην περιοχή έχουν
προωθηθεί οι διαδικασίες για την κήρυξη ως διατηρητέων 193 κτιρίων, έχουν
πεζοδρομηθεί οι δρόμοι: Αγ. Αναργύρων, Τάκη και τμήματα των δρόμων
Αριστοφάνους και της Πλατείας Ηρώων. Σύντομα θα πεζοδρομηθούν οι δρόμοι:
Διπύλου, Κραναού, Λ. Νίκα, Αγαθάρχου, Αγ. Δημητρίου, Μιαούλη και
Κακουργιοδικείου. ΣΧαρακτηριστικό της νέας μορφής που παίρνει η περιοχή του
Ψυρή είναι η δημιουργία πολλών θεάτρων (ήδη υπάρχουν πέντε) και αιθουσών για
πολιτιστικές χρήσεις κ.λπ.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N20</CAT>
<ED>
Κωδικός άρθρου: A16060N202</ED>
<ID>
ID:130307

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N20&aa=2</URL></REF>


Article

<CATEGORY>vin06</CATEGORY>

 <H2>Περνούν ΚΤΕΟ
</H2>
ΤΑ ΑΥΤΟΚΙΝΗΤΑ με τους παρακάτω αριθμούς κυκλοφορίας θα περάσουν από τεχνικό
έλεγχο στα ΚΤΕΟ του Νομού Αττικής αυτή την εβδομάδα:

* Επιβατηγά Ι.Χ. και φορτηγά μέχρι 3,5 τόνους με αριθμό κυκλοφορίας από ΥΚΒ
7501 μέχρι ΥΚΒ 8000. Εξάλλου, την εβδομάδα από 16 μέχρι 20 Φεβρουαρίου, θα
περάσουν από ΚΤΕΟ τα αυτοκίνητα με τους αριθμούς:

* Επιβατηγά Ι.Χ. και φορτηγά μέχρι 3,5 τόνους με αριθμό κυκλοφορίας από ΥΚΒ
8001 μέχρι ΥΚΒ 8500.

Οι κάτοχοι των παραπάνω αυτοκινήτων πρέπει να τηλεφωνούν στον αριθμό 167 για
να καθορίσουν την ακριβή ημέρα και ώρα που θα πάνε το όχημά τους για έλεγχο.
Κατά τον έλεγχο πρέπει επίσης να έχουν μαζί τους την άδεια κυκλοφορίας, το
βιβλιάριο μεταβολών και την τελευταία απόδειξη πληρωμών των τελών κυκλοφορίας.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N20</CAT>
<ED>
Κωδικός άρθρου: A16060N203</ED>
<ID>
ID:130352

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N20&aa=3</URL></REF>


Article

<CATEGORY>vin06</CATEGORY>

 <H5>Η ΣΤΑΘΜΗ ΤΩΝ ΝΕΡΩΝ ΤΟΥ ΠΟΤΑΜΟΥ ΠΑΝΩ ΑΠΟ ΤΟ ΟΡΙΟ ΕΠΙΦΥΛΑΚΗΣ
</H5><H2>Νύχτα αγωνίας στον Έβρο
</H2>
Πύθιον Έβρου. Τα νερά έχουν πλημμυρίσει περισσότερα από 60.000 στρέμματα

Δραματικές ώρες εξακολουθούν να περνούν οι κάτοικοι του Έβρου, αφού η στάθμη
των νερών του διασυνοριακού ποταμού έχει ξεπεράσει το όριο επιφυλακής. 
ΚΑΒΑΛΑ

Μάλιστα, χθες το απόγευμα ένα ανάχωμα έσπασε, με αποτέλεσμα να πλημμυρίσουν
χιλιάδες στρέμματα. Σπίτια έχουν εκκενωθεί, ενώ μεγάλα τμήματα χωριών έχουν
πλημμυρίσει. Αλλά και η Νέα Πέραμος Καβάλας παρουσιάζει εικόνα βομβαρδισμένης
πόλης μετά την θεομηνία της περασμένης Παρασκευής. Δρόμοι, δίκτυα αποχέτευσης
και άρδευσης έχουν καταστραφεί, ενώ έχουν καλυφθεί από νερά χιλιάδες στρέμματα
καλλιεργήσιμης έκτασης.

Η στάθμη των νερών του Έβρου έχει φθάσει τα 6,06 μέτρα με όριο επιφυλακής τα
4,70, ενώ έχουν εκκενωθεί σπίτια που βρίσκονται κοντά στις γραμμές του ΟΣΕ.
Μεγάλα τμήματα πολλών κοινοτήτων, μεταξύ αυτών οι Ψαθάδες, Μάντρα, Κισάριο, το
Φυλακτό έχουν πλημμυρίσει και οι κάτοικοι όλη τη νύχτα ήταν σε επιφυλακή.

Σε απόσταση περίπου 250 χιλιομέτρων κατά μήκος της όχθης του ποταμού, από το
δέλτα του Έβρου μέχρι τα ελληνοβουλγαρικά σύνορα, έχουν εγκαταλειφθεί
κτηνοτροφικές μονάδες, ποιμνιοστάσια, ιχθυοπαραγωγικές και καλλιεργήσιμες
εκτάσεις, ενώ με εντολή του νομάρχη Έβρου κ. Γιώργου Ντόλιου απαγορεύεται η
προσέγγιση στο ποτάμι.

Στις παρέβριες ζώνες, από τα νερά των χειμάρρων έχουν πλημμυρίσει περισσότερα
από 60.000 στρέμματα και σε περίπτωση «εκτόνωσης» του Έβρου οι καταστροφές θα
είναι βιβλικές. Σύμφωνα με τον υπεύθυνο της υπηρεσίας Πολιτικής Προστασίας του
Έβρου κ. Νικόλαο Καραμπάση «στο Πύθιο (σταθμόμετρο) το ύψος των νερών του
ποταμού ξεπέρασε τα έξι μέτρα και αναμένεται λόγω των χιονοπτώσεων στη
Βουλγαρία αύξηση της στάθμης των υδάτων του Έβρου. Οι τεχνικές υπηρεσίες
βρίσκονται σε επιφυλακή σε 24ωρη βάση».

Κατολισθήσεις εξάλλου σημειώθηκαν χθες το πρωί κοντά στο Πύθιο, με αποτέλεσμα
να διακοπεί η σιδηροδρομική σύνδεση για αρκετές ώρες. Συνεργεία εργατοτεχνιτών
του ΟΣΕ κατόρθωσαν λίγο μετά το μεσημέρι να καθαρίσουν τη γραμμή από τις
πέτρες και τα χώματα που την είχαν καλύψει σε απόσταση 250 περίπου μέτρων.

Ωστόσο κομμένη παρέμενε και χθες η γραμμή του ΟΣΕ κοντά στο Σουφλί λόγω
κάλυψης της περιοχής από νερά χειμάρρων. Έτσι οι επιβάτες που έχουν τελικό
προορισμό πόλεις και χωριά του Βόρειου Έβρου επιβιβάζονται κοντά στο Σουφλί σε
λεωφορεία του ΟΣΕ και συνεχίζουν το ταξίδι τους..

Πάντως στη περιοχή του Διδυμοτείχου δυο αναχώματα έσπασαν από τη συνεχή πίεση
των ορμητικών νερών που «κατεβαίνουν» από τη Βουλγαρία. Άνδρες του Στρατού και
κάτοικοι των χωριών ενίσχυαν και χθες τα αναχώματα του Έβρου για να μη σπάσουν
από τα νερά που απελευθερώνονται από τη γειτονική χώρα, καθώς άρχισαν να
λιώνουν τα χιόνια.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N21</CAT>
<ED>
Κωδικός άρθρου: A16060N211</ED>
<ID>
ID:130243

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N21&aa=1</URL></REF>


Article

<CATEGORY>vin06</CATEGORY>

 <H2>Δεν εντοπίσθηκε ο 28χρονος
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

ΚΑΒΑΛΑ

ΑΚΑΡΠΕΣ παρέμεναν ως αργά χθες το βράδυ οι έρευνες στον Έβρο για τον εντοπισμό
του 28χρονου κυνηγού Σπύρου Γαλατσίδα, από τα Τρίκαλα Ημαθίας. Ο 28χρονος
αγνοείται από το απόγευμα του Σαββάτου, όταν ανατράπηκε η βάρκα στην οποία
επέβαινε μαζί με δύο άλλους συγγενείς του και παρασύρθηκε από τα ορμητικά νερά
του διασυνοριακού ποταμού, κοντά στο χωριό Κορυοφωλιά.

Ο Γαλατσίδας μαζί με τον πεθερό του Δημοσθένη Κιουτσουκτσή και τον συγγενή
τους Μιχάλη Τζουμάκα πήγαν για κυνήγι αγριόπαπιας στο ποτάμι, αγνοώντας τις
απαγορεύσεις της Νομαρχίας Έβρου. Ενώ κυνηγούσαν, η βάρκα τους ανατράπηκε και
οι τρεις βρέθηκαν στα παγωμένα και ορμητικά νερά του Έβρου. Άρχισαν να
παρασύρονται, αλλά οι Δ. Κιουτσουκτσής και Μιχάλης Τζουμάκας κατόρθωσαν να
πιαστούν από κλαδιά και θάμνους και «παλεύοντας» με τα νερά βγήκαν στην
ελληνική όχθη. Δεν συνέβη, όμως, το ίδιο και με τον Γαλατσίδα, που τον
«ρούφηξε» το ποτάμι και «χάθηκε» από τα μάτια τους. Οι δύο κυνηγοί ειδοποίησαν
Αστυνομία, Στρατό και κατοίκους της περιοχής κι άρχισαν αναζητήσεις στον Έβρο,
παρά την επικινδυνότητα που παρουσιάζει αυτές τις μέρες, αλλά δεν κατόρθωσαν
να εντοπίσουν τον 28χρονο. Χθες το πρωί κλήθηκαν δύτες για να διευκολύνουν τις
έρευνες, αλλά στάθηκε αδύνατο να βουτήξουν επειδή τα νερά του ποταμού έχουν
ξεπεράσει κατά πολύ τα όρια επιφυλακής και υπάρχει κίνδυνος υποχώρησης αναχωμάτων.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N21</CAT>
<ED>
Κωδικός άρθρου: A16060N212</ED>
<ID>
ID:130308

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N21&aa=2</URL></REF>


Article

<CATEGORY>vin06</CATEGORY>

 <H2>Στο σκαμνί θα καθίσει πράκτορας του ΛΟΤΤΟ
</H2>
Να παραπεμφθεί σε δίκη ο ιδιοκτήτης πρακτορείου του ΟΠΑΠ στη Νέα Ιωνία, Σαβ.
Γιαλαμάς, για πλαστογραφία και υπεξαγωγή εγγράφων που φέρεται ότι διέπραξε με
στόχο να καπρωθεί 77,2 εκατ. δραχμές από τυχερό δελτίο ΛΟΤΤΟ που είχε παίξει
πελάτης του, ζητεί η Εισαγγελία του Αρείου Πάγου. Η υπόθεση που είχε δει
πέρυσι το φως της δημοσιότητας, ύστερα από μήνυση του κατόχου του τυχερού
δελτίου Ευστ. Ζερβάκη, απασχολεί το Ανώτατο Δικαστήριο κατόπιν αίτησης του
πράκτορα που επιδιώκει να ανατρέψει το παραπεμπτικό βούλευμα του Πρωτοδικείου
Αθήνας. Αλλά, η Εισαγγελία του Αρείου Πάγου προτείνει στο αρμόδιο ποινικό
τμήμα να απορριφθεί η αίτηση και να παραπεμφθεί οριστικά ο πράκτορας σε δίκη.

Σύμφωνα με το βούλευμα, ο τυχερός πελάτης έδωσε στον Γιαλαμά συγκεκριμένους
αριθμούς προκειμένου να κατατεθεί, για λογαριασμό του, δελτίο του ΛΟΤΤΟ, κατά
τη διάρκεια των θερινών διακοπών του. Και τελικά ο συνδυασμός των αριθμών
κληρώθηκε κατά την απουσία του παίκτη, αλλά όταν ζήτησε τα χρήματα, ο
πράκτορας αρνήθηκε ότι είχε ρίξει το δελτίο, ενώ στη συνέχεια επιχείρησε να
τον παραπλανήσει, εμφανίζοντας δελτίο με αλλοιωμένους αριθμούς (μέσω
ηλεκτρονικού υπολογιστή). Ο Ζερβάκης, όμως, μέσω του ΟΠΑΠ ανακάλυψε την απάτη
και προσέφυγε στη δικαιοσύνη...

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N21</CAT>
<ED>
Κωδικός άρθρου: A16060N213</ED>
<ID>
ID:130353

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N21&aa=3</URL></REF>


Article

<CATEGORY>vin06</CATEGORY>

 <H2>Έρευνα για τα παιδιά με ειδικές ανάγκες
</H2>
ΣΕΡΡΕΣ

ΔΙΚΑΣΤΙΚΗ έρευνα γίνεται σε Αθήνα, Κοζάνη, Θεσσαλονίκη και Σέρρες για την
υπόθεση νοσηλείας παιδιών με ειδικές ανάγκες, του ΚΕΠΕΠ Σιδηροκάστρου Σερρών. 
Η επείγουσα έρευνα ξεκίνησε με εντολή του εισαγγελέα Σερρών κ. Λευτέρη
Μιχαηλίδη και ύστερα από ντοκιμαντέρ που παρουσίασαν δύο Άγγλοι δημοσιογράφοι
στο τηλεοπτικό κανάλι «Τσάνελ 4».

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N21</CAT>
<ED>
Κωδικός άρθρου: A16060N214</ED>
<ID>
ID:130383

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N21&aa=4</URL></REF>


Article

<CATEGORY>vin06</CATEGORY>

 <H2>Ο Σολούνιας αρνήθηκε τις κατηγορίες, αλλά προφυλακίστηκε
</H2>
<AUTHOR>ΓΙΩΡΓΟΣ ΖΑΧΑΡΙΑΔΗΣ</AUTHOR>

ΡΟΔΟΣ

Στις φυλακές Κορυαλλού οδηγείται ο έκπτωτος πρόεδρος της ΔΑΝΕ Νώντας
Σολούνιας, μετά την απολογία του στην ανακρίτρια της Ρόδου για τη μεγάλη
κατάχρηση στη Ναυτιλιακή Εταιρεία της Δωδεκανήσου. Η προφυλάκιση του Σολούνια
έγινε με την κατηγορία της υπεξαίρεσης ποσού ιδιαιτέρως μεγάλης αξίας, που
ξεπερνά τα 4 δισ. δρχ. Ο Σολούνιας συνελήφθη στην Αθήνα (και αφού κρυβόταν για
διάστημα ενός μηνός) στις 30 Ιανουαρίου και αφού διέμεινε για μία εβδομάδα σε
νοσοκομεία μετήχθη αεροπορικώς στη Ρόδο τα ξημερώματα του Σαββάτου,
προκειμένου να απολογηθεί.

Συνοδευόμενος από τον δικηγόρο του κ. Γ. Βρούχο και μικρή αστυνομική δύναμη, ο
άλλοτε πανίσχυρος παράγων της ΔΑΝΕ οδηγήθηκε στο γραφείο του εισαγγελέα κ.
Γιάννη Τζαγκουρνή. Όπως έγινε γνωστό, στον εισαγγελέα δικαιολογήθηκε για τη μη
εμφάνισή του στην ανακρίτρια, ισχυρισθείς ότι «δεν κρυβόταν, αλλά διέμενε στο
σπίτι της κόρης του» και ότι «ζητούσε να του δοθεί νέα παράταση στην προθεσμία
για να απολογηθεί, επειδή δεν μπορούσε να ενημερωθεί για όλες τις καταθέσεις
των κατηγόρων του γιατί ήταν πολλές».

Στη συνέχεια ο Σολούνιας οδηγήθηκε στα γραφεία της ανακρίτριας κ. Μαίρης
Γκουρογιάννη προκειμένου να απολογηθεί. Ο Σολούνιας υπήρξε λακωνικός.

«Αρνούμαι τις κατηγορίες. Θα απολογηθώ λεπτομερώς με υπόμνημα», είπε.

Πάντως, ο Σολούνιας δεν επέρριψε ευθύνες σε άλλα μέλη του διοικητικού
συμβουλίου της ΔΑΝΕ ή άλλα άτομα για την υπόθεση της κατάχρησης στη Ναυτιλιακή
Εταιρεία. Δεν αποκλείεται, όμως, να το πράξει στην έγγραφη απολογία του.

Μετά την ολοκλήρωση της απολογίας του η ανακρίτρια κ. Γκουρογιάννη είχε
σύντομη συνεργασία με τον εισαγγελέα κ. Τζαγκουρνή, λίγο δε αργότερα εκδόθηκε
η ομόφωνη απόφαση να κριθεί προσωρινά κρατούμενος και να οδηγηθεί στις φυλακές
της Κω.

Κατά την έξοδό του από το γραφείο της ανακρίτριας αρνήθηκε να κάνει δηλώσεις
στους εκπροσώπους του Τύπου, αλλά περιορίστηκε να πει: Δεν βαρεθήκατε πια να γράφετε...

Ο Σολούνιας επρόκειτο να μεταφερθεί χθες στις φυλακές της Κω, αλλά είναι
υπερπλήρεις και έτσι κρατείται στο Τμήμα Τάξης της Ρόδου και μάλλον σήμερα θα
μεταχθεί στις φυλακές Κορυδαλλού. 
<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N22</CAT>
<ED>
Κωδικός άρθρου: A16060N221</ED>
<ID>
ID:130244

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N22&aa=1</URL></REF>


Article

<CATEGORY>vin06</CATEGORY>

 <H2>Ρίο... Μοσχάτο
</H2><H2></H2>
ΣΕ ΡΥΘΜΟΥΣ Καρναβαλιού ζει το Μοσχάτο από το περασμένο Σάββατο 7 Φεβρουαρίου.
Έτσι, προχθές που άνοιξε το Τριώδιο, ο προπομπός του Καρνάβαλου, με τη
συνοδεία φιλαρμονικών, χορευτριών, μπαλέτων, μαζορετών, καθώς και των
παραδοσιακών πλέον μασκαρεμένων, σκόρπισε το μήνυμα της Αποκριάς στο Μοσχάτο
και εγκαινίασε το φετινό Καρναβάλι Μοσχάτου.

15 ΗΜΕΡΕΣ

Το Καρναβάλι '98 αποτελείται από ένα δεκαπενθήμερο εκδηλώσεων, με παιδικούς
χορούς, βαριετέ, συναυλίες, σόου με μπαλέτα, και πολλά παιχνίδια. Αποκορύφωμα
του Καρναβαλιού αναμένεται να είναι η μεγάλη παρέλαση στις 22 Φεβρουαρίου,
όπου θα συμμετέχουν, μεταξύ άλλων, εκπρόσωποι 42 πόλεων από την Αττική και την
περιφέρεια, καθώς και καρναβαλιστές από 4 ξένες παροικίες.

ΘΑ ΤΙΜΗΘΟΥΝ

Κατά τη διάρκεια του Καρναβαλιού, την Τετάρτη 11 Φεβρουαρίου, θα τιμηθεί για
την προσφορά του στο ελληνικό τραγούδι ο Λευτέρης Παπαδόπουλος, ενώ την
Παρασκευή 20 Φεβρουαρίου, σε βραδιά ελληνικού κινηματογράφου, θα τιμηθεί η
μνήμη του αξέχαστου Λάμπρου Κωνσταντάρα.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N22</CAT>
<ED>
Κωδικός άρθρου: A16060N222</ED>
<ID>
ID:130309

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N22&aa=2</URL></REF>


Article

<CATEGORY>vin08</CATEGORY>

 <H5>ΟΙ ΦΟΡΟΙ ΠΟΥ ΘΑ ΠΛΗΡΩΣΟΥΝ ΓΙΑ ΤΑ ΑΝΤΙΚΕΙΜΕΝΙΚΑ ΚΡΙΤΗΡΙΑ ΕΜΠΟΡΟΙ, ΒΙΟΤΕΧΝΕΣ,
ΕΛΕΥΘΕΡΟΙ ΕΠΑΓΓΕΛΜΑΤΙΕΣ
</H5><H2>ΟΔΗΓΟΣ
</H2><H2>Τα 4 «κλειδιά» της Εφορίας
</H2>
<H3>ΑΝΤΙΚΕΙΜΕΝΙΚΑ ΚΡΙΤΗΡΙΑ
</H3>
ΠΛΗΣΙΑΖΕΙ η μέρα που θα υποβληθούν οι φορολογικές δηλώσεις ελεύθερων
επαγγελματιών, επιτηδευματιών, βιοτεχνών και εμπόρων. Τα ΑΝΤΙΚΕΙΜΕΝΙΚΑ
ΚΡΙΤΗΡΙΑ με τα οποία φορολογούνται οι περισσότεροι απ' αυτούς θα προκαλέσουν
και πάλι αναστάτωση, αλλά και διαμαρτυρίες, αφού οι 800.000 έμποροι, βιοτέχνες
και ελεύθεροι επαγγελματίες (γιατροί, δικηγόροι, λογιστές, καλλιτέχνες) δεν τα
θέλουν, σε αντίθεση με την Εφορία που τα θεωρεί χρήσιμα και αναγκαία για να
προσδιορίσει το εισόδημά τους.

Το σίγουρο είναι ότι λίγοι τα καταλαβαίνουν τα κριτήρια αλλά για το υπουργείο
Οικονομικών είναι «κλειδιά» για τη βεβαίωση του φόρου εισοδήματος, κυρίως στις
περιπτώσεις εκείνες που η Εφορία κρίνει ότι τα εισοδήματα που δηλώνουν
ορισμένοι φορολογούμενοι είναι πολύ χαμηλά. Έτσι, λοιπόν, κάθε χρόνο
συγκεντρώνονται οι «εγκέφαλοι» της φορολογικής αρχής και βάζουν με τρόπο
τεκμαρτό κάποιο όριο εισοδήματος για κάθε κατηγορία φορολογουμένων κάτω από το
οποίο δεν μπορούν να δηλώσουν. Αν ένας έμπορος, βιοτέχνης ή ελεύθερος
επαγγελματίας έχει δηλώσει μικρότερα εισοδήματα, τότε η Εφορία βγάζει μόνη της
ένα καθαρό εισόδημα. Αυτό είναι το ελάχιστο ποσό καθαρού εισοδήματος, που το
υπολογίζει χρησιμοποιώντας τέσσερα κριτήρια. Όλοι οι ενδιαφερόμενοι πρέπει να
τα γνωρίζουν για να μην ταλαιπωρηθούν. Τα τέσσερα αυτά κριτήρια είναι:

1 Η μισθωτική αξία (δηλαδή το ενοίκιο που
αναλογεί για την επαγγελματική εγκατάσταση που χρησιμοποιεί ένας έμπορος).

2 Η εμπορική αμοιβή (δηλαδή ο κατώτατος
μισθός που θα έπαιρνε ο ίδιος, αν δούλευε ως εμποροϋπάλληλος).

3 Ο συντελεστής εμπορικότητας (δηλαδή το
πόσο εμπορικός είναι ο επαγγελματικός χώρος του).

4 Ο συντελεστής απόδοσης (δηλαδή το πόσο
αποδοτικό είναι το επάγγελμα του φορολογουμένου).

Η Εφορία προσθέτει τη μισθωτική αξία στην εμπορική αμοιβή και πολλαπλασιάζει
το άθροισμά τους με τους συντελεστές εμπορικότητας και απόδοσης.

Έτσι προκύπτει το ελάχιστο ποσό καθαρού εισοδήματος το οποίο όμως μπορεί να
είναι απλώς ενδεικτικό για την περίπτωση που το εισόδημα που δηλώνει ο
συγκεκριμένος φορολογούμενος είναι μεγαλύτερο, όμως είναι υποχρεωτικό αν το
δηλούμενο εισόδημα είναι μικρότερο απ' αυτό που προκύπτει με βάση τα κριτήρια.

Ας δούμε, όμως, αναλυτικά πως μπορείτε και μόνοι σας να υπολογίσετε το
ελάχιστο καθαρό εισόδημα, με βάση αυτά τα τέσσερα κριτήρια, ώστε να δείτε αν
το ελάχιστο εισόδημα που προκύπτει είναι μικρότερο ή μεγαλύτερο απ' αυτό που
θα δηλώσετε.Πριν απ' όλα, όμως, να πούμε ότι στη Βουλή εκκρεμεί φορολογικό
νομοσχέδιο, με το οποίο γίνονται κάποιες διορθώσεις στα αντικειμενικά
κριτήρια. Δεν αλλάζει, βέβαια, ούτε η φιλοσοφία ούτε η αρχή τους ούτε η δομή
τους, αλλά αίρονται κάποιες ατέλειες, που θεωρήθηκαν αδικίες ή γίνονται
κάποιες οριακές αλλαγές.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N41</CAT>
<ED>
Κωδικός άρθρου: A16060N411</ED>
<ID>
ID:130246

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N41&aa=1</URL></REF>


Article

<CATEGORY>vin08</CATEGORY>

 <H5>ΠΑΡΑΔΕΙΓΜΑ 1ο
</H5><H5>ΠΑΡΑΔΕΙΓΜΑ 2ο
</H5><H5>ΠΑΡΑΔΕΙΓΜΑ 3ο
</H5><H5>ΠΑΡΑΔΕΙΓΜΑ 4ο
</H5><H2>ΟΔΗΓΟΣ
</H2><H2>Η μισθωτική αξία, η εμπορική αμοιβή και δύο συντελεστές
</H2>
ΤΑ ΤΕΣΣΕΡΑ αντικειμενικά κριτήρια για εμπόρους και βιοτέχνες είναι το κλειδί
στη διαδικασία υπολογισμού του φορολογητέου εισοδήματός τους με βάση τα κριτήρια.

1 ΜΙΣΘΩΤΙΚΗ ΑΞΙΑ. Είναι το «πρώτο
βήμα» για τα κριτήρια. Έτσι όταν οι επαγγελματικοί χώροι βρίσκονται σε
περιοχές που έχουν ενταχθεί στο σύστημα αντικειμενικού προσδιορισμού της αξίας
των ακινήτων, τότε η μισθωτική αξία ισούται με το εμβαδόν της τιμής ζώνης επί
το εμβαδόν της επαγγελματικής στέγης επί τον συντελεστή 7,25%. (Λαμβάνεται η
τιμή ζώνης που ισχύει κατά την 1η Ιανουαρίου 1995, σύμφωνα με τις διατάξεις
περί φορολογίας μεταβίβασης ακινήτων).

Όταν όμως η επαγγελματική στέγη βρίσκεται σε περιοχή που δεν έχει ενταχθεί στο
σύστημα αντικειμενικού προσδιορισμού της αξίας των ακινήτων, τότε ως τιμή
ζώνης λαμβάνεται η κατώτερη τιμή ζώνης που ισχύει για την πρωτεύουσα του νομού.

Σημειώνεται όμως ότι η μισθωτική αξία μειώνεται:

α) Κατά 30% όταν η επαγγελματική εγκατάσταση βρίσκεται αποκλειστικά σε όροφο ή
σε «τυφλή» στοά.

β) Κατά 50% όταν η επαγγελματική εγκατάσταση βρίσκεται αποκλειστικά σε υπόγειο.

γ) Κατά 50% για τις επιχειρήσεις που παρέχουν υπηρεσίες εκπαίδευσης.

δ) Κατά 75% για αποθηκευτικό χώρο.

Στην περίπτωση που η επιχείρηση έχει αποθήκη, τότε η μισθωτική αξία του
αποθηκευτικού χώρου προσαυξάνει: α) τη μισθωτική αξία της έδρας της
επιχείρησης ή

β) τη μισθωτική αξία του υποκαταστήματός της (αν στην πόλη όπου βρίσκεται ο
αποθηκευτικός χώρος δεν είναι εγκατεστημένη η έδρα της επιχείρησης, αλλά το
υποκατάστημα αυτής).

Πάντως, η μισθωτική αξία δεν μπορεί να υπερβεί την εμπορική αμοιβή.

(Η μισθωτική αξία δεν περιορίζεται αναλόγως, όταν η εμπορική αμοιβή μειώνεται
κατά 50% στις περιπτώσεις που οι επιχειρήσεις διατηρούν υποκαταστήματα).

Όταν στον ίδιο επαγγελματικό χώρο συστεγάζονται πολλές επιχειρήσεις, τότε για
επιχειρήσεις που παρέχουν υπηρεσίες η μισθωτική αξία επιμερίζεται ανάλογα με
τον αριθμό των συστεγαζόμενων επιχειρήσεων. Σε κάθε άλλη περίπτωση συστέγασης
για τον υπολογισμό της μισθωτικής αξίας λαμβάνεται υπόψη ο χώρος που
πραγματικά χρησιμοποιείται από κάθε επιχείρηση.

Επίσης, αν ως επαγγελματική στέγη χρησιμοποιείται η κατοικία του
φορολογούμενου, τότε για τον υπολογισμό της μισθωτικής αξίας λαμβάνεται υπόψη
το 1/3 την επιφάνειας της κατοικίας και μέχρι 60 τ.μ.

Σε περίπτωση αλλαγής της επαγγελματικής εγκατάστασης κατά τη διάρκεια του
1997, τότε η μισθωτική αξία θα υπολογισθεί με βάση το εμβαδόν της
επαγγελματικής εγκατάστασης που χρησιμοποιήθηκε το μεγαλύτερο χρονικό διάστημα.

Για τον υπολογισμό της μισθωτικής αξίας επιχειρήσεων που εκμεταλλεύονται
θαλάσσια ποδήλατα, κανό, jet-ski κ.λπ. λαμβάνεται υπόψη εμβαδόν 60 τ.μ.

2 ΕΜΠΟΡΙΚΗ ΑΜΟΙΒΗ. Είναι το δεύτερο «βήμα»
στη διαδικασία των κριτηρίων. Έτσι η εμπορική αμοιβή για τη διαχείριση
1/1/1997-31/12/1997 καθορίζεται με βάση την επαγγελματική δραστηριότητα ως εξής:

Α. Επιχειρήσεις που δεν παρέχουν υπηρεσίες.

Η εμπορική αμοιβή καθορίζεται σε 2.400.000 δρχ.

Β. Επιχειρήσεις που παρέχουν υπηρεσίες (εκτός από υπηρεσίες εκπαίδευσης).

Η εμπορική αμοιβή καθορίζεται σε 3.120.000 δρχ.

Γ. Επιχειρήσεις που παρέχουν υπηρεσίες εκπαίδευσης.

Η εμπορική αμοιβή καθορίζεται σε 2.400.000 δρχ.

Δ. Η εμπορική αμοιβή για υποκατάστημα επιχειρήσεων που δεν παρέχει υπηρεσίες
καθορίζεται σε 1.200.000 δρχ. ή σε 1.560.000 για επιχειρήσεις που παρέχουν υπηρεσίες.

Δηλαδή ισχύει μείωση κατά 50% της εμπορικής αμοιβής για τον προσδιορισμό του
ελάχιστου ποσού καθαρού εισοδήματος κάθε υποκαταστήματος.

3 ΣΥΝΤΕΛΕΣΤΗΣ ΕΜΠΟΡΙΚΟΤΗΤΑΣ. Είναι το «τρίτο
βήμα» για τα κριτήρια αφού στη φορολόγηση με βάση τα αντικειμενικά κριτήρια
λαμβάνεται υπόψη ο συντελεστής εμπορικότητας που ίσχυε για το αντικειμενικό
σύστημα αξίας ακινήτου την 1.1.1995. Αναλυτικά ο συντελεστής εμπορικότητας είναι:

Α. Όταν οι περιοχές έχουν ενταχθεί στο σύστημα αντικειμενικού προσδιορισμού
της αξίας ακινήτων, τότε ο συντελεστής εμπορικότητας καθορίζεται ως εξής:

Β. Όταν οι περιοχές δεν έχουν ενταχθεί στο σύστημα αντικειμενικού
προσδιορισμού της αξίας ακινήτων, τότε ο συντελεστής εμπορικότητας είναι 1 (ένα).

Σημειώνεται όμως ότι ο συντελεστής εμπορικότητας δεν λαμβάνεται υπόψη στον
υπολογισμό του εισοδήματος για επιχειρήσεις παροχής υπηρεσιών.

Ειδικά για τις επιχειρήσεις του Νομού Δράμας, για τη διαχείριση
1/1/1997-31/12/1997, ο συντελεστής εμπορικότητας καθορίζεται ως εξής 
4 ΣΥΝΤΕΛΕΣΤΗΣ ΑΠΟΔΟΣΗΣ. Το τέταρτο και
τελευταίο «βήμα», αφού για τις επιχειρήσεις που δεν παρέχουν υπηρεσίες ο
συντελεστής απόδοσης ορίζεται με βάση τον μοναδικό συντελεστή καθαρού κέρδους,
καθορίζεται ως εξής:

Για τις επιχειρήσεις που παρέχουν υπηρεσίες, ο συντελεστής απόδοσης
καθορίζεται ως εξής:

Τέλος, για επιχειρήσεις με περισσότερους από έναν ΜΣΚΚ (Μοναδικός Συντελεστής
Καθαρού Κέρδους), τότε λαμβάνεται υπόψη εκείνος της κύριας δραστηριότητας. Ως
κύρια δραστηριότητα λαμβάνεται αυτή που έχει τα περισσότερα ακαθάριστα έσοδα.

Ατομική επιχείρηση ή εταιρεία (Ο.Ε., Ε.Ε.) με κατάστημα επιφανείας 100 τ.μ.
που λειτουργεί πάνω από 3 χρόνια, στην οδό Σωκράτους (από Λυκούργου μέχρι
Ευριπίδου), έχει αντικείμενο εργασιών το λιανικό εμπόριο γαλακτομικών
προϊόντων. Για την εταιρεία αυτή το εισόδημα υπολογίζεται ως εξής:

Η τιμή ζώνης ισούται με 100.000, ο συντελεστής εμπορικότητας με 1,8 και ο ΜΣΚΚ
με 6%.

Επομένως ο προσδιορισμός του ελάχιστου ποσού καθαρού εισοδήματος γίνεται ως εξής:

Η μισθωτική αξία ισούται με το γινόμενο (τιμής ζώνης)Χ(εμβαδού)Χ7,25%, δηλαδή
100.000 δρχ. Χ100 τ.μ. Χ 7,25%&#009&#009 =725.000.

Η εμπορική αμοιβή ισούται με 2.400.000, ο συντελεστής εμπορικότητας είναι 1,20
και ο συντελεστής απόδοσης είναι 1,15. Επομένως το ελάχιστο ποσό καθαρού
εισοδήματος είναι: (725.000+2.400.000)Χ1,2Χ1,15&#009 =4.312.500

Σημειώνεται ότι το ίδιο παράδειγμα ισχύει και για κάθε επιχείρηση που ο
μοναδικός συντελεστής κέρδους είναι από 5% μέχρι 10%.

Ατομική επιχείρηση ή εταιρεία με κατάστημα επιφανείας 100 τ.μ. λειτουργεί πάνω
από 3 χρόνια, στην οδό Σταδίου (από Δραγατσανίου μέχρι Αιόλου), έχει
αντικείμενο εργασιών το λιανικό εμπόριο ετοίμων ανδρικών ενδυμάτων.

Η επιχείρηση έχει και υποκατάστημα στην οδό Πατησίων (από Κοδριγκτώνος μέχρι
Ιθάκης) επιφανείας 60 τ.μ. με το ίδιο αντικείμενο εργασιών.

Αρχικά γίνεται ο υπολογισμός του φορολογητέου εισοδήματος για το κατάστημα της
Σταδίου. Σ' αυτό η τιμής ζώνης είναι 200.000, ο συντελεστής εμπορικότητας
ισούται με 4 και ΜΣΚΚ έχει καθορισθεί στο 15%

Ο προσδιορισμός του ελάχιστου ποσού καθαρού εισοδήματος γίνεται ως εξής: Η
μισθωτική αξία ισούται με (200.000 δρχ.)Χ(100 τ.μ.)Χ(7,25%) = 1.450.000. Η
εμπορική αμοιβή ισούται με 2.400.000. Επίσης ο συντελεστής εμπορικότητας έχει
καθορισθεί σε 1,60 και ο συντελεστής απόδοσης σε 1,30. Επομένως το ελάχιστο
ποσό καθαρού εισοδήματος ισούται με το γινόμενο: (Μισθωτική αξία)Χ(Εμπορική
αμοιβή)Χ(Συντελεστής εμπορικότητας)Χ(Συντελεστή απόδοσης), δηλαδή:
(1.450.000+2.400.000)Χ1,6Χ1,3&#009&#009 =8.008.000.

Στη συνέχεια γίνεται ο υπολογισμός του εισοδήματος για το υποκατάστημα της
οδού Πατησίων. Εκεί ισχύει

Τιμή ζώνης&#009=110.000

Συντελεστης εμπορικότητας&#009=6,1

ΜΣΚΚ&#009=15%

Ο προσδιορισμός ελάχιστου ποσού καθαρού εισοδήματος για το υποκατάστημα
γίνεται ως εξής: Η μισθωτική αξία ισούται με το γινόμενο: (τιμή
ζώνης)Χ(εμβαδόν)Χ(7,25%), δηλαδή είναι: 110.000 δρχ. Χ 60 τ.μ. Χ
7,25%=478.500. Η εμπορική αμοιβή ισούται με 2.400.00 - (2.400.000 επί
50%)=1.200.000 (μειώνεται στο ήμισυ επειδή πρόκειται για το υποκατάστημα). Ο
συντελεστής εμπορικότητας είναι 1,80, ο συντελεστής απόδοσης φθάνει στο 1,30.
Επομένως το ελάχιστο ποσό καθαρού εισοδήματος είναι: (Μισθωτική αξία+Εμπορική
αμοιβή) Χ Συντελεστής εμπορικότητας Χ Συντελεστής απόδοσης, δηλαδή (478.500+1.200.000)Χ1,8Χ1,3&#009=3.927.690.

Επομένως το σύνολο του ελάχιστου ποσού καθαρού εισοδήματος είναι αυτό που
προκύπτει από το άθροισμα του εισοδήματος του καταστήματος 100 τ.μ. στην οδό
Σταδίου και των 60 τ.μ. στην οδό Πατησίων, δηλαδή 8.008.000 + 3.927.690 &#009
= 11.935.690.

Σημειώνεται ότι το ίδιο παράδειγμα ισχύει και για κάθε επιχείρηση με μοναδικό
συντελεστή καθαρού κέρδους από 10% μέχρι 15%.

Ατομική επιχείρηση ή εταιρεία (Ο.Ε., Ε.Ε.) με κατάστημα επιφανείας 100 τ.μ.
που λειτουργεί πάνω από 3 χρόνια στην οδό Δημοσθένους στην Καλλιθέα (από
Σπάρτης μέχρι Σκρα), με αντικείμενο εργασιών το λιανικό εμπόριο ετοίμων
ανδρικών ενδυμάτων (ή με οποιοδήποτε αντικείμενο εργασιών που ο ΜΣΚΚ είναι 10%
μέχρι 15%). Η τιμή ζώνης είναι 105.000, ο συντελεστής εμπορικότητας
καθορίζεται σε 1,9 και ο ΜΣΚΚ σε 15%.

Ο προσδιορισμός ελάχιστου ποσού καθαρού εισοδήματος γίνεται ως εξής: η
μισθωτική αξία ισούται με: (τιμή ζώνης) Χ (εμβαδόν) Χ 7,25%, δηλαδή: (105.000
δρχ.) Χ (100 τ.μ.) Χ 7,25% = 761.250. 
Επίσης η εμπορική αμοιβή είναι 2.400.000, ο συντελεστής εμπορικότητας φτάνει
το 1,20 και ο συντελεστής απόδοσης στο 1,30. Επομένως το ελάχιστο ποσό καθαρού
εισοδήματος ισούται με: (Μισθωτική αξία + εμπορική αμοιβή) Χ (συντελεστή
εμπορικότητας) Χ (συντελεστή απόδοσης), δηλαδή: (761.250 + 2.400.000) Χ 1,2 Χ
1,3 = 4.931.550.

Ατομική επιχείρηση ή εταιρεία (Ο.Ε., Ε.Ε.) με αίθουσα επιφάνειας 300 τ.μ. (σε
όροφο) που λειτουργεί πάνω από 3 χρόνια, στην οδό Δουκ. Πλακεντίας στους
Αμπελοκήπους και αντικείμενο εργασιών φροντιστήριο ξένων γλωσσών ή με
οποιοδήποτε αντικείμενο εργασιών που αφορά εκπαίδευση (παροχή υπηρεσιών) που ο
ΜΣΚΚ είναι από 30% μέχρι 40%.

Η τιμή ζώνης είναι 115.000 και ο ΜΣΚΚ έχει καθορισθεί σε 32%. Επομένως ο
προσδιορισμός του ελάχιστου ποσού καθαρού εισοδήματος γίνεται ως εξής: Η
μισθωτική αξία ισούται με: (τιμή ζώνης) Χ (εμβαδόν) Χ 7,25%, δηλαδή (115.000)
χ (300 τ.μ.) χ 7,25% = 2.501.250. 
Επειδή όμως είναι σε όροφο μειώνεται κατά 30%, δηλαδή διαμορφώνεται σε:
2.501.250 - (2.501.250 Χ 30%) = 1.750.875. Επίσης επειδή αφορά παροχή
υπηρεσιών εκπαίδευσης μειώνεται κατά 50% και διαμορφώνεται σε 1.750.875 -
(1.750.875 Χ 50%)= 875.437. Επίσης η εμπορική αμοιβή είναι 2.400.000 και ο
συντελεστής απόδοσης καθορίζεται σε 1,40. Επομένως το ελάχιστο ποσό καθαρού
εισοδήματος είναι: (μισθωτική αξία + εμπορική αμοιβή) Χ 1,4, δηλαδή: (875.437
+ 2.400.000) Χ 1,4 = 4.585.612..

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N42</CAT>
<ED>
Κωδικός άρθρου: A16060N421</ED>
<ID>
ID:130247

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N42&aa=1</URL></REF>


Article

<CATEGORY>vin08</CATEGORY>

 <H2>ΟΔΗΓΟΣ
</H2><H2>Οι ένδεκα «τυχεροί» που εξαιρούνται
</H2>
ΑΠΟ τα αντικειμενικά κριτήρια γλιτώνουν ένδεκα συγκεκριμένες κατηγορίες επιχειρήσεων:

Οι κατηγορίες αυτές είναι:

1 Δικαιούχοι που αποκτούν καθαρά κέρδη από
την εκμετάλλευση θεάτρου και θεάτρου σκιών, κινηματογράφου, λεωφορείου
ενταγμένου σε ΚΤΕΛ ή που παρέχει υπηρεσίες αποκλειστικά στο Δημόσιο, ΝΠΔΔ, ΟΤΑ κ.λπ.

2 Τεχνικές επιχειρήσεις που αποκτούν καθαρά
κέρδη από ανέγερση και πώληση οικοδομών ή από δημόσια τεχνικά έργα.

3 Παραγωγοί ή μεσίτες ασφαλειών ή
συντονιστές ασφαλιστικών συμβούλων χωρίς επαγγελματική εγκατάσταση, λογιστές ή
φοροτέχνες ή σύμβουλοι επιχειρήσεων από παρεπόμενη δραστηριότητα παραγωγού ή
μεσίτη ασφαλειών ή εκμετάλλευση φωτοαντιγραφικού μηχανήματος όσοι κάνουν φασόν
στην οικία τους χωρίς να απασχολούν προσωπικό, οι ντίλερ χωρίς επαγγελματική
εγκατάσταση, περιοδεύοντες αντιπρόσωποι (πλασιέ), εκτελωνιστές, επιχειρήσεις
έκδοσης επαρχιακών εφημερίδων (εκτός ημερήσιων και εβδομαδιαίων), πρακτορεία
εφημερίδων και περιοδικών, εφημεριδοπώλες, πρακτορεία ειδήσεων και λοιπού
δημοσιογραφικού υλικού, πρακτορεία λαχείων γενικά, πρακτορεία ΠΡΟ-ΠΟ, ΛΟΤΤΟ
και ιπποδρομιακών στοιχημάτων, καθώς και πλανόδιοι μικροπωλητές λαχείων.

4 Επιχειρήσεις ή υποκαταστήματα που είναι
εγκατεστημένες σε δήμους, κοινότητες ή οικισμούς με πληθυσμό κάτω των 4.000
κατοίκων, εκτός αν οι δήμοι ή οι κοινότητες ή οι οικισμοί αυτοί έχουν
χαρακτηριστεί τουριστικοί τόποι.

(Δεν εξαιρούνται επιχειρήσεις οι οποίες είναι εγκατεστημένες σε παραλιακές
περιοχές ή κατά μήκος των εθνικών οδών).

5 Επιχειρήσεις ατόμων ηλικίας άνω των 65
ετών, εφόσον τα πρόσωπα αυτά ασκούν την επιχείρηση για μια δεκαετία.

6Επιχειρήσεις ατόμων που είναι τυφλοί και
είναι γραμμένοι στο γενικό μητρώο τυφλών της νομαρχίας ή αναπήρων με ποσοστό
αναπηρίας πάνω από 80%.

7 Επιχειρήσεις ελαιοτριβείου που είναι
εγκατεστημένες σε δήμους, κοινότητες ή οικισμούς με πληθυσμό κάτω των 4.000 κατοίκων.

8 Επιχειρήσεις που είναι εγκατεστημένες σε
νησιά με πληθυσμό μέχρι 500 κατοίκους.

9 Επιχειρήσεις που είναι εγκατεστημένες σε
νησιά που έχουν χαρακτηριστεί τουριστικά, αν ο δήμος, η κοινότητα, ή ο
οικισμός που βρίσκεται η επιχείρηση έχει πληθυσμό μέχρι 4.000 κατοίκους. Γι'
αυτές το ελάχιστο ποσό καθαρού εισοδήματος μειώνεται κατά 50%, εφόσον η
εγκατάσταση δεν είναι σε παραλιακή περιοχή.

10 Επιχειρήσεις που εκμεταλλεύονται
ενοικιαζόμενα επιπλωμένα δωμάτια ή διαμερίσματα και το 1996 και 1997 δεν
πραγματοποίησαν έσοδα.

11 Οι αποφυλακισθέντες για τη χρονιά της
αποφυλάκισής τους και για τον αμέσως επόμενο χρόνο. Προϋπόθεση είναι ότι η
διάρκεια της τελευταίας φυλάκισής τους ξεπερνά τους 6 μήνες και φυσικά θα
πρέπει η επιχείρηση κατά τη διάρκεια της φυλάκισής τους να μη λειτούργησε.
(Δεν εξαιρούνται τα πρόσωπα των οποίων η φυλάκισή τους οφείλεται σε χρέη προς
το Δημόσιο, ΝΠΔΔ και ΟΤΑ).

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N42</CAT>
<ED>
Κωδικός άρθρου: A16060N422</ED>
<ID>
ID:130312

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N42&aa=2</URL></REF>


Article

<CATEGORY>vin08</CATEGORY>

 <H2>ΟΔΗΓΟΣ
</H2><H2>Πώς υπολογίζεται το ελάχιστο καθαρό εισόδημα
</H2>
ΤΟ ΕΛΑΧΙΣΤΟ ποσό καθαρού εισοδήματος με βάση τα αντικειμενικά κριτήρια για την
εμπορική επιχείρηση (ατομική επιχείρηση, Ο.Ε., Ε.Ε., κοινωνία, κοινοπραξία με
βιβλία Α' ή Β' κατηγορίας του ΚΒΣ ή χωρίς βιβλία ή προκειμένου για επιχείρηση
παροχής υπηρεσιών και όταν τηρεί προαιρετικά βιβλία Γ' κατηγορίας) καθορίζεται
με βάση τη μισθωτική αξία, την εμπορική αμοιβή, τον συντελεστή εμπορικότητας
και τον συντελεστή απόδοσης.

Έτσι, για τις επιχειρήσεις που έχουν μόνο έναν επαγγελματικό χώρο, που είναι
και η έδρα της εμπορικής επιχείρησης, το ελάχιστο ποσό καθαρού εισοδήματος
ισούται με το άθροισμα της μισθωτικής αξίας και της εμπορικής αξίας που
πολλαπλασιάζεται με τον συντελεστή εμπορικότητας και τον συντελεστή απόδοσης.
[Ελάχιστο ποσό καθαρού εισοδήματος = (μισθωτική αξία + εμπορική αμοιβή) Χ
συντελεστής εμπορικότητας Χ συντελεστής απόδοσης].

Σημειώνεται, όμως, ότι ο συντελεστής εμπορικότητας δεν λαμβάνεται υπόψη για
επιχειρήσεις παροχής υπηρεσιών. Στις επιχειρήσεις που διατηρούν υποκαταστήματα
προσδιορίζεται χωριστά το ελάχιστο ποσό καθαρού εισοδήματος κάθε
υποκαταστήματος και το συνολικό ποσό των υποκαταστημάτων προστίθεται στο
ελάχιστο ποσό καθαρού εισοδήματος της έδρας της επιχείρησης.

Ειδικότερα, το ελάχιστο ποσό καθαρού εισοδήματος υποκαταστήματος ισούται με το
άθροισμα της μισθωτικής αξίας και της εμπορικής αμοιβής μειωμένο κατά 50%. Το
άθροισμα αυτό πολλαπλασιάζεται με τον συντελεστή εμπορικότητας και τον
συντελεστή απόδοσης. Και στην περίπτωση αυτή ο συντελεστής εμπορικότητας δεν
λαμβάνεται υπόψη για επιχειρήσεις παροχής υπηρεσιών. [Ελάχιστο ποσό καθαρού
εισοδήματος = (μισθωτική αξία + εμπορική αμοιβή): 2 Χ συντελεστή εμπορικότητας
Χ συντελεστή απόδοσης]. Υπενθυμίζεται ότι επιχειρήσεις παροχής υπηρεσιών που
τηρούν προαιρετικά βιβλία Γ' κατηγορίας του ΚΒΣ δεν εξαιρούνται από τα
αντικειμενικά κριτήρια.

Στις μεικτές επιχειρήσεις (πώλησης αγαθών και παροχής υπηρεσιών)
προσδιορίζεται το ελάχιστο ποσό καθαρού εισοδήματος για την κύρια
δραστηριότητα και το ποσό που προκύπτει προσαυξάνεται με το ποσοστό συμμετοχής
των ακαθάριστων εσόδων της δευτερεύουσας δραστηριότητας στο σύνολο των
ακαθάριστων εσόδων της επιχείρησης. Το ποσοστό της προσαύξησης αυτής όμως δεν
μπορεί να υπερβαίνει το 20%. Ως κύρια δραστηριότητα θεωρείται αυτή στην οποία
αντιστοιχούν τα περισσότερα ακαθάριστα έσοδα.

Επιχειρήσεις εκπαίδευσης οδηγών αυτοκινήτων

Το ελάχιστο ποσό καθαρού εισοδήματος προσαυξάνεται κατά ποσοστό 10% για κάθε
αυτοκίνητο πέρα από το πρώτο.

Επιχειρήσεις σε παραμεθόριες περιοχές

Το ελάχιστο ποσό καθαρού εισοδήματος μειώνεται κατά 20%.

Επιχείρηση εμπορική και ελεύθερος επαγγελματίας

Εάν ο φορολογούμενος υπάγεται ταυτόχρονα στα αντικειμενικά κριτήρια των
εμπορικών επιχειρήσεων και των ελεύθερων επαγγελματιών, τότε το μικρότερο
ελάχιστο ποσό καθαρού εισοδήματος που προκύπτει από αυτές τις δραστηριότητες
μειώνεται κατά 50%.

Για φορολογούμενο που έχει εισόδημα από μισθωτές υπηρεσίες και εμπορικές
επιχειρήσεις, το εισόδημα που προκύπτει από τα αντικειμενικά κριτήρια,
περιορίζεται κατά 50%. Προϋπόθεση είναι ότι το άθροισμα του καθαρού
εισοδήματος από μισθωτές υπηρεσίες και με το 50% του ελάχιστου εισοδήματος από
τα αντικειμενικά να μην είναι μικρότερο από αυτό που προκύπτει από τα
αντικειμενικά κριτήρια.

Το εισόδημα από τα αντικειμενικά κριτήρια μειώνεται τα τρία πρώτα χρόνια της
επαγγελματικής δραστηριότητας κατά 30%. Σημειώνεται ότι πρώτο έτος θεωρείται
το επόμενο εκείνου μέσα στο οποίο ο φορολογούμενος υπέβαλε για πρώτη φορά
δήλωση έναρξης άσκησης επαγγέλματος. Επίσης, μείωση 30% έχουν και οι
επιχειρήσεις που αλλάζουν αντικείμενο εργασιών και συγχρόνως επαγγελματική
εγκατάσταση. Η ίδια μείωση ισχύει και σε περιπτώσεις φορολογουμένων που κάνουν
διακοπή και στη συνέχεια κάνουν έναρξη με διαφορετικό αντικείμενο εργασιών σε
άλλη εγκατάσταση.

Σημειώνεται ότι η έκπτωση της πρώτης τριετίας (30%) δεν ισχύει στις εξής περιπτώσεις:

* Αν ο φορολογούμενος δεν έχει υποβάλει δήλωση
έναρξης άσκησης επαγγέλματος ή αν έχει υποβάλει εκπρόθεσμα, μετά την πάροδο
εξαμήνου από την πραγματική έναρξη άσκησης του επαγγέλματος.

* Για επιχειρήσεις που δεν τηρούν βιβλία και
στοιχεία του ΚΒΣ, αν και έχουν υποχρέωση τήρησης ή τηρούν ανακριβή βιβλία και στοιχεία.

* Για Ο.Ε., Ε.Ε., κοινωνίες και κοινοπραξίες, οι
οποίες προέρχονται από τη λύση ή μετατροπή υφιστάμενης επιχείρησης, εφόσον σε
αυτές μετέχει ένα τουλάχιστον μέλος από αυτά που μετείχαν στην επιχείρηση που
λύθηκε ή μετατράπηκε. Το ίδιο ισχύει σε περιπτώσεις που η νέα επιχείρηση
λειτουργεί στην ίδια επαγγελματική εγκατάσταση με την επιχείρηση που λύθηκε ή μετατράπηκε.

Σε περίπτωση έναρξης λειτουργίας ή διακοπής των εργασιών μέσα στο 1997, τότε
το ελάχιστο ποσό καθαρού εισοδήματος περιορίζεται σε τόσα δωδέκατα όσοι οι
μήνες λειτουργίας της επιχείρησης.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N43</CAT>
<ED>
Κωδικός άρθρου: A16060N431</ED>
<ID>
ID:130248

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N43&aa=1</URL></REF>


Article

<CATEGORY>vin08</CATEGORY>

 <H2>ΟΔΗΓΟΣ
</H2><H2>Οι επτά κατηγορίες ειδικής μεταχείρισης
</H2>
ΓΙΑ ΕΠΤΑ μεγάλες κατηγορίες φορολογουμένων η Εφορία εφαρμόζει με έναν
ξεχωριστό τρόπο το αντικειμενικό σύστημα. Καθορίζει δηλαδή συγκεκριμένα ποσά
εισοδήματος ανά κατηγορία και μορφή δραστηριότητας.

Οι επτά κατηγορίες επιχειρήσεων, που τηρούν βιβλία Α' ή Β' κατηγορίας ή δεν
τηρούν βιβλία, είναι:

α Επιχειρήσεις που εκμεταλλεύονται
ενοικιαζόμενα επιπλωμένα δωμάτια. Για αυτές καθορίζεται ποσό 193.000 ετησίως
για κάθε δωμάτιο.

β Επιχειρήσεις που εκμεταλλεύονται ενοικιαζόμενα επιπλωμένα
διαμερίσματα. Σε αυτές έχουν καθορισθεί ποσά 263.000 ετησίως για κάθε μονόχωρο
ή 409.000 για κάθε δίχωρο και 643.000 για κάθε τρίχωρο διαμέρισμα. Στις
περιπτώσεις όμως που οι επιχειρήσεις αυτές ασχολούνται παράλληλα και μέσα στον
ίδιο χώρο με την εκμετάλλευση σνακ μπαρ ή καφέ μπαρ τότε το ελάχιστο ποσό
καθαρού εισοδήματος από τα δωμάτια ή διαμερίσματα προσαυξάνεται κατά 30%. Όμως
η προσαύξηση δεν μπορεί να είναι μεγαλύτερη από το ελάχιστο ποσό καθαρού
εισοδήματος που προκύπτει από την εκμετάλλευση του σνακ μπαρ ή καφέ μπαρ.

γ Επιχειρήσεις που εκμεταλλεύονται κάμπινγκ.
Σ' αυτές καθορίσθηκε ποσό 64.000 ετησίως για κάθε θέση εγκατάστασης σκηνής ή
τροχόσπιτου ή αυτοκινήτου. Αν ασκούν όμως στον ίδιο χώρο και άλλες
δραστηριότητες τότε το ελάχιστο ποσό καθαρού εισοδήματος των δραστηριοτήτων
αυτών προσδιορίζεται ως εξής: μισθωτική αξία + εμπορική αμοιβή επί συντελεστή
εμπορικότητας επί συντελεστή απόδοσης, δηλαδή ισχύουν οι γενικοί κανόνες
προσδιορισμού του φορολογητέου εισοδήματος των αντικειμενικών κριτηρίων.

δ Επιχειρήσεις που εκμεταλλεύονται επιβατικά
αυτοκίνητα δημόσιας χρήσης. Στις περιπτώσεις αυτές έχουν καθορισθεί τα εξής
ποσά εισοδήματος:

* ΕΔΧ αυτοκίνητο με άδεια κυκλοφορίας 100% και οδηγό τον ιδιοκτήτη 3.857.000.

* ΕΔΧ αυτοκίνητο με άδεια κυκλοφορίας 100% και οδηγό τρίτο πρόσωπο 3.214.000.

* ΕΔΧ αυτοκίνητο με άδεια κυκλοφορίας 50% και οδηγό τον ιδιοκτήτη 3.095.000.

* ΕΔΧ αυτοκίνητο με άδεια κυκλοφορίας 50% και οδηγό τρίτο πρόσωπο 2.332.000.

* ΕΔΧ (ολόκληρο) από μη ιδιοκτήτη 3.214.000.

* ΕΔΧ (μισό) από μη ιδιοκτήτη 2.332.000.

(Τα παραπάνω ποσά μειώνονται κατά 30% αν οι επιχειρήσεις έχουν την έδρα τους
σε πόλεις με πληθυσμό κάτω των 200.000 κατοίκων ή κατά 50% αν έχουν την έδρα
τους σε πόλεις με πληθυσμό κάτω των 50.000 κατοίκων).

* Επιβατικά λεωφορεία μη ενταγμένα σε ΚΤΕΛ με άδεια κυκλοφορίας 100% και οδηγό
τον ιδιοκτήτη 5.785.500.

* Επιβατικά λεωφορεία μη ενταγμένα σε ΚΤΕΛ με άδεια κυκλοφορίας 100% και οδηγό
τρίτο πρόσωπο 4.821.000.

* Επιβατικά λεωφορεία μη ενταγμένα σε ΚΤΕΛ, με άδεια κυκλοφορίας 50% και οδηγό
τον ιδιοκτήτη 4.642.500.

* Επιβατικά λεωφορεία μη ενταγμένα σε ΚΤΕΛ με άδεια κυκλοφορίας 50% και οδηγό
τρίτο πρόσωπο 3.498.000.

ε γΕπιχειρήσεις
που εκμεταλλεύονται φορτηγά αυτοκίνητα Δ.Χ. Ο υπολογισμός του φορολογητέου
εισοδήματος γίνεται με βάση το ωφέλιμο φορτίο του αυτοκινήτου ως εξής:

Σημειώνεται ότι τα ποσά αυτά μειώνονται κατά 20% αν οι επιχειρήσεις έχουν την
έδρα τους σε πόλεις με πληθυσμό κάτω των 200.000 κατοίκων.

Επίσης για τις επιχειρήσεις που χρησιμοποιούν για τις ανάγκες τους
πετρελαιοκίνητα ΦΙΧ αυτοκίνητα τα ακαθάριστα έσοδα που δηλώνουν δεν μπορούν να
είναι χαμηλότερα για 2 συνεχή έτη και για κάθε αυτοκίνητο από το 80% των
ακαθαρίστων εσόδων που είναι απαραίτητο να δηλωθούν για την έκδοση της άδειας
κυκλοφορίας των αυτοκινήτων αυτών, όπως ορίζεται από τις εκάστοτε ισχύουσες διατάξεις.

στ Επιχειρήσεις αποκλειστικά πλανόδιων
λιανοπωλητών. Σ' αυτές επιβάλλεται φόρος 110.000 δρχ. ετησίως.

Το παραπάνω ποσό μειώνεται σε 75.000 δρχ. αν οι επιχειρήσεις έχουν την έδρα
τους σε πόλεις με πληθυσμό κάτω των 200.000 κατοίκων. Σημειώνεται ότι δαπάνες
που αφορούν τη δραστηριότητα αυτή, καθώς και εισφορές σε ταμεία ασφάλισης,
λόγω της δραστηριότητας αυτής, δεν εκπίπτουν από τα τυχόν άλλα εισοδήματα.

ζ Επιχειρήσεις αποκλειστικά λιανοπωλητών σε
κινητές λαϊκές αγορές που διαθέτουν δικά τους προϊόντα ή προϊόντα τρίτων. Σ'
αυτές επιβάλλεται φόρος 180.000 δρχ. ετησίως (για επαγγελματίες πωλητές) και
140.000 δρχ. (για παραγωγούς αγροτικών προϊόντων) με το οποίο εξαντλείται η
φορολογική τους υποχρέωση από τη δραστηριότητά αυτή.

Σημειώνεται ότι τα παραπάνω ποσά μειώνονται σε 90.000 και 70.000 αντίστοιχα αν
οι επιχειρήσεις έχουν την έδρα τους σε πόλεις με πληθυσμό κάτω των 200.000 κατοίκων.

Επίσης δαπάνες που αφορούν τη δραστηριότητα αυτή, καθώς και εισφορές σε ταμεία
ασφάλισης, λόγω της δραστηριότητας αυτής, δεν εκπίπτουν από τα τυχόν άλλα εισοδήματα.

Όμως για τις παραπάνω επιχειρήσεις δεν αναγνωρίζεται η έκπτωση του 30% για τα
3 πρώτα χρόνια της λειτουργίας.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N44</CAT>
<ED>
Κωδικός άρθρου: A16060N441</ED>
<ID>
ID:130249

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N44&aa=1</URL></REF>


Article

<CATEGORY>vin08</CATEGORY>

 <H5>1. Γιατροί
</H5><H5>ΠΑΡΑΔΕΙΓΜΑ 1ο
</H5><H5>ΠΑΡΑΔΕΙΓΜΑ 2ο
</H5><H5>ΠΑΡΑΔΕΙΓΜΑ 3ο
</H5><H5>ΠΑΡΑΔΕΙΓΜΑ 4ο
</H5><H2>ΟΔΗΓΟΣ
</H2><H2>Τιμή ζώνης, ειδικότητα και τίτλοι
</H2>
ΟΙ ΓΙΑΤΡΟΙ είναι η μία μεγάλη κατηγορία φορολογουμένων που υπόκεινται στα
αντικειμενικά κριτήρια. Αυτό σημαίνει ότι η Εφορία υπολογίζει για λογαριασμό
τους το ελάχιστο ποσό εισοδήματος που θα πρέπει να δηλώσουν και σ' αυτό
χρησιμοποιεί τα αντικειμενικά κριτήρια. Στην περίπτωση όμως που δηλώνουν οι
ίδιοι μεγαλύτερο εισόδημα, τότε φορολογούνται με βάση αυτό.

Και στους γιατρούς η βάση των αντικειμενικών κριτηρίων είναι η μισθωτική αξία
του ιατρείου τους και η επαγγελματική αμοιβή. Όμως ισχύουν και άλλοι
συντελεστές με βάση τα χρόνια υπηρεσίας, την ειδικότητα κ.ά. που αυξάνουν ή
μειώνουν το φορολογητέο εισόδημα.

Για τους γιατρούς η επαγγελματική αμοιβή για τη χρήση 1997 έχει καθοριστεί σε
3.200.000 δρχ. Για τον υπολογισμό της μισθωτικής αξίας της επαγγελματικής
στέγης πολλαπλασιάζουμε την Τιμή ζώνης επί το εμβαδόν του ιατρείου
(τετραγωνικά μέτρα) και το γινόμενο αυτό επί 7,25%.

Η ΤΙΜΗ ΖΩΝΗΣ

Ως τιμή ζώνης λαμβάνεται αυτή η αντικειμενική τιμή που ίσχυε την 1η Ιανουαρίου
1995 (σύμφωνα με τις διατάξεις περί φορολογίας μεταβίβασης ακινήτων). Για τις
περιοχές οι οποίες δεν έχουν ενταχθεί στο σύστημα αντικειμενικού προσδιορισμού
της αξίας των ακινήτων, ως τιμή ζώνης λαμβάνεται η κατώτερη τιμή ζώνης που
ισχύει για την πρωτεύουσα του νομού όπου ασκείται το επάγγελμα. Προσοχή, όμως,
στα αντικειμενικά κριτήρια υπάγονται και οι γιατροί που τηρούν προαιρετικά
βιβλία Γ' κατηγορίας.

Όταν όμως συστεγάζονται πολλοί επαγγελματίες γιατροί στην ίδια επαγγελματική
εγκατάσταση, τότε η μισθωτική αξία επιμερίζεται ανάλογα με τον αριθμό των
συστεγαζομένων. Το εμβαδόν που αντιστοιχεί για κάθε γιατρό αυτής της
κατηγορίας δεν μπορεί να είναι μικρότερο από 40 τ.μ.

Σε περιπτώσεις που χρησιμοποιείται ως επαγγελματική εγκατάσταση η κατοικία του
γιατρού, τότε η επιφάνεια που λαμβάνεται υπόψη για τον υπολογισμό της
μισθωτικής αξίας είναι τα 40 τ.μ.

Όταν όμως ένας γιατρός χρησιμοποιεί περισσότερες από μια επαγγελματικές
εγκαταστάσεις, τότε η μισθωτική αξία καθορίζεται ως το άθροισμα της μισθωτικής
αξίας των εγκαταστάσεων αυτών.

Υπάρχουν όμως περιπτώσεις που ο γιατρός δεν ασκεί το ελευθέριο επάγγελμα
ατομικά, με αποτέλεσμα το εισόδημά του να προέρχεται από συμμετοχή σε μία ή
περισσότερες εταιρείες ελεύθερων επαγγελματιών (Ο.Ε., Ε.Ε. κ.λπ.). Τότε ως
επαγγελματική εγκατάσταση θεωρείται αυτή που αντιστοιχεί στην εταιρεία που
συμμετέχει με το μεγαλύτερο ποσοστό. (Και στην περίπτωση αυτή δεν μπορεί το
εμβαδόν να είναι μικρότερο από 40 τ.μ.).

ΠΡΟΣΑΥΞΗΣΕΙΣ

Το άθροισμα της επαγγελματικής αμοιβής με τη μισθωτική αξία όμως κλιμακώνεται
και ανάλογα με τα έτη άσκησης του επαγγέλματος. Έτσι, μετά το 4ο έτος
προσαυξάνεται κατά 10% κάθε χρονιά και μέχρι το 20ό έτος. Από το 21ο έτος
μειώνεται κατά 10% κάθε χρόνο.

Υπάρχουν όμως γιατροί, οι οποίοι πριν από την έναρξη επαγγέλματος ως ελεύθεροι
επαγγελματίες δούλεψαν ως μισθωτοί (ή με οποιαδήποτε άλλη σχέση εργασίας).
Περισσότερο από μία 10ετία σε δημόσιο ή ιδιωτικό νοσηλευτικό ίδρυμα και σε
συναφείς υπηρεσίες. Αυτοί κατατάσσονται στο 10ο έτος άσκησης του επαγγέλματος.

Επιβάλλεται όμως η προσαύξηση και με βάση την ειδικότητα ως εξής:

* 40% για χειρουργούς όλων των ειδικοτήτων και μαιευτήρες.

* 15% για όλες τις κλινικές ειδικότητες γιατρών.

Επίσης, η προσαύξηση με βάση τους πανεπιστημιακούς και επαγγελματικούς τίτλους
διαμορφώνεται ως εξής:

* 50% για τους καθηγητές Πανεπιστημίου (αναπληρωτές και επίκουρους καθηγητές)
οποιασδήποτε βαθμίδας.

* 20% για λέκτορες κατέχοντες μεταπτυχιακούς τίτλους και κατέχοντες
επαγγελματικούς τίτλους (ως επαγγελματικός τίτλος θεωρείται η θέση του
υπεύθυνου διεύθυνσης ή τμήματος που κατείχε, πριν από την έναρξη άσκησης
ελευθέριου επαγγέλματος, σε οποιοδήποτε νοσηλευτικό ίδρυμα).

Στις περιπτώσεις όμως που ο γιατρός δεν ασκεί το ελευθέριο επάγγελμα ατομικά
και το εισόδημά του προέρχεται από συμμετοχή σε μία ή περισσότερες εταιρείες
ελεύθερων επαγγελματιών (Ο.Ε., Ε.Ε. κ.λπ.), τότε ως ελάχιστο ποσό καθαρού
εισοδήματος θωρείται αυτό που θα προέκυπτε αν ασκούσε το ελευθέριο επάγγελμα
ατομικά. Στην περίπτωση αυτή, ως επαγγελματική εγκατάσταση θεωρείται αυτή που
αντιστοιχεί στην εταιρεία που συμμετέχει με το μεγαλύτερο ποσοστό και δεν
μπορεί να είναι μικρότερη από 40 τ.μ. 
Για τον υπολογισμό του φόρου εισοδήματος αφαιρείται το ποσό που φορολογήθηκε
αυτοτελώς στο όνομα της εταιρείας.

ΟΙ ΜΕΙΩΣΕΙΣ

Όμως ισχύουν και ορισμένες μειώσεις στα αντικειμενικά κριτήρια των γιατρών. Το
ελάχιστο ποσό καθαρού εισοδήματος μειώνεται ως εξής:

* Κατά 50% αν δηλώνει εισόδημα από μισθωτές υπηρεσίες με την προϋπόθεση ότι το
άθροισμα του εισοδήματος από μισθωτές υπηρεσίες και του 50% του ελάχιστου
ποσού καθαρού εισοδήματος είναι ίσο ή μεγαλύτερο του ελάχιστου ποσού καθαρού εισοδήματος.

* Κατά 30% εφόσον κατοικεί και ασκεί το επάγγελμα σε παραμεθόρια περιοχή και
έχει εισόδημα από μισθό ή σύνταξη.

* Κατά 25% για στρατιωτικούς γιατρούς εφόσον ασκούν το ελευθέριο επάγγελμα
λιγότερο από 5 χρόνια στην ίδια πόλη.

* Κατά 30% για παλιννοστούντες ομογενείς γιατρούς στο πρώτο έτος άσκησης του
επαγγέλματος στην Ελλάδα, για το δεύτερο έτος το ποσοστό μειώνεται στο 20% και
κατά 10% για το τρίτο έτος.

ΟΙ ΑΠΑΛΛΑΓΕΣ

Όμως στα αντικειμενικά κριτήρια των γιατρών ισχύουν οι εξής απαλλαγές.
Συγκεκριμένα, απαλλάσσονται από τα αντικειμενικά κριτήρια:

* Τα 3 πρώτα χρόνια άσκησης του επαγγέλματος και εφόσον δεν έχουν παρέλθει 10
έτη από την απόκτηση του πτυχίου. Για τον υπολογισμό της τριετίας ως πρώτο
έτος θεωρείται το επόμενο εκείνου μέσα στο οποίο ο φορολογούμενος υπέβαλε για
πρώτη φορά δήλωση έναρξης επαγγέλματος.

* Οι ελεύθεροι επαγγελματίες ηλικίας άνω των 65 ετών, εφόσον τα πρόσωπα αυτά
ασκούν το επάγγελμα για μία 10ετία.

* Οι ελεύθεροι επαγγελματίες που είναι τυφλοί και είναι γραμμένοι στο γενικό
μητρώο τυφλών της οικείας νομαρχίας ή είναι ανάπηροι με ποσοστό αναπηρίας πάνω
από 80%.

* Οι ελεύθεροι επαγγελματίες που είναι εγκατεστημένοι σε νησιά με πληθυσμό
μέχρι 500 κατοίκους.

ΠΟΤΕ ΙΣΧΥΟΥΝ ΤΑ ΑΝΤΙΚΕΙΜΕΝΙΚΑ ΚΡΙΤΗΡΙΑ

Το ελάχιστο ποσό καθαρού εισοδήματος ισχύει αν το δηλούμενο ποσό εισοδήματος
από την άσκηση ελευθέριου επαγγέλματος είναι μικρότερο από το ελάχιστο ποσό
καθαρού εισοδήματος. 
Επίσης και αν εκτός από την άσκηση επαγγέλματος ατομικά, συμμετέχει και σε μία
ή περισσότερες εταιρείες ελευθέριων επαγγελμάτων (παραγράφου 4, άρθρου 2, ν.
2238/1994). 
Τέλος, αν δεν ασκεί ατομικά ελευθέριο επάγγελμα, αλλά το εισόδημά του
προέρχεται από συμμετοχή σε μία ή περισσότερες εταιρείες, τότε ως ελάχιστο
ποσό καθαρού εισοδήματος θεωρείται αυτό που θα προέκυπτε, αν ασκούσε το
ελευθέριο επάγγελμά του ατομικά.

Για γιατρό (γενικά οποιοσδήποτε γιατρός που δεν είναι χειρουργός, μαιευτήρας
και δεν έχει κλινική ειδικότητα) με ιατρείο 50 τ.μ. που βρίσκεται στην οδό
Σκουφά (από Λυκαβηττού μέχρι Ασκληπιού) και με 10 χρόνια άσκησης του
επαγγέλματος, το εισόδημα με βάση τα κριτήρια υπολογίζεται ως εξής:

Η επαγγελματική αμοιβή έχει καθοριστεί σε 3.200.000. Η μισθωτική αξία ισούται
με (Τιμή ζώνης) Χ (τετραγωνικά μέτρα) Χ 7,25%, δηλαδή = 130.000 Χ 50 Χ 7,25% =
471.250. Επομένως, το άθροισμα (επαγγελματική αμοιβή) + (μισθωτική αξία)
είναι: 3.200.000 + 471.250 και ισούται με 3.671.250. Στο ποσό αυτό επιβάλλεται
προσαύξηση, ανάλογα με τα έτη άσκησης του επαγγέλματος και διαμορφώνεται ως
εξής: 3.671.250 + (3.671.250 Χ 60%) = 5.874.000. (Η προσαύξηση είναι 10% ανά
έτος, μετά το 4ο έτος άσκησης του επαγγέλματος). Επομένως, το ελάχιστο ποσό
καθαρού εισοδήματος είναι 5.874.000.

Για γιατρό χειρουργό ή μαιευτήρα με ιατρείο 50 τ.μ. που βρίσκεται στην οδό
Σόλωνος (από Κανάρη μέχρι Λυκαβηττού) και με 8 χρόνια άσκησης του επαγγέλματος
το εισόδημα με βάση τα κριτήρια υπολογίζεται ως εξής:

Η επαγγελματική αμοιβή έχει καθορισθεί σε 3.200.000. Η μισθωτική αξία ισούται
με (Τιμή ζώνης) Χ (τετραγωνικά μέτρα) Χ 7,25%, δηλαδή με = 150.000 Χ 50 Χ
7,25% = 543.750. Επομένως, το άθροισμα (επαγγελματική αμοιβή) + (μισθωτική
αξία) είναι = 3.200.000 + 543.750 και ισούται με 3.743.750.

Στο ποσό αυτό όμως επιβάλλονται οι εξής προσαυξήσεις:

* Ανάλογα με τα έτη άσκησης του επαγγέλματος (10% για κάθε χρόνο μετά τα πρώτα
4 χρόνια) και το ελάχιστο εισόδημα διαμορφώνεται ως εξής: 3.743.750 +
(3.743.750 Χ 40%) = 5.241.250.

* Προσαύξηση με βάση την ειδικότητα (40% για χειρουργούς ή μαιευτήρες) και το
ελάχιστο εισόδημα διαμορφώνεται ως εξής: 5.241.250 + (5.241.250 Χ 40%) =
7.337.750. Επομένως, το ελάχιστο ποσό καθαρού εισοδήματος είναι: 7.337.750.

Αν ο παραπάνω γιατρός (χειρουργός ή μαιευτήρας) κατέχει πανεπιστημιακούς και
επαγγελματικούς τίτλους (π.χ. είναι λέκτορας), τότε το ελάχιστο ποσό καθαρού
εισοδήματος διαμορφώνεται ως εξής:

Προσαύξηση με βάση τους πανεπιστημιακούς και επαγγελματικούς τίτλους (20% για
λέκτορα). Τότε το εισόδημα διαμορφώνεται ως εξής: 7.337.750 + (5.241.250 Χ
20%) = 8.386.000 και επομένως το ελάχιστο ποσό καθαρού εισοδήματος είναι: 8.386.000.

Για γιατρό χειρουργό-καρδιολόγο (καθηγητής Πανεπιστημίου) με ιατρείο στο σπίτι
του ή ιατρείο 40 τ.μ., που βρίσκεται στην οδό Αναγνωστοπούλου στο Κολωνάκι, με
15 χρόνια άσκησης του επαγγέλματος. Το εισόδημα με βάση τα κριτήρια
υπολογίζεται ως εξής:

Η επαγγελματική αμοιβή έχει καθορισθεί σε 3.200.000. Η μισθωτική αξία ισούται
με (Τιμή ζώνης) Χ (τετραγωνικά μέτρα) Χ 7,25%, δηλαδή με: 250.000 Χ 40 Χ 7,25%
= 725.000. Το άθροισμα (επαγγελματική αμοιβή) + (μισθωτική αξία) είναι
3.200.000 + 725.000 = 3.925.000.

Στο ποσό αυτό επιβάλλονται οι εξής προσαυξήσεις:

* Ανάλογα με τα έτη άσκησης του επαγγέλματος (10% για κάθε χρόνο μετά τα 4
πρώτα χρόνια) και έτσι το εισόδημα διαμορφώνεται: 3.925.000 + (3.925.000 Χ
110%) = 8.242.500.

* Προσαύξηση με βάση την ειδικότητα (40% για χειρουργούς) και έτσι το εισόδημα
διαμορφώνεται: 8.242.500 + (8.242.500 Χ 40%) = 11.539.500.

* Προσαύξηση με βάση τους πανεπιστημιακούς και επαγγελματικούς τίτλους
(προσαύξηση 50% για καθηγητές Πανεπιστημίου) και το εισόδημα διαμορφώνεται σε:
11.539.500 + (8.242.500 Χ 50%) = 15.660.750 και επομένως το τελικό ελάχιστο
ποσό καθαρού εισοδήματος είναι: 15.660.750.

Για γιατρό στρατιωτικό (με λιγότερα από 5 χρόνια στην Αθήνα), με κλινική
ειδικότητα (που δεν είναι χειρουργού ή μαιευτήρα), που έχει ιατρείο 40 τ.μ.,
που βρίσκεται στην οδό Π. Τσαλδάρη στη Νίκαια (από Τζαβέλλα μέχρι Βρυούλων)
και ασκεί 24 χρόνια το επάγγελμα, ενώ έχει και εισόδημα από μισθωτές υπηρεσίες
4.500.000 δρχ., το φορολογητέο εισόδημα με βάση τα αντικειμενικά
διαμορφώνονται ως εξής:

Η επαγγελματική αμοιβή έχει καθορισθεί σε 3.200.000. Η μισθωτική αξία ισούται
με (Τιμή ζώνης) Χ (τετραγωνικά μέτρα) Χ 7,25% και είναι: 80.000 Χ 40 Χ 7,25% =
232.000. Το άθροισμα (Επαγγελματική αμοιβή) + (Μισθωτική αξία) ισούται με
3.200.000 + 232.000 = 3.432.000.

Στο ποσό αυτό επιβάλλονται οι εξής προσαυξήσεις:

* Ανάλογα με τα έτη άσκησης του επαγγέλματος (10% για κάθε χρόνο μετά τα 4
πρώτα χρόνια) και έτσι το εισόδημα διαμορφώνεται σε: 3.432.000 + (3.432.000 Χ
120%) = 7.550.400.

* Προσαύξηση με βάση την ειδικότητα (15% για κλινικές ειδικότητες). Το
εισόδημα διαμορφώνεται ως εξής: 7.550.400 + (7.550.400 Χ 15%) = 8.682.960.
Επειδή όμως ο συγκεκριμένος γιατρός είναι και μισθωτός, το ελάχιστο ποσό
καθαρού εισοδήματος μειώνεται κατά 50%, γιατί το άθροισμα (μισθωτές υπηρεσίες)
+ (ελάχιστο πόσο καθαρού εισοδήματος Χ 50%) είναι μεγαλύτερο του ελάχιστου
ποσού καθαρού εισοδήματος. Δηλαδή ισχύει 8.682.960 Χ 50% = 4.341.480 (και
4.500.000 + 4.341.480 > 8.682.960). Επειδή όμως είναι και στρατιωτικός
γιατρός με λιγότερα από 5 χρόνια στην πόλη των Αθηνών, το ελάχιστο ποσό
καθαρού εισοδήματος μειώνεται περαιτέρω κατά 25% και διαμορφώνεται σε
4.341.480 - (4.341.480 χ 25%) = 3.256.110. Επομένως το ελάχιστο ποσό καθαρού
εισοδήματος είναι 3.256.110.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N44</CAT>
<ED>
Κωδικός άρθρου: A16060N442</ED>
<ID>
ID:130313

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N44&aa=2</URL></REF>


Article

<CATEGORY>vin08</CATEGORY>

 <H5>2. Οδοντίατροι -
Ψυχολόγοι - Κτηνίατροι
</H5><H5>ΠΑΡΑΔΕΙΓΜΑ 1ο
</H5><H5>ΠΑΡΑΔΕΙΓΜΑ 2ο
</H5><H5>3. Φυσιοθεραπευτές
</H5><H5>ΠΑΡΑΔΕΙΓΜΑ
</H5><H5>4. Οικονομολόγοι,
σύμβουλοι επιχειρήσεων, λογιστές ή φοροτεχνικοί, αναλυτές-προγραμματιστές
</H5><H5>ΠΑΡΑΔΕΙΓΜΑ
</H5><H5>Καλλιτέχνης </H5><H2>ΟΔΗΓΟΣ
</H2><H2>Η αμοιβή, οι επισκέψεις και η προϋπηρεσία
</H2><H2></H2>
ΣΤΑ αντικειμενικά κριτήρια υπάγονται όμως και οι οδοντίατροι, οι ψυχολόγοι και
οι κτηνίατροι.

Για τους φορολογούμενους αυτούς η επαγγελματική αμοιβή στη χρήση 1997 έχει
καθοριστεί σε 2.200.000 δρχ. ενώ η μισθωτική αξία υπολογίζεται ως εξής:

(Τιμή Ζώνης) Χ (τετραγωνικά μέτρα) Χ 7,25%. Η τιμή ζώνης με βάση την οποία
γίνεται ο υπολογισμός είναι αυτή που ίσχυε κατά την 1η Ιανουαρίου 1995. Για
τις περιοχές όμως που δεν έχουν ενταχθεί στο σύστημα προσδιορισμού της αξίας
των ακινήτων, ως τιμή ζώνης λαμβάνεται η κατώτερη τιμή ζώνης που ισχύει για
την πρωτεύουσα του νομού όπου ασκείται το επάγγελμα. Προσοχή όμως, στα
αντικειμενικά κριτήρια υπάγονται και οι οδοντίατροι, ψυχολόγοι, κτηνίατροι που
τηρούν προαιρετικά βιβλία Γ' κατηγορίας.

Σε περιπτώσεις συστέγασης στην ίδια επαγγελματική εγκατάσταση, τότε η
μισθωτική αξία επιμερίζεται ανάλογα με τον αριθμό των συστεγαζόμενων. Το
εμβαδόν που αντιστοιχεί στην περίπτωση αυτή δεν μπορεί να είναι μικρότερο από
40 τ.μ.

Επίσης όταν χρησιμοποιούν ως επαγγελματική εγκατάσταση την κατοικία τους, η
επιφάνεια που λαμβάνεται υπόψη για τον υπολογισμό της μισθωτικής αξίας είναι
40 τ.μ. για τον οδοντίατρο και τον ψυχολόγο και 20 τ.μ. για τον κτηνίατρο.

Στις περιπτώσεις που δεν ασκούν το ελευθέριο επάγγελμα ατομικά και το εισόδημά
τους προέρχεται από συμμετοχή σε μία ή περισσότερες εταιρείες ελεύθερων
επαγγελματιών (Ο.Ε., Ε.Ε. κ.λπ.) τότε ως επαγγελματική εγκατάσταση θεωρείται
αυτή που αντιστοιχεί στην εταιρεία που συμμετέχουν με το μεγαλύτερο ποσοστό.
Σε καμιά περίπτωση όμως το εμβαδόν δεν μπορεί να είναι μικρότερο από 40 τ.μ.

ΟΙ ΠΡΟΣΑΥΞΗΣΕΙΣ

Το άθροισμα της επαγγελματικής αμοιβής με τη μισθωτική αξία κλιμακώνεται
ανάλογα με τα έτη άσκησης του επαγγέλματος.

Έτσι μετά το 4ο έτος προσαυξάνεται κατά 10% για κάθε χρόνο και μέχρι το 20ό
έτος. Μετά όμως μειώνεται. Συγκεκριμένα από το 21ο έτος ισχύει μείωση κατά 10%
ανά έτος. Υπάρχουν όμως επαγγελματίες οι οποίοι πριν από την έναρξη
επαγγέλματος ως ελεύθεροι επαγγελματίες άσκησαν το επάγγελμά τους ως μισθωτοί
(ή με οποιαδήποτε άλλη σχέση εργασίας), περισσότερο από μία 10ετία, σε
οποιοδήποτε δημόσιο ή ιδιωτικό νοσηλευτικό ίδρυμα και συναφείς υπηρεσίες.
Αυτοί κατατάσσονται στο 10ο έτος άσκησης του επαγγέλματος.

Επίσης ισχύει και προσαύξηση με βάση την ειδικότητα, 40% για χειρουργούς όλων
των ειδικοτήτων (γναθοχειρουργούς), ορθοδοντικούς.

Σημειώνεται ότι όταν ο φορολογούμενος δεν ασκεί το ελευθέριο επάγγελμα ατομικά
και το εισόδημά του προέρχεται από συμμετοχή σε μία ή περισσότερες εταιρείες
ελεύθερων επαγγελματιών (Ο.Ε., Ε.Ε. κ.λπ.) τότε ως ελάχιστο ποσό καθαρού
εισοδήματος θεωρείται αυτό που θα προέκυπτε αν ασκούσε το ελευθέριο επάγγελμα
ατομικά. Υπενθυμίζεται στην περίπτωση αυτή ως επαγγελματική εγκατάσταση
θεωρείται αυτή που αντιστοιχεί στην εταιρεία που συμμετέχει με το μεγαλύτερο
ποσοστό και δεν μπορεί να είναι μικρότερη από 40 τ.μ.

Για τον υπολογισμό του φόρου εισοδήματος αφαιρείται το ποσό που φορολογήθηκε
αυτοτελώς στο όνομα της εταιρείας.

ΟΙ ΜΕΙΩΣΕΙΣ

Σε ορισμένες περιπτώσεις ισχύουν μειώσεις του ελάχιστου ποσού καθαρού
εισοδήματος. Οι μειώσεις αυτές είναι:

* Κατά 50% αν δηλώνει εισόδημα από μισθωτές υπηρεσίες με την προϋπόθεση ότι το
άθροισμα του εισοδήματος από μισθωτές υπηρεσίες συν το 50% του ελάχιστου ποσού
καθαρού εισοδήματος Χ 50% είναι ίσο ή μεγαλύτερο του ελάχιστου ποσού καθαρού εισοδήματος.

* Κατά 30% εφόσον κατοικεί και ασκεί το επάγγελμα σε παραμεθόρια περιοχή και
έχει εισόδημα από μισθό ή σύνταξη.

* Κατά 25% για στρατιωτικούς οδοντιάτρους και στρατιωτικούς κτηνιάτρους εφόσον
ασκούν το ελευθέριο επάγγελμα λιγότερο από 5 χρόνια στην ίδια πόλη.

* Για παλιννοστούντες ομογενείς κατά 30% για το πρώτο έτος άσκησης του
επαγγέλματος στην Ελλάδα, κατά 20% για το δεύτερο έτος και κατά 10% για το
τρίτο έτος.

ΟΙ ΑΠΑΛΛΑΓΕΣ

Από τα αντικειμενικά κριτήρια ισχύουν οι εξής απαλλαγές:

* Κατά τα 3 πρώτα χρόνια άσκησης του επαγγέλματος και εφόσον δεν έχουν περάσει
10 έτη από την απόκτηση του πτυχίου. Για τον υπολογισμό της τριετίας ως πρώτο
έτος θεωρείται το επόμενο εκείνου μέσα στο οποίο ο φορολογούμενος υπέβαλε για
πρώτη φορά δήλωση έναρξης επαγγέλματος.

* Ελεύθεροι επαγγελματίες ηλικίας άνω των 65 ετών, εφόσον τα πρόσωπα αυτά
ασκούν το επάγγελμα για μια 10ετία.

* Ελεύθεροι επαγγελματίες που είναι τυφλοί και είναι γραμμένοι στο γενικό
μητρώο τυφλών της οικείας νομαρχίας ή είναι ανάπηροι με ποσοστό αναπηρίας πάνω
από 80%.

* Ελεύθεροι επαγγελματίες που είναι εγκατεστημένοι σε νησιά με πληθυσμό μέχρι
500 κατοίκους.

ΠΟΤΕ ΙΣΧΥΟΥΝ ΤΑ ΑΝΤΙΚΕΙΜΕΝΙΚΑ

Το ελάχιστο ποσό καθαρού εισοδήματος ισχύει στις εξής περιπτώσεις.

­ Αν το δηλούμενο ποσό εισοδήματος από την άσκηση του ελευθέριου επαγγέλματος
είναι μικρότερο από το ελάχιστο ποσό καθαρού εισοδήματος.

­ Αν εκτός από την άσκηση του επαγγέλματος ατομικά, συμμετέχει και σε μία ή
περισσότερες εταιρείες ελεύθερων επαγγελματιών.

­ Αν δεν ασκεί ατομικά ελευθέριο επάγγελμα αλλά το εισόδημά του προέρχεται από
συμμετοχή σε μία ή περισσότερες εταιρείες ελεύθερων επαγγελματιών, τότε ως
ελάχιστο ποσό καθαρού εισοδήματος θεωρείται αυτό που θα προέκυπτε αν ασκούσε
το ελευθέριο επάγγελμά του ατομικά.

Οδοντίατρος με ιατρείο 50 τ.μ. στην οδό Παπαδιαμαντοπούλου στα Ιλίσια (ή σε
οποιοδήποτε άλλο δρόμο με τιμή ζώνης 105.000) με 15 χρόνια άσκηση του
επαγγέλματος. Κατά το 1997 απέκτησε εισόδημα από μισθωτές υπηρεσίες 4.100.000 δρχ.

Η επαγγελματική αμοιβή καθορίζεται σε 2.200.000. Η μισθωτική αξία ισούται με
(τιμή ζώνης) Χ (τετραγωνικά μέτρα) Χ 7,25% = 105.000 Χ 50 Χ 7,25% = 380.625

Το άθροισμα (Επαγγελματική αμοιβή) + (Μισθωτική αξία) είναι 2.200.000 +
380.625 = 2.580.625

Το ποσό αυξάνεται ανάλογα με τα έτη άσκησης του επαγγέλματος κατά 10% κάθε
χρόνο μετά τον τέταρτο χρόνο άσκησης επαγγέλματος και διαμορφώνεται σε:
2.580.625 + (2.580.625 Χ 110%) = 5.419.312

Επειδή όμως ο συγκεκριμένος φορολογούμενος είναι μισθωτός το ελάχιστο ποσό
καθαρού εισοδήματος μειώνεται κατά 50%. Αυτό ισχύει διότι το άθροισμα
(μισθωτές υπηρεσίες) + (ελάχιστο ποσό καθαρού εισοδήματος Χ 50%) είναι
μεγαλύτερο από το ελάχιστο ποσό καθαρού εισοδήματος. Δηλαδή το ελάχιστο ποσό
καθαρού εισοδήματος είναι: 5.419.312 Χ 50% = 2.709.656 (και 4.100.000 +
2.709.656 > 5.419.312)

Κτηνίατρος με επαγγελματική εγκατάσταση 50 τ.μ. στη Λάρισα (τιμή ζώνης 110.000
δρχ.) ασκεί το επάγγελμά του 12 χρόνια. Παράλληλα στον ίδιο χώρο πουλάει
φάρμακα για ζώα.

Η επαγγελματική αμοιβή είναι 2.200.000 και η μισθωτική αξία ισούται με (τιμή
ζώνης) Χ (τετραγωνικά μέτρα) Χ 7,25%, δηλαδή είναι 110.000 Χ 25 Χ 7,25% = 199.375

(Δεχόμαστε ότι η μισή επιφάνεια της επαγγελματικής στέγης χρησιμοποιείται για
την άσκηση του ελευθέριου επαγγέλματος και η υπόλοιπη μισή για την άσκηση της εμπορίας).

Το άθροισμα της Επαγγελματικής αμοιβής με τη Μισθωτική αξία είναι: 2.200.000 +
199.375 = 2.399.375. Το ποσό αυτό αυξάνεται ανάλογα με τα έτη άσκησης του
επαγγέλματος ως εξής:

2.399.375 + (2.399.375 Χ 80%) και διαμορφώνεται σε 4.318.875 (10% ανά έτος
μετά το 4ο έτος άσκησης του επαγγέλματος και μείωση κατά 10% από το 21ο έτος
άσκησης του επαγγέλματος).

Για την εμπορική επιχείρηση ο προσδιορισμός ελάχιστου ποσού καθαρού
εισοδήματος γίνεται ως εξής:

Τιμή Ζώνης&#009= 110.000

Συντελεστής εμπορικότητας&#009= 3,6

Μ.Σ.Κ.Κ. &#009= 9

Μισθωτική αξία = 110.000 δρχ. Χ 25 τ.μ. Χ 7,25%&#009= 199.375

Εμπορική αμοιβή&#009= 2.400.000

Συντελεστής εμπορικότητας&#009= 1,60

Συντελεστής απόδοσης&#009=1,15 
Ελάχιστο ποσό καθαρού εισοδήματος = (199.375 + 2.400.000) Χ 1,6 Χ 1,15&#009= 4.782.850

Επειδή ο φορολογούμενος υπάγεται στα αντικειμενικά κριτήρια των ελεύθερων
επαγγελματιών και των εμπορικών επιχειρήσεων, το ελάχιστο ποσό καθαρού
εισοδήματος είναι ίσο με το μεγαλύτερο ελάχιστο ποσό καθαρού εισοδήματος που
προκύπτει από αυτές τις δραστηριότητες, προσαυξημένο με το 50% του μικρότερου
ποσού: 4.782.850 + (4.318.875 Χ 50%)&#009= 6.942.287

Η ΕΠΑΓΓΕΛΜΑΤΙΚΗ αμοιβή των φυσιοθεραπευτών για τη χρήση 1997 ισούται με
2.200.000 δρχ. Η μισθωτική αξία καθορίζεται και σ' αυτούς ως εξής: Μισθωτική
αξία = (Τιμή Ζώνης) Χ (τετραγωνικά μέτρα) Χ 7,25%.

Όμως η μισθωτική αξία για τους φυσιοθεραπευτές μειώνεται κατά 30%, ενώ
εφαρμόζεται η τιμή ζώνης που ισχύει κατά την 1η Ιανουαρίου 1995, σύμφωνα με
τις διατάξεις περί φορολογίας μεταβίβασης ακινήτων. Για τις περιοχές οι οποίες
δεν έχουν ενταχθεί στο σύστημα προσδιορισμού της αξίας των ακινήτων, ως τιμή
ζώνης λαμβάνεται η κατώτερη τιμή ζώνης που ισχύει για την πρωτεύουσα του
νομού, όπου ασκείται το επάγγελμα. Προσοχή, όμως, στα αντικειμενικά κριτήρια
υπάγονται και οι φυσιοθεραπευτές που τηρούν προαιρετικά βιβλία Γ' κατηγορίας.

Όταν συστεγάζονται στην ίδια επαγγελματική εγκατάσταση πολλοί φυσιοθεραπευτές,
τότε η μισθωτική αξία επιμερίζεται ανάλογα με τον αριθμό των συστεγαζομένων.
Επίσης όταν χρησιμοποιούν ως επαγγελματική εγκατάσταση την κατοικία τους, η
επιφάνεια που λαμβάνεται για τον υπολογισμό της μισθωτικής αξίας είναι 20 τ.μ.

* Όταν ­ ο φορολογούμενος ­ δεν ασκεί το ελευθέριο επάγγελμα ατομικά και το
εισόδημά του προέρχεται από συμμετοχή σε μία ή περισσότερες εταιρείες
ελεύθερων επαγγελματιών (Ο.Ε., Ε.Ε. κ.λπ.), τότε ως επαγγελματική εγκατάσταση
θεωρείται αυτή που αντιστοιχεί στην εταιρεία που συμμετέχει με το μεγαλύτερο
ποσοστό. (Δεν μπορεί να είναι μικρότερη από 20 τ.μ.).

Το άθροισμα (Επαγγελματική αμοιβή + Μισθωτική αξία) κλιμακώνεται ανάλογα με τα
έτη άσκησης του επαγγέλματος, δηλαδή μετά το 4ο έτος κατά 10% ανά έτος μέχρι
το 20ό έτος, επίσης μειώνεται από το 21ο έτος κατά 10% ανά έτος.

Αν οι φορολογούμενοι πριν από την έναρξη επαγγέλματος ως ελεύθεροι
επαγγελματίες άσκησαν το επάγγελμά τους ως μισθωτοί ή με οποιαδήποτε άλλη
σχέση εργασίας, περισσότερο από μία 10ετία (σε οποιοδήποτε δημόσιο ή ιδιωτικό
νοσηλευτικό ίδρυμα και συναφείς υπηρεσίες), τότε κατατάσσονται στο 10ο έτος
άσκησης του επαγγέλματος.

Όταν ο φυσιοθεραπευτής δεν ασκεί το ελευθέριο επάγγελμα ατομικά και το
εισόδημά του προέρχεται από συμμετοχή σε μία ή περισσότερες εταιρείες
ελεύθερων επαγγελματιών (Ο.Ε., Ε.Ε. κ.λπ.), τότε ως ελάχιστο ποσό καθαρού
εισοδήματος θεωρείται αυτό που θα προέκυπτε αν ασκούσε το ελευθέριο επάγγελμα
ατομικά. (Στην περίπτωση αυτή ως επαγγελματική εγκατάσταση θεωρείται αυτή που
αντιστοιχεί στην εταιρεία που συμμετέχει με το μεγαλύτερο ποσοστό. Δεν μπορεί
να είναι μικρότερη από 20 τ.μ.). Για τον υπολογισμό του φόρου εισοδήματος
αφαιρείται το ποσό που φορολογήθηκε αυτοτελώς στο όνομα της εταιρείας.

ΟΙ ΜΕΙΩΣΕΙΣ

Ισχύουν οι εξής μειώσεις του ελάχιστου ποσού καθαρού εισοδήματος:

* Κατά 50% μόνο αν έχουν επαγγελματική εγκατάσταση και δηλώνουν εισόδημα από
μισθωτές υπηρεσίες με την προϋπόθεση ότι το άθροισμα των εισοδημάτων είναι από
μισθωτές υπηρεσίες και του μισού του ελάχιστου ποσού καθαρού είναι ίσο ή
μεγαλύτερο του ελάχιστου ποσού καθαρού εισοδήματος.

* Κατά 30% εφόσον κατοικούν και ασκούν το ελευθέριο επάγγελμα σε παραμεθόρια
περιοχή και έχουν εισόδημα από μισθό ή σύνταξη.

* Προκειμένου για παλιννοστούντες ομογενείς κατά 30% για το πρώτο έτος άσκησης
του επαγγέλματος στην Ελλάδα, κατά 20% για το δεύτερο έτος και κατά 10% για το
τρίτο έτος.

ΑΠΑΛΛΑΓΕΣ

Από τα κριτήρια απαλλάσσονται οι εξής περιπτώσεις:

*Οι φυσιοθεραπευτές τα 3 πρώτα χρόνια άσκησης του επαγγέλματος και εφόσον δεν
έχουν παρέλθει 10 έτη από την απόκτηση του πτυχίου. Για τον υπολογισμό της
τριετίας ως πρώτο έτος θεωρείται το επόμενο εκείνου μέσα στο οποίο ο
φορολογούμενος υπέβαλε για πρώτη φορά δήλωση έναρξης επαγγέλματος.

* Οι φορολογούμενοι που δεν έχουν επαγγελματική εγκατάσταση με την προϋπόθεση
ότι το συνολικό εισόδημα από μισθούς και ελευθέριο επάγγελμα είναι μεγαλύτερο
ή ίσο από αυτό που προκύπτει με τα αντικειμενικά κριτήρια.

* Οι φυσιοθεραπευτές ηλικίας άνω των 65 ετών, εφόσον τα πρόσωπα αυτά ασκούν το
επάγγελμα για μια 10ετία.

* Οι φυσιοθεραπευτές είναι τυφλοί και είναι γραμμένοι στο γενικό μητρώο τυφλών
της οικείας νομαρχίας ή είναι ανάπηροι με ποσοστό αναπηρίας πάνω από 80%.

* Οι φυσιοθεραπευτές που είναι εγκατεστημένοι σε νησιά με πληθυσμό μέχρι 500 κατοίκους.

ΠΟΙΟΙ ΥΠΟΚΕΙΝΤΑΙ ΣΤΑ ΑΝΤΙΚΕΙΜΕΝΙΚΑ ΚΡΙΤΗΡΙΑ

Το ελάχιστο ποσό καθαρού εισοδήματος ισχύει στις εξής περιπτώσεις:

α) Αν το δηλούμενο ποσό εισοδήματος από την άσκηση ελευθέριου επαγγέλματος
είναι μικρότερο από το ελάχιστο ποσό καθαρού εισοδήματος.

β) Αν εκτός από την άσκηση του επαγγέλματος ατομικά, συμμετέχει και σε μία ή
περισσότερες εταιρείες ελεύθερων επαγγελματιών.

γ) Αν δεν ασκεί ατομικά ελευθέριο επάγγελμα αλλά το εισόδημά του προέρχεται
από συμμετοχή σε μία ή περισσότερες εταιρείες ελεύθερων επαγγελματιών, τότε ως
ελάχιστο ποσό καθαρού εισοδήματος θεωρείται αυτό που θα προέκυπτε αν ασκούσε
το ελευθέριο επάγγελμά του ατομικά

Φυσιοθεραπευτής με ιατρείο 80 τ.μ. που βρίσκεται στη Θεσσαλονίκη (με τιμή
ζώνης 150.000) και 12 χρόνια άσκησης του επαγγέλματος.

Προσδιορισμός ελάχιστου ποσού καθαρού εισοδήματος από ελευθέριο επάγγελμα:

1) Επαγγελματική αμοιβή&#009= 2.200.000

2) Μισθωτική αξία: 
Τιμή Ζώνης Χ τ. μ. Χ 7,25% = 150.000 Χ 80 Χ 7,25%&#009= 870.000 η οποία
μειώνεται κατά 30%

Μισθωτική αξία: 
870.000 - (870.000 Χ 30%)&#009= 609.000

Επαγγελματική αμοιβή + Μισθωτική αξία = 2.200.00 + 609.000&#009= 2.809.000

Κλιμάκωση του παραπάνω ποσού ανάλογαμε τα έτη άσκησης του επαγγέλματος:

2.809.000 + (2.809.000 Χ 80%)&#009= 5.056.200 (10% ανά έτος μετά το 4ο έτος
άσκησης του επαγγέλματος)

Ελάχιστο ποσό καθαρού εισοδήματος&#009= 5.056.200

Η ΕΠΑΓΓΕΛΜΑΤΙΚΗ αμοιβή για τη χρήση 1997 στους οικονομολόγους λογιστές,
αναλυτές κ.ά. καθορίστηκε σε 2.200.000 δρχ. Η μισθωτική αξία ισούται και γι'
αυτούς με: (Τιμή Ζώνης) Χ (τετραγωνικά μέτρα) Χ 7,25%.

Ως τιμή ζώνης λαμβάνεται αυτή που ίσχυε κατά την 1η Ιανουαρίου 1995, σύμφωνα
με τις διατάξεις περί φορολογίας μεταβίβασης ακινήτων. Για τις περιοχές όμως
που δεν έχουν ενταχθεί στο σύστημα προσδιορισμού της αξίας των ακινήτων, ως
τιμή ζώνης λαμβάνεται η κατώτερη τιμή ζώνης που ισχύει για την πρωτεύουσα του
νομού όπου ασκείται το επάγγελμα. Προσοχή, όμως, στα αντικειμενικά κριτήρια
υπάγονται και οι οικονομολόγοι, σύμβουλοι επιχειρήσεων, λογιστές ή φοροτέχνες,
αναλυτές - προγραμματιστές που τηρούν προαιρετικά βιβλία Γ' κατηγορίας.
Σημειώνεται ότι, όταν συστεγάζονται στην ίδια επαγγελματική εγκατάσταση, η
μισθωτική αξία επιμερίζεται ανάλογα με τον αριθμό των συστεγαζομένων.

Επίσης στην περίπτωση που χρησιμοποιούν ως επαγγελματική εγκατάσταση την
κατοικία τους, η επιφάνεια που λαμβάνεται για τον υπολογισμό της μισθωτικής
αξίας είναι 20 τ.μ.

Στις περιπτώσεις που δεν ασκούν το ελευθέριο επάγγελμα ατομικά, αλλά το
εισόδημά τους προέρχεται από συμμετοχή σε μία ή περισσότερες εταιρείες
ελεύθερων επαγγελματιών (Ο.Ε., Ε.Ε. κ.λπ.), τότε ως επαγγελματική εγκατάσταση
θεωρείται αυτή που αντιστοιχεί στην εταιρεία που συμμετέχουν με το μεγαλύτερο
ποσοστό. (Δεν μπορεί να είναι μικρότερη από 20 τ.μ.).

Το άθροισμα (Επαγγελματική αμοιβή + Μισθωτική αξία) κλιμακώνεται ανάλογα με τα
έτη άσκησης του επαγγέλματος. Έτσι μετά το 4ο έτος αυξάνεται κατά 10% κάθε
χρονιά μέχρι το 20ό έτος, αλλά μειώνεται από το 21ο έτος κατά 10% ανά έτος.

Αν πριν από την έναρξη επαγγέλματος ως ελεύθεροι επαγγελματίες άσκησαν το
επάγγελμά τους ως μισθωτοί ή με οποιαδήποτε άλλη σχέση εργασίας, περισσότερο
από μια 10ετία, παρέχοντας οικονομολογικές, λογιστικές, φορολογικές ή
υπηρεσίες αναλυτή - προγραμματιστή σε οποιονδήποτε εργοδότη δημόσιου ή
ιδιωτικού τομέα, τότε κατατάσσονται στο 10ο έτος άσκησης του επαγγέλματος.

ΟΙ ΠΡΟΣΑΥΞΗΣΕΙΣ

Επιβάλλονται προσαυξήσεις στο άθροισμα επαγγελματική αμοιβή με τη μισθωτική
αξία προσαυξημένο ανάλογα με τα έτη άσκησης του επαγγέλματος με βάση τους
τίτλους σπουδών ως εξής:

* Κατά 10% για τους πτυχιούχους ελληνικών ή ξένων Πανεπιστημίων.

* Κατά 5% για τους πτυχιούχους ΤΕΙ ή αντίστοιχων σχολών εξωτερικού.

Όταν δεν ασκεί ο φορολογούμενος το ελευθέριο επάγγελμα ατομικά και το εισόδημά
του προέρχεται από συμμετοχή σε μία ή περισσότερες εταιρείες ελεύθερων
επαγγελματιών (Ο.Ε., Ε.Ε. κ.λπ.), τότε ως ελάχιστο ποσό καθαρού εισοδήματος
θεωρείται αυτό που θα προέκυπτε, αν ασκούσε το ελευθέριο επάγγελμα ατομικά.
(Σ' αυτήν την περίπτωση ως επαγγελματική εγκατάσταση θεωρείται αυτή που
αντιστοιχεί στην εταιρεία που συμμετέχει με το μεγαλύτερο ποσοστό. Δεν μπορεί
να είναι μικρότερη από 20 τ.μ.).

Για τον υπολογισμό του φόρου εισοδήματος αφαιρείται το ποσό που φορολογήθηκε
αυτοτελώς στο όνομα της εταιρείας.

ΟΙ ΜΕΙΩΣΕΙΣ

Οι μειώσεις του ελάχιστου ποσού καθαρού εισοδήματος είναι:

* Κατά 50% μόνο αν έχουν επαγγελματική εγκατάσταση και δηλώνουν εισόδημα από
μισθωτές υπηρεσίες. Με την προϋπόθεση ότι το σύνολο του εισοδήματος από
μισθωτές υπηρεσίες συν το ήμισυ του ελάχιστου ποσού καθαρού εισοδήματος είναι
μεγαλύτερο ή ίσο του ελάχιστου ποσού καθαρού εισοδήματος.

* Προκειμένου για παλιννοστούντες ομογενείς κατά 30% για το πρώτο έτος άσκησης
του επαγγέλματος στην Ελλάδα, κατά 20% για το δεύτερο έτος και κατά 10% για το
τρίτο έτος.

ΟΙ ΑΠΑΛΛΑΓΕΣ

Ισχύουν οι εξής απαλλαγές από τα αντικειμενικά κριτήρια:

* Αν δεν έχουν επαγγελματική εγκατάσταση με την προϋπόθεση ότι το συνολικό
εισόδημα από μισθούς και ελευθέριο επάγγελμα είναι μεγαλύτερο ή ίσο από αυτό
που προκύπτει με τα αντικειμενικά κριτήρια.

* Κατά τα 3 πρώτα χρόνια άσκησης του επαγγέλματος και εφόσον δεν έχουν
παρέλθει 10 χρόνια από την απόκτηση του πτυχίου. Για τον υπολογισμό της
τριετίας ως πρώτο έτος θεωρείται το επόμενο εκείνου μέσα στο οποίο ο
φορολογούμενος υπέβαλε για πρώτη φορά δήλωση έναρξης επαγγέλματος.

* Ελεύθεροι επαγγελματίες ηλικίας άνω των 65 ετών, εφόσον τα πρόσωπα αυτά
ασκούν το επάγγελμα για μια 10ετία.

* Ελεύθεροι επαγγελματίες που είναι τυφλοί και είναι γραμμένοι στο γενικό
μητρώο τυφλών της οικείας νομαρχίας ή είναι ανάπηροι με ποσοστό αναπηρίας πάνω
από 80%.

* Ελεύθεροι επαγγελματίες που είναι εγκατεστημένοι σε νησιά με πληθυσμό μέχρι
500 κατοίκους.

* Οι αμοιβές ελεγκτών ανώνυμων εταιρειών.

ΠΟΤΕ ΙΣΧΥΟΥΝ ΤΑ ΚΡΙΤΗΡΙΑ

Το ελάχιστο ποσό καθαρού εισοδήματος ισχύει στις εξής περιπτώσεις:

* Αν το δηλούμενο ποσό εισοδήματος από την άσκηση ελευθέριου επαγγέλματος
είναι μικρότερο από το ελάχιστο ποσό καθαρού εισοδήματος.

* Αν εκτός από την άσκηση του επαγγέλματος ατομικά, συμμετέχει και σε μία ή
περισσότερες εταιρείες ελεύθερων επαγγελματιών.

* Αν δεν ασκεί ατομικά ελευθέριο επάγγελμα, αλλά το εισόδημά του προέρχεται
από συμμετοχή σε μία ή περισσότερες εταιρείες ελεύθερων επαγγελματιών, τότε ως
ελάχιστο ποσό καθαρού εισοδήματος θεωρείται αυτό που θα προέκυπτε αν ασκούσε
το ελευθέριο επάγγελμά του ατομικά.

Φοροτέχνης - λογιστής πτυχιούχος ανώτατης σχολής με γραφείο 40 τ.μ. που
βρίσκεται στην Πάτρα (τιμή ζώνης 130.000) και 11 χρόνια άσκησης του επαγγέλματος.

Προσδιορισμός ελάχιστου ποσού καθαρού εισοδήματος από ελευθέριο επάγγελμα:

1) Επαγγελματική αμοιβή#= 2.200.000

2) Μισθωτική αξία (Τιμή Ζώνης) Χ (τετραγωνικά μέτρα) Χ 7,25%= 130.000 Χ 40 Χ
7,25%&#009&#009= 377.000

Επαγγελματική αμοιβή + Μισθωτική αξία = 2.200.000 + 377.000&#009= 2.577.000

Κλιμάκωση του παραπάνω ποσού ανάλογα με τα έτη άσκησης του επαγγέλματος:
2.577.000 + (2.577.000 Χ 70%)&#009= 4.380.900 (10% ανά έτος μετά το 4ο έτος
άσκησης του επαγγέλματος)

Προσαύξηση με βάση τους τίτλους σπουδών: 4.380.900 + (4.380.900 Χ 10%)&#009=
4.818.990 (10% για πτυχιούχους ανώτατων σχολών)

Ελάχιστο ποσό καθαρού εισοδήματος&#009= 4.818.990

Εάν ο καλλιτέχνης δεν τηρεί βιβλία ή τηρεί βιβλία Β' κατηγορίας ή προαιρετικά
Γ' κατηγορίας του ΚΒΣ, υπάγεται στα αντικειμενικά κριτήρια.

Το ελάχιστο ποσό καθαρού εισοδήματος ισούται με: (Επαγγελματική αμοιβή) Χ
(Συντελεστή εμφάνισης) Χ (Συντελεστή δισκογραφίας) Χ (Συντελεστή προβολής).

Η επαγγελματική αμοιβή για τη χρήση 1997 έχει καθορισθεί σε 3.200.000 δρχ.

Συντελεστής εμφάνισης = 1 + αριθμός εμφανίσεων / 330

(Αριθμός των εμφανίσεων του καλλιτέχνη ή του τραγουδιστή στα κέντρα
διασκέδασης, αναψυκτήρια ή συναυλίες).

Συντελεστής δισκογραφίας = 1 + αριθμός διατεθέντων δίσκων και συναφών - 1500 / 30.000

(Αριθμός των διατεθέντων στην αγορά δίσκων, κασετών και λοιπών συναφών)

Συντελεστής προβολής = 1 + αριθμός εμφανίσεων Χ αριθμός διατεθέντων δίσκων και
συναφών / επαγγελματική αμοιβή Χ 2.

* Κάθε συναυλία προσμετράται με τρεις (3) εμφανίσεις

* Η εμφάνιση σε συναυλίες για φιλανθρωπικούς, πολιτιστικούς, εθνικούς σκοπούς
δεν λαμβάνεται υπόψη, εφόσον αποδειγμένα δεν αμείβεται για τη συμμετοχή του αυτή.

* Ως αριθμός δίσκων, κασετών και λοιπών συναφών λαμβάνεται ο μέσος όρος αυτών
που διατέθηκαν στην αγορά κατά το έτος φορολογίας και το αμέσως προηγούμενο
έτος (1997 και 1996).

* Στις περιπτώσεις καλλιτεχνών ή τραγουδιστών των οποίων οι εμφανίσεις είναι
μέχρι 40 και ο αριθμός των διατεθέντων στην αγορά δίσκων, κασετών και λοιπών
συναφών είναι μέχρι 1.500 το καθαρό εισόδημα ισούται με την επαγγελματική αμοιβή.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N46</CAT>
<ED>
Κωδικός άρθρου: A16060N461</ED>
<ID>
ID:130250

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N46&aa=1</URL></REF>


Article

<CATEGORY>vin08</CATEGORY>

 <H5>5. Δικηγόροι
</H5><H5>ΠΑΡΑΔΕΙΓΜΑ 1ο
</H5><H5>ΠΑΡΑΔΕΙΓΜΑ 2ο
</H5><H5>ΠΑΡΑΔΕΙΓΜΑ 3ο
</H5><H2>ΟΔΗΓΟΣ
</H2><H2>Ο αριθμός των παραστάσεων
</H2><H2></H2>
Στους δικηγόρους το τεκμαρτό εισόδημα (δηλαδή η επαγγελματική αμοιβή) για τη
χρήση 1997 ορίζεται σε 2.200.000 δρχ. Το ποσό αυτό αντιστοιχεί σε εισόδημα
δικηγόρου με 30 παραστάσεις. Η μισθωτική αξία ισούται με το γινόμενο: (Τιμή
ζώνης) Χ (τετραγωνικά μέτρα) Χ 7,25%.

Ως τιμή ζώνης λαμβάνεται αυτή που ίσχυε κατά την 1η Ιανουαρίου 1995 σύμφωνα με
τις διατάξεις περί φορολογίας μεταβίβασης ακινήτων. Για τις περιοχές οι οποίες
δεν έχουν ενταχθεί στο σύστημα προσδιορισμού της αξίας των ακινήτων, ως τιμή
ζώνης λαμβάνεται η κατώτερη τιμή ζώνης που ισχύει για την πρωτεύουσα του νομού
όπου ασκείται το επάγγελμα. Προσοχή όμως στα αντικειμενικά κριτήρια υπάγονται
και οι δικηγόροι που τηρούν προαιρετικά βιβλία Γ' κατηγορίας.

Όταν δικηγόροι συστεγάζονται στην ίδια επαγγελματική εγκατάσταση τότε η
μισθωτική αξία επιμερίζεται ανάλογα με τον αριθμό των συστεγαζομένων. Το
εμβαδόν που αντιστοιχεί στην επαγγελματική εγκατάσταση σ' αυτήν την περίπτωση
δεν μπορεί να είναι μικρότερο από 20 τ.μ.

Επίσης για δικηγόρους που χρησιμοποιούν ως επαγγελματική εγκατάσταση την
κατοικία τους, η επιφάνεια που λαμβάνεται για τον υπολογισμό της μισθωτικής
αξίας είναι 20 τ.μ.

Όταν όμως χρησιμοποιούν περισσότερες από μία επαγγελματικές εγκαταστάσεις,
τότε ως μισθωτική αξία θεωρείται το άθροισμα της μισθωτικής αξίας των
εγκαταστάσεων αυτών.

Ένας δικηγόρος που δεν ασκεί το ελευθέριο επάγγελμα ατομικά και το εισόδημά
του προέρχεται από συμμετοχή σε εταιρεία ελεύθερων επαγγελματιών τότε ως
επαγγελματική εγκατάσταση θεωρείται αυτή της εταιρείας. (Δεν μπορεί να είναι
μικρότερη από 20 τ.μ.).

ΟΙ ΠΡΟΣΑΥΞΗΣΕΙΣ

Το άθροισμα (Επαγγελματική αμοιβή + Μισθωτική αξία) προσαυξάνεται ως εξής:

* Κατά 1% για κάθε γραμμάτιο προείσπραξης σε Ειρηνοδικείο, Πρωτοδικείο,
Εφετείο, Κακουργιοδικείο κ.λπ. πέραν των 30 κατ' έτος.

(Εξαιρούνται τα γραμμάτια προείσπραξης που αφορούν σε διεξαγωγές, παραστάσεις
ενώπιον Πταισματοδικείου και μεταβιβάσεις ακινήτων, σε κατ' αποκοπή
παραστάσεις για λογαριασμό του Δημοσίου, των δήμων και κοινοτήτων, των
δημοσίων οργανισμών και επιχειρήσεων, των ασφαλιστικών εταιρειών, του
επικουρικού κεφαλαίου και των τραπεζών, καθώς και των εργατικών υποθέσεων για
τις οποίες υποβάλλεται το εργολαβικό συμβόλαιο στην αρμόδια ΔΟΥ).

* Κατά 5% για κάθε παράσταση σε πενταμελή Εφετεία και κατά 3% σε τριμελή
Εφετεία. (Ισχύουν οι ίδιες εξαιρέσεις της προηγούμενης περίπτωσης).

* Κατά 10% για κάθε παράσταση σε Εφετεία κακουργημάτων, Κακουργιοδικεία και
ανώτατα δικαστήρια. (Ισχύουν οι ίδιες εξαιρέσεις).

* Κατά 10.000 δρχ. ανά ομόδικο στις περιπτώσεις των εργατικών υποθέσεων όταν
δεν έχει υποβληθεί εργολαβικό συμβόλαιο στη ΔΟΥ.

* Με το 50% του ποσού που προκύπτει από τις κατ' αποκοπή παραστάσεις για
λογαριασμό του Δημοσίου, των δήμων και κοινοτήτων, των δημοσίων οργανισμών και
επιχειρήσεων, των ασφαλιστικών εταιρειών και των τραπεζών, εφόσον το ποσό αυτό
προκύπτει από σχετική βεβαίωση.

* Με το 50% του μερίσματος που διανέμεται κατ' έτος από τον οικείο Δικηγορικό Σύλλογο.

Ισχύουν όμως μειώσεις στο άθροισμα του τεκμαρτού εισοδήματος (επαγγελματικής
αμοιβής) και της μισθωτικής αξίας. Οι μειώσεις αυτές είναι: 1,5% για κάθε
γραμμάτιο προείσπραξης κάτω των 30 για όσους έχουν λιγότερα από 30 γραμμάτια
προείσπραξης το έτος.

Επίσης επιβάλλονται προσαυξήσεις στο άθροισμα: τεκμαρτό εισόδημα + μισθωτική
αξία + προσαύξηση ανάλογα με τις παραστάσεις και το είδος των παραστάσεων. Η
προσαύξηση αυτή γίνεται με βάση τους πανεπιστημιακούς τίτλους που αναφέρονται
σε νομικά μαθήματα ως εξής:

* Κατά 30% για τους καθηγητές πανεπιστημίου (αναπληρωτές και επίκουρους
καθηγητές) οποιασδήποτε βαθμίδας.

* Κατά 10% για τους λέκτορες.

Όταν ο δικηγόρος δεν ασκεί το ελευθέριο επάγγελμα ατομικά και το εισόδημά του
προέρχεται από συμμετοχή σε εταιρεία ελεύθερων επαγγελματιών, τότε ως ελάχιστο
ποσό καθαρού εισοδήματος θεωρείται αυτό που θα προέκυπτε αν ασκούσε το
ελευθέριο επάγγελμα ατομικά με επαγγελματική εγκατάσταση αυτή της εταιρείας
που συμμετέχει. Σημειώνεται ότι το εμβαδόν δεν μπορεί να είναι μικρότερο από
20 τ.μ. Για τον υπολογισμό του φόρου εισοδήματος αφαιρείται το ποσό που
φορολογήθηκε αυτοτελώς στο όνομα της εταιρείας.

Προκειμένου για παλιννοστούντες ομογενείς το ελάχιστο ποσό καθαρού εισοδήματος
μειώνεται κατά 30% για το πρώτο έτος άσκησης του επαγγέλματος στην Ελλάδα,
κατά 20% για το δεύτερο έτος και κατά 10% για το τρίτο έτος.

ΟΙ ΑΠΑΛΛΑΓΕΣ

Η απαλλαγή από τα αντικειμενικά κριτήρια ισχύει στις εξής περιπτώσεις:

* Κατά τα 3 πρώτα χρόνια άσκησης του επαγγέλματος και εφόσον δεν έχουν
παρέλθει 10 έτη από την απόκτηση του πτυχίου. Για τον υπολογισμό της τριετίας
ως πρώτο έτος θεωρείται το επόμενο εκείνου μέσα στο οποίο ο φορολογούμενος
υπέβαλε για πρώτη φορά δήλωση έναρξης επαγγέλματος.

* Όσοι ασκούν το επάγγελμα παράλληλα και με πάγια αντιμισθία ή είναι μισθωτοί
ή συνταξιούχοι, εφόσον ισχύουν τα εξής:

1. Έχουν λιγότερες από 5 παραστάσεις σε Εφετεία κακουργημάτων, Κακουργιοδικεία
και ανώτατα δικαστήρια συνολικά.

2. Σύνολο από μισθωτές υπηρεσίες συν το σύνολο από την άσκηση ελευθέριου
επαγγέλματος μεγαλύτερο ή ίσο με το ελάχιστο ποσό καθαρού εισοδήματος.

* Ελεύθεροι επαγγελματίες ηλικίας άνω των 65 ετών, εφόσον τα πρόσωπα αυτά
ασκούν το επάγγελμα για μια 10ετία.

* Ελεύθεροι επαγγελματίες που είναι τυφλοί και είναι γραμμένοι στο γενικό
μητρώο τυφλών της οικείας νομαρχίας ή είναι ανάπηροι με ποσοστό αναπηρίας πάνω
από 80%.

*Ελεύθεροι επαγγελματίες που είναι εγκατεστημένοι σε νησιά με πληθυσμό μέχρι
500 κατοίκους.

ΠΟΤΕ ΙΣΧΥΟΥΝ ΤΑ ΚΡΙΤΗΡΙΑ

Το ελάχιστο ποσό καθαρού εισοδήματος ισχύει για τους εξής δικηγόρους:

α) Αν το δηλούμενο ποσό εισοδήματός τους από την άσκηση ελευθέριου
επαγγέλματος είναι μικρότερο από το ελάχιστο ποσό καθαρού εισοδήματος.

β) Αν συμμετέχουν σε εταιρεία δικηγόρων.

γ) Αν δεν ασκούν ατομικά ελευθέριο επάγγελμα αλλά το εισόδημά τους προέρχεται
από συμμετοχή σε εταιρεία δικηγόρων, τότε ως ελάχιστο ποσό καθαρού εισοδήματος
θεωρείται αυτό που θα προέκυπτε αν ασκούσε το ελευθέριο επάγγελμά του ατομικά.

Δικηγόρος με γραφείο 20 τ.μ. που βρίσκεται στην οδό Φειδίου (τιμή ζώνης
150.000) πραγματοποίησε 80 παραστάσεις, από τις οποίες 20 σε Πταισματοδικεία,
20 σε Ειρηνοδικεία, 30 σε Πρωτοδικεία, 3 παραστάσεις σε τριμελή Εφετεία και 7
παραστάσεις σε μεταβιβάσεις ακινήτων. Εισέπραξε μέρισμα από τον Δικηγορικό
Σύλλογο 120.000 δρχ.

Προσδιορισμός ελάχιστου ποσού καθαρού εισοδήματος από ελευθέριο επάγγελμα:

1) Επαγγελματική αμοιβή&#009= 2.200.000

(που αντιστοιχεί σε εισόδημα δικηγόρου με 30 παραστάσεις)

2) Μισθωτική αξία = Τιμή ζώνης Χ τετραγωνικά μέτρα Χ 7,25%

= 150.000 Χ 20 Χ 7,25%&#009= 217.500

Επαγγελματική αμοιβή + Μισθωτική αξία = 2.200.000 + 217.500&#009= 2.417.500

Προσαύξηση του παραπάνω ποσού ανάλογα με τα γραμμάτια προείσπραξης πέραν των
30 κατ' έτος 2.417.500 Χ 23%&#009= 556.025

(1% για κάθε γραμμάτιο προείσπραξης πέραν των 30 κατ' έτος, αφαιρούνται οι
παραστάσεις σε Πταισματοδικεία και μεταβιβάσεις ακινήτων)

Προσαύξηση για τις παραστάσεις σε τριμελή Εφετεία: 2.417.500 Χ 9%&#009= 217.575

(3% για κάθε παράσταση σε τριμελή Εφετεία)

Μέρισμα Δικηγορικού Συλλόγου: 120.000 Χ 50%&#009= 60.000

Σύνολο δρχ. 2.417.500 + 556.025 + 217.575 + 60.000&#009= 3.251.000

Ελάχιστο ποσό καθαρού εισοδήματος&#009= 3.251.000

Δικηγόρος (με τίτλο λέκτορα) με γραφείο 20 τ.μ. που βρίσκεται στην οδό
Βερανζέρου (τιμή ζώνης 115.000) πραγματοποίησε 90 παραστάσεις από τις οποίες
20 σε Πταισματοδικεία, 25 σε Ειρηνοδικεία, 30 σε Πρωτοδικεία, 2 παραστάσεις σε
τριμελή Εφετεία, 5 παραστάσεις σε πενταμελή Εφετεία από τις οποίες μία για
τράπεζα με αμοιβή (κατ' αποκοπή) 100.000 δρχ. και 8 παραστάσεις σε
μεταβιβάσεις ακινήτων. Εισέπραξε μέρισμα από το Δικηγορικό Σύλλογο 100.000 δρχ.

Προσδιορισμός ελάχιστου ποσού καθαρού εισοδήματος από ελευθέριο επάγγελμα:

1) Επαγγελματική αμοιβή&#009= 2.200.000

(που αντιστοιχεί σε εισόδημα δικηγόρου με 30 παραστάσεις)

2) Μισθωτική αξία = Τιμή ζώνης Χ τετραγωνικά μέτρα Χ 7,25%

= 115.000 χ 20 Χ 7,25%&#009= 166.750

Επαγγελματική αμοιβή + Μισθωτική αξία = 2.200.000 + 166.750&#009= 2.366.750

Προσαύξηση του παραπάνω ποσού ανάλογα με τα γραμμάτια προείσπραξης πέραν των
30 κατ' έτος

2.366.750 Χ 31%&#009= 733.692

(1% για κάθε γραμμάτιο προείσπραξης πέραν των 30 κατ' έτος

Αφαιρούνται οι παραστάσεις σε Πταισματοδικεία, μεταβιβάσεις

ακινήτων και στο πενταμελές Εφετείο για λογαριασμό της τράπεζας)

Προσαύξηση για τις παραστάσεις σε τριμελή Εφετεία: 2.366.750 Χ 6%&#009= 142.005

(3% για κάθε παράσταση σε τριμελή Εφετεία)

Προσαύξηση για τις παραστάσεις σε πενταμελή Εφετεία: 2.366.750 Χ 20%&#009= 473.350

(5% για κάθε παράσταση σε πενταμελή Εφετεία)

Προσαύξηση για παράσταση σε πενταμελές Εφετείο για την τράπεζα: 100.000 Χ
50%&#009= 50.000

Προσαύξηση για το μέρισμα από το Δικηγορικό Σύλλογο: 100.000 Χ 50% = 50.000

(50% του μερίσματος που διανέμεται κάθε χρόνο)

Σύνολο δρχ. 2.366.750 + 733.692 + 142.005 + 473.350 + 50.000 +
50.000&#009= 3.815.797

Προσαύξηση λόγω του πανεπιστημιακού τίτλου

3.815.797 Χ 10%&#009= 381.580 (10% για λέκτορες) 
Ελάχιστο ποσό καθαρού εισοδήματος&#009= 4.197.377

Δικηγόρος (καθηγητής πανεπιστημίου) με γραφείο 30 τ.μ. που βρίσκεται στην οδό
Σκουφά (τιμή ζώνης 115.000) πραγματοποίησε 45 παραστάσεις από τις οποίες 25 σε
Πρωτοδικεία, 5 σε τριμελή Εφετεία, 7 σε πενταμελή Εφετεία, 2 παραστάσεις σε
Κακουργιοδικεία, 1 παράσταση στο Συμβούλιο της Επικρατείας και 5 σε
μεταβιβάσεις ακινήτων. Εισέπραξε μέρισμα από τον Δικηγορικό Σύλλογο 150.000 δρχ.

Προσδιορισμός ελάχιστου ποσού καθαρού εισοδήματος από ελευθέριο επάγγελμα:

1) Επαγγελματική αμοιβή&#009= 2.200.000

(που αντιστοιχεί σε εισόδημα δικηγόρου με 30 παραστάσεις)

2) Μισθωτική αξία = Τιμή ζώνης Χ τετραγωνικά μέτρα Χ 7,25% = 115.000 Χ 30 Χ
7,25%&#009= 250.125

Επαγγελματική αμοιβή + Μισθωτική αξία = 2.200.000 + 250.125&#009= 2.450.125

Προσαύξηση του παραπάνω ποσού ανάλογα με τα γραμμάτια προείσπραξης πέραν των
30 κατ' έτος:2.450.125 Χ 10%&#009= 245.012

(1% για κάθε γραμμάτιο προείσπραξης πέραν των

30 κατ' έτος. Αφαιρούνται οι παραστάσεις για μεταβιβάσεις ακινήτων)

Προσαύξηση για τις παραστάσεις σε τριμελή Εφετεία: 2.450.125 Χ 15%&#009= 367.519

(3% για κάθε παράσταση σε τριμελή Εφετεία)

Προσαύξηση για τις παραστάσεις σε πενταμελή Εφετεία: 2.450.125 Χ 35%&#009= 857.544

(5% για κάθε παράσταση σε πενταμελή Εφετεία)

Προσαύξηση για παραστάσεις σε Κακουργιοδικεία και ΣτΕ: 2.450.125 Χ 30%&#009= 735.037

(10% για κάθε παράσταση σε Κακουργιοδικεία και ανώτατα δικαστήρια)

Προσαύξηση για το μέρισμα από τον Δικηγορικό Σύλλογο: 150.000 Χ 50% = 75.000
(50% του μερίσματος που διανέμεται κάθε χρόνο).

Σύνολο δρχ. 2.450.125 + 245.012 + 367.519 + 857.544 + 735.037 + 75.000
&#009= 4.730.237

Προσαύξηση λόγω πανεπιστημιακού τίτλου 4.730.237 Χ 30% = 1.419.071 (30% για
καθηγητές πανεπιστημίου)

Ελάχιστο ποσό καθαρού εισοδήματος = 6.149.308.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N48</CAT>
<ED>
Κωδικός άρθρου: A16060N481</ED>
<ID>
ID:130251

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N48&aa=1</URL></REF>


Article

<CATEGORY>vin11</CATEGORY>

 <H2>Για την αξιολόγηση των εκπαιδευτικών
</H2>
Για το μέτρο της αξιολόγησης των εκπαιδευτικών γράφει ο κ. Δημήτρης Φατσέας,
καθηγητής Φυσικής στο 1ο Λύκειο Ηλιούπολης:«Τον τελευταίο καιρό προβάλλεται
από το υπουργείο Παδείας προς την κοινή γνώμη, ως καταλυτικό μέτρο για την
ποιοτική αναβάθμιση της εκπαίδευσης, η αξιολόγηση των εκπαιδευτικών. Ένας
πρωτοφανής για τα ελληνικά δεδομένα γραφειοκρατικός μηχανισμός, με επτά
διαφορετικά επίπεδα αξιολόγησης, απειλεί να «καλουπώσει» τον εκπαιδευτικό
οργανισμό, αφαιρώντας του και τα τελευταία υπολείμματα παιδαγωγικής
ελευθερίας. Γιατί γίνονται όλα αυτά, όμως;

Για να καταλάβουμε καλύτερα τι ακριβώς συμβαίνει, ας επιχειρήσουμε μια
αποτίμηση της γενικής κατάστασης των μεγάλων τομέων της εκπαιδευτικής διαδικασίας.

Εκπαιδευτική πολιτική χωρίς στρατηγική, αποσπασματική και πρόχειρη, αφού ποτέ
δεν υπήρξε προϊόν ενός ουσιαστικού διαλόγου, αλλά πάντα μονομερές
«δημιούργημα» ολίγων συμβούλων, εκεί όπου θα έπρεπε να επιζητείται η
μεγαλύτερη δυνατή συναίνεση για τόσο καθοριστικής σημασίας επιλογές.

Αναλυτικά προγράμματα μονίμως αναχρονιστικά, αφού δεν προβλέπεται μηχανισμός
συνεχούς αναπροσαρμογής τους στις ταχύτατες εξελίξεις, σε πλήρη αναντιστοιχία
με τις ανάγκες των μαθητών και της κοινωνίας.

Βιβλία απαράδεκτα, που περιφρονούν τις παιδαγωγικές αντιλήψεις, ούτε στο
ελάχιστο ελκυστικά, επειδή παλαιόθεν γράφονται με ανάθεση σε ημετέρους και όχι
με διαγωνισμό, όπως επιβάλλεται. Ακόμα και σήμερα συνεχίζει να μας ταλαιπωρεί
η «αυθεντία» του ενός βιβλίου.

Κτίρια καταθλιπτικά, με άθλια αρχιτεκτονική, κατεστραμμένα δίκτυα θέρμανσης,
με ανεπαρκή εργαστήρια και εξοπλισμό, χωρίς βιβλιοθήκες.

Εκπαιδευτικοί με μηδενικά κίνητρα, χωρίς επιμόρφωση και με άθλιους μισθούς,
τους χαμηλότερους σε ολόκληρη την Ενωμένη Ευρώπη. Η Ελλάδα κατέχει την
τελευταία θέση και από τα 29 κράτη-μέλη του ΟΟΣΑ στις εκπαιδευτικές δαπάνες.
Μπράβο μας.

Σε ένα εκπαιδευτικό σύστημα που σέβεται τις ανάγκες των μαθητών, των
εκπαιδευτικών και της κοινωνίας, παρέχοντας όλα τα απαραίτητα μέσα, κανείς δεν
θα αρνηθεί ότι ένα σύστημα αξιολόγησης του συνόλου της εκπαιδευτικής
λειτουργίας είναι όχι απλά αποδεκτό, αλλά επιβεβλημένο. Ώστε να εντοπίζονται
έγκαιρα τα προβλήματα και να επιλύονται.

Ένας, όμως, γραφειοκρατικός μηχανισμός που στόχο έχει να συγκαλύπτει τις
διαχρονικές ευθύνες της πολιτείας και να αποδίδει τα τεράστια, συσσωρευμένα
προβλήματα της εκπαίδευσης στους εκπαιδευτικούς, ως άλλους αποδιοπομπαίους,
δεν θα βρει ασφαλώς ανταπόκριση στην κοινωνία. Διότι δεν πρόκειται για
μηχανισμό αξιολόγησης, αλλά συγκάλυψης και αποπροσανατολισμού».

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N68</CAT>
<ED>
Κωδικός άρθρου: A16060N681</ED>
<ID>
ID:130237

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N68&aa=1</URL></REF>


Article

<CATEGORY>vin11</CATEGORY>

 <H2>Του ζητούν να ξαναπληρώσει το σήμα κυκλοφορίας που έχασε
</H2>
ΠΛΗΡΩΣΕ για το σήμα κυκλοφορίας του αυτοκινήτου του, αλλά είχε την ατυχία να
το χάσει. Και όταν ζήτησε καινούργιο, του ζήτησαν να... ξαναπληρώσει. Γράφει ο
κ. Ι.Δ. Τοτόμης, από την Αθήνα:

«Να και ένα καινούργιο σύστημα για να εισπράττει το "φτωχό" μας κράτος δύο
φορές τους φόρους από τους φορολογούμενους, για να πληρώσει με μισθούς δεκάδων
εκατομμυρίων τους "φτωχούς" διοικητές των ΔΕΚΟ.

Είχα την ατυχία να χάσω στις 10 Δεκεμβρίου, την ίδια ημέρα που το πλήρωσα, το
σήμα κυκλοφορίας τού υπ' αριθ. ΕΟ 8674 αυτοκινήτου μου. Στις 12 Δεκεμβρίου
έστειλα στην Θ' ΔΟΥ Αθηνών, όπου υπάγομαι, επιστολή μαζί με φωτοαντίγραφα της
αποδείξεως πληρωμής και της αδείας κυκλοφορίας και υπεύθυνο δήλωση για τα
συμβάντα. Η Θ' ΔΟΥ Αθηνών μου έστειλε επιστολή με φωτοαντίγραφο εγκυκλίου που
στηρίζεται σε νομοσχέδιο (!) και μου ζητάει να ξαναπληρώσω το σήμα...».

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N68</CAT>
<ED>
Κωδικός άρθρου: A16060N682</ED>
<ID>
ID:130303

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N68&aa=2</URL></REF>


Article

<CATEGORY>vin11</CATEGORY>

 <H2>Τα χαράτσια ηλεκτρολόγων και ΔΕΗ
</H2>
Για τα χαράτσια ηλεκτρολόγων και ΔΕΗ γράφει ο κ. Δημήτρης Λοτσάρης, από την
Πάτρα: «Ο άμοιρος πολίτης πληρώνει πρώτα τον ηλεκτρολόγο που θα βγάλει το
σχέδιο το ηλεκτρολογικό και εν συνεχεία πληρώνει και στον Σύλλογό τους
(Σωματείο τους;) που θα θεωρήσει το γνήσιο της υπογραφής του ηλεκτρολόγου. Κι
αυτό γίνεται μάλιστα χωρίς να πάει ο ηλεκτρολόγος στον Σύλλογο. Εκεί τρέχει
πάλι ο άμοιρος πολίτης για να πληρώσει και το δεύτερο χαράτσι. Και ξέρετε πόσο
είναι το χαράτσι αυτό; 17.000 παρακαλώ.

Πού ακούστηκε αυτό; Να θεωρεί το γνήσιο της υπογραφής του πολίτη, άλλος
πολίτης όπως είναι ο Σύλλογος και βεβαίως χωρίς να πηγαίνει καν αυτός που
θέλει να θεωρήσει την υπογραφή του στον Σύλλογο. Και επί τη ευκαιρία να σας
αναφέρω για ένα άλλο χαράτσι που επιβάλλει στον κοσμάκη η ΔΕΗ. Αν έχουν
περάσει λέει δεκατέσσερα χρόνια από τότε που πρωτόβαλε (;) το ρεύμα, τότε σε
υποχρεώνει να της προσκομίσεις καινούργιο ηλεκτρολογικό σχέδιο, για να
ξαναπληρώσεις ηλεκτρολόγο, Σύλλογο και ΔΕΗ. Κάνα πενηντάρι χιλιάδες δηλαδή,
ανάλογα με το μέγεθος του διαμερίσματος ή της οικοδομής».

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N68</CAT>
<ED>
Κωδικός άρθρου: A16060N683</ED>
<ID>
ID:130349

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N68&aa=3</URL></REF>


Article

<CATEGORY>vin11</CATEGORY>

 <H2>Το δάσος του Καρέα
</H2>
ΕΝΑΣ σημαντικός πνεύμονας του Λεκανοπεδίου, το Δάσος του Καρέα, έχει
μετατραπεί σε σκουπιδότοπο, σημειώνει ο κ. Ανδρέας Ι. Συμεωνίδης, από τον
Βύρωνα, που υπογραμμίζει ποια μέτρα πρέπει να ληφθούν: «Να κλείσουν οι είσοδοι
του δάσους με αλυσίδα και δύο σιδηρά στηρίγματα (ένας ασυνείδητος οδηγός με
αγροτικό και μπάζα κυνηγήθηκε) και από ένα κλειδί θα έχει το Δασαρχείο
Πεντέλης και οι Δήμοι Βύρωνα, Καισαριανής, Υμηττού και Ηλιούπολης».

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N68</CAT>
<ED>
Κωδικός άρθρου: A16060N684</ED>
<ID>
ID:130380

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N68&aa=4</URL></REF>


Article

<CATEGORY>vin11</CATEGORY>

 <H2>Η κλωνοποίηση
</H2>
ΠΟΙΟΣ μπορεί να εγγυηθεί ότι η μέθοδος της κλωνοποίησης δεν θα στραφεί κάποια
στιγμή εναντίον του ανθρώπου; Αυτό αναρωτιέται ο κ. Κωνσταντίνος Σαμωνάς, από
την Πρέβεζα, με αφορμή επιστολή τού κ. Άρη Γιαννουλόπουλου, από τη
Θεσσαλονίκη, που δημοσιεύτηκε στα «ΝΕΑ» στις 20/1.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N68</CAT>
<ED>
Κωδικός άρθρου: A16060N685</ED>
<ID>
ID:130400

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N68&aa=5</URL></REF>


Article

<CATEGORY>vin11</CATEGORY>

 <H2>Το ΠΑΣΟΚ
</H2>
ΔΕΝ υπάρχει νέο ΠΑΣΟΚ. Το ΠΑΣΟΚ είναι ένα ­ εκείνο που δημιούργησε ο
αείμνηστος Α. Παπανδρέου, επί των ημερών τού οποίου η Ελλάδα είδε δημοκρατία,
ελευθερία και κοινωνική πρόνοια. Αυτό σημειώνει ο κ. Κ. Σπυρόπουλος, από το
Παλαιό Φάληρο.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N68</CAT>
<ED>
Κωδικός άρθρου: A16060N686</ED>
<ID>
ID:130413

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N68&aa=6</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Απολογητές και επικριτές
</H2>
<AUTHOR>ΜΙΧΑΛΗΣ ΔΟΥΝΤΑΣ</AUTHOR>

Η ΠΕΡΙΩΝΥΜΗ συνέντευξη Πάγκαλου στην «Μιλιέτ» (25-1-98) προκάλεσε διαμετρικώς
αντικρουόμενες κρίσεις:

* Οι επικριτές θεωρήσαμε την απεριφράστως πλέον αποκαλυφθείσα πολιτική, ως
επίσημη, ανενδοίαστη συνέχεια της πολυετούς ολέθριας τακτικής διολίσθησης των
ελληνικών θέσεων προς τις τουρκικές. Έτσι, χωρίς οποιοδήποτε αντάλλαγμα,
«κτίσθηκε» ένα «πολιτικό κεκτημένο» της Άγκυρας, τουλάχιστον δυσαναστρέψιμο
διπλωματικώς, που ενδυναμώνει τις τουρκικές διεκδικήσεις.

*Αντιθέτως, προσωπικότητες όπως ο Γεώργιος Ράλλης και ο Βύρων Θεοδωρόπουλος
χαιρέτισαν τη «νέα» πολιτική ως θετικό άνοιγμα προς την Τουρκία· εγκατάλειψη
της διπλωματικής ακινησίας («πολιτικής οχυρού»)· και ως επίτευξη
πλεονεκτήματος τακτικής έναντι Αμερικανών και Ευρωπαίων, αφού, δήθεν,
αποδείχθηκε η καλή ελληνική πρόθεση και κατ' αντίστιξη η τουρκική αδιαλλαξία.
Μόνον που όλοι αυτοί δεν νοιάζονται για καλές προθέσεις. Αλλά, ιταμά, τα
κριτήριά τους. Ειδικότερα επισημαίνω τον εξής συλλογισμό:

* «... Οροθέτηση υφαλοκρηπίδος, εύρος χωρικών υδάτων και εναρμόνισής τους με
τον εθνικό εναέριο χώρο...». Προσφέρουν «... περιθώρια για πόλεμο
κινήσεων...». Κατ' αρχήν ναι. Όμως συνεκτιμήθηκαν οι διαθέσεις της Άγκυρας; Θα
την ενδιέφερε τέτοιος συμβιβασμός, ώστε οριστικώς, πανηγυρικά, να παραιτηθεί
του κορυφαίου στόχου της, των αξιώσεών της για νησιά, νησίδες και βράχους,
δηλ. για ηγεμονία; Όλα δείχνουν ακριβώς το αντίθετο. Άλλωστε αυτά που θα της
προσφέραμε τα 'χει ήδη εξασφαλίσει de facto και χωρίς υπολογίσιμο κόστος, διά
της απειλής πολέμου, την οποίαν οι «φίλοι» μας ηπίως αντιπαρέρχονται.

* Με άλλα λόγια πάλι ρεαλισμός τύπου «λογαριασμός χωρίς τον ξενοδόχο», πάλι θα
ενισχυθεί το τουρκικό «πολιτικό κεκτημένο», αφού πάλιν δωρεάν αναγορεύσαμε
αδιαπαγμάτευτα σε διαπραγματεύσιμα. Πάντως ωραία ακούγεται: διπλωματία ελιγμών!

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N69</CAT>
<ED>
Κωδικός άρθρου: A16060N691</ED>
<ID>
ID:130297

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N69&aa=1</URL></REF>


Article

<CATEGORY>vin07</CATEGORY>

 <H5>ΚΕΡΔΙΖΕΙ ΕΔΑΦΟΣ ΣΤΟ ΣΥΝΤΑΓΜΑΤΙΚΟ ΔΙΚΑΣΤΗΡΙΟ ΠΡΟΣΦΥΓΗ ΓΕΡΜΑΝΩΝ ΑΚΑΔΗΜΑΪΚΩΝ
</H5><H2>Κινδυνεύει το ευρώ
</H2>
Και μασκαράς. Ο Γερμανός υπουργός Οικονομικών Τέο Βάιγκελ βρήκε το Σάββατο
ευκαιρία να ξεχάσει τα προβλήματα του υπουργείου του και να πάρει μέρος στο
καρναβάλι του Άαχεν, ως «μαύρος κουρσάρος». (Φωτό Ρώυτερ)

Στον αέρα απειλούν να τινάξουν το ευρώ Γερμανοί ακαδημαϊκοί. Προσφυγή τους
κατά του κοινού ευρωπαϊκού νομίσματος μοιάζει να κερδίζει έδαφος στο
Συνταγματικό Δικαστήριο της Γερμανίας.

ΑΙΤΗΜΑ τεσσάρων Γερμανών ακαδημαϊκών που προσέφυγαν στο Συνταγματικό
Δικαστήριο της χώρας τους για να εμποδίσουν τη συμμετοχή της Γερμανίας στην
Οικονομική και Νομισματική Ένωση μοιάζει να κερδίζει έδαφος, καθώς το ανώτατο
γερμανικό δικαστήριο είναι έτοιμο να αποδεχθεί την προσφυγή τους. Σύμφωνα με
τον καθηγητή Καρλ Άλμπρεχτ Σαχτσνάιντερ, το Συνταγματικό Δικαστήριο κάλεσε την
γερμανική κυβέρνηση, το Κοινοβούλιο και τα ομοσπονδιακά κρατίδια, να
διατυπώσουν τις θέσεις τους για το θέμα.

Η σημαντική αυτή απόφαση αποτελεί σαφή ένδειξη ότι το δικαστήριο θα κάνει
δεκτή την προσφυγή, μόλις τρεις μήνες πριν αποφασιστεί ποιοι θα είναι οι
εκλεκτοί που θα μετάσχουν στην πρώτη φάση του ευρώ, που θα αρχίσει την 1η
Ιανουαρίου 1999. Έτσι, είναι πιθανό να καθυστερήσει η εφαρμογή της Οικονομικής
και Νομισματικής Ένωσης, αφού το δικαστήριο μπορεί να εκδώσει δικαστική
εντολή, η οποία θα εμποδίζει τη Βόννη να λάβει απόφαση για τη συμμετοχή της
Γερμανίας στην ΟΝΕ όσο θα εξετάζεται η υπόθεση.

Οι τέσσερις Γερμανοί ακαδημαϊκοί, που τους αποκαλούν «συμμορία των τεσσάρων»,
υποστηρίζουν στην προσφυγή τους ότι τα κριτήρια Σύγκλισης, όπως έχουν
καθορισθεί από τη Συνθήκη του Μάαστριχτ, δεν μπορούν να εκπληρωθούν και ότι το
ενιαίο νόμισμα θα είναι συνεπώς ασθενέστερο και λιγότερο σταθερό του
γερμανικού μάρκου. Έτσι, σύμφωνα με τους ακαδημαϊκούς, η συμμετοχή της
Γερμανίας στο ευρώ θα αποτελούσε παραβίαση των δικαιωμάτων των Γερμανών, αφού
θα τους υποχρέωνε να εγκαταλείψουν το μάρκο χάριν ενός ασθενέστερου νομίσματος.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N71</CAT>
<ED>
Κωδικός άρθρου: A16060N711</ED>
<ID>
ID:130234

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N71&aa=1</URL></REF>


Article

<CATEGORY>vin07</CATEGORY>

 <H2>Απολύσεις από την Ντόιτσε Μπανκ
</H2>
ΣΕ ΜΙΑ προσπάθεια να μειώσει την ανεργία ­ πριν από τις εκλογές του φθινοπώρου
­ ο Γερμανός καγκελάριος Χέλμουτ Κολ ανακοίνωσε χθες σχέδια για τη δημιουργία
νέων θέσεων εργασίας, καθώς οι άνεργοι έφτασαν στα 4,82 εκατομμύρια (12,6%)
τον περασμένο Δεκέμβριο.

Εννέα χιλιάδες από τους εβδομήντα έξι χιλιάδες εργαζομένους στην Ντόιτσε Μπανκ
θα απολυθούν την προσεχή τριετία, ανακοίνωσε ο πρόεδρος της γερμανικής
τράπεζας Ρολφ Μπρόιερ. Οι 5.000 απολύσεις θα γίνουν στη Γερμανία και οι
υπόλοιπες κυρίως στην Ασία και τη Βόρεια και Νότια Αμερική.

Η Ντόιτσε Μπανκ πρόκειται να συνενώσει τους εμπορικούς και επενδυτικούς
κλάδους της σε έναν ενιαίο τομέα, στο πλαίσιο της αναδιάρθρωσής της.

Εκατοντάδες αριστεροί διαδηλωτές συγκρούστηκαν χθες με ισχυρές αστυνομικές
δυνάμεις στο Μαγδεμβούργο της Ανατολικής Γερμανίας. Οι διαδηλωτές έκαναν
πορεία στη μνήμη 17χρονου που είχε σκοτωθεί πέρυσι από νεοναζιστή. Η αστυνομία
προέβη σε 48 συλλήψεις.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N71</CAT>
<ED>
Κωδικός άρθρου: A16060N712</ED>
<ID>
ID:130300

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N71&aa=2</URL></REF>


Article

<CATEGORY>vin07</CATEGORY>

 <H2>Άλλη μία «τέως» του Κλίντον
</H2>
Ταμάρα Κένερλι. Έδωσε στον Τύπο και επιστολές

ΔΕΙΝΟΣ ΕΡΑΣΤΗΣ που «δεν έχανε τον καιρό του» ήταν από τα νιάτα του ο Μπιλ
Κλίντον, όπως τον περιγράφει στη χθεσινή «Εξπρές» του Λονδίνου η γυναίκα που
τον συντρόφευε στα νεανικά του χρόνια, όταν σπούδαζε στην Οξφόρδη ­ στη
δεκαετία του '60.

Η Ταμάρα Κένερλι, σήμερα 50 ετών, ψυχολόγος στο Τσεσάιρ, παντρεμένη και με μια
κόρη, μίλησε για τη «θυελλώδη» σχέση της με τον Κλίντον και εξέφρασε απορία
«πώς η Χίλαρι δεν του ρίχνει κάτι στον καφέ για να του κόψει λίγο τη φόρα».

Η δόκτωρ Κένερλι, που έδωσε στη δημοσιότητα και ερωτικές επιστολές με την
υπογραφή του σημερινού προέδρου των ΗΠΑ, είπε ότι ο δεσμός τους κράτησε όλον
τον καιρό που ο Κλίντον σπούδαζε στο ίδιο πανεπιστήμιο μ' αυτήν, αλλά και λίγο
μετά, όταν ο Κλίντον ξαναπήγε στην Αγγλία.

«Όταν μια γυναίκα του αρέσει, μπαίνει κατ' ευθείαν στο ψητό» δήλωσε η Ταμάρα.
«Αλλά είναι τόσο θερμός και περιποιητικός που δεν μπορείς να του αντισταθείς».

Η εποχή του ειδυλλίου τους ήταν γεμάτη γεγονότα που τους ηλέκτριζαν. Ο Κλίντον
και η Κένερλι σχεδίαζαν να πάνε στο Βιετνάμ και να αγωνιστούν εκεί κατά του πολέμου.

Όταν ο Μπιλ έφυγε από την Οξφόρδη, η ψυχολόγος ξανασυνδέθηκε μ' έναν παλιό της
φίλο. Συναντήθηκαν και στα επόμενα ταξίδια του Κλίντον στην Αγγλία, αλλά
τελικά διέκοψαν τις ερωτικές σχέσεις τους.

«Είχε παχύνει και δεν μου άρεσε πια».

Η Ταμάρα πιστεύει ότι ο Κλίντον απατά συστηματικά τη Χίλαρι. «Είναι τέτοιος
τύπος, αλλά αυτό δεν τον εμποδίζει να είναι καλός πρόεδρος».

* Στην Ουάσιγκτον, ο δικηγόρος της Μόνικα Λιουίνσκι άσκησε χθες δριμύτατη
κριτική εναντίον του εισαγγελέα Κένεθ Σταρ που ερευνά το ροζ σκάνδαλο του
Λευκού Οίκου, κατηγορώντάς τον ότι συγκαλύπτει «ενέργειες ενάντιες στην ηθική,
παράνομες και καταχρηστικές» της ερευνητικής ομάδας του.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N71</CAT>
<ED>
Κωδικός άρθρου: A16060N713</ED>
<ID>
ID:130346

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N71&aa=3</URL></REF>


Article

<CATEGORY>vin07</CATEGORY>

 <H2>Το Βελιγράδι καταγγέλλει τη θέση τού Κίνκελ για το Κοσσυφοπέδιο
</H2>
ΓΙΑ ΥΠΟΔΑΥΛΙΣΗ εντάσεων που θα μπορούσαν να οδηγήσουν σε ανάφλεξη στο
Κοσσυφοπέδιο κατηγόρησε χθες τον Γερμανό υπουργό Εξωτερικών Κλάους Κίνκελ, το
επίσημο γιουγκοσλαβικό πρακτορείο ειδήσεων Τανγιούνγκ.

Κατά την επίσκεψή του στην Αλβανία, την περασμένη Παρασκευή, ο Κλάους Κίνκελ
είχε δηλώσει ότι υποστηρίζει τη «διευρυμένη αυτονομία» του Κοσσυφοπεδίου. «Δεν
θα επιτρέψουμε το 90% του (αλβανόφωνου) πληθυσμού να καταπιέζεται από το 10%
(των Σέρβων)», είπε.

Αν η επίσημη γερμανική πολιτική, σχολιάζει το Τανγιούνγκ, εκφράζεται από αυτές
τις δηλώσεις του Κίνκελ, τότε αποτελεί επέμβαση στις εσωτερικές υποθέσεις
ξένης χώρας, από την οποία υπάρχει κίνδυνος να ξεσπάσει νέος πόλεμος.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N71</CAT>
<ED>
Κωδικός άρθρου: A16060N714</ED>
<ID>
ID:130379

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N71&aa=4</URL></REF>


Article

<CATEGORY>vin07</CATEGORY>

 <H2>Οι Ιταλοί κατηγορούν τους Αμερικανούς για προσπάθεια συγκάλυψης
</H2>
ΟΙ ΕΛΠΙΔΕΣ ότι η συσκευή που καταγράφει τα στοιχεία της πτήσης θα δώσει
απαντήσεις για το πώς το αμερικανικό στρατιωτικό αεροπλάνο έκοψε τα
συρματόσχοινα του τελεφερίκ σε χιονοδρομικό κέντρο της Ιταλίας με αποτέλεσμα
να σκοτωθούν είκοσι άνθρωποι, διαψεύσθηκαν χθες και οι Ιταλοί διαμαρτύρονται
για προσπάθεια συγκάλυψης από τους Αμερικανούς ­ κάτι που οι τελευταίοι
κατηγορηματικά απορρίπτουν.

Η συσκευή αυτή περιέχει ηλεκτρονικά στοιχεία τα οποία μπορούν να «διαβάσουν»
μόνον οι αναλυτές της πτήσης και μάλιστα με ειδικό εξοπλισμό, δεν περιέχει
στοιχεία για το δυστύχημα, ανακοίνωσε η Ευρωπαϊκή Διοίκηση των αμερικανικών
δυνάμεων που έχει την έδρα της στο Αβιάνο. Ωστόσο, έντονες υποψίες δημιούργησε
στους Ιταλούς η πληροφορία ότι αυτός ο καταγραφέας πτήσης αφαιρέθηκε από το
κόκπιτ του ένοχου αεροπλάνου αμέσως αφού αυτό προσγειώθηκε μετά το δυστύχημα.
Οι υπόνοιες ότι ο αμερικανικός στρατός δεν είναι απολύτως ειλικρινής, έχουν
ξυπνήσει στην Ιταλία τις μνήμες της συντριβής το 1980, ενός επιβατικού DC-9
κοντά στη Σικελία,στην οποία σκοτώθηκαν 81 άνθρωποι. Τα ιταλικά μέσα
ενημέρωσης, τα οποία επί χρονια μιλούσαν για συγκάλυψη, ανέφεραν πέρυσι ότι
στοιχεία από τα ραντάρ του ΝΑΤΟ δείχνουν πως το αεροπλάνο κατερρίφθη από
πύραυλο στη διάρκεια αερομαχίας, στην οποία συμμετείχαν αμερικανικά, λιβυκά,
γαλλικά και ιταλικά μαχητικά.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N71</CAT>
<ED>
Κωδικός άρθρου: A16060N715</ED>
<ID>
ID:130399

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N71&aa=5</URL></REF>


Article

<CATEGORY>vin07</CATEGORY>

 <H2>62 εκατομμύρια οι Τούρκοι
</H2>
Ο ΠΛΗΘΥΣΜΟΣ της Τουρκίας έφτασε τα 62.610.252 άτομα, σύμφωνα με το τελικό
αποτέλεσμα της απογραφής που έγινε τον περασμένο Νοέμβριο.

Η απογραφή έδειξε ότι 17 πόλεις έχουν πληθυσμό πάνω από 1 εκατομμύριο. Στην
πρώτη θέση είναι η Κωνσταντινούπολη με πληθυσμό 9.061.096 και ακολουθούν η
Άγκυρα με 3.627.098 και η Σμύρνη με 3.076.928 άτομα.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N71</CAT>
<ED>
Κωδικός άρθρου: A16060N716</ED>
<ID>
ID:130412

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N71&aa=6</URL></REF>


Article

<CATEGORY>vin07</CATEGORY>

 <H2>Με ψέματα οι πολιτικοί θέλουν να εντυπωσιάζουν
</H2>
Ψέματα πολιτικών. Ο Τζων Μέητζορ με ένα γλυπτό του

ΟΤΑΝ κάποιος γράφει το βιογραφικό του ζητώντας δουλειά, πολλές φορές φροντίζει
να αυξήσει τα προσόντα του και τις πιθανότητές του να προσληφθεί με ψέματα.
Αλλά και ορισμένοι πολιτικοί δεν διστάζουν να πουν ψέματα για να ωραιοποιήσουν
ορισμένες πτυχές της ζωής τους ή να κάνουν μεγαλύτερη εντύπωση.

Ο πρώην πρωθυπουργός της Βρετανίας Τζων Μέητζορ είπε κάποτε σε μία ομιλία του
ότι εργάστηκε ως «βιομηχανικός γλύπτης» κατά την περίοδο 1959-64. Στην
πραγματικότητα, τα γλυπτά που κατασκεύαζε ήταν γύψινοι νάνοι για τη διακόσμηση κήπων.

Αλλά, και ο Τόνι Μπλερ φαίνεται ότι έχει προβλήματα μνήμης. Τον Δεκέμβριο του
1996 αποκάλυψε σε δημοσιογράφο ότι σε ηλικία 14 χρόνων μπήκε λαθρεπιβάτης σε
αεροσκάφος, με προορισμό τις Μπαχάμες. Αλλά, όπως είπε, τον ανακάλυψε την
τελευταία στιγμή μία αεροσυνοδός και έβαλε τέλος στο όνειρό του. Μόνο που
ξέχασε κάτι: στα 61 χρόνια λειτουργίας του αεροδρομίου του Νιούκασλ, δεν
πραγματοποιήθηκε ούτε μία πτήση προς Μπαχάμες.

Ο Μπιλ Κλίντον εμφανιζόταν ως «γέννημα-θρέμμα της πόλης Χοπ», μιας αγροτικής
κωμόπολης του Άρκανσο. Στην πραγματικότητα έζησε τα παιδικά και εφηβικά του
χρόνια στο Χοτ Σπρινγκς, γνωστό θέρετρο του τζόγου.

Αλλά και ο Αλ Γκορ, αντιπρόεδρος των Ηνωμένων Πολιτειών, είπε με περηφάνια
στους δημοσιογράφους ότι υπήρξε το πρότυπο, από το οποίο ο συγγραφέας Έρικ
Σίγκαλ εμπνεύστηκε τον Όλιβερ Μπάρετ, τον ήρωα του βιβλίου του «Λαβ στόρι»,
που μεταφέρθηκε με επιτυχία στον κινηματογράφο. Και πρόσθεσε ότι η γυναίκα του
Τίπερ ήταν η τραγική ηρωίδα, που ενσάρκωσε στην οθόνη η Άλι Μακγκρόου. Αλλά,
τον διέψευσε ο ίδιος ο Σίγκαλ, αποκαθιστώντας την αλήθεια. Από τον Γκορ
εμπνεύστηκε μόνο την καταπιεσμένη από τον πατέρα του πτυχή του ήρωα του, ενώ η
ηρωίδα του δεν είχε καμία απολύτως σχέση με την Τίπερ.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N72</CAT>
<ED>
Κωδικός άρθρου: A16060N721</ED>
<ID>
ID:130235

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N72&aa=1</URL></REF>


Article

<CATEGORY>vin07</CATEGORY>

 <H2>Πέθανε στα 85 του ο Ίνοκ Πάουελ
</H2>
ΜΕ ΕΝΑΝ «φιλιππικό» κατά των μεταναστών, είχε καταστρέψει τις ελπίδες του να
γίνει πρωθυπουργός της Βρετανίας. Ο Ίνοκ Πάουελ πέθανε χθες, σε ηλικία 85
ετών, λίγες εβδομάδες πριν συμπληρωθούν τριάντα χρόνια από την ημέρα που
τρόμαξε τους Βρετανούς με εκείνη τη ρατσιστική ομιλία του.

«Ποταμοί αίματος». Αυτόν τον εύγλωττο τίτλο είχε η ομιλία του Πάουελ, με την
οποία προειδοποιούσε τους Βρετανούς ότι επρόκειτο να χυθούν ποταμοί αίματος,
αν οι μη λευκοί μετανάστες δεν υποχρεώνονταν να επιστρέψουν στην πατρίδα τους.
Αν και η ομιλία του Πάουελ, στο Μπέρμιγχαμ το 1968, είχε προκαλέσει τη γενική
κατακραυγή, ο ίδιος εξακολούθησε τον αγώνα του κατά των μεταναστών ώς το τέλος
της ζωής του.

Μετά τη ρατσιστική ομιλία του, ο Έντουαρντ Χηθ αναγκάστηκε να παύσει τον
Πάουελ από εκπρόσωπο των Συντηρητικών για θέματα Άμυνας.

Μπορεί ο Χηθ να μην έκανε κανένα σχόλιο, όταν έμαθε χθες τον θάνατο του
Πάουελ, όμως η Μάργκαρετ Θάτσερ μίλησε με τα καλύτερα λόγια γι' αυτόν τον
άνθρωπο «που υπηρέτησε τόσο καλά την πατρίδα του σε καιρό πολέμου και ειρήνης».

Καθηγητής της Ελληνικής Φιλολογίας στο Πανεπιστήμιο του Σίντνεϊ, ο Πάουελ
διέγραψε μια λαμπρή πολιτική καριέρα, για πρώτη φορά βουλευτής το 1950, στη
συνέχεια σε κορυφαίες θέσεις του υπουργείου Οικονομικών και ως υπουργός
Υγείας. Έως τη μοιραία ομιλία του Μπέρμιγχαμ, εθεωρείτο από τους
επικρατέστερους διαδόχους του Χηθ στην ηγεσία των Συντηρητικών.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N72</CAT>
<ED>
Κωδικός άρθρου: A16060N722</ED>
<ID>
ID:130301

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N72&aa=2</URL></REF>


Article

<CATEGORY>vin07</CATEGORY>

 <H2>Ομοιότητες δακτυλικών αποτυπωμάτων
</H2>
ΕΝΑΣ ΒΡΕΤΑΝΟΣ ειδικός στην ανδρική σεξουαλικότητα αποκάλυψε την ύπαρξη
ομοιοτήτων μεταξύ των δακτυλικών αποτυπωμάτων των ανδρών ομοφυλόφιλων και
αυτών των γυναικών, σύμφωνα με δημοσίευμα των κυριακάτικων «Τάιμς του Λονδίνου».

Ο καθηγητής Ρίτσαρντ Γκριν, μέλος του Ινστιτούτου Εγκληματολογίας του
Πανεπιστημίου του Κέμπριτζ, αποκάλυψε ότι τα δάκτυλα του δεξιού χεριού, τόσο
στους άνδρες όσο και στις γυναίκες, έχουν περισσότερες ανάγλυφες γραμμές από
τα δάκτυλα του αριστερού χεριού. Αυτές οι γραμμές είναι λιγότερο έντονες στις
γυναίκες και στο ένα τρίτο των ομοφυλόφιλων ανδρών που εξετάστηκαν.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N72</CAT>
<ED>
Κωδικός άρθρου: A16060N723</ED>
<ID>
ID:130347

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N72&aa=3</URL></REF>


Article

<CATEGORY>vin07</CATEGORY>

 <H5>Ο νόμος...
</H5><H5>Με το νέο...
</H5><H5>Η υπουργός...
</H5><H5>Το ρήγμα...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... για το 35ωρο που συζητήθηκε συνολικά 63 ώρες στη γαλλική Εθνοσυνέλευση,
και αναμένεται να ψηφιστεί αύριο, απέχει πολύ από τις αρχικές προσδοκίες. Έχει
τόσα παράθυρα που θαρρείς θεσπίζεται για ν' αυξηθούν, όχι να μειωθούν οι ώρες
εργασίας και για να εισαχθεί επί πλέον η περίφημη «ετησιοποίηση» της
απασχόλησης (και ασφάλισης), κάτι που υπήρξε επίμονο αίτημα πολλών
επιχειρηματιών. Σχολιάζοντας τις θέσεις Ζοσπέν για το θέμα, η «Λιμπερασιόν»
(7/1) έγραψε: «Η κυβέρνηση όλα αυτά τα γνωρίζει. Αλλά δεν έχει την τόλμη να τα
πεί ξεκάθαρα. Τα γυροφέρνει, όπως κάποιος που πρέπει ν' αναγγείλει κάτι
δυσάρεστο σ' ένα φίλο του, εν προκειμένω τους οπαδούς της κυβερνώσας πλειοψηφίας....».

... σύστημα, όπου και όταν εφαρμοσθεί (το νομοσχέδιο αναφέρει το 2000 για τις
μικρές επιχειρήσεις και το 2002 για τις μεγαλύτερες), ο εργοδότης θα
δικαιούται και πάλι να απασχολεί τον υπάλληλο 39 ώρες, όπως σήμερα. Απλώς, τις
4 επί πλέον των 35 θα τις πληρώνει υπερωριακά, δηλαδή 25% ακριβότερα. «Στη
χειρότερη (για τους επιχειρηματίες) περίπτωση ­ υποσχέθηκε στις 18/10/97 ο
υπουργός Οικονομικών Ντομινίκ Στρώς-Κάν ­ αυτό θα σημαίνει ότι ο εργοδότης θα
πληρώνει το 39ωρο για 40ωρο». Η επιβάρυνσή του θα είναι για 1 ώρα τη βδομάδα
(25Χ4=100). Είναι προφανής η τάση ν' αυξηθεί το όριο των επιτρεπόμενων
υπερωριών από τις σημερινές 130 ώρες ετησίως με την προσθήκη άλλων 188 (4 τη
βδομάδα). Ο εργοδότης αποκτά έτσι δικαίωμα πρόσθετης απασχόλησης του υπαλλήλου
του για 318 ώρες. «Αν αυτός ήταν ο σκοπός ­ γράφει η εφημερίδα ­ γιατί δεν μας
το έλεγαν απ' την αρχή;».

... Εργασίας Μαρτίν Ωμπρύ δήλωσε πρόσφατα ότι «οι λεπτομέρειες σχετικά με τον
βασικό μηνιαίο μισθό θα μελετηθούν διεξοδικά εν όψει της νέας εθνικής γενικής
συλλογικής σύμβασης εργασίας». 
Στις 29/1, επεξήγησε ότι «οφείλουμε να εξετάσουμε πώς να μη μειωθεί ο βασικός
μισθός (εξ αιτίας του 35ώρου) και πώς να μην αυξηθεί το κόστος για τους
επιχειρηματίες». 
Το λογικό συμπέρασμα, κατά τη «Λιμπερασιόν», είναι ότι ο βασικός μισθός δεν θα
μειωθεί, θ' αυξάνεται όμως λιγότερο, αναλογικά, απ' ό,τι το ωρομίσθιο. Οι
τάσεις αυτές είναι σαφείς, κατά την εφημερίδα. 
Και μαζί η απροθυμία της κυβέρνησης να τις αναγνωρίσει, «αν και ο υπουργός
Οικονομικών παραδέχτηκε ανοιχτά αυτή τη δυσκολία τις προάλλες στο Νταβός».

... όμως στο όραμα του 35ώρου είναι κυρίως η «ετησιοποίηση». «Είμαστε υπέρ»,
είχε πεί η Ωμπρύ στην Εθνοσυνέλευση. Η επιχείρηση θ' απασχολεί τους
«απασχολήσιμους» (και «απολύσιμους»;) όσο και όπως το κρίνει χρήσιμο. Για τις
οικονομικές ­ αλλά και οικογενειακές ή ψυχολογικές ­ επιπτώσεις αυτού του
καθεστώτος υπάρχουν ήδη ολόκληροι τόμοι μελετών στην Ευρώπη και στην Αμερική.
Αυτό που προκύπτει γενικότερα είναι ένα τοπίο ομιχλώδες σε όλο το πεδίο της
απασχόλησης. Συνδικάτα, επιχειρήσεις, κυβερνήσεις κάνουν στομφώδεις
διακηρύξεις, αλλά μάλλον συμφωνούν ότι το 35ωρο δεν γεννά δουλειές αν δεν
αυξηθεί η ανταγωνιστικότητα. Και ότι η εφαρμογή του συνδυάζεται μοιραία με την
«ελαστικότητα» και την ετησιοποίηση, αφού διαφορετικά θ' αυξάνεται το κόστος
για τις επιχειρήσεις ­ συνεπώς και η.... ανεργία! Ο κίνδυνος δηλαδή είναι να
οδηγηθούν οι εργαζόμενοι στην αποδοχή μιάς μακροχρόνιας καθήλωσης αμοιβών, με
ανατροπές και στην προσωπική τους ζωή. Εξ ού και η έλλειψη ενθουσιασμού πολλών
γαλλικών συνδικάτων απέναντι σ' ένα τέτοιο νόμο, οσοδήποτε αυτοαναιρετικό.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N74</CAT>
<ED>
Κωδικός άρθρου: A16060N741</ED>
<ID>
ID:130236

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N74&aa=1</URL></REF>


Article

<CATEGORY>vin07</CATEGORY>

 <H5>ΜΑΙΡΗ ΚΕΫ ΛΕΤΟΥΡΝΩ
</H5><H2>ΠΡΟΣΩΠΑ
</H2><H2>Στη φυλακή η δασκάλα του 14χρονου
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Μαίρη Κέυ Λετουρνώ. Στη φυλακή για αποπλάνηση ανηλίκου

Ο έρωτας ως ποινικό αδίκημα: η αμερικανική Δικαιοσύνη έκλεισε στη φυλακή την
35χρονη που ερωτεύθηκε ένα 14χρονο κι έγινε μητέρα του παιδιού του.

ΣΤΟ ΔΙΚΑΣΤΗΡΙΟ, η Μαίρη Κέυ Λετουρνώ δεν είχε κρύψει τα αισθήματά της. Ήταν
δασκάλα του 14χρονου όταν εκείνος ήταν επτά ετών, είχε ενθαρρύνει το ταλέντο
του στη ζωγραφική και τον είχε μυήσει στο πιάνο. Η ερωτική σχέση τους άρχισε
όταν το αγόρι έφτασε τα 13 και, ένα χρόνο μετά, η Λετουρνώ έφερε στη ζωή την
κόρη τους. Αλλά ο σύζυγός της, με τον οποίο έχει τέσσερα παιδιά, ανακάλυψε
ερωτικές επιστολές της προς τον πρώην μαθητή της. Η ιστορία έγινε γνωστή,
εκείνος πήρε τα παιδιά τους, μετακόμισε στην Αλάσκα και έκανε αίτηση για
διαζύγιο. Η υπόθεση εκδικάσθηκε ως αποπλάνηση ανηλίκου· δικαίως, είπαν
αρκετοί: αν ήταν άνδρας και αποπλανούσε ένα 14χρονο κορίτσι, ουδείς θα του
έδειχνε συμπάθεια. Ωστόσο τα πράγματα δεν ήταν τόσο απλά: το αγόρι επέμενε πως
δεν αισθάνεται θύμα, πως δεν έχει τραυματισθεί καθ' οιονδήποτε τρόπο από τη
σχέση, πως θέλει να είναι με τη Λετουρνώ για να μεγαλώσουν μαζί το μωρό τους.
«Θυμώνω πολύ όταν ο κόσμος λέει πως με λυπάται», τόνισε ο νεαρός. «Δεν έχω
ανάγκη να με λυπούνται γιατί αισθάνομαι θαυμάσια». Όσο για το σεξ, ήταν, λέει,
«δώρο Θεού». Οι γονείς του αγοριού ανέλαβαν την κηδεμονία της μικρής Ώντρεϋ
και ζήτησαν επιείκεια για τη δασκάλα.

Στην πρώτη δίκη, τον περασμένο Αύγουστο, η δικαστής επέβαλε στη Λετουρνώ ποινή
κάθειρξης οκτώ ετών, από την οποία εξέτισε όμως έξη μήνες. Στη διάρκειά τους
υποβλήθηκε σε θεραπεία με φάρμακα και σε ψυχοθεραπεία με στόχο να «απαλλαγεί»
από το πάθος της για τον 14χρονο και όταν αποφυλακίσθηκε δεσμεύθηκε ότι δεν θα
τον ξαναδεί. Λίγες όμως ημέρες αργότερα, ένα περιπολικό που περνούσε αργά τη
νύκτα από χώρο στάθμευσης είδε θαμπά από υδρατμούς τα τζάμια ενός αυτοκινήτου,
σταμάτησε για έλεγχο και βρήκε μέσα τη Λετουρνώ με τον 14χρονο. Ήταν και οι
δύο ντυμένοι και το αγόρι είπε πως μόνο φιλιόνταν. Ωστόσο οι αστυνομικοί
βρήκαν στοιχεία που έδειχναν ότι ετοιμάζονταν να το σκάσουν: ένα κρυμμένο
διαβατήριο, ρούχα και μωρουδιακά, 1,5 εκατομμύριο δραχμές σε μετρητά.

Η παραβίαση των όρων της αναστολής ήταν προφανής, η δασκάλα οδηγήθηκε στο
δικαστήριο με χειροπέδες και η δικαστής τής επέβαλε να εκτίσει το υπόλοιπο της
αρχικής ποινής της ­ επτάμισι χρόνια. Ικανοποιήθηκε έτσι το περί δικαίου
αίσθημα, εις βάρος βέβαια των αισθημάτων όλων των ενεχομένων στην υπόθεση: της
Λετουρνώ, του νεαρού εραστή της, του μωρού τους που θα μεγαλώσει χωρίς μητέρα,
του τέως συζύγου της και των τεσσάρων παιδιών τους, που δύσκολα θα καταλάβουν
το έγκλημα της μητέρας τους.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N74</CAT>
<ED>
Κωδικός άρθρου: A16060N742</ED>
<ID>
ID:130302

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N74&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Έξω από το κύκλωμα, ο έρωτας
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Πασκάλ Κινιάρ: «Ένα βιβλίο πρέπει να είναι ένα κομμάτι σχισμένης γλώσσας, ένα
κομμάτι που το αποσπάς από τις λέξεις»

Ο έρωτας. Η σιωπή. Ο χρόνος. Η ανάγνωση. Η μουσική. Η μελαγχολία. Η «μυστική
ζωή». Ο Πασκάλ Κινιάρ.

«Μου προκαλεί απέχθεια το να περιμένει κανείς από την πραγματικότητα κάτι που
μοιάζει με κατεύθυνση. Είναι ήδη μια απάτη. Σημαίνει να προσανατολίζεις τη
δράση ή τον χρόνο σ' ένα δρόμο, τον οποίο έχει επιβάλει μια ομάδα που θεωρεί
πως είναι καλύτερη απ' όλους. Σημαίνει να θέλεις έναν κόσμο υπερβολικά
προσανατολισμένο, να αντιμετωπίζεις τον άλλον ως εχθρό σου επειδή είναι
διαφορετικός, να θέλεις να τον εξοντώσεις. Το να δίνεις μια κατεύθυνση
σημαίνει να κλείνεις τα μάτια. Όταν ζεις με κάποιον που αγαπάς και του λες
"Αυτός είναι ο λόγος που σ'αγαπώ, να η κατεύθυνση της αγάπης μου", τον έχεις
ήδη προδώσει. Δεν είσαι για συγκεκριμένους λόγους με κάποιον, βρίσκεσαι
απέναντί του, απέναντι στη διαφορετικότητά του. Το να στηρίζεις τη σχέση σου
με κάποιον πάνω στα πράγματα που αγνοείς γι' αυτόν είναι για μένα
σημαντικότερο από το να υποκρίνεσαι ότι γνωρίζεις κάτι γι' αυτόν».

Γεννήθηκε τον Απρίλιο του 1948 στο Ερ της Νορμανδίας. Σπούδασε φιλοσοφία. Το
1969 παντρεύτηκε, εξέδωσε το πρώτο του βιβλίο και άρχισε να δουλεύει στον
εκδοτικό οίκο Gallimard. Το 1994 είχε κάνει ένα παιδί, είχε χωρίσει, είχε
γράψει τουλάχιστον δέκα βιβλία και είχε αφήσει τη δουλειά του. Σήμερα ζει μαζί
με τη γυναίκα που αγαπά σ' ένα δρόμο του Παρισιού, όπου θόρυβο κάνουν μόνο οι
μύγες. Το τελευταίο του βιβλίο έχει τίτλο «Μυστική ζωή» (Gallimard) και είναι
αφιερωμένο στον έρωτα και σε όλες τις σχέσεις που ξεφεύγουν από τον κοινωνικό
έλεγχο. Δεν είναι ούτε μυθιστόρημα ούτε δοκίμιο ούτε αφήγημα ούτε πραγματεία,
γράφει το περιοδικό «Lire» που δημοσιεύει συνέντευξη με τον συγγραφέα. Είναι
όλα αυτά μαζί. Είναι το μυθιστόρημα μιας σκέψης που γίνεται γλώσσα ­ και στη
συνέχεια σπάζει τη γλώσσα του για να ξαναβρεί τη ροή της σκέψης.

Με το βιβλίο αυτό ο Κινιάρ αναζητεί εκείνες τις μυστικές ζωές, εκείνα τα
μυστικά περάσματα, που οι οργανωμένες και ιεραρχημένες κοινωνίες δεν έχουν
μπορέσει να κατευθύνουν και να ελέγξουν. Διαβάζει και γράφει προσπαθώντας να
καταλάβει τι σημαίνει έρωτας, σιωπή, συνενοχή, πόθος. Γνωρίζει ότι η γλώσσα
είναι βαθιά συνδεδεμένη με την επιθυμία κοινωνικής κυριαρχίας και με την
άσκηση επιρροής. Λειτουργία της είναι ο διάλογος ­ σημειώνει ­ και ο διάλογος,
ό,τι κι αν λένε στις μέρες μας, είναι πόλεμος. Προσπαθεί έτσι να βρει μια
γλώσσα που να διστάζει, να σκοντάφτει, να είναι ζωντανή.

Τι είναι ο χρόνος; «Ένα τεράστιο σώμα, που τα μάτια του είναι το παρόν και που
προχωρεί στο πιο απόλυτο κενό». Από τις κοινωνικές εξεγέρσεις ποια είναι η πιο
ριζική; Μα ο έρωτας. «Το κύκλωμα, είναι η κοινωνία. Αυτός που παρακάμπτει το
κύκλωμα είναι η τρέλα. Κι αυτός που βρίσκεται έξω από το κύκλωμα είναι ο έρωτας».

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N74</CAT>
<ED>
Κωδικός άρθρου: A16060N743</ED>
<ID>
ID:130348

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N74&aa=3</URL></REF>


Article

<CATEGORY>vin08</CATEGORY>

 <H5>ΦΘΗΝΟΤΕΡΑ ΤΑ ΚΑΙΝΟΥΡΓΙΑ 1.400άρια ΑΥΤΟΚΙΝΗΤΑ ­ ΑΚΡΙΒΟΤΕΡΑ ΟΛΑ ΤΑ ΑΛΛΑ
</H5><H5>Όνειρο το «φθηνό μεταχειρισμένο»
</H5><H2>Αυξομειώσεις τιμών στα Ι.Χ.
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Μικρές μειώσεις στα καινούργια επιβατικά Ι.Χ. κυβισμού 1.400 κ.ε. αναμένεται
να επέλθουν με το νομοσχέδιο (δημοσιεύθηκε χθες στο «Βήμα») που θα προωθήσει
στη Βουλή μέχρι το τέλος του μήνα η κυβέρνηση για τη φορολόγηση των
αυτοκινήτων, ενώ αντιθέτως θα υπάρξουν αυξήσεις ­ και πάλι μικρές ­ στις
υπόλοιπες κατηγορίες.ΣΕ Ο,ΤΙ αφορά τα μεταχειρισμένα, οι φορολογικές
επιβαρύνσεις εξομοιώνονται με αυτές των καινούργιων για τα αυτοκίνητα
κατασκευής από το 1996 και μετά (οι τιμές πάντως θα εξακολουθήσουν να είναι
πάνω απ' αυτές των εγχώριων, σύμφωνα με τις πρώτες εκτιμήσεις), ενώ για τα
παλαιότερης κατασκευής οι φόροι εξακολουθούν να παραμένουν σε υψηλά επίπεδα
και ουσιαστικά να κάνουν αυτής της κατηγορίας τα Ι.Χ. ασύμφορα για εισαγωγή.

Το υπουργείο Οικονομικών, με το νομοσχέδιο που προωθεί στη Βουλή, καταργεί τον
Ειδικό Φόρο Κατανάλωσης και το Τέλος Πινακίδων, τα οποία αντικαθιστά από ένα
νέο φόρο, που είναι κατά τι μεγαλύτερος, στο σύνολό του, από το άθροισμα των
δύο προηγούμενων, με εξαίρεση τα 1.400 κ.ε.

Έτσι:

Για τα Ι.Χ. μέχρι 900 κ.ε. ο ΕΦΚ και ο ΕΠΕΤ ήταν αντίστοιχα 10% και 8%. Τώρα,
γίνεται 25%.

Στις υπόλοιπες κατηγορίες κυβισμού έχουμε:

* Από 901 έως 1.200 κ.ε., 20% και 8%. Τώρα γίνεται 32%.

* Από 1.201 έως 1.400 κ.ε., 20% και 12%. Τώρα γίνεται 32%.

* Από 1.401 έως 1.600 κ.ε., 25% και 12%. Τώρα 42%.

* Από 1.601 έως 1.800 κ.ε., 35% και 12%. Τώρα 55%.

* Από 1.801 έως 2.000 κ.ε., 45% και 16%. Τώρα 70%.

* Από 2.000 κ.ε. και άνω, 75% και 16%. Τώρα 105%.

ΜΕΙΩΣΕΙΣ - ΑΥΞΗΣΕΙΣ

Όπως διαπιστώνουμε, με εξαίρεση την κατηγορία από 1.201 κ.ε. έως 1.400 κ.ε.
όπου το άθροισμα των δύο προηγούμενων φόρων είναι ίδιο με το νέο φόρο που
προτίθεται να επιβάλει η κυβέρνηση, στις υπόλοιπες κατηγορίες οι αυξήσεις
είναι από 4% έως 14%.

Έτσι, φυσιολογικά παρατηρείται πως οι τιμές στην κατηγορία των 1.400 κ.ε. θα
έχουν μικρές μειώσεις, που σε ορισμένες περιπτώσεις μπορεί να φθάσουν και τις
100.000 δρχ.

Αντίθετα, οι τιμές στις άλλες κατηγορίες θα «τσιμπήσουν», έστω και λίγο. 
ΜΟΝΟΝ ΕΠΙΒΑΡΥΝΣΕΙΣ;

Βεβαίως, το ζητούμενο είναι τι απ' όλα αυτά θα φθάσει στον τελικό καταναλωτή.

Ή αν για μία ακόμη φορά οι τιμές θα επιβαρυνθούν με κάποιο μικρό ποσοστό, ενώ
μειώσεις ίσως και να μην υπάρξουν.

Σε ό,τι αφορά τα μεταχειρισμένα Ι.Χ. εισαγωγής, με το νομοσχέδιο που
προτίθεται να καταθέσει στη Βουλή η κυβέρνηση, επέρχονται αλλαγές με κυριότερη
τον διαχωρισμό των παλαιών αυτοκινήτων, αναλόγως του έτους κατασκευής τους.

Έτσι, για τα μεν μεταχειρισμένα κατασκευής από το 1996 και μετά, οι
επιβαρύνσεις εξομοιώνονται με αυτές των καινούργιων, ενώ τα υπόλοιπα
χωρίζονται σε κατηγορίες:

1. Κατασκευής 1992 έως 1996, αντιρρυπαντικής τεχνολογίας, 
2. κατασκευής από 1988 έως και 1991 αντιρρυπαντικής τεχνολογίας και τέλος, 
3. συμβατικά παραγωγής μέχρι 1992.

Και για όλες αυτές τις κατηγορίες, η φορολόγηση είναι αυξημένη, γεγονός που
κάνει ασύμφορη την εισαγωγή αυτοκινήτων κατασκευής πριν από το 1996.

ΤΑ ΠΑΡΑΔΕΙΓΜΑΤΑ με τις τιμές των μεταχειρισμένων στην Ελλάδα και τη Γερμανία
σήμερα, αλλά και τις τιμές έτσι όπως θα διαμορφωθούν για τα εισαγόμενα
μεταχειρισμένα με το νομοσχέδιο, δείχνουν ότι:

* Στις κατηγορίες μέχρι τα 1.800 κ.ε. τα εισαγόμενα μεταχειρισμένα θα έχουν
τιμές που είναι μεγαλύτερες των εγχώριων μεταχειρισμένων. Κι αυτό, γιατί το
ποσοστό της αξίας που εκπίπτει λόγω της χρήσης τους είναι μικρό, μόλις 14% της
αξίας που είχαν τα αυτοκίνητα αυτά σαν καινούργια, την ημέρα κατασκευής τους.
Όταν στην Γερμανία το αντίστοιχο ποσοστό είναι για τα αυτοκίνητα διετίας
τουλάχιστον 30%

* Στις κατηγορίες από 1.801 κ.ε. και επάνω, τα εισαγόμενα μεταχειρισμένα θα
είναι φθηνότερα. Όμως, το αγοραστικό κοινό αυτών των κατηγοριών είναι μικρό,
επομένως και το ενδιαφέρον για την εισαγωγή μεγάλου κυβισμού αυτοκινήτων μειωμένο.

Σε όλα αυτά, θα πρέπει να προσθέσουμε και το νέο «χαράτσι», που έχει να κάνει
με το τέλος μεταβίβασης και το οποίο ορίζεται ως ακολούθως: 50 δρχ. ανά κυβικό
ως τα 900 κ.ε., 60 δρχ. ανά κυβικό για τα Ι.Χ. από 901 έως 1.200 κ.ε., 75 δρχ.
για τα Ι.Χ. από 1.201 έως και 1.400 κ.ε., 100 δρχ. για τα Ι.Χ. από 1.401 έως
1.600 κ.ε., 125 δρχ. για τα Ι.Χ. από 1.601 έως 1.800 κ.ε., 150 δρχ. για τα
1.801 έως 2.000 κ.ε. και τέλος, 200 δρχ. για τα 2.001 και επάνω.

* Ασφαλώς, αυτά τα ποσά, που «μεταφράζονται» σε 45.000 δρχ. για ένα 900αράκι,
105.000 δρχ. για ένα 1.400άρι, 225.000 δρχ. για τα 1.800άρια και 300.000 δρχ.
για τα 2.000 κ.ε. θα επιβαρύνουν τόσο τα εγχώρια μεταχειρισμένα όσο και τα εισαγωγής.

* Και αυτό που διαφαίνεται, είναι πως οι ιδιοκτήτες μεταχειρισμένων Ι.Χ. θα
πρέπει να «χρεωθούν» το κόστος μεταβίβασης, περιλαμβάνοντάς το στην τιμή που
έχει σήμερα το Ι.Χ. τους. Έτσι, αν ένα αυτοκίνητο 1.400 κ.ε. έχει σήμερα τιμή
πώλησης 2.500.000 δρχ., την ίδια τιμή θα έχει και μετά την ψήφιση του νέου
νομοσχεδίου, όμως στην τσέπη του ιδιοκτήτη θα μπουν 105.000 δρχ. λιγότερες,
που αντιπροσωπεύουν το τέλος μεταβίβασης.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N75</CAT>
<ED>
Κωδικός άρθρου: A16060N751</ED>
<ID>
ID:130252

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N75&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Παράνοια και ευθύνη
</H2>
<AUTHOR>ΑΔΑΜΑΝΤΙΟΣ ΠΕΠΕΛΑΣΗΣ</AUTHOR>

ΝΑ ΣΤΑΘΕΙ κανείς στην αντικοινωνική συμπεριφορά των διαμαρτυρομένων αγροτών
για να την καυτηριάσει ή να την χλευάσει, είναι εύκολο. Πέραν από τη
συμπεριφορά, είναι η αντίφαση και η σύγχυση των «αιτημάτων», που κάνουν εύκολη
την αποστασιοποίηση από την «αγροτική διαμαρτυρία».

Η κακοστημένη, όμως, και μάταιη διαμαρτυρία μερίδας αγροτών δεν σημαίνει ούτε
ανυπαρξία, ούτε λύση της ουσιαστικής και μείζονος ανισορροπίας στον αγροτικό
τομέα· οικονομικής και κοινωνικής.

Κι εδώ είναι τα δύσκολα. Συνεχής και αβάσταχτος ρητορικός λόγος επί πολλά
χρόνια τώρα, για διαρθρωτικές επεμβάσεις και εξορθολογισμό των διαδικασιών
λειτουργίας στον αγροτικό χώρο, χωρίς όμως ουσιαστικό αποτέλεσμα, ώστε σε
ορισμένα σημεία η ανισορροπία να έχει γίνει βαθύτερη και οδυνηρότερη. Ενώ η
εξαγωγική πολιτική δεν αποδείχθηκε ικανή να αμβλύνει και να ελαφρύνει την
ογκούμενη πίεση από τους χαμηλούς ρυθμούς αλλαγής στη δομή της αγροτικής οικονομίας.

Η ευθύνη αυτή της Πολιτείας δεν επιτρέπεται να επισκιάζεται από την παράνοια
στη συμπεριφορά των διαμαρτυρομένων.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N75</CAT>
<ED>
Κωδικός άρθρου: A16060N752</ED>
<ID>
ID:130344

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N75&aa=2</URL></REF>


Article

<CATEGORY>vin08</CATEGORY>

 <H5>ΣΤΑ 230 ΔΙΣ. ΑΝΕΡΧΕΤΑΙ Η ΑΚΙΝΗΤΗ ΠΕΡΙΟΥΣΙΑ ΤΩΝ ΑΣΦΑΛΙΣΤΙΚΩΝ ΤΑΜΕΙΩΝ * 440
ΙΔΙΟΚΤΗΤΑ ΑΚΙΝΗΤΑ ΤΩΝ ΟΠΟΙΩΝ Η ΑΠΟΔΟΣΗ ΑΝΕΡΧΕΤΑΙ ΣΤΟ... 1%!
</H5><H2>Ανεκμετάλλευτα χρυσωρυχεία
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Μακεδονία Παλλάς - το καμάρι της Θεσσαλονίκης είναι ιδιοκτησία του ΤΑΠ-ΟΤΕ

Μόνο 1% είναι η απόδοση της ακίνητης περιουσίας των Ασφαλιστικών Ταμείων, η
οποία ανέρχεται στα 230 δισ. δρχ. 
και περιλαμβάνει ακόμη και ξενοδοχεία, κινηματογράφους, καταστήματα, αγρούς
και οικόπεδα. Η επιτροπή που ασχολείται ­ στο πλαίσιο του κοινωνικού διαλόγου
για το Ασφαλιστικό ­ με την αξιοποίηση της κινητής και ακίνητης περιουσίας των
Ασφαλιστικών Ταμείων, βρέθηκε προ εκπλήξεων διαβάζοντας τα στοιχεία που
συγκεντρώνονται. 
Τα Ασφαλιστικά Ταμεία έχουν στη διάθεσή τους μια τεράστια περιουσία η οποία...
έχει πιάσει αράχνες. 
Ο πίνακας με τα 440 ακίνητα των Ασφαλιστικών Ταμείων είναι αποκαλυπτικός.
Υπάρχουν Ταμεία που έχουν στην ιδιοκτησία τους ξενοδοχεία, πάρκινγκ, ολόκληρες
πολυκατοικίες, καταστήματα, ακόμη και κέντρα διασκέδασης, αλλά δεν είναι σε
θέση να τα αξιοποιήσουν. 
Κάτοχοι ξενοδοχείων, σύμφωνα με τον επίσημο πίνακα της Γραμματείας Κοινωνικών
Ασφαλίσεων, είναι τα Ταμεία:

* Ασφαλιστών, με το ξενοδοχείο «Ερέτρια» στην Αθήνα.

* Εμπόρων, με το ξενοδοχείο «City» στη Θεσσαλονίκη.

* Εφημεριδοπωλών και πρακτορείων εφημερίδων, με τα ξενοδοχεία «Άρης» και
«Athens Inn» στην Αθήνα.

* Νομικών, με τα ξενοδοχεία «Εσπέρια» και «Ακάδημος» στην Αθήνα.

* Πετρελαιοειδών, με το ξενοδοχείο «Άλφα» στην πρωτεύουσα.

* ΤΑΚΕ (πρ. Κληρικών), με το ξενοδοχείο «Ηνίοχος» στην Αθήνα.

* Υγειονομικών, με το ξενοδοχείο «Θέρμη» στη Λέσβο.

* Αρτοποιών, με το ξενοδοχείο «Θεοξένια» στη Μύκονο.

* Αρωγής υπ. Παιδείας, με το ξενοδοχείο «Ηλέκτρα Παλλάς» στη Θεσσαλονίκη.

* ΤΑΠ-ΟΤΕ, με το ξενοδοχείο «Μακεδονία Παλλάς» στη Θεσσαλονίκη κ.ά.

Εξάλλου, στην κατοχή των Ασφαλιστικών Ταμείων είναι ο κινηματογράφος «Box»
(Εξάρχεια) που ανήκει στο ΤΑΠ-ΟΤΕ, κατασκηνώσεις, θέατρα κ.ά.

Η αξιοποίηση όλης αυτής της ακίνητης περιουσίας είναι προβληματική. Έκθεση του
υπουργείου Εργασίας και Κοινωνικών Ασφαλίσεων δείχνει το μέγεθος του προβλήματος:

* Το 50% των συνολικών εσόδων από ακίνητα προέρχεται από τις μισθώσεις
ακινήτων 6 Ταμείων, ενώ το 90% των ίδιων εσόδων προέρχεται από τα μισθωμένα
ακίνητα 24 Ταμείων.

* Η μεικτή (προ εξόδων, φόρων κ.λπ.) απόδοση της ακίνητης περιουσίας των
Ταμείων είναι χαμηλή με δείκτη τα ισχύοντα στην κτηματαγορά. Αντίθετα, η
καθαρή απόδοση, δηλαδή ό,τι προκύπτει από την αφαίρεση των εξόδων, φόρων κ.ά.,
είναι πάρα πολύ μικρή.

* Υπάρχουν περιπτώσεις όπου λόγω της θέσης και του είδους του ακινήτου είναι
αντικειμενικά αδύνατη η αποδοτική εκμετάλλευσή του. Έτσι παρατηρούνται
περιπτώσεις κενών για πολλά χρόνια ακινήτων, μερικά από τα οποία μισθώνονται
τελικά με πολύ χαμηλά μισθώματα.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N76</CAT>
<ED>
Κωδικός άρθρου: A16060N761</ED>
<ID>
ID:130253

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N76&aa=1</URL></REF>


Article

<CATEGORY>vin08</CATEGORY>

 <H2>Ζυμώσεις για την ανάδειξη διοικήσεων στο Εμποροβιομηχανικό και Επαγγελματικό
Επιμελητήριο Αθηνών
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

ΔΥΟ ΚΡΙΣΙΜΕΣ εκλογικές διαδικασίες πραγματοποιούνται αυτή την εβδομάδα σε
επίπεδο κορυφής μεταξύ εκπροσώπων των παραγωγικών τάξεων για την ανάδειξη της
διοίκησης στο ΕΒΕΑ (Εμποροβιομηχανικό Επιμελητήριο Αθηνών) και στο ΕΕΑ
(Επαγγελματικό Επιμελητήριο Αθηνών).

* Στην περίπτωση του Επαγγελματικού Επιμελητηρίου Αθηνών, σήμερα
οριστικοποιείται η εικόνα καθώς η παράταξη, που είναι επικεφαλής ο κ. Σ.
Σερελέας (μέχρι σήμερα πρόεδρος), συγκεντρώνει 27-29 ψήφους σε σύνολο 62 και
οι συνεργαζόμενες παρατάξεις με επικεφαλής τον κ. Γ. Ρεκλείτη και τον κ. Δημ.
Κουτουζή τουλάχιστον 29.

Σημειώνεται ότι οι σχετικές διαβουλεύσεις γίνονται μέσα σε ένα ένα κλίμα
δυσαρέσκειας για το σημερινό προεδρείο του Επιμελητηρίου και ενώ, σύμφωνα με
πληροφορίες, αναβλήθηκε για μια ακόμη φορά η εκδίκαση ποινικής υπόθεσης (και
πρόκειται να εκδικασθεί μέσα στο προσεχές τρίμηνο), που αφορά 5 στελέχη του
σημερινού προεδρείου.

* Στο ΕΒΕΑ η διαδικασία για την εκλογή της πενταμελούς Διοικούσας Επιτροπής
αναμένεται να πραγματοποιηθεί μεθαύριο Τετάρτη.

Τα αποτελέσματα των τελευταίων εκλογών, αλλά και οι σχετικές συζητήσεις που
γίνονται, οδηγούν στο συμπέρασμα ότι αντιπροσωπευτικό σχήμα και από τις δύο
βασικές παρατάξεις που συμμετείχαν στις εκλογές θα μπορούσε να υπάρξει μόνον
εφόσον είχε επιλεγεί ενιαίο ψηφοδέλτιο στις τελευταίες αρχαιρεσίες.

Με τις μέχρι στιγμής εκτιμήσεις προκύπτει ότι ως υποψήφιοι από την παράταξη
του κ. Α. Αθανασούλη υπάρχουν δύο ονόματα που θα μπορούσαν να ασκήσουν επιρροή
σε περιπτώσεις συνεργασιών και ενδεικτικά αναφέρεται το όνομα του κ. Θαν. Κλαουδάτου.

Η αποχώρηση του προέδρου από τη διαδικασία του α' αντιπροέδρου κ. Παύλου
Γιαννακόπουλου, δεν φαίνεται να διαφοροποιεί την εικόνα της πλειοψηφίας που
έχει προκύψει από τις τελευταίες εκλογές, ούτε ως προς το πρόσωπο του προέδρου
κ. Γ. Παπαθανασίου. Στις άλλες θέσεις υποψήφιοι εμφανίζονται από την πλευρά
της συγκεκριμένης παράταξης που πλειοψήφησε στις εκλογές, η κ. Φ. Λεγάκι, ο κ.
Π. Πανέτας, ο κ. Κούρταλης και ο κ. Καπράλος. Στη θέση του β' αντιπροέδρου
υποψήφιοι είναι ο κ. Αθαν. Κωστόπουλος (μέχρι τώρα ταμίας), καθώς και ο κ. Δ.
Μπερτζελέτος που δραστηριοποιείται κυρίως στον Πειραιά. 
Στη θέση του γενικού γραμματέα υποψήφιοι είναι μέχρι στιγμής οι κ.κ.
Φουντουκάκος και Κουτσίκος.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N76</CAT>
<ED>
Κωδικός άρθρου: A16060N762</ED>
<ID>
ID:130314

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N76&aa=2</URL></REF>


Article

<CATEGORY>vin08</CATEGORY>

 <H2>Ποιος θα ανοίξει τον χορό ανεβάζοντας τα επιτόκια
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

ΚΡΙΣΙΜΗ θεωρείται αυτή η εβδομάδα για την πορεία των επιτοκίων. Η διατήρηση
των επιτοκίων της διατραπεζικής αγοράς σε υψηλά επίπεδα σε συνδυασμό με τη νέα
νομοθετική ρύθμιση για τους τόκους υπερημερίας είναι οι δύο παράγοντες που
προβληματίζουν τα επιτελεία των πιστωτικών ιδρυμάτων, για το κατά πόσον θα
πρέπει να προχωρήσουν σε αύξηση των επιτοκίων σε δάνεια και καταθέσεις.

«Κλειδί» για την τελική απόφαση που θα πάρει η κάθε Τράπεζα αναμένεται να
είναι η μάχη του ανταγωνισμού. Έτσι, οι επικεφαλής των περισσότερων πιστωτικών
ιδρυμάτων σε κατ' ιδίαν συνομιλίες τους λένε ότι προτιμούν να ανοίξουν τον
χορό της αύξησης των επιτοκίων οι ανταγωνιστές τους. Από την άλλη πλευρά όμως,
τα επιτελεία των λεγόμενων μικρών Τραπεζών εμφανίζονται να θεωρούν ότι στην
παρούσα φάση η μάχη του ανταγωνισμού θα πρέπει να περάσει σε δεύτερη μοίρα και
ότι το πρωταρχικό μέλημα πρέπει να είναι ο περιορισμός του κόστους. Για τον
λόγο αυτό εμφανίζονται πιο ευέλικτες στις αποφάσεις για την αύξηση των επιτοκίων.

ΟΙ ΑΠΟΔΟΣΕΙΣ

Ένα στοιχείο που προβληματίζει ιδιαίτερα τα επιτελεία των Τραπεζών και το
οποίο μπορεί να οδηγήσει σε αύξηση των επιτοκίων, είναι η αύξηση του κόστους
δανεισμού του Δημοσίου. Συγκεκριμένα, το Δημόσιο στην τελευταία δημοπρασία
εντόκων γραμματίων ετήσιας διάρκειας δανείσθηκε με 12,4%. 
Αυτό σημαίνει ότι οι αποδόσεις που προσφέρουν οι τίτλοι του Δημοσίου είναι
ιδιαίτερα ανταγωνιστικές σε σχέση με τα καταθετικά προϊόντα. Έτσι, δεν
αποκλείεται οι Τράπεζες αρχικά να προχωρήσουν αρχικά σε αύξηση των επιτοκίων
στις καταθέσεις και στη συνέχεια στις χορηγήσεις. Μέχρι στιγμής συγκρατούν τις
διαρροές καταθέσεων προσφέροντας καθαρές υψηλές αποδόσεις σε προθεσμιακές
καταθέσεις (από 1 εβδομάδα μέχρι 2 εβδομάδες), που ξεπερνούν το 11,5% σε
ετήσια βάση.

Αυτό όμως που σίγουρα θα πυροδοτήσει αυξήσεις στα επιτόκια των δανείων είναι
τυχόν ρύθμιση που θα υποχρεώνει τις Τράπεζες να κάνουν ανατοκισμό στα δάνεια
για κεφάλαια κίνησης ανά εξάμηνο αντί του τριμήνου που ισχύει τώρα.

ΜΕΤΡΗΣΗ ΚΟΣΤΟΥΣ

Ενδεικτική θα πρέπει να θεωρηθεί η άποψη που διατύπωσε τη προηγούμενη εβδομάδα
κορυφαίο στέλεχος της Ένωσης Ελληνικών Τραπεζών, το οποίο όταν ρωτήθηκε από
«ΤΑ ΝΕΑ» για τον τρόπο αντίδρασης των Τραπεζών σε μία τέτοια ρύθμιση, δήλωσε:

«Θα μετρήσουμε το κόστος και θα πράξουμε αναλόγως». Δεν είναι τυχαίο άλλωστε
το γεγονός ότι και η Τράπεζα της Ελλάδος βλέπει με καλό μάτι το ενδεχόμενο να
παραμείνουν τα επιτόκια σε υψηλά επίπεδα. Γι' αυτό άλλωστε παρεμβαίνει στην
αγορά προσφέροντας ρευστότητα σε υψηλά επίπεδα επιτοκίων (πρόσφατα έδωσε
ρευστότητα με 18%).

Πάντως, όλη αυτή η αναταραχή έχει δημιουργήσει νευρικότητα στις αγορές,
γεγονός που επηρεάζει άμεσα και την κάλυψη των δανειακών αναγκών του Δημοσίου.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N76</CAT>
<ED>
Κωδικός άρθρου: A16060N763</ED>
<ID>
ID:130356

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N76&aa=3</URL></REF>


Article

<CATEGORY>vin08</CATEGORY>

 <H2>Απεργία αύριο στο ΙΚΑ
</H2>
ΣΕ 24ΩΡΗ απεργία θα πάρουν αύριο μέρος οι υπάλληλοι του ΙΚΑ. Κατά τη διάρκεια
της κινητοποίησης αναμένεται να προκληθούν προβλήματα στις συναλλαγές του
κοινού με τις υπηρεσίες του Ιδρύματος. Επίσης σήμερα αρχίζουν αγωνιστικές
κινητοποιήσεις οι τεχνικοί της ΔΕΗ.

Τέλος, κανονικά λειτουργούν από σήμερα οι υπηρεσίες του ΟΑΕΔ μετά τη λήξη της
απεργίας των υπαλλήλων του Οργανισμού.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N76</CAT>
<ED>
Κωδικός άρθρου: A16060N764</ED>
<ID>
ID:130385

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N76&aa=4</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΥΔΡΟΧΟΟΣ

(20 Ιανουαρίου - 18 Φεβρουαρίου). Δεν είναι ημέρα για σοβαρές αποφάσεις γύρω
από το γάμο, τις σχέσεις ή τις συνεργασίες σας. Η σκέψη σας είναι θολή ­ δεν
βλέπετε σωστά την πραγματικότητα. Αποφύγετε αλκοόλ και χάπια.

ΙΧΘΥΕΣ

(19 Φεβρουαρίου - 20 Μαρτίου). Προσέχετε τη διατροφή σας, αποφύγετε το αλκοόλ
και οτιδήποτε σας προκαλεί αλλεργία. Θα νιώθετε κούραση και απογοήτευση, αλλά
δεν πρέπει να απομονώνεσθε.

ΚΡΙΟΣ

(21 Μαρτίου - 19 Απριλίου). Ανησυχίες και φόβοι σε σχέση με μία αισθηματική
σχέση ή με ένα παιδί σας. Η κόντρα Σελήνης - Ποσειδώνα δεν βοηθάει να δείτε τα
πράγματα καθαρά, καθώς μειώνει και την αυτοεκτίμησή σας.

ΤΑΥΡΟΣ

(20 Απριλίου - 20 Μαΐου). Ψυχολογικά προβλήματα και φοβίες σάς δημιουργούν
σύγχυση. Δεν είναι ώρα να λύσετε σοβαρά προβλήματα της καριέρας ή της
οικογένειας. Προσέχετε τη διατροφή σας. Αποφύγετε αλκοόλ και χάπια.

ΔΙΔΥΜΟΙ

(21 Μαΐου - 21 Ιουνίου). Η κρίση και η μνήμη σας δεν λειτουργούν σωστά.
Προσέχετε όταν οδηγείτε, γράφετε ή υπογράφετε. Η συμπεριφορά σας θα είναι
αρνητική, καθώς σήμερα θα είστε όλο συμπλέγματα.

ΚΑΡΚΙΝΟΣ

(22 Ιουνίου - 22 Ιουλίου). Αποφύγετε ν' ασχοληθείτε, σήμερα, με οικονομικές
και με πρακτικές υποθέσεις. Η κρίση σας δεν λειτουργεί σωστά και μπορεί να
κάνετε σοβαρά λάθη. Μη βγείτε για ψώνια.

ΛΕΩΝ

(23 Ιουλίου - 22 Αυγούστου). Η Σελήνη είναι στο ζώδιό σας, σας κάνει πολύ
ευαίσθητους και βγάζει στην επιφάνεια φοβίες, συμπλέγματα, αυτολύπηση.
Αποφύγετε αλκοόλ και χάπια ­ θα σας κάνουν κακό.

ΠΑΡΘΕΝΟΣ

(23 Αυγούστου - 23 Σεπτεμβρίου). Απομονώνεσθε, σήμερα, και χάνετε την επαφή
σας με την πραγματικότητα. Αποφύγετε να καλλιεργείτε φοβίες, ενοχές,
συμπλέγματα. Μην καταφύγετε σε αλκοόλ ή ψυχοφάρμακα.

ΖΥΓΟΣ

(24 Σεπτεμβρίου - 23 Οκτωβρίου). Χάνετε λίγο την αυτοπεποίθησή σας, σήμερα.
Νιώθετε απογοήτευση από τη συμπεριφορά φίλων ή ομοϊδεατών. Δεν είναι, όμως,
ώρα για σοβαρές αποφάσεις σε σχέση με μελλοντικούς στόχους.

ΣΚΟΡΠΙΟΣ

(24 Οκτωβρίου - 22 Νοεμβρίου). Η κόντρα Σελήνης - Ποσειδώνα υπονομεύει την
αυτοπεποίθησή σας. Θα έχετε παράξενες διαθέσεις και ελάχιστη επαφή με την
πραγματικότητα. Προσέχετε τη διατροφή σας.

ΤΟΞΟΤΗΣ

(23 Νοεμβρίου - 21 Δεκεμβρίου). Η μνήμη και η κρίση σας δεν λειτουργούν σωστά.
Προσέχετε όταν οδηγείτε, γράφετε ή υπογράφετε. Η συμπεριφορά σας θα είναι λίγο
περίεργη, καθώς θα είστε πολύ εύθικτοι.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Φόβοι για τα οικονομικά σας ή για την ερωτική
σας ζωή σάς ταράζουν. Πολλούς απασχολεί και ο φόβος του θανάτου. Η κρίση σας
δεν λειτουργεί σε σχέση με οικονομικά θέματα.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: N78</CAT>
<ED>
Κωδικός άρθρου: A16060N781</ED>
<ID>
ID:130233

</ID><URL>http://ta-nea.dolnet.gr/neaweb/neafile.print_unique?e=A&f=16060&m=N78&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ ΚΑΙ ΠΑΝΑΘΗΝΑΪΚΟΣ ΕΚΜΕΤΑΛΛΕΥΤΗΚΑΝ ΤΟ «Χ» ΤΗΣ ΑΕΚ
</H5><H2>Ζευγάρι κορυφής
</H2>
ΣΤΗΝ ΠΡΩΤΗ θέση της βαθμολογίας βρέθηκαν Ολυμπιακός και Παναθηναϊκός. Οι
«ερυθρόλευκοι» επικράτησαν δύσκολα του ΟΦΗ (1-0), οι «πράσινοι» ξεπέρασαν
εύκολα το εμπόδιο της Βέροιας (3-0), ενώ η ΑΕΚ έμεινε στο 1-1, στην Καβάλα.

σελίδες 1,
2,
3

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16060O001</ED>
<ID>
ID:130254

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O00&aa=1</URL></REF>


Article

<CATEGORY>vin10</CATEGORY>

 <H5>ΙΩΝΙΚΟΣ
</H5><H2>Ο Φρούσος τον κράτησε σε τροχιά Ευρώπης </H2>
σελίδα 14

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16060O002</ED>
<ID>
ID:130315

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O00&aa=2</URL></REF>


Article

<CATEGORY>vin10</CATEGORY>

 <H5>SKODA ΞΑΝΘΗ
</H5><H2>Θρίαμβος με 3 γκολ στο φινάλε </H2>
σελίδα 9

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16060O003</ED>
<ID>
ID:130357

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Φωνές για τη διαιτησία </H2>
σελίδες 12-13

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16060O004</ED>
<ID>
ID:130386

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Στηρίζουμε τον Οικονόμου </H2>
σελίδα 15

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16060O005</ED>
<ID>
ID:130403

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O00&aa=5</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ: ΔΕΝ ΗΜΑΣΤΑΝ ΗΡΕΜΟΙ ΚΑΙ ΠΡΟΣΦΕΡΑΜΕ ΚΑΚΟ ΘΕΑΜΑ
</H5><H2>Η ΑΕΚ μας φόρτωσε με... άγχος
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

«ΔΕΝ ΗΜΑΣΤΑΝ ήρεμοι, αφού είχαμε πολύ άγχος», τόνισε ο προπονητής τού
Ολυμπιακού Ντούσαν Μπάγεβιτς, ενώ σημείωσε: «Η ήττα μας στο ντέρμπι, τα
προβλήματα που είχαμε όλη την εβδομάδα και η ισοπαλία της ΑΕΚ στην Καβάλα, μας
φόρτωσαν με άγχος. Δεν προσφέραμε θέαμα και παίχτηκε κακό ποδόσφαιρο. Το γκολ
άργησε να μπει. Αν το σημειώναμε νωρίτερα θα είχαμε καλύτερη ψυχολογία. Ο ΟΦΗ
έπαιξε επικίνδυνα και έχει παίκτες που μπορούν να κάνουν ζημιά», κατέληξε ο Μπάγιεβιτς.

«Κακό βράδυ για το ποδόσφαιρο», χαρακτήρισε τη χθεσινή αναμέτρηση ο τεχνικός
του ΟΦΗ Έγκεν Γκέραρντ. Δήλωσε: «Το μόνο καλό για τον Ολυμπιακό ήταν η νίκη.
Χάσαμε νωρίς τον Παπαδόπουλο, μετά τον Σταυρακάκη και τον Κιάσσο. Η νίκη του
Ολυμπιακού είναι δίκαιη, όμως θα ήθελα να ξαναδώ κάποιες φάσεις. Από κει και
πέρα το ποδόσφαιρο που παίχτηκε ήταν κάκιστο. Εμείς δεν μπορούσαμε να κάνουμε
τίποτα περισσότερο».

Ο Γκέραρντ επανέλαβε τη δήλωση που είχε κάνει στον πρώτο αγώνα των δύο ομάδων:
«Ο Ολυμπιακός θα πάρει το πρωτάθλημα. Έχει καλή ομάδα και καλή δύναμη».

Σχολίασε και τη συμπεριφορά των φιλάθλων: «Είναι απαράδεκτο αυτό που γίνεται.
Οι φίλαθλοι δεν πρέπει να αποδοκιμάζουν τους παίκτες της ομάδας τους. Τους
κάνουν μεγάλο κακό. Μετά είναι φυσιολογικό να μη μπορούν να παίξουν».

*** Άλλο ρεπορτάζ για τον Ολυμπιακό
στη σελίδα 3.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O01</CAT>
<ED>
Κωδικός άρθρου: A16060O011</ED>
<ID>
ID:130255

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O01&aa=1</URL></REF>


Article

<CATEGORY>vin10</CATEGORY>

 <H2>ΜΕ ΜΙΑ ΜΑΤΙΑ
</H2>
Ρετιρέ για δύο. Ολυμπιακός και Παναθηναϊκός πέρασαν ξανά στην πρώτη θέση κι
άφησαν τρίτη την ΑΕΚ!

*** Ο Ολυμπιακός, αν και δεν ικανοποίησε, πήρε τους βαθμούς της νίκης
(1-0) με αντίπαλο τον ΟΦΗ που αγωνίστηκε για αρκετό διάστημα με 10 παίκτες.
Πρώτος και ο Παναθηναϊκός που με γκολ των Βαζέχα, Αλεξούδη (δύο) έδωσε τέλος
στην παράδοση της Βέροιας (3-0). Αντίθετα, η παράδοση διατηρήθηκε στην Καβάλα,
όπου η ομάδα του Γκουλή πήρε 1-1 από την ΑΕΚ, σε αγώνα για γερά νεύρα.

*** Στο κυνήγι του ΟΥΕΦΑ, ο Ηρακλής επικράτησε με 4-0 του Αθηναϊκού,
ενώ εκτός έδρας νίκη πέτυχε ο Ιωνικός (1-0), με αντίπαλο τον Εθνικό. Στην
Καλαμάτα ο ΠΑΟΚ έμεινε στο 1-1, αφού ο Τουρσουνίδης έχασε πέναλτι...

*** Στην Πάτρα, ο Πανηλειακός συνέτριψε την Παναχαϊκή με 4-0, ενώ στον
Κορυδαλλό η Ξάνθη βύθισε την Προοδευτική στα προβλήματα (3-0). Χωρίς γκολ και
συγκινήσεις ο αγώνας Απόλλωνα-Πανιωνίου (0-0).

*** Στο μπάσκετ, τα φαβορί προχώρησαν με νίκες. Αίσθηση προκάλεσε η
νίκη (101-59) του Περιστερίου επί του κυπελλούχου Άρη, ενώ η αγωνιστική θα
ολοκληρωθεί με το σημερινό (18:30) παιχνίδι Ολυμπιακού - Λάρισας.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16060O021</ED>
<ID>
ID:130266

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O02&aa=1</URL></REF>


Article

<CATEGORY>vin10</CATEGORY>

 <H5>ΑΠ' ΤΟΝ ΒΑΖΕΧΑ ΑΡΧΙΣΕ Ο ΘΡΙΑΜΒΟΣ ΣΤΗ ΒΕΡΟΙΑ
</H5><H5>ΔΑΝΙΗΛ
</H5><H5>Άρεσε η δεύτερη όψη
</H5><H2>Είχε πάλι τις λύσεις
</H2>
<AUTHOR>ΒΑΣΙΛΗΣ ΒΩΛΚΟΣ</AUTHOR>

ΒΕΡΟΙΑ

ΣΑΝ «ΣΙΦΟΥΝΑΣ» πέρασε ο Παναθηναϊκός από τη Βέροια. Και με «ηγέτη» ­ ποιον
άλλον ­ τον τραυματία Κρίστο Βαζέχα επικράτησε με 3-0 της τοπικής ομάδας, σε
λασπωμένο τερέν. Ο Πολωνός «κανονιέρης» έβγαλε για άλλη μια φορά από τα
δύσκολα τους «πράσινους», πετυχαίνοντας το καθοριστικό γκολ στο 66'.

Το παιχνίδι ήταν ισορροπημένο στο πρώτο μέρος, με τους γηπεδούχους να έχουν
κάποια επικράτηση στον χώρο του κέντρου. Η Βέροια με σφιχτή άμυνα μπλόκαρε τα
ατού του Παναθηναϊκού. Ο Τσιγιάννης είχε αναλάβει το μαρκάρισμα του Βαζέχα,
ενώ ο Μαλλούς τον Γ.Χ. Γεωργιάδη. Οι γηπεδούχοι είχαν την ατυχία να χάσουν στο
29' τον Όλεγκ Προτάσοφ, ο οποίος αισθανόταν έντονες ενοχλήσεις στο γόνατο.

Έως το 66' κυριαρχούσε το «μηδέν». Τότε αποφάσισε να δώσει λύση ο Βαζέχα

Στο δεύτερο μέρος δεν άλλαξαν μόνον τα μαρκαρίσματα (ο Μαλλούς «έπιασε» τον
Βαζέχα και ο Τσιγιάννης τον Γεωργιάδη), αλλά και η εικόνα του αγώνα. Ο
Παναθηναϊκός έγινε επικίνδυνος, εντείνοντας αισθητά τις προσπάθειές του.
Βοήθησαν και οι επιλογές του Δανιήλ που φρεσκάρισε την ομάδα του, περνώντας
τους Αλεξούδη και Μπασινά.

Όμως, τα λεπτά «κυλούσαν» και η Βέροια, με τον έναν ή τον άλλον τρόπο,
κρατούσε το μηδέν παθητικό. Ήταν το 66', που ο Βαζέχα αποφάσισε να δώσει και
πάλι τη λύση. Ο «στράικερ» του τριφυλλιού πήρε την μπάλα λίγο έξω από τη
μεγάλη περιοχή και με «κεραυνό» έδωσε το προβάδισμα στην ομάδα του. Ουσιαστικά
εκεί τελείωσαν όλα, αφού η επιθετική «αφλογιστία» της Βέροιας ήταν κάτι
παραπάνω από αισθητή.

Έντεκα λεπτά αργότερα, ο Αλεξούδης «τρύπωσε» στην άμυνα των γηπεδούχων και με
προβολή διπλασίασε τα τέρματα των «πρασίνων» (77'). Ο ίδιος παίκτης στην
εκπνοή του αγώνα με αριστοτεχνικό πλασέ πέρασε την μπάλα πάνω από τον
Κωτσόπουλο, διαμορφώνοντας το τελικό 0-3 (90').

*** Στο 51' ο Γ.Χ. Γεωργιάδης μπήκε ανενόχλητος στην περιοχή της
Βέροιας, όμως ο τερματοφύλακας των γηπεδούχων απεσόβησε τον κίνδυνο.

*** Στο 74' ο Βαζέχα «έσπασε» το τεχνητό οφσάιντ, αλλά ο Κωτσόπουλος
και πάλι αντέδρασε θετικά.

Πολύ καλός ο διαιτητής Καλύβας (Βοιωτίας).

«Η ΜΕΤΑΜΟΡΦΩΣΗ μας στο δεύτερο μέρος ήταν αυτή που μας έδωσε τη νίκη», τόνισε
ο προπονητής του Παναθηναϊκού, Βασίλης Δανιήλ. Και συνέχισε: «Παρουσιάσαμε δύο
όψεις. Ήμασταν μέτριοι στο πρώτο μέρος και αρκετά καλοί στο δεύτερο. Η Βέροια
διαθέτει πολύ καλή ομάδα με δυνατή μεσαία γραμμή. Είναι ευχάριστο το γεγονός
ότι ο Αλεξούδης πέτυχε δύο γκολ και ο Μπασινάς περιόρισε τον Στεβάνοβιτς.
Όμως, αν είχαμε την ίδια απόδοση στο δεύτερο μέρος, ίσως, ακόμη και να χάναμε
τον αγώνα. Έχουμε μακρύ δρόμο και οφείλουμε να διατηρήσουμε τη σοβαρότητά μας».

Ο τεχνικός της Βέροιας, Στέφανος Γαϊτάνος, σημείωσε: «Ο Παναθηναϊκός νίκησε
δίκαια. Αν κερδίζαμε έστω και ένα βαθμό θα ήμασταν ευχαριστημένοι. Οι
αντίπαλοί μας είχαν διαφορά σαν ομάδα με παίκτες κλάσης. Όταν έχεις απουσίες
απέναντι στον Παναθηναϊκό δεν μπορείς να περιμένεις πολλά πράγματα».

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16060O022</ED>
<ID>
ID:130322

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O02&aa=2</URL></REF>


Article

<CATEGORY>vin10</CATEGORY>

 <H5>ΡΟΥΜΑΝΙΑ
</H5><H2>Ο πρόεδρος σε ρόλο προπονητή
</H2><H2></H2>
ΕΝΩ σήμερα αποφασίζει η ΕΠΟ για την πρόσληψη του Άνγκελ Ιορντανέσκου, στη
Ρουμανία ξέσπασε χθες «πόλεμος» ανάμεσα στον ίδιο και τον πρόεδρο της
ρουμανικής ποδοσφαιρικής ομοσπονδίας. Την ώρα που ο κ. Ιορντανέσκου βρισκόταν
στην Αθήνα, ο κ. Μίρτσα Σάντου έκανε επιλογή ποδοσφαιριστών (!) για το φιλικό
παιχνίδι της Ρουμανίας στην Αργεντινή (19 Φεβρουαρίου). Λογικό ήταν λοιπόν να
εκραγεί ο Ιορντανέσκου και να δηλώσει:

«Δεν μπορώ να καταλάβω ποιος είναι προπονητής της εθνικής ομάδας, εγώ ή ο
Σάντου; Αν αυτός είναι ο ομοσπονδιακός τεχνικός, τότε εγώ πρέπει να είμαι ο...
πρόεδρος της ομοσπονδίας. Όσο, όμως, είμαι προπονητής στην εθνική ομάδα, μόνο
εγώ είμαι υπεύθυνος για τεχνικά θέματα και βέβαια για τον καταρτισμό των αποστολών».

Στη διαμάχη αυτή παρενέβη χθες και ο Γκιόργκι Χάτζι, που προσπάθησε να
χαμηλώσει τους τόνους. «Η κόντρα μεταξύ Σάντου και Ιορντανέσκου ­ είπε ο Χάτζι
­ μόνο προβλήματα θα δημιουργήσει στην ομάδα και σίγουρα θα έχει επιπτώσεις
στην ψυχολογία της».

Χθες ο Ιορντανέσκου επανέλαβε ότι έχει συμφωνήσει με την ελληνική ομοσπονδία
και θα ταξιδέψει αυτή την εβδομάδα στην Ελλάδα για να υπογράψει διετές
συμβόλαιο, ενώ αποκάλυψε ότι η διαδικασία της υπογραφής του θα καλυφθεί τηλεοπτικά.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16060O023</ED>
<ID>
ID:130363

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O02&aa=3</URL></REF>


Article

<CATEGORY>vin10</CATEGORY>

 <H5>Η ΑΠΟΔΟΣΗ ΤΟΥ ΟΛΥΜΠΙΑΚΟΥ ΔΕΝ ΑΡΕΣΕ ΣΤΟΥΣ ΟΠΑΔΟΥΣ ΤΟΥ
</H5><H5>Αγωνία για τον τραυματισμό του Ίβιτς
</H5><H2>Αποδοκίμασαν το θέαμα
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ο ΑΛΕΞΗΣ Αλεξανδρής κράτησε όρθιο τον Ολυμπιακό χθες βράδυ στο παγωμένο
στάδιο «Σπύρος Λούης», όπου στο 67' λύτρωσε την ομάδα του πετυχαίνοντας το
«χρυσό» γκολ: 1-0 επί του ΟΦΗ, που αγωνίστηκε επί 49 λεπτά με 10 παίκτες λόγω
αποβολής του Σταυρακάκη (με δεύτερη κίτρινη κάρτα).

Οι πρωταθλητές ξαναβρέθηκαν στο «ρετιρέ» της βαθμολογίας έχοντας συγκάτοικο
τον Παναθηναϊκό, αλλά οι περίπου 15.000 «ερυθρόλευκοι» οπαδοί δεν έμειναν
ικανοποιημένοι από το θέαμα που παρακολούθησαν. Το αποτέλεσμα ήταν να
αποδοκιμαστούν οι ποδοσφαιριστές του Ολυμπιακού προς το τέλος του αγώνα.

Το ματς-θρίλερ καρδιοχτύπησε τους φίλους των «ερυθρολεύκων», οι οποίοι
περίμεναν να αποζημιωθούν από την ομάδα του Ντούσαν Μπάγιεβιτς μετά την ήττα
στη Νέα Φιλαδέλφεια.

Ίβιτς, Κουτσουπιάς. Ο Ολυμπιακός έφθασε, έστω και δύσκολα, στους βαθμούς της νίκης

Από τα μεγάφωνα του σταδίου ακούστηκε η ισοπαλία της ΑΕΚ στην Καβάλα και οι
γηπεδούχοι μπήκαν ορεξάτοι στον αγωνιστικό χώρο. Ο Ντούσαν Μπάγιεβιτς
πραγματοποίησε τρεις αλλαγές στην ενδεκάδα με την επιστροφή των
Γιαννακόπουλου, Αλεξανδρή, Μπόντοβιτς. Η δεξιά πλευρά του Ολυμπιακού
λειτούργησε καλά, ωστόσο τις επιθέσεις των «ερυθρολεύκων» σταματούσαν οι
σωστοί οργανωμένοι αμυντικά του ΟΦΗ.

Ο Κουτσουπιάς εξουδετέρωσε τον Ίβιτς και ο φορμαρισμένος Χανιωτάκης κατηύθυνε
με άψογο τρόπο την αμυντική γραμμή των φιλοξενουμένων. Παρά τη γρήγορη
αναγκαστική αλλαγή στην άμυνα (ο Σκέντζος πήρε τη θέση τού τραυματία
Παπαδόπουλου), ο ΟΦΗ αποδείχτηκε «σκληρό καρύδι» για τον Ολυμπιακό.

Ωστόσο, η κατάσταση στο τερέν άλλαξε όταν η ομάδα του Έγκεν Γκέραρντ έμεινε με
10 παίκτες. Ο διαιτητής Τσαγκαράκης απέβαλε τον Σταυρακάκη (δεύτερη κίτρινη
κάρτα στο 41') για αντικανονικό μαρκάρισμα στον Τζόρτζεβιτς. Το παιχνίδι
διακόπηκε για δύο λεπτά, καθώς υπήρξαν αψιμαχίες μεταξύ ποδοσφαιριστών των δύο
ομάδων με πρωταγωνιστές τους Κιάσσο, Ανατολάκη.

Ο Έγκεν Γκέραρντ αναγκάστηκε στο β' ημίχρονο να γυρίσει πίσω την ομάδα του. Ο
Ντιάρα έμεινε μόνος του στην επίθεση και ο Αναστασίου βοήθησε περισσότερο στο κέντρο.

Ο Ολυμπιακός προσπάθησε με γρήγορες πάσες να διασπάσει την αμυντική γραμμή του
ΟΦΗ. Στο 49' ο Χανιωτάκης αντέδρασε αποτελεσματικά σε γυριστό σουτ του Ίβιτς,
αλλά ο γκολκίπερ της κρητικής ομάδας δεν μπόρεσε να κάνει το ίδιο στο 67',
όταν ο Αλεξανδρής από κοντά έστειλε την μπάλα στα δίχτυα. Προηγήθηκε πάσα
ακριβείας του Στέλιου Γιαννακόπουλου.

Ο Ντούσαν Μπάγιεβιτς έριξε στη μάχη τους Νινιάδη (64'), Γκόγκιτς (66'), στις
θέσεις των τραυματιών Μπάνταβιτς, Ίβιτς αντίστοιχα και οι «ερυθρόλευκοι» είχαν
καλύτερη κυκλοφορία στο κέντρο. Ο Νινιάδης δημιούργησε τις προϋποθέσεις για
γκολ στο 75' (δυνατό σουτ εξουδετέρωσε με υπερένταση ο Χανιωτάκης). Ο
γκολκίπερ του ΟΦΗ είπε «όχι» στον Μαυρογενίδη στο 84'

Ο Ολυμπιακός δεν μπόρεσε να εκμεταλλευτεί με τον καλύτερο τρόπο την αριθμητική
του υπεροχή. Το μεγάλο κέρδος όμως για τους πρωταθλητές ήταν η κατάκτηση των
τριών βαθμών.

Ο Χανιώτης διαιτητής Τσαγκαράκης ελέγχεται για δύο φάσεις: στο 39' ο
Ανατολάκης τράβηξε μέσα στην περιοχή τον Αναστασίου, ενώ στο 71' ο Κιάσσος
ανέτρεψε μέσα στην περιοχή τον Νινιάδη. Και στις δύο περιπτώσεις έπρεπε να
σφυρίξει πέναλτι. Κίτρινες κάρτες: Ανατολάκης, Πουρσανίδης, Σκέντζος, Ντιάρα.

Ο ΙΛΙΑ ΙΒΙΤΣ τραυματίσθηκε στο γόνατο και η σοβαρότητα της κατάστασής του θα
γίνει γνωστή σήμερα. Πάντως, υπάρχουν φόβοι να έχουν πειραχτεί ακόμα και οι
χιαστοί. Σε τέτοια περίπτωση, ο Σέρβος άσος του Ολυμπιακού θα απουσιάσει για
αρκετό καιρό από τα γήπεδα.

*** Ο Μπόζινταρ Μπάντοβιτς υπέστη θλάση στον δικέφαλο, στο ίδιο σημείο
που είχε χτυπήσει πριν από 15 ημέρες. Σύμφωνα με δήλωση του Χρήστου Δάρα, ο
Σέρβος αμυντικός θα λείψει τουλάχιστον έναν μήνα.

*** Ο Έγκεν Γκέραρντ ήταν το «κόκκινο» πανί για τους οπαδούς του
Ολυμπιακού. Ο Ολλανδός προπονητής του ΟΦΗ αποδοκιμάστηκε από 15.000
«ερυθρόλευκους» οπαδούς, ενώ αποχώρησε φανερά εκνευρισμένος για την ήττα της
ομάδας του μετά το τέλος του αγώνα.

*** Αποδοκιμασίες γνώρισε ο Πέτρος Μαρινάκης από μερίδα οπαδών του
Ολυμπιακού, λίγο πριν από την έναρξη του αγώνα, ενώ χειροκροτήθηκε ο Νίκος Τσιαντάκης.

*** Άτυχος στάθηκε ο Κώστας Κιάσσος. Ο μέσος άσος του ΟΦΗ, υπέστη διπλό
κάταγμα κνήμης και περόνης και, εκτός τρανταχτού απροόπτου, θα χάσει την
υπόλοιπη σεζόν.

ΜΕΤΑ 17 ΧΡΟΝΙΑ

Πέρασαν 17 χρόνια, από τότε που 21 φίλαθλοι έπεσαν στον βωμό του ποδοσφαίρου,
τελείως άδικα. Ήταν 8 Φεβρουαρίου 1981 και ο Ολυμπιακός είχε νικήσει την ΑΕΚ
με 6-0. Οι φίλαθλοι της Θύρας 7 έφυγαν γρήγορα απ' τις θέσεις τους, είτε για
να αποθεώσουν τους νικητές είτε για να προλάβουν τις συγκοινωνίες και έπεσαν ο
ένας πάνω στον άλλον. Έτσι γλιστρώντας παρέσυραν 54 ανθρώπους, που
τραυματίστηκαν και 19 ακόμη, που πέθαναν επιτόπου από ασφυξία είτε κατά τη
μεταφορά τους στα νοσοκομεία. Λίγες ημέρες αργότερα, έχασαν τη ζωή τους άλλοι
δύο νέοι.

Πριν από την έναρξη του αγώνα κρατήθηκε ενός λεπτού σιγή.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16060O031</ED>
<ID>
ID:130271

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O03&aa=1</URL></REF>


Article

<CATEGORY>vin10</CATEGORY>

 <H5>ΟΦΗ
</H5><H2>Πήρε τον Άνταμτσικ
</H2>
Ο Βάλντεμαρ Άνταμτσικ κατέληξε στην Κρήτη

ΟΛΟΙ ΣΤΟ Ηράκλειο πίστευαν ότι οι μεταγραφές για τον ΟΦΗ τέλειωσαν με την
απόκτηση του Κώστα Παυλόπουλου.

Όμως η «βόμβα» έπεσε το Σάββατο το μεσημέρι, αφού στην Κρήτη ήλθε για
εγκατάσταση τριών χρόνων ο Πολωνός Βάλντεμαρ Άνταμτσικ, 25 χρόνων.

Την προηγούμενη βδομάδα, ο Έγκεν Γκέραρντ κατά την προσφιλή του τακτική
διαβεβαίωνε ότι ο ΟΦΗ έμεινε όπως ήταν και δεν επίκειται νέα μεταγραφή. Όμως,
αντίθετη γνώμη είχε ο πρόεδρος της επιτροπής μεταγραφών Κώστας Καζανάκης, ο
οποίος αφού έλαβε το «οκέι» του Ολλανδού προχώρησε μεθοδευμένα και με απόλυτη
μυστικότητα στην απόκτηση του Άνταμτσικ.

Ο Πολωνός, που πείστηκε να έλθει στον ΟΦΗ μετά πληροφορίες και συστάσεις που
πήρε από τον συμπατριώτη του Κριστόφ Βαζέχα, υπέγραψε στις 30 Ιανουαρίου '98
συμβόλαιο συνεργασίας 3 χρόνων. Πάντως με την απόκτηση του Άνταμτσικ θα
ενισχυθεί η επιθετική γραμμή του ΟΦΗ που τελευταία υστερούσε.

Η μεταγραφή του 25χρονου ήταν περιπετειώδης, αφού υπήρχε δέσμευση του παίκτη
με τη Χότνικ, ομάδα στην οποία ανήκε.

Όμως, αφού το θέμα μελετήθηκε προσεχτικά από νομικούς και αφού διερευνήθηκε
από την ΟΥΕΦΑ, ξεκαθαρίστηκαν τα πράγματα και δόθηκε η «ελευθέρα».

«Με κέρδισε από την πρώτη στιγμή η θετική επικοινωνία που είχαμε με τον κ.
Καζανάκη. Ο ΟΦΗ μου ενέπνευσε εμπιστοσύνη και ανθρώπινα και οικονομικά. Οι
δυνατότητες της ομάδας είναι μεγάλες και εκτίμησα ότι αυτό θα ήταν το πιο
σωστό βήμα μου ποδοσφαιρικά».

ΚΑΙ Ο ΗΡΑΚΛΗΣ

Τον παίκτη, πάντως, διεκδικούσε και ο Ηρακλής, άνθρωπος του οποίου μάλιστα τον
περίμενε προχθές στο αεροδρόμιο του Ελληνικού για να τον παραλάβει από τη
Βαρσοβία. Όμως εκεί ήταν και ο διευθυντής της ΠΑΕ ΟΦΗ Παύλος Κρανιωτάκης και ο
παίκτης τον ακολούθησε στο Ηράκλειο.

Ο Πολωνός αποκτήθηκε το 1997 από τη Skoda Ξάνθης και πριν 5 χρόνια τον είδε
αγωνιζόμενο στην πατρίδα του ο Γκέραρντ, που επέμενε στην απόκτησή του.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16060O032</ED>
<ID>
ID:130326

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O03&aa=2</URL></REF>


Article

<CATEGORY>vin10</CATEGORY>

 <H2>Σήμερα στην TV
</H2><H2></H2>
ΣΠΟΡ γιά όλα τα γούστα έχει το αθλητικό μενού του σημερινού τηλεοπτικού
προγράμματος. Αναλυτικά οι αθλητικές μεταδόσεις:

15.00 (ΕΤ3): ΗΛΤΕΞ Λύκοι-Καστοριά (ποδόσφαιρο, Β' Εθνική), 17.10 (ΕΤ1):
Χειμερινοί Ολυμπιακοί Αγώνες, 17.45 (ΕΤ1): ΠΑΟ-Ορεστιάδα (μαγν., βόλεϊ, Α1),
18.00 (Supersport): Χαλκίδα-Χίος (πόλο), 20.30 (ΕΤ 3): Ηρακλής-Αθηναϊκός
(μαγν., ποδόσφαιρο, Α' Εθνική), 22.00 (Supersport): Κρύσταλ Πάλας-Γουίμπλεντον
(αγγλικό ποδόσφαιρο), 23.30 (ΕΤ1): Χειμερινοί Ολυμπιακοί Αγώνες.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16060O033</ED>
<ID>
ID:130366

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O03&aa=3</URL></REF>


Article

<CATEGORY>vin10</CATEGORY>

 <H5>18 χρόνια χωρίς νίκη στην Καβάλα
</H5><H5>Ο ΠΑΟΚ και τα πέναλτι
</H5><H5>Η ΚΑΛΥΤΕΡΗ ΕΝΔΕΚΑΔΑ
</H5><H2>ΤΟ ΠΑΝΟΡΑΜΑ ΤΗΣ Α' ΕΘΝΙΚΗΣ </H2>
Δώνης και Τσαπανίδης μονομαχούν στο χθεσινό ματς Καβάλας - ΑΕΚ (1-1)

Η ΑΕΚ, που δεν μπόρεσε να νικήσει στην Καβάλα, συμπλήρωσε 18 χρόνια χωρίς νίκη
(από 26.12.1979, 2-4)! Το πιο εκπληκτικό όμως ήταν ότι οι αντίπαλοι στις
τέσσερις τελευταίες περιόδους έμειναν ισόπαλοι( 25.10-1981 0-0, 10.9.1994 0-0,
8.9.1996 1-1 και χθες 1-1)!

*** Αήττητος παρέμεινε ο προπονητής της Καβάλας Νίκος Γκούλης από τότε
που ανέλαβε τη μακεδονική ομάδα.

*** Τα 300 τέρματα στην Α' Εθνική συμπλήρωσε η Καβάλα (250 αγώνες), ενώ
στρογγύλεψε και τα επιθετικά της γκολ στο επαγγελματικό πρωτάθλημα (100 σε 99 αγώνες)!

*** Την έκτη συνεχή του νίκη επί του ΟΦΗ πέτυχε στην έδρα του ο Ολυμπιακός!

*** Το γκολ του Αλέξη Αλεξανδρή ήταν το 1.100ό επιθετικό τέρμα στις 19
παρουσίες του Ολυμπιακού στο επαγγελματικό (608 αγώνες).

*** Τους 450 αγώνες στο πρωτάθλημα έφτασε ο Σάββας Κωφίδης, που τους
γιόρτασε σκοράροντας! Έτσι τώρα υπολείπεται κατά έναν αγώνα από τον Σκαρτάδο,
που με τις 451 συμμετοχές του στο επαγγελματικό κρατάει τα σκήπτρα στα πιο
πολλά παιχνίδια σ' αυτά τα 19 χρόνια ζωής τού πιο πάνω πρωταθλήματος.

<H3>21η ΑΓΩΝΙΣΤΙΚΗ
</H3>
Οκτώ πέναλτι πέρδισε ο ΠΑΟΚ στο εφετινό πρωτάθλημα. Από αυτά, τα τρία ήταν
εύστοχα (Θεοδωρής Ζαγοράκης 2 και Γιώργος Τουρσουνίδης), ενώ 5 ήσαν άστοχα
(Γιώργος Τουρσουνίδης 3, Κώστας Φραντζέσκος, Τζο Νάγκμπε).

*** Χωρίς νίκη η Καλαμάτα επί του ΠΑΟΚ στη μεσσηνιακή πρωτεύουσα,
παραχωρώντας στα τέσσερα τελευταία παιχνίδια της κατά του ΠΑΟΚ ισοπαλίες! Να
τα αποτελέσματα: 3.12.1976 0-3, 16.3.1973 0-0, 28.4.1996 1-1, 29.9.1996 0-0
και χθες 1-1!

1 ΜΙΧΟΠΟΥΛΟΣ (ΠΑΟΚ)

28 ΜΠΕΛΕΒΩΝΗΣ (Καλαμάτας)

6 ΚΕΧΑΓΙΑΣ (Skoda Ξάνθης)

25 ΚΟΥΤΣΟΥΠΙΑΣ (ΟΦΗ)

5 ΚΩΣΤΕΝΟΓΛΟΥ (ΑΕΚ)

19 ΚΩΦΙΔΗΣ (Ηρακλή)

7 ΚΥΖΕΡΙΔΗΣ (Πανηλειακού)

12 ΜΙΚΛΑΝΤ (ΠΑΟ)

17 ΝΑΣΙΟΠΟΥΛΟΣ (Καβάλας)

10 ΑΝΤΡΙΟΛΙ (Ιωνικού)

11 ΤΖΟΡΤΖΕΒΙΤΣ (Ολυμπιακού)

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16060O041</ED>
<ID>
ID:130272

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O04&aa=1</URL></REF>


Article

<CATEGORY>vin10</CATEGORY>

 <H2>ΠΡΟ - ΠΟ </H2>
<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16060O042</ED>
<ID>
ID:130327

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O04&aa=2</URL></REF>


Article

<CATEGORY>vin10</CATEGORY>

 <H2>Γκρεμίστηκε παράδοση 31 χρόνων
</H2>
<AUTHOR>ΓΙΩΡΓΟΣ ΙΣΑΑΚΙΔΗΣ</AUTHOR>

Η ΒΕΡΟΙΑ είχε δημιουργήσει μια παράδοση εις βάρος των μεγάλων ομάδων του
κέντρου, αφού Ολυμπιακός, ΑΕΚ και Παναθηναϊκός δεν μπορούσαν να νικήσουν εκεί.
Πρώτος έκανε το βήμα ο Ολυμπιακός, ο οποίος στις 7.5.1978 (11 χρόνια μετά την
πρώτη του εμφάνιση στη μακεδονική πόλη) επικράτησε με σκορ 2-3. Στο εφετινό
όμως πρωτάθλημα, τόσο η ΑΕΚ (29.11.1997 1-2) όσο και ο Παναθηναϊκός προχθές
(0-3) πέρασαν την απόρθητη έδρα της Βέροιας για πρώτη φορά στην ιστορία τους
μετά 31 ολόκληρα χρόνια!

*** Ο Παναθηναϊκός είχε νικήσει πάλι στη Βέροια αλλά στο Κύπελλο
Ελλάδας (4.2.1987 1-3), όμως η σαββατιάτικη νίκη του είχε ιδιαιτερότητες γιατί
«σπάζοντας» την παράδοση με μεγάλη ευκολία, έδωσε την ευκαιρία στον Βαζέχα,
που σκόραρε για τέταρτη συνεχή αγωνιστική, δηλαδή σ' όλες του Β' γύρου, να
πλησιάσει στην τέταρτη θέση τον Αντωνιάδη (186-187) κι απ' την άλλη στον πρώτο
σκόρερ του Παναθηναϊκού όλων των εποχών να πετύχει γκολ κατά της «κυανόλευκης»
μακεδονικής ομάδας για πρώτη φορά στην καριέρα του!

*** Για δεύτερη συνεχή αγωνιστική σκόραρε ο Αλέξης Αλεξούδης.


<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16060O043</ED>
<ID>
ID:130367

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O04&aa=3</URL></REF>


Article

<CATEGORY>vin10</CATEGORY>

 <H5>Τζακ-ποτ, 600 εκατ. στον κουμπαρά
</H5><H2>Τζόκερ
</H2>
ΤΖΑΚ-ΠΟΤ (600 εκατ. δρχ.) έγινε στο χθεσινό διαγωνισμό (8/2) του ΤΖΟΚΕΡ, αφού
ουδείς βρέθηκε με 5+1 επιτυχίες. Στις υπόλοιπες κατηγορίες τα κέρδη είναι:
Επτά τυχεροί με 5 επιτυχίες θα πάρουν από 10.162.935 δρχ., 97 με 4+1 επιτ. θα
εισπράξουν από 389.490 δρχ., 2.353 με 4 επιτ. θα λάβουν από 7.935 δρχ., 3.167
με 3+1 επιτ. θα πάρουν από 7.935 δρχ., 78.515 με 3 επιτ. θα εισπράξουν από 415
δρχ., 31.668 με 2+1 επιτ. θα λάβουν από 415 δρχ. και 128.132 με 1+1 επιτυχίες
θα πάρουν από 335 δρχ..

Τα πέντε τυχερά νούμερα είναι: 39, 16, 27, 17, 19 ενώ ο αριθμός του ΤΖΟΚΕΡ
είναι 4.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16060O051</ED>
<ID>
ID:130273

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O05&aa=1</URL></REF>


Article

<CATEGORY>vin10</CATEGORY>

 <H2>ΠΡΟ - ΠΟγκόλ
</H2>
Η ΝΙΚΗΤΡΙΑ στήλη του ΠΡΟ-ΠΟγκολ θα ανακοινωθεί σήμερα με τη διεξαγωγή του
αγώνα Λύκων-Καστοριάς. Έως τώρα στην 8άδα μπαίνουν (ανεπίσημα) οι αγώνες 5, 7,
10, 16, 17, 21, 26, 27.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16060O052</ED>
<ID>
ID:130328

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O05&aa=2</URL></REF>


Article

<CATEGORY>vin10</CATEGORY>

 <H5>ΓΗΠΕΔΟ ΚΑΛΟΧΩΡΙΟΥ
</H5><H2>Β' ΕΘΝΙΚΗ </H2>
<H3>&#009ΛΥΚΟΙ&#009ΚΑΣΤΟΡΙΑ
</H3>
Το παιχνίδι θα γίνει σήμερα στις 3 μ.μ. (Supersport)

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O06</CAT>
<ED>
Κωδικός άρθρου: A16060O061</ED>
<ID>
ID:130274

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O06&aa=1</URL></REF>


Article

<CATEGORY>vin10</CATEGORY>

 <H5>ΕΠΙΑΣΕ ΦΩΤΙΑ Ο ΠΥΛΩΝΑΣ, ΔΙΕΚΟΠΗ ΤΟ ΜΑΤΣ ΜΕ ΤΟΝ ΑΡΗ
</H5><H2>Β' ΕΘΝΙΚΗ
</H2><H2>Μπλακ άουτ στα Τρίκαλα
</H2>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

Ο διαιτητής Παπίλιας, από τον Πειραιά, αφού περίμενε για εύλογο χρονικό
διάστημα να ανάψουν τα φώτα στο Στάδιο Τρικάλων, ανακοινώνει στους παράγοντες
τη διακοπή του αγώνα της τοπικής ομάδας με τον Άρη

ΕΧΑΣΑΝ το... φως τους στα Τρίκαλα, καθώς το παιχνίδι της τοπικής ομάδας με τον
Άρη διεκόπη στο 63' και ενώ προηγούντο οι φιλοξενούμενοι με 1-0. Αιτία το
γεγονός ότι έσβησαν τα φώτα, αφού ένας από τους πυλώνες έπιασε φωτιά. Να
σημειωθεί ότι οι υπεύθυνοι τεχνικοί του Σταδίου των Τρικάλων είχαν
προειδοποιήσει ότι κάποτε θα δημιουργείτο πρόβλημα, αφού οι πυλώνες με τον
φωτισμό παρουσίαζαν φθορά, χωρίς όμως να ληφθούν μέτρα συντήρησής τους. Έτσι,
τώρα η ΕΠΑΕ θα αποφασίσει αν θα ξαναγίνει το παιχνίδι από την αρχή ή θα
παιχτούν τα 27' που ήθελε για να λήξει το ματς. Η δεύτερη περίπτωση είχε
εφαρμοστεί πριν από δύο χρόνια (31-3-96) για τον αγώνα Πανιωνίου - Αθηναϊκού,
αφού είχαν καταλογιστεί ευθύνες στους γηπεδούχους.

Στα υπόλοιπα ματς της 19ης αγωνιστικής του πρωταθλήματος της Β' Εθνικής
ξεχώρισαν η συντριβή της Ελευσίνας από τον Εθνικό Αστέρα με 4-1, η μεγάλη
εκτός έδρας νίκη της Δόξας Βυρ. στο Άργος επί της τοπικής ομάδας με 2-1 και η
εκτός έδρας ισοπαλία της Καλλιθέας στο Αγρίνιο με τον Παναιτωλικό. Τα υπόλοιπα
αποτελέσματα: Νίκη Β. - Καρδίτσα 1-0, Πανσερραϊκός - Εδεσσαϊκός 3-0, Δόξα Δρ.
- Καλαμαριά 3-0, ενώ σήμερα θα γίνει το παιχνίδι Λύκοι - Καστοριά.

ΕΘΝΙΚΟΣ ΑΣΤ. - ΕΛΕΥΣΙΝΑ 4-1

Σαρωτικός ο Εθνικός Αστέρας δεν άφησε περιθώρια αντίδρασης στην Ελευσίνα, την
οποία νίκησε 4-1. Οι γηπεδούχοι ήταν ανώτεροι σε όλη τη διάρκεια του αγώνα και
έφθασαν δίκαια στη νίκη. Αντίθετα η Ελευσίνα απογοήτευσε, καθώς σε καμία
περίπτωση δεν θύμισε τον καλό της εαυτό.

ΠΑΝΑΙΤΩΛΙΚΟΣ - ΚΑΛΛΙΘΕΑ 0-0

Άν μία ομάδα έπρεπε να νικήσει, αυτή ήταν η Καλλιθέα που πήρε ισοπαλία 0-0 στο
Αγρίνιο από τον Παναιτωλικό. Οι γηπεδούχοι φάνηκαν ασύνδετοι και δεν απείλησαν
την εστία της Καλλιθέας, που δεν πίστεψε στη νίκη.

ΠΑΝΣΕΡΡΑΪΚΟΣ - ΕΔΕΣΣΑΪΚΟΣ 3-0

Ανώτερος κατά διαστήματα ο Πανσερραϊκός νίκησε 3-0 τον Εδεσσαϊκό που φάνηκε
μόνο στο διάστημα 60'-80'. Οι γηπεδούχοι επέβαλαν τον ρυθμό που ήθελαν, ενώ η
καλύτερη στιγμή για τους φιλοξενουμένους ήταν στο 63', όταν σε σουτ του
Τσαμφίλογλου η μπάλα βρήκε στο δοκάρι της εστίας των γηπεδούχων.

ΠΑΝΑΡΓΕΙΑΚΟΣ - ΔΟΞΑ ΒΥΡ. 1-2

Πολύτιμη εκτός έδρας πέτυχε η Δόξα Βύρ. με 2-1 επί του Παναργειακού. Με την
ήττα της αυτή η τοπική ομάδα μπαίνει για τα καλά σε περιπέτειες και μόνο με
μεγάλη προσπάθεια θα μπορέσει να αποφύγει τον υποβιβασμό. Κορυφαίος παίκτης
των φιλοξενουμένων ο Λιάος, που πέτυχε και τα δύο γκολ, ενώ δοκάρι είχε ο Αραμπατζής.

ΝΙΚΗ Β. - ΚΑΡΔΙΤΣΑ 1-0

Με ένα γκολ του Παφλιά από 40 μ. η Νίκη Βόλου επικράτησε στο θεσσαλικό ντέρμπι
της Καρδίτσας 1-0. Το παιχνίδι έγινε πάνω σε βαρύ αγωνιστικό χώρο, με τους
γηπεδούχους να είναι καλύτεροι. Η Καρδίτσα προσπάθησε να πάρει ένα θετικό
αποτέλεσμα, είχε δύο δοκάρια στο 15' σε διαδοχικά σουτ των Μπαντά, Εβίντι, ενώ
δοκάρι είχε και η Νίκη στο 78' με τον Κόφφα.

ΛΑΡΙΣΑ - ΛΕΒΑΔΕΙΑΚΟΣ 3-2

Επιτέλους νίκη για τη Λάρισα, η οποία μετά τρεις μήνες επιβλήθηκε με 3-2 του
Λεβαδειακού και πήρε τους τρεις πολύτιμους βαθμούς. Οι γηπεδούχοι ήταν
καλύτεροι στο μεγαλύτερο διάστημα του αγώνα, προηγήθηκαν με 2-0, αλλά μέσα σε
τρία λεπτά από λάθη της άμυνας ο Λεβαδειακός κατάφερε να ισοφαρίσει. Το
νικητήριο γκολ πέτυχε με αμφισβητούμενο πέναλτι ο Πολυζωΐδης. Με λάθη η
διαιτησία του Αθηναίου Γρίμμα που απέβαλε τους Χρυσοστομίδη, Κλοκίδη.

ΔΟΞΑ ΔΡ. - ΚΑΛΑΜΑΡΙΑ 3-0

Καλύτερη η Δόξα Δράμας νίκησε 3-0 την Καλαμαριά και ελπίζει βάσιμα πλέον στη
σωτηρία της. Το παιχνίδι είχε δύναμη, πάθος και σημαδεύτηκε από τέσσερις
αποβολές. Τρεις για την Καλαμαριά και μία για τη Δόξα.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O07</CAT>
<ED>
Κωδικός άρθρου: A16060O071</ED>
<ID>
ID:130275

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O07&aa=1</URL></REF>


Article

<CATEGORY>vin10</CATEGORY>

 <H2>Δ' ΕΘΝΙΚΗ
</H2><H2>Η Σύρος νικήτρια στο ντέρμπι του 2ου ομίλου
</H2>
«ΖΩΝΤΑΝΗ» έμεινε η Σύρος (2ος όμιλος) στο κυνήγι της ανόδου, αφού νίκησε (1-0)
το Αγερσανί Νάξου στο ντέρμπι του 2ου ομίλου, στη χθεσινή 21η αγωνιστική του
πρωταθλήματος της Δ' Εθνικής.

Οι Ατρόμητος (3-0 τη Χίο) και Αχαρναϊκός (4-0 τον Ηλυσιακό) παρέμειναν στην
πρώτη θέση του πρώτου ομίλου, ενώ η Αχαϊκή επικράτησε με 1-0 του Αστέρα
Βλαχιώτη και απέκτησε προβάδισμα τεσσάρων βαθμών στην κορυφή του τρίτου ομίλου.

Η Καρδίτσα (4ος όμιλος) που πέτυχε σημαντική εκτός έδρας νίκη (5-2) επί του
Ηρακλή Σοφάδων, απέχει δύο βαθμούς από τις πρωτοπόρες ομάδες Τηλυκράτη (2-1
τον Άγιο Ματθαίο) και Λαμία (5-0 τον Σκουφά Κομπ.).

Ο Απόλλων Κρύας Βρύσης (5ος όμιλος) επιβλήθηκε με 1-0 του Γράμμου Μαυροχωρίου
και ο Κιλκισιακός (6ος όμιλος) επικράτησε με 3-0 της Σαμοθράκης.

Τα αποτελέσματα της 21ης αγωνιστικής και οι βαθμολογίες των ομίλων:

1ος όμιλος: Αήττητος Σπ. - Πολυκράτης 3-1, Άρης Πετρ. - Φωστήρας 3-1,
Χίος - Ατρόμητος Αθ. 0-3, Λήμνος - Κως 2-3, Ακράτητος - Καλυμνιακός 4-0,
Ολυμπιακός Λ. - Χαϊδάρι 2-2, Αχαρναϊκός - Ηλυσιακός 4-0, Καρλόβασι - Άρης Αρχ.
0-3, Ρεπό: Αγ. Παρασκευή.

Η ΒΑΘΜΟΛΟΓΙΑ: Ατρόμητος Αθ. 50, Αχαρναϊκός 50, Ακράτητος 41, Χαϊδάρι
40, Φωστήρας 38, Άρης Πετρ. 38, Αγ. Παρασκευή 32, Αήττητος Σπ. 29, Άρης Αρχ.
26, Καλυμνιακός 25, Ηλυσιακός 24, Ολυμπιακός Λ. 24, Πολυκράτης 23, Κως 21,
Χίος 9, Καρλόβασι 7, Λήμνος 3.

2ος όμιλος: Μοσχάτο - Ηρόδοτος αναβλήθηκε, Χαλκηδόνα - Χαλκίδα 1-1,
Χανιά - Κεχαγιάς 7-1, Σύρος - Αγερσανί Ν. 1-0, Ολυμπιακός Λ. - Πύργος Κ.Χ.
4-0, Μανδραϊκός - Ασπρόπυργος 4-1, Αστέρας Ιτ. - Αστέρας Περ. 2-0, Απόλλων Ερ.
- Κισσαμικός 3-0, Ατσαλένιος - Επαμεινώνδας Λ. 3-0.

Η ΒΑΘΜΟΛΟΓΙΑ: Αγερσανί Ν. 47, Σύρος 44, Χαλκίδα 40, Ατσαλένιος 39,
Χανιά 39, Ασπρόπυργος 37, Αστέρας Ιτ. 37, Μανδραϊκός 32, Απόλλων Ερ. 30,
Ολυμπιακός Λ. 29, Χαλκηδόνα 28, Μοσχάτο 26, Επαμεινώνδας Λ. 25, Αστέρας Περ.
25, Ηρόδοτος 22, Πύργος Κ.Χ. 15, Κισσαμικός 11, Κεχαγιάς 0.

*** Ο Ηρόδοτος έχει δύο μηδενισμούς και -2 βαθμούς.

3ος όμιλος: Λεωνίδιο - Αστέρας Αμαλ. 3-1, Μυστράς - Οδυσσέας Ν. 1-0,
Ευρώτας Ελ. - Πέλοπας Κ. 2-0, Ελαιόφυτο - Εθνικός Πατρ. 2-0, Ατρόμητος Παν. -
Παλληξουριακός 3-0, Αχιλλέας Πατρ. - Τέλλος Αγρ. 2-0, Ζάκυνθος - Πάτρα 1-0,
Αχαϊκή - Αστέρας Βλαχ. 1-0, Αίας Γαστ. - Απόλλων Καλ. 0-4.

Η ΒΑΘΜΟΛΟΓΙΑ: Αχαϊκή 47, Ευρώτας Ελ. 43, Ζάκυνθος 43, Πάτρα 41, Πέλοπας
Κ. 38, Απόλλων Καλ. 35, Λεωνίδιο 33, Ελαιόφυτο 33, Αστέρας Αμαλ. 31, Ατρόμητος
Παν. 30, Αστέρας Βλαχ. 29, Μυστράς 26, Αχιλλέας Πατρ. 25, Οδυσσέας Ν. 23,
Τέλλος Αγρ. 22, Παλληξουριακός 21, Εθνικός Πατρ. 20, Αίας Γαστ. 1.

4ος όμιλος: Βελούχι - Ολυμπιακός Ανθ. 2-0, Ηρακλής Σοφ. - Καρδίτσα 2-5,
Όλυμπος Κερκ. - Αχιλλέας Φαρσ. 1-4, Σκιάθος - Ρήγας Φερ. 0-0, Αστέρας Παρ. -
Μετέωρα 1-3, Ολυμπιακός Παν. - Θεσπρωτός 1-0, Ηρακλής Καρδ. - Ατρόμητος Παλ.
1-0, Τηλυκράτης - Αγ. Ματθαίος 2-1, Λαμία - Σκουφάς Κομπ. 5-0.

Η ΒΑΘΜΟΛΟΓΙΑ: Τηλυκράτης 42, Λαμία 42, Καρδίτσα 40, Ηρακλής Σοφ. 36,
Βελούχι 34, Αχιλλέας Φαρσ. 33, Θεσπρωτός 32, Αγ. Ματθαίος 32, Μετέωρα 31,
Ολυμπιακός Π. 31, Ρήγας Φερ. 30, Σκιάθος 28, Ατρόμητος Παλ. 24, Ολυμπιακός
Ανθ. 23, Ηρακλής Καρδ. 22, Όλυμπος Κερκ. 20, Σκουφάς Κομπ. 14, Αστέρας Παρ. 11.

5ος όμιλος: Γράμμος Μαυρ. - Απόλλων Κρ. Βρ. 0-1, Ηρακλής Πτολ. - Δράση
Τσ. 2-2, Μελιτέας Μελ. - Καμβουνιακός 3-3, Γιαννιτσά - Φίλιππος Μελ. 2-0,
Ποσειδώνας Ν.Π. - Ηρακλής Λαρ. 2-0, Κουφάλια - Καμπανιακός 2-1, Γρεβενά -
Αλμωπός Αρ. 1-4, Κολινδρός - Άρης Παλαιφ. 0-1, Ηρακλής Χ. - Εθνικός Κατ. 6-0.

Η ΒΑΘΜΟΛΟΓΙΑ: Απόλλων Κρ.Βρ. 51, Ηρακλής Χ. 44, Ποσειδώνας Ν.Π. 39,
Εθνικός Κατ. 37, Ηρακλής Πτολ. 37, Ηρακλής Λαρ. 36, Κουφάλια 36, Γιαννιτσά 35,
Αλμωπός Αρ. 34, Άρης Παλαιφ. 30, Γράμμος Μαυρ. 28, Γρεβενά 27, Καμπανιακός 25,
Καμβουνιακός 23, Δράση Τσ. 14, Φίλιππος Μελ. 10, Μελιτέας Μελ. 9, Κολινδρός 6.

*** Ο Γράμμος Μαυρ. έχει -2 βαθμούς.

6ος όμιλος: Κορδελιό - Πόντιοι Ροδ. 2-1, Αγ. Αθανάσιος - Νιγρίτα 4-0,
Άρης Παλαιοχ. - Μουδανιά 3-1, Νέα Πέραμος - Απόλλων Μαυρ. 2-1, Πανδραμαϊκός -
Νέο Πετρίτσι 1-0, Ορφέας Ξ. - Νέα Αμισός 1-0, Κιλκισιακός - Σαμοθράκη 3-0,
Νέστος Χρ. - Νεάπολη 0-1, Πανθρακικός - Λαγκαδάς 7-0.

Η ΒΑΘΜΟΛΟΓΙΑ: Κιλκισιακός 53, Αγ. Αθανάσιος 51, Νεάπολη 47, Κορδελιό
46, Πόντιοι Ροδ. 38, Πανδραμαϊκός 36, Πανθρακικός 36, Νέο Πετρίτσι 33, Άρης
Παλαιοχ. 32, Νέα Αμισός 27, Ορφέας Ξ. 27, Νέστος Χρυσ. 26, Σαμοθράκη 25,
Μουδανιά 25, Νέα Πέραμος 17, Απόλλων Μαυρ. 10, Λαγκαδάς 5, Νιγρίτα 2.

*** Η Νιγρίτα έχει δύο μηδενισμούς και -2 βαθμούς

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O07</CAT>
<ED>
Κωδικός άρθρου: A16060O072</ED>
<ID>
ID:130329

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O07&aa=2</URL></REF>


Article

<CATEGORY>vin10</CATEGORY>

 <H2>Γ' ΕΘΝΙΚΗ
</H2><H2>«Ανάσα» για τον Απόλλωνα
</H2><H2></H2>
ΒΑΘΜΟΛΟΓΙΚΗ ανάσα πήρε ο Απόλλων Λάρισας νικώντας στην έδρα του με 1-0 τον
Ορέστη Ορεστιάδας, στον χθεσινό αγώνα για την 13η αγωνιστική του Βορείου
ομίλου, στο πρωτάθλημα της Γ' Εθνικής.

Η θεσσαλική ομάδα, η οποία πέτυχε την πρώτη νίκη στο γήπεδό της, είναι πλέον
στην προτελευταία θέση (14η) με 9 βαθμούς, ενώ ο Ορέστης Ορεστιάδας παρέμεινε
στην 6η θέση (18 β.).

Το μοναδικό γκολ της συνάντησης πέτυχε ο Τρουβάς στο 18', ενώ οι
φιλοξενούμενοι στάθηκαν άτυχοι στο δεύτερο ημίχρονο, όταν οι Κατακαλίδης (50')
και Τογιάκοβιτς (72') «σημάδεψαν» τα δοκάρια της εστίας του Απόλλωνα Λάρισας.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O07</CAT>
<ED>
Κωδικός άρθρου: A16060O073</ED>
<ID>
ID:130368

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O07&aa=3</URL></REF>


Article

<CATEGORY>vin10</CATEGORY>

 <H5>ΣΤΟ 84' Η SKODA ΞΑΝΘΗ ΒΡΗΚΕ ΤΟΝ ΔΡΟΜΟ ΤΩΝ ΓΚΟΛ
</H5><H2>Το φινάλε έκρυβε θρίαμβο
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

ΤΑ ΠΑΝΩ-ΚΑΤΩ έφερε η SKODA Ξάνθη στα τελευταία έξι λεπτά και θριάμβευσε εκτός
έδρας επί της Προοδευτικής με 3-0. Δίκαια στο τέλος του αγώνα οι οπαδοί των
γηπεδούχων χειροκρότησαν τους φιλοξενουμένους.

Το παιχνίδι ήταν απ' αυτά που φαίνεται ότι όποιος σημειώσει γκολ, θα νικήσει,
αλλά η ομάδα της Ξάνθης όχι μόνο νίκησε, αλλά πέτυχε τρία γκολ στο διάστημα
84'-91'. Η Προοδευτική ήθελε όσο τίποτα άλλο τους τρεις βαθμούς της νίκης,
αφού στη συνέχεια το πρόγραμμα είναι πολύ δύσκολο. Ήθελε, αλλά το άγχος ήταν
τέτοιο που φαινόταν σε κάθε προσπάθεια των ποδοσφαιριστών της. Δεν ήταν μόνο
το άγχος που ήταν ανασταλτικός παράγοντας. Οι γηπεδούχοι μάλλον είχαν μείνει
στη νίκη επί της ΑΕΚ, ενώ κάποιοι νομίζουν ότι με την «έδρα» θα έρχονται και
οι βαθμοί της νίκης. Από την άλλη πλευρά χθες υπήρχε μία ομάδα, η Ξάνθη, που
παίζει πειθαρχημένα. Παρά τις ελλείψεις τους οι φιλοξενούμενοι «έβαλαν την
μπάλα κάτω» και έπαιξαν με αντεπιθέσεις, τις οποίες εκμεταλλεύτηκαν άριστα,
όταν μάλιστα είχαν την αριθμητική υπεροχή. Πρώτα ο Πολίτης (55') και στη
συνέχεια ο Χουζούρης (81') είδαν την κόκκινη κάρτα του Δούρου. Ενδιάμεσα είχε
αποβληθεί και ο Βιλανάκης (64'). Οι γηπεδούχοι διαμαρτύρονται για την κόκκινη
του Χουζούρη, αλλά σίγουρα δεν ήταν ο Δούρος αυτός που έφταιγε για τα γκολ.
Είναι καλύτερα κάποια στιγμή οι παράγοντες των ομάδων να ασχολούνται μόνο με
τις ομάδες τους, κι όχι με τους διαιτητές.

Ο Χάβος άνοιξε τον δρόμο στο 84' για τον θρίαμβο. Δεξιά ο Βενετίδης

Η Προοδευτική είχε την πρωτοβουλία στο μεγαλύτερο διάστημα του αγώνα, αλλά η
Ξάνθη άνοιξε το σκορ με σουτ του Χάβου, στο 84', για το οποίο φέρει ευθύνη και
ο Κόλεφ (0-1). Στο επόμενο λεπτό (85') ο Καραγεωργίου έβγαλε μόνο του τον
Ηλιόπουλο και ενώ η άμυνα της Προοδευτικής «κοιμόταν» αυτός σημείωσε με βολέ
το 0-2. Στις καθυστερήσεις (91') ο Λουτσιάνο με πλασέ πέτυχε το 0-3, αφού
πρώτα «άδειασε» τον Γιαννόπουλο.

Καλή ήταν η διαιτησία του Γιώργου Δούρου.

ΟΙ ΠΡΟΠΟΝΗΤΕΣ

Ο Γιάννης Ματζουράκης μίλησε για τις ελλείψεις που είχε η ομάδα του και στη
συνέχεια ανέφερε: «Η Προοδευτική είχε κάποιες ευκαιρίες με τον Αλμανίδη στην
αρχή, αλλά εμείς στη συνέχεια κοντρολάραμε το παιχνίδι. Οι αλλαγές μας
βοήθησαν και με την ψυχραιμία που δείξαμε στις αντεπιθέσεις καταφέραμε να
νικήσουμε. Ευχαριστούμε την Προοδευτική για τη φιλοξενία».

*** Ο Νίκος Καρούλιας (που αποδοκιμάστηκε από τους οπαδούς της
Προοδευτικής), αναφέρθηκε στο νόμο του ποδοσφαίρου: «Δημιουργήσαμε ευκαιρίες
τις οποίες χάσαμε. Έτσι επαληθεύτηκε ο νόμος του ποδοσφαίρου, που όποιος τις
χάνει δέχεται γκολ. Το ματς ήταν μεγάλης σημασίας για μας, αλλά δεν ήρθε όπως περιμέναμε».

*** Μικροεπεισόδιο δημιουργήθηκε όταν ο Γιάννης Ματζουράκης
κατευθυνόταν προς την αίθουσα συνεντεύξεων Τύπου και κάποιοι τον αποδοκίμασαν.
Ο τεχνικός των φιλοξενουμένων αποχώρησε προσωρινά και στη συνέχεια με συνοδεία
αστυνομικών και του γενικού αρχηγού της Προοδευτικής Νίκου Γιδάκου πήγε στη
συνέντευξη Τύπου. Τις αποδοκιμασίες δεν γλίτωσε και ο Δούρος, ο οποίος
φεύγοντας «τα άκουσε» από κάποιους οπαδούς των γηπεδούχων.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16060O091</ED>
<ID>
ID:130276

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O09&aa=1</URL></REF>


Article

<CATEGORY>vin10</CATEGORY>

 <H2>Πάνω από το όριο του υποβιβασμού
</H2>
<AUTHOR>ΜΑΤΙΝΑ ΗΡΕΙΩΤΟΥ</AUTHOR>

ΓΙΑ ΠΡΩΤΗ φορά από την έναρξη της φετινής αγωνιστικής περιόδου, η Καλαμάτα
βρίσκεται πάνω από τη διαχωριστική γραμμή του υποβιβασμού. Η ομάδα της
Μεσσηνίας μπορεί να ήλθε ισόπαλη 1-1 με τον ΠΑΟΚ, σίγουρα όμως κέρδισε τις
εντυπώσεις από τον αντίπαλό της.

Η ομάδα του Μπάμπη Τεννέ πραγματοποίησε το καλύτερό της παιχνίδι και αδικείται
από το τελικό αποτέλεσμα, αφού είχε ευκαιρίες που δεν εκμεταλλεύτηκε. Το ματς
άρχισε με τους καλύτερους οιωνούς για τη γηπεδούχο ομάδα, η οποία προηγήθηκε
στο 10' με συρτό σουτ του Χάγκαν. Η συνέχεια ανήκε και πάλι στην Καλαμάτα που,
επιβάλλοντας τον ρυθμό της, έφτανε εύκολα στην εστία του Μιχόπουλου, ο οποίος
όμως με σωστές τοποθετήσεις δέν επέτρεπε να δημιουργηθούν κίνδυνοι για την
εστία του. Περισσότερο χαρακτηριστικές ήταν οι φάσεις στο 26' με τον Χάγκαν
και στο 32' με τον Μπελεβώνη. Στη μοναδική του αντεπίθεση στο 40' ο ΠΑΟΚ
κέρδισε πέναλτι σε μαρκάρισμα του Μαραγκού από τον Κουτσουρέ. Την απόφαση του
Κασναφέρη αμφισβήτησαν έντονα οι παίκτες της Καλαμάτας. Την εσχάτη των ποινών
εκτέλεσε ο Τουρσουνίδης, στέλνοντας την μπάλα στο δοκάρι της εστίας των γηπεδούχων.

Στην επανάληψη, ο ΠΑΟΚ παρουσιάστηκε με διαφορετικό πρόσωπο, αφού προσπάθησε
να ισορροπήσει το παιχνίδι και στο 51' ισοφάρισε (1-1) με κεφαλιά του Κόβατς
ύστερα από σέντρα του Φρατζέσκου.

Όμως και πάλι η Καλαμάτα βρήκε τη δύναμη να συνέλθει και να πιέσει τον ΠΑΟΚ,
αλλά ο Σοάρεζ στο 74' και στο 80' έχασε σπουδαίες ευκαιρίες, ενώ στο 84'
έστειλε την μπάλα στο δοκάρι της εστίας του Μιχόπουλου.

Με πολλά λάθη η διαιτησία του Κασναφέρη (Αθήνας), που προκάλεσε τις έντονες
διαμαρτυρίες των γηπεδούχων στη φάση του καταλογισμού του πέναλτι υπέρ του ΠΑΟΚ.

«Η τύχη διαμορφώνει πολλές φορές το αποτέλεσμα και ο ΠΑΟΚ είχε αρκετή. Δώσαμε
μάχη για τη νίκη, αλλά ήμασταν άστοχοι. Ειδικά στο πρώτο ημίχρονο είχαμε πολύ
καλή παρουσία. Ο ΠΑΟΚ δεν θα χάσει το τρένο της Ευρώπης, ενώ η ομάδα μου θα
πρέπει να κάνει πορεία για Ευρώπη, προκειμένου να παραμείνει στην κατηγορία»,
δήλωσε ο τεχνικός της Καλαμάτας, Μπάμπης Τεννές.

Από την πλευρά του, ο προπονητής του ΠΑΟΚ Άγγελος Αναστασιάδης, τόνισε: «Η
Καλαμάτα ήταν πολύ καλή ομάδα. Εμείς μείναμε στην αρχή πίσω στο σκορ, ενώ
χάσαμε πέναλτι, που μας επηρέασε. Στο δεύτερο ημίχρονο και για 30' ήμασταν
καλύτεροι, αλλά δεν το εκμεταλλευτήκαμε. Για μία ακόμα φορά δεχτήκαμε πολλές
κάρτες και θα έχουμε πρόβλημα στο παιχνίδι Κυπέλλου της Τετάρτης. Όμως, ο ΠΑΟΚ
έχει μάθει να ζει με τα προβλήματα».

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16060O092</ED>
<ID>
ID:130330

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O09&aa=2</URL></REF>


Article

<CATEGORY>vin10</CATEGORY>

 <H5>ΕΧΑΣΕ 1-0 ΑΠΟ ΤΗΝ ΜΠΟΛΟΝΙΑ ΣΤΟ ΓΗΠΕΔΟ ΤΗΣ ΚΑΙ Η ΓΙΟΥΒΕΝΤΟΥΣ ΠΗΡΕ «ΑΕΡΑ»
ΤΕΣΣΑΡΩΝ ΒΑΘΜΩΝ
</H5><H2>ΙΤΑΛΙΑ
</H2><H2>Η πιο άσχημη στιγμή της Ίντερ
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Ο Έντγκαρ Ντάβιντς πανηγυρίζει έξαλλα το γκολ που πέτυχε εις βάρος της Ρόμα,
έχοντας δίπλα του τον Μορένο Τοριτσέλι

Η ΙΝΤΕΡ σε κρίση. Οι νερατζούρι γνώρισαν τη δεύτερη συνεχόμενη εντός έδρας
ήττα τους, αυτήν τη φορά από την Μπολόνια (1-0), με αποτέλεσμα η Γιουβέντους,
που επικράτησε 3-1 της Ρόμα, να ξεφύγει τέσσερις βαθμούς.

Πρωταγωνιστής τού αγώνα του Μεάτσα αναδείχτηκε ο Ρομπέρτο Μπάτζιο, αφού με
δική του ασίστ ο Μισέλε Παραμάτι έστειλε ­ χωρίς δυσκολία ­ την μπάλα στα
δίχτυα του ανήμπορου Παλιούκα. Η Ίντερ πραγματοποίησε τη χειρότερη φετινή της
εμφάνιση ­ όπως παραδέχτηκε ο προπονητής της Λουίτζι Σιμόνι ­ ενω η...
σωματική ακεραιότητα του προέδρου της ομάδας Μάσιμο Μοράτι θεωρείται πλέον
επισφαλής, στο Μεάτσα.

Στο Ντέλε Άλπι, η Γιουβέντους με τον αέρα της πρωταθλήτριας ξεπέρασε το
εμπόδιο της Ρόμα, με τον Ντελ Πιέρο σε μεγάλα κέφια. 
Ο άσος της Γιούβε, που κατα πάσα πιθανότητα θα φορέσει τη φανέλα με το νούμερο
«10» στα τελικά του Μουντιάλ, σκόραρε στο 48', ενώ την μπάλα στα δίχτυα
έστειλαν ακόμη οι Ζιντάν (45') και Ντάβιντς (64').

Ωστόσο, οι ποδοσφαιριστές της Ρόμα υποστήριξαν πως αδικήθηκαν από τον διαιτητή
(ζήτησαν πέναλτι σε ανατροπή του Γκαουτιέρι από τον Ντεσάν), ενώ ο προέδρος
τους Φράνκο Σένσι υποστήριξε πως «η Γιουβέντους είναι μεγάλη ομάδα γιατί έχει
δύναμη έξω από τους αγωνιστικούς χώρους»!

Την τέταρτη συνεχόμενη νίκη της πέτυχε η Φιορεντίνα, αυτήν τη φορά επί της
Μπάρι εκτός έδρας (1-0), ενώ η Λάτσιο συνεχίζοντας την ανοδική της πορεία
επικράτησε με 2-1 της Μίλαν.

Αναλυτικά τα αποτελέσματα:

Μπάρι - Φιορεντίνα 0-1 (Μορφέο 71'). Έμπολι - Νάπολι 5-0 (Εσπόζιτο 24',
Καπελίνι 37' με πέναλτι, Πάνε 50', Φλοριάντσιτς 76', 79'). Ίντερ - Μπολόνια
0-1 (Παραμάτι 56'). Γιουβέντους - Ρόμα 3-1 (Ζιντάν 45', Ντελ Πιέρο 48',
Ντάβιντς 64' - Σέρτζιο 56')., Λάτσιο - Μίλαν 2-1 (Μαντσίνι 5', Μπόκσιτς 89' -
Κλάιφερτ 90'). Πιασέντζα - Βιτσέντζα 1-1 (Μουργκίτα 56' - Τζάουλι 47').
Σαμπντόρια - Μπρέσια 2-1 (Μπία 17' αυτογκόλ, Μοντέλα 35' - Νέρι 50').
Ουντινέζε - Λέτσε 6-0 (Σιπριέν 20' αυτογκόλ, Μπίρχοφ 38', 48', Πότζι 59' με
πέναλτι, 67', Τζιανισέδα 90').


<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16060O101</ED>
<ID>
ID:130256

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O10&aa=1</URL></REF>


Article

<CATEGORY>vin10</CATEGORY>

 <H2>ΟΛΛΑΝΔΙΑ
</H2><H2>Χωρίς γκολ ο Μαχλάς
</H2>
ΤΗΝ ΗΤΤΑ με 1-0 από τη Βίλεμ γνώρισε η Βίτεσε, στον πρώτο της αγώνα στο
ολλανδικό πρωτάθλημα, μετά τη διακοπή λόγω χειμώνα.

Ο Νίκος Μαχλάς όχι μόνο δεν σκόραρε, αλλά δέχτηκε και κίτρινη κάρτα, για
αντιαθλητικό μαρκάρισμα. 
Επίσης, δύο ακόμη παίκτες της Βίτεσε οι Κρεκ (αρχηγός) και Τράστφουλ δέχτηκαν
κόκκινη κάρτα.

Αναλυτικά, τα αποτελέσματα: Βίλεμ-Βίτεσε 1-0 (Κόλκα 89'). Μπρέντα-Χεερένβιν
0-2 (Βαν Νιστερλόι 87'). Τβέντε-Νιμέγκεν 1-0 (ΜακΚίνον 67').
Μάαστριχτ-Γκρόνινγκεν 1-0 (Έμερσον 2'). Φορτούνα Σιτάρντ-Σπάρτα 2-1 (Τζέφρι
10', Χάμινγκ 21'-Γιάλινκ 60'). Ουτρέχτη-Φέγενορντ 2-3 (Μολς 27', Βαν Μολ
72'-Κρουζ 34', 40', Βος 54'). Βάαλβικ-Άγιαξ 1-5 (Ντερ Λέεγκτε 56'-Αρβελάτζε
9', Λάουντρουπ 23', 55', 60', Μπαμπαγκίντα 65'). Βόλενταμ-Ρόντα 1-4 (Τζεντίλε
67'-Πέετερς 19', 37', Βρέντε 75', Βαν Χουντ 83').

Η βαθμολογία: Άγιαξ 58, Αϊντχόβεν 40, Χεερένβιν, Βίτεσε και Φέγενορντ 38.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16060O102</ED>
<ID>
ID:130316

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O10&aa=2</URL></REF>


Article

<CATEGORY>vin10</CATEGORY>

 <H2>ΙΣΠΑΝΙΑ
</H2><H2>Ρεάλ, Μπάρτσα ψάχνουν για νίκη
</H2>
Ο Λουίς Ενρίκε (δεξιά) ίσως συνεργαστεί με νέο προπονητή τις επόμενες ημέρες

ΣΕ ΤΕΝΤΩΜΕΝΟ σχοινί συνεχίζουν να βαδίζουν Μπαρτσελόνα και Ρεάλ Μαδρίτης,
καθώς για μία ακόμη αγωνιστική δεν κατάφεραν να καρπωθούν τους τρεις βαθμούς
της νίκης.

Η Μπαρτσελόνα υποχρεώθηκε σε ισοπαλία 1-1 από την Τενερίφη εκτός έδρας, αλλά
διατηρήθηκε στην κορυφή της βαθμολογίας, αφού η Ρεάλ ήρθε επίσης ισόπαλη (2-2)
με την Ντεπορτίβο.

Ο πρόεδρος της Ρεάλ, Λορέντσο Σανθ, είχε προειδοποιήσει τον προπονητή της
ομάδας του, Γιουπ Χάινκες πως αν χάσει από την Ντεπορτίβο, θα απολυθεί. Δεν
διευκρίνισε τι θα γινόταν σε περίπτωση ισοπαλίας.

Αναλυτικά τα αποτελέσματα:

Μαγιόρκα - Κομποστέλα 2-1 (Στάνκοβιτς 46', Εθκουέρο 60' - Πάσι 19'). Ρεάλ
Σοσιεδάδ - Ατλέτικο Μπιλμπάο 1-1 (Γκρασία 90' - Λαραθάμπαλ 9'). Εσπανιόλ -
Σαραγόσα 0-1 (Κίλι 17'). Χιχόν - Ρασίνγκ 2-1 (Ροντριγκάο 22', Τόμας 25' -
Αλμπέρτο 46'). Βαλένθια - Βαγιαδολίδ 1-2 (Τζούκιτς 45' - Μπέντζαμιν 14',
Βίκτορ 42'). Σαλαμάνκα - Θέλτα 0-1 (Σάντσεθ 24'). Μπέτις - Μπέριδα 2-1
(Αλφόνσο 36', Φινίντι 79' - Ρουάνο 53'). Τενερίφη - Μπαρτσελόνα 1-1
(Γιοκάνοβιτς 46' - Ριβάλντο 44') Ντεπορτίβο - Ρεάλ Μαδρίτης 2-2 (Φραν 15',
Ντιαλμίνια 26' - Βίκτορ 25', Μοριέντες 86').

Η βαθμολογία: Μπαρτσελόνα 45 (με έναν αγώνα λιγότερο), Ρεάλ Μαδρίτης 44, Ρεάλ
Σοσιεδάδ 43.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16060O103</ED>
<ID>
ID:130358

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O10&aa=3</URL></REF>


Article

<CATEGORY>vin10</CATEGORY>

 <H5></H5><H5>Πάλι γκολ ο Τσάρτας
</H5><H5>Ο Άντιτς στη Φενερμπαχτσέ
</H5><H5>Νίκησε η Γεωργία
</H5><H5>Υποψήφιος ο Ντουμιτρίου
</H5><H2>Εμπιστευτικά
</H2>
Για δεύτερη συνεχή αγωνιστική ο Βασίλης Τσάρτας σημειώνει γκολ. Ο διεθνής άσος
πέτυχε το πρώτο τέρμα της ομάδας του Σεβίλλης (45') στον αγώνα με την Έλτσε
(2-0). Σκόραρε επίσης ο Γιούριτς στο 68'

* Ο Βρετανός πρωθυπουργός Τόνι Μπλερ έδωσε εντολή στους υπουργούς τής
κυβέρνησής του να μην παρακολουθήσουν τους αγώνες του Μουντιάλ '98 από τις
εξέδρες των γαλλικών γηπέδων, για να μην προκαλέσουν τους Άγγλους φιλάθλους
που δεν κατάφεραν να εξασφαλίσουν εισιτήριο για τους αγώνες. 
Όπως ανέφεραν οι «Sunday Times», όποιος υπουργός θελήσει να παρακολουθήσει
αγώνα του Μουντιάλ θα πρέπει προηγουμένως να πάρει σχετική άδεια από το
πρωθυπουργικό γραφείο

Τις βαλίτσες του ετοιμάζει ο Ράντομιρ Άντιτς, αφού όπως αναφέρει η «El Pais»
την επόμενη περίοδο θα κάθεται στον πάγκο της τουρκικής Φενερμπαχτσέ. Ο Σέρβος
κόουτς βρίσκεται σε αντιπαράθεση με τον πρόεδρο της Ατλέτικο Μαδρίτης, Χέσους
Χιλ, και με τις περισσότερες βεντέτες της ομάδας του. 
Ο Άντιτς θα πάρει μαζί του στη Φενερμπαχτσέ και τον συμπατριώτη του σέντερ
φορ, Ράντε Μπογκντάνοβιτς, ο οποίος αγωνίζεται ως αλλαγή φέτος στην Ατλέτικο Μαδρίτης

* Ο Φινλανδός Τόμι Μάκινεν με Μιτσουμπίσι κέρδισε το Ράλι της Σουηδίας, το
δεύτερο που διεξάγεται αυτή τη σεζόν για το παγκόσμιο πρωτάθλημα. Ο παγκόσμιος
πρωταθλητής πήρε την πρώτη θέση με χρόνο 3.32.51,6 έναντι 3.33.43,2 του
Ισπανού Κάρλος Σάινθ και 3.30.50,4 του Φινλανδού Γιούχα Κάνκουνεν.

Νίκη με 3-0 πέτυχε η Γεωργία επί της Αλβανίας κατά τη διάρκεια τετραεθνούς
τουρνουά που διεξάγεται στη Βαλέτα (Μάλτα). Σκόραραν οι Κετσπάγια (19'),
Καβελασβίλι (28') και Ιασβίλι (71'). Να σημειωθεί πως και οι δύο ομάδες είναι
αντίπαλες του αντιπροσωπευτικού μας συγκροτήματος στα προκριματικά του Ευρω-2000

* Την καλύτερη φετινή επίδοση στον κόσμο στα 400 μέτρα κλειστού στίβου πέτυχε
ο Βρετανός Σόλομον Βαρίσο, σημειώνοντας χρόνο 45,76'' κατά τη διάρκεια του
πρωταθλήματος της Αγγλίας.

Ο προπονητής της ΑΕΚ Ντουμίτρου Ντουμιτρίου είναι μεταξύ των υποψηφίων για να
αναλάβουν την τεχνική ηγεσία της εθνικής Ρουμανίας μετά την αποχώρηση του
Άνγκελ Ιορντανέσκου, σύμφωνα με δημοσίευμα της «Γκατζέτα Ντέλο Σπορ»

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16060O104</ED>
<ID>
ID:130387

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O10&aa=4</URL></REF>


Article

<CATEGORY>vin10</CATEGORY>

 <H5>ΜΑΝΤΣΕΣΤΕΡ
</H5><H2>Δίνει 10 εκατ. την εβδομάδα στον Μπέκαμ μέχρι το 2005
</H2><H2></H2>
ΤΟ ΣΥΜΒΟΛΑΙΟ του Ντέιβιντ Μπέκαμ με τη Μάντσεστερ Γιουνάιτεντ λήγει σε τρία
χρόνια, ωστόσο η διοίκηση των «μπέμπηδων» βολιδοσκοπεί τον παίκτη ώστε να
ανανεώσει το συμβόλαιό του μέχρι το 2005! Η Μάντσεστερ Γιουνάιτεντ έχει
θορυβηθεί ιδιαίτερα από τις φήμες που θέλουν τον Μπέκαμ να εγκαταλείπει το
Μάντσεστερ για το Μιλάνο και τη Μίλαν. Έτσι, η Μάντσεστερ προσφέρει στον Άγγλο
άσο εβδομαδιαία αποζημίωση 10 εκατ. δραχμές, αρκεί να υπογράψει συμβόλαιο
μέχρι το 2005. Ο Μπέκαμ, που πρόσφατα συμφώνησε (για επτά χρόνια) να
διαφημίζει παπούτσια της Adidas, απάντησε πως τα χρήματα είναι λίγα. Οι
διαπραγματεύσεις ανάμεσα στις δύο πλευρές θα συνεχιστούν, ενώ πρωταγωνιστικό
ρόλο στην υπόθεση αναμένεται να παίξει η αρραβωνιαστικιά του Μπέκαμ, Βικτόρια
Άνταμς, που παρεμπιπτόντως επιθυμεί να συνεχίσει ο καλός της την καριέρα του
στο εξωτερικό.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16060O105</ED>
<ID>
ID:130404

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O10&aa=5</URL></REF>


Article

<CATEGORY>vin10</CATEGORY>

 <H5>ΓΑΛΛΙΑ
</H5><H2>Εκπλήξεις στο Κύπελλο
</H2>
ΟΣΕΡ, Ναντ και Ρεν έπεσαν θύματα εκπλήξεων στους αγώνες του δεύτερου γύρου του
Κυπέλλου Γαλλίας. Η δύο φορές νικήτρια της διοργάνωσης, Ρεν, ηττήθηκε 1-0 από
την ομάδα Ιστρές που αγωνίζεται στην Γ' κατηγορία. Η κυπελλούχος του 1996,
Οσέρ, δεν κατάφερε να ξεπεράσει το εμπόδιο της Μιλούζ (Β' κατηγορίας), από την
οποία γνώρισε την ήττα με 2-1, ενώ η Ναντ έχασε επίσης από ομάδα Β' κατηγορίας
(Καν) με 1-0.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16060O106</ED>
<ID>
ID:130416

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O10&aa=6</URL></REF>


Article

<CATEGORY>vin10</CATEGORY>

 <H2>ΓΕΡΜΑΝΙΑ
</H2><H2>ΜΠΟΥΝΤΕΣΛΙΓΚΑ
</H2><H2>Υπόθεση για δύο ο τίτλος
</H2>
Ο Βόλφγκανγκ Φάιρσινγκερ ανακόπτει την επέλαση του Κράζιμιρ Μπαλάκοφ
(Ντόρτμουντ - Στουτγκάρδη 3-1)

ΚΟΥΡΣΑ για δύο χαρακτηρίζεται πλέον η υπόθεση τίτλος στη Μπουντεσλίγκα, καθώς
Καϊζερσλάουτερν και Μπάγερν άνοιξαν την ψαλίδα που τους χωρίζει από τις
υπόλοιπες διεκδικήτριες, στους εννέα βαθμούς. Στο Καϊζερσλάουτερν, η ομώνυμη
ομάδα επικράτησε εύκολα της δυνατής Μπόχουμ με 3-0, διατηρώντας έτσι την πρώτη
θέση στη βαθμολογία και τους δύο βαθμούς που τη χωρίζουν από τη Μπάγερν. Στο
Μόναχο, η βαυαρική ομάδα επικράτησε 2-0 της Χάνσα Ροστόκ, ενώ ο Τζιοβάνι
Τραπατόνι εξέφρασε παράπονα γιατί οι παίκτες του δεν σημείωσαν περισσότερα
γκολ. Στην τρίτη θέση της βαθμολογία αναρριχήθηκε η Λεβερκούζεν, μετά την
εντυπωσιακή της νίκη με 4-1 επί της Βέρντερ Βρέμης (δύο γκολ πέτυχε ο
Κίρστεν), ενώ σε άνοδο βρίσκεται και η Ντόρτμουντ που επιβλήθηκε της
Στουτγκάρδης (μέχρι προχθές εκ των πρωτοπόρων) με 3-1. Αναλυτικά τα
αποτελέσματα: Ντόρτμουντ - Στουτγκάρδη 3-1 (Ντεκάιβερ 22', 42', Κόλερ 29' -
Μπόμπιτς 63'). Γκλάντμπαχ - Σάλκε 0-1 (Μαξ 42'). Αμβούργο - Χέρτα Βερολίνου
1-1 (Φίσερ 28' - Σμιτ 5'). Αρμίνια Μπίλεφελντ - Μόναχο 1860 1-1 (Ρίντλεβιτς
64' - Αγκοστίνο 87'). Λεβερκούζεν - Βέρντερ Βρέμης 4-1 (Κίρστεν 7', 66' με
πέναλτι, Μάιερ 68', Μπίνλιχ 83' - Μπραντ 37' με πέναλτι). Μπάγερν - Χάνσα
Ροστόκ 2-0 (Τζίκλερ 16', Τάρνατ 18'). Ντούισμπουργκ - Καρλσρούι 1-0 (Χάιτο
82'). Καϊζερσλάουτερν - Μπόχουμ 3-0 (Βάγκνερ 33', Ρίσκε 45', 82').


<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16060O111</ED>
<ID>
ID:130257

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O11&aa=1</URL></REF>


Article

<CATEGORY>vin10</CATEGORY>

 <H2>ΑΓΓΛΙΑ
</H2><H2>Πρεμιέρα Ζαγοράκη με νίκη της Λέστερ
</H2>
Ο σκόρερ της Μάντσεστερ, Άντι Κόουλ, νικά στον αέρα τους Γκούντνι Μπέργκσον
(αριστερά) και Άντι Τοντ

Ο ΘΟΔΩΡΟΣ Ζαγοράκης έγινε ο δεύτερος Έλληνας ποδοσφαιριστής ­ μετά τον Γιώργο
Δώνη ­ που αγωνίστηκε στην Πρεμιέρ Λιγκ.

Ο ­ κατά τους Άγγλους ­ Τεό, πραγματοποίησε το ντεμπούτο του στην Αγγλία με
τους καλύτερους οιωνούς, καθώς η ομάδα του Λέστερ επικράτησε της πολύ ισχυρής
Λιντς 1-0 και διεκδικεί, πλέον, με αξιώσεις μια θέση στα ευρωπαϊκά Κύπελλα της
νέας περιόδου.

Ο Ζαγοράκης μπήκε στον αγωνιστικό χώρο στο 87ο λεπτό, στη θέση του
τραυματισμένου Ρομπ Σάβατζ, και αποθεώθηκε από τους οπαδούς της Λέστερ, οι
οποίοι φώναζαν ρυθμικά «Τεό, Τεό!».

Κατά τα άλλα, οι δύο μεγάλοι του αγγλικού ποδοσφαίρου, Μάντσεστερ Γιουνάιτεντ
και Λίβερπουλ, συνεχίζουν να εκπλήσσουν με την κακή τους απόδοση. 
Οι «μπέμπηδες» κατάφεραν να αποφύγουν την τρίτη συνεχόμενη ήττα τους, μόλις
πέντε λεπτά πριν από το τέλος του αγώνα με την Μπόλτον (1-1), χάρη σε γκολ που
πέτυχε ο Άντι Κόουλ.

Την ίδια στιγμή, στο Άνφιλντ, η Λίβερπουλ υπέκυπτε στην ανωτερότητα της
Σαουθάμπτον (3-2), δείχνοντας για μία ακόμη φορά πως δεν είναι ικανή να
διεκδικήσει τον τίτλο.

Όμως, και την Μπλάκμπερν παρέσυρε η δίνη των εκπλήξεων. Η ομάδα του Ρόι
Χόντζον ηττήθηκε στην έδρα της με 3-0 από την Τότεναμ, η οποία παλεύει με
νύχια και με δόντια να αποφύγει τον υποβιβασμό.

Αναλυτικά τα αποτελέσματα:

Μπάρνσλεϊ - Έβερτον 2-2 (Φιόρτοφτ 24', Μπάρναρντ 63' - Φέργκιουσον 40', Γκραντ
50'). Μπλάκμπερν - Τότεναμ 0-3 (Μπέρτι 37', Άρμστρονγκ 89', Φοξ 90'). Κόβεντρι
- Σέφιλντ Γουένζντεϊ 1-0 (Ντάμπλιν 74' με πέναλτι). Ντέρμπι - Άστον Βίλα 0-1
(Γιορκ 90'). Λέστερ - Λιντς 1-0 (Πάρκερ 44' με πέναλτι). Λίβερπουλ -
Σαουθάμπτον 2-3 (Όουεν 24', 90' - Χιρστ 8' με πέναλτι, 90', Όστενσταντ 85').
Μάντσεστερ Γιουνάιτεντ - Μπόλτον 1-1 (Κόουλ 85' - Τέιλορ 60'). Νιουκάστλ -
Γουέστ Χαμ 0-1 (Λαζαρίδης 16'). Άρσεναλ - Τσέλσι 2-0 (Χιουζ 4', 42').

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16060O112</ED>
<ID>
ID:130317

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O11&aa=2</URL></REF>


Article

<CATEGORY>vin10</CATEGORY>

 <H5>ΑΚΟΜΑ ΜΙΑ ΧΡΟΝΙΑ Η ΑΕΚ ΔΕΝ ΝΙΚΗΣΕ ΣΤΗΝ ΚΑΒΑΛΑ, ΜΕ ΑΠΟΤΕΛΕΣΜΑ ΝΑ ΠΕΣΕΙ ΣΤΗΝ
ΤΡΙΤΗ ΘΕΣΗ ΤΗΣ ΒΑΘΜΟΛΟΓΙΑΣ
</H5><H5>ΚΟΠΙΤΣΗΣ
</H5><H5>Είδε όλη η Ελλάδα
</H5><H5>ΝΤΟΥΜΙΤΡΙΟΥ
</H5><H5>Ντρέπομαι για τον διαιτητή
</H5><H2>Η παράδοση συνεχίστηκε
</H2>
<AUTHOR>ΚΩΣΤΑΣ ΚΟΥΓΙΟΥΜΤΖΟΓΛΟΥ</AUTHOR>

ΚΑΒΑΛΑ. 
Του ανταποκριτή μας

ΙΣΧΥΡΗ παραμένει η παράδοση στους αγώνες Καβάλας - ΑΕΚ! Και η ΑΕΚ για μία
ακόμη φορά (από την περίοδο '78-79!) δεν κατάφερε να φύγει με τους βαθμούς της
νίκης, χάνοντας παράλληλα τη μεγάλη ευκαιρία να διατηρηθεί στην κορυφή του
βαθμολογικού πίνακα.

Το τελικό 1-1 κρίνεται ως απόλυτα δίκαιο αποτέλεσμα. Και για τη μεν Καβάλα
συντηρεί το όνειρο της παραμονής στη μεγάλη κατηγορία (σε τρεις επί Γκουλή
αγώνες, πέντε βαθμούς), για τη δε ΑΕΚ αφαιρεί ελπίδες για κατάκτηση του τίτλου
στην πλέον κρίσιμη καμπή του πρωταθλήματος.

Ο Εναγκουάνα σταματάει την επιθετική προσπάθεια του Μαρτσέλο. 
Οι φιλοξενούμενοι ξεπέρασαν νωρίτερα τις (μεγάλες) ελλείψεις τους και στην
αρχή κυριάρχησαν στον αγωνιστικό χώρο. Μάλιστα, στο πρώτο 20λεπτο έχασαν τρεις
σημαντικές ευκαιρίες που έπαιξαν ασφαλώς τον ρόλο τους στη μετέπειτα εξέλιξη
του αγώνα. Στο 3' ο Λογαράς νίκησε τον Σέμπουε, στο 9' ο Δώνης μόνος πέταξε
την ευκαιρία, ενώ η μεγαλύτερη στιγμή για την ΑΕΚ ήταν στο 21': τότε ο
Μαρτσέλο πέρασε και τον τερματοφύλακα, ωστόσο το σουτ από πλάγια θέση
σταμάτησε στην αριστερή δοκό!

Στη συνέχεια η Καβάλα ανέβηκε, οι παίκτες της έπαιξαν με πάθος, ισορρόπησαν
τον αγώνα και στο δεύτερο ημίχρονο παρακολουθήσαμε αληθινό ντέρμπι. Με τη
μπάλα να πηγαίνει με ταχύτητα από τη μία περιοχή στην άλλη, την ΑΕΚ να πιέζει,
την Καβάλα να απαντά με αντεπιθέσεις και τους παίκτες του Ντουμιτρίου να
διαμαρτύρονται με πάθος στον διαιτητή Καλαθενό για ορισμένες από τις αποφάσεις
του. Ας τα δούμε όλα με τη σειρά:

*** Στο 50' με σουτ - φάουλ από 30 μέτρα ο Άντον Ντόμπος ξεγελά τον
Λογαρά και κάνει το 0-1.

*** Στο 62' ο Νασιόπουλος σπάει το τεχνικό οφ - σάιντ, βγαίνει προ του
Ατματσίδη και ανατρέπεται τη στιγμή του σουτ. Πέναλτι λέει ο Καλαθενός, όχι οι
ποδοσφαιριστές της ΑΕΚ και οι διαμαρτυρίες είναι έντονες με πρώτο τον Μανωλά!
Τελικά, ουδείς τιμωρείται και μετά δύο λεπτά ο Πανανδρέου ευστοχεί στην ποινή
και ισοφαρίζει (1-1).

*** Η ΑΕΚ είχε τη δυνατότητα να πάρει τη νίκη στο 72', ο Μαλαδένης όμως
που χτύπησε με δική του πρωτοβουλία το πέναλτι που κέρδισε από τον Κόλτζη,
έστειλε τη μπάλα στο οριζόντιο δοκάρι. Έτσι, το 1-1 διατηρήθηκε ως σκορ του ματς.

Βεβαίως, η ΑΕΚ διαμαρτύρεται και για τη φάση του 86'. Δηλαδή για την απόφαση
του Καλαθενού να στερήσει το πλεονέκτημα στον Τόμιτς (έκανε το σουτ και η
μπάλα κατέληξε στα δίχτυα!) και να δώσει έμμεσο στην περιοχή...

Ακόμη, η ΑΕΚ διαμαρτύρεται για τη μονομαχία Ντόμπος - Κόλτζου στο 33', που...
μύριζε πέναλτι.

Με λίγα λάθη η διαιτησία του Καλαθενού. Πάντως, στην Καβάλα έχουν να λένε ότι
ουδέποτε διαιτητής τούς έπαιξε 50%-50% (όπως χθες) με αντίπαλο μια «μεγάλη ομάδα».

Δεν μπορεί να πιστέψει ο Χρήστος Μαλαδένης ότι αστόχησε σε πέναλτι

ΕΠΙΒΑΡΥΝΤΙΚΑ για τον Χάρη Κοπιτσή είναι όσα αναφέρει ο διαιτητής Καλαθενός στο
φύλλο αγώνος. Ο ρέφερι μιλάει για φραστική επίθεση από τον παίκτη (προσπάθησε
να μας επιτεθεί και φώναζε αλήτη...) στην καταπακτή, ενώ του απηύθυνε
υβριστικές εκφράσεις.

Αργότερα, ο μέσος της ΑΕΚ (κινδυνεύει με ποινή τεσσάρων αγωνιστικών) έλεγε
«όλη η Ελλάδα είδε σήμερα πώς παίζεται το ελληνικό ποδόσφαιρο». Ο Στέλιος
Μανωλάς με ειρωνεία σημείωνε «είναι καθαρό το ελληνικό πρωτάθλημα», ενώ όταν
ρωτήθηκε για τη φάση του πέναλτι ο Ηλίας Ατματσίδης είπε: «Χρειάζεται εγώ να
μιλήσω; Δεν είδατε; Τι να πω για το πέναλτι και αν τον ακούμπησα; Δεν είδατε
πού πήγε η μπάλα, πού έφτασε; Βαρεθήκαμε να παίζουμε με τόσους αντιπάλους».

Η διοίκηση της ΠΑΕ ΑΕΚ είναι αποφασισμένη να βγάλει σήμερα ανακοίνωση κατά της
διαιτησίας. Και μάλιστα, σκληρότερη από αυτή που ήταν στο συρτάρι και για
άγνωστους λόγους δεν βγήκε την περασμένη Παρασκευή. Μάλλον οι υπεύθυνοι
μετάνιωσαν... Αλλά είναι αργά!

Να πούμε και το εξής: με το αεροπλάνο που μετέφερε την αποστολή της ΑΕΚ στην
Αθήνα, ταξίδευσε και ο Ρόδιος διαιτητής Καλαθενός. Όπως γίνεται εύκολα
αντιληπτό, αποδοκιμάστηκε από οπαδούς αλλά και από τους ποδοσφαιριστές! Και
μάλιστα οι διαμαρτυρίες ήταν εντονότατες («ντροπή σου», «τι έδινες»), ο κ.
Καλαθενός απέφυγε όμως να αντιδράσει. Έμεινε στις πίσω θέσεις, στο Ελληνικό
κατέβηκε τελευταίος από το αεροπλάνο και επιβιβάστηκε σε περιπολικό.

ΚΑΒΑΛΑ

Του ανταποκριτή μας

ΠΑΡΑΠΟΝΑ πολλά για το πέναλτι που δόθηκε εις βάρος της ΑΕΚ εξέφρασε ο
Ντουμίτρου Ντουμιτρίου στη συνέντευξη Τύπου, αμέσως μετά τη λήξη του χθεσινού
αγώνα. Αντίθετα, ο Νίκος Γκουλής είχε όλους τους λόγους να είναι ικανοποιημένος.

Δήλωσε ο Ρουμάνος προπονητής: «Η ομάδα μου έκανε τα πάντα για να πάρει τη
νίκη. Η αρχή ήταν πολύ καλή και μάλιστα χάθηκαν σημαντικές ευκαιρίες. Τίποτα
δεν έδειχνε ότι θα χάναμε αυτή τη νίκη. Ωστόσο, στο δεύτερο ημίχρονο έγινε
ανοιχτός αγώνας, οι παίκτες πρέσαραν τους αντιπάλους τους και οι δύο ομάδες
έχασαν από δύο ευκαιρίες. Και ακόμη, ήρθε η φάση που εγώ δεν είδα πέναλτι,
αφού ο Ατματσίδης απέκρουσε κανονικά και ο αντίπαλος έπεσε θεαματικά
ξεγελώντας το διαιτητή. Μετά το 1-1, η Καβάλα έπαιξε καταστροφικό ποδόσφαιρο
και ακολούθησε τη μέθοδο των καθυστερήσεων. Πετύχαμε γκολ κανονικό με τον
Τόμιτς, αλλά ο διαιτητής το ακύρωσε! Η Καβάλα είχε προστασία από το διαιτητή.
Ο διαιτητής μάς φόρτωσε αδικαιολόγητες κάρτες και στη συνέχεια θα έχουμε
πρόβλημα. Ντρέπομαι για το σημερινό διαιτητή. Αυτά δεν ήταν τυχαία. Η
διαιτησία δεν βοηθά το ελληνικό ποδόσφαιρο».

ΓΚΟΥΛΗΣ: ΕΙΜΑΙ ΥΠΕΡΗΦΑΝΟΣ

Ο Νίκος Γκουλής υποστήριξε: «Το φαβορί του αγώνα ήταν η ΑΕΚ ­ και οι δύο
ομάδες όμως είχαν ελλείψεις και η Καβάλα έδωσε βάρος στα άκρα όπου βρίσκεται η
δύναμη της ΑΕΚ. Είμαι υπερήφανος για το πάθος των παικτών μου, τους ευχαριστώ
ιδιαίτερα, όπως ευχαριστώ και τον φίλαθλο κόσμο της Καβάλας για τη μεγάλη συμπαράσταση».

*** Έξι κίτρινες κάρτες συμπλήρωσε ο Μιχάλης Κασάπης και θα απουσιάσει
από τους προσεχείς αγώνες της ΑΕΚ με Ηρακλή και Ιωνικό.

*** Το βράδυ του Σαββάτου σε εκδήλωσε της Α.Ε. Καβάλας, τιμήθηκαν οι
κ.κ. Τυροβολάς, Πανταζής, Βαμβακάς, Κούγιας. Ο πρώην πρόεδρος της ΑΕΚ, πάντως,
λόγω ανειλημμένων υποχρεώσεών του αναχώρησε χθες και δεν είδε το παιχνίδι.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16060O121</ED>
<ID>
ID:130258

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O12&aa=1</URL></REF>


Article

<CATEGORY>vin10</CATEGORY>

 <H2>Περίπατος στην Πάτρα με τέσσερα... βήματα
</H2>
ΝΕΑ ΣΥΝΤΡΙΒΗ γνώρισε η Παναχαϊκή. Αυτήν τη φορά ο Πανηλειακός ήταν αυτός που
έκανε «περίπατο» στο γήπεδό της και νίκησε με 4-0. Το γρήγορο γκολ που πέτυχε
η ομάδα του Πύργου, άλλαξε τη ροή του αγώνα. Η άμυνα των γηπεδούχων «έμπαζε»,
αφού η απουσία του Καλά ήταν κάτι παραπάνω από αισθητή.

Μόλις στο 18' ο Ρούσος ανέτρεψε τον Κυζερίδη μέσα στην περιοχή. Ο τελευταίος
ανέλαβε την εκτέλεση του πέναλτι και άνοιξε το σκορ. Τρία λεπτά αργότερα ο
Σαρούν με κεφαλιά διπλασίασε τα τέρματα της ομάδας του, ύστερα από κόρνερ του
Κυζερίδη (21'). Ουσιαστικά εκεί τελείωσαν όλα, αφού οι παίκτες της Παναχαϊκής
δεν είχαν τα ψυχικά αποθέματα να γυρίσουν το παιχνίδι.

Οι Πυργιώτες πέρασαν ευχάριστο απόγευμα στην Πάτρα. Πανηγύρισαν τέσσερις φορές

Στο 52' ο Τόγιας, από σέντρα του Τρούπκου, με κεφαλιά πέτυχε το τρίτο γκολ του
Πανηλειακού, ενώ στο 68' ο σκόρερ του πρώτου τέρματος, Κυζερίδης, με ατομική
προσπάθεια, διαμόρφωσε το τελικό 0-4.

«Ήμασταν πιο σωστοί στο γήπεδο γι' αυτό και πήραμε τη νίκη», δήλωσε ο
προπονητής του Πανηλειακού, Γιάννης Κυράστας, ενώ τόνισε: «Η Παναχαϊκή είχε
στην αρχή κάποιες ευκαιρίες, όμως δεν τις εκμεταλλεύτηκε. Το γρήγορο γκολ που
πετύχαμε, ανέβασε την ψυχολογία των παικτών μου. Δεν είμαστε η Ρεάλ. Πρέπει να
μείνουμε προσγειωμένοι και να μην πάρουν τα μυαλά μας αέρα».

Ο προπονητής της Παναχαϊκής, Σταύρος Διαμαντόπουλος, υπογράμμισε,
απογοητευμένος: «Το πέναλτι άλλαξε τη ροή του αγώνα. Ρισκάραμε στο δεύτερο
μέρος, όμως μας στοίχισε η απουσία του Καλά. Οι φίλαθλοι έχουν δίκιο που
διαμαρτύρονται και τους καταλαβαίνω. Θέλαμε τον Άνταμτσικ και πήραμε τον Μαύρακ».

*** Επεισόδια συνέβησαν μετά τη λήξη του αγώνα. Αρκετοί οπαδοί της
Παναχαϊκής, οργισμένοι από τις τελευταίες εμφανίσεις της ομάδας τους, έσπασαν
τα τζάμια στα γραφεία της πατρινής ΠΑΕ, ενώ φώναζαν συνθήματα εναντίον της
διοίκησης, του προπονητή και των παικτών.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O13</CAT>
<ED>
Κωδικός άρθρου: A16060O131</ED>
<ID>
ID:130259

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O13&aa=1</URL></REF>


Article

<CATEGORY>vin10</CATEGORY>

 <H5>Ο ΙΩΝΙΚΟΣ ΔΙΚΑΙΩΘΗΚΕ ΣΤΟ 86'
</H5><H5>«Θυσιάσαμε το θέαμα»
</H5><H2>Είχε υπομονή
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

ΟΤΑΝ εξαντλήθηκαν οι δυνάμεις και ο ενθουσιασμός του Εθνικού, τότε φάνηκαν η
ωριμότητα και τα αποτελέσματα της υπομονής που έκανε και της αντοχής που είχε
ο Ιωνικός.

Η ομάδα της Κοκκινιάς νίκησε στο παρά... τέσσερα χθες στο Στάδιο Καραϊσκάκη.
Δηλαδή πέτυχε το νικητήριο γκολ του αγώνα στο 86ό λεπτό της αναμέτρησης,
«ξαπλώνοντας» στο έδαφος όλους τους Πειραιώτες (εντός και εκτός αγωνιστικού
χώρου) με κουτουλιά-κεραυνό του Νίκου Φρούσου (1-0).

Μέτρια εμφάνιση του Ιωνικού, άτυχη η προσπάθεια του Εθνικού. Ο πρώτος πήγε
στο... ρελαντί το παιχνίδι. Στα... μουλωχτά, και πέτυχε το απόλυτο. Ο δεύτερος
στο... ζοριλίκι, αλλά έμεινε από «καύσιμα» και ηττήθηκε. Άδικα πάντως, γιατί
άξιζε την ισοπαλία.

Τρεις του Ιωνικού με στόχο τον Επαλέ

Ποιοτικά, ποσοτικά, θεαματικά, ο αγώνας ήταν κάτω του μετρίου. Ποδοσφαιράκι
καφενείου έπαιξαν και οι μεν και οι δε. Κι αν δεν υπήρχε το γκολ και κάποια
αντιπαράθεση της κερκίδας, για κάποια σκληρά μαρκαρίσματα των πρωταγωνιστών
(και για δύο πέναλτι που ζήτησε ο Εθνικός), αρκετοί θα το είχαν ρίξει στον ύπνο.

Γύρω από τη σέντρα στριφογύριζαν οι ομάδες. Εκεί δόθηκαν όλες οι μάχες, εκεί
έγιναν όλα τα λάθη. Και πώς να μη γίνουν; Ο συνωστισμός πολύς, πώς να περάσει
η μπάλα μέσα από τρύπα βελόνας; Οι αιφνιδιασμοί (κι αυτοί ελάχιστοι) δεν
έπιασαν και το γκολ του Ιωνικού μπήκε από στημένη φάση. Φάουλ του Αντριόλι,
πετάχτηκε ο Φρούσος, κεφαλιά και γκολ.

Ο Εθνικός παραπονέθηκε για δύο πέναλτι που δεν καταλόγισε ο διαιτητής. Στο 64'
με πρωταγωνιστές τους Βιτεβή, Πουρλιοτόπουλο και στο 65' σε διεκδίκηση της
μπάλας μεταξύ Ντιάζ, Ξανθόπουλου. 
Η πρώτη περίπτωση είναι συζητήσιμη, γιατί ο Πουρλιοτόπουλος φάνηκε ότι
ανέτρεψε τον Βιτεβή, άσχετα αν αυτός έχασε την μπάλα. Η δεύτερη δεν
συζητείται. Το μαρκάρισμα του Ξανθόπουλου ήταν κανονικό. Όσο από ευκαιρίες;

Μοιρασμένες κι αυτές. Οι αντίπαλοι έχασαν από δύο. Ο Ιωνικός με τους Αντριόλι
και Φρούσο και ο Εθνικός με τους Επαλέ και Ντιάζ. Από τον Ιωνικό την καλύτερη
απόδοση είχαν οι Αντριόλι, Φρούσος, Φίλης και από τον Εθνικό οι Γεωργαμλής,
Ντερτινής και Βιτεβής.

Καλή σε γενικές γραμμές ήταν η διαιτησία του Κεχαγιά.

ΓΙΑ τον Γιάτσεκ Γκμοχ, ο Ιωνικός νίκησε δίκαια χθες τον Εθνικό στο Καραϊσκάκη,
ενώ ο προπονητής της ομάδας του Πειραιά, Τόζα Βεσελίνοβιτς, προς ένδειξη
διαμαρτυρίας για τη διαιτησία του Κεχαγιά, απέφυγε να κάνει δηλώσεις.

Για την έβδομη εκτός έδρας νίκη του Ιωνικού, ο Γιάτσεκ Γκμοχ είπε: «Αξίζαμε τη
νίκη. Βέβαια, θυσιάσαμε το θέαμα, αλλά αγωνιστήκαμε με πάθος και δύναμη, για
να κερδίσουμε το παιχνίδι. Οι παίκτες μου αξίζουν συγχαρητήρια για την
προσπάθεια που καταβάλλουν».

Για λογαριασμό του Τόζα Βεσελίνοβιτς μίλησε ο συνεργάτης του Γιώργος
Ιωακειμίδης. Τόνισε: «Από το πρώτο λεπτό η διαιτησία μάς δημιούργησε
προβλήματα. Μας αδίκησε και τελικά ηττηθήκαμε, ενώ αξίζαμε ακόμη και τη νίκη.
Οι παίκτες έπαιξαν όσο μπορούσαν και αγωνίστηκαν με πάθος».

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O14</CAT>
<ED>
Κωδικός άρθρου: A16060O141</ED>
<ID>
ID:130260

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O14&aa=1</URL></REF>


Article

<CATEGORY>vin10</CATEGORY>

 <H2>Ξεκούραστη Κυριακή για τους τερματοφύλακες
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

ΜΗΔΕΝ σε όλα χτες στη Ριζούπολη, όπου ο γηπεδούχος Απόλλων και ο Πανιώνιος δεν
κατάφεραν να ξεπεράσουν τη μετριότητα και έμειναν φυσιολογικά στο 0-0. Ο κακός
αγωνιστικός χώρος μπορεί να αποτελέσει δικαιολογία για το μετριότατο θέαμα,
όμως η ανικανότητα του Ναλιτζή είναι αυτή που στέρησε από τους φιλοξενούμενους
τη νίκη.

Ο Δημήτρης Ναλιτζής, βρέθηκε σε θέση βολής σε δύο φάσεις, αλλά απέτυχε να
στείλει την μπάλα στα δίχτυα του Απόλλωνα. Η πρώτη ήταν στο 40ό λεπτό, όταν
τετ α τετ με τον Χαλκιά, σούταρε επάνω στο γκολκίπερ του Απόλλωνα, που έκανε
έξοδο. Η δεύτερη ήταν στο 46', όταν και πάλι βρέθηκε μόνος σε κενή εστία ­ κι
αφού προηγουμένως είχε αποτύχει ο Μένταν ­ αλλά κατάφερε να στείλει την μπάλα
πάνω από το οριζόντιο δοκάρι.

Ο Απόλλωνας «απάντησε» με δύο κεφαλιές του Λαμπριάκου (61'- 71') μόλις άουτ
και αυτές ήταν όλες κι όλες οι φάσεις του παιχνιδιού. Ο Πανιώνιος έδειξε
καλύτερος, όμως ο Απόλλωνας, παρά τις σημαντικές απουσίες που είχε, έμεινε όρθιος.

Ο Κατσιαμπής προσπαθεί να σταματήσει τον Πέρο Γκούσιτς. Απόλλων και Πανιώνιος
σταμάτησαν στο «μηδέν»

Οι δύο ομάδες αναλώθηκαν σε παιχνίδι κέντρου, με τους δύο τερματοφύλακες να
είναι ουσιαστικά θεατές στη μεγαλύτερη διάρκεια του ματς. Ο διαιτητής
Μηντιούρης, από τις Σέρρες, είχε εύκολο έργο. Έδειξε συνολικά επτά κίτρινες κάρτες.

«Χάσαμε πολλές και σημαντικές ευκαιρίες. Μπορούσαμε να έχουμε κερδίσει το
παιχνίδι» τόνισε μετά τη λήξη του αγώνα ο Χρήστος Εμβολιάδης.

Από την άλλη πλευρά, ο Τάις Λίμπρεχτς επισήμανε: «Καταφέραμε να πάρουμε ένα
βαθμό, σ' έναν κακό αγωνιστικό χώρο».

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O14</CAT>
<ED>
Κωδικός άρθρου: A16060O142</ED>
<ID>
ID:130318

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O14&aa=2</URL></REF>


Article

<CATEGORY>vin10</CATEGORY>

 <H2>Ο Ηρακλής μπορούσε και χωρίς κυνηγούς
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

ΘΕΣΣΑΛΟΝΙΚΗ

ΤΟ ΚΥΝΗΓΗΤΟ του Ιωνικού συνεχίζεται από τον Ηρακλή που με ένα άνετο 4-0 επί
του Αθηναϊκού ακολουθεί κατά πόδας τους Νικαιώτες στην «τρελή κούρσα» για το
ΟΥΕΦΑ. Ταυτόχρονα οι «κυανόλευκοι» διέψευσαν όποιον έλεγε και πίστευε πως με
την απουσία των Σαπάνη, Κωνσταντίνου, Κωνσταντινίδη, Γκώνια υπάρχει επιθετικό
πρόβλημα στην ομάδα. Οι αμυντικοί και οι μέσοι έδωσαν την απάντησή τους και
ξελάσπωσαν τον Ηρακλή στον βαρύ αγωνιστικό χώρο (λόγω της κακοκαιρίας των
προηγούμενων ημερών) του Καυταντζογλείου.

Ο Ξενίδης στο 4' με κοντινό σουτ έστειλε την μπάλα πρώτα στο δοκάρι και μετά
στα δίχτυα του Πλειώτα, ο Στολτίδης στο 28' με προβολή διπλασίασε τα τέρματα
για να λήξει έτσι το ημίχρονο.

Ο Ηρακλής, παρά την άνεση του 2-0 και την αυτοσυγκράτησή του στο β' ημίχρονο,
μετά την είσοδο του ανέτοιμου Κωνσταντίνου, που ήταν και μέγα ρίσκο για τον
Παράσχο, συνέχισε να ελέγχει το παιχνίδι, να παίζει καλό ποδόσφαιρο και να
φθάνει σε άλλα δύο γκολ. Ο 19χρονος Κύπριος Μιχάλης Κωνσταντίνου κτύπησε ξανά
στο 71' κάνοντας το 3-0 και ο 36χρονος Σάββας Κωφίδης στο 83' ανέβασε το σκορ
σε 4-0 ολοκληρώνοντας με τον καλύτερο δυνατό τρόπο μια έξοχη ατομική
προσπάθεια του Χαντζίδη που πέρασε τους πάντες και τα πάντα. Όσο για τον
Αθηναϊκό είχε καλή παρουσία χωρίς να κλειστεί στην άμυνά του. Ήρθε δε στο 75'
και η αποβολή με δεύτερη κίτρινη κάρτα του Κουμπή για να πληγώσει τον Αθηναϊκό
και να αφανίσει ουσιαστικά τις ελπίδες του για θετικό αποτέλεσμα.

«Είναι αλήθεια πως το φοβόμασταν αυτό το παιχνίδι λόγω των ελλείψεών μας, όμως
φαίνεται πως από τα προβλήματα βγαίνουμε κάθε φορά και πιο δυνατοί», ήταν τα
λόγια του Παράσχου.

*** Ο Σταθόπουλος από την πλευρά του τα είχε με τον Αλέκο Κακλαμάνο και
δεν του χαρίστηκε δείχνοντάς του ουσιαστικά το δρόμο προς την κερκίδα.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O14</CAT>
<ED>
Κωδικός άρθρου: A16060O143</ED>
<ID>
ID:130359

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O14&aa=3</URL></REF>


Article

<CATEGORY>vin10</CATEGORY>

 <H5>ΟΙΚΟΝΟΜΟΥ: ΚΑΠΟΙΟΣ ΝΑ ΠΑΡΕΙ ΘΕΣΗ, ΚΑΝΕΙΣ ΔΕΝ ΞΕΡΕΙ ΤΙ ΠΕΡΝΑΩ
</H5><H5>ΣΟΥΜΠΟΤΙΤΣ
</H5><H5>Ευχαριστούμε τον κόσμο
</H5><H5>Γιαννακόπουλος: Ανεκτίμητος ο Νίκος...
</H5><H2>Έφυγε κλαίγοντας
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Δεν άντεξε ο Νίκος Οικονόμου (εδώ με αντιπάλους τους Μποσγανά και Καμαριώτη)
και ξέσπασε μετά το τέλος του αγώνα Παναθηναϊκού-Πανιωνίου

«ΝΙΚΟ μην κλαις, αρκεί να κερδίσουμε τον Ολυμπιακό και όλα θα περάσουν».
Ορισμένοι φίλοι του Παναθηναϊκού περίμεναν αρκετή ώρα τον Νίκο Οικονόμου για
να τον χειροκροτήσουν, αλλά τον είδαν να φεύγει κλαίγοντας και δεν πίστευαν
στα μάτια τους..

Τόσα χρόνια ο Νίκος Οικονόμου μάς είχε συνηθίσει με τα εκρηκτικά ξεσπάσματά
του μέσα στο γήπεδο, είτε με τη φανέλα της Εθνικής είτε με του Παναθηναϊκού,
τότε που έφερνε σε ιδιαίτερα δύσκολη θέση τους αντιπάλους του.

Το Σάββατο δεν «μίλησε» στο γήπεδο, αλλά έκανε την έκρηξή του (έκρηξη ψυχής,
που είναι και επίκαιρη λόγω του βιβλίου της Βούλας Πατουλίδου) εκτός
αγωνιστικού χώρου.

Εκνευρισμένος από όλα αυτά που ακούγονται και γράφονται τον τελευταίο καιρό
για την προσωπική του ζωή, αλλά και μετά τις αποδοκιμασίες προς το πρόσωπό του
την ώρα του αγώνα, ο «Νικ» βγαίνοντας από τα αποδυτήρια δεν άντεξε. 
Αρχικά ζήτησε να «κλείσουν» οι κάμερες και τα δημοσιογραφικά κασετοφωνάκια και
στη συνέχεια ξέσπασε όταν ρωτήθηκε τι συζήτησε με κάποιους οπαδούς του
Παναθηναϊκού κοντά στο καλάθι της ομάδας του.

«Απλά πήγα κοντά και τους είπα: 
"Εγώ μπορώ να σας κοιτώ στα μάτια, αλλά εσείς σε 2-3 μήνες που η ομάδα θα
πηγαίνει πολύ καλά, θα μπορείτε να με κοιτάξετε;". 
Τι να πω αυτοί οι άνθρωποι έρχονται στον Παναθηναϊκό οργανωμένοι για να κάνουν
κακό στην ομάδα. Εγώ δεν νιώθω καμιά ενοχή. Είδα πράγματα που είπα με φίλους
μου να δημοσιεύονται σε εφημερίδες. 
Αν αυτά τα δημοσιεύματα κάνουν καλό στον Παναθηναϊκό και τον Οικονόμου τότε ας
συνεχίζουν να τα γράφουν. 
Όμως στην Ελλάδα είμαστε μόλις 10-15 Έλληνες και δεν πρέπει να τους
πυροβολούμε αλλά να τους προστατεύουμε», είπε ο Οικονόμου και κάποια δάκρυα
κύλησαν από το μάγουλό του..

Όμως συνέχισε: «Ας βγει κάποιος τελικά πάνω από μένα να πάρει θέση. Δεν με
νοιάζει αν με υποστηρίξουν ή όχι, απλά να πάρουν θέση. 
Ο Παναθηναϊκός είναι μια οικογένεια, αλλά είναι λογικό να υπάρχουν προστριβές
ανάμεσα στον κόσμο και στους παίκτες. Αν όμως νομίζουν ορισμένοι ότι για όλα
φταίει ο Οικονόμου, τότε τι να πω. 
Κανείς δεν ξέρει τι περνάω... », είπε ο διεθνής άσος που εκεί πλέον δεν άντεξε
και ξέσπασε κλαίγοντας γοερά, ενώ με δυσκολία έφτασε στο αυτοκίνητό του και
περίμενε λίγο να ηρεμήσει πριν φύγει.

«ΕΙΛΙΚΡΙΝΑ ευχαριστούμε τον κόσμο και του αξίζει ένα μεγάλο μπράβο και το
εννοώ. Ήταν το πρώτο πράγμα για το οποίο μου μίλησαν τα παιδιά στα αποδυτήρια.
Είχαν λίγο άγχος και πίστευαν ότι μετά την αποτυχία στο κύπελλο δεν θα
έρχονταν κοντά μας. Όμως ο κόσμος έδειξε πόσο αγαπά την ομάδα».

Ο Λευτέρης Σούμποτιτς δεν μπορούσε να μην κάνει μία ιδιαίτερη αναφορά στον
κόσμο του Παναθηναϊκού που έδωσε το «παρών» στο γήπεδο. Ο Μάκης Δενδρινός
φανερά απογοητευμένος από την τραγική (κυρίως στο δεύτερο 20λεπτο) εμφάνιση
του Πανιωνίου παραδέχτηκε: «Ήμασταν εντελώς εκτός κλίματος και παρασυρθήκαμε
από απειρία από κάποια φαλτσοσφυρίγματα.

Ο Παναθηναϊκός κέρδισε απόλυτα δίκαια και οι παίκτες του ήθελαν να αποδείξουν
κάποια πράγματα. Ελπίζω να μας βοηθήσει αυτή η ήττα για τους αγώνες που ακολουθούν».

ΟΛΑ ξεκίνησαν από 10-15 φίλους του Παναθηναϊκού, που κάθονταν απέναντι από τον
πάγκο του Παναθηναϊκού και προκλητικά κάποια στιγμή στο δεύτερο ημίχρονο
άρχισαν να τραγουδούν στον Οικονόμου, στίχους («Μην γυρίσεις ξανά...») από
τραγούδι της Νατάσσας Θεοδωρίδου, με την οποία ο άσος του Παναθηναϊκού
διατηρεί σχέση. Ο Οικονόμου τούς έκανε νόημα να σταματήσουν κι αυτοί τον
αποδοκίμασαν, ενώ όταν ο Σούμποτιτς τού είπε να μπει, αρχικά δεν ήθελε. Από το
σύνολο των φίλων του Παναθηναϊκού χειροκροτήθηκε, αλλά η συμπεριφορά των
μεμονωμένων ήταν απαράδεκτη («Νικόλα, ξενύχτη...» συνέχισαν όταν μπήκε) και,
μάλιστα, δεν έλειψαν στο τέλος και οι διαπληκτισμοί με άλλους οπαδούς. Ο
Οικονόμου κάποια στιγμή πήγε κοντά, άλλαξε 2-3 κουβέντες μαζί τους και στη
συνέχεια τούς παρότρυνε να ενισχύσουν την ομάδα και να μην ασχολούνται μαζί του.

«Είναι αστεία πράγματα αυτά. Ο παίκτης είναι γνωστό τι προσφέρει στην ομάδα
και απλά θέλει ψυχολογική υποστήριξη. Φυσικά και δεν πρόκειται κανείς να φύγει
από την ομάδα. Λυπάμαι που νιώθει τόσο άσχημα ο Νίκος», τόνισε για το θέμα ο
Λευτέρης Σούμποτιτς, ενώ χθες έκανε και την ακόλουθη δήλωση ο πρόεδρος του
Παναθηναϊκού, Παύλος Γιαννακόπουλος: «Ο Νίκος Οικονόμου για τον Παναθηναϊκό
ήταν, είναι και θα παραμείνει μία ανεκτίμητη μονάδα. Ζητώ από τους φιλάθλους
της ομάδας να του συμπαρασταθούν στις δύσκολες στιγμές που περνά».

*** Ούτε τελικό Παγκοσμίου Κυπέλλου να έπαιζε ο Ντίνο Ράτζα. Ο Κροάτης
ήταν αφηνιασμένος και έπαιζε με μεγάλο φανατισμό από την αρχή. Μάλιστα προς το
τέλος του αγώνα φεύγοντας στον αιφνιδιασμό κάρφωσε με μανία και έμεινε
κρεμασμένος στο καλάθι, περιμένοντας την τεχνική ποινή την οποία και δέχτηκε.
Φεύγοντας (ήταν το 5ο φάουλ) για τον πάγκο χαιρέτησε τον κόσμο, ο οποίος τον αποθέωσε.

*** Για το Ισραήλ αναχωρεί σήμερα η αποστολή του Παναθηναϊκού, όπου
αύριο θα αντιμετωπίσει τη Χάποελ Εϊλάτ για τη φάση των «16» του Ευρωκυπέλλου.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O15</CAT>
<ED>
Κωδικός άρθρου: A16060O151</ED>
<ID>
ID:130261

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O15&aa=1</URL></REF>


Article

<CATEGORY>vin10</CATEGORY>

 <H5>ΜΑΓΚΩΤΣΙΟΣ: ΜΗΝ ΚΑΤΑΚΡΙΝΕΤΕ ΑΥΤΑ ΤΑ ΠΑΙΔΙΑ, ΗΤΑΝ ΜΙΑ ΚΑΚΗ ΗΜΕΡΑ
</H5><H2>«Δεν είμαστε συντρίμμια»
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Ο Ουότσον κέρδισε τις μάχες κάτω από τα καλάθια, με αντίπαλο τον Όρτμαν

«ΜΕΤΑ το όνειρο, ήρθε ο εφιάλτης». Τα λόγια του προπονητή του Άρη Χρήστου
Μαγκώτσιου ανταποκρίνονται πλήρως στην εικόνα που παρουσίασε χθες στο
Περιστέρι ο Κυπελλούχος Άρης.

Ο προπονητής του Άρη έψαξε, βρήκε κάποιες δικαιολογίες για τη χθεσινή συντριβή
και ζήτησε να μην κριθούν αυστηρά αυτά τα παιδιά:

«Να μην τους κατακρίνουμε. Οι αιτίες είναι αλλού. Πρέπει να συνεχίσουμε να
πιστεύουμε σε αυτά τα παιδιά, που δίνουν αγώνα. Ήταν κακή μέρα για τον Άρη,
αλλά δεν είμαστε συντρίμμια».

Ο προπονητής τον Άρη χαρακτήρισε «ατυχές γεγονός» το κέρμα που δέχθηκε στην
ανάπαυλα του ημιχρόνου, ενώ κατευθυνόταν στα αποδυτήρια.

Ο Μαγκώτσιος (είχε τσιρότο στο κεφάλι) συνέχισε:

«Ήταν δίκαιη νίκη του Περιστερίου ­ ήταν πιο διαβασμένο και είχε περισσότερες
εναλλακτικές λύσεις. Αυτοί που ήμασταν πριν, είμαστε και τώρα. Ίσως οι παίκτες
δικαιούνται να μείνουν λίγο παραπάνω στις δάφνες του Κυπέλλου. Σας διαβεβαιώ
ότι οι παίκτες μου συνεχίζουν να παίζουν για τη νίκη σε κάθε αγώνα».

Σε ό,τι αφορά τον αγώνα με τη Ρόμα στο Κύπελλο Κόρατς, δήλωσε:

«Αιδιοδοξώ ότι θα έχουμε και τον Λιαδέλη. Και φυσικά θα έχουμε μαζί μας τον
κόσμο μας, που είναι ο έκτος παίκτης».

Ο Αργύρης Πεδουλάκης ήταν... διακριτικός και κέρδισε τις εντυπώσεις στη
συνέντευξη Τύπου. Απέφυγε τις «βαρύγδουπες» δηλώσεις, τη θριαμβολογία και
δικαιολόγησε τον Άρη για την κακή εμφάνισή του.

«Δεν υποτιμήσαμε τον Άρη και δεν έχουμε εμπλακεί στα προβλήματά του. Είχαμε
περισσότερο χρόνο προετοιμασίας και ετοιμαστήκαμε καλύτερα».

Ο προπονητής του Περιστερίου είπε ακόμη: «Ο αγώνας δεν αντέχει ιδιαίτερης
κριτικής. Το καλό για μας είναι ότι οι βασικοί έπαιξαν λίγο και ξεκουράστηκαν
εν όψει του αγώνα με τη Βερόνα».

Και για τον Άρη εξήγησε:

«Οι παίκτες του είναι δύσκολο να ανταποκριθούν στις υποχρεώσεις τους. Έχουν
πετύχει τον στόχο τους, κατάκτηση Κυπέλλου και έξοδο στην Ευρώπη».

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O16</CAT>
<ED>
Κωδικός άρθρου: A16060O161</ED>
<ID>
ID:130262

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O16&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Χωρίς τον Καρνισόβας
</H2><H2></H2>
ΧΩΡΙΣ τον Αρτούρας Καρνισόβας ο Ολυμπιακός υποδέχεται σήμερα (18.30) τη Λάρισα
στον αγώνα που ολοκληρώνει την 19η αγωνιστική. Ο Λιθουανός, που συνεχίζει να
πονάει στον μηνίσκο του, ακολουθεί θεραπεία τις τελευταίες ημέρες και είναι
άγνωστο αν θα προλάβει και τον αγώνα στο Σπλιτ με την Κροάσια. Απών βέβαια
είναι και ο Ντράγκαν Τάρλατς που από σήμερα αρχίζει τις ασκήσεις στην πισίνα
και αναμένεται να επιστρέψει στις προπονήσεις ύστερα από 20 ημέρες.

Από τη Λάρισα δεν θα παίξει ο Αλέξης Παπαδάτος που πρόσφατα υποβλήθηκε σε
αρθροσκόπηση, ενώ επιστρέφει στην ομάδα ο Κώστας Χρήστου, αλλά και ο Νίκος Λάππας.

Το παιχνίδι (που θα διευθύνουν οι Λαϊνιώτης και Σχινάς) γίνεται σήμερα, αφού
το Σαββατοκύριακο διεξήχθη στο στάδιο Ειρήνης και Φιλίας το Πανευρωπαϊκό
Πρωτάθλημα καράτε.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O16</CAT>
<ED>
Κωδικός άρθρου: A16060O162</ED>
<ID>
ID:130319

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O16&aa=2</URL></REF>


Article

<CATEGORY>vin10</CATEGORY>

 <H2>ΑΛΕΞΑΝΔΡΗΣ
</H2><H2>Είμαι υπεύθυνος για την εικόνα της ομάδας
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

Ο ΒΑΓΓΕΛΗΣ Αλεξανδρής πέρασε σίγουρα την πιο άσχημη βραδιά του στο Ιβανώφειο,
από το καλοκαίρι που εγκαταστάθηκε μόνιμα εκεί. Οι φίλαθλοι αναζητώντας τους
υπαίτιους για την κατρακύλα της ομάδας έπεσαν πάνω στον Έλληνα τεχνικό και
σχεδόν σε όλο το δεύτερο ημίχρονο τον αποδοκίμαζαν εν χορώ.

Ο «τίγρης», πάντως, δεν σκοπεύει να κάνει πίσω και το ξεκαθάρισε: «Συνεχίζω
μέχρι το τέλος, εκτός και αν η διοίκηση έχει άλλη άποψη», ενώ για να ηρεμήσει
και τα πνεύματα ανέλαβε εξ ολοκλήρου τις ευθύνες. «Είμαι ο αποκλειστικός
υπεύθυνος για την εικόνα της ομάδας, αφού εγώ την οργάνωσα και επέλεξα αυτούς
τους παίκτες, αλλά στο τέλος θα πρέπει να γίνει ο απολογισμός».

Επί της ουσίας, δηλαδή σχετικά με τη νέα τραγική εμφάνιση του Ηρακλή, που
έφερε την ήττα στην Πάτρα, ο Αλεξανδρής δεν είχε να πει πολλά και απλά τόνισε:
«Ο Απόλλωνας ήταν πολύ καλύτερος, οι διαιτητές ακριβοδίκαιοι, όμως οι παίκτες
δεν σέβονται τον ιδρώτα που χάνουν στις προπονήσεις, εκεί παρουσιάζουν τελείως
διαφορετικό πρόσωπο». Όσο για τις αποδοκιμασίες του κόσμου προς το πρόσωπό του
και την ομάδα είπε απλά, «ο κόσμος μπορεί να μας βοηθήσει όχι όμως ασκώντας
κριτική αλλά στηρίζοντας ψυχολογικά και πιστεύοντας σε αυτή την ομάδα».

Τόση μεγάλη ικανοποίηση όση ένιωσε μετά τη νίκη επί του Ηρακλή στο Ιβανώφειο
καιρό είχε να αισθανθεί ο Κώστας Διαμαντόπουλος, αφού «τον τελευταίο καιρό
παίζαμε καλά αλλά χάναμε, φθάναμε μέχρι τη βρύση και νερό δεν πίναμε». 
Επιπλέον η νίκη του Απόλλωνα ήταν διπλή λόγω της ισοβαθμίας που υπήρχε με τον
Ηρακλή. «Η επιτυχία μας είναι διπλή, αφού αποκτήσαμε πλεονέκτημα έναντι του
Ηρακλή σε περίπτωση ισοβαθμίας και σημαντική συμβολή σε αυτή είχαν οι παίκτες
του πάγκου». Και βέβαια τώρα ο «Κίτσος» αισθάνεται πιο άνετα κλείνοντας τα
στόματα των αμφισβητιών και ευχαριστώντας τη διοίκηση του Απόλλωνα, γιατί
«πρώτη φορά στην καριέρα μου είχα τέτοια στήριξη από διοίκηση και τους
ευχαριστώ όλους».

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O16</CAT>
<ED>
Κωδικός άρθρου: A16060O163</ED>
<ID>
ID:130360

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O16&aa=3</URL></REF>


Article

<CATEGORY>vin10</CATEGORY>

 <H5>ΣΕΡΦ
</H5><H2>Υστερούμε στο χειρισμό της μπάλας
</H2><H2></H2>
ΠΑΡΑ ΤΗΝ εύκολη νίκη επί της Δάφνης, ο προπονητής του ΠΑΟΚ Σβι Σερφ
γκρίνιαζε: «Δεν παίξαμε και πάλι όπως θα ήθελα. Δεν είχαμε καλούς
αιφνιδιασμούς, ύστερα από κάποιο κλέψιμο ή ριμπάουντ. Έχουμε καλούς
ριμπάουντερ, αλλά υστερούμε στο χειρισμό της μπάλας. Έδωσα χρόνο συμμετοχής σε
αρκετούς παίκτες, επειδή στόχος μας ήταν να διατηρήσουμε τα κίνητρα και τη
διάθεση που είχαμε κόντρα στην ΤΣΣΚΑ».

Ο προπονητής της Δάφνης Στηβ Γιατζόγλου είπε: «Πρέπει όλοι να καταλάβουμε
τη διαφορά τού εντός από τον εκτός έδρας αγώνα. Θέλω έναν πλέι-μέικερ για να
κρατήσω την ομάδα στην κατηγορία. 
Προσπαθήσαμε να σταματήσουμε τον Μπαλογιάννη, αλλά δεν τα καταφέραμε.
Επίσης, ο Κόντικ δεν είναι παίκτης που παίρνει πολλές προσπάθειες, με
αποτέλεσμα να επιχειρούμε σουτ τριών πόντων».

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O16</CAT>
<ED>
Κωδικός άρθρου: A16060O164</ED>
<ID>
ID:130388

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O16&aa=4</URL></REF>


Article

<CATEGORY>vin10</CATEGORY>

 <H5>ΚΑΛΑΦΑΤΑΚΗΣ
</H5><H2>Ευτυχώς που υπήρχε ο Ζαβλανός
</H2>
Ο ΠΡΟΠΟΝΗΤΗΣ του Ηρακλείου Γιώργος Καλαφατάκης είχε παράπονα από την απόδοση
των παικτών του: «Δεν είχαμε καθόλου καλή απόδοση στο α' μέρος, αφού ο Παπάγου
κατάφερε να επιβάλει τον ρυθμό που ήθελε. Το καλό για την ομάδα μου ήταν η
πολύ καλή άμυνα, ιδιαίτερα στον Χάρις. Ο Καλαφατάκης είχε παράπονα και από τα
σφυρίγματα του Ταβουλαρέα: «Ευτυχώς ήταν ο Ζαβλανός και κράτησε το παιχνίδι. Ο
Ταβουλαρέας έδειξε και πάλι ότι δεν μπορεί να αντεπεξέλθει σε δύσκολα ματς».

Ο προπονητής του Παπάγου Κώστας Μίσσας είπε: «Το αποτέλεσμα δεν με
ικανοποιεί, αλλά η μαχητικότητα των παικτών μου συγκριτικά με άλλα παιχνίδια
ήταν μεγαλύτερη. Το Ηράκλειο νίκησε δίκαια. Στόχος μας ήταν να ελέγχουμε τον
ρυθμό και τα ριμπάουντ, αλλά κάτω από τα καλάθια δεν τα πήγαμε καλά».

*** Παρά λίγο να σημειωθεί σοβαρό επεισόδιο λίγα δευτερόλεπτα πριν από το
τέλος, όταν ο Γουντς προσπάθησε να επιτεθεί σε οπαδούς των γηπεδούχων. Ο
Αμερικανός εκνευρίστηκε όταν σε μικροεπεισόδιο Λημνιάτη-Παπαχρόνη κάποιος από
την εξέδρα τον έβρισε.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O16</CAT>
<ED>
Κωδικός άρθρου: A16060O165</ED>
<ID>
ID:130405

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O16&aa=5</URL></REF>


Article

<CATEGORY>vin10</CATEGORY>

 <H5>ΑΠΟΤΕΛΕΣΜΑΤΑ ΤΟΥ 6ου (ΣΑ) ΔΙΑΓΩΝΙΣΜΟΥ 1998
</H5><H5>Τι λένε οι αριθμοί
</H5><H5>Πόσες φορές εμφανίστηκαν ως τώρα
</H5><H2>21, 22... το πιο πιστό ζευγάρι
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Μεγάλη έκπληξη προκάλεσε στον περασμένο διαγωνισμό
το ζευγάρι των συνεχόμενων 21 και 22. Ο ρόλος του πιο... πιστού ζευγαριού τούς
ανήκει αφού για δεύτερη συνεχή φορά ξανακάνουν την εμφάνισή τους στην
κληρωτίδα. 
Ο 21, πιο δραστήριος, κάνει για τρίτη συνεχή φορά την εμφάνισή του στην
κληρωτίδα και ανεβαίνει στις 81 συνολικές εμφανίσεις ενώ ο 22 φτάνει τις 63.
Έκπληξη είχαμε και από τον 26. Ύστερα από ένα διαγωνισμό απουσίας ξανακάνει
την εμφάνισή του και με 96 συνολικές εμφανίσεις δημιουργεί διαφορά 8 μονάδων
από τον 7. Στην τρίτη θέση οι 13 και 14 συνεχίζουν τον παράλληλο βίο τους.
Παραμένουν στις 86 συνολικές εμφανίσεις ενώ έχουν συμπληρώσει 11 απουσίες.
Ύστερα από 1 διαγωνισμό απουσίας επέστρεψε και ο 15 ο οποίος φτάνει τις 78
συνολικές εμφανίσεις. Οι εκπλήξεις δεν σταματούν εδώ. Η δεκάδα του 20 δεν
αρκέστηκε στην 4πλή της εμφάνιση στον προηγούμενο διαγωνισμό και στην κλήρωση
του Σαββάτου επιστρέφει με 3πλή! Παρόλα αυτά με 722 συνολικές εμφανίσεις
παραμένει στην 3η θέση αφού πρέπει να καλύψει διαφορά 20 μονάδων για να
ισοβαθμίσει με την δεκάδα του 30. Η πρωτοπόρος δεκάδα του 10 με την διπλή της
εμφάνιση δημιουργεί διαφορά 2 μονάδων από την δεκάδα του 30. Ισοπαλία
σημείωσαν οι Μονοί και το συνολικό σκορ διαμορφώνεται σε 1.817Μ - 1.789Ζ. Με 4
- 2 κέρδισαν οι Μικροί και το συνολικό σκορ γίνεται 1.790μ - 1.816Μ. Για
δεύτερη συνεχή φορά δεν βρέθηκε εξάρι. Έτσι, σύμφωνα με τον ΟΠΑΠ οι τυχεροί
εξάρηδες στον επόμενο διαγωνισμό θα μοιραστούν 300 εκατ. δρχ. τουλάχιστον.
Jack - Pot είχαμε και στην 1η κατηγορία του ΠΡΟΤΟ ενώ σημειώθηκαν δύο
επιτυχίες στην 2η κατηγορία. Οι δύο τυχεροί κέρδισαν από 10 εκατ. δρχ. περίπου
ο καθένας. 
* Κληρώθηκαν οι αριθμοί 15, 18, 21, 22, 26, 39.

* Συμπληρώθηκαν 12.636.260 στήλες.

* Μοιράστηκαν 135.079.092 δρχ.

* Δεν μοιράστηκαν 200.000.000 δρχ.

* Δεν βρέθηκε 6άρι, ενώ βρέθηκαν 205 5άρια που κερδίζουν από 279.895 δρχ.,
11.822 4άρια που κερδίζουν από 3.640 δρχ. και 219.334 3άρια που κερδίζουν από
155 δρχ.

ΠΡΟΤΟ: Κληρώθηκε ο αριθμός 0444578. 
* Συμμετοχές: 2.372.370. Jack - Pot στην πρώτη κατηγορία.
<H3>Σε 601 διαγωνισμούς
</H3>
<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O17</CAT>
<ED>
Κωδικός άρθρου: A16060O171</ED>
<ID>
ID:130263

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O17&aa=1</URL></REF>


Article

<CATEGORY>vin10</CATEGORY>

 <H5>ΙΩΑΝΝΙΔΗΣ: ΗΣΟΥΝ ΠΙΟ ΩΡΙΜΟΣ ΣΤΟ ΠΑΙΧΝΙΔΙ ΣΟΥ ΑΠΟ ΠΟΤΕ
</H5><H2>Συμβουλές «ξανθού» στον... Γάκη
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Ο Κακιούζης πετυχαίνει ένα καλάθι ανάμεσα από Κασσουρίδη και Ουίγκινς. Ο
Γάκης (δεξιά) παρακολουθεί την εξέλιξη της φάσης

ΤΟ ΕΜΠΟΔΙΟ του Σπόρτιγκ στα Πατήσια ξεπεράστηκε με επιτυχία από την ΑΕΚ και ο
Γιάννης Ιωαννίδης είχε να πει έναν καλό λόγο για όλους: για τους παίκτες του,
τον Σπόρτιγκ, τον Κώστα Πετρόπουλο, τον πρώην «Ενωσίτη» Γιάννη Γάκη.

Η συζήτηση πάντως με τον πλέι-μέικερ της ομάδας των Πατησίων είχε ιδιαίτερο ενδιαφέρον:

«Ήσουν πολύ καλός και σε σχέση με άλλες φορές που σε έχω δει ήσουν πιο ώριμος
στο παιχνίδι σου. Αν δεν έχεις κάποιο πρόβλημα και δεν αγωνίζεσαι με μίσος για
να αποδείξεις κάτι, τότε προσφέρεις περισσότερα ­ έχεις πιο καθαρό μυαλό» είπε
ο προπονητής της ΑΕΚ στον Γάκη έξω από τα αποδυτήρια. Ο 28χρονος παίκτης τού
απάντησε: «Ναι, αλλά στη Θεσσαλονίκη με έλεγες... κωλοτούμπα και στρουμφάκι».

Ο «ξανθός» χαμογέλασε και εξήγησε:

«Σε έλεγα κωλοτούμπα και είχα τον λόγο μου. Ξέρεις πόσο σε συμπαθώ, όπως είναι
γνωστό πόσο εκτιμώ και τον Λημνιάτη. Παίκτης με τα γονίδιά σου δεν υπάρχει στο
ύψος σου. Είσαι αθλητικός, έχεις γερά πόδια, όμως το σημαντικό είναι να μην σε
τρέχουν τα πόδια σου, αλλά εσύ να τα τρέχεις με το μυαλό. Αυτό εννοούσα».

Ο Ιωαννίδης θυμήθηκε και τον Ντέιβιντ Ρίβερς:

«Όσο έπαιζε σαν... κωλοτούμπας ο Ολυμπιακός έχασε κάποια παιχνίδια. Μετά που
ήταν πιο ώριμος και του έπιασαν αυτά που μπορούσε να πετύχει, είδες πόσα
κέρδισε». Και αναφέρθηκε στον τελειότερο ­ κατά τη γνώμη του ­ πλέι-μέικερ:

«Το θέμα είναι να έχεις πλέι - μέικερ που παίζει με μυαλό και ξέρεις ότι θα
σου κάνει πέντε πράγματα, αλλά θα στα κάνει σε κάθε παιχνίδι. Για μένα ο
καλύτερος πλέι - μέικερ ήταν ο Κέφαλος, που μπορεί να μην έβαζε πολλούς
πόντους, όμως όλοι όσοι πετύχαινε ήταν βγαλμένοι με ιδρώτα, όλοι ένας κι ένας,
σε κρίσιμα σημεία».

Σε ό,τι αφορά τον αγώνα ο Γιάννης Ιωαννίδης είπε:

«Ήξερα ότι οι πέντε περιφερειακοί που χρησιμοποίησε ο Σπόρτιγκ κάποια στιγμή
θα έχαναν τα σουτ και θα παίρναμε τη διαφορά. Αυτά πάντα στη θεωρία, γιατί
μπορεί τα σουτ να έμπαιναν και η εξέλιξη να ήταν διαφορετική. Ζήτησα στο
δεύτερο ημίχρονο η μπάλα να πάει μέσα στο καλάθι και τα καταφέραμε, ενώ τα
ποσοστά μας ήταν αρκετά υψηλά στα δίποντα».

Όσο για τη συνέχεια;

«Πρέπει να ξεκουραστούμε, γιατί μας περιμένει πολύ δύσκολο παιχνίδι στην
Τουρκία με την Ούλκερ ­ εκεί είναι το μυαλό μας».

Ο ΠΕΤΡΟΠΟΥΛΟΣ

Την αδυναμία της ομάδας του στους ψηλούς (λόγω του τραυματισμού του Τζόν
Χάτσον) ανέφερε ως έναν από τους λόγους της ήττας ο προπονητής του Σπόρτιγκ
Κώστας Πετρόπουλος. Ο «Νουρέγιεφ» υποστήριξε ότι έμεινε ευχαριστημένος από
τους παίκτες του μέχρι το 35', ενώ στα υπόλοιπα λεπτά κατηγόρησε κάποιους
παίκτες του για ατομισμό.

Αυτό που ανησύχησε ωστόσο περισσότερο τους ιθύνοντες του Σπόρτιγκ ήταν ο
τραυματισμός του Χάτσον. Ο Αμερικανός, που έχει θλάση στους προσαγωγούς, θα
ακολουθήσει θεραπευτικό πρόγραμμα, ενώ υπάρχει περίπτωση να μην αγωνιστεί στη
Θεσσαλονίκη την ερχόμενη εβδομάδα, για να είναι πανέτοιμος για τον αγώνα με τη
Δάφνη στα Πατήσια, που είναι «ζωής ή θανάτου» για τον Σπόρτιγκ.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O18</CAT>
<ED>
Κωδικός άρθρου: A16060O181</ED>
<ID>
ID:130264

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O18&aa=1</URL></REF>


Article

<CATEGORY>vin10</CATEGORY>

 <H2>ΝΒΑ
</H2><H2>«Βλέπει» Αθήνα ο διάδοχος του Τζόρνταν
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

ΚΟΜΠΙ Μπράιαντ - μανία έχει ξεσπάσει στη Νέα Υόρκη, αλλά και γενικότερα στο
ΝΒΑ. Για να καταλάβετε τι εννοούμε, ίσως, ο 19χρονος άσος των Λος Άντζελες
Λέικερς να ξεπερνά αυτή την περίοδο σε δημοτικότητα και τον Σακίλ Ο'Νιλ. Δεν
είναι λίγο να μιλάει με τα καλύτερα λόγια για έναν τόσο νέο παίκτη και ο ίδιος
ο κομισάριος του ΝΒΑ, Ντέιβιντ Στερν. Ο τελευταίος, στη συνάντησή του με τον
πρόεδρο της ΕΟΚ Γιώργο Βασιλακόπουλο έδωσε και την είδηση: 
Ο Μπράιαντ, θα είναι κατά πάσα πιθανότητα ο ένας από τους δύο παίκτες που
απομένουν για να συμπληρωθεί η ντριμ-τιμ που θα έρθει το καλοκαίρι στην Αθήνα
για να αγωνιστεί στο Παγκόσμιο Πρωτάθλημα. Το πόσο στηρίζουν οι Αμερικανοί τον
Μπράιαντ, είναι φανερό. Δύο περιοδικά έχουν στο τελευταίο τους τεύχος τη
φωτογραφία του στο εξώφυλλο και και τον ίδιο ακριβώς τίτλο: «Θα είναι ο
επόμενος Τζόρνταν;».

Τα φώτα της δημοσιότητας του ΝΒΑ είναι στραμμένα στον 19χρονο Κόμπι Μπράιαντ

Στον 15ο όροφο του «Ολίμπικ Τάουερ» στην 5η Λεωφόρο της Νέας Υόρκης λοιπόν, το
απόγευμα της Παρασκευής, ο Γιώργος Βασιλακόπουλος συνάντησε τον Ντέιβιντ Στερν
και συνομίλησε μαζί του για σαράντα λεπτά: «Είμαι βέβαιος ότι το Παγκόσμιο
Πρωτάθλημα της Αθήνας θα στεφθεί με απόλυτη επιτυχία στον αγωνιστικό,
οργανωτικό και οικονομικό τομέα. Άλλωστε, η ελληνική ομοσπονδία είναι από τις
κορυφαίες του κόσμου σε δραστηριότητα και επιτυχίες» είπε ο Στερν. Με την
ευκαιρία, αξίζει να σημειώσουμε, ότι ο νέος ειδικός βοηθός του Κομισάριου του
ΝΒΑ, είναι Έλληνας ­ λέγεται Τζορτζ Πόστολος και κατάγεται από τη Μεθώνη. Ένας
Ευρωπαίος, ο Λιθουανός Ζιντρούνας Ιλγκάουσκας, που αγωνίζεται στο Κλίβελαντ,
ήταν ο πρωταγωνιστής του «ρούκι γκέιμ»: Οι πρωτοεμφανιζόμενοι παίκτες της
Ανατολής νίκησαν τους... συναδέλφους τους της Δύσης 85-80 και ο Ιλγκάουσκας
είχε 18 π. (με 8/10 δ., 2/2 β.) 7 ριμπ., 2 ασ., 1 κοψ. Στον διαγωνισμό των
τρίποντων νικητής αναδείχθηκε ο Τζεφ Χόρνασεκ της Γιούτα Τζαζ, ενώ στο
«2ball», νικήτρια ήταν η ομάδα του Κλάιντ Ντρέξλερ (Χιούστον). Βέβαια, αυτό το
«χάπενινγκ» δεν άρεσε ιδιαίτερα, όμως έγινε μόνο και μόνο για την προβολή και
του WNBA (το επαγγελματικό πρωτάθλημα των γυναικών).

Στην καλλιτεχνική βραδιά που οργάνωσε το ΝΒΑ πήραν μέρος πολλοί καλλιτέχνες,
με κορυφαίο τον Στίβι Γουόντερ. Τραγούδησαν όμως και παίκτες: Ο Μάτζικ Τζόνσον
(ήταν και λίγο... φάλτσος!) και ο Έρικ Μόντρος. Ο Ντιν Σμιθ θα είναι στην
Αθήνα το καλοκαίρι, κατά τη διάρκεια του Παγκοσμίου Πρωταθλήματος. Ο Σμιθ
αποδέχτηκε την πρόταση που του έκανε εκ μέρους της Οργανωτικής Επιτροπής ο
Παναγιώτης Γιαννάκης, ο οποίος παρακολούθησε την περασμένη Πέμπτη τον αγώνα
του κολεγίου Νορθ Καρολάινα - Ντιουκ. Στο μεταξύ, ο Σαρούνας Μαρτσουλιόνις,
πρότεινε στον Γιαννάκη τη διεξαγωγή δυο φιλικών Ελλάδας - Λιθουανίας, στο Κάουνας.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O18</CAT>
<ED>
Κωδικός άρθρου: A16060O182</ED>
<ID>
ID:130320

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O18&aa=2</URL></REF>


Article

<CATEGORY>vin10</CATEGORY>

 <H5>Α2
</H5><H2>Έχασαν Φίλιππος και Νήαρ Ηστ
</H2>
ΦΙΛΙΠΠΟΣ και Νήαρ Ηστ γνώρισαν την ήττα (από Έσπερο και ΜΕΝΤ αντίστοιχα) στην
16η αγωνιστική του πρωταθλήματος της Α2 κατηγορίας με αποτέλεσμα να πλησιάσει
το Μαρούσι που νίκησε εύκολα τους Αμπελόκηπους. Τα αποτελέσματα: Πειραϊκός -
ΒΑΟ 78-63 (Τσιριγωτάκης 17π, 6ρ, 6ας - Χρονόπουλος 19), Μακεδονικός -
Ηλυσιακός 90-73 (Σιδόπουλος 17 - Βερτζάγιας 18), Αμπελόκηποι - Μαρούσι 58-80
(Πατρίκης 22 - Παντελιάδης 30π, 5ρ, 6ας, 4κλ), Έσπερος - Φίλιππος 69-60
(Γεώργαρος 23 - Νικάκης 16), Ιωνικός ΝΦ - Αμύντας 70-73 (παράταση, καν. αγ.
63-63, Κυρίτσης 22 - Μουμούρης, Τσίτζας από 17), ΜΕΝΤ - Νήαρ Ηστ 71-61
(Βαλαβανίδης 24,11ρ - Μπασίρου 22). Μίλωνας - Ολύμπια Λάρισας 67-82 (Σκλάβος
16 - Λιάκος 22). Η βαθμολογία: Φίλιππος 28, Μαρούσι και Νήαρ Ηστ από 27,
Ολύμπια Λάρισας και ΜΕΝΤ από 26, Μίλωνας 25, Μακεδονικός 24, Αμπελόκηποι και
Ηλυσιακός από 23, Αμύντας και Έσπερος από 22, Ιωνικός ΝΦ, Πειραϊκός και ΒΑΟ
από 21.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O18</CAT>
<ED>
Κωδικός άρθρου: A16060O183</ED>
<ID>
ID:130361

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O18&aa=3</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ
</H5><H2>Νίκη ανόδου από Άλιμο
</H2>
ΝΙΚΗ ανόδου πέτυχε στη Β' Εθνική ο Άλιμος εκτός έδρας στην παράταση επί του
πρωτοπόρου Αρίωνα και σε συνδυασμό με την ήττα-σοκ της Δράμας στον Εύοσμο
ανέβηκε στη δεύτερη θέση. Τα αποτελέσματα της 16ης αγωνιστικής: Νίκη
Βόλου-Καβάλα 69-75, Αίας Ευόσμου-ΚΑΟ Δράμας 65-61, Κομοτηνή-Παλαιό Φάληρο
87-73, Ιωνικός Νικαίας-Πανελλήνιος 82-66, Ηλιούπολη-Αστέρας Εξαρχείων (54-54
καν. αγ., 62-62 α' παρ.) 73-69 στην β' παράταση, Νέστορας-Παγκράτι 68-72,
Αρίων-άλιμος (70-70 καν. αγ.) 86-89 στην παράταση. Στη βαθμολογία προηγείται ο
Αρίων με 28 βαθμούς και ακολουθούν με 27 ο Άλιμος και η Δράμα.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O18</CAT>
<ED>
Κωδικός άρθρου: A16060O184</ED>
<ID>
ID:130389

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O18&aa=4</URL></REF>


Article

<CATEGORY>vin10</CATEGORY>

 <H5>ΓΥΝΑΙΚΕΣ
</H5><H2>Νίκες των πρωτοπόρων
</H2>
ΠΑΝΑΘΗΝΑΪΚΟΣ και Σπόρτιγκ συνέχισαν νικηφόρα την πορεία τους στο πρωτάθλημα
γυναικών. Ο Σπόρτιγκ επιβλήθηκε του Ολυμπιακού Βόλου και ο Παναθηναϊκός της
Ακαδημίας και προηγούνται στη βαθμολογία με 28 βαθμούς έναντι 26 της
Καλαμαριάς. Τα αποτελέσματα της 15ης αγωνιστικής: Σπόρτιγκ - Ολυμπιακός Βόλου
74-63, Παλαιό Φάληρο - Θρίαμβος 56-81, Παναθηναϊκός - Ακαδημία 64-55,
Εσπερίδες - Μέγας Αλέξανδρος 52-45, ΜΕΝΤ-Ηρακλής 60-63, Καλαμαριά - Κομοτηνή 63-55.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O18</CAT>
<ED>
Κωδικός άρθρου: A16060O185</ED>
<ID>
ID:130406

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O18&aa=5</URL></REF>


Article

<CATEGORY>vin10</CATEGORY>

 <H5>5.000 ΦΙΛΑΘΛΟΙ ΑΠΟΘΕΩΣΑΝ ΤΟΥΣ «ΠΡΑΣΙΝΟΥΣ»
</H5><H2>ΠΑΟ απ' τα παλιά
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΜΕ ΤΟΝ καλύτερο τρόπο ξεπέρασε ο Παναθηναϊκός το στραπάτσο του Κυπέλλου, αφού
επανήλθε πιο δυνατός στο πρωτάθλημα (βασικός του στόχος εφέτος από την αρχή)
και ξεπέρασε με άνεση ένα επικίνδυνο εμπόδιο όπως ο Πανιώνιος (95-77), ενώ το
ευχάριστο μήνυμα για τους «πράσινους» ήταν και η παρουσία του κόσμου (5.000).

Οι παίκτες του Λευτέρη Σούμποτιτς μπήκαν πολύ μουδιασμένα στο παιχνίδι και
είχαν σοβαρό πρόβλημα στην οργάνωση του παιχνιδιού, αλλά γρήγορα το κατάλαβαν
και έριξαν το βάρος τους στην άμυνα. Από εκεί ξεκινούσαν όλα και ήταν η άμυνα
που έδωσε στους «πράσινους» ένα προβάδισμα 12 πόντων στο ημίχρονο (45-33) με
τους συνήθεις ύποπτους να κάνουν τη δουλειά. Ο αφηνιασμένος Ντίνο Ράτζα εκτός
από τους 15 πόντους στα πρώτα 20 λεπτά, ήταν το... σκιάχτρο για τους παίκτες
του Πανιωνίου που μετά το 10-10 (στο 5') έκαναν τέσσερα λεπτά να βρουν το
καλάθι και ουσιαστικά το παιχνίδι είχε τελειώσει. 
Ο Ντίνο Ράτζα δεν είχε πρόβλημα κάτω από τα καλάθια και έδωσε και πάλι πολλές
λύσεις στον Παναθηναϊκό

Ο Μπάιρον Σκότ από κοντά (12 πόντους στο ημίχρονο) έδινε πολύτιμες λύσεις, ενώ
οι φιλοξενούμενοι προσπαθούσαν ανορθόδοξα να σκοράρουν και ο Φράνκι Κίνγκ
έδειχνε λίγο εκτός ελέγχου και γι' αυτό ο Μάκης Δενδρινός έβαλε κοντά του και
τον Γκουσγκούνη.

Στις αρχές του δεύτερου ημιχρόνου, ο Δενδρινός ξεκίνησε με δύο ψηλούς
(Χάρβεϊ-Γιέλιτς) αλλά ο δεύτερος βγήκε γρήγορα με 5ο φάουλ (24').

Ο Λευτέρης Σούμποτιτς έδωσε εντολή στον Γιώργο Καλαϊτζή να «τρέξει» ενώ
προτίμησε κοντό σχήμα (Κοχ - Καλαϊτζής - Σκοτ) και σύντομα το ματς τελείωσε
(58-41 στο 26') και ο κόουτς των «πρασίνων» έδωσε χρόνο συμμετοχής σε όλους
τους παίκτες του, ενώ από τον Πανιώνιο ο Κίνγκ προσπαθούσε μόνος του, κάνοντας
πολλές φορές και κατάχρηση...

Ευχάριστη έκπληξη, ο Γιώργος Καλαϊτζής που ιδιαίτερα στο δεύτερο εικοσάλεπτο
έδωσε πολλά δείγματα της μεγάλης του αξίας και πρόσφερε θέαμα με τις τελικές
πάσες που μοίρασε, πετυχαίνοντας και 11 πόντους, ενώ στο πρώτο μέρος
δημιούργησε προβλήματα στον Κινγκ

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O19</CAT>
<ED>
Κωδικός άρθρου: A16060O191</ED>
<ID>
ID:130265

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O19&aa=1</URL></REF>


Article

<CATEGORY>vin10</CATEGORY>

 <H2>ΠΑΤΗΣΙΑ
</H2><H2>Σε ρυθμό ρελαντί
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΟΣΟ χρειάστηκε έπαιξε η ΑΕΚ στα Πατήσια κόντρα στον Σπόρτιγκ. Η «Ένωση» νίκησε
με 82-63 και παράλληλα ο Ιωαννίδης βρήκε την ευκαιρία να ξεκουράσει κάποιους
παίκτες του (κυρίως τον Τσακαλίδη που ήταν εκτός 10άδας αφού ταλαιπωρείται από τραυματισμό).

Ο Σπόρτιγκ που έχασε νωρίς-νωρίς τον Χάτσον (στο 8' υπέστη θλάση στους
προσαγωγούς), βρέθηκε να παλεύει χωρίς ψηλούς απέναντι στην ΑΕΚ. Μέχρι το 34'
(58-62) μάλιστα είχε καταφέρει να κερδίζει τις εντυπώσεις και με κάποια
ξεσπάσματα βρισκόταν σε απόσταση αναπνοής. Όταν επήλθε η κούραση του Ουίγκινς,
τα σουτ των περιφερειακών δεν ήταν εύστοχα, η ΑΕΚ «καθάρισε» το ματς (βοήθησε
και ο Κακιούζης σε αυτό). Η ΑΕΚ είχε ηγέτη τον Αλεξάντερ (19π με 9/11 διπ),
τον Χατζή σταθερό για άλλη μια φορά (16π) και τον Άντερσον σούπερ για 20
λεπτά. Είχε ακόμη εκπληκτικά ποσοστά στα σουτ δύο πόντων (73%), ενώ όποτε
έβρισκε τα... σκούρα, πατούσε γκάζι.

Σπόρτιγκ - ΑΕΚ. Ο Άντερσον καρφώνει, παρά την προσπάθεια του Κούρου

Τι άλλο αξίζει να σημειώσουμε;

Την επιστροφή του Στάνσμπερι μετά πολύμηνο τραυματισμό (έπαιξε για 2'.20) και
την ένσταση ­ χωρίς τύχη ­ του Ιωαννίδη για καλάθι που δεν μέτρησε. Ο Άντερσεν
κάρφωσε, η μπάλα δεν μπήκε και δέχτηκε τεχνική ποινή επειδή κρατήθηκε από τη
στεφάνη. Ο «ξανθός» υποστήριξε ότι κάποιο χέρι αντιπάλου έδιωξε την... μπάλα. 
<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O19</CAT>
<ED>
Κωδικός άρθρου: A16060O192</ED>
<ID>
ID:130321

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O19&aa=2</URL></REF>


Article

<CATEGORY>vin10</CATEGORY>

 <H2>ΑΛΕΞΑΝΔΡΕΙΟ
</H2><H2>29 πόντους ο Μπαλογιάννης
</H2>
Ο ΓΙΩΡΓΟΣ Μπαλογιάννης (29π) ήταν και το Σάββατο ο πρωταγωνιστής του ΠΑΟΚ στο
ματς με τη Δάφνη (88-65). Μπορεί να λείπει λοιπόν ο τραυματίας Στογιάκοβιτς,
αλλά ο Μπαλογιάννης είχε κέφια και οδήγησε με ασφάλεια τον ΠΑΟΚ από το α'
μέρος. Οι γηπεδούχοι προηγήθηκαν σε αυτό το διάστημα 46-31 και δεν απειλήθηκαν
σε κανένα σημείο του ματς από τη Δάφνη.

Ο Σβι Σερφ είχε την ευκαιρία να χρησιμοποιήσει όλους τους παίκτες του και
ορισμένοι μάλιστα είχαν ιδιαίτερα καλή απόδοση. Παράδειγμα ο Γιαννούλης, που
τέλειωσε το ματς με 100% ευστοχία. (3/3δ, 7/7β).

Η Δάφνη είχε βοήθειες μόνο από τους ξένους (Θέρμαν και Κότνικ).

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O19</CAT>
<ED>
Κωδικός άρθρου: A16060O193</ED>
<ID>
ID:130362

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O19&aa=3</URL></REF>


Article

<CATEGORY>vin10</CATEGORY>

 <H2>Ο Ντόουσον «ντύθηκε» νικητής
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

ΘΕΣΣΑΛΟΝΙΚΗ

ΗΤΑΝ ΝΑ μην πάρει φόρα ο Ντόουσον, κι όταν πήρε κάποια στιγμή (περίπου στο
14') η Πάτρα όρθωσε ανάστημα στο Ιβανώφειο και μετέτρεψε το 14-7 του πρώτου
τρίλεπτου σε 22-25 στο 15', υποχρεώνοντας τον Ηρακλή σε ομαδική υποχώρηση και
το τελικό 81-91 κάθε άλλο παρά άδικο είναι.

Ο Τόνι Ντόουσον επωφελήθηκε και της αποχώρησης του Στιβ Μπάκναλ για ξεκούραση
(ο Άγγλος τον κράτησε στους δύο πόντους για 14'), αλλά κυρίως της αποβολής του
Μάρλον Μάξει με πέντε φάουλ στο 15'.

Η αποβολή του Μάξει μπορεί να προήλθε από λάθος, όταν ο Στέλιος Κουκουλεκίδης
βλέποντάς τον να κινείται από τον πάγκο (!) του Ηρακλή απειλητικά προς αυτόν,
τον χρέωσε με τεχνική ποινή και πέμπτο φάουλ, αλλά και οι «κυανόλευκοι» είχαν
τα μαύρα τους τα χάλια.

Ένας Μπάκναλ προσπαθούσε και ένας Γιαννουζάκος όσο του το επέτρεπε ο
Αλεξανδρής. Στο ημίχρονο ο «γηραιός» κρατήθηκε κοντά στο σκορ (39-42), αλλά
στο 28' που έγινε το 46-62 με τον Ντόουσον να «πυροβολεί» και τους Μικ-Σούλη
να στήνουν χορό κάτω από τα καλάθια, φάνηκε ξεκάθαρα πως ο Απόλλωνας δύσκολα
θα έχανε.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O19</CAT>
<ED>
Κωδικός άρθρου: A16060O194</ED>
<ID>
ID:130390

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O19&aa=4</URL></REF>


Article

<CATEGORY>vin10</CATEGORY>

 <H2>Βαριά ήττα για τον κυπελλούχο
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΣΚΟΝΗ ΚΑΙ θρύψαλα έκανε το Περιστέρι τον κυπελλούχο Άρη. Η ομάδα του Αργύρη
Πεδουλάκη σκόρπισε την ομάδα της Θεσσαλονίκης, την οποία φιλοδώρησε με...
κατοστάρα (101-59)! Το Περιστέρι ήξερε τι ζητούσε στο γήπεδο, είχε πάθος,
δύναμη, έπαιξε με μυαλό απέναντι στον Άρη που δεν είχε αρχή και τέλος, οι
παίκτες του οποίου έπρεπε να ματώσουν τη φανέλα τους και να αποδείξουν ότι και
μακριά από την έδρα τους μπορούν να κερδίζουν εντυπώσεις κα αποτελέσματα.

Αντί αυτού, λύγισαν σαν χάρτινος πύργος απέναντι στο Περιστέρι, που ξεκούρασε
τους βασικούς! Και όχι μόνο αυτό: ο Κορωνιός που είναι το «όπλο» του
Περιστερίου έπαιξε μόλις 15.20 (4 π.) αφού ο Τσανίδης έδειξε πως μπορεί να
μετατρέψει τα... πρόβατα σε λύκους!

Εύκολο έργο είχε χθες ο Μίλαν Γκούροβιτς και το Περιστέρι κόντρα στον ελλιπή Άρη

Χρέωσε τον Κορωνιό με 4ο φάουλ (αυστηρό) και σε μια απλή διαμαρτυρία του
διεθνούς πλέι-μέικερ τον χρέωσε με τεχνική ποινή, βάζοντας μπουρλότο στην
εξέδρα του Περιστεριου. Οι αποδοκιμασίες του κόσμου τον άναψαν ακόμη
περισσότερο, με αποτέλεσμα να χάσει τον έλεγχο του αγώνα.

Το αποτέλεσμα είχε κριθεί από το πρώτο ημίχρονο (43-25), όμως οι γηπεδούχοι
δεν έδειξαν οίκτο (ίσως και λόγω Τσανίδη) και το σκορ πήρε μεγάλες διαστάσεις.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O19</CAT>
<ED>
Κωδικός άρθρου: A16060O195</ED>
<ID>
ID:130407

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O19&aa=5</URL></REF>


Article

<CATEGORY>vin10</CATEGORY>

 <H2>ΣΤΟ ΗΡΑΚΛΕΙΟ
</H2><H2>Υπόθεση Χαρίση
</H2>
Η ΣΥΜΜΕΤΟΧΗ του Χρήστου Χαρίση στο β' μέρος έπαιξε καθοριστικό ρόλο στη νίκη
του Ηρακλείου επί του Παπάγου (73-62). 
Ο 22χρονος πλέι-μέικερ οργάνωσε άψογα τις επιθέσεις των γηπεδούχων, σκόραρε
και μάρκαρε πολύ αποτελεσματικά τον οργανωτή του Παπάγου Γιώργο Λημνιάτη. 
Ο Χαρίσης σκόραρε με σουτ τριών πόντων (ενάμισι λεπτό πριν από το τέλος)
διαμορφώνοντας το σκορ σε 70-60 και δίνοντας τέλος στις ελπίδες των φιλοξενουμένων.

Χρήστος Χαρίσης

Ο Παπάγου είχε πολύ καλή απόδοση στο α' μέρος (προηγήθηκε 25-17 στο 14'), αλλά
οι γηπεδούχοι κατάφεραν να ανατρέψουν τη διαφορά και να αντεπιτεθούν στο β'
μέρος. Νιξ και Κάρτερ έδωσαν αρκετές λύσεις στην επίθεση, ο Γκούντα κυριάρχησε
κάτω από τα καλάθια, ενώ από τον Παπάγου ο μόνος παίκτης που απειλούσε ήταν ο
Τόνι Χάρις.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O19</CAT>
<ED>
Κωδικός άρθρου: A16060O196</ED>
<ID>
ID:130417

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O19&aa=6</URL></REF>


Article

<CATEGORY>vin10</CATEGORY>

 <H5>Η ΕΠΟΜΕΝΗ ΑΓΩΝΙΣΤΙΚΗ
</H5><H5>Ο ΠΑΟ κάλυψε τον Οικονόμου
</H5><H5></H5><H5>Η ΠΕΝΤΑΔΑ ΤΗΣ ΗΜΕΡΑΣ
</H5><H2>ΤΟ ΠΑΝΟΡΑΜΑ ΤΗΣ Α1 </H2>
Η επόμενη αγωνιστική (20η): Σάββατο 14/2: Δάφνη-Περιστέρι (Κ.Γ. Δάφνης,
17.00), Πανιώνιος-ΠΑΟΚ (Δ.Γ. Νέας Σμύρνης, 17.00), Λάρισα-Παναθηναϊκός (Κ.Γ.
Νεάπολης, 18.30, ΑΝΤ1), Απόλλων Πάτρας-Ηράκλειο (γηπ. Απόλλωνα, 17.00),
Άρης-Σπόρτιγκ (Αλεξάνδρειο, 17.00), ΑΕΚ-Ηρακλής (ΟΑΚΑ, 17.00).

Κυριακή 15/2: Παπάγου-Ολυμπιακός (Ολύμπιο Γυμναστήριο, 18.30, ΑΝΤ1).

Ο αγώνας Ολυμπιακού - Λάρισας θα διεξαχθεί σήμερα στις 18.30, στο ΣΕΦ

Ο ΝΙΚΟΣ Οικονόμου ήταν αναμφίβολα το πρόσωπο της αγωνιστικής, όχι για τις
αγωνιστικές του επιδόσεις, αλλά για την ανθρώπινή στιγμή του. Ο διεθνής
φόργουορντ του Παναθηναϊκού μη αντέχοντας τις αποδοκιμασίες κάποιων οπαδών της
ομάδας προς το πρόσωπό του, ξέσπασε και έφυγε κλαίγοντας από το γήπεδο,
λέγοντας ότι περνάει πολύ δύσκολες στιγμές. Τόσο ο προπονητής του Λευτέρης
Σούμποτιτς όσο και ο πρόεδρος του Παναθηναϊκού Θανάσης Γιαννακόπουλος τόνισαν
ότι θα στηρίξουν τον παίκτη.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O21</CAT>
<ED>
Κωδικός άρθρου: A16060O211</ED>
<ID>
ID:130267

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O21&aa=1</URL></REF>


Article

<CATEGORY>vin10</CATEGORY>

 <H5>ΧΩΡΙΣ ΕΚΠΛΗΞΕΙΣ ΑΛΛΑ ΜΕ ΑΡΚΕΤΟΥΣ ΘΕΑΤΕΣ Η ΠΡΕΜΙΕΡΑ ΣΤΟ ΠΟΛΟ
</H5><H2>Ο νόμος του φαβορί
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Ο Γιώργος Αφρουδάκης (μπλε σκουφάκι) ήταν ο πρώτος σκόρερ της Βουλιαγμένης
(τρία γκολ) στο ματς με τον Εθνικό

ΧΩΡΙΣ εκπλήξεις και με σχετικά άνετη επικράτηση των φαβορί άρχισε το
πρωτάθλημα πόλο της Α1 κατηγορίας. Ένα θετικό στοιχείο πάντως, ήταν η
προσέλευση των θεατών, ιδιαίτερα στα κολυμβητήρια της Κέρκυρας και της Πάτρας.
Κάτι που αναμένεται να συμβεί και σήμερα στη Χαλκίδα, όπου ο τοπικός Ναυτικός
Όμιλος υποδέχεται στο ντέρμπι της πρεμιέρας (18.00 απευθείας από το
Supersport), τον Ν.Ο. Χίου.

Η πρωταθλήτρια Βουλιαγμένη επικράτησε στον Πειραιά του Εθνικού με 9-6: Τα
γκολ: ΝΟΒ: Αφρουδάκης 3, Λοράντος 2, Μάζης, Μαυρωτάς, Τσίκλος, Ντρμπόγεβιτς.
Εθνικός: Καλακόνας, Τσικάρης από 3.

Ο Ν.Ο. Πάτρας «ξέσπασε» στην τελευταία περίοδο (5-0 σερί) και νίκησε 9-5 τη
Γλυφάδα. Τα γκολ: Μ. Γεωργάρας και Λιν από 2, Μπιτσάκος, Λυκούδης, Ντ.
Γεωργάρας, και Χριστοφής. Γλυφάδα: Κουντουδιός και Σαλπαδήμας από 2, Δεβερίκος.

Στα άλλα ματς: Κέρκυρα-Ν.Ο. Χανίων 10-12: Κέρκυρα: Καρδόνας, Βασιλόπουλος και
Σμιτ από 3, Ρέτσης. Χανιά: Κοπ 6, Νικολαντωνάκης 2, Αυγουστιανάκης, Βιζιράκης,
Σκουνάκης, Κουβαριτάκης. ΟΦΘ-Πανιώνιος 16-6: ΟΦΘ: Παπαγιαννάκης 8, Ποπόφσκι 3,
Κ. Αλμπάνης 2, Αποστόλου, Βογιατζής, Μπαλασιώρης. Πανιώνιος: Κεφαλάς 3, Περής
2, Θέος. Σημειωνουμε, ότι το ματς Ηλυσιακού-Ολυμπιακού θα διεξαχθεί την Τετάρτη.

*** Τα καταστήματα ηλεκτρικών ειδών «Ράδιο Κορασίδη» ανέλαβαν τη χορηγία της
ομάδας πόλο του Ολυμπιακού. Η επίσημη παρουσίαση της συμφωνίας, θα γίνει την Τετάρτη

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O22</CAT>
<ED>
Κωδικός άρθρου: A16060O221</ED>
<ID>
ID:130268

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O22&aa=1</URL></REF>


Article

<CATEGORY>vin10</CATEGORY>

 <H2>ΝΑΓΚΑΝΟ
</H2><H2>Στην 26η θέση ο Πίνας
</H2>
Η ελληνική σημαία πρώτη σε μια ακόμη παρέλαση Ολυμπιακών Αγώνων

ΣΤΗΝ 26η θέση βρίσκεται ο Σπύρος Πίνας στην κατάταξη του μονοθέσιου ελκήθρου
μετά τις δύο πρώτες διαδρομές στο αγώνισμα στη Χειμερινή Ολυμπιάδα του Ναγκάνο
της Ιαπωνίας, της οποίας το αγωνιστικό μέρος άρχισε χθες και θα διαρκέσει
μέχρι την Κυριακή 22 Φεβρουαρίου.

Αντίθετα, στο αγώνισμα του γιγαντιαίου σλάλομ της χιονοσανίδας οι Μάρκος
Χατζηκυριακάκης, Στέργιος Πάππος απέτυχαν να τερματίσουν στο δεύτερο σκέλος
και στο πρώτο αντίστοιχα και δεν κατατάχθηκαν.

Στη φαντασμαγορική τελετή έναρξης προχθές στο κεντρικό στάδιο του Ναγκάνο
πήραν μέρος 73 χώρες με πρώτη στην παρέλαση την Ελλάδα, η οποία είχε
σημαιοφόρο τον πρωταθλητή των καταβάσεων Βασίλη Δημητριάδη.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O22</CAT>
<ED>
Κωδικός άρθρου: A16060O222</ED>
<ID>
ID:130323

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O22&aa=2</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ
</H5><H2>Τρεις πρωτιές τα Τρίκαλα
</H2>
Ο Γ.Σ. Τρικάλων έδειξε για μια ακόμη φορά τη δουλειά που γίνεται στους δρόμους
αντοχής με τις πρωτιές που πήρε στο Πανελλήνιο Πρωτάθλημα ανωμάλου δρόμου, στο Λιτόχωρο.

Οι νικητές κατά κατηγορία σε ατομικό - ομαδικό: 12 χλμ ανδρών: Χαραμής (Φλόγα
Περιστ.). 4 χλμ γυναικών: Ιακώβου (Καζώνης Καλύμνου). 8 χλμ ανδρών Β':
Νεανίδης (Γ.Σ. Χαλκίδας) - Γ.Σ. Τρικάλων. 3 χλμ γυναικών Β': Φωτοπούλου (Πέλοψ
Πάτρας) - Άπις Ζευγολατιού. 6 χλμ εφήβων: Παπαντώνης (Γ.Σ. Δεσκάτης) -
Πανελλήνιος Γ.Σ. 2χλμ νεανίδων: Τσίρμπα (ΟΦΚΑ Οδυσσέας) - Γ.Σ. Τρικάλων. 4 χλμ
παίδων: Καρράς (Φιλαθλητικός Καλλιθέας) - Φιλαθλητικός Καλλιθέας. 2 χλμ
κορασίδων: Κωλώνια (Γ.Ε. Αγρινίου) - Γ.Σ. Νέων Λιοσίων. 3 χλμ παμπαίδων:
Βράκας (Γ.Σ. Τρικάλων) - Κερκυραϊκός Γ.Σ. 2 χλμ παγκορασίδων: Δοντά
(Αναγέννηση Λαμίας) - Αναγέννηση Λαμίας.

*** Χωρίς τη μεγάλη επίδοση οι συμμετοχές Ελλήνων πρωταθλητών σε μίτινγκ
κλειστού στο εξωτερικό το Σαββατοκύριακο. Καλύτερη επίδοση το 2.24 του Κοκότη
(7ος) προχθές στο Βούπερταλ, ενώ χθες στο Μπάλιγκεν ο Παπακώστας πέρασε στο
ύψος 2.20 και ο Κοκότης 2.15 και στη Γάνδη η Βασδέκη σημείωσε 13.98 στο τριπλούν.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O22</CAT>
<ED>
Κωδικός άρθρου: A16060O223</ED>
<ID>
ID:130364

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O22&aa=3</URL></REF>


Article

<CATEGORY>vin10</CATEGORY>

 <H2>ΚΑΡΑΤΕ
</H2><H2>Στο βάθρο ο Παππάς
</H2>
ΕΝΑ ΜΕΤΑΛΛΙΟ με τον Κώστα Παππά (60κ.) στο κουμίτε εφήβων ήταν η ελληνική
συγκομιδή στο 25ο Ευρωπαϊκό Πρωτάθλημα καράτε εφήβων, νέων και νεανίδων, που
έγινε με επιτυχία στο Στάδιο Ειρήνης και Φιλίας.

Ο Παππάς ανέβηκε στο βάθρο νικώντας στον «μικρό» τελικό τον Τούρκο Σονμέζ με
3-2 σημεία στην παράταση. Ο πρωταθλητής μας έφτασε στον αγώνα για 3η-4η θέσεις
με νίκες επί του Βέλγου Λόφγκρεν με 6-1, του Ρώσου Ουγιάνεφ με 6-2 και ήττα
στον ημιτελικό από τον Ιταλό Τέστα (νικητή στον τελικό) με 2-6.

Καλές εμφανίσεις από ελληνικής πλευράς πραγματοποίησαν και οι Δημήτρης
Κωνσταντινίδης (75κ.), Σταυρούλα Χρυσικού (53κ.) με 2 νίκες.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O22</CAT>
<ED>
Κωδικός άρθρου: A16060O224</ED>
<ID>
ID:130391

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O22&aa=4</URL></REF>


Article

<CATEGORY>vin10</CATEGORY>

 <H2>ΧΑΝΤΜΠΟΛ
</H2><H2>Κράτησε τις αποστάσεις
</H2>
Ο ΔΟΥΚΑΣ συνέτριψε εκτός έδρας τα Βριλήσσια SUPERSPORT με 34-14 (χάι σκόρερ
Πρόκιτς 8 - Χατζημικές 3) σε εντυπωσιακή επίδειξη δύναμης και τήρησε τις
αποστάσεις από τις Σχ. Ξυνή που νίκησαν εκτός τον Πανιώνιο με 32-21. Στους
άλλους αγώνες της 16ης αγωνιστικής: Ιωνικός Ν.Φ.- Γ.Ε. Βέροιας 24-24
(Μπαλωμένος 8 - Δόμπρης 7). Αθηναϊκός ΚΟΡΕΛΚΟ - Αρχέλαος 28-25. Κιλκίς Κ. ΜΑΧ
- Φίλιππος 26-22. Τρίτων ΑΙΟΛΙΚΗ - Πανελλήνιος 22-22.

Η βαθμολογία (16 αγ.): Δούκας 27, Σχ. Ξυνή 22, Ιωνικός 21, Κιλκίς και ΓΕΒ 19,
Αθηναϊκός 17, Πανελλήνιος 16, Βριλήσσια 13, Φίλιππος, Αρχέλαος και Τρίτων 12,
Πανιώνιος 2.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O22</CAT>
<ED>
Κωδικός άρθρου: A16060O225</ED>
<ID>
ID:130408

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O22&aa=5</URL></REF>


Article

<CATEGORY>vin10</CATEGORY>

 <H5>Τα αποτελέσματα του Σαββάτου
</H5><H2>ΙΠΠΟΔΡΟΜΟΣ
</H2>
Οι σημερινές κούρσες και τα προγνωστικά μας:

ΠΡΩΤΗ ΙΠΠΟΔΡΟΜΙΑ

Ώρα 3.00, 1.000 μέτρα

1. ΒΑΡΔΟΣ 58 Νίκος&#0093

2. ΓΚΡΙΝΓΚΟ 58 Σωτηρόπουλος&#0092

3. ΡΟΓΙΑΛ ΧΙΟΣ 58 Ντίνος&#0097

4. ΡΟΥΑΓΙΑΛ ΝΤΑΝΣΕΡ 58 Οικονομίδης&#0098

5. ΤΡΙΦΥΛΛΙΑΚΟΣ 58 Καρακατσάνης&#0096

6. ΨΩΜΑΘΙΑΝΟΣ 58 Ξυνός&#0095

7. ΧΑΠΠΥ ΓΟΥΕΪ 58 Δημητσάνης&#0091

8. ΧΟΝΕΣΤ ΓΟΥΕΪ 57,5 Φίλιππος&#0094

* Οι ίπποι 1-7-8 είναι ομόσταβλοι.

­ Υπόδ.: ΧΑΠΠΥ ΓΟΥΕΪ - Ρ. ΝΤΑΝΣΕΡ (Ψωμαθιανός).

ΔΕΥΤΕΡΗ ΙΠΠΟΔΡΟΜΙΑ

Ώρα 3.30, 1.000 μέτρα

1. ΒΟΥΡΟΣ 56,5 Αττικός&#00910

2. ΠΡΕΝΣ ΤΖΟΥΝΙΟΡ 56,5 Μπάμπης&#0097

3. ΓΕΡΑΜΑΝΗΣ ΤΖΟΥΝΙΟΡ 54,5 Λιάκος&#0098

4. ΠΡΑΟΥΝΤ ΓΚΡΕΚ 56 Χατζηγεωργίου&#0096

5. ΜΙΚΡΟΣ ΗΡΩΑΣ 54 Δημητσάνης&#0092

6. ΠΑΝΤΕΛΑΚΟΣ 54 Τριανταφύλλου&#0093

7. ΠΑΥΣΙΛΥΠΟΣ 54,5 Νάκος&#0091

8. ΤΑΚΑΡΟΣ 54 Ντίνος&#0094

9. ΣΜΩΛ ΤΖΙΜΥ 58 Καραμάνογλου&#0095

10. ΓΙΟΣΩΝΑΣ 54 Φουρμόν&#0099

* Οι ίπποι 1-9 και 2-10 είναι ομόσταβλοι.

­ Υπόδ.: ΠΑΥΣΙΛΥΠΟΣ - ΠΑΝΤΕΛΑΚΟΣ (Γιόσωνας).

ΤΡΙΤΗ ΙΠΠΟΔΡΟΜΙΑ

Ώρα 4.00, 1.400 μέτρα

1. ΦΙΛΙΑ 58 Περαντινός&#0095

2. ΠΑΡΑΣΚΕΥΗ 56 Κουτσοπέτρος&#0094

3. ΣΕΡ ΣΤΕΛΙΟΣ 54,5 Μπακάλης&#0093

4. ΦΙΛΟΚΤΗΤΗΣ 54,5 Κοσμάς&#0097

5. ΑΝΤΩΝΙΝΑ 54 Χριστοφίδης&#0092

6. ΣΑΝΤΟ ΝΑΤΑΣΑ 52 Δρόσος&#0098

7. ΚΟΥΗΝ ΤΖΩΡΤΖΙΑ 47,5 Μπάγελ&#0091

­ Υπόδ.: ΦΙΛΟΚΤΗΤΗΣ - ΣΕΡ ΣΤΕΛΙΟΣ (Αντωνίνα).

ΤΕΤΑΡΤΗ ΙΠΠΟΔΡΟΜΙΑ

Ώρα 4.30, 1.400 μέτρα

1. ΘΕΑΜΑΤΙΚΟΣ 58 Σωτηρόπουλος&#0094

2. ΧΑΡΜΟΝΙΟΥΣ ΓΟΥΕΪ 58 Οικονομίδης&#0093

3. ΘΕΡΑΠΕΥΤΗΣ 57,5 Νίκος&#0091

4. ΧΑΡΤΑΕΤΟΣ 57,5 Δημητσάνης&#0092

5. ΤΖΙΜ ΜΠΟΫ 57 Γεωργίου&#0096

6. ΒΟΗΜΟΥΝΔΟΣ 56,5 Ντίνος&#0095

7. ΣΑΡΩΚΙΝ ΣΟΝΓΚ 56,5 Ξυνός&#0097

­ Υπόδ.: ΧΑΡΤΑΕΤΟΣ - ΘΕΑΜΑΤΙΚΟΣ (Τζιμ Μπόυ).

ΠΕΜΠΤΗ ΙΠΠΟΔΡΟΜΙΑ

Ώρα 5.00, 1.400 μέτρα

1. ΓΚΡΗΚ ΦΕΪΘ 58 Οικονομίδης&#0094

2. ΑΙΧΜΗ 55,5 Νίκος&#0095

3. ΑΒΡΩΤΗ 55 Γεωργίου&#0092

4. ΗΛΕΙΑ 54 Ξυνός&#0093

5. ΡΕΑΛΙΣΤΙΚ ΣΑΟΥΘ 54 Ηλίας&#0099

6. ΛΕΪΝΤΥ ΑΜΑΛΙΑ 51 Ν. Βαλακούδουνας&#0096

7. ΦΟΡΤΣΙΟΥΝΕΤ ΓΟΥΕΪ 53,5 Δημητσάνης&#0098

8. ΗΜΙΘΕΑ 53 Δάλαρης&#0097

9. ΠΡΙΓΚΙΠΟΣ 51 Τσεργάς&#0091

* Οι ίπποι 2-7, 4-8 και 6-9 είναι ομόσταβλοι.

­ Υποδ.: ΓΚΡΗΚ ΦΕΪΘ - ΗΛΕΙΑ (Φορτσ. Γουέι).

ΕΚΤΗ ΙΠΠΟΔΡΟΜΙΑ

Ώρα 5.30, 1.400 μέτρα

1. ΝΙΤ ΤΣΑΠΤΕΡ 58 Μπάμπης&#0094

2. ΖΑΝ ΠΩΛ ΜΑΡΑ 56,5 Γεωργίου&#0096

3. ΜΠΡΑΪΑΝ 55 Σπύρος&#0092

4. ΑΚΡΙΒΟΣ 53 Ντίνος&#0093

5. ΚΤΗΣΙΠΠΟΣ 50 Φουρμόν&#0097

6. ΑΣΤΑΡΤΗ 49 Τσεργάς&#0095

7. ΕΛΑ ΓΑΥΡΕ ΜΟΥ 48,5 Δάλαρης&#0091

8. ΖΩΝΤΑΝΗ 45,5 Μπάγελ&#0098

­ Υπόδ.: ΑΚΡΙΒΟΣ - ΝΙΤ ΤΣΑΠΤΕΡ (Ζαν Πωλ Μαρά).

ΕΒΔΟΜΗ ΙΠΠΟΔΡΟΜΙΑ

Ώρα 6.00, 1.800 μέτρα

1. ΜΕΡΙΚΟΥΝΤΑ 58 Καρακατσάνης&#0091

2. ΒΡΑΧΟΣ 57 Αλέξης&#0093

3. ΑΝΙΚΗΤΗ 56 Οικονομίδης&#0098

4. ΑΪΡΟΝ ΚΟΥΗΝ 52 Δημητσάνης&#0095

5. ΚΡΕΪΖΥ ΛΑΒ 50,5 Γεωργίου&#0096

6. ΜΕΓΑΣ ΔΗΜΗΤΡΙΟΣ 50,5 Ν. Βαλακούδουνας&#0094

7. ΡΟΔΑΜΑΝΘΟΣ 49 Τσεργάς&#0092

8. ΒΕΡΓΩ 47,5 Δάλαρης&#0097

­ Υπόδ.: ΑΝΙΚΗΤΗ - ΜΕΓ. ΔΗΜΗΤΡΙΟΣ (Άιρον Κουήν).

ΟΓΔΟΗ ΙΠΠΟΔΡΟΜΙΑ

Ώρα 6.30, 1.400 μέτρα

1. ΜΙΚΡΟΣ ΑΚΟΥΑΡΙΟΥΣ 59,5 Χατζημίμης&#0097

2. ΜΕΝΕΣΘΕΑΣ 58,5 Τσεργάς&#0095

3. ΑΛΠΙΝΙΣΤΗΣ 57,5 Λιάκος.&#0091

4. ΗΜΙΘΕΟΣ ΩΡΙΩΝ 54 Μανώλης&#0099

5. ΓΚΑΛΑ 53,5 Δημητσάνης&#0093

6. ΓΙΩΤΑ ΚΡΙΣΤΙ 53 Ν. Βαλακούδουνας&#0096

7. ΣΤΡΟΝΓΚ ΔΙΟΝΥΣΗΣ 53 Ξυνός&#0092

8. ΦΙΝΤΟ 45,5 Μπάγελ&#0094

9. ΟΜΟΡΦΗ ΣΤΕΛΛΑ 56 Πακίδης&#0098

* Οι ίπποι 2-9 είναι ομόσταβλοι.

­ Υπόδ.: Μ. ΑΚΟΥΑΡΙΟΥΣ - ΜΕΝΕΣΘΕΑΣ (Γκαλά).

ΕΝΑΤΗ ΙΠΠΟΔΡΟΜΙΑ

Ώρα 7.00, 1.400 μέτρα

1. ΓΡΗΓΟΡΟΣ ΠΑΝΟΣ 60 Οικονομίδης&#0091

2. ΜΠΙ Ε ΠΡΙΝΣ 56,5 Δημητσάνης&#0097

3. ΛΑΪ ΣΠΟΤ 53,5 Ξυνός&#0092

4. ΠΡΙΤΤΥ ΝΑΝΣΥ 52,5 Ντίνος&#0098

5. ΕΒΕΡΛΑΣΤΙΝΓΚ ΓΟΥΕΪ 50 Ν. Βαλακούδ.&#0094

6. ΒΙΟΝΙΚΗ 49,5 Γεωργίου&#0095

7. ΑΚΡΑΤΗΤΗ 48,5 Δάλαρης&#0099

8. ΜΑΡΛΕΝΑ 48,5 Τσεργάς&#0093

9. ΙΠΠΟΤΟΥΡ ΝΕΜΠΟΥΛΟΥΣ 50 Γκιγέμεν&#0096

10. ΜΙΣΤΕΡ ΓΚΑΫ 49 Φουρμόν&#00910

* Οι ίπποι 5-9-10 είναι ομόσταβλοι.

­ Υπόδ.: ΛΑΪ ΣΠΟΤ - ΕΒΕΡΛ. ΓΟΥΕΪ (Ακράτητη).

­ Δύο αουτσάιντερ: ΛΕΪΝΤΥ ΑΜΑΛΙΑ (5η) - ΜΠΙ Ε ΠΡΙΝΣ (9η).

Τα προχθεσινά αποτελέσματα:

1η: Τολοφώνα (Τριανταφύλλου) 483-44. Ωραία Μελίνα 40. Τρίτος, Λ. Θεώνη. Δίδυμο
6Χ7=321. Φορκάστ 6Χ7=1.188. Trio 5Χ6Χ7=15.489. Tri-cast 6Χ7Χ5=101.902.

Σημ. Όλες οι αποδόσεις Trio και Tri-cast είναι στο δελτίο των 100 δρχ.

2η: Γκρέητ Γκιφτ (Οικονομίδης) 14-14. Δημητσάνα 19. Τρίτος, Πριμαβίστα. Δίδυμο
1Χ6=59. Φορκάστ 1Χ6=89. Σύνθετο 6Χ1=689. Συν-Δίδ. 6Χ7Χ1Χ6=2.429. Trio
1Χ2Χ6=484. Tri-cast 1Χ6Χ2=1.639.

3η: Καστελλόριζο (Μπάμπης) 19-14. Ρουαγιάλ Γκλόρυ 16. Δίδυμο 1Χ2=28. Φορκάστ
2Χ1=45. Σύνθετο 1Χ2=29. Συν-Διδ. 1Χ6Χ1Χ2=181.

4η: Πράσινη Θύελλα (Χατζημίμης) 69-38. Αλικούλα 33. Τρίτος, Εστορίλ. Δίδυμο
4Χ7=195. Φορκάστ 7Χ4=394. Σύνθετο 2Χ7=103. Συν-Διδ. 1Χ2Χ4Χ7=847. Trio
4Χ6Χ7=1.856. Tri-cast 7Χ4Χ6=14.871.

5η: Ρουαγιάλ Γκάιντ (Οικονομίδης) 12-12. Αετονύχης 21. Δίδυμο 1Χ5=29. Φορκάστ
5Χ1=34. Σύνθετο 7Χ5=76. Συν-Διδ. 4Χ7Χ1Χ5=740.

6η: Φλάινγκ Γκας (Τριανταφύλλου) 74-35. Μπρέιβχαρτ 37. Τρίτος, Ρ. Βίκτορυ.
Δίδυμο 1Χ8=184. Φορκάστ 8Χ1=397. Σύνθετο 5Χ8=58. Συν-Διδ. 1Χ5Χ1Χ8=523. Trio
1Χ7Χ8=1.745. Tri-cast 8Χ1Χ7=11.755.

7η: Μπορομίρ (Γκιγεμέν) 66-24. Ανδρειωμένος 29. Τρίτος, Ηπίτης. Δίδυμο
2Χ3=425. Φορκάστ 2Χ3=970. Σύνθετο 8Χ2=713. Συν-Διδ. 1Χ8Χ2Χ3=9.932. Trio
1Χ2Χ3=49.188. Tri-cast 2Χ3Χ1=150.055.

8η: Στρονγκ Σούλης (Αλίκη) 133-60. Κλιφ Χόουπ 23. Τρίτος, Ειρήνη Μου. Δίδυμο
6Χ7=747. Φορκάστ 7Χ6=2542. Σύνθετο 2Χ7=2.248. Συν-Διδ. 2Χ3Χ6Χ7=26.808. Trio
2Χ6Χ7=7.939. Tri-cast 7Χ6Χ2=65.180.

9η: Δημόφιλος (Τσεργάς) 27-25. Ακέλητος 37. Τρίτος, Λόβινγκ Τζι. Δίδυμο
3Χ5=87. Φορκάστ 5Χ3=129. Σύνθετο 7Χ5=754. Συν.-Διδ. 6Χ7Χ3Χ5=5.657. Trio
3Χ5Χ6=1.816. Tri-cast 5Χ3Χ6=6.600.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O22</CAT>
<ED>
Κωδικός άρθρου: A16060O226</ED>
<ID>
ID:130418

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O22&aa=6</URL></REF>


Article

<CATEGORY>vin10</CATEGORY>

 <H5>Ο ΠΡΩΤΑΘΛΗΤΗΣ ΑΡΗΣ ΝΙΚΗΣΕ 3-0 ΤΟΝ ΟΛΥΜΠΙΑΚΟ - ΣΗΜΕΡΑ: ΠΑΟ - ΟΡΕΣΤΙΑΔΑ
</H5><H2>ΒΟΛΕΪ
</H2><H2>Πήρε προβάδισμα
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ο Σλοβάκος Κράβαρικ «δεν καταλάβαινε» από μπλοκ ­ εδώ Ποπόφ, Τσακιρόπουλος

Ο ΠΡΩΤΑΘΛΗΤΗΣ Άρης ήταν πιο αποφασιστικός και κατάφερε να νικήσει τον
Ολυμπιακό με 3-0 που του ξαναδίνει προβάδισμα στη μάχη για τον τίτλο σε
συνδυασμό με το γεγονός ότι ανέτρεψε και τη διαφορά πόντων με 45-34 έναντι
46-37 στο 3-0 υπέρ του Ολυμπιακού στη Γλυφάδα.

Στα άλλα ματς της 13ης αγωνιστικής επικράτησαν τα φαβορί ευκολότερα απ' όσο
αναμενόταν, ενώ σήμερα στο Λουτράκι υπάρχει ένα άλλο ντέρμπι (έναρξη 16.30'
και στην ΕΤ 1 από 17.45') με αντιπάλους Παναθηναϊκό και Ορεστιάδα DIANA, ο
νικητής του οποίου θα μπει σε τροχιά κορυφής αφού θα πλησιάσει στον 1 βαθμό
τους δύο πρωτοπόρους.

ΑΡΗΣ ΘΕΣΣ. - ΟΛΥΜΠΙΑΚΟΣ 3-0 (15-12, 15-11, 15-11)

Ο Σλοβάκος Αντρέι Κράβαρικ με 8 άσους και ο Βασίλης Μητρούδης με 7 μπλοκ
έκαναν τη διαφορά στο σερβίς και το μπλοκ υπέρ του Άρη που νίκησε καθαρά
ενθουσιάζοντας γύρω στους 1.500 οπαδούς του που κατέκλυσαν το κλειστό Μίκρας.
Ο Κράβαρικ είχε ακόμη 67% επίθεση και 3 μπλοκ και ο Μητρούδης 89% υποδοχή, ενώ
διακρίθηκαν επίσης από τον νικητή Παπακοσμάς (88% υποδ.- 75% επιθ.- 3 μπλοκ),
Κόβαζικ (76% υποδ.- 62% επιθ.- 3 μπλοκ) και ο πασέρ Μέλκας. Από τον Ολυμπιακό
που δεν πίστευε στη νίκη και δεν άντεξε στην πίεση σερβίς του Κράβαρικ στο
τέλος κάθε σετ, ξεχώρισαν Γκιούρδας (72% υποδ.- 75% επιθ.), Ντράκοβιτς (64%
επιθ.- 3 άσοι) ενώ ο Ποπόφ ήταν καλός μόνο στην υποδοχή (83%) και στο μπλοκ
στάθηκε μόνο ο Τσακιρόπουλος (4) και ο Θεοδωρίδης (2) στο λίγο διάστημα που
έπαιξε. Θαυμάσιος ο Χριστοφιδέλης (96% επιθ.) αντί του Ντράκοβιτς! Ο Κώστας
Χαριτωνίδης τόνισε μετά τον αγώνα: «Δυστυχώς κερδίζουμε και δεν μπορούμε να
χαρούμε. Πίστευα στο 3-0 επειδή ο Ολυμπιακός δεν έχει παίξει σπουδαίο βόλεϊ
μέχρι τώρα. Αν παίξουμε καλά μπορούμε να κερδίζουμε σε οποιαδήποτε έδρα». Για
τον Τζανπάολο Μοντάλι που δοκίμασε τα πάντα (ακόμη και τον Χριστοφιδέλη
διαγώνιο) και πήγαινε να σκάσει από τον θυμό του η ουσία ήταν ότι «δεν είχαμε
τον παίκτη που θα τελείωνε τις κόντρες όπως ο Κράβαρικ και στο τέλος των σετ
έβλεπα στα ματιά των παικτών μου τον φόβο».

ΑΡΗΣ (Κ. Χαριτωνίδης): ΜΕΛΚΑΣ 1+0, ΚΡΑΒΑΡΙΚ 16+21, ΠΑΠΑΚΟΜΑΣ
5+11, ΚΟΒΑΖΙΚ 5+11, ΜΗΤΡΟΥΔΗΣ 6+8, Αλεξανδρόπουλος 3+8- Μούχλιας, Κουτσονίκας.

ΟΛΥΜΠΙΑΚΟΣ (Τζ. Μοντάλι): Κουρνέτας 3+1, Ντράκοβιτς 8+16,
Γκιούρδας 4+12, Ποπόφ 4+9, Τσακιρόπουλος 4+7, Μέρλο 1+7- Χριστοφιδέλης 1+7,
Θεοδωρίδης 1+5, Ξενάκης.

*** ΠΑΟΚ - ΗΡΑΚΛΗΣ 0-3 (9-15, 6-15, 6-15)

Η θαυμάσια απόδοση των Ρουσάκη (84% υποδ.- 81% επιθ.), Μίλιτς (70% επιθ.),
Αποστόλου (100% επιθ. με 7/7- 4 μπλοκ) βοήθησαν τον φιλοξενούμενο να πάρει τη
νίκη από έναν αντίπαλο που πήγε καλά στην υποδοχή αλλά υστέρησε στην επίθεση
με εξαίρεση Τσιγγίδη (64%), Χριστοφορίδη (63%).

ΗΡΑΚΛΗΣ (Α. Λεώνης): Δεληκώστας 1+2, ΜΙΛΙΤΣ 9+7, Κυριαζής 6+8,
Ρουσάκης 6+7, Αποστόλου 3+8, Πλεσάκοφ 3+11- Ιωαννίδης.

ΠΑΟΚ (Χ. Πάτρας): Καλμαζίδης, Φλώρος 2+5, Γεωργιάδης 2+9,
Τσιγγίδης 4+9, Μήττας 1+6, Χριστοφορίδης 3+13- Α. Κωνσταντινίδης 1+0, Η.
Κωνσταντινίδης, Μέτγιαζης.

*** ΕΘΝΙΚΟΣ ΑΛΕΞ.- ΑΕΚ 0-3 (4-15, 7-15, 3-15)

Οι Τζούριτς (78% επιθ.- 2 άσοι), Αθανασιάδης (78% επιθ.- 3 άσοι) σε σερβίς
επίθεση, Κλήμος (5), Τζούριτς (5), Γκουντίμα (4) στο μπλοκ δεν άφησαν τους
γηπεδούχους να ανασάνουν.

ΑΕΚ (Σ. Πολύζος): Μουστακίδης 2+1, Τζούριτς 13+18, Πανούσος 3+5,
Αθανασιάδης 8+10, Γκουντίμα 6+4, Κλήμος 4+2- Κυριακάκης 0+3, Μπουγάς 1+0,
Χατζηπροδρόμου 1+1, Μαρδίτσας.

ΕΘΝΙΚΟΣ (Α. Γιαννακόπουλος): Αυτζιόγλου, Ντραγκίεφ 2+13,
Ανδραβίζος 2+5, Ζλατιλίδης 2+8, Κούτρας 3+6, Κίτσιος 2+8- Μόκαλης.

*** Α.Ε. ΚΟΜΟΤΗΝΗΣ- ΦΙΛΙΑ ΗΛΙΟΥΠΟΛΗΣ 1-3 (5-15, 12-15,
15-5, 12-15).

Η φιλοξενούμενη υπερείχε στο μπλοκ (16 έναντι 11- από 5 Αμαριανάκης, Μάριτς)
και στην υποδοχή (76% έναντι 69% με Μάριτς 83%, Οικονόμου 73%), ενώ η
γηπεδούχος πάλεψε στην επίθεση (Μητράκας 74%, Λαμπιριόφ 77%, Γκορτσανιούκ 78%).

ΦΙΛΙΑ (Π. Μπακοδήμος): Καζάσης 2+8, Μπατιστάτος 2+31, Οικονόμου
7+22, Μάριτς 19+14, Αμαριανάκης 8+6, Πισιμίσης 3+10- Καραμαρούδης, Χατζηκάλφας
0+3, Δημόπουλος.

*** ΠΑΝΕΛΛΗΝΙΟΣ- ΚΤΗΣΙΦΩΝΤΑΣ 0-3 (14-16, 6-15, 12-15)

Οι Παιανιώτες με καλύτερους Φλέσσα (72% υποδ.- 76% επιθ), Κατζ (65% επιθ.- 3
άσοι), Κουρούπη 76% υποδ.- 76% επιθ.) και τα μπλοκ του Αγγελίδη (4), πήρε τη
νίκη στην Κυψέλη από έναν Πανελλήνιο (καλύτερος ο Παππάς με 79% υποδ.- 80%
επιθ.) που λύγισε ψυχολογικά μετά την απώλεια του 1ου σετ στο οποίο προηγήθηκε 14-12.

ΚΤΗΣΙΦΩΝΤΑΣ (Τ. Κουμπλής): Δούκας, Κατζ 10+20, Φλέσσας 10+13,
Κουρουπής 3+9, Αγγελίδης 3+5, Κουτουλέας 3+5- Σιόλας, ΛΙΑΣΚΟΣ 1+1, Χατζής 0+2,
Κατσανεβάκης 0+1.

ΠΑΝΕΛΛΗΝΙΟΣ (Ι. Λάιος): Κωνσταντινίδης 2+0, Λάππας 4+17, ΠΑΠΠΑΣ
7+14, Ρουμελιώτης 5+10, Κ. Ναλμπάντης 3+3, Α. Ναλμπάντης 1+8- Γούναρης 0+3,
Λακασάς 2+4, Παπαδάκης.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O23</CAT>
<ED>
Κωδικός άρθρου: A16060O231</ED>
<ID>
ID:130269

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O23&aa=1</URL></REF>


Article

<CATEGORY>vin10</CATEGORY>

 <H2>ΒΡΙΛΗΣΣΙΑ
</H2><H2>Διατήρησαν το αήττητο
</H2>
Η «ΚΑΡΔΙΑ του πρωταθλητή» μέτρησε στο χθεσινό ντέρμπι της Α1 βόλεϊ γυναικών
και τα Βριλήσσια ανατρέποντας το 0-2 σετ νίκησαν τον Παναθηναϊκό με 3-2 και
διατήρησαν το αήττητο.

Τα σετ στο αγωνιώδες χθεσινό ντέρμπι (πρωταγωνίστριες Μ. Γκαραγκούνη,
Καραντάσιου, Λιχολέτοβα και Μεντβέντεβα, Μπάμπουλη): 6-15, 12-15, 15-9, 15-7, 15-10).

Σωτήριες νίκες: Γ.Σ. Ηλιούπολης- Άρης 3-0 (3-0 με (15-10, 15-12, 15-6),
Κοζάνη- Ιωνικός 2-3 (15-9, 4-15, 15-5, 8-15, 7-15).

Επίσης χθες: Ολυμπιακός- Νίκη Αλεξ. 1-3 (15-7, 12-15, 13-15, 12-15). Ε.Α.
Λάρισας- Παπάγου 3-0 (15-5, 15-10, 16-14). Αγ. Σώστης ΣΑΒΒΑΛΑΣ- Φιλαθλητικός
1-3 (13-15, 11-15, 15-9, 13-15).

Βαθμολογία (14 αγ.): Βριλήσσια 28, Φιλαθλητικός 27, Παναθηναϊκός 25, Άρης και
Αγ. Σώστης 22, Ολυμπιακός, Νίκη και Λάρισα 21, Ηλιούπολη και Ιωνικός 18,
Παπάγου και Κοζάνη 15.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O23</CAT>
<ED>
Κωδικός άρθρου: A16060O232</ED>
<ID>
ID:130324

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O23&aa=2</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Πότε θα παίξει μπάλα;
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>Επ, πρώτος πάλι ο Ολυμπιακός (μαζί με τον... αιώνιο αντίπαλό του), όμως μπάλα
αντάξια των προσδοκιών των οπαδών του δεν έπαιξε...

*** Κάτι που αναμένεται να συμβεί όταν αποκτηθεί ικανός μπαλαντέρ.

*** Αυτός, δηλαδή, που με την κλάση του θα ηρεμεί το παιχνίδι της
ομάδας και δεν θα υποχρεώνει το κοινό να ουρλιάζει από το 88' λεπτό στον
διαιτητή «τελείωσε...»!

*** Ο ΟΦΗ, μετά τα «τρία» στη Νέα Σμύρνη και τα «τέσσερα» στο Χαριλάου,
δεν ήθελε πολύ να κάνει τη ζημιά στον Μπάγιεβιτς...

***Είναι κάπως παράξενη η αγάπη που δείχνουν οι οπαδοί του Ολυμπιακού
στην ομάδα. Συμπαραστάθηκαν θερμά.

*** Σκεφθείτε να έβλεπαν αυτά που περίμεναν τι θα γινόταν...

*** Η ουσία, ωστόσο, είναι πως μετά τα χθεσινά αποτελέσματα στην πρώτη
κατηγορία το πρωτάθλημα διατήρησε το «άγριο» ενδιαφέρον του.

*** Οι τρεις «μεγάλοι» φαίνεται πως θα διεκδικήσουν τις δύο
προνομιούχες θέσεις της Ευρώπης ως τη λήξη.

*** Η ΑΕΚ λογικά δεν αναμένεται να (ξανα)χάσει βαθμούς από τους
ουραγούς, διότι νομίζω δεν έχει να παίξει με άλλον...

*** Ο Παναθηναϊκός έχει να παίξει ­ και σε Καβάλα και σε Προοδευτική ­
αλλά κάτι μου λέει πως θα αγωνιστεί προσεκτικά σ' αυτά τα γήπεδα...

*** Ένα αρκετά καλό β' ημίχρονο είχε ο Παναθηναϊκός το Σάββατο στη
Βέροια και νίκησε άνετα με τον Αλεξούδη και τον ηρωικό Βαζέχα.

*** Η ΑΕΚ, με ελλείψεις και αρκετή επιπολαιότητα, δεν τα κατάφερε στην
Καβάλα, όπως και πέρυσι.

*** Το ότι οι Αθηναίοι έχασαν πέναλτι δεν λέει τίποτα. Ίσως ότι η τύχη
δεν κάνει πια το χατίρι στον Ντου-Ντου!

Ήττα και «ξεροσφύρι»...

Συνολικά, η 21η ήταν μια πολύ περίεργη αγωνιστική.

*** Παναχαϊκή και Προοδευτική, για παράδειγμα, έψαχναν βαθμούς στα
γήπεδά τους προκειμένου ν' απομακρυνθούν από την επικίνδυνη ζώνη.

*** Ήθελαν αλλά δεν μπορούσαν, διότι τα προσόντα τα διέθεταν οι
αντίπαλοί τους.

*** Άκουσα προσεκτικά τόσο τον Διαμαντόπουλο όσο και τον Καρούλια να
προσπαθούν στο τέλος να δικαιολογήσουν τα αδικαιολόγητα...

*** Μέσα τους είμαι βέβαιος ότι πιστεύουν σε ένα πρωτάθλημα με
λιγότερες (από 18) ομάδες, αλλά αν πάρουν θέση, θα έχουν πρόβλημα...

*** Θέλετε άλλο περίεργο; Στον αγώνα της Ριζούπολης.

*** Οι θεατές είδαν τον γηπεδούχο σε 90' λεπτά να εξαπολύει ένα μόνο
(αριθμός 1) σουτ με κάποιες αξιώσεις...

***Πάλι καλά που ένας υπέροχος ήλιος χθες αποζημίωσε για την ταλαιπωρία...

*** Κι ακόμη: στο ημίχρονο του αγώνα Εθνικού - Ιωνικού, παίκτης του
γηπεδούχου έτρεξε προς τον πάγκο όπου υπήρχαν μερικά μπουκάλια με νερό.
Προφανώς δεν μπορούσε να υποφέρει τη δίψα του.

*** Ανύποπτος, σήκωσε το μπουκάλι και άρχισε να πίνει με μανία.

*** Αυτό ήταν. Όσοι τον παρακολουθούσαν ανατρίχιασαν βλέποντάς τον να
σταματά και να βρίζει, αποβάλλοντας από το στόμα του τις τελευταίες γουλιές.

***Τι είχε προκύψει;

*** Ο φουκαράς είχε «πέσει» σε μπουκάλι του νερού που ήταν γεμάτο ούζο!

*** Τώρα σε ποιον θεριακλή (του πάγκου) ανήκε το ούζο δεν μπορώ να το ξέρω...

Δεν είναι τυχαίο

Περίεργη, τέλος, για όσους δεν πιστεύουν στις ικανότητες του Γιάτσεκ Γκμοχ
ακούγεται η χθεσινή νίκη στο Καραϊσκάκη.

*** Ήταν η έβδομη φετινή του Ιωνικού εκτός έδρας!

*** Και μάλιστα η τρίτη (μετά την Πάτρα και τη Βέροια), που σημειώθηκε
στα τελευταία λεπτά.

*** Τι σημαίνει αυτή η επιτυχία; Πολλά.

*** Πρώτον, η ομάδα του Πολωνού διαθέτει δυνάμεις.

*** Δεύτερον, καθαρό μυαλό, κάτι που δεν διαθέτουν οι... θεριακλήδες
που λέγαμε.

*** Τις ίδιες νίκες με τον Ιωνικό έχουν μέχρι στιγμής εκτός έδρας ο
Ολυμπιακός και η ΑΕΚ, έχοντας ξοδέψει κάποια δισ. για ενίσχυση.

Είναι δύναμη!

Σήμερα, ωστόσο, θα υπάρξει στην ΕΠΟ η πολυδιαφημισμένη συνεδρίαση για την
πρόσληψη (ή την απόρριψη) του Ιορντανέσκου.

*** Για την ακρίβεια, κάποιοι που παρακολουθούν από κοντά τις κόντρες
και έριδες στην Ομοσπονδία ξέρουν πως θα δοθεί μάχη, μετά τη λήξη της οποίας
θα φανεί αν το προεδρείο (με τον Ανδριά) έχει την δύναμη στην Ομοσπονδία.

***Για τον κ. Ανδριά δεν γεννάται θέμα. Έχει (και παραέχει) δύναμη.

*** Ήταν αυτός που σήκωσε (και μετέφερε) τις αποσκευές του Ιορντανέσκου
σαν να σήκωνε χωνάκι με ποπ κορν...

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O24</CAT>
<ED>
Κωδικός άρθρου: A16060O241</ED>
<ID>
ID:130270

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O24&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Σκηνοθέτες των γηπέδων
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΣΤΗΝ ΑΘΕΑΤΗ πλευρά του ποδοσφαίρου μας, στις μικρές κατηγορίες απ' άκρη σ'
άκρη στην Ελλάδα, συμβαίνουν σημεία και τέρατα. Σε πολλά απ' αυτά τα γήπεδα,
που στερούνται χορτοτάπητα, παγιδεύεται το θέαμα και απειλούνται οι
ποδοσφαιριστές με σοβαρό τραυματισμό, παίζεται κάθε Σαββατοκύριακο ένα
κακότεχνο έργο, με πρωταγωνιστές κακούς παράγοντες και αντιφιλάθλους.

Συμπρωταγωνιστές, όχι σπάνια, είναι διαιτητές και βοηθοί τους, αλλά και
προπονητές και ποδοσφαιριστές. Κάποιο ρόλο έχουν και γυμνασίαρχοι και
παρατηρητές διαιτησίας. Οι σκηνοθέτες έχουν συνήθως ολοκληρώσει τη δουλειά
τους τις παραμονές των αγώνων. άτομα με βεβαρημένο ποινικό μητρώο ή χαμένη την
έξωθεν καλή μαρτυρία, κινούνται με άνεση στο παρασκήνιο, νοθεύουν το
ποδόσφαιρο εξαγοράζοντας συνειδήσεις με λεφτά κακών παραγόντων ή ξεγελώντας
αφελείς, αλλά και αδίστακτους νεοπαράγοντες. Είναι επαγγελματίες μεσάζοντες,
οι οποίοι δεν διστάζουν να παίξουν και βρώμικα παιχνίδια πίσω από τις πλάτες
έντιμων διαιτητών.

Η ΕΠΟ ας ερευνήσει ποιο πολυσυζητημένο άτομο και με μακρά θητεία στο
παρασκήνιο του ποδοσφαίρου, καθόταν χθες στον πάγκο ομάδας Δ' Εθνικής, σε
αθηναϊκό ντέρμπι. Αν δεν πάρει μέτρα, είναι συνυπεύθυνη για τα χάλια των γηπέδων.

Στον β' γύρο οι φιλοξενούμενες ομάδες, με συχνότητα που δεν ξαφνιάζει,
δεινοπαθούν και όχι σπάνια αφήνουν στην άκρη το δικαίωμά τους να διεκδικήσουν
τη νίκη, επικεντρώνοντας το ένδιαφέρον τους στην προστασία της σωματικής
ακεραιότητας των μελών τους.

Η Αστυνομία δέχεται πολλές αιτήσεις για ενισχυμένα μέτρα. Πολλές φορές
περιφρουρεί σωστά τους φιλοξενούμενους, όπως χθες στο ΕΑΚ Νέων Λιοσίων. Είναι
τραγικό να καταστρώνεται αστυνομικό σχέδιο για την ασφαλή μετάβαση μιας ομάδας
στο γήπεδο της αντιπάλου και για την αποχώρησή της. Η ΕΠΟ ήταν θεατής τόσα
χρόνια. Θα σηκωθεί τώρα από την πολυθρόνα της;

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O24</CAT>
<ED>
Κωδικός άρθρου: A16060O242</ED>
<ID>
ID:130325

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O24&aa=2</URL></REF>


Article

<CATEGORY>vin10</CATEGORY>

 <H2>Πλακέτα πριν το 186ο γκολ!
</H2>
ΤΙΜΗΤΙΚΗ πλακέτα στον Κρίστο Βαζέχα ­ ως αναγνώριση της προσφοράς του στην
Ελλάδα ­ απένειμε πριν από την έναρξη του σαββατιάτικου αγώνα ο Σύνδεσμος
Φιλάθλων Βέροιας. Θερμή ήταν και η συμπεριφορά των φιλάθλων της «βασίλισσας
του Βορρά» στον Πολωνό άσο, αφού τον καταχειροκρότησαν τη στιγμή που άνοιξε το
σκορ. Πάντως, στο τέλος του ματς, οι φίλοι της Βέροιας αποθέωσαν όλους τους
παίκτες του Παναθηναϊκού.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O24</CAT>
<ED>
Κωδικός άρθρου: A16060O243</ED>
<ID>
ID:130365

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O24&aa=3</URL></REF>


Article

<CATEGORY>vin10</CATEGORY>

 <H2>Το «χούι» δεν αλλάζει
</H2>
Μπορεί να έχει «κατρακυλήσει» στο πρωτάθλημα της Δ' Εθνικής κατηγορίας, όμως
τα πρωτοκλασάτα κουσούρια του ο Γιώργος Μύρτσος εξακολουθεί να τα διαθέτει. Ο
άλλοτε διεθνής τερματοφύλακας, και ξενύχτης παραμένει και... μπουζουκόβιος και νταής.

Προχθές τη νύχτα λογομάχησε με υπάλληλο νυχτερινού κέντρου και θέλησε να τον
ηρεμήσει πυροβολώντας στον αέρα. Δυστυχώς γι' αυτόν, η σκηνή έγινε ενώπιον
αστυνομικών με πολιτικά. Θέλετε τη συνέχεια; Σύλληψη, ολίγον κρατητήριο και
δικογραφία. Τα υπόλοιπα θα τα αποφασίσει ο εισαγγελέας Θεσσαλονίκης. Γιατί
πιστόλι βρε Γιώργο; Άλλοτε σε θαυμάζαμε για τις «χερούκλες» σου...

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O24</CAT>
<ED>
Κωδικός άρθρου: A16060O244</ED>
<ID>
ID:130392

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O24&aa=4</URL></REF>


Article

<CATEGORY>vin10</CATEGORY>

 <H5>Κοσμοσυρροή στους Αμπελοκήπους
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΞΕΚΙΝΗΣΕ ΤΟ Σάββατο στο εντευκτήριο των Αμπελοκήπων το 2ο ανοιχτό τουρνουά
«Ίκαρος '98». Στην αίθουσα έγινε το αδιαχώρητο, με 64 παίκτες να παίρνουν θέση
εκκίνησης. Πράγμα μέχρι ενός σημείου αναμενόμενο, όπως εξηγούσαν και οι ίδιοι
οι διοργανωτές, καθώς είναι υπαρκτή η ανάγκη τουρνουά που θα έχουν τις
αγωνιστικές τους αποκλειστικά Σάββατο, για μια σημαντική μερίδα εργαζομένων
σκακιστών. Πιστεύεται ότι θα διαρρυθμιστεί κατάλληλα η αίθουσα ώστε στον
δεύτερο γύρο να αγωνιστούν όλοι εκεί. Την πρώτη ημέρα πάντως χρειάστηκε και η
βοηθητική παρέμβαση του ομίλου της Καλλιθέας ώστε ορισμένες παρτίδες να
παιχθούν εκεί.

Από καθαρά αγωνιστική άποψη το τουρνουά είναι αρκετά ενδιαφέρον. Καλύτερο ΕΛΟ
είναι ο μετρ ΦΙΝΤΕ του Παγκρατίου Σπύρος Ιλαντζής, ο οποίος, ύστερα από μακρά
περίοδο απουσίας, εδώ και λίγους μήνες εμφανίστηκε ξανά στη σκακιστική σκηνή.
Θεωρείται πάντως ότι και ο Γιώργος Σιώρης των Αμπελοκήπων, ιδιαίτερα
φορμαρισμένος τον τελευταίο καιρό, είναι ικανός για την πρώτη θέση, ενώ και
παίκτες σαν τον Μπέη, τον Ηρακλή Γεωργίου, το Βαλντέν, τον Ποτέα, τον Κυριαζή
αναμένεται να πρωταγωνιστήσουν. Τα αναλυτικά αποτελέσματα του 1ου γύρου έχουν
ως εξής: Ιλαντζής - Κούρος 1-0, Τομαής - Σιώρης 0-1, Μπέης - Γεωργουλάκης 1-0,
Οράν - Βαλντέν 1-0, Ποτέας - Καρουζάκης 1-0, Ξανθόπουλος - Κυριαζής 1-0,
Γεωργίου - Κ. Σιδέρης 1-0, Παναγιωτόπουλος - Ρουσσόπουλος 1-0, Νανόπουλος -
Παπαγεωργίου 1-0, Κεραμιώτης - Ρουμπεγλής 0-1, Θ. Σίδερης - Λίλα 1-0,
Κολιόπουλος - Μπόλης 0,5-0,5, Ταζάρτες - Θεοδωρακάκης 1-0, Γκαμπάι -
Κιμουρτζής 0-1, Αλ. Κουκουφίκης - Χ. Κελαϊδής 1-0, Αλβανός - Βασιλείου 0-1,
Ντάτσης - Γ. Κελαϊδής 1-0, Ανδρέου - Μαρκόπουλος 0-1, Βρεττός - Δεμερούτης 1-0 κ.ά.

* Συζήτηση για τη ζωή και τη σκακιστική δράση του Μπόμπι Φίσερ, του θρύλου
αυτού του αμερικανικού και του παγκόσμιου σκακιού, θα πραγματοποιηθεί αύριο
Τρίτη 10 Φεβρουαρίου, στο στέκι του Ηλία Κουρκουνάκη, Τζαβέλλα 18, στα
Εξάρχεια. Η συζήτηση θα ξεκινήσει στις 17.00.

* Από το πρόσφατο τουρνουά της ισπανικής πόλης Ουβέδα είναι η παρτίδα που
ακολουθεί. Ο Έλληνας γκραν μετρ δεν κατάφερε να διακριθεί, καθώς συγκέντρωσε 6
βαθμούς σε 10 αγώνες.

Άγκνος (2.475) - Μουρουγκάν (2.410)

1. ε4 γ5 2. Ιζ3 Ιγ6 3. δ4 γ: δ4 4. Ι: δ4 Ιζ6 5. Ιγ3 δ6 6. Αη5 ε6 7. Βδ2 α6 8.
0-0-0 θ6 9. Αε3 Αδ7 10. ζ4 Αε7 11. Αδ3 β5 12. θ3 Ι: δ4 13. Α: δ4 Αγ6 14. Ρβ1
Βγ7 15. ε5 δ: ε5 16. ζ: ε5 Ιδ7 17. Βε3 Πγ8 18. Ιε2 0-0 19. θ4 Αδ5 20. γ3 β4
21. Ιζ4 β: γ3 22. Α: γ3 Ιβ6 23. Ιθ5 Α: α2+ 24. Ρα1 Ρθ8 25. Βε4 1-0

* Ο Μιλαντίνοβιτς, δεύτερο ΕΛΟ φέτος στην Ελλάδα μετά τον Κοτρωνιά, πέτυχε ­
όπως έχουμε ήδη γράψει και σε προηγούμενο φύλλο ­ το εντυπωσιακό σκορ 9 βαθμοί
σε 10 αγώνες στο κλειστό τουρνουά κατηγορίας 3 του Μοντεκατίνι Τέρμε στην
Ιταλία. Οι δυο του ισοπαλίες ήταν απέναντι στην Μπότσαρη και τον ουκρανικής
καταγωγής Ιταλό Εφίμοβ, δεύτερο ΕΛΟ του τουρνουά. Ακολουθεί ένα ακόμη δείγμα
του έργου του εκεί.

Μιλαντίνοβιτς (2.565) - Βάγκμαν (2.180)

1. δ4 δ5 2. Αη5 θ6 3. Αθ4 γ6 4. Ιζ3 Ββ6 5. Βγ1 Ιδ7 6. ε3 ε5 7. γ4 Αβ4+ 8. Ιγ3
ε4 9. Ιδ2 Ιε7 10. Α: ε7 Α: γ3 11. β: γ3 Ρ: ε7 12. Βα3+ Ρδ8 13. Πβ1 Βγ7 14. γ:
δ5 γ: δ5 15. γ4 δ: γ4 16. Ι: γ4 Πε8 17. Πγ1 Πε6 18. δ5 Πα6 19. Ββ2 β5 20. δ6
Βγ5 21. Β: η7 Π: δ6 22. Αε2 Ββ4+ 23. Ρζ1 β: γ4 24. η4 Πζ6 25. Πδ1 Ρε7 26. θ4
Βγ3 27. Πδ4 Πβ8 28. η5 Πβ1+ 29. Ρη2 Π: θ1 30. η: ζ6+ Ι: ζ6 31. Βη3 Αδ7 32.
Βδ6+ Ρε8 33. Β: ζ6 Βε1 34. Π: ε4+ Αε6 35. Π: ε6+ ζ: ε6 36. Β: ε6+ Ρδ8 37. Βδ6+
Ρε8 38. Αθ5# 1-0

Λότι (2.325 - Μιλαντίνοβιτς (2.565)

1. δ4 δ5 2. Ιζ3 Αζ5 3. γ4 ε6 4. Ιγ3 Ιγ6 5. Αη5 ζ6 6. Αζ4 δ: γ4 7. ε3 Ιβ4 8. ε4
Αη4 9. α3 Ιδ3+ 10. Α: δ3 γ: δ3 11. Β: δ3 ε5 12. Αη3 γ6 13. 0-0-0 ε: δ4 14. Β:
δ4 Β: δ4 15. Π: δ4 Ιθ6 16. Πθδ1 Αγ5 17. Π4δ3 Ιζ7 18. θ3 Αγ8 19. Ιδ4 η6 20. ζ4
Αε7 21. Αζ2 0-0 22. η4 Πε8 23. Ιζ3 β6 24. Ιδ4 Αα6 25. Π3δ2 Παγ8 26. Ιζ3 Πα8
27. Ιδ4 Αδ6 28. Αε3 Αβ7 29. Ιζ3 Παδ8 30. η5 γ5 31. η: ζ6 Α: ε4 32. Ιε5 Αζ5 33.
θ4 Αγ7 34. Ιδ5 Α: ε5 35. ζ: ε5 Ρζ8 36. Ιε7 Π: δ2 37. Π: δ2 Ι: ε5 38. Αθ6+ Ρζ7
39. Πδ6 Ιη4 40. Αη7 Αε6 41. Ιγ6 Ι: ζ6 42. Α: ζ6 Ρ: ζ6 43. Ι: α7 η5 44. θ: η5+
Ρ: η5 45. Ιβ5 Αη4 46. Π: β6 θ5 47. Πβ7 θ4 48. Πθ7 θ3 49. Πη7+ Ρθ4 50. Ιδ6 Πε1+ 0-1

Μιλαντίνοβιτς (2.565) - Μποσέτι (2.150)

1. δ4 Ιζ6 2. Ιζ3 η6 3. γ4 Αη7 4. Ιγ3 0-0 5. ε4 δ6 6. Αε2 ε5 7. 0-0 Ιγ6 8. δ5
Ιε7 9. Ιε1 Ιδ7 10. ζ3 α6 11. Αε3 ζ5 12. η4 Ιζ6 13. Ιδ3 Ρθ8 14. Ρη2 β5 15. γ5
Πβ8 16. β4 Αβ7 17. γ6 Ι: γ6 18. δ: γ6 Α: γ6 19. Ιζ2 Αβ7 20. Ββ3 δ5 21. Αγ5 ζ:
ε4 22. Α: ζ8 Α: ζ8 23. Παδ1 ε3 24. Ιζε4 γ6 25. α3 Ιε8 26. ζ4 ε: ζ4 27. Π: ζ4
Αη7 28. Ιγ5 Αγ8 29. Ι: δ5 γ: δ5 30. Π: δ5 Βε7 31. Πε4 Βζ8 32. Β: ε3 Ιζ6 33.
Πζ4 Πβ7 34. Πε5 Βδ6 35. Πε8+ 1-0.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: O99</CAT>
<ED>
Κωδικός άρθρου: A16060O991</ED>
<ID>
ID:130277

</ID><URL>http://ta-nea.dolnet.gr/neaweb/neafile.print_unique?e=A&f=16060&m=O99&aa=1</URL></REF>


Article

<CATEGORY>vin09</CATEGORY>

 <H5>ΕΝΑΣ ΗΛΕΚΤΡΟΝΙΚΟΣ ΥΠΟΛΟΓΙΣΤΗΣ, ΜΙΑ ΤΗΛΕΦΩΝΙΚΗ ΓΡΑΜΜΗ ΚΙ ΕΝΑ ΕΓΓΡΑΨΙΜΟ CD ΘΑ ΑΡΚΟΥΝ...
</H5><H2>Το δισκοπωλείο του μέλλοντος
</H2>
<AUTHOR>ΧΑΡΗ ΠΟΝΤΙΔΑ</AUTHOR>

Δεν έχει περάσει ούτε μήνας από ένα σκάνδαλο που απλώθηκε σε όλες τις
Πολιτείες της Αμερικής κι ακόμη και σήμερα εξακολουθεί να απασχολεί τον Τύπο.
Κοντά στους μεγάλους τίτλους για τις «ατασθαλίες» του Μπιλ Κλίντον, δίπλα στο
συνοφρυωμένο ή γελαστό πρόσωπο του πλανητάρχη μας ­ με μικρότερα γράμματα
βέβαια ­ η «υπόθεση Pearl Jam». Ένας ανήσυχος και ικανός ταξιδευτής του
δικτύου, ένας «χάκερ», κατέγραψε τέσσερα από τα νέα ακυκλοφόρητα ακόμη
τραγούδια του διάσημου ροκ συγκροτήματος, που μεταδόθηκαν από έναν ραδιοφωνικό
σταθμό, στον υπολογιστή του, κι εντός ολίγου χιλιάδες «συνάδελφοί» του, εντός
δικτύου, είχαν στα χέρια τους το νέο και φρέσκο προϊόν του συγκροτήματος (και
της δισκογραφικής του εταιρείας), εντελώς ανέξοδα!

Η «κλοπή» πνευματικής ιδιοκτησίας μέσω δικτύου δεν είναι πρώτη φορά που δίνει
τροφή στον αμερικανικό και τον παγκόσμιο Τύπο. Η ίδια περίπου ιστορία είχε
συμβεί και με τον τελευταίο δίσκο των U2, λίγους μήνες πριν φθάσουν στην
Ελλάδα ­ παραδείγματα και τα δύο της πραγματικότητας που διαμορφώνεται από τα
νέα τεχνολογικά δεδομένα.

Στον τομέα της διακίνησης της μουσικής οι αλλαγές αυτές θα είναι σαρωτικές. «Η
επόμενη δεκαετία στη δισκογραφία θα είναι καθοριστική», λέει ο διευθύνων
σύμβουλος της Μίνος ΕΜΙ και υπεύθυνος της IFPI Ελλάδας, Κώστας Μπουρμάς.
«Φτάσαμε πλέον στην digital (ψηφιακή) εποχή, όπου η μετάδοση του ήχου θα είναι
τόσο εύκολη, ώστε ο ρόλος της διανομής θα μεταφερθεί στα ηλεκτρονικά μέσα. Δεν
θα πηγαίνει κανείς στο δισκοπωλείο να αγοράζει CD, θα φτιάχνει τα δικά του,
μέσα από τον ηλεκτρονικό υπολογιστή του».

Η αλήθεια είναι ότι αυτό το «μέσα στην επόμενη δεκαετία» ισχύει περισσότερο
για την Ελλάδα, μια που, όπως θα ξέρετε κι εσείς, βρισκόμαστε μονίμως μια
πενταετία πίσω. Στην Ευρώπη και στην Αμερική έχουν ήδη προχωρήσει τα πράγματα
κι έχουν ήδη σχηματιστεί οι φορείς (όπως η Eurodat και η γερμανική Deutcche
Telekom) για τη διακίνηση της μουσικής με ηλεκτρονικό τρόπο. Ήδη, έχουμε τα
πρώτα αποτελέσματα πωλήσεων και τις πρώτες εκτιμήσεις για το μέλλον: Από ένα
άρθρο του «Economist» (της 23ης Αυγούστου 1997) πληροφορηθήκαμε ότι το 1996
πουλήθηκαν ­ με πωλήσεις «on line» ­ CD αξίας 18.000.000 δολαρίων, ενώ η
εταιρεία «Jupiter Communications» έδινε τότε ως πιθανό αριθμό πωλήσεων για όλη
τη χρονιά CD αξίας 47.000.000 δολαρίων ­ με τάση διπλασιασμού κάθε χρόνο. Η
πρόβλεψη για το 2002 είναι 1.6 δισεκατομμύρια δολάρια, ούτως ειπείν το 7,5%
της παγκόσμιας παραγωγής.

Πώς θα γίνεται η πώληση

Υπάρχουν διάφοροι τρόποι για να αποκτήσει ο χρήστης τον δίσκο, το τραγούδι ή
τα τραγούδια που θέλει. Ο ένας είναι μέσω Internet. Μέσα στο δίκτυο
«ταξιδεύουν» οι διευθύνσεις πολλών ηλεκτρονικών δισκοπωλείων (Virtual Cd
stores) που σου δίνουν κατάλογο του εμπορεύματός τους. Ο ενδιαφερόμενος
πελάτης λοιπόν μπορεί να σημειώσει τους δίσκους που θέλει, να τους παραγγείλει
και να τους παραλάβει μέσω ταχυδρομείου (όπως γίνεται και το τηλεμάρκετινγκ).
Σε πολλές περιπτώσεις μάλιστα ο χρήστης έχει τη δυνατότητα να ακούσει και
μέρος του CD που παραγγέλνει.

Υπάρχει όμως και μια άλλη μέθοδος «αγοράς» που σύμφωνα με τις προβλέψεις των
ειδημόνων θα είναι αυτή που θα επικρατήσει στο μέλλον. Αντί να παραγγείλεις να
σου στείλουν CD, να το «κατεβάσεις» κατευθείαν στον σκληρό σου δίσκο ­ όλα τα
τραγούδια ή μόνον αυτά που σε ενδιαφέρουν. Σου δίνεται δηλαδή η δυνατότητα να
φτιάξεις το δικό σου combilation (τη δική σου «μουσική συλλογή») ή ακόμη και
να το παραγγείλεις μέσω ταχυδρομείου. Πολλά computer διαθέτουν πλέον CD-r (CD
recortable), μια συσκευή εγγραφής μουσικής και είναι γνωστό ότι ακόμη και στην
ελληνική αγορά κυκλοφορούν πλέον φτηνοί δίσκοι CD-r, (εγγράψιμα CD) που
ξεκινούν από 500 δραχμές και έχουν ανάλογη χρήση με αυτήν της κασέτας.

Διανομή

Κι όλα αυτά μέσα σε λιγότερα από 10 χρόνια από την επικράτηση του ψηφιακού
δίσκου στην παγκόσμια αγορά. Να φτιάχνεις το δικό σου CD χωρίς να κουνιέσαι
λεπτό από την καρέκλα σου! Και έχοντας τεράστιες δυνατότητες επιλογής μέσα από
έναν ωκεανό μουσικής.

Τεράστιες δυνατότητες επιλογής για τον χρήστη και τεράστιες αλλαγές στο
σύστημα διανομής της μουσικής και του τρόπου διαφύλαξης των πνευματικών
δικαιωμάτων των δημιουργών, των φόρων του κράτους, των εσόδων της
δισκογραφίας. Αλήθεια, τι συμβαίνει στον τομέα αυτό; Πώς θα διευθετηθούν
ζητήματα όπως η διαφορά τιμών των δίσκων από κράτος σε κράτος; Απ' ό,τι μάθαμε
από τον νομικό που ασχολείται με υποθέσεις πνευματικών δικαιωμάτων στην
Ελλάδα, Γιωργανδρέα Ζάννο, στο εξωτερικό έχουν ήδη εφευρεθεί τα συστήματα
ελέγχου πώλησης μέσω κωδικών που συνοδεύουν το κάθε τραγούδι, ενώ ο Νίκος
Τριβουλίδης, marketing manager της ΛΥΡΑ, μας είπε ότι ο οργανισμός «Monde»
στην Ουτρέχτη προσπαθεί να διαμορφώσει ένα σύστημα ελέγχου των τιμών από χώρα
σε χώρα. Και η δική μας ΑΕΠΙ όμως έχει ανοιχτά τα μάτια της προς αυτή την
κατεύθυνση προσαρμόζοντας το μηχανογραφικό της σύστημα στις ανάγκες των καιρών.

Όσο για τη δισκογραφία μας; Φαίνεται ότι τα «καταστήματα» των πολυεθνικών
εταιρειών στην Ελλάδα (ΕΜΙ, Polygram, Sony κ.λπ.) έχουν μικρότερα περιθώρια
ευελιξίας, μια που καμιά από αυτές τις μεγάλες εταιρείες δεν έχει ακόμη «on
line» πωλήσεις. Και βέβαια γνωρίζουν και βέβαια τους ενδιαφέρει το θέμα ­
άλλωστε αυτό ήταν το κεντρικό θέμα των διαλέξεων και συζητήσεων του περασμένου
φόρουμ μουσικής των Καννών Midem ­ αλλά ακόμη βρίσκονται σε φάση αναμονής. 
Η μόνη ελληνική εταιρεία που πρόλαβε και μπήκε στην παγκόσμια νέα αγορά
συμμετέχοντας στις «on line» πωλήσεις είναι η ΛΥΡΑ. «Ουσιαστικά είναι ένας
ανέξοδος τρόπος προβολής στο εξωτερικό», λέει ο Νίκος Τριβουλίδης, που
ασχολήθηκε με τον τομέα αυτό. «Η λογική μας είναι να ξέρουμε τι γίνεται ανά
πάσα στιγμή, γιατί οι εξελίξεις είναι τόσο γοργές που κινδυνεύουμε να δούμε το
τρένο να φεύγει».

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16060P011</ED>
<ID>
ID:130278

</ID><URL>http://ta-nea.dolnet.gr/neaweb/neafile.print_unique?e=A&f=16060&m=P01&aa=1</URL></REF>


Article

<CATEGORY>vin09</CATEGORY>

 <H2>Θέατρο </H2>
Ο Κώστας Γεωργουσόπουλος γράφει για τον Άμλετ του Γιώργου Κιμούλη

σελ. 3

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16060P012</ED>
<ID>
ID:130331

</ID><URL>http://ta-nea.dolnet.gr/neaweb/neafile.print_unique?e=A&f=16060&m=P01&aa=2</URL></REF>


Article

<CATEGORY>vin09</CATEGORY>

 <H2>Θέμα </H2>
Η Κωνσταντινούπολη χάνει πια την ευρωπαϊκή της ταυτότητα!

σελ. 11

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16060P013</ED>
<ID>
ID:130369

</ID><URL>http://ta-nea.dolnet.gr/neaweb/neafile.print_unique?e=A&f=16060&m=P01&aa=3</URL></REF>


Article

<CATEGORY>vin09</CATEGORY>

 <H5>ΤΙΜΗΤΙΚΗ ΒΡΑΔΙΑ ΓΙΑ ΤΟΝ ΙΑΚΩΒΟ ΚΑΜΠΑΝΕΛΛΗ ΣΤΗΝ ΑΡΓΥΡΟΥΠΟΛΗ
</H5><H2>Αφιέρωμα Μπρεχτ
</H2>
«Εκατό χρόνια Μπρεχτ» είναι ο τίτλος του αφιερώματος που ξεκινά στο Ινστιτούτο
Γκαίτε (Ομήρου 14-16) με μία συζήτηση που έχει τίτλο «Τι απομένει όμως;».
Ερώτημα, στο οποίο απαντούν οι Ελένη Βαροπούλου, Σπύρος Ευαγγελάτος, Χανς Τις
Λέμαν, Πέτρος Μάρκαρης και Μηνάς Χατζησάββας. Ώρα 7.30 μ.μ. Στη συνέχεια
εγκαινιάζεται μια σειρά εκθέσεων: Φωτογραφίες, γραπτά και ντοκουμέντα για τη
ζωή και το θεατρικό έργο του ποιητή και συγγραφέα Μπέρτολντ Μπρεχτ. Οι
εκθέσεις - εικαστικά σχόλια στον Μπέρτολντ Μπρεχτ από τη Χρύσα Ρωμανού και τη
Βουβούλα Σκούφα, σε επιμέλεια Ελένης Βαροπούλου.

*** Έκθεση με ντοκουμέντα και τίτλο «Ο Μπρεχτ στο ελληνικό θέατρο 1957 ως
1974», που επιμελήθηκε ο Μηνάς Τίγκιλης, δίνει όλο το φάσμα της «ανακάλυψης»
του Μπρεχτ από το ελληνικό θέατρο και τον τρόπο που τον αντιμετώπισε στα
«δύσκολα χρόνια» της δικτατορίας 1967-74.

ΤΙΜΗΤΙΚΗ

Τιμητική βραδιά για τον συγγραφέα Ιάκωβο Καμπανέλλη πραγματοποιείται στο
Δημοτικό Θέατρο Αργυρούπολης (Ολυμπίας 50), με εισηγητή τον Κώστα
Γεωργουσόπουλο και αφορμή τα «100 χρόνια από την ίδρυση της Εταιρείας Ελλήνων
Θεατρικών Συγγραφέων». Την εκδήλωση χαιρετίζουν ο δήμαρχος Αργυρούπολης Χ.
Σαραφίδης και ο σκηνοθέτης του πρώτου θεατρικού έργου του Ι. Καμπανέλλη,
Αδαμάντιος Λαιμός, ενώ σκηνές και μονολόγους από θεατρικά έργα του Ι.
Καμπανέλλη ερμηνεύουν γνωστοί ηθοποιοί. Ώρα 8 μ.μ.

ΟΜΙΛΙΑ

«Τα γνωστά και τα άγνωστα της καρδιολογίας», εξηγεί ο καθηγητής κ. Ευτύχιος
Βορίδης για τα μέλη του Σώματος Ελλήνων Οδηγών, στην Πινακοθήκη Πιερίδη (Λ.
Ποσειδώνος 29α, Γλυφάδα).

*** Βραδιά αφιερωμένη στον ποιητή Κώστα Βάρναλη οργανώνεται στο εργαστήρι του
γλύπτη Μ. Κάσση (Τζιροπούλου 15, Ν. Φάληρο), με ομιλήτρια την Αγγελική Αρμύρα
και απαγγελίες από τον Μ. Κάσση. Ώρα 8. 15 μ.μ.

ΡΕΣΙΤΑΛ

Η σοπράνο Μαρίτα Παπαρίζου δίνει ρεσιτάλ κλασικού τραγουδιού στην αίθουσα
«Παρνασσός». Την εκδήλωση οργανώνει η Πολιτιστική Κίνηση Νομού Μαγνησίας. Ώρα
8 μ.μ.

ΠΑΡΑΣΤΑΣΗ

«Καταθέσεις ψυχής» τιτλοφορείται η παράσταση που δίνουν επτά νέοι της Μονάδας
Απεξάρτησης Τοξικομανών 18ΑΝΩ (Τμήμα Κοινωνικής Επανένταξης του Ψυχιατρικού
Νοσοκομείου Αττικής), στο Δημοτικό Θέατρο Καλλιθέας (Κρέμου 23 και Φιλαρέτου).
Έμβλημα της ομάδας είναι: «Κάνουμε θέατρο για να γίνουμε καλύτεροι». Το
πρόγραμμα περιλαμβάνει αποσπάσματα από τους Σοφοκλή, Ίρβιν Σόου, Άμπλετ,
κείμενα Τ. Σινόπουλου, Ρίλκε, Καμί, Ελύτη, Λειβαδίτη κ.ά. Ώρα 9.15 μ.μ.

ΕΙΚΑΣΤΙΚΑ

Έργο της Αμαλίας Πετσάλη, στον Χώρο Τέχνης «24»

Ογδόντα περίπου πίνακες του Δανιήλ περιλαμβάνει η αναδρομική έκθεση ζωγραφικής
(1950-1997), που εγκαινιάζεται από τον υπουργό Πολιτισμού κ. Ευάγγελο Βενιζέλο
στην ΕΘνική Πινακοθήκη. Διάρκεια έκθεσης έως 15 Μαρτίου

*** Η μνήμη του ζωγράφου Γιώργου Βακιρτζή (1923-1988) τιμά η εκδήλωση-έκθεση
που οργανώνουν οι «Νέες Μορφές» (Βαλαωρίτου 9), με ομιλητές τους φίλους και
γνώστες της τέχνης του, κ.κ. Νίκο Κούνδουρο και Γιώργο Μιχαηλίδη. Η έκθεση
περιλαμβάνει την πρώτη παρουσίαση στο κοινό σημαντικών έργων τού ζωγράφου που
βρίσκονται σε ιδιωτικές συλλογές και θα διαρκέσει έως τις 14 Φεβρουαρίου. Ώρα
9 μ.μ.

*** «Δέκα χαρές και μία μονάδα αγάπης» τιτλοφόρησε την έκθεσή του ο Σταμάτης
Ζάννος και την εγκαινιάζει στον «Εξερευνητή» (Ηρακλείτου 6). Διάρκεια έκθεσης
έως 9 Μαρτίου.

*** Σ' έναν κήπο γεμάτο δένδρα, φυλλώματα, κορμούς και λουλούδια μάς οδηγεί η
έκθεση ζωγραφικής της Αμαλίας Πετσάλη στον χώρο Τέχνης «24» (Κλεομένους 24).
Διάρκεια έως 28 Φεβρουαρίου.

ΑΕΤΟΠΟΥΛΕΙΟ

Σεμινάριο «Γυναικείων Σπουδών» με θέμα τις «Γυναίκες της νεώτερης Ελλάδας»
δίνει η κ. Ελένη Ρήγου στο Αετοπούλειο Πολιτιστικό Κέντρο (Φιλ. Εταιρείας και
Τομπάζη, Χαλάνδρι) και με επιμέλεια του Παιδαγωγικού Τμήματος του
Πανεπιστημίου Αθηνών. Η κ. Ρήγου εξετάζει τον ρόλο των γυναικών σε τομείς όπως
εκπαίδευση, φιλανθρωπία, εθνικοί αγώνες, λογοτεχνία, δημιουργία γυναικείας
συνείδησης κ.ά. Ώρα 7 μ.μ. Είσοδος ελεύθερη.

ΠΡΟΒΟΛΕΣ

Η ταινία της Αγγελικής Αντωνίου «Χαμένες νύχτες» προβάλλεται στην αίθουσα
«Πλειάδες» του Πολιτιστικού Κέντρου του Δήμου Κορυδαλλού (Γρ. Λαμπράκη και
Ταξιαρχών), παρουσία της σκηνοθέτιδος και συντελεστών της ταινίας. Ώρα 8.30 μ.μ.

*** «Αθήνα, η αθάνατη πόλη» τιτλοφορείται η ταινία του Φώτη Κωνσταντινίδη, που
παρουσιάζεται σε πρώτη προβολή στο Αθηναϊκό Δημοτικό Θέατρο (Τιμοκρέοντος 6α,
πίσω από τον Άγιο Σώστη). Ώρα 7.30 μ.μ.

ΤΡΑΓΟΥΔΙ

Τραγούδια Χατζιδάκι και Κουρουπού ερμηνεύει απόψε στις 8 στο Πρότυπο Μουσικό
Κέντρο Πειραιά (Αρτεμισίου 34 και Σαλαμίνος, Αγία Σοφία, κοντά στον Ηλεκτρικό,
τηλ. 4205.663-4) η Αναστασία Μπάρδα, με την Μαρία Παπαπετροπούλου στο πιάνο.
Είσοδος ελεύθερη.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16060P021</ED>
<ID>
ID:130281

</ID><URL>http://ta-nea.dolnet.gr/neaweb/neafile.print_unique?e=A&f=16060&m=P02&aa=1</URL></REF>


Article

<CATEGORY>vin09</CATEGORY>

 <H2>Κηδεύεται ο Μανόλης Κορρές
</H2>
Κηδεύεται στις 4 το απόγευμα ο θεατρικός συγγραφέας Μανόλης Κορρές, ο άνθρωπος
που, σύμφωνα με τη δήλωση του υπουργού Πολιτισμού κ. Ευάγγελου Βενιζέλου,
προσέφερε μεγάλες υπηρεσίες στο πεδίο του λόγου, της αφήγησης και της
αναπαράστασης, όχι μόνο με το καλλιτεχνικό του έργο, αλλά και με το έργο του
στη διοίκηση σημαντικών οργανισμών όπως το Εθνικό Θέατρο, το Θεατρικό Μουσείο
και η Ελληνική Εταιρεία Θεατρικών Συγγραφέων.

Η νεκρώσιμος ακολουθία θα ψαλεί στον ιερό ναό Αγίου Αλεξάνδρου Φαλήρου και η
σορός του Μανόλη Κορρέ θα ταφεί στο Νεκροταφείο Νέας Σμύρνης.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16060P022</ED>
<ID>
ID:130334

</ID><URL>http://ta-nea.dolnet.gr/neaweb/neafile.print_unique?e=A&f=16060&m=P02&aa=2</URL></REF>


Article

<CATEGORY>vin09</CATEGORY>

 <H2>Με δύναμη από τη Λάρισα
</H2>
<AUTHOR>Β.Χ.</AUTHOR>

Κώστας Τσιάνος

«Με δύναμη από τη Λάρισα» κατέφθασε στη Θεσσαλονίκη από το πρωί του Σαββάτου ο
νέος καλλιτεχνικός διευθυντής του ΚΘΒΕ Κώστας Τσιάνος, ο οποίος πρόλαβε στη
διάρκεια του Σαββατοκύριακου να ενημερωθεί από τον νέο πρόεδρο του Δ.Σ. του
ΚΘΒΕ κ. Δημήτρη Σαλπιστή, να συναντηθεί με τον αυτόχθονα υπουργό Πολιτισμού κ.
Βενιζέλο, να ξεναγηθεί στις ήδη υπάρχουσες και τις υπό ανέγερση σκηνές του
ΚΘΒΕ, να δει συναδέλφους του ηθοποιούς και σκηνοθέτες, αλλά και τον προκάτοχό
του κ. Βασίλη Παπαβασιλείου. Σήμερα επανέρχεται στη Λάρισα, επιβλέπει το «Με
δύναμη από την Κηφισιά» που ανεβαίνει στον Μύλο του Παπά, προετοιμάζει τη
μεταφορά του και στη Θεσσαλονίκη (τον Μάρτιο στο Θέατρο της Σταυρούπολης) και
«πετάγεται» ώς την Αθήνα για τις τελευταίες προετοιμασίες στη σκηνοθεσία των
«Βατράχων», που ετοιμάζει για το καλοκαίρι με το Εθνικό Θέατρο... Ποιος είπε
ότι η Λάρισα είναι «δύναμη» στην ειδησεογραφία μόνο λόγω των ροζ
δραστηριοτήτων των κυριών της, των μαχητικών της αγροτών και της διαγραφής του
πολιτικού της τέκνου Γ. Σουφλιά;

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16060P023</ED>
<ID>
ID:130371

</ID><URL>http://ta-nea.dolnet.gr/neaweb/neafile.print_unique?e=A&f=16060&m=P02&aa=3</URL></REF>


Article

<CATEGORY>vin09</CATEGORY>

 <H2>Πατριδογνωσία Ζακύνθου
</H2><H2></H2>
<AUTHOR>Μ.Μ.</AUTHOR>

Έναν αιώνα πριν, οι μικροί μαθητές των Δημοτικών Σχολείων της Ζακύνθου
μάθαιναν για τα χωριά, για τους δρόμους, για τα ακρωτήρια, τις θάλασσες και τα
πελάγη του νησιού τους, μέσα από ένα βιβλίο που με μεγάλη επιμέλεια και σκέψη
στα παιδιά είχε γράψει, εν έτει 1897, ο δάσκαλος Αντώνης Μπισκίνης. Το βιβλίο;
«Πρώται γνώσεις Φυσικής και Πολιτικής Γεωγραφίας μετά Πατριδογνωσίας
Ζακύνθου». Τώρα, εκατό χρόνια μετά, το βιβλίο εκδίδεται ξανά και φτάνει και
πάλι στα χέρια των μαθητών που μυρίζουν στις σελίδες του την ιστορία του τόπου
και την αφοσίωση των ανθρώπων που ζουν κοντά του. Χάρη στην προσπάθεια των
τριών δασκάλων των Δημοτικών Σχολείων Παντοκράτορα και 1ου Ζακύνθου, Διονύση
Κόκλα, Άκη Λαδικού και Διονύση Μποτώνη, που το επανέκδοσαν. Διαβάζουν, λοιπόν,
για το ναό του Αγ. Σπυρίδωνος στις Σγούρνες, για τον λόφο επί του οποίου
κείται ο ναός του Αγ. Νικολάου, για το ύψωμα του Τηλέγραφου εις τα νότια
πλάγια του οποίου υπαρχουσι δύο μεγάλα χάσματα καλούμενα βάραθρα... και άλλα
χαρακτηριστικά του νησιού που τα παιδιά ανακαλύπτουν ψάχνοντας στον
προηγούμενο αιώνα.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16060P024</ED>
<ID>
ID:130394

</ID><URL>http://ta-nea.dolnet.gr/neaweb/neafile.print_unique?e=A&f=16060&m=P02&aa=4</URL></REF>


Article

<CATEGORY>vin09</CATEGORY>

 <H2>Σπάει ρεκόρ
</H2>
<AUTHOR>Π.Κ.</AUTHOR>

Ενώ ο αριθμός των επισκεπτών των ελληνικών μουσείων πέφτει κάθε χρόνο και πιο
χαμηλά, υπάρχει ένα μουσείο όπου ο αριθμός επισκεπτών όχι απλά διπλασιάσθηκε,
αλλά πολλαπλασιάσθηκε. Είναι το Μουσείο-Στέγαστρο των Βασιλικών Τάφων της
μακρινής Βεργίνας, όπου επέστρεψαν πρόσφατα τα εντυπωσιακά ευρήματα από τον
τάφο του Φιλίππου. Πρόπερσι τον Δεκέμβριο, το μουσείο, χωρίς τα ευρήματα, είχε
περίπου 580 επισκέπτες την ημέρα. Τον περασμένο Δεκέμβριο είχε κατά μέσον όρο
4.000 επισκέπτες την ημέρα. Κι όχι μόνο αυτό, αλλά οι επισκέπτες του ξανάκαναν
τον γύρο των αιθουσών και δήλωναν ενθουσιασμένοι και ευγνώμονες για την
εξαιρετική ποιότητα των εκθεμάτων και του υλικού τεκμηρίωσης. Το «καλό» δεν
φοβάται τον χειμώνα, ούτε τις κρίσεις ούτε τις συγκρίσεις.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16060P025</ED>
<ID>
ID:130410

</ID><URL>http://ta-nea.dolnet.gr/neaweb/neafile.print_unique?e=A&f=16060&m=P02&aa=5</URL></REF>


Article

<CATEGORY>vin09</CATEGORY>

 <H2>Ο ΗΣΑΠ και οι... ψίθυροι
</H2><H2></H2>
<AUTHOR>Χ.Π.</AUTHOR>

Οι «Ψίθυροι Καρδιάς», το σάουντρακ του σίριαλ που έγραψε ο Χρήστος
Νικολόπουλος και τραγούδησε ο Δημήτρης Μπάσης, έχουν και ένα άλλο ρεκόρ εκτός
από αυτό των πωλήσεων που, όπως μας πληροφορεί η εταιρεία του, ξεπέρασαν τα
40.000 τεμάχια. Είναι το πιο πολυπαιγμένο τραγούδι στους ελληνικούς...
σιδηροδρόμους. Όποιος οργανοπαίχτης επιβιβαστεί στη γραμμή Κηφισιά-Πειραιά,
είτε κρατάει ακορντεόν είτε κλαρίνο είτε ντέφι είτε φορητό αρμόνιο είτε ­ απλά
­ μαγνητόφωνο παίζει το συγκεκριμένο κομμάτι. Αμάν πια, το μάθαμε. Και τα
λόγια και την μουσική. Μάλλον πρέπει να αγοράσουμε επειγόντως walkman.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16060P026</ED>
<ID>
ID:130419

</ID><URL>http://ta-nea.dolnet.gr/neaweb/neafile.print_unique?e=A&f=16060&m=P02&aa=6</URL></REF>


Article

<CATEGORY>vin09</CATEGORY>

 <H2>Ένας Άμλετ Κβαντικός
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Έγραφα πρόσφατα στην «Τρίτη άποψη» πως η έλλειψη σήμερα, στον τόπο μας, όχι
πνευματικών γεγονότων, αλλά πνευματικής ζωής σημαίνεται κυρίως με την έλλειψη
αντανακλαστικών αντιδράσεων στις εκάστοτε προκλήσεις των Ελλήνων δημιουργών.
Και έφερνα ως παράδειγμα την απόλυτη σιωπή π.χ., όταν κατά καιρούς, τα
τελευταία ιδίως χρόνια, ανεβάζεται ο «Άμλετ». Θα έλεγα επίσης ότι η σιωπή και
η αμηχανία (ή η αδιαφορία;) συνόδευσε και τις τελευταίες «Ορέστειες» (Κουν,
Ευαγγελάτος, Μιχαηλίδης). Γιατί αν στο θέατρο μια παράσταση της «Ορέστειας» ή
του «Άμλετ» ή του «Φάουστ» δεν αποτελεί τη μαγιά για μια έντονη πνευματική
ζύμωση, τότε ο τόπος ληθαργεί ή έχει πια πεθάνει. Ο «Άμλετ», η «Ορέστεια»», ο
«Φάουστ» είναι κριτήρια, μαρτυρίες και δοκιμαστικοί σωλήνες, μικροσκοπικές και
μακροσκοπικές αναλύσεις, ακόμη και σεισμογράφοι ή παλμογράφοι κάθε εποχής. Πες
μου πώς προσεγγίζεις αυτά τα έργα για να σου πω ποιος είσαι. Τέτοια έργα είναι
φίλτρα πολιτισμού. Καταυγάζουν στο σκότος. Όταν ένας μείζων ηθοποιός,
χαρισματικός, με αποδεδειγμένη την αγωνία του για τα προβλήματα της
υποκριτικής, ως τέχνης που αποτυπώνει την εγκαυστική του σώματος τα σημεία
(και τα τέρατα) της εποχής, όπως ο Κιμούλης, αποπειράται για δεύτερη φορά μέσα
σε δέκα χρόνια να ερμηνεύσει τον Άμλετ, θα ήταν ηλιθιότητα να εκληφθεί ως μια
ακόμη ναρκισσιστική φιλοδοξία. Όταν μάλιστα, η απόπειρα αυτή αναλαμβάνεται από
τον ίδιο σκηνοθέτη της προηγούμενης παράστασης (ΚΘΒΕ 1988), αυτό σημαίνει πως
δύο υπεύθυνοι άνθρωποι, αντί να κυνηγούν το ρεπερτόριο πλουτίζοντας την
παραστασιολογία τους εμμένουν, σκάβουν βαθύτερα, γκρεμίζουν και χτίζουν, συχνά
από την αρχή.

Ο Γιώργος Κιμούλης Άμλετ

Ο «Άμλετ» είναι ένα ιδεολογικό, πριν απ' όλα, μνημείο της ευρωπαϊκής
συνείδησης. Αντανακλά μια δυναμική μιας κοινωνίας σε πλήρη ανάπτυξη και
αντιπαλεύει πάγιες και κατεστημένες αξίες, αντιλήψεις και μεθόδους· όποιος δεν
θέλει να αντιληφθεί πως ο Σαίξπηρ είναι τέκνο της θρησκευτικής επανάστασης του
Ερρίκου του Η', ενός τολμηρού μονάρχη που εξοβέλισε τον καθολικισμό και το
παπικό αλάθητο δημιουργώντας ένα θρησκευτικό υβρίδιο, την Αγγλικανική
Εκκλησία, δογματικά προτεσταντική και τελετουργικά καθολική με κορυφή της
εξουσίας της τον βασιλέα, δεν καταλαβαίνει τίποτε από τον Άμλετ και τις
αμφιταλαντεύσεις του ανάμεσα στο είναι και στο φαίνεσθαι, στην ουσία και τον
τύπο, στην ηθική και το κέρδος, στη συνείδηση και την πραγματικότητα, στην
ευσέβεια και την ύβριν.

Όποιος δεν έχει αντιληφθεί πως ο Σαίξπηρ είναι τέκνο του αγγλικού φιλοσοφικού
εμπειρισμού, τέκνο του Νέου Οργάνου του Φραγκίσκου Βάκωνα που αμφισβήτησε τον
σχολαστικισμό και τον δογματικό Θωμισμό, που αλλοίωσε «Τα μετά τα φυσικά» του
Αριστοτέλη σε «Μεταφυσική», δεν αντιλαμβάνεται γιατί ο «Άμλετ» αναζητεί
συνεχώς αποδείξεις, αμφιβάλλει για τα φαντάσματα και καταφεύγει στο πείραμα -
παράσταση (πείραμα είναι η επανάληψη ενός φαινομένου σε συνθήκες βολικές για
την παρατήρηση) για να πεισθεί.

Όποιος δεν αντιληφθεί πως ο Σαίξπηρ είναι τέκνο του νεοστωικισμού του Μονταίνι
άρα ενός ηθικού εμπειρισμού που αναλύει την συμπεριφορά, άρα ένας πρόδρομος
του πραγματισμού που θεωρεί αγαθό το ωφέλιμο, δεν θα αντιληφθεί και τις
συμπληγάδες μέσα στις οποίες πλέει το σκάφος του Άμλετ. Δεν θα αντιληφθεί
γιατί «ο λογισμός όκνον φέρει».

Ο Visnevski, σκηνοθέτης του «Άμλετ» του Κιμούλη και ο διαβασμένος
πρωταγωνιστής τα έχουν όλα αυτά αντιληφθεί και τα προβάλλουν στην παράστασή
τους στο θέατρο «Πόρτα». Όπως έχουν αντιληφθεί πως ο Σαίξπηρ ως βαθύς
προτεστάντης-Άγγλος εμπειρικός είναι πρόδρομος του τραγικού υπαρξισμού του
Κίγκεγκωρ και της θεωρίας του της επανάληψης. Να γιατί ο «Άμλετ» τους ξεκινάει
από το τέλος παίρνοντας τη μορφή μπαλάντας, ενός ιστορικού ροντό και ενός
μηχανισμού ανακυκλώσεως.

Ο Άμλετ του Visnevski και του Κιμούλη, αντί να κρίνονται με τη μιζέρια της
τρέχουσας αισθητικής του μπερντέ, έπρεπε να αναστατώσουν την όποια διανόησή
μας που τυρβάζεται περί πολλά και αχρεία.

Ο Κιμούλης έφερε στο προσκήνιο έναν «Άμλετ» εν πλήρει συγχύσει αθώο και ως εκ
τούτου θήραμα και άθυρμα των μεγάλων συνωμοσιών της καμαρίλας· έναν κλόουν,
έναν τρελό του Θεού, έναν μανικό της αυθεντικότητας, έναν αναζητητή
ταυτότητας, έναν θηρευτή του απολύτου ανάμεσα στις μυλόπετρες του Κλαύδιου και
του Φορντεμπράς.

Ουδέποτε σ' αυτόν τον τόπο οι μεγάλοι μονόλογοι του «Άμλετ» δεν εκφωνήθηκαν ως
λογικά παραληρήματα (ναι, αυτή η ιδιοφυής αντίφαση) ως ψελλίσματα του έλλογου
όντος μπρος στο απύθμενο σκότος της επιθυμίας και στη διαθεσιμότητα της
αμφιθυμίας. Μόνον ο Κιμούλης έδειξε πως η ψυχή είναι τρισυπόστατη κατά την
πλατωνική διαίρεση και πως η σοφία της διανοίας δεν συμβαδίζει αναγκαστικά με
την ισορροπία του θυμικού· ούτε η ανδρεία ως ισορροπία των αισθημάτων συμπλέει
με την αρμονία των ορέξεων.

Ο Άμλετ του Κιμούλη διέσπασε το άτομο, τι λέω, διέσπασε το νετρόνιο εντός του
υπαρκτικού πυρήνα. Και αυτό στη μίζερη κουτσομπολίστικη αγορά μας περνάει
χωρίς συζήτηση. Ο Κιμούλης κοιτάει τον «Άμλετ» από τη σκοπιά της
απροσδιοριστίας και της θεωρίας της αβεβαιότητας του Χάιζεμπεργκ και από την
οπτική γωνία της βιολογίας του τυχαίου τού Ζακ Μονό.

Ο Visnevski και ο Κιμούλης κατενόησαν πως ο Άμλετ, που γράφτηκε την ίδια
χρονιά με την «Δωδέκατη Νύχτα», ακροβατεί ανάμεσα στην τρέλα και τη Λογική (ή
είναι το ίδιο;) άρα ο Άμλετ είναι σαν τον Κλόουν Φέστα, δηλαδή ο γελωτοποιός
του βασιλιά είναι ο φονιάς του βασιλιά. Ας είναι. Η παράσταση στην «Πόρτα»
είναι μια κλοουνερί και αυτό προέβαλε εικαστικά ο Ντοβρύσκι· είναι ένα τσίρκο
της ιστορίας και αυτό ανήγγειλαν οι μουσικοί ήχοι του Ράφσκι.

Γύρω από τον ιδιοφυή Άμλετ του Κιμούλη με τις ασυνέχειές του, τις αμηχανίες
του, τις εκρήξεις του θυμικού του και τις εκκρίσεις των αδένων του, ο Βάγιας
λαδώνει με κύρος τελετής τον μηχανισμό της καμαρίλας, η Μπεμπεδέλη παραδίδεται
αμαχητί στην αμηχανία των ορέξεων, ο Σταυράκης ρητορεύει με τεχνάσματα δόλου,
ο Λιγνάδης κουβαλάει μόνος του το θηρευτικό δίχτυ που θα τον τυλίξει, η
Τρικαλιώτη κερδίζει στο παιχνίδι της τρέλας και χάνει στο παιχνίδι του έρωτα,
ο Σκούρτας αναδεικνύει τη φιλότητα του Οράτιου, ο Βούτος έξοχος νεκροθάφτης
και το δίδυμο Μπερικόπουλου - Στριφτάρη (Ρόζενκραντζ και Γκίλδενστερν)
θαυμάσια γελοιογραφία των εκάστοτε κολαούζων της εξουσίας, δηλαδή στυμμένες
λεμονόκουπες. Ο Γιούργος θαυμάσιος ηθοποιός Α'.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: P03</CAT>
<ED>
Κωδικός άρθρου: A16060P031</ED>
<ID>
ID:130282

</ID><URL>http://ta-nea.dolnet.gr/neaweb/neafile.print_unique?e=A&f=16060&m=P03&aa=1</URL></REF>


Article

<CATEGORY>vin09</CATEGORY>

 <H2></H2><H2>Εγώ ειμί το σύμπαν
</H2>
<AUTHOR>ΘΑΝΑΣΗΣ ΠΑΠΑΓΕΩΡΓΙΟΥ</AUTHOR>

Σωρεία συνεντεύξεων βομβαρδίσανε το νευρικό μου σύστημα την εβδομάδα που μας
πέρασε. Όχι πως επιδιώκω την ανάγνωσή τους, αλλά έτυχε να δημοσιευτούν στον
κύκλο των εντύπων που διαβάζω και δεν μπόρεσα ν' αντισταθώ στον πειρασμό.
Είπα, μια φορά στις τόσες δεν πειράζει. Ας πρόσεχα. Συνεντεύξεις σκηνοθετών,
συγγραφέων, πανεπιστημιακών, πρωταγωνιστριών. Ηλικίες από σαράντα μέχρι
εβδομήντα. Αυτό που δήθεν λέγανε, ήταν η αγάπη για τον Άνθρωπο, για την Τέχνη,
για την Κοινωνία και το Σύνολο. Αυτό που κρύβανε από κάτω, ορατό διά γυμνού
οφθαλμού, ένα τεράστιο Εγώ. Ένα Εγώ που θα μπορούσε να είναι κοινός τίτλος για
όλες. (Να κάτι που δεν σκέφτηκαν ακόμη οι εκδότες με τις χιλιάδες άχρηστες
εκδόσεις: ένα βιβλίο με τίτλο ΕΓΩ και περιεχόμενο διάφορες συνεντεύξεις
καλλιτεχνών που νοιάζονται για το καλό των ανθρώπων. Ανάγνωσμα ιδανικό για την
παραλία...). Τι έκανα, τι κάνω, τι σχεδιάζω να κάνω Εγώ. Εγώ ο σημαντικός (γι'
αυτό άλλωστε μου παίρνουν ή ζητώ ή προκαλώ ή παρακαλώ ή απαιτώ να μου πάρουν)
προς εσάς τους ασήμαντους. Για να γίνετε καλύτεροι. Να κοιμάστε πιο ήσυχοι. Να
με σκέφτεστε και να νιώθετε πλούσιοι πνευματικά, αφού ο λαός σας διαθέτει
τέτοιο μυαλό σαν το δικό μου. Να με μιμηθείτε, όχι τον χαρακτήρα μου γιατί θα
γεμίσουμε τέρατα, αλλά το μυαλό μου. Αυτό το σπάνιο εργαλείο μου που
σκέφτεται, σκηνοθετεί, παίζει, γράφει, συνθέτει, ζωγραφίζει, χορεύει,
σχεδιάζει, τραγουδάει κατά τρόπο μοναδικό.

Αηδιαστικά τσιτάτα για τη Ζωή, την Τέχνη, τη Δημιουργία. Ναρκισσισμοί πέραν
πάσης φαντασίας. Άτομα που αυνανίζονται με την αίσθηση της ύπαρξής τους πάνω
στη γη. Ωραιοπάθειες που αγγίζουν τα όρια της ξεδιαντροπιάς. Δογματισμοί που
θυμίζουν φασιστικές θεωρίες. Επίδειξη προσόντων που άμα ξέρεις και λίγο αυτόν
που τα λέει σου 'ρχεται να ξεράσεις από την αηδία που σου προκαλεί η υποκρισία
και το ψεύδος.

Άνθρωποι που πουλάνε την ψυχή τους στον διάολο για το χρήμα, να δηλώνουν
ανερυθρίαστα πως τους είναι αδιάφορο. Μωροφιλόδοξοι αυτοκατασκευασμένοι
αστέρες να νιώθουν κουρασμένοι από την πολλή προσφορά. Πειραματιζόμενοι
ερευνητές της Τέχνης, στηριγμένοι στα λεφτά του πεθερού, να παριστάνουν τους
ριζοσπάστες. Καθηγητές Πανεπιστημίων να αισθάνονται εξουθενωμένοι από τις
απαιτήσεις του μυαλού τους. Και όλα αυτά τα κόπρανα, τα πακεταρισμένα με
ιλουστρασιόν χαρτί και μπόλικες κορδέλες να δηλώνουν κοινό σημείο αναφοράς τον
Θάνατο. Λες και ήταν συνεννοημένοι. Όλοι δε, όλων των ηλικιών. Είναι
πιασάρικο. Γιατί όση βλακεία κι αν καταθέσεις στη συνέντευξη, μόλις δείξεις τη
μεγάλη σου ψυχή απέναντι στη Φύση, αυτό το αντριλίκι να πούμε, η μαγκιά τού
τύπου τίποτα δεν με τρομάζει εμένα, για όλα είμαι έτοιμος, τότε γίνεσαι
συμπαθής. Άλλωστε έτσι δείχνεις και την εκλεκτικότητα του κυρίου Χάρου. Τιμή
του να σε διαλέξει. Εκτός από το ότι προκαλείς να σε παρακαλέσουμε να μην
πεθάνεις ακόμα.

Δεν αναφέρομαι σε φράσεις που διάβασα, γιατί εύκολα θα αναγνωριστούν οι
συνεντευξιαζόμενοι και δεν επιδιώκω κάτι τέτοιο. Εκείνο που προσπαθώ είναι, αν
μπορούσα, να πείσω τον αναγνώστη να αποφεύγει τέτοιες συνεντεύξεις. Είναι
ψεύτικες και ως εκ τούτου επικίνδυνες για τη δημόσια ψυχική υγεία. Είναι πολύ
πιο επικίνδυνες, ακόμα και από την κακή και χυδαία τηλεόραση. Είναι ύπουλες.

Ο Θανάσης Παπαγεωργίου είναι ηθοποιός και σκηνοθέτης.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: P03</CAT>
<ED>
Κωδικός άρθρου: A16060P032</ED>
<ID>
ID:130335

</ID><URL>http://ta-nea.dolnet.gr/neaweb/neafile.print_unique?e=A&f=16060&m=P03&aa=2</URL></REF>


Article

<CATEGORY>vin09</CATEGORY>

 <H2>Το μοναστήρι της Αγίας Παρασκευής
</H2>
<AUTHOR>ΠΕΤΡΟΣ ΤΑΤΣΟΠΟΥΛΟΣ</AUTHOR>

Όταν η νεαρή και όμορφη δημοσιογράφος Εριφύλη έρχεται να του πάρει
συνέντευξη, ο 45άρης Λάμπρος Φωτεινός, διευθυντής του ελληνικού
υποκαταστήματος της γερμανικής Licht, συνειδητοποιεί ότι τόσα χρόνια θυσίασε
την προσωπική του ζωή στον βωμό της καριέρας του και ότι έχει ξεχάσει τι θα
πει έρωτας. Η γυναίκα του η Λίτσα και τα παιδιά του, δεν έχουν ιδιαίτερες
σχέσεις μαζί του, ενώ ενδόμυχα τον περιφρονεί και ο παλιός γνωστός του, ο
παροπλισμένος συγγραφέας Γιάννης Καλλίας. Την ίδια στιγμή ο καναλάρχης Σταύρος
Λεβίδης, ο υποδιευθυντής του Φωτεινού, Χατζής, ένας μυστηριώδης άγνωστος, οι
τρομοκράτες ή οι ανταγωνιστές του Λεβίδη που τον πυροβόλησαν, τραβούν τα
νήματα για ένα άλλο βρώμικο παιχνίδι.

Κάθε φορά που χαζεύει η Λίτσα την κόρη της να στήνεται με τις ώρες μπροστά
στον καθρέφτη και να δοκιμάζει με τις ντουζίνες τους κοθόρνους, διατηρεί την
αίσθηση πως ταξιδεύει με ατμόπλοιο, κόντρα στο ρεύμα του χρόνου, προς κάποιο
απάνεμο λιμάνι της δικής της νιότης. Η δεκαοκτάχρονη Σίσσυ έχει ξεπατικώσει τη
δεκαοκτάχρονη Λίτσα, τη χίπισσα του '73, που ξημερωνόταν με τους Πελόμα
Μποκιού, με τους Νοστράδαμος και τους Αγάπανθος, το αμέριμνο παιδί των
λουλουδιών, λίγους μόλις μήνες προτού βάλει πλώρη για τη Γερμανία, τις
ανώτερες σπουδές, τον Φωτεινό, τον γάμο και τον όλεθρο. Θαρρείς πως βλέπεις
την ίδια τη Λίτσα ­ αν και μια Λίτσα βελτιωμένη, κατά επτά πόντους ψηλότερη,
κατά πέντε κιλά ελαφρύτερη, απηλλαγμένη από τα μεσογειακά της κωλομέρια.

Πέντε κιλά, αλίμονο, πέντε κιλά διαφορά η Σίσσυ του '98 με τη Λίτσα του '73.
Μέσα σε αυτό το δυσβάσταχτο, το επάρατο τέταρτο του αιώνα, η ψαλίδα των πέντε
κιλών έχει ανοίξει, έχει προσπεράσει τα τριπλάσια, προσεγγίζει οσονούπω τα
τετραπλάσια. Η σημερινή Λίτσα, σαν τροφαντή μπάμπουσκα, θα μπορούσε να
μαντρώσει στα σπλάχνα της το βελτιωμένο αντίγραφο, να εξαφανίσει τη ζωντανή
μαρτυρία, το μοναδικό ντοκουμέντο για την ύπαρξη κάποτε μιας όμορφης Λίτσας,
θελκτικής, αμετάκλητα πια χαμένης. Ασφαλώς και θα ήταν ικανή να την
καταβροχθίσει ­ αύριο κιόλας, απόψε, πριν προλάβει να ξεπορτίσει ­ εάν δεν
κινδύνευε από τα επτά επιπλέον εκατοστά, από τη σάρισα που θα τρυπούσε το
κρανίο της και θα φανέρωνε το μιαρό μυστικό της.

Εν τούτοις, η Σίσσυ, το κορίτσι με το αγγελικό μουτράκι και τις ποθητές
αναλογίες, δεν συμμερίζεται την αποτίμηση των προσόντων της, ούτε μακαρίζει
την καλή της τύχη. Άκουσον άκουσον. Η Σίσσυ νιώθει δυστυχισμένη. Όταν
ανεβάζεις τον πήχυ στο ιδανικό ένα κι ογδόντα, δεκαοκτώ πόντους χαμηλότερα από
το ύψος του Μιχάλη, του αγαπημένου, του λατρεμένου σου μπασκετμπολίστα,
καταφέρνεις και με το ένα εβδομήντα να αισθάνεσαι αδικημένη, μια πυγμαία Αρία,
καταδικασμένη εφ' όρου ζωής να ξεγελάς την αναπηρία σου με κοθόρνους. Η Λίτσα
μισεί τους κοθόρνους που πληγιάζουν τα ποδαράκια της κορούλας της, μόνο και
μόνο για να την φέρουν έναν όροφο πιο κοντά στον πυργίσκο. Η Λίτσα μισεί τους
κοθόρνους, σχεδόν όσο μισεί και το μπάσκετ. Ποτέ της δεν κατανόησε την
παράκρουση που κατέλαβε τους Νεοέλληνες, αυτή την κοντοπίθαρη και πλαδαρή
εθνότητα, για ένα άθλημα που συγκεντρώνει όλους τους ελέφαντες και τους
διασώζει από τον εγκλεισμό τους στο τσίρκο.

Έναν παρόμοιο ελέφαντα ερωτεύθηκε η κόρη της. Σίγουρα θα γεννοβολούσε
ελεφαντάκια, έτσι και η μητέρα δεν αγρυπνούσε. Η Λίτσα δεν σκοπεύει να
ξεσκατώνει θηριώδη εγγόνια, ούτε να παριστάνει στα γεράματα τον νάνο με το
καμτσίκι. Αν δεν είχε μεγαλώσει και η ίδια με τα νάματα του Σάμερχιλ, εκείνες
τις φιλελεύθερες παιδαγωγικές πομφόλυγες, θα συνέτιζε τη Σίσσυ με δύο τρία
σκαμπίλια και μια στέρηση εξόδου. Τώρα περιορίζεται να της υπενθυμίζει το
καθήκον της. Ανεμίζει το κουτάκι με τα προφυλακτικά, μόλις η Σίσσυ περάσει
στον ώμο την τσάντα της, υπ' ατμόν για τον καλό της.

­ Δεν το ξεχνάω, μαμά. Μην αγχώνεσαι. Έχει κούτες ο Μιχάλης.

­ Κούτες μπορεί να έχει. Αμφιβάλλω, αν τις ανοίγει. Ίσως την Αποκριά. Για μπαλόνια.

Η Σίσσυ δεν γελάει. Έχει ξανακούσει το καλαμπούρι με τα μπαλόνια. Όλα τα
καλαμπούρια της μαμάς, μύριες όσες φορές, η Σίσσυ τα έχει ξανακούσει. Ρίχνει
βιαστικά τις καπότες στην τσάντα της. Να γλιτώσει την γκρίνια.

­ Και τα φιλιά, αγάπη μου. Ήρεμα τα φιλιά. Προχθές κάπου διάβασα. Αν έχεις
ουλίτιδα. Κινδυνεύεις από το σάλιο.

­ Και από τις πετσέτες, μαμά. Από τις οδοντόβουρτσες. Από τα ξυραφάκια. Από τα
κουνούπια. Από την αναπνοή. Ακόμη και από τη σκέψη.

Η Σίσσυ βροντάει την πόρτα πίσω της. Από τότε που γνώρισε τον Μιχάλη, μάλιστα.
Από τότε που γνώρισε τον γλυκό της τον Μιχάλη. Τρελαίνεται, αχ πόσο
τρελαίνεται, να ξεκλέβει την τελευταία ατάκα από τη μητέρα της, να τρέχει στον
αιφνιδιασμό, να σκεπάζει το καλάθι και να την καρφώνει. Πεθαίνει να την καρφώνει.

Λένε πως η κόρη θα μοιάσει του πατέρα, ενώ στη μητέρα ο γιος. Οι Φωτεινοί δεν
ακολούθησαν την παράδοση. Δεν ανακάτεψαν τα γονίδιά τους. Έφεραν στον κόσμο
κλώνους ακέραιους, ο καθένας για δικό του λογαριασμό. Ο Τζίμυ δεν κληρονόμησε
μονάχα το παράστημα και τη φυσιογνωμία του Λάμπρου, τα πατρικά χούγια ή τις
ιδιομορφίες του χαρακτήρα· κατόρθωσε να ξεσηκώσει, σαν αριστοτέχνης
παραχαράκτης, ακόμη και τους ελιγμούς, τους περισπασμούς, το μελάνι που
αμολάει αυτή η σουπιά, προκειμένου ν' αποκρύψει τις αληθινές της προθέσεις.
Παλαιότερα, η Λίτσα απορούσε με την αιφνίδια μετάλλαξη του συζύγου της. Πώς
διάβολο εκείνος ο φοιτητής, που αποστήθιζε τον Μαγιακόφσκι και βούρκωνε με τα
ορφανά της Σαϊγκόν, έφθασε στο σημείο να ξενυχτάει με τη βιογραφία κάθε
καρχαρία, από τον Ωνάση και τον Γκετύ ίσα με τον Σάχη και τον Σόρος; Καθώς
όμως η Λίτσα σκάλιζε επίμονα τη μνήμη της, δεν άργησε ν' ανασύρει ενοχλητικές
αναμνήσεις από τον πρώτο καιρό ­ από την εποχή, φαντάσου, που τους έπαιρνε ο
ύπνος αγκαλίτσα ­ ασήμαντα τότε προμηνύματα, θαμπούς οιωνούς της μελλοντικής
του αναλγησίας. Τον θυμήθηκε να κοιτάζει στα κλεφτά το ρολόι του ενόσω την
χαϊδεύει, να τσιγκουνεύεται ένα φιλοδώρημα, να χλευάζει βάναυσα έναν
βραδύστροφο συμφοιτητή του... Ο Λάμπρος Φωτεινός δεν ήταν παρά ένας κυνικός
στη λίστα αναμονής, ένας ταρτούφος που καρτερούσε το νεύμα της καριέρας. Στα
ίδια χνάρια, σήμερα, βαδίζει ο κανακάρης του. Μπορεί να παριστάνει τον ευάλωτο
­ ούτε τα δεκαπέντε, άλλωστε, δεν έχει συμπληρώσει ­ μα σποραδικά αφήνει να
διαφανεί και κάποιο σημάδι από την αυριανή του αναισθησία. Τη Λίτσα δεν την
ξεγελάς. Είναι σίγουρη. Το αυγό του φιδιού έχει ήδη ραγίσει.

Γεγονός είναι, πάντως, ότι η Λίτσα αδυνατεί πλέον να μελετήσει τα παιδιά της
εις βάθος. Σπανίως τα βλέπει στο σπίτι. Ο Τζίμυ κλειδαμπαρώνεται στο δωμάτιό
του, παρέα με τον ηλεκτρονικό του υπολογιστή, ενώ η Σίσσυ διαβαίνει τράνζιτο,
όσο για να ξεφορτωθεί το σχολικό της σακίδιο, να πλυθεί, ν' αλλάξει και να
βαφτεί. Εάν προσθέσεις και τις εξόδους του Λάμπρου, που πύκνωσαν δραματικά την
τελευταία τετραετία, δεν της απομένει άλλος σύντροφος από τη Λίντα, τη
σκυλίτσα της, μόνη πρόθυμη να μοιραστεί το κελί της στο μοναστήρι της Αγίας
Παρασκευής. «Μοναστήρι» το βάφτισε μια φίλη τής κόρης της, από εκείνες που
χάνουν τον μπούσουλα ένα χιλιόμετρο μακρύτερα από το Κολωνάκι. Το κελί στο
μοναστήρι ήταν προικιό της Licht, μόλις πάτησαν το πόδι τους στην πατρίδα. Σε
αυτό το πολυτελές συγκρότημα διέμεναν όλα τα μεσαία και κάποια από τ' ανώτερα
στελέχη της Licht. «Εργατικές κατοικίες για ευπόρους», αστειεύτηκε ο Λάμπρος,
με το κλειδί ακόμη στην κλειδαριά. ­ «Arbeit macht frei»*, σχολίασε
και η Λίτσα πικρόχολα. Στην πραγματικότητα ήταν ενθουσιασμένη. Λάτρευε την
εξορία του Αδάμ. Δεν θα βρώμιζαν τις κουρτίνες της οι εξατμίσεις, δεν θα
δοκίμαζαν τα νεύρα της οι κόρνες. Ούτε η περίφραξη την ενοχλούσε. Θα
προστάτευε τα παιδιά της από την άσφαλτο. Η Σίσσυ, τριών χρόνων τότε, θα
έπαιζε στην ιδιωτική παιδική χαρά, συντροφιά με τα βλαστάρια των άλλων
στελεχών, ενώ ο Τζίμυ, πέντε μηνών έμβρυο, θα μπουσούλαγε αύριο στον κήπο.
Μονάχα η πισίνα χρειαζόταν προσοχή. Καθώς έχασκε αδειανή τον χειμώνα, έμοιαζε
με ανοιχτό φρεάτιο, πεινασμένο για αγγελούδια.

Η Λίτσα δεν μπορούσε να φανταστεί πως, δεκαπέντε χρόνια αργότερα, θα της
προκαλούσε απέχθεια ο κήπος, η πισίνα, η παιδική χαρά, τα στελέχη, οι κυρίες
των στελεχών ­ κάθε τι οργανικό και ανόργανο στο μοναστήρι. Μόνο για ένα μήνα,
πρόπερσι, συμφιλιώθηκε με το περιβάλλον, καθώς ερωτεύθηκε τον κηπουρό και
οραματίστηκε τον εαυτό της στον ρόλο της λαίδης Τσάτερλυ. Ο κηπουρός αγνόησε
την πρόκλησή της, η Λίτσα έπεσε σε μαύρη κατάθλιψη και για να την πολεμήσει
άρχισε να κατεβαίνει στο Κολωνάκι, να συχνάζει στα στέκια της Χάρητος ­ μέχρι
και γκαρσονιέρα νοίκιασε, κρυφά από τους δικούς της. Επάνω στο εξάμηνο
κατάλαβε ότι έχει χάσει οριστικά το τρένο της ντόλτσε βίτα ­ κανέναν δεν
συγκινούσαν, αλίμονο, ούτε τα περιττά κιλά της ούτε τα περιττά λεφτά της.
Ξενοίκιασε τον άσπιλο και άμωμο γαμιστρώνα, επέστρεψε ταπεινωμένη στην Αγία
Παρασκευή, αποφασισμένη να μη βγει ποτέ πια από το καβούκι της, να θαφτεί
ζωντανή στη σκήτη, δίπλα στη σκυλίτσα της, κάτω από τους δίσκους, τα βιβλία
και τις αναμνήσεις της. Εάν δεν μεσολαβούσε το διαζύγιο της Κοραλλίας, ακόμη
εκεί θα βρισκόταν θαμμένη.

Δεν υπάρχει άνθρωπος, πόσο μάλλον δικαστής, που να γνωρίσει την Κοραλλία, τη
μέγαιρα του πρώτου ορόφου και να μη νιώσει μια φυσική, μιαν ακατανίκητη
αποστροφή. Εν τούτοις, όταν ο δύστυχος άνδρας της, ύστερα από δώδεκα χρόνια
αιχμαλωσίας, αποφάσισε να σκαρφαλώσει στην περίφραξη και να σαλτάρει προς την
ελευθερία, η Κοραλλία κέρδισε μια τερατώδη διατροφή, την ογκωδέστερη που
κατόρθωσε ποτέ ν' αφαιμάξει συμβία από στέλεχος της Licht. Το μυστικό όπλο της
Κοραλλίας ονομαζόταν Μπακιρτζής, Αποστόλης Μπακιρτζής, ιδιωτικός ντετέκτιβ.
Ίσως να μη σου γέμιζε το μάτι, έτσι ασήμαντος που έδειχνε, έτσι παλαιομοδίτικα
που εκφραζόταν, έτσι κακόγουστα που ντυνόταν, αλλά εκείνος θα φρόντιζε να
ενημερώσει τη δικογραφία σου, αν η γυναίκα σου τού το ζητούσε. Κάνα δυο του
μπιχλιμπίδια, απομεινάρια του ψυχρού πολέμου, αντάξια του Ίαν Φλέμινγκ (ένας
αναπτήρας - φωτογραφική μηχανή, ένα μαγνητόφωνο - τσιγαροθήκη) έκαναν ακόμη το
θαύμα τους. Αμαύρωναν υπολήψεις εν μία νυκτί, έκλειναν σπιτικά, τίναζαν καριέρες.

Η Λίτσα προσέλαβε τον Μπακιρτζή, μόλις υποψιάστηκε ότι ο Λάμπρος σχεδιάζει τη
δική του απόδραση. Δεν θα επέτρεπε σε κανένα καρακατσουλιό, σε καμία κοκαλιάρα
σκρόφα ­ όσο νεώτερη, ομορφότερη ή ψηλότερη ­ να πάρει τη θέση της, εκτός κι
αν ο αντρούλης της την αποζημίωνε με το χρυσάφι του Μίδα. Στον μαυροπίνακά της
δέσποζε η Ανίνα, η γραμματέας, το κνώδαλο που κυκλοφορούσε με το μπλουζάκι του
για φουστάνι. Ο Μπακιρτζής δεν απέκλεισε το ενδεχόμενο να συνουσιάζονται μέσα
στο ίδιο το γραφείο, εκεί όπου η τεχνολογία του αδυνατούσε να εισχωρήσει.
Δημοσίως, πάντως, επιδεικνύουν εγκράτεια, συνοδεύονται σχεδόν πάντοτε από τον
κύριο Χατζή, τον υποδιευθυντή ­ και από τις ελάχιστες κουβέντες τους κατ'
ιδίαν, σχηματίζεις την εντύπωση ότι διανύουν τη δύση ενός δεσμού μάλλον, παρά
την ανατολή του. Επιπροσθέτως, η Ανίνα δεν διστάζει να ανταποκριθεί στις
περιπτύξεις του κυρίου Χατζή, όταν ο Φωτεινός αναχωρεί πρώτος ή επισκέπτεται
την τουαλέτα. Κατά πόσον η γραμματέας και ο υποδιευθυντής, πέραν των
περιπτύξεων, συνωμοτούν και εις βάρος του προϊσταμένου, μέλλεται να αποδειχθεί
ή να διαψευσθεί από την ανάλυση των τεκμηρίων. Με τα υπαινικτικά τους μισόλογα
δεν βγάζεις εύκολα άκρη. Η συλλογιστική του Μπακιρτζή απομάκρυνε και την
απειλή Καλλία, εκείνου του τζογαδόρου πορνοβοσκού, που ορεγόταν δάφνες
Ντοστογιέφσκι. Όσα νυμφίδια κι αν κουβάλησε στον άνδρα της, ο Λάμπρος διέλαθε
με σθένος στυλίτη. Καθώς ο Μπακιρτζής ολοκλήρωνε τον αρχικό κύκλο ερευνών,
στάθμευσε στο πρώτο του συμπέρασμα: «Ο σύζυγός σας, κυρία Λίτσα, δεν επιθυμεί
μαιτρέσσα. Επιθυμεί να ερωτευθεί». Κατόπιν, πιο διστακτικά, προχώρησε και στο
δεύτερο: «Το δυστύχημα, κυρία Λίτσα... Το δυστύχημα είναι πως πιθανόν...
Πιθανόν βρήκε αυτό που ψάχνει».

Την έλεγαν Εριφύλη. Εριφύλη Παπαδούλη ή Παπαδάκη ­ κάτι αδιάφορο, ασήμαντο και
παπαδίσιο. Εκτός από αντροχωρίστρα, παρίστανε και τη δημοσιογράφο. Σήμερα ο
Λάμπρος πέρασε από το σπίτι της. Μάλλον δεν προχώρησαν στ' απροχώρητα ­
εικάζει ο Μπακιρτζής, καθώς προσμετρά και τον επίλογο της βραδιάς, στη βεράντα
του «Χίλτον». Η Εριφύλη αντιστάθηκε, ευγενικά μα σταθερά, στις επιθέσεις του
Λάμπρου. Ο κύριος Φωτεινός δεν έδειξε να ενοχλείται. Την συνόδευσε έως την
πολυκατοικία της, δίχως να επιμείνει για μια δεύτερη ευκαιρία. Αν δεν
πρόκειται για τους μέγιστους υποκριτές, πρέπει ακόμη ν' ανιχνεύουν ο ένας τον
άλλο. Προελαύνουν, αψιμαχούν, οπισθοχωρούν, προελαύνουν, αψιμαχούν,
οπισθοχωρούν, προελαύνουν...

­ Σ' ευχαριστώ, Αποστόλη, διέκοψε η Λίτσα το νυχτερινό του ραπόρτο. Δεν άντεχε
τον λυρικό του τόνο, το εγκώμιο ενός μοιχού και μιας αλανιάρας. ­ Θα περάσω
αύριο, να ρίξω μια ματιά στις φωτογραφίες. Την κασέτα μη βιαστείς. Όποτε την απομαγνητοφωνήσεις.

­ Κάτι ακόμη, κυρία Λίτσα. Επιτρέψτε μου, κάτι ακόμη. Δεν ήμουν ο μόνος,
ξέρετε. Δεν ήμουν ο μόνος που τους παρακολουθούσε.

Η Λίτσα παρέμεινε ατάραχη.

­ Ίσως ήταν ο εραστής τής κυρίας, Αποστόλη. Ίσως η κυρία να μην είναι παρθένα.

­ Τόσο το χειρότερο, κυρία Λίτσα. Ο άνδρας αυτός, ξέρετε. Φαινόταν. Σ' εμένα,
τουλάχιστον. Φαινόταν, κυρία Λίτσα. Φαινόταν φουσκωμένος.

­ Φουσκωμένος, Αποστόλη;

­ Φουσκωμένος, κυρία Λίτσα. Οπλοφορούσε.

*Η εργασία φέρνει την ελευθερία. Επιγραφή στην πύλη του Άουσβιτς.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: P04</CAT>
<ED>
Κωδικός άρθρου: A16060P041</ED>
<ID>
ID:130283

</ID><URL>http://ta-nea.dolnet.gr/neaweb/neafile.print_unique?e=A&f=16060&m=P04&aa=1</URL></REF>


Article

<CATEGORY>vin09</CATEGORY>

 <H2>Ραδιοφωνικό πάρτι για ερωτευμένους
</H2>
Ο ερωτικός σταθμός Love Radio FM 99 γιορτάζει την Παρασκευή 13 Φεβρουαρίου,
παραμονή του Αγίου Βαλεντίνου, και καλεί ερωτευμένους και μη στο κλαμπ
«Χρηματιστήριο» στον Πειραιά για να υποδεχθούν μαζί με τους αγαπημένους τους
καλλιτέχνες τη γιορτή των ερωτευμένων. Όσα ζευγάρια επιθυμούν να γιορτάσουν
τον Άγιο Βαλεντίνο μπορούν να ζητήσουν τις προσκλήσεις τηλεφωνικώς (στον
αριθμό 34.12.607) ή να επισκεφθούν τα γραφεία του Love Radio (Δήμητρος 31,
στον Ταύρο). Τι καλύτερο για τα ερωτευμένα ζευγάρια, που θα έχουν την ευκαιρία
να περάσουν ένα... ερωτικό βράδυ μαζί με τον Love Radio.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: P06</CAT>
<ED>
Κωδικός άρθρου: A16060P061</ED>
<ID>
ID:130284

</ID><URL>http://ta-nea.dolnet.gr/neaweb/neafile.print_unique?e=A&f=16060&m=P06&aa=1</URL></REF>


Article

<CATEGORY>vin09</CATEGORY>

 <H5>Ο ΥΠΟΥΡΓΟΣ ΠΟΛΙΤΙΣΜΟΥ ΓΙΑ ΤΗΝ ΠΟΛΙΤΙΣΤΙΚΗ ΟΛΥΜΠΙΑΔΑ
</H5><H2>Ζήτησε τη συμμετοχή 7 εκατ. Ελλήνων της διασποράς
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

Την ενεργό συμμετοχή των επτά εκατομμυρίων Ελλήνων της διασποράς στην
προετοιμασία για τη διοργάνωση της Ολυμπιάδας του 2004, της Πολιτιστικής
Ολυμπιάδας και της Ολυμπιάδας Νέων Αποδήμων ­ ενός νέου μόνιμου θεσμού με έδρα
τη Θεσσαλονίκη ­ ζήτησε ο υπουργός Πολιτισμού και πρόεδρος της Διυπουργικής
Επιτροπής για Θέματα Ολυμπιάδας κ. Ευάγγελος Βενιζέλος.

«Με μόνη τη συμμετοχή των αποδήμων η Ολυμπιάδα θα στεφθεί με απόλυτη επιτυχία»
τόνισε στη διάρκεια κοινής συνεδρίασης - ενημέρωσης που έκανε στο νεοεκλεγέν
προεδρείο του ΣΑΕ ο κ. Βενιζέλος κάνοντας παράλληλα έκκληση - πρόσκληση προς
τους απόδημους Έλληνες επιχειρηματίες και επενδυτές να μετάσχουν στα έργα
προετοιμασίας της Αθήνας αλλά και γενικότερα της χώρας για τη μεγάλη διοργάνωση.

Ειδικά για τους Ολυμπιακούς Αγώνες του 2004, ο υπουργός Πολιτισμού ενημέρωσε
το νεοεκλεγέν (μετά τις εκλογές του περασμένου Δεκεμβρίου) προεδρείο του ΣΑΕ
για το σχήμα της διοργάνωσης και ανακοίνωσε ότι σ' αυτό θα μετάσχει πενταμελής
επιτροπή του ΣΑΕ υπό τον πρόεδρο του κ. Άντριου Άθενς.

Αναφερόμενος εξάλλου στην Πολιτιστική Ολυμπιάδα με έδρα την αρχαία Ολυμπία ­
που αποτέλεσε και ανειλημμένη υποχρέωση του φακέλου υποψηφιότητα της Αθήνας ­
ο κ. Βενιζέλος υπογράμμισε ότι έχει το πολλαπλό προσόν ότι δεν έχει
περιορισμένο χρονικό ορίζοντα και δεν περιορίζεται μόνο στην Αθήνα.

Με στόχο την καθιέρωση του θεσμού της Πολιτιστικής Ολυμπιάδας ως μόνιμου και
διαρκούς με διαφορετικό κάθε φορά τόπο διοργάνωσης, θα πραγματοποιηθεί τον
ερχόμενο Ιούνιο στο Μόντρεαλ του Καναδά παγκόσμια συνάντηση των υπουργών
Πολιτισμού με απώτερο στόχο τη δημιουργία ενός θεσμού συνάντησης κορυφής των
ιστορικών πολιτισμών που διαχειρίζονται το μεγαλύτερο μέρος του παγκόσμιου
πολιτισμού (Ελλάδα, Κίνα, Αίγυπτος, Μεξικό κ.ά.) και στον οποίο η Ελλάδα
μπορεί να διαδραματίσει κυρίαρχο ρόλο.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: P06</CAT>
<ED>
Κωδικός άρθρου: A16060P062</ED>
<ID>
ID:130336

</ID><URL>http://ta-nea.dolnet.gr/neaweb/neafile.print_unique?e=A&f=16060&m=P06&aa=2</URL></REF>


Article

<CATEGORY>vin09</CATEGORY>

 <H2>Στα δικαστήρια η κόντρα Καζαντζίδη - Νικολόπουλου
</H2>
Στέλιος Καζαντζίδης - Χρήστος Νικολόπουλος

Ήταν πριν από περίπου ένα μήνα όταν δύο παλιοί φίλοι και στενοί συνεργάτες, ο
τραγουδιστής Στέλιος Καζαντζίδης και ο μουσικοσυνθέτης Χρήστος Νικολόπουλος
συναντήθηκαν μέσα στη δικαστική αίθουσα χωρίς να ανταλλάξουν ούτε ένα βλέμμα.
Σήμερα οι δυο τους βρίσκονται και πάλι αντιμέτωποι ενώπιον της Δικαιοσύνης, οι
λειτουργοί της οποίας καλούνται να γράψουν όχι με νότες, αλλά με δικαστικές
αποφάσεις, το τέλος αυτής της μουσικής διαμάχης.

Οι δύο αντίδικοι ζητούν ο ένας από τον άλλον να σταματήσει στο μέλλον να
χρησιμοποιεί συκοφαντικούς χαρακτηρισμούς.

Την αρχή έκανε ο Χρήστος Νικολόπουλος, ο οποίος κατέθεσε αίτηση ασφαλιστικών
μέτρων με την οποία στρέφεται κατά του Στέλιου Καζαντζίδη και των υπευθύνων
του τηλεοπτικού σταθμού Antenna. Αφορμή αποτέλεσε συνέντευξη του γνωστού
τραγουδιστή, που προβλήθηκε τον περασμένο Νοέμβριο, κατά τη διάρκεια της
οποίας ο Στέλιος Καζαντζίδης κατηγορούσε τον Χρήστο Νικολόπουλο υποστηρίζοντας
μεταξύ άλλων ότι συμμετέχει σε κυκλώματα που δρουν ενάντια στο λαϊκό τραγούδι.

Την ημέρα εκείνη που επρόκειτο να συζητηθεί η αίτηση, ο Στέλιος Καζαντζίδης
πέρασε στην αντεπίθεση ζητώντας με τη σειρά του να απαγορευθεί στον Χρήστο
Νικολόπουλο να κάνει στο μέλλον οποιαδήποτε συκοφαντική αναφορά στο πρόσωπό
του, όπως αυτές που κατά καιρούς έχουν δει το φως της δημοσιότητας.

Παράλληλα, ο Στέλιος Καζαντζίδης κατέθεσε και κύρια αγωγή ­ προσδιορίσθηκε να
συζητηθεί στις 8 Οκτωβρίου 1998 ­ με την οποία διεκδικεί από τον παλιό του
φίλο διακόσια εκατομμύρια δραχμές ως αποζημίωση για την ηθική βλάβη που έχει
υποστεί από τις συνεντεύξεις που έχει παραχωρήσει μέχρι σήμερα ο Χρήστος Νικολόπουλος.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: P06</CAT>
<ED>
Κωδικός άρθρου: A16060P063</ED>
<ID>
ID:130372

</ID><URL>http://ta-nea.dolnet.gr/neaweb/neafile.print_unique?e=A&f=16060&m=P06&aa=3</URL></REF>


Article

<CATEGORY>vin09</CATEGORY>

 <H2>Τοποθετήθηκε επόπτης εκκαθάρισης της Πολιτιστικής Πρωτεύουσας
</H2>
ΘΕΣΣΑΛΟΝΙΚΗ. 
Γραφείο Βορ. Ελλάδας

Ο σύμβουλος του Ελεγκτικού Σώματος κ. Γεώργιος Κούρτης, με κοινή απόφαση των
εποπτευόντων τον Οργανισμό Πολιτιστικής Πρωτεύουσας υπουργών, τοποθετήθηκε
πρόεδρος και επόπτης του Συμβουλίου Εκκαθάρισης του ΟΠΠΕ.

Την απόφαση αυτή, που πήραν από κοινού τρεις υπουργοί (Πολιτισμού, ΠΕΧΩΔΕ και
Μακεδονίας - Θράκης), ανακοίνωσε στη Θεσσαλονίκη όπου βρέθηκε το
Σαββατοκύριακο ο υπουργός Πολιτισμού κ. Βενιζέλος απαντώντας έμμεσα και σε
ερωτήσεις δημοσιογράφων για την εμπλοκή του ανώτατου δικαστικού οργάνου (της
Ολομέλειας Εφετών) στα θέματα δικαστικής διερεύνησης των φημολογούμενων
διοικητικών και οικονομικών ατασθαλιών στον ΟΠΠΕ.

Όπως έγραψαν «ΤΑ ΝΕΑ» (Σάββατο 7 Ιανουαρίου), με αίτημα του αρμόδιου
εισαγγελέα Εφετών την ερχόμενη Παρασκευή 13 Φεβρουαρίου συγκαλείται εκτάκτως η
Ολομέλεια Εφετών (την αποτελούν οκτώ πρόεδροι Εφετών και 42 εφέτες)
προκειμένου να εξετάσουν αν θα πρέπει να ανασυρθούν όλες οι υποθέσεις που
αφορούσαν στον ΟΠΠΕ και να ασκηθούν εκ νέου ποινικές διώξεις εις βάρος των
τυχόν υπευθύνων για τις φημολογούμενες ατασθαλίες και κακοδιαχείριση κονδυλίων.

«Πληροφορήθηκα με ιδιαίτερη χαρά την επικείμενη εξέταση των υποθέσεων του ΟΠΠΕ
από το ανώτατο δικαστικό όργανο που εξασφαλίζει το υψηλότερο επίπεδο
διασφάλισης της διαφάνειας, ώστε να προκύψει καθαρή η Πολιτιστική Πρωτεύουσα
ως θεσμός, και θα βοηθήσει να ξεκαθαρίσουν ταχύτατα και οριστικά όλες οι
υπόνοιες», δήλωσε ο υπουργός Πολιτισμού.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: P06</CAT>
<ED>
Κωδικός άρθρου: A16060P064</ED>
<ID>
ID:130395

</ID><URL>http://ta-nea.dolnet.gr/neaweb/neafile.print_unique?e=A&f=16060&m=P06&aa=4</URL></REF>


Article

<CATEGORY>vin09</CATEGORY>

 <H5>ΤΗΛΕΚΡΙΤΙΚΗ
</H5><H2>Ανοίγματα που γοητεύουν
</H2>
<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

<H3>Από εκεί που δεν το περίμενε κανείς ήρθε η επιτυχία στον πολύπαθο εθνικό
τηλεοπτικό φορέα. Όταν η Νέα Ελληνική Τηλεόραση άρχισε να δείχνει τις
δυνατότητές της ως κανάλι πολύπλευρης ενημέρωσης. Δυστυχώς, η ΝΕΤ τώρα
κλυδωνίζεται από παραιτήσεις και καταγγελίες για μεροληψία, επειδή την ημέρα
κρίσης στη Ν.Δ. παρέλειψε τις δηλώσεις Μητσοτάκη στο δελτίο των 18.00.
</H3>
Δεν υπάρχει αμφιβολία ότι η συγκεκριμένη έλλειψη ήταν ανεπίτρεπτο λάθος. Αλλά
η ΝΕΤ δεν είναι μόνον ειδήσεις. Είναι και άλλα πολλά. Πάρα πολλά. Η πρώην ΕΤ2,
μετεξελιγμένη σε πολυσυλλεκτικό ενημερωτικό κανάλι, πέτυχε απόλυτα τον δύσκολο
στόχο της: Να σου ανοίγει τα μάτια με κάθε τρόπο. Από το καθημερινό «Δίκτυο»
με τον Σέργιο Τράμπα και περιεχόμενο τις οικονομικές εξελίξεις, μέχρι
παρουσίαση των νέων λογοτεχνικών βιβλίων στο «Άξιον εστί».

Εκείνο που γοητεύει όμως, πέρα από τις πρωτοποριακές ταινίες και εκπομπές όπως
«Τα αριστουργήματα του Μουσείου Ερμιτάζ» ή τον οπτικό ταξιδιωτικό οδηγό
«Ταξιδεύντας στον κόσμο», συν η αντισυμβατική εκπομπή του Γιώργου Βέλτσου «Το
μάτι του κυκλώνα» και ο «Β' εξώστης», είναι τα ανοίγματα σε μια άλλη άγνωστη πραγματικότητα.

Χτυπητό παράδειγμα η... εκτυφλωτική παροχή μοναδικών πληροφοριών μέσα από το
«Ρεπορτάζ χωρίς σύνορα» του Στέλιου Κούλογλου. Περιορισμένοι στα δικά μας,
εντός... «Ερωτοδικείων» και άλλων σκουπιδιών,... πάθαμε σοκ βλέποντας τι
γίνεται στο κατά Μάρσαλ Μακλιούαν «παγκόσμιο τηλεοπτικό χωριό». Μια τετράπτυχη
έρευνα του Κούλογλου για την επίδραση της τηλεόρασης σε ισάριθμες χώρες έδειξε
τι γίνεται στη μικρή Πορτογαλία, αλλά και στις Ινδίες των 900.000.000 περίπου
ψυχών, όσο και στη Λατινική Αμερική. Παντού η εμφάνιση εκατοντάδων ιδιωτικών
σταθμών προκάλεσε τρομερές αλλαγές.

Παραμύθια

Αλησμόνητη όμως θα μείνει η εκπομπή για την ινδική τηλεόραση με τα... αμέτρητα
κανάλια που προβάλλουν παραμύθια με αγαθά και κακά πνεύματα και επίσης
πολυάριθμες εκπομπές ενός είδους... μιούζικαλ, σε καθημερινή βάση, επειδή ο
ινδικός λαός λατρεύει τον χορό και το τραγούδι. Ωστόσο, μέσα σ' αυτόν τον
καταιγισμό εικόνων υπάρχουν σοβαρότατα δελτία ειδήσεων σε στυλ BBC (!) και
προγράμματα εξαιρετικής όσο και χαριτωμένης λαϊκότητας που διδάσκουν γραφή και
ανάγνωση στο πλήθος των αναλφάβητων!!!

Στη Λατινική Αμερική βασιλεύουν οι σαπουνόπερες φέρνοντας τεράστια ποσοστά
τηλεθέασης, αλλά οι ψυχολογικές επιδράσεις φθάνουν σε τρομακτικό σημείο. Αφού
στη Βραζιλία ο πρωταγωνιστής μιας σειράς επηρεασμένος από το δράμα που παίζει,
ταυτίζεται με τον ήρωα τόσο, ώστε σκοτώνει τη συμπρωταγωνίστριά του επειδή τον
εγκατέλειψε στη... μικρή οθόνη.

Αποθέωση, την περασμένη Πέμπτη, το γαλλογερμανικό πολιτιστικό κανάλι ARTE. Εδώ
είδαμε πόσο μάς κοροϊδεύουν όλοι ­ υπεύθυνοι πολιτικοί, καναλάρχες, ακόμα και
ορισμένοι θεωρητικοί που καταπιάνονται με τα ΜΜΕ. Ο Στέλιος Κούλογλου μάς
ξενάγησε στον... κουλτουριάρικο σταθμό, στο «κανάλι - Μάαστριχτ» όπως
επονομάζουν το ARTE. Προϊόν γαλλογερμανικής συνεργασίας και εξαιρετικά
ενδιαφέρον πείραμα, το εν λόγω κανάλι ξεκίνησε όταν ο Φρανσουά Μιτεράν και ο
Χέλμουτ Κολ, προσπαθώντας να αναπτύξουν τη γαλλογερμανική συνεργασία,
αποφάσισαν να δημιουργήσουν το 1988 έναν δίγλωσσο τηλεοπτικό σταθμό με έδρα το
Στρασβούργο, όπου εδρεύει το Ευρωπαϊκό Κοινοβούλιο.

Στην αρχή η εμφάνιση του ARTE, έτος 1992, αντιμετωπίζεται με δυσπιστία, αλλά
τώρα πια και έχει καθιερωθεί και αποτελεί «το σημαντικότερο γεγονός στα
τηλεοπτικά πράγματα της Ευρώπης»!

Χαράς ευαγγέλια η παρουσίαση του ARTE από τη ΝΕΤ.

Το δίγλωσσο κανάλι, μας εξηγούν, αντιμετώπισε δυσκολίες στην αρχή, αλλά τώρα
κερδίζει ολοένα μεγαλύτερο κοινό και πράγματι όσες εκπομπές βλέπουμε έχουν,
ολοφάνερα, ως κριτήριο την ποιότητα και όχι την «δικτατορία της εμπορικότητας».

Χωρίς βία

Στο δελτίο ειδήσεων δεν υπάρχει βία και όταν περνάμε στον χώρο της σύνταξης
βλέπουμε δημοσιογράφους κεφάτους, χωρίς άγχος, ενώ μάς δείχνουν στιγμιότυπα
από σκηνές που κόβονται στα κανάλια της ρουτίνας, όταν π.χ. ο Γιέλτσιν
πασχίζει να κουμπώσει τα σακάκι του ή στιγμές πλήξης του Σιράκ. «Έχουμε
απόλυτη ελευθερία», λένε οι συντάκτες, «ποτέ δεν επεμβαίνει η διεύθυνση»! 
Είναι η πιο τρελή τηλεόραση, προειδοποιούν οι αρμόδιοι και συνεχίζουν την
ξενάγηση με την πληροφορία: «Φέτος κερδίσαμε 400.000 θεατές» επιπλέον και
«έχουμε πάντα θετικά σχόλια από τον Τύπο, γιατί εκτός από ποιότητα έχουμε μια
ηθική που εξαφανίζεται στην Ευρώπη»...

Διαφορετικά είναι ακόμα και τα κλασικά ρεπορτάζ στη χριστουγεννιάτικη αγορά.
Δεν ολοκληρώνονται βιαστικά με... ολίγα πλάνα, αλλά διαθέτουν ένα ολόκληρο
εικοσάλεπτο, στέκουν σ' αυτό που παρουσιάζει ενδιαφέρον και πάντοτε, χωρίς να
τρέχει ο φακός, καλύπτουν ό,τι γίνεται στους τομείς του θεάτρου και της
Έβδομης Τέχνης.

Πρόκειται για αξιέπαινη προσπάθεια «ενάντια στον μονόδρομο της αμερικανικής
TV», προσπάθεια που τελικά απέδωσε μια πολύπλευρη, άριστη όσο και πολύτιμη νέα
τηλεόραση, θυμίζοντας πεντακάθαρο υγροβιότοπο χωρίς σκουπιδιάρικες υστερίες.

Ηρεμία, ποιότητα, ανθρώπινοι ρυθμοί, είναι το τρισυπόστατο επίτευγμα του ARTE.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16060P071</ED>
<ID>
ID:130285

</ID><URL>http://ta-nea.dolnet.gr/neaweb/neafile.print_unique?e=A&f=16060&m=P07&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ - πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Η «Βασίλισσα της Αφρικής» είναι μία σταθερή αξία. Ταινία, στης οποίας τον
σκηνοθέτη και τους πρωταγωνιστές επενδύουν κρατικά και μικρά ιδιωτικά κανάλια.
Καμία σημασία λοιπόν δεν έχει που η ποταμίσια βάρκα «African Queen»
εμφανίστηκε και το Σαββατόβραδο στη ΝΕΤ και πριν από λίγες μέρες στο
Τηλε-Τώρα. Ο Χάμφρεϊ Μπόγκαρτ ήταν τόσο καλός στο να κοροϊδεύει τους
ιπποπόταμους και τους χιμπατζήδες, ώστε η Κάθριν Χέπμπορν να βάζει όλη της την
τέχνη για να μην υστερήσει και να ακολουθεί τις κατευθύνσεις του Τζον Χιούστον.

* «Ραντεβού στου Μπακάκου». Από το κινηματογραφικό αρχέτυπο του επαρχιώτη ­
ερμηνευμένο από τον Κώστα Χατζηχρήστο ­ μέχρι τους διανοούμενους της Αθήνας,
το φαρμακείο του Μπακάκου στην Ομόνοια σημαίνει πολλά. Έχει τη δική του
ιστορία. Που ξεκίνησε το 1917 από τον Πέτρο Μπακάκο, διαμορφώθηκε στο
χαμηλοτάβανο πατάρι του φαρμακείου, όπου έγινε στέκι πολιτικών και ανθρώπων
των γραμμάτων και συνεχίζεται μέχρι σήμερα. Τη συνέχεια της ιστορίας διηγείται
απόψε ο υπεύθυνος-αδειούχος του φαρμακείου, Δημήτρης Μπακάκος, ως «Νυχτερινός
Επισκέπτης» στη ΝΕΤ.

* Πλήρες το ρεπορτάζ στο κεντρικό δελτίο του Σκάι για την εμφάνιση της
Δήμητρας Παπανδρέου στο Εθνικό Θέατρο για τη «Λυσσασμένη Γάτα». Τόσο πλήρες
που αναφέρθηκαν όλες οι κινήσεις της λεπτό προς λεπτό. Πόσο περίμενε τον
συνοδό της, ο οποίος την ειδοποίησε μέσω κινητής τηλεφωνίας ότι θα
καθυστερήσει, πότε μπήκε στην αίθουσα του θεάτρου, ποιον χαιρέτησε, ποιοι
κάθησαν δίπλα της. Μέχρι και το ταγιέρ που φορούσε περιγράφτηκε
εμπεριστατωμένα από το αετίσιο μάτι της ρεπόρτερ.

* Πόσο αρέσει στο τμήμα ειδήσεων του Σκάι, η σκανδαλοθηρία ιδιωτικών στιγμών!
Θέμα ολόκληρο η υπόθεση της Λάρισας. Από πότε οι ερωτικές ανησυχίες έγγαμων
γυναικών παίρνουν διαστάσεις μεγάλης είδησης, ώστε οι συνέπειές της να
απασχολήσουν το σύνολο του πληθυσμού που εκείνη τη συγκεκριμένη στιγμή
παρακολουθούσε το δελτίο του συγκεκριμένου καναλιού; Κάπου στον δρόμο το
δελτίο υπέστη μετάλλαξη. Και αντί για ειδήσεις άρχισε να μεταδίδει κουτσομπολιά.

* Όχι πως δεν είναι του συρμού οι πικάντικες ιστορίες, αφού ολόκληρος Πρόεδρος
των ΗΠΑ έχει τροφοδοτήσει με υλικό για ανέκδοτα και σατιρικά σχόλια όλους τους
κωμικούς της αμερικανικής τηλεόρασης. Οι μετρήσεις τηλεθέασης για το κανάλι
ABC έδειξαν ότι μετά την «υπόθεση Λουίνσκι», η οποία σχολιάζεται κάθε βράδυ
από τους σόουμαν όπως οι Τζέι Λένο, Ντέιβιντ Λέτερμαν αυξήθηκαν κατά δέκα τοις
εκατό. Που σημαίνει ότι γύρω στα 400.000 χιλιάδες νοικοκυριά συντόνισαν τις
οθόνες τους στις μεταμεσονύχτιες σατιρικές εκπομπές, παρακολουθώντας τον
περίγελο του Λευκού Οίκου.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16060P072</ED>
<ID>
ID:130337

</ID><URL>http://ta-nea.dolnet.gr/neaweb/neafile.print_unique?e=A&f=16060&m=P07&aa=2</URL></REF>


Article

<CATEGORY>vin15</CATEGORY>

 <H5>Δύο σκοτεινές πλευρές
</H5><H2>ΤΗΛΕΟΡΑΣΗ ΔΕΥΤΕΡΑΣ </H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΨΥΧΟΛΟΓΙΚΟ ΦΙΛΜ ΝΟΥΑΡ ΚΑΙ ΕΡΩΤΙΚΟ ΘΡΙΛΕΡ
</H3>
Ο έρωτας κυβερνάει τις αποφάσεις των ηρώων των σημερινών ταινιών στα
κανάλια και τους οδηγεί σε φωτεινά και σκοτεινά μονοπάτια.

Σε σενάριο Άρθουρ Μίλερ, ο Κάρελ Ράις διερευνά τη «Σκοτεινή πλευρά της» με
καλούς ερμηνευτές τους Ντέμπρα Γουίνγκερ, Νικ Νόλτε

Πρώτη ανάμεσά τους «Η σκοτεινή πλευρά της» που σκηνοθέτησε ­ '90 ­ ο Κάρελ
Ράις ­ σενάριο Άρθουρ Μίλερ ­ με τους Ντέμπορα Γουίνγκερ, Νικ Νόλτε, ενώ
ακολουθεί η Σάρον Στόουν με τον Γουίλιαμ Μπόλντουιν στο θρίλερ του Φίλιπ Νόις
«Σλίβερ». Ο Τζον Σίνγκλετον μάς δείχνει τον «Έρωτα στους δρόμους της βίας» ­
α' τηλεοπτική μετάδοση ­ ενώ οι «Μακάβριοι εισβολείς: Η επιστροφή» του Έιμπελ
Φεράρα με τη Μεγκ Τίλι έρχονται για να αλλάξουν το φιλμικό τοπίο της βραδιάς.

Αναλυτικότερα, μεταξύ των ταινιών που προγραμματίζουν να δείξουν σήμερα τα
κανάλια είναι και οι παρακάτω:

«Πες τα Χρυσόστομε»

18.15 Star. Βιντεοφάρσα της πυρκαγιάς ­ '83 ­ του Ερρίκου
Θαλασσινού με τον Στάθη Ψάλτη. (Διάρκεια: 78') *.

«Τέρμα τα δίφραγκα»

20.15 ΕΤ1. Ένας φουκαράς ψάχνει για δανεικά και οι Βασίλης
Αυλωνίτης, Νίκος Ρίζος, Τάκης Μηλιάδης δεν χρειάζονται άλλη «αφορμή» ­
σεναριακά ­ για να μας κάνουν να γελάσουμε.**.

«Ο ξένος»

21.15 Seven Χ (The stranger). Το τρίτο φιλμ ­ '46 ­ του Όρσον
Γουέλς με τον ίδιο στον ρόλο ενός εγκληματία πολέμου που κρύβεται σε μια μικρή
πόλη ως δάσκαλος. (Διάρκεια: 91') ***.

«Σλίβερ»

22.00 Star (Sliver). Ερωτικό θρίλερ ­ '93 ­ σκηνοθετημένο από
τον καλό επαγγελματία Φίλιπ Νόις με κέφι και ερμηνευμένο από την εκρηκτική
Σάρον Στόουν και τους Γουίλιαμ Μπόλντουιν, Τομ Μπέρεντζερ. Η πρώτη θα μπλεχτεί
με τους άλλους δύο που την ποθούν, αλλά αυτή υποψιάζεται ότι ο ένας έχει
σχέσεις με μια ιστορία φόνων που συμβαίνουν στην πολυκατοικία τους. (Διάρκεια:
109') ***.

«Η σκοτεινή πλευρά της»

23.45 Antenna (Everybody wins). Φιλμ νουάρ ­ '90 ­ του Κάρελ
Ράις (των έξοχων ταινιών του φρι-σίνεμα «Σάββατο βράδυ - Κυριακή πρωί»,
«Μόργκαν ο τρελός εραστής»). Το σενάριο ανήκει στον θεατρικό συγγραφέα Άρθουρ
Μίλερ (είναι το δεύτερο μετά τους θυελλώδεις «Αταίριαστους» του '61). Μια
ωραία γυναίκα αναθέτει σε έναν ντετέκτιβ να αποδείξει ότι έχει καταδικαστεί
άδικα για φόνο ένας νεαρός και ­ φυσικά ­ μπλέκει, όταν αρχίζει να αποκαλύπτει
την «σκοτεινή πλευρά» του χαρακτήρα της. Καλό καστ με τους: Ντέμπορα
Γουίνγκερ, Νικ Νόλτε, Γουίλ Νάτον. (Διάρκεια: 91') ***.

«Μακάβριοι εισβολείς: η επιστροφή»

00.35 Star (Body snatchers). Θρίλερ από το μυθιστόρημα του Τζακ
Φίνεϊ που έχει μεταφερθεί τρεις φορές στην οθόνη. Αυτή τη φορά ­ '94 ­ ο
Έιμπελ Φεράρα βάζει τη Μεγκ Τίλι να πηγαίνει να ζήσει με τον στρατιωτικό
πατέρα της σε μια στρατιωτική βάση, όπου θα... φανούν «εκείνοι». (Διάρκεια:
87') **.

«Έρωτας στους δρόμους της βίας»

00.30 Mega (Poetic justice). Δραματικό φιλμ ­ '93 ­ σε πρώτη
τηλεοπτική μετάδοση. Η δυνατή σκηνοθεσία ανήκει στον αξιόλογο Τζον Σίνγκλετον.
Η ζωή μιας κομμώτριας και ενός ταχυδρομικού υπαλλήλου, στο Λος Άντζελες. Με
τους Τζάνετ Τζάκσον, Τουπάκ Σακούρ. (Διάρκεια: 117') ***.

«Κάντι»

01.00 ΕΤ3 (Caddie). Κοινωνικό φιλμ από την Αυστραλία ­ '76 ­ με
μια γυναίκα που μαθαίνει ότι ο σύζυγός της την απατά με την καλύτερή της φίλη.
Με τους: Έλεν Μορσιέ, Τζακ Θόμπσον και τον «δικό» μας Τάκη Εμμανουήλ.
(Διάρκεια: 106') **

«Border radio»

02.30 Star. Περιπέτεια ­ '87 ­ του Άλισον Άντερς με τρεις νέους
και απένταρους μουσικούς. **.

«Ο στρατηγός»

03.20 Antenna (The general). Όσες φορές κι αν έχει παιχτεί αυτό
το αριστούργημα του Μπάστερ Κίτον, δεν δικαιολογείται η εκτόπισή του σε τέτοια
ώρα προβολής. Ο «αγέλαστος κωμικός» «γυρίζει» στα χρόνια του αμερικανικού
εμφυλίου πολέμου σ' ένα ασπρόμαυρο διαμαντάκι ­ '29 ­ που σκηνοθέτησε ο ίδιος.
(Διάρκεια: 72') *****

«Ο μαύρος ιππότης»

04.40 Antenna (The wife of Monte Cristo). Περιπέτεια ­ '46 ­ με
τον Κόμη Μοντεχρίστο να ηγείται ­ 1832 ­ στον αγώνα κατά του εγκλήματος. Του
Έντγκαρ Τ. Άλμερ. (Διάρκεια: 73') **.

(;) = άπαιχτο στην Ελλάδα Τηλεκοντρόλ = δοκιμάστε αλλού την τύχη σας * =
δεν έχετε άλλο τίποτα να κάνετε; ** = καλούτσικο *** = καλό **** = πολύ καλό
*****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: P08</CAT>
<ED>
Κωδικός άρθρου: A16060P081</ED>
<ID>
ID:130299

</ID><URL>http://ta-nea.dolnet.gr/neaweb/neafile.print_unique?e=A&f=16060&m=P08&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«ΒΑΣΙΛΙΚΗ»: Ερωτικό πάθος α λα «Ευδοκία» στα χρόνια της μισαλλοδοξίας
(Εμφύλιος - μετεμφυλιακά χρόνια). Του Βαγγέλη Σερντάρη με τους πολύ καλούς
Ταμίλα Κουλίεβα, Πασχάλη Τσαρούχα. (Απόλλων, Αρτ Στούντιο, Αφαία, Δαναός, Ορφεύς).

«ΤΑ ΠΑΙΔΙΑ ΤΗΣ ΕΠΑΝΑΣΤΑΣΗΣ»: Μαύρη αυστραλιανή κωμωδία που παρωδεί το
όνειρο της επανάστασης, του Πίτερ Ντίνκαν, με τους Τζούντι Ντέιβιτς, Τζέφρι
Ρας («Ο σολίστας»), Σαμ Νιλ, Μάρεϊ Άμπρααμ. (Άστυ, Κηφισιά 2, Νιρβάνα).

«Η ΝΥΧΤΑ ΤΟΥ ΚΥΝΗΓΟΥ»: Ο Ρόμπερτ Μίτσαμ ως ψυχοπαθής γοητεύει την ωραία
χήρα Σέλεϊ Γουίντερς και βάζει στόχο τα δύο μικρά παιδιά της. Η μοναδική
ταινία που σκηνοθέτησε ο πληθωρικός Τσαρλς Λότον. (Έλλη, Πλάζα).

«ΤΟ ΤΣΑΚΑΛΙ»: Σύγκρουση ρωσικής μαφίας με FBI. Του Μάικλ Κέιτον
Τζόουνς, με τους Μπρους Γουίλις, Ρίτσαρντ Γκιρ, Σίντνεϊ Πουατιέ, Ματίλντα Μέι.
(Αελλώ, Άνεσις, Μαρούσι 2, Άστορ, Village Centre 9, Γλυφάδα, Ετουάλ, Νανά, Ζέα).

«ΑΝΤΡΕΣ ΜΕ ΤΑ ΟΛΑ ΤΟΥΣ»: Κωμωδία με «θέση» που μόνο το αγγλικό σινεμά
θα μπορούσε να την κάνει, όπου άνεργοι άντρες αποφασίζουν να κάνουν ένα γκρουπ
για στριπτίζ! Του Πίτερ Κατανέο. (Αθήναιον 2, Αθήναιον Cinepolis 4, Αβάνα,
Άττικα 2, Όπερα 1, 2, Village Centre 10, Πτι Παλαί, Ζίνα, Καλυψώ, Τρία Αστέρια 2).

«ΞΕΦΡΕΝΕΣ ΝΥΧΤΕΣ»: Η βιομηχανία πορνό στην Αμερική του '70. Του Πολ
Τόμας Άντερσον, με τους Μαρκ Γουόλμπεργκ, Μπαρτ Ρέινολντς, Τζούλιαν Μουρ.
[Agora, Αίγλη, Αλεξάνδρα (Πατ.), Άστρον, Άτταλος, Village Centre 3, Έμπασσυ,
Κηφισιά 3, Μαργαρίτα 1, Μετάλλιον, Μετροπόλιταν, Όσκαρ, Τιτάνια, Βυζάντιο, Χαϊλάιφ].

«ΕΝΑΣ ΑΜΕΡΙΚΑΝΟΣ ΛΥΚΑΝΘΡΩΠΟΣ ΣΤΟ ΠΑΡΙΣΙ»: Κομεντί τρόμου του Άντονι
Γουόλερ, με τους Τομ Έβερετ Σκοτ, Ζιλί Ντελπί, Φιλ Μπάκμαν. [Αθηνά (Πατ.),
Αλεξάνδρα (Καλ.), Άννα Ντορ, Ατλαντίς, Village Centre 6, Διάνα, Κηφισιά 1,
Σοφία, Σπόρτιγκ, Αττικόν (Πειρ.)].

«Ο ΑΔΕΛΦΟΣ ΜΟΥ ΚΙ ΕΓΩ»: Όμορφη, αγαπησιάρικη ταινία του Αντώνη
Κόκκινου, μ' έναν 25άρη να θαυμάζει τυφλά τον 45άρη ροκ αδελφό του και την
εποχή των σίξτις. Με τους Δημοσθένη Παπαδόπουλο, Βαγγέλη Γερμανό, Πέμυ Ζούνη,
Μυρτώ Αλικάκη, Έρικ Μπάρτον. (Ιντεάλ, Ιντεάλ Μαρούσι, Μαργαρίτα 2,
Μπροντγουαίη, Φάληρο 2, Σινεάκ).

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: P10</CAT>
<ED>
Κωδικός άρθρου: A16060P101</ED>
<ID>
ID:130298

</ID><URL>http://ta-nea.dolnet.gr/neaweb/neafile.print_unique?e=A&f=16060&m=P10&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α ' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Τα φτερά της αγάπης. 6.30-8.45-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Ξέφρενες νύχτες. 5.00-8.00-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Το τσακάλι. 5.50-8.30-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Ο μικρός Κόλια. 8.30-10.30 μ.μ.
Ηρακλής - πέρα από το μύθο, κάθε μέρα ώρα 6.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Ένας Αμερικανός λυκάνθρωπος στο Παρίσι. 7.00-9.00-11.00 μ.μ.

ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Τιτανικός. 3.00-6.50-10.30 μ.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Άντρες με τα
όλα τους (Κ.). 5.00-7.00-9.00-11.00 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Τιτανικός. 6.15-10.00 μ.μ.

ΑΘΗΝΑΙΟΝ CINEPOLIS PHILIPS 2. Τιτανικός. 3.00-6.45-10.30 μ.μ.

ΑΘΗΝΑΙΟΝ CINEPOLIS PHILIPS 3. Τιτανικός. 3.00-6.45-10.30 μ.μ.

ΑΘΗΝΑΙΟΝ CINEPOLIS PHILIPS 4. Άντρες με τα όλα τους (Κ.). 5.00-7.00-9.00-11.00 μ.μ.

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Condition). Ξέφρενες νύχτες. 5.00-8.00-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Ένας Αμερικανός λυκάνθρωπος
στο Παρίσι. 7.00-9.00-11.00 μ.μ.

ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Ξέφρενες νύχτες.
5.00-8.00-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo).
Τζέιμς Μποντ πράκτωρ 007: Το αύριο ποτέ δεν πεθαίνει. 6.20-8.40-10.50 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Ο επισκέπτης
του χειμώνα. 6.45-8.50-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Τιτανικός. 5.45-9.30 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Τζέιμς Μποντ πράκτωρ 007: Το αύριο ποτέ δεν πεθαίνει. 6.20-8.40-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Το τσακάλι.
5.50-8.30-11.00 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Ένας Αμερικανός λυκάνθρωπος στο
Παρίσι. 7.00-9.00-11.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition).
Βασιλική. 5.40-8.10-10.40 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Βασιλική.
5.45-8.25-11.00 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Άντρες με τα όλα τους (Κ.). 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital).
Τιτανικός. 6.20-10.10 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS).
Τιτανικός. 5.45-9.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Άντρες με
τα όλα τους (Κ.). 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Τιτανικός. 5.45-9.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Το τσακάλι. 5.00-7.40-10.15 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Άντρες με τα όλα τους (Κ.). 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 Dolby Stereo). Άντρες με
τα όλα τους (Κ.). 6.30-8.30-10.30 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Τιτανικός. 6.15-10.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Τιτανικός. 6.15-10.00 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Το τσακάλι. 5.10-7.50-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Ξέφρενες
νύχτες. 5.00-8.00-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Τα παιδιά της επανάστασης.
6.00-8.15-10.30 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Ένας Αμερικανός λυκάνθρωποςστο Παρίσι. 6.20-8.20-10.20 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Ξέφρενες
νύχτες. 5.00-8.00-11.00 μ.μ.

ΑΤΤΙΚΟΝ Renault (Οδ. Σταδίου ~ 3228.821 Dolby Digital Air Condition).
Τιτανικός. 6.15-10.00 μ.μ.

ΑΦΑΙΑ (Καλλιθέα ~ 9595.534 Dolby Stereo). Βασιλική. 6.10-8.45-11.05 μ.μ.

CINERAMA (οδός Αγ. Κυριακής 30, Π. Φάληρο ~ 9303.593 - 9303.595 Dolby Stereo
RS). Τιτανικός. 6.15-10.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Τιτανικός. Δευτ.:
11.00-15.15-19.15-23.30. Τρ.: 11.00-15.15-19.15. Τετ.-Πέμπ.: 11.00-15.15-19.15-23.30.

VILLAGE CENTRE Αίθουσα 2. Τζέιμς Μποντ πράκτωρ 007: Το αύριο ποτέ δεν
πεθαίνει. 11.45-14.15-17.00-19.45-22.30-01.15. Τρ.:
11.20-14.00-16.45-19.30-22.15. Τετ.-Πέμπ.: 11.45-14.15-17.00-19.45-22.30-01.15.

VILLAGE CENTRE Αίθουσα 3. Ξέφρενες νύχτες. 11.30-14.45-18.00-21.15-00.30. Τρ.:
11.45-15.00-18.15-21.30. Τετ.-Πέμπ.: 11.30-14.45-18.00-21.15-00.30.

VILLAGE CENTRE Αίθουσα 4. Μόνος στο σπίτι 3 (Κ.). 11.30-14.00. Η επίλεκτη.
16.40-19.20-22.00-01.00. Τρ.: 16.20-19.00-22.00. Τετ.-Πέμπ.: 16.40-19.20-22.00-01.00.

VILLAGE CENTRE Αίθουσα 5. Ο γκαφατζής της ζούγκλας (Κ.). 11.15-13.45.
Τρ.: 11.00-13.15. Τετ.-Πέμπ.: 11.15-13.45. Το παιχνίδι. Δευτ.:
16.15-19.00-22.00-00.45. Τρ.: 15.30-18.45-21.45. Τετ.-Πέμπ.: 16.15-19.00-22.00-00.45.

VILLAGE CENTRE Αίθουσα 6. Ένας Αμερικανός λυκάνθρωπος στο Παρίσι.
11.00-13.15-15.40-18.20-20.40-23.00-01.30. Τreo Air
Condition). Ο αδελφός μου κι εγώ. 7.00-9.00-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Οι στρατιώτ - πέρα από το μύθο (Κ.). Δευτ.:
11.20-13.30. Τρ.: 11.30-13.30. Τετ.-Πέμπ.: 11.20-13.30. Τιτανικός.
16.00-20.00-00.00. Τρ.: 16.00-20.00. Τετ.-Πέμπ.: 16.00-20.00-00.00.

VILLAGE CENTRE Αίθουσα 8. Τιτανικός. 12.00-16.00-20.00-00.00. Τρ.:
12.00-16.00-20.00. Τετ.-Πέμπ.: 12.00-16.00-20.00-00.00.

VILLAGE CENTRE Αίθουσα 9. Το τσακάλι. 11.15-14.00-16.45-19.30-22.15-01.00-.
Τρ.: 11.00-13.45-16.30-19.15-22.00. Τετ.-Πέμπ.: 11.15-14.00-16.45-19.30-22.15-01.00.

VILLAGE CENTRE Αίθουσα 10. Άντρες με τα όλα τους.
12.00-14.15-16.30-18.45-21.00-23.15-01.30. Τρ.:
11.15-13.30-15.45-18.00-20.30-22.40. Τετ.-Πέμπ.: 12.00-14.15-16.30-18.45-21.00-23.15-01.30.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Το παιχνίδι. 6.00-8.30-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα). Το
τσακάλι. 5.50-8.30-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Βασιλική. 5.30-8.15-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Ένας Αμερικανός λυκάνθρωπος στο Παρίσι. 6.10-8.20-10.30 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Η νύχτα του κυνηγού.
6.30-8.30-10.30 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Ξέφρενες νύχτες. 4.20-7.30-10.40 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Το τσακάλι. 5.50-8.30-11.00 μ.μ.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Άντρες με τα όλα
τους (Κ.). 7.00-9.00-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Τιτανικός. 5.45-9.30.

INTEAL (Πανεπ/μίου 46 ~ 3826.720 Dolby Digital). Ο αδελφός μου κι εγώ.
6.10-8.20-10.30 μ.μ.

INTEAL ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Ο αδελφός μου
κι εγώ. 6.10-8.20-10.30 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Άντρες με τα όλα τους (Κ.). 5.00-7.00-9.00-11.00 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Ένας Αμερικανός λυκάνθρωπος στο
Παρίσι. 5.35-8.00-10.30 μ.μ.

ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Τα παιδιά της επανάστασης.
6.00-8.30-11.00 μ.μ.

ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Ξέφρενες νύχτες. 4.30-7.35-10.50 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo).
Τιτανικός. 6.15-10.00 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Ξέφρενες
νύχτες. 4.20-7.20-10.20 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Ο αδελφός μου
κι εγώ. 7.00-9.00-11.00 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Η επίλεκτη.
5.30-8.15-10.45 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Ξέφρενες νύχτες. 4.20-7.20-10.20 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo).
Ξέφρενες νύχτες. 4.20-7.20-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Ο αδελφός μου
κι εγώ. 6.40-8.50-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Το τσακάλι.
5.10-7.50-10.30 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Τα παιδιά της
επανάστασης. 7.00-9.00-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Βασιλική. 5.20-8.00-10.20 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Ξέφρενες νύχτες.
5.00-8.00-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Τζέιμς Μποντ πράκτωρ 007: Το αύριο
ποτέ δεν πεθαίνει. 6.15-8.25-10.50 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Η νύχτα του κυνηγού. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Άντρες με τα όλα τους (Κ.). 4.30-6.30-8.30-10.30 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Ένας Αμερικανός
λυκάνθρωπος στο Παρίσι. 6.20-8.20-10.20 μ.μ.

ΣΠΟΡΤΙΓΚ (Νέα Σμύρνη ~ 9333.820). Ένας Αμερικανός λυκάνθρωπος στο Παρίσι.
7.00-9.00-11.00 μ.μ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Ξέφρενες νύχτες. 4.00-7.10-10.20 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο ~ 2826.873, 2825.607, Dolby Stereo Digital SR).
Τιτανικός. 6.15-10.00 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο ~ 2826.873, 2825.607, Dolby Stereo Digital SR).
Άντρες με τα όλα τους (Κ.). 4.20-6.20-8.20-10.20 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Τα φτερά της αγάπης. 7.00-9.05-11.10 μ.μ.

ΦΑΛΗΡΟ 1 (Ζησιμοπούλου - Αγ. Τριάδας Π. Φάληρο ~ 9823.657 Dolby Stereo). Τα
φτερά της αγάπης. 6.05-8.15-10.25 μ.μ.

ΦΑΛΗΡΟ 2 (Ζησιμοπούλου - Αγ. Τριάδας Π. Φάληρο ~ 9823.657 Dolby Stereo). Ο
αδελφός μου κι εγώ. 6.30-8.35-10.40 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (Περιστέρι ~ 5711.105 Dolby Stereo). Τιτανικός. 6.30-10.15 μ.μ.

*

ΗΜΙΚΕΝΤΡΙΚΟΙ

ΑΝΤΑΜΣ (Αιγάλεω ~ 5989.226 Dolby Stereo). Τιτανικός. 5.45-9.30 μ.μ.

ΒΥΖΑΝΤΙΟ (Αιγάλεω ~ 5985.071). Ξέφρενες νύχτες. 7.00-10.00 μ.μ.

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222, ~
7793.515-18). Ώρα 9.00 μ.μ. Τρίτη: Ο θάνατος ενός γραφειοκράτη. Παρ.: Ο Αλβίνο
και ο κόνδορας του Λιτίν.

*

ΠΡΟΑΣΤΙΩΝ

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη, ~ 0294.99760). Εφτά χρόνια στο
Θιβέτ. 8.30 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Δευτέρα:
Κιν/κή Λέσχη. Ο γκαφατζής της ζούγκλας, ώρα 7.00 μ.μ. Τρίτη: Λος Άντζελες
εμπιστευτικό. 9.30 μ.μ.

ΛΕΣΧΗ ΦΙΛΩΝ ΚΝ/ΦΟΥ ΒΟΡΕΙΑΣ ΑΤΤΙΚΗΣ (Αγ. Στεφάνου - Δημαρχείο). Μόνο Κυριακή
8.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Μοιραία βλάβη.
6.00-8.00-10.15 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Τιτανικός. 5.40-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093246441). Πέμπτη:

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Πέμπτη:

*

ΠΕΙΡΑΙΑ

Α ' ΠΡΟΒΟΛΗΣ

ΑΝΕΣΙΣ (Σαλαμίνα ~ 4640.408). Παρ.: Θεωρίες συνωμοσίας. 5.00-7.15-9.30 μ.μ.

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Τιτανικός.
6.00-9.45 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Ένας Αμερικανός λυκάνθρωπος στο Παρίσι.
6.20-8.20-10.20 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453). Το
υποβρύχιο. 6.00-10.00 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453).
Το υποβρύχιο. 6.00-10.00 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Men in Black - Οι άντρες μετα μαύρα. 7.00-9.00 μ.μ.

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Το παιχνίδι. 8.00-10.20 μ.μ.
Κάθε μέρα ώρα 6.30 μ.μ. Μικρόκοσμος.

ΖΕΑ (Πασαλιμάνι ~ 4521.388 Dolby Stereo Air Condition). Το τσακάλι.
5.10-7.50-10.30 μ.μ.

ΚΙΝ/ΚΗ ΛΕΣΧΗ ΣΑΛΑΜΙΝΑΣ (Κέντρο Νεότητας, παραλία Σαλαμίνας ~ 4655.789).
Σάββατο - Κυριακή: Άγγλος ασθενής.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Ελληνική ταινία ώρα 8.30 μ.μ. Τετάρτη: Το λιβάδι ώρα 8.30 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Ο αδελφός μου κι εγώ. 6.20-8.25-10.30 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Ξέφρενες νύχτες.
4.15-7.15-10.15 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Τζέιμς Μποντ
πράκτωρ 007: Το αύριο ποτέ δεν πεθαίνει. 5.50-8.10-10.30 μ.μ.

*

ΘΕΣΣΑΛΟΝΙΚΗΣ

Α' ΠΡΟΒΟΛΗΣ

ΑΘΗΝΑΙΟΝ (~ 832.060 Dolby Stereo). Ξέφρενες νύχτες. 5.30-8.15-11.00 μ.μ.

ΑΛΕΞΑΝΔΡΟΣ (~ 257.255 Dolby Stereo). Η επίλεκτη ­ G.Ι. Jane. 6.15-8.30-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Το τσακάλι. 6.00-8.30-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Ξέφρενες νύχτες. 5.00-8.00-11.00 μ.μ.

ΒΑΚΟΥΡΑ (~ 283.777 Dolby Stereo). Τα φτερά της αγάπης. 7.00-9.00-11.00 μ.μ. Η
πόλη των διδύμων ­ Twin town. Παρ.-Κυρ. μεταμεσοντύκτια προβολή ώρα 1.00 π.μ.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Άντρες με τα όλα τους. Παρ.-Σάβ.:
12.15-14.30-16.45-19.10-21.20-23.40-01.45. Κυρ.-Πέμπ.: 12.00-14.15-16.30-18.45-21.00-23.15-01.30.

VILLAGE CENTRE Αίθουσα 2. Ο γκαφατζής της ζούγκλας Παρ.-Σάβ.: 12.00-14.15.
Κυρ.-Πέμ.: 11.00-13.15. Το παιχνίδι. ­ The game. Παρ.-Σάβ.:
16.40-19.30-22.30-01.30. Κυρ.-Πέμπ.: 16.00-19.00-22.00-00.45.

VILLAGE CENTRE Αίθουσα 3. Ξέφρενες νύχτες. Παρ.-Σάβ.:
12.15-15.30-18.45-22.00-01.15. Κυρ.-Πέμπ.: 11.30-14.45-18.00-21.15-00.30.

VILLAGE CENTRE Αίθουσα 4. Μόνος στο σπίτι. Παρ.-Σάβ.: 11.15-13.45. Κυρ.-Πέμπ.:
11.20-13.45. Η επίλεκτη. Παρ.-Κυρ.: 16.15-19.00-21.45. Δευτ.-Πέμπ.:
16.40-19.20-22.00-01.00. Πάνω κάτω. Παρ.-Κυρ.: 00.30.

VILLAGE CENTRE Αίθουσα 5. Τιτανικός. Παρ.-Σάβ.: 13.00-17.00-21.00-01.00.
Κυρ.-Πέμ.: 11.00-15.15-19.15-23.30.

VILLAGE CENTRE Αίθουσα 6. Τζέιμς Μποντ πράκτωρ 007: Το αύριο ποτέ δεν
πεθαίνει. Παρ.-Σάβ.: 12.40-15.20-18.00-20.40-23.15-01.45. Κυρ.-Πέμπ.: 11.45-14.15-17.00-19.45-22.30-01.15.

VILLAGE CENTRE Αίθουσα 7. Τιτανικός. Παρ.-Σάβ.: 12.00-16.00-20.00-00.00.
Κυρ.-Πέμ.: 12.15-16.15-20.15-00.15

VILLAGE CENTRE Αίθουσα 8. Βασιλική. Παρ.-Σάβ.:
11.15-14.00-16.45-19.30-22.15-01.15. Κυρ.-Πέμπ.: 11.15-14.00-16.45-19.30-22.15-00.45.

VILLAGE CENTRE Αίθουσα 9. Το τσακάλι. Παρ.-Σάβ.:
11.30-14.15-17.00-19.45-22.45-01.30. Κυρ.-Πέμπ.: 11.15-14.00-16.45-19.30-22.15-01.00.

ΓΑΛΑΞΙΑΣ (~ 817.010 Dolby Stereo). Τα παιδιά της επανάστασης. 7.00-9.00-11.00 μ.μ.

ΕΓΝΑΤΙΑ (~ 225.172 Dolby Digital). Τιτανικός. Παρ.-Κυρ.: 3.00-6.30-10.30 μ.μ.

ΕΣΠΕΡΟΣ 1 (~ 235.304 και 265.544 Dolby Stereo). Ξέφρενες νύχτες.
5.00-8.00-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Το παιχνίδι ­ The game.
6.00-8.30-11.00 μ.μ.

ΚΑΠΙΤΟΛ (~ 815.570 Dolby Stereo). Τιτανικός. 3.30-7.00-10.30 μ.μ. Σάβ.-Κυρ.: 12.00-15.30-19.00-22.30.

ΚΟΛΟΣΣΑΙΟΝ (~ 831.565). Το τσακάλι. 6.00-8.30-11.00 μ.μ.

ΛΑΟΥΡΑ (~ 819.935 Dolby Stereo). Βασιλική. 6.00-8.30-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Ένας Αμερικανός λυκάνθρωποςστο Παρίσι.
5.00-7.00-9.00-11.00 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Τιτανικός. 3.00-σ6.45-10.30 μ.μ.
Παρ.-Κυρ.: 6.45-10.30 μ.μ.

ΝΑΥΑΡΙΝΟΝ (~ 225.152 Dolby Stereo). Άντρες με τα όλα τους.
5.00-7.00-9.00-11.00 μ.μ. Παρ.-Κυρ.: 5.00-7.00-9.00-11.00-01.00.

ΟΛΥΜΠΙΑΣ (~ 217.336). Θέατρο: Θίασος Στάθη Ψάλτη: Ο πιο αστείος εραστής.

ΠΑΛΛΑΣ (~ 278.515 Dolby Stereo). Ένας Αμερικανός λυκάνθρωπος στο Παρίσι.
7.00-9.00-11.00 μ.μ. Σάβ.-Κυρ.: 5.00-7.00-9.00-11.00.

ΡΑΔΙΟ ΣΙΤΥ (~ 824.970 Digital Sound). Ένας Αμερικανός λυκάνθρωπος στο Παρίσι.
5.30-7.00-9.00-11.00 μ.μ. Ο Ηρακλής πέρα από τον μύθο στα ελληνικά. Σάβ.-Κυρ.:
4.00 μ.μ.

ΤΙΤΑΝΙΑ 1 (~ 520.040 Οδός Λαγκαδά). Ο γκαφατζής της ζούγκλας. 3.00 μ.μ.
Ξέφρενες νύχτες. 5.00-8.00-11.00 μ.μ. 
ΤΙΤΑΝΙΑ 2 (~ 520.040 Οδός Λαγκαδά). Ο Ηρακλής πέρα από τον μύθο στα ελληνικά
3.00-5.00 μ.μ. Κυρ.: 11.00-1.00-3.00-5.00 μ.μ. Ένας Αμερικανός λυκάνθρωπος στο
Παρίσι. 7.00-9.00-11.00 μ.μ.

ΦΑΡΓΚΑΝΗ (~ 213.929 Dolby Stereo). Ο αδελφός μου κι εγώ. 7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: P10</CAT>
<ED>
Κωδικός άρθρου: A16060P102</ED>
<ID>
ID:130345

</ID><URL>http://ta-nea.dolnet.gr/neaweb/neafile.print_unique?e=A&f=16060&m=P10&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΒΡΕΤΑΝΙΑ (Πανεπιστημίου 7, ~ 32.21.579). «Η αίθουσα των διδασκόντων» της Λ.
Βούτερς Βλησίδης, Δελαπόρτα.

ΔΙΑΥΛΟΣ (Δράκου 9, ~ 92.39.588). «Η κυρά-Κώσταινα» - «Συζυγική σκηνή» του Μ.
Μητσάκη Κολόζου, Αντωνιάδης.

ΕΡΓΟΣΤΑΣΙΟ (Βουλιαγμένης 268, ~ 97.31.993). «Μπρου μπρα» του Στ. Μανωλακάκη
Δημ. Παπαδόπουλος, Γ. Οικονόμου.

ΘΕΑΤΡΟΚΙΝΗΣΗ (Ακαδήμου 13, κάθετος οδού Πειραιώς, έναντι πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4 ~ 72.50.657). «Τρία χρόνια
Σαββατοκύριακο» του Β. Νανάκη Ντ. Σιμοπούλου, Σταματιάδης.

ΛΗΔΡΑ (Κέκροπος 12, Πλάκα, ~ 52.22.261). «Επιστροφία» του Ν. Καλογερόπουλου
Λεονάρδου, Ν. Καλογερόπουλος.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασ. Σοφίας - Κόκκαλη, ~ 72.82.333). Αίθουσα Φίλων
της Μουσικής. Κρατική Ορχήστρα Αθηνών: συναυλία (Παρ.). Αίθουσα Δημήτρη
Μητρόπουλου. Κύκλος Γαλλική Μουσική από τον 19ο στον 20ό αιώνα. Φεστιβάλ
Μουσικής Δωματίου.Συναυλία (Δευτ.) Τετάρτη Απόγευμα στο Μέγαρο. Τάκης Φαραζής:
συναυλία (Τετ.) Κύκλος Γαλλική Μουσική από τον 19ο στον 20ό αιώνα. Φεστιβάλ
Μουσικής Δωματίου. Συναυλία (Τετ.) Κύκλος Γαλλική Μουσική από τον 19ο στον 20ό
αιώνα. Φεστιβάλ Μουσικής Δωματίου. Συναυλία (Πέμπ.) 
ΜΟΥΣΟΥΡΗ (πλατεία Καρύκη 6, ~ 33.10.936). «Να ζει κανείς ή να συζεί» του Λ.
Κάσλερ Βενιζελέα, Δ. Βογιατζής.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264).
«Εγχείρημα»: «Τρίπτυχο» του Θ. Βλάχου - «Το αόρατο που σε κοιτά» (Μ.
Ευσταθιάδη) του Α. Διαμαντή Θ. Βλάχος, Α. Διαμαντής.

ΡΟΕΣ - ΠΑΝΩ (Ιάκχου 14, Γκάζι, ~ 34.79.426). «Ενοικιάζεται... εκτός απροόπτου»
του Δ. Αδάμη Αδάμης, Γεωργουσοπούλου.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. Μακ Ντόναλντ Κουνελάκη, Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). «Το δάσος» του Ντ. Μάμετ Αμ.
Μουτούση, Ν. Ζορμπάς.

* Όλα τα άλλα θέατρα, σήμερα Δευτέρα, αργούν.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: P10</CAT>
<ED>
Κωδικός άρθρου: A16060P103</ED>
<ID>
ID:130378

</ID><URL>http://ta-nea.dolnet.gr/neaweb/neafile.print_unique?e=A&f=16060&m=P10&aa=3</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Έχει και τη σημασία του εξ άλλου ­ Υπόκεινται σε αυξομειώσεις
(αντίστρ.). 2. Διαφέρουν συγκρινόμενα. 3. Αρχαία ονομασία του
ποταμού Βόλγα ­ Κοινά λέγεται καραμπίνα. 4. Έχουν τους τροφίμους τους ­
Ισπανική πόλη, νότια της Βαρκελώνης. 5. Συνδέει συχνά δυο δρόμους ­ Από
τα δέκα τα... μισά. 6. Ευχάριστοι οι τρόποι τους (καθ.). 7.
Κατάληξη αρσενικών ονομάτων ­ Κοινή ονομασία ναρκωτικής ουσίας. 8.
Πατρίδα του το... Παρίσι ­ Πληθυντικός άρθρου. 9. Πόλη της Μακεδονίας.

ΚΑΘΕΤΑ

1. Ποιητής μας που φυλακίσθηκε για τους εναντίον του Όθωνα στίχους του.
2. Η τελευταία κόρη του τσάρου της Ρωσίας Νικολάου Β'. 3. Μέρος
του... λόγου ­ Γάλλος μικροβιολόγος, συνεχιστής του έργου του Παστέρ
(αντίστρ.) ­ Εξασφαλίζει... ηχητικά. 4. Εκτείνονται σε μήκος 2.700
χιλιομέτρων. 5. Παραπέμπει ­ Αγγλικό σύμφωνο. 6. Το νησί της
Κίρκης ­ Προδίδει ψησταριά. 7. Τα έξοδά του είναι μεγαλύτερα. 8.
Όμοια γράμματα ­ Ιψενική ηρωίδα. 9. Χαροποιεί η παραλαβή τους.

ΛΥΣΗ (7/2/98)

ΟΡΙΖΟΝΤΙΑ: 1. ΤΑΡΑΧΩΔΗΣ 2. ΗΠΑΡ-ΜΗΛΑ 3. ΛΑΧΕΙΟ-ΜΙ
4. ΕΛΑΤΟ-ΡΑΠ 5. ΜΑΤΟΚΛΑΔΑ 6. ΕΣΥ-ΗΝ 7. ΧΕΡΣΑΙΑ
8. ΟΡΙΑ-ΡΙΜΑ 9. ΦΩΣ-ΣΙΝΑΣ. ΚΑΘΕΤΑ: 1. ΤΗΛΕΜΑΧΟΣ 2.
ΑΠΑΛΑ-ΕΡΩ 3. ΡΑΧΑΤ-ΡΙΦ 4. ΑΡΕΤΟΥΣΑ 5. ΑΣΚΟΙ 6.
ΩΜΟ-ΛΕΙΡΙ 7. ΔΗ-ΡΑ-ΑΙΝ 8. ΗΛΙΑΔΗ-ΜΑ 9. ΣΑΜΠΑΝΙΑΣ.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: P10</CAT>
<ED>
Κωδικός άρθρου: A16060P104</ED>
<ID>
ID:130398

</ID><URL>http://ta-nea.dolnet.gr/neaweb/neafile.print_unique?e=A&f=16060&m=P10&aa=4</URL></REF>


Article

<CATEGORY>vin09</CATEGORY>

 <H5>ΑΠΟΓΟΗΤΕΥΤΙΚΗ Η ΣΗΜΕΡΙΝΗ ΕΙΚΟΝΑ ΤΗΣ ΚΩΝΣΤΑΝΤΙΝΟΥΠΟΛΗΣ
</H5><H2>Η Πόλη χάνει την ευρωπαϊκή της ταυτότητα
</H2>
«Η Κωνσταντινούπολη παρακμάζει πια και οι παλιοί κάτοικοί της θρηνούν την
απώλεια της ευρωπαϊκής της ταυτότητας», γράφει ο ανταποκριτής των «Φαϊνάνσιαλ
Τάιμς» Κίραν Κουκ

«Το ξενοδοχείο Πέραν Παλάς στην Κωνσταντινούπολη στέκεται σαν μνημείο από μια
άλλη εποχή. Καθώς γυρίζω τον διακόπτη στο δωμάτιό μου υφίσταμαι ένα βαρύ
ηλεκτρικό σοκ. Τραβάω τις κουρτίνες και μαζί τους πέφτει συσσωρευμένη
οθωμανική σκόνη. Η Μάτα Χάρι έμεινε στο δωμάτιό μου, η Γκρέτα Γκάρμπο
χρησιμοποίησε το κρεβάτι στο διπλανό δωμάτιο και ο βασιλιάς του Μαυροβουνίου
χρησιμοποιούσε τα υπόλοιπα δωμάτια του διαδρόμου. Ελπίζω να κοιμήθηκαν όλοι
τους καλά. Στις τρεις το πρωί τα υδραυλικά σφύζουν από ζωή. Το μόνο που βρίσκω
για διάβασμα είναι η λίστα του καθαριστηρίου του ξενοδοχείου. Περίεργο με ποια
πράγματα μπορεί να καγχάζει κανείς στις τρεις το ξημέρωμα...»

Εντυπώσεις ενός Αμερικανού δημοσιογράφου από την Κωνσταντινούπολη. Ο Κίραν
Κουκ, ανταποκριτής των «Φαϊνάνσιαλ Τάιμς», γράφει στο έντυπο «Νιου Στέιτσμαν»
τις εκτιμήσεις του από ένα πρόσφατο ταξίδι του στην Τουρκία, διαπιστώνοντας
πως η Κωνσταντινούπολη παρακμάζει και πως οι παλιοί κάτοικοι της πόλης θρηνούν
την απώλεια της ευρωπαϊκής της ταυτότητας. Την ίδια ώρα που τα κτίρια
γκρεμίζονται, τα φώτα τρεμοπαίζουν, οι βρύσες στερεύουν, η υποδομή στενάζει
κάτω από το βάρος ενός πληθυσμού που υπεραναπτύσσεται.

Στα τέλη της δεκαετίας του '60, σημειώνει ο δημοσιογράφος στο άρθρο του, οι
κάτοικοι της Κωνσταντινούπολης έφταναν τους 600.000· τώρα υπολογίζονται στα 13
εκατομμύρια. Οι παλιοί Κωνσταντινουπολίτες θρηνούν την απώλεια της ευρωπαϊκής
ταυτότητας της πόλης, που προκάλεσε η συσσώρευση ομάδων πληθυσμού από τις
απομακρυσμένες περιοχές της Ανατολικής Τουρκίας. Οι περισσότεροι έρχονται για
να βρουν δουλειά. Αν και αρκετοί είναι εξόριστοι από την ίδια την πατρίδα
τους, φεύγοντας από τις νοτιοανατολικές περιοχές της χώρας, όπου οι Τούρκοι
έχουν εξαπολύσει πόλεμο κατά των Κούρδων ανταρτών.

«Ένα απόγευμα, βρέθηκα σε ένα μπαρ, γεμάτο από τέτοιους εξόριστους. Ανάμεσα
στους μυστακοφόρους άντρες υπήρχαν και λιγοστές γυναίκες, στριμωγμένες στους
πάγκους και μπροστά τους χαμηλά τραπέζια φορτωμένα με ρακί και μπίρα. Ένας
κιθαρίστας τραγουδούσε τραγούδια της πατρίδας. Η ατμόσφαιρα ήταν ηλεκτρισμένη.
Ακούγονταν χειροκροτήματα και λυγμοί. Σε λίγα λεπτά, σχηματίστηκε μια μακριά
γραμμή από χορευτές. Η Τουρκία έχει πολλά προβλήματα, όμως είναι μία χώρα με
πνεύμα και ζωντάνια.

Όπως η Κωνσταντινούπολη, έτσι και η τουρκική κυβέρνηση μοιάζει να κρέμεται από
τα δάχτυλά της. Ο πρωθυπουργός, Μεσούτ Γιλμάζ, προΐσταται ενός
αναποτελεσματικού συνασπισμού. Και διαμαρτύρεται δειλά ότι ούτε η κυβέρνηση
ούτε οι μυστικές υπηρεσίες του στρατού τον κρατάνε ενημερωμένο. Ο στρατός, ο
μεγαλύτερος στο ΝΑΤΟ, αποκτά και πάλι εξουσία. Στην πραγματικότητα ασκεί
εξωτερική πολιτική, επιμένοντας σε μια αντιφατική αμυντική συνεργασία με το
Ισραήλ και προκαλώντας τους γείτονες της χώρας στα ανατολικά.

Καθισμένος πάνω από ένα ποτήρι ρακί στο λιμάνι της Κωνσταντινούπολης, ένας
Τούρκος φίλος μιλάει σκυθρωπός. "Πάνω από τριάντα χρόνια προσπαθήσαμε να
κερδίσουμε την ένταξή μας στην Ευρώπη, όμως η ΕΟΚ δεν μας θέλει. Οι εργάτες
μας βοήθησαν να χτιστεί η οικονομία της Γερμανίας, αλλά τώρα ο Κολ μάς γυρίζει
την πλάτη. Φαίνεται ότι η Βουλγαρία και η Ρουμανία και όλοι οι άλλοι θα μπούνε
στο κλαμπ της Ευρώπης· αλλά όχι εμείς".

Περισσότερο ρακί στο ποτήρι. Τα φέρι μπόουτ πλέουν γύρω από τον Βόσπορο. Ο
μεγάλος όγκος της Αγίας Σοφίας στέκει σαν φρουρός πάνω από τον Κεράτιο Κόλπο.
"Μας περιφρόνησαν, μας πρόσβαλαν. Και η Τουρκία θα απομονωθεί και θα στραφεί
ενάντια στον εαυτό της. Ο στρατός θα καταλάβει την εξουσία, θα υπάρξει
πρόβλημα με τους φανατικούς Μουσουλμάνους και πολύ περισσότερο με μία εμπόλεμη
γραμμή στην Κύπρο. Η Ευρώπη είναι τόσο, μα τόσο, κοντόφθαλμη. Θα μετανιώσει
για τις πράξεις της"».

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: P11</CAT>
<ED>
Κωδικός άρθρου: A16060P111</ED>
<ID>
ID:130279

</ID><URL>http://ta-nea.dolnet.gr/neaweb/neafile.print_unique?e=A&f=16060&m=P11&aa=1</URL></REF>


Article

<CATEGORY>vin09</CATEGORY>

 <H5>Ακροάσεις
</H5><H2>ΤΟ ΠΝΕΥΜΑ του τόνου
</H2>
<AUTHOR>ΓΙΩΡΓΟΣ ΣΚΟΥΡΤΗΣ</AUTHOR>

Θέλω να γράψω δυο λόγια γι' αυτούς τους ηθοποιούς που, άνεργοι και με την
ελπίδα στην παλάμη σαν περιστεράκι, πηγαίνουν από ακρόαση σε ακρόαση ψάχνοντας
έναν ρόλο. Είναι πολύ συγκινητική η παρουσία δεκάδων ­ νέων στην πλειοψηφία
τους ­ ηθοποιών σε κάθε ακρόαση, όπου ο ένας βλέπει δίπλα του τον άλλον ως τον
άμεσο ­ από στιγμή σε στιγμή ­ διεκδικητή τού κάποιου ρόλου που προσφέρει η
αγορά της θεατρικής εργασίας. Τι συμβαίνει, λοιπόν, στις ακροάσεις; Είναι
στημένες ή όχι; (Δηλαδή, έχουν πράγματι ανάγκη από ηθοποιούς ή έχουν ήδη κάνει
τη διανομή από «διαπλεκόμενους» και ταλαιπωρούν όλους τους άλλους;). Και
τελικά, αυτός που παίρνει τον ρόλο είναι ο καλύτερος ή είναι γνωστός του
θεατρώνη, του σκηνοθέτη και όποιου άλλου συνεργάτη;

Εγώ πιστεύω ότι τον παίρνει ο καλύτερος, αλλά ­ κι εδώ είναι η ουσία των
ακροάσεων ­ αυτό σημαίνει σύμφωνα με τη «ματιά» του σκηνοθέτη. Ο σκηνοθέτης
επιλέγει ανάμεσα σε πολλούς αυτόν που «κολλάει» στην άποψη που έχει ο ίδιος
για τον ρόλο και την παράσταση. Ο ήχος της φωνής, ο τονισμός, το βλέμμα, η
κίνηση, οι μούτες τού κάθε ηθοποιού τον διαφοροποιούν απ' όλους τους άλλους
και ο σκηνοθέτης λέει «ναι, αυτός μ' αρέσει», χωρίς αυτό να σημαίνει πως οι
άλλοι είναι κακοί ηθοποιοί. (Μιλάμε για σοβαρές ακροάσεις κι όχι για αυτές
όπου θέλουν ηθοποιούς για το «πλήθος» και τους κάνουν ακρόαση σε... Σαίξπηρ!).

Είναι αυτονόητο ότι σε άλλη ακρόαση, με άλλον σκηνοθέτη, θα επιλεγόταν,
ίσως, άλλος ηθοποιός.

(Τώρα, βέβαια, ακούγεται ότι γίνονται και στημένες ακροάσεις. Αυτοί που τις
κάνουν θέλουν φτύσιμο. Φτύστε τους!).

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: P11</CAT>
<ED>
Κωδικός άρθρου: A16060P112</ED>
<ID>
ID:130332

</ID><URL>http://ta-nea.dolnet.gr/neaweb/neafile.print_unique?e=A&f=16060&m=P11&aa=2</URL></REF>


Article

<CATEGORY>vin09</CATEGORY>

 <H5>ΓΕΓΟΝΟΣ Η ΑΝΑΔΡΟΜΙΚΗ ΣΤΗΝ ΠΑΤΡΑ
</H5><H2></H2><H2>Μποστ για πάντα!
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Ο Ερωτόκριτος και η Αρετούσα εύχονται στην Μαρία Μποσταντζόγλου να χαίρεται
τον Μέντη

Μια χαρούμενη νότα έχει προστεθεί τελευταία στην καθημερινή ζωή της Πάτρας.
Είναι η αναδρομική έκθεση ζωγραφικής με 60 έργα του Μποστ, στη Δημοτική
Πινακοθήκη, όπου καθημερινά διασταυρώνονται τα βήματα των συνήθων φιλοτέχνων
με τους εργάτες, τους φοιτητές, τους μαγαζάτορες. Ο Μποστ κάνει καλό και
μονάχα χθες το πρωί η έκθεση είχε πάνω από 200 ικανοποιημένους επισκέπτες, που
περιεργάσθηκαν τους πίνακες, τις αφίσες, τα σχέδια, τις αμίμητες γελοιογραφίες
του Μέντη Μποσταντζόγλου.

Όλα ξεκίνησαν την περασμένη Τρίτη. Στα εγκαίνια παραβρέθηκε η σύζυγος του
Μποστ, Μαρία Μποστ, ο γιος και η κόρη του, ο δήμαρχος Α. Καράβολας, οι
αντιδήμαρχοι, ο Ηλίας Ανδριόπουλος, εμπνευστής αυτής της έκθεσης, και βεβαίως
ο επιμελητής της Εθνικής Πινακοθήκης κ. Μάνος Στεφανίδης και ο συνάδελφος του
Μποστ στο χιούμορ και τη ζωγραφική Χάρρυ Κλυνν. «Ποτέ μην αναβάλλεις για αύριο
ένα αστείο που μπορείς να κάνεις σήμερα». Το γνωμικό στο ύφος του Μποστ ανήκει
στην τεχνοκριτικό κ. Κασιμάτη και είναι ενδεικτικό για το κλίμα ευφορίας που
προκαλεί με το ιλαρό ύφος και το χιούμορ του ο Μποστ, «ο πρώτος Έλληνας
κομίστας» κατά τον Μ. Στεφανίδη.

Ο Χάρρυ Κλυνν, ο οποίος θυμάται στον κατάλογο ότι είχε διαπρέψει στον ρόλο του
Πειναλέοντα, σε χρόνους παιδικούς και δύσκολους, περιγράφει για τον πατέρα του
ελληνικού κόμικ, και θυμάται πως η δική του οργισμένη γενιά έμαθε να γελά με
τους εαυτούς της μέσα από τα κείμενα και τις γελοιογραφίες του Μποστ, που
κατόρθωνε να μετατρέπει τον θυμό σε σκέψη.

Βεβαίως, αυτή η «πρώτη» αναδρομική ­ αν εξαιρεθεί η έκθεση που είχε
διοργανώσει παλιότερα ο Ασαντούρ Μπαχαριάν ­ δεν είναι παρά ένα έναυσμα, που
δείχνει πόσο διψάει ο κόσμος για τον Μποστ. Ήδη η έκθεση, που θα μείνει στην
Πάτρα μέχρι το τέλος του μήνα, έχει ζητηθεί από τον Μύλο της Θεσσαλονίκης, το
Εικαστικό Κέντρο της Λάρισας και τον ΣΥΝ, που θα την φέρει στην Αθήνα. Όσο κι
αν το μεγαλύτερο μέρος από το παλιό αρχείο του Μποστ με τις περίφημες
γελοιογραφίες έχει καταστραφεί από τη χούντα, το υλικό που μένει από τον
απρόβλεπτο, ενημερωμένο λαϊκό σουρεαλιστή, αξίζει προσοχής, μελέτης και
ανάδειξης, για να δώσει όλους τους χυμούς του και να επαναξιολογηθεί χωρίς
στεγανά. Γιατί όχι μ' ένα πολυθέαμα... Γιατί ο Μποστ χωρίς τον λόγο του είναι
μισός. Η Πάτρα, δύο χρόνια και κάτι μήνες μετά τον θάνατό του, έκανε την καλή αρχή.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16060P121</ED>
<ID>
ID:130280

</ID><URL>http://ta-nea.dolnet.gr/neaweb/neafile.print_unique?e=A&f=16060&m=P12&aa=1</URL></REF>


Article

<CATEGORY>vin09</CATEGORY>

 <H2>Μουσική «καρδιάς»
</H2>
Ποια είναι η κυρία που αγκαλιάζει τον Στέφανο Κορκολή; Μα η δασκάλα του στο
Δημοτικό, Μαρίκα Φρέρη, η οποία έσπευσε να τον ακούσει, ως πιανίστα, στο
Μέγαρο Μουσικής Αθηνών. Ήταν από εκείνους που πρόλαβαν να βγάλουν εισιτήριο
για τη συναυλία, με έργα κλασικά ­ καθώς έγιναν ανάρπαστα σε λίγες μόνο ώρες

Ο χώρος ενός νοσοκομείου μπορεί να γίνει και στέγη φιλόξενη για καλλιτεχνικές
εκδηλώσεις. Και το Ωνάσειο Καρδιοχειρουργικό Κέντρο επιχείρησε χθες να
ξεκινήσει ένα πρόγραμμα πολιτιστικών δραστηριότητων, ώστε εκτός από την
ειδίκευση σε... ζητήματα καρδιάς να πρωτοτυπήσει και σε μουσικά θέματα.
«Συνένοχοι» σε αυτή την προσπάθεια υπήρξαν ο γενικός διευθυντής του Ωνασείου,
Θ. Χαραμής, τα μέλη της Ορχήστρας του Τρίτου Προγράμματος της Ελληνικής
Ραδιοφωνίας, ο διευθυντής του Τρίτου Προγράμματος και συνθέτης Γιώργος
Τσαγκάρης. Ο πρώτος συγκατένευσε στην ιδέα του συνθέτη, παραχώρησε το Αίθριο
του Νοσοκομείου και οι μουσικοί ανέλαβαν την ερμηνεία ενός ντιβερτιμέντο τού
Μότσαρτ και της ορχηστρικής σουίτας «Ερωτόκριτος» του Γιώργου Τσαγκάρη. Ο
οποίος με την οργάνωση αυτής της πρωινής συναυλίας, τρεις μήνες μετά την
περιπέτεια υγείας του, εξέφρασε τις ευχαριστίες του στους γιατρούς και το
νοσηλευτικό προσωπικό του νοσοκομείου.

Η διοίκηση του Ωνασείου σκοπεύει το εγχείρημα πολιτιστικών δραστηριοτήτων να
έχει και συνέχεια με εκθέσεις, οπτικοακουστικές παρουσιάσεις και άλλα
καλλιτεχνικά δρώμενα.

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16060P122</ED>
<ID>
ID:130333

</ID><URL>http://ta-nea.dolnet.gr/neaweb/neafile.print_unique?e=A&f=16060&m=P12&aa=2</URL></REF>


Article

<CATEGORY>vin09</CATEGORY>

 <H2>Σωματοφύλακας του Bulgari φυλάει θέατρο
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Γρηγόρης Μπιθικώτσης

Παραλίγο... ριφιφί στη γωνία Βουκουρεστίου και Σταδίου (και μη μου πείτε πως
δίνω ιδέες, διότι τα πράγματα εξελίχθηκαν όπως ακριβώς σας τα περιγράφω).*
Περνούσα από τη... γωνία (εκεί στον πεζόδρομο της Βουκουρεστίου) και έκπληκτος
αντικρύζω ιδιωτικό μπάτσο, στο μέγεθος ντουλάπας, να φυλάει το ταμείο του
θεάτρου «Αθηνών». «Ή εγώ δεν βλέπω καλά ή εκείνος τα 'χει χαμένα. Αντί να
φυλάει τα ρολόγια τού Bulgari, κρατάει τσίλιες στο θέατρο;»

«Πού να σας τα λέω». Και η συμπαθέστατη ταμίας άρχισε να μου περιγράφει το...
παραλίγο ριφιφί ως εξής:

* «Μία το μεσημέρι ήταν, όταν νεαρός πλησιάζει το ταμείο και μου λέει "είμαι
απ' τη ΔΕΗ, σας παρακαλώ ανοίξτε το υπόγειο να δω τα ρολόγια". "Αποκλείεται",
του απαντάω. "Να ρθείτε απόγευμα να σας ανοίξει το αφεντικό". Εκείνος όμως
επέμεινε και παραλίγο να πιαστούμε στα χέρια. Όταν έφυγε, πήρα το αφεντικό,
εκείνος τη ΔΕΗ και, άκουσον-άκουσον, τον διαβεβαίωσαν πως ο... υπάλληλος δεν
είναι υπαλληλός τους!».

Είναι... απλό. Στο υπόγειο στεγάζονται όλα τα «ρολόγια» του κτιρίου. Δηλαδή
και το «ρολόι» των καταστημάτων με τα χρυσαφικά Καίσαρη και με τα... ρολόγια
Bulgari. Επομένως, εκ του ιδίου αυτού υπογείου ο κάθε... υπάλληλος δύναται να
τρυπώσει στον... Καίσαρη και τον Bulgari. Αποτέλεσμα; Ταμείο και ταμίας (του
θεάτρου) να φυλάσσονται από security επί 24ώρου βάσεως!

* Ο Γρηγόρης Μπιθικώτσης τώρα δικαιώνεται! Θα το δώσω το ρολόι για να πάρω κομπολόι!

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16060P123</ED>
<ID>
ID:130370

</ID><URL>http://ta-nea.dolnet.gr/neaweb/neafile.print_unique?e=A&f=16060&m=P12&aa=3</URL></REF>


Article

<CATEGORY>vin09</CATEGORY>

 <H2>Η ορχήστρα μιας πολυδύναμης προσωπικότητας
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Και ο Βασίλης Παπαβασιλείου, ως γνωστόν, «έδωσε» τη θέση του στον Κώστα
Τσιάνο! Αφού προηγουμένως, ως γνωστόν, ο Ευάγγελος Βενιζέλος «πήρε» από τον
Παπαβασιλείου την παραίτηση του... Παπαβασιλείου!

* Τι να γίνει; Διευθυντές πάνε κι έρχονται. Ως εξής: Ο υπουργός ένα μήνα πριν
κάλεσε τον (νυν «παραιτηθέντα») καλλιτεχνικό διευθυντή και του ζήτησε να
παραιτηθεί. Εκείνος όμως αρνήθηκε. Οπότε το μεν Διοικητικό Συμβούλιο του
Κρατικού Θεάτρου Βορείου Ελλάδος δεν ψήφισε τον οικονομικό απολογισμό, ο δε
υπουργός... αναγκάστηκε να ζητήσει από τον διευθυντή την παραίτησή του!

Τι ζητάει το Κρατικό Θέατρο; Μα... καλλιτεχνικο διευθυντή. Έχει τον Κώστα
Τσιάνο. Ο οποίος εκτός από (νέος) καλλιτεχνικός διευθυντής της δεύτερης
Κρατικής μας Σκηνής, είναι και τα εξής:

* Διεθυντής του Δημοτικού Θεάτρου Λάρισας, μεταφραστής των «Βατράχων» του
Αριστοφάνη, σκηνοθέτης των ίδιων... Βατράχων που θα παρουσιάσει η πρώτη
Κρατική Σκηνή (το Εθνικό βέβαια) στην Επίδαυρο και ενίοτε Στρατηγός του
Μήτσου... Λαζόπουλου.

* «Πολυδύναμη προσωπικότητα» λέει ο υπουργός, «άνθρωπος ορχήστρα» λέει ο λαός!

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16060P124</ED>
<ID>
ID:130393

</ID><URL>http://ta-nea.dolnet.gr/neaweb/neafile.print_unique?e=A&f=16060&m=P12&aa=4</URL></REF>


Article

<CATEGORY>vin09</CATEGORY>

 <H2>Το top 10 της καρδιάς μας
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Δημήτρης Μπάσης

Ο λαός, δηλαδή οι πελάτες του Virgin megastore, «λέει»: Στη θέση 10 «Εν ψυχρώ»
του Γιώργου Αλκαίου, 9ος ο Στέλιος Καζαντζίδης με το «Τραγουδώ», στη θέση 8
Νταλάρας με Μπρέγκοβιτς, 7ος Vasilis Saleas «Litany» (έτσι ακριβώς,
αναγεγραμμένο εις την αγλικήν ως εξαγώγιμο), 6ος ο Γιάννης Κότσιρας «Μόνο ένα
φιλί». Ακολουθεί ο Νότης Σφακιανάκης «Προ-Δια-Φήμην» (εκεί, εκεί στην...
πέμπτη εθνική). Τέταρτοι οι Κατσιμιχαίοι με «Παράλληλη δισκογραφία». Τρίτος ο
Γιάννης Πάριος και «Τύψεις» (αμάν μ' αυτή την... κολώνια). Δεύτερες οι...
«Ευαισθησίες» και η Καίτη Γαρμπή.

* Πρώτοι Δημήτρης Μπάσης - Χρήστος Νικολόπουλος και «Ψίθυροι καρδιάς». Έλα
όμως που η καρδιά του καθενός (μουσικώς και κινηματογραφικώς) βαράει
διαφορετικά. Παράδειγμα η δική μου.

Πρώτος ο Μαρκ Χόλις, πρώτες οι «Ξέφρενες νύχτες»

<REF><SOURCE>ΤΑ ΝΕΑ</SOURCE>
<DATE>, 09-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16060P125</ED>
<ID>
ID:130409

</ID><URL>http://ta-nea.dolnet.gr/neaweb/neafile.print_unique?e=A&f=16060&m=P12&aa=5</URL></REF>


Article

<CATEGORY>vin04</CATEGORY>

 <H5>ΠΑΡΑΠΟΜΠΗ ΤΕΩΣ ΔΙΟΙΚΗΤΗ ΓΙΑ ΠΑΡΑΝΟΜΕΣ ΠΡΟΣΛΗΨΕΙΣ
</H5><H2>ΠΟΡΙΣΜΑ-ΣΟΚ για σκάνδαλα στην Ολυμπιακή
</H2>
ΤΗΝ παραπομπή στον εισαγγελέα και τα αρμόδια πειθαρχικά όργανα της Ολυμπιακής
Αεροπορίας του πρώην γενικού διευθυντή της, κ. Μιλτιάδη Τσαγκαράκη, για
παράνομες προσλήψεις εποχικού προσωπικού εισηγείται σε έκθεσή του το Ανώτατο
Συμβούλιο Επιλογής Προσωπικού (ΑΣΕΠ). Σε πόρισμα-σοκ με ημερομηνία 29
Ιανουαρίου 1998 για τα σκάνδαλα στην Ολυμπιακή, αναφέρεται μεταξύ άλλων ότι
προσλαμβάνονταν ως εποχικοί ιπτάμενοι συνοδοί και φροντιστές άτομα που δεν
γνώριζαν αγγλικά και ανατρεπόταν η σειρά κατάταξης των υποψηφίων.

σελίδες 10-11 και ΡΙΠΕΣ (σελ. 3)

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16061N011</ED>
<ID>
ID:130463

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N01&aa=1</URL></REF>


Article

<CATEGORY>vin06</CATEGORY>

 <H5></H5><H2>Τεστ για τα δόντια </H2>
στο ένθετο

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16061N012</ED>
<ID>
ID:130479

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N01&aa=2</URL></REF>


Article

<CATEGORY>vin04</CATEGORY>

 <H2>Σκανδαλίδης στα «ΝΕΑ»: Υπέρβαση θέλει το ΠΑΣΟΚ </H2>
σελίδα 9

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16061N013</ED>
<ID>
ID:130537

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N01&aa=3</URL></REF>


Article

<CATEGORY>vin06</CATEGORY>

 <H2>Φθηνά ΙΧ τώρα ζητεί ο Λαλιώτης </H2>
σελίδα 15

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16061N014</ED>
<ID>
ID:130546

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N01&aa=4</URL></REF>


Article

<CATEGORY>vin08</CATEGORY>

 <H2>Με λάθος τιμές υπολογίζει η Εφορία τον φόρο στα ακίνητα </H2>
ΜΕΓΑΛΗ ταλαιπωρία υφίστανται χιλιάδες ιδιοκτήτες ακινήτων που καλούνται στην
Εφορία να συμπληρώσουν τη δήλωση του Φόρου Μεγάλης Ακίνητης Περιουσίας.
Διαπιστώνουν ότι η Εφορία υπολογίζει λάθος τις τιμές και τις αξίες των
ακινήτων εις βάρος των υπόχρεων. 
σελίδα 45

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16061N015</ED>
<ID>
ID:130567

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N01&aa=5</URL></REF>


Article

<CATEGORY>vin06</CATEGORY>

 <H2>Βαθμούς στους καθηγητές θα βάζουν οι φοιτητές </H2>
σελίδα 16

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16061N017</ED>
<ID>
ID:130583

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N01&aa=7</URL></REF>


Article

<CATEGORY>vin06</CATEGORY>

 <H2></H2><H2>Όσο... υπάρχουν θα μαλώνουν </H2>
ΑΝΤΙΜΕΤΩΠΟΙ στα δικαστήρια βρέθηκαν χθες ο Χρήστος Νικολόπουλος και ο Στέλιος
Καζαντζίδης. Στη φωτογραφία, η γυναίκα του λαϊκού τραγουδιστή προσπαθεί να του
κλείσει το στόμα, εμποδίζοντάς τον να εκφραστεί κατά του μουσικοσυνθέτη.

στο Πανόραμα

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16061N018</ED>
<ID>
ID:130586

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N01&aa=8</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΟΙ ΘΑΥΜΑΤΟΠΟΙΟΙ κάνουν ότι δεν καταλαβαίνουν πως ­ συνειδητά ή
ασυνείδητα ­ είναι ταυτόχρονα (και) θυματοποιοί και διακηρύσσουν ότι αυτά που
«κατασκευάζουν» αφορούν όλους και το γενικό καλό. Ο Γιάννης Πανούσης στην
«Τρίτη Άποψη». Σελ. 6.

ΣΤΗΝ ΚΥΠΡΟ τα αποτελέσματα του πρώτου γύρου των προεδρικών εκλογών δεν
έδωσαν σαφές προβάδισμα σε κανέναν από τους δύο μονομάχους. Η κάλπη ανέδειξε
σε ρυθμιστή τον Β. Λυσσαρίδη, που αύξησε εντυπωσιακά το ποσοστό του. Ο Γ.
Τσαλακός στη σελ. 7.

ΤΟ ΦΑΝΤΑΣΜΑ της ποίησης διαφεντεύει καμιά φορά καλύτερα και από τα
φάντομ. Και δεν στοιχίζει ούτε όσο μια περιπολία στους ουρανούς το να υπάρχει.
«Απ' τα κόκκαλα βγαλμένη των Ελλήνων τα ιερά...» σε όσες γλώσσες βρίσκεται
μεταφρασμένο. Ο Β. Βασιλικός στη σελ. 13.

ΚΑΝΕΙΣ δεν θα ήθελε να ήταν στη θέση τους. Ούτε των γυναικών ούτε των
συζύγων τους. Όλοι θα ήθελαν, βέβαια, πολύ να ήταν στη θέση του ντετέκτιβ που
τράβηξε τις επίμαχες σκηνές. Η Μαρία Νταλιάνη «Σε Πρώτο Ενικό» στη σελ. 13.

ΤΟ ΕΛ ΝΙΝΙΟ αναστάτωσε το κλίμα του πλανήτη. Έφερε ξηρασία και
πυρκαγιές στη Νοτιοανατολική Ασία και χιόνια και πλημμύρες στην Αμερική, την
Αυστραλία και τη Βόρεια Ευρώπη. Την Ελλάδα δεν την επηρεάζει. Πλημμύρες, όμως,
είχαμε στον Έβρο. Σελ. 17 και 18.

ΕΛΛΗΝΕΣ που έχουν δικαστεί και καταδικαστεί στο εξωτερικό και έχουν
εκτίσει την ποινή τους, όταν επιστρέφουν στην Ελλάδα κάθονται πάλι στο εδώλιο
για το ίδιο αδίκημα. Ο Διον. Νασόπουλος παρουσιάζει τις περιπτώσεις του Ν.
Ζαγγελίδη και του Θ. Βασδέκη στη σελ.
19.

Η ΝΤΑΪΑΝΑ θα μπορούσε να είχε σωθεί αν το πλήρωμα του ασθενοφόρου την
είχε μεταφέρει αμέσως σε νοσοκομείο, αντί να προσπαθεί, επί μισή ώρα, να της
προσφέρει πρώτες βοήθειες στον τόπο του δυστυχήματος. Σελ. 41.

ΤΑ «ΚΑΛΑ ΝΕΑ» παίρνουν εκδίκηση.

Η καταδίκη ενός τοξικομανούς δεν μας ξενίζει. 
Συγκλονίζει, όμως, η μεγαλοψυχία 
του ανθρώπου που ανακάλεσε τη μήνυση. 
Όπως και η έκκληση του αδελφού ενός 
θύματος να αποδοθεί χάρη στο δολοφόνο.

Η Σίλα Αλεξίου στους «Προβολείς». Σελ. 6.

Δ. ΠΟΤΑΜΙΤΗΣ: 
Με το παιδικό θέατρο προετοιμάζεται 
ο αυριανός καλός θεατής, ο αυριανός 
ευσυνείδητος πολίτης, αλλά κυρίως 
ο αυριανός πρωθυπουργός της Ελλάδας. 
Οι απαντήσεις στις «30 Ερωτήσεις» 
του Α. Σπηλιόπουλου στη σελ. 12.

Η ΑΝΕΡΓΙΑ στην Ελλάδα 
δεν βρίσκεται στα επίπεδα 
της υπόλοιπης Ευρώπης. 
Αλλά αυξάνεται συνεχώς. 
Και σε λίγο, ο ρατσισμός, 
οι κοινωνικές εκρήξεις 
θα περάσουν και την πόρτα μας. 
Τι κάνει η κυβέρνηση για 
να αντιμετωπίσει τη μάστιγα; 
Ο Νότης Παπαδόπουλος στο «Εκτός Συνόρων». Σελ. 41.

ΕΝΑΣ ΚΑΛΟΣ χάρτης 
μπορεί να μας κάνει να αγαπήσουμε 
από νωρίς τα ταξίδια και τις εξερευνήσεις, 
ένας κακός να μισήσουμε 
ό,τι έχει σχέση με τη γεωγραφία. 
Συνήθως δεν το συνειδητοποιούμε, αλλά έτσι είναι. 
Ο Δ. Κούρτοβικ κρίνει τους Άτλαντες. 
«Πανόραμα», σελ. 6.

Κ. ΓΑΒΡΑΣ: Τον Μάη του '68 μάς έδιναν μαθήματα επαναστατικότητας, αλλά η μισή
κυβέρνηση του Ζοσπέν, ακόμα και ο ίδιος, υπήρξαν... αριστεριστές. Σήμερα έχουν
μπει στο καλούπι, μπήκαν στο σύστημα... Η συνέντευξη στον Δ. Δανίκα στο
«Πανόραμα». Σελ. 1.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16061N021</ED>
<ID>
ID:130436

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Δηλώσεις
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Δεν κατάλαβα τι εννοούσε ο εκπρόσωπος της Ν.Δ. όταν είπε ότι αποδέκτης των
δηλώσεων Καραμανλή για νέες διαγραφές ήταν «ολόκληρη η ελληνική κοινωνία». Θα
την διαγράψουν ολόκληρη;

Με τιμή

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16061N022</ED>
<ID>
ID:130512

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N02&aa=2</URL></REF>


Article

<CATEGORY>vin12</CATEGORY>

 <H5>Η ΕΥΡΩΠΗ ΣΗΜΕΡΑ
</H5><H2>ΚΑΙΡΟΣ </H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16061N023</ED>
<ID>
ID:130522

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N02&aa=3</URL></REF>


Article

<CATEGORY>vin01</CATEGORY>

 <H5>ΣΤΟ ΠΑΣΟΚ ΔΙΑΦΩΝΟΥΝ ΚΑΙ ΓΙΑ ΤΟΝ ΝΙΚΗΤΗ ΚΑΙ ΓΙΑ ΤΟ ΣΚΟΡ ΤΩΝ ΝΟΜΑΡΧΙΑΚΩΝ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Όμως δεν ήταν φοιτητικές εκλογές
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

Τη διαχρονική αξία του αξιώματος, ότι ενώ η ήττα είναι ορφανή, αντίθετα η
νίκη έχει πολλούς πατέρες, επιβεβαίωσαν στην πράξη οι εκτιμήσεις (των δύο
πλευρών) για τα αποτελέσματα των εσωκομματικών εκλογών στο ΠΑΣΟΚ.

ΤΟΣΟ η τάση των «εκσυγχρονιστών» όσο και η πλευρά της «αντιπολίτευσης»
μετέρχονται μεθόδους και λογικές φοιτητικών εκλογών και δίνουν αποτελέσματα
από τα οποία προκύπτει η επικράτησή τους.

Απλώς διαφωνούν στο... σκορ: οι «εκσυγχρονιστές» μιλούν για 43-14, ενώ η
«αντιπολίτευση» για 32-31, ενώ μερικές περιφέρειες εμφανίζονται ως ρευστές,
μεικτές ή ασαφείς.

Ανεξάρτητα όμως από τις διαφωνίες για τους συσχετισμούς, εκείνο που
επισημαίνεται και από τις δύο πλευρές είναι το σχετικά ομαλό κλίμα ­ παρά τα
προεκλογικά παρατράγουδα ­ μέσα στο οποίο ψήφισαν τα 160.000 μέλη του ΠΑΣΟΚ
για την ανάδειξη των νέων νομαρχιακών οργάνων. (Σελ.8).

* Από την άλλη πλευρά του (κομματικού) λόφου ­ στη Ν.Δ. ­ συνεχίζονται οι
μετασεισμικές δονήσεις, αλλά με φθίνουσα ένταση καθώς και οι δύο πλευρές
ανασυντάσσουν τις δυνάμεις τους και αναζητούν τρόπους εδραίωσης των θέσεών τους.

Η πλευρά τού κ. Καραμανλή εμφανίζεται αποφασισμένη να ολοκληρώσει την
«επιχείρηση πειθαρχία» και αφήνει σαφείς υπαινιγμούς για πειθαρχικά μέτρα σε
όσους αντιδράσουν στο μέλλον, ενώ η πλευρά των διαγραφέντων τηρεί προς το
παρόν στάση αναμονής.

Όμως στην αναμέτρηση αυτή λόγο διεκδικούν και τα στελέχη που έχουν εκτεθεί μεν
ως αντιπολίτευση προς τον κ. Καραμανλή, αλλά εξακολουθούν να βρίσκονται στους
κόλπους της Ν.Δ. (π.χ. Μητσοτάκης, Έβερτ, Μπακογιάννη, κ.λπ.).

* Την ίδια στιγμή η περίπτωση του κ. Αβραμόπουλου ως παράγοντα που μπορεί να
παίξει ρόλο στα τεκταινόμενα στη Ν.Δ. αρχίζει να συζητείται σε κύκλους της
αξιωματικής αντιπολίτευσης, ενώ δημοσκόπηση, που μετέδωσε χθες ο ραδιοσταθμός
Φλας, δίνει αναβαθμισμένη θέση στον δήμαρχο Αθηναίων στις προτιμήσεις τόσο των
ψηφοφόρων της Ν.Δ. όσο και του εκλογικού σώματος γενικότερα. (Σελ.
5).

* Στο μεταξύ, η Αθήνα παρακολουθεί με εύλογο ενδιαφέρον τις μετεκλογικές
εξελίξεις ­ και ζυμώσεις ­ στην Κύπρο εν όψει του δευτέρου γύρου των
προεδρικών εκλογών, όπου θα αναμετρηθούν οι κ.κ. Κληρίδης και Ιακώβου.

Καθοριστικός ρυθμιστικός παράγοντας είναι ο κ. Λυσσαρίδης, ο οποίος έθεσε
συγκεκριμένους πολιτικούς όρους και με το 10% των ψήφων που πήρε στον πρώτο
γύρο θα κλίνει την εκλογική πλάστιγγα. (Σελ. 7).

* Κατά τα άλλα, σε οριακό σημείο βρίσκεται η Ολυμπιακή Αεροπορία, η οποία
συγκεντρώνει το κρατικό ενδιαφέρον για εξυγίανση, αλλά και την αγανάκτηση του
επιβατικού κοινού για τις συνθήκες εξυπηρέτησης.

Μάλιστα, πόρισμα για σκάνδαλα στην εταιρεία προτείνει την παραπομπή του πρώην
διοικητή για παράνομες προσλήψεις προσωπικού. (Σελ. 10 - 11).

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16061N032</ED>
<ID>
ID:130484

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Ανίατη;
</H2>
ΑΠΟ το κακό στο χειρότερο, όπως συμβαίνει ­ δυστυχώς ­ με τους ανίατα πάσχοντες:

ΤΟ χάλι της Ολυμπιακής αντί να αναστρέφεται ­ έστω και με βραδείς
ρυθμούς ­ επιταχύνεται ραγδαία...

ΚΑΙ ήδη από χθες κατάντησε οι πελάτες της να μη γνωρίζουν αν θα ταξιδέψουν...

Ή ΑΝ τελικά θα φθάσουν στον προορισμό τους με αλλεπάλληλους ενδιάμεσους
σταθμούς και καθυστέρηση πολλών ωρών...

ΟΠΩΣ έγινε με το ταξίδι προς Μασσαλία που διήρκεσε επτά ώρες...

ΠΕΡΙΠΟΥ όσες διαρκεί η πτήση προς Νέα Υόρκη!

ΚΑΙ η καθημερινή «αναπροσαρμογή δρομολογίων» ­ με ή χωρίς συγχωνεύσεις
­ έχει ως πρώτη συνέπεια...

ΤΗ σημερινή ματαίωση δέκα δρομολογίων εξωτερικού ­ κυρίως Ευρώπης ­
λόγω ελλείψεως πληρωμάτων!

ΚΑΙ από τη μία η εμμονή των πληρωμάτων για επιστροφή στο παλαιό
καθεστώς προγραμματισμού πτήσεων...

ΚΑΘΩΣ το πρόγραμμα εξυγίανσης της εταιρείας έληξε ­ φευ ­ στα τέλη του
περασμένου έτους...

ΑΠΟ την άλλη η απρονοησία των επί έτη εναλλασσόμενων διοικήσεων και υπουργών...

ΚΑΤΕΛΗΞΕ ώστε τούτη την ώρα να έχει κιόλας αρχίσει η αναπαραγωγή των
αιτίων που δημιούργησαν το μεγάλο έλλειμμα των εξακοσίων δισ...

ΤΑ οποία ­ ως γνωστόν ­ χρεώθηκαν, εκόντες άκοντες, οι πολίτες.

ΘΑ πήγαινε, τάχα, πολύ να ειπωθεί ευθέως ότι έτσι όπως πάει η
Ολυμπιακή, το μέλλον διαγράφεται άκρως δυσοίωνο...

ΤΩΡΑ μάλιστα που άλλες αεροπορικές εταιρείες έχουν μπει ­ ευφυώς ­
«στον χορό» ...

ΕΤΟΙΜΕΣ να αναπληρώσουν ­ ήδη το κάνουν ­ τον φθίνοντα εθνικό αερομεταφορέα;

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16061N033</ED>
<ID>
ID:130523

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Γιάννης Σουλαδάκης:

(ο βουλευτής και μέλος του Ε.Γ. του ΠΑΣΟΚ, στην ΕΡΑ1, μ' αφορμή όσα γίνονται
στη Ν.Δ.).

«Και το ΠΑΣΟΚ όμως δεν πρέπει να οδηγείται στην αυταρέσκεια της μοναδικότητας,
διότι αυτή η αυταρέσκεια είναι επικίνδυνη. Και πρέπει ακριβώς αυτή η
αυταρέσκεια να ξαναβάλει μπροστά μερικούς ανόητους και αλαζόνες, οι οποίοι
θεωρούν ότι μπορεί στη βάση της ανυπαρξίας και της μείζονος αντιπολίτευσης ότι
το γήπεδο είναι όλο δικό τους και μπορούν να παίζουν όπως θέλουν, χωρίς να
μετράνε ούτε τις ανάγκες του λαού ούτε το τι συμβαίνει με την κοινωνία».

Γιάννης Καψής:

(ο βουλευτής της Β' Πειραιά, στην «Εξουσία»)

«Αυτό που με ανησυχεί είναι ότι στη διαμόρφωση της νέας ιδεολογίας του ΠΑΣΟΚ
μετέχουν κατά μεγίστη πλειοψηφία μερικοί ΜΗ ΠΑΣΟΚ. Μετέχουν άνθρωποι που
μισούσαν το ΠΑΣΟΚ. Και δεν έχω καμία απόδειξη ότι δεν έχουν πάψει να το
μισούν. Αντιθέτως...».

Γιώργος Τσαφούλιας:

(ο βουλευτής του ΔΗΚΚΙ, στο «Ράδιο 5» της Πάτρας)

«Άμα βρίσκομαι σε καφενείο εκσυγχρονιστών, ακούω όλο υποσχέσεις. Στα καφενεία
της «εσωκομματικής αντιπολίτευσης» του ΠΑΣΟΚ ακούω γκρίνια, μόνο γκρίνια. Σε
κανένα από τα δύο δεν διακρίνω πίστη, όραμα. Ποιος να το 'λεγε το '74 ότι
αυτός ο χώρος θα στέρευε!».

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16061N034</ED>
<ID>
ID:130563

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N03&aa=4</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Συνεργασία
</H2>
Ο ΛΟΓΟΣ στους αναγνώστες. Ο Κίμων Χλαπανίδης, συμβολαιογράφος, Αθήνα, γράφει:

«Και άλλη ιστορική εβδομάδα, προ του δευτέρου γύρου των κυπριακών εκλογών ­
και μάλιστα προ της εκλογής του Προέδρου Γ. Βασιλείου εις την Κυπριακή
Δημοκρατία ­ εμείς, από τη στήλη αυτής της εφημερίδας, αναφερθήκαμε στα
προεκλογικά της προσφιλούς Κύπρου. Είμεθα η παλαιά ηγεσία των παμφοιτητικών
οργανώσεων (ΠΕΚΑ - ΕΦΠΑ - ΔΕΣΠΑ) της ιστορικής περιόδου 1954-59, που είχαμε
και θύματα εις τα μεγάλα συλλαλητήρια. Βιώσαμε σε μέγα βάθος το δράμα του
Κυπριακού Ελληνισμού. Συνειδητοποιήσαμε τα φοβερά λάθη εκατέρωθεν. Από του
δημοψηφίσματος της 15/1/1950 ή '51, οπότε σύσσωμος ο Ελληνισμός υπερψήφισε την
Ένωση της Κύπρου με τη Μητέρα Ελλάδα. Από τον αγώνα της ηρωικής ΕΟΚΑ, την
μεγάλη αντίσταση του πληθυσμού, που παγκοσμίως εθεωρήθη μοναδικό αγωνιστικό
"παρών" ενός λαού αρχαίου, πολιτισμένου, χιλιοταλαιπωρημένου εις το πέρασμα
των αιώνων. Το μεγάλο χαρακτηριστικό διεθνώς του αγώνος εκείνου ήτο, ότι
αντίθετοι ήσαν λαοί (βρετανικός και ελληνικός) που εις το διάβα του χρόνου
υπήρξαν συμπολεμισταί.

Εν τούτοις, ασχέτως των λαθών των ελληνικών κυβερνήσεων και κυπριακής ηγεσίας,
τελικά οι Βρετανοί επέμειναν στη χειρότερη δυνατή λύση, που αλίμονο υπεγράφη
το τέλος του Φεβρουαρίου το 1959, παρουσιάζοντας αυτή ως το τέλος των
περιπετειών του Κυπριακού Ελληνισμού. Έκτοτε η Τουρκία δολίως πράττουσα
εξέθρεψε τον Αττίλα. Έτσι ώστε σε κάποια φοβερή ιστορική στιγμή, 20 Ιουλίου
και 14 Αυγούστου 1974, κατέκτησε το βόρειο τμήμα της Κύπρου, χωρίς έκτοτε να
λαμβάνει υπόψη τα εκδοθέντα ψηφίσματα του Συμβουλίου Ασφαλείας και Γ.Σ. του
ΟΗΕ. Οπότε, έκτοτε το Κυπριακό είναι θέμα απελευθέρωσης της νήσου και εισδοχής
πλέον εις την Ενωμένη Ευρώπη και το ΝΑΤΟ.

Κατά συνέπειαν, οι Κύπριοι εκλογείς την προσεχή Κυριακή έχουν ως όραμα τη
διασφάλιση των εστιών των και την εκδίωξη του κατακτητού. Όποιος δε και αν
εκλεγεί εκ των δύο συνυποψηφίων, σύμπας ο Ελληνισμός (ελλαδικός και απόδημος)
περιμένει την επομένη ημέρα να συνεργασθεί στενότατα με τον δεύτερο. Διότι για
κανέναν εκ των δύο δεν θα είναι νίκη, αλλά, εν αγαστή συμπνοία, συνεργασία
μέχρι την Απελευθέρωση της Κύπρου».

Ο Αλεξ. Ορφανουδάκης, Β. Όλγας 84β, Θεσ/νίκη, γράφει: «Ο ΟΠΑΠ αγνοεί τη
βασικότερη αρχή των τυχερών παιχνιδιών. Τα παιχνίδια του ΟΠΑΠ δεν αρκεί να
είναι τίμια, αλλά και να φαίνονται τίμια. Στις 25 τρέχοντος μηνός, από τον
σταθμό του Antenna, σε πανηγυρική εκδήλωση κληρώθηκαν 5 μεγάλα δώρα, προσφορά
του ΟΠΑΠ στους παίκτες, για την προώθηση των παιχνιδιών. Συγκεκριμένα, 1
ισόβιος σύνταξη, 2 σπίτια και 3 αυτοκίνητα πολυτελείας αξίας 15.000.000
έκαστο. Το ένα αυτοκίνητο εξ αυτών το κέρδισε ένας πράκτορας του ΟΠΑΠ.
Παγκοσμίως είναι γνωστό ότι σε τέτοιου είδους διαγωνισμούς - κληρώσεις δεν
δικαιούνται να συμμετέχουν οι εργα-ζόμενοι και συνεργάτες του οργανι-σμού που
κάνει την προσφορά».

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16061N043</ED>
<ID>
ID:130542

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N04&aa=3</URL></REF>


Article

<CATEGORY>vin05</CATEGORY>

 <H2>Ραδιο-φονικές αποχωρήσεις
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, φαίνεται ότι οι πρόσφατες διαγραφές στη Νέα Δημοκρατία ανοίγουν κι
έναν κύκλο οικειοθελών αποχωρήσεων από το κόμμα της αξιωματικής
αντιπολίτευσης: Να, για παράδειγμα, χθες το πρωί, ο κ. Παν. Σπαθαράκης,
«μητσοτακικός», πρώην πρόεδρος της Νομαρχιακής Διοικούσας Επιτροπής του
κόμματος στο Ηράκλειο της Κρήτης, βγήκε λάβρος στο «Ράδιο-Κρήτη» και
ανακοίνωσε ότι αποχωρεί διαμαρτυρόμενος...

ΠΩΣ; Ε, ναι, βγήκαν μετά οι σημερινοί της Οργάνωσης στα ραδιόφωνα και
κατακεραύνωναν τον κ. Σπαθαράκη ­ αλλά αργότερα μαθεύτηκε ότι σήμερα πρόκειται
να ξεκαθαρίσει τη θέση του και ο ­ επίσης «μητσοτακικός» ­ Στ. Ματζαπετάκης...

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16061N044</ED>
<ID>
ID:130550

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N04&aa=4</URL></REF>


Article

<CATEGORY>vin05</CATEGORY>

 <H2>Δύο συσκέψεις, μία Οργάνωση
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΙΣΩΣ ενημερωθήκατε για την επικράτηση των «εκσυγχρονιστών» στις εκλογές για τη
Νομαρχιακή Επιτροπή της Α' Αθήνας του ΠΑΣΟΚ: Που λέτε, το αποτέλεσμα εκ πρώτης
όψεως είναι έκπληξη, μιας και ­ με τις περίφημες 853 νέες εγγραφές, που έγιναν
τελικά αποδεκτές ­ η πλευρά της εσωκομματικής αντιπολίτευσης υπερτερούσε.

ΣΤΟ «παρά ένα», λοιπόν, ο «στρατηγός» Θ. Τσουκάτος προχώρησε σε μία κίνηση της
τελευταίας στιγμής: Ζήτησε από τους εκσυγχρονιστές να βάλουν πολλές γυναίκες
υποψήφιες ­ και, ως γνωστόν, οι γυναίκες εκλέγονται με ποσόστωση...

ΕΤΣΙ, έμεναν λιγότερες θέσεις στη Νομαρχιακή Επιτροπή για τους άνδρες ­ λίγες
ώρες αργότερα, γινόταν άλλη σύσκεψη...

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16061N045</ED>
<ID>
ID:130566

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N04&aa=5</URL></REF>


Article

<CATEGORY>vin05</CATEGORY>

 <H2>Δύο συσκέψεις, μία Οργάνωση Νο2
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Η ΑΛΛΗ ΣΥΣΚΕΨΗ ­ των στελεχών της εσωκομματικής αντιπολίτευσης, που έλεγχαν ως
προχθές το βράδυ τη Νομαρχιακή Οργάνωση της Α' Αθήνας του ΠΑΣΟΚ ­ δεν είχε
καλό αποτέλεσμα, αν και κράτησε ως τα ξημερώματα, μιας και δεν βρέθηκαν
αρκετοί εθελοντές για απόσυρση από τη λίστα των ανδρών.

Αυτό είχε ως αποτέλεσμα να υπάρξει διασπορά των ψήφων της εσωκομματικής
αντιπολίτευσης ­ και ο «στρατηγός» (αλλά και οι γυναίκες, εδώ που τα λέμε, αν
και «από σπόντα») να πάρει άλλη μία νίκη...

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16061N046</ED>
<ID>
ID:130577

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N04&aa=6</URL></REF>


Article

<CATEGORY>vin05</CATEGORY>

 <H2>Αυτοί που τα βρήκαν
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, ΜΠΟΡΕΙ οι εσωκομματικές εκλογές στις Οργανώσεις του ΠΑΣΟΚ να είχαν
κάποια ­ φυσιολογική σ' αυτές τις περιπτώσεις ­ ένταση, αλλά υπήρξε και ένας
χώρος όπου όλα έγιναν συναινετικά: Στην Οργάνωση των Τραπεζών, με πρωτοβουλία
των κ.κ. Χρ. Πρωτόπαπα και Δ. Κουσελά, εμφανίστηκε ένα ενιαίο ψηφοδέλτιο, στο
οποίο εκπροσωπήθηκαν όλες οι «τάσεις» αναλογικά ­ και, βεβαίως, εκλέχτηκαν
όλοι οι υποψήφιοι...

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16061N047</ED>
<ID>
ID:130584

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N04&aa=7</URL></REF>


Article

<CATEGORY>vin05</CATEGORY>

 <H2>Αυτοί που «τα 'σπασαν»
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΧΜΜ... ΑΥΤΕΣ οι εσωκομματικές εκλογές στις Οργανώσεις του ΠΑΣΟΚ επισημοποίησαν
και μία «ρήξη» ­ των γνωστών πρώην «λοχαγών» του κόμματος με τον επίσης
«λοχαγό» Χ. Καστανίδη, που δεν συνεργάστηκε με τους «εκσυγχρονιστές» στην
εκλογική του περιφέρεια, τη Θεσσαλονίκη...

Έτσι, κάποιοι από τους «λοχαγούς» ακούστηκαν να λένε ότι «στη Θεσσαλονίκη
εκλέχτηκαν 10 εκσυγχρονιστές και μία γυναίκα του Χάρη, με την ποσόστωση»...

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16061N048</ED>
<ID>
ID:130587

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
«Σ' ΟΛΗ ΤΗΝ κοινωνία απευθύνεται το μήνυμα (περί διαγραφών) του κ. Κ.
Καραμανλή», είπε χθες ο εκπρόσωπος της Ν.Δ. ­ έτσι τον λένε τώρα τον κ. Έβερτ;
Ελληνική κοινωνία;

ΚΑΙ ΜΗ ΝΟΜΙΖΕΤΕ ότι ο κ. Καραμανλής έχει κανένα δισταγμό να διαγράψει
την ελληνική κοινωνία ­ απλώς, υπάρχει ακόμα κάποιος προβληματισμός για το
κατά πόσον θα καταδεχτεί μετά να κυβερνήσει μία κοινωνία διαγραμμένη...

ΕΡΩΤΗΣΗ ΚΡΙΣΕΩΣ: Την κοινωνία για διαγραφή οριστική την πάει ή ενός χρόνου;

ΕΝ ΟΛΙΓΟΙΣ: Τι είναι τελικά η κοινωνία; Σουφλιάς ή Κάκκαλος;

ΟΠΩΣ ΑΝΤΙΛΑΜΒΑΝΕΣΤΕ, ο κ. Καραμανλής είναι πρωθυπουργός σε αναμονή κι
εμείς οι υπόλοιποι διαγραμμένοι με αναστολή...

ΜΕΤΑ ΤΗ ΔΙΕΥΚΡΙΝΙΣΗ του εκπροσώπου της Ν.Δ. ότι «το μήνυμα» για νέες
διαγραφές απευθύνεται σ' όλη την κοινωνία, καλούνται οι ανά την Ελλάδα
νεοδημοκράτες να τον υποδέχονται με τις κεφάλες τους ανά χείρας: Πρόεδρε γερά,
παρ' μας τα μυαλά...

ΕΚΕΙ ΠΟΥ ΤΕΛΕΙΩΝΟΥΝ οι διαγραφές, αρχίζει ο νεοκαραμανλισμός...

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16061N049</ED>
<ID>
ID:130588

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N04&aa=9</URL></REF>


Article

<CATEGORY>vin04</CATEGORY>

 <H5>ΜΗΤΣΟΤΑΚΗΣ - ΕΒΕΡΤ ΑΝΤΙΜΕΤΩΠΙΖΟΥΝ ΜΕ ΧΑΜΟΓΕΛΑ ΚΑΙ ΕΙΡΩΝΕΙΕΣ ΤΙΣ ΑΠΕΙΛΕΣ ΚΑΡΑΜΑΝΛΗ
</H5><H2>Ν.Δ.: Σφυρίζουν... αδιάφορα
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Με αδιαφορία, χαμόγελα με νόημα και ειρωνικά σχόλια αντιμετωπίζουν οι κ.κ.
Κ. Μητσοτάκης και Μ. Έβερτ αλλά και οι φίλοι τους βουλευτές την απειλή του
προέδρου της Ν.Δ. ότι δεν θα διστάσει να προχωρήσει σε νέες διαγραφές.

ΤΗΝ ΙΔΙΑ ώρα οι διαγραφέντες παγώνουν προς το παρόν τα σχέδιά τους για την
ίδρυση νέου κόμματος, προχωρούν όμως στη συγκρότηση άτυπης κοινοβουλευτικής
κίνησης. Η πρώτη αντίδραση στην προειδοποίηση Καραμανλή ήρθε από τον πρώην
πρωθυπουργό. Οι δημοσιογράφοι που τον περίμεναν λίγο μετά τις 9 το πρωί έξω
από το γραφείο του, του ζήτησαν να σχολιάσει το ενδεχόμενο να παραπεμφθεί και
ο ίδιος στο Πειθαρχικό. Ο κ. Κ. Μητσοτάκης, αφού χαμογέλασε, είπε με ειρωνικό
τρόπο: «Δεν πειράζει, δεν πειράζει».

Ο πρώην πρωθυπουργός έχει επιλέξει αυτή την περίοδο να μην κάνει δηλώσεις για
τα εσωκομματικά της Ν.Δ. Στις κατ' ιδίαν συζητήσεις του όμως δεν χάνει την
ευκαιρία να επικρίνει με δριμύτητα τον κ. Κ. Καραμανλή, αλλά και να διακωμωδεί
τα όσα συμβαίνουν στο κόμμα του. Στελέχη της Ν.Δ. που διατηρούν στενή
επικοινωνία μαζί του έλεγαν χθες ότι «ο κ. Κ. Καραμανλής πρέπει να αποφασίσει
τελικά εάν ο κ. Μητσοτάκης είναι υπερκομματικός ή είναι στέλεχος του κόμματος
που μπορεί να παραπεμφθεί στο Πειθαρχικό».

Ο κ. Μ. Έβερτ ­ όπως λένε οι φίλοι του βουλευτές ­ αντιμετωπίζει με παγερή
αδιαφορία τις απειλές. Και ξεκαθαρίζει ότι θα συνεχίσει να παρεμβαίνει στις
πολιτικές εξελίξεις και να ασχολείται με τα καθημερινά προβλήματα όσο και εάν
ενοχλεί αυτό κάποιους στην Ρηγίλλης.

Ο εκπρόσωπος του κόμματος κ. Α. Σπηλιωτόπουλος πάντως επιβεβαίωσε εμμέσως ότι
και οι κ.κ. Μητσοτάκης και Έβερτ ήταν αποδέκτες της αυστηρής προειδοποίησης
του προέδρου της Ν.Δ. 
Η Ντόρα Μπακογιάννη χθες συναντήθηκε για πρώτη φορά από την ημέρα των
διαγραφών με τον κ. Κ. Καραμανλή στη συνεδρίαση των τομεαρχών. Ο πρόεδρος της
Ν.Δ. μπαίνοντας είπε γεια σας και έριξε μια κλεφτή μάτια στην κ. Ντ.
Μπακογιάννη. Εκείνη με παγωμένο ύφος ­ όπως έλεγαν αργότερα στελέχη που ήταν
παρόντα ­ είπε ένα τυπικό «Καλημέρα». Λίγο αργότερα η τομεάρχης ζήτησε να
ξεκαθαρίσει η γραμμή του κόμματος για το νομοσχέδιο που θα έρθει σύντομα στη
Βουλή και θα αφορά την μετοχοποίηση της ΔΕΠ. Ο πρόεδρος της Ν.Δ. είπε ότι το
κόμμα είναι υπέρ της ιδιωτικοποίησης της επιχείρησης. Μια θέση με την οποία
συμφωνεί απόλυτα η κ. Ντ. Μπακογιάννη, ζήτησε όμως να είναι ξεκάθαρη η
κομματική γραμμή ώστε να μην υπάρξουν προβλήματα με βουλευτές που ενδεχομένως
διαφωνούν μ' αυτή τη θέση. Ο κ. Στ. Δήμας παρενέβη λέγοντας στην κ. Ντόρα
Μπακογιάννη: «Εσύ είσαι η αρμοδία τομεάρχης που θα καθορίσεις τη γραμμή και σε
συνεννόηση με την ΟΚΕ θα ενημερωθούν οι βουλευτές για την κομματική θέση».

Οι διαγραφέντες από την πλευρά τους σχεδιάζουν μεθοδικά τις επόμενες κινήσεις
τους. Ήδη έχουν καταλήξει να λειτουργούν στη Βουλή ως συγκροτημένη
κοινοβουλευτική κίνηση. Θα καταθέτουν από κοινού επερωτήσεις και θα συμφωνούν
ή θα διαφωνούν με τις θέσεις της κυβέρνησης και της Ν.Δ. εάν αυτές είναι
σύμφωνες με τις απόψεις τους. Οι συνεργάτες του κ. Γ. Σουφλιά σχολιάζοντας
χθες τις νέες απειλές για διαγραφές τόνιζαν ότι «στο εξής το πρόβλημα θα το
έχουν όσοι βρίσκονται εντός των τειχών της Ν.Δ.».

Ο κ. Στ. Μάνος, που βρίσκεται στο Λονδίνο, συναντήθηκε με τον κ. Α.
Ανδριανόπουλο. Συνομίλησαν για μία ώρα και συμφώνησαν σε πολλά θέματα. Ο κ.
Στ. Μάνος μίλησε για κρίση στη Ν.Δ. και ο κ. Α. Ανδριανόπουλος για αποσάθρωση
του σημερινού πολιτικού σκηνικού.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N05</CAT>
<ED>
Κωδικός άρθρου: A16061N051</ED>
<ID>
ID:130467

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N05&aa=1</URL></REF>


Article

<CATEGORY>vin04</CATEGORY>

 <H2>Γκάλοπ: Οι πολιτικές διαφορές φταίνε για την κρίση
</H2>
ΣΤΙΣ πολιτικές διαφορές που υπάρχουν εντός του κόμματος της Ν.Δ. αποδίδει η
πλειοψηφία του εκλογικού σώματος την πρόσφατη κρίση στην αξιωματική
αντιπολίτευση, χωρίς να... απαλλάσσεται των ευθυνών και ο Κώστας Καραμανλής.

Αυτό είναι το βασικό συμπέρασμα δημοσκόπησης που διενήργησε ­ με τη μέθοδο των
τυχαίων τηλεφωνημάτων, σε δείγμα 804 ατόμων και στο πολεοδομικό συγκρότημα της
Αθήνας ­ η εταιρεία Μέτρον Ανάλυσις, για λογαριασμό του ραδιοφωνικού σταθμού Φλας.

Συγκεκριμένα, το 47,9% των ερωτηθέντων πιστεύει πως κύρια αιτία της κρίσης
είναι οι πολιτικές διαφορές στη Ν.Δ. ­ και όχι τα φυσικά πρόσωπα ­
πρωταγωνιστές. Στους ψηφοφόρους της Ν.Δ. το αντίστοιχο ποσοστό είναι 35,2%.
Ευθύνες αποδίδονται και στα στελέχη του κόμματος ­ πρωτίστως στον Κώστα
Καραμανλή, τον οποίο θεωρούν υπεύθυνο περίπου ένας στους πέντε (21,6%), με το
αντίστοιχο ποσοστό στους ψηφοφόρους της Ν.Δ. να κινείται στα ίδια περίπου
επίπεδα (19,4%). Όμως, διάσταση απόψεων παρατηρείται μεταξύ του συνόλου των
ψηφοφόρων και των ψηφοφόρων της Ν.Δ. εις ό,τι αφορά τις ευθύνες των
διαγραμμένων: το 14,4% του συνόλου τούς αποδίδει ευθύνες, ενώ στους
νεοδημοκράτες το ποσοστό «σκαρφαλώνει» στο 27,9%.

Αντίστοιχη διάσταση απόψεων υπάρχει και σε ένα άλλο ερώτημα της έρευνας ­ στο
κατά πόσον οι διαγραφές αυξάνουν τις δυνατότητες της Ν.Δ. να κερδίσει τις
εκλογές. Το 68,6% των ερωτηθέντων πιστεύει ότι μειώνονται οι δυνατότητες, ενώ
στους ψηφοφόρους της Ν.Δ. επικρατεί ένας διχασμός ­ το 45,6% πιστεύει ότι
μειώνονται και το 45,1% ότι ενισχύονται.

Σε επίπεδο προσώπων, ο Δημήτρης Αβραμόπουλος θεωρείται από τους ερωτηθέντες ο
μεγάλος κερδισμένος της κρίσης ­ το 70,2% πιστεύει ότι ενισχύεται η θέση του,
ενώ και μεταξύ των ψηφοφόρων της Ν.Δ. υπάρχει η ίδια άποψη (70,1%). Δεύτερη
μεγάλη κερδισμένη είναι η Ντόρα Μπακογιάννη ­ το 47,1% (στη Ν.Δ. 45,2%)
πιστεύει ότι ενισχύεται η θέση της.

Αντιθέτως, για τον κ. Καραμανλή η πλειοψηφία των ερωτηθέντων (51,2%) πιστεύει
ότι η θέση του αποδυναμώνεται και το 39,2% ότι ενισχύεται. Η εικόνα είναι
αντίστροφη στους ψηφοφόρους της Ν.Δ. ­ 58,9% πιστεύει ότι ενισχύεται και 34,4%
ότι αποδυναμώνεται.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N05</CAT>
<ED>
Κωδικός άρθρου: A16061N053</ED>
<ID>
ID:130540

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N05&aa=3</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Χώρα Θ(α)υμάτων
</H2>
<AUTHOR>ΓΙΑΝΝΗΣ ΠΑΝΟΥΣΗΣ</AUTHOR>

Περάσανε πολλοί απατ-αιώνες από πάνω μας. Μας τραυμάτισαν και μας στιγμάτισαν.
Ίσως και να προ-καθόρισαν κάποιες εξελίξεις. 
Μέσα στον φόβο και στες υποψίες

με ταραγμένο νου και τρομαγμένα μάτια λυώνουμε και σχεδιάζουμε το 
/πώς να κάμουμε

για ν' αποφύγουμε τον βέβαιο 
τον κίνδυνο που έτσι φρικτά μας απειλεί

Κ. Καβάφη, «Τελειωμένα»

Τεχνο-κράτες του Κράτους, μηδεν-κράτες του παρα-Κράτους, φιλελεύθεροι της
αν-ελευθερίας, σοσιαλιστές του σογιού τους ά-φρονες βασιλόπληκτοι, παλίμπαιδες
και παλινορθωτές, πειραματίζονται πάνω στο κορμί και στην ψυχή μας.

Τώρα τελευταία προστέθηκαν και ορισμένοι (εκ)κεντρ(ικ)οαριστεροί, οι οποίοι
πιστεύοντας ότι ανακάλυψαν μια «ιδεολογική τρύπα» προσπαθούν ­ εν είδει
τροχονόμων ­ να κατευθύνουν τη ροή των κοινωνικών κινημάτων.

Επιστήμονες και παν-επιστημιακοί, δημοσιο-γράφοι, αγιο-γράφοι και
ιδιωτικο-γράφοι, ερευνητές και ανεξερεύνητες προσωπικό(γραφικο)τητες
φιλολογούν και φλυαρούν ­ ανάμεσα σ' έναν καπουτσίνο κι ένα κρουασάν ­ περί
του νέου εθνικού θαύματος.

Ως διά μαγείας η φτώχεια-ανεργία μετονομάσθηκε σε «επιχείρηση - ΟΝΕ», οι
καρδιακές αρυθμίες χαρακτηρίστηκαν «ψύχραιμη πολιτική», οι παλιοί μας
ιδεολογικοπολιτικοί εχθροί εξαγνίσθηκαν ως «φίλοι του περιβάλλοντος», οι
ταμειακές μηχανές βαφτίστηκαν «κοινωνική πολιτική» και η
καταστροφομελλοντολογία χρησιμοποιήθηκε ως τρομο-ιδεολογία για τους
«ά-πιστους». Την ίδια ώρα όμως και στην ίδια χώρα που ­ εν αγνοία μας ­
συντελούνται το 9ο (να τα ξέρουν όλα καμιά δεκαριά σοφοί) και το 10ο (να τους
έχουν πάρει χαμπάρι ακόμα και οι από-δημοι) θαύματα της Ανθρωπότητας, μια
σειρά από τα συνήθη θύματα συνεχίζουν να υπο-φέρουν τον Σταυρό του μαρτυρίου.

Τα παιδιά μας βγήκανε στον δρόμο (με ή χωρίς στιλέτο και χασίσι) μη-αντέχοντας
το έρημο ­ συναισθηματικά ­ σπίτι.

Οι γυναίκες κακοποιούνται και ευτελίζονται στο όνομα της αν-ισότητας στη
σεξουαλική μας παιδεία (και όχι μόνο).

Οι ηλικιωμένοι ή θα κυβερνούν ή θα πεθαίνουν ξεχασμένοι. Μέση ­ ανθρώπινη ­
λύση δεν υπάρχει.

Οι μετανάστες θα πέφτουν πλέον θύματα νόμιμης εκμετάλλευσης από τους κάθε
μορφής δουλ-έμπορους της οικονομίας τής αρπαχτής (που μερικοί την αποκαλούν «ανάπτυξη»).

Οι «αντίθετοι» παίζουν με «γκαζάκια» φοβισμένοι περισσότερο από τη δική μας
αδράνεια, συνενοχή και ουδετερότητα παρά από την αστυ-νομική επι-τήρηση.

Αν τα θαύματα ­ αληθινά ή εικονικά ­ λαμβάνουν χώρα στα εργαστήρια, στα
παλάτια, στους ουρανοξύστες, στα χρηματιστήρια, δεν πρέπει να μας διαφεύγει
ότι τα θύματα κινούνται υποχρεωτικά σε υπόγειες διαδρομές. Στην ανωνυμία, στην
εγκατάλειψη, στην αποτυχία, στο περιθώριο, στο ίδρυμα.

Οι θαυματοποιοί κάνουν ότι δεν καταλαβαίνουν πως ­ συνειδητά ή ασυνείδητα ­
είναι ταυτόχρονα (και) θυματοτοποιοί και διακηρύσσουν ότι αυτά που
«κατασκευάζουν» αφορούν όλους και το γενικό καλό. Τα θύματα αντιθέτως έχουν
πεισθεί ότι τίποτα από τα συμβαίνοντα στον λαμπ(ε)ρό υπέρκοσμο δεν τους αφορά,
καθώς πρόκειται για παιχνίδια και ισορροπίες εξουσιών ανάμεσα στους Μεγάλους.
Κι αυτοί ­ ως θύματα ­ απλώς είναι Μικροί (ίσως και γι' αυτό να θυματοποιήθηκαν).

Αυτή τη διάσταση απόψεων που οδηγεί αμετάκλητα και σε διάσπαση ιμάντων και
ιστών ζούμε στην Ελλάδα του 2000. 
Αυτοί που νέμονται το Κράτος και το Χρήμα δεν σχεδιάζουν καμία αναδιανομή. 
Αυτοί που υπο-μένουν δεν βλέπουν «σημάδια» άλλα εκτός από τις φιλανθρωπικές
πρωτοβουλίες (προερχόμενες συνήθως από ιδιαίτερα σκληρούς και απάνθρωπους
επιχειρηματίες). Αυτοί που ευνοήθηκαν (και) από τον τροχό της τύχης ακονίζουν
τον ποινικό τους οπλισμό. 
Οι άτυχοι ακονίζουν το μίσος τους για μια μοίρα/κοινωνία που τους ξεγέλασε. Η
χώρα μας, θαύμα της Ιστορίας και θύμα των ανιστόρητων συμμάχων της, στέκει
αμήχανα στο σταυροδρόμι του Καλού και του Κακού, καθώς η ηγεσία της ­ σε όλα
τα επίπεδα ­ αρνείται να δηλώσει καθαρά και ντόμπρα «υπέρ ποίου το Καλό ή το
Κακό» αξίζει σήμερα ν' αγωνίζεται ο Έλληνας.

Αν δεν δοθεί γρήγορα απάντηση και δεν ληφθούν ριζοσπαστικά μέτρα, η νέα γενιά
δεν θα ζήσει το ιδεολογικό δίλημμα «Αριστερά - Δεξιά», αλλά τον φοβερό
διαχωρισμό «Πάνω» (για τους ποντικούς της εξουσίας που θα ζουν σαν άνθρωποι) ­
«Κάτω» (για τους πραγματικούς ανθρώπους του μόχθου και του πόνου που θα ζουν
σαν ποντίκια).

Ο Γιάννης Πανούσης είναι καθηγητής Επικοινωνίας και ΜΜΕ στο Πανεπιστήμιο Αθηνών.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N06</CAT>
<ED>
Κωδικός άρθρου: A16061N061</ED>
<ID>
ID:130473

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N06&aa=1</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Επιτέλους, η ανθρωπιά έγινε είδηση
</H2>
<AUTHOR>ΣΙΛΑ ΑΛΕΞΙΟΥ</AUTHOR>

ΤΑ «ΚΑΛΑ νέα» παίρνουν εκδίκηση. Η δικαιολογία του Τύπου για τη μη προβολή
τους ήταν ανέκαθεν η εξής: Το καλό δεν αποτελεί είδηση, δεν ενδιαφέρει κανένα,
δεν εξάπτει τη φαντασία, δεν προκαλεί συζητήσεις. Να όμως που (ευτυχώς ή
δυστυχώς;) έφθασε η εποχή όπου τα καλά ­ αλλά δυσεύρετα ­ νέα αποτελούν
ειδήσεις και τα κακά ­ λόγω εθισμού ­ μάς αφήνουν μάλλον αδιάφορους. Η
καταδίκη ενός πρώην τοξικομανούς, ας πούμε, που πάνω στην υπεράνθρωπη
προσπάθεια απεξάρτησης τρώει ένα δυνατό «χαστούκι» από το δικαστήριο, μας
ενοχλεί, αλλά δεν μας ξενίζει. Συγκλονίζει όμως την κοινή γνώμη η μεγαλοψυχία
του ανθρώπου, ο οποίος συγχωρεί στο δικαστήριο ­ ανακαλώντας τη μήνυση ­ τον
νεαρό τοξικομανή που του είχε κλέψει κάποτε τη μοτοσυκλέτα.

Και δεν είναι μόνο η ανάκληση της μήνυσης που εντυπωσιάζει στην προκειμένη
περίπτωση. Είναι κυρίως το γεγονός ότι ο άνθρωπος στον οποίο αναφερόμαστε,
πλήρωσε ­ μαζί με άλλους παρευρισκόμενους ­ και τα δικαστικά έξοδα που όφειλε
στο κράτος ο Μιχάλης. Αλλιώς, αν και αθώος, θα είχε οδηγηθεί στη φυλακή... Ο
νόμος είναι νόμος και δεν αφήνει περιθώρια για ευαισθησίες, θα μας απαντήσουν
οι αρμόδιοι, επικαλούμενοι ίσως και την πρόσφατη εκτέλεση της Κάρλα Φέι Τάκερ,
στο Τέξας, όπου καμιά παρέμβαση δεν στάθηκε ικανή να αποτρέψει την υλοποίηση
της θανατικής καταδίκης. Η μελαγχολική αυτή υπόθεση, ωστόσο, ανέδειξε έναν
ακόμη πραγματικό άνθρωπο. Τον αδελφό του ενός από τα θύματα της Κάρλα. 
Όσο κι αν φαίνεται περίεργο, ήταν ένας από εκείνους που τάχθηκαν ματαίως υπέρ
της απονομής χάριτος στη δολοφόνο του αδελφού του! 
Και στην πρώτη και στη δεύτερη περίπτωση, ανεξαρτήτως αποτελέσματος, η
καλοσύνη έγινε είδηση. Μπορεί στη στάση και των δύο να συνέβαλε ο πανδαμάτωρ
χρόνος. 
Το βέβαιο είναι ότι είχαν την πολυτέλεια να επιδείξουν την ανθρωπιά τους χωρίς
δεσμεύσεις από νόμους και κανόνες, που επιβάλλουν στους δικαστές να αφήνουν
έξω από την αίθουσα τους συναισθηματισμούς.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N06</CAT>
<ED>
Κωδικός άρθρου: A16061N063</ED>
<ID>
ID:130544

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N06&aa=3</URL></REF>


Article

<CATEGORY>vin04</CATEGORY>

 <H5>ΠΡΟΤΑΣΗ ΣΤΟΥΣ ΜΟΝΟΜΑΧΟΥΣ ΓΙΑ «ΕΥΡΥΤΑΤΗ ΕΝΟΤΗΤΑ ΤΟΥ ΛΑΟΥ» * ΔΙΑΒΟΥΛΕΥΣΕΙΣ
ΚΛΗΡΙΔΗ ΓΙΑ ΠΟΛΥΚΟΜΜΑΤΙΚΗ ΚΥΒΕΡΝΗΣΗ
</H5><H5>5,5% πάνω από τον Συναγερμό ο Κληρίδης ­ Δεν έπιασε το άθροισμα ΑΚΕΛ-ΔΗΚΟ ο Ιακώβου
</H5><H2>Βάζει όρους ο Λυσσαρίδης
</H2>
<AUTHOR>ΓΙΩΡΓΟΣ ΤΣΑΛΑΚΟΣ</AUTHOR>

Προτάσεις με κύριο άξονα το σχηματισμό οικουμενικής κυβέρνησης και με
κατευθυντήριες γραμμές για τους χειρισμούς του Κυπριακού και την εσωτερική
διακυβέρνηση, επέδωσε χθες βράδυ στους μονομάχους του δευτέρου γύρου των
προεδρικών εκλογών Κληρίδη - Ιακώβου ο πρόεδρος της ΕΔΕΚ Βάσος Λυσσαρίδης, τον
οποίο οι κάλπες του πρώτου γύρου ανέδειξαν ρυθμιστή της προεδρικής εκλογής.

Η ΕΠΟΜΕΝΗ ημέρα του πρώτου γύρου χαρακτηρίστηκε από αλλεπάλληλες και
διαδοχικές συναντήσεις των υποψηφίων που αποκλείστηκαν από τον δεύτερο γύρο με
τους δύο μονομάχους, αλλά και μεταξύ τους. Πάντως, ο υποψήφιος και πρόεδρος
του μικρού κόμματος των Νέων Οριζόντων Νίκος Κουτσού (ποσοστό 0,91%)
ανακοίνωσε ότι θα προτείνει στο κόμμα του να υποστηριχθεί στον δεύτερο γύρο ο
κ. Κληρίδης.

Οι επαφές και οι διαβουλεύσεις για το δεύτερο γύρο άρχισαν προτού καν
οριστικοποιηθεί το αποτέλεσμα, το βράδυ της Κυριακής. Ήταν μια βραδιά χωρίς
πανηγυρισμούς, αλλά μπορούσε να δει κανείς την ικανοποίηση και την αισιοδοξία
στα πρόσωπα των ανθρώπων των επιτελείων του κ. Κληρίδη και του κ. Λυσσαρίδη.

Οι δηλώσεις των δύο μονομάχων αμέσως μετά το αποτέλεσμα άνοιξαν ουσιαστικά τον
κύκλο της αναζήτησης υποστήριξης και συμμαχιών για το δεύτερο γύρο, ενώ οι
υποψήφιοι που αποκλείστηκαν προειδοποίησαν Ιακώβου και Κληρίδη ότι θα πρέπει
να είναι έτοιμοι να δεχθούν τους όρους τους. Στις επαφές και διαβουλεύσεις που
άρχισαν από νωρίς χθες το πρωί οι τρεις ρυθμιστές ­ Λυσσαρίδης, Βασιλείου,
Γαλανός ­ συζητούν και το ενδεχόμενο υιοθέτησης κοινής στάσης απέναντι στους
δύο μονομάχους.

Ενδυναμώνοντας τη στρατηγική του υπερκομματικού ηγέτη που φαίνεται ότι
απέδωσε, ο κ. Κληρίδης ανήγγειλε ότι στο επίκεντρο των διαβουλεύσεών του για
το δεύτερο γύρο θα είναι ο σχηματισμός κυβέρνησης εθνικής ενότητας με τη
συμμετοχή όλων των κομμάτων, περιλαμβανομένου και του ΑΚΕΛ.

Από την άλλη, ο Γιώργος Ιακώβου χαρακτήρισε το αποτέλεσμα ως καλή βάση για
νίκη στο δεύτερο γύρο και έκανε άνοιγμα προς την ΕΔΕΚ μιλώντας για συμμαχία
των δημοκρατικών προοδευτικών δυνάμεων που θα δώσει μια συλλογική ηγεσία στον τόπο.

Ο ίδιος ο κ. Λυσσαρίδης είπε ότι αυτό που φιλοδοξεί να προσφέρει ως τελευταία
πολιτική του κληρονομιά είναι η ευρύτατη ενότητα του λαού, μια νέα πορεία στο
Κυπριακό και η δημιουργία ενός μεγάλου σοσιαλδημοκρατικού κόμματος. Τις
προτάσεις και τους όρους του προς τους δύο μονομάχους δεν τους αποκάλυψε, αλλά
όταν κλήθηκε να σχολιάσει την πρόταση Κληρίδη για κυβέρνηση εθνικής ενότητας,
η απάντησή του ήταν αποκαλυπτική. «Εμείς θα προτείνουμε πιο οικουμενικές
λύσεις», είπε. Χθες βράδυ συνεδρίασε η Κεντρική Επιτροπή του κόμματός του και
ο ο κ. Βάσος Λυσσαρίδης διεβίβασε αμέσως μετά τις προτάσεις του προς Κληρίδη - Ιακώβου.

Ο κ. Βασιλείου συναντήθηκε και αυτός με τους δύο μονομάχους, όπως και με τον
κ. Γαλανό, αλλά είπε ότι θα μιλήσει μόνο μετά το τέλος των διαβουλεύσεών του.

ΤΟ ΑΠΟΤΕΛΕΣΜΑ του πρώτου γύρου των προεδρικών εκλογών δεν έδωσε σαφές
προβάδισμα σε κανέναν από τους δύο μονομάχους. Ο κ. Κληρίδης διαψεύδοντας τις
δημοσκοπήσεις πέτυχε ποσοστό 40,06% και έφτασε σε απόσταση αναπνοής από τον κ.
Ιακώβου που προηγήθηκε ελάχιστα με ποσοστό 40,61%.

Η κάλπη ανέδειξε ως ρυθμιστή τον Βάσο Λυσσαρίδη που αύξησε εντυπωσιακά τα
ποσοστά του φτάνοντας από 8,1% στο 10,59%, και κατά δεύτερο λόγο τον κ. Γαλανό
με υπολογίσιμο ποσοστό 4,04%. Για τον πρώην πρόεδρο της Δημοκρατίας, Γιώργο
Βασιλείου, το 3% αποτελεί ασφαλώς ήττα, ενώ τα ποσοστά Κουτσού και Ρολάνδη
(0,91% και 0,78% αντίστοιχα) σε μια πραγματικά σκληρή και άνιση για τους
μικρούς μάχη, που τους συρρίκνωσε, έθεσαν επί τάπητος και το θέμα της
παραίτησής τους από την ηγεσία των κομμάτων τους. Ο κ. Ρολάνδης το είχε
προαναγγείλει και πριν από τις εκλογές, ενώ ο κ. Κουτσού το βράδυ των εκλογών
ανέφερε ότι το σκέφτεται σοβαρά. Το ποσοστό που συγκέντρωσε ο Γιώργος Ιακώβου,
που υποστηρίχθηκε από το ΑΚΕΛ και το ΔΗΚΟ του κ. Κυπριανού, είναι σημαντικά
χαμηλότερο από το άθροισμα των ποσοστών των δύο κομμάτων στις εκλογές του
1996. Το πρόβλημα των διαφωνιών μέσα στο ΔΗΚΟ που οδήγησαν στην υποψηφιότητα
του Αλέξη Γαλανού, ο οποίος συγκέντρωσε ποσοστό 4,04%, φαίνεται να είναι ο
βασικός παράγοντας που οδήγησε στη χαμηλή συσπείρωση των ψηφοφόρων του
κόμματος αυτού υπέρ του κ. Ιακώβου. Οι πολιτικοί αναλυτές υπολογίζουν ότι ένα
ποσοστό περί το 2%-3% από τον χώρο αυτό πήγε στον κ. Κληρίδη ή μάλλον
παρέμεινε στον κ. Κληρίδη ως κληρονομιά της συγκυβέρνησης.

Το ποσοστό του κ. Γαλανού που πρόβαλε την υποψηφιότητά του ως διαμαρτυρία κατά
της γραμμής του κ. Κυπριανού φαίνεται να δικαιώνει βεβαίως τον εμπνευστή της
που τόλμησε, αλλά το πραγματικό δίλημμα για τους διαφωνούντες του ΔΗΚΟ είναι
αν θα τραβήξουν μέχρι τέλους τη διαφωνία τους, ψηφίζοντας Κληρίδη στον δεύτερο
γύρο, πράγμα που μάλλον θα σημαίνει ότι οι δρόμοι τους με τον κ. Κυπριανού χωρίζουν.

Ο Γλαύκος Κληρίδης κατάφερε να συγκεντρώσει 5,5% πάνω από το ποσοστό του
Δημοκρατικού Συναγερμού που τον υποστηρίζει και φαίνεται ότι η καμπάνια που
τον ήθελε υπερκομματικό ηγέτη που ξέρει να χειρίζεται τα μεγάλα θέματα
εξωτερικής πολιτικής και άμυνας απέδωσε. Οι δημοσκοπήσεις τον ήθελαν δύο
μονάδες πίσω από τον κ. Ιακώβου, αλλά προφανώς ένα ποσοστό του ΔΗΚΟ που τον
είχε ψηφίσει «νομίμως» τότε παρέμεινε σ' αυτόν. Φαίνεται ακόμα ότι ο κ.
Κληρίδης πήρε ψήφους από τα μικρά κόμματα των Νέων Οριζόντων (Κουτσού) και
Φιλελευθέρων (Ρολάνδης) και δεν αποκλείεται και από τους Ενωμένους Δημοκράτες
του κ. Βασιλείου.

Ο κ. Βασιλείου, πάντως, που είδε το ποσοστό του να πέφτει στο 3%, κατηγόρησε
ανοιχτά τα επιτελεία του κ. Ιακώβου και του ΑΚΕΛ ότι του πήραν ψηφοφόρους
ενεργώντας την τελευταία στιγμή «από σπίτι σε σπίτι». Ο πρώην πρόεδρος της
Δημοκρατίας ανέμενε ένα ποσοστό γύρω στο 5%, όπως του έδιναν όλες οι
δημοσκοπήσεις. Στο πρόσωπο του κ. Βασιλείου ήταν φανερή η απογοήτευση την ώρα
των δηλώσεων, όταν είχε οριστικοποιηθεί το αποτέλεσμα.

Τη νύχτα της Κυριακής ο πρόεδρος του Σοσιαλιστικού Κόμματος ΕΔΕΚ, Βάσος
Λυσσαρίδης, ένιωθε δικαιωμένος όταν είδε τα ποσοστά του να ξεπερνούν έστω και
κατά τι το 10% και φαίνεται ότι πήρε ψήφους και από το συγγενές πολιτικά ΔΗΚΟ,
αλλά και αριστεροί ψηφοφόροι που είχαν απομακρυνθεί φαίνεται ότι επέστρεψαν
λόγω της μετριοπαθούς και εποικοδομητικής στάσης που τήρησε στην πρώτη
απόπειρα σχηματισμού συμμαχίας της αντιπολίτευσης με το ΑΚΕΛ και τους
Ενωμένους Δημοκράτες.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N07</CAT>
<ED>
Κωδικός άρθρου: A16061N071</ED>
<ID>
ID:130468

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N07&aa=1</URL></REF>


Article

<CATEGORY>vin04</CATEGORY>

 <H5>«ΕΚΣΥΓΧΡΟΝΙΣΤΕΣ» ΚΑΙ «ΕΣΩΚΟΜΜΑΤΙΚΗ ΑΝΤΙΠΟΛΙΤΕΥΣΗ» ΔΙΕΚΔΙΚΟΥΝ ΠΡΩΤΕΙΑ ΣΤΙΣ ΝΕΕΣ
ΝΟΜΑΡΧΙΑΚΕΣ ΕΠΙΤΡΟΠΕΣ
</H5><H2>ΠΑΣΟΚ: «Νικητές» και οι δύο
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

«Νικητές» δηλώνουν και οι δύο βασικές τάσεις του ΠΑΣΟΚ («εκσυγχρονιστές»
και «εσωκομματική αντιπολίτευση») στις εκλογές για τις νέες Νομαρχιακές Επιτροπές.

ΠΑΡ' ΟΛΟ που τα ηγετικά στελέχη απέφυγαν να μπουν σε αριθμολογία, «κύκλοι» και
των δύο πλευρών άφηναν να διαρρεύσουν οι δικές τους εκδοχές για τα
αποτελέσματα, τα κέρδη και τις ζημιές εαυτών και αλλήλων, ομνύοντες συνεχώς
στην «ενότητα» και την «κοινή πορεία»!

Σύμφωνα με τα στοιχεία που δίνουν τα στελέχη του λεγόμενου «εκσυγχρονιστικού»
μπλοκ, από τις 66 Νομαρχιακές Επιτροπές, οι υποψήφιοί τους κερδίζουν 42 έναντι
14 της «εσωκομματικής αντιπολίτευσης». 
Για τις υπόλοιπες 9, οι εκσυγχρονιστές αποφεύγουν να δώσουν νικητές,
χαρακτηρίζοντας την κατάσταση «ρευστή», ενώ για τα Γρεβενά δηλώνουν ότι οι
εκλογές θα γίνουν σε 15 ημέρες. Αντίθετα, στελέχη της λεγόμενης «εσωκομματικής
αντιπολίτευσης» (που κινούνται κυρίως στον χώρο των «προεδρικών») έδιναν νίκη
στις δυνάμεις τους σε 32 Νομαρχιακές Επιτροπές, έναντι 30 των
«εκσυγχρονιστών». Για τρεις οργανώσεις και η πλευρά αυτή δεν έδινε
αποτελέσματα και μιλούσε για «ρευστή κατάσταση». Ενδεικτικό της ασυμφωνίας των
εκδοχών που δίνονται, είναι ότι οι δύο πλευρές δεν συμφωνούν ούτε στις
περιπτώσεις όπου το αποτέλεσμα δεν είναι ευδιάκριτο, λόγω κυρίως τοπικών
συμφωνιών και συμμαχιών των «μπλοκ» με ανεξάρτητους εν όψει των δημοτικών εκλογών.

ΣΤΗΝ Α' ΑΘΗΝΑΣ

Πάντως, σύμφωνα με εκτιμήσεις ανταποκριτών των «ΝΕΩΝ», μπορεί κανείς να
καταγράψει μια οριακή επικράτηση ή βελτίωση της θέσης των «εκσυγχρονιστών»,
τουλάχιστον στις μικρές Νομαρχιακές Οργανώσεις. 
Η εντύπωση αυτή δείχνει να ενισχύεται και από τη νίκη των «εκσυγχρονιστών»
στην Α' Αθήνας (7η σε μέγεθος οργάνωση) έπειτα από 4 χρόνια επικράτησης της
«εσωκομματικής αντιπολίτευσης». Στο ίδιο συμπέρασμα οδηγεί και η αύξηση των
εδρών των «εκσυγχρονιστών» σε ορισμένους νομούς που είτε είχαν πλειοψηφία είτε
ήταν και παραμένουν μειοψηφία. Για παράδειγμα, στην Α' Θεσσαλονίκης και σε
περιοχές της Κεντρικής και Δυτικής Μακεδονίας, σχεδόν διπλασίασαν τη δύναμή
τους, όπου όμως οι προσκείμενοι στην «εσωκομματική αντιπολίτευση» διατήρησαν
το προβάδισμα παρά τις απώλειες.

Αλλά και στην πλευρά της «εσωκομματικής αντιπολίτευσης» καταγράφονται κέρδη,
καθώς πήρε ορισμένες οργανώσεις που δεν είχε. Όπως δέχεται και η άλλη πλευρά,
κέρδισε τα Χανιά, τη Χίο και την Καστοριά, ενώ η ίδια αναφέρει στα κέρδη της
και άλλες. 
Για την ήττα στην Α' Αθήνας υπάρχουν τριβές στο εσωτερικό του μπλοκ, με
αλληλοεπικρίσεις για «σπάσιμο» της γραμμής και κοινή σταυροδότηση, ενώ
προσπαθούν να διασκεδάσουν τις εντυπώσεις με την επίκληση ότι κέρδισαν τη μάχη
των ψήφων και πως έχασαν λόγω της ύπαρξης ποσόστωσης στην εκλογή γυναικών. Στα
κέρδη της η «εσωκομματική αντιπολίτευση» μετρά ότι έχει τον έλεγχο στις 3-4
πιο μεγάλες οργανώσεις (Α' Θεσσαλονίκης, Β' Πειραιά, Ηράκλειο και Αχαΐα), ενώ
η πλευρά των «εκσυγχρονιστών» πως κέρδισε πολλές οργανώσεις που δεν είχε (π.χ.
Β2 και Β5 στην Αθήνα, σε Λέσβο, Λήμνο κ.λπ.), καθώς και το ότι σε αρκετές από
τις λεγόμενες «ρευστές», οι δυνάμεις τους είναι επικρατέστερες.

ΣΤΟ ΣΥΝΕΔΡΙΟ

Το νέο σκηνικό ­ που θα ξεκαθαρίσει περισσότερο όταν εκλεγούν και οι
γραμματείς ­ αναμένεται να επηρεάσει τη μάχη των προκριματικών για την Τοπική
Αυτοδιοίκηση αλλά και εν πολλοίς την πορεία προς το επόμενο Συνέδριο. Στελέχη
των «εκσυγχρονιστών» έσπευδαν να πουν ότι γίνεται πλέον ορατό πως στο Συνέδριο
«θα υπάρχει μόνο μία υποψηφιότητα» ­ εννοώντας τον κ. Κ. Σημίτη.

Επίσημα, η πλευρά του κ. Α. Τσοχατζόπουλου απέφυγε να αναφερθεί σε αριθμούς,
τόνιζε όμως ότι τα αποτελέσματα αποδεικνύουν τον πλουραλισμό που υπάρχει στο ΠΑΣΟΚ.

Από την πλευρά των «προεδρικών» τόνιζαν ότι τα αποτελέσματα δείχνουν πως ο κ.
Κ. Σημίτης έχει κάθε συμφέρον να κρατήσει όλο το ΠΑΣΟΚ μέσα στο παιχνίδι με
την αναγνώριση όλων των κοινωνικών, ιδεολογικών και πολιτικών αποχρώσεων. Μόνο
μια τέτοια πολιτική, έλεγαν, μπορεί να το διατηρήσει πλειοψηφικό ρεύμα.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N08</CAT>
<ED>
Κωδικός άρθρου: A16061N081</ED>
<ID>
ID:130469

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N08&aa=1</URL></REF>


Article

<CATEGORY>vin04</CATEGORY>

 <H2>ΤΟ ΠΑΣΟΚ ΤΟΥ 2000
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Ποιό είναι σήμερα το ΠΑΣΟΚ; Και τι επαγγέλλεται; 
Σε μια εποχή έντονης αμφισβήτησης της ιδεολογικοπολιτικής του ταυτότητας, και
είκοσι τέσσερα χρόνια μετά την ίδρυσή του, το ΠΑΣΟΚ καλείται σήμερα να
απαντήσει σε μια σειρά κρίσιμα ερωτήματα, που αφορούν τόσο την ιδεολογία όσο
και τη φυσιογνωμία του. Κυρίως όμως καλείται να δώσει απαντήσεις στις
προκλήσεις της νέας εποχής, που λίγη σχέση έχει με τη δεκαετία του '70, όταν
το ΠΑΣΟΚ κατάφερε να εκφράσει ένα μεγάλο μέρος της ελληνικής κοινωνίας. Το
κόμμα που ίδρυσε ο Ανδρέας Παπανδρέου, και συνεχίζει να υπάρχει ως
κυβερνητικός κομματικός φορέας και μετά τον θάνατό του, εκπροσωπούσε κάποτε τα
μικρομεσαία στρώματα της ελληνικής κοινωνίας. Μετά τις εκλογές του 1996,
πολλοί, εντός και εκτός ΠΑΣΟΚ, υποστηρίζουν ότι οι παραδοσιακές διαχωριστικές
γραμμές μεταξύ Δεξιάς και Αριστεράς και των κομμάτων που τις εκπροσωπούν έχουν
ατονήσει. Και προσθέτουν ότι στην πραγματικότητα μία είναι η πολιτική στα
εθνικά και τα οικονομικά θέματα ­ αυτό που αλλάζει είναι ο τρόπος διαχείρισης.
Υπάρχει ιδεολογικοπολιτική σύγχυση στο ΠΑΣΟΚ; Και πού εντοπίζεται; Η
Πανελλήνια Συνδιάσκεψη που οργανώνεται στην Αθήνα το διήμερο 13 και 14
Φεβρουαρίου, θα απαντήσει ακριβώς σε αυτά τα ερωτήματα. Παράλληλα όμως θα
κληθεί να προσδιορίσει την ταυτότητα του κόμματος για τη νέα χιλιετία, για
μετά το 2000. «ΤΑ ΝΕΑ», στο πλαίσιο αυτού του προβληματισμού, δημοσιεύουν από
σήμερα σειρά άρθρων κορυφαίων στελεχών του ΠΑΣΟΚ, αλλά και εκτός ΠΑΣΟΚ, με
αντικείμενο το για ποιο ΠΑΣΟΚ μιλάμε σήμερα και ποιο (θα) είναι το ΠΑΣΟΚ του μέλλοντος.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N09</CAT>
<ED>
Κωδικός άρθρου: A16061N091</ED>
<ID>
ID:130470

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N09&aa=1</URL></REF>


Article

<CATEGORY>vin04</CATEGORY>

 <H5>ΚΡΙΣΙΜΑ ΕΡΩΤΗΜΑΤΑ ΖΗΤΟΥΝ ΑΠΑΝΤΗΣΗ ΣΤΙΣ ΠΡΟΚΛΗΣΕΙΣ ΤΗΣ ΝΕΑΣ ΕΠΟΧΗΣ
</H5><H2>Πώς θα γίνει η υπέρβαση
</H2>
<AUTHOR>ΚΩΣΤΑΣ ΣΚΑΝΔΑΛΙΔΗΣ</AUTHOR>

ΤΟ ΖΗΤΟΥΜΕΝΟ σήμερα είναι η υπέρβαση. Η πραγματική, δηλαδή, ανατροπή της
κομματικής γεωλογίας και η επαναθεμελίωση του διπόλου Αριστερά - Δεξιά. Το αν
η υπέρβαση στον προοδευτικό χώρο θα προκληθεί από μετάλλαξη και αναγέννηση των
υπαρχόντων σχηματισμών ή από διάσπαση και αναίρεσή τους, δεν έχει κριθεί ούτε
μπορεί ακόμη να προβλεφθεί ιστορικά. Το ΠΑΣΟΚ απέναντι σ' αυτή την ανάγκη έχει
επιπλέον υπέρμετρα αυξημένο το μερίδιο της ευθύνης να οδηγήσει τη χώρα στον
νέο αιώνα και άρα την ιστορική πρόκληση και την ευκαιρία μπροστά του. Τρεις
μεγάλοι στόχοι, τρεις επιδιώξεις, που απαιτούν άμεσα και αποφασιστικά βήματα,
αποτελούν, κατά τη γνώμη μου, το πλαίσιο της υπέρβασης για το ΠΑΣΟΚ. Η ίδια η
ριζική του μετάλλαξη, η αναγέννηση του Κινήματος της αλλαγής και η ανασύνθεση
του ευρύτερου χώρου της Αριστεράς.

Η ριζική μετάλλαξη του ΠΑΣΟΚ σε σύγχρονο σοσιαλιστικό πολιτικό σχηματισμό
προϋποθέτει την αναγέννηση των ιδεών του σύγχρονου και επίκαιρου σοσιαλισμού,
την οριοθέτηση της προοδευτικής στρατηγικής και πρότασης, τον
επαναπροσδιορισμό των εθνικών και κοινωνικών ιεραρχήσεων και την πολιτική και
οργανωτική συγκρότηση σε εντελώς νέα βάση. Ριζική μετάλλαξη δεν σημαίνει
ανασυγκρότηση αλλά νέα συγκρότηση, πραγματική και αυθεντική υπέρβαση του
ξεπερασμένου από τα πράγματα υπάρχοντος πολιτικού υποκειμένου. Υπέρβαση που,
ασφαλώς, δεν θα προέλθει από επιμέρους πολιτικές και οργανωτικές διευθετήσεις,
από δευτερεύουσες επιλογές ή από εμμονή σε παλαιότερα θέσφατα και στερεότυπα
που έχουν οριστικά παρακμάσει. Θα προέλθει από την ανάδειξη του συνόλου της
σύγχρονης και επίκαιρης σοσιαλιστικής επαγγελίας. Μόνο έτσι ο οικουμενικός -
σοσιαλιστικός, ο ευρωπαϊκός - προοδευτικός, ο εθνικός - πατριωτικός χαρακτήρας
του ΠΑΣΟΚ αποκτά συγκαιρινή υπόσταση, προσδιορίζει την κοινωνική, ιδεολογική
και πολιτική του αναφορά, υπερκερνά το περίβλημα της κρίσης αντιπροσώπευσης.
Το να προωθούμε το νέο ΠΑΣΟΚ και να αναπαράγουμε τις σχέσεις εξουσίας που το
καθηλώνουν αποτελεί ματαιοπονία και στρουθοκαμηλισμό. Ή η εξουσία
αποκεντρώνεται και διαχέεται στην κοινωνία και τις παραγωγικές της δυνάμεις ή
ο ανανεωτικός λόγος υπερίπταται ενός εκλογικού, αδρανούς και αναπαραγόμενου
εξουσιαστικού μηχανισμού. Χωρίς αμφισβήτηση και μετάλλαξη του τύπου
διακυβέρνησης, χωρίς αμφισβήτηση του προτύπου της εξουσίας, που να απορρέει
από συνειδητή πολιτική επιλογή και εκπορεύεται από τα πάνω, κάθε αλλαγή στο
κόμμα είναι οριακή και ενσωματώσιμη στην κρίση. Αναζητώντας πολύ καιρό τώρα
την ανεκπλήρωτη στροφή στην κοινωνία, το ΠΑΣΟΚ εξάντλησε, κυριολεκτικά, και
εξαντλήθηκε το ίδιο στα δημοκρατικά προσκλητήρια και στις ανοιχτές πόρτες,
αντί να πορευτεί πλησίστιο στην κοινωνία και να οργανώσει ­ ή, καλύτερα, να
δημιουργήσει ­ την πολιτική τελετή της άμεσης συμμετοχής και αυτοκυβέρνησης
των παραγωγικών της δυνάμεων. Η άμεση δημοκρατία, ως η κεντρική ιδεολογική,
πολιτική και οργανωτική επιλογή, οφείλει να ανατρέψει την ξεπερασμένη δομή της
οργάνωσης της πολιτικής σε γενική χωρική ή ειδική επαγγελματική βάση.

Οφείλει, γι' αυτόν ακριβώς τον λόγο, να διαμορφώσει ένα νέο προοδευτικό
κοινωνικό συνασπισμό που οικοδομείται με κύρια κατεύθυνση όχι πια το κράτος
και το πελατειακό σύστημα στη δομή της εξουσίας, αλλά τις βασικές προϋποθέσεις
υλοποίησης του νέου οράματος του Ελληνισμού, των αρχών ανακατανομής,
μεταρρύθμισης και εκσυγχρονισμού της Αριστεράς και τον επανακαθορισμό της
αρμοδιότητας της πολιτικής στο χώρο του «ιδιωτικού». Ένας νέος πολιτικός και
κομματικός πολιτισμός που οδηγεί από τις φόρμες, τα σχήματα, τις δομές στα
περιεχόμενα, τους στόχους και τις πραγματικές επιλογές της πολιτικής
συμπληρώνει τους στόχους της αναγέννησης του Κινήματος της αλλαγής.

Πάνω σ' αυτό το γόνιμο έδαφος κυοφορείται η ανασύνθεση της Αριστεράς, η
μετάβαση από την εποχή του δικομματικού ηγεμονισμού και της αυθεντίας των
«κομμάτων μπαλαντέρ», στην εποχή του πραγματικού πολιτικού διπολισμού. Τώρα
είναι ο καιρός μιας ουσιαστικής συμπαράταξης ιδεών και πρακτικών περί την
κοινωνία ­ όλων των προοδευτικών δυνάμεων που οδηγεί σε στρατηγικές, θεσμικές,
προγραμματικές συγκλίσεις και, γιατί όχι αύριο κιόλας, σε κυβερνητικές
συμπράξεις. Τώρα είναι ο καιρός μιας πραγματικής συνεργασίας που θα
συσπειρώσει κάτω από πολιτικές νέας πνοής τις διάσπαρτες και ανένταχτες
δυνάμεις του χώρου, θα ενώσει τις ανανεωτικές, εκσυγχρονιστικές και
δημιουργικές δυνάμεις του τόπου, θα προσελκύσει μια ευρύτατη κοινωνική
συσπείρωση. Για να επινοηθούν, τελικά, και να επαναθεμελιωθούν οι ιδέες και οι
στόχοι της σύγχρονης Αριστεράς για την ανάπτυξη, την πρόοδο, το έθνος, τη
δημοκρατία, την αλληλεγγύη, τη δικαιοσύνη, την ισότητα, την ελευθερία, την
εργασία, τον πολιτισμό, για μια κοινωνική οργάνωση ευημερούσα και ισχυρή.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N09</CAT>
<ED>
Κωδικός άρθρου: A16061N092</ED>
<ID>
ID:130505

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N09&aa=2</URL></REF>


Article

<CATEGORY>vin04</CATEGORY>

 <H5>ΔΕΝ ΚΑΝΕΙ ΠΙΣΩ Η ΚΥΒΕΡΝΗΣΗ ΣΤΟ ΘΕΜΑ ΤΩΝ ΕΠΟΧΙΚΩΝ ΥΠΑΛΛΗΛΩΝ ­ ΔΥΟ ΜΗΝΕΣ ΟΙ
ΔΙΑΠΡΑΓΜΑΤΕΥΣΕΙΣ ΔΙΟΙΚΗΣΗΣ - ΕΡΓΑΖΟΜΕΝΩΝ
</H5><H2>Νοικιασμένα αεροσκάφη θα φέρει η Ο.Α.
</H2>
Αποφασισμένη να προχωρήσει γρήγορα σε όλες τις απαραίτητες τομές και
εκκαθαρίσεις για να εξυγιανθεί πλήρως η Ολυμπιακή Αεροπορία και να μεταβληθεί
σε κερδοφόρο επιχείρηση, είναι η κυβέρνηση.

Αεροδρόμιο Ελληνικού. Η ταλαιπωρία του επιβατικού κοινού λόγω των
ματαιώσεων και των συγχωνεύσεων των πτήσεων της Ο.Α. θα συνεχιστεί τουλάχιστον
έως τα τέλη Φεβρουαρίου

ΟΠΩΣ χαρακτηριστικά ανέφεραν χθες κυβερνητικές πηγές, «δεν πρόκειται να
υπάρξει καμία υποχώρηση στο θέμα των εποχικών ιπτάμενων συνοδών και
φροντιστών», για το οποίο τις τελευταίες ημέρες έχουν δημιουργηθεί σοβαρά
προβλήματα στη λειτουργία της εταιρείας.

Οι εντολές προς τη Διοίκηση της Ο.Α. είναι να προχωρήσει, εφόσον κριθεί
αναγκαίο, ακόμα και στην ενοικίαση αεροσκαφών από το εξωτερικό μαζί με τα
πληρώματά τους, για να υλοποιηθεί χωρίς προβλήματα το πτητικό έργο της εταιρείας.

ΝΕΟΙ ΚΑΝΟΝΙΣΜΟΙ

Επίσης, στις προθέσεις της κυβέρνησης είναι να καταρτιστούν νέοι κανονισμοί
εργασίας στο χώρο της Ο.Α., το αργότερο μέσα σε δύο μήνες. Το χρονοδιάγραμμα
αυτό θα τηρηθεί αυστηρά, ενώ αν πέραν του διμήνου δεν υπάρξει συμφωνία με τους
εργαζομένους, η κυβέρνηση θα καθιερώσει νέους κανονισμούς εργασίας με νόμο.
Πάντως, όπως ανέφεραν κυβερνητικές πηγές, όλα θα εξαρτηθούν από τη στάση των εργαζομένων.

Στο μεταξύ, ο Γολγοθάς του επιβατικού κοινού της Ολυμπιακής Αεροπορίας
συνεχίζεται... Ταξίδια με προορισμό την Ευρώπη, που έως πριν από λίγες μέρες
γίνονταν μέσα σε τρεις ώρες, τώρα διαρκούν πέντε ή ακόμα και επτά ολόκληρες
ώρες, σχεδόν όσο και οι υπερατλαντικές πτήσεις προς τις ΗΠΑ!

Χαρακτηριστικό δείγμα ταλαιπωρίας είναι το χθεσινό δρομολόγιο της Ο.Α. από την
Αθήνα προς τη Μασσαλία, το οποίο πραγματοποιήθηκε μέσω Μιλάνου και Νάπολι και
κράτησε περίπου επτά ώρες. Στο δρομολόγιο αυτό συγχωνεύτηκαν οι πτήσεις Αθήνα
- Μιλάνο και Αθήνα - Νάπολι - Μασσαλία.

Το χθεσινό πρόγραμμα δρομολογίων της Ο.Α. περιελάμβανε άλλες δύο συγχωνεύσεις
πτήσεων. Συγκεκριμένα συγχωνεύθηκαν οι πτήσεις Ζυρίχης - Γενεύης και
Φρανκφούρτης - Στουτγκάρδης, των οποίων η διάρκεια άγγιξε τις πέντε ώρες.

Όμως δεν είναι μόνο οι συγχωνεύσεις που ταλαιπωρούν το επιβατικό κοινό. Είναι
και οι ματαιώσεις των πτήσεων, για τις οποίες οι επιβάτες ενημερώνονται από
την Ο.Α. τηλεφωνικώς μια μέρα ή τουλάχιστον 12 ώρες νωρίτερα!

Χθες ματαιώθηκαν οι πτήσεις «910» και «918» προς Θεσσαλονίκη, η «534» προς
Χανιά, η πτήση προς το Παρίσι και το δρομολόγιο Θεσσαλονίκης - Μονάχου.

Για σήμερα αποφασίστηκε να ματαιωθούν τα δρομολόγια από Αθήνα προς
Φρανκφούρτη, Βιέννη, Λονδίνο, Μαδρίτη, Ρώμη, Μόσχα, Ζυρίχη και οι πτήσεις
«914» και «918» προς Θεσσαλονίκη. Επίσης, αποφασίστηκε η ματαίωση του
δρομολογίου Θεσσαλονίκης - Μονάχου. Οι επιβάτες της συγκεκριμένης πτήσης θα
προωθηθούν στον προορισμό τους μέσω Αθήνας.

Από την πλευρά της Διοίκησης της Ο.Α. αναφέρεται ότι «ο ανασχεδιασμός των
δρομολογίων είναι αναγκαίος και γίνεται βάσει καθαρά εμπορικών κριτηρίων».

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N10</CAT>
<ED>
Κωδικός άρθρου: A16061N101</ED>
<ID>
ID:130464

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N10&aa=1</URL></REF>


Article

<CATEGORY>vin04</CATEGORY>

 <H2>Σκάνδαλο με παράνομες προσλήψεις στην Ολυμπιακή
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Πόρισμα ΑΣΕΠ. Για παράνομες προσλήψεις εποχικού προσωπικού κατηγορεί τον
πρώην γενικό διευθυντή της Ο.Α., κ. Μιλτ. Τσαγκαράκη, το ΑΣΕΠ και ζητεί την
παραπομπή του στον εισαγγελέα και τα αρμόδια πειθαρχικά όργανα της εταιρείας

ΤΗΝ παραπομπή στον εισαγγελέα του τέως γενικού διευθυντή της Ολυμπιακής
Αεροπορίας, κ. Μιλτιάδη Τσαγκαράκη, για παράνομες προσλήψεις εποχικού
προσωπικού προτείνει σε έκθεση κόλαφο για τον εθνικό αερομεταφορέα το Ανώτατο
Συμβούλιο Επιλογής Προσωπικού (ΑΣΕΠ).

Ο επιθεωρητής του ΑΣΕΠ, κ. Ευάγγελος Σακλαμπανάκης, που διενήργησε την έρευνα
για τις προσλήψεις 2.888 εποχικών υπαλλήλων (ιπταμένων συνοδών και φροντιστών,
τεχνικών, εργατών, οδηγών ανυψωτικών μηχανημάτων και διοικητικών υπαλλήλων)
στην Ο.Α., εντόπισε πληθώρα παρανομιών και παρατυπιών στις διαδικασίες που
ακολουθήθηκαν τόσο από τον κ. Τσαγκαράκη όσο και από τις επιτροπές που ο ίδιος
είχε ορίσει για τον έλεγχο των δικαιολογητικών και την επιλογή των υποψηφίων.

Σύμφωνα με το πόρισμα του ΑΣΕΠ, «κατά του κ. Τσαγκαράκη και των επιτροπών θα
πρέπει να ασκηθεί πειθαρχική δίωξη και από την Ο.Α.». Επίσης, ζητείται η
παρακράτηση του μισθού του για τις ζημιές που υπέστη η εταιρεία από τις
παράνομες προσλήψεις.

Όπως χαρακτηριστικά αναφέρει σε 20σέλιδο πόρισμά του (με ημερομηνία 28
Ιανουαρίου 1998) ο κ. Σακλαμπανάκης, «η Ολυμπιακή Αεροπορία παραβιάζει
συστηματικά τις διατάξεις του Νόμου Πεπονή. Η διοίκησή της είτε θέλει να δρα
ανεξέλεγκτα είτε είναι ανίσχυρη να αδρανοποιήσει τους υπηρεσιακούς παράγοντες
που εξακολουθούν να δρουν ανενόχλητοι στον τομέα των προσλήψεων και να
εφαρμόζουν πρακτικές που παραβιάζουν ευθέως τις αρχές της δημοσιότητας, της
διαφάνειας, της αντικειμενικότητας και της αξιοκρατίας. Τέτοια φαινόμενα
πρέπει να παταχθούν με οποιοδήποτε κόστος...».

Συγκεκριμένα, σύμφωνα με το πόρισμα του ΑΣΕΠ, ο κ. Τσαγκαράκης ως γενικός
διευθυντής της Ο.Α. μέσα στο 1997 και παρά τις επανειλημμένες οχλήσεις εκ
μέρους του κ. Σακλαμπανάκη για το παράνομο ή παράτυπο των διαδικασιών που
ακολουθούσε, προχωρούσε σε προσλήψεις προσωπικού χωρίς τα απαιτούμενα από τον
νόμο τυπικά και ουσιαστικά προσόντα.

ΚΑΙ... ΑΝΑΤΡΟΠΗ

Χαρακτηριστική είναι η περίπτωση της πρόσληψης ιπταμένων συνοδών και
φροντιστών, των οποίων η άδεια ασκήσεως των καθηκόντων τους είχε λήξει. Σε
άλλες περιπτώσεις, ο κ. Τσαγκαράκης ανέτρεψε τη σειρά κατάταξης των υποψηφίων
εις βάρος όσων διέθεταν τα απαιτούμενα προσόντα. Επίσης, προχώρησε σε
προσλήψεις αεροσυνοδών που δεν γνώριζαν την αγγλική γλώσσα και σε προσλήψεις
«υπαλλήλων χωρίς εμπειρία», οι οποίοι προσκόμισαν ανεπίσημες βεβαιώσεις
επιμέλειας ψυχικά ή σωματικά αναπήρων συγγενών τους.

Χαρακτηριστική είναι η περίπτωση υποψηφίας, η οποία ενώ στη συνέντευξή της
αρνήθηκε ότι βαρύνεται με τέτοιου είδους επιμέλεια, μετά το τέλος της
προθεσμίας υπέβαλε βεβαίωση (όχι από δημόσιο νοσοκομείο) ασθενείας συγγενούς
της, η οποία όμως δεν κατονομάζεται. Και η βεβαίωση αυτή έγινε δεκτή...

Ακόμα, στο πόρισμα αναφέρεται ότι προσλήφθηκαν παράνομα ως εποχικοί υπάλληλοι
στην Ο.Α. άτομα που δεν είχαν υποβάλει βεβαιώσεις ότι δεν ξαναείχαν εργαστεί
με συμβάσεις ορισμένου χρόνου στο Δημόσιο μέσα στον ίδιο χρόνο.

Η έρευνα έγινε δειγματοληπτικώς στα αεροδρόμια Θεσσαλονίκης, Αθηνών και
Μυτιλήνης, όπου εντοπίστηκαν 49 παράνομες προσλήψεις (οι 44 στο αεροδρόμιο της
Αθήνας). Όσον αφορά την προκήρυξη της Ο.Α. για την πρόσληψη 254 ατόμων στο
αεροδρόμιο Θεσσαλονίκης, ο κ. Τσαγκαράκης κατηγορείται ότι δεν συμπεριέλαβε
ούτε την Κοινότητα Νέου Ρυσίου, στα όρια της οποίας βρίσκεται το αεροδρόμιο
ούτε τον πλησιέστερο δήμο ή κοινότητα. Σημειώνεται ότι σύμφωνα με τον νόμο, οι
μόνιμοι κάτοικοι των περιοχών αυτών προτάσσονται στον πίνακα κατάταξης.

ΑΡΝΗΘΗΚΕ ΣΥΜΜΟΡΦΩΣΗ

Στην έγγραφη επισήμανση του κ. Σακλαμπανάκη ότι η παράλειψη αυτή «καθιστούσε
τόσο την ανακοίνωση όσο και την περαιτέρω διαδικασία επιλογής και πρόσληψης
του προσωπικού άκυρη, ο κ. Τσαγκαράκης αρνήθηκε να συμμορφωθεί».

Ειδικότερα για την περίπτωση της Θεσσαλονίκης, το μέλος του ΑΣΕΠ προτείνει:
«Να καταλογιστεί στον πρώην γενικό διευθυντή το σύνολο των αποδοχών που
καταβλήθηκαν σε 254 άτομα ­ ή για όσα απασχολήθηκαν στον αεροσταθμό
Θεσσαλονίκης που προσλήφθηκαν με την παράτυπη προκήρυξη για το διάστημα από
τις 8 Οκτωβρίου 1997 μέχρι το πέρας της σχέσεως εργασίας τους».

Επίσης, προτείνει «τα ποσά των καταλογισμών να παρακρατηθούν από τις μηνιαίες
αποδοχές του υποχρέου σε ποσοστό όχι μεγαλύτερο του μισού των αποδοχών αυτών
μέχρις ότου συμπληρωθούν τα ποσά των καταλογισμών».

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N10</CAT>
<ED>
Κωδικός άρθρου: A16061N102</ED>
<ID>
ID:130503

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N10&aa=2</URL></REF>


Article

<CATEGORY>vin04</CATEGORY>

 <H5>ΣΥΝΗΓΟΡΟΣ ΤΟΥ ΠΟΛΙΤΗ
</H5><H2>Βρέθηκε ο επικεφαλής ­ αναζητούνται στελέχη
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

ΤΟ «ΠΡΑΣΙΝΟ φως» προς την κυβέρνηση, να διορίσει στη θέση του Συνηγόρου του
Πολίτη τον καθηγητή Πολιτικών Επιστημών και Δημόσιας Διοίκησης του
Πανεπιστημίου Αθηνών κ. Νικηφόρο Διαμαντούρο, έδωσε χθες η Επιτροπή Θεσμών και
Διαφάνειας της Βουλής.

Οι παριστάμενοι βουλευτές του ΠΑΣΟΚ τάχθηκαν υπέρ της υποψηφιότητάς του, ενώ
θετική άποψη αλλά με «επιφυλάξεις» εξέφρασαν οι εκπρόσωποι της Ν.Δ. και του Συνασπισμού.

Ο 55χρονος καθηγητής, ο οποίος από το 1993 είναι διευθυντής και πρόεδρος του
Δ.Σ. του Εθνικού Κέντρου Κοινωνικών Ερευνών (ΕΚΚΕ), απαντώντας στις ερωτήσεις
των βουλευτών της Επιτροπής, διευκρίνισε ότι ο θεσμός δεν θα αποτελέσει
πανάκεια, αλλά ότι θα είναι διαμεσολαβητικός ανάμεσα στον πολίτη και το κράτος.

Πάντως, αναγνώρισε ότι για την ώρα υπάρχουν προβλήματα, κυρίως στην εξεύρεση
του κατάλληλου ανθρώπινου δυναμικού και στη στελέχωση των υπηρεσιών του
θεσμού. Εξέφρασε όμως την άποψη ότι οι επιστήμονες με τους οποίους θα
συνεργαστεί πρέπει να δημιουργήσουν έναν τέτοιο «ευέλικτο θεσμό», που θα
αποφεύγει τις υπερβολικές αγκυλώσεις από την ιεραρχία της Δημόσιας Διοίκησης.

Σύμφωνα με τον κ. Διαμαντούρο, τέσσερις θα είναι οι βασικοί κύκλοι
αρμοδιοτήτων του Συνηγόρου του Πολίτη.

*Το Δημόσιο και οι οικονομικές υπηρεσίες (Εφορίες κ.λπ.).

*Ο τομέας της υγείας, οι κοινωνικές υπηρεσίες και το κράτος πρόνοιας.

*Οι κλάδοι της Δημόσιας Διοίκησης που αφορούν στα Σώματα Ασφαλείας και το
σωφρονιστικό σύστημα.

*Ανθρώπινα δικαιώματα, μειονότητες κ.λπ.

Βεβαίως, όπως εξέθεσε στα μέλη της Επιτροπής ο κ. Διαμαντούρος, τα πάντα θα
εξαρτηθούν στην πράξη από την ίδια τη ζωή. «Δεν ξέρουμε για την ώρα από πού θα
προέλθει ο μεγάλος όγκος των προβλημάτων», τόνισε. 
Μέχρι σήμερα έχουν εγγραφεί στον προϋπολογισμό 200 εκατ. δρχ. ώστε να
καλυφθούν οι πρώτες ανάγκες για τη λειτουργία του θεσμού. 
Οι υπηρεσίες του Συνήγορου του Πολίτη θα στεγαστούν σε ένα κτίριο πίσω από το
«Χίλτον». Ο κ. Διαμαντούρος θα πλαισιωθεί από τέσσερις βοηθούς, ενώ οι
υπόλοιπες θέσεις θα καλυφθούν από 30 ειδικούς επιστήμονες, που θα προσληφθούν
με διαγωνισμό, αλλά και με άλλους 40 δημοσίους υπαλλήλους με αυξημένα
προσόντα, οι οποίοι θα αποσπαστούν από άλλες υπηρεσίες του Δημοσίου.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N10</CAT>
<ED>
Κωδικός άρθρου: A16061N103</ED>
<ID>
ID:130538

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N10&aa=3</URL></REF>


Article

<CATEGORY>vin04</CATEGORY>

 <H2>Στεφανόπουλος σε Άρτα - Πρέβεζα
</H2>
<AUTHOR>Γ. ΚΥΡΟΥΣΗΣ</AUTHOR>

ΙΩΑΝΝΙΝΑ

ΔΙΗΜΕΡΗ περιοδεία στην Άρτα και στην Πρέβεζα πραγματοποιεί από το πρωί χθες ο
Πρόεδρος της Δημοκρατίας κ. Κωστής Στεφανόπουλος.

Στην Άρτα έφθασε με ελικόπτερο, όπου του έγινε θερμή υποδοχή από τις τοπικές
αρχές και πλήθος κατοίκων της περιοχής. Παρόντες στην υποδοχή ο πρόεδρος του
ΔΗΚΚΙ κ. Δημήτρης Τσοβόλας και βουλευτές.

Προσφωνώντας τον Πρόεδρο στην Πλατεία Κιλκίς ο δήμαρχος Άρτας κ. Κ. Βάγιος
αναφέρθηκε στα προβλήματα της πόλης, τονίζοντας ότι το κράτος έχει ξεχάσει την
περιοχή και ζήτησε την παρέμβαση του κ. Στεφανόπουλου για να δοθεί μια ώθηση ανάπτυξης.

­ «Δεν μπορώ να λύσω εγώ τα προβλήματα που αντιμετωπίζει η Άρτα ­ είπε ο κ.
Στεφανόπουλος ­ αλλά καλά κάνετε και τα θέτετε, γιατί μόνο έτσι μπορεί να
ευαισθητοποιηθεί μια κυβέρνηση για την επίλυσή τους».

Αναφερόμενος στα εθνικά μας θέματα, ο Πρόεδρος της Δημοκρατίας τόνισε: «Πρέπει
να υπερασπίζουμε την πατρίδα από τους εχθρούς. Εγώ δεν κινδυνολογώ, αλλά
πρέπει να υπερασπιζόμαστε την αξιοπρέπεια, την υπερηφάνεια και την εδαφική μας κυριαρχία».

Ο κ. Στεφανόπουλος απηύθυνε από την Άρτα και ένα μήνυμα προς τους αγρότες:

«Βρίσκονται σε δύσκολη θέση, είπε. Όμως το κράτος δεν μπορεί να λύσει όλα τα
προβλήματα που αντιμετωπίζουν. Στο μέλλον οι ενισχύσεις από την Ευρωπαϊκή
Ένωση θα περιορίζονται και εμείς θα πρέπει τότε να δούμε τι θα κάνουμε».

Σήμερα Τρίτη ο κ. Στεφανόπουλος θα περιοδεύσει στο Νομό Πρέβεζας.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N10</CAT>
<ED>
Κωδικός άρθρου: A16061N104</ED>
<ID>
ID:130561

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N10&aa=4</URL></REF>


Article

<CATEGORY>vin04</CATEGORY>

 <H2>Ο Άκης «φωτογράφισε» τους Πάτριοτ
</H2>
ΤΗΝ ΑΠΟΚΤΗΣΗ από την Ελλάδα υπερσύγχρονων πυραυλικών συστημάτων ­ πολύ πιο
αποτελεσματικών από τους ρωσικούς S-300 ­ ανακοίνωσε ουσιαστικά χθες ο
υπουργός Άμυνας Άκης Τσοχατζόπουλος, σημειώνοντας παράλληλα ότι οι απειλές για
χτύπημα κατά των ρωσικών πυραύλων στην Κύπρο δεν είναι παρά ένα
«προπαγανδιστικό παιχνίδι των Τούρκων».

«Κατά το τρέχον έτος η Ελλάδα θα έχει στην κατοχή της αντιαεροπορικούς
πυραύλους κατά πολύ ισχυρότερους από το σύστημα των Κυπρίων, το οποίο είναι
προελεύσεως της δεκαετίας του '70», υπογράμμισε ο κ. Τσοχατζόπουλος,
«φωτογραφίζοντας» κατά πάσα πιθανότητα τους πυραύλους Πάτριοτ.

Σύμφωνα με στρατιωτικούς κύκλους, εντός των επόμενων ημερών αναμένεται να
σταλεί πρόσκληση για υποβολή προσφορών τόσο προς την αμερικανική εταιρεία που
κατασκευάζει τους Πάτριοτ όσο και προς τη ρωσική εταιρεία η οποία κατασκευάζει
τους S-300, που μέχρι τώρα είναι οι μόνες γνωστές υποψήφιες. Οι πύραυλοι αυτοί
(S-300 ή Πάτριοτ) θα αποτελέσουν ένα από τα τέσσερα μέρη της αντιαεροπορικής
ομπρέλας που θα αναπτυχθεί από το υπουργείο Άμυνας στον ελληνικό εναέριο χώρο.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N10</CAT>
<ED>
Κωδικός άρθρου: A16061N105</ED>
<ID>
ID:130575

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N10&aa=5</URL></REF>


Article

<CATEGORY>vin04</CATEGORY>

 <H2>Προβληματισμός για ευέλικτο ωράριο - μερική απασχόληση
</H2>
ΕΥΕΛΙΚΤΟ ωράριο και μερική απασχόληση στον ιδιωτικό και ευρύτερο δημόσιο τομέα
απασχολούν την κυβέρνηση, στο πλαίσιο της συζήτησης που έχει ανοίξει σε
ευρωπαϊκό επίπεδο για τη μελλοντική οργάνωση της εργασίας.

Υπέρ της προσέγγισης μιας ισορροπίας ανάμεσα στο ευέλικτο ωράριο, την μερική
απασχόληση και την «πραγματική» απασχόληση τάχθηκε χθες ο υπουργός Δημόσιας
Διοίκησης κ. Αλέκος Παπαδόπουλος, μιλώντας στην πανευρωπαϊκή διάσκεψη για
θέματα τοπικής και περιφερειακής διοίκησης που οργάνωσε η ΑΔΕΔΥ.

«Η ευθύνη για την εξισορρόπηση αντίθετων ή αντίρροπων επιδιώξεων, όπως σίγουρα
θα είναι αυτές των εργοδοτών και των εργαζομένων, και στον ιδιωτικό και στον
δημόσιο τομέα, ανήκει στους κοινωνικούς εταίρους». Η αποστροφή αυτή στο λόγο
του υπουργού θεωρήθηκε ως προάγγελος αλλαγών στο ωράριο απασχόλησης των
δημοσίων υπαλλήλων, τη στιγμή μάλιστα που την ίδια ημέρα ο υπουργός Εργασίας
κ. Μ. Παπαϊωάννου σε συνέντευξή του έκανε λόγο για τη μερική απασχόληση των
εργαζομένων στον ευρύτερο δημόσιο τομέα.

«Είμαστε αντίθετοι στην καθιέρωση της μερικής απασχόλησης», δήλωσε ο πρόεδρος
της ΑΔΕΔΥ κ. Ι. Κουτσούκος, ενώ λίγο αργότερα ο κ. Παπαδόπουλος σε
διευκρινιστικές του δηλώσεις προς τους δημοσιογράφους τόνιζε ότι κακώς δόθηκε
η παραπάνω ερμηνεία στα λεγόμενά του, καθώς ο ίδιος «τάσσεται υπέρ του 8ώρου
και μάλιστα ελεγχόμενου ωραρίου στον με στενή έννοια δημόσιο τομέα». Πρόσθεσε
δε ότι με την ομιλία του έθιξε και περιέγραψε έναν προβληματισμό που υπάρχει
σε ολόκληρη την Ευρώπη, δίνοντας έμφαση στην ιδέα της δέσμευσης των κοινωνικών
εταίρων για τη σύσταση ενός ευρωπαϊκού συμβατικού πλαισίου στον τομέα της
οργάνωσης της εργασίας και της ευελιξίας, μέσα από έναν δομημένο διάλογο.

Ο κ. Παπαδόπουλος δέχθηκε ότι η Ευρωπαϊκή Επιτροπή μένει αρκετά ασαφής στις
διατυπώσεις της όσον αφορά τη μορφή που μπορεί να πάρει μια τέτοια διαδικασία.
Είναι εξίσου ασαφής για το περιεχόμενο των συγκεκριμένων δεσμεύσεων που
ενδέχεται να προκύψουν απ' αυτόν τον διάλογο.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N11</CAT>
<ED>
Κωδικός άρθρου: A16061N111</ED>
<ID>
ID:130465

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N11&aa=1</URL></REF>


Article

<CATEGORY>vin04</CATEGORY>

 <H2>Η προκήρυξη για 2.168 θέσεις σε νομαρχίες και δήμους
</H2>
ΣΤΟ ΤΕΛΙΚΟ στάδιο επεξεργασίας από το ΑΣΕΠ βρίσκεται η προκήρυξη για την
πλήρωση ­ με τη διαδικασία των μορίων ­ 2.168 θέσεων στις περιφέρειες,
νομαρχίες και δήμους όλης της χώρας. Πρόκειται, κυρίως, για εξειδικευμένο,
επιστημονικό προσωπικό, αλλά και διοικητικούς υπαλλήλους (οι τελευταίοι θα
προσληφθούν σχεδόν κατ' αποκλειστικότητα στους δήμους).

Συγκεκριμένα πρόκειται για 237 θέσεις στις περιφέρειες, 909 θέσεις στις
νομαρχίες και 1.071 θέσεις στους δήμους. Από αυτές οι 1.033 αφορούν υποψηφίους
πανεπιστημιακής εκπαίδευσης (που πρέπει να έχουν γεννηθεί μεταξύ των ετών
1961-1977), 477 για υποψηφίους τεχνολογικής εκπαίδευσης (1963-1977), 531
δευτεροβάθμιας εκπαίδευσης (1963-1977) και 127 υποχρεωτικής εκπαίδευσης
(1963-1978). Η προκήρυξη αναμένεται να εκδοθεί την ερχόμενη εβδομάδα.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N11</CAT>
<ED>
Κωδικός άρθρου: A16061N112</ED>
<ID>
ID:130504

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N11&aa=2</URL></REF>


Article

<CATEGORY>vin04</CATEGORY>

 <H2>Στάσεις στα τρόλεϊ την Παρασκευή
</H2>
ΧΩΡΙΣ τρόλεϊ από τις 5-8 π.μ. και από τις 10 μ.μ. μέχρι τη λήξη της
κυκλοφορίας θα μείνει την Παρασκευή η πρωτεύουσα, λόγω των στάσεων εργασίας
των εργαζομένων στα ΗΛΠΑΠ.

*Την αντίθεσή τους στη συγχώνευση του Ταμείου Παρακαταθηκών και Δανείων με το
Ταχυδρομικό Ταμιευτήριο εκφράζουν οι εργαζόμενοι στο Ταμείο.

Ο Σύλλογος Υπαλλήλων του Ταμείου Παρακαταθηκών και Δανείων υποστηρίζει ότι το Ταμείο:

­ Δεν είναι προβληματικός οργανισμός, αντίθετα είναι κερδοφόρος και το 1996
είχε κέρδη 54 δισ. δρχ.

­ Ανταποκρίνεται άριστα στον κοινωνικό του ρόλο (δάνεια προς δημοσίους
υπαλλήλους, ΟΤΑ και δημοτικές επιχειρήσεις κ.ά.).

*Ο Πανελλήνιος Σύλλογος Υπαλλήλων ΕΟΜΜΕΧ οργανώνει σήμερα στάση εργασίας από
τις 11 π.μ. έως τη 1 το μεσημέρι καταγγέλλοντας το σχέδιο κατάργησης του οργανισμού.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N11</CAT>
<ED>
Κωδικός άρθρου: A16061N113</ED>
<ID>
ID:130539

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N11&aa=3</URL></REF>


Article

<CATEGORY>vin04</CATEGORY>

 <H2>ΚΚΕ εναντίον όλων για τις ΔΕΚΟ
</H2>
ΕΠΙΘΕΣΗ κατά της κυβέρνησης και των άλλων κομμάτων της αντιπολίτευσης, για τη
στάση τους έναντι των ΔΕΚΟ, έκανε ο Ορέστης Κολοζώφ, μέλος του Πολιτικού
Γραφείου και κοινοβουλευτικός εκπρόσωπος του ΚΚΕ.

Όπως είπε, «αποσιωπούν το γεγονός ότι η ύπαρξη των ΔΕΚΟ είναι αναγκαία, ότι
ακριβώς οι ΔΕΚΟ μπορούν, φυσικά όχι όπως είναι σήμερα, αλλά αφού εξυγιανθούν,
μπορούν και πρέπει να αποτελέσουν μοχλό για την κοινωνικοοικονομική ανάπτυξη
της χώρας μας σε φιλολαϊκή κατεύθυνση, μπορούν να διευκολύνουν την
ορθολογικότερη οργάνωση της παραγωγής και των υπηρεσιών. Με λίγα λόγια,
μπορούν να βοηθήσουν να βγει η χώρα από την κρίση».

Ο κ. Κολοζώφ πρόσθεσε ακόμη ότι «οι ιδιωτικοποιήσεις είναι ταυτόσημες με την
ανατροπή των εργασιακών σχέσεων και την καταπάτηση των δικαιωμάτων των εργαζομένων».

Επανέλαβε επίσης τη θέση του κόμματός του ότι μόνη αντιμετώπιση μπορεί να
είναι η δημιουργία «ενός ισχυρού ενωτικού πατριωτικού μετώπου, ενός μετώπου με
αντιιμπεριαλιστικό, αντιμονοπωλιακό και δημοκρατικό προσανατολισμό, που θα
συσπειρώσει τον ελληνικό λαό και θα δημιουργήσει τους νέους πολιτικούς
σχηματισμούς που θα σαρώσουν τα κόμματα της υποταγής στους ξένους και θα
ανοίξουν το δρόμο για την ανάπτυξη της χώρας».

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N11</CAT>
<ED>
Κωδικός άρθρου: A16061N114</ED>
<ID>
ID:130562

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N11&aa=4</URL></REF>


Article

<CATEGORY>vin04</CATEGORY>

 <H5>Το παιδικό κοινό δεν το ξεγελάς
</H5><H2>30 ΕΡΩΤΗΣΕΙΣ
</H2><H2>ΔΗΜΗΤΡΗΣ ΠΟΤΑΜΙΤΗΣ
</H2>
<AUTHOR>ΑΝΤΩΝΗΣ ΣΠΗΛΙΟΠΟΥΛΟΣ</AUTHOR>

ΓΕΝΝΗΘΗΚΕ: Στο νησί της Αφροδίτης

ΦΑΓΗΤΟ: Βρήκες άνθρωπο να ρωτήσεις

ΘΥΜΑΤΑΙ: Την τουρκοκρατούμενη Αμμόχωστο των εφηβικών του χρόνων.

ΕΛΑΤΤΩΜΑΤΑ: Φανατισμός, τελειομανία

ΕΝΑ ΤΑΞΙΔΙ: Στα έγκατα της γης

ΑΝΤΙΠΑΘΕΙ: Την βαρύτητα της σοβαροφάνειας

ΤΟΝ ΘΥΜΩΝΕΙ: Η αναλγησία των πολιτικών

ΟΝΕΙΡΕΥΕΤΑΙ: Τον χαμένο παράδεισο.

Το παιδικό θέατρο προετοιμάζει και τον αυριανό πρωθυπουργό, υποστηρίζει ο
ηθοποιός και σκηνοθέτης Δημήτρης Ποταμίτης. Το παιδί, προσθέτει, πρέπει να
αντιμετωπίζεται ως αθώος ποιητής και όχι ως καθυστερημένος άνθρωπος. Και
προσδιορίζει ότι η μέθοδος να περάσει στα παιδιά το «νόημα» ενός παιδικού
θεατρικού έργου είναι «το παιχνίδι δια της συμμετοχής στην παράσταση».

ΕΡ.: Ηθοποιός, συγγραφέας, σκηνοθέτης, ποιητής, θέατρο για παιδιά... Τι απ' όλα;

ΑΠ.: Θέατρο για παιδιά. Γιατί έτσι προετοιμάζεται ο αυριανός καλός θεατής, ο
αυριανός ευσυνείδητος πολίτης, αλλά ­ κυρίως ­ ο αυριανός πρωθυπουργός της Ελλάδος!

ΕΡ.: Σε τι διαφέρει ένας μικρός από έναν μεγάλο θεατή;

ΑΠ.: Το παιδί είναι αθώο, αγνό, άρα και ποιητικό. Ο μεγάλος έχει
προκατασκευασμένες ιδέες, δεν προσέρχεται αγνός στο θέατρο. Έχει το σύνδρομο
του άπιστου Θωμά.

ΕΡ.: Πώς πρέπει να αντιμετωπίζεται το παιδί ως θεατής;

ΑΠ.: Ως αθώος ποιητής κι όχι ως καθυστερημένος άνθρωπος.

ΕΡ.: Ποια η μέθοδος να περάσετε στα παιδιά «το νόημα» μέσα από το θέατρο;

ΑΠ.: Το παιχνίδι δια της συμμετοχής στην παράσταση.

ΕΡ.: Και τι είναι για σας το παιδικό παιχνίδι;

ΑΠ.: Το δικαίωμα της φαντασίας να υπάρχει και να εξουσιάζει τη ζωή.

ΕΡ.: Γιατί, τελικά, η φαντασία;

ΑΠ.: Ζούμε σε μια εποχή αήθη. Αν πρέπει να περισώσουμε κάτι είναι τα παιδιά μας.

ΕΡ.: Ποια η θεματολογία των έργων για παιδιά; Παραδοσιακά παραμύθια ή σύγχρονα θέματα;

ΑΠ.: Σαφώς σύγχρονα, γιατί ο κόσμος έχει αλλάξει.

ΕΡ.: Ναι, αλλά η σύγχρονη πραγματικότητα είναι συχνά τρομακτική. Πώς να τη
δώσουμε στο παιδί;

ΑΠ.: Με το χαμόγελο του παλιάτσου, βέβαια, όχι με την μάσκα της τραγωδίας.

ΕΡ.: Το παιδικό κοινό ή το ενήλικο είναι ο πιο αυστηρός θεατής;

ΑΠ.: Σαφώς το παιδικό, γιατί δεν μπορείς να το ξεγελάσεις.

ΕΡ.: Ποιο το μεγαλύτερο ελάττωμα του παιδικού θεάτρου;

ΑΠ.: Το ανόητο παιδιάρισμα.

ΕΡ.: Ποιο το πιο εντυπωσιακό στοιχείο από αντίδραση παιδιού που συναντήσατε σε
παράστασή σας;

ΑΠ.: Όταν ένα παιδί 16 μόλις μηνών χτυπούσε τα χεράκια του ακολουθώντας την
διαφορετική ρυθμοποιία 30 τραγουδιών στον «Παππού Αριστοφάνη», δίκην μιας
μουσικής μεγαλοφυίας.

ΕΡ.: Οι πηγές που αντλείτε τη σύγχρονη θεατρική μυθολογία;

ΑΠ.: Σύγχρονα θέματα, οικολογία, ειρήνη, πόλεμος αλλά και μεγάλα κλασικά έργα,
διασκευασμένα για παιδιά.

ΕΡ.: Δυσκολότερο ή ευκολότερο το παίξιμο του ηθοποιού στο θέατρο για παιδιά;

ΑΠ.: Σαφώς δυσκολότερο γιατί οφείλει να είναι πιο σύνθετο, πιο εξωστρεφές.

ΕΡ.: Είναι γνωστό πως τις παραστάσεις της παιδικής σας σκηνής παρακολουθούν
και πολλοί μεγάλοι. Τι νομίζετε ότι τους ελκύει;

ΑΠ.: Το ότι καταφέρνουμε να τους απελευθερώσουμε το παιδί που κρύβουν μέσα τους.

ΕΡ.: Πολλοί θεωρούν το θέατρο για παιδιά πηγή πλουτισμού και οικονομική διέξοδο.

ΑΠ.: Μια παράσταση για παιδιά τους πληροφορώ κοστίζει τετραπλάσια από μια για μεγάλους!

ΕΡ.: Ποια η στάση του κράτους και των ΜΜΕ απέναντι στο παιδικό θέατρο;

ΑΠ.: Δυστυχώς, άγριο σνομπάρισμα.

ΕΡ.: Πού πιστεύετε ότι οφείλεται αυτό το σνομπάρισμα;

ΑΠ.: Στο ότι δεν ξέρουν πόσα απίδια βάζει ο σάκος!

ΕΡ.: Πόσα παιδικά έργα γράψατε;

ΑΠ.: Τις «Ιστορίες του Παππού Αριστοφάνη», που ανέβηκαν από 7 διαφορετικούς
θιάσους στην Ελλάδα και σε 13 χώρες του εξωτερικού, τα «Ανάποδα παραμύθια» και
το «Λουρί του Σωκράτη» που παίζουμε τώρα.

ΕΡ.: Τι είναι ο Σωκράτης;

ΑΠ.: Ένας σκυλάκος, που επηρεασμένος από τη μόδα της αστυφιλίας πάει στην πόλη
να «κάνει την τύχη του» και εκεί συναντάει όλα τα δεινά του πολιτισμού...

ΕΡ.: Τι είναι για σας τελικά το θέατρο, είτε για μεγάλους είτε για μικρούς;

ΑΠ.: Ένα παιχνίδι τελειότητας ή αλλιώς ο έρωτας της ατέλειας προς την τελειότητα.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N12</CAT>
<ED>
Κωδικός άρθρου: A16061N121</ED>
<ID>
ID:130466

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N12&aa=1</URL></REF>


Article

<CATEGORY>vin06</CATEGORY>

 <H5>Η ΕΛΛΑΔΑ ΣΤΟ ΣΑΛΟΝΙ ΓΛΩΣΣΩΝ, ΠΟΛΙΤΙΣΜΩΝ ΚΑΙ ΤΑΞΙΔΙΩΝ ΤΟΥ ΠΑΡΙΣΙΟΥ
</H5><H2>Ο Εθνικός μας Ύμνος, ένα ωραίο δώρο...
</H2>
<AUTHOR>ΒΑΣΙΛΗΣ ΒΑΣΙΛΙΚΟΣ</AUTHOR>

Αλήθεια, τι ωραιότερο δώρο θα μπορούσε να κάνει ένα κράτος στους ξένους
επισκέπτες του ή στους ξένους φίλους, μέσω των πρεσβειών του, όταν μάλιστα τα
«εθνικά θέματα» βρίσκονται σε πρώτο πλάνο, από το να χαρίζει ένα
βιβλίο-λεύκωμα του εθνικού του ύμνου μεταφρασμένο στις κυριότερες ευρωπαϊκές
γλώσσες ­ αγγλικά, γαλλικά, γερμανικά, ισπανικά και ιταλικά ­ με την ευκαιρία
της επετείου των διακοσίων χρόνων από τη γέννηση του εθνικού του ποιητή;

Η ΙΔΕΑ ρίχτηκε από τον πρόεδρο του Ινστιτούτου της Ελληνικής Γλώσσας, καθηγητή
κ. Δημήτρη Μαρωνίτη, στο πρόσφατο Expo-Langues (16ο Σαλόνι Γλωσσών, Πολιτισμών
και Ταξιδιών), στο Παρίσι. Φέτος, γιορτάζουμε τον Διονύσιο Σολωμό και οι
μεταφράσεις ολόκληρου του εθνικού μας ύμνου υπάρχουν. Νομίζω πως το ΙΕΓ δεν θα
δυσκολευτεί να βρει την κατάλληλη χρηματοδότηση, ώστε η ιδέα να πάρει σάρκα
και οστά. Είναι εθνική ανάγκη.

Στη διεθνή αυτή έκθεση των Γλωσσών που γίνεται κάθε χρονιά στη γαλλική
πρωτεύουσα, φέτος τιμώμενη χώρα ήταν η Ιαπωνία. Ωστόσο και η χώρα μας, αν και
μικρή, είχε και φέτος, μέσω του αρμόδιου υπουργείου Παιδείας, μια πολύ
αξιόλογη παρουσία. Είναι από τις λίγες φορές όπου σε μια διεθνή έκθεση η
Ελλάδα εξάγει τα προϊόντα της, αντί μόνο να εισάγει. Η νεοελληνική γλώσσα
θεωρείται πια απαραίτητο συμπλήρωμα για τα «πακέτα» που κλείνουν οι τουρ
οπερέιτορς, ενώ η αρχαία, λόγω της βραχυγραφίας της, τείνει να υποκαταστήσει
τα λατινικά στις νέες τεχνολογίες.

Το ενδιαφέρον των Ιαπώνων, π.χ., για το πώς το «αεί εν ην ον» θα μπορέσει να
περάσει στη γλώσσα των ηλεκτρονικών υπολογιστών, αντικαθιστώντας τα
μακροσκελέστερα imput - output, σημαίνει ότι άρχισε η αντίστροφη μέτρηση. Ο
Δημόκριτος και ο Λεύκιππος, που ανακάλυψαν ο πρώτος τη διάσπαση του ατόμου και
ο δεύτερος τον ανθρώπινο εγκέφαλο (κι ένας ηλεκτρονικός υπολογιστής τον
ανθρώπινο εγκέφαλο έχει σαν μοντέλο), ολοένα κερδίζουν έδαφος στους «soft» και
«hard» κατασκευαστές των «ware».

Μέσα σε αυτό το γενικότερα θετικό κλίμα (όπου οι ξένοι αναζητούν τη ρίζα των
λέξεων που χρησιμοποιούν χωρίς να γνωρίζουν τι σημαίνουν «τηλέφωνο»,
«ημιπληγικός», «ιδιώτης» και μερικές ακόμα χιλιάδες) η συζήτηση στρογγύλης
τραπέζης, που έγινε με θέμα «Τα νέα ελληνικά ως γλώσσα μετάφρασης και ως
μεταφρασμένη γλώσσα», απέκτησε εντελώς ιδιαίτερο ενδιαφέρον που φάνηκε με την
προσέλευση του πολυεθνικού κοινού.

Στη συζήτηση μετείχαν εκτός από τον Δημήτρη Μαρωνίτη, που προήδρευε, ο Ζακ
Λακαριέρ, ο Τίτος Πατρίκιος, ο Α. Χρηστίδης, ο Γιώργος Χειμωνάς και ο υπογράφων.

Ο καθηγητής Μαρωνίτης (που εκτός από λαμπρός δοκιμιογράφος είναι και ο
μεταφραστής του Ηροδότου και της Ομηρικής Οδύσσειας, που η έκδοσή της
ολοκληρώνεται σταδιακά) στην εισήγησή του επεσήμανε τις διαφοροποιήσεις που
έχουν επέλθει σχετικά με το δίπολο «γλώσσα πηγή» - «γλώσσα στόχος». Ο Α.
Χρηστίδης αναφέρθηκε στο πώς, π.χ., ο Παπαδιαμάντης μεταφράζοντας
Ντοστογιέφσκι από τα γαλλικά, κατάφερε λόγω συγγένειας (και όχι μόνο
θρησκευτικής) με τον μεγάλο ομόλογό του να «πιάσει» το πνεύμα, ακόμα και στην
«προσωπική» του καθαρεύουσα, καλύτερα μερικές φορές κι από τη μετάφραση του
«Εγκλήματος και Τιμωρίας» από το πρωτότυπο.

Ο Τίτος Πατρίκιος έδωσε απτά δείγματα μεταφράσεων δικών του, ενώ μιλώντας για
τα προβλήματα γενικά μιας μετάφρασης αναφέρθηκε στο πώς η παραβολή, π.χ., του
καλού σπορέα από τα Ευαγγέλια δεν γίνεται κατανοητή σε χώρες όπου η «σπορά»
δεν υπάρχει. (Στην Ασία το ρύζι εμφυτεύεται σπόρο-σπόρο, δεν σπέρνεται. Άρα σε
αυτήν την περίπτωση τι πρέπει να κάνει ο μεταφραστής;).

Ο Γιώργος Χειμωνάς μιλώντας για τα δικά του κείμενα, που έχουν μεταφραστεί στα
γαλλικά και σε άλλες σύγχρονες ευρωπαϊκές γλώσσες, στάθηκε χαρακτηριστικά στη
μετάφραση από το Πανεπιστήμιο της Rennes τού βιβλίου του «Ο εχθρός του ποιητή»
στα κέλτικα, που τη θεωρεί ως την πιο σημαντική (ή, έστω, συγκινητική γι'
αυτόν τον ίδιο, όπως είπε), επειδή «διασταυρώνει» δυο ξένους μεταξύ τους
πολιτισμούς, αποκαλύπτοντας την ποιητική συγγένεια δύο αρχαίων γλωσσών, όπως
τα ελληνικά και τα κέλτικα.

Ο Ζακ Λακαριέρ ­ που πρώτος έκανε ν' ακουστεί το όνομα της νεοελληνικής
λογοτεχνίας στη Γαλλία μετά το '50 ­ διαπίστωσε, με φανερή ικανοποίηση, ότι
σήμερα τα πράγματα δεν είναι όπως παλιά. Δεκάδες βιβλία Ελλήνων συγγραφέων και
ποιητών μεταφράζονται, γιατί δεν υπάρχουν πια, μέσα στα πλαίσια της Ενωμένης
Ευρώπης, μειονοτικές γλώσσες. Παραφράζοντας τον Μαβίλη εννοούσε πως μπορεί να
υπάρχουν μόνο «μειονοτικοί άνθρωποι».

Τρεις μικρόσωμοι Ιάπωνες στο βάθος της αίθουσας παρακολουθούσαν και κατέγραφαν
όσα λέγονταν. Στο τέλος ήρθαν να ρωτήσουν αν ο Εθνικός μας Ύμνος, του
Διονυσίου Σολωμού, ήταν μεταφρασμένος στα ιαπωνικά. Όταν τους ρωτήσαμε γιατί
ρωτούν, μας αποκρίθηκαν ότι ο δικός τους εθνικός ποιητής ήταν ο ελληνικής
καταγωγής Λευκάδιος Χερν και ήθελαν, εν όψει των Χειμερινών Ολυμπιακών του
Ναγκάνο, να έχουν τον δικό μας και στη γλώσσα τους.

Ποια άραγε είναι η καλύτερη θωράκιση της χώρας μας; Το φάντασμα της ποίησης
διαφεντεύει καμιά φορά καλύτερα κι από τα Φάντομ. Και δεν στοιχίζει ούτε όσο
μια περιπολία στους ουρανούς το να υπάρχει «Απ' τα κόκκαλα βγαλμένη των
Ελλήνων τα ιερά...» σε όσες γλώσσες ήδη βρίσκεται μεταφρασμένο. Σ' ένα
λεύκωμα. 
<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N13</CAT>
<ED>
Κωδικός άρθρου: A16061N131</ED>
<ID>
ID:130429

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N13&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Θέλει μαγκιά να είσαι ευτυχισμένος
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

ΚΑΝΕΙΣ δεν ήθελε να ήταν στη θέση τους. Ούτε των γυναικών ούτε των συζύγων
τους. Όλοι θα ήθελαν βέβαια πολύ να ήταν στη θέση του ντετέκτιβ που τράβηξε
τις επίμαχες σκηνές. Να κολλήσουν το μάτι στην κλειδαρότρυπα για ν' απολαύσουν
το πορνό. Ώστε να μπορούν έπειτα να διηγηθούν τις πιπεράτες λεπτομέρειες τα
ατελείωτα βράδια της πλήξης που κάνουν την ατμόσφαιρα του σπιτιού ανυπόφορη
και τις σωματικές επιθυμίες να φουντώνουν από μια αρρωστημένη ψευδαίσθηση αμαρτίας.

Υπάρχει μια ιστορία στις «Νύχτες κοκαΐνης» του Μπάλαρντ που θυμίζει τόσο πολύ
το «ροζ σκάνδαλο της Λάρισας». Στο πανάκριβο θέρετρο ζευγάρια πεθαίνουν από
πλήξη. Τα έχουν όλα, χωρίς να έχουν τίποτα. Για ν' αποκτήσουν ζωή, δημιουργούν
με τη συνενοχή τους ένα χώρο μισοφωτισμένο στις ζωές τους όπου συμβαίνουν
διάφορα μικρά και μεγάλα παραπτώματα. Μερικές κλοπές, υπόνοιες για σπίτια των
οργίων, παιδεραστία και παράνομοι έρωτες διαχέονται στη μικρή κοινωνία της
Εστρέλα ντελ Μάρε. Έως ότου γίνεται ένας φόνος. Το σκοινί τεντώνεται ακόμα
περισσότερο. Ε, λοιπόν; Ακόμα καλύτερα. Το αίμα επιτέλους ξανακύλησε στις
φλέβες ζωηρά. Ο φόβος, άλλωστε, όπως και η αίσθηση του απαγορευμένου είναι
τόσο ισχυρά συναισθήματα.

Στην ιστορία της Λάρισας δεν υπάρχουν κατηγορούμενοι ούτε κατήγοροι. Δεν
υπάρχουν ούτε ηττημένοι ούτε νικητές. Άλλωστε όλοι φαίνονταν τόσο
ικανοποιημένοι σ' αυτή τη βολική «άγνοια». Και να που ήρθε η αναπάντεχη
ανατροπή και δημιουργήθηκε αυτή η τόσο δυσάρεστη κατάσταση. Ε, λοιπόν; Ακόμα
καλύτερα. Το αίμα επιτέλους ξανακύλησε στις φλέβες ζωηρά. Να μιας πρώτης
τάξεως ευκαιρία να ξαναζωντανέψουν συναισθήματα καταχωνιασμένα, απονεκρωμένα
μέσα στη γλυκιά συζυγική θαλπωρή. Ευτυχισμένοι στην άγνοιά τους θα ήθελαν να
είναι, αλλά και τώρα που έμαθαν ίσως είναι καλύτερα.

Θέλει μεγάλη μαγκιά να είσαι ευτυχισμένος πληρώνοντας το κόστος της αλήθειας.
Κι αν δεν την έχεις, τότε, τουλάχιστον, ας σε αναγκάσουν «οι άλλοι» να την αποκτήσεις.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N13</CAT>
<ED>
Κωδικός άρθρου: A16061N132</ED>
<ID>
ID:130510

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N13&aa=2</URL></REF>


Article

<CATEGORY>vin06</CATEGORY>

 <H5>ΟΙ ΔΙΚΑΣΤΙΚΕΣ ΕΝΩΣΕΙΣ ΠΑΡΑΚΟΛΟΥΘΟΥΝ ΜΕ ΠΡΟΒΛΗΜΑΤΙΣΜΟ ΤΗ ΝΕΑ ΑΝΤΙΠΑΡΑΘΕΣΗ
ΓΙΑΝΝΟΠΟΥΛΟΥ - ΜΑΤΘΙΑ
</H5><H2>Κορυφώνεται η ένταση
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Με έντονο προβληματισμό και ανησυχία παρακολουθούν οι δικαστικές ενώσεις τη
νέα αντιπαράθεση μεταξύ του υπουργού Δικαιοσύνης κ. Ευάγ. Γιαννόπουλου και του
προέδρου του Αρείου Πάγου κ. Στέφ. Ματθία, ενώ οι δύο «αντιμαχόμενες» πλευρές
ρίχνουν τους τόνους, αν και εμφανίζονται αμετακίνητες στις θέσεις τους.

Γιαννόπουλος - Ματθίας. Η αντιπαράθεσή τους προβληματίζει τις δικαστικές ενώσεις

Ο ΠΡΟΕΔΡΟΣ της Ένωσης Δικαστών και Εισαγγελέων, αρεοπαγίτης κ. Κων.
Λυμπερόπουλος, τόνισε σε χθεσινές δηλώσεις του ότι «τέτοιες εντάσεις μεταξύ
υπουργείου και Αρείου Πάγου δεν είναι ευχάριστες σε κανέναν», ενώ απέφυγε να
πάρει θέση επί της ουσίας της διαμάχης. Εμμέσως, ωστόσο, διατύπωσε αιχμές για
την απόφαση του κ. Ματθία να συγκαλέσει την Ολομέλεια του Ανωτάτου Δικαστηρίου
προκειμένου να συζητηθούν ενέργειες του υπουργού, σημειώνοντας ότι «το ζήτημα
έρχεται ανεπίκαιρα στην Ολομέλεια».

«Θα έπρεπε είτε να συγκληθεί η Ολομέλεια όταν το θέμα Πουρσανίδη βρισκόταν
στην επικαιρότητα είτε να συγκληθεί αργότερα, σε χρόνο εντελώς ανύποπτο, ώστε
να είχε τη δυνατότητα η Ολομέλεια να κρίνει πιο ψύχραιμα, όταν θα είχαν πλέον
αποφορτιστεί τα πράγματα...», ανέφερε ο κ. Λυμπερόπουλος.

Την ίδια ώρα, ο υπουργός Δικαιοσύνης (με δηλώσεις του στον ραδιοσταθμό
«Πλάνετ») κατηγόρησε εκ νέου τον πρόεδρο του Αρείου Πάγου ότι επιχειρεί να
παρέμβει στην υλοποίηση της κυβερνητικής πολιτικής, υποστήριξε ότι οι
δικαστικές ενώσεις δεν συμπορεύονται με τον κ. Ματθία και τόνισε ότι το
υπουργείο «επιχειρεί μια γενική ανασυγκρότηση της Δικαιοσύνης, ώστε με άνεση
οι δικαστές να επιτελούν το καθήκον τους».

Ωστόσο, ο κ. Γιαννόπουλος κατέστησε σαφές ότι δεν επιθυμεί να αντιδικεί με τον
πρόεδρο του Αρείου Πάγου, ενώ άφησε να εννοηθεί ότι αναμένει προτάσεις του για
πρωτοβουλίες του υπουργείου. «Να μπει στην πολιτική, αλλά με κάποια
ευπρέπεια», δήλωσε χαρακτηριστικά. «Είναι δυνατόν ο υπουργός Δικαιοσύνης να
λαμβάνει γνώση από τις εφημερίδες τι προτείνει ο πρόεδρος του Αρείου Πάγου για
το καλό της Δικαιοσύνης; Αντί να μου στείλει ένα έγγραφο και να μου τα πει...».

Από την πλευρά του, ο κ. Ματθίας απέφυγε χθες κάθε σχόλιο για την προχθεσινή
επίθεση του υπουργού ­ ωστόσο φέρεται αποφασισμένος να αντιμετωπίσει η
Ολομέλεια όλα τα ζητήματα που έθεσε ο ίδιος προς συζήτηση. Ανώτατοι δικαστές
τόνιζαν ότι η κίνηση του κ. Ματθία ήταν «αποτέλεσμα ώριμης σκέψης» και
«αναγκαία», ύστερα από τα πρόσφατα σχόλια του υπουργού και άλλων βουλευτών για
εκκρεμείς δικαστικές υποθέσεις.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16061N141</ED>
<ID>
ID:130430

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N14&aa=1</URL></REF>


Article

<CATEGORY>vin06</CATEGORY>

 <H2>Μετακόμισαν στη Σύρο οι εμπρηστές!
</H2>
Χτύπησαν και στη Σύρο οι εμπρηστές καίγοντας τρία αυτοκίνητα, μεταξύ των
οποίων και του γενικού γραμματέα της Περιφέρειας Νοτίου Αιγαίου. Άγνωστοι
πυρπόλησαν τα τρία οχήματα (δύο ανήκουν σε γραφείο ενοικιάσεως αυτοκινήτων),
χθες λίγο πριν από τα μεσάνυχτα, ενώ βρίσκονταν σταθμευμένα στο πάρκινγκ του
αεροδρομίου. Σύμφωνα με πληροφορίες, οι δράστες έσπασαν τα τζάμια των
αυτοκινήτων και αφού έριξαν εύφλεκτο υγρό, έβαλαν στη συνέχεια φωτιά. Τα
αυτοκίνητα καταστράφηκαν ολοσχερώς. 
Εμπρησμούς αυτοκινήτων είχαμε την περασμένη νύχτα και στην Αττική, όπου
άγνωστοι πυρπόλησαν δύο Μερσεντές, στη Μάνδρα και τη Μεταμόρφωση αντίστοιχα. 
Η πρώτη «επίθεση» σημειώθηκε στις 2 μετά τα μεσάνυχτα στο αυτοκίνητο
(ΥΡΕ-6403) του Αναστασίου Γιώργα, ηλεκτροτεχνίτη στην εταιρεία «Τιτάν», το
οποίο ήταν σταθμευμένο στην οδό Ολύμπου 1. Στον τόπο βρέθηκε από τους άνδρες
της Πυροσβεστικής ένα μπετόνι το οποίο περιείχε βενζίνη.

Μια ώρα αργότερα πυρκαγιά ξέσπασε σε ένα ακόμη αυτοκίνητο που βρισκόταν
σταθμευμένο στη διασταύρωση των οδών Σοφοκλή Βενιζέλου και Κοντογιάννη, στη
Μεταμόρφωση. Μέχρι την ώρα εκτύπωσης της εφημερίδας δεν είχαν ανακοινωθεί από
την Πυροσβεστική Υπηρεσία περισσότερα στοιχεία.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16061N142</ED>
<ID>
ID:130480

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N14&aa=2</URL></REF>


Article

<CATEGORY>vin06</CATEGORY>

 <H2>Εικόνες βίας στη νυχτερινή Αθήνα
</H2>
ΑΠΟΣΤΟΛΗ θανάτου και σκηνές «άγριας Δύσης» στην Πατησίων χθες τα ξημερώματα.

Επίθεση με χειροβομβίδα σε πολυκατοικία στην Καλλιθέα.

Αλβανική «βεντέτα» και άγριο έγκλημα για «λόγους τιμής» σε καταυλισμό Αλβανών
Τσιγγάνων, σε δύο δολοφονίες που εξιχνιάσθηκαν.

Τέσσερα σενάρια μιας «σπονδυλωτής» αστυνομικής ταινίας με εικόνες από περιοχές
της Αθήνας.

* Γωνία Πατησίων και Λεωφόρου Αλεξάνδρας, χθες ώρα 3.00 τα ξημερώματα στο
γνωστό εστιατόριο «ΝΕΧΤ». Ένας άνδρας μπαίνει στο εστιατόριο, ρίχνει μια ματιά
γύρω του και ανεβαίνει στο πατάρι. Σε ένα από τα τραπέζια δειπνούσε ο 26χρονος
Κουζτίμ Γκουσέ από το Τεπελένι της Αλβανίας. Όταν αντιλήφθηκε τον νεαρό άνδρα
να ανεβαίνει τις σκάλες, πήδησε από ύψος δύο μέτρων στο ισόγειο και το έβαλε
στα πόδια. Ο άγνωστος άνδρας έβγαλε από το σακάκι του ένα αυτόματο όπλο,
μάλλον Καλάσνικοφ, και άρχισε να πυροβολεί. Έντρομοι οι πελάτες κρύφτηκαν κάτω
από τα τραπέζια. Ο 26χρονος πρόλαβε και βγήκε από το εστιατόριο και άρχισε να
τρέχει προς την οδό Φερών.

Ο άγνωστος εκτελεστής επιβιβάσθηκε σε μοτοσυκλέτα που οδηγούσε συνεργός του.

Οι δράστες πρόλαβαν το θύμα τους στην οδό Φερών και το «γάζωσαν» με τις
σφαίρες του αυτόματου. 
* «Εκρηκτική νύχτα» πέρασαν χθες οι ένοικοι πολυκατοικίας στην οδό Σκρα 25
στην Καλλιθέα. Ένας φοβερός κρότος από έκρηξη χειροβομβίδας στον δεύτερο όροφο
τους συγκλόνισε στις 4.15 τα ξημερώματα. ΄Αγνωστοι είχαν ρίξει την
χειροβομβίδα στον κοινόχρηστο χώρο, κοντά στο διαμέρισμα που διαμένει ο
Κύπριος επιχειρηματίας Ανδρέας Νικ. Γεωργίου, 47 χρόνων.

Παλιός γνωστός στην Ασφάλεια είναι ο επιχειρηματίας Ανδρέας Γεωργίου. Στις 14
Μαΐου του περασμένου χρόνου είχε συλληφθεί με την κατηγορία ότι διοργάνωνε
παράνομα στοιχήματα ιπποδρομιών και κυνοδρομιών.

* Για την τιμή των γυναικών βγήκαν οι καραμπίνες σε καταυλισμό Αλβανών
Τσιγγάνων στη Νέα Ζωή Ασπροπύργου. Δράστες τέσσερις Αλβανοί Τσιγγάνοι, ανάμεσά
τους και ένας 13χρονος, πυροβόλησαν δύο φορές με καραμπίνα και σκότωσαν τον
37χρονο Σαζάν Μίσα επειδή πείραζε τις γυναίκες και τις νύφες τους. Αρκετές
φορές μάλιστα είχε αποπειραθεί να τις βιάσει.

Οι δράστες τύλιξαν το πτώμα σε κουβέρτα και νάιλον, το μετέφεραν κοντά στη
χωματερή, στην τοποθεσία «Καλιστρι», και το σκέπασαν με πέτρες. 
Το έγκλημα αποκαλύφθηκε στις 21 Δεκεμβρίου του περασμένου χρόνου, όταν βρέθηκε
το πτώμα του Αλβανού.

* Σκληρή εκδίκηση για την δολοφονία του αδελφού τους πήραν οι δύο Αλβανοί Λόλα
και Σοκόλ Λαβί. Εκτέλεσαν εν ψυχρώ πυροβολώντας τον στο κεφάλι τον 28χρονο
συμπατριώτη τους Καστριότ Σεχά το βράδυ της περασμένης Τετάρτης στον Άγιο
Μελέτιο Αθηνών.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16061N143</ED>
<ID>
ID:130519

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N14&aa=3</URL></REF>


Article

<CATEGORY>vin06</CATEGORY>

 <H2>Μας ανοίγουν φάκελο για τη διαχείριση ορυκτελαίων
</H2>
ΣΤΟ ΔΙΚΑΣΤΗΡΙΟ των Ευρωπαϊκών Κοινοτήτων είναι πιθανόν να προσφύγει εναντίον
της Ελλάδας η Επιτροπή Περιβάλλοντος της Ευρωπαϊκής Ένωσης, επειδή η χώρα μας
δεν έχει ανακοινώσει τα σχέδια αντιμετώπισης των αποβλήτων, των επικίνδυνων
αποβλήτων, καθώς και της συσκευασίας των αποβλήτων.

Αυτό δήλωσε η Επίτροπος Περιβάλλοντος κ. Μπιέρεγκααρντ απαντώντας σε ερώτηση
του ευρωβουλευτή Μιχάλη Παπαγιαννάκη σχετικά με την αντιμετώπιση των εν χρήσει ορυκτελαίων.

Η Επιτροπή, πρόσθεσε η κ. Μπιέρεγκααρντ, θα ανοίξει φάκελο για το θέμα και θα
απευθυνθεί στις ελληνικές αρχές προκειμένου να ζητήσει πληροφορίες για την
τύχη της εφαρμογής στην Ελλάδα των οδηγιών για τη διαχείριση των ορυκτελαίων.
Κατά την Επίτροπο Περιβάλλοντος, στην Ελλάδα μόνο το 9% (5.000 τόνοι) των
ορυκτελαίων συγκεντρώνονται με νόμιμο τρόπο και υποβάλλονται στη διαδικασία
της αναγέννησης. Τα υπόλοιπα συγκεντρώνονται από παράνομους μικρέμπορους, οι
οποίοι πωλούν τα μη επεξεργασμένα απόβλητα ως καύσιμη ύλη.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16061N144</ED>
<ID>
ID:130547

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N14&aa=4</URL></REF>


Article

<CATEGORY>vin06</CATEGORY>

 <H2>Ανακάλεσε στο Εφετείο ο δημοσιογράφος Γ. Μασσαβέτας
</H2>
ΣΕ ΚΑΚΗ πληροφόρηση απέδωσε ο δημοσιογράφος Γ. Μασσαβέτας τα περί χρηματισμού
του Γ. Συμπιλίδη, όπως αναφέρονται στο βιβλίο του «Ανατρέψατε τον Μητσοτάκη».

Σε γραπτή δήλωση που κατέθεσε χθες ο κ. Μασσαβέτας στο Τριμελές Εφετείο της
Αθήνας, από το οποίο επρόκειτο να δικαστεί σε δεύτερο βαθμό έπειτα από μήνυση
του κ. Συμπιλίδη, ανέφερε τα εξής:

«Το βιβλίο μου, που κυκλοφόρησε στην Αθήνα τον Ιούνιο του 1996, εγράφη από
δικαιολογημένο ενδιαφέρον.

Ειδικότερα, όσον αφορά τον κ. Συμπιλίδη και τη μνεία περί χρηματισμού του, δεν
είχα σκοπό να θίξω την τιμή και την υπόληψή του. Εστηρίχθην σε πληροφορίες που
απεδείχθησαν ότι δεν στηρίζονται στην πραγματικότητα».

Κατόπιν αυτού, ο μηνυτής ανακάλεσε την έγκληση, με αποτέλεσμα να «εξαφανιστεί»
η πρωτόδικη ποινή 10μηνης φυλάκισης που είχε επιβληθεί στον κ. Μασσαβέτα.

Η κατάληξη αυτή της αντιδικίας Μασσαβέτα - Συμπιλίδη προκάλεσε την έκδοση
δελτίου Τύπου εκ μέρους της Πολιτικής Άνοιξης, όπου τονίζεται, μεταξύ άλλων,
πως τώρα «καταρρίπτεται ολόκληρη η συκοφαντική εκστρατεία που στήθηκε για τα
πολιτικά γεγονότα του 1993» και καταλήγει: «Παραδίδουμε τους συκοφάντες, που
παρέσυραν τον κ. Μασσαβέτα, στην κρίση του ελληνικού λαού»

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16061N145</ED>
<ID>
ID:130565

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N14&aa=5</URL></REF>


Article

<CATEGORY>vin06</CATEGORY>

 <H5>Ο ΥΠΟΥΡΓΟΣ ΠΕΧΩΔΕ ΖΗΤΕΙ ΚΑΙ ΜΕΓΑΛΥΤΕΡΑ ΚΙΝΗΤΡΑ ΑΠΟ ΕΚΕΙΝΑ ΠΟΥ ΠΡΟΤΕΙΝΕΙ ΤΟ
ΥΠΟΥΡΓΕΙΟ ΟΙΚΟΝΟΜΙΚΩΝ
</H5><H2>Λαλιώτης: Απόσυρση τώρα
</H2>
<AUTHOR>ΑΝΤΩΝΗΣ ΡΕΝΙΕΡΗΣ</AUTHOR>

Σημαντική διαφοροποίηση στο θέμα της απόσυρσης των αυτοκινήτων υπήρξε χθες
από τον υπουργό Περιβάλλοντος - Χωροταξίας και Δημοσίων Έργων κ. Κ. Λαλιώτη, ο
οποίος ­ με δηλώσεις του ­ ζήτησε το μέτρο της απόσυρσης να εφαρμοστεί από
φέτος και τα κίνητρα που θα δοθούν να είναι μεγαλύτερα από αυτά τα οποία έχουν
προταθεί από το υπουργείο Οικονομικών.

Ο κ. ΛΑΛΙΩΤΗΣ δεν έκρυψε χθες τη δυσαρέσκειά του, επειδή από το υπουργείο
Οικονομικών έχουν διαρρεύσει διάφορα σενάρια σχετικά με την απόσυρση των
παλαιών αυτοκινήτων, χωρίς ­ όπως είπε ­ να έχει ληφθεί τελική απόφαση σχετικά
με τον χρόνο που θα αρχίσει η εφαρμογή τού μέτρου και τα κίνητρα που θα δοθούν.

«Θεωρούμε απαραίτητο, δήλωσε ο κ. Λαλιώτης, το ΥΠΕΧΩΔΕ να συνδιαμορφώνει την
πολιτική για το αυτοκίνητο, γιατί είναι γνωστό ότι το μεγαλύτερο μέρος τού
νέφους παράγεται από τα οχήματα. Για τον λόγο αυτό, η δική μας προτεραιότητα
πρέπει να είναι η διαμόρφωση κριτηρίων που θα κατοχυρώνουν όρους και
προϋποθέσεις για την προστασία του περιβάλλοντος, την αναβάθμιση της ποιότητας
ζωής και τη μείωση του νέφους».

Όταν στον κ. Λαλιώτη επισημάνθηκε ότι στον φετινό προϋπολογισμό δεν έχει
προβλεφθεί κονδύλι για την απόσυρση παλαιών αυτοκινήτων από την κυκλοφορία,
είπε: «Όταν υπάρχει θέληση και συνεννόηση, όλα μπορούν να γίνουν. Μπορεί να
υπάρξει μεταφορά κονδυλίων από άλλες πηγές και το θέμα να αντιμετωπιστεί».

Θυμίζουμε ότι, σύμφωνα με τα σενάρια που έχουν διαρρεύσει από το υπουργείο
Οικονομικών, η απόσυρση προβλέπεται να ξεκινήσει από το 1999 και τα κίνητρα θα
κυμαίνονται γύρω στις 300.000 δραχμές για όποιον αποσύρει παλιό αυτοκίνητο.
Αντίθετα, στο ΥΠΕΧΩΔΕ υποστηρίζουν ότι το μέτρο της απόσυρσης πρέπει να
εφαρμοστεί από φέτος (ώστε να υπάρξει σωστότερη κατανομή και προγραμματισμός),
αλλά και τα κίνητρα που θα δοθούν να είναι πάνω από τουλάχιστον 500.000
δραχμές, αν όχι 1.000.000 δραχμές.

Ο κ. Λαλιώτης συνδέει την απόσυρση με την ανάγκη (που είναι και δέσμευση της
χώρας μας απέναντι στη Διεθνή Ολυμπιακή Επιτροπή) να έχει μειωθεί δραστικά το
νέφος μέχρι την Ολυμπιάδα του 2004 και τόνισε ότι μέχρι τότε θα πρέπει να
έχουν αποσυρθεί από την κυκλοφορία τα περίπου 700.000 παλαιάς τεχνολογίας
αυτοκίνητα (ηλικίας άνω των 15 ετών), που κυκλοφορούν σε όλη τη χώρα και
αποτελούν το 29% του συνόλου. Τα αυτοκίνητα αυτά παράγουν το 50% του
μονοξειδίου του άνθρακα, το 48% των οξειδίων του αζώτου και το 40% των
υδρογονανθράκων που απαρτίζουν το νέφος της Αθήνας. Άρα, είπε, η απόσυρση
πρέπει να ξεκινήσει από την περιοχή της πρωτεύουσας και να κλιμακωθεί σωστά,
ώστε να μην παρατηρηθούν τα παρατράγουδα που σημειώθηκαν την περίοδο 1990-'92
κατά την πρώτη απόσυρση. Πρέπει να μειωθεί δραματικά ο μέσος όρος ηλικίας των
αυτοκινήτων που κυκλοφορούν στην Ελλάδα και είναι 10,5 χρόνια, έναντι 6 ετών
που είναι στα άλλα κράτη-μέλη της Ευρωπαϊκής Ένωσης.

Ο υπουργός είπε ότι σε περίπου 15 ημέρες θα είναι έτοιμο το τελικό κείμενο του
νομοσχεδίου για την απόσυρση και τότε θα ξεκαθαριστούν ακριβώς τα κίνητρα που
θα δοθούν και το πότε θα ξεκινήσει. Στο ίδιο νομοσχέδιο θα περιληφθούν και οι
ρυθμίσεις για τη μειωμένη φορολόγηση των εισαγομένων μεταχειρισμένων
αυτοκινήτων, ώστε να εναρμονιστεί η ελληνική νομοθεσία με την απόφαση του
Ευρωπαϊκού Δικαστηρίου. Πάντως και στην εισαγωγή των μεταχειρισμένων
αυτοκινήτων θα τεθούν περιορισμοί, όπως να είναι νέας τεχνολογίας, μικρής
ηλικίας, κ.λπ. Ο κ. Λαλιώτης επέμεινε ότι και τα κριτήρια αυτά δεν έχουν
καθοριστεί επακριβώς ακόμη, πράγμα που θα γίνει με την ολοκλήρωση της
κατάρτισης του νομοσχεδίου τις προσεχείς ημέρες.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N15</CAT>
<ED>
Κωδικός άρθρου: A16061N151</ED>
<ID>
ID:130431

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N15&aa=1</URL></REF>


Article

<CATEGORY>vin06</CATEGORY>

 <H2>Πυρπόλησαν σχολείο στα Βριλήσσια
</H2>
ΕΙΚΟΝΑ καταστροφής αντίκρυσαν καθηγητές και μαθητές του 2ου Λυκείου Βριλησσίων
όταν πήγαν χθες το πρωί για μάθημα. Τους είχαν «προλάβει» άγνωστοι, οι οποίοι
πυρπόλησαν αίθουσες του σχολείου και παρέδωσαν στις φλόγες ό,τι υπήρχε σε αυτές.

Οι δράστες εισέβαλαν ξημερώματα στο κτίριο που βρίσκεται στη διασταύρωση των
οδών Βαλτετσίου και Δίρφης. Περιέλουσαν με βενζίνη τα γραφεία του σχολείου και
τους έβαλαν φωτιά. Αρχεία, βιβλία, σχολικά όργανα, θρανία έγιναν στάχτη.

Η Πυροσβεστική Υπηρεσία ειδοποιήθηκε στις 5.10 τα ξημερώματα και αμέσως
έσπευσαν τρία οχήματα και 10 πυροσβέστες, οι οποίοι έσβησν τη φωτιά. 
Οι ζημιές από τον εμπρησμό, σύμφωνα με τους πρώτους υπολογισμούς ανέρχονται
στα 4.000.000 δρχ. 
<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N15</CAT>
<ED>
Κωδικός άρθρου: A16061N152</ED>
<ID>
ID:130481

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N15&aa=2</URL></REF>


Article

<CATEGORY>vin06</CATEGORY>

 <H2>Να τιμωρηθούν για την τραγωδία στα Πιέρια
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

ΤΗΝ ΑΜΕΣΗ αποκάλυψη των πραγματικών αιτίων του τραγικού αεροπορικού
δυστυχήματος στα Πιέρια όρη και την παραδειγματική τιμωρία των υπευθύνων
ζητούν με επιστολή τους προς τον Πρωθυπουργό, τον πρόεδρο της Βουλής, τους
υπουργούς και τους αρχηγούς των πολιτικών κομμάτων 16 από τους συγγενείς των θυμάτων.

Με την ευκαιρία της προγραμματισμένης για σήμερα συζήτησης στη Βουλή για τη
σύσταση εξεταστικής επιτροπής που θα διερευνήσει τα αίτια του δυστυχήματος, οι
16 συγγενείς των θυμάτων απέστειλαν χθες την επιστολή από τη Θεσσαλονίκη.

Με δεύτερη επιστολή τους, εξάλλου, οι 16 συγγενείς των θυμάτων της αεροπορικής
τραγωδίας ζητούν από τον υπουργό Μεταφορών Αν. Μαντέλη να αποδοθούν ευθύνες
και στους υπευθύνους του πύργου ελέγχου του αεροδρομίου Μακεδονία, στο πλαίσιο
της ποινικής δίωξης κατά παντός υπευθύνου, με τις κατηγορίες της διατάραξης
ασφάλειας πτήσεων και της ανθρωποκτονίας από αμέλεια κατά συρροή, που ασκήθηκε
από την Εισαγγελία Θεσσαλονίκης για το αεροπορικό δυστύχημα.

Η άσκηση της ποινικής δίωξης, σύμφωνα με την επιστολή των συγγενών των
θυμάτων, «σημαίνει ότι κατά την εισαγγελική έρευνα προέκυψαν ενδείξεις ότι
υπάρχουν ευθύνες και άλλων προσώπων εκτός του κυβερνήτη του αεροσκάφους και
πλέον συγκεκριμένα ευθύνες εις βάρος του ελεγκτή βάρδιας Ιωάννη
Γιαννακόπουλου, αλλά και των λοιπών υπεύθυνων βάρδιας στον πύργο ελέγχου του
αεροδρομίου Μακεδονία. Ανεξάρτητα από τα αποτελέσματα του πορίσματος των
πραγματογνωμόνων, το οποίο ενδεχόμενα θα καθυστερήσει να ολοκληρωθεί, ζητούμε
να τεθεί σε προσωρινή υπηρεσιακή διαθεσιμότητα ο ελεγκτής Ιωάννης
Γιαννακόπουλος και οι λοιποί υπεύθυνοι βάρδιας, αφού μετά την άσκηση της
εισαγγελικής ποινικής δίωξης προκύπτουν τουλάχιστον ενδείξεις ενοχής
σοβαρότατων αδικημάτων εις βάρος τους», αναφέρει η επιστολή των συγγενών των θυμάτων.

Στο μεταξύ, συζητήθηκε χθες στο Μονομελές Πρωτοδικείο Θεσσαλονίκης η αίτηση
ασφαλιστικών μέτρων που υπέβαλαν συγγενείς των θυμάτων της αεροπορικής
τραγωδίας εις βάρος της ιδιοκτήτριας εταιρείας του ουκρανικού αεροσκάφους.Η
απόφαση του δικαστηρίου θα γίνει γνωστή σε 20 περίπου ημέρες, ενώ το
αεροσκάφος τύπου «Μπόινγκ 737» της ουκρανικής εταιρείας, το οποίο κατασχέθηκε
στο αεροδρόμιο Μακεδονία, θα παραμείνει στην Ελλάδα, καθώς απορρίφθηκε η
προφορική αίτηση που υπέβαλαν για την αποδέσμευσή του οι εκπρόσωποι της
εταιρείας, επειδή δεν συνοδευόταν από εγγυητική επιστολή.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N15</CAT>
<ED>
Κωδικός άρθρου: A16061N153</ED>
<ID>
ID:130520

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N15&aa=3</URL></REF>


Article

<CATEGORY>vin06</CATEGORY>

 <H2>Ουρές και πάλι από τους λαθρομετανάστες
</H2>
ΕΠΙΣΤΡΟΦΗ στην ταλαιπωρία από χθες για τους δεκάδες χιλιάδες λαθρομετανάστες.
Μετά τη λήξη της 8ήμερης απεργίας των υπαλλήλων του ΟΑΕΔ, οι υπηρεσίες του
Οργανισμού άρχισαν από χθες και πάλι να πολιορκούνται από τους λαθρομετανάστες
που θέλουν να καταγραφούν. Μέχρι τώρα έχουν υποβληθεί 40.000 αιτήσεις για τη
χορήγηση της άσπρης κάρτας. Οι εκτιμήσεις του ΟΑΕΔ είναι ότι θα χρειαστεί να
δοθεί παράταση στην προθεσμία υποβολής των αιτήσεων, η οποία λήγει στις 30
Μαΐου 1998. Από την ισχύουσα νομοθεσία δίνεται η δυνατότητα παράτασης της
προθεσμίας για υποβολή των αιτήσεων για ένα ακόμη δίμηνο.

Σύμφωνα με τα στοιχεία των υπαλλήλων του ΟΑΕΔ, οι περισσότεροι από τους
λαθρομετανάστες που προσέρχονται στα γραφεία του Οργανισμού είναι Αλβανοί.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N15</CAT>
<ED>
Κωδικός άρθρου: A16061N154</ED>
<ID>
ID:130548

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N15&aa=4</URL></REF>


Article

<CATEGORY>vin06</CATEGORY>

 <H5>ΑΠΟ ΤΗΝ ΠΑΤΡΑ ΞΕΚΙΝΑΕΙ ΤΟ ΠΙΛΟΤΙΚΟ ΠΡΟΓΡΑΜΜΑ ΑΞΙΟΛΟΓΗΣΗΣ
</H5><H2>Φοιτητικός βαθμός για τους καθηγητές
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Η «αξιολόγηση», παρά τις εντάσεις που προκαλεί, τείνει να γίνει πλέον
λέξη-κλειδί της εκπαιδευτικής μας πρακτικής.

Φοιτητές «βαθμολογούν» καθηγητές! Το προσχέδιο του «Ερωτηματολογίου
Διδακτικής Αξιολόγησης», που πρώτο το Πανεπιστήμιο Πατρών θεσμοθετεί, για να
συμβάλλει στην αναβάθμιση της διδασκαλίας

ΜΕΤΑ την αυτοαξιολόγηση των μαθητών και την αξιολόγηση των καθηγητών της
Δευτεροβάθμιας Εκπαίδευσης, έρχεται πλέον και η σειρά των καθηγητών
Πανεπιστημίου να αξιολογηθούν. Και μάλιστα από... τους φοιτητές τους, οι
οποίοι, αφού «βαθμολογήσουν» και κρατήσουν «απουσιολόγιο» για τους καθηγητές
τους, θα αυτοαξιολογηθούν!

Το Πανεπιστήμιο της Πάτρας είναι το πρώτο Ανώτατο Εκπαιδευτικό Ίδρυμα στη χώρα
που εισάγει την αξιολόγηση του διδακτικού προσωπικού από τους ίδιους τους
φοιτητές, οι οποίοι από το εαρινό εξάμηνο του τρέχοντος ακαδημαϊκού έτους θα
κληθούν να συμπληρώσουν ­ πιλοτικά σε πρώτη φάση ­ ερωτηματολόγια στα οποία θα
αξιολογούν την ποιότητα των σπουδών, των συγγραμμάτων, της διδασκαλίας, την
απόδοση, την παρουσία και την επάρκεια των καθηγητών τους.

Ο πρύτανης του Πανεπιστημίου κ. Σταμάτης Αλαχιώτης εξηγεί ότι το
«Ερωτηματολόγιο Διδακτικής Αξιολόγησης», όπως ονομάστηκε, συντάχθηκε κατόπιν
σχετικής απόφασης της Συγκλήτου και στόχος του είναι να συμβάλλει στην
αναβάθμιση της εκπαιδευτικής διαδικασίας .

Αλλά η σκοπιμότητά του δεν περιορίζεται εκεί. Στο ερωτηματολόγιο υπάρχουν
ερωτήσεις για τις οποίες πολλοί καθηγητές δεν θα αισθάνονται και πολύ άνετα,
αν δεν μεταβάλουν συνήθειες μέχρι την κανονική εφαρμογή του. Για παράδειγμα,
οι φοιτητές θα κληθούν να απαντήσουν σε ερωτήσεις όπως «πόσο κατανοητός είναι
ο διδάσκων», «πόσο ικανοποιητική είναι η μεταδοτικότητά του», «πόσο συνεπής
ήταν η προσέλευσή του στις παραδόσεις», «πόσο γνώστης του αντικειμένου του
έδειχνε», «πόσο πρόθυμα απαντούσε στις ερωτήσεις των φοιτητών» και άλλες, που
αναμένεται ότι θα υποχρεώσουν ορισμένους διδάσκοντες οι οποίοι αμελούν την
διδακτική τους υποχρέωση, να εντατικοποιηθούν.

Η Σύγκλητος του Πανεπιστημίου Πατρών θα αποφασίσει μετά την πιλοτική εφαρμογή
του ερωτηματολογίου, τόσο τον χρόνο της κανονικής του εφαρμογής όσο και το
είδος των αποτελεσμάτων που θα επιφέρει η συγκέντρωση αρνητικών απαντήσεων για
τον διδάσκοντα. Τα κυριότερα προβλήματα που πρέπει να λυθούν μετά την πιλοτική
εφαρμογή, είναι το πώς θα σταθμιστεί η πιθανότητα οργανωμένης «κακολογίας» εις
βάρος καθηγητών από τους φοιτητές, αλλά και αντιστρόφως, πώς θα εξασφαλιστεί
ότι οι ενδεχόμενες αρνητικές κρίσεις δεν θα έχουν «υπόγειες» συνέπειες στη
βαθμολογία των φοιτητών.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16061N161</ED>
<ID>
ID:130432

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N16&aa=1</URL></REF>


Article

<CATEGORY>vin06</CATEGORY>

 <H2>Σχέδιο νόμου για μεταπτυχιακά στην Ελλάδα
</H2>
ΣΧΕΔΙΟ νόμου για τις μεταπτυχιακές σπουδές στην Ελλάδα πρόκειται να
καταρτισθεί σύντομα, με στόχο να γίνει νόμος του κράτους μέσα στο ερχόμενο
καλοκαίρι, τόνισε μεταξύ άλλων ο υπουργός Παιδείας, κ. Γερ. Αρσένης,
κηρύσσοντας χθες το πρωί στο Πανεπιστήμιο Αθηνών την έναρξη διήμερου
ευρωπαϊκού συνεδρίου, με θέμα: «Προοπτικές των μεταπτυχιακών σπουδών στην Ευρώπη».

Αυτή την περίοδο, όπως είπε ο κ. Αρσένης, εργάζονται πυρετωδώς δύο επιτροπές:

Η μία επιτροπή, με επικεφαλής τον πρόεδρο του Κέντρου Εκπαιδευτικής Έρευνας
(ΚΕΕ) κ. Μ. Κασσωτάκη, εξετάζει το θέμα του εκπαιδευτικού περιεχομένου των
μεταπτυχιακών σπουδών στην Ελλάδα και τις γενικές κατευθύνσεις που πρέπει να
διέπουν τις μεταπτυχιακές σπουδές.

Η δεύτερη επιτροπή, υπό την καθοδήγηση του καθηγητή κ. Κλάδη, εξετάζει το
θεσμικό πλαίσιο των μεταπτυχιακών σπουδών, τη διασύνδεση των μεταπτυχιακών
σπουδών με τις προπτυχιακές σπουδές, την αξιολόγηση των μεταπτυχιακών σπουδών
σε επίπεδο ιδρύματος και διαπανεπιστημιακών συνεργασιών.

«Το ζητούμενο, υπογράμμισε ο κ. Αρσένης, είναι να καθιερώσουμε ευθύς εξ αρχής
μέσα από διάλογο, ανάμεσα στην πανεπιστημιακή κοινότητα και το υπουργείο
Παιδείας τις βασικές αρχές που πρέπει να διέπουν ένα προγραμματισμό για τα
μεταπτυχιακά προγράμματα».

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16061N162</ED>
<ID>
ID:130482

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N16&aa=2</URL></REF>


Article

<CATEGORY>vin06</CATEGORY>

 <H2>Στη Βουλή η οργάνωση και η λειτουργία των ΤΕΙ
</H2>
ΚΑΤΑΤΕΘΗΚΕ στη Βουλή προς ψήφιση σχέδιο νόμου για τη «Ρύθμιση θεμάτων
οργάνωσης και λειτουργίας των Τεχνολογικών Εκπαιδευτικών Ιδρυμάτων και άλλες διατάξεις».

Το νομοσχέδιο αφορά, μεταξύ άλλων:

* Την εξέλιξη των μελών του Εκπαιδευτικού Προσωπικού.

* Την ένταξη του Ειδικού Εκπαιδευτικού Προσωπικού (ΕΕΠ) στο Εκπαιδευτικό Προσωπικό.

* Την αναβάθμιση των προσόντων για διορισμό του Ειδικού Τεχνικού Προσωπικού (ΕΤΠ).

* Τη σύσταση θέσεων νομικών συμβούλων στα Ιδρύματα και τη διαδικασία εκλογής αυτών.

* Τη δυνατότητα επιδότησης των φοιτητών ως εναλλακτική λύση παροχής στέγης.

* Τη διαδικασία εκλογής του Γεν. Γραμματέα των Ιδρυμάτων από το διοικητικό
προσωπικό που υπηρετεί στα Ιδρύματα.

Με το προτεινόμενο νομοσχέδιο ρυθμίζονται επίσης θέματα Πρωτοβάθμιας και
Δευτεροβάθμιας εκπαίδευσης, όπως:

* η λειτουργία των συντονιστών εκπαίδευσης των γραφείων εξωτερικού.

* η μεταφορά των μαθητών των σχολείων Πρωτοβάθμιας και Δευτεροβάθμιας εκπαίδευσης.

* η αποτελεσματικότερη οργάνωση και λειτουργία των συλλόγων γονέων και
κηδεμόνων των σχολείων Πρωτοβάθμιας και Δευτεροβάθμιας εκπαίδευσης.

* η πλήρωση κενών οργανικών θέσεων εκπαιδευτικού προσωπικού της εκκλησιαστικής εκπαίδευσης.

* η εισαγωγή στην Τριτοβάθμια εκπαίδευση όσων μαθητών διακρίνονται και
βραβεύονται στη Βαλκανική ή Διεθνή Μαθηματική Ολυμπιάδα.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16061N163</ED>
<ID>
ID:130521

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N16&aa=3</URL></REF>


Article

<CATEGORY>vin06</CATEGORY>

 <H2>Το Εφετείο δέχθηκε ότι δεν ήθελε να σκοτώσει τη γυναίκα του
</H2>
ΗΤΑΝ ΜΙΑ άτυχη στιγμή, που στην αρχή φάνηκε πως δεν θα είχε τραγικές
συνέπειες. Εκείνη μεταφέρθηκε αμέσως στο νοσοκομείο και ο άλλοτε σύζυγός της
οδηγήθηκε στο Αυτόφωρο. Πριν καθήσει όμως στο εδώλιο, τον πλησίασαν
αστυνομικοί για να τον συλλάβουν ως υπαίτιο για τον θάνατο της μητέρας των
παιδιών του.

Η Σιμέλα Παπαδοπούλου και ο 30χρονος οικοδόμος Γιώργος Στεφάνου βρίσκονταν σε
διάσταση, που είχε προκληθεί από τις υποψίες της κοπέλας ότι ανάμεσά τους είχε
μπει μια φίλη της. Η Σιμέλα έμενε με τα δύο παιδιά τους στην Καλλιθέα και ο
Γιώργος στην Ανάβυσσο.

Στο ισόγειο της πολυκατοικίας, όπου έμενε η Σιμέλα με τα παιδιά, έμενε και η
αδελφή του Γιώργου. Η κοπέλα βασανιζόταν διαρκώς από τις υποψίες ότι ο Γιώργος
«στέγαζε» τον έρωτά του με τη φίλη της στο διαμέρισμα της αδελφής του. Και ένα
βράδυ του Νοεμβρίου του 1993, μόλις είδε φως, πήρε από το χέρι τα δύο παιδιά
της, ηλικίας 7 και 8 ετών, και χτύπησε το κουδούνι.

Ο Γιώργος Στεφάνου, που ήταν πράγματι μέσα, άνοιξε αμέσως, δίνοντας το έναυσμα
μιας έντονης λογομαχίας. Τα παιδιά, αμήχανα, στέκονταν ανάμεσά τους,
προσπαθώντας ματαίως να δώσουν τέλος στον καβγά. Ο πατέρας τους τα τραβούσε να
μπουν μέσα, ενώ η μητέρα τους τα τραβούσε προς τα έξω. Δεν ήθελε με κανένα
τρόπο να του επιτρέψει να τα δει ύστερα από αυτό που της είχε κάνει. Τραβώντας
ο Γιώργος από τη μια και η Σιμέλα από την άλλη ­ είχαν ξεχάσει προφανώς πως
τραβούσαν τα χέρια ενός παιδιού ­ κάποια στιγμή το... σκοινί έσπασε. Το χέρι
του παιδιού ξέφυγε από το χέρι της μητέρας του, με αποτέλεσμα εκείνη να πέσει
πίσω και να χτυπήσει στο κεφάλι.

Ο Γιώργος Στεφάνου την πήρε αμέσως και την μετέφερε στο νοσοκομείο. Το είπε
μάλιστα και στη γειτόνισσα. Ο ίδιος συνελήφθη και παραπέμφθηκε στο Αυτόφωρο
προκειμένου να δικαστεί για τον τραυματισμό της γυναίκας του.

Τρεις μέρες μετά το περιστατικό ο Στεφάνου συνελήφθη στην αίθουσα του
Αυτοφώρου, πριν προλάβει να δικαστεί. Όταν ρώτησε γιατί, έμαθε πως η Σιμέλα
είχε πεθάνει στο νοσοκομείο και η κατηγορία που αντιμετώπιζε είχε πλέον αλλάξει...

Το Μεικτό Ορκωτό Δικαστήριο Άμφισσας του επέβαλε ποινή κάθειρξης 8 χρόνων για
το αδίκημα της θανατηφόρας σκοπούμενης σωματικής βλάβης. Το Εφετείο μείωσε την
ποινή του στα τέσσερα χρόνια, μετατρέποντας την κατηγορία σε θανατηφόρα μη
σκοπούμενη σωματική βλάβη, παρά την αντίθετη γνώμη του εισαγγελέα της έδρας κ.
Ανδρέα Φάκου, ο οποίος στην αγόρευσή του απέδωσε την τραγική κατάληξη μιας
ολόκληρης οικογένειας στην εμφάνιση μιας άλλης γυναίκας.

«Αν κάποτε σας ρωτήσουν τα παιδιά σας πώς πέθανε η μητέρα τους τι θα τους
πείτε;», ρώτησε ο πρόεδρος του Μεικτού Ορκωτού Εφετείου της Αθήνας τον
κατηγορούμενο. «Θα τους πω τι συνέβη και θα τους δείξω ό,τι υπάρχει σχετικά με
την υπόθεση ­ δημοσιεύματα, δικόγραφα και άλλα στοιχεία ­ ώστε να βγάλουν μόνα
τους συμπέρασμα», απάντησε ο Στεφάνου, ο οποίος μετά την καταδικαστική απόφαση
οδηγήθηκε στη φυλακή.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16061N164</ED>
<ID>
ID:130549

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N16&aa=4</URL></REF>


Article

<CATEGORY>vin06</CATEGORY>

 <H5>ΒΙΒΛΙΚΗ ΚΑΤΑΣΤΡΟΦΗ ΣΕ ΚΑΛΛΙΕΡΓΕΙΕΣ ΚΑΙ ΜΕΓΑΛΕΣ ΖΗΜΙΕΣ ΣΕ ΚΑΤΟΙΚΙΕΣ
</H5><H2>Πέμπτη μέρα αγωνίας στον Έβρο
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

ΑΛΕΞΑΝΔΡΟΥΠΟΛΗ

Κορυφωμένη ­ για πέμπτη συνεχή μέρα ­ η αγωνία χιλιάδων κατοίκων παρέβριων
κοινοτήτων. Η στάθμη των νερών του Έβρου «κόλλησε» στα 5,92-5,94 μέτρα (όριο
ανώτατης επικινδυνότητας τα 5,70 μ.) και η κατάσταση είναι ανεξέλεγκτη. 
Από μικρός στο κουπί... Συνθήκες Βενετίας στις παρέβριες περιοχές. Οι
κάτοικοι μετακινούνται με φουσκωτά στους δρόμους

Οι αρμόδιες νομαρχιακές υπηρεσίες, ο στρατός, η αστυνομία, οι κάτοικοι δεκάδων
δήμων και κοινοτήτων, ζουν με την ελπίδα πως θα αντέξουν τα υπερβλητά και τα
κύρια αναχώματα του διασυνοριακού ποταμού και δεν θα σημειωθούν νέες μεγάλες
πλημμύρες. Οι Βούλγαροι, εν τω μεταξύ, ενημέρωσαν τις ελληνικές αρχές ότι θα
«απελευθερώσουν» μεγάλες ποσότητες νερού, που έχουν καλύψει τα εδάφη τους από
τα χιόνια που λιώνουν στα νότια της γειτονικής χώρας.

«Βρισκόμαστε σε κατάσταση συναγερμού και θα βρισκόμαστε έως ότου τα νερά του
Έβρου κατέβουν στα φυσιολογικά τους όρια και εκλείψει ο κίνδυνος νέων
πλημμυρών», δήλωσε χθες ο υπεύθυνος της Υπηρεσίας Πολιτικής Προστασίας.

Σε νερά ύψους από 0,30-0,80 μ. «κολυμπούν» σπίτια, γεωργικά μηχανήματα,
αποθήκες με ζωοτροφές, πνιγμένα ζώα και καλλιέργειες, που η έκτασή τους
ξεπερνά τα 115.000 - 120.000 στρέμματα. Καταστράφηκαν τεράστιες ποσότητες
βαμβακιού, καλαμποκιού, μηδικής, τεύτλων κ.λπ. Καμία κρατική υπηρεσία του
Έβρου δεν ήταν και χθες σε θέση να πει υπεύθυνα πότε θα αρχίσει η εκτίμηση των
ζημιών, αφού όλοι περιμένουν την επόμενη μέρα. Στους Ψαθάδες και το Πύθιο του
Διδυμοτείχου εξακολουθούσε να ήταν και χθες «κομμένη» σε έκταση περίπου 5
χιλιομέτρων η σιδηροδρομική γραμμή προς τον Βόρειο Έβρο, αφού παρέμενε
καλυμμένη από μπάζα και νερά ύψους μέχρι και 0,60 μ. Οι επιβάτες του ΟΣΕ
μεταξύ Σουφλίου - Ορεστιάδας εξυπηρετούνται με ανταποκρίσεις λεωφορείων και η
ταλαιπωρία τους είναι μεγάλη. Ολόκληρος ο νομός του Έβρου βρίσκεται σε
κατάσταση έκτακτης ανάγκης, ενώ ισχύει το σχέδιο «Ξενοκράτης - πλημμύρες».

Εν τω μεταξύ, άκαρπες απέβησαν και οι χθεσινές έρευνες στον Έβρο για τον
εντοπισμό του 28χρονου κυνηγού Σπύρου Γαλατσίδα από τα Τρίκαλα Ημαθίας, που
χάθηκαν τα ίχνη του, όταν αναποδογύρισε η βάρκα στην οποία επέβαιναν ο ίδιος,
ο πεθερός του Δημοσθένης Κιουτσουκτσής και ο συγγενής τους Μιχάλης Τζουμάκας,
οι οποίοι διασώθηκαν.

Στις χθεσινές έρευνες συμμετείχε και δύτης, ο οποίος δεν κατόρθωσε να
εντοπίσει τον 28χρονο, ενώ εξέλιπαν οι ελπίδες να είναι ζωντανός.

Η αργοπορία εκτέλεσης δύο αντιπλημμυρικών έργων, συνολικού προϋπολογισμού
400.000.000 δραχμών, ήταν η βασική αιτία που προκάλεσε τις πλημμύρες στη Νέα
Πέραμο Καβάλας την περασμένη Παρασκευή. Αυτό υποστήριξε ο πρόεδρος της
τουριστικής κωμόπολης κ. Ηρακλής Καραμπερίδης: «Οι δύο χείμαρροι - "φονιάδες"
περνούν μέσα από την πόλη. Είχαμε ζητήσει να αρχίσουν τα αντιπλημμυρικά, ώστε
να μην καταλήγουν μέσα στην Πέραμο τα βρόχινα νερά και όσα άλλα καταλήγουν σε
μας από γειτονικές κοινότητες. Από πλευράς του νομάρχη κ. Γιάννη Καρατζιώτη,
υπήρξε άμεση ανταπόκριση και κατανόησε την αναγκαιότητα του έργου. Η
γραφειοκρατία, όμως, "έριξε" πίσω την έναρξη εκτέλεσής του και η θεομηνία που
δεν την περιμέναμε μάς "έπνιξε" με τα νερά που κατέβασε».

Στο μεταξύ όλο και νέα πλημμυρισμένα σπίτια «ανακαλύπτονται» στη Νέα Πέραμο,
καθώς φθάνουν από διάφορα μέρη της χώρας και το εξωτερικό ιδιοκτήτες
παραθεριστικών κατοικιών. Χθες κλήθηκε και πάλι η Πυροσβεστική Ελευθερούπολης
Παγγαίου για άντληση νερών από παραθαλάσσιες κατοικίες. Σύμφωνα με χθεσινές
εκτιμήσεις, τα σπίτια, τα καταστήματα και οι αποθήκες που πλημμύρισαν θα
ξεπεράσουν τα 300, κάτι που δεν συνέβη ποτέ στο Νομό Καβάλας τις τελευταίες δεκαετίες.

Από χθες άρχισε καταγραφή των ζημιών στη Νέα Πέραμο, από μηχανικούς της
Νομαρχίας και της ΤΥΔΚ (Τεχνική Υπηρεσία Δήμων - Κοινοτήτων) και της
Διεύθυνσης Πρόνοιας Καβάλας, για να εκτιμηθεί σε ποιες πληγείσες οικογένειες
θα δοθούν οικονομικά βοηθήματα.

Μέσα στην ερχόμενη εβδομάδα και εφόσον «καθήσουν» τα νερά στα χωράφια, θα
αρχίσει η εκτίμηση ζημιών σε 2.500-3.000 στρέμματα καλλιεργήσιμης γης και σε
αμπελώνες του Παγγαίου.

Συνεργείο γεωπόνων της Διεύθυνσης Γεωργίας Έβρου που επισκέφθηκε τις πληγείσες
περιοχές, εκτιμά ότι έχουν πλημμυρίσει συνολικά 169.790 στρέμματα, από τα
οποία τα 78.650 είναι καλλιέργειες με βαμβάκι, καλαμπόκι, χειμερινά σιτηρά,
κηπευτικά κ.ά. Επίσης, πνίγηκαν 249 ζώα (κυρίως χοίροι και πρόβατα),
καταστράφηκαν μεγάλες ποσότητες ζωοτροφών, υπέστησαν ζημιές βάρκες, ενώ
πλημμύρισαν και 50 αγροτικά σπίτια.

Παράλληλα, επιτροπή της Πρόνοιας μετέβη στην περιοχή Λαβάρων και κατέγραψε τις
ζημιές που προκλήθηκαν σε σπίτια από τις πλημμύρες. Συνολικά 32 άτομα υπέβαλαν
αιτήσεις για αποζημιώσεις λόγω καταστροφών που υπέστησαν οι οικοσκευές τους.

Τις πληγείσες περιοχές επισκέφθηκε χθες το απόγευμα με εντολή του Πρωθυπουργού
υπουργικό κλιμάκιο, αποτελούμενο από τον υπουργό Μακεδονίας - Θράκης Φίλιππο
Πετσάλνικο και τον υφυπουργό Γεωργίας Βασίλη Γερανίδη.

Όπως τόνισε ο κ. Πετσάλνικος, οι ζημιές είναι σοβαρές και μετά την ολοκλήρωση
της απογραφής τους θα προχωρήσει αμέσως η «επούλωση των πληγών» με τις
προβλεπόμενες αποζημιώσεις.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16061N171</ED>
<ID>
ID:130433

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N17&aa=1</URL></REF>


Article

<CATEGORY>vin06</CATEGORY>

 <H2>Πορτοκάλια, γάλα και τρακτέρ στους δρόμους
</H2>
ΕΝΩ ΟΙ ΑΓΡΟΤΕΣ της Θεσσαλίας βρίσκονται σε αναμονή εν όψει της συνάντησης της
Πανθεσσαλικής Συντονιστικής Επιτροπής με υπουργικό κλιμάκιο την Πέμπτη στην
Αθήνα, οι συνάδελφοί τους στα Χανιά προχώρησαν χθες σε επ' αόριστον αποκλεισμό
της Νομαρχίας. Κινητοποιήσεις πραγματοποίησαν χθες και οι αγρότες της
Κεντρικής Μακεδονίας.

Εν τω μεταξύ σήμερα στην Καρδίτσα θα γίνει η δίκη 30 αγροτών, οι οποίοι
κατηγορούνται για παρακώλυση συγκοινωνιών, ενώ η Πανθεσσαλική διοργανώνει
συλλαλητήριο συμπαράστασης.

Οι αγρότες της Θεσσαλίας χθες προχώρησαν στον καθιερωμένο αποκλεισμό τής
εθνικής οδού στον κόμβο της Βιοκαρπέτ, όπου πραγματοποιήθηκε συνέλευση, η
οποία διήρκεσε περίπου μία ώρα. 
Στη διάρκεια της συνέλευσης μέλη της Πανθεσσαλικής ανακοίνωσαν το ραντεβού με
το υπουργικό κλιμάκιο και έκαναν γνωστό ότι σήμερα το μεσημέρι θα
πραγματοποιηθεί μία ακόμη δίωρη συναυλία, με αποτέλεσμα να κλείσει η εθνική
οδός. 
Η κυκλοφορία ωστόσο των αυτοκινήτων θα γίνεται από παρακαμπτηρίους δρόμους,
όπως άλλωστε έγινε και χθες.

Οι αγρότες της Θεσσαλίας υποστηρίζουν ότι αν δεν υπάρξει θετικό αποτέλεσμα από
την συνάντηση με το υπουργικό κλιμάκιο θα προχωρήσουν σε κλιμάκωση των
κινητοποιήσεών τους, αφήνοντας να εννοηθεί ότι θα προχωρήσουν σε αποκλεισμό
της εθνικής οδού.

Οι αγρότες των Χανίων, από την πλευρά τους, διαμαρτύρονται για την μείωση των
τιμών στο λάδι και τα πορτοκάλια. Χθες στις σκάλες της Νομαρχίας άδειασαν κάδο
με γάλα και σακιά με πορτοκάλια.

Οι αγρότες άρχισαν να συγκεντρώνονται στην Πλατεία Δικαιοσύνης, έξω από τη
Νομαρχία και λίγη ώρα αργότερα αντιπροσωπεία τους παρέδωσε ψήφισμα με τα
αιτήματά τους στη νομάρχη Χανίων κ. Μαρκογιαννάκη, η οποία επικοινώνησε
τηλεφωνικώς με τον υφυπουργό Γεωργίας κ. Δημήτρη Σωτηρλή. Η κ. Μαρκογιαννάκη
τον ενημέρωσε για τα αιτήματά τους και πήρε την διαβεβαίωση από τον υφυπουργό
ότι το υπουργείο θα κάνει ό,τι μπορεί.

Αγρότες του Νομού Σερρών με 180 περίπου τρακτέρ έχουν σταθμεύσει στην
διασταύρωση του Λεκώνα και κλείνουν κάθε 2-3 ώρες τον εθνικό δρόμο προς Θεσσαλονίκη.

Οι αγρότες της Καλαμάτας αποχώρησαν χθες το μεσημέρι από το Ασπρόχωμα, αφού
πρώτα απέκλεισαν στο σημείο εκείνο, για μία ώρα, την οδό Καλαμάτας - Τρίπολης
καθώς και τις παρακαμπτηρίους δρόμους που οδηγούσαν στην πόλη.

Αντίθετα, παρατεταγμένα κατά μήκος της εθνικής οδού εξακολουθούν να έχουν τα
τρακτέρ τους οι αγρότες της Φθιώτιδας στη θέση Δρούγος και την Ανθήλη και οι
συνάδελφοί τους της Μαγνησίας, στο Βελεστίνο και τον Αλμυρό.

Στο μεταξύ, πληθαίνουν οι συγκεντρώσεις και τα μπλόκα των αγροτών στην
Κεντρική Μακεδονία. Για δύο ώρες χθες, από τις 11.30 το πρωί μέχρι τη 1.30
μ.μ., οι αγρότες απέκλεισαν την εθνική οδό Θεσσαλονίκης - Αθήνας, στο ύψος των
διοδίων των Μαλγάρων.

Για δύο ώρες, από τις 11.30 το πρωί μέχρι τη 1.30 μ.μ., οι αγρότες απέκλεισαν
και την εθνική οδό Θεσσαλονίκης - Κιλκίς, έξω από το Κιλκίς, ενώ για μία ώρα
από τις 12.30 μέχρι τη 1.30 μ.μ., αγρότες της Πιερίας απέκλεισαν την εθνική
οδό Θεσσαλονίκης - Αθήνας στο ύψος του κόμβου του Αιγινείου Πιερίας.

Την ίδια ώρα ήταν αποκλεισμένη και η εθνική οδός Θεσσαλονίκης - Καβάλας στην
περιοχή του χωριού Στίβος, από αγρότες του Λαγκαδά και της Βόρειας Χαλκιδικής.

Εξάλλου, 20 τρακτέρ ήταν χθες σταθμευμένα κατά μήκος του δρόμου Θεσσαλονίκης -
Αρναίας, στην περιοχή της Παλαιοχώρας, ενώ 55 τρακτέρ ήταν σταθμευμένα στην
περιοχή της Γαλατίστας Χαλκιδικής.

Σε τρία σημεία εθνικών και επαρχιακών οδών του νόμου Πέλλας έκαναν επίσης την
εμφάνισή τους χθες αγροτικά τρακτέρ. Στο 2ο χιλιόμετρο του δρόμου Γιαννιτσών -
Θεσσαλονίκης ήταν σταθμευμένα 150 περίπου τρακτέρ, στο 12ο χιλιόμετρο του
ίδιου δρόμου άλλα 65, ενώ στην περιοχή της Κρύας Βρύσης Γιαννιτσών είχαν
παραταχθεί άλλα 55 τρακτέρ.

Περισσότερα από 750 τρακτέρ έχουν βγει στους δρόμους της Κεντρικής Μακεδονίας,
ενώ με απόφασή τους από σήμερα θα συμμετέχουν στις αγροτικές κινητοποιήσεις
και οι αγρότες του Νομού Ημαθίας.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16061N172</ED>
<ID>
ID:130483

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N17&aa=2</URL></REF>


Article

<CATEGORY>vin06</CATEGORY>

 <H5>ΤΟ ΕΛ ΝΙΝΙΟ ΤΟΥ '98 ΘΑ ΔΙΑΡΚΕΣΕΙ ΠΕΡΙΣΣΟΤΕΡΟ ΑΠΟ ΚΑΘΕ ΑΛΛΟ
</H5><H5>Γνωρίζουν πάντα πού βρίσκονται
</H5><H2></H2><H2>Αλλού πλημμύρες και αλλού καίγονται δάση
</H2>
<AUTHOR>ΛΑΜΠΡΙΝΗ ΣΤΑΜΑΤΗ - ΕΥΗ ΕΛΕΥΘΕΡΙΑΔΟΥ</AUTHOR>

Μόλις τρεις μήνες μετά την υποχώρηση του νέφους στάχτης από τις τεράστιες
πυρκαγιές που σκέπασε τη Νοτιοανατολική Ασία, τα σύννεφα επιστρέφουν.

Στη Χιλή εκατοντάδες θαλασσινά λιοντάρια πεθαίνουν αβοήθητα στις ακτές
ψάχνοντας για τροφή. Το Ελ Νίνιο υπερθερμαίνει τα νερά του Νότιου Ειρηνικού,
εξαφανίζοντας κάθε ίχνος ζωής

ΠΕΡΙΣΣΟΤΕΡΕΣ από 40 καινούργιες φωτιές καίνε ανεξέλεγκτες τους θάμνους και τα
τροπικά δάση της Ινδονησίας, στα νησιά του Βόρνεο και της Σουμάτρας,
απειλώντας την οικονομία, τη δημόσια υγεία, την ασφάλεια των συγκοινωνιών και
το περιβάλλον.

Σύμφωνα με χθεσινό δημοσίευμα της εφημερίδας «Independent», οι ειδικοί
εκτιμούν πως τώρα καίγονται περισσότερα από 80.000 στρέμματα και δεν
αποκλείεται να πρόκειται για τις μεγαλύτερες δασικές πυρκαγιές στην ιστορία.
Από το περασμένο καλοκαίρι, που ξεκίνησε η καταστροφή, υπολογίζεται πως έχουν
καεί οκτώ εκατομμύρια στρέμματα και οι ζημιές ανέρχονται σε δύο δισεκατομμύρια
δολάρια. Με τη βοήθεια των δορυφόρων, έχουν εντοπιστεί 247 εστίες φωτιάς μόνο
στο Βόρνεο και άλλες τόσες στη Σουμάτρα.

Καθώς, λόγω του Ελ Νίνιο, δεν αναμένεται βροχή στην περιοχή, οι προβλέψεις
είναι ιδιαίτερα απαισιόδοξες. Σε αντίθεση με την αμερικανική ήπειρο, το Ελ
Νίνιο πλήττει τη Νοτιοανατολική Ασία με ξηρασία. Η φετινή έλλειψη βροχοπτώσεων
έχει κάνει το έδαφος ιδιαίτερα ευάλωτο στις πυρκαγιές. Η Ινδονησία απειλείται
με περιβαλλοντική και οικονομική καταστροφή, καθώς και ελλείψεις σε τρόφιμα
που έχουν ήδη προκαλέσει αναταραχές, για δεύτερη συνεχή χρονιά.

Οι περισσότερες φωτιές οφείλονται σε εμπρησμούς, είτε από αγρότες, είτε από
μεγάλες εταιρείες ξυλείας, ορυχείων ή φυτειών, που θέλουν να «καθαρίσουν» τα
δάση για να εκμεταλλευτούν τη γη. Μόνο που λόγω των μετεωρολογικών συνθηκών, η
κατάσταση γρήγορα ξεφεύγει από τον έλεγχό τους.

Στο μεταξύ, το Ελ Νίνιο συνεχίζει ακάθεκτο την καταστροφική του πορεία στον
Ειρηνικό Ωκεανό. Εκτός από την έντονη ξηρασία στη ΝΑ Ασία και μέρη της
Ωκεανίας, η Δυτική Αυστραλία έχει πλημμυρίσει. Το ίδιο συνέβη και σε περιοχές
των ΗΠΑ, ιδίως στην Καλιφόρνια, όπου έχει σημειωθεί ιστορικό ρεκόρ
βροχοπτώσεων, καθώς και αρκετοί θάνατοι.

Την ίδια στιγμή, στις ανατολικές ΗΠΑ, το κρύο και οι χιονοπτώσεις είναι
έντονες. Πλημμύρες σημειώθηκαν επίσης στη Νότια Αμερική, ενώ στη Χιλή
εκατοντάδες θαλασσινά λιοντάρια πεθαίνουν αβοήθητα στις ακτές ψάχνοντας για
τροφή. Το Ελ Νίνιο υπερθερμαίνει τα νερά του Νότιου Ειρηνικού, εξαφανίζοντας
κάθε ίχνος ζωής.

Στην Ελλάδα, πάντως, το Ελ Νίνιο δεν έχει κάνει αισθητή την παρουσία του,
καθώς η περιοχή της Μεσογείου δεν πλήττεται ιδιαίτερα από το φαινόμενο, σε
αντίθεση με τη Βόρεια Ευρώπη. «Το τωρινό Ελ Νίνιο, που ξεκίνησε πέρυσι,
φαίνεται πως είναι το ισχυρότερο του αιώνα», λέει ο κ. Χρήστος Ζερεφός,
καθηγητής Φυσικής της Ατμόσφαιρας στο Αριστοτέλειο Πανεπιστήμιο Θεσσαλονίκης.
«Ενώ είχε παραμείνει "σιωπηλό" τον Νοέμβριο και Δεκέμβριο, από τον Ιανουάριο
ξαναδυνάμωσε. Πάντως, οι μέχρι τώρα επιπτώσεις του δεν έχουν προκαλέσει
εκπλήξεις. Παρ' όλο που το χαρακτηριστικό του κάθε Ελ Νίνιο είναι πως ποτέ δεν
χτυπά με την ίδια ένταση και στην ίδια έκταση το ίδιο μέρος, συμπεριφέρεται
λίγο-πολύ όπως το περιμέναμε». Οι επιστήμονες προβλέπουν πως το Ελ Νίνιο του
'98 θα διαρκέσει περισσότερο από το συνηθισμένο, τουλάχιστον μέχρι το τέλος
του καλοκαιριού.

Ούτε όμως ο φετινός ελληνικός χειμώνας φαίνεται πως εκπλήσσει τον κ. Ζερεφό.
«Λόγω της παγκόσμιας κλιματολογικής ανωμαλίας, πριν πολλούς μήνες κάναμε λόγο
για ένα θερμό και υγρό χειμώνα, συχνές εμφανίσεις ακραίων καιρικών φαινομένων
και απότομες μεταβολές του καιρού, κάτι που βλέπουμε να συμβαίνει».

* «Προστατευόμενη», σύμφωνα με τη συνθήκη Ramsar για την προστασία των
υγροτόπων, η λίμνη Βιστωνίδα κινδυνεύει από τα αντιπλημμυρικά και αγροτικά
οδικά έργα. Όπως επισημαίνει το Παγκόσμιο Ταμείο για τη Φύση (WWF-Ελλάς), ο
συνδυασμός των προγραμματισμένων έργων θα προκαλέσει αποξήρανση 4.000
στρεμμάτων υγροτοπικών εκτάσεων, στην ανατολική πλευρά της λίμνης, ενώ τα 447
είδη πουλιών (από τα οποία 84 έχουν χαρακτηρισθεί σπάνια) θα κινδυνεύσουν άμεσα.

* Άρχισαν οι εγγραφές για το θερινό οικολογικό Πανεπιστήμιο, το οποίο
θα φιλοξενηθεί στη Χάλκη των Δωδεκανήσων. Η διάρκεια των μαθημάτων για το
περιβάλλον και τη σύγχρονη οικολογική σκέψη θα είναι τρεις εβδομάδες και οι
ενδιαφερόμενοι μπορούν να παρακολουθήσουν όποια από τις προσφερόμενες ενότητες
τους ενδιαφέρει. Υπεύθυνα για τη διοργάνωση, η οποία γίνεται υπό την αιγίδα
του ΥΠΕΧΩΔΕ, είναι το Γραφείο Συνεχιζόμενης Εκπαίδευσης του Εθνικού Μετσόβιου
Πολυτεχνείου και το Διεθνές Ινστιτούτο Περιβαλλοντικών Ερευνών.

ΟΙ ΤΑΞΙΤΖΗΔΕΣ της Σαγκάης χρησιμοποιούν από χθες συσκευές GPS (εξεύρεσης
γεωγραφικού στίγματος) στο παρμπρίζ των αυτοκινήτων τους, πηγαίνοντας έτσι
γρηγορότερα στα ραντεβού με τους πελάτες τους. Η εταιρεία τους έχει ήδη
εγκαταστήσει GPS σε 50 ταξί και θα τα... χιλιάσει τους επόμενους δύο μήνες. Οι
συσκευές λειτουργούν με τη βοήθεια υπολογιστών, δορυφόρων και ηλεκτρονικών
χαρτών και συνδέονται με τα κεντρικά της εταιρείας, που γνωρίζει ανά πάσα
στιγμή πού βρίσκεται το όχημα.

Τα νέα προϊόντα της Sun Microsystems θα παρουσιάσει σήμερα για πρώτη φορά στην
Ελλάδα, σε συνέντευξη Τύπου, ο γενικός δευθυντής κ. Γιώργος Μαυράκης στο
ξενοδοχείο «Χίλτον» (αίθουσα Αμβροσία, 12 μ.μ.). Πληροφορίες στα τηλέφωνα 6852.631-2.

Ευχηθείτε ηλεκτρονική καλή επιτυχία στους αθλητές του κόσμου που συμμετέχουν
στην Χειμερινή Ολυμπιάδα του Ναγκάνο, μέσα από το Ολυμπιακό site της ΙΒΜ
(http: //www. ibm. com/olympic/fanmail). Το σύστημα δοκιμάστηκε για πρώτη φορά
στην Ατλάντα ­ παρουσιάζοντας προβλήματα λόγω μεγέθους και απειρίας ­ αλλά
τώρα οι ειδικοί υπόσχονται καλύτερα αποτελέσματα.

Την κυκλοφορία δύο νέων επεξεργαστών ανακοίνωσε η Intel με τεχνολογία ΜΜΧ για
φορητούς υπολογιστές, οι οποίοι θα βελτιώσουν αισθητά την απόδοσή τους.
Πρόκειται για τον επεξεργαστή Pentium 266MHz, που παρουσιάζει τις καλύτερες
επιδόσεις και για τον Pentium 166MHz, με την χαμηλότερη κατανάλωση ισχύος που
έχει παρουσιαστεί μέχρι σήμερα.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N18</CAT>
<ED>
Κωδικός άρθρου: A16061N181</ED>
<ID>
ID:130434

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N18&aa=1</URL></REF>


Article

<CATEGORY>vin06</CATEGORY>

 <H5>ΔΥΟ ΕΛΛΗΝΕΣ ΠΟΥ ΚΑΤΑΔΙΚΑΣΤΗΚΑΝ ΣΕ ΑΙΓΥΠΤΟ ΚΑΙ ΚΑΝΑΔΑ
</H5><H5>Μία επίσκεψη στον αδελφό του τού στοίχισε 6 χρόνια φυλακή
</H5><H2>Ξαναδικάζονται «άδικα»
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Βρέθηκαν κατηγορούμενοι στο εξωτερικό, καταδικάστηκαν, οδηγήθηκαν στη
φυλακή και ύστερα από χρόνια αποφυλακίστηκαν. Αλλά οι «ημέρες ελευθερίας»
τελείωσαν όταν επέστρεψαν στην Ελλάδα, όπου ξαναδικάζονται για το ίδιο
αδίκημα, έστω κι αν είχαν εκτίσει την ποινή τους στη χώρα που το διέπραξαν!

Νίκος Ζαγγελίδης. Αποφυλακίστηκε βαριά άρρωστος από τις φυλακές του
Καΐρου, αλλά δικάζεται εκ νέου στην Ελλάδα για την υπόθεση του μότορσιπ «Θανάσης»...

ΕΝΑΣ από αυτούς, ο πιο γνωστός, είναι ο ναυτικός Νίκος Ζαγγελίδης, που
αποφυλακίστηκε πέρυσι, βαριά άρρωστος, από τις αιγυπτιακές φυλακές. Οι άλλοι
δύο φίλοι του ναυτικοί, ο Κώστας Καστανιάς και ο Τάσος Κοντογιάννης, έμειναν
πίσω στο κελί, συνεχίζοντας τον Γολγοθά τους, αλλά αυτός είχε έστω την
ευκαιρία να γυρίσει στην Ελλάδα, ελεύθερος και απαλλαγμένος από αυτή την
περιπέτεια, που ξεκίνησε το '89 από τα αμπάρια του μότορσιπ «Θανάσης»...

Γελάστηκε, όμως. Με το που πάτησε το πόδι του στο αεροδρόμιο του Ελληνικού τον
περίμεναν ξανά οι χειροπέδες. Για την ίδια ακριβώς υπόθεση που τον καταδίκασαν
οι Αιγύπτιοι και για την οποία είχε ήδη «μετρήσει» επτά χρόνια σε υγρά κελιά,
οι ελληνικές δικαστικές αρχές τον ξανάστελναν στο εδώλιο. Και σήμερα ­
περιμένοντας τη δίκη του, στις 8 Μαΐου ­ αν δεν βρίσκεται στη φυλακή, το
οφείλει μόνο και μόνο στο γεγονός ότι η ζωή του περνά από το Αντικαρκινικό
Νοσοκομείο Μεταξά.

Ένα χρόνο μετά την επιστροφή του από την Αίγυπτο, ο Νίκος Ζαγγελίδης τελεί
ελεύθερος υπό όρους, αντιμετωπίζοντας κατηγορία που «σηκώνει» έως ισόβια. Και
η ίδια τύχη περιμένει και τους άλλους δύο ναυτικούς, που εξακολουθούν να
κρατούνται στα αιγυπτιακά κελιά, αν και όποτε επιστρέψουν στην πατρίδα...

Οι τρεις ναυτικοί βρίσκουν απέναντί τους διατάξεις του Ποινικού Κώδικα που,
ούτε λίγο ούτε πολύ, επιβάλλουν να δικάζεται εκ νέου από τα ελληνικά
δικαστήρια κάθε Έλληνας που κατηγορήθηκε στο εξωτερικό, καταδικάστηκε,
φυλακίστηκε, εξέτισε την ποινή του ή αποφυλακίστηκε νομίμως και γύρισε στην
Ελλάδα! Διατάξεις που θεσπίστηκαν το 1950 και νομιμοποιούν τον «παραλογισμό»
ένας άνθρωπος να δικάζεται δύο φορές σε δύο χώρες για το ίδιο αδίκημα, για το
οποίο εξέτισε την ποινή στη χώρα που το διέπραξε.

Η περίπτωση των τριών ναυτικών ­ για τους οποίους έχουν παρέμβει στις
αιγυπτιακές αρχές πρωθυπουργοί, υπουργοί και δεκάδες φορείς, προκειμένου να
αποφυλακιστούν ­ δεν είναι η μοναδική που κάποιοι καλούνται να πληρώσουν δύο
φορές τίμημα για ένα αδίκημα που διέπραξαν (ή κατηγορήθηκαν ότι διέπραξαν).
Τέτοιες υποθέσεις η αλήθεια είναι ότι σπανίζουν στις ελληνικές δικαστικές
αίθουσες, αλλά ο αριθμός τους, μέσα στις δεκαετίες που μεσολάβησαν από τη
θέσπιση των επίμαχων διατάξεων, δεν είναι ευκαταφρόνητος. Σε αρκετές
περιπτώσεις, μάλιστα, τα ελληνικά δικαστήρια επεφύλαξαν μεγαλύτερες ποινές
στους κατηγορουμένους, από αυτές που είχαν εκτίσει στο εξωτερικό.

Βάσει των επίμαχων διατάξεων (άρθρα 8, 9, 10 του Ποινικού Κώδικα) οι Έλληνες
πολίτες δικάζονται εκ νέου στην Ελλάδα για σειρά αδικημάτων που έκαναν στην
αλλοδαπή, ακόμη και αν εξέτισαν εκεί το σύνολο της ποινής τους (ναρκωτικά,
πειρατεία, εγκλήματα σχετικά με το νόμισμα, δουλεμπορία ή σωματεμπορία,
κυκλοφορία άσεμνων δημοσιευμάτων κ.ά.) Για αδικήματα κατά της ζωής ή της
περιουσίας (ανθρωποκτονία, κλοπή κ.λπ.), ο νόμος είναι πιο ελαστικός και
προβλέπει ότι δεν θα γίνει νέα δίκη εάν ο δράστης αθωώθηκε στο εξωτερικό ή
εξέτισε το σύνολο της ποινής ή αποφυλακίστηκε με χάρη. Διαφορετικά οδηγείται
στο εδώλιο και, αν καταδικαστεί, η ποινή που εξέτισε στο εξωτερικό θα
αφαιρεθεί από την ποινή που επέβαλαν τα ελληνικά δικαστήρια.

ΑΝΤΙΔΡΑΣΕΙΣ

Με στόχο την κατάργηση ή τροποποίηση των επίμαχων άρθρων κινητοποιείται ήδη
ομάδα βουλευτών από όλους τους κομματικούς χώρους, ενώ σχετική ερώτηση έχει
υποβάλει στη Βουλή ο βουλευτής του ΠΑΣΟΚ κ. Γ. Αδαμόπουλος. Το ζήτημα
απασχολεί δε, και το υπουργείο Δικαιοσύνης και δεν αποκλείεται σύντομα να
ληφθούν σχετικές νομοθετικές πρωτοβουλίες.

Την ίδια στιγμή, από τον νομικό κόσμο γίνεται λόγος για «απολιθωμένες
διατάξεις», ενώ τίθεται ζήτημα παραβίασης των ανθρωπίνων δικαιωμάτων και του
γενικού κανόνα δικαίου, ότι «δεν μπορει κάποιος να δικάζεται δύο φορές για το
ίδιο αδίκημα».

Αθ. Βασδέκης. Δικάστηκε σε εξαετή φυλάκιση για φόνο από αμέλεια στον
Καναδά, αποφυλακίστηκε, επέστρεψε στην Ελλάδα και αύριο δικάζεται για τον ίδιο
φόνο και μάλιστα από πρόθεση...

ΤΟ ΚΑΛΟΚΑΙΡΙ του 1992 επισκέφθηκε τον αδελφό του στον Καναδά. Και βρέθηκε σε
μία συμπλοκή σε νυχτερινό κέντρο και από κει σε ομοσπονδιακή φυλακή του
Οντάριο, με καταδίκη 6 ετών για ανθρωποκτονία από αμέλεια. Δύο χρόνια μετά
βγήκε με αναστολή, απελάθηκε στην Ελλάδα και αύριο κάθεται στο εδώλιο του
Μεικτού Ορκωτού Δικαστηρίου Αθήνας για την ίδια υπόθεση. Αλλά με κατηγορία για
ανθρωποκτονία από πρόθεση, που οδηγεί σε ισόβια...

Το «γράμμα του νόμου» επιτάσσει τα ελληνικά δικαστήρια να κρίνουν από την αρχή
εάν ο 37χρονος Θανάσης Βασδέκης είναι δράστης ενός εγκλήματος, που έγινε στην
άλλη άκρη του κόσμου και για το οποίο οι αρμόδιες καναδικές αρχές έχουν
αποφανθεί και βεβαιώνουν ότι έχει αποδοθεί δικαιοσύνη.

Ο Βασδέκης συνελήφθη στο σπίτι του, ένα χρόνο μετά την επιστροφή του στην
Ελλάδα, με βάση το ένταλμα που είχε εκδώσει η Αστυνομία του Τορόντο το 1992.
Και εδώ και 14 μήνες είναι προφυλακισμένος στον Κορυδαλλό, ενώ όλες οι
αιτήσεις του για αποφυλάκιση με όρους έπεσαν στο κενό. Το «ερώτημα» στην
υπόθεσή του είναι εάν με την αναστολή της ποινής του από τους Καναδούς
δικαστές μπορεί να θεωρηθεί ότι εξέτισε την ποινή. Σύμφωνα με το παραπεμπτικό
βούλευμα του Εφετείου Αθήνας, δεν την εξέτισε ολόκληρη, όπως ορίζει ο νόμος,
και έτσι πρέπει να δικαστεί εκ νέου.

Και εδώ αρχίζει ο «τραγέλαφος, το άδικο και το παράλογο», όπως λέει ο
συνήγορός του κ. Ανδρ. Αναγνωστάκης, καθώς οι επίμαχες διατάξεις και τα
ελληνικά δικαστήρια λένε ουσιαστικά στον κατηγορούμενο πως εάν είχε μείνει έξι
χρόνια στη φυλακή (ή είχε χαριστεί το υπόλοιπο της ποινής) σήμερα θα ήταν
ελεύθερος και δεν θα διώκετο στην Ελλάδα, ενώ τώρα που ζήτησε και έγινε δεκτή
από τους Καναδούς η αναστολή τής ποινής μετά την πάροδο διετίας, κινδυνεύει να
καταδικαστεί σε ισόβια κάθειρξη.

Ένα δεύτερο, σημαντικό ζήτημα στην υπόθεση ανακύπτει από τον βαρύτερο
χαρακτηρισμό της κατηγορίας που αποδίδεται στον Βασδέκη. Για τα δικαστήρια του
Καναδά τέλεσε ανθωποκτονία β' βαθμού (εξ αμελείας) με θύμα τον Έλληνα ομογενή
Γ. Ζήνδρο, αλλά για τις ελληνικές αρχές οι συνθήκες του εγκλήματος
δικαιολογούν δίκη για ανθρωποκτονία από πρόθεση. Και έχουν αξία μόνον τα δύο
χρόνια, τα οποία και θα αφαιρεθούν από την ενδεχόμενη νέα ποινή που θα του επιβληθεί.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N19</CAT>
<ED>
Κωδικός άρθρου: A16061N191</ED>
<ID>
ID:130435

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N19&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Προσβλητική γενίκευση
</H2><H2></H2>
<AUTHOR>ΒΑΣΙΛΗΣ ΔΗΜΑΚΟΠΟΥΛΟΣ</AUTHOR>

Η ΔΙΚΑΙΟΔΟΣΙΑ των ελληνικών δικαστηρίων να τιμωρούν εκ νέου τον ίδιο
κατηγορούμενο, για την ίδια πράξη που έκαμε εξ ολοκλήρου σε άλλη χώρα, εφόσον
δεν αποτίθηκε ολόκληρη η ποινή, περιέχει αναμφιβόλως ως αιτιολογία της
διάταξης την αμφισβήτηση της αλλοδαπής έννομης τάξης.

Προφανώς η αμφισβήτηση αυτή αφορά είτε σε πολιτικώς ασύντακτες χώρες είτε σε
όσες χαρακτηρίζονται, χωρίς και να κατονομάζονται, υπανάπτυκτες ή αναξιόπιστες.

Επειδή όμως, για λόγους σκοπιμότητας, δεν ήταν δυνατόν ο νομοθέτης να τις
κατονομάσει ή κατά το χρόνο που θεσπίσθηκε η διάταξη εξυπηρετούντο και άλλης
μορφής σκοπιμότητες, ο νόμος διατυπώθηκε με τέτοια γενίκευση, ώστε πλέον να
καταντά προσβλητική για την έννομη τάξη ξένων χωρών και μάλιστα προηγμένων.

Ουσιαστικά δε, περιέχει και παραβίαση θεμελιώδους αρχής του Δικαίου, κατά την
οποία κανένας δεν μπορεί να κριθεί δύο φορές για την ίδια πράξη.

Ο δικηγόρος Βασ. Δημακόπουλος είναι μέλος του Δ.Σ. της Ένωσης Ελλήνων Ποινικολόγων.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N19</CAT>
<ED>
Κωδικός άρθρου: A16061N192</ED>
<ID>
ID:130511

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N19&aa=2</URL></REF>


Article

<CATEGORY>vin11</CATEGORY>

 <H2>Ποινικοποιείται η αλληλεγγύη;
</H2>
Ο Δημήτρης Κούγκας και η Ελένη Παληοτζήκα, έκαναν 57 ημέρες απεργία πείνας,
διαμαρτυρόμενοι για το εκπαιδευτικό νομοσχέδιο. Σε συναυλία συμπαράστασης στην
απεργία τους συνελήφθησαν ο Μιχάλης Αναγνώστου, ο Γιώργος Μιχαηλίδης και η
Ελένη Μανάβη. Ο Δημήτρης Κούγκας και η Ελένη Παληοτζήκα διαμαρτύρονται για τη
σύλληψη των τριών νέων, ξεκινώντας από μια αναδρομή στην ιστορία της έννοιας
της δικαιοσύνης:

«ΤΙ ΣΗΜΑΙΝΕΙ δικαιοσύνη σήμερα, λίγα χρόνια πριν από τη νέα χιλιετηρίδα; Αυτό
είναι το ερώτημα που θέτει πιεστικά η φιλοσοφία και το οποίο πρέπει να
αντιμετωπισθεί από τη σκοπιά της βαθύτατης κρίσης του δικαίου. Η κρίση του
νόμου, τόσο ως γνωστικού αντικειμένου όσο και ως κοινωνικής πρακτικής και
επαγγελματικής δράσης, παίρνει δύο μορφές: εμφανίζεται ως μεταλλαγή της μορφής
του δικαίου και ως αίτημα επανασύνδεσης του νόμου με την ηθική» (Warringron -
Dourinas). Για να απαντήσουμε όμως στο ερώτημα τι είναι δικαιοσύνη σήμερα,
είναι απαραίτητη μια αναδρομή. Το δίκαιο, δηλαδή οι κανόνες ρύθμισης της
ελευθερίας και της ισότητας στα βάθη των αιώνων και στους διάφορους λαούς
εκπορεύονταν από την παράδοση, τον Θεό ή τους θεούς και απονέμονταν από τους
ιερείς, τους βασιλείς, τους σοφούς ή τους γέροντες. Στις κοινωνίες αυτές ο
νόμος δεν μπορούσε να τεθεί υπό συζήτηση ή, με άλλα λόγια, να αμφισβητηθεί.
Για πρώτη φορά θεσπίστηκαν νόμοι από όλους τους πολίτες, ή επικυρώθηκαν ως
νομοθεσία από αυτούς, στην Αθήνα και κατ' επέκταση στην Κόρινθο, στη Θήβα, στη
Σπάρτη. Έτσι «ο νόμος, ως κανόνας συμπεριφοράς, αφενός μεν εξανθρωπίστηκε,
δηλαδή αποδεσμεύθηκε από μεταφυσικές, θεϊκές και οιονεί εξ αποκαλύψεως
καταβολές, αφετέρου δε, επέφερε την αποπροσωποποίηση της εξουσίας στον βαθμό
που δεν ήταν πλέον προϊόν αυθαίρετης βούλησης ορισμένων προσώπων, αλλά
συμβατική έκφραση της συναίνεσης των συμβιούντων ανθρώπων, δηλαδή του
αυτοκαθορισμού τους», όπως γράφει ο Αρ. Μάνεσης της Ακαδημίας Αθηνών. Παρόμοια
διαπίστωση κάνει και ο Καστοριάδης, λέγοντας: «Δίκαιη κοινωνία είναι μια
κοινωνία στην οποία το ζήτημα της δικαιοσύνης παραμένει σταθερά ανοικτό μέσα
στην κίνηση της ρητής αυτοθέσμισής της». Ο Αριστοτέλης δίνει τον ορισμό του
δικαίου στα «Ηθικά» του: «Αποκαλούμε, με μια παραδοχή, δίκαιο όλο αυτό που
δημιουργεί και κατοχυρώνει, για τη θεσμισμένη κοινωνία, την ευτυχία». Ο νόμος
επιτελούσε για τους αρχαίους Έλληνες ένα έργο όχι μόνο απαγόρευσης και
επιτήρησης αλλά και αγωγής. Ο Ισοκράτης, ο Πλάτων και ο Αριστοτέλης θεωρούν
τους νόμους ιδεώδες σύστημα εκπαίδευσης. Στην αθηναϊκή δημοκρατία η πόλη ήταν
αυτόνομος και αυτόδικος· δηλαδή οι ίδιοι οι πολίτες και όχι οι αντιπρόσωποί
τους νομοθετούσαν και εκδίκαζαν τις υποθέσεις ως δικαστές διά κληρώσεως. Η Ντε
Ρομιγύ της Γαλλικής Ακαδημίας αναφέρει ότι ο νόμος γεννήθηκε με τη δημοκρατία.
Έχοντας ένα σύστημα περίπλοκο και πολύπλοκο απέτρεπαν τις παρασπονδίες όπως με
τη «γραφή παρανόμων» που απέκλειε τις άσκοπες μεταβολές, αφού έδινε στον
πολίτη την ευκαιρία να αποδείξει το άδικο ενός νόμου και να τον καταργήσει στο
διά κληρώσεως λαϊκό ορκωτό δικαστήριο των 501 ή 1.001 ή 1.501 πολιτών. Αυτός
δε που είχε προτείνει τον συγκεκριμένο νόμο τιμωρούνταν αυστηρά γιατί
εξαπάτησε τον λαό. Τον ίδιο σκοπό εξυπηρετούσε και η διαδικασία της γραφής
«νόμον μη επιτήδειον θείναι», να προστατεύσει το νομοθετικό οικοδόμημα της
πόλης από την ακαταλληλότητα ενός νόμου και ιδίως αντιθέτου προς τα συμφέροντα
του λαού. Με την κατάλυση των πόλεων εμφανίστηκαν το ρωμαϊκό δίκαιο, το
φεουδαλικό, το κανονικό της Εκκλησίας, το βασιλικό, το εμπορικό και το φυσικό
δίκαιο. Στον δε Μεσαίωνα επεκράτησε η δημόσια κατακρεούργηση των
κατηγορουμένων, ένα θέαμα απεχθές και βάρβαρο που μαρτυρεί την αθλιότητα της
κοινωνίας· ώσπου εμφανίστηκαν οι φυλακές και εύλογα θέτει ο Φουκώ το ερώτημα
στο «Η γέννηση της φυλακής»: «Από πού ξεκινάει αυτή η παράξενη πρακτική και το
περίεργο σχέδιο να φυλακίζεις για να αναμορφώσεις, που προβάλλουν όλοι οι
σύγχρονοι ποινικοί κώδικες; Μήπως πρόκειται για κάποια παλιά κληρονομιά των
μπουντρουμιών του Μεσαίωνα; Μάλλον, ίσως, για μια νεώτερη τεχνολογία: για την
οργάνωση, από τον 16ο ως τον 19ο αιώνα, ενός συνόλου από διαδικασίες για
αστυνόμευση, έλεγχο, επιτήρηση, διαπαιδαγώγηση των ατόμων, κάνοντάς τους
συγχρόνως "πειθαρχικούς και ωφέλιμους". Δεν τιμωρούμε πια αλλά αναμορφώνουμε.
Εξ ου και η ονομασία αναμορφωτήρια ή σωφρονιστικά καταστήματα». Και ο Δημήτρης
Κούγκος και η Ελένη Παληοτζήκα προχωρούν στο θέμα της απεργίας:

Και με αυτές τις διαπιστώσεις φθάνουμε στην αιτία για την οποία γράφτηκε αυτό
το κείμενο. Εναντιωθήκαμε ως πολίτες με την ιδιότητα του εκπαιδευτικού
λειτουργού στο νομοσχέδιο του μίσους για την εκπαίδευση, όπως το ονομάζουμε,
κάνοντας απεργία πείνας 57 ημέρες, εκ των οποίων 47 στον δρόμο και 10 στο
νοσοκομείο, φθάνοντας στα όρια του θανάτου, γιατί θεωρήσαμε ότι αυτό το
νομοσχέδιο, στην καλύτερη περίπτωση, θα καταστήσει τα παιδιά νευρωτικά ναυάγια
- ψυχρές μηχανές. Την αγωνία μας αυτή την ενστερνίστηκαν και οι τρεις νέοι, ο
Μιχάλης Αναγνώστου, ο Γιώργος Μιχαηλίδης και η Ελένη Μανάβη, που παρέστησαν
στη συναυλία αλληλεγγύης στις φοιτητικές εστίες Αθηνών. Δημιουργήθηκαν όμως
επεισόδια και καταστροφές γύρω από τον χώρο και συνελήφθησαν οι 3, ενώ δεν
συμμετείχαν στα επεισόδια, αφού μάλιστα ο ένας ήταν μέλος του μουσικού
συγκροτήματος, και απλώς επέστρεφαν στο σπίτι τους μετά τη βίαιη διάλυση της
συναυλίας από την αστυνομία. Και τίθεται αμείλικτο το ερώτημα: είναι αυτός
λόγος να σαπίζουν στη φυλακή; Και πώς θα τους αποζημιώσει ψυχικά κυρίως αλλά
και ηθικά το κράτος τώρα που θα αποδειχθεί η αθωότητά τους για τη σωρεία
«κακουργημάτων» που δήθεν διέπραξαν; Θα επιβεβαιωθεί, άραγε, η ρήση από τους
«νόμους» του Πλάτωνα που βαρύτατα καταλόγιζε; «Οι νομοθέτες νομοθετούν χωρίς
να συνδυάζουν πειθώ και εξαναγκασμό αλλά μόνο την καθαρή βία». Οι νομοθέτες
και οι δικαστές όμως θα έπρεπε να είναι έμμεσα οι παιδαγωγοί του λαού, ένα
καθήκον ευγενικό μα και δύσκολο. Η άμεση αποφυλάκισή τους θα ήταν ένα ψήγμα
αποκατάστασής τους αν και μια προφυλάκιση χωρίς την εκδίκαση είναι μία μέθοδος
εξόχως σκληρή κατά τη γνώμη μας. Συμπαραστεκόμαστε αμέριστα στην επώδυνη
ταλαιπωρία αυτών των νέων που δείξαν αλληλεγγύη και ευαισθησία στην αγωνιώδη
για την παιδεία πράξη μας· γιατί η ανεπάρκεια ή η πλήρης απουσία του
συναισθήματος της ανθρώπινης αλληλεγγύης γεννάει την εξαθλίωση και τη
βαρβαρότητα. Η δικαιοσύνη οφείλει να σταθεί στο ύψος της, διαφορετικά θα
πολλαπλασιάζονται τα προβλήματα και οι άσχημες εντυπώσεις, όπως έγινε με δύο
πρόσφατες περιπτώσεις, του απεξαρτημένου από τα ναρκωτικά Πουρσανίδη που
οδηγήθηκε στη φυλακή και του οκτάχρονου(!) κοριτσιού, που θα οδηγούνταν στη
φυλακή καταδικασμένη για επαιτεία, αν δεν συγκέντρωναν χρήματα οι δικηγόροι
Θεσ/νίκης, που δείξαν ότι έχουν ακόμα ευαισθησία. Για να μην φθάσουμε στο
σημείο που προτάθηκε στις ΗΠΑ να εκδικάζουν ψυχρά με δεδομένα οι ηλεκτρονικοί
υπολογιστές. Άλλως, το ερώτημα του Πασκάλ: «Είναι ο νόμος νόμος επειδή είναι
δίκαιος ή είναι ο νόμος δίκαιος επειδή είναι νόμος;» απαντάται με το είναι ο
νόμος δίκαιος επειδή απλά είναι νόμος! «Η πολιτεία με τους νόμους
διαπαιδαγωγεί τους ανθρώπους» λέει ο Σιμωνίδης, ενώ «η περιφρόνηση των
πλεονεκτημάτων της ευνομίας οδηγεί στην τυραννία», γράφει ο ανώνυμος του
Ιάμβλιχου. 
Η αλληλεγγύη για την οποία κατηγορούνται οι 3 νέοι δείχνει στην ουσία ότι
έχουν ήθος και παιδεία σε μια απρόσωπη, κομφορμιστική και ιδιωτεύουσα κοινωνία
που όλοι τη στιγματίζουν αλλά συμμετέχουν. Άλλωστε έρχεται σε πλήρη
«συμμόρφωση» με το Σύνταγμα, άρθρο 25 § 4 που λέει: «Το κράτος δικαιούται να
αξιώνει από όλους τους πολίτες την εκπλήρωση του χρέους της κοινωνικής
αλληλεγγύης». Έτσι η πρόσφατη απόφαση του Αρείου Πάγου με την οποία
ποινικοποιείται η αλληλεγγύη αφού όποιος δεν εξαφανιστεί από χώρους που
πραγματοποιούνται διαμαρτυρίες αλλά παραμένει έστω και σαν θεατής θα
τιμωρείται με φυλάκιση, είναι σίγουρο ότι θα δημιουργήσει πολλά προβλήματα
στην κοινωνία. Όμως ο νόμος δεν πρέπει να διατυπώνει μόνο τις απαγορεύσεις
αλλά να δίνει και θετικά κίνητρα καθώς και να δημιουργεί ανθρώπους ικανούς να
δίνουν ουσιώδες περιεχόμενο στην κοινωνική ζωή. 
Κλείνοντας, ευχόμενοι άμεση αποφυλάκιση στους άδικα ταλαιπωρημένους νέους, θα
αναφέρουμε τα λόγια του Δημοσθένη από τον «Κατά Τιμοκράτους»: «Οι νόμοι
αποτελούν τα ήθη της πόλεως» και «καμία πόλη δεν σώθηκε ποτέ ως τώρα,
μεταχειρισθείσα νόμους κακούς». Ας μη λησμονούμε ότι η απόφαση βγαίνει στην
Αθήνα, την πόλη που δημιούργησε το νόμο, τη δημοκρατία και την ελευθερία.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N20</CAT>
<ED>
Κωδικός άρθρου: A16061N201</ED>
<ID>
ID:130428

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N20&aa=1</URL></REF>


Article

<CATEGORY>vin07</CATEGORY>

 <H5>Η ΝΤΑΪΑΝΑ ΜΕΤΑΦΕΡΘΗΚΕ ΜΕ ΚΑΘΥΣΤΕΡΗΣΗ ΣΤΟ ΝΟΣΟΚΟΜΕΙΟ, ΥΠΟΣΤΗΡΙΖΟΥΝ ΔΥΟ ΔΗΜΟΣΙΟΓΡΑΦΟΙ
</H5><H5>Άγρια πυρά κατά των Γάλλων γιατρών
</H5><H2>Μπορούσε να είχε σωθεί
</H2>
Το εξώφυλλο του αμερικανικού περιοδικού «Τάιμ» που παραθέτει αποσπάσματα
του βιβλίου «Ο θάνατος μιας πριγκίπισσας»

Η πριγκίπισσα Νταϊάνα θα μπορούσε να είχε σωθεί, αν το πλήρωμα του ασθενοφόρου
την είχε μεταφέρει αμέσως σε νοσοκομείο, αντί να προσπαθήσει επί μισή ώρα να
της προσφέρει τις πρώτες βοήθειες στον τόπο του δυστυχήματος.

ΤΗΝ ΕΚΔΟΧΗ αυτή διατυπώνουν στο βιβλίο τους, με τίτλο «Ο θάνατος μιας
πριγκίπισσας», οι δημοσιογράφοι του αμερικανικού περιοδικού «Τάιμ», Τομ
Σάνκτον και Σκοτ Μακλόιντ, οι οποίοι επισημαίνουν ότι το ασθενοφόρο χρειάστηκε
μία ώρα για να καλύψει την απόσταση των έξι χιλιομέτρων από τη σήραγγα της
γέφυρας Αλμά μέχρι το Νοσοκομείο Πιτιέ-Σαλπετριέρ, όπου η Νταϊάνα άφησε την
τελευταία της πνοή, επειδή πήγαινε πολύ σιγά για να αποφύγει τα τραντάγματα.

Αναβιώνοντας την τραγική εκείνη νύχτα της 31ης Αυγούστου, οι δύο Αμερικανοί
δημοσιογράφοι υπενθυμίζουν ότι δέκα δευτερόλεπτα μετά την πρόσκρουση της
Μερσεντές στη μοιραία 13η κολώνα του τούνελ, έφθασαν οι πρώτοι παπαράτσι και
άρχισαν να παίρνουν φωτογραφίες.

ΜΑΚΑΒΡΙΕΣ ΛΕΠΤΟΜΕΡΕΙΕΣ

Οι φωτογραφίες δείχνουν το πρόσωπο της Νταϊάνας άθικτο. «Δεν μπορείτε να
φανταστείτε πόσο όμορφη ήταν ακόμα και εκείνη τη στιγμή», λέει αναριγώντας ο
φωτογράφος Νίκολα Αρσοφ, που ήταν ένας από τη στρατιά των φωτογράφων, οι
οποίοι καταδίωκαν την Νταϊάνα και τον Ντόντι Αλ Φαγιέντ.

Άλλες φωτογραφίες αποκαλύπτουν ορισμένες μακάβριες λεπτομέρειες, όπως λίγο
αίμα στο μέτωπο της Νταϊάνας. Από τη μύτη της, το στόμα της και το αριστερό
της αυτί κυλάνε λίγες σταγόνες αίμα. Το αριστερό της χέρι κρέμεται άψυχο στη
δερμάτινη μπότα της. Και, όμως, αναπνέει ακόμα. Και ανέπνεε και όταν
μεταφέρθηκε στο νοσοκομείο, όπου υπέστη καρδιακή ανακοπή. Οι γιατροί άνοιξαν
τον θώρακά της και εντόπισαν μεγάλη αιμορραγία από ρήξη της αριστερής
πνευμονικής φλέβας. Παρά την αποκατάσταση αυτού του τραύματος και τις
καρδιακές μαλάξεις, που διήρκεσαν σχεδόν δύο ώρες, οι γιατροί δεν μπόρεσαν να
την κρατήσουν στη ζωή. Ο θάνατός της διαπιστώθηκε στις τέσσερις τα ξημερώματα.

Επικαλούμενοι εμπειρογνώμονες, οι δύο συγγραφείς τονίζουν ότι το γεγονός πως
ήταν ακόμα ζωντανή όταν μεταφέρθηκε στο νοσοκομείο, αφήνει να εννοηθεί ότι η
φλέβα δεν είχε διαρραγεί πλήρως. Και το ότι δεν πέθανε ακαριαία από την
αιμορραγία φανερώνει ότι η ρήξη της πνευμονικής φλέβας «ήταν μικρή» ή ότι «το
τραύμα είχε φράξει από ένα κόκαλο από τα σπασμένα πλευρά». Κατά τους
εμπειρογνώμονες, θα ήταν δυνατόν να σωθεί, αν η ρήξη της πνευμονικής φλέβας
ήταν το μόνο εσωτερικό τραύμα της.

ΤΙΣ ΠΙΟ σφοδρές επικρίσεις κατά των Γάλλων γιατρών εκτοξεύει ο δρ Τζον Ότσνερ,
ένας από τους πιο διακεκριμένους Αμερικανούς καρδιοχειρουργούς.

«Αν η ρήξη δεν ήταν πολύ μεγάλη, θα μπορούσαν να συνδέσουν την ασθενή με ένα
μηχάνημα τεχνητής καρδιάς και τεχνητών πνευμόνων και να επιδιορθώσουν τη
βλάβη. Με τέτοια τραύματα, αν ο ασθενής μεταφερθεί έγκαιρα στο νοσοκομείο και
συνδεθεί αμέσως με το μηχάνημα μπορεί να σωθεί. Αλλά ο χρόνος είναι το
σημείο-κλειδί», λέει στους δύο Αμερικανούς δημοσιογράφους ο δρ Ότσνερ.

Ο δρ Φρεντερίκ Μεγιέ, γιατρός του ασθενοφόρου που στην πραγματικότητα ήταν μία
κινητή νοσοκομειακή μονάδα, εξηγεί ότι σ' αυτές τις περιπτώσεις καταβάλλονται
προσπάθειες να σταθεροποιηθεί επί τόπου η κατάσταση του ασθενούς, γιατί η
μεταφορά του με όχημα μπορεί να είναι πολύ επικίνδυνη. «Έτσι, προσπαθήσαμε να
αποκαταστήσουμε κάπως την πίεση του αίματος και κάποιες άλλες λειτουργίες,
πριν ξεκινήσει το ασθενοφόρο», υπογραμμίζει, προσθέτοντας ότι σ' αυτές τις
περιπτώσεις δίνονται εντολές στους οδηγούς των ασθενοφόρων να «πηγαίνουν σιγά».

«Αν φρενάρεις ή επιταχύνεις, μπορεί να έχει επιπτώσεις στην πίεση, γι' αυτό
πρέπει να είσαι πολύ προσεκτικός». Αλλά ο δρ Τζον Ότσνερ διαφωνεί: «Δεν
μπορείς να επιχειρήσεις να αποκαταστήσεις ένα τέτοιο τραύμα επί τόπου. Πρέπει
να είσαι σε νοσοκομείο. Όσο για το προσεκτικό οδήγημα; Όταν προσπαθείς να
σώσεις μία ζωή, πρέπει να μεταφέρεις τον ασθενή αμέσως στο χειρουργείο. Εφόσον
δύο σχεδόν ώρες μετά ήταν ζωντανή, αν την είχαν μεταφέρει στο νοσοκομείο μέσα
σε μία ώρα μπορεί να την είχαν σώσει».

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N41</CAT>
<ED>
Κωδικός άρθρου: A16061N411</ED>
<ID>
ID:130424

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N41&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Η ανεργία
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

ΤΑ ΜΗΝΥΜΑΤΑ είναι ιδιαιτέρως ανησυχητικά. Η ανεργία στην Ευρώπη των 15
ξεπερνάει το 10%. Που σημαίνει 17,7 εκατομμύρια άνεργοι ­ οι περισσότεροι νέοι
κάτω των 25 και γυναίκες.

Η ανεργία στη Γερμανία σημειώνει μεταπολεμικό ρεκόρ, καθώς οι άνθρωποι εκτός
δουλειάς προσεγγίζουν τα 5 εκατομμύρια (διπλάσιο ποσοστό ανέργων στην πρώην
Ανατολική Γερμανία σε σχέση με την πρώην Δυτική).

Τα εκατομμύρια ανέργων στη Γαλλία βρίσκονται σε επίπεδο απόγνωσης.
Καταλαμβάνουν δημόσια κτίρια και αρνούνται να αποχωρήσουν αν δεν τους δώσουν
αύξηση του ισχνού μηνιαίου επιδόματος διαβίωσης. Αλλιώς «του χρόνου θα έχουμε
όλοι πεθάνει», έλεγε χαρακτηριστικά ένας από αυτούς. Ήδη το ποσοστό των
αυτοκτονιών ανάμεσα στους ανέργους παρουσιάζει σημαντική άνοδο.

Η ανεργία στην Ελλάδα δεν βρίσκεται ακόμη στα επίπεδα της υπόλοιπης Ευρώπης.
Αλλά αυξάνεται συνεχώς. Και σε λίγο η κοινωνική απομόνωση, ο ρατσισμός, οι
κοινωνικές εκρήξεις θα περάσουν και την πόρτα μας.

Τι κάνει η κυβέρνηση για να αντιμετωπίσει την μάστιγα; Ουσιαστικά τίποτα.
Χρησιμοποιεί με σπασμωδικό και συνήθως καθόλου αποτελεσματικό τρόπο τα
δισεκατομμύρια του κοινωνικού ευρωπαϊκού ταμείου, χωρίς πρόγραμμα και χωρίς
ένα συγκεκριμένο σκοπό.

Αποτέλεσμα: τα χρήματα αυτά αντί να αποτελούν μία σημαντική επένδυση για την
επιμόρφωση των νέων σε τομείς που στο μέλλον θα έχουν άνθηση (π.χ. τεχνολογία,
υπηρεσίες κ.λπ.) σπαταλώνται αφειδώς όπου προκύψει.

Και για μία ακόμη φορά ­ όπως στην περίπτωση των αγροτών ­ η κυβέρνηση αν και
μπορεί να πάρει σοβαρά μέτρα για να αντιμετωπίσει το πρόβλημα που έρχεται από
το μέλλον, παραμένει άβουλος θεατής των εξελίξεων.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N41</CAT>
<ED>
Κωδικός άρθρου: A16061N412</ED>
<ID>
ID:130513

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N41&aa=2</URL></REF>


Article

<CATEGORY>vin07</CATEGORY>

 <H5>ΟΙ ΗΠΑ ΣΤΕΛΝΟΥΝ ΠΑΤΡΙΟΤ ΓΙΑ ΝΑ ΤΗΝ ΠΡΟΣΤΑΤΕΨΟΥΝ ΑΠΟ ΕΝΔΕΧΟΜΕΝΗ ΙΡΑΚΙΝΗ ΕΠΙΘΕΣΗ
</H5><H2>Φρούριο κάνουν την Τουρκία
</H2>
Αναζήτηση συμμάχων. Ο Αμερικανός υπουργός Άμυνας Ουίλιαμ Κόεν (μέσον)
παραχώρησε συνέντευξη Τύπου, μετά τη συνάντησή του με τον Κουβεϊτινό υπουργό
Άμυνας Σεΐχ Σαμπάχ αλ-Σαμπάχ (δεξιά), στο Κουβέιτ (φωτό Ρώυτερ)

Σε απόρθητο οχυρό μετατρέπουν την Τουρκία οι Αμερικανοί, για να την
προστατέψουν από ενδεχόμενη επίθεση του Σαντάμ.

ΜΕ ΠΗΧΥΑΙΟΥΣ τίτλους οι εφημερίδες «Μιλιέτ», «Σαμπάχ» και «Ραντικάλ»
προβάλλουν ανακοίνωση του πρωθυπουργού Μεσούτ Γιλμάζ στο υπουργικό συμβούλιο,
ότι οι ΗΠΑ στέλνουν στην Τουρκία πυραύλους τύπου Πάτριοτ για να αντιμετωπιστεί
ενδεχόμενη πυραυλική επίθεση από το Ιράκ. Σύμφωνα με την «Γενί Γιουζίλ», δύο
συστοιχίες Πάτριοτ θα εγκατασταθούν στη βάση του Ιντσιρλίκ και στη 2η τακτική
αεροπορική βάση στο Ντιαρμπακίρ.

Η τουρκική κυβέρνηση διέψευσε χθες πληροφορίες ότι περισσότεροι από 7.000
Τούρκοι στρατιώτες εισέβαλαν στο Βόρειο Ιράκ για να αποτρέψουν τη μαζική φυγή
Κούρδων προσφύγων προς τα τουρκικά σύνορα, σε περίπτωση αμερικανικής επίθεσης
κατά του Σαντάμ. Όμως, σύμφωνα με την «Μιλιέτ», έχει ήδη τεθεί σε εφαρμογή
σχέδιο για τη δημιουργία «ουδέτερης ζώνης» σε βάθος 40 χιλιομέτρων μέσα στο
ιρακινό έδαφος. Στην περιοχή του Χαμπούρ, σύμφωνα με το πρακτορείο Ρώυτερ,
τουρκικά στρατεύματα διέβησαν τα τουρκοϊρακινά σύνορα, χθες τα ξημερώματα.
Άλλο τουρκικό σώμα εισέβαλε στο Βόρειο Ιράκ διασχίζοντας τον ποταμό Χεζίλ.
Στους Τούρκους στρατιώτες έχουν διανεμηθεί μάσκες που προστατεύουν από χημικά
και βιολογικά όπλα.

ΑΝΤΙΘΕΤΟΣ Ο ΕΤΖΕΒΙΤ

Σε παραφωνία με τις επίσημες τουρκικές θέσεις είναι η άποψη που διατύπωσε ο
αντιπρόεδρος της κυβέρνησης Μπουλέντ Ετζεβίτ ότι «οι ΗΠΑ σκοπεύουν να
διαμελίσουν το Ιράκ, με στόχο τη δημιουργία ενός κουρδικού κράτους-δορυφόρου,
που θα είναι υπό τον έλεγχό τους». Ερμηνεύοντας την αμερικανική στάση, ο
Ετζεβίτ είπε ότι «για να αποτρέψουν την πτώση των τιμών του πετρελαίου και να
προστατεύσουν τα συμφέροντα των πολυεθνικών εταιρειών, οι ΗΠΑ δεν θέλουν να
επιτρέψουν στο Ιράκ να περάσει σε πλήρη παραγωγή».

Η εφημερίδα «Τουρκίγιε» δημοσιεύει κατάλογο 207 ευρωπαϊκών και αμερικανικών
εταιρειών που πώλησαν στη Βαγδάτη πρώτες ύλες για την παραγωγή βιολογικών και
χημικών όπλων, βαρέων πυροβόλων, συμβατικών και πυρηνικών όπλων. Μεταξύ των
εταιρειών είναι και μία ελληνική, η οποία δεν κατονομάζεται.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N42</CAT>
<ED>
Κωδικός άρθρου: A16061N421</ED>
<ID>
ID:130425

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N42&aa=1</URL></REF>


Article

<CATEGORY>vin07</CATEGORY>

 <H2>Ακόμη 3.000 πεζοναύτες στο Κουβέιτ
</H2>
ΜΕ ΤΡΕΙΣ χιλιάδες στρατιώτες οι ΗΠΑ αποφάσισαν να ενισχύσουν το αμερικανικό
εκστρατευτικό σώμα που βρίσκεται στο Κουβέιτ. Μέσα σε μία εβδομάδα, η
αμερικανική δύναμη θα είναι ετοιμοπόλεμη, δήλωσε ο επικεφαλής της, στρατηγός
των πεζοναυτών Άντονι Ζίνι. Οκτώ βρετανικά βομβαρδιστικά αεροσκάφη τύπου
Τορνέιντο έφθασαν χθες στο Κουβέιτ, ανακοίνωσε το βρετανικό υπουργείο Άμυνας.
Οι Βρετανοί υπήκοοι στο Κουβέιτ έχουν ειδοποιηθεί να λάβουν τα μέτρα τους για
το ενδεχόμενο ένοπλης σύγκρουσης.

Το γερμανικό υπουργείο Άμυνας ανακοίνωσε χθες ότι απέστειλε στο Ισραήλ 3.600
μάσκες που προστατεύουν από τη χρήση βιολογικών και χημικών όπλων. Η ισραηλινή
κυβέρνηση έχει ζητήσει από τη Γερμανία 180.000 τέτοιες μάσκες.

Ο Ρώσος πρόεδρος Μπορίς Γιέλτσιν δήλωσε από τη Ρώμη ότι ο γενικός γραμματέας
του ΟΗΕ Κόφι Ανάν θα επισκεφθεί τη Βαγδάτη για να συντονίσει τις διπλωματικές
προσπάθειες τερματισμού της ιρακινής κρίσης. Όμως, ο Κόφι Ανάν, που ανέβαλε
χθες περιοδεία του στη Μέση Ανατολή και τη Ρώμη, αρνήθηκε να επιβεβαιώσει αν
θα μεταβεί στη Βαγδάτη. Ο γραμματέας του Αραβικού Συνδέσμου Εσμάτ Αμπντέλ
Μεγκίντ δήλωσε ότι ο Σύνδεσμος, η Γαλλία, η Ρωσία και το Ιράκ θα καταθέσουν
κοινή πρόταση στον ΟΗΕ για διέξοδο από την κρίση. Την αντίθεσή της σε
στρατιωτικό πλήγμα κατά του Ιράκ εξέφρασε και η Σαουδική Αραβία. Μετά τη 
συνάντησή του με τον Σαουδάραβα μονάρχη Φαχντ, στην Τζέντα, ο Αμερικανός
υπουργός Άμυνας Ουίλιαμ Κόεν υποχρεώθηκε να δηλώσει 
ότι η Ουάσιγκτον δεν πρόκειται να ζητήσει τη χρήση σαουδαραβικών βάσεων 
κατά του Ιράκ.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N42</CAT>
<ED>
Κωδικός άρθρου: A16061N422</ED>
<ID>
ID:130476

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N42&aa=2</URL></REF>


Article

<CATEGORY>vin07</CATEGORY>

 <H2>Σε συναγερμό τα νοσοκομεία της Ρώμης λόγω Γιέλτσιν
</H2>
ΠΟΛΙΤΙΚΗ, διπλωματία, οικονομικές συμφωνίες και εκκλησιαστικά ζητήματα θα
είναι τα βασικά θέματα των συνομιλιών που θα έχει ο Μπορίς Γιέλτσιν στη Ρώμη.

Χαρακτηριστικό είναι πως τα νοσοκομεία της ιταλικής πρωτεύουσας έχουν τεθεί σε
συναγερμό ώστε να δεχθούν για νοσηλεία, αν χρειαστεί, τον Γιέλτσιν, η υγεία
του οποίου παρουσιάζει συνεχώς προβλήματα.

Σήμερα το απόγευμα πρόκειται να πραγματοποιηθεί η συνάντηση του Ρώσου προέδρου
με τον Πάπα.

Ο διάλογος μεταξύ της Καθολικής Εκλησίας και του Ορθόδοξου Πατριαρχείου της
Μόσχας είναι ένα εξίσου σημαντικό θέμα που θα συζητηθεί σε αυτήν τη συνάντηση.
Πάντως, όπως έγινε γνωστό στη Ρώμη, στη Μόσχα η εκκλησιαστική ιεραρχία
αντέδρασε ανήσυχα, υπενθυμίζοντας την ένταση που κυριαρχεί ακόμη στις σχέσεις
των δύο Εκκλησιών. Πριν από δύο ημέρες, εκπρόσωπος Τύπου του Πατριαρχείου της
Μόσχας έθεσε πάλι το πρόβλημα της Ουνίας.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N42</CAT>
<ED>
Κωδικός άρθρου: A16061N423</ED>
<ID>
ID:130516

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N42&aa=3</URL></REF>


Article

<CATEGORY>vin07</CATEGORY>

 <H5>ΟΙ ΑΜΕΡΙΚΑΝΟΙ ΓΙΑ ΝΑ ΠΑΡΑΤΕΙΝΟΥΝ ΤΗΝ ΠΑΡΑΜΟΝΗ ΤΟΥΣ ΣΤΗ ΒΟΣΝΙΑ
</H5><H2>Εκβιάζουν την Ευρώπη
</H2>
Θρησκευτική εκεχειρία. Ο πρόεδρος της εβραϊκής κοινότητας της Βοσνίας
Ιακώβ Φίντσι, ο καθολικός αρχιεπίσκοπος του Σαράγιεβο καρδινάλιος Βίνκο
Πούλγιτς, ο επικεφαλής της μουσουλμανικής κοινότητας της Βοσνίας Μουσταφά
Τσέριτς και ο επικεφαλής της ορθόδοξης εκκλησίας της Βοσνίας Νικολάι Μέρτζια,
φωτογραφίζονται με τον επίτροπο εξωτερικών υποθέσεων της Κοινότητας Χανς Βαν
ντε Μπρουκ. Κύριο θέμα των επαφών τους στις Βρυξέλλες πώς η Εκκλησία θα
βοηθήσει στη συμφιλίωση των εθνοτήτων

Ο γενικός γραμματέας του ΝΑΤΟ Χαβιέ Σολάνα πηγαίνει αυτή την εβδομάδα στην
Ουάσιγκτον έτοιμος να αντιμετωπίσει μια αναπάντεχη απειλή: Να συνδεθεί η
αμερικανική υποστήριξη στη ΝΑΤΟϊκή ειρηνευτική δύναμη της Βοσνίας με την
ευρωπαϊκή συμπαράσταση στην αμερικανική πολιτική απέναντι στο Ιράκ.

ΤΟ ΚΛΙΜΑ αυτό φάνηκε στη διήμερη διάσκεψη του Μονάχου, όταν Αμερικανοί
γερουσιαστές ξεκαθάρισαν στους Ευρωπαίους κοινοβουλευτικούς ότι η υπερψήφιση
του νομοσχεδίου για την παράταση της παραμονής της αμερικανικής δύναμης στη
Βοσνία (η θητεία της λήγει τον Ιούνιο) θα εξαρτηθεί από την προθυμία των
Ευρωπαίων να υιοθετήσουν τη χρήση δύναμης εναντίον του Σαντάμ Χουσεΐν.

Ο ΘΥΛΑΚΑΣ ΜΠΡΕΤΣΚΟ

Την ανησυχία της για τις εξελίξεις στη Βοσνία για το θέμα του θύλακα του
Μπρετσκό μετέφερε η Πρόεδρος της Σερβικής Δημοκρατίας της Βοσνίας Μπιλιάνα
Πλάβσιτς στον Πρόεδρο της Γαλλίας, Ζακ Σιράκ.

Και ο νέος μετριοπαθής φιλοδυτικός πρωθυπουργός των Σερβοβοσνίων Μίλοραντ
Ντόντιτς, που επισκέπτεται τη Βιέννη, δήλωσε ότι στην περίπτωση που η διεθνής
κοινότητα αποφασίσει να παραδώσει τη στρατηγική πόλη του Μπρετσκό στη
μουσουλμανο-κροατική ομοσπονδία, η κυβέρνησή του θα καταρρεύσει.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N43</CAT>
<ED>
Κωδικός άρθρου: A16061N431</ED>
<ID>
ID:130426

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N43&aa=1</URL></REF>


Article

<CATEGORY>vin07</CATEGORY>

 <H2>Κίνδυνοι στο Κοσσυφοπέδιο
</H2>
Η ΚΑΤΑΣΤΑΣΗ στο Κοσσυφοπέδιο κινδυνεύει να εξελιχθεί σε ένοπλη σύγκρουση αν
δεν αναληφθεί συντονισμένη δράση από τη διεθνή κοινότητα, εκτίμησε ο
πρωθυπουργός της ΠΓΔΜ Μπράνκο Τσερβενκόφσκι, σε συνέντευξή του που
δημοσιεύεται στη γαλλική εφημερίδα «Λε Μοντ». «Η κατάσταση στο Κοσσυφοπέδιο
δεν εξελίσσεται προς τη σωστή κατεύθυνση», είπε ο Τσερβενκόφσκι,
υπογραμμίζοντας τις πολλαπλές επιθέσεις κατά της αστυνομίας και τις
βομβιστικές επιθέσεις που έχουν σημειωθεί τελευταία στη σερβική αυτή επαρχία.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N43</CAT>
<ED>
Κωδικός άρθρου: A16061N432</ED>
<ID>
ID:130477

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N43&aa=2</URL></REF>


Article

<CATEGORY>vin07</CATEGORY>

 <H2>Ρόμπιν Κουκ: Αφήστε ήσυχο τον Τύπο
</H2>
Ανήσυχος υπουργός. Ο βρετανικός Τύπος δεν παύει να σχολιάζει ­ και με
κολλάζ όπως αυτό ­ τις γνωστές ή υποθετικές ερωτικές περιπέτειες του Ρόμπιν Κουκ

ΕΝΑΝΤΙΟΝ κάθε λογοκρισίας ή «αυτοπεριορισμού» του Τύπου τάχθηκε ο υπουργός
Εξωτερικών της Βρετανίας ­ ακόμη και αν πρόκειται για δημοσιεύματα που αφορούν
την προσωπική του ζωή.

Οξύνεται έτσι η διαμάχη που έχει ξεσπάσει στην κυβέρνηση Μπλερ ανάμεσα σε
στελέχη που ζητούν έλεγχο του Τύπου και σε άλλα που απορρίπτουν κάθε τέτοια σκέψη.

Μιλώντας στο BBC, ο αρχηγός του Φόρεϊν Όφις, Ρόμπιν Κουκ, ο οποίος υπήρξε
πρόσφατα στόχος δηκτικών σχολίων από πολλές εφημερίδες για το διαζύγιό του,
για χάρη της γραμματέα του, είπε ότι «δεν έχει κανένα παράπονο από τον Τύπο».

Οι δηλώσεις του Κουκ ήταν έμμεση απάντηση στον υπουργό Δικαιοσύνης, λόρδο
Έρβιν, που ηγείται αυτόν τον καιρό εκστρατείας για την επιβολή αυστηρών
κανόνων στον Τύπο για θέματα σχετικά με την ιδιωτική ζωή των πολιτών.

Ο λόρδος Έρβιν, ο οποίος είναι στενός φίλος και συνεργάτης του πρωθυπουργού,
έχει έρθει σε αντίθεση και μ' αυτόν. Ο Τόνι Μπλερ έχει δηλώσει επανειλημμένα
ότι είναι εναντίον κάθε ελέγχου του Τύπου.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N43</CAT>
<ED>
Κωδικός άρθρου: A16061N433</ED>
<ID>
ID:130517

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N43&aa=3</URL></REF>


Article

<CATEGORY>vin07</CATEGORY>

 <H2>Απόπειρα δολοφονίας κατά του Σεβαρντνάντζε
</H2>
ΔΙΑΣΩΘΗΚΕ χθες από δολοφονική απόπειρα εναντίον του ο Γεωργιανός πρόεδρος
Έντβαρντ Σεβαρντνάντζε. Την είδηση μετέδωσε από την Τιφλίδα το γεωργιανό
πρακτορείο Iprinda. Ενώ η προεδρική αυτοκινητοπομπή διερχόταν από πλατεία στην
Τιφλίδα, έγινε στόχος χειροβομβίδων, οπότε ο Γεωργιανός πρόεδρος απομακρύνθηκε
εσπευσμένα από τον τόπο της δολοφονικής απόπειρας χάρη στους σωματοφύλακές
του. Αυτόπτες μάρτυρες άκουσαν ολιγόλεπτη ανταλλαγή πυρών στον τόπο της απόπειρας.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N43</CAT>
<ED>
Κωδικός άρθρου: A16061N434</ED>
<ID>
ID:130545

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N43&aa=4</URL></REF>


Article

<CATEGORY>vin07</CATEGORY>

 <H2>Η Μόνικα καταθέτει την Πέμπτη
</H2>
Η ΜΟΝΙΚΑ Λιουίνσκι, η νεαρή μαθητευόμενη στον Λευκό Οίκο που εμπλέκεται στο
σκάνδαλο με πρωταγωνιστή τον Αμερικανό πρόεδρο, κλήθηκε να καταθέσει στο
διευρυμένο Σώμα Ενόρκων την Πέμπτη, μετέδωσε το τηλεοπτικό δίκτυο CNN.

Χθες, η οικονομική εφημερίδα «Γουόλ Στριτ Τζέρναλ» ­ που περιέγραφε στην
έκδοση της περασμένης Πέμπτης τη διήγηση του Μπαγιάνι Νέλβις, υπαλλήλου του
Λευκού Οίκου, ο οποίος δήλωσε ότι έχει δει τον πρόεδρο Κλίντον μόνο του με
μόνη συνοδό του τη Λιουίνσκι ­ ζήτησε συγγνώμη από τους αναγνώστες της.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N43</CAT>
<ED>
Κωδικός άρθρου: A16061N435</ED>
<ID>
ID:130564

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N43&aa=5</URL></REF>


Article

<CATEGORY>vin07</CATEGORY>

 <H2>Συνομιλίες ευρωβουλευτών στην Αλγερία
</H2>
ΤΗΝ ΥΠΟΣΤΗΡΙΞΗ τους για να διερευνηθούν τα κυκλώματα των Αλγερινών ανταρτών
στην Ευρώπη προσέφεραν στην αλγερινή κυβέρνηση οι εννέα ευρωβουλευτές που
επισκέπτονται τη χώρα, με αντάλλαγμα εγγυήσεις για τον σεβασμό των ανθρωπίνων δικαιωμάτων.

Οι ευρωβουλευτές, που έφτασαν την Κυριακή στο Αλγέρι, εν μέσω αυστηρών μέτρων
ασφαλείας, διατύπωσαν αυτή την πρόταση σε συνάντηση που είχαν χθες με
εκπροσώπους όλων των κομμάτων που εκπροσωπούνται στο αλγερινό Κοινοβούλιο. 
<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N43</CAT>
<ED>
Κωδικός άρθρου: A16061N436</ED>
<ID>
ID:130576

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N43&aa=6</URL></REF>


Article

<CATEGORY>vin07</CATEGORY>

 <H5>Την Πρωτομαγιά...
</H5><H5>Στη διαδρομή...
</H5><H5>Στον Τύπο...
</H5><H5>Άλλαξε επίσης...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... του 2000, θα ξεκινήσει από τη Λισαβώνα ένα τραίνο γεμάτο ποίηση και
ιστορίες. Εκατόν σαράντα συγγραφείς από 45 ευρωπαϊκές χώρες θα περάσουν από
Μαδρίτη, Παρίσι, Ανόβερο, Ρίγα, Μόσχα, Βαρσοβία, και θα καταλήξουν στο
Βερολίνο. Το «Λιτερατούρ Εξπρές» δεν θα είναι ακριβώς εξπρές ­ τρεις μήνες θα
ταξιδεύουν οι 140. Θα δείξει όμως ότι Ευρώπη δεν είναι μόνο το εύρω, μια
υπόθεση καθαρά λογιστική, αλλά και ιδέες και τέχνη και λόγος. Έτσι τουλάχιστον
σκέφτηκε ο Τόμας Βόλφαρτ, ο διευθυντής του «Λογοτεχνικού Εργαστηρίου» του
Βερολίνου, που σχεδίασε και την όλη περιπέτεια, ως ένα ακόμη ­ πνευματικό ­
καλωσόρισμα του 2000.

... οι συγγραφείς, περί τους τρεις από κάθε χώρα, επιλεγμένοι από ειδικές
επιτροπές, θα γνωριστούν με το ευρωπαϊκό κοινό (προβλέπονται κάμποσες στάσεις
και συζητήσεις) και, αν έχουν έμπνευση, θα ρίξουν και στο χαρτί καμμιά ιδέα
για ομιλίες ή για βιβλία. Ο Βόλφαρτ θα φροντίσει να εκδοθεί το υλικό σε όλες
τις γλώσσες της ηπείρου και να βγει επίσης σε CD-Rom και στο Ιντερνέτ. Ήδη,
πέτυχε βοήθεια από τη γαλλική «Επιτροπή για το 2000», από το Συμβούλιο της
Ευρώπης και από ιδρύματα πολλών ευρωπαϊκών χωρών. Διακρίνει κανείς μια δειλία,
μια αμηχανία σε πολλούς πνευματικούς ανθρώπους απέναντι στο 2000, στον ήχο
του, στον συμβολισμό του. Αναρωτιούνται αν η γνώμη τους θα ζητείται πλέον στη
νέα χιλιετία ή μήπως όχι. (Και μήπως καλώς όχι....). Αλλά να, πάνω που τους
ζώνουν τα φίδια, καταφθάνουν στολισμένα τραίνα, σαν το αμαξάκι της Ενάτης, να
τους απογειώσουν.

... όπως και σε άλλα πράγματα, έρχονται στιγμές όπου τη δύναμη που κέρδισες μη
αλλάζοντας ­ μένοντας σταθερός, συνεπής, πεισματάρης ­ τη σώζεις μόνο αν
αλλάξεις. Όπου πρέπει, δηλαδή, με νέο πείσμα να χτυπήσεις το παλιό σου. Εν
μέρει ν' αυτοακυρωθείς. 
Συνέβη με την «Τσάιτ». Εφημερίδα-θεσμός για τη Γερμανία, περισσότερο και απ'
ό,τι (τώρα πια) οι «Τάιμς» για τους Άγγλους, το εβδομαδιαίο αυτό φύλλο
απέκτησε τώρα νέα όψη και νέο ύφος. «Μέσα στη γενική παράλυση που βασιλεύει
στη χώρα, θα κάνω την "Τσάιτ" εργαστήρι των μεταρρυθμίσεων», εφθέγξατο ο νέος
διευθυντής. 
Γαλλοελβετός ­ έμαθε τα γερμανικά σε ηλικία 10 ετών ­ ο Ροζέ ντε Βεκ έριξε
στην «Τσάιτ» περισσότερες φωτογραφίες και μεγαλύτερα στοιχεία, πρόσθεσε εδώ κι
εκεί λίγο χρώμα και συμμάζεψε τα κείμενα-σεντόνια, τονίζοντας όμως ότι
«παραμένουμε εφημερίδα για διάβασμα, όχι για κοίταγμα».

... τον υπότιτλο. Στο «Επιθεώρηση Πολιτικής, Οικονομίας, Εμπορίου και
Πολιτισμού», το «Εμπορίου» το έκανε «Γνώσης». Η «θεία Τσάιτ» λοιπόν ­ όπως την
αποκαλούν άλλοι ευγενικά, άλλοι σαρδόνια ­ γίνεται γενικά πιο ελκυστική. Αλλά
η αλλαγή είναι βαθύτερη. Σε καίρια πόστα, ο ντε Βεκ ξήλωσε τους παλιούς και
ανέβασε «νεώτερους δημοσιογράφους, αυτούς που απέναντι στα συμβαίνοντα στη
χώρα ή σε φαινόμενα όπως η παγκοσμιοποίηση δεν αντιδρούν αμυντικά αλλά
προχωρούν μπροστά, και συνδυάζουν εκσυγχρονισμό με κοινωνική δικαιοσύνη». Άλλη
διευκρίνιση: «Η "Τσάιτ" δεν απευθύνεται σε καταναλωτές αλλά σε πολίτες».
Επιθυμεί να αρέσει στους αναγνώστες ­ αλλά δεν θα υποκριθεί. «Θα συμβεί να
γίνουμε και δυσάρεστοι. Ακόμη και εξοργιστικοί», είπε ο ντε Βεκ. Όσο για τα
κόμματα, η εφημερίδα δεν είναι με κανένα. Προτιμά τα πρόσωπα. «Θα στηρίξουμε
το "εγκάρσιο κόμμα". Τους πολιτικούς που θέλουν μεταρρυθμίσεις, όπου και αν ανήκουν».

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N44</CAT>
<ED>
Κωδικός άρθρου: A16061N441</ED>
<ID>
ID:130427

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N44&aa=1</URL></REF>


Article

<CATEGORY>vin07</CATEGORY>

 <H5>ΖΑΝ - ΠΙΕΡ ΣΕΒΕΝΜΑΝ
</H5><H2>ΠΡΟΣΩΠΑ
</H2><H2>Λάδι στη φωτιά
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Ζαν - Πιέρ Σεβενμάν. «Η όλη ιστορία δημιουργήθηκε επειδή θέλουμε να βρούμε
κάτι για να κατηγορήσουμε τους Ιρακινούς»

«Είναι γελοίο να προσποιούμαστε πως το Ιράκ συνιστά σήμερα στρατιωτική
απειλή»: εν όψει ενός νέου πολέμου του Κόλπου, ο Ζαν - Πιέρ Σεβενμάν παραμένει
συνεπής στις απόψεις του.

ΥΠΟΥΡΓΟΣ Εσωτερικών του Λιονέλ Ζοσπέν, ο Σεβενμάν είχε παραιτηθεί από τη θέση
του υπουργού Άμυνας το 1991, επειδή διαφωνούσε με τη συμμετοχή της Γαλλίας
στην επίθεση των συμμάχων εναντίον του Ιράκ. «Το Ιράκ δεν έχει πλέον χημικά
όπλα ούτε σχέδια για να κατασκευάσει πυρηνικά, όπως συνέβαινε το 1990»,
δηλώνει σήμερα ο υπουργός. «Η όλη ιστορία δημιουργήθηκε επειδή θέλουμε να
βρούμε κάτι για να κατηγορήσουμε τους Ιρακινούς: μετά τα χημικά, έγινε λόγος
για βακτηριολογικά όπλα και στη συνέχεια οι Ιρακινοί θεωρήθηκαν ύποπτοι «ότι
διαθέτουν όπλα νέου τύπου»...

Άκρως επικριτικός έναντι των Ηνωμένων Πολιτειών ­ «Δεν μπορεί να αποφασίζει
για όλα η Μαντλίν Ολμπράιτ! Έχουμε τα δικά μας συμφέροντα και οι Αμερικανοί τα
δικά τους, ιδιαίτερα το πετρέλαιο» ­, ο «τριτοκοσμικός» Σεβενμάν είναι
πρόεδρος του Κινήματος των Πολιτών και έγινε υπουργός Εσωτερικών τον Ιούνιο,
αφού συμμάχησε προεκλογικά με το Σοσιαλιστικό Κόμμα. Είναι βαθιά πεπεισμένος
ότι, στην αντιπαράθεση που εκδηλώνεται σε όλο τον αραβο-ισλαμικό κόσμο ανάμεσα
στον φονταμενταλισμό και στον λαϊκό εθνικισμό, η Δύση οφείλει να υποστηρίξει
τον δεύτερο, έστω κι αν τον ενσαρκώνει ο «διάβολος» Σαντάμ. «Ο πόλεμος»,
τονίζει σε συνέντευξή του, «θα ρίξει λάδι στη φωτιά του φονταμενταλισμού».
Μολονότι η χώρα του προσπαθεί για την εξεύρεση μιας διπλωματικής λύσης, οι
θέσεις του απέχουν από την επίσημη γαλλική προσέγγιση της ιρακινής κρίσης ­
«Είναι αδιανόητο να συμμετάσχει η Γαλλία σε επέμβαση», δήλωνε στις αρχές του
μήνα. Όσο για τον Βρετανό πρωθυπουργό Τόνι Μπλερ, ο οποίος έχει ταχθεί
αναφανδόν στο πλευρό των ΗΠΑ, εξηγεί πως «πρέπει να θυμάται κανείς ότι το Ιράκ
ήταν αρχικά βρετανικό προτεκτοράτο και πως η βρετανική εξωτερική πολιτική
βασίζεται στην άνευ όρων, συστηματική ευθυγράμμιση με τις ΗΠΑ».

Για τον Γάλλο υπουργό, «η βία θρέφει το μίσος και τον φανατισμό». Το Ισραήλ,
πιστεύει, δεν πρέπει να αποτελέσει το πρόσχημα για μια «κοντόφθαλμη πολιτική»
(επίθεση κατά του Ιράκ), γιατί «το μέλλον του είναι στην περιοχή και πουθενά
αλλού». Η αμερικανική πολιτική βλάπτει το Ισραήλ και την Ευρώπη και υποθάλπει
τον ισλαμιστικό φονταμενταλισμό, υποστηρίζει ο Σεβενμάν και τονίζει: «Το Ιράκ
δεν διαθέτει πλέον όπλα μαζικής καταστροφής. Αυτή είναι η αλήθεια. Συνεπώς, ο
τρόπος που αντιμετωπίζεται ο αραβο-μουσουλμανικός κόσμος στο σύνολό του δεν
είναι δίκαιος και η στάση αυτή μπορεί να επιφέρει παράλογες συμπεριφορές. Η
τυφλή βία φέρνει τον φανατισμό και τη βαρβαρότητα».

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N44</CAT>
<ED>
Κωδικός άρθρου: A16061N442</ED>
<ID>
ID:130478

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N44&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Η Διεθνής των Διασκέψεων
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Μπλαιρ - Κλίντον. Το ζευγάρι που θα ηγηθεί της νέας Σοσιαλδημοκρατικής
Διεθνούς. Μήπως τους λείπει λίγο χρώμα;

«Η παλιά Αριστερά αντιστάθηκε στις αλλαγές. Η νέα Δεξιά δεν θέλησε να τις
αντιμετωπίσει». Κι έρχεται έτσι ο εκσυγχρονιστής αριστερός να σαρώσει τα πάντα.

Η ΧΡΟΝΙΚΗ σύμπτωση είναι πολύ ενδιαφέρουσα, σχεδόν προκλητική. Ένας
πρωθυπουργός των (Νέων) Εργατικών, κατά τεκμήριο δηλαδή προοδευτικός άνθρωπος,
επισκέπτεται έναν πρόεδρο των Ηνωμένων Πολιτειών που τυγχάνει ομοϊδεάτης του
και (αφού κουβεντιάσουν τα καλά του στοματικού έρωτα) επεξεργάζονται από
κοινού τις λεπτομέρειες ενός βομβαρδισμού με τον οποίο σχεδόν κανένας άλλος
ηγέτης, συντηρητικός ή προοδευτικός, δεν συμφωνεί. Αφού διαπιστώσουν ότι
συμφωνούν σε όλα και λύσουν έτσι το πρόβλημα ενός δικτάτορα που αψηφά την τάξη
Τους (αφού αξιοποίησε τα όπλα Τους και τη σιωπή Τους για να κατασφάξει τον λαό
του), αναγγέλλουν μια άλλη πρωτοβουλία, ειρηνική αυτή τη φορά, αλλά εξίσου
αλαζονική: τη νέα Διεθνή της Κεντροαριστεράς. Έναν οργανισμό που θα
συσπειρώνει τους καλούς, θα τιμωρεί τους κακούς και θα περιφρονεί τους
καθυστερημένους ­ τις ανύπαντρες μητέρες, για παράδειγμα.

Ο οργανισμός αυτός, υπογράμμισε ο Τόνυ Μπλαιρ σε συνέντευξή του προς τον
ανταποκριτή της «Γκάρντιαν» στην Ουάσιγκτον (!), θα διέπεται από πέντε βασικές
αρχές. Σταθερότητα και σύνεση ενώπιον της παγκόσμιας οικονομίας. Κυβερνητική
έμφαση και παρέμβαση στην εκπαίδευση, τη διαμόρφωση στελεχών και την υποδομή.
Μεταρρύθμιση του κοινωνικού κράτους «ώστε να αποτραπεί η διάλυσή του από τη
Δεξιά». Επανεφεύρευση και αποκέντρωση του κράτους. Υιοθέτηση ενός διεθνισμού
που θα αντιτίθεται στην απομόνωση της Δεξιάς. «Εμείς στην Κεντροαριστερά
πρέπει να προσπαθήσουμε να ηγηθούμε όλων εκείνων που επιθυμούν μια κοινωνική
αλλαγή στην παγκόσμια οικονομία», είπε.

Για να γίνουν όλα αυτά, ο Μπλαιρ και ο Κλίντον θα προεδρεύσουν τον ερχόμενο
Μάιο διεθνούς διάσκεψης στο Λονδίνο, η οποία θα πραγματοποιηθεί «πριν ή μετά»
(νέα ενδιαφέρουσα χρονική σύμπτωση) τη Σύνοδο των Οκτώ πιο Πλούσιων Χωρών στο
Μπέρμιγχαμ. Στο τέλος του 1998 ή στις αρχές του 1999 θα ακολουθήσει άλλη
διάσκεψη, πάλι στο Λονδίνο, όπου θα κληθούν πολιτικοί, φιλόσοφοι και ιδεολόγοι
της Κεντροαριστεράς απ' όλο τον κόσμο. Διαγωνισμοί κεντροαριστερής καθαρότητας
δεν θα γίνουν, τόνισε ο βρετανός πρωθυπουργός. Ευπρόσδεκτοι στη «Διεθνή» είναι
οι γάλλοι σοσιαλιστές και οι γερμανοί σοσιαλδημοκράτες, όπως και οι
σοσιαλιστές της Ολλανδίας, της Ιταλίας και της Πορτογαλίας. Για τον κ. Σημίτη
τίποτα; Τέτοια αχαριστία;

Οι πρώτες αντιδράσεις γι' αυτόν τον Σοσιαλισμό των Διασκέψεων δεν είναι πάντως
τόσο ενθαρρυντικές. Η ιταλική Αριστερά ήδη εμφανίζεται διασπασμένη. Η πλευρά
που πρόσκειται στην Ελιά εξέφρασε την ικανοποίησή της γι' αυτή την
πρωτοβουλία, αλλά το στρατόπεδο του Μάσιμο Ντ' Αλέμα προτιμά με τις όποιες
νέες ιδέες να μπολιαστεί ένα υπάρχον σχήμα ­ η Σοσιαλιστική Διεθνής ­ και όχι
ένα φάντασμα. Ο σοσιαλιστής πρώην πρωθυπουργός Τζουλιάνο Αμάτο θεωρεί πως όλα
αυτά αποτελούν αποκλειστικά αγγλο-αμερικανική υπόθεση. Και ο πρόεδρος της
Κομμουνιστικής Επανίδρυσης Αρμάντο Κοσούτα, πιο ρεαλιστής απ' όλους, δηλώνει:
«Στην Ευρώπη υπάρχουν δύο διαφορετικές Αριστερές. Η σκέψη να οργανωθούν σε μια
ενιαία δύναμη είναι απλή ψευδαίσθηση...».

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N44</CAT>
<ED>
Κωδικός άρθρου: A16061N443</ED>
<ID>
ID:130518

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N44&aa=3</URL></REF>


Article

<CATEGORY>vin08</CATEGORY>

 <H5>ΜΕ ΛΑΘΟΣ ΤΙΜΕΣ ΥΠΟΛΟΓΙΖΕΙ Η ΕΦΟΡΙΑ ΤΟΝ ΦΟΡΟ ΣΤΑ ΑΚΙΝΗΤΑ
</H5><H2>Τρέχουν και δεν φτάνουν
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Υπάρχουν περιπτώσεις φορολογουμένων που είχαν κτίσματα σε οικόπεδα εκτός
οικισμού, αλλά στη δήλωση του εντύπου Ε9 εμφάνισαν (γράφοντάς το πιθανώς σε
λάθος κωδικό...) ότι το συγκεκριμένο ακίνητο βρίσκεται εντός οικισμού με
αποτέλεσμα η αξία του να είναι πολλαπλάσια

Σε αδιέξοδο βρίσκονται χιλιάδες ιδιοκτήτες ακινήτων που καλούνται τώρα να
συμπληρώσουν τη δήλωση του Φόρου Μεγάλης Ακίνητης Περιουσίας, καθώς
διαπιστώνουν ότι οι εκτιμήσεις που έχει κάνει η Εφορία για την αξία των
ακινήτων τους είναι υπερβολικές. 
ΟΙ ΦΟΡΟΛΟΓΟΥΜΕΝΟΙ, αναγκάζονται να «τρέχουν» στους ειδικούς (φοροτεχνικούς ή
συμβολαιογράφους) για να υπολογίσουν με πραγματικά στοιχεία τη φορολογητέα
αξία των συγκεκριμένων ακινήτων, για τα οποία έχει γίνει υπερεκτίμηση από την Εφορία.

Σύμφωνα με πληροφορίες, τα περισσότερα λάθη στις τιμές και τις αξίες
εντοπίζονται σε ακίνητα που βρίσκονται σε περιοχές εκτός του αντικειμενικού
συστήματος. 
Λιγότερα λάθη εντοπίζονται σε ακίνητα που είναι σε περιοχές που υπάγονται στο
αντικειμενικό σύστημα, αλλά έχουν τεχνικά χαρακτηριστικά που μειώνουν τη
φορολογητέα τους αξία, όπως π.χ. στα διατηρητέα κτίρια.

ΛΑΘΗ 
Αρμόδιες πηγές του υπουργείου Οικονομικών απέδιδαν χθες τα λάθη που έχουν
σημειωθεί στους ίδιους τους φορολογουμένους και ειδικότερα σε ανακριβείς
πληροφορίες σχετικά με τα ακίνητά τους που ανέφεραν στο έντυπο Ε9. 
Ως παράδειγμα μάλιστα ανέφεραν περιπτώσεις φορολογουμένων που είχαν κτίσματα
σε οικόπεδα εκτός οικισμού, αλλά στη δήλωση του εντύπου Ε9 εμφάνισαν
(γράφοντάς το πιθανώς σε λάθος κωδικό...) ότι το συγκεκριμένο ακίνητο
βρίσκεται εντός οικισμού με αποτέλεσμα η αξία του να είναι πολλαπλάσια.

ΤΡΕΧΑΛΗΤΟ...

Πάντως, τα προβλήματα αυτά έχουν προκαλέσει αναστάτωση στην αγορά καθώς οι
φορολογούμενοι σπεύδουν αρχικά στις Εφορίες για να ξεκαθαρίσουν το τι
συμβαίνει με την εκτίμηση που έχει κάνει η Εφορία με τα ακίνητά τους και στη
συνέχεια καταφεύγουν σε συμβολαιογράφους και φοροτεχνικούς για να συμπληρώσουν
τα ειδικά έντυπα προσδιορισμού της φορολογητέας αξίας των ακινήτων, που
υπόκεινται στον ΦΜΑΠ.

Ενδεικτικό θα πρέπει να θεωρηθεί το γεγονός ότι, σύμφωνα με καταγγελίες που
έχουν στη διάθεσή τους τα «ΝΕΑ», σε μικρό νησί στο σύνολο σχεδόν των υποχρέων
υποβολής του Φόρου Μεγάλης Ακίνητης Περιουσίας οι τιμές της Εφορίας εμφανίζουν
τεράστιες αποκλίσεις σε σχέση με τις πραγματικά ισχύουσες τιμές.

Η... «ΤΙΜΩΡΙΑ»

Υπενθυμίζεται ότι για τον ΦΜΑΠ που αφορά το 1997 το υπουργείο Οικονομικών έχει
υπολογίσει από μόνο του την αξία της ακίνητης περιουσίας των ιδιοκτητών που
είναι υπόχρεοι για δήλωση. Οι φορολογούμενοι μπορούν να αποδεχθούν το σύνολο ή
μέρος των εκτιμήσεων της Εφορίας και να πληρώσουν το φόρο που αναλογεί. Στην
περίπτωση όμως που δεν αποδεχτούν την εκτίμηση του υπουργείου Οικονομικών,
τότε πρέπει να συμπληρώσουν φύλλα αντικειμενικού προσδιορισμού για τα ακίνητα
που βρίσκονται σε περιοχές οι οποίες την 1/1/97 είχαν ενταχθεί στο
αντικειμενικό σύστημα. Για τα ακίνητα που βρίσκονται εκτός αντικειμενικού,
λαμβάνονται υπόψη τα λεγόμενα συγκριτικά στοιχεία, δηλαδή οι τιμές που έχει
στα αρχεία της η Εφορία από μεταβιβάσεις που έχουν γίνει στη συγκεκριμένη
περιοχή. Τα στοιχεία αυτά είναι στη διάθεση των φορολογουμένων, οι οποίοι στη
συνέχεια με βάση αυτά υπολογίζουν τη φορολογητέα αξία των ακινήτων τους. Σε
αυτήν ακριβώς την κατηγορία ακινήτων εντοπίσθηκαν τα περισσότερα λάθη στις
αξίες, οι οποίες προέκυψαν από τη μηχανογραφική επεξεργασία.

Το θέμα των λαθών έχει απασχολήσει και την αρμόδια διεύθυνση του υπουργείου
Οικονομικών, η οποία έχει προτείνει μέτρα που αφορούν τις δηλώσεις του Φόρου
Μεγάλης Ακίνητης Περιουσίας για το 1998

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N45</CAT>
<ED>
Κωδικός άρθρου: A16061N451</ED>
<ID>
ID:130437

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N45&aa=1</URL></REF>


Article

<CATEGORY>vin08</CATEGORY>

 <H2>Ανά εξάμηνο ο ανατοκισμός σε όλα τα δάνεια
</H2>
ΚΑΘΕ ΕΞΙ μήνες θα γίνεται ο ανατοκισμός σε όλα τα δάνεια (καταναλωτικά,
προσωπικά, στεγαστικά, επιχειρηματικά κ.ά.) που χορηγούν οι Τράπεζες.

Στην απόφαση αυτή καταλήγει η κυβέρνηση, προκειμένου να εναρμονίσει τη
νομοθεσία με την απόφαση του Αρείου Πάγου για τα πανωτόκια.

Την πρόθεση της κυβέρνησης προανήγγειλε χθες ο υπουργός Εθνικής Οικονομίας και
Οικονομικών κ. Γ. Παπαντωνίου, ύστερα από σύσκεψη που είχε για το θέμα αυτό με
τον υποδιοικητή της Τραπέζης της Ελλάδος κ. Π. Θωμόπουλο, τον πρόεδρο της
Ένωσης Ελληνικών Τραπεζών και της Εθνικής Τράπεζας κ. Θ. Καρατζά, τον διοικητή
της Κτηματικής Τράπεζας κ. Β. Ράπανο, καθώς και τον διοικητή της Αγροτικής
Τράπεζας κ. Π. Λάμπρου. Ο κ. Παπαντωνίου ανακοίνωσε ότι μέσα στην εβδομάδα θα
ανακοινωθεί η νομοθετική διάταξη με την οποία θα δίνεται λύση στο πρόβλημα που
έχει ανακύψει με τους αλλεπάλληλους ανατοκισμούς που επιβάλλουν οι Τράπεζες
στα υπερήμερα δάνεια. Οι Τράπεζες τις περισσότερες φορές επιβάλλουν τους
ανατοκισμούς ανά τρίμηνο και ανά μήνα, ενώ τις καταθέσεις τις ανατοκίζουν ανά εξάμηνο.

ΑΔΙΕΥΚΡΙΝΙΣΤΟ

«Αυτό που μπορώ να πω είναι ότι το γενικό πλαίσιο στο οποίο θα κινείται η
διάταξη είναι το εξάμηνο», δήλωσε χαρακτηριστικά ο υπουργός, ο οποίος όμως
αρνήθηκε να πει οτιδήποτε άλλο για τις πλευρές της ρύθμισης, αν δηλαδή θα
αφορά μόνο τα νέα δάνεια που θα συναφθούν στο μέλλον ή αν θα ισχύσει και για
τα παλαιά δάνεια ή αυτά που βρίσκονται σε εξέλιξη.

Υποσχέθηκε μόνον ότι «η κυβέρνηση θα κάνει ό,τι είναι δυνατό για να
νομιμοποιήσει το περί δικαίου αίσθημα».

Αναφερόμενος στη σύσκεψη, ο κ. Παπαντωνίου είπε ότι έγινε ενημέρωση από την
Τράπεζα της Ελλάδος, τις Εμπορικές Τράπεζες και τον πρόεδρο της Ένωσης
Ελληνικών Τραπεζών για το κόστος που προκύπτει από όλες τις εναλλακτικές λύσεις.

«Κόστος θα υπάρξει», τόνισε χαρακτηριστικά ο κ. Παπαντωνίου αναφερόμενος στο
κόστος της ρύθμισης για τις Τράπεζες. Δήλωσε όμως με νόημα πως «οι Τράπεζες
έχουν αντιληφθεί ότι δεν μπορούν να συνεχίσουν τις πρακτικές του παρελθόντος.

* Πάντως, σύμφωνα με τις πληροφορίες που υπάρχουν, η διάταξη θα έχει και
αναδρομικό χαρακτήρα. Δηλαδή θα αφορά εκτός από τα νέα δάνεια και αυτά που
έχουν συναφθεί κατά το παρελθόν και βρίσκονται σε εξέλιξη. Οι ίδιες
πληροφορίες αναφέρουν ότι η ρύθμιση θα αφορά και τους αλληλόχρεους
λογαριασμούς που υπάρχουν στις Τράπεζες.

ΟΙ ΔΑΝΕΙΟΛΗΠΤΕΣ

Σε δηλώσεις του με αφορμή τη χθεσινή σύσκεψη ο πρόεδρος της Ένωσης
Δανειοληπτών κ. Θ. Θανόπουλος κατηγόρησε τις Τράπεζες που επιβάλλουν συνεχείς
ανατοκισμούς στους δανειολήπτες. Κατήγγειλε επίσης την τραπεζική πρακτική με
τους δεκάδες πλειστηριασμούς κατοικιών που κάνουν.

Τέλος, ανέφερε ότι μόνο αυτήν την εβδομάδα οι πλειστηριασμοί θα ανέλθουν σε 4.000

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N45</CAT>
<ED>
Κωδικός άρθρου: A16061N452</ED>
<ID>
ID:130485

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N45&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Εκπλήρωση «μικρών οραμάτων»
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

Η ΔΙΑΤΑΞΗ του άρθρου 31 του φορολογικού νομοσχεδίου ­ που όλοι τη μάθαμε ως
«τροπολογία για τις προβληματικές ΔΕΚΟ» ­ μπορεί να πρόσφερε σημαντική
υπηρεσία στην κυβέρνηση και το ΠΑΣΟΚ, αλλά σίγουρα δεν μπορεί να θεωρηθεί...
κυβερνητικό έργο. 
Κι αυτό, μιας και δεν προβλέπει τίποτα περισσότερο από το ότι... κάτι μπορεί
να γίνει κάποια στιγμή για να νοικοκυρευτούν κάπως αυτές οι ΔΕΚΟ.

Η αλήθεια είναι δε, ότι τους αμέσως επόμενους μήνες, καθώς ο διάλογος
διοικήσεων και εργαζομένων θα τραβάει και πάλι σε μάκρος, η κυβέρνηση θα
αντιμετωπίσει και πάλι την αιώνια κριτική πού αντιμετωπίζουν όλες οι
κυβερνήσεις με τις ΔΕΚΟ: ότι δεν κάνουν τίποτα.

Όμως, η κυβέρνηση επείγεται να «δώσει μηνύματα» σ' αυτό το πεδίο ­ άλλωστε,
αυτός ήταν ο αρχικός λόγος κατάθεσης αυτής της τροπολογίας. 
Μέσα στο επόμενο διάστημα, εξάλλου ­ οπότε αναμένεται και πάλι αναταραχή στις
χρηματαγορές λόγω «ευρώ» ­ ένα «μήνυμα» νοικοκυρέματος στις σοβαρά
ελλειμματικές αυτές επιχειρήσεις θα ήταν μία «ανάσα» για την κυβέρνηση.

Είναι σαφές ότι ως το φθινόπωρο δεν μπορεί να ξεκινήσει καμία εκστρατεία
εξυγίανσης ­ μπορεί όμως η κυβέρνηση ως τότε να αναλάβει την πρωτοβουλία να μη
χειροτερέψουν τα πράγματα. Για παράδειγμα, ποιος εγγυάται ότι φέτος
τουλάχιστον θα τηρηθεί η εισοδηματική πολιτική στις ΔΕΚΟ όταν πέρυσι δεν
τηρήθηκε; Ποιος θα εγγυηθεί ότι τα δρομολόγια θα συνεχίσουν να πραγματοποιούνται;

Μικρά, απλά πράγματα ­ τα οποία εδώ πού έχουν φτάσει τα πράγματα φαντάζουν
ως... μικρά οράματα!

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N45</CAT>
<ED>
Κωδικός άρθρου: A16061N453</ED>
<ID>
ID:130543

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N45&aa=3</URL></REF>


Article

<CATEGORY>vin08</CATEGORY>

 <H5>ΟΙ 8 ΛΟΓΟΙ ΠΟΥ ΟΔΗΓΟΥΝ ΤΟ ΙΔΡΥΜΑ ΚΟΙΝΩΝΙΚΩΝ ΑΣΦΑΛΙΣΕΩΝ ΣΕ ΚΑΤΑΡΡΕΥΣΗ
</H5><H5>Απεργούν και απειλούν να σταματήσουν ελέγχους και εισπράξεις
</H5><H2>Σήμα κινδύνου για το ΙΚΑ
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Το ΙΚΑ βουλιάζει και την επόμενη πενταετία αν δεν ληφθούν γενναία μέτρα θα
αδυνατεί να εκπληρώσει τις υποχρεώσεις του (συντάξεις, νοσήλια, επιδόματα
ασθενείας κ.ά.). 
Το σήμα κινδύνου στέλνουν οι εργαζόμενοι του ΙΚΑ, του μεγαλύτερου ασφαλιστικού
φορέα της χώρας. Η ηγεσία της ΠΟΣΕ-ΙΚΑ (Πανελλήνια Ομοσπονδία Προσωπικού ΙΚΑ)
έδωσε χθες στη δημοσιότητα αναλυτικά στοιχεία για την κατάσταση που βρίσκεται
σήμερα το ΙΚΑ. Το μεγάλο του έλλειμμα, η εισφοροδιαφυγή, η έλλειψη προσωπικού,
οι ανεξέλεγκτες δαπάνες κ.ά. οδηγούν με μαθηματική ακρίβεια το ΙΚΑ στον γκρεμό.

Τα στοιχεία, όπως τα ανέλυσε ο πρόεδρος της ΠΟΣΕ-ΙΚΑ κ. Γιάννης Περίφανος,
μαζί με τα μέλη της διοίκησης (Μηνάς Στεφανάκης, Χαρ. Λουκίνας, Βασίλης
Κόκκαλης, Παν. Λουκόπουλος και Κ. Σμυρλής), είναι εντυπωσιακά:

1 Υπάρχουν 3.418 κενές θέσεις. Οι σοβαρές ελλείψεις εμφανίζονται στους
οικονομολόγους, προγραμματιστές, μηχανικούς, υπομηχανικούς, μηχανολόγους,
ηλεκτρολόγους και δικηγόρους. Υπάρχουν σήμερα 1.250 υπάλληλοι ελεγκτές για
450.000 επιχειρήσεις και 250.000 οικοδομικά έργα. Δηλαδή ο μέσος όρος για κάθε
υπάλληλο είναι 560 κοινές επιχειρήσεις και οικοδομικά έργα. Κι όλα αυτά όταν
οι άμεσα ασφαλισμένοι του ΙΚΑ είναι 1.900.000 άτομα, οι συνταξιούχοι συνεχώς
αυξάνονται και έφθασαν στις 810.000, ενώ συνολικά οι δικαιούχο των παροχών του
ΙΚΑ είναι 5.600.000 άτομα!

Η έλλειψη προσωπικού και η άναρχη κατανομή του (ανορθολογική ποιοτική-ποσοτική
κατανομή) επιβαρύνει όλους τους δείκτες. Έτσι χωρίς προσλήψεις η ΠΟΣΕ-ΙΚΑ
προβλέπει για την επόμενη τριετία:

* Η απονομή σύνταξης από 2-3,5 μήνες που είναι σήμερα θα γίνει πέραν του έτους.

* Σήμερα 60.000 επιχειρήσεις έχουν να ελεγχθούν πάνω από 5ετία. Στην επόμενη
τριετία ο αριθμός των ανεξέλεγκτων επιχειρήσεων θα διπλασιασθεί.

* Η καθυστέρηση στον έλεγχο των επιχειρήσεων οδηγεί στη μη καταβολή εισφορών
και αύξηση των καταγγελιών. Έτσι επέρχεται μείωση των προβλεπομένων εσόδων. Οι
μετριότερες εκτιμήσεις φέρουν μείωση κατά 5%-7% των προβλεπομένων εσόδων
80-100 δισ. δρχ. που σωρευτικά στην επόμενη τριετία φθάνουν τα 240-300 δισ. δρχ.

* Ενώ η παραγραφή εισφορών κάθε έτος λόγω παρέλευσης 10ετίας φθάνει τα 15 δισ.
δρχ. την επόμενη τριετία θα φθάσουν τα 30 δισ. δρχ.

2 Το εσωτερικό δάνειο των 500 δισ. δρχ. πλέον των τόκων από τον ειδικό
λογαριασμό του ΙΚΑ-ΤΕΑΜ (επικουρικό) αποτελεί την ωρολογιακή βόμβα στα θεμέλιά
του. Σε μια 5ετία με την ωρίμανση των ασφαλιστικών προϋποθέσεων του ΙΚΑ-ΤΕΑΜ
το ΙΚΑ θα βρεθεί σε δεινή θέση, αφού θα αδυνατεί πλήρως να πληρώσει τις
υποχρεώσεις του (συντάξεις, νοσήλια, επιδόματα ασθενείας, μέρος χρεών κ.λπ.).

3 Οι οφειλές προς το ΙΚΑ του Δημοσίου και ιδιωτικού τομέα, δήμων, ΠΑΕ, ΚΤΕΛ,
συνεταιρισμών, εκδοτικών επιχειρήσεων, ραδιοφωνικών και τηλεοπτικών σταθμών
ανέρχεται σε 783,83 δισ. δρχ.

4 Εικονικοί ασθενείς σε νοσοκομεία, ανεξέλεγκτες υγειονομικές δαπάνες,
εικονικές και κατευθυνόμενες κλινικές και παρακλινικές εξετάσεις, αναπηρικές
συντάξεις-μαϊμού, ανεξέλεγκτη νοσηλεία στο εξωτερικό. Χαρακτηριστικά
αναφέρθηκε το παράδειγμα ασφαλισμένου ο οποίος πήγε στην Αμερική για διακοπές
ως δήθεν ασθενής και το ΙΚΑ του πλήρωσε όλα τα έξοδα.

5 Χάος στα νοσοκομεία του ΙΚΑ. Το κόστος της ημερήσιας νοσηλείας ασθενούς
ξεπερνά τις 300.000 δρχ. Παρατηρείται σκανδαλώδης υπερστελέχωση του ιατρικού
προσωπικού. Μάλιστα αναφέρθηκε ότι οδοντίατροι, παθολόγοι και γυναικολόγοι δεν
έχουν γραφεία να καθήσουν!

6 Δεν αξιοποιείται η ακίνητη περιουσία σε σημείο ενώ υπάρχουν άδεια κτίρια του
ΙΚΑ, το ίδρυμα πληρώνει ενοίκια για να καλύψει τις ανάγκες του!

7 Η εισφοροδιαφυγή παίρνει εκρηκτικές διαστάσεις και αγγίζει τα 500 δισ. δρχ.
Υπάρχουν 500.000-600.000 λαθρομετανάστες, 100.000 νέοι ανασφάλιστοι, 50.000
διπλοεργαζόμενοι, 80.000 εργαζόμενοι συνταξιούχοι και 200.000 εργαζόμενοι που
ασφαλίζονται με μειωμένες αποδοχές. Παρατηρείται εισφοροδιαφυγή στη νόμιμη και
αυθαίρετη δόμηση. Στο σύνολο των 250.000 οικοδομικών έργων που είναι σε
εξέλιξη οι 50.000 είναι σε εκκρεμότητα για αυθαίρετη δόμηση.

8 Οι συγχωνεύσεις ταμείων στο ΙΚΑ δημιουργούν μεγάλο οικονομικό πρόβλημα, αφού
συγχωνεύονται μόνο τα ελλειμματικά ταμεία και από αυτά συγχωνεύονται μόνο
ελλειμματικοί κλάδοι και οι πλεονασματικοί μένουν. Επίσης υπάρχουν οφειλές των
ταμείων ΤΕΒΕ, Εμπόρων και ΤΣΑ (αυτοκινητιστών) προς το ΙΚΑ ύψους 160 δισ. δρχ.

ΛΟΥΚΕΤΟ έβαλε σήμερα το ΙΚΑ, λόγω της 24ωρης πανελλαδικής απεργίας των
διοικητικών υπαλλήλων του.

Η απεργία οργανώνεται από την ΠΟΣΕ-ΙΚΑ με θεσμικά και οικονομικά αιτήματα.

Οι κινητοποιήσεις των εργαζομένων στο ΙΚΑ θα κλιμακωθούν με μία ακόμη 48ωρη απεργία.

Η διοίκηση της ομοσπονδίας ­ όπως δήλωσε ο πρόεδρός της κ. Γ. Περίφανος ­
είναι αποφασισμένη να κλιμακώσει τις κινητοποιήσεις μέχρι την ικανοποίηση των
αιτημάτων της.

«Θα σταματήσουμε τους ελέγχους και τις εισπράξεις», είπε ο κ. Περίφανος.

Οι συνταξιούχοι αλλά και οι οικοδόμοι δεν θα πληρωθούν το Πάσχα.

Πώς θα δουλέψουμε ­ πρόσθεσε ­ απόγευμα, βράδυ και αργίες χωρίς να πληρωθούμε;».

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N46</CAT>
<ED>
Κωδικός άρθρου: A16061N461</ED>
<ID>
ID:130438

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N46&aa=1</URL></REF>


Article

<CATEGORY>vin08</CATEGORY>

 <H2>Αλλιώς εννοούν την εξυγίανση των συνεταιριστικών οργανώσεων
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

Η ΔΙΑΣΦΑΛΙΣΗ των θέσεων εργασίας στις συνεταιριστικές βιομηχανικές μονάδες και
η πορεία του συνεταιριστικού κινήματος εν όψει του νέου νόμου για τις
συνεταιριστικές οργανώσεις, ήταν το θέμα σύσκεψης που πραγματοποιήθηκε χθες
στο Εργατικό Κέντρο Θεσσαλονίκης με πρωτοβουλία της Ομοσπονδίας Σωματείων
Εργαζομένων Γεωργικών Οργανώσεων και τη συμμετοχή του προέδρου και του γενικού
γραμματέα της ΓΣΕΕ.

Οι εκπρόσωποι της Ομοσπονδίας εξέφρασαν τις ανησυχίες τους για το μεγάλο
πρόβλημα που δημιουργεί ο νέος νόμος στο ζήτημα της απασχόλησης και της
διασφάλισης των θέσεων εργασίας, αφού, όπως κατήγγειλαν, 3.000 εργαζόμενοι
αντιμετωπίζουν το φάσμα της απόλυσης επειδή 75 συνεταιριστικές οργανώσεις
προχωρούν σε μείωση του προσωπικού από 20% έως 50%.

Η διοίκηση της Ομοσπονδίας είναι αποφασισμένη να προχωρήσει σε απεργιακές
κινητοποιήσεις μέσα στον Φεβρουάριο, ενώ ο πρόεδρος της ΓΣΕΕ Χ. Πολυζογόπουλος
επισήμανε την ανάγκη για την εξυγίανση των συνεταιριστικών οργανώσεων μέσα από
τη διεύρυνση των δραστηριοτήτων τους και σε άλλους τομείς, για να καλυφθεί ο
πλεονάζων αριθμός των εργαζομένων.

Ο πρόεδρος της ΓΣΕΕ τόνισε ακόμη ότι σε περίπτωση ύπαρξης πλεονάζοντος αριθμού
εργαζομένων θα πρέπει να υπάρξει κάλυψη μέσα από προγράμματα επανένταξής τους,
ενώ ο γραμματέας της ΓΣΕΕ Γ. Μαυρίκος υπογράμμισε την ανάγκη απόκρουσης της
λογικής της μετατροπής των συνεταιριστικών οργανώσεων σε ανώνυμες εταιρείες
και την ενίσχυση του κοινωνικού τους ρόλου. 
<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N46</CAT>
<ED>
Κωδικός άρθρου: A16061N462</ED>
<ID>
ID:130486

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N46&aa=2</URL></REF>


Article

<CATEGORY>vin08</CATEGORY>

 <H2>Στεγαστικά με ευνοϊκούς όρους για τους Αιγαιοπελαγίτες
</H2>
ΝΕΑ ΣΤΕΓΑΣΤΙΚΑ προγράμματα για τους εργαζόμενους στα νησιά του Ανατολικού
Αιγαίου εξήγγειλαν χθες από τη Μυτιλήνη ο υπουργός Εργασίας - Κοινωνικών
Ασφαλίσεων κ. Μ. Παπαϊωάννου και ο πρόεδρος του ΟΕΚ κ. Θανάσης Χανακούλας. Τα
νέα στεγαστικά προγράμματα προβλέπουν τα εξής:

1 Ευνοϊκότερες προϋποθέσεις για τη χορήγηση του δανείου:

Για την ένταξη στα προγράμματα για την αγορά ή ανέγερση κατοικίας είτε με
δανειοδότηση απευθείας από κεφάλαια του ΟΕΚ (ΕΣΑΚ) είτε μέσω Τραπεζών με διπλή
επιδότηση επιτοκίου από το Δημόσιο για τον ΟΕΚ, απαιτείται ως ελάχιστο όριο
εισοδήματος το ποσό των 2.200.000 δρχ. για τη Λέσβο, τη Ρόδο, τη Χίο, ενώ για
τα υπόλοιπα νησιά χαμηλότερα ακόμα εισοδήματα.

2 Τα ποσά των δανείων από κεφάλαια του ΟΕΚ θα είναι αυξημένα και θα
κυμαίνονται από 7 έως 12 εκατομμύρια, ανάλογα με τα παιδιά.

3 Μειωμένα κατά 1 μονάδα θα είναι τα επιτόκια και θα κυμαίνονται από 1% για
οικογένειες με 3 παιδιά, έως 7% για άγαμους και έγγαμους χωρίς παιδιά, ενώ για
τους δικαιούχους με 4 παιδιά, είτε τους αγοράζει σπίτι ο ΕΟΚ είτε τους χορηγεί
άτοκο δάνειο.

4 Αυξημένα ποσά και μειωμένα επιτόκια θα ισχύσουν και για τα δάνεια
αποπεράτωσης και επισκευής.

Τα νέα δανειοδοτικά προγράμματα θα αρχίσουν να «τρέχουν» από 1-4-98.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N46</CAT>
<ED>
Κωδικός άρθρου: A16061N463</ED>
<ID>
ID:130524

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N46&aa=3</URL></REF>


Article

<CATEGORY>vin08</CATEGORY>

 <H5>ΧΡΙΣΤΟΔΟΥΛΑΚΗΣ: ΚΙΝΔΥΝΟΛΟΓΙΑ ­ ΣΙΟΥΦΑΣ: ΜΠΑΛΩΜΑΤΑ
</H5><H2>Υψηλοί τόνοι για το ύψος των συντάξεων
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Κόντρα Χριστοδουλάκη - Σιούφα σημειώθηκε χθες το βράδυ στη Βουλή με αφορμή τη
συζήτηση του νομοσχεδίου για «την προσαρμογή των συντάξεων πολιτικών
συνταξιούχων του Δημοσίου».Ο υφυπουργός Οικονομικών Νίκος Χριστοδουλάκης
τόνισε, πάντως, πως η κυβέρνηση μετά το '96 ξεκίνησε μια μεγάλη μεταρρύθμιση
στο ασφαλιστικό-συνταξιοδοτικό. Και μιλώντας σε χαμηλούς τόνους επεσήμανε πως
η κινδυνολογία της Ν.Δ. δεν ανταποκρίνεται στην πραγματικότητα.

Ο κ. Σιούφας μιλώντας σε υψηλούς τόνους και χτυπώντας το χέρι στο έδρανο
ζήτησε να αλλάξουν πολλές διατάξεις του νομοσχεδίου για «να υπάρξει κοινωνική
ηρεμία και δικαιοσύνη», ενώ επεσήμανε ότι το ΠΑΣΟΚ συνεχώς προσπαθεί να
μπαλώσει την κατάσταση, χωρίς να λύνει το ασφαλιστικό πρόβλημα της χώρας.

Ο κ. Χριστοδουλάκης αντέταξε ότι το νομοσχέδιο έχει καινοτόμες διατάξεις και
διαφώνησε με τις εκτιμήσεις της Ν.Δ. ­ όπως του εισηγητή κ. Ελ.
Παπαγεωργόπουλου, ο οποίος νωρίτερα είχε πει πως «το ασφαλιστικό πρόβλημα της
χώρας έχει εξελιχθεί σε βραδυφλεγή βόμβα στα θεμέλια της ελληνικής οικονομίας.

Στο ίδιο μήκος κύματος μίλησε και ο εισηγητής του ΠΑΣΟΚ Δημήτρης Αλαμπάνος,
ενώ ο βουλευτής της Ν.Δ. Βασίλης Μιχαλολιάκος κατηγόρησε «τους εκσυγχρονιστές
για τη μιζέρια του νομοθετήματος», αλλά και «για συνεχείς τροποποιήσεις του ασφαλιστικού».

Μπαράζ κριτικής δέχθηκε η κυβέρνηση από τους εκπροσώπους των μικροτέρων κομμάτων.

Ο κ. Δ. Κωστόπουλος (ΚΚΕ) κατηγόρησε για «νεοφιλελεύθερη λογική» την κυβέρνηση
και τόνισε: «Όπως σε όλα τα μεγάλα κοινωνικοοικονομικά ζητήματα, έτσι και στο
ζήτημα των συντάξεων συγκρούονται δύο απόψεις, η κοινωνική-ανθρωποκεντρική και
η πραγματιστική-τεχνοκρατική».

Ο κ. Ε. Αποστόλου (ΣΥΝ) αναρωτήθηκε «πώς είναι δυνατόν να ζήσει άνθρωπος με
55.000 δραχμές το μήνα» και έκανε λόγο για «άνιση και άδικη μεταχείριση των
συνταξιούχων», αλλά και για «αφαίμαξη που υπέστησαν οι παλιοί συνταξιούχοι».

Και ο κ. Αναστ. Ιντζές (ΔΗΚΚΙ) αναφέρθηκε στις χαμηλές ­ συγκριτικά ­ αποδοχές
και συντάξεις των αξιωματικών. «Είχαμε προτείνει να προσδιορισθεί από 175.000
στις 200.000 δραχμές», σημείωσε.

Τέλος, ο βουλευτής του ΠΑΣΟΚ Κυριάκος Σπυριούνης άσκησε κριτική στην κυβέρνηση
για τις αποδοχές και τις συντάξεις των αξιωματικών και τόνισε πως υπάρχει
μεγάλο άνοιγμα της ψαλίδας ανάμεσα στους ταξιάρχους και τον αρχηγό ΓΕΕΘΑ.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N47</CAT>
<ED>
Κωδικός άρθρου: A16061N471</ED>
<ID>
ID:130439

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N47&aa=1</URL></REF>


Article

<CATEGORY>vin08</CATEGORY>

 <H2>Απολογήθηκαν οι τέσσερις για το σκάνδαλο της Δέλτα Χρηματιστηριακής
</H2>
ΑΝΟΙΞΕ ΧΘΕΣ ο κύκλος των απολογιών για την υπόθεση της Χρηματιστηριακής
εταιρείας Δέλτα, έπειτα από ανακρίσεις 15 μηνών.

Οι πρώτοι που κλήθηκαν σε απολογία από τον ανακριτή του 2ου Ειδικού Τμήματος
κ. Κωνσταντίνο Γκανιάτσο ήταν τα πρώην μέλη του διοικητικού συμβουλίου της
εταιρείας, καθώς και ο επιχειρηματίας Παναγιώτης Τρύφωνας. Ο πρώην πρόεδρος
της Δέλτα Δημήτρης Αργυριάδης, ο αντιπρόεδρος Θεοφάνης Γραβάνης και το μέλος
του Δ.Σ. Ιωάννα Γκελεστάθη απολογήθηκαν χθες ενώπιον του ανακριτή, καθώς και ο
επιχειρηματίας κ. Τρύφωνας. Εναντίον τους, όταν αποκαλύφθηκε η υπόθεση,
ασκήθηκε ποινική δίωξη για απάτη σε συνδυασμό με τις επιβαρυντικές διατάξεις
του Ν. 1608/1950 «περί καταχραστών του Δημοσίου», καθώς τη ζημία, που
ανέρχεται σε πολλά δισεκατομμύρια δραχμές, έχει υποστεί το Αποθετήριο Τίτλων
του Χρηματιστηρίου Αξιών Αθηνών.

Οι απολογίες των τεσσάρων πρώτων κατηγορουμένων ολοκληρώθηκαν χθες το
απόγευμα, αλλά ανακριτής και εισαγγελέας αναμένεται να αποφασίσουν σήμερα για
το θέμα της προφυλάκισής τους, αφού προηγηθεί η κατ' αντιπαράσταση εξέτασή
τους. Κατηγορούμενοι στην ίδια υπόθεση είναι και πελάτες της Δέλτα, αλλά και
υπεύθυνοι άλλων χρηματιστηριακών εταιρειών. Παράλληλα, ο ανακριτής συνεχίζει
να ερευνά εάν ενδεχομένως προκύπτουν ποινικές ευθύνες εις βάρος και προσώπων
από τον χώρο του Χρηματιστηρίου Αξιών Αθηνών. Σε μια τέτοια περίπτωση,
θεωρείται πολύ πιθανό πως θα διευρυνθεί ο κύκλος των κατηγορουμένων που
εμπλέκονται στην υπόθεση της Δέλτα.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N47</CAT>
<ED>
Κωδικός άρθρου: A16061N472</ED>
<ID>
ID:130487

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N47&aa=2</URL></REF>


Article

<CATEGORY>vin08</CATEGORY>

 <H5>Η ΔΕΗ προωθεί κοινές εταιρείες με ιδιώτες για παραγωγή ρεύματος
</H5><H2>Πολλές μικρές... ΔΕΗ
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Κοινές εταιρίες με ιδιώτες για την κατασκευή μικρών υδροηλεκτρικών σταθμών
παραγωγής ρεύματος στη Βόρεια Ελλάδα, με τη συμμετοχή και οργανισμών Τοπικής
Αυτοδιοίκησης καθώς και μεικτές επιχειρήσεις για αξιοποίηση αιολικών πάρκων
και γεωθερμίας στην παραγωγή ρεύματος προωθεί η ΔΕΗ.Ταυτόχρονα, με έδρα το
Βουκουρέστι ιδρύεται εταιρεία παροχής υπηρεσιών και διαχείρισης κοινοτικών
προγραμμάτων, στην οποία συμμετέχουν η ΔΕΗ (50%) και η Alpha Finance (50%) και
με αρχικό μετοχικό κεφάλαιο 1 εκατομμύριο δολάρια.

Το θέμα συζητείται σήμερα στο Δ.Σ. της ΔΕΗ, προκειμένου να αποφασίσει μεταξύ
άλλων και την προώθηση νέων επιχειρηματικών σχημάτων της ΔΕΗ, στο πλαίσιο της
ισχύουσας νομοθεσίας (Ν. 2244/94 και 2516/97).

Προκειμένου για τη δημιουργία των μικρών υδροηλεκτρικών σταθμών, αυτά θα έχουν
ισχύ μέχρι 5 MW και την παραγόμενη ενέργεια θα αγοράζει η ΔΕΗ, το ίδιο και την
παραγωγή από τα αιολικά πάρκα.

Σύμφωνα με πληροφορίες, στον τομέα των μικρών υδροηλεκτρικών σταθμών έχουν
υποβληθεί στη ΔΕΗ προτάσεις για κατασκευή και διαχείριση τέτοιων σταθμών από
φορείς της Τοπικής και Νομαρχιακής Αυτοδιοίκησης από τεχνικές εταιρείες
(ΓΕΝΕΡ, ΤΕΡΝΑ κ.ά.) από κατασκευαστές και αντιπροσώπους ανεμογεννητριών
(Vestas) καθώς και από διεθνή εταιρεία αξιοποίησης διαθεσίμων γεωθερμίας.

Σημειώνεται ότι με βάση τις ρυθμίσεις της νομοθεσίας (σ.σ.: που είχε
προκαλέσει τις έντονες αντιρρήσεις και του συνδικαλιστικού κινήματος) η ΔΕΗ θα
αγοράσει από τις επιχειρήσεις στις οποίες θα συμμετέχει το παραγόμενο ρεύμα
στην τιμή των 18-23 δραχμών την κιλοβατώρα.

Όπως αναφέρει στην εισήγησή του προς το Δ.Σ. ο γενικός διευθυντής της ΔΕΗ κ.
Ανδρ. Παπαθανασίου, οι ηλεκτρικές επιχειρήσεις ενόψει του ανταγωνισμού και της
απελευθέρωσης των αγορών έχουν από πολλά χρόνια δραστηριοποιηθεί σε
επιχειρηματικά σχήματα εντός και εκτός των συνόρων των χωρών από τις οποίες
προέρχονται, σε μία προσπάθεια αφενός να κατακτήσουν νέες αναδυόμενες αγορές
(τηλεπικοινωνίες, παροχή υπηρεσιών, διαχείρισης έργων κ.λπ.) κι αφετέρου να
εκμεταλλευθούν την τεχνογνωσία και την εμπειρία από τη μελέτη, κατασκευή και
λειτουργία μεγάλων έργων, όπως αυτά της παραγωγής, μεταφοράς και διανομής
ηλεκτρικής ενέργειας, παράλληλα με την εξυπηρέτηση μεγάλου αριθμού πελατών.

Μετά τη θέση σε ισχύ της Οδηγίας 96/92 της Ευρωπαϊκής Ένωσης, οι παραπάνω
προσπάθειες έχουν ενταθεί και προχωρούν και σε εξαγορές πακέτων μετοχών άλλων
ηλεκτρικών επιχειρήσεων με στρατηγικό στόχο την απόκτηση του μεγαλύτερου
δυνατού μεριδίου των απελευθερωμένων αγορών. Στο μέλλον οι τάσεις αυτές
αναμένεται να ενταθούν.

Το νέο αυτό ανταγωνιστικό πλαίσιο υποχρέωσε τη ΔΕΗ να εισηγηθεί προς την
πολιτεία τη νομοθετική ρύθμιση που θα της επέτρεπε να αναπτύξει και η ίδια
δραστηριότητες αντίστοιχες με αυτές που αναπτύσσουν οι άλλες ηλεκτρικές
επιχειρήσεις, πράγμα που έγινε με την ψήφιση του νόμου 2244/94 όπως αυτός
τροποποιήθηκε με τον νόμο 2516/97.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N48</CAT>
<ED>
Κωδικός άρθρου: A16061N481</ED>
<ID>
ID:130440

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N48&aa=1</URL></REF>


Article

<CATEGORY>vin08</CATEGORY>

 <H2>Κέρδη 1,5 δισ. έκανε η Κρήτης το 1997
</H2>
ΚΕΡΔΗ 1,496 δισ. δρχ. παρουσιάζει η Τράπεζα Κρήτης το 1997. Σύμφωνα με τον
ενοποιημένο ισολογισμό, μαζί με την ΕΠ.ΑΝ. Επενδυτική η κερδοφορία ανέρχεται
σε 2,364 δισ. δρχ.

Ως σύνολο ομίλου, μαζί με τις ασφαλιστικές εταιρείες Ακμή Ζωής, Ακμή Ζημιών
κ.λπ. το κέρδος διαμορφώνεται σε 2,700 δισ. δρχ.

Σημειώνεται ότι τα αποτελέσματα του 1996 ήταν για μεν την Τράπεζα Κρήτης
ζημίες 221 εκατ. δρχ., ενώ στον ενοποιημένο ισολογισμό κέρδη 58 εκατ. δρχ.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N48</CAT>
<ED>
Κωδικός άρθρου: A16061N482</ED>
<ID>
ID:130488

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N48&aa=2</URL></REF>


Article

<CATEGORY>vin08</CATEGORY>

 <H2>Πανελλήνιο Συνέδριο Ανάπτυξης Εξαγωγών
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

Η ΕΛΛΕΙΨΗ συντονισμού των αρμόδιων πολιτικών και οικονομικών φορέων, καθώς και
η έλλειψη εθνικής στρατηγικής για τις ελληνικές εξαγωγές, αποτελούν τους
βασικούς προβληματισμούς που θα συζητηθούν στο 2ο Πανελλήνιο Συνέδριο
Ανάπτυξης Εξαγωγών, το οποίο θα πραγματοποιηθεί από τις 13 μέχρι τις 15
Φεβρουαρίου στη Θεσσαλονίκη. Κατά τη διάρκεια της πενταετίας 1992-96, που
παρουσιάζεται εικόνα μεταβολών και τάσεων στο διεθνές εμπόριο, προκύπτει η
απώλεια μεριδίου των ελληνικών εξαγωγών προς τις παραδοσιακές αγορές σε όφελος
των αγορών της Βαλκανικής και της Ανατολικής Ευρώπης, η συρρίκνωση του
ελληνικού ποσοστού στις συνολικές εξαγωγές της Ευρωπαϊκής Ένωσης και η
διαπίστωση ότι η Ελλάδα πραγματοποιεί τις μικρότερες εξαγωγές απ' όλες τις
χώρες της Κοινότητας.

Όπως επισημάνθηκε από τους διοργανωτές του συνεδρίου, η συρρίκνωση της
ανταγωνιστικότητας των ελληνικών προϊόντων προς τη Δυτική Ευρώπη οφείλεται
κατά κύριο λόγο στην πολιτική της «σκληρής δραχμής», που υπερτιμήθηκε στη
δεκαετία 1987-1997 κατά 30%, καθώς και στον φορολογικό και αναπτυξιακό νόμο.

Σύμφωνα με τα στοιχεία που παρουσιάστηκαν, οι ελληνικές εξαγωγές παρουσίασαν
μείωση κατά 3,2% το πρώτο τρίμηνο του 1997 σε σχέση με το πρώτο τρίμηνο του
1996 σε τιμές ECU, ενώ αντίθετα αυξημένες εμφανίζονται οι εισαγωγές κυρίως
στον κλάδο του έτοιμου ενδύματος.

«Δεν θα πρέπει να αγνοήσουμε τις αγορές της Κεντρικής Ευρώπης, αλλά και την
προοπτική νέων αγορών για τα ελληνικά προϊόντα. Απουσιάζει η έρευνα αγοράς
στον τομέα των ελληνικών εξαγωγών, καθώς και ο συντονισμός και η στρατηγική
ανάμεσα στους αρμόδιους φορείς», είπε ο πρόεδρος του Συνδέσμου Εξαγωγών
Βόρειας Ελλάδας, Απ. Γενίτσαρης.

Το πανελλήνιο συνέδριο των εξαγωγέων θα πραγματοποιηθεί στο συνεδριακό κέντρο
«Ν. Γερμανός», στον χώρο της ΔΕΘ.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N48</CAT>
<ED>
Κωδικός άρθρου: A16061N483</ED>
<ID>
ID:130525

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N48&aa=3</URL></REF>


Article

<CATEGORY>vin08</CATEGORY>

 <H2>Γιαννόπουλος πάλι στο τιμόνι του ΟΓΑ
</H2>
ΕΠΑΝΑΤΟΠΟΘΕΤΕΙΤΑΙ ως διοικητής του ΟΓΑ ο πρώην βουλευτής κ. Σπύρος
Γιαννόπουλος, ο οποίος, χθες, πέρασε από την επιτροπή Ακροάσεων της Βουλής.
Όλα τα κόμματα (πλην ΚΚΕ) ψήφισαν υπέρ του κ. Γιαννόπουλου, ο οποίος τόνισε
πως «ο ΟΓΑ περνάει μια μεταβατική περίοδο για τη μετρατροπή του σε πλήρες
ασφαλιστικό ταμείο».

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N48</CAT>
<ED>
Κωδικός άρθρου: A16061N484</ED>
<ID>
ID:130551

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N48&aa=4</URL></REF>


Article

<CATEGORY>vin08</CATEGORY>

 <H2>Κατακόρυφη άνοδος
</H2>
Με κατακόρυφη άνοδο έκλεισαν οι τιμές των μετοχών κατά τη χθεσινή πρώτη
συνεδρίαση της εβδομάδας στο Χρηματιστήριο Αξιών Αθηνών (ΧΑΑ). Από την αρχή
της συνεδρίασης παρουσιάστηκε έντονο αγοραστικό ενδιαφέρον που συνεχίστηκε
μέχρι και το κλείσιμο. Συγκεκριμένα ο Γενικός Δείκτης διαμορφώθηκε πάνω από το
«ψυχολογικό φράγμα» των 1.500 μονάδων στις 1.509,31 μονάδες, αποκομίζοντας
εντυπωσιακά κέρδη 45,19 μονάδων ή ποσοστό της τάξεως 3,09%. Ο Δείκτης FTSE/20
που απαρτίζεται από μετοχές Τραπεζών και μετοχές υψηλής κεφαλαιοποίησης,
κινήθηκε έντονα ανοδικά, με αποτέλεσμα να σημειώσει σημαντικά κέρδη 31,32
μονάδων ή ποσοστό της τάξεως 3,86%. Το κύριο χαρακτηριστικό της χθεσινής
συνεδρίασης ήταν η έντονη ζήτηση γιά Τραπεζικούς τίτλους, όπου ο κλάδος
σημείωσε κατακόρυφη άνοδο 108,07 μονάδων ή ποσοστό 5,12%. Η μετοχή της Εθνικής
Τράπεζας έκλεισε κοντά στο ανώτατο όριο διακύμανσης της ημέρας 7,88%. Στους
επιμέρους Κλαδικούς Δείκτες η εικόνα ήταν θετική στο σύνολό της (με εξαίρεση
τον κλάδο των Ετ. Χρηματοδοτικής Μίσθωσης που παρουσίασε απώλειες κατά 0,52),
όπου ακολούθησαν σε άνοδο οι κλάδοι των Κατασκευών και των Ασφαλειών κατά
4,75% και 4,02% αντίστοιχα. Η Παράλληλη Αγορά συνέχισε την ανοδική της πορεία
καταγράφοντας κέρδη κατά 0,68%. Από τις 243 μετοχές που πραγματοποίησαν
συναλλαγές, 147 σημείωσαν άνοδο, 76 πτώση και 20 παρέμειναν σταθερές, ενώ 62
έκλεισαν με αγοραστές και 128 με πωλητές. Σε υψηλά επίπεδα οι συναλλαγές, η
αξία των οποίων ανήλθε στα 29,2 δισ. δρχ. (7.929.427 τεμάχια). Αναλυτικά τα
7.087.664 τεμάχια συνολικής αξίας 27,4 δισ. δρχ. αφορούσαν την Κύρια Αγορά,
ενώ τα 841.763 τεμάχια συνολικής αξίας 1.824 εκατ. δρχ. την Παράλληλη Αγορά.
Τη μεγαλύτερη αξία συναλλαγών σημείωσαν οι μετοχές των Τραπεζών (8.603
εκατ.δρχ. - 853.075 τεμάχια) και των Μεταλλουργικών Επιχειρήσεων (4.334 εκατ.
δρχ. - 1.253.481 τεμάχια).

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N49</CAT>
<ED>
Κωδικός άρθρου: A16061N491</ED>
<ID>
ID:130441

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N49&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΥΔΡΟΧΟΟΣ

(20 Ιανουαρίου - 18 Φεβρουαρίου). Δεν είναι καλή ημέρα για τις σχέσεις και τις
συνεργασίες σας. Θα είστε δύστροποι και θα πηγαίνετε κόντρα σε όλους. Η κρίση
σας δεν λετουργεί σωστά.

ΙΧΘΥΕΣ

(19 Φεβρουαρίου - 20 Μαρτίου). Στη δουλειά, το κλίμα δεν θα είναι καλό ­
αποφύγετε ανώφελες αναμετρήσεις. Προβλήματα του κυκλοφοριακού ή του πεπτικού ­
μαζί με ψυχολογικά ­ σας χαλούν τη διάθεση.

ΚΡΙΟΣ

(21 Μαρτίου - 19 Απριλίου). Μια τάση για ανεξαρτησία σάς φέρνει αντιμέτωπους
με αγαπημένα πρόσωπα. Η κρίση σας δεν λειτουργεί σωστά και είστε απρόβλεπτοι.
Αποφύγετε συγκρούσεις με παιδιά.

ΤΑΥΡΟΣ

(20 Απριλίου - 20 Μαΐου). Στο σπίτι, τα πράγματα δεν είναι ήρεμα. Υπάρχει και
κόντρα ανάμεσα στην οικογενειακή σας ζωή και στην καριέρα σας. Ελέγχετε
ξεσπάσματα ανεξαρτησίας και άρωστους συναισθηματισμούς.

ΔΙΔΥΜΟΙ

(21 Μαΐου - 21 Ιουνίου). Η ημέρα είναι ακατάλληλη για την υπογραφή σημαντικών
εγγράφων και συμβολαίων. Προσέχετε όταν οδηγείτε και όταν γράφετε. Θα είστε
δύστροποι και απρόβλεπτοι.

ΚΑΡΚΙΝΟΣ

(22 Ιουνίου - 22 Ιουλίου). Δεν είναι ημέρα για ν' ασχοληθείτε με οικονομικά
θέματα. Ωστόσο, κάτι απρόοπτο στον οικονομικό τομέα ­ ίσως ένα έξοδο που δεν
είχατε προβλέψει ­ σας χαλάει τη διάθεση.

ΛΕΩΝ

(23 Ιουλίου - 22 Αυγούστου). Γίνεσθε δύστροποι, σήμερα, και επαναστατείτε
ενάντια σε όλους και σε όλα. Αποφύγετε συζητήσεις που θα μπορούσαν να θέσουν
σε κίνδυνο πολύτιμες σχέσεις ή συνεργασίες.

ΠΑΡΘΕΝΟΣ

(23 Αυγούστου - 23 Σεπτεμβρίου). Η διάθεσή σας δεν είναι καλή ­ επιπλέον, σας
ταλαιπωρούν και κάποιες αδιαθεσίες. Αποφύγετε ανώφελες κόντρες στη δουλειά.
Προσέχετε τη διατροφή σας.

ΖΥΓΟΣ

(24 Σεπτεμβρίου - 23 Οκτωβρίου). Η ημέρα δεν ευνοεί τις συλλογικές
προσπάθειες. Κόντρες με συνεργάτες, φίλους, ομοϊδεάτες μπορεί να οδηγήσουν σε
ρήξεις. Πολιτικοί και συνδικαλιστές να προσέχουν περισσότερο.

ΣΚΟΡΠΙΟΣ

(24 Οκτωβρίου - 22 Νοεμβρίου). Στον τομέα της καριέρας χρειάζεται προσοχή
σήμερα. Αποφύγετε κόντρες με προϊσταμένους και προφυλάξτε τη δημόσια εικόνα
σας. Η κρίση σας δεν λειτουργεί πολύ σωστά.

ΤΟΞΟΤΗΣ

(23 Νοεμβρίου - 21 Δεκεμβρίου). Προσέχετε όταν οδηγείτε ή ταξιδεύετε.
Προσέχετε και όταν γράφετε. Η ημέρα είναι ακατάλληλη για την υπογραφή
συμφωνιών και συμβολαίων. Θα είστε πολύ ιδιότροποι, σήμερα.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Σήμερα, γίνεσθε πιο εσωστρεφείς. Σας
απασχολούν υπαρξιακά προβλήματα. Αλλά και απρόβλεπτα γεγονότα στον οικονομικό
ή στον ερωτικό τομέα σάς αποδιοργανώνουν.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: N59</CAT>
<ED>
Κωδικός άρθρου: A16061N591</ED>
<ID>
ID:130423

</ID><URL>http://ta-nea.dolnet.gr/neaweb/neafile.print_unique?e=A&f=16061&m=N59&aa=1</URL></REF>


Article

<CATEGORY>vin10</CATEGORY>

 <H5>ΚΑΤΑΓΓΕΛΙΑ ΤΗΣ ΑΕΚ ΓΙΑ ΕΝΤΟΛΟΔΟΧΟΥΣ ΔΙΑΙΤΗΤΕΣ
</H5><H2>Σφοδρή επίθεση
</H2>
ΣΕ «σφαγιαστική διαιτησία» και «βιαστές του ελληνικού ποδοσφαίρου», αναφέρεται
σε χθεσινή της ανακοίνωση η ΠΑΕ ΑΕΚ. Και παράλληλα, κάνει λόγο για «αλλοίωση
αποτελεσμάτων», ενώ... υπόσχεται να «αφήσει στην άκρη τους καλούς τρόπους και
να αντιμετωπίσει την ποδοσφαιρική αλητεία, όπως αυτή έχει μάθει να της φέρονται».

σελίδα 2

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16061O001</ED>
<ID>
ID:130442

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Τη γλίτωσε φτηνά ο Ίβιτς </H2>
σελίδα 1

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16061O002</ED>
<ID>
ID:130489

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O00&aa=2</URL></REF>


Article

<CATEGORY>vin10</CATEGORY>

 <H2></H2><H2>Σοβαρότητα ζήτησε ο Δανιήλ </H2>
σελίδα 3

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16061O003</ED>
<ID>
ID:130526

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O00&aa=3</URL></REF>


Article

<CATEGORY>vin10</CATEGORY>

 <H5></H5><H5>ΟΦΗ, ΕΘΝΙΚΟΣ, ΠΡΟΟΔΕΥΤΙΚΗ
</H5><H2>Οργή για διαιτησία </H2>
σελίδες
3,
4

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16061O004</ED>
<ID>
ID:130552

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Για 2 χρόνια με 300 εκατ. στην Εθνική </H2>
σελ
ίδα
5

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16061O005</ED>
<ID>
ID:130568

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O00&aa=5</URL></REF>


Article

<CATEGORY>vin10</CATEGORY>

 <H5></H5><H2>Στο χειρουργείο σήμερα ο Καρνισόβας </H2>
σελίδα 10

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16061O006</ED>
<ID>
ID:130578

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O00&aa=6</URL></REF>


Article

<CATEGORY>vin10</CATEGORY>

 <H5>Ο ΤΡΑΥΜΑΤΙΣΜΟΣ ΤΟΥ ΙΒΙΤΣ ΔΕΝ ΕΙΝΑΙ ΣΟΒΑΡΟΣ
</H5><H2>Γυρίζει σε μία εβδομάδα
</H2>
<AUTHOR>ΔΗΜΗΤΡΗΣ ΜΩΡΟΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 45384 BYTES)
</AUTHOR>

ΚΑΡΔΙΟΧΤΥΠΗΣΑΝ αρχικά στον Ολυμπιακό με τον Ίλια
Ίβιτς, αλλά χθες διαπιστώθηκε ότι ο τραυματισμός του δεν είναι σοβαρός. Ο
26χρονος Σέρβος επιθετικός έχει κάκωση συνδέσμων στο αριστερό γόνατο και όπως
υποστήριξε ο γιατρός του Ολυμπιακού Χρήστος Δάρας, ο παίκτης έχει λίγες
πιθανότητες να αγωνιστεί στο εκτός έδρας παιχνίδι με την Ξάνθη. Αντίθετα, ο
Ολυμπιακός θα χάσει τον Μπάντοβιτς για ένα μήνα, καθώς υπέστη υποτροπή (θλάση
στο δικέφαλο).

Ο Αλέξης Αλεξανδρής, που αναδείχθηκε «χρυσός» σκόρερ στο προχθεσινό παιχνίδι
με τον ΟΦΗ, υπογράμμισε: «Κάποτε θα έσπαγε η γκίνια. Η νίκη μας επί του ΟΦΗ
είναι σημαντική. Πιστεύω ότι το πρωτάθλημα θα κριθεί πολύ σύντομα. Ο
Ολυμπιακός έχει ένα μειονέκτημα. Όταν δέχεται την ήττα, γίνεται μεγάλος θόρυβος».

Ο ΑΝΑΤΟΛΑΚΗΣ

Σε άσχημη ψυχολογική κατάσταση είναι ο Γιώργος Ανατολάκης, ύστερα από τον
σοβαρό τραυματισμό του Κώστα Κιάσσου. Ο στόπερ του Ολυμπιακού δήλωσε: «Λυπάμαι
πολύ. Ήταν μία άτυχη στιγμή. Ποτέ δεν σκέφτηκα να κάνω κάτι επίτηδες. Αν μπορώ
να ζητήσω συγγνώμη, ζητάω και του εύχομαι περαστικά».

Αντιπροπωπεία ποδοσφαιριστών του Ολυμπιακού με επικεφαλής τον αρχηγό Κυριάκο
Καραταΐδη επισκέφθηκε χθες στο νοσοκομείο τον άτυχο ποδοσφαιριστή του ΟΦΗ και
του ευχήθηκαν να επιστρέψει υγιής στους αγωνιστικούς χώρους. Ο Ντούσαν
Μπάγιεβιτς αναφερόμενος στο συγκεκριμένο θέμα είπε: «Δεν είναι το στυλ των
παικτών του Ολυμπιακού να μπαίνουν στο γήπεδο και να σπάνε πόδια. Είμαστε όλοι
στενοχωρημένοι από τον τραυματισμό του Κιάσσου».

*** Οι Τζόρτζεβιτς, Ελευθερόπουλος και οι Ίβιτς, Μητρόπουλος (ήταν
απόντες) τιμήθηκαν στην ετήσια εκδήλωση της ΠΕΦΟ στο Πασαλιιμάνι. 
Το βραβείο του Ντούσαν Μπάγιεβιτς παρέλαβε ο Τάκης Περσίας και το βραβείο του
προέδρου του Ολυμπιακού Σωκράτη Κόκκαλη, πήρε ο γιος του Πέτρος. Τιμήθηκαν
ακόμα καλλιτέχνες και εκπρόσωποι των ΜΜΕ (μεταξύ των οποίων ο αντιπρόεδρος της
ΕΣΗΕΑ Νικήτας Γαβαλάς).

*** «Ταλέντα από την Αφρική» είναι ο τίτλος της ιταλικής εφημερίδας
«Ρεπούμπλικα» και σε σχετικό ρεπορτάζ αναφέρεται στον Πίτερ Οφορίκουε, τον
οποίο χαρακτηρίζει «Γουεά του μέλλοντος».

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O01</CAT>
<ED>
Κωδικός άρθρου: A16061O011</ED>
<ID>
ID:130443

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O01&aa=1</URL></REF>


Article

<CATEGORY>vin10</CATEGORY>

 <H5>ΔΡΙΜΥΤΑΤΗ ΑΝΑΚΟΙΝΩΣΗ ΤΗΣ ΑΕΚ ΓΙΑ ΤΟΝ ΔΙΑΙΤΗΤΗ ΚΑΛΑΘΕΝΟ
</H5><H2>Έκρηξη!
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Για τα σφυρίγματα του διαιτητή Καλαθενού στην Καβάλα, είναι αναστατωμένη από
την Κυριακή η ΑΕΚ

ΤΟ ΠΟΤΗΡΙ της οργής ξεχείλισε στην ΑΕΚ! Και
(επιτέλους!) βγήκε χθες η ανακοίνωση κατά της διαιτησίας που ήταν έτοιμη από
την περασμένη εβδομάδα, αλλά παρέμενε στο συρτάρι. Ίσως διότι προτιμήθηκε να
δοθεί μία ακόμη ευκαιρία στον κ. Βουράκη και τους συν αυτώ, τον κ. Βουράκη, ο
οποίος ­ όπως λένε στην ΑΕΚ ­ και χθες τους έλεγε «περιμένετε να δείτε τι θα
γίνει την Πέμπτη»...

Η ανακοίνωση της ΑΕΚ ήταν αρκετά σκληρή. Και δείχνει ότι τα λάθη του κ.
Καλαθενού δεν πέρασαν απαρατήρητα, άσχετα αν ορισμένοι στη διοίκηση επιμένουν
πως «αν τα λέγαμε νωρίτερα, θα ήμασταν επίκαιροι, ενώ διαφορετικά ηχεί
ανακοίνωση κατά της διαιτησίας μετά το θρίαμβο επί του Ολυμπιακού». Τι
αναφέρεται μεταξύ άλλων;

«­ Η ΑΕΚ μετά τη νέα σφαγιαστική διαιτησία αίρει την εμπιστοσύνη της στην
ελληνική διαιτησία και στους βιαστές του ελληνικού ποδοσφαίρου, τον
αρχιδιαιτητή Βασίλη Βουράκη και τις διοικήσεις ΕΠΟ και ΕΠΑΕ.

­ Η ΑΕΚ θέλησε να ακολουθήσει το δύσκολο δρόμο του εκσυγχρονισμού και όχι τον
εύκολο του παλαιοπαραγοντισμού. Προσπάθησε με νέο ύφος και ήθος, πρωτόγνωρο
για το αξιοθρήνητο ελληνικό ποδόσφαιρο.

­ Οι βιαστές του ποδοσφαίρου με εργαλεία τύπου Παπαδάκου, Ποντίκη, Καλαθενού,
αποφάσισαν να πετσοκόψουν την ΑΕΚ. Οι εντολοδόχοι διαιτητές κατακερματίζουν
την ΑΕΚ με τη χαρακτηριστική ευκολία που δείχνουν κάρτες. Τώρα προχώρησαν στην
αλλοίωση αποτελεσμάτων. Αντίθετα, τους άλλους διεκδικητές οι εντολοδόχοι τους
προστατεύουν με τρόπο προκλητικό.

­ Το "Νίκος Γκούμας" έγινε πραγματικό ποδοσφαιρικό γήπεδο και όχι ρωμαϊκή
αρένα όπως επιθυμούν οι βιαστές.

­ Η διοίκηση έχει ιερή υποχρέωση να αφήσει στην άκρη τους καλούς τρόπους και
να αντιμετωπίσει την ποδοσφαιρική αλητεία όπως αυτή έχει μάθει να της φέρονται.

­ Οι βιαστές του ποδοσφαίρου είναι εχθροί της ΑΕΚ και έτσι θα
αντιμετωπιστούν». 
Ο ΝΙΚΟΛΑΟΥ

Την πρόθεσή του να δώσει συνέντευξη Τύπου την Πέμπτη και να παραθέσει
στοιχεία, αποκάλυψε χθες ο πρόεδρος της ΠΑΕ Λάκης Νικολάου μιλώντας στον
«Πλάνετ». Είπε μεταξύ άλλων: «Θα δώσω τα στοιχεία και βγάλτε εσείς τα
συμπεράσματά σας. Να δει ο κόσμος ποιοι είναι φίλοι, ποιοι εχθροί, ποιοι
κάνουν καλό ή όχι στην ΑΕΚ. Δεν βλέπω όμως με αισιοδοξία ότι κάτι μπορεί να
αλλάξει. Καταγγέλλω την ΕΠΟ, την ΕΠΑΕ, τον κ. Βουράκη και όλο το σινάφι των
διαιτητών που αλλοιώνουν τα αποτελέσματα. Είμαστε οργισμένοι όλοι στην ΑΕΚ,
δεν μπορούμε να βλέπουμε τους κόπους μας να πηγαίνουν χαμένοι».

Και ακόμη: «Λέτε να μην παρακολουθούμε τι γίνεται στο ελληνικό ποδόσφαιρο;
Λέτε να είμαστε τόσο αφελείς; Φοβήθηκαν τις τελευταίες εβδομάδες, διότι παρά
τις αντιξοότητες, κρατηθήκαμε πρώτοι».

Ο ΑΤΜΑΤΣΙΔΗΣ

Δηλώσεις έκανε στον «Σπριντ» και ο Ηλίας Ατματσίδης: «Είναι δύσκολο να
ξαναπατήσουμε κορυφή. Ο Καλαθενός μάς αποδεκάτισε. Δεν είδα ποιος και αν τον
χτύπησε, αλλά αν τόλμησε κάποιος, να τον τιμήσουν» (διευκρίνισε ότι το έλεγε
μεταξύ σοβαρού και αστείου!).

Ο ΚΟΠΙΤΣΗΣ

Αναφορικά με όσα αναφέρονται στο φύλλο αγώνα, ο Χάρης Κοπιτσής έλεγε χθες:
«Ούτε τον χτύπησα ούτε έβρισα τον Καλαθενό. Όλα είναι ψέματα! Ο καθένας μπορεί
να λέει ό,τι θέλει.

Ο ΝΤΟΥΜΙΤΡΙΟΥ

«Μας πήρε δύο βαθμούς ο διαιτητής. Παίζουμε εναντίον όλων και όσοι μείνουμε!
Θα πάμε κόντρα στην κόντρα. Θα προχωρήσουμε. Αλίμονο αν μας ρίξουν τα
τελευταία γεγονότα. Αν από την αρχή βάζαμε τρία γκολ, δεν θα δίναμε αφορμή»,
είπε χθες στους παίκτες ο Ντουμιτρίου. Ο Ρουμάνος ασφαλώς μετάνιωσε για το
πέναλτι που χτύπησε ο Μαλαδένης (πρόθεση να το χτυπήσει εκδήλωσε ο
Ατματσίδης!) και απέναντι στον Ηρακλή καλείται να συγκροτήσει ενδεκάδα χωρίς
Κωστή - Νικολαΐδη - Μπατίστα - Κατσαβό - Καλιτζάκη - Κωστένογλου - Κοπιτσή - Κασάπη.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16061O021</ED>
<ID>
ID:130447

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O02&aa=1</URL></REF>


Article

<CATEGORY>vin10</CATEGORY>

 <H2>ΑΘΗΝΑΪΚΟΣ
</H2><H2>Στο... λογιστήριο ο Κακλαμάνος
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

ΠΡΟΣΤΙΜΟ 150.000 δραχμών επέβαλε χθες ο Στάθης Σταθόπουλος στον Αλέκο
Κακλαμάνο, το οποίο έγινε δεκτό από τη διοίκηση του Αθηναϊκού.

Ο τεχνικός των «Λόρδων» θεώρησε ανάρμοστη τη συμπεριφορά του παίκτη, αφού όταν
έγινε αλλαγή στον αγώνα με τον Ηρακλή και του πρότεινε το χέρι, όχι μόνο δεν
το έδωσε, αλλά του είπε: «Άσε μας, μωρέ».

Ο κ. Σταθόπουλος κάλεσε χθες τον Κακλαμάνο σε απολογία, στην οποία παρέστησαν
οι συμπαίκτες του, ο ίδιος και σαν εκπρόσωποι της διοίκησης οι Τάσος
Χατζηαγγελής, Φίλιππος Καρυοφίλης. Ο Αλέκος Κακλαμάνος στην απολογία του
τόνισε ότι έχει πειραχτεί επειδή δεν αγωνίστηκε στον αγώνα εναντίον της ΑΕΚ
και γιατί έγινε αλλαγή στα ματς με Ολυμπιακό και Ηρακλή. «Παρ' όλα αυτά δεν
έχω κανένα πρόβλημα με τον προπονητή μου, τον οποίο εκτιμώ ιδιαίτερα», είπε
καταλήγοντας ο παίκτης.

Χθες επίσης έγινε συζήτηση μεταξύ των ποδοσφαιριστών, της διοίκησης και του
προπονητή, με θέμα τις κακές εμφανίσεις του Αθηναϊκού, στους αγώνες με
Ολυμπιακό, Καβάλα και Ηρακλή. Έγιναν συστάσεις στους παίκτες, οι οποίοι
παραδέχτηκαν τα λάθη τους λέγοντας «είναι δικό μας πρόβλημα και η κατάσταση θα βελτιωθεί».

Ο Στάθης Σταθόπουλος στις χθεσινές του δηλώσεις δεν ασχολήθηκε με αγωνιστικά
θέματα, αλλά μίλησε για κακή διαιτησία του κ. Στεφανόπουλου: «Έκανε μονομερώς
κατάχρηση των κίτρινων καρτών, αφού έδειξε έξι σε παίκτες του Αθηναϊκού»,
τόνισε ο τεχνικός των «Λόρδων».

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16061O022</ED>
<ID>
ID:130493

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O02&aa=2</URL></REF>


Article

<CATEGORY>vin10</CATEGORY>

 <H5>ΙΣΤΙΟΠΛΟΪΑ
</H5><H2>Οι άνεμοι ευνοούν τους Έλληνες
</H2>
ΜΕ ΕΛΛΗΝΙΚΕΣ επιτυχίες άρχισε χθες η Διεθνής Ιστιοπλοϊκή Εβδομάδα
Γιουρολύμπ της Αθήνας, της οποίας οι ιστιοδρομίες διεξήχθησαν κανονικά ­ με
συμμετοχή 167 σκαφών ­ παρά τους δυνατούς ανέμους που επικρατούν και στον Σαρωνικό.

Οι πρωταθλητές μας, που προηγούνται στις κατηγορίες τους ύστερα από τις δύο
πρώτες ιστιοδρομίες, είναι οι Νίκος Κακλαμανάκης («Μιστράλ»), Αιμίλιος
Παπαθανασίου («Φιν»), Τάσος Μπουντούρης - Δημήτρης Μπούκης («Σταρ»), Αντώνης
Μπουγιούρης («Λέιζερ»), Μπεκατώρου - Τσουλφά («470» γυναικών). Ακόμη, στις
ιστιοσανίδες «Μιστράλ» γυναικών η Αγγελική Σκαρλάτου είναι στη 2η θέση, στα
Γιούροπ η Μαρία Βλάχου είναι 3η και οι Ανδρέας Κοσματόπουλος - Κώστας
Τριγκώνης («470») είναι 4οι.

Οι αγώνες που οργανώνουν υπό την αιγίδα του Δήμου Αθηναίων η ΕΙΟ και τρεις
όμιλοι (ΝΑΟΒ - ΝΟΤΚ - ΝΟΒΒ) συνεχίζονται σήμερα από 11.00.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16061O023</ED>
<ID>
ID:130529

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O02&aa=3</URL></REF>


Article

<CATEGORY>vin10</CATEGORY>

 <H5>ΑΡΣΗ ΒΑΡΩΝ
</H5><H2>Κυρίαρχος ο Σπάρτακος
</H2>
Ο ΣΠΑΡΤΑΚΟΣ Ιωαννίνων κυριάρχησε στα Πρωταθλήματα άρσης βαρών γυναικών,
νεανίδων, κορασίδων, εφήβων Α' κατηγορίας και παίδων Α' - Β' άρσης βαρών
Νότιας Ελλάδας, που έγιναν στο ΟΑΚΑ με συμμετοχή 200 αθλητών και αθλητριών από
25 σωματεία. Δεύτεροι ήταν στις γυναίκες και νεανίδες η Αθήνα, στις κορασίδες
η ΠΑΚ Χαλανδρίου, στους εφήβους ο Ανταγόρας Κω και στους παίδες το Αρκάδι και
τρίτοι στις γυναίκες, τις νεανίδες και κορασίδες ο Πανελλήνιος Γ.Σ., στους
εφήβους ο Κύδων Χανίων και στους παίδες ο Άρης Νικαίας.

*** Γενική Συνέλευση των μελών του συγκαλεί ο Σύνδεσμος Ελλήνων
Διαχρονικών Αθλητών Άρσης Βαρών, του οποίου πρόεδρος είναι ο Νίκος Γαλιατσάτος
και γενικός γραμματέας ο Βασίλης Μαγγανάς στις 14 Φεβρουαρίου (14.30-19.00),
στο ξενοδοχείο «Στάνλεϊ» της Αθήνας, με κύρια θέματα διοικητικό και οικονομικό
απολογισμό και διεξαγωγή εκλογών για ανάδειξη νέου Δ.Σ.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16061O024</ED>
<ID>
ID:130555

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O02&aa=4</URL></REF>


Article

<CATEGORY>vin10</CATEGORY>

 <H5>ΒΟΥΡΑΚΗΣ
</H5><H2>Το κακό παράγινε
</H2>
ΤΟ ΜΑΧΑΙΡΙ στο κόκαλο είναι διατεθειμένος να βάλει για τη διαιτησία ο
πρόεδρος της Επιτροπής Διαιτησίας Βασίλης Βουράκης. Χθες ζήτησε τη
συμπαράσταση της ΕΠΟ προκειμένου να πάρει μέτρα εναντίον κάποιων διαιτητών που
προκαλούν με τις αποφάσεις του το δημόσιο αίσθημα και του δόθηκε κάθε
ελευθερία να προχωρήσει στην υλοποίηση των αποφάσεών του.

«Δεν πάει άλλο», είπε ο κ. Βουράκης απευθυνόμενος προς τα μέλη του Δ.Σ. της
ομοσπονδίας. «Το κακό παράγινε και ο χώρος εκτίθεται από τις κακές διαιτησίες».

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16061O025</ED>
<ID>
ID:130570

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O02&aa=5</URL></REF>


Article

<CATEGORY>vin10</CATEGORY>

 <H2>Άλλα είδαν οι παρατηρητές
</H2>
ΑΛΛΑ ΕΙΝΑΙ τα κριτήρια των παρατηρητών διαιτησίας και άλλα της κοινής
γνώμης. Αυτό το συμπέρασμα βγαίνει από το γεγονός ότι ενώ στην προχθεσινή 21η
αγωνιστική του επαγγελματικού πρωταθλήματος υπήρξαν πολλές κακές διαιτησίες,
οι εκθέσεις των παρατηρητών είναι απαλλακτικές για τους διαιτητές...

Για τον Μιχάλη Καλαθενό από τη Ρόδο, που διηύθυνε το αγώνα Καβάλα-ΑΕΚ, ο
παρατηρητής διαιτησίας Αλέκος Ναζίρης τον χαρακτηρίζει πετυχημένο (βαθμοί
7,4), άποψη με την οποία δέν συμφωνεί ο υπερπαρατηρητής διαιτησίας στο
συγκεκριμένος παιχνίδι και μέλος της Ε.Δ. Κυριάκος Κοντογιαννίδης από την
Ξάνθη. Ο κ. Κοντογιαννίδης, σύμφωνα με πληροφορίες, θα προτείνει στην Επιτροπή
Διαιτησίας που θα συνεδριάσει μεθαύριο να εξαιρεθεί ο Καλαθενός από τις
κληρώσεις των αγώνων του πρωταθλήματος για δεκαπέντε μέρες, αφού του
καταλογίζει πλημμελή άσκηση των καθηκόντων του στον πειθαρχικό έλεγχο και
αδυναμία να ελέγξει το παιχνίδι.

Σε ό,τι αφορά τον διαιτητή του αγώνα Ολυμπιακού-ΟΦΗ, Τσαγκαράκη, ο παρατηρητής
διαιτησίας κ. Αργυρίου από τη Ρόδο τού βάζει καλή βαθμολογία σε όλους τους τομείς.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16061O026</ED>
<ID>
ID:130579

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O02&aa=6</URL></REF>


Article

<CATEGORY>vin10</CATEGORY>

 <H2>Σφυρίζουν στο Κυπελλούχων
</H2><H2></H2>
ΕΝΑΣ ΑΠΟ τους πιο αυστηρούς διαιτητές της
Ολλανδίας, ο Ντικ Γιολ, ορίστηκε από την ΟΥΕΦΑ να διευθύνει τον πρώτο αγώνα
της ΑΕΚ με τη Λοκομοτίβ Μόσχας, στο στάδιο «Νίκος Γκούμας», για τα
προημιτελικά του Κυπέλλου Κυπελλούχων (5 Μαρτίου).

Στον επαναληπτικό της Μόσχας (19 Μαρτίου), διαιτητής ορίστηκε ο Γερμανός
Μάρκους Μερκ, ο οποίος είχε διευθύνει τον αγώνα των «κιτρινόμαυρων» με τον
Άγιαξ, στην Αθήνα (1-2).

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16061O027</ED>
<ID>
ID:130585

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O02&aa=7</URL></REF>


Article

<CATEGORY>vin10</CATEGORY>

 <H5>ΔΑΝΙΗΛ: ΤΩΡΑ ΕΙΝΑΙ ΕΥΚΑΙΡΙΑ
</H5><H2>Σοβαρότητα
</H2>
Στη «μάχη» του Χαριλάου θα ξεκινήσει ο Αλέξης Αλεξούδης

«ΜΠΡΑΒΟ» στους παίκτες του Παναθηναϊκού, από τον Βασίλη Δανιήλ. Ο προπονητής
των «πρασίνων» έδωσε συγχαρητήρια σε όσους αγωνίστηκαν στο ματς με τη Βέροια,
λέγοντας χαρακτηριστικά στη χθεσινή προπόνηση: «Τώρα βρισκόμαστε στα ίσα.
Είναι ευκαιρία να τα δώσουμε όλα για το πρωτάθλημα. Συγχαρητήρια σε όλους για
τη νίκη και την εμφάνιση στη Βέροια. Πρέπει, όμως, να διατηρήσουμε τη
σοβαρότητά μας. Γι' αυτό να προσέξετε την εξωγηπεδική σας ζωή και να τα δίνετε
όλα στις προπονήσεις».

Στη συνέχεια, ο Δανιήλ επέστησε την προσοχή των παικτών του, στον αυριανό
αγώνα κυπέλλου με τον Άρη στο Χαριλάου, τονίζοντας: «Απαιτείται μεγάλη
σοβαρότητα σε αυτό το παιχνίδι, το οποίο έχει μεγάλη σημασία για τον Άρη. Μην
ξεχνάτε ότι αντιμετωπίζουμε ομάδα Α' Εθνικής, που βρίσκεται σε συνεχή άνοδο.
Πρέπει να νικήσουμε οπωσδήποτε και αυτό εξαρτάται από εμάς».

Στο μεταξύ, τρία νέα πρόσωπα στην ενδεκάδα ετοιμάζει ο προπονητής του
Παναθηναϊκού, αφού οι ελλείψεις είναι ουκ ολίγες. Ο Άγγελος Μπασινάς θα είναι
ο λίμπερο των «πρασίνων» στο Χαριλάου, τη θέση του στόπερ θα πάρει ο Γιώργος
Αλεξόπουλος, ενώ θα ξεκινήσει και ο Αλέξης Αλεξούδης, που πέτυχε δύο γκολ στη
Βέροια. Από την αποστολή του Παναθηναϊκού, που αναχωρεί σήμερα το μεσημέρι,
αποκλείστηκαν οι τιμωρημένοι Μιλόγιεβιτς - Κωνσταντινίδης, καθώς και οι
τραυματίες Γκούμας και Λυμπερόπουλος. Ο Μπλένταρ Κόλα, ο οποίος αγωνίστηκε για
ένα ημίχρονο με την Εθνική Αλβανίας στο φιλικό με τη Μάλτα, θα βρίσκεται στη
Θεσσαλονίκη αύριο το πρωί και θα τεθεί στη διάθεση του Δανιήλ.

Εξάλλου, σε απολογία κλήθηκε ο Παναθηναϊκός για τα επεισόδια που έγιναν μετά
τον φιλικό αγώνα με τον Άγιαξ. Στέλεχος της «πράσινης» ΠΑΕ έκανε λόγο για
μεθόδευση παρασκηνίου, ενώ τόνισε χαρακτηριστικά: «Τώρα που η ομάδα βρίσκεται
στην κορυφή και πλησιάζουν τα ντέρμπι, κάποιοι θυμήθηκαν γεγονότα που
συνέβησαν πριν από 25 ημέρες. Ας αρκεστούμε στις δηλώσεις του προπονητή του
Άγιαξ, Μόρτεν Όλσεν, ο οποίος έμεινε έκπληκτος με τον ενθουσιασμό και τους
πανηγυρισμούς των φίλων του Παναθηναϊκού, που ήταν ίδιοι με την έκρηξη του
Παναγιώτη Φασούλα, όταν σκίζει το διχτάκι...».

*** Μετά τον Άγιαξ και την ΤΣΣΚΑ Κιέβου, η Λίλεστρομ είναι η επόμενη
ομάδα που θα φιλοξενήσει ο Παναθηναϊκός στην Παιανία. Ο νορβηγικός σύλλογος
που αγωνιζόταν ο Φρανκ Στράντλι, έρχεται για προετοιμασία στην Αθήνα στις 25
Μαρτίου, ενώ θα αναχωρήσει στις 4 Απριλίου. Η Λίλεστρομ θα δώσει δύο φιλικούς
αγώνες στην Ελλάδα, με τον Παναθηναϊκό και με ομάδα του Λεκανοπεδίου.

*** Τον Έρικ Μίκλαντ αλλά και τον Φρανκ Στράντλι κάλεσε ο προπονητής
της Νορβηγίας Έγκιλ Όλσεν για τον φιλικό αγώνα στη Μασσαλία, απέναντι στη
Γαλλία (25/2).

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16061O031</ED>
<ID>
ID:130448

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O03&aa=1</URL></REF>


Article

<CATEGORY>vin10</CATEGORY>

 <H2>ΟΦΗ
</H2><H2>Νοκ άουτ για έξι μήνες ο Κιάσσος
</H2>
ΗΡΑΚΛΕΙΟ

ΓΙΑ ΕΞΙ μήνες θα μείνει έξω από τους αγωνιστικούς χώρους ο Κώστας Κιάσσος. Ο
παίκτης, όπως έγινε χθες το βράδυ γνωστό, δεν θα υποβληθεί σε εγχείρηση και
στο πόδι του τοποθετήθηκε γύψος. Στο Ηράκλειο έρχεται από το «Υγεία» μέσα στην
εβδομάδα και εδώ θα παρακολουθείται από γιατρούς η εξέλιξη της υγείας του. Ο
Έγκεν Γκέραρντ, που είδε το ματς σε βίντεο, δήλωσε χθες ότι η ανατροπή του
Αναστασίου από τον Ανατολάκη ήταν «πεντακάθαρη περίπτωση πέναλτι» και ο
παίκτης του Ολυμπιακού έπρεπε να αποβληθεί και να δοθεί το πέναλτι.

Ο κ. Γκέραρντ στάθηκε περισσότερο στην αντιαθλητική αγωνιστική συμπεριφορά του
Ανατολάκη, αλλά και στη διαιτησία του Χανιώτη ρέφερι κ. Τσαγκαράκη, ο οποίος
«ήταν ανεκτικός στους παίκτες του Ολυμπιακού».

*** Έξω από το παιχνίδι της Κυριακής θα είναι και ο Σκέντζος που
συμπλήρωσε ήδη 6 κάρτες.

Η ΠΑΕ ΟΦΗ σε σκληρή ανακοίνωση που εξέδωσε χθες το απόγευμα χαρακτηρίζει τη
διαιτησία του κ. Τσαγκαράκη ως «διαιτητικό όργιο» που «είδε όλη η Ελλάδα» και
αναφέρεται στα πιο σοβαρά παραπτώματα του Χανιώτη ρέφερι.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16061O032</ED>
<ID>
ID:130494

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O03&aa=2</URL></REF>


Article

<CATEGORY>vin10</CATEGORY>

 <H2>ΕΠΑΕ
</H2><H2>Δύο υποψήφιοι για μία θέση
</H2>
ΠΡΑΓΜΑΤΟΠΟΙΕΙΤΑΙ σήμερα, σε κεντρικό ξενοδοχείο της Αθήνας, η έκτακτη γενική
συνέλευση της ΕΠΑΕ, με βασικό θέμα την πλήρωση της κενής θέσης στο διοικητικό
συμβούλιο της διοργανώτριας, μετά την παραίτηση του προέδρου της ΠΑΕ Καλαμάτας
Σταύρου Παπαδόπουλου. Η «μάχη» θα δοθεί μεταξύ δύο υποψηφίων, του εκπροσώπου
της ΑΕΚ Δ. Τυροβολά και του εκπροσώπου του Εθνικού Αντώνη Βουγίδη. 
Επίσης, αναμένεται να γίνουν σκληρές διαπραγματεύσεις σε ό,τι αφορά την
«μοιρασιά» των χρημάτων από τα τηλεοπτικά δικαιώματα αυτής της περιόδου.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16061O033</ED>
<ID>
ID:130530

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O03&aa=3</URL></REF>


Article

<CATEGORY>vin10</CATEGORY>

 <H2>ΕΘΝΙΚΟΣ
</H2><H2>Ακατάλληλος και επικίνδυνος ο διαιτητής Κεχαγιάς
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

ΑΝΑΚΟΙΝΩΣΗ κατά της διαιτησίας του Γρηγόρη Κεχαγιά, στον προχθεσινό αγώνα με
τον Ιωνικό, εξέδωσε χθες η ΠΑΕ Εθνικός. 
Σ' αυτήν η πειραϊκή ΠΑΕ χαρακτηρίζει τον Θεσσαλονικέα ρέφερι «διαιτητή σε
διατεταγμένη αποστολή, ο οποίος επέβαλε την ήττα στον Εθνικό» και τον
χαρακτηρίζει «ακατάλληλο και επικίνδυνο». 
Ο Εθνικός διαμαρτύρεται για τον μη καταλογισμό τριών πέναλτι, για ανύπαρκτο
φάουλ, από το οποίο προήλθε το γκολ του Ιωνικού, και ότι ανέχθηκε το
αντιαθλητικό παιχνίδι των φιλοξενουμένων. 
Καταλήγοντας αναφέρει ότι «αν αυτές οι αδικίες είχαν γίνει εναντίον άλλης
ομάδας θα θρηνούσαμε ανθρώπινα θύματα» και συμπληρώνει: «Πρόκειται για
εγκληματία, τον οποίο καταγγέλλουμε στις αρμόδιες αρχές και ζητούμε να μη
σφυρίξει ποτέ πια ποδοσφαιρικό αγώνα και περιμένουμε από τις αρμόδιες αρχές να
του πάρουν τη σφυρίχτρα».

Οι διαμαρτυρίες όμως των Πειραιωτών δεν περιορίστηκαν στην ανακοίνωση. Ο Τόζα
Βεσελίνοβιτς δεν πήγε στη συνέντευξη Τύπου του αγώνα, αλλά χθες τόνισε: «Τα
παιδιά ήταν ήρωες. Ο Κεχαγιάς μάς νίκησε και όχι ο Ιωνικός. 
Οι παίκτες μου έκαναν ό,τι μπορούσαν, αλλά ο διαιτητής τούς πήρε την μπουκιά
από το στόμα. 
Χαίρομαι γιατί οι ποδοσφαιριστές του Εθνικού έδειξαν ότι είναι καλοί
επαγγελματίες και δεν αντέδρασαν στις αποφάσεις του. Αν γινόταν αυτό, ο κ.
Κεχαγιάς μπορούσε να μας διαλύσει».

Οι αντιδράσεις του Εθνικού θα συνεχιστούν για τον Κεχαγιά. 
Ο πρόεδρος Βασίλης Τσιαμάκης ζήτησε ακρόαση από την αρμόδια επιτροπή
διαιτησίας, στην οποία θα παραστεί με την κασέτα του αγώνα Εθνικού-Ιωνικού και
θα ζητήσει την τιμωρία του.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16061O034</ED>
<ID>
ID:130556

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O03&aa=4</URL></REF>


Article

<CATEGORY>vin10</CATEGORY>

 <H2>Δεκατρία βήματα για το τέλος
</H2>
ΜΑΧΕΣ «ζωής ή θανάτου» αναμένονται στην κορυφή της βαθμολογίας. Τίποτε
απολύτως δεν έχει ξεκαθαρίσει, αφού απομένουν ακόμα 13 αγωνιστικές για το
φινάλε. Ο Ολυμπιακός έχει ένα μικρό μειονέκτημα απέναντι σε Παναθηναϊκό και
ΑΕΚ, αφού θα δώσει ένα παιχνίδι παραπάνω, μακριά από την έδρα του. Ως γνωστόν,
δύο ντέρμπι έχουν απομείνει. Και τα δύο «αφορούν» τον Παναθηναϊκό που θα
αντιμετωπίσει την ΑΕΚ στην 24η αγωνιστική και τον Ολυμπιακό στην 29η.

Οι «πράσινοι» στον πρώτο γύρο δεν κατάφεραν να νικήσουν σε κανένα από τα δύο
ντέρμπι, όμως έχουν το αβαντάζ της έδρας και στα δύο παιχνίδια, χωρίς βέβαια
αυτό να σημαίνει κάτι το ιδιαίτερο. Άλλωστε, η επαρχία κρύβει τα... σπουδαία.
Όποιος καταφέρει και ξεπεράσει με επιτυχία τα ματς-παγίδες, μακριά από την
Αθήνα, θέτει ταυτόχρονα σοβαρή υποψηφιότητα για την υπόθεση-τίτλος.


<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16061O035</ED>
<ID>
ID:130571

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O03&aa=5</URL></REF>


Article

<CATEGORY>vin10</CATEGORY>

 <H5>ΠΩΣ ΠΑΡΟΥΣΙΑΣΤΗΚΕ ΣΤΑ ΜΕΛΗ ΤΗΣ ΔΟΕ, ΣΤΟ ΝΑΓΚΑΝΟ, ΤΟ ΣΧΕΔΙΟ ΟΡΓΑΝΩΣΗΣ ΤΟΥ 2004
</H5><H2>Η Αθήνα δεν ξεχνά τις υποσχέσεις της
</H2>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

Φούρας, Στρατήγης. Μίλησαν με τους δημοσιογράφους μόλις επέστρεψαν από το Ναγκάνο

«ΔΕΝ ΜΑΣ φοβίζει τίποτα». Με αυτή τη φράση, την οποία μάλιστα επανέλαβε
αρκετές φορές ο πρόεδρος της Οργανωτικής Επιτροπής κ. Στράτης Στρατήγης, έδωσε
το έναυσμα για την επιτυχή κατάληξη του κορυφαίου εγχειρήματος του 2004.

Άρτι αφιχθής από το Ναγκάνο, μαζί με τον υφυπουργό Πολιτισμού κ. Ανδρέα Φούρα,
ο κ. Στρατήγης είχε χθες την πρώτη του επαφή με τους δημοσιογράφους. Θέμα της
συζήτησης ήταν η θερμή υποδοχή που επιφύλαξαν τα μέλη της Διεθνούς Ολυμπιακής
Επιτροπής (ΔΟΕ) στην ελληνική αποστολή, καθώς αποδείχθηκε ότι «η Αθήνα δεν
ξεχνά τις υποσχέσεις της».

«Στο Ναγκάνο παρουσιάσαμε στα μέλη της ΔΟΕ το σχέδιο οργάνωσης του 2004 και
την πρόοδο των μεγάλων έργων που συντελούνται στην Αθήνα», τόνισε ο κ. Φούρας,
προσθέτοντας ότι η ανταπόκριση των αθανάτων ήταν πολύ θετική.

Στο ίδιο μήκος κύματος και ο κ. Στρατήγης επεσήμανε ότι «η υποδοχή που μας
έγινε στο Ναγκάνο ήταν εξαιρετική. Και αυτό οφείλεται στην προετοιμασία που
έκανε ο κ. Φούρας. Τόσο ο πρόεδρος όσο και τα άλλα μέλη της ΔΟΕ περιμένουν ότι
οι αγώνες του 2004 θα είναι οι καλύτεροι. Η Αθήνα έχει τη μοναδική ευκαιρία να
συνδυάσει τον πολιτισμό με τον αθλητισμό και την Ιστορία. Αυτό αποτελεί για
μας μεγάλη πρόκληση, στην οποία πιστεύω ότι θα ανταποκριθούμε πλήρως».

Κατά την ενημέρωση των δημοσιογράφων, που έγινε χθες το μεσημέρι στη Γενική
Γραμματεία Αθλητισμού, ο κ. Φούρας υπογράμμισε ότι η έδρα της διοίκησης
(προέδρου και διευθύνοντος συμβούλου) της Οργανωτικής Επιτροπής του 2004 θα
είναι στο Ζάππειο, λέγοντας μάλιστα ότι «κάτι τέτοιο το θεωρούν αυτονόητο και
τα μέλη της ΔΟΕ».

ΣΤΟ ΖΑΠΠΕΙΟ

Μάλιστα, χθες το μεσημέρι εγκαταστάθηκε στο Ζάππειο ο κ. Στρατήγης, ενώ το
ίδιο αναμένεται να πράξει σήμερα και ο διευθύνων σύμβουλος κ. Κώστας
Μπακούρης, επιστρέφοντας από τη Γενεύη όπου πήγε να διεκπεραιώσει τις
τελευταίες επαγγελματικές εκκρεμότητες που είχε με την προηγούμενη εργασία
του. Όσον αφορά τις υπηρεσίες του Αθήνα 2004, κατά πάσα πιθανότητα θα
στεγαστούν στο κτίριο της Κτηματικής Τράπεζας, που βρίσκεται στην οδό Βασ. Σοφίας.

Αναφερόμενος στο φάκελο που παρουσίασε στα μέλη της ΔΟΕ η ελληνική επιτροπή, ο
κ. Φούρας τόνισε ότι εκθέσαμε την πορεία των μεγάλων έργων, όπως το Μετρό, το
αεροδρόμιο των Σπάτων και το σχέδιο ενοποίησης, καθώς και των αθλητικών έργων,
όπως την Στέγη της Άρσης Βαρών (ήδη υπογράψαμε σύμβαση με τον Δήμο Νίκαιας),
το κτίριο της ΕΟΑ και το εκθεσιακό κέντρο στο ΟΑΚΑ.

ΟΡΓΑΝΩΤΙΚΑ

Οι δύο άντρες αναφέρθηκαν επίσης στο νομοσχέδιο για το οργανωτικό σχήμα της
Οργανωτικής Επιτροπής που κατατέθηκε την περασμένη εβδομάδα στη Βουλή. Όπως
σημείωσε ο κ. Στρατήγης «έχουμε αρχίσει την μελέτη του οργανωτικού σχήματος
που θα πρέπει να αποκτήσουν οι υπηρεσίες του Αθήνα 2004. Για το λόγο αυτό
απευθυνθήκαμε και στην Εθνική Τράπεζα, η οποία έχει τεράστια εμπειρία. Απ'
ό,τι γνωρίζω, τη μελέτη του θέματος ανέλαβε η ΕΤΕΒΑ». Ερωτηθείς για την
εξεύρεση των αναγκαίων κονδυλίων, ύψους 445 δισ. δραχμών, που θα απαιτηθούν
για την προετοιμασία της χώρας εν όψει του 2004, ο κ. Φούρας ανέφερε ότι
«είναι πρόωρο να συζητούμε ακόμη κάτι τέτοιο».

Ο πρόεδρος της Οργανωτικής Επιτροπής δεν παρέλειψε να αναφερθεί και στις
ερωτήσεις που ετέθησαν από μέλη της ΔΟΕ για την κ. Γιάννα Δασκαλάκη-
Αγγελοπούλου: «Ζήτησαν να μάθουν και αν θα συμμετάσχει η κ. Αγγελοπούλου.
Πρόθεση της κυβέρνησης, απ' ό,τι γνωρίζω, είναι να συμμετάσχει η κ.
Αγγελοπούλου στην Εθνική Επιτροπή».

Μνημόνευσε, ωστόσο, τη διάκριση που έκανε στο Ναγκάνο ο πρόεδρος της ΔΟΕ κ.
Χουάν Αντόνιο Σάμαρανκ, μεταξύ της διεκδίκησης και της οργάνωσης των
Ολυμπιακών Αγώνων, τονίζοντας ότι το πιο δύσκολο στάδιο είναι το δεύτερο.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16061O041</ED>
<ID>
ID:130449

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O04&aa=1</URL></REF>


Article

<CATEGORY>vin10</CATEGORY>

 <H5>ΠΡΟΟΔΕΥΤΙΚΗ
</H5><H2>Ο Καρούλιας ανέλαβε τις... μισές ευθύνες
</H2>
Νίκος Καρούλιας. Φταίω κι εγώ

ΠΡΟΒΛΗΜΑΤΙΣΜΟΣ για την ήττα από τη SKODA Ξάνθη επικρατεί στην Προοδευτική.
ΧΘες ο Γιάννης Καρράς κάλεσε στο γραφείο του παίκτες, προπονητή και συζήτησαν
για τα αίτια της ήττας, αλλά και για τη συνέχεια του πρωταθλήματος.

Ο Νίκος Καρούλιας ανέλαβε την ευθύνη της ήττας, αλλά τόνισε ότι συνυπεύθυνος
γι' αυτή είναι και ο διαιτητής Γιώργος Δούρος. Από την πλευρά του ο κ. Καρράς
τόνισε σε όλους ότι πρέπει να καταβληθεί προσπάθεια για να σωθεί η
Προοδευτική, ενώ παράλληλα είπε για τον διαιτητή: «Είναι... κομπλεξικός και
έκανε τα πάντα για να πέσουν τα φώτα της δημοσιότητας πάνω του. Απέβαλε τρεις
ποδοσφαιριστές χωρίς κανένα λόγο. Η Προοδευτική δεν θέλει να διαιτητεύσει ξανά
αγώνες της».

Σε ό,τι αφορά τον αγωνιστικό τομέα, ο Φούσκας ξεκίνησε από χθες τρέξιμο, ενώ
από τον επόμενο αγώνα με τον ΠΑΟΚ, στην Τούμπα, θα λείψουν οι Χουζούρης,
Πολίτης που αποβλήθηκαν, αλλά θα επιστρέψει ο Γούτης που εξέτισε την ποινή του.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16061O042</ED>
<ID>
ID:130495

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O04&aa=2</URL></REF>


Article

<CATEGORY>vin10</CATEGORY>

 <H2>ΠΡΟ - ΠΟ </H2>
<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16061O043</ED>
<ID>
ID:130531

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O04&aa=3</URL></REF>


Article

<CATEGORY>vin10</CATEGORY>

 <H2>ΠΡΟ - ΠΟγκόλ
</H2>
Στο ΠΡΟ-ΠΟγκολ κερδίζουν οι αριθμοί: 21, 27, 10, 17, 26, 7, 16, 5. Στην πρώτη
κατηγορία νικητών (8άρια) είχαμε τζακ-ποτ. Βρέθηκαν 27 7άρια (μερίδιο 414.870
δρχ.) και 1.508 6άρια (θα εισπράξουν από 6.075 δρχ.).

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16061O044</ED>
<ID>
ID:130557

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O04&aa=4</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
1η: Χάππυ Γουέι (Δημητσάνης) 12-20. Βάρδος (ομόσταβλος του νικητή) 21. Τρίτος,
Ψωμαθιανός. Δίδυμο 1Χ6=40. Φορκάστ 1Χ6=50.

2η: Μικρός Ήρωας (Δημητσάνης) 27-14. Παυσίλυπος 12. Τρίτος, Τάκαρος. Δίδυμο
5Χ7=38. Φορκάστ 5Χ7=79. Σύνθετο 1Χ5=48. Σ.Δ. 1Χ6Χ5Χ7=148. Trio 5Χ7Χ8=500.
Tri-Cast: 5Χ7Χ8=3.321. (Διεγράφη ο ίππος 6, Παντελάκος).

3η: Σάντο Νατάσα (Δρόσος) 44-15. Αντωνία 14. Τρίτος, Φιλία. Δίδυμο 5Χ6=44.
Φορκάστ 6Χ5=118. Σύνθετο 5Χ6=145. Σ.Δ. 5Χ7Χ5Χ6=176. Trio 1Χ5Χ6=1.045. Tri-Cast 6Χ5Χ1=4.714.

4η: Θεραπευτής (Νίκος) 1.435-114. Θεαματικός 16. Τρίτος, Σαρώνικ Σογκ. Δίδυμο
1Χ3=489. Φορκάστ 3Χ1=2.086. Σύνθετο 6Χ3=3.274. Σ.Δ. 5Χ6Χ1Χ3=3.050. Trio
1Χ3Χ7=50.741. Tri-Cast 3Χ1Χ7=390.600.

5η: Ηλεία (Ξυνός) 40-15. Ημίθεα 72 (ομόσταβλος του νικητή). Τρίτος, Γκρηκ
Φέιθ. Δίδυμο 1Χ4=31. Φορκάστ 4Χ1=96. Σύνθετο 3Χ4=1.659. Σ.Δ. 1Χ3Χ1Χ4=2.388.

6η: Ζαν Πωλ Μαρά (Γεωργίου) 23-14. Ακριβός 18. Τρίτος, Νιτ Τσάπτερ. Δίδυμο
2Χ4=56. Φορκάστ 2Χ4=96. Σύνθετο 4Χ2=103. Σ.Δ. 1Χ4Χ2Χ4=194. Trio 1Χ2Χ4=501.
Tri-Cast 2Χ4Χ1=2.299.

7η: Ανίκητη (Οικονομίδης) 20-11. Βράχος 19. Τρίτος, Βεργώ. Δίδυμο 2Χ3=47.
Φορκάστ 3Χ2=66. Σύνθετο 2Χ3=47. Σ.Δ. 2Χ4Χ2Χ3=248. Trio 2Χ3Χ8=1.843. Tri-Cast 3Χ2Χ8=7.782.

8η: Μενεσθέας (Οικονομίδης) 21-13. Μικρός Ακουάριους 19. Δίδυμο 1Χ2=49.
Φορκάστ 2Χ1=103. Σύνθετο 3Χ2=36. Σ.Δ. 2Χ3Χ1Χ2=247. (Διεγράφησαν οι ίπποι 3 και
5, Αλπινιστής και Γκαλά, αντίστοιχα).

9η: Γρήγορος Πάνος (Οικονομίδης) 46-29. Λάι Σποτ 30. Δίδυμο 1Χ3=81. Φορκάστ
1Χ3=185. Σύνθετο 2Χ1=74. Σ.Δ. 1Χ2Χ1Χ3=737. (Διεγράφησαν οι ίπποι 7 και 8,
Ακράτητη και Μαρλένα, αντίστοιχα).

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16061O045</ED>
<ID>
ID:130572

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O04&aa=5</URL></REF>


Article

<CATEGORY>vin10</CATEGORY>

 <H2>Καστοριά - Λύκοι 1-0
</H2>
ΥΣΤΕΡΑ από 77 ημέρες (9 αγωνιστικές), η ουραγός της βαθμολογίας Καστοριά
κατάφερε να νικήσει (1-0) και μάλιστα εκτός έδρας την ομάδα των ΗΛΤΕΞ Λύκων.

Η Καστοριά πέτυχε τη δεύτερη νίκη της στο πρωτάθλημα και στην περίπτωση που
επικρατήσει και στον αγώνα που εκκρεμεί με τον Εθνικό Αστέρα, τότε θα
αποκτήσει βάσιμες ελπίδες για να αποφύγει τον υποβιβασμό.

Οι γηπεδούχοι φάνηκαν ότι υποτίμησαν τον αντίπαλό τους και το γεγονός αυτό
εκμεταλλεύθηκαν οι φιλοξενούμενοι που ήταν καλύτεροι κατά το μεγαλύτερο μέρος
του ματς. 
<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16061O046</ED>
<ID>
ID:130580

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O04&aa=6</URL></REF>


Article

<CATEGORY>vin10</CATEGORY>

 <H5>ΜΕ ΠΕΡΙΠΟΥ 300 ΕΚΑΤ. ΓΙΑ ΔΥΟ ΧΡΟΝΙΑ, Η ΕΠΟ ΕΙΠΕ ΤΟ «ΝΑΙ» ΣΤΟΝ ΙΟΡΝΤΑΝΕΣΚΟΥ
</H5><H5>Από την Στεάουα στα σαλόνια του κόσμου
</H5><H2>Ακριβέ μου Άγγελε...
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 67849 BYTES)
</AUTHOR>

Διά βοής και κατά πλειοψηφία, ο Άνγκελ Ιορντανέσκου
προσελήφθη χθες από την ΕΠΟ ως αρχιπροπονητής των εθνικών ποδοσφαιρικών
συγκροτημάτων. Έως το καλοκαίρι, βέβαια, ο Ρουμάνος τεχνικός θα είναι «ωσεί
παρών» στον πάγκο της εθνικής Ανδρών, αλλά από τις 15 Ιουλίου, ημέρα Τετάρτη,
αναλαμβάνει επίσημα την καθοδήγηση και όλο τον σχεδιασμό του ποδοσφαίρου σε
εθνικό επίπεδο.

Η απόφαση για την πρόσληψη του Ρουμάνου προπονητή ελήφθη κατόπιν πολλών
αντιπαραθέσεων και εικοσάλεπτης διακοπής της συνεδρίασης, εξαιτίας φάρσας για
τοποθέτηση βόμβας στο κτίριο όπου στεγάζονται τα γραφεία της ΕΠΟ. Και οι
αντιπαραθέσεις (σε ήπιο, πάντως, τόνο) των μελών του Δ.Σ. για τον κ.
Ιορντανέσκου δεν αφορούσαν την αξία και το πρεστίζ του νέου εκλέκτορα. Το
οικονομικό μέρος της συμφωνίας του με τους εξουσιοδοτημένους από τη διοίκηση
(για τον χειρισμό της πρόσληψης νέου ομοσπονδιακού) κ.κ. Αλημίση, Σφακιανάκη,
ήταν αυτό που προβλημάτισε την Ολομέλεια του Δ.Σ. Η τιμή του «Άγγελου» κρίθηκε
τσουχτερή, αφού αλλάζει όλα τα δεδομένα και τους οικονομικούς συσχετισμούς της
Ομοσπονδίας. Κι αυτό επειδή μέχρι σήμερα ο προϋπολογισμός της ΕΠΟ για όλους
τους ομοσπονδιακούς και περιφερειακούς προπονητές ήταν περίπου 30 εκατομμύρια
δραχμές (!) και με την πρόταση που έφερναν προς συζήτηση για τον κ.
Ιορντανέσκου ο πρόεδρος και ο α' αντιπρόεδρος της Ομοσπονδίας, άδειαζε όλο το
χρηματοκιβώτιο της ΕΠΟ...

Στον Ρουμάνο προπονητή προσφέρονται αστρονομικά για τα δεδομένα της ΕΠΟ ποσά.
Δηλαδή ετήσια αποζημίωση περίπου 120 εκατομμυρίων δραχμών και πριμ περισσότερο
από 70 εκατομμύρια δραχμές στην περίπτωση πρόκρισης της Εθνικής στην τελική
φάση του ευρωπαϊκού πρωταθλήματος το 2000.

Συγκεκριμένα, στην πράξη και στη γλώσσα του δολαρίου, η χορηγία της ΕΠΟ στον
Ρουμάνο τεχνικό για διετές συμβόλαιο συνεργασίας είναι κατ' έτος 300.000
δολάρια και μπόνους 250.000 δολάρια για την πρόκριση στο EURO 2000. Στα ποσά
αυτά υπάρχουν και διάφορες επιβαρύνσεις, που είναι υποχρεωμένη να πληρώσει η
Ομοσπονδία. Όπως περίπου 50 εκατομμύρια δραχμές φόρο, ενοίκιο σπιτιού στην
Κηφισιά, ασφάλεια της οικογένειας Ιορντανέσκου, αγορά πολυτελούς αυτοκινήτου,
εισιτήρια για δύο ταξίδια της οικογένειας για το Βουκουρέστι κ.ά.

Τόνίστηκε, επίσης, ότι ο κ. Ιορντανέσκου δεν είναι, φυσικά, πανάκεια, για το
ελληνικό ποδόσφαιρο, αλλά τουλάχιστον είναι ένα σπουδαίο όνομα στον παγκόσμιο
χώρο και οι γνώσεις του θα ωφελήσουν σημαντικά. Ο νέος αρχιπροπονητής
αναμένεται να αφιχθεί στην Αθήνα αύριο, για να υπογράψει διετές συμβόλαιο και
θα παραβρεθεί στις 16 Φεβρουαρίου στο Όσλο, όπου θα διαμορφωθεί το αγωνιστικό
πρόγραμμα του ομίλου μας, στην προκριματική φάση του ευρωπαϊκού πρωταθλήματος.

Ο ΑΝΓΚΕΛ Ιορντανέσκου γεννήθηκε το 1950 στο
Βουκουρέστι. Σε ηλικία 12 ετών υπέγραψε δελτίο στην Στεάουα Βουκουρεστίου και
έξι χρόνια αργότερα έπαιξε με την πρώτη ομάδα. Χαρακτηρίστηκε ως ένα από τα
μεγαλύτερα ταλέντα της γενιάς του. Ωστόσο, η πρόσκλησή του στην Εθνική
καθυστέρησε τρία χρόνια (έγινε το 1971) λόγω τραυματισμών. Με τη φανέλα της
Εθνικής Ρουμανίας αγωνίστηκε 64 φορές σημειώνοντας 26 γκολ. Με την Στεάουα
κέρδισε δύο πρωταθλήματα και τέσσερα Κύπελλα. Από το 1982 έως το 1984
αγωνίστηκε στην Ελλάδα με τα χρώματα του ΟΦΗ. Όταν επέστρεψε στη Ρουμανία,
έγινε βοηθός προπονητή του Έμεριχ Γένεϊ και ταυτόχρονα ποδοσφαιριστής της
Στεάουα. Το 1986, σήκωσε το Κύπελλο Πρωταθλητριών μετά τη νίκη της ομάδας του
επί της Μπαρτσελόνα με 2-0, στα πέναλτι. Το φθινόπωρο του ίδιου χρόνου, ο
Γένεϊ ανέλαβε την Εθνική ομάδα και ο Ιορντανέσκου προβιβάστηκε σε πρώτο
προπονητή της Στεάουα, την οποία οδήγησε στην κατάκτηση του σούπερ Ευρωπαϊκού
Κυπέλλου, στα ημιτελικά του Κυπέλλου Πρωταθλητριών το 1988 και στον τελικό της
ίδιας διοργάνωσης έναν χρόνο αργότερα. Το 1990 κατηφόρισε στην Κύπρο και την
Ανόρθωση, με την οποία κατέκτησε ένα πρωτάθλημα. Το 1992 επέστρεψε και πάλι
στην Στεάουα, την οποία οδήγησε στην κατάκτηση του τίτλου.

Το αντιπροσωπευτικό συγκρότημα της χώρας του το οδήγησε στα τελικά όποιας
διοργάνωσης έλαβε μέρος (Μουντιάλ, Ευρωπαϊκό Πρωτάθλημα). Μεγαλύτερη επιτυχία
του θεωρείται η πρόκριση στα προημιτελικά του Μουντιάλ των Ηνωμένων Πολιτειών (1994).

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16061O051</ED>
<ID>
ID:130450

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O05&aa=1</URL></REF>


Article

<CATEGORY>vin10</CATEGORY>

 <H2>Ο «μυστήριος στρατηγός»
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

«Δουλειά, πειθαρχία, προγραμματισμός». Το τρίπτυχο στο οποίο στηρίζεται
η επιτυχία του Άνγκελ Ιορντανέσκου, νέου προπονητή του αντιπροσωπευτικού μας
συγκροτήματος ποδοσφαίρου.

Αν ζητήσετε από στενούς συνεργάτες του Ιορντανέσκου, να χαρακτηρίσουν τον
Ρουμάνο κόουτς, η απάντηση είναι μία: «Μυστήριος»! Ο δημοσιογράφος Ράντου
Τιμόφτε, ανταποκριτής του Ρώυτερ στο Βουκουρέστι και επί τέσσερα χρόνια
υπεύθυνος του Γραφείου Τύπου της ρουμανικής ομοσπονδίας ποδοσφαίρου, λέει για
τον Ιορντανέσκου: «Είναι περίεργος άνθρωπος. Μπορεί να μη δώσει σημεία ζωής
για ημέρες και να μη γνωρίζει κανείς πού βρίσκεται. Τελευταία είχε εξαφανιστεί
πέντε ημέρες και τελικά μάθαμε πως βρισκόταν στην Κύπρο για διαπραγματεύσεις
με τους Έλληνες παράγοντες. Όμως, κατά τη γνώμη μου, είναι ένας καταπληκτικός
προπονητής. Λατρεύει την πειθαρχία και δεν ανέχεται από οποιονδήποτε
επεμβάσεις στη δουλειά του». Ο Άνγκελ Ιορντανέσκου πιστεύει στη σκληρή δουλειά
και τον προγραμματισμό. Όλα τα ρυθμίζει με μαθηματική ακρίβεια. Όταν το 1990
ανέλαβε την τεχνική ηγεσία της Ανόρθωσης, η πρώτη του κίνηση ήταν να
καταρτίσει πρόγραμμα εργασίας της ομάδας, το οποίο ανακοίνωσε ταυτόχρονα στους
ποδοσφαιριστές του και τον Τύπο. Και αυτό, για να μην έχουν άλλοθι οι παίκτες,
σε περίπτωση που δεν το τηρήσουν Ο πρώην άσος της Ανόρθωσης, της ΑΕΚ και νυν
της Νιούκαστλ, Τιμούρ Κετσπάγια, γνωρίζει πολύ καλά τι εστί Ιορντανέσκου. Σε
μια προπόνηση της κυπριακής ομάδας, καθυστέρησε 15 λεπτά, γιατί παρουσίασε
βλάβη το αυτοκίνητό του. Αυτό ήταν. Ο Ιορντανέσκου τον έβαλε στον «πάγο» και
δεν τον χρησιμοποίησε στο επόμενο ντέρμπι, αψηφώντας τις συνέπειες που θα
επέφερε μια πιθανή ήττα. Παρόμοια περιστατικά έχουν καταγράψει κατά δεκάδες οι
Κύπριοι δημοσιογράφοι, οι οποίοι επίσης χαρακτηρίζουν τον Ρουμάνο προπονητή ως
τύπο «κλειστό». Από τους στενούς φίλους τού Ιορντανέσκου θεωρείται ο πρόεδρος
της Ανόρθωσης, Κίκι Κωνσταντίνου. Ο Κωνσταντίνου ­ άνθρωπος με πολλά χρήματα
που δεν χαλούσε ποτέ χατίρι στον στρατηγό ­ κάποια ημέρα ήρθε σε ρήξη με τον
Ιορντανέσκου, γιατί ο τελευταίος τού ηρνείτο επανειλημμένως να «τα σπάσουν στα
μπουζούκια» ύστερα από κάποια επιτυχία της Ανόρθωσης. Πράγματι, ο Ιορντανέσκου
αποφεύγει τις δημόσιες εμφανίσεις ­ σχετική οδηγία λαμβάνουν και οι παίκτες
του ­ ενώ οι συνεντεύξεις του είναι μετρημένες στα δάχτυλα του ενός χεριού.
Όταν χαρακτηρίζουμε «στρατηγό» τον Ιορντανέσκου, δεν υπερβάλλουμε, αφού ο
τίτλος αυτός του απονεμήθηκε από τη ρουμανική κυβέρνηση μετά το Μουντιάλ του
1994, όταν η Εθνική ομάδα έφθασε μέχρι την προημιτελική φάση Ωστόσο, ο
Ιορντανέσκου απαρνιέται τον τίτλο αυτόν για χάρη της Ελλάδας ­ και του
χρήματος ­, ύστερα από προτροπή του ρουμανικού υπουργείου Άμυνας. Ο Άνγκελ
Ιορντανέσκου έγινε πρωτοσέλιδο στις ρουμανικές εφημερίδες, λίγους μήνες πριν
από τα τελικά του Εύρω '96, όταν δήλωσε πως στο ρουμανικό πρωτάθλημα
«στήνονται» αγώνες, υπό τις ευλογίες του προέδρου της ομοσπονδίας, Μιρτσέα
Σάντου. Ταυτόχρονα, δήλωσε και την παραίτησή του, η οποία δεν έγινε αποδεκτή
από τον... Πρόεδρο της Ρουμανίας Ιλιέσκου.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16061O052</ED>
<ID>
ID:130496

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O05&aa=2</URL></REF>


Article

<CATEGORY>vin10</CATEGORY>

 <H5>ΕΚΤΟΣ ΛΙΣΤΑΣ ΕΔΩ ΚΑΙ ΕΝΑ ΧΡΟΝΟ, ΑΦΟΥ Η ΑΣΦΑΛΕΙΑ ΦΙΛΑΘΛΩΝ ΚΑΙ ΠΟΔΟΣΦΑΙΡΙΣΤΩΝ
ΔΕΝ ΕΙΝΑΙ ΠΙΑ ΕΞΑΣΦΑΛΙΣΜΕΝΗ
</H5><H5>Το καλύτερο γήπεδο έχει ατέλειες
</H5><H5>Τα μεγαλύτερα και καλύτερα στον κόσμο
</H5><H5>Έγραψαν ιστορία
</H5><H2>Το Ολυμπιακό Στάδιο έχασε τον... μύθο του
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

ΣΑΡΑΝΤΑ ΔΥΟ μύθοι. Ναοί του ποδοσφαίρου σ' όλο τον κόσμο. Είναι ο μαγικός
αριθμός των στολιδιών που φιλοξενούν αγώνες πρωταθλήματος, παιχνίδια των
εθνικών ομάδων. Προκριματικά του Παγκοσμίου Κυπέλλου. Τελικούς Κυπέλλων
Ευρώπης. Και ανάμεσα σ'αυτά, δεν υπάρχει πλέον το ελληνικό Ολυμπιακό Στάδιο. 
Ολυμπιακό Στάδιο Αθήνας. Το στολίδι της ελληνικής πρωτεύουσας, μετά το
Καλλιμάρμαρο, φυσικά. Το Πανευρωπαϊκό Στίβου το '82, ο τελικός του Κυπέλλου
Πρωταθλητριών Αμβούργου - Γιουβέντους το '83, το Παγκόσμιο ανδρών, αλλά και ο
τελικός Άγιαξ - Λοκομοτίβ Λ. του Κυπέλλου Κυπελλούχων είναι, μεταξύ άλλων, τα
μεγάλα αθλητικά γεγονότα που φιλοξενήθηκαν. Φυσικά, αγωνίζεται η Εθνική, ο
Παναθηναϊκός και άλλες χρονιές ο Ολυμπιακός και η ΑΕΚ

Ήταν στον κατάλογο με τα καλύτερα, πιο ασφαλή, πιο μοντέρνα και άνετα στάδια
της Ευρώπης και του κόσμου. Όμως, η παγκόσμια ένωση στατιστικών και αθλητικών
γεγονότων, με αφορμή τα εγκαίνια του Σαντ ντε Φρανς στο Παρίσι, δημοσιοποίησε
τον κατάλογο των «μυθικών σταδίων» σ' όλο τον κόσμο. Τότε, διαπιστώσαμε ότι
δεν περιλαμβανόταν σ' αυτά το δικό μας «κόσμημα», που το πιο πρόσφατο μεγάλο
αθλητικό γεγονός, όπως ήταν το Παγκόσμιο Πρωτάθλημα στίβου, ανέδειξε ως
κορυφαίο χώρο συγκέντρωσης φιλάθλων. Και όχι μόνον, αφού υπάρχει η διοργάνωση
των τελικών του Κυπέλλου Πρωταθλητριών, δύο φορές, του Κυπέλλου Κυπελλούχων
και ακόμα το Πανευρωπαϊκό Πρωτάθλημα Στίβου και το Παγκόσμιο Εφήβων.

Το Ολυμπιακό Στάδιο «βγήκε» από τη λίστα, εδώ και έναν περίπου χρόνο. Από τότε
που οι εικόνες καταστροφής στις κερκίδες έκαναν το γύρο του κόσμου. Η ασφάλεια
των φιλάθλων, αλλά και των ποδοσφαιριστών στον αγωνιστικό χώρο, δεν είναι πια
εξασφαλισμένη. Και η ΦΙΦΑ, με την ΟΥΕΦΑ, θεωρούν ότι τα μέτρα και η έξαρση
βανδαλισμών στις εξέδρες, δημιουργούν μία εικόνα όχι θετική για να αποσπάσουμε
την εμπιστοσύνη των ανώτατων αθλητικών αρχών.
<H3>ΣΤΗ ΓΑΛΛΙΑ
</H3>
ΠΑΡΑ το γεγονός ότι το Σταντ ντε Φρανς» στο Παρίσι, θεωρήθηκε «ως το πρώτο
στάδιο στον κόσμο για την αρχιτεκτονική του, τον φωτισμό του, τις ανέσεις του
και κυρίως τους χώρους αναμονής των φιλάθλων, τα καθίσματα και ιδιαίτερα την
πληροφόρηση μέσα από τους ηλεκτρονικούς πίνακες, με εικόνα, ήχο και στοιχεία,
«υπάρχουν ορισμένες ατέλειες, οι οποίες εμφανίστηκαν την πρώτη κιόλας ημέρα.
Αφορούν τους χώρους των δημοσιογράφων, αλλά και τη μεταφορά των φιλάθλων στο
Σεν Ντενίς, επτά χιλιόμετρα βόρεια του Παρισιού, όπου κατασκευάστηκε το στάδιο
της Γαλλίας.

Καθίσματα στενά, μακριά από τον αγωνιστικό χώρο, σε βαθμό ώστε οι
δημοσιογράφοι που κάθονται στα υψηλότερα σημεία να μην είναι σε θέση να δουν
τους απέναντι φιλάθλους, αν κάτι συμβεί στις κερκίδες. Οι δημόσιοι χώροι,
μπαρ, Κέντρο Τύπου, κ.λπ. χαμηλού βαθμού, με ατέλειωτες ουρές για ένα νερό,
μια κόκα κόλα και ένα σάντουιτς.

Τα σκέφθηκαν και φρόντισαν για όλα οι Γάλλοι, εκτός από τους εκπροσώπους του
Τύπου και της τηλεόρασης. 
Όσον αφορά τις μεταφορές από τα διάφορα σημεία της πόλης στο στάδιο, υπάρχει
το Μετρό και δύο γραμμές ταχύτατης εξυπηρέτησης. Όμως η αποχώρηση από το
γήπεδο καθυστερεί, αφού οι σταθμοί αναχώρησης απέχουν σημαντικά από τις
εξόδους του σταδίου.

ΤΑ ΣΤΑΔΙΑ που συγκαταλέγονται στα μεγαλύτερα και καλύτερα στον κόσμο είναι,
μεταξύ άλλων:

Γουέμπλεϊ. «Ο ναός του ποδοσφαίρου». Εγκαινιάστηκε στις 28 Απριλίου 1923.
Εδώ, μεταξύ των άλλων, η Αγγλία φιλοξένησε τους Ολυμπιακούς Αγώνες του 1948

­ Το Γουέμπλεϊ στο Λονδίνο (80.000 θεατές) στο οποίο διοργανώθηκαν οι
Ολυμπιακοί Αγώνες του 1948, το Παγκόσμιο Κύπελλο του '66, τελικοί Κυπέλλου
Πρωταθλητριών και το πιο πρόσφατο Κύπελλο των Εθνών.

Ολυμπιαστάντιον. Έδρα της Μπάγερν του Μονάχου. Με τον αγώνα Δ. Γερμανίας -
Σοβιετικής Ένωσης στις 26 Μαΐου 1972, εγκαινιάστηκε το στάδιο στο οποίο
διεξήχθησαν και οι Ολυμπιακοί Αγώνες της ίδιας χρονιάς

­ Το Ολυμπιακό Στάδιο του Μονάχου (83.000 θεατές) όπου έγιναν οι Ολυμπιακοί
Αγώνες του 1972, αγώνες του Παγκοσμίου Κυπέλλου του 1974, παιγνίδια του
«Εύρω-98», καθώς επίσης και τελικοί Ευρωπαϊκού Πρωταθλήματος.

Σαντιάγο Μπερναμπέου. Φέρει τό όνομα του άλλοτε προέδρου της. Αγωνίζεται η
Ρεάλ Μαδρίτης και τα εγκαίνιά του έγιναν στις 14 Δεκεμβρίου 1947 με τον αγώνα
Ρεάλ - Μπελενένσες

­ Το Σαντιάγο Μπερναμπέου στη Μαδρίτη (106.500 θεατές) με ρεκόρ θεατών (όταν
είχε μεγαλύτερη χωρητικότητα από τη σημερινή) 124.000 στον τελικό του Κυπέλλου
Πρωταθλητριών το 1957. Φιλοξενήθηκαν αγώνες των τελικών του Κυπέλλου των Εθνών
το 1964, του Παγκοσμίου Κυπέλλου το 1982, και πλήθος ακόμα αγώνων των
ευρωπαϊκών κυπέλλων.

Μαρακάνα. Το επίσημο όνομά του είναι «Μάριο Φίλιο». Τα εγκαίνιά του έγιναν
στις 16 Ιουνίου 1950, με τον αγώνα Ρίο - Σάο Πάουλο. Σήμερα, έχει χωρητικότητα
125.000 θεατών

­ Το «Μαρακανά» στο Ρίο (200.000 θεατές, αλλά σήμερα χωρητικότητας μόνο...
125.00 θεατών) που έχει ακόμα το ρεκόρ προσέλευσης στον τελικό του Μουντιάλ
του 1950 (Βραζιλία - Ουρουγουάη) με 199.854 εισιτήρια. Με τελικούς αγώνες του
Παγκοσμίου Κυπέλλου το 1950, του Κόπα Αμέρικα το 1989, καθώς επίσης και με
τελικούς των μεγάλων διοργανώσεων Ιντερκοντινένταλ, Σούπερ Κυπέλλου κ.λπ.

Αζτέκα. Πραγματική του ονομασία είναι Γιγέρμο Κανιέδο προς τιμήν του προέδρου
της μεξικανικής ποδοσφαιρικής ομοσπονδίας, χάρη στον οποίο το Μεξικό
διοργάνωσε το Παγκόσμιο Κύπελλο του '86

­ Το Στάδιο «Αζτέκα» στο Μεξικό (θεατές 148.000 - ρεκόρ από το 1993 σε
αγώνες... πυγμαχίας) με τους τελικούς του Παγκοσμίου Κυπέλλου 1970, 1986 και
του Παγκοσμίου Κυπέλλου Νέων το 1983.
<H3>42 ΓΗΠΕΔΑ
</H3>
ΤΑ 42 στάδια «μύθοι» που έγραψαν ιστορία στο ποδόσφαιρο είναι τα εξής:

Άνφιλντ (Λίβερπουλ), Αζτέκα (Μεξικό), Καμπ Νου (Βαρκελώνη), Μεάτσα (Μιλάνο),
Ντα Λουζ (Λισαβώνα), Σεντενάριο (Μοντεβιδέο), Χάμπντεν Παρκ (Γλασκώβη),
Μαρακανά (Ρίο), Μονουμεντάλ (Μπουένος Άιρες), Ολντ Τράφορντ (Μάντσεστερ),
Ολυμπιακό στάδιο (Ρώμης), Ολυμπιαστάντιον (Μονάχου), Πράτερ (Βιέννη),
Σταντιάγο Μπερναμπέου (Μαδρίτη), Γουέμπλεϊ (Λονδίνο), Σταντ Ντε Φρανς
(Παρίσι), Αρίνα (Άμστερνταμ), Αρούντα (Ρεσίφε Βραζιλίας), Μπομπονέρα (Μπουένος
Άιρες), Ντας Άντας (Πόρτο), Μπέιρα Ρίο (Πόρτο Αλέγκρε), Καστελάο (Φορταλέζα
Βραζιλία), Ντέλε Άλπι (Τορίνο), FNB Στάντιουμ (Σοβέτο), Ίμπροξ Παρκ
(Γλασκώβη), Ζαλίσκο (Γουαδαλαχάρα), Μαρακανά (Βελιγράδι), Λουζίνσκι (Μόσχα),
Μορούμπι (Σάο Πάουλο), Νασιονάλ (Σαντιάγο), Όλιμπικ (Σεούλ), Νάσιοναλ (Τόκιο),
Παρκ ντε Πρενς (Παρίσι), Ραζούντα (Στοκχόλμη), Ρόι Φαχτ (Ριάντ), Σαν Πάολο
(Νάπολι), Ρόουζ Μπόουλ (Πασαντένα Λος Άντζελες), Σέρα Ντουράδα (Γκοϊάνια
Βραζιλία), Βιθέντε Καλντερόν (Μαδρίτη), Βαλντστάντιον (Φρανκφούρτη), Μινεϊράο
(Μπέλο Οριζόντε).

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O06</CAT>
<ED>
Κωδικός άρθρου: A16061O061</ED>
<ID>
ID:130451

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O06&aa=1</URL></REF>


Article

<CATEGORY>vin10</CATEGORY>

 <H2>Εμπορευματοποίησαν τη φλόγα στο Ναγκάνο
</H2>
Η ΛΑΜΠΑΔΗΔΡΟΜΙΑ είναι μία από τις σημαντικότερες στιγμές μιας
Ολυμπιάδας, καθώς ­ σύμφωνα με τη μυθολογία ­ συμβολίζει την εκεχειρία που
ζητεί να εφαρμοστεί ο θεός Απόλλωνας, για να επιτρέψει στους αθλητές να
συμμετάσχουν χωρίς τον φόβο του πολέμου στους Αγώνες.

Στον αιώνα μας, το να πιστεύουμε πως διατηρείται αυτό το πνεύμα είναι μάταιο.
Ποιος θα ξεχάσει τη λαμπαδηδρομία στους Αγώνες του 1936, όταν τη δάδα κράτησαν
μόνο ναζί και μερικοί Γερμανοί αθλητές; Ή την Ολυμπιάδα της Ατλάντα, όταν η
λαμπαδηδρομία διαφημιζόταν από την Κόκα Κόλα;

Κάτι παρόμοιο συνέβη και τώρα, στην Ολυμπιάδα του Ναγκάνο, καθώς οι
διοργανωτές διαφήμιζαν τη λαμπαδηδρομία ως εξής: «Η Κόκα Κόλα παρουσιάζει την
Ολυμπιακή λαμπαδηδρομία»!

Μάλιστα, η αμερικανική εταιρεία κατέγραφε με κάμερες επιλεγμένους δρομείς, που
έτρεχαν στη λαμπαδηδρομία, για να τους χρησιμοποιήσει σε διαφημιστικό σποτ τις
επόμενες ημέρες.

Το γεγονός αυτό έχει προκαλέσει στο Ναγκάνο, πόλη όπου φιλοξενεί τους 18ους
Χειμερινούς Ολυμπιακούς, ποικίλα σχόλια εις βάρος της Διεθνούς Ολυμπιακής
Επιτροπής, η οποία ευθύνεται κατά μεγάλο ποσοστό γι' αυτήν την
εμπορευματοποίηση του ιερού συμβόλου των Αγώνων.

Ο πρόεδρος και διευθύνων σύμβουλος της Κόκα Κόλα, Ντάγκλας Ίβερσεν,
υπεραμύνθηκε της πολιτικής της εταιρείας του, τονίζοντας πως χωρίς σπόνσορες
δεν θα υπήρχαν οι Αγώνες για να μιλάμε για το πνεύμα τους.

«Η λαμπαδηδρομία», λέει ο Ίβερσεν, «είναι μια προσωπική υπενθύμιση πως η
ανάμειξή μας έχει σκοπό την επίτευξη ισορροπίας ανάμεσα στην εμπορευματοποίηση
και το πνεύμα των Αγώνων».

Είναι μια ισορροπία για την οποία ο κ. Ίβερσεν έχει προσωπική εμπειρία.

«Έτρεξα στη λαμπαδηδρομία στην πόλη μου, την Ατλάντα, και ένιωσα το βαθύ
συναίσθημα που προκαλεί αυτή η τιμή. Παραδέχομαι ότι η λαμπαδηδρομία είναι στο
πρόγραμμα της Κόκα Κόλα, που τη βοηθάει για την ισχυροποίησή της στον κόσμο
των μπίζνες των "μαλακών" ποτών».

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O07</CAT>
<ED>
Κωδικός άρθρου: A16061O071</ED>
<ID>
ID:130452

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O07&aa=1</URL></REF>


Article

<CATEGORY>vin10</CATEGORY>

 <H2>Ανέβηκε ο Πίνας
</H2>
Η 24η ΘΕΣΗ που κατέλαβε ο Σπύρος Πίνας στο έλκηθρο
ανάμεσα σε 32 μετέχοντες ήταν η πρώτη κατάταξη για Έλληνα αθλητή στη 18η
Χειμερινή Ολυμπιάδα που γίνεται στο Ναγκάνο της Ιαπωνίας.

Ο ομογενής από τις ΗΠΑ αθλητής σημείωσε χρόνο 3'25'' 380 χιλιοστά στις
τέσσερις προσπάθειες του αγωνίσματος έναντι 3.18.939 του νικητή Γερμανού
πολυολυμπιονίκη Γκέοργκ Χακλ. Το ασημένιο μετάλλιο κατέκτησε ο Ιταλός Άρμιν
Τζέγκελερ με 3.19.093 και το χάλκινο ο Γερμανός Γενς Μίλερ με 3.19.656.

Στο μεταξύ, επίσης χθες η Εκατερίνα Ντάβοφσκα από τη Βουλγαρία με την πρώτη
θέση στα 15 χλμ. διάθλου έγραψε ιστορία, χαρίζοντας το πρώτο χρυσό μετάλλιο
στη χώρα της στην ιστορία των Χειμερινών Ολυμπιακών Αγώνων. Η Ντάβοφσκα
σημείωσε χρόνο 54'52''0, ενώ το ασημένιο πήρε η Ουκρανή Ολένα Πέτροβα με
55.09.8 και το χάλκινο η Γερμανίδα Ούρσουλα Ντισλ με 55.17.9. 
Πρώτο χρυσό για τη Φινλανδία στη χιονοδρομία αντοχής αποτέλεσε η πρωτιά του
Μίκα Μίλιλε στα 30 χλμ. με 1 ώρα 33'55''. Δεύτερος ο Νορβηγός Έρλινγκ Γένβε με
1 ώ.35.27.1 και τρίτος ο Ιταλός Σίβιο Φάουνερ με 1ώ.36.08.5.


<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O07</CAT>
<ED>
Κωδικός άρθρου: A16061O072</ED>
<ID>
ID:130497

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O07&aa=2</URL></REF>


Article

<CATEGORY>vin10</CATEGORY>

 <H5>Η ΟΡΕΣΤΙΑΔΑ ΝΙΚΗΣΕ 3-0 ΤΟΝ ΠΑΟ ΚΑΙ ΠΛΗΣΙΑΣΕ ΤΟΥΣ ΠΡΩΤΟΠΟΡΟΥΣ
</H5><H2>Σε τροχιά
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ο διεθνής πασέρ Θόδωρος Μποζίδης (εδώ σε παλαιότερο αγώνα με αντίπαλο τον
Ουκρανό Γκουντίμα) οδήγησε χθες την Ορεστιάδα σε θαυμάσια απόδοση

Η ΟΡΕΣΤΙΑΔΑ DIANA αποδείχθηκε λιγότερο προβληματική από τον συμπάσχοντα στο
θέμα τής ξαφνικής αλλαγής προπονητή Παναθηναϊκό, τον νίκησε με 3-0 σετ και
μπήκε στη σκιά των δύο συμπρωτοπόρων Ολυμπιακού και Άρη από τους οποίους
υστερεί πλέον κατά έναν μόνο βαθμό.

Τα σετ στο χθεσινό τηλεοπτικό ντέρμπι του Λουτρακίου, μπροστά σε 1.000 θεατές:
8-15 (21'), 5-15 (19'), 11-15 (40').

Η Ορεστιάδα με «μαγική τριάδα» Μπάεφ, Σαμαρά, Ζελιάσκοφ «πετούσε» στα δύο
πρώτα σετ απέναντι σ' έναν Παναθηναϊκό που χωρίς Χατζηαντωνίου και με ελαφρά
τραυματία τον Φιλίποφ έμοιαζε ερασιτεχνικό συγκρότημα, μπροστά μάλιστα στα
μάτια του Ιταλού πιθανού νέου προπονητή του Ντανιέλε Μπανιόλι.

Στο 3ο οι Αθηναίοι με επικεφαλής τούς Μαυράκη, Σπανό, Ρήγα και τον Σιδηρόπουλο
πασέρ, επέβαλαν ρυθμό και ξέφυγαν 11-3. Όμως, η αντεπίθεση της Ορεστιάδας ήταν
τέτοιας έντασης και ποιότητας, ώστε να βγει στην επιφάνεια σιγά σιγά το
σύνδρομο ανικανότητας που κυνηγά το «τριφύλλι» φέτος στα δύσκολα ματς. Η
καθίζηση κράτησε μέχρι το 11-11 και με την επιμονή που έδειξαν οι Εβρίτες ήλθε
φυσιολογικά το τέλος.

Με ελάχιστα λάθη η διαιτησία Ιορδανίδη - Παυλούδη.

Μετά τον αγώνα ο προπονητής των νικητών Ντράγκαν Μιχαήλοβιτς τόνισε: «Κάναμε
σπουδαία νίκη και τώρα πάμε στο Τρεβίζο με καλή ψυχολογία για αποτέλεσμα που
να δίνει ελπίδες πρόκρισης. Διαθέτω έγγραφα ότι είμαι κανονικός προπονητής και
θα τα προσκομίσω». Ο Νίκος Σαμαράς βρήκε την ευκαιρία να απαντήσει στο θέμα
της κατηγορίας ότι «έφαγε» τον Τεκτονίδη: «Δεν τρώω προπονητές και λυπάμαι που
ο σύλλογός μου δεν με κάλυψε με δημόσια τοποθέτηση».

Ο Ντανιέλε Μπανιόλι έδειξε επιφυλακτικός: «Ίσως επηρέασε την ομάδα η απουσία
του Χατζηαντωνίου, αλλά η απόφασή μου για το αν θα αναλάβω τον Παναθηναϊκό θα
εξαρτηθεί από άλλα δεδομένα».

ΟΡΕΣΤΙΑΔΑ (Ντ. Μιχαήλοβιτς): Μποζίδης 1+0, Μπάεφ 11+18, Σαμαράς
10+9, Αμαξόπουλος 2+2, Ζελιάσκοφ 9+12, Παπάζογλου 3+7- Γραμματικόπουλος.

ΠΑΝΑΘΗΝΑΪΚΟΣ (Ν. Μπάιμπος): Ανδρεόπουλος, Φιλίποφ 3+14, Σπανός
4+7, Κοβάτσεφ, Ρήγας 5+7, Τόνεφ 4+8- Ζακυνθινός 0+1, Σιδηρόπουλος 1+1,
Μαυράκης 4+9.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16061O091</ED>
<ID>
ID:130453

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O09&aa=1</URL></REF>


Article

<CATEGORY>vin10</CATEGORY>

 <H2>ΧΙΝΓΚΙΣ
</H2><H2>Δεύτερη ήττα σε ένα μήνα!
</H2>
ΑΥΤΟ κι αν είναι είδηση: Η Μαρτίνα Χίνγκις έχασε για δεύτερη φορά σε ένα μήνα!
Μετά τη Βένους Ουίλιαμς στη Μελβούρνη στις αρχές του περασμένου μήνα, προχτές
ήταν η σειρά της Αμερικανίδας Λίντσεϊ Ντάβενπορτ να νικήσει 6-3, 6-3 την
17χρονη Ελβετίδα στον τελικό του ΟΠΕΝ του Ειρηνικού, στο Τόκιο. Ας μην ξεχνάμε
βέβαια ότι η Χίνγκις κατέκτησε πριν από δέκα ημέρες το ΟΠΕΝ τής Αυστραλίας,
στη Μελβούρνη, το πρώτο εφετινό τουρνουά της σειράς «Γκραν Σλαμ».

Στο μεταξύ, η Στέφι Γκραφ ανέβαλε για δεύτερη φορά την επανεμφάνισή της στα
γήπεδα. Σύμφωνα με ανακοίνωση των διοργανωτών, στο τουρνουά του Παρισιού η
Γκραφ αντιμετωπίζει πρόβλημα τραυματισμού. Πότε υπάρχει περίπτωση να τη δούμε
πάλι στα κορτ; Ενδεχομένως στο Ανόβερο, στο τουρνουά που αρχίζει την επόμενη
Δευτέρα. Σε τουρνουά ανδρών: Επιτέλους νίκη για τον Γκόραν Ιβανίσεβιτς. Ο
Κροάτης νίκησε στο τελικό τουρνουά στο Σπλιτ τον Βρετανό Γκρεγκ Ρουσέντσκι με
7-6, 7-6. Επίσης, στη Μασαλία, τον τίτλο κατέκτησε ο Σουηδός Τόμας Έκβιστ
(6-4, 6-1 τον Ρώσο Καφέλνικοφ).

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16061O092</ED>
<ID>
ID:130498

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O09&aa=2</URL></REF>


Article

<CATEGORY>vin10</CATEGORY>

 <H2>ΠΟΛΟ
</H2><H2>Εύκολη νίκη της Χαλκίδας
</H2>
ΕΝΑ ΣΕΡΙ 5-1 στην τρίτη περίοδο ήταν αρκετό για τον ΝΟ Χαλκίδας, που νίκησε
εύκολα 13-8 τον ΝΟ Χίου, σε αγώνα για την πρώτη αγωνιστική του πρωταθλήματος
της Α1. Με την ομάδα της Χαλκίδας αγωνίστηκε και ο Καϊάφας που αντιμετώπιζε
πρόβλημα τραυματισμού. Από τρία γκολ σημείωσαν οι Χάμπερτ, Βενετόπουλος,
Καϊάφας, δύο ο Παλαιολόγος και από ένα οι Αλαφάκης, Πεσματζόγλου. Για τον ΝΟ
Χίου σκόραραν: Απανασένκο 5, Τέτερης 2, Κοκκάλας.

Η πρώτη αγωνιστική ολοκληρώνεται αύριο με τον αγώνα Ηλυσιακού - Ολυμπιακού.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16061O093</ED>
<ID>
ID:130532

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O09&aa=3</URL></REF>


Article

<CATEGORY>vin10</CATEGORY>

 <H5>ΑΠΟΤΕΛΕΣΜΑΤΑ ΤΟΥ 6ου (ΚΥ) ΔΙΑΓΩΝΙΣΜΟΥ 1998
</H5><H5>Σε 25 διαγωνισμούς
</H5><H5>Πόσες φορές εμφανίστηκαν ώς τώρα
</H5><H2>Τζόκερ
</H2><H2>Η κορυφή ανήκει... στον 19
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Ασυγκράτητος ο 19 ξανακάνει την εμφάνισή του ύστερα
από ένα διαγωνισμό απουσίας. Στους τελευταίους 9 διαγωνισμούς απουσίασε μόνο
σε 3! Έτσι, φτάνει τις 10 συνολικές εμφανίσεις και διασφαλίζει την κορυφαία
θέση. Οι 18 και 31 με 6 συνολικές εμφανίσεις παραμένουν στην δεύτερη θέση ενώ
έχουν συμπληρώσει 7 και 4 διαγωνισμούς απουσίας αντίστοιχα. Όσο για τους 9 και
33 παραμένουν άφαντοι... Οι επαναλήψεις του 19, το ζευγάρι των συνεχόμενων 16
και 17 καθώς και η νίκη των Μονών με 4 - 1, έφεραν σε δύσκολη θέση τους
παίκτες. Η αύξηση του αριθμού των στηλών κατά 1,5 εκατ. δεν βοήθησε για να
σημειωθεί επιτυχία στην 1η κατηγορία. Αντίθετα στην 2η κατηγορία είχαμε 7
νικητές που κέρδισαν από 10,2 εκατ. δρχ. περίπου ο καθένας. Οι Μονοί κέρδισαν
με 4 - 1 και οι Μικροί με 3 - 2. Τα συνολικά σκορ διαμορφώνονται σε 62Μ - 63Ζ
και 60μ - 65Μ αντίστοιχα.

* Κληρώθηκαν οι αριθμοί: 16, 17, 19, 27, 39 (5 από 45).

* Τζόκερ: 4

* Συμπληρώθηκαν 8.038.483 στήλες.

* Μοιράστηκαν 241.958.338 δρχ.

* Δεν μοιράστηκαν 445.407.233 δρχ.

* Η διανομή των κερδών έχει ως εξής: 
1η κατηγορία: δεν βρέθηκε επιτυχία, 2η κατηγορία: 7 επιτυχίες από 10.162.935
δρχ., 3η κατηγορία: 97 επιτυχίες από 389.490 δρχ., 4η κατηγορία: 2.353
επιτυχίες από 7.935 δρχ., 5η κατηγορία: 3.167 επιτυχίες από 7.935 δρχ., 6η
κατηγορία: 78.515 επιτυχίες από 415 δρχ., 7η κατηγορία: 31.668 επιτυχίες από
415 δρχ., 8η κατηγορία: 128.132 επιτυχίες, από 335 δρχ.&#009

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16061O094</ED>
<ID>
ID:130558

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O09&aa=4</URL></REF>


Article

<CATEGORY>vin10</CATEGORY>

 <H5>ΑΡΘΡΟΣΚΟΠΗΣΗ ΓΙΑ ΤΟΝ ΚΑΡΝΙΣΟΒΑΣ ΠΟΥ ΘΑ ΛΕΙΨΕΙ 20-24 ΗΜΕΡΕΣ
</H5><H5>Δεν είχε φαντασία, ρυθμό και σύστημα
</H5><H2>Στο χειρουργείο
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Αρτούρας Καρνισόβας. Επιστρέφει περίπου σε ένα μήνα

ΣΕ ΑΡΘΡΟΣΚΟΠΗΣΗ υποβάλλεται αύριο ο Αρτούρας Καρνισόβας από τον
επικεφαλής του ιατρικού τιμ του Ολυμπιακού κ. Παπαγιαννόπουλο, και θα
απουσιάσει από τους αγώνες της ομάδας τις επόμενες 20-24 μέρες.

Την απόφαση αυτή πήρε χθες το ιατρικό τιμ των πρωταθλητών μετά έκτακτη σύσκεψη
που είχε αμέσως μετά το τέλος του παιχνιδιού με τη Λάρισα. Ο Καρνισόβας είχε
έρθει στο γήπεδο και ακολούθησε θεραπεία με τον φυσιοθεραπευτή της ομάδας Νίκο
Λυκουρέση, αλλά συνέχιζε να πονάει πολύ στο μηνίσκο του. Κάτι που συμβαίνει
τις τελευταίες ημέρες ύστερα από ένα χτύπημα (σε ανύποπτη φάση) που είχε στον
αγώνα με την Πόρτο.

Ο μηνίσκος του είναι πολύ ταλαιπωρημένος (έχει χρόνιο πρόβλημα) και έχει ένα
εκφυλιστικό τραύμα στο πρόσθιο κέρας του έξω μηνίσκου. Αρχικά οι γιατροί
πρότειναν να ακολουθηθεί συντηρητική θεραπεία μέχρι την Παρασκευή και να δουν
πώς πάει, προκειμένου μετά να προχωρήσουν (εάν κρίνετο απαραίτητο) σε
αρθροσκόπηση. Ο παίκτης όμως δεν ήθελε καθόλου να κάνει ενέσεις, ενώ
προκειμένου να κερδηθεί πολύτιμος χρόνος (κάτι που, για παράδειγμα, δεν είχε
γίνει στον Ντράγκαν Τάρλατς) το ιατρικό τιμ με τη σύμφωνη γνώμη και του
Ντούσαν Ίβκοβιτς αποφάσισε να προχωρήσει στην αρθροσκόπηση, την οποία
αναμένεται να κάνει σήμερα ο κ. Παπαγιαννόπουλος, αφαιρώντας ­ αν χρειαστεί ­
και κάποια κομμάτια του μηνίσκου, προκειμένου να γίνει «καθαρισμός».

Ο Λιθουανός θα απουσιάσει από τους αγωνιστικούς χώρους για όλο τον υπόλοιπο
μήνα, αλλά ενδέχεται να προλάβει το ντέρμπι με τον Παναθηναϊκό στις 8 Μαρτίου.
Γι' αυτό, άλλωστε, πήραν και αυτή την απόφαση προκειμένου να μη χαθεί
πολύτιμος χρόνος για τον παίκτη και την ομάδα.


Ο Ολυμπιακός παρασύρθηκε από το ρυθμό της Λάρισας που έπαιξε πολύ έξυπνα

Ο ΑΓΩΝΙΣΤΙΚΟΣ κατήφορος του Ολυμπιακού συνεχίζεται, χωρίς βαθμολογικές
απώλειες πάντως, αφού ούτε η Λάρισα (όπως και η Πόρτο) ήταν ικανή να φτάσει
μέχρι τη νίκη χθες στον Πειραιά. Το τελικό 62-51 για τους «ερυθρόλευκους»
είναι το μόνο που θα ξεχαστεί γρήγορα από τους περίπου 2.000 οπαδούς των
πρωταθλητών (στην πλειοψηφία τους μαθητές). Αυτό που θα μείνει είναι η πολύ
κακή εμφάνιση των γηπεδούχων και το παλικαρίσιο παιχνίδι των φιλοξενουμένων,
που εδώ και αρκετό καιρό παίζουν για το όνομα και την υπόληψή τους.

Ο Γιώργος Βαγιόπουλος και οι παίκτες του θα θυμούνται για καιρό αυτό το
παιχνίδι σε αντίθεση με τους συναδέλφους τους του Ολυμπιακού, που θα θέλουν
σύντομα να το ξεχάσουν. Οι Θεσσαλοί με κοντό σχήμα στο μεγαλύτερο μέρος του
αγώνα (Γκιουλέκας - Καραποστόλου - Φυλλαρίδης) δημιουργούσαν πρόβλημα στους
γηπεδούχους εμποδίζοντας την οργάνωση του παιχνιδιού αλλά και τα εύκολα
καλάθια. Έτσι το 12-10 (στο 10') συνεχίστηκε τόσο στο ημίχρονο (31-27) όσο και
στη συνέχεια (41-38 στο 29', 53-49 στο 37', 56-51 στο 39'), όμως στην κρίσιμη
στιγμή οι παίκτες της Λάρισας έδειχναν να μην το πιστεύουν.

Ο Ολυμπιακός χωρίς φαντασία, χωρίς ρυθμό και σύστημα είχε μόλις έναν
αιφνιδιασμό σε όλο το παιχνίδι, 3/14 δίποντα στο δεύτερο μέρος(!) και 13/37
συνολικά (35%), στο δεύτερο 20λεπτο έκανε επτά λάθη και είχε 2/9 τρίποντα
(3/15, 20% συνολικά) ενώ στα πρώτα λεπτά έπαιζε άμυνα με τα μάτια και συνολικά
πήρε μόλις έξι ριμπάουντ παραπάνω. Η Λάρισα (που είχε κορυφαίο τον Σωτήρη
Γκιουλέκα) έχασε τον Κόλεμαν με πέντε φάουλ σε κρίσιμο σημείο (29') και δεν
είχε την απαιτούμενη ψυχραιμία.

«Εμείς ήρθαμε να χτυπήσουμε το παιχνίδι αν μας το επέτρεπε ο Ολυμπιακός. Το
θέμα είναι πόσο το πίστεψε κάθε παίκτης μου. Κάναμε ένα βήμα μπροστά και η
φιλοσοφία που προσπαθώ να περάσω στα παιδιά, από τότε που χάθηκε η κατηγορία,
είναι να γίνουμε πρώτα ομάδα και μετά να δουν τις ατομικές διακρίσεις», είπε ο
Γιώργος Βαγιόπουλος, ενώ ο Ντούσαν Ίβκοβιτς παραδέχθηκε:

«Ήταν ένα αργό παιχνίδι και παρασυρθήκαμε από το ρυθμό της Λάρισας, που έπαιξε
πολύ έξυπνα. Τα πόδια των παιδιών ήταν λίγο βαριά από τις τελευταίες
συνεχόμενες προπονήσεις και αυτά τα δύο στοιχεία δίνουν την εικόνα του αγώνα.
Οι παίκτες θα βρουν τον εαυτό τους».

Ο Τζόνι Ρότζερς, από την πλευρά του, έμεινε με την... απορία:

«Δεν μπορώ να δικαιολογήσω την απόδοσή μας και γιατί παίζουμε έτσι
μουδιασμένα. Το μυαλό μας βρίσκεται ακόμα στο κύπελλο και θα πρέπει γρήγορα να
συνέλθουμε διότι μας περιμένουν δύσκολα παιχνίδια σε Ελλάδα και Ευρώπη».

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16061O101</ED>
<ID>
ID:130444

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O10&aa=1</URL></REF>


Article

<CATEGORY>vin10</CATEGORY>

 <H2>ΙΩΑΝΝΙΔΗΣ
</H2><H2>Αν τρέξει η Ούλκερ, θα έχουμε πρόβλημα
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

«ΜΑΡΑΘΩΝΙΟ» χαρακτήρισε την Ευρωλίγκα ο Γιάννης Ιωαννίδης και συνέστησε
προσοχή στους παίκτες του στα δύο τελευταία μέτρα που απέμειναν μέχρι να κοπεί
το νήμα (της κανονικής... διαδρομής).

«Αν νικήσουμε την Ούλκερ, ερχόμαστε πρώτοι στον όμιλό μας. Να ξέρετε όμως ότι
ενδιαφερόμαστε για τα αποτελέσματά μας και όχι για το τι θα κάνουν οι άλλοι»,
ξεκαθάρισε ο προπονητής της ΑΕΚ, που θέλει ­ αν είναι δυνατόν ­ να «καπαρώσει»
από τον αγώνα με την τουρκική ομάδα, την πρώτη θέση.

Ο «ξανθός» μίλησε για τη δυναμικότητα της Ούλκερ, αλλά και για τα προβλήματα
που αντιμετωπίζει η ομάδα του:

«Η Ούλκερ έχει ισχυρή έδρα και καλή ομάδα ­ αυτό φάνηκε και στον πρώτο αγώνα.
Ο Τσίτουμ έχει εγκλιματιστεί πλέον, αλλά αυτό που θα πρέπει να προσέξουμε
είναι ο ρυθμός. Προσοχή: αν τρέξουν θα έχουμε πρόβλημα», επισήμανε ο
Ιωαννίδης, που υπενθύμισε ότι οι Τούρκοι είναι καλοί σουτέρ, μέσα και έξω από
το καλάθι.

Τα προβλήματα των Πρέλεβιτς, Τσακαλίδη είναι τα σημαντικότερα για την «Ένωση»:
ο Πρέλεβιτς επέστρεψε χθες από τη Θεσσαλονίκη, όπου τελείωσε το βασικό
πρόγραμμα της αποθεραπείας του, αλλά δεν είναι ακόμη έτοιμος και ο Τσακαλίδης
υποφέρει από τενοντίτιδα.

«Αύριο (σήμερα) θα δοκιμάσει για τελευταία φορά και αν μου πει ότι μπορεί να
αγωνιστεί θα τον συμπεριλάβω στην αποστολή», εξήγησε για τον νεαρό «γίγαντα» ο
Ιωαννίδης, ενώ αναφέρθηκε και στον Άντερσον:

«Έχει κρύωμα από τον αγώνα στα Πατήσια, αλλά πιστεύω ότι θα το ξεπεράσει».

Αυτό φυσικά δεν σημαίνει ότι έψαχνε για δικαιολογίες:

«Όσο πιο δύσκολη περίοδο περνάει μια ομάδα, τόσο πιο πολύ πρέπει να προσπαθεί
στις προπονήσεις και να δουλεύει πιο σκληρά».

Όσο για τον απώτερο στόχο της ΑΕΚ που είναι το φάιναλ φορ, ο Ιωαννίδης για
άλλη μια φορά ήταν συγκρατημένος:

«Όσο κοντά μπορεί να φαίνεται, άλλο τόσο είναι μακριά. Σίγουρα είναι σημαντικό
το προβάδισμα έδρας, αλλά μπορεί και να μη σημαίνει τίποτα».

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16061O102</ED>
<ID>
ID:130490

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O10&aa=2</URL></REF>


Article

<CATEGORY>vin10</CATEGORY>

 <H5>ΠΕΔΟΥΛΑΚΗΣ
</H5><H2>Προσοχή στον Ιουτζολίνο
</H2>
ΤΟΝ ΙΟΥΤΖΟΛΙΝΟ θεωρεί ως νούμερο ένα κίνδυνο για τους αγώνες του Κυπέλλου
Κόρατς με τη Βερόνα, ο Αργύρης Πεδουλάκης. Ο προπονητής του Περιστερίου
χαρακτήρισε «δαιμόνιο» τον Αμερικανό πλέι-μέικερ και προφανώς τρομοκρατήθηκε
από τους 35 πόντους του(!) στον τελευταίο εκτός έδρας αγώνα της Βερόνα με την Κίντερ.

«Βρίσκεται στις πρώτες θέσεις στον τομέα της στατιστικής και θέλει τη
μεγαλύτερη προσοχή, αφού έχει τις καλύτερες επιλογές στον αγώνα από τους
συμπαίκτες του. Αυτό, βέβαια, δεν σημαίνει ότι πρέπει να αφήσουμε ελεύθερους
να σουτάρουν τους άλλους παίκτες, αφού το δυνατό τους σημείο είναι τα σουτ
τριών πόντων», υποστήριξε ο Πεδουλάκης, που ζήτησε νίκη έστω και με έναν πόντο
στον αυριανό πρώτο αγώνα που θα γίνει στο Περιστέρι:

«Δεν πρόκειται να πέσουμε στην παγίδα της διαφοράς. Πρώτα από όλα πρέπει να
ξεχάσουμε τη νίκη επί του Άρη ­ να μη μείνουμε εκεί».

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16061O103</ED>
<ID>
ID:130527

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O10&aa=3</URL></REF>


Article

<CATEGORY>vin10</CATEGORY>

 <H5>ΣΤΟΓΙΑΚΟΒΙΤΣ
</H5><H2>Ραντεβού στην Αθήνα
</H2>
Ο ΠΡΕΝΤΡΑΓΚ Στογιάκοβτις από τη μία είχε ευχάριστα νέα χθες, αφού απέφυγε τη
χειρουργική επέμβαση στο τραυματισμένο πόδι του, από την άλλη όμως είχε και
δυσάρεστα, αφού δεν θα είναι έτοιμος για να ενισχύσει τον ΠΑΟΚ στον αυριανό
κρίσιμο αγώνα με τη Λιμόζ. Ο «Πέντζα» θα μείνει Θεσσαλονίκη για να κάνει
θεραπεία και την Πέμπτη θα μεταβεί στην Αθήνα για να συναντήσει την αποστολή
του «δικεφάλου», που θα παραμείνει στην πρωτεύουσα για τον αγώνα με τον
Πανιώνιο. Πρόβλημα όμως για τον Σερφ αποτελεί και ο Τσαρλς Σάκλφορντ, που δεν
γυμνάστηκε από το Σάββατο και θα ταξιδέψει σήμερα με τον ΠΑΟΚ για να δοκιμάσει
επί γαλλικού εδάφους κατά πόσον θα μπορεί να αγωνιστεί αύριο.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16061O104</ED>
<ID>
ID:130553

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O10&aa=4</URL></REF>


Article

<CATEGORY>vin10</CATEGORY>

 <H5>ΠΑΠΑΓΟΥ
</H5><H2>Αποχή των παικτών
</H2>
ΑΠΟΧΗ ΧΘΕΣ στον Παπάγου! Οι παίκτες πήγαν στην προπόνηση και ο Κωστας Μίσσας
τους ανακοίνωσε ότι ματαιώνεται, λόγω των γνωστών οικονομικών προβλημάτων!
«Δεν αντέχω άλλο αυτή την κατάστασή τους» και αφού οι Γουντς, Χάρις και
Υφαντής δεν ήταν στο γήπεδο. Το βράδυ ο Μίσσας είχε ραντεβού με τον Θόδωρο
Καρατζά για να συζητήσουν αυτό το θέμα. Παίκτες και προπονητές είναι απλήρωτοι
σχεδόν από την αρχή της αγωνιστικής περιόδου, ενώ είναι χαρακτηριστικό ότι ο
Πάολο Αλμπέρτι πλήρωσε ο ίδιος τα χρήματα για την αξονική τομογραφία, στην
οποία υποβλήθηκε (ποσόν 100.000 δρχ. περίπου).

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16061O105</ED>
<ID>
ID:130569

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O10&aa=5</URL></REF>


Article

<CATEGORY>vin10</CATEGORY>

 <H5>Ο ΤΖΟΡΝΤΑΝ ΚΕΡΔΙΣΕ ΤΟΝ ΤΙΤΛΟ ΤΟΥ MVP, Ο ΜΠΡΑΪΑΝ ΤΙΣ ΕΝΤΥΠΩΣΕΙΣ
</H5><H5>Έπαιξαν όλοι για τον Μάικλ
</H5><H5>«Θέλω να φύγω με ψηλά το κεφάλι»
</H5><H2>Ναι, είμαι ο πρώτος
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

ΝΕΑ ΥΟΡΚΗ. 
Τελικά το All Star Game του «Madison Sauave Garden» ήταν μεταξύ
Ανατολής και Δύσης ή ανάμεσα στον (αποχωρήσαντα) Μάικλ Τζόρνταν και τον
(φερόμενο ως «διάδοχο») Κόμπι Μπράιαντ; Μάλλον το δεύτερο, αφού το γεγονός
έδωσε την ευκαιρία στα ΜΜΕ να αποκτήσουν ελκυστικό θέμα στον αγώνα-επίδειξη
των άσων του ΝΒΑ.

Όπως συνέβη στο ματς, ο Τζόρνταν κέρδισε τον τίτλο του MVP (που είναι ο τρίτος
στη λαμπρή καριέρα του), όμως το «ΕΙ Ninio» («τρομερό παιδί» όπως ονομάζεται
το καιρικό φαινόμενο) του ΝΒΑ, ο Κόμπι Μπράιαντ κέρδισε τις εντυπώσεις.

Το γεγονός ότι ο προπονητής της Δύσης Τζορτζ Καρλ, άφησε τον «μικρό» να παίζει
με τις... πετσέτες στο 4ο δωδεκάλεπτο, όταν ο Τζόρνταν έπαιξε στο παρκέ
σχολιάστηκε με υπονοούμενα. Όμως ο σεβασμός που έχει κερδίσει με την
προσωπικότητά του ο «Air» δεν άφησε τα υπονοούμενα να γίνουν ευθείες βολές.

«Περίμενε τη σειρά σου», ήταν ο τίτλος της «News Day» απευθυνόμενος στον
Μράιαντ, ενώ κάποιος δημοσιογράφος «τόλμησε» να ρωτήσει τον Τζόρνταν αν
λειτούργησε το «πνεύμα της Καρολάινα (από εκεί προέρχεται μπασκετικά και ο
Τζορτζ Καρλ), που τον προστάτευσε στην μάχη για τον τίτλο του MVP, κρατώντας
τον Μπράιαντ εκτός αγώνα στην τελευταία περίοδο».

Ο κορυφαίος μπασκετμπολίστας, χωρίς να δυστροπήσει(!) απέφυγε έξυπνα να
απαντήσει: «Ρωτάς μάλλον λάθος άνθρωπο. Ο Καρλ θα έρθει εδώ ύστερα από εμένα
και είναι πιο εύστοχο να ρωτήσετε αυτόν. Δεν ξέρω τίποτα σχετικά με αυτό. Δεν
ελέγχω το χρόνο συμμετοχής των παικτών των άλλων ομάδων».

Οι εφημερίδες και οι σχολιαστές των τηλεοπτικών δεν ικανοποιήθηκαν από τις
εξηγήσεις του Καρλ («ήθελαν όλοι να παίξουν, αν διεκδικούσαμε τη νίκη θα τον
χρησιμοποιούσα, όπως και τον Ο'Νιλ») και τόνιζαν τον παραγκωνισμό του 19χρονου
άσου, που έγινε ο μικρότερος σε ηλικία παίκτης που πήρε μέρος στην 48χρονη
ιστορία των All Star.

Είναι άλλωστε αξιοσημείωτο ότι η «κόντρα» ή αν θέλετε η... αλλαγή σκυτάλης,
από τον Τζόρνταν στον Μπράιαντ, απασχόλησε τα ΜΜΕ περισσότερο από το τέλος της
καριέρας του «ανθρώπου που... ελέγχει τη βαρύτητα».

Ο ΔΙΑΔΟΧΟΣ

Είχαν την ευκαιρία να ρωτήσουν τα πάντα σχετικά με την απόφασή του να
εγκαταλείψει το μπάσκετ, όμως προτίμησαν να του μιλήσουν περισσότερο για τη
γνώμη που έχει για τον... διάδοχό του.

«Ήρθε σε εμένα (ξεκίνησε παίζοντας αγώνα στον Τζόρνταν) πολύ καλά στην αρχή.
Προσπάθησα να τον αποσυντονίσω και όχι κυρίως να σουτάρω πολύ. Έπαιξε
«επιθετικά» εναντίον μου Μου αρέσει πολύ το στυλ του», είπε ο Τζόρνταν, που
ωστόσο φρόντισε να στείλει το μήνυμα, αρπάζοντας την ευκαιρία από μια ερώτηση:
«Ναι, συμφωνώ και εγώ, ότι τώρα είμαι καλύτερος παίκτης απ' ό,τι πριν από
πέντε χρόνια. Βλέπω τον εαυτό μου στον καθρέπτη και λέω: Ε, είμαι ο καλύτερος
μπασκετμπολίστας που θα μπορούσα να ήμουν. Θεωρώ ότι δεν χρειάζεται μόνο να
καρφώνω πλέον. Όπως και εσείς ξέρετε το μπάσκετ, είναι κοκτέιλ ικανοτήτων. Οι
νεαροί παίκτες, όπως και εγώ όταν ξεκινούσα, θέλουν να κάνουν εντυπωσιακά
καρφώματα για να ξεχωρίσουν. Να φανούν στο πρωτάθλημα. Και ο Κάμπι (Μπράιαντ)
προσπαθεί να κάνει το ίδιο...»

Οι ερωτήσεις για τη... διαδοχή (μαζί με αρκετές για την αποχώρηση του
Τζόρνταν) μονοπώλησαν όλες τις συνεντεύξεις Τύπου των παικτών και των
προπονητών. Οι παλαιότεροι προσπάθησαν να κρατήσουν ουδέτερη στάση,
αποφεύγοντας συγκρίσεις αλλά τονίζοντας το τι έχει προσφέρει ο «Μ.J.».

Ο Μπράιαντ όπως έδειξε ­ όσο πρόλαβε ­ έχει σπουδαία προσόντα. Επιθετικά δεν
του λείπει τίποτα (ιδιαίτερα αν τον συγκρίνει κανείς με τον Τζόρνταν στην
ηλικία του). Και όταν «ψηθεί» στο πρωτάθλημα θα βελτιώσει και την άμυνα, όπου
έχει αδυναμίες. Όμως έχει και ένα άλλο σημαντικό προσόν, που φάνηκε και χθες
και ίσως είναι το κυριότερο που του έδωσε το διαβατήριο (από το ΝΒΑ) στη φήμη
του να ταξιδεύσει σε όλο τον κόσμο. Είναι χαμηλών τόνων και δείχνει το ίδιο
συγκροτημένος με τον Τζόρνταν, αν και ακόμη δεν τελείωσε το κολέγιο.

ΔΙΑΣΚΕΔΑΣΗ

«Όχι, δεν ήρθα για να κερδίσω τον τίτλο του MVP. Ήρθα για να διασκεδάσω μαζί
με τα άλλα παιδιά και αισθάνομαι υπέροχα», είπε ο Μπράιαν που συνέχισε: 
«Ο Μάικλ είναι εξαιρετικός. Το ματς ήταν ένα μάθημα για εμένα. Μάθημα από τον
Μάικλ και τους άλλους μεγάλους παίκτες. Δεν ξέρω τι μπορεί να συμβεί σε 10
χρόνια. Πώς θα είμαι αγωνιστικά. Θέλω να γίνω όσο καλύτερος μπορώ. Αν τα
καταφέρω, θα είναι υπέροχο. Ειλικρινά δεν φανταζόμουν ότι στα 19 χρόνια μου θα
βρισκόμουν εδώ. Να έχω γευτεί, όσα έχω γευτεί. Η εμπειρία ήταν μεγάλή και
είμαι στενοχωρημένος που τελείωσε....».
<H3>ΤΟ ΜΑΤΣ
</H3>
Προσωπικότητες και από τον καλλιτεχνικό χώρο στο «Μάντισον Σκουέαρ Γκάρντεν».
Στο στιγμιότυπο, ο Πρινς έχει... πιάσει κουβεντούλα με τον σκηνοθέτη Σπάικ Λι

Η ΑΝΑΤΟΛΗ του Μάικλ Τζόρνταν μπορεί να νίκησε
(135-114) στο 48ο Ail Star Game, όμως η Δύση του πιτσιρικά Κόμπι Μπράιαντ
κέρδισε τις εντυπώσεις.

Στο κατάμεστο «Madison Square Garden» οι παίκτες του Λάρι Μπερντ (που ευτύχησε
στο προπονητικό του ντεμπούτο να συμμετέχει στο All Star αλλά και να φύγει
νικητής), προτίμησαν να... βοηθήσουν τον Τζόρνταν να προσθέσει στην πλούσια
τροπαιοθήκη του τον (3ο) τίτλο του MVP. Έπαιξε μπάσκετ ουσίας περισσότερο και
λιγότερο θεάματος, έχοντας κύριο άξονα τον άσο του Σικάγου, που αξίζει να
σημειωθεί ότι αγωνίστηκε περισσότερο από κάθε άλλον παίκτη (!), παρ' ότι
μάλιστα είχε ταλαιπωρηθεί από μια ίωση. Αντίθετα στη Δύση, οι... διψασμένοι
για διακρίσεις και πολυτάλαντοι Κόμπι, Μπράιαντ, Έντι Τζόουνς, Νικ Βαν Έξελ,
Κέβιν Γκάρνετ, Τιμ Ντάνκαν, με την υποστήριξη του Τζέισον Κιντ, επιδίωξαν να
προσφέρουν θέαμα στον κόσμο, και ταυτόχρονα να «διαφημίσουν» τις ικανότητες.

ΑΝΑΤΟΛΗ: Χιλ 15 (5 ασ.), Κέμπ 12 (11 ρ., 4 κλ.), Μουτόμπο 9, Τζόρνταν
23 (6 ρ., 8 ασ.), Χάρνταγουέι 8, Ουίλιαμς 4 (10 ρ.), Σμιτς 10, Μίλερ 14, Ράις
16, Σμιθ 14, Ουόκερ 4.

ΔΥΣΗ: Μαλόουν 4, Γκάρνετ 12, Ο' Νιλ 12, Μπράιαντ 18, Πέιτον 7 (13 ασ.),
Μπέικερ 8, Τζόουνς 15, Ρόμπινσον 15, Ρίτσμοντ 8, Κιντ (9 ασ.), Ντάνκαν 1 (11
ρ.), Βαν Έξελ 13.
<H3>Ο ΚΟΡΥΦΑΙΟΣ
</H3>
«ΠΟΣΕΣ φορές θέλετε να σας το πω; Άλλη μία; Ε,
λοιπόν, αν ο Τζάκσον δεν είναι στην ομάδα, σταματάω. Και δεν πρόκειται να
παίξω αλλού...».

Ο Μάικλ Τζόρνταν ήταν συγκινημένος, καθώς στην τελευταία του εμφάνιση (αφού
είναι δεδομένο ότι ο Τζάκσον εγκαταλείπει τους Μπουλς και την ενεργό δράση) σε
All Star αναδείχθηκε MVP του αγώνα.

«Εντάξει, ο κόσμος μπορεί να μην το πιστεύει. Πρέπει να περιμένει όμως για να
δει. Αργά ή γρήγορα θα ερχόταν αυτή η ώρα. Δεν θέλω να φύγω και να μη μπορώ να
σκοράρω 20-30 πόντους σε κάθε αγώνα. Θέλω να φύγω με ψηλά το κεφάλι», τόνισε ο
κορυφαίος μπασκετμπολίστας του κόσμου.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16061O111</ED>
<ID>
ID:130445

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O11&aa=1</URL></REF>


Article

<CATEGORY>vin10</CATEGORY>

 <H5>ΠΑΟ
</H5><H2>Ευκαιρία για νίκη! </H2>
Μπάιρον Σκοτ

ΣΤΟ ΕΪΛΑΤ, το καλύτερο ­ σύμφωνα με τους
Ισραηλινούς ­ τουριστικό θέρετρο της χώρας, ο Παναθηναϊκός μόνο τις...
διακοπές δεν θα έχει απόψε στο μυαλό του. Ο Σούμποτιτς πιστεύει ότι η Χάποελ
Εϊλάτ, αντίπαλος των «πρασίνων» στον β' γύρο των πλέι οφ στο Ευρωκύπελλο,
είναι μία ομάδα που μπορεί να δημιουργήσει προβλήματα αν οι παίκτες του μπουν
στο ­ μόλις 500 θέσεων «Παγίς» ­ χαλαροί: «Θέλουμε γρήγορες επιστροφές και
έλεγχο του ρυθμού. Δεν είναι ώρα για αστεία. Θέλουμε συνεχώς νίκες ώστε να
ανεβαίνει το ηθικό μας», έλεγε χθες ο τεχνικός του Παναθηναϊκού. Οι Ισραηλινοί
υποδέχθηκαν με τον καλύτερο τρόπο την ελληνική αποστολή (δύο εκπρόσωποι της
ομάδας ντυμένοι με... χλαμύδες πρόσφεραν ανθοδέσμη στον Σούμποτιτς), όπως και
ο καιρός! Στο Τελ Αβίβ συνάντησαν καταιγίδα, αλλά στο Εϊλάτ επικρατούσε ζέστη
και θερμοκρασία που δεν έχουν συνηθίσει οι παίκτες στην Αθήνα. Το ματς θα
αρχίσει στις 20.30 (μόνο ραδιοφωνική μετάδοση) με διαιτητές τον Βέλγο Ντε
Κάιζερ και τον Ιταλό Τσικόριε.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16061O112</ED>
<ID>
ID:130491

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O11&aa=2</URL></REF>


Article

<CATEGORY>vin10</CATEGORY>

 <H5>ΙΟΡΝΤΑΝΕΣΚΟΥ
</H5><H2>Το κλίμα ήταν για... βοή!
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>Ηταν... φιλορουμάνικο το κλίμα, το διέγνωσε με συνοπτική διαδικασία ο
πρόεδρος Σ. Αλημίσης, γιατρός, και το εκμεταλλεύτηκε, ζητώντας να μην τεθεί το
θέμα σε ψηφοφορία.

*** Αυτό ήταν. Σε δευτερόλεπτα διά βοής, ο Ιορντανέσκου ονομάστηκε νέος
ομοσπονδιακός προπονητής, γεγονός που θα του αυξήσει την περιουσία του κατά 1
εκατ. δολάρια περίπου για εργασία 48 μηνών.

*** Λεπτομέρεια. Σύμφωνα με όσα ακούστηκαν από την πλευρά του, τόσα
χρήματα κέρδισε από την ομοσπονδία της Ρουμανίας, για συμβόλαιο πέντε ετών.

*** Το είπε (και κάποιοι στην ΕΠΟ το «έδεσαν»).

*** Καλός και άξιος ­ πέρα από ακριβούτσικος ­ ο Ρουμάνος τεχνικός,
όμως η πρόσληψή του από σήμερα θα δημιουργήσει τεράστια προβλήματα στην ΕΠΟ.

*** Οι 28 «αθάνατοι» (δηλαδή πλην Μπατάκη) το γνωρίζουν, άσχετα αν
σφυρίζουν αδιάφορα.

*** Έχουμε και λέμε. Με μπούσουλα την πρόσφατη «αναθεώρηση» του
καταστατικού της, η ΕΠΟ δεν μπορεί να προϋπολογίσει ετησίως περισσότερα από
τριάντα εκατομμύρια (σε δραχμές) για τις αμοιβές όλων των προπονητών, όλων των
εθνικών ομάδων.

Αναμένεται πρόβλημα

Βέβαια, δεν πρέπει να μείνουμε μόνο στην «τρύπα» που δημιουργείται από την
πρόσληψη Ιορντανέσκου.

*** Έχουμε και λέμε. Πώς θα αντιδράσει η ΕΠΟ όταν ­ με το καλό ­ αύριο
έλθουν οι πρώτες επιτυχίες και οι διεθνείς ζητήσουν αυξημένα πριμ και αμοιβές
ανάλογες με αυτήν του προπονητή τους;

*** Με τον Κώστα Πολυχρονίου, δεν μιλούσαν πολύ, για δύο λόγους.

*** Πρώτον, αστόχησαν (Αλέξη «χασογκόλη»!).

*** Δεύτερον, γνώριζαν τον μισθό του κόουτς: 999.999 δραχμές, δηλαδή
έξι εννιάρια.

*** Χθες αποκαλύφθηκε αυτό το νούμερο από τον Κώστα Τριβέλλα, ο οποίος
μειοφήφησε τη στιγμή της βοής, μένοντας πιστός στο καταστατικό: δηλαδή στη
διάταξη που απαγορεύει αλλοδαπό τεχνικό στην Εθνική μας ομάδα.

Άρεσε στον Ναζίρη...

Σας άρεσε προχθές στην Καβάλα η διαιτησία του Μιχάλη Καλαθενού;

*** Η βαθμολογία του παρατηρητή Αλέκου Ναζίρη, πλησιάζει το άριστα
(7,4) που σημαίνει ότι ο Ρόδιος αποφεύγει την παραπομπή...

*** Όμως, ιδού ο υπερπαρατηρητής Κοντογιαννίδης, που είναι
αποφασισμένος να εισηγηθεί στην Πειθαρχική ξεκούραση (Καλαθενού) δύο εβδομάδων.

*** Προφανώς για να ηρεμήσει μετά τα σπρωξίματα και τα «χάδια» από τους
παίκτες της ΑΕΚ στη φάση του περίεργου πέναλτι.

*** Ο Μιχάλης Καλαθενός θεωρείται καλός διαιτητής άσχετα αν έχει
αμφισβητηθεί κατ' επανάληψη στη μακρά θητεία του.

*** Πέρυσι, είχε τιμωρηθεί, είχε απομακρυνθεί, όμως πρόσφατα επανήλθε
στην ενεργό λίστα με ευθύνη Λανδράκη.

*** Αν θέλετε τη γνώμη μου, ξέρει διαιτησία, κανονισμούς κλπ., όμως
είναι φοβητσιάρης.

*** Αυτό φάνηκε στη φάση - φωτιά στην Καβάλα, όταν τον έσπρωχναν πέντε
ΑΕΚτζήδες, του στραπατσάριζαν το προφίλ, και αυτός έδειξε κάρτα σχεδόν στην τύχη.

*** Και ακόμη όταν στο τέλος, έδωσε έμμεσο υπέρ της ΑΕΚ.

*** Αν θυμάστε καλά τη φάση, ήταν κλασική περίπτωση πλεονεκτήματος, που
αν εφαρμοζόταν, το γκολ της ΑΕΚ θα έπρεπε να μετρήσει.

*** Ο Καλαθενός είχε σφυρίξει, ένας Θεός ξέρει τι.

*** Μόλις τον αγριοκοίταξαν οι «κίτρινοι», έδειξε έμμεσο και «καθάρισε».

*** Δεν νομίζω ότι το πρωτάθλημα έχει ανάγκη διαιτητές τύπου Καλαθενού.

*** Κυρίως επειδή δεν πείθουν.

*** Όπως δεν έπειθε ο (άριστος όταν ήθελε) Ναζίρης. Ένας διαιτητής που
αποχώρησε ένεκα άγριου ξυλοδαρμού εκτός παιδιάς...

*** Ελπίζω να το θυμάστε.

Στην Κρήτη λέγεται ρακή

Μικρή διόρθωση:

*** Δημοσιεύτηκε χθες ότι παίκτης του Εθνικού πλησίασε τον πάγκο της
ομάδας του πήρε ένα μπουκάλι νερό προκειμένου να ξεδιψάσει, όμως αντί νερό
κατανάλωσε ­ ο άτυχος ­ ούζο!

*** Όπως διευκρινίστηκε αρμοδίως, το μπουκάλι βρέθηκε στον πάγκο από λάθος.

*** Και δεν περιείχε ούζο, αλλά... τσίπουρο!

*** Είναι αυτονόητο ότι η επανόρθωση γίνεται εν ονόματι της σωστής πληροφόρησης...

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16061O121</ED>
<ID>
ID:130446

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O12&aa=1</URL></REF>


Article

<CATEGORY>vin10</CATEGORY>

 <H2>Καλά νέα από το Σαράγεβο </H2>
ΠΑΙΚΤΕΣ εφηβικής ομάδας, της Σαράγεβο, γυμνάζονται στο χιονισμένο τερέν του
Ολυμπιακού Σταδίου της βοσνιακής πρωτεύουσας. Για την ακρίβεια, σε ό,τι έχει
απομείνει από τις καταστροφές του πολέμου. Ωστόσο, υπάρχει ελπίδα. Το στάδιο
θα αναδημιουργηθεί και οι εργασίες αναμένεται να ξεκινήσουν κατά τα τέλη του
μήνα. Στόχος, η διεκδίκηση Χειμερινής Ολυμπιάδας.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16061O122</ED>
<ID>
ID:130492

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O12&aa=2</URL></REF>


Article

<CATEGORY>vin10</CATEGORY>

 <H2>Στιγμή τρυφερότητας στη Βέροια
</H2>
Ο μικρός με το κασκόλ της Βέροιας αποφεύγει αμήχανα τον φακό, ενώ δίπλα του ο
κάπως μεγαλύτερος(;) «πράσινος» δείχνει άνετος. Εικόνα με ευαισθησία από την
κερκίδα του γηπέδου της Ημαθίας. Αν, μάλιστα, οι δυο τους έγιναν φίλοι, τόσο
το καλύτερο για το ποδόσφαιρο.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16061O123</ED>
<ID>
ID:130528

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O12&aa=3</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>«Βιαστές του ποδοσφαίρου»
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΒΡΑΖΕΙ το επαγγελματικό ποδόσφαιρο για τη διαιτησία. Τέσσερις ΠΑΕ εξέδωσαν
σκληρές ανακοινώσεις ή με δηλώσεις παραγόντων τους καυτηρίασαν διαιτητές. Αυτό
σημαίνει ότι υπήρχαν προβλήματα σε τέσσερα γήπεδα και σε ποσοστό 44,44% οι
διαιτητές του Σαββατοκύριακου άφησαν ερωτηματικά για τις ικανότητες ή την καλή
αγωνιστική τους κατάσταση.

Διαμαρτύρονται η ΑΕΚ, ο ΟΦΗ, ο Εθνικός και η Προοδευτική. Εκτοξεύονται βολές,
που ξεφεύγουν από τη διαφωνία για κάποιες αποφάσεις και φθάνουν σε βαρύτατους
χαρακτηρισμούς για διαιτητές, κυρίως για τον Μιχάλη Καλαθενό (Καβάλα - ΑΕΚ)
και τον Γρηγόρη Κεχαγιά (Εθνικός - Ιωνικός).

Ιδιαίτερη εντύπωση προκαλεί η σφοδρότατη επίθεση της ΑΕΚ κατά του διαιτητή
Καλαθενού (Συνδέσμου Δωδεκανήσου) και των μηχανισμών που λειτουργούν «στο
αξιοθρήνητο ελληνικό ποδόσφαιρο».

Ας μην ξεχνάμε ότι πρόεδρος στην ΠΑΕ ΑΕΚ είναι το κόσμημα του ποδοσφαίρου μας
και διακεκριμένος χειρουργός ορθοπεδικός Λάκης Νικολάου. Η ανακοίνωση λοιπόν
δεν μπορεί να τοποθετηθεί μαζί με τον αμέτρητο αριθμό άλλων, που εκδίδονται με
στόχο την απόκτηση κέρδους σε επόμενους αγώνες.

Τονίζεται: «Η ΑΕΚ θέλησε να ακολουθήσει τον δύσκολο δρόμο του εκσυγχρονισμού
κι όχι τον εύκολο του παλαιοπαραγοντισμού». Κι ακόμα: «Οι βιαστές του
ποδοσφαίρου μας με εργαλεία συγκεκριμένους εντολοδόχους διαιτητές αποφάσισαν
να πετσοκόψουν την ΑΕΚ». Σε άλλο σημείο διαβάζω: «Η διοίκηση της ΠΑΕ ΑΕΚ έχει
ιερή υποχρέωση έναντι της ιστορίας της και του κόσμου της να αφήσει τους
καλούς τρόπους στην άκρη και να αντιμετωπίσει την ποδοσφαιρική αλητεία, όπως
αυτή έχει μάθει να της συμπεριφέρονται». Τι κρύβεται πίσω από την απαράδεκτη
διαιτησία του Καλαθενού στην Καβάλα, το γνωρίζει η ΑΕΚ, το φωτογραφίζει, αλλά
δεν το αποκαλύπτει;. Τι περιμένει η Επιτροπή Διαιτησίας και δεν στέλνει στο
σπίτι τους ανίκανους ή έστω εκτός φόρμας διαιτητές;. Έως πότε το ποδόσφαιρό
μας θα κινείται στην ομίχλη;

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16061O124</ED>
<ID>
ID:130554

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O12&aa=4</URL></REF>


Article

<CATEGORY>vin10</CATEGORY>

 <H5>Πρώτες δυνατές μάχες στο κύπελλο
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΠΡΑΓΜΑΤΟΠΟΙΗΘΗΚΑΝ την Κυριακή οι αγώνες του 2ου γύρου του κυπέλλου Ελλάδας με
τις πρώτες γερές μάχες και μερικούς ισχυρούς συλλόγους να αποκλείονται πρόωρα.

Αναλυτικά τα αποτελέσματα του 2ου γύρου έχουν ως εξής: Ορεστιάδα - Κομοτηνή
1-3, Ξάνθη - Παράδεισος Αμαρουσίου (ανεβλήθη για τις 14/2), ΣΦΓΤ Δράμας -
Γαλαξίας Δράμας 3-1, Μάρμαρα Καβάλας - Σκ. Ακαδ. Καβάλας 1-3, Σκ. Κέντρο ΣΦΓΤ
Καβάλας - Σ.Ο. Καβάλας 1-3, Κιλκίς - Αστέρια Σερρών 0,5-3,5, Κατερίνη -
Γιαννιτσά 4-0, Αριστοτέλης Φλώρινας - Πτολεμαΐδα 1-3, Ε.Σ. Καλαμαριάς - 14ο
Δημ. Σχ. Καλαμαριάς 3-1, Ο.Σ. Τριανδρίας - Αστυνομία Θεσσαλονίκης 4-0, ΠΑΣ Πρ.
ΔΕΗ Μ/Θ-ΕΣΘ 1,5-2,5, ΑΟΔ Τριανδρίας - ΠΣΦ Συκεών 0,5-3,5, Ολ. Ακαδ. Γαλαξία
Θεσσ. - Ωραιόκαστρο 1-3, Σκ. Ακαδ. Πρ. ΔΕΗ Μ/Θ-ΜΕΑΣ Τρίτων 3-1, ΧΑΝΚ -
Γαλαξίας 0-4, Βορράς - Χρονικό 1,5-2,5, Ευβοϊκή - Ιτέα 3,5-0,5, Καρδίτσα -
Λαμία 1,5-2,5, Λάρισα - Φάρσαλα 4-0, Λέσχη Τραπ. Πατρών - Φ.Σ. Πατρών 3-1,
Α.Ο. Τραπ. Πατρών - Λεχαινά 4-0, Αίγιο - Εν. Κυπρίων 4-0, Αχαγιά '82 - Αγ.
Βασίλειος Πατρών 1,5-2,5, Κιάτο - ΠΠΚΔ Κορινθίων 3-1, Τιμολέων - Κρανίδι
2,5-1,5, Τρίπολη - Ε.Σ. Αργολίδας 1-3, Νέστορας Καλαμ. - Ποσειδών Καλαμ. 1-3,
Κέρκυρα - Πανεπιστήμιο Ιωαννίων 3-1, Νικόπολη Πρέβεζας - Αγρίνιο 1,5-2,5, Χίος
- Ικαρία 0,5-3,5, Ζήνων Γλυφ. - Ρόδος 4-0, Βικελαία - ΟΦΗ 2-2 (προκρίθηκε ο
ΟΦΗ), Κύδων - Κίσσαμος 2,5-1,5, Παγκράτι - Ο.Α. Χανίων 2-2 (προκρίθηκε ο ΟΑΧ),
Πρωτέας - Φοίβος Πειραιά 1-3, Πήγασος - Ευκλείδης 4-0, Λαρισαϊκός - Βάρναλης
1-3, Κορυδαλλός - Π.Σ. Περιστερίου 3-1, Αιγάλεω - ΔΚΠ Α. Λιοσίων 0,5-3,5, ΣΑΕ
- ΟΦΟΝ 2-2 (προκρίθηκε ο ΟΦΟΝ), Αμπελόκηποι - ΕΦΕΤ 2-2 (προκρίθηκαν οι
Αμπελόκηποι), Καλλιθέα - Παπάγου 0,5-3,5, Μελίσσια - Εστία Ν. Σμύρνης 1,5-2,5,
Καποδίστριας Αίγινας - Μοσχάτο 2-2 (προκρίθηκε ο Καποδίστριας), Πανελλήνιος -
Αγ. Δημήτριος 3-1, Κάντζα - Ηλιούπολη 1-3, Πετρούπολη - ΔΑΣ Α. Λιοσίων 1-3,
Ζωγράφου - Μάτι 1-3

* Συζήτηση για το παιχνίδι, την προσωπικότητα και τη γενικότερη προσφορά του
Ρόμπερτ Φίσερ, του θρυλικού πρώην παγκόσμιου πρωταθλητή, θα πραγματοποιηθεί
σήμερα το απόγευμα στο στέκι του Ηλία Κουρκουνάκη (Τζαβέλλα 18, Εξάρχεια). Η
εκδήλωση θα ξεκινήσει στις 17.00 και θα κρατήσει περίπου τρεις ώρες.

ΜΑΧΗ ΦΥΛΩΝ ΚΑΙ... ΦΥΛΩΝ

Εκτός από το ήδη γνωστό ανοιχτό τουρνουά συνεργασίας Ικαρίας και Ιωνικού
Συνδέσμου που ξεκινάει στις 18 Φεβρουαρίου, οι δύο σύλλογοι συνδιοργανώνουν
και ένα πολύ ενδιαφέρον κλειστό τουρνουά. Έξι άνδρες που ανήκουν σε ξένες
ομοσπονδίες και έξι γυναίκες που ανήκουν στα μητρώα της ελληνικής ομοσπονδίας
θα αναμετρηθούν σε αγώνα σεβενίγκεν που θα πραγματοποιηθεί από τις 19
Φεβρουαρίου μέχρι τις 5 Μαρτίου στο εντευκτήριο του Ιωνικού Συνδέσμου (Λ.
Ηρακλείου 251, τηλ. 2775.916, κοντά στο σταθμό ΗΣΑΠ Ν. Ιωνίας). Τη δυνατότητα
τέτοιων συναντήσεων δίνει η πολυπολιτισμική, πλέον, Αθήνα και το
εκμεταλλεύονται κατά τον καλύτερο τρόπο οι διοργανωτές του Ίκαρου. Με την
ομάδα των ανδρών θα αγωνιστούν οι Τσέλα (Αλβ. 2.445), Μαναγκάτζε (Γεωργ.
2.335), Σαχταχτίνσκι (Ρωσ. 2.305), Μάουρερ (Γερμ. 2.270), Μανάι (Αλβ. 2.190)
και Παναγόπουλος (Αγγλ. 2.110). Στην ομάδα των γυναικών έχουν ήδη επιβεβαιώσει
τη συμμετοχή τους η Εύα Κόντου (2.235), η Μαρία Κουβάτσου (2.135) και η Μάγια
Πετράκη (2.120). Οι κοπέλες μπορούν να διεκδικήσουν νόρμες διεθνούς μετρ και
γκραν μετρ γυναικών. Θα υπάρχουν χρηματικά έπαθλα ύψους 150.000 δρχ., ενώ θα
δίνονται και προκρίσεις σε άλλα τουρνουά νόρμας. Διαιτητές θα είναι οι κ.κ.
Κανελλόπουλος, Κέφαλος, Κορρές. Θα γίνουν διπλές συναντήσεις ­ 12 γύροι.

ΠΟΙΟΣ ΘΑ ΝΙΚΗΣΕΙ;

Αμφίρροπο εξελίσσεται το πρωτάθλημα Αχαΐας - Ηλείας. Μετά τον 5ο γύρο
προηγούνται οι Αναστασόπουλος, Α. Δημητριάδης, Σαράντος, Αλεξάνδρου, Πιτσέλης
με 4 βαθμούς και ακολουθούν οι Π. Κανελλόπουλος, Παυλίδης, Βόλφσων με 3,5
βαθμούς. Τα κυριότερα αποτελέσματα του 5ου γύρου ήταν: Αναστασόπουλος -
Δημητριάδης 0,5-0,5, Αλεξάνδρου - Κανελλόπουλος 1-0, Χριστιάς - Σαράντος 0-1,
Πιτσέλης - Μπέικερ 1-0, Παντελής - Παυλίδης 0-1, Βόλφσων - Μαχαίρας 1-0,
Παπαϊωάννου - Βαγγόπουλος 0,5-0,5 κ.ά.

Η κλήρωση του 6ου γύρου (θα πραγματοποιηθεί το Σάββατο στο εντευκτήριο της
Λέσχης Τραπεζικών) έχει ως εξής: Σαράντος - Πιτσέλης, Αλεξάνδρου -
Αναστασόπουλος, Παυλίδης - Δημητριάδης, Βόλφσων - Κανελλόπουλος, Μπλέικερ -
Πετρής, Μασούρας - Χριστιάς, Παπαϊωάννου - Παντελής, Βαγγόπουλος -
Κατσιγιάννης, Μαχαίρας - Θωμόπουλος, Γρ. Κουλουμπής - Κοψιδάς, Μακρυγιάννης -
Γεωργιάδης, Ραζής - Διαμαντόπουλος, Σερέτης - Γερ. Κουλουμπής, Παπαδόπουλος - Τζιανέτος.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: O99</CAT>
<ED>
Κωδικός άρθρου: A16061O991</ED>
<ID>
ID:130454

</ID><URL>http://ta-nea.dolnet.gr/neaweb/neafile.print_unique?e=A&f=16061&m=O99&aa=1</URL></REF>


Article

<CATEGORY>vin09</CATEGORY>

 <H5>Ο ΚΩΣΤΑΣ ΓΑΒΡΑΣ, ΣΤΑ «ΝΕΑ»
</H5><H2>Οι χθεσινοί Μαοϊκοί σήμερα στην εξουσία
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Φιλική συζήτηση -γνωρίζονται από το Παρίσι- είχαν χθες το μεσημέρι ο
Πρωθυπουργός Κώστας Σημίτης με τον διάσημο Έλληνα σκηνοθέτη Κώστα Γαβρά στο
Μέγαρο Μαξίμου

Μα, δεν είναι χαρά να συναντάς κατ' ιδίαν έναν από τους πιο ανήσυχους Έλληνες
της υφηλίου; Το ελληνικό παράρτημα της θηριώδους αμερικανικής Warner κανόνισε
το ραντεβού με τον Κώστα Γαβρά επ' ευκαιρία της αθηναϊκής πρεμιέρας της
τελευταίας του ταινίας «Mad city» που παρουσιάζεται στις αίθουσες την
Παρασκευή. Αλλά σας βεβαιώνω πως με την πρώτη λιώσαμε τον πάγο...

­ Πώς νας σας το πω, το όνομα Γαβράς είναι από τα πιο ανήσυχα,
τα πιο μαχητικά του σινεμά.

«Μ' αρέσει το "μαχητικός"».

­ Μήπως θα πρέπει να κολλήσουμε και το αινιγματικός;

«Γιατί;».

­ Γιατί ο Γαβράς του «Ζ» μπήκε μέσα σ' αυτό το θηριώδες αμερικανικό σύστημα;

«Σαν παρατηρητής, μπαίνω - βγαίνω. Τώρα μπήκα γιατί με φώναξε ο Άρνολντ
Κόπελσον (μεγάλος παραγωγός), ο οποίος είχε εξασφαλίσει τα δικαιώματα του
σεναρίου του "Mad city"».

­ Το γεγονός που περιγράφετε είναι πραγματικό;

«Πάνω κάτω! Τέτοιες εξωφρενικές καταστάσεις με τα κανάλια συμβαίνουν παντού».

­ Και σε μας, αλλά ελληνική τηλεόραση δεν θα έχετε απολαύσει...

«Ούτε καν τις ελληνικές ταινίες. Ενδιαφέρομαι, αλλά δυστυχώς τις περισσότερες
φορές βλέπω τις νέες ελληνικές ταινίες από βιντεοκασέτες, γεγονός που... μισώ».

­ Ο ήρωας που υποδύεται ο Ντάστιν Χόφμαν, αυτός ο αδηφάγος
τηλεοπτικός ρεπόρτερ, είναι παραλλαγή του «Εμποράκου» του
Μίλερ. Σαν να λέγαμε ο... θάνατος του δημοσιογραφάκου.

«Σωστά καταλάβατε. Ο ίδιος προκαλεί αυτό το απάνθρωπο περιστατικό και στη
συνέχεια πιάνεται στη φάκα».

­ Όλοι πιάνονται στη φάκα, σαν να λέμε το μεγάλο ψάρι τρώει
το μικρό.

«Ακριβώς. Ακόμα και οι δύο γιάπηδες που καθοδηγούν το μεγάλο εθνικό δίκτυο
παίρνουν εντολές από μια αόρατη φωνή μέσω τηλεφώνου. Μπορεί να είναι κάποιος
ηλεκτρονικός εγκέφαλος που έχει προγραμματιστεί να αντιδρά έτσι ανάλογα με την θεαματικότητα...».

­ Πάντως, η τέταρτη κινηματογραφική σας επίσκεψη στο Χόλιγουντ δεν
απέδωσε τα αναμενόμενα για την Warner (μόλις 10 εκατομμύρια οι
αμερικανικές εισπράξεις της ταινίας).

«Ακόμα αναζητούμε τα αίτια μαζί με τους ανθρώπους της εταιρίας. Ξέρετε τι
πιστεύω; Πως η ταινία δεν "πήγε", επειδή δεν είναι απλουστευτική. Ας πούμε,
δεν εξηγώ σε ποιον ανήκει αυτή η αόρατη φωνή που κινεί τα νήματα του
τηλεοπτικού δικτύου. Οι Αμερικανοί σκηνοθέτες πρέπει να εξηγούν τα πάντα με το
νι και με το σίγμα. Μιλάμε για ένα τεράστιο πλήθος θεατών που προέρχονται από
διαφορετικές φυλές. Αλλά ο πρώτος λόγος βρίσκεται αλλού. Η ταινία είναι σκληρή
με τους θεατές. Σαν να λες σε κάποιον που βλέπει τηλεόραση πως όλα αυτά είναι
σκηνοθετημένα. Ε, τους καταρρίπτεις την υπεραισιοδοξία».

­ Νομίζω πως καταρρίπτετε κάτι ακόμα. Την αμερικανική φιλοσοφία
της επιτυχίας.

«Είναι κάτι βαθύτερο. Είναι η ιδεολογία του ατομικισμού. Κοινωνία σημαίνει πως
πρέπει να συνυπάρξουμε όλοι μαζί. Στην Αμερική σπρώχνεσαι να υπάρξεις μόνος
σαν πετυχημένο άτομο. Η έννοια της επιτυχίας είναι θεμελιωμένη και θρησκευτικά
μέσα από τον αμερικανικό προτεσταντισμό. "Ο Θεός θέλει να πετύχουν οι
άνθρωποι", λέει, περίπου, ο αμερικανικός προτεσταντισμός. Επομένως ο... Θεός
δεν θέλει μη πετυχημένους ανθρώπους. Κι όταν μιλάνε για επιτυχία, εννοούν μόνο
την οικονομική, η οποία εξασφαλίζει πλήθος αγαθών. Για μας τους Ευρωπαίους
επιτυχία είναι η ποιότητα ζωής, για τους Αμερικανούς είναι τα πολλά, τα άφθονα αγαθά».

­ Επομένως μη... αποδεκτός στις ΗΠΑ ο Αμερικανός Γαβράς.

«Μην υπερβάλλουμε. Μόνο από τους ακροδεξιούς. Ο κύριος Μπουκάναν
(δημοσιογράφος και πολιτικός) επανειλημμένως μ' έχει χαρακτηρίσει "ευρωπαϊκή,
μαρξιστική λάσπη...».

­ Μη αποδεκτός και από τους Ευρωπαίους αριστεριστές.

«Κάποτε, ναι. Τον Μάη του '68 μάς έδιναν μαθήματα επαναστατικότητας, αλλά
σήμερα η μισή κυβέρνηση του Ζοσπέν, ακόμα και ο ίδιος, υπήρξαν αριστεριστές.
Σήμερα έχουν μπει στο καλούπι, μπήκαν στο σύστημα και συμβουλεύουν να είμαστε
πολιτικά ρεαλιστές».

­ Μετακινήθηκαν τα τείχη, μετακινήθηκαν και οι άνθρωποι.
Έκανε καλό αυτή η μετακίνηση;

«Γι' αυτούς είναι χειρότερα. Τα ξέρετε τώρα. Όταν επισκέφτηκα το Λένινγκραντ,
ή την Αγία Πετρούπολη όπως τη λένε τώρα, ρώτησα τον διερμηνέα μου, έναν
καθηγητή των Γαλλικών, πότε τα πράγματα στη Ρωσία θα γίνουν νορμάλ. "Νορμάλ
για ποιους;" με ρώτησε. "Νορμάλ με τη ρωσική σημασία, ίσως γίνουν μετά δέκα
χρόνια, με τη δική σας σημασία, νορμάλ θα γίνουν σε πενήντα χρόνια και βάλε..."».

­ Μελαγχολικό. Όπως μελαγχολική ήταν η διαπίστωση της προηγούμενης
ταινίας, της «Μικρής αποκάλυψης», που δεν προβλήθηκε ποτέ
στην Αθήνα. Αν δεν κάνω λάθος εκεί παρουσιάζετε σαν επίγεια
κόλαση τη μετανάστευση ενός Πολωνού στο Παρίσι.

«Έτσι ακριβώς. Έλεγα ακόμη πως οι χτεσινοί Μαοϊκοί και Τροτσκιστές αισθάνονται
βολικά σήμερα μέσα στο σύστημα».

­ Πάντα δυσάρεστος.

«Δυσάρεστη είναι και η διαπίστωση πως οι περισσότερες ταινίες είναι
καταδικασμένες να πεθάνουν».

­ Από τις ταινίες του Γαβρά ποιες θα ζήσουν;

«Η "Ομολογία" (με τον Υβ Μοντάν σε ρόλο στελέχους του Κ.Κ. Τσεχοσλοβακίας που
ανακρίνεται μέχρις εσχάτων από τους συντρόφους του). Τότε δέχτηκα τα πυρά της
Αριστεράς. Σήμερα η ταινία έχει δικαιωθεί».

­ Και το «Ζ»;

«Θα σας πω τι μου συνέβη τις προάλλες. Όταν προ καιρού προβλήθηκε πάλι στην
Αμερική, αρκετοί νέοι μού μίλησαν με ενθουσιασμό για το "Ζ"».

­ Στην Αμερική... αντι-Αμερικανός, στην Τσεχοσλοβακία
αντι... σοσιαλιστής, στο «Ζ» εναντίον της...
δεξιάς. Σήμερα τι πιστεύει ο Γαβράς;

«Σήμερα βλέπω πως η Αριστερά μετακινείται προς το κέντρο, πράγμα που γίνεται
και από την πλευρά της Δεξιάς. Ο ρόλος της Δεξιάς καταλαμβάνεται από τους
ακροδεξιούς, του νέου φασισμού, τύπου Λεπέν. Πάρτε, για παράδειγμα, τα
προγράμματα του Σιράκ και του Ζοσπέν. Μοιάζουν σαν δίδυμα αδελφάκια με μικρές
διαφορές. Γιατί; Μα, πόσες ρεαλιστικές λύσεις υπάρχουν; Πάντως ούτε 50 ούτε
καν 20. Ελάχιστες! Και όλοι σπεύδουν να τις υιοθετήσουν».

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16061P011</ED>
<ID>
ID:130455

</ID><URL>http://ta-nea.dolnet.gr/neaweb/neafile.print_unique?e=A&f=16061&m=P01&aa=1</URL></REF>


Article

<CATEGORY>vin09</CATEGORY>

 <H2>Θέμα </H2>
Καζαντζίδης μαινόμενος στο δικαστήριο

σελ. 3

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16061P012</ED>
<ID>
ID:130499

</ID><URL>http://ta-nea.dolnet.gr/neaweb/neafile.print_unique?e=A&f=16061&m=P01&aa=2</URL></REF>


Article

<CATEGORY>vin09</CATEGORY>

 <H2>Ρεπορτάζ </H2>
Χρήστος Ιωακειμίδης: «Μόνο σύγχρονη Τέχνη, από το '60 και μετά, στο
παλιό Φιξ»

σελ. 12

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16061P013</ED>
<ID>
ID:130533

</ID><URL>http://ta-nea.dolnet.gr/neaweb/neafile.print_unique?e=A&f=16061&m=P01&aa=3</URL></REF>


Article

<CATEGORY>vin09</CATEGORY>

 <H5>ΣΥΝΕΧΙΖΟΝΤΑΙ ΟΙ ΕΚΔΗΛΩΣΕΙΣ ΓΙΑ ΤΑ 100 ΧΡΟΝΙΑ ΜΠΡΕΧΤ
</H5><H2>Το «Ροντέο» επιστρέφει
</H2>
Ο Μρα Ομά στο «Hi Hat» παίζει τζαζ για το κοινό της Αθήνας

Όσοι θυμούνται το ιστορικό «Rodeo» έχουν λόγους να το ξαναθυμηθούν. Καθώς ο
Νίκος Τουλιάτος, άνθρωπος της μουσικής δραστήριος, του δίνει νέα πνοή και
αναλαμβάνει να φορτώσει με νέους ήχους και μουσικές. Σήμερα, λοιπόν, παίζουν
οι Buzz Trio με μπλουζ, τζαζ και λάτιν στο μενού, το οποίο ετοιμάζουν για το
κοινό τους ο Στέφανος Δημητρίου, ο Χρήστος Παπαδόπουλος και ο Αποστόλης
Άνθιμος. (Χέυδεν 34, Πλατεία Βικτωρίας, τηλ. 8814702).

*** Ρυθμ εν μπλουζ και ροκ του '60 και '70 από τους Blues Family στο
«Re-public» (Χατζηγιάννη Μέξη 6, πίσω από το Χίλτον). Στα όργανα οι Γ. Μάνος,
Στ. Λαδόπουλος, Ζαφ. Τσίναλης, Αν. Γιομόζιας, Ντ. Αποστόλου.

*** Από τη Φιλαδέλφεια της Αμερικής ο Mra Oma έρχεται στο «Hi Hat» να παίξει
μπλουζ, τζαζ και μουσική με ψυχή και πείρα. (Δραγούμη 28 και Κροσόβου). Μαζί
εκεί και οι Money Jungle, που θα συνοδέψουν τον τρομπετίστα στις μουσικές του.
Αέρας θα φυσήξει από ιστορικές στιγμές της τζαζ, από τις παλιές συνεργασίες
του Mra Oma με τον Αρτ Μπλέικι και άλλους μεγάλους.

*** Εκατό χρόνια Μπρεχτ. Εκατό χρόνια από τη γέννησή του και το Ινστιτούτο
Γκαίτε παρουσιάζει ώς και την Κυριακή σειρά εκδηλώσεων. Εκθέσεις και συναυλίες
­ και σήμερα ο Χάιντρουν Χόλτμαν ερμηνεύει Μπαχ, Μπάρτοκ και Μότσαρτ. (Ομήρου 14).

ΕΚΘΕΣΕΙΣ

Χαρτόνια, μελάνια, φωτογραφίες και άλλα αντικείμενα στην έκθεση της Γκαλερί
«7» στη Ζαλοκώστα, όπου η Σπυριδούλα Πολίτη παρουσιάζει την καινούργια της
δουλειά. Ώς τις 6 Μαρτίου.

*** Συνθέσεις των δύο τελευταίων ετών με τίτλο «Προσωπογραφία» παρουσιάζει η
έκθεση ζωγραφικής του Κυριάκου Κατζουράκη, από σήμερα στην γκαλερί της Άννυς
Μπάλτα (Κρήτης 90 και Βούλγαρη) στη Θεσσαλονίκη.

*** Από τον χειμώνα στην άνοιξη ­ «Ένα ταξίδι» είναι το θέμα της έκθεσης της
Ελένης Σαρρή, στην Γκαλερί 3. (Φωκυλίδου 3, Κολωνάκι).

ΠΑΡΤΙ

Εγκαίνια και νέοι χώροι στο «Χοροστάσιο» που ανοίγει απόψε τις πόρτες του σε
δύο νέους χώρους: Downstairs, στο ισόγειο, με φρέσκους ήχους εποχής, και
Blackmarket στον τρίτο όροφο για ροκ ψώνια, τι-σερτς, τατουάζ κ.λπ. Ενώ τα
πάρτι συνεχίζονται. (Σκουλενίου 2, Πλατεία Κλαυθμώνος). Κατά τις 10.

ΘΕΑΤΡΟ

Κόμικς στη Λάρισα. Το Πειραματικό Θέατρο Λάρισας στον 9ο χρόνο του, πια,
συνεχίζει το έργο του και παρουσιάζει τώρα την καινούργια του δουλειά, ιδέες
πάνω σε κόμικς με τίτλο «Καστανόξανθη ζωή». Η πρεμιέρα σήμερα, στις 9.30, στο
Δημοτικό Ωδείο Λάρισας. Μέχρι τις 17 Μαρτίου.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16061P021</ED>
<ID>
ID:130458

</ID><URL>http://ta-nea.dolnet.gr/neaweb/neafile.print_unique?e=A&f=16061&m=P02&aa=1</URL></REF>


Article

<CATEGORY>vin09</CATEGORY>

 <H2></H2><H2>Ο ντετέκτιβ
</H2>
<AUTHOR>ΣΤΑΜΑΤΗΣ ΦΑΣΟΥΛΗΣ</AUTHOR>

Τη Λάρισα την γνωρίσαμε τηλεοπτικά από τις μεγάλες αυτές συγκεντρώσεις των
αφιονισμένων χριστιανών που ο ένας έβριζε, έδερνε, προπηλάκιζε και ξεφτίλιζε
τον μητροπολίτη του άλλου.

Αργότερα, και χωρίς να σταματήσουν οι διωγμοί των χριστιανών από χριστιανούς,
άρχισε ο μεγάλος αποκλεισμός των αγροτών με τα τρακτέρ στις εθνικές οδούς, τα
φορτηγά να βρίζουνε, τον κόσμο να τρελαίνεται και την κυβέρνηση να σκάει λάστιχα.

Από προχθές, και υπό την αιγίδα του Σκάι, ο τηλεοπτικός όχλος της χώρας
γνώρισε και μια άλλη πιο αμαρτωλή σελίδα της πόλης. «Τα όργια της οδού
Μανδηλαρά» θα μπορούσε να ήταν ο τίτλος ταινίας σκληρού πορνό αν το όνομα του
Μανδηλαρά δεν ξύπναγε άλλες εικόνες και άλλες μνήμες.

Δεν θέλω να σχολιάσω αυτό καθαυτό το γεγονός γιατί το βρίσκω σχεδόν σεμνό και
ανάλατο σε σχέση με τον τρόπο περιγραφής του από τα μέσα ενημέρωσης. Διαβάζω
την εφημερίδα και μένω εμβρόντητος με φράσεις όπως: «Μύησαν στα όργιά τους και
νεαρούς που τους έβγαζαν από τον δρόμο του φροντιστηρίου και των σπουδών
τους...», (εγώ ήξερα τον δρόμο του Θεού, τον δρόμο του κόμματος, αυτόν του
φροντιστηρίου πάλι τι να πεις) και μετά παρακάτω «Οι σαραντάρες έδειχναν
προτίμηση στους παιδαράδες και τους αντάμειβαν με στοματικό έρωτα» (Τους
αντάμειβαν για ποιο πράγμα;) και «Είχαν στρατολογήσει τριάντα νεαρούς από
δεκαεννέα έως είκοσι πέντε ετών (τα τσαμένα τα αθώα)... και όλα αυτά κάτω από
την μύτη των υπολοίπων ενοίκων της συγκεκριμένης πολυκατοικίας της οδού
Μανδηλαρά», επισημαίνει ο κ. Θαλασσινός, ο ντετέκτιβ.

Θυμάμαι τον άλλον, τον «Θοδωράκη τον ντετέκτιβ» στο «Τέλος της μικρής μας
πόλης», του ξεχασμένου σχεδόν και πολύ αγαπημένου μου Δημήτρη Χατζή, που
ψάχνοντας τον ένοχο (όχι, δεν έβαλε κασέτες, δεν έκρυψε βιντεοκάμερες στις
κρεβατοκάμαρες) έκανε μόνος του μιαν «αναπαράσταση». Ντύθηκε το θύμα κι
επανέλαβε τις τελευταίες του κινήσεις, και σκόνταψε πισωπατώντας στο σκοτάδι
κι έπεσε κι αυτός όπως το θύμα. Έπεσε στη μαύρη τρύπα. Στο πηγάδι, για να
καταλάβει πως ναι, αυτή η τρύπα που χάσκει στη μέση της πόλης, αυτή η ίδια η
πόλη, είναι που σκοτώνει τα παιδιά της. Αυτή η ίδια η πόλη είναι ο δολοφόνος.

Στην επαρχία οι ποιητές αυτοκτονούν, οι κυρίες ξενοπηδιούνται και οι άντρες
σκοτώνονται στη δουλειά για να τα χοντροκονομήσουνε.

Στην επαρχία ο καθένας είναι ελεύθερος να διαλέξει τον θάνατο τον προσωπικό του.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16061P022</ED>
<ID>
ID:130501

</ID><URL>http://ta-nea.dolnet.gr/neaweb/neafile.print_unique?e=A&f=16061&m=P02&aa=2</URL></REF>


Article

<CATEGORY>vin09</CATEGORY>

 <H2>Το κλαρίνο που... μιλάει
</H2>
<AUTHOR>Χ.Π.</AUTHOR>

Ο Μάνος Αχαλινωτόπουλος

Είναι η «μοίρα» της πλειοψηφίας των μουσικών στην Ελλάδα. Να είναι αυτοί που
«στηρίζουν» κάποιους άλλους. Αυτοί που παίζουν στα μετόπισθεν. Τελευταία
βέβαια κάπως αρχίζουμε να ξεφεύγουμε από το γνωστό κλισέ και ακόμη και μεγάλες
εταιρείεςs παίρνουν το ρίσκο να παρουσιάσουν κάποιους δεξιοτέχνες που αξίζει
τον κόπο να ξέρουμε το όνομά τους. Ο Μάνος Αχαλινωτόπουλος είναι ένα από τα
πιο δυνατά κλαρίνα της νεώτερης γενιάς. Τελευταία τον είδαμε στις εμφανίσεις
του Σαββόπουλου στο «Μετρό», παλιότερα με τους «Ίασις» στις «Γραμμές» και στην
Ιερά Οδό, σε πολλά οπισθόφυλλα δίσκων στις ηχογραφήσεις γνωστών καλλιτεχνών.
Χθες ο Μάνος Αχαλινωτόπουλος βρέθηκε στο Half Note για να υποστηρίξει (για
πρώτη φορά) την δική του δουλειά, τον «Υάκινθο» (Sony), ένα δίσκο με
ορχηστρικά κομμάτια (εκτός από ένα που το ερμηνεύει ο Αλέξης Παρχαρίδης) στα
οποία συνεργάστηκαν ορισμένοι από τους καλύτερους μουσικούς (Dinkjian,
Ανδρέου, Κιουρτσόγλου, Περσίδης, Βαβάτσικας, Καρύπης, Κούρτης, Σιδηροκαστρίτης
κ.ά) Γιατί έγινε η παρουσίαση στο Half Note της τζαζ; Άμα ακούσετε το κλαρίνο
του Αχαλινωτόπουλου θα καταλάβετε...

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16061P023</ED>
<ID>
ID:130536

</ID><URL>http://ta-nea.dolnet.gr/neaweb/neafile.print_unique?e=A&f=16061&m=P02&aa=3</URL></REF>


Article

<CATEGORY>vin09</CATEGORY>

 <H2>Ηλεκτρονικός πολιτισμός
</H2><H2></H2>
<AUTHOR>Π.Κ.</AUTHOR>

Πεντέμισι χιλιάδες επισκέψεις δέχθηκε την περασμένη εβδομάδα ο κόμβος του
υπουργείου Πολιτισμού στο Ίντερνετ. Δηλαδή, πεντέμισι χιλιάδες «κλικ», που το
καθένα τους ισοδυναμεί με το γύρισμα μιας σελίδας από τις δέκα χιλιάδες
σελίδες του ηλεκτρονικού κειμένου που συγκεντρώνει μέχρι στιγμής ο Οδυσσέας.
Οι περισσότερες από αυτές τις επισκέψεις ήρθαν από τις ΗΠΑ, όπου φοιτητές και
σπουδαστές παίζουν στα δάχτυλα την πληροφορική και αναζητούν βοήθεια για
διάφορες εργασίες τους. Ακολουθούν ο Καναδάς, η Μεγάλη Βρετανία κ.ά. Το
σημαντικό που κρύβει ο Οδυσσέας ­ έτσι λέγεται ο κόμβος ­ είναι ότι διαρκώς
εμπλουτίζεται. Όχι μόνο με πληροφορίες και εικόνες από τα μουσεία, τα μνημεία,
τις μεγάλες εκθέσεις, αλλά και από πάσης λογής και φύσεως πληροφορία περί των
φορέων και πρωτοβουλιών του υπουργείου Πολιτισμού. Είναι μια πλήρης ατζέντα
που μπορεί λ.χ. να σας πληροφορήσει πού και πότε οργανώνονται εκπαιδευτικά
προγράμματα, τι περιλαμβάνουν, μαζί με το τηλέφωνο και τη διεύθυνση, ώστε να
μπορείτε εύκολα να κλείσετε μια θέση.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16061P024</ED>
<ID>
ID:130560

</ID><URL>http://ta-nea.dolnet.gr/neaweb/neafile.print_unique?e=A&f=16061&m=P02&aa=4</URL></REF>


Article

<CATEGORY>vin09</CATEGORY>

 <H2>Για τη νέα σινε-γενιά
</H2>
<AUTHOR>Π.Θ.Κ.</AUTHOR>

Κάλλιο αργά παρά ποτέ... Σε μια προσπάθεια να αναπτυχθεί «η αισθητική αγωγή»
των παιδιών και των νέων εκτός θεάτρου, μουσικής και εικαστικών, η Γενική
Γραμματεία Νέας Γενιάς επιχειρεί για πρώτη φορά μέσα από συγκεκριμένο
πρόγραμμα να κάνει τα παιδιά και τους νέους να κατανοήσουν την αλληλεπίδραση
εικόνας και ήχου, κινηματογράφου και μουσικής. Πρώτη ταινία που θα επιχειρήσει
να μιλήσει διαφορετικά στα νέα παιδιά ­ Ε', Στ' Δημοτικού και Α', Β' Γυμνασίου
­ θα είναι «Τα φώτα της πόλης» του Τσάρλι Τσάπλιν, που με συνοδεία ζωντανής
μουσικής από την ομάδα του Νίκου Τουλιάτου άρχισε από χθες να λειτουργεί στο
θέατρο της Γενικής Γραμματείας Νέας Γενιάς, Αχαρνών 417. Όμορφη πρωτοβουλία,
με απώτερο σκοπό να «δοθεί στα παιδιά το ερέθισμα να δοκιμάσουν και τα ίδια να
δώσουν "ήχο" σε μια εικόνα-ιστορία».

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16061P025</ED>
<ID>
ID:130574

</ID><URL>http://ta-nea.dolnet.gr/neaweb/neafile.print_unique?e=A&f=16061&m=P02&aa=5</URL></REF>


Article

<CATEGORY>vin09</CATEGORY>

 <H2>Ο ορίζοντας του Χρήστου
</H2>
<AUTHOR>Μ.Χ.</AUTHOR>

Ο Χρήστος Βακαλόπουλος

Ήταν αυτό το αστείρευτο ανατρεπτικό χιούμορ του. Ήταν η απίθανη φαντασία του.
Ήταν η οξυδέρκειά του και τα καίρια σχόλιά του για όλους τους τομείς της
κοινωνικής και καλλιτεχνικής έκφρασης. Ήταν η φωνή του στις μουσικές εκπομπές,
οι κριτικές του για κινηματογραφικές ταινίες, οι αστραφτερές ιδέες του, η
ανεξαρτησία του πνεύματός του, οι ανησυχίες του, η ανατρεπτική του φύση. Ο
Χρήστος Βακαλόπουλος σημάδευε όσους γνώριζε και σφράγιζε ό,τι έκανε. Εκπομπές,
συνεργασίες σε περιοδικά, σενάρια, ταινίες, μυθιστορήματα. Ήταν απ' αυτούς που
δεν χρειάζονταν κορόνες, δεν κατέφευγαν σε μεγάλα λόγια. Γι' αυτό και οι φίλοι
του, που έσπευσαν το Σάββατο το πρωί στην εκδήλωση που έγινε στη μνήμη του,
κράτησαν τόνους χαμηλούς. Κι ας τους έπνιγε η συγκίνηση. Ο Ηλίας Κανέλλης
έκανε το πορτρέτο του, ο Ν.Δ. Τριανταφυλλόπουλος το συμπλήρωσε, ο Χάρης
Βλαβιανός απήγγειλε δύο ποιήματά του στη μνήμη του, η Όλια Λαζαρίδου διάβασε
αποσπάσματα από τη «Γραμμή του ορίζοντος» ­ όπου όλοι ξεκαρδίστηκαν ­ και
προβλήθηκαν σκηνές από ταινίες του. Η ειρωνεία είναι ότι αυτήν την εκδήλωση
την είχε προετοιμάσει ολόκληρη ο πατέρας του. Που όμως πέθανε πριν από μία
εβδομάδα. Πέντε ακριβώς χρόνια μετά τον γιο του... Τουλάχιστον, είπαν όλοι
μετά την εκδήλωση, θα ήταν και οι δυο τους πολύ ευχαριστημένοι.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16061P026</ED>
<ID>
ID:130581

</ID><URL>http://ta-nea.dolnet.gr/neaweb/neafile.print_unique?e=A&f=16061&m=P02&aa=6</URL></REF>


Article

<CATEGORY>vin09</CATEGORY>

 <H5>ΕΚΡΗΞΗ ΤΟΥ ΚΑΖΑΝΤΖΙΔΗ ΚΑΤΑ ΝΙΚΟΛΟΠΟΥΛΟΥ ΣΤΟ ΔΙΚΑΣΤΗΡΙΟ
</H5><H5>Μια κόντρα 19 χρόνων!
</H5><H2>Στέλιος μαινόμενος
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ - ΜΙΝΑ ΜΟΥΣΤΑΚΑ</AUTHOR>

<H3>Στέλιος Καζαντζίδης - Χρήστος Νικολόπουλος: Δύο αδελφικοί φίλοι και χρόνια
συνεργάτες, που μετά τη χθεσινή επεισοδιακή δίκη έγιναν οι χειρότεροι εχθροί.
Ο ένας δεν θέλει ούτε καν να ακούει το όνομα του άλλου. Και από ό,τι φαίνεται,
η δικαστική διαμάχη είναι ακόμη στην αρχή. Χθες ήταν το πρώτο μέρος της
μονομαχίας των δύο αντιπάλων. «Πουλημένα τομάρια», «χαφιές των Εβραίων» και
«συμμορίτες» ήταν οι ηπιότεροι χαρακτηρισμοί που ακούστηκαν στο δικαστήριο
στις στιγμές έκρηξης του Στέλιου Καζαντζίδη.
</H3>
Ένας φίλος του Στέλιου Καζαντζίδη προσπαθεί να τον κρατήσει, ενώ ο Χρήστος
Νικολόπουλος στην κατάθεσή του ζητά την προστασία του δικαστηρίου

Οι κατά διαστήματα εξάρσεις του Στέλιου Καζαντζίδη με φράσεις προσβλητικές για
την προσωπικότητα του Χρήστου Νικολόπουλου και οι έντονες αποδοκιμασίες για το
πρόσωπο του συνθέτη από τους θαυμαστές του λαϊκού τραγουδιστή, που είχαν
κατακλύσει τη δικαστική αίθουσα, έδωσαν το στίγμα της χθεσινής πολύωρης
αντιδικίας ανάμεσα στους δύο καλλιτέχνες. Και αυτή ήταν η αιτία που η
ακροαματική διαδικασία ξέφυγε από τα δικονομικά όρια και δύο φορές ο πρόεδρος
του δικαστηρίου κ. Πινακούλιας αναγκάστηκε να διακόψει τη δίκη για να
ηρεμήσουν τα πνεύματα. Έφτασε μάλιστα στο σημείο, αγανακτισμένος πια, να
προειδοποιήσει πως «εάν δεν σταματήσουν τα έκτροπα θα λάβω αυστηρά μέτρα».
Ωστόσο, ακόμη και αυτή η προειδοποίηση του προέδρου, ο οποίος ­ κατά γενική
ομολογία ­ ήταν αρκετά ανεκτικός και προς τις δύο πλευρές, παραβιάστηκε κατά κόρον.

Ο Στέλιος Καζαντζίδης, που συνοδευόταν από τη γυναίκα του Βάσω, και ο Χρήστος
Νικολόπουλος είχαν «καταλάβει» εκ διαμέτρου αντίθετες θέσεις στην ίδια
δικαστική αίθουσα. Δεν ήθελε ο ένας να βλέπει τον άλλον. Όταν έφτασε η σειρά
της δικής τους υπόθεσης και δήλωσαν «παρών» άρχισαν αμέσως και οι εκρήξεις του
Στέλιου Καζαντζίδη.

Αφορμή γι' αυτό στάθηκε η αναφορά του πληρεξούσιου δικηγόρου τού Χρ.
Νικολόπουλου κ. Βασίλη Καπερνάρου για μεθοδευμένη κίνηση από την πλευρά
τοπικού τηλεοπτικού σταθμού, που εδώ και μέρες καλούσε τους θαυμαστές του
Στέλιου Καζαντζίδη να βρεθούν στα δικαστήρια.

Ήταν η στιγμή που ο Στέλιος Καζαντζίδης σε έκρυθμη κατάσταση τινάχτηκε από τη
θέση του και παρά τις προσπάθειες των δικών του ανθρώπων να τον συγκρατήσουν,
άρχισε να φωνάζει: «Να μας το αποδείξουν αυτό που λένε. Μία ζωή έτσι
δουλεύετε. Θέλετε να με καταστρέψετε. Να εξαφανίσετε τον Καζαντζίδη και το
λαϊκό τραγούδι. Τριανταπέντε χρόνια τα βάζετε μαζί μου και εγώ ανεβαίνω τον
δικό μου Γολγοθά».

Στο σημείο αυτό ο πρόεδρος διέκοψε για λίγο τη δίκη με την ελπίδα πως όταν θα
επέστρεφε όλα θα κυλούσαν ήρεμα. Έτσι και έγινε, αλλά για λίγο μόνο.

Είχε φτάσει η ώρα που ο Χρήστος Νικολόπουλος άρχισε να καταθέτει. «Με βρίζει
με με ακατονόμαστες εκφράσεις μέσα από έντυπα και την τηλεόραση τα τελευταία
2-3 χρόνια. Αυτά γίνονται πάντα εν όψει της κυκλοφορίας ενός νέου δίσκου του.
Έβρισε ακόμη και τη μητέρα και τον πατέρα μου, οι οποίοι δεν έχουν σχέση με
την ιστορία αυτή».

Ο Χρ. Νικολόπουλος αναφερόμενος στην επίμαχη συνέντευξη του Στέλιου Καζαντζίδη
στον τηλεοπτικό σταθμό Antenna, τον περασμένο Νοέμβριο, είπε ότι «επρόκειτο
για στημένη ιστορία που σκοπό είχε να με κατασυκοφαντήσει. Ειπώθηκαν απίθανα
πράγματα χωρίς την άδειά μου. Εγώ όμως υπηρετώ επί 35 χρόνια το λαϊκό
τραγούδι, που είναι κομμάτι του ελληνικού πολιτισμού». Και πρόσθεσε πως είναι
η πρώτη φορά που κατέφυγε στην Δικαιοσύνη για να προστατεύσει την
επαγγελματική του υπόσταση. «Έκανα υπομονή ­ είπε ο Χρ. Νικολόπουλος ­ τόσα
χρόνια που με βρίζει περιμένοντας να ωριμάσει. Είχα την ελπίδα πως
μεγαλώνοντας θα λογικευτεί...».

Η τελευταία παρατήρηση του συνθέτη ήταν η σταγόνα που ξεχείλισε το ποτήρι. Ο
Στέλιος Καζαντζίδης, που έμοιαζε να είναι εκτός ελέγχου, εξαπέλυσε νέα επίθεση
κατά του Χρήστου Νικολόπουλου, ο οποίος δεν αντέδρασε σε καμία στιγμή.
«Ντρέπομαι ειλικρινά για ό,τι έχω κάνει γι' αυτόν. Έφτασε από το χωριό του
στην Αθήνα με μία καραβάνα και με τη φωνή μου έχτισε παλάτια. Τον ακούω να
μιλάει τόση ώρα και δεν ντρέπεται το δικαστήριο με τα ψέματα που λέει. Δύο
χρόνια ζωής μου έχει δώσει. Θέλουν να σέρνεται το λαϊκό τραγούδι».

«Πες του κι άλλα», φώναζε το συγκεντρωμένο ακροατήριο, που ξεσπούσε σε
χειροκροτήματα κάθε φορά που ο Στέλιος Καζαντζίδης τα 'βαζε με τον Νικολόπουλο.

«Ποιοι είναι αυτοί που θα τα βάλουν μαζί μου; Εγώ εκπροσωπώ την Ελλάδα»,
συνέχισε ο Καζαντζίδης. Νέα χειροκροτήματα και νέα δεκάλεπτη διακοπή.

«Μία αλήθεια να έλεγες μόνο», είπε απευθυνόμενος με οργή προς τον συνθέτη. Και
όταν ο πρόεδρος επανήλθε στην έδρα είπε στην πληρεξούσιο δικηγόρο τού
τραγουδιστή κ. Αΐντα Τζαβέλλα πως ο πελάτης της θα έπρεπε να είναι πιο
ευπρεπής. «Είναι τριάντα χρόνια θυμωμένος», αντέταξε εκείνη και ζήτησε
συγγνώμη για τη συμπεριφορά του.

Ο Χρήστος Νικολόπουλος ενοχλημένος από τις αντιδράσεις του κόσμου και
φοβούμενος ακόμη και για τη σωματική του ακεραιότητα ζήτησε αστυνομική
προστασία, όπως και έγινε. Αστυνομικοί έφτασαν αμέσως στη δικαστική αίθουσα
και σχημάτισαν αλυσίδα προστασίας κατά μήκος του διαδρόμου. Επίκεντρο της
διαμάχης ανάμεσα στους δύο δημιουργούς ήταν σκληρές εκφράσεις που στο παρελθόν
είδαν το φως της δημοσιότητας μέσω του Τύπου. Κατά πόσο αυτές οι εκφράσεις,
όπως «μοιρολάτρης», «εσωστρεφής», «μυθοπλάστης», «τεμπέλης», «κλέφτης» (εις
βάρος του Καζαντζίδη) και «αχάριστος», «ψεύτης» «νιώθω αηδία» (εις βάρος του
Νικολόπουλου) είναι συκοφαντικές. Αυτό είναι, εξάλλου, και το αντικείμενο της
δικαστικής διαμάχης που απασχόλησε στο μεγαλύτερο διάστημα τη χθεσινή πολύωρη συζήτηση.

Ιδιαίτερα τεταμένη ήταν η ατμόσφαιρα στο δικαστήριο όταν η πλευρά του Χρήστου
Νικολόπουλου άνοιξε το κεφάλαιο «κλεμμένα τραγούδια», κατηγορώντας τον Στέλιο
Καζαντζίδη ότι δεν είναι ο δημιουργός περίπου σαράντα τραγουδιών τα οποία
φέρουν την υπογραφή του. Ανάμεσα σε αυτά ανέφερε ότι είναι το «Υπάρχω», τη
δημιουργία του οποίου ο Στέλιος Καζαντζίδης απέδωσε στον εκλιπόντα συνθέτη Τσελέπη.

Τη σκυτάλη στο βήμα του μάρτυρα μετά τον Χρήστο Νικολόπουλο πήρε ο επί χρόνια
φίλος του Καζαντζίδη, Νίκος Τζανιδάκης, ο οποίος επισήμανε ότι «ο Νικολόπουλος
είναι ο μοναδικός Έλληνας που πήγε τον πνευματικό του πατέρα στο δικαστήριο».

Ακολούθησε ο διευθυντής ειδήσεων του Antenna κ. Κώστας Σπυρόπουλος, ο οποίος
κατέθεσε ότι ο σταθμός έκανε άψογα τη δουλειά του σύμφωνα με τους κανόνες της
δημοσιογραφικής δεοντολογίας. Ο τελευταίος μάρτυρας, Θωμάς Μαυρόπουλος
(μουσικός), υποστήριξε πως «ο Χρήστος Νικολόπουλος έχει προκληθεί και στο
παρελθόν από τον Καζαντζίδη, και εμείς τον παροτρύναμε να προσφύγει στη Δικαιοσύνη».

Πρώτος αποχώρησε από τα δικαστήρια ο Στέλιος Καζαντζίδης και μπροστά στις
τηλεοπτικές κάμερες δήλωσε για τον Νικολόπουλο: «Ούτε στην κηδεία μου δεν θέλω
να έρθει». Λίγα λεπτά αργότερα, ο Χρήστος Νικολόπουλος συνοδευόμενος από τους
αστυνομικούς δήλωσε με τη σειρά του: «Μας έδειξε τον χαρακτήρα του ο
Καζαντζίδης. Δυστυχώς, δεν σεβάστηκε ούτε το δικαστήριο. Ζήτησα από τη
Δικαιοσύνη να με προστατεύσει από τις ύβρεις που εκτοξεύει εναντίον μου».

Ο πρόεδρος του δικαστηρίου έδωσε προθεσμία έως το μεσημέρι της Πέμπτης να
καταθέσουν οι δικηγόροι τις προτάσεις τους, ενώ η απόφαση αναμένεται να
εκδοθεί τις επόμενες μέρες.

Κρατάει χρόνια αυτή η κόντρα ανάμεσα στον Στέλιο Καζαντζίδη και τον Χρήστο
Νικολόπουλο. Τα πρώτα σύννεφα που έφεραν τη μεγάλη κόντρα εμφανίστηκαν το 1979
για δύο λόγους: Ο πρώτος ήταν κάποιες συζητήσεις ή διαφορές που είχε ο Στέλιος
Καζαντζίδης με κάποιους χρηματοδότες εταιρείας οινοπνευματωδών ποτών στον Βόλο
που είχε αναλάβει την παραγωγή του ούζου «Υπάρχω», ο τίτλος του οποίου
προερχόταν από το γνωστό έργο των Καζαντζίδη - Νικολόπουλου και Πυθαγόρα. Ο
δεύτερος λόγος ήταν ότι ο Χρήστος Νικολόπουλος τον ίδιο καιρό είχε πει στον
Στέλιο Καζαντζίδη ­ που στο μεταξύ είχε αποχωρήσει από την δισκογραφία τρία
χρόνια ­ ότι πρέπει να κάνει μια προσπάθεια και να τα ξαναβρεί με την εταιρεία
Μίνως Μάτσας, για να αρχίσει να ξανατραγουδά. Ο Στέλιος Καζαντζίδης το θεώρησε
προσβολή και από τότε χάλασαν οι σχέσεις τους.

Αυτή η κόντρα κράτησε δέκα ολόκληρα χρόνια. Το 1989 ο Στέλιος Καζαντζίδης με
τον Χρήστο Νικολόπουλο ξαναμίλησαν και έδωσαν πάλι τα χέρια μέσα στο στούντιο
του συνθέτη, όπου ο Στέλιος Καζαντζίδης ηχογραφούσε έναν διπλό δίσκο με παλιά
λαϊκά τραγούδια γνωστών δημιουργών με τίτλο «Ό,τι δεν είπα». Απο τότε
ξαναλειτούργησαν και πάλι οι οικογενειακές επαφές, Νέα Κηφισιά - Άνω Πεύκη,
συζητήσεις επί συζητήσεων για ενδεχόμενες μεγάλες συναυλίες και επεκτάθηκαν
αυτές οι σχέσεις και στον Άγιο Κωνσταντίνο, με ψαρέματα και διακοπές.

Το καλοκαίρι του 1992 αρχίζουν οι διεργασίες για τη δημιουργία του νέου δίσκου
Καζαντζίδη - Νικολόπουλου «Βραδιάζει». Η κυκλοφορία και η επιτυχία αυτής της
δουλειάς έφερνε έναν άνεμο για νέα συνεργασία, η οποία δεν ήρθε ποτέ. Τρία
χρόνια αργότερα ο Χρήστος Νικολόπουλος γύρισε έναν προσωπικό του δίσκο και
ζήτησε από τον Στέλιο Καζαντζίδη να συμμετέχει μ' ένα τραγούδι. Αρχικά ο
Στέλιος Καζαντζίδης είπε ναι, αλλά όταν επρόκειτο να μπει στο στούντιο και
πληροφορήθηκε ότι η εταιρεία θα ήταν η Μίνως, αρνήθηκε στον Χρήστο
Νικολόπουλο, ο οποίος και αντέδρασε λέγοντας ότι «Σε μένα δεν λες ένα
τραγούδι, Στέλιο;» και ο Στέλιος απάντησε «στην εταιρεία αυτή ποτέ».

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: P03</CAT>
<ED>
Κωδικός άρθρου: A16061P031</ED>
<ID>
ID:130459

</ID><URL>http://ta-nea.dolnet.gr/neaweb/neafile.print_unique?e=A&f=16061&m=P03&aa=1</URL></REF>


Article

<CATEGORY>vin09</CATEGORY>

 <H2>Η μνήμη μύριζε βανίλια
</H2>
<AUTHOR>ΚΩΣΤΑΣ ΜΟΥΡΣΕΛΑΣ</AUTHOR>

Λίτσα: Η γυναίκα του Λάμπρου Φωτεινού, διευθυντή στο ελληνικό
υποκατάστημα της γερμανικής Licht. Χίπισσα άλλοτε, παραλίγο να ερωτευτεί τον
κατοπινό συγγραφέα Γιάννη Καλλία, συνειδητοποιεί σήμερα πως φέρθηκε σαν δειλή
μικροαστή και συμβιβάστηκε.

Αποστόλης: Ο ντετέκτιβ, που η Λίτσα έχει βάλει να παρακολουθεί τον
άντρα της.

Σίσσυ: Η 18χρονη κόρη της Λίτσας και του Φωτεινού.

Λεβίδης: Ο καναλάρχης που τον πυροβόλησαν στα πόδια και που
διαπραγματεύεται στα κρυφά να αποκτήσει τον έλεγχο της (ελληνικής) Licht.

Χατζής: Ο υποδιευθυντής της Licht, που έχει μια κρυφή σχέση με την
ιδιαιτέρα του Φωτεινού, την Ανίνα.

Γιάννης Καλλίας: Ο παροπλισμένος και αλητόβιος συγγραφέας, που αναζητεί
την έμπνευση, όπως ο φίλος του ο Φωτεινός αναζητεί τον έρωτα.

Τρεις μέρες είχαν περάσει μετά από εκείνο το απίστευτο τηλεφώνημα του
Αποστόλη, με τις απίστευτες πληροφορίες για τον ανεκδιήγητο άνδρα της και
μόλις τώρα άρχισε να συνειδητοποιεί την κατάστασή της. Η πρώτη αντίδρασή της
ήταν να πάει ν' ανοίξει το ψυγείο. Δεν ήθελε ούτε να σκεφτεί τίποτα ούτε να
κάνει τίποτα· «προς Θεού καμιά κίνηση, καμιά σκέψη, πρώτα να συνέλθω».

Κρατούσε λοιπόν ανοιχτή την πόρτα του ψυγείου και κοιτούσε τα ράφια του.
Γεμάτα μέχρι σκασμού. Η οικογένεια Φωτεινού έτρωγε καλά ­ εκτός από τη Σίσσυ
τους βέβαια. Αυτή δεν ήθελε να φτάσει ποτέ στην κατάντια και στα κιλά της
μαμάς της. Όσο την έβλεπε χοντρή και μπουλούκα, τόσο βεβαιωνόταν πόσο αναγκαίο
τής ήταν να διατηρήσει τις ποθητές αναλογίες της.

Εν τω μεταξύ, η πόρτα του ψυγείου συνέχιζε να μένει ανοιχτή και η Λίτσα
συνέχιζε να κοιτάζει τα ράφια του. Ήταν απ' αυτά τα τεράστια δίπορτα ψυγεία
που χωρούσαν ένα ολόκληρο μίνι μάρκετ και βάλε.

Κατ' αρχήν ήθελε να εκδικηθεί τον εαυτό της. Πόσα κιλά έχει παραπάνω; Δέκα;
Δεκαπέντε; Θα τα κάνει είκοσι πέντε, θα τρώει, θα τρώει, να σκάσει, να
τελειώνει μια ώρα νωρίτερα μ' αυτήν την κωλοζωή. Το παραδέχεται, τα 'κανε
θάλασσα. Δεν σεβάστηκε τη ζωή της, δεν της έδειξε καμιά εκτίμηση, καμιά αγάπη,
λες και την είχε δανειστεί, λες και δεν της ανήκει, λες και δεν είναι δική
της. «Σκατά, σκατά· ούτε για τα σκουπίδια να ήταν η ζωή μου· της φέρθηκα
επιπόλαια και γελοία».

Εν τω μεταξύ είχε βγάλει στο τραπέζι ένα ολόκληρο ταψί γαλακτομπούρεκα. Της τα
'χε φέρει το πρωί η Κοραλλία ­ τη θυμάστε; Κάθε φορά που έπαιρνε τη μηνιαία
διατροφή της από τον κύριο Πανταζόπουλο, τον πρώην άντρα της, ανέβαινε από τον
πρώτο όροφο στον δεύτερο, να της το προσφέρει «να σε γλυκάνω Μπαμπούσκα μου,
γιατί είσαι η μόνη απ' αυτήν την κολασμένη πολυκατοικία που μου
συμπαραστάθηκε. Καλά τη βάφτισε η κόρη σου, το μοναστήρι της Αγίας Παρασκευής.
Α, ναι, όχι η κόρη σου, η φίλη της· μόνο βέβαια μοναστήρι που δεν είναι. Όλοι
οι κολασμένοι της υφηλίου εδώ μαζεύτηκαν. Μια βόμβα χρειάζεται να τους
τινάξεις όλους στον αέρα· ν' απουσιάζουμε εμείς βέβαια· και τα παιδιά μας».

Είχε τώρα μπροστά της η Λίτσα το ταψί της Κοραλλίας και σχεδόν άκουγε ακόμα τη
φωνή της στ' αυτιά της. Το είχε τοποθετήσει στο κέντρο του τραπεζιού και το
κοιτούσε. Δώδεκα κομμάτια ­ τα μέτρησε ­ λαχταριστά, ροδοκόκκινα· μύριζαν και βανίλια.

Όχι, η Λίτσα δεν σεβάστηκε καθόλου τη ζωή της. Πρώτα πρώτα, φέρθηκε πρόστυχα
στον Καλλία, τον Γιάννη Καλλία.

Πρόκειται για μια ιστορία που όλοι θέλουν να την ξεχάσουν, για διαφορετικούς
λόγους ο καθένας, και όλοι φυσικά τη θυμούνται. Γεγονός είναι πως δεν συμφέρει
σε κανέναν να την θυμάται και κυρίως στη Λίτσα, μια και αυτή είναι που έπαιξε
τον πιο κάλπικο ρόλο, να το παραδεχθούμε. Τον πούλησε κανονικά τότε τον Καλλία
της, κανονικότατα.

Φυσικά, όλοι ξεγελάστηκαν, γιατί όταν η Λίτσα γνώρισε τον Φωτεινό, στο
Αμβούργο, πίστεψαν πως ήταν και ο πρώτος άντρας στη ζωή της και όλοι φυσικά
αγνοούσαν ότι ο Φωτεινός δεν ήταν ο πρώτος. Πρώτος ήταν ο Καλλίας.

Η Λίτσα, εν τω μεταξύ, είχε ήδη φάει το πρώτο κομμάτι του γαλακτομπούρεκου,
ενώ προσπαθούσε να θυμηθεί πώς άρχισε η ιστορία της με τον Καλλία, εκείνο το
Σαββατοκύριακο του 1972, στο υπόγειο της εξοχικής κατοικίας των γονιών της στο
Πόρτο Ράφτη, όταν συνέπεσε εκείνη τη μέρα να έχουν καλέσει και τη δεύτερη
εξαδέλφη του μπαμπά της, την κυρία Μαρίτσα με τον γιο της τον Γιαννάκη ­
καταλάβατε βέβαια ποιον Γιαννάκη εννοούμε ­ φυσικά τον Καλλία, φοιτητή τότε
της Παντείου, τρίτο ­ ίσως και τέταρτο ­ εξάδελφο της Λίτσας.

Παραμένει αδιευκρίνιστη η αιτία που κάθε τόσο ο μπαμπάς της Λίτσας επέμενε να
καλεί σε γουηκέντ αυτή την δεύτερη ­ ή τρίτη; ­ εξαδέλφη, παρ' ότι η μαμά είχε
έντονες αντιρρήσεις γι' αυτή την πρόσκληση. «Έλα τώρα Ασπασία, φτωχαδάκια
είναι, μη γίνεσαι κακιά ενώ δεν είσαι».

Όχι πως δεν εμπιστευόταν τον Ανδρόνικο ­ έτσι έλεγαν τον μπαμπά της Λίτσας ­
αλλά να, δεν της πήγαινε καθόλου αυτή η Μαρίτσα. Τη θεωρούσε και αρκετά
ελαφρών ηθών και αρκετά επιπόλαιη. Επιπλέον, τη φόβιζε και η επαναστατικότητα
του γιου της, που εν μέσω χούντας κατέβαινε στο υπόγειο και έβαζε στη διαπασών
το ραδιόφωνο για ν' ακούσει Μπι Μπι Σι. «Θα μας κάψει ο ανιψιός σου,
Ανδρόνικε», να του λέει συνεχώς η μαμά της Λίτσας. -«Έλα τώρα, μην
υπερβάλλεις, Ασπασία».

Ο λόγος βέβαια που ο νεαρός Καλλίας κατέβαινε στο υπόγειο και έβαζε στη
διαπασών το ραδιόφωνο δεν ήταν τόσο πατριωτικός και τόσο ανιδιοτελής. Ήξερε
πως σε λίγο θα τον ακολουθούσε η δεκαεπτάχρονη μακρινή εξαδέλφη, που της άρεσε
φοβερά να κουβεντιάζει μαζί του.

Η Λίτσα τρελαινόταν όντως ν' ακούει να της μιλά ο Καλλίας. Βέβαια και ο
Καλλίας, με τη σειρά του, τρελαινόταν να βλέπει τη Λίτσα να κάθεται απέναντί
του, με την κοντή της φουστίτσα.

Για τον Καλλία, η Λίτσα είχε τα ωραιότερα πόδια, τα ωραιότερα μαλλιά, τα
ωραιότερα μάτια, αλλά και για τη Λίτσα ο Καλλίας είχε τη γλυκύτερη φωνή και
ήταν ο εξυπνότερος νέος, ο μαγευτικότερος ομιλητής. Όταν μάλιστα εκείνο το
μοιραίο Σαββατοκύριακο της είπε ότι γράφει κιόλας και μάλιστα πως της έχει
αφιερώσει και το τελευταίο του διήγημα, επειδή η ίδια τού το ενέπνευσε ­ το
'χει φέρει και μαζί του ­ εκείνη, ενθουσιασμένη, του ζήτησε να της το διαβάσει
«αμέσως τώρα, εδώ». Και φυσικά ­ τι να κάνει; ­ αναγκάστηκε να της το διαβάσει.

Βέβαια, εύκολα καταλαβαίνει κανείς πως ούτε τότε ήταν ανιδιοτελής ο Καλλίας.
Ολοφάνερο πως είχε οργανώσει και είχε προβλέψει τα πάντα.

Πρώτα - πρώτα, στο διήγημα, περιέγραφε πως μια μαγική νύχτα η ηρωίδα του
παρέδωσε στον ήρωα τού διηγήματος σώμα και ψυχή. Ύστερα η διήγηση της σκηνής
αυτής τής παράδοσης έγινε με τόσο προκλητικές περιγραφές και τόσο τολμηρές
εκφράσεις, που και αγία να ήταν η Λίτσα, δεν θα άντεχε να μην εκδηλώσει το
θαυμασμό της. «Είσαι σπουδαίος, πολύ σπουδαίος», του είπε και τον φίλησε
κανονικά, στο στόμα. Όντως το διήγημα την είχε συναρπάσει.

Άλλωστε, να μην ξεχνάμε ότι η Λίτσα ήταν η απελευθερωμένη κοπέλα, ότι υπήρξε
κάποτε το γελαστό κορίτσι των λουλουδιών.

Πάντα η Λίτσα, όταν θυμάται τη σκηνή της παράδοσής της, παραδέχεται ότι
πράγματι η τέχνη προηγείται τής ζωής μια και η ερωτική πράξη εκείνης της
νύχτας παίχτηκε όπως ακριβώς την είχε σκηνοθετήσει στο διήγημά του ο Καλλίας.

Η Λίτσα, τρώγοντας το τρίτο γαλακτομπούρεκο, δεν ξέρει τι ήταν ακριβώς εκείνο
που της θύμισε τη γεύση εκείνου του πρώτου φιλιού στη ζωή της και πώς ­ «έλα
Θε μου» ­ μετά από τόσα χρόνια θυμήθηκε, στιγμή προς στιγμή, όλη την ερωτική
σκηνή που έζησε τότε με τον Καλλία, στο υπόγειο του εξοχικού της. Ίσως να
φταίει και η μυρωδιά της βανίλιας. Ναι, πάντα ο Καλλίας μύριζε βανίλια, γιατί
πάντα η μανούλα του τού έφτιαχνε τα συναρπαστικότερα γαλακτομπούρεκα και πάντα
όταν τους επισκέπτονταν τότε στο εξοχικό των γονιών της, τους έφερναν δώρο κι
ένα ταψί γαλακτομπούρεκα.

Αλλά τι κάθεται και θυμάται τώρα ­ «έλα Θεέ μου» ­ από το γαλακτομπούρεκο της
Κοραλλίας πού έφτασε.

Πάντως, στο τέταρτο κομμάτι, δεν ήξερε πια η Λίτσα αν η βανίλια που μύριζε
ήταν από την ανάμνηση της ερωτικής σκηνής ή από το γαλακτομπούρεκο που είχε
μπροστά της.

Γεγονός είναι πως η ανάμνηση ήταν τόσο δυνατή, τόσο έντονη ­ λες και την είχε
ζήσει μόλις χθες ­ που άρχισε ν' ακούει ακόμα και τους ψιθύρους εκείνης της
νύχτας, τις ανάσες τους, τα τριζόνια έξω στον κήπο, τη μάνα της να φωνάζει
«Λίτσα πού είσαι», σχεδόν μάλιστα άρχισε να μυρίζει και τον ιδρώτα του Καλλία
καθώς ήταν επάνω της και της φιλούσε το στήθος, τη ρώγα της... «Θε μου, δεν
αντέχω, δεν αντέχω, τι μ' έπιασε!».

Της πήγαινε η μυρωδιά του Καλλία, ο ιδρώτας του, η άχνα που έβγαζαν τα μάτια
του, γιατί ναι, παράξενο, τα μάτια του έβγαζαν μια άχνα, κάτι σαν ομίχλη και
μια λάμψη που διαπερνούσε την ομίχλη.

Ακόμα και τώρα, όταν καμιά φορά ο Λάμπρος έφερνε στο σπίτι τον Καλλία, πέθαινε
η Λίτσα, δεν ένιωθε καλά, έφευγε, κρυβόταν, απέφευγε να κάθεται κοντά του,
κάτι την έπιανε, ζαλιζόταν.

Η Λίτσα φταίει ­ το παραδέχεται ­ που υποβάθμιζε, τορπίλιζε πες, τη φιλία
Λάμπρου και Καλλία. Όχι, δεν τον ήθελε τον Καλλία δίπλα της, κοντά της, ένιωθε
παράξενα, ξυπνούσαν πράγματα μέσα της, ξυπνούσαν μνήμες, ενοχές, αμηχανίες.

Και να σκεφτείς, πως εκείνη η πρώτη φορά ήταν και η τελευταία που βρέθηκαν
μαζί, γιατί ακριβώς την άλλη μέρα, όταν γύρισαν σπίτι, μαμά και γιος,
πληροφορήθηκαν ότι χτες τη νύχτα έκαναν έφοδο στο σπίτι τους κάτι αστυνομικοί
­ κόντευαν να σπάσουν και την πόρτα ­ και ότι κανονικά θα πρέπει να
παρουσιασθεί στο Τμήμα.

Έτσι, κάπως πεζά και ηρωικά, έληξε η ερωτική ιστορία Λίτσας και Καλλία, έτσι
κάπως έδωσε η μάνα του και τις τελευταίες της οικονομίες για να αποκτήσει
πλαστό διαβατήριο ο Γιαννάκης της κι έτσι κάπως βρέθηκε το μεθεπόμενο πρωί στη
Γερμανία, να συνεχίσει σπουδές, αγώνες και το γράψιμο των υπόλοιπων βιβλίων του.

-Έλα Θε μου, ξαναείπε, σχεδόν δυνατά η Λίτσα, τι κάθομαι τώρα και θυμάμαι.
Καλά που δεν είναι σπίτι τα παιδιά.

Πράγματι, η ανάμνηση της ερωτικής σκηνής με τον Καλλία, την ερέθισε αφάνταστα,
μέχρι που την έπιασε μια ακατανίκητη επιθυμία να πάει να τον βρει, να
κουβεντιάσει μαζί του, να τα βάλουν κάτω, να βρουν τι έφταιξε τότε ­ αν και
βέβαια ξέρει ­ να του εξηγήσει τουλάχιστον ότι δεν έφταιξε τόσο αυτή, αλλά ο
πατέρας της που την επηρέασε λέγοντας συνεχώς ότι αυτός, ο Καλλίας, δεν έχει
κανένα μέλλον, ότι δεν θα ξαναεπιστρέψει ποτέ στην Ελλάδα, γιατί η χούντα θα
κρατήσει στον αιώνα τον άπαντα και ότι πάντα θα είναι υπό διωγμόν, να του πει
πως παρ' όλα αυτά, όταν ήρθε κι αυτή στη Γερμανία για σπουδές, επίτηδες
διάλεξε τη Γερμανία, αλλά ναι, θα το παραδεχθεί, πως τελικά φέρθηκε πρόστυχα
και συμφεροντολογικά, γιατί και όταν αργότερα τον συνάντησε, αντί να πέσει
στην αγκαλιά του, όπως θα έπρεπε, τρόμαξε έτσι όπως τον είδε, όπως κατάντησε ­
ένας χαρτοπαίχτης των καζίνων, ένας ξεπεσμένος και άφραγκος ­ τρόμαξε και το
'βαλε στα πόδια. Τι μέλλον θα είχε η σχέση τους, πόσο θ' άντεχε να κρατήσει η
ιστορία; Άλλωστε θα του πει, «εσύ μου γνώρισες τον Φωτεινό, εσύ τον έβαλες στη
ζωή μου, μην το ξεχνάς».

Αλλά ναι, του φέρθηκε πρόστυχα, τώρα το βλέπει ολοκάθαρα πια, το αναγνωρίζει.
Αυτή, το κορίτσι των λουλουδιών, αποδείχθηκε μικρή, δειλή, μικροαστή του
κερατά, που ήθελε εξασφάλιση, σύζυγο, γάμο, έναν επιτυχημένο, έναν με λεφτά,
με μέλλον.

Έτσι, όταν τον συνάντησε τότε με τον Φωτεινό, σε κείνο το μπαρ με τους
κόκκινους τοίχους, έκανε πως δεν έτρεξε ποτέ τίποτα μεταξύ τους ­ ο Φωτεινός
άλλωστε ποτέ δεν έμαθε γι' αυτή τη σχέση· ή έμαθε και προσποιείται πως δεν
ξέρει; ­ έκανε και πως δεν πολυθυμάται· «περασμένα ξεχασμένα» πρόλαβε και του
είπε, κάποια στιγμή που έμειναν μόνοι.

Θα βρει το θάρρος ­ πρέπει να το βρει ­ να του το πει καθαρά. «Δεν με
συνέφερες Καλλία, έτσι το 'βλεπα τότε, μια χρεωκοπημένη ιστορία σε θεωρούσα.
Αργότερα, όταν άρχισα να διαβάζω τα βιβλία σου, συγκινήθηκα, έβλεπα τον εαυτό
μου μέσα, έβλεπα που με έφτυνες, αλλά ήταν αργά πια, πολύ αργά. Ο Φωτεινός
είχε πια μπει για τα καλά στη ζωή μου».

Τώρα η Λίτσα θέλει να πεθάνει. Δεν αντέχει πια να παλεύει. Και προς τι; Να
κερδίσει τι; Να σώσει ή να περισώσει τι;

Ορίστε, τα γεγονότα εξελίσσονται ραγδαία κι αυτή κάθεται και τρώει
γαλακτομπούρεκα για να πεθάνει.

Είχε ήδη φάει και το έκτο, είχε πρηστεί ολόκληρη, το ένιωθε, θα σκάσει
πραγματικά, ένα ακόμα και σκάει. «Μα τι κάνω η ηλίθια», σκέφθηκε, «τι επιδιώκω;».

Χιλιάδες πράγματα άρχισαν τότε να δουλεύουν μέσα της. Από τη μια η βανίλια, οι
μνήμες, ο Καλλίας, μια αβάσταχτη επιθυμία να πάει να τον βρει, να τον
αγκαλιάσει, να τον πάρει ως διά μαγείας και να τρέξουν να πάνε στο εξοχικό, να
ξαναβρεθούν σε κείνο το υπόγειο, να κάνουν τον ίδιο έρωτα, εκείνο τον
συγκλονιστικό έρωτα ­ «έλα Θε μου, τι ονειρεύομαι!» ­ ενώ θ' ακούνε πάλι τα
τριζόνια και τις ανάσες της νύχτας, έξω στον κήπο. Αλήθεια πώς δεν τον
σκέφτηκε τότε για εραστή; Πώς δεν πήγε τότε το μυαλό της στον Καλλία και παρά
λίγο να ξεπέσει σε κείνον τον ηλίθιο κηπουρό τους; Από τη μια λοιπόν να
σκέφτεται όλα αυτά και από την άλλη τα γεγονότα να τρέχουν. Ο Λάμπρος
κινδυνεύει, το βλέπει καθαρά. Το λιγότερο είναι να χάσει τη δουλειά του, να
τον πετάξουν σαν στυμμένη λεμονόκουπα. Και του το είχε πει· από τη στιγμή που
ο Βόλφραν, η Licht, του 'στειλε ουρανοκατέβατο ως υποδιευθυντή τής εταιρείας
τον Χατζή και μάλιστα χωρίς να τον ρωτήσουν, φως φανάρι ότι κάποιοι άρχισαν να
του σκάβουν το λάκκο, ότι τον ξέγραψαν.

Ορίστε, ποιος είναι ο τύπος που οπλοφορεί και τον παρακολουθεί; Και τι
σατανικές συμπτώσεις είν' αυτές; Τραυματίζουν τον Λεβίδη ­ αλήθεια γιατί δεν
τον σκότωσαν; ­ του στέλνουν τον Χατζή και συγχρόνως παρακολουθούν και τον
ίδιο. Ποιος έχει συμφέρον να τον φάει; Και τι σύμπτωση ήταν πάλι αυτή, να
βρεθεί στο δρόμο του, έτσι ξαφνικά, αυτή η Εριφύλη για να του πάρει
συνέντευξη; Τι κρύβεται; Τι του ετοιμάζουν; Γιατί ο Χατζής ­ υποτίθεται καλός
φίλος ­ γιατί δεν του είπε για τις σχέσεις του με την Ανίνα; Το ξέρει; Τίνος
τα συμφέροντα λοιπόν εξυπηρετεί ο Χατζής; Εν τω μεταξύ να μην ξεχνάμε και το
πιθανό μίσος του εναντίον του Φωτεινού, γιατί κάποτε του βγήκε μπροστά. Αλλά
και τι σχέση θα μπορούσε να έχει ο Λεβίδης με τον Χατζή και τι ήταν πάλι αυτό
που είπε προχθές ο Βόλφραν στον Φωτεινό, αυτό το περί κινητής τηλεφωνίας; Και
το ξέρει ο Χατζής; Κάθησε μήπως και του φανέρωσε τα περί μυστικών συναντήσεων
που έχει ο ίδιος ο Φωτεινός με τον Κανέλλη της Telepan; Κάθησε και του
αποκάλυψε για το όνειρό του, να συμπράξει η Licht με την Telepan;

Άπειρα ερωτήματα και να μη μπορεί η Λίτσα να καθήσει να τα κουβεντιάσει με τον
άντρα της, διότι θα πρέπει να του αποκαλύψει και πώς τα ξέρει, ποιος την έχει
ενημερώσει ­ και τότε τι να του πει; Ότι έχει βάλει ντετέκτιβ να τον παρακολουθεί;

Με το έβδομο γαλακτομπούρεκο την έπιασε μια περίεργη αηδία. Αηδία για τη ζωή
της, για τις δειλίες της, για την κατάντια της.

Και στο κάτω κάτω, γιατί να θέλει να σώσει τον Φωτεινό; Τι της είναι, εδώ και
χρόνια; Τι ρόλο παίζει πια στη ζωή της; Αν ψάχνει αυτός να βρει αλλού τον
έρωτα, γιατί να μην ψάχνει κι αυτή; Γιατί δεν τρέχει στον Καλλία; Το ξέρει, το
διασθανόταν πως πάντα τον ήθελε και τη θέλει. Γιατί δεν ξαναγίνονται τα
αμέριμνα παιδιά των λουλουδιών; Γιατί κάθεται και τρώει και χοντραίνει; Γιατί
θέλει να πεθάνει; Γιατί δεν ξαναγίνεται η ποθητή γυναίκα του '80;

Μπροστά της είχε απομείνει το ταψί με τα υπόλοιπα πέντε γαλακτομπούρεκα. Το
κοιτάζει για λίγο, σαν να άκουσε κιόλας από κάπου μακριά, κάτι σαν μελωδία του
Τσιτσάνη, σαν να άκουσε τις ανάσες του Καλλία, τότε εκεί στο υπόγειο του Πόρτο
Ράφτη, σαν να ένιωσε και τα χείλια του να της πιπιλίζουν τη ρώγα της, σαν...
και τότε ασυναίσθητα, σχεδόν αφηρημένα, έφερε το ένα χέρι της ψηλά στο στήθος
­ το πέρασε μέσα από την μπλούζα, το σουτιέν και άρχισε να το χαϊδεύει απαλά,
τρυφερά ­ ενώ το άλλο, το σέρνει αργά στο τραπέζι προς το ταψί και απότομα,
αλλά ήρεμα και συγκρατημένα του δίνει μια και το πετάει στο πάτωμα. Εκείνη τη
στιγμή άρχισε να χτυπάει και το τηλέφωνο

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: P04</CAT>
<ED>
Κωδικός άρθρου: A16061P041</ED>
<ID>
ID:130460

</ID><URL>http://ta-nea.dolnet.gr/neaweb/neafile.print_unique?e=A&f=16061&m=P04&aa=1</URL></REF>


Article

<CATEGORY>vin09</CATEGORY>

 <H2>Όταν ο χάρτης είναι ο θησαυρός
</H2>
<AUTHOR>ΔΗΜΟΣΘΕΝΗΣ ΚΟΥΡΤΟΒΙΚ</AUTHOR>

Ένας καλός χάρτης μπορεί να μας κάνει να αγαπήσουμε από νωρίς τα ταξίδια και
τις εξερευνήσεις, ένας κακός να μισήσουμε ό,τι έχει σχέση με τη γεωγραφία.
Συνήθως δεν το συνειδητοποιούμε, αλλά έτσι είναι.

Τι θα πει καλός χάρτης; Αυτό είναι κάτι που το μάτι συχνά το αντιλαμβάνεται
αμέσως, αλλά το μυαλό αργεί να το επεξεργαστεί.

Υπάρχουν χάρτες που, μολονότι λεπτομερείς και ακριβείς, είναι δύσχρηστοι,
γιατί προκαλούν σύγχυση, συνωστίζοντας ένα σωρό πληροφορίες σε πολύ μικρό
χώρο. Υπάρχουν έγχρωμοι γεωφυσικοί χάρτες που, χωρίς σοβαρό λόγο, παρουσιάζουν
ένα γεωγραφικό συνεχές ενοχλητικά κατακερματισμένο, αλλάζοντας απότομα χρώμα ή
χαράζοντας έντονες γραμμές εκεί όπου υπάρχουν μικρές υψομετρικές μεταβολές
(δεν αναφέρομαι στις ισοϋψείς καμπύλες των ειδικής χρήσεως χαρτών, οι οποίοι
κατά κανόνα δεν έχουν χρώματα). Από την άλλη μεριά, νιώθουμε κατάθλιψη μπροστά
σε μονόχρωμες επιφάνειες, όπου τα βουνά συρρικνώνονται σ' ένα αδιόρατο
τριγωνάκι, μ' έναν αριθμό δίπλα να δηλώνει το ύψος της κορυφής, και όπου τα
ποτάμια φαίνονται σαν μαύρες ραγισματιές ή σαν γρασαρισμένα κορδόνια.

Σύγχρονος Παγκόσμιος Άτλαντας. Χαρ. Ι. Φιλιππίδης & Υιός Λτδ,
Λευκωσία*Χάρτες της Ελλάδας. Road Editions, Αθήνα*Πολιτιστικοί χάρτες της
Θεσσαλονίκης. Ιανός, Θεσσαλονίκη.

Σπάνια στοχαζόμαστε πάνω στη σημασία των χρωμάτων σ' έναν χάρτη. Τα πολύ
χτυπητά χρωματικά κοντράστ, για να διαφοροποιούνται τα κράτη πάνω στους
πολιτικούς χάρτες, κουράζουν γρήγορα το μάτι, χώρια οι συχνά άδικοι και πάντως
ανεπίτρεπτοι ιδεολογικοί συνειρμοί που προκαλούν. Τα αταίριαστα μεταξύ τους
χρώματα, π.χ. μια έντονα κίτρινη Ουγγαρία πλάι σε μια έντονα πράσινη Αυστρία,
απωθούν. Το μπλε χρώμα για μια παράκτια χώρα είναι παράλογη επιλογή (και όμως
γίνεται!). Αλλά και η δυσδιάκριτη χρωματική διαφοροποίηση μεταξύ των χωρών
(π.χ. μια ροζ Βουλγαρία δίπλα σε μια σομόν Ελλάδα) είναι μειονέκτημα. Τα πολύ
άτονα χρώματα δίνουν την αίσθηση της ερημιάς, τα πολύ βαθιά κρύβουν τα γράμματα.

Άλλο ζήτημα τα τελευταία, δηλ. οι τοπωνυμικές ενδείξεις. Σε μερικούς χάρτες
δεν έχουμε να κάνουμε με τυπογραφικά στοιχεία, αλλά μάλλον με
ορνιθοσκαλίσματα. Σε άλλους τα γράμματα είναι τόσο αχνά που μετά βίας
διαβάζονται. Ακόμα συχνότερα, το όνομα π.χ. μιας πόλης είναι έτσι τοποθετημένο
πάνω στον χάρτη ώστε είναι αδύνατο να συμπεράνουμε σε ποιαν από τις πολλές
μαύρες κουκκίδες που το περιβάλλουν αντιστοιχεί.

Δεν θα πω τίποτα για απαρχαιωμένους, αλλά διαφημιζόμενους ως σύγχρονους,
χάρτες, όπου βλέπουμε λίμνες αποξηραμένες εδώ και δεκαετίες ή χωριά με ονόματα
που έχουν ξεχάσει ώς και οι κάτοικοί τους. Όπως δεν θα μιλήσω για χάρτες που
μας υπόσχονται αμαξιτούς δρόμους εκεί όπου υπάρχουν μόνο γιδόστρατες ή που μας
στέλνουν σε γκρεμούς εκεί όπου υποτίθεται ότι θα βρούμε πλαζ. Όσοι οδηγούν
στην ύπαιθρο ή πεζοπορούν (αν υπάρχει στην Ελλάδα το δεύτερο είδος) ξέρουν
καλά τι εννοώ.

Απ' όλα αυτά καταλαβαίνουμε πόσο πολύπλοκη και λεπτή υπόθεση είναι η
δημιουργία ενός καλού χάρτη. Η χώρα μας έχει αρνητική παράδοση σ' αυτό τον
τομέα, και σκέφτομαι μήπως εδώ πρέπει να αναζητήσουμε κάποια παράρριζα έστω
της προβληματικής σχέσης των περισσότερων Νεοελλήνων με τη γεωγραφία. Στην
προσωπική μου περίπτωση, πάντως, είμαι βέβαιος ότι δεν θα αγαπούσα τόσο πολύ
τις περιηγήσεις ­ τον πιο συνειδητό τρόπο να ταξιδεύει κανείς ­ αν δεν είχα
την τύχη να δω, όταν ήμουν παιδί, μερικούς γοητευτικούς ξένους χάρτες.

Ευτυχώς, η κατάσταση φαίνεται πως βελτιώνεται. Τα τελευταία χρόνια κάνουν την
εμφάνισή τους αξιοπρεπείς έως εξαιρετικοί χάρτες. Σε μερικές περιπτώσεις
πρόκειται για μεταγλώττιση χαρτών που κυκλοφορούν διεθνώς. Π.χ. ο Σύγχρονος
Παγκόσμιος Άτλαντας των κυπριακών εκδόσεων Χαρ. Ι. Φιλιππίδης & Υιός
Λτδ είναι η ελληνική διασκευή αγγλόγλωσσου άτλαντα, που εκδόθηκε από τον οίκο
George Philip Ltd. του Λονδίνου (αγνοώ αν η ομοιότητα των ονομάτων υποκρύπτει
συγγένεια των δύο επιχειρήσεων).

Οι χάρτες αυτού του εύχρηστου και οικονομικού άτλαντα είναι περισσότερο από
ικανοποιητικοί. Μπορεί να μην έχουν την ποιότητα των χαρτών στους άτλαντες των
Times Books, του Dorling Kindersley ή του γερμανικού Diercke, αλλά είναι
αξιόπιστοι, καθαροί και με καλή ισορροπία αποχρώσεων (τουλάχιστον γεωφυσικοί).
Το μόνο μείζον πρόβλημα είναι, όπως σε όλους τους ελληνικούς χάρτες, ο
μεταγραμματισμός των ξένων τοπωνυμίων, που ­ αναπόφευκτα ­ γίνεται συχνά κατά
το δοκούν, δηλ. αυθαίρετα: π.χ. Τζιβέσκιλε αντί για Γύβεσκύλα, που και αυτό
όμως μας απομακρύνει αρκετά από το Jyvδskylδ της Φινλανδίας, όπως το
«σωστό» Σιαμπερύ (άλλοι θα έγραφαν Σαμπερύ ή και Σαμπερί) αφήνει αγνώριστη τη
γαλλική πόλη Chambιry. Το πρόβλημα φαίνεται άλυτο για διάφορους λόγους,
μεταξύ άλλων επειδή το ελληνικό αλφάβητο είναι φθογγογραφικά φτωχό, αλλά ο
υπερσυντηρητισμός μας θεωρεί ανοσιούργημα κάθε αλλαγή του, ακόμα και τον
εμπλουτισμό του.

Μια διέξοδος, εφικτή όμως μόνο σε χάρτες υπό σχετικά μικρή κλίμακα, είναι η
διπλή αναγραφή των ονομάτων (στο ελληνικό και στο λατινικό αλφάβητο). Αυτή η
λύση εφαρμόζεται συχνά σε χάρτες της Ελλάδας που προορίζονται τόσο για Έλληνες
όσο και για ξένους ταξιδιώτες. Ακολουθείται, για παράδειγμα, στη μεγάλη σειρά
χαρτών που άρχισαν να κυκλοφορούν οι Road Editions. Αλλά δεν είναι αυτό
το μόνο ούτε το σημαντικότερο προτέρημά τους.

Πράγματι, αυτοί οι χάρτες, που σχεδιάζονται σε συνεργασία με τη Γεωγραφική
Υπηρεσία Στρατού, είναι ό,τι καλύτερο έχουμε δει ώς σήμερα στο πεδίο της
ελληνικής χαρτογραφίας. Διακριτικά, απαλά χρώματα, απόλυτη ευκρίνεια,
εξαιρετικά μεγάλη ακρίβεια και αξιοπιστία των ενδείξεων, πλήρης ενημερότητα
για τοπογραφικές, ονοματολογικές, συγκοινωνιακές ή διοικητικές μεταβολές. Για
τους οδηγούς σημειώνονται όλα τα βενζινάδικα και τα βουλκανιζατέρ του οδικού
δικτύου, για όσους θέλουν τη σωματική εξοικείωση με το τοπίο (η φθαρμένη λέξη
«φυσιολάτρες» δεν με καλύπτει) σημειώνονται μονοπάτια, φαράγγια, εθνικοί
δρυμοί, σπηλιές, ορειβατικά καταφύγια και άλλα μέρη που φυλάνε τις χάρες τους
για τους πεζοπόρους.

Ώς τώρα έχουν εκδοθεί οι χάρτες της Ηπείρου, της Στερεάς, της Πελοποννήσου,
του Πηλίου, της Κρήτης, της Κέας, της Σύρου, της Σαντορίνης και (με αύξοντα
αριθμό 301, πράγμα που μας προϊδεάζει για το μέγεθος του εγχειρήματος) της
Κέρκυρας. Ελπίζω να προχωρήσει η σειρά με ταχύτερους ρυθμούς, ώστε όταν
εκδοθούν οι τελευταίοι χάρτες της να μην έχουν ήδη παλιώσει οι πρώτοι.

Μια ιδιαίτερη, πολύ σημαντική κατηγορία χαρτών, της οποίας η καχεξία στην
Ελλάδα φαίνεται απίστευτη και όμως αποτελεί γεγονός, είναι οι ιστορικοί και
πολιτισμικοί χάρτες. Αναρίθμητες φορές έχω θελήσει να περιδιαβώ την Αθήνα
κρατώντας στο χέρι έναν χάρτη που να με πληροφορεί για την ταυτότητα, την
ηλικία, αν είναι δυνατόν και την ιστορία διαφόρων παλιών κτηρίων, που μου
έχουν κάνει εντύπωση. Αλλά κάθε φορά διαπιστώνω ότι δεν υπάρχουν τέτοιοι
χάρτες (φυσικά, όταν μιλάω για «παλιά κτήρια», δεν εννοώ τον Παρθενώνα ή τη
Βουλή). Έγινε μια απόπειρα πριν από μερικά χρόνια, με έναν Ιστορικό χάρτη της
Αθήνας, αλλά δεν ήταν και τόσο πετυχημένη.

Ό, τι δεν μπορώ να κάνω στη γενέτειρά μου, το έκανα πριν από μερικούς μήνες
στη Θεσσαλονίκη. Και το οφείλω σε μια ευρηματική πρωτοβουλία των εκδόσεων
Ιανός. Ο εκδότης Νίκος Καρατζάς ζήτησε από επτά γνωστούς ζωγράφους (Κ.
Αρώνη, Γ. Βούρο, Κ. Γούναρη, Ν. Θωμαΐδου, Γ. Κόρδη, Α. Κυριτσόπουλο, Κ.
Παλιάν) να συνθέσουν καθένας τη δική του εκδοχή ενός πολιτισμικού χάρτη της
Θεσσαλονίκης. Οι μακέτες που παραδόθηκαν εκδόθηκαν όλες ως ξεχωριστοί χάρτες.

Το αποτέλεσμα είναι εντυπωσιακό. Από τον «ναΐφ εξπρεσιονισμό» του Αλέξη
Κυριτσόπουλου ώς τον «κονστρουκτιβισμό» του Κώστα Γούναρη, η τεχνοτροπία των
καλλιτεχνών δίνει κάθε φορά και μια διαφορετική αίσθηση της πόλης. Αλλά οι
σχέσεις χώρου διατηρούνται αναλλοίωτες, τα μνημεία (από τη ρωμαϊκή εποχή ώς
τον αιώνα μας) απεικονίζονται στην πραγματική θέση και στις πραγματικές
αναλογίες τους, ενώ οι αριθμοί που συνοδεύουν το καθένα παραπέμπουν στην πίσω
πλευρά του χάρτη, όπου δίνονται συνοπτικές πληροφορίες για τον χαρακτήρα και
την ιστορία τους. Έτσι, η εικαστική αντίληψη των καλλιτεχνών δεν αποβαίνει εις
βάρος της χρηστικότητας των χαρτών.

Με έναν τέτοιο χάρτη στο χέρι (ομολογώ ότι προτίμησα εκείνον του Κωνσταντίνου
Παλιάν, γιατί μου φάνηκε ο πιο φιλικός κι ευανάγνωστος) περπάτησα τη
Θεσσαλονίκη ένα απόγευμα του περασμένου φθινοπώρου, από το Βαρδάρι ώς τον χώρο
της Διεθνούς Έκθεσης, από τον Προφήτη Ηλία ώς την παραλία, και για πρώτη φορά
σκόρπιες ονομασίες, εικόνες και ιστορίες συσσωρευμένες στο μυαλό μου στη
διάρκεια πολλών χρόνων οργανώθηκαν μαζί με άλλες, καινούργιες, σ' ένα ενιαίο
σχήμα. Άρχισα να καταλαβαίνω τη Θεσσαλονίκη, όπως δεν την είχα καταλάβει ποτέ
ώς τότε.

Ας υπήρχαν περισσότεροι καλοί χάρτες για την Ελλάδα ­ ιστορικοί, πολιτισμικοί,
γεωφυσικοί, ακόμα και οικονομικοί, γεωλογικοί, χάρτες της χλωροπανίδας! Θα μας
βοηθούσαν να χαρτογραφήσουμε καλύτερα και τη δική μας σχέση με αυτή τη χώρα...

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: P06</CAT>
<ED>
Κωδικός άρθρου: A16061P061</ED>
<ID>
ID:130461

</ID><URL>http://ta-nea.dolnet.gr/neaweb/neafile.print_unique?e=A&f=16061&m=P06&aa=1</URL></REF>


Article

<CATEGORY>vin09</CATEGORY>

 <H5>ΜΟΝΟ ΕΝΑ ΑΠΟ ΤΑ ΕΞΙ ΕΛΛΗΝΙΚΑ ΣΙΡΙΑΛ ΘΑ ΕΧΕΙ ΧΑΠΙ ΕΝΤ
</H5><H2>Ποιο θα είναι το φινάλε
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

<H3>Κάθε άλλο παρά ευτυχισμένη κατάληξη ­ σε αντίθεση με το φινάλε των παλιών
ελληνικών ταινιών ­ θα έχουν τα πέντε από τα έξι σίριαλ, η αυλαία των οποίων
πέφτει από σήμερα και έως τις 9 Μαρτίου.
</H3>
Η Ασπασία (Καρυοφυλλιά Καραμπέτη) πεθαίνει λίγο πριν φθάσει στο σπίτι η Ερατώ
(Τάνια Τρύπη) με σκοπό να την σκοτώσει. (Από το φινάλε στο σίριαλ «Η αγάπη
άργησε μια μέρα»)

Οι δακρύβρεχτοι αποχωρισμοί, η μοναξιά, η αναγκαστική συνύπαρξη, ακόμη και ο
θάνατος κυριαρχούν στα τελευταία επεισόδια των σίριαλ, με μόνη εξαίρεση στο
«Εκείνος κι εγώ», όπου ο Ζάχος Δόγκανος εγκαταλείπει την εργένικη ζωή και
χορεύει τον χορό του Ησαΐα.

Τι θα συμβεί στο «Τζιβαέρι»; Η Βέρα θα παντρευτεί ή όχι τον γιατρό; Η Ερατώ
στη σειρά «Η αγάπη άργησε μια μέρα» θα συναντηθεί με τον Ιταλό στρατιώτη; Η
Σοφία στο «Αθήνα - Θεσσαλονίκη» θα εγκαταλείψει τελικά τον μεγάλο της έρωτα;
Για να μην έχετε αγωνία, σας παραθέτουμε το φινάλε των έξι σίριαλ, για να
γνωρίζετε τι ακριβώς θα συμβεί στα τελευταία επεισόδια.

* Η Σοφία (Φιλαρέτη Κομνηνού) στο «Αθήνα - Θεσσαλονίκη» (το τελευταίο
επεισόδιο προβάλλεται απόψε στις 21.00 από την ΕΤ1) είναι απελπισμένη γιατί η
κόρη της την είδε στο κρεβάτι με τον πατέρα του φίλου της και αποφασίζει να
βάλει τέλος σ' αυτόν τον παράνομο δεσμό με τον Αντρέα (Σπύρος Παπαδόπουλος).
Έτσι αποφασίζει να παραιτηθεί από το σχολείο και να εγκατασταθεί για λίγο
καιρό ­ μόνη της ­ στο Πήλιο. Σκοπός της να ξεκουραστεί και να απομονωθεί για
να γράψει το πρώτο της μυθιστόρημα που θα το ονομάσει... «Αθήνα - Θεσσαλονίκη».

* Η Ερατώ (Τάνια Τρύπη) είναι αποφασισμένη, στο «Η αγάπη άργησε μια μέρα» (2
Μαρτίου '98), να σκοτώσει την Ασπασία (Καρυοφυλλιά Καραμπέτη). Είναι όμως
αργά. Η Ασπασία πεθαίνει από καρδιακή προσβολή. Βλέποντας η Ερατώ ότι η ζωή
δεν έχει κανένα νόημα, κατεβαίνει στο πατητήρι για να δει το μέρος που έζησε
τον μεγάλο έρωτά της. Τον αγνό έρωτα. Εάν πράγματι γνώριζε ότι ο Ιταλός
στρατιώτης Τονίνο ερχόταν για να την συναντήσει στο Νεοχώρι, δεν θα έδενε ποτέ
τη θηλιά στο λαιμό της... Η αγάπη άργησε πράγματι μια μέρα.

* Η Βέρα (Βάνα Μπάρμπα) αποφυλακίζεται ­ στο «Τζιβαέρι» (26 Φεβρουαρίου του
'98) ­ και η Αλίκη καταδικάζεται σε 12 χρόνια φυλάκιση. Ο Γολγοθάς για τη Βέρα
μόλις αρχίζει. Το μόνο που ζητά είναι να ξεχαστεί η οικογενειακή της
περιπέτεια. Στο επισκεπτήριο παρακαλεί την ισοβίτισσα να σταθεί δίπλα στην
Αλίκη. Η ισοβίτισσα της δίνει το λόγο της. Στο μεταξύ το κοριτσάκι του Αντώνη
(Γιώργος Βογιατζής) από τον γάμο του με την καθηγήτρια (Κατερίνα Λέχου) έχει
γεννηθεί. Και η Βέρα, βλέποντας ότι δεν έχει πια κανένα σκοπό στη ζωή της,
επιστρέφει στα Κήθυρα. Εκεί θα περιμένει μόνη, με αρκετή υπομονή, τη μέρα που
θα αποφυλακιστεί η Αλίκη.

* Δραματικό θα είναι το φινάλε και στο «Τίμημα του πάθους» (27 Φεβρουαρίου). Ο
Νίκος (Πάνος Μιχαλόπουλος) ύστερα από μια έντονη λογομαχία με την Έλενα
(Θεοδώρα Τζίμου) χάνει τον έλεγχό του και της δίνει ένα χαστούκι. Αυτή τον
εγκαταλείπει και τρέχει στην καφετέρια όπου συναντά τον Ορέστη (Μπάμπη
Χατζηδάκη) και του διηγείται τα συμβάντα. Ο Νίκος ζητά τώρα από την Χριστίνα
(Νόνη Ιωαννίδου) να συζητήσουν, αλλά εκείνη πεισμώνει και του λέει ότι έκανε
ήδη τις επιλογές της. Από τη στενοχώρια του ο Νίκος παθαίνει έμφραγμα.

* Το πρωτάθλημα και μια υποτροφία σε Ακαδημία του εξωτερικού κερδίζει ο
Μιχάλης (Στράτος Τζώρτζογλου) στον «Έκπτωτο άγγελο» (9 Μαρτίου). Εκεί θα
εξακολουθήσει να προπονείται για δύο ακόμη χρόνια. Στο μεταξύ, ξεπερνώντας τις
αντιδράσεις των δικών του, ζητά από την Κάτια (Ελένη Κούρκουλα) να τον
ακολουθήσει, ξεχνώντας όλα όσα έχουν συμβεί. Η Κάτια διστάζει. Ο Μιχάλης
ταλαντεύεται και σκέπτεται να εγκαταλείψει την καριέρα του προκειμένου να
μείνει κοντά της και να την βοηθήσει να ξαναβρεί τον εαυτό της. Όμως της
αφήνει τη δυνατότητα να επιλέξει γνωρίζοντας πως είτε μείνουν μαζί είτε όχι η
ζωή τους δεν θα είναι ποτέ πια η ίδια.

* Επιτέλους, στο «Εκείνος κι εγώ» (2 Μαρτίου) ο αιώνιος έφηβος, ο ορκισμένος
εργένης Ζάχος Δόγκανος (Γιάννης Μπέζος) παντρεύεται. Στην εκκλησία όπου τον
περιμένει η καλή του Ελένη (Λουκία Πιστιόλα) πηγαίνει με περιπολικό της
Αστυνομίας μήπως το... μετανιώσει και το σκάσει. Δέκα χρόνια αργότερα το...
Δογκανάκι θα ακολουθήσει κι αυτό τα χνάρια του πατρός του.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16061P071</ED>
<ID>
ID:130462

</ID><URL>http://ta-nea.dolnet.gr/neaweb/neafile.print_unique?e=A&f=16061&m=P07&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ - πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Κινητοποιήσεις παρατηρούνται στον κυβερνοχώρο. Όχι εξαιτίας της Πάμελα Λι
Άντερσον, η οποία βάλθηκε να σώσει τους... ναυαγούς του έρωτα, αναπτύσσοντας
λάιβ ερωτική δραστηριότητα με τον Τόμι Λι στο Ίντερνετ, αλλά εξαιτίας της
απότομης διακοπής προβολής σειρών επιστημονικής φαντασίας από την ελληνική τηλεόραση.

* Οι φίλοι της επιστημονικής φαντασίας λοιπόν διαμαρτύρονται. Και επειδή οι
δρόμοι καταλαμβάνονται συνήθως από αγρότες ή άλλης γενιάς αγωνιστές, επέλεξαν
πιο σύγχρονες μεθόδους για να εκφράσουν τη δυσαρέσκειά τους που δεν υπάρχει
πια ούτε «Babylon 5» ούτε «Χ-Files» ούτε «Star Trek», μαζεύοντας ηλεκτρονικές
υπογραφές και στέλνοντας ηλεκτρονική επιστολή διαμαρτυρίας σε εφημερίδες,
περιοδικά, τηλεοπτικούς σταθμούς και διαφημιστικές εταιρείες. Το αίτημά τους
είναι το κοινό της επιστημονικής φαντασίας να αντιμετωπιστεί από τα
ηλεκτρονικά ΜΜΕ ως υπαρκτό και ενήλικο και να μη συγχέεται με αυτό που
παρακολουθεί την παιδική ζώνη. Από το διάστημα 16/1 έως 8/2 συγκεντρώθηκαν στη
διεύθυνση http: //users. forthnet. gr/dra/stratari 103 υπογραφές. Και ο αγώνας συνεχίζεται...

* Με τους ηλεκτρονικούς υπολογιστές και τον κυβερνοχώρο ασχολείται και το
κανάλι MAD. Οι ειδήσεις για καινούργια παιχνίδια, οι πληροφορίες για
ενδιαφέρουσες και αστείες σελίδες του Ίντερνετ, οι παρουσιάσεις νέων
ηλεκτρονικών παιχνιδιών είναι υπόθεση του Πάρη Γκαγκαδέλη, ο οποίος
επιμελείται την εκπομπή «Cybernet» που προβάλλεται σήμερα στις 6 το απόγευμα.

* Στον κυβερνοχώρο όμως έχει εισχωρήσει και η Αγγελική Νικολούλη, διαθέτοντας
σελίδα στο Ίντερνετ. Ναι, ναι, το «Φως στο τούνελ» έχει website, αποτελώντας
τη μοναδική παρουσία σελίδας κοινωνικού περιεχομένου στο Διαδίκτυο με έμφαση
στους αγνοούμενους και γενικά στα παιδιά. Έρχεται λοιπόν ο ανεξάρτητος
κοινωνικός φορέας «Euro Union Consult», που επιχορηγείται και ελέγχεται από
την ΕΟΚ, για να ξεχωρίσει την κοινωνική προσφορά τόσο της εκπομπής όσο και της
ίδιας της παρουσιάστριας, καλώντας την Αγγελική Νικολούλη, μεταξύ άλλων
Ευρωπαίων, να μιλήσει την ερχόμενη Δευτέρα στο Ευρωπαϊκό Κοινοβούλιο για τις
εμπειρίες της.

* Το «Ερωτοδικείο» εκτός από θέαμα προσφέρει τώρα και δώρα. Διαγωνισμό για την
ανάδειξη εθνικού συμβόλου του σεξ είχε ορίσει η Βίκυ Μιχαλονάκου, με υποψήφια-
καλεσμένη τη γνωστή Άντζελα Γιάννου. Το «σώμα των ενόρκων» έκανε τοποθετήσεις,
έθετε ερωτήσεις του τύπου «γιατί να εκπροσωπηθεί σεξουαλικά το έθνος από ένα
υβρίδιο;», οι άντρες ασφαλείας με τα μπλουζάκια «Security Ερωτοδικείο»
βαστούσαν τα λουριά για να μη χιμήξουν τα λυκόσκυλα και η πρόεδρος Μιχαλονάκου
καλούσε το κοινό να ψηφίσει υπέρ ή κατά της Γιάννου. Με επιβράβευση των
τηλεψηφοφόρων είτε με χειροποίητα χαλιά είτε με δωρεάν αδυνάτισμα!

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16061P072</ED>
<ID>
ID:130502

</ID><URL>http://ta-nea.dolnet.gr/neaweb/neafile.print_unique?e=A&f=16061&m=P07&aa=2</URL></REF>


Article

<CATEGORY>vin15</CATEGORY>

 <H5>Επικίνδυνα μαθήματα
</H5><H2>ΤΗΛΕΟΡΑΣΗ ΤΡΙΤΗΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΜΙΑ ΜΕΛΑΓΧΟΛΙΚΗ ΜΑΤΙΑ ΣΤΑ ΣΧΟΛΙΚΑ ΧΡΟΝΙΑ
</H3>
Άγριες, γκανγκστερικές περιπέτειες και μελαγχολική «ματιά» στα καλύτερά μας
χρόνια βρίσκεις στις σημερινές ταινίες των καναλιών που ξεφεύγουν της
συνηθισμένης μετριότητας.

Δύο μαθητές, ο Μασάρου και ο Σίντζι, φεύγουν από το Γυμνάσιο και μπλέκουν με
κακές παρέες αλλά τελικά θα διαλέξουν την «Επιστροφή στο σχολείο»

«Επιστροφή στο σχολείο» λέγεται το φιλμ του Τακέσι Κιτάνο, που με τα
«Πυροτεχνήματά» του κέρδισε το '97 τον Χρυσό Λέοντα στο Φεστιβάλ Βενετίας, κι
εδώ μας δίνει μια ειρωνική, μελαγχολική αναφορά στα μαθητικά μας χρόνια που
θεωρούνται, γενικώς, τα καλύτερά μας χρόνια, ενώ ο Έντουαρντ Φοξ είναι «Το
τσακάλι» του Κένεθ Ρας από τη νουβέλα του Φρεντερίκ Φορσάιθ. Ο Τζον
Φρανκεχάιμερ γύρισε το '77 το «Συναγερμός στο Λος Άντζελες» με τους Ρόμπερτ
Σο, Μπρους Ντερν και ο Γουόλτερ Χιλ το '88 την αστυνομική περιπέτεια «Αποστολή
εκτός έδρας» με τους Άρνολντ Σβαρτσενέγκερ και Τζέιμς Μπελούσι.

«Ο γυφτοαριστοκράτης»

18.15 Star. Άλλη μια φάρσα του Τάκη Βουγιουκλάκη με τον άμοιρο
γυρολόγο Ταμτάκο ­ Μιχάλη Μόσιο ­ που ονειρεύεται να γίνει αριστοκράτης.
(Διάρκεια: 82') *

«Ο εξυπνάκιας»

21.30 Σκάι. Φαρσοκωμωδία ­ '66 ­ του Κώστα Καραγιάννη με τους
Δημήτρη Παπαμιχαήλ, Μαριάνα Κουράκου, Νίκο Σταυρίδη. Οι δύο πρώτοι είναι
ζευγάρι που προσπαθούν να πείσουν τον δεύτερο ­ πατέρας τής Κουράκου ­ να
παντρευτούν. (Διάρκεια: 95') **

«Αποστολή εκτός έδρας»

22.15 Mega (Red heat). Αστυνομική περιπέτεια ­ '88 ­ του
έμπειρου στο είδος Γουόλτερ Χιλ. Ένας αστυνομικός της Μόσχας φθάνει στο
Σικάγο, για να παραλάβει έναν Ρώσο έμπορο ναρκωτικών. Με τους: Άρνολντ
Σβαρτσενέγκερ, Τζέιμς Μπελούσι. (Διάρκεια: 79') ***

«Το τσακάλι»

22.30 ΕΤ3 (The day of the jackal). Από τις γκανγκστερικές
ταινίες που είχαν γίνει επιτυχία στη δεκαετία του '70, με ήρωα τον περιβόητο
τύπο του υποκόσμου που πήρε με τη δράση του τον τίτλο... τιμής «τσακάλι». Με
τους: Έντουαρντ Φοξ, Άλαν Μπάντελ, Έρικ Πορτέ. Γαλλοαγγλική παραγωγή του '73.
(Διάρκεια: 142') ***

«Αγγελικό πρόσωπο»

23.00 Seven Χ (Doll face). Η Βίβιαν Μπλέιν στον ρόλο της
«αστείας» χορεύτριας, η οποία γίνεται σταρ με τη βοήθεια του φίλου της. Του
Λουίς Σέιλερ, παραγωγής '45. (Διάρκεια: 80') **

«Το άγγιγμά του»

23.45 Σκάι (Full body massage). Ιδιόμορφο «ερωτικό θρίλερ» του
Νίκολας Ριγκ («Η δύναμη της σάρκας») που εδώ δεν είναι στα «πάνω» του. Το
παράξενο παιχνίδι μιας ιδιοκτήτριας γκαλερί και ενός τύπου που κάνει μασάζ όχι
μόνο στο σώμα, αλλά και στο... πνεύμα, με τις μεταφυσικές συζητήσεις που του
αρέσει να ανοίγει. Με τους: Μίκι Ρότζερς, Μπράιαν Μπράουν. (Διάρκεια: 93') **

«Χειραψία με τον θάνατο»

00.30 Mega (Out of bounds). Θρίλερ ­ '86 ­ του Ρίτσαρντ Τιγκλ.
Ένα αγροτόπαιδο της Αϊόβα φθάνει στο Λος Άντζελες και μπαίνει στον κόσμο της
παρανομίας. Με τους: Άντονι Μάικλ Χολ, Τζένι Ράιτ, Τζεφ Κόμπερ. (Διάρκεια:
92') **

«Επιστροφή στο σχολείο»

00.30 ΝΕΤ (Kids return). Πρώτη προβολή μιας ενδιαφέρουσας
ταινίας ­ '96 ­ του Ιάπωνα Κιτάνο που φέτος βραβεύθηκε. Δύο μαθητές που τους
αρέσει να ενοχλούν τους πάντες, παρά να διαβάζουν, γνωρίζουν κάποιον
γκάνγκστερ που τους μπάζει στη γιαπωνέζικη Μαφία, στη Γιακούζα. Μια άλλη
«ματιά» στα μαθητικά μας χρόνια που θεωρούνται από τα καλύτερα της ζωής μας.
(Διάρκεια: 107') ***

«Γκόρντον Λίντι»

01.30 ΕΤ3 (Will: C. Gordon Liddy). Πολιτικό δράμα μ' έναν νεαρό
να γίνεται φιλο-ναζί λόγω της αυστηρής συμπεριφοράς τού πατέρα του που τον
αναγκάζει να ζητήσει «επαφή» στη Γερμανίδα - ναζί, η οποία είναι υπηρέτρια στο
σπίτι τους. Του Ρόμπερτ Λίμπερμαν ­ '81 ­ με τους: Πίτερ Ράτρεϊ, Τζέιμς
Ρόμπχορν. (Διάρκεια: 94') **

«Συναγερμός στο Λος Άντζελες»

01.45 Star (Black Sunday). Στον κόσμο της διεθνούς τρομοκρατίας
μ' έναν τρομοκράτη ­ με εμπειρία στο Βιετνάμ ­ που μισεί την αμερικανική
κοινωνία και μπλέκει με μια κοπέλα της PLO, η οποία τον έχει καταφέρει να
νομίζει ότι είναι ερωτευμένη μαζί του. Και οι δύο σκοπεύουν να σπείρουν τον
όλεθρο σε μια αθλητική διοργάνωση. Η γνωστή και εύκολη πατριωτική αφέλεια
σκηνοθετημένη ­ '77 ­ από τον έμπειρο Τζον Φρανκεχάιμερ. Με τους: Ρόμπερτ Σο,
Μπρους Ντερν. (Διάρκεια: 143') **

«Το δεκαήμερο του Βοκκάκιου»

02.50 Antenna (Decameron nights). Άλλη μια φορά οι ερωτικές
ιστορίες του Βοκκάκιου δίνουν... υλικό για ένα φιλμ ­ '52 ­ με πικάντικο
περιεχόμενο. Του Ουγκο Φρεγκονέζε με τους παλιούς σταρ: Λουί Ζουρντάν, Τζόαν
Φοντέν. (Διάρκεια: 86') **

«Τα τύμπανα του πολέμου»

04.50 Antenna (Drums in deep south). Ένα από τα φιλμ ­ '51 ­
χαμηλού προϋπολογισμού που γύρισε ο Γουίλιαμ Κάμερον Μένζις (καλλιτεχνικός
διευθυντής τού «Όσα παίρνει ο άνεμος» και του «Κλέφτη της Βαγδάτης»). Εδώ μας
γυρίζει στα χρόνια του αμερικανικού εμφύλιου πολέμου. Με τους: Τζέιμς Κρεγκ,
Γκάι Μάντισον. (Διάρκεια: 87') **

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: P08</CAT>
<ED>
Κωδικός άρθρου: A16061P081</ED>
<ID>
ID:130475

</ID><URL>http://ta-nea.dolnet.gr/neaweb/neafile.print_unique?e=A&f=16061&m=P08&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
Φαρσοκωμωδία με «Ξέφρενες νύχτες»

«ΒΑΣΙΛΙΚΗ»: Ερωτικό πάθος α λα «Ευδοκία» στα χρόνια της μισαλλοδοξίας
(Εμφύλιος - μετεμφυλιακά χρόνια). Του Βαγγέλη Σερντάρη με τους πολύ καλούς
Ταμίλα Κουλίεβα, Πασχάλη Τσαρούχα. (Απόλλων, Αρτ Στούντιο, Αφαία, Δαναός, Ορφεύς).

«ΤΑ ΠΑΙΔΙΑ ΤΗΣ ΕΠΑΝΑΣΤΑΣΗΣ»: Μαύρη αυστραλιανή κωμωδία που παρωδεί το
όνειρο της επανάστασης, του Πίτερ Ντίνκαν, με τους Τζούντι Ντέιβιτς, Τζέφρι
Ρας («Ο σολίστας»), Σαμ Νιλ, Μάρεϊ Άμπρααμ. (Άστυ, Κηφισιά 2, Νιρβάνα).

«Η ΝΥΧΤΑ ΤΟΥ ΚΥΝΗΓΟΥ»: Ο Ρόμπερτ Μίτσαμ ως ψυχοπαθής γοητεύει την ωραία
χήρα Σέλεϊ Γουίντερς και βάζει στόχο τα δύο μικρά παιδιά της. Η μοναδική
ταινία που σκηνοθέτησε ο πληθωρικός Τσαρλς Λότον. (Έλλη, Πλάζα).

«ΤΟ ΤΣΑΚΑΛΙ»: Σύγκρουση ρωσικής μαφίας με FBI. Του Μάικλ Κέιτον
Τζόουνς, με τους Μπρους Γουίλις, Ρίτσαρντ Γκιρ, Σίντνεϊ Πουατιέ, Ματίλντα Μέι.
(Αελλώ, Άνεσις, Μαρούσι 2, Άστορ, Village Centre 9, Γλυφάδα, Ετουάλ, Νανά, Ζέα).

«ΑΝΤΡΕΣ ΜΕ ΤΑ ΟΛΑ ΤΟΥΣ»: Κωμωδία με «θέση» που μόνο το αγγλικό σινεμά
θα μπορούσε να την κάνει, όπου άνεργοι άντρες αποφασίζουν να κάνουν ένα γκρουπ
για στριπτίζ! Του Πίτερ Κατανέο. (Αθήναιον 2, Αθήναιον Cinepolis 4, Αβάνα,
Άττικα 2, Όπερα 1, 2, Village Centre 10, Πτι Παλαί, Ζίνα, Καλυψώ, Τρία Αστέρια 2).

«ΞΕΦΡΕΝΕΣ ΝΥΧΤΕΣ»: Η βιομηχανία πορνό στην Αμερική του '70. Του Πολ
Τόμας Άντερσον, με τους Μαρκ Γουόλμπεργκ, Μπαρτ Ρέινολντς, Τζούλιαν Μουρ.
[Agora, Αίγλη, Αλεξάνδρα (Πατ.), Άστρον, Άτταλος, Village Centre 3, Έμπασσυ,
Κηφισιά 3, Μαργαρίτα 1, Μετάλλιον, Μετροπόλιταν, Όσκαρ, Τιτάνια, Βυζάντιο, Χαϊλάιφ].

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: P10</CAT>
<ED>
Κωδικός άρθρου: A16061P101</ED>
<ID>
ID:130474

</ID><URL>http://ta-nea.dolnet.gr/neaweb/neafile.print_unique?e=A&f=16061&m=P10&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α ' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Τα φτερά της αγάπης. 6.30-8.45-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Ξέφρενες νύχτες. 5.00-8.00-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Το τσακάλι. 5.50-8.30-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Ο μικρός Κόλια. 8.30-10.30 μ.μ.
Ηρακλής - πέρα από το μύθο, κάθε μέρα ώρα 6.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Ένας Αμερικανός λυκάνθρωπος στο Παρίσι. 7.00-9.00-11.00 μ.μ.

ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Τιτανικός. 3.00-6.50-10.30 μ.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Άντρες με τα
όλα τους (Κ.). 5.00-7.00-9.00-11.00 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Τιτανικός. 6.15-10.00 μ.μ.

ΑΘΗΝΑΙΟΝ CINEPOLIS PHILIPS 2. Τιτανικός. 3.00-6.45-10.30 μ.μ.

ΑΘΗΝΑΙΟΝ CINEPOLIS PHILIPS 3. Τιτανικός. 3.00-6.45-10.30 μ.μ.

ΑΘΗΝΑΙΟΝ CINEPOLIS PHILIPS 4. Άντρες με τα όλα τους (Κ.). 5.00-7.00-9.00-11.00 μ.μ.

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Condition). Ξέφρενες νύχτες. 5.00-8.00-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Ένας Αμερικανός λυκάνθρωπος
στο Παρίσι. 7.00-9.00-11.00 μ.μ.

ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Ξέφρενες νύχτες.
5.00-8.00-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo).
Τζέιμς Μποντ πράκτωρ 007: Το αύριο ποτέ δεν πεθαίνει. 6.20-8.40-10.50 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Ο επισκέπτης
του χειμώνα. 6.45-8.50-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Τιτανικός. 5.45-9.30 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Τζέιμς Μποντ πράκτωρ 007: Το αύριο ποτέ δεν πεθαίνει. 6.20-8.40-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Το τσακάλι.
5.50-8.30-11.00 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Ένας Αμερικανός λυκάνθρωπος στο
Παρίσι. 7.00-9.00-11.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition).
Βασιλική. 5.40-8.10-10.40 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Βασιλική.
5.45-8.25-11.00 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Άντρες με τα όλα τους (Κ.). 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital).
Τιτανικός. 6.20-10.10 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS).
Τιτανικός. 5.45-9.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Άντρες με
τα όλα τους (Κ.). 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Τιτανικός. 5.45-9.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Το τσακάλι. 5.00-7.40-10.15 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Άντρες με τα όλα τους (Κ.). 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 Dolby Stereo). Άντρες με
τα όλα τους (Κ.). 6.30-8.30-10.30 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Τιτανικός. 6.15-10.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Τιτανικός. 6.15-10.00 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Το τσακάλι. 5.10-7.50-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Ξέφρενες
νύχτες. 5.00-8.00-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Τα παιδιά της επανάστασης.
6.00-8.15-10.30 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Ένας Αμερικανός λυκάνθρωποςστο Παρίσι. 6.20-8.20-10.20 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Ξέφρενες
νύχτες. 5.00-8.00-11.00 μ.μ.

ΑΤΤΙΚΟΝ Renault (Οδ. Σταδίου ~ 3228.821 Dolby Digital Air Condition).
Τιτανικός. 6.15-10.00 μ.μ.

ΑΦΑΙΑ (Καλλιθέα ~ 9595.534 Dolby Stereo). Βασιλική. 6.10-8.45-11.05 μ.μ.

CINERAMA (οδός Αγ. Κυριακής 30, Π. Φάληρο ~ 9303.593 - 9303.595 Dolby Stereo
RS). Τιτανικός. 6.15-10.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Τιτανικός. Δευτ.:
11.00-15.15-19.15-23.30. Τρ.: 11.00-15.15-19.15. Τετ.-Πέμπ.: 11.00-15.15-19.15-23.30.

VILLAGE CENTRE Αίθουσα 2. Τζέιμς Μποντ πράκτωρ 007: Το αύριο ποτέ δεν
πεθαίνει. 11.45-14.15-17.00-19.45-22.30-01.15. Τρ.:
11.20-14.00-16.45-19.30-22.15. Τετ.-Πέμπ.: 11.45-14.15-17.00-19.45-22.30-01.15.

VILLAGE CENTRE Αίθουσα 3. Ξέφρενες νύχτες. 11.30-14.45-18.00-21.15-00.30. Τρ.:
11.45-15.00-18.15-21.30. Τετ.-Πέμπ.: 11.30-14.45-18.00-21.15-00.30.

VILLAGE CENTRE Αίθουσα 4. Μόνος στο σπίτι 3 (Κ.). 11.30-14.00. Η επίλεκτη.
16.40-19.20-22.00-01.00. Τρ.: 16.20-19.00-22.00. Τετ.-Πέμπ.: 16.40-19.20-22.00-01.00.

VILLAGE CENTRE Αίθουσα 5. Ο γκαφατζής της ζούγκλας (Κ.). 11.15-13.45.
Τρ.: 11.00-13.15. Τετ.-Πέμπ.: 11.15-13.45. Το παιχνίδι. Δευτ.:
16.15-19.00-22.00-00.45. Τρ.: 15.30-18.45-21.45. Τετ.-Πέμπ.: 16.15-19.00-22.00-00.45.

VILLAGE CENTRE Αίθουσα 6. Ένας Αμερικανός λυκάνθρωπος στο Παρίσι.
11.00-13.15-15.40-18.20-20.40-23.00-01.30. Τρ.: 13.00-15.20-17.40-20.10-22.30.
Τετ.-Πέμπ.: 11.00-13.15-15.40-18.20-20.40-23.00-01.30.

VILLAGE CENTRE Αίθουσα 7. Ηρακλής - πέρα από το μύθο (Κ.). Δευτ.:
11.20-13.30. Τρ.: 11.30-13.30. Τετ.-Πέμπ.: 11.20-13.30. Τιτανικός.
16.00-20.00-00.00. Τρ.: 16.00-20.00. Τετ.-Πέμπ.: 16.00-20.00-00.00.

VILLAGE CENTRE Αίθουσα 8. Τιτανικός. 12.00-16.00-20.00-00.00. Τρ.:
12.00-16.00-20.00. Τετ.-Πέμπ.: 12.00-16.00-20.00-00.00.

VILLAGE CENTRE Αίθουσα 9. Το τσακάλι. 11.15-14.00-16.45-19.30-22.15-01.00-.
Τρ.: 11.00-13.45-16.30-19.15-22.00. Τετ.-Πέμπ.: 11.15-14.00-16.45-19.30-22.15-01.00.

VILLAGE CENTRE Αίθουσα 10. Άντρες με τα όλα τους.
12.00-14.15-16.30-18.45-21.00-23.15-01.30. Τρ.:
11.15-13.30-15.45-18.00-20.30-22.40. Τετ.-Πέμπ.: 12.00-14.15-16.30-18.45-21.00-23.15-01.30.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Το παιχνίδι. 6.00-8.30-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα). Το
τσακάλι. 5.50-8.30-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Βασιλική. 5.30-8.15-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Ένας Αμερικανός λυκάνθρωπος στο Παρίσι. 6.10-8.20-10.30 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Η νύχτα του κυνηγού.
6.30-8.30-10.30 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Ξέφρενες νύχτες. 4.20-7.30-10.40 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Το τσακάλι. 5.50-8.30-11.00 μ.μ.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Άντρες με τα όλα
τους (Κ.). 7.00-9.00-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Τιτανικός. 5.45-9.30.

INTEAL (Πανεπ/μίου 46 ~ 3826.720 Dolby Digital). Ο αδελφός μου κι εγώ.
6.10-8.20-10.30 μ.μ.

INTEAL ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Ο αδελφός μου
κι εγώ. 6.10-8.20-10.30 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Άντρες με τα όλα τους (Κ.). 5.00-7.00-9.00-11.00 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Ένας Αμερικανός λυκάνθρωπος στο
Παρίσι. 5.35-8.00-10.30 μ.μ.

ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Τα παιδιά της επανάστασης.
6.00-8.30-11.00 μ.μ.

ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Ξέφρενες νύχτες. 4.30-7.35-10.50 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo).
Τιτανικός. 6.15-10.00 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Ξέφρενες
νύχτες. 4.20-7.20-10.20 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Ο αδελφός μου
κι εγώ. 7.00-9.00-11.00 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Η επίλεκτη.
5.30-8.15-10.45 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Ξέφρενες νύχτες. 4.20-7.20-10.20 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo).
Ξέφρενες νύχτες. 4.20-7.20-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Ο αδελφός μου
κι εγώ. 6.40-8.50-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Το τσακάλι.
5.10-7.50-10.30 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Τα παιδιά της
επανάστασης. 7.00-9.00-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Βασιλική. 5.20-8.00-10.20 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Ξέφρενες νύχτες.
5.00-8.00-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Τζέιμς Μποντ πράκτωρ 007: Το αύριο
ποτέ δεν πεθαίνει. 6.15-8.25-10.50 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Η νύχτα του κυνηγού. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Άντρες με τα όλα τους (Κ.). 4.30-6.30-8.30-10.30 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Ένας Αμερικανός
λυκάνθρωπος στο Παρίσι. 6.20-8.20-10.20 μ.μ.

ΣΠΟΡΤΙΓΚ (Νέα Σμύρνη ~ 9333.820). Ένας Αμερικανός λυκάνθρωπος στο Παρίσι.
7.00-9.00-11.00 μ.μ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Ξέφρενες νύχτες. 4.00-7.10-10.20 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο ~ 2826.873, 2825.607, Dolby Stereo Digital SR).
Τιτανικός. 6.15-10.00 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο ~ 2826.873, 2825.607, Dolby Stereo Digital SR).
Άντρες με τα όλα τους (Κ.). 4.20-6.20-8.20-10.20 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Τα φτερά της αγάπης. 7.00-9.05-11.10 μ.μ.

ΦΑΛΗΡΟ 1 (Ζησιμοπούλου - Αγ. Τριάδας Π. Φάληρο ~ 9823.657 Dolby Stereo). Τα
φτερά της αγάπης. 6.05-8.15-10.25 μ.μ.

ΦΑΛΗΡΟ 2 (Ζησιμοπούλου - Αγ. Τριάδας Π. Φάληρο ~ 9823.657 Dolby Stereo). Ο
αδελφός μου κι εγώ. 6.30-8.35-10.40 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (Περιστέρι ~ 5711.105 Dolby Stereo). Τιτανικός. 6.30-10.15 μ.μ.

*

ΗΜΙΚΕΝΤΡΙΚΟΙ

ΑΝΤΑΜΣ (Αιγάλεω ~ 5989.226 Dolby Stereo). Τιτανικός. 5.45-9.30 μ.μ.

ΒΥΖΑΝΤΙΟ (Αιγάλεω ~ 5985.071). Ξέφρενες νύχτες. 7.00-10.00 μ.μ.

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222, ~
7793.515-18). Ώρα 9.00 μ.μ. Τρίτη: Ο θάνατος ενός γραφειοκράτη. Παρ.: Ο Αλβίνο
και ο κόνδορας του Λιτίν.

*

ΠΡΟΑΣΤΙΩΝ

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη, ~ 0294.99760). Εφτά χρόνια στο
Θιβέτ. 8.30 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Δευτέρα:
Κιν/κή Λέσχη. Ο γκαφατζής της ζούγκλας, ώρα 7.00 μ.μ. Τρίτη: Λος Άντζελες
εμπιστευτικό. 9.30 μ.μ.

ΛΕΣΧΗ ΦΙΛΩΝ ΚΝ/ΦΟΥ ΒΟΡΕΙΑΣ ΑΤΤΙΚΗΣ (Αγ. Στεφάνου - Δημαρχείο). Μόνο Κυριακή
8.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Μοιραία βλάβη.
6.00-8.00-10.15 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Τιτανικός. 5.40-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093246441). Πέμπτη:

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Πέμπτη:

*

ΠΕΙΡΑΙΑ

Α ' ΠΡΟΒΟΛΗΣ

ΑΝΕΣΙΣ (Σαλαμίνα ~ 4640.408). Παρ.: Θεωρίες συνωμοσίας. 5.00-7.15-9.30 μ.μ.

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Τιτανικός.
6.00-9.45 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Ένας Αμερικανός λυκάνθρωπος στο Παρίσι.
6.20-8.20-10.20 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453). Το
υποβρύχιο. 6.00-10.00 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453).
Το υποβρύχιο. 6.00-10.00 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Men in Black - Οι άντρες μετα μαύρα. 7.00-9.00 μ.μ.

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Το παιχνίδι. 8.00-10.20 μ.μ.
Κάθε μέρα ώρα 6.30 μ.μ. Μικρόκοσμος.

ΖΕΑ (Πασαλιμάνι ~ 4521.388 Dolby Stereo Air Condition). Το τσακάλι.
5.10-7.50-10.30 μ.μ.

ΚΙΝ/ΚΗ ΛΕΣΧΗ ΣΑΛΑΜΙΝΑΣ (Κέντρο Νεότητας, παραλία Σαλαμίνας ~ 4655.789).
Σάββατο - Κυριακή: Άγγλος ασθενής.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Ελληνική ταινία ώρα 8.30 μ.μ. Τετάρτη: Το λιβάδι ώρα 8.30 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Ο αδελφός μου κι εγώ. 6.20-8.25-10.30 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Ξέφρενες νύχτες.
4.15-7.15-10.15 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Τζέιμς Μποντ
πράκτωρ 007: Το αύριο ποτέ δεν πεθαίνει. 5.50-8.10-10.30 μ.μ.

*

ΘΕΣΣΑΛΟΝΙΚΗΣ

Α ' ΠΡΟΒΟΛΗΣ

ΑΘΗΝΑΙΟΝ (~ 832.060 Dolby Stereo). Ξέφρενες νύχτες. 5.30-8.15-11.00 μ.μ.

ΑΛΕΞΑΝΔΡΟΣ (~ 257.255 Dolby Stereo). Η επίλεκτη ­ G.Ι. Jane. 6.15-8.30-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Το τσακάλι. 6.00-8.30-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Ξέφρενες νύχτες. 5.00-8.00-11.00 μ.μ.

ΒΑΚΟΥΡΑ (~ 283.777 Dolby Stereo). Τα φτερά της αγάπης. 7.00-9.00-11.00 μ.μ. Η
πόλη των διδύμων ­ Twin town. Παρ.-Κυρ. μεταμεσοντύκτια προβολή ώρα 1.00 π.μ.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Άντρες με τα όλα τους. Παρ.-Σάβ.:
12.15-14.30-16.45-19.10-21.20-23.40-01.45. Κυρ.-Πέμπ.: 12.00-14.15-16.30-18.45-21.00-23.15-01.30.

VILLAGE CENTRE Αίθουσα 2. Ο γκαφατζής της ζούγκλας Παρ.-Σάβ.: 12.00-14.15.
Κυρ.-Πέμ.: 11.00-13.15. Το παιχνίδι. ­ The game. Παρ.-Σάβ.:
16.40-19.30-22.30-01.30. Κυρ.-Πέμπ.: 16.00-19.00-22.00-00.45.

VILLAGE CENTRE Αίθουσα 3. Ξέφρενες νύχτες. Παρ.-Σάβ.:
12.15-15.30-18.45-22.00-01.15. Κυρ.-Πέμπ.: 11.30-14.45-18.00-21.15-00.30.

VILLAGE CENTRE Αίθουσα 4. Μόνος στο σπίτι. Παρ.-Σάβ.: 11.15-13.45. Κυρ.-Πέμπ.:
11.20-13.45. Η επίλεκτη. Παρ.-Κυρ.: 16.15-19.00-21.45. Δευτ.-Πέμπ.:
16.40-19.20-22.00-01.00. Πάνω κάτω. Παρ.-Κυρ.: 00.30.

VILLAGE CENTRE Αίθουσα 5. Τιτανικός. Παρ.-Σάβ.: 13.00-17.00-21.00-01.00.
Κυρ.-Πέμ.: 11.00-15.15-19.15-23.30.

VILLAGE CENTRE Αίθουσα 6. Τζέιμς Μποντ πράκτωρ 007: Το αύριο ποτέ δεν
πεθαίνει. Παρ.-Σάβ.: 12.40-15.20-18.00-20.40-23.15-01.45. Κυρ.-Πέμπ.: 11.45-14.15-17.00-19.45-22.30-01.15.

VILLAGE CENTRE Αίθουσα 7. Τιτανικός. Παρ.-Σάβ.: 12.00-16.00-20.00-00.00.
Κυρ.-Πέμ.: 12.15-16.15-20.15-00.15

VILLAGE CENTRE Αίθουσα 8. Βασιλική. Παρ.-Σάβ.:
11.15-14.00-16.45-19.30-22.15-01.15. Κυρ.-Πέμπ.: 11.15-14.00-16.45-19.30-22.15-00.45.

VILLAGE CENTRE Αίθουσα 9. Το τσακάλι. Παρ.-Σάβ.:
11.30-14.15-17.00-19.45-22.45-01.30. Κυρ.-Πέμπ.: 11.15-14.00-16.45-19.30-22.15-01.00.

ΓΑΛΑΞΙΑΣ (~ 817.010 Dolby Stereo). Τα παιδιά της επανάστασης. 7.00-9.00-11.00 μ.μ.

ΕΓΝΑΤΙΑ (~ 225.172 Dolby Digital). Τιτανικός. Παρ.-Κυρ.: 3.00-6.30-10.30 μ.μ.

ΕΣΠΕΡΟΣ 1 (~ 235.304 και 265.544 Dolby Stereo). Ξέφρενες νύχτες.
5.00-8.00-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Το παιχνίδι ­ The game.
6.00-8.30-11.00 μ.μ.

ΚΑΠΙΤΟΛ (~ 815.570 Dolby Stereo). Τιτανικός. 3.30-7.00-10.30 μ.μ. Σάβ.-Κυρ.: 12.00-15.30-19.00-22.30.

ΚΟΛΟΣΣΑΙΟΝ (~ 831.565). Το τσακάλι. 6.00-8.30-11.00 μ.μ.

ΛΑΟΥΡΑ (~ 819.935 Dolby Stereo). Βασιλική. 6.00-8.30-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Ένας Αμερικανός λυκάνθρωποςστο Παρίσι.
5.00-7.00-9.00-11.00 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Τιτανικός. 3.00-σ6.45-10.30 μ.μ.
Παρ.-Κυρ.: 6.45-10.30 μ.μ.

ΝΑΥΑΡΙΝΟΝ (~ 225.152 Dolby Stereo). Άντρες με τα όλα τους.
5.00-7.00-9.00-11.00 μ.μ. Παρ.-Κυρ.: 5.00-7.00-9.00-11.00-01.00.

ΟΛΥΜΠΙΑΣ (~ 217.336). Θέατρο: Θίασος Στάθη Ψάλτη: Ο πιο αστείος εραστής.

ΠΑΛΛΑΣ (~ 278.515 Dolby Stereo). Ένας Αμερικανός λυκάνθρωπος στο Παρίσι.
7.00-9.00-11.00 μ.μ. Σάβ.-Κυρ.: 5.00-7.00-9.00-11.00.

ΡΑΔΙΟ ΣΙΤΥ (~ 824.970 Digital Sound). Ένας Αμερικανός λυκάνθρωπος στο Παρίσι.
5.30-7.00-9.00-11.00 μ.μ. Ο Ηρακλής πέρα από τον μύθο στα ελληνικά. Σάβ.-Κυρ.:
4.00 μ.μ.

ΤΙΤΑΝΙΑ 1 (~ 520.040 Οδός Λαγκαδά). Ο γκαφατζής της ζούγκλας. 3.00 μ.μ.
Ξέφρενες νύχτες. 5.00-8.00-11.00 μ.μ. 
ΤΙΤΑΝΙΑ 2 (~ 520.040 Οδός Λαγκαδά). Ο Ηρακλής πέρα από τον μύθο στα ελληνικά
3.00-5.00 μ.μ. Κυρ.: 11.00-1.00-3.00-5.00 μ.μ. Ένας Αμερικανός λυκάνθρωπος στο
Παρίσι. 7.00-9.00-11.00 μ.μ.

ΦΑΡΓΚΑΝΗ (~ 213.929 Dolby Stereo). Ο αδελφός μου κι εγώ. 7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: P10</CAT>
<ED>
Κωδικός άρθρου: A16061P102</ED>
<ID>
ID:130514

</ID><URL>http://ta-nea.dolnet.gr/neaweb/neafile.print_unique?e=A&f=16061&m=P10&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Συνηθισμένη αιτία τους μία θρησκευτική γιορτή. 2. Πολεμική
ενέργεια (καθ.). 3. Την χαράζει ο καπετάνιος (γεν.). ­ Δωρικός τύπος
άρθρου. 4. Δεν έφεραν αποτέλεσμα (θηλ.). 5. Θα τα βρείτε στην...
τύχη. ­ Τίτλος θεατρικού έργου του Όσκαρ Ουάιλντ. 6. Λίμνη της
Ιρλανδίας. ­ Ξενική διάζευξη. ­ Σκηνοθέτης της ταινίας «Ελ Σιντ» (αντίστρ.).
7. Πλευρά τριγώνου (αντίστρ.). ­ «Το... σκυλί στα στερνά γαυγίζει»,
λέει μια παροιμία μας. 8. Ονομασία των περσικών πολέμων. ­ Από το
ένα... δύο. 9. Χρησιμοποιείται και σε υποθέσεις. ­ Ειδικό κύτος.

ΚΑΘΕΤΑ

1. Επίρρημα με τη σημασία τού πάραυτα (καθ.). 2. Σημαίνει και
την κατοχή (γεν.). 3. Μέσο διπλωματικής επικοινωνίας. ­ Γενάρχης των
Αράβων. 4. Είναι κτισμένη στις όχθες του Βιστούλα (με άρθρο). 5.
Ένας από τους Τρεις Μάγους. ­ Δορυφόροι του «Λ». 6. Γρυλλίζει...
αρχαιοπρεπώς. ­ Αγγλικό σύμφωνο. ­ Πρώτο συνθετικό ξένων τοπωνυμιών. 7.
Χωριό της Βοιωτίας. 8. Έχουν κάτι το κοινό. ­ Συνθέτης του μελοδράματος
«Αργοναύτες». 9. Με την ύφανση σχετικό.

ΛΥΣΗ (9/2/98)

ΟΡΙΖΟΝΤΙΑ: 1. ΠΑΛΙ - ΠΟΣΑ 2. ΑΝΟΜΟΙΑ 3. ΡΑ - ΑΡΑΒΙΣ
4. ΑΣΥΛΑ - ΒΙΚ 5. ΣΤΟΑ - ΚΑ 6. ΧΑΡΙΕΝΤΕΣ 7. ΟΣ -
ΑΦΙΟΝΙ 8. ΣΙΚ - ΤΑ 9. ΑΡΙΔΑΙΑ. ΚΑΘΕΤΑ: 1. ΠΑΡΑΣΧΟΣ
2. ΑΝΑΣΤΑΣΙΑ 3. ΛΟ - ΡΟΥ - ΚΡ 4. ΙΜΑΛΑΙΑ 5. ΟΡΑ -
ΕΦ 6. ΑΙΑ - ΚΝΙΣΑ 7. ΣΑΒΒΑΤΟ 8. ΙΙ - ΕΝΤΑ (ΓΚΑΜΠΛΕΡ)
9. ΠΕΣΚΕΣΙΑ.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: P10</CAT>
<ED>
Κωδικός άρθρου: A16061P103</ED>
<ID>
ID:130541

</ID><URL>http://ta-nea.dolnet.gr/neaweb/neafile.print_unique?e=A&f=16061&m=P10&aa=3</URL></REF>


Article

<CATEGORY>vin09</CATEGORY>

 <H2>Οι «Τρύπες» ξανά στο Λονδίνο
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

<H3>Λονδίνο καλεί... Τρύπες. Οι Τρύπες απαντούν «εντάξει». Ετοιμάζουν αποσκευές
και φεύγουν. Πετούν από Θεσσαλονίκη για Αγγλία με ελληνικό ροκ εν ρολ. Εκεί
που έχουν το ροκ θρησκεία ή τουλάχιστον κάτι σαν... μπρέκφαστ, μεσημεριανό και
ελαφρύ βραδινό μαζί.
</H3>
Υπάρχει ζήτηση. Και οι Τρύπες απαντούν με ελληνικό ροκ σε βρετανικό κοινό

Την Παρασκευή και 13 κι ενάντια στις προλήψεις, ο Γιάννης Αγγελάκας ανεβαίνει
στη σκηνή του Μάντσεστερ για να πει τραγούδια από το «Κεφάλι γεμάτο χρυσάφι»
που το κοινό τους εκεί περιμένει. Μετά το «Main Hall» του Μάντσεστερ και του
βρετανικού Βορρά, απ' τα μέρη των Oasis, κατεβαίνουν νοτιότερα οι Τρύπες στην
πρωτεύουσα και δίνουν συναυλία σε μια απ' τις πιο σημαντικές αίθουσες του
Λονδίνου, στο «Αστόρια», εκεί που εναλλάσσονται τα συγκροτήματα της νέας
σκηνής και προτείνουν ροκ, φανκ, άμπιεντ και τάσεις της ελεκτρόνικα, όπως
εξελίσσονται τα πράγματα τελευταία.

Άλλωστε, οι Τρύπες έχουν πείρα από συναυλίες σ' εκείνα τα μέρη. Ανήκουν και οι
δικοί μας Θεσσαλονικείς στις τάξεις εκείνων που έχουν παίξει στο ιστορικό
«Μαρκί», εκεί που γράφηκε η ιστορία του πανκ και κατόπιν φιλοξένησε ακόμη πιο
σκληρούς ήχους έως ότου κλείσει τις πύλες του περιμένοντας καλύτερες μέρες,
που ίσως έρθουν στο μέλλον. 
Και πώς ένα ελληνικό συγκρότημα μπορεί να καθηλώσει τους Βρετανούς που
ισχυρίζονται πως τα έχουν ακούσει όλα; 
Όσοι τους είδαν την προηγούμενη φορά στο Λονδίνο έχουν την απάντηση. Γιατί
είναι ένα ροκ συγκρότημα με στίχο δυνατό και πολιτική θέση ορατή από την ορμή
της, ακόμη και σ' εκείνους που δεν ομιλούν την ελληνική. 
Οι πληροφορίες στο μεταξύ λένε πως οι ατζέντηδες του εξωτερικού έχουν δείξει
ήδη το ενδιαφέρον τους και ζητούν τις Τρύπες να παίξουν ροκ εν ρολ και σε άλλα
πολλά σημεία της Ευρώπης. 
Πράγμα που φαίνεται να ενδιαφέρει και την ελληνική πλευρά, καθώς οι συναυλίες
έρχονται αυτόν τον καιρό μπροστά στον προγραμματισμό τους. Νεώτερα
δισκογραφικά από τις Τρύπες, πάντως, το κοινό πρέπει να περιμένει κοντά στο
τέλος της χρονιάς, με έναν καινούργιο δίσκο.

Τα πρώτα μηνύματα ωστόσο γι' αυτόν δεν είναι μάταιο να τα περιμένει κανείς
στην καθιερωμένη ανοιξιάτικη κάθοδό τους στην Αθήνα. Όπου ανεβαίνει η ένταση
του ροκ.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: P11</CAT>
<ED>
Κωδικός άρθρου: A16061P111</ED>
<ID>
ID:130456

</ID><URL>http://ta-nea.dolnet.gr/neaweb/neafile.print_unique?e=A&f=16061&m=P11&aa=1</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ (Δεριγνύ 10 ­ Πατησίων, ~ 82.38.698, 82.37.330). «Ταξίδι μιας μεγάλης
μέρας μέσα στη νύχτα» του Γ. Ο' Νιλ Λάσκαρη, Θεοδωρακόπουλος.

ΑΘΗΝΩΝ (Βουκουρεστίου 10 ­ Πανεπιστημίου, ~ 32.35.524). «Μικρές αλεπούδες» της
Λ. Χέλμαν Μαραγκού, Χρυσικάκος.

ΑΚΑΔΗΜΟΣ (Ιπποκράτους 17 ­ Ακαδημίας, ~ 36.25.119, 36.03.835). «Μπράβο
γιατρέ...» του Ρ. Κούνεϊ Ρώμας, Βλ. Κυριακίδης.

ΑΚΡΟΠΟΛ (Ιπποκράτους 9-11, ~ 36.43.700, 36.08.666). «Ήρθες σαν όνειρο» των Λ.
Μιχαηλίδη - Γ. Τζιώτη Βοσκόπουλος, Γκερέκου.

ΑΛΙΚΗ (Αμερικής 4, ~ 32.44.146). «Το κλουβί με τις τρελές» του Ζ. Πουαρέ
Μουστάκας, Φωκάς.

ΑΛΚΜΗΝΗ (Αλκμήνης 8, Γκάζι, όπισθεν Πειραιώς 127, ~ 34.28.583). «Υλικό
πολέμου» του Πλ. Καϊτατζή Δαβής, Δεμερτζή.

ΑΛΚΥΟΝΙΣ (Ιουλιανού 42-46 ­ Αριστοτέλους, ~ 88.15.402). «Ντα» του Χ. Λέοναρντ
Μεσσάλας, Γλυκοφρύδη.

ΑΛΑΜΠΡΑ (Στουρνάρη 53, Πολυτεχνείο, ~52.27.497, 52.44.400). «Ποπ κορν» του Μπ.
Έλτον Τζώρτζογλου, Λογοθέτης.

ΑΛΦΑ (Στουρνάρη ­ Πατησίων, ~ 52.38.742). «Ορφέας και Ευρυδίκη» του Ζ. Ανούιγ
Γ. Βούρος, Σταθακοπούλου.

ΑΜΙΡΑΛ (Αμερικής 10, ~ 36.39.385). «Ο παππούς έχει πίεση» της Δ. Παπαδοπούλου
Δ. Παπαδοπούλου, Μητρούσης.

ΑΜΟΡΕ - ΕΞΩΣΤΗΣ (Πριγκηποννήσων 10, ~ 64.68.009). Αργεί.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκηποννήσων 10, ~ 64.68.009). Αργεί.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Απόψε αυτοσχεδιάζουμε» του Λ.
Πιραντέλο Ευαγγελάτος (σκηνοθ.), Τασοπούλου.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739). «Σε φιλώ στη μούρη» του Γ. Διαλεγμένου
Αναλυτή, Ρηγόπουλος.

ΑΝΟΙΞΗΣ (Γερμανικού 20, Μεταξουργείο, ~ 52.38.870). Αργεί.

ΑΝΟΙΧΤΟ (Κάλβου 70 - Γκύζη, ~ 64.45.749). «Προς Ελευσίνα» του Π. Μάτεσι Γ.
Μιχαηλίδης (σκηνοθ.), Χατζησάββας.

ΑΝΤΙΘΕΑΤΡΟ (Μοσχονησίων 36, πλατεία Αμερικής, ~ 85.61.168). «Οι δήμιοι στα
Σόδομα» (ντε Σαντ) των Μ. Ξενουδάκη - Κ. Πολυχρονοπούλου Ξενουδάκη, Πρωτονοταρίου.

ΑΠΛΟ ­ ΚΕΝΤΡΙΚΗ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Φεγγάρι για καταραμένους» του Γ. Ο' Νιλ Αντύπας
(σκηνοθ.), Λεμπεσόπουλος.

ΑΠΛΟ ­ ΝΕΑ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Μανέ, Χατζηπαναγιώτης.

ΑΠΟ ΜΗΧΑΝΗΣ (Ακαδήμου 13, Μεταξουργείο, ~ 52.35.716). «Φυλλωσιές» του Λ. Νορέν
Βαλαβανίδης, Κράλλη.

ΑΤΕΝΕΟΥΜ (Αμερικής 8, ~ 36.33.701). Αργεί.

ΑΤΤΙΣ (Λεωνίδου 7, Μεταξουργείο, ~ 52.26.260). Αργεί.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Σουίτα γενεθλίων» του Ρ. Χόντον Παπαναστασίου, Γεωργίτσης.

ΑΥΛΩΝΙΤΗ (Βουκουρεστίου 1, ~ 33.13.321-3). «Ποιος ανακάλυψε την Αμερική;» της
Χρ. Σπηλιώτη Σπηλιώτη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522). «Μπαμπάδες με ρούμι» των Θ. Παπαθανασίου -
Μ. Ρέππα Φασουλής, Ε. Γερασιμίδου.

ΒΕΜΠΟ (Καρόλου 18, ~ 52.21.767, 52.48.289). «Γκριζ» των Τζ. Τζέικομπς - Γ.
Κέισι Φραγκούλης, Βασιλοπούλου.

ΒΙΚΤΩΡΙΑ (Μαγνησίας 5 - 3ης Σεπτεμβρίου 119, ~ 82.33.125). «Καλή τύχη» του Γ.
Θεοδοσιάδη Σπαντίδας, Βλαντή.

ΒΡΕΤΑΝΙΑ (Πανεπιστημίου 7, ~ 32.21.579). Κεντρική Σκηνή. «Τρομεροί
γονείς» του Ζ. Κοκτό Παναγιωτοπούλου, Παπακωνσταντίνου. Δεύτερη
Σκηνή. «Η αίθουσα των διδασκόντων» της Λ. Βούτερς Βλησίδης, Δελαπόρτα.

ΓΚΛΟΡΙΑ (Ιπποκράτους 7, ~ 36.09.400). «Αινιγματικές παραλλαγές» του Ερ.-Εμ.
Σμιτ Καρράς, Γ. Κυρίτσης.

ΔΑΝΔΟΥΛΑΚΗ (Αγίου Μελετίου 61Α - Πατησίων, ~ 86.40.414, 86.40.452). «Μάστερ
κλας» του Τ. Μακ Νάλι Δανδουλάκη, Σοντάκη.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ ΜΕΛΙΝΑ ΜΕΡΚΟΥΡΗ (Αγίου Δημητρίου 55). Αργεί.

ΔΗΜΟΤΙΚΟ ΚΕΡΑΤΣΙΝΙΟΥ (Μικράς Ασίας 24 - Παπαναστασίου, πίσω από το Δημαρχείο,
~ 46.15.767, 46.35.009). Αργεί.

ΔΗΜΟΤΙΚΟ ΠΕΙΡΑΙΑ (Αγίου Κωνσταντίνου 4, ~ 41.94.550). «Σαν ηφαίστειο που
ξυπνά» Άλκ. Πρωτοψάλτη.

ΔΙΑΝΑ (Ιπποκράτους 7, ~ 36.26.956). «Το βαλς των ταυρομάχων» του Ζ. Ανούιγ
Τσακίρογλου, Διαβάτη

ΔΙΑΥΛΟΣ (Δράκου 9, ~ 92.39.588). «Η κυρα-Κώσταινα» ­ «Συζυγική σκηνή» του Μ.
Μητσάκη Κολόζου, Αντωνιάδης.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42. 772). «Μαχαίρι
στο κόκαλο» του Κ. Μουρσελά Νιχωρίτη, Κατσάμπας.

ΔΙΟΝΥΣΙΑ (Αμερικής 10, ~ 36.12.500). «Προσοχή, δαγκώνει!», του Αλ. Γκέρνι
Ράντου, Μεντή.

ΕΘΝΙΚΗ ΛΥΡΙΚΗ ΣΚΗΝΗ («Ολύμπια», Ακαδημίας 59, ~ 36.12.461). «Ο μαγικός αυλός»,
του Β.Α. Μότσαρτ (Τετ., Παρ., Κυρ.) «Αντριάνα Λεκουβρέρ» του Φρ. Τσιλέα (Κυρ.)
Ναταλία Μιχαηλίδου: ρεσιτάλ πιάνου «Μουσική των νερών» (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Λυσσασμένη γάτα» του Τ. Ουίλιαμς Κατρανίδης, Κομνηνού.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπέζος, Κρούσκα.

ΕΘΝΙΚΟ - ΝΕΑ ΣΚΗΝΗ ­ ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~
52.23.242, 52.33.322). Αργεί.

28 (Μοσχονησίων 28, πλατεία Αμερικής, ~ 86.43.263, 86.56.853). «Τελευταία
απόδραση» του Μπ. Όουεν Μοντανάρη, Ε. Οικονόμου.

104 ΚΕΝΤΡΟ ΛΟΓΟΥ ΚΑΙ ΤΕΧΝΗΣ (Θεμιστοκλέους 104, ~ 38.02.056,
38.02.059).Κεντρική Σκηνή: αργεί. Δεύτερη Σκηνή: «Νύχτες κωμωδίας»
(stand up comedy) Σεραφείμ, Ζαραλίκος (εναλλασσόμενο ρεπερτόριο).

ΕΛΠΙΔΑΣ (Αριστοτέλους 53 - Σμύρνης, μεταξύ Ιουλιανού και Ηπείρου, ~
82.29.030). «Ο αρχισιδηρουργός» (Ονέ) της Έλ. Τσαλδάρη Ντούζος, Τσαλδάρη.

ΕΛΥΖΕ (Νυμφαίου 12, 1η στάση Ιλίσια, ~ 77.82.354). Αργεί.

ΕΜΠΡΟΣ - ΕΠΑΝΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Αγγέλα» του Γ. Σεβαστίκογλου Μπαντής (σκηνοθ.), Ταχτσόγλου.

ΕΝΑΣΤΡΟΝ (Δεληγιάννη 19 - Μπουμπουλίνας, πίσω από το Μουσείο, ~ 82.53.489).
«Νηρέας ο Βάρας» του Δ. Παπαχρήστου Γ. Αρμένης, Τζιραλίδου.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, ~ 34.65.634). «Ο μασκοφόρος» του
Χ. Κράουσερ Καβουκίδη, Κρομμύδας.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). Αργεί.

ΕΠΑΣΚΤ (Πανός 19Α - Θόλου, Πλάκα, ~ 32.15.654 ). Αργεί.

ΕΡΓΟΣΤΑΣΙΟ (Βουλιαγμένης 268 ~ 75.10.544). «Μπρου μπρα» του Στ. Μανωλακάκη
Δημ. Παπαδόπουλος, Γ. Οικονόμου.

ΕΡΕΥΝΑΣ (Ιλισίων 21, Ζωγράφου ~ 77.80.826). «Αγάπη και κατανόηση» του Τζ.
Πένχολ Ποταμίτης, Καστανάς.

ΗΒΗ (Σαρρή 27, Ψυρή ~ 32.12.263, 32.15.127). «Η Κυριακή των παπουτσιών» του Λ.
Λαζόπουλου Λαζόπουλος, Παλαντζίδης.

ΗΛΙΟΥ - ΚΑΤΩ ΧΩΡΟΣ (Φρυνίχου 10, Πλάκα ~ 32.31.591, 32.47.509). «Έξω, μπροστά
στην πόρτα» του Β. Μπόρχερτ Παπασπύρος, Δ. Βασιλειάδου.

ΗΜΕΡΑΣ - ΚΟΚΚΙΝΗ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~
69.29.090, 64.95.777). «Προ των Θερμοπυλών» του Π. Τακόπουλου Γιώρ.
Κυριακίδης, Γιαννικάκης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Μολιεριάδα» (Μολιέρος) των Ζ. Ζεραρντί - Α. Μοντζολή
Στυλιανοπούλου, Γιώρ. Κυριακίδης.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890). «Αρσενικό - θηλυκό»
του Α. Θωμόπουλου Α. Αντωνίου, Ν. Ασίκη.

ΘΕΑΤΡΟΚΙΝΗΣΗ (Ακαδήμου 13, κάθετος οδού Πειραιώς, έναντι πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΘΗΣΕΙΟΝ (Τουρναβίτου 7, ~ 32.55.444). Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). «Στο Μαντράς τη νύχτα
εκείνη» του Ε. Μανέ Βοζικιάδου, Στάγκος.

ΙΛΙΣΙΑ (Παπαδιαμαντοπούλου 4, ~ 72.16.317). «Το μουσικό κουτί» Τσανακλίδου,
Ζούδιαρης. 
ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, ~ 72.50.657). «Τρία χρόνια
Σαββατοκύριακο» του Β. Νανάκη Ντ. Σιμοπούλου, Σταματιάδης.

ΚΑΙΡΩΝ (Τσέλιου 10 - Σολιώτη, Αμπελόκηποι, πίσω από τον Άρειο Πάγο, ~
64.54.407). Αργεί.

ΚΑΙΣΑΡΙΑΝΗΣ (Κοιμήσεως Θεοτόκου 30, Καισαριανή, ~ 72.23.023). «Οι φυλακισμένοι
της κεντρικής λεωφόρου» του Ν. Σάιμον Κωνσταντινίδης, Παπανέστορος.

ΚΑΛΟΥΤΑ (Πατησίων 240, ~ 86.11.311, 86.75.588). «Οι αισιόδοξοι» του Γ.
Λαζαρίδη Γ. Βασιλείου, Βιδάλη.

ΚΑΡΕΖΗ (Ακαδημίας 3, ~ 36.36.144, 36.25.520). «Περιμένοντας τον Γκοντό» του Σ.
Μπέκετ Κώστας Καζάκος, Φιλιππίδης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Γράμμα στον Ορέστη» του Ι. Καμπανέλλη Δαφνής, Γκαβάκου.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Του Κουτρούλη ο γάμος» του Α.
Ρίζου - Ραγκαβή Μπέλλος, Στάικου.

ΚΝΩΣΣΟΣ (Κνωσσού 11, Πατησίων, στάση Καλλιφρονά, ~ 86.77.070, 86.24.463). «Οι
κούκλες» του Π. Γεωργιόπουλου Λ. Τσάγκας, Βαμβακίδης.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 ­ Πολυτεχνείου, ~ 88.12.846). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Το στοίχημα» του Κλ. Όντετς
Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 52.22.261). «Επιστροφία» του Ν. Καλογερόπουλου
Λεονάρδου, Ν. Καλογερόπουλος.

ΜΑΣΚΕΣ (Λήθης 6 - Αγίου Μελετίου 107, ~ 86.12.509). «Ο φλύαρος» του Σ. Καρύδη
Χριστοφιλάκης (σκηνοθ.), Πελαΐδης.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασ. Σοφίας - Κόκκαλη, ~ 72.82.333). Αίθουσα Φίλων
της Μουσικής. Κρατική Ορχήστρα Αθηνών: συναυλία (Παρ.). Αίθουσα Δημήτρη
Μητρόπουλου. Κύκλος Γαλλική Μουσική από τον 19ο στον 20ό αιώνα. Φεστιβάλ
Μουσικής Δωματίου. Συναυλία (Δευτ.) Τετάρτη απόγευμα στο Μέγαρο. Τάκης
Φαραζής: συναυλία (Τετ.) Κύκλος Γαλλική Μουσική από τον 19ο στον 20ό αιώνα.
Φεστιβάλ Μουσικής Δωματίου. Συναυλία (Τετ.) Κύκλος Γαλλική Μουσική από τον 19ο
στον 20ό αιώνα. Φεστιβάλ Μουσικής Δωματίου. Συναυλία (Πέμπ.) 
ΜΕΛΙΝΑ (Βουκουρεστίου 3, ~ 32.13.685-6). Αργεί.

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). «Το μυστήριο της
Ίρμα Βεπ» του Τσ. Λάντλαμ Π. Μιχαηλίδης, Χατζηγιάννης.

ΜΙΝΩΑ (Πατησίων 91, ~ 82.32.578, 82.10.048). «Αθήνα 2000 με τα... τέσσερα» των
Α. Πυριόχου - Π. Χατζηκουτσέλη - Ντ. Σπυρόπουλου - Μ. Άνθη Πανοπούλου, Τριφύλλη.

ΜΟΥΣΟΥΡΗ (πλατεία Καρύκη 6, ~ 33.10.936). Κεντρική Σκηνή. «Κάτω από τη
σκάλα» του Τσ. Ντάιερ Μιχαλακόπουλος, Μοσχίδης. Δεύτερη Σκηνή.
«Να ζει κανείς ή να συζεί;» του Λ. Κάσλερ Βενιζελέα, Δ. Βογιατζής.

ΜΟΥΣΟΥΡΗ 3 (πλατεία Καρύκη 6, ~ 33.10.936). «Μάκβεθ με παντόφλες» του Τζ. Κρ.
Γουντ Παπαμιχάλης, Στοΐδου.

ΜΠΡΟΝΤΓΟΥΑΙΗ (Αγίου Μελετίου 61Α - Πατησίων, στοά Λάλη, ~ 86.20.231). «Μπλαντ
μπράδερς - Δεσμοί αίματος» του Γ. Ράσελ Κ. Σπυρόπουλος, Μπονάτσος.

ΝΕΟΥ ΚΟΣΜΟΥ (Αντισθένους 7 - Θαρύπου, Φιξ, ~ 92.12.900). Αργεί.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι ~ 57.73.666, 57.55.685). «Ένα
καπέλο γεμάτο βροχή» του Μ. Γκάτσο Μιχόπουλος (σκηνοθ.), Α. Παπαδόπουλος.

ΟΔΟΥ ΑΝΤΙΟΧΕΙΑΣ (Αντιοχείας 1 ­ Πιπίνου, ~ 88.32.050). Αργεί.

ΟΔΟΥ ΕΡΜΟΥ (Ερμού 106, Μοναστηράκι, τηλ.: 32.14.950, 86.40.555). «Το δωμάτιο
με τους μανδαρίνους» του Ρ. Τομά Μ. Ραζή, Χρυσούλης.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Γερτρούδη» του Γ.
Σέντεμπεργκ Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Δεσμά αίματος» του
Αθ. Φούγκαρτ Αλ. Μυλωνάς, Οικονόμου.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). Αργεί.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264).
«Εγχείρημα»: «Τρίπτυχο» του Θ. Βλάχου ­ «Το αόρατο που σε κοιτά» (Μ.
Ευσταθιάδη) του Α. Διαμαντή Θ. Βλάχος, Α. Διαμαντής.

ΠΕΙΡΑΙΩΣ 131 (Πειραιώς 131, ~ 34.50.922). «Βγαλ' τον υπουργό απ' την πρίζα»
του Έρ. Άϊντλ Αδαμάκη, Χαϊκάλης.

ΠΕΙΡΑΜΑΤΙΚΟ ΤΗΣ ΠΟΛΗΣ (Σταδίου 4, ~ 32.22.035). «Προδομένη γυναίκα» (ντέ
Μποβουάρ) της Μ. Ριάλδη Ζαβιτσιάνου, Ριάλδη.

ΠΕΡΟΚΕ (Οδυσσέως 2, πλατεία Καραϊσκάκη, Μεταξουργείο, ~ 52.32.132, 52.40.040).
«Ό,τι πείτε υπουργέ μου» του Ρ. Κούνεϊ Βουτσάς, Τσιβιλίκας.

ΠΟΛΙΤΕΙΑ (Σαρρή 40, Θησείο, ~ 33.10.663-4). Αργεί.

ΠΟΛΙΤΙΣΤΙΚΟ ΚΕΝΤΡΟ «ΣΠΥΡΟΣ ΑΠΟΣΤΟΛΟΥ» (Ηρώων Πολυτεχνείου 39, Άγιοι Ανάργυροι,
~ 26.90.511). Αργεί.

ΠΟΛΥΤΕΧΝΟ (Διγενή Ακρίτα 15 ­ Μαυρομιχάλη 157, ~ 64.34.700). Εναλλάξ:
«Λα νόνα» του Ρ. Κόσα Πιατάς, Τζούμας ­ «Βίος και συνουσία» των Ντ. Φο
­ Φ. Ράμε, Κ. Μουρσελά Πιατάς, Κανελλοπούλου.

ΠΟΡΤΑ (Μεσογείων 59, ~ 77.11.333). «Άμλετ» του Ουίλ. Σαίξπηρ Κιμούλης, Μπεμπεδέλη.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.17.030). «Το λιοντάρι το
χειμώνα» του Τζ. Γκόλντμαν Βαλάκου, Χρ. Πολίτης.

ΡΟΕΣ - ΚΑΤΩ (Ιάκχου 14, Γκάζι, ~ 34.79.426). Αργεί.

ΡΟΕΣ - ΠΑΝΩ (Ιάκχου 14, Γκάζι, ~ 34.79.426). «Ενοικιάζεται... εκτός απροόπτου»
του Δ. Αδάμη Αδάμης, Γεωργουσοπούλου.

ΣΗΜΕΙΟ (Χ. Τρικούπη 10, πίσω από την Πάντειο, Καλλιθέα, ~ 92.29.579). «Η
επιστροφή των Τσε» του Γ. Χρυσούλη Ν. Διαμαντής (σκηνοθ.), Ι. Μακρή.

ΣΤΑΘΜΟΣ (Β. Ουγκώ 55, παραπλ.του «Περοκέ», πλατεία Καραϊσκάκη, ~52.22.656).
«Ενυδρείο» του Κ. Μουρσελά Τ. Χαλκιάς, Διδασκάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). «Το πρόβλημα του Κώστα»
του Β. Ραΐση Παπαγεωργίου (σκηνοθ.), Χαντζίδου.

ΣΥΓΧΡΟΝΟ ΑΘΗΝΑΣ (Ευμολπιδών 41, Γκάζι, ~ 34.67.095). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Αργεί.

ΤΕΧΝΗΣ ΚΑΡΟΛΟΣ ΚΟΥΝ (Φρυνίχου 14 - Διονυσίου Αρεοπαγίτου, ~ 32.36.732,
32.22.464). «Οι σοφολογιότατες» του Μολιέρου Λαζάνης (σκηνοθ.), Μαλακατέ.

ΤΕΧΝΗΣ-ΥΠΟΓΕΙΟ (Πεσμαζόγλου 5, ~32.28.706, 32.29.703). «Μια συνάντηση κάπου
άλλου» του Ι. Καμπανέλλη Κουγιουμτζής (σκηνοθ.), Προύσαλης.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Κρίμα που είναι πόρνη»
του Τζ. Φορντ Κακλέας (σκηνοθ.), Αστεριάδη.

ΤΕΧΝΟΧΩΡΟΣ ΥΠΟ ΣΚΙΑΝ (Μαυρομιχάλη 161 ­ Ξιφίου 14, ~ 64.20.522). Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Αγν. Οσιέτσκα Λύγαρη, Νάτσιος.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. ΜακΝτόναλντ Κουνελάκη, Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). «Το δάσος» του Ντ. Μάμετ Αρ.
Μουτούση, Ν. Ζορμπάς.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: P11</CAT>
<ED>
Κωδικός άρθρου: A16061P112</ED>
<ID>
ID:130515

</ID><URL>http://ta-nea.dolnet.gr/neaweb/neafile.print_unique?e=A&f=16061&m=P11&aa=2</URL></REF>


Article

<CATEGORY>vin09</CATEGORY>

 <H5>Αιωνόβιος ο Μπέρτολντ Μπρεχτ
</H5><H2>ΤΟ ΠΝΕΥΜΑ του τόνου
</H2>
<AUTHOR>ΕΥΑ ΚΟΤΑΜΑΝΙΔΟΥ</AUTHOR>

Τι απέγινε αλήθεια ο Μπέρτολντ Μπρεχτ «... από τα Μαύρα Δάση»; Κάμποσα χρόνια
τώρα πάψαμε να τον μνημονεύουμε πια. Πέρασε το πάθος της δεκαετίας του
εβδομήντα. Έπεσε στη λήθη «των σκοτεινών καιρών» η περίφημη «αποστασιοποίηση»
που δίχαζε σκηνοθέτες και ηθοποιούς; Δεν το νομίζω. Μια ανάπαυλα, ίσως. Δεν
σβήνονται εύκολα από τη μνήμη τού χρόνου οι μεγάλοι ποιητές-διανοητές.

Η καυστική σάτιρα της θλιβερής εποχής του, το ένα επίπεδο του μηνύματός
του, ζωντανό και επίκαιρο, δυστυχώς, συχνά στην ανθρώπινη ιστορία, μαζί με το
δεύτερο και σημαντικότερο, την ποίηση των γραφτών του, κι ας παραγνωρίστηκε
και αποσιωπήθηκε από πολλούς που ήθελαν να βλέπουν σ' εκείνον μόνον τον
μαχόμενο αγωνιστή, κάτι που δεν αναιρεί το ένα το άλλο, θα τον κρατούν πάντα
παρόντα στις θεατρικές σκηνές.

Ο ίδιος, με τη γνωστή του «ασέβεια» για ό,τι στείρο, καθιερωμένο και
στεγνό, θα έλεγε και τώρα «Καλή είναι η λησμονιά! Της μνήμης η αδυναμία,
χαρίζει δύναμη στον άνθρωπο», με την ίδια ευκολία που παρότρυνε τα τελευταία
χρόνια της ζωής του να μη δίνουν και τόση σημασία στις θεωρητικές του
αναζητήσεις, πετώντας στα σκουπίδια ό,τι περιττό, αφουγκραζόμενοι μόνο τον
παλμό της σκέψης και της τέχνης. Αυτόν που θα ξαναβρούν σίγουρα οι σημερινές
και μελλοντικές γενιές στα κείμενά του.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: P11</CAT>
<ED>
Κωδικός άρθρου: A16061P113</ED>
<ID>
ID:130534

</ID><URL>http://ta-nea.dolnet.gr/neaweb/neafile.print_unique?e=A&f=16061&m=P11&aa=3</URL></REF>


Article

<CATEGORY>vin09</CATEGORY>

 <H5>Ο ΧΡ. ΙΩΑΚΕΙΜΙΔΗΣ ΣΤΑ «ΝΕΑ», ΓΙΑ ΤΟ ΕΘΝΙΚΟ ΜΟΥΣΕΙΟ ΣΥΓΧΡΟΝΗΣ ΤΕΧΝΗΣ
</H5><H2></H2><H2>Με αφετηρία τα έργα της γενιάς του '60
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Ο δρ Χρήστος Ιωακειμίδης θριάμβευσε και πέρσι οργανώνοντας στο Βερολίνο την
πρώτη έκθεση που συνοψίζει τα κορυφαία έργα και επιτεύγματα του Μοντερνισμού
στη διάρκεια του 20ού αιώνα

Το Εθνικό Μουσείο Σύγχρονης Τέχνης θεσμοθετήθηκε στο χώρο του πρώην
εργοστασίου Φιξ. Σε λίγες ημέρες ο υπουργός Πολιτισμού πρόκειται να
ανακοινώσει τα ονόματα προσωπικοτήτων που θα στελεχώσουν το Δ.Σ. υπό την
προεδρία του καθηγητή Κωνσταντίνου Τσουκαλά. Όλοι αναμένουν την επίλυση ενός
χρόνιου προβλήματος, να αποκτήσει η Ελλάδα ένα Μουσείο Σύγχρονης Τέχνης και ν'
ανέβει έστω και τελευταία και καταϊδρωμένα στο τρένο των διεθνών εικαστικών
εξελίξεων. Όμως, ποιος θα οδηγήσει το τρένο, ποια η αφετηρία, ποιος ο
προορισμός και με ποιους και πόσους επιβάτες; Πολλά εξαρτώνται από τον
«διευθυντή» και το ερώτημα είναι εάν τελικά θα αναλάβει την διεύθυνση αυτού
του Μουσείου ο δρ Χρήστος Ιωακειμίδης, κορυφαίος και έγκυρος ειδικός της
σύγχρονης τέχνης, που ζει στο Βερολίνο. 
Χθες, ο κ. Ιωακειμίδης συνάντησε για πρώτη φορά τον υπουργό Πολιτισμού κ.
Ευάγγελο Βενιζέλο και ξεκίνησαν τον διάλογο.

­ Ποιες είναι οι βασικές γραμμές ενός νέου Μουσείου Σύγχρονης Τέχνης, ρωτήσαμε
τον κ. Ιωακειμίδη, αφού προηγουμένως μάς εξήγησε ότι υπάρχουν τυπικά και
νομικά θέματα που δεν του επιτρέπουν προς το παρόν να θέσει ή να δεχθεί
υποψηφιότητα για το ελληνικό μουσείο.

­ Βρισκόμαστε στο τέλος του 20ού αιώνα και τα θέματα που αφορούν τη σύγχυση
που επικρατούσε γύρω από το τι είναι μοντέρνα και τι σύγχρονη τέχνη έχουν
ξεκαθαρίσει. Ο εικοστός αιώνας είναι ο αιώνας της μοντέρνας τέχνης. Μετά το
1960 αρχίζει μια νέα εποχή, είναι η εποχή της σύγχρονης τέχνης. Ακόμα και ο
οίκος δημοπρασιών Κρίστι'ς οργάνωσε εμπορική δημοπρασία σύγχρονης τέχνης με
αυτή την αφετηρία. Ένα νέο Κρατικό Μουσείο Σύγχρονης Τέχνης θα πρέπει για
λόγους επιστημονικούς, αλλά και ωφελιμιστικούς - πρακτικούς, να ξεκινά από τα
χρόνια του '60 και θα πρέπει για δύο λόγους να πάρει ένα πρόσωπο: Να αποτελεί
ένα διεθνές μουσείο με κέντρο βάρους τον τόπο, την Ελλάδα, αλλά ανοιχτό προς
τα έξω, που θα πλουτίζει τις συλλογές του από τη σύγχρονη παραγωγή. Γιατί τα
έργα των Μοντέρνων, του Πικάσο, του Ματίς, του Μπρακ, είναι αδύνατον να
αγοραστούν από έναν κρατικό προϋπολογισμό είτε στην Ελλάδα βρίσκεται το
μουσείο αυτό, είτε στη Γερμανία και σε οποιαδήποτε άλλη χώρα. Αυτό το μουσείο,
λόγω των Ολυμπιακών Αγώνων και της Πολιτιστικής Ολυμπιάδας, καλείται να παίξει
ένα σοβαρό ρόλο και να σταθεί ανάλογα με τα άλλα μουσεία σύγχρονης τέχνης. Αν
προσπαθήσει να συγκριθεί με το Μουσείο Μοντέρνας Τέχνης θα χαθεί. 
Ένα άλλο σημείο που θίξαμε με τον κ. Βενιζέλο είναι ότι η εκπροσώπηση των
Ελλήνων καλλιτεχνών σ' ένα μουσείο σύγχρονης τέχνης πρέπει να είναι επιλεκτική
και όχι λεξικογραφική. Με ομάδες έργων από έναν καλλιτέχνη και όχι σαν συλλογή
γραμματοσήμων. Άλλωστε, έτσι σχηματίζονται οι συλλογές των μουσείων αυτού του
είδους. Η πολυεδρικότητα εξασφαλίζεται από την αλλαγή σκυτάλης και επιλογών
μέσα στο χρόνο. Τα μουσεία σύγχρονης τέχνης προχωρούν, ζουν και αναπτύσσονται,
αλλάζουν. Το να αγοράσουμε σήμερα ένα χαρακτικό του Λιχτενστάιν δεν έχει καμία
ιδιαίτερη σημασία. Σ' όλο τον κόσμο άλλωστε καθοριστική είναι η συμβολή των
ιδιωτών και των μεγάλων εταιρειών, αυτών που έχουν τα κεφάλαια για το
σχηματισμό των συλλογών των μουσείων. Άκουσα με χαρά ότι προχωρεί το θέμα της
αγοράς της συλλογής Γεωργίου Κωστάκη στη Θεσσαλονίκη και το Μουσείο Γουλανδρή
στην Αθήνα, το οποίο πιστεύω ότι θα αναζωπυρώσει το ενδιαφέρον για τα
εικαστικά και θα περιλαμβάνει έργα των μοντέρνων καλλιτεχνών του 19ου-20ού
αιώνα. Θεωρώ ότι κάθε μουσείο πρέπει να έχει διαφορετική φυσιογνωμία και
προτάσεις, αλλιώς το αποτέλεσμα θα είναι «σούπα».

Γι' αυτό και πιστεύω ότι οι συλλογές της Εθνικής Πινακοθήκης, που αφορούν τη
σύγχρονη τέχνη και είναι νομικά διαθέσιμες, μπορούν να περάσουν στο νέο
μουσείο, γεγονός που θα επιτρέψει στην Εθνική Πινακοθήκη να συγκεντρώσει τις
δυνάμεις της στο κύριο έργο της.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16061P121</ED>
<ID>
ID:130457

</ID><URL>http://ta-nea.dolnet.gr/neaweb/neafile.print_unique?e=A&f=16061&m=P12&aa=1</URL></REF>


Article

<CATEGORY>vin09</CATEGORY>

 <H2>Ταρκόφσκι στην Ταινιοθήκη
</H2>
Παρά τις δυσκολίες που αντιμετωπίζει μετά την καταστροφή της αίθουσας
προβολών, στην οποία ήλθε να προστεθεί η έξωση από το Μέγαρο Δεληγιώργη, η
Ταινιοθήκη της Ελλάδος συνεχίζει και διευρύνει τις δραστηριότητές της. Έτσι,
προγραμματίζει ένα τετραήμερο αφιέρωμα στον Ταρκόφσκι, που θα αρχίσει την
Πέμπτη και θα συνεχιστεί στις 13, στις 15 και στις 17 Φεβρουαρίου. Όλες οι
προβολές θα γίνουν στον κινηματογράφο «Παλλάς». Την Πέμπτη θα προβληθούν τα
«Παιδικά χρόνια του Ιβάν» (1962) και το «Σολάρις» (1972), την Παρασκευή ο
«Αντρέι Ρουμπλιόφ» (1966), την Κυριακή ο «Καθρέφτης» (1974) και το «Στάλκερ»
(1979) και την ερχόμενη Τρίτη η «Νοσταλγία» (1983) και η «Θυσία» (1986).

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16061P122</ED>
<ID>
ID:130500

</ID><URL>http://ta-nea.dolnet.gr/neaweb/neafile.print_unique?e=A&f=16061&m=P12&aa=2</URL></REF>


Article

<CATEGORY>vin09</CATEGORY>

 <H2>Κορδόνια στον κόσμο, Discover στην Πάτρα
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Παντελής Βούλγαρης

* (κατά σειρά) Σήμερα ο Κώστας Γαβράς εγκαταλείπει την «Μεγάλη Βρετανία»,
αναχωρεί από την Αθήνα και κατευθύνεται προς το Βέλγιο (για την πρεμιέρα του
«Mad city»).

Σε μία περίπου εβδομάδα ο Παντελής Βούλγαρης αναχωρεί για το Βερολίνο με
κατεύθυνση την Μπερλινάλε (για την ευρωπαϊκή πρεμιέρα της ταινίας του «Όλα
είναι δρόμος», με πρωταγωνιστές... τρεις ιστορίες, τρία ονόματα: Βέγγος,
Αρμένης, Καταλειφός).

* Άσχετο, αλλά μόλις... αφίχθη στην Πάτρα το κατάστημα δίσκων Discover! Ε,
και; Να, ο τηλεφωνητής του ασυγχώρητου κατέγραψε το ακόλουθο μήνυμα, από φίλο
της στήλης:.

«Σάββατο, τρεις το μεσημέρι, τρεις ώρες πριν από τα γεγονότα της πόλης μας,
δηλαδή την επίσκεψη του Κώστα ή Κωστάκη Καραμανλή και τα βαφτίσια της κορούλας
του βουλευτή της Ν.Δ. Νίκου Νικολόπουλου. Πήγα στο νέο κατάστημα Discover και
βρήκα Roni Size, Μσρκ Χόλις και άλλους δίσκους που Αθηναίοι ψάχνουν στα Virgin
της... Αθήνας. Να σας τους στείλω;».

* Σαν χθες, το 1790, πριν από 208 ακριβώς χρόνια, αφίχθησαν στον μάταιο τούτο
κόσμο τα... κορδόνια!.

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16061P123</ED>
<ID>
ID:130535

</ID><URL>http://ta-nea.dolnet.gr/neaweb/neafile.print_unique?e=A&f=16061&m=P12&aa=3</URL></REF>


Article

<CATEGORY>vin09</CATEGORY>

 <H2>Χρυσές τοποθετήσεις - πέτσινες πωλήσεις
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

«Πιστεύεις πως όλοι αυτοί οι μεγαλο-καλλιτέχνες έχουν λάβει χρυσούς και
πλατινένιους δίσκους;» (χωρίς να το θέλω ο νους μου κατευθύνθηκε προς την...
Γαρμπή) «Ε, λοιπόν», συνέχισε, «τα πράγματα είναι διαφορετικά». 
Και μου εξήγησε την απόσταση των λέξεων «πώληση» - «τοποθέτηση».

* Κάθε εταιρεία, προκειμένου να κάνει μπούγιο και να πριμοδοτήσει τα ονόματά
της, αποστέλλει μονοκοπανιά χιλιάδες δίσκους σε όλα τα καταστήματα της χώρας.
Πράγμα που δεν γίνεται, φυσικά, με τα μικρά ονόματα. Έτσι την πρώτη ημέρα της
κυκλοφορίας κάποιου... μεγάλου ονόματος τοποθετούνται 30.000 κομμάτια στα
δισκοπωλεία. Έτσι ο μεν δίσκος έχει γίνει χρυσός και μερικές φορές
πλατινένιος, χωρίς καν να έχει πουλήσει τους μισούς, απ' όσους απαιτούνται για
να ανακηρυχθεί... χρυσός

* Η τοποθέτηση είναι... χρυσός

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16061P124</ED>
<ID>
ID:130559

</ID><URL>http://ta-nea.dolnet.gr/neaweb/neafile.print_unique?e=A&f=16061&m=P12&aa=4</URL></REF>


Article

<CATEGORY>vin09</CATEGORY>

 <H2>Ο Yanni στα Ιμαλάια και στο Πεκίνο
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Yanni

Αφίχθη και επίσημη... τοποθέτηση για την 9ετή σχέση Yanni - Λίντας Έβανς (οι
αρχαιότεροι εξ ημών θα την θυμούνται από τις επιδόσεις της στην «Δυναστεία»,
αλλά και από επίσκεψή της στο Ηρώδειο, ως θεατής της συναυλίας του Yanni).

* Τελείωσε! Πάει, αυτή η... κολόνια δεν θα κρατήσει δέκα χρόνια. Πώς το λένε,
ανακοινώθηκε... διαζύγιο. «Οι δρόμοι μας χώρισαν και καθένας μας ακολουθεί
διαφορετική κατεύθυνση». Λέει ψυχραίμως ο Yanni. Τελειώνοντας με το
παροιμιώδες «θα παραμείνουμε πάντα φίλοι».

Και η μεν Λίντα κατευθύνεται προς το... 18ο λίφτινγκ του προσώπου της
(τουλάχιστον και προς το παρόν!). Ο δε Yanni πήρε τα όρη και τα βουνά!
Τελευταίες κατευθύνσεις-αφίξεις του... συναυλίες στα Ιμαλάια (!) και στην
απαγορευμένη πόλη του Πεκίνου! Επομένως, πάει, κουρελιάστηκε κι αυτή η έκφραση
της... απαγορευμένης πόλης. 
Την οποία, πρώτος κουρέλιασε το 1986 ο Μπερνάρντο Μπερτολούτσι, γυρίζοντας τον
«Τελευταίο αυτοκράτορα»!

<REF><SOURCE>ΤΑ ΝΕΑ</SOURCE>
<DATE>, 10-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16061P125</ED>
<ID>
ID:130573

</ID><URL>http://ta-nea.dolnet.gr/neaweb/neafile.print_unique?e=A&f=16061&m=P12&aa=5</URL></REF>


Article

<CATEGORY>vin04</CATEGORY>

 <H5>ΜΕΤΡΑ ΠΟΥ ΠΟΝΑΝΕ ΓΙΑ ΤΙΣ ΔΕΚΟ
</H5><H2>ΤΟ ΜΑΧΑΙΡΙ ως το κόκαλο, λέει ο Σημίτης
</H2>
<H3>Στον εισαγγελέα το πόρισμα για την Ολυμπιακή
</H3>
ΑΠΟΦΑΣΙΣΜΕΝΗ να φθάσει «το μαχαίρι μέχρι το κόκαλο», όπως είπε χθες ο
Πρωθυπουργός κ. Κ. Σημίτης, ώστε να αντιμετωπιστούν τα προβλήματα των ΔΕΚΟ,
είναι η κυβέρνηση. Στο μεταξύ, το πόρισμα του ΑΣΕΠ για τις παράνομες
προσλήψεις στην Ολυμπιακή (το οποίο αποκάλυψαν χθες «ΤΑ ΝΕΑ») στάλθηκε ήδη
στον εισαγγελέα.

σ ε λ
ί δ ε
ς 8 -
11

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16062N011</ED>
<ID>
ID:130624

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N01&aa=1</URL></REF>


Article

<CATEGORY>vin08</CATEGORY>

 <H2>Στη φυλακή για το σκάνδαλο με τις μετοχές </H2>
σελίδα 53

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16062N013</ED>
<ID>
ID:130694

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N01&aa=3</URL></REF>


Article

<CATEGORY>vin06</CATEGORY>

 <H2>Τα στοιχεία μας πουλιούνται κι αγοράζονται </H2>
ΤΑ ΠΡΟΣΩΠΙΚΑ στοιχεία μας πουλιούνται και αγοράζονται! Η οικονομική κατάσταση,
οι συνήθειες, οι προτιμήσεις, η ηλικία, η υγεία και ο τόπος διαμονής των
πολιτών, αποτελούν πολύτιμες πληροφορίες για πολλές τραπεζικές, εμπορικές και
διαφημιστικές επιχειρήσεις. Τα τελευταία χρόνια στην ελληνική αγορά έχουν
κάνει την εμφάνισή τους εταιρείες, οι οποίες ειδικεύονται στη συγκέντρωση και
εμπορία προσωπικών δεδομένων.

σελίδα
21

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16062N014</ED>
<ID>
ID:130718

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N01&aa=4</URL></REF>


Article

<CATEGORY>vin06</CATEGORY>

 <H2>Πιο ακριβές οι δόσεις για τα Ι.Χ. </H2>
στο AUTO ΝΕΑ

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16062N015</ED>
<ID>
ID:130736

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N01&aa=5</URL></REF>


Article

<CATEGORY>vin06</CATEGORY>

 <H2></H2><H2>Η πρώτη συνέντευξη του «κυρίου 2004» </H2>
στην ΟΜΑΔΑ

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16062N016</ED>
<ID>
ID:130746

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N01&aa=6</URL></REF>


Article

<CATEGORY>vin06</CATEGORY>

 <H2>Λαλιώτης-Παπουτσής στα «ΝΕΑ» για το αυριανό ΠΑΣΟΚ </H2>
σελίδες
14-15

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16062N017</ED>
<ID>
ID:130751

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N01&aa=7</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΠΑΡΑΚΟΛΟΥΘΩ με ανησυχία που μεγαλώνει τα τηλεοπτικά κυρίως ρεπορτάζ για
το «ροζ» σκάνδαλο στη Λάρισα. Και αναρωτιέμαι: πού το πάνε τα κανάλια; Γιατί
φωτίζουν με τόσες λεπτομέρειες μια ιστορία κρεβατοκάμαρας; Ο Λ. Παπαδόπουλος
στις «Ματιές». Σελ. 4.

ΟΙ ΤΣΙΓΓΑΝΟΙ είναι τζιτζίκια και όχι μυρμήγκια, ζουν για το σήμερα, δεν
κρεμάνε πάνω στη ζωή τους τα βαρίδια της ιδιοκτησίας. Αν η Ιστορία τούς
αγνόησε, η ζωή τούς τίμησε, γιατί την τίμησαν πρώτοι εκείνοι. Η Λένα Διβάνη
στην «Τρίτη Άποψη». Σελ. 6.

Α. ΛΥΚΟΥΡΓΙΩΤΗΣ: Το Ανοιχτό Πανεπιστήμιο θα καλύψει υπαρκτές ανάγκες.
Οι σπουδές από απόσταση είναι πολύ χρήσιμη εκπαιδευτική μεθοδολογία, που
χρησιμοποιεί τη σύγχρονη τεχνολογία. Οι απαντήσεις στις «30 Ερωτήσεις» του Π.
Θεοδωρακόπουλου στη σελ. 16.

ΕΙΝΑΙ το δώρο που πάντα ήθελα να προσφέρω. Να το χωρέσω σ' ένα μικρό
κουτί, να το τυλίξω με πολύχρωμο χαρτί, να το μοιράσω σε δύο, τρεις, πέντε,
δέκα... Σ' εκείνους που δεν μπορούν να δεχθούν το «διαφορετικό», το «άλλο». Η
Λαμπρινή Σταμάτη «Σε πρώτο ενικό». Σελ. 17.

ΤΑ ΦΑΡΜΑΚΑ δηλητηριάζουν κάθε χρόνο περίπου 16.000 Έλληνες. Πρόκειται
για ένα ποσοστό που ξεπερνά το 45% όλων των δηλητηριάσεων. Άλλοι παίρνουν
μεγαλύτερες δόσεις, άλλοι πολλά φάρμακα μαζί και άλλοι άλλα φάρμακα αντί
άλλων. Η Ρούλα Τσουλέα στη σελ. 20.

ΤΟ ΜΑΝΙΦΕΣΤΟ των 155 Γερμανών και Αυστριακών ακαδημαϊκών, με το οποίο
ζητούσαν την αναβολή του ευρώ, προκάλεσε σοκ. Αλλά στις Βρυξέλλες λένε: Η
Ευρωπαϊκή Οικονομική και Νομισματική Ένωση είναι πολύ σοβαρή υπόθεση για να
την εμπιστευτούμε στους καθηγητές. Από «The Times» στη σελ. 49.

Η ΑΝΤΙΔΡΑΣΗ στην ενδεχόμενη στρατιωτική επίθεση κατά του Ιράκ αυξάνεται
και στις δύο πλευρές του Ατλαντικού. Τόσο στελέχη του Εργατικού Κόμματος της
Βρετανίας όσο και οι Ρεπουμπλικάνοι των ΗΠΑ έχουν σοβαρές αντιρρήσεις. Από
«The Independent» στη σελ. 50.

Η ΕΣΩΚΟΜΜΑΤΙΚΗ δημοκρατία 
δεν αποτελεί ένα δυνητικό χαρακτηριστικό της 
εσωτερικής λειτουργίας των κομμάτων. 
Πολλά ευρωπαϊκά Συντάγματα 
αξιώνουν με ρητή διάταξη την υποταγή της εσωτερικής 
λειτουργίας των κομμάτων στην δημοκρατική δεοντολογία. 
Ο Δημήτρης Τσάτσος στη σελ. 12.

ΕΝΑΣ ΕΠΙΣΤΗΜΩΝ της οντότητας του κ. Ροζάκη, 
θα ήταν πολύ χρήσιμο να διευκρίνιζε 
περαιτέρω τις υπολανθάνουσες ανησυχίες του.

Δεν έχει τίποτα να φοβηθεί. 
Εκτός, ίσως, από το να... κατηγορηθεί

και αυτός ως «εσωκομματική αντιπολίτευση». 
Ο Γιάννης Καψής στη σελ. 12.

ΟΝΕΙΡΟ θα μείνει πάλι το φθηνό Ι.Χ. 
Τα κίνητρα που προτείνονται όχι μόνο 
δεν προκαλούν ουσιαστική μείωση 
της τιμής των αυτοκινήτων,

αλλά κινδυνεύουν να

εξελιχθούν και σε σκέτη κοροϊδία. 
Ο Αντώνης Ρενιέρης στους «Προβολείς». Σελ. 6.

ΑΠΙΣΤΕΥΤΟ... Μια πραγματική επιτυχία του Κ. Κουτσομύτη 
και της ΕΡΤ μεταβάλλεται από τους ίδιους τους συντελεστές της 
σε αποτυχία και γκρίνια, αφορισμούς και μιζέρια για τις μετρήσεις, 
την AGB και ίσως την αισθητική των Ελλήνων. 
Ο Ι. Αναστασάκος στο «Πανόραμα», σελ. 3.

Ο Θ. ΚΕΣΣΙΔΗΣ, καθηγητής στο Ινστιτούτο Φιλοσοφίας της Ακαδημίας Επιστημών της
πρώην ΕΣΣΔ, που αφιέρωσε τη ζωή του στη διάδοση των αρχαίων ελληνικών
κειμένων, σήμερα ζει στην Ελλάδα με σύνταξη 29.630 δρχ. τον μήνα. Η Μαρία
Νταλιάνη στη σελ. 17.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16062N021</ED>
<ID>
ID:130599

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Επιμέλεια
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Μετά την χθεσινή πολύωρη σύσκεψη υπό τον Πρωθυπουργό για την εξυγίανση των
ΔΕΚΟ, οφείλω να παραδεχθώ ότι αυτή τη φορά η κυβέρνηση ετοιμάζει με μεγάλη
επιμέλεια το επόμενο λάθος της.

Με τιμή

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16062N022</ED>
<ID>
ID:130680

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N02&aa=2</URL></REF>


Article

<CATEGORY>vin12</CATEGORY>

 <H5>Η ΕΥΡΩΠΗ ΣΗΜΕΡΑ
</H5><H2>ΚΑΙΡΟΣ </H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16062N023</ED>
<ID>
ID:130692

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N02&aa=3</URL></REF>


Article

<CATEGORY>vin01</CATEGORY>

 <H5>ΑΠΟΦΑΣΙΣΜΕΝΗ ΝΑ ΠΕΤΥΧΕΙ ΤΗΝ ΕΞΥΓΙΑΝΣΗ ΤΩΝ ΔΕΚΟ Η ΚΥΒΕΡΝΗΣΗ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Στόχοι με κόστος
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

Πέντε ιδιαίτερα φιλόδοξους στόχους έχει θέσει η κυβέρνηση ως τις δημοτικές εκλογές.

ΝΑ ΠΕΤΥΧΕΙ την εξυγίανση των ΔΕΚΟ, την ιδιωτικοποίηση ορισμένων τραπεζών του
Δημοσίου (Κρήτης, Κεντρικής Ελλάδος, Μακεδονίας Θράκης), τη μετοχοποίηση
κάποιων δημοσίων επιχειρήσεων (Ντιούτι Φρι, ΕΛΔΑ κ.λπ.), την αλλαγή των
εργασιακών σχέσεων στον ευρύτερο δημόσιο τομέα και την προσαρμογή της ΔΕΗ στα
ευρωπαϊκά δεδομένα. Στόχοι που αναμένεται να προκαλέσουν ευρύτατες αντιδράσεις
και να έχουν και πολιτικό κόστος, αν και η σημερινή κακή κατάσταση στο κόμμα
της αξιωματικής αντιπολίτευσης φαίνεται πως δίνει μεγαλύτερα περιθώρια κίνησης
στην κυβέρνηση. Ενδεικτικές ήταν και οι χθεσινές δηλώσεις του υπουργού
Δικαιοσύνης Ευάγγελου Γιαννόπουλου, ο οποίος απευθυνόμενος στον κ. Π.
Παυλόπουλο είπε με τον δικό του ξεχωριστό τρόπο: «Θα έχετε διαλυθεί ως τις
εκλογές». (Σ
ε
λ.
8 -
11).

Πάντως, ενώ ο Κ. Καραμανλής εξακολουθεί να απειλεί με διαγραφές, χθες ο
επικεφαλής των διαγραφέντων Γ. Σουφλιάς επισκέφθηκε τον πρόεδρο της Βουλής Απ.
Κακλαμάνη, από τον οποίο ζήτησε εκ μέρους των «6» να τους δοθεί ένα ξεχωριστό
γραφείο στον δεύτερο όροφο της Βουλής. Ακόμη, ο κ. Σουφλιάς ζήτησε ο καθένας
από τους διαγραφέντες να μετάσχει ως ανεξάρτητος βουλευτής σε χωριστές
Επιτροπές της Βουλής, αλλά και να υπάρξει ξεχωριστή θέση στην αίθουσα για τους
«6». Δικαιώματα ­ ωστόσο ­ που έχουν κοινοβουλευτικές ομάδες με 10,
τουλάχιστον, βουλευτές. (Σελ. 5).

Και μια και μιλάμε για δικαιώματα, στο Ευρωπαϊκό Δικαστήριο Ανθρωπίνων
Δικαιωμάτων θα δώσει μάχη η ελληνική κυβέρνηση προκειμένου να μη δικαιωθεί ο
Γλύξμπουργκ, ο οποίος ζητεί να του αποδοθεί η «βασιλική περιουσία». Η
περιουσία περιήλθε στο Δημόσιο με νόμο του 1994 ­ επί κυβερνήσεως Παπανδρέου ­
και περιλαμβάνει μεταξύ άλλων και περίπου 100.000 στρέμματα, αξίας πολλών
δισεκατομμυρίων δραχμών. Στις 21 Απριλίου (τι ημερομηνία κι αυτή!) η Επιτροπή
Ανθρωπίνων Δικαιωμάτων θα κρίνει αν το αίτημα του Γλύξμπουργκ είναι παραδεκτό
­ κι είναι πιθανόν ότι η απάντησή του θα είναι καταφατική. Οπότε, ραντεβού στο
Ευρωπαϊκό Δικαστήριο. (Σελ. 13).

Τα πολιτικά ραντεβού χθες στην Κύπρο γέμιζαν δέκα ατζέντες. Το ζητούμενο:
ποιον θα υποστηρίξει στον δεύτερο γύρο των προεδρικών εκλογών ο κύριος
ρυθμιστής του αποτελέσματος, Β. Λυσσαρίδης. Ήδη τόσο ο κ. Κληρίδης όσο και ο
κ. Ιακώβου έχουν αποδεχθεί τους όρους του προέδρου της ΕΔΕΚ, αλλά ο κ.
Λυσσαρίδης φαίνεται να βρίσκεται σε ένα μεγάλο πολιτικό δίλημμα. Το πιο πιθανό
­ λένε οι γνωρίζοντες ­ είναι ο πρόεδρος της ΕΔΕΚ να τηρήσει στάση ίσων
αποστάσεων αφήνοντας τους ψηφοφόρους του να ψηφίσουν κατά συνείδηση. (Σελ. 7).

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16062N032</ED>
<ID>
ID:130649

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Ο Συνήγορος
</H2>
ΜΠΟΡΕΙ ο θεσμός να είναι νέος ­ αδοκίμαστος ακόμη ­ στη χώρα μας...

ΑΛΛΑ πρώτο ελπιδοφόρο γεγονός ήταν η έγκριση από τη Βουλή ­ με θετική
ψήφο σχεδόν όλων - του διορισμού του Συνηγόρου του Πολίτη.

ΚΑΙ ευχής έργο θα ήταν ο θεσμός να επιτύχει στην πράξη...

ΠΡΟΣ όφελος τόσο των πολιτών όσο και της Διοίκησης με τη διαμεσολάβηση
των υπηρεσιών του.

ΚΑΙ επειδή καθυστέρηση υπήρξε ήδη από την εξαγγελία ώς τη λειτουργία του...

ΔΕΝ περιττεύει να ειπωθεί πως το κατάλληλο ανθρώπινο δυναμικό για τη
στελέχωση των υπηρεσιών του...

ΘΑ πρέπει να εξευρεθεί σε εύλογο ­ και όχι αόριστο ­ χρόνο.

ΚΑΙ στο μεταξύ, να γίνει η αναγκαία ενημέρωση των πολιτών...

ΓΙΑ τη δικαιοδοσία και τα όρια παρέμβασης του Συνηγόρου...

ΩΣΤΕ να αποφευχθεί κάθε σύγχυση και ασάφεια που ενδεχομένως θα
δυσχεράνουν το έργο του.

ΚΑΙ ορθώς ο επιλεγείς Συνήγορος επισήμανε στην αρμόδια Επιτροπή της Βουλής...

ΠΩΣ από την καλή οργάνωση των υπηρεσιών και την ευέλικτη λειτουργία
τους πολλά θα εξαρτηθούν.

ΑΣ μη λησμονείται, άλλωστε, η «περιπετειώδης» διαδρομή ενός άλλου νέου
θεσμού, του Εθνικού Ραδιοτηλεοπτικού Συμβουλίου...

ΠΟΥ και σήμερα ακόμη ­ αρκετά χρόνια μετά τη συγκρότησή του ­
δυσκολεύεται να ασκήσει τον ρόλο του.

ΚΑΙ επιτέλους, ας επιταχυνθεί η εφαρμογή του θεσμού
επιθεωρητών-ελεγκτών της Δημόσιας Διοίκησης...

ΩΣΤΕ, μαζί με τον θεσμό του Συνηγόρου, πολλά κακώς κείμενα να διορθωθούν.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16062N033</ED>
<ID>
ID:130693

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Νίκος Φαρμάκης:

(ο υφυπουργός Κοινωνικών Ασφαλίσεων, στον «Φλας», για τους φαρμακοβιομηχάνους)

«Η μάσα θα τελειώσει στο φάρμακο».

Στέλιος Παπαθεμελής:

(ο βουλευτής του ΠΑΣΟΚ σε συνεστίαση φίλων του, για τα δρώμενα στη Ν.Δ.)

«Οπισθοδρομούμε ολοταχώς στις χειρότερες ώρες του αρχηγισμού. Αφήστε και το
άλλο, εκατό χρόνων η αλεπού, εκατόν πενήντα το αλεπουδάκι!».

Δημήτρης Πιπεργιάς:

(ο βουλευτής Ευβοίας του ΠΑΣΟΚ σχολιάζοντας την απάντηση του υφυπουργού κ. Αλ.
Μπαλτά για την αντιμετώπιση της ληστρικής συμπεριφοράς των τραπεζών από την αγορά)

«Αν πίστευα στον αυτοματισμό της αγοράς θα έκανα δέηση στις δυνάμεις της και
δεν θα κατέθετα ερώτηση στη Βουλή».

Μιμή Ντενίση:

(η ηθοποιός ερωτάται από το «Νέον» πόσο είναι εύκολο για έναν άντρα να σταθεί
δίπλα της)

«Δύσκολο, πάρα πολύ δύσκολο. Πρέπει να είναι ειδικών προδιαγραφών ο άνθρωπος
που θα με αγαπήσει γι' αυτό που είμαι πραγματικά στη ζωή μου».

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16062N034</ED>
<ID>
ID:130734

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N03&aa=4</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Στη Λάρισα
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΠΑΡΑΚΟΛΟΥΘΩ με ανησυχία, που μέρα με τη μέρα μεγαλώνει, τα τηλεοπτικά ­ κυρίως
­ «ρεπορτάζ» για το «ροζ σκάνδαλο» στη Λάρισα. Και αναρωτιέμαι: πού το πάνε τα
κανάλια; Γιατί φωτίζουν με τόσες γαργαλιστικές λεπτομέρειες μια ιστορία
κρεβατοκάμαρας και κλειδαρότρυπας που, κατά πάσα πιθανότητα, αν είναι υπαρκτή,
περιορίζεται σε τρία-τέσσερα ­ άνδρες και γυναίκες ­ το πολύ πρόσωπα; Δεν
σκέφτονται ­ τα κανάλια ­ πόσα προβλήματα μπορεί να δημιουργήσει όλη αυτή η
φασαρία, σε οικογένειες, σε συζύγους και παιδιά, στην κοινωνία μιας μεγάλης,
αλλά ­ μην το ξεχνάμε ­ επαρχιακής πόλης;

Μιλάνε για 25 κυρίες που πήγαιναν σε μια γκαρσονιέρα της οδού Μανδηλαρά ­ αχ,
μωρέ Νικηφόρε... ­ και συναντούσαν τους εραστές τους, στρατιώτες και φοιτητές.
Και λέω: είναι δυνατόν, όλες αυτές οι γυναίκες και όλοι αυτοί οι άνδρες να
μπαινοβγαίνανε σε ένα διαμερισματάκι μιας πολυκατοικίας και να μην το 'παιρνε
χαμπάρι η γειτονιά, ο μπακάλης της γωνίας, η κυρα-Κατίνα του διπλανού σπιτιού;
Είκοσι πέντε γυναίκες είναι σχεδόν μια... διμοιρία! Πώς θα μπορούσε αυτή η
διμοιρία να περνάει απαρατήρητη;

Το πράγμα, λοιπόν, είναι πολύ φουσκωμένο. Κι εδώ, θα ήθελα να κάνω μια
ερώτηση: αν την γκαρσονιέρα της οδού Μανδηλαρά τη χρησιμοποιούσαν 25 άνδρες,
παντρεμένοι, για να συναντούν τις ερωμένες τους, κοπέλες 20-25 ετών, θα
εδημιουργείτο αυτός ο σάλος; Νομίζω ότι ούτε «κιχ» δεν θα ακουγόταν!
«Με γεια τους με χαρά τους», θα λέγανε για τους άνδρες τα κανάλια και θα
στρέφανε αλλού τις κάμερές τους. Εδώ, όμως, έχουμε να κάνουμε με γυναίκες!
Και, ως γνωστόν, «στον άνδρα δεν είναι ντροπή αν αγαπάει και δέκα. Είναι
ντροπή της ν' αγαπά δύο άνδρες μια γυναίκα...»!

Στην Αθήνα, στη Θεσσαλονίκη, στην Πάτρα και στη Λάρισα, βεβαίως, είναι
σίγουρο ότι στους χίλιους παντρεμένους άνδρες οι οκτακόσιοι, τουλάχιστον,
έχουν μόνιμες ή περιστασιακές ερωμένες. Αυτή η κατάσταση για τους άνδρες
θεωρείται... μαγκιά! Και δύναμη και αρρενωπότητα και γοητηλίκι! Το να 'χουν,
όμως, στις χίλιες παντρεμένες γυναίκες οι πενήντα εραστή, θεωρείται προστυχιά,
βρωμιά, αθλιότητα! Γιατί όλοι οι άνθρωποι, όπως ξέρουμε, είναι ίσοι. Αλλά
μερικοί, είναι... πιο ίσοι!

Για να γυρίσω στη Λάρισα: πολλά σπίτια θα κλείσουν, πολλά παιδιά θα γίνουν
δυστυχισμένα, πολλά βρωμερά κουτσομπολιά θα μολύνουν την ατμόσφαιρα, αν αυτή η
υπόθεση δεν σταματήσει αμέσως. Τα ζητήματα που έχουν σχέση με μοιχείες κ.λπ.
δημιουργούν πάντοτε ένα δηλητηριασμένο κλίμα. Και μέσα σ' αυτό το κλίμα μπορεί
να συμβούν τα χειρότερα. Ας το έχουμε υπόψη μας. Όλοι.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16062N043</ED>
<ID>
ID:130715

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N04&aa=3</URL></REF>


Article

<CATEGORY>vin05</CATEGORY>

 <H2>Μία παρουσίαση με 10 - 8...
</H2><H2></H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΠΟΥ λέτε, επρόκειτο να μιλήσει ο εκ των «διαγραμμένων της Ν.Δ.» κ. Ν.
Κάκκαλος, σε κεντρικό κινηματογράφο της Κατερίνης, στην εκλογική του
περιφέρεια, στην Πιερία ­ και ο πρόεδρος της Νομαρχιακής Διοικούσας Επιτροπής
της Νέας Δημοκρατίας, ο κ. Θ. Μπρουσκέλης, είχε αποφασίσει να τον παρουσιάσει
ο ίδιος στην αρχή της εκδήλωσης...

ΕΞΑΝΕΣΤΗΣΑΝ όμως οι «καραμανλικοί» της Οργάνωσης ­ και ζήτησαν την κεφαλή
Μπρουσκέλη επί πίνακι, υποβάλλοντας πρόταση μομφής εναντίον του!

ΤΙ έγινε τελικά; Λοιπόν, ο κ. Μπρουσκέλης και παρουσίασε τον κ. Κάκκαλο και το
(κομματικό) κεφάλι του δεν έχασε, με ψήφους 10 - 8...

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16062N044</ED>
<ID>
ID:130721

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N04&aa=4</URL></REF>


Article

<CATEGORY>vin05</CATEGORY>

 <H2>Παρακαλώ, ο κύριος;
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Ε, ΕΝΤΑΞΕΙ, είναι αλήθεια ότι στο ΠΑΣΟΚ μπήκε αρκετό νέο αίμα τους τελευταίους
μήνες ­ κι έτσι, είναι φυσικό κάποιοι «σύντροφοι» να μη γνωρίζουν πρόσωπα και
πράγματα. Προσέξτε όμως ως και «ποια» πρόσωπα δεν γνωρίζουν...

ΠΟΥ λέτε, ο βουλευτής της Β' Πειραιά κ. Γ. Διαμαντίδης είχε πάει την Κυριακή
το πρωί στη Νίκαια, για να ψηφίσει στις εκλογές για την ανάδειξη των μελών της
νέας Νομαρχιακής Επιτροπής της περιφέρειάς του.

ΠΑΕΙ λοιπόν και στέκεται μπροστά στον «σύντροφο» της εφορευτικής επιτροπής, ο
οποίος του ζητάει ταυτότητα ­ αιφνιδιάζεται ο κ. Διαμαντίδης, θυμάται ότι δεν
την έχει μαζί του. Οπότε...

(πιο κάτω η συντροφική συνέχεια)

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16062N045</ED>
<ID>
ID:130737

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N04&aa=5</URL></REF>


Article

<CATEGORY>vin05</CATEGORY>

 <H2>Παρακαλώ, ο κύριος Νο2
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΟΠΟΤΕ, Ο «ΣΥΝΤΡΟΦΟΣ», που αντιλαμβάνεται την αμηχανία του κ. Διαμαντίδη,
ρωτάει: Παρακαλώ, ο κύριος;

Ε, περιττό να συμπληρώσουμε ότι χρειάστηκαν... 5 μάρτυρες για να πειστεί ότι ο
κύριος χωρίς ταυτότητα είναι βουλευτής!

(Ωραίο πράγμα οι εκλογές, γνωρίζεις και κόσμο...).

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16062N046</ED>
<ID>
ID:130747

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N04&aa=6</URL></REF>


Article

<CATEGORY>vin05</CATEGORY>

 <H2>Ασήμαντη λεπτομέρεια
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΑΒΡΟΙ ΕΜΦΑΝΙΣΤΗΚΑΝ χθες στα ραδιόφωνα οι κ.κ. Γ. Σουλαδάκης και Γ.
Μαγκριώτης, εναντίον εκείνων που διοχετεύουν στον Τύπο πληροφορίες και
εκτιμήσεις περί «νικητών και νικημένων», περί «εκσυγχρονιστών και μη» στις
εσωκομματικές εκλογές του ΠΑΣΟΚ...

Ασήμαντη λεπτομέρεια στο θέμα: Ο μεν κ. Γ. Σουλαδάκης είναι βουλευτής
Επικρατείας, άρα εξ ορισμού εκτός εσωκομματικών διαμαχών, ο δε κ. Γ.
Μαγκριώτης εξέλεξε 7 στη Νομαρχιακή Θεσσαλονίκης...

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16062N047</ED>
<ID>
ID:130752

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N04&aa=7</URL></REF>


Article

<CATEGORY>vin05</CATEGORY>

 <H2>Αξέχαστη εμπειρία
</H2><H2></H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΑΝ ΑΝΑΡΩΤΗΘΗΚΑΤΕ ποτέ ποια ήταν η αξέχαστη εμπειρία του γραμματέα Απόδημου
Ελληνισμού κ. Στ. Λαμπρινίδη το τελευταίο διάστημα, να σας ενημερώσουμε: Η
συνάντησή του με τον υφυπουργό Οικονομικών κ. Ν. Χριστοδουλάκη για τα κονδύλια
της Γραμματείας ­ το είπε χθες ο ίδιος, με μία έκφραση... τρόμου στο πρόσωπό του!

Ε, μετά απ' αυτό, δεν θα του είναι δύσκολο να λύσει το πρόβλημα με τους
δασκάλους του εξωτερικού ­ 1.500 από τους συνολικά 2.000 διδάσκουν στη
Γερμανία, όπου ζουν 500.000 Έλληνες σε σύνολο 7.000.000 μεταναστών μας...

(Ας ελπίσουμε ότι θα το λύσει διά της πρόσθεσης και όχι διά της διαίρεσης)...

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16062N048</ED>
<ID>
ID:130754

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΔΕΝ ΧΑΝΕΙ ΤΟ ΧΙΟΥΜΟΡ του ακόμα και στις πιο δύσκολες στιγμές ο κ. Στ.
Τζουμάκας ­ χθες, στις Βρυξέλλες, έπειτα από πολύωρες, αλλά και επιτυχημένες
διαπραγματεύσεις για το βαμβάκι, το ρύζι και το λάδι, θυμήθηκε ότι κάποιοι
αγροτοσυνδικαλιστές τον... πάντρεψαν προχθές με την «Καρδιτσούλα» για τις
ανάγκες των τηλεοπτικών δελτίων και αναφώνησε: «Τώρα, μπορώ να πάω για το
γαμήλιο ταξίδι»!

ΜΕ ΜΑΘΗΤΕΣ ΑΠΟ σχολείο του Χολαργού, που την αναγνώρισαν αμέσως και την
περιτριγύρισαν, στον πρώτο όροφο της Βουλής, στην είσοδο της Έκθεσης για τα
Δωδεκάνησα, έπιασε την κουβέντα η κ. Ντόρα Μπακογιάννη ­ που δεν απόρησε όταν
κανείς μαθητής δεν εξέφρασε διάθεση να γίνει βουλευτής όταν μεγαλώσει: «Ε,
δίκιο έχετε μ' αυτά που βλέπετε», τους είπε ­ αλλά το ζήτημα είναι ποιος ήταν
εκείνος που η κ. Μπακογιάννη θα ήθελε να το είχε ακούσει...

ΠΡΟΤΑΣΗ ΨΗΦΙΣΜΑΤΟΣ διαμαρτυρίας για την πρόσφατη εκτέλεση της Κάρλα Φέι
Τάκερ στο Τέξας κατέθεσε στο Ευρωκοινοβούλιο η κ. Άννα Καραμάνου: Θα έχει
ενδιαφέρον να δούμε αν οι ευρωπατέρες και οι ευρωμητέρες θα τολμήσουν να
καταδικάσουν την πρακτική της θανατικής ποινής που εξακολουθούν να εφαρμόζουν
οι ΗΠΑ...

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16062N049</ED>
<ID>
ID:130756

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N04&aa=9</URL></REF>


Article

<CATEGORY>vin04</CATEGORY>

 <H5>ΓΡΑΦΕΙΟ ΚΑΙ ΛΟΓΟ ΣΤΗ ΒΟΥΛΗ ΖΗΤΗΣΕ Ο ΣΟΥΦΛΙΑΣ
</H5><H5>Διαρροές μελών στη Βόρεια Ελλάδα
</H5><H2>Είμαστε ομάδα
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ - ΓΙΑΝΝΗΣ ΠΟΛΙΤΗΣ</AUTHOR>

Ο Γιώργος Σουφλιάς προανήγγειλε ουσιαστικά χθες τη συγκρότηση άτυπης
κοινοβουλευτικής κίνησης των διαγραφέντων της Ν.Δ. 
Πήγε στη Βουλή για πρώτη φορά μετά τη διαγραφή του και κατευθύνθηκε στο
γραφείο τού κ. Α. Κακλαμάνη στον οποίο έθεσε δύο αιτήματα: το πρώτο ήταν να
δοθεί γραφείο στους διαγραφέντες και το δεύτερο, ο κάθε ένας από τους «6» να
συμμετέχει ως ανεξάρτητος σε χωριστή επιτροπή της Βουλής.

Αμέσως μετά ο κ. Γ. Σουφλιάς πήγε στην αίθουσα της Γερουσίας όπου συνεδρίαζε η
επιτροπή για την αναθεώρηση του Συντάγματος. Μια συνεδρίαση στην οποία
κυριάρχησαν τα εσωκομματικά της Ν.Δ. Ο κ. Ε. Γιαννόπουλος είχε μια έντονη
αντιπαράθεση με τον κ. Π. Παυλόπουλο: «Θα έχετε διαλυθεί μέχρι τις εκλογές,
ιδιαίτερα εάν κάνετε κάνα δυο διαγραφές ακόμη», είπε ο υπουργός Δικαιοσύνης
προκαλώντας την έντονη αντίδραση του κ. Π. Παυλόπουλου και του κ. Γ.
Βαρβιτσιώτη. Ο κ. Ε. Γιαννόπουλος έδωσε συνέχεια και μετά τη συνεδρίαση,
δηλώνοντας ότι «θα υπάρξουν και άλλα, εκτός των υπαρχόντων, κόμματα». Οι
βουλευτές όλων των κομμάτων υποδέχθηκαν τον κ. Γ. Σουφλιά στην αίθουσα της
Γερουσίας με εγκαρδιότητα. Εκείνος ανέβηκε πρώτα στο προεδρείο, χαιρέτησε τον
προεδρεύοντα κ. Π. Κρητικο και τον υπουργό Δικαιοσύνης. Μετά αντήλλαξε θερμή
χειραψία με τον κ. Κ. Μητσοτάκη, ο οποίος του είπε χαμογελώντας: «Γιώργο, τώρα
που είσαι ανεξάρτητος βουλευτής, πού θα κάθεσαι;».

Κάποια στιγμή στήθηκε το πηγαδάκι με την Ντόρα Μπακογιάννη, τον Νώντα
Ζαφειρόπουλο, τον Γιώργο Παναγιωτόπουλο και τον στενό φίλο τού κ. Κ. Μητσοτάκη
Χρήστο Μαρκογιαννάκη. Τα αστεία έδιναν και έπαιρναν. «Σήμερα βρίσκονται εδώ οι
δήμιοι, οι σφαγιασθέντες και οι υπό σφαγήν», είπε ο κ. Χρ. Μαρκογιαννάκης
απευθυνόμενος στους κ.κ. Κ. Μητσοτάκη, Ντόρα Μπακογιάννη και Γιώργο Σουφλιά
και ρίχνοντας λοξές ματιές στους κ.κ. Γ. Βαρβιτσιώτη και Αχ. Καραμανλή. 
Ο τελευταίος εκείνη την ώρα καθόταν μόνος του στην αίθουσα, ενώ ο κ. Ε.
Βενιζέλος συνέχισε τα πειράγματα προς τον κ. Γ. Παναγιωτόπουλο λέγοντάς του:
«Συγχαρητήρια επί τη διασώσει».

Την ίδια ώρα στη Ν.Δ. εξακολουθούσε να προκαλεί ένταση η προειδοποίηση του κ.
Κ. Καραμανλή για νέες διαγραφές, η οποία είχε αποδέκτες και τους κ.κ. Κ.
Μητσοτάκη και Μ. Έβερτ. Ο πρώην πρόεδρος όταν ρωτήθηκε χθες άφησε αιχμές για
την αντιπολιτευτική τακτική του κ. Κ. Καραμανλή, καλώντας τους δημοσιογράφους
να ασχολούνται με τους ανέργους και με εκείνους που βρίσκονται κάτω από το
όριο της φτώχειας.

Πάντως οι συνεργάτες του κ. Γ. Σουφλιά διευκρινίζουν ότι η συνεργασία στη
Βουλή των διαγραφέντων στα θέματα με τα οποία συμφωνούν δεν σημαίνει ότι αυτό
αποτελεί το πρώτο βήμα για την ίδρυση κόμματος. Επίσης, δεν υπάρχει συμφωνία
μεταξύ των διαγραφέντων να είναι κάποιος από τους «6» επικεφαλής της άτυπης
κίνησης στη Βουλή.

Στην επιτροπή για την αναθεώρηση του Συντάγματος δεν έλειψαν και τα
εσωκομματικά «καρφώματα» μεταξύ των στελεχών του ΠΑΣΟΚ. Όταν έγινε αναφορά
στον «νόμο Πεπονή», ο κ. Α. Πεπονής είπε: «Δεν θέλω να αφήσω νόμο με το όνομά
μου. Αρκεί η υπογραφή μου».

«Ο κ. Πεπονής δεν δημιούργησε τον νόμο για να φέρει το όνομά του. Πιστεύει
στην αξιοκρατία», αντέτεινε ο κ. Σηφουνάκης.

ΘΕΣΣΑΛΟΝΙΚΗ

Γραφείο Βόρειας Ελλάδας

ΑΠΡΟΘΥΜΙΑ στις επανεγγραφές δείχνει η κομματική βάση της Ν.Δ. στη Βόρεια
Ελλάδα όπου ο αριθμός των μελών που θα συμμετάσχουν στις εκλογές του
Σαββατοκύριακου για την ανάδειξη νέων τοπικών οργανώσεων είναι μειωμένος κατά
15% περίπου σε σχέση με το 1996.

Σύμφωνα με στοιχεία που παρουσίασαν χθες στη Θεσσαλονίκη κομματικά στελέχη της
Ν.Δ., στη Μακεδονία και τη Θράκη από 100.011 ενεργά μέλη που ήταν εγγεγραμμένα
στην παράταξη το 1996, πριν από έξι μήνες είχαν μειωθεί σε 85.665, ενώ οι
τοπικές οργανώσεις από 896 έγιναν 691.

Πάντως, ο πρόεδρος της Διοικούσας Επιτροπής Ν.Δ. Θεσσαλονίκης κ. Δημήτρης
Βουδούρης υποστήριξε ότι η μείωση των μελών οφείλεται στο «ξεσκαρτάρισμα»
οπαδών με ελάχιστες έως μηδαμινές δραστηριότητες όλα αυτά τα χρόνια.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N05</CAT>
<ED>
Κωδικός άρθρου: A16062N051</ED>
<ID>
ID:130632

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N05&aa=1</URL></REF>


Article

<CATEGORY>vin04</CATEGORY>

 <H2>Απορρίφθηκε η πρόταση της Ν.Δ. για Εξεταστική
</H2>
ΜΕ 143 κατά, 109 υπέρ και 9 παρόντες (ΔΗΚΚΙ, Χρ. Κηπουρός) απορρίφθηκε τελικά
χθες από τη Βουλή η πρόταση της Νέας Δημοκρατίας για τη σύσταση Εξεταστικής
Επιτροπής που θα διερευνούσε τα αίτια του πολύνεκρου δυστυχήματος του
ουκρανικού αεροσκάφους «Γιάκοβλεφ».

Την ονομαστική ψηφοφορία ζήτησε η αξιωματική αντιπολίτευση λίγο πριν από τα
μεσάνυχτα. Δύο ώρες νωρίτερα συνεργάτες του κ. Κώστα Καραμανλή πληροφορούσαν
τους δημοσιογράφους ότι δεν θα γίνει ψηφοφορία. Αυτό δημιούργησε την εντύπωση
ότι η Ν.Δ. φοβάται την ψηφοφορία, γεγονός που διεμηνύθη στον κ. Καραμανλή.

Έτσι ζητήθηκε η ονομαστική ψηφοφορία από την οποία έλειπαν οι διαγραμμένοι 6
βουλευτές και ο καραμανλικός βουλευτής Λακωνίας κ. Αθ. Δαβάκης. Οι άλλοι πέντε
απόντες της Ν.Δ. θεωρήθηκαν από το κόμμα δικαιολογημένοι.

Ωστόσο, είναι χαρακτηριστικό ότι ο πρώην πρωθυπουργός και επίτιμος πρόεδρος
της Ν.Δ. κ. Κ. Μητσοτάκης, προτίμησε να παρευρίσκεται στη γιορτή του αδελφού
του Χαράλαμπου την ώρα που στο βήμα της Βουλής μιλούσε ο κ. Κώστας Καραμανλής
και ήρθε στην Ολομέλεια λίγο πριν αρχίσει η ονομαστική ψηφοφορία.

Ίδια στάση κράτησε και ο πρώην πρόεδρος της Ν.Δ. Πάντως εντύπωση προκάλεσε και
η απουσία πολλών άλλων βουλευτών της Νέας Δημοκρατίας στην αρχή της
συνεδρίασης, μολονότι η αξιωματική αντιπολίτευση εδώ και ένα μήνα περίπου
επέμενε στην κατάθεση της πρότασής της.

Ιδιαίτερα οι 6 προσφάτως διαγραφέντες βουλευτές από τη Ν.Δ. προτίμησαν να μην
παρευρεθούν στην Ολομέλεια. Κατά κάποιο τρόπο «εξαίρεση» αποτέλεσε ο κ. Πέτρος
Τατούλης, ο οποίος εμφανίστηκε στην αίθουσα και κάθησε στα ορεινά έδρανα, αφού
ο πρόεδρος της Ν.Δ. είχε ολοκληρώσει την ομιλία του και είχε αποχωρήσει από
την Ολομέλεια.

Στο μεταξύ, ο κ. Κώστας Καραμανλής έκανε μία εφ' όλης της ύλης επίθεση προς
την κυβέρνηση: «Κανείς μέχρι τώρα δεν έχει δείξει την παραμικρή πολιτική
ευθιξία να παραιτηθεί αναλαμβάνοντας τις ευθύνες». Αλλά και προσωπικά εναντίον
του Πρωθυπουργού κ. Κώστα Σημίτη, τον οποίο κατηγόρησε για «φαρισαϊσμό και
εσκεμμένο ψεύδος όταν λέει ότι το κράτος λειτουργεί».

Ο κ. Καραμανλής σημείωσε ότι με το τραγικό δυστύχημα αναδείχθηκαν στοιχεία
ανεπάρκειας, ανικανότητας και ανυπαρξίας, καθώς και ένα γενικότερο ζήτημα
αναξιοπιστίας του δημόσιου βίου. 
Ο υπουργός Μεταφορών και Επικοινωνιών κ. Τάσος Μαντέλης χαρακτήρισε την
πρόταση της Νέας Δημοκρατίας «αόριστη και χωρίς στοιχεία». Ωστόσο κατηγόρησε
την αξιωματική αντιπολίτευση ότι διασύρει διεθνώς τη χώρα μας επειδή σπεύδει
να εμφανίσει ανασφαλή τα ελληνικά αεροδρόμια. Αλλά και γιατί με την πρότασή
της η αξιωματική αντιπολίτευση υποδηλώνει ότι μέλος της κυβέρνησης (ο υπουργός
Μεταφορών και Επικοινωνιών) ήθελε, αποδεχόταν ή επεδίωκε το θάνατο τόσων
προσώπων. 
Αλλά και ο υπουργός Εθνικής Άμυνας κ. Άκης Τσοχατζόπουλος κάλεσε τη Νέα
Δημοκρατία να αναμένει το πόρισμα και να συζητηθεί το θέμα ξανά στη Βουλή. Ο
κοινοβουλευτικός εκπρόσωπος του ΚΚΕ κ. Ορέστης Κολοζώφ υποστήριξε την πρόταση
ώστε να διαφωτιστούν οι αιτίες και να αποδοθούν οι ενδεχόμενες κυβερνητικές ευθύνες.

Ανάλογη ήταν και η θέση του Συνασπισμού. Ο κ. Φώτης Κουβέλης ζήτησε να
διερευνηθούν όλα τα στοιχεία καθώς και τα αίτια της πολύνεκρης τραγωδίας.

Πάντως, ο πρόεδρος του ΔΗΚΚΙ κ. Δημήτρης Τσοβόλας δέχθηκε την Εξεταστική
Επιτροπή αφού προηγουμένως έχει δοθεί ­ το αργότερο σε ένα μήνα ­ το πόρισμα
της ειδικής επιτροπής των εμπειρογνωμόνων. 
<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N05</CAT>
<ED>
Κωδικός άρθρου: A16062N052</ED>
<ID>
ID:130672

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N05&aa=2</URL></REF>


Article

<CATEGORY>vin04</CATEGORY>

 <H2>Γκρίνια για τον εκπρόσωπο στη Ρηγίλλης
</H2>
Ο ΕΚΠΡΟΣΩΠΟΣ της Ν.Δ. στάθηκε απέναντι στις κάμερες, πήρε το πιο επίσημο ύφος
του και άρχισε να δίνει διευκρινίσεις για τις νέες απειλές περί διαγραφών που
εξαπέλυσε από την Αχαΐα την Κυριακή ο κ. Κ. Καραμανλής.

«Ο πρόεδρος της Ν.Δ. έστειλε ένα μήνυμα, το οποίο είναι σαφές, κρυστάλλινο
διαυγές», είπε με έμφαση ο κ. Άρ. Σπηλιωτόπουλος και δέχθηκε βροχή ερωτήσεων
από τους δημοσιογράφους, εάν το μήνυμα είχε αποδέκτες και τους κ.κ. Μητσοτάκη
και Έβερτ. Χωρίς καθυστέρηση, ο εκπρόσωπος έδωσε την απάντηση: «Το μήνυμα ήταν
ξεκάθαρο και αποδέκτης του είναι όλη η ελληνική κοινωνία και σαφώς η
Κοινοβουλευτική Ομάδα».

Δεν πέρασε μισή ώρα από τη μετάδοση της απάντησης του εκπρόσωπου και τα
τηλέφωνα πήραν φωτιά. Οι βουλευτές τηλεφωνούσαν ο ένας στον άλλον, λέγοντας:
«Τα έμαθες, ο Σπηλιωτόπουλος διαγράφει όλη την κοινωνία!».

Οι διευκρινίσεις του εκπροσώπου δεν προκάλεσαν όμως μόνον τα καυστικά σχόλια
βουλευτών, αλλά και τη δυσφορία ορισμένων στελεχών της ηγετικής ομάδας του
κόμματος. Επιτελείς τής Ρηγίλλης θεωρούν ότι ο εκπρόσωπος ερμήνευσε από την
πρώτη στιγμή λάθος την ομιλία τού προέδρου και διέρρευσε στους δημοσιογράφους
τα περί Μητσοτάκη και Έβερτ. Το αποτέλεσμα αυτής της διαρροής ­ όπως
υποστηρίζουν ­ ήταν να χειροτερεύσουν οι ήδη κακές ο σχέσεις του προέδρου με
τον κ. Κ. Μητσοτάκη και παράλληλα η ηγεσία της Ν.Δ. να ανοίξει ένα ακόμη
μέτωπο με τον κ. Μ. Έβερτ.

Ο ίδιος ο εκπρόσωπος, πάντως, στις κατ' ιδίαν συζητήσεις του λέει ότι δεν
ανησυχεί με τα όσα λένε οι βουλευτές εναντίον του, γιατί ενεργεί πάντα για
λογαριασμό και κατ' εντολήν του προέδρου και εκτιμά ότι αυτή την περίοδο
δέχεται ο ίδιος τα πυρά, διότι κάποιοι δεν επιθυμούν να επικρίνουν τον κ. Καραμανλή.

Πάντως, οι επικρίσεις που δέχεται ο κ. Σπηλιωτόπουλος δεν είναι μόνο για το
θέμα των διαγραφών. 
Αρκετοί στη Ρηγίλλης από την πρώτη στιγμή δεν είδαν με καλό μάτι την
τοποθέτησή του στη θέση του εκπροσώπου, γιατί ­ όπως υποστηρίζουν ­ δεν είχε
τα προσόντα και πολύ περισσότερο τους ενοχλεί η εμπιστοσύνη που φαίνεται να
του δείχνει μέχρι τώρα ο κ. Καραμανλής.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N05</CAT>
<ED>
Κωδικός άρθρου: A16062N053</ED>
<ID>
ID:130712

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N05&aa=3</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Ρωμιός και Ρομ
</H2>
<AUTHOR>ΛΕΝΑ ΔΙΒΑΝΗ</AUTHOR>

Ρεκόρ τηλεθέασης λέγεται ότι έκανε το επεισόδιο της τηλεοπτικής σειράς
«Ψίθυροι καρδιάς» της περασμένης εβδομάδας. Γύρω στο ένα εκατομμύριο άνθρωποι
παρακολούθησαν την έκβαση του διλήμματος μιας όμορφης Τσιγγάνας: να παντρευτεί
Τσιγγάνο ή ξένο; Ή, όπως θα το έλεγε η ίδια, Ρομ ή Μπαλαμό; 
Κι έτσι, λίγο με τον Κουστουρίτσα και λίγο με τον Μανουσάκη, μπήκαν οι
Τσιγγάνοι στη ζωή του Έλληνα μικροαστού, κυριολεκτικά από το παράθυρο (της
οθόνης). Αυτοί οι 300.000 (ή και παραπάνω, κανείς δεν ξέρει τον πραγματικό
αριθμό τους) άνθρωποι που ζουν στα ελληνικά εδάφη από τον 14ο αιώνα και για
τους οποίους δεν γνωρίζουμε τίποτα απολύτως. 
Τα εγχειρίδια της Ιστορίας και της Κοινωνιολογίας τους αγνοούν και το επίσημο
κράτος αρνήθηκε πεισματικά επί εκατόν είκοσι χρόνια να τους δώσει την ελληνική
ιθαγένεια (την πήραν μόλις το 1955).

Και στα δικά μας μάτια οι Τσιγγάνοι μόνο πολύχρωμες φούστες, κλαρίνα και να
σου πω τη μοίρα σου ήταν ­ γραφικές καρικατούρες ­ και όχι άνθρωποι κανονικοί
με σάρκα και αίμα και ανάγκες. 
Κι όμως, ζουν παντού ανάμεσά μας και πολύ μακριά μας: στη Βόρεια Ελλάδα, στην
Πελοπόννησο, στη Θεσσαλία, στην Ήπειρο, στην Αττική με μεγάλη πυκνότητα. 
Εφαρμόζοντας πρώτοι απ' όλους τους Ευρωπαίους το σύστημα του time-sharing,
ανταλλάσσουν τα σπίτια τους με τους αδερφούς τους.

Η μια οικογένεια κατεβαίνει στην Πελοπόννησο για τη συγκομιδή πορτοκαλιών κι η
άλλη πάει στη Θράκη για εμπόριο. 
Αν επιτρέπαμε στους εαυτούς μας να ξεπεράσουν την ατταβιστική δυσανεξία
απέναντι σε οτιδήποτε δεν μας μοιάζει, θα διαπιστώναμε ότι η ζωή των Ρομά έχει
πολλές και ενδιαφέρουσες όψεις-απαντήσεις στην προϊούσα ισοπέδωση του
παγκόσμιου χωριού. 
Στη λυσσαλέα και μονοδιάστατη ανάγκη μας για επαγγελματική επιτυχία και
κοινωνική άνοδο, οι Τσιγγάνοι αντιπαραθέτουν την προσήλωσή τους στους ανθρώπους.

Σ' αυτούς χαρίζουν το χρόνο τους κι όχι στους εργοδότες τους. Όταν χτυπήσει η
αρρώστια, όλοι μαζί, φρουροί πολύχρωμοι, στέκονται έξω από τις πόρτες των
νοσοκομείων νύχτα και μέρα μέχρι να πάρουν πίσω τον άνθρωπό μας. 
Δεν πληρώνουν όπως εμείς ξένους για να κάνουν το καθήκον μας. Τα παιδιά τους
από νωρίς τα θεωρούν ανεξάρτητα όντα και δεν τα πνίγουν με ευνουχιστική
υπερπροστασία, ούτε τα «σπρώχνουν (εμμέσως πλην σαφώς) από ταράτσες αν δεν
πληρούν υψηλότατες πανεπιστημιακές προδιαγραφές.

Τη ζωή τους δεν τη χωρίζουν σε κομμάτια, δεν είναι άλλος ο δημόσιος βίος ­ η
κοινωνική πρόσοψη ­ και άλλος ο ιδιωτικός. Όλα διαπλέκονται φυσιολογικά. Η
δουλειά και η ευχαρίστηση μπερδεύονται, προνόμιο μόνο ελαχίστων από μας. Όσο
για την αυτοεκτίμησή τους, αυτή δεν έχει να κάνει με τα πόσα κερδίζουν, αλλά
με τα πόσα ξοδεύουν ­ μια ιδεολογία ικανή να απειλήσει τα θεμέλια του
τραπεζικού συστήματος, δηλαδή όχι ιδιαιτέρως δημοφιλής στη Δύση!

Οι Τσιγγάνοι είναι τζιτζίκια κι όχι μυρμήγκια, ζουν για το σήμερα, έχουν μια
δροσιστικά επαναστατική αντίληψη για το χώρο και το χρόνο, δεν κρεμάνε πάνω
στη ζωή τους τα βαρίδια της ιδιοκτησίας. Με λίγα λόγια, αν η Ιστορία τούς
αγνόησε, η ζωή φαίνεται να τους τίμησε, γιατί την τίμησαν πρώτοι εκείνοι.

Και αν υπήρξαν ανέκαθεν η πιο αγνοημένη απ' όλες τις μειονότητες, ήταν γιατί
δεν υπήρχαν ανάμεσά τους οι λεγόμενοι μορφωμένοι, δηλαδή άνθρωποι με πρόσβαση
στο σύστημα και φωνή που να μπορεί να χρησιμοποιήσει τους εξουσιαστικούς
κώδικές μας για να ακουστεί. Έτσι ήταν εύκολο στην Αστυνομία λ.χ. να εισβάλλει
χωρίς δεύτερη σκέψη (και κυρίως χωρίς ένταλμα) στα σπίτια τους και να τα
διαλύει ψάχνοντας για υπόπτους.

Τώρα όμως τα πράγματα αρχίζουν ν' αλλάζουν. Οι Τσιγγάνοι προσπαθούν να
αγνοήσουν τον ρατσισμό της πλειονότητας και να στείλουν τα παιδιά τους στα
σχολεία μας. Μια νέα γενιά Τσιγγάνων δραστηριοποιείται ήδη με επιτυχία στην
Ευρώπη, με στόχο να ενημερώσει την παγκόσμια κοινότητα για τον πολιτισμό, τη
γλώσσα αλλά και τα μεγάλα προβλήματα των αδερφών Ρομά. Γιατί, όπως λέει το
πανέμορφο παραδοσιακό τραγούδι, Rom na colaj tu te aves, σήμερα δεν είναι
εύκολο να είσαι Τσιγγάνος.

Η Λένα Διβάνη είναι επίκουρος καθηγήτρια της Διπλωματικής Ιστορίας στη
Νομική Σχολή Αθηνών.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N06</CAT>
<ED>
Κωδικός άρθρου: A16062N061</ED>
<ID>
ID:130639

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N06&aa=1</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Δέκα χρόνια «φτηνά» Ι.Χ...
</H2>
<AUTHOR>ΑΝΤΩΝΗΣ ΡΕΝΙΕΡΗΣ</AUTHOR>

ΑΝΤΕ ΠΑΛΙ τα ίδια: κοινωνική πολιτική με τα φτηνά αυτοκίνητα φαίνεται πως
είναι το παμπάλαιο πλην προσοδοφόρο σλόγκαν, που θα κυριαρχήσει από εδώ και
πέρα και μέχρι το 2004.

Πάνε δέκα τόσα χρόνια που οι εκάστοτε κυβερνήσεις τάζουν στον κόσμο φτηνά
αυτοκίνητα και ακόμη τα ρημάδια πανάκριβα παραμένουν όχι μόνο για το φτωχό
αλλά και για το μέσο (οικονομικά) Έλληνα. 
Και όχι μόνο στην αγορά τους: ο κρατικός κορβανάς έχει βρει εδώ και πολλά
χρόνια σίγουρη πηγή εσόδων από ένα μέσο πρώτης ανάγκης όπως είναι το
αυτοκίνητο. 
Γιατί με τα ομολογημένα από τον 
ίδιο τον Πρωθυπουργό απερίγραπτα χάλια των αστικών συγκοινωνιών, τις απεργίες
και την έλλειψη μετρό, τι άλλο παρά είδος πρώτης ανάγκης είναι το Ι.Χ.;

Βρήκαν, λοιπόν, οι κυβερνώντες θέμα για να ικανοποιήσουν, δήθεν, το απωθημένο
του Έλληνα να αποκτήσει Ι.Χ. φτηνό και καταλυτικό: Η Ολυμπιάδα του 2004
πρέπει, λέει, να βρει την Αθήνα χωρίς νέφος και αφού για την ύπαρξή του φταίνε
τα αυτοκίνητα, τότε ας τα αλλάξουμε δίνοντας φτηνά αυτοκίνητα στο λαό.

Μόνο που, όπως όλα δείχνουν, πάλι όνειρο θα μείνει το φτηνό Ι.Χ. Τα κίνητρα
που προτείνονται όχι μόνο δεν προκαλούν ουσιαστική μείωση της τιμής των
αυτοκινήτων, αλλά κινδυνεύουν να εξελιχθούν και σε σκέτη κοροϊδία, τουλάχιστον
με τον τρόπο που προτείνονται και τις ενδοκυβερνητικές διαφορές που υπάρχουν
για τη θέσπισή τους. Χώρια που κανένας δεν φαίνεται να θυμάται τις έντονα
δυσάρεστες συνέπειες που είχε η απόσυρση της περιόδου 1990-'92 στην εθνική
οικονομία. 
Ή μήπως θα κληθούμε και πάλι να πληρώσουμε με άλλους πιο επώδυνους τρόπους τα
δήθεν φτηνά Ι.Χ.; Και όσοι ελπίζουν σήμερα στην αγορά φτηνού Ι.Χ., έχουν
σκεφθεί πόσο τελικά θα κληθούν να το πληρώσουν αφού το δημοσιονομικό κόστος θα
πρέπει να καλυφθεί από την αύξηση της τιμής της βενζίνης, των ανταλλακτικών,
των τελών κυκλοφορίας, των τελών ταξινόμησης, μεταβίβασης κ.λπ.;

Μου φαίνεται πως πρέπει να ανοίξω μάντρα αυτοκινήτων...

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N06</CAT>
<ED>
Κωδικός άρθρου: A16062N062</ED>
<ID>
ID:130682

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N06&aa=2</URL></REF>


Article

<CATEGORY>vin04</CATEGORY>

 <H5>ΟΙ ΠΡΟΤΑΣΕΙΣ ΤΟΥ ΕΓΙΝΑΝ ΔΕΚΤΕΣ ΑΠΟ ΤΟΥΣ ΔΥΟ ΜΟΝΟΜΑΧΟΥΣ
</H5><H2>«Ναι σε όλα» στον Βάσο Λυσσαρίδη
</H2>
<AUTHOR>ΓΙΩΡΓΟΣ ΤΣΑΛΑΚΟΣ</AUTHOR>

Δέκτες τόσο από τον κ. Κληρίδη όσο και από τον κ. Ιακώβου, τους δύο
μονομάχους των προεδρικών εκλογών, έγιναν οι προτάσεις του προέδρου της ΕΔΕΚ
Βάσου Λυσσαρίδη και σήμερα το Παγκύπριο Συμβούλιο του κόμματος συνέρχεται για
να αποφασίσει αν και ποιον από τους δύο μονομάχους θα υποστηρίξει ή αν θα
προτρέψει το 10,59% των ψηφοφόρων (που έκαναν τον Βάσο Λυσσαρίδη ρυθμιστή) να
ψηφίσει κατά συνείδηση.

Λυσσαρίδης - Κληρίδης. Εγκάρδια χειραψία μεταξύ των δύο αρχηγών

ΟΒ. Λυσσαρίδης συναντήθηκε χθες με τους δύο μονομάχους και βγαίνοντας από το
Προεδρικό Μέγαρο εξέφρασε ικανοποίηση γιατί ο Πρόεδρος Κληρίδης αποδέχθηκε τις
προτάσεις του αφού ζήτησε ­ όπως είπε ­ διευκρινίσεις που δεν αλλάζουν την
ουσία των προτάσεων. Την αποδοχή είχε προαναγγείλει ο πρόεδρος του
Δημοκρατικού Συναγερμού Ν. Αναστασιάδης, ο οποίο χαρακτήρισε τον κ. Λυσσαρίδη
ως τον μόνο που μπορεί να πετύχει την εθνική συμφιλίωση.

Λίγο αργότερα ο Γιώργος Ιακώβου, που επισκέφθηκε τον κ. Λυσσαρίδη στο γραφείο
του, του επέδωσε επιστολή με την οποία αποδέχεται στο σύνολό τους τις
προτάσεις. Ο κ. Ιακώβου εξέφρασε μάλιστα έκπληξη για την αποδοχή των προτάσεων
εκ μέρους του κ. Κληρίδη και ζήτησε από τον κ. Λυσσαρίδη να μετρήσει την
αξιοπιστία των δύο μονομάχων. Ο κ. Ιακώβου είπε επίσης ότι αποκλείει από την
οικουμενική κυβέρνηση που εισηγείται ο κ. Λυσσαρίδης πρόσωπα που είχαν σχέση
με το πραξικόπημα του '74 και την ΕΟΚΑ Β'.

Οι δύο σύμμαχοι του κ. Ιακώβου είχαν και αυτοί τοποθετηθεί επί των προτάσεων,
με πιο ένθερμο τον πρόεδρο του ΔΗΚΟ, κ. Κυπριανού, ο οποίος αντιμετωπίζει την
πίεση των διαφωνούντων του κόμματός του με επικεφαλής τον Αλέξη Γαλανό
(συγκέντρωσε ως υποψήφιος στον α' γύρο ποσοστό 4%) και τον αντιπρόεδρο του
κόμματος Ντίνο Μιχαηλίδη. Και οι δυο τους ανακοίνωσαν χθες ότι τάσσονται υπέρ
της υποψηφιότητας του κ. Κληρίδη.

Σε μια κίνηση που προφανώς αποσκοπεί να υπερκεράσει τους διαφωνούντες, ο κ.
Κυπριανού ανακοίνωσε ότι όχι μόνον υποστηρίζει τις προτάσεις Λυσσαρίδη, αλλά
τάσσεται και υπέρ της δημιουργίας ενός μεγάλου σοσιαλδημοκρατικού κόμματος που
θα καλύψει τον χώρο του κέντρου. Πρόσφερε μάλιστα την προεδρία του μελλοντικού
σχήματος στον κ. Λυσσαρίδη.

Επιφυλάξεις ως προς την οικουμενική κυβέρνηση που εισηγείται ο κ. Λυσσαρίδης
εξέφρασε η Κεντρική Επιτροπή του ΑΚΕΛ, η οποία συνεδρίασε πριν επιδώσει την
απάντησή του ο κ. Ιακώβου, αλλά παρά τις επιφυλάξεις αυτές το ΑΚΕΛ άναψε το
πράσινο φως για την αποδοχή των προτάσεων χάριν της «δημοκρατικής αλλαγής». Το
σκηνικό του δεύτερου γύρου όπως έχει διαμορφωθεί δίνει αυτή τη στιγμή ένα
προβάδισμα στον κ. Κληρίδη, αφού συγκέντρωσε ήδη την υποστήριξη του κ. Γαλανού
και του κ. Κουτσού. Όμως η πλάστιγγα θα γείρει προς τα εκεί που θα ρίξουν το
βάρος τους ο κ. Λυσσαρίδης και ο κ. Βασιλείου, αφού μαζί συγκεντρώνουν ένα
ποσοστό 13,5% στον πρώτο γύρο.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N07</CAT>
<ED>
Κωδικός άρθρου: A16062N071</ED>
<ID>
ID:130633

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N07&aa=1</URL></REF>


Article

<CATEGORY>vin04</CATEGORY>

 <H2>Απίστευτα σενάρια Μπερίσα
</H2>
Ο ΣΑΛΙ Μπερίσα ξεπέρασε κάθε όριο. Έφθασε στο σημείο να διαρρέει στον αλβανικό
Τύπο πληροφορίες σύμφωνα με τις οποίες ο υφυπουργός Εξωτερικών Γ. Κρανιδιώτης
και ο πρώην πρόεδρος της Ν.Δ. Μ. Έβερτ σχεδίαζαν τη δολοφονία του πρώην
προέδρου της Αλβανίας! Ο κ. Κρανιδιώτης δήλωσε, αναφερόμενος στο δημοσίευμα,
ότι «πρόκειται για ανοησίες και γελοιότητες που δεν χρήζουν σχολιασμό», ενώ ο
κ. Έβερτ, μέσω του εκπροσώπου του γραφείου του Χρ. Ιακώβου, το χαρακτήρισε
«αποκύημα νοσηρής φαντασίας». 
Οι απίστευτοι αυτοί ισχυρισμοί δημοσιεύτηκαν στην εφημερίδα «Αλμπάνια» και
υπογράφονται από τον διευθυντή του πρακτορείου ειδήσεων «Έντερ», Μέρο Μπάζε.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N07</CAT>
<ED>
Κωδικός άρθρου: A16062N072</ED>
<ID>
ID:130673

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N07&aa=2</URL></REF>


Article

<CATEGORY>vin04</CATEGORY>

 <H5>ΕΝΤΟΛΗ ΣΗΜΙΤΗ «ΝΑ ΦΘΑΣΕΙ ΤΟ ΜΑΧΑΙΡΙ ΜΕΧΡΙ ΤΟ ΚΟΚΑΛΟ» ΓΙΑ ΤΟΝ ΕΘΝΙΚΟ
ΑΕΡΟΜΕΤΑΦΟΡΕΑ, ΑΛΛΑ ΚΑΙ ΤΙΣ ΑΛΛΕΣ ΔΕΚΟ
</H5><H5>Στον εισαγγελέα το πόρισμα για τις παράνομες προσλήψεις
</H5><H5>Επιδόματα, ώρες πτήσεων και ρεπό στο τραπέζι
</H5><H5>Νοικιάζει 6 Airbus 300
</H5><H2>Επειγόντως... χειρουργείο η Ολυμπιακή
</H2>
<AUTHOR>ΑΝΤΩΝΗΣ ΡΕΝΙΕΡΗΣ - ΚΩΣΤΑΣ ΝΤΕΛΕΖΟΣ</AUTHOR>

Εντολή «να φθάσει το μαχαίρι μέχρι το κόκαλο» στην περίπτωση της
Ολυμπιακής Αεροπορίας, αλλά και στις άλλες ΔΕΚΟ, έδωσε χθες στους αρμόδιους
υπουργούς ο Πρωθυπουργός Κ. Σημίτης, κατά τη διάρκεια σύσκεψης που έγινε υπό
την προεδρία του για τα προβλήματα των ΔΕΚΟ.

ΠΑΡΑΛΛΗΛΑ χθες απεστάλη στον αρμόδιο εισαγγελέα το πόρισμα του ΑΣΕΠ στο οποίο
(όπως αποκάλυψαν χθες «ΤΑ ΝΕΑ»), καταγράφεται πλήθος παρανομιών στις
προσλήψεις προσωπικού στην Ολυμπιακή Αεροπορία, ενώ και ο υπουργός Μεταφορών -
Επικοινωνιών Αν. Μαντέλης δήλωσε ότι το πρόγραμμα για την εξυγίανση και την
ανόρθωση της Ο.Α. θα προχωρήσει και οι οριστικές αποφάσεις θα έχουν ληφθεί
μέσα σε δύο μήνες.

Στη σύσκεψη υπό τον Πρωθυπουργό, ο κ. Σημίτης διευκρίνισε ότι η κυβέρνηση
είναι αποφασισμένη να ξεκαθαρίσει διά παντός τη νοσηρή κατάσταση που επικρατεί
στον εθνικό αερομεταφορέα και, όπως δήλωσε μετά τη σύσκεψη ο υπουργός Τύπου κ.
Δ. Ρέππας, «η αντιμετώπιση των προβλημάτων στις ΔΕΚΟ αποτελεί ένα από τα
βασικά θέματα στα οποία θα κριθεί η κυβέρνηση». Για την Ολυμπιακή πρόσθεσε: «Η
περίπτωσή της είναι απολύτως επείγουσα» και ότι «όσο ματαιώνονται πτήσεις
σημαίνει ότι η Πολιτεία ή η διοίκηση της Ολυμπιακής δεν υποκύπτει σε παράλογες
και παράνομες πιέσεις». 
Ο κ. Ρέππας είπε ότι το κράτος δεν έχει ευθύνη για τις παράνομες προσλήψεις
και παρατήρησε ότι «στην Ο.Α. έχουν συνηθίσει να τους γίνονται τα χατίρια.
Αυτό είναι μεγάλο λάθος, γιατί το χατίρι μπορεί να ευχαριστήσει για ένα δύο
μήνες, αλλά μακροχρόνια κάνει ζημιά και σε εκείνους που δουλεύουν στην
επιχείρηση και στην ίδια την Ολυμπιακή».

Εξάλλου, ο υπουργός Μεταφορών - Επικοινωνιών κ. Μαντέλης επανέλαβε ότι δεν
υπάρχουν άλλα περιθώρια αναμονής και ότι πρέπει μέσα σε δύο μήνες να λήξει το
θέμα της Ολυμπιακής. 
Ο κ. Μαντέλης πρόσθεσε ότι οι αλλαγές που θα γίνουν αφορούν τόσο τις
εργασιακές σχέσεις όσο και τα οικονομικά της εταιρείας, καθώς και το
επιχειρησιακό σχέδιό της για να επιβιώσει. Από την πλευρά του, ο πρόεδρος και
διευθύνων σύμβουλος της εταιρείας κ. Τσακιρίδης, είπε ότι το επιχειρησιακό
σχέδιο για την επιβίωση της εταιρείας θα είναι έτοιμο μέχρι το τέλος
Φεβρουαρίου, οπότε και θα υποβληθούν προς την κυβέρνηση και οι οριστικές
προτάσεις για τις αλλαγές που πρέπει να γίνουν σε όλα τα επίπεδα της εταιρείας
(εργασιακές σχέσεις, οικονομικά κ.λπ.).

Σχετικά με όσα ακούονται για πιθανό κλείσιμο της Ολυμπιακής, ο κ. Ρέππας
δήλωσε ότι κάτι τέτοιο δεν είναι στις προθέσεις της κυβέρνησης, η οποία,
αντίθετα, επιδιώκει την εξυγίανσή της, την επίτευξη συνεργασιών της με άλλες
αεροπορικές εταιρείες και την εξυπηρέτηση του επιβατικού κοινού και των εργαζομένων.

Μιλτιάδης Τσαγκαράκης. «Αναλαμβάνω το μερίδιο ευθύνης που μου αναλογεί»

ΣΤΟΝ ΑΡΜΟΔΙΟ εισαγγελέα διαβιβάστηκε χθες υπηρεσιακώς το πόρισμα του Ανωτάτου
Συμβουλίου Επιλογής Προσωπικού (ΑΣΕΠ) που επιρρίπτει ευθύνες στον πρώην γενικό
διευθυντή της Ολυμπιακής Αεροπορίας κ. Μιλτιάδη Τσαγκαράκη για τον τρόπο με
τον οποίο έγιναν οι προσλήψεις εποχικού προσωπικού μέσα στο 1997.

Σύμφωνα με το ΑΣΕΠ, ο κ. Τσαγκαράκης «προχωρούσε παρανόμως σε προσλήψεις
προσωπικού, το οποίο δεν διέθετε τα απαιτούμενα από το νόμο τυπικά και
ουσιαστικά προσόντα».

Ο πρώην γενικός διευθυντής της Ο.Α., από την πλευρά του, υποστήριξε χθες ότι
για τις προσλήψεις εποχικού προσωπικού «εφαρμόστηκε πιστά και αυστηρά ο
νόμος», και συμπλήρωσε: «Αλίμονο αν ένας γενικός διευθυντής ασχολείται με τα
πιστοποιητικά των υποψηφίων, τη στιγμή που υπάρχουν γι' αυτό οι διοικητικές
και νομικές υπηρεσίες».

Ο κ. Τσαγκαράκης ανέφερε ακόμα ότι αναλαμβάνει το μερίδιο ευθύνης που του
αντιστοιχεί, ενώ επέμενε πως «όλες οι προκηρύξεις για το εποχικό προσωπικό
είχαν την έγκριση του ΑΣΕΠ».

Ο πρόεδρος και διευθύνων σύμβουλος της Ο.Α. κ. Θεόδωρος Τσακιρίδης, για το
ίδιο θέμα, δήλωσε ότι «μετά τον εισαγγελέα και το Ελεγκτικό Συνέδριο και
εφόσον διαπιστωθούν οριστικά πλέον οι παραβάσεις αυτές θα τιμωρηθούν και βάσει
των κανονισμών της εταιρείας».

ΟΙ ΣΥΓΓΕΝΕΙΣ...

Πάντως, οι αρμόδιες υπηρεσίες του εθνικού αερομεταφορέα ήδη διερευνούν εις
βάθος τις καταγγελίες που περιλαμβάνονται στο πόρισμα του ΑΣΕΠ.

Από τα έως τώρα στοιχεία των ερευνών προκύπτει ότι ένας μεγάλος αριθμός
εποχικών υπαλλήλων, και κυρίως ιπταμένων συνοδών και φροντιστών που
προσελήφθησαν στο διάστημα 1996-1997, προέρχεται από το κοντινό συγγενικό
περιβάλλον μονίμων υπαλλήλων της Ο.Α.

Συγκεκριμένα, σύμφωνα με τα στοιχεία της Ο.Α., από τους 272 εποχικούς
αεροσυνοδούς οι 91 (ένας στους τρεις) είναι παιδιά, αδέλφια, σύζυγοι και φίλοι
μονίμων ιπταμένων συνοδών-φροντιστών, χειριστών και μηχανικών.

Όπως χαρακτηριστικά ανέφεραν χθες πηγές της Ο.Α, «αυτός είναι ο κυριότερος
λόγος για τον οποίο τις τελευταίες μέρες παρουσιάζονται σοβαρά προβλήματα στις
πτήσεις και ταλαιπωρείται ο κόσμος στα αεροδρόμια». Πάντως, οι ίδιες πηγές
διευκρίνιζαν ότι «και τα παιδιά των υπαλλήλων της Ο.Α. έχουν δικαίωμα στην
απασχόληση, αρκεί να έχουν την ίδια αντιμετώπιση, κατά την επιλογή τους, με
τους άλλους υποψηφίους».

Σημειώνεται ότι όπως προκύπτει και από το πόρισμα του ΑΣΕΠ, κατά την επιλογή
του εποχικού προσωπικού, σε αρκετές περιπτώσεις ανατρεπόταν η σειρά κατάταξης
των υποψηφίων και προσλαμβάνονταν άτομα που δεν διέθεταν τα απαραίτητα τυπικά
και ουσιαστικά προσόντα.

ΚΑΙ... ΜΟΝΙΜΟΙ

Υπενθυμίζεται ότι ιδιαίτερη επιμονή για τη μονιμοποίηση των 272 εποχικών
ιπταμένων συνοδών και φροντιστών έχει επιδείξει η Ένωση Ιπταμένων Συνοδών και
Φροντιστών (ΕΙΣΦ), εκπρόσωποι της οποίας μετείχαν στις επιτροπές για την
επιλογή τους.

Η διοίκηση της ΕΙΣΦ υποστήριξε πρόσφατα ­ επικαλούμενη μάλιστα σχετικό έγγραφο
του πρώην γενικού διευθυντή της Ο.Α. κ. Μιλτιάδη Τσαγκαράκη, που κατηγορείται
από το ΑΣΕΠ για τις παράνομες προσλήψεις ­ ότι για την υλοποίηση του πτητικού
προγράμματος της εταιρείας απαιτούνται τουλάχιστον 1.450 αεροσυνοδοί (σήμερα η
Ο.Α. διαθέτει 1.150).

ΕΠΙΒΑΡΥΝΣΗ 1,2 ΔΙΣ.

Άμεση ήταν η απάντηση από τη νέα διοίκηση της Ο.Α., που ανέφερε ότι η σημερινή
ηγεσία της ΕΙΣΦ είχε υπογράψει το 1994 πρακτικό συμφωνίας, σύμφωνα με το οποίο
το πρόγραμμα δρομολογίων για την περίοδο 1994-1997 θα μπορούσε να εκτελεστεί
χωρίς προβλήματα και υπερεργασία με 1.000 αεροσυνοδούς.

Όμως, αντί για τους 1.000 ιπταμένους συνοδούς και φροντιστές, επισημαίνει η
διοίκηση της Ο.Α., «πολλές φορές μέσα σε θολό και εκβιαστικό περιβάλλον η
εταιρεία σύρθηκε επί δύο χρόνια στη διατήρηση 210 εποχικών αεροσυνοδών με
ετήσια επιβάρυνση 1,2 δισ. δρχ.».

Από τα επίσημα στοιχεία της εταιρείας φαίνεται ότι το 1994 το προσωπικό
θαλάμου επιβατών πραγματοποίησε συνολικά 82.751 ώρες πτήσεως, 79.725 ώρες το
1995, 83.973 ώρες το 1996 και 86.814 ώρες το 1997. Όπως προκύπτει, μεταξύ 1994
και 1997 οι ώρες πτήσεως αυξήθηκαν κατά 4.063 (περίπου 4%).

«Η αύξηση των ωρών πτήσεως μεταξύ 1994 και 1997 δεν δικαιολογεί με κανένα
τρόπο την αύξηση του αριθμού των ιπταμένων συνοδών και φροντιστών κατά 270
άτομα, όπως υποστηρίζεται από την ΕΙΣΦ», τόνιζαν χθες κύκλοι της Ο.Α.

Στο μεταξύ, συνεχίζονται και σήμερα οι ματαιώσεις και συγχωνεύσεις πτήσεων.
Συγκεκριμένα, ματαιώνονται οι πτήσεις «918» προς Θεσσαλονίκη, «950» προς
Καβάλα και το δρομολόγιο από τη Θεσσαλονίκη προς το Μόναχο. Οι επιβάτες της
συγκεκριμένης πτήσης θα προωθηθούν στον προορισμό τους μέσω Αθηνών.

Επίσης, συγχωνεύονται τα δρομολόγια Φρανκφούρτης-Στουτγκάρδης και Άμστερνταμ-Βρυξελλών.

Ο βουλευτής Επικρατείας και υπεύθυνος του Τομέα Δημόσιας Διοίκησης,
Δικαιοσύνης και Δημόσιας Τάξης, καθηγητής Προκόπης Παυλόπουλος, έκανε την
ακόλουθη δήλωση:

«Η δικαστική έρευνα που αφορά τις παράνομες προσλήψεις στην Ολυμπιακή
Αεροπορία φέρνει στην επικαιρότητα το αίτημα της Νέας Δημοκρατίας για
ενημέρωση της Βουλής ως προς μείζον θέμα, για το που βρίσκεται σήμερα η
διαδικασία δικαστικού ελέγχου και επιβολής των προβλεπομένων κυρώσεων για τις
παράνομες προσλήψεις γενικώς. Στο αίτημα αυτό δεν έχει, δυστυχώς, ανταποκριθεί
ως τώρα η κυβέρνηση. Πέραν τούτου όμως, η κυβέρνηση δεν έχει επίσης
ανταποκριθεί στο αίτημα της Νέας Δημοκρατίας για επανεξέταση των εξαιρέσεων
του Ν. 2190/1994, δηλαδή των εξαιρέσεων από τον κανόνα του πανελληνίου
διαγωνισμού προσλήψεων. Με αποτέλεσμα να μένουν ακόμη και σήμερα σημαντικά
παράθυρα, μέσα από τα οποία διέρχεται καθημερινά ο κομματισμός και η
αναξιοκρατία ως προς τη στελέχωση της δημόσιας διοίκησης».

ΚΑΙ ΣΤΟΝ ΟΣΕ

Στο μεταξύ, ανάλογο πόρισμα με αυτό για την Ολυμπιακή υπάρχει στο ΑΣΕΠ και για
τον ΟΣΕ.

Στο πόρισμα αυτό επισημαίνεται ότι στον ΟΣΕ προσελήφθησαν περίπου 50 άτομα ως
εργάτες γραμμών και τελικά βρέθηκαν να εργάζονται σε γραφεία. Και το πόρισμα
αυτό αναμένεται να διαβιβαστεί στη Δικαιοσύνη.

ΤΑ ΕΠΙΔΟΜΑΤΑ, η αύξηση των ωρών πτήσεων, η μείωση των ρεπό και του αριθμού των
πληρωμάτων καμπίνας επιβατών είναι ορισμένα από τα μεγάλα ζητήματα, που θα
τεθούν σύντομα στο τραπέζι του διαλόγου ανάμεσα στη διοίκηση και τους
εργαζόμενους της Ολυμπιακής Αεροπορίας.

Ο πρόεδρος και διευθύνων σύμβουλος της Ο.Α. κ. Θεόδωρος Τσακιρίδης δήλωσε χθες
ότι «η πρώτη αίσθηση είναι πως υπάρχει δυνατότητα συνεννόησης». «Πιστεύω ­
είπε ­ ότι σιγά σιγά όλοι συνειδητοποιούν το μέγεθος του προβλήματος και
νομίζω τελικά ότι δεν θα πάμε σε λύσεις-τελεσίγραφα».

Πάντως, οι εργαζόμενοι από την πλευρά τους δείχνουν επιφυλακτικοί για τις
προθέσεις της διοίκησης της Ο.Α. και της κυβέρνησης.

Η Ομοσπονδία Σωματείων Πολιτικής Αεροπορίας (ΟΣΠΑ) ανακοίνωσε χθες ότι την ώρα
που η ίδια αναμένει να κληθεί από τη διοίκηση της Ο.Α. για να ξεκινήσει ο
διάλογος, «ο κ. Τσακιρίδης με δηλώσεις του προεξοφλεί εμμέσως πως οι αποφάσεις
θα ληφθούν χωρίς τη σύμφωνη γνώμη των εργαζομένων και εις βάρος τους».

«Την ίδια ώρα ­ αναφέρει η ΟΣΠΑ ­ ο υπουργός Εθνικής Οικονομίας κάνει λόγο για
σύγκρουση με τα συνδικάτα και επικράτηση έναντι αυτών, αφήνοντας να εννοηθεί
ότι το μοναδικό πρόβλημα για την ανάπτυξη της Ο.Α. είναι οι εργαζόμενοι».

Η Ένωση Ιπταμένων Συνοδών και Φροντιστών (ΕΙΣΦ) από την πλευρά της ανακοίνωσε
ότι παρακολουθεί «με ανησυχία την διαρκώς εντεινόμενη προσπάθεια της
κυβέρνησης και της νέας διοίκησης της Ο.Α. να διαταράξει την ομαλή λειτουργία
της εταιρείας».

ΣΤΗΝ ενοικίαση έξι αεροσκαφών τύπου Airbus 300 θα προχωρήσει σύντομα η
διοίκηση της Ολυμπιακής Αεροπορίας για την κάλυψη των αναγκών της εταιρείας
και κυρίως για την υλοποίηση του θερινού προγράμματος των δρομολογίων της.

Η απόφαση για την ενοικίαση των έξι Α-300 αναμένεται να ληφθεί στη διάρκεια
της σημερινής συνεδρίασης του Διοικητικού Συμβουλίου της Ο.Α.

Υπενθυμίζεται, ότι οι ελλείψεις αεροσκαφών μαζί με τις ελλείψεις ιπταμένων
συνοδών και φροντιστών, είναι οι βασικές αιτίες για τα προβλήμτα στις πτήσεις
που παρουσιάζονται τις τελευταίες ημέρες.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N08</CAT>
<ED>
Κωδικός άρθρου: A16062N081</ED>
<ID>
ID:130634

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N08&aa=1</URL></REF>


Article

<CATEGORY>vin03</CATEGORY>

 <H2>ΣΚΙΤΣΟ
</H2>
<AUTHOR>ΔΗΜΗΤΡΗΣ ΧΑΝΤΖΟΠΟΥΛΟΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N08</CAT>
<ED>
Κωδικός άρθρου: A16062N082</ED>
<ID>
ID:130677

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N08&aa=2</URL></REF>


Article

<CATEGORY>vin04</CATEGORY>

 <H5>ΑΠΟΦΑΣΙΣΜΕΝΗ Η ΚΥΒΕΡΝΗΣΗ ΝΑ ΓΙΑΤΡΕΨΕΙ ΤΩΡΑ ΤΗΝ ΠΛΗΓΗ
</H5><H5>Τα 6 μέτρα για την εξυγίανση
</H5><H2>ΔΕΚΟ: αποφάσεις που πονάνε...
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Αυτήν τη φορά η κατάσταση έχει φθάσει στο απροχώρητο και θα πρέπει να
υπάρξει λύση. Οι συσσωρευμένες ζημίες τροφοδοτούν το «κρυφό» χρέος, ενώ το νέο
περιβάλλον λειτουργίας για ορισμένες αλλά σημαντικές επιχειρήσεις που
καθορίζεται από τους κανόνες της Ευρωπαϊκής Ένωσης έχει κάνει το χρόνο να
τρέχει αντίστροφα. Οι κινήσεις θα πρέπει να γίνουν «βήμα προς βήμα» και να
αποφευχθεί η συνολική αντιπαράθεση. Η αρχή θα γίνει από την Ο.Α.

Η ΑΠΟΨΗ αυτή περιγράφει την επικρατούσα γραμμή στο κυβερνητικό επιτελείο στην
υπόθεση των Δημοσίων Επιχειρήσεων, που τώρα η κυβέρνηση εμφανίζεται
αποφασισμένη, τουλάχιστον όπως λένε αρμόδιοι κυβερνητικοί παράγοντες, να
προχωρήσει σε λύσεις οι οποίες θα εξασφαλίζουν την οικονομική εξυγίανση των
ζημιογόνων επιχειρήσεων. Η σχετική νομοθετική ρύθμιση, που περιελήφθη στο
φορολογικό νομοσχέδιο, ουσιαστικά νομοθετούσε, συγκεκριμενοποιώντας γενικές
κατευθύνσεις που είχαν συζητηθεί σε κορυφαίο κυβερνητικό όργανο από το
φθινόπωρο του 1997. Αντίθετα, η τροπολογία που ψηφίσθηκε την προηγούμενη
εβδομάδα στη Βουλή, ουσιαστικά ξεκαθάριζε τις πραγματικές προτεραιότητες της
κυβέρνησης, που δεν ήταν τίποτε άλλο από τους συγκοινωνιακούς φορείς και τα ΕΛΤΑ.

Έτσι, τώρα αφού ψηφίσθηκε ένα ακόμα νομοθετικό πλαίσιο για την εξυγίανση των
Δημοσίων Επιχειρήσεων, απομένει το δύσκολο έργο της υλοποίησής του. Με
δεδομένη μάλιστα την εμπειρία του γνωμικού, σύμφωνα με το οποίο στην Ελλάδα το
μόνο που βρίσκεται σε αφθονία είναι οι νόμοι, τότε οι επόμενες πράξεις του
έργου θα είναι ιδιαίτερα ενδιαφέρουσες και συναρπαστικές, αφού θα δείξουν το
κατά πόσον η κυβέρνηση είναι αποφασισμένη να «τεντώσει» το σχοινί. Το βάρος,
όπως λένε αρμόδιοι παράγοντες, πέφτει στις εργασιακές σχέσεις όπου υπάρχει
γενικότερα μια προβληματική κατάσταση, στην οποία ευθύνες έχουν όμως και οι
εκάστοτε διοικήσεις. Επισημαίνουν όμως ότι απαιτείται να προωθηθούν
συνολικότερα προγράμματα αναδιάρθρωσης, μέσα στα οποία ιδιαίτερη θέση θα έχουν
οι εργασιακές σχέσεις που όμως δεν αποτελούν το μόνο στοιχείο του προβλήματος,
αφού χρειάζονται παρεμβάσεις στο management, τις επενδύσεις, την τιμολογιακή
πολιτική κ.ά.

ΒΗΜΑΤΑ

Σύμφωνα με όλες τις ενδείξεις, η κυβέρνηση είναι αποφασισμένη να ακολουθήσει
την τακτική των «βημάτων» και όχι της συνολικής αντιπαράθεσης, ώστε να
υπάρχουν συγκεκριμένα αποτελέσματα που να πείθουν για τις προθέσεις και τους
στόχους που έχουν τεθεί. Σε πρώτη φάση η προσπάθεια θα επικεντρωθεί στην Ο.Α.
και σε δεύτερη φάση στις αστικές συγκοινωνίες.

Στελέχη που βρίσκονται στην καρδιά των αποφάσεων, έλεγαν στα «ΝΕΑ» ότι η
εξεύρεση μίας λύσης στο πρόβλημα της Ο.Α. είναι απαραίτητη, ώστε να
εξασφαλισθεί η αναδιοργάνωση και αναδιάρθρωση της εταιρείας. Οι στόχοι που
έχουν τεθεί εντοπίζονται, σύμφωνα με τις ίδιες πηγές, στην καλύτερη λειτουργία
της εταιρείας με μείωση του κόστους και αύξηση της απόδοσης. Όταν ερωτώνται
όμως ποιοι θα είναι οι συγκεκριμένοι τομείς και τρόποι παρέμβασης, παραπέμπουν
σε μελέτη διεθνούς οργανισμού ο οποίος μπορεί να χρησιμοποιηθεί ως μπούσουλας.
Πρόκειται για τη μελέτη της εταιρείας Μακ Κίνσεϊ, καθώς και σε περαιτέρω
δουλειά που διαμορφώνεται. Οι ίδιες πηγές θεωρούν ότι θα πρέπει να προηγηθεί
ένας ειλικρινής διάλογος με τους εργαζόμενους, καθώς «αυτοί δεν είναι οι
μοναδικοί υπεύθυνοι για την κατάσταση που βρίσκεται η εταιρεία».

ΔΙΑΛΟΓΟΣ

Ο διάλογος όμως, ξεκαθαρίζουν θα πρέπει να είναι άμεσος και αποδοτικός και ως
μέσον πίεσης δεν αποκλείεται να χρησιμοποιηθεί ακόμα και το «χαρτί» του
κλεισίματος της εταιρείας. «Πρόκειται για μία ακραία περίπτωση», λένε, που
όμως «δεν μπορεί να αποκλεισθεί στην περίπτωση που υπάρξει αδιέξοδο». Από την
άλλη πλευρά, το υπουργείο ΕΘνικής Οικονομίας προτιμά να τονίζει την απόφασή
του να προχωρήσει η εξυγίανση της εταιρείας, αλλά προς το παρόν τουλάχιστον
κρατάει «κλειστά χαρτιά» για τον τρόπο που θα επιτευχθεί αυτή η εξυγίανση.
«Περιμένουμε τις προτάσεις της Διοίκησης της Ο.Α.», έλεγε το βράδυ της
Δευτέρας στα «ΝΕΑ» κορυφαίος παράγοντας του υπουργείου Εθνικής Οικονομίας όταν
ρωτήθηκε για τα επιμέρους μέτρα που σχεδιάζονται στο υπουργείο.

Ανώτατο υπηρεσιακό στέλεχος του ΥΠΕΘΟ που ρωτήθηκε για το αν υπάρχει
συγκεκριμένο πρόγραμμα και χρονοδιάγραμμα παρεμβάσεων που θα ακολουθηθεί, αφού
τόνισε ότι δεν «έχει την εξουσιοδότηση να μιλήσει γι' αυτό», συμπλήρωσε ότι «η
εμπειρία που είχε για 2 χρόνια ο κ. Κ. Σημίτης ως υπουργός ΕΘνικής Οικονομίας
και ο σημερινός υπουργός ΕΘνικής Οικονομίας ως αρμόδιος υπουργός για τις ΔΕΚΟ,
βοηθούν ώστε να γνωρίζουν με ακρίβεια τόσο τα προβλήματα όσο και τις λύσεις».
Το ίδιο στέλεχος μάλιστα εμφάνιζε την κυβέρνηση αποφασισμένη να προχωρήσει στα
απαραίτητα μέτρα που θα εξασφαλίζουν την εξυγίανση των επιχειρήσεων.

Το δεύτερο «βήμα» θα αφορά, σύμφωνα με τις ενδείξεις που υπάρχουν τώρα, τις
αστικές συγκοινωνίες όπου ως άξονας για τις παρεμβάσεις θα είναι οι μελέτες
που έγιναν πρόσφατα και οι οποίες επικεντρώνονται και στις εργασιακές σχέσεις
όπως και σε μία σειρά άλλων παραμέτρων.

«ΟΧΙ ΣΟΚ»

Πάντως, παρά το γεγονός ότι η κυβέρνηση εμφανίζεται αταλάντευτη στην απόφασή
της να προχωρήσει στην εξυγίανση των ζημιογόνων ΔΕΚΟ, δεν φαίνεται ότι
υπάρχουν ίδιες απόψεις για τον τρόπο που θα επιτευχθεί. Τη Δευτέρα μάλιστα
αρμόδιο στέλεχος που ρωτήθηκε από «ΤΑ ΝΕΑ», τόνιζε ότι δεν θα πρέπει να
ακολουθηθεί η λογική των σοκ και ότι οι λύσεις που θα πρέπει να ακολουθηθούν
θα πρέπει να εξασφαλίζουν το μεγαλύτερο δυνατό ποσοστό συναίνεσης μεταξύ των
εργαζομένων. Όταν μάλιστα τέθηκε το ερώτημα γιατί αποκλείει λύσεις-σοκ
περιορίσθηκε στο να επισημάνει τα προβλήματα της ανεργίας που ακολουθούν μετά
την εφαρμογή ανάλογων πολιτικών.

Όμως και μέλη του Υπουργικού Συμβουλίου έχουν διατυπώσει απόψεις που θέλουν να
ακολουθηθούν πιο ήπιες μεθοδεύσεις στο θέμα των ΔΕΚΟ. Δεν είναι τυχαίο,
άλλωστε, ότι σε πρόσφατη συνεδρίαση κυβερνητικού οργάνου, κατά τη διάρκεια της
οποίας εξετάσθηκε η τροπολογία για τις ΔΕΚΟ, η κριτική που έγινε αφορούσε τους
χειρισμούς, τις μεθοδεύσεις και την επιλογή του χρόνου προώθησης για ψήφιση
στη Βουλή της συγκεκριμένης νομοθετικής ρύθμισης.

ΑΠΟ ΤΙΣ ΑΛΛΑΓΕΣ στις εργασιακές σχέσεις, ώστε οι όροι εργασίας να γίνουν πιο
ευέλικτοι, θα περάσει η λύση για την εξυγίανση της Ο.Α., των Αστικών
Συγκοινωνιών, του ΟΣΕ και των ΕΛΤΑ. Αυτή την προτεραιότητα έδωσε κατά τη
χθεσινή μεγάλη σύσκεψη που έγινε στο Μέγαρο Μαξίμου τόσο ο Πρωθυπουργός Κ.
Σημίτης όσο και ο υπουργός Εθνικής Οικονομίας και Οικονομικών Γιάννος Παπαντωνίου.

Ο Πρωθυπουργός αναφερόμενος στις διαρθρωτικές παρεμβάσεις που θα πρέπει να
γίνουν, τόνισε ότι ένας από τους άξονες είναι «η αναμόρφωση των εργασιακών
σχέσεων». Ο κ. Παπαντωνίου παρουσίασε τα 6 μέτρα για την εξυγίανση των
ζημιογόνων δημόσιων επιχειρήσεων (Ο.Α., ΟΑΣΑ, ΟΣΕ, ΕΛΤΑ, ΕΑΒ και ΕΒΟ) που είναι:

1 Η μείωση του πλεονάζοντος προσωπικού με τον αυστηρό περιορισμό των
προσλήψεων και τις μετατάξεις.

2 Η τροποποίηση ορισμένων περιοριστικών διατάξεων του κανονισμού
λειτουργίας προκειμένου να αυξηθεί η παραγωγικότητα. Αυτό πρακτικά μπορεί να
σηματοδοτεί αλλαγές στο ωράριο και στους όρους εργασίας κ.ά.

3 Ενθάρρυνση για σύναψη «στρατηγικών συμμαχιών» με άλλες εγχώριες και
ξένες επιχειρήσεις σε τομείς με διεθνή προσανατολισμό όπως η αμυντική
βιομηχανία. Η πρόταση αυτή μπορεί να αφορά και την Ο.Α., καθώς οι ανταλλαγές
πακέτων μετοχών μεταξύ των μεγάλων αεροπορικών εταιρειών είναι συνήθης
επιχειρηματική στρατηγική από τις αρχές της δεκαετίας.

4 Αυστηρότητα στις προϋποθέσεις που πρέπει να τηρούνται για τη χορήγηση
εγγύησης του Δημοσίου στα δάνεια που συνάπτονται.

5 Αλλαγή του συστήματος της κρατικής επιχορήγησης με την εισαγωγή της
αρχής του κλειστού προϋπολογισμού. Δηλαδή η επιχορήγηση θα δίδεται σ' αυτές
τις ΔΕΚΟ μόνο αν πληρούνται ορισμένες προϋποθέσεις.

6 Αυστηρή εφαρμογή των διατάξεων του νόμου που αφορά την υποβολή και
την παρακολούθηση υλοποίησης επιχειρησιακών σχεδίων.

Από την πλευρά του ο Πρωθυπουργός, μετά τις εισηγήσεις των συναρμόδιων
υπουργών, εστίασε την προσοχή του στην προσπάθεια για εξυγίανση των Ο.Α.,
ΕΛΤΑ, ΟΣΕ και Αστικών Συγκοινωνιών και επισήμανε μάλιστα ότι οι διαρθρωτικές
παρεμβάσεις θα πρέπει να στηρίζονται σε τρεις άξονες:

Την οικονομική εξυγίανση.

* Τα επιχειρησιακά σχέδια.

* Την αναμόρφωση των εργασιακών σχέσεων.

Ο κ. Σημίτης επισήμανε ακόμα ότι στόχος των παρεμβάσεων είναι η αύξηση της
παραγωγικότητας των ΔΕΚΟ και η αποτελεσματική λειτουργία τους και ζήτησε από
τους υπουργούς Εθνικής Οικονομίας και Οικονομικών κ. Γ. Παπαντωνίου, Εργασίας
και Κοινωνικών Ασφαλίσεων κ. Μιλτιάδη Παπαϊωάννου και Μεταφορών και
Επικοινωνιών κ. Τάσο Μαντέλη να προχωρήσουν αμέσως στις εξής κινήσεις:

* Να προωθήσουν τις διαρθρωτικές παρεμβάσεις σε συνεργασία με τις διοικήσεις
των ΔΕΚΟ.

* Να επιταχύνουν τις διαδικασίες ολοκλήρωσης των επιχειρησιακών σχεδίων μέχρι
τέλος Μαρτίου.

* Να υποβάλουν χρονοδιάγραμμα εισαγωγής των κερδοφόρων ΔΕΚΟ στο Χρηματιστήριο.

* Να υπάρξει ουσιαστικός διάλογος με τα συνδικάτα και τους κοινωνικούς φορείς.

* Να αναληφθεί πρωτοβουλία από την πλευρά του ΠΑΣΟΚ, ώστε οι συγκεκριμένες
πολιτικές στις ΔΕΚΟ να προβληθούν στους πολίτες.

Νωρίτερα, ο υπουργός Εθνικής Οικονομίας και Οικονομικών κ. Γ. Παπαντωνίου
παρουσιάζοντας την πολιτική για τις ΔΕΚΟ στη διάρκεια της τριετίας 1998-2000
είπε ότι στη διετία 1998-1999 θα εισαχθούν στο Χρηματιστήριο μετοχές των
εταιρειών ΑΕΔΙΚ (Διώρυγα Κορίνθου), ΔΕΘ, ΚΕΔ, ΕΥΔΑΠ, ΟΑΘ, ΟΥΘ, ΟΔΙΕ, ΟΛΘ, ΟΛΠ
και OLYMPIC CATERING.

Ο υπουργός αναφέρθηκε στη συμβολή της τιμολογιακής πολιτικής των δημόσιων
επιχειρήσεων και την αποκλιμάκωση του πληθωρισμού. Υπενθυμίζεται ότι η
κυβέρνηση έχει αποφασίσει πως οι αυξήσεις στα τιμολόγια των ΔΕΚΟ θα είναι
γενικά μηδενικές, ώστε να μην προκληθούν πληθωριστικές πιέσεις. 
Επίσης τόνισε ότι αναθεωρείται η μερισματική πολιτική των μη εισηγμένων στο
Χρηματιστήριο δημόσιων επιχειρήσεων, καθώς και ότι προχωρά ο συμψηφισμός των
αλληλόχρεων λογαριασμών των δημόσιων επιχειρήσεων και του κρατικού τομέα.

Ο Πρωθυπουργός στην τοποθέτησή του τόνισε ότι ο εκσυγχρονισμός και η ανάπτυξη
των ΔΕΚΟ αποτελούν επιτακτική ανάγκη «για την προσαρμογή της οικονομίας μας
στις απαιτήσεις της αγοράς εργασίας, η οποία, στο διεθνές ανταγωνιστικό
περιβάλλον, λειτουργεί με βάση την αρχή της ευελιξίας».

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N10</CAT>
<ED>
Κωδικός άρθρου: A16062N101</ED>
<ID>
ID:130625

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N10&aa=1</URL></REF>


Article

<CATEGORY>vin04</CATEGORY>

 <H2>Λύσεις πριν από τις δημοτικές
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

ΑΠΟΦΑΣΙΣΜΕΝΗ να ανοίξει μέχρι τέλους του καλοκαιριού μια σειρά θεμάτων που
σχετίζονται κυρίως με τον εκσυγχρονισμό και την εξυγίανση του δημόσιου τομέα
είναι η κυβέρνηση.

Στόχος της κυβέρνησης είναι να έχει θέσει επί τάπητος προ των δημοτικών
εκλογών ορισμένες μεγάλες τομές και ρήξεις, ώστε να έχει να επιδείξει «δείγμα
γραφής». Η κοινωνία, τόνισε προς «ΤΑ ΝΕΑ» αρμόδια κυβερνητική πηγή, θα πρέπει
να αισθανθεί καθαρά ότι η Ελλάδα αλλάζει.

Για την κυβέρνηση «το χειρότερο πράγμα είναι η αδράνεια» ανέφερε στέλεχός της
που προσδιόρισε σε έξι τους τομείς που επικεντρώνει το ενδιαφέρον της η
κυβέρνηση για τους επόμενους 8-9 μήνες.

* Πρώτον, την εξυγίανση των ΔΕΚΟ, για την οποία επιδίωξη της κυβέρνησης είναι
να προχωρήσει σε τρία επίπεδα: οικονομική ανόρθωση, κατάρτιση βιώσιμων
επιχειρησιακών σχεδίων, κανονισμοί εργασίας.

Η κυβέρνηση επιδιώκει να κινηθεί ταυτόχρονα και στα τρία επίπεδα, ώστε να
μπορεί να παρουσιάσει στον λαό ένα ολοκληρωμένο σχέδιο εξυγίανσης «επ' ωφελεία
της οικονομίας και του πολίτη», τονίστηκε στη χθεσινή σύσκεψη υπό τον Πρωθυπουργό.

Στενός συνεργάτης του Πρωθυπουργού επισήμανε χθες ότι για την κυβέρνηση το
θέμα της εξυγίανσης των ΔΕΚΟ είναι πρωταρχικής σημασίας «αν δεν θέλουμε να
καταρρεύσουν» και τόνισε ότι τα ζητήματα αυτά «θα βρεθούν στη "ζώνη του πυρός"
το επόμενο τρίμηνο».

* Δεύτερον, την αναδιοργάνωση του τραπεζικού συστήματος. Στόχος της κυβέρνησης
είναι να προχωρήσει σε πώληση τριών τραπεζών (Κρήτης, Κεντρικής Ελλάδας και
Μακεδονίας Θράκης), παρ' όλο που αναγνωρίζει τη δυσκολία του εγχειρήματος.
Παράλληλα εξετάζει σχέδια για την Ιονική Τράπεζα (συγχώνευση με Εμπορική ή
αυτόνομη πορεία υπό όρους κ.λπ.).

Το θέμα της συγχώνευσης αντιμετωπίζεται με προσοχή, σύμφωνα με αρμόδια
κυβερνητική πηγή, καθώς είναι ενδεχόμενο να υπάρχει και η αρνητική παράμετρος
που σχετίζεται με το πλεονάζον προσωπικό.

* Τρίτον, οι μετοχοποιήσεις. Το πρόγραμμα, που ξεκίνησε με τον ΟΤΕ, προχωρά
τις επόμενες ημέρες στα Καταστήματα Αφορολογήτων (ΚΑΕ) και ακολουθεί η Δημόσια
Επιχείρηση Πετρελαίου (ΔΕΠ). Παράλληλα προετοιμάζεται το υπόλοιπο πρόγραμμα
εισαγωγής στο Χρηματιστήριο δημοσίων επιχειρήσεων, όπως η Διώρυγα της
Κορίνθου, η Διεθνής Έκθεση Θεσσαλονίκης, ο Ιππόδρομος, η Ολύμπικ Κέτερινγκ κ.λπ.

* Τέταρτον, την προσαρμογή της ΔΕΗ στην Κοινοτική Οδηγία με την ανάπτυξή της
σε 4 άξονες.

* Πέμπτο, την προσαρμογή του πλέγματος των εργασιακών σχέσεων στα νέα δεδομένα
της αγοράς. Στόχος της κυβέρνησης είναι να κατατεθεί το σχετικό νομοσχέδιο στη
Βουλή μέσα στην άνοιξη. Οι βασικοί άξονες είναι:

Η διευθέτηση του χρόνου εργασίας, με ελαστικοποίηση του ωραρίου μέχρι δύο ώρες
και ισοστάθμιση του συνολικού χρόνου σε εβδομαδιαία ή μηνιαία βάση μέσα από
ρεπό κ.λπ. Το 8ωρο δεν θίγεται.

­ Η θέσπιση αντικινήτρων για απασχόληση συνταξιούχων. Και

­ Η επέκταση του θεσμού της μερικής απασχόλησης

* Έκτον, την επέκταση του δικτύου «κοινωνικής προστασίας» που θεωρείται εκ των
ων ουκ άνευ, σύμφωνα με κυβερνητική πηγή. Στο πλέγμα αυτό μεταξύ άλλων περιλαμβάνονται:

­ Αυξήσεις στις συντάξεις σε ποσοστό μεγαλύτερο από την εισοδηματική πολιτική.

­ Επιδότηση νέων ανέργων. Ήδη προχωρά σχετικό πρόγραμμα για 50.000 νέους. Και

­ Ειδικά προγράμματα για μακροχρόνια ανέργους.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N11</CAT>
<ED>
Κωδικός άρθρου: A16062N111</ED>
<ID>
ID:130626

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N11&aa=1</URL></REF>


Article

<CATEGORY>vin04</CATEGORY>

 <H2>Σε ΟΤΕ, ΔΕΗ οι μεγαλύτεροι μισθοί
</H2>
ΟΙ ΜΕΓΑΛΥΤΕΡΟΙ μισθοί ­ σε διευθυντικά στελέχη οργανισμών ­ δίδονται στον ΟΤΕ
και στη ΔΕΗ, με τρίτη εταιρεία την Ολυμπιακή.

Στη ΔΕΗ ο γενικός διευθυντής λαμβάνει 1.800.000 μηνιαίως και ο διευθύνων
σύμβουλος στον ΟΤΕ 1.700.000 μηνιαίως.

Τα στοιχεία για τους προέδρους, διευθύνοντες συμβούλους και γενικούς
διευθυντές έδωσε στη Βουλή ο υπουργός Εθνικής Οικονομίας Γιάννος Παπαντωνίου,
ύστερα από ερώτηση των βουλευτών κ.κ. Στ. Παπαθεμελή, Ελ. Βερυβάκη, Π. Κρητικού.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N11</CAT>
<ED>
Κωδικός άρθρου: A16062N112</ED>
<ID>
ID:130668

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N11&aa=2</URL></REF>


Article

<CATEGORY>vin04</CATEGORY>

 <H2>Κοινοτικοί υπήκοοι θα μπορούν να προσληφθούν στις συγκοινωνίες
</H2>
«ΠΕΦΤΟΥΝ» τα σύνορα για τον διορισμό ή την πρόσληψη πολιτών από τα υπόλοιπα
κράτη-μέλη της Ευρωπαϊκής Ένωσης και στις ελληνικές δημόσιες συγκοινωνίες.

Με δύο σχέδια προεδρικών διαταγμάτων, που υπέβαλαν για επεξεργασία στο
Συμβούλιο της Επικρατείας τα συναρμόδια υπουργεία Εσωτερικών, Εθνικής
Οικονομίας και Μεταφορών, απελευθερώνεται η αγορά εργασίας στον χώρο των
δημοσίων συγκοινωνιών για τους υπηκόους της Ευρωπαϊκής Κοινότητας.

Οι κοινοτικοί υπήκοοι θα μπορούν στο εξής να διεκδικούν τον διορισμό ή την
πρόσληψή τους (με σύμβαση εργασίας) στον ΟΣΕ, ΟΑΣΑ, ΕΘΕΛ (θερμικά λεωφορεία),
ΗΛΠΑΠ και ΗΣΑΠ, επί ίσοις όροις με τους Έλληνες πολίτες.

Οι θέσεις για τις οποίες δεν επιτρέπεται η πρόσληψη προσωπικού που δεν έχει
ελληνική υπηκοότητα, είναι οι:

* ΟΣΕ: Διπλωματούχοι μηχανικοί γραμμής, σταθμάρχες, προσωπικό αμαξοστοιχιών,
προσωπικό μηχανοστασίων, πρόσθετοι αστυφύλακες.

* ΗΣΑΠ (Ηλεκτρικοί Σιδηρόδρομοι): Κάθε θέση στον κλάδο προσωπικού ασφαλείας.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N11</CAT>
<ED>
Κωδικός άρθρου: A16062N113</ED>
<ID>
ID:130711

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N11&aa=3</URL></REF>


Article

<CATEGORY>vin04</CATEGORY>

 <H2>Ανώνυμες εταιρείες ΟΛΠ ΟΛΘ
</H2><H2></H2>
ΣΕ ΑΝΩΝΥΜΕΣ εταιρείες μετατρέπονται και οι Οργανισμοί Λιμένος Πειραιώς (ΟΛΠ)
και Θεσσαλονίκης (ΟΛΘ), κατ' εφαρμογήν του Νόμου 2414/96 για τον εκσυγχρονισμό
των δημοσίων επιχειρήσεων και οργανισμών.

Το αντίστοιχα σχέδια προεδρικών διαταγμάτων κρίθηκαν απολύτως συνταγματικά από
το Συμβούλιο της Επικαρτείας και ήδη προωθούνται στην Προεδρία της Δημοκρατίας
για οριστική υπογραφή.

Το ΣτΕ, στα σχετικά πρακτικά του, κρίνει ότι είναι νόμιμη η αλλαγή της νομικής
μορφής στους δύο Οργανισμούς (έως σήμερα λειτουργούν ως ΝΠΔΔ), ενώ επισημαίνει
ότι το κράτος, βάσει του Συντάγματος και του σχετικού νόμου, πρέπει να
διατηρεί την εποπτεία και την εξάρτηση επί των νέων Α.Ε., λόγω της ζωτικής
σημασίας που έχουν για την εξυπηρέτηση βασικών αναγκών του κοινωνικού συνόλου.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N11</CAT>
<ED>
Κωδικός άρθρου: A16062N114</ED>
<ID>
ID:130733

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N11&aa=4</URL></REF>


Article

<CATEGORY>vin04</CATEGORY>

 <H5>ΟΥΤΕ ΦΙΜΩΜΕΝΟΙ ΟΥΤΕ ΕΛΕΥΘΕΡΟΙ ΣΚΟΠΕΥΤΕΣ
</H5><H2>Το πρόβλημα της εσωκομματικής δημοκρατίας
</H2>
<AUTHOR>ΔΗΜΗΤΡΗΣ ΤΣΑΤΣΟΣ</AUTHOR>

1 Μην σε γελάσει ο τίτλος, αναγνώστη. Δεν πρόκειται να μιλήσω ούτω για τις
συγκεκριμένες διαγραφές ούτε για τα άλλα συναφή και πρόσφατα γεγονότα.
Προβληματίζομαι, που βλέπω, πως η σχετική ειδησεογραφία (τα λεγόμενα, σε
γνήσια ελληνικά: «ρεπορτάζ») μετέβαλε το μεγάλο αυτό θέμα της λειτουργίας της
Δημοκρατίας σε ευκαιρία προσωπικού κουτσομπολιού, που ικανοποιεί και
«πουλιέται», όπως σε άλλους τομείς οι ροζ ιστορίες.

Ο λόγος μου σήμερα: περί εσωκομματικής δημοκρατίας. Και ο σκοπός του λόγου
μου: να βοηθήσω τον ενδιαφερόμενο, να αναζητήσει τα κριτήρια για την
αξιολόγηση των πρόσφατων φαινομένων εμβάθυνσης της κρίσης του κομματικού
θεσμού και της πολιτικής και άρα μεγαλύτερης κατανόησης.

2 Το πολιτικό κόμμα είναι ο θεσμός με τον οποίο οι κοινωνικές ομάδες
κερδίζουν ­ κυρίως στο κοινοβουλευτικό σύστημα ­ πολιτική αποτελεσματικότητα
σε επίπεδο ιδεατής λειτουργίας του κόμματος. Πολιτικό αποτέλεσμα έξω από το
πολιτικό κόμμα είναι δύσκολο να έχει ο μεμονωμένος πολίτης. 
Για τον πολιτικό άνθρωπο, λοιπόν, για τον homo politicus, το κόμμα είναι ο
θεσμός μέσα από τον οποίο η φωνή του έχει ελπίδα να ακουστεί. Αλλιώς
ακούγονται ­ και εν πολλοίς επιβάλλονται ­ μόνο οι φωνές των «λίγων με την
πολλή δύναμη».

ΔΥΟ ΠΡΟΫΠΟΘΕΣΕΙΣ

3 Για να αποτελεί το πολιτικό κόμμα «έπαλξη για τον πολίτη» πρέπει να
συντρέχουν δύο προϋποθέσεις:

α) Πρέπει τα μέλη, τα στελέχη και οι βουλευτές του κόμματος να έχουν ελευθερία
γνώμης και έκφρασης κατά τη διαδικασία παραγωγής της πολιτικής απόφασης. Και
αυτή η ελευθερία ολοκληρώνει το νόημά της όταν ο ελεύθερος διάλογος οδηγεί σε
δημοκρατική λήψη απόφασης (εσωκομματική δημοκρατία).

β) Πρέπει, επίσης, το πολιτικό κόμμα να έχει, τελικά, ενιαία φωνή και προς τα
έξω έκφραση, για να μπορεί η πολιτική του παρέμβαση να είναι αποτελεσματική
(κομματική ενότητα).

4 Η εσωκομματική δημοκρατία, όπως μόλις ορίστηκε και οριοθετήθηκε, δεν
αποτελεί ένα δυνητικό χαρακτηριστικό της εσωτερικής λειτουργίας των κομμάτων.
Πολλά ευρωπαϊκά Συντάγματα αξιώνουν με ρητή διάταξή τους την υποταγή της
εσωτερικής λειτουργίας των κομμάτων στη δημοκρατική δεοντολογία. Αλλά και σε
αρκετές χώρες, όπου το Σύνταγμα δεν περιλαμβάνει την αρχή της εσωκομματικής
δημοκρατίας, γίνεται από τους ερμηνευτές δεκτό, πως η εσωκομματική δημοκρατία
είναι, τελικά, προϋπόθεση της συνταγματικά κατοχυρωμένης γενικής δημοκρατικής αρχής.

Και εδώ μια αποσαφήνιση: η ελευθερία γνώμης του κομματικού μέλους αποκτά
βέβαια μια ιδιαιτερότητα, όταν συμπίπτει με την ιδιότητα του μέλους και αυτή
του βουλευτή, που το ίδιο το Σύνταγμα τον θέλει ανεξάρτητο. Βέβαια το Σύνταγμα
αποδέχεται την κομματική ένταξη του βουλευτή, αλλά αυτό δεν απαλλάσσει τα
πολιτικά κόμματα από την υποχρέωση να λαμβάνουν υπόψη στα καταστατικά τους
αλλά και στις κρίσεις περί παρεκκλίσεων, το ιδιαίτερο συνταγματικό καθεστώς
του βουλευτή.

ΠΡΟΚΥΠΤΕΙ ΑΠΟ ΤΟ ΣΥΝΤΑΓΜΑ

5 Αυτή η σχέση πολιτειακής και εσωκομματικής δημοκρατίας είναι κρίσιμη
για τη χώρα μας. Όσο η αυθαιρεσία που νομοτελειακά φέρνει μαζί του ο
φιλελευθερισμός (ιδίως μετά τη δήθεν δικαίωσή του, λόγω κατάρρευσης του
υπαρκτού σοσιαλισμού), όσο ισχυροποιεί τους «λίγους με την πολλή δύναμη» και
συμπιέζει το άτομο, ιδίως όταν αυτό κατορθώνει και «αρθρώνει» καμιά ενοχλητική
κραυγή διαμαρτυρίας, τόσο η εσωκομματική δημοκρατία αναδεικνύεται ως το μόνο
οξυγόνο για τον σχετικά ελεύθερο πολιτικό διάλογο. Άλλωστε, η νομιμοποίηση των
οργάνων της πολιτείας από τα πολιτικά κόμματα είναι πραγματική, μόνο στο μέτρο
που οι σχετικές κομματικές αποφάσεις προκύπτουν από δημοκρατικές εσωκομματικές διαδικασίες.

Γι' αυτό καταλήγω: Η αρχή της εσωκομματικής δημοκρατίας προκύπτει ευθέως από
το ισχύον Σύνταγμα της χώρας.

6 Το πολιτικό κόμμα όμως ­ όπως παραπάνω σημείωσα ­ προϋποθέτει συνοχή
τόσο της πολιτικής του πρότασης όσο και της προς τα έξω έκφρασής του. Αυτό
σημαίνει πως η εσωκομματική δημοκρατία και η συναφής ελευθερία λόγου και
αποκλίσεων, έχουν ως νοηματικό τους όριο την αδυναμία ενιαίου προς τα έξω
πολιτικού λόγου του κόμματος. Τα όρια αυτά δεν είναι υποτάξιμα σε ειδικό
νομικό κώδικα «απαγορευμένων παρεκκλίσεων». Τα όρια αυτά αναδεικνύονται με
ευαισθησία από τον πολιτικό πολιτισμό που αναδύεται μέσα από την ιστορία και
την πρακτική συγκεκριμένων πολιτικών κομμάτων.

7 Όσο πιο μεγάλο είναι ένα κόμμα, όσο περισσότερες κοινωνικές ομάδες
και (συνακόλουθα) ιδεολογικές αποχρώσεις εκφράζονται μέσα από αυτό, τόσο
πρέπει η έννοια της κομματικής πειθαρχίας στην κυρίαρχη άποψη να προσαρμόζεται
με την ιδέα ενός εσωκομματικού πλουραλισμού. 
Έτσι, τα μεγάλα κόμματα, οι λεγόμενες «τάσεις», αποτελούν τη φυσική συνέπεια
του εύρους του κοινωνικού φάσματος που εκφράζεται μέσα από ένα κόμμα. Η
προσπάθεια μιας κομματικής πλειοψηφίας να διεκδικήσει την αποκλειστικότητα της
εκδοχής της, θέτει σε κίνδυνο το εύρος της αντιπροσωπευτικότητας ενός μεγάλου
κόμματος. Όλα αυτά βέβαια, υπό τον όρο ότι δεν χάνει το κόμμα την ενιαία του φυσιογνωμία.

ΟΙ «ΕΛΕΥΘΕΡΟΙ ΣΚΟΠΕΥΤΕΣ»

8 Το όλο θέμα αποκτά μια ιδιαίτερη επικαιρότητα στο πλαίσιο μιας
πανευρωπαϊκά εξελισσόμενης κρίσης αξιοπιστίας του κομματικού θεσμού και της
πολιτικής γενικότερα. Έτσι, τόσο ο υπέρμετρος περιορισμός των ορίων των
διαφοροποιήσεων μέσα στην κομματική ζωή (φίμωμα) όσο και οι σε βαθμό
αποξένωσης αποκλίνουσες κομματικές συμπεριφορές από το ιδεολογικό πλαίσιο του
κόμματος θεωρία «ελεύθερων σκοπευτών», τροφοδοτούν αυτή την επικίνδυνη για τη
Δημοκρατία κρίση και πάντως μειώνουν αισθητά τη νομιμοποιητική ικανότητα των
πολιτικών κομμάτων.

9 Τόσο ο έντυπος όσο και ο ηλεκτρονικός Τύπος είναι και μαγαζιά. Η
ζήτηση της αγοράς είναι θεμιτό κριτήριο. Είναι όμως και λειτούργημα ο Τύπος. Η
κρίση του κομματικού θεσμού ασφαλώς προσφέρει ό,τι σε άλλους τομείς προσφέρει
το ροζ ή το καυτό «ρεπορτάζ». Αρκετές φορές έτσι, η κρίση της πολιτικής δεν
είναι αυτή που πράγματι είναι. Είναι όση «παρουσιάζεται» ότι είναι. Εισηγούμαι
να προσέξουμε ώστε να μην ενεργοποιούμε και τροφοδοτούμε τη βουλιμία και τα
οφθαλμοπορνικά ένστικτα μιας άρρωστης και βαθιά απολιτικής μερίδας της
κοινωνίας μας.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N12</CAT>
<ED>
Κωδικός άρθρου: A16062N121</ED>
<ID>
ID:130627

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N12&aa=1</URL></REF>


Article

<CATEGORY>vin04</CATEGORY>

 <H2>Επισημάνσεις του Γιάννη Καψή σε άρθρο του Χρήστου Ροζάκη
</H2>
<AUTHOR>ΓΙΑΝΝΗΣ ΚΑΨΗΣ</AUTHOR>

ΔΥΟ ΕΠΙΣΗΜΑΝΣΕΙΣ στο άρθρο του τέως υφυπουργού Χρήστου Ροζάκη («ΝΕΑ», 9
Φεβρουαρίου) κάνει ο βουλευτής του ΠΑΣΟΚ Γιάννης Καψής με την ακόλουθη
επιστολή του:

«Κύριε Διευθυντά

Θα σας παρακαλούσα να μου επιτρέψετε να εκφράσω τη συμφωνία μου με τις βασικές
απόψεις του καθηγητή και τέως υφυπουργού κ. Ροζάκη στο άρθρο του υπό τον τίτλο
"Όπλο το Διεθνές Δικαστήριο". Και τούτο διότι οφείλουμε να καταγράφουμε όχι
μόνο τις διαφωνίες μας ­ όπως έπραξα στο παρελθόν ­ αλλά και τα σημεία που συμφωνούμε.

Θα ήθελα, μάλιστα, να επισημάνω δύο ιδιαιτέρας σημασίας υποσημειώσεις του που
θα ήταν, κατά τη γνώμη μου, ιδιαίτερα χρήσιμο και εποικοδομητικό αν τις
επεξηγούσε και τις ανέπτυσσε περισσότερο. Συγκεκριμένα:

1. Επισημαίνει την ανάγκη προκριματικών διαπραγματεύσεων "για να αποκλεισθεί
το ενδεχόμενο εκπλήξεων που μπορεί να προκύψουν από την έλλειψη συμφωνίας για
τα επίδικα αντικείμενα και το εύρος τους".

Χωρίς να μπορεί κανείς καλόπιστος να διαφωνήσει με την επισήμανση αυτή, θα
ήταν ιδιαίτερα χρήσιμο αν διασαφήνιζε ποιες θα μπορούσε να είναι οι
"ενδεχόμενες εκπλήξεις" από το "εύρος..." και ποιων "επιδίκων αντικειμένων" αν
δεν προηγηθεί συμφωνία.

2. Αναφερόμενος στις "ορισμένες προτάσεις" που βρίσκονται "στο τραπέζι του
ΝΑΤΟ" συνιστά να μελετηθεί η εφαρμογή τους ώστε να μη γίνει σε τρόπο και
έκταση που "ν' αποτελεί, με οποιονδήποτε τρόπο, πρόκριμα για το είδος των
μελλοντικών οριστικών επιλύσεων των εκκρεμοτήτων".

Και σ' αυτή την επιφύλαξή του ισχύουν τα ανωτέρω. Θα ήταν όντως πολύ χρήσιμο
ένας επιστήμων της οντότητας του κ. Ροζάκη να διευκρίνιζε περαιτέρω τις
υπολανθάνουσες αυτές ανησυχίες του. Δεν έχει τίποτα να φοβηθεί. Εκτός, ίσως,
από το να... κατηγορηθεί και αυτός ως "εσωκομματική αντιπολίτευση"!

Φιλικότατα

Υ.Γ. Το μόνο που δεν μπορώ να προβλέψω είναι οι αντιδράσεις του
κ. Πάγκαλου. Αλλά νομίζω ούτε ο ίδιος (ο κ. Πάγκαλος) θα
μπορούσε να τις προβλέψει.» 
<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N12</CAT>
<ED>
Κωδικός άρθρου: A16062N122</ED>
<ID>
ID:130669

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N12&aa=2</URL></REF>


Article

<CATEGORY>vin04</CATEGORY>

 <H5>ΜΕ ΣΑΘΡΟΥΣ ΤΙΤΛΟΥΣ ΙΔΙΟΚΤΗΣΙΑΣ ΠΑΡΟΥΣΙΑΖΕΤΑΙ ΤΗΝ... 21η ΑΠΡΙΛΙΟΥ ΣΤΗΝ ΕΠΙΤΡΟΠΗ
ΑΝΘΡΩΠΙΝΩΝ ΔΙΚΑΙΩΜΑΤΩΝ
</H5><H2>Νέα πρόκληση από Γλύξμπουργκ
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Επικαλούμενος ανύπαρκτους ή σαθρούς τίτλους ιδιοκτησίας, ο πρώην βασιλιάς
Κωνσταντίνος θα παρουσιασθεί στις 21 Απριλίου στην Επιτροπή του Ευρωπαϊκού
Δικαστηρίου Ανθρωπίνων Δικαιωμάτων για να διεκδικήσει την επιστροφή σε αυτόν
της λεγόμενης «βασιλικής περιουσίας», η οποία περιήλθε στο Δημόσιο με τον νόμο
του 1994.

ΤΗΝ ΙΔΙΑ στιγμή η ελληνική κυβέρνηση είναι αποφασισμένη να δώσει μάχη ώστε να
αποτρέψει τη δικαίωση του Γλύξμπουργκ από το Δικαστήριο του Στρασβούργου,
καθώς μια ήττα της Αθήνας δεν θα έχει μόνον πολιτικές παραμέτρους, αλλά και
οικονομικό κόστος ­ αφού πρόκειται για την κυριότητα των ακινήτων στο
Πολυδένδρι, το Τατόι και το Μον Ρεπό, αξίας κάποιων δισεκατομμυρίων. Ο πρώην
βασιλιάς ζητεί επίσης από το δικαστικό όργανο του Συμβουλίου της Ευρώπης να
του επιτραπεί να χρησιμοποιεί την ονομασία «Κωνσταντίνος, πρώην βασιλεύς των
Ελλήνων» ­ στην οποία έχει φέρει κατ' επανάληψη αντιρρήσεις η ελληνική πολιτεία.

Στις 21 Απριλίου η Επιτροπή Ανθρωπίνων Δικαιωμάτων θα κρίνει εάν το αίτημα του
Γλύξμπουργκ είναι παραδεκτό. Σύμφωνα με εκτιμήσεις, τόσο της Αθήνας όσο και
του Στρασβούργου, το πιθανότερο είναι η Επιτροπή ­ αφού ακούσει και τα δύο
μέρη ­ να αποφανθεί καταφατικά, οπότε η υπόθεση θα πάρει οριστικώς το δρόμο
του Ευρωπαϊκού Δικαστηρίου.

«ΕΠΙΣΤΡΑΤΕΥΣΗ»

Η κυβέρνηση ­ και προσωπικά ο Πρωθυπουργός ­ δίδει μεγάλη σημασία στο θέμα και
γι' αυτό στην υπόθεση έχει «επιστρατεύσει» ορισμένους από τους εγκυρότερους
νομικούς και συνταγματολόγους: ανάμεσά τους, τον κ. Γ. Παπαδημητρίου, που
είναι και νομικός σύμβουλος του Πρωθυπουργού, τον κ. Ν. Αλιβιζάτο, τον κ. Δ.
Τσάτσο και τον κ. Μ. Σταθόπουλο. Από μέρους του υπουργείου Εξωτερικών, τη...
μάχη συντονίζει ο υφυπουργός Εξωτερικών Γιάννος Κρανιδιώτης, ο οποίος
προτίθεται να χρησιμοποιήσει και νομικά γραφεία του εξωτερικού.

Ουσιαστικά, το Ευρωπαϊκό Δικαστήριο θα κληθεί να κρίνει εάν η συγκεκριμένη
«βασιλική περιουσία» ανήκε στον Κωνσταντίνο ως ιδιώτη ­ όπως ισχυρίζεται ο
ίδιος ­ ή απέρρεε από την ιδιότητα του βασιλέα και άρα ορθώς περιήλθε στο
Δημόσιο, όπως υποστηρίζει η Ελλάδα. Πρέπει να σημειωθεί ότι το δικαστήριο δεν
πρόκειται ούτε τυπικά ούτε ουσιαστικά να εμπλακεί στις πολιτικές παραμέτρους
της υπόθεσης ­ και ως εκ τούτου ορισμένες αρχικές σκέψεις στην ελληνική
επιχειρηματολογία να περιληφθεί και η αναφορά στο ενδεχόμενο αναμόχλευσης
πολιτικών παθών, σε περίπτωση δικαίωσης του πρώην βασιλιά, εγκαταλείφθηκαν.

Αντιθέτως, η ελληνική πλευρά, τόσο με το υπόμνημα που έχει ήδη υποβάλει όσο
και με την προφορική ανάπτυξη των επιχειρημάτων της, στις 21 Απριλίου,
επιθυμεί να καταδείξει αφενός μεν ότι τα κτήματα ήταν του Κωνσταντίνου
αποκλειστικώς και μόνον επειδή ήταν βασιλιάς ­ γι' αυτό απολάμβανε άλλωστε και
προνομίων (αφορολόγητο κ.λπ.) ­ αφετέρου δε ότι η απόδοση στο Ελληνικό Δημόσιο
έγινε για λόγους δημοσίου συμφέροντος.

ΟΙ ΤΙΤΛΟΙ

Επίσης, οι Έλληνες νομικοί επιθυμούν να μην χρησιμοποιείται καθόλου ο όρος
«απαλλοτρίωση» ­ που αναφέρθηκε αρχικά ­ διότι κάτι τέτοιο, βάσει του άρθρου
17 του Συντάγματος, θα σήμαινε την πλήρη ­ ούτε καν ανάλογη ­ αποζημίωση του Κωνσταντίνου.

Ένα βασικό σημείο που προβλημάτισε ιδιαιτέρως τους Έλληνες νομικούς ήταν το
θέμα των «τίτλων ιδιοκτησίας», τους οποίους επικαλείται μεν ο Κωνσταντίνος,
ουδείς στην Αθήνα όμως φαινόταν να γνωρίζει. Τελικώς, προ ολίγων μόλις ημερών
­ και ύστερα από κοπιώδη έρευνα στους σκονισμένους φακέλους του υπουργείου
Οικονομικών ­ διαπιστώθηκε ότι ο πρώην μονάρχης δεν διαθέτει κανέναν τίτλο
ούτε για το Πολυδένδρι (περιοχή Λάρισας) ούτε για το Μον Ρεπό ­ αντιθέτως, για
το τελευταίο, αναφέρεται ρητά ότι είχε μονάχα τη χρήση. Όμως, υπάρχουν κάποιοι
τίτλοι ιδιοκτησίας για το Τατόι. Κι αυτοί, ωστόσο, κάπου... μπάζουν, καθώς
διαπιστώνεται ότι τα κτήματα αγοράσθηκαν με δύο συμβόλαια, αξίας 120.000
δραχμών το ένα και 140.000 δραχμών το άλλο, σε μια εποχή που η ετήσια χορηγία
του βασιλιά ήταν ένα εκατομμύριο. Όπως λέει η ελληνική πλευρά, το γεγονός αυτό
αποδεικνύει περίτρανα ότι επρόκειτο περί συμβολικών ποσών, που υπονοούν ότι ο
πρώην βασιλιάς απέκτησε τα κτήματα (από κάποιους Φαναριώτες, που τα είχαν
πάρει από τους Τούρκους) διότι ακριβώς ήταν βασιλιάς.

ΠΡΟΧΕΙΡΟΤΗΤΑ

Νομικοί κύκλοι επισημαίνουν ότι και η υπόθεση της βασιλικής περιουσίας
χαρακτηρίζεται από τη συνήθη για το Ελληνικό Δημόσιο αντιφατικότητα και
προχειρότητα. Για παράδειγμα, ενώ με τον νόμο του 1994 η πολιτεία αποφάσισε
ότι δεν υπάρχει βασιλική περιουσία, από το 1988, που πέθανε η Φρειδερίκη,
έκανε συνεχείς δίκες για να προσδιοριστεί ο... φόρος που αναλογεί στη βασιλική περιουσία!

Σύμφωνα με πληροφορίες, υπήρξε ακόμα και μια «γκάφα» σε σχέση με το νομικό
γραφείο του εξωτερικού που θα αναλάμβανε την υπόθεση: η ελληνική πλευρά
απευθύνθηκε στον δικηγόρο που έχει αναλάβει τα κληρονομικά της Νταϊάνας, κ.
Λέστερ, που θεωρείται ο καλύτερος για τέτοιες υποθέσεις. «Ξέχασε», όμως, πως
αυτό δεν ήταν δυνατόν, αφού ο κ. Λέστερ εκπροσωπεί ήδη τον αντίδικο, δηλαδή
τον Κωνσταντίνο!

Μολονότι ο λεγόμενος φιλικός διακανονισμός είναι σε τέτοιες περιπτώσεις πολύ
συνηθισμένος, κυβερνητικοί κύκλοι απέκλειαν ένα τέτοιο ενδεχόμενο στην
περίπτωση της βασιλικής περιουσίας ­ αφήνοντας να εννοηθεί ότι κάτι τέτοιο θα
συνιστούσε κίνηση με πολιτική σημασία.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N13</CAT>
<ED>
Κωδικός άρθρου: A16062N131</ED>
<ID>
ID:130628

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N13&aa=1</URL></REF>


Article

<CATEGORY>vin04</CATEGORY>

 <H2>Στεφανόπουλος: Ενωμένοι στα εθνικά
</H2>
<AUTHOR>ΓΙΩΡΓΟΣ ΚΥΡΟΥΣΗΣ</AUTHOR>

ΙΩΑΝΝΙΝΑ

ΣΤΗΝ ΠΡΕΒΕΖΑ ­ μετά την Άρτα ­ ολοκλήρωσε χθες τη διήμερη περιοδεία του ο
Πρόεδρος της Δημοκρατίας Κωστής Στεφανόπουλος.

Το πρωί ο κ. Στεφανόπουλος παρακολούθησε τη λιτάνευση της εικόνας του Αγίου
Χαραλάμπους, πολιούχου της πόλης, και στη συνέχεια στη Νομαρχία είχε συνάντηση
με τις τοπικές Αρχές.

Εκεί αγρότες της Λευκάδας του επέδωσαν υπόμνημα με τα αιτήματά τους και ο κ.
Στεφανόπουλος επανέλαβε ότι μπορεί να έχουν δίκιο στα αιτήματά τους, αλλά δεν
συμφωνεί με τη μορφή των κινητοποιήσεων.

Τόνισε επίσης ότι η κυβέρνηση δεν θέλει να έχει αντιμέτωπο το 28% του λαού,
αλλά δεν μπορεί να επιλύει όλα τα προβλήματα.

Αναφερόμενος στα ελληνοτουρκικά, ο κ. Στεφανόπουλος τόνισε ότι «πολιτικά
κόμματα και λαός ενωμένοι θα αντιμετωπίσουμε με επιτυχία τα εθνικά μας
θέματα». Σε ερώτηση δημοσιογράφου ότι στον Περσικό ακούγονται τα «τύμπανα του
πολέμου» ο Πρόεδρος της Δημοκρατίας απάντησε με τρεις λέξεις: «Εγώ δεν τα ακούω...».

Ο κ. Στεφανόπουλος, στη συνέχεια επισκέφθηκε την αρχαία Νικόπολη και το
μεσημέρι, πριν αναχωρήσει για την Αθήνα από το αεροδρόμιο του Ακτίου,
παρακάθησε σε γεύμα που παρατέθηκε προς τιμήν του από τις Αρχές της Πρέβεζας
σε ξενοδοχείο της πόλης.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N13</CAT>
<ED>
Κωδικός άρθρου: A16062N132</ED>
<ID>
ID:130670

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N13&aa=2</URL></REF>


Article

<CATEGORY>vin04</CATEGORY>

 <H5>ΧΡΕΙΑΖΕΤΑΙ ΑΞΙΟΠΙΣΤΟ ΣΧΕΔΙΟ ΜΕ ΣΥΝΕΧΕΙΑ ΣΥΝΕΠΕΙΑ ΚΑΙ ΑΝΤΙΣΤΟΙΧΙΑ ΛΟΓΩΝ, ΕΡΓΩΝ
ΚΑΙ ΟΡΑΜΑΤΩΝ
</H5><H2>Να αναμετρηθούμε με αυτά που έρχονται
</H2>
<AUTHOR>ΚΩΣΤΑΣ ΛΑΛΙΩΤΗΣ</AUTHOR>

Το ΠΑΣΟΚ βρίσκεται στο μεταίχμιο της νέας χιλιετίας και οι προκλήσεις που
φέρνει μαζί της η νέα εποχή, σε τίποτε δεν μοιάζουν με τις ανάγκες της
κοινωνίας πριν από 24 χρόνια, οπότε και ιδρύθηκε. Από τις απαντήσεις που θα
δώσει στα ερωτήματα που έχουν ήδη γεννηθεί θα κριθεί και το αν θα μπορέσει να
επιβιώσει σε έναν κόσμο που συνεχώς μεταλλάσσεται. Η ίδια αυτή προβληματική
απασχολεί και τα επώνυμα στελέχη του ΠΑΣΟΚ, που μέσα από τις σελίδες των
«ΝΕΩΝ» απαντούν στο κρίσιμο ερώτημα του πώς οραματίζονται «το ΠΑΣΟΚ του
μέλλοντός τους». Ποιο θα είναι δηλαδή αυτό το ΠΑΣΟΚ που φιλοδοξεί να οδηγήσει
ως κυβέρνηση τη χώρα και μετά το 2000. Θα είναι ένα κόμμα δομημένο στις ίδιες
αξίες και τα οράματα που το οδήγησαν στη δεκαετία του '80 στην εξουσία; Ή θα
είναι ένα κόμμα προσαρμοσμένο στις «ανάγκες» που έχουν προκύψει από τη
διαχείριση της εξουσίας επί σχεδόν 15 χρόνια; Θα είναι ένα κόμμα με όραμα και
προοπτική ή ένας επαρκής διαχειριστής της κυβερνητικής εξουσίας;

Το ΠΑΣΟΚ δύο χρόνια πριν από το 2000 και με μια διαδρομή 25 χρόνων έχει
πολιτογραφηθεί, μέσα σε δύσκολες και αντίξοες συνθήκες, ως μια ελπιδοφόρα,
σταθερή και προοδευτική δύναμη.

ΔΙΚΑΙΑ και επάξια συμβολίζει και εκπροσωπεί ένα ρεύμα πατριωτικό, δημοκρατικό,
ριζοσπαστικό, σύγχρονο και σοσιαλιστικό. Ένα ρεύμα κοινωνικής και πολιτικής
πλειοψηφίας, που σφράγισε και σφραγίζει μια ολόκληρη εποχή.

Μέσα σε αυτό τον ιστορικό κύκλο με τη «μνήμη του παρελθόντος» και την αίσθηση
του παρόντος, όλοι οι Έλληνες έχουμε ζήσει και ζούμε μαζί με το ΠΑΣΟΚ ή και
απέναντι από το ΠΑΣΟΚ, μέσα ή έξω από το ΠΑΣΟΚ, κοντά ή και μακριά από το ΠΑΣΟΚ.

Όμως, στο μεταίχμιο του 20ού και του 21ου αιώνα ο κόσμος, η Ευρώπη, η Ελλάδα
έχουν μπει στην τροχιά τού νέου ιστορικού κύκλου όπου μέσα σε πρωτόγνωρες
συνθήκες γεννιούνται και κυοφορούνται κοσμογονικές αλλαγές, που ανατρέπουν και
επηρεάζουν τα πάντα και τους πάντες.

Αναμφίβολα το ΠΑΣΟΚ, ως Κίνημα, με ό,τι αυτό συμβολίζει, εκπροσωπεί και
επαγγέλλεται, έρχεται από πολύ μακριά και είναι εθνική, κοινωνική, πολιτική
ανάγκη και να υπάρχει και να πάει πολύ μακριά μέσα από μια διαρκή μετεξέλιξή
του, μέσα από μια αέναη ανανέωση και αναγέννησή του, μέσα από μια συσχέτισή
του με το γίγνεσθαι της σύγχρονης και Δημοκρατικής Αριστεράς στην Ευρώπη.

Όλοι συμφωνούμε ότι το ΠΑΣΟΚ είναι υποχρεωμένο να αναμετρηθεί με αυτά που
έρχονται και όχι με αυτά που φεύγουν και να διαμορφώσει ως σύγχρονο Κίνημα τη
«μνήμη του μέλλοντός του», γιατί συνδέεται άρρηκτα με τη «μνήμη του μέλλοντος»
όλων μας, με την Ελλάδα του παρόντος και του μέλλοντός μας. Η μετεξέλιξη των
κομμάτων (Αριστερών, Δεξιών, Κεντρώων, Ριζοσπαστικών) στο πεδίο των ιδεών, των
προγραμμάτων, των προτάσεων, των συμβόλων και του λόγου αποτελεί την έκφραση
των διεργασιών μέσα σε μια κοινωνία. Αποτελεί την έκφραση και την προβολή
συγκεκριμένων δεδομένων μιας εποχής.

Στη νέα εποχή, είτε το θέλουμε είτε όχι, είμαστε μάρτυρες γρήγορων μεταλλαγών
και γιγαντιαίων συγκρούσεων, που αφορούν τα σύνορα και τις δομές των
Εθνών-Κρατών, των σύγχρονων κοινωνιών και θεσμών τους, των οικονομιών και των
επιχειρήσεων, των κοινωνικών τάξεων, των ιδεολογιών και των κομμάτων, των ΜΜΕ
και των πολιτισμών. 
Αυτή η κοσμογονία είχε, έχει και θα έχει εντυπωσιακές επιδράσεις στη σκέψη, τη
συμπεριφορά, τη συνείδηση, τις κοινωνικές συμπεριφορές και την ψυχοσύνθεση των
ανθρώπων, όπως και στους δεσμούς τους με την οικογένεια και τις κοινωνικές
τάξεις, με το έθνος και την κοινότητα, με το κράτος και τους θεσμούς, με την
πολιτική και τα κόμματα, με την επιστήμη και τη θρησκεία, με το περιβάλλον και
την ανάπτυξη.

Μέσα σε αυτό το πλαίσιο των μεγάλων προκλήσεων και ευκαιριών, των εκρηκτικών
προβλημάτων και των απαιτούμενων ριζικών λύσεων, των υπαρξιακών αναζητήσεων,
αγωνιών, φόβων και ελπίδων οφείλουμε να δούμε το «χώρο και το χρόνο» της
Ευρώπης, το «χώρο και το χρόνο» της Μεσογείου και των Βαλκανίων, το «χώρο και
το χρόνο» της ανεργίας, των κοινωνικών και περιφερειακών ανισοτήτων, το «χώρο
και το χρόνο» του Τρίτου και Τέταρτου Κόσμου, το «χώρο και το χρόνο» του
ρατσισμού, της εθνικιστικής καθαρότητας, της θρησκευτικής και πολιτισμικής
ορθοδοξίας, το «χώρο και το χρόνο» της πολιτικής και των κομμάτων, της
Δημοκρατίας και της Μedioκρατίας, το «χώρο και το χρόνο» της Αριστεράς και της
Δεξιάς, του Δημοκρατικού Σοσιαλισμού και του Νεοφιλελευθερισμού, της
Κεντροαριστεράς και της Κεντροδεξιάς, το «χώρο και το χρόνο» των αδυναμιών της
ανασυγκρότησης και των δυνατοτήτων των Σοσιαλιστικών, των Εργατικών και των
Σοσιαλδημοκρατικών Κομμάτων στην Ευρώπη, το «χώρο και το χρόνο» της
αναγέννησης, της κυριαρχίας και της προοπτικής του ΠΑΣΟΚ ταυτισμένη με το
«χώρο και το χρόνο» του Ελληνισμού και της Ελλάδας.

Όλες αυτές οι περιγραφές συνιστούν προκλήσεις και ανεξόφλητους λογαριασμούς
για το ΠΑΣΟΚ, γιατί θα κριθούμε από αυτά τα μείζονα και όχι από τα ελάσσονα,
όπως τα κανοναρχούν και τα «συναξάρουν» διάφοροι με πλαστά, μίζερα και ανούσια
διλήμματα εντός και εκτός του ΠΑΣΟΚ. Δεν εμπνέεται και δεν συγκινείται κανείς
πια από έναν φλύαρο και κοντόθωρο διάλογο, από μια φτωχή και «επαρχιώτικη»
αντιπαράθεση, είτε μεταξύ των κομμάτων είτε μέσα στα κόμματα είτε μέσα στην
κοινωνία. Έχουμε υποχρέωση όλοι μας να μη βλέπουμε τις εξελίξεις από την
«κλειδαρότρυπα» και ο καθένας από το «μικρομάγαζό» του.

Είμαστε υποχρεωμένοι όχι μόνο να χαράξουμε, αλλά να τολμήσουμε να περπατήσουμε
σε νέους δρόμους. Το ΠΑΣΟΚ μέσα από την αναγέννηση και την ανανέωσή του
οφείλει να μπει στον πειρασμό της θετικής υπέρβασης του «παλιού εαυτού» μας.
Αυτό ουσιαστικά ισοδυναμεί με την επανίδρυση του ΠΑΣΟΚ, την ανασύνθεση
συνολικά του προοδευτικού, δημοκρατικού χώρου και της σύγχρονης δημοκρατικής
και οικολογικής Αριστεράς, καθώς και με την οργανική σύνθεση του ΠΑΣΟΚ με το
γίγνεσθαι της ευρωπαϊκής Αριστεράς.

Αυτό είναι το πεδίο που όλοι μας κρινόμαστε. Δεν χρειάζονται πια χαρακώματα,
ιδεοληψίες, δόγματα και φαρισαϊσμοί, συνθήματα και αυθεντίες. Χρειάζονται
μεγάλα οράματα, εγερτήριες ιδέες, επιχειρήματα, προτάσεις, πρωτοβουλίες.
Χρειάζεται αξιόπιστο σχέδιο με συνέχεια, συνέπεια και αντιστοιχία λόγων, έργων
και οραμάτων. Μόνον έτσι το ΠΑΣΟΚ ενιαίο και πλειοψηφικό μπορεί να έχει και
παρελθόν και παρόν και μέλλον, να είναι ένα ζωντανό Σοσιαλιστικό Κίνημα
ευθύνης, ελπίδας και προοπτικής, να φαίνεται αλλά κυρίως να είναι ένα σύγχρονο
κίνημα μεγάλων και ανοιχτών οριζόντων

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16062N141</ED>
<ID>
ID:130629

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N14&aa=1</URL></REF>


Article

<CATEGORY>vin02</CATEGORY>

 <H2>ΠΡΟΕΚΤΑΣΕΙΣ
</H2><H2>Τι άλλαξε στον δρόμο για την... Παρασκευή και 13
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

Ο Κ. ΣΗΜΙΤΗΣ προετοιμάζεται εντατικά για το βράδυ της Παρασκευής, οπότε θα
μιλήσει στο δείπνο που διοργανώνεται με την ευκαιρία της πολιτικοϊδεολογικής
συνδιάσκεψης του ΠΑΣΟΚ. Ύστερα από αρκετό καιρό έχει επιστρέψει στο γράψιμο,
μιας και θεωρεί ότι παρά το σημαδιακόν της ημέρας ­ μιλάμε για Παρασκευή και
13 ­ είναι η καλύτερη στιγμή για ν' ανοίξει τον προσυνεδριακό κύκλο για το
κόμμα του. Είναι ωστόσο βέβαιο ότι ο Πρωθυπουργός μάλλον έχει ήδη μετανιώσει
που ο προγραμματισμός αυτής της συνδιάσκεψης τού στέρησε τη δυνατότητα να
παραβρεθεί και να μιλήσει στο ιδρυτικό συνέδριο της ιταλικής Κεντροαριστεράς,
που πρόκειται να γίνει την ίδια ακριβώς βραδιά. Κι αυτό, επειδή η συνδιάσκεψη
του «Κάραβελ» ξεκίνησε ως Κεντροαριστερά με ολίγη από ΠΑΣΟΚ και καταλήγει σε
συνδιάσκεψη του ΠΑΣΟΚ με... ολίγη από Κεντροαριστερά ­ και στην ουσία
πραγματοποιείται επειδή είχε προγραμματιστεί να πραγματοποιηθεί!

Η εξέλιξη αυτή κρίθηκε ως αυτονόητη από τον κ. Κ. Σημίτη, ύστερα και από τη
μεγάλη κρίση η οποία ταλανίζει πλέον τη Νέα Δημοκρατία και κάνει επιτακτική
την ανάγκη να εμφανιστεί το ΠΑΣΟΚ χωρίς σοβαρά εσωκομματικά προβλήματα αυτή
την περίοδο, ώστε να κεφαλαιοποιήσει τα κέρδη στη δημόσια εικόνα της
κυβέρνησης και του κόμματος. Έτσι, ο Πρωθυπουργός ­ που στην αρχή έβλεπε με
πολύ καλό μάτι τη μετατροπή της συνδιάσκεψης σε ένα «φόρουμ καταλύτη» για την
υπόθεση της Κεντροαριστεράς ­ αποφάσισε «να κάνει πίσω» προς το παρόν και να
δεχθεί τις εισηγήσεις αρκετών κορυφαίων στελεχών του ΠΑΣΟΚ (Απ. Κακλαμάνης, Κ.
Σκανδαλίδης, Βάσω Παπανδρέου και άλλοι), που υποστήριξαν ότι «χρειάζεται μία
συνδιάσκεψη του ΠΑΣΟΚ και όχι μία συνδιάσκεψη με το ΠΑΣΟΚ». Τα στελέχη αυτά
είχαν γίνει κοινωνοί των αντιδράσεων αρκετών βουλευτών και στελεχών της
εσωκομματικής αντιπολίτευσης ­ που είχαν εκμανεί όταν είδαν να δημοσιεύονται
τα πρώτα σχέδια του προγράμματος της συνδιάσκεψης, από τα οποία ουσιαστικά
απουσίαζαν τα στελέχη του κυβερνώντος κόμματος, ενώ... περίσσευαν οι
πανεπιστημιακοί και τα πολιτικά στελέχη πέραν του ΠΑΣΟΚ. Μάλιστα, ο κ. Σημίτης
έδωσε εντολή στον κ. Σκανδαλίδη να μη δώσει στη δημοσιότητα το τελικό
πρόγραμμα με τη λίστα των στελεχών που θα παρέμβουν στα διάφορα στρογγυλά
τραπέζια που έχουν προγραμματιστεί και να προτείνει σε επιφανή στελέχη της
λεγόμενης εσωκομματικής αντιπολίτευσης να μιλήσουν στη συνδιάσκεψη. Ωστόσο,
ορισμένα από τα στελέχη αυτά έχουν ήδη αρνηθεί, στις πρώτες κρούσεις που τους
έγιναν. Οι κινήσεις αυτές του κ. Σημίτη εκτιμάται ότι «αδειάζουν», για ένα
διάστημα τουλάχιστον, στελέχη όπως ο κ. Γ. Πασχαλίδης, που προπαγανδίζουν
περίπου ανοικτά την ανάγκη μετεξέλιξης του ΠΑΣΟΚ «σε κάτι άλλο», ενώ
ενισχύουν, το ίδιο προσωρινά, την άποψη των στελεχών της Χαριλάου Τρικούπη.
Ωστόσο, είναι απίθανο να πάψει η σχετική διαμάχη στο επιτελείο του κ. Σημίτη ­
μία διαμάχη που διαθέτει όλα τα στοιχεία για να εξελιχθεί σε «θρίλερ».
Άλλωστε, το είπαμε και στην αρχή, ο κ. Σημίτης θα εκφωνήσει την
πολιτικοϊδεολογική ομιλία του... Παρασκευή και 13.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16062N142</ED>
<ID>
ID:130678

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N14&aa=2</URL></REF>


Article

<CATEGORY>vin04</CATEGORY>

 <H2></H2><H2>Αυτονομία της πολιτικής από κάθε είδους συμφέροντα
</H2>
<AUTHOR>ΧΡΗΣΤΟΣ ΠΑΠΟΥΤΣΗΣ</AUTHOR>

ΣΕ ΜΙΑ περίοδο ραγδαίων αλλαγών, ο πολιτικός λόγος συχνά βρίσκεται σε
αναντιστοιχία με τις εξελίξεις. Σήμερα, χρειαζόμαστε σύγχρονες και
συγκεκριμένες πολιτικές απαντήσεις. Η αντιμετώπιση, όμως, των νέων προκλήσεων
δεν σημαίνει ιδεολογικό αφοπλισμό.

Στην πολιτική δεν υπάρχουν μονόδρομοι. Υπάρχουν αξίες και οράματα, στόχοι και
επιλογές. Η πολιτική πρέπει να εμπνέει και να κινητοποιεί τον λαό. Οι
πολιτικές πρωτοβουλίες πρέπει να ανταποκρίνονται στις ανάγκες της κοινωνίας
και της εποχής μας.

Το καινούργιο πρέπει να είναι αποτέλεσμα ιδεολογικής αναζήτησης και διαλόγου.
Η αυθαίρετη επίκληση του «νέου» για τη χάραξη διαχωριστικών γραμμών εξυπηρετεί
απλά εσωκομματικές και προσωπικές φιλοδοξίες. Και, επιπλέον, μετατρέπει τον
πολιτικό λόγο σε κενό βερμπαλισμό.

Μιλάμε για τον εκσυγχρονισμό του δημοκρατικού σοσιαλισμού ή για ένα νέο
φιλελευθερισμό με αριστερή νομιμοποίηση;

Αρκούμαστε στη διαχείριση και εξαντλούμε την παρέμβασή μας στην άμβλυνση των
επιπτώσεων μιας «αναγκαστικής» πολιτικής;

Μπορεί ένα κόμμα εξουσίας να επιδιώκει τομές και ανατροπές ή πρέπει να
περιορισθεί στη διατήρηση των ισορροπιών;

Για να απαντήσουμε στα ερωτήματα αυτά πρέπει πρώτα απ' όλα να συμφωνήσουμε εάν
έχουμε το ίδιο όραμα.

Όταν μιλάμε για το ΠΑΣΟΚ σήμερα, μιλάμε για ένα κίνημα που πρέπει να εμπνέεται
από τις βασικές αξίες του δημοκρατικού σοσιαλισμού, να πιάνει το σφυγμό της
εποχής και να διατηρεί τη θέληση της αλλαγής και τη δύναμη της ανατροπής. Για
μια πολιτική που στοχεύει στην οικονομική ανάπτυξη και την κοινωνική
δικαιοσύνη και επιδιώκει τη δίκαιη κατανομή των προσπαθειών και των ωφελημάτων.

Μιλάμε για ένα ευρωπαϊκό κόμμα που αγωνίζεται για την ισότιμη συμμετοχή της
χώρας μας στην Ευρώπη της ανάπτυξης, της κοινωνικής αλληλεγγύης και της κοινής
ευημερίας. Για εμάς, η Ευρωπαϊκή Ένωση δεν αποτελεί το σύγχρονο δόγμα, αλλά
ένα νέο πεδίο πολιτικών και κοινωνικών αγώνων. Η Οικονομική και Νομισματική
Ένωση δεν είναι μία νέα ιδεολογία, αλλά μία μεγάλη επιλογή, στην οποία πρέπει
να συμμετάσχουμε με τους καλύτερους όρους για τη χώρα μας και τον λαό μας.

Μιλάμε για ένα δημοκρατικό κόμμα που θεωρεί την πολιτική δημοκρατία
αναπόσπαστα δεμένη με την οικονομική και κοινωνική δημοκρατία, που αγωνίζεται
για την αυτονομία της πολιτικής από κάθε είδους συμφέροντα.

Μιλάμε για ένα πατριωτικό κόμμα που πιστεύει στην ειρήνη και τη συνεργασία των
λαών, αλλά επιμένει στη σθεναρή προάσπιση των κυριαρχικών δικαιωμάτων της
χώρας μας. Που επιδιώκει την αναβάθμιση του ρόλου της Ελλάδας στο ευρωπαϊκό
γίγνεσθαι, αλλά και στους γεωπολιτικούς σχεδιασμούς του μέλλοντος.

Μιλάμε για ένα μεγάλο κόμμα, ανοικτό στα νέα ρεύματα σκέψης, που βασίζεται
στην οργανωμένη συλλογική δράση και στην ουσιαστική συμμετοχή των πολιτών. Για
ένα κόμμα που ενδιαφέρεται για την καθημερινότητα των πολιτών και προωθεί
λύσεις για τη βελτίωση των συνθηκών διαβίωσης στην πόλη και την ύπαιθρο.

Μιλάμε για ένα κόμμα εξουσίας που εγγυάται τη λειτουργία της Δημοκρατίας και
δικαιώνει στην πράξη τους αγώνες της Αριστεράς στην Ελλάδα.

Μιλάμε για το ΠΑΣΟΚ της ενότητας, του κοινού οράματος και των κοινών στόχων.
Για το ΠΑΣΟΚ που έχει την ιστορική ευθύνη να είναι ο φορέας των μεγάλων
μεταρρυθμίσεων και της προόδου, που θα εμπνέουν τον λαό μας και θα φωτίζουν το
μέλλον για τους νέους ανθρώπους.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N15</CAT>
<ED>
Κωδικός άρθρου: A16062N151</ED>
<ID>
ID:130630

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N15&aa=1</URL></REF>


Article

<CATEGORY>vin04</CATEGORY>

 <H2>Νέο αδιέξοδο στη Νεολαία του ΠΑΣΟΚ
</H2>
ΝΕΟΣ ΓΥΡΟΣ αδιεξόδου στη Νεολαία ΠΑΣΟΚ εννέα μόλις ημέρες πριν από την έναρξη
του προγραμματισμένου 3ου Συνεδρίου (20-22 Φεβρουαρίου).

Η κάθε πλευρά, παρά τις πρόσκαιρες συμφωνίες που έχουν πραγματοποιηθεί καθ'
όλη την προηγούμενη περίοδο, εξακολουθεί να εμμένει στη θέση της. Στο
επίκεντρο της διαφωνίας βρίσκονται περίπου 12.500 αιτήσεις εγγραφής μελών, τις
οποίες το μπλοκ των «εκσυγχρονιστών» επιμένει να καταθέσει στην Επιτροπή
Δεοντολογίας της Οργάνωσης, ώστε αυτά τα μέλη να μπορούν να λάβουν μέρος στις
προσυνεδριακές διαδικασίες. Όμως, από την άλλη, τα στελέχη που πρόσκεινται
στον Άκη Τσοχατζόπουλο, καθώς και οι «προεδρικοί» εξακολουθούν να διατυπώνουν
την άποψη ότι η πρακτική αυτή είναι έξω από τα όσα συμφωνήθηκαν στην
Εκτελεστική Γραμματεία και εκφράζουν σοβαρές ενστάσεις για περίπου 4.500 από
αυτές τις αιτήσεις, κατηγορώντας για «μεθοδεύσεις ρήξης» τους «εκσυγχρονιστές».

ΜΕ ΣΚΑΝΔΑΛΙΔΗ

Προς το παρόν η κατάσταση στην ηγεσία της Νεολαίας είναι αβέβαιη. Χθες ο
υποψήφιος των «εκσυγχρονιστών» Γιάννης Παπαδημητρίου έγινε δεκτός από τον
γραμματέα της Κ.Ε. του ΠΑΣΟΚ Κώστα Σκανδαλίδη σε μία προσπάθεια της ηγεσίας
του κόμματος να βρεθεί ­ έστω και την τελευταία στιγμή ­ λύση στο πρόβλημα.
Ύστερα από αυτήν τη συνάντηση, όπως έλεγαν το βράδυ στελέχη του
«εκσυγχρονιστικού μπλοκ» της Νεολαίας, επρόκειτο να επανεξετάσουν τις συνθήκες
και αναμένεται να δώσουν στη δημοσιότητα ­ ίσως και σήμερα ­ τις αποφάσεις
τους. Στο μεταξύ, η άλλη πλευρά προχώρησε από χθες κανονικά στη διεκπεραίωση
τυπικών θεμάτων για τις προσυνεδριακές διαδικασίες και ­ όπως τόνιζαν στελέχη
τους ­ έχουν αποφασίσει να πάρουν μέρος στο Συνέδριο, στις ημερομηνίες που
έχουν προγραμματισθεί.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N15</CAT>
<ED>
Κωδικός άρθρου: A16062N152</ED>
<ID>
ID:130671

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N15&aa=2</URL></REF>


Article

<CATEGORY>vin04</CATEGORY>

 <H5>Μόρφωση υψηλού επιπέδου από απόσταση
</H5><H2>30 ΕΡΩΤΗΣΕΙΣ
</H2><H2>ΑΛΕΞΗΣ ΛΥΚΟΥΡΓΙΩΤΗΣ
</H2><H2></H2>
<AUTHOR>ΠΑΝΟΣ ΘΕΟΔΩΡΑΚΟΠΟΥΛΟΣ</AUTHOR>

ΓΕΝΝΗΘΗΚΕ: Στην Αθήνα

ΣΠΟΥΔΑΣΕ: Στην Πάτρα

ΑΓΑΠΑ: Την παιδεία

ΔΙΔΑΣΚΕΙ: Χημεία

ΔΙΔΑΣΚΕΤΑΙ: Από τα λάθη του

ΛΑΤΡΕΥΕΙ: Το χαμόγελο

Το πρώτο Ανοιχτό Πανεπιστήμιο ανοίγει σε λίγο τις θύρες του. Έδρα του το
Πανεπιστήμιο της Πάτρας. Και πρώτος πρόεδρός του ο καθηγητής Αλέξης
Λυκουργιώτης. Το νέο ΑΕΙ προσφέρει «αποκλειστικές σπουδές από απόσταση» και ο
κ. Λυκουργιώτης θεωρεί ότι η λειτουργία του ιδρύματος είναι «εντελώς
συμπληρωματική και καθόλου ανταγωνιστική προς τα άλλα ΑΕΙ».

ΕΡ.: Ελληνικό Ανοιχτό Πανεπιστήμιο;

ΑΠ.: Να αναπτυχθεί σωστά και θα καλύψει υπαρκτές μορφωτικές, κοινωνικές και
οικονομικές ανάγκες.

ΕΡ.: Σπουδές από απόσταση;

ΑΠ.: Μια πολύ χρήσιμη εκπαιδευτική μεθοδολογία που χρησιμοποιεί τη σύγχρονη τεχνολογία.

ΕΡ.: Ποιους εξυπηρετεί;

ΑΠ.: Όσους για οποιοδήποτε λόγο δεν μπορούν να έχουν συχνή φυσική παρουσία
στις αίθουσες διδασκαλίας.

ΕΡ.: Η σχέση του Ανοιχτού Πανεπιστημίου με τα άλλα ΑΕΙ;

ΑΠ.: Εντελώς συμπληρωματική και καθόλου ανταγωνιστική.

ΕΡ.: Εν τέλει, σε τι διαφέρει το Ανοιχτό Πανεπιστήμιο από τα άλλα ΑΕΙ;

ΑΠ.: Διαφέρει πρωτίστως στο ότι προσφέρει αποκλειστικές σπουδές από απόσταση.

ΕΡ.: Σε ό,τι αφορά τα εκπαιδευτικά προγράμματα;

ΑΠ.: Παρέχουμε μόρφωση υψηλού επιπέδου.

ΕΡ.: Τι γίνεται διεθνώς;

ΑΠ.: Τις τελευταίες δεκαετίες αναπτύσσονται Ανοιχτά Πανεπιστήμια σε αρκετές χώρες.

ΕΡ.: Πανεπιστήμιο της Πάτρας;

ΑΠ.: Το Πανεπιστήμιό μου.

ΕΡ.: Τι κρατήσατε από την εξαετή πρυτανική σας θητεία;

ΑΠ.: Ευχάριστες αναμνήσεις από την κοινή προσπάθεια με τους συνεργάτες μου και
πολλούς συναδέλφους.

ΕΡ.: Τι είναι πιο δύσκολο, η διοίκηση ενός Πανεπιστημίου ή η συμβολή στην
ανάπτυξη του Ανοιχτού Πανεπιστημίου;

ΑΠ.: Το κάθε ένα έχει τις δικές του ιδιαίτερες δυσκολίες και χαρές.

ΕΡ.: Ποιο είναι το κίνητρο για την προσπάθεια που έχει αναληφθεί;

ΑΠ.: Η επιθυμία όλων των μελών της Διοικούσας Επιτροπής για την επιτυχή έκβαση
ενός ενδιαφέροντος εκπαιδευτικού προγράμματος.

ΕΡ.: Η εκπαίδευση το 2000;

ΑΠ.: Όχι πολύ διαφορετική από το 1999 ή από το 2004.

ΕΡ.: Τις πιο δύσκολες ερωτήσεις ποιοι φοιτητές σάς τις διατύπωναν;

ΑΠ.: Οι σημερινοί συνεργάτες μου

ΕΡ.: Τι διαβάζετε αυτή την περίοδο;

ΑΠ.: Πανεπιστημιακά βιβλία, αλλά και εκλαϊκευμένης επιστήμης.

ΕΡ.: Τι σας θλίβει περισσότερο στη σύγχρονη Ελλάδα;

ΑΠ.: Η αισθητική κατάρρευση των ελληνικών πόλεων.

ΕΡ.: Τι σας κάνει υπερήφανο;

ΑΠ.: Η νεοελληνική ποίηση

ΕΡ.: Ποιος είναι ο πόθος σας για την παιδεία;

ΑΠ.: Η αύξηση των εκπαιδευτικών ευκαιριών σε όλα τα επίπεδα και η βελτίωση της
ποιότητάς της.

ΕΡ.: Διοίκηση, έρευνα ή διδασκαλία.

ΑΠ.: Είναι κάποτε απαραίτητο να δουλεύει κανείς συγχρόνως και στα τρία, αλλά
είναι εξαιρετικά δύσκολο.

ΕΡ.: Μήπως οδηγούμαστε τελικά σε πτυχία διαφορετικών ταχυτήτων και άρα αξίας;

ΑΠ.: Αβίαστα όχι, αν κρίνω από τη διεθνή εμπειρία.

ΕΡ.: Τι είναι πιο δύσκολο για ένα Πανεπιστήμιο που προσφέρει σπουδές από απόσταση;

ΑΠ.: Υψηλής ποιότητας εκπαιδευτικό υλικό.

ΕΡ.: Πολιτική και παιδεία;

ΑΠ.: Υπάρχει η μία δίχως την άλλη;

ΕΡ.: Ποια η προσφορά του ελληνικού Ανοιχτού Πανεπιστημίου στην κοινωνία;

ΑΠ.: Αγκαλιάζει άτομα με ειδικά προβλήματα και προσεγγίζει δυσπρόσιτες περιοχές.

ΕΡ.: Το μέλλον της παιδείας στην Ελλάδα;

ΑΠ.: Στενά δεμένο με το μέλλον της Ελλάδας.

ΕΡ.: Τα ιδανικά βρίσκουν έδαφος στην τεχνοκρατική παιδεία;

ΑΠ.: Είναι απαραίτητο να βρίσκουν

ΕΡ.: Πώς θα χαρακτηρίζατε τον σύγχρονο φοιτητή;

ΑΠ.: Μείγμα μελέτης και ανησυχίας.

ΕΡ.: Πανεπιστημιακό άσυλο;

ΑΠ.: Κατοχυρωμένος θεσμός.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16062N161</ED>
<ID>
ID:130631

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N16&aa=1</URL></REF>


Article

<CATEGORY>vin06</CATEGORY>

 <H5>ΚΑΘΗΓΗΤΗΣ ΦΙΛΟΣΟΦΙΑΣ ΣΤΗΝ ΕΣΣΔ ΑΓΩΝΙΣΤΗΚΕ ΓΙΑ ΤΗΝ ΕΛΛΑΔΑ ΚΑΙ ΓΥΡΙΣΕ ΠΡΟΣΦΥΓΑΣ
</H5><H2></H2><H2>29.630 σύνταξη για... ευχαριστώ
</H2>
<AUTHOR>ΜΑΡΙΑ ΝΤΑΛΙΑΝΗ</AUTHOR>

«Τότε» ήταν αυτός που κατάφερε να στήσει την προτομή του Αριστοτέλη στην
Τσάλκα της Γεωργίας. Ο καθηγητής στο Ινστιτούτο της Φιλοσοφίας της Ακαδημίας
Επιστημών της ΕΣΣΔ, ο άνθρωπος που αφιέρωσε τη ζωή του και τη σκέψη του στη
διάδοση των αρχαίων ελληνικών κειμένων αποσπώντας διακρίσεις από τις κορυφαίες
πνευματικές οργανώσεις τόσο της χώρας όπου ζούσε όσο και της Ελλάδας. Τώρα ζει
στην Ελλάδα παίρνοντας σύνταξη 29.630 δραχμές μηνιαίως

ΞΥΠΝΑΕΙ το πρωί, αλλά δεν έχει κανέναν να πει «καλημερία». Μόνο στο απέναντι
διαμέρισμα όπου ζει ένα ηλικιωμένο ζευγάρι επωάζεται η ελπίδα της ανταπόδοσης.
Κάπως αλλιώς ίσως είχε ονειρευτεί την πατρίδα ο Θεοχάρης Κεσσίδης, όταν
αποφάσιζε πριν από έξι χρόνια να κάνει το μεγαλύτερο ταξίδι της ζωής του. «Το
πρώτο ταξίδι που έκανε χωρίς τη γυναίκα του». Τρεις ημέρες με το «βαγόνι» από
τη Μόσχα στην Αθήνα. Πρόσφυγας εν μέσω προσφύγων, διατηρώντας πάντα μέσα του
την ελπίδα πως, δεν μπορεί, θα είναι καλύτερη τώρα η ζωή του. Και όντως. «Το
κλίμα εδώ στην Ελλάδα είναι πολύ ωραίο, έχει ήλιο και ζέστη, οι άνθρωποι είναι
διαφορετικοί», θα πει ο κ. Κεσσίδης, του οποίου τα έργα έχουν μεταφραστεί σε
δώδεκα γλώσσες.

Όλο το σπίτι του είναι γεμάτο βιβλία και παράσημα. «Πήρα όσα μπορούσα να
κουβαλήσω, όλο βιβλία πήρα μαζί μου», λέει χαμογελώντας ο κ. Κεσσίδης,
ονοματίζοντας με καμάρι τους πολύτιμους τόμους της Ιστορίας της Φιλοσοφίας του
Γκάρθι, τα Ηθικά του Αριστοτέλη, τις μεταφράσεις στα ρώσικα των Σωκρατικών,
την εγκυκλοπαίδεια των Ελλήνων της Σοβιετικής Ένωσης.

Η σύνταξη των 29.630 δραχμών και η επιδότηση με 15.000 δραχμές μέρους του
ενοικίου δεν θυμίζουν τίποτε από τη δουλειά του. «Μου έδιναν κι ένα ακόμα
επίδομα, δεκατέσσερις χιλιάδες, αλλά τελευταία μού το έκοψαν, δεν κατάλαβα
γιατί, κάποιος νόμος ψηφίστηκε», θα πει ο καθηγητής. Από «τρίτους» μαθαίνουμε
ότι μέσα στον μήνα θα συζητηθεί η αίτησή του για τιμητική σύνταξη ύψους 80.000 δραχμών.

Ήταν Νοέμβριος του '87 όταν ο απεσταλμένος των «ΝΕΩΝ» στη Μόσχα Κώστας
Μπετινάκης συναντά τον Θεοχάρη Κεσσίδη. Ποντιακής καταγωγής, γεννημένος στη
Γεωργία, ο καθηγητής ζει τότε στην πρωτεύουσα της πρώην ΕΣΣΔ και μιλά με πάθος
για τους αρχαίους Έλληνες φιλοσόφους, τον Αριστοτέλη, τις μεταφράσεις των
πολύτιμων κειμένων στα ρώσικα.

«Προσπαθώ να συμπληρώσω την εγκυκλοπαίδεια για τους Έλληνες της Σοβιετικής
Ένωσης. Ξέρετε τι δουλειά είναι αυτή; Εφτά χρόνων κόποι. Έχουμε όμως χρέος να
το κάνουμε». Ανοίγει τα συρτάρια και βγάζει φωτοαντίγραφα λόγων που του
ζητήθηκε να εκφωνήσει. Από τον Αριστοτέλη στον Μαρξ. Τα αίτια της πτώσης της ΕΣΣΔ.

«Εμείς το ξέραμε. Όλοι το ήξεραν. Ο πατέρας μου ήταν αγρότης στη Γεωργία κι
εγώ μικρός δούλευα στα κολχόζ». Ο Θεοχάρης Κεσσίδης άργησε πολύ να γίνει μέλος
του κόμματος. «Αν δεν ήσουν μέλος δεν δούλευες πουθενά», θα πει σε κάποια
στιγμή εξηγώντας την απόφασή του. Σπούδασε στην Τιφλίδα και μετά βρέθηκε να
διδάσκει ­ «όχι εύκολα βέβαια» ­ Φιλοσοφία στο ανώτερο εκπαιδευτικό ίδρυμα της
Μόσχας. «Από το '91 και μετά όμως η κατάσταση ήταν πλέον αφόρητη για όλους. Τα
λεφτά γίνονταν χαρτιά. Και ο ερχομός στην Ελλάδα ήταν η μοναδική επιλογή».

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16062N171</ED>
<ID>
ID:130592

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N17&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Η μαγεία των ανθρωπίνων σχέσεων
</H2><H2></H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

ΕΙΝΑΙ το δώρο που ήθελα πάντα πολύ να προσφέρω. Να το χωρέσω σ' ένα μικρό
κουτί, να το τυλίξω με πολύχρωμο χαρτί και μια έντονη υφασμάτινη κορδέλα, να
το μοιράσω σε δύο, τρεις, πέντε, δέκα... Σ' εκείνους που δεν μπορούν να δουν
πέρα από το μάτι τους, που δεν μπορούν να δεχθούν το «διαφορετικό», το «άλλο»,
που δυσκολεύονται να ζήσουν τις στιγμές και συχνά δεν επιτρέπουν στις μικρές
και όμορφες εκπλήξεις να τους πλησιάσουν.

Δεν έχει όνομα αυτό το εμβόλιο κατά της απολυτότητας, κατά της μιας και μόνης
σωστής άποψης. Γνωρίζω πως, όσο κι αν θέλω, δεν μπορώ να το στριμώξω σε
συσκευασία δώρου. Αν όμως τα κατάφερνα ποτέ, θα έβαζα στον πάτο του κουτιού
ένα μικρό γυαλάκι, έτσι για να αντικατροπτρίζεται η μαγεία του αντιθέτου.

Η μαγεία τού να αφήνεις τον «άλλον» ­ τον φίλο, τον συγγενή, τον συνάδελφο,
τον σημαντικό ή ασήμαντο άλλο ­ να αποκαλύπτει όπως εκείνος νιώθει, θέλει και
μπορεί τον χαρακτήρα και την προσωπικότητά του. Η υπέροχη ομορφιά τού να τον
γνωρίζεις κάθε στιγμή που περνά, τού να ανακαλύπτεις κάτι διαφορετικό κάθε
φορά που τον ξανακοιτάς. Το όνειρο τού παιχνιδιού που λεπτό με το λεπτό και
μέρα με τη μέρα σε ταξιδεύει στο καινούριο, το άγνωστο.

Είναι μεγάλο το ρίσκο και μπορεί να αποδειχθεί μάταιο. Ένα πανέμορφο ταξίδι με
αβέβαιο προορισμό. Μια εκπληκτική ευκαιρία να ζαλιστείς από τη μαγεία των
ανθρωπίνων σχέσεων. Σε ένα σκηνικό που δεν σηκώνει συνταγές, προδιαγραφές ή εκ
των προτέρων ρυθμίσεις.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16062N172</ED>
<ID>
ID:130679

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N17&aa=2</URL></REF>


Article

<CATEGORY>vin06</CATEGORY>

 <H5>Ο ΚΥΒΕΡΝΗΤΙΚΟΣ ΕΚΠΡΟΣΩΠΟΣ ΔΗΛΩΣΕ ΠΩΣ Ο ΥΠΟΥΡΓΟΣ ΗΤΑΝ ΣΑΦΗΣ ΓΙΑ ΤΟ ΠΟΙΟΣ ΚΥΒΕΡΝΑ
</H5><H2>Καλύπτει τον Γιαννόπουλο
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Σε πλήρη κάλυψη του υπουργού Δικαιοσύνης κ. Ευάγ. Γιαννόπουλου, για τη
διαμάχη με τον κ. Στεφ. Ματθία, προχώρησε χθες ο υπουργός Τύπου και
κυβερνητικός εκπρόσωπος κ. Δημ. Ρέππας, ενώ επέκρινε ουσιαστικά τον πρόεδρο
του Αρείου Πάγου για τις ενέργειές του.

ΤΗΝ ίδια ώρα, ρόλο «πυροσβέστη», προκειμένου να αποκλιμακωθεί η ένταση,
επιχειρεί να αναλάβει ο Δικηγορικός Σύλλογος Αθήνας, ενώ ο υπουργός
Δικαιοσύνης άνοιξε νέο μέτωπο αντιπαράθεσης για το ζήτημα που έχει ανακύψει,
αυτήν τη φορά με τον υπεύθυνο του Τομέα Δικαιοσύνης της Ν.Δ. κ. Προκ. Παυλόπουλο.

Ο υπουργός Τύπου δήλωσε χθες ότι ο κ. Γιαννόπουλος με τις δηλώσεις του για τις
ενέργειες του κ. Ματθία «αποδίδει τα του Καίσαρος τω Καίσαρι», ενώ υιοθέτησε
εμμέσως τη θέση του υπουργού Δικαιοσύνης πως ο πρόεδρος του Αρείου Πάγου
επεχείρησε παρέμβαση στην πολιτική της κυβέρνησης.

«Δεν υπάρχει καμία επίθεση εναντίον της Δικαιοσύνης και εναντίον του προέδρου
του Αρείου Πάγου», δήλωσε ειδικότερα. «Ο κ. Γιαννόπουλος τηρεί τη συνταγματική
τάξη. Ήταν πολύ σαφής από την πρώτη στιγμή, περί του ποιος κυβερνά, ποιο είναι
το Σώμα εκείνο ­ η Βουλή, δηλαδή ­ που αποφασίζει για την πολιτική που
ακολουθείται στη χώρα, δεν είναι δυνατόν να επιτρέψει να υπεισέλθει σε αυτόν
τον χώρο οποιοσδήποτε άλλος παράγοντας και να διαμορφώσει την πολιτική πορεία
της χώρας...».

Ο κ. Ρέππας πρόσθεσε δε ότι ο υπουργός Δικαιοσύνης, με όσες δηλώσεις έκανε,
«αναφέρεται στη διάκριση των εξουσιών και καλεί όλους, τον καθένα εκεί που
έχει ταχθεί, να ασκεί τα καθήκοντά του, σύμφωνα με τις αρμοδιότητες που έχει
και να μην παρεμβαίνει σε άλλους χώρους...». Στη διαμάχη μεταξύ υπουργού και
προέδρου του Αρείου Πάγου παρεμβαίνει, εξάλλου, και ο Δικηγορικός Σύλλογος
Αθήνας (ΔΣΑ). Το ζήτημα αποτέλεσε αντικείμενο συζήτησης κατά τη χθεσινή
επίσκεψη του προέδρου του ΔΣΑ, κ. Αντ. Ρουπακιώτη, στον κ. Ματθία και
αναμένεται να συζητηθεί διεξοδικά σε συνεδρίαση του Διοικητικού Συμβουλίου του
Συλλόγου την προσεχή Τρίτη. Η θέση τού κ. Ρουπακιώτη, που μεταφέρθηκε και στον
κ. Ματθία, είναι ότι «τέτοιου είδους αντιπαραθέσεις σε καμία περίπτωση δεν
προσφέρουν στη Δικαιοσύνη», ενώ στον χώρο του ΔΣΑ διαμορφώνεται η άποψη ότι
πίσω από τη διαμάχη «δεν υπάρχει ουσία» και πως «πρέπει να επικρατήσει η ψυχραιμία...».

Η χθεσινή ημέρα σημαδεύτηκε και από την ανταλλαγή «πυρών» ανάμεσα στον κ.
Γιαννόπουλο και τον υπεύθυνο για θέματα Δικαιοσύνης της Ν.Δ. κ. Πρ.
Παυλόπουλο. Ο υπουργός απάντησε σε προχθεσινά επικριτικά σχόλια του βουλευτή
Επικρατείας της Ν.Δ., κατηγορώντας τον, μεταξύ άλλων, ότι παρουσιάζεται
κατώτερος των περιστάσεων» και «γίνεται ουραγός της λανθασμένης πρακτικής τού
κ. Ματθία», για να ανταπαντήσει ο κ. Παυλόπουλος, κάνοντας λόγο για «πολιτική
απροκάλυπτου κομματικού παρεμβατισμού και νεποτισμού που μετέρχεται το ΠΑΣΟΚ
και ο υπουργός στον ευαίσθητο χώρο της Δικαιοσύνης...».

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N18</CAT>
<ED>
Κωδικός άρθρου: A16062N181</ED>
<ID>
ID:130593

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N18&aa=1</URL></REF>


Article

<CATEGORY>vin06</CATEGORY>

 <H2>Κατεβαίνουν από τις έδρες
</H2>
ΚΑΤΕΒΑΙΝΟΥΝ από τις έδρες των δικαστηρίων αύριο και μεθαύριο οι δικαστικοί
υπάλληλοι όλης της χώρας, που έχουν εξαγγείλει 48ωρη απεργία, γεγονός που θα
έχει ως αποτέλεσμα την αναβολή χιλιάδων δικών.

Η Ομοσπονδία Δικαστικών Υπαλλήλων της Ελλάδος (ΟΔΥΕ) σε ανακοίνωσή της
αναφέρει ότι με τις κινητοποιήσεις της διεκδικεί:

* Επανασύνδεση του επιδόματος ειδικών συνθηκών με το αντίστοιχο των δικαστικών λειτουργών.

* Κάλυψη των κενών οργανικών θέσεων.

* Ταυτόχρονη συνταξιοδότησή τους από το Ταμείο Νομικών με το Δημόσιο.

* Εξασφάλιση δυνατότητας υπογραφής συλλογικής διαπραγμάτευσης από την ΟΔΥΕ για
την αμοιβή των ιδιαίτερων συνθηκών εργασίας.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N18</CAT>
<ED>
Κωδικός άρθρου: A16062N182</ED>
<ID>
ID:130645

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N18&aa=2</URL></REF>


Article

<CATEGORY>vin06</CATEGORY>

 <H2>24ωρη απεργία από τους εκπαιδευτικούς
</H2>
ΕΙΚΟΣΙΤΕΤΡΑΩΡΗ απεργία στις 20 Φεβρουαρίου είναι η πρώτη δυναμική απάντηση των
εκπαιδευτικών στην εκπαιδευτική πολιτική της κυβέρνησης. Η ολομέλεια των
προέδρων τών κατά τόπους συλλόγων των δασκάλων και των νηπιαγωγών και η γενική
συνέλευση των προέδρων τών τοπικών ενώσεων των καθηγητών αποφάσισαν να
πραγματοποιήσουν προειδοποιητική εικοσιτετράωρη απεργία σε ένδειξη
διαμαρτυρίας για τον Νόμο 2525/97 του υπουργείου Παιδείας που προβλέπει,
μεταξύ άλλων, την κατάργηση της επετηρίδας, τον διορισμό εκπαιδευτικών κατόπιν
εξετάσεων και τη σκληρή αξιολόγηση δασκάλων και καθηγητών.

Στη γενική συνέλευση προέδρων των τοπικών ενώσεων των καθηγητών, υπέρ της
απεργίας ψήφισαν 66 πρόεδροι, ενώ κατά 9. Τέσσερις πρόεδροι ψήφισαν λευκό,
ένας απείχε, ενώ πέντε απουσίασαν.

Οι εκπαιδευτικές ομοσπονδίες είναι εντελώς αντίθετες με το σύστημα πρόσληψης
καθηγητών και δασκάλων με εξετάσεις. Έχουν μάλιστα καλέσει τα μέλη τους να μην
πάρουν μέρος σε καμιά διαδικασία σχετική με τις εξετάσεις, ενώ έχουν καλέσει
και τις άλλες ομοσπονδίες υπαλλήλων να κάνουν το ίδιο.

Παράλληλα οι εκπαιδευτικοί αντιτίθενται στις ρυθμίσεις για την αξιολόγηση,
εκτιμώντας ότι έχουν στόχο τον έλεγχο και την αστυνόμευση του εκπαιδευτικού
και όχι τη βελτίωση και υποστήριξη του έργου του.

* Τα κονδύλια για την Παιδεία εν όψει της υλοποίησης των μέτρων για τη
Δευτεροβάθμια Εκπαίδευση ήταν το θέμα σύσκεψης που έγινε χθες στο υπουργείο
Εθνικής Οικονομίας με συμμετοχή των υπουργών Εθνικής Οικονομίας και
Οικονομικών κ. Γ. Παπαντωνίου και Παιδείας κ. Γ. Αρσένη.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N18</CAT>
<ED>
Κωδικός άρθρου: A16062N183</ED>
<ID>
ID:130689

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N18&aa=3</URL></REF>


Article

<CATEGORY>vin06</CATEGORY>

 <H2>Αρχίζουν οι εργασίες της λεωφόρου Ελευσίνας - Σπάτων
</H2>
ΜΕ ΓΕΝΝΑΙΑ αύξηση της προκαταβολής, από την πλευρά του ελληνικού Δημοσίου προς
την κοινοπραξία «Αττική Οδός», θα επιτευχθεί να ξεκινήσουν τελικά, σε περίπου
δύο εβδομάδες, τα έργα για την κατασκευή της ελεύθερης λεωφόρου Ελευσίνας -
Σταυρού Σπάτων.

Όπως προκύπτει από χθεσινές δηλώσεις του υπουργού ΠΕΧΩΔΕ, κ. Κ. Λαλιώτη, ενώ
τα έργα για την κατασκευή της λεωφόρου έπρεπε να έχουν ξεκινήσει από τον
περασμένο Σεπτέμβριο, αυτό δεν έγινε για διάφορους λόγους και κυρίως επειδή
υπήρχαν εκκρεμότητες με την υπογραφή της οριστικής δανειακής σύμβασης για τη
χρηματοδότηση του έργου, τόσο από την Ευρωπαϊκή Τράπεζα Επενδύσεων όσο και από
τις εμπορικές Τράπεζες. Μετά την υπογραφή όμως (στις 18 Δεκεμβρίου) της
δανειακής σύμβασης με την ΕΤΕπ και μέχρι να υπογραφούν οι συμβάσεις με τις
ιδιωτικές Τράπεζες, το Δημόσιο αύξησε την προκαταβολή προς την κατασκευάστρια
κοινοπραξία, ώστε να ξεκινήσουν τα έργα.

Ο υπουργός είπε ότι, κατόπιν αυτών, ως ημερομηνία έναρξης του έργου θεωρείται
η 1η Σεπτεμβρίου 1997 και από την ημερομηνία αυτή προσμετρώνται οι 42 μήνες
μέσα στους οποίους θα πρέπει να είναι έτοιμο. Και αυτό γιατί τουλάχιστον το
τμήμα από την Παλλήνη μέχρι τα Σπάτα πρέπει οπωσδήποτε να είναι έτοιμο πριν
αρχίσει να λειτουργεί το αεροδρόμιο στα Σπάτα τον Μάρτιο του 2001, ενώ έξι
μήνες αργότερα θα πρέπει να είναι έτοιμη και η περιφερειακή λεωφόρος Υμηττού.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N18</CAT>
<ED>
Κωδικός άρθρου: A16062N184</ED>
<ID>
ID:130719

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N18&aa=4</URL></REF>


Article

<CATEGORY>vin06</CATEGORY>

 <H5>ΛΑΛΙΩΤΗΣ: ΘΑ ΚΑΤΕΔΑΦΙΖΟΝΤΑΙ ΟΣΕΣ ΕΧΟΥΝ ΓΙΝΕΙ ΑΠΟΘΗΚΕΣ ΚΑΙ ΜΑΓΑΖΙΑ
</H5><H2>Έλεγχοι σε πυλωτές
</H2>
Αυθαίρετα κτίσματα θεωρούνται όλες οι αλλαγές χρήσης που έχουν γίνει σε
πυλωτές κτιρίων.

Ο ΥΠΟΥΡΓΟΣ Περιβάλλοντος - Χωροταξίας και Δημοσίων Έργων κ. Κ. Λαλιώτης δήλωσε
χθες ότι έδωσε εντολή στους νομάρχες και τους δημάρχους να προχωρήσουν άμεσα
σε ελέγχους όλων των κτιρίων που η άδεια οικοδομής τους προβλέπει τη
δημιουργία πυλωτής.

Σε όσες περιπτώσεις διαπιστωθεί ότι η πυλωτή έχει μετατραπεί σε κατοικία,
κατάστημα, αποθήκη κ.λπ. θα επιβάλλονται κυρώσεις στους υπευθύνους, οι
κατασκευές θα κατεδαφίζονται και θα δημιουργείται και πάλι πυλωτή, ώστε να
χρησιμοποιείται για στάθμευση των αυτοκινήτων των ενοίκων των κτιρίων. 
Ο υπουργός είπε ότι, από δειγματοληπτικούς ελέγχους που έχουν κάνει ελεγκτές
περιβάλλοντος, διαπιστώθηκε ότι σε πολλές περιπτώσεις, κυρίως εμπορικών
κέντρων στην Κηφισιά, το Μαρούσι, τη Γλυφάδα και αλλού, οι πυλωτές έχουν
μετατραπεί σε κατοικίες, καταστήματα και γενικά έχουν αλλάξει χρήση. 
Αυτό έχει ως αποτέλεσμα να μην υπάρχουν χώροι στάθμευσης και τα αυτοκίνητα να
παρκάρουν παράνομα είτε στον δρόμο είτε στα πεζοδρόμια κ.λπ. 
Οι έλεγχοι θα αρχίσουν από τα πολεοδομικά συγκροτήματα Αθήνας και Θεσσαλονίκης
και, αργότερα, θα επεκταθούν και σε άλλες πόλεις.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N19</CAT>
<ED>
Κωδικός άρθρου: A16062N191</ED>
<ID>
ID:130594

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N19&aa=1</URL></REF>


Article

<CATEGORY>vin06</CATEGORY>

 <H2>Ίσως βγει σήμερα από το νοσοκομείο ο Σεραφείμ
</H2>
ΣΤΟ ΛΑΪΚΟ νοσοκομείο νοσηλεύεται από προχθές ο Αρχιεπίσκοπος Αθηνών και πάσης
Ελλάδος κ. Σεραφείμ. Ο Αρχιεπίσκοπος μεταφέρθηκε εσπευσμένα στο νοσοκομείο
έπειτα από εντολή των γιατρών του, γιατί προχθές αισθάνθηκε δυσφορία. Έγιναν
εξετάσεις και σύμφωνα με ανακοίνωση το ιδρύματος δεν διαπιστώθηκε κανένα
πρόβλημα πέραν αυτού της ανεπάρκειας νεφρών που τον ταλαιπωρεί χρόνια.

Ο κ. Σεραφείμ υποβλήθηκε σε σειρά εξετάσεων και γαστροσκόπηση για προβλήματα
που αντιμετώπιζε με το στομάχι του και σήμερα αναμένεται να βγει από το
νοσοκομείο. Μάλιστα, χθες το βράδυ γιατρός του νοσοκομείου έκανε λόγο για τη
«γερή κράση» του Αρχιεπισκόπου, τονίζοντας ότι δεν αντιμετωπίζει σοβαρά προβλήματα.

Ο κ. Σεραφείμ τα τελευταία χρόνια κάνει τακτικά αιμοκάθαρση, με αποτέλεσμα (σε
συνδυασμό με την ηλικία του ­ είναι 85 χρόνων) να έχει κλονιστεί η υγεία του.
Πολλές ήταν οι φορές που αναγκάστηκε να μην παραστεί σε συνεδριάσεις της Ιεράς
Συνόδου αλλά και σε άλλες δραστηριότητες της Εκκλησίας. Μάλιστα, αυτή η αποχή
του έχει κατά καιρούς τροφοδοτήσει διάφορες φήμες περί διαδοχής. Μητροπολίτες
με δηλώσεις ζήτησαν την παραίτησή του, κάτι που προκάλεσε την οργή του
Αρχιεπισκόπου, ο οποίος έκανε λόγο για «κοράκια που περιμένουν να πεθάνει».

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N19</CAT>
<ED>
Κωδικός άρθρου: A16062N192</ED>
<ID>
ID:130646

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N19&aa=2</URL></REF>


Article

<CATEGORY>vin06</CATEGORY>

 <H2>Πρωτοποριακή θεραπεία Έλληνα γιατρού προβάλλουν οι Ελβετοί </H2>
ΤΟ ΕΡΓΟ του Έλληνα ερευνητή, καθηγητή της Ιατρικής στο Οφθαλμολογικό
Νοσοκομείο της Λωζάνης «Ζιλ Γκονέν», Λεωνίδα Ζωγράφου, προβάλλει ο ελβετικός
Τύπος με την ευκαιρία της πρόσφατης διάλεξής του με τίτλο «Θεραπεία των
οφθαλμικών όγκων μέσω επιταχυνόμενων πρωτονίων. Παρελθόν, παρόν και μέλλον».

Στη διάλεξη μνημονεύεται, κυρίως, το πρωτοποριακό έργο του καθηγητή στον τομέα
της οφθαλμικής ογκολογίας και η μοναδικότητα παγκοσμίως της θεραπείας του μέσω
εκπομπής πρωτονίων στα καρκινοπαθή μάτια και συγχρόνως της προστασίας τους από τύφλωση.

Ο Έλληνας καθηγητής μίλησε για την εργασία του, τα τελευταία 15 χρόνια και
γιόρτασε τη θεραπεία των 2.500 ασθενών του.

«Τίποτα δεν σταματά τα πρωτόνια όταν περνάνε μέσα από το μάτι. Σταματάνε
ακριβώς όταν φθάνουν στο καρκίνωμα και εναποθέτουν όλη την ενέργεια που
περιέχουν», τόνισε. Αυτή η ενέργεια προκαλεί ρήξη στο DNA των καρκινογόνων
κυττάρων και τους αφαιρεί τη δυνατότητα της αναπαραγωγής.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N19</CAT>
<ED>
Κωδικός άρθρου: A16062N193</ED>
<ID>
ID:130690

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N19&aa=3</URL></REF>


Article

<CATEGORY>vin06</CATEGORY>

 <H2>Ντομάτα κατά Χρυσοστόμου
</H2>
ΠΑΤΡΑ

ΝΤΟΜΑΤΑ πέταξε το πρωί μια γυναίκα κατά του Μητροπολίτη Ζακύνθου Χρυσόστομου
στη διάρκεια της λειτουργίας, στο ναό του Αγίου Χαραλάμπους. Δράστις η
Αικατερίνη Κλάδη, 52 ετών, μητέρα δύο παιδιών.

Λίγο αργότερα, οδηγήθηκε από αστυνομικούς στον εισαγγελέα και τελικά
καταδικάστηκε χθες το μεσημέρι στο Αυτόφωρο σε φυλάκιση 12 μηνών. Η Κλάδη
αφέθηκε ελεύθερη, αφού άσκησε έφεση κατά της απόφασης.

Όπως υποστήριξε, προέβη σε αυτήν την ενέργεια επειδή ο Μητροπολίτης προσέβαλε
την Εκκλησία και τον Χριστό με δηλώσεις του στο περιοδικό «Πεντχάουζ».

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N19</CAT>
<ED>
Κωδικός άρθρου: A16062N194</ED>
<ID>
ID:130720

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N19&aa=4</URL></REF>


Article

<CATEGORY>vin06</CATEGORY>

 <H5>16.000 ΑΝΘΡΩΠΟΙ ΔΗΛΗΤΗΡΙΑΖΟΝΤΑΙ ΚΑΘΕ ΧΡΟΝΟ ΑΠΟ ΦΑΡΜΑΚΑ
</H5><H5>Εννέα συμβουλές για να προφυλαχθείτε
</H5><H5>Δεν θέλουν τη λίστα γιατροί, φαρμακοποιοί
</H5><H5>Έρευνα των «Ράμπο» για τα δύο ξένα παρασκευάσματα
</H5><H2>Αντί θεραπείας ...φαρμάκωμα
</H2>
<AUTHOR>ΡΟΥΛΑ ΤΣΟΥΛΕΑ</AUTHOR>

Περισσότεροι από 16.000 Έλληνες δηλητηριάζονται κάθε χρόνο από φάρμακα που
είναι ευρύτατα διαδεδομένα και υπάρχουν σε όλα σχεδόν τα νοικοκυριά. Πολλοί
κάνουν λάθος στις δόσεις ή στο φάρμακο που πρέπει να πάρουν, ενώ άλλοι
παίρνουν πολλά φάρμακα ταυτοχρόνως. Ωστόσο, πολλές περιπτώσεις φαρμακευτικής
δηλητηρίασης καταγράφονται μεταξύ μικρών παιδιών, πράγμα που σημαίνει ότι οι
ενήλικοι δεν μεριμνούν αρκετά για την ασφάλειά τους.

ΟΙ ΣΥΝΗΘΕΣΤΕΡΟΙ υπαίτιοι φαρμακευτικής δηλητηρίασης είναι τα ηρεμιστικά
φάρμακα, τα οποία αρκετοί «παίρνουν με τις χούφτες». Τα αντιβιοτικά είναι στη
δεύτερη θέση του καταλόγου με τις αιτίες, «ίσως επειδή υπάρχει περίπτωση να
προκαλέσουν αλλεργική αντίδραση», κατά τον κ. Νίκο Χούλη, καθηγητή
Φαρμακευτικής στο Πανεπιστήμιο Αθηνών. «Γι' αυτό, πρέπει να γίνεται τεστ
ευαισθησίας σε όσους πρόκειται να πάρουν για πρώτη φορά ένα αντιβιοτικό σε
ενέσιμη μορφή ­ κυρίως ενδοφλεβίως», λέει. Η παρακεταμόλη και η ασπιρίνη, τα
παυσίπονα δηλαδή, είναι οι επόμενοι συνήθεις ένοχοι, επειδή «αυτά τα παίρνουμε
σε μεγάλες δόσεις έως ότου περάσει ο πόνος, ενώ συνήθως τα έχουμε σε ποσότητες
στα σπίτια μας», προσθέτει.

ΔΙΑΦΟΡΕΣ ΑΙΤΙΕΣ

Μεγάλο πρόβλημα, πάντως, είναι και η ταυτόχρονη λήψη διαφόρων φαρμάκων, τα
οποία «δεν ανταγωνίζονται το ένα το άλλο, αλλά συνεργούν», τονίζει ο κ.
Διονύσιος Βαρώνος, ομότιμος καθηγητής Φαρμακολογίας του Πανεπιστημίου Αθηνών.
«Σε αυτές τις περιπτώσεις, ο κίνδυνος δηλητηρίασης είναι αυξημένος».

Σύμφωνα με στοιχεία από το Κέντρο Δηλητηριάσεων, κάθε χρόνο καταγράφονται στη
χώρα μας 34.000 έως 35.000 περιπτώσεις δηλητηριάσεων πάσης αιτιολογίας. Το 45%
και πλέον των περιπτώσεων οφείλονται σε φάρμακα. Έτσι, το 1996,
δηλητηριάσθηκαν από ηρεμιστικά-αγχολυτικά φάρμακα 2.062 άνθρωποι και από
αντιβιοτικά 1.545. Από παρακεταμόλη δηλητηριάσθηκαν 1.432 άτομα και από
ασπιρίνη 1.048. Καταγράφηκαν επίσης 280 περιπτώσεις δηλητηριάσεως από
συνδυασμούς φαρμάκων. Κάτι λιγότερο από 10.000 άνθρωποι, τέλος,
δηλητηριάσθηκαν από βρογχοδιασταλτικά, ψυχοφάρμακα, διάφορα άλλα παυσίπονα,
αντιβηχικά, αντιφλεγμονώδη, αποσυμφορητικά, αντισηπτικά κ.ά. Το ευτύχημα,
όμως, είναι ότι υπήρξαν ελάχιστοι ­ μετρημένοι στα δάκτυλα ­ θάνατοι.

ΕΥΘΥΝΗ ΓΙΑ ΠΑΙΔΙΑ

«Πολλά από τα κρούσματα φαρμακευτικής δηλητηρίασης καταγράφονται μεταξύ
παιδιών ηλικίας κάτω των 4 ετών», επισημαίνει ο διευθυντής του Κέντρου
Δηλητηριάσεων κ. Παύλος Βλάχος. «Ωστόσο, για κάθε δηλητηρίαση σε τόσο μικρές
ηλικίες ευθύνεται κάποιος ενήλικος, γεγονός που σημαίνει ότι οι μεγάλοι πρέπει
να είναι ιδιαιτέρως προσεκτικοί», προειδοποιεί.

Στις ηλικίες 2 έως 5 ετών, εξάλλου, «τα αγόρια πέφτουν συχνότερα θύματα
φαρμακευτικής δηλητηρίασης, επειδή είναι πιο ζωηρά από τα κορίτσια», προσθέτει
ο κ. Βλάχος. «Σε όλες τις ομάδες ηλικιών, όμως, οι γυναίκες που
δηλητηριάζονται είναι περισσότερες από τους άνδρες». (Να υπενθυμίσουμε ότι το
τηλέφωνο του Κέντρου Δηλητηριάσεων είναι 77.93.777).

Τα μικρά παιδιά, πάντως, δεν είναι τα μόνα που ανήκουν στην ομάδα υψηλού
κινδύνου για φαρμακευτική δηλητηρίαση. «Εξίσου κινδυνεύουν και οι ηλικιωμένοι,
οι οποίοι υπάρχει περίπτωση να λάβουν μεγάλες δόσεις των φαρμάκων τους ή να τα
πάρουν με λάθος τρόπο», λέει ο κ. Χούλης.

1 Να ακολουθείτε πιστά τις οδηγίες του γιατρού.

2 Να φυλάτε τα φάρμακα σε ειδικό, κλειδωμένο και απρόσιτο στα παιδιά, φαρμακείο.

3 Να ελέγχετε κατά διαστήματα τα φάρμακα και να πετάτε όσα έχουν λήξει ή έχουν αλλοιωθεί.

4 Ποτέ να μη βάζετε στα άδεια μπουκάλια των φαρμάκων φαρμακευτικές ουσίες
διαφορετικές από αυτές που αναγράφουν οι ετικέτες.

5 Πριν πάρετε εσείς ή δώσετε σε κάποιο μέλος της οικογένειας ένα φάρμακο,
διαβάστε προσεκτικά την συνταγή του γιατρού.

6 Μην παίρνετε ποτέ φάρμακα στο ημίφως. Ο καλός φωτισμός προλαμβάνει σφάλματα
στην δοσολογία που μπορεί να γίνουν στο λίγο φως.

7 Μη δίνετε ποτέ στα παιδιά σας φάρμακα χωρίς την εντολή γιατρού.

8 Μη λέτε ποτέ στα παιδιά ότι το φάρμακο που τους δίνετε είναι γλύκισμα ή μέλι.

9 Μην παίρνετε ποτέ φάρμακα μπροστά στα παιδιά, διότι τα παιδιά μιμούνται τις
πράξεις των μεγάλων.

ΤΗΝ ΑΝΤΙΘΕΣΗ τους στην καθιέρωση της λίστας συνταγογραφούμενων φαρμάκων για
όλα τα ασφαλιστικά ταμεία εξέφρασαν, χθες, σε κοινή συνέντευξη Τύπου, τρεις
ιατρικοί σύλλογοι και ένας σύλλογος συνταξιούχων.

Χαρακτηρίζοντας το μέτρο «άδικο, επιστημονικά ανυπόστατο και
αναποτελεσματικό», οι πρόεδροι του Πανελλήνιου Φαρμακευτικού Συλλόγου κ. Δημ.
Βαγιωνάς, του Πανελλήνιου Ιατρικού Συλλόγου κ. Εμμ. Καλοκαιρινός, της
Πανελλήνιας Ομοσπονδίας Οδοντιάτρων κ. Χρ. Καραπάνος και των συνταξιούχων ΤΕΒΕ
κ. Χρ. Τριάντης, δήλωσαν ότι σκοπεύουν να καταφύγουν στη Δικαιοσύνη αν η λίστα εφαρμοστεί.

Βασικό ­ αν και περιέργως κοινό ­ επιχείρημα είναι ότι οι παρενέργειες του
μέτρου «θα είναι οδυνηρές τόσο για τους εμπλεκομένους στο νευραλγικό τομέα του
φαρμάκου όσο και για τη μεγάλη μάζα των μισθοσυντήρητων Ελλήνων πολιτών». Και
υποστήριξαν, αν και χωρίς να τεκμηριώσουν αυτή την άποψη, ότι, σύμφωνα με
πληροφορίες τους, η κυβέρνηση προτίθεται, παράλληλα με την εφαρμογή της
λίστας, να αυξήσει τη συμμετοχή των ασφαλισμένων.

Η καθιέρωση της λίστας, τόνισαν, οδηγεί σε περαιτέρω υποβάθμιση της
φαρμακευτικής περίθαλψης και κατά συνέπεια και της δημόσιας υγείας, ενώ
δημιουργεί ασθενείς δύο ταχυτήτων: από τη μια οι προνομιούχοι ασφαλισμένοι που
έχουν τη δυνατότητα να προμηθεύονται ιδίοις εξόδοις τα απαραίτητα φάρμακα και
από την άλλη μεριά η συντριπτική πλειοψηφία των ασφαλισμένων και συνταξιούχων
που θα υποστεί τους περιορισμούς.

ΤΟΥΣ δρόμους από τους οποίους εισάγονται στη χώρα, μεταφέρονται και
διατίθενται στους ασθενείς δύο συγκεκριμένα φάρμακα, για τα οποία εξετάζεται
ακόμη και η καταλληλότητά τους, ερευνά το Σώμα Δίωξης Οικονομικού Εγκλήματος
(ΣΔΟΕ), στο πλαίσιο προκαταρκτικής εξέτασης που έχει διατάξει ο προϊστάμενος
της Εισαγγελίας Πρωτοδικών Αθήνας κ. Γ. Κολιοκώστας.

Πρόκειται για τα φαρμακευτικά παρασκευάσματα Octagam και Alphaglobin τα οποία
εκτός των άλλων φέρονται να εισάγονται παράνομα στη χώρα.

Αυτό προκύπτει από ανακοίνωση που εξέδωσε χθες το ΣΔΟΕ στην οποία σημειώνεται
ότι η «έρευνα για τα δύο αυτά φάρμακα συνεχίζεται προκειμένου να εξιχνιασθεί
όλο το φάσμα της παρασκευής - εισαγωγής - μεταφοράς - συνταγογραφίας και
διάθεσής τους». Μάλιστα όμως αναφέρεται ερευνάται η συμμετοχή και 3 ιατρών της Αθήνας.

Στην ανακοίνωσή του το ΣΔΟΕ υπενθυμίζει έρευνα που έκανε τον Δεκέμβριο του
1997 από την οποία προέκυψε ότι σε 2 φαρμακεία βρέθηκαν και κατασχέθηκαν
τέτοια φάρμακα.

Πρόκειται για το φαρμακείο του Ν.Ι. Ρασσιά στην οδό Σαρανταπόρου στο Περιστέρι
όπου βρέθηκαν 23 κουτιά Octagam και τα 10 από αυτά παραδόθηκαν στον ΕΟΦ για
εργαστηριακή εξέταση. Από την έρευνα διαπιστώθηκε ότι από το φαρμακείο είχαν
διατεθεί σε διάφορους ασθενείς 373 κουτιά Octagam και 216 Alphaglobin. Επίσης
στο φαρμακείο του Γ. Δημητρακόπουλου και ΣΙΑ στην Αιόλου 102 βρέθηκαν και
κατασχέθηκαν 76 κουτιά Octagam και 5 κουτιά Alphaglobin τα οποία είχαν ήδη
λήξει από το 1996. Διαπιστώθηκε ότι στο παρελθόν είχαν διατεθεί από το
φαρμακείο 1.207 κουτιά Octagam και 1.703 κουτιά Alphaglobin. Από την έρευνα
προέκυψε ότι τα φάρμακα αυτά έφθαναν στην Ελλάδα από το Βέλγιο με εταιρεία
ταχυμεταφορέων και τιμολογούνταν από την αγγλική εταιρεία Crestex Limited ενώ
είναι παραγωγής Γερμανίας. Παράλληλα ερευνώνται οι εταιρείες Pocynova,
Octafarm, Meriden Enteprises οι οποίες όλες είναι αλλοδαπές.

Όπως σημειώνεται στην ανακοίνωση όταν τελειώσει η έρευνα, ο φάκελος θα
υποβληθεί στον αρμόδιο εισαγγελέα.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N20</CAT>
<ED>
Κωδικός άρθρου: A16062N201</ED>
<ID>
ID:130595

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N20&aa=1</URL></REF>


Article

<CATEGORY>vin06</CATEGORY>

 <H5>ΤΑ ΣΤΟΙΧΕΙΑ ΠΡΟΣΩΠΙΚΟΥ ΧΑΡΑΚΤΗΡΑ ΚΑΘΕ ΠΟΛΙΤΗ ΣΤΟ ΕΛΕΟΣ ΤΩΝ ΕΤΑΙΡΕΙΩΝ
</H5><H5>Βομβαρδισμός με διαφημιστικό υλικό
</H5><H5>Εξεύρεση εργασίας
</H5><H5>Ευρωπαϊκή οδηγία
</H5><H2>Μας πουλάνε και μας αγοράζουν
</H2>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

Το δικό τους χρηματιστήριο έχουν αποκτήσει και στην ελληνική αγορά τα
στοιχεία προσωπικού χαρακτήρα των πολιτών, καθώς εδώ και πολύ καιρό ο πολίτης
έχει παραχωρήσει τη θέση του στον καταναλωτή, τα στοιχεία της εμπορικής του...
ταυτότητας έχουν καταστεί μήλον της έριδος για χιλιάδες ενδιαφερομένους. 
Η οικονομική κατάσταση, οι συνήθειες, οι προτιμήσεις, η ηλικία, η υγεία και ο
τόπος διαμονής ενός καταναλωτή, αποτελούν πολύτιμες πληροφορίες, οι οποίες
πωλούνται και αγοράζονται.

Τους σοβαρούς κινδύνους από την εμπορευματοποίηση των προσωπικών δεδομένων των
πολιτών επισημαίνει στα «ΝΕΑ» ο αντιπρόεδρος του Αρείου Πάγου κ. Κωνσταντίνος
Δαφέρμος, ο οποίος έχει αναλάβει πρόεδρος της Ανεξάρτητης Αρχής για την
Προστασία Δεδομένων Προσωπικού Χαρακτήρα, που συστάθηκε πρόσφατα.

«Είναι γεγονός ότι η κατάσταση έχει πάρει ανεξέλεγκτες διαστάσεις. Εις γνώση
μας περιέχονται πληροφορίες, σύμφωνα με τις οποίες διάφορες επιχειρήσεις
δραστηριοποιούνται στην ανεύρεση ευαίσθητων προσωπικών δεδομένων», σημειώνει ο
κ. Δαφέρμος. «Αν και ο πρόσφατος νόμος για την προστασία του ατόμου από το
ηλεκτρονικό φακέλωμα επιχειρεί να καλύψει το θεσμικό κενό, εν τούτοις η πλήρης
εφαρμογή του δεν είναι εύκολη υπόθεση. Προς αυτή την κατεύθυνση άλλωστε
εργαζόμαστε πυρετωδώς».

Οι επισημάνσεις του κ. Δαφέρμου σχετίζονται με τον άτυπο πόλεμο που έχει
ξεσπάσει τα τελευταία χρόνια μεταξύ των εμπορικών επιχειρήσεων και των
τραπεζικών οργανισμών, στον οποίο τα εμπλεκόμενα μέρη χρησιμοποιούν κάθε μέσο
προκειμένου τα στοιχεία να φθάσουν έγκαιρα στα συρτάρια τους, που σε ορισμένες
περιπτώσεις έχουν αντικατασταθεί από υπερσύγχρονες βάσεις δεδομένων! 
Τράπεζες, εμπορικές επιχειρήσεις και πολυεθνικές εταιρείες που ενδιαφέρονται
να εισέλθουν σε νέες αγορές δαπανούν ειδικά κονδύλια για την αγορά των
προσωπικών δεδομένων. Το κόστος αυτών των στοιχείων, σύμφωνα με μαρτυρίες
ανθρώπων της αγοράς, «καθορίζεται από το εύρος τους, τη δυσκολία ανεύρεσής
τους και κυρίως τη χρηστικότητα που μπορεί να έχουν. Η τιμή μιας καλής...
δισκέτας μπορεί να κοστίσει ακόμη και δεκάδες εκατομμύρια δραχμές»!

Μέχρι πριν από λίγα χρόνια, η συγκέντρωση αυτών των πληροφοριών γινόταν από
υπαλλήλους των ίδιων των εταιρειών, οι οποίοι με διάφορα τεχνάσματα «αλίευαν»
όσα στοιχεία τούς ενδιέφεραν από τα αρχεία των δημοσίων υπηρεσιών, όπως το
Κέντρο Πληροφορικής του υπουργείου Οικονομικών, τους ασφαλιστικούς
οργανισμούς, τους δημόσιους φορείς (ΔΕΗ, ΙΚΑ, ΟΤΕ) και τους Οργανισμούς
Τοπικής Αυτοδιοίκησης. Αυτό γίνεται βεβαίως με την αγαστή συνεργασία ορισμένων
δημοσίων υπαλλήλων που, λόγω της θέσεώς τους, έχουν πρόσβαση στους σχετικούς καταλόγους.

Καθώς όμως χρόνο με το χρόνο σημείωσε κατακόρυφη άνοδο η ζήτηση για το
συγκεκριμένο προϊόν, στην αγορά έκαναν την εμφάνισή τους οι επαγγελματίες του
είδους: οι πωλητές προσωπικών δεδομένων. Αυτοί κλήθηκαν σε πρώτη φάση να
ισορροπήσουν την σχέση προσφοράς και ζήτησης. Τα τελευταία χρόνια όμως έκαναν
την εμφάνισή τους και στην ελληνική αγορά οργανωμένες επιχειρήσεις που έχουν
ειδικευτεί στη συγκέντρωση, κατά πρώτο λόγο, στοιχείων που σχετίζονται με
εμπορικές επιχειρήσεις και κατά δεύτερο λόγο δεδομένων προσωπικού χαρακτήρα.

Με τη διενέργεια «έξυπνων» ερευνών αγοράς και παραπλανητικούς διαγωνισμούς,
που χαρίζουν «απίθανα δώρα» στους συμμετέχοντες, καταφέρνουν να συγκεντρώσουν,
για λογαριασμό των πελατών τους, όσα στοιχεία τους ενδιαφέρουν και είναι ικανά
να φωτίσουν πλήρως τις καταναλωτικές τους συνήθειες.

Η ΕΚΠΛΗΞΗ που νιώθουν πολλοί πολίτες όταν ανοίγουν τους φακέλους που τους
στέλνουν ονομαστικά ιδιωτικές επιχειρήσεις, λόγω της μεγάλης συχνότητας του
φαινομένου, έχει δώσει τη θέση της στον εκνευρισμό. «Μα και εδώ με βρήκαν; Πού
θα πάει αυτό το κακό; Έχουμε γεμίσει... χαρτούρα. Δεν προλαβαίνουμε να πετάμε φακέλους».

Στους πλέον άτυχους περιλαμβάνονται όσοι έχουν ετήσια εισοδήματα που
υπερβαίνουν το μέσο επίπεδο. Αφού πρώτα οι Τράπεζες συγκεντρώσουν, συνήθως
παράτυπα, όλα τα απαραίτητα στοιχεία, στη συνέχεια βομβαρδίζουν τους
«ευγενείς» πελάτες τους με ελκυστικές προσφορές για πάσης φύσεως δάνεια.

«Υπάρχουν κοινοτικές ρυθμίσεις που απαγορεύουν τη διακίνηση πληροφοριών
προσωπικού χαρακτήρα, αλλά είναι γνωστό ότι καταστρατηγούνται», επισημαίνει
στα «ΝΕΑ» η κ. Νικολέτα Χατζηγιάννη, επιστημονική υπεύθυνος της Ένωσης
Ελληνικών Τραπεζών.

Στους αποστολείς φακέλων, εκτός από Τράπεζες, ιδιωτικές και δημόσιες
επιχειρήσεις, περιλαμβάνονται και οι πολυάριθμοι βουλευτές, πολιτευτές και
υποψήφιοι άρχοντες της Τοπικής Αυτοδιοίκησης.

«Αν έχουν πρόσβαση στα μηχανογραφικά δελτία της ΔΕΗ, τότε η αποστολή
προεκλογικού υλικού στην εκλογική τους περιφέρεια γίνεται παιχνίδι», τόνισε
στα «ΝΕΑ» άνθρωπος που γνωρίζει καλά το χώρο.

Από την πλευρά τής ΔΕΗ, ωστόσο, διαψεύδεται κατηγορηματικά ότι συμβαίνει κάτι
τέτοιο. «Έχουμε δώσει αυστηρές εντολές σε καμία περίπτωση να μη δίνουν οι
αρμόδιες υπηρεσίες μας στοιχεία από τα αρχεία των καταναλωτών», υπογράμμισε ο
κ. Κωνσταντίνος Πανέτας, βοηθός γενικός διευθυντής της ΔΕΗ. Ποιος δεν θυμάται,
ωστόσο, τη διασταύρωση των στοιχείων που έκανε το υπουργείο Οικονομικών για το
εμβαδόν των κατοικιών που δήλωσαν στη ΔΕΗ οι καταναλωτές της;

«Σας γράφω για να σας ενημερώσω για κάτι το οποίο με άφησε άναυδη. Στο τέλος
του έτους έλαβα στο σπίτι διαφημιστικά φυλλάδια του ΟΠΑΠ. Μου προξένησε μεγάλη
εντύπωση πώς ο ΟΠΑΠ γνώριζε τη διεύθυνση του σπιτιού μου, το οποίο είχα
νοικιάσει μόλις πριν από λίγους μήνες. Θέλοντας να μάθω πώς συνέβη αυτό,
απευθύνθηκα στον ΟΠΑΠ. Όπως με πληροφόρησαν, τη διεύθυνσή μου την πήραν από το
ΚΕΠΥΟ»! Η μαρτυρία ανήκει στην κ. Πολυξένη Κούτλα, πτυχιούχο των ΤΕΙ
Πληροφορικής. Μιλώντας στα «ΝΕΑ» εκφράζει τον προβληματισμό της για το πώς
«επιτρέπεται σε έναν δημόσιο Οργανισμό να δίνει προσωπικά στοιχεία των
πολιτών, και μάλιστα εν αγνοία τους, σε έναν άλλο δημόσιο Οργανισμό».

«ΤΑ ΝΕΑ» απευθύνθηκαν στον ΟΠΑΠ. Όπως τόνισε ο δικηγόρος του ΟΠΑΠ κ. Άγγελος
Δούζας, «ο Οργανισμός στα πλαίσια μιας μεγάλης διαφημιστής δαπάνης ζήτησε πριν
από ένα μήνα από το ΚΕΠΥΟ τις διευθύνσεις χιλιάδων πολιτών. Δεν πήραμε
απόρρητα στοιχεία. Μόνο τις διευθύνσεις πήραμε που τις έχει ο κάθε τηλεφωνικός
κατάλογος. Με αυτή την καμπάνια, που είχε τρομακτική απήχηση, ο ΟΠΑΠ ανέβασε
τα έσοδά του».

ΜΙΑ ΠΛΗΡΗΣ τράπεζα δεδομένων, η οποία αναφέρεται σε βιογραφικά σημειώματα
επαγγελματιών και στελεχών, υπάρχει στη διάθεση της εταιρείας ICAP. «Η CV Data
Bank έχει δημιουργηθεί με την απόλυτη συγκατάθεση των ενδιαφερομένων και
λειτουργεί ουσιαστικά για δικό τους όφελος, καθώς διευκολύνει την εξεύρεση
εργασίας», εξηγεί ο διευθυντής ερευνών της εταιρείας κ. Τηλέμαχος Ντιμπ.

Παράλληλα, η ICAP διαθέτει ολοκληρωμένους φακέλους των επιχειρήσεων, στους
οποίους αναφέρονται αναλυτικά οι οικονομικές και εμπορικές τους
δραστηριότητες. «Όταν επεξεργαζόμαστε στοιχεία δημοσκοπήσεων και ερευνών,
πάντα κόβουμε και καταστρέφουμε το κομμάτι όπου αναφέρονται τα προσωπικά
στοιχεία του δείγματος», σημειώνει ο κ. Ντιμπ. «Αυτό αποτελεί πάγια τακτική
της εταιρείας. 
ΜΕΧΡΙ τα τέλη του 1998 τα κράτη-μέλη της Ευρωπαϊκής Ένωσης θα πρέπει να θέσουν
σε εφαρμογή την ευρωπαϊκή οδηγία για την «προστασία δεδομένων» (95/46/EC),
σύμφωνα με την οποία οι ιδιώτες δικαιούνται να ενημερώνονται και να εγκρίνουν
οι ίδιοι την όποια επεξεργασία των προσωπικών τους στοιχείων. Αποκτούν επίσης
δικαίωμα πρόσβασης στον προσωπικό τους φάκελο και μπορούν να αλλάξουν τα όποια
ανακριβή στοιχεία υπάρχουν, ύστερα από εξακρίβωσή τους.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N21</CAT>
<ED>
Κωδικός άρθρου: A16062N211</ED>
<ID>
ID:130596

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N21&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Απαγόρευση της παράνομης χρήσης
</H2><H2></H2><H2>Χριστόφορος Δ. Αργυρόπουλος
</H2>
Η ΠΡΟΣΤΑΣΙΑ των προσωπικών δεδομένων, εφόσον αποτελούν στοιχεία της απόρρητης
περιοχής της ατομικότητας κάθε ανθρώπου, διαθέτει άμεση και πλήρη συνταγματική
θεμελίωση. Η χρησιμοποίησή τους, λοιπόν, συνιστά παραβίαση του ιδιωτικού
απορρήτου, όταν δεν εξαντλείται στον σκοπό για τον οποίο, αποκλειστικά και
μόνο, έχουν συλλεγεί. Η παραβίαση αυτή οριοθετεί το σύγχρονο πεδίο προσβολής
του συστήματος σεβασμού των ανθρωπίνων δικαιωμάτων. Οι τεχνολογικές
δυνατότητες και ιδίως η καθολική εφαρμογή της πληροφορικής επιτρέπουν την
κατάλυση του απορρήτου του ιδιωτικού βίου ή της επικοινωνίας, σε έκταση που
ήταν ανέφικτο να πραγματοποιηθεί με τα παραδοσιακά μέσα αστυνόμευσης. Η
συνειδητοποίηση αυτής της πραγματικότητας επιβάλλει την αυστηρή εφαρμογή των
νομικών εγγυήσεων για την απαγόρευση της παράνομης χρήσης των προσωπικών
δεδομένων, ιδιαίτερα των περισσότερο ευαίσθητων από αυτά. Η αποδοχή της
πρακτικής που ψηλαφείται στην καθημερινή ζωή όσον αφορά την ανεξέλεγκτη
χρησιμοποίηση προσωπικών δεδομένων για διάφορους σκοπούς που εξυπηρετούν τις
συναλλαγές συνιστά ένα επικίνδυνο μιθριδατισμό, που θα καταστήσει σύντομα την
κοινωνία ανεκτική σε σοβαρότερες και θεμελιώδεις προσβολές της ελευθερίας όλων
και καθενός χωριστά, της ατομικής δηλαδή και συλλογικής αυτονομίας. Το
ενδεχόμενο αυτό πρέπει να αποτραπεί έγκαιρα και αποφασιστικά. Πέρα όμως από τη
θεσμική οργανωμένη αντίδραση, πρέπει να εκδηλωθεί η ευαισθησία των πολιτών. Η
δημοκρατία, πράγματι, δεν είναι δεδομένη.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N21</CAT>
<ED>
Κωδικός άρθρου: A16062N212</ED>
<ID>
ID:130681

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N21&aa=2</URL></REF>


Article

<CATEGORY>vin06</CATEGORY>

 <H5>«ΔΕΝ ΘΕΛΟΥΜΕ ΣΥΝΑΝΤΗΣΗ ΧΩΡΙΣ ΑΠΟΤΕΛΕΣΜΑ ΚΑΙ ΧΩΡΙΣ ΘΕΤΙΚΕΣ ΑΠΑΝΤΗΣΕΙΣ», ΛΕΕΙ Η ΠΑΝΘΕΣΣΑΛΙΚΗ
</H5><H2>Στέλνουν τελεσίγραφο
</H2>
Μήνυμα - τελεσίγραφο προς την κυβέρνηση έστειλε χθες με ανακοίνωσή της η
Πανθεσσαλική Συντονιστική Επιτροπή των αγροτών, μετά τη συνέλευση που
πραγματοποίησε στον κόμβο της «Βιοκαρπέτ». «Δεν θέλουμε συνάντηση χωρίς
αποτέλεσμα. Η κυβέρνηση θα έχει την ευθύνη για ό,τι ακολουθήσει αν δεν πάρουμε
θετικές και συγκεκριμένες απαντήσεις», τονίζεται στην ανακοίνωση.

Αποκλεισμός Εθνικής. Στο ύψος της «Βιοκαρπέτ» οι αγρότες έκοψαν την
κυκλοφορία για 5 ώρες

ΣΤΟ ΜΕΤΑΞΥ, οι αγροτικές κινητοποιήσεις συνεχίστηκαν και χθες τόσο στη Λάρισα
όσο και στη Λαμία, τον Βόλο, τη Θεσσαλονίκη, την Καβάλα και τα Χανιά. Στη
Λάρισα οι αγρότες συγκεντρώθηκαν χθες για μια ακόμη φορά στον κόμβο της
«Βιοκαρπέτ» και απέκλεισαν τον δρόμο για περισσότερες από 5 ώρες. 
Οι αγρότες έκλεισαν γύρω στις 2.30 το μεσημέρι τον δρόμο για να γίνει η
συνέλευση. Στη συνέχεια άρχισε συναυλία που κράτησε μέχρι τις 8 το βράδυ.
Νωρίτερα στην είσοδο της πόλης κοντά στη διασταύρωση Συκουρίου έκλεισαν τον
δρόμο από τη 1 έως τις 3 μ.μ. Στον κόμβο της «Βιοκαρπέτ» τα τρακτέρ φθάνουν
αυτή τη στιγμή τα 1.600-1.700.

Στη Μαγνησία εμφανίστηκε χθες ένα ακόμη μπλόκο αγροτών, αυτή τη φορά από
ελαιοπαραγωγούς της επαρχίας Αλμυρού, που παρέταξαν περίπου 100 αγροτικά
αυτοκίνητα και τρακτέρ κατά μήκος της εθνικής οδού Αθήνας - Θεσσαλονίκης, στο
ύψος του κόμβου των Αγίων Θεοδώρων.

Στα υπόλοιπα τρία μπλόκα η κατάσταση παρέμεινε η ίδια, καθώς 300 περίπου
τρακτέρ και αγροτικά μηχανήματα συνεχίζουν να βρίσκονται παρατεταγμένα
εκατέρωθεν της εθνικής οδού Αθήνας - Θεσσαλονίκης, στο ύψος της Κεφάλωσης
Αλμυρού, του κόμβου προς Αλμυρό και του κόμβου προς Βελεστίνο.

Στο τελευταίο μάλιστα μπλόκο οι αγρότες διέκοψαν χθες για μία περίπου ώρα
(4-5 μ.μ.) την κυκλοφορία των αυτοκινήτων.

Στον Δομοκό, οι αγρότες υποδέχθηκαν με έντονες διαμαρτυρίες την απόφαση του
Τριμελους Πλημμελειοδικείου Λαμίας να αναβληθεί η δίκη των 19 συμπατριωτών
τους που κατηγορούνται για το μπλόκο που είχε στηθεί στο 41ο χιλιόμετρο της
παλαιάς εθνικής οδού Λαμίας - Δομοκού στη θέση Δρούγος στις προηγούμενες
αγροτικές κινητοποιήσεις.

Οι αγρότες του Δομοκού από νωρίς το πρωί με τρακτέρ και αυτοκίνητα απέκλεισαν
το κέντρο της πόλης της Λαμίας και το κτίριο των δικαστηρίων. 
Αργά το μεσημέρι έκαναν πορεία στους κεντρικούς δρόμους της Λαμίας.

Σε αναμονή της ευρείας σύσκεψης που θα γίνει αύριο στο υπουργείο Γεωργίας
βρίσκονται και οι αγρότες της Θεσσαλονίκης και της Κεντρικής Μακεδονίας, ενώ
συνεχίσθηκαν χθες οι ολιγόωροι αποκλεισμοί των εθνικών και επαρχιακών δρόμων.

Για δύο ώρες ήταν χθες αποκλεισμένη η εθνική οδός Θεσσαλονίκης - Αθήνας, στο
ύψος των διοδίων των Μαλγάρων από τις 11.30 το πρωί μέχρι τη 1.30 το μεσημέρι.

Από τις 2 μέχρι τις 4 το μεσημέρι εξάλλου ήταν αποκλεισμένη η εθνική οδός
Θεσσαλονίκης - Καβάλας, στην περιοχή του χωριού Στίβος, από αγρότες του
Λαγκαδά και της Βόρειας Χαλκιδικής.

Στον Νομό Κιλκίς αποκλείσθηκε από αγρότες η εθνική οδός Θεσσαλονίκης -
Ευζώνων, στην περιοχή του Πολυκάστρου από τις 2 μέχρι τις 4 χθες το μεσημέρι.

Οι αγρότες της Πιερίας εξάλλου απέκλεισαν την εθνική οδό Θεσσαλονίκης - Αθήνας
­ το ρεύμα που οδηγεί προς Θεσσαλονίκη ­ στον κόμβο του Αιγινίου, από τις
12.30 μέχρι τη 1.30 το μεσημέρι.

Στον δρόμο βγήκαν χθες και οι αγρότες της Ημαθίας, οι οποίοι στάθμευσαν 15
περίπου τρακτέρ στη νέα εθνική οδό Βέροιας - Θεσσαλονίκης, στη διασταύρωση του
χωριού Κλειδί Ημαθίας.

Οι αγρότες της Χαλκιδικής εξακολουθούν στο μεταξύ να έχουν σταθμευμένα τα
τρακτέρ τους κατά μήκος του δρόμου στην εθνική οδό Θεσσαλονίκης - Αρναίας,
στην περιοχή της Παλαιοχώρας και την περιοχή της Γαλάτιστας. Κινητοποιήσεις
άρχισαν από χθες το μεσημέρι και οι αγρότες της Δράμας. Γύρω στις 11.30,
τρακτέρ «πολιόρκησαν» τη νομαρχία Δράμας.

Αργότερα κατέλαβαν και τα δύο άκρα του εθνικού δρόμου Δράμας - Καβάλας, τον
οποίο και θα κλείνουν κατά διαστήματα και για άγνωστο χρονικό διάστημα.

* Εξάλλου αγρότες από τον Νομό Σερρών έχουν καταλάβει με 150-180 τρακτέρ τη
διασταύρωση του Λευκώνα Σερρών και ανά 2-3 ώρες κλείνουν τον εθνικό δρόμο προς
Θεσσαλονίκη και αντίθετα προς τα ελληνοτουρκικά σύνορα.

Μέσα στο επόμενο διήμερο αναμένεται να αυξηθούν τα «μπλόκα» των αγροτών στην
Ανατολική Μακεδονία - Θράκη, καθώς αποφάσισαν να συμμετέχουν από σήμερα στις
κινητοποιήσεις και αγρότες από την Καβάλα, τον Νέστο και τον Έβρο.

Στα Χανιά, τέλος, η Πανχανιωτική Συντονιστική Επιτροπή των αγροτών αποφάσισε
τη συνέχιση των κινητοποιήσεων. 
Η Επιτροπή αντέδρασε έντονα στην απόφαση της Ομοσπονδίας Αγροτικών Συλλόγων «Η
ενότητα» να αναστείλει την κατάληψη του κτιρίου της Νομαρχίας Χανίων, ενώ για
σήμερα προγραμματίζεται συμβολική κατάληψη της Αγροτικής Τράπεζας.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N22</CAT>
<ED>
Κωδικός άρθρου: A16062N221</ED>
<ID>
ID:130597

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N22&aa=1</URL></REF>


Article

<CATEGORY>vin06</CATEGORY>

 <H2>Στο «18 Άνω» κάνουν θέατρο
</H2>
Η παράσταση. Η θεατρική ομάδα του «18 Άνω» χειροκροτήθηκε για την προσπάθειά της

ΑΠΟΣΠΑΣΜΑΤΑ από τα θεατρικά έργα, «Αντιγόνη» του Σοφοκλή, «Θάψτε τους νεκρούς»
του Ίρβιν Σόου και «Άμλετ» του Σαίξπηρ, παρουσίασε η θεατρική ομάδα της
Κοινωνικής Επανένταξης Τοξικομανών 18 Άνω, του Ψυχιατρικού Νοσοσκομείου
Αττικής, στο Δημοτικό Θέατρο Καλλιθέας.

Την προσπάθεια αυτή των παιδιών του «18 Άνω», χειροκρότησε ο κόσμος που
παρακολούθησε και τις τρεις ημέρες που δόθηκαν παραστάσεις.

Όπως σημειώνει η κ. Κατερίνα Μάτσα, υπεύθυνη του Προγράμματος Επανένταξης, «η
πρόσβαση στην αυτονομία, που είναι ο τελικός στόχος της όλης διαδικασίας της
απεξάρτησης, δεν μπορεί να νοηθεί έξω από την ανάπτυξη, στο μεγαλύτερο δυνατό
βαθμό, της κριτικής σκέψης του απεξαρτημενου ατόμου, της διαμόρφωσης του
καινούργιου του εαυτού». 
<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N22</CAT>
<ED>
Κωδικός άρθρου: A16062N222</ED>
<ID>
ID:130647

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N22&aa=2</URL></REF>


Article

<CATEGORY>vin06</CATEGORY>

 <H2>Στο 1,5 δισ. ανέρχονται οι ζημιές στον Έβρο
</H2>
ΚΑΒΑΛΑ

Με απορία. Ψάχνει να βρει το χωράφι του, τις σιδηροδρομικές γραμμές, το σπίτι
του; Ουδείς γνωρίζει

ΣΤΟ 1,5 ΔΙΣ. δραχμές ανέρχονται, σύμφωνα με τις πρώτες ανεπίσημες εκτιμήσεις,
οι ζημιές που προκάλεσαν οι βροχοπτώσεις και οι υπερχειλίσεις χειμάρρων στον
Νομό Έβρου.

Έχουν καταστεί ακατοίκητα 35-40 σπίτια, αρκετές αποθήκες καταστράφηκαν, όπως
και αντλιοστάσια, αντλητικά συγκροτήματα, γεωργικές εγκαταστάσεις, θερμοκήπια,
δρόμοι κοινοτικοί και αγροτικοί κατέστησαν αδιάβατοι ή δύσβατοι, ενώ κάτοικοι
χωριών του Βορείου Έβρου, έχουν χάσει τα περιουσιακά τους στοιχεία και τα
νοικοκυριά. 
Επίσης μικρά ζώα πνίγηκαν, έργα υποδομής υπέστησαν σοβαρές ζημιές, υπερβλητά
φράγματα έγιναν διάτρητα από την πίεση των ορμητικών νερών, αλλά κυρίως
πλημμύρισαν περίπου 170.000 στρέμματα με καλλιέργειες βαμβακιού, καλαμποκιού,
χειμερινών σιτηρών, τριφυλλιού (μηδικής), κηπευτικών κ.ά., και χιλιάδες
αγρότες έμειναν χωρίς σοδειά, από την μια μέρα στην άλλη.

Ο υφυπουργός Γεωργίας, που επισκέφθηκε τον Έβρο μαζί με τον υπουργό Μακεδονίας
- Θράκης και ενημερώθηκαν για τις αγροτικές ζημιές, δεν ικανοποίησε τους
παραγωγούς με τις υποσχέσεις που έδωσε για αποζημιώσεις, όταν γίνει εκτίμηση
των καταστροφών, κάτι που θα γίνει ύστερα από 15-20 ημέρες και αφού πρώτα
μπορέσουν να μπουν στα πλημμυρισμένα χωράφια γεωπόνοι-εκτιμητές.

Εξάλλου, οι πληγέντες κάτοικοι του Έβρου θεωρούν μηδαμινό το χρηματικό βοήθημα
των 200.000 δραχμών που θα πάρουν ­ όχι πολλοί ­ πλημμυροπαθείς, κυρίως στα
Λάβαρα και τόνιζαν χθες πως με τα χρήματα αυτά δεν καλύπτονται ούτε οι δαπάνες
για τα καύσιμα που αγόρασαν για να αντλήσουν με μηχανάκια τα νερά από τα
σπίτια τους.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N22</CAT>
<ED>
Κωδικός άρθρου: A16062N223</ED>
<ID>
ID:130691

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N22&aa=3</URL></REF>


Article

<CATEGORY>vin06</CATEGORY>

 <H5>ΡΩΣΟΣ ΚΑΘΗΓΗΤΗΣ ΥΠΟΣΤΗΡΙΖΕΙ ΠΩΣ ΘΑ ΤΟΝ ΕΚΤΕΛΕΣΟΥΝ, ΑΝ ΕΚΔΟΘΕΙ
</H5><H2>Τα διαμάντια ήταν μόνον η αρχή...
</H2>
<AUTHOR>ΣΙΛΑ ΑΛΕΞΙΟΥ</AUTHOR>

Ακαπούλκο, Σεπτέμβριος 1995. Ο Ρώσος ένοικος της σουίτας του ρετιρέ του
ξενοδοχείου «Πρίνσες», δεν βρίσκεται εκεί για διακοπές. Υπό την απειλή τών
όπλων αναγκάζεται να βάλει μία υπογραφή, προκειμένου να μην εκτελεστούν ο
10χρονος γιος του και η γυναίκα του.Η ΠΕΡΙΠΕΤΕΙΑ του 39χρονου Αντρέι Κοζλενόκ,
καθηγητή Οικονομικών, ξεκίνησε στις αρχές της 10ετίας του '90, όταν το
καθεστώς της πατρίδας του τού πρότεινε να συμμετάσχει στη δημιουργία
εταιρείας, με έδρα το Σαν Φραντσίσκο των ΗΠΑ, με σκοπό την επεξεργασία και
πώληση κοσμημάτων και διαμαντιών, που θα εισάγονταν ως πρώτη ύλη από τη Ρωσία.
Ο Κοζλενόκ επελέγη γι' αυτήν τη δουλειά λόγω οικογενειακής παράδοσης, αφού ο
προπάππος του ήταν ιδιοκτήτης ορυχείων χρυσού και διαμαντιών.

Η σύμβαση που υπεγράφη μεταξύ της ρωσικής κυβέρνησης και των εκπροσώπων της
εταιρείας (υπό την επωνυμία Golden Ada Inc.), οι οποίοι ήταν επίσης άνθρωποι
του καθεστώτος ­ όπως λέει ο Κοζλενόκ, προέβλεπε πως η εταιρεία θα πλήρωνε για
την πρώτη ύλη το 1999.

Σύντομα ο Αντρέι Κοζλενόκ διαπίστωσε πως ο απώτερος στόχος της κυβέρνησης της
πατρίδας του ήταν να τον υποχρεώσει να γίνει πράκτοράς τους στις ΗΠΑ, πράγμα
που ο ίδιος αρνήθηκε, υποπτευόμενος ίσως τις συνέπειες, αλλά μη πιστεύοντας
τότε πως σήμερα θα βρίσκεται στις φυλακές Κορυδαλλού, αγωνιζόμενος να μην
εκδοθεί στη Ρωσία, απ' όπου ­ όπως υποστηρίζει ­ τον ζητούν με κατασκευασμένες κατηγορίες.

Μετά τα όσα διαδραματίστηκαν στο ξενοδοχείο του Ακαπούλκο, προκειμένου να
εξαναγκαστεί να μεταβιβάσει τις μετοχές του στην εταιρεία στους απεσταλμένους
της ρωσικής κυβέρνησης, βρέθηκε αδέκαρος, μαζί με την οικογένειά του, στην
Κόστα Ρίκα.

Από εκεί, με πολλές προσπάθειες, κατέληξε στο Βέλγιο, με την ελπίδα να
ακυρώσει την μεταβίβαση των μετοχών, καταφεύγοντας στις θυγατρικές της Golden
Ada Inc.. Εκεί, όχι μόνο διαψεύσθηκαν οι ελπίδες του ­ αφού το σύνολο των
εταιρειών τελούσε υπό τον έλεγχο των διωκτών του ­ αλλά τον εγκατέλειψε και η
γυναίκα του, καθώς δεν άντεχε να ζει με τις απειλές και τους εκβιασμούς.
Συγχρόνως, όπως διηγείται ο Κοζλενόκ, υψηλόβαθμοι Ρώσοι αξιωματούχοι πίεσαν
τις βελγικές αρχές να τον απελάσουν στη Ρωσία ως κατηγορούμενο για την
υπεξαίρεση κάποιων ποσών.

ΕΛΕΥΘΕΡΟΣ

Με αφορμή την παράνομη είσοδό του στη χώρα, οι Βέλγοι τον προφυλάκισαν επί ένα
εξάμηνο προκειμένου να ερευνήσουν την υπόθεση. Στη συνέχεια τον άφησαν
ελεύθερο, δίνοντάς του και άδεια παραμονής στη χώρα, αφού από την έρευνά τους
κατέληξαν στο συμπέρασμα πως οι κατηγορίες δεν ευσταθούσαν.

Στο μεταξύ, στις ΗΠΑ ουδέποτε αναγνωρίστηκε η μεταβίβαση των μετοχών που
τελέστηκε στο Ακαπούλκο υπό την απειλή των όπλων και γι' αυτό βρίσκονται υπό
μεσεγγύηση. Άλλωστε και οι αγωγές που κατέθεσαν οι Ρώσοι εις βάρος του
Κοζλενόκ δεν είχαν καμιά τύχη, καθώς οι ενάγοντες δεν πήγαν ποτέ στα
δικαστήρια να τις υποστηρίξουν.

Οι αποτυχημένες προσπάθειες των Ρώσων εις βάρος του συμπατριώτη τους στα
αμερικανικά δικαστήρια τούς οδήγησαν ­ όπως εκείνος εξηγεί ­ στην κατασκευή
παρεμφερών κατηγοριών στη Ρωσία, εκδίδοντας και ένταλμα για τη σύλληψή του,
μέσω της Ιντερπόλ. Το γεγονός, όμως, ότι οι βελγικές αρχές γνώριζαν την
υπόθεση, συνέβαλε στην μη εκτέλεση του εντάλματος.

Και ενώ επί 2,5 χρόνια ζούσε μια σχετικά ήρεμη ζωή στις Βρυξέλλες, έκανε ­
φαίνεται ­ το μοιραίο λάθος να έλθει στην Ελλάδα, όπου του προσφέρθηκε μια
δουλειά. Στο αεροδρόμιο τον περίμενε μια δυσάρεστη έκπληξη. Άνδρες της
Αστυνομίας, στην οποία είχε φθάσει το ένταλμα για τη σύλληψή του λίγα λεπτά
πριν από την προσγείωση του αεροπλάνου, ήταν εκεί για να το εκτελέσουν.

Χθες συζητήθηκε στο Εφετείο της Αθήνας η αίτηση έκδοσης του Αντρέι Κοζλενόκ με
ανύπαρκτα στοιχεία, όπως τουλάχιστον ισχυρίζεται ο ίδιος, υποστηρίζοντας πως
ούτε εκπρόσωπος της εταιρείας ήταν ­ και επομένως δεν έχει υπογράψει καμιά
σύμβαση ­ και πως πριν από το 1999 δεν στοιχειοθετείται καμιά πράξη υπεξαίρεσης.

Στο υπόμνημα που υπέβαλε στο Συμβούλιο Εφετών, ο Ρώσος εκζητούμενος επιμένει
πως οι λόγοι της αίτησης των ρωσικών αρχών είναι αμιγώς πολιτικοί και πως
μόλις πατήσει το πόδι του στη Ρωσία, αφού τον αναγκάσουν να υπογράψει «νόμιμα»
για τη μεταβίβαση των μετοχών, θα τον εκτελέσουν προκειμένου να του κλείσουν
το στόμα οριστικά.

Πάντως, ο αρμόδιος επί των εκδόσεων εισαγγελέας Εφετών κ. Κυρ. Καρούτσος
εισηγήθηκε ήδη στο Συμβούλιο να γίνει δεκτή η αίτηση των ρωσικών αρχών. Η
απόφαση αναμένεται να εκδοθεί εντός των ημερών.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N48</CAT>
<ED>
Κωδικός άρθρου: A16062N481</ED>
<ID>
ID:130598

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N48&aa=1</URL></REF>


Article

<CATEGORY>vin06</CATEGORY>

 <H2>Αθώοι για τα βασανιστήρια σε λαθρομετανάστες
</H2>
ΦΑΝΕΡΑ συγκινημένοι άκουσαν χθες την αθωωτική απόφαση του Μεικτού Ορκωτού
Δικαστηρίου της Αθήνας τρεις αστυνομικοί και ένας οδηγός ταξί, οι οποίοι είχαν
θεωρηθεί υπεύθυνοι για τα βασανιστήρια που φέρονται να είχαν υποστεί, πριν από
πέντε χρόνια, έντεκα Ινδοί και Πακιστανοί λαθρομετανάστες.

Η ιστορία ­ σύμφωνα με όσα περιγράφονται στο παραπεμπτικό βούλευμα ­ ξεκίνησε
τον Αύγουστο του 1993 στο χωριό Παναγίτσα Καλαπόδι, στη Λοκρίδα της Φθιώτιδας.
Το βράδυ εκείνο οι κατηγορούμενοι αστυνομικοί συνέλαβαν έξω από το καφενείο
του χωριού τους 11 λαθρομετανάστες, τους οποίους μετέφεραν σε ερημική
τοποθεσία και εκεί τους κτύπησαν και τους πήραν τα χρήματα που είχαν μαζί τους.

Το αποτέλεσμα ήταν να βρεθούν χθες στο εδώλιο του Μεικτού Ορκωτού Δικαστηρίου
της Αθήνας αντιμέτωποι με σοβαρότατες κατηγορίες ο αστυνόμος Δημήτρης
Μπατσαούρας, οι αστυφύλακες Σταύρος Καραγιάννης και Γιώργος Κορκόβελος, καθώς
και ο οδηγός ταξί Γιώργος Πόζιος.

Ο μοναδικός από τους λαθρομετανάστες που προσήλθε στο δικαστήριο επιβεβαίωσε
τη συμπλοκή που είχε γίνει ανάμεσα στον ίδιο και τους αστυνομικούς, αλλά δεν
κατέθεσε κανένα επιβαρυντικό στοιχείο για τους κατηγορουμένους.

«Δεν αδίκησα ποτέ κανέναν και από κανέναν δεν πήρα ποτέ χρήματα», υποστήριξε
στην απολογία του ο αστυνόμος Δημ. Μπατσαούρας, ο οποίος πρόσθεσε πως έκανε
πάντοτε τη δουλειά του και το μόνο που ήθελε ήταν να εφαρμόζονται οι νόμοι
απέναντι σε όλους τους πολίτες. Την ίδια υπερασπιστική γραμμή ακολούθησαν και
οι υπόλοιποι συγκατηγορούμενοί του, οι οποίοι αρνήθηκαν ότι έχουν σχέση με την
υπόθεση αυτή.

Ο εισαγγελέας της έδρας Ισίδωρος Ντογιάκος πρότεινε την απαλλαγή όλων των
κατηγορουμένων, καθώς από τα στοιχεία της ακροαματικής διαδικασίας δεν
στοιχειοθετήθηκε η κατηγορία για τα βασανιστήρια. Λίγη ώρα αργότερα, τα μέλη
του δικαστηρίου κάνοντας δεκτή την εισαγγελική πρόταση κήρυξαν ομόφωνα αθώους
τους κατηγορουμένους.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N48</CAT>
<ED>
Κωδικός άρθρου: A16062N482</ED>
<ID>
ID:130648

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N48&aa=2</URL></REF>


Article

<CATEGORY>vin11</CATEGORY>

 <H2>Για τον β' γύρο των εκλογών στην Κύπρο
</H2>
Από τη Λευκωσία ο Σωκράτης Ζ. Ηλιάδης γράφει την ακόλουθη επιστολή, σχετικά με
τις ζυμώσεις εν όψει του β' γύρου των εκλογών για την ανάδειξη Προέδρου στην Κύπρο.

«Από την μακρινή Κύπρο και σε ώρες δύσκολες σας γράφω για να διατυπώσω τις
σκέψεις μου. Στο ενδιάμεσο των δύο εκλογικών αναμετρήσεων για την ανάδειξη
νέου Προέδρου, αναπτύσσονται πυρετώδεις συνεννοήσεις, προκειμένου να
θεμελιωθούν οι συμπράξεις εκείνες που θα δώσουν τη νίκη ή στον κ. Γλ. Κληρίδη
ή στον κ. Γ. Ιακώβου. Χείμαρρος είναι τα προβαλλόμενα επιχειρήματα για τις
συγκλίσεις και αποκλίσεις θέσεων. Δεν είναι βεβαίως μυστικόν το ότι
προσφέρονται ανταλλάγματα, επί της γραμμής "ψήφοι έναντι υπουργικών αξιωμάτων".

Έχει καταλάβει τους Κυπρίους οίστρος πολυλογίας και ορολογίας. Σε επίπεδο
ηγεσίας, αλλά και κοινής γνώμης, γίνεται πολύς λόγος για σχηματισμό, αμέσως
μετά τις εκλογές, κυβερνήσεως πότε "κοινής αποδοχής", πότε "εθνικής ενότητας"
και πότε... "οικουμενικής". Μπορεί αυτά να ανταποκρίνονται "πρακτικώς" στην
επείγουσα ανάγκη της προσωρινότητας, αλλά φρονώ ότι δεν έχουμε μεγάλη και
μακρά πνοή. Η Κύπρος έχει ανάγκη κυβερνήσεως Εθνικής Σωτηρίας.

Διατρέχουμε εδώ αυξημένους κινδύνους. Κανένας δεν εγγυάται ότι επίκειται η
λύση του Κυπριακού, εντός του έτους μάλιστα, όπως προβλέπουν οι παρατηρητές.
Εξάλλου, είναι απτός ο κίνδυνος ενός θερμού επεισοδίου εδώ, όπως και στο
Αιγαίο, ή ακόμα και ενός ευρύτερου εγχειρήματος των Τούρκων. Αυτή η κατάσταση
επιβάλλει, κατά την άποψή μου, άμεση μετάβαση της νέας κυβερνήσεως της Κύπρου
στην Αθήνα για τη διεξαγωγή διαβουλεύσεων επί ανωτάτου επιπέδου. Ας ονομασθούν
οι διαβουλεύσεις αυτές "Πανεθνική Διάσκεψη" ή ό,τι άλλο. Η ουσία είναι να
αποβλέπουν στην αντιμετώπιση της πολιτικής και στρατιωτικής εκκρεμότητας που
εγκυμονεί κινδύνους. Επί της πολιτικής πτυχής, η αναμενόμενη αμερικανική
παρέμβαση μάλλον οδηγεί σε διχοτόμηση και τουρκοποίηση. Επί της αμυντικής
πτυχής, οι ειδικοί περιγράφουν ως ζοφερή την προοπτική μας. Οι μέλλοντες να
διαβουλευθούν στην Αθήνα, ας αποφασίσουν πώς θα αντιμετωπισθεί εμπράκτως η
τουρκική απειλή, με βάση το Ενιαίο Αμυντικό Δόγμα. Το Εθνικόν Κέντρον οφείλει
επιτέλους να κατανοήσει ότι η τυχόν κατάρρευση του ακραίου προμαχώνα του
Έθνους, που λέγεται Κύπρος, θα μεγιστοποιήσει τους κινδύνους για το Αιγαίο.

Όταν θα έχουν κάπως αντιμετωπισθεί τα επείγοντα, θα είναι η ώρα να
αναψηλαφηθούν οι ευθύνες για τα δεινά της Κύπρου. Αυτό μπορεί να γίνει με
δικαστική εκκαθάριση του "Φακέλου Κύπρου", και εκεί στην Ελλάδα και εδώ στην
Κύπρο. Η ενεργοποίηση αυτής της διαδικασίας προϋποθέτει αξίωση εκ μέρους της
νέας κυπριακής κυβερνήσεως. Επιτέλους, ήρθε ο καιρός να πληροφορηθεί ο
Ελληνισμός ποιοι και με ποιους τρόπους, σε συνεργασία προφανέστατα με τη CIA
και το "Φόρεϊν Όφφις", ετοίμασαν την καταστροφή της Κύπρου. Ίσως, με την
απόδειξη της ενοχής των Αγγλοαμερικανών, κάποιες τύψεις οδηγήσουν σε κάποιες επανορθώσεις...».

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N48</CAT>
<ED>
Κωδικός άρθρου: A16062N483</ED>
<ID>
ID:130688

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N48&aa=3</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Ούτε το 1998...
</H2>
<AUTHOR>Γ.Ε. ΣΕΚΕΡΗΣ</AUTHOR>

ΑΝΕΞΑΡΤΗΤΑ από το αποτέλεσμα του δεύτερου γύρου των προεδρικών εκλογών στη
Μεγαλόνησο, λύση του Κυπριακού δεν είναι ορατή στον διεθνή ορίζοντα. Πολλοί,
βέβαια, πιστεύουν ότι η προαναγγελθείσα ενεργοποίηση του κ. Χόλμπρουκ, σε
συνδυασμό με την ευρωενταξιακή προοπτική της Κυπριακής Δημοκρατίας, θα
προσδώσει καθοριστική δυναμική στη διαπραγματευτική διαδικασία. Πολύ
πιθανότερο, όμως, είναι οι όποιες νέες πρωτοβουλίες με τη σειρά τους να
αποτελματωθούν. Τούτο για πλείονες λόγους.

Εν πρώτοις, η Άγκυρα φαίνεται αποφασισμένη να χρησιμοποιήσει τον κόλαφο του
Λουξεμβούργου ως πρόφαση για να προβάλει απροκάλυπτα τις διχοτομικές βλέψεις,
που, σε επίσημο τουλάχιστον επίπεδο, φρόντιζε προηγουμένως έστω και διαφανώς
να συγκαλύπτει. Όπερ σημαίνει ότι η προώθηση της εντάξεως της Κύπρου στην
Ε.Ε., αντί να την καταστήσει διαλλακτικότερη, την εξαναγκάζει αντιθέτως να
αποκαλύψει τις πραγματικές της προθέσεις.

Από θέση, δε, γεωπολιτικής σιγουριάς. Διότι, τόσο η επιδείνωση των
αραβοϊσραηλινών σχέσεων όσο ­ και κυρίως ­ η εν εξελίξει ιρακινή κρίση,
αναβαθμίζουν περαιτέρω τη στρατηγική αξία της Τουρκίας για την Ουάσιγκτον,
αλλά και γενικότερα για τη Δύση. Ενώ, υπό στενότερο κοινοτικό πρίσμα, οι
κύριες δυτικοευρωπαϊκές δυνάμεις θεωρούν τη γεφύρωση του ευρωτουρκικού
χάσματος ανάγκη επιτακτική. Στη θεραπεία της οποίας ­ παρά τις εκάστοτε
ανθρωπιστικές ρητορικές τους εξάρσεις ­ δίνουν σαφή προτεραιότητα έναντι της
ρυθμίσεως των ελληνοτουρκικών. Κυπριακού συμπεριλαμβανομένου.

Ούτε το 1998, συνεπώς, θα είναι «το έτος της Κύπρου». Εκτός αν, λόγω
κλιμακώσεως περί τους ρωσικούς πυραύλους, σφραγισθεί με τραγική ιδιαιτερότητα.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N49</CAT>
<ED>
Κωδικός άρθρου: A16062N491</ED>
<ID>
ID:130638

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N49&aa=1</URL></REF>


Article

<CATEGORY>vin07</CATEGORY>

 <H2>Οι ΗΠΑ θα σεβαστούν την Ολυμπιακή εκεχειρία
</H2>
ΟΙ ΗΝΩΜΕΝΕΣ Πολιτείες αποφάσισαν να σεβαστούν την Ολυμπιακή εκεχειρία έως τις
22 Φεβρουαρίου ­ ημέρα λήξης των χειμερινών Ολυμπιακών Αγώνων στο Ναγκάνο της
Ιαπωνίας ­ και αναβάλλουν το ενδεχόμενο επίθεσης εναντίον του Ιράκ.

Επίσης οι ΗΠΑ ζητούν απ' όλες τις χώρες να απέχουν οιασδήποτε στρατιωτικής
δραστηριότητας έως ότου λήξουν οι αγώνες. Την εκεχειρία είχαν ζητήσει ο ΟΗΕ
αλλά και ο πρωθυπουργός της Ιαπωνίας.

Η αμερικανική πρεσβεία στο Τόκιο ανακοίνωσε ότι οι Ηνωμένες Πολιτείες θα
σεβαστούν την έκκληση των Ηνωμένων Εθνών για αποχή από εχθροπραξίες στη
διάρκεια των Ολυμπιακών Αγώνων. «Η Ουάσιγκτον σέβεται αυτή την έκκληση για
ειρήνη», αναφέρεται σε χθεσινή ανακοίνωση της αμερικανικής πρεσβείας στην
ιαπωνική πρωτεύουσα.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N50</CAT>
<ED>
Κωδικός άρθρου: A16062N502</ED>
<ID>
ID:130642

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N50&aa=2</URL></REF>


Article

<CATEGORY>vin07</CATEGORY>

 <H2>3 βρετανικά αεροσκάφη με κατεύθυνση τον Κόλπο προσγειώθηκαν στο Ηράκλειο για ανεφοδιασμό
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Βρετανικό «Τορνέιντο». Σήμερα αναμένεται να πετάξει προς τον Κόλπο το αγγλικό
μαχητικό που παρουσίασε πρόβλημα και αναγκάστηκε να προσγειωθεί στο Ηράκλειο

ΔΕΚΑ βρετανικά και αμερικανικά αεροσκάφη ­ μεταγωγικά και ανεφοδιασμού εν
πτήσει ­ πέρασαν χθες από το FIR Αθήνας, νοτίως της Κρήτης, με προορισμό την
περιοχή του Κόλπου.

Τα αεροσκάφη αυτά, όπως και τρία άλλα βρετανικά που έχουν προσγειωθεί στο
αεροδρόμιο Ηρακλείου, χρησιμοποίησαν τις πάγιες διπλωματικές άδειες που έχουν
και αφού πρώτα, σύμφωνα με τους διεθνείς κανονισμούς, ειδοποίησαν την Υπηρεσία
Πολιτικής Αεροπορίας (ΥΠΑ) της Ελλάδας.

Μέχρι αργά χθες επισκευαζόταν στο Ηράκλειο ένα βρετανικό μαχητικό τύπου
«Τορνέιντο» που προσγειώθηκε προχθές στην αεροπορική βάση λόγω προβλημάτων που
παρουσιάστηκαν στο σύστημα πίεσης της καμπίνας του και ενώ πετούσε προς το
Ισραήλ. Η βλάβη που είχε το ανάγκασε να πετάει χαμηλά, με αποτέλεσμα να
απαιτηθεί και ο ανεφοδιασμός του. Πάντως στο Ηράκλειο βρίσκονταν από την
προηγουμένη και δύο αγγλικά μεταφορικά DC-10: Στο ένα επιβαίνει συνεργείο
τεχνικών, ενώ το άλλο είναι «ιπτάμενο τάνκερ», η αποστολή του οποίου δεν έχει
γίνει γνωστή. Κατά πληροφορίες στρατιωτικών πηγών, και αυτό έχει βλάβη.

Τα αεροσκάφη που χρησιμοποίησαν χθες το FIR Αθηνών πέταξαν στον διεθνή εναέριο
χώρο σχεδόν στα όρια με το FIR Αιγύπτου και Λιβύης. Πρόκειται για 5 μεταγωγικά
και τρία ιπτάμενα τάνκερ της Βρετανίας καθώς και δύο C-130 της αμερικανικής
Αεροπορίας. Και τα δέκα, σύμφωνα με διπλωματικές πηγές, είχαν προορισμό βάσεις
στη Σαουδική Αραβία.

Σύμφωνα με στρατιωτική πηγή, η χθεσινή κίνηση ξένων αεροσκαφών στο FIR Αθήνας
νοτίως της Κρήτης ήταν σε φυσιολογικά επίπεδα.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N50</CAT>
<ED>
Κωδικός άρθρου: A16062N503</ED>
<ID>
ID:130685

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N50&aa=3</URL></REF>


Article

<CATEGORY>vin07</CATEGORY>

 <H2>Τουρκικός στρατός εισέβαλε στο Ιράκ
</H2>
Ο ΤΟΥΡΚΙΚΟΣ Τύπος υποστηρίζει πως τα τουρκικά στρατεύματα εισέβαλαν στην
περιοχή των Κούρδων στο Βόρειο Ιράκ, σε μια προληπτική κίνηση για την αποτροπή
της εισόδου Κούρδων προσφύγων από το γειτονικό Ιράκ σε περίπτωση στρατιωτικής
αναμέτρησης Ουάσιγκτον - Βαγδάτης. Ο τουρκικός στρατός αλλά και η τουρκική
κυβέρνηση διέψευδαν προχθές μαρτυρίες ότι χιλιάδες στρατιώτες, υποστηριζόμενοι
από άρματα μάχης, εισήλθαν στο έδαφος του Ιράκ, ενώ κουρδικές πηγές
υποστήριζαν πως τα τουρκικά στρατεύματα που πέρασαν τα ιρακινά σύνορα
ξεπερνούν τις 20.000. «Αν και δεν έχει επιβεβαιωθεί επισήμως, ένοπλες μονάδες
εισήλθαν σε ορισμένα σημεία του Βορείου Ιράκ», γράφει η εφημερίδα «Σαμπάχ».
Άλλες τουρκικές εφημερίδες μεγάλης κυκλοφορίας δημοσιεύουν παρόμοιες
πληροφορίες. Αυτόπτες μάρτυρες δήλωσαν χθες στο πρακτορείο Ρώυτερ ότι περίπου
7.000 στρατιώτες συνοδευόμενοι από μονάδες του Υγειονομικού και με Κούρδους ως
ανιχνευτές, διέσχισαν τα σύνορα. Περισσότεροι από ένα εκατομμύριο Κούρδοι
πρόσφυγες από το Ιράκ εισήλθαν στο Ιράν και στην Τουρκία το 1991 αμέσως μετά
τον πόλεμο στον Κόλπο. Το υπουργείο Εξωτερικών του Ιράν με σημερινή του
ανακοίνωση, κατήγγειλε τη νέα διείσδυση των τουρκικών στρατευμάτων στο Βόρειο
Ιράκ και ζήτησε την αποχώρησή τους, διότι, όπως τονίζει, η ενέργεια αυτή θα
πυροδοτήσει νέες εντάσεις στην περιοχή.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N50</CAT>
<ED>
Κωδικός άρθρου: A16062N504</ED>
<ID>
ID:130716

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N50&aa=4</URL></REF>


Article

<CATEGORY>vin07</CATEGORY>

 <H5>ΚΛΙΝΤΟΝ, ΤΑ ΠΑΙΔΙΑ ΤΗΣ ΚΟΛΟΜΒΙΑΣ, ΜΑΪΚΛ ΤΖΑΚΣΟΝ κ.ά. ΣΤΙΣ ΥΠΟΨΗΦΙΟΤΗΤΕΣ ΤΟΥ 1998
</H5><H2>130 για Νόμπελ Ειρήνης
</H2>
Υποψηφιότητα-έκπληξη. Ακόμα και ο Μάικλ Τζάκσον συγκαταλέγεται μεταξύ των
υποψηφίων για το Νόμπελ Ειρήνης 1998

Επώνυμοι και ανώνυμοι ­ από τον Αμερικανό πρόεδρο Μπιλ Κλίντον μέχρι τα παιδιά
της Κολομβίας ­ συμπεριλαμβάνονται στις 130 υποψηφιότητες που έχουν υποβληθεί
μέχρι σήμερα για το Βραβείο Νόμπελ Ειρήνης 1998.

ΟΠΩΣ ανακοίνωσε ο γραμματέας της νορβηγικής Επιτροπής Απονομής του Νόμπελ
Ειρήνης, Γκιρ Λούντεσταντ, 100 προσωπικότητες και 30 οργανώσεις διεκδικούν
αυτήν τη χρονιά το Νόμπελ Ειρήνης, αριθμός-ρεκόρ.

«Πρόκειται για τον μεγαλύτερο αριθμό υποψηφιοτήτων που είχαμε ποτέ», δήλωσε ο
Γκιρ Λούντεσταντ, προσθέτοντας ότι εξακολουθούν να καταφθάνουν υποψηφιότητες
που ταχυδρομήθηκαν πριν από την εκπνοή της προθεσμίας την 1η Φεβρουαρίου. Η
Επιτροπή έχει το δικαίωμα να προσθέσει και τους δικούς της υποψηφίους στην
πρώτη της συνεδρίαση, στις 3 Μαρτίου.

Αυτήν τη χρονιά, μεταξύ των υποψηφίων συγκαταλέγονται ο Αμερικανός πρόεδρος
Μπιλ Κλίντον για τις προσπάθειές του να προασπίσει την παγκόσμια ειρήνη και να
προωθήσει την δημοκρατία· ο πρώην πρόεδρος των ΗΠΑ Τζίμι Κάρτερ για τις
μεσολαβητικές του προσπάθειες στην εμπέδωση της ειρήνης και ο Αμερικανός
αξιωματούχος Ρίτσαρντ Χόλμπρουκ, που συνέβαλε στην επίτευξη της συμφωνίας για
τον τερματισμό του πολέμου στην Βοσνία.

Στον κατάλογο των υποψηφιοτήτων είναι επίσης και το όνομα του Πάπα
Ιωάννη-Παύλου Β', ως παγκόσμιο σύμβολο ειρήνης, της Αμερικανίδας μοναχής Έλεν
Πριτζίν, για την εκστρατεία της για την κατάργηση της θανατικής ποινής και του
Μεξικανού επισκόπου Σάμιουελ Ρουίζ Γκαρσία, για τους αγώνες τους για την
προστασία των ανθρωπίνων δικαιωμάτων των Ινδιάνων της επαρχίας Τσιάπας.

Από τις οργανώσεις που έχουν προταθεί για το Βραβείο Νόμπελ Ειρήνης 1998 είναι
και οι Γιατροί Χωρίς Σύνορα και ο Στρατός της Σωτηρίας.

Η πιο ασυνήθιστη, πάντως, υποψηφιότητα υποβλήθηκε από τον Χοσέ Ράμος Χόρτας, ο
οποίος μοιράστηκε το Νόμπελ Ειρήνης 1996 με τον Ρωμαιοκαθολικό επίσκοπο Κάρλος
Φιλίπε Μπέλο για την αντίστασή τους στην κατοχή του Ανατολικού Τιμόρ από την
Ινδονησία. Πρότεινε τα παιδιά της Κολομβίας, αλλά το αιτιολογικο δεν έχει
γίνει ακόμα γνωστό. Αλλά η υποψηφιότητα-έκπληξη είναι του γνωστού τραγουδιστή
Μάικλ Τζάκσον.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16062N511</ED>
<ID>
ID:130590

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N51&aa=1</URL></REF>


Article

<CATEGORY>vin07</CATEGORY>

 <H2>Πειράματα με εμβόλιο κατά του καρκίνου ωοθηκών
</H2>
ΑΜΕΡΙΚΑΝΟΙ ερευνητές ανακοίνωσαν ότι πιστεύουν πως ανακάλυψαν ένα εν δυνάμει
εμβόλιο κατά του καρκίνου των ωοθηκών, χρησιμοποιώντας τα ίδια καρκινικά
κύτταρα της ασθενούς.

Στις κλινικές δοκιμές το εμβόλιο ενίσχυσε το ανοσοποιητικό σύστημα των
εθελοντριών, αν και δεν υπάρχουν ακόμη αποδείξεις ότι δρα κατά του καρκίνου,
επεσήμανε η επιστημονική ομάδα στη διάρκεια συνεδρίου της Εταιρείας
Γυναικολόγων-Ογκολόγων στο Ορλάντο της Φλόριντα.

Ο δρ Τσαρλς Ντάντον και οι συνεργάτες του τού Ιατρικού Κολεγίου Τζέφερσον της
Φιλαδέλφειας, στην Πενσυλβάνια, εξέτασαν τις αντιδράσεις του εμβολίου σε έξι ασθενείς.

«Αυτό που αναζητούμε είναι μια ανοσοποιητική αντίδραση, με την έννοια ότι μια
τέτοια αντίδραση μπορεί να σημαίνει ότι το εμβόλιο θα αποδειχθεί ευεργετικό»,
δήλωσε ο επικεφαλής της ομάδας.

Οι ερευνητές του Τζέφερσον, σε συνεργασία με την εταιρεία «Avax Technologies
Inc.» που εδρεύει στο Κάνσας Σίτι, δοκιμάζουν ακόμη ένα αντικαρκινικό εμβόλιο
για το κακοηθες μελάνωμα ­ τον καρκίνο του δέρματος ­ που είναι μεταστατικός
στους λεμφαδένες. Το εμβόλιο, που μέχρι στιγμής έχει ενθαρρυντικά
αποτελέσματα, βρίσκεται στην τρίτη φάση των δοκιμών για να διαπιστωθεί αν
πράγματι είναι αποτελεσματικό.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16062N512</ED>
<ID>
ID:130643

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N51&aa=2</URL></REF>


Article

<CATEGORY>vin07</CATEGORY>

 <H2>Σεβαρντνάντζε: Ρωσικά πετρελαϊκά συμφέροντα πίσω από την απόπειρα
</H2>
Ο ΠΡΟΕΔΡΟΣ της Γεωργίας Εντουάρντ Σεβαρντνάντζε δεν αποκλείει το ενδεχόμενο
πίσω από την εναντίον του απόπειρα δολοφονίας να κρύβονται ρωσικά «πετρελαϊκά συμφέροντα».

Σε συνέντευξή του στο ρωσικό τηλεοπτικό δίκτυο NTV, ο Γεωργιανός πρόεδρος
ερωτηθείς αν πίσω από την επίθεση κρύβονται «ίχνη πετρελαίου», τόνισε: «Δεν
αποκλείω αυτό το ενδεχόμενο. Ορισμένες ισχυρές δυνάμεις ενδιαφέρονται για μια
άλλη λύση στο θέμα του αγωγού μεταφοράς των πετρελαίων της Κασπίας». Η Γεωργία
βρίσκεται σε αντιπαράθεση με τη Ρωσία για τη διαδρομή που θα ακολουθήσει η
μεταφορά των πετρελαίων της Κασπίας προς τα λιμάνια της Μαύρης Θάλασσας. Ο
υπουργός Εσωτερικών της Γεωργίας Κάχι Ταργκαμάντζε δήλωσε ότι βρέθηκε ρωσικό
διαβατήριο σε έναν από τους δράστες, που σκοτώθηκε κατά την επίθεση.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16062N513</ED>
<ID>
ID:130686

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N51&aa=3</URL></REF>


Article

<CATEGORY>vin07</CATEGORY>

 <H2>Έμπλεξαν τον Ντε Νίρο σε υπόθεση πορνείας
</H2>
Ο ΔΙΑΣΗΜΟΣ Αμερικανός ηθοποιός Ρόμπερτ Ντε Νίρο υποβλήθηκε σε ανάκριση επί 9
ώρες από τις γαλλικές αρχές σχετικά με ένα δίκτυο πορνείας που διοχέτευε
κοπέλες σε πλούσιους πελάτες στη Μέση Ανατολή. Ο Ντε Νίρο αφέθηκε ελεύθερος
χωρίς να του απαγγελθούν κατηγορίες, όπως δήλωσαν δικαστικές πηγές. 
Ο δικηγόρος του, πρώην υπουργός Δικαιοσύνης της Γαλλίας, Ζορζ Κιεμάν,
κατηγόρησε τον δικαστή ότι προκάλεσε ένα «σόου των μέσων ενημέρωσης»
στέλνοντας αστυνομικούς να εμποδίσουν τον Ντε Νίρο να φύγει από το ξενοδοχείο
όπου διέμενε, παρά το γεγονός ότι ο ίδιος ο ηθοποιός είχε ήδη δηλώσει ότι θα
προσέλθει οικειοθελώς.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16062N514</ED>
<ID>
ID:130717

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N51&aa=4</URL></REF>


Article

<CATEGORY>vin07</CATEGORY>

 <H2>Οι γιατροί έκαναν ό,τι μπορούσαν, λέει η μητέρα της Νταϊάνας
</H2>
Η ΜΗΤΕΡΑ της πριγκίπισσας Νταϊάνας κάλυψε πλήρως τους Γάλλους γιατρούς και
διέψευσε τους ισχυρισμούς ότι η κόρη της θα μπορούσε να είχε επιβιώσει αν είχε
μεταφερθεί πιο γρήγορα στο νοσοκομείο, μετά το μοιραίο τροχαίο στο Παρίσι.

Η Φράνσις Σαντ Κιντ εξέφρασε την πεποίθηση ότι η Νταϊάνα ήταν αδύνατον να
σωθεί, δεδομένης της βαρύτητας των τραυμάτων της, και τόνισε ότι οι ισχυρισμοί
περί του αντιθέτου, που περιλαμβάνονται στο νεοκδοθέν στην Αμερική βιβλίο
«Θάνατος μιας πριγκίπισσας», στερούνται στοιχείων και αξιοπιστίας.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16062N515</ED>
<ID>
ID:130735

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N51&aa=5</URL></REF>


Article

<CATEGORY>vin07</CATEGORY>

 <H2>Πέθανε ο Μορίς Σουμάν
</H2>
ΠΕΘΑΝΕ χθες σε ηλικία 87 χρόνων ο Μορίς Σουμάν, ο οποίος έβαλε τη σφραγίδα του
στην εξωτερική πολιτική της Γαλλίας.

Υπήρξε επίλεκτο στέλεχος της γαλλικής Χριστιανοδημοκρατίας και διακρίθηκε ως
υπουργός, κοινοβουλευτικός, ακαδημαϊκός, δημοσιογράφος και μυθιστοριογράφος.

Αν και εβραϊκής καταγωγής, ασπάστηκε με θέρμη τον ρωμαιοκαθολικισμό.

Πέρασε στην αντίσταση κατά της γερμανικής κατοχής από την πρώτη στιγμή και
υπήρξε εκπρόσωπος της Ελεύθερης Γαλλίας κατά τον Β' Παγκόσμιο Πόλεμο.

Διετέλεσε υπουργός επί κυβερνήσεων Ντε Γκωλ (1962) και Πομπιντού (1969-73) και
έπαιξε σημαντικό ρόλο στην πολιτική ζωή της Γαλλίας.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16062N516</ED>
<ID>
ID:130745

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N51&aa=6</URL></REF>


Article

<CATEGORY>vin07</CATEGORY>

 <H2>Διαζύγιο για την Ελίτα
</H2>
ΔΙΑΖΥΓΙΟ από τον σύζυγό της, Τόνι, ζήτησε η 45χρονη Ελληνίδα που είχε
γοητεύσει τον πρόεδρο της Νότιας Αφρικής, Φρεντερίκ Ντε Κλερκ.

Η Ελίτα Γεωργιάδη, σύμφωνα με πληροφορίες του βρετανικού Τύπου, «δεν θέλει
τώρα παρά μόνο να ζήσει ήσυχα στο διαμέρισμά της στην πλατεία Ίτον, στη
Μπελγκρέιβια του Λονδίνου, μαζί με τα τρία παιδιά της».

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16062N517</ED>
<ID>
ID:130750

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N51&aa=7</URL></REF>


Article

<CATEGORY>vin07</CATEGORY>

 <H5>Θα κλείσει...
</H5><H5>Ήταν η πρώτη.... </H5><H5>Υπάρχουν όμως.... </H5><H5>Ο Σαντάμ Χουσεΐν...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... άραγε ο αιώνας ­ και η χιλιετία ­ με κάτι το τρομερό, κάτι που θα μείνει
στην ανθρώπινη μνήμη για πολλά χρόνια και που θα γραφτεί στην Ιστορία ως μια
ακόμη περίσταση διεθνούς αφροσύνης; Μ' άλλα λόγια, ένας νέος πόλεμος του
Κόλπου είναι πράγματι αναπόφευκτος; Και αν γίνει, μπορεί όντως να καταλήξει
παγκόσμιος, όπως είπε ο Ευγένη Πριμακώφ; Το νέο αδιέξοδο αποκαλύπτει τα όρια
και της προφητικής τέχνης, όχι μόνο της πολιτικής. Τόσα ινστιτούτα, τόσοι
αναλυτές, τόσοι κομπιούτερ, και κανένας δεν μπορεί να προβλέψει τι θα γίνει
όχι σε δύο ή σε δέκα χρόνια, αλλά σε 2-3 βδομάδες. Ιστορικά μόνο, αξίζει ίσως
να αναφερθεί ότι με δύο μεγάλους πολέμους, τον Σινοϊαπωνικό και των Μπόερ,
είχε γίνει και το πέρασμα από τον 19ο αιώνα στον 20ό. Περίοδος φοβερών
«σεισμών» ήταν, παρόμοια, η καμπή μεταξύ 1ης χιλιετίας και 2ης ­ με τη
συγκρότηση της Αγίας Ρωμαϊκής Αυτοκρατορίας και την ετοιμασία των Σταυροφοριών.

... μεγάλη προσπάθεια, τότε, της Δύσης να εξασφαλίσει τον έλεγχο του
μουσουλμανικού κόσμου της Μέσης Ανατολής. Οι τωρινές «σταυροφορίες» κλείνουν
θαρρείς ένα κύκλο. Πέρα όμως από τις ιστορικές αναφορές ­ και από τον τρόμο
που βασιλεύει αυτές τις μέρες σ' όλη τη Μέση Ανατολή ­ αξίζει, σε μια
στενότερη προοπτική, να σταθεί κανείς στις διαφορές του 1998 από το 1991,
διαφορές ας πούμε παρήγορες: Το κρίμα του Σαντάμ είναι αυτή τη φορά
ομολογουμένως μικρότερο: δεν υπάρχει εισβολή σε ξένη χώρα, απλώς άρνηση να
δεχτεί έλεγχο. Η συμπαράταξη της διεθνούς κοινότητας εναντίον του, επίσης,
είναι μικρότερη σήμερα απ' ό,τι πριν από εφτά χρόνια. Αντίθετα, η βλάβη από
ένα ενδεχόμενο πόλεμο ­ αν αυτός εκτροχιασθεί ­ θα ήταν τώρα απείρως
μεγαλύτερη διεθνώς αλλά και στο ανοιχτό κεφάλαιο του Μεσανατολικού. Για όλους
αυτούς τους λόγους, μπορεί κανείς να ελπίζει ότι ο πόλεμος τελικά δεν θα γίνει.

... αλλοίμονο, και σοβαρότατες ομοιότητες του '98 με το '91: Ολόιδια ήταν,
προχθές, η έκκληση του Πάπα ν' αποφευχθεί η επέμβαση των Δυτικών. Ολόιδιο και
το πείσμα του μεγάλου παίκτη Σαντάμ. Παρόμοια με του '91 και η διστακτικότητα
των θιασωτών της επέμβασης. Ίδια και η τάση να υπάρξει η μέγιστη δυνατή
ποσοτική ­ αλλά και ποιοτική ­ συγκέντρωση δυνάμεων στον Κόλπο και στη Αν.
Μεσόγειο. 
Και φυσικά δεν λείπει, ούτε τώρα, το αιώνιο παιχνίδι των συμφερόντων που
υπαγορεύει, άσχετα από την ουσία του πράγματος, τη στάση πολλών Ευρωπαίων: Ο
Γάλλος σοσιαλιστής πρώην πρωθυπουργός Μισέλ Ροκάρ τάχθηκε υπέρ της επίθεσης,
υπογραμμίζοντας έτσι τη διαφορά του από τον ακόμη διστακτικό Ζοσπέν (ο οποίος
τον νίκησε στον ανταγωνισμό για την πρωθυπουργία). 
Ο Γερμανός καγκελλάριος Χέλμουτ Κολ προσφέρει πρόθυμα στις ΗΠΑ τα αεροδρόμιά
του ελπίζοντας σε εύνοια του Κλίντον απέναντι στο αίτημα της Γερμανίας να
γίνει μόνιμο μέλος του Συμβουλίου Ασφαλείας.

... γίνεται έτσι καταλύτης για πολλές εξελίξεις, αφού ο κάθε επίδοξος εταίρος
στη σταυροφορία εξαργυρώνει ακριβά τη συμμετοχή του, ενώ κάθε μη εταίρος
κινδυνεύει να αφανιστεί πολιτικά και οικονομικά. Ο πόλεμος θα έριχνε πίσω λ.χ.
τον ήδη προβληματικό διάλογο Παλαιστινίων-Ισραήλ. Θα τορπίλλιζε τις σχέσεις
των ΗΠΑ με όλους τους Άραβες. Θα δημιουργούσε ένταση με τη Μόσχα, το Πεκίνο,
το Παρίσι, το Ριάντ. Το χειρότερο όμως είναι ότι ενώ για μια ήττα του Σαντάμ
απαιτείται πόλεμος, η Αμερική χάνει και από τον μη πόλεμο.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N52</CAT>
<ED>
Κωδικός άρθρου: A16062N521</ED>
<ID>
ID:130591

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N52&aa=1</URL></REF>


Article

<CATEGORY>vin07</CATEGORY>

 <H5>ΜΑΡΓΚΑΡΕΤ ΣΚΑΡΓΚΙΛ
</H5><H2>ΠΡΟΣΩΠΑ
</H2><H2>Μια αμήχανη συνάντηση
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Μάργκαρετ Σκάργκιλ. Η κόρη του συνδικαλιστή ερωτεύτηκε ένα πρώην αφεντικό ορυχείου

«Η κόρη του Σκάργκιλ θα παντρευτεί τον εχθρό», έγραψε η συντηρητική «Ντέιλυ
Τέλεγκραφ»· και με τις ευχές των γονιών της.

Η ΜΑΡΓΚΑΡΕΤ Σκάργκιλ θα παντρευτεί μέσα στη χρονιά τον Τζέημς Λόγκαν. Το
ζευγάρι συναντήθηκε στο ιατρικό κέντρο του Μπάρνσλυ, στο Γιόρκσαϊρ, όπου
εκείνη είναι παθολόγος ιατρός κι εκείνος διοικητικός υπεύθυνος. Θα ήταν ένα
συνηθισμένο «λαβ στόρυ» γραφείου αν η 36χρονη Μάργκαρετ δεν ήταν το
μοναχοπαίδι του Άρθουρ Σκάργκιλ, του προέδρου του Εθνικού Συνδικάτου
Ανθρακωρύχων (NUM)· και ο 42χρονος μέλλων σύζυγός της, ο πρώην υποδιευθυντής
του ορυχείου του Γκράιμθορπ, που έκλεισε το 1992, παρά τη μεγάλη κινητοποίηση
του «Βασιλιά Αρθούρου», όπως αποκαλούν οι Βρετανοί τον διασημότερο
συνδικαλιστή τους, εναντίον αυτής της απόφασης. Στην κορύφωση της σύγκρουσης
των συνδικαλιστών με την εργοδοσία, η Αν Σκάργκιλ, σύζυγος του Άρθουρ και
μητέρα της Μάργκαρετ, ήταν επικεφαλής της οργάνωσης Γυναίκες Εναντίον του
Κλεισίματος των Ορυχείων που πολιορκούσε το Γκράιμθορπ· και μια κάμερα
επιτήρησης την είχε μαγνητοσκοπήσει την ώρα που γέμιζε με κόλλα ταχείας πήξεως
την κλειδαριά του γραφείου του Τζέημς Λόγκαν.

Ο Λόγκαν συνάντησε την περασμένη εβδομάδα τους γονείς της μνηστής του στο
σπίτι τους: «Συστήθηκα στη μαμά της, αλλά διαπίστωσα πως την ήξερα ήδη ως τη
γυναίκα που είχε γεμίσει με κόλλα την κλειδαριά του γραφείου μου... Όταν είχα
δει το πρόσωπό της στη βιντεοταινία ορκίστηκα πως δεν θα το ξεχνούσα και πως,
αν την ξανάβλεπα, θα της έλεγα τι σκεπτόμουν γι' αυτή. Τα πράγματα όμως
εξελίχθηκαν διαφορετικά... Όταν το είπα στον κ. Σκάργκιλ έσκασε στα γέλια».
«Αυτή η πρώτη συνάντηση μας προκάλεσε αρχικά αμηχανία», λέει στην «Τάιμς» η
55χρονη Αν Σκάργκιλ. «Τώρα όμως ο Τζων είναι μέλος της οικογένειας. Άλλωστε η
ανάμνηση του επεισοδίου με την κόλλα βοήθησε τελικά να σπάσει ο πάγος».

Όπως είχε συμβεί και στη μεγάλη απεργία του 1984-1985, η κινητοποίηση κατά του
κλεισίματος του Γκράιμθορπ κατέληξε σε σκληρή ήττα για το NUM. Σήμερα, η
ιδιωτικοποιημένη πλέον βρετανική βιομηχανία του άνθρακα δεν απασχολεί παρά
17.000 ανθρακωρύχους σε 24 ορυχεία. Το NUM έχει λιγότερα από 10.000 μέλη και η
περιθωριοποίησή του φάνηκε στην πολύ χαμηλή επίδοση που σημείωσε στις
τελευταίες εκλογές το Σοσιαλιστικό Εργατικό Κόμμα, ο σχηματισμός που ίδρυσε
πέρυσι ο Σκάργκιλ για να συσπειρώσει τους αριστερούς που είναι απογοητευμένοι
από τον «μπλαιρισμό».

«Όταν η Μάργκαρετ αποφασίσει πως θέλει κάτι, τίποτε δεν την σταματά», λέει
στην «Εξπρές» ένας φίλος της οικογένειας Σκάργκιλ. «Ήταν πάντως ειρωνικό να
ερωτευτεί, απ' όλους τους ανθρώπους, ένα πρώην αφεντικό ορυχείου...».

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N52</CAT>
<ED>
Κωδικός άρθρου: A16062N522</ED>
<ID>
ID:130644

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N52&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Λάθος αντίπαλος
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Το άλλοθι. «Ένας ωραίος πόλεμος, και μετατρέπουμε αυτή την τυφλή μισαλλοδοξία
σε υγιή αγάπη για την πατρίδα» (του Αλτάν, από το «Εσπρέσσο»)

Τις λιγότερες δυνατές ανθρώπινες απώλειες θα έχει η επίθεση κατά του Ιράκ,
διαβεβαιώνει ο εκπρόσωπος των ΗΠΑ στον ΟΗΕ Μπιλ Ρίτσαρντσον. Δηλαδή πόσες
ψυχές; Χίλιες; Δύο χιλιάδες; Πέντε;

«Η ΙΣΤΟΡΙΑ αυτού του βίαιου αιώνα δεν έχει να επιδείξει πιο θανατηφόρο, βίαιο,
απάνθρωπο και υποτιμητικό βασανισμό όλου του πληθυσμού ενός ολόκληρου έθνους,
που να έχει επιβληθεί από μια ξένη δύναμη για τόσο μεγάλο διάστημα. Το γεγονός
ότι αυτό γίνεται εν ονόματι του Συμβουλίου Ασφαλείας των Ηνωμένων Εθνών
αποδεικνύει την άνανδρη υποταγή του στη θέληση των ΗΠΑ και καταρρίπτει την
ελπίδα ότι τα Ηνωμένα Έθνη θα εκπλήρωναν την υπόσχεσή τους για πίστη σε
στοιχειώδη ανθρώπινα δικαιώματα και θα έσωζαν τις ερχόμενες γενιές από τη
μάστιγα του πολέμου».

Την επιστολή αυτή έστειλε πρόσφατα σε αξιωματούχους του ΟΗΕ ο πρώην υπουργός
Δικαιοσύνης των ΗΠΑ Ράμσεϋ Κλαρκ, καταγγέλλοντας το εμπάργκο κατά του Ιράκ που
έχει σκοτώσει τουλάχιστον 750.000 ανθρώπους, ίσως και δύο φορές τόσους, στην
πλειοψηφία τους βρέφη, μωρά, αρρώστους και ηλικιωμένους. Αποκορύφωμα αυτής της
«γενοκτονίας» ­ όπως χαρακτηρίζει ο Κλαρκ τις κυρώσεις ­ είναι η επίθεση που
σχεδιάζει η Ουάσιγκτον εναντίον της Βαγδάτης. Μια επίθεση παράλογη, παράνομη
και άνανδρη, αφού το Ιράκ δεν έχει τη δυνατότητα να προβάλει καμιά σοβαρή
αντίσταση στην αμερικανική πολεμική βιομηχανία.

Λάθος αντίπαλο διάλεξε ο Λευκός Οίκος, έγραφε πρόσφατα στη «Μοντ» ο Ζαν-Λουί
Ντυφούρ, αρχισυντάκτης του γαλλικού περιοδικού «Άμυνα». Εάν τελικά γίνει αυτός
ο πόλεμος, είναι βέβαιο ότι θα σκοτωθούν άμαχοι ­ το παραδέχεται ακόμη και ο
Ρίτσαρντσον. Θα πέσουν θύματα είτε των βομβαρδισμών είτε της προσφιλούς στον
ιρακινό δικτάτορα συνήθειας να χρησιμοποιεί πολίτες ως ανθρώπινες ασπίδες. Στα
τέλη όμως αυτού του αιώνα, οι πόλεμοι δεν γίνονται πια εναντίον λαών αλλά
εναντίον επικίνδυνων ηγετών. Όταν έχεις να κάνεις μ' έναν τρελό τον κλείνεις
στο φρενοκομείο, δεν εκδικείσαι την οικογένειά του.

Οι πολεμικές προετοιμασίες συνοδεύονται και από τη γνωστή παραπληροφόρηση. Ο
αμερικανός υπουργός άμυνας Μπιλ Κόεν δηλώνει πρώτα ότι το Ιράκ έχει τη
δυνατότητα να δηλητηριάσει τη μισή Ουάσιγκτον. Έρχεται μετά ο πρόεδρος Κλίντον
και «αποκαλύπτει» ότι οι ιρακινοί πύραυλοι μπορεί να πλήξουν την Ευρώπη. Κατά
τον Ρίτσαρντ Μπάτλερ, τον αυστραλό επικεφαλής των επιθεωρητών για τον
αφοπλισμό του Ιράκ, η Βαγδάτη είναι έτοιμη να βομβαρδίσει το Τελ Αβίβ με
πυραύλους που φέρουν βακτηριολογικές κεφαλές. Και ο ισραηλινός υπουργός Αμύνης
απαντά, φυσικότατα, ότι στην περίπτωση αυτή η χώρα του δεν θα διστάσει να
χρησιμοποιήσει τα τακτικά πυρηνικά της όπλα...

Μα υπάρχουν άλλες λύσεις πέραν του βομβαρδισμού; Φυσικά, απαντά ο Ντυφούρ. Να
συμβάλεις στη συγκρότηση μιας δημοκρατικής αντιπολίτευσης. Να βοηθήσεις τον
πληθυσμό να επιβιώσει, αντί να τον καταδικάζεις σε αργό θάνατο. Ακόμη και να
συνομιλήσεις με τον Σαντάμ Χουσεΐν ­ υπάρχουν άλλωστε άφθονα ιστορικά
παραδείγματα. Στις παρούσες συνθήκες, όλα είναι προτιμότερα από τις βόμβες.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N52</CAT>
<ED>
Κωδικός άρθρου: A16062N523</ED>
<ID>
ID:130687

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N52&aa=3</URL></REF>


Article

<CATEGORY>vin08</CATEGORY>

 <H5>ΠΡΟΦΥΛΑΚΙΣΘΗΚΑΝ ΔΥΟ ΓΙΑ ΤΗΝ ΑΠΑΤΗ ΜΕ ΤΙΣ ΜΕΤΟΧΕΣ
</H5><H2>Βαριά κατηγορία για τη ζημία 2 δισ.
</H2>
Δημήτρης Αργυριάδης, πρώην πρόεδρος της Χρηματιστηριακής Εταιρείας «ΔΕΛΤΑ».
Απολογήθηκε - προφυλακίσθηκε

Στη φυλακή οδηγήθηκαν χθες οι δύο πρώτοι κατηγορούμενοι για την υπόθεση της
χρηματιστηριακής εταιρείας ΔΕΛΤΑ, οι οποίοι ύστερα από πολύωρη απολογία στον
2ο ειδικό ανακριτή κ. Κων. Γκανιάτσο με τη σύμφωνη γνώμη και του αρμόδιου
εισαγγελέα, κρίθηκαν προφυλακιστέοι.ΟΙ ΥΠΕΡΑΣΠΙΣΤΙΚΟΙ ισχυρισμοί που προέβαλαν
κατά τη διάρκεια της απολογίας τους ο πρώην πρόεδρος της ΔΕΛΤΑ Δημήτρης
Αργυριάδης και ο επιχειρηματίας Παναγιώτης Τρύφωνας, φαίνεται πως δεν έπεισαν
τους δικαστικούς λειτουργούς, οι οποίοι με την απόφασή τους έδειξαν το δρόμο
προς τη φυλακή.

Αντίθετα, με σύμφωνη γνώμη ανακριτή και εισαγγελέα αφέθησαν ελεύθεροι χωρίς
κανέναν περιοριστικό όρο, τόσο ο αντιπρόεδρος της ΔΕΛΤΑ Θεοφάνης Γραβάνης όσο
και το άλλοτε μέλος του Διοικητικού Συμβουλίου της εταιρείας Ιωάννα Γκελεστάθη.

ΑΡΝΗΘΗΚΑΝ

Πριν από την κρίσιμη απόφαση για την προφυλάκιση των δύο κατηγορουμένων είχε
προηγηθεί κατ' αντιπαράσταση εξέταση και των τεσσάρων εμπλεκομένων στην
υπόθεση της ΔΕΛΤΑ, προκειμένου να απαντήσουν σε διευκρινιστικές ερωτήσεις για
τις ποινικές ευθύνες που στοιχειοθετούνται για τον καθένα από αυτούς.

Η κατηγορία που τους βαρύνει είναι απάτη σε βαθμό κακουργήματος, καθώς η
εναντίον τους ποινική δίωξη είχε ασκηθεί σε συνδυασμό με τις επιβαρυντικές
διατάξεις του νόμου 1608/1950 «περί καταχραστών του Δημοσίου».

Τόσο ο Δημ. Αργυριάδης όσο και ο Παναγ. Τρύφωνας αρνήθηκαν την αποδιδόμενη σε
αυτούς κατηγορία περί των παράνομων συναλλαγών, εξαιτίας των οποίων φέρεται να
υπέστη ζημία περίπου δύο δισεκατομμυρίων δραχμών το Αποθετήριο Τίτλων του
Χρηματιστηρίου Αξιών Αθηνών.

Πάντως, και οι δύο κατηγορούμενοι κατά τη διάρκεια των απολογιών τους, αλλά
και κατά τη διάρκεια της κατ' αντιπαράσταση εξέτασής τους διευκρίνισαν ότι ο
Θ. Γραβάνης και η Ιω. Γκελεστάθη δεν έχουν καμία σχέση με την διερευνόμενη από
την Δικαιοσύνη υπόθεση.

ΩΣ ΣΥΝΕΡΓΟΙ

Στο μεταξύ, μέχρι το τέλος της εβδομάδας αναμένεται να έχουν περάσει από το
ανακριτικό γραφείο οι υπεύθυνοι δέκα χρηματιστηριακών εταιρειών, οι οποίοι
κατηγορούνται για άμεση συνέργεια σε απάτη, αδίκημα που τιμωρείται σε βαθμό
κακουργήματος. Πρόκειται για τους υπευθύνους των εταιρειών Βέτα, Γιούροξ,
Πετροπουλάκης, Ιονική, Δεβλέτογλου, Εθνική, Κομνηνός, Άβαξ, Πήγασος και Εμπορική.

Οι κατηγορούμενοι θα ζητήσουν προθεσμία, ώστε να ενημερωθούν οι ίδιοι και οι
συνήγοροι υπεράσπισής τους για το περιεχόμενο της δικογραφίας, πριν
εμφανιστούν ενώπιον του ανακριτή να αντιτάξουν τους δικούς τους ισχυρισμούς.

16 ΔΙΚΟΓΡΑΦΙΕΣ

Κλειστή θύρα. 8/11/96: Η πρώτη μέρα που έγινε γνωστό το σκάνδαλο της «ΔΕΛΤΑ» Χρηματιστηριακής

Υπενθυμίζεται ότι η υπόθεση της ΔΕΛΤΑ είχε αποκαλυφθεί πριν από περίπου
δεκαπέντε μήνες. Ο 2ος ειδικός ανακριτής με βάση τα στοιχεία που συγκέντρωσε,
αλλά και τα σχετικά πορίσματα που έχουν συνταχθεί σχημάτισε δεκαέξι
δικογραφίες για επιμέρους πράξεις. Παράλληλα, συνεχίζει να διερευνά την
υπόθεση και προς την πλευρά προσώπων, που προέρχονται και μέσα από τον χώρο
του Χρηματιστηρίου Αξιών Αθηνών, προκειμένου να διαπιστωθεί εάν έχει
διαπραχθεί το αδίκημα της παράβασης καθήκοντος. Εάν προκύψει κάτι τέτοιο από
την έρευνα, τότε θα διευρυνθεί ο κύκλος των κατηγορουμένων που θα κληθούν να
δώσουν εξηγήσεις για την υπόθεση της ΔΕΛΤΑ.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N53</CAT>
<ED>
Κωδικός άρθρου: A16062N531</ED>
<ID>
ID:130600

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N53&aa=1</URL></REF>


Article

<CATEGORY>vin08</CATEGORY>

 <H2>Ουρές της τελευταίας στιγμής για τα σήματα
</H2>
Ουρές στις Εφορίες για την προμήθεια σήματος τελών κυκλοφορίας Ι.Χ.

ΜΙΚΡΟΤΑΛΑΙΠΩΡΙΑ χθες στις Εφορίες και τις τράπεζες, τελευταία ημέρα καταβολής
των τελών κυκλοφορίας. Από νωρίς το πρωί, όσοι άφησαν τελευταία στιγμή για να
προμηθευτούν το ειδικό σήμα τελών κυκλοφορίας στήθηκαν στις ουρές για να
προλάβουν να εφοδιαστούν με το σήμα έστω και την τελευταία στιγμή και να
αποφύγουν τυχόν προβλήματα, αφού από σήμερα αρχίζουν οι έλεγχοι της Τροχαίας.
Σύμφωνα με το υπουργείο Οικονομικών, ο αριθμός αυτών που δεν έχουν ακόμα
παραλάβει τα σήματα τελών κυκλοφορίας δεν έχει υπολογιστεί. Τις επόμενες
ημέρες οι αρμόδιες υπηρεσίες του υπουργείου θα είναι σε θέση να γνωρίζουν τον
ακριβή αριθμό των παραβατών. Όπως έχει πάντως αποφασιστεί, δεν πρόκειται να
δοθεί νέα παράταση.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N53</CAT>
<ED>
Κωδικός άρθρου: A16062N532</ED>
<ID>
ID:130650

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N53&aa=2</URL></REF>


Article

<CATEGORY>vin08</CATEGORY>

 <H2>Αυξημένα έσοδα είχαν οι Εφορίες Θεσσαλονίκης
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΣΤΑ 754,6 δισ. δρχ. έφθασαν τα έσοδα για τις 18 Δημόσιες Οικονομικές Υπηρεσίες
της Θεσσαλονίκης κατά τη διάρκεια του 1997.

Τα έσοδα των ΔΟΥ Θεσσαλονίκης, που προήλθαν κυρίως από καταβολή ΦΠΑ, φόρου
εισοδήματος και χαρτοσήμου, παρουσίασαν αύξηση της τάξεως του 11% σε σχέση με
το 1996, ενώ στόχος του υπουργείου Οικονομικών ήταν η αύξηση για το 1997 να
φθάσει στο ποσοστό του 14,5%. Τον Ιανουάριο του 1998, σύμφωνα με τα στοιχεία
που έγιναν γνωστά, σημειώθηκε αύξηση στα έσοδα των 18 ΔΟΥ της τάξεως του 8% σε
σχέση με τον Ιανουάριο του 1997 ­ οι εισπράξεις έφθασαν στα 87 δισ. δρχ.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N53</CAT>
<ED>
Κωδικός άρθρου: A16062N533</ED>
<ID>
ID:130695

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N53&aa=3</URL></REF>


Article

<CATEGORY>vin08</CATEGORY>

 <H2>«Τσίμπησε» η ανεργία
</H2>
ΜΙΚΡΗ αύξηση σημείωσε το ποσοστό της εγγεγραμμένης ανεργίας. Τα νέα στοιχεία
του ΟΑΕΔ δείχνουν ότι:

* Κατά τη διάρκεια του 1997 το μηνιαίο ποσοστό ανεργίας διαμορφώθηκε στο
7,85%, δηλαδή σημείωσε αύξηση κατά 0,38% σε σχέση με το μηνιαίο ποσοστό
ανεργίας του 1996 (7,47%).

* Η καταγεγραμμένη ανεργία μεταξύ 1996 - 1997 αυξήθηκε κατά 28.481 άτομα,
έναντι 1.596 ατόμων κατά την περίοδο 1995 - 1996.

* Τον Δεκέμβριο του 1997 οι αναγγελίες πρόσληψης ανήλθαν σε 32.514 άτομα,
έναντι 29.951 απολύσεων.

* Μεταξύ 1996 και 1997 το εργατικό δυναμικό αυξήθηκε κατά 235.981 άτομα.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N53</CAT>
<ED>
Κωδικός άρθρου: A16062N534</ED>
<ID>
ID:130722

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N53&aa=4</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Μπήκαν στον μονόδρομο...
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Η ΚΥΒΕΡΝΗΣΗ αποφάσισε ότι θα προχωρήσει τις διαδικασίες για την εξυγίανση των
ζημιογόνων ΔΕΚΟ. Η απόφαση αυτή εκτός από τη διάσταση της σύγκρουσης με τους
εργαζόμενους σ' αυτές έχει και μια άλλη διάσταση.

Πρόκειται για τις επιπτώσεις που θα έχουν στην εικόνα της τόσο στο εσωτερικό
όσο και στο εξωτερικό ενδεχόμενες υπαναχωρήσεις από τις θέσεις που έχει
υποστηρίξει μέχρι τώρα.

Οι διεθνείς αγορές «ακούν» με περισσή ικανοποίηση αποφάσεις πολιτικής που
οδηγούν είτε στην άρση των στρεβλώσεων που υπάρχουν στους όρους ανταγωνισμού
είτε στην εξυγίανση δημοσιονομικών προβλημάτων. Οι επιλογές αυτές έχουν ως
αποτέλεσμα ενίσχυση της εμπιστοσύνης των επενδυτών, γεγονός που καταγράφεται
τόσο στην πορεία των επιτοκίων όσο και του Χρηματιστηρίου.

Εξίσου όμως άμεση είναι και η απάντηση των επενδυτών όταν διαπιστώσουν
ολιγωρίες και υπαναχωρήσεις από τις αρχικές εξαγγελίες. Τα αποτελέσματα της
πρακτικής τους έχουν καταγραφεί ήδη στις αγορές της Νοτιοανατολικής Ασίας.

Έτσι, ο δρόμος που χάραξε η κυβέρνηση για τις ΔΕΚΟ είναι τώρα μονόδρομος.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N53</CAT>
<ED>
Κωδικός άρθρου: A16062N535</ED>
<ID>
ID:130744

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N53&aa=5</URL></REF>


Article

<CATEGORY>vin08</CATEGORY>

 <H5>«ΘΕΡΜΑΙΝΕΙ» ΤΗ ΦΟΡΟΔΙΑΦΥΓΗ ΤΟ ΠΕΤΡΕΛΑΙΟ ΣΤΗΝ ΑΓΟΡΑ
</H5><H2>Και... δημοσίου δικαίου
</H2>
Ακόμη και μεγάλα ξενοδοχεία της Αθήνας και του Πειραιά περιλαμβάνονται στις
λίστες του Σώματος Δίωξης Οικονομικού Εγκλήματος (ΣΔΟΕ) που δόθηκαν χθες στη
δημοσιότητα και αφορούν επιχειρήσεις, οι οποίες χρησιμοποιούσαν παράνομα
πετρέλαιο θέρμανσης, καθώς και πρατήρια που διακινούσαν καύσιμα χωρίς
αποδείξεις ή τιμολόγια. Μάλιστα στις φορολογικές παραβάσεις και στο
λαθρεμπόριο φαίνεται ότι δεν λένε όχι ούτε οι ιδιωτικές επιχειρήσεις, αλλά
πολύ περισσότερο και επιχειρήσεις που ανήκουν στον δημόσιο τομέα και
διοικούνται από στελέχη που είναι διορισμένα από το κράτος.

Έτσι, στις λίστες περιλαμβάνονται τα ξενοδοχεία ΚΑΡΑΒΕΛ Α.Ε. (στην
Καισαριανή), ΑΣΤΥ Α.Ε. (LEDRA MARRIOT, στη λεωφόρο Συγγρού) και ο ΑΣΤΕΡΑΣ
Βουλιαγμένης ΑΞΕΕ, τα οποία από έρευνα που έκανε το ΣΔΟΕ διαπιστώθηκε ότι
χρησιμοποιούσαν παράνομα πετρέλαιο θέρμανσης, ενώ έπρεπε να χρησιμοποιούν
πετρέλαιο κίνησης. 
900 τόνοι στο κολυμβητήριο!

Στόχος ήταν να γλιτώσουν τον υψηλότερο φόρο που επιβάλλεται στο πετρέλαιο
κίνησης, σε σχέση με το πετρέλαιο θέρμανσης. 
Στην ίδια λίστα περιλαμβάνεται και το Εθνικό Κολυμβητήριο Πειραιά, το οποίο
κατηγορείται ότι κατανάλωσε τα τελευταία χρόνια παράνομα 894.588 λίτρα
πετρελαίου θέρμανσης.

Ανάλογοι έλεγχοι αποκάλυψαν επίσης φορολογικές παραβάσεις (μη κοπή αποδείξεων
πώλησης και διακίνηση χωρίς τιμολόγιο) σε αρκετά πρατήρια καυσίμων και
εταιρείες εμπορίας καυσίμων. Ανάμεσα σε αυτές περιλαμβάνεται και η εταιρεία
πετρελαιοειδών MAMIDOIL-JETOIL (Ακαδημίας και Αμερικής).

Αυτά προκύπτουν από τις ανακοινώσεις, που έκανε χθες το Σώμα Δίωξης
Οικονομικού Εγκλήματος (ΣΔΟΕ), για τα αποτελέσματα των ελέγχων που
πραγματοποίησαν οι υπηρεσίες του τον Ιανουάριο, προκειμένου να διαπιστώσον αν
διακινείται πετρέλαιο θέρμανσης χωρίς αποδείξεις και άλλα φορολογικά στοιχεία
από τα πρατήρια και τις εταιρείες, καθώς και αν χρησιμοποιείται παράνομα
πετρέλαιο θέρμανσης αντί για κίνησης.

Οι 57+27 επιχειρήσεισ

Ειδικότερα, από τα στοιχεία των ελέγχων προκύπτει ότι 52 πρατήρια και
εταιρείες εμπορίας πετρελαιοειδών διακινούσαν 1.392.717 λίτρα πετρελαίου
θέρμανσης χωρίς να κόβουν αποδείξεις πώλησης ή τιμολόγια κατά τη διακίνηση και
μεταφορά των φορτίων πετρελαίου. 
Παράλληλα διαπιστώθηκε ότι 27 διάφορες επιχειρήσεις χρησιμοποιούσαν στην
παραγωγή τους πετρέλαιο θέρμανσης αντί για πετρέλαιο κίνησης. Συνολικά η
παράνομη ποσότητα ανέρχονταν σε 1.448.907 λίτρα. Πρόκειται για ελέγχους που
έγιναν σε λατομεία, ξενοδοχεία, βιομηχανίες, θαλαμηγούς, θερμοκήπια,
αρτοποιεία, φορτηγά αυτοκίνητα κ.λπ. 
<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N54</CAT>
<ED>
Κωδικός άρθρου: A16062N541</ED>
<ID>
ID:130601

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N54&aa=1</URL></REF>


Article

<CATEGORY>vin08</CATEGORY>

 <H2>Κρίνεται το εφάπαξ των τραπεζοϋπαλλήλων
</H2>
Η ΟΛΟΜΕΛΕΙΑ του Αρείου Πάγου καλείται να κρίνει οριστικά εάν νομίμως
επιβάλλεται ανώτατο όριο στις εφάπαξ αποζημιώσεις ­ είτε λόγω απόλυσης είτε
λόγω συνταξιοδότησης ­ τραπεζοϋπαλλήλων του ιδιωτικού τομέα, όπως θεσπίστηκε
με νόμο του 1967 και εξακολουθεί να παραμένει σε ισχύ.

Με τον επίμαχο νόμο 173/67 προβλέπεται ανώτατο όριο στην εφάπαξ αποζημίωση
(1,5 εκατ. δρχ. όπως έχει αναπροσαρμοσθεί σήμερα), αλλά το αρμόδιο Β' Τμήμα
του Αρείου Πάγου παρέμεμψε στην Ολομέλεια το ζήτημα της νομιμότητας του
περιορισμού, ύστερα από αίτηση υπαλλήλου ιδιωτικής τράπεζας που απολύθηκε και
διεκδικεί μεγαλύτερη αποζημίωση.

Ο απολυθείς έλαβε 1,5 εκατ. δρχ. συν 15% συμβατική αποζημίωση, αλλά θεωρεί
παράνομο το επίμαχο ανώτατο όριο και το αρμόδιο Τμήμα εισηγείται στην
Ολομέλεια την δικαίωσή του, κρίνοντας ότι ο περιορισμός αυτός προβλέπεται
μόνον στην περίπτωση που ο εργοδότης είναι το Δημόσιο, τα ΝΠΔΔ και οι δημόσιοι
οργανισμοί και επιχειρήσεις κοινής ωφελείας.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N54</CAT>
<ED>
Κωδικός άρθρου: A16062N542</ED>
<ID>
ID:130651

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N54&aa=2</URL></REF>


Article

<CATEGORY>vin08</CATEGORY>

 <H5>ΑΥΞΗΣΕΙΣ ΠΑΝΩ ΑΠΟ 7% ΖΗΤΑΕΙ Η ΓΣΕΕ, ΚΑΤΩ ΑΠΟ 5% ΔΙΝΟΥΝ ΟΙ ΕΡΓΟΔΟΤΕΣ...
</H5><H2>Διερεύνηση προθέσεων
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Αυξήσεις κάτω από 5% είναι διατεθειμένες να δώσουν οι εργοδοτικές οργανώσεις
στη ΓΣΕΕ στο πλαίσιο των διαπραγματεύσεων για τη σύναψη της νέας Εθνικής
Γενικής Συλλογικής Σύμβασης Εργασίας.

ΣΤΗΝ αυριανή συνάντησή τους με την ηγεσία της ΓΣΕΕ οι εκπρόσωποι των
εργοδοτικών οργανώσεων (βιομήχανοι, έμποροι, επαγγελματοβιοτέχνες) αναμένεται
να ανοίξουν τα χαρτιά τους για το θέμα των αυξήσεων στους κατώτατους μισθούς -
ημερομίσθια. Φυσικά δεν θα κάνουν από τώρα την τελική τους πρόταση, αφού οι
φετινές διαπραγματεύσεις αναμένεται να είναι μεγάλες και σκληρές, κυρίως λόγω
του συνεδρίου της ΓΣΕΕ (Μάρτιος). Η ΓΣΕΕ δεν καταθέτει στο τραπέζι του
διαλόγου το ακριβές ποσοστό που διεκδικεί, αλλά περιγραφικά αυτό μπορεί να
υπολογιστεί πάνω από 7%. Όσον αφορά τη διάρκεια της σύμβασης, κανείς δεν
αποκλείει τη διετή (1998-1999).

ΤΑ 4 ΕΠΙΧΕΙΡΗΜΑΤΑ

Οι εκπρόσωποι της ΓΣΕΕ καταθέτουν στον διάλογο 4 σημαντικά επιχειρήματα
διεκδικώντας τη χορήγηση ικανοποιητικών αυξήσεων στους μισθούς. Αυτά είναι:

1. Το εργατικό εισόδημα από το 1984 έως το τέλος του 1996 έχει υποστεί
πραγματική μείωση κατά 19,11%.

2. Στο χρονικό διάστημα 1984-1996 τα κέρδη στο κερδοφόρο μέρος της βιομηχανίας
αυξάνονται ενώ οι μισθοί μειώνονται.

3. Παρά την αύξηση των κερδών στη βιομηχανία, η ιδιωτική επενδυτική
δραστηριότητα δεν έδειξε την ίδια συμπεριφορά. Οι επιχειρήσεις που είχαν κέρδη
προτίμησαν τα μέχρι πρότινος ιδιαίτερα υψηλά επιτόκια των τραπεζών ή τα
κρατικά ομόλογα ή άλλους χρηματιστηριακούς τίτλους. Κατά τη ΓΣΕΕ, για κάθε 100
δρχ. ακαθάριστης προστιθέμενης αξίας που παράγεται στη βιομηχανία, το 1994,
μόνο 12 δρχ. μετατρέπονται σε επενδύσεις.

4. Στη χώρα μας το κόστος εργασίας είναι το δεύτερο χαμηλότερο στην Ευρώπη.
Εδώ το κόστος εργασίας είναι 17% του συνολικού κόστους παραγωγής, ενώ στις πιο
αναπτυγμένες χώρες φθάνει στο 30% και όμως είναι πολύ πιο ανταγωνιστικές από
εμάς. 
Σημειώνεται ότι την περίοδο 1993-1996 το κόστος εργασίας μειώθηκε στην Ελλάδα
κατά 11%, ενώ στις άλλες χώρες της Ευρωπαϊκής Ένωσης κατά 4%.

ΟΙ ΔΙΑΦΟΡΕΣ

Σύμφωνα με έρευνα της Eurostat σε 7 χώρες - μέλη της Ε.Ε. όσοι εκ των
εργαζομένων αμείφθηκαν κατά το παρελθόν έτος, με τον κατώτατο μισθό στις 7
χώρες για τις οποίες έγινε η έρευνα, πήραν μεταξύ 42% (Ισπανία) και 59%
(Γαλλία και Πορτογαλία) του μέσου μισθού των αρρένων εργατών της μεταποιητικής
βιομηχανίας. Οι χώρες παρουσιάζουν πολύ μεγάλες διαφορές ως προς τα συστήματα
αμοιβών, τους ορισμούς τους και το εύρος των αμοιβών καθιστώντας την μεταξύ
τους σύγκριση ιδιαίτερα δύσκολη. Σε πραγματικές τιμές οι κατώτατοι μισθοί σε
αυτές τις χώρες, στη διάρκεια των 17 τελευταίων ετών ήταν σχετικά σταθεροί ή
μειώθηκαν ελαφρώς ­ εκτός από την περίπτωση της Γαλλίας και του Λουξεμβούργου
όπου αυξήθηκαν.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N55</CAT>
<ED>
Κωδικός άρθρου: A16062N551</ED>
<ID>
ID:130602

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N55&aa=1</URL></REF>


Article

<CATEGORY>vin08</CATEGORY>

 <H2>Η επιτροπή σωτηρίας ζητεί κυβερνητικό σωσίβιο
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

«ΣΩΣΙΒΙΟ» από το υπουργείο Ανάπτυξης ζητούν οι εργαζόμενοι ­ που
διαχειρίζονται πλέον τις τύχες της εταιρείας ­ πριν από το διαφαινόμενο
οριστικό ναυάγιο της μεγαλύτερης βιομηχανίας επεξεργασίας ξύλου στη Βόρεια
Ελλάδα, της Βαλκάν Εξπόρτ.

Από την αρχή του χρόνου, μετά τις παραιτήσεις του προέδρου, του αντιπροέδρου
και του διευθύνοντος συμβούλου της εταιρείας, τη διαχείρισή της ανέλαβε
επιτροπή σωτηρίας με πρόεδρο της Βαλκάν Εξπόρτ τον πρόεδρο του σωματείου των
εργαζομένων Αλέκο Τσουραλάκη. Στο εννεαμελές διοικητικό συμβούλιο, τα πέντε
μέλη ανήκουν στο χώρο των εργαζομένων και τα υπόλοιπα στο χώρο του managment.
«Είχαμε δύο επιλογές μετά την παραίτηση του διοικητικού συμβουλίου της
επιχείρησης. Ή να παραιτηθούν και οι δύο εκπρόσωποι των εργαζομένων στο
διοικητικό συμβούλιο και να κλείσει η βιομηχανία ή να συνεχίσουμε και να
επιδιώξουμε τη σωτηρία της», είπε στα «ΝΕΑ» ο κ. Τσουραλάκης.

Σύμφωνα με τα στοιχεία που έγιναν γνωστά, η διοίκηση της εταιρείας είχε
ζητήσει δάνειο από τις πιστώτριες τράπεζες ύψους 4 δισ. δρχ. από τον περασμένο
Αύγουστο για κεφάλαια κίνησης. Το δάνειο, που σύμφωνα με τις εκτιμήσεις των
εργαζομένων θα μπορούσε να απογειώσει τη βιομηχανία, δεν δόθηκε ποτέ και για
άγνωστο λόγο. Στο μετοχικό κεφάλαιο της εταιρείας μετέχουν 23 συνολικά
τράπεζες, από τις οποίες οι 13 του εξωτερικού. Μετά την πρόσφατη κρίση οι
ξένες τράπεζες πούλησαν τις μετοχές τους, με αποτέλεσμα σήμερα οι μετοχές να
είναι διεσπαρμένες σε εκατοντάδες μικρομετόχους. Στο μεταξύ, από τον περασμένο
Οκτώβριο εξακολουθούν να παραμένουν απλήρωτοι οι 600 συνολικά εργαζόμενοι του
βιομηχανικού συγκροτήματος της Θεσσαλονίκης ­ 420 εργαζόμενοι στη Βαλκάν
Εξπόρτ και 180 στη θυγατρική της, Έλντορ.

Η βιομηχανία αντιμετωπίζει έντονο πρόβλημα ρευστότητας με συνολικό χρέος 11
δισ. δρχ. ρυθμιζόμενο να πληρωθεί μέχρι το 2004 ­ μόνον στην Εμπορική Τράπεζα
οφείλει 1,7 δισ. δρχ. και στην ΕΤΕΒΑ 800 εκατ. Ένα από τα τρία εργοστάσιά της
που παράγει κόντρα πλακέ υπολειτουργεί λόγω έλλειψης χρημάτων για την παραγωγή
πρώτων υλών, ενώ έχει ήδη σταματήσει η εμπορία εισαγομένων προϊόντων. «Τη λύση
για τη σωτηρία της επιχείρησης την έχει μόνον το υπουργείο Ανάπτυξης, αφού ήδη
υπάρχει η μελέτη βιωσιμότητάς της. Από όσο γνωρίζουμε, από τον περασμένο
Οκτώβριο έχουν γίνει τρεις συσκέψεις στο υπουργείο για το θέμα χωρίς να
προκύψει το παραμικρό», είπε ο πρόεδρος της βιομηχανίας και των εργαζομένων Α. Τσουραλάκης.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N55</CAT>
<ED>
Κωδικός άρθρου: A16062N552</ED>
<ID>
ID:130652

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N55&aa=2</URL></REF>


Article

<CATEGORY>vin08</CATEGORY>

 <H2>Έως... το Πάσχα θα απεργούν οι εργαζόμενοι στο ΙΚΑ
</H2>
Στο πλαίσιο της χθεσινής απεργίας στο ΙΚΑ ­ κατά τη διάρκεια της οποίας
έκλεισαν σχεδόν όλα τα καταστήματα του Ιδρύματος ­ έγινε διαδήλωση των απεργών
στο υπουργείο Εργασίας (Πειραιώς), στη Διοίκηση του ΙΚΑ και στο Γενικό
Λογιστήριο του Κράτους

ΠΡΟΣ ΝΕΕΣ κινητοποιήσεις οδηγούνται οι υπάλληλοι του ΙΚΑ. Η διοίκηση της
ΠΟΣΕ-ΙΚΑ (Ομοσπονδία Εργαζομένων ΙΚΑ), η οποία χθες ανακοίνωσε 24ωρη
πανελλαδική απεργία με ποσοστό συμμετοχής 98%, αποφασίζει αύριο την κλιμάκωση
των κινητοποιήσεων του κλάδου με μια 48ωρη απεργία, ενώ θα ακολουθήσει
απεργιακό πρόγραμμμα που θα φθάσει μέχρι το Πάσχα. Οι συνδικαλιστές του ΙΚΑ
δεν θεωρούν απόλυτα ικανοποιητικές τις απαντήσεις που δόθηκαν χθες από τον
αρμόδιο υπουργό Εργασίας - Κοινωνικών Ασφαλίσεων κ. Μ. Παπαϊωάννου και τον
υφυπουργό κ. Ν. Χριστοδουλάκη, στα οικονομικά και θεσμικά αιτήματα του κλάδου.
Στην ουσία ­ όπως δήλωσε ο πρόεδρος της ΠΟΣΕ - ΙΚΑ κ. Γιαν. Περίφανος ­ δεν
υπήρξε καμιά ουσιαστική απάντηση των αρμοδίων στα αιτήματα των εργαζομένων.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N55</CAT>
<ED>
Κωδικός άρθρου: A16062N553</ED>
<ID>
ID:130696

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N55&aa=3</URL></REF>


Article

<CATEGORY>vin08</CATEGORY>

 <H2>Χρηματοδότηση από την ΑΤΕ ζητούν και οι της ΑΓΝΟ...
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΤΗΝ ΑΜΕΣΗ χρηματοδότηση της Ένωσης Αγελαδοτροφικών Συνεταιρισμών ΑΓΝΟ από την
Αγροτική Τράπεζα της Ελλάδας, για να αντιμετωπισθούν οι ανάγκες λειτουργίας
της με παράλληλο έλεγχο της κατανομής των κονδυλίων, καθώς και την ενίσχυση
του συνεταιριστικού χαρακτήρα της, ζητούν οι εργαζόμενοι των τριών σωματείων
της επιχείρησης.

Οι εργαζόμενοι ζητούν ακόμη την καταβολή των δεδουλευμένων τους, ώστε να
αντιμετωπισθούν τα προβλήματα που πιθανόν προκύψουν στην παραγωγική
διαδικασία, καθώς και την άμεση λήψη μέτρων οικονομικής ανακούφισης των
παραγωγών για να δημιουργηθεί κλίμα εμπιστοσύνης και επανάκαμψης στην Ένωση. 
«Απαιτούμε και θεωρούμε αυτονόητη και επιβεβλημένη τη συμμετοχή των
εργαζομένων σε όλες τις διαδικασίες που θα αφορούν το παρόν, το μέλλον το δικό
μας και της επιχείρησης», αναφέρει ανακοίνωση των τριών σωματείων εργαζομένων
της ΑΓΝΟ.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N55</CAT>
<ED>
Κωδικός άρθρου: A16062N554</ED>
<ID>
ID:130723

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N55&aa=4</URL></REF>


Article

<CATEGORY>vin08</CATEGORY>

 <H2>Σταθεροποίηση
</H2>
Με σταθεροποιητικές τάσεις έκλεισαν οι τιμές των μετοχών, κατά τη χθεσινή
συνεδρίαση του Χρηματιστηρίου Αξιών Αθηνών (ΧΑΑ). Ο Γενικός Δείκτης είχε
μέγιστο τις 1.521 μονάδες και ελάχιστο τις 1.497 μονάδες γιά να κλείσει τελικά
στις 1.509,21 μονάδες, σημειώνοντας οριακές απώλειες 0,10 μονάδες ή ποσοστό
της τάξεως 0,01%. Ο Δείκτης FTSE/20 που απαρτίζεται από μετοχές Τραπεζών και
μετοχές υψηλής κεφαλαιοποίησης, κινήθηκε ανοδικά, με αποτέλεσμα να σημειώσει
κέρδη 3,73 μονάδων ή ποσοστό της τάξεως 0,44%. Μεικτή παρουσιάστηκε η εικόνα
στους επιμέρους Κλαδικούς Δείκτες, όπου τη μεγαλύτερη πτώση είχε ο κλάδος των
εταιρειών Ετ. Χρηματοδοτικής Μίσθωσης (που συνεχίζει την πτωτική του πορεία)
και των Κατασκευών κατά 1,86% και 1,61% αντίστοιχα. Αντίθετα, τη μεγαλύτερη
άνοδο είχε ο κλάδος των Τραπεζών και των Διαφόρων κατά 1,19%. Η Παράλληλη
Αγορά σημείωσε απώλειες κατά 1,37%. Από τις 237 μετοχές που πραγματοποίησαν
συναλλαγές, 74 σημείωσαν άνοδο, 146 πτώση και 17 παρέμειναν σταθερές, ενώ 50
έκλεισαν με αγοραστές και 131 με πωλητές. Η αξία των συναλλαγών μειώθηκε και
ανήλθε στα 18,4 δισ. δρχ. (5.223.286 τεμάχια). Αναλυτικά τα 4.709.666 τεμάχια
συνολικής αξίας 17,4 δισ. δρχ. αφορούσαν την Κύρια Αγορά, ενώ τα 513.620
τεμάχια συνολικής αξίας 1.042 εκατ. δρχ. την Παράλληλη Αγορά. Τη μεγαλύτερη
αξία συναλλαγών σημείωσαν οι μετοχές των Τραπεζών (4.816 εκατ. δρχ. - 474.132
τεμάχια) και των Μεταλλουργικών Επιχειρήσεων (2.394 εκατ. δρχ. - 739.907 τεμάχια).

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N56</CAT>
<ED>
Κωδικός άρθρου: A16062N561</ED>
<ID>
ID:130603

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N56&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΥΔΡΟΧΟΟΣ

(20 Ιανουαρίου - 18 Φεβρουαρίου). Η Πανσέληνος στον Λέοντα αποσταθεροποιεί
σχέσεις ή συνεργασίες που έχουν φθαρεί. Προσοχή σε θέματα υγείας. Επηρεάζονται
περισσότερο οι γεννημένοι σαν σήμερα.

ΙΧΘΥΕΣ

(19 Φεβρουαρίου - 20 Μαρτίου). Η Πανσέληνος στον Λέοντα επηρεάζει τον τομέα
της εργασίας και της υγείας. Αποφύγετε σημαντικές αποφάσεις αυτήν τη στιγμή
και ανώφελες κόντρες. Προσοχή στο κυκλοφορικό.

ΚΡΙΟΣ

(21 Μαρτίου - 19 Απριλίου). Η Πανσέληνος στον Λέοντα επηρεάζει αρνητικά
αισθηματικές σχέσεις που έχουν φθαρεί. Ένα παιδί σας μπορεί να έχει
προβλήματα. Οι γυναίκες που περιμένουν παιδί, να είναι προσεκτικές.

ΤΑΥΡΟΣ

(20 Απριλίου - 20 Μαΐου). Η Πανσέληνος στον Λέοντα δημιουργεί, ίσως, κάποια
προβλήματα στο σπίτι και την οικογένεια. Προφυλάξτε την υγεία σας και την
υγεία των δικών σας. Αποφύγετε ανώφελες εντάσεις.

ΔΙΔΥΜΟΙ

(21 Μαΐου - 21 Ιουνίου). Η Πανσέληνος στον Λέοντα επηρεάζει αρνητικά τη σκέψη
και τη συμπεριφορά σας. Επηρεάζει, επίσης, ταξίδια και μετακομίσεις, γραπτά
και συμβόλαια, σχέσεις με αδέλφια, το μεταφορικό σας μέσον.

ΚΑΡΚΙΝΟΣ

(22 Ιουνίου - 22 Ιουλίου). Η Πανσέληνος στον Λέοντα επηρεάζει τα οικονομικά
σας. Μεγάλοι λογαριασμοί ή απρόβλεπτα έξοδα σάς ρίχνουν λίγο έξω. Δεν είναι
ώρα για ρίσκο ή σπατάλες.

ΛΕΩΝ

(23 Ιουλίου - 22 Αυγούστου). Η Πανσέληνος γίνεται στο ζώδιό σας και επηρεάζει
πιο άμεσα τους γεννημένους γύρω στις 14 Αυγούστου. Προσοχή στον τομέα της
υγείας, της εργασίας, του γάμου.

ΠΑΡΘΕΝΟΣ

(23 Αυγούστου - 23 Σεπτεμβρίου). Η Πανσέληνος στον Λέοντα δραστηριοποιεί το
υποσυνείδητό σας και φέρνει στην επιφάνεια φοβίες, ενοχές, συμπλέγματα. Μην
απομονώνεσθε. Αποφύγετε αλκοόλ και ψυχοφάρμακα.

ΖΥΓΟΣ

(24 Σεπτεμβρίου - 23 Οκτωβρίου). Η Πανσέληνος στον Λέοντα μπορεί να ματαιώνει
ένα στόχο σας και να φέρνει απογοητεύσεις από φίλους, συνεργάτες, ομοϊδεάτες.
Οι πολιτικοί ας προσέχουν περισσότερο.

ΣΚΟΡΠΙΟΣ

(24 Οκτωβρίου - 22 Νοεμβρίου). Με την Πανσέληνο στον Λέοντα κλείνει ένας
μικρός κύκλος στον τομέα της καριέρας. Φροντίστε να μη δίνετε λαβή για σχόλια.
Προσέχετε την υγεία σας.

ΤΟΞΟΤΗΣ

(23 Νοεμβρίου - 21 Δεκεμβρίου). Η Πανσέληνος στον Λέοντα επηρεάζει ταξίδια,
σπουδές, δίκες, συμφωνίες, μίντια και εκδόσεις, πολιτική και τέχνη. Αποφύγετε
παραβάσεις νόμων.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Με την Πανσέληνο στον Λέοντα λήγει, για
ορισμένους από σας, μια σχέση ή μια συνεργασία. Ένα πρόσωπο φεύγει, ίσως, από
τη ζωή σας. Στον οικονομικό τομέα, προσοχή.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: N58</CAT>
<ED>
Κωδικός άρθρου: A16062N581</ED>
<ID>
ID:130589

</ID><URL>http://ta-nea.dolnet.gr/neaweb/neafile.print_unique?e=A&f=16062&m=N58&aa=1</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ: ΚΥΝΗΓΑΜΕ ΜΟΝΟ ΤΟΥΣ ΒΑΘΜΟΥΣ
</H5><H2>Στην άκρη το θέαμα
</H2>
ΣΤΗ βαθμοθηρία θα επιδοθεί ο Ολυμπιακός στη συνέχεια του πρωταθλήματος,
σύμφωνα με την άποψη του Ντούσαν Μπάγιεβιτς. Ο προπονητής του Ολυμπιακού κατά
τη διάρκεια της χθεσινής συνέντευξης Τύπου τόνισε ότι τώρα μετράει η ουσία και
όχι το θέαμα.

σελίδα 7

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16062O001</ED>
<ID>
ID:130604

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O00&aa=1</URL></REF>


Article

<CATEGORY>vin10</CATEGORY>

 <H5>TV
</H5><H2>Λιγότερα έσοδα για μπάσκετ και ποδόσφαιρο </H2>
Ο ΚΟΣΜΟΣ κουράστηκε, οι διαφημιστές προτιμούν άλλου είδους θεάματα, με
αποτέλεσμα ποδόσφαιρο και μπάσκετ να ακολουθούν φθίνουσα... τηλεοπτική πορεία.

σελίδες 6-7

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16062O002</ED>
<ID>
ID:130653

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O00&aa=2</URL></REF>


Article

<CATEGORY>vin10</CATEGORY>

 <H2>Θρήνος για τον 22χρονο Κατσούρη </H2>
σελίδα 5

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16062O003</ED>
<ID>
ID:130697

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Θέλουν να μας σταματήσουν </H2>
σελίδα 2

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16062O004</ED>
<ID>
ID:130724

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Για νίκη ο ΠΑΟ στο Χαριλάου </H2>
σελίδα 1

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16062O005</ED>
<ID>
ID:130738

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O00&aa=5</URL></REF>


Article

<CATEGORY>vin10</CATEGORY>

 <H2></H2><H2>Πληγώθηκε το γόητρο στο Ισραήλ </H2>
σελίδα 8

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16062O006</ED>
<ID>
ID:130748

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O00&aa=6</URL></REF>


Article

<CATEGORY>vin10</CATEGORY>

 <H5>Ο ΠΑΝΑΘΗΝΑΪΚΟΣ ΣΤΟΧΕΥΕΙ ΝΙΚΗ ΣΗΜΕΡΑ ΣΤΟ ΧΑΡΙΛΑΟΥ
</H5><H2>Θέλει θεμέλιο
</H2>
Βαζέχα και Ζαχόπουλος θα βρεθούν αντιμέτωποι με στόχο μια θέση στην 4άδα του Κυπέλλου

ΜΕ ΣΤΟΧΟ τη νίκη θα αντιμετωπίσει, απόψε (7.30 μ.μ.), ο Παναθηναϊκός τον Άρη
στο Χαριλάου. 
Οι «πράσινοι» θέλουν να εξασφαλίσουν αποτέλεσμα που θα τους δώσει από το πρώτο
κιόλας παιχνίδι την πρόκριση στα ημιτελικά του Κυπέλλου, ώστε να αποφύγουν
τυχόν περιπέτειες στη ρεβάνς (25/2). Γι' αυτό και ο Βασίλης Δανιήλ επέστησε
την προσοχή των παικτών του για την αναμέτρηση στη Θεσσαλονίκη. Δήλωσε ο
προπονητής του τριφυλλιού:

«Στην πολύ μεγάλη προσπάθεια που κάνουμε για να προχωρήσουμε στον θεσμό του
Κυπέλλου, αντιμετωπίζουμε τον Άρη. Είναι γνωστό ότι στο Χαριλάου, η εν λόγω
ομάδα γιγαντώνεται. Μας διακρίνει αυτοπεποίθηση και σοβαρότητα και
στηριζόμενοι στην καλή αγωνιστική μας κατάσταση, θα προσπαθήσουμε με την
απόδοσή μας να φέρουμε ένα αποτέλεσμα ευνοϊκό, που δεν θα μας φορτώσει με
άγχος στον επαναληπτικό της Αθήνας».

Από την αποστολή του Παναθηναϊκού αποκλείστηκαν οι τιμωρημένοι Μιλόγιεβιτς -
Κωνσταντινίδης, καθώς και οι τραυματίες Γκούμας - Λυμπερόπουλος. Ο Μπλένταρ
Κόλα θα φτάσει σήμερα το μεσημέρι στη Θεσσαλονίκη και θα τεθεί στη διάθεση του
Δανιήλ. Νέα πρόσωπα στην ενδεκάδα του «τριφυλλιού» οι νεαροί Αλεξόπουλος -
Μπασινάς, καθώς και ο Αλεξούδης. Θέση στην ενδεκάδα διεκδικεί και ο
Θεοφύλακτος Νικολαΐδης. Η σύνθεση που θα παρατάξει ο Δανιήλ: Νικοπολίδης,
Αποστολάκης, Κολιτσιδάκης, Αλεξόπουλος (Νικολαΐδης), Μπασινάς, Βαζέχα, Γ.Χ.
Γεωργιάδης, Μίκλαντ, Γ.Σ. Γεωργιάδης, Αλεξούδης, Λαγωνικάκης.

Στο μεταξύ, διευκρινίσεις για την κλήση του Παναθηναϊκού σε απολογία, με
αφορμή τα επεισόδια που δημιούργησαν οι οπαδοί του μετά τον αγώνα με τον
Άγιαξ, έστειλε η ΕΠΟ, σημειώνοντας: «Το φύλλο αγώνα έφτασε στα γραφεία της
Ομοσπονδίας στις 2/2 και, πριν παραδοθεί στην Πειθαρχική Επιτροπή, εστάλη για
να μεταφραστούν οι παρατηρήσεις του κ. Μπίκα. 
Η Πειθαρχική Επιτροπή δεν συνεδρίασε στις 5/2, λόγω απουσίας του προέδρου της.
Τα μέλη της, όμως, είδαν τον φάκελο της υπόθεσης. Στις 9/2 παρόντος και του
προέδρου της Πειθαρχικής Επιτροπής κ. Ψαρόπουλου, αποφασίστηκε η κλήση σε
απολογία της ΠΑΕ Παναθηναϊκός και της εστάλη το σχετικό έγγραφο. Από την
παράθεση των παραπάνω γεγονότων, σαφώς προκύπτει ότι κανένας δόλος δεν
υποκρύπτεται στην κλήση σε απολογία της εν λόγω ΠΑΕ».

*** Δύο γκολ σημείωσε ο Μπλένταρ Κόλα με την Εθνική ομάδα της χώρας
του. Ο μέσος του ΠΑΟ, στο τετραεθνές τουρνουά στη Βαλέτα (Μάλτα) πέτυχε και τα
δύο τέρματα της Αλβανίας (43'-47') στον αγώνα με τη Λετονία (2-2).

*** Χωρίς τον Έρικ Μίκλαντ και τον Φρανκ Στράντλι, ο Παναθηναϊκός θα
δώσει τη ρεβάνς του Κυπέλλου με τον Άρη στο ΟΑΚΑ, αφού οι Νορβηγοί άσοι των
«πρασίνων» κλήθηκαν στην Εθνική ομάδα της χώρας τους, στο φιλικό με τη Γαλλία,
που διεξάγεται την ίδια ημέρα (25/2).

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O01</CAT>
<ED>
Κωδικός άρθρου: A16062O011</ED>
<ID>
ID:130605

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O01&aa=1</URL></REF>


Article

<CATEGORY>vin10</CATEGORY>

 <H5>ΝΤΟΥΜΙΤΡΙΟΥ: Ο ΔΙΑΙΤΗΤΗΣ ΔΕΝ ΗΤΑΝ ΟΥΔΕΤΕΡΟΣ, ΕΙΧΕ ΑΠΟΣΤΟΛΗ
</H5><H5>Οργανωμένα συμφέροντα πολεμούν την ΑΕΚ
</H5><H2>Μας κυνηγούν
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Και ο Ντουμιτρίου χθες στην αντεπίθεση

ΤΗ ΣΚΥΤΑΛΗ των καταγγελιών στην ΑΕΚ πήρε χθες ο Ντουμίτρου Ντουμιτρίου.
Σκληρός στο λόγο του μίλησε για όλα με σοβαρότητα και χαμόγελο «έσκασε» όταν
ειρωνικά έλεγε «ο Ντέμης θα παίξει στη Νεάπολη, εκτός αν του... στείλουν
κόκκινη κάρτα και αποκλειστεί έτσι η συμμετοχή του»!

Στην εισαγωγή του ο Ρουμάνος προπονητής είπε: «Στα τελευταία παιχνίδια γίνεται
κυνήγι εις βάρος της ΑΕΚ! Από όλες τις απόψεις... Στην αρχή επέτρεπαν το
σκληρό παιχνίδι και χάνουμε παίκτες από τραυματισμούς ­ πρόσφατα το παιχνίδι
γίνεται με τις κάρτες! Στη φάση του πέναλτι, οκτώ ή εννιά διαμαρτυρήθηκαν με
την ίδια ένταση, ο διαιτητής όμως τυχαία ή όχι διάλεξε δύο παίκτες που
συμπλήρωσαν έξι κάρτες»!

Ακολούθως, ο Ντουμιτρίου μίλησε για το πέναλτι (Ατματσίδη) που δόθηκε, αυτό
(Ντόμπος) που αρνήθηκε ο Μ. Καλαθενός, το γκολ του Τόμιτς, τις ευκαιρίες που
χάθηκαν στο πρώτο ημίχρονο και υποστήριξε: «Αν βάζαμε ένα ή δύο γκολ, ο
διαιτητής θα έπρεπε για να μας μπλοκάρει να κάνει κάτι το απίθανο! Μπορεί ο
ρέφερι να ήθελε να προκαλέσει τη νευρικότητα στους παίκτες μας ­ το εις βάρος
μας πέναλτι δεν θα το έδινε ούτε ο αντίπαλος προπονητής... Είχε αποστολή, δεν
ήταν ουδέτερος! Όσο για τη φάση του Τόμιτς, ένιωσε τον κίνδυνο και σφύριξε»!

Επιπλέον, ο προπονητής έψεξε τον Κοπιτσή για τη συμπεριφορά του δεν κατηγόρησε
τον Μαλαδένη για το χαμένο πέναλτι και προσέγγισε εκ νέου το πρόβλημα ως εξής:
«Στην αρχή με τα τόσα προβλήματα δεν μας υπολόγιζαν. Όταν όμως είδαν πως πάμε
για τίτλο, σκέφτηκαν να μας σταματήσουν πριν είναι αργά»! Ωστόσο, τέθηκε και
θέμα ευθυνών της διοίκησης. Αν και όχι σαφής, ο Ρουμάνος έριξε... σποντίτσες:
«Παντού το ποδόσφαιρο παίζεται στο γήπεδο. Και μεταξύ διοικήσεων, εκτός. Η
δική μας διοίκηση, ίσως να μην έχει τα όπλα, ίσως να μη θέλει να παίξει αλλού.
Άλλοι όμως διαθέτουν διαφορετικά όπλα. Και βοηθούν όπως μπορούν την ομάδα.
Ποτέ όμως δεν θα κάνω κακή κριτική στη διοίκηση ­ ούτε εγώ θα ήθελα να μου
πουν να κάνω κάτι όχι νόμιμο. Αν, πάντως, νικήσουμε και τον Παναθηναϊκό, ας
μας δώσουν τον τίτλο»!

Ο Ντουμιτρίου δεν σταματούσε: «Όταν συζητούσα να έρθω στην ΑΕΚ, μου είπαν για
τα διαιτητικά προβλήματα, αλλά δεν τα πίστεψα. Ούτε τώρα τα πιστεύω, διότι ο
τίτλος δεν έχει ακόμη τελειώσει». Ολοκληρώνοντας τις απόψεις του, ο
Ντουμιτρίου ξεκαθάρισε πως σύντομα σε όλους θα γυρίσει η αισιόδοξη σκέψη και
κατέληξε για το χαμένο πέναλτι: «Το πρόβλημα ήταν η αλλαγή του Κοπιτσή.
Σαβέβσκι και Ντόμπος δεν ήθελαν. Να έλεγα στον Ατματσίδη που το ζητούσε; Μα,
θα ήταν ασέβεια προς άλλους παίκτες».

*** Συνέντευξη Τύπου δίνει αύριο το μεσημέρι ο Λάκης Νικολάου. Μένει να
δούμε αν θα δώσει το «παρών» ο Γιώργος Λεωτσινίδης (οι οργανωμένοι οπαδοί τον
κατηγορούν διότι δεν άκουσε τους φόβους τους εν όψει του ματς στην Καβάλα).
<H3>ΝΙΚΟΛΑΟΥ
</H3>
ΣΟΒΑΡΕΣ δηλώσεις έκανε και χθες (στην ΕΡΑ Sport), ο πρόεδρος της ΠΑΕ ΑΕΚ Λάκης
Νικολάου, αφήνοντας μάλιστα πολλά υπονοούμενα: «Η ΑΕΚ μέσω της πορείας της στο
Κύπελλο Κυπελλούχων κάνει αγώνα για να βγουν δύο ομάδες στο Τσάμπιονς Λιγκ,
αλλά οργανωμένα συμφέροντα την πολεμούν», ανέφερε και στην ερώτηση να
κατονομάσει τα συμφέροντα είπε «αν δεν βγούμε εμείς, τότε θα βγουν Ολυμπιακός
και Παναθηναϊκός».

Επιπλέον, ο κ. Νικολάου ξεκαθάρισε πως η ΑΕΚ δεν θα επηρεάσει στο παρασκήνιο
καταστάσεις ούτε θα προχωρήσει σε δωροδοκία διαιτητών, είπε πως θέλουν να
καταστρέψουν την ΑΕΚ με οργανωμένο σχέδιο και δεν παρέλειψε να εκφράσει φόβο
για επεισόδια στο γήπεδο της Νέας Φιλαδέλφειας. 
*** Να είναι ήρεμοι ζήτησε από τους οπαδούς της ΑΕΚ στη χθεσινή τους
συνάντηση ο κ. Νικολάου. Όσο για τον κόσμο, εξέφρασαν ξανά αντίθετες απόψεις
για τη μεταγραφή Αλέξη, ορισμένοι ζήτησαν επιστροφή Μελισσανίδη, ενώ άλλοι
έριξαν ευθύνες στον κ. Λεοντσινίδη (δεν προστατεύει την ομάδα). Μην
αποκλειστεί στο μέλλον και ανακοίνωση - τοποθέτηση των οργανωμένων.

*** Χθες έκανε την εμφάνισή του στο «Κανάλι 5 ο Δημήτρης Μελισσανίδης.
Ο πρώην πρόεδρος της ΠΑΕ ΑΕΚ είπε μεταξύ άλλων: «Είναι συμμορίτες παράγοντες
οι Ζαχαριάδης, Λέκκας, Φιλιππίδης, δεν διοικεί την ΑΕΚ ο κ. Νικολάου, ο κ.
Λεωτσινίδης δεν ξέρει από ποδόσφαιρο, ενήργησα τρεις φορές για την ΑΕΚ χωρίς
να το ξέρει, η ανακοίνωση δεν ήταν καλή και ωθεί τους οπαδούς να μπουν στο γήπεδο.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16062O021</ED>
<ID>
ID:130608

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O02&aa=1</URL></REF>


Article

<CATEGORY>vin10</CATEGORY>

 <H2>Η τελευταία ευκαιρία
</H2>
Ο Πανιώνιος φιλοδοξεί να βάλει τις βάσεις για την πρόκριση στους «4» του
Κυπέλλου από τον πρώτο αγώνα με την Καλαμαριά. Στη φωτογραφία ο Καμίτσης σε
προσπάθειά του από τον αγώνα με τον Ορφέα Αλεξανδρούπολης

«ΤΟ ΚΥΠΕΛΛΟ μάς ενδιαφέρει, αφού μέσω αυτού ο Πανιώνιος μπορεί εφέτος να
γνωρίσει τη διάκριση», είπε χθες ο Χρήστος Εμβολιάδης, στους ποδοσφαιριστές
της ομάδας της Νέας Σμύρνης, για τον σημερινό αγώνα με τον Απόλλωνα Καλαμαριάς.

Ο τεχνικός των «κυανέρυθρων» ζήτησε από τους παίκτες του να προσπαθήσουν όσο
μπορούν και να αγωνιστούν με πάθος, αφού τους δίνεται η ευκαιρία να φθάσουν
στους τέσσερις του Κυπέλλου και γιατί όχι και στον τελικό.

Στον σημερινό αγώνα, ο Χρήστος Εμβολιάδης δεν θα έχει στη διάθεσή του τους
τιμωρημένους Μπουγά, Μητσιόπουλο και τους τραυματίες Καρασαββίδη, Βάσμπεργκ. 
Αντίθετα εξέτισε την ποινή του, αλλά και αποθεραπεύτηκε ο Αντώνης Σαπουτζής.

Σε ό,τι αφορά την υπόθεση της πώλησης του Πανιωνίου, το Δημοτικό Συμβούλιο της
Νέας Σμύρνης εξουσιοδότησε τον δήμαρχο Γιώργο Σιότροπο να κάνει αποτίμηση της
αξίας των μετοχών, ώστε να τεθούν στη συνέχεια σε δημοπρασία. 
Έτσι θα γίνει γνωστό το ποσό που απαιτείται για την αγορά του πακέτου των
μετοχών και ίσως υπάρξει ενδιαφέρον από κάποιους αγοραστές.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16062O022</ED>
<ID>
ID:130656

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O02&aa=2</URL></REF>


Article

<CATEGORY>vin10</CATEGORY>

 <H2>Πληθαίνουν τα προβλήματα
</H2>
ΔΥΟ επιπλέον προβλήματα αντιμετωπίζει ο Στάθης Σταθόπουλος εν όψει του εκτός
έδρας αγώνα με τον Ιωνικό. Εκτός από τους τιμωρημένους Τσιρώνη και Κουμπή, ο
τεχνικός της ομάδας του Βύρωνα, δεν γνωρίζει αν θα έχει στη διάθεσή του τους
Κλαρκ (υποφέρει από ίωση και χθες είχε υψηλό πυρετό) και Πρόκοπ (έχει
τενοντίτιδα). Η συμμετοχή τους στον αγώνα της Νεάπολης θα αποφασιστεί στο
τέλος της εβδομάδας. Σήμερα, ο Σπ. Καλογιάννης έχει προγραμματίσει κατ' ιδίαν
συναντήσεις με τους ποδοσφαιριστές , ενώ το μεσημέρι θα διεξαχθεί φιλικός
αγώνας με τον Εθνικό Αστέρα, στην Καισαριανή.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16062O023</ED>
<ID>
ID:130700

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O02&aa=3</URL></REF>


Article

<CATEGORY>vin10</CATEGORY>

 <H2>Βρήκε μόνο την ψήφο του
</H2>
ΤΗΝ ΨΗΦΟ του βρήκε χθες στις εκλογές, για ανάδειξη ενός νέου μέλους στο
Διοικητικό Συμβούλιο της ΕΠΑΕ (στη θέση του παραιτηθέντα προέδρου της ΠΑΕ
Καλαμάτας Σταύρου Παπαδόπουλου), ο αντιπρόεδρος της ΠΑΕ ΑΕΚ Δημήτρης
Τυροβολάς. Ο Αντώνης Βουγίδης, υποδειχθείς από τον Εθνικό και έχοντας την
υποστήριξη του Ολυμπιακού, πήρε 9 ψήφους και είναι το νέο μέλος του Δ.Σ. της διοργανώτριας.

Πάντως, πέρα από τη δυναμική παρουσία του Ολυμπιακού στα δρώμενα της ΕΠΑΕ, θα
πρέπει να σημειώσουμε το ισχυρό «λόμπι», που σιγά-σιγά διαμορφώνει ο
Παναθηναϊκός έχοντας μαζί του τον ΟΦΗ, τη Βέροια, την Καβάλα και τον Απόλλωνα.
Οι πέντε αυτές ΠΑΕ αποχώρησαν από την ψηφοφορία, ενώ βρέθηκαν δύο άκυρα
ψηφοδέλτια και ένα λευκό.

Με δεδομένα τα δύο ισχυρά μπλοκ που διαμορφώθηκαν στην ΕΠΑΕ, η υποψηφιότητα
του Δημήτρη Τυροβολά ήταν εκ των προτέρων καταδικασμένη.

Στη διάρκεια της γενικής συνέλευσης, τα «αλληλοκαρφώματα» μεταξύ Βίκτωρα
Μητρόπουλου και Μάνου Μαυροκουκουλάκη «έδωσαν και πήραν».

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16062O024</ED>
<ID>
ID:130727

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O02&aa=4</URL></REF>


Article

<CATEGORY>vin10</CATEGORY>

 <H5>ΚΥΠΕΛΛΟ
</H5><H2>Πρώτες μάχες για την τετράδα
</H2><H2></H2>
Με τους πρώτους αγώνες της προημιτελικής φάσης συνεχίζεται σήμερα η
δραστηριότητα στο κύπελλο ποδοσφαίρου. Το ενδιαφερον επικεντρώνεται, κυρίως,
στους αγώνες που διεξάξονται στη Θεσσαλονίκη, όπου ο ΠΑΟΚ υποδέχεται τη SKODA
Ξάνθη και ο Άρης τον Παναθηναϊκό. Το παιχνίδι στην Τούμπα θα αρχίσει στις
17.3Ο και στου Χαριλάου στις 19.3Ο. Ενδιαφέρον, πάντως, παρουσιάζουν και οι
άλλοι δύο αγώνες. Του Ηρακλή με την έκπληξη της διοργάνωσης και συγκεκριμένα
τον Απόλλωνα Λάρισας (15.15) και του Πανιωνίου με τον Απόλλωνα Καλαμαριάς (15.15).

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16062O025</ED>
<ID>
ID:130740

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O02&aa=5</URL></REF>


Article

<CATEGORY>vin10</CATEGORY>

 <H2>Έρχεται ο Ιορντανέσκου
</H2><H2></H2>
ΚΑΤΑ ΠΑΣΑ πιθανότητα αύριο αναμένεται να αφιχθεί στην Αθήνα ο νέος
ομοσπονδιακός προπονητής Άνγκελ Ιορντανέσκου και την Παρασκευή θα δώσει την
πρώτη συνέντευξή του στους Έλληνες δημοσιογράφους.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16062O026</ED>
<ID>
ID:130749

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O02&aa=6</URL></REF>


Article

<CATEGORY>vin10</CATEGORY>

 <H5>ΕΘΝΙΚΟΣ
</H5><H2>Ενέσεις ηθικού
</H2><H2></H2>
Ο ΤΟΖΑ Βεσελίνοβιτς προσπάθησε να εξυψώσει χθες το ηθικό των ποδοσφαιριστών
του, εν όψει του αγώνα με τον Παναθηναϊκό: «Ψηλά το κεφάλι. Πρέπει να είμαστε
ευχαριστημένοι, γιατί όλη η Ελλάδα είδε ότι αδικηθήκαμε στον αγώνα με τον
Ιωνικό», είπε ο τεχνικός του Εθνικού». Σήμερα ο Εθνικός θα δώσει φιλικό
παιχνίδι, πιθανότατα με το Μαρκό.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16062O027</ED>
<ID>
ID:130753

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O02&aa=7</URL></REF>


Article

<CATEGORY>vin10</CATEGORY>

 <H5>Γ' ΕΘΝΙΚΗ
</H5><H2>Σούπερ ντέρμπι
</H2><H2></H2>
ΣΟΥΠΕΡ ντέρμπι στη Γ' Εθνική. Τα Γιάννινα υποδέχονταν τον Πιερικό (15.00) στη
σημερινή 13η αγωνιστική του Βορείου ομίλου. Οι υπόλοιποι αγώνες (15.00):
Ποσειδώνας Ν.Μ. - Αμπελόκηποι, Κοζάνη - Αν. Άρτας, Νάουσα - Τύρναβος, Ορφέας
Αλεξ/πολης - Πρέβεζα, Αγροτικός Αστέρας - Αετός Σκύδρας. Το ματς Απόλλωνα
Λάρισας - Ορέστη Ορεστιάδας (1-0) διεξήχθη στις 8/2. Ο Ολυμπιακός Βόλου έχει ρεπό.

*** Οι αγώνες Χαλκίδας - Σύρου (2ος όμιλος) και Αγίου Αθανασίου -
Κορδελιού (6ος όμιλος) δεσπόζουν στη σημερινή (14.45) 22η αγωνιστική του
πρωταθλήματος της Δ' Εθνικής..

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16062O028</ED>
<ID>
ID:130755

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O02&aa=8</URL></REF>


Article

<CATEGORY>vin10</CATEGORY>

 <H5>Ο ΚΩΣΤΑΣ ΜΠΑΚΟΥΡΗΣ ΣΤΗΝ «ΟΜΑΔΑ»: Η ΕΛΛΑΔΑ ΕΧΕΙ ΙΚΑΝΟΥΣ ΑΝΘΡΩΠΟΥΣ
</H5><H2>Θα πετύχουμε
</H2>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

Κλειδί της επιτυχίας είναι το κατά πόσον μπορούμε να κάνουμε τα έργα στον
σωστό χρόνο, λέει ο Κώστας Μπακούρης

ΑΝ ΚΑΙ το απόφθεγμα κάνει λόγο για «πιο γρήγορα, πιο ψηλά, πιο δυνατά»
(Citius, Altius, Fortius), το σύνθημα για την επιτυχή διεξαγωγή των Ολυμπιακών
Αγώνων του 2004 δεν θα μπορούσε να μη λάβει υπ' όψιν τη σύγχρονη ελληνική πραγματικότητα.

Το τρίπτυχο της επιτυχίας για τον κ. Κώστα Μπακούρη, τον άνθρωπο που ανέλαβε
την ευθύνη να φέρει εις πέρας την προετοιμασία της χώρας μας εν όψει του 2004,
είναι «η επίγνωση του επείγοντος, η ακεραιότητα-διαφάνεια και η έμφαση στην αποτελεσματικότητα».

Ο διευθύνων σύμβουλος της Οργανωτικής Επιτροπής «Αθήνα 2004», λίγες ημέρες
μετά την ανάληψη των νέων του καθηκόντων, μιλάει για πρώτη φορά στην «ΟΜΑΔΑ»
για τον τρόπο με τον οποίο η Ελλάδα θα πρέπει να προετοιμαστεί, ώστε να
ανταποκριθεί επάξια σε ένα από τα μεγαλύτερα στοιχήματα που κέρδισε στη
σύγχρονη Ιστορία της.

ΚΑΘΟΡΙΣΤΙΚΟ ΓΕΓΟΝΟΣ 
Η ανάληψη των Ολυμπιακών Αγώνων αποτελεί κορυφαίο γεγονός για τη χώρα μας, το
οποίο θα καθορίσει, εν πολλοίς, την πορεία της Ελλάδας στην αρχή του εικοστού
πρώτου αιώνα», επισημαίνει ο κ. Μπακούρης, δίνοντας το ακριβές στίγμα της
σύνθετης και κοπιαστικής προσπάθειας που πρέπει να αναληφθεί για να υπάρξει
αίσια κατάληξη.

Ύστερα από επιτυχή καριέρα στον ιδιωτικό τομέα, ως μάνατζερ μεγάλης
πολυεθνικής εταιρείας, ο κ. Μπακούρης, μετά 18 χρόνια ξενιτιάς, προτίμησε να
γυρίσει στην πόλη που μεγάλωσε. Άφησε τη βροχερή Γενεύη, όπου ήταν η έδρα της
δουλειάς του, για την Αθήνα με μοναδική ευχή, όπως λένε οι πρώην συνεργάτες
του, «να μπορέσει να προσφέρει στον τόπο του». Για την επιλογή του μάλιστα
αυτή, όπως λέει ο ίδιος, αισθάνεται «εθνικά υπερήφανος», καθώς καλείται να
συμμετάσχει σε ένα εγχείρημα που θα σημαδέψει την πορεία της χώρας. «Η επιλογή
μου από τον Πρωθυπουργό αποτελεί για μένα μεγάλη τιμή, η οποία με ενδυναμώνει
στο δύσκολο έργο που καλούμαι να φέρω εις πέρας».

Άρτι αφιχθείς από την Ελβετία, όπου ταξίδεψε εσπευσμένα από το Ναγκάνο για να
κλείσει τις τελευταίες επαγγελματικές του εκκρεμότητες, ο κ. Μπακούρης με το
που πάτησε το πόδι του στην Αθήνα έσπευσε από νωρίς το πρωί να πιάσει δουλειά.
Εγκαταστάθηκε στο Ζάππειο Μέγαρο, όπου θα βρίσκεται η έδρα της διοίκησης της
Οργανωτικής Επιτροπής (του προέδρου και του διευθύνοντος συμβούλου).

Εκεί, στο νέο του γραφείο, που βρίσκεται υπό διαμόρφωση, μας υποδέχθηκε χθες
το μεσημέρι. Δείχνοντας ιδιαίτερα χαρούμενος και προσηνής, γρήγορα απομάκρυνε
την εικόνα τού ακριβοθώρητου τεχνοκράτη που σπανίως χαμογελάει και ακόμη
σπανιότερα ανοίγει τα χαρτιά του.

ΧΑΜΗΛΕΣ ΕΠΙΔΟΣΕΙΣ...

Αν και έχει συνδέσει το όνομά του με το οργανωτικό μέρος του κορυφαίου
αθλητικού γεγονότος των Ολυμπιακών Αγώνων, δεν διστάζει να εκμυστηρευθεί τις
χαμηλές επιδόσεις, που είχε νεαρός ακόμη, στον στίβο. «Η μόνη σχέση που είχα
με τον αθλητισμό ήταν στα μαθητικά μου χρόνια. Ήμουν αθλητής στο άλμα εις
ύψος, με ατομική επίδοση το 1,71 και στην Εβδόμη Γυμνασίου έπαιζα
τερματοφύλακας στην ομάδα του σχολείου μου», λέει ο κ. Μπακούρης.

Ίσως γι' αυτό ο κ. Μπακούρης δεν αισθάνεται τον «φόβο του τερματοφύλακα πριν
από το πέναλτι», τώρα που στις πλάτες του καλείται να σηκώσει το κύριο βάρος
της προπαρασκευής της χώρας εν όψει του 2004.

Αν και έχει πλήρη επίγνωση των δυσκολιών, που έχει το κορυφαίο εγχείρημα της
προετοιμασίας της χώρας για τη διεξαγωγή των Ολυμπιακών Αγώνων, ο κ. Μπακούρης
δεν διστάζει να προεξοφλήσει ότι το αποτέλεσμα της όλης προσπάθειας θα είναι
το καλύτερο δυνατόν. «Δεν έχω καμία αμφιβολία ότι θα επιτύχουμε. Όπως είπε και
ο πρόεδρος της ΔΟΕ, ο κ. Σάμαρανκ, η Ελλάδα θα διοργανώσει τους καλύτερους
Ολυμπιακούς Αγώνες που έγιναν ποτέ».

Πώς θα γίνει το όνειρο πραγματικότητα; Έτοιμες συνταγές δεν υπάρχουν. Λυδία
λίθος είναι η δουλειά. «Απαιτείται εντατική και συνετή δουλειά για την έγκαιρη
προετοιμασία και για την άψογη διεξαγωγή των αγώνων. Πρόκειται για
πολυδιάστατο εγχείρημα, οι δυσκολίες του οποίου μας ενδυναμώνουν περισσότερο.
Έχουμε πλήρη επίγνωση των ευθυνών μας», εξηγεί ο διευθύνων σύμβουλος της
Οργανωτικής Επιτροπής.

ΤΟ ΚΛΕΙΔΙ ΤΗΣ ΕΠΙΤΥΧΙΑΣ

Πρώτο μέλημα του κ. Μπακούρη θα είναι η επιλογή του καλύτερου δυνατού
οργανωτικού σχήματος. Για τον λόγο αυτό, μάλιστα, ο διευθύνων σύμβουλος
αναμένεται να ταξιδέψει στις πόλεις που διοργάνωσαν τους πρόσφατους
Ολυμπιακούς Αγώνες, προκειμένου να αντλήσει από την εμπειρία τους και να
αναλύσει εκτενέστερα τη δομή των οργανωτικών σχημάτων που είχαν επιλεγεί.

Όσον αφορά τη στελέχωση των αρμοδίων υπηρεσιών, ο κ. Μπακούρης υπογράμμισε ότι
θα επιλεγούν οι καταξιωμένοι επιστήμονες της χώρας μας. «Στην Ελλάδα υπάρχει
το κατάλληλο επιστημονικό δυναμικό. Η χώρα μας έχει ικανούς ανθρώπους. Αν,
ωστόσο, απαιτηθούν εξειδικευμένες ειδικότητες, που δεν υπάρχουν στην Ελλάδα,
θα ανατρέξουμε και στην αγορά του εξωτερικού. Αυτό, αν θα γίνει, θα συμβεί σε
χρόνο μεταγενέστερο και μετά βεβαίως από σχετικούς διαγωνισμούς».

Κλειδί της επιτυχίας, σύμφωνα με τον διευθύνοντα σύμβουλο της Οργανωτικής
Επιτροπής, θα αποδειχθεί το «κατά πόσον μπορούμε να κάνουμε τα έργα στον σωστό
χρόνο, με σωστό τρόπο και με απόλυτη διαφάνεια».

Και αυτό, καταλήγει ο κ. Μπακούρης, επιβάλλεται να γίνει, γιατί «οι Ολυμπιακοί
Αγώνες του 2004 θα αποτελέσουν σημείο αναφοράς για μεταγενέστερες επιτυχίες
της χώρας. Αυτό οφείλουμε να το αποδείξουμε όχι μόνο στη διεθνή κοινωνία, αλλά
και στον εαυτό μας».

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16062O031</ED>
<ID>
ID:130609

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O03&aa=1</URL></REF>


Article

<CATEGORY>vin10</CATEGORY>

 <H2>Σύσκεψη για τη χρηματοδότηση της Ολυμπιάδας
</H2>
ΤΗ ΧΡΗΜΑΤΟΔΟΤΗΣΗ της Οργανωτικής Επιτροπής «Αθήνα 2004», αλλά και της
Πολιτιστικής Ολυμπιάδας, εξέτασαν μεταξύ άλλων χθες οι υπουργοί Εθνικής
Οικονομίας και Οικονομικών, Γ. Παπαντωνίου, Εσωτερικών, Δημόσιας Διοίκησης και
Αποκέντρωσης Γ. Παπαδόπουλος και Πολιτισμού Ε. Βενιζέλος.

«Πρόκειται για μια εξαιρετικά χρήσιμη συνεργασία στο πλαίσιο της σχετικής
απόφασης του Υπουργικού Συμβουλίου ­ ύστερα από πρότασή μου ­ να
πραγματοποιηθούν τριμερείς συναντήσεις μεταξύ των αρμόδιων υπουργείων,
προκειμένου να αντιμετωπιστούν συνολικά όλα τα εκκρεμή ζητήματα και να
ξεπεραστούν διάφορα εμπόδια», τόνισε ο κ. Βενιζέλος.

Στη σύσκεψη, η οποία πραγματοποιήθηκε χθες το μεσημέρι στο υπουργείο Εθνικής
Οικονομίας, συμμετείχαν επίσης οι υφυπουργοί Οικονομικών και Πολιτισμού κ.κ.
Βερελής και Φούρας, καθώς και οι γενικοί γραμματείς των δύο υπουργείων κ.κ.
Κουσουλάκος και Γιαννακόπουλος.

Νωρίς το πρωί ο υπουργός Πολιτισμού είχε συνάντηση με τα μέλη της Διυπουργικής
Επιτροπής «Ολυμπιάδα 2004», με τη συμμετοχή των υφυπουργών κ.κ. Πάχτα, Βερελή
και Φούρα, καθώς και τους κ.κ. Στρατήγη και Μπακούρη. Αντικείμενο αυτής της
σύσκεψης ήταν η κοινοβουλευτική διαδικασία της ψήφισης του σχετικού
νομοσχεδίου, ζητήματα στέγασης και οργάνωσης της εταιρείας, καθώς και θέματα
χωροθέτησης των ολυμπιακών έργων.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16062O032</ED>
<ID>
ID:130657

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O03&aa=2</URL></REF>


Article

<CATEGORY>vin10</CATEGORY>

 <H2>Κινητοποιείται ο απόδημος Ελληνισμός
</H2>
Γιώργος Παπανδρέου και Σταύρος Λαμπρινίδης

ΣΤΗΝ ΚΙΝΗΤΟΠΟΙΗΣΗ του ανά τον κόσμο Ελληνισμού για την επιτυχή διεξαγωγή των
Ολυμπιακών του 2004, αλλά και για την υλοποίηση της ιδέας της ολυμπιακής
εκεχειρίας, στοχεύει η Γενική Γραμματεία Αποδήμου Ελληνισμού.

Στη διάρκεια χθεσινής συνέντευξης Τύπου, ο αναπληρωτής υπουργός Εξωτερικών
Γιώργος Παπανδρέου και ο γενικός γραμματέας Αποδήμου Ελληνισμού Σταύρος
Λαμπρινίδης παρουσίασαν τις πρωτοβουλίες της γραμματείας για το 1998 ­ όπου η
έμφαση δίδεται στις μη οργανωμένες προσωπικότητες της ομογένειας και στη
νεολαία του απόδημου Ελληνισμού.

Το 1999 πρόκειται να πραγματοποιηθεί η παγκόσμια συνέλευση του Ελληνισμού ­
ένα συμπόσιο από ανθρώπους που έχουν διακριθεί σε διάφορους τομείς κι έχουν
ελληνική καταγωγή. Προηγουμένως, στη διάρκεια του τρέχοντος έτους, θα
πραγματοποιηθούν προσυνέδρια (πολιτικών, δημοσιογράφων, καλλιτεχνών κ.λπ.).

Επίσης, τίθεται σε εφαρμογή το πρόγραμμα «Εθελοντές 2004», με στόχο να
χρησιμοποιηθούν στην περίοδο των Ολυμπιακών νέοι του Ελληνισμού της διασποράς
ως μεταφραστές, ξεναγοί, χειριστές ηλεκτρονικών υπολογιστών κ.λπ. Τη «μαγιά»
γι' αυτό το πρόγραμμα θα αποτελέσουν οι 25.000 νέοι ομογενείς που έχουν ήδη
φιλοξενηθεί στη χώρα μας. Στόχος, μάλιστα, είναι ο κάθε νέος να φιλοξενηθεί σε
ένα ελληνικό σπίτι, με το οποίο να συνδεθεί πιο ουσιαστικά.

Η Γραμματεία Αποδήμου Ελληνισμού θα συνεχίσει ακόμη τον θεσμό των Πολιτιστικών
Μηνών σε πόλεις του εξωτερικού με ισχυρό ομογενειακό στοιχείο, ενώ θα
προχωρήσει σε πρωτοβουλίες για την εκπαίδευση και κατάρτιση των ομογενών ­
κυρίως στην ελληνική και αγγλική γλώσσα και τους ηλεκτρονικούς υπολογιστές.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16062O033</ED>
<ID>
ID:130701

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O03&aa=3</URL></REF>


Article

<CATEGORY>vin10</CATEGORY>

 <H5>ΙΣΧΥΡΟΣ ΣΤΗΝ ΑΡΧΗ, ΑΔΥΝΑΜΟΣ ΣΤΗ ΣΥΝΕΧΕΙΑ ΔΕΙΧΝΕΙ Ο «ΑΣΟΣ»
</H5><H2>Δύο ταχυτήτων
</H2>
ΙΣΧΥΡΟΣ στην αρχή, αδύναμος στη συνέχεια δείχνει ο «άσος» στο δελτίο της
Κυριακής. Μιλάμε, δηλαδή, για δύσκολο δελτίο ΠΡΟ-ΠΟ και μάλιστα δύο ταχυτήτων!

*** Μια ματιά στην ετοιμασία των ομάδων.

1. ΑΕΚ-ΗΡΑΚΛΗΣ: Πολλά τα προβλήματα για τον Ντουμίτρου Ντουμιτρίου,
στην ΑΕΚ. Καλλιτζάκης, Κωστένογλου, Κασάπης, Κοπιτσής είναι τιμωρημένοι,
Νικολαΐδης, Κατσαβός, Μπατίστα, τραυματίες. Στον Ηρακλή επιστρέφει ο Σαπάνης
που εξέτισε την ποινή του.

2.ΙΩΝΙΚΟΣ-ΑΘΗΝΑΪΚΟΣ: Από τον Ιωνικό θα απουσιάσει ο τιμωρημένος Φίλης.
Στον Αθηναϊκό δεν υπάρχουν προβλήματα.

3. ΟΦΗ-ΚΑΒΑΛΑ: Αρκετά προβλήματα υπάρχουν και στον ΟΦΗ, αφού είναι
τιμωρημένος ο Σταυρακάκης και τραυματίες οι Κιάσσος, Δερμιτζάκης, Κουνενάκης,
Παπαδόπουλος. Από την Καβάλα θα απουσιάσει ο (επίσης) τιμωρημένος Πις.

4. ΠΑΝΑΘΗΝΑΪΚΟΣ-ΕΘΝΙΚΟΣ: Ο Βασίλης Δανιήλ δεν υπολογίζει τον
Κωνσταντινίδη που συμπλήρωσε έξι κίτρινες κάρτες στο ματς με τη Βέροια. Στον
Εθνικό είναι τιμωρημένος ο Δημόπουλος.

5. ΠΑΝΗΛΕΙΑΚΟΣ-ΒΕΡΟΙΑ: Από τον Πανηλειακό θα απουσιάσουν οι Λιγνός,
Νασιάκος (τιμωρημένοι), ενώ τραυματίες είναι οι Μπάρνιακ, Καριοφύλης. Δέλιο
και Στόικα δεν μπορεί να χρησιμοποιήσει ο Στέφανος Γαϊτάνος στη Βέροια.

6. ΠΑΝΙΩΝΙΟΣ-ΠΑΝΑΧΑΪΚΗ: Ο Χρήστος Εμβολιάδης στον Πανιώνιο δεν
υπολογίζει στον τιμωρημένο Μπουγά, ενώ επιστρέφει ο Σαπουντζής. Με την
Παναχαϊκή μπορεί να αγωνιστεί ο Βαΐτσης (εξέτισε την ποινή του).

7. ΠΑΟΚ-ΠΡΟΟΔΕΥΤΙΚΗ: Ο Άγγελος Αναστασιάδης θα χρησιμοποιήσει και πάλι
τον Νάγκμπε, ενώ από την Προοδευτική θα απουσιάσουν οι τιμωρημένοι Χουζούρης, Πολίτης.

8. ΞΑΝΘΗ-ΟΛΥΜΠΙΑΚΟΣ: Με την Ξάνθη δεν θα αγωνιστεί ο Βιλανάκης
(αποβλήθηκε στο ματς με την Προοδευτική), ενώ στον Ολυμπιακό είναι νοκ άουτ ο
Πάντοβιτς, ενώ είναι αμφίβολη η συμμετοχή του τραυματία Ίβιτς.

9. ΑΝΑΓΕΝΝΗΣΗ ΚΑΡΔΙΤΣΑΣ-ΠΑΝΣΕΡΡΑΪΚΟΣ: Οι γηπεδούχοι δεν αντιμετωπίζουν
προβλήματα, ενώ από τον Πανσερραϊκό θα απουσιάσει ο τιμωρημένος Ντα Σίλβα.

10. ΕΔΕΣΣΑΪΚΟΣ-ΕΘΝΙΚΟΣ ΑΣΤΕΡΑΣ: Ο Εδεσσαϊκός θα αγωνιστεί «κομπλέ», ενώ
στον Εθνικό Αστέρα δεν υπολογίζουν τον τιμωρημένο Κουσάνα.

11. ΒΙΤΣΕΝΤΣΑ-ΜΙΛΑΝ: Η Μίλαν δεν έχει ηττηθεί σε δύο εκτός έδρας
αναμετρήσεις με τη Βιτσέντσα (νίκη-ισοπαλία).

12. ΕΜΠΟΛΙ-ΦΙΟΡΕΝΤΙΝΑ: Οι δύο ομάδες συναντώνται στην Α' κατηγορία
ύστερα από δέκα χρόνια. Το τελευταίο ματς (1987-88) έληξε ισόπαλο 0-0.

13. ΜΠΑΡΙ-ΛΑΤΣΙΟ: Η Λάτσιο παραμένει αήττητη στο Μπάρι 47 χρόνια! Στα
τελευταία έξι ματς έχουν σημειωθεί τέσσερις ισοπαλίες.

ΣΟΥΠΕΡ 13: ΟΥΝΤΙΝΕΖΕ-ΠΑΡΜΑ: Οι γηπεδούχοι έχουν δύο νίκες στα τέσσερα
τελευταία παιχνίδια, στην Α' Ιταλίας.


<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16062O041</ED>
<ID>
ID:130610

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O04&aa=1</URL></REF>


Article

<CATEGORY>vin10</CATEGORY>

 <H5>ΤΙΜΩΡΙΑ 15 ΗΜΕΡΩΝ ΠΕΡΙΜΕΝΕΙ ΤΟΝ ΚΑΛΑΘΕΝΟ
</H5><H5>Ο Μιντιούρης στην Ξάνθη
</H5><H2>Καυτός μήνας για τις σφυρίχτρες
</H2>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

Μετά την διαιτησία του στην Καβάλα ο Καλαθενός υπό τιμωρία

«Καυτός» αναμένεται να είναι ο μήνας Φεβρουάριος για την ελληνική διαιτησία,
καθώς η απόδοση των «δικαστών του δευτερολέπτου» την Κυριακή στους
περισσότερους αγώνες κυμάνθηκε σε χαμηλά επίπεδα, προκαλώντας τόσο την κοινή
γνώμη όσο και τα αρμόδια όργανα.

Είναι χαρακτηριστική η στάση του προέδρου της Επιτροπής Διαιτησίας Βασίλη
Βουράκη στο προχθεσινό Δ.Σ. της ΕΠΟ, όπου δεν δίστασε να πει ότι χρειάζονται
ριζικά και δραστικά μέτρα, προκειμένου να αποκτήσει η ελληνική διαιτησία την
αξιοπιστία της.

Στη σημερινή συνεδρίαση της Επιτροπής Διαιτησίας αναμένεται να ακουστούν
πολλά. Ο κ. Βουράκης κρατάει κλειστά τα χαρτιά του, αποφεύγοντας να εκφρασθεί
με οποιοδήποτε τρόπο για τον Μιχάλη Καλαθενό που διηύθυνε το παιχνίδι Καβάλα -
ΑΕΚ. Επιμένει να δει την έκθεση του παρατηρητή διαιτησίας Αλέκου Ναζίρη και να
ακούσει τις απόψεις του υπερπαρατηρητή του συγκεκριμένου αγώνα και μέλους της
Ε.Δ., Κυριάκου Κοντογιαννίδη, ο οποίος καταλογίζει ευθύνες στον κ. Καλαθενό
για μη εφαρμογή των κανονισμών στον πειθαρχικό έλεγχο των παικτών. Αυτό
σημαίνει ότι αν γίνουν δεκτές οι απόψεις του Κοντογιαννίδη, ο Καλαθενός θα
εξαιρεθεί από τις κληρώσεις για δεκαπέντε μέρες, ενώ άγνωστο είναι τι θα
συμβεί στην αναδιάρθρωση των πινάκων, που τοποθετείται μέχρι τέλους του μηνός.
Οι πληροφορίες αναφέρουν ότι ηγετικά στελέχη της Επιτροπής Διαιτησίας
επιθυμούν την ανανέωση του πίνακα Α' Εθνικής, ενώ άλλα θέλουν να διατηρηθεί η
υπάρχουσα κατάσταση. Το ποια άποψη θα επικρατήσει, θα φανεί στο σημερινό Δ.Σ.
της Ε.Δ. Ακόμα σοβαρό είναι το πρόβλημα με τους παρατηρητές, οι οποίοι δεν
διστάζουν να κρίνουν με υψηλές βαθμολογίες τους διαιτητές, προκαλώντας την
κοινή γνώμη.

Πάντως όλα συγκλίνουν στο ότι ο μήνας πού διανύουμε θα είναι καθοριστικός για
τη διαιτησία.
<H3>22η ΑΓΩΝΙΣΤΙΚΗ
</H3>
Ο ΝΑΟΥΜ Μιντιούρης από τον σύνδεσμο Σερρών κληρώθηκε να διευθύνει τον αγώνα
SKODA Ξάνθη-Ολυμπιακός, ενώ στο παιχνίδι ΑΕΚ-Ηρακλής διαιτητής θα είναι ο
Γιώργος Στεφανόπουλος από τον Πειραιά με αναπληρωματικό τον... Μιχάλη
Καλαθενό. 
Ο τελευταίος, που είναι... κόκκινο πανί για την ΑΕΚ, θα αποκλειστεί αν σήμερα
η Επιτροπή Διαιτησίας αποφασίσει να τον εξαιρέσει για δεκαπέντε μέρες από τις
κληρώσεις και στη θέση του θα κληρωθεί άλλος την Παρασκευή το μεσημέρι. Στα
υπόλοιπα ματς της 22ης αγωνιστικής του επαγγελματικού πρωταθλήματος κληρώθηκαν
: Απόλλων-Καλαμάτα (Σάββατο): Κεχαγιάς, Παναθηναϊκός-Εθνικός: Τσαγκαράκης,
ΠΑΟΚ-Προοδευτική: Αμπελάκιας, Πανιώνιος-Παναχαϊκή: Μποροβήλος,
Ιωνικός-Αθηναϊκός: Καλύβας, Πανηλειακός-Βέροια: Βαλλιάνος και ΟΦΗ-Καβάλα: Τεβεκέλης.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16062O051</ED>
<ID>
ID:130611

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O05&aa=1</URL></REF>


Article

<CATEGORY>vin10</CATEGORY>

 <H2>Θρήνος για τον χαμό του 22χρονου Παναγιώτη Κατσούρη
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

Ο Παναγιώτης Κατσούρης είχε περισσότερες από 110 συμμετοχές με τις εθνικές
ομάδες Νέων, Ελπίδων και Ενόπλων

Ο ΠΑΟΚ θρηνεί τον άδικο χαμό του νεαρού άσου Παναγιώτη Κατσούρη που έχασε τη
ζωή του το βράδυ της Δευτέρας (11.15 μ.μ.) σε αυτοκινητικό δυστύχημα, σε
ηλικία 22 χρόνων. Ο Κατσούρης επέστρεφε από το «γκολ 5» (γήπεδο στο οποίο
αγωνίζονται 5 εναντίον 5), όμως η υπερβολική ταχύτητα τον πρόδωσε. Το
αυτοκίνητό του προσέκρουσε σε τσιμεντένια γέφυρα στο ύψος της Κεραμοποιίας της
Θέρμης. Ο παίκτης διεκομίσθη αμέσως στο νοσοκομείο ΑΧΕΠΑ, όπου διαπιστώθηκε ο
θάνατός του. Η σορός του θα μεταφερθεί σήμερα στην Αθήνα και αύριο στις 11
μ.μ. θα κηδευτεί στο Γ' Νεκροταφείο, παρουσία παικτών, τεχνικής ηγεσίας και
διοίκησης του ΠΑΟΚ.

Ο Κατσούρης, ο οποίος ήταν ανιψιός του Μπάμπη Τεννέ, υπηρετούσε στο Τάγμα
Διαβιβάσεων στα Γιάννινα και είχε πάνω από 110 συμμετοχές με τις εθνικές Νέων,
Ελπίδων και Ενόπλων. Ο αντιπρόεδρος του ΠΑΟΚ, Κώστας Ορφανός, ειδοποίησε τους
γονείς τού άτυχου ποδοσφαιριστή για το δυστύχημα, ενώ η διοίκηση του δικεφάλου
του Βορρά ζήτησε την αναβολή του αγώνα κυπέλλου με τη SKODA Ξάνθη. Ο πατέρας
του Κατσούρη δεν συμφώνησε με αυτό και ζήτησε τη διεξαγωγή του αγώνα,
αφιερώνοντας τη νίκη του ΠΑΟΚ στη μνήμη του αδικοχαμένου γιου του.

Λίγα λεπτά μετά το δυστύχημα, σύσσωμοι οι παίκτες της ομάδας της Θεσσαλονίκης
πήγαν στο νοσοκομείο, ενώ το κλίμα που επικρατούσε ήταν βαρύ. Ο Σπύρος
Μαραγκός μονολογούσε: «Δεν μπορώ να μιλήσω, δεν θέλω να ξανακούσω για
ποδόσφαιρο», ενώ ο Κώστας Ορφανός πιο ψύχραιμος σημείωσε: «Χάσαμε ένα
διαμάντι. Ο Παναγιώτης είναι αναντικατάστατος».

*** Με αφορμή τον θάνατο του Παναγιώτη Κατσούρη η Ελληνική Ποδοσφαιρική
Ομοσπονδία αποφάσισε: α) να αναλάβει τα έξοδα της κηδείας του, β) να κρατηθεί
ενός λεπτού σιγή στη μνήμη του στον αγώνα Ελλάδα - Ρωσία (18/2), γ) οι
ποδοσφαιριστές την Εθνικής Ανδρών να αγωνιστούν στον εν λόγω αγώνα με μαύρο
περιβραχιόνιο σε ένδειξη πένθους και δ) να παραστεί στην κηδεία του το
προεδρείο της και να μεταφέρει στην οικογένειά του την ομόθυμη συμπαράστασή της.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16062O052</ED>
<ID>
ID:130658

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O05&aa=2</URL></REF>


Article

<CATEGORY>vin10</CATEGORY>

 <H2>ΔΙΑΙΤΗΣΙΑ
</H2><H2>Αναβρασμός στην Ευρώπη
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

ΟΙ ΔΙΑΙΤΗΤΕΣ στην πυρά. Το γερμανικό και ιταλικό ποδόσφαιρο είναι ανάστατο,
μετά τις καταγγελίες ομάδων για ανεπαρκείς διαιτησίες οι οποίες διαμόρφωσαν αποτελέσματα!

Η Βέρντερ Βρέμης έστειλε το βίντεο του τελευταίου αγώνα της με τη Λεβερκούζεν
στη γερμανική ομοσπονδία ποδοσφαίρου, στο οποίο αποδεικνύεται πως ο διαιτητής
Λουτζ Μίχαελ Φρέλιχ κακώς απέβαλε με δεύτερη κίτρινη κάρτα τον τερματοφύλακά
της, Όλιβερ Ρεκ. Κι αυτό, γιατί πολύ απλά ο Ρεκ δεν είχε δεχτεί νωρίτερα
(πρώτη) κίτρινη κάρτα.

Η Βέρντερ Βρέμης αναγκάστηκε να αγωνιστεί με δέκα παίκτες και με
αναπληρωματικό τερματοφύλακα, με αποτέλεσμα η Λεβερκούζεν να επικρατήσει
τελικά με 4-1

Η πρώτη κίνηση της γερμανικής ομοσπονδίας ήταν να εξαιρέσει τον Φρέλιχ από
τους επόμενους αγώνες της Μπουντεσλίγκα.

Όμως, η Βέρντερ δεν έμεινε ικανοποιημένη και ζήτησε από την ομοσπονδία την
επανάληψη του αγώνα, γεγονός όχι πρωτόγνωρο για τα δεδομένα του γερμανικού
ποδοσφαίρου. Η ομοσπονδία από την πλευρά της θεωρεί δίκαιο το αίτημα της
Βέρντερ αλλά δύσκολα πραγματοποιήσιμο λόγω της γνωστής απόφασης της ΦΙΦΑ, που
δεν επιτρέπει την επανάληψη αγώνων.

Στην Ιταλία, ο πρόεδρος της Ρόμα Φράνκο Σένσι προκάλεσε ποικίλα σχόλια,
δηλώνοντας πως η Γιουβέντους είναι δυνατή γιατί έχει καλές διασυνδέσεις μακριά
από τους αγωνιστικούς χώρους. Ο Ιταλός παράγοντας εννοούσε φυσικά πως οι
διαιτητές ευνοούν τη «μεγάλη Κυρία», κάτι που συνέβη και στο παιχνίδι με τη
Ρόμα, όπου δεν καταλογίστηκε ένα πέναλτι εις βάρος της (ανατροπή του
Γκαουτιέρι από τον Ντεσάν), ενώ αποβλήθηκε ο αμυντικός των «Ρωμαίων», Φάμπιο
Πετρούτσι. Θέση στην αντιπαράθεση που έχει ο Σένσι με τους Ιταλούς διαιτητές
πήρε και ο Αργεντινός άσος της Φιορεντίνα, Γκαμπριέλ Μπατιστούτα, ο οποίος
υποστήριξε μεταξύ άλλων πως για όλα ευθύνεται η έλλειψη εμπιστοσύνης που
υπάρχει μεταξύ των παικτών και των ρέφερι.

«Η έλλειψη εμπιστοσύνης από τους παίκτες προς τους διαιτητές και αντίστροφα
μοιάζει με τοίχο που χωρίζει τις δύο πλευρές. Εμείς οι παίκτες πρώτα απ' όλα
πρέπει να προσπαθούμε να διατηρούμε ήρεμο τον διαιτητή για να έχει καθαρή
σκέψη ­ γιατί αν δεν νιώθουν πως είναι οι άρχοντες του αγώνα, τότε κάνουν πολύ
εύκολα λάθη», είπε χαρακτηριστικά ο Μπατιστούτα τοποθετώντας το θέμα
«διαιτησία» στη σωστή του βάση.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16062O053</ED>
<ID>
ID:130702

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O05&aa=3</URL></REF>


Article

<CATEGORY>vin10</CATEGORY>

 <H5>ΤΑ ΠΟΣΟΣΤΑ ΤΗΣ ΤΗΛΕΘΕΑΣΗΣ ΕΧΟΥΝ ΠΕΣΕΙ ΜΕ ΑΠΟΤΕΛΕΣΜΑ ΤΑ ΚΑΝΑΛΙΑ ΝΑ ΠΛΗΡΩΝΟΥΝ
ΛΙΓΟΤΕΡΑ ΓΙΑ ΤΑ ΔΙΚΑΙΩΜΑΤΑ
</H5><H2>Χάνει πόντους και το μπάσκετ
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Μετά το ποδόσφαιρο και το μπάσκετ, «χάνει» σιγά-σιγά τη λάμψη του, με
αποτέλεσμα το προϊόν που προσφέρει να μην είναι ελκυστικό για την τηλεόραση.
Κλασικό παράδειγμα η μη μετάδοση του χθεσινού αγώνα Χάποελ Εϊλάτ - ΠΑΟ και το
μικρό ενδιαφέρον για το αυριανό παιχνίδι Κροάσια Σπλιτ - Ολυμπιακού

Στις προ ιδιωτικής τηλεόρασης εποχές οι αθλητικές μεταδόσεις ποδοσφαιρικών
αγώνων, αλλά και παιχνιδιών μπάσκετ, αποτελούσαν μέγιστο γεγονός, με υψηλά
ποσοστά τηλεθέασης. Τα ίδια υψηλά ποσοστά τηλεθέασης ακολουθήθηκαν και στα
πρώτα χρόνια της ελεύθερης τηλεόρασης. Πέρυσι, και ειδικότερα εφέτος όμως, τα
νούμερα της τηλεθέασης έχουν πάρει την κατηφόρα, με άμεσο αντίκτυπο τα ποσά
των χρημάτων που δαπανούν τα κανάλια για την αγορά δικαιωμάτων να είναι μικρά.
Ας πάρουμε όμως τα πράγματα από την αρχή.

Τα πρώτα χρόνια της ιδιωτικής τηλεόρασης το μπάσκετ βρισκόταν σε μεγάλη
άνθηση, ενώ το ποδόσφαιρο, αν και σε κάμψη, μπήκε σε όλα τα σπίτια καλύπτοντας
όλες τις ομάδες.

Στις αρχές της 10ετίας ο κόσμος «διψούσε» να δει αθλητικά γεγονότα στην
τηλεόραση, γεγονός που είχε σαν αποτέλεσμα τα υψηλά ποσοστά τηλεθέασης. Και
μαζί με τα υψηλά ποσοστά τηλεθέασης έρχονταν και τα πολλά διαφημιστικά σποτ,
κάνοντας το προϊόν «αθλητισμός» ελκυστικό για τα κανάλια.

Από το 1994, όμως, το τοπίο άλλαξε. Το Mega, που είχε τα δικαιώματα των αγώνων
την προηγούμενη αγωνιστική περίοδο, «έχασε» χρήματα, αφού ο κόσμος δεν
ενδιαφερόταν για το προϊόν που προέβαλε και αυτό είχε σαν συνέπεια οι
διαφημιζόμενοι να μην ενδιαφέρονται για την προβολή τους πριν, στη διάρκεια ή
στο τέλος των αγώνων.

Εκείνη την περίοδο εμφανίσθηκε το συνδρομητικό κανάλι Filmnet. Μέσα από το
ποδόσφαιρο «βρήκε» τη χρυσή ευκαιρία να ορθοποδήσει και να γίνει βιώσιμο. Αφού
από τους μερικές δεκάδες χιλιάδες συνδρομητές κατάφερε μέσα σε τέσσερα χρόνια
να ξεπεράσει τις 250.000 συνδρομές. Έτσι, τα χρήματα που δαπανά ετησίως για τα
ποδοσφαιρικά δικαιώματα (περίπου 2,5 δισ. εφέτος) ουσιαστικά τα «βγάζει» από
τις συνδρομές ενός μήνα.

Το Filmnet και στη συνέχεια το SuperSport έχουν σχέσεις αλληλοεξάρτησης με το
ποδόσφαιρο. Θεωρείται βέβαιο πως χωρίς ποδόσφαιρο το συνδρομητικό κανάλι θα...
βουλιάξει, ενώ από την άλλη πλευρά το ποδόσφαιρο αν επιχειρήσει να πουλήσει το
προϊόν του σε κάποιο ευρείας λήψης κανάλι δεν πρόκειται να πάρει όχι τα μισά
απ' αυτά που δίνει το συνδρομητικό, αλλά ούτε το ένα τέταρτο.

Στο σημείο αυτό πρέπει να σημειώσουμε ότι το ποδόσφαιρο βρίσκεται σε
λανθάνουσα κατάσταση, αφού στηρίζεται σχεδόν αποκλειστικά στα έσοδα από τον
ΟΠΑΠ και ­ κατά κύριο λόγο ­ την τηλεόραση. Χωρίς αυτά τα έσοδα, οι
περισσότερες από τις ΠΑΕ της Α' Εθνικής δεν θα μπορούσαν να λειτουργήσουν. Και
όταν καταφέρνουν να επιβιώνουν με αυτά τα χρήματα, ο βασικός αιμοδότης τους, ο
Έλληνας φίλαθλος, βρίσκεται στη γωνία, αρνούμενος να παρακολουθήσει το κακό
θέαμα που του σερβίρουν κάθε αγωνιστική στα γήπεδα, όπως επίσης και όλα τα
συμπαρομαρτούντα (κακές διαιτησίες, φήμες για στημένα ματς, παιχνίδια των
παραγόντων στο παρασκήνιο κ.λπ).

Το μπάσκετ, στην αντίπερα όχθη, παρακολουθούσε μέχρι πρότινος την πορεία προς
τον όλεθρο του ποδοσφαίρου, αλλά όπως δείχνουν τα πράγματα δεν... πήρε τα
μηνύματα που έπρεπε. Έτσι εφέτος, όταν οι ελληνικές ομάδες που μετέχουν στην
Ευρωλίγκα προσπάθησαν να πουλήσουν τα παιχνίδια τους, «βρήκαν» προσφορές «αντί
πινακίου φακής». Έστω και αν τα 900 εκατ. δρχ. που έδωσε η ΕΡΤ για τα
παιχνίδια του Ολυμπιακού δεν είναι ευκαταφρόνητο ποσό, εντούτοις είναι πολύ
λιγότερα από το 1,5 δισ. δρχ. που είχαν εισπράξει οι «ερυθρόλευκοι» από τον
ΑΝΤ1 για τους αγώνες τους στην Ευρωλίγκα της περασμένης περιόδου.

Για την ΑΕΚ, που «έκλεισε» με τον ΑΝΤ1 τα παιχνίδια της στην Ευρωλίγκα, το
ποσό δεν έγινε ποτέ γνωστό, ενώ για τον ΠΑΟΚ τα χρήματα που εισέπραξε από τον
Star δεν ξεπερνούν τα 300 εκατ. δρχ.

Ασφαλώς τα κανάλια δεν θα μπορούσαν να δώσουν περισσότερα χρήματα, αφού ο
διαφημιστικός χρόνος που «παίρνουν» για τις συγκεκριμένες μεταδόσεις είναι
μικρός, με αποτέλεσμα στις περισσότερες των περιπτώσεων τα παιχνίδια να
παρουσιάζουν παθητικό.

Για παράδειγμα, η μέγιστη τηλεθέαση την περίοδο 1994-95 έφθασε το 30,9 στο
παιχνίδι Ρεάλ - Ολυμπιακός (β' ημίχρονο), ενώ η 10η θέση ήταν με ποσοστό 19,0,
στο ματς Ολυμπιακός - ΤΣΣΚΑ Μόσχας. Την επόμενη χρονιά οι τηλεθεάσεις του
μπάσκετ παρουσίασαν καθίζηση. Με το β' ημίχρονο Ρεάλ - Ολυμπιακού να είναι
στην πρώτη θέση για το μπάσκετ με 21,8, ενώ στην κορυφή ήταν το ποδόσφαιρο
(ΠΑΟ - Άγιαξ, 27,1%). Την περασμένη χρονιά τα ποσοστά έπεσαν κι άλλο:
Ολυμπιακός - ΠΑΟ 19,9, το καλύτερο νούμερο τηλεθέασης, και το 10ο Παρτιζάν - Ολυμπιακός.

Με εξαίρεση πάντως τους ημιτελικούς του Τσάμπιονς Λιγκ, μεταξύ ΠΑΟ και Άγιαξ,
τα υπόλοιπα νούμερα των ποδοσφαιρικών μεταδόσεων είναι μάλλον μέτρια. Για
παράδειγμα, ο προημιτελικός του Κυπέλλου Κυπελλούχων ΑΕΚ - Παρί Σεν Ζερμέν
είχε τηλεθέαση μόλις 18,6%.

Όσο για εφέτος; Τα μέχρι τώρα νούμερα τηλεθέασης στο μπάσκετ είναι μάλλον
απογοητευτικά: ΑΕΚ - Άλμπα Βερολίνου 5,0%, Μακάμπι - Ολυμπιακός 7,2%,
Πανιώνιος - ΠΑΟ 8,4%, Ηρακλής - ΑΕΚ 6,4%, Λάρισα - Ολυμπιακός 5,3%, Ολυμπιακός
- Σικάγο Μπούλς 12%, Άρης - ΠΑΟ 6,9%, ΑΕΚ - ΠΑΟΚ 5,9%, ΠΑΟ - ΑΕΚ 9,6% κ.λπ.
Πρόσφατα, καλύτερα «νούμερα» καταγράφηκαν στο φάιναλ-φορ του Κυπέλλου, με τον
τελικό Άρη - ΑΕΚ να έχει ποσοστό 16,4%. Επίσης, στους ημιτελικούς ΑΕΚ -
Ολυμπιακού και Παναθηναϊκού - Άρη τα ποσοστά τηλεθέασης ήταν 13,9% και 10,9%, αντίστοιχα.

Ασφαλώς όλα τα παραπάνω νούμερα δείχνουν πως και το μπάσκετ, μετά το
ποδόσφαιρο, παύει σιγά- σιγά να αποτελεί ελκυστικό προϊόν για τα κανάλια. Και
όσο οι τηλεθεάσεις «πέφτουν», τόσο συρρικνώνονται και τα έσοδα των καναλιών
από την πώληση του διαφημιστικού χρόνου.

Για παράδειγμα, σε τέσσερα παιχνίδια στο πλαίσιο της εφετινής Ευρωλίγκας του
Ολυμπιακού (Πίλσεν, ΤΣΣΚΑ, Λιμόζ, Μακάμπι) τα έσοδα της ΕΡΤ από τη διαφήμιση
ήταν συνολικά 85 εκατ. δρχ. Όταν, πέρυσι, ο ΑΝΤ1 είχε έσοδα: Ολυμπιακός Άλμπα
125 εκατ., Ολυμπιακός - Μπολώνια 48 εκατ., Σαρλερουά - Ολυμπιακός 73 εκατ.,
Ολυμπιακός - Τσιμπόνα 105 εκατ., Ολυμπιακός - Εστουντιάντες 109 εκατ.,
Μπολώνια - Ολυμπιακός 117 εκατ., Ολυμπιακός - Σαρλερουά 113 εκατ.,
Εστουντιάντες - Ολυμπιακός 79 εκατ., Ολυμπιακός - ΤΣΣΚΑ 29 εκατ. κ.λπ.

Γίνεται αντιληπτό ότι ακόμη και σε σχέση με πέρυσι τα έσοδα από τη διαφήμιση
έχουν μειωθεί αισθητά και πλέον τα ερωτήματα γιατί και πώς είναι αυτά που κυριαρχούν.

Δεν είναι λίγοι εκείνοι που υποστηρίζουν πως το κοινό του μπάσκετ είναι πλέον
κορεσμένο. Διακρίσεις της εθνικής ομάδας σε ευρωπαϊκό και παγκόσμιο επίπεδο,
ανακήρυξη δύο ελληνικών ομάδων πρωταθλητριών Ευρώπης, διακρίσεις στο Κόρατς
και το Κυπελλούχων. Τι άλλο μπορεί να περιμένει ο κόσμος;

Ίσως κάποιο θέαμα ανάλογο του ΝΒΑ. Δηλαδή, ένα πρωτάθλημα μπάσκετ σόου πρώτα
και μετά αθλητική συνάντηση με νικητή και ηττημένο. Όμως, η είσοδος των
κοινοτικών παικτών «χαλάει» το προφίλ των ομάδων, με αποτέλεσμα ο κόσμος να
μην ενδιαφέρεται για τις ομάδες.

Συγχρόνως τα τελευταία χρόνια οι πολλές αθλητικές συναντήσεις που μεταδίδονταν
από την τηλεόραση «κούρασαν» τον κόσμο. Όταν ολόκληρη την εβδομάδα, από τη
Δευτέρα μέχρι την Κυριακή ­ με μόνη εξαίρεση την Παρασκευή ­ τα κανάλια
καθημερινά έχουν στο πρόγραμμά τους αθλητικές μεταδόσεις, είναι φυσιολογικό ο
κόσμος να κουρασθεί. Να μπουχτίσει και να κάνει ζάπινγκ ή να πηγαίνει κινηματογράφο.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O06</CAT>
<ED>
Κωδικός άρθρου: A16062O061</ED>
<ID>
ID:130612

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O06&aa=1</URL></REF>


Article

<CATEGORY>vin10</CATEGORY>

 <H2>Γκάφα εις βάρος της Ελλάδας
</H2>
ΓΚΑΦΑ ­ και μάλιστα από τις χοντρές ­ εις βάρος της Ελλάδας διέπραξαν στο
Ίντερνετ οι Γιαπωνέζοι διοργανωτές των Ολυμπιακών Αγώνων του Ναγκάνο. Όπως
επισήμαναν στα «ΝΕΑ» δύο Έλληνες φοιτητές από την Αγγλία, στις επίσημες
σελίδες της Ολυμπιάδας, στον χάρτη, η Ελλάδα φτάνει μόνο μέχρι τη Λάρισα. Το
υπόλοιπο κομμάτι της καλύπτεται από την ονομασία της Πρώην Γιουγκοσλαβικής
Δημοκρατίας της Μακεδονίας, δίνοντας την εντύπωση πως η Μακεδονία και η Θράκη
ανήκουν στη FYROM (http: //www. nagano. olympic. org/country/country­e. html).

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O07</CAT>
<ED>
Κωδικός άρθρου: A16062O071</ED>
<ID>
ID:130613

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O07&aa=1</URL></REF>


Article

<CATEGORY>vin10</CATEGORY>

 <H5>ΝΑΓΚΑΝΟ
</H5><H2>Πρώτο χρυσό για την Ιαπωνία
</H2>
Η ΡΩΣΙΑ έδειξε τη δύναμή της στην τρίτη ημέρα αγώνων της 18ης
Χειμερινής Ολυμπιάδας, κατακτώντας δύο χρυσά μετάλλια και μπαίνοντας
επικεφαλής στον πίνακα μεταλλίων, ενώ η οργανώτρια Ιαπωνία κατέκτησε το πρώτο
της χρυσό μετάλλιο με τον Χιρογιάσου Σιμίζου στην παγοδρομία ταχύτητας.

Μόνο το χάλκινο μετάλλιο (που κατέκτησε το γερμανικό ζευγάρι Μάντι Βέτσελ -
Ίνγκο Στόιερ) έχασε η Ρωσία στο ζευγάρι της καλλιτεχνικής παγοδρομίας.
Επικράτησαν η Οξάνα Καζάκοβα και ο Αρτούρ Ντμίτριεφ, ενώ τη δεύτερη θέση πήρε
το επίσης ρωσικό ζευγάρι Γελένα Μπερεζνάγια - Αντόν Σιχαρουλίτζε και πρόκειται
για θαύμα, δεδομένου ότι η Μπερεζνάγια πριν από δύο χρόνια είχε μείνει
παράλυτη από ατύχημα και είχε κινδυνεύσει άμεσα να πεθάνει...

Το δεύτερο χρυσό το πήρε η Ρωσία σε ένα άλλο άθλημα στο οποίο διακρίνεται, το
σκι αντοχής, με τη Λαρίσα Λαζούτινα στα 5 χλμ. με 17'37''9. Το ασημένιο πήρε η
Κατερίνα Νεουμάνοβα (Τσεχία - 17.42.7) και το χάλκινο η Μπέντε Μάρτινσεν
(Νορβηγία - 17.49.4). Η Ελληνίδα Κατερίνα Αναστασίου τερμάτισε 79η (τελευταία)
με 23.15.8.

Αξιόλογη ελληνική παρουσία ήταν χθες η Μαρούσα Πάππου, η οποία κατέλαβε την
21η θέση στην κατάταξη του γιγαντιαίου σλάλομ της χιονοσανίδας με επίδοση
2'56''53. Το χρυσό κατέκτησε η Γαλλίδα Καρίν Ρουμπί (2.17.34), το ασημένιο η
Γερμανίδα Χάιντι Ρένοτ (2.19.17) και το χάλκινο η Αυστριακή Μπριγκίτε Κεκ (2.19.42).

Στα 500 μ. πατινάζ ταχύτητας ο κάτοικος Ναγκάνο Χιρογιάσου Σιμίζου αποθεώθηκε
παίρνοντας την 1η θέση, με συνολικό χρόνο στις δύο προσπάθειες 1'11''84. Το
ασημένιο πήρε ο Καναδός Τζέρεμι Γουόδερσπουν (επίσης 1.01.84) και το χάλκινο
ένας άλλος Καναδός ο Κέβιν Όβερλαντ (1.01.86).

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O07</CAT>
<ED>
Κωδικός άρθρου: A16062O072</ED>
<ID>
ID:130659

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O07&aa=2</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ
</H5><H5>Παράδειγμα ο Πασσαλής
</H5><H2>Δεν σκεφτόμαστε τώρα το θέαμα
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ντούσαν Μπάγιεβιτς

ΤΗΝ ΑΔΙΑΚΟΠΗ συμπαράσταση των οπαδών του Ολυμπιακού
ζήτησε ο Ντούσαν Μπάγιεβιτς, κατά τη διάρκεια της χθεσινής συνέντευξης Τύπου.
Ο «ερυθρόλευκος» τεχνικός μίλησε για το άγχος στην ομάδα, για τη διαιτησία και
για το κυνήγι των βαθμών.

«Δεν μπορούμε να διώξουμε το άγχος, αλλά να το μειώσουμε. Χρειάζονται νίκες,
όπως και άλλα πράγματα. Δεν εξαρτάται μόνο από εμάς. 
Ο κόσμος παίζει σημαντικό ρόλο», τόνισε ο Ντούσαν Μπάγιεβιτς. Και πρόσθεσε:
«Χωρίς να θέλω να παρεξηγηθώ από τους φιλάθλους μας, στα τρία τελευταία λεπτά
του αγώνα με τον ΟΦΗ άρχισαν τα σφυρίγματα. Εμείς θέλαμε να κρατήσουμε την
μπάλα και να τελειώσει το ματς. Θα έπρεπε δηλαδή να βγούμε στην επίθεση και να
κινδυνεύσουμε να δεχτούμε την ισοφάριση; 
Υπάρχουν κάποιες επιλογές που δεν είναι ευχάριστες για τον κόσμο, αλλά θα
πρέπει να τις εφαρμόζουμε μέσα στο παιχνίδι. Βρισκόμαστε στον δεύτερο γύρο και
σιγά-σιγά πηγαίνουμε προς το τέλος. Τώρα δεν μπορεί να σκεφτούμε το θέαμα και
δεν είναι δυνατόν να το προσφέρει η ομάδα σε κάθε παιχνίδι. 
Όλοι γνωρίζουμε τι σημαίνει για τον Ολυμπιακό η συμπαράσταση του κόσμου και
δεν θέλουμε να κάνουμε συγκρίσεις με τους φιλάθλους των άλλων ομάδων».

Με αφορμή την ανακοίνωση του ΟΦΗ για τη διαιτησία και τον τραυματισμό του
Κιάσσου, ο Ντούσκο είπε: «Εμείς δίνουμε απάντηση στον αγωνιστικό χώρο. Δύο
χρόνια τώρα μιλάνε για τη διαιτησία και δεν θα σταματήσουν για δέκα χρόνια.
Εμείς είμαστε πρώτοι που έχουμε παράπονα από τη διαιτησία στον πρώτο γύρο,
όμως δεν κλαίμε. Οι κύριοι του ΟΦΗ γνωρίζουν πολύ καλά ότι δεν έγινε επίτηδες
ο τραυματισμός του Κιάσσου και λυπούμαστε για τις δηλώσεις τους».

Στο τέλος, ο Ντούσαν Μπάγιεβιτς εξέφρασε τα συλλυπητήριά του για τον θάνατο
του άτυχου ποδοσφαιριστή του ΠΑΟΚ Παναγιώτη Κατσούρη.

ΓΙΑ ΕΞΙ ποδοσφαιριστές του Ολυμπιακού μίλησε ο Ντούσαν Μπάγιεβιτς

*** Για τον Πέτρο Πασσαλή: «Πρόκειται για
ποδοσφαιριστή, που έχει ανάγκη κάθε ομάδα. Αποτελεί παράδειγμα προς μίμηση.
Είναι από τους λίγους παίκτες με χαρακτηριστικό το μεγάλο πάθος στο παιχνίδι.
Θα πρέπει όμως να βελτιώσει ορισμένα πράγματα».

*** Για τον Στέλιο Γιαννακόπουλο: «Πήγε καλά
στον αγώνα με τον ΟΦΗ. Θα μπορούσε όμως να είναι ακόμα καλύτερος. Χρειάζεται
να είναι πιο απλός και ομαδικός».

*** Για τον Ίλια Ίβιτς: «Δεν μπορεί να είμαστε
σίγουροι για τη συμμετοχή του στον αγώνα με τη Ξάνθη. Όταν χάνεις σε ένα
παιχνίδι τον πρώτο σκόρερ, είναι μεγάλη απώλεια».

*** Για τον Αλέξη Αλεξανδρή: «Αν έσπασε η γκίνια
του, θα το δούμε στα επόμενα παιχνίδια».

*** Για τον Πίτερ Οφορίκουε: «Σημασία έχει να
γυρίσει καλά από την Αφρική. Εμείς τον υπολογίζουμε και πιστεύω ότι μπορεί να
βοηθήσει τον Ολυμπιακό».

*** Για τον Μπόζινταρ Μπάντοβιτς: «
Τραυματίστηκε για τρίτη φορά εφέτος. Δεν είμαι γιατρός, όπως ο κ. Δάρας, για
να δώσω την κατάλληλη απάντηση».

*** Για τον Γιώργο Ανατολάκη: «Δεν νομίζω ότι
υπάρχει ποδοσφαιριστής που θέλει να σπάσει το πόδι του συναδέλφου του. Ήταν
μια άτυχη στιγμή για τον Ανατολάκη».

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O07</CAT>
<ED>
Κωδικός άρθρου: A16062O073</ED>
<ID>
ID:130703

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O07&aa=3</URL></REF>


Article

<CATEGORY>vin10</CATEGORY>

 <H5>Ο ΠΑΟ ΕΧΑΣΕ 80-78 ΣΤΟ ΙΣΡΑΗΛ - ΚΟΡΥΦΑΙΟΣ Ο ΑΛΒΕΡΤΗΣ
</H5><H2>Ανώδυνη ήττα
</H2>
Ο Φραγκίσκος Αλβέρτης (24 π.) ήταν ο πρώτος σκόρερ του Παναθηναϊκού, στο
χθεσινό ματς με τη Χάποελ, στο Εϊλάτ

Ο ΦΡΑΓΚΙΣΚΟΣ Αλβέρτης βοήθησε τον Παναθηναϊκό να ξεφύγει από την... «παγίδα»
της Χάποελ. Ο Παναθηναϊκός πέρασε δύσκολες ώρες στο «Παγίς» του Εϊλάτ, έχασε
80-78 από τη Χάποελ, αλλά φυσικά, το μόνο που «πληγώθηκε» ήταν το γόητρό του.
Οι «πράσινοι» ­ έστω και δύσκολα ­ αναμένεται να προκριθούν στην προημιτελική
φάση του ευρωκυπέλλου, την επόμενη εβδομάδα.

Όμως, ο Λευτέρης Σούμποτιτς ασφαλώς θα πρέπει και πάλι να μιλήσει στους
παίκτες του για την άμυνα. Οι παίκτες του Παναθηναϊκού απέτυχαν σε αυτόν τον
τομέα καθ' όλη σχεδόν τη διάρκεια του ματς και ίσως η ήττα να είχε μεγαλύτερη
έκταση αν δεν ήταν ο Αλβέρτης. 
Ο φόργουορντ του Παναθηναϊκού πέτυχε 19 πόντους στο β' μέρος και ήταν η
μοναδική λύση των «πρασίνων» από την περιφέρεια. Η Χάποελ δημιούργησε πολλά
προβλήματα, πήρε από τα πρώτα λεπτά προβάδισμα στο σκορ και έφτασε τη διαφορά
στους 14 πόντους (61-47 στο 28'). 
Τότε, ήταν η πρώτη φορά που... ανέβασε ταχύτητα ο Αλβέρτης βοηθώντας τον
Παναθηναϊκό να μειώσει. Αλλά και στο τελευταίο 5λεπτο, όταν η Χάποελ ξέφυγε
πάλι με (70-62), ο Αλβέρτης με 11 π. ήταν ο πρωταγωνιστής στη νέα ανατροπή
(76-76 στα 46''). Ακολούθησαν οι εύστοχες βολές των Καντότ και Κοχ (78-78) και
το ματς κρίθηκε με βολές του Έντι Ελίσμα ένα δευτερόλεπτο πριν από το τέλος. Ο
Ντίνο Ράτζα, ήταν ο πρωταγωνιστής του Παναθηναϊκού στο α' μέρος (44-37). «Είχα
πει ότι η Χάποελ είναι επικίνδυνη ομάδα. Οι ψηλοί της σουτάρουν πολύ μακριά
από το καλάθι και δημιουργούν προβλήματα. Μόνο ο Αλβέρτης κατάφερε να
περιορίσει για δέκα λεπτά τον Κατζ. Η ρεβάνς θα είναι δύσκολη, λόγω του τρόπου
παιχνιδιού της αντιπάλου μας», είπε ο Λευτέρης Σούμποτιτς.

ΧΑΠΟΕΛ ΕΪΛΑΤ: Καντότ 5, Ελίσμα 27 (3/5 τρ., 14 ρ.), Ελιμέλεχ 4 (7 ασ.),
Ντόουσον 12 (2), Ταπίρο 12 (7 ασ.), Κατζ 20 (5/7 τρ.), Σαμπο.

ΠΑΝΑΘΗΝΑΪΚΟΣ: Αλβέρτης 24 (6/8 τρ.), Καλαϊτζής 4, Κοχ 8 (2),
Παταβούκας, Οικονόμου 5, Σκοτ 9 (5 ασ.), Ράτζα 23 (14 ρ.), Χριστοδούλου 5 (7
ρ., 5 ασ.).

*** Τα άλλα αποτελέσματα στο Ευρωκύπελλο: Βιλερμπάν - Μπανταλόνα 82-74,
Σαμάρα - Τόρπαν Πογιάτ 77-74, Τόφας - Ζαλγκίρις Κάουνας 66-62, Σλασκ Βρότσλαβ
- ΚΚ Ζάγκρεμπ 76-60, Σουνέρ Οστάνδης - Στεφανέλ Μιλάνου 68-80, Σάρατοφ -
Ρέντορφερ 71-50, Μπεομπάνκα - Καντού 88-58.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O08</CAT>
<ED>
Κωδικός άρθρου: A16062O081</ED>
<ID>
ID:130614

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O08&aa=1</URL></REF>


Article

<CATEGORY>vin10</CATEGORY>

 <H2>ΚΟΡΑΤΣ
</H2><H2>Τώρα αρχίζουν τα δύσκολα
</H2>
Δύσκολο έργο θα έχουν απόψε ο Γιάννης Σιούτης και ο Άγγελος Κορωνιός στους
αγώνες του Άρη και του Περιστερίου για τα προημιτελικά του Κυπέλλου Κόρατς

Η ΜΕΓΑΛΗ ώρα για τον Άρη και το Περιστέρι έφθασε. Οι δύο εκπρόσωποί μας στο
Κύπελλο Κόρατς, λίγες ημέρες μετά το μεταξύ τους παιχνίδι, μπαίνουν πλέον στα
δύσκολα, κόντρα σε δύο ιταλικές ομάδες με έναν κοινό στόχο. Να προκριθούν και
να βρεθούν αντίπαλοι στον έναν από τους δύο ημιτελικούς.

Ο κάτοχος του τίτλου, Άρης, φιλοξενεί στο Αλεξάνδρειο (21.45 - Σούπερσπορτ) τη
Ρόμα τού Μάριο Μπόνι (!), ο οποίος όμως αποφάσισε να μην έρθει στη Θεσσαλονίκη
(έτσι και αλλιώς δεν έχει δικαίωμα συμμετοχής), ίσως γιατί, όπως έλεγε, όταν
έφευγε από τον Άρη, θα παρασυρόταν και θα... ανέβαινε στην εξέδρα, αφού έχει
δεθεί ιδιαίτερα με τον κόσμο του Άρη.

«Θέλουν πολλή προσοχή στην περιφέρεια. Έχει πολλούς έμπειρους παίκτες και
χρειάζεται να δώσουμε τον καλύτερό μας εαυτό», τόνισε ο Χρήστος Μαγκώτσιος,
που τουλάχιστον μέσα στα προβλήματα θα έχει απόψε όλους τους (εναπομείναντες)
παίκτες στη διάθεσή του, μεταξύ των οποίων και ο Παναγιώτης Λιαδέλης.

Αν έπαιζαν και οι Ορτίθ, Μπόνι και Σοκ δεν θα υπήρχε αμφιβολία για το ποια
ομάδα θα προκριθεί, αλλά τώρα και οι Ρωμαίοι, που έχουν τον επαναληπτικό στην
έδρα τους, έχουν πολλές ελπίδες. Πιο επικίνδυνος παίκτης τους, ο γνωστός μας
από την ΑΕΚ Μπιλ Έντουαρντς, ενώ παίζουν ακόμα στην ομάδα, ο Πεσίνα, ο Σάσα
Ομπράντοβιτς, ο Μανίφικο, ο Καρέρα και ο Αμπράσα.

Νωρίτερα (16.30 - ΣΚΑΪ) το Περιστέρι υποδέχεται τη Μας Βερόνα, την ομάδα του
Μάικ Ιουτζουλίνο, τον μίστερ... τρίποντο (35 πόντους στον τελευταίο αγώνα
κόντρα στην Κίντερ), που αποτελεί και τον βασικό πονοκέφαλο του Αργύρη Πεδουλάκη.

«Το βασικό είναι να μην πέσουμε στην παγίδα της διαφοράς. Τα πράγματα είναι
πολύ δύσκολα αυτή τη φορά και θα πρέπει να προσέξουμε ιδιαίτερα την
περιφερειακή μας άμυνα», τόνισε ο τεχνικός του Περιστερίου που δεν αγχώνει
τους παίκτες του, ζητώντας απλά νίκη με έναν πόντο. 
Το βάρος θα πέσει στους «τρίποντους» παίκτες της Βερόνα (μαζί με τον
Ιουτζουλίνο οι άλλοι δύο Αμερικανοί, που παίζουν και ως ξένοι, ο Μάιρον
Μπράουν και ο Ρούντολφ Κέιζ), αφού αυτό είναι το κλειδί για την επιτυχία.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O08</CAT>
<ED>
Κωδικός άρθρου: A16062O082</ED>
<ID>
ID:130660

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O08&aa=2</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Στην αποστολή ο Τσακαλίδης
</H2><H2></H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Ιάκωβος Τσακαλίδης

ΠΡΟΒΛΗΜΑΤΙΣΜΕΝΟΣ ήταν χθες ο Γιάννης Ιωαννίδης, αφού δεν κατάφερε να κάνει την
(δυνατή) προπόνηση που θα ήθελε με τους παίκτες του, εν όψει του αυριανού
αγώνα με την Ούλκερ στην Κωνσταντινούπολη. Ο Μπάνε Πρέλεβιτς συνέχισε το
θεραπευτικό του πρόγραμμα και τέθηκε οριστικά νοκ άουτ για το ματς με τους
Τούρκους, ενώ ενθαρρυντικά ήταν τα μηνύματα για τον Ιάκωβο Τσακαλίδη. Ο νεαρός
«γίγαντας» ένιωθε χθες καλύτερα και σήμερα θα ταξιδέψει με την υπόλοιπη
αποστολή της ΑΕΚ για την Κωνσταντινούπολη. Ο Άντερσον έχει χάσει κάποιες
δυνάμεις, αφού κρυολόγησε στο ματς με τον Σπόρτιγκ, ενώ ο Λάσα έχει κάποιες
ενοχλήσεις στο χέρι.

*** Σε ό,τι αφορά τη θέση του Πρέλεβιτς, αναμένεται να καλυφθεί με έναν
από τους Μπαρλά, Νικολαΐδη. Ο «ξανθός» πιθανότατα θα πάρει και τους δύο μαζί
και την τελευταία στιγμή θα αποφασίσει ποιον θα χρησιμοποιήσει.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O08</CAT>
<ED>
Κωδικός άρθρου: A16062O083</ED>
<ID>
ID:130704

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O08&aa=3</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Αρθροσκόπηση ο Καρνισόβας </H2>
Αρτούρας Καρνισόβας

ΣΗΜΕΡΑ το μεσημέρι πρόκειται να υποβληθεί σε αρθροσκόπηση ο Αρτούρας
Καρνισόβας, προκειμένου να «καθαρίσουν» τον μηνίσκο του. Ο Λιθουανός έτσι και
αλλιώς δεν θα ταξίδευε στο Σπλιτ, αφού πονούσε αρκετά, με αποτέλεσμα να έχει
αποκλειστεί από την αποστολή. Οι υπόλοιποι (και ο Τζόνι Ρότζερς που είχε ένα
τράβηγμα στους προσαγωγούς) επρόκειτο να αναχωρήσουν σήμερα το πρωί για το
Σπλιτ, όπου αύριο το βράδυ θα αντιμετωπίσουν την Κροάσια, στον 5ο τους αγώνα
σε αυτή τη 2η φάση της Ευρωλίγκα.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O08</CAT>
<ED>
Κωδικός άρθρου: A16062O084</ED>
<ID>
ID:130728

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O08&aa=4</URL></REF>


Article

<CATEGORY>vin10</CATEGORY>

 <H5>ΔΑΦΝΗ
</H5><H2>«Θα μας δικαιώσει ο χρόνος...»
</H2>
ΤΑ ΤΡΙΑ επόμενα βήματα (με Περιστέρι, Σπόρτιγκ, Ηρακλή) θεωρούν καθοριστικά
στη Δάφνη, τόσο ο προπονητής, όσο και οι παίκτες. 
«Σε αυτά τα ματς θα κληθούμε να αποδείξουμε σε όλους ότι αξίζουμε να
παραμείνουμε στην κατηγορία», υποστήριξε ο Ηλίας Τσόπης και συνέχισε:
«Δουλεύουμε σκληρά και δεν έχουμε επηρεαστεί από τις ήττες στα δύσκολα
παιχνίδια με Ολυμπιακό, Παναθηναϊκό, ΠΑΟΚ». Ο φόργουορντ της Δάφνης είπε
ακόμη: «Ξέρω ότι οι περισσότεροι μάς αμφισβητούν και θεωρούν ότι έχουμε ήδη
υποβιβαστεί. Ο χρόνος πιστεύω ότι θα μας δικαιώσει».

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O08</CAT>
<ED>
Κωδικός άρθρου: A16062O085</ED>
<ID>
ID:130741

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O08&aa=5</URL></REF>


Article

<CATEGORY>vin10</CATEGORY>

 <H2>Στη γειτονιά μας δεν πληρώνουν...
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Ο Κώστας Μίσσας πλήρωσε και το φαγητό των παικτών του Παπάγου!

ΤΕΛΙΚΑ, αν σας λένε ότι το πρωτάθλημα της Α1 είναι το καλύτερο της Ευρώπης,
εσείς μην τους πιστεύετε! Πώς άλλωστε μπορούν να αποδείξουν κάτι τέτοιο
στηριζόμενοι μόνο και μόνο σε αγωνιστικά κριτήρια; Δεν είναι απλώς το θέαμα
(που ελάχιστα βλέπουμε!), οι ελλείψεις στα γήπεδα, η προσέλευση των θεατών, τα
νούμερα που καταγράφουν τα μηχανάκια της AGB. Είναι γεγονός ότι στη... βιτρίνα
(Ολυμπιακός, Παναθηναϊκός, ΑΕΚ) όλα δείχνουν να πηγαίνουν καλά. Τι κρύβεται
όμως πίσω από τη βιτρίνα;

Οδοιπορικό σε τρεις γειτονιές της Αθήνας, με απλήρωτους παίκτες, με αποχές από
τις προπονήσεις, με γενικότερη ανοργανωσιά. Τα όσα περνούν στη Θεσσαλονίκη οι
παίκτες του Άρη είναι γνωστά. Απλώς, αυτά έχουν δημοσιοποιηθεί πολύ
περισσότερο. Γειτονιά πρώτη. Παπάγου: Εδώ οι περισσότεροι παίκτες έχουν να
πληρωθούν σχεδόν από την αρχή της χρονιάς. Όχι μόνο όσοι παίρνουν κάποια
ικανοποιητικά χρήματα, αλλά κι αυτοί που εισπράττουν 200-250.000 δρχ. Η
προχτεσινή προπόνηση ματαιώθηκε με πρωτοβουλία του προπονητή της ομάδας Κώστα
Μίσσα, που έχει αρχίσει έναν αγώνα ταχύτητας προκειμένου να πείσει όλους τους
παίκτες (ακόμα και τον φυσιοθεραπευτή Αιμίλιο Κουφό) να επιστρέψουν στο
γήπεδο. Ο Μίσσας πριν από λίγο καιρό πλήρωσε το φαγητό των παικτών στο ταξίδι
στην Πάτρα για το ματς με τον Απόλλωνα, ενώ στο Βουκουρέστι όπου είχαν πάει
για τον αγώνα με την Ντυναμό, τρεις παίκτες έδωσαν από 100 δολάρια για να
καλυφθούν κάποια επιπλέον έξοδα της αποστολής! Αλλά και όλα σχεδόν τα ταξίδια
του Παπάγου στην Ευρώπη έκρυβαν... περιπέτειες: στη Γαλιλαία η αποστολή έφτασε
(μέσω Κύπρου!) τα ξημερώματα της ημέρας που θα διεξαγόταν το ματς με τη
Χάποελ, ενώ η επιστροφή από την Τουρκία (αγώνας με Κομπασάν), παραλίγο να
γίνει μέσω... Καΐρου!

ΣΤΑ ΠΑΤΗΣΙΑ

Γειτονιά δεύτερη. Πατήσια. Κι εδώ οι παίκτες γκρινιάζουν, αφού τους οφείλουν
αρκετά χρήματα. Βέβαια, είναι πιο... προνομιούχοι από τους συναδέλφους τους
στον Παπάγου. Τις επόμενες ημέρες θα εισπράξουν χρήματα για τον μήνα Νοέμβριο.
Τα μηνιαία έξοδα του Σπόρτιγκ ανέρχονται στα 21 εκατ. Το πρόβλημα στην ομάδα
δημιουργήθηκε από τη συμμετοχή στο Κύπελλο Κόρατς. Χωρίς τηλεόραση εφέτος,
χωρίς διαφημιστικές πινακίδες, «μπήκαν μέσα» 25 εκατ. δρχ. Για αυτό τον λόγο
σκέφτηκαν να αποχωρήσουν από τη διοργάνωση. Κι οι παίκτες μένουν απλήρωτοι,
αφού συνήθως καλύπτονται οφειλές προς τρίτους (ξενοδοχεία, ταξιδιωτικά
πρακτορεία κ.λπ.). Οι ξένοι παίκτες πάντως πληρώνονται κανονικά.

ΣΤΗ Ν. ΣΜΥΡΝΗ

Γειτονιά τρίτη. Νέα Σμύρνη: Εδώ η ομάδα αγωνιστικά θεωρείται (και είναι)
μοντέλο. Το πρόβλημα είναι στον οικονομικό τομέα αφού ­ σύμφωνα με τον πρόεδρο
Μίλτο Λαζαρίδη ­ υπάρχει τεράστιο έλλειμμα από την εποχή χορηγίας του Θανάση
Αθανασούλη. Και στον Πανιώνιο υπάρχουν οφειλές προς τους παίκτες, αλλά σε πολύ
μικρότερο βαθμό από τους δύο προηγούμενους συλλόγους. Κι αυτό, αφού η φόρμουλα
που έχουν βρει μάλλον διευκολύνει την κατάσταση. Οι περισσότεροι παίκτες
παίρνουν τα χρήματά τους από την ΕΣΑΚ (έχουν εκχωρηθεί τα 14 εκατ. που δίνει
κάθε μήνα ο ΑΝΤ-1), τα καταφέρνουν με τα συμβόλαια των Κινγκ, Χάρβεϊ, ενώ
προσπαθούν ­ έστω και καθυστερημένα ­ να εκπληρώνουν τις υποχρεώσεις τους προς
τους «μικρούς». Χρήματα από την περυσινή περίοδο οφείλονται μόνο στους Κικίλια
και Μποσγανά.

Υ.Γ.: Τον Μάιο όλες οι ομάδες της Α1 θα πρέπει να γίνουν ΚΑΕ. Το ελάχιστο ποσό
που απαιτείται για το μετοχικό κεφάλαιο είναι 100 εκατ. δρχ. Το ερώτημα είναι
πώς μπορούν να αντεπεξέλθουν οι ομάδες στα έξοδα που θα προκύψουν στη νέα
περίοδο, αφού, όπως λέγεται, θεωρείται δύσκολο να βρουν από τα τηλεοπτικά
δικαιώματα ανάλογα χρηματικά ποσά.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16062O091</ED>
<ID>
ID:130615

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O09&aa=1</URL></REF>


Article

<CATEGORY>vin10</CATEGORY>

 <H5>ΣΕΡΦ: ΑΜΥΝΑ ΚΑΙ ΡΥΘΜΟΣ ΘΑ ΚΡΙΝΟΥΝ ΤΟ ΑΠΟΤΕΛΕΣΜΑ
</H5><H2>Μπλόκο σε δύο
</H2>
Τη βοήθεια του Τσαρλς Σάκλφορντ περιμένει απόψε στο «Μπομπλάν» ο ΠΑΟΚ, που
αντιμετωπίζει τη Λιμόζ

ΣΤΟ «ΜΠΟΜΠΛΑΝ» ο ΠΑΟΚ θα προσπαθήσει απόψε θα διατηρήσει τις ελπίδες του για
την κατάληψη της 2ης θέσης στον Ζ' όμιλο της Ευρωλίγκα, κόντρα στη Λιμόζ
(21.00, STAR). Ο Σβι Σερφ δεν θα έχει και πάλι στη διάθεσή του τον Πρέντραγκ
Στογιάκοβιτς, αλλά ελπίζει ότι οι παίκτες του θα καταφέρουν να ξεπεράσουν αυτό
το εμπόδιο. Ο Ισραηλινός τεχνικός ζήτησε από τους παίκτες του να παίξουν πολύ
καλή άμυνα και να προσπαθήσουν να περιορίσουν όσο μπορούν περισσότερο τη
δραστηριότητα του Αμερικανού Άλεν και του Βόσνιου Νέναντ Μάρκοβιτς.

«Άμυνα και ρυθμός θα κρίνουν το αποτέλεσμα. Περιμένω σημαντική βοήθεια σε αυτό
από τους Μπουντούρη και Κακιούση», είπε ο Σερφ, που θυμήθηκε ότι στο
«Μπομπλάν» έχει συνήθως καλά αποτελέσματα. 
«Τόσο όταν ήμουν προπονητής της Λιμόζ, όσο κι όταν παίζαμε σε αυτό το γήπεδο
με τη Μακάμπι», υποστήριξε.

Όσον αφορά τη Λιμόζ, δεν έχει ελπίδες πρόκρισης στα πλέι οφ της Ευρωλίγκα,
αλλά θέλει τη νίκη, ώστε να αποφύγει την τελευταία θέση, με την οποία η Γαλλία
θα χάσει μία θέση στην επόμενη διοργάνωση.


<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16062O092</ED>
<ID>
ID:130661

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O09&aa=2</URL></REF>


Article

<CATEGORY>vin10</CATEGORY>

 <H2>Στους Νικς ο Τόμπσον
</H2>
Ο ΜΠΡΟΥΚΣ Τόμπσον, ο οποίος έφυγε από τον Ηρακλή στις 25 Νοεμβρίου επειδή δεν
του χορηγούσαν άδεια για τις ΗΠΑ, υπέγραψε στους Νιου Γιορκ Νικς έως το τέλος
της περιόδου. Πάντως, δεν αποκλείεται ο Τόμπσον να μη συνεχίσει στη Νέα Υόρκη,
αφού οι Νικς προσπαθούν να πετύχουν ανταλλαγή με τους Τορόντο Ράπτορς για τον
Ντάμον Στουνταμάιρ και ανάμεσα στα ανταλλάγματα φέρεται να είναι ο Τόμπσον και
ίσως οι Τσάιλντς και Ουόλντ.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16062O093</ED>
<ID>
ID:130705

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O09&aa=3</URL></REF>


Article

<CATEGORY>vin10</CATEGORY>

 <H2>ΜΑΡΚΟΒΙΤΣ
</H2><H2>Απειλείται με διακοπή συμβολαίου
</H2>
ΜΕ ΔΙΑΚΟΠΗ συμβολαίου απειλείται ο Σάσα Μάρκοβιτς, ο οποίος κλήθηκε σε
απολογία από το Δ.Σ. του Πανιωνίου. Ο Μάρκοβιτς κατέθεσε προσφυγή για
οφειλόμενα χρήματα, ενώ ταξίδεψε στο Βελιγράδι χωρίς όμως πρώτα να ενημερώσει
τον Μάκη Δενδρινό και τη διοίκηση. 
Σύμφωνα με τον πρόεδρο του Πανιωνίου Μίλτο Λαζαρίδη, ο Μάρκοβιτς έχει πάρει
χρήματα, μάλιστα τα ποσά του συμβολαίου του προέρχονται από την εκχώρηση των
14 εκατ. δρχ. που παίρνει ο σύλλογος κάθε μήνα από την ΕΣΑΚ για τα τηλεοπτικά δικαιώματα.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16062O094</ED>
<ID>
ID:130729

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O09&aa=4</URL></REF>


Article

<CATEGORY>vin10</CATEGORY>

 <H5>ΘΕΛΕΙ ΜΟΝΟ ΝΙΚΗ ΕΠΙ ΤΗΣ ΝΕΤΑΣ ΓΙΑ ΝΑ ΕΛΠΙΖΕΙ ΣΕ ΠΡΟΚΡΙΣΗ
</H5><H2>Τουρκικό εμπόδιο για Άρη
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ο Ουκρανός Ιγκόρ Ποπόφ ­ στην επίθεση κατά της πολωνικής Χορζόφ ­ ατού του
Ολυμπιακού και σήμερα με την Νταχάου

Η ΕΛΛΗΝΟΤΟΥΡΚΙΚΗ αναμέτρηση Άρη - Νετάς Κωνσταντινούπολης, που είναι
ιδιαίτερα κρίσιμη για την πρόκριση και των δύο ομάδων στο Φάιναλ Φορ του
Τσάμπιονς Λιγκ, ξεχωρίζει από το σημερινό καρέ αγώνων ευρωπαϊκών κυπέλλων
βόλεϊ των ελληνικών ομάδων.

Επίσης γηπεδούχοι αγωνίζονται ο Ολυμπιακός με τη γερμανική Νταχάου και τα
Βριλήσσια με την πολωνική Αουγκούστο Κάλις, ενώ τα κορίτσια του Παναθηναϊκού
αντιμετωπίζουν στη Γιουγκοσλαβία τη Σπάρτακ Σουμπότιτσα. Επιπλέον αύριο Πέμπτη
η Ορεστιάδα δίνει στην Ιταλία τον πρώτο από τους διπλούς αγώνες στο Κύπελλο
CEV με αντίπαλο την περίφημη Τρεβίζο.

Στη Μίκρα (18.00' - «ζωντανή» μετάδοση από ΕΤ1) ο Άρης υποδέχεται την τουρκική
Νετάς του Ρώσου προπονητή Γκενάντι Πάρσιν και θέλει νίκη για να συνεχίσει να
ελπίζει σε πρόκριση αφού έχει ήδη δύο ήττες στο παθητικό του (όσες και η
τουρκική ομάδα).

Σε δύσκολη επίσης θέση ο Ολυμπιακός στον ημιτελικό όμιλο του Κυπελλούχων, παρ'
ότι έχει μόνο μία ήττα σε 4 αγώνες, υποδέχεται στη Γλυφάδα (19.00') τη
γερμανική Νταχάου που δεν έχει νίκη αλλά χρειάζεται προσοχή καθώς δεν πρέπει
να χαθεί ούτε σετ.

Χωρίς ελπίδες πρόκρισης στο Φάιναλ Φορ του Τσάμπιονς Λιγκ γυναικών αλλά με
δίψα για νίκη φιλοξενούν τα Βριλήσσια στο Χαλάνδρι (17.00') την ισχυρή
πολωνική Αουγκούστο Κάλις των διεθνών παικτριών Χόλοβατς, Ζέμπρο και Νιέμτσικ.
Τέλος, στη Σουμπότιτσα (18.00'), ο Παναθηναίκός (Κυπελλούχων γυναικών) χωρίς
ελπίδες πρόκρισης θα επιδιώξει νίκη γοήτρου.

*** Στο ακριτικό Αμύνταιο της Φλώρινας θα δώσει με απόφαση της ΕΟΠΕ η
Εθνική μας ομάδα βόλεϊ ανδρών τους αλλεπάλληλους εντός έδρας αγώνες της στον
προκριματικό όμιλο του Ευρωβόλεϊ '99 με Ισπανία (23 Αυγούστου), Ουκρανία (26
Αυγούστου) και Ιταλία (29 Αυγούστου).

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16062O111</ED>
<ID>
ID:130606

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O11&aa=1</URL></REF>


Article

<CATEGORY>vin10</CATEGORY>

 <H2>ΠΟΛΟ
</H2><H2>Στο Ιλίσιο κλείνει η πρώτη αγωνιστική
</H2>
ΜΕ ΤΟΝ αγώνα Ηλυσιακού - Ολυμπιακού (20.00 Ιλίσιο κολυμβητήριο), ολοκληρώνεται
απόψε η πρώτη αγωνιστική του πρωταθλήματος πόλο της Α1 κατηγορίας. 
Αύριο, οι «ερυθρόλευκοι» αναχωρούν για τη Βαρκελώνη, όπου το Σάββατο
αντιμετωπίζουν την Καταλούνια στο πρώτο ματς για την προημιτελική φάση του
κυπέλλου κυπελλούχων. Ο τεχνικός των «ερυθρολεύκων» Νίκος Λουκάτος έχει στη
διάθεσή του κασέτα με αγώνα της ισπανικής ομάδας με την Ντιναμό Μόσχας για την
προκριματική φάση της διοργάνωσης. Στη χθεσινή προπόνηση δεν έλαβε μέρος, για
προληπτικούς λόγους, ο Γιάννης Θωμάκος. Στο μεταξύ, ο Ολυμπιακός είναι η πρώτη
ομάδα στην Αθήνα που αποφάσισε να διαθέσει εισιτήρια διαρκείας. Κάτι που είχαν
τα τελευταία δυο τρία χρόνια αρκετές ομάδες της επαρχίας.

«Θέλουμε τον κόσμο κοντά μας», λένε στη Βουλιαγμένη και όρισαν γενική είσοδο
1.000 δρχ., στον πρώτο αγώνα του τσάμπιονς καπ, το Σάββατο, με τη γαλλική Νις.
Το παιχνίδι στο κλειστό κολυμβητήριο στο ΟΑΚΑ θα αρχίσει στις 17.15 και θα
καλυφθεί απευθείας από την ΕΤ1.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16062O112</ED>
<ID>
ID:130654

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O11&aa=2</URL></REF>


Article

<CATEGORY>vin10</CATEGORY>

 <H2>ΓΙΟΥΡΟΛΥΜΠ
</H2><H2>Προηγούνται 5 ελληνικά πληρώματα
</H2>
Μπουντούρης - Μπούκης σε στιγμιότυπο της μάχης με τον άνεμο χθες στον Σαρωνικό

ΣΕ ΠΕΝΤΕ κατηγορίες σκαφών προηγούνται ελληνικά πληρώματα και μετά τη δεύτερη
μέρα αγώνων της Διεθνούς Εβδομάδας Αθηνών Γιουρολύμπ που διεξάγεται στον
Σαρωνικό με συμμετοχή 167 σκαφών.

Προηγούνται οι Νίκος Κακλαμανάκης στα «Μιστράλ» με 3 βαθμούς ποινής (2ος ο Α.
Χρυσοχού με 6), Αιμίλιος Παπαθανασίου στα «Φιν» με 4 (2ος ο Κροάτης Κουρέτ με
7), Μπεκατώρου - Τσουλφά στα «470» γυναικών με 3 (2ες Μυλωνά - Γκιόκα με 7),
Αντώνης Μπουγιούρης στα «Λέιζερ» με 3 (2ος ο Νορβηγός Μπόμπεμπς με 5), Τάσος
Μπουντούρης - Δημήτρης Μπούκης στα «Σταρ» με 3 (2οι Μάνθος - Καραπάνος με 5),
Κυπραίος - Σωτηρίου στα «49 ερ» με 6 (2οι οι Νορβηγοί Σάνμπι - Βέγκαρντ με 6).
Επίσης μέσα στη μάχη για μετάλλιο είναι σε άλλες κατηγορίες οι Σ. Αλευράς - Π.
Αλευράς, Στυλιανός (2οι) στα «Σόλινγκ» - προηγούνται Πιτσούγκιν - Κορότκοφ,
Γιαροβόι (Ουκρανία), Πασχαλίδης - Παχούμας (4οι) και Κοσματόπουλος - Τριγκώνης
(5οι) στα «470» (1οι οι Γάλλοι Μπενουά - Κουζόν), Αγγελική Σκαρλάτου (2η) στα
«Μιστράλ» γυναικών (1η η Γαλλίδα Μαλό).

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16062O113</ED>
<ID>
ID:130698

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O11&aa=3</URL></REF>


Article

<CATEGORY>vin10</CATEGORY>

 <H5>TV
</H5><H2>Πλούσιο το μενού
</H2><H2></H2>
ΣΠΟΡ για όλα τα γούστα έχει το αθλητικό μενού του σημερινού τηλεοπτικού
προγράμματος. Αναλυτικά οι αθλητικές μεταδόσεις:

15.45 (ΕΤ1): Χειμερινοί Ολυμπιακοί Αγώνες, 16.30 (Σκάι): Περιστέρι - Βερόνα
(μπάσκετ, Κόρατς), 17.30 (ΕΤ1): ΠΑΟΚ - Skoda Ξάνθη (ποδόσφαιρο, Κύπελλο),
18.00 (ΕΤ3): Άρης - Νετάς Τουρκίας (βόλεϊ, Τσάμπιονς Λιγκ), 19.00
(Supersport): Ολυμπιακός - Νταχάου (βόλεϊ, Κυπελλούχων), 19.15 (ΕΤ1): Άρης -
ΠΑΟ (ποδόσφαιρο, Κύπελλο), 21.00 (Star): Λιμόζ - ΠΑΟΚ (μπάσκετ, Ευρωλίγκα),
21.45 (Supersport): Άρης - Ρόμα (μπάσκετ, Κόρατς), 24.00 (ΕΤ1): Χειμερινοί
Ολυμπιακοί Αγώνες.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16062O114</ED>
<ID>
ID:130725

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O11&aa=4</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Οι σημερινές κούρσες και τα προγνωστικά μας:

ΠΡΩΤΗ ΙΠΠΟΔΡΟΜΙΑ

Ώρα 3.00, 1.000 μέτρα

1. ΒΕΡΑ 58 Φίλιππος&#0095

2. ΔΙΠΛΟΠΕΝΙΑ 58 Γεωργίου&#0094

3. ΘΑΜΝΑ 58 Μπάκος&#0092

4. ΜΟΥΒΙΝ ΣΤΑΡ 58 Αλέξης&#0097

5. ΜΠΙΟΥΤ. ΠΕΝΝΥ 58 Ντίνος&#0091

6. ΦΟΡΝΤ ΝΤΟΤΖ 58 Μπάμπης&#0093

7. ΧΑΝΤΡΑ 58 Δημητσάνης&#0096

8. ΣΕΛΕΜΠΡΙΤΥ 58 Λιάκος&#0098

* Οι ίπποι 4-8 είναι ομόσταβλοι.

­ Υπόδ.: ΣΤΑΒΛΟΣ - ΔΙΠΛΟΠΕΝΙΑ (Χάντρα).

ΔΕΥΤΕΡΗ ΙΠΠΟΔΡΟΜΙΑ

Ώρα 3.30, 1.400 μέτρα

1. ΑΝΝΑ ΝΤΕΠΥ 58 Νάκος&#0091

2. ΑΝΤΖΕΛΑ ΤΕΡΖ 58 Θοδωράκης&#0092

3. ΓΟΥΩΛ ΣΤΡΗΤ 58 Μπάμπης&#0093

4. ΚΑΠΡΙΚΟΡΝ 58 Ξυνός&#0094

5. ΘΕΣΠΕΣΙΑ 57,5 Σωτηρόπ/λος&#0095

6. ΑΝΤΙΓΟΝΗ 57 Τσεργάς&#0097

7. ΑΥΡΗΛΙΑ 57 Ντίνος&#0098

8. ΡΕΣΙΤΑΛ 57 Δημητσάνης&#0096

­ Υπόδ.: ΡΕΣΙΤΑΛ - ΑΝΤΙΓΟΝΗ (Γουώλ Στρητ).

ΤΡΙΤΗ ΙΠΠΟΔΡΟΜΙΑ

Ώρα 4.00, 1.400 μέτρα

1. ΒΕΝΟΥΣ ΣΤΑΡ 58 Φίλιππος&#0097

2. ΕΡΙΕΤΟΥΛΑ 56 Θοδωράκης&#0093

3. ΒΑΝΙΤΥ 54 Αττίκος&#0091

4. ΒΑΪΟΛΕΤ 54,5 Χατζημίμης&#0095

5. ΛΕΪΝΤΥ ΣΤΑΡ 54,5 Ηλίας&#0098

6. ΣΙΝΙΟΡΙΤΑ 54,5 Γκιγεμέν&#0092

7. ΨΩΚΑ 54,5 Τσεργάς&#0094

8. ΝΙΚΟΛΕΤΑ 55 Ντίνος&#0096

* Οι ίπποι 2-8 είναι ομόσταβλοι.

­ Υπόδ.: ΒΑΪΟΛΕΤ - ΣΙΝΙΟΡΙΤΑ (Νικολέτα).

ΤΕΤΑΡΤΗ ΙΠΠΟΔΡΟΜΙΑ

Ώρα 4.30, 1.400 μέτρα

1. ΜΙΝΤΝΑΪΤ ΑΙΡ 58 Μπάμπης&#0093

2. ΕΠΙΚΤΗΤΟΣ 57,5 Ζευγώλης&#0094

3. ΓΚ. ΔΕ ΓΚΡΕΗΤ 56 Γκιγεμέν&#0097

4. ΣΤ. ΠΑΝΑΓΙΩΤΗΣ 54,5 Δημητσάνης&#0095

5. ΙΠΠΟΜΕΔΩΝ 51,5 Φουρμόν&#0096

6. ΤΣΕΤΗΣ 51 Γεωργίου&#0091

7. ΑΜΥΘΟΥΝΤΑ 48 Μ. Καμούτση&#0092

8. ΤΟΛΜΗΡΟΣ 50,5 Μανώλης&#0098

­ Υπόδ.: ΕΠΙΚΤΗΤΟΣ - ΣΤ. ΠΑΝΑΓΙΩΤΗΣ (Τολμηρός).

ΠΕΜΠΤΗ ΙΠΠΟΔΡΟΜΙΑ

Ώρα 5.00, 1.400 μέτρα

1. Ν. ΤΡΑΝΤΙΣΙΟΝ 56 Μπακάλης&#0094

2. ΛΕ ΠΑ 57 Ντίνος&#0092

3. ΚΑΠ. ΑΡΤΕΜΗΣ 55,5 Δημητσάνης&#0096

4. ΜΙΣΤ. ΣΟΔΟΜΑ 50,5 Γεωργίου&#0093

5. ΦΡΑΝΣΟΥΑ 50 Γκιγεμέν&#0098

6. ΝΤΕΠΥ ΣΤΑΡ 50,5 Χαραλάμπ.&#0097

7. ΤΡΟΠΑΙΟΥΧΟΣ 47 Γεωργία&#0095

8. ΝΑΠΑΛΜ 52,5 Βαλακούδ. Ν.&#0091

* Οι ίπποι 1-8 είναι ομόσταβλοι.

­ Υποδ.: ΜΙΣΤΕΡ ΣΟΔΟΜΑ - ΛΕ ΠΑ (Νιου Τραντίσιον).

ΕΚΤΗ ΙΠΠΟΔΡΟΜΙΑ

Ώρα 5.30, 1.400 μέτρα

1. ΧΑΡΙΣΙΜΑ 58 Μπάμπης&#0093

2. ΣΤΡ. ΒΑΓΓΕΛΗΣ 57,5 Βασιλειάδης&#0094

3. ΑΜΕΡ. ΝΕΪΣΟΝ 55 Φίλιππος&#0095

4. ΤΡΑΪΟΜΦ 54 Αλέξης&#0099

5. ΑΛΜΠΕΡΤ 52 Βαλακούδ. Ν.&#0092

6. ΕΥΡΩΣΤΗ 51,5 Ξυνός&#0098

7. ΚΟΚΙΝ 51 Γκιγεμέν&#0091

8. Μ. ΠΑΟΥΕΡΦΟΥΛ 50,5 Φουρμόν&#0097

9. ΜΟΥΒ. ΣΜΟΥΘΛΥ 53,5 Δημητσάνης&#0096

* Οι ίπποι 3-9 είναι ομόσταβλοι.

­ Υπόδ.: ΣΤΑΒΛΟΣ - ΚΟΚΙΝ (Στ. Βαγγέλης).

ΕΒΔΟΜΗ ΙΠΠΟΔΡΟΜΙΑ

Ώρα 6.00, 1.400 μέτρα

1. ΘΑΝΤΕΡ ΘΑΪΣ 58 Ντίνος&#0093

2. ΜΕΝΧΙΡ 54,5 Δημητσάνης&#0099

3. ΝΟΟΥΓΟΥΕΪ 52 Βαλακούδ. Ν.&#0097

4. ΣΟΦΑΓΙΑ 50,5 Χαραλάμπ.&#0092

5. Π.Σ. ΖΕΡΜΑΙΝ 49 Τσεργάς&#0091

6. ΑΛ ΖΙΛΖΑΛ 49,5 Γεωργίου&#0094

7. ΓΚΡΑΝ ΛΕΟ 50 Φουρμόν&#0096

8. ΜΠΕΤΑ ΜΠΕΣΤ 46 Μπαγιέλ&#0095

9. ΧΑΡΑΚΟΣ 50 Γκιγεμέν&#0098

­ Υπόδ.: ΠΑΡΙ ΣΑΙΝ ΖΕΡΜΑΙΝ - ΝΟΟΥΓΟΥΕΪ (Θάντερ Θάις).

ΟΓΔΟΗ ΙΠΠΟΔΡΟΜΙΑ

Ώρα 6.30, 1.800 μέτρα

1. ΑΡΙΣΤΟΜΑΧΟΣ 58 Π. Φορτετσάν.&#0096

2. ΧΡΥΣΤΑΛΕΝΙΟΣ 56,5 Πακίδης&#0093

3. ΣΟΥΠΕΡΙΑ 56 Μανώλης&#0097

4. ΩΚΕΑΝΟΣ 54 Τριανταφύλ.&#0095

5. ΜΙΡΑΝΤΙΝΗ 50 Γεωργίου&#0092

6. ΜΙΑ ΧΑΡΑ 50 Γκιγεμέν&#0098

7. ΝΕΠΑΛΙΤΟ 50 Φουρμόν&#0091

8. ΔΟΥΛΙΑΣ 45,5 Μπαγιέλ&#0094

­ Υπόδ.: ΧΡΥΣΤΑΛΕΝΙΟΣ - ΑΡΙΣΤΟΜΑΧΟΣ (Νεπαλίτο).

ΕΝΑΤΗ ΙΠΠΟΔΡΟΜΙΑ

Ώρα 7.00, 1.400 μέτρα

1. ΜΑΤΖΕΣΤΙΚ 62 Φίλιππος&#0094

2. ΦΟΝ ΓΚΡΑΦ 54,5 Πακίδης&#0095

3. ΕΞΠΛΟΖΙΟΥΡ 48,5 Μπακάλης&#0092

4. ΛΑΪΟΝΕΛ 50 Τσεργάς&#0093

5. ΣΤΡ. ΛΕΥΤΕΡΗΣ 50,5 Βαλακούδ. Ν.&#0091

6. ΣΟΥΠ. ΝΤΟΜΙΝΟ 44,5 Μπαγιέλ&#0096

­ Υπόδ.: ΛΑΪΟΝΕΛ - ΦΟΝ ΓΚΡΑΦ (Ματζέστικ).

­ Δύο αουτσάιντερ: ΑΜΥΘΟΥΝΤΑ (4η) - ΕΥΡΩΣΤΗ (6η).

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16062O115</ED>
<ID>
ID:130739

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O11&aa=5</URL></REF>


Article

<CATEGORY>vin10</CATEGORY>

 <H5>ΥΠΕΡΨΗΦΙΣΤΗΚΕ
</H5><H2>Ποιος είναι ο Βουγίδης;
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>Αλλάζει... σελίδα από σήμερα η ΕΠΑΕ. Θα το έχετε ήδη πληροφορηθεί. Το νέο
μέλος στην Θεμιστοκλέους 42, ονομάζεται Αντώνιος Βουγίδης και, ως αιρετός,
κάλυψε το κενό που είχε προκύψει από την παραίτηση του Καλαματιανού Παπαδόπουλου.

*** Επειδή το όνομα Βουγίδης μάς προέκυψε ξαφνικά, θέλησα ολίγον να το ψάξω.

*** Πράγματι, ανήκει στην οικογένεια του Εθνικού Πειραιά, μολονότι ως
παράγων της πειραϊκής ΠΑΕ είναι εντελώς άγνωστος.

*** Μόνον ο Μαντζουράνης ενδέχεται να τον ξέρει και αυτό ελέγχεται.

*** Κατά συνέπεια, η ξαφνική δημοτικότητα Βουγίδη, που σάρωσε στην
χθεσινή ψηφοφορία των «18» της ΕΠΑΕ, οφείλεται κάπου αλλού.

*** Ακούστηκε πως ο εν λόγω σύμβουλος είναι άνθρωπος του Μητρόπουλου.

*** Το ότι ψηφίστηκε θερμώς από όλους δεν σημαίνει απολύτως τίποτα.

*** Αντίπαλος του Βουγίδη ήταν ο εκπρόσωπος της ΑΕΚ, και σήμερα στην
ΕΠΑΕ όταν ακούγεται η λέξη «ΑΕΚ», τα 3/4 των μελών «βγάζουν σπυράκια».

*** Ο Δ. Τυροβολάς, αυτός γνωστός και έμπειρος στο ποδόσφαιρο, πήρε μία
μόνο ψήφο.

*** Έναντι 9 τού... Βουγίδη, μιας λευκής, δύο άκυρων και πέντε αποχών.

«Πράσινη» η «γροθιά»

Ξέρετε ποια είναι τα συμπεράσματα από την Γ.Σ. της ΕΠΑΕ;

*** Πρώτον, ο Ολυμπιακός εξακολουθεί να ελέγχει, όμως η δύναμή του μειώνεται.

*** Ο Παναθηναϊκός, αν και εκτός Δ.Σ., δηλαδή εκτός παιχνιδιού,
παραμένει υπολογίσιμος και... «γροθιά».

*** Οι χθεσινοί διάλογοι Μητρόπουλου - Μαυροκουκουλάκη εντυπωσίασαν το
ακροατήριο για την ραφιναρισμένη κόντρα τους.

*** Ένα τρίτο συμπέρασμα βγαίνει από την χθεσινή μάζωξη και αφορά την
ΑΕΚ. Μια ΑΕΚ εξαιρετικά παγιδευμένη στις συμπληγάδες των παλιών της
«συνεταίρων» στο ΠΟΚ...

*** Μία ψήφο βρήκε χθες η ΠΑΕ της Νέας Φιλαδέλφειας, και αυτή ανήκε
στον εκπρόσωπό της.

*** Πάλι καλά που πήρε θέση ο... Μελισσανίδης νωρίς το βράδυ και μέσω
τηλεοπτικής του συνέντευξης ανέφερε μερικά πράγματα πολύ κατανοητά...

*** Για την ακρίβεια, μόνο που δεν υπέβαλε αίτηση επιστροφής του στην
ΠΑΕ ΑΕΚ ο Δημήτρης, προκειμένου να συνεχίσει το «αμυντικό του» έργο.

*** Το αν έπεισε παλιούς φίλους του ή μη, θα το μάθουμε λίαν προσεχώς,
διότι άκουσα πως αύριο-μεθαύριο η διοίκηση της ΠΑΕ ΑΕΚ ετοιμάζει «επίθεση».

Κουράγιο παππού

Κάποιοι ποδοσφαιριστές είναι πολύ τυχεροί στην καριέρα τους. Μερικοί καθόλου.

*** Σ' αυτούς τους τελευταίους ανήκει από χθες οριστικά ο 22χρονος
Παναγιώτης Κατσούρης, αφήνοντας την τελευταία του πνοή στην άκρη του γλιστερού δρόμου.

*** Τι άλλο να πεις αυτές τις δύσκολες ώρες;

*** Ότι είχε ταλέντο;

*** Είχε.

*** Ότι ήταν άριστος χαρακτήρας και πάντα με το χαμόγελο στα χείλη;

*** Και τι θα βγει.

*** Σήμερα, στον αγώνα Κυπέλλου ΠΑΟΚ - Ξάνθης, αποφασίστηκε να κρατηθεί
ενός λεπτού σιγή για το χαμένο παλικαρόπουλο.

*** Ας σιγήσουμε όλοι.

*** Είναι το ελάχιστο που μπορούμε να κάνουμε για το αδικοχαμένο ταλέντο.

*** Για το φτωχόπαιδο που ξεκίνησε πριν από λίγα χρόνια από το χωριό
του, έξω από τη Νάουσα, με όνειρα να κερδίσει τη λάμψη της Θεσσαλονίκης.

*** Δεν πρόλαβε.

*** Ο δρόμος στην άκρη είχε πιάσει φονικό πάγο...

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16062O121</ED>
<ID>
ID:130607

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O12&aa=1</URL></REF>


Article

<CATEGORY>vin10</CATEGORY>

 <H2>«Τζόρνταν» με παπιγιόν </H2>
ΕΙΝΑΙ ο Αμερικανός κωμικός Μπιλ Μάρεϊ με στολή... Τζόρνταν και κρατάει το
έπαθλο που κέρδισε ο διάσημος μπασκετμπολίστας ως κορυφαίος της αγωνιστικής περιόδου.

Όπως αναφέρεται στο τηλεγράφημα, ο Τζόρνταν δεν μπορούσε να βρίσκεται την ώρα
της απονομής στη Ν. Υόρκη, γι' αυτό και... επιστρατεύτηκε ο μάλλον
συμπαθητικός (χάρη στο παπιγιόν!) Μπιλ...

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16062O122</ED>
<ID>
ID:130655

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O12&aa=2</URL></REF>


Article

<CATEGORY>vin10</CATEGORY>

 <H2>Αυτούς βλέπει ο «Ράμπο»
</H2>
ΚΥΠΕΛΛΟ Αφρικής. Ο Μαροκινός κυνηγός Μπάχα Αχμέτ (Νο13) μαρκάρεται από τον
Κόγκο Χάρισον, ποδοσφαιριστή της Ζάμπια. Δεξιά, ο συμπαίκτης του Σικόνε
Μόουζες. Το ματς έγινε στην Μπουρκίνα Φάσο και έληξε με νίκη του Μαρόκο. Έχει
γούστο να άρεσαν οι ανωτέρω στον Τάσο Μητρόπουλο!

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16062O123</ED>
<ID>
ID:130699

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O12&aa=3</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Ώρα για αποφάσεις
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΣΤΟ ΣΤΟΧΑΣΤΡΟ βρίσκεται η διαιτησία και όχι άδικα. Τα κρούσματα κακών
διαιτησιών έχουν πολλαπλασιαστεί, σε μια εποχή που οι βαθμοί ζυγίζουν
περισσότερο και ο χρόνος για τις αδικημένες ομάδες να ισορροπήσουν τα πράγματα
με αγωνιστική ανάταση, περιορίζεται δραματικά. Οι ψίθυροι σαν πλοκάμια
σφίγγουν το ποδόσφαιρο και το απειλούν με ασφυξία. Οι φωνές γίνονται κραυγές
και η ατμόσφαιρα βρωμάει από αναθυμιάσεις. Το κακό έχει βαθιές ρίζες. Δεν
είναι φρέσκια είδηση ότι λειτουργούν περίεργοι μηχανισμοί στο ποδόσφαιρό μας
και ιδιαίτερα στη διαιτησία. Ο πρόεδρος της Επιτροπής Διαιτησίας Βασίλης
Βουράκης σκοπεύει στη σημερινή συνεδρίαση να προτείνει αλλαγές, προς την
κατεύθυνση βελτίωσης της κατάστασης. Δεν θα επιτρέψει να μπουν στο τραπέζι
ονόματα προς εκκαθάριση, τα οποία δεν έχουν προκαλέσει θόρυβο με την ποιότητα
της διαιτησίας τους. Τα κριτήρια θα είναι δεμένα αποκλειστικά με τις
δυνατότητές τους να διευθύνουν αγώνες χωρίς προβλήματα. Οτιδήποτε άλλο θα
αποτελέσει έκπληξη και θα κινείται σε τροχιά αντίθετη από αυτήν που προβάλλεται.

Από την άλλη πλευρά ο πρόεδρος της ΕΠΟ Σωτήρης Αλημίσης, ο οποίος προτίθεται
να προχωρήσει στην εφαρμογή του συστήματος αντικειμενικής αξιολόγησης των
διαιτητών, οφείλει να δώσει προτεραιότητα στο θέμα, που αποτελεί τη μοναδική
λύση για αποδέσμευση των «δικαστών του δευτερολέπτου» από την ανασφάλεια και
την ανάγκη αναζήτησης «προστατών».

Προβλήματα με τη διαιτησία υπάρχουν και σε προηγμένες ποδοσφαιρικά χώρες
(Γερμανία, Ιταλία, Αγγλία...), αλλά εκεί παίρνονται αυστηρά μέτρα, ενώ το
παρασκήνιο δεν είναι πανίσχυρο όπως εδώ.

Ας το καταλάβουν όλοι όσοι ισχυρίζονται ότι αγαπούν το ποδόσφαιρο και
ενδιαφέρονται για την αναβάθμισή του. Χωρίς ελεύθερη διαιτησία, δεν πρόκειται
να κάνει ούτε ένα βηματάκι προόδου το δύσμοιρο ποδόσφαιρό μας.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16062O124</ED>
<ID>
ID:130726

</ID><URL>http://ta-nea.dolnet.gr/neaweb/neafile.print_unique?e=A&f=16062&m=O12&aa=4</URL></REF>


Article

<CATEGORY>vin09</CATEGORY>

 <H5>ΟΙ ΥΠΟΨΗΦΙΟΤΗΤΕΣ ΓΙΑ ΤΑ ΒΡΑΒΕΙΑ ΟΣΚΑΡ
</H5><H5>Αμερικανική «δύναμη» στο 48ο Φεστιβάλ Βερολίνου
</H5><H2>Τιτανικός και ...πιτσιρικαρία
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Με τις (αναμενόμενες) 14 υποψηφιότητες Όσκαρ ο «Τιτανικός» ­ που ήδη έκοψε
στην Ελλάδα πάνω από 300.000 εισιτήρια ­ και ο Τζέιμς Κάμερον ισοφαρίζουν το
ρεκόρ της ταινίας «Όλα γύρω από την Εύα» του Τζόζεφ Μάνκιεβιτς (1950). Αλλά το
«κρυφό» γεγονός των φετινών υποψηφιοτήτων είναι η... πιτσιρικαρία! Δηλαδή τόπο
στα νιάτα!

Ο 25χρονος Ματ Ντέιμον, πρωταγωνιστής και σεναριογράφος του «Ξεχωριστού Γουίλ
Χάντινγκ» κερδίζει υποψηφιότητα καλύτερης ερμηνείας (η ταινία προβάλλεται την
Παρασκευή στο Βερολίνο, την ερχόμενη Τετάρτη σε αβάν πρεμιέρ του Cine club και
την Παρασκευή 20 Φεβρουαρίου στις αθηναϊκές αίθουσες). Ο επίσης
κινηματογραφικά πρωτοεμφανιζόμενος Πίτερ Κατάνεο είναι υποψήφιος για τη
σκηνοθεσία και η ξεκαρδιστική κωμωδία του «Άντρες με τα όλα τους» πάει για
τέσσερα (παρακαλώ) Όσκαρ!.

Οι Βρετανίδες Κέιτ Γουίνσλετ και Χελένα Μπόνα Κάρτερ είναι υποψήφιες Α'
γυναικείου ρόλου (απ' αυτή την κατηγορία έχουν εκτοπιστεί όλα τα λαμπερά
θηλυκά ονόματα του Χόλιγουντ).

Ο Καναδός Ατόμ Εγκογιάν είναι υποψήφιος σκηνοθεσίας για «Το γλυκό πεπρωμένο».

Εξαιρουμένου του θρυλικού «Τιτανικού», άφθονα πρώτα ονόματα του Χόλιγουντ
πάνε... περίπατο. Ο Σκορσέζε με το «Κουντούν» αρκείται σε Όσκαρ τεχνικών
επιτεύξεων και ο Σπίλμπεργκ με το «Άμισταντ» διεκδικεί Όσκαρ... δεύτερων
ρόλων. Χαρακτηριστικό του πλήθους της φετινής πιτσιρικαρίας είναι πως Μπαρτ
Ρέινολντς και Τζούλιαν Μουρ κέρδισαν υποψηφιότητες δεύτερου ρόλου, εξαιτίας
της καθοδήγησής τους από τον 26χρονο Τόμας Πολ Άντερσον, σκηνοθέτη της ταινίας
«Ξέφρενες νύχτες». Συνύπαρξη Γολιάθ-Δαυίδ.

Όσο για το ταλαιπωρημένο Όσκαρ καλύτερης ξενόγλωσσης παραγωγής, μόνο ο ρωσικός
«Κλέφτης» του Πάβελ Τσουχράι αξίζει το χρίσμα.


Πυγμάχος του Μπέλφαστ, μέλος του IRA και ειρηνοποιός ο Ντάνιελ Ντέι Λιούις,
ερωτευμένος με την Έμιλι Γουότσον. Η ταινία «The boxer» ανοίγει σήμερα την
αυλαία της Μπερλινάλε

«Les Americains», όπως φωνάζουν οι Γάλλοι τους Αμερικανούς. Σχεδόν το μισό
καλλιτεχνικό... Χόλιγουντ και σημαντικό μέρος της αγγλόφωνης ηπείρου
μετακομίζουν στο παγωμένο Βερολίνο, φιλοξενούμενοι του 48ου Φεστιβάλ, που
ξεκινά σήμερα με τον «Πυγμάχο» του IRA.

Πρεμιέρα, λοιπόν, σήμερα στο Ζοο Palast, την μεγάλη αίθουσα της Μπερλινάλε, με
τον «Boxer» του Τζιμ Σέρινταν! Μια ερωτική ιστορία με πολιτικό φόντο την
εσωκομματική κόντρα σκληρών και μετριοπαθών του IRA, στη διάρκεια των
διαπραγματεύσεων για προσωρινή εκεχειρία. Ο Ντάνιελ Ντέι Λιούις, πρώην
πυγμάχος, εξέρχεται από τις βρετανικές φυλακές, «οικοδομεί» γυμναστήριο και
ρινγκ με τον τίτλο «Ιερή οικογένεια», για να στεγάσει Καθολικούς και
Προτεστάντες, αλλά οι φανατικοί τινάζουν τα πάντα στον αέρα. Η Έμιλι Γουότσον
(του «Δαμάζοντας τα κύματα») είναι η κοπέλα του και ο Άλμπερτ Φίνεϊ είναι ο...
Τζέρι Άνταμς. Ο επίσημος, μετριοπαθής και ισορροπιστής του IRA.

Αμερικανικά και ολίγον... οσκαρικά τα περισσότερα ραντεβού της φετινής
Μπερλινάλε: Σήμερα ο Σέρινταν ­ αύριο απ' τη Ρωσία Βαλερί Τοντορόφσκ ­
Παρασκευή από τις ΗΠΑ ο «Ξεχωριστός Γουίλ Χάντινγκ» του Γκας Βαν Σαντ με τον
νεαρό Ματ Ντέιμον και τον Ρόμπιν Γουίλιαμς. Την ίδια μέρα, Παρασκευή (13), θα
προβληθεί και η τελευταία ταινία του Γάλλου Ζακ Ντουαγιόν ­ Σάββατο (14) η
τελευταία ταινία του Νιλ Τζόρνταν με τον Στίβεν Ρία ­ Κυριακή «Ο μεγάλος
Λεμπόφσκι» των αδελφών Κόεν ­ Δευτέρα (16) η τελευταία δημιουργία του Αλέν
Ρενέ «On connait la chanson» με τη Σαμπίν Ατζεμά. Τρίτη η μέρα του Κουέντιν
Ταραντίνο και του «Τζάκι Μπράουν». Τετάρτη η σειρά του Βρετανού Μάικλ
Γουιντερμπότομ και του «Ι want you» (σε θέλω). Πέμπτη (19) «Ο κουμπάρος» του
Πούπι Αβάτι, η επίσημη συμμετοχή της Ιταλίας. Παρασκευή ο Μπάρι Λέβινσον και η
εξωφρενική κωμωδία «Wag the dog» με Ντάστιν Χόφμαν και Ρόμπερτ Ντε Νίρο. Μια
κωμωδία που κουρελιάζει τον... Μπιλ Κλίντον και αναδεικνύει τα media ως τον
καλύτερο... προαγωγό του. Την ίδια μέρα συμμετέχει (εκτός συναγωνισμού) ο
αειθαλής Ρόμπερτ Όλτμαν, με την τελευταία του δημιουργία «The gingerbread
man», στην οποία πρωταγωνιστεί ο Κένεθ Μπράνα. Σάββατο «Μεγάλες προσδοκίες»
και Κυριακή (22) αυλαία με τα βραβεία και με την πανευρωπαϊκή προβολή της
τελευταίας ταινίας του Φράνσις Φορντ Κόπολα «Ο βροχοποιός» («The rainmaker»),
με Ματ Ντέιμον και Ρόμπερτ Ντε Νίρο.

Βομβαρδισμός ταινιών και ονομάτων: Σέρινταν, Ντάνιελ Ντέι Λιούις, Ματ Ντέιμον,
Γκας Βαν Σαντ, Κουέντιν Ταραντίνο, Μπάρι Λέβινσον, Ντάστιν Χόφμαν, Φράνσις
Κόπολα, Ρόμπερτ Όλτμαν και Κατρίν Ντενέβ. Η επίσημη τιμώμενη της φετινής
Μπερλινάλε θα κερδίσει... Χρυσή Αρκούδα και θα παραβρεθεί στην προβολή τής
«Αποστροφής», που σκηνοθέτησε ο Ρομάν Πολάνσκι το 1965.

Από ελληνικής πλευράς, ο Παντελής Βούλγαρης συμμετέχει στο «Φόρουμ Νέου
Κινηματογράφου», με την ταινία του «Όλα είναι δρόμος». Και η βραβευμένη ταινία
«Χαμένες νύχτες» της Αγγελικής Αντωνίου μετέχει στο Πανόραμα Νέου Ελληνικού
Κινηματογράφου (επειδή η παραγωγή είναι κυρίως γερμανική). Το φιλμ του
Βούλγαρη, που θα προβληθεί στις 19 Φεβρουαρίου, αποτελείται από τρεις
ιστορίες. Καθεμιά μ' έναν ήρωα: Θανάσης Βέγγος, Γιώργος Αρμένης, Δημήτρης Καταλειφός.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16062P011</ED>
<ID>
ID:130616

</ID><URL>http://ta-nea.dolnet.gr/neaweb/neafile.print_unique?e=A&f=16062&m=P01&aa=1</URL></REF>


Article

<CATEGORY>vin09</CATEGORY>

 <H2>Θέμα </H2>
Ο διευθύνων σύμβουλος της AGB Γιάννης Αναστασάκος γράφει τον αντίλογο
για τις μετρήσεις τηλεθέασης

σελ. 3

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16062P012</ED>
<ID>
ID:130662

</ID><URL>http://ta-nea.dolnet.gr/neaweb/neafile.print_unique?e=A&f=16062&m=P01&aa=2</URL></REF>


Article

<CATEGORY>vin09</CATEGORY>

 <H5>ΜΕΤΑΛΛΙΟ ΣΤΗ ΒΙΚΕΛΑΙΑ ΒΙΒΛΙΟΘΗΚΗ ΗΡΑΚΛΕΙΟΥ
</H5><H5>«ΖΩΝΤΑΝΑ» </H5><H5>Πιανιστικά «Ονειρέματα»
</H5><H2>«Βαλς» επί σκηνής
</H2>
Το «Βαλς, Εξιτασιόν» της Έλενας Πέγκα, συμπαραγωγή του «Θεάτρου του Νότου» και
του ΔΗΠΕΘΕ Βόλου αρχίζει τον δεύτερο κύκλο των δέκα παραστάσεών του στο Θέατρο
«Αμόρε». Το έργο (που αφορά τη ζωή και το έργο του συνθέτη Γιάννη
Κωνσταντινίδη/Κώστα Γιαννίδη έχει σκηνοθετήσει ο Γιάννης Χουβαρδάς και η Έφη
Θεοδώρου (έως τις 22 Φεβρουαρίου).

ΕΓΚΑΙΝΙΑ

Ανοίγει στις 7.30 μ.μ. στο Τμήμα Αρχιτεκτόνων του ΕΜΠ (Αιθουσα Καυταντζόγλου,
Πατησίων 42) η έκθεση «Οι Μεγάλες Βιβλιοθήκες από την Αλεξάνδρεια στο Παρίσι».
Στο πλαίσιο της έκθεσης θα διεξαχθούν τρεις δημόσιες συζητήσεις στρογγυλής
τραπέζης αύριο, στις 19 και 26 Φεβρουαρίου (ταυτόχρονη μετάφραση).

ΑΦΙΕΡΩΜΑ

Στο πλαίσιο των εκδηλώσεων για την συμπλήρωση 100 χρόνων από την γέννηση του
Μπέρτολντ Μπρεχτ που γίνονται στο Ινστιτούτο Γκαίτε, προβάλλεται στις 8 μ.μ.
τα ντοκιμαντέρ «Αυτόπτης μάρτυρας» (μικρό ιστορικό του Berliner Ensemble), το
«... γιατί όλα κινούνται, φίλε μου» (1987) σε σκηνοθεσία Ντόνατ Σόμπερ και
μουσική Χανς Άισλερ, και «Ο Ράφτης της Ουλμ» Defa 1979, ταινία κινουμένων
σχεδίων του Λουτς Ντάμπεκ, μια ασυνήθιστη ερμηνεία του ομώνυμου ποιήματος του
Μπρεχτ. (Ομήρου 14-16).

ΟΠΕΡΑ

Στην Εθνική Πινακοθήκη προβάλλεται η όπερα του Λεονκαβάλο «Παλιάτσοι» με τον
Πλάσιντο Ντομίνγκο και την Τερέζα Στράτας από βιντεοσκοπημένη παράσταση που
δόθηκε το 1982 στη Σκάλα του Μιλάνου, με διευθυντή ορχήστρας τον Ζορζ Πρετρ. Η
ταινία προβάλλεται στα πλαίσια του αφιερώματος στον σκηνογράφο και σκηνοθέτη
Φράνκο Τζεφιρέλι. Υπενθυμίζεται ότι στους χώρους της Πινακοθήκης λειτουργούν
αυτή την εποχή τρεις εκθέσεις: «Σκηνογραφίες, κοστούμια, κοσμήματα του Φ.
Τζεφιρέλι», το «Ελληνικό Τοπίο - 19ος 20ός αιώνας» με 250 τοπιογραφίες και η
αναδρομική έκθεση ζωγραφικής 80 περίπου έργων του Δανιήλ. Ώρα 7 μ.μ.

ΜΕΤΑΛΛΙΟ

Στο πρόσωπο του Νίκου Γιανναδάκη το Πανεπιστήμιο Κρήτης απονέμει απόψε στις 8
σε ειδική εκδήλωση το χρυσό μετάλλιο στη Βικελαία Δημοτική Βιβλιοθήκη. Η
τελετή απονομής θα γίνει στην αίθουσα «Θεοτοκόπουλος» της Βικελαίας.

ΔΙΑΛΕΞΕΙΣ

Στο Αετοπούλειο Πολιτιστικό Κέντρο μιλάει απόψε η Τασούλα Δερβενιώτη με θέμα
«Οι Ελληνίδες της Αντίστασης» στον κύκλο των διαλέξεων με γενικό τίτλο
«Ανθρώπινες σχέσεις και Φύλο» (7 μ.μ.), Φιλ. Εταιρείας και Τομπάζη 18,
Χαλάνδρι τηλ. 6825373.

Στη νέα μουσική σκηνή «Στον Αέρα» (Κεντρική Πλατεία Πετρούπολης) εμφανίζεται
σήμερα και αύριο ο... ακαδημαϊκός Ζώρζ Πιλαλί συνοδευόμενος από την «Σούφρα
Μπαντ», δύο μίμους και ένα κροκόδειλο σε ένα μουσικοθεατρικό θέαμα με τίτλο
«Θεοκωμωδία» (τηλ. 2656099).

*** Για πέντε βραδιές ο Σωκράτης Μάλαμας θα παρουσιάσει τα τραγούδια
του νέου του δίσκου (που θα κυκλοφορήσει στο τέλος του μήνα) στο Μύλο της Θεσσαλονίκης..

*** Στο «Εναλλάξ» (Μαυρομιχάλη 139 και Βατατζή) Γιώργος Παπαδόπουλος με
την κιθάρα του και το συγκρότημά του «Ασίζε» σε ένα πρόγραμμα με φλαμένκο και
ανατολίτικη μουσική

*** Στο κλαμπ «Αστρολάβος» (Μ. Αντύπα 62-66, Ν. Ηράκλειο) σύγχρονο ροκ
από τους Love in Sadness και στο ΒΕ-ΒΟΡ (Ορμηνίου 4-Χίλτον) new age rock από
τους Sea Minor.


Ο Τάκης Φαραζής σε (απογευματινή) συναυλία στο Μέγαρο

Δεν ανήκει στον χώρο της τζαζ (αν και κάποτε πιανίστας του τζαζ συγκροτήματος
Iskra), ούτε της ροκ ούτε της ελληνικής έντεχνης μουσικής ούτε της δημοτικής.
Δεν είναι της έθνικ, δεν είναι της κλασικής μουσικής. Τι είναι τότε ο Τάκης
Φαραζής; Είναι ένας απο τους λίγους, ελάχιστους δημιουργούς και πιανίστες που
έφτιαξε ένα δίσκο με δικιά του ταυτότητα, που άλλοτε παραπέμπει στον Μάνο
Χατζιδάκι, άλλοτε στον Κιθ Τζάρετ, συνθέτοντας ένα ονειρικό τοπίο λεπτών
αποχρώσεων βασισμένο σε σόλο πιάνο που ενίοτε ενισχύεται από κοντραμπάσο,
τσέμπαλο και βιόλα. Πουθενά μελό, πουθενά οι μεγαλοστομίες μιας εντυπωσιακής
δεξιοτεχνίας που θέλει σώνει και καλά να κάνει αισθητό ένα «μεγάλο πιανιστικό
ταλέντο». Αυτά είναι τα «Ονειρέματα» του Τάκη Φαραζή, μια χαμηλών τόνων
δουλειά για απαιτητικούς ακροατές που κυκλοφόρησε πέρυσι από τη ΛΥΡΑ και απόψε
θα ερμηνεύσει ζωντανά στο Φουαγιέ του Μεγάρου Μουσικής (5 μ.μ.). Στα 34 του
χρόνια ο Φαραζής έχει συνεργαστεί (συνθέτοντας μουσική) για το ΔΗΠΕΘΕ Βόλου
και το Εθνικό Θέατρο και ως πιανίστας στις ηχογραφήσεις δεκάδων ελληνικών
δίσκων και live παρουσιάσεων.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16062P021</ED>
<ID>
ID:130619

</ID><URL>http://ta-nea.dolnet.gr/neaweb/neafile.print_unique?e=A&f=16062&m=P02&aa=1</URL></REF>


Article

<CATEGORY>vin09</CATEGORY>

 <H2>Χειροπιαστά αποτελέσματα από το Κέντρο Βιβλίου
</H2>
Η άνοδος της κίνησης του βιβλίου στην Ελλάδα βρίσκεται στην αρχή της και όχι
στην κορύφωσή της, όπως θα πίστευε κανείς κρίνοντας «ερασιτεχνικά», εμπειρικά,
από την πλημμυρίδα των νέων τίτλων στα βιβλιοπωλεία.

Το συμπέρασμα αυτό, που βασίζεται σε στατιστικά δεδομένα, προέρχεται από το
«Παρατηρητήριο Βιβλίου» ­ ένα από τα «δημιουργήματα» του Εθνικού Κέντρου
Βιβλίου ­ που συγκεντρώνει και αξιοποιεί στατιστικά και οικονομικά στοιχεία τα
οποία θα αποτελέσουν επιτέλους την απαιτούμενη βάση για την ανάπτυξη και τον
εκσυγχρονισμό του χώρου του βιβλίου. Ο υπεύθυνός του Σωκράτης Καμπουρόπουλος,
επεσήμανε π.χ. χθες ότι: το 1996 η ιδιωτική κατανάλωση για το βιβλίο έφτασε τα
87 δισ. δρχ., ο τζίρος της εγχώριας παραγωγής ήταν 76,5 δισ. δρχ., οι κρατικές
δαπάνες για το βιβλίο 16 δισ. Επίσης, ότι η ιδιωτική κατανάλωση για το βιβλίο
υπερδιπλασιάστηκε ως ποσοστό του διαθεσίμου εισοδήματος μεταξύ 1987 και 1994,
αλλά και ότι η κατά κεφαλήν παραγωγή τίτλων ­ 5 τίτλοι ανά 10.000 κατοίκους ­
φέρνει την Ελλάδα στην τελευταία θέση σε σχέση με άλλες ανάλογου δυναμικού χώρες.

Αυτό ήταν ένα από τα παραδείγματα που δόθηκαν χθες σχετικά με τις
δραστηριότητες του ΕΚΕΒΙ, που συμπληρώνει αισίως τρία χρόνια ζωής. «Με
συνέπεια και με χειροπιαστά αποτελέσματα», όπως τόνισε η διευθύντριά του
Μυρσίνη Ζορμπά, επισημαίνοντας πως το κοινό δείχνει ολοένα αυξανόμενη
ανταπόκριση προς το Κέντρο. Παράδειγμα και το πιλοτικό πρόγραμμα προώθησης της
ανάγνωσης και εκσυγχρονισμού των βιβλιοθηκών στον Έβρο, που προσέθεσε σε ένα
χρόνο 5.000 τίτλους στις 14 βιβλιοθήκες του νομού, «κίνησε» το β' εξάμηνο του
1997 27.646 βιβλία και προσείλκυσε 1.205 μαθητές και 39 εκπαιδευτικούς στα
εκπαιδευτικά του προγράμματα. 
<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16062P022</ED>
<ID>
ID:130664

</ID><URL>http://ta-nea.dolnet.gr/neaweb/neafile.print_unique?e=A&f=16062&m=P02&aa=2</URL></REF>


Article

<CATEGORY>vin09</CATEGORY>

 <H5>... τα συμφεροντάκια...
</H5><H5>... και ο ορίζοντας
</H5><H2>Ο καλός ο νοικοκύρης...
</H2>
<AUTHOR>Γ.Δ.Σ.</AUTHOR>

Κώστας Τσιάνος

Ο Κώστας Τσιάνος είναι «ο καλός ο νοικοκύρης». Χρόνια ολόκληρα νοικοκύρευε το
«Θεσσαλικό». Έχει τον τρόπο του. Να ισορροπεί καταστάσεις, να έχει «επαφή» με
τους ανθρώπους, να «κουλαντρίζει» τους δύσκολους, να είναι ευγενής με όλους,
«μαλαγάνας», να αγαπάει και να φροντίζει τους συνεργάτες του, να καταφέρνει να
«περνάει» αυτό που θεωρεί σωστό. Δεν θα κρίνω την απόφαση του κ. Βενιζέλου να
απομακρύνει τον Βασίλη Παπαβασιλείου από τη διεύθυνση του Κρατικού Θεάτρου
Βορείου Ελλάδος. Για να το κάνει, σίγουρα κάτι περισσότερο από εμένα θα ήξερε.
Όμως, την επιλογή του Κώστα Τσιάνου για τη θέση, δεν μπορώ παρά να την
επαινέσω. Γιατί την θεωρώ, αυτήν τη στιγμή, την καταλληλότερη ­ σχεδόν ιδεώδη.
Το ΚΘΒΕ βρίσκεται σε μια πολύ δύσκολη φάση, με την υποδομή του ημιτελή και,
ακριβώς, τον «καλό τον νοικοκύρη» ήθελε.

Ελπίζω ότι η Θεσσαλονίκη, αν νοιάζεται για το Θέατρό της, τον Τσιάνο,
τουλάχιστον, θα τον αγκαλιάσει, έστω κι αν δεν είναι ντόπιος. «Κοντοχωριανός»
τους δεν είναι, άλλωστε; Και ελπίζω ότι ο κ. Τσιάνος, έχοντας πίσω του τις
γερές πλάτες του υπουργού Πολιτισμού που τον επέλεξε και την αμέριστη
εμπιστοσύνη του και στα χέρια του έναν νόμο για τα κρατικά θέατρα που του
παρέχει απόλυτη ελευθερία καλλιτεχνικών επιλογών, θα παραμερίσει, με πνεύμα
συνεργασίας, τα μικροκομματικά, και μικροτοπικιστικά, και μικροσυνδικαλιστικά
συμφεροντάκια και θα βάλει τους δικούς του στόχους ­ είναι ικανός να το κάνει.

Και, πάνω απ' όλα, ελπίζω ότι θα δώσει την αρμόζουσα σημασία στον ευρωπαϊκό
προσανατολισμό του Θεάτρου. Βρισκόμαστε στο 1998, έξι χρόνια ­ ας μην το
ξεχνάμε ­ πριν από το 2004... Η κίνηση του Βασίλη Παπαβασιλείου να καταφέρει
να εντάξει το «άσημο» ΚΘΒΕ στην «Ένωση των Θεάτρων της Ευρώπης» ­ το μόνο
ελληνικό θέατρο - μέλος ­ δεν ήταν απλώς μια κίνηση που αναμφισβήτητα
προσμετράται στο ενεργητικό του, αλλά μία επιτυχία εξαιρετικής, κατά τη γνώμη
μου, σημασίας. Το Φεστιβάλ της Ένωσης που οργανώθηκε στη Θεσσαλονίκη ­ μπορώ
να το βεβαιώσω, γιατί έβαλα καλά το χέρι «επί τον τύπον των ήλων» ­ το
κατέδειξε περίτρανα. Το επόμενο Φεστιβάλ ­ το φετινό, δηλαδή, στη Στοκχόλμη ­
και η τύχη της συμμετοχής τού ΚΘΒΕ θα πρέπει να είναι από τις πρώτες
προτεραιότητες του νέου διευθυντή. Και οι ανταλλαγές με τα άλλα ­ κορυφαία
ευρωπαϊκά Θέατρα ­ μέλη της Ένωσης, από τα βασικά του μελήματα. Ας θυμηθούμε
το Θέατρο «Μάλι» και το «Γκαουντεάμους» του και τους «Δαιμονισμένους» του...
Το ΚΘΒΕ οφείλει να αποδείξει ότι είναι ένα Θέατρο με ελληνική ιθαγένεια, που
μπορεί όμως να σταθεί επάξια πλάι στους Ευρωπαίους εταίρους του. Γιατί, καλή
«η μικρή μας πόλη», η Ελλαδίτσα μας, αλλά όταν οι ορίζοντές της διευρύνονται,
γίνεται ακόμα καλύτερη.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16062P023</ED>
<ID>
ID:130708

</ID><URL>http://ta-nea.dolnet.gr/neaweb/neafile.print_unique?e=A&f=16062&m=P02&aa=3</URL></REF>


Article

<CATEGORY>vin09</CATEGORY>

 <H2>Τριαντάφυλλα και πούρα!
</H2>
<AUTHOR>Χ.</AUTHOR>

Φόρος τιμής στον Μπρεχτ...

Οι Γερμανοί ­ και όχι μόνον... ­ θυμήθηκαν χθες τα 100 χρόνια από τη γέννηση
του Μπέρτολτ Μπρεχτ. Με έναν ιδιότυπο τρόπο. Άφησαν τριαντάφυλλα, αλλά και
πούρα (τα αγαπημένα του δραματουργού!) στον αδριάντα του, στην είσοδο του
«Θεάτρου των Ναυπηγείων» (Shiffbauerdamm) του Βερολίνου. Η επέτειος, όμως, δεν
ξεχάστηκε και από τον (φετινό) νομπελίστα Ντάριο Φο, ο οποίος δήλωσε πως ο
Μπρεχτ υπήρξε ο μεγαλύτερος δάσκαλός του, που τον βοήθησε να βρει μια νέα
θεατρική γλώσσα.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16062P024</ED>
<ID>
ID:130731

</ID><URL>http://ta-nea.dolnet.gr/neaweb/neafile.print_unique?e=A&f=16062&m=P02&aa=4</URL></REF>


Article

<CATEGORY>vin09</CATEGORY>

 <H2>Άλλη γεύση
</H2>
<AUTHOR>Π.Κ.</AUTHOR>

Εκατόν είκοσι εικαστικοί καλλιτέχνες από τον Σύλλογο Καλλιτεχνών Εικαστικών
της Βόρειας Ελλάδας, διάλεξαν να χαιρετίσουν με μια στροφή από τον Οδυσσέα
Ελύτη την απόφαση της κυβέρνησης να εγκαταστήσει στη Θεσσαλονίκη τη Συλλογή
Κωστάκη και να τη στεγάσει στο υπό ίδρυσιν Κρατικό Μουσείο Σύγχρονης Τέχνης.
Το συγκεκριμένο απόσπασμα από το «Άξιον Εστί» είναι: Η ζωή που το θάνατο
γεύτηκε / Σαν τον ήλιο γυμνή ξαναγύρισε / Και μη έχοντας αχ άλλο τίποτε / Η
ζωή που τα πάντα σπατάλησε / Στα χαλάσματα κάρφωσε μια / παπαρούνα που λάμπει».

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16062P025</ED>
<ID>
ID:130743

</ID><URL>http://ta-nea.dolnet.gr/neaweb/neafile.print_unique?e=A&f=16062&m=P02&aa=5</URL></REF>


Article

<CATEGORY>vin09</CATEGORY>

 <H5>ΕΝΑΣ ΑΝΤΙΛΟΓΟΣ ΓΙΑ ΤΙΣ ΜΕΤΡΗΣΕΙΣ ΤΗΛΕΘΕΑΣΗΣ
</H5><H2>Η ΕΡΤ δεν είναι «Τιτανικός»
</H2>
<AUTHOR>ΓΙΑΝΝΗΣ ΑΝΑΣΤΑΣΑΚΟΣ</AUTHOR>

Είναι απίστευτο πώς μια πραγματική επιτυχία του Κώστα Κουτσομύτη και της
ΕΡΤ μεταβάλλεται από τους ίδιους τους συντελεστές της σε αποτυχία και γκρίνια,
αφορισμούς και μιζέρια για τις μετρήσεις, την AGB και ίσως την αισθητική των Ελλήνων.

Τρεις δηλώσεις με τον ίδιο αποδιοπομπαίο τράγο

Η Καρυοφυλλιά Καραμπέτη με τη Μαρίνα Ψάλτη στο σίριαλ «Η αγάπη άργησε μια
μέρα» του Κώστα Κουτσομύτη

1. Στον κ. Κώστα Κουτσομύτη χρωστάμε ­ μιλώντας για την τηλεόραση ­ μερικές
από τις τηλεοπτικές οάσεις των τελευταίων χρόνων. Θυμίζουμε τα «Βαμμένα
κόκκινα μαλλιά» (Antenna, περίοδος '92-'93), την «Πρόβα νυφικού» (Antenna,
περίοδος '95-'96) και το φετινό «Η αγάπη άργησε μια μέρα» (ΕΤ1).

Οι τηλεοπτικές μεταφορές που έκανε σε γνωστά και για πολλούς αγαπημένα
λογοτεχνικά έργα θα μπορούσαν να του δώσουν τον χαρακτηρισμό του Θεοδωράκη της
τηλεόρασης. Θυμίζοντας, δηλαδή, κατ' αναλογία τον μεγάλο συνθέτη που
μελοποίησε αριστουργηματικά Σεφέρη, Ελύτη, Ρίτσο.

Σε πρόσφατη συνέντευξή του στο «ΒΗΜΑ», ο κ. Κουτσομύτης διαμαρτυρήθηκε έντονα,
γιατί τάχα «τη σειρά τη βλέπουν όλοι» και μόνο «τα 700 μηχανάκια της AGB που
έχουν συνηθίσει να βλέπουν σκουπίδια την αγνοούν».

Την αμετροέπεια της έκφρασης να μην τη σχολιάσουμε, ιδίως αφού μιλάμε για Θεοδωράκη.

Να σημειώσουμε, όμως, τη σαφή τάση υφέρποντος αισθητικού δογματισμού, αφού ως
«σκουπίδια» ορίζονται όσοι δεν βλέπουν «Κουτσομύτη» ή όσοι, τέλος πάντων, δεν
μοιράζονται με τον κ. Κουτσομύτη τις ίδιες περί αισθητικής και ψυχαγωγίας
απόψεις και συμπεριφορές.

2. Όμως επανέρχεται ­ σε τηλεκριτική της κ. Μ. Παπαδοπούλου στα «ΝΕΑ»
(6/2/98). Για την κ. Παπαδοπούλου θα μπορούσαν να ειπωθούν στον χώρο της
τηλε-κινηματογραφικής κριτικής, αντίστοιχα με τον κ. Κ. Κουτσομύτη, όσον αφορά
τη γραφή, την ευαισθησία και τη γνώση της. Η κ. Παπαδοπούλου, αποδεχόμενη τις
θέσεις του κ. Κουτσομύτη, αναρωτιέται αν η AGB «είναι ή παριστάνει την
αόμματη», μιας και δεν καταγράφει ικανοποιητικά ­ πάντα κατά τη γνώμη της κ.
Παπαδοπούλου ­ την αναντίρρητη επιτυχία της σειράς του κ. Κουτσομύτη.

Το σεβαστόν της γνώμης της κ. Παπαδοπούλου δεν αναιρεί το βασικό ερώτημα:
Γιατί η μαζική αποδοχή της σειράς θεωρείται δεδομένη, γιατί όσοι δεν την
βλέπουν χαρακτηρίζονται ως εραστές των «σκουπιδιών»;

3. Ο κ. Π. Παναγιώτου, πρόεδρος του Δ.Σ. της ΕΡΤ, προηγηθείς των άλλων δύο,
δήλωσε κατηγορηματικά ότι «οι μετρήσεις της AGB δεν ανταποκρίνονται στην
πραγματικότητα». Ως δε αποδεικτικό στοιχείο προσκόμισε μέτρηση εταιρείας
ερευνών, η οποία στην ερώτηση «Ποιο κανάλι προτιμάτε» (όχι ποιο κανάλι
βλέπετε) έδινε στην ΕΤ1 7% και στη ΝΕΤ 4%.

Μια κοινή ανασκευή και τρία ερωτήματα

Οι παραπάνω θέσεις είναι απόλυτα αβάσιμες όπως εν συντομία θα εξηγήσουμε.

1. Το σίριαλ του κ. Κουτσομύτη το βλέπουν κατά μέσο όρο 300.000 άτομα κάθε
Δευτέρα βράδυ στις 10, που προβάλλεται, δηλαδή το 14% περίπου όσων
«σκουπιδιών» βλέπουν τηλεόραση εκείνη την ώρα.

Μέχρι σήμερα στην τρίμηνη ζωή του το έχει δει τουλάχιστον μία φορά το 50% των
«σκουπιδιών», δηλαδή περισσότερο από 2,5 εκατομμύρια άτομα.

Πρόκειται αναμφισβήτητα για τη μεγαλύτερη φετινή επιτυχία της ΕΤ1 και της ΕΡΤ γενικότερα.

Η εκπομπή συγκεντρώνει τουλάχιστον τρεις φορές περισσότερη τηλεθέαση απ' ό,τι,
κατά μέσο όρο, το υπόλοιπο πρόγραμμα της ΕΤ1.

Και αυτό, παρόλο που είναι προγραμματισμένη απέναντι σε δύο εξαιρετικά
πετυχημένες σειρές («Δύο ξένοι», «Ψίθυροι καρδιάς», Mega) στερώντας έτσι τη
δυνατότητα σε πολλούς να τη δουν, οι οποίοι στη συγκεκριμένη ώρα προτιμούν
κάτι πιο «τηλεοπτικό», ελαφρύ, και σίγουρα όχι «σκουπίδι».

Για να δώσουμε μέτρο σύγκρισης, το ίδιο ακριβώς συνέβαινε και το 1993. Όταν
στον Antenna παίζονταν τα «Βαμμένα κόκκινα μαλλιά» και «απέναντι», δηλαδή στο
Mega, «Οι φρουροί της Αχαΐας» (τηλεοπτική μεταφορά του ομώνυμου βιβλίου του Τ. Αθανασιάδη).

Τότε το 70%-80% όσων έβλεπαν εκείνη την ώρα τηλεόραση παρακολουθούσαν ένα από
τα δύο σίριαλ, περίπου μισοί-μισοί για το καθένα.

Και σήμερα οι «Ψίθυροι καρδιάς» του Μ. Μανουσάκη (Mega), μαζί με το «Η αγάπη
άργησε μια μέρα» του κ. Κουτσομύτη συγκεντρώνουν περίπου το 70%-80% όσων
βλέπουν εκείνη την ώρα τηλεόραση. Μόνο που δεν μοιράζονται μισοί-μισοί.

Μήπως χρειάζεται να εισαγάγουμε τον νεολογισμό «αναρίθμητοι» κατ' αντιστοιχία
του «αναλφάβητοι», ώστε να ερμηνεύσουμε μεγάθυμα τους χαρακτηρισμούς
«σκουπίδια», «αόμματη μέτρηση», «αναξιόπιστα στοιχεία»;

2. Η κ. Παπαδοπούλου, στην κατά τα άλλα όμορφη τηλεκριτική της για το «Η αγάπη
άργησε μια μέρα», αναφέρει τον Σοσίρ, τον Γκαβίνο Λέντα, τους αδελφούς Ταβιάνι
κ.λπ. Μέτρησε ποτέ πόσοι από τους αναγνώστες των «ΝΕΩΝ» έχουν έστω ακούσει ένα
τουλάχιστον από τα τρία αυτά ονόματα; Θα δεχόταν να χαρακτηριστούν ως
«σκουπίδια» όσοι τους αγνοούν ή όσοι δεν διαβάζουν τις τηλεκριτικές της,
προτιμώντας τη διπλανή στήλη;

3. Ο κ. Παναγιώτου επικαλείται μια έρευνα προτιμήσεων, η οποία δίνει στην ΕΤ1
7% και στη ΝΕΤ 4%.

Τα στοιχεία της AGB, που καταγράφουν πραγματικές συμπεριφορές (τι βλέπει κάθε
μέρα, όχι τι προτιμά γενικά κάποιος), για το αντίστοιχο διάστημα Δεκεμβρίου
1997 αποδίδουν μερίδιο τηλεθέασης 5,1% στην ΕΤ1 και 2,9% στη ΝΕΤ.

Η διαφορά, αν και η σύγκριση καταχρηστική ­ είναι σαν να συγκρίνουμε μήλα με
πορτοκάλια ­ (προτιμήσεις με συμπεριφορές), είναι μικρότερη των 2 ποσοστιαίων
μονάδων. Πού στηρίζει λοιπόν την άποψη περί αναξιοπιστίας μετρήσεων;

Ο κ. Κωνσταντόπουλος, πρόεδρος του Συνασπισμού, συγκεντρώνει στις έρευνες
προτίμησης ποσοστό άνω του 50%, ενώ ο Πρωθυπουργός και πρόεδρος του ΠΑΣΟΚ κ.
Σημίτης, αντίστοιχο ποσοστό μικρότερο του 20%. Μάλλον κανείς δεν θα βρεθεί να
υποστηρίξει πως τα ίδια ποσοστά θα αναδείξουν και οι κάλπες (συμπεριφορές),
όταν και όποτε στηθούν, ακολουθώντας τη λογική του κ. Παναγιώτου ως προς την τηλεθέαση.

Συμπέρασμα και για τους τρεις:

Η «μάχη με τους αριθμούς», στην οποία επιδόθηκαν, αδικεί ενδεχομένως το έργο
και τις απόψεις τους. Και βεβαίως, δυσφημεί την AGB, τα αποτελέσματα των
μετρήσεων της οποίας, στην καλύτερη περίπτωση, διαβάζουν στραβά και κακοποιούν βάναυσα.

Η δυσφήμηση αυτή έχει προφανώς ευθύνες και συνέπειες, τις οποίες και θα
κληθούν να αντιμετωπίσουν.

Τρεις σκέψεις για τη δημόσια τηλεόραση

1. Τι είναι δημόσια τηλεόραση; Μεταξύ άλλων, θα μπορούσε να είναι η
τηλεόραση που δεν διστάζει να χρηματοδοτήσει σήμερα τον κ. Κουτσομύτη για να
κάνει το «Η αγάπη άργησε μια μέρα». Η τηλεόραση που με τον τρόπο αυτό
προσφέρει τη δυνατότητα σε όσους θέλουν να δουν από ένα μαζικό μέσο, σπίτι
τους, κάτι που συνήθως υπάρχει μόνο σε λίγες αίθουσες κινηματογράφου, και
υπακούει σε προδιαγραφές ποιότητας σεναρίου, σκηνοθεσίας, ηθοποιίας, μοντάζ.

Αυτό το τόσο θετικό βήμα, οι ίδιοι οι συντελεστές της φαίνονται να μην το
πιστεύουν, μιας και το καταρρίπτουν αναζητώντας (γιατί;) άλλοθι στο δήθεν
εσφαλμένο των μετρήσεων.

2. Ανεξαρτήτως της άποψης που μπορεί να έχει κανείς για τον βαθμό
επιτυχίας του νέου εγχειρήματος της ΕΡΤ, το σίγουρο είναι ότι:

Η δημόσια τηλεόραση, ύστερα από 10 χρόνια απραξίας, τόλμησε να κάνει κάτι. Να
ψάξει τον λόγο και τον σκοπό ύπαρξής της, να κάνει μια πρόταση στο τηλεοπτικό
κοινό. Να βγει από την παθητικότητα και την αμηχανία της.

Στον δρόμο αυτό, που μόλις άρχισε, θα περίμενε κανείς ως επόμενο βήμα την
θετική αξιοποίηση κάθε δείγματος μαζικής ανταπόκρισης του κοινού σε αυτή την
προσπάθεια, όπως προκύπτει μέσα από τις μετρήσεις, με πιο χαρακτηριστικές
περιπτώσεις το «Η αγάπη άργησε μια μέρα» και ορισμένα ιστορικά ντοκιμαντέρ της
ΝΕΤ. Αντ' αυτού παρατηρείται ­ μέσω των δηλώσεων του κ. Παναγιώτου ­ η
προσπάθεια να «σπάσουμε το θερμόμετρο (τις μετρήσεις) επειδή δεν μας αρέσει η
θερμοκρασία». Και εκ μέρους του κ. Κουτσομύτη ­ με την επικουρία της κ.
Παπαδοπούλου ­ προωθείται επικίνδυνος αφορισμός, που όσοι δεν έχουν τις ίδιες
με εκείνους απόψεις μόνο ως «σκουπίδια» μπορούν να θεωρηθούν.

3. Όλα τα παραπάνω καλλιεργούν μια λάθος νοοτροπία για τη δημόσια τηλεόραση
είτε πρόκειται για τη θεωρία των διαχωριστικών γραμμών ­ «εκλεκτοί» εναντίον
«σκουπιδιών» ­ είτε για την πολιτική άρνησης της πραγματικότητας ­ αν η AGB
δείχνει χαμηλά την ΕΡΤ τόσο το χειρότερο για την AGB.

Όλοι θα συμφωνούσαν πως η Ελληνική Τηλεόραση και η κοινωνία μας χρειάζεται μια
ΕΡΤ απαλλαγμένη και από τα δύο αυτά.

Οι μετρήσεις κάθε είδους, της AGB, είτε άλλες, συγκλίνουν σε μια κοινή τελικά
διαπίστωση: Η ΕΡΤ δεν είναι ούτε ναυάγιο ούτε όμως σπάει ταμεία. Δεν είναι
δηλαδή «Τιτανικός». Όσοι αφοριστικά πιστεύουν το μεν ή το δε, βλάπτουν την
ίδια την ΕΡΤ.

Με την έννοια αυτή μοιάζει απίστευτο πώς μια ­ ίσως η μεγαλύτερη φετινή ­
επιτυχία της ΕΡΤ και του κ. Κουτσομύτη, αντί να προταθεί ως δείγμα της
προσπάθειας για αλλαγή πορείας της δημόσιας τηλεόρασης, επιχειρείται να
μετατραπεί ­ άτεχνα ενορχηστρωμένα ­ από τους ίδιους τους συντελεστές της σε
αποτυχία και γκρίνια, αφορισμούς και μιζέρια για τις μετρήσεις, την AGB και
ίσως την αισθητική των Ελλήνων.

Ο Γιάννης Αναστασάκος είναι διευθύνων σύμβουλος της εταιρείας μετρήσεων
τηλεθέασης AGB - Hellas.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: P03</CAT>
<ED>
Κωδικός άρθρου: A16062P031</ED>
<ID>
ID:130620

</ID><URL>http://ta-nea.dolnet.gr/neaweb/neafile.print_unique?e=A&f=16062&m=P03&aa=1</URL></REF>


Article

<CATEGORY>vin09</CATEGORY>

 <H5>Μανόλης Κορρές
</H5><H2>ΤΟ ΠΝΕΥΜΑ του τόνου
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Ο Μανόλης Κορρές, που κηδεύσαμε προχτές, ήταν μια αξιοσημείωτη παρουσία στο
νεοελληνικό μεταπολεμικό θέατρο. Όπως μου δόθηκε συχνά η ευκαιρία να το
διατυπώσω σε ομιλίες μου, άλλοτε σε ΔΗΠΕΘΕ, άλλοτε σε ιδιωτικές παραστάσεις κι
άλλοτε σε διαλέξεις, είχε μια ξέχωρη σταδιοδρομία όπου παρατηρούσε κανείς
εμφανώς δύο φάσεις· ανάμεσά τους μεσολαβούσε ένα συγγραφικό κενό ενός τετάρτου
αιώνος. Ο Κορρές άρχισε την καριέρα του δίπλα στον Αργυρόπουλο και ευδοκίμησε
σε έργα από αυτά που ονομάζουμε φαρσοκωμωδίες. Σ' αυτό το είδος οι μαστόροι
διακρίνονται για τους καταιγιστικούς ρυθμούς, τη γλωσσική ακρίβεια της
καθημερινής λαλιάς και την εύστοχη ατάκα. Από την άλλη, η δομή των έργων
ανάγεται στην επιθεώρηση, είναι ένα νούμερο αναπτυγμένο ή συρραφή νούμερων.
Μετά την αγρανάπαυση, ο Κορρές μάς αιφνιδίασε με έργα που τα ονομάσαμε
«καταγγελίες και ρεπορτάζ». Εκκινούσε από ένα εμφανές κοινωνικό πρόβλημα (τους
οίκους ευγηρίας, τα νοσοκομεία, τον τζόγο, την περίθαλψη τψν ψυχασθενών κ.λπ.)
και με τη μαεστρία του παλιού είδους, τη γοργή γραφή και τους αδρούς
χαρακτήρες δημιουργούσε έργα κοινωνικής κριτικής και καταγγελίας των θεσμών. Ο
Κορρές ευδοκίμησε σ' αυτό το είδος και είδε τα έργα του να επαναλαμβάνονται
και να παίζονται στο εξωτερικό. Βαθύς γνώστης των ηθών και της γλωσσικής
περιουσίας της γενέθλιας γης του, της Σίφνου, έγραφε στον Τύπο του νησιού
γλαφυρές, λαογραφικές, πιπεράτες και ηθογραφικότατες ιστορίες γεμάτες χιούμορ
και γλωσσικό πλούτο. Το μακροχρόνιο πέρασμά του από το Θεατρικό Μουσείο έδειξε
την οργανωτική του ιδιοφυΐα.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: P03</CAT>
<ED>
Κωδικός άρθρου: A16062P032</ED>
<ID>
ID:130665

</ID><URL>http://ta-nea.dolnet.gr/neaweb/neafile.print_unique?e=A&f=16062&m=P03&aa=2</URL></REF>


Article

<CATEGORY>vin09</CATEGORY>

 <H2>Έρωτας το απόγευμα
</H2>
<AUTHOR>ΑΝΤΩΝΗΣ ΣΟΥΡΟΥΝΗΣ</AUTHOR>

Λάμπρος Φωτεινός: Ο διευθυντής του ελληνικού υποκαταστήματος της
γερμανικής Licht συνειδητοποιεί ότι έχει θυσιάσει την προσωπική του ζωή στην
καριέρα του, και σε μια κρίσιμη στιγμή για τα επαγγελματικά του στρέφει το
ενδιαφέρον του στον έρωτα.

Εριφύλη: Η νεαρή και όμορφη δημοσιογράφος, την οποία ερωτεύεται ο Φωτεινός.

Λίτσα: Η γυναίκα του Φωτεινού, όμορφη χίπισσα παλιά, παχουλή μικροαστή
σήμερα, που θυμάται τον νεανικό της έρωτα με τον Γιάννη Καλλία.

Γιάννης Καλλίας: Ο παροπλισμένος συγγραφέας, φημισμένος κατά τη
διάρκεια του αντιδικτατορικού αγώνα και σήμερα αλητόβιος, σε αναζήτηση
έμπνευσης. Φίλος του Φωτεινού, τον οποία κατά βάθος δεν συμπαθεί καθόλου .

Η Λίτσα τράβηξε το χέρι της από το στήθος και σήκωσε το ακουστικό.

­ Εμπρός...

­ Σε θέλω.

Ακούμπησε στον τοίχο και κοίταξε τις άσπρες κρέμες και τα μέλια στο πάτωμα. Τη
φωνή δεν την αναγνώριζε, όμως αυτό δεν την ένοιαζε, αρκούσε που ήταν μια
αντρική φωνή, αρκούσε που κάποιος την ήθελε έτσι όπως ήταν, μπουκωμένη στα
σιρόπια και λιγωμένη από ηδονή.

­ Ποιος είναι; ρώτησε σιγά, αφού χάρηκε κάμποσο αυτό που άκουσε και που είχε
να το ακούσει χρόνια.

­ Εγώ.

Η φωνή εξακολουθούσε να της είναι άγνωστη και ξένη, όμως η απάντηση τής ήταν
τόσο οικεία όσο και τα ελαττώματά της. Έναν άνθρωπο γνώριζε που διακήρυττε και
διατυμπάνιζε το «εγώ» του δεξιά κι αριστερά και που θα είχε την απαίτηση να
τον αναγνωρίζουν και οι άλλοι απ' αυτό. Τον Καλλία.

­ Γιαννάκη, εσύ είσαι;

­ Μόνο εσύ πια με λες Γιαννάκη. Σε θέλω.

Η εικόνα που είχε σήμερα η Λίτσα για τον Καλλία ήταν μες στους καπνούς και
στις αναθυμιάσεις. Ήταν μια εικόνα που παράπαιε σαν μεθυσμένη, όπως μεθυσμένος
ήταν κι εκείνος τις ελάχιστες φορές, που είχε την τύχη ή την ατυχία να τον δει
μπροστά της. Συχνά είχε την εντύπωση ότι η παρουσία του εξέπεμπε όλη τη βρώμα
και τη δυσωδία που η κοινωνία προσπαθούσε ν' αποκρύψει ή να λησμονήσει και που
την αφορούσε. Ο Καλλίας περιφερόταν σαν ένας λερωμένος καθρέφτης ­ σαν ένας
σκατωμένος καθρέφτης, σκέφτηκε η Λίτσα με το βλέμμα στα λιωμένα
γαλακτομπούρεκα. Εδώ και χρόνια οτιδήποτε βρωμερό, άνομο, ανώμαλο και κτηνώδες
τον έθελγε κι εκείνος παραδινόταν, με αποτέλεσμα ν' αντικρύζεις σήμερα αυτό
που αντίκρυζες. Με κάποιο τρόμο αναρωτήθηκε, μήπως κι εκείνη είχε περιέλθει
στις κατηγορίες αυτές, για να την θέλει ο Καλλίας σήμερα.

­ Με θέλεις, είπες; Άκουσα καλά;

­ Καλά άκουσες. Σε θέλω.

Η Λίτσα γέλασε άθελά της. Ένα άχαρο γέλιο, ειρωνικό και θλιμμένο μαζί, που δεν
γνώριζε αν ήταν για τον Καλλία ή γι' αυτήν την ίδια. Με το χέρι που χούφτωνε
πριν από λίγο τα γαλακτομπούρεκα, χούφτωσε το βυζί της.

­ Το στήθος μου έχει πέσει.

­ Δεν με νοιάζει. Σε θέλω.

­ Έχω κυτταρίτιδα.

­ Αγαπώ την κυτταρίτιδά σου.

Μπορεί λοιπόν να ήταν κι έτσι όπως το φοβόταν. Μπορεί στ' αλήθεια ν' ανήκε
στις σιχαμερές εκείνες κατηγορίες που όλοι απεχθάνονταν και που μόνο ο Καλλίας
γοητευόταν. Πάντως, το ότι μετά τόσον καιρό τηλεφώνησε αυτήν τη μέρα, αυτήν
την ώρα, μόλις εκείνη τον σκέφτηκε, τον αναπόλησε και τον πόθησε, την
προβλημάτιζε και ταυτόχρονα την ενθάρρυνε για κάτι που ακόμα ήταν μακρινό και
ακαθόριστο. Θα μπορούσε το χέρι που μάλαζε αυτή τη στιγμή το στήθος της, να
μην ήταν το δικό της, αλλά του Καλλία. Το τράβηξε για να το δει. Το είδε
γεμάτο από ζάχαρη και κρέμα και ήταν απόλυτα βέβαιη πως είχε γεμίσει από τη
γλύκα που ένιωθε στα στήθη της. Έγλειψε με τη γλώσσα την παλάμη της και η λέξη
που βγήκε από το στόμα της ήταν για να χαρακτηρίσει ό,τι είχε γευτεί, γι' αυτό
και ακούστηκε μέσα στη γλύκα.

­ Έλα.

Είχε ξεχάσει ποια ήταν πριν από λίγο, είχε ξεχάσει πως κάποτε στο παρελθόν
είχε καταβροχθίσει σ' αυτήν εδώ την κουζίνα μισή πιατέλα γαλακτομπούρεκα και
βλέποντάς τα σκόρπια στο πάτωμα αναρωτήθηκε πώς κι από πού βρέθηκαν εκεί που
βρέθηκαν, βέβαιη ότι όλη αυτή η σοροπιασμένη και πεταμένη αθλιότητα δεν έχει
καμιά σχέση με την ίδια.

Οι αστυνομικοί της οδού Αναγνωστοπούλου διέκοψαν την κουβέντα τους και
στράφηκαν στο ταξί που σταμάτησε μπρος τους. Ο Λάμπρος Φωτεινός, καθώς
πλήρωνε, τους έβλεπε που τον έβλεπαν. Προχωρώντας έκανε μια κίνηση με το
κεφάλι σαν χαιρετισμό, σαν να τους συμμεριζόταν, αλλά προπάντων σαν να 'θελε
να τον συμμεριστούν εκείνοι. Κρατούσε στο κρεμασμένο του χέρι το μπουκέτο με
τα λουλούδια ανάποδα απ' ό,τι είχαν φυτρώσει στη γη, σημάδι πως όλα πήγαιναν
καλά και δεν υπήρχε λόγος ανησυχίας για κανέναν και για τίποτε. Στο μυαλό του
Φωτεινού ήρθε εκείνος «Ο ληστής με τις γλαδιόλες», που έμπαινε στις Τράπεζες
με την ανθοδέσμη στα χέρια, όπου είχε κρυμμένη την καραμπίνα. Στο μπουκετάκι
με τις ανεμώνες μόνο πιστόλι χωρούσε, αλλά τι θα γινόταν αν έβγαζε τώρα ένα
από μέσα; Φαντάστηκε τον δρόμο γεμάτο όπλα, να ξεπροβαίνουν από τις γωνιές,
από τις πόρτες, από τα παράθυρα και να μπουμπουνίζουν κατά πάνω του. Είδε τον
εαυτό του να γίνεται κόσκινο και να γυροφέρνει κατατρυπημένος από τις σφαίρες,
μέχρι να σωριαστεί στο πεζοδρόμιο για να 'ρθουν οι κάμερες και οι φωτογράφοι
και να τον απαθανατίσουν.

­ Τι συμβαίνει; ρώτησε τρομαγμένη η Εριφύλη ανοίγοντας την πόρτα.

Με την αιματοβαμμένη του εικόνα ακόμη μπρος στα μάτια του ο Φωτεινός, προτού
της προσφέρει το μπουκετάκι, το κοίταξε ψάχνοντάς το.

­ Τι ωραίες ανεμώνες! Πώς ήξερες ότι είναι τα αγαπημένα μου λουλούδια;

Θα μπορούσε όμως αντί για πυροβόλο όπλο να κρύβει μέσα του ένα κόσμημα. Εδώ
και μία εβδομάδα ο Φωτεινός είχε αγοράσει ένα μενταγιόν για τη Λίτσα που είχε
τα γενέθλιά της στο τέλος του μήνα και ήταν το μόνο που δεν επιτρεπόταν να
ξεχάσει. Μπορούσες να ξεχάσεις την ίδια τη Λίτσα, αλλά όχι και τη μέρα που
ήρθε στον κόσμο. Ήταν ικανή να γκρεμίσει αυτόν τον κόσμο και να τον κάνει
θρύψαλα. Ο Φωτεινός το είχε ζήσει, το είχε ξαναζήσει και δεν ήταν κάτι που θα
'θελε να το ζει κάθε χρόνο. Έσερνε λοιπόν αυτό το μενταγιόν μαζί του, ώσπου να
'ρθει η επέτειος της γέννησης της αγίας Λίτσας και να της το κρεμάσει στον
λαιμό, για να γλιτώσει από την καταιγίδα που θα μπορούσε εκείνη να φέρει. Ίσως
μάλιστα να κρεμούσε εκείνη από το μενταγιόν για να γλιτώσει μια για πάντα.

­ Τι σκέφτεσαι; Γιατί είσαι έτσι;

Ο Φωτεινός τής άρπαξε τα λουλούδια, έκανε μια γρήγορη στροφή γύρω από τον
εαυτό του κι όταν επανήλθε στη θέση του, της το ξαναπρόσφερε με μια μικρή υπόκλιση.

­ Υπάρχει κι ένα λουλούδι ακόμα.

Η Εριφύλη είδε το κουτάκι με τον κόκκινο φιόγκο και το ξεχώρισε.

­ Μα γιατί; Δεν υπήρχε λόγος..

­ Πάντα υπάρχει λόγος.

­ Και τι λόγος υπάρχει σήμερα; ρώτησε ξετυλίγοντάς το.

­ Ας πούμε το όνομά σου. Μου θυμίζει έρωτα και φιλία το Εριφύλη.

­ Αυτό είναι για τον έρωτα; Θέλησε να μάθει προτού ανοίξει το κουτί.

­ Όχι, για τη φιλία. Τα λουλούδια είναι για τον έρωτα.

Χαμογέλασε ικανοποιημένη και συνέχισε να χαμογελάει κι όταν αντίκρυσε το χρυσό
μενταγιόν. Δεν ήταν κάτι που θα μπορούσε να ξετρελάνει την Εριφύλη, ο τρόπος
όμως που της δόθηκε ήταν κάτι που το ονειρευόταν και το ζούσε για πρώτη φορά.

­ Είναι πολύ όμορφο, σ' ευχαριστώ. Μου το κουμπώνεις;

Του γύρισε την πλάτη και με μια γενναία κίνηση ανασήκωσε τα μαλλιά της,
αποκαλύπτοντας τον άσπρο της λαιμό σαν να 'ταν έτοιμη για τη θυσία. Ή σαν να
είχε έρθει η στιγμή για να αρχίσει να του αποκαλύπτει ένα ένα τα απόκρυφά της
σημεία. Τα χέρια του Φωτεινού έτρεμαν και άφησε να περάσει λίγη ώρα για να
ηρεμήσουν. Το αποτέλεσμα όμως ήταν τελείως αντίθετο και τώρα έτρεμε ολόκληρος.
Μπροστά του στεκόταν ολόρθος ο κάτασπρος λεπτός λαιμός της Εριφύλης και
ευωδίαζε σαν μίσχος από άγνωστο λουλούδι. Έβλεπε τις λεπτές τριχούλες αυτού
του λαιμού να ανεμίζουν από την ανάσα του και την Εριφύλη να παραμένει σταθερή
κι ακλόνητη στο προμήνυμα του τυφώνα που πλησίαζε και έσειε τα χορτάρια.
Έσκυψε και φίλησε αυτό τον λαιμό. Η Εριφύθη έκανε ένα βήμα μπροστά και το
'κλεισε μόνη της. Έπειτα πήγε στον καθρέφτη και κοιτάχτηκε. Την κοίταξε κι ο Φωτεινός.

­ Πανέμορφο είναι, είπε βάζοντας το χέρι πάνω στο μπούστο της, εκεί που θα
'πρεπε να βρίσκεται το χέρι το δικό του. Πάω να ντυθώ και βγαίνουμε αμέσως.
Πιες κάτι, αν θες.

Δεν ήθελε να πιει τίποτα. Το μόνο που ήθελε, ήταν να 'ρθει μια μέρα που θα
έλεγε ακριβώς το αντίθετο, «πάμε μέσα να ξεντυθούμε αμέσως». Εξακολουθούσε να
έχει το βλέμμα του στηλωμένο στον καθρέφτη, εκεί απ' όπου αυτή βγήκε κι έλπιζε
να ξαναμπεί. Ο Φωτεινός είχε πάψει από χρόνια να περιμένει την εκπλήρωση των
ονείρων του, είχε πάψει ακόμη και να το σκέφτεται, το συνειδητοποίησε ξαφνικά
όταν την είδε πάλι μέσα στον καθρέφτη. Και την είδε έτσι όπως δεν θα τολμούσε
να τη φανταστεί ποτέ. Δεν μπορούσε να καταλάβει, τι παράξενες κινήσεις
ανθρώπων και πραγμάτων λειτούργησαν μέσα σ' εκείνο τον χώρο, για να βλέπει
αυτός ό,τι έβλεπε, ούτε και είχε καμιά πρόθεση να το ψάξει τούτη την ώρα. Του
έφτανε αυτό που έβλεπε, θαύμαζε και τον έκανε να παραπαίει. Μέσα στον καθρέφτη
φαινόταν ένα κομμάτι κρεβατιού και ακριβώς σ' εκείνο το σημείο πήγε και κάθισε
η Εριφύλη. Και όχι μόνο κάθισε, αλλά σήκωσε και το μακρύ της πόδι για να
φορέσει τη μαύρη κάλτσα. Ο Φωτεινός είδε το λευκό δέρμα να λαμπυρίζει ψηλά κι
ένιωσε ανάμεσα στα σκέλια του κάτι σαν χαλαρή παλάμη να σφίγγει και να γίνεται
γροθιά κι έπειτα ένα στιλέτο να τινάζεται από τη σούστα του σαν προέκταση
αυτής της γροθιάς, ικανό να βυθιστεί οπουδήποτε και να ξεκοιλιάσει. Δεν
θυμόταν από πότε είχε να του συμβεί αυτό σε ξένο σπίτι. Όπως άλλοι άνθρωποι
δεν μπορούσαν ν' αποπατήσουν σε ξένα σπίτια, έτσι δεν μπορούσε κι αυτουνού να
του στηθεί. Ήταν τόσο συνεπαρμένος απ' αυτό που ένιωθε, που δεν πρόλαβε ούτε
ν' απορήσει, ούτε να χαρεί. Βάδισε προς τα 'κεί σαν να οδηγούνταν από μαγικό
αστέρι. Το μυαλό του είχε αδειάσει, τα πόδια του τον πήγαιναν από μόνα τους
ακολουθώντας τα μάτια του. Στην είσοδο της κρεβατοκάμαρας σταμάτησε, πιο πολύ
από δέος παρά από συστολή. Σταμάτησε και η Εριφύλη, που είχε φορέσει τη μια
κάλτσα και κρατούσε τη δεύτερη στα χέρια. Το αριστερό πόδι, όρθιο κι έτοιμο να
ντυθεί στα μετάξια, κατέβηκε αργά και ο Φωτεινός το ερμήνευσε σαν παράδοση
κάποιου που κατέβαζε την καραμπίνα προτού πυροβολήσει. Πλησίασε άλλα δύο
βήματα και τώρα βρέθηκε τόσο κοντά της, που εκείνη έγειρε πίσω στηριγμένη στα
χέρια της. Αυτή η ελάχιστη οπισθοχώρηση έβαλε πάλι μπρος το μυαλό του Φωτεινού
κάνοντάς τον να καταλάβει πως ήταν κύριος του παιχνιδιού και από τον ίδιο
εξαρτιόταν, να το χαρεί ή να το καταστρέψει.

Τελείως φυσικά, σαν να άνοιγε τις συρταρωτές πόρτες του γραφείου του, έπιασε
με τ' ακροδάχτυλα τα γόνατά της και απομάκρυνε το ένα από τ' άλλο. Έχωσε το
δεξί του χέρι εκεί που τελείωναν τα πόδια της και η Εριφύλη έγειρε πίσω και το
κεφάλι. Ένας υπόκωφος αναστεναγμός αναδύθηκε από τα έγκατά της σαν προμήνυμα
του σεισμού που ερχόταν. Ο Φωτεινός έχωσε και το άλλο χέρι μέσα και χούφτωσε
την κιλότα από τους γλουτούς της. Η Εριφύλη τραμπαλίστηκε αριστερά δεξιά κι
έπειτα τέντωσε τα πόδια, παραδίνοντας και τη σημαία της. Μια μαύρη, μεταξωτή
σημαία, αρκετά μεγάλη για να περικλείει όλο την περιφέρεια και που τώρα την
κρατούσε εκείνος και τη μύριζε. Την έφερε στο στόμα, πάλι στη μύτη και την
κοίταξε χαϊδεύοντάς την. Το τσαλακωμένο εσώρουχο δεν είχε τίποτ' άλλο να
προσφέρει, αυτό που έμελλε να φαγωθεί, είχε παραμείνει πίσω, στο κορμί της
Εριφύλης και μόλις διακρινόταν πίσω από τους θάμνους. Για πρώτη φορά ο
Φωτεινός πρόσεξε το κρεβάτι και με ικανοποίηση διαπίστωσε πως ήταν αρκετά ψηλό
και του ανέβαζε αυτό που ποθούσε ακριβώς έξω από το παράθυρό του. Το άνοιξε
αργά και ήταν σαν να άνοιγε την καταπακτή ενός τέρατος, που ώρες τώρα
αδημονούσε ν' απελευθερωθεί και να τρέξει προς το μέρος απ' όπου έφταναν στη
φωλιά του όλες εκείνες οι μυρωδιές και οι εικόνες. Τινάχτηκε κοιτώντας ολόγυρα
κι όταν αντίκρυσε αυτό που έψαχνε, ακινητοποιήθηκε μετρώντας το απειλητικά.
Από το ύψος του το μετρούσε κι ο Φωτεινός. Ξαφνικά ένιωσε το ίδιο συναίσθημα
που ένιωσε και τότε, μαθητής γυμνασίου, τη μέρα που του είχε υποσχεθεί ο
αδελφός του ο Μάνος ότι την επομένη θα τον πήγαινε στις πουτάνες. Ο Λάμπρος
κλείστηκε στο μπάνιο, εκεί που αυνανιζόταν καθημερινά, για ν' αποχαιρετήσει τη
Μαλακία κι έκανε την τελευταία του σπονδή. Και τώρα αισθανόταν πως κάποιον
αποχαιρετάει, από κάτι αποχωρίζεται, αλλά δεν μπορούσε να προσδιορίσει από
ποιον και γιατί. Το μικρό τερατάκι μπήκε λίγο μέσα στην Εριφύλη, ελάχιστα, όσο
χρειαζόταν για να τους ενώσει με τις άκρες του και να τους ζυγίσει. Ο Φωτεινός
παρακολουθούσε την πορεία του και η Εριφύλη ανασήκωσε το κεφάλι, για να
παρακολουθήσει κι αυτή. Έμεινε κάμποσο έτσι, κοιτώντας το με προσμονή και μετά
έστρεψε το βλέμμα της σ' αυτόν που οδηγούσε εκείνο το πράγμα, με μια έκφραση
ικεσίας. Ο Φωτεινός τής σήκωσε τα πόδια ολόρθα στο ταβάνι, και αφού φίλησε τις
γάμπες της που βρέθηκαν μες στα μούτρα του, τις άνοιξε διάπλατα, όπως μικρός
άνοιγε τις σούστες για να κάνει μπράτσα. Χώθηκε βαθιά μέσα της, τόσο βαθιά,
που πάτωσε και δεν πήγαινε άλλο. Η Εριφύλη τίναξε τα χέρια της προς τα πίσω
και άφησε να πέσουν τα πόδια της στους αντρικούς ώμους χαλαρώνοντας τελείως
και αφήνοντάς τον να την κάνει ό,τι θέλει. Εκείνος ένιωσε τις λεπτές γάμπες
στην πλάτη του σαν λουριά από σακίδιο και σκύβοντας ανασήκωσε το τρυφερό βάρος
με τα χέρια του. Το άφησε να πέσει και το ξανασήκωσε με περισσότερη δύναμη και
πιο ψηλά. Το επανέλαβε ξανά και ξανά, κάθε φορά με μεγαλύτερη προσπάθεια και
ταχύτητα, έτσι που η Ερυφίλη ανεβοκατέβαινε στο κρεβάτι σαν έμβολο, ώσπου
ένιωσαν να δονούνται από τους υπόγειους χειμάρρους που την άλλη στιγμή
ανάβλυσαν και τους περιέλουσαν με τα υγρά τους.

Πρώτη ξύπνησε η Εριφύλη, από κάτι που κρατούσε στη χούφτα της και που ήταν
βέβαιη ότι επρόκειτο για κάτι άγνωστο και ξένο. Είδε τον Φωτεινό γυμνό δίπλα
της και τότε θυμήθηκε. Ο ίδιος κοιμόταν, αλλά το όργανο του ήταν ξύπνιο και
ντούρο, ίσως επειδή βραδιάστηκε κρατημένο από το χέρι της. Έξω είχε νυχτώσει
και το δωμάτιο φωτιζόταν πια μόνο από τα φώτα του δρόμου. Προσέχοντας μην τον
ξυπνήσει, ανασήκωσε το σκέπασμα για να το δει. Το άφησε από το χέρι της κι
εκείνο δονήθηκε δυο τρεις φορές, αλλά καθώς ο κάτοχός του ήταν ξαπλωμένος στο
πλάι, η κατεύθυνση και η πορεία του παρέμειναν οι ίδιες, αυτή η Εριφύλη. Του
χαμογέλασε κι έσκυψε να το δει καλύτερα. Όχι πως ήταν το πρώτο που έβλεπε στη
ζωή της, όμως τη στιγμή αυτή της φαινόταν πως ήταν το μοναδικό πάνω στη γη.
Ένας άντρας μονάχα υπήρχε που το κατείχε κι αυτός κοιμισμένος στην ανάπαυσή
του, αποκομμένος τούτη την ώρα από τον αντρισμό του. Αυτός παρέμενε αμέτοχος
απ' ό,τι αυτή κι αυτό σκέφτονταν, ονειρεύονταν κι ήταν ικανοί να πράξουν. Η
Εριφύλη γύρισε στο ίδιο πλευρό με τον άντρα κι απλώνοντας το αριστερό της χέρι
έπιασε προσεχτικά τον καινούργιο της φίλο και τον οδήγησε στο καινούργιο του
σπίτι. Έλπιζε πως εκείνος δεν θα ξυπνούσε, δεν θα καταλάβαινε τίποτε από το
παιχνίδι που θα έπαιζαν οι δυο τους. Κι έτσι έγινε. Το άφησε να κουρνιάσει
μέσα της και αποδείχθηκε τόσο διακριτικό και ήρεμο, που περίμενε ώσπου να
κοιμηθεί εκείνη, για να κοιμηθεί κι αυτό.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: P04</CAT>
<ED>
Κωδικός άρθρου: A16062P041</ED>
<ID>
ID:130621

</ID><URL>http://ta-nea.dolnet.gr/neaweb/neafile.print_unique?e=A&f=16062&m=P04&aa=1</URL></REF>


Article

<CATEGORY>vin09</CATEGORY>

 <H2>Το τοπίο μας κι εμείς
</H2>
<AUTHOR>ΧΑΡΗΣ ΚΑΜΠΟΥΡΙΔΗΣ</AUTHOR>

<H3>Προσεγμένη, επίκαιρη και με επιφανή έργα η έκθεση «Ελληνική Τοπιογραφία
19ος-20ός αιώνας» της Εθνικής Πινακοθήκης, χωρίς όμως όλες τις προεκτάσεις που
ζητά το θέμα.
</H3>
Πολύ επίκαιρη η έκθεση «Ελληνική Τοπιογραφία 19ος-20ός αιώνας», στην Εθνική
Πινακοθήκη, σε μια εποχή που ο ελληνισμός αφήνει σιγά - σιγά το ελλαδοκεντρικό
παρελθόν του (1832 κ.εξ.) και γίνεται μέρος πολυεθνικής κοινωνίας, όπως υπήρξε
για αιώνες, επί οθωμανικής και βυζαντινής εποχής. «Πώς βλέπαμε τον φυσικό χώρο
της πατρίδας μας διαμέσου των ζωγράφων μας σ' αυτά τα χρόνια;», αναρωτιόμαστε
αντικρύζοντας τα πολυάριθμα έργα της έκθεσης. «Επικοινώνησαν με τον τόπο, τα
χρώματα και το φως του, ή μήπως εφάρμοσαν απλώς τις εισαγόμενες λύσεις της
συντεχνίας τους;».

Σπ. Παπαλουκάς (1892-1957). «Καμένο Χωριό», ένα από τα πιο εύστοχα έργα της έκθεσης

Η επιλογή των έργων είναι καλή, παρά τις επιμέρους δυσαρμονίες, και μολονότι
ξεκινά από τους ιταλογενείς και τους ζωγράφους της Ακαδημίας του Μονάχου,
αγνοώντας την λαϊκή διακοσμητική: Τοπία της Αττικής με αρχαία μνημεία (Στ.
Λάντσας), θαλασσογραφίες του Κ. Βολανάκη (όμως το «Τσίρκο στο Μόναχο» είναι
άσχετο με το θέμα), όψεις βαυαρικών κήπων από τον Σ. Σαββίδη, τον πρώτο Έλληνα
τοπιογράφο που κατάλαβε καλά ότι το τοπίο αλλάζει όψη μαζί με το φως σε
διάφορες στιγμές της ημέρας. Οι μεγάλοι και συνειδητοί τοπιογράφοι μας (Νικολ.
Λύτρας, Κ. Μαλέας, Σπ. Παπαλουκάς και Μιχ. Οικονόμου) εκπροσωπούνται με πολύ
γνωστά και εκφραστικά έργα, το ίδιο και ο Π. Τέτσης και ο Ν. Χατζηκυριάκος -
Γκίκας (με υπερβολικό αριθμό πάντως) όχι επαρκώς όμως, ο Γ. Σπυρόπουλος της
προαφαιρετικής περιόδου, ούτε ο Σπ. Βασιλείου με τα απέραντα γαλάζια του, ούτε
τα έρημα τοπία του Φασιανού, ο οποίος επίσης εκπροσωπείται με λάθος έργο
(«Αθηναϊκό Πανόραμα»), όπως και ο Γ. Τσαρούχης («Καφενείο Νέον»!). Η νεώτερη
γενιά έχει σοβαρή παρουσία (Ειρ. Ηλιοπούλου, Κ. Παπανικολάου), αλλά λείπει
αναίτια η περιβαλλοντική τέχνη (Στ. Λογοθέτης, πρωτοπόρος της δεκαετίας 1970,
Π. Χαραλάμπους κ.ά.) με τα αυτούσια φυσικά αντικείμενα στην θέση των χρωμάτων.

Η έκθεση μας δίνει πλήθος εικόνων και αξίζει την επίσκεψή μας. Όμως, πέρα από
την χρονολογική παράθεση και το συνταίριασμα όσων έργων επικοινωνούν χρωματικά
και τεχνοτροπικά, δεν έχει άλλον αρμό, δεν αποδίδει μια ερμηνευτική φιλοσοφία
για το θέμα.

Είναι γνωστό π.χ. ότι η τοπιογραφία ως αυτόνομο είδος καθιερώθηκε στην
Ολλανδία (17ος αι., τα χρόνια του Ζ.Ζ. Ρουσώ, όταν η φύση έπαιρνε το
προβάδισμα απ' τους θεούς), με τον Γ. Ρέισνταλ ο οποίος τόλμησε να παρουσιάσει
πίνακες με αποκλειστικό θέμα το τοπίο, έτσι που τα δέντρα να «μιλούν» όπως
πριν μιλούσαν τα θρησκευτικά - μυθολογικά θέματα. Κι αργότερα οι ζωγράφοι
επανεμβαπτίζονται τακτικά στην φύση, ανατρέποντας τα κατεστημένα ενδιαφέροντα
της συντεχνίας τους, όπως π.χ. συμβαίνει με τους εμπρεσιονιστές ή, με την άρτε
πόβερα και την περιβαλλοντική τέχνη. Σ' εμάς, μόνο οι λίγες λαμπρές εξαιρέσεις
που προαναφέραμε, επιβεβαιώνουν τον ρομαντικό Π. Γιαννόπουλο, και καταθέτουν
μια βαθύτερη αίσθηση του τόπου μας. Στην τοπιογραφία των άλλων, η Ελλάδα
παρουσιάζεται όχι από γηγενείς ματιές αλλά από φιλελληνικές.

Εύστοχα σημειώνει στον πρόλογό της η κ. Μ. Λαμπράκη - Πλάκα ότι «η ομορφιά της
Ελλάδας τρομάζει τον χρωστήρα των ζωγράφων». Καμιά άλλη όμως στοχαστικότερη
ερμηνεία δεν επιχειρούν οι οργανωτές (Αγγ. Ταμβάκη, Μ. Λαμπράκη - Πλάκα) για
το τι μπορεί να σημαίνει αυτή η διαπίστωση. Είναι π.χ. γραμμική η απόδοση του
χώρου ή χρωματική; Δηλώνει «ύπαρξη» ή «γίγνεσθαι» των θεατών του; ­ για να
θυμηθούμε τον Βέλφλιν. Μήπως η προσωποκεντρική Ορθοδοξία μας είναι αυτή που
εμποδίζει την επαφή με την «παγανιστική» φύση; Αλλά ας περιμένουμε και την
αναγγελθείσα εκτεταμένη έκδοση των μελετητών, για να επανέλθουμε.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: P06</CAT>
<ED>
Κωδικός άρθρου: A16062P061</ED>
<ID>
ID:130622

</ID><URL>http://ta-nea.dolnet.gr/neaweb/neafile.print_unique?e=A&f=16062&m=P06&aa=1</URL></REF>


Article

<CATEGORY>vin09</CATEGORY>

 <H2></H2><H2>«Κι αν για τα πόδια σου, ΚΑΛΕ...»
</H2>
<AUTHOR>ΑΝΔΡΕΑΣ ΜΠΕΛΕΖΙΝΗΣ</AUTHOR>

Ο Διονύσιος Σολωμός δεν υπήρξε μόνο ο γενάρχης του νεοελληνικού λυρισμού. Το
έργο του στάθηκε για την κριτική ένα δύσκολο ακόνι, για να οξύνει ή να
στομώνει (κατά τη χρήση) τα όπλα και τις αιχμές της, ήτοι τα τεχνάσματα και
τους τρόπους που της αναλογούν. Ένας οριακός τρόπος «επίκρισης» (με τη μέση
σημασία της λέξης), που δεν θα μπορούσε να λείψει από μια Ρητορική της
Κριτικής, είναι ο ακόλουθος: ο κριτικός προεκτείνει το (πεζό) του κείμενο,
δίκην μεταφοράς, με στίχους του ποιητή, τον οποίο θέλει να χαντακώσει ή να
ανεβάσει στα ουράνια. Το κόλπο δραστικό, αλλά άκρως επικίνδυνο, γιατί εύκολα
ξεπέφτει σε ψυχρότητα ύφους, επισημαίνεται στην πρωταρχική σκηνή της
νεοελληνικής κριτικής, τη διαμάχη Ζαμπελίου - Πολυλά.

Δυο μέρες μετά τον θάνατο του Διονυσίου Σολωμού ο Ιάκωβος Πολυλάς, ζηλωτής,
μαθητής και φίλος του αοιδίμου, γράφει σύντομη νεκρολογία, που ασφαλώς
ξεχωρίζει, αν συγκριθεί με τα επ' ευκαιρία, επικήδεια και επιμνημόσυνα,
φληναφήματα των λογίων της εποχής. Το κείμενο τελειώνει κάπως απροσδόκητα: «Η
Κέρκυρα μόνη δύναται να ξέρει και να αισθανθεί πόσο τέλεια εις τον Μεγάλο
Άνδρα, τον οποίο κλαίμε, εφαρμόζονται οι εξής στίχοι του: "Κι αν για τα πόδια
σου, ΚΑΛΕ, κι αν για την κεφαλή σου/ κρίνους ο λίθος έβγανε, χρυσό στεφάν' ο
Ήλιος, / δώρο δεν έχουνε για σε, και για τα μέσα πλούτος. / Όμορφος κόσμος
ηθικός, αγγελικά πλασμένος!»

Τι κάνει εδώ ο δεινός μετά διετία εκδότης και προλογιστής των «Ευρισκομένων»;
Κρατάει τους τέσσερους τελευταίους στίχους από το αδαμάντινο επίγραμμα «Εις
Φραγκίσκα Φραίζερ» και τρέπει το προσφωνηματικό «Καλή» σε «ΚΑΛΕ» (με
κεφαλαία). Αποδίδει έτσι στον ευσχήμονα, αλλά γέροντα και νεκρό ήδη Σολωμό τα
παινέματα που εκείνος επιφύλαξε για τα σωματικά κάλλη μιας κορασιάς. Χωρίς τα
κάλλη αυτά ­ το φως πέφτει στα πόδια και στην κεφαλή ­ θα ήταν, ποιητικά
ασύστατο και πάντως αθώρητο το ψυχικό πλούτος της κόρης, όποια κι αν ήταν η
ακριβής ηλικία και το όνομά της (Φραγκίσκα, Αρετούσα, Λάουρα, Βεατρίκη κ.τ.λ.).

Η αλήθεια είναι ότι ο Πολυλάς παραλείπει τους δύο πρώτους στίχους του
επιγράμματος «Μικρός προφήτης έριξε σε κορασιά τα μάτια, / και στους κρυφούς
του λογισμούς χαρά γιομάτους είπε».

Αλλά στην ποίηση η παράλειψη δεν συνεπάγεται απαλοιφή ή μηδενισμό. Όσο κι αν
προστατέψουμε την αναγνωστική συνείδηση από ανεπιθύμητες μνημονικές αναδύσεις,
ο Πολυλάς (ο μετέπειτα «Ευαγγελιστής» του Σολωμού) εμφανίζεται ως ελάχιστος,
έστω, «προφήτης», ενώ ο νεκρολογούμενος μπαίνει στη θέση της κορασιάς. Και
«κορασιά» κατά τον σοφό Κριαρά, που στο σχετικό λήμμα του χρηστικού λεξικού
του παραθέτει τον σολωμικό στίχο, σημαίνει «μικρό κορίτσι». Ή το πολύ-πολύ,
κορίτσι στον καιρό του («εγίνηκε της ηλικιάς» και για «τση κορασιάς τη νιότη»,
διαβάζουμε στον «Ερωτόκριτο», όπου και τελικά οφείλουμε να αναχθούμε). Όσο κι
αν η ζωή του Σολωμού παριστάνεται στο κείμενο του Πολυλά «ευαγγελική και
χαριτωμένη» και το ήθος του «αγγελικό» ­ για «Παρθένο αοιδό» μιλάει ένα
σύγχρονο στιχούργημα (1857), ενώ δύο χρόνια αργότερα ο Ζαμπέλιος μάς
πληροφορεί ότι ο Σολωμός «Λαύρας τινός ιδίας ουκ έτυχεν» ­ η διακειμενική
μεταφορά του Πολυλά κάπου μας παγώνει. Αν όχι το «γελοίον», «εμποίει» πάντως
«το ψυχρόν» κατά τη «Ρητορική» του Αριστοτέλη. Η εντύπωση της ψυχρότητας, που
ασφαλώς οφείλεται σε υπερβολή πάθους, δεν αίρεται ούτε αν δεχτούμε ότι η
«Καλή» του επιγράμματος και ο «ΚΑΛΟΣ» του υπερκειμένου δεν είναι η Φραγκίσκα
Φραίζερ και ο ΔΙΟΝΥΣΙΟΣ ΣΟΛΩΜΟΣ ως πρόσωπα (ινδαλματικά, έτσι κι αλλιώς), αλλά
η «βαθειά παρθενική ουσία» της ρομαντικής ποίησης και ο αγγελισμός της
σολωμικής. Αλλά ακόμη ψυχρότερο, όπως θα δούμε στην επόμενη επιφυλλίδα, είναι
το ανάλογο κριτικό-ποιητικό παίγνιο του Ζαμπελίου εις βάρος του Σολωμού.

Ο Ανδρέας Μπελεζίνης είναι φιλόλογος, κριτικός της λογοτεχνίας.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: P06</CAT>
<ED>
Κωδικός άρθρου: A16062P062</ED>
<ID>
ID:130666

</ID><URL>http://ta-nea.dolnet.gr/neaweb/neafile.print_unique?e=A&f=16062&m=P06&aa=2</URL></REF>


Article

<CATEGORY>vin09</CATEGORY>

 <H5>Καλή όρεξη...
</H5><H2>ΒΙΒΛΙΟπαρουσίαση
</H2>
<AUTHOR>ΚΩΣΤΑΣ ΡΕΣΒΑΝΗΣ</AUTHOR>

ΕΙΡΗΝΗ ΛΕΒΙΔΗ: «Κολοκύθια με τη ρίγανη». Εκδόσεις LIBRO.
Πρόλογος: Δ. Ποταμιάνου. Σελ. 160.

Όταν η μαγείρισσα έχει κέφια είναι βέβαιο πως όλοι περνάνε καλύτερα. Όταν η
μαγείρισσα τυχαίνει να είναι και άνθρωπος των γραμμάτων, που τη διακρίνει κέφι
για ό,τι κάνει, τότε οι λάτρεις του φαγητού και της μαγειρικής έχουν την
απόλαυση να κρατήσουν στα χέρια τους ένα καλαίσθητο βιβλιαράκι μαγειρικής, που
θα τους τέρψει. Καθώς το ξεφυλλίζουν φουντώνει μέσα τους και η ελπίδα πως
σύντομα θα κρατήσουν στα χέρια τους και ένα πιάτο θεσπέσιο με κάποιο από τα
εδέσματα που με φροντίδα, χιούμορ και τρυφερότητα προς τις μαγείρισσες όλων
των γενεών περιγράφει η Ειρήνη Λεβίδη.

Άνθρωπος του βιβλίου, παραγωγός του ραδιοφώνου και εξαιρετικών θεατρικών
εκδόσεων, η Ειρήνη Λεβίδη καινοτομεί στα «μυστικά και ψέματα για το νόστιμο
και καλό φαγητό και 78 συνταγές που δεν θα σας διαψεύσουν» ως προς το εξής:
Δημιουργεί μια ευκολοχώνευτη και αποενοχοποιητική ιδεολογία μαγειρικής, όπου
οι συνταγές δεν είναι για να πειθαναγκάζουν, αλλά να απελευθερώνουν τον
δημιουργικό μαγειρικό οίστρο... «Με άλλα λόγια, γράφει η ίδια, το βιβλίο αυτό
προτείνει απλές συνταγές, εμπνευσμένες από την κουζίνα της ελληνικής
επικράτειας, συν κάποιες πινελιές από την ευρύτερη μεσογειακή κουζίνα με ολίγα
Βαλκάνια...». Σε μια εποχή που το μεράκι δεν μας τρέχει από τα μπατζάκια αυτό
το βιωμένο βιβλίο μαγειρικής είναι μια νότα δροσιάς. Για να μας «τρέξουν τα
σάλια» η τέχνη της Λεβίδη κατεργάζεται ανάμεσα σε άλλα ­ ντομάτες γεμιστές με
στραπατσάδα, σαλάτα με βολβούς και αγκινάρες, πρασόπιτα με κιμά, τη λεγόμενη
«αξέχαστη», ταλιατέλες με μελιτζάνες, κοτόπουλο με γλιστρίδα, πεσκανδρίτσα με
πράσα στον φούρνο, τούρτα με χουρμάδες και φυσικά... Κολοκύθια με τη ρίγανη.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: P06</CAT>
<ED>
Κωδικός άρθρου: A16062P063</ED>
<ID>
ID:130709

</ID><URL>http://ta-nea.dolnet.gr/neaweb/neafile.print_unique?e=A&f=16062&m=P06&aa=3</URL></REF>


Article

<CATEGORY>vin09</CATEGORY>

 <H5>Η ΑΛΛΗ ΜΑΤΙΑ
</H5><H2>Η απορία
</H2>
<AUTHOR>ΜΥΡΤΩ ΡΗΓΟΥ</AUTHOR>

<H3>Διάβασα προσεκτικά το άρθρο του Παντελή Καψή σε τούτη εδώ την περιφερόμενη
στήλη, το Σάββατο 31 Ιανουαρίου, επ' αφορμή της πρόσφατης έκθεσης του προέδρου
του ΕΣΡ προς τον Πρωθυπουργό.
</H3>
Ο αρθρογράφος των «ΝΕΩΝ» θέτει ένα σημαντικό πρόβλημα που αφορά τη δημοκρατική
λειτουργία της τηλεόρασης ως σχέση δύο παραμέτρων: αφενός ενός αναγκαίου
θεσμικού ελέγχου που προστατεύει τα ατομικά δικαιώματα των θιγμένων από τα
κανάλια πολιτών, αφετέρου των εγγυήσεων εκείνων βάσει των οποίων το ΕΣΡ, ως
ρυθμιστική αρχή, δεν θα υπονομεύει την ελεύθερη διακίνηση των ιδεών και του
λόγου. Ο Καψής διαβλέπει ότι αυτή η αναγκαία σχέση ελευθερίας του λόγου και
κανονιστικών ρυθμίσεων γίνεται επικίνδυνη εάν πίσω από τις διασφαλιζόμενες από
το ΕΣΡ αξίες της αντικειμενικότητας στην πολιτική ενημέρωση και της
κατοχύρωσης της ποιότητας των τηλεοπτικών προγραμμάτων κρύβεται «μια άρτια
εξοπλισμένη γραφειοκρατία που θα παρεμβαίνει πολύ πιο άμεσα στα τηλεοπτικά μας πράγματα».

Φαίνεται λοιπόν ότι οι διαδικασίες εξασφάλισης μιας δεοντολογίας μέσω
γραφειοκρατικών παρεμβάσεων μπορεί να καταλήγουν σε ηθικολογία και ενδεχομένως
σε λογοκρισία. Από την άλλη μεριά, και ο ίδιος ο Καψής δεν θα αμφισβητούσε ότι
η κριτική που ασκείται από τα κανάλια στο ΕΣΡ υποκρύπτει την υστεροβουλία να
μη γίνονται καθόλου έλεγχοι στο όνομα μιας ανύπαρκτης αυτοδέσμευσης σε
δεοντολογικούς κανόνες τους οποίους, εάν δεν τους θέτει, πάντως τους διαβρώνει
η αγορά, δηλαδή τα ιδιωτικά κανάλια. Λογοκρισία υπό μορφήν ελέγχου της
ποιότητας των προγραμμάτων και της αντικειμενικότητας της ενημέρωσης
ενδεχομένως να υπάρξει εάν η κοινωνική συναίνεση δεν συνοδεύει το έργο του ΕΣΡ
για τη θέσπιση αυτών των κριτηρίων. Αυτολογοκρισία των καναλιών πάντως όχι.
Διότι ποιος επιχειρηματίας - διαπλεκόμενος ιδιοκτήτης των καναλιών συναινεί
στο να λογοκρίνει τα κέρδη του; Για να υπάρξει αυτολογοκρισία, δηλαδή
αυτοπειθαρχία, σημαίνει ότι η πειθαρχία έχει ήδη ενσωματωθεί. Και ενσωμάτωση
επέρχεται μόνο με την τιμωρία. Όταν ο Φουκώ έγραφε στο «Επιτήρηση και τιμωρία»
ότι η ποινή δύσκολα διαχωρίζεται από τον σωματικό πόνο, εννοούμε ότι παραμένει
πάντα ένα στοιχείο βασανιστικό στους μηχανισμούς της ποινικής δικαιοσύνης, ένα
στοιχείο που ενσωματώνεται ολοένα και πιο πλατιά στο «εξωσωματικό» ποινικό
σύστημα. Το ΕΣΡ επιβάλλει ποινές, λειτουργεί ως δικαστική εξουσία· και το να
στρέφεται κανείς εναντίον του είναι σαν να στρέφεται εναντίον των δικαστηρίων
που υλοποιούν οποιοδήποτε κανονιστικό σύστημα. Το ζήτημα είναι έως πού φθάνουν
τα όρια αυτής της εξουσίας. Αν δηλαδή το ΕΣΡ θέτει απλώς γενικούς ρυθμιστικούς
κανόνες ή παρεμβαίνει στα τηλεοπτικά προγράμματα διαμορφώνοντας κριτήρια
ποιότητας και αντικειμενικότητας.

Στο ερώτημα αυτό θα πρέπει να δούμε την απορητική δομή κάθε δικαιοδοτικού
οργάνου επειδή η δυνατότητα μιας δίκαιης κρίσης εξαρτάται από την απορία που
βρίσκεται στην ίδια τη διαδικασία του κρίνειν και του αποφαίνεσθαι. Έχω τη
γνώμη ότι η απορητική αυτή δομή στην περίπτωση του ΕΣΡ συγκεκριμενοποιείται με
δύο τρόπους: πρώτον, ότι δεν θα πρέπει να προκρίνεται μια αξία (π.χ. η
ελευθερία της έκφρασης) εις βάρος μιας άλλης (π.χ. της ποιότητας των
προγραμμάτων), διότι η μερική προβολή αξιών ­ έστω το δικαίωμα στην ελευθερία
της έκφρασης στην τηλεόραση ­ αποκρύπτει το αξιακό μέσα στο μη αξιακό, δηλαδή
την ανελευθερία της ίδιας της υποτιθέμενης ελεύθερης έκφρασης. (Βλ. και το
πρόσφατο βιβλίο του Κ. Ψυχοπαίδη: «Πολιτική μέσα στις έννοιες»). Δεύτερον, ότι
η θέσπιση κριτηρίων αντικειμενικότητας και ποιότητας από το ΕΣΡ δεν μπορεί να
καθοριστεί απόλυτα, διότι θα εφάρμοζε ένα πρόγραμμα ανώτερων και διαχρονικών
αξιών, οι οποίες θα εμπόδιζαν την εμφάνιση νέων τρόπων επικοινωνίας μεταξύ των
ανθρώπων και συνεπώς την εμφάνιση νέων αξιών που θα έδιναν έναυσμα και για
νέες ερμηνείες, σε παλιά νομοθετήματα.

Υπ' αυτή την έννοια ο αρθρογράφος των «ΝΕΩΝ», χωρίς προφανώς να ασπάζεται τη
μεταμοντέρνα αξιολόγηση βάσει της οποίας τα κριτήρια τίθενται κάθε φορά ad
hoc, έχει δίκιο. Αυτό όμως το δίκιο αντλείται από την απορία περί ης ο λόγος,
την οποία πάντως δεν προτάσσει του σκεπτικού του. Διότι η απορία ως προοίμιο
που προβληματοποιεί τη Δημοκρατία (η Δημοκρατία είναι απορητική αφ' εαυτής·
αποστρέφεται τη συνόψιση και τον ολοκληρωτισμό), δεν είναι ούτε μία
κανονιστική αρχή ούτε μια υπερβατολογική συνθήκη δυνατότητας της κρίσης.

Έτσι κάθε απόφαση του ΕΣΡ δεν μπορεί να καταργήσει την απορία λύνοντάς την. Τα
«πέναλτι» βεβαίως οφείλουν να χτυπηθούν, να επιβληθούν κυρώσεις, διότι η
αγωνία του τερματοφύλακα - τηλεθεατή υπάρχει παρά το ότι το παιχνίδι της
τηλεθέασης είναι στημένο. Στο εκτελεστικό απόσπασμα της ακροαματικότητας δεν
στήνεται η ανθρώπινη αξιοπρέπεια;

Η Μυρτώ Ρήγου είναι επίκουρος καθηγήτρια στο Τμήμα Επικοινωνίας και ΜΜΕ του
Πανεπιστημίου Αθηνών.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16062P071</ED>
<ID>
ID:130623

</ID><URL>http://ta-nea.dolnet.gr/neaweb/neafile.print_unique?e=A&f=16062&m=P07&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ - πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Στον κόσμο της «Λάμψης» όλοι έχουν απορροφηθεί από την πολύκροτη δίκη του
Γιάγκου Δράκου. Σε τέτοιο μάλιστα βαθμό, που ο θεατής βλέπει στα γραφεία της
Κρατικής Ασφάλειας όλο το Σώμα να βλέπει από την τηλεόραση τη δίκη και κατά
συνέπεια να αφήνουν ελεύθερους τους παράνομους και τους εγκληματίες να δρουν
ανενόχλητοι. Αφήστε το υπηρετικό προσωπικό στο αρχοντικό των Δράκων. Είναι
τόσο συνεπαρμένοι από τα γεγονότα που κάθονται μπροστά στην τηλεόραση, τρώνε
πασατέμπο και φτύνουν στο πάτωμα τα τσόφλια.

* Η τηλεόραση έχει δύο όψεις, την καλή και μία... άλλη. Η καλή όψη της δείχνει
ενδιαφέρον για τους ανθρώπους και χρησιμοποιεί τη δύναμη προβολής και επιρροής
που διαθέτει, για να εξυπηρετήσει ανθρωπιστικούς σκοπούς. Μια τέτοια περίπτωση
ήταν η οργάνωση του τηλεμαραθώνιου της ΕΤ3, με προεξάρχοντα τον σκηνοθέτη
Γιώργο Λογοθέτη, για τη διάσωση της πολιτιστικής ταυτότητας της φυλής των
Καλάς, που μεταδόθηκε μέσω δορυφόρου στην Αμερική, την Ευρώπη, τη Μέση Ανατολή
και την Ασία. Και που συγκέντρωσε προσφορές όχι μόνο από τους Έλληνες της
διασποράς, αλλά και μέχρι από Τούρκους φιλέλληνες από το Αϊβαλί που πρόσφεραν
χρήματα για το χωριό των Καλάς. Μέχρι τη Δευτέρα το βράδυ το ποσό είχε φτάσει
τα 40 εκατομμύρια, ενώ από τις μεγάλες προσφορές του τηλεμαραθώνιου ξεχώρισαν
οι 500 λιθογραφίες του Μεγάλου Αλεξάνδρου που πρόσφερε ο ζωγράφος Ευθύμιος
Βαρλάμης, όπως και η πρόθεση του επιχειρηματία Πρόδρομου Εμφιετζόγλου και του
προέδρου της Air Greece κ. Μπαντουβά, να χτίσουν ένα σχολείο σε χωριό των Καλάς.

* Αλλά και ο Σκάι πρόκειται να ενισχύσει το ανθρωπιστικό του προφίλ ως
συνδιοργανωτής των Special Olympics που θα ξεκινήσουν στις 4 Απριλίου στο
Ολυμπιακό Στάδιο με 1.400 παιδιά από 27 χώρες. Η δύναμη του καναλιού λοιπόν θα
διοχετευθεί σε τρέιλερ, τα οποία θα προτρέπουν τον κόσμο να «υιοθετήσουν» ­
κατά μονάδες ή κατά ομάδες ­ από έναν αθλητή, το κόστος του οποίου ανέρχεται
σε ογδόντα χιλιάδες δραχμές. Αν μειωθούν οι μηνιαίες ατομικές «επενδύσεις»,
για παράδειγμα στον τζόγο, οι υποθέσεις υιοθεσίας θα έχουν αίσια έκβαση.

* Όσο για την άλλη όψη της τηλεόρασης, τότε, στο... «Αυτόφωρο». Με το ντουέτο
Λεωτσάκου - Πέπης Τσεσμελή καθώς και τη συμβολή των λοιπών συντελεστών, να
θέτουν ζήτημα απιστίας, με αφορμή βέβαια την υπόθεση Λάρισας. Το λοιπόν. Δεν
ήταν οι ατάκες της Πέπης «άλλο βόλεϊ, άλλο κόλεϊ και άλλο τρόλεϊ», που
κέρδισαν τις αναμνήσεις από τη μεταμεσονύχτια τηλεθέαση. Μηδέ το μαστίγιο και
η σφυρίχτρα της, με τα οποία προσπαθούσε να επιβάλει την τάξη. Μόνο ήταν
εκείνος ο γκριζομάλλης με τη δεδηλωμένη αδυναμία του προς τρυφερές υπάρξεις
νεαρής ηλικίας. Ο οποίος ηγέρθη για να τραγουδήσει a capella άσματα που κατά
τη γνώμη του συμπλήρωναν το θέμα της συζήτησης. Όπως δηλαδή το «Θα ζήσω
ελεύθερο πουλί κι όχι κορόιδο στο κλουβί...». Για να ολοκληρώσει τη μείξη ήχων
και στίχων, ωσάν ικανότατος ντι τζέι, με λίγο από Οδυσσέα Ελύτη και «Άξιον
εστί», ψάλλοντας «Της Δικαιοσύνης ήλιε νοητέ»! Κατόπιν αυτού, τίποτε άλλο...

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16062P072</ED>
<ID>
ID:130667

</ID><URL>http://ta-nea.dolnet.gr/neaweb/neafile.print_unique?e=A&f=16062&m=P07&aa=2</URL></REF>


Article

<CATEGORY>vin09</CATEGORY>

 <H2>Οι «Ψίθυροι καρδιάς» κατέρριψαν όλα τα ρεκόρ!
</H2>
Το ρεκόρ τηλεθέασης που κατείχε στα σίριαλ από τον Ιανουάριο του '94 η
«Αναστασία» με 29,2% (1.705.000 τηλεθεατές) αποτελεί πλέον παρελθόν. Οι
«Ψίθυροι καρδιάς» όχι μόνον το κατέρριψαν, αλλά πέτυχαν νέο ρεκόρ με το 34%
(2.026.000 τηλεθεατές) που σημείωσαν προχθές το βράδυ. Εκείνη την ώρα (από τις
22.15 έως τις 23.00) έξι στους 10 τηλεθεατές που βρίσκονταν μπροστά στις
τηλεοράσεις είχαν συντονιστεί με τη συχνότητα του Mega.

Το ποσοστό τηλεθέασης 34% είναι το υψηλότερο που έχει επιτευχθεί στην
τηλεόραση (από το '92 και μετά, σύμφωνα με τις μετρήσεις της AGB) όχι μόνον
στα σίριαλ αλλά σε όλα τα τηλεοπτικά προγράμματα (ταινίες, αθλητικές
μεταδόσεις, ριάλιτι σόου, σόου, εκπομπές λόγου).

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16062P073</ED>
<ID>
ID:130710

</ID><URL>http://ta-nea.dolnet.gr/neaweb/neafile.print_unique?e=A&f=16062&m=P07&aa=3</URL></REF>


Article

<CATEGORY>vin09</CATEGORY>

 <H2>Τιμήθηκαν για την προώθηση αξιών και θεσμών
</H2>
Άτομα και φορείς εξωκυβερνητικούς από κάθε γωνιά της Ελλάδας που προσπάθησαν
μέσα από κάθε είδους ενέργειες ή δραστηριότητες να προωθήσουν και να
προαγάγουν αξίες και θεσμούς τίμησε χθες η Ελληνική Ραδιοφωνία αναλαμβάνοντας
παράλληλα τη δέσμευση να πάρει από του χρόνου η πρωτοβουλία της «Κυβέρνηση μη
κυβερνητικών» τη μορφή θεσμού.

Μεταξύ των διακριθέντων είναι οι: Ν. Καρέλης (Ηράκλειο Κρήτης), Ι.
Ιωαννίδης (Κως), Β. Πατσούρης και Δ. Μακέδη (Κιμμέρια Ξάνθης), Χρ.
Κωνσταντόπουλος (Πύργος Ηλείας), Σπ. Δούκας (Κέρκυρα), Δ. Τάμπα (Άγιος
Γερμανός Πρεσπών), Γ. Λάτσης (Πλάτανος Αρκαδίας), Ν. Φραντζεσκάκης (Βάμος Χανίων).

Στην εκδήλωση τους βραβευθέντες τίμησαν με την παρουσία τους υπουργοί,
εκπρόσωποι των κομμάτων, άνθρωποι του πνεύματος και της τέχνης.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16062P074</ED>
<ID>
ID:130732

</ID><URL>http://ta-nea.dolnet.gr/neaweb/neafile.print_unique?e=A&f=16062&m=P07&aa=4</URL></REF>


Article

<CATEGORY>vin15</CATEGORY>

 <H5>Ο Τρυφώ παίζει σινεμά
</H5><H2>ΤΗΛΕΟΡΑΣΗ ΤΕΤΑΡΤΗΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΠΑΙΧΝΙΔΙ ΜΕ ΤΗΝ ΑΛΗΘΕΙΑ ΚΑΙ ΤΟ ΨΕΜΑ
</H3>
Η «Αμερικανική νύχτα» του Φρανσουά Τρυφώ είναι πιο... φωτεινή έπειτα από 25
χρόνια και έρχεται πρώτη στα σημερινά φιλμ των καναλιών

Σκηνή από την ταινία του Φρανσουά Τρυφώ «Αμερικανική νύχτα»

Ένας από τους πρωτεργάτες δημιουργούς της νουβέλ βανγκ, ο Φρανσουά Τρυφώ ­
1932 -1984 ­ γύρισε το '73 την αποψινή «Αμερικανική νύχτα» και η «Κάρλα»
ανήκει στον Ντίνο Ρίσι με πρωταγωνιστή τον Κάρλο Τζιανίνι. Ακολουθούν «Το
άλλοθι» των Αντόλφο Τσέλι και Βιτόριο Γκάσμαν, με τους ίδιους βασικούς
πρωταγωνιστές και κομεντί «Ένα ταιριαστό ζευγάρι».

Αναλυτικά, μεταξύ των ταινιών που προγραμματίζουν να δείξουν σήμερα τα κανάλια
είναι και οι πιο κάτω:

«Το παίζω και πολύ άντρας»

18.00 Star. Βιντεοφάρσα του Ερρίκου Θαλασσινού με τον Σωτήρη
Μουστάκα ως ανθρωπάκι που καταπιέζεται από τους δικούς του και στη δουλειά
του. **

«Σκοτεινό ταξίδι»

21.15 Seven Χ (Dark Journey). Προπολεμικό δράμα ­ '37 ­ του
Βίκτορ Σάβιλ με τη Βίβιαν Λι. Η ζωή δύο κατασκόπων του Α' Παγκοσμίου Πολέμου.
(Διάρκεια: 76') **

«Ένα τανκ στο κρεβάτι μου»

21.30 Antenna. Φάρσα ­ '75 ­ του Γιάννη Δαλιανίδη με τον Κώστα
Βουτσά ως νομοταγή, φοβισμένο πολίτη, που μπλέκει με μια αντιστασιακή οργάνωση
στα χρόνια της επτάχρονης χούντας. (Διάρκεια: 93') **

«Της νύχτας τα γραμμένα»

21.50 ΕΤ1. Παλιό μελό του Φίλιππου Φυλακτού με κωμικούς και
ηθοποιούς μας πρώτου επιπέδου: Ηλιόπουλος, Παπαγιαννόπουλος, Χατζηαργύρη,
Ρίζος, Βαλάκου. **

«Κάρλα»

22.30 ΕΤ3 (Four woman: Carla). «Άγνωστή» μας ταινία του Ντίνο
Ρίσι με τους Κάρλο Τζιανίνι, Φλορένς Γκουερίν, Γκουντρούν Λοντγκρέιμπ.
(Διάρκεια: 76'). (;)

«Θέμα τιμής»

23.15 Star (Payback). Περιπέτεια τυπική ­ '94 ­ του Άντονι Χίκοκ
με έναν τύπο που κάνει μια ληστεία και εκτίει ποινή δεκατριών χρόνων. *

«Ατσαλένιος αετός 2»

24.00 Mega (Iron eagle ΙΙ). Ο Λούις Γκόσετ Τζούνιορ στον ρόλο
ενός άσου των αιθέρων. Του Σίντνεϊ Τζ. Φιούρι. (Διάρκεια: 105') **

«Αμερικανική νύχτα»

00.30 ΕΤ1 (La nuit americaine). Η αναπάντητη εμμονή τού Φρανσουά
Τρυφώ ­ «το σινεμά μπορεί να είναι πιο σπουδαίο από τη ζωή;» ­ του δίνει εδώ
τη μέγιστη δυνατότητα να παίξει με την αλήθεια και το ψέμα. Και αυτό μέσα από
την ορολογία «Αμερικανική νύχτα» που στο σινεμά αφορά τα γυρίσματα ενός πλάνου
ή σκηνής με φως ημέρας που στο «πανί» φαίνεται, με τη βοήθεια ειδικών φακών,
σαν να είμαστε σε νυχτερινά πλάνα. Ο ίδιος ετοιμάζεται να γυρίσει μια ταινία
του και το στόρι περιστρέφεται γύρω από αυτόν τον μαγικό, ανασφαλή και
«ψεύτικο» κόσμο. Με τους Ζαν Πιερ Ομόν, Ζακλίν Μπισέ, Ζαν Πιερ Λεό. Το φιλμ
είχε κερδίσει Όσκαρ ξένης ταινίας. (Διάρκεια: 110') ****

«Το άλλοθι»

01.00 ΕΤ3 (The alibi). Ενδοοικογενειακή ταινία ­ ιταλικής
παραγωγής ­ με τη ζωή ενός θιάσου. Η σκηνοθεσία ανήκει στους Αντόλφο Τσέλι,
Βιτόριο Γκάσμαν, που παίζουν δύο από τους πρωταγωνιστικούς ρόλους. (Διάρκεια:
105') **

«Ένα ταιριαστό ζευγάρι»

01.05 Star (Hard to hold). Κομεντί ­ '84 ­ με τον ροκ σταρ Ρικ
Σπρίγκφιλντ στον ρόλο τού... εαυτού του. Του Λάρι Πιρς. (Διάρκεια: 93') **

«Νύχτα τρόμου»

03.10 Antenna (Claws). Φιλμ τρόμου ­ '85 ­ με μια οικογένεια
ξυλοκόπων να ζουν εφιαλτικές στιγμές στο δάσος. Των Ρίτσαρντ Μπάνσμπαχ,
Ρόμπερτ Πίρσον. (Διάρκεια: 92') *

«Ντετέκτιβ Ντικ Τρέισι»

04.50 Antenna (Dick Tracy). Αστυνομική περιπέτεια ­ '45 ­ με τον
θρυλικό ντετέκτιβ των κόμικς να είναι ­ τι άλλο; ­ ατρόμητος διώκτης του
εγκλήματος. Του Γουίλιαμ Μπεργκ, με τον Μόργκαν Κόνγουεϊ. (Διάρκεια: 62') *

(;) = άπαιχτο στην Ελλάδα Τηλεκοντρόλ = δοκιμάστε αλλού την τύχη σας * =
δεν έχετε άλλο τίποτα να κάνετε; ** = καλούτσικο *** = καλό **** = πολύ καλό
*****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: P08</CAT>
<ED>
Κωδικός άρθρου: A16062P081</ED>
<ID>
ID:130641

</ID><URL>http://ta-nea.dolnet.gr/neaweb/neafile.print_unique?e=A&f=16062&m=P08&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Τα παιδιά της επανάστασης» μας έρχονται από την Αυστραλία

«ΒΑΣΙΛΙΚΗ»: Ερωτικό πάθος α λα «Ευδοκία» στα χρόνια της μισαλλοδοξίας
(Εμφύλιος - μετεμφυλιακά χρόνια). Του Βαγγέλη Σερντάρη με τους πολύ καλούς
Ταμίλα Κουλίεβα, Πασχάλη Τσαρούχα. (Απόλλων, Αρτ Στούντιο, Αφαία, Δαναός, Ορφεύς).

«ΤΑ ΠΑΙΔΙΑ ΤΗΣ ΕΠΑΝΑΣΤΑΣΗΣ»: Μαύρη αυστραλιανή κωμωδία που παρωδεί το
όνειρο της επανάστασης, του Πίτερ Ντίνκαν, με τους Τζούντι Ντέιβιτς, Τζέφρι
Ρας («Ο σολίστας»), Σαμ Νιλ, Μάρεϊ Άμπρααμ. (Άστυ, Κηφισιά 2, Νιρβάνα).

«Η ΝΥΧΤΑ ΤΟΥ ΚΥΝΗΓΟΥ»: Ο Ρόμπερτ Μίτσαμ ως ψυχοπαθής γοητεύει την ωραία
χήρα Σέλεϊ Γουίντερς και βάζει στόχο τα δύο μικρά παιδιά της. Η μοναδική
ταινία που σκηνοθέτησε ο πληθωρικός Τσαρλς Λότον. (Έλλη, Πλάζα).

«ΤΟ ΤΣΑΚΑΛΙ»: Σύγκρουση ρωσικής μαφίας με FBI. Του Μάικλ Κέιτον
Τζόουνς, με τους Μπρους Γουίλις, Ρίτσαρντ Γκιρ, Σίντνεϊ Πουατιέ, Ματίλντα Μέι.
(Αελλώ, Άνεσις, Μαρούσι 2, Άστορ, Village Centre 9, Γλυφάδα, Ετουάλ, Νανά, Ζέα).

«ΑΝΤΡΕΣ ΜΕ ΤΑ ΟΛΑ ΤΟΥΣ»: Κωμωδία με «θέση» που μόνο το αγγλικό σινεμά
θα μπορούσε να την κάνει, όπου άνεργοι άντρες αποφασίζουν να κάνουν ένα γκρουπ
για στριπτίζ! Του Πίτερ Κατανέο. (Αθήναιον 2, Αθήναιον Cinepolis 4, Αβάνα,
Άττικα 2, Όπερα 1, 2, Village Centre 10, Πτι Παλαί, Ζίνα, Καλυψώ, Τρία Αστέρια 2).

«ΞΕΦΡΕΝΕΣ ΝΥΧΤΕΣ»: Η βιομηχανία πορνό στην Αμερική του '70. Του Πολ
Τόμας Άντερσον, με τους Μαρκ Γουόλμπεργκ, Μπαρτ Ρέινολντς, Τζούλιαν Μουρ.
[Agora, Αίγλη, Αλεξάνδρα (Πατ.), Άστρον, Άτταλος, Village Centre 3, Έμπασσυ,
Κηφισιά 3, Μαργαρίτα 1, Μετάλλιον, Μετροπόλιταν, Όσκαρ, Τιτάνια, Βυζάντιο, Χαϊλάιφ].

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: P10</CAT>
<ED>
Κωδικός άρθρου: A16062P101</ED>
<ID>
ID:130640

</ID><URL>http://ta-nea.dolnet.gr/neaweb/neafile.print_unique?e=A&f=16062&m=P10&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α ' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Τα φτερά της αγάπης. 6.30-8.45-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Ξέφρενες νύχτες. 5.00-8.00-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Το τσακάλι. 5.50-8.30-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Ο μικρός Κόλια. 8.30-10.30 μ.μ.
Ηρακλής - πέρα από το μύθο, κάθε μέρα ώρα 6.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Ένας Αμερικανός λυκάνθρωπος στο Παρίσι. 7.00-9.00-11.00 μ.μ.

ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Τιτανικός. 3.00-6.50-10.30 μ.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Άντρες με τα
όλα τους (Κ.). 5.00-7.00-9.00-11.00 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Τιτανικός. 6.15-10.00 μ.μ.

ΑΘΗΝΑΙΟΝ CINEPOLIS PHILIPS 2. Τιτανικός. 3.00-6.45-10.30 μ.μ.

ΑΘΗΝΑΙΟΝ CINEPOLIS PHILIPS 3. Τιτανικός. 3.00-6.45-10.30 μ.μ.

ΑΘΗΝΑΙΟΝ CINEPOLIS PHILIPS 4. Άντρες με τα όλα τους (Κ.). 5.00-7.00-9.00-11.00 μ.μ.

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Condition). Ξέφρενες νύχτες. 5.00-8.00-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Ένας Αμερικανός λυκάνθρωπος
στο Παρίσι. 7.00-9.00-11.00 μ.μ.

ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Ξέφρενες νύχτες.
5.00-8.00-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo).
Τζέιμς Μποντ πράκτωρ 007: Το αύριο ποτέ δεν πεθαίνει. 6.20-8.40-10.50 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Ο επισκέπτης
του χειμώνα. 6.45-8.50-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Τιτανικός. 5.45-9.30 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Τζέιμς Μποντ πράκτωρ 007: Το αύριο ποτέ δεν πεθαίνει. 6.20-8.40-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Το τσακάλι.
5.50-8.30-11.00 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Ένας Αμερικανός λυκάνθρωπος στο
Παρίσι. 7.00-9.00-11.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition).
Βασιλική. 5.40-8.10-10.40 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Βασιλική.
5.45-8.25-11.00 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Άντρες με τα όλα τους (Κ.). 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital).
Τιτανικός. 6.20-10.10 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS).
Τιτανικός. 5.45-9.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Άντρες με
τα όλα τους (Κ.). 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Τιτανικός. 5.45-9.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Το τσακάλι. 5.00-7.40-10.15 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Άντρες με τα όλα τους (Κ.). 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 Dolby Stereo). Άντρες με
τα όλα τους (Κ.). 6.30-8.30-10.30 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Τιτανικός. 6.15-10.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Τιτανικός. 6.15-10.00 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Το τσακάλι. 5.10-7.50-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Ξέφρενες
νύχτες. 5.00-8.00-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Τα παιδιά της επανάστασης.
6.00-8.15-10.30 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Ένας Αμερικανός λυκάνθρωποςστο Παρίσι. 6.20-8.20-10.20 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Ξέφρενες
νύχτες. 5.00-8.00-11.00 μ.μ.

ΑΤΤΙΚΟΝ Renault (Οδ. Σταδίου ~ 3228.821 Dolby Digital Air Condition).
Τιτανικός. 6.15-10.00 μ.μ.

ΑΦΑΙΑ (Καλλιθέα ~ 9595.534 Dolby Stereo). Βασιλική. 6.10-8.45-11.05 μ.μ.

CINERAMA (οδός Αγ. Κυριακής 30, Π. Φάληρο ~ 9303.593 - 9303.595 Dolby Stereo
RS). Τιτανικός. 6.15-10.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Τιτανικός. Δευτ.:
11.00-15.15-19.15-23.30. Τρ.: 11.00-15.15-19.15. Τετ.-Πέμπ.: 11.00-15.15-19.15-23.30.

VILLAGE CENTRE Αίθουσα 2. Τζέιμς Μποντ πράκτωρ 007: Το αύριο ποτέ δεν
πεθαίνει. 11.45-14.15-17.00-19.45-22.30-01.15. Τρ.:
11.20-14.00-16.45-19.30-22.15. Τετ.-Πέμπ.: 11.45-14.15-17.00-19.45-22.30-01.15.

VILLAGE CENTRE Αίθουσα 3. Ξέφρενες νύχτες. 11.30-14.45-18.00-21.15-00.30. Τρ.:
11.45-15.00-18.15-21.30. Τετ.-Πέμπ.: 11.30-14.45-18.00-21.15-00.30.

VILLAGE CENTRE Αίθουσα 4. Μόνος στο σπίτι 3 (Κ.). 11.30-14.00. Η επίλεκτη.
16.40-19.20-22.00-01.00. Τρ.: 16.20-19.00-22.00. Τετ.-Πέμπ.: 16.40-19.20-22.00-01.00.

VILLAGE CENTRE Αίθουσα 5. Ο γκαφατζής της ζούγκλας (Κ.). 11.15-13.45.
Τρ.: 11.00-13.15. Τετ.-Πέμπ.: 11.15-13.45. Το παιχνίδι. Δευτ.:
16.15-19.00-22.00-00.45. Τρ.: 15.30-18.45-21.45. Τετ.-Πέμπ.: 16.15-19.00-22.00-00.45.

VILLAGE CENTRE Αίθουσα 6. Ένας Αμερικανός λυκάνθρωπος στο Παρίσι.
11.00-13.15-15.40-18.20-20.40-23.00-01.30. Τρ.: 13.00-15.20-17.40-20.10-22.30.
Τετ.-Πέμπ.: 11.00-13.15-15.40-18.20-20.40-23.00-01.30.

VILLAGE CENTRE Αίθουσα 7. Ηρακλής - πέρα από το μύθο (Κ.). Δευτ.:
11.20-13.30. Τρ.: 11.30-13.30. Τετ.-Πέμπ.: 11.20-13.30. Τιτανικός.
16.00-20.00-00.00. Τρ.: 16.00-20.00. Τετ.-Πέμπ.: 16.00-20.00-00.00.

VILLAGE CENTRE Αίθουσα 8. Τιτανικός. 12.00-16.00-20.00-00.00. Τρ.:
12.00-16.00-20.00. Τετ.-Πέμπ.: 12.00-16.00-20.00-00.00.

VILLAGE CENTRE Αίθουσα 9. Το τσακάλι. 11.15-14.00-16.45-19.30-22.15-01.00-.
Τρ.: 11.00-13.45-16.30-19.15-22.00. Τετ.-Πέμπ.: 11.15-14.00-16.45-19.30-22.15-01.00.

VILLAGE CENTRE Αίθουσα 10. Άντρες με τα όλα τους.
12.00-14.15-16.30-18.45-21.00-23.15-01.30. Τρ.:
11.15-13.30-15.45-18.00-20.30-22.40. Τετ.-Πέμπ.: 12.00-14.15-16.30-18.45-21.00-23.15-01.30.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Το παιχνίδι. 6.00-8.30-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα). Το
τσακάλι. 5.50-8.30-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Βασιλική. 5.30-8.15-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Ένας Αμερικανός λυκάνθρωπος στο Παρίσι. 6.10-8.20-10.30 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Η νύχτα του κυνηγού.
6.30-8.30-10.30 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Ξέφρενες νύχτες. 4.20-7.30-10.40 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Το τσακάλι. 5.50-8.30-11.00 μ.μ.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Άντρες με τα όλα
τους (Κ.). 7.00-9.00-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Τιτανικός. 5.45-9.30.

INTEAL (Πανεπ/μίου 46 ~ 3826.720 Dolby Digital). Ο αδελφός μου κι εγώ.
6.10-8.20-10.30 μ.μ.

INTEAL ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Ο αδελφός μου
κι εγώ. 6.10-8.20-10.30 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Άντρες με τα όλα τους (Κ.). 5.00-7.00-9.00-11.00 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Ένας Αμερικανός λυκάνθρωπος στο
Παρίσι. 5.35-8.00-10.30 μ.μ.

ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Τα παιδιά της επανάστασης.
6.00-8.30-11.00 μ.μ.

ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Ξέφρενες νύχτες. 4.30-7.35-10.50 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo).
Τιτανικός. 6.15-10.00 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Ξέφρενες
νύχτες. 4.20-7.20-10.20 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Ο αδελφός μου
κι εγώ. 7.00-9.00-11.00 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Η επίλεκτη.
5.30-8.15-10.45 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Ξέφρενες νύχτες. 4.20-7.20-10.20 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo).
Ξέφρενες νύχτες. 4.20-7.20-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Ο αδελφός μου
κι εγώ. 6.40-8.50-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Το τσακάλι.
5.10-7.50-10.30 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Τα παιδιά της
επανάστασης. 7.00-9.00-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Βασιλική. 5.20-8.00-10.20 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Ξέφρενες νύχτες.
5.00-8.00-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Τζέιμς Μποντ πράκτωρ 007: Το αύριο
ποτέ δεν πεθαίνει. 6.15-8.25-10.50 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Η νύχτα του κυνηγού. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Άντρες με τα όλα τους (Κ.). 4.30-6.30-8.30-10.30 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Ένας Αμερικανός
λυκάνθρωπος στο Παρίσι. 6.20-8.20-10.20 μ.μ.

ΣΠΟΡΤΙΓΚ (Νέα Σμύρνη ~ 9333.820). Ένας Αμερικανός λυκάνθρωπος στο Παρίσι.
7.00-9.00-11.00 μ.μ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Ξέφρενες νύχτες. 4.00-7.10-10.20 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο ~ 2826.873, 2825.607, Dolby Stereo Digital SR).
Τιτανικός. 6.15-10.00 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο ~ 2826.873, 2825.607, Dolby Stereo Digital SR).
Άντρες με τα όλα τους (Κ.). 4.20-6.20-8.20-10.20 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Τα φτερά της αγάπης. 7.00-9.05-11.10 μ.μ.

ΦΑΛΗΡΟ 1 (Ζησιμοπούλου - Αγ. Τριάδας Π. Φάληρο ~ 9823.657 Dolby Stereo). Τα
φτερά της αγάπης. 6.05-8.15-10.25 μ.μ.

ΦΑΛΗΡΟ 2 (Ζησιμοπούλου - Αγ. Τριάδας Π. Φάληρο ~ 9823.657 Dolby Stereo). Ο
αδελφός μου κι εγώ. 6.30-8.35-10.40 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (Περιστέρι ~ 5711.105 Dolby Stereo). Τιτανικός. 6.30-10.15 μ.μ.

*

ΗΜΙΚΕΝΤΡΙΚΟΙ

ΑΝΤΑΜΣ (Αιγάλεω ~ 5989.226 Dolby Stereo). Τιτανικός. 5.45-9.30 μ.μ.

ΒΥΖΑΝΤΙΟ (Αιγάλεω ~ 5985.071). Ξέφρενες νύχτες. 7.00-10.00 μ.μ.

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222, ~
7793.515-18). Ώρα 9.00 μ.μ. Τρίτη: Ο θάνατος ενός γραφειοκράτη. Παρ.: Ο Αλβίνο
και ο κόνδορας του Λιτίν.

*

ΠΡΟΑΣΤΙΩΝ

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη, ~ 0294.99760). Εφτά χρόνια στο
Θιβέτ. 8.30 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Δευτέρα:
Κιν/κή Λέσχη. Ο γκαφατζής της ζούγκλας, ώρα 7.00 μ.μ. Τρίτη: Λος Άντζελες
εμπιστευτικό. 9.30 μ.μ.

ΛΕΣΧΗ ΦΙΛΩΝ ΚΝ/ΦΟΥ ΒΟΡΕΙΑΣ ΑΤΤΙΚΗΣ (Αγ. Στεφάνου - Δημαρχείο). Μόνο Κυριακή
8.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Μοιραία βλάβη.
6.00-8.00-10.15 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Τιτανικός. 5.40-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093246441). Πέμπτη:

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Πέμπτη:

*

ΠΕΙΡΑΙΑ

Α ' ΠΡΟΒΟΛΗΣ

ΑΝΕΣΙΣ (Σαλαμίνα ~ 4640.408). Παρ.: Θεωρίες συνωμοσίας. 5.00-7.15-9.30 μ.μ.

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Τιτανικός.
6.00-9.45 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Ένας Αμερικανός λυκάνθρωπος στο Παρίσι.
6.20-8.20-10.20 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453). Το
υποβρύχιο. 6.00-10.00 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453).
Το υποβρύχιο. 6.00-10.00 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Men in Black - Οι άντρες μετα μαύρα. 7.00-9.00 μ.μ.

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Το παιχνίδι. 8.00-10.20 μ.μ.
Κάθε μέρα ώρα 6.30 μ.μ. Μικρόκοσμος.

ΖΕΑ (Πασαλιμάνι ~ 4521.388 Dolby Stereo Air Condition). Το τσακάλι.
5.10-7.50-10.30 μ.μ.

ΚΙΝ/ΚΗ ΛΕΣΧΗ ΣΑΛΑΜΙΝΑΣ (Κέντρο Νεότητας, παραλία Σαλαμίνας ~ 4655.789).
Σάββατο - Κυριακή: Άγγλος ασθενής.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Ελληνική ταινία ώρα 8.30 μ.μ. Τετάρτη: Το λιβάδι ώρα 8.30 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Ο αδελφός μου κι εγώ. 6.20-8.25-10.30 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Ξέφρενες νύχτες.
4.15-7.15-10.15 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Τζέιμς Μποντ
πράκτωρ 007: Το αύριο ποτέ δεν πεθαίνει. 5.50-8.10-10.30 μ.μ.

*

ΘΕΣΣΑΛΟΝΙΚΗΣ

Α ' ΠΡΟΒΟΛΗΣ

ΑΘΗΝΑΙΟΝ (~ 832.060 Dolby Stereo). Ξέφρενες νύχτες. 5.30-8.15-11.00 μ.μ.

ΑΛΕΞΑΝΔΡΟΣ (~ 257.255 Dolby Stereo). Η επίλεκτη ­ G.Ι. Jane. 6.15-8.30-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Το τσακάλι. 6.00-8.30-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Ξέφρενες νύχτες. 5.00-8.00-11.00 μ.μ.

ΒΑΚΟΥΡΑ (~ 283.777 Dolby Stereo). Τα φτερά της αγάπης. 7.00-9.00-11.00 μ.μ. Η
πόλη των διδύμων ­ Twin town. Παρ.-Κυρ. μεταμεσοντύκτια προβολή ώρα 1.00 π.μ.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Άντρες με τα όλα τους. Παρ.-Σάβ.:
12.15-14.30-16.45-19.10-21.20-23.40-01.45. Κυρ.-Πέμπ.: 12.00-14.15-16.30-18.45-21.00-23.15-01.30.

VILLAGE CENTRE Αίθουσα 2. Ο γκαφατζής της ζούγκλας Παρ.-Σάβ.: 12.00-14.15.
Κυρ.-Πέμ.: 11.00-13.15. Το παιχνίδι. ­ The game. Παρ.-Σάβ.:
16.40-19.30-22.30-01.30. Κυρ.-Πέμπ.: 16.00-19.00-22.00-00.45.

VILLAGE CENTRE Αίθουσα 3. Ξέφρενες νύχτες. Παρ.-Σάβ.:
12.15-15.30-18.45-22.00-01.15. Κυρ.-Πέμπ.: 11.30-14.45-18.00-21.15-00.30.

VILLAGE CENTRE Αίθουσα 4. Μόνος στο σπίτι. Παρ.-Σάβ.: 11.15-13.45. Κυρ.-Πέμπ.:
11.20-13.45. Η επίλεκτη. Παρ.-Κυρ.: 16.15-19.00-21.45. Δευτ.-Πέμπ.:
16.40-19.20-22.00-01.00. Πάνω κάτω. Παρ.-Κυρ.: 00.30.

VILLAGE CENTRE Αίθουσα 5. Τιτανικός. Παρ.-Σάβ.: 13.00-17.00-21.00-01.00.
Κυρ.-Πέμ.: 11.00-15.15-19.15-23.30.

VILLAGE CENTRE Αίθουσα 6. Τζέιμς Μποντ πράκτωρ 007: Το αύριο ποτέ δεν
πεθαίνει. Παρ.-Σάβ.: 12.40-15.20-18.00-20.40-23.15-01.45. Κυρ.-Πέμπ.: 11.45-14.15-17.00-19.45-22.30-01.15.

VILLAGE CENTRE Αίθουσα 7. Τιτανικός. Παρ.-Σάβ.: 12.00-16.00-20.00-00.00.
Κυρ.-Πέμ.: 12.15-16.15-20.15-00.15

VILLAGE CENTRE Αίθουσα 8. Βασιλική. Παρ.-Σάβ.:
11.15-14.00-16.45-19.30-22.15-01.15. Κυρ.-Πέμπ.: 11.15-14.00-16.45-19.30-22.15-00.45.

VILLAGE CENTRE Αίθουσα 9. Το τσακάλι. Παρ.-Σάβ.:
11.30-14.15-17.00-19.45-22.45-01.30. Κυρ.-Πέμπ.: 11.15-14.00-16.45-19.30-22.15-01.00.

ΓΑΛΑΞΙΑΣ (~ 817.010 Dolby Stereo). Τα παιδιά της επανάστασης. 7.00-9.00-11.00 μ.μ.

ΕΓΝΑΤΙΑ (~ 225.172 Dolby Digital). Τιτανικός. Παρ.-Κυρ.: 3.00-6.30-10.30 μ.μ.

ΕΣΠΕΡΟΣ 1 (~ 235.304 και 265.544 Dolby Stereo). Ξέφρενες νύχτες.
5.00-8.00-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Το παιχνίδι ­ The game.
6.00-8.30-11.00 μ.μ.

ΚΑΠΙΤΟΛ (~ 815.570 Dolby Stereo). Τιτανικός. 3.30-7.00-10.30 μ.μ. Σάβ.-Κυρ.: 12.00-15.30-19.00-22.30.

ΚΟΛΟΣΣΑΙΟΝ (~ 831.565). Το τσακάλι. 6.00-8.30-11.00 μ.μ.

ΛΑΟΥΡΑ (~ 819.935 Dolby Stereo). Βασιλική. 6.00-8.30-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Ένας Αμερικανός λυκάνθρωποςστο Παρίσι.
5.00-7.00-9.00-11.00 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Τιτανικός. 3.00-σ6.45-10.30 μ.μ.
Παρ.-Κυρ.: 6.45-10.30 μ.μ.

ΝΑΥΑΡΙΝΟΝ (~ 225.152 Dolby Stereo). Άντρες με τα όλα τους.
5.00-7.00-9.00-11.00 μ.μ. Παρ.-Κυρ.: 5.00-7.00-9.00-11.00-01.00.

ΟΛΥΜΠΙΑΣ (~ 217.336). Θέατρο: Θίασος Στάθη Ψάλτη: Ο πιο αστείος εραστής.

ΠΑΛΛΑΣ (~ 278.515 Dolby Stereo). Ένας Αμερικανός λυκάνθρωπος στο Παρίσι.
7.00-9.00-11.00 μ.μ. Σάβ.-Κυρ.: 5.00-7.00-9.00-11.00.

ΡΑΔΙΟ ΣΙΤΥ (~ 824.970 Digital Sound). Ένας Αμερικανός λυκάνθρωπος στο Παρίσι.
5.30-7.00-9.00-11.00 μ.μ. Ο Ηρακλής πέρα από τον μύθο στα ελληνικά. Σάβ.-Κυρ.:
4.00 μ.μ.

ΤΙΤΑΝΙΑ 1 (~ 520.040 Οδός Λαγκαδά). Ο γκαφατζής της ζούγκλας. 3.00 μ.μ.
Ξέφρενες νύχτες. 5.00-8.00-11.00 μ.μ. 
ΤΙΤΑΝΙΑ 2 (~ 520.040 Οδός Λαγκαδά). Ο Ηρακλής πέρα από τον μύθο στα ελληνικά
3.00-5.00 μ.μ. Κυρ.: 11.00-1.00-3.00-5.00 μ.μ. Ένας Αμερικανός λυκάνθρωπος στο
Παρίσι. 7.00-9.00-11.00 μ.μ.

ΦΑΡΓΚΑΝΗ (~ 213.929 Dolby Stereo). Ο αδελφός μου κι εγώ. 7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: P10</CAT>
<ED>
Κωδικός άρθρου: A16062P102</ED>
<ID>
ID:130683

</ID><URL>http://ta-nea.dolnet.gr/neaweb/neafile.print_unique?e=A&f=16062&m=P10&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Πρώτη ύλη κομψοτεχνημάτων. 2. Απαραίτητος ο ηλεκτροφωτισμός
της. - Υπάρχουν και συνθετικές. 3. Αρνητικό μόριο των λατινικών. -
Χρησιμοποιούνται και σε παπούτσια. 4. Εισάγει ερωτηματικές προτάσεις. -
Ακούγονται στο τέλος του όρθρου (γεν.). 5. Του Σουππέ είναι... εφαφρύ
(καθ.). 6. Νομπελίστας Ιταλός συγγραφέας. - Φωνήεντα από τα... σύμφωνα.
- Μια αρχαία προστακτική, που έγινε πολύ γνωστή από τον Αισχύλο. 7.
Βρέχεται από τον Περσικό Κόλπο. - Επινόησε φερώνυμο αλφάβητο. 8.
Υπάρχει και κινηματογραφική. - Αρχαία ονομασία της Αττικής (αντίστρ.).
9. Υποδιαιρέσεις επικών ποιημάτων. - Γαλλικό σύμφωνο.

ΚΑΘΕΤΑ

1. Αποκαλείται ο Πάπας (αιτ.). 2. Δεν ταξιδεύει άνετα. 3.
Ο Ροδανός στη... γλώσσα του. - Εκφράζει απορία ή έκπληξη (αντίστρ.). 4.
Όμοια γράμματα. - Επίρρημα... μεγάλης διάρκειας. 5. «Ντάμα»
μελοδράματος του Τσαϊκόφσκι. - Πόλη του Βελγίου. 6. Σαν πρώτο συνθετικό
λεπταίνει, μικραίνει ή εξασθενεί. 7. Ιστορικό πρόσωπο που αναφέρεται
στον τίτλο έργου του Σαίξπηρ. 8. Χρησιμοποιείται στις φωτεινές
διαφημίσεις. - Συνηθισμένη αιτία αποτυχίας. 9. Σαν μεταχείριση η δίκαια
(αντίστρ.). - Τα φορούσαν παλιότερα οι Έλληνες νησιώτες.

ΛΥΣΗ (10/2/98)

ΟΡΙΖΟΝΤΙΑ: 1. ΠΑΝΗΓΥΡΙΑ 2. ΑΠΟΒΑΣΙΣ 3. ΡΟΤΑΣ - ΤΑΣ
4. ΑΚΑΡΠΕΣ 5. ΧΤ - ΣΑΛΩΜΗ 6. ΡΗ - ΟΡ - ΜΑΝ 7. ΒΑΣΗ
- ΚΑΛΟ 8. ΜΗΔΙΚΑ - ΕΝ 9. ΑΣ - ΑΜΠΑΡΙ. ΚΑΘΕΤΑ: 1.
ΠΑΡΑΧΡΗΜΑ 2. ΑΠΟΚΤΗΣΗΣ 3. ΝΟΤΑ - ΑΔ 4. Η ΒΑΡΣΟΒΙΑ
5. ΓΑΣΠΑΡ - ΚΜ 6. ΥΣ - ΕΛ - ΚΑΠ 7. ΡΙΤΣΩΝΑ 8. ΙΣΑ
- ΜΑΛΕΡ 9. ΣΤΗΜΟΝΙ

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: P10</CAT>
<ED>
Κωδικός άρθρου: A16062P103</ED>
<ID>
ID:130714

</ID><URL>http://ta-nea.dolnet.gr/neaweb/neafile.print_unique?e=A&f=16062&m=P10&aa=3</URL></REF>


Article

<CATEGORY>vin09</CATEGORY>

 <H2>Περισσότερους αρχαιολόγους χρειάζεται η Ολυμπιάδα
</H2>
Οργανισμό με περισσότερους αρχαιολόγους, αναστηλωτές, φύλακες και άλλο
προσωπικό, αλλά και ένα νέο οργανισμό για τη Γ.Γ. Αθλητισμού ζήτησε χθες από
τους υπουργούς Εθνικής Οικονομίας κ. Παπαντωνίου και Δημόσιας Διοίκησης κ.
Παπαδόπουλο ο υπουργός Πολιτισμού κ. Ευάγγελος Βενιζέλος. Τα θέματα
συζητήθηκαν στη διάρκεια σύσκεψης εκπροσώπων των τριών αρμόδιων υπουργείων, εν
όψει της πιεστικής ανάγκης των τομέων πολιτισμού και αθλητισμού να
εκσυγχρονισθούν και να αναπτύξουν έντονη δραστηριότητα για την προετοιμασία
της Πολιτιστικής Ολυμπιάδας και των Ολυμπιακών Αγώνων. Στην ίδια σύσκεψη
συζητήθηκαν τα οικονομικά του υπουργείου Πολιτισμού ­ τόσο όσον αφορά το
σκέλος των έργων που χρηματοδοτούνται από τις δημόσιες επενδύσεις όσο και όσον
αφορά τα έσοδα του ίδιου του υπουργείου. Ο κ. Βενιζέλος επισήμανε ότι υπάρχει
η συσσώρευση οφειλών για απαλλοτριώσεις που εκκρεμούν εδώ και πολλά χρόνια.
Στη σύσκεψη εξετάσθηκαν και οι δυνατότητες του ΟΠΑΠ να χρηματοδοτήσει την
Αθήνα 2004 και την Πολιτιστική Ολυμπιάδα.

Στη σύσκεψη συμμετείχαν επίσης οι υφυπουργοί Οικονομικών κ. Ν. Χριστοδούλου,
Πολιτισμού κ. Α. Φούρας και οι γ.γ. των υπουργείων Οικονομικών κ. Κουσουλάκος
και Πολιτισμού κ. Ε. Γιαννακόπουλος.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: P11</CAT>
<ED>
Κωδικός άρθρου: A16062P111</ED>
<ID>
ID:130617

</ID><URL>http://ta-nea.dolnet.gr/neaweb/neafile.print_unique?e=A&f=16062&m=P11&aa=1</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ (Δεριγνύ 10 ­ Πατησίων, ~ 82.38.698, 82.37.330). «Ταξίδι μιας μεγάλης
μέρας μέσα στη νύχτα» του Γ. Ο' Νιλ Λάσκαρη, Θεοδωρακόπουλος.

ΑΘΗΝΩΝ (Βουκουρεστίου 10 ­ Πανεπιστημίου, ~ 32.35.524). «Μικρές αλεπούδες» της
Λ. Χέλμαν Μαραγκού, Χρυσικάκος.

ΑΚΑΔΗΜΟΣ (Ιπποκράτους 17 ­ Ακαδημίας, ~ 36.25.119, 36.03.835). «Μπράβο
γιατρέ...» του Ρ. Κούνεϊ Ρώμας, Βλ. Κυριακίδης.

ΑΚΡΟΠΟΛ (Ιπποκράτους 9-11, ~ 36.43.700, 36.08.666). «Ήρθες σαν όνειρο» των Λ.
Μιχαηλίδη - Γ. Τζιώτη Βοσκόπουλος, Γκερέκου.

ΑΛΙΚΗ (Αμερικής 4, ~ 32.44.146). «Το κλουβί με τις τρελές» του Ζ. Πουαρέ
Μουστάκας, Φωκάς.

ΑΛΚΜΗΝΗ (Αλκμήνης 8, Γκάζι, όπισθεν Πειραιώς 127, ~ 34.28.583). «Υλικό
πολέμου» του Πλ. Καϊτατζή Δαβής, Δεμερτζή.

ΑΛΚΥΟΝΙΣ (Ιουλιανού 42-46 ­ Αριστοτέλους, ~ 88.15.402). «Ντα» του Χ. Λέοναρντ
Μεσσάλας, Γλυκοφρύδη.

ΑΛΑΜΠΡΑ (Στουρνάρη 53, Πολυτεχνείο, ~52.27.497, 52.44.400). «Ποπ κορν» του Μπ.
Έλτον Τζώρτζογλου, Λογοθέτης.

ΑΛΦΑ (Στουρνάρη ­ Πατησίων, ~ 52.38.742). «Ορφέας και Ευρυδίκη» του Ζ. Ανούιγ
Γ. Βούρος, Σταθακοπούλου.

ΑΜΙΡΑΛ (Αμερικής 10, ~ 36.39.385). «Ο παππούς έχει πίεση» της Δ. Παπαδοπούλου
Δ. Παπαδοπούλου, Μητρούσης.

ΑΜΟΡΕ - ΕΞΩΣΤΗΣ (Πριγκηποννήσων 10, ~ 64.68.009). Αργεί.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκηποννήσων 10, ~ 64.68.009). «Βαλς, εξιτασιόν!»
της Ε. Πέγκα Ζαχαράκης, Ν. Ψαρράς.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Απόψε αυτοσχεδιάζουμε» του Λ.
Πιραντέλο Ευαγγελάτος (σκηνοθ.), Τασοπούλου.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739). «Σε φιλώ στη μούρη» του Γ. Διαλεγμένου
Αναλυτή, Ρηγόπουλος.

ΑΝΟΙΞΗΣ (Γερμανικού 20, Μεταξουργείο, ~ 52.38.870). Αργεί.

ΑΝΟΙΧΤΟ (Κάλβου 70 - Γκύζη, ~ 64.45.749). «Προς Ελευσίνα» του Π. Μάτεσι Γ.
Μιχαηλίδης (σκηνοθ.), Χατζησάββας.

ΑΝΤΙΘΕΑΤΡΟ (Μοσχονησίων 36, πλατεία Αμερικής, ~ 85.61.168). «Οι δήμιοι στα
Σόδομα» (ντε Σαντ) των Μ. Ξενουδάκη - Κ. Πολυχρονοπούλου Ξενουδάκη, Πρωτονοταρίου.

ΑΠΛΟ ­ ΚΕΝΤΡΙΚΗ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Φεγγάρι για καταραμένους» του Γ. Ο' Νιλ Αντύπας
(σκηνοθ.), Λεμπεσόπουλος.

ΑΠΛΟ ­ ΝΕΑ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Μανέ, Χατζηπαναγιώτης.

ΑΠΟ ΜΗΧΑΝΗΣ (Ακαδήμου 13, Μεταξουργείο, ~ 52.35.716). «Φυλλωσιές» του Λ. Νορέν
Βαλαβανίδης, Κράλλη.

ΑΤΕΝΕΟΥΜ (Αμερικής 8, ~ 36.33.701). Αργεί.

ΑΤΤΙΣ (Λεωνίδου 7, Μεταξουργείο, ~ 52.26.260). Αργεί.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Σουίτα γενεθλίων» του Ρ. Χόντον Παπαναστασίου, Γεωργίτσης.

ΑΥΛΩΝΙΤΗ (Βουκουρεστίου 1, ~ 33.13.321-3). «Ποιος ανακάλυψε την Αμερική;» της
Χρ. Σπηλιώτη Σπηλιώτη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522). «Μπαμπάδες με ρούμι» των Θ. Παπαθανασίου -
Μ. Ρέππα Φασουλής, Ε. Γερασιμίδου.

ΒΕΜΠΟ (Καρόλου 18, ~ 52.21.767, 52.48.289). «Γκριζ» των Τζ. Τζέικομπς - Γ.
Κέισι Φραγκούλης, Βασιλοπούλου.

ΒΙΚΤΩΡΙΑ (Μαγνησίας 5 - 3ης Σεπτεμβρίου 119, ~ 82.33.125). «Καλή τύχη» του Γ.
Θεοδοσιάδη Σπαντίδας, Βλαντή.

ΒΡΕΤΑΝΙΑ (Πανεπιστημίου 7, ~ 32.21.579). Κεντρική Σκηνή. «Τρομεροί
γονείς» του Ζ. Κοκτό Παναγιωτοπούλου, Παπακωνσταντίνου. Δεύτερη
Σκηνή. «Η αίθουσα των διδασκόντων» της Λ. Βούτερς Βλησίδης, Δελαπόρτα.

ΓΚΛΟΡΙΑ (Ιπποκράτους 7, ~ 36.09.400). «Αινιγματικές παραλλαγές» του Ερ.-Εμ.
Σμιτ Καρράς, Γ. Κυρίτσης.

ΔΑΝΔΟΥΛΑΚΗ (Αγίου Μελετίου 61Α - Πατησίων, ~ 86.40.414, 86.40.452). «Μάστερ
κλας» του Τ. Μακ Νάλι Δανδουλάκη, Σοντάκη.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ ΜΕΛΙΝΑ ΜΕΡΚΟΥΡΗ (Αγίου Δημητρίου 55). Αργεί.

ΔΗΜΟΤΙΚΟ ΚΕΡΑΤΣΙΝΙΟΥ (Μικράς Ασίας 24 - Παπαναστασίου, πίσω από το Δημαρχείο,
~ 46.15.767, 46.35.009). Αργεί.

ΔΗΜΟΤΙΚΟ ΠΕΙΡΑΙΑ (Αγίου Κωνσταντίνου 4, ~ 41.94.550). «Σαν ηφαίστειο που
ξυπνά» Άλκ. Πρωτοψάλτη.

ΔΙΑΝΑ (Ιπποκράτους 7, ~ 36.26.956). «Το βαλς των ταυρομάχων» του Ζ. Ανούιγ
Τσακίρογλου, Διαβάτη

ΔΙΑΥΛΟΣ (Δράκου 9, ~ 92.39.588). «Η κυρα-Κώσταινα» ­ «Συζυγική σκηνή» του Μ.
Μητσάκη Κολόζου, Αντωνιάδης.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42. 772). «Μαχαίρι
στο κόκαλο» του Κ. Μουρσελά Νιχωρίτη, Κατσάμπας.

ΔΙΟΝΥΣΙΑ (Αμερικής 10, ~ 36.12.500). «Προσοχή, δαγκώνει!», του Αλ. Γκέρνι
Ράντου, Μεντή.

ΕΘΝΙΚΗ ΛΥΡΙΚΗ ΣΚΗΝΗ («Ολύμπια», Ακαδημίας 59, ~ 36.12.461). «Ο μαγικός αυλός»,
του Β.Α. Μότσαρτ (Τετ., Παρ., Κυρ.) «Αντριάνα Λεκουβρέρ» του Φρ. Τσιλέα (Κυρ.)
Ναταλία Μιχαηλίδου: ρεσιτάλ πιάνου «Μουσική των νερών» (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Λυσσασμένη γάτα» του Τ. Ουίλιαμς Κατρανίδης, Κομνηνού.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπέζος, Κρούσκα.

ΕΘΝΙΚΟ - ΝΕΑ ΣΚΗΝΗ ­ ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~
52.23.242, 52.33.322). Αργεί.

28 (Μοσχονησίων 28, πλατεία Αμερικής, ~ 86.43.263, 86.56.853). «Τελευταία
απόδραση» του Μπ. Όουεν Μοντανάρη, Ε. Οικονόμου.

104 ΚΕΝΤΡΟ ΛΟΓΟΥ ΚΑΙ ΤΕΧΝΗΣ (Θεμιστοκλέους 104, ~ 38.02.056, 38.02.059).
«Νύχτες κωμωδίας» (stand up comedy) Σεραφείμ, Ζαραλίκος (εναλλασσόμενο ρεπερτόριο).

ΕΛΠΙΔΑΣ (Αριστοτέλους 53 - Σμύρνης, μεταξύ Ιουλιανού και Ηπείρου, ~
82.29.030). «Ο αρχισιδηρουργός» (Ονέ) της Έλ. Τσαλδάρη Ντούζος, Τσαλδάρη.

ΕΛΥΖΕ (Νυμφαίου 12, 1η στάση Ιλίσια, ~ 77.82.354). Αργεί.

ΕΜΠΡΟΣ - ΕΠΑΝΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Αγγέλα» του Γ. Σεβαστίκογλου Μπαντής (σκηνοθ.), Ταχτσόγλου.

ΕΝΑΣΤΡΟΝ (Δεληγιάννη 19 - Μπουμπουλίνας, πίσω από το Μουσείο, ~ 82.53.489).
«Νηρέας ο Βάρας» του Δ. Παπαχρήστου Γ. Αρμένης, Τζιραλίδου.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, ~ 34.65.634). «Ο μασκοφόρος» του
Χ. Κράουσερ Καβουκίδη, Κρομμύδας.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). Αργεί.

ΕΠΑΣΚΤ (Πανός 19Α - Θόλου, Πλάκα, ~ 32.15.654 ). Αργεί.

ΕΡΓΟΣΤΑΣΙΟ (Βουλιαγμένης 268 ~ 75.10.544). «Μπρου μπρα» του Στ. Μανωλακάκη
Δημ. Παπαδόπουλος, Γ. Οικονόμου.

ΕΡΕΥΝΑΣ (Ιλισίων 21, Ζωγράφου ~ 77.80.826). «Αγάπη και κατανόηση» του Τζ.
Πένχολ Ποταμίτης, Καστανάς.

ΗΒΗ (Σαρρή 27, Ψυρή ~ 32.12.263, 32.15.127). «Η Κυριακή των παπουτσιών» του Λ.
Λαζόπουλου Λαζόπουλος, Παλαντζίδης.

ΗΛΙΟΥ - ΚΑΤΩ ΧΩΡΟΣ (Φρυνίχου 10, Πλάκα ~ 32.31.591, 32.47.509). «Έξω, μπροστά
στην πόρτα» του Β. Μπόρχερτ Παπασπύρος, Δ. Βασιλειάδου.

ΗΜΕΡΑΣ - ΚΟΚΚΙΝΗ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~
69.29.090, 64.95.777). «Προ των Θερμοπυλών» του Π. Τακόπουλου Γιώρ.
Κυριακίδης, Γιαννικάκης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Μολιεριάδα» (Μολιέρος) των Ζ. Ζεραρντί - Α. Μοντζολή
Στυλιανοπούλου, Γιώρ. Κυριακίδης.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890). «Αρσενικό - θηλυκό»
του Α. Θωμόπουλου Α. Αντωνίου, Ν. Ασίκη.

ΘΕΑΤΡΟΚΙΝΗΣΗ (Ακαδήμου 13, κάθετος οδού Πειραιώς, έναντι πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΘΗΣΕΙΟΝ (Τουρναβίτου 7, ~ 32.55.444). Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). «Στο Μαντράς τη νύχτα
εκείνη» του Ε. Μανέ Βοζικιάδου, Στάγκος.

ΙΛΙΣΙΑ (Παπαδιαμαντοπούλου 4, ~ 72.16.317). «Το μουσικό κουτί» Τσανακλίδου,
Ζούδιαρης. 
ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, ~ 72.50.657). «Τρία χρόνια
Σαββατοκύριακο» του Β. Νανάκη Ντ. Σιμοπούλου, Σταματιάδης.

ΚΑΙΡΩΝ (Τσέλιου 10 - Σολιώτη, Αμπελόκηποι, πίσω από τον Άρειο Πάγο, ~
64.54.407). Αργεί.

ΚΑΙΣΑΡΙΑΝΗΣ (Κοιμήσεως Θεοτόκου 30, Καισαριανή, ~ 72.23.023). «Οι φυλακισμένοι
της κεντρικής λεωφόρου» του Ν. Σάιμον Κωνσταντινίδης, Παπανέστορος.

ΚΑΛΟΥΤΑ (Πατησίων 240, ~ 86.11.311, 86.75.588). «Οι αισιόδοξοι» του Γ.
Λαζαρίδη Γ. Βασιλείου, Βιδάλη.

ΚΑΡΕΖΗ (Ακαδημίας 3, ~ 36.36.144, 36.25.520). «Περιμένοντας τον Γκοντό» του Σ.
Μπέκετ Κώστας Καζάκος, Φιλιππίδης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Γράμμα στον Ορέστη» του Ι. Καμπανέλλη Δαφνής, Γκαβάκου.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Του Κουτρούλη ο γάμος» του Α.
Ρίζου - Ραγκαβή Μπέλλος, Στάικου.

ΚΝΩΣΣΟΣ (Κνωσσού 11, Πατησίων, στάση Καλλιφρονά, ~ 86.77.070, 86.24.463). «Οι
κούκλες» του Π. Γεωργιόπουλου Λ. Τσάγκας, Βαμβακίδης.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 ­ Πολυτεχνείου, ~ 88.12.846). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Το στοίχημα» του Κλ. Όντετς
Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 52.22.261). «Επιστροφία» του Ν. Καλογερόπουλου
Λεονάρδου, Ν. Καλογερόπουλος.

ΜΑΣΚΕΣ (Λήθης 6 - Αγίου Μελετίου 107, ~ 86.12.509). «Ο φλύαρος» του Σ. Καρύδη
Χριστοφιλάκης (σκηνοθ.), Πελαΐδης.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασ. Σοφίας - Κόκκαλη, ~ 72.82.333). Αίθουσα Φίλων
της Μουσικής. Κρατική Ορχήστρα Αθηνών: συναυλία (Παρ.). Αίθουσα Δημήτρη
Μητρόπουλου. Κύκλος Γαλλική Μουσική από τον 19ο στον 20ό αιώνα. Φεστιβάλ
Μουσικής Δωματίου. Συναυλία (Δευτ.) Τετάρτη απόγευμα στο Μέγαρο. Τάκης
Φαραζής: συναυλία (Τετ.) Κύκλος Γαλλική Μουσική από τον 19ο στον 20ό αιώνα.
Φεστιβάλ Μουσικής Δωματίου. Συναυλία (Τετ.) Κύκλος Γαλλική Μουσική από τον 19ο
στον 20ό αιώνα. Φεστιβάλ Μουσικής Δωματίου. Συναυλία (Πέμ.) 
ΜΕΛΙΝΑ (Βουκουρεστίου 3, ~ 32.13.685-6). Αργεί.

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). «Το μυστήριο της
Ίρμα Βεπ» του Τσ. Λάντλαμ Π. Μιχαηλίδης, Χατζηγιάννης.

ΜΙΝΩΑ (Πατησίων 91, ~ 82.32.578, 82.10.048). «Αθήνα 2000 με τα... τέσσερα» των
Α. Πυριόχου - Π. Χατζηκουτσέλη - Ντ. Σπυρόπουλου - Μ. Άνθη Πανοπούλου, Τριφύλλη.

ΜΟΥΣΟΥΡΗ (πλατεία Καρύκη 6, ~ 33.10.936). Κεντρική Σκηνή. «Κάτω από τη
σκάλα» του Τσ. Ντάιερ Μιχαλακόπουλος, Μοσχίδης. Δεύτερη Σκηνή.
«Να ζει κανείς ή να συζεί;» του Λ. Κάσλερ Βενιζελέα, Δ. Βογιατζής.

ΜΟΥΣΟΥΡΗ 3 (πλατεία Καρύκη 6, ~ 33.10.936). «Μάκβεθ με παντόφλες» του Τζ. Κρ.
Γουντ Παπαμιχάλης, Στοΐδου.

ΜΠΡΟΝΤΓΟΥΑΙΗ (Αγίου Μελετίου 61Α - Πατησίων, στοά Λάλη, ~ 86.20.231). «Μπλαντ
μπράδερς - Δεσμοί αίματος» του Γ. Ράσελ Κ. Σπυρόπουλος, Μπονάτσος.

ΝΕΟΥ ΚΟΣΜΟΥ (Αντισθένους 7 - Θαρύπου, Φιξ, ~ 92.12.900). Αργεί.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι ~ 57.73.666, 57.55.685). «Ένα
καπέλο γεμάτο βροχή» του Μ. Γκάτσο Μιχόπουλος (σκηνοθ.), Α. Παπαδόπουλος.

ΟΔΟΥ ΑΝΤΙΟΧΕΙΑΣ (Αντιοχείας 1 ­ Πιπίνου, ~ 88.32.050). Αργεί.

ΟΔΟΥ ΕΡΜΟΥ (Ερμού 106, Μοναστηράκι, τηλ.: 32.14.950, 86.40.555). «Το δωμάτιο
με τους μανδαρίνους» του Ρ. Τομά Μ. Ραζή, Χρυσούλης.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Γερτρούδη» του Γ.
Σέντεμπεργκ Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Δεσμά αίματος» του
Αθ. Φούγκαρτ Αλ. Μυλωνάς, Οικονόμου.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). Αργεί.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264).
«Εγχείρημα»: «Τρίπτυχο» του Θ. Βλάχου ­ «Το αόρατο που σε κοιτά» (Μ.
Ευσταθιάδη) του Α. Διαμαντή Θ. Βλάχος, Α. Διαμαντής.

ΠΕΙΡΑΙΩΣ 131 (Πειραιώς 131, ~ 34.50.922). «Βγαλ' τον υπουργό απ' την πρίζα»
του Έρ. Άϊντλ Αδαμάκη, Χαϊκάλης.

ΠΕΙΡΑΜΑΤΙΚΟ ΤΗΣ ΠΟΛΗΣ (Σταδίου 4, ~ 32.22.035). «Προδομένη γυναίκα» (ντέ
Μποβουάρ) της Μ. Ριάλδη Ζαβιτσιάνου, Ριάλδη.

ΠΕΡΟΚΕ (Οδυσσέως 2, πλατεία Καραϊσκάκη, Μεταξουργείο, ~ 52.32.132, 52.40.040).
«Ό,τι πείτε υπουργέ μου» του Ρ. Κούνεϊ Βουτσάς, Τσιβιλίκας.

ΠΟΛΙΤΕΙΑ (Σαρρή 40, Θησείο, ~ 33.10.663-4). Αργεί.

ΠΟΛΙΤΙΣΤΙΚΟ ΚΕΝΤΡΟ «ΣΠΥΡΟΣ ΑΠΟΣΤΟΛΟΥ» (Ηρώων Πολυτεχνείου 39, Άγιοι Ανάργυροι,
~ 26.90.511). Αργεί.

ΠΟΛΥΤΕΧΝΟ (Διγενή Ακρίτα 15 ­ Μαυρομιχάλη 157, ~ 64.34.700). Εναλλάξ:
«Λα νόνα» του Ρ. Κόσα Πιατάς, Τζούμας ­ «Βίος και συνουσία» των Ντ. Φο
­ Φ. Ράμε, Κ. Μουρσελά Πιατάς, Κανελλοπούλου.

ΠΟΡΤΑ (Μεσογείων 59, ~ 77.11.333). «Άμλετ» του Ουίλ. Σαίξπηρ Κιμούλης, Μπεμπεδέλη.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.17.030). «Το λιοντάρι το
χειμώνα» του Τζ. Γκόλντμαν Βαλάκου, Χρ. Πολίτης.

ΡΟΕΣ - ΚΑΤΩ (Ιάκχου 14, Γκάζι, ~ 34.79.426). Αργεί.

ΡΟΕΣ - ΠΑΝΩ (Ιάκχου 14, Γκάζι, ~ 34.79.426). «Ενοικιάζεται... εκτός απροόπτου»
του Δ. Αδάμη Αδάμης, Γεωργουσοπούλου.

ΣΗΜΕΙΟ (Χ. Τρικούπη 10, πίσω από την Πάντειο, Καλλιθέα, ~ 92.29.579). «Η
επιστροφή των Τσε» του Γ. Χρυσούλη Ν. Διαμαντής (σκηνοθ.), Ι. Μακρή.

ΣΤΑΘΜΟΣ (Β. Ουγκώ 55, παραπλ.του «Περοκέ», πλατεία Καραϊσκάκη, ~52.22.656).
«Ενυδρείο» του Κ. Μουρσελά Τ. Χαλκιάς, Διδασκάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). «Το πρόβλημα του Κώστα»
του Β. Ραΐση Παπαγεωργίου (σκηνοθ.), Χαντζίδου.

ΣΥΓΧΡΟΝΟ ΑΘΗΝΑΣ (Ευμολπιδών 41, Γκάζι, ~ 34.67.095). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Αργεί.

ΤΕΧΝΗΣ ΚΑΡΟΛΟΣ ΚΟΥΝ (Φρυνίχου 14 - Διονυσίου Αρεοπαγίτου, ~ 32.36.732,
32.22.464). «Οι σοφολογιότατες» του Μολιέρου Λαζάνης (σκηνοθ.), Μαλακατέ.

ΤΕΧΝΗΣ-ΥΠΟΓΕΙΟ (Πεσμαζόγλου 5, ~32.28.706, 32.29.703). «Μια συνάντηση κάπου
άλλου» του Ι. Καμπανέλλη Κουγιουμτζής (σκηνοθ.), Προύσαλης.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Κρίμα που είναι πόρνη»
του Τζ. Φορντ Κακλέας (σκηνοθ.), Αστεριάδη.

ΤΕΧΝΟΧΩΡΟΣ ΥΠΟ ΣΚΙΑΝ (Μαυρομιχάλη 161 ­ Ξιφίου 14, ~ 64.20.522). Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Αγν. Οσιέτσκα Λύγαρη, Νάτσιος.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. ΜακΝτόναλντ Κουνελάκη, Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). «Το δάσος» του Ντ. Μάμετ Αρ.
Μουτούση, Ν. Ζορμπάς.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: P11</CAT>
<ED>
Κωδικός άρθρου: A16062P112</ED>
<ID>
ID:130684

</ID><URL>http://ta-nea.dolnet.gr/neaweb/neafile.print_unique?e=A&f=16062&m=P11&aa=2</URL></REF>


Article

<CATEGORY>vin09</CATEGORY>

 <H2>ΚΛΑΣΙΚΗ ΔΙΣΚΟΘΗΚΗ
</H2>
<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

<H3>Ελληνικοί μουσικοί θησαυροί από το αρχείο της ΕΡΑ, «Μπολέρο» με... αλσατικό
αέρα και ρωσικές δοξαριές.
</H3>
Δημήτρης Μητρόπουλος, «Ταφή», «Concerto Crosso», Νίκος
Σκαλκώτας, «Κλασική Συμφωνία». Εθνική Συμφωνική Ορχήστρα
της ΕΡΤ, υπό τον Τσου Χουί (ΕΡΑ).

Οι πρώτοι μουσικοί θησαυροί που βλέπουν το φως από το πολύτιμο αρχείο της
Ελληνικής Ραδιοφωνίας (σε κασετίνα 6 CD, που δεν πωλείται στο εμπόριο, αλλά
μόνο μέσω της ΕΡΑ) προσφέρουν σε ένα κοινό που διψά πλέον, περισσότερο από
ποτέ πριν, δύο έργα του μεγάλου μαέστρου Δημήτρη Μητρόπουλου και μία συμφωνία
του Νίκου Σκαλκώτα ­ ο οποίος, δυστυχώς, δεν είχε την τύχη να ακούσει τα έργα
του ερμηνευμένα ζωντανά. Τα τρία μουσικά κομμάτια ηχογραφήθηκαν στο στούντιο C
της ΕΡΤ το φθινόπωρο του 1975 και κυκλοφορούν υπό την ετικέτα «Αρχείο
Ραδιοφώνου». Η «Ταφή», το συμφωνικό ποίημα του Δημήτρη Μητρόπουλου, βασίζεται
σε στίχο από το Κατά Ματθαίον Ευαγγέλιο («Και λαβών το σώμα ο Ιωσήφ...»), ενώ
το «Concerto Grosso», από τα γνωστότερα έργα του συνθέτη Μητρόπουλου, γράφτηκε
το 1928, τέσσερα μόλις χρόνια αφότου ξεκίνησε την καριέρα του ως διευθυντής
ορχήστρας. Η ηχογράφηση της «Κλασικής Συμφωνίας» είναι η πρώτη παγκόσμια του
έργου ενός ­ ελάχιστα γνωστού ­ «μυθικού γίγαντα», όπως χαρακτηρίζει τον
Σκαλκώτα στο σημείωμά του ο Γιώργος Λεωτσάκος (ο πρόλογος στα έργα Μητρόπουλου
είναι του Απόστολου Κώστιου).

Γιάννης Κωνσταντινίδης, «Πρώτη και Δεύτερη Δωδεκαννησιακή σουίτα»,
«Μικρασιατική Ραψωδία». Εθνική Συμφωνική Ορχήστρα της
ΕΡΤ, υπό τους Βύρωνα Κολάση και Ευθύμιο Καβαλλιεράτο (ΕΡΑ).

Ένας ακόμη μουσικός θησαυρός από το «Αρχείο Ραδιοφώνου», που φωτίζει το έργο
και την έμπνευση ενός συνθέτη που έμεινε λιγότερο γνωστός ως προς τη «λόγια»
δημιουργία του και αποθεώθηκε ως προς τα «ελαφρά» τραγούδια του ως Κώστας
Γιαννίδης. Η «Μικρασιατική Ραψωδία» του είναι ­ όπως γράφει στο σημείωμά του ο
Λάμπρος Λιάβας ­ το σημαντικότερο συμφωνικό του έργο. Με εμφανείς επιρροές από
το δημοτικό τραγούδι.

Μορίς Ραβέλ, Ορχηστρικές σουίτες «Δάφνις και Χλόη»,
«Μπολέρο». Ορχήστρα της Ένωσης Ωδείων, υπό τον
Τσαρλς Μουνκ (Dante/Lys).

Ο Αλσατός μαέστρος και βιολονίστας Τσαρλς Μουνκ, που χρημάτισε βοηθός του
μεγάλου Βίλχελμ Φουρτβένγκλερ, ηχογράφησε τα έργα του Ραβέλ στο Παρίσι το 1942
και το 1946, λίγο προτού περάσει στην αμερικανική ήπειρο (ως διευθυντής της
Συμφωνικής της Βοστώνης) για να γνωρίσει στο κοινό του νέους συνθέτες και έργα
­ όπως σε όλη την καριέρα του. Οι σουίτες αρ. 1 και 2 για το μπαλέτο «Δάφνις
και Χλόη» γράφτηκαν το 1912 για τα περίφημα Ρωσικά Μπαλέτα (4 του Ντιαγκίλεφ),
16 χρόνια πριν από το μονόπρακτο μπαλέτο «Μπολέρο».

Αλεξάντρ Γκλαζούνοφ, Ντμίτρι Καμπαλέβσκι, Κοντσέρτα για
βιολί. Γκιλ Σαχάμ, βιολί, Εθνική Ρωσική Ορχήστρα,
υπό τον Μιχαΐλ Πλέτνιεφ (Deutsche Grammophon).

Μαθητής του Ρίμκι Κόρσακοφ, ο Γκλαζούνοφ κατέχει εξέχουσα θέση στη ρωσική
μουσική, κυρίως γιατί κατόρθωσε να συνδυάσει το ρωσικό με το ευρωπαϊκό ιδίωμα
στις συνθέσεις του, οι περισσότερες από τις οποίες (και το Κοντσέρτο για
βιολί, όπως και εννέα συμφωνίες) ανάγονται στην περίοδο πριν από τον Α'
Παγκόσμιο Πόλεμο. Γνωστός κυρίως για τις συνθέσεις του για βιολοντσέλο,
ταλαντούχος ποιητής και ζωγράφος, ο Καμπαλέβσκι χαρακτηρίζεται από ένα επικό
πατριωτικό στοιχείο ως προς τη μουσική του. Σημαντικά είναι τα γραπτά του για
τη ρωσική μουσική, την πολιτιστική πολιτική και την παιδαγωγική.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: P11</CAT>
<ED>
Κωδικός άρθρου: A16062P113</ED>
<ID>
ID:130706

</ID><URL>http://ta-nea.dolnet.gr/neaweb/neafile.print_unique?e=A&f=16062&m=P11&aa=3</URL></REF>


Article

<CATEGORY>vin09</CATEGORY>

 <H5>ΓΥΡΙΣΜΑΤΑ ΑΓΓΕΛΟΠΟΥΛΟΥ ΣΤΗ ΧΑΛΚΙΔΙΚΗ
</H5><H2></H2><H2>Πρόσω ολοταχώς για τις Κάννες
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Το εντυπωσιακό φινάλε της νέας του ταινίας «Μια αιωνιότητα και μια μέρα» (με
ένα σπίτι... κυλιόμενο προς τη θάλασσα) ετοιμάζεται να γυρίσει την επόμενη
εβδομάδα ο Θόδωρος Αγγελόπουλος ­ η γυναίκα του Φοίβη δεν λείπει λεπτό από
δίπλα του ­ στη Χαλκιδική

Με όλες τις... μηχανές στο φουλ δουλεύει ο Θόδωρος Αγγελόπουλος για να
προλάβει η νέα, ενδέκατη ταινία του «Μια αιωνιότητα και μια μέρα» να
διαγωνιστεί επίσημα στο Φεστιβάλ των Καννών, το οποίο αποτελεί και μόνιμο
στέκι του, καθώς όλα, σχεδόν, τα έργα του έχουν παιχτεί σ' αυτό.

Μεταξύ Αθήνας ­ που έχει ξεκινήσει πυρετωδώς το μοντάζ ­ και Θεσσαλονίκης
βρίσκεται τους τελευταίους μήνες ο Θόδωρος Αγγελόπουλος και την άλλη εβδομάδα
θα ανηφορίσει για Χαλκιδική, όπου οι συνεργάτες του στήνουν εδώ και ένα μήνα
το εντυπωσιακό φινάλε των γυρισμάτων ­ και της ιστορίας στο φιλμ ­ που εν
ολίγοις θα είναι η αναπαράσταση τμήματος της παλιάς οδού Βασιλίσσης Όλγας, της
οποίας η πίσω μεριά έβλεπε στον Θερμαϊκό πριν μπαζωθεί! Ένα μονόπλανο δέκα
λεπτών με την κάμερα να μη σταματά ούτε δευτερόλεπτο θα είναι ο χρόνος αυτής
της σκηνής του φινάλε κατά την οποία το οικογενειακό σπίτι του ήρωα της
ταινίας ­ αρχή και τέλος της ταινίας ­ θα «μπαίνει» ουσιαστικά μέσα στη
θάλασσα! Την κατασκευή αυτού του κυλιόμενου σπιτιού έχει αναλάβει ο παλιός
τεχνικός διευθυντής του ΚΘΒΕ κ. Κώστας Δημητριάδης και προβλέπεται να κινείται
πάνω σε ράγες, έτσι που να δίνει στον θεατή την αίσθηση πως «ο κήπος έμπαινε
στην θάλασσα, βαθύ γαρούφαλο ακρωτήρι/ το χέρι σου έφευγε με το νερό, να
στρώσει νυφικό το πέλαγο/ το χέρι σου άνοιγε τον ουρανό» καθώς έγραφε και ο
Οδυσσέας Ελύτης από τις «Μικρές Κυκλάδες» και όλοι έχουμε τραγουδήσει σε
μουσική Μίκη Θεοδωράκη με ερμηνεύτρια την Ντόρα Γιαννακοπούλου.

Τελειομανής, ως γνωστόν, ο Θόδωρος Αγγελόπουλος «βγάζει» όλο και νέα...
υπόλοιπα πλάνων που θέλει να προστεθούν στα υπάρχοντα που βλέπει στο μοντάζ,
ενώ για το μέχρι στιγμής υλικό που έχει στα χέρια του δύσκολα κρύβει την
ικανοποίησή του... Τόσο από τον Μπρούνο Γκαντς ­ θα ξανάρθει στην Θεσσαλονίκη
τις επόμενες μέρες για τα γυρίσματα του φινάλε ­ την Ιζαμπέλ Ρενό, τον
«ποιητή» της ιστορίας που τον υποδύεται ο Ιταλός Φαμπρίτσιο Μπεντιβόλιο ­ τα
γυρίσματα έγιναν στον Άγιο Αχίλλειο στις Πρέσπες ­ όσο και τον 8χρονο
Βορειοηπειρώτη Αχιλλέα Σκέβη που «κλέβει την παράσταση» με την παρουσία του.
Τα σκηνικά είναι του Γιώργου Ζιάκα, τα κοστούμια του Γιώργου Πάτσα, η μουσική,
όπως σ' όλες τις ταινίες του από «Το ταξίδι στα Κύθηρα» και μετά, της Ελένης
Καραΐνδρου, η φωτογραφία του Γιώργου Αρβανίτη και του Ανδρέα Σινάνου και στη
διεύθυνση παραγωγής είναι ο Νίκος Σέκερης με τον Λευτέρη Χαρωνίτη, οι οποίοι
έχουν στήσει κι όλα τα δύσκολα σκηνικά, όπως αυτό του φινάλε της επόμενης εβδομάδας.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16062P121</ED>
<ID>
ID:130618

</ID><URL>http://ta-nea.dolnet.gr/neaweb/neafile.print_unique?e=A&f=16062&m=P12&aa=1</URL></REF>


Article

<CATEGORY>vin09</CATEGORY>

 <H2>Έβρεξαν τα... πάνινα παπούτσια στον Πειραιά
</H2>
Γκόραν Μπρέγκοβιτς και Γιώργος Νταλάρας στη γιορτή που έγινε στο νέο
Metropolis του Πειραιά

Μπορεί τα παπούτσια να ήταν πάνινα, η γιορτή όμως που έγινε προς τιμήν τους
στο νέο Metropolis του Πειραιά μάλλον για τα γοβάκια της πριγκίπισσας άρμοζε.
«Θεσσαλονίκη-Γιάννινα με δυο παπούτσια πάνινα», ο τελευταίος δίσκος του
Γιώργου Νταλάρα και του Γκόραν Μπρέγκοβιτς έγινε μέσα σε ένα μήνα πλατινένιος
(50 χιλιάδες κομμάτια) και το γεγονός πήρε τις διαστάσεις που αρμόζουν στις
περιστάσεις αυτές. Χίλια πεντακόσια άτομα βρέθηκαν στο νέο Metropolis τού
Πειραιά και είδαν την μπάντα των χάλκινων πνευστών να διασχίζει την λεωφόρο
και να παιανίζει γνωστούς βαλκανικούς σκοπούς, ενώ στις γιγαντοοθόνες του
καταστήματος προβάλλονταν τα βιντεοκλίπ που δημιούργησε ο Νίκος Σούλης.
Παρόντες όλοι οι συντελεστές τού δίσκου, οι πρωταγωνιστές φυσικά (Νταλάρας,
Μπρέγκοβιτς), στελέχη της εταιρείας Minos ΕΜΙ, άνθρωποι τών μέσων ενημέρωσης, καλλιτέχνες.

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16062P122</ED>
<ID>
ID:130663

</ID><URL>http://ta-nea.dolnet.gr/neaweb/neafile.print_unique?e=A&f=16062&m=P12&aa=2</URL></REF>


Article

<CATEGORY>vin09</CATEGORY>

 <H2>Όσκαρ και αρχηγοί κατηγορίας ελέφαντα
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Στίβεν Σπίλμπεργκ

Υποψήφιοι αρχηγοί (έτσι σκόρπια); Ο Γιώργος Σουφλιάς, ο Άκης Τσοχατζόπουλος, ο
Στέφανος Μάνος. Υποψήφιος Όσκαρ ο Στίβεν Σπίλμπεργκ!

* Έτσι στα γρήγορα, υπενθυμίζω. Το 1986 η ταινία (του Σπίλμπεργκ) «Πορφυρό
χρώμα» κέρδισε 11 υποψηφιότητες! Αλλά ούτε δράμι... Όσκαρ. Και «Ο άνθρωπος
ελέφαντας» του Ντέιβιντ Λιντς εξασφάλισε 8 υποψηφιότητες το 1980, χωρίς να
αγγίξει ένα.

* Τίτλος σημερινού ρεπορτάζ: Άντρες με τα όλα τους και με 4 (πιθανά) Όσκαρ.
Τίτλος (πιθανού)... αυριανού ρεπορτάζ από την απονομή των Όσκαρ: Δεύτερο,
μεταθανάτιο ναυάγιο του Τιτανικού.

* Αίνιγμα σύντομου πολιτικού ανέκδοτου: Τι είναι ο πάσα εις υποψήφιος

αρχηγός της Ν.Δ.; Άνθρωπος ελέφαντας!

Παρεμπιπτόντως, έτσι για να μαθαίνουμε αριθμητική: Περί τα 35.000 εισιτήρια
στο Ηράκλειο Κρήτης και τα 15.000 στην Κέρκυρα θα κοπούν για τον...
«Τιτανικό», πριν ανακοινωθούν τα αποτελέσματα των Όσκαρ.

* Όχι οι άνθρωποι θα κάτσουν να σκάσουν!

Παρεμπιπτόντως για να ξέρουμε τι πρόκειται να συμβεί στις επερχόμενες Κάννες
(του Μαΐου): Ο Θόδωρος Αγγελόπουλος δεν θα έχει αντίπαλο τον Εμίρ
Κουστουρίτσα. Ίσως έχει τον... Μάρτιν Σκορσέζε. Γιατί; Ο Κουστουρίτσα πάει
εκτός συναγωνισμού και ο Σκορσέζε θα είναι πρόεδρος της Κριτικής Επιτροπής!

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16062P123</ED>
<ID>
ID:130707

</ID><URL>http://ta-nea.dolnet.gr/neaweb/neafile.print_unique?e=A&f=16062&m=P12&aa=3</URL></REF>


Article

<CATEGORY>vin09</CATEGORY>

 <H2>Ενοχές για μια κλοπή χαμένη
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Γιάννης Πάριος

Στον Δαλάι Λάμα θα πέσει. Γιατί; Η τελευταία ταινία του Σκορσέζε με τον τίτλο
«Kundun» είναι για το Θιβέτ, πάει μέτρια και κέρδισε ελάχιστες υποψηφιότητες,
τεχνικών... επιδόσεων.

* Σα να λέμε θεός ο Βούδας, άθεος ο Theo, ο επονομαζόμενος Megalagelopoulos
(από τους Ιταλούς).

Παρεμπιπτόντως (Νο2): «Τύψεις» είναι ο τίτλος του CDακίου του Γιάννη Πάριου,
«Ήθος και ενοχές» είναι τίτλος άσματος που περιλαμβάνεται στο ίδιο CDάκι
Ξέρετε πόσοι άλλοι αισθάνονται (άδοντας) τύψεις και ενοχές; Έτσι στα γρήγορα:

* «Ενοχές» ο Ρόμπερτ Γουίλιαμς. Ο Σταμάτης Παπαδάκης. Υποψήφιος της Eurovision
τραγουδάει «έρωτα σοφέ» και αναφωνεί «ξυπνάω με ενοχές» (να ξυπνάει, να
ξυπνάει). «Και σε πνίγουν οι ενοχές» λέει ο Νίκος Καρβέλας στο άσμα «Άστον
αυτόν και γύρνα σε μένα» (δεν γύρισε, δεν γύρισε). Αλλά και ο Γιώργος Αλκαίος
κάπου άδει «Θα μετράς ενοχές για μια αγάπη που 'ναι χαμένη».

Ακόμα και η Σοφία Αρβανίτη αισθάνεται... ένοχη (ευτυχώς) «Οι ενοχές μου γίνανε
σκόνη». Το αυτό και η Δέσποινα Βανδή στις «Δέκα εντολές». Αμ η Καιτούλα
Γαρμπούλα; «Κάθε βράδυ θα 'χεις ενοχές» (ποιος; ο... αυτός). Και ο Αδάμ! Όχι ο
Αδάμ της Εύας αλλά του δίσκου «Φεύγεις» και του στίχου παγκοσμίου πρωτοτυπίας
«γεμάτα ενοχές» (ποια; γενικώς... αυτά!).

*«Πονάω ραγίζω σαν γυαλί/ όλες τώρα οι τύψεις αρπάζουν σαν φωτιά»

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16062P124</ED>
<ID>
ID:130730

</ID><URL>http://ta-nea.dolnet.gr/neaweb/neafile.print_unique?e=A&f=16062&m=P12&aa=4</URL></REF>


Article

<CATEGORY>vin09</CATEGORY>

 <H2>Η παρθενογένεση του Γκόραν Μπρέγκοβιτς
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Απαξάπαντες και απαξάπασες (οι ανωτέρω) πρέπει να αισθάνονται τύψεις και
ενοχές. Ισχυρίζεται ο Δημήτρης Μποράνης. Ο άνθρωπος ­ λέει ­ κατέθεσε μήνυση
εναντίον δισκογραφικής εταιρείας και καλλιτεχνών, επειδή «εκλάπησαν» ιδέες και
στίχοι του, κατατεθειμένοι και κατοχυρωμένοι στην Εθνική Βιβλιοθήκη.

* Παρεμπιπτόντως (Νο3): Θυμήθηκα λόγια του Γκόραν Μπρέγκοβιτς. Ο άνθρωπος
είναι δεδηλωμένος «κλέφτης» μελωδιών και μουσικών όλης της... τσιγγάνικης
υφηλίου. Όταν τον ρωτάς (περίπου) «είστε... κλέφτης», εκείνος γελάει. Το
παραδέχεται και λέει «τίποτε στην Τέχνη δεν προκύπτει εκ... παρθενογενέσεως».
Καταλάβατε; Όχι; Ε, ιδού μέρος των «κλεμμένων» στίχων του Μποράνη:

Παρακάλεσα τον ήλιο να της λούσει τα μαλλιά/και φοβέρισα τις τύψεις μην της
πάρουν τη λαλιά

<REF><SOURCE>ΤΑ ΝΕΑ</SOURCE>
<DATE>, 11-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16062P125</ED>
<ID>
ID:130742

</ID><URL>http://ta-nea.dolnet.gr/neaweb/neafile.print_unique?e=A&f=16062&m=P12&aa=5</URL></REF>


Article

<CATEGORY>vin04</CATEGORY>

 <H5>ΠΡΑΣΙΝΟ ΦΩΣ ΑΝΑΨΕ Η ΚΥΒΕΡΝΗΣΗ
</H5><H2>ΔΡΟΜΟΛΟΓΙΑ Ολυμπιακής σε ξένες εταιρείες
</H2>
ΤΗΝ ΕΚΧΩΡΗΣΗ σε ξένες αεροπορικές εταιρείες μέρους των δρομολογίων της,
εξετάζει η διοίκηση της Ολυμπιακής Αεροπορίας, με τη σύμφωνη γνώμη της
κυβέρνησης, προκειμένου να σταματήσει η ταλαιπωρία του επιβατικού κοινού.
Εξάλλου, η διοίκηση της εταιρείας μελετά τους κανονισμούς εργασίας γνωστών
ευρωπαϊκών αεροπορικών εταιρειών, προκειμένου να τους εφαρμόσει και εκείνη,
ενώ «ΤΑ ΝΕΑ» αποκαλύπτουν σήμερα και νέα μεθόδευση προηγούμενων διοικήσεων της
Ο.Α. για παράνομες προσλήψεις.

σελίδες
10
- 11

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16063N011</ED>
<ID>
ID:130796

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N01&aa=1</URL></REF>


Article

<CATEGORY>vin06</CATEGORY>

 <H2>Όλη η εξεταστέα ύλη καθηγητών-δασκάλων </H2>
σελίδες 16, 17, 18

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16063N012</ED>
<ID>
ID:130813

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N01&aa=2</URL></REF>


Article

<CATEGORY>vin07</CATEGORY>

 <H2>Κεντροαριστερά: Αποστολή στην Ιταλία </H2>
σελίδα 47

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16063N013</ED>
<ID>
ID:130852

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N01&aa=3</URL></REF>


Article

<CATEGORY>vin04</CATEGORY>

 <H2>Υποκλοπές και στα κινητά </H2>
σελίδα 8

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16063N014</ED>
<ID>
ID:130902

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N01&aa=4</URL></REF>


Article

<CATEGORY>vin06</CATEGORY>

 <H2></H2><H2>Δώρα για τον Άγιο Βαλεντίνο </H2>
στο ένθετο

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16063N015</ED>
<ID>
ID:130906

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N01&aa=5</URL></REF>


Article

<CATEGORY>vin06</CATEGORY>

 <H2></H2><H2>Οι μπάρες έκλεισαν το Τρίγωνο </H2>
σελίδα 15

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16063N017</ED>
<ID>
ID:130921

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N01&aa=7</URL></REF>


Article

<CATEGORY>vin06</CATEGORY>

 <H2>Τα παρασκήνια ενός σίριαλ με 2.000.000 θεατές </H2>
στο ΠΑΝΟΡΑΜΑ

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16063N018</ED>
<ID>
ID:130924

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N01&aa=8</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Ο ΔΗΜΟΣΙΟΓΡΑΦΟΣ του μέλλοντος θα είναι ταυτόχρονα φωτογράφος, ρεπόρτερ
και συντάκτης ύλης. Οι υποστηρικτές αυτής της ιδέας ισχυρίζονται ότι το νέο
«είδος» δημοσιογράφου θα οδηγήσει σε βελτίωση του εκδοτικού προϊόντος. Ο Κ.
Καμάρας στην «Τρίτη Άποψη». Σελ. 6.

Δ. ΠΙΠΕΡΓΙΑΣ: Απαιτείται εκσυγχρονισμός των ΔΕΚΟ με τόλμη και συμμετοχή
εργαζομένων. Με τους εργαζόμενους απέναντι δεν πάμε πουθενά. Αντιπάλεψα τον
εργατοπατερισμό στα συνδικάτα. Δυστυχώς, σαν αντίληψη και πρακτική επικράτησε
στο κόμμα. Οι απαντήσεις στις «30 Ερωτήσεις» του Γ.Ε. Διακογιάννη στη σελ. 14.

Η ΑΠΟΦΑΣΗ της βουλγαρικής κυβέρνησης να μην κλείσει τον πυρηνικό σταθμό
του Κοζλοντούι επαναφέρει τον εφιάλτη πάνω από την Ελλαδα. Σε περίπτωση
ατυχήματος πάνω από 132.000 Έλληνες κινδυνεύουν με καρκίνο. Η Λαμπρινή Σταμάτη
στη σελ. 19.

ΣΤΙΣ ΠΑΡΕΕΣ αυτές οι ανήλικοι είναι σκληροί και συχνά βίαιοι. Παιδιά
μεταναστών, απαντούν συνήθως με οργή σε καθετί που τους ενοχλεί. Βρίσκονται
μόλις ένα βήμα από το περιθώριο, όπου τους περιμένουν οι συμμορίες των
μεγάλων. Σελ. 21.

Η ΠΟΛΕΜΙΚΗ μηχανή των ΗΠΑ είναι έτοιμη να πλήξει το Ιράκ. Και οι φλόγες
του πολέμου να σκεπάσουν την Ολυμπιακή Φλόγα στο Ναγκάνο. Παρά τις υποσχέσεις
για ολυμπιακή εκεχειρία! Σελ. 48.

ΤΖ. ΜΠΑΛΑΣΕΒΙΤΣ: Είμαι ο μεγαλύτερος χαμένος του κόσμου, έχασα τόσες
πόλεις... Τώρα το Σπλιτ είναι για μένα σαν τη Σινγκαπούρη. Μου τα πήραν όλα,
εκτός από το κοινό μου... Ξέρεις, κανείς δεν «απελευθερώθηκε». Σώθηκε μόνον ο
πρώτος σκοτωμένος. Τα «Πρόσωπα» στη σελ. 50.

ΒΑΘΜΟΛΟΓΙΟ επτά κλιμακίων καθιερώνει ο νέος κώδικας δημοσίων υπαλλήλων.
Επίσης καθιερώνει την κινητικότητα ορισμένων κατηγοριών εργαζομένων από
υπουργείο σε υπουργείο. Και την συντόμευση των πειθαρχικών διαδικασιών. Η
Κάτια Πετροπούλου στις σελ. 54-55.

ΤΟ ΟΛΥΜΠΙΑΚΟ Στάδιο 
μέσα σε διάστημα μόλις 2 χρόνων 
από τα δέκα αναγνωρισμένα καλύτερα

και ασφαλέστερα στον κόσμο 
διεγράφη από τους πίνακες των Διεθνών Ομοσπονδιών 
και δεν είναι πια ούτε στα σαράντα δύο του κόσμου. 
Ο Μ. Μαυρομμάτης στους «Προβολείς». Σελ. 6.

ΔΕΝ ΠΕΡΙΜΕΝΑ ποτέ πως 
αυτό που θα νοσταλγούσα ήταν η σιωπή. 
Κατ' αρχήν η σιωπή της πλήξης, της βαρεμάρας. 
Το να κάθεσαι και να μην κάνεις τίποτα. 
Και η σιωπή της μοναξιάς, για την οποία 
πίστευα πάντοτε ότι αποτελεί 
συστατικό στοιχείο της ισορροπίας. 
Η Ειρήνη Δ. Καρανασοπούλου «Σε πρώτο ενικό». Σελ. 15.

ΣΤΙΣ ΜΥΚΗΝΕΣ άρχισαν 
οι αναστηλώσεις των μνημείων. 
Λίγο πριν φανούν τα σημάδια της κατάρρευσης. 
Στο μεταξύ, το Μουσείο του Μυκηναϊκού Πολιτισμού 
περιμένει την ΔΕΗ και τον ΟΤΕ για να αρχίσει να λειτουργεί.

Η Παρασκευή Κατημερτζή στο «Πανόραμα». Σελ. 3.

ΤΟ ΠΑΣΟΚ το 2000 θα απαντά σε διαφορετικά προβλήματα από αυτά της δεκαετίας
του '80. Μπορεί, όμως, επιδιώκοντας την ανάπτυξη να αποδεχθεί την αύξηση της
ανεργίας και να θυσιάσει το κοινωνικό κράτος; Η Βάσω Παπανδρέου και ο
Ευάγγελος Βενιζέλος στη σελ. 9.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16063N021</ED>
<ID>
ID:130769

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Πληθωρισμός
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Όλα πάνε καλά για το ΠΑΣΟΚ ­ να, για παράδειγμα, σε λίγο δεν θα διαθέτει μία,
αλλά δύο Νεολαίες.

Με τιμή

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16063N022</ED>
<ID>
ID:130849

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N02&aa=2</URL></REF>


Article

<CATEGORY>vin12</CATEGORY>

 <H5>Η ΕΥΡΩΠΗ ΣΗΜΕΡΑ
</H5><H2>ΚΑΙΡΟΣ </H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16063N023</ED>
<ID>
ID:130859

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N02&aa=3</URL></REF>


Article

<CATEGORY>vin01</CATEGORY>

 <H5>ΣΚΛΗΡΗ ΣΤΑΣΗ ΤΗΣ ΚΥΒΕΡΝΗΣΗΣ ΚΑΙ ΣΤΙΣ ΑΓΡΟΤΙΚΕΣ ΔΙΕΚΔΙΚΗΣΕΙΣ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Ούτε βήμα πίσω
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

Αποφασισμένη να αντιμετωπίσει και τους αγρότες ­ μετά τις προειδοποιήσεις
προς τους εργαζόμενους των ΔΕΚΟ ­ εμφανίζεται η κυβέρνηση, η οποία (διά του
Πρωθυπουργού) διεμήνυσε ότι δεν πρόκειται να υποκύψει σε πιέσεις.

ΣΤΗΝ ΧΘΕΣΙΝΗ συνεδρίαση της Βουλής ­ και έπειτα από ερωτήσεις της
αντιπολίτευσης ­ ο κ. Σημίτης απέκλεισε την περίπτωση ικανοποίησης όλων των
αιτημάτων των αγροτών (που έχουν κόστος ­ όπως είπε ­ σχεδόν ένα τρισ). Έτσι ο
διάλογος αγροτών - κυβέρνησης γίνεται σήμερα σε επίπεδο υπουργού Γεωργίας,
χωρίς φυσικά να υπάρχει αισιοδοξία για αποκλιμάκωση της έντασης.

Η παραπέρα πορεία των κινητοποιήσεων θα εξαρτηθεί από τα αποτελέσματα της
συνάντησης, αν και χθες συνεχίστηκε ο κλεφτοπόλεμος στις εθνικές οδούς με
αιφνιδιαστικούς αποκλεισμούς της κυκλοφορίας. (Σελ.
20).

* Ταυτόχρονα όμως με το αγροτικό, την κυβέρνηση απασχολεί και το εσωτερικό
πρόβλημα που προέκυψε στο ΠΑΣΟΚ με τη ρήξη στους κόλπους της νεολαίας μετά την
οριστική διαφωνία των δύο τάσεων για τους όρους διεξαγωγής του συνεδρίου. 
Η τάση των λεγόμενων «εκσυγχρονιστών» αποφάσισε αποχή από το συνέδριο στο
οποίο θα μετάσχουν οι τάσεις των αποκαλούμενων «προεδρικών» και
«τσοχατζοπουλικών». Η οριστική ρήξη, παρά τις παρασκηνιακές πυροσβεστικές
κινήσεις, οφείλεται στην συμμετοχή ή μη στο συνέδριο μελών της
«εκσυγχρονιστικής» πτέρυγας. (Σελ. 8).

* Την ίδια στιγμή στη Ν.Δ. μετά τις διαγραφές και τις πρώτες διερευνητικές
κινήσεις των διαγραφέντων επικρατεί μια ρευστή κατάσταση, η οποία εξυπηρετεί
σε επίπεδο εντυπώσεων και τις δύο πλευρές: από τη μια ο κ. Καραμανλής
εξασφάλισε προς το παρόν τα νώτα του στη Θεσσαλονίκη μετά την παραίτηση από
την διεκδίκηση της δημαρχίας από τον βουλευτή του κόμματος κ. Ψωμιάδη.

Και από την άλλη ανακοινώθηκε θορυβωδώς η αποχώρηση από τη Ν.Δ. τοπικού
στελέχους του Ηρακλείου Κρήτης με επιχείρημα την ανώμαλη εσωκομματική
κατάσταση και την έλλειψη προοπτικής υπό τον κ. Καραμανλή. (Σελ. 13).

* Κατά τα άλλα, την κυβέρνηση απασχολεί τώρα και το ζήτημα της επιτάχυνσης των
εξοπλισμών με στόχο την ενίσχυση του δυναμικού των Ενόπλων Δυνάμεων. 
Προς το σκοπό αυτό έγινε χθες ειδική συνάντηση Πρωθυπουργού - υπουργού Εθνικής
Άμυνας, όπου αποφασίστηκε η προώθηση των σχεδίων αναδιάρθρωσης του
στρατεύματος και η όσο το δυνατόν ελληνοποίηση των προμηθειών.

Η κυβερνητική ενασχόληση με τα στρατιωτικά συνέπεσε χρονικά με την προκλητική
επανεμφάνιση τουρκικών αεροσκαφών στον εθνικό εναέριο χώρο του Αιγαίου.
Πρόκειται για δεκαεννέα παραβιάσεις, οι οποίες αντιμετωπίστηκαν αμέσως από την
Ελληνική Αεροπορία, ενώ σημειώθηκαν και έξι εικονικές αερομαχίες. (Σελ. 5).

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16063N032</ED>
<ID>
ID:130817

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Λυπηρά...
</H2>
ΚΑΙ βεβαίως δεν πρέπει να λησμονείται πως η Δικαιοσύνη είναι ανεξάρτητη λειτουργία...

ΤΟΥΤΟ, όμως, δεν σημαίνει πως η απονομή του δικαίου από τους φορείς της
είναι υπεράνω πάσης κριτικής...

Ή ΠΩΣ ο σχολιασμός δικαστικών αποφάσεων αποτελεί παρέμβαση στην
ανεξαρτησία της.

ΚΑΙ ασφαλώς, οι δικαστές οφείλουν να κρίνουν με ελεύθερη συνείδηση...

ΚΑΙ όχι ­ όπως κάποτε, σε... αλήστου μνήμης εποχές ­ καθ' υπαγόρευση
της πολιτικής εξουσίας...

ΑΛΛΑ μόνον σε τραγική παρανόηση της έννοιας της ανεξαρτησίας τους θα
μπορούσε ν' αποδοθεί...

Η ΜΟΜΦΗ κατά της αυτοκριτικής αντίδρασης του υπουργού Δικαιοσύνης στη
γνωστή περίπτωση καταδίκης απεξαρτημένου τοξικομανούς...

ΓΙΑΤΙ ­ όπως είπε ­ η νομοθεσία παραμένει ασαφής ­ και εφαρμόζεται
ανελαστικά ­ σε τέτοιες περιπτώσεις.

ΚΑΙ, δυστυχώς, η παρεξήγηση ­ αν περί αυτού πρόκειται... ­ προήλθε από
τον ίδιο τον Πρόεδρο του Αρείου Πάγου...

ΓΙΑ να μετεξελιχθεί σε ολωσδιόλου άχαρους διαξιφισμούς...

ΚΑΙ να καταλήξει σε μία πρωτοφανή ενέργεια:

ΤΗ σύγκληση της Ολομέλειας του Αρείου Πάγου από τον Πρόεδρό του...

ΓΙΑ να λάβει απόφαση αν δημόσιο εγκώμιο ή επίκριση δικαστικής απόφασης
από τον υπουργό ενέχει επέμβαση στην «προσωπική ανεξαρτησία» των δικαστών...

Ή ΑΝ είναι επιτρεπτός ο κοινοβουλευτικός έλεγχος όταν αναφέρεται σε
δικαστικές αποφάσεις!

ΑΛΙΜΟΝΟ αν η ανεξαρτησία της Δικαιοσύνης εσήμαινε την διά ροπάλου
απαγόρευση κάθε σχολιασμού...

ΔΙΟΤΙ τότε δεν θα επρόκειτο για κρατική λειτουργία, αλλά για «κράτος εν κράτει».

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16063N033</ED>
<ID>
ID:130860

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Γιάννης Σουλαδάκης:

(ο βουλευτής Επικρατείας και μέλος του Ε.Γ. του ΠΑΣΟΚ, στον 9,84, για τις
αντιμαχόμενες πλευρές στο ΠΑΣΟΚ με αφορμή τις εκλογές)

«Δεν παραχωρώ το ΠΑΣΟΚ σε ορισμένους που δεν έχουν το Ι.Q., που δεν έχουν 400
δράμια μυαλό στο κεφάλι. Προσωπικά, δεν συμμετείχα ποτέ σε αντιλήψεις
συνεδριακού κλίματος, βγάζω πολιτικά συμπεράσματα χωρίς να προσπαθώ να διχάσω
το ΠΑΣΟΚ».

Αλέκα Παπαρήγα:

(η γ.γ. του ΚΚΕ, στο «CRASH»)

«Καθώς και η Ν.Δ. και το ΠΑΣΟΚ έχουν αρχίσει να χάνουν κάποια γοητεία ή
βρίσκονται σε πορεία που η γοητεία χάνεται ­ η Ν.Δ. δεν την επανακτά, το ΠΑΣΟΚ
δεν μπορεί να την κρατήσει ­ τώρα υπάρχουν όλα τα άλλα σενάρια που είναι
κεντροαριστερά, κεντροδεξιά...».

Γιάννης Κεφαλογιάννης:

(ο βουλευτής της Ν.Δ., στο περιοδικό «Βουλή και Ευρωβουλή»)

«Να επανέλθουμε στους πολιτικούς της ψάθας».

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16063N034</ED>
<ID>
ID:130903

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N03&aa=4</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Ο Ωνάσης
</H2>
Ο ΛΟΓΟΣ στους αναγνώστες: Ο Θανάσης Σταματέλος, Καστέλλι Παρνασσίδας, γράφει:
«Ο πλουσιότερος άνθρωπος στον κόσμο ήταν ο Αριστοτέλης Ωνάσης. Γιατί ξεχώριζε
και άφηνε πίσω του ακόμη και πιο πλούσιους απ' αυτόν. Θα αναφέρω το παράδειγμα
του Πολ Γκετί: τη δεκαετία του '70, ήταν ο πρώτος στον κόσμο σε χρήμα. Στα
μάτια, όμως, όλης της ανθρωπότητας έγινε ο τελευταίος, όταν οι απαγωγείς του
εγγονού του, του έκοψαν το αυτί, του το έστειλαν για λύτρα και ο ζάπλουτος
παππούς αδιαφόρησε.

Με αφορμή τη διένεξη Ιδρύματος - Ρουσέλ θα ήθελα να προτείνω στον κ.
Παπαδημητρίου τούτο: Δώστε μια ευκαιρία στον Ρουσέλ μήπως και καταλάβει πως ο
σωστός ρόλος ενός πατέρας είναι πώς θα κάνει ευτυχισμένα τα παιδιά του. Και θα
το πετύχει αυτό μόνο όταν αφήσει να περάσει ο χρόνος που θα περιέλθει η
περιουσία στην Αθηνά, οπότε έχοντας εκείνη μέσα της το αίμα Ωνάση θα
μεγαλουργήσει, ενώ για συνεργάτες θα έχει τα αδέλφια της. Έτσι λοιπόν, για να
δει ευτυχισμένα τα παιδιά του, θα πρέπει να μην ασχοληθεί με τις μπίζνες, παρά
μόνο να τα καμαρώνει. Αν δεν καταλάβει πως αυτό είναι το σωστό και επιμένει
στον λαθεμένο στόχο του, τότε, κύριε Παπαδημητρίου, θα πρέπει να βρείτε τρόπο
ώστε να μη φτάσει το αυτί της Αθηνάς στον πατέρα της, γιατί πιστεύω πως θα τα
στυλώσει όπως ο Πολ Γκετί. Και ξένες κυβερνήσεις θα σας βοηθήσουν, αφού καμιά
χώρα δεν θέλει να χρεωθεί κάποιο μπερδεμένο δυστύχημα».

Ο Σάββας Χατζηιορδάνης, Αντιφώντος 107, Κορυδαλλός, γράφει: «Σχετικώς με τους
Ελληναράδες που ανέφερες στις 3.11.97, δηλαδή τους Έλληνες που με "τις
χυδαιολογίες και τα νταϊλίκια τους κάνουν τα παιχνίδια τους για ν' ακούγονται
κι έτσι να υπάρχουν, που είναι έτοιμοι να φάνε το μάτι των Τούρκων", δηλ. για
«τους υπερπατριώτες", θα σου έλεγα ότι δεν είναι καμιά πεντακοσαριά. Είναι
καμιά πεντακοσαριά παρά ένας, διότι ο ένας, Θεός σχωρέστον όπως θα 'λεγε και ο
Χαρίλαος, που κραύγαζε "βυθίσατε το Χόρα" δεν υπάρχει πια».

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16063N043</ED>
<ID>
ID:130884

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N04&aa=3</URL></REF>


Article

<CATEGORY>vin05</CATEGORY>

 <H2>Μαδάνε τη μαργαρίτα
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΚΑΙ τώρα, τι γίνεται; Το ερώτημα πλανάται από χθες το απόγευμα στη Νεολαία του
ΠΑΣΟΚ ­ από τη στιγμή που η πλευρά των «εκσυγχρονιστών» ανακοίνωσε την
αποχώρησή της από τις διαδικασίες του συνεδρίου της Οργάνωσης, που έχει
προγραμματιστεί για τις 20 του Φλεβάρη...

ΓΙΑ να καταλάβετε, ως και για το κατά πόσον θα δεχτεί πλέον ο κ. Κ. Σημίτης να
παραβρεθεί και να χαιρετήσει το συνέδριο έχουν αρχίσει πλέον να αναρωτιούνται
στη Χαριλάου Τρικούπη ­ αλλά η αλήθεια είναι ότι ο Πρωθυπουργός και πρόεδρος
του ΠΑΣΟΚ ουδέποτε έχει έστω και συζητήσει τέτοιο ενδεχόμενο με τους στενούς
συνεργάτες του...

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16063N044</ED>
<ID>
ID:130890

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N04&aa=4</URL></REF>


Article

<CATEGORY>vin05</CATEGORY>

 <H2>Κακό χωριό τα λίγα σπίτια
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΚΑΛΑ, τη γνωστή ρήση περί του πόσο κακό χωριό κάνουν τα λίγα σπίτια, σίγουρα
τη γνωρίζετε ­ ε, για άλλη μία φορά αποδεικνύεται η διαχρονική της αξία...

ΛΟΙΠΟΝ, στις τάξεις της έως προχθές πλειοψηφίας της Νομαρχιακής Οργάνωσης του
ΠΑΣΟΚ στην Α' Αθήνας, έχει πέσει διχόνοια μετά την ήττα ­ και αυτός που την
πληρώνει, προς το παρόν, είναι ο κ. Δ. Μπέης...

ΓΙΑ τι τον κατηγορούν; Μα, για το «σπάσιμο της γραμμής» στη σταυροδότηση των
στελεχών της εσωκομματικής αντιπολίτευσης ­ του αποδίδουν πρόθεση να εκλέξει
«δικά του» στελέχη, με στόχο την προώθηση της υποψηφιότητάς του για τη
δημαρχία των Αθηναίων...

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16063N045</ED>
<ID>
ID:130907

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N04&aa=5</URL></REF>


Article

<CATEGORY>vin05</CATEGORY>

 <H2>Χαιρέτα μας τον πρόεδρο
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Α-ΠΙ-ΣΤΕΥ-ΤΟ: Προσέξτε τι συνέβη χθες το βράδυ, στη δεξίωση που παρέθεσε ο
Πρόεδρος της Δημοκρατίας Κ. Στεφανόπουλος προς τιμήν του δικαστικού Σώματος:
Στην αίθουσα υποδοχής, καταφτάνει ο κ. Κ. Καραμανλής και στέκεται στην
αριστερή πλευρά. Αμέσως μετά, φτάνει ο κ. Κ. Μητσοτάκης και ­ χωρίς να τον
χαιρετήσει ­ στέκεται στη δεξιά πλευρά...

Λίγο αργότερα, πάει να μπει στην αίθουσα ο κ. Γ. Ράλλης ­ αλλά μόλις βλέπει
τον πρόεδρο της Ν.Δ., κάνει στροφή 180 μηνών και φεύγει. Το ίδιο ακριβώς κάνει
και ο κ. Τζ. Τζαννετάκης...

Ε, τα προσχήματα σώθηκαν λίγο μετά ­ όταν ο κ. Πρ. Παυλόπουλος προσήλθε
εύχαρις και χαιρέτησε τους πάντες.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16063N046</ED>
<ID>
ID:130917

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N04&aa=6</URL></REF>


Article

<CATEGORY>vin05</CATEGORY>

 <H2>Ψυχρές χειραψίες
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, ΕΝΑ άλλο ζευγάρι της επικαιρότητας, οι κ.κ. Β. Γιαννόπουλος και Στ.
Ματθίας αντάλλαξαν χειραψία σ' αυτή τη δεξίωση ­ αλλά χειραψία ψυχρή κι
ανάποδη, με τον πρόεδρο του Αρείου Πάγου να κοιτάζει αλλού: Λίγο αργότερα, ο
υπουργός Δικαιοσύνης δήλωνε «καλά τα έχουμε με τον Άρειο Πάγο, αλλά...» και
επανέλαβε τις γνωστές θέσεις του.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16063N047</ED>
<ID>
ID:130922

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N04&aa=7</URL></REF>


Article

<CATEGORY>vin05</CATEGORY>

 <H2>Ο Καλαμπόκας στη Ρηγίλλης
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΕΞΕΤΙΣΕ την ποινή του για τη δολοφονία Τεμπονέρα ο κ. Γ. Καλαμπόκας,
αποφυλακίστηκε ­ και, χθες, εθεάθη στα κεντρικά γραφεία της Νέας Δημοκρατίας,
στην οδό Ρηγίλλης...

Του ζητήθηκαν και δηλώσεις, αλλά δεν έστερξε...

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16063N048</ED>
<ID>
ID:130925

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΜΙΑ ΧΑΡΑ ΕΙΝΑΙ ο κ. Λ. Κανελλόπουλος, μετά την περιπέτεια της υγείας του ­
μπήκε στον «Ευαγγελισμό» κι έκανε «μπαλονάκι». Σε λίγες ημέρες επιστρέφει στα
καθήκοντά του ­ περαστικά κι από μας...

ΚΙ Ο ΑΓΙΟΣ ΦΟΒΕΡΑ θέλει, απ' ό,τι φαίνεται: Στην πρώτη προεκλογική
περιοδεία της κ. Μαρίας Δαμανάκη, στον Νέο Κόσμο, μία τρύπα στον δρόμο που
ταλαιπωρούσε τους κατοίκους, «μπαλώθηκε» μία ημέρα πριν από την άφιξή της. Και
χθες, την ώρα που επισκεπτόταν ένα σχολείο των Αμπελοκήπων, είδε με έκπληξη να
καταφτάνει συνεργείο για να επιδιορθώσει τις τουαλέτες ­ κάτι που ζητούσαν
γονείς και μαθητές επί... έξι χρόνια!

ΚΑΤΙ ΚΙΝΕΙΤΑΙ ΣΤΟ Σκοπιανό; Καταφτάνουν στην Αθήνα ο πρεσβευτής μας
στον ΟΗΕ κ. Χρ. Ζαχαράκις, ο διευθυντής του γραφείου σύνδεσης στα Σκόπια, κ.
Αλ. Μαλλιάς ­ και κάτι ακούγεται για κάποια σύσκεψη στο υπουργείο Εξωτερικών
την ερχόμενη εβδομάδα: Μήπως έχει καμιά νέα (ή παλιά) ιδέα ο κ. Σ. Βανς;

ΩΡΑΙΟ ΤΟΥ Κ. ΣΗΜΙΤΗ, στη δευτερολογία του για τα αγροτικά χθες στη
Βουλή, όταν η κ. Αλέκα Παπαρήγα κατηγόρησε την κυβέρνηση για «άσκηση
τρομοκρατίας» ­ ο Πρωθυπουργός περιορίστηκε να πει ότι αν υπήρχε τρομοκρατία
δεν θα γίνονταν συναυλίες και... γάμοι στο οδόστρωμα της εθνικής οδού!

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16063N049</ED>
<ID>
ID:130927

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N04&aa=9</URL></REF>


Article

<CATEGORY>vin04</CATEGORY>

 <H5>ΣΥΜΦΩΝΑ ΜΕ ΔΗΛΩΣΗ ΤΟΥ ΠΡΩΗΝ ΑΡΧΗΓΟΥ ΤΟΥ ΓΕΝΙΚΟΥ ΕΠΙΤΕΛΕΙΟΥ ΝΑΥΤΙΚΟΥ ΤΗΣ ΤΟΥΡΚΙΑΣ
</H5><H2>Η Τσιλέρ ήθελε πόλεμο
</H2>
Την πρόθεση τής τότε πρωθυπουργού της Τουρκίας Τ. Τσιλέρ να φτάσει ακόμα και
σε πολεμική αναμέτρηση Ελλάδος-Τουρκίας την νύχτα της κρίσης στα Ίμια
αποκάλυψε για πρώτη φορά χθες η τουρκική πλευρά, προκαλώντας την αντίδραση του
ελληνικού υπουργείου Εξωτερικών.

Ο ΕΚΠΡΟΣΩΠΟΣ κ. Κ. Μπίκας κατηγόρησε την Άγκυρα για αποτυχημένη επιχείρηση
ψυχολογικού πολέμου, υπογραμμίζοντας την ψύχραιμη αντιμετώπιση της κρίσης που
οδήγησε στη ματαίωση των τουρκικών επιδιώξεων.

Ο πρώην αρχηγός του Ναυτικού ναύαρχος Γκιουβέν Ερκαγιά μιλώντας στην τουρκική
εκπομπή «32η μέρα» υποστήριξε ότι τόσο ο τότε υπουργός Εξωτερικών Ντενίζ
Μπαϊκάλ όσο και η κυρία Τσιλέρ είχαν ταχθεί υπέρ της «πολεμικής αναμέτρησης»
ήδη από τις 29 Ιανουαρίου ­ μια μέρα πριν από την κρίση στα Ίμια.

«Η ιδέα της πολεμικής αναμέτρησης όμως προκαλούσε φόβο στους υπολοίπους»,
θυμάται ο ναύαρχος αναφερόμενος στις συσκέψεις της 29ης Ιανουαρίου.

Κάνοντας επίσης αναδρομή της ιστορίας ο ναύαρχος λέει ότι «από τη στιγμή που η
Ελλάδα έστειλε στρατό (στη βραχονησίδα), δεν υπήρχε διέξοδος».

Ο Τούρκος ναύαρχος μιλώντας στην τηλεοπτική εκπομπή του Μεχμέτ Αλί Μπιράντ
αποκάλυψε ακόμη ότι η ιδέα της κατάληψης της μικρής Ίμια ρίχτηκε από τον
πρέσβη , υπεύθυνο για τις σχέσεις Ελλάδας-Τουρκίας στο υπουργείο Εξωτρικών, κ.
Ινάλ Μπατού σε σύσκεψη που έγινε στο γραφείο του το μεσημέρι της 29ης Ιανουαρίου.

Κάτι τέτοιο θα μείωνε τον κίνδυνο άμεσης σύγκρουσης, υποστηρίζει σήμερα ο κ.
Μπατού. Η οριστική όμως απόφαση για την κατάληψη της βραχονησίδας ελήφθη την
επομένη, το μεσημέρι της 30ής Ιανουαρίου, λίγες ώρες πριν από την κρίση στα Ίμια.

Οι Τούρκοι κομάντος που κατέλαβαν τη δεύτερη από τις βραχονησίδες Ίμια, τις
πρωινές ώρες της 1ης Φεβρουαρίου του 1996, έφθασαν εκεί κολυμπώντας (ίσως
υποβρυχίως), λέει ο τότε αρχηγός του Τουρκικού Ναυτικού ναύαρχος Γκιουβέν
Ερκαγιά στην τουρκική τηλεόραση. Ο ναύαρχος είπε ακόμα ότι η επιχείρηση έγινε
στις 01.50 από άντρες των βατραχανθρώπων (ΣΑΤ) και ανακοινώθηκε στις 02.30 της
1ης Φεβρουαρίου.

Ο πρώην αρχηγός του Ναυτικού δεν προσδιορίζει από πού ξεκίνησαν οι
βατραχάνθρωποι, αλλά έμμεσα από τη διήγησή του προκύπτει ότι θα πρέπει να
βρίσκονταν σε κάποιον από τα πλοία που συνωστίζονταν γύρω από τα Ίμια το βράδυ
της κρίσης.

Ο Τούρκος ναύαρχος αποκάλυψε ακόμη ότι η κυρία Τσιλέρ δεν ήταν μόνο υπέρ της
«πολεμικής αναμέτρησης» αλλά τον πίεζε να επισπεύσει την επιχείρηση κατάληψης
της νησίδας, προφανώς για να δημιουργήσει τετελεσμένα πριν δοθεί χρόνος για να
ευοδωθούν διπλωματικές προσπάθειες που εξελίσσονταν. Αργότερα, ωστόσο, όταν
άρχισαν οι προσπάθειες απεμπλοκής που έκανε ο Αμερικανός υφυπουργός Εξωτερικών
κ. Ρίτσαρντ Χόλμπρουκ, η κ. Τσιλέρ ζήτησε την καθυστέρηση της επιχείρησης,
λέει ο ναύαρχος Ερκαγιά. Και προσθέτει ότι παρέπεμψε την κ. Τσιλέρ στον αρχηγό
του τουρκικού επιτελείου στρατηγό Καρανταγί. Ο στρατηγός Καρανταγί
συμβουλεύθηκε τον ναύαρχο Ερκαγιά, που είπε ότι η καθυστέρηση της επιχείρησης
ήταν επικίνδυνη («δεν μπορούσαμε να αφήσουμε τα παιδιά μέσα στο νερό», είπε).

Μιλώντας στην ίδια εκπομπή, ο τότε υφυπουργός Εξωτερικών των ΗΠΑ Ρ. Χόλμπρουκ
υποστήριξε ότι ενώ η πρώτη επαφή του με την κυρία Τσιλέρ ήταν θερμή («γεια σου
Ρίτσαρντ», του είχε πει), στη συνέχεια η πρωθυπουργός δεν έβγαινε στο
τηλέφωνο. Η κ. Τσιλέρ δεν θέλησε ωστόσο να μιλήσει στο τηλεοπτικό πρόγραμμα.
Στο ίδιο πρόγραμμα ο πλοιοκτήτης του «Φιγκέν Ακάτ», του φορτηγού που προσάραξε
την 25η Δεκεμβρίου στα Ίμια, κ. Ερίμ Ακάτ, υποστήριξε ότι η προσάραξη έγινε
στις 04.30, ο ίδιος ειδοποιήθηκε τηλεφωνικά από τον καπετάνιο στις 05.00 και
ότι το φορτηγό προσπαθούσε να αποκολληθεί μόνο του πετώντας φορτίο στη
θάλασσα. Στις 27 Δεκεμβρίου εμφανίσθηκαν ελληνικά περιπολικά και διέκοψαν τις
επιχειρήσεις του τουρκικού πληρώματος.

Την επόμενη μέρα, 28/12, ήλθε ελληνικό ρυμουλκό και άρχισε τη ρυμούλκηση του
τουρκικού φορτηγού, το οποίο και κατάφερε να αποκολλήσει από τα Ίμια σε 25
λεπτά. Στη συνέχεια ο πλοιοκτήτης υποστήριξε ότι το πλήρωμα «έκοψε με οξυγόνο»
το σχοινί που συνέδεε το «Φιγκέν Ακάτ» με το ελληνικό ρυμουλκό και
κατευθύνθηκε μόνο του προς τα τουρκικά παράλια.

Χθες, πάντως, ο εκπρόσωπος του τουρκικού υπουργείου Εξωτερικών, Νετζατί
Ουτκάν, δήλωσε ότι η Τουρκία «επαναλαμβάνει την πρόταση για περιεκτικό,
ανοιχτό και άνευ όρων διάλογο με την Ελλάδα».

Ο εκπρόσωπος πρόσθεσε ακόμη ότι η τουρκική πλευρά επιθυμεί να αρχίσουν «οι
κοινές προσπάθειες με στόχο να προσδιορισθούν τα προβλήματα και να βρεθεί η
μέθοδος για το κάθε ένα πρόβλημα».

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N05</CAT>
<ED>
Κωδικός άρθρου: A16063N051</ED>
<ID>
ID:130802

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N05&aa=1</URL></REF>


Article

<CATEGORY>vin04</CATEGORY>

 <H2>19 παραβιάσεις χθες από την Τουρκία
</H2>
ΣΕ 19 παραβιάσεις του εθνικού εναέριου χώρου στο Βορειοανατολικό Αιγαίο
προχώρησαν χθες οι Τούρκοι ύστερα από... αποχή αρκετών ημερών.

Οι παραβιάσεις έγιναν από 18 τουρκικά F-16 που έπαιρναν μέρος σε άσκηση για
την οποία η Άγκυρα είχε δεσμεύσει περιοχή που περιελάμβανε και μέρος του
πεδίου βολής Άνδρου. Υπό τα βλέμματα του υπουργού Άμυνας κ. Άκη Τσοχατζόπουλου
και των άλλων επισήμων που συμμετείχαν στην τελετή κοπής της πίτας της ΕΑΒ
απογειώθηκαν από την Τανάγρα τα ελληνικά «Μιράζ 2000» προκειμένου να
αναχαιτίσουν μαζί με F-16 τα τουρκικά αεροσκάφη. Σε 6 περιπτώσεις οι Τούρκοι
πιλότοι αντέδρασαν στην αναχαίτιση, με αποτέλεσμα να γίνουν ισάριθμες
εικονικές αερομαχίες. Για την κατάσταση στην περιοχή, την πορεία υλοποίησης
της νέας δομής των Ενόπλων Δυνάμεων και το εξοπλιστικό πρόγραμμα είχαν
συζητήσει νωρίτερα ο Πρωθυπουργός και ο κ. Ά. Τσοχατζόπουλος.

ΔΟΚΙΜΕΣ F-16 ΚΑΙ F-15 
Η ανάπτυξη της τετραπλής αντιαεροπορικής ομπρέλας με οπλικά συστήματα διαφόρων
βεληνεκών είναι από τα πλέον ώριμα προγράμματα, σύμφωνα με στρατιωτικές πηγές.
Τόσο αυτό το πρόγραμμα όσο και τα «χόβερκραφτ» του Πολεμικού Ναυτικού, με τα
οποία δίνεται η δυνατότητα ταχείας μεταφοράς δυνάμεων στα νησιά, αναμένεται να
συζητηθούν στο ΚΥΣΕΑ. Παράλληλα σε ικανοποιητικό βαθμό έχει προετοιμαστεί η
δρομολόγηση άλλων προγραμμάτων, όπως τα «ιπτάμενα ραντάρ» και τα μαχητικά και
εκπαιδευτικά αεροσκάφη. Τις επόμενες ημέρες υπογράφεται η σύμβαση για το
τηλεπικοινωνιακό σύστημα «Ερμής» του Στρατού, στο οποίο συμμετέχει και η ΕΑΒ.
Σήμερα αξιολογούνται στην Αγχίαλο τα βελτιωμένα αμερικανικά F-16 και στις
αρχές Μαρτίου τα επίσης αμερικανικά F-15Ε, ενώ οριστικοποιείται και η δοκιμή
του «Γιουροφάιτερ» για να κλείσει ο κύκλος.

Σ' όλα τα προγράμματα στόχος του υπουργείου Άμυνας είναι να συμμετάσχουν
ελληνικές (κρατικές και ιδιωτικές) εταιρείες, με επιδίωξη και το 1998 να
φθάσει η ελληνική συμμετοχή το 38%, όπως το '97 (προηγουμένως ήταν 4%). 
<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N05</CAT>
<ED>
Κωδικός άρθρου: A16063N052</ED>
<ID>
ID:130841

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N05&aa=2</URL></REF>


Article

<CATEGORY>vin04</CATEGORY>

 <H2>Κληρίδης - Ιακώβου προσφέρουν υπουργεία σε Λυσσαρίδη - Βασιλείου
</H2>
<AUTHOR>ΓΙΩΡΓΟΣ ΤΣΑΛΑΚΟΣ</AUTHOR>

ΕΙΚΟΣΙΤΕΤΡΑΩΡΟ που θα κρίνει την αναμέτρηση Κληρίδη - Ιακώβου μπορεί να
χαρακτηρισθεί η χθεσινή ημέρα, καθώς στο παρασκήνιο αλλά και στο προσκήνιο
άρχισε να γίνεται λόγος για διαμοιρασμό των υπουργείων, ενώ το απόγευμα τα
ανώτατα όργανα των κομμάτων του κ. Λυσσαρίδη και του κ. Βασιλείου άρχισαν
μαραθώνιες συνεδριάσεις για να πάρουν τις τελικές αποφάσεις.

Οι συνεδριάσεις συνεχίζονταν και μετά τα μεσάνυχτα, αλλά όλες οι πληροφορίες
συνέκλιναν στο ότι το Σοσιαλιστικό Κόμμα του κ. Λυσσαρίδη θα πάρει απόφαση για
«ελεύθερη ψήφο», ενώ εκείνο του κ. Βασιλείου προσανατολίζεται στην υποστήριξη
του κ. Κληρίδη.

Ο πρόεδρος της ΕΔΕΚ μετέβη το μεσημέρι στο Προεδρικό Μέγαρο και παρέλαβε από
τον κ. Κληρίδη την επίσημη απάντησή του στις προτάσεις του, μια απάντηση που
αποδέχεται όλα τα σημεία του εγγράφου Λυσσαρίδη. Λίγο αργότερα ο γενικός
γραμματέας του ΑΚΕΛ Δημήτρης Χριστόφιας απηύθυνε ύστατη έκκληση προς τον Βάσο
Λυσσαρίδη και τα μέλη της Κεντρικής Επιτροπής της ΕΔΕΚ «να δώσουν τη μάχη από
το ίδιο χαράκωμα», αποκαλύπτοντας ταυτόχρονα ότι ο κ. Ιακώβου πρότεινε στον
Βάσο Λυσσαρίδη να αναλάβει το υπουργείο Εξωτερικών και στέλεχος του κόμματός
του ένα άλλο υπουργείο.

Στη συνεδρίαση του Παγκύπριου Συμβουλίου της ΕΔΕΚ, στην οποία μετέχουν όλοι οι
αξιωματούχοι των τοπικών επιτροπών του κόμματος και τα μέλη της Κεντρικής
Επιτροπής (οι μόνοι που έχουν δικαίωμα ψήφου) διαμορφώθηκαν τρεις απόψεις.
Υπέρ Κληρίδη, υπέρ Ιακώβου και ελεύθερη ψήφος, που σημαίνει ψήφος κατά
συνείδηση, με σαφέστατο προβάδισμα της τελευταίας. Ο Βάσος Λυσσαρίδης
παρουσίασε στο Παγκύπριο Συμβούλιο τις απαντήσεις του κ. Κληρίδη και του κ.
Ιακώβου, αλλά ο ίδιος δεν έλαβε θέση.

Αντίθετα, ο πρώην Πρόεδρος της Δημοκρατίας και πρόεδρος των Ελεύθερων
Δημοκρατών, Γιώργος Βασιλείου, πρότεινε ο ίδιος στο ανώτατο όργανο του
κόμματός του να υποστηρίξει την υποψηφιότητα Κληρίδη, ενώ ο αντιπρόεδρος κ.
Παπαπέτρου υποστήριξε ψήφο κατά συνείδηση.

Το μεσημέρι και το απόγευμα ο κ. Βασιλείου είχε διαδοχικές συναντήσεις με τον
κ. Κληρίδη στο Προεδρικό Μέγαρο και με τον κ. Ιακώβου. Σύμφωνα με όσα
διέρρευσαν από τη συνεδρίαση των Ενωμένων Δημοκρατών, ο κ. Κληρίδης πρότεινε
στον κ. Βασιλείου τη θέση του διαπραγματευτή της ένταξης της Κύπρου στην
Ευρωπαϊκή Ένωση και παραχώρησε στο κόμμα του ακόμα ένα υπουργείο.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N05</CAT>
<ED>
Κωδικός άρθρου: A16063N053</ED>
<ID>
ID:130880

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N05&aa=3</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Ένα στάδιο σε «μαύρη λίστα»
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

ΣΤΙΣ αρχές της δεκαετίας του '80 υψωνότανε στο Μαρούσι ένας μύθος. Λίγα μέτρα
πιο μακριά από το σπίτι του θρυλικού Σπύρου Λούη, το Ολυμπιακό Στάδιο ήταν η
απάντηση στον κόσμο του αθλητισμού, που χρόνια περίμενε τη γέννηση του σταδίου
όπου θα συνεχίζονταν οι παραδόσεις και οι ιστορικές στιγμές του Καλλιμάρμαρου
Παναθηναϊκού Σταδίου, των πρώτων σύγχρονων Ολυμπιακών Αγώνων.

Και πράγματι, το μοντέρνο και μεγαλόπρεπο στάδιο τούς αντάμειψε, αφού οι
μεγάλες αθλητικές διοργανώσεις, και όχι μόνο οι ποδοσφαιρικοί αγώνες, ήταν
εκείνες που δικαίωσαν εκείνους που ήθελαν έναν αγωνιστικό χώρο διεθνών
προδιαγραφών! Πανευρωπαϊκό Πρωτάθλημα Στίβου, Τελικοί Κυπέλλων Ευρώπης,
Παγκόσμια Πρωταθλήματα κλασικού αθλητισμού. Όλα με επιτυχία και ανταπόκριση
του κόσμου που κατέκλυσε τις κερκίδες χειροκροτώντας ελληνικές επιτυχίες.

Στο πέρασμα του χρόνου, οι ίδιες αυτές κερκίδες, δυστυχώς, έμελλε να κάνουν
τηλεοπτικά και φωτογραφικά τον γύρο του κόσμου, ως μια αρνητική εικόνα των
φιλάθλων και κατ' επέκταση του ελληνικού κοινού και της κοινωνίας μας. Φωτιές,
συμπλοκές, επεισόδια μέσα και έξω από τον αγωνιστικό χώρο, τραυματισμοί,
βανδαλισμοί. Και, ταυτόχρονα, αδιαφορία, προσωρινά ανεπαρκή μέτρα προστασίας
του χώρου. Αδυναμία αντιμετώπισης της λαίλαπας των φανατικών. Παράγοντες
απαθείς και συνήθως Πόντιοι Πιλάτοι.

Μέσα σε διάστημα δύο μόλις χρόνων, το Ολυμπιακό Στάδιο, από τα δέκα
αναγνωρισμένα καλύτερα και ασφαλέστερα στον κόσμο, διεγράφη από τους πίνακες
των Διεθνών Ομοσπονδιών και δεν είναι πια ούτε στα σαράντα δύο του κόσμου...

Πικρή γεύση και αποτέλεσμα μιας νοοτροπίας με διάτρητους νόμους και άρθρα που
πάσχουν ή τα αγνοούν εκείνοι που δικάζουν, όταν πρόκειται να βάλουν βαθιά το
νυστέρι στην πληγή...

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N06</CAT>
<ED>
Κωδικός άρθρου: A16063N061</ED>
<ID>
ID:130807

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N06&aa=1</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Οι «νέοι» δημοσιογράφοι
</H2>
<AUTHOR>ΚΩΝΣΤΑΝΤΙΝΟΣ ΚΑΜΑΡΑΣ</AUTHOR>

Μπορείτε να φανταστείτε την εφημερίδα σας να βγαίνει στο μέλλον από
δημοσιογράφους που θα είναι συντάκτες, φωτορεπόρτερ και σχεδιαστές σελίδων
ταυτόχρονα; Πιθανότατα, όχι. Κι όμως, δεν αποκλείεται σύντομα να υπάρχει
εφημερίδα, η οποία θα παράγεται με αυτόν ακριβώς τον τρόπο.

Η αναγγελία του εγχειρήματος έγινε από τον κ. Ντέιβιντ Μοντγκόμερι,
διευθύνοντα σύμβουλο του ομίλου Μίρορ - Ιντιπέντεντ κατά τη διάρκεια του 50ού
Κογκρέσου της Παγκόσμιας Ένωσης Εφημερίδων (World Association of Newspapers)
στο Άμστερνταμ τον περασμένο Ιούνιο. Η Ακαδημία Δημοσιογραφίας που ιδρύουμε,
είπε ο κ. Μοντγκόμερι, έχει ως σκοπό τη δημιουργία του δημοσιογράφου του
μέλλοντος, ο οποίος θα γράφει το ρεπορτάζ ­ έχοντας ήδη, με ψηφιακή μηχανή,
κάνει τον φωτορεπόρτερ ­ και μετά θα σχεδιάζει και τη σχετική σελίδα. Μια
παραλλαγή αυτού του τρόπου λειτουργίας, πάντα σύμφωνα με τον κ. Μοντγκόμερι,
είναι ο διαχωρισμός των δημοσιογράφων σε δημιουργούς περιεχομένου ­ οι οποίοι
θα γράφουν κομμάτια ή θα τα επιλέγουν από έτοιμες πηγές, όπως τα πρακτορεία ­
και σε αρχισυντάκτες σελίδας με ρόλο την ιεράρχηση των θεμάτων, την επιλογή
τίτλων και τον σχεδιασμό της σελίδας.

Οι υποστηρικτές αυτής της ιδέας ισχυρίζονται ότι αυτό το νέο είδος
δημοσιογράφου θα οδηγήσει σε βελτίωση του εκδοτικού προϊόντος, καθώς η
κατάργηση εσωτερικών στεγανών συνεπάγεται πληρέστερη ευθύνη για το τελικό
αποτέλεσμα. Επίσης, οι εφημερίδες θα επωφεληθούν από οικονομίες κλίμακος, αφού
η ίδια δουλειά θα μεταφέρεται και σε άλλα προϊόντα της επιχείρησης, όπως οι
ηλεκτρονικές σελίδες της εφημερίδας στο Ίντερνετ.

Οι επικριτές απαντούν ότι στην συγκεκριμένη περίπτωση οι οικονομίες κλίμακος
δεν σημαίνουν «ίδιος αριθμός ανθρώπων, περισσότερα προϊόντα», αλλά «το ίδιο
προϊόν με πολύ λιγότερους ανθρώπους» ­ απλώς, για κάθε τριάδα δημοσιογράφου -
φωτορεπόρτερ - συντάκτη ύλης, η εφημερίδα πλέον χρειάζεται μόνο έναν «νέο» δημοσιογράφο.

Αντιμέτωπος με την αντίδραση του δημοσιογραφικού κόσμου, ο διευθυντής
εκπαίδευσης της Ακαδημίας κ. Ρικ Παπινό δήλωσε ότι οι φωτορεπόρτερ δεν θα καταργηθούν.

Ωστόσο, οι αντιδράσεις των δημοσιογράφων είναι μια μόνο πτυχή του ζητήματος ­
αυτό που αναδεικνύεται καίριο θέμα είναι η συνεχής προσπάθεια των εφημερίδων
για έναν πιο αποτελεσματικό τρόπο λειτουργίας. Αντιμέτωπες με φθίνουσες
κυκλοφορίες, στάσιμα ή μειωμένα πραγματικά διαφημιστικά έσοδα και ακριβότερο
χαρτί, οι εφημερίδες ανά τον κόσμο έχουν δοκιμάσει διάφορες μεθόδους, όπως
εμπλουτισμό της ύλης (κυρίως με ένθετα ειδικού ενδιαφέροντος), καλύτερο
σχεδιασμό και διαφορετικό μάρκετινγκ. 
Τα επιτυχημένα παραδείγματα όπως η «Μοντ» στην Γαλλία ή η «Γκάρντιαν» στην
Αγγλία συνήθως έχουν ως κοινό παρονομαστή τη συστηματική έρευνα των
προτιμήσεων των αναγνωστών (και, φυσικά, την προσαρμογή του εντύπου πάνω σε
αυτές τις προτιμήσεις), αλλά και την υποστήριξη του δημοσιογραφικού προσωπικού
­ όπως πρόσφατα έδειξε και η περίπτωση της «Λιμπερασιόν» στην Γαλλία η οποία
πιθανότατα έπειτα από αρκετά χρόνια δυσκολιών θα παρουσιάσει φέτος πλεόνασμα ­
στις προτεινόμενες αλλαγές.

Αλλά ίσως οι διαφωνίες των συντακτών να μην είναι το μεγαλύτερο πρόβλημα του
εγχειρήματος. Πέραν του επιχειρήματος ότι λιγότερη εξειδίκευση σημαίνει
χαμηλότερη ποιότητα αποτελέσματος, συγχωνεύοντας τρία στάδια παραγωγής σε μία
δουλειά, δημιουργείται ένας δημοσιογράφος που έχει πολύ λιγότερο χρόνο να
διαθέσει στη διερεύνηση θεμάτων. Και αυτό είναι πολύ σοβαρό ­ μπορεί οι
εφημερίδες, αναπόφευκτα, να έχουν χάσει από την ραδιοτηλεόραση τα πρωτεία στην
μετάδοση της είδησης, αλλά εξακολουθούν να δικαιολογούν την ύπαρξή τους,
μεταξύ άλλων, και με την διαρκή έρευνα και τις αποκαλύψεις στις διάφορες
πτυχές της ζωής ενός τόπου. Πρόσφατα παραδείγματα αυτού αποτελούν οι
αποκαλύψεις της «Γκάρντιαν» για τους Συντηρητικούς βουλευτές που χρηματίζονταν
για να υποβάλουν συγκεκριμένες ερωτήσεις, αλλά και οι αποκαλύψεις της
σουηδικής «Ντάγκενς Νίχετερ» για οργανωμένες από το κράτος πρακτικές στείρωσης
επί τεσσαρακονταετία. Αυτός ο ρόλος έρευνας και ελέγχου είναι κρίσιμος και για
το μέσον αλλά και για την κάθε κοινωνία. Οι εφημερίδες δεν πρέπει επ' ουδενί
λόγω να τον απεμπολήσουν ή να τον εγκαταλείψουν.

Πηγές: Visions of the Future ΙΙ, World Association of Newspapers. Observer
31/8/97. Press Gazette 25/7/97.

Ο Κωνσταντίνος Καμάρας είναι διευθυντής του γραφείου μάνατζμεντ και μάρκετινγκ
της Διεθνούς Ενώσεως Εφημερίδων.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N06</CAT>
<ED>
Κωδικός άρθρου: A16063N063</ED>
<ID>
ID:130885

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N06&aa=3</URL></REF>


Article

<CATEGORY>vin04</CATEGORY>

 <H5>ΔΕΝ ΘΑ ΠΑΡΟΥΝ ΜΕΡΟΣ ΣΤΟ ΣΥΝΕΔΡΙΟ ΟΙ «ΕΚΣΥΓΧΡΟΝΙΣΤΕΣ»
</H5><H5>Μάχη τώρα για τις Νομαρχιακές
</H5><H2>Ρήξη στη Νεολαία μετά τη συμφωνία
</H2>
Η συμφωνία των προηγούμενων ημερών απλώς παρέτεινε την επισημοποίηση του
διχασμού στη Νεολαία του ΠΑΣΟΚ.

ΧΘΕΣ το απόγευμα, ο εκπρόσωπος των «εκσυγχρονιστών» της Οργάνωσης κ. Γ.
Παπαδημητρίου ανακοίνωσε σε συνέντευξη Τύπου την οριστική απόφαση της ομάδας
του να μη μετάσχει στο συνέδριο που αρχίζει σε 10 ημέρες ­ κίνηση πού
προκάλεσε την οργή της ηγεσίας της Νεολαίας, που τον κατηγόρησε ότι «προσφέρει
υπηρεσίες στη Νέα Δημοκρατία» και «τραυματίζει την εικόνα του ΠΑΣΟΚ».

Ως αργά χθες τη νύχτα δεν είχε εκδηλωθεί καμία αντίδραση τόσο από την πλευρά
της Χαριλάου Τρικούπη όσο και από την πλευρά του Μεγάρου Μαξίμου ­
υπενθυμιζόταν ωστόσο ότι τόσο ο κ. Κ. Σημίτης όσο και ο κ. Κ. Σκανδαλίδης
είχαν σε όλους τους τόνους ταχθεί υπέρ μίας λύσης που θα οδηγούσε σε «ενωτικό
συνέδριο» με τη συμμετοχή όλων των πλευρών.

ΝΕΕΣ ΚΑΤΑΓΓΕΛΙΕΣ

Ο κ. Παπαδημητρίου μίλησε ξεκάθαρα για «συνέδριο - παρωδία» και κατήγγειλε ότι
η σημερινή πλειοψηφία του Κεντρικού Συμβουλίου της Οργάνωσης, που πρόσκειται
στον κ. Α. Τσοχατζόπουλο, επιχειρούσε ως και προχθές να προχωρήσει σε
παράνομες εγγραφές νέων μελών, προκειμένου να ελέγξει την πλειοψηφία των συνέδρων.

Η αποχώρηση των «εκσυγχρονιστών» δρομολογήθηκε από το περασμένο Σάββατο, όταν
άρχισε να διαφαίνεται ότι η ηγετική ομάδα της Νεολαίας δεν επρόκειτο να δεχτεί
το σύνολο των αιτήσεων που κατέθεσαν οι «εκσυγχρονιστές», μετά τη συμφωνία που
είχε επιτευχθεί στην Εκτελεστική Γραμματεία της Οργάνωσης, ύστερα από τη
συνάντηση του κ. Κ. Σημίτη με την κ. Τώνια Αντωνίου. 
Η πλευρά των «εκσυγχρονιστών» είχε καταθέσει πολύ περισσότερες αιτήσεις
εγγραφής από εκείνες που είχαν συμφωνηθεί ­ μετά την αρχική άρνηση των
«εκσυγχρονιστών» να καταθέσουν εμπρόθεσμα τις αιτήσεις εγγραφής των δικών τους
νέων μελών. Από την άλλη πλευρά, οι «εκσυγχρονιστές» λένε ότι είχαν
πληροφορίες ότι και η ομάδα των «τσοχατζοπουλικών» επιχειρούσε να συγκαλύψει
δικά της «ανομήματα».

«ΥΠΗΡΕΣΙΕΣ ΣΤΗ Ν.Δ.»

Οργίλη ήταν η αντίδραση της ηγεσίας της Νεολαίας του ΠΑΣΟΚ. Με βραδινή
ανακοίνωση, στην οποία γίνεται λόγος για «βαρύτατο ολίσθημα» των
«εκσυγχρονιστών», υπενθυμίζεται η πρόσφατη συνάντηση της κ. Αντωνίου με τον κ.
Κ. Σημίτη και η «διάθεση που είχε τότε εκφραστεί για σύμπνοια και συμπόρευση»,
ενώ επισημαίνεται ότι η κίνηση των «εκσυγχρονιστών» «προσφέρει τις καλύτερες
υπηρεσίες στη Νέα Δημοκρατία, σε μία περίοδο που έχει εισέλθει στην τροχιά της διάσπασης».

Μάλιστα, η Νεολαία ΠΑΣΟΚ συνδέει ευθέως την κίνηση των «εκσυγχρονιστών» με τα
σενάρια για αλλαγή του πολιτικού σκηνικού, στη λογική της δημιουργίας άλλων
σχημάτων, «πέραν του ΠΑΣΟΚ».

ΤΕΣΣΕΡΙΣ ΜΕΡΕΣ μετά τις εσωκομματικές διαδικασίες και στο ΠΑΣΟΚ Ηρακλείου δεν
μπορεί να μπει τάξη στο... χάος που ακολούθησε τις εκλογές. Ενώ όλα έδειχναν
ότι οι εκλογές, τις οποίες κέρδισε η «εσωκομματική αντιπολίτευση», για την
ανάδειξη της νέας Νομαρχιακής Επιτροπής έγιναν σε καλό κλίμα και με μεγάλη
συμμετοχή των μελών, τελικά οι εξελίξεις ήταν ραγδαίες. Ακολούθησαν ενστάσεις
για επανακαταμέτρηση των ψηφοδελτίων, καταγγελίες για αλλοίωση του
αποτελέσματος στο επαρχιακό γραφείο Δυτικού Μονοφατσίου (Ασήμι), επεισόδια,
παραιτήσεις μελών της εφορευτικής επιτροπής. Και το αποτέλεσμα, χάος. Τώρα,
σύμφωνα με τοπικά στελέχη, την ευθύνη έχει πλέον η Χαρ. Τρικούπη, που πρέπει ­
όπως λένε ­ να αποφασίσει.

Αντίθετα, ένα τέτοιο ενδεχόμενο δεν το δέχεται η Χαρ. Τρικούπη, που έστειλε
μήνυμα το θέμα να αντιμετωπιστεί τοπικά, από την εφορευτική επιτροπη, η οποία
ίσως να συνεδρίαζε αργά το βράδυ. Διαμηνύθηκε ακόμα στο Ηράκλειο ότι όλες οι
διαδικασίες πρέπει να γίνουν με πλήρη διαφάνεια και αν χρειαστεί να μη
διστάσει η εφορευτική επιτροπή να διενεργήσει και πάλι εκλογές στην περιοχή Ασήμι.

Μικρότερα προβλήματα με ενστάσεις παρουσιάστηκαν και σε άλλες περιοχές της
Ελλάδας, αλλά, όπως διαβεβαιώνουν στελέχη της Χαρ. Τρικούπη, αντιμετωπίστηκαν
(Άρτα, Λασίθι, Άλιμος κτλ), ενώ αναμένεται να λυθούν σήμερα προβλήματα που
υπήρξαν στη Λάρισα και την Αργολίδα. Το ενδιαφέρον έχει επικεντρωθεί τώρα στην
εκλογή των γραμματέων στις Νομαρχιακές Επιτροπές, όπου και εκεί γίνονται
συνεχείς επαφές (στο προσκήνιο ή το παρασκήνιο) για συναινετικές λύσεις. Χθες
πάντως υπήρξαν καταγγελίες στελεχών της Β4 Νομαρχιακής της Αθήνας
(Φιλαδέλφεια, Χαλκηδόνα κ.λπ.) για «πιέσεις» ώστε να μην ψηφιστεί ο
προηγούμενος γραμματέας.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N08</CAT>
<ED>
Κωδικός άρθρου: A16063N081</ED>
<ID>
ID:130803

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N08&aa=1</URL></REF>


Article

<CATEGORY>vin04</CATEGORY>

 <H2>Ούτε τα κινητά ούτε τα πορτοκαλί τηλέφωνα είναι ασφαλή
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΟΥΤΕ ΤΑ ΚΙΝΗΤΑ τηλέφωνα, αλλά ούτε και τα πορτοκαλί τηλέφωνα των υπουργών
είναι ασφαλή, επισημαίνει η Εθνική Επιτροπή Προστασίας του Απορρήτου των
Επικοινωνιών στην ετήσια έκθεσή της.

Και παρατηρεί ότι υπάρχει ιδιαίτερο πρόβλημα με τους τηλεφωνητές των κινητών
τηλεφώνων, αφού «κάποιος τεχνικός των εγκαταστάσεων μπορεί να ακροαστεί τα μηνύματα».

Στην έκθεση γίνεται αναφορά «στις εγκαταστάσεις του ΟΤΕ, όπου διαπιστώθηκαν
κατά την επιτόπου έρευνα πολλές καλωδιώσεις "άτακτες" και στην Ασφάλεια ένας
απηρχαιωμένος τρόπος ηχογραφήσεως των νομίμως παρακολουθουμένων».

Ακόμη, τονίζεται ότι υπάρχει πρόβλημα ­ με τα κινητά ­ διότι είναι δυνατή «η
αποκωδικοποίηση του σήματος που περιέχει μια συνομιλία», ενώ για τα σταθερά
τηλέφωνα σημειώνεται: «Μπορεί να είναι απειλή και τα παραδοσιακά τηλεφωνικά
κέντρα, όπου έχουμε συχνά και αλλεπάλληλα κρούσματα συνακρόασης, όπως το
περιστατικό που εξέτασε η επιτροπή της τυχαίας συνακρόασης του υπουργού
Εσωτερικών με δημοσιογράφο».

Η επιτροπή, στην οποία μετέχουν οι κ.κ. Π. Κρητικός, Μαρία Δαμανάκη, Η.
Παπαηλίας, Γ. Καρατζαφέρης, Α. Τασούλας, Β. Μαγκλάρης, παραθέτει, εκτός των
άλλων, και τέσσερα συμπεράσματα:

1. «Η επιτροπή για να αποκτήσει ουσιαστικό περιεχόμενο και για να αντεπεξέλθει
στην αποστολή της, έχει ανάγκη από υλικοτεχνική στήριξη, η οποία δεν έχει
παρασχεθεί μέχρι στιγμής. Έχουν περάσει τέσσερα χρόνια από τη θέσπιση του
νόμου 2225/1994, χωρίς να έχει διατεθεί καμία πίστωση. Αλλά για να
λειτουργήσει στοιχειωδώς η επιτροπή πρέπει να αποκτήσουν τα μέλη της τους
τεχνικούς συμβούλους που προβλέπει ο νόμος, τις αναγκαίες πιστώσεις και τον
αναγκαίο τεχνικό εξοπλισμό.

2. Να υποχρεωθεί ο ΟΤΕ να εξασφαλίσει το απαραβίαστο των ΚΑΦΑΟ,
αντικαθιστώντας τα και τοποθετώντας σύγχρονα, με μηχανήματα συναγερμού και
ό,τι άλλο απαιτείται, ώστε να είναι μόνο από τους εντεταλμένους τεχνικούς του
ΟΤΕ δυνατή η πρόσβαση σε αυτά. Πολλά από τα υπάρχοντα ΚΑΦΑΟ του ΟΤΕ είναι
πεπαλαιωμένα ή σκουριασμένα με αποτέλεσμα να μην είναι ασφαλή και οποιοσδήποτε
τρίτος ιδιώτης ή άλλος να έχει τη δυνατότητα να τα παραβιάζει και να
υποκλέπτει τηλεφωνικές συνομιλίες.

3. Η ιλιγγιώδης ανάπτυξη της τεχνολογίας και η διείσδυσή της σε κάθε
δραστηριότητα, επιβάλλουν τη διερεύνηση και την αυστηροποίηση του ισχύοντος
νομοθετικού πλαισίου.

4. Καμία επικοινωνία που γίνεται μέσω τηλεφωνικής ή ηλεκτρονικής συσκευής δεν
είναι απολύτως ασφαλής».

Πάντως, η επιτροπή, ενώ σημειώνει πως «η παρακολούθηση από κινητό σε κινητό
τηλέφωνο είναι δυνατή», προσθέτει στην έκθεσή της πως «απαιτείται ένα ειδικό
μηχάνημα που δεν υπάρχει στην Ελλάδα».

«Στη διεθνή αγορά υπάρχουν τέτοιου είδους μηχανήματα υψηλού κόστους που
μπορούν να τοποθετηθούν στους σταθμούς των τηλεφωνικών εταιρειών, για την
παρακολούθηση των τηλεφωνικών συνδιαλέξεων, αν προηγουμένως οι τηλεφωνικές
εταιρείες το παραγγείλουν».

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N08</CAT>
<ED>
Κωδικός άρθρου: A16063N082</ED>
<ID>
ID:130842

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N08&aa=2</URL></REF>


Article

<CATEGORY>vin04</CATEGORY>

 <H2>Σοσιαλισμός και κοινωνικό κράτος
</H2>
ΑΡΧΙΖΕΙ αύριο, στην Αθήνα, η πανελλαδική συνδιάσκεψη του ΠΑΣΟΚ για τον
ιδεολογικό προσανατολισμό του Κινήματος. Τις βασικές εισηγήσεις θα κάνουν ο
Πρωθυπουργός Κ. Σημίτης (που ενημέρωσε με επιστολή του τον γραμματέα του
ιταλικού Δημοκρατικού Κόμματος της Αριστεράς κ. Ντ' Αλέμα ότι δεν θα μεταβεί
στη «συνάντηση» των κομμάτων της Αριστεράς) και ο κ. Κ. Σκανδαλίδης.

Ιδιαίτερη έμφαση θα δοθεί στην ενότητα «Κράτος και οικονομία» όπου εκ των
βασικών εισηγητών θα είναι η υφυπουργός Ανάπτυξης κ. Άννα Διαμαντοπούλου.

Το βασικό μήνυμα της εισήγησής της είναι ότι με τις νέες συνθήκες, σοσιαλισμός
και κοινωνικό κράτος είναι αδύνατο να υπάρξουν σε μία μόνο χώρα και προτείνει
να δημιουργηθούν διεθνείς κανόνες εργασίας για τους οποίους, όπως λέει, «οι
απαντήσεις δεν πρέπει να είναι μόνο των οικονομολόγων. Οι δυνάμεις της
Αριστεράς, θα τονίσει η κ. Διαμαντοπούλου, «δεν μπορεί να ακολουθούν τους
ανοιγμένους δρόμους ως να μην υπάρχουν άλλες διέξοδοι». Κατά την υφυπουργό
Ανάπτυξης αν δεν υπάρξουν αυτοί οι κανόνες (μια GATT της εργασίας, όπως λέει)
τότε θα υπάρξουν παντού κοινωνικές εκρήξεις.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N08</CAT>
<ED>
Κωδικός άρθρου: A16063N083</ED>
<ID>
ID:130881

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N08&aa=3</URL></REF>


Article

<CATEGORY>vin04</CATEGORY>

 <H2>Αρωγή σε τέως βουλευτές
</H2>
ΙΔΡΥΕΤΑΙ Ταμείο Αρωγής Βουλευτών (ΤΑΒ) με τροπολογία που κατατέθηκε στη Βουλή
με σκοπό την οικονομική στήριξη των τέως βουλευτών «που έχουν διατελέσει για
12 πλήρη έτη βουλευτές μέχρι την έναρξη πληρωμής της σύνταξής τους».

Το Ταμείο, σύμφωνα με τη σχετική διάταξη, θα αποτελεί ΝΠΔΔ και θα εποπτεύεται
από τον πρόεδρο της Βουλής. Ακόμη προβλέπεται να έχει οικονομική και
λειτουργική αυτοτέλεια και θα διοικείται από Δ.Σ. που διορίζεται με απόφαση
του προέδρου της Βουλής.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N08</CAT>
<ED>
Κωδικός άρθρου: A16063N084</ED>
<ID>
ID:130904

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N08&aa=4</URL></REF>


Article

<CATEGORY>vin04</CATEGORY>

 <H2>Θύμα τροχαίου ο Σπυριούνης
</H2>
ΘΥΜΑ ΤΡΟΧΑΙΟΥ ατυχήματος έπεσε χθες το απόγευμα ο βουλευτής του ΠΑΣΟΚ Κυριάκος
Σπυριούνης, ο οποίος τραυματίσθηκε ελαφρά και μεταφέρθηκε στο νοσοκομείο ΝΙΜΤΣ
όπου παρέμεινε για νοσηλεία.

Το τροχαίο έγινε στις 6 χθες το απόγευμα στη Λεωφόρο Βασιλίσσης Σοφίας, σε
απόσταση περίπου 20 μέτρων από την είσοδο της Βουλής.

Ο βουλευτής, καθώς προσπαθούσε να διασχίσει το δρόμο, παρασύρθηκε από
μοτοσυκλέτα που οδηγούσε χωρίς δίπλωμα ο 22χρονος σπουδαστής Αντώνης
Καραγρηγόρης. Ο κ. Σπυριούνης έπεσε στο δρόμο, χτύπησε στο κεφάλι και έχασε
τις αισθήσεις του. Μεταφέρθηκε στο νοσοκομείο ΝΙΜΤΣ και όπως διαπίστωσαν οι
γιατροί έχει τραυματισθεί ελαφρά στη λεκάνη και στο δεξί πόδι, ενώ παρουσίασε
και ελαφρά εγκεφαλική διάσειση. Για το λόγο αυτό κρίθηκε απαραίτητο να
παραμείνει στο νοσοκομείο για 24ωρη παρακολούθηση.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N08</CAT>
<ED>
Κωδικός άρθρου: A16063N085</ED>
<ID>
ID:130914

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N08&aa=5</URL></REF>


Article

<CATEGORY>vin04</CATEGORY>

 <H5>ΚΟΡΥΦΑΙΑ ΣΤΕΛΕΧΗ ΑΠΑΝΤΟΥΝ ΣΤΑ ΚΡΙΣΙΜΑ ΕΡΩΤΗΜΑΤΑ
</H5><H2></H2><H2>Απειλή, ανεργία, λιτότητα
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

ΤΟ ΠΑΣΟΚ τού «μέλλοντος» είναι ένα κόμμα που θα απαντάει στα σύγχρονα
προβλήματα, σ' αυτό συμφωνούν όλοι όσοι έγραψαν στα «ΝΕΑ» στα πλαίσια της
έρευνας για το ιδεολογικοπολιτικό στίγμα του ΠΑΣΟΚ, μπροστά στη νέα χιλιετία.
Σ' αυτό συμφωνούν και η Βάσω Παπανδρέου και ο Ευάγγελος Βενιζέλος, που γράφουν σήμερα για το ΠΑΣΟΚ της νέας χιλιετίας.

Ωστόσο και οι δύο παραδέχονται ότι για ένα Σοσιαλιστικό Κόμμα τα προβλήματα
που τίθενται σήμερα, και προφανώς θα αναζητήσουν απαντήσεις αύριο, είναι
εντελώς διαφορετικά από τα προβλήματα που είχε αντιμετωπίσει το ΠΑΣΟΚ είτε ως
αντιπολίτευση στη δεκαετία του '70 είτε ως κυβέρνηση στη δεκαετία του '80. Το
σύνθετο πρόβλημα της ανάπτυξης, για παράδειγμα, είναι ένα απο αυτά. Τι
Σοσιαλιστικό Κόμμα μπορεί να είναι αυτό που επιδιώκοντας την ανάπτυξη,
αποδέχεται την πολιτική τής σκληρής λιτότητας και την παράλληλη αύξηση της ανεργίας;

Κι αν στον βωμό της ανάπτυξης δεχθεί κανείς ότι πρέπει να θυσιασθούν
ορισμένα κεκτημένα, μπορεί στον ίδιο βωμό να θυσιαστεί το κοινωνικό κράτος;

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N09</CAT>
<ED>
Κωδικός άρθρου: A16063N091</ED>
<ID>
ID:130804

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N09&aa=1</URL></REF>


Article

<CATEGORY>vin04</CATEGORY>

 <H2></H2><H2>Να μη χάσουμε την ψυχή μας και την αξιοπιστία μας
</H2>
<AUTHOR>ΒΑΣΩ ΠΑΠΑΝΔΡΕΟΥ</AUTHOR>

<H3></H3>ΑΝ ΚΑΙ δεν είναι στις προθέσεις μου να κάνω αναδρομή στην πολιτική ιστορία και
το κομματικό σύστημα της χώρας, έχει σημασία ακριβώς σήμερα και εξαιτίας της
πολιτικής συγκυρίας που ξεδιπλώνεται μπροστά μας να θυμίσω ότι η ίδρυση του
ΠΑΣΟΚ αποτέλεσε τον καταλύτη των ώριμων κοινωνικών και πολιτικών αιτημάτων,
που συσσωρεύονταν για δεκαετίες στη χώρα μας.

Οι όροι συγκρότησής του, δηλαδή η δυνατότητά του να συνθέτει τα κοινωνικά
αιτήματα ευρύτατων κοινωνικών δυνάμεων και να τα μετατρέπει σε πρόταση
διακυβέρνησης της χώρας είναι και σήμερα τα στοιχεία που το προσδιορίζουν.

Σ' αυτήν τη διαδρομή το ΠΑΣΟΚ όχι εύκολα και χωρίς παλινωδίες, ενσωμάτωσε στην
πολιτική του κουλτούρα το δικαίωμα στην πολιτική διαφορά και τη σύνθεση των
απόψεων, στοιχεία απαραίτητα για να παραμένει ζωντανός ένας πολιτικός
οργανισμός, για να μπορεί να παρακολουθεί και να εκφράζει τα κυρίαρχα ρεύματα
της κοινωνίας.

ΤΟ ΣΤΟΙΧΗΜΑ

Από τον εκδημοκρατισμό της χώρας, περάσαμε στο μεγάλο στοίχημα της δημιουργίας
της ισχυρής Ελλάδας. Όλοι μέσα στο ΠΑΣΟΚ έχουμε συναποφασίσει ότι πρέπει να
είναι ισχυρή, μέσα στον ενιαίο χώρο της Ενωμένης Ευρώπης που διαρκώς
εξελίσσεται σε έναν από τους κεντρικούς πόλους της παγκοσμιότητας.

Ωστόσο, αυτή η κοινή απόφαση δεν απλοποιεί τα καθήκοντα ούτε και τα καινούργια
ερωτήματα που τίθενται. Μπορεί ένα Σοσιαλιστικό Κόμμα να αποδεχθεί ότι η
πολιτική προσαρμογής στις διεθνείς εξελίξεις συνεπάγεται έστω και παροδική
αύξηση της ανεργίας; Συμπίεση των εισοδημάτων, κοινωνικό αποκλεισμό και
ανισότητα ευκαιριών;

Η κυρίαρχη απάντηση της Ευρώπης σε όλα αυτά τα ερωτήματα είναι ένα απροκάλυπτο
«ναι». Στο χώρο μας, το ΠΑΣΟΚ, υπάρχουν ορισμένοι που είτε φλερτάρουν με αυτό
το «ναι» είτε αρκούνται σε ένα «όχι», χωρίς να απαντούν στο «πώς» θα
επιτευχθούν αυτοί οι στόχοι.

Είναι σαφές ότι η απάντηση σε αυτά τα ερωτήματα είναι καθοριστική για το ΠΑΣΟΚ
τού σήμερα και τού αύριο. Το κόμμα μας ξεπερνά προβλήματα, τα επιτεύγματά μας
στην πορεία της σύγκλισης είναι γενικώς αποδεκτά, αλλά ερωτήματα για την
πολιτική μας εξακολουθούν να ζητούν απαντήσεις, απαντήσεις που είναι
καθοριστικές για ένα χώρο που κυβερνά τη χώρα τα 13 από τα 24 χρόνια τής
ύπαρξής του: απαντήσεις που πρέπει να δώσουμε για να μη χάσουμε την ψυχή μας
και την αξιοπιστία μας.

Αλλάξαμε σε μεγάλο βαθμό την εικόνα της χώρας από το '81, συμβάλλαμε στην
αλλαγή της ελληνικής κοινωνίας, αλλά σήμερα, 24 χρόνια μετά, το ζητούμενο
είναι: μία κοινωνία πιο σύγχρονη αλλά και πιο δίκαιη, αυτήν τη φορά όμως μέσα
σε μια ανταγωνιστική, διεθνοποιημένη οικονομία.

ΟΧΙ ΣΤΑ ΔΥΟ ΤΡΙΤΑ

Η κοινωνία των δύο τρίτων δεν μπορεί να αποτελεί λύση για μας. Δεν υπάρχει,
για εμάς στο ΠΑΣΟΚ, επιλογή «με ποιους θα πάμε και ποιους θα αφήσουμε», σ'
αυτήν την πορεία. Υπάρχει όμως η επιλογή για το ποιους θα εκφράσουμε ­ και
εκεί, η απάντηση είναι μία: «Το νέο κοινωνικό συμβόλαιο» με τις δυνάμεις της
εργασίας, με τις δυνάμεις της παραγωγής, με τις δυνάμεις της γνώσης, με τις
δυνάμεις της νέας εποχής.

Το ΠΑΣΟΚ θα είναι το κόμμα που θα έχει απόλυτη συναίσθηση της ρίζας του,
απόλυτη αναγνώριση της πολυπλοκότητας τού σήμερα και απόλυτη αίσθηση της
προοπτικής τού αύριο ­ αλλιώς δεν θα είναι ΠΑΣΟΚ.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N09</CAT>
<ED>
Κωδικός άρθρου: A16063N092</ED>
<ID>
ID:130843

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N09&aa=2</URL></REF>


Article

<CATEGORY>vin04</CATEGORY>

 <H2></H2><H2>Ζωντανός οργανισμός χωρίς πολιτικό επαρχιωτισμό
</H2>
<AUTHOR>ΕΥΑΓΓΕΛΟΣ ΒΕΝΙΖΕΛΟΣ</AUTHOR>

<H3></H3>Η ΜΕΤΑΒΑΣΗ από τη βιομηχανική στη μεταβιομηχανική κοινωνία της πληροφορίας, η
μετάβαση από τις αδρές και μεγάλες κοινωνικές διαστρωματώσεις της πρώτης, στην
ποικιλία, την πολυδιαίρεση και τις αποχρώσεις της δεύτερης, δεν έχει αναιρέσει
τον θεμελιώδη θεσμικό ρόλο του κόμματος. Το κόμμα εξακολουθεί να συναιρεί τις
επιμέρους κοινωνικές και ιδεολογικές προσεγγίσεις και να τις συνθέτει πολιτικά
σε προγραμματικό λόγο και σε πολιτική πρακτική άσκησης ή διεκδίκησης της
εξουσίας. Παρά τις επιφυλάξεις, παρά τη μείωση του κύρους της πολιτικής και
των κομμάτων, ο κομματικός θεσμός είναι δημοκρατικά αναντικατάστατος.

Η ελληνική κοινωνία με την κινητικότητα και την ευελιξία της και το ελληνικό
πολιτικό και κομματικό σύστημα έχουν, επιπλέον, κρίσιμες και ενδιαφέρουσες
ιδιομορφίες. Σ' ένα κοινοβουλευτικό σύστημα, με δύο κυρίαρχα κόμματα, που
συνήθως αναδεικνύει αυτοδύναμες κοινοβουλευτικές πλειοψηφίες, ο «μεσαίος»
χώρος είναι αυτός που εκ των πραγμάτων καθίσταται ιδιαίτερα κρίσιμος για τον
σχηματισμό των πλειοψηφιών.

ΑΝΑΓΩΓΗ

Μέσα σ' αυτό το ιστορικό, κοινωνικό, θεσμικό και πολιτικό σκηνικό, το ΠΑΣΟΚ
είχε εκ γενετής το 1974 και διαμόρφωσε πλήρως το 1977 ορισμένα θεμελιώδη
χαρακτηριστικά: την πολυσυλλεκτική του δυνατότητα και την πλειοψηφική του
δύναμη. Την ικανότητά του να συναιρεί τη ριζοσπαστική διάθεση με τη
διαχειριστική εμπειρία. Κυρίως όμως την κοινωνική του αναφορά, την ευθεία
σχέση αντιπροσώπευσης που εγκαθίδρυσε με μια σειρά από κοινωνικά στρώματα.
Σχέση μεταβαλλόμενη κατά τρόπο ανάλογο με τη μεταβολή της κοινωνικής
διαστρωμάτωσης, που το ίδιο το ΠΑΣΟΚ σταδιακά προκάλεσε μέσα από την
κυβερνητική του πολιτική, αλλά σχέση πάντοτε ευθεία.

Όλα αυτά προϋποθέτουν όμως μια ιδεολογική αναγωγή: προϋποθέτουν τη σαφή εμμονή
στη Δημοκρατία, στο κράτος δικαίου, στην κοινωνική αλληλεγγύη και τις
εγγυήσεις του κοινωνικού κράτους. Καμιά κυβερνητική καθημερινότητα, καμιά
διαχειριστική επάρκεια, κανένας συγκυριακός πολιτικός χειρισμός δεν μπορεί να
υποκαταστήσει την κοινωνική αναφορά ή την ιδεολογική αναγωγή.

ΠΟΛΥΣΥΛΛΕΚΤΙΚΟ

Το ΠΑΣΟΚ οφείλει όμως να μην αντιλαμβάνεται τον εαυτό του ούτε ως οργανωτικό
μηχανισμό ή ως ομοσπονδία μηχανισμών, ούτε ως συμψηφισμό κορπορατίστικων και
συντεχνιακών συσχετισμών, ούτε ως δίκτυο επιτελικών στελεχών του ευρύτερου
δημόσιου τομέα.

Οφείλει να αντιλαμβάνεται τον εαυτό του ως συλλογικό διανοούμενο που κατανοεί
την εξέλιξη της κοινωνικής πραγματικότητας και τη μετασχηματίζει σε σύγχρονο,
συνεχώς ανανεούμενο πολιτικό λόγο. 
Ως χώρο σημαντικών προγραμματικών επεξεργασιών που υπερβαίνουν κοινοτοπίες,
στερεότυπα και αγκυλώσεις. Ως ζωντανό οργανισμό που χωρίς πνευματικό και
πολιτικό «επαρχιωτισμό» παρακολουθεί τις διεθνείς και ιδίως τις ευρωπαϊκές
εξελίξεις μέσα από μία ευρύτερη οπτική γωνία και όχι με τρόπο αντανακλαστικό
και αμυντικό.

Αυτό το ΠΑΣΟΚ το πολυσυλλεκτικό, το εν δυνάμει πλειοψηφικό, το κοινωνικά
αντιπροσωπευτικό, το ιδεολογικά διακριτό, το συλλογικά διανοούμενο, το
ευρωπαϊκά μαχητικό με συνείδηση της σημασίας που έχει η εθνική ταυτότητα ­ με
δύο λόγια: το όλον ΠΑΣΟΚ, είναι το ΠΑΣΟΚ του 21ου αιώνα που φαντάζομαι.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N09</CAT>
<ED>
Κωδικός άρθρου: A16063N093</ED>
<ID>
ID:130882

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N09&aa=3</URL></REF>


Article

<CATEGORY>vin04</CATEGORY>

 <H5>Η ΚΥΒΕΡΝΗΣΗ ΑΠΟΦΑΣΙΣΜΕΝΗ ΓΙΑ ΤΗΝ ΕΚΧΩΡΗΣΗ ΔΡΟΜΟΛΟΓΙΩΝ
</H5><H5>* ΟΙ ΜΑΤΑΙΩΣΕΙΣ ΚΑΙ ΣΥΓΧΩΝΕΥΣΕΙΣ ΠΤΗΣΕΩΝ ΤΗΣ ΟΛΥΜΠΙΑΚΗΣ ΑΕΡΟΠΟΡΙΑΣ ΕΩΣ ΤΗ ΔΕΥΤΕΡΑ
</H5><H5>Πώς έκαναν παράνομες προσλήψεις
</H5><H2>Ο.Α.: άδεια... απογειώσεως σε ξένες εταιρείες
</H2>
<AUTHOR>ΑΝΤΩΝΗΣ ΡΕΝΙΕΡΗΣ - ΚΩΣΤΑΣ ΝΤΕΛΕΖΟΣ</AUTHOR>

Αποφασισμένη να εκχωρήσει προσωρινά μέρος του προγράμματος των δρομολογίων
της Ολυμπιακής Αεροπορίας σε ξένες αεροπορικές εταιρείες είναι η κυβέρνηση,
εφόσον τα προβλήματα στις πτήσεις του εθνικού αερομεταφορέα συνεχιστούν και
πέραν του Φεβρουαρίου.

Ο υπουργός Μεταφορών και Επικοινωνιών Τάσος Μαντέλης ανακοίνωσε χθες τη
δημιουργία φόρουμ για τις τηλεπικοινωνίες, με επικεφαλής τον καθηγητή Δ.
Δημητρόπουλο. Στη χθεσινή σύσκεψη πήρε μέρος και ο Σωκράτης Κόκκαλης

Η ΔΙΟΙΚΗΣΗ της Ολυμπιακής Αεροπορίας έχει εξουσιοδοτηθεί γι' αυτό και εξετάζει
ήδη με ποιες αεροπορικές εταιρείες, κατά πρώτο λόγο ευρωπαϊκές, θα συνεργαστεί
αν δεν βελτιωθεί η κατάσταση στον τομέα εκτέλεσης του αεροπορικού της έργου.

Την είδηση επιβεβαίωσε έμμεσα χθες και ο υπουργός Μεταφορών και Επικοινωνιών
κ. Αναστάσιος Μαντέλης, ο οποίος όταν ρωτήθηκε αν η κυβέρνηση αντιμετωπίζει το
ενδεχόμενο πώλησης ή προσωρινού κλεισίματος της Ο.Α. προκειμένου αυτή να
εξυγιανθεί, απάντησε: «Υπάρχουν και άλλοι τρόποι για την αντιμετώπιση της
έκρυθμης κατάστασης που έχει δημιουργηθεί στην εταιρεία...».

Στο μεταξύ, η διοίκηση της Ο.Α. μελετά ήδη τους κανονισμούς εργασίας των
αεροπορικών εταιρειών Lufthansa, Swissair, Alitalia, Iberia και Sabena,
προκειμένου να αντλήσει στοιχεία και να διαμορφώσει τις προτάσεις της για τον
διάλογο που θα ξεκινήσει με τους εργαζομένους με σκοπό την κατάρτιση νέου
εργασιακού χάρτη στον εθνικό αερομεταφορέα.

ΤΟ ΚΟΣΤΟΣ

Παράλληλα, προσπαθεί να καταγράψει με ακρίβεια το λειτουργικό κόστος της
εταιρείας, για να μπορέσει να προχωρήσει στις απαραίτητες αλλαγές, κυρίως όσον
αφορά στον τρόπο λειτουργίας της Ο.Α., την οργανωτική δομή της και τις
εργασιακές σχέσεις. Η διοίκηση της Ο.Α. θα είναι έτοιμη να ξεκινήσει τον
διάλογο με τους εργαζομένους σε τρεις εβδομάδες. «Πιστεύω ότι ο διάλογος θα
είναι παραγωγικός και θα μπορέσουμε διοίκηση και εργαζόμενοι να βρούμε τις
λύσεις ώστε η Ο.Α. να είναι βιώσιμη», δήλωσε χθες ο πρόεδρος και διευθύνων
σύμβουλος της εταιρείας κ. Θεόδωρος Τσακιρίδης.

Εξάλλου, με απόφαση της διοίκησης της Ο.Α., χθες συνεστήθη επιτροπή στελεχών
της εταιρείας, η οποία αφού εξετάσει το νέο οργανόγραμμα που κατήρτισε για τον
εθνικό αερομεταφορέα η εταιρεία συμβούλων «Μακένζι», εντός 15 ημερών θα
συντάξει συγκεκριμένη πρόταση για τον τρόπο εφαρμογής του.

Επίσης, χθες, συνεστήθη και δεύτερη επιτροπή, η οποία θα καταγράψει τις
ανάγκες προμηθειών της εταιρείας, προκειμένου αυτές να αποσταλούν εγκαίρως στο
υπουργείο Ανάπτυξης.

ΕΝΟΙΚΙΑΣΗ

Σήμερα συνεδριάζει το Διοικητικό Συμβούλιο της Ο.Α., το οποίο θα ασχοληθεί
κυρίως με την ενοικίαση αεροσκαφών. Στη διάρκεια της συνεδρίασης αναμένεται να
ληφθούν αποφάσεις για παράταση της ενοικίασης των έξι αεροσκαφών τύπου Airbus
300 που χρησιμοποιεί ήδη η εταιρεία στα δρομολόγιά της (τα μισθωτήρια
συμβόλαιά τους λήγουν στις αρχές Απριλίου), καθώς και για την ενοικίαση άλλων
πέντε αεροσκαφών τύπου Boeing 737. Πάντως, στην περίπτωση που η Ολυμπιακή
Αεροπλοΐα αναλάβει μέρος του πτητικού έργου της Ο.Α., θα νοικιαστούν τελικά
τέσσερα Boeing 737 και δύο ATR 72.

Στο μεταξύ, στο πλαίσιο της προσπάθειας για εξοικονόμηση ιπταμένων συνοδών και
φροντιστών, η διευθύντρια του Τομέα Προσωπικού Θαλάμου Επιβατών, κ. Σταυρούλα
Στεφάνου, αποφάσισε χθες να τεθούν σε επιχειρησιακή ετοιμότητα 60 αεροσυνοδοί,
που με απόφαση του προηγούμενου διευθυντή προορίζονταν για εκπαίδευση.

Συγκεκριμένα, αποφασίστηκε να αναβληθεί η εκπαίδευση 30 αεροσυνοδών που
προορίζονται για να καταλάβουν θέσεις προϊσταμένων. Ακόμα, αποφασίστηκε να
αναβληθεί η εκπαίδευση 17 εποχικών αεροσυνοδών στα Τζάμπο (Boeing 747), καθώς
επίσης και η εκπαίδευση άλλων 13 ιπταμένων συνοδών και φροντιστών στα
αεροσκάφη Airbus 340 (τέτοια αεροσκάφη θα διαθέτει η Ο.Α. από τον ερχόμενο Οκτώβριο).

Τέλος, πληροφορίες που ήθελαν τον καθηγητή κ. Εμμανουήλ Φενάκη να επανακάμπτει
στην Ολυμπιακή Αεροπορία (πρόσφατα δεν είχε αποδεχθεί τη θέση του προέδρου)
δεν επιβεβαιώνονταν χθες από την κυβέρνηση.

Σήμερα

Η Ο.Α. 131 και Ο.Α. 135 συγχωνεύονται και γίνονται Ο.Α. 1311, 1321, Αθήνα -
Ζυρίχη - Γενεύη - Αθήνα.

Ακυρώνονται οι πτήσεις:

Ο.Α. 351 Αθήνα - Μόσχα - Αθήνα, Ο.Α. 147 Αθήνα - Βρυξέλλες - Θεσσαλονίκη -
Αθήνα, 0.Α. 912 Αθήνα - Θεσσαλονίκη - Αθήνα, Ο.Α. 117 Αθήνα - Θεσσαλονίκη -
Τίρανα - Θεσσαλονίκη - Αθήνα, Ο.Α. 177 Αθήνα - Θεσσαλονίκη - Μόναχο - Αθήνα,
Ο.Α. 185 Αθήνα - Θεσσαλονίκη - Κοπεγχάγη - Θεσσαλονίκη - Αθήνα, Ο.Α. 918 Αθήνα
- Θεσσαλονίκη - Αθήνα, 0.Α. 508 Αθήνα - Ηράκλειο - Αθήνα.

13/2/98 (αύριο)

Η Ο.Α. 131 και Ο.Α. 135 συγχωνεύονται και γίνονται Ο.Α. 1311, 1321, Αθήνα -
Ζυρίχη - Γενεύη - Αθήνα. Η Ο.Α. 145/146 συγχωνεύεται και γίνεται Ο.Α.
1511/1521 Αθήνα - Άμστερνταμ - Βρυξέλλες - Αθήνα.

Ακυρώνονται οι πτήσεις

Ο.Α. 245 Αθήνα - Θεσσαλονίκη - Μιλάνο - Θεσσαλονίκη - Αθήνα.

14/2/98 (Σάββατο)

Η Ο.Α. 131 και Ο.Α. 135 συγχωνεύονται και γίνονται Ο.Α. 1311, 1321, Αθήνα -
Ζυρίχη - Γενεύη - Αθήνα

Ακυρώνονται οι πτήσεις

Ο.Α. 153 Αθήνα - Θεσσαλονίκη - Άμστερνταμ - Θεσσαλονίκη - Αθήνα, Ο.Α. 179
Αθήνα - Μόναχο - Θεσσαλονίκη - Αθήνα, Ο.Α. 265 Αθήνα - Λονδίνο - Αθήνα, 0.Α.
912 Αθήνα - Θεσσαλονίκη - Αθήνα.

15-2-98 (Κυριακή)

Η Ο.Α. 131 και Ο.Α. 135 συγχωνεύονται και γίνονται Ο.Α. 1311, 1321, Αθήνα -
Ζυρίχη - Γενεύη - Αθήνα.

Ακυρώνονται οι πτήσεις

Ο.Α. 177 Αθήνα - Θεσσαλονίκη - Μόναχο - Αθήνα, Ο.Α. 143 Αθήνα - Θεσσαλονίκη -
Βρυξέλλες - Αθήνα, Ο.Α. 341 Αθήνα - Τζέντα - Αθήνα, Ο.Α. 371 Αθήνα -
Βουδαπέστη - Αθήνα, Ο.Α. 387 Αθήνα - Βελιγράδι - Αθήνα.

16-2-98 (Δευτέρα)

Η Ο.Α. 131 και Ο.Α. 135 συγχωνεύονται και γίνονται Ο.Α. 1311, 1321, Αθήνα -
Ζυρίχη - Γενεύη - Αθήνα.

Ακυρώνονται οι πτήσεις

Ο.Α. 151 Αθήνα - Άμστερνταμ - Αθήνα, Ο.Α. 600 Αθήνα - Κέρκυρα - Αθήνα, Ο.Α.
574 Αθήνα - Μυτιλήνη - Αθήνα, Ο.Α. 205 Αθήνα - Θεσσαλονίκη - Παρίσι -
Θεσσαλονίκη - Αθήνα, Ο.Α. 177 Αθήνα -Θεσσαλονίκη - Μόναχο - Αθήνα, Ο.Α. 918
Αθήνα - Θεσσαλονίκη - Αθήνα, Ο.Α. 534 Αθήνα -Χανιά - Αθήνα, Ο.Α. 910 Αθήνα -
Θεσσαλονίκη - Αθήνα.

ΦΑΙΝΕΤΑΙ πως οι αρμόδιοι της Ολυμπιακής Αεροπορίας είχαν μεγάλη φαντασία στο
να εφευρίσκουν τρόπους για να προχωρούν σε παράνομες προσλήψεις φροντιστών
συνοδών. Πριν από δύο μήνες συντάχθηκε ο κανονισμός για την εκπαίδευση του
ιπταμένου προσωπικού. Ο κανονισμός αυτός στάλθηκε για έγκριση στην Υπηρεσία
Πολιτικής Αεροπορίας, η οποία και αρχικά τον ενέκρινε σχεδόν ως είχε. Όμως,
στο υπουργείο Προεδρίας ανακάλυψαν ότι στον κανονισμό αυτό είχε παρεισφρήσει
ειδικό κεφάλαιο που αναφερόταν στις διαδικασίες πρόσληψης εποχικού προσωπικού
ιπταμένων φροντιστών και συνοδών στην Ολυμπιακή Αεροπορία. Και δεν είναι μόνο
που κάτι τέτοιο είναι παντελώς παράνομο, αφού οι διαδικασίες πρόσληψης
καθορίζονται από το νόμο. Το καταπληκτικό είναι ότι στον κανονισμό υπήρχε
διάταξη σύμφωνα με την οποία για τις προσλήψεις εποχικού προσωπικού ιπταμένων
φροντιστών και συνοδών έπρεπε απαραιτήτως να υπάρχει και η σύμφωνη γνώμη, και
μάλιστα ομόφωνη, του συνδικαλιστικού οργάνου τους, δηλαδή της Ένωσης Ιπταμένων
Φροντιστών και Συνοδών (ΕΙΣΦ)!

Όπως ήταν φυσικό, όταν είδαν αυτή τη διάταξη στο υπουργείο Προεδρίας...
έφριξαν και αμέσως έγινε παράσταση στη διοίκηση της ΥΠΑ η οποία και την ανακάλεσε.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N10</CAT>
<ED>
Κωδικός άρθρου: A16063N101</ED>
<ID>
ID:130797

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N10&aa=1</URL></REF>


Article

<CATEGORY>vin03</CATEGORY>

 <H2>ΣΚΙΤΣΟ </H2>
<AUTHOR>ΔΗΜΗΤΡΗΣ ΧΑΝΤΖΟΠΟΥΛΟΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N10</CAT>
<ED>
Κωδικός άρθρου: A16063N102</ED>
<ID>
ID:130844

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N10&aa=2</URL></REF>


Article

<CATEGORY>vin04</CATEGORY>

 <H2>Κριτική από Σκανδαλίδη - Άκη για τις ΔΕΚΟ
</H2>
ΕΠΑΝΗΛΘΑΝ στην κριτική τους για τους χειρισμούς στο θέμα του εκσυγχρονισμού
των ΔΕΚΟ ο υπουργός Άμυνας κ. Α. Τσοχατζόπουλος και ο γραμματέας του ΠΑΣΟΚ κ.
Κ. Σκανδαλίδης. «Δυστυχώς», τόνισε χθες, μιλώντας προς τους εργαζομένους της
Ελληνικής Αεροπορικής Βιομηχανίας (ΕΑΒ) ο κ. Τσοχατζόπουλος, «τον καιρό αυτό
δίνεται η εντύπωση ότι η πολιτική ανασυγκρότησης του ευρύτερου δημόσιου τομέα
έχει να κάνει με την αλλαγή των εργασιακών σχέσεων. Αυτό είναι λάθος. Αυτό που
πάμε να αλλάξουμε είναι συνολικά ο τρόπος λειτουργίας, ο τρόπος απόδοσης, η
προοπτική και η εξέλιξη του ευρύτερου δημόσιου τομέα». Και επεσήμανε την
ανάγκη διαλόγου για τις παρεμβάσεις που χρειάζονται στις οποίες, όπως είπε,
δίνοντας το στίγμα του, «θα καταλήξουμε από κοινού». Στο θέμα του διαλόγου
έδωσε έμφαση και ο κ. Κ. Σκανδαλίδης. «Είμαστε ένα κόμμα που τα παθήματα
γίνονται μαθήματα», είπε στον Φλας, όταν του επισημάνθηκε αν τα επόμενα βήματα
της κυβέρνησης στον τομέα αυτό θα γίνουν με τον τρόπο που προωθήθηκε η τροπολογία.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N10</CAT>
<ED>
Κωδικός άρθρου: A16063N103</ED>
<ID>
ID:130878

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N10&aa=3</URL></REF>


Article

<CATEGORY>vin04</CATEGORY>

 <H2>Νέος νόμος για τις τηλεπικοινωνίες
</H2>
ΚΑΙΝΟΥΡΓΙΟ νόμο για τις τηλεπικοινωνίες ετοιμάζει η κυβέρνηση και θα είναι
έτοιμος μέχρι τον Μάιο για να κατατεθεί στη Βουλή.

Αυτό ανακοίνωσε χθες ο υπουργός Μεταφορών και Επικοινωνιών κ. Αν. Μαντέλης
κατά τη διάρκεια των εργασιών του φόρουμ για τις επικοινωνίες και τη δικτύωση
της ανθρώπινης νοημοσύνης, που συνεδρίασε για πρώτη φορά με τη συμμετοχή
εκπροσώπων σχεδόν όλων των φορέων που ασχολούνται με τις τηλεπικοινωνίες
(δημοσίων υπηρεσιών, εταιρειών τηλεφωνίας και παραγωγής τηλεπικοινωνιακού
υλικού, βιομηχάνων, της ΓΣΕΕ, του Τεχνικού Επιμελητηρίου, πανεπιστημιακών κ.ά.).

Στόχος αυτού του φόρουμ θα είναι, όπως είπε ο κ. Μαντέλης, να μελετήσει όλη
την εξέλιξη της σύγχρονης τεχνολογίας των τηλεπικοινωνιών και να συντάξει έναν
καταστατικό χάρτη για τα δικαιώματα των πολιτών στη νέα κοινωνία των
πληροφοριών και να θέσει τους συγκεκριμένους στόχους που πρέπει να επιτευχθούν
στη χώρα μας την προσεχή δεκαετία. Επικεφαλής της γραμματείας του φόρουμ θα
είναι ο καθηγητής κ. Δ. Δημητρόπουλος.

Τα βασικά ερωτήματα στα οποία θα κληθεί να δώσει απάντηση το φόρουμ είναι το
ποιος καθορίζει και πώς αξιοποιούνται οι εξελίξεις στον τομέα των
τηλεπικοινωνιών, με ποιο κόστος και για ποιο σκοπό, καθώς και το ποιος
ωφελείται από αυτές. Επίσης θα καθορίσει τις ενέργειες που πρέπει να γίνουν
για την πλήρη αξιοποίηση της τεχνολογίας των τηλεπικοινωνιών σε τομείς όπως η
τηλεματική στο περιβάλλον και τις μεταφορές, η τηλεεργασία, η αξιοποίηση των
ηλεκτρονικών συναλλαγών στον δημόσιο τομέα, η σχέση της με την απασχόληση και
τις νέες ευκαιρίες για εργασία, η βελτίωση της ανταγωνιστικής θέσης της χώρας
μας στις τηλεπικοινωνιακές αγορές του εξωτερικού κ.λπ.

Όλα τα παραπάνω θέματα θα τα επεξεργαστεί το φόρουμ που οργανώθηκε χθες και οι
προτάσεις που θα κάνει θα περιληφθούν στον νέο νόμο για τις τηλεπικοινωνίες,
με στόχο η χώρα μας να μη μείνει έξω από τις τεράστιες αλλαγές που
συντελούνται σε παγκόσμιο επίπεδο στον τομέα των τηλεπικοινωνιών, αλλά και να
προλάβει τους κινδύνους που δημιουργούνται από την ανεξέλεγκτη εξέλιξη και
χρήση τους σε όλο τον κόσμο.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N11</CAT>
<ED>
Κωδικός άρθρου: A16063N111</ED>
<ID>
ID:130798

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N11&aa=1</URL></REF>


Article

<CATEGORY>vin04</CATEGORY>

 <H2>Κουλούρης κατά Παπαντωνίου για τις απολύσεις αεροσυνοδών
</H2>
ΕΠΙΘΕΣΗ στον υπουργό Εθνικής Οικονομίας Γιάννο Παπαντωνίου έκανε χθες στη
Βουλή ο βουλευτής του ΠΑΣΟΚ Κίμων Κουλούρης, με αφορμή τις απολύσεις
αεροσυνοδών στην Ολυμπιακή.

«Να καταλάβει ο κ. Παπαντωνίου, ότι δεν ψήφισε Θάτσερ το 1996 ο ελληνικός
λαός», είπε ο βουλευτής και τον κατηγόρησε ότι παραβίασε υπουργική απόφαση του
'95 που έκανε λόγο για δόκιμο και όχι για εποχικό προσωπικό.

Πάντως, ο υπουργός Μεταφορών Αναστάσιος Μαντέλης, απαντώντας στην ερώτηση του
κ. Κουλούρη, αντέτεινε ότι δεν πρόκειται για απολύσεις, αφού το προσωπικό αυτό
­ των αεροσυνοδών ­ ήταν εποχικό. Και επέμεινε στην ανάγκη για εξυγίανση της
Ολυμπιακής, κάτι που, όπως είπε, θα αποβεί σε όφελος και των εργαζομένων.

Κατά τη διάρκεια της συζήτησης, τα θεωρεία είχαν καταλάβει πολλές αεροσυνοδοί,
οι οποίες αργότερα ενημέρωσαν κι άλλους βουλευτές για το πρόβλημά τους,
τονίζοντας ότι «δεν είναι το πρόβλημα της Ολυμπιακής οι εργαζόμενοι, αλλά η
κακή διοίκηση και οι κακοί στόχοι που βάζουν».

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N11</CAT>
<ED>
Κωδικός άρθρου: A16063N112</ED>
<ID>
ID:130839

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N11&aa=2</URL></REF>


Article

<CATEGORY>vin04</CATEGORY>

 <H2>Στάση αύριο στα τρόλεϊ
</H2>
ΠΡΟΒΛΗΜΑΤΑ στις μετακινήσεις του επιβατικού κοινού της πρωτεύουσας με τα
τρόλεϊ θα προκληθούν αύριο λόγω της στάσης εργασίας που θα πραγματοποιήσουν οι
οδηγοί από την έναρξη της βάρδιας μέχρι τις 8 π.μ. και από τις 10 μ.μ. μέχρι
τη λήξη της βάρδιας. Η διοίκηση των ΗΛΠΑΠ προσέφυγε στα δικαστήρια ζητώντας να
κηρυχθεί η αυριανή κινητοποίηση παράνομη και καταχρηστική. Το σωματείο
εργαζομένων στα ΗΛΠΑΠ χαρακτηρίζει «πρωτοφανή τη σπουδή των δικαστηρίων να
προσδιορίσουν την αγωγή της διοίκησης σε λιγότερο από 24 ώρες».

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N11</CAT>
<ED>
Κωδικός άρθρου: A16063N113</ED>
<ID>
ID:130879

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N11&aa=3</URL></REF>


Article

<CATEGORY>vin04</CATEGORY>

 <H5>ΑΠΟ ΤΟ «ΑΔΕΙΟ ΠΟΥΚΑΜΙΣΟ»... ΣΤΟ «ΚΡΕΜΑΣΜΕΝΟ ΣΑΚΑΚΙ»
</H5><H2>Οι «υπόγειες» διαδρομές του εκσυγχρονισμού
</H2>
<AUTHOR>ΓΙΩΡΓΟΣ ΠΑΝΤΑΓΙΑΣ</AUTHOR>

Με την ευκαιρία συμπλήρωσης δύο χρόνων από την εκλογή του Κ. Σημίτη ως
Πρωθυπουργού από την Κοινοβουλευτική Ομάδα του ΠΑΣΟΚ, γράφτηκαν αρκετά άρθρα,
αφιερώματα, αναλύσεις, για την «άνοδο Σημίτη», το «ρεύμα του εκσυγχρονισμού»
στο ΠΑΣΟΚ κ.λπ.

ΑΠΟ πολλές πλευρές επιχειρήθηκε να αναλυθεί το πώς και το γιατί αυτής της ανόδου.

ΕΡΜΗΝΕΙΕΣ ΤΗΣ ΑΝΟΔΟΥ ΤΟΥ ΚΩΣΤΑ ΣΗΜΙΤΗ

* Μερικοί κατέφυγαν σε μυθιστορηματικού χαρακτήρα ερμηνείες. Η εκλογή του Κ.
Σημίτη εμφανίζεται εδώ ως το αποτέλεσμα καλής «υπόγειας», «ιντριγκαδόρικης» ή
«φραξιονιστικής» δουλειάς.

Σύμφωνα με αυτή την άποψη, ακόμη και το «κρεμασμένο σακάκι» ενός συντρόφου
στον... καλόγερο του κόμματος, διεκδικεί θέση ιστορικού κειμηλίου στο αυριανό
μουσείο της κομματικής ιστορίας, επειδή, δήθεν, παρατημένο εκεί σαν ξόανο
εξαπάτησης, έριχνε στάχτη στα μάτια του «κομματικού κατεστημένου» για τις
«υπόγειες κινήσεις των εκσυγχρονιστών».

* Άλλοι, με ευρύτερη πολιτική άποψη, ερμήνευσαν την άνοδο του Κ. Σημίτη ως
έξωθεν πίεση της «κοινωνίας».

Σύμφωνα με αυτή την πολιτική ερμηνεία, η οποία δεν βρίσκεται μακριά από την
πραγματικότητα, η ηγεμονία των ιδεών του Κ. Σημίτη στην «κοινωνία» και το
σύνδρομο αυτοσυντήρησης των στελεχών του ΠΑΣΟΚ, οδήγησαν τα δεύτερα στην
επιλογή της μοναδικής δυνατότητας εκλογικής νίκης.

Σ' αυτή την ερμηνεία σαφώς υπονοείται πως η «νίκη Σημίτη» δεν υπήρξε
αποτέλεσμα απλής αλλαγής συσχετισμών στο κόμμα, αλλά επιβολής στο κόμμα της
κυρίαρχης πολιτικής κατεύθυνσης στην «κοινωνία».

Όλα αυτά είναι γνωστά, λογικά και ασφαλώς πραγματικά.

Η πολιτική ερμηνεία εστιάζει το ενδιαφέρον της στο γιατί, η δημοσιογραφική στο
πώς. Κι αυτό με τη σειρά του είναι κατανοητό και λογικό.

Το πραγματικό, ως γνωστόν, είναι λογικό. Όμως, δεν μας εξηγεί πώς και γιατί
προέκυψε ως πραγματικότητα!

­ Τι θα πει, για παράδειγμα, ηγεμονία των ιδεών του Κ. Σημίτη στην «κοινωνία»;

­ Πώς φθάσαμε από το «όραμα του Τρίτου Δρόμου» να... αγωνιζόμαστε για... «ένα
άδειο πουκάμισο, για μια Ελένη» (πολύ πριν μπει στην Ιστορία το περίφημο
σακάκι του συντρόφου); Με άλλα λόγια, πώς και γιατί η παραδοσιακή γραμμή του
κόμματος δεν εξέφραζε πλέον την κοινωνική πλειοψηφία (ή αλλιώς πώς η μειοψηφία
του Κ. Σημίτη έγινε πλειοψηφία;).

Στο χώρο ενός επετειακού άρθρου δεν είναι δυνατόν να δοθούν ολοκληρωμένες
απαντήσεις. Το πολύ πολύ να καταφέρουμε να καλύψουμε το θέμα από μια τρίτη,
συμπληρωματική σκοπιά.

ΜΙΑ ΤΡΙΤΗ ΜΑΤΙΑ

«Αυτό» (ουδέτερη αντωνυμία!) που συνήθως ονομάζουμε κοινωνία και που
προηγουμένως, σε όλες τις περιπτώσεις, βάλαμε σε εισαγωγικά, δεν είναι ασφαλώς
η «κοινή γνώμη».

Με άλλα λόγια, η «κυριαρχία των ιδεών του Κ. Σημίτη στην κοινωνία» δεν
σημαίνει, όπως κάποιοι αφελείς φαντάζονται (ή σιγοψιθυρίζουν...), ότι να, οι
ιδέες Σημίτη (ή ο ίδιος ο Πρωθυπουργός) έτυχαν προνομιακής προβολής από τα
μέσα μαζικής ενημέρωσης και λογικό είναι (γιατί;) να γίνουν (πώς;)
δημοφιλέστερες και κυρίαρχες.

Στο σαφάρι των ερμηνειών για την άνοδο του Κ. Σημίτη, περιέργως, η
δημοσιογραφική σκοπιά η οποία ομιλεί για «υπόγειες διαδρομές» στο κόμμα είναι
πιο κοντά στην αλήθεια!

Η ερμηνεία αυτή είναι ορθή, αλλά, βέβαια, μόνον κατά το ήμισυ.

Επρόκειτο (και πρόκειται), πράγματι, για «υπόγειες διαδρομές», όχι όμως στο
κόμμα, αλλά στην κοινωνία!

Ας το αναλύσουμε καλύτερα.

Θεωρούμε πως η ηγεμονία του Κ. Σημίτη δεν μπορεί να αποδοθεί, μόνο ταυτολογικά
στην ηγεμονία των ιδεών του στην κοινωνία, αλλά και στη σταδιακή και ριζική
αλλαγή της κοινωνικής σύνθεσης κι επομένως των πολιτικών προσανατολισμών της
κοινωνικής βάσης.

Σχηματοποιώντας, υπερβολικά ίσως, θα λέγαμε πως το ΠΑΣΟΚ του Ανδρέα Παπανδρέου
είναι το κόμμα της μετάβασης από την αγροτική ηγεμονία στη φορντική παραγωγή,
όταν η τελευταία όδευε πλέον στη δύση της (πράγματι, πρώτα μπήκαν σε κρίση οι
προβληματικές βιομηχανικές μονάδες και μετά το κόμμα που τις εξέφραζε...).

Από την άλλη πλευρά, το ΠΑΣΟΚ του Κώστα Σημίτη είναι το κόμμα της
μετα-φορντικής εποχής σε συνθήκες παγκοσμιοποίησης και αλληλεξάρτησης.
Ειπωμένο αλλιώς: το πρώτο είναι κόμμα της μεταπολίτευσης, της έντονης (αλλά
και επιφανειακής) πολιτικοποίησης, ακριβέστερα κομματικοποίησης, ενώ το
δεύτερο εκφράζει (αν και όχι ολοκληρωμένα) την εποχή των τριών κινητηρίων
δυνάμεων των ημερών μας: της γνώσης, της πληροφορίας και της παγκοσμιοποίησης
της οικονομίας.

Το πρώτο είναι το κόμμα των «συμβολισμών» και των «μορφών», των «διαλεκτικών
αντιθέσεων» και της «ποσότητας», της ανελαστικής βιομηχανικής παραγωγής, ενός
(ελληνικού) μείγματος «αγροτισμού και (κακοχωνεμένης) εργοστασιακής
κουλτούρας», ενώ το δεύτερο είναι κόμμα των «περιεχομένων» και της «ουσίας»,
της «διαφοράς» και της (ολικής) «ποιότητας», της ελαστικοποιημένης παραγωγής...

Αυτές οι αλλαγές που μόλις περιγράψαμε, με σχηματικό και συνθηματολογικό
τρόπο, δεν αναφέρονται στις «ειδήσεις», δεν καταγράφονται στα «γκάλοπ», κι
όμως δρουν υπόγεια αλλάζοντας την κοινωνία.

Οι ιδέες του Κ. Σημίτη, λοιπόν, δεν είχαν ανάγκη την προβολή ή κάποιο
κομματικό τρικ για να επιβληθούν.

Βεβαίως, υπάρχει το ερώτημα αν (και πόσο...) όλοι όσοι ευνόησαν ή συνέβαλαν
στην άνοδο του Κ. Σημίτη έχουν συνείδηση αυτών των αλλαγών...

Η ΕΙΔΙΚΗ ΣΥΝΕΙΣΦΟΡΑ ΤΟΥ ΚΩΣΤΑ ΣΗΜΙΤΗ

Πριν κλείσουμε αυτό το επετειακό άρθρο, ας μας επιτραπεί μια τελευταία
επισήμανση. Είναι αλήθεια πως η δύση του βιομηχανικού μοντέλου, του κεϋνσιανού
ή σοσιαλδημοκρατικού κράτους πρόνοιας οδήγησε αλλού, στον θρίαμβο του
νεοφιλελευθερισμού και του μετα-μοντέρνου, στην κυριαρχία των τεχνοκρατών.

Στη χώρα μας, κι αυτή είναι η ειδική προσφορά του Κ. Σημίτη, βαδίζουμε με
συντεταγμένο πολιτικό βηματισμό.

Από τα συνθήματα, λοιπόν, στα περιεχόμενα. Από τη γενικόλογη εξίσωση (στα
λόγια) στην παραγωγική ανακατανομή, στην ισονομία και ισοπολιτεία (στην πράξη).

Διακινδυνεύοντας (λόγω ρόλου...) να παρεξηγηθούμε, θα λέγαμε πως, αντίθετα από
ό,τι πιστεύουν πολλοί, ο Κώστας Σημίτης δεν ήρθε αργά, αλλά αρκετά νωρίς (σε
σχέση με την ωρίμανση των διαδικασιών που περιγράψαμε) στο τιμόνι της χώρας.

Απόδειξη, πως υπάρχουν ορισμένοι στο κόμμα οι οποίοι αυτοχαρακτηριζόμενοι
«αριστεροί» βαφτίζουν τη σημερινή πολιτική «δεξιά». 
Κι έχουν δίκιο! Η πολιτική του Κ. Σημίτη βρίσκεται όντως στα δεξιά όσων είναι
στραμμένοι προς το παρελθόν, προς τα πίσω!

Ο Γιώργος Πανταγιάς είναι μέλος της Κεντρικής Επιτροπής του ΠΑΣΟΚ.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N12</CAT>
<ED>
Κωδικός άρθρου: A16063N121</ED>
<ID>
ID:130799

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N12&aa=1</URL></REF>


Article

<CATEGORY>vin04</CATEGORY>

 <H5>ΕΝΑ ΠΡΟΒΛΗΜΑ ΕΚΛΕΙΣΕ ­ ΕΝΑ ΑΝΟΙΞΕ: ΑΠΕΣΥΡΕ ΤΗΝ ΥΠΟΨΗΦΙΟΤΗΤΑ Ο ΨΩΜΙΑΔΗΣ ­
ΑΠΟΧΩΡΗΣΕ Ο ΜΑΤΖΑΠΕΤΑΚΗΣ
</H5><H2>Δεν ησυχάζει η Ν.Δ...
</H2>
Ένα πρόβλημα έκλεισε και ένα πρόβλημα άνοιξε για τον κ. Κ. Καραμανλή.

Στ. Ματζαπετάκης. Πριν ανακοινώσει την απόφασή του για αποχώρηση συναντήθηκε
με τον Κ. Μητσοτάκη. Στη συνέχεια χαρακτήρισε τον πρόεδρο της Ν.Δ. Κ.
Καραμανλή, «ανεπαρκή»...

Ο ΠΑΝΑΓΙΩΤΗΣ Ψωμιαδης αιφνιδίως ανακοίνωσε χθες ότι αποσύρει την υποψηφιότητά
του για τον Δήμο Θεσσαλονίκης. Την ίδια ώρα όμως στο Ηράκλειο Κρήτης
εκδηλωνόταν η πρώτη αντίδραση της βάσης του κόμματος για τις διαγραφές.

Όπως μεταδίδει ο ανταποκριτής μας στο Ηράκλειο Νίκος Βιδάκης, ο κ. Στ.
Ματζαπετάκης, ένα από τα κορυφαία στελέχη της Ν.Δ. στην Κρήτη και προσωπικός
φίλος του κ. Κ. Μητσοτάκη, αποχώρησε από το κόμμα. Την ανακοίνωση έκανε
παρουσία δεκάδων φίλων του αλλά και μελών του κόμματος στο Ηράκλειο. Ανάμεσα
στους παρευρισκομένους ήταν και ο κ. Πάνος Σπαταράκης που πριν από λίγες
ημέρες είχε ανοίξει το δρόμο των αποχωρήσεων από το κόμμα.

Ο κ. Ματζαπετάκης διευκρίνισε ότι η απόφασή του να φύγει από τη Νέα Δημοκρατία
είναι αμετάκλητη «και δεν προκλήθηκε από τις διαγραφές των τελευταίων ημερών».
Τόνισε όμως ότι και η κίνηση αυτή είναι ενδεικτική της πορείας που αποφασίζει
για το κόμμα μια μικρή ομάδα.

ΜΕ Κ. ΜΗΤΣΟΤΑΚΗ

Πριν ανακοινώσει την απόφασή του ο κ. Ματζαπετάκης συναντήθηκε με τον κ.
Μητσοτάκη. Την περασμένη Κυριακή μετέβη στην Αθήνα όπου ενημέρωσε τον επίτιμο
πρόεδρο του κόμματος για τις προθέσεις του. «Τον παρακάλεσα να με ακούσει
χωρίς να με διακόψει ούτε να προσπαθήσει να με μεταπείσει». Το πρώην στέλεχος
της Νέας Δημοκρατίας τόνισε ότι ο κ. Μητσοτάκης δεν κατέβαλε καμιά προσπάθεια
να τον μεταπείσει και «δέχτηκε την κατάσταση». Σε αντίθεση, η κ. Ντόρα
Μπακογιάννη επιχείρησε μέχρι και την τελευταία στιγμή να τον πείσει να αλλάξει γνώμη.

Ο κ. Ματζαπετάκης χαρακτήρισε τον πρόεδρο του κόμματος κ. Κώστα Καραμανλή
«ανεπαρκή», τον κατηγόρησε δε ότι μαζί με την παρέα του μετέτρεψε τη Νέα
Δημοκρατία από παντοδύναμη παράταξη σε «μικρομάγαζο».

«Είμαι της σχολής ότι ο πολιτικός πρέπει να έχει άποψη, ξεκάθαρη θέση, πίστη
στις αρχές του και να καθορίζει ο ίδιος τις εξελίξεις και όχι οι εξελίξεις την
πορεία του», επισήμανε αναφερόμενος στην απόφασή του.

ΕΥΧΕΣ ΓΙΑ ΝΕΟ ΚΟΜΜΑ

Εξέφρασε δε την ευχή για τη δημιουργία ενός «νέου πολιτικού κόσμου ανάλογου
των προσδοκιών μας». Και συνέχισε τονίζοντας την επιθυμία του για την ανατολή
μιας νέας πολιτικής κίνησης που θα διορθώσει τα πράγματα. Διευρκίνισε ότι δεν
έχει έρθει σε καμιά συνεννόηση με τους 6 διαγραφέντες, επισήμανε όμως ότι
υπάρχει κλίμα αγανάκτησης μεταξύ των στελεχών όχι μόνο στην Κρήτη αλλά και
στην υπόλοιπη Ελλάδα.

Παρόντες, εκτός από τον κ. Σπαταράκη, ήταν οι επιχειρηματίες κ.κ. Καράτζης και
Σκουλούδης, ο γιατρός και αντιπρόεδρος του ΟΦΗ κ. Καραντινός και ο πρώην
διευθυντής της ΑΝΕΚ στο Ηράκλειο κ. Προκοπάκης.

Στο μεταξύ, ο βουλευτής της Ν.Δ. κ. Παναγιώτης Ψωμιάδης αποφάσισε χθες να μην
επιμείνει στην υποψηφιότητά του για τον Δήμο Θεσσαλονίκης για να διευκολύνει ­
όπως δήλωσε ­ τον κ. Κ. Καραμανλή στους χειρισμούς του στην εξεύρεση τρίτης
λύσης. Σε δήλωσή του αναφέρει ότι «μετά την φημολογούμενη απόφαση που είδε το
φως της δημοσιότητας για τρίτη λύση στον Δήμο Θεσσαλονίκης, για να κρατήσω την
αξιοπρέπειά μου και να μη γίνω μέρος του προβλήματος αλλά και για να
διευκολύνω τον πρόεδρο, αποσύρω τη δική μου υποψηφιότητα, μιας και πιστεύω ότι
θα είναι μια λύση αξιόπιστη που θα έχει την ψυχική δύναμη να αγωνιστεί».

Ο κ. Π. Ψωμιάδης, όπως επισημαίνουν οι συνεργάτες του, όταν κάνει λόγο για
φημολογούμενη τρίτη λύση εννοεί τον βουλευτή Θεσσαλονίκης κ. Ε.
Παπαγεωργόπουλο. Από τη Ρηγίλλης πάντως έγινε γνωστό ότι ο κ. Κ. Καραμανλής
δεν έχει ακόμη καταλήξει στην οριστική του απόφαση και είναι πιθανό η Ν.Δ. να
στηρίξει και πάλι την υποψηφιότητα του κ. Ντ. Κοσμόπουλου.

ΟΡΓΑΝΩΝΟΝΤΑΙ ΟΙ «ΕΞΙ»

Οι έξι διαγραφέντες εξάλλου οργανώνουν τον τρόπο με τον οποίο θα λειτουργούν
στη Βουλή. Η απόφασή τους είναι να μην υπάρχει επικεφαλής της άτυπης
κοινοβουλευτικής κίνησης την οποία συγκροτούν και να συνεργάζονται στενά στα
θέματα για τα οποία έχουν όλοι την ίδια θέση. Ο κ. Ν. Κάκκαλος πάντως, ο
οποίος έχει διαγραφεί για ένα χρόνο, ζήτησε χθες αλλαγή του προέδρου της Ν.Δ.
Μάλιστα άφησε να εννοηθεί ότι ο νέος πρόεδρος θα πρέπει να είναι ο κ. Δ.
Αβραμόπουλος. Όταν ρωτήθηκε ποιος θα είναι ο πρόεδρος στην περίπτωση που
ιδρυθεί νέο κόμμα, απάντησε ότι «πρόεδρο δεν θα βρει το κόμμα αλλά η παράταξη»
και με ένα νεύμα έδειξε προς την πλατείά Κοτζιά όπου βρίσκεται το Δημαρχείο
της Αθήνας.

Χθες ο κ. Μ. Έβερτ έστειλε μια ακόμη επιστολή στον κ. Κ. Καραμανλή με την
οποία του προτείνει να ζητήσει τη σύσταση Εξεταστικής Επιτροπής για να
διερευνήσει τις παρανομίες, παρατυπίες και ενδεχόμενες ατασθαλίες στην
Ολυμπιακή. Μάλιστα, ο πρώην πρόεδρος επικαλείται προχθεσινό πρωτοσέλιδο
δημοσίευμα των «ΝΕΩΝ».

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N13</CAT>
<ED>
Κωδικός άρθρου: A16063N131</ED>
<ID>
ID:130800

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N13&aa=1</URL></REF>


Article

<CATEGORY>vin04</CATEGORY>

 <H2>Μάθημα για την Αθήνα με Δαμανάκη και μαθητές
</H2>
Ένα ζεστό φιλί για τη Μαρία Δαμανάκη. Η υποψήφια δήμαρχος Αθηναίων είχε
συζήτηση με μαθητές, καθηγητές και γονείς για τα προβλήματα των σχολείων

ΜΑΘΗΜΑ για την Αθήνα περιελάμβανε χθες το πρόγραμμα για τους μαθητές του 18ου
και 19ου Δημοτικού και του 56ου Γυμνασίου, στους Αμπελοκήπους, που είχαν την
ευκαιρία να κουβεντιάσουν με την κ. Μαρία Δαμανάκη. Η υποψήφια δήμαρχος της
πόλης συζήτησε για αρκετή ώρα με μαθητές, καθηγητές και γονείς για τα
προβλήματα που τους απασχολούν.

Η κ. Δαμανάκη, που συνοδευόταν από δημοτικούς και διαμερισματικούς συμβούλους
του συνδυασμού της και του συνδυασμού «Αθήνα 2000», επισήμανε το οξύ πρόβλημα
σχολικής στέγης που έχει ως αποτέλεσμα να υπάρχουν διπλές βάρδιες λειτουργίας.

Η υποψήφια δήμαρχος υπογράμμισε, εξάλλου, την καθυστέρηση στο χρονοδιάγραμμα
δέσμευσης χώρων για την ανέγερση σχολικών κτιρίων και κάλεσε τον δήμαρχο
Αθηναίων να αξιοποιήσει τα κονδύλια του Οργανισμού Σχολικών Κτιρίων για τη
συντήρηση και τον ευπρεπισμό των σχολείων. Σε ό,τι αφορά το πρόβλημα φύλαξης,
που απασχολεί και τα σχολεία που επισκέφθηκε χθες, η κ. Δαμανάκη πρότεινε να
αναλάβει ο Δήμος Αθηναίων πρωτοβουλία προκειμένου, σε συνεργασία με το
υπουργείο Παιδείας, το θέμα να λυθεί άμεσα.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N13</CAT>
<ED>
Κωδικός άρθρου: A16063N132</ED>
<ID>
ID:130840

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N13&aa=2</URL></REF>


Article

<CATEGORY>vin04</CATEGORY>

 <H5>Το χρώμα του ΠΑΣΟΚ παραμένει πράσινο
</H5><H2>30 ΕΡΩΤΗΣΕΙΣ
</H2><H2>ΔΗΜΗΤΡΗΣ ΠΙΠΕΡΓΙΑΣ
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΓΕΝΝΗΘΗΚΕ: Σ' ένα μπαλκόνι στο Αιγαίο.

ΘΥΜΑΤΑΙ: Τις προεκλογικές δεσμεύσεις.

ΕΛΑΤΤΩΜΑ: Δεν προδίδει ό,τι αγαπά.

ΕΝΑ ΤΑΞΙΔΙ: Με αερόστατο.

ΑΝΤΙΠΑΘΕΙ: Τη νωθρότητα και την υποκρισία.

ΤΟΝ ΘΥΜΩΝΕΙ: Η αχαριστία.

ΟΝΕΙΡΕΥΕΤΑΙ: Μια Εύβοια χωρίς ανεργία.

ΤΟΝ ΠΡΟΚΑΛΟΥΝ: Οι δυσκολίες.

«Ο εργατοπατερισμός σαν αντίληψη και πρακτική επικράτησε στο κόμμα»,
υποστηρίζει ο βουλευτής του ΠΑΣΟΚ Δημήτρης Πιπεργιάς. Και για τις
εσωκομματικές εκλογές, δηλώνει πως πρόκειται για «αναμετρήσεις συσχετισμών του
χθες χωρίς όραμα και μέλλον». Ο κ. Πιπεργιάς τονίζει ακόμη πως ο
«εκσυγχρονισμός», σήμερα, «χρησιμοποιείται και σαν σύνθημα από όσους
επιδιώκουν αναγέννηση μεθόδων άγριας εκμετάλλευσης».

ΕΡ.: Διάταξη για τις ΔΕΚΟ;

ΑΠ.: Χωρίς ουσία. Απαιτείται ο εκσυγχρονισμός των ΔΕΚΟ με τόλμη και συμμετοχή
των εργαζομένων. Με τους εργαζόμενους απέναντι δεν πάμε πουθενά.

ΕΡ.: Ενιαία έκφραση ή πολυφωνία;

ΑΠ.: Τα χρώματα της ίριδος είναι επτά. Η ενοποίησή τους δίνει μόνο ένα! Αρκεί
κάποιοι να προσπαθήσουν! Το χρώμα του ΠΑΣΟΚ παραμένει πράσινο.

ΕΡ.: Συνδικαλιστικό κίνημα ή πολιτική;

ΑΠ.: Πολιτική, συνισταμένη των κινημάτων.

ΕΡ.: Εκσυγχρονιστής ή σοσιαλιστής;

ΑΠ.: Επιμένω με το Πανελλήνιο Σοσιαλιστικό Κίνημα.

ΕΡ.: Με ποιο ΠΑΣΟΚ;

ΑΠ.: Με το ΠΑΣΟΚ του εργάτη, του αγρότη, του επαγγελματία, του μικρομεσαίου,
της γυναίκας, του νεολαίου, του μισθωτού, του συνταξιούχου. Με το ΠΑΣΟΚ των
οραμάτων της κοινωνίας και του πολιτισμού, της Ελλάδας και της Κοινωνικής Ευρώπης.

ΕΡ.: Με τι οργάνωση;

ΑΠ.: Το ζητούμενο! Αντιπάλεψα τον εργατοπατερισμό στα συνδικάτα. Δυστυχώς, σαν
αντίληψη και πρακτική επικράτησε στο κόμμα.

ΕΡ.: Εσωκομματικές εκλογές;

ΑΠ.: Αναμετρήσεις συσχετισμών του χθες χωρίς όραμα και μέλλον.

ΕΡ.: «Εκσυγχρονισμός»;

ΑΠ.: Αναγκαίος για το μέλλον. Χρησιμοποιείται όμως και σαν σύνθημα από όσους
επιδιώκουν αναγέννηση μεθόδων άγριας εκμετάλλευσης.

ΕΡ.: ... Και νεοφιλελευθερισμός;

ΑΠ.: Έχει οδηγήσει στον ξέφρενο ανταγωνισμό συμφερόντων και ατόμων, στην
κοινωνική αφασία, στον κοινωνικό εκφασισμό και στην απαξίωση της κοινωνικής αλληλεγγύης.

ΕΡ.: Διαγραφές στη Νέα Δημοκρατία;

ΑΠ.: Οι πρωταγωνιστές στην πράξη είναι γνωστοί. Αναζητώ τον σκηνοθέτη και το
σενάριο του έργου.

ΕΡ.: ΔΕΗ;

ΑΠ.: Πεδίο ευδοκίμησης και σύγκρουσης συμφερόντων, ενίοτε διαπλεκομένων.

ΕΡ.: Φλώρινα;

ΑΠ.: Αξιοποίηση των λιγνιτών με ανταγωνιστικές και όχι πανάκριβες μονάδες.

ΕΡ.: Εύβοια;

ΑΠ.: Νομός της αποβιομηχάνισης και της ανεργίας.

ΕΡ.: Αλιβέρι;

ΑΠ.: Πόλη των συνταξιούχων. Χωρίς νέα μονάδα της ΔΕΗ, θα ξεπεράσει στην
ανεργία Μαντούδι και Λαύριο.

ΕΡ.: Ανάκαμψη;

ΑΠ.: Με σκληρές προσπάθειες, πρωτοβουλίες και ενεργοποίηση όλων των δυνάμεων
που διαθέτει η κοινωνία.

ΕΡ.: Ένα μέτρο για την ανεργία;

ΑΠ.: 35ωρο χωρίς μείωση των αποδοχών. Μέτρο αμυντικό στην επέλαση της ανεργίας
και επιθετικό για να εκσυγχρονιστούν τεχνολογικά οι επιχειρήσεις.

ΕΡ.: ... Και οι επιχειρήσεις;

ΑΠ.: Στους κλάδους εντάσεως εργασίας το κόστος της από 20,6% ανά μονάδα
παραγόμενου προϊόντος το 1989, μειώθηκε σε 12,4% το 1994.

ΕΡ.: Έχουμε μέλλον;

ΑΠ.: Ασφαλώς! Με ανάπτυξη, κοινωνική δικαιοσύνη, συνοχή, νέες τεχνολογίες,
εκπαίδευση, πολιτισμό.

ΕΡ.: Αγροτικές διεκδικήσεις;

ΑΠ.: Έγκαιρη και έγκυρη ενημέρωση των αγροτών για τις συνθήκες που
διαμορφώνονται και τις προοπτικές που υπάρχουν. Αντιμετώπιση των προβλημάτων
με «πολιτική» και ευρύτερο σχεδιασμό.

ΕΡ.: Συνταξιούχοι;

ΑΠ.: Τιμημένα γηρατειά με βαθιά υποτιμημένες συντάξεις.

ΕΡ.: Μισθωτοί;

ΑΠ.: Μη προνομιούχοι, μη έχοντες, μη κατέχοντες και τα... πάντα υπομένοντες.

ΕΡ.: Δαμανάκη και Αθήνα;

ΑΠ.: Η πρώτη έχει ανάγκη το χαμόγελο της δεύτερης.

ΕΡ.: Και τώρα;

ΑΠ.: Αγώνας και πάλι αγώνας για ανάπτυξη και κοινωνική προκοπή, ανεξαρτησία,
λαϊκή κυριαρχία, κοινωνική δικαιοσύνη και συνοχή.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16063N141</ED>
<ID>
ID:130801

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N14&aa=1</URL></REF>


Article

<CATEGORY>vin06</CATEGORY>

 <H5>ΑΠΟ ΣΗΜΕΡΑ ΟΛΟΚΛΗΡΟ ΤΟ ΤΡΙΓΩΝΟ ΣΕ ΗΛΕΚΤΡΟΝΙΚΟ ΑΠΟΚΛΕΙΣΜΟ
</H5><H5>Επιφυλακτικός ο Δήμος
</H5><H2>Άρση... μπαρών
</H2>
Σε όλο το εμπορικό τρίγωνο της Αθήνας, δηλαδή στην περιοχή που περικλείεται
από τις οδούς Αθηνάς - Σταδίου και Μητροπόλεως, επεκτείνεται από σήμερα το
σύστημα ηλεκτρονικού αποκλεισμού των αυτοκινήτων, θα λειτουργούν δηλαδή οι
γνωστές μπάρες.

Στην Ερμού. Οι μπάρες κρατάνε μακριά τα αυτοκίνητα από τα εμπορικά
καταστήματα, κοντά στην Καπνικαρέα, διευκολύνοντας τα ψώνια

ΣΥΓΚΕΚΡΙΜΕΝΑ, όπως ανακοινώθηκε χθες από το υπουργείο Περιβάλλοντος -
Χωροταξίας και Δημοσίων Έργων, από σήμερα θα λειτουργούν μπάρες και στις
εισόδους των οδών: Θησέως, Πραξιτέλους, Φωκίωνος, Περικλέους, Βουλής και
Καραγεώργη Σερβίας, καθώς και στις εξόδους των οδών: Ευριπίδου, Αγ. Ειρήνης,
Ρόμβης, Πλατεία Καρύτση και Βουλής. Στα σημεία αυτά, όπως και στα άλλα, όπου
οι μπάρες λειτουργούν από τις 12 Ιανουαρίου, θα υπάρχουν τροχονόμοι και άνδρες
της Δημοτικής Αστυνομίας, οι οποίοι θα διευκολύνουν τους οδηγούς και θα
επιλύουν τα προβλήματα που θα παρουσιαστούν.

Στην ανακοίνωση του ΥΠΕΧΩΔΕ αναφέρεται ότι οι μπάρες θα λειτουργήσουν
δοκιμαστικά μέχρι τις 28 Φεβρουαρίου, οπότε και θα ληφθούν οι τελικές
αποφάσεις για την τύχη τους. Πάντως, κατά το πρώτο διάστημα της εφαρμογής τους
έχουν λειτουργήσει αποτελεσματικά, αφού, σύμφωνα με τα στοιχεία του
υπουργείου, η κίνηση των οχημάτων στο εμπορικό τρίγωνο μειώθηκε κατά 60%.

ΤΙ ΘΑ ΕΠΙΤΡΕΠΕΤΑΙ

Κατά τις ώρες τροφοδοσίας, δηλαδή από τις 7-10.30 π.μ. και από 2.30-5.30 μ.μ.
οι μπάρες θα είναι βυθισμένες, αλλά θα επιτρέπεται η κίνηση μόνο των οχημάτων
τροφοδοσίας, ενώ από τις 8.30 κάθε βράδυ μέχρι τις 6.30 το πρωί της επομένης η
κίνηση των οχημάτων στο εμπορικό τρίγωνο θα είναι ελεύθερη.

Επίσης ελεύθερα θα κινούνται, όλες τις ώρες, τα αυτοκίνητα και στις οδούς:
Πεσμαζόγλου, Σοφοκλέους, Αριστείδου, Ευριπίδου, Δραγατσανίου, Βορρέου,
Κολοκοτρώνη, Νίκης, Βουλής και στο τμήμα Καραγεώργη Σερβίας από την Νίκης
μέχρι την Βουλής. Από την Καραγεώργη Σερβίας, την Λέκκα, την Πραξιτέλους, την
Χρυσοσπηλιωτίσσης και την Βίσσης θα περνούν ελεύθερα τα ταξί.

Τεχνικός έλεγχος. Μία ημέρα πριν από την εφαρμογή του μέτρου

«ΟΥΤΕ ΘΕΤΙΚΑ, αλλά ούτε και αρνητικά» βλέπει την δοκιμαστική λειτουργία του
συστήματος ηλεκτρονικής πρόσβασης στο εμπορικό τρίγωνο της πρωτεούσας, μέχρι
στιγμής, ο Δήμος Αθηναίων. Ο ειδικός σύμβουλος του δημάρχου Αθηναίων κ.
Γιάννης Γκογκοζότος είπε στα «ΝΕΑ» ότι οι μπάρες θα αρχίσουν να λειτουργούν
κανονικά μετά το τέλος των εκπτώσεων, στα τέλη Φεβρουαρίου, και αφού προηγηθεί
σύσκεψη μεταξύ των φορέων.

«Αν έχουν τηρηθεί οι προϋποθέσεις που έχουμε θέσει, οι οποίες είναι να έχουν
δοθεί όλες οι κάρτες, να έχει ενημερωθεί ο κόσμος και να λειτουργεί εύρυθμα το
σύστημα, τότε δεν θα υπάρξει κανένα πρόβλημα», υπογραμμίζει ο κ. Γκογκοζότος.

Όπως λέει ο ίδιος, αυτή την στιγμή ο Δήμος Αθηναίων έχει μόνο την ευθύνη
χειρισμού του συστήματος και την αστυνόμευση. Ολόκληρη την διαχείριση του
συστήματος θα την αναλάβει μόλις ολοκληρωθεί η δοκιμαστική περίοδος. «Δεν
μπορούμε να πούμε ότι οι μπάρες έχουν προσφέρει κάτι σημαντικό μέχρι στιγμής.
Ο αριθμός των αυτοκινήτων στο εμπορικό τρίγωνο έχει μειωθεί, βέβαια, αλλά αυτό
δεν είναι το μόνο ζητούμενο. Εάν μέχρι το τέλος του μήνα δεν έχουν εκπληρωθεί
οι προϋποθέσεις που έχει θέσει ο δήμαρχος Αθηναίων, τότε όλα είναι πιθανά...».

Περισσότερη αστυνόμευση, ώστε να μειωθεί η παράνομη στάθμευση στο εμπορικό
τρίγωνο, ζητάει ο πρόεδρος του Συνδέσμου Χονδρεμπορικών και Βιοτεχνικών
Επιχειρήσεων του Τριγώνου κ. Χρήστος Βασιλακόπουλος. «Κατ' αρχήν είμαστε
αντίθετοι με την τοποθέτηση των ηλεκτρονικών μπαρών. Συμφωνήσαμε να ξεκινήσει
δοκιμαστικά το μέτρο με την ελπίδα ότι η αστυνόμευση θα βελτιωθεί. Αν μείνει
έτσι, καλύτερα να εφαρμοστεί το σύστημα στο Ζάππειο...», λέει ο κ. Βασιλακόπουλος.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N15</CAT>
<ED>
Κωδικός άρθρου: A16063N151</ED>
<ID>
ID:130762

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N15&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Έλλειψη σιωπής
</H2><H2></H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

ΕΤΣΙ ΚΑΙ αποφασίσεις να επιβάλεις στη ζωή σου μια αυστηρή αποκλειστικότητα, τα
πράγματα που τελικά σού λείπουν είναι εντελώς παράδοξα και μη αναμενόμενα. Για
παράδειγμα, οι πιο πολλοί υποθέτουμε ότι στους καλόγερους και τις καλόγριες
αυτό που λείπει περισσότερο είναι η συνάφεια με τους άλλους ανθρώπους. Εγώ,
όμως, είμαι σίγουρη ότι το μεγαλύτερο σύνδρομο στέρησής τους το γεννά η
απουσία τηλεοπτικών συσκευών στα μοναστήρια.

Παρομοίως, όταν μοίρασα τη ζωή μου οικειοθελώς, ισομερώς κι αποκλειστικώς στο
μωρό μου και στη δουλειά μου, είχα την υποψία ότι θα υπάρξουν στιγμές που θα
μου λείπει ο ανεμπόδιστος οκτάωρος ύπνος, το σινεμά ή ακόμη κι η γυμναστική.
Δεν περίμενα ποτέ πως αυτό που θα νοσταλγούσα θα ήταν η σιωπή, με όλες της τις
μορφές, πλην βεβαίως εκείνης του θανάτου:

* Κατ' αρχάς, η σιωπή της πλήξης, η σιωπή της βαρεμάρας. Το να κάθεσαι και να
μην κάνεις τίποτε, να μην σκέφτεσαι καν, ενδεχομένως ούτε να ονειρεύεσαι, η
πλήρης απραξία. Οφείλω, πάντως, να ομολογήσω ότι για τη στέρηση αυτή δεν
ευθύνεται η τρέχουσα συγκυρία, πρέπει να έχει περάσει καμιά δεκαετία που δεν
έχω νιώσει τούτο το πολυτελές συναίσθημα.

* Η σιωπή της μοναξιάς, για την οποία πίστευα πάντοτε ότι αποτελεί συστατικό
στοιχείο της ισορροπίας ­ και της ευτυχίας, εδώ που τα λέμε ­ μια προϋπόθεση
για να μην οδηγηθεί κανείς ολοταχώς στην υστερία. Μπορεί να έχει ενίοτε μια
γλυκόπικρη αίσθηση, αλλά η νοσταλγία της είναι σχεδόν σωματοποιημένη, σε κάνει
να κοιτάς τους άλλους ως εισβολείς, χωρίς να φταίνε σε τίποτε για το γεγονός
ότι εσύ δεν μπορείς να μείνεις μόνος σου ούτε πέντε λεπτά.

* Η «άλλη» σιωπή, αυτή της άνεσης, που εγκαθίσταται μεταξύ των ανθρώπων μονάχα
όταν η επικοινωνία είναι πλέον μια κατασταλαγμένη, αυτοτροφοδοτούμενη
πραγματικότητα. Όταν τα «τι κάνεις;», «πώς είσαι;», «τι σκέφτεσαι;» δεν
διατυπώνονται καν, διότι απλούστατα ξέρεις ήδη. Όταν παύεις να γεμίζεις
αγωνιωδώς τον χρόνο με τον λόγο, τις λέξεις, τα ερωτήματα, κι αφήνεις αυτή την
σιωπή-ουτοπία να ζει...

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N15</CAT>
<ED>
Κωδικός άρθρου: A16063N152</ED>
<ID>
ID:130848

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N15&aa=2</URL></REF>


Article

<CATEGORY>vin06</CATEGORY>

 <H5>ΘΑ ΔΙΑΓΩΝΙΣΘΟΥΝ ΚΑΘΗΓΗΤΕΣ 17 ΕΙΔΙΚΟΤΗΤΩΝ, ΔΑΣΚΑΛΟΙ ΚΑΙ ΝΗΠΙΑΓΩΓΟΙ, ΑΛΛΑ Η
ΕΠΙΤΥΧΙΑ ΔΕΝ ΣΗΜΑΙΝΕΙ ΑΥΤΟΜΑΤΩΣ ΚΑΙ ΔΙΟΡΙΣΜΟ
</H5><H5>Η εξεταστέα ύλη για καθηγητές, δασκάλους, νηπιαγωγούς
</H5><H2>Εισαγωγικές εξετάσεις για... εκπαιδευτικούς
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Εισαγωγικές εξετάσεις για τα... σχολεία θα δίνουν πλέον οι εκπαιδευτικοί.
Χθες, μάλιστα, ανακοινώθηκε επισήμως από το υπουργείο Παιδείας η εξεταστέα
ύλη, στην οποία θα διαγωνισθούν καθηγητές 17 ειδικοτήτων, δάσκαλοι και
νηπιαγωγοί προκειμένου να καταρτισθεί νέα... επετηρίδα διοριστέων, με κριτήριο
τη βαθμολογία των εξετάσεων και όχι την ημερομηνία αποφοίτησης.

Στα θρανία. Αυτή τη φορά όχι οι μαθητές, αλλά οι καθηγητές, οι δάσκαλοι και
οι νηπιαγωγοί

Ο ΔΙΑΓΩΝΙΣΜΟΣ πρόκειται να πραγματοποιηθεί το αργότερο το πρώτο δεκαήμερο του
Μαΐου και οι λεπτομέρειες για την διεξαγωγή του θα δοθούν στη δημοσιότητα με
προκήρυξη από το ΑΣΕΠ.

Επιτυχών στις εξετάσεις θα θεωρείται ο εκπαιδευτικός που βαθμολογήθηκε
τουλάχιστον με 70 στα 100 ή με 14 στα 20 για κάθε μία από τις δύο θεματικές
ενότητες ξεχωριστά. Σημειώνεται όμως ότι η επιτυχία στο διαγωνισμό δεν
σημαίνει αυτομάτως και διορισμό. Με βάση τη σειρά επιτυχίας καταρτίζεται ο
πίνακας επιτυχόντων, που θα έχει ισχύ δύο χρόνων. Αν μετά την πάροδο των δύο
χρόνων «περισσεύουν» επιτυχόντες, το σύστημα δεν προβλέπει κατοχύρωση της
επιτυχίας. Πράγμα που σημαίνει ότι οι εκπαιδευτικοί αυτοί, αν και επιτυχόντες
στον πρώτο διαγωνισμό, θα πρέπει να ξαναδώσουν εξετάσεις.

Οι εξετάσεις αυτές, πρακτικά, θα οδηγούν στη λήψη άδειας ασκήσεως
επαγγέλματος, αφού δεν αποκλείεται, με την πλήρη εφαρμογή του συστήματος σε
πέντε χρόνια, να υποχρεωθούν και τα ιδιωτικά σχολεία να προσλαμβάνουν
εκπαιδευτικούς, με την προϋπόθεση ότι αυτοί θα έχουν προηγουμένως συμμετάσχει
στον διαγωνισμό πρόσληψης για τα δημόσια σχολεία.

Για τις ειδικότητες των καθηγητών, που διδάσκουν τώρα στα
Τεχνικά-Επαγγελματικά Λύκεια (ΤΕΛ) και αργότερα θα διδάσκουν στα Τεχνικά
Επαγγελματικά Εκπαιδευτήρια (ΤΕΕ), που θα αντικαταστήσουν τα ΤΕΛ, θα
πραγματοποιηθεί πιθανότατα ξεχωριστός διαγωνισμός, αφού νομοθετηθούν τα ΤΕΕ.

Η πρώτη αντίδραση των εκπαιδευτικών ομοσπονδιών ήταν να καλέσουν τα μέλη τους
να μποϊκοτάρουν το διαγωνισμό, απέχοντας από κάθε διαδικασία σχετική με τις
εξετάσεις. Παράλληλα, έχουν καλέσει και τα μέλη των άλλων ομοσπονδιών των
δημοσίων υπαλλήλων να κάνουν το ίδιο. Οι εκπαιδευτικές ομοσπονδίες έχουν,
επίσης, εξαγγείλει εικοσιτετράωρη απεργία για τις 20 του μηνός, ημέρα Παρασκευή.

ΠΩΣ ΘΑ ΕΞΕΤΑΣΘΟΥΝ

Οι εκπαιδευτικοί θα εξετασθούν σε δύο θεματικές ενότητες και κάθε εξέταση θα
κρατήσει τουλάχιστον τέσσερις ώρες. Τα θέματα θα είναι τα ίδια για τους
εκπαιδευτικούς όλης της χώρας και θα χρησιμοποιηθεί ο μηχανισμός διεξαγωγής
των Γενικών Εξετάσεων.

Η πρώτη ενότητα αφορά για τους καθηγητές το γνωστικό αντικείμενο της
ειδικότητάς τους, για τους δασκάλους γλώσσα και λογοτεχνία, βασικές
μαθηματικές έννοιες και έννοιες των φυσικών και για τους νηπιαγωγούς
δραστηριότητες ψυχοκινητικού, κοινωνικού-ηθικού, αισθητικού, νοητικού τομέα,
τομέα δεξιοτήτων και κύκλους εμπειριών και γνώσεων από το φυσικό και κοινωνικό περιβάλλον.

Η δεύτερη θεματική ενότητα αφορά τη διδακτική μεθοδολογία και τα παιδαγωγικά
θέματα και θα αποτελείται από δύο σκέλη:

* Διδακτική μεθοδολογία και ειδική διδακτική του γνωστικού αντικειμένου και

* Γενικά ψυχοπαιδαγωγικά θέματα.

Σκοπός της εξέτασης στα παραπάνω αντικείμενα είναι η αξιολόγηση του βαθμού
στον οποίο οι υποψήφιοι κατέχουν βασικές παιδαγωγικές γνώσεις για να μπορούν:

* Να οργανώνουν σωστά το διδακτικό τους έργο.

* Να αντιμετωπίζουν στην πράξη και σύμφωνα με τον ενδεδειγμένο παιδαγωγικό
τρόπο τα προβλήματα της καθημερινής σχολικής ζωής.

* Να βοηθούν τον μαθητή στην προσαρμογή του στο σχολείο και να συμβάλλουν
θετικά στην ανάπτυξη της προσωπικότητάς του.

* Να κατανοούν το ρόλο του σχολικού θεσμού μέσα στην κοινωνία και την επίδραση
που η τελευταία ασκεί σ' αυτόν, και

* Να είναι σε θέση να αντιμετωπίζουν κριτικά τη γνώση.

Τα θέματα που θα δοθούν στους υποψηφίους δεν θα απαιτούν εξειδικευμένες
γνώσεις (παιδαγωγικές ή ψυχολογικές θεωρίες, παιδαγωγικά συστήματα, ιστορία
της Αγωγής και της Εκπαίδευσης κ.λπ.), αλλά μια γενική παιδαγωγική αντίληψη ως
προς τον τρόπο αντιμετώπισης των σχετικών με την αγωγή και μάθηση ζητημάτων,
καθώς και βασικά γνωστικά στοιχεία, τα οποία υπάρχουν σε όλα τα αντίστοιχα
ψυχοπαιδαγωγικά βιβλία.

ΤΑ ΔΥΟ ΣΚΕΛΗ

Η εξέταση αυτή να γίνεται ως εξής:

Το πρώτο σκέλος επιδιώκει να ελέγξει αν οι υποψήφιοι κατέχουν βασικές γνώσεις
γύρω από τη μεθοδολογία της διδασκαλίας και αν είναι σε θέση να τις εφαρμόσουν
στον σχεδιασμό μιας διδασκαλίας «επί χάρτου». Θα αναφέρεται ειδικότερα σε
ζητήματα Ειδικής Διδακτικής των αντίστοιχων προς την ειδικότητα των υποψηφίων
μαθημάτων (γενικοί σκοποί και ειδικοί στόχοι του μαθήματος, μέθοδοι και πορεία
διδασκαλίας, διδακτικές ενέργειες, χρήση εποπτικών και άλλων διδακτικών μέσων,
τρόποι και τεχνικές αξιολόγησης των μαθητών).

Στους υποψηφίους μπορεί να δοθεί μια διδακτική ενότητα σχετική με το μάθημα (ή
τα μαθήματα) της ειδικότητάς τους και να τους ζητηθεί: α) να παρουσιάσουν ένα
αναλυτικό σχέδιο στο οποίο θα εκθέτουν τον τρόπο διδασκαλίας και αξιολόγησής
της και β) να αιτιολογήσουν με βάση τις παιδαγωγικές τους γνώσεις την άποψή
τους. Μπορεί ακόμη να τους δοθεί ένα συγκεκριμένο σχέδιο μαθήματος ή κάτι
συναφές και να τους ζητηθεί να το σχολιάσουν ή να απαντήσουν σε ερωτήσεις που
αναφέρονται σ' αυτό.

Το δεύτερο σκέλος θα αναφέρεται:

* Στην πρακτική αντιμετώπιση ποικίλων ζητημάτων της καθημερινής σχολικής ζωής
[π.χ. προβλήματα προσαρμογής και συμπεριφοράς στο σχολείο, προβλήματα
μετάβασης από τη μία βαθμίδα στην άλλη, αμοιβές - ποινές μαθητών, κίνητρα,
διαπροσωπικές σχέσεις και επικοινωνία στο σχολικό περιβάλλον, σχέσεις μεταξύ
μαθητών - εκπαιδευτικών - γονέων, προβλήματα σχετικά με την παιδική ή την
εφηβική ηλικία (ανάλογα με τη βαθμίδα), απλά μαθησιακά προβλήματα, κρούσματα
νεανικής παραβατικότητας στο πλαίσιο του σχολείου, οικογενειακά ή προσωπικά
προβλήματα των μαθητών, η αντιμετώπιση των οποίων δεν απαιτεί ειδικές γνώσεις].

* Σε γενικά παιδαγωγικά θέματα που μπορεί να αφορούν: α) τη σχέση σχολείου και
κοινωνίας, β) τον ρόλο του εκπαιδευτικού στο σύγχρονο σχολείο, γ) τις
επιδράσεις του σχολείου στη διαμόρφωση της προσωπικότητας του ατόμου, δ) τους
εξωσχολικούς παράγοντες αγωγής και ε) βασικά στοιχεία της δομής και
λειτουργίας του ελληνικού εκπαιδευτικού συστήματος.

Οι υποψήφιοι θα κληθούν να αναπτύξουν ένα θέμα από κάθε κατηγορία (1η και 2η),
είτε υπό μορφή σύντομου δοκιμίου είτε υπό μορφή σχολίων σε σχετικό κείμενο ή
να εκθέσουν τον τρόπο με τον οποίο θα αντιμετώπιζαν ένα συγκεκριμένο
παιδαγωγικό πρόβλημα στην τάξη ή στο σχολείο τους και να αιτιολογήσουν τις
απαντήσεις τους.

ΚΑΤΑ ΕΙΔΙΚΟΤΗΤΑ

Τα θέματα θα είναι χωριστά για κάθε ειδικότητα.

Τα γνωστικά αντικείμενα και η εξεταστέα ύλη αφορούν τους παρακάτω κλάδους και
ειδικότητες: ΠΕ1 Θεολόγων, ΠΕ2 Φιλολόγων, ΠΕ3 Μαθηματικών, ΠΕ4 Φυσικών κ.λπ,
ΠΕ5 Γαλλικής γλώσσας, ΠΕ6 Αγγλικής γλώσσας, ΠΕ7 Γερμανικής γλώσσας, ΠΕ8
Καλλιτεχνικών μαθημάτων, ΠΕ9 Οικονομολόγων, ΠΕ10 Κοινωνιολόγων, ΠΕ11 Φυσικής
Αγωγής, ΠΕ13 Νομικών και Πολιτικών Επιστημών, ΠΕ15 Οικιακής Οικονομίας, ΠΕ19
Πτυχιούχοι Τμημάτων Πληροφορικής ΑΕΙ, ΠΕ20 Πτυχιούχοι Τμημάτων Πληροφορικής
ΤΕΙ, ΠΕ Δασκάλων, ΠΕ Νηπιαγωγών.

Οι υποψήφιοι των κλάδων ΠΕ1, ΠΕ3, ΠΕ5, ΠΕ6, ΠΕ7, ΠΕ8, ΠΕ10, ΠΕ11 και ΠΕ15 θα
εξετασθούν στο γνωστικό αντικείμενο της ειδικότητάς τους και σε ύλη όπως αυτή
προβλέπεται από τις σχετικές διατάξεις.

Οι υποψήφιοι του κλάδου ΠΕ2 εξετάζονται σε θέματα από τρία γνωστικά
αντικείμενα: Αρχαία Ελληνικά, Νέα Ελληνικά, Ιστορία. Κάθε υποψήφιος
επεξεργάζεται δύο από τα παραπάνω γνωστικά αντικείμενα που αυτός θα επιλέγει.

Οι υποψήφιοι του κλάδου ΠΕ4 εξετάζονται σε δύο γνωστικά αντικείμενα: το ένα
είναι της κύριας ειδικότητάς τους και το άλλο από τα μαθήματα του κλάδου τους
(Φυσική, Χημεία, Βιολογία).

Οι υποψήφιοι του κλάδου ΠΕ9 εξετάζονται σε κοινά θέματα του κλάδου τους.

Οι υποψήφιοι του κλάδου ΠΕ13 εξετάζονται σε κοινά θέματα του κλάδου τους.

Οι υποψήφιοι του κλάδου ΠΕ19 και ΠΕ20 θα εξετασθούν σε κοινά θέματα.

<H3>1. ΔΗΜΟΤΙΚΗ ΕΚΠΑΙΔΕΥΣΗ
</H3>
Α. ΓΛΩΣΣΑ. ΚΑΤΟΧΗ ΤΟΥ ΑΝΤΙΚΕΙΜΕΝΟΥ. Επιμέρους αντικείμενα εξέτασης:

1. ΚΕΙΜΕΝΟ: Οργάνωση της σκέψης σε ενότητες κειμένου. Δόμηση ενιαίου κειμένου.
Προσαρμογή της πρότασης στα συμφραζόμενα. Σύμπτυξη κειμένου - ανάπτυξη
κειμένου από περίληψη ή τίτλο. Αξιολόγηση του κειμένου σε συνάρτηση με την
πρόθεση και το αποτέλεσμα.

2. ΚΟΙΝΩΝΙΚΕΣ ΣΥΝΙΣΤΩΣΕΣ ΤΗΣ ΓΛΩΣΣΑΣ: Ύπαρξη κοινωνικών και γεωγραφικών
«ιδιωμάτων». Επίπεδα λόγου. Απόκλιση της γλώσσας του μαθητή από τον
διδασκόμενο κανόνα. Συνέπειες της απόκλισης.

3. ΟΡΘΟΤΗΤΑ: Της πρότασης: συντακτική-σημασιολογική. Της λέξης: μορφολογική,
σημασιολογική, ορθογραφική.

4. ΛΟΓΟΤΕΧΝΙΑ: Σημασία της Λογοτεχνίας: Για την ανάπτυξη - διεύρυνση της
αναγνωστικής ικανότητας. Για τη βαθύτερη κατανόηση των νόμων και ορίων της
γλώσσας. Για τη διαμόρφωση της προσωπικότητας.

Β. ΜΑΘΗΜΑΤΙΚΑ: Βασικές έννοιες στα σύνολα. Η έννοια του αριθμού.
Αριθμητικά Συστήματα (Φυσικοί, Ακέραιοι, Ρητοί και Πραγματικοί αριθμοί).
Αντιστοιχία-Απεικονίσεις. Πράξεις στα Αριθμητικά Συστήματα. Συστήματα
αρίθμησης των διαφόρων λαών. Βασική θεωρία αριθμών. Βασικές έννοιες της Γεωμετρίας.

Γ. ΦΥΣΙΚΕΣ ΕΠΙΣΤΗΜΕΣ: Ύλη και ενέργεια. Θερμικά και φωτεινά
φαινόμενα. Μηχανικά φαινόμενα. Ηλεκτρικά και μαγνητικά φαινόμενα.
Ηλεκτρομαγνητικά φαινόμενα. Βιολογικά φαινόμενα - Ζωντανοί οργανισμοί.
Μηχανικά φαινόμενα στα ρευστά. Η επιφάνεια και το εσωτερικό της γης. Σύσταση
και εκμετάλλευση υπεδάφους. Γεωλογικά φαινόμενα. Ο άνθρωπος και το περιβάλλον.

<H3>ΙΙ. ΠΡΟΣΧΟΛΙΚΗ ΑΓΩΓΗ
</H3>
Ανάλυση δραστηριοτήτων και μεθόδευσή τους: Ψυχοκινητικός, κοινωνικός, ηθικός,
θρησκευτικός, αισθητικός τομέας, τομέας δεξιοτήτων προμαθηματικών, προγραφικών
και προαναγνωστικών και του κύκλου εμπειριών και γνώσεων από το φυσικό και
κοινωνικό περιβάλλον.

<H3>ΙΙΙ. ΔΕΥΤΕΡΟΒΑΘΜΙΑ ΕΚΠΑΙΔΕΥΣΗ
</H3>
ΘΕΟΛΟΓΟΙ (ΠΕ1)

1. Ερμηνεία Κ. Διαθήκης. 2. Εκκλησιαστική Ιστορία. 3. Θέματα δογματικής και
λατρείας. 4. Χριστιανισμός και θρησκεύματα.

ΦΙΛΟΛΟΓΟΙ (ΠΕ2)

ΑΡΧΑΙΑ ΕΛΛΗΝΙΚΑ: Ο υποψήφιος οφείλει: 1. Να γνωρίζει τα βασικά στοιχεία
της Αρχαίας Ελληνικής Γραμματείας (είδη έντεχνου και πεζού λόγου, εκπρόσωποί
τους, έργα και βίοι τους, περίοδοι ανάπτυξής τους κ.τλ.). 2. Να κατέχει την
Αρχαία Ελληνική Γλώσσα σε μορφολογικό (Γραμματική, Συντακτικό) και
σημασιολογικό επίπεδο. 3. Να μπορεί να μεταφράζει στη Νέα Ελληνική κείμενα της
Αττικής Πεζογραφίας ή ποιητικά που διδάσκονται στη Δευτεροβάθμια Εκπαίδευση.
4. Να κατανοεί, να ερμηνεύει και να αναλύει κείμενα της Αρχαίας Ελληνικής
Γραμματείας από το πρωτότυπο ή από μετάφραση. 5. Να γνωρίζει τους σκοπούς και
τους στόχους της διδασκαλίας των Αρχαίων Ελληνικών από το πρωτότυπο και από
μετάφραση. 6. Να έχει εξοικειωθεί με τον τρόπο διδασκαλίας κειμένων της
Αρχαίας Ελληνικής Γραμματείας από το πρωτότυπο και από μετάφραση.

Για διευκόλυνση των υποψηφίων δίνονται παρακάτω κείμενα που διδάσκονται στη
Δευτεροβάθμια Εκπαίδευση.

Κείμενα: 1. Ομήρου Οδύσσεια ραψ. ε και ζ και εκτενή αποσπάσματα από τις
ραψωδίες α,ι,λ,ν,π,φ, ψ και ω. 2. Ομήρου Ιλιάδα: ραψ. Ζ και εκτενή αποσπάσματα
από τις ραψωδίες Α,Ι,Μ,Π, ΣΤα, Χ και Ω. 3. Ηροδότου Ιστορίαι (αποσπάσματα από
τα βιβλία Α,Γ,Στ, Ζ και Η). 4. Πλουτάρχου Βίοι (Σόλων ή Περικλής). 5.
Θουκυδίδη Ιστορία (αποσπάσματα από τα βιβία Α', Γ', Στ' και Ζ'). 6. Ευριπίδη
Ιφιγένεια η εν Ταύροις και Αισχύλου Προμηθέας Δεσμώτης (κατά το μεγαλύτερο
μέρος τους). 7. Πλάτωνας Κρίτων ή Απολογία του Σωκράτη και αποσπάσματα από τον
Φαίδωνα και από τα 2ο και 8ο βιβλία των Ηθικών Νικομαχείων του Αριστοτέλη. 8.
Ξενοφ. Ελληνικά (Β' βιβλίο). 9. Αρριανού Αλεξάνδρου Ανάβαση (αποσπάσματα). 10.
Λυσία λόγος υπέρ Αδυνάτου. 11. Σοφοκλή Αντιγόνη. 12. Πλάτωνος Πρωταγόρας
(αποσπάσματα). 13. Θουκυδίδη Περικλέους Επιτάφιος. 14. Ανθολόγιο Αρχαίων
Ελλήνων συγγραφέων (Γ' Λυκείου). 15. Ισοκράτη Πανηγυρικός. 16. Ανθολόγιο
Αρχαίων Ελλήνων Λυρικών (Α' Λυκείου).

Β. ΝΕΑ ΕΛΛΗΝΙΚΑ: Ο υποψήφιος οφείλει: 1. Να γνωρίζει τα βασικά
στοιχεία της Νεοελληνικής Γραμματολογίας (περίοδοι και φάσεις ανάπτυξης,
Σχολές, χαρακτηριστικά τους, τάσεις και εκπρόσωποι κάθε Σχολής, βίοι και έργα
τους, επιδράσεις). 2. Να είναι σε θέση να προβαίνει σε ερμηνευτική ανάλυση
ενός λογοτεχνικού νεοελληνικού κειμένου (πεζού ή ποιητικού). 3. Να γνωρίζει τα
στοιχεία δομής και λειτουργίας της Νέας Ελληνικής Γλώσσας σε όλα τα επίπεδα
της χρήσης. 4. Να γνωρίζει τους σκοπούς και τους διδακτικούς στόχους του
μαθήματος της Νέας Ελληνικής Γλώσσας και Λογοτεχνίας. 5. Να έχει εξοικειωθεί
με τις μεθόδους διδασκαλίας λογοτεχνικών κειμένων (πεζών και ποιητικών).

ΙΣΤΟΡΙΑ: Ο υποψήφιος οφείλει: 1. Να γνωρίζει τα κυριότερα γεγονότα της
Ελληνικής (Αρχαίας, Βυζαντινής-Μεσαιωνικής και Νεότερης εποχής), καθώς και της
Ευρωπαϊκής Ιστορίας, τις κοινωνικές, πολιτικές και οικονομικές συνθήκες που τα
διαμόρφωσαν, τις επιπτώσεις που είχαν καθώς και τα βασικά πολιτιστικά και
λοιπά χαρακτηριστικά των σημαντικότερων περιόδων του Ελληνικού και Ευρωπαϊκού
Πολιτισμού. 2. Να είναι ικανός να συγκρίνει, να συσχετίζει, να αναλύει και να
αξιολογεί ιστορικά γεγονότα που διαλαμβάνονται στην ύλη, η οποία διδάσκεται
στα σχολεία της Δευτεροβάθμιας Εκπαίδευσης. 3. Να μπορεί να σχολιάσει ένα
ιστορικό κείμενο και να αξιολογεί ιστορικές πηγές. 4. Να γνωρίζει το σκοπό,
τους διδακτικούς στόχους του μαθήματος της Ιστορίας, τις μεθόδους και τα
εποπτικά μέσα που μπορούν να χρησιμοποιηθούν για τη διδασκαλία του.

ΜΑΘΗΜΑΤΙΚΟΙ (ΠΕ3)

1. Άλγεβρα: Λογισμός στο σύνολο R των πραγματικών αριθμών,
απόλυτη τιμή πραγματικού αριθμού, λογισμός με πολυώνυμα, ν/στη ρίζα
πραγματικού αριθμού, επίλυση εξισώσεων - ανισώσεων και συστημάτων. Αριθμητική
και γεωμετρική πρόοδος. Πίνακες, ορίζουσες, επίλυση γραμμικών συστημάτων.
Τριγωνομετρικοί αριθμοί, βασικές Τριγωνομετρικές εξισώσεις, Τριγωνομετρικές
συναρτήσεις, μετασχηματισμοί τριγωνομετρικών παραστάσεων, επίλυση τριγώνου.
Λογισμός στο σύνολο C των μιγαδικών αριθμών, έννοια, πράξεις, συζυγείς, μέτρο
μιγαδικού, τριγωνομετρική μορφή μιγαδικού, πολυωνυμικές εξισώσεις στο C,
επίλυση της Ζv =α, α {C.

2. Ανάλυση: Πραγματικές συναρτήσεις, όριο και συνέχεια
συνάρτησης. Εκθετική και λογαριθμική συνάρτηση. Διαφορικός και ολοκληρωτικός λογισμός.

3. Στατιστική: Κατανομή συχνοτήτων και σχετικών συχνοτήτων,
γραφικές παραστάσεις, Παράμετροι θέσεως και διασποράς, συντελεστής συσχέτισης
δύο μεταβλητών.

4. Πιθανότητες: Βασική αρχή απαρίθμησης,
μεταθέσεις-διατάξεις-συνδυασμοί. Δειγματικός χώρος-ενδεχόμενα, η έννοια της
πιθανότητας, προσθετικός νόμος των πιθανοτήτων, Δεσμευμένη πιθανότητα,
ανεξάρτητα ενδεχόμενα, κατανομή Bernoulli.

5. Γεωμετρία: Αξιωματική θεμελίωση της Ευκλείδειας γεωμετρίας, η
έννοια της απόδειξης, παραλληλία και καθετότητα. Ιδιότητες Τριγώνων,
Παραλληλογράμμων και τραπεζίων, εγγράψιμα και Περιγράψιμα Τετράπλευρα. Θεώρημα
του Θαλή, όμοια τρίγωνα, Πυθαγόρειο θεώρημα, μετρικές σχέσεις στο τρίγωνο και
στον κύκλο. Εμβαδά πολυγώνων, κανονικά πολύγωνα, μέτρηση κύκλου. Ευθείες και
επίπεδα στο χώρο, Κυρτά πολύεδρα, στερεά εκ Περιστροφής, μέτρηση στερεών.

6. Αναλυτική Γεωμετρία: Διανύσματα, συντεταγμένες στο επίπεδο
και στο χώρο, εσωτερικό και εξωτερικό γινόμενο διανυσμάτων. Εξίσωση ευθείας,
γωνία δύο ευθειών, απόσταση σημείου από ευθεία, εμβαδόν τριγώνου. Εξίσωση
κύκλου, Παραβολής, έλλειψης, υπερβολής, η εξίσωση: Αχ2+Βχy+Γy2+Δχ+Ey+Ζ=0.

ΦΥΣΙΚΟΙ κ.λπ. (ΠΕ4)

ΦΥΣΙΚΗ: 1. Μηχανική: Ευθύγραμμη κίνηση και κίνηση στο
επίπεδο. Δυνάμεις, νόμοι κίνησης του Newton, σχετική κίνηση. Νόμος του Newton
για τη βαρύτητα και εφαρμογές. Έργο, ενέργεια και διατήρηση της ενέργειας.
Ορμή, διατήρηση της ορμής και κρούσεις. Κινηματική και δυναμική στερεού
σώματος. Μηχανική ρευστών. Μηχανικές ταλαντώσεις και μηχανικά κύματα, Ακουστική.

2. Θερμότητα-Θερμοδυναμική: Θερμοκρασία, θερμότητα και θερμικές
μεταβολές. Πρώτος θερμοδυναμικός νόμος και μεταβολές αερίων. Κινητική θεωρία
των αερίων. Δεύτερος θερμοδυναμικός νόμος, θερμικές μηχανές, εντροπία.

3. Ηλεκτρομαγνητισμός: Ηλεκτρικό φορτίο και Ηλεκτρικό πεδίο.
Νόμος του Gauss και εφαρμογές. Πυκνωτές και διηλεκτρικά. Ρεύμα, αντίσταση και
Ηλεκτρεγερτική δύναμη. Κυκλώματα συνεχούς ρεύματος. Μαγνητικές δυνάμεις και
πηγές μαγνητικού πεδίου. Ηλεκτρομαγνητική επαγωγή και εξισώσεις του Maxwell.
Κυκλώματα εναλλασσόμενου ρεύματος. Ηλεκτροαμαγνητικά κύματα.

4. Οπτική: Φύση και διάδοση του φωτός. Γεωμετρική οπτική.
Συμβολή, περίθλαση και πόλωση του φωτός.

5. Σύγχρονη Φυσική: Ειδική θεωρία της σχετικότητας και στοιχεία
γενικής σχετικότητας. Εισαγωγή στην κβαντική φυσική (ακτινοβολία μέλανος
χρώματος, φωτοηλεκτρικό φαινόμενο, φαινόμενο Compton, γραμμικά φάσματα,
πρότυπο του Bohr, δυαδική φύση του φωτός, κύματα De Broglie περίθλαση
ηλεκτρονίων, αρχή της απροσδιοριστίας). Κβαντική μηχανική (Εξίσωση του
Schrodinger, σωμάτιο σε πηγάδι δυναμικού, φαινόμενο σήραγγας). Δομή του ατόμυ,
ακτίνες Χ, laser. Πυρηνική φυσική (δομή πυρήνα, ραδιενεργές ακτινοβολίες,
πυρηνική σχάση και σύντηξη). Δομή στερεών, ενεργειακές ζώνες, μοντέλο
ελεύθερων ηλεκτρονίων στα μέταλλα, ημιαγωγοί, διατάξεις ημιαγωγών. Επιταχυντές
σωματιδίων, στοιχειώδη σωμάτια, θεμελιώδεις αλληλεπιδράσεις και το καθιερωμένο πρότυπο.

ΧΗΜΕΙΑ: Βασικές έννοιες. Δομή του ατόμου. Περιοδικός πίνακας - Δεσμοί.
Οξέα - Βάσεις - Οξείδια - Άλατα. Υπολογιστική Χημεία - Στοιχειομετρικοί
υπολογισμοί. Πυρηνική Χημεία. Διαμοριακές δυνάμεις - Καταστάσεις της ύλης -
Ιδιότητες διαλυμάτων. Ενεργειακές μεταβολές κατά τις χημικές αντιδράσεις.
Χημική κινητική. Χημική ισορροπία. Ιοντική ισορροπία. Οξειδοαναγωγή.
Ηλεκτροχημεία - Εφαρμογές. Μεταλλουργία - Μέταλλα - Διάβρωση μετάλλων.

Μελέτη ορισμένων ενώσεων πρακτικού ενδιαφέροντος (νερό, αμμωνία, νιτρικό οξύ,
θειικό οξύ, αλάτι και προϊόντα του...). Οργανική χημεία (ονοματολογία,
ισομέρεια, υδρογονάνθρακες, αλκυλαλογονίδια, αλκοόλες, αιθέρες, αλδεΰδες,
κετόνες, καρβοξυλικά οξέα και παράγωγά τους, εστέρες, αμινοξέα, λίπη,
πρωτεΐνες, υδατάνθαρκες, αρωματικές ενώσεις, πολυμερή, πλαστικά, χρώματα).
Στοιχεία περιβαλλοντικής χημείας - διαχείριση αποβλήτων. Στοιχεία χημείας
τροφίμων και βιομηχανικής χημείας. Υλικά (γυαλί, κεραμικά, τσιμέντο...).

ΒΙΟΛΟΓΙΑ: 1. Κυτταρική Βιολογία: Χημική σύσταση του
κυττάρου. Δομή και λειτουργία του κυττάρου. Μεταβολισμός (βασικές αρχές,
ένζυμα, φωτοσύνθεση, κυτταρική αναπνοή, ροή ενέργειας).

2. Μοριακή Βιολογία - Γενετική - Κληρονομικότητα: Γενετικό
υλικό, διπλασιασμός DNA. Έκφραση γονιδίων, πρωτεϊνοσύνθεση. Κυτταρική
διαίρεση, μεταλλάξεις, χρωμοσωμικές ανωμαλίες, νόμοι του Mendel. Γενετική του
ανθρώπου. Γενετική μηχανική - Βιοτεχνολογία - Εφαρμογές της Βιοτεχνολογίας
(υγεία, γεωργία, κτηνοτροφία, βιομηχανία, προστασία του περιβάλλοντος κ.λπ.).

3. Βιολογία του ανθρώπου: Οργάνωση και τρόποι λειτουργίας των
συστημάτων του ανθρώπινου οργανισμού (πεπτικό, κυκλοφορικό κ.λπ.). Παράγοντες
που επηρεάζουν τη λειτουργία των οργανικών συστημάτων. Λεμφικό σύστημα - άμυνα
του οργανισμού. Ομοιόσταση.

4. Οικολογία: Βασικές οικολογικές έννοιες - νόμοι -
βιοποικιλότητα. Οργάνωση και λειτουργία οικοσυστημάτων - ανθρωπογενείς
επιδράσεις στο περιβάλλον. Ρύπανση (αέρα, εδάφους, νερού) - αίτια -
αποτελέσματα. Οικολογική κρίση (τεχνολογική εξέλιξη, πρότυπα παραγωγής και
κατανάλωσης, πληθυσμιακή αύξηση). Περιβάλλον και ποιότητα ζωής. Βιώσιμη
ανάπτυξη. Ήπιες μορφές ενέργειας.

ΓΕΩΛΟΓΙΑ - ΓΕΩΓΡΑΦΙΑ: Ηλιακό σύστημα. Σχηματισμός - ηλικία γης.
Κινήσεις ήλιου - γης - σελήνης - συνδεδεμένα φαινόμενα. Δομή εσωτερικού της
γης. Μηχανισμός - γένεση σεισμών - σεισμικά κύματα. Μέγεθος και ένταση
σεισμών. Ηφαιστειότητα. Σεισμικότητα ελληνικού χώρου. Πετρώματα - γένεση -
μεταμόρφωση. Παραμόρφωση - πτυχώσεις - ρήγματα. Γεωλογικός κύκλος. Ορογενετικά
συστήματα. Συνοπτική γεωλογική ιστορία Ελλάδας - Ευρώπης. Εξωγενείς
διεργασίες. Εδάφη. Ποτάμιες διεργασίες - υδρογραφικά δίκτυα. Παράκτια
μορφολογία. Λιθοσφαιρικές πλάκες. Καιρός και κλίμα - ταξινόμηση κλιμάτων.
Παλαιοκλιματολογία - παγετώδεις περίο

δοι. Απολιθώματα. Γεωλογική ιστορία της γης - γεωλογικοί αιώνες. Έννοια
κοιτάσματος - κατηγορίες κοιτασμάτων. Παράγοντες εκμεταλλευσιμότητας
κοιτάσματος. Ορυκτός πλούτος Ελλάδας. Πετρέλαιο - άνθρακες. Γεωθερμική
ενέργεια. Είδη χαρτών. Υπόμνημα - συμβολισμός - κλίμακα. Χαρτογραφικές προβολές.

ΚΟΙΝΩΝΙΟΛΟΓΟΙ (ΠΕ10)

Ιστορία της Κοινωνιολογίας. Κλάδοι. Εφαρμογές. Βασικές μέθοδοι και τεχνικές
της Κοινωνιολογίας. Κοινωνική οργάνωση. Τύποι. Εξέλιξη. Κοινωνικοί θεσμοί.
Πολιτισμός - κουλτούρα. Κοινωνικοποίηση και κοινωνικός έλεγχος. Δυναμική των
κοινωνικών ομάδων. Οργανώσεις. Μικρές ομάδες. Διομαδικές σχέσεις.
Προκαταλήψεις. Κοινωνικός αποκλεισμός. Κοινωνική απόκλιση. Κοινωνικός μετασχηματισμός.

ΓΑΛΛΙΚΗ ΓΛΩΣΣΑ (ΠΕ5), ΑΓΓΛΙΚΗ (ΠΕ6), 
ΓΕΡΜΑΝΙΚΗ (ΠΕ7)

Οι υποψήφιοι εκπαιδευτικοί των κλάδων ΠΕ5, ΠΕ6 και ΠΕ7 πρέπει να κατέχουν το
αντικείμενο διδασκαλίας τους. Ο υποψήφιος οφείλει να κατέχει: Τη δομή. Τη
λειτουργία. Τη χρήση της γλώσσας. Τα πολιτιστικά/πολιτισμικά στοιχεία τα
συνυφασμένα με τη γλώσσα που καλείται να διδάξει.

ΚΑΛΛΙΤΕΧΝΙΚΑ ΜΑΘΗΜΑΤΑ (ΠΕ8)

1. Μορφολογικά στοιχεία (γραμμή, χρώμα, ισορροπία, σύνθεση κ.ά.). 2. Μορφές
εικαστικών τεχνών (σχέδιο, ζωγραφική, πλαστική, αρχιτεκτονική κ.ά.). 3.
Ανάλυση έργου τέχνης. 4. Ιστορία της τέχνης. 5. Στοιχεία αισθητικής και
κριτικής. 6. Ειδική διδακτική όλων των παραπάνω (στόχοι, μεθοδολογία,
αξιολόγηση, σχέδιο μαθήματος κ.ά.).

ΟΙΚΟΝΟΜΟΛΟΓΟΙ (ΠΕ9)

1. Μικροοικονομική θεωρία: Θεωρία ζήτησης. Θεωρία της παραγωγής.
Θεωρία κόστους. Θεωρία της προσφοράς. Προσδιορισμός των τιμών.

2. Μακροοικονομική θεωρία: Εθνικό προϊόν: έννοιες και
υπολογισμός. Χρήμα και τραπεζικό σύστημα. Οικονομικές διακυμάνσεις.
Πληθωρισμός - ανεργία. Δημόσιος τομέας: έσοδα - δαπάνες.

3. Γενική Λογιστική: Απογραφή. Ισολογισμός. Οι λογαριασμοί και η
λειτουργία τους. Γενικές αρχές της διπλογραφικής μεθόδου (ημερολόγιο, γενικό
καθολικό, ισοζύγιο λογαριασμών γενικού καθολικού). Διάκριση των λογαριασμών
κατά μέγεθος και κατά περιεχόμενο. Λογιστικές εργασίες στο τέλος
διαχειριστικής χρήσης.

ΦΥΣΙΚΗΣ ΑΓΩΓΗΣ (ΠΕ11)

Ι. ΑΘΛΟΠΑΙΔΙΕΣ: Βόλεϊ, μπάσκετ, χάντμπολ:
Βασική τεχνική των παραπάνω αθλοπαιδιών, απλές μορφές στρατηγικής και τακτικής
και βασικοί κανονισμοί.

ΙΙ. ΚΛΑΣΙΚΟΣ ΑΘΛΗΤΙΣΜΟΣ: Άλματα: Μήκος
(συσπειρωτική και εκτατική τεχνική) τριπλούν, ύψος (ψαλίδι,
στραντλ, φλοπ). Δρόμοι: ταχύτητες, αντοχή,
σκυταλοδρομίες. Ρίψεις: σφαιροβολία (Ο' Μπράιαν),
ακοντισμός (ρίψη μικρής μπάλας τύπου τένις). Φυσική κατάσταση:
αντοχή, δύναμη, ταχύτητα.

ΙΙΙ. ΓΥΜΝΑΣΤΙΚΗ: Ενόργανη: απλές κυβιστήσεις - ανακυβιστήσεις,
στηρίξεις απλές και κατακόρυφη, τροχός, κυβίστηση σε πλινθίο ή απλά άλματα σε
εφαλτήριο (με ή χωρίς βατήρα). Ρυθμική: απλές κινήσεις με σχοινάκια,
μπάλες, κορδέλες, στεφάνια (για κορίτσια).

IV. ΧΟΡΟΙ (ΕΛΛΗΝΙΚΟΙ ΠΑΡΑΔΟΣΙΑΚΟΙ): Μακελάρικος (γρήγορος
χασάπικος), Καλαματιανός, Σαμαρίνας Τσάμικος,
Πεντοζάλι, Τικ. Εκμάθηση κύρια του απλού των χορών και κάποιων
βασικών ποικιλιών.

Παρατηρήσεις: Μέσω της εξέτασης της ύλης του αναλυτικού προγράμματος θα
πρέπει να δίνεται η δυνατότητα στον υποψήφιο να δείξει τις γνώσεις του και στα
παρακάτω γνωστικά αντικείμενα: Φιλοσοφία της Φυσικής Αγωγής, Εργοφυσιολογία -
Προπονητική, Κινητική μάθηση, αθλητική ψυχολογία, ιστορία της φυσικής αγωγής
και ιδιαίτερα των αρχαίων ελληνικών αγώνων και λαογραφίας όσον αφορά τους
ελληνικούς παραδοσιακούς χορούς.

ΠΤΥΧΙΟΥΧΟΙ ΝΟΜΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ (ΠΕ13)

Πολιτική θεωρία. Μεθοδολογία πολιτικών επιστημών. Λειτουργία των πολιτικών
θεσμών. Πολιτεύματα. Λειτουργίες του κράτους. Ιστορία και φιλοσοφία Δικαίου.
Αρχές Δικαίου. Συνταγματικό Δίκαιο. Διοικητικό Δίκαιο. Αστικό Δίκαιο. Διεθνείς
σχέσεις. Διεθνές Δίκαιο.

ΟΙΚΙΑΚΗ ΟΙΚΟΝΟΜΙΑ (ΠΕ15)

Οικιακή οικονομία και ελληνικός πολιτισμός. Οικογένεια και κοινωνικός
περίγυρος. Οικογενειακός προγραμματισμός - οργάνωση οικογενειακής ζωής.
Οικονομικά της οικογένειας. Κατοικία - προστασία περιβάλλοντος. Διατροφή -
τρόφιμα - διαιτολογία - διαιτολόγια. Ενδυμασία. Συμπεριφορά του καταναλωτή.
Αγωγή υγείας - πρόληψη ατυχημάτων - πρώτες βοήθειες.

ΠΤΥΧΙΟΥΧΟΙ ΤΜΗΜΑΤΩΝ ΠΛΗΡΟΦΟΡΙΚΗΣ ΑΕΙ (ΠΕ19)

1. Τεχνολογία υπολογιστών: Αρχιτεκτονική των υπολογιστών.
Κεντρική μονάδα επεξεργασίας, μνήμη, περιφερειακές μονάδες. Τεχνολογία πολυμέσων.

ΤΜΗΜΑΤΩΝ ΠΛΗΡΟΦΟΡΙΚΗΣ ΤΕΙ (ΠΕ20)

Δίκτυα υπολογιστών (τοπικά και ευρείας περιοχής, διαδίκτυα, αρχιτεκτονικές,
πρωτόκολλα, τύποι συνδέσεων, εφαρμογές Client-Server, διοίκηση δικτύου).

2. Λειτουργικά συστήματα: Λειτουργίες και χαρακτηριστικά των
λειτουργικών συστημάτων. Κατηγορίες λειτουργικών συστημάτων. Διαχείριση CPU,
μνήμης και περιφερειακών μονάδων. Σύστημα αρχείων.

3. Προγραμματισμός υπολογιστών: Προσδιορισμός ανάλυσης
προβλήματος. Σχεδίαση λύσης προβλήματος. Αλγοριθμική επίλυση προβλήματος.
Κωδικοποίηση σε γλώσσα προγραμματισμού (σε οποιαδήποτε από αυτές που
προβλέπονται στα Α.Π.).

4. Εφαρμογές λογισμικού: Κατηγορίες. Γενικά χαρακτηριστικά.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16063N161</ED>
<ID>
ID:130763

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N16&aa=1</URL></REF>


Article

<CATEGORY>vin06</CATEGORY>

 <H2>Καταδικάστηκε σε 7μήνη φυλάκιση και από το Εφετείο
</H2><H2></H2>
ΣΕ ΦΥΛΑΚΙΣΗ επτά μηνών, όπως και πρωτοδίκως, καταδικάστηκε χθες από το
Πενταμελές Εφετείο της Αθήνας ο νομάρχης Βοιωτίας κ. Ιωάννης Σταμούλης, ο
οποίος ήταν κατηγορούμενος για διατάραξη συνεδρίασης δικαστηρίου κατά την
έκδοση της απόφασης για τους πρώην διοικητές των ΔΕΚΟ.

Ο κ. Σταμούλης, ο οποίος σύμφωνα με την κατηγορία είχε πρωταγωνιστικό ρόλο
κατά τη διάρκεια όσων συνέβησαν στη δικαστική αίθουσα του Τριμελούς Εφετείου
Κακουργημάτων της Αθήνας, στις 17 Απριλίου 1992, έχει υποστηρίξει ότι δεν είχε
πρόθεση με τις ενέργειές του να διαταράξει τη συνεδρίαση του δικαστηρίου, αλλά
προσπάθησε να ασκήσει τα δικαιώματά του.

Η ίδια ποινή είχε επιβληθεί στον κ. Σταμούλη και στον πρώτο βαθμό, όπου του
είχε αναγνωρισθεί το ελαφρυντικό του πρότερου εντίμου βίου. Τότε, το
δικαστήριο είχε κηρύξει αθώους του συγκατηγορουμένους του, που ήταν πέντε
δικηγόροι, οι οποίοι είχαν παρασταθεί ως συνήγοροι υπεράσπισης των πρώην
διοικητών των ΔΕΚ

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N18</CAT>
<ED>
Κωδικός άρθρου: A16063N181</ED>
<ID>
ID:130764

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N18&aa=1</URL></REF>


Article

<CATEGORY>vin06</CATEGORY>

 <H2>Μόλυνση από νοθεία καυσίμων
</H2>
ΣΕ ΜΟΝΙΜΕΣ «εστίες μόλυνσης» μπορεί να εξελιχθούν κινητήρες ΙΧ αν δεν
αντιμετωπισθεί δραστικά το πρόβλημα της νοθείας στα καύσιμα.

Σχετικές επισημάνσεις έγιναν χθες σε εκδήλωση της εταιρείας πετρελαιοειδών
«Ελινόιλ», στη διάρκεια της οποίας ο καθηγητής του Πολυτεχνείου κ. Σταύρος
Στούρνας αποκάλυψε στοιχεία από τις διαπιστώσεις έρευνας που πραγματοποίησε το
Γενικό Χημείο του Κράτους, σύμφωνα με την οποία:

Στο χρονικό διάστημα 1.1.96-1.5.97 ελέγχθηκαν 1.000 δείγματα από ντίζελ
κίνησης και ποσοστό 15% αυτών των δειγμάτων βρέθηκε «μη κανονικό».

Το ποσοστό είναι ακόμη μεγαλύτερο, ίσως και 20%, και εκτός από το ντίζελ
κίνησης και το πετρέλαιο θέρμανσης αφορά και τις βενζίνες.

Οι εισηγητές δεν απέκλεισαν το ενδεχόμενο, απαντώντας σε ερωτήσεις των
δημοσιογράφων, τα νοθευμένα καύσιμα να έχουν δυσμενείς επιπτώσεις στη
λειτουργία των κινητήρων που, ανάλογα με την έκταση της νοθείας, μπορούν
(ακόμα και καταλυτικοί) να έχουν σημαντικές φθορές.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N18</CAT>
<ED>
Κωδικός άρθρου: A16063N182</ED>
<ID>
ID:130814

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N18&aa=2</URL></REF>


Article

<CATEGORY>vin06</CATEGORY>

 <H2>Αγωγή κατά των Τραπεζών
</H2><H2></H2>
ΕΝΩΠΙΟΝ του Πολυμελούς Πρωτοδικείου της Αθήνας συζητήθηκε χθες η αγωγή που
έχει καταθέσει ο ιδιοκτήτης της εφημερίδας «Αυριανή» κ. Γιώργος Κουρής, ο
οποίος στρέφεται κατά της Εθνικής Τράπεζας της Ελλάδος, της Ένωσης Τραπεζών
και της Τράπεζας Πληροφοριών διεκδικώντας αποζημίωση ύψους περίπου πέντε
δισεκατομμυρίων δραχμών.

Σύμφωνα με όσα υποστηρίζει στην αγωγή του ο Γ. Κουρής, εξαιτίας της τακτικής
που ακολούθησαν οι εναγόμενοι στις συναλλαγές που είχαν μαζί του ζημιώθηκαν οι
επιχειρήσεις του με πολλά δισεκατομμύρια δραχμές και γι' αυτό προσέφυγε στη
Δικαιοσύνη, για να αποζημιωθεί.

Το δικαστήριο επιφυλάχθηκε να εκδώσει την απόφασή του.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N18</CAT>
<ED>
Κωδικός άρθρου: A16063N183</ED>
<ID>
ID:130856

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N18&aa=3</URL></REF>


Article

<CATEGORY>vin06</CATEGORY>

 <H2>Διαψεύδει ο Ι. Λαϊνόπουλος
</H2>
ΔΙΑΨΕΥΔΕΙ χθεσινά δημοσιεύματα εφημερίδων σύμφωνα με τα οποία φέρεται ως
«ιδιοκτήτης της Mercedes Benz Ελλάς ΑΕΕ» ο κ. Ι. Λαϊνόπουλος.

Σε ανακοίνωσή του ο κ. Λαϊνόπουλος αναφέρει:

«Η ανωτέρω αναφορά είναι ανακριβής και προήλθε από ιδία πρωτοβουλία των
εφημερίδων χωρίς ο κ. Ιωάννης Λαϊνόπουλος να κάνει καμία απολύτως δήλωση
σχετικά με το αναφερόμενο θέμα.

Ο κ. Ιωάννης Λαϊνόπουλος δηλώνει για μια ακόμη φορά ότι ουδεμία ιδιοκτησιακή ή
άλλη σχέση έχει με την Mercedes Benz ΑΕΕ και ότι είναι πρόεδρος του Δ.Σ. της
εταιρείας "ΠΡΟΜΟΤ Ε.Ι. ΛΑΪΝΟΠΟΥΛΟΣ Α.Ε.", η οποία είναι επίσημη έμπορος για
την Mercedes Benz Ελλάς ΑΕΕ».

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N18</CAT>
<ED>
Κωδικός άρθρου: A16063N184</ED>
<ID>
ID:130888

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N18&aa=4</URL></REF>


Article

<CATEGORY>vin06</CATEGORY>

 <H5>ΔΕΝ ΤΟ ΚΛΕΙΝΟΥΝ ΟΙ ΒΟΥΛΓΑΡΟΙ ΠΑΡΑ ΤΗΝ ΕΠΙΧΟΡΗΓΗΣΗ ΜΕ 23 ΕΚΑΤ. ECU ΓΙΑ ΤΟΝ
ΕΚΣΥΓΧΡΟΝΙΣΜΟ ΤΟΥ
</H5><H2>Ο εφιάλτης του Κοζλοντούι
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

Επαναφέρει τον εφιάλτη πάνω από την Ελλάδα η απόφαση της βουλγαρικής
κυβέρνησης να μην προχωρήσει τελικά στο κλείσιμο απηρχαιωμένων αντιδραστήρων
στον πυρηνικό σταθμό Κοζλοντούι.

Δεν κλείνει. Μεγάλος ο κίνδυνος ατυχήματος και οι επιπτώσεις για τη χώρα μας
ολέθριες, λέει η Greenpeace

Ο ΚΙΝΔΥΝΟΣ είναι ορατός, καθώς σύμφωνα με έκθεση της Greenpeace 132.000
Έλληνες θα πεθάνουν από καρκίνο σε περίπτωση ατυχήματος, ενώ το μέγιστο
συνολικό κόστος των μέτρων έκτακτης ανάγκης θα ανέλθει σε 36 τρισεκατομμύρια δραχμές.

Σε απόσταση 255 χιλιομέτρων από τα ελληνοβουλγαρικά σύνορα, ο πυρηνικός
σταθμός του Κοζλοντούι θα καθυστερήσει αρκετά την ένταξη της Βουλγαρίας στην
Ευρωπαϊκή Ένωση, καθώς η χώρα δηλώνει ανίκανη να τηρήσει τον όρο που θέτει η
Ε.Ε. για κλείσιμο των παλιών αντιδραστήρων.

Οι συνεχείς αναβολές οφείλονται, σύμφωνα με τον κ. Κώστα Δόμβρο, υπεύθυνο για
τα πυρηνικά στο ελληνικό γραφείο της Greenpeace, στο γεγονός ότι η Βουλγαρία
είναι κατά 50% εξαρτημένη από την πυρηνική ενέργεια. «Ο κίνδυνος πυρηνικού
ατυχήματος είναι μεγάλος και οι πιθανές επιπτώσεις για την Ελλάδα ολέθριες,
μιας και το Κοζλοντούι έχει χαρακτηρισθεί από το αμερικανικό υπουργείο
ενέργειας ως ένας από τους πιο επικίνδυνος πυρηνικούς σταθμούς στον κόσμο».

Εκεί λειτουργούν έξι αντιδραστήρες, οι οποίοι στερούνται στοιχειωδών
προδιαγραφών ασφαλείας. Αυτό σημειώνει, μεταξύ άλλων, η παγκόσμια
περιβαλλοντική οργάνωση Greenpeace, και τονίζει πως «οι τέσσερις παλιότεροι
αντιδραστήρες δεν έχουν καν εξωτερικό περίβλημα, και έτσι, σε περίπτωση
ατυχήματος, δεν υπάρχει φραγμός για την έκλυση ραδιενεργών υλικών..

Η στάση της Ελλάδας δεν είναι ακόμη σαφής. «Η ελληνική κυβέρνηση δεν
παρεμβαίνει και αυτού του είδους η αντιμετώπιση είναι αυτοκαταστροφική»,
επισημαίνει ο κ. Δόμβρος. «Ακόμη κι αν η τύχη είναι ευνοϊκή μαζί μας και
αποφευχθεί μια πυρηνική καταστροφή, τα άλυτα προβλήματα των πυρηνικών καυσίμων
και αποβλήτων μας περιμένουν στη γωνία».

Το Κοζλοντούι έχει μακρά ιστορία ατυχημάτων, που ξεκινά από το 1982. Μόνο στην
περίοδο 1990-1993 έγιναν επισήμως γνωστά 15 ατυχήματα, ενώ σημειώθηκε διαρροή
ραδιενέργειας τον Ιούλιο του 1991, τον Σεπτέμβριο του ίδιου χρόνου και τον
Ιανουάριο του 1993. Έρευνα της Διεθνούς Επιτροπής Ατομικής Ενέργειας έδειξε
πως για αντιδραστήρες, όπως αυτοί του Κοζλοντούι, ο κίνδυνος του μεγαλύτερου
δυνατού πυρηνικού ατυχήματος, τήξη του πυρήνα δηλαδή, είναι 55 φορές
μεγαλύτερος από κάθε άλλο τύπο αντιδραστήρα.

«Αν και λειτουργούν ομαλά, οι αντιδραστήρες του Κοζλοντούι έχουν ηλικία
τριάντα ετών και δεν πληρούν τις σύγχρονες προδιαγραφές ασφαλείας», λέει ο κ.
Ζίγμουντ Ντομαράτσκι, υπεύθυνος για θέματα πυρηνικής ασφάλειας της Διεθνούς
Επιτροπής Ατομικής Ενέργειας.

Παρ' όλα αυτά, και σύμφωνα με δηλώσεις της υπουργού Εξωτερικών της Βουλγαρίας,
Ναντέζντα Μιχαϊλόβα, η χώρα της αδυνατεί να εκπληρώσει την υποχρέωση να
κλείσει τους τέσσερις αντιδραστήρες τύπου «ΒΒΕΡ 440», οι οποίοι
κατασκευάστηκαν από την πρώην Σοβιετική Ένωση. Την δέσμευση αυτή η Βουλγαρία
την ανέλαβε το 1993, όταν υπέγραψε σύμβαση με την Ευρωπαϊκή Τράπεζα
Ανασυγκρότησης και Ανάπτυξης και εισέπραξε επιχορήγηση 23 εκατομμυρίων ECU για
τον εκσυγχρονισμό του Κοζλοντούι.

Η Σόφια επιμένει για παράταση της προθεσμίας για τη διακοπή της λειτουργίας
των παλιών αντιδραστήρων και ως απάντηση στις απαιτήσεις της Ε.Ε. για
σχεδιασμό νέας ενεργειακής πολιτικής, αντιπροτείνει την κατασκευή νέου
αντιδραστήρα, ο οποίος θα αποκαταστήσει το κενό στον ενεργειακό τομέα της
χώρας, όταν τελικά κλείσουν οι τέσσερις παλαιότεροι. Η κατασκευή των νέων
αντιδραστήρων υπολογίζεται πως θα κοστίσει 226 εκατομμύρια δολάρια, ενώ οι
μελέτες του έργου, τις οποίες έχει αναλάβει αμερικανική εταιρεία, θα
στοιχίσουν 70 εκατομμύρια δολάρια.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N19</CAT>
<ED>
Κωδικός άρθρου: A16063N191</ED>
<ID>
ID:130765

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N19&aa=1</URL></REF>


Article

<CATEGORY>vin06</CATEGORY>

 <H5>ΣΥΖΗΤΗΣΗ ΣΤΗ ΒΟΥΛΗ ΓΙΑ ΤΙΣ ΚΙΝΗΤΟΠΟΙΗΣΕΙΣ
</H5><H2>Απαιτούνται 920 δισ. για τους αγρότες
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

Στο ποσό των 920 δισεκατομμυρίων δραχμών ανέρχεται το κόστος των αιτημάτων
που θέτουν οι αγρότες και ζητούν να τους τα λύσει η κυβέρνηση.

Διαμαρτυρία στο Κιλκίς. Οι αγρότες έκλεισαν για ένα δίωρο τον δρόμο
Θεσσαλονίκης - Κιλκίς

Ο ΠΡΩΘΥΠΟΥΡΓΟΣ Κώστας Σημίτης, χθες στη Βουλή, κατέστησε σαφές ότι τα χρήματα
αυτά δεν μπορεί να καλυφθούν από τον κρατικό προϋπολογισμό. Και πρόσθεσε: «Δεν
έχουν κανένα λόγο. Δεν μπορεί και δεν πρέπει να τα ικανοποιήσουμε. Πρέπει να
λέμε την αλήθεια. Δεν υπάρχουν άπειρα χρήματα. Χρειάζεται υπευθυνότητα απ' όλους».

Ο Κώστας Σημίτης ήταν αποκαλυπτικός και απαντώντας, στην «Ώρα του
Πρωθυπουργού», σε επίκαιρες ερωτήσεις της γενικής γραμματέως του ΚΚΕ, Αλέκας
Παπαρήγα, του προέδρου του Συνασπισμού, Νίκου Κωνσταντόπουλου και του
κοινοβουλευτικού εκπροσώπου της Νέας Δημοκρατίας Δημήτρη Σιούφα για θέματα των
αγροτών, χαρακτήρισε «σταυροδρόμι κρίσιμων αποφάσεων» το σημείο στο οποίο
βρίσκεται η ελληνική γεωργία. Πρόκειται για αποφάσεις που πρέπει να ληφθούν εν
όψει των νέων συνθηκών του διεθνούς ανταγωνισμού, της συμφωνίας της GATT και
των αλλαγών στην κοινή αγροτική πολιτική.

ΑΝΤΙΜΕΤΩΠΙΣΙΜΑ

Πάντως, αναγνώρισε ότι μερικά από τα αιτήματα των αγροτών μπορεί και να είναι
αντιμετωπίσιμα. Μάλιστα, σε απάντησή του στην ερώτηση του κ. Δ. Σιούφα αν
προτίθεται να συναντηθεί με τους αγρότες, έκανε γνωστό ότι έχει
προγραμματιστεί για σήμερα το μεσημέρι συνάντηση της πολιτικής ηγεσίας του
υπουργείου Γεωργίας και του υφυπουργού Οικονομικών Γ. Δρυ με τα μέλη της
Συντονιστικής Επιτροπής των Θεσσαλών αγροτών. Και διαβεβαίωσε: «Αν
διαπιστώσουμε ότι μερικά από τα προβλήματα αντιμετωπίζονται, τότε θα
προσπαθήσουμε να τα λύσουμε».

Ο κοινοβουλευτικός εκπρόσωπος της Νέας Δημοκρατίας κατηγόρησε τον Πρωθυπουργό
πως με την πολιτική που εφάρμοσε όταν ήταν υπουργός Γεωργίας (1981-1985)
«αποδιοργάνωσε τον αγροτικό τομέα» και ότι «επέβαλε τον κρατισμό χωρίς έργα
υποδομής». Ακόμη, στάθηκε στην παραπληροφόρηση που μπορεί να έχει ο
Πρωθυπουργός: «Κάποιοι σας λένε ψέματα. Ο νόμος για τους νέους αγρότες έχει
ψηφισθεί εδώ και 6 μήνες, αλλά δεν εφαρμόζεται. Ο ΕΛΓΑ δεν έχει χρήματα και
δανείζεται από τις τράπεζες για να πληρώσει τους αγρότες».

Ο Κ. ΚΑΡΑΜΑΝΛΗΣ

Ο πρόεδρος της Νέας Δημοκρατίας μετά από σύσκεψη που έγινε στη Ρηγίλλης με
στελέχη του κόμματος για τις αγροτικές κινητοποιήσεις τάχθηκε κατά του
κλεισίματος των εθνικών οδών από τους αγρότες. Ο πρόεδρος της Ν.Δ. επέκρινε
δριμύτατα την κυβέρνηση, λέγοντας ότι εκείνη ευθύνεται για τα προβλήματα που
έχουν δημιουργηθεί στον αγροτικό τομέα, πρόσθεσε όμως ότι το κόμμα του δεν
συμφωνεί με το κλείσιμο των δρόμων.

Η ΠΑΠΑΡΗΓΑ

Σε ψηλούς τόνους ήταν και η κριτική που άσκησε η κ. Αλέκα Παπαρήγα. «Ανοίξατε
νέους λογαριασμούς και μέτωπα παντού με τους αγρότες», είπε. Και πρόσθεσε:
«Μόνο με λοβοτομή θα πείσετε την αγροτιά». Η γενική γραμματέας του ΚΚΕ ζήτησε
να εξασφαλιστούν καλές τιμές για τους παραγωγούς και χαμηλές για τους πολίτες.

Ο ΚΩΝΣΤΑΝΤΟΠΟΥΛΟΣ

Από τον Συνασπισμό, ο κ. Νίκος Κωνσταντόπουλος κατηγόρησε την κυβέρνηση ότι με
την πολιτική της εμπαίζει τους αγρότες και ακολουθεί τη λογική τού «κόψτε τον
λαιμό σας και όποιος αντέξει». Ο πρόεδρος του Συνασπισμού χαρακτήρισε τον
Έλληνα αγρότη ως «τον πιο φτωχό της Ευρώπης, που πληρώνει το πιο ακριβό κόστος
παραγωγής, χωρίς βέβαιο μέλλον».

«ΚΡΑΤΑΜΕ ΤΑ ΚΕΚΤΗΜΕΝΑ»

Ο Πρωθυπουργός στη δευτερολογία του, κατηγόρησε την αντιπολίτευση για
ανυπαρξία συγκεκριμένων θέσεων σχετικά με τους αγρότες. Και τόνισε ότι η
ελληνική οικονομία έχει ωφεληθεί από την κοινή ευρωπαϊκή πολιτική και
ιδιαίτερα στον τομέα της γεωργίας διευκρίνισε ότι υπάρχει θετικό αποτέλεσμα
των αγροτικών ενισχύσεων, σε πολύ σημαντικό βαθμό από την Ευρωπαϊκή Ένωση:
«Κρατάμε τα κεκτημένα και προσπαθούμε για τη βελτίωση της κατάστασης στην
εμπορία των αγροτικών προϊόντων».

Πάντως, ο κ. Κ. Σημίτης ζήτησε για μια ακόμη φορά απ' όλους να δείξουν
συνέπεια και σοβαρότητα. Και ιδιαίτερα για τους αγρότες τούς συνέστησε να
προχωρήσουν σε αναδιάρθρωση των καλλιεργειών τους αλλά και για τους παραγωγούς
ν' αλλάξουν την οργάνωσή τους ώστε να εμπορεύονται αποτελεσματικά τα προϊόντα
τους. Και ήταν απόλυτος: «Η Δημοκρατία απαιτεί να μην υπάρχουν από μερικούς
πιέσεις στο σύνολο. Και δεν θα δεχθούμε πιέσεις».

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N20</CAT>
<ED>
Κωδικός άρθρου: A16063N201</ED>
<ID>
ID:130766

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N20&aa=1</URL></REF>


Article

<CATEGORY>vin06</CATEGORY>

 <H2>Την Παρασκευή αποφασίζουν στον κόμβο της Βιοκαρπέτ
</H2>
ΛΑΡΙΣΑ

ΣΤΗ ΣΥΝΕΛΕΥΣΗ, το πρωί της Παρασκευής στον κόμβο της Βιοκαρπέτ, θα αποφασιστεί
αν οι αγροτικές κινητοποιήσεις θα συνεχισθούν με μπλόκα στην εθνική οδό ή αν
οι αγρότες θ' αποχωρήσουν μετά τη σημερινή συνάντηση με κυβερνητικό κλιμάκιο.

Στο μεταξύ συνεχίζονται οι αγροτικές κινητοποιήσεις στην Κεντρική και Δυτική
Μακεδονία, στη Θράκη και στα Χανιά.

Την επομένη της συνάντησης των εκπροσώπων της Πανθεσσαλικής Συντονιστικής
Επιτροπής έχει αποφασισθεί να πραγματοποιηθεί συνέλευση στο κόμβο της
Βιοκαρπέτ προκειμένου οι ίδιοι οι αγρότες να αποφασίσουν αν θα προχωρήσουν
προς τα Τέμπη ή αν θα επιστρέψουν στα χωριά τους.

Κανείς δεν ήταν, ωστόσο, αισιόδοξος για τη σημερινή συνάντηση με το υπουργικό
κλιμάκιο, γιατί κι άλλες φορές έχουν γίνει τέτοιες συναντήσεις, που δεν έφεραν
κανένα αποτέλεσμα.

Θα μπορούσε, πάντως, η κυβέρνηση, τονίζουν κάποιοι αγρότες, να παρέμβει ή
νομοθετικά στο θέμα των ποινικών διώξεων ή να δώσει τώρα τις 40 από τις 56
δρχ. της επιστροφής στο βαμβάκι, όπως έκανε και στο παρελθόν.

Χθες, παρέμεινε για δύο ώρες περίπου κλειστή η Εθνική Οδός Αθηνών -
Θεσσαλονίκης αφού στον κόμβο της Βιοκαρπέτ πραγματοποιήθηκε συναυλία με
δημοτικά τραγούδια από τις 3 έως τις 5 μ.μ. Σήμερα έχει επίσης προγραμματιστεί
διαδήλωση των αστυνομικών της Θεσσαλίας στην πλατεία Εργατικού Κέντρου.

Στη Βόρεια Ελλάδα οι αγρότες έχουν σταθμεύσει τα τρακτέρ τους σε 13 σημεία.

Στην Εθνική Οδό Θεσσαλονίκης - Αθήνας οι αγρότες απέκλεισαν τον δρόμο στην
περιοχή των διοδίων των Μαλγάρων από τις 11.30 μέχρι τις 2 το μεσημέρι, καθώς
και στην περιοχή της αερογέφυρας της Χαλάστρας από τις 11.30 μέχρι τη 1.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N20</CAT>
<ED>
Κωδικός άρθρου: A16063N202</ED>
<ID>
ID:130815

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N20&aa=2</URL></REF>


Article

<CATEGORY>vin06</CATEGORY>

 <H2>Έλληνες κομάντος έσωσαν από πνιγμό 100 λαθρομετανάστες
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

ΚΑΒΑΛΑ

ΜΑΧΗ ΜΕ τα ορμητικά νερά του Έβρου έδωσαν άνδρες του Στρατού και ψαράδες και
τελικά κατόρθωσαν να διασώσουν χθες από βέβαιο πνιγμό εκατό (100) Ιρακινούς
λαθρομετανάστες, ανάμεσά τους γυναίκες και μικρά παιδιά, ακόμα και νεογέννητα.
Οι λαθρομετανάστες μεταφέρθηκαν βράδυ με πλαστικές βάρκες από τέσσερις
Τούρκους δουλεμπόρους σε «σπασμένο» ανάχωμα που βρίσκεται κοντά στο ακριτικό
χωριό Πύθιο του Έβρου, όπου και εγκαταλείφθηκαν στην τύχη τους. Όταν ξημέρωσε
τότε μόνο διαπίστωσαν πού τους είχαν αφήσει οι Τούρκοι, νηστικούς και
εξαντλημένους. Μόλις αντίκρισαν τα νερά του ποταμού, που στο συγκεκριμένο
σημείο του είναι υπερυψωμένα λόγω των τελευταίων βροχοπτώσεων, άρχισαν να
καλούν σε βοήθεια με όση δύναμή τούς είχε απομείνει, ενώ τα γυναικόπαιδα
ξέσπασαν σε κλάματα. Στις εκκλήσεις τους δεν ανταποκρίθηκε κανένας, αφού το
ανάχωμα απέχει αρκετά από το πλησιέστερο χωριό, που είναι το Πύθιο. Καθώς οι
ώρες περνούσαν και ο κίνδυνος για τις ζωές τους γινόταν ολοένα και πιο ορατός,
κάποιος νέος Ιρακινός έπεσε στα νερά του ποταμού, αψηφώντας αν έβγαινε ή όχι
ζωντανός, και κατόρθωσε να κολυμπήσει και να βγει στην όχθη. Παρά την κόπωσή
του βρήκε το κουράγιο και έφθασε στο πρώτο σπίτι του πλημμυρισμένου Πυθίου.
Εκεί ζήτησε βοήθεια για τους συμπατριώτες του από τον πρώτο κάτοικο που
συνάντησε. Αμέσως κινητοποιήθηκαν ο Στρατός και οι ψαράδες με βάρκες και
αδιαφορώντας για τους κινδύνους που θα διέτρεχαν μπήκαν στο ποτάμι και
πλησίασαν το ανάχωμα. Γύρω στη 1 μετά το μεσημέρι άρχισαν να μεταφέρουν σε
ομάδες τους 100 Ιρακινούς (άνδρες, γυναίκες και παιδιά) στην ελληνική όχθη.
Στη συνέχεια με οχήματα του Στρατού τούς πήγαν στο νοσοκομείο του Διδυμότειχου
για ιατρικές εξετάσεις, όπου τους δόθηκε τροφή, πέραν της περίθαλψης που
έτυχαν από το σύνολο σχεδόν των γιατρών και του νοσηλευτικού προσωπικού. Αν
δεν επενέβαιναν έγκαιρα ο Στρατός και οι ψαράδες, τότε οι περισσότεροι ­ αν
όχι όλοι οι Ιρακινοί ­ θα παρασύρονταν από τα νερά του Έβρου.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N20</CAT>
<ED>
Κωδικός άρθρου: A16063N203</ED>
<ID>
ID:130857

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N20&aa=3</URL></REF>


Article

<CATEGORY>vin06</CATEGORY>

 <H2>Εισαγγελική έρευνα για τυχόν ευθύνες
</H2>
ΚΑΒΑΛΑ

ΕΠΕΙΓΟΥΣΑ προκαταρκτική εξέταση άρχισε από χθες το πρωί ο εισαγγελέας
Ορεστιάδας κ. Ευάγγελος Μιχαήλος, ύστερα από παραγγελία του προϊσταμένου της
Εισαγγελίας Εφετών Θράκης κ. Αργύρη Τσίχλα. 
Αφορμή για την προκαταρκτική εξέταση προκάλεσαν οι μεγάλες καταστροφές που
σημειώθηκαν στον Έβρο. Η εισαγγελική έρευνα θα εξετάσει τις τυχόν ευθύνες που
προκύπτουν για κρατικούς λειτουργούς και μη, αφενός για τις κατασκευές και τα
λοιπά έργα αντιπλημμυρικής υποδομής και αφετέρου, για τυχόν παράνομες,
ενέργειες ιδιωτών, οι οποίοι με διάφορες παρεμβάσεις προκάλεσαν βλάβες στα
προστατευτικά αναχώματα του Έβρου, του Άρδα και του Ερυθροπόταμου, με
αποτέλεσμα να «πνιγεί» στα νερά ο ακριτικός Νομός Έβρου.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N20</CAT>
<ED>
Κωδικός άρθρου: A16063N204</ED>
<ID>
ID:130889

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N20&aa=4</URL></REF>


Article

<CATEGORY>vin06</CATEGORY>

 <H5>ΠΑΙΔΙΑ ΜΕΤΑΝΑΣΤΩΝ ΑΛΛΑ ΚΑΙ ΜΙΚΡΟΙ «ΜΑΓΚΕΣ» ΠΟΥ ΣΥΜΠΛΕΚΟΝΤΑΙ ΣΕ ΣΥΝΟΙΚΙΕΣ ΤΗΣ ΑΘΗΝΑΣ
</H5><H5>Κατευθύνονται από ενηλίκους
</H5><H2>Σκληροί, βίαιοι και ανήλικοι
</H2>
<AUTHOR>ΛΙΑ ΝΕΣΦΥΓΕ - ΣΤΕΦΑΝΟΣ ΚΡΙΚΚΗΣ - ΛΑΜΠΡΙΝΗ ΣΤΑΜΑΤΗ</AUTHOR>

Είναι σκληροί και συχνά βίαιοι, απότομοι στη συμπεριφορά, αντιδραστικοί στο
σχολείο και το σπίτι. Είναι παιδιά μεταναστών συνήθως, που απαντούν με οργή σε
καθετί που τους ενοχλεί. Βρίσκονται ένα βήμα πριν από το περιθώριο, πριν
προστεθούν στις λίστες των ανήλικων παραβατών που έχει στη διάθεσή της η Ασφάλεια.

ΟΙ ΓΕΙΤΟΝΙΕΣ της Καλλιθέας, οι δρόμοι της Κυψέλης, τα Νέα Λιόσια
αναστατώνονται συχνά από καβγάδες και συμπλοκές μεταξύ ανηλίκων. Νεαροί που
παρεξηγούνται και πιάνονται στα χέρια, ανήλικοι «μάγκες» που μερικές φορές
ξεπερνούν τα όρια του «αθώου» στα πειράγματα προς τους συμμαθητές ή
συνομηλίκους τους, «κλεφτρόνια» της στιγμής, για ένα μπουφάν ή μια τσάντα,
γίνονται πρωταγωνιστές σε περιστατικά που σπάνια φθάνουν στην Αστυνομία.

«Ως επί το πλείστον τα παιδιά που δημιουργούν φασαρίες έχουν παρατήσει το
σχολείο», λέει η διευθύντρια του 6ου Γυμνασίου Καλλιθέας. Για τους μαθητές της
περιοχής, οι «κακοτοπιές» είναι λίγο πολύ γνωστές. «Αν δεν θες να βρεθείς
μπλεγμένος, δεν θα περάσεις από το πάρκο της Δαβάκη το βράδυ και στις εκδρομές
δεν θα κάνεις παρέα με εκείνους που... ψάχνονται για "ντου" και φασαρίες με
μαθητές άλλων σχολείων». Ο Μάρκος φοιτά στην τελευταία τάξη του Λυκείου και
προσπαθεί να μένει μακριά. Βλέπει όμως και μαθαίνει τι γίνεται.

ΦΥΛΕΤΙΚΕΣ ΚΑΙ... ΑΛΛΕΣ

Πριν από μερικούς μήνες, στις Τζιτζιφιές, εκεί κοντά στον Ιππόδρομο, οι
διαφορές των μικρών ήταν «φυλετικές». Παρέες Ελληνοποντίων έμπλεξαν πολλά
βράδια σε καβγάδες με τα παιδιά των Σύριων ή των Ιρανών μεταναστών που
εργάζονταν εκεί. Πρόσφατα πάλι, έξω από το Γυμνάσιο της οδού Σωκράτους, δυο
παρέες πιάστηκαν στα χέρια. «Έπεσε πολύ ξύλο. Μάλλον ήταν "γκομενοδουλειά" στη μέση».

Τα όρια όμως είναι εξαιρετικά λεπτά. Η απόσταση που χωρίζει την παιδική
επιθετικότητα του «χαβαλέ» από την παραβατικότητα είναι εξαιρετικά μικρή. Στην
αντίπερα, αλλά πολύ κοντινή, όχθη, οι σοβαρές παραβάσεις, με δράστες
ανήλικους, αυξάνονται συνεχώς.

Μέσα σε ένα μήνα, τον περασμένο Δεκέμβριο, το Τμήμα Ανηλίκων κατέγραψε
τέσσερις ληστείες, έναν βιασμό και 32 κλοπές, όπου δράστες ήταν νεαροί ηλικίας
από 11 έως 17 ετών. Την Ασφάλεια απασχόλησαν επίσης παιδιά που είχαν εμπλακεί
σε 151 περιπτώσεις παραβάσεων του Κώδικα Οδικής Κυκλοφορίας. «Κάποιοι από τους
ανήλικους βρέθηκαν να οδηγούν κλεμμένες μοτοσυκλέτες», εξηγεί αξιωματικός της Ασφάλειας.

Κάποιες φορές η βία των ανηλίκων εκδηλώνεται με ακραίο τρόπο. Ο μαθητής
Γυμνασίου της Καλλιθέας, που νοσηλεύεται με σοβαρά εγκαύματα στο ΚΑΤ, έζησε
την υπερβολή της παιδικής σκληρότητας. Λίγες ημέρες νωρίτερα, πέντε
συνομήλικοί του, παιδιά ηλικίας 13 έως 15 ετών, τον περιέλουσαν με βενζίνη και
του έβαλαν φωτιά. Μαθητές, καθηγητές και γονείς, οι άνθρωποι που ζουν στην
Καλλιθέα, «πάγωσαν».

Ο ΔΗΜΑΡΧΟΣ ΑΙΤΙΟΛΟΓΕΙ

Η εγκληματικότητα έχει αυξηθεί τον τελευταίο καιρό στην περιοχή. Σε αρκετές
περιπτώσεις μάλιστα, δράστες είναι ανήλικοι. Ο δήμαρχος της πόλης, κ. Γιώργος
Κυριόπουλος, εντοπίζει το πρόβλημα στην παρουσία μεταναστών από τις χώρες της
πρώην Σοβιετικής Ένωσης. «Είναι παιδιά που στο σχολείο αντιμετωπίζουν τη
σκληρότητα των συμμαθητών τους και την αδιαφορία των δασκάλων τους, ορισμένες
φορές. Παιδιά που γυρνούν στο σπίτι και δεν τους περιμένει κανείς, καθώς οι
γονείς τους δουλεύουν μέχρι το βράδυ για το μεροκάματο. Παιδιά που δεν
βρίσκουν χώρους έκφρασης, ούτε τους βοηθά κανείς να ομογενοποιηθούν. Δεν
χωρούν σε παρέες με Έλληνες και αναγκαστικά σχηματίζουν μικρά "γκέτο". Εκεί
είναι που η οργή τους θεριεύει».

Κανείς ωστόσο δεν θέλει, ούτε και μπορεί, να χαρακτηρίσει τις παρέες αυτές ως
«συμμορίες». «Δεν υπάρχει οργάνωση, ούτε γνώση», θα πει ο κ. Κυριόπουλος. «Τα
φαινόμενα είναι περιστασιακά». Είναι τα φαινόμενα εκείνα που δεν φθάνουν στην
Αστυνομία, καθώς, όπως εξηγούν αξιωματικοί της Ασφάλειας, οι γονείς διστάζουν
να τα καταγγείλουν και θέλουν να τα θεωρούν «τυχαία» και «ατυχή» περιστατικά.

ΠΟΛΛΟΙ από τους ανήλικους παραβάτες, από εκείνους για τους οποίους υπάρχει
φάκελος στην Ασφάλεια, έχουν μπλεχτεί, σύμφωνα με την Αστυνομία, στα πλοκάμια
οργανωμένων κυκλωμάτων και κατευθύνονται από ενηλίκους. «Στην πλειοψηφία τους,
είναι παιδιά από την Αλβανία, τα οποία συμμετέχουν σε ληστείες, που έχουν
"στηθεί" από σπείρες», εξηγεί ανώτατος αξιωματικός της Ασφάλειας.

«Οι "εγκέφαλοι" χρησιμοποιούν τα παιδιά, καθώς λόγω της σωματικής τους
διάπλασης αναρριχώνται ευκολότερα στα μπαλκόνια των σπιτιών και διαπράττουν
πιο εύκολα από τους μεγάλους διαρρήξεις». Χαρακτηριστικό είναι πως όσα παιδιά
έχουν συλληφθεί δεν κρατούν ούτε χρήματα ούτε καν τα σύνεργα της κλοπής. 
Στα χέρια της Αστυνομίας υπάρχουν επίσης στοιχεία για ανήλικες κοπέλες από τη
Βουλγαρία, πίσω από τις οποίες βρίσκεται κύκλωμα λαθραίας εμπορίας τσιγάρων.
Σύμφωνα με τα στοιχεία της Ασφάλειας, τα υψηλότερα ποσοστά των ανηλίκων που
εμπλέκονται σε ληστείες είναι μετανάστες και αλλοδαποί, ενώ οι Έλληνες
ανήλικοι παραβάτες προσάγονται συνήθως για φασαρίες που δημιουργούν με
συμμαθητές τους από άλλα σχολεία, για επεισόδια στα γήπεδα, φθορές σε
αυτοκίνητα και κλοπές μοτοσυκλετών.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N21</CAT>
<ED>
Κωδικός άρθρου: A16063N211</ED>
<ID>
ID:130767

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N21&aa=1</URL></REF>


Article

<CATEGORY>vin06</CATEGORY>

 <H5>ΒΓΗΚΕ ΑΠΟ ΤΟ ΛΑΪΚΟ ΝΟΣΟΚΟΜΕΙΟ ΥΣΤΕΡΑ ΑΠΟ ΤΡΕΙΣ ΗΜΕΡΕΣ Ο ΑΡΧΙΕΠΙΣΚΟΠΟΣ
ΚΑΤΑΧΕΙΡΟΚΡΟΤΟΥΜΕΝΟΣ ΑΠΟ ΤΟΥΣ ΠΙΣΤΟΥΣ
</H5><H2>Ο Σεραφείμ φώναξε «παρών»
</H2>
<AUTHOR>ΠΑΝΟΣ ΜΠΑΙΛΗΣ</AUTHOR>

«Με βλέπετε, είμαι ζωντανός. Είμαι καλός. Πήγα στη δουλειά μου. Πήγα στο
ιατρείο και τώρα πάω στο σπιτάκι μου». Με τον δικό του τρόπο ο Αρχιεπίσκοπος
Σεραφείμ «φώναξε για μία ακόμη φορά παρών», βγαίνοντας από το Λαϊκό Νοσοκομείο
ύστερα από τρεις ημέρες νοσηλείας...

Τον χειροκρότησαν. Πολλοί πιστοί περίμεναν την έξοδο, από το νοσοκομείο, του
Αρχιεπισκόπου, ο οποίος αφού δήλωσε ότι δεν είναι πολιτικός ­ όταν τον
χειροκρότησαν ­ δήλωσε «παρών»

Ο κ. ΣΕΡΑΦΕΙΜ, αν και καταπονημένος από την αιμοκάθαρση, λίγο πριν επιβιβαστεί
στο αυτοκίνητό του ξέσπασε κατά όλων όσοι «έσπευσαν να μιλήσουν για πρόβλημα»:
«Τι άλλο θέλουν να κάνω δηλαδή. Άλλος με βγάζει πεθαμένο, άλλος με βγάζει
ψόφιο. Δεν είμαι ο Σεραφείμ; Δεν είμαι καλά; Ε, λοιπόν, είμαι ο Σεραφείμ. Βρε
περίεργο πράγμα. Άντε να 'στε καλά». Ήταν στη μία χθες το μεσημέρι και ο
Αρχιεπίσκοπος με τη βοήθεια νοσοκόμων επιβιβάζεται στο αυτοκίνητο. Μία κύρια
σταυροκοπιέται, κρατώντας μια εικόνα. Ο ίδιος κάνει τον σταυρό του και
ξεκινάει για το σπίτι του. 
Στην είσοδο του νοσοκομείου απλοί πολίτες και τηλεοπτικές κάμερες
συνωστίζονται. Ο κ. Σερεφείμ σηκώνεται και μιλάει. Ο κόσμος χειροκροτεί. «Εγώ
δεν είμαι πολιτικός», μουρμουρίζει και φεύγει

Οι γιατροί για μια ακόμη φορά θα μιλήσουν για την ιδιαίτερη κράση τού
Αρχιεπισκόπου, ο οποίος παρά τα 85 του χρόνια αντέχει. Οι συνεργάτες του, που
μαθαίνουν για τις δηλώσεις, υποστηρίζουν ότι ο Προκαθήμενος της ελληνικής
Εκκλησίας έχει πικραθεί τον τελευταίο καιρό από τη στάση ορισμένων
μητροπολιτών, οι οποίοι έχουν ζητήσει την παραίτησή του. Ο ίδιος τους θεωρεί
αχάριστους. Επανειλημμένα τούς έχει χαρακτηρίσει κοράκια, διευκρινίζοντας ότι
δεν πρόκειται να παραιτηθεί.

Ο Αρχιεπίσκοπος εισήχθη τη Δευτέρα στο νοσοκομείο, ύστερα από κάποια
προβλήματα που παρουσίασε στο στομάχι του. Υπεβλήθη σε σειρά εξετάσεων, χωρίς
όμως να προκύψει κάτι το ανησυχητικό. Έτσι, χθες επέστρεψε στο σπίτι του και
από σήμερα θα ασκεί, όπως έλεγαν οι συνεργάτες του, κανονικά τα καθήκοντά του...

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N22</CAT>
<ED>
Κωδικός άρθρου: A16063N221</ED>
<ID>
ID:130768

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N22&aa=1</URL></REF>


Article

<CATEGORY>vin06</CATEGORY>

 <H2>Δικάστηκε στον Καναδά για φόνο και τώρα θα δικαστεί και στη χώρα μας
</H2>
Αθ. Βασδέκης. Για δεύτερη φορά δικάζεται για την ίδια υπόθεση

ΟΙ ΣΥΓΓΕΝΕΙΣ του θύματος έχασαν τον άνθρωπό τους από το χέρι του δράστη. Ο
δράστης δικάστηκε στον τόπο του εγκλήματος, τον Καναδά, εξέτισε μέρος της
ποινής του και απελάθηκε στη χώρα μας. Όπου τον περίμενε νέο ένταλμα συλλήψεως
για την ίδια υπόθεση, αφού οι αρχές του Καναδά, πριν εντοπιστεί και δικαστεί
εκεί, είχαν ήδη κινητοποιήσει τις ελληνικές αρχές.

Οι διαδικασίες κινήθηκαν παράλληλα εις βάρος των αδελφών Γεωργίου και
Αθανασίου Βασδέκη, οι οποίοι αρχικά κατηγορήθηκαν ότι στις 26 Ιουλίου 1992
μαχαίρωσαν, σε ελληνική ταβέρνα στο Τορόντο του Καναδά, τον Γ. Ζήνδρο, μόνιμο
κάτοικο Καναδά. Έναν χρόνο μετά το έγκλημα, ο Αθ. Βασδέκης ομολόγησε την
πράξη, με αποτέλεσμα να απαλλαγεί ο αδελφός του από την κατηγορία και να
καταδικαστεί ο ίδιος σε κάθειρξη 6 χρόνων για ανθρωποκτονία από αμέλεια.

Οι ελληνικές δικαστικές αρχές, ωστόσο, στις οποίες είχαν διαβιβαστεί τα
σχετικά έγγραφα αμέσως μετά τον φόνο, τον Φεβρουάριο του 1993, είχαν ασκήσει
εναντίον και των δύο αδελφών ποινική δίωξη για ανθρωποκτονία από πρόθεση.
Μάλιστα, ένα μήνα πριν από τη δίκη που έγινε στον Καναδά, και ενώ ο Αθ.
Βασδέκης ήταν ήδη κρατούμενος εκεί, ο ανακριτής Αθηνών εξέδωσε εις βάρος των
αδελφών εντάλματα συλλήψεως, που από τότε εκκρεμούσαν.

Ο χρόνος πέρασε, ο Αθ. Βασδέκης εξέτισε δύο χρόνια από την ποινή του στις
φυλακές του Καναδά και αφού έγινε δεκτή η αίτησή του για απόλυση υπό όρους,
απελάθηκε στην Ελλάδα, όπου έφθασε στις 18 Ιουλίου 1995, συνοδεία Καναδών αστυνομικών.

Ενάμιση χρόνο αργότερα και συγκεκριμένα στις 13 Ιανουαρίου 1997, ο Αθ.
Βασδέκης συνελήφθη στο σπίτι του, στη Νέα Σμύρνη, σε εκτέλεση του εντάλματος
που εκκρεμούσε από το 1993. Φαίνεται πως στο διάστημα που μεσολάβησε από τότε
που οι καναδικές αρχές τον αναζητούσαν, έως τη σύλληψή του στη χώρα μας, δεν
υπήρξε καμιά συνεννόηση μεταξύ των δύο χωρών, με αποτέλεσμα τώρα να ανατίθεται
η επίλυση αυτού του τόσο σοβαρού ζητήματος στο Μεικτό Ορκωτό Δικαστήριο της Αθήνας.

Χθες, ο Αθ. Βασδέκης κάθισε στο εδώλιο του κατηγορουμένου, μόνος, αφού ο
αδελφός του είναι κάτοικος Καναδά και ουδέποτε συνελήφθη. Οι συγγενείς τού
θύματος ζητούσαν από το δικαστήριο να αποδώσει δικαιοσύνη, θεωρώντας πολύ
μικρή την ποινή που του επεβλήθη στον Καναδά. Η υπεράσπιση του κατηγορουμένου
επέμενε πως για τα δικαστήρια του Καναδά, όπου τελέστηκε το αδίκημα, η υπόθεση
έχει κλείσει και πως η δίωξη που έχει ασκηθεί εδώ εις βάρος του πρέπει να
πάψει οριστικά.

«Δεν είμαι εγκληματίας», ισχυρίστηκε ο κατηγορούμενος. «Πήρα μέρος σε μια
συμπλοκή που έγινε στην ταβέρνα και την επομένη έμαθα πως κάποιος είχε πέσει
νεκρός. Στον Καναδά πήγα για να επισκεφτώ τον αδελφό μου. Πάντως, αν γνώριζα
τους νόμους του Καναδά, δεν θα ομολογούσα», κατέληξε ο Αθ. Βασδέκης.

Τον λόγο πήρε ο εισαγγελέας της έδρας κ. Δ. Ασπρογέρακας, λέγοντας: «Ακούγεται
βαρύ και άδικο να δικάζεται κάποιος δεύτερη φορά για την ίδια υπόθεση. Όμως τα
δικαστήρια οφείλουν να εφαρμόζουν τον νόμο. Τέτοιες περιπτώσεις έχουν
σημειωθεί και σε άλλες χώρες».

Έπειτα από πολύωρη διαδικασία, το δικαστήριο πήρε τη δύσκολη απόφαση να
απορρίψει την αίτηση του κατηγορουμένου και να διατάξει τη συνέχιση της
διεξαγωγής της δίκης για τρεις λόγους: Επειδή δεν έχει εκτίσει ολόκληρη την
ποινή του, επειδή δεν του απονεμήθηκε χάρη από τις αρχές του Καναδά και,
τέλος, επειδή δεν έχει παραγραφεί το αδίκημα. Έτσι, η δίκη θα αρχίσει
ουσιαστικά τη Δευτέρα.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N22</CAT>
<ED>
Κωδικός άρθρου: A16063N222</ED>
<ID>
ID:130816

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N22&aa=2</URL></REF>


Article

<CATEGORY>vin06</CATEGORY>

 <H2>Στον ρυθμό της μπουλντόζας χόρεψε χθες το κέντρο «ΒΙΟ-ΒΙΟ»
</H2>
Το κατεδάφισαν. Η μπουλντόζα της νομαρχίας κατεδάφισε αυθαίρετα στην παραλιακή

Στον ρυθμό της... μπουλντόζας και τον εκκωφαντικό θόρυβο των σκαπτικών
μηχανημάτων χόρεψε χθες το «ΒΙΟ-ΒΙΟ». Η προέκταση του κέντρου διασκέδασης
«Νέων Δειλινών» κατεδαφίστηκε χθες από τις μπουλντόζες της Νομαρχίας Αθηνών,
που ξεκίνησαν την επιχείρηση απαλλαγής της παραλίας από τα αυθαίρετα κτίσματα.

Πρόκειται για δέκα κτίσματα τα οποία έχουν κριθεί αυθαίρετα και καταδαφιστέα
με τελεσίδικες δικαστικές αποφάσεις. Τα μηχανήματα της νομαρχίας ­ που είχε
ενημερώσει για την κατεδάφιση τους ιδιοκτήτες όλων των αυθαιρέτων κτισμάτων
πριν από ένα μήνα ­ εμφανίστηκαν στην περιοχή στις 7 το πρωί συνοδευόμενα από
τον βοηθό νομάρχη Αθηνών κ. Γιώργο Ανανιάδη. Εργάτες έβγαλαν από το κτίριο τα
τραπέζια, τις καρέκλες και οτιδήποτε άλλο αντικείμενο υπήρχε μέσα, ώστε να
περιοριστούν οι υλικές ζημιές και τρεις ώρες αργότερα άρχισαν την κατεδάφιση.

Βεβαίως, δεν ήταν μία απρόσκοπτη κατεδάφιση, δεδομένου ότι απειλήθηκαν
μικροεπεισόδια με τους ιδιοκτήτες του κέντρου που ανήκει στην εταιρεία
Μιχαηλίδης και ΣΙΑ Α.Ε., οι οποίοι υποστήριζαν ότι είχαν άδεια για την
επέκταση των εγκαταστάσεών τους. Ο κ. Ανανιάδης αντέτεινε ότι η άδεια που
διέθεταν αφορούσε τον καλλωπισμό και εξωραϊσμό του χώρου. Αντ' αυτών είχαν
ανεγερθεί και στεγασμένα κτίσματα ή ημιστεγασμένες κατασκευές που κατελάμβαναν
συνολικά 1.000 τετραγωνικά μέτρα. 
Μετά την κατεδάφιση του «ΒΙΟ ΒΙΟ» οι μπουλντόζες της νομαρχίας κατευθύνθηκαν
στο κέντρο διασκέδασης «Ακρωτήρι», στον Άγιο Κοσμά. Δεν προχώρησαν όμως στην
κατεδάφιση διότι ύστερα από τηλεφωνική επικοινωνία με το Ταμείο Κληρικών
Ελλάδος στο οποίο ανήκει το κέντρο, οι αρμόδιοι της νομαρχίας πήραν τη
διαβεβαίωση ότι το Ταμείο θα προχωρήσει μόνο του μέσα σε διάστημα πέντε ημερών
στην κατεδάφιση των αυθαιρέτων κτισμάτων «που οι ενοικιαστές τους έχουν κατασκευάσει».

Υπενθυμίζεται ότι η νομαρχία έχει ανακοινώσει ότι τις αμέσως επόμενες ημέρες
θα προχωρήσει στην κατεδάφιση αυθαιρέτων κτισμάτων στα κέντρα «Φαντασία»,
«Ζέφυρος», «Φλοίσβος» και στα κτίσματα του SEA PARK και του Ναυτικού Ομίλου
Αγίου Κοσμά.

Την απόφαση της νομαρχίας να προχωρήσει στις κατεδαφίσεις επικροτούν με
ανακοίνωσή τους, έξι περιβαλλοντικές οργανώσεις της παραλίας και αρκετοί
δημοτικοί σύμβουλοι του Παλαιού Φαλήρου.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N22</CAT>
<ED>
Κωδικός άρθρου: A16063N223</ED>
<ID>
ID:130858

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N22&aa=3</URL></REF>


Article

<CATEGORY>vin07</CATEGORY>

 <H5>ΤΟ ΣΥΝΕΔΡΙΟ ΤΗΣ ΦΛΩΡΕΝΤΙΑΣ ΘΑ ΔΩΣΕΙ ΠΕΙΣΤΙΚΕΣ ΑΠΑΝΤΗΣΕΙΣ;
</H5><H5>Ποιοι μετέχουν στο «Πράγμα 2» </H5><H2>Η Κεντροαριστερά ψάχνει το χρώμα της
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Δύο τάσεις φαίνεται να διαγράφονται αυτόν τον καιρό στον ορίζοντα του θολού
μορφώματος που λέγεται παγκόσμια κεντροαριστερά: η μία θα μπορούσε να
ονομαστεί Νέος Ιστορικός Συμβιβασμός, η δεύτερη δεν έχει βαφτιστεί ακόμη
επισήμως. Άλλοι την αποκαλούν Νέα Διεθνή και άλλοι, πιο αμήχανοι, τη φωνάζουν
ακόμη «Πράγμα».

ΦΛΩΡΕΝΤΙΑ

ΣΤΗ ΓΕΡΜΑΝΙΑ μιλούν εδώ και χρόνια για τη Μεγάλη Συμμαχία, έναν κυβερνητικό
συνασπισμό μεταξύ Χριστιανοδημοκρατών και Σοσιαλδημοκρατών που θα
αντιμετωπίσει με «ουδέτερο» (δηλαδή, φιλελεύθερο) τρόπο τα βασικά προβλήματα
της χώρας: την ανεργία και τη διάλυση του μάρκου μέσα στο ευρώ. Η προοπτική
αυτή προβάλλεται ιδιαίτερα τελευταία εν όψει των εκλογών του προσεχούς
φθινοπώρου, για να αποτραπεί ενδεχόμενη συμμαχία των Σοσιαλδημοκρατών με τους
Πράσινους και/ ή τους πρώην Κομμουνιστές του Γκρέγκορ Γκίζι, η οποία
υποτίθεται ότι θα έθετε σε κίνδυνο τις στρατηγικές κατευθύνσεις της χώρας.

ΜΠΛΕΡ ΚΑΙ ΝΤ' ΑΛΕΜΑ

Ντ' Αλέμα. Σε αναζήτηση μιας θέσης στα αριστερά του Συνασπισμού της Ελιάς.
(Από το «L' Espresso»)

Η άλλη τάση εκδηλώθηκε τελευταία, με δύο ανταγωνιστικούς από ό,τι φάνηκε
μεταξύ τους τρόπους: Την πρόταση του Τόνι Μπλερ για μια νέα Σοσιαλδημοκρατική
Διεθνή, που θα αναλάβει να επιφέρει τις αλλαγές, «στις οποίες η παλιά Αριστερά
αντιστάθηκε και που η νέα Δεξιά δεν θέλησε να αντιμετωπίσει». Και την
πρωτοβουλία του Μάσιμο Ντ' Αλέμα για ένα νέο κόμμα, που θα τοποθετείται στα
αριστερά της Ελιάς και στις επόμενες εκλογές θα μπορέσει να διεκδικήσει με το
όνομά του, τη φυσιογνωμία του, το σύμβολό του και τον ηγέτη του την ψήφο των Ιταλών.

Ποιο όνομα; Το πιθανότερο είναι ότι ο σχηματισμός που θα προκύψει από το
συνέδριο («Γενικά Επιτελεία» το αποκαλούν εδώ) που αρχίζει σήμερα στη
Φλωρεντία θα ονομάζεται Δημοκράτες της Αριστεράς. 
Ποια φυσιογνωμία; Εκείνη που προέκυψε από το πρόσφατο άρθρο του Ντ' Αλέμα στην
«Ουνιτά», όπου ο γραμματέας του Δημοκρατικού Κόμματος της Αριστεράς αποκήρυξε
τον κομμουνισμό και την κληρονομιά του Ιταλικού Κομμουνιστικού Κόμματος. Ποιο
σύμβολο; Αναζητείται ακόμη, αλλά οπωσδήποτε δεν θα έχει καμιά σχέση με σφυριά
και δρεπάνια και θα απεικονίζει το τριαντάφυλλο. Και ποιον ηγέτη; Πάντως όχι
τον Ντ' Αλέμα ­ προς το παρόν τουλάχιστον ­ για να αποφευχθούν επικίνδυνοι
ανταγωνισμοί με άλλους ηγέτες της Αριστεράς. Το πιθανότερο είναι ότι θα
προκριθεί η λύση της συλλογικής γραμματείας, μέχρι το οριστικό συνέδριο που θα
πραγματοποιηθεί την άνοιξη του 1999.

Ο «ΤΡΙΤΟΣ ΔΡΟΜΟΣ»

Αυτά είναι τα σχετικά εύκολα ερωτήματα. Το πιο δύσκολο και το πιο ουσιαστικό
είναι: τι θα κάνει αυτό το νέο κόμμα; Τι μπορεί να κάνει από μόνο του ένα
αριστερό κόμμα στη σημερινή παγκοσμιοποιημένη οικονομία; Δεν είναι πιο
ρεαλιστική η πρόταση του Βρετανού πρωθυπουργού για μια Διεθνή της
Σοσιαλδημοκρατίας, έστω και μετά τη διορθωτική ανακοίνωση του γραφείου Τύπου
της Ντάουνινγκ Στριτ, ότι ο οργανισμός αυτός δεν θα λειτουργεί ανταγωνιστικά
προς τη Σοσιαλιστική Διεθνή;

Το συνέδριο που αρχίζει σήμερα ­ και στο οποίο θα λάβουν μέρος, μεταξύ άλλων,
ο πρωθυπουργός Ρομάνο Πρόντι, ο Ακίλε Οκέτο, ο Ζακ Ντελόρ και ο πρόεδρος της
Σοσιαλιστικής Διεθνούς Πιερ Μορουά ­ θα αποπειραθεί να δώσει πειστικές
απαντήσεις. Θα ακουστούν πολλά για τον «τρίτο δρόμο», έναν όρο που
πρωτοχρησιμοποίησε ο Ενρίκο Μπερλινγκουέρ και σήμερα έφτασε να τον υιοθετεί ώς
και ο «Εκόνομιστ»! Θα αναπτυχθεί ένας προβληματισμός γύρω από τον ρόλο που
πρέπει να έχει το κράτος στις κοινωνίες του 21ου αιώνα. Θα διατυπωθούν
διιστάμενες απόψεις για την οικοδόμηση της Ευρώπης.

Το πιο ατράνταχτο επιχείρημα των οπαδών του «Πράγματος 2» θα έχει όμως τη
μορφή ερώτησης: μια χώρα χωρίς μια αληθινή Δεξιά μπορεί να ζήσει χωρίς να
διαθέτει και μια αληθινή Αριστερά;

Η ΕΙΚΟΝΑ που είχε στο μυαλό του ο Μάσιμο Ντ' Αλέμα για το νέο, ενιαίο κόμμα
της Αριστεράς ήταν ενός σχηματισμού ευρέος, πλουραλιστικού και
πολυσυλλεκτικού. Η πραγματικότητα αποδεικνύεται διαφορετική. Η πρώτη
ψυχρολουσία ήλθε από τους σοσιαλιστές. «Primum vivere» (πρώτα απ' όλα να
ζήσουμε) αναφώνησε την περασμένη εβδομάδα ο Ούγκο Ιντίνι ­ επαναλαμβάνοντας το
σύνθημα που είχε χρησιμοποιήσει τη δεκαετία του '70 ο Μπετίνο Κράξι για να
απομακρύνει το κόμμα του από την ηγεμονία των Κομμουνιστών ­ εξαγγέλλοντας την
ίδρυση ενός νέου (!) σοσιαλδημοκρατικού κόμματος. Έπειτα ήλθε το «ναι μεν,
αλλά» του πρώην πρωθυπουργού Τζουλιάνο Αμάτο. Οι Πράσινοι είχαν ήδη αρνηθεί τη
συμμετοχή τους και η Κομμουνιστική Επανίδρυση επιμένει στην ύπαρξη δύο
εναλλακτικών Αριστερών. Τι μένει; Το Δημοκρατικό Κόμμα της Αριστεράς, αν και
χωρίς μεγάλο ενθουσιασμό. Ένα κομμάτι των Σοσιαλιστών. Οι χριστιανοί της
Αριστεράς. Οι Εργατικοί. Οι Ενωτικοί Κομμουνιστές. Α ναι, και ο Αλμπέρτο
Φραντσεσκίνι, ο άνθρωπος που μαζί με τον Ρενάτο Κούρτσιο ίδρυσε τις Ερυθρές
Ταξιαρχίες και έλαβε μέρος στην ένοπλη πάλη της δεκαετίας του '70.

* Με επιστολή του, ο Πρωθυπουργός και Πρόεδρος του ΠΑΣΟΚ Κώστας Σημίτης
ευχαρίστησε τον Μάσιμο Ντ' Αλέμα για την πρόσκληση που του απηύθυνε να
μετάσχει στη συνάντηση της Φλωρεντίας. Τον κ. Σημίτηα θα εκπροσωπήσουν ο
σύμβουλός του Νίκος Θέμελης και το μέλος του Τομέα Διεθνών Σχέσεων του ΠΑΣΟΚ
Κώστας Στεφάνου. 
<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N47</CAT>
<ED>
Κωδικός άρθρου: A16063N471</ED>
<ID>
ID:130758

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N47&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Πρόβλημα αξιοπιστίας
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

Η ΑΠΡΟΘΥΜΙΑ των Αράβων να ενταχθούν σε μια νέα συμμαχία κατά του Ιράκ
οφείλεται στην πεποίθησή τους ότι η κυβέρνηση Κλίντον είναι η πιο
φιλοϊσραηλινή κυβέρνηση στις ΗΠΑ εδώ και δεκαετίες. 
Και συνεπώς, δεν είναι σε θέση να πιέσει αποτελεσματικά το Ισραήλ.

Το 1991, στο πλαίσιο των παραχωρήσεών του προς τους Άραβες για να μετάσχουν
στη συμμαχία, ο πρόεδρος Μπους είχε πιέσει το Ισραήλ να διαπραγματευτεί με τη
Συρία, την Ιορδανία και τους Παλαιστινίους, με κατάληξη τη συμφωνία του 1993
για την παλαιστινιακή αυτονομία.

Με την εξάρθρωση της ιρακινής πολεμικής μηχανής, οι Άραβες είδαν την ισορροπία
δυνάμεων να μετατοπίζεται από τη μια προς όφελος του Ιράν και από την άλλη
προς όφελος του Ισραήλ.

Αν ο Πόλεμος στον Κόλπο το 1991 κατέλυσε την παλιά τάξη χωρίς να δημιουργήσει
μια νέα, υπεύθυνη για τους Άραβες είναι η απορριπτική στάση του Νετανιάχου. Η
αραβοϊσραηλινή προσπάθεια για ειρήνευση πήρε αντίστροφη πορεία μετά την εκλογή του.

Έτσι, αποδεσμεύονται ολοένα και περισσότερο από την αμερικανική πολιτική στον
Περσικό, η οποία επιδιώκει την ενίσχυση του Ισραήλ στη περιοχή και την
απομόνωση του Ιράκ και του Ιράν.

Αν, λοιπόν, η συμμαχία των 37 χωρών του 1991 μοιάζει σήμερα ανέφικτη, δεν
φταίει γι' αυτό παρά η διάβρωση της αμερικανικής αξιοπιστίας από την
αδιαλλαξία της ισραηλινής ηγεσίας.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N47</CAT>
<ED>
Κωδικός άρθρου: A16063N472</ED>
<ID>
ID:130850

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N47&aa=2</URL></REF>


Article

<CATEGORY>vin07</CATEGORY>

 <H5>ΟΙ ΑΜΕΡΙΚΑΝΟΙ ΕΙΝΑΙ ΕΤΟΙΜΟΙ ΝΑ ΠΛΗΞΟΥΝ ΤΟ ΙΡΑΚ ΠΑΡΑ ΤΗΝ ΟΛΥΜΠΙΑΚΗ ΕΚΕΧΕΙΡΙΑ
</H5><H2>Πόλεμος, ανά πάσα στιγμή
</H2>
Ρωσική βοήθεια. Θαυμαστής του Σαντάμ, ο υπερεθνικιστής Βλαντιμίρ Ζιρινόφσκι
έφθασε χθες στη Βαγδάτη μαζί με 30 Ρώσους βουλευτές (φωτό Ρώυτερ)

Οι φλόγες του πολέμου μπορούν ανά πάσα στιγμή να ανάψουν στον Περσικό και να
σκεπάσουν την Ολυμπιακή Φλόγα που καίει στο Ναγκάνο. Το Πεντάγωνο ανακοίνωσε
χθες ότι οι αμερικανικές Ένοπλες Δυνάμεις είναι έτοιμες να χτυπήσουν το Ιράκ,
παρά την ολυμπιακή εκεχειρία.

Η ΑΜΕΡΙΚΑΝΙΚΗ πολεμική μηχανή είναι έτοιμη να πλήξει το Ιράκ, παρά τους
Χειμερινούς Ολυμπιακούς Αγώνες που διεξάγονται στο Ναγκάνο της Ιαπωνίας και θα
διαρκέσουν έως τις 22 Φεβρουαρίου. «Είμαστε έτοιμοι να ανταποκριθούμε αν
λάβουμε τέτοια διαταγή», δήλωσε χθες ο εκπρόσωπος του Πενταγώνου Μάικλ
Ντάμπλντεϊ. 
Όμως, προχθές, η αμερικανική πρεσβεία στο Τόκιο είχε ανακοινώσει ότι οι ΗΠΑ θα
σεβαστούν την ολυμπιακή εκεχειρία έως τις 22 Φεβρουαρίου, όπως είχε ζητήσει ο ΟΗΕ.

Δεκαεννέα αμερικανικά πολεμικά αεροπλάνα θα προστεθούν σήμερα και αύριο στη
δύναμη 350 αεροσκαφών που σταθμεύει στον Περσικό, ύστερα από αίτημα τού
διοικητή των αμερικανικών δυνάμεων Μέσης Ανατολής στρατηγού Άντονι Ζίνι.

ΔΕΝ ΣΥΣΤΡΑΤΕΥΟΝΤΑΙ

Ο Αμερικανός υπουργός Άμυνας Ουίλιαμ Κόεν ολοκλήρωσε χθες την περιοδεία του
στον Περσικό, αλλά οι περισσότερες χώρες της περιοχής δεν πείστηκαν να
συστρατευτούν με τις ΗΠΑ κατά του Ιράκ.

Όμως, ό,τι δεν πέτυχε η αμερικανική διπλωματία στον αραβικό κόσμο φαίνεται να
το καταφέρνει στην Ευρώπη. 
Χθες, η Ιταλία, η Ισπανία και η Δανία προσέφεραν την υποστήριξή τους στον
πρόεδρο Κλίντον, σε περίπτωση που θα αποτύχουν οι διπλωματικές προσπάθειες. 
Το ίδιο και η Γερμανία, που πάντως διευκρίνισε ότι δεν θα παράσχει οικονομική
ή στρατιωτική βοήθεια. 
Ο υπουργός Εξωτερικών Κλάους Κίνκελ επιβεβαίωσε ότι οι αεροπορικές βάσεις στη
Γερμανία θα τεθούν στη διάθεση των ΗΠΑ. Στο πλαίσιο της ρωσικής πρωτοβουλίας
για την εκτόνωση της κρίσης, ο Ιρακινός αντιπρόεδρος Ταρέκ Αζίζ ανακοίνωσε
χθες ότι το Ιράκ είναι έτοιμο να ανοίξει τις επίμαχες προεδρικές τοποθεσίες
για επιθεώρηση, αλλά μόνον υπό την εποπτεία εκπροσώπων των χωρών-μελών του
Συμβουλίου Ασφαλείας. «Οι επιθεωρητές του ΟΗΕ είναι ο εχθρός», είπε. «Δεν
μπορούν να είναι και ο κριτής». 
Όμως οι ΗΠΑ απέρριψαν την ιρακινή πρόταση. «Το Ιράκ δεν είναι σε θέση να
υπαγορεύει όρους για τις επιθεωρήσεις», δήλωσε ο εκπρόσωπος του Λευκού Οίκου
Μάικ Μακέρι.

ΡΩΣΟΙ ΒΟΥΛΕΥΤΕΣ

Τριακονταμελής αντιπροσωπεία από Ρώσους βουλευτές έφθασε χθες στη Βαγδάτη από
το Εριβάν της Αρμενίας, όπου είχε καθηλωθεί το αεροπλάνο τους λόγω της
απαγόρευσης πτήσεων προς το Ιράκ που έχει επιβάλει ο ΟΗΕ. Στην αντιπροσωπεία
μετέχει και ο υπερεθνικιστής Βλαντιμίρ Ζιρινόφσκι. 
Το Ιλιούσιν-86 μεταφέρει 15 τόνους ανθρωπιστικής βοήθειας προς τον ιρακινό
λαό. Δεκάδες ισλαμιστές έκαψαν χθες στη Βαγδάτη την αμερικανική και την
ισραηλινή σημαία και έκαναν έκκληση για ιερό πόλεμο κατά των ΗΠΑ και της Βρετανίας.

Στόχος βομβιστικής επίθεσης, που την τελευταία στιγμή απετράπη από την
ιορδανική αστυνομία, έγινε η βρετανική πρεσβεία στο Αμμάν.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N48</CAT>
<ED>
Κωδικός άρθρου: A16063N481</ED>
<ID>
ID:130759

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N48&aa=1</URL></REF>


Article

<CATEGORY>vin07</CATEGORY>

 <H2>Οι Τούρκοι σφυροκοπούν για 2η ημέρα τους Κούρδους
</H2>
ΟΙ ΠΟΛΙΤΙΚΕΣ και στρατιωτικές αρχές της Τουρκίας διέψευσαν και πάλι τις
πληροφορίες ότι τουρκικές δυνάμεις εισέβαλαν στο Βόρειο Ιράκ, για να
δημιουργήσουν μία προστατευτική ζώνη ώστε να αποτραπεί η μαζική εισροή
προσφύγων στην περίπτωση που οι Αμερικανοί αρχίσουν να βομβαρδίζουν το Ιράκ.

«Δεν τίθεται ζήτημα δημιουργίας προστατευτικής ζώνης στο Βόρειο Ιράκ», δήλωσε
ο εκπρόσωπος του υπουργείου Εξωτερικών Νετσατί Ουτκάν. 
Τουρκικά αεροσκάφη σφυροκόπησαν θέσεις Κούρδων ανταρτών στο Βόρειο Ιράκ για
δεύτερη συνεχή ημέρα. 
«Αεροπλάνα βομβάρδισαν την περιοχή Μετίνα μεταξύ πέντε και επτά η ώρα σήμερα
το πρωί», δήλωσε χθες ο εκπρόσωπος των τουρκικών υπηρεσιών ασφαλείας στο
Πρακτορείο Ρώυτερ. Η ίδια πηγή τόνισε ότι την επιδρομή πραγματοποίησαν
αεροσκάφη τύπου F-16 που απογειώθηκαν από το Ντιγιαρμπακίρ, εναντίον θέσεων
του Κουρδικού Εργατικού Κόμματος (ΡΚΚ) στην ορεινή περιοχή Μετίνα, στην
ιρακινή πλευρά των συνόρων. Η δήλωση αυτή έρχεται σε αντίθεση με τις επίσημες
διαψεύσεις της Τουρκίας όσον αφορά τις στρατιωτικές της επιχειρήσεις στο
Βόρειο Ιράκ, το οποίο έπαψε να τελεί υπό τον έλεγχο της Βαγδάτης μετά τον
πόλεμο στον Κόλπο, το 1991. 
Ο αντιπρόεδρος της τουρκικής κυβέρνησης Μπουλέντ Ετζεβίτ, τηρεί διαφορετική
στάση από τους εταίρους του στον κυβερνητικό συνασπισμό της Άγκυρας,
κατηγορώντας τις ΗΠΑ ότι προωθούν την ίδρυση κουρδικού κράτους στην περιοχή.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N48</CAT>
<ED>
Κωδικός άρθρου: A16063N482</ED>
<ID>
ID:130810

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N48&aa=2</URL></REF>


Article

<CATEGORY>vin07</CATEGORY>

 <H2>Συναγερμός Βρετανών στη βάση Ακρωτηρίου
</H2>
ΕΠΙ ΠΟΔΟΣ πολέμου βρίσκονται τα τελευταία 24ωρα οι βρετανικές βάσεις
Ακρωτηρίου, καθώς παρατηρείται από το περασμένο Σάββατο μια χωρίς προηγούμενο
αυξημένη κινητοποίηση πάνοπλων στρατιωτικών, τόσο μέσα στα ίδια τα στρατόπεδα
όσο και σε άλλα σημεία της περιοχής. Πολύ πιο έντονη και εμφανής καθ' όλη τη
διάρκεια της ημέρας είναι η κίνηση μεταγωγικών αεροσκαφών, τα οποία
προσγειώνονται συνεχώς στο στρατιωτικό αεροδρόμιο της περιοχής και
απογειώνονται μεταφέροντας προσφανώς έμψυχο και άψυχο υλικό.Όπως γράφει ο
«Φιλελεύθερος», υπάρχει αυξημένη πολεμική ετοιμότητα των Άγγλων στην περιοχή,
η οποία ρυθμίζει την κατάσταση που επικρατούσε κατά τη διάρκεια του πολέμου
στην περιοχή του Κόλπου, έχει άμεση σχέση με την επιδείνωση της κρίσης στο
Ιράκ, εναντίον του οποίου, σύμφωνα με τις τελευταίες ενδείξεις, ετοιμάζονται
να επιτεθούν οι ΗΠΑ. Ο ίδιος πολεμικός πυρετός επικρατεί και σε αμερικανικούς
καταυλισμούς, οι οποίοι διατηρούνται στην περιοχή των βρετανικών βάσεων.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N48</CAT>
<ED>
Κωδικός άρθρου: A16063N483</ED>
<ID>
ID:130853

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N48&aa=3</URL></REF>


Article

<CATEGORY>vin07</CATEGORY>

 <H5>ΚΛΙΝΤΟΝ ΚΑΙ ΜΟΝΙΚΑ ΕΙΧΑΝ ΙΔΙΑΙΤΕΡΗ ΣΥΝΑΝΤΗΣΗ ΣΤΟ ΟΒΑΛ ΓΡΑΦΕΙΟ
</H5><H2>«Τετ α τετ» 40 λεπτών
</H2>
Η Χίλαρι Κλίντον δήλωσε ότι το σεξουαλικό σκάνδαλο που έχει ξεσπάσει γύρω από
το σύζυγό της θα ξεθυμάνει και ο Λευκός Οίκος προσπάθησε να διασκεδάσει τις
εντυπώσεις από τους ισχυρισμούς ενός πρώην μέλους της προεδρικής ασφάλειας,
ότι ο πρόεδρος και η Μόνικα Λιουίνσκι είχαν συναντηθεί μόνοι τους.ΠΑΡΑΛΛΗΛΑ, η
μητέρα της Λιουίνσκι συνέχισε χθες για δεύτερη ημέρα την κατάθεσή της ενώπιον
του ειδικού διευρυμένου σώματος ενόρκων που διερευνά το σκάνδαλο. Οι ερευνητές
έχουν ζητήσει να καταθέσει επειδή ζούσε με την κόρη της και ενδεχομένως η
Λιουίνσκι να της είχε εκμυστηρευτεί κάτι για τις σχέσεις της με τον πρόεδρο
Κλίντον. Η Χίλαρι κάλεσε χθες μία μικρή ομάδα δημοσιογράφων στον Λευκό Οίκο. 
«Δεν λέω πως η υπόθεση αυτή θα εξαφανιστεί. Προβλέπω όμως ότι με τον καιρό θα
διαλυθεί επειδή είναι ανυπόστατη», δήλωσε η πρώτη κυρία των ΗΠΑ.

40 ΛΕΠΤΑ ΜΟΝΟΙ

Τη ίδια ημέρα, όμως, η εφημερίδα «Ουάσιγκτον Ποστ» έγραψε ότι ο απόστρατος
αξιωματικός της μυστικής υπηρεσίας, Λιούις Φοξ, οδήγησε την Λιουίνσκι για να
δει τον πρόεδρο Μπιλ Κλίντον στο Οβάλ Γραφείο, ένα Σαββατοκύριακο του 1995 και
ότι η γυναίκα έμεινε στο γραφείο αυτό για τουλάχιστον 40 λεπτά της ώρας. 
Σε συνέντευξη που είχε δώσει την περασμένη εβδομάδα σε άλλη εφημερίδα της
Ουάσιγκτον, ο Φοξ είχε πάντως δηλώσει πως θα ήταν δύσκολο για τον Κλίντον και
την Λιουίνσκι να έχουν σεξουαλική επαφή στο Οβάλ Γραφείο λόγω των πολλών
παραθύρων του. 
Ο Φοξ είχε προσθέσει ότι με το προσωπικό της ασφάλειας και τους άλλους που
πηγαινοέρχονταν συνεχώς, τού είναι δύσκολο να φανταστεί πότε θα μπορούσε ο
πρόεδρος να έχει την ευκαιρία για μια ερωτική σχέση οπουδήποτε στον Λευκό
Οίκο. Ωστόσο, με τη χθεσινή συνέντευξή του στην «Ουάσιγκτον Ποστ» έγινε ο
πρώτος που υποστηρίζει δημοσίως ότι ο Κλίντον και η Λιουίνσκι είχαν βρεθεί
μόνοι μαζί. 
Ο εκπρόσωπος του Λευκού Οίκου, Μάικ Μακέρι, αντέδρασε δηλώνοντας ότι οι
διαδικασίες του Λευκού Οίκου δεν επιτρέπουν κανονικά σε πράκτορες να οδηγούν
επισκέπτες στο γραφείο του προέδρου. 
<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N49</CAT>
<ED>
Κωδικός άρθρου: A16063N491</ED>
<ID>
ID:130760

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N49&aa=1</URL></REF>


Article

<CATEGORY>vin07</CATEGORY>

 <H2>Τα είπαν Γιέλτσιν και Πάπας
</H2>
Ο Ρώσος πρόεδρος Μπόρις Γιέλτσιν ανταλλάσσει χειραψία με τον Πάπα Ιωάννη
Παύλο, στο Βατικανό, όπου είχαν προχθές ιδιαίτερη συνάντηση . 
Ο Γιέλτσιν είχε ξανασυναντηθεί με τον ποντίφηκα το 1991.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N49</CAT>
<ED>
Κωδικός άρθρου: A16063N492</ED>
<ID>
ID:130811

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N49&aa=2</URL></REF>


Article

<CATEGORY>vin07</CATEGORY>

 <H2>Κυκλοφορεί και στην Ευρώπη νέο σκεύασμα εναντίον AIDS
</H2>
ΕΓΚΡΙΘΗΚΕ από την Ευρωπαϊκή Ένωση το πρώτο φάρμακο της νέας κατηγορίας
σκευασμάτων (NNRTIs) για την καταπολέηση του ιού HIV που προκαλεί το AIDS,
ανακοίνωσε στην Ουάσιγκτον η παρασκευάστρια εταιρεία.

Πρόκειται για τη νεβιραπίνη, που διατίθεται με την εμπορική ονομασία Viramune
και παρασκευάζεται από τη φαρμακοβιομηχανία Boehringer Ingelheim GmbH
θυγατρική της Roxane Laboratories. 
Το Viramune χρησιμοποιείται σε πολλαπλά κοκτέιλ φαρμάκων, τα οποία δρουν στους
περισσότερους ασθενείς για να καταστείλουν εντελώς τον ιό. 
Το φάρμακο διατίθεται στις Ηνωμένες Πολιτείες από το 1996

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N49</CAT>
<ED>
Κωδικός άρθρου: A16063N493</ED>
<ID>
ID:130854

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N49&aa=3</URL></REF>


Article

<CATEGORY>vin07</CATEGORY>

 <H2>Θάφτηκαν στις λάσπες 50 Βολιβιανοί </H2>
ΛΑ ΠΑΖ

ΚΑΤΑΡΡΑΚΤΩΔΕΙΣ βροχές, που οφείλονται στο καιρικόθάφτηκμενο Ελ Νίνιο,
προκάλεσαν κατολίσθηση, με αποτέλεσμα να καταπλακωθεί από τόνους λάσπης και
βράχων ολόκληρη περιοχή κοντά στα σύνορα της Βολιβίας με το Περού και να
χάσουν τη ζωή τους περίπου 50 άτομα. Τα σωστικά συνεργεία είχαν ανασύρει μέχρι
αργά χθες 19 πτώματα, ενώ αγνοείται η τύχη 21 άλλων.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N49</CAT>
<ED>
Κωδικός άρθρου: A16063N494</ED>
<ID>
ID:130887

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N49&aa=4</URL></REF>


Article

<CATEGORY>vin07</CATEGORY>

 <H2>Κινδυνεύουν να αποβάλουν οι έγκυοι που πίνουν άφθονο νερό βρύσης
</H2>
ΟΙ ΕΓΚΥΟΙ που πίνουν πέντε ή περισσότερα ποτήρια νερό της βρύσης καθημερινά
παρουσιάζουν μεγαλύτερο κίνδυνο αποβολής. Αιτία είναι τα παραπροϊόντα του
χλωρίου που χρησιμοποιούνται για τον καθαρισμό του νερού, ανακοίνωσαν
Αμερικανοί ερευνητές. Οι μελέτες είναι προκαταρκτικές επισημαίνουν οι
επιστήμονες, που παροτρύνουν τις γυναίκες να μην καταφύγουν στο εμφιαλωμένο
νερό, γιατί δεν είναι καθαρότερο.

Η αμερικανική Υπηρεσία για την Προστασία του Περιβάλλοντος (ΕΡΑ) που συνέβαλε
στην εκπόνηση της μελέτης, ανακοίνωσε ότι εξετάζει σοβαρά το ενδεχόμενο να
επιβάλει χαμηλότερα επιτρεπτά επίπεδα των παραπροϊόντων αυτών στο πόσιμο
νερό.Οι ερευνητές ανέφεραν ότι για τους κινδύνους ευθύνονται λοιμώδεις χημικές
ενώσεις που παράγονται μερικές φορές όταν το χλώριο χρησιμοποιείται για να
σκοτώσει μικρόβια στο νερό. Όσες ανησυχούν, μπορούν να βράζουν το νερό, να το
αφήνουν να κρυώνει και να το βάζουν στο ψυγείο σε ανοικτό δοχείο, ή να
χρησιμοποιούν ειδικό φίλτρο νερού για να αφαιρούνται ορισμένες από τις
λοιμώδεις ουσίες.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N49</CAT>
<ED>
Κωδικός άρθρου: A16063N495</ED>
<ID>
ID:130905

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N49&aa=5</URL></REF>


Article

<CATEGORY>vin07</CATEGORY>

 <H2>Εκτελέστηκε 33χρονος με θανατηφόρα ένεση στις ΗΠΑ
</H2>
ΕΝΑΣ ΑΝΔΡΑΣ 33 χρόνων εκτελέστηκε χθες τα ξημερώματα στη Βιρτζίνια, για τη
δολοφονία, το 1986, μιας γυναίκας η οποία εργαζόταν ως ταμίας σε γκαράζ, έγινε
γνωστό από τις αρχές της Πολιτείας.

Ο Τόνι Μακάλ είναι ο έβδομος κατάδικος που εκτελείται φέτος στις ΗΠΑ. Πριν από
το θάνατό του, που επήλθε από θανατηφόρα ένεση, ο Μακάλ ζήτησε συγγνώμη από τα
παιδιά του θύματός του. Έγινε γνωστό ότι ο βαθμός ευφυΐας (Ι.Q.) του
εκτελεσθέντος ήταν μόλις 64 μονάδες, πράγμα που σημαίνει ότι ο Μακάλ ήταν
μειωμένης αντίληψης άτομο.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N49</CAT>
<ED>
Κωδικός άρθρου: A16063N496</ED>
<ID>
ID:130916

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N49&aa=6</URL></REF>


Article

<CATEGORY>vin07</CATEGORY>

 <H5>Το «μάτι»...
</H5><H5>Τέτοιοι τρόποι...
</H5><H5>Η «Barricada»...
</H5><H5>Η επανάσταση...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... του ΟΗΕ στο Ιράκ ­ ακριβέστερα ένα από τα μάτια του ­ λέγεται Στάφφαν ντε
Μιστούρα. Είναι Σουηδός, ανώτατο στέλεχος του διεθνούς Οργανισμού, και
υπηρετούσε ως τον περασμένο Σεπτέμβρη στη Βαγδάτη, ως συντονιστής της
Επιτροπής Ανθρωπιστικής Βοήθειας. Διευθυντής σήμερα του Κέντρου Πληροφοριών
του ΟΗΕ στη Ρώμη, ο ντε Μ. πιστεύει ότι η διεθνής κοινότητα πρέπει να
εγκαταλείψει κάθε σκέψη να χτυπήσει τον Σαντάμ. «Να είμαστε σταθεροί στην
απαίτηση να γίνεται τακτικά επιθεώρηση του ιρακινού οπλοστασίου, αλλά και να
βγούμε από το αδιέξοδο ­ βρίσκοντας ένα τρόπο που να είναι αποδεκτός από τους Ιρακινούς».

... υπάρχουν πολλοί, λέει ο Σουηδός αξιωματούχος (φωτ.) σε συνέντευξή του στην
«Κορριέρε». Είναι το σχέδιο του Αραβικού Συνδέσμου, είναι οι προτάσεις της
Μόσχας, είναι η μεσολάβηση που προσφέρει ο ΟΗΕ. 
Ο ντε Μ. πιστεύει ότι «δεν πρέπει να υποτιμούμε την υπερηφάνεια των Ιρακινών».
Και αν φοβάται την αντίδρασή τους, δεν είναι γιατί δεν έχουν τάχα τα όπλα για
τα οποία τους κατηγορούν οι Δυτικοί. 
Αλλά γιατί τα έχουν. «Οι επιθεωρητές του ΟΗΕ ­ λέει ­ έφεραν σε φως πολύ
περισσότερα στοιχεία απ' όσα είχε αποκαλύψει η "Καταιγίδα της Ερήμου". Η
UNSCOM (Επιτροπή Ελέγχου) επισήμανε ήδη 48 πυραύλους Σκουντ, 38.000 χημικά
όπλα, 30 κεφαλές πυραύλων για χημικά όπλα και 480 τόνους χημικών ουσιών. 
Δεν έχουμε την πολυτέλεια να κάνουμε κάτι που θα οδηγούσε στη ματαίωση του
έργου της Επιτροπής».

...(Οδόφραγμα), η περίφημη εφημερίδα των Σαντινίστας, δεν άντεξε άλλο στα χρέη
της και στην έλλειψη αναγνωστών, και έκλεισε την περασμένη βδομάδα λυπημένα
και άφημα. Λυπημένα, γιατί είχε πέσει στα 7.000 φύλλα και ο διευθυντής της,
Τόμας Μπόρχε Μαρτίνες, ο άλλοτε υπουργός Εσωτερικών του Ντανιέλ Ορτέγα, είχε
ήδη κάνει 230 απολύσεις. Άφημα, γιατί τα τελευταία χρόνια η ηρωική «Barricada»
το είχε ρίξει στο σεξ και στα γυμνά. Δημοσίευε επίσης φωτογραφίες πτωμάτων
(από εγκλήματα και τροχαία), αλλά ούτε οι αναγνώστες με τις αντίστοιχες μορφές
λαγνείας στάθηκαν αρκετοί για να την κρατήσουν. Η παρακμή της εφημερίδας
άρχισε με την πτώση της ΕΣΣΔ, όταν κόπηκε το δωρεάν χαρτί από τη Μόσχα.
Μεγάλωσε κατόπιν, το 1990, με το πλήγμα που αποτέλεσε για τους Σαντινίστας η
εκλογή της Βιολέτας Τσαμόρρο στην προεδρία. Το κακό τρίτωσε όταν βγήκε κι
άλλος δεξιός, πέρυσι, ο Αλεμάν. Ο οποίος, αφού κίνησε καλά καλά διαδικασία
κατάσχεσης του κτιρίου της «Barricada» (για εισφοροδιαφυγή), έχυσε κροκοδείλια
δάκρυα μόλις έμαθε το κλείσιμο. «Είναι ένα οδυνηρό γεγονός ­ δήλωσε. ­ Εγώ
ήμουν ανέκαθεν ευαίσθητος στα θέματα του Τύπου...».

... δεν είναι τελικά παρά ένας δρόμος προς την πολιτική; Σ' αυτήν (την
πολιτική) κατέληξε ως και ο Αλμπέρτο Φραντσεσκίνι, ο συνιδρυτής ­ μαζί με τον
Ρενάτο Κούρτσιο ­ των Ερυθρών Ταξιαρχιών. Η είδηση ότι ο πρώην θεωρητικός της
ένοπλης βίας προσχώρησε στο Κόμμα της Δημοκρατικής Αριστεράς εξέπληξε μερικούς
φίλους του. Αλλά όχι εκείνους που θυμούνταν ότι ο Φ. είχε κάνει στην πολιτική
και το ξεκίνημά του ­ ως στέλεχος, πριν από μερικές δεκαετίες, της
Κομμουνιστικής Νεολαίας της Ιταλίας. Όσο για τα χρέη του στην κοινωνία που
ήθελε κάποτε να ανατρέψει, ο Φ. θεωρεί ότι τα έχει ξοφλήσει. Και φυλακή έκανε
κάμποσα χρόνια, και τη βία αποκήρυξε. Και το σπουδαίο, ακόμα και μέσα στις
αστραπές της επανάστασης αυτός, προσωπικώς, τα χέρια του δεν τα έβαψε με αίμα.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N50</CAT>
<ED>
Κωδικός άρθρου: A16063N501</ED>
<ID>
ID:130761

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N50&aa=1</URL></REF>


Article

<CATEGORY>vin07</CATEGORY>

 <H5>ΤΖΟΡΤΖΕ ΜΠΑΛΑΣΕΒΙΤΣ
</H5><H2>ΠΡΟΣΩΠΑ
</H2><H2>Οι αιχμάλωτοι του εφιάλτη
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Τζόρτζε Μπαλάσεβιτς. Ο Μπομπ Ντύλαν της Γιουγκοσλαβίας

Είναι ο πρώτος Σέρβος τραγουδιστής που τραγούδησε στο Σαράγεβο από την αρχή
του πολέμου. Χιλιάδες έφτασαν για να τον ακούσουν, απ' ολόκληρη την πρώην Γιουγκοσλαβία.

ΟΙ ΑΝΘΡΩΠΟΙ αυτοί ξεκαρδίστηκαν μ' ένα ανέκδοτο για τον Μιλόσεβιτς,
χειροκρότησαν με ενθουσιασμό τις παρωδίες των εθνικιστικών τραγουδιών, ύψωσαν
αναμμένους αναπτήρες τραγουδώντας τη «φρίκη των λασπωμένων χαρακωμάτων» και
δάκρυσαν με το στίχο, «είμαστε ένοχοι γιατί σιωπήσαμε».

Ο άνθρωπος που τους ένωσε κάνοντάς τους άλλοτε να χορεύουν και άλλοτε να
κλαίνε ήταν ο Τζόρτζε Μπαλάσεβιτς, ο 44χρονος Σέρβος τραγουδοποιός που
εξοργίζει τους εθνικιστές με τα τραγούδια του υπέρ της ειρήνης και κατά της
μισαλλοδοξίας και που η δημοτικότητά του υπερβαίνει όλες τις εθνικές
διαχωριστικές γραμμές. Οι δύο συναυλίες στο Σαράγεβο αυτού του «Μπομπ Ντύλαν
της Γιουγκοσλαβίας» πραγματοποιήθηκαν το Σαββατοκύριακο υπό την αιγίδα της
Υπάτης Αρμοστείας του ΟΗΕ για τους Πρόσφυγες και τα έσοδά τους θα
χρησιμοποιηθούν για την αγορά τεχνητών μελών για παιδιά που έχουν
ακρωτηριαστεί από τις νάρκες.

Ο Μπαλάσεβιτς γεννήθηκε στο Νόβι Σαντ, την πρωτεύουσα της σερβικής επαρχίας
της Βοϊβοδίνας, και η πρώτη του «κόντρα» με τις αρχές ήταν το 1987, όταν
μίλησε για εθνική ενότητα στη Γιουγκοσλαβία την εποχή που ο Μιλόσεβιτς ενίσχυε
τον σερβικό εθνικισμό. «Μόνο να μην υπήρχε πόλεμος» ήταν ο τίτλος του
τραγουδιού που έγραψε τότε και τα κρατικά μέσα ενημέρωσης τον «ξέχασαν» επί
εννέα χρόνια. Στη διάρκεια του πολέμου συνέχισε να κάνει ειρηνιστικές δηλώσεις
και πέρασε εκατοντάδες νύχτες σε σπίτια γνωστών και φίλων για να ξεφύγει από
τον στρατό, ο οποίος ήθελε στις τάξεις του έναν σταρ. Η συμπεριφορά της
σερβικής κυβέρνησης απέναντί του δεν έχει αλλάξει: πριν από τη συναυλία του
Σαββάτου, φιλοκυβερνητικά μέσα ενημέρωσης υποστήριξαν ότι θα εδολοφονείτο κατά
τη δεύτερη συναυλία του. «Το Σαράγεβο φοβόταν επί χρόνια, μπορώ κι εγώ να
φοβηθώ για δύο ημέρες», λέει ο τραγουδιστής.

Ο Μπαλάσεβιτς επιμένει πως δεν υποφέρει «από γιουγκο-νοσταλγία», αλλά από
νοσταλγία «για το σπίτι» που ήταν η χώρα του. «Είμαι ο μεγαλύτερος χαμένος του
κόσμου, έχασα τόσες πόλεις...», λέει προς το κοινό του. «Τώρα το Σπλιτ είναι
για μένα σαν τη Σινγκαπούρη. Μου τα πήραν όλα εκτός από το κοινό μου». Και
τραγουδάει τον «Άνθρωπο που έχει το φεγγάρι στα μάτια», το τραγούδι που έγραψε
για το Βούκοβαρ, την κροατική πόλη που ισοπεδώθηκε από τους Σέρβους
«απελευθερωτές» της: «Δεν έχεις ιδέα αδελφέ μου, δεν ξέρεις τι σημαίνει να
σκοτώνεις μια πόλη, δεν γνωρίζεις τη φρίκη των χαρακωμάτων... Ξέρεις, κανείς
δεν "απελευθερώθηκε". Σώθηκε μόνον ο πρώτος σκοτωμένος: όλοι οι άλλοι είναι
αιχμάλωτοι του εφιάλτη».

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N50</CAT>
<ED>
Κωδικός άρθρου: A16063N502</ED>
<ID>
ID:130812

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N50&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Με τι διάθεση να πανηγυρίσουν;
</H2>
Κοινωνία χασμάτων. Βαθιά διαιρεμένοι οι Ισραηλινοί δεν έχουν διάθεση για
πανηγυρισμούς τώρα που το κράτος τους συμπληρώνει τα 50 χρόνια της ύπαρξής του

Επιτέλους, οι πολίτες του Ισραήλ εμφανίζονται ενωμένοι και σε κάτι: δεν έχουν
καμία διάθεση για πανηγυρισμούς, τώρα που πλησιάζει η 50ή επέτειος από την
ίδρυση του κράτους τους.

ΟΙ ΕΒΡΑΙΟΙ των Ηνωμένων Πολιτειών, του Καναδά και της Ευρώπης ετοιμάζονται να
γιορτάσουν πανηγυρικά την 30ή Απριλίου, περήφανοι για όσα πέτυχε το κράτος του
Ισραήλ στα πενήντα χρόνια της ύπαρξής του. Και όμως, μέσα στο ίδιο το Ισραηλ,
επικρατεί κατήφεια. Σε μια κοινωνία, που δεν χαρακτηρίζεται για την
ανεκτικότητά της, τα ρήγματα είναι βαθιά. Και το αδιέξοδο στην ειρηνευτική
διαδικασία μεταξύ Ισραηλινών και Παλαιστινίων τροφοδοτεί τις νέες εντάσεις και
τις αλληλοκατηγορίες.

Τα χάσματα στην ισραηλινή κοινωνία ­ ανάμεσα στους θρησκόληπτους και τους
κοσμικούς Εβραίους, ανάμεσα στους Εβραίους της Ευρώπης και τους Εβραίους με
βορειοαφρικανικές ή μεσανατολιτικές ρίζες, ανάμεσα στους Εβραίους που
μετανάστευσαν πρόσφατα στο Ισραήλ και σε όσους γεννήθηκαν εκεί, ανάμεσα στους
Εβραίους και τους Άραβες πολίτες της χώρας ­ καλύπτονταν επί πολλά χρόνια από
την αντιπαράθεση με τους Παλαιστινίους και την απειλή εισβολής εχθρικών
αραβικών κρατών.

Με τη βεβαιότητα ότι οι κίνδυνοι αυτοί έχουν περιοριστεί, οι εσωτερικές
συγκρούσεις ξέσπασαν με αγριότητα. Οι δημοσκοπήσεις δείχνουν ότι η πλειοψηφία
των Ισραηλινών πιστεύει τώρα πλέον ότι η μεγαλύτερη απειλή για το κράτος
προέρχεται από την εσωτερική διαίρεση μεταξύ των Εβραίων και όχι από τον
εξωτερικό κίνδυνο.

Ορισμένοι πανεπιστημιακοί είχαν προειδοποιήσει ότι η εικόνα της ενότητας του
Ισραήλ θα καταρρεύσει από τη στιγμή που οι Ισραηλινοί δεν θα απειλούνται πλέον
από τον εξωτερικό εχθρό και θα νιώθουν ασφαλείς στον τόπο τους. «Υπήρχαν
σοβαρά ζητήματα, τα οποία είχαν αποσιωποιηθεί είτε με την ελπίδα ότι θα
εξαλειφθούν αργότερα, είτε με την πεποίθηση ότι δεν είμαστε ακόμα έτοιμοι να
τα αντιμετωπίσουμε επειδή μας απορροφούσε απόλυτα το πρόβλημα της εξωτερικής
απειλής», υπογραμμίζει στην αμερικανική εφημερίδα «Ουάσινγκτον Ποστ» ο Ρόιθεν
Γκαλ, που εργάστηκε ως ψυχολόγος των ισραηλινών ενόπλων δυνάμεων και είναι
σήμερα διευθυντής του Ινστιτούτου Κοινωνικών Σπουδών Καρμέλ. «Τώρα, όλα αυτά
τα εσωτερικά προβλήματα έρχονται στην επιφάνεια με πάταγο».

Για πολλούς Ισραηλινούς, το πιο επικίνδυνο χάσμα είναι εκείνο που χωρίζει τους
φανατικούς ορθόδοξους Εβραίους από τους κοσμικούς ­ χάσμα που διευρύνθηκε
ακόμα περισσότερο με τη δολοφονία του πρωθυπουργού Γιτζάκ Ράμπιν, το 1995, και
πολλές φορές εκδηλώνεται ακόμα και με τη βία.

Αν και οι συνθήκες ­ και οι απειλές ­ είναι σήμερα ριζικά διαφορετικές από την
εποχή της γέννησης του Ισραήλ, η σημερινή κατάσταση φέρνει στον νου τα λόγια
που είπε ο Μπεν Γκουριόν ­ πρώτος πρωθυπουργός της χώρας ­ όταν το νεοσύστατο
κράτος αναγνωρίστηκε, το 1948: «Δεν νιώθω μέσα μου χαρά, μόνο βαθιά ανησυχία».

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N50</CAT>
<ED>
Κωδικός άρθρου: A16063N503</ED>
<ID>
ID:130855

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N50&aa=3</URL></REF>


Article

<CATEGORY>vin08</CATEGORY>

 <H5>ΠΙΘΑΝΗ ΑΥΞΗΣΗ 4,8% ΣΕ ΣΥΝΤΑΞΕΙΣ ΚΑΤΩ ΤΩΝ 200.000 ΔΡΧ. ΤΟΝ ΜΗΝΑ
</H5><H2>Σε ένταση οι απόμαχοι
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Μάχη για την αύξηση των συντάξεων και την αλλαγή του τρόπου 
υπολογισμού των αυξήσεων αρχίζουν οι συνταξιούχοι. Οι εκπρόσωποι των
συνταξιούχων του ιδιωτικού και του ευρύτερου δημόσιου τομέα (ΙΚΑ, ΤΕΒΕ κ.λπ.)
θα συναντηθούν το επόμενο 20ήμερο με τον Πρωθυπουργό κ. Κ. Σημίτη ώστε να
ανακοινωθούν οι προθέσεις της κυβέρνησης.

Πληροφορίες αναφέρουν ότι θα δοθεί αύξηση σε συντάξεις κάτω των 200.000 δρχ.
ύψους 4,8% συμπεριλαμβανομένης και της αύξησης της εισοδηματικής πολιτικής.
Πάντως οριστικές αποφάσεις θα ληφθούν την επόμενη εβδομάδα. Σε σύσκεψη που
έγινε χθες με τη συμμετοχή του υφυπουργού παρά τω Πρωθυπουργώ κ. Γ. Πασχαλίδη,
του υφυπουργού Εργασίας-Κοινωνικών Ασφαλίσεων κ. Ν. Φαρμάκη και του υφυπουργού
Οικονομικών κ. Ν. Χριστοδουλάκη και της αντιπροσωπείας της επιτροπής αγώνα των
συνταξιούχων διαφάνηκε η πρόθεση της κυβέρνησης να:

1. Παραπέμψει στον κοινωνικό διάλογο για το ασφαλιστικό το βασικό αίτημα των
συνταξιούχων για επανασύνδεση των κατώτατων συντάξεων με τα 20 ημερομίσθια του
ανειδίκευτου εργάτη και την αύξηση των συντάξεων με τις εκάστοτε αυξήσεις των
κλαδικών συμβάσεων εργασίας.

2. Ενισχύσει τους χαμηλοσυνταξιούχους πέραν του ΕΚΑΣ (Επίδομα Κοινωνικής
Αλληλεγγύης Συνταξιούχων).

ΒΕΛΤΙΩΣΕΙΣ

Μετά το τέλος της συνάντησης, η οποία διήρκεσε δύο ώρες, ο κ. Πασχαλίδης
δήλωσε: «Βασική παράμετρος της κοινωνικής μας πολιτικής παραμένει η
επικέντρωση της πρόνοιας σε όσους έχουν πραγματικές ανάγκες. Στα πλαίσια αυτά
εντάσσονται μέτρα όπως το επίδομα κοινωνικής αλληλεγγύης του οποίου οι
προϋποθέσεις βελτιώνονται το 1998 (όριο ηλικίας από τα 65 στα 60), η
τιμαριθμοποίηση της φορολογικής κλίμακας, η νέα πολιτική για το φάρμακο, το
πρόγραμμα βοήθειας στο σπίτι και για ηλικιωμένους σε περισσότερους από 100
δήμους. Αγωνία της κυβέρνησης είναι μαζί με την οικονομική σύγκλιση να πετύχει
την ενίσχυση της κοινωνικής συνοχής. Σ' αυτή την προσπάθεια εντάσσεται η
σημερινή συνάντηση, που έγινε σε καλό κλίμα όπως αναγνώρισαν όλοι οι συμμετέχοντες».

ΑΠΟΓΟΗΤΕΥΣΗ

Πάντως από τη χθεσινή συνάντηση οι εκπρόσωποι των συνταξιούχων δήλωσαν
απογοητευμένοι και προειδοποιούν ότι θα προχωρήσουν σε νέες κινητοποιήσεις.
«Θα μας ξαναδείτε στους δρόμους», είπε χαρακτηριστικά ο πρόεδρος της
Ομοσπονδίας Συνταξιούχων ΙΚΑ κ. Δ. Μαυροδόγλου.

Τη διαμαρτυρία τους για τον τρόπο αναπροσαρμογής των συντάξεων στο Δημόσιο
εκφράζουν και οι εκπρόσωποι των πολιτικών συνταξιούχων με τη συμπαράσταση της
ΑΔΕΔΥ. Σήμερα έχει προγραμματιστεί, για τη 1 το μεσημέρι, κοινή παράσταση
διαμαρτυρίας στη Βουλή των διοικήσεων της ΑΔΕΔΥ και των συνταξιουχικών
οργανώσεων των δημοσίων υπαλλήλων.

ΜΕΤΑΛΛΕΡΓΑΤΕΣ

Μόνον οι μισοί εργαζόμενοι στον κλάδο μετάλλου βγαίνουν σε κανονική σύνταξη!
Τα στοιχεία που έδωσε χθες στη δημοσιότητα η Ομοσπονδία Εργαζομένων στο
Μέταλλο (ΠΟΕΜ) δείχνουν τη μεγάλη θνησιμότητα και την υψηλή συχνότητα
εργατικών ατυχημάτων. Σε ημερίδα που έγινε χθες για την κατάσταση στο Μέταλλο,
παρουσιάστηκαν στοιχεία του Ταμείου Μετάλλου (ΕΤΕΜ), σύμφωνα με τα οποία από
τους 29.646 συνταξιούχους το 51% παίρνει σύνταξη γήρατος (14.852), ενώ το 20%
(5.949) και το 29% (8.845 άτομα) των υπολοίπων συντάξεων είναι συντάξεις
αναπηρίας και θανάτου, αντίστοιχα.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16063N511</ED>
<ID>
ID:130770

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N51&aa=1</URL></REF>


Article

<CATEGORY>vin08</CATEGORY>

 <H2>Νομοθετούνται οι αλλαγές στο ΕΚΑΣ
</H2>
ΜΕ ΤΡΟΠΟΛΟΓΙΑ στο συνταξιοδοτικό νομοσχέδιο, ρυθμίζονται μια σειρά από θέματα
που αφορούν στο Επίδομα Κοινωνικής Αλληλεγγύης (ΕΚΑΣ) που χορηγείται στους
χαμηλοσυνταξιούχους. Σύμφωνα με τις διατάξεις της τροπολογίας:

*Από την 1η Ιανουαρίου 1998 το ΕΚΑΣ δίδεται σε συνταξιούχους του Δημοσίου που
έχουν συμπληρώσει το 60ό έτος αντί το 65ο. Η συμπλήρωση του ορίου ηλικίας δεν
απαιτείται για τα ορφανά παιδιά που είναι ανήλικα ή ανίκανα, καθώς και για τα
ορφανά που είναι ενήλικα εφόσον σπουδάζουν.

*Καταργείται το κριτήριο ύψους σύνταξης (110.000) και αντ' αυτού θεσπίζεται το
κριτήριο του συνολικού ετήσιου καθαρού εισοδήματος.

*Αναπροσαρμόζονται τα ποσά των εισοδηματικών κριτηρίων, για την καταβολή του
ΕΚΑΣ, καθώς και το ποσόν του επιδόματος για το 1998.

*Το ΕΚΑΣ χορηγείται και στα πρόσωπα εκείνα που θα καταστούν συνταξιούχοι ή
βοηθηματούχοι μετά την 1η Ιανουαρίου 1998.

*Εφόσον στη σύνταξη συντρέχουν δύο ή περισσότερα πρόσωπα, το ΕΚΑΣ επιμερίζεται.

*Το ΕΚΑΣ θα καταβάλλεται μέχρι 31 Δεκεμβρίου 1998, ενώ προβλέπονται κυρώσεις
για τους συνταξιούχους οι οποίοι δηλώνουν ανακριβή στοιχεία.

ΤΑ ΕΦΑΠΑΞ

Εξομάλυνση στα εφάπαξ που δίνει το Ταμείο Πρόνοιας Δημοσίων Υπαλλήλων
επιχειρεί η κυβέρνηση με άλλη τροπολογία που προβλέπει: Οι αποχωρούντες από το
έτος 2000 και εφεξής τακτικοί υπάλληλοι των Νομικών Προσώπων Δημοσίου Δικαίου
που υπάγονται στο καθεστώς του νόμου 103/75 για τη λήψη εφάπαξ βοηθήματος,
δικαιούνται κατά την αποχώρησή τους λόγω συνταξιοδοτήσεως εφάπαξ βοηθήματος.
Αυτό το εφάπαξ βοήθημα πρέπει να είναι μέχρι του ποσού που καταβάλλει το
Ταμείο Πρόνοιας Δημοσίων Υπαλλήλων για τα ίδια χρόνια πραγματικής ασφάλισης
από τον χρόνο υπαγωγής τους στις διατάξεις του νόμου 103/75.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16063N512</ED>
<ID>
ID:130818

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N51&aa=2</URL></REF>


Article

<CATEGORY>vin08</CATEGORY>

 <H2>Τέλος Φεβρουαρίου απολογούνται οι άλλοι πέντε για τη ΔΕΛΤΑ
</H2>
Προθεσμία για το τέλος Φεβρουαρίου ζήτησαν και πήραν χθες από τον 2ο ειδικό
ανακριτή κ. Κωνσταντίνο Γκανιάτσο οι υπεύθυνοι των πέντε πρώτων
χρηματιστηριακών εταιρειών που φέρονται να έχουν ανάμειξη στην υπόθεση για την
απάτη με τις μετοχές της εταιρείας ΔΕΛΤΑ.

Όλοι οι κατηγορούμενοι, αφού πήραν αντίγραφα της δικογραφίας ζήτησαν και
έλαβαν από τον δικαστικό λειτουργό προθεσμία για να μπορέσουν να προετοιμάσουν
την υπεράσπισή τους και να αντικρούσουν την πράξη της άμεσης συνέργειας σε
απάτη που τους αποδίδεται.

Μέχρι σήμερα έχουν περάσει από το ανακριτικό γραφείο οι κατά νόμο υπεύθυνοι
των χρηματιστηριακών εταιρειών Άβαξ, Γιούροξ, Κομνηνός, Βέτα και Ιονική, ενώ
τις επόμενες ημέρες έχουν κληθεί και οι υπεύθυνοι άλλων πέντε χρηματιστηριακών
εταιρειών που είναι: Εθνική, Εμπορική, Πετροπουλάκης, Δεβλέτογλου και Πήγασος.

Οι εμπλεκόμενοι στην υπόθεση της ΔΕΛΤΑ, μετά την απόφαση για την προφυλάκιση
του προέδρου της εταιρείας Δημήτρη Αργυριάδη και του επιχειρηματία Παναγιώτη
Τρύφωνα, περιμένουν με ιδιαίτερο ενδιαφέρον την απόφαση ανακριτή και
εισαγγελέα μετά τις απολογίες και των χρηματιστών.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16063N513</ED>
<ID>
ID:130861

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N51&aa=3</URL></REF>


Article

<CATEGORY>vin08</CATEGORY>

 <H2>Τον Μάιο το σχέδιο για ευρώ
</H2>
Η ΥΙΟΘΕΤΗΣΗ του ευρώ αλλάζει τις οικονομικές συναλλαγές, τους μισθούς, το
σύστημα κοινωνικής ασφάλισης και τη φορολογία. Παράλληλα, θα κάνει φθηνότερο
το κόστος του χρήματος αφού το πέρασμα στο ευρωπαϊκό νόμισμα θα σημάνει και
φθηνότερα επιτόκια για επιχειρήσεις και καταναλωτές. Ο υπουργός κ. Γ.
Παπαντωνίου ανακοίνωσε ότι έως τον Μάιο θα υποβληθεί στην Ευρωπαϊκή Επιτροπή
το σχέδιο μετάβασης στο ενιαίο νόμισμα.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16063N514</ED>
<ID>
ID:130891

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N51&aa=4</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Κρίμα στα λεφτά μας
</H2>
<AUTHOR>ΔΗΜΗΤΡΗΣ ΣΤΕΡΓΙΟΥ</AUTHOR>

ΣΤΗ ΣΥΝΕΝΤΕΥΞΗ του στον σημερινό «Οικονομικό Ταχυδρόμο», ο υπουργός Μεταφορών
και Επικοινωνιών κ. Τάσος Μαντέλης αποκαλύπτει μερικές απίστευτες πτυχές και
επισημαίνει μερικά απαράδεκτα τερτίπια στη λειτουργία, τον έλεγχο και την
οργάνωση δημόσιων επιχειρήσεων και οργανισμών. Ο κ. Μαντέλης αποκαλύπτει ότι
οι δημόσιες επιχειρήσεις δεν ελέγχονταν, δεν εποπτεύονταν από την κυβέρνηση,
διότι δεν υπήρχαν οι κατάλληλοι μηχανισμοί! Έτσι, λοιπόν, πήγαν χαράμι δεκάδες
τρισ. δραχμές για τη λειτουργία τους.

Η επίμαχη διάταξη στο φορολογικό νομοσχέδιο για τις εργασιακές σχέσεις σε
προβληματικές δημόσιες επιχειρήσεις, η οποία προκάλεσε διαγραφές στη Νέα
Δημοκρατία, δεν ήταν παρά η κορυφή ενός παγόβουνου τρισεκατομμυρίων δραχμών.
Ήδη, καταδεικνύεται ότι τα 600 δισ. δραχμές των φορολογουμένων, τα οποία
χορηγήθηκαν για την «εξυγίανση» της Ολυμπιακής Αεροπορίας, πήγαν μάλλον για
τον «γάμο του Καραγκιόζη», ενώ προωθείται νομοσχέδιο για τη διαγραφή (χάρισμα)
χρεών και ζημιών 850 δισ. δραχμών των αστικών συγκοινωνιών.

Για τον λόγο αυτό θα περίμενε κανείς διαγραφές στελεχών και στο κυβερνών κόμμα
ή απολύσεις επικεφαλής δημόσιων οργανισμών, οι οποίοι μόλις τις τελευταίες
ημέρες, με καθυστέρηση πολλών μηνών, προωθούν μερικά μέτρα υλοποίησης δύο
σημαντικών νόμων για τον εξορθολογισμό των δαπανών στον δημόσιο τομέα και τον
λειτουργικό και οργανωτικό εκσυγχρονισμό δημόσιων επιχειρήσεων και οργανισμών.
Εκτιμάται ότι μόνο από την υλοποίηση των δύο αυτών νόμων θα εξοικονομούνταν
δαπάνες δεκάδων δισ. δραχμών. Το τραγικό είναι ότι, αντί εξοικονόμησης
δαπανών, συνεχίζονται οι επιχορηγήσεις από τον κρατικό προϋπολογισμό, χωρίς
ντροπή, χωρίς αιδώ και, κυρίως, χωρίς τιμωρία.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16063N515</ED>
<ID>
ID:130915

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N51&aa=5</URL></REF>


Article

<CATEGORY>vin08</CATEGORY>

 <H5>ΠΕΡΙΠΤΩΣΕΙΣ ΔΑΝΕΙΟΛΗΠΤΩΝ ΠΟΥ ΕΞΟΝΤΩΘΗΚΑΝ ΑΠΟ ΤΑ ΠΑΝΩΤΟΚΙΑ
</H5><H2>Δάνειο μία δραχμή, χρέος 40 δραχμές!
</H2>
Παραδείγματα επιβαρύνσεων από τα πανωτόκια έδωσαν χθες στη δημοσιότητα οι
εκπρόσωποι της Ένωσης Δανειοληπτών. Τα στοιχεία αυτά αφορούν δάνεια που
ελήφθησαν στο παρελθόν, από το 1980 και μετά, και για διάφορους λόγους,
καθυστέρησαν ή πληρώθηκε μέρος μόνο των οφειλόμενων δόσεων. Ειδικότερα, στα
στοιχεία ­ που δόθηκαν από τους δανειολήπτες μαζί με τα ονόματα και στις
διευθύνσεις των οφειλετών ­ υπάρχει περίπτωση κατά την οποία το χρέος έπειτα
από αρκετά χρόνια ξεπέρασε πάνω από 40 φορές το αρχικό δάνειο. 
Αυτή είναι η περίπτωση ενός δανειολήπτη που είχε πάρει δάνειο 40 εκατομμύρια
δραχμές, ενδιάμεσα έδωσε στην τράπεζα 6 εκατομμύρια δραχμές και τώρα του έχει
«βγει» λογαριασμός οφειλής από την τράπεζα, ύψους 1,7 δισ. δρχ.

ΤΡΙΑ ΤΡΙΣ. ΔΡΧ..!

Ανάλογη είναι η περίπτωση δανειολήπτη που το 1988 είχε πάρει δάνειο 10
εκατομμύρια δραχμές, στο διάστημα που μεσολάβησε η τράπεζα τού πήρε 150
εκατομμύρια δραχμές και μέσω πλειστηριασμών περιουσιακών του στοιχείων, ενώ
τώρα τον καλεί να πληρώσει ακόμη 400 εκατομμύρια δραχμές

Πρόκειται συνολικά για 30 τέτοιες περιπτώσεις, οι οποίες περιλαμβάνονται στη
λίστα που έδωσε στη δημοσιότητα ο πρόεδρος της Ένωση Δανειοληπτών κ. Θ.
Θανόπουλος, ο οποίος έκανε την εκτίμηση ότι το σύνολο των χρεών από τα
πανωτόκια ανέρχεται σε 8 τρισεκατομμύρια δραχμές. 
ΥΨΟΣ ΧΡΕΩΝ

Πάντως, το στοιχείο αυτό δεν έχει επιβεβαιωθεί ακόμη από τις τράπεζες, καθώς
υπάρχει δυσκολία στον υπολογισμό του συνολικού ύψους των χρεών από τα πανωτόκια.

Τη λίστα έδωσαν στη δημοσιότητα οι εκπρόσωποι των δανειοληπτών αμέσως μετά τη
ολιγόλεπτη συνάντηση που είχαν με τον υπουργό Εθνικής Οικονομίας κ. Γ.
Παπαντωνίου για το θέμα των πανωτοκίων. Μετά τη συνάντηση ο υπουργός δήλωσε
ότι η νομοθετική ρύθμιση θα ανακοινωθεί μέχρι την Τρίτη, ενώ διευκρίνισε ότι η
γενική κατεύθυνση στην οποία κινείται η ρύθμιση είναι να γίνεται ανατοκισμός
στα δάνεια ανά εξάμηνο αντί για τρίμηνο που γίνεται σήμερα από τις τράπεζες. 
ΑΝΑΔΡΟΜΙΚΑ

Προανάγγειλε επίσης ότι ο εξάμηνος ανατοκισμός θα ισχύσει και για το παρελθόν,
δηλαδή και για τα παλαιότερα δάνεια, χωρίς όμως να δώσει περισσότερες διευκρινίσεις.

Από την πλευρά τους οι δανειολήπτες, όπως σημείωσαν στις δηλώσεις που έκαναν,
απαίτησαν από τον υπουργό να καταργηθούν τα πανωτόκια, να σταματήσουν οι
πλειστηριασμοί από τις τράπεζες και να μην γίνονται ανατοκισμοί. Επικαλέσθηκαν
επίσης δικές τους εκτιμήσεις, σύμφωνα με τις οποίες 1.100 μικρομεσαίες
ξενοδοχειακές επιχειρήσεις στο Αιγαίο κινδυνεύουν να εκπλειστηριασθούν λόγω χρεών.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N52</CAT>
<ED>
Κωδικός άρθρου: A16063N521</ED>
<ID>
ID:130771

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N52&aa=1</URL></REF>


Article

<CATEGORY>vin08</CATEGORY>

 <H2>Υψηλά επιτόκια ως τον Ιούνιο
</H2>
ΑΠΟ ΤΟ ΔΕΥΤΕΡΟ εξάμηνο του έτους θα αρχίσει πάλι η πτώση των επιτοκίων στα
δάνεια που χορηγούν οι τράπεζες. Μέχρι τότε δεν θα υπάρχουν σημαντικές αλλαγές
στο ύψος των επιτοκίων, τα οποία ουσιαστικά θα παραμείνουν παγωμένα στα
σημερινά επίπεδα. Έτσι, θα πρέπει να περιμένουν να περάσει το δύσκολο διάστημα
όσοι θέλουν να πάρουν δάνειο, καταναλωτικό, στεγαστικό κ.ά.

Την εκτίμηση αυτή διατύπωσε χθες ο υπουργός Εθνικής Οικονομίας Γ. Παπαντωνίου,
ο οποίος κατέστησε σαφές για μία ακόμη φορά ότι δεν πρόκειται να μεταβληθεί η
συναλλαγματική πολιτική της σκληρής δραχμής που εφαρμόζει η κυβέρνηση.

Ο υπουργός απέδωσε τη διατήρηση των επιτοκίων για το πρώτο εξάμηνο στα
σημερινά επίπεδα στην επιφυλακτικότητα που υπάρχει λόγω των πρόσφατων
αναταραχών στις διεθνείς χρηματαγορές, αλλά και στην εγχώρια αγορά χρήματος,
καθώς και στην αβεβαιότητα που επικρατεί διεθνώς για το ποιες χώρες θα
μετάσχουν από την αρχή στο τρίτο στάδιο της Οικονομικής και Νομισματικής
Ένωσης. Η αβεβαιότητα αυτή θα τερματισθεί στις αρχές Μαΐου, όταν ανακοινωθούν
οι χώρες της πρώτης ταχύτητας και στο γεγονός αυτό στήριξε την εκτίμηση ότι ο
κύκλος της νέας πτώσης των επιτοκίων θα ανοίξει πάλι από το δεύτερο εξάμηνο.

Αναφερόμενος στις εντυπώσεις που αποκόμισε από το πρόσφατο ταξίδι του στο
Λονδίνο, όπου συναντήθηκε με σημαντικούς παράγοντες των διεθνών χρηματαγορών,
προέβλεψε ότι στο άμεσο διάστημα δεν αναμένεται κάποιο νέο ξέσπασμα στις
χρηματαγορές της Νοτιοανατολικής Ασίας και στις αγορές της Λατινικής Αμερικής.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N52</CAT>
<ED>
Κωδικός άρθρου: A16063N522</ED>
<ID>
ID:130819

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N52&aa=2</URL></REF>


Article

<CATEGORY>vin08</CATEGORY>

 <H2>Ποιοτικός έλεγχος στα δημόσια έργα
</H2>
ΕΝΕΡΓΟΠΟΙΕΙΤΑΙ, ουσιαστικά πλέον, ο θεσμός του ποιοτικού ελέγχου των δημοσίων
έργων, μετά την κοινή υπουργική απόφαση που υπεγράφη από τους υφυπουργούς
Εθνικής Οικονομίας και ΠΕΧΩΔΕ, κ. Χρ. Πάχτα και Χρ. Βερελή, με την οποία
καθορίζεται ο τρόπος με τον οποίο θα λειτουργεί ο Ειδικός Σύμβουλος Ποιοτικού
Ελέγχου (ΕΣΠΕΛ).

Πάνω από 1.500 μεγάλα και μικρά δημόσια έργα, που χρηματοδοτούνται από το
δεύτερο κοινοτικό πλαίσιο στήριξης, θα μπουν στο μικροσκόπιο του ΕΣΠΕΛ με
στόχο να ελεγχθεί η ποιότητα της κατασκευής τους, η σωστή τήρηση των μελετών
και των συμβατικών υποχρεώσεων των κατασκευαστών, να εντοπίζονται οι τυχόν
αστοχίες και κακοτεχνίες ώστε να διορθώνονται έγκαιρα κ.λπ.

Όλες οι δημόσιες υπηρεσίες που κατασκευάζουν έργα, οι εργολάβοι και γενικά
κάθε εμπλεκόμενος στο κύκλωμα παραγωγής των έργων, υποχρεούνται να δίνουν
στοιχεία στους ελεγκτές του ΕΣΠΕΛ.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N52</CAT>
<ED>
Κωδικός άρθρου: A16063N523</ED>
<ID>
ID:130862

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N52&aa=3</URL></REF>


Article

<CATEGORY>vin08</CATEGORY>

 <H5>ΟΙ ΣΗΜΑΝΤΙΚΟΤΕΡΕΣ ΑΛΛΑΓΕΣ ΠΟΥ ΕΠΕΡΧΟΝΤΑΙ ΜΕ ΤΟΝ ΝΕΟ ΔΗΜΟΣΙΟΫ ΠΑΛΛΗΛΙΚΟ ΚΩΔΙΚΑ
* ΔΟΚΙΜΟΙ ΓΙΑ ΔΥΟ ΧΡΟΝΙΑ ΟΙ ΝΕΟΙ ΔΗΜΟΣΙΟΙ ΥΠΑΛΛΗΛΟΙ
</H5><H2>Τέλος στην ατιμωρησία - ποινές αλλά και βραβεία...
</H2>
<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

Αλέκος Παπαδόπουλος. Πήρε την έγκριση από τον Πρωθυπουργό για να προχωρήσει
τον αναθεωρημένο χάρτη για το Δημόσιο

Νέο βαθμολόγιο επτά κλιμακίων. Σύντομες διαδικασίες και αυστηρές ποινές ­ που
φθάνουν μέχρι την απόλυση ­ για τους υπαλλήλους που υποπίπτουν σε πειθαρχικά
παραπτώματα, ώστε να μπει ένα τέλος στο καθεστώς της ατιμωρησίας. Διυπουργικοί
κλάδοι εργαζομένων και κινητικότητα γενικών διευθυντών και υπαλλήλων σε
ομοειδή υπουργεία ή αντικείμενα εργασίας. Χρηματικά βραβεία σε υπαλλήλους που
συμβάλλουν στην οργάνωση ή αποδοτικότητα της υπηρεσίας τους.

Είναι οι σημαντικότερες αλλαγές που επέρχονται με τον νέο δημοσιοϋπαλληλικό
κώδικα, που πήρε χθες την έγκριση του Πρωθυπουργού, μετά τη συνάντηση μίας
ώρας που είχε με τον υπουργό Εσωτερικών και Δημόσιας Διοίκησης, κ. Αλέκο Παπαδόπουλο.

Ο νέος δημοσιοϋπαλληλικός χάρτης ­ που αλλάζει για πρώτη φορά από το 1951 ­
επιφέροντας ριζικές αλλαγές στο εργασιακό καθεστώς των δημοσίων υπαλλήλων και
τη λειτουργία του Δημοσίου καθορίζει με ακρίβεια τις υποχρεώσεις και τα
δικαιώματα των υπαλλήλων, τη λειτουργία των υπηρεσιακών συμβουλίων, τις
υπηρεσιακές μεταβολές (μετακινήσεις, μεταθέσεις, μετατάξεις, αποσπάσεις) και
βελτιώνει το καθεστώς των ειδικών αδειών των δημοσίων υπαλλήλων, αφήνοντας
ανέγγιχτες ­ και παρά την περί αντιθέτου (αύξηση) πρόταση της επιτροπής
σύνταξης. Αναδιατυπώνονται επίσης οι προϋποθέσεις δεύτερης εργασίας των
δημοσίων υπαλλήλων και απασχόλησής τους τα Σαββατοκύριακα και τις αργίες, ενώ
ρυθμίζονται και θέματα ορίων ηλικίας διορισμού.

ΟΙ σημαντικότερες ρυθμίσεις του Κώδικα, που θα δοθεί στα κόμματα, θα περάσει
από τον Κοινοβουλευτικό Τομέα Εργασίας και θα συζητηθεί με την ΑΔΕΔΥ πριν
πάρει την άγουσα για τη Βουλή περί τον Απρίλιο, αφορούν:

ΤΟ ΒΑΘΜΟΛΟΓΙΟ

Οι θέσεις των κατηγοριών πανεπιστημιακής, τεχνολογικής, δευτεροβάθμιας και
υποχρεωτικής εκπαίδευσης κατατάσσονται σε οκτώ συνολικά βαθμούς, αντί των
τεσσάρων που ίσχυαν μέχρι σήμερα: γενικός διευθυντής, διευθυντής,
υποδιευθυντής, και βαθμοί Α, Β, Γ, Δ και Ε. Οι δύο πρώτες κατηγορίες διατηρούν
παγίως τον βαθμό αυτό μετά την απόκτησή του, παρά το γεγονός ότι στην
τελευταία συνεδρίαση του Υπουργικού Συμβουλίου πολλοί υπουργοί είχαν ζητήσει
να είναι επί θητεία. Στους υπόλοιπους βαθμούς ισχύει η «κινητή ιεραρχία»,
δηλαδή μετά τις προϋποθέσεις που θέτει ο κώδικας (χρόνου και προσόντων) οι
υπάλληλοι μπορούν να προάγονται στον επόμενο βαθμό. Για τους γενικούς
διευθυντές καθιερώνεται η κινητικότητα από υπουργείο σε υπουργείο, εφόσον
βεβαίως αυτά είναι ομοειδή.

ΠΕΙΘΑΡΧΙΚΟ ΔΙΚΑΙΟ

Γίνονται αυστηρότερες οι διατάξεις του και συντομεύονται οι διαδικασίες
πειθαρχικής δίωξης, αφού ο χρόνος δεν μπορεί να υπερβαίνει τους τρεις μήνες
ενώπιον του μονομελούς πειθαρχικού οργάνου και τους έξι ενώπιον του
υπηρεσιακού συμβουλίου. Οι πειθαρχικές ποινές ξεκινούν από την έγγραφη
επίπληξη και φθάνουν στον οριστική παύση. Η ποινή της οριστικής παύσης μπορεί
να επιβληθεί μόνον για τα παρακάτω παραπτώματα:

1 Παράβαση καθήκοντος κατά τον Ποινικό Κώδικα ή άλλους ειδικούς νόμους.

2 Η αποδοχή οποιασδήποτε υλικής εύνοιας ή ανταλλάγματος που προέρχεται από
πρόσωπο του οποίου τις υποθέσεις χειρίζεται ή πρόκειται να χειριστεί, κατά την
άσκηση των καθηκόντων του.

3 Χαρακτηριστικώς αναξιοπρεπή ή ανάξια για υπάλληλο διαγωγή εντός και εκτός υπηρεσίας.

4 Παραβίαση απορρήτων της υπηρεσίας.

5 Αδικαιολόγητη αποχή από την εκτέλεση των υπηρεσιακών καθηκόντων πάνω από 22
εργάσιμες ημέρες συνεχώς ή πάνω από 30 εργάσιμες ημέρες σε διάστημα ενός έτους.

6 Εξαιρετικώς σοβαρή απείθεια.

7 Άμεση ή μέσω τρίτου προσώπου συμμετοχή σε δημοπρασία, την οποία διενεργεί η
αρχή στην οποία αυτός ανήκει ή επιτροπή μέλος της οποίας είναι αυτός.

8 Εμμονή σε άρνηση προσέλευσης για εξέταση από υγειονομική επιτροπή σύμφωνα με
το άρθρο 55 παρ. 8.

9 Η ποινή της οριστικής παύσης μπορεί να επιβληθεί στον υπάλληλο για
οποιοδήποτε αδίκημα αν: α) κατά την προηγούμενη της διάπραξής του διετία του
είχαν επιβληθεί τρεις τουλάχιστον πειθαρχικές ποινές ανώτερες του προστίμου
αποδοχών ενός μηνός ή β) κατά το προηγούμενο της διάπραξής του έτος είχε
τιμωρηθεί για το ίδιο αδίκημα με ποινή ανώτερη του προστίμου αποδοχών ενός μηνός.

ΔΙΥΠΟΥΡΓΙΚΟΙ ΚΛΑΔΟΙ

* Με προεδρικά διατάγματα που εκδίδονται με πρόταση του υπουργού Εσωτερικών,
Δημόσιας Διοίκησης και Αποκέντρωσης και των οικείων κατά περίπτωση υπουργών,
μπορεί: α) να συνιστώνται διυπουργικοί κλάδοι, ή β) να συγχωνεύονται ομοειδείς
κλάδοι ή ειδικότητες κλάδων της ίδιας κατηγορίας περισσότερων υπουργείων σε
ενιαίο διυπουργικό κλάδο ή γ) θέσεις της ίδιας κατηγορίας διαφορετικών κλάδων
υπουργείων να συγκροτούν διυπουργικό κλάδο ορισμένης ειδικότητας. Με τα ίδια
διατάγματα ρυθμίζονται και θέματα κατάταξης στους κλάδους αυτούς των
υπαλλήλων, των οποίων οι θέσεις μεταφέρονται στο διυπουργικό κλάδο, καθώς και
θέματα μετάταξης υπαλλήλων στον κλάδο αυτό.

ΔΟΚΙΜΑΣΤΙΚΗ ΥΠΗΡΕΣΙΑ - ΜΟΝΙΜΟΠΟΙΗΣΗ

Οι δημόσιοι υπάλληλοι και οι υπάλληλοι των ΝΠΔΔ που διορίζονται σε οργανικές
θέσεις διανύουν διετή δοκιμαστική υπηρεσία, κατά τη διάρκεια της οποίας
απολύονται για λόγους που ανάγονται στην υπηρεσία τους μόνο μετά από απόφαση
του υπηρεσιακού συμβουλίου.

* Οι δόκιμοι υπάλληλοι κατά τη διάρκεια της δοκιμαστικής υπηρεσίας τους
παρακολουθούν υποχρεωτικά προγράμματα εισαγωγικής εκπαίδευσης.

* Μέσα σε τρεις μήνες από τη συμπλήρωση της δοκιμαστικής υπηρεσίας, το
υπηρεσιακό συμβούλιο υποχρεούται να αποφασίσει αν ο δόκιμος υπάλληλος είναι
κατάλληλος για μονιμοποίηση. Για τον σκοπό αυτό συνεκτιμά τα προσόντα του
υπαλλήλου, όπως προκύπτουν από τις εκθέσεις αξιολόγησης και τα λοιπά στοιχεία
του προσωπικού του μητρώου, λαμβάνοντας υπόψη την επίδοσή του στο πρόγραμμα
εισαγωγικής εκπαίδευσης και την επιμέλεια την οποία επέδειξε σε αυτό.

* Ο υπάλληλος που κρίνεται κατάλληλος για μονιμοποίηση μονιμοποιείται με πράξη
του οργάνου που είναι αρμόδιο για το διορισμό. Με όμοια πράξη απολύεται ο
υπάλληλος που κρίνεται ακατάλληλος.

* Κατά της απόφασης του υπηρεσιακού συμβουλίου για τη μη μονιμοποίηση δόκιμου
υπαλλήλου, καθώς και κατά της απόφασης απόλυσής του, σύμφωνα με την παράγραφο
1, επιτρέπεται η άσκηση προσφυγής στο Συμβούλιο της Επικρατείας.

* Υπάλληλοι που διορίζονται απ' ευθείας σε βαθμό ανώτερο του εισαγωγικού,
καθώς και οι απόφοιτοι της Εθνικής Σχολής Δημόσιας Διοίκησης, δεν διανύουν
δοκιμαστική υπηρεσία.

ΗΛΙΚΙΑ ΔΙΟΡΙΣΜΟΥ

Για την κατηγορία Π.Ε. και Τ.Ε. κατώτατο όριο ορίζεται το 21ο έτος της ηλικίας
και ανώτατο το 35ο.

Για την κατηγορία Δ.Ε. κατώτατο όριο ορίζεται το 21ο και ανώτατο το 30ό. Για
την κατηγορία Υ.Ε. κατώτατο όριο ορίζεται το 20ό και ανώτατο το 30ό.

* Οι διατάξεις για το ανώτατο όριο ηλικίας διορισμού δεν εφαρμόζονται στους
μετακλητούς και επί θητεία υπαλλήλους του Δημοσίου και των Νομικών Προσώπων
Δημοσίου Δικαίου.

* Παρεκκλίσεις από το κατώτατο ή ανώτατο όριο ηλικίας μπορούν να καθορίζονται
μόνο για εξαιρετικούς υπηρεσιακούς λόγους με προεδρικά διατάγματα που
εκδίδονται με πρόταση του υπουργού Εσωτερικών και του κατά περίπτωση αρμόδιου
υπουργού, ύστερα από γνώμη της ΑΔΕΔΥ.

ΥΠΗΡΕΣΙΑΚΕΣ ΜΕΤΑΒΟΛΕΣ

Μετακίνηση

* Μετακίνηση υπαλλήλου από μία οργανική μονάδα σε άλλη της ίδιας δημόσιας
αρχής πραγματοποιείται με απόφαση του προϊσταμένου της.

* Μετακίνηση προϊσταμένων γίνεται σε αντίστοιχης βαθμίδας οργανική μονάδα. Για
μετακίνηση σε οργανική μονάδα που εδρεύει σε περιοχή άλλου δήμου ή κοινότητας,
το οικείο όργανο υποχρεούται να λάβει υπόψη του κριτήρια, όπως ο τόπος
κατοικίας του υπαλλήλου, η κατάσταση υγείας του, η οικογενειακή του κατάσταση
και η συνυπηρέτηση συζύγου.

Μετάθεση

* Μετάθεση επιτρέπεται μόνο σε κενή θέση μετά από αίτηση του υπαλλήλου ή
αυτεπαγγέλτως από την υπηρεσία.

* Οι μεταθέσεις μετά από αίτηση του υπαλλήλου προηγούνται των μεταθέσεων χωρίς
αίτηση. Οι μεταθέσεις μετά από αίτηση, υπαλλήλων που πάσχουν από δυσίατα
νοσήματα, προηγούνται των λοιπών κατηγοριών μεταθέσεων μετά από αίτηση.
Μετάθεση πολυτέκνων δεν είναι δυνατή χωρίς αίτησή τους.

Απόσπαση

* Με απόφαση των οικείων υπουργών επιτρέπεται η απόσπαση υπαλλήλων δημοσίων
υπηρεσιών κάθε μορφής ή ΝΠΔΔ σε υπηρεσία αρμοδιότητας άλλου υπουργείου ή σε
ΝΠΔΔ για την αντιμετώπιση σοβαρών και επειγουσών υπηρεσιακών αναγκών
προσωρινού χαρακτήρα μετά από γνώμη των οικείων υπηρεσιακών συμβουλίων.
Επιτρέπεται η απόσπαση σε γραφεία βουλευτών ή Ελλήνων βουλευτών του Ευρωπαϊκού Κοινοβουλίου.

* Απόσπαση υπαλλήλων από μία αρχή σε άλλη του ιδίου υπουργείου ή ΝΠΔΔ
επιτρέπεται για κάλυψη υπηρεσιακών αναγκών με απόφαση του οικείου υπουργού ή
του οργάνου διοίκησης του νομικού προσώπου μετά από γνώμη του υπηρεσιακού συμβουλίου.

* Απόσπαση για προσωπικούς λόγους είναι δυνατή κατ' εξαίρεση και εφόσον οι
ανάγκες της υπηρεσίας το επιτρέπουν.

* Η διάρκεια των ανωτέρω αποσπάσεων δεν μπορεί να υπερβαίνει τα δύο έτη συνολικά.

* Απαγορεύεται η απόσπαση του υπαλλήλου κατά τη διάρκεια της δοκιμαστικής υπηρεσίας.

* Οι αποδοχές της οργανικής θέσης του αποσπώμενου υπαλλήλου βαρύνουν την
υπηρεσία στην οποία αποσπάται.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N54</CAT>
<ED>
Κωδικός άρθρου: A16063N541</ED>
<ID>
ID:130772

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N54&aa=1</URL></REF>


Article

<CATEGORY>vin08</CATEGORY>

 <H2>Πλεονεκτήματα και μειονεκτήματα των διαφημιστικών μέσων - έρευνα, απόψεις και επιχειρήματα
</H2>
Στιγμιότυπο από την παρουσίαση των συμπερασμάτων της έρευνας για την
διαφημιστική αγορά

ΟΙ ΔΙΑΦΗΜΙΖΟΜΕΝΟΙ επιλέγουν να διαφημιστούν σε εφημερίδες γιατί ταιριάζει με
τη στρατηγική τους και γιατί εξυπηρετεί δεδομένες ανάγκες σε δεδομένη στιγμή.
Η τηλεόραση χρησιμοποιείται γιατί προσφέρει υψηλή τηλεθέαση, το ραδιόφωνο
γιατί είναι ευέλικτο μέσο που εξυπηρετεί συγκεκριμένες ανάγκες, ενώ τα
περιοδικά χρησιμοποιούνται όταν ταιριάζουν στην στρατηγική επικοινωνίας του προϊόντος.

Αυτά είναι, μεταξύ άλλων, τα συμπεράσματα έρευνας της εταιρείας «Research
International» για τους διαφημιζόμενους και τη διαφημιστική αγορά, που
παρουσιάσθηκε χθες στο 10ο Συνέδριο του Συνδέσμου Διαφημιζομένων Ελλάδος.

Η έρευνα έγινε κατά την περίοδο Σεπτεμβρίου - Δεκεμβρίου 1997. Δείγμα ήταν 120
επιχειρήσεις με έδρα την Αθήνα.

Σύμφωνα με τα συμπεράσματα της έρευνας:

* Η τηλεόραση μπορεί να καλύψει μεγαλύτερο ποσοστό κοινού. Το μεγαλύτερο
μειονέκτημά της, λέει το 70% των διαφημιζόμενων, είναι το «cluter» (το μήνυμα
χάνεται) και το «zapping». Γίνονται σχόλια και για την ποιότητα των εκπομπών.

* Το ραδιόφωνο είναι το πιο ευέλικτο μέσο και μπορεί να εστιάσει σε
συγκεκριμένο κοινό, ενώ δίνει τη δυνατότητα για συχνότερη επανάληψη.

Το μειονέκτημά του είναι η μεγάλη διασπορά λόγω των πολλών ραδιοφωνικών
σταθμών και η... έλλειψη εικόνας.

* Οι εφημερίδες είναι ευέλικτο μέσο, γρήγορο, προσφέρει δυνατότητα αλλαγών,
δεν χρειάζεται μακροχρόνιος προγραμματισμός και διαθέτουν κύρος. Μπορούν να
προσεγγίσουν ­ κυρίως οι κυριακάτικες ­ και ειδικό κοινό. Μειονέκτημά τους
είναι η χαμηλή ποιότητα χαρτιού, μικρές κυκλοφορίες και το κόστος.

* Τα περιοδικά είναι το μέσο με το οποίο μπορεί ο διαφημιζόμενος να
προσεγγίσει ειδικό καταναλωτικό κοινό και μπορούν να «kτίσουν» διαχρονικά την
εικόνα ενός προϊόντος.

Μειονεκτήματα θεωρούνται η διάσπαση του κοινού, η πληθώρα τίτλων (περιοδικών),
η μικρή αναγνωσιμότητα και το έντονο «clutter» (συμπίεση της διαφήμισης) καθώς
και το κόστος.

* Ο κινηματογράφος θεωρείται ότι απευθύνεται σε εξειδικευμένο κοινό, κυρίως
νέους, «χτίζει» την εικόνα ενός προϊόντος, αλλά το κοινό του είναι
επαναλαμβανόμενο. Το κόστος θεωρείται υψηλό.

* Η υπαίθρια διαφήμιση προσφέρεται για μαζική κάλυψη ή συγκεκριμένων περιοχών.

Μειονέκτημα είναι οι ακατάλληλες θέσεις, η τοποθέτηση και τα προβλήματα που
προκαλούν οι καιρικές συνθήκες.

«Όλοι γνωρίζουμε πώς και πόσο η διαφήμιση συμβάλλει στην ανάδειξη ή και τη
δημιουργία αναγκών», είπε μιλώντας στο συνέδριο ο υπουργός Τύπου και ΜΜΕ κ.
Δημήτρης Ρέππας. 
Μιλώντας στο συνέδριο και σχολιάζοντας την έρευνα, ο πρόεδρος της Ένωσης
Ιδιοκτητών Ιδιωτικών Ραδιοφωνικών Σταθμών και πρόεδρος του Flash 9,61 FM κ.
Ελένη Κόκκαλη, είπε: «Οι διαφημιζόμενοι εμφανίζονται να αγνοούν τα
διαφημιστικά μέσα που επιλέγονται για λογαριασμό τους. Πώς αλλιώς να εξηγηθεί
ότι το 72,5% των ερωτηθέντων δηλώνει ότι επιλέγει για την προβολή του το
ραδιόφωνο, όμως το μερίδιο διαφημιστικής δαπάνης που αναλογεί στο μέσο φθάνει
το 7%».

Ο διευθυντής Εμπορικού Τομέα του Δημοσιογραφικού Οργανισμού Λαμπράκη κ. Νίκος
Μπιλίρης τόνισε, μεταξύ άλλων, ότι στον ήδη μεγάλο αριθμό μέσων προστίθενται
τώρα και το Internet, το WWW, τα δορυφορικά και καλωδιακά κανάλια, «που κάνουν
τις καλές εφημερίδες ανταγωνιστικότερες». Είπε επίσης ότι από τις εφημερίδες
απουσιάζει το «clutter», ενώ αντίθετα είναι μέσο που προσδίδει κύρος. «Ένα
μέσο δεν αναδεικνύεται μόνον από τη φυσική του παρουσία, αλλά και από την
ποιότητα και αποτελεσματικότητά του».

Η κ. Μάρω Κουσίδου, που εκπροσωπούσε το Mega, είπε ότι το κόστος διαφήμισης
στα κανάλια μειώνεται», αλλά ο χρόνος των 12 λεπτών «έχει σαν αποτέλεσμα
απώλεια εσόδων για πολλά κανάλια, κάτι που θα επηρεάσει την ποιότητα του
προγράμματος». Αναφερόμενος στο κόστος της διαφήμισης, ο εκδότης περιοδικών κ.
Πέτρος Κωστόπουλος είπε ότι «οι περισσότερες κουβέντες γίνονται με βάση την
έκπτωση και όχι την τιμή. Αποτέλεσμα του τρομακτικού ανταγωνισμού είναι να
φθάνουμε σε νούμερα έκπτωσης που ξεπερνούν το 70%», πρόσθεσε.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N54</CAT>
<ED>
Κωδικός άρθρου: A16063N542</ED>
<ID>
ID:130820

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N54&aa=2</URL></REF>


Article

<CATEGORY>vin08</CATEGORY>

 <H2>Τα μυστικά του νέου εργασιακού χάρτη των δημοσίων υπαλλήλων
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Ο πρόεδρος της ΑΔΕΔΥ Γιάννης Κουτσούκος αναλύει τον αναθεωρημένο
δημοσιοϋπαλληλικό κώδικα

ΤΑ ΜΥΣΤΙΚΑ του νέου δημοσιοϋπαλληλικού κώδικα, του νέου εργασιακού χάρτη των
δημοσίων υπαλλήλων, καταγράφει ο πρόεδρος της ΑΔΕΔΥ κ. Γιάννης Κουτσούκος. 
ΕΡ.: Ποιες είναι οι σημαντικότερες αλλαγές με τον νέο κώδικα;

ΑΠ.: Ο νέος κώδικας αντιμετωπίζει με ένα σύγχρονο και δημοκρατικό πνεύμα τόσο
τα δικαιώματα όσο και τις υποχρεώσεις των υπαλλήλων και επιχειρεί να εισάγει
τις αρχές της αξιοκρατίας, της διαφάνειας αλλά και της κοινωνικής αλληλεγγύης
στη λειτουργία των δημοσίων υπηρεσιών.

Είναι σημαντικό ότι ο κώδικας μαζί με την προστασία του δημοσίου συμφέροντος
κατοχυρώνει τα δικαιώματα των εργαζομένων, ατομικά και συλλογικά, και καταργεί
διατάξεις με απαγορευτικό και υποτιμητικό χαρακτήρα, αλλά και με αναχρονιστικό περιεχόμενο.

Σημαντικές είναι επίσης οι αλλαγές που γίνονται ύστερα από προτάσεις της ΑΔΕΔΥ
στην αλλαγή της σύνθεσης των υπηρεσιακών συμβουλίων, ώστε να μην έχει τον
απόλυτο έλεγχο η εκτελεστική εξουσία.

ΕΡ.: Τι ακριβώς αλλάζει στο βαθμολόγιο;

ΑΠ.: Το πεντάβαθμο σύστημα με μεικτή ιεραρχία που ισχύει σήμερα γίνεται
οκτάβαθμο, αφού πέρα από τους υπάρχοντες πέντε βαθμούς Ε, Δ, Γ, Β, Α, ο
υποδιευθυντής, ο διευθυντής και ο γενικός διευθυντής είναι πλέον βαθμοί και
όχι θέσεις ευθύνης. Η ΑΔΕΔΥ έχει εκφράσει αντιρρήσεις στην πρόταση αυτή, γιατί
η κατάληψη του βαθμού με μια και μοναδική κρίση (χωρίς ακόμα και επανάκριση)
οδηγεί σε πάγια ιεραρχία και αλλοιώνει τη φιλοσοφία του σημερινού συστήματος.
Παράλληλα, με τις μεταβατικές διατάξεις, σύμφωνα με τις οποίες γίνεται
αυτόματα ένταξη των σημερινών προϊσταμένων στους μόνιμους πλέον βαθμούς, ενώ
έχουν επιλεγεί για συγκεκριμένη θητεία, «κλείνουν» ουσιαστικά οι θέσεις στην ιεραρχία.

Αποτελεί επίσης αρνητικό σημείο στο νέο βαθμολόγιο το γεγονός ότι δεν
προβλέπει, έστω και μεταβατικά για τους υπηρετούντες σήμερα υπαλλήλους της
Δ.Ε. κατηγορίας (Δευτεροβάθμιας Εκπαίδευσης), τη δυνατότητά τους να κρίνονται
για θέσεις διευθυντών όπου οι οργανισμοί των υπηρεσιών το προβλέπουν.

Είναι επίσης αρνητικό ότι η επιτροπή δεν έκανε αποδεκτή την πρότασή μας, να
συζητηθεί το σύστημα των κριτηρίων επιλογής των προϊσταμένων.

ΕΡ.: Ποιες είναι οι αλλαγές που επέρχονται στο καθεστώς των αδειών;

ΑΠ.: Καθιερώνεται ένα ολοκληρωμένο σύστημα αδειών που καλύπτει το σύνολο των
αναγκών των υπαλλήλων.

Οι ρυθμίσεις προβλέπουν την εναλλακτική δυνατότητα να χορηγούνται σε
συνεχόμενη εννεάμηνη βάση οι άδειες μητρότητας, εφόσον δεν γίνεται χρήση του
μειωμένου ωραρίου, θεσπίζουν άδειες άνευ αποδοχών μέχρι δύο χρόνια για
ειδικούς λόγους, προβλέπουν μικρές άδειες για οικογενειακούς λόγους όπως π.χ.
για τον θάνατο συγγενικού προσώπου, διευκολύνουν σε ορισμένες περιπτώσεις τη
χορήγηση αναρρωτικών αδειών κατοχυρώνοντας παράλληλα και υποχρεωτικούς
ελέγχους για όσους κάνουν συνεχή χρήση. Κατοχυρώνονται μια σειρά από άδειες
που θα δίνουν τη δυνατότητα στους υπαλλήλους να παρακολουθήσουν προγράμματα,
τόσο στο ενδοϋπηρεσιακό όσο και στο πανεπιστημιακό και μεταπτυχιακό επίπεδο.

ΕΡ.: Αλλάζει κάτι στο πειθαρχικό δίκαιο;

ΑΠ.: Γίνεται μία προσπάθεια να συντομευθεί και να είναι οριοθετημένος ο χρόνος
εκδίκασης των υποθέσεων, ώστε να μη χρονίζουν, να αποσυνδέονται από την
ποινική δίκη σε ό,τι αφορά τον χρόνο εκδίκασης. Παράλληλα, ο υπάλληλος αποκτά
το δικαίωμα παράστασής του με δικηγόρο στο υπηρεσιακό συμβούλιο, ενώ έχει το
δικαίωμα πριν προσφύγει στο Συμβούλιο της Επικρατείας να προσφεύγει και να
κρίνεται από το δευτεροβάθμιο υπηρεσιακό συμβούλιο.

ΕΡ.: Υπάρχουν και ποιες αλλαγές στη λειτουργία των υπηρεσιακών συμβουλίων;

ΑΠ.: Είναι, σημαντική αλλαγή η αποδοχή της πρότασής μας για αλλαγή της
σημερινής σύνθεσης των πενταμελών υπηρεσιακών συμβουλίων που αποτελούνται από
τρία μέλη οριζόμενα από την κυβέρνηση (υπουργός ή Δ.Σ. ΝΠΔΔ) και δύο μέλη
εκλεγμένα από τους εργαζόμενους, σε δύο μέλη από κάθε πλευρά και ένα πέμπτο
μέλος κοινής αποδοχής.

Δίνεται έτσι στο υπηρεσιακό συμβούλιο η δυνατότητα με περισσότερη ανεξαρτησία
αλλά και αξιοπιστία να λειτουργήσει αναζητώντας τις καλύτερες επιλογές.

Συγκροτούνται επίσης τα δευτεροβάθμια υπηρεσιακά συμβούλια, όπως είχαμε
προτείνει και με ανάλογη με τα πρωτοβάθμια σύνθεση, με περιορισμένες όμως
αρμοδιότητες για ορισμένα πειθαρχικά αδικήματα (υποβιβασμός, οριστική ή
προσωρινή παύση), ενώ θα έπρεπε να λειτουργούν ως ασφαλιστική δικλίδα για το
σύνολο των υπηρεσιακών μεταβολών και να αποτρέπεται έτσι η προσφυγή των
υπαλλήλων στα διοικητικά δικαστήρια.

ΕΡ.: Τι περιμένετε να αλλάξει στη Δημόσια Διοίκηση με τον νέο κώδικα;

ΑΠ.: Ο νέος κώδικας με το πνεύμα του εκδημοκρατισμού και του εκσυγχρονισμού
που εισάγει στην εσωτερική λειτουργία της δημόσιας υπηρεσίας μπορεί να
συμβάλει θετικά στην αξιοποίηση του ανθρώπινου δυναμικού και άρα στην
αποτελεσματικότερη λειτουργία των δημόσιων υπηρεσιών. Σε κάθε περίπτωση όμως
δεν είναι δυνατόν να δώσει θεαματικά αποτελέσματα αν δεν υπάρξει ένας
συνδυασμός μέτρων πολιτικής που να συνδέονται, τόσο με την αναδιοργάνωση των
υπηρεσιών και το νέο διοικητικό μοντέλο της χώρας όσο και με τη διασφάλιση των
απαραίτητων πολιτικών και κοινωνικών συναινέσεων που θα βγάλουν τη Δημόσια
Διοίκηση από τον φαύλο κύκλο του κομματικού-πελατειακού συστήματος.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N55</CAT>
<ED>
Κωδικός άρθρου: A16063N551</ED>
<ID>
ID:130773

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N55&aa=1</URL></REF>


Article

<CATEGORY>vin08</CATEGORY>

 <H2>Επεκράτησε η ζήτηση
</H2>
Με ανοδικές τάσεις έκλεισαν οι τιμές των μετοχών, κατά τη χθεσινή συνεδρίαση
του Χρηματιστηρίου Αξιών Αθηνών (ΧΑΑ). Η ζήτηση επικράτησε της προσφοράς με
αποτέλεσμα ο Γενικός Δείκτης να διαμορφωθεί στις 1.532,62 μονάδες,
καταγράφοντας σημαντικά κέρδη 23,41 μονάδων ή ποσοστό της τάξεως 1,55%. Ο
Δείκτης FTSE/20, που αποτελείται από μετοχές Τραπεζών και μετοχές υψηλής
κεφαλαιοποίησης, συνέχισε την ανοδική του πορεία, σημειώνοντας αξιόλογα κέρδη
11,78 μονάδων ή ποσοστό της τάξεως 1,40%. Η εικόνα στους επιμέρους Κλαδικούς
Δείκτες ήταν θετική (με εξαίρεση τον κλάδο των Ετ. Χρηματοδοτικής Μίσθωσης που
συνέχισε την πτωτική του πορεία σημειώνοντας απώλειες 0,28%) με τη μεγαλύτερη
πτώση νε έχουν οι κλάδοι των Ασφαλειών και των Διαφόρων κατά 3,17% και 2,71%
αντίστοιχα. Η Παράλληλη Αγορά κινήθηκε θετικά κατά 0,20%. Από τις 244 μετοχές
που πραγματοποίησαν συναλλαγές, 138 σημείωσαν άνοδο, 72 πτώση και 34
παρέμειναν σταθερές, ενώ 56 έκλεισαν με αγοραστές και 129 με πωλητές. Η αξία
των συναλλαγών αυξήθηκε και ανήλθε στα 20,2 δισ. δρχ. (6.721.750 τεμάχια).
Αναλυτικά τα 6.149.250 τεμάχια συνολικής αξίας 18,9 δισ. δρχ. αφορούσαν την
Κύρια Αγορά, ενώ τα 572.500 τεμάχια συνολικής αξίας 1.265 εκατ. δρχ. την
Παράλληλη Αγορά. Τη μεγαλύτερη αξία συναλλαγών σημείωσαν οι μετοχές των
Τραπεζών (4.175 εκατ. δρχ. - 512.480 τεμάχια) και των Μεταλλουργικών
Επιχειρήσεων (2.458 εκατ. δρχ. - 808.725 τεμάχια).

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N56</CAT>
<ED>
Κωδικός άρθρου: A16063N561</ED>
<ID>
ID:130774

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N56&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΥΔΡΟΧΟΟΣ

(20 Ιανουαρίου - 18 Φεβρουαρίου). Μπαίνουμε στην περίοδο των εκλείψεων. Η
πρώτη θα γίνει στις 26 Φεβρουαρίου, στους Ιχθύες. Θα επηρεάσει τα οικονομικά
σας. Να αποφεύγετε το ρίσκο.

ΙΧΘΥΕΣ

(19 Φεβρουαρίου - 20 Μαρτίου). Μπαίνουμε στη περίοδο των εκλείψεων. Η πρώτη θα
γίνει στις 26 Φεβρουαρίου, στο ζώδιό σας. Προσοχή σε υγεία, γάμο, σχέσεις και συνεργασίες.

ΚΡΙΟΣ

(21 Μαρτίου - 19 Απριλίου). Μπαίνουμε στην περίοδο των εκλείψεων. Η πρώτη θα
γίνει στις 26 Φεβρουαρίου, στους Ιχθύες. Φροντίστε περισσότερο την ψυχική και
τη σωματική σας υγεία. Να αποφεύγετε αλκοόλ και ψυχοφάρμακα.

ΤΑΥΡΟΣ

(20 Απριλίου - 20 Μαΐου). Μπαίνουμε στην περίοδο των εκλείψεων. Η πρώτη θα
γίνει στις 26 Φεβρουαρίου, στους Ιχθύες. Θα επηρεάσει φιλικές σχέσεις, τον
τομέα της πολιτικής και της τέχνης. Θα ματαιώσει ένα στόχο σας.

ΔΙΔΥΜΟΙ

(21 Μαΐου - 21 Ιουνίου). Μπαίνουμε στην περίοδο των εκλείψεων. Η πρώτη θα
γίνει στις 26 Φεβρουαρίου, στους Ιχθύες. Προφυλάξτε την υγεία σας, την υγεία
ηλικιωμένων συγγενών, την καριέρα, τη δημόσια εικόνα σας.

ΚΑΡΚΙΝΟΣ

(22 Ιουνίου - 22 Ιουλίου). Μπαίνουμε στην περίοδο των εκλείψεων. Η πρώτη θα
γίνει στις 26 Φεβρουαρίου, στους Ιχθύες. Να αποφεύγετε παραβάσεις νόμων.
Προσοχή σε ταξίδια, σπουδές, συμφωνίες, σχέσεις.

ΛΕΩΝ

(23 Ιουλίου - 22 Αυγούστου). Μπαίνουμε στην περίοδο των εκλείψεων. Η πρώτη θα
γίνει στις 26 Φεβρουαρίου, στους Ιχθύες. Επηρεάζει τα οικονομικά και τα
ερωτικά σας. Κάτι φεύγει από τη ζωή σας.

ΠΑΡΘΕΝΟΣ

(23 Αυγούστου - 23 Σεπτεμβρίου). Μπαίνουμε στην περίοδο των εκλείψεων. Η πρώτη
θα γίνει στις 26 Φεβρουαρίου, στους Ιχθύες. Προσοχή σε υγεία, γάμο, σχέσεις
και συνεργασίες.

ΖΥΓΟΣ

(24 Σεπτεμβρίου - 23 Οκτωβρίου). Μπαίνουμε στην περίοδο των εκλείψεων. Η πρώτη
θα γίνει στις 26 Φεβρουαρίου, στους Ιχθύες. Προσοχή στην υγεία και στη δίαιτά
σας. Προσοχή, επίσης, στον τομέα της εργασίας.

ΣΚΟΡΠΙΟΣ

(24 Οκτωβρίου - 22 Νοεμβρίου). Μπαίνουμε στην περίοδο των εκλείψεων. Η πρώτη
θα γίνει στις 26 Φεβρουαρίου, στους Ιχθύες. Θα επηρεάσει αισθηματικές σχέσεις.
Προφυλάξτε την υγεία των παιδιών σας. Όχι τυχερά παιχνίδια.

ΤΟΞΟΤΗΣ

(23 Νοεμβρίου - 21 Δεκεμβρίου). Μπαίνουμε στην περίοδο των εκλείψεων. Η πρώτη
θα γίνει στις 26 Φεβρουαρίου, στους Ιχθύες. Προφυλάξτε την υγεία σας και την
υγεία των δικών σας. Να αποφεύγετε εντάσεις στο σπίτι.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Μπαίνουμε στην περίοδο των εκλείψεων. Η πρώτη
θα γίνει στις 26 Φεβρουαρίου, στους Ιχθύες. Να προσέχετε όταν οδηγείτε,
γράφετε, υπογράφετε. Να αποφεύγετε εντάσεις με συγγενείς.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: N58</CAT>
<ED>
Κωδικός άρθρου: A16063N581</ED>
<ID>
ID:130757

</ID><URL>http://ta-nea.dolnet.gr/neaweb/neafile.print_unique?e=A&f=16063&m=N58&aa=1</URL></REF>


Article

<CATEGORY>vin10</CATEGORY>

 <H5>Ο ΠΑΝΑΘΗΝΑΪΚΟΣ (1-1 ΣΤΟ ΧΑΡΙΛΑΟΥ) ΕΧΕΙ ΠΡΟΒΑΔΙΣΜΑ
</H5><H2>Φουλ για Κύπελλο
</H2>
ΠΡΟΒΑΔΙΣΜΑ, που του ανοίγει διάπλατα τον δρόμο στη διοργάνωση του Κυπέλλου,
απέκτησε, χθες, ο Παναθηναϊκός που απέσπασε ισοπαλία, 1-1, στο Χαριλάου από
τον Άρη.

σελίδα 2

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16063O001</ED>
<ID>
ID:130775

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Νέο γκολ-θαύμα του Φραντζέσκου </H2>
σελίδα 3

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16063O002</ED>
<ID>
ID:130821

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O00&aa=2</URL></REF>


Article

<CATEGORY>vin10</CATEGORY>

 <H2></H2><H2>Ετοιμάζει επίθεση με στοιχεία </H2>
σελίδα 1

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16063O003</ED>
<ID>
ID:130863

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Τρίποντο στη ζωή </H2>
σελίδες 6-7

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16063O004</ED>
<ID>
ID:130892

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O00&aa=4</URL></REF>


Article

<CATEGORY>vin10</CATEGORY>

 <H2>Δύο φορές κλώτσησε τους βαθμούς </H2>
σελίδα 10

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16063O005</ED>
<ID>
ID:130908

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O00&aa=5</URL></REF>


Article

<CATEGORY>vin10</CATEGORY>

 <H2>Δύσκολα για Άρη και Περιστέρι </H2>
σελίδα
8

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16063O006</ED>
<ID>
ID:130918

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O00&aa=6</URL></REF>


Article

<CATEGORY>vin10</CATEGORY>

 <H5>Ο ΛΑΚΗΣ ΝΙΚΟΛΑΟΥ ΑΝΟΙΓΕΙ ΤΟΝ «ΦΑΚΕΛΟ ΔΙΑΙΤΗΣΙΑ»
</H5><H2>Επίθεση με βίντεο
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Μποροβήλος, Κωστένογλου. Η κόκκινη από τον ρέφερι, η απορία στο πρόσωπο του
αρχηγού της ΑΕΚ

ΜΕ ΣΤΟΙΧΕΙΑ αναμένεται να μιλήσει στη σημερινή συνέντευξη Τύπου ο Λάκης
Νικολάου. Και θεωρείται πιθανό, ο πρόεδρος της ΠΑΕ ΑΕΚ να προχωρήσει στην
προβολή κασέτας που ήδη έχει ετοιμαστεί και αφορά στον «φάκελο διαιτησία».

Θα προβληθούν στιγμιότυπα από τους τελευταίους αγώνες της ΑΕΚ (με τον ΠΑΟΚ ­
μη υπόδειξη αποβολής Ολιβάρεζ ­ τον Ολυμπιακό, την Προοδευτική και την
Καβάλα), Ο κ. Νικολάου (στη συνέντευξη έχουν κληθεί όλα τα μέλη του
Διοικητικού Συμβουλίου) αναμένεται να καταφερθεί εναντίον ΕΠΟ, ΕΠΑΕ, Διαιτησίας.

Πηγές κοντά στη διοίκηση της ΑΕΚ έλεγαν χθες «θα επιθυμούσαμε να ακούσουμε
λεπτομέρειες», ενώ κανείς δεν θα έλεγε όχι σε είδηση, ή σε δυνατή έκπληξη!
Ποια θα ήταν; Το τελευταίο διήμερο όλο και ακούγονται δυνατότερα οι φωνές για
«ανάγκη να προστατευτεί παντού και ειδικά στο παρασκήνιο η ΑΕΚ» και άρα, η
παραπομπή είναι στο όνομα του Δημήτρη Μελισσανίδη. Από το περιβάλλον του πρώην
προέδρου εμφανίζεται συγκρατημένη αισιοδοξία, ωστόσο το θέμα είναι πώς και
πότε θα επιστρέψει. Ως ιδιοκτήτης, μάλλον δύσκολο. Εκτός κι αν «περπατήσει» το
ενδεχόμενο να δεχθούν οι Άγγλοι να βάζουν αυτοί χρήματα και κουμάντο να κάνει
άλλος! Γίνονται όμως αυτά; Σκεφθείτε ότι «σκριν» στον με ισχυρή προσωπικότητα
παράγοντα έκανε χθες και ο Μιχάλης Τροχανάς. Ναι, ο τέως ιδιοκτήτης, αφού...
έσωσε τον Άρη, αποφάσισε (μάλλον) να επανακάμψει στα της ΑΕΚ. Να την
ξανασώσει! «Είναι η μοναδική λύση ο Μελισσανίδης για τη σωτηρία της ΑΕΚ, σε
όσα είπε έχει απόλυτο δίκιο, η νυν διοίκηση είναι θεόστραβη και ασύδοτη, αν
την αφήσουμε θα καταστρέψει την ΑΕΚ, προ ημερών μέσω τρίτου του πρότεινα να
επιστρέψει στην ΑΕΚ». Το ερώτημα βέβαια δεν είναι με ποια ιδιότητα προτείνει ο
Μ. Τροχανάς, ούτε γιατί επιτέθηκε σε Δέδε-Λεωτσινίδη (στην ίδια ραδιοφωνική
εκπομπή του Σπριντ τήρησε ουδέτερη στάση για τον Λ. Νικολάου και μίλησε
κολακευτικά για τον Ν. Στράτο). Το θέμα είναι ότι στην ΑΕΚ «φουντώνουν» οι
εσωτερικές διαμάχες, η λεγόμενη αντιπολίτευση και όποιος θέλει βήμα να
εκφράσει την άποψή του, δεν συναντά την παραμικρή δυσκολία. Πόσο όμως αυτά
βοηθούν την ομάδα;

Η υπόθεση Μελισσανίδη απασχόλησε και τα... αποδυτήρια της ΑΕΚ. Και οι
ποδοσφαιριστές, μέσα στην αγωνία τους για το πότε θα πάρουν τα πριμ
(Ιανουαρίου), άρχισαν ξανά να ρωτούν για τα διοικητικά τεκταινόμενα. Την ίδια
ώρα που εξακολουθεί να απουσιάζει ο Γ. Λεωτσινίδης (ρίχθηκε ιδέα η συνέντευξη
να δοθεί το Σάββατο με την επιστροφή του, αλλά απορρίφθηκε) και ουδείς ξέρει
αν και πόσο είναι ισχυρός. Πάντως, ο οικονομικός διευθυντής στην ΠΑΕ ΑΕΚ
σύντομα θα αλλάξει και οι Άγγλοι θα βλέπουν από απόσταση αναπνοής τα πάντα!

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O01</CAT>
<ED>
Κωδικός άρθρου: A16063O011</ED>
<ID>
ID:130776

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O01&aa=1</URL></REF>


Article

<CATEGORY>vin10</CATEGORY>

 <H5>ΤΟ 1-1 ΕΥΝΟΕΙ ΤΟΝ ΠΑΟ ΠΟΥ ΠΕΡΙΜΕΝΕΙ ΣΤΗ ΡΕΒΑΝΣ ΤΟΝ ΑΡΗ ΣΤΟ ΟΑΚΑ
</H5><H2>Πιο κοντά
</H2>
Ο Κρίστο Βαζέχα πανηγυρίζει με τους συμπαίκτες του το γκολ που σημείωσε

ΙΣΟΠΑΛΙΑ με γκολ (1-1) και πλεονέκτημα για τη ρεβάνς στο ΟΑΚΑ απέκτησε, χθες,
ο Παναθηναϊκός στο Χαριλάου, με αντίπαλο τον Άρη. Οι «πράσινοι» προηγήθηκαν
στο πρώτο μέρος, όμως η αντεπίθεση διαρκείας των γηπεδούχων στο δεύτερο
ημίχρονο, είχε ως αποτέλεσμα την ισοφάριση. Και οι δύο ομάδες με σημαντικές
ελλείψεις, πάλεψαν χωρίς να φθάσουν σε υψηλή απόδοση. Ο Παναθηναϊκός ξεκίνησε
δυνατά και μόλις στο 13' ο Γ.Χ. Γεωργιάδης με εξ επαφής κεφαλιά έστειλε την
μπάλα να χτυπήσει στα χέρια του Κατεργιαννάκη και στη συνέχεια στο οριζόντιο
δοκάρι της εστίας του. Ο Άρης σε ολόκληρο το πρώτο μέρος είχε παθητικό ρόλο,
όμως οι «πράσινοι» δεν έφθασαν σε αξιόλογες ευκαιρίες. Απλά διατήρησαν την
υπεροχή, κυρίως στη μεσαία γραμμή. Πέντε λεπτά πριν από την εκπνοή του πρώτου
ημιχρόνου (40'), ο «συνήθης ύποπτος», Κρίστο Βαζέχα, με σουτ-κόντρα έδωσε το
προβάδισμα στην ομάδα του (0-1).

Στη συνέχεια (δεύτερο μέρος), ο Άρης βγήκε μπροστά. Οι ρόλοι αντιστράφηκαν και
ο Παναθηναϊκός ήταν η ομάδα που αμυνόταν. Ο Λιολίδης απέτυχε να ισοφαρίσει στο
52', όταν βρέθηκε ανενόχλητος απέναντι στον Νικοπολίδη. Αυτό που δεν κατάφερε
ο επιθετικός άσος των γηπεδούχων, πέτυχε, έξι λεπτά αργότερα, ο Κένεντι που
πλάσαρε υποδειγματικά τον τερματοφύλακα των «πρασίνων», ύστερα από πάσα του
Βλαχούδη (1-1). Οι παίκτες του Άρη εξακολούθησαν να πιέζουν την άμυνα του
Παναθηναϊκού. Δύο λεπτά μετά την επίτευξη του γκολ, ο Στέφανος Μπορμπόκης με
απ' ευθείας φάουλ έστειλε την μπάλα να περάσει έξω από το δοκάρι της εστίας
του Νικοπολίδη (60'). Οι «πράσινοι» θα μπορούσαν στο 76' και το 81' να
σημειώσουν και δεύτερο γκολ, όμως ο Βαζέχα και στις δύο περιπτώσεις αστόχησε
από πλεονεκτική θέση. Καλή η διαιτησία του Στεφανόπουλου (Πειραιά), ο οποίος
παρατήρησε με κίτρινη κάρτα τους Κένεντι, Γ.Χ. Γεωργιάδη, Μίκλαντ, Κολτσίδα
και Λαγωνικάκη.

ΑΡΗΣ: Κατεργιαννάκης, Λιολίδης, Κένεντι, Πανόπουλος (75' Στοΐνοβιτς),
Βλαχούδης, Νικολάου (78' Αποστολίδης), Στράντζαλης, Κολτσίδας, Ζαχόπουλος,
Λουμπούτης, Μιρτσέκης (46' Μπορμπόκης).

ΠΑΝΑΘΗΝΑΪΚΟΣ: Νικοπολίδης, Αποστολάκης, Κολιτσιδάκης, Νικολαΐδης, Μπασινάς
(88' Αλεξόπουλος), Βαζέχα, Γ.Χ. Γεωργιάδης, Μίκλαντ (86' Κόλα), Γ.Σ.
Γεωργιάδης, Αλεξούδης, Λαγωνικάκης.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16063O021</ED>
<ID>
ID:130780

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O02&aa=1</URL></REF>


Article

<CATEGORY>vin10</CATEGORY>

 <H2>ΔΙΕΘΝΗ
</H2><H2>Ντεμπούτο του 18χρονου Μαρκ Όουεν στην Εθνική Αγγλίας
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Ο ΜΑΡΚ Όουεν έγινε τελικά ο νεώτερος ποδοσφαιριστής της Αγγλίας στον 20ό
αιώνα, που φόρεσε τη φανέλα της Εθνικής του ομάδας. Ο άσος της Λίβερπουλ έκανε
χθες ντεμπούτο με την Εθνική Αγγλίας εναντίον της Χιλής, σε ηλικία 18 ετών και
59 ημερών. Πάντως, το ντεμπούτο του πιτσιρικά δεν ήταν πολύ... ευχάριστο,
καθώς η ομάδα του γνώρισε την ήττα από τη Χιλή με 2-0 (Σάλας 45', 79').

*** Αμετάβλητη παρέμεινε η κατάσταση στην κορυφή της βαθμολογίας του
ιταλικού πρωταθλήματος, καθώς Γιουβέντους και Ίντερ υποχρεώθηκαν σε ισοπαλία
(εκτός έδρας) από τις Μπρέσια και Φιορεντίνα, αντίστοιχα, με το ίδιο σκορ (1-1)

Στα υπόλοιπα παιχνίδια: Μπολόνια - Μπάρι 4-3, Λάτσιο - Έμπολι 3-1, Λέτσε -
Ρόμα 1-3, Μίλαν - Ουντινέζε 0-0, Νάπολι - Βιτσέντζα 2-0, Πάρμα - Πιασέντζα
1-1, Σαμπντόρια - Αταλάντα 2-0. Η βαθμολογία: Γιουβέντους 45, Ίντερ 41, Λάτσιο
και Ουντινέζε 38.

*** Μετά τη Ρεάλ Μαδρίτης, η Αλάβες (β' κατηγορίας) απέκλεισε από το
Κύπελλο Ισπανίας και την Ντεπορτίβο, μετά την ισοπαλία (0-0) που απέσπασε
εκτός έδρας. Στο πρώτο παιχνίδι είχε επικρατήσει 3-1.

*** Ο αγώνας Τραμπζονσπόρ - Φενερμπαχτσέ (για το Κύπελλο Τουρκίας)
διεκόπη, όταν ο προπονητής των φιλοξενουμένων, Ότο Μπάριτς, έπεσε αναίσθητος
στο έδαφος από πέτρα που του εκσφενδόνισαν οπαδοί της ομάδας της Τραπεζούντας.

*** Το κεφάλι του Μάριο Ζάγκαλο ζητεί ο βραζιλιάνικος Τύπος μετά την
ήττα των παγκόσμιων πρωταθλητών από τις Ηνωμένες Πολιτείες (1-0), στα
ημιτελικά του Γκολντ Καπ. Ήρωες της συνάντησης αναδείχθηκαν ο τερματοφύλακας
των νικητών Κέισι Κέλερ (πραγματοποίησε καταπληκτικές αποκρούσεις) και ο
σκόρερ του μοναδικού τέρματος Πρέκι Ραντοσάβιεβιτς. Να σημειωθεί, πως οι
Αμερικανοί πέτυχαν την πρώτη τους νίκη επί της Βραζιλίας ύστσερα από οκτώ σερί
ήττες, από το 1930.

*** Η Βραζιλία, πάντως, συνεχίζει να θεωρείται το πρώτο φαβορί για την
κατάκτηση του Παγκοσμίου Κυπέλλου (5-2), ενώ την ακολουθούν η Γαλλία (7-2), η
Γερμανία (4-1) και η Αγγλία (9-2).

*** Η Ίντερ επιθυμεί να ανταλλάξει τον μεγάλο της άσο Ρονάλντο με τον
επιθετικό τής Ατλέτικο Μαδρίτης, Κριστιάν Βιέρι, αναφέρει η «Ας». Την είδηση
διέψευσε η Ατλέτικο.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16063O022</ED>
<ID>
ID:130825

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O02&aa=2</URL></REF>


Article

<CATEGORY>vin10</CATEGORY>

 <H2>Φοιρός: Ανοιχτή η ρεβάνς Δανιήλ: Ήταν ευκαιρία
</H2>
ΠΑΡΑ ΤΟ 1-1, ο προπονητής του Άρη, Γιώργος Φοιρός, δεν έδειξε να είναι
προβληματισμένος και δήλωσε: «Τίποτα δεν έχει τελειώσει. Απλά παίχτηκε η πρώτη
πράξη. Έχουμε ακόμα ενενήντα λεπτά στην Αθήνα για να δούμε ποια ομάδα θα πάρει
την πρόκριση. Ο Παναθηναϊκός πέτυχε ένα τυχερό γκολ, ενώ η υπεροχή του κράτησε
για ένα ημίχρονο, όπως και η δική μας. Αν ο Λιολίδης ήταν πιο προσεκτικός και
σημείωνε το γκολ στις αρχές του δευτέρου μέρους, τα πράγματα θα ήταν
διαφορετικά. Συγχαρητήρια στους παίκτες μου για την εμφάνισή τους και στον
κόσμο μας, που μας βοήθησε». Οι παίκτες του Παναθηναϊκού αποχώρησαν από το
Χαριλάου με σκυμμένα τα κεφάλια, όμως ο προπονητής της ομάδας Βασίλης Δανιήλ
ήταν καθησυχαστικός και τόνισε: «Χάσαμε μια καλή ευκαιρία να φύγουμε νικητές.
Ο αγώνας παίχτηκε σε κακό αγωνιστικό χώρο και ήταν μέτριος. Είμαι
ικανοποιημένος από την απόδοση των παικτών μου, όχι όμως και από την παρουσία
τους στο δεύτερο ημίχρονο. Πρέπει να προσέξουμε στη ρεβάνς, διότι ο Άρης είναι
επικίνδυνη ομάδα και του χρόνου θα αγωνίζεται στην Α' Εθνική».

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16063O023</ED>
<ID>
ID:130867

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O02&aa=3</URL></REF>


Article

<CATEGORY>vin10</CATEGORY>

 <H2>Πλεονέκτημα για τέσσερις
</H2>
ΜΠΟΡΕΙ στο κύπελλο οι παγίδες να μην είναι... ορατές, ωστόσο τέσσερις ομάδες
απέκτησαν χθες πλεονέκτημα για να δώσουν το «παρών» στην ημιτελική φάση του
θεσμού. Ο Παναθηναϊκός πήρε ισοπαλία με γκολ (1-1) από τον Άρη στο Χαριλάου κι
έχει τον πρώτο λόγο, όπως και ο ΠΑΟΚ, που επικράτησε στη θλιμμένη Τούμπα της
Ξάνθης με 2-0. Προβάδισμα έχει και ο Πανιώνιος μετά το 4-2 επί της Καλαμαριάς,
ενώ ο Ηρακλής έδωσε τυπικό χαρακτήρα στο δεύτερο ματς, μετά το 4-0 εις βάρος
του Απόλλωνα Λάρισας. Οι επαναληπτικοί αγώνες θα διεξαχθούν στις 25 Φεβρουαρίου.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16063O024</ED>
<ID>
ID:130895

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O02&aa=4</URL></REF>


Article

<CATEGORY>vin10</CATEGORY>

 <H5>Ο ΘΑΝΑΤΟΣ ΤΟΥ ΠΑΝΑΓΙΩΤΗ ΚΑΤΣΟΥΡΗ ΕΠΙΣΚΙΑΣΕ ΤΗ ΝΙΚΗ ΤΟΥ ΠΑΟΚ (2-0) ΕΠΙ ΤΗΣ
SKODA ΞΑΝΘΗΣ
</H5><H2>Σε βαρύ κλίμα
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

ΘΕΣΣΑΛΟΝΙΚΗ

Ύστατος φόρος τιμής από τους ποδοσφαιριστές του ΠΑΟΚ στον άτυχο συμπαίκτη
τους Παναγιώτη Κατσούρη.

ΒΑΡΥ το κλίμα χθες στην Τούμπα, όπου ο άδικος χαμός του Παναγιώτη Κατσούρη
επισκίασε το παιχνίδι με την Ξάνθη (2-0). Οι αντιδράσεις των οπαδών του ΠΑΟΚ
στις εξέδρες και των παικτών του στον αγωνιστικό χώρο δεν άφησαν περιθώρια για
πανηγυρισμούς από τη νίκη των γηπεδούχων στον πρώτο αγώνα της προημιτελικής
φάσης του Κυπέλλου. Πριν από την έναρξη του παιχνιδιού οι παίκτες των δύο
ομάδων και οι διαιτητές πέρασαν μπροστά από τη φωτογραφία του Παναγιώτη
Κατσούρη, αφήνοντας ένα λουλούδι ως ύστατο χαιρετισμό, ενώ στεφάνια κατέθεσαν
οι οργανωμένοι σύνδεσμοι οπαδών.

«Παναγιώτη ζεις, για πάντα ΠΑΟΚτζής» ήταν το σύνθημα που δονούσε την
ατμόσφαιρα της Τούμπας, ενώ η συγκίνηση ήταν φανερή σε όλους και ιδιαίτερα
στους παίκτες του ΠΑΟΚ.

Μετά το τέλος του παιχνιδιού, όλοι οι παίκτες του ΠΑΟΚ κατευθύνθηκαν στον χώρο
όπου ήταν η φωτογραφία του Παναγιώτη Κατσούρη και άφησαν τις φανέλες τους.

ΤΟ ΜΑΤΣ

Στον αγωνιστικό χώρο, το παιχνίδι ξεκίνησε εντυπωσιακά με την Ξάνθη να φτάνει
πολύ κοντά στο γκολ μόλις στο 2' όταν σε σουτ του Κυπαρίσση έδιωξε προσωρινά ο
Μιχόπουλος, αλλά ο Λουτσιάνο δεν μπόρεσε να σπρώξει την μπάλα στα δίχτυα του
ΠΑΟΚ. Το 1-0 έγινε στο 36' με απευθείας φάουλ του Φραντζέσκου.

Στην επανάληψη το σκηνικό δεν άλλαξε, καθώς ο ΠΑΟΚ είχε την εδαφική υπεροχή
και οι φιλοξενούμενοι τις επικίνδυνες αντεπιθέσεις. Σε μια απ' αυτές, στο 59',
ο Κυπαρίσσης με κεφαλιά σημάδεψε το οριζόντιο δοκάρι της εστίας του
Μιχόπουλου, ενώ στο 79' ο Ηλιόπουλος, από το σημείο του πέναλτι, έστειλε την
μπάλα άουτ.

Το 2-0 έγινε στο 84' με συρτό σουτ του Βελή, σε σέντρα του Μαραγκού. Με τη
νίκη αυτή ο ΠΑΟΚ έχει το προβάδισμα για την πρόκρισή του στους τέσσερις του Κυπέλλου..

Με λάθη η διαιτησία του Μιντιούρη από τις Σέρρες, που έδειξε κίτρινη κάρτα
στον Κεχαγιά..

ΠΑΟΚ: Μιχόπουλος, Κολομπούρδας, Σιδηρόπουλος (70' Καπετανόπουλος), Ολιβάρεζ,
Κουλακιώτης, Μαραγκός, Τουρσουνίδης (74' Βελής), Φραντζέσκος, Κόβατς, Βρύζας
(63' Ζουμπούλης), Νάγκμπε.

SKODA ΞΑΝΘΗ: Μπούτσεκ, Παπαδημητρίου, Βενετίδης, Καραγεωργίου (12'
Πατσατζόγλου), Κεχαγιάς, Άντζας, Λουτσιάνο (46' Ηλιόπουλος), Ζήκος (84'
Τεγγελίδης), Αντωνίου, Χάβος, Κυπαρίσσης.

ΟΙ ΠΡΟΠΟΝΗΤΕΣ

«Ήταν μια δύσκολη μέρα για τους παίκτες μου, οι οποίοι ήταν άυπνοι από χθες
(προχθές). Προσπαθήσαμε, όσο ήταν δυνατόν, να τιμήσουμε τον Κατσούρη που έφυγε
τόσο άδικα» τόνισε μετά το παιχνίδι ο τεχνικός του ΠΑΟΚ, Άγγελος Αναστασιάδης..

Από την πλευρά του ο προπονητής της Ξάνθης Γιάννης Μαντζουράκης είπε: «Το
αποτέλεσμα είναι άδικο για την ομάδα μου. Είχαμε ευκαιρίες για γκολ, δοκάρι
αλλά και αστοχία. Με τη νίκη του αυτή ο ΠΑΟΚ είναι φαβορί για την πρόκριση»..

*** Σήμερα θα βρεθεί στην Αθήνα όλη η ομάδα του ΠΑΟΚ για να συνοδεύσει στην
τελευταία του κατοικία τον Παναγιώτη Κατσούρη.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16063O031</ED>
<ID>
ID:130781

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O03&aa=1</URL></REF>


Article

<CATEGORY>vin10</CATEGORY>

 <H2>Τυπική διαδικασία η ρεβάνς στη Λάρισα
</H2>
<AUTHOR>Γ. ΝΙΚΟΛΑΟΥ</AUTHOR>

ΣΕ ΤΥΠΙΚΗ διαδικασία μετέτρεψε ο Ηρακλής τη ρεβάνς του Κυπέλλου, αφού νίκησε
στο Καυταντζόγλειο με σκορ ασφαλείας (4-0) τον Απόλλωνα Λάρισας.

Ο «γηραιός» δυσκολεύτηκε στο πρώτο μέρος να κάμψει την αντίσταση της ομάδας
έκπληξης του φετινού Κυπέλλου, η οποία στο 44' είχε μοναδική ευκαιρία να
ισοφαρίσει το γκολ που είχε πετύχει ο Στολτίδης (20'), όμως ο Καρκαμάνης
απέκρουσε το σουτ του Ευθυμιάδη.

Η απόδοση της ομάδας του Γιώργου Παράσχου ανέβηκε στο δεύτερο μέρος, με
αποτέλεσμα να πετύχει σε διάστημα 13 λεπτών τρία γκολ με σκόρερ τους Χαντζίδη
(64'), Τζούμπα (70'), Κωστή (77').

«Δεν πιστεύω ότι θα έχουμε προβλήματα στη ρεβάνς. Ελπίζω να μην επαναλάβουμε
παρόμοια εμφάνιση, γιατί την επόμενη φορά ίσως το πληρώσουμε ακριβά», δήλωσε ο
προπονητής των νικητών Γιώργος Παράσχος.

Ο διαιτητής Καλύβας έδειξε κίτρινη κάρτα στους Κωφίδη, Τρούβα, Κουτσούδη και Γεσδιμίροβιτς.

Ηρακλής: Καρκαμάνης, Σέμος, Ξενίδης, Στολτίδης, Τζούμπα, Σουκιασιάν,
Κωστής, Κωφίδης, Γιοβάνοβιτς (73' Ζιάγκας), Χαντζίδης (79' Ουαμπάμπα),
Κωνσταντίνου (75' Κασίμπα).

Απόλλων Λάρισας: Μπακαρός, Μάγγος, Κολομητρούσης, Ζητούδης, Γκιλέκας
(70' Παπαθανασίου), Ευθυμιάδης (46' Πλίτσης), Τόλιος, Νανούλης, Κουτσούδης
(46' Βόντιτσκα), Τρούβας, Γεσδιμίροβιτς.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16063O032</ED>
<ID>
ID:130826

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O03&aa=2</URL></REF>


Article

<CATEGORY>vin10</CATEGORY>

 <H2>Ζητείται επειγόντως δικαστής...
</H2>
ΤΑ ΨΕΜΑΤΑ τελείωσαν για την ΕΠΑΕ και τώρα πλέον η (επανα)συγκρότηση της
Πειθαρχικής της Επιτροπής είναι κάτι παραπάνω από επιτακτική, αφού οι
παρατηρήσεις στο φύλλο αγώνα Καβάλας - ΑΕΚ σχετικά με τον Χάρη Κοπιτσή
χρειάζονται νομικές γνώσεις.

«Προσπάθησε να μου επιτεθεί και συγκρατήθηκε από αστυνομικούς... με εξύβρισε
"αλήτη, θα σε..., δεν ντρέπεσαι", είναι η φράση που χρεώνει στον Κοπιτσή ο
διαιτητής Καλαθενός και την αναγράφει στο φύλλο αγώνα που έφθασε χθες στην ΕΠΑΕ.

Η παρατήρηση αυτή του διαιτητή μπορεί:

1. Να θεωρηθεί εξύβριση, οπότε η τιμωρία για τον παίκτη της ΑΕΚ είναι
αποκλεισμός 4 αγωνιστικών ημερών.

2. Να θεωρηθεί απόπειρα βιαιοπραγίας, οπότε η προβλεπόμενη ποινή είναι 5 αγωνιστικές.

3. Να θεωρηθεί υπαίτιος και για τα δύο. Και απόπειρα βιαιοπραγίας και
εξύβριση. Σε αυτή την περίπτωση, «μετρά» η μεγαλύτερη ποινή, στην προκειμένη
περίπτωση αυτή των 5 αγωνιστικών και το ήμισυ της δεύτερης, δηλαδή 2
αγωνιστικές. Οπότε, το σύνολο της ποινής θα είναι για τον Κοπιτσή αποκλεισμός
7 αγωνιστικών ημερών.

Όμως, για την επιβολή οποιασδήποτε ποινής χρειάζεται να υπάρχει όργανο για να
την επιβάλει. Και προς το παρόν, Πειθαρχική Επιτροπή στην ΕΠΑΕ δεν υφίσταται.
Πάντως, για τον Κοπιτσή η περίοδος της τιμωρίας του έχει αρχίσει, αφού από την
στιγμή που αναφέρθηκε στο φύλλο αγώνα θεωρείται αυτοδίκαια τιμωρημένος. Έτσι,
δεν μπορεί να αγωνισθεί την Κυριακή.

Όσον αφορά την ΕΠΑΕ, ίσως ­ επιτέλους ­ καταλήξει σήμερα στον τρόπο
συγκρότησης της Πειθαρχικής Επιτροπής και στα πρόσωπα που θα τη στελεχώσουν.
Επίσης σήμερα, η ΕΠΑΕ θα ασχοληθεί με την τύχη του διακοπέντος αγώνα Τρικάλων
- Άρη (διακόπηκε στο 64' λόγω μπλακ άουτ) και η πιθανότερη απόφαση είναι η
συνέχιση του ματς για το διάστημα που απέμενε μέχρι τη λήξη του.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16063O033</ED>
<ID>
ID:130868

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O03&aa=3</URL></REF>


Article

<CATEGORY>vin10</CATEGORY>

 <H2>Έρχεται ο Ιορντανέσκου
</H2>
ΤΟ ΑΠΟΓΕΥΜΑ έρχεται στην Αθήνα ο Άνγκελ Ιορντανέσκου, προκειμένου να υπογράψει
διετές συμβόλαιο συνεργασίας με την ΕΠΟ. Ο νέος ομοσπονδιακός προπονητής θα
δώσει αύριο συνέντευξη Τύπου και το Σάββατο θα αναχωρήσει για το Όσλο. Τον
Ρουμάνο τεχνικό θα συνοδεύσει στην πρωτεύουσα της Νορβηγίας ο γενικός
γραμματέας της ΕΠΟ Βασίλης Γκαγκάτσης.

Με την πρόσληψη του Ιορντανέσκου, «κλείστηκε» σε χρόνο ρεκόρ και φιλικό
παιχνίδι με τη Ρουμανία.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16063O034</ED>
<ID>
ID:130896

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O03&aa=4</URL></REF>


Article

<CATEGORY>vin10</CATEGORY>

 <H5>ΜΕ ΤΟΝ ΑΕΡΑ ΤΟΥ 4-2 ΘΑ ΠΑΕΙ Ο ΠΑΝΙΩΝΙΟΣ ΣΤΗΝ ΚΑΛΑΜΑΡΙΑ
</H5><H2>Έχει προβάδισμα
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Ακρογωνιαίος λίθος στα θεμέλια πρόκρισης που έβαλε χθες ο Πανιώνιος ήταν ο
Μίογκραντ Μένταν

Ο ΠΑΝΙΩΝΙΟΣ έβαλε τις βάσεις για την πρόκριση στους τέσσερις του κυπέλλου,
αφού νίκησε στην έδρα του τον Απόλλωνα Καλαμαριάς με 4-2.

Στο γήπεδο της Νέας Σμύρνης έγινε πολύ καλό παιχνίδι, το οποίο είχε τρία
δοκάρια, ένα χαμένο πέναλτι, αρκετές φάσεις (οι περισσότερες για τους
γηπεδούχους) και βέβαια έξι γκολ από τρεις παίκτες. 
Ο Πανιώνιος φάνηκε ότι θα «καθάριζε» εύκολα την υπόθεση πρόκριση από το
χθεσινό ματς, αφού προηγήθηκε 2-0 στο ημίχρονο, ενώ είχε χάσει πέναλτι, είχε
δοκάρι και η απόδοσή του προδίκαζε εύκολο απόγευμα.

Όμως στο ποδόσφαιρο μπορούν να συμβούν τα πάντα.

Η Καλαμαριά, αν και στο πρώτο μέρος είχε μόνο μία ευκαιρία στο 27' (σουτ του
Καραγιαννίδη στο δοκάρι), ανέβασε την απόδοσή της, είδε ότι οι γηπεδούχοι
είχαν αμυντικά προβλήματα και τα εκμεταλλεύτηκε. 
Σημείωσε δύο γκολ που δίνουν κάποιες ελπίδες για πρόκριση στο δεύτερο αγώνα.

Η ομάδα της Νέας Σμύρνης είχε δοκάρι μόλις στο 2' με τον Μένταν, ενώ άνοιξε το
σκορ στο 10' με σουτ από κοντά του ίδιου παίκτη (1-0.)

Στο 22' ο κατά τα άλλα καλός χθες διαιτητής Τσαγκαράκης έδωσε αυστηρό πέναλτι
υπέρ του Πανιωνίου, όταν ο Ναλιτζής φάνηκε να ανατρέπεται από τον Σαμλίδη. 
Το εκτέλεσε ο Σαπουντζής και έστειλε την μπάλα στο δεξί δοκάρι. Ο Ναλιτζής στο
30' αύξησε τον δείκτη του σκορ σε 2-0.

Η Καλαμαριά μείωσε στο 47' με πλασέ του Τόνκοβιτς, ο οποίος πέρασε και τον
Στρακόσα (2-1), αλλά ο Ναλιτζής σημείωσε το 3-1, ύστερα από συνδυασμό με τον
Μένταν, στο 52'. 
Οι φιλοξενούμενοι δεν «παρέδωσαν τα όπλα» και μείωσαν εκ νέου, στο 59' και
πάλι με τον Τόνκοβιτς (αυτή τη φορά με κεφαλιά). 
Το τελικό 4-2 σημείωσε στο 64' ο Μένταν, ο οποίος πλάσαρε τον εξελθόντα
Κοέντα. Ο Τσαγκαράκης ελέγχεται για το πέναλτι. Έδειξε κίτρινες στους:
Σαμλίδη, Κάκογλου, Τσαλίκη, Στρατηλάτη.

Στις δηλώσεις του ο Χρήστος Εμβολιάδης καυτηρίασε τους οπαδούς του Πανιωνίου
που αποδοκίμασαν τους παίκτες και συμπλήρωσε:

«Έχουμε μείνει λίγοι, αφού τα συνεχή παιχνίδια έφεραν απώλειες παικτών. Δύο
παίκτες μου, οι Ιωαννίδης, Καμίτσης έπαιζαν τραυματίες.

Προσπαθήσαμε να πάρουμε την πρόκριση από το πρώτο ματς και αυτό θα γινόταν αν
δεν δεχόμασταν τα δύο γκολ. Θα προσπαθήσουμε στο δεύτερο ματς να προκριθούμε
στους τέσσερις».

Ο Ντράγκαν Σιμεούνοβιτς τόνισε: «Το παιχνίδι ήταν ανοικτό. Σήμερα (χθες)
παίξαμε το πρώτο ημίχρονο. 
Το δεύτερο θα γίνει στην Καλαμαριά. Δεχτήκαμε εύκολα γκολ, από λάθη μας, αλλά
είμαστε ακόμα μέσα στην πρόκριση».

ΠΑΝΙΩΝΙΟΣ: Στρακόσα, Βόκολος, Κατσαμπής, Μένταν (82' Κάφαλης), Σαπουντζής,
Ναλιτζής (70' Αντώνας), Φύσσας, Μάντζιος, Παϊτέρης, Καμίτσης (65' Καρράς), Ιωαννίδης.

ΑΠΟΛΛΩΝ Θ.: Κοέντας, Στρατηλάτης, Κάκογλου, Σαμλίδης, Λύνδρας (90'
Παρμαξίδης), Τσαλίκης, Μπαλτίδης, Πέτροβιτς, Τόνκοβιτς (90' Μαλιούφας),
Λιόφτης (88' Σπανίδης), Καραγιαννίδης.

ΕΙΣΙΤΗΡΙΑ: 519, ΕΙΣΠΡΑΞΕΙΣ 634.444 δρχ.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16063O041</ED>
<ID>
ID:130782

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O04&aa=1</URL></REF>


Article

<CATEGORY>vin10</CATEGORY>

 <H5>Γ' ΕΘΝΙΚΗ
</H5><H2>Το «Χ» στα Γιάννινα ευνόησε τη Νάουσα
</H2>
Η ΙΣΟΠΑΛΙΑ (0-0) στο ντέρμπι Γιάννινα - Πιερικός ευνόησε τη Νάουσα, η οποία με
τη νίκη (3-1) της επί του Τυρνάβου φιγουράρει στη δεύτερη θέση της
βαθμολογίας, μετά τη χθεσινή 13η αγωνιστική του Βορείου ομίλου στο Πρωτάθλημα
της Γ' Εθνικής. 
Συνοπτικά τα αποτελέσματα της 13ης αγωνιστικής: Νάουσα - Τύρναβος 3-1, Κοζάνη
- Αν. Άρτας 3-0, Ποσειδών Ν.Μ. - Αμπελόκηποι 0-0, Ορφέας Αλεξ/πολης - Πρέβεζα
1-0, Γιάννινα - Πιερικός 0-0, Αγρ. Αστέρας - Αετός Σκύδρας 0-0. 
Το ματς Απόλλωνα Λάρισας - Ορέστη Ορεστιάδας (1-0) είχε γίνει στις 8/2. Ο
Ολυμπιακός Βόλου είχε ρεπό.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16063O042</ED>
<ID>
ID:130827

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O04&aa=2</URL></REF>


Article

<CATEGORY>vin10</CATEGORY>

 <H2>Δ' ΕΘΝΙΚΗ
</H2><H2>«Ψυχρολουσία» εκτός έδρας για τέσσερις κορυφαίους
</H2>
ΕΠΙΚΙΝΔΥΝΗ ήταν η έξοδος για τις τέσσερις ομάδες της κορυφής, αφού γνώρισαν
την ήττα στη χθεσινή 22η αγωνιστική του πρωταθλήματος της Δ' Εθνικής.

Τη μοναξιά κορυφής απολαμβάνει ο Ατρόμητος (1ος όμιλος) που νίκησε με 4-1 τη
Λήμνο, καθώς ο Αχαρναϊκός ηττήθηκε (3-0) από τον Καλυμνιακό.

Η Λαμία (1-0 τον Ατρόμητο Παλ.) φιγουράρει στην πρώτη θέση του 4ου ομίλου,
αφού ο Θεσπρωτός νίκησε με 4-1 τον Τηλυκράτη, ενώ η Αχαϊκή παρέμεινε πρώτη στο
ρετιρέ του 3ου ομίλου παρά την ήττα (1-0) από τον Τέλλο Άγρα.

Το Νέο Πετρίτσι (6ος όμιλος) επικράτησε με 2-1 του πρωτοπόρου Κιλκισιακού, ενώ
ισόπαλο (0-0) έληξε το ντέρμπι Αγίου Αθανασίου - Κορδελιού. Ο Απόλλων Κρύας
Βρύσης (3-0 τον Μελιτέα) ξέφυγε με 9 βαθμούς στην κορυφή του 5ου ομίλου, ενώ
το Αγερσανί Νάξου (2ος όμιλος) επανήλθε στις νίκες (1-0 τον Μανδραϊκό).

Τα αποτελέσματα της 22ης αγωνιστικής και οι βαθμολογίες των ομίλων:

1ος όμιλος: Άρης Πετρ. - Αήττητος Σπ. 1-3, Πολυκράτης - Χίος
αναβλήθηκε, Φωστήρας - Αγ. Παρασκευή 3-2, Ατρόμητος Αθ. - Λήμνος 4-1, Κως -
Ολυμπιακός Λ. 0-1, Καλυμνιακός - Αχαρναϊκός 3-0, Χαϊδάρι - Καρλόβασι 3-1,
Ηλυσιακός - Άρης Αρχ. 2-1, Ρεπό: Ακράτητος.

Η ΒΑΘΜΟΛΟΓΙΑ: Ατρόμητος Αθ. 53, Αχαρναϊκός 50, Χαϊδάρι 43, Ακράτητος
41, Φωστήρας 41, Άρης Πετρ. 38, Αγ. Παρασκευή 32, Αήττητος Σπ. 32, Καλυμνιακός
28, Ηλυσιακός 27, Άρης Αρχ. 26, Ολυμπιακός Λ. 26, Κως 24, Πολυκράτης 23, Χίος
9, Καρλόβασι 7, Λήμνος 3.

2ος όμιλος: Χαλκηδόνα - Μοσχάτο 0-1, Ηρόδοτος - Χανιά 0-0, Χαλκίδα -
Σύρος αναβλήθηκε, Κεχαγιάς - Ολυμπιακός Λ. 0-1, Αγερσανί Ν. - Μανδραϊκός 1-0,
Πύργος Κ.Χ. - Αστέρας Ιτ. 0-2, Ασπρόπυργος - Απόλλων Ερ. 2-0, Αστέρας Περ. -
Ατσαλένιος 2-2, Κισσαμικός - Επαμεινώνδας Λ. 1-1.

Η ΒΑΘΜΟΛΟΓΙΑ: Αγερσανί Ν. 50, Σύρος 44, Χαλκίδα 40, Χανιά 40,
Ατσαλένιος 40, Αστέρας Ιτ. 40, Ασπρόπυργος 40, Μανδραϊκός 32, Ολυμπιακός Λ.
32, Απόλλων Ερ. 30, Μοσχάτο 29, Χαλκηδόνα 28, Επαμεινώνδας Λ. 26, Αστέρας Περ.
26, Ηρόδοτος 23, Πύργος Κ.Χ. 15, Κισσαμικός 12, Κεχαγιάς 0.

*** Ο Ηρόδοτος έχει δύο μηδενισμούς και -2 βαθμούς.

3ος όμιλος: Μυστράς - Λεωνίδιο 3-1, Αστέρας Αμαλ. - Ευρώτας Ελ. 1-0,
Οδυσσέας Ν. - Ελαιόφυτο 1-1, Πέλοπας Κ. - Ατρόμητος Παν. 1-2, Εθνικός Πατρ. -
Αχιλλέας Πατρ. 1-0, Παλληξουριακός - Ζάκυνθος 0-0, Τέλλος Άγρας - Αχαϊκή 1-0,
Αστέρας Βλαχ. - Απόλλων Καλ. 1-0, Πάτρα - Αίας Γαστ. σήμερα.

Η ΒΑΘΜΟΛΟΓΙΑ: Αχαϊκή 47, Ζάκυνθος 44, Ευρώτας Ελ. 43, Πάτρα 41, Πέλοπας
Κ. 38, Απόλλων Καλ. 35, Ελαιόφυτο 34, Αστέρας Αμαλ. 34, Λεωνίδιο 33, Ατρόμητος
Παν. 33, Αστέρας Βλαχ. 32, Μυστράς 29, Αχιλλέας Πατρ. 25, Τέλλος Αγρ. 25,
Οδυσσέας Ν. 24, Εθνικός Πατρ. 23, Παλληξουριακός 22, Αίας Γαστ. 1.

4ος όμιλος: Ηρακλής Σοφ. - Βελούχι 3-0, Ολυμπιακός Ανθ. - Όλυμπος Κ.
2-0, Καρδίτσα - Σκιάθος 3-0, Αχιλλέας Φαρσ. - Αστέρας Παρ. 5-0, Ρήγας Φερ. -
Ολυμπιακός Παν. 0-1, Μετέωρα - Ηρακλής Καρδ. 3-1, Θεσπρωτός - Τηλυκράτης 4-1,
Ατρόμητος Παλ. - Λαμία 0-1, Αγ. Ματθαίος - Σκουφάς Κομπ. 4-0.

Η ΒΑΘΜΟΛΟΓΙΑ: Λαμία 45, Καρδίτσα 43, Τηλυκράτης 42, Ηρακλής Σοφ. 39,
Αχιλλέας Φαρσ. 36, Θεσπρωτός 35, Αγ. Ματθαίος 35, Βελούχι 34, Μετέωρα 34,
Ολυμπιακός Π. 34, Ρήγας Φερ. 30, Ολυμπιακός Ανθ. 29, Σκιάθος 28, Ατρόμητος
Παλ. 27, Ηρακλής Καρδ. 22, Όλυμπος Κερκ. 20, Σκουφάς Κομπ. 14, Αστέρας Παρ. 11.

5ος όμιλος: Ηρακλής Πτολ. - Γράμμος Μαυρ. 1-0, Απόλλων Κρ. Βρ. -
Μελιτέας Μελ. 3-0, Δράση Τσ. - Γιαννιτσά 0-2, Καμβουνιακός - Ποσειδώνας Ν.Π.
0-1, Φίλιππος Μελ. - Κουφάλια 1-2, Ηρακλής Λαρ. - Γρεβενά 1-1, Καμπανιακός -
Κολινδρός 1-0, Αλμωπός Αρ. - Ηρακλής Χ. 1-1, Άρης Παλαιφ. - Εθνικός Κατ. 2-1.

Η ΒΑΘΜΟΛΟΓΙΑ: Απόλλων Κρ. Βρ. 54, Ηρακλής Χ. 45, Ποσειδών Ν.Π. 42,
Πτολεμαϊδα 42, Κουφάλια 39, Γιαννιτσά 38, Εθνικός Κατ. 37, Ηρακλής Λαρ. 37,
Αλμωπός Αρ. 35, Άρης Παλαιφ. 33, Γράμμος Μαυρ. 28, Γρεβενά 28, Καμπανιακός 28,
Καμβουνιακός 23, Δράση Τσ. 14, Φίλιππος Μελ. 10, Μελιτέας Μελ. 9, Κολινδρός 6.

*** Ο Γράμμος Μαυρ. έχει -2 βαθμούς.

6ος όμιλος: Αγ. Αθανάσιος - Κορδελιό 0-0, Πόντιοι Ροδ. - Άρης Παλαιοχ.
5-0, Νιγρίτα - Νέα Πέραμος 2-3, Μουδανιά - Πανδραμαϊκός 2-6, Απόλλων Μαυρ. -
Ορφέας Ξ. 1-4, Νέο Πετρίτσι - Κιλκισιακός 2-1, Νέα Αμισός - Νέστος Χρυσ. 2-2,
Νεάπολη - Λαγκαδάς 1-0, Σαμοθράκη - Πανθρακικός σήμερα.

Η ΒΑΘΜΟΛΟΓΙΑ: Κιλκισιακός 53, Αγ. Αθανάσιος 52, Νεάπολη 50, Κορδελιό
47, Πόντιοι Ροδ. 41, Πανδραμαϊκός 39, Πανθρακικός 36, Νέο Πετρίτσι 36, Άρης
Παλαιοχ. 32, Ορφέας Ξ. 30, Νέα Αμισός 28, Νέστος Χρυσ. 27, Σαμοθράκη 25,
Μουδανιά 25, Νέα Πέραμος 20, Απόλλων Μαυρ. 10, Λαγκαδάς 5, Νιγρίτα 2.

*** Η Νιγρίτα έχει δύο μηδενισμούς και -2 βαθμούς.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16063O043</ED>
<ID>
ID:130869

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O04&aa=3</URL></REF>


Article

<CATEGORY>vin10</CATEGORY>

 <H5>ΕΞΩ ΑΠΟ ΤΙΣ ΚΛΗΡΩΣΕΙΣ ΓΙΑ 15 ΗΜΕΡΕΣ Ο ΔΙΑΙΤΗΤΗΣ ΚΑΛΑΘΕΝΟΣ
</H5><H2>Κόκκινη κάρτα
</H2>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

Η κάρτα ήταν χθες για τον Καλαθενό

ΟΙ ΔΙΑΙΤΗΤΕΣ Μιχάλης Καλαθενός και Γρηγόρης Κεχαγιάς, οι οποίοι διηύθυναν τα
παιχνίδια Καβάλα - ΑΕΚ και Εθνικός - Ιωνικός αντίστοιχα, τέθηκαν χθες εκτός
κληρώσεων για δεκαπέντε ημέρες. Η απόφαση-ποινή της Επιτροπής Διαιτησίας
(Ε.Δ.) ήταν η ανώτερη που μπορούσε να επιβληθεί στους δύο διαιτητές, καθώς οι
εκθέσεις των παρατηρητών διαιτησίας ήταν απαλλακτικές. Έτσι, την Παρασκευή θα
γίνει νέα κλήρωση στην ΕΠΑΕ για αναπληρωματικό διαιτητή στο παιχνίδι ΑΕΚ -
Ηρακλής (είχε κληρωθεί ο Καλαθενός) και διαιτητή στο ματς Απόλλων - Καλαμάτα
(είχε κληρωθεί ο Κεχαγιάς).

Επίσης, στη χθεσινή συνεδρίαση της Επιτροπής Διαιτησίας, αποφασίστηκε να γίνει
αναδιάρθρωση των πινάκων στις 28 Φεβρουαρίου, όπως προβλέπει ο ΚΑΠ, ενώ για
την καλύτερη αξιολόγηση των διαιτητών Α', Β' και Γ' Εθνικής θα υπάρξουν τεστ
στο διάστημα 20-25 Φεβρουαρίου σε όλη τη χώρα. Ακόμα με εισήγηση του προέδρου
της Ε.Δ. κ. Βουράκη, αποφασίστηκε να γίνει καταγγελία εις βάρος της ΠΑΕ ΑΕΚ
στον αθλητικό δικαστή, για την ανακοίνωση που εξέδωσε κατά της διαιτησίας...
Στο μεταξύ έγιναν αλλαγές στις επιτροπές τής Ε.Δ., αφού ο κ. Λέκκας
παραιτήθηκε από πρόεδρος της Επιτροπής Παρατηρητών (ΕΠΕΠ) και ανέλαβε την
προεδρία της Πειθαρχικής Επιτροπής, ενώ στην ΕΠΕΠ πρόεδρος έγινε ο κ. Ματσούκας.

*** Μηνύσεις κατά του κ. Μελισσανίδη κατέθεσαν τα μέλη της Ε.Δ. κ.κ.
Ζαχαριάδης και Φιλιππίδης, οι οποίοι ζητούν από τον πρώην παράγοντα της ΑΕΚ να
αποδείξει αυτά που υποστήριξε σε τηλεοπτική εκπομπή.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16063O051</ED>
<ID>
ID:130783

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O05&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΔΑ 2004
</H5><H2>Επεισοδιακή συνεδρίαση για το νομοσχέδιο
</H2>
Η ΠΡΩΤΗ συνεδρίαση της Κοινοβουλευτικής Επιτροπής Μορφωτικών Υποθέσεων της
Βουλής, όπου συζητήθηκε το νομοσχέδιο για τους Ολυμπιακούς Αγώνες, ήταν
επεισοδιακή, κυρίως λόγω της επίθεσης στην κυβέρνηση του πρώην πρωθυπουργού
Τζαννή Τζαννετάκη.

Πάντως, για άλλη μία φορά, οι κ.κ. Στρατήγης και Παπαδογιαννάκης επέμειναν ­
εν αντιθέσει με τις θέσεις του υπουργού ΠΕΧΩΔΕ Κώστα Λαλιώτη ­ ότι δεν θα
εκτελεστούν άλλα έργα πέραν αυτών που έχουν προγραμματισθεί. «Θα υπάρξει όμως
μία ισορροπία», επεσήμανε ο διευθύνων σύμβουλος κ. Μπακούρης, «και δεν θα
συμβεί στην Ελλάδα ό,τι έγινε αλλού με την εμπορευματοποίηση των Αγώνων».
Νωρίτερα ­ στην πρωινή συνεδρίαση της Επιτροπής ­ οι φράσεις του πρώην
πρωθυπουργού Τζαννή Τζαννετάκη ότι «η κυβέρνηση εξαπάτησε την αξιωματική
αντιπολίτευση, ζητώντας της πρόσωπα που δεν αξιοποίησε» και ότι «το νομοσχέδιο
το έφτιαξαν στο παρασκήνιο, κάτι που ο υπουργός επωμίζεται», προκάλεσαν την
έντονη αντίδραση του υπουργού Πολιτισμού Ευάγγελου Βενιζέλου.

«Δεν δέχομαι το ρήμα εξαπάτησε. Ο Πρωθυπουργός έκρινε ότι υπάρχουν πρόσωπα με
περισσότερα προσόντα. Είναι τραγικό επειδή υπάρχει ένα ενδοκομματικό πρόβλημα
με τις διαγραφές της Ν.Δ. να ξεσπάτε εδώ», είπε χαρακτηριστικά. Η κόντρα
ανάμεσα στην κυβέρνηση και στην αντιπολίτευση «απλώθηκε» στα διαδικαστικά
θέματα. «Δεν θα επιτρέψει η κυβέρνηση», παρατήρησε, «να γίνουν οι Ολυμπιακοί
Αγώνες πεδίο ανταγωνισμών και στείρας αντιπολίτευσης».

Η κ. Φάνη Πάλλη - Πετραλιά μιλώντας εκ μέρους της Ν.Δ. υποστήριξε πως «το
νομοσχέδιο μεταβάλλει το 2004 από εθνικό στόχο και αναπτυξιακό κίνητρο σε
θερμοκήπιο σκανδάλων», ενώ λείπουν «η διαφάνεια, η ομοψυχία και η αποτελεσματικότητα».

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16063O052</ED>
<ID>
ID:130828

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O05&aa=2</URL></REF>


Article

<CATEGORY>vin10</CATEGORY>

 <H2>Πριμ 8,5 εκατ. στον Ιωνικό
</H2>
ΟΙ ΕΠΙΤΥΧΙΕΣ φέρνουν χρήματα και αυτό συνέβη και στον Ιωνικό. 
Η εκτός έδρας νίκη επί της Παναχαϊκής και η ισοπαλία με τον Πανιώνιο στη Νέα
Σμύρνη θα αποφέρουν 8,5 εκατ. δραχμές στους παίκτες (5,5 για το πρώτο ματς και
3 για το δεύτερο), τα οποία αναμένεται να πάρουν σήμερα. 
Χθες, ο Γιάτσεκ Γκμοχ επέβαλε 50.000 δραχμές πρόστιμο στον Μίλοε Κλάεβιτς,
γιατί πήγε αργοπορημένος στην προπόνηση.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16063O053</ED>
<ID>
ID:130870

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O05&aa=3</URL></REF>


Article

<CATEGORY>vin10</CATEGORY>

 <H5>ΤΖΟΚΕΡ
</H5><H2>Κι εδώ Τζακ-ποτ!
</H2>
Τζακ-ποτ (700 εκατ. δρχ.) έγινε στο χθεσινό διαγωνισμό (11/2) του ΤΖΟΚΕΡ, αφού
ουδείς βρέθηκε με 5+1 επιτυχίες. Στις υπόλοιπες κατηγορίες τα κέρδη είναι: 
Πέντε τυχεροί με 5 επιτυχίες θα πάρουν από 12.434.165 δρχ., 36 με 4+1 επιτ. θα
εισπράξουν από 917.000 δρχ., 751 με 4 επιτ. θα μοιραστούν από 16.835 δρχ.,
2.021 με 3+1 επιτ. θα πάρουν από 12.685 δρχ., 35.033 με 3 επιτ. θα εισπράξουν
από 690 δρχ., 29.009 με 2+1 επιτ. θα μοιραστούν από 555 δρχ. και 149.945 με
1+1 επιτυχίες θα πάρουν από 260 δρχ..

Τα πέντε τυχερά νούμερα είναι: 23, 40, 35, 15, 10, ενώ ο αριθμός του ΤΖΟΚΕΡ
είναι το 14.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16063O054</ED>
<ID>
ID:130897

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O05&aa=4</URL></REF>


Article

<CATEGORY>vin10</CATEGORY>

 <H5>ΛΟΤΤΟ
</H5><H2>Τζακ-ποτ, 311εκατ. στον κουμπαρά
</H2>
ΤΖΑΚ-ΠΟΤ (311.161.961 δρχ.) έγινε στον χθεσινό διαγωνισμό (11/2) του ΛΟΤΤΟ,
αφού ουδείς βρέθηκε με 6 επιτυχίες. 
Οι 237 πεντάρηδες θα πάρουν από 262.860 δρχ., οι 11.980 τεσσάρηδες θα
εισπράξουν από 3.900 δρχ. και οι 217.985 τριάρηδες θα μοιραστούν από 170 δρχ.

Τα νούμερα του ΛΟΤΤΟ είναι: 11, 32, 19, 6, 30, 38.

Στον χθεσινό διαγωνισμό (11/2) του ΠΡΟΤΟ, έγινε τζακ-ποτ στην πρώτη
(118.015.050 δρχ.) και στη δεύτερη (20.796.765 δρχ.) κατηγορία. Στις άλλες
κατηγορίες τα κέρδη είναι: 42 στην τρίτη θα πάρουν από 495.160 δρχ., 419 στην
τέταρτη θα εισπράξουν από 49.630 δρχ., 4.557 στην πέμπτη θα λάβουν από 4.560
δρχ. και 44.483 στην έκτη θα πάρουν από 395 δρχ.

Ο αριθμός του ΠΡΟΤΟ είναι: 6416315.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16063O055</ED>
<ID>
ID:130909

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O05&aa=5</URL></REF>


Article

<CATEGORY>vin10</CATEGORY>

 <H5>Τα χθεσινά αποτελέσματα
</H5><H5></H5><H2>ΙΠΠΟΔΡΟΜΟΣ
</H2>
1η: Χάντρα (Δημητσάνης) 46-15. Μούβινγκ Σταρ 13. Τρίτος, Μπιούτυφουλ Πένυ.
Δίδυμο 4Χ7 = 30. Φορκάστ 7Χ4 = 84. Trio: 4Χ5Χ7 = 1.082. Tri-Cast: 7Χ4Χ5 = 7.988.

2η: Ρεσιτάλ (Δημητσάνης) 12-10. Θεσπέσια 13. Τρίτος, Αυρηλία. Δίδυμο 5Χ8 = 46.
Φορκάστ 8Χ5 = 53. Σύνθετο 7Χ8 = 58. ΣΔ 4Χ7Χ5Χ8 = 166. Trio: 5Χ7Χ8 = 1.605.
Tri-Cast: 8Χ5Χ7 = 3.230.

3η: Νικολέτα (Ντίνος) 56-35. Βάιολετ 13. Τρίτος, Βάνιτυ. Δίδυμο 2Χ4 = 72.
Φορκάστ 2Χ4 = 205. Σύνθετο 8Χ2 = 94. ΣΔ 5Χ8Χ2Χ4 = 344. Trio: 2Χ3Χ4 = 983.
Tri-Cast: 2Χ4Χ3 = 7.228.

4η: Στρονγκ Παναγιώτης (Δημητσάνης) 31-14. Μιντνάιτ Αίρ 23. Τρίτος, Ιππομέδων.
Δίδυμο 1Χ4 = 68. Φορκάστ 4Χ1 = 116. Σύνθετο 2Χ4 = 205. Σ.Δ. 2Χ4Χ1Χ4 = 427.
Trio: 1Χ4Χ5 = 2.092. Tri-Cast: 4Χ1Χ5 = 11.506.

5η: Καπετάν Αρτέμης (Δημητσάνης) 65-16. Λε Πα 17. Τρίτος, Φρανσουά. Δίδυμο 2Χ3
= 71. Φορκάστ 3Χ2 = 211. Σύνθετο 4Χ3 = 150. Σ.Δ. 1Χ4Χ2Χ3 = 654. Trio: 2Χ3Χ5 =
869. Tri-Cast: 3Χ2Χ5 = 5.747.

6η: Κοκίν (Γκιγεμέν) 50-13. Αμέρικαν Νέισον 13. Τρίτος, Στ. Βαγγέλης. Δίδυμο
3Χ7 = 34. Φορκάστ 7Χ3 = 108. Σύνθετο 3Χ7 = 312. Σ.Δ. 2Χ3Χ3Χ7 = 288. Trio:
2Χ3Χ7 = 529. Tri-Cast: 7Χ3Χ2 = 3.718.

7η: Θάντερ Θάις (Ντίνος) 43-17. Νόου Γουέι 50. Τρίτος, Μενχίρ. Δίδυμο 1Χ3 =
88. Φορκάστ 1Χ3 = 158. Σύνθετο 7Χ1 = 120. Σ.Δ. 3Χ7Χ1Χ3 = 371. Trio: 1Χ2Χ3 =
476. Tri-Cast: 1Χ3Χ2 = 2.887. (Διεγράφη ο ίππος 9, Χαράκος).

8η: Δούλιας (Μπαγέλ) 74-35. Νεπαλίτο 24. Τρίτος, Ωκεανός. Δίδυμο 7Χ8 = 96.
Φορκάστ 8Χ7 = 243. Σύνθετο 1Χ8 = 161. Σ.Δ. 1Χ3Χ7Χ8 = 1.114. Trio: 4Χ7Χ8 =
9.360. Tri-Cast: 8Χ7Χ4 = 32.870.

9η: Λάιονελ (Τσεργάς) 23-12. Ματζέστικ 14. Δίδυμο 1Χ4 = 40. Φορκάστ 4Χ1 = 60.
Σύνθετο 8Χ4 = 163. Σ.Δ. 7Χ8Χ1Χ4 = 674.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16063O056</ED>
<ID>
ID:130919

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O05&aa=6</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ
</H2>
<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16063O057</ED>
<ID>
ID:130923

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O05&aa=7</URL></REF>


Article

<CATEGORY>vin10</CATEGORY>

 <H2>Δελτίο ΠΡΟ-ΠΟγκόλ
</H2>
<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16063O058</ED>
<ID>
ID:130926

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O05&aa=8</URL></REF>


Article

<CATEGORY>vin10</CATEGORY>

 <H5>ΣΤΟ ΚΑΤΑΜΕΣΤΟ ΓΗΠΕΔΟ ΤΗΣ ΘΗΒΑΣ ΠΡΑΓΜΑΤΟΠΟΙΗΘΗΚΕ ΤΟ 1ο ΚΥΠΕΛΛΟ ΕΛΛΑΔΑΣ, ΜΠΑΣΚΕΤ
ΜΕ ΚΑΡΟΤΣΙ, ΚΑΙ ΜΕ ΣΥΜΜΕΤΟΧΗ 10 ΟΜΑΔΩΝ
</H5><H5>ΣΓΟΥΡΟΣ
</H5><H5>Παράδειγμα προς μίμηση
</H5><H5>ΜΗΤΡΑΚΑΣ
</H5><H5>Μόνο ενωμένοι
</H5><H5>ΑΠΟΤΕΛΕΣΜΑΤΑ
</H5><H5>Νικητής ο ΠΑΣΚΑ
</H5><H2>Το πιο ανθρώπινο τρίποντο
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Ο κόσμος της Θήβας κατέκλυσε το γυμναστήριο και χειροκρότησε τις προσπάθειες
των αθλητών με καρότσι

ΝΙΚΗΤΕΣ της ζωής είναι εδώ και χρόνια αυτά τα παιδιά που δίνουν τον δικό τους
αγώνα. Άνθρωποι που η μοίρα τούς φέρθηκε σκληρά και τους καθήλωσε σε ένα
αναπηρικό καροτσάκι. 
Άνθρωποι όμως που δεν το έβαλαν ούτε στιγμή κάτω, δεν έσκυψαν το κεφάλι αλλά
συνέχισαν να δίνουν τον δικό τους αγώνα με αποτέλεσμα να δικαιώνονται
καθημερινά και να πετυχαίνουν τις δικές τους μεγάλες ή μικρές νίκες στη ζωή.

Στη Θήβα, στις αρχές του μήνα, διεξήχθη με μεγάλη επιτυχία το 1ο κύπελλο
Ελλάδας μπάσκετ με καρότσι με τη συμμετοχή και των 10 ομάδων που υπάρχουν στη
δύναμη της ομοσπονδίας.

Το κοινό της Θήβας, που ιδιαίτερα την πρώτη μέρα αλλά και στον τελικό
κατέκλυσε το κλειστό γυμναστήριο της πόλης, είχε την ευκαιρία να δει το
αστείρευτο κουράγιο αυτών των παιδιών. 
Το ζεστό χειροκρότημα που ακολουθούσε κάθε προσπάθειά τους ήταν και η
μεγαλύτερη επιβράβευση.

Άλλωστε και σε αυτή την προσπάθεια τα περισσότερα παιδιά προσπαθούν από μόνα
τους να ξεπεράσουν κάθε δυσκολία και είναι χαρακτηριστικά τα στοιχεία που μας
έδωσε ο Τάκης Δροσινός, ο άνθρωπος που εγκατέλειψε τον αθλητισμό και τη μεγάλη
του αγάπη (το μπάσκετ) για να αφιερωθεί ψυχή τε και σώματι στο έργο ζωής, την
προβολή του αθλήματος αλλά και των παιδιών που αγωνίζονται σε αυτό. 
Πλέον είναι ο ειδικός γραμματέας της ομοσπονδίας (και ως παράγοντας δεν
επιτρέπεται παράλληλα να παίζει και σε ομάδα) και από το νέο του πόστο δίνει
όλες του τις δυνάμεις για να βοηθήσει το χώρο.

Δύο από τις δέκα ομάδες που πήραν μέρος στη διοργάνωση

«Τα προβλήματα είναι πολλά και ένα από τα βασικότερα είναι το οικονομικό. Κάθε
καρότσι κοστίζει μίνιμουμ 800.000 δραχμές, ενώ οι παίκτες μιας ομάδας της
Θεσσαλονίκης, για παράδειγμα, κατεβαίνουν ο καθένας με τα αυτοκίνητά τους όταν
είναι να παίξουν με μία άλλη της Αθήνας (!) και το αντίστροφο. Στη Θήβα, από
τα χρήματα που περίσσεψαν στην ομοσπονδία αναλογούσαν 1.800 δραχμές για κάθε
παίκτη για το φαγητό του το διήμερο. 
Δηλαδή 900 δραχμές τη μέρα (!)», λέει ο Τάκης Δροσινός, που σίγουρα θα ήθελε
να έχει η ομοσπονδία την υποστήριξη από πολλούς σπόνσορες.

«Εδώ δεν είναι Α1. Δεν φέρνουμε κόσμο στα γήπεδα και έτσι δεν είμαστε και
εμπορικά σωματεία. Είναι από δύσκολο έως ακατόρθωτο να βρει μία ομάδα κάποιον
σπόνσορα και να γίνει μία σοβαρή συμφωνία».

Πάντως σε αυτόν τον αγώνα υπάρχουν μόνο νικητές και ήδη οι ομάδες πρόκειται
από 10 να γίνουν 14, ενώ ήδη η εθνική ομάδα έκανε την πρώτη της εμφάνιση στο
Ευρωμπάσκετ της Σλοβενίας το 1996 και ετοιμάζεται εφέτος να πάρει μέρος σε ένα
ακόμα Ευρωμπάσκετ, η έδρα του οποίου δεν έχει οριστεί ακόμα.

«ΑΥΤΑ τα παιδιά έχουν αστείρευτο κουράγιο, ατελείωτα αποθέματα ψυχής και είναι
παράδειγμα προς μίμηση για όλους». Ο ΓΓΑ Γιάννης Σγουρός από παλαιότερα είχε
σταθεί κοντά στους αθλητές με καρότσι και πάντα θαύμαζε την αυταπάρνησή τους.

Βρέθηκε στη Θήβα και μάλιστα έκανε και το τζάμπολ του αγώνα Θεσσαλός-Ήφαιστος,
ενώ υποσχέθηκε ότι και στο μέλλον θα είναι κοντά στη μεγάλη αυτή προσπάθεια
που κάνουν οι αθλητές με καρότσι.

«Ο ΧΩΡΟΣ μας δεν χρειάζεται τη διάσπαση. Μόνο ενωμένοι μπορούμε να πετύχουμε
αυτά που θέλουμε και να έχουμε όλοι ένα όφελος».

Ο πρόεδρος της ομοσπονδίας μπάσκετ αθλητών με καρότσι, Χρήστος Μήτρακας,
μιλώντας στην «ΟΜΑΔΑ» ήταν σαφής, τονίζοντας ότι δεν είναι δυνατόν σε μία
προσπάθεια που γίνεται να μην είναι όλοι ενωμένοι, αναφερόμενος κυρίως στο
θέμα των δύο χωριστών ομοσπονδιών που υπάρχουν τόσο στον στίβο όσο και στο κολύμπι.

«Θα πρέπει να ακολουθήσουν το παράδειγμα του μπάσκετ, που είμαστε ενωμένοι.
Όταν μπαίνεις στο γήπεδο, ξεχνάς όλες τις άλλες ιδιότητές σου καθώς και τις
προτιμήσεις σου και κοιτάς το συμφέρον όλων», τόνισε ο κ. Μήτρακας, που βλέπει
ήδη σε μικρό χρονικό διάστημα την ομοσπονδία του μπάσκετ να έχει πετύχει πολλά.

Ο ΠΑΣΚΑ ήταν ο νικητής του 1ου Κυπέλλου, αφού επιβλήθηκε στον τελικό των Αετών
Αθήνας με 33-32. Έτσι η ομάδα του ΠΑΣΚΑ θα εκπροσωπήσει τη χώρα μας στο
αντίστοιχο Κύπελλο Κυπελλούχων (Αντρέ Βεργκόβεν) εκτός εάν κατακτήσει και το
πρωτάθλημα που αρχίζει σε λίγες μέρες.

Αναλυτικά, τα αποτελέσματα του 1ου Κυπέλλου:.

1η φάση: ΠΑΣΚΑ-ΠΑΟΚ ΑΜΕΑ 52-9, Αετοί-Αετοί Κρήτης 66-7, Ήφαιστος-Θεσσαλός
25-24, Πτολεμαίος-Αργοναύτες 36-10, Μέγας Αλέξανδρος '94-Ήφαιστος 58-8,
Πτολεμαίος-Κένταυρος 28-12.

Ημιτελικοί: Αετοί Αθήνας-Πτολεμαίος 48-22, ΠΑΣΚΑ-Μέγας Αλέξανδρος 46-40..

Μικρός τελικός: Πτολεμαίος-Μέγας Αλέξανδρος 31-27.

Τελικός: ΠΑΣΚΑ-Αετοί Αθήνας 33-32.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O06</CAT>
<ED>
Κωδικός άρθρου: A16063O061</ED>
<ID>
ID:130784

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O06&aa=1</URL></REF>


Article

<CATEGORY>vin10</CATEGORY>

 <H2>Ο Ίβιτς θέλει, ο γιατρός φοβάται
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ίλια Ίβιτς. Το ιατρικό τιμ του Ολυμπιακού (ο γιατρός Χρήστος Δάρας και ο
φυσικοθεραπευτής Θόδωρος Μπαλίδης) υποβάλλει σε θεραπεία τον Σέρβο επιθετικό,
αλλά θεωρείται απίθανη η συμμετοχή του στον αγώνα της Ξάνθης

Ο ΙΛΙΑ Ίβιτς θέλει να αγωνιστεί στον εκτός έδρας αγώνα με τη Ξάνθη, αλλά ο
γιατρός του Ολυμπιακού Χρήστος Δάρας δεν είναι αισιόδοξος για τη συμμετοχή τού
πρώτου σκόρερ του πρωταθλήματος.

«Η ομάδα μου θα δώσει ένα δύσκολο εκτός έδρας παιχνίδι με τη Ξάνθη και θέλω να
παίξω. Δυστυχώς, είμαι τραυματίας και ακολουθώ εντατικό πρόγραμμα θεραπείας.
Μέχρι την Παρασκευή θα διαπιστωθεί αν θα είμαι σε θέση να προσφέρω τις
υπηρεσίες μου στην ομάδα», τόνισε ο Ίλια Ίβιτς.

Ο κ. Δάρας υποστήριξε ότι έχει παρουσιάσει βελτίωση η κατάσταση του 26χρόνου
επιθετικού, αλλά υπάρχει κίνδυνος υποτροπής. Ο γιατρός τού Ολυμπιακού ήταν
κατηγορηματικός: «Δεν πρόκειται να ρισκάρουμε με τη συμμετοχή του Ίβιτς στην Ξάνθη».

Ο Ντούσαν Μπάγιεβιτς έκανε δοκιμές στη χθεσινή προπόνηση. Ο Σίνισα Γκόγκιτς
κάλυψε τη θέση του Ίβιτς και ο Γιώργος Αμανατίδης τη θέση του τραυματία
Μπάντοβιτς. Ο «ερυθρόλευκος» τεχνικός στο οικογενειακό δίτερμα στου Ρέντη
χρησιμοποίησε με τους βασικούς τους Τοχούρογλου, Αμανατίδη, Καραταΐδη,
Νταμπίζα, Πασσαλή, Μαυρογενίδη, Γιαννακόπουλο, Γεωργάτο, Αλεξανδρή,
Τζόρτζεβιτς, Γκόγκιτς. Ο Ντούσκο πραγματοποίησε τρεις αλλαγές: Οι Πουρσανίδης,
Καραπιάλης, Βαρεσάνοβιτς πήραν τις θέσεις των Γιαννακόπουλου, Γκόγκιτς,
Αμανατίδη αντίστοιχα.

Στο μεταξύ ο Πέτρος Πασσαλής είναι απόλυτα ικανοποιημένος από τις δηλώσεις του
Ντούσαν Μπάγιεβιτς. Ο 24χρονος αμυντικός χαφ υπογράμμισε: «Τα καλά λόγια του
προπονητή μου αποτελούν επιβράβευση των προσπαθειών μου. 
Ο κ. Μπάγιεβιτς με έχει βοηθήσει πολύ, όπως όλους τους παίκτες του Ολυμπιακού.
Θα προσπαθήσω να τον δικαιώσω. Δεν υπάρχει κάποιο μυστικό στη σταθερή απόδοσή
μου. Όταν μπαίνω στο γήπεδο προσπαθώ να δίνω τον καλύτερο μου εαυτό. Όνειρό
μου είναι να αγωνιστώ στην εθνική ομάδα».

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O06</CAT>
<ED>
Κωδικός άρθρου: A16063O062</ED>
<ID>
ID:130829

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O06&aa=2</URL></REF>


Article

<CATEGORY>vin10</CATEGORY>

 <H5>Ο ΑΡΗΣ ΕΧΑΣΕ 80-79 ΚΑΙ ΨΑΧΝΕΙ ΤΗ ΝΙΚΗ - ΠΡΟΚΡΙΣΗ ΣΤΗ ΡΩΜΗ
</H5><H2>Πάει για το θαύμα
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

Ο Ζάρκο Πάσπαλι πέτυχε μόνο 6 πόντους και δεν βοήθησε όσο έπρεπε τον Άρη

ΟΙ ΠΑΙΚΤΕΣ του Άρη είχαν την υπομονή να καλύψουν τη διαφορά με την οποία
προηγήθηκε η Ρόμα και μάλιστα δύο φορές, αλλά όχι και την ψυχραιμία να φθάσουν
στη νίκη, στα τελευταία δευτερόλεπτα. Η ελληνική ομάδα ηττήθηκε με 80-79 και
θα προσπαθήσει το βράδυ της προσεχούς Τετάρτης στο «Παλαέουρ» να πετύχει το
θαύμα και να προκριθεί στην ημιτελική φάση του Κυπέλλου Κόρατς.

Ο Άρης προδόθηκε σε αρκετά σημεία από την άσχημη περιφερειακή άμυνα (7/19
τρίποντα η Ρόμα, μάλιστα σε κρίσιμα σημεία), ενώ προβλήματα κάτω από τα
καλάθια δημιούργησαν και οι Μανίφικο, Καρέρα.

Η ιταλική ομάδα, με πρωταγωνιστή τον Μπιλ Έντουαρντς (πέρυσι παίκτη της ΑΕΚ)
πήρε από νωρίς το προβάδισμα, προηγήθηκε στο ημίχρονο 44-41 και έφθασε σε μία
διαφορά δώδεκα πόντων (66-54) στα μέσα του β' μέρους. Αγγελίδης και Λιαδέλης,
βοήθησαν τον Άρη να μειώσει και μάλιστα να προηγηθεί 74-73, 75'' πριν από το
τέλος, αλλά στο κρίσιμο αυτό σημείο άρχισαν και πάλι τα λάθη. Η ιταλική ομάδα
με σερί 7-0 προηγήθηκε 80-74, αλλά οι παίκτες του Άρη δεν είχαν πει την
τελευταία τους λέξη. Με δίποντο του Αγγελίδη και τρίποντο του Γαλακτερού το
σκορ έγινε 80-79, όμως, στα τελευταία δέκα δευτερόλεπτα, ο Σιούτης καθυστέρησε
και στη συνέχεια ο Γαλακτερός έχασε την μπάλα από τον Έντουαρντς.

«Δεν ξέρω αν είμαστε άτυχοι, ή τυχεροί. Μάλλον όμως ατυχία θα μπορούσα να το
χαρακτηρίσω», είπε στο τέλος ο Χρήστος Μαγκώτσιος. «Θα μπορούσαμε να είχαμε
νικήσει. Τα παιδιά προσπάθησαν πολύ. Με τη Ρόμα έχουμε ανοιχτούς λογαριασμούς,
τους οποίους θα λύσουμε στην Ιταλία. Αν δούμε πάλι το ματς στο βίντεο, θα
διαπιστώσουμε λάθη, χαμένα λέι απ, χαμένα ριμπάουντ, αλλά και κάποια λάθη της
διαιτησίας». Ο προπονητής της Ρόμα Ατίλιο Κάγια είπε: «Διαπιστώσαμε πόσο καλή
ομάδα είναι ο Άρης. Πριν από τον αγώνα τού έδινα 60% πιθανότητες πρόκρισης,
τώρα του δίνω 59%. Ο Έντουαρντς μας κράτησε μέσα στο παιχνίδι. Όσον αφορά τον
Μπόνι (σ.σ.: αγωνίζεται πλέον στη Ρόμα, αλλά μόνο στο ιταλικό πρωτάθλημα), οι
πληροφορίες που μας έδωσε ήταν περισσότερο... καφενείου, παρά προπονητικές.
Συνεπώς, μην τον κατηγορείτε».

ΑΡΗΣ: Λιαδέλης 19 (6/6 β., 5/9 δ., 1/1 τρ.), Χρυσανθόπουλος 5 (1), Πάσπαλι 6
(7 ρ., 2 ασ., 3 κλ.), Σιούτης 6 (5 ασ.), Γαλακτερός 14 (1/4 διπ., 4/5 τρ., 3
ασ.), Ναχάρ 8, Αγγελίδης 20 (5/5 β., 6/8 δίπ., 1/2 τρ.), Φλώρος 1, Όρτμαν.

ΡΟΜΑ: Μπούσκα 2, Τονόλι 4, Ομπράντοβιτς 17 (7/8 β., 5/8 δ.), Αμπράσα 9,
Έντουαρντς 25 (0/2 β., 8/11 δ., 3/7 τρ., 8 ρ., 2 κλ.), Καρέρα 10, Καλμπίνι 5 (1).

ΤΑ ΑΛΛΑ ΜΑΤΣ

Στα άλλα χθεσινά ματς στην προημιτελική φάση του Κυπέλλου Κόρατς: Ερυθρός
Αστέρας - Κομπασάν 81-66, Σολέ - Ντιζόν 82-62.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O08</CAT>
<ED>
Κωδικός άρθρου: A16063O081</ED>
<ID>
ID:130785

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O08&aa=1</URL></REF>


Article

<CATEGORY>vin10</CATEGORY>

 <H2>ΠΕΡΙΣΤΕΡΙ
</H2><H2>Με μικρή διαφορά στη ρεβάνς
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Ο Άγγελος Κορωνιός (στη φωτό με τον Ντάλα Βέκια) υπέστη τράβηγμα και
αποχώρησε από το 15'

ΠΗΓΕ ΓΙΑ τα πολλά, νίκησε με λίγα το Περιστέρι, που επικράτησε της Βερόνα με
72-68 στην προημιτελική φάση του Κυπέλλου Κόρατς. Η ρεβάνς σε μία εβδομάδα,
παρά τη μικρή διαφορά που εξασφάλισαν οι γηπεδούχοι, αναμένεται «ανοιχτή».

Ο Κόνερ Χένρι (27 π.) και ο Μίλαν Γκούροβιτς (25 π.) ήταν οι κορυφαίοι του
Περιστερίου, απόντος του Κορωνιού, ο οποίος υπέστη τράβηγμα στο 15' και δεν
ξαναμπήκε στο παιχνίδι. Οι παίκτες της Βερόνα με όπλο τα τρίποντα (10/23),
ακολουθούσαν στο σκορ στο πρώτο μέρος (20-20 στο 13', 28-28 στο 16').

Το Περιστέρι ξέσπασε στο δεύτερο ημίχρονο με ρεσιτάλ του Χένρι, ξεφεύγοντας
49-38 στο 28' και 57-46 στο 32'. Όμως, οι Ιταλοί δεν είχαν πει την τελευταία
τους κουβέντα. Με «ηγέτη» τον Μάικλ Ιουτζολίνο (22 π.) και με τους γηπεδούχους
να αδρανούν προς στιγμή, «ροκάνισαν» αθόρυβα τη διαφορά και έφυγαν τελικά με
το «ανοιχτό» 72-68.

Προβληματισμένος για το αποτέλεσμα της συνάντησης ήταν ο προπονητής του
Περιστερίου Αργύρης Πεδουλάκης, ο οποίος δήλωσε: «Γνώριζα ότι η Βερόνα έχει
δυνατή περιφέρεια. Προσπαθήσαμε να πιέσουμε και να μαρκάρουμε στα σουτ. Εν
μέρει το καταφέραμε. Στο δεύτερο μέρος, καταφέραμε να πάρουμε διαφορά, ακόμα
και με ένδεκα πόντους, όμως χάσαμε την αυτοσυγκέντρωσή μας. Δεν είχαμε τον
βασικό μας οργανωτή να ηρεμήσει την ομάδα, αφού ο Κορωνιός υπέστη τράβηγμα στο
15'. Το συζητήσαμε, όμως δεν μπορούσε να αγωνιστεί. Η πρόκριση είναι ανοιχτή»,
κατέληξε ο Πεδουλάκης.

Δύσκολη χαρακτήρισε τη ρεβάνς ο κόουτς της Βερόνα, Αντρέα Ματζόν: «Ήταν σκληρό
παιχνίδι. Περάσαμε δύσκολες στιγμές στο δεύτερο ημίχρονο, όμως καταφέραμε και
ισορροπήσαμε τον αγώνα. Ήμασταν υπομονετικοί στην άμυνα, αλλά χάσαμε πολλές
βολές. Το Περιστέρι είναι έμπειρη ομάδα και ο επαναληπτικός αγώνας αναμένεται δύσκολος».

ΠΕΡΙΣΤΕΡΙ: Κορωνιός 2, Γκαγκαουδάκης 4, Χένρι 27 (6/11 δίπ., 2/2 τρ. 11
ριμπ.), Γιάριτς 7, Ρόμπινσον 4, Μυριούνης 3, Γκούροβιτς 25 (6/9 δίπ. 5 ριμπ.).

ΒΕΡΟΝΑ: Μπουλάρα 6, Μπόνι 6, Ιουτζολίνο 22 (4/7 δίπ., 3/6 τρ.), Ντάλα
Βέκια 7, Γέρικοφ 2, Γκναντ 5, Μπράουν 8, Κις 12.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O08</CAT>
<ED>
Κωδικός άρθρου: A16063O082</ED>
<ID>
ID:130830

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O08&aa=2</URL></REF>


Article

<CATEGORY>vin10</CATEGORY>

 <H5>ΣΟΥΜΠΟΤΙΤΣ
</H5><H2>Σίγουροι για την πρόκριση
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Σούμποτιτς. «Έχουμε τη ρεβάνς στην έδρα μας και δεν φοβόμαστε»

«ΔΕΝ ΥΠΑΡΧΕΙ λόγος να φοβόμαστε για την πρόκριση. Είμαστε καλύτερη ομάδα και
έχουμε άλλωστε τη ρεβάνς στην έδρα μας».

Ο Λευτέρης Σούμποτιτς μπορεί να μην ήταν ικανοποιημένος από το αποτέλεσμα του
αγώνα στο «Παγίς» με τη Χάποελ Εϊλάτ, όμως είναι σίγουρος για την πρόκριση του
Παναθηναϊκού στην επόμενη φάση του Ευρωκυπέλλου («16»).

Ο προπονητής του Παναθηναϊκού, επιστρέφοντας από το Ισραήλ, επανέλαβε ότι «η
Χάποελ είναι επικίνδυνη, καθ' ότι και οι πέντε παίκτες της παίζουν μακριά από
τα καλάθια...». 
Για τη ρεβάνς και την πρόκριση, όμως, λόγος δεν γίνεται για τον Σούμποτιτς,
αλλά και από όλους τους παίκτες της ομάδας.

Για αυτούς όλους, ο Ντέρεκ Χάμιλτον (νυν παίκτης της Χάποελ και πρώην της ΑΕΚ,
του Σπόρτιγκ και του Απόλλωνα Πάτρας) έκανε αυστηρή κριτική, συνομιλώντας με
τους απεσταλμένους των ελληνικών εφημερίδων.

«Παίζουν με ψηλά τη μύτη και γεμάτες τσέπες... Αυτή είναι η διαφορά τους με
τον Ολυμπιακό. Αυτοί παίζουν με πάθος και δύναμη και στο μπάσκετ μετράνε αυτά. 
Μετράει ποιοι θα τρέξουν περισσότερο, ποιοι θα πηδήξουν πιο ψηλά και όχι αν
έχουν ταλέντο», τόνισε ο Αμερικανός εκφράζοντας την άποψή του για την εικόνα
του Παναθηναϊκού.

*** Ένας ακόμη (καλός) παίκτης εξέφρασε την επιθυμία του να αγωνιστεί στην
Ελλάδα. Ο Ελίσμα, που πρόκειται για ένα χαρισματικό τεσσάρι, τα δικαιώματα του
οποίου έχει για το ΝΒΑ το Σιάτλ, τόνισε πως πριν κάνει το μεγάλο άλμα πέρα από
τον Ατλαντικό θα ήθελε να έρθει σε ελληνική ομάδα.

ΟΙ ΓΥΝΑΙΚΕΣ

*** Τα κορίτσια του Παναθηναϊκού ηττήθηκαν 75-63 στην Ουγγαρία από τη Σοπρόν
και την επόμενη εβδομάδα θα προσπαθήσουν να νικήσουν με +13 για να προκριθούν
στην ημιτελική φάση του «Λιλιάνα Ρονκέτι». 
Τους πόντους του Παναθηναϊκού πέτυχαν: Καλέτζου 16 (2), Παπαμιχαήλ 4, Μαμπίκα
9, Τσέρου, Τσομπανάκη 5 (1), Τριαλώνη 9, Νικολαΐδου 2, Τζέκινς 8.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O08</CAT>
<ED>
Κωδικός άρθρου: A16063O083</ED>
<ID>
ID:130871

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O08&aa=3</URL></REF>


Article

<CATEGORY>vin10</CATEGORY>

 <H5>Ο ΚΑΡΝΙΣΟΒΑΣ ΕΠΙΣΤΡΕΦΕΙ ΣΕ 10 ΗΜΕΡΕΣ ΣΤΙΣ ΠΡΟΠΟΝΗΣΕΙΣ
</H5><H5>Νίκη γι δυο λόγους
</H5><H2>Πονάει και ο Ρότζερς
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΣΠΛΙΤ

ΑΠΟ ΤΟ ιατρικό κέντρο Αμαρουσίου στο αεροδρόμιο μετέβη χθες το πρωί ο
επικεφαλής του ιατρικού τιμ του Ολυμπιακού Γιώργος Παπαγιαννόπουλος. Λίγο
πριν, είχε κάνει αρθροσκόπηση στον Αρτούρας Καρνισόβας, καθαρίζοντάς του το
γόνατο και το σπασμένο κομμάτι του έξω μηνίσκου. Στο αεροδρόμιο είχε αμέσως
μίνι σύσκεψη με τον Ντούσαν Ίβκοβιτς και τον ενημέρωσε για την επέμβαση στον
παίκτη, η οποία εξελίχθηκε φυσιολογικά. Ο Καρνισόβας αναμένεται σήμερα να βγει
από το ιατρικό κέντρο και να επιστρέψει σπίτι του, όπου σχεδόν αμέσως θα
ξεκινήσει φυσικοθεραπεία, έτσι ώστε περίπου σε 10 μέρες να επιστρέψει σιγά
σιγά στις προπονήσεις. «Του ευχόμαστε περαστικά. Όλα πήγαν καλά και τον
θέλουμε γρήγορα κοντά μας. Ξέρω πολύ καλά πόσο τού έχει στοιχίσει, αφού πρώτη
φορά υποβάλλεται σε εγχείρηση και όλο τον καιρό είχε συνηθίσει να είναι πολύ
κοντά στην ομάδα, από τις προπονήσεις μέχρι τους αγώνες», είπε ο Ντούσαν
Ίβκοβιτς για τον παίκτη του. Όμως τα προβλήματα δεν έχουν τελειωμό για την
ομάδα του Πειραιά, καθώς με πόνους ταξίδεψε και ο Τζόνι Ρότζερς στην Κροατία.
Ο Αμερικανός έπαθε θλάση στους προσαγωγούς και πονάει, με αποτέλεσμα ο
φυσικοθεραπευτής της ομάδας Νίκος Λυκουρέσης να έχει πάρει μαζί του ένα κινητό
ιατρείο προκειμένου να ακολουθήσει ειδική θεραπεία στον παίκτη για να παίξει απόψε.

Δημήτρης Παπανικολάου

ΣΠΛΙΤ: Διπλό στόχο έχει η εξόρμηση του πρωταθλητή Ευρώπης Ολυμπιακού
απόψε στο Σπλιτ, κόντρα στην Κροάσια. Αφενός οι «ερυθρόλευκοι» θέλουν να
ξαναβρούν το καλό τους αγωνιστικό πρόσωπο και αφετέρου μένοντας αήττητοι σε
αυτή τη δεύτερη φάση να εξασφαλίσουν ­ και μαθηματικά ­ από απόψε την πρώτη
θέση στον όμιλό τους, που θα τους δώσει το αβαντάζ της έδρας στους «16» αλλά
και στην προημιτελική φάση εφόσον προκριθούν.

Μπορεί το αποψινό ματς στην μικρή σάλα «Γκρίπε» (21.30) να μην συγκαταλέγεται
στη λίστα «ζωής και θανάτου», τουλάχιστον για τον Ολυμπιακό (που και να χάσει
θα πρέπει απλά να κερδίσει στην έδρα του την Άγκυρα για να βγει πρώτος), αλλά
η ομάδα του Ντούσαν Ίβκοβιτς έχει ανάγκη μιας καλής εμφάνισης και για
ψυχολογικούς λόγους.

«Μας περιμένει ένα πολύ δύσκολο παιχνίδι, αφού για τον αντίπαλό μας είναι η
τελευταία του ευκαιρία να προκριθεί στην πρώτη τετράδα του ομίλου. 
Εμείς εκτός των άλλων θα στερηθούμε και έναν παίκτη, τον Καρνισόβας, που όχι
μόνο ήταν ο πρώτος σκόρερ μας, αλλά αυτός που «τραβούσε» μπροστά όλη την ομάδα
σε κάθε περίπτωση», είπε ο Ντούσαν Ίβκοβιτς.

Θα μοιράζει τον χρόνο συμμετοχής στον Δημήτρη Παπανικολάου και στον Φράνκο
Νάκιτς, για να καλυφθεί το κενό του Αρτούρας Καρνισόβας.

Από την πλευρά τους οι Κροάτες έχουν σημάνει... συναγερμό για το αποψινό
παιχνίδι και είναι χαρακτηριστικό ότι «μετακόμισαν» την έδρα του αγώνα και από
την κεντρική σάλα «Γκρίπε», όπου είναι και το κανονικό γήπεδό τους
(χωρητικότητας 8.000 θεατών), ο αγώνας θα διεξαχθεί στο μικρό γήπεδο (δίπλα
στο μεγάλο) που είναι... κλουβί και χωράει μόλις 3.000 κόσμο. 
<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16063O091</ED>
<ID>
ID:130786

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O09&aa=1</URL></REF>


Article

<CATEGORY>vin10</CATEGORY>

 <H5>Θέλει το αήττητο για την πρωτιά!
</H5><H2>ΙΩΑΝΝΙΔΗΣ
</H2><H2>Έγινε... αεροπλάνο από τα νεύρα του!
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΚΩΝΣΤΑΝΤΙΝΟΥΠΟΛΗ

Η ΑΕΚ μπορεί να έχει στόχο απόψε στην Κωνσταντινούπολη το όνειρο της πρώτης
θέσης στον όμιλό της στην Ευρωλίγκα, αλλά χθες την... τιμητική τους είχαν τα
φαντάσματα! Ο Γιάννης Ιωαννίδης έγινε πυρ και μανία χθες το πρωί στο ανατολικό
αεροδρόμιο, λόγω της καθυστέρησης της πτήσης τσάρτερ ­ κατά μιάμιση ώρα ­ της
αποστολής της ΑΕΚ. Ο προπονητής της «Ένωσης» αλλά και οι ιθύνοντες της ΚΑΕ
επέλεξαν να μεταβούν στην Κωνσταντινούπολη με τσάρτερ, παρ' ότι υπάρχουν
απευθείας πτήσεις, προκειμένου να μείνει περισσότερη ώρα στη διάθεση των
παικτών, για να είναι πανέτοιμοι στο αποψινό ματς με την Ούλκερ. Το αεροπλάνο
όμως χθες το πρωί (9.30 ήταν προγραμματισμένη η πτήση) δεν ήταν στη θέση του,
οι υπάλληλοι της εταιρείας αδυνατούσαν να εξηγήσουν τους λόγους καθυστέρησης
και ο «ξανθός», με το δίκιο του, ξέσπασε: «Είστε εταιρεία φάντασμα. Δεν
υπάρχετε πουθενά». Ακολούθησε μίνι - πανικός και δόθηκαν εξηγήσεις, χωρίς όμως
κανείς να μάθει τι είχε συμβεί. Οι παίκτες περίμεναν με τα σακίδια, ο
Ιωαννίδης φώναζε και οι υπεύθυνοι της εταιρείας εξηγούσαν ότι το πρόβλημα ήταν
στην Υπηρεσία Πολιτικής Αεροπορίας. Η άλλη εκδοχή ήταν ότι είχε χαθεί ο
φάκελος με τα έγγραφα της πτήσης. Τέτοια ώρα... τέτοια λόγια.

ΚΩΝΣΤΑΝΤΙΝΟΥΠΟΛΗ

ΕΝΑ ΛΟΓΟ παραπάνω έχει ο Γιάννης Ιωαννίδης να θέλει απόψε τη νίκη. Ο
προπονητής της ΑΕΚ είναι αήττητος στην Τουρκία, τόσο με τον Ολυμπιακό όσο και
με την Εθνική ομάδα.

Ο αγώνας με την Ούλκερ βέβαια δεν βρίσκει την ΑΕΚ στην καλύτερη δυνατή
κατάσταση, αλλά ο «ξανθός» και οι παίκτες της «Ένωσης» θέλουν τη νίκη για να
τελειώνουν μια... ώρα αρχύτερα την υπόθεση «πρώτη θέση στην κανονική περίοδο».

Και στο Βελιγράδι η ΑΕΚ «πονούσε», αλλά έφυγε νικήτρια. Τα πράγματα όμως
κόντρα στην Ούλκερ είναι πιο επικίνδυνα: η τουρκική ομάδα είναι αρκετά ισχυρή,
ο Τσίτουμ έχει εγκλιματιστεί και στον πρώτο αγώνα λίγο έλειψε να κάνει τη
«ζημιά». Ο Μπάνε Πρέλεβιτς έμεινε στην Αθήνα για να συνεχίσει τη θεραπεία του
στη μέση, ο Ιάκωβος Τσακαλίδης ακολούθησε την αποστολή, αλλά πονάει στο πόδι.
Ο Ιωαννίδης θα αποφάσιζε την τελευταία στιγμή ποιον παίκτη θα χρησιμοποιήσει
στη θέση του «τίγρη». Αφού να σκεφτείτε, συμπεριέλαβε στην αποστολή και τους
τρεις παίκτες (Μπαρλά, Νικολαΐδη, Στάνσμπερι) που είχε στη διάθεσή του. Με το
νόμο των πιθανοτήτων είναι η σειρά του Μπαρλά, αφού οι άλλοι δύο έπαιξαν στους
προηγούμενους αγώνες.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16063O092</ED>
<ID>
ID:130831

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O09&aa=2</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Ρεκόρ με 50 πόντους!
</H2>
Ο ΤΡΕΪΣΙ Μάρεϊ έγινε ο Νο 1 σκόρερ του εφετινού πρωταθλήματος στο ΝΒΑ, με τους
50 πόντους που σημείωσε στο παιχνίδι των Ουάσιγκτον Ουίζαρντς με τους Γκόλντεν
Στέιτ Ουόριορς (99-87). Πρόκειται φυσικά για το ρεκόρ ­ έως τώρα ­ αφού
ξεπέρασε τους 49 πόντους που είχαν σημειώσει οι Τζόρνταν και Ουόκερ. Με τη
διαφορά ότι αυτοί είχαν πετύχει 49 πόντους ύστερα από παράταση.

Τα γέλια του «Ολ Σταρ»... δεν βγήκαν σε καλό πάντως για τους παίκτες των
Λέικερς, που έχασαν στο Όρεγκον από τους Πόρτλαντ Τρέιλ Μπλέιζερς με 117-105.
Μάλιστα, ο Κόμπι Μπράιαντ αγωνίστηκε για πρώτη φορά στην αρχική πεντάδα και
πέτυχε 15 πόντους. Οι Μπουλς νίκησαν στο Σικάγο 93-86 τους Βανκούβερ Γκρίζλις
με σκόρερ τους Κούκοτς (21) και Τζόρνταν (18), ενώ η έκπληξη σημειώθηκε στο
Ντένβερ, όπου οι Νάγκετς επικράτησαν (μόλις 5η εφετινή νίκη) των Μπόστον
Σέλτικς με 112-99. Άλλα αποτελέσματα: Ιντιάνα Πέισερς - Ορλάντο Μάτζικ 85-66,
Κλίβελαντ Καβαλίερς - Μαϊάμι Χιτ 81-91, Νιού Τζέρσεϊ Νετς - Ντάλας Μάβερικς
90-81, Νιού Γιορκ Νικς - Σάρλοτ Χόρνετς 99-91, Χιούστον Ρόκετς - Σιάτλ
Σούπερσόνικς 97-83, Μιλγουόκι Μπακς - Ατλάντα Χοκς 100-108, Φοίνιξ Σανς -
Σακραμέντο Κινγκς 88-86, Γιούτα Τζαζ - Λ.Α. Κλίπερς 106-98.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16063O093</ED>
<ID>
ID:130872

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O09&aa=3</URL></REF>


Article

<CATEGORY>vin10</CATEGORY>

 <H5>Α1
</H5><H2>Οι διαιτητές του Σαββατοκύριακου
</H2>
ΟΙ ΜΑΣΤΡΑΦΤΣΗΣ - Μουζάκης κληρώθηκαν να διευθύνουν τον αγώνα Πανιωνίου - ΠΑΟΚ
στην 20ή αγωνιστική του Πρωταθλήματος της Α1 κατηγορίας. Στα άλλα ματς θα «σφυρίξουν»:

Δάφνη - Περιστέρι: Παπαδημητρίου-Ζαβλανός, Πανιώνιος - ΠΑΟΚ:
Μαστραφτσής-Μουζάκης, Λάρισα - Παναθηναϊκός: Συμεωνίδης-Αρβανιτίδης, Απόλλων
Πάτρας - Ηράκλειο: Βορεάδης-Σγουρός, Άρης - Σπόρτιγκ: Κορομηλάς-Πιτσίλκας, ΑΕΚ
- Ηρακλής: Καρούσης- Λαϊνιώτης, Παπάγου - Ολυμπιακός: Τσανίδης-Μηναρετζόπουλος.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16063O094</ED>
<ID>
ID:130898

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O09&aa=4</URL></REF>


Article

<CATEGORY>vin10</CATEGORY>

 <H2>Παρών και ο Ντίβατς
</H2>
Ο ΒΛΑΝΤΕ Ντίβατς θα αγωνιστεί στο παγκόσμιο πρωτάθλημα της Αθήνας το καλοκαίρι
και όπως δήλωσε η επιθυμία του είναι να νικήσει η Γιουγκοσλαβία την
«ντριμ-τιμ»! «Τότε, μπορώ να αποσυρθώ με έναν ωραίο τρόπο», είπε. Ο Ντίβατς
αγωνίζεται για όγδοο χρόνο στο ΝΒΑ και εφέτος έχασε αρκετά ματς των Σάλοτ
Χόρνετς, επειδή αντιμετώπιζε πρόβλημα στο γόνατο.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16063O095</ED>
<ID>
ID:130910

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O09&aa=5</URL></REF>


Article

<CATEGORY>vin10</CATEGORY>

 <H5>ΛΑΘΗ ΚΑΙ ΔΙΑΙΤΗΣΙΑ ΛΥΓΙΣΑΝ ΣΤΟ ΤΕΛΟΣ ΤΟΝ ΠΑΟΚ
</H5><H2>Δεν άντεξε
</H2>
Ο Κόνραντ Μακρέι σημείωσε 21 πόντους αλλά στο τέλος αποδείχθηκαν λίγοι

Ο ΠΑΟΚ... έσπασε τις πορσελάνες στη Λιμόζ, όμως δεν πρόσεξε και κόπηκε... Η
ομάδα (77-75) του Σερφ έφυγε ηττημένη από το «Μπομπλάν» ύστερα από 5λεπτη
παράταση (64-64 καν. διαρ.) και διπλό «δώρο» στους αντιπάλους.

Ο ΠΑΟΚ, παρά την απουσία του Πρέντραγκ Στογιάκοβιτς και το αιφνίδιο πρόβλημα
που δημιουργήθηκε με τον τραυματισμό του Τσαρλς Σάκλφορντ, κατόρθωσε να μείνει
όρθιος στην «καυτή» έδρα των «Λιμουζό» και μάλιστα να ελέγχει κατά διαστήματα
τον αγώνα.

Με κορυφαίους τους Ρον Ρόουαν, Κόνραντ Μακρέι που έπαιξαν καλύπτοντας και το
κενό των δύο απόντων, βρέθηκε να προηγείται με 64-62, μόλις πέντε δευτερόλεπτα
πριν από τη λήξη. Ο ΠΑΟΚ είχε και την τύχη να δει τον «δαιμόνιο» πλέι μέικερ,
Άλεν να εγκαταλείπει το ματς πέντε λεπτά πριν από το τέλος, λόγω τραυματισμού.

Κι όμως ο Μοράλες λειτούργησε εντελώς αψυχολόγητα κάνοντας αμέσως φάουλ και
μάλιστα στον καλύτερο παίκτη της Λιμόζ, τον Νέναντ Μάρκοβιτς. Ο Βόσνιος
ευστόχησε στις δύο βολές και το ματς οδηγήθηκε στην παράταση, αφού οι Τεοφίλι,
Γιόβτσιτς δεν «είδαν» φάουλ εις βάρος του Μπουντούρη.

Στο 5λεπτο επιπλέον χρόνο, η Λιμόζ είχε ­ λόγω καλύτερης ψυχολογίας και της
βοήθειας του κόσμου ­ τον έλεγχο και ξέφυγε με πέντε πόντους, τρία λεπτά πριν
από το τέλος.

Ο Ρόουαν, συνεχίζοντας την καλή απόδοσή του, κράτησε όρθιο τον ΠΑΟΚ, που ενώ
έχανε με 77-74 (16'' πριν από το τέλος) είχε την μπάλα στην κατοχή του. Οι
Γάλλοι (παραδόξως) δεν έκαναν, όμως ο Κακιούσης αντί να αναζητήσει το τρίποντο
της ισοφάρισης, έκανε διείσδυση (δέκατα του δευτερολέπτου). Κέρδισε το φάουλ,
αλλά βέβαια δεν ήταν αρκετό. Ο Κακιούσης έχασε και τη μία βολή και
διαμορφώθηκε το τελικό 77-75.

Με λάθη εις βάρος του ΠΑΟΚ η διαιτησία των Τεοφίλι, Γιόβτσιτς. Αυτά τα λάθη
εξόργισαν τον Σβι Σερφ που διαμαρτυρήθηκε έντονα. «Μας έκλεψαν τη νίκη. Δεν
μπορώ να δικαιολογήσω τα λάθη των διαιτητών» τόνισε ο Σερφ, που συμπλήρωσε:
«Έμεινα ικανοποιημένος σε γενικές γραμμές από τους παίκτες μου, αφού έπαιξαν
χωρίς τον Στογιάκοβιτς και τον Σακλφορντ (μπροστά στο φόβο υποτροπής δεν
αγωνίστηκε). Θα μπορούσαμε να πάρουμε τη νίκη...».

ΤΑ ΑΛΛΑ ΜΑΤΣ

Η Ρασίγκ Παρί του Μπόζινταρ Μάλκοβιτς σε αγώνα για τον Η' Όμιλο νίκησε 70-51
την Πο Ορτέζ με πρώτο σκόρερ τον Λόντσαρ (27π). Για τον Θ' Όμιλο, η Τσιμπόνα
νίκησε στην Ιερουσαλήμ τη Χάποελ με 88-83 (Μρσιτς 17, Ρίματς 16 - Τσούρσιτς
34). Το αποψινό πρόγραμμα: Ε' Όμιλος: Τέλεκομ Άγκυρας - Έφες Πίλσεν, Πόρτο -
Μακάμπι, Ζ': Ρεάλ Μ. - Μπενετόν Τρεβίζο, ΤΣΣΚΑ - Εστουντιάντες, Ζ': Ολύμπια Λ.
- Κίντερ Μπολόνια, Άλμπα - Μπαρτσελόνα, Η': Παρτιζάν - Τίμσυστεμ Μπολόνια.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16063O101</ED>
<ID>
ID:130777

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O10&aa=1</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H2>Υψηλοί στόχοι με χορηγό!
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

«Στόχους εκτός των ορίων της Ελλάδας» έχει θέσει η ομάδα πόλο του Ολυμπιακού.
Αυτό επισήμαναν χτες οι παράγοντές του με την ευκαιρία της ανακοίνωσης για τη
συνεργασία των «ερυθρολεύκων» με τον όμιλο επιχειρήσεων «Ράδιο Κορασίδη» που
θα αναλάβει τη χορηγία των ομάδων ανδρών και γυναικών: «Οι στόχοι μας είναι
υψηλοί και ξεπερνούν τα όρια της χώρας. Με τη βοήθεια όλων είναι εφικτή η
πραγματοποίησή τους», είπε ο Λάκης Βουλγαράκης, ενώ ο Ανδρέας Κορασίδης
εξήγησε τους λόγους για τους οποίους ανέλαβε τη χορηγία: «Οι επιχειρήσεις μου
έχουν έδρα τον Πειραιά, ο αθλητισμός είναι η μεγάλη αδυναμία μου, είμαι από
μικρό παιδί φίλαθλος του Ολυμπιακού, ενώ παρακολουθώ το πόλο που έχει
σημαντικές επιτυχίες και πιστεύω ότι το άθλημα αυτό θέλει στήριξη για ακόμα
περισσότερες διακρίσεις», τόνισε. Και βέβαια, ένα θέμα που «καίει» τον
Ολυμπιακό αλλά και γενικότερα τον Πειραιά, είναι η έλλειψη ενός ακόμα
κολυμβητηρίου, όπως τόνισε ο Πέτρος Κόκκαλης.

*** Στο μεταξύ ο Ολυμπιακός νίκησε 12-7 τον Ηλυσιακό σε ένα παιχνίδι με
το οποίο ολοκληρώθηκε η πρώτη αγωνιστική του πρωταθλήματος πόλο της Α1. Τα
γκολ σημείωσαν οι: Χατζηθεοδώρου 3, Πλατανίτης, Θωμάκος από 2, Λούδης, Αρόγιο,
Βλοντάκης, Χατζής και Βλάχος. Για τον Ηλυσιακό σκόραραν οι Μαρούλης 3, Σάντε
και Γιάκος από 2. Η αποστολή των «ερυθρολεύκων» αναχωρεί σήμερα για τη
Βαρκελώνη, όπου το Σάββατο αντιμετωπίζει την Καταλούνια, στο πρώτο παιχνίδι
για την προημιτελική φάση του κυπέλλου κυπελλούχων.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16063O102</ED>
<ID>
ID:130822

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O10&aa=2</URL></REF>


Article

<CATEGORY>vin10</CATEGORY>

 <H2>Το τένις στην Ευρώπη
</H2>
ΣΕ ΙΤΑΛΙΑ και Γερμανία θα αγωνιστούν οι εθνικές ομάδες τένις αγοριών και
κοριτσιών στις κατηγορίες 14 και 16 χρόνων για την προκριματική φάση του
χειμερινού ευρωπαϊκού πρωταθλήματος. Οι τέσσερις αποστολές αναχωρούν σήμερα με
προορισμό: αγόρια 14 χρόνων (Καραμπέτσος, Δρακωτός, Ρένος, Συμεωνίδης) για την
πόλη Πίνο Τορινέζε της Ιταλίας, κορίτσια 14 (Σωτηριάδου, Λεβεντάκη, Γενίσοβα)
για την πόλη Μοντεκατίνι της Ιταλίας, αγόρια 16 (Αλεξίου, Παπαγιαννόπουλος,
Λαζαράκης) για το Μπαντ Σάσεντορφ της Γερμανίας, κορίτσια 16 (Δανιηλίδου,
Καπλάνη, Κουμάντου) για το Μπρίντιζι της Ιταλίας.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16063O103</ED>
<ID>
ID:130864

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O10&aa=3</URL></REF>


Article

<CATEGORY>vin10</CATEGORY>

 <H5>ΑΡΗΣ ΚΑΙ ΟΛΥΜΠΙΑΚΟΣ ΣΥΝΕΧΙΖΟΥΝ ΓΙΑ ΠΡΟΚΡΙΣΗ ΣΤΟ ΦΑΪΝΑΛ ΦΟΡ
</H5><H2>ΒΟΛΕΪ
</H2><H2>Νίκες ελπίδας
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Κράβαρικ και Αλεξανδρόπουλος μπλοκάρουν τον Τούρκο Οζντεμίρ χθες στη Μίκρα

Ο ΤΑΛΑΙΠΩΡΟΣ οικονομικά Αρης υπέταξε 3-1 την τουρκική Νετάς και ελπίζει σε
πρόκριση στο φάιναλ φορ του Τσάμπιονς Λιγκ όπως και ο Ολυμπιακός (Κυπελλούχων)
που νίκησε εύκολα 3-0 τη γερμανική Νταχάου.

Νίκησαν και οι δύο ομάδες γυναικών (τα Βριλήσσια την πολωνική Αουγκούστο Κάλις
3-0 και ο Παναθηναϊκός τη Σουμποτίτσα στη Γιουγκοσλαβία 3-0) συμπληρώνοντας
καρέ ευρωπαϊκών νικών του ελληνικού βόλεϊ, ενώ σήμερα η Ορεστιάδα DIANA
στοχεύει αποτέλεσμα ελπίδας στο Τρεβίζο στον α' προημιτελικό του Κυπέλλου CEV.

*** ΑΡΗΣ- ΝΕΤΑΣ 3-1 (16-14, 15-12, 13-15, 15-9).

Ο «θρύλος» του Άρη Βαγγέλης Κουτσονίκας άντεξε στο «σημάδι» των Τούρκων στα
σερβίς (101 υποδοχές με 81%!), αντικαθιστώντας τον ασθενή Τσέχο άσο Βλάντισλαβ
Κόβαζικ, και ο Άρης υπέταξε την ισχυρή ομάδα της Κωνσταντινούπολης.

«Τουρκοφάγοι» Κράβαρικ, Αλεξανδρόπουλος, Παπακοσμάς και καλύτεροι της Νετάς ο
Ρώσος Βορόνκοφ και ο Εζντεμίρ.

ΑΡΗΣ (Κ. Χαριτωνίδης): Μέλκας 0+3, ΚΡΑΒΑΡΙΚ 17+25, ΚΟΥΤΣΟΝΙΚΑΣ
4+3, ΠΑΠΑΚΟΣΜΑΣ 8+19, Μητρούδης 4+14, ΑΛΕΞΑΝΔΡΟΠΟΥΛΟΣ 11+13- Ι. Χαριτωνίδης, Μούχλιας.

ΝΕΤΑΣ (Γκ. Πάρσιν): Στανίτσκι 2+1, Χαφσάν 6+5, ΕΖΝΤΕΜΙΡ 7+11,
Αλί Εμρά 7+13, ΒΟΡΟΝΚΟΦ 7+24, Αλί Πετσέν 9+10.

*** ΟΛΥΜΠΙΑΚΟΣ- ΝΤΑΧΑΟΥ 3-0 (15-10, 15-0, 15-7).

Νευρικός στην αρχή ο Ολυμπιακός δεν δυσκολεύθηκε στη Γλυφάδα από τους
Γερμανούς όταν ανέβηκαν Πόποφ (87% επιθ.), Ντράκοβιτς (81% επιθ.), Θεοδωρίδης.

Πάντως ο Τζανπάολο Μοντάλι δεν παρέλειψε να υπενθυμίσει στους παίκτες του ότι
«πρέπει να δίνουν τον εαυτό τους σε κάθε αγώνα για να κερδίσουν, αφού τα ματς
δεν κερδίζονται με λόγια».

ΟΛΥΜΠΙΑΚΟΣ (Τζ. Μοντάλι): Κουρνέτας 1+1, ΝΤΡΑΚΟΒΙΤΣ 9+19,
Γκιούρδας 0+8, ΠΟΠΟΦ 7+12, ΘΕΟΔΩΡΙΔΗΣ 7+7, Τσακιρόπουλος 4+10- Χριστοφιδέλης
4+4, Μηνούδης.

*** ΒΡΙΛΗΣΣΙΑ- ΑΟΥΓΚΟΥΣΤΟ ΚΑΛΙΣ 3-1 (15-11, 8-15, 15-9, 15-8).

Απολαυστικό θέαμα στο Χαλάνδρι με τα κορίτσια των Βριλησσίων να σκορπίζουν
ενθουσιασμό με τις ενέργειές τους απέναντι σε μια αξιόλογη ομάδα που έπαιζε το
τελευταίο χαρτί.

ΒΡΙΛΗΣΣΙΑ (Γ. Δερμάτης): Μεμετζή 8+6, Ντουμιτρέσκου 3+11, Μ.
Γκαραγκούνη 10+13, Σιλχάνοβα 9+12, Ν. Γκαραγκούνη 10+8, Καραντάσιου 9+6- Λιχολιέτοβα.

*** ΣΟΥΜΠΟΤΙΤΣΑ- ΠΑΝΑΘΗΝΑΪΚΟΣ 0-3 (11-15, 4-15, 5-15).

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16063O111</ED>
<ID>
ID:130778

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O11&aa=1</URL></REF>


Article

<CATEGORY>vin10</CATEGORY>

 <H2>ΓΙΟΥΡΟΛΥΜΠ
</H2><H2>Ένας Κροάτης απειλή για τον Παπαθανασίου
</H2>
Ο Κακλαμανάκης δείχνει ν' απολαμβάνει τη χθεσινή λιακάδα πάνω στην
ιστιοσανίδα του

ΕΝΑ σπουδαίο αντίπαλο στη μάχη για το χρυσό μετάλλιο στην Διεθνή Ιστιοπλοική
Εβδομάδα Αθηνών Γιουρολύμπ που λήγει σήμερα στον Σαρωνικό έχει βρεί ο Αιμίλιος
Παπαθανασίου στο πρόσωπο του Κροάτη Κούρετ, που χθες ισοβάθμησε μαζί του στην
1η θέση της γενικής των «Φιν».

Κατά τα άλλα, στη χθεσινή τρίτη μέρα αγώνων, εξασφάλισαν το χρυσό μεταλλιο οι
Μπεκατώρου/ Τσουλφά στα «470» γυναικών, Μπουντούρης/ Μπούκης στα «Σταρ» και ο
Α. Μπυγιούρης στα «Λέιζερ», ενώ στα «Μιστράλ» μεγάλο φαβορί για το χρυσό
μετάλλιο είναι ο Νίκος Κακλαμανάκης.

Ακόμη από ελληνικής πλευράς στους αγώνες που οργανώνει η ΕΙΟ υπό την αιγίδα
του Δήμου Αθηναίων και συνδιοργανώνουν οι όμιλοι Ν.Ο.Τ. Καλλιθέας, Ν.Α.Ο.
Βούλας και Ν.Ο. Βάρης - Βάρκιζας: Στα «470» Κοσματόπουλος/ Τριγκώνης είναι 4οι
και Πασχαλίδης/ Παχούμας 5οι, στα «Σταρ» είναι 2οι Μάνθος/ Καραπάνος και 3οι
Καλλινίκου/ Πουρνατζής, στα «Σόλινγκ» Σ. Αλευράς - Π. Αλευράς, Στυλιανός είναι
2οι, στα «Γιούροπ» η Φαίη Λαζάρου είναι 2η.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16063O112</ED>
<ID>
ID:130823

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O11&aa=2</URL></REF>


Article

<CATEGORY>vin10</CATEGORY>

 <H2>ΝΑΓΚΑΝΟ
</H2><H2>Κάπνιζε μαριχουάνα, του πήραν το μετάλλιο
</H2>
Το πιο γλυκό χαμόγελο της Γιαπωνέζας Τάε Σατόγια για το χρυσό μετάλλιο στο
ελεύθερο σκι

Η ΓΕΡΜΑΝΙΑ με πρωτιές στο έλκηθρο γυναικών και τα 3.000 μ. πατινάζ ταχύτητας
πέρασε επικεφαλής στον πίνακα μεταλλίων της 18ης Χειμερινής Ολυμπιάδας που
γίνεται στο Ναγκάνο, αλλά η χθεσινή τέταρτη μέρα αγώνων σκιάστηκε από το
κρούσμα χρήσης μαριχουάνας από τον Καναδό νικητή της χιονοσανίδας Ρος
Ρεμπαλιάτι, από τον οποίο αφαιρέθηκε το χρυσό μετάλλιο. Η περίπτωση του
Ρεμπαλιάτι, η οποία χαρακτηρίζεται μοναδική στα χρονικά των Χειμερινών
Ολυμπιακών Αγώνων, έρχεται δέκα χρόνια μετά το «σκάνδαλο Τζόνσον» στην
Ολυμπιάδα '88 της Σεούλ, να προκαλέσει νέα «τραύματα» στον Καναδά.

Ο Ρος Ρεμπαλιάτι αρνήθηκε χθες να κάνει οποιοδήποτε σχόλιο, ενώ οι αρχές του
Ναγκάνο τον κάλεσαν να καταθέσει και διεξάγουν έρευνα για να διαπιστώσουν αν
έχει στην κατοχή του τη ναρκωτική ουσία ή έκανε μόνο χρήση. Εάν αποδειχθεί το
πρώτο, κινδυνεύει και με ποινικές κυρώσεις.

Όσον αφορά στο καθαρά αγωνιστικό μέρος, οι τρεις πρώτοι στα χθεσινά αγωνίσματα ήταν:

Σούπερ γιγαντιαίο σλάλομ γυναικών: 1) Στριτ (ΗΠΑ). 2) Ντορφμάιστερ (Αυστρία).
3) Μάισνιτσερ (Αυστρία).

20 χλμ. αντοχής ανδρών: 1) Χάνεφολντ (Νορβηγία). 2) Καράρα (Ιταλία). 3)
Αϊντάροφ (Λευκορωσία). 65ος ο Θανάσης Τσακίρης.

Φρι στάιλ σκι ανδρών: 1) Μόουζλι (ΗΠΑ). 2) Λάχτελα (Φινλανδία). 3) Μούστονεν (Φινλανδία).

Φρι στάιλ σκι γυναικών: 1) Σατόγια (Ιαπωνία). 2) Μιτερμάιερ (Γερμανία). 3) Τρο (Νορβηγία).

Έλκηθρο γυναικών: 1) Κράουσναρ (Γερμανία). 2) Νίντερχούμπερ (Γερμανία). 3)
Νόινερ (Αυστρία).

Άλμα σκι 90 μ. ανδρών: 
1) Σόινινεν (Φινλανδία). 2) Φουνάκι (Ιπαωνία). 3) Βιντέλτσι (Αυστρία).

3.000 μ. πατινάζ ταχύτητας γυναικών: 1) Νίμαν (Γερμανία). 2) Πεχστάιν
(Γερμανία). 3) Φρίζινγκερ (Γερμανία).

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16063O113</ED>
<ID>
ID:130865

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O11&aa=3</URL></REF>


Article

<CATEGORY>vin10</CATEGORY>

 <H2>ΣΕΓΑΣ
</H2><H2>Κοντά σε συμφωνία με τον Πεδρόσο
</H2>
Ιβάν Πεδρόσο

ΚΟΝΤΑ ΣΕ οριστική συμφωνία με τον κορυφαίο αθλητή του μήκους σήμερα στον κόσμο
Ιβάν Πεδρόσο βρίσκεται ο ΣΕΓΑΣ για συμμετοχή του Κουβανού στο μίτινγκ κλειστού
στίβου Αθήνα '98 (21 Φεβρουαρίου στο στάδιο «Ειρήνης και Φιλίας»). Ο κάτοχος
του χρυσού μεταλλίου στο Παγκόσμιο Πρωτάθλημα Στίβου της Αθήνας το περασμένο
καλοκαίρι θεωρείται βέβαιο ότι σήμερα θα δώσει την οριστική θετική απάντηση
και οι Έλληνες φίλαθλοι θα έχουν την ευκαιρία να τον απολαύσουν από κοντά άλλη
μια φορά. Στο μεταξύ, έγινε γνωστό ότι εξασφαλίστηκε η συμμετοχή στο μίτινγκ
του παγκόσμιου πρωταθλητή '95 στο ύψος Τρόι Κεμπ από τις Μπαχάμες, καθώς και
του θεαματικού άλτη του μήκους και επίδοξου νικητή του Πεδρόσο, Τζαμαϊκανού
Τζέιμς Μπέκφορντ.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16063O114</ED>
<ID>
ID:130893

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O11&aa=4</URL></REF>


Article

<CATEGORY>vin10</CATEGORY>

 <H5>ΔΟΚΑΡΙ
</H5><H2>Έμπλεξε ο πρόεδρος...
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

ΜΕΙΖΟΝ ΘΕΜΑ ηθικής τάξεως έχει δημιουργηθεί από την έλλειψη πείρας του
αντιπροέδρου της ΕΠΟ Στέλιου Σφακιανάκη.

*** Σύμφωνα με δημοσιεύματα, ο Στέλιος εξέφρασε άποψη για τον Γιάτσεκ
Γκμοχ μεγαλόφωνα, το διάβασε ο Πολωνός και από «αλεπού» έχει γίνει «λύκος»!

*** Το πρόβλημα δημιούργησε μία λέξη. Μία, αλλά σκέτο καρφί για όσους
γνωρίζουν τον χαρακτήρα του Γκμοχ.

*** «Ο κ. Γκμοχ είναι προπονητής παρωχημένος», φέρεται ότι δήλωσε ο
Σφακιανάκης και ο χαρακτηρισμός υποτίθεται πως έκανε ζημιά στον προπονητή του Ιωνικού.

*** «Αν δεν μου ζητήσει συγγνώμη, θα καταφύγω στη Δικαιοσύνη, διότι με
μείωσε επαγγελματικά», ούρλιαζε χθες ο Γιάτσεκ.

***Έχει δίκιο.

*** Όσο για τον Στέλιο Σφακιανάκη, έχω την εντύπωση πως η άποψη για τον
Γκμοχ δεν είναι απολύτως δική του.

*** Το πάθος και η... φόρα να κλείσει ο Ιορντανέσκου στην εθνική μας
ομάδα, ήταν που υπαγόρευσαν τη σκληρή θέση.

*** Τι άλλο;

*** Κατά τη γνώμη μου, ο πρόεδρος της ΕΠΑΕ έχει μπλέξει.

*** Εκτός, αν με το πολιτικάντικο πνεύμα που τον διακρίνει, καταφέρει
να προσφέρει τη συγγνώμη και να πείσει τον Γιάτσεκ.

*** Θα ήταν ό,τι καλύτερο. Τα «παράθυρα» και η αντιπαράθεση άρχισαν να κουράζουν...

Σε ρόλο κόουτς!

Επιτέλους, είδαμε αγώνες Κυπέλλου με κάμποσο κόσμο στις εξέδρες.

*** Και σε Τούμπα και σε Χαριλάου, ο κόσμος του ΠΑΟΚ και του Άρη
τίμησαν τους πρώτους αγώνες για την προημιτελική φάση, όμως είδηση πρώτου
μεγέθους θα αποτελούσε το αντίθετο.

*** Σπάνια τέσσερις ομάδες της Θεσσαλονίκης διεκδικούν ­ όλες ­
πρόκριση σε ημιτελικά της διοργάνωσης.

*** Βέβαια, το Ηρακλής - Απόλλων Λάρισας και το Πανιώνιος - Καλαμαριά
δεν τράβηξαν παρά μόνο τους πολύ πιστούς, αλλά κι αυτό δεν είναι ανάξιο λόγου.

*** Ο ΠΑΟΚ, σε βαρύ κλίμα λόγω του χαμού του Κατσούρη, τα κατάφερε χάρη
σε δύο γκολ, και αυτό φαίνεται πολύ ενόχλησε τον χρηματοδότη της Ξάνθης κύριο Πανόπουλο.

*** Ελπίζω να μη ζήλεψε τον κ. Κανελλάκη του Ιωνικού, και σύντομα να
επιστρέψει στην πολυθρόνα του, στον χώρο των επισήμων.

*** Να θυμάται ότι ο πάγκος δεν διαθέτει τα σωστά αμορτισέρ, η δε οροφή
συχνά είναι πολύ ευαίσθητη για τους «από πίσω»...

*** Πέραν του ότι (ζη)μειώνει τον επαγγελματία προπονητή της ομάδας του.

*** Απ' ό,τι έχω αντιληφθεί, ο Μαντζουράκης και πείρα διαθέτει και
όρεξη για δουλειά.

***Δεν χρειάζεται «βοηθούς», ούτε καν διερμηνέα.

Ψάχνονται στο «Ν. Γκούμας»

Από χθες το υποπτεύθηκε η στήλη, και ιδού που οι εκτιμήσεις από τη Νέα
Φιλαδέλφεια είναι πολύ πιθανό να το επιβεβαιώσουν.

*** Η διοίκηση της ΠΑΕ ετοιμάζεται να αντιμετωπίσει, κάποια στιγμή, τη
φλυαρία του Δημήτρη Μελισσανίδη.

*** Κάποιος που «κρυφακούει» στο «Νίκος Γκούμας», μου σφύριξε ότι τα
ανώτερα κλιμάκια της ΠΑΕ το φυσάνε και δεν κρυώνει με την τελευταία τοποθέτηση
Μελισσανίδη πάνω σε θέματα διαιτησίας.

*** Έχοντας κατά νου ότι ο διαιτητής Καλαθενός ουσιαστικά είναι φίλος
του παλιού προέδρου της ομάδας τους...

*** Άρα, το ότι τον «στόλιζε» δημοσίως, κάτι σημαίνει...

*** Λέτε να το αντιμετωπίσουμε κι αυτό;

*** Δηλαδή κόντρα Νικολάου - Μελισσανίδη;

*** Να θυμίσω ότι ο Μελισσανίδης, ένεκα φλογερού ταμπεραμέντου, δεν
δίστασε να τα βάλει (κυρίως τηλεοπτικά) με τον... Τροχανά.

*** Τώρα θα κάνει πίσω;

*** Αν και η πλευρά του διατυπώνει ανοιχτά πως δεν θα γίνει τίποτε, και
ότι «ο Δημήτρης είναι έτοιμος να γυρίσει».

*** Εν όψει τσάμπιονς λινγκ, βεβαίως...

Προτιμάει Αλβανία...

Υπάρχουν νέα από την αφρικανική περιπέτεια του Τάσου Μητρόπουλου.

*** Ο «ράμπο» επικοινώνησε με λιμάνι, έδωσε ραπόρτο για όσα έχει
παρακολουθήσει μέχρι στιγμής στα ματς του Κυπέλλου Αφρικής, και δεν παρέλειψε
να αναφέρει και κάποια προβλήματά του.

*** Προσέξτε τι ανέφερε ο Τάσος στον Λούβαρη:

*** «Κύριε Γιώργο, σε σχέση με την Μπουρκίνα Φάσο, η Αλβανία είναι...
Κεντρική Ευρώπη».

*** Ας ελπίσουμε πως δεν θα χάσει το θάρρος του.

*** Εδώ δεν το είχε χάσει σε δυσκολότερες φάσεις της καριέρας του.

*** Αλήθεια, τον Σταύρο Νταϊφά τον έχει «συγχωρήσει» ο ψηλός;

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16063O121</ED>
<ID>
ID:130779

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Να ιδρυθεί Αθλοδικείο
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΤΗΝ ΙΔΡΥΣΗ Αθλοδικείου προτείνει στο βιβλίο του «Αθλητική Δικαιοδοσία» ο
επίκουρος καθηγητής Αθλητικού Δικαίου του Πανεπιστημίου Αθηνών και γενικός
γραμματέας της Διεθνούς Ενώσεως Αθλητικού Δικαίου Δημήτρης Παναγιωτόπουλος.
Πρόκειται για εξαιρετικά ενδιαφέρουσα πρόταση για την αντιμετώπιση των
αθλητικών διαφορών ριζοσπαστικά, σε μια εποχή που το πρόβλημα στελέχωσης των
δικαιοδοτικών οργάνων, εξαιτίας της επιμονής της ΕΠΑΕ να επιλέγει τους
αθλητικούς δικαστές, δείχνει άλυτο. Η απόλυτα σωστή θέση του προέδρου του
Τριμελούς Συμβουλίου Διοίκησης του Πρωτοδικείου Αθηνών, εφέτη Χαράλαμπου
Αθανασίου, ότι το αποκλειστικό δικαίωμα επιλογής ανήκει εκ του Συντάγματος και
των νόμων στο Δικαστήριο, έχει αφήσει την ΕΠΑΕ στο επίπεδο διαφορετικών
προθέσεων και το ελληνικό επαγγελματικό ποδόσφαιρο χωρίς αθλητικούς δικαστές
για σημαντικό διάστημα. Σημειώνει ο κ. Παναγιωτόπουλος: «Χάριν της προστασίας
του αθλητισμού ως θεσμού, αλλά και της ταχύτητας με την οποίαν επιβάλλεται να
επιλυθούν οι διαφορές που ανακύπτουν στην αθλητική δραστηριότητα, οφείλουμε να
τις αντιμετωπίσουμε μέσα από το πνεύμα του αθλητικού δικαίου, στη βάση ενός
ειδικά διαμορφωμένου δικονομικού συστήματος, στο πλαίσιο της συνταγματικής
νομιμότητας». Σπουδαία είναι και η χρησιμότητα του Αθλητικού Κώδικα, που έχει
επιμεληθεί ο κ. Παναγιωτόπουλος. Στην πέμπτη έκδοση του ογκωδέστατου τόμου
(970 σελίδες) περιλαμβάνονται νομοθετήματα για τον αγωνιστικό αθλητισμό, τον
ευρωπαϊκό αθλητικό χάρτη, την ευρωπαϊκή σύμβαση για τη βία στα γήπεδα και το
ντόπινγκ. Επίσης, νομοθετήματα για την επαγγελματική αθλητική δραστηριότητα
των αθλητών και προπονητών και τη γυμναστική στην εκπαίδευση, με όλες τις
τελευταίες τροποποιήσεις, σχόλια και νομολογία.

Απαραίτητα εργαλεία για τους ειδικούς, αλλά και όσους έχουν βαθύ ενδιαφέρον
για το αθλητικό γίγνεσθαι.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16063O122</ED>
<ID>
ID:130824

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O12&aa=2</URL></REF>


Article

<CATEGORY>vin10</CATEGORY>

 <H2>Ο Πατ έχασε την ψυχραιμία του </H2>
Ένταση στο Κλίβελαντ! Ο διάσημος κόουτς των Μαϊάμι Χιτ, Πατ Ράιλι, σπρώχνει
τον Τιμ Χάρνταγουεϊ (δεξιά) βοηθό προπονητή των Κλίβελαντ Καβαλιερς στη
διάρκεια του αγώνα για το ΝΒΑ. Αποβλήθηκαν και οι δύο.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16063O123</ED>
<ID>
ID:130866

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O12&aa=3</URL></REF>


Article

<CATEGORY>vin10</CATEGORY>

 <H2>Με το διαβατήριο της συζύγου...
</H2>
ΦΑΙΝΕΤΑΙ ΠΩΣ η Κροατία δεν ταιριάζει στους παίκτες του Ολυμπιακού. Πέρυσι στο
Ζάγκρεμπ, ο Κρίστιαν Βελπ, όπως θυμάστε, είχε ξεχάσει το διαβατήριό του, κάτι
που ανακάλυψε στη Θεσσαλονίκη και φυσικά πέταξε το βράδυ με άλλη πτήση. 
Χθες ήταν η σειρά του Μάικλ Χόκινς να ξεχαστεί... Φεύγοντας βιαστικά από το
σπίτι πήρε το διαβατήριο της γυναίκας του(!). 
Ευτυχώς το κατάλαβε νωρίς (η σύζυγος;) και έτσι επέστρεψε από το αεροδρόμιο
στο σπίτι του, πήρε το σωστό διαβατήριο και απλά η πτήση έφυγε με 45' λεπτά καθυστέρηση...

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16063O124</ED>
<ID>
ID:130894

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O12&aa=4</URL></REF>


Article

<CATEGORY>vin10</CATEGORY>

 <H5>Τέσσερις παίκτες της ΔΕΗ Μ/Θ στη Γαλλία
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΤΕΣΣΕΡΙΣ ΝΕΑΡΟΙ σκακιστές της ΔΕΗ Μακεδονίας - Θράκης θα αγωνιστούν στο ετήσιο
τουρνουά της γαλλικής πόλης Καπέλ λα Γκραντ, τουρνουά που συγκαταλέγεται στα
ισχυρότερα ανοιχτά τουρνουά της Ευρώπης με τεράστιο αριθμό συμμετοχών. Ο
πρωταθλητής Ελλάδας '97, 22χρονος Γιάννης Παπαϊωάννου, ο 3ος στο παγκόσμιο
πρωτάθλημα εφήβων 19χρονος Χριστόδουλος Μπανίκας, ο 26χρονος νικητής του
πρωταθλήματος κορυφαίων σκακιστών Ανδρέας Τζερμιαδιανός και η 22χρονη
Τριανταφυλλιά Παπαδοπούλου, μία από τις καλύτερες Ελληνίδες σκακίστριες, θα
αναχωρήσουν στις 20 Φεβροαυρίου για τη Γαλλία με πρόσκληση των διοργανωτών.
Είναι και αυτή μία ακόμη επιβράβευση για το δραστήριο σύλλογο, καθώς έχει την
ευτυχία να διαθέτει ­ όχι τυχαία οπωσδήποτε ­ τον κορμό της καλύτερης γενιάς
που έχει αναδείξει το ελληνικό σκάκι.

ΚΛΗΡΩΣΗ ΚΥΠΕΛΛΟΥ

Η κλήρωση του 3ου γύρου του κυπέλλου Ελλάδας ανέδειξε ισχυρά τοπικά ντέρμπι.
Κάτι αναμενόμενο άλλωστε καθώς μπαίνει και λίγο το «θεϊκό» χέρι προκειμένου να
μειώνονται οι αποστάσεις και τα αντίστοιχα έξοδα ενώ σε κάθε περιοχή έχουν
πλέον απομείνει οι κατά τεκμήριο ισχυρότερες ομάδες. Ο πιο δυνατός αγώνας του
3ου γύρου θα γίνει στη Θεσσαλονικη μεταξύ δύο ομάδων της Α' Εθνικής
(ΕΣΘ-Γαλαξίας), ενώ στην Αθήνα, στη Λαμία, στην Κορινθία, στα Χανιά, στην
Καβάλα, στις Σέρρες θα γίνουν επίσης δυνατοί αγώνες. Το ντέρμπι της Πάτρας
εκτός από τοπικό είναι και... συντεχνιακό καθώς αγωνίζονται δύο (εύρωστες
φανταζόμαστε) ομάδες τραπεζικών υπαλλήλων. Ας δούμε την κλήρωση αναλυτικά:

Κομοτηνή ­ (νικητής του αγώνα Ξάνθη - Παράδεισος), Αστέρια Σερρών - Δράμα,
Σκακιστική Ακαδ. Καβάλας - Σ.Ο. Καβάλας, Πτολεμαΐδα - Κατερίνη, Ε.Σ.
Θεσσαλονίκης - ΑΜΟ Γαλαξίας, ΠΣΦ Συκεών - Ο.Σ. Τριανδρίας, ΕΣΟ Παπάφη
«Χρονικόν» - Σκ. Ακαδ. Πρ. ΔΕΗ Μ/Θ, Κεραυνός Ωραιοκάστρου - Ε.Σ. Καλαμαριάς,
Λαμία - Λάρισα, Κιάτο - Τιμολέων Κορίνθου, Ε.Σ. Αργολίδας - Ποσειδών
Καλαμάτας, Σκ. Ακαδ. Αγ. Βασιλείου Πάτρας - Αίγιο, Α.Ο. Τραπεζικών - ΠΠΛΤΥ
Πάτρας, Αγρίνιο - Κέρκυρα, Ο.Α. Χανίων - Κύδων Χανίων, Ικαρία - ΟΦΗ (ο αγώνας
θα γίνει στην Αθήνα), Φοίβος Πειραιά - Ζήνων Γλυφάδας, ΔΗΚΕΠ Α. Λιοσίων -
Πήγασος Κυψέλης, Ηλιούπολη - Ευβοϊκή, Εστία Ν. Σμύρνης -Καποδίστριας Αίγινας,
ΟΦΟΝ - Μάτι, ΔΑΣ Α. Λιοσίων - Αμπελόκηποι, Παπάγου - Κορυδαλλός, «Κ. Βάρναλης»
Κ. Πατησίων - Πανελλήνιος.

ΑΣΥΓΚΡΑΤΗΤΟΣ

Με δύο ακόμη νίκες (επί των Παρασκευαΐδη, Μαμουλάκη) προχώρησε ο Γεωργιανός
Νικολό Μαναγκάτζε στο ανοιχτό τουρνουά του Συνδέσμου Αιγυπτιωτών Ελλήνων
φτάνοντας τους 6 βαθμούς σε 6 αγώνες. Οι Παρασκευαΐδης, Φάκαρος ακολουθούν με
5 βαθμούς, ενώ οι Δημητριάδης, Καλογιάννης, Μαμουλάκης, Αλεξανδρόπουλος έχουν
από 4,5 βαθμούς. Τα κυριότερα αποτελέσματα του 6ου γύρου ήταν: Μαμουλάκης -
Μαναγκάτζε 0-1, Κακκανάς - Φάκαρος 0-1, Μανάι - Παρασκευαΐδης 0-1, Αλ.
Σπυροπούλου - Γ. Δημητριάδης 0-1, Αλεξανδρόπουλος - Μπόλης 1-0, Παπουτσάκης -
Καλογιάννης 0-1, Μαθιόπουλος - Σιαμίδης 1-0, Χαντάτ - Παλατιανός 1-0,
Αραμπογλίδης - Λαζαρίδης 1-0, Γερούκαλης - Ζαχαρίου 0-1 κ.ά. Ο γύρος αυτός
ήταν πολύ μαχητικός καθώς σε σύνολο 25 παρτίδων σημειώθηκαν 24 νίκες και μόνο
μία ισοπαλία.

Ο 7ος γύρος θα πραγματοποιηθεί αύριο 13/2. 
Η κλήρωση έχει ως εξής: Μαναγκάτζε - Φάκαρος, Δημητριάδης - Παρασκευαΐδης,
Μαμουλάκης - Αλεξανδρόπουλος, Καλογιάννης - Χαντάτ, Ζαχαρίου - Αραμπογλίδης,
Μαθιόπουλος - Κακκανάς, Ζαμίτ - Σπυροπούλου, Μπόλης - Ρουμελιώτης, Πολίτης -
Μανάι, Παπαδάτος - Παπουτσάκης, Τσουκτάκος - Μαρτέν, Σιαμίδης - Χρονάκης,
Λαζαρίδης - Γερούκαλης, Παλατιανός - Μυλωνάς, Τζιόμεμο - Ντόβας, Θεοχάρης -
Βασιλειάδης, Ανδριόπουλος - Γερόπαππας, Τούμπλαρης - Πετρόπουλος, Θεοδωράκης -
Καλτσής, Κιμπίζης - Μαραγκιανός, Παπαδάκης - Γελασέας, Αγαπητού - Αδαμαντίδης,
Μιτζέλης - Βάρσος, Ζήκος - Βομβολάκης, Δούμπος - Τριανταφύλλου.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: O99</CAT>
<ED>
Κωδικός άρθρου: A16063O991</ED>
<ID>
ID:130787

</ID><URL>http://ta-nea.dolnet.gr/neaweb/neafile.print_unique?e=A&f=16063&m=O99&aa=1</URL></REF>


Article

<CATEGORY>vin09</CATEGORY>

 <H5>«ΨΙΘΥΡΟΙ ΚΑΡΔΙΑΣ»: ΑΠΟ ΤΟΥΣ ΚΑΤΑΥΛΙΣΜΟΥΣ ΤΩΝ ΤΣΙΓΓΑΝΩΝ ΣΤΟ ΡΕΚΟΡ ΤΗΛΕΘΕΑΣΗΣ
</H5><H2>Το πάθος πουλάει
</H2>
<AUTHOR>ΧΡΗΣΤΟΣ ΙΕΡΕΙΔΗΣ - ΒΑΣΙΛΗΣ ΛΟΥΜΠΡΙΝΗΣ</AUTHOR>

Το ελληνικό πάθος και ο έρωτας είναι γνωστό πως πουλάνε στη μικρή οθόνη. Όπως
έδειξαν τα νούμερα πάντως, ο παράφορος έρωτας Τσιγαννοπούλας (Ερατώ) με γιάπη
(Αντώνης) ήταν το εύρημα που έστειλε το σίριαλ «Ψίθυροι καρδιάς» του Mega στα
ύψη της τηλεθέασης. Όμως το 32% (κάπου 2 εκατ. τηλεθεατές) ξεπέρασε κάθε
προσδοκία! Σκεφτείτε πως ακόμα και οι Τσιγγάνοι που συμμετέχουν στο σίριαλ το
βράδυ μιας Δευτέρας άφησαν «άφωνο» τον σκηνοθέτη όταν αποχώρησαν από τον χώρο
γυρισμάτων για να δουν το επεισόδιο εκείνης της ημέρας.

Οι Τσιγγάνοι στην αρχή ήταν διστακτικοί με τις κάμερες και τον κόσμο που
μπαινόβγαινε στον καταυλισμό τους. Όμως όταν διαπίστωσαν, μετά την προβολή των
πρώτων επεισοδίων, πως η σειρά (με κόστος παραγωγής κάπου 15 εκατ. δρχ. ανά
επεισόδιο) δεν τους εκθέτει, «έγιναν φιλικοί και μας περίμεναν με ανοιχτές τις
πόρτες», θυμάται ο σκηνοθέτης του, Μανούσος Μανουσάκης, που σπεύδει να
καθησυχάσει τους φανατικούς της σειράς λέγοντας στα «ΝΕΑ» πως «το σίριαλ θα
διαρκέσει ως το τέλος της σεζόν» (σ.σ.: μέσα Ιουνίου).

Χάπι εντ

Και αν τον τελευταίο λόγο έχουν οι τηλεθεατές, τον πρώτο έχουν οι Τσιγγάνοι
από τους οποίους ο σκηνοθέτης δέχεται πιέσεις «η σειρά να έχει χάπι εντ και να
μη... σκοτώσει την Ερατώ»! Οι δύο σεναριογράφοι, Σταύρος Αβδούλος και Ειρήνη
Ριτσώνη, αλλά και ο Μανούσος Μανουσάκης, από την πλευρά τους εξετάζουν όχι
ένα, ούτε δύο, αλλά πέντε διαφορετικά φινάλε για τους «Ψιθύρους καρδιάς».

Πάντως, στα χρονικά της ιδιωτικής τηλεόρασης κανείς δεν φανταζόταν πως το
29,2% της «Αναστασίας» θα μπορούσε να καταρριφθεί από κάποιο άλλο τηλεοπτικό
πρόγραμμα μετά την κρίση που έπληξε τα ιδιωτικά κανάλια τα τελευταία χρόνια,
αλλά και με την ταυτόχρονη κόπωση και κορεσμό των τηλεθεατών από τον
καταιγισμό προγραμμάτων.

Όταν επιτυχημένο πρόγραμμα κατά τις προηγούμενες τηλεοπτικές περιόδους
χαρακτηριζόταν εκείνο που είχε τηλεθέαση γύρω στο 17% («Διλήμματα», «Ντόλτσε
βίτα», «Σοφία ορθή») κανείς δεν μπορούσε να σκεφθεί ότι θα υπήρχε τηλεοπτική
παραγωγή στην τρέχουσα σεζόν που όχι μόνον θα σημείωνε ανάλογο ποσοστό
τηλεθέασης, αλλά θα ξεπερνούσε κατά πολύ το «άπιαστο» ρεκόρ της «Αναστασίας».

Σκληρός ανταγωνισμός

Και αυτό το κατάφεραν οι «Ψίθυροι καρδιάς» παρά τον σκληρό ανταγωνισμό. Το
σίριαλ του Μανούσου Μανουσάκη κονταροχτυπιέται κάθε Δευτέρα βράδυ με τον
«Δανεικό πατέρα» του Γιώργου Κωνσταντίνου και τον «Έκπτωτο άγγελο» της Ρέινας
Εσκενάζι (αμφότερα στον Antenna), με το σίριαλ του Κώστα Κουτσομύτη «Η αγάπη
άργησε μια μέρα» (ΕΤ1), με ξένη ταινία (Star) και με την εκπομπή αναζήτησης
ανθρώπων που αγνοούνται τα ίχνη τους «Φως στο τούνελ» (Σκάι).

Έτσι, ο τίτλος από τα χέρια της Μυρτώς Αλικάκη και του Μηνά Χατζησάββα πέρασε
στην Άννα Μαρία Παπαχαραλάμπους και στον Απόστολο Γκλέτσο, ίσως και
δικαιολογημένα. Διότι και τα δύο σίριαλ είχαν ως θέμα σχέσεις ανθρώπων που
είχαν κάτι το ξεχωριστό. 
Η δροσερή Αναστασία τα 'φτιαξε με έναν κατά πολύ μεγαλύτερό της, ενώ η
Τσιγγάνα Ερατώ με έναν πλούσιο νέο, γιάπη, που δεν προέρχεται από το δικό της
κοινωνικό περίγυρο.

Όμως η επιτυχία που έκαναν οι «Ψίθυροι καρδιάς» έχει μεγαλύτερη βαρύτητα,
διότι το 32% ­ κατά προσέγγιση ­ έγινε ενώ το σίριαλ είναι σε εξέλιξη.
Αντίθετα, το 29,2% της «Αναστασίας» ήρθε στο τελευταίο επεισόδιο. Με δεδομένο,
λοιπόν, ότι ο σκηνοθέτης της σειράς, Μανούσος Μανουσάκης, επεξεργάζεται πέντε
φινάλε για το σίριαλ, δεν αποκλείεται και το ποσοστό που σημείωσαν την
περασμένη Δευτέρα οι «Ψίθυροι καρδιάς» να αποτελέσει σύντομα παρελθόν.

Οι πρωταγωνιστές

Πού οφείλεται αυτή η επιτυχία; Η Άννα Μαρία Παπαχαραλάμπους αποδίδει το
γεγονός «σε μια μαγική συνταγή, σε μια "χημική ένωση" όπου τα στοιχεία της
είναι όλοι οι συντελεστές της σειράς», ενώ ο Απόστολος Γκλέτσος δήλωνε με
μετριοφροσύνη: «Δεν γνωρίζω, γιατί εάν το ήξερα θα κάναμε κάθε μέρα επιτυχίες».

Ο σκηνοθέτης της σειράς υποστηρίζει ότι οφείλεται στην «ελληνικότητα του
θέματος, στα ελληνικά πάθη, στην απλότητα των ανθρώπων, στον καινούργιο κόσμο
που γνωρίζουμε, στη μουσική, στους πρωταγωνιστές. Οι "Ψίθυροι καρδιάς" δεν
μιμούνται τίποτα το ξένο, δεν γυρίζονται μέσα σε τέσσερις τοίχους, αλλά σε
φυσικούς χώρους».

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16063P011</ED>
<ID>
ID:130788

</ID><URL>http://ta-nea.dolnet.gr/neaweb/neafile.print_unique?e=A&f=16063&m=P01&aa=1</URL></REF>


Article

<CATEGORY>vin09</CATEGORY>

 <H2>Αρχαιολογία </H2>
Αναστηλώσεις στις Μυκήνες, προτομή του αντιπάλου του Αριστοφάνη
στη Βουλή

σελ. 3

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16063P012</ED>
<ID>
ID:130832

</ID><URL>http://ta-nea.dolnet.gr/neaweb/neafile.print_unique?e=A&f=16063&m=P01&aa=2</URL></REF>


Article

<CATEGORY>vin09</CATEGORY>

 <H2>Σινεμά </H2>
Η ιστορία ενός «σκληρού» φιλιού στο Cine Club, πυγμάχος του IRA στο Βερολίνο

σελ.
6

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16063P013</ED>
<ID>
ID:130873

</ID><URL>http://ta-nea.dolnet.gr/neaweb/neafile.print_unique?e=A&f=16063&m=P01&aa=3</URL></REF>


Article

<CATEGORY>vin09</CATEGORY>

 <H5>ΕΚΘΕΣΕΙΣ ΚΩΣΤΑ ΤΣΟΚΛΗ - ΒΑΣΙΛΗ ΣΠΕΡΑΝΤΖΑ
</H5><H5>«ΖΩΝΤΑΝΑ» </H5><H2>Ποίηση της Τέχνης
</H2>
Έργο του Κώστα Τσόκλη (αριστερά) και φωτογραφία του Δημήτρη Αντωνίτση

Η γκαλερί «Αστρολάβος - Δεξαμενή» (Ξανθίππου 11, Κολωνάκι, τηλ. 7294.342-3)
παρουσιάζει έργα του Κώστα Τσόκλη εμπνευσμένα από ποιήματα του Δαββέτα.
Πρόκειται για έκθεση εικονογράφησης από τον Τσόκλη μιας σειράς ποιημάτων -
αποφθεγμάτων του ποιητή και ιστορικού τέχνης Δημοσθένη Δαββέτα. Διάρκεια
έκθεσης ως τις 7 Μαρτίου.

*** Εγκαινιάζεται απόψε στη γκαλερί «Adam» (Ν. Βάμβα 5, Πλ. Κολωνακίου, τηλ.
3601.779) η έκθεση χαρακτικής του Βασίλη Σπεράντζα.

*** Εγκαινιάζεται απόψε στη γκαλερί «Ζουμπουλάκη» (Πλ. Κολωνακίου 20, τηλ.
3608.278) η έκθεση ζωγραφικής του Μιχάλη Μανουσάκη με γενικό τίτλο «Κόσμοι Παράλληλοι».

ΦΩΤΟΓΡΑΦΙΑ

Στη διαβόητη γειτονιά της οδού Φυλής εκθέτουν πέντε τολμηροί νέοι καλλιτέχνες
στο στούντιο μιας εταιρείας τηλεσυναλλαγής, της «Video FG4» για τηλεγνωριμίες
και άλλα προϊόντα. Η «Moodiatel», τηλ. 090.696969, λειτουργεί από σήμερα. Τα
έργα τους εκτίθενται έναν όροφο πάνω από έναν οίκο ανοχής. Φωτογραφίες, βίντεο
και εγκαταστάσεις που εμπνεύσθηκαν από την υποβαθμισμένη αλλά και τόσο
φορτισμένη γειτονιά ­ την επικοινωνία και την τηλεσυναλλαγή. Οι καλλιτέχνες
είναι οι Δημήτρης Ντοκατζής, Ηλίας Μαρμαράς, Μάγια Μπόντζου, Δημήτρης
Χρηστίδης και Δημήτρης Αντωνίτσης. Διεύθυνση, Αλκιβιάδου 30. Τηλ. 8839.509.

ΕΚΔΗΛΩΣΗ

Εκδήλωση αφιερωμένη στη γνωριμία με τη φυλή των Καλάς γίνεται απόψε στις 7.00
μ.μ. στο Μουσείο Γ. Γουναρόπουλου (Γουναρόπουλου 6 και Φρυγίας, 3η στάση Α.
Ιλίσια, τηλ. 7487.657) θα μιλήσει ο εκπαιδευτικός, μέλος της ομάδας «Οι φίλοι
των Καλάς», κ. Αθανάσιος Λερούνης, για την πανάρχαια φυλή που οι παραδόσεις
τούς θέλουν απογόνους των στρατιωτών του Μεγάλου Αλεξάνδρου.

ΒΙΒΛΙΟ

Στο Αίθριο της Στοάς του Βιβλίου (είσοδος Πεσμαζόγλου 5 και Πανεπιστημίου) θα
γίνει παρουσίαση του βιβλίου «Το τραγούδι της ψυχής» του Γιώργου Λεονάρδου
(εκδόσεις «Νέα Σύνορα - Α.Α. Λιβάνη»). Το βιβλίο θα παρουσιάσει η επίκουρος
καθηγήτρια του ΑΠΘ και δημοσιογράφος Άννα Παναγιωταρέα. 
ΘΕΑΤΡΟ

Προλαβαίνετε ως την Κυριακή, να δείτε την παράσταση του έργου του Παύλου
Μάτεσι «Προς Ελευσίνα», που παρουσιάζει το «Ανοιχτό θέατρο». Μια σημαντική
παράσταση, σε σκηνοθεσία Γιώργου Μιχαηλίδη και πρωταγωνιστές τον Μηνά
Χατζησάββα, τον Σπύρο Κωνσταντόπουλο, την Μαριέττα Σγουρδαίου, την Ντίνα
Μιχαηλίδη κ.ά. Τα σκηνικά είναι της Αγνής Ντούτση.

Ο Λουκιανός Κηλαηδόνης απόψε κι ως το Σάββατο και ξανά την επόμενη
Πέμπτη για άλλες τρεις συναυλίες (συνολικά έξι) παίζει σ' ένα κλαμπάκι
αμερικανικών προδιαγραφών, με καλό ήχο και άνετο πάρκινγκ. Στο «Omni Live»
(Αγγ. Σικελιανού και Αγγελόπουλου 2, Νέο Ψυχικό τηλ. 6741.424) το πρόγραμμα
αρχίζει στις 11 το βράδυ και τα έχει όλα. Ρεμπέτικο, νυχτερινό σινεμά, τζιν τζιν.

*** Το πενταμελές συγκρότημα Blues Bug με πλούσιο ρεπερτόριο (συνδυασμός rythm
and blues, soul, funk, jazz) εμφανίζεται απόψε στο «Hi-Het» cafe (Δραγούμη 28
και Κρουσόβου - «Χίλτον»).

*** Ο Κώστας Τουρνάς εμφανίζεται απόψε ­ κι ως την Κυριακή ­ στο «Αν» club
(Σολωμού 13-15, Εξάρχεια, τηλ. 3305.056-7). Το ρεπερτόριό του είναι πλούσιο
και αρχίζει από την εποχή των Poll των «Αστρόνειρων», των «Απέραντων Χωραφιών»
και τόσων άλλων γνωστών και αγαπημένων τραγουδιών, καθώς και κομμάτια από την
τελευταία του δουλειά «Δεν λέει».

*** Το συγκρότημα Κάθοδος των Μυρίων έρχεται από τη Θεσσαλονίκη για να δώσει
μια ακόμα συναυλία. Απόψε στο «La Rocka» (Βασ. Παύλου 23, Καστέλλα, τηλ.
4177.660) τραγουδούν δυνατές ροκ μπαλάντες ­ μπαλάντες για «δαίμονες» και
ανήσυχους ανθρώπους.

*** Το ροκ συγκρότημα Bazaar που τραγουδάει country και blues, εμφανίζεται
απόψε στο κλαμπ «Μάσκες» (Απ. Παύλου 31 - Θησείο, τηλ. 3468.670).

*** Από αύριο και κάθε Πέμπτη, το συγκρότημα Ανοιχτή Θάλασσα θα εμφανίζεται
στο «Stage ΙΙ» του «Camel Club». Το ρεπερτόριό του συμπεριλαμβάνει κομμάτια
από Χάρη και Πάνο Κατσιμίχα, Διονύση Σαββόπουλο, Τρύπες, Ξύλινα Σπαθιά, Π.
Σιδηρόπουλο κ.ά.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16063P021</ED>
<ID>
ID:130791

</ID><URL>http://ta-nea.dolnet.gr/neaweb/neafile.print_unique?e=A&f=16063&m=P02&aa=1</URL></REF>


Article

<CATEGORY>vin09</CATEGORY>

 <H2>Ελληνικός πολιτιστικός μήνας στο Ισραήλ
</H2>
Ελληνικός Πολιτιστικός Μήνας με τον τίτλο «Η Ελλάδα στο Ισραήλ»
πραγματοποιείται από τις 19 Φεβρουαρίου στο Τελ Αβίβ, υπό την αιγίδα της
ελληνικής πρεσβείας στο Ισραήλ.

Οι εκδηλώσεις ανοίγουν με έκθεση ζωγραφικής με τον τίτλο «Τρεις γενιές Ελλήνων
καλλιτεχνών», που εγκαινιάζεται στις 19 Φεβρουαρίου στο Μουσείο του Τελ Αβίβ
(θα διαρκέσει ως τις 5 Απριλίου). Στις 20 Φεβρουαρίου θα προβληθεί η ταινία
«Ταξίδι στα Κύθηρα» του Θόδωρου Αγγελόπουλου στην Ταινιοθήκη του Τελ Αβίβ, ενώ
στις 9 Μαρτίου θα πραγματοποιηθεί στο «Ζοά Χάουζ» στρογγυλό τραπέζι με θέμα
«Σκέψεις για τον ελληνικό πολιτισμό». Συμμετέχουν οι καθηγητές Κωνσταντίνος
Τσουκαλάς από την Αθήνα και Μάλκιν και Αρμπέλ από το Πανεπιστήμιο του Τελ Αβίβ.

Στις 15 Μαρτίου στο δημοτικό θέατρο «Ραμάτ Γκαν» θα δώσει συναυλία με
σεφαραδίτικα τραγούδια η Σαββίνα Γιαννάτου και στις 17 Μαρτίου στο «Εϊνάβ
Σέντερ» η σοπράνο Σόνια Θεοδωρίδου με τον Γιάννη Βακαρέλη στο πιάνο και με
τραγούδια του Μάνου Χατζιδάκι στο πρόγραμμά της.

Τον Ιούνιο τέλος, το Εθνικό Θέατρο θα παρουσιάσει στο θέατρο «Κάμερι» τη
«Μήδεια» του Ευριπίδη σε σκηνοθεσία Νικαίτης Κοντούρη, ενώ δεν θα λείψει και
γευσιγνωσία ελληνικού κρασιού στην πρεσβευτική κατοικία.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16063P022</ED>
<ID>
ID:130835

</ID><URL>http://ta-nea.dolnet.gr/neaweb/neafile.print_unique?e=A&f=16063&m=P02&aa=2</URL></REF>


Article

<CATEGORY>vin09</CATEGORY>

 <H5>... και η ελκυστική συνάντηση
</H5><H2>Ο σπινθήρας που έλειψε...
</H2>
<AUTHOR>Μ.Χ.</AUTHOR>

Μπάρι Άνσγουωρθ

Ο Αλβανός Ισμαήλ Κανταρέ, ο Άγγλος Τζων Φάουλς, οι εννέα αστέρες της νέας
γενιάς του γαλλικού μυθιστορήματος και τώρα ­ σήμερα και αύριο ­ δύο ακόμα
ξακουστοί Άγγλοι: ο Μπάρι Άνσγουωρθ και ο Λουί ντε Μπερνιέρ. Όλοι τους μέσα
στο τελευταίο εικοσαήμερο. Μήπως η Αθήνα έγινε ξαφνικά κέντρο (διερχόμενων
έστω) καταξιωμένων Ευρωπαίων πεζογράφων; Θα μπορούσε, αν με κάποιον τρόπο,
κάπου, κάποια στιγμή οι συγγραφείς αυτοί διασταυρώνονταν δημόσια μεταξύ τους
και με Έλληνες ομοτέχνους τους. Αν δημιουργιόταν διάλογος, ζύμωση,
ηλεκτρισμός. Αντ' αυτού ο Φάουλς δεν συνάντησε τον Κανταρέ παρ' ότι συνέπεσαν,
ελάχιστοι Έλληνες πεζογράφοι ενδιαφέρθηκαν να γνωρίσουν τους αλλοδαπούς
ομοτέχνους τους και μόνο μεμονωμένες εκδηλώσεις διοργανώθηκαν, για τη
συνάντηση των επισκεπτών με το ελληνικό αναγνωστικό κοινό. Ο σπινθήρας δεν
προκλήθηκε. Και να σκεφτεί κανείς ότι όλοι τους ­ πλην της ομάδας των Γάλλων ­
έχουν κάποια ιδιαίτερη σχέση με την Ελλάδα που έχει εισχωρήσει στα βιβλία τους...

Ας μην είμαστε όμως τόσο αυστηροί. Ίσως ένας μικρός έστω σπινθήρας
δημιουργηθεί απόψε, στο «Χολιντέι Ιν» (7.30 μ.μ.) με τους δύο Άγγλους
συγγραφείς. Βραβευμένος με το μεγάλο «Μπούκερ» ο 68χρονος Μπάρι Άνσγουωρθ είχε
διδάξει επί μια διετία στην Αθήνα το 1960, ξεκίνησε στο Χορευτό Πηλίου το
πρώτο του μυθιστόρημα, κατέγραψε την ελληνική του εμπειρία στο «Νησί του
Πασχάλη» και τα τρία καλύτερα μυθιστορήματά του, στοχαστικά, ιστορικά,
«διαβαστερά», είναι μεταφρασμένα στη γλώσσα μας. Το πλέον πρόσφατο «Μετά τον
Αννίβα» στις εκδόσεις «Καστανιώτη» ενώ η βραβευμένη «Ιερή Πείνα» και το
«Θρησκευτικό Δράμα» στις εκδόσεις «Νεφέλη», που διοργανώνουν μάλιστα ειδική
εκδήλωση γι' αυτόν αύριο, στη Στοά του Βιβλίου (8.30 μ.μ.), με ομιλητές τον
Χάρη Βλαβιανό και τη Μαρία Τσάτσου. Νεώτερος κατά 24 χρόνια, ο Λουί ντε
Μπερνιέρ έχει ένα βιβλίο του μεταφρασμένο στα ελληνικά, το «Μαντολίνο του
λοχαγού Κορέλι» («Ψυχογιός») που κέρδισε το βραβείο των Συγγραφέων της
Κοινοπολιτείας και που η δράση του εκτυλίσσεται στην Κεφαλονιά κατά τη
διάρκεια του Β' Παγκοσμίου Πολέμου. Αλλά και το πλέον πρόσφατό του, τα «Πουλιά
δίχως φτερά», έχει πολλές ιστορικές αναφορές στην Ελλάδα. Πολυταξιδεμένοι και
οι δύο, ανήσυχοι και ανοιχτόμυαλοι δίνουν μια ιδανική ευκαιρία στο ελληνικό
κοινό να ταξιδέψει σε άλλους κόσμους. Πνευματικούς και μη.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16063P023</ED>
<ID>
ID:130875

</ID><URL>http://ta-nea.dolnet.gr/neaweb/neafile.print_unique?e=A&f=16063&m=P02&aa=3</URL></REF>


Article

<CATEGORY>vin09</CATEGORY>

 <H2>Τζαζ αστέρες
</H2><H2></H2>
<AUTHOR>Χ.Π.</AUTHOR>

Βαγγέλης Κατσούλης

Είναι σίγουρο ότι η δουλειά απαιτητικών δημιουργών χάνει κάτι από τις ιδανικές
συνθήκες που υπάρχουν στα στούντιο ηχογράφησης όταν παρουσιάζεται ζωντανά.
Ούτε τα μηχανήματα είναι τα ίδια ούτε ο χώρος ούτε ­ συχνά ­ τα ίδια μέλη της
ορχήστρας. Ο Βαγγέλης Κατσούλης ωστόσο ευτύχησε να δει τη δουλειά του να
παίζεται στο Μέγαρο Μουσικής ­ ό,τι καλύτερο για τις τζαζ αναζητήσεις του που
αργότερα καταγράφηκαν και κυκλοφόρησαν σε ένα CD με τίτλο «Μέσα από το
Σκοτάδι» (Λύρα). Στις 16 και 17 Φεβρουαρίου η δουλειά του θα παρουσιαστεί ξανά
στις «Γραμμές» ­ μόνο που δεν είναι αυτή η «είδηση». Η είδηση είναι ότι θα τον
συνοδεύσουν δύο από τους πιο γερούς μουσικούς της νεώτερης γενιάς της τζαζ, ο
Νορβηγός μπασίστας Άριλντ Άντερσεν και ο τρομπετίστας Μάρκους Στοκχάουζεν (που
άλλωστε είχαν συμμετάσχει στην εγγραφή του δίσκου του). Όσοι πιστοί της τζαζ...

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16063P024</ED>
<ID>
ID:130900

</ID><URL>http://ta-nea.dolnet.gr/neaweb/neafile.print_unique?e=A&f=16063&m=P02&aa=4</URL></REF>


Article

<CATEGORY>vin09</CATEGORY>

 <H2>Πού πας, ρε, Καραμήτρο...
</H2><H2></H2>
<AUTHOR>Γ.Δ.Σ.</AUTHOR>

Τέσσερις συναυλίες του, συμπαθέστατου και αξιολογότατου ομολογώ, Κώστα Τουρνά
αναγγέλλει το «Αν» κλαμπ των Εξαρχείων. «Του μεγαλύτερου» ­ λέει το σχετικό
«δελτίο Τύπου» ­ «εν ζωή pop δημιουργού». Εεεε! Εεεε! Κόψτε κάτι! Κόψτε κάτι!

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16063P025</ED>
<ID>
ID:130912

</ID><URL>http://ta-nea.dolnet.gr/neaweb/neafile.print_unique?e=A&f=16063&m=P02&aa=5</URL></REF>


Article

<CATEGORY>vin09</CATEGORY>

 <H5>ΑΡΧΙΣΑΝ ΟΙ ΑΝΑΣΤΗΛΩΣΕΙΣ ΣΤΙΣ ΜΥΚΗΝΕΣ ­ ΠΕΡΙΜΕΝΕΙ ΤΟ ΜΟΥΣΕΙΟ
</H5><H5>Βρέθηκε η προτομή του αντιπάλου του Αριστοφάνη
</H5><H2>Πρόλαβαν την κατάρρευση
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

<H3>Λίγο μετά τα πρώτα σημάδια της κατάρρευσης ο αρχαιολογικός χώρος και οι
θολωτοί τάφοι των Μυκηνών, όπου διέπρεψαν δεκάδες ανασκαφείς, μπαίνουν τώρα
στο δρόμο της συντήρησης των ερειπίων και της αναστήλωσης των μνημείων, ενώ το
μουσείο του μυκηναϊκού πολιτισμού περιμένει τη ΔΕΗ και τον ΟΤΕ για να μπει σε
τροχιά λειτουργίας.
</H3>
Μετά τα πρώτα σημάδια κατάρρευσης άρχισαν οι αναστηλωτικές εργασίες στην
προϊστορική Ακρόπολη των Μυκηνών

Οι Μυκήνες, η προϊστορική πρωτεύουσα της Ελλάδας από την εποχή του Σλήμαν,
ανασκάφηκαν κατά κόρον και έδωσαν τους πιο πολύτιμους χρυσούς θησαυρούς. Τα
αναστηλωτικά έργα άργησαν πολύ. Πέρσι η κατάρρευση των Μυκηνών προχωρούσε με
ρυθμό ακατάσχετο σε πολλά μέτωπα με αποκορύφωμα την πτώση ενός τμήματος από
τον θολωτό τάφο του Αιγίσθου.

Τώρα η αναστήλωση του τάφου προχωρεί με ταχείς ρυθμούς και μάλιστα φέρνει στο
φως άγνωστα στοιχεία για το θολωτό τάφο του 1400 π.Χ., έναν από τους
παλαιότερους των Μυκηνών.

Προχθές εγκρίθηκε ένα νέο έργο: Η προμελέτη της κυρίας Κλαίρης Παλυβού για την
αναστήλωση των σπιτιών στη συνοικία του Λαδέμπορα, όπου προβλέπονται
καθαρισμός από τα χώματα που έχουν συσσωρευθεί εδώ και 40 χρόνια,
επανατοποθέτηση όσων λίθων έχουν πέσει από τις θέσεις τους κ.α.

Γιατί δόθηκε προτεραιότητα σε αυτό το συγκεκριμένο έργο και όχι σε κάποια άλλα
σημεία της Ακρόπολης που έχουν προγραμματισθεί ως επείγοντα επειδή έχουν
σημειωθεί καταρρεύσεις ή είναι ετοιμόρροπα; Ιδιαίτερα γιατί δεν υπήρξε άμεση
επέμβαση ώστε να διορθωθεί το μονοπάτι που ακολουθούν οι επισκέπτες στην
Ακρόπολη, «ο επικίνδυνος κατσικόδρομος», όπως το αποκάλεσε προχθές βράδυ ο
γ.γ. του υπουργείου Πολιτισμού κ. Ευγένιος Γιαννακόπουλος; Διότι η μελέτη αυτή
είναι έτοιμη, είναι πολύ καλή και έχει εξασφαλισμένη χρηματοδότηση από τα
Περιφερειακά Προγράμματα, απάντησε ο διευθυντής Αναστηλώσεων κ. Ιορδάνης
Δημακόπουλος. Αναζητώντας μια πληρέστερη απάντηση «ΤΑ ΝΕΑ» επικοινώνησαν με
την Εφορεία Προϊστορικών και Κλασικών Αρχαιοτήτων Ναυπλίου.

Η αρχαιολόγος κ. Ελένη Παλαιολόγου μας έδωσε την παρακάτω εικόνα. Από τις 30
Οκτωβρίου 1997 ξεκίνησε η αναστήλωση του τάφου του Αιγίσθου ­ που ανατέθηκε σε
εργολάβο για την επίσπευση του ρυθμού των εργασιών. Από τις εργασίες
καθαρισμού των ετοιμόρροπων τμημάτων στον τάφο του Αιγίσθου, από την αποξήλωση
κάποιων ετοιμόρροπων τμημάτων, τα οποία θα ξαναχτισθούν, από τις αναλύσεις της
πέτρας ξαναγνωρίζουμε τώρα το μνημείο. Διαπιστώνεται ότι και ο τάφος του
Αιγίσθου είχε πάνω από την είσοδο «ανακουφιστικό τρίγωνο», βλέπουμε πως ήταν
κατασκευασμένο το άνω μέρος του θόλου του τάφου από μικρές πέτρες
τοποθετημένες εκφορικά και αποκτούμε πολύτιμη εμπειρία και εκπαιδευμένους
τεχνίτες για τα υπόλοιπα έργα. Το συγκεκριμένο έργο στην συνοικία του
Λαδέμπορα, βρίσκεται πολύ κοντά στον τάφο του Αιγίσθου ­ ο οποίος θα έχει
αποπερατωθεί μέχρι το καλοκαίρι και προωθήθηκε επειδή δεν υπήρχε άλλη μελέτη
που να είναι έτοιμη. Ο «κατσικόδρομος» της Ακρόπολης των Μυκηνών δεν μπορεί να
διορθωθεί αποσπασματικά για δύο λόγους. Ο πρώτος είναι ότι πρέπει να
προηγηθούν τα επείγοντα αναστηλωτικά και στερεωτικά έργα ­ στον αναλημματικό
τοίχο ακριβώς πίσω από την Πύλη των Λεόντων, τη νότια πλινθόκτιστη οικία, την
αυλή του ανακτόρου και τον τοίχο πίσω από την Περσεία Κρήνη στο βάθος της
Ακρόπολης, όπως και στον τάφο της Κλυταιμνήστρας έξω από την Ακρόπολη. Ο
δεύτερος λόγος είναι ότι το έργο της ανάδειξης των Μυκηνών και η πορεία της
περιήγησης απαιτούν μια συνολική ρύθμιση. Αυτή τη στιγμή το Ταμείο
Αρχαιολογικών Πόρων έχει ετοιμάσει τις προδιαγραφές για τη σύνταξη αυτής της
μελέτης. Η εφαρμογή της υπολογίζεται ότι θα κοστίσει 350 εκατ. δρχ. και
περιλαμβάνει δρόμους περιπάτου, στάσεις με θέα και στάσεις για ανάπαυση, όχι
μόνο μέσα, αλλά και έξω από την Ακρόπολη των Μυκηνών, σε συνδυασμό με ένα
μονοπάτι που θα ενώνει άμεσα την Ακρόπολη με το Μουσείο. Στο πρόγραμμα
ανάδειξης περιλαμβάνονται επίσης σήμανση με πινακίδες και σχεδιαγράμματα για
την κατατόπιση των επισκεπτών.

Το Μουσείο Μυκηνών είναι έτοιμο, εκτός από κάποιες ουσιώδεις λεπτομέρειες,
όπως η σύνδεση με τη ΔΕΗ ­ ζήτημα ημερών ­ με τον ΟΤΕ ­ απαραίτητη για να
λειτουργήσει ο πολύπλοκος συναγερμός ­ και ο διορισμός κάποιων φυλάκων,
δεδομένου ότι το μουσείο αυτό βρίσκεται σε πολύ απομονωμένο σημείο και τα
ζητήματα ασφαλείας είναι πολύ σημαντικά.

Ήδη έχουν εγκατασταθεί ράφια ντέξιον αλλά τα ευρήματα από τις ανασκαφές των
Μυκηνών, τα οποία πρόκειται να εκτεθούν, δεν έχουν ακόμα συντηρηθεί.
Βρίσκονται στις αποθήκες των μουσείων του Ναυπλίου, του Άργους κ.α. Η βασική
ιδέα της έκθεσης, όπως μας είπε η κ. Παλαιολόγου, είναι να δημιουργηθεί ένα
μουσείο αφιερωμένο στον μυκηναϊκό πολιτισμό και τις ποικίλες εκδηλώσεις του:
την καθημερινή ζωή, τις ασχολίες, τα έθιμα, τη θρησκεία, τη διατροφή, τη
γραφή, τις ταφές, με πολλές μακέτες, αναπαραστάσεις, άλλα ενημερωτικά μέσα
κ.ά. 
Η ακέραια προτομή του Ευπόλιδος πλουτίζει την «πινακοθήκη» των μορφών της
αρχαίας Αθήνας

Δέκα μήνες μετά την ανεύρεση της ερμαϊκής στήλης με την κεφαλή του στωικού
φιλοσόφου Χρυσίππου κατά τις ανασκαφές που διεξάγονται στο προαύλιο της
Βουλής, μια δεύτερη ενεπίγραφη στήλη, που ήρθε πρόσφατα στο φως, μας γνωρίζει
το πρώτο βεβαιωμένο πορτρέτο του Ευπόλιδος, σπουδαίου ποιητή της αττικής
κωμωδίας που ήταν συγχρόνως και αντίπαλος του Αριστοφάνους στους δραματικούς αγώνες.

Η ερμαϊκή στήλη σώζεται ακέραιη, έχει ύψος 2 μ., είναι από πεντελικό μάρμαρο,
φέρει την επιγραφή Εύπολις και την προτομή του ποιητή και ήταν εντοιχισμένη σε
δεύτερη χρήση εντός τοιχορωμαϊκού οικοδομήματος που είχε καταρρεύσει από
σεισμό. Βρέθηκε δε πολύ κοντά στο σημείο όπου είχε βρεθεί κατά την διεξαγωγή
δοκιμαστικών τομών πασσαλόπηξης η προτομή του φιλοσόφου Χρυσίππου, που έζησε
τον 3 αι. π.Χ., καθώς και το βάθρο μιας άλλης ερμαϊκής στήλης. Επειδή,
μάλιστα, οι δύο βάσεις των τότε ευρημάτων ήταν αριθμημένες με τα γράμματα Α
και Ε, οι αρχαιολόγοι της Γ' Εφορείας Προϊστορικών και Κλασικών Αρχαιοτήτων
θεμελίωσαν την υπόθεση ­ που τώρα επιβεβαιώνεται με την ανακάλυψη της προτομής
του Ευπόλιδος ­ ότι στο σημείο αυτό υπήρχε σειρά στηλών με πορτρέτα φιλοσόφων
και άλλων προσώπων. Η προτομή του Ευπόλιδος χρονολογείται επίσης στα πρώτα
χρόνια της ρωμαιοκρατίας. Ο Εύπολις γεννήθηκε το 443 π.Χ. και το πρώτο έργο
του ­ μια κωμωδία ­ διδάχθηκε όταν ήταν μόλις 17 ετών. Αναφέρονται έως
δεκαεπτά κωμωδίες του, από τις οποίες σώζονται μόνον αποσπάσματα. Είναι όμως
γνωστό ότι στη σύντομη ζωή του ­ πέθανε σε ηλικία 33 ετών στη μάχη ­ ο Εύπολις
κέρδισε επτά νίκες σε δραματικούς αγώνες ­ τέσσερις στα Λήναια και τρεις στα
εν Άστει Διονύσια. Οι αρχαίοι συγγραφείς εξαίρουν την επινοητικότητα του
Ευπόλιδος στη σύνθεση των θεμάτων, την κριτική οξύτητα της πολιτικής του
σάτιρας, την ικανότητα που τον διέκρινε στον χειρισμό της γλώσσας και το
μέτρο. Αυτά τα χαρακτηριστικά ανέδειξαν τον Εύπολι σε ισχυρό αντίπαλο του
Αριστοφάνους. Γνωστές κωμωδίες του ήταν οι «Βάπται», μια σάτιρα των Αθηναίων
που μετείχαν στην οργιαστική λατρεία, και οι «Δήμοι», όπου η ηρωική γενιά των
Μαραθωνομάχων συζητεί στον Κάτω Κόσμο ­ με προεδρεύοντα τον Σόλωνα ­ για την
παρακμή της Αθηναϊκής Δημοκρατίας.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: P03</CAT>
<ED>
Κωδικός άρθρου: A16063P031</ED>
<ID>
ID:130792

</ID><URL>http://ta-nea.dolnet.gr/neaweb/neafile.print_unique?e=A&f=16063&m=P03&aa=1</URL></REF>


Article

<CATEGORY>vin09</CATEGORY>

 <H5>Το συνετό «μπιπ...»
</H5><H2>ΤΟ ΠΝΕΥΜΑ του τόνου
</H2>
<AUTHOR>ΜΑΝΟΣ ΕΛΕΥΘΕΡΙΟΥ</AUTHOR>

Το ότι συχνά βρίζουν οι καλλιτέχνες και οι συγγραφείς είναι γνωστό. Το ότι
χάνουν μια δύσκολη στιγμή τον έλεγχό τους, επίσης. Είναι γνωστό ακόμη ότι
ορισμένοι οργανώνονται σε μικρές ομάδες και επεξεργάζονται «επί χάρτου» πρώτα
την όποια τους επίθεση, όπως οι αξιωματικοί κάνουν ασκήσεις επί χάρτου τους
υποτιθέμενους πολέμους.

Απ' όσα έχω ακούσει έως τώρα και απ' όσα ξέρω προσωπικά, καλύτερο είναι
μερικές φορές να πέσεις στο στόμα του καρχαρία, παρά σε τέτοιο στόμα και
γραφίδα. Ιδίως τις ώρες που επεξεργάζονται την εκδίκηση, την απάντηση σε
εφημερίδες, την απολογία σε δικαστήρια, την ύπουλη αρπαγή βραβείων, την
απάντηση σε κακή κριτική. Το χειρότερο είναι ότι τέτοιες αναθυμιάσεις πέρασαν
σε περιοδικά και βιβλία.

Είναι ακόμη καλλιτέχνες, που χωρίς τα παραπάνω ελαττώματα στριμώχνονται μια
κρίσιμη ώρα και, για να υπερασπίσουν το δίκιο τους, χάνουν τον έλεγχό τους και
την αίσθηση του ιερού χώρου που βρίσκονται.

Δεν μου επιτρέπεται να σχολιάσω τη γνωστή υπόθεση, για δέκα λόγους. Αλλού
είναι το θέμα. Ότι ένα κανάλι, προφανώς για να μας προφυλάξει από την αμαρτία,
χρησιμοποίησε το περίφημο «μπιπ...» οσάκις τα χείλη του θείου τραγουδιστή
προφέρανε «πρόστυχες» λέξεις, όσες λουστήκαμε ολοκάθαρα στα υπόλοιπα
«πρόστυχα» κανάλια.

Έτσι, με καθαρή καρδιά και διάνοια «απηλλαγμένη πάσης σατανικής φαντασίας»
κοιμηθήκαμε ήσυχοι, αφήνοντας να ξενυχτούν στη σκοπιά όσους νοιάζονται για
εμάς και μας αγαπούν και δεν το ξέρουμε.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: P03</CAT>
<ED>
Κωδικός άρθρου: A16063P032</ED>
<ID>
ID:130836

</ID><URL>http://ta-nea.dolnet.gr/neaweb/neafile.print_unique?e=A&f=16063&m=P03&aa=2</URL></REF>


Article

<CATEGORY>vin09</CATEGORY>

 <H2>Άχθος αρούρης ή βάρος της γης
</H2>
<AUTHOR>ΓΙΩΡΓΟΣ ΣΚΟΥΡΤΗΣ</AUTHOR>

Λάμπρος Φωτεινός: Ο διευθυντής του ελληνικού υποκαταστήματος της
γερμανικής «Licht».

Λεβίδης: Ο καναλάρχης που τον πυροβόλησαν στα πόδια και που
διαπραγματεύεται κρυφά να αποκτήσει τον έλεγχο επί της (ελληνικής) «Licht».

Λίτσα: Η γυναίκα του Φωτεινού, μικροαστή με χίπικο παρελθόν, που
καταλαβαίνει ότι συμβιβάστηκε και θέλει να ξαναζήσει τον νεανικό της έρωτα με
τον Γιάννη Καλλία.

Γιάννης Καλλίας: Ο παροπλισμένος, αλητόβιος και κάποτε φημισμένος
συγγραφέας σε αναζήτηση έμπνευσης, που κάνει τη σκληρή αυτοκριτική του μπροστά
στη Λίτσα.

Σίσσυ - Τζίμμυ: Τα παιδιά του Φωτεινού, 18 και 15 χρόνων.

Κώστας Εμμανουήλ: Ο αριβίστας δημοσιογράφος, παλιός φίλος της Εριφύλης.

Πρώτα πετάχτηκε το μισοσηκωμένο πέος του Φωτεινού μέσα από τη χούφτα της
Εριφύλης, μετά το κεφάλι του, ύστερα άνοιξε μ' έκπληξη τα μάτια του, σκέφτηκε,
όχι χωρίς κάποιο τρόμο, «πού είμαι, γαμώτο μου!» κι αμέσως ξύπνησε και η
Εριφύλη, του 'σφιξε δυνατά τον κορμό του που σηκώθηκε κι άλλο και γύρισε στο
πλάι να πιάσει το κινητό που χτυπούσε ενοχλητικά.

­ Σσσσ..., του έκανε κι απάντησε. Ο Φωτεινός, με το που συνήλθε, κόλλησε
σφιχτά πίσω της κι άρχισε να την χαϊδεύει, πότε με το χέρι του και πότε με τον
τεντωμένο του «μικρό», γλυκαινότανε πολύ, έψαχνε μια τρύπα να τον χώσει.

­ Ναι, είπε η Εριφύλη.

Ήτανε ο φίλος της, το «τσακάλι των ΜΜΕ», ο Κώστας Εμμανουήλ.

­ Πάλι τον πήρες τον υπνάκο σου, μωρό μου; τη ρώτησε.

­ Ναι... είπε δισταχτικά η Εριφύλη και σκεφτόταν αυτό που πραγματικά είχε
«πάρει» και που τώρα ο αλλοπαρμένος Φωτεινός το έβαζε πάλι απαλά στον υγραμένο
κόλπο της.

­ Άνοιξε την τηλεόραση γρήγορα! της είπε ο Κώστας.

­ Τι συμβαίνει, δεν έχω όρεξη τώρα... έκανε η Εριφύλη και τεντώθηκε προς τα
πίσω να δεχθεί μέσα της όλο το «πράγμα». Του Φωτεινού τού άρεσε πολύ που την
έπαιρνε ενώ μιλούσε στο τηλέφωνο, σκέφτηκε ότι μπορεί να ήταν ο φίλος της κι
αυτό τον εξιτάριζε φοβερά.

­ Άνοιξέ τη, γαμώτο! φώναξε ο Κώστας κι ο Φωτεινός έκανε το «γαμώτο» του να
φθάσει μέσα στο μαύρο σκοτάδι της Εριφύλης.

­ Είσαι άρρωστη; τη ρώτησε ο άλλος, ακούγοντάς την να βγάζει ένα «άαχ», όσο
μπορούσε πιο πνιχτό.

­ Πονάει το κεφάλι μου, τώρα θα την ανοίξω... θα σε πάρω εγώ, του είπε κι
έκλεισε. Αφέθηκε να τον γεύεται. Ο Φωτεινός μούγγριζε, χτυπούσε με μανία και
συνάμα σκεφτόταν ότι δεν μπορούσε να ήταν αυτός, ο τόσο καιρό στερημένος, ο
τόσο καιρό μαλάκας, που γευόταν αυτό το θεσπέσιο κορμί, που έβλεπε αυτή τη
σάρκα μπροστά του, αυτή την πλάτη που τη δάγκωνε πεινασμένα, αυτό τον κώλο τον
υπέροχο που τον χούφτωνε, τον έβλεπε μισανοιγμένο να τον περιμένει, δεν
μπορούσε να πιστέψει το αναπάντεχο, το τρελό, το μοναδικό, ότι ήταν αυτός, ο
άντρας της Λίτσας, ο πατέρας της Σίσσυς και του Τζίμυ, ο ανέραστος διευθυντής
μιας γερμανικής κωλοφίρμας που του είχε πιει το αίμα και το χρόνο, ότι ήταν
αυτός, τώρα, ο γενναίος του Μπρακαλεόνε που άκουγε την Εριφύλη να φωνάζει
«ναι, ναι, χτύπα με» και να τον χτυπάει κι αυτή όσο πιο όμορφα και βίαια ήθελε
και μπορούσε. Και μόλις τον ένιωσε έτοιμο να εκραγεί, γύρισε να του ρουφήξει
το μεδούλι που είχε κατέβει από ψηλά, από τον νωτιαίο μυελό, είχε κατηφορίσει
στη σπονδυλική του στήλη, από εκεί στους όρχεις και τώρα έβγαινε καυτό και
τρελαμένο. Ο Φωτεινός μούγγριζε και πεταγόταν μέσα της, δεν ήθελε να
σταματήσει ποτέ αυτός ο σπασμός, αυτό το άφημα ενός κορμιού ογδόντα κιλών, που
όμως τώρα είχε γίνει ένα τόσο δα πραγματάκι στο τρυφερό στόμα της πιο
αγαπημένης γυναίκας του κόσμου, αυτής της τρυφερής και ταυτόχρονα δαιμονικής
εικοσιπεντάρας, που του έκανε έρωτα σαν αγία και σαν Μαγδαληνή, αυτής που
έκανε τον Φωτεινό να σκέφτεται «ποτέ πια δεν θα πισωγυρίσω!», το είχε πάρει
απόφαση όλες αυτές τις στιγμές πως τίποτα δεν αξίζει όσο ο έρωτας με μια
γυναίκα που την θέλεις και σε θέλει, απαλά, αγαπημένα, βίαια, με το μυαλό της
και τη σάρκα της, τα μουγγρητά της και τα χάδια της.

Η Εριφύλη σήκωσε το βλέμμα της και τον κοίταξε χαμογελαστά. Ο Φωτεινός άπλωσε
το χέρι του και της χάιδεψε τα μαλλιά, το πρόσωπο, το λαιμό της. Έβαλε τα
δάχτυλά του στο στόμα της, για να πιστέψει μια ακόμα φορά πως ήταν εκεί, ήταν
αυτός, μαζί της. Κι η Εριφύλη τα 'γλειψε κι αυτά και στήλωσε τα υγρά από τον
οργασμό της μάτια στα δικά του. «Παναγίτσα μου!» σκέφτηκε ο Φωτεινός. «Είναι
αλήθεια ρε!».

Η Εριφύλη σύρθηκε πάνω του, του έκανε ένα ελαφρό μασάζ με τα στήθη της, τον
έφτασε και τον φίλησε στα χείλη. Ο Φωτεινός την άρπαξε και την ρούφηξε.

­ Ώρα για τσιγάρο, είπε η Εριφύλη και τραβήχτηκε. Μόνο οι άντρες νομίζετε ότι
καπνίζουν μετά τον έρωτα;

­ Ένα για τους δυο μας, είπε ο Φωτεινός.

Η Εριφύλη σηκώθηκε, άναψε ένα τσιγάρο και μετά την τηλεόραση. Ήταν η ώρα του
βραδινού δελτίου. Ξάπλωσε δίπλα στον Φωτεινό και του έβαλε το τσιγάρο στο
στόμα. Πήρε μια ρουφηξιά μέχρι το στομάχι και την άφησε να βγει σιγά σιγά.
Ξαφνικά πετάχτηκε.

­ Δεν είναι δυνατόν! αναφώνησε.

Ήταν ένα ρεπορτάζ για το χτύπημα στον Λεβίδη κι έδειχναν πάλι και πάλι τη
φωτογραφία που είχε τραβήξει η Εριφύλη στο ρεστοράν «Prive», που την είχε πάει
ο Φωτεινός την ημέρα του χτυπήματος. Έλεγε όμως ο τηλεπαρουσιαστής ότι η
Ασφάλεια αναζητούσε κάποιον νέο άντρα που βρισκόταν την ίδια στιγμή στο
ρεστοράν, σαν μέλος της ομάδας που είχε κάνει το χτύπημα.

­ Τις φωτογραφίες! Φέρε τις φωτογραφίες, της είπε έκπληκτος και ο Φωτεινός.

Η Εριφύλη πετάχτηκε, πήγε στο συρτάρι της βιβλιοθήκης της κι έβγαλε όλες τις
φωτογραφίες. Πηγαίνοντας προς το κρεβάτι, τις κοίταζε αργά αργά μία μία.

­ Αυτός εδώ πρέπει να είναι, είπε και του έδειξε τις δύο πόζες, όπου
διακρινόταν ο νέος άντρας.

­ Θυμάσαι που σου είπα την προηγούμενη φορά που ήρθα ότι κάποιος νόμιζα ότι με
παρακολουθούσε με μοτοσυκλέτα; Κόβω το κεφάλι μου πως είναι αυτός.

­ Άρα, ξέρει πως εγώ τον έχω φωτογραφήσει... είπε δυνατά τον συλλογισμό της η Εριφύλη.

­ Άρα, χαιρέτα μας τον πλάτανο, είπε ο Φωτεινός. Έμπλεξες.

­ Μωρό μου, όχι μόνο εγώ... και συ στο κόλπο είσαι τώρα πλέον, του έκανε
χαριτωμένα η Εριφύλη.

Ο Φωτεινός ταράχτηκε. Όχι που συνειδητοποίησε - σιγά το δύσκολο! - πως ήταν κι
αυτός μπλεγμένος, αλλά ταράχτηκε με το «μωρό μου» που του είπε τόσο απλά η
Εριφύλη. Το είπε σ' αυτόν. Έναν σαρανταπεντάρη ξεχασμένο εραστή. Ένιωσε μια
φοβερή γλύκα μέσα του. Της χάιδεψε την πλάτη από πάνω ως κάτω κι ήθελε πολύ να
της πει «ευχαριστώ», όμως αρκέστηκε να την κοιτάξει ολόκληρη με μια ματιά, να
την πάρει μέσα στο μυαλό του, να την κρατήσει, ενώ ταυτόχρονα συγκρατούσε έναν
όμορφο λυγμό που του ανέβαινε. Ήθελε πολύ να ήταν μόνος του τώρα και να
ξέσπαγε σε κλάματα.

­ Δεν με νοιάζει τίποτα, της είπε. Αυτό που περνάω μαζί σου είναι πολύ πιο
επικίνδυνο απ' ό,τιδήποτε. Μ' έχεις σαγηνεύσει, μ' έχεις συνεπάρει, μ' έχεις
αναστατώσει. Δεν πισωγυρίζω πια!

Η Εριφύλη ξάπλωσε πάνω του με το γυμνό της σώμα, του έπιασε το πρόσωπο με τα
δυο της χέρια και του είπε φιλώντάς τον:

­ Δεν περίμενα ποτέ, ότι αυτός ο καταπιεσμένος γραβατάκιας, που πήγα να του
πάρω μια κοινότοπη συνέντευξη, θα είχε μέσα του τόσα πολλά και όμορφα να
προσφέρει απλόχερα σε μια γυναίκα. Σ' ευχαριστώ.

Ο Φωτεινός δεν άντεξε. Την έσφιξε πάνω του δακρυσμένος.

Όταν ο Γιάννης Καλλίας έφτασε στην Αγία Παρασκευή, σχεδόν παραπατούσε από το
ποτό. Είχε τηλεφωνήσει στη Λίτσα από ένα μπαράκι για πότες φιλαράκια, κυρίως
μοναχικούς ή παντρεμένους, που πάνε και πίνουνε από νωρίς, μια και η νύχτα
ανήκει στη γυναίκα τους. Ο Καλλίας ανήκε στους πρώτους, όχι μόνο επειδή πάντα
κυκλοφορούσε μοναχός του ­ άσχετα αν πάντα έψαχνε για κάνα ωραίο φλερτ ­ αλλά
επειδή δεν έπινε μόνο τ' απογεύματα, αλλά το συνέχιζε μετά, μερικές φορές και
μέχρι το πρωί, «έως θανάτου», όπως έλεγε. Όταν του άνοιξε η Λίτσα και
προχώρησε στον κήπο, μέχρι να φτάσει στην εσώπορτα σκεφτόταν τι της είχε πει,
στα ξαφνικά και στα μεθυσμένα του κι ένιωθε κάπως άβολα. «Την κακομοίρα, θα
ταράχτηκε με τις μαλακίες που της είπα», έλεγε και χαζογέλαγε μεθυσμένα.
Φάνηκε κιόλας απ' την πρώτη στιγμή που του άνοιξε την πόρτα. Φορούσε ό,τι πιο
γελοίο μπορούσε να βρει στην ντουλάπα της, σκεφτόμενη ίσως ότι μόλις τη δει ο
Καλλίας θα την αρπάξει σαν λυσσασμένος εραστής.

­ Γεια σου Λιτσάκι, της είπε προσπαθώντας να μιλάει νορμάλ.

­ Έλα, Γιαννάκη μου, του είπε η Λίτσα και τον έμπασε μέσα.

­ Έχεις τίποτα να πιούμε ή τα κόψατε όλα σ' αυτό το σπίτι; τη ρώτησε κι
αφέθηκε στον καναπέ. Ουίσκι έχει;

­ Ό, τι θες. Νερό, πάγο;

­ Βάλε πολύ πάγο και φέρε την μπουκάλα και παγάκια.

­ Έχεις τίποτα; Σου συμβαίνει κάτι; ρώτησε με αληθινό ενδιαφέρον η Λίτσα.

­ Συγγνώμη γι' αυτά που σου είπα στο τηλέφωνο, δεν πιστεύω να σε προσέβαλα,
ξέρεις πόσο σ' αγαπάω, ε;

­ Ίσα ίσα. Μου θύμισες τα παλιά και μ' άρεσε, απάντησε η Λίτσα πηγαίνοντας στο
μπαρ, αλλά μέσα της δαγκώθηκε. Τι ήθελε και της τα είπε; Γιατί κι αυτή τον
άκουσε και τον περίμενε τώρα σαν γεροντοκόρη τον «καλό» της;

Ο Καλλίας άναψε τσιγάρο και μόλις η Λίτσα του έφερε το ποτό, ήπιε μονοκοπανιά
δύο γουλιές.

­ Έλα κοντά μου, της είπε. 
Η Λίτσα κάθισε δίπλα του. Ο Καλλίας την αγκάλιασε και τη φίλησε απαλά στο μάγουλο.

­ Ο χρόνος, Λίτσα! Ο χρόνος! της φώναξε έντονα και μεθυσμένα. Μας ξεπάτωσε ο πούστης!

­ Πάψε! του έκανε η Λίτσα και σκέφτηκε να πάει με την πρώτη ευκαιρία να βγάλει
αυτό το απαίσιο φουστάνι με το ντεκολτέ απ' όπου ξεχύνονταν τα πλαδαρά βυζιά της.

­ Τι σε βασανίζει, γλυκέ μου;

­ Νιώθω βάρος της γης, «άχθος αρούρης» που είπε και ο Αχιλλέας. Το ξέρω πως
έτσι με βλέπετε και εσείς, και ο Λάμπρος και συ και όλοι γύρω μου. Και οι
δημοσιογράφοι και οι πότες και όλο το γαμημένο κύκλωμα. Μέσα μου δεν κοιτάει
κανείς σας. Μόνο ο θάνατος είναι μέσα μου, αυτός με συντροφεύει, μ' αυτόν
μιλάω, μ' αυτόν παλεύω, αυτός είναι ο τελευταίος φίλος μου κι εχθρός μου.

­ Έλα, Γιαννάκη μου, δεν είν' έτσι, ξέρεις πόσο σ' αγαπάμε! Είναι που τώρα
τελευταία δεν γράφεις, δεν ξέρω, βέβαια, και πολλά από τέτοια, αλλά τόσα
χρόνια που σε θυμάμαι...

­ Θα γράψω, απάντησε με πείσμα ο Καλλίας.

­ Μπράβο! έκανε η Λίτσα και τον χάιδεψε. Μ' αναστάτωσες, το ξέρεις; Μου
τηλεφώνησες τη στιγμή που, δεν ξέρω πώς και γιατί, σε σκεφτόμουνα. Έλεγα γιατί
να μην είμαι με τον Γιαννάκη, γιατί να μην παντρευτούμε εμείς, γιατί
παρατήσαμε εκείνη την όμορφη αγάπη που είχαμε και χαθήκαμε, κι εγώ δεν ξέρω σε
τι ερημιές της ζωής. Αλήθεια, σου λέω. Έτρωγα συνέχεια γαλακτομπούρεκα και σε σκεφτόμουν.

­ Κι εγώ έπινα συνέχεια και σε σκέφτηκα για μια στιγμή και τότε σου
τηλεφώνησα. Είπα, θα πάω να δω τη Λίτσα, να μιλήσω με τη Λίτσα, τόσα χρόνια
βλεπόμαστε σαν μαλάκες, λέμε του κόσμου τις μαλακίες, αλλά ποτέ τίποτα το
ουσιαστικό, τίποτα που να βγαίνει από μέσα μας... έτρωγες γαλακτομπούρεκα, ε;
είπε και χαμογέλασε. Πάσχεις και συ από το «σύνδρομο της Νταϊάνας», όπως τόσοι
και τόσοι άνθρωποι που νιώθουν το κενό μέσα τους, τα ένα σωρό ανεκπλήρωτα, τις
ένα σωρό ανασφάλειες... Αχ, ρε Λίτσα, με τα γαλακτομπούρεκα δεν νικιέται ο θάνατος.

­ Πάψε! του είπε πάλι η Λίτσα και δάκρυσε. Έβαλε και αυτή ένα ποτό. Τι
γράφεις, πες μου.

­ Ένα βιβλίο. «Πώς γάμησα τη Δήμητρα».

­ Τιιι! Ποια Δήμητρα; ρώτησε τρομαγμένη η Λίτσα.

­ Μια Δήμητρα, τι σημασία έχει ποια, μια Δήμητρα απ' όλες. Και κει που το
σκεφτόμουν είπα «γιατί να μη γράψω, πώς γάμησα τη Λίτσα». Κι έτσι σου
τηλεφώνησα. Σκέφτηκα να γράψω για εκείνο το γαμήσι, πάνε είκοσι έξι χρόνια
Λίτσα, πάνε τα γαμημένα, φύγανε, γιατί λοιπόν να μη γράψω γι' αυτή τη χαρά
μας, να τα γράψω όλα, για την ψυχή μας τότε, την καύλα μας, τα όνειρά μας, τα
ιδανικά μας. Ήτανε ωραία τότε, Λίτσα.

­ Ναι, είπε σιγά η Λίτσα και σκούπισε τα δάκρυά της. Δεν ξέρω αν έχω
ξανανιώσει έτσι τον έρωτα. Μια φορά ήταν θα μου πεις, τίποτα δεν ξέραμε γι'
αυτά, αλλά μας είχε βγει όμορφα.

­ «Πήραμε τη ζωή μας λάθος», λοιπόν, ρε Λίτσα; Το θυμάσαι που το τραγουδάγαμε
στη Γερμανία και μας έπιανε το αντιστασιακό μας μένος; Θα τους τσακίσουμε τους
χουντικούς! ΝΟΝ ΠΑΣΕΡΑΝ! Βίβα λα μουέρτε! Βίβα λα ρεβολουσιόν!... Κάναμε τον
Τσε σημαία και σήμερα ο Τσε έγινε αναψυκτικό. Πήραμε τη ζωή μας λάθος, ρε
Λίτσα, και το τραγουδάγαμε σα μαλάκες; Και μας άρεσε; Και νιώθαμε επαναστάτες;
Είμαι άνεργος, Λίτσα! Δεν μπορώ να γράψω, Λίτσα! Και δεν θέλω πια να ξαναγράψω
τίποτα. Δεν αξίζει πια! Βγαίνουνε διάφοροι και γράφουνε και γράφουνε και
γράφουνε και πάει ο κόσμος ο μαλάκας και τους αγοράζει και λέει «α, διάβασα
αυτό, το διάβασες;» και συζητάνε, και ανακαλύπτεις ότι αυτό που πληρώσανε από
το υστέρημά τους δεν τους έχει αλλάξει σε τίποτα τη ζωή τους, δεν τους έκανε
καλύτερους σε τίποτα, γιατί, λοιπόν, γράφουνε οι μαλάκες αν δεν μπορούνε να
κάνουνε τον κόσμο καλύτερο; Πού είναι τα παιδιά σου, Λίτσα; Πού είναι ο άντρας
σου; Πού είναι τα όνειρά σου; Πού είναι ο εαυτός σου, Λίτσα μου, καλή κι αγαπημένη;

Η Λίτσα τα 'χε πάρει όλα. Έκλαιγε βουβά με τα χέρια στο πρόσωπο. Ξαφνικά, ο
Καλλίας έβγαλε έναν βαθύ κι όμορφο αναστεναγμό.

­ Σβήσε τα φώτα, Λίτσα. Γδύσου. Γδύνομαι κι εγώ. Θα κάνουμε και πάλι έρωτα,
εδώ, στον καναπέ, στο πάτωμα, σαν δυο άνθρωποι που δεν έχουνε να φοβηθούνε
τίποτα ο ένας απ' τον άλλον, που λαχταράνε να τ' αφήσουνε όλα να χυθούν και
γέλια και δάκρυα και σκοτωμένα όνειρα. Και ίσως γράψω το «πώς γάμησα τη
Λίτσα», τότε και τώρα. Ίσως και να είναι το καλύτερο που θα έχω γράψει.

Η Λίτσα έσβησε γρήγορα τα φώτα και τον αγκάλιασε. Είκοσι έξι χαντακωμένα
χρόνια φύγανε... Όμως ο άνθρωπος μπορεί να είναι πάντα όμορφος και ερωτικός
και παθιασμένος..

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: P04</CAT>
<ED>
Κωδικός άρθρου: A16063P041</ED>
<ID>
ID:130793

</ID><URL>http://ta-nea.dolnet.gr/neaweb/neafile.print_unique?e=A&f=16063&m=P04&aa=1</URL></REF>


Article

<CATEGORY>vin09</CATEGORY>

 <H5>ΤΟ «ΝΟ BUDGET STORY» ΤΟΥ ΡΕΝΟΥ ΧΑΡΑΛΑΜΠΙΔΗ ΑΠΟ ΤΟ CINE CLUB ΤΩΝ «ΝΕΩΝ»
</H5><H2>Ένα πορνογραφικό... φιλί
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

«Νο budget story» με αυτοσαρκασμό και φευγάτο χιούμορ στην οθόνη από τον
28χρονο Ρένο Χαραλαμπίδη

Ίσως η αβάσταχτη ελαφρότητα της σοβαροφάνειας να ξορκίζεται κι έτσι. Βγάζοντας
τη... γλώσσα στο επί τούτου «δεύτερο, τρίτο και πάει λέγοντας, επίπεδο
ανάγνωσης των φιλμ» που έχουν στο μυαλό τους κάποιοι εγχώριοι σκηνοθέτες, ενώ
στο «πανί» ελάχιστα από αυτά είναι ευδιάκριτα. Και ο 28χρονος Ρένος
Χαραλαμπίδης με το μπι μουβι «Νο μπάτζετ στόρι» και τον μόλις 5 εκατ.
προϋπολογισμό του, το κάνει πράξη. Ένα φιλμ που προσφέρει σε αβάν πρεμιέρ το
Cine Club της εφημερίδας «ΤΑ ΝΕΑ» στους σινεφίλ, αύριο, μετά τα μεσάνυχτα
(12.45) στην «Έλλη».

Αποφεύγοντας τις υπερβολές και για να μην παρεξηγηθούμε, ας ξεκαθαρίσω από την
αρχή πως το φιλμάκι του Ρένου Χαραλαμπίδη δεν είναι κάποιο «αριστούργημα»,
αλλά έχει τσαγανό με... τιποτένια μέσα παραγωγής: 
Ο νεαρός σκηνοθέτης πήρε μια κάμερα βίντεο με ασπρόμαυρες κασέτες, και μαζί με
τέσσερις φίλους γύρισε με φευγάτη διάθεση και «στο πόδι» την ιστορία του, που
στη συνέχεια μεταγράφηκε σε 35 ΜΜ και διαρκεί 87', στα οποία σού μεταδίδει μια
ευφορία και περνάς πολύ καλά. Καθόλου μικρή συγκομιδή για έναν σινεφίλ όταν
βγαίνει από την προβολή μιας ταινίας. 
Το στόρι της; Τυπικό ­ κι αν «ακουμπάει» θεματολογικά στο αμερικανικό φιλμ
«Δυο μέσα στη σούπα» του Αλεξάντερ Ρόκγουελ δεν πειράζει, σημασία έχει το
αποτέλεσμα... ­ και σε δυο γραμμές αφορά τις περιπέτειες ενός άπειρου και
νεαρού σκηνοθέτη (τον παίζει ο Ρένος Χαραλαμπίδης) που για να φτιάξει την
πρώτη μεγάλου μήκους ταινίας του (ο ίδιος έχει γυρίσει και τη μικρού μήκους
«Δεν με λένε Γκούφι») δέχεται την πρόταση ενός πορνοπαραγωγού ο οποίος του
αναθέτει να φτιάξει ένα σκληρό πορνό, που το μόνο τολμηρό στοιχείο του θα
είναι «ένα φιλί»! Και το «καλαμπουράκι» αυτό ξεδιπλώνεται στους δρόμους της
Αθήνας που όλοι ξέρουμε την παράνοιά της...

Γιατί ενθουσίασε τους πρώτους θεατές της στο Φεστιβάλ της Θεσσαλονίκης;
Καταφέρνει από το τίποτα να σε κάνει να γελάς, με ένα και μοναδικό όπλο στα
πλάνα της, τον αυτοσαρκασμό.

Γιατί δεν πήρε βραβείο ­ εκτός του β' ανδρικού ρόλου στον Γιώργο Βουλτζάτη ­
στο Φεστιβάλ της Θεσσαλονίκης; Προς Θεού, μη θιγούν τα «ιερά και όσια» της
συντεχνίας, δηλαδή η δημοσιοϋπαλληλική νοοτροπία τού στυλ αν είσαι και παπάς
με την αράδα σου θα πας, όσον αφορά την «αυθάδεια» του νεαρού Χαραλαμπίδη που
δεν περίμενε να γίνει 40 χρόνων για να έχει δικαίωμα να χρηματοδοτηθεί από το
Ελληνικό Κέντρο Κινηματογράφου.

Αυτά. Και για να μην χάνουμε τα μέτρα σύγκρισης, να επισημάνουμε ότι στο
διεθνές κινηματογραφικό στερέωμα παρόμοια φιλμ του λεγόμενου ανεξάρτητου
κινηματογράφου, αποτελούν κατάσταση πραγμάτων την τελευταία δεκαετία. Απλώς
στο εγχώριο σινεμά δεν είχαν εμφανιστεί. 
Καλή τύχη στον Ρένο Χαραλαμπίδη και στο «Νο μπάτζετ στόρι», που λίαν προσεχώς
βγαίνει στις αίθουσες και στην εταιρεία Rosebund που ανέλαβε την κάθοδό της σ' αυτές.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: P06</CAT>
<ED>
Κωδικός άρθρου: A16063P061</ED>
<ID>
ID:130794

</ID><URL>http://ta-nea.dolnet.gr/neaweb/neafile.print_unique?e=A&f=16063&m=P06&aa=1</URL></REF>


Article

<CATEGORY>vin09</CATEGORY>

 <H2>Ο Βιμ Βέντερς σε ελληνική ταινία
</H2><H2></H2>
Ο Βιμ Βέντερς συμπαραγωγός στην ταινία της Λουκίας Ρικάκη «Συμφωνία
χαρακτήρων» που μόλις ξεκίνησε τα γυρίσματά της! Η εταιρεία διανομής του
διάσημου σκηνοθέτη Βιμ Βέντερς, η Road Movies, ανακοίνωσε την απόφασή της να
πάρει μέρος, ως Γερμανός συμπαραγωγός, στην ταινία. Η εταιρεία του Βέντερς θα
έχει σημαντική συμβολή στο δημιουργικό μέρος της ταινίας, καθώς οι παραγωγοί
που ανέλαβαν την επεξεργασία της συμπαραγωγής βρήκαν ειδικό ενδιαφέρον στο
σενάριο. Η θυγατρική εταιρεία της Road Movies που αναλαμβάνει διανομή και
πωλήσεις στη Γερμανία, η Road Sales, θα αναλάβει τη διανομή και τις πωλήσεις.
Η ταινία θα ολοκληρωθεί τον Δεκέμβριο και θα βγει στις αίθουσες από τη Rosebud.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: P06</CAT>
<ED>
Κωδικός άρθρου: A16063P062</ED>
<ID>
ID:130837

</ID><URL>http://ta-nea.dolnet.gr/neaweb/neafile.print_unique?e=A&f=16063&m=P06&aa=2</URL></REF>


Article

<CATEGORY>vin09</CATEGORY>

 <H2>Ένας πυγμάχος του IRA στο Βερολίνο
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Και μετά σου λένε πως ο κινηματογράφος των αγγλόφωνων περιοχών υπερίπταται
πέραν πάσης πολιτικής και κομματικής γραμμής! Ε, λοιπόν, η πέραν πάσης...
πολιτικής και ιδεολογικής υποψίας Μπερλινάλε, εγκαινιάστηκε χθες με ταινία που
εκφράζει την επίσημη γραμμή του επίσημου ΙΡΑ!

Ο Τζιμ Σέρινταν (τον θυμάστε απ' το «Όνομα του πατρός») υπογράφει έναν
ειρηνοποιό «Πυγμάχο». Σαν να εικονογραφούνται τα αγγλικά και ιρλανδέζικα
ευχολόγια για ειρήνη! 
Ο Ντάνιελ Ντέι Λιούς αποφυλακίζεται ύστερα από πολυετή φυλάκιση και επιστρέφει
στη γειτονιά του χωρίς... όπλα! 
Εγκαινιάζει με τον προπονητή του ρινγκ για όλους (προτεστάντες και
καθολικούς), το ονομάζει συμβολικά «Ιερή οικογένεια» και επισκέπτεται την
Έμιλι Γουότσον, κόρη του Άλμπερτ Φίνεϊ (ισχνό αντίγραφο του Μάρλον Μπράντο από
τον «Νονό») που είναι τομεάρχης και εκφραστής της επίσημης γραμμής του ΙΡΑ!

Η Γουότσον, στο μεταξύ, έχει παντρευτεί άλλον, που κι αυτός είναι κλεισμένος
στη φυλακή, διότι προφανώς είναι οπαδός της σκληρής βίαιης γραμμής! 
Όμως εκείνη ακολουθεί τον ειρηνοποιό πυγμάχο κόντρα στις απειλές της σκληρής
φράξιας που εικονογραφείται σχηματικά, απλουστευτικά και μονοδιάστατα. 
Σαν να λέμε οι καλοί ειρηνοποιοί του ΙΡΑ και οι δογματικοί σταλινικοί! Αστεία
πράγματα! Αποτέλεσμα; Καμία πιθανότητα φεστιβαλικής διάκρισης. Οι αντίπαλοι
του «Πυγμάχου» είναι πολλοί και περισσότερο... επικίνδυνοι!

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: P06</CAT>
<ED>
Κωδικός άρθρου: A16063P063</ED>
<ID>
ID:130876

</ID><URL>http://ta-nea.dolnet.gr/neaweb/neafile.print_unique?e=A&f=16063&m=P06&aa=3</URL></REF>


Article

<CATEGORY>vin09</CATEGORY>

 <H5>Ο ΠΡΩΘΥΠΟΥΡΓΟΣ Κ. ΣΗΜΙΤΗΣ ΕΔΩΣΕ ΟΔΗΓΙΕΣ
</H5><H2>Πρώτα βήματα για ψηφιακή TV
</H2>
<H3>Οι νέες τεχνολογίες στον χώρο των τηλεπικοινωνιών και των ΜΜΕ (ψηφιακή -
συνδρομητική τηλεόραση) αποτέλεσαν χθες αντικείμενο σύσκεψης υπό τον
Πρωθυπουργό Κώστα Σημίτη, ο οποίος έδωσε συγκεκριμένες κατευθύνσεις για την
αντιμετώπιση όλων των προβλημάτων που θα προκύψουν.
</H3>
Στη σύσκεψη που πραγματοποιήθηκε στο Μέγαρο Μαξίμου πήραν μέρος, υπό την
προεδρία του Κώστα Σημίτη, οι υπουργοί Μεταφορών και Επικοινωνιών Τάσος
Μαντέλης, Τύπου και ΜΜΕ Δημήτρης Ρέππας, ο γενικός διευθυντής του ΟΤΕ Γιώργος
Χρυσολούρης, ο πρόεδρος της ΕΡΤ Παναγιώτης Παναγιώτου και ο σύμβουλος του
Πρωθυπουργού επί οικονομικών θεμάτων Τάσος Γιαννίτσης.

Αρχικά εξετάστηκε η επίδραση των ραγδαίων εξελίξεων που σημειώνονται
καθημερινά στον διεθνή χώρο στις τηλεπικοινωνίες και στις οπτικοακουστικές
υπηρεσίες της χώρας μας και διαπιστώθηκε η ανάγκη της εξασφάλισης ενός
ουσιαστικού ρόλου της χώρας μας στις εξελίξεις αυτές, ιδίως όσον αφορά την
ευρύτερη γεωγραφική περιοχή της Νοτιοανατολικής Ευρώπης.

Ο Πρωθυπουργός, αφού άκουσε τις τοποθετήσεις όσων συμμετείχαν στη σύσκεψη,
ζήτησε την εκπόνηση μιας ολοκληρωμένης εθνικής στρατηγικής και τη συγκρότηση
ομάδας εργασίας η οποία θα χαράξει αυτή την στρατηγική και θα υποβάλει
συγκεκριμένες προτάσεις στον ίδιο εντός 15 ημερών.

Ο κ. Σημίτης τόνισε ότι η συνδρομητική τηλεόραση συνεπάγεται νέα τεχνικά,
νομικά και κοινωνικά δεδομένα, επισημαίνοντας πως πρέπει να υπάρξει ενιαία
αντιμετώπιση όλων των προβλημάτων που θα προκύψουν από την αλλαγή των
δεδομένων, προκειμένου να μην οδηγηθούμε αργότερα σε αλληλοσυγκρουόμενες
αποφάσεις. Και αυτό γιατί, όπως αναφέρει η ανακοίνωση του Γραφείο Τύπου του
Πρωθυπουργού, «η ενιαία αυτή αντιμετώπιση υπαγορεύεται επιπλέον από το γεγονός
της ύπαρξης περισσοτέρων τεχνολογικών μεθόδων ανάπτυξης των συνδρομητικών
τηλεοπτικών υπηρεσιών (επίγεια/ δορυφορική/ καλωδιακή συνδρομητική τηλεόραση,
ψηφιακού ή αναλογικού σήματος)».

Πάντως ως πρώτο βήμα αποφασίστηκε η δημιουργία των κατάλληλων τεχνικών και
νομικών προϋποθέσεων για την αξιοποίηση των νέων τεχνολογιών στον τομέα της
συνδρομητικής τηλεόρασης. Οι οριστικές αποφάσεις αναμένονται από τον
Πρωθυπουργό σε δύο εβδομάδες, ύστερα από την κατάθεση των προτάσεων από την
ομάδα εργασίας.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16063P071</ED>
<ID>
ID:130795

</ID><URL>http://ta-nea.dolnet.gr/neaweb/neafile.print_unique?e=A&f=16063&m=P07&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ - πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Ο Άρνολντ Σβαρτζενέγκερ μπορεί να κάνει τα πάντα. Είτε τον μπάτσο-προστάτη
παιδιών ενός νηπιαγωγείου παίζοντας «Γύρω-γύρω όλοι», είτε τον Ρώσο αδιάφθορο
αστυνομικό που κυνηγάει Ρώσους μαφιόζους στην Αμερική. Στην τελευταία
περίπτωση, σκηνοθετημένος το 1988 από τον Γουόλτερ Χιλ, στην «Αποστολή εκτός
έδρας» που πρόβαλε το Mega, ο Άρνι ήταν συνεπέστατος στον ρόλο του αστυνομικού
από τη Μόσχα που έφθασε στο Σικάγο εκφράζοντας την απορία του για τον νόμο
περί ανθρωπίνων δικαιωμάτων, ονόματι Μιράντα: παρκαρισμένος στη θέση ενός
άλλου, ο Σβαρτζενέγκερ παρακολουθεί μία ύποπτη. Ο κάτοχος της θέσης στάθμευσης
με αυθάδεια του λέει να ξεκουμπιστεί. Ο Άρνι τον κοιτάει με βλέμμα σκοτεινό
και ρωτάει: «Τη Μιράντα την ξέρεις;». Εκείνος απαντάει αρνητικά. Και τότε ο
ασυγκράτητος Ρώσος εκπρόσωπος της τάξης, που νιώθει αποδεσμευμένος από την
υποχρέωση να σέβεται τον πολίτη, λύνει τη διαφορά μεταξύ τους ξαπλώνοντάς τον
με μια γροθιά. «Κι ούτε θα μάθεις», αποφάνθηκε.

* Σεξουαλικά σκάνδαλα πολιτικών και ηγετών, ιδιαίτερες προτιμήσεις, καθιέρωση
ενός άλλου φύλου. Τα πάθη τους, τα λάθη τους οδήγησαν στη μετα-σέξουαλ εποχή,
όπως εντόπισε ο Θέμος Αναστασιάδης στην «Undernet» συζήτησή του με τον
βουλευτή Γιώργο Λιάνη, τον δικηγόρο Αλέξη Κούγια και την Κατερίνα Γιατζόγλου.
Και που οδήγησε στο συμπέρασμα πως αν πρόκειται η κοινωνία να βαδίζει σε μία
ουσιαστική απελευθέρωση, τα δημόσια πρόσωπα θα μπορούσαν να συμβάλουν με την
ειλικρίνειά τους, παρουσιάζοντας τον εαυτό τους όπως ακριβώς είναι.

* Οι Απόκριες ξεκίνησαν, το Καρναβάλι τριγυρνάει και ο Σκάι διοργανώνει
διαγωνισμό κατασκευής αποκριάτικης μάσκας. Ζητάει, λοιπόν, από τα παιδιά να
φτιάξουν τη δικιά τους μάσκα χρησιμοποιώντας οποιαδήποτε υλικά και περιμένει
τα έργα τους στο παιδικό δελτίο ειδήσεων, οι συντελεστές του οποίου θα
επιλέξουν τις πέντε καλύτερες και θα προσφέρουν στους τυχερούς ένα
εκπαιδευτικό παιχνίδι.

* Για πρώτη φορά το «Ντεμοντέ» της Σάντυς Τσαντάκη έδωσε προσοχή στους άντρες.
Στη μόδα τους δηλαδή και στην ενδυματολογική τους συμπεριφορά, παρατηρώντας
πως έντεκα σχεδιαστές, ανάμεσα στους οποίους ο Τομ Φορντ, ο Ντερκ Μπίκεμπεργκς
και ο Όσβαλντ Μπόατενγκ προτείνουν κοστούμι. Ο Λάκης Γαβαλάς, που εξέφρασε τη
δική του γνώμη ως fashion character (ως φυσιογνωμία της μόδας δηλαδή)
συμπλήρωσε το αφιέρωμα. Πρώτα με την εκτίμησή του ότι μικρές λεπτομέρειες
στρας στις γραβάτες ή στις τσέπες των παντελονιών προσθέτουν ύφος σε μία
κλασική εμφάνιση και στη συνέχεια με κραυγές και κινήσεις καράτε για να
παρουσιάσει το γιαπωνέζικο στυλ στο αντρικό ντύσιμο. Για εκείνους που
παρέλειψαν να δουν την εκπομπή, επαναλαμβάνεται το απόγευμα της Κυριακής στο
Seven Χ.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16063P072</ED>
<ID>
ID:130838

</ID><URL>http://ta-nea.dolnet.gr/neaweb/neafile.print_unique?e=A&f=16063&m=P07&aa=2</URL></REF>


Article

<CATEGORY>vin09</CATEGORY>

 <H2>Απάντηση Κουτσομύτη για τις μετρήσεις τηλεθέασης
</H2>
Ο Κώστας Κουτσομύτης απαντά στην AGB

Ο σκηνοθέτης (και του σίριαλ «Η αγάπη άργησε μια μέρα») Κώστας Κουτσομύτης
απαντά με επιστολή του προς «ΤΑ ΝΕΑ» στον διευθύνοντα σύμβουλο της εταιρείας
AGB Γιάννη Αναστασάκο, για τα όσα υποστήριξε σε δική του επιστολή, που
δημοσιεύθηκε χθες, σχετικά με τις μετρήσεις τηλεθέασης (υπό τον τίτλο «Η ΕΡΤ
δεν είναι Τιτανικός»). Γράφει ο κ. Κουτσομύτης:

«Θαύμασα της ακροβατικές επιδόσεις του κυρίου Αναστασάκου, Δ/ντος Συμβούλου
της εταιρείας μετρήσεων τηλεθέασης AGB Hellas.

Όντας δημιουργός στο χώρο της τηλεόρασης και όχι "μετρητής", είμαι σε θέση
να ξεχωρίζω τους καταξιωμένους συναδέλφους μου δημιουργούς-σκηνοθέτες.

Θα μου επιτρέψει ο κύριος Δ/νων Σύμβουλος να μπορώ να τους κρίνω από το
σύνολο της δουλειάς τους και την αποτελεσματικότητα των έργων τους. Όσο και να
προσπάθησε να με εμπλέξει σε μικρόψυχες αντιπαλότητες με δημιουργούς τού
κύρους τού φίλου μου Μανουσάκη και του κυρίου Ρήγα, αυτό που κατάφερε είναι να
μιλάει μόνο για τις πραγματικά αξιόλογες τηλεοπτικές σειρές και να αποσιωπά τα
βουνά των τηλεοπτικών σκουπιδιών με υψηλούς δείκτες θέασης "κατά την AGB". Τα
δε περί κοινωνιολογικών αναλύσεων και σπεκουλαρίσματος του ελληνικού λαού και
άλλων ηχηρών δεν με ξαφνιάζουν, τα έχω ξανακούσει και από άλλους Ηρακλείς της
κοινωνικής μας αποδόμησης».

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16063P073</ED>
<ID>
ID:130877

</ID><URL>http://ta-nea.dolnet.gr/neaweb/neafile.print_unique?e=A&f=16063&m=P07&aa=3</URL></REF>


Article

<CATEGORY>vin09</CATEGORY>

 <H2>Προκαταρκτική εξέταση για άσεμνες βιντεοταινίες
</H2>
Εντολή για τη διενέργεια κατεπείγουσας προκαταρκτικής εξέτασης έδωσε χθες ο
εισαγγελέας Πρωτοδικών κ. Χρήστος Μαρκογιαννάκης με αφορμή καταγγελίες
πολιτών, σύμφωνα με τις οποίες, συγκεκριμένοι τηλεοπτικοί σταθμοί τις
μεταμεσονύκτιες ώρες προβάλλουν βιντεοταινίες με άσεμνο περιεχόμενο,
προσβλητικό για το κοινό και με δυσμενή επακόλουθα για την παιδική και εφηβική ηλικία.

Παράλληλα, σύμφωνα με τις ίδιες καταγγελίες από τις ίδιες τηλεοπτικές
συχνότητες διαφημίζονται τηλεφωνικές συνδέσεις που διευκολύνουν την κατ'
επάγγελμα ακολασία άλλων. Η διενέργεια της έρευνας ανατέθηκε στο Τμήμα Ηθών
της Διεύθυνσης Ασφάλειας Αττικής.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16063P074</ED>
<ID>
ID:130901

</ID><URL>http://ta-nea.dolnet.gr/neaweb/neafile.print_unique?e=A&f=16063&m=P07&aa=4</URL></REF>


Article

<CATEGORY>vin09</CATEGORY>

 <H2>Νέος διευθυντής στην ΕΡΑ1
</H2>
Ο δημοσιογράφος Γιάννης Ψιστάκης ορίστηκε χθες, με απόφαση του γενικού
διευθυντού της ΕΡΑ Γιάννη Τζαννετάκου, νέος διευθυντής της ΕΡΑ1, στη θέση του
Θανάση Γεωργακόπουλου, ο οποίος από τη Δευτέρα αναλαμβάνει καθήκοντα ειδικού
συμβούλου της ΕΡΤ για θέματα ενημέρωσης, ραδιοφωνίας και δημοσίων
πρωτοβουλιών. Σε χτεσινή ανακοίνωσή του ο πρόεδρος της ΕΡΤ Α.Ε., Παναγιώτης
Παναγιώτου, εξέφρασε τις ευχαριστίες του προς τον δημοσιογράφο Θανάση
Γεωργακόπουλο «για την καθοριστική συμβολή του στην εξυγίανση και την
εκσυγχρονιστική και μεταρρυθμιστική προσπάθεια που κατεβλήθη στην ΕΡΑ», ενώ ο
γενικός διευθυντής της Ελληνικής Ραδιοφωνίας Γιάννης Τζαννετάκος δήλωνε πως «ο
Γιάννης Ψιστάκης, που θα αναλάβει καθήκοντα από τη Δευτέρα, θα επαναφέρει στην
ΕΡΑ1 την ευταξία, η οποία είχε διασαλευτεί τους τελευταίους μήνες».

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16063P075</ED>
<ID>
ID:130913

</ID><URL>http://ta-nea.dolnet.gr/neaweb/neafile.print_unique?e=A&f=16063&m=P07&aa=5</URL></REF>


Article

<CATEGORY>vin15</CATEGORY>

 <H5>Σκληρές και τρυφερές στιγμές
</H5><H2>ΤΗΛΕΟΡΑΣΗ ΠΕΜΠΤΗΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΔΡΑΜΑΤΙΚΗ ΠΕΡΙΠΕΤΕΙΑ ΑΓΓΛΙΚΗΣ ΠΑΡΑΓΩΓΗΣ ΣΤΗ ΝΕΤ
</H3>
Η δραματική αγγλική περιπέτεια «Η παγίδα» ξεχωρίζει από τις ταινίες που θα
προβάλουν σήμερα τα κανάλια.

Καλές ερμηνείες από τον Όλιβερ Ριντ και τη Ρίτα Τάσινγκαμ στην «Παγίδα»

«Η παγίδα» του Σίντνεϊ Χάγιερς με μια εξαίρετη Ρίτα Τάσινγκαμ και τον Όλιβερ
Ριντ είναι αντιπροσωπευτική του αγγλικού «φρι-σίνεμα» της δεκαετίας του '60.
Οι άλλες τρεις ξεχωριστές αποψινές ταινίες είναι η κωμωδία «Αγάπησα έναν
εγκέφαλο» με τους Στιβ Μάρτιν, Κάθλιν Τέρνερ, το «Χαϊλάντερ 2 - Η επιστροφή»
του Ράσελ Μαλκόχι με τους Κριστόφ Λαμπέρ, Σον Κόνερι και το ερωτικό δράμα «Για
τις αγάπες μας» της Ουγγαρέζας Μάρτα Μετζάρος.

Αναλυτικότερα, μεταξύ των ταινιών που προγραμματίζουν να παίξουν σήμερα τα
κανάλια είναι και οι παρακάτω:

«Πόντιος είμαι ό,τι θέλω κάνω»

18.00 Star. Φάρσα με τον Κώστα Τσάκωνα στον ρόλο ενός Ποντίου. *

«Ο Σταμάτης και ο Γρηγόρης»

17.35 ΕΤ1. Χαριτωμένη φάρσα ­ '62 ­ με απολαυστικούς τους Νίκο
Σταυρίδη, Μίμη Φωτόπουλο που μαζί δεν κάνουν και χώρια δεν μπορούν. Του
Γιώργου Παπακώστα. (Διάρκεια: 83') **

«Το τεμπελόσκυλο»

21.00 Star. Στα κέφια του ο Δημήτρης Παπαμιχαήλ στον ρόλο τού εκ
πεποιθήσεως τεμπέλη. (Διάρκεια: 87') **

«Χαϊλάντερ 2 - Η επιστροφή»

21.05 Antenna (Highlander 2. The quickening). Μελλοντική
περιπέτεια που είχε γνωρίσει εμπορική επιτυχία. Το στόρι εξελίσσεται στη Γη
του 2024 μ.Χ., όπου ο πλανήτης προστατεύεται από μια τεράστια ασπίδα, καθώς
έχει καταστραφεί εντελώς η ζώνη του όζοντος... Με τους Κριστόφ Λαμπέρ, Σον
Κόνερι. Του Ράσελ Μαλκάχι, παραγωγής '91. (Διάρκεια: 95') ***

«Επιχείρηση ζωής»

22.45 Σκάι (Memory run). Λος Άντζελες 2015 μ.Χ. και η επιστήμη
έχει ανακαλύψει το μυστικό της αθανασίας... Του Άλαν Γκόλντσταϊν. (Διάρκεια:
95') **.

«Αγάπησα έναν εγκέφαλο»

23.00 Star (The man with the two brains). Κωμωδία ­ '83 ­ του
Καρλ Ρέινερ με τους: Στιβ Μάρτιν, Κάθλιν Τέρνερ. Οι δυο τους ζουν έναν «νεκρό»
γάμο και αυτός αποφασίζει να την απατήσει μ' έναν εγκέφαλο, που είναι
κλεισμένος σε μια γυάλα (τον ζωντανεύει η φωνή της Σίσι Σπέισεκ). (Διάρκεια:
93') ***.

«Η παγίδα»

00.30 ΝΕΤ (The trap). Από τις πιο «διαφορετικές» αγγλικές
ταινίες στα μέσα του '60. Ο Όλιβερ Ριντ είναι άγριος, μοναχικός κυνηγός,
έμπορος γούνας και «αγοράζει» σ' ένα πανηγύρι μια ορφανή κοπέλα ­
υποδειγματική η Ρίτα Τάσινγκαμ ­ για να τον υπηρετεί πιστά. Ο Σίντνεϊ Χάγιερς
σκηνοθέτησε το φιλμ ­ '66 ­ με ζηλευτή δύναμη, σκληρότητα, αλλά και
απελπισμένη τρυφερότητα. (Διάρκεια: 106') ***

«Για τις αγάπες μου»

01.00 ΕΤ3 (Diary for my loves). Η ζωή μιας νεαρής κοπέλας που
φεύγει από το σπίτι τής θετής μητέρας της και προσπαθεί να φτιάξει τη ζωή της,
στηριζόμενη στις δικές της δυνάμεις. Η Ουγγαρέζα Μάρθα Μετζάρος (γεννημένη το
'31 στη Βουδαπέστη) δημιουργεί ένα πολύπλοκο προσωπικό δράμα μέσα από το οποίο
αναδεικνύεται και ο κοινωνικός περίγυρος. (Διάρκεια: 124') ***.

«Στην αγκαλιά του δολοφόνου»

01.05 Star (In the arms of a killer). Θρίλερ ­ '91 ­ με μία
γυναίκα αστυνομικό, με «καλή ανατροφή», να συνεργάζεται μ' έναν κυνικό
συνάδελφό της για την εξιχνίαση της δολοφονίας ενός εμπόρου ναρκωτικών. Του
Ρόμπερτ Κόλινς. Με τους: Τζάκλιν Σμιθ, Τζον Σπένσερ, Μάικλ Νιούρι. **.

«Ο τελευταίος μήνας του μέλιτος»

03.10 Antenna (Last home moon). Κωμωδία ­ '47 ­ του Τζέισον Λι
με τους: Φράνσοτ Τόουν, Αν Ρίτσαρντς. (Διάρκεια: 68') **.

«Τρελός βομβιστής»

04.30 Antenna (Mad Bomber). Αστυνομική περιπέτεια ­ '72 ­ του
Μπρερτ Γκόρντον, με τους: Βινς Έντουαρντς, Τσακ Κόνορς. (Διάρκεια: 82') **.

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: P08</CAT>
<ED>
Κωδικός άρθρου: A16063P081</ED>
<ID>
ID:130809

</ID><URL>http://ta-nea.dolnet.gr/neaweb/neafile.print_unique?e=A&f=16063&m=P08&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α ' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Τα φτερά της αγάπης. 6.30-8.45-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Ξέφρενες νύχτες. 5.00-8.00-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Το τσακάλι. 5.50-8.30-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Ο μικρός Κόλια. 8.30-10.30 μ.μ.
Ηρακλής - πέρα από το μύθο, κάθε μέρα ώρα 6.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Ένας Αμερικανός λυκάνθρωπος στο Παρίσι. 7.00-9.00-11.00 μ.μ.

ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Τιτανικός. 3.00-6.50-10.30 μ.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Άντρες με τα
όλα τους (Κ.). 5.00-7.00-9.00-11.00 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Τιτανικός. 6.15-10.00 μ.μ.

ΑΘΗΝΑΙΟΝ CINEPOLIS PHILIPS 2. Τιτανικός. 3.00-6.45-10.30 μ.μ.

ΑΘΗΝΑΙΟΝ CINEPOLIS PHILIPS 3. Τιτανικός. 3.00-6.45-10.30 μ.μ.

ΑΘΗΝΑΙΟΝ CINEPOLIS PHILIPS 4. Άντρες με τα όλα τους (Κ.). 5.00-7.00-9.00-11.00 μ.μ.

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Condition). Ξέφρενες νύχτες. 5.00-8.00-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Ένας Αμερικανός λυκάνθρωπος
στο Παρίσι. 7.00-9.00-11.00 μ.μ.

ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Ξέφρενες νύχτες.
5.00-8.00-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo).
Τζέιμς Μποντ πράκτωρ 007: Το αύριο ποτέ δεν πεθαίνει. 6.20-8.40-10.50 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Ο επισκέπτης
του χειμώνα. 6.45-8.50-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Τιτανικός. 5.45-9.30 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Τζέιμς Μποντ πράκτωρ 007: Το αύριο ποτέ δεν πεθαίνει. 6.20-8.40-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Το τσακάλι.
5.50-8.30-11.00 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Ένας Αμερικανός λυκάνθρωπος στο
Παρίσι. 7.00-9.00-11.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition).
Βασιλική. 5.40-8.10-10.40 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Βασιλική.
5.45-8.25-11.00 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Άντρες με τα όλα τους (Κ.). 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital).
Τιτανικός. 6.20-10.10 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS).
Τιτανικός. 5.45-9.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Άντρες με
τα όλα τους (Κ.). 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Τιτανικός. 5.45-9.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Το τσακάλι. 5.00-7.40-10.15 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Άντρες με τα όλα τους (Κ.). 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 Dolby Stereo). Άντρες με
τα όλα τους (Κ.). 6.30-8.30-10.30 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Τιτανικός. 6.15-10.00 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Τιτανικός. 6.15-10.00 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Το τσακάλι. 5.10-7.50-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Ξέφρενες
νύχτες. 5.00-8.00-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Τα παιδιά της επανάστασης.
6.00-8.15-10.30 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Ένας Αμερικανός λυκάνθρωποςστο Παρίσι. 6.20-8.20-10.20 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Ξέφρενες
νύχτες. 5.00-8.00-11.00 μ.μ.

ΑΤΤΙΚΟΝ Renault (Οδ. Σταδίου ~ 3228.821 Dolby Digital Air Condition).
Τιτανικός. 6.15-10.00 μ.μ.

ΑΦΑΙΑ (Καλλιθέα ~ 9595.534 Dolby Stereo). Βασιλική. 6.10-8.45-11.05 μ.μ.

CINERAMA (οδός Αγ. Κυριακής 30, Π. Φάληρο ~ 9303.593 - 9303.595 Dolby Stereo
RS). Τιτανικός. 6.15-10.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Τιτανικός. Δευτ.:
11.00-15.15-19.15-23.30. Τρ.: 11.00-15.15-19.15. Τετ.-Πέμπ.: 11.00-15.15-19.15-23.30.

VILLAGE CENTRE Αίθουσα 2. Τζέιμς Μποντ πράκτωρ 007: Το αύριο ποτέ δεν
πεθαίνει. 11.45-14.15-17.00-19.45-22.30-01.15. Τρ.:
11.20-14.00-16.45-19.30-22.15. Τετ.-Πέμπ.: 11.45-14.15-17.00-19.45-22.30-01.15.

VILLAGE CENTRE Αίθουσα 3. Ξέφρενες νύχτες. 11.30-14.45-18.00-21.15-00.30. Τρ.:
11.45-15.00-18.15-21.30. Τετ.-Πέμπ.: 11.30-14.45-18.00-21.15-00.30.

VILLAGE CENTRE Αίθουσα 4. Μόνος στο σπίτι 3 (Κ.). 11.30-14.00. Η επίλεκτη.
16.40-19.20-22.00-01.00. Τρ.: 16.20-19.00-22.00. Τετ.-Πέμπ.: 16.40-19.20-22.00-01.00.

VILLAGE CENTRE Αίθουσα 5. Ο γκαφατζής της ζούγκλας (Κ.). 11.15-13.45.
Τρ.: 11.00-13.15. Τετ.-Πέμπ.: 11.15-13.45. Το παιχνίδι. Δευτ.:
16.15-19.00-22.00-00.45. Τρ.: 15.30-18.45-21.45. Τετ.-Πέμπ.: 16.15-19.00-22.00-00.45.

VILLAGE CENTRE Αίθουσα 6. Ένας Αμερικανός λυκάνθρωπος στο Παρίσι.
11.00-13.15-15.40-18.20-20.40-23.00-01.30. Τρ.: 13.00-15.20-17.40-20.10-22.30.
Τετ.-Πέμπ.: 11.00-13.15-15.40-18.20-20.40-23.00-01.30.

VILLAGE CENTRE Αίθουσα 7. Ηρακλής - πέρα από το μύθο (Κ.). Δευτ.:
11.20-13.30. Τρ.: 11.30-13.30. Τετ.-Πέμπ.: 11.20-13.30. Τιτανικός.
16.00-20.00-00.00. Τρ.: 16.00-20.00. Τετ.-Πέμπ.: 16.00-20.00-00.00.

VILLAGE CENTRE Αίθουσα 8. Τιτανικός. 12.00-16.00-20.00-00.00. Τρ.:
12.00-16.00-20.00. Τετ.-Πέμπ.: 12.00-16.00-20.00-00.00.

VILLAGE CENTRE Αίθουσα 9. Το τσακάλι. 11.15-14.00-16.45-19.30-22.15-01.00-.
Τρ.: 11.00-13.45-16.30-19.15-22.00. Τετ.-Πέμπ.: 11.15-14.00-16.45-19.30-22.15-01.00.

VILLAGE CENTRE Αίθουσα 10. Άντρες με τα όλα τους.
12.00-14.15-16.30-18.45-21.00-23.15-01.30. Τρ.:
11.15-13.30-15.45-18.00-20.30-22.40. Τετ.-Πέμπ.: 12.00-14.15-16.30-18.45-21.00-23.15-01.30.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Το παιχνίδι. 6.00-8.30-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα). Το
τσακάλι. 5.50-8.30-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Βασιλική. 5.30-8.15-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Ένας Αμερικανός λυκάνθρωπος στο Παρίσι. 6.10-8.20-10.30 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Η νύχτα του κυνηγού.
6.30-8.30-10.30 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Ξέφρενες νύχτες. 4.20-7.30-10.40 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Το τσακάλι. 5.50-8.30-11.00 μ.μ.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Άντρες με τα όλα
τους (Κ.). 7.00-9.00-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Τιτανικός. 5.45-9.30.

INTEAL (Πανεπ/μίου 46 ~ 3826.720 Dolby Digital). Ο αδελφός μου κι εγώ.
6.10-8.20-10.30 μ.μ.

INTEAL ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Ο αδελφός μου
κι εγώ. 6.10-8.20-10.30 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Άντρες με τα όλα τους (Κ.). 5.00-7.00-9.00-11.00 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Ένας Αμερικανός λυκάνθρωπος στο
Παρίσι. 5.35-8.00-10.30 μ.μ.

ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Τα παιδιά της επανάστασης.
6.00-8.30-11.00 μ.μ.

ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Ξέφρενες νύχτες. 4.30-7.35-10.50 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo).
Τιτανικός. 6.15-10.00 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Ξέφρενες
νύχτες. 4.20-7.20-10.20 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Ο αδελφός μου
κι εγώ. 7.00-9.00-11.00 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Η επίλεκτη.
5.30-8.15-10.45 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Ξέφρενες νύχτες. 4.20-7.20-10.20 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo).
Ξέφρενες νύχτες. 4.20-7.20-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Ο αδελφός μου
κι εγώ. 6.40-8.50-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Το τσακάλι.
5.10-7.50-10.30 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Τα παιδιά της
επανάστασης. 7.00-9.00-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Βασιλική. 5.20-8.00-10.20 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Ξέφρενες νύχτες.
5.00-8.00-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Τζέιμς Μποντ πράκτωρ 007: Το αύριο
ποτέ δεν πεθαίνει. 6.15-8.25-10.50 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Η νύχτα του κυνηγού. 7.00-9.00-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Άντρες με τα όλα τους (Κ.). 4.30-6.30-8.30-10.30 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Ένας Αμερικανός
λυκάνθρωπος στο Παρίσι. 6.20-8.20-10.20 μ.μ.

ΣΠΟΡΤΙΓΚ (Νέα Σμύρνη ~ 9333.820). Ένας Αμερικανός λυκάνθρωπος στο Παρίσι.
7.00-9.00-11.00 μ.μ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Ξέφρενες νύχτες. 4.00-7.10-10.20 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο ~ 2826.873, 2825.607, Dolby Stereo Digital SR).
Τιτανικός. 6.15-10.00 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο ~ 2826.873, 2825.607, Dolby Stereo Digital SR).
Άντρες με τα όλα τους (Κ.). 4.20-6.20-8.20-10.20 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Τα φτερά της αγάπης. 7.00-9.05-11.10 μ.μ.

ΦΑΛΗΡΟ 1 (Ζησιμοπούλου - Αγ. Τριάδας Π. Φάληρο ~ 9823.657 Dolby Stereo). Τα
φτερά της αγάπης. 6.05-8.15-10.25 μ.μ.

ΦΑΛΗΡΟ 2 (Ζησιμοπούλου - Αγ. Τριάδας Π. Φάληρο ~ 9823.657 Dolby Stereo). Ο
αδελφός μου κι εγώ. 6.30-8.35-10.40 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (Περιστέρι ~ 5711.105 Dolby Stereo). Τιτανικός. 6.30-10.15 μ.μ.

*

ΗΜΙΚΕΝΤΡΙΚΟΙ

ΑΝΤΑΜΣ (Αιγάλεω ~ 5989.226 Dolby Stereo). Τιτανικός. 5.45-9.30 μ.μ.

ΒΥΖΑΝΤΙΟ (Αιγάλεω ~ 5985.071). Ξέφρενες νύχτες. 7.00-10.00 μ.μ.

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222, ~
7793.515-18). Ώρα 9.00 μ.μ. Τρίτη: Ο θάνατος ενός γραφειοκράτη. Παρ.: Ο Αλβίνο
και ο κόνδορας του Λιτίν.

*

ΠΡΟΑΣΤΙΩΝ

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη, ~ 0294.99760). Εφτά χρόνια στο
Θιβέτ. 8.30 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Δευτέρα:
Κιν/κή Λέσχη. Ο γκαφατζής της ζούγκλας, ώρα 7.00 μ.μ. Τρίτη: Λος Άντζελες
εμπιστευτικό. 9.30 μ.μ.

ΛΕΣΧΗ ΦΙΛΩΝ ΚΝ/ΦΟΥ ΒΟΡΕΙΑΣ ΑΤΤΙΚΗΣ (Αγ. Στεφάνου - Δημαρχείο). Μόνο Κυριακή
8.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Μοιραία βλάβη.
6.00-8.00-10.15 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Τιτανικός. 5.40-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093246441). Πέμπτη:

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Πέμπτη:

*

ΠΕΙΡΑΙΑ

Α ' ΠΡΟΒΟΛΗΣ

ΑΝΕΣΙΣ (Σαλαμίνα ~ 4640.408). Παρ.: Θεωρίες συνωμοσίας. 5.00-7.15-9.30 μ.μ.

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Τιτανικός.
6.00-9.45 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Ένας Αμερικανός λυκάνθρωπος στο Παρίσι.
6.20-8.20-10.20 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453). Το
υποβρύχιο. 6.00-10.00 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453).
Το υποβρύχιο. 6.00-10.00 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Men in Black - Οι άντρες μετα μαύρα. 7.00-9.00 μ.μ.

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Το παιχνίδι. 8.00-10.20 μ.μ.
Κάθε μέρα ώρα 6.30 μ.μ. Μικρόκοσμος.

ΖΕΑ (Πασαλιμάνι ~ 4521.388 Dolby Stereo Air Condition). Το τσακάλι.
5.10-7.50-10.30 μ.μ.

ΚΙΝ/ΚΗ ΛΕΣΧΗ ΣΑΛΑΜΙΝΑΣ (Κέντρο Νεότητας, παραλία Σαλαμίνας ~ 4655.789).
Σάββατο - Κυριακή: Άγγλος ασθενής.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Ελληνική ταινία ώρα 8.30 μ.μ. Τετάρτη: Το λιβάδι ώρα 8.30 μ.μ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Ο αδελφός μου κι εγώ. 6.20-8.25-10.30 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Ξέφρενες νύχτες.
4.15-7.15-10.15 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Τζέιμς Μποντ
πράκτωρ 007: Το αύριο ποτέ δεν πεθαίνει. 5.50-8.10-10.30 μ.μ.

*

ΘΕΣΣΑΛΟΝΙΚΗΣ

Α ' ΠΡΟΒΟΛΗΣ

ΑΘΗΝΑΙΟΝ (~ 832.060 Dolby Stereo). Ξέφρενες νύχτες. 5.30-8.15-11.00 μ.μ.

ΑΛΕΞΑΝΔΡΟΣ (~ 257.255 Dolby Stereo). Η επίλεκτη ­ G.Ι. Jane. 6.15-8.30-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Το τσακάλι. 6.00-8.30-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Ξέφρενες νύχτες. 5.00-8.00-11.00 μ.μ.

ΒΑΚΟΥΡΑ (~ 283.777 Dolby Stereo). Τα φτερά της αγάπης. 7.00-9.00-11.00 μ.μ. Η
πόλη των διδύμων ­ Twin town. Παρ.-Κυρ. μεταμεσοντύκτια προβολή ώρα 1.00 π.μ.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Άντρες με τα όλα τους. Παρ.-Σάβ.:
12.15-14.30-16.45-19.10-21.20-23.40-01.45. Κυρ.-Πέμπ.: 12.00-14.15-16.30-18.45-21.00-23.15-01.30.

VILLAGE CENTRE Αίθουσα 2. Ο γκαφατζής της ζούγκλας Παρ.-Σάβ.: 12.00-14.15.
Κυρ.-Πέμ.: 11.00-13.15. Το παιχνίδι. ­ The game. Παρ.-Σάβ.:
16.40-19.30-22.30-01.30. Κυρ.-Πέμπ.: 16.00-19.00-22.00-00.45.

VILLAGE CENTRE Αίθουσα 3. Ξέφρενες νύχτες. Παρ.-Σάβ.:
12.15-15.30-18.45-22.00-01.15. Κυρ.-Πέμπ.: 11.30-14.45-18.00-21.15-00.30.

VILLAGE CENTRE Αίθουσα 4. Μόνος στο σπίτι. Παρ.-Σάβ.: 11.15-13.45. Κυρ.-Πέμπ.:
11.20-13.45. Η επίλεκτη. Παρ.-Κυρ.: 16.15-19.00-21.45. Δευτ.-Πέμπ.:
16.40-19.20-22.00-01.00. Πάνω κάτω. Παρ.-Κυρ.: 00.30.

VILLAGE CENTRE Αίθουσα 5. Τιτανικός. Παρ.-Σάβ.: 13.00-17.00-21.00-01.00.
Κυρ.-Πέμ.: 11.00-15.15-19.15-23.30.

VILLAGE CENTRE Αίθουσα 6. Τζέιμς Μποντ πράκτωρ 007: Το αύριο ποτέ δεν
πεθαίνει. Παρ.-Σάβ.: 12.40-15.20-18.00-20.40-23.15-01.45. Κυρ.-Πέμπ.: 11.45-14.15-17.00-19.45-22.30-01.15.

VILLAGE CENTRE Αίθουσα 7. Τιτανικός. Παρ.-Σάβ.: 12.00-16.00-20.00-00.00.
Κυρ.-Πέμ.: 12.15-16.15-20.15-00.15

VILLAGE CENTRE Αίθουσα 8. Βασιλική. Παρ.-Σάβ.:
11.15-14.00-16.45-19.30-22.15-01.15. Κυρ.-Πέμπ.: 11.15-14.00-16.45-19.30-22.15-00.45.

VILLAGE CENTRE Αίθουσα 9. Το τσακάλι. Παρ.-Σάβ.:
11.30-14.15-17.00-19.45-22.45-01.30. Κυρ.-Πέμπ.: 11.15-14.00-16.45-19.30-22.15-01.00.

ΓΑΛΑΞΙΑΣ (~ 817.010 Dolby Stereo). Τα παιδιά της επανάστασης. 7.00-9.00-11.00 μ.μ.

ΕΓΝΑΤΙΑ (~ 225.172 Dolby Digital). Τιτανικός. Παρ.-Κυρ.: 3.00-6.30-10.30 μ.μ.

ΕΣΠΕΡΟΣ 1 (~ 235.304 και 265.544 Dolby Stereo). Ξέφρενες νύχτες.
5.00-8.00-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Το παιχνίδι ­ The game.
6.00-8.30-11.00 μ.μ.

ΚΑΠΙΤΟΛ (~ 815.570 Dolby Stereo). Τιτανικός. 3.30-7.00-10.30 μ.μ. Σάβ.-Κυρ.: 12.00-15.30-19.00-22.30.

ΚΟΛΟΣΣΑΙΟΝ (~ 831.565). Το τσακάλι. 6.00-8.30-11.00 μ.μ.

ΛΑΟΥΡΑ (~ 819.935 Dolby Stereo). Βασιλική. 6.00-8.30-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Ένας Αμερικανός λυκάνθρωποςστο Παρίσι.
5.00-7.00-9.00-11.00 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Τιτανικός. 3.00-σ6.45-10.30 μ.μ.
Παρ.-Κυρ.: 6.45-10.30 μ.μ.

ΝΑΥΑΡΙΝΟΝ (~ 225.152 Dolby Stereo). Άντρες με τα όλα τους.
5.00-7.00-9.00-11.00 μ.μ. Παρ.-Κυρ.: 5.00-7.00-9.00-11.00-01.00.

ΟΛΥΜΠΙΑΣ (~ 217.336). Θέατρο: Θίασος Στάθη Ψάλτη: Ο πιο αστείος εραστής.

ΠΑΛΛΑΣ (~ 278.515 Dolby Stereo). Ένας Αμερικανός λυκάνθρωπος στο Παρίσι.
7.00-9.00-11.00 μ.μ. Σάβ.-Κυρ.: 5.00-7.00-9.00-11.00.

ΡΑΔΙΟ ΣΙΤΥ (~ 824.970 Digital Sound). Ένας Αμερικανός λυκάνθρωπος στο Παρίσι.
5.30-7.00-9.00-11.00 μ.μ. Ο Ηρακλής πέρα από τον μύθο στα ελληνικά. Σάβ.-Κυρ.:
4.00 μ.μ.

ΤΙΤΑΝΙΑ 1 (~ 520.040 Οδός Λαγκαδά). Ο γκαφατζής της ζούγκλας. 3.00 μ.μ.
Ξέφρενες νύχτες. 5.00-8.00-11.00 μ.μ. 
ΤΙΤΑΝΙΑ 2 (~ 520.040 Οδός Λαγκαδά). Ο Ηρακλής πέρα από τον μύθο στα ελληνικά
3.00-5.00 μ.μ. Κυρ.: 11.00-1.00-3.00-5.00 μ.μ. Ένας Αμερικανός λυκάνθρωπος στο
Παρίσι. 7.00-9.00-11.00 μ.μ.

ΦΑΡΓΚΑΝΗ (~ 213.929 Dolby Stereo). Ο αδελφός μου κι εγώ. 7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: P10</CAT>
<ED>
Κωδικός άρθρου: A16063P101</ED>
<ID>
ID:130808

</ID><URL>http://ta-nea.dolnet.gr/neaweb/neafile.print_unique?e=A&f=16063&m=P10&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
Ο Ρίτσαρντ Γκιρ στο «Τσακάλι» του Μάικλ Κέιτον Τζόουνς

«ΒΑΣΙΛΙΚΗ»: Ερωτικό πάθος α λα «Ευδοκία» στα χρόνια της μισαλλοδοξίας
(Εμφύλιος - μετεμφυλιακά χρόνια). Του Βαγγέλη Σερντάρη με τους πολύ καλούς
Ταμίλα Κουλίεβα, Πασχάλη Τσαρούχα. (Απόλλων, Αρτ Στούντιο, Αφαία, Δαναός, Ορφεύς).

«ΤΑ ΠΑΙΔΙΑ ΤΗΣ ΕΠΑΝΑΣΤΑΣΗΣ»: Μαύρη αυστραλιανή κωμωδία που παρωδεί το
όνειρο της επανάστασης, του Πίτερ Ντίνκαν, με τους Τζούντι Ντέιβιτς, Τζέφρι
Ρας («Ο σολίστας»), Σαμ Νιλ, Μάρεϊ Άμπρααμ. (Άστυ, Κηφισιά 2, Νιρβάνα).

«Η ΝΥΧΤΑ ΤΟΥ ΚΥΝΗΓΟΥ»: Ο Ρόμπερτ Μίτσαμ ως ψυχοπαθής γοητεύει την ωραία
χήρα Σέλεϊ Γουίντερς και βάζει στόχο τα δύο μικρά παιδιά της. Η μοναδική
ταινία που σκηνοθέτησε ο πληθωρικός Τσαρλς Λότον. (Έλλη, Πλάζα).

«ΤΟ ΤΣΑΚΑΛΙ»: Σύγκρουση ρωσικής μαφίας με FBI. Του Μάικλ Κέιτον
Τζόουνς, με τους Μπρους Γουίλις, Ρίτσαρντ Γκιρ, Σίντνεϊ Πουατιέ, Ματίλντα Μέι.
(Αελλώ, Άνεσις, Μαρούσι 2, Άστορ, Village Centre 9, Γλυφάδα, Ετουάλ, Νανά, Ζέα).

«ΑΝΤΡΕΣ ΜΕ ΤΑ ΟΛΑ ΤΟΥΣ»: Κωμωδία με «θέση» που μόνο το αγγλικό σινεμά
θα μπορούσε να την κάνει, όπου άνεργοι άντρες αποφασίζουν να κάνουν ένα γκρουπ
για στριπτίζ! Του Πίτερ Κατανέο. (Αθήναιον 2, Αθήναιον Cinepolis 4, Αβάνα,
Άττικα 2, Όπερα 1, 2, Village Centre 10, Πτι Παλαί, Ζίνα, Καλυψώ, Τρία Αστέρια 2).

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: P10</CAT>
<ED>
Κωδικός άρθρου: A16063P102</ED>
<ID>
ID:130851

</ID><URL>http://ta-nea.dolnet.gr/neaweb/neafile.print_unique?e=A&f=16063&m=P10&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Υποδηλώνει το γυναικείο φύλο. 2. Πετυχαίνει πολλά. 3.
Ανυπόληπτο πρόσωπο. ­ Παράγεται από το διαπασών. 4. Μισό... αλιευτικό
συγκρότημα. ­ Αρχηγός γνωστής εκστρατείας. 5. Μπορεί να το εκφράσει και
η σιωπή (αντίστρ.). 6. Γεωγραφικός όρος. 7. Από τα σπέρματα του
φυτού αυτού παίρνουμε το ρετσινόλαδο. ­ Το πέσιμο της αυλαίας σε ένα
πνευματικό παιχνίδι. 8. Συχνά χαρακτηριστικές. 9. Αρχαία
αιγυπτιακή νεκρόπολη, δυτικά της Μέμφιδας.

ΚΑΘΕΤΑ

1. Αναφέρονται για τα άρματα μάχης. 2. Είναι και η «Γενοβέφα»
του Σούμαν. - Διασχίζει την Αυστρία. 3. «Άγιος» των Δυτικών Ινδιών.
4. Ρήμα που εισάγει σε κλασική γλώσσα (αντίστρ.). ­ Τοπικό επίρρημα.
5. Ο ηττημένος γνωστής μονομαχίας. ­ Από την άκρη μια... άκρη.
6. Εξυπηρετούν καλλιεργητές. ­ Γραφή του αριθμού 220. 7. Λίμνη
της Ιρλανδίας. ­ Και για τους ποταμούς αναφέρονται. 8. Διαδέχθηκε, το
1922, τον Λόυδ Τζωρτζ. ­ Γλίτωσε τη ζωή τού Δία στη γενική (αντίστρ.).
9. Συχνά είναι πλινθόκτιστη. ­ Τα αρχικά ασφαλιστικού ταμείου

.

ΛΥΣΗ (11/2/98)

ΟΡΙΖΟΝΤΙΑ: 1. ΠΟΡΣΕΛΑΝΗ 2. ΟΔΟΣ - ΙΝΕΣ 3. ΝΟΝ - ΠΑΤΟΙ
4. ΤΙ - ΑΙΝΩΝ 5. ΙΠΠΙΚΟΝ 6. ΦΟ - ΩΑ - ΙΤΕ 7. ΙΡΑΝ
- ΜΟΡΣ 8. ΚΟΠΙΑ - ΙΑΣ 9. ΑΣΜΑΤΑ - ΚΑ. ΚΑΘΕΤΑ: 1.
ΠΟΝΤΙΦΙΚΑ 2. ΟΔΟΙΠΟΡΟΣ 3. ΡΟΝ - ΜΠΑ 4. ΣΥ - ΑΙΩΝΙΑ
5. ΠΙΚΑ - ΑΤ 6. ΛΙΑΝΟ 7. ΑΝΤΩΝΙΟΣ 8. ΝΕΟΝ - ΤΡΑΚ
9. ΙΣΗ - ΦΕΣΙΑ.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: P10</CAT>
<ED>
Κωδικός άρθρου: A16063P103</ED>
<ID>
ID:130883

</ID><URL>http://ta-nea.dolnet.gr/neaweb/neafile.print_unique?e=A&f=16063&m=P10&aa=3</URL></REF>


Article

<CATEGORY>vin09</CATEGORY>

 <H2>Συμβιβασμός Minos - Καζαντζίδη για την υπογραφή του σε δίσκο
</H2>
Μετά τη θύελλα, η νηνεμία. Μετά την έκρηξη του Στέλιου Καζαντζίδη την
περασμένη Δευτέρα μέσα στο δικαστήριο χθες το σκηνικό ήταν διαφορετικό. Μάταια
περίμεναν όσοι έτυχε να βρίσκονται την ώρα εκείνη στην αίθουσα του Μονομελούς
Πρωτοδικείου της Αθήνας να επαναλαμβάνονται σκηνές όπως αυτές που μεταδόθηκαν
κατ' επανάληψη τις τελευταίες μέρες από τους τηλεοπτικούς σταθμούς.

Ο Στέλιος Καζαντζίδης δεν εμφανίστηκε στο δικαστήριο. Όταν όμως πληροφορήθηκε
τη θετική γι' αυτόν έκβαση του δικαστικού αγώνα, από τη συζυγό του Βάσω, η
οποία ήταν παρούσα, σίγουρα θα αισθάνθηκε δικαιωμένος.

Με την αίτηση των ασφαλιστικών μέτρων ο Στέλιος Καζαντζίδης ζητούσε να
απαγορευθεί η κυκλοφορία του άλμπουμ με τίτλο «Στέλιος Καζαντζίδης: Τα
τραγούδια της ζωής μου».

Πριν ακόμη ξεκινήσει η συζήτηση, ο πληρεξούσιος δικηγόρος της εταιρείας ΜΙΝΟΣ
ΕΜΙ κ. Δημήτρης Σκούρτης έκανε το πρώτο βήμα για την ανεύρεση συμβιβαστικής
λύσης. Ακολούθησε ολιγόλεπτη διακοπή, προκειμένου οι δικηγόροι που
εκπροσωπούσαν τις αντίδικες πλευρές να συμφωνήσουν και να λήξει η δικαστική διαμάχη.

Έτσι κι έγινε. Όταν η πρόεδρος του δικαστηρίου κ. Ζωή Κομποτιάτη επανήλθε στην
έδρα, τότε συντάχθηκε το πρακτικό συμβιβασμού, σύμφωνα με το οποίο η εταιρεία
ΜΙΝΟΣ ΕΜΙ δεσμεύτηκε πως «στα τυχόν υπάρχοντα αποθέματα του άλμπουμ και σε
κάθε επανακυκλοφορία των τραγουδιών θα θέτουν και το όνομα του Στέλιου
Καζαντζίδη με τα ίδια τυπογραφικά στοιχεία και χωρίς την ένδειξη c.c, που
σημαίνει αμφισβήτηση της πατρότητας των τραγουδιών».

Τη δήλωση αυτή αποδέχθηκε η πλευρά του Στέλιου Καζαντζίδη διά της συνηγόρου
του κ. Αΐντας Τζαβέλλα, η οποία μίλησε για ηθική δικαίωση του τραγουδιστή.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: P11</CAT>
<ED>
Κωδικός άρθρου: A16063P111</ED>
<ID>
ID:130789

</ID><URL>http://ta-nea.dolnet.gr/neaweb/neafile.print_unique?e=A&f=16063&m=P11&aa=1</URL></REF>


Article

<CATEGORY>vin09</CATEGORY>

 <H2>Η Ελλάδα «κέρδισε» τη Φρανκφούρτη
</H2><H2></H2>
Η Ελλάδα θα είναι τελικά η τιμώμενη στην Διεθνή Έκθεση της Φρανκφούρτης το
2001. Το ανακοίνωσε ανεπίσημα χθες ο ίδιος ο διευθυντής της, Πέτερ Βάιντχαας,
στον πρόεδρο της Ομοσπονδίας Εκδοτών Βιβλιοπωλών Ελλάδος Γιώργο Δαρδανό και η
επίσημη έγκριση της ελληνικής υποψηφιότητας αναμένεται τις προσεχείς ημέρες.
Πρόκειται για μια μεγάλη νίκη της χώρας μας που συνεπάγεται όμως μια μεγάλη
επένδυση ­ ένα δισ. δρχ. τουλάχιστον ­ και μεγάλες ευθύνες των διοργανωτών της
ελληνικής εμφάνισης. Ο υπουργός Πολιτισμού Ευάγγελος Βενιζέλος έχει ήδη
ζητήσει τη συνδρομή των συναρμοδίων υπουργείων (όπως το υπουργείο Εξωτερικών),
αλλά οργανωτική επιτροπή δεν υπάρχει ακόμα. Η πρόκληση πάντως είναι σημαντική
γιατί ένας τέτοιος εορτασμός ­ που θα ενταχθεί στο πλαίσιο της Πολιτιστικής
Ολυμπιάδας ­ αποτελεί μία από τις μεγαλύτερες ευκαιρίες προβολής μιας χώρας.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: P11</CAT>
<ED>
Κωδικός άρθρου: A16063P112</ED>
<ID>
ID:130833

</ID><URL>http://ta-nea.dolnet.gr/neaweb/neafile.print_unique?e=A&f=16063&m=P11&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ (Δεριγνύ 10 ­ Πατησίων, ~ 82.38.698, 82.37.330). «Ταξίδι μιας μεγάλης
μέρας μέσα στη νύχτα» του Γ. Ο' Νιλ Λάσκαρη, Θεοδωρακόπουλος.

ΑΘΗΝΩΝ (Βουκουρεστίου 10 ­ Πανεπιστημίου, ~ 32.35.524). «Μικρές αλεπούδες» της
Λ. Χέλμαν Μαραγκού, Χρυσικάκος.

ΑΚΑΔΗΜΟΣ (Ιπποκράτους 17 ­ Ακαδημίας, ~ 36.25.119, 36.03.835). «Μπράβο
γιατρέ...» του Ρ. Κούνεϊ Ρώμας, Βλ. Κυριακίδης.

ΑΚΡΟΠΟΛ (Ιπποκράτους 9-11, ~ 36.43.700, 36.08.666). «Ήρθες σαν όνειρο» των Λ.
Μιχαηλίδη - Γ. Τζιώτη Βοσκόπουλος, Γκερέκου.

ΑΛΙΚΗ (Αμερικής 4, ~ 32.44.146). «Το κλουβί με τις τρελές» του Ζ. Πουαρέ
Μουστάκας, Φωκάς.

ΑΛΚΜΗΝΗ (Αλκμήνης 8, Γκάζι, όπισθεν Πειραιώς 127, ~ 34.28.583). «Υλικό
πολέμου» του Πλ. Καϊτατζή Δαβής, Δεμερτζή.

ΑΛΚΥΟΝΙΣ (Ιουλιανού 42-46 ­ Αριστοτέλους, ~ 88.15.402). «Ντα» του Χ. Λέοναρντ
Μεσσάλας, Γλυκοφρύδη.

ΑΛΑΜΠΡΑ (Στουρνάρη 53, Πολυτεχνείο, ~52.27.497, 52.44.400). «Ποπ κορν» του Μπ.
Έλτον Τζώρτζογλου, Λογοθέτης.

ΑΛΦΑ (Στουρνάρη ­ Πατησίων, ~ 52.38.742). «Ορφέας και Ευρυδίκη» του Ζ. Ανούιγ
Γ. Βούρος, Σταθακοπούλου.

ΑΜΙΡΑΛ (Αμερικής 10, ~ 36.39.385). «Ο παππούς έχει πίεση» της Δ. Παπαδοπούλου
Δ. Παπαδοπούλου, Μητρούσης.

ΑΜΟΡΕ - ΕΞΩΣΤΗΣ (Πριγκηποννήσων 10, ~ 64.68.009). Αργεί.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκηποννήσων 10, ~ 64.68.009). «Βαλς, εξιτασιόν!»
της Ε. Πέγκα Ζαχαράκης, Ν. Ψαρράς.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Απόψε αυτοσχεδιάζουμε» του Λ.
Πιραντέλο Ευαγγελάτος (σκηνοθ.), Τασοπούλου.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739). «Σε φιλώ στη μούρη» του Γ. Διαλεγμένου
Αναλυτή, Ρηγόπουλος.

ΑΝΟΙΞΗΣ (Γερμανικού 20, Μεταξουργείο, ~ 52.38.870). Αργεί.

ΑΝΟΙΧΤΟ (Κάλβου 70 - Γκύζη, ~ 64.45.749). «Προς Ελευσίνα» του Π. Μάτεσι Γ.
Μιχαηλίδης (σκηνοθ.), Χατζησάββας.

ΑΝΤΙΘΕΑΤΡΟ (Μοσχονησίων 36, πλατεία Αμερικής, ~ 85.61.168). «Οι δήμιοι στα
Σόδομα» (ντε Σαντ) των Μ. Ξενουδάκη - Κ. Πολυχρονοπούλου Ξενουδάκη, Πρωτονοταρίου.

ΑΠΛΟ ­ ΚΕΝΤΡΙΚΗ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Φεγγάρι για καταραμένους» του Γ. Ο' Νιλ Αντύπας
(σκηνοθ.), Λεμπεσόπουλος.

ΑΠΛΟ ­ ΝΕΑ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Μανέ, Χατζηπαναγιώτης.

ΑΠΟ ΜΗΧΑΝΗΣ (Ακαδήμου 13, Μεταξουργείο, ~ 52.35.716). «Φυλλωσιές» του Λ. Νορέν
Βαλαβανίδης, Κράλλη.

ΑΤΕΝΕΟΥΜ (Αμερικής 8, ~ 36.33.701). Αργεί.

ΑΤΤΙΣ (Λεωνίδου 7, Μεταξουργείο, ~ 52.26.260). Αργεί.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Σουίτα γενεθλίων» του Ρ. Χόντον Παπαναστασίου, Γεωργίτσης.

ΑΥΛΩΝΙΤΗ (Βουκουρεστίου 1, ~ 33.13.321-3). «Ποιος ανακάλυψε την Αμερική;» της
Χρ. Σπηλιώτη Σπηλιώτη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522). «Μπαμπάδες με ρούμι» των Θ. Παπαθανασίου -
Μ. Ρέππα Φασουλής, Ε. Γερασιμίδου.

ΒΕΜΠΟ (Καρόλου 18, ~ 52.21.767, 52.48.289). «Γκριζ» των Τζ. Τζέικομπς - Γ.
Κέισι Φραγκούλης, Βασιλοπούλου.

ΒΙΚΤΩΡΙΑ (Μαγνησίας 5 - 3ης Σεπτεμβρίου 119, ~ 82.33.125). «Καλή τύχη» του Γ.
Θεοδοσιάδη Σπαντίδας, Βλαντή.

ΒΡΕΤΑΝΙΑ (Πανεπιστημίου 7, ~ 32.21.579). Κεντρική Σκηνή. «Τρομεροί
γονείς» του Ζ. Κοκτό Παναγιωτοπούλου, Παπακωνσταντίνου. Δεύτερη
Σκηνή. «Η αίθουσα των διδασκόντων» της Λ. Βούτερς Βλησίδης, Δελαπόρτα.

ΓΚΛΟΡΙΑ (Ιπποκράτους 7, ~ 36.09.400). «Αινιγματικές παραλλαγές» του Ερ.-Εμ.
Σμιτ Καρράς, Γ. Κυρίτσης.

ΔΑΝΔΟΥΛΑΚΗ (Αγίου Μελετίου 61Α - Πατησίων, ~ 86.40.414, 86.40.452). «Μάστερ
κλας» του Τ. Μακ Νάλι Δανδουλάκη, Σοντάκη.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ ΜΕΛΙΝΑ ΜΕΡΚΟΥΡΗ (Αγίου Δημητρίου 55). Αργεί.

ΔΗΜΟΤΙΚΟ ΚΕΡΑΤΣΙΝΙΟΥ (Μικράς Ασίας 24 - Παπαναστασίου, πίσω από το Δημαρχείο,
~ 46.15.767, 46.35.009). Αργεί.

ΔΗΜΟΤΙΚΟ ΠΕΙΡΑΙΑ (Αγίου Κωνσταντίνου 4, ~ 41.94.550). «Σαν ηφαίστειο που
ξυπνά» Άλκ. Πρωτοψάλτη.

ΔΙΑΝΑ (Ιπποκράτους 7, ~ 36.26.956). «Το βαλς των ταυρομάχων» του Ζ. Ανούιγ
Τσακίρογλου, Διαβάτη

ΔΙΑΥΛΟΣ (Δράκου 9, ~ 92.39.588). «Η κυρα-Κώσταινα» ­ «Συζυγική σκηνή» του Μ.
Μητσάκη Κολόζου, Αντωνιάδης.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42. 772). «Μαχαίρι
στο κόκαλο» του Κ. Μουρσελά Νιχωρίτη, Κατσάμπας.

ΔΙΟΝΥΣΙΑ (Αμερικής 10, ~ 36.12.500). «Προσοχή, δαγκώνει!», του Αλ. Γκέρνι
Ράντου, Μεντή.

ΕΘΝΙΚΗ ΛΥΡΙΚΗ ΣΚΗΝΗ («Ολύμπια», Ακαδημίας 59, ~ 36.12.461). «Ο μαγικός αυλός»,
του Β.Α. Μότσαρτ (Τετ., Παρ., Κυρ.) «Αντριάνα Λεκουβρέρ» του Φρ. Τσιλέα (Κυρ.)
Ναταλία Μιχαηλίδου: ρεσιτάλ πιάνου «Μουσική των νερών» (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Λυσσασμένη γάτα» του Τ. Ουίλιαμς Κατρανίδης, Κομνηνού.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπέζος, Κρούσκα.

ΕΘΝΙΚΟ - ΝΕΑ ΣΚΗΝΗ ­ ΠΕΙΡΑΜΑΤΙΚΗ ΣΚΗΝΗ (Αγίου Κωνσταντίνου 24-26, ~
52.23.242, 52.33.322). Αργεί.

28 (Μοσχονησίων 28, πλατεία Αμερικής, ~ 86.43.263, 86.56.853). «Τελευταία
απόδραση» του Μπ. Όουεν Μοντανάρη, Ε. Οικονόμου.

104 ΚΕΝΤΡΟ ΛΟΓΟΥ ΚΑΙ ΤΕΧΝΗΣ (Θεμιστοκλέους 104, ~ 38.02.056, 38.02.059).
«Νύχτες κωμωδίας» (stand up comedy) Σεραφείμ, Ζαραλίκος (εναλλασσόμενο ρεπερτόριο).

ΕΛΠΙΔΑΣ (Αριστοτέλους 53 - Σμύρνης, μεταξύ Ιουλιανού και Ηπείρου, ~
82.29.030). «Ο αρχισιδηρουργός» (Ονέ) της Έλ. Τσαλδάρη Ντούζος, Τσαλδάρη.

ΕΛΥΖΕ (Νυμφαίου 12, 1η στάση Ιλίσια, ~ 77.82.354). Αργεί.

ΕΜΠΡΟΣ - ΕΠΑΝΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Αγγέλα» του Γ. Σεβαστίκογλου Μπαντής (σκηνοθ.), Ταχτσόγλου.

ΕΝΑΣΤΡΟΝ (Δεληγιάννη 19 - Μπουμπουλίνας, πίσω από το Μουσείο, ~ 82.53.489).
«Νηρέας ο Βάρας» του Δ. Παπαχρήστου Γ. Αρμένης, Τζιραλίδου.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, ~ 34.65.634). «Ο μασκοφόρος» του
Χ. Κράουσερ Καβουκίδη, Κρομμύδας.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). Αργεί.

ΕΠΑΣΚΤ (Πανός 19Α - Θόλου, Πλάκα, ~ 32.15.654 ). Αργεί.

ΕΡΓΟΣΤΑΣΙΟ (Βουλιαγμένης 268 ~ 75.10.544). «Μπρου μπρα» του Στ. Μανωλακάκη
Δημ. Παπαδόπουλος, Γ. Οικονόμου.

ΕΡΕΥΝΑΣ (Ιλισίων 21, Ζωγράφου ~ 77.80.826). «Αγάπη και κατανόηση» του Τζ.
Πένχολ Ποταμίτης, Καστανάς.

ΗΒΗ (Σαρρή 27, Ψυρή ~ 32.12.263, 32.15.127). «Η Κυριακή των παπουτσιών» του Λ.
Λαζόπουλου Λαζόπουλος, Παλαντζίδης.

ΗΛΙΟΥ - ΚΑΤΩ ΧΩΡΟΣ (Φρυνίχου 10, Πλάκα ~ 32.31.591, 32.47.509). «Έξω, μπροστά
στην πόρτα» του Β. Μπόρχερτ Παπασπύρος, Δ. Βασιλειάδου.

ΗΜΕΡΑΣ - ΚΟΚΚΙΝΗ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~
69.29.090, 64.95.777). «Προ των Θερμοπυλών» του Π. Τακόπουλου Γιώρ.
Κυριακίδης, Γιαννικάκης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Μολιεριάδα» (Μολιέρος) των Ζ. Ζεραρντί - Α. Μοντζολή
Στυλιανοπούλου, Γιώρ. Κυριακίδης.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890). «Αρσενικό - θηλυκό»
του Α. Θωμόπουλου Α. Αντωνίου, Ν. Ασίκη.

ΘΕΑΤΡΟΚΙΝΗΣΗ (Ακαδήμου 13, κάθετος οδού Πειραιώς, έναντι πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΘΗΣΕΙΟΝ (Τουρναβίτου 7, ~ 32.55.444). Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). «Στο Μαντράς τη νύχτα
εκείνη» του Ε. Μανέ Βοζικιάδου, Στάγκος.

ΙΛΙΣΙΑ (Παπαδιαμαντοπούλου 4, ~ 72.16.317). «Το μουσικό κουτί» Τσανακλίδου,
Ζούδιαρης. 
ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, ~ 72.50.657). «Τρία χρόνια
Σαββατοκύριακο» του Β. Νανάκη Ντ. Σιμοπούλου, Σταματιάδης.

ΚΑΙΡΩΝ (Τσέλιου 10 - Σολιώτη, Αμπελόκηποι, πίσω από τον Άρειο Πάγο, ~
64.54.407). Αργεί.

ΚΑΙΣΑΡΙΑΝΗΣ (Κοιμήσεως Θεοτόκου 30, Καισαριανή, ~ 72.23.023). «Οι φυλακισμένοι
της κεντρικής λεωφόρου» του Ν. Σάιμον Κωνσταντινίδης, Παπανέστορος.

ΚΑΛΟΥΤΑ (Πατησίων 240, ~ 86.11.311, 86.75.588). «Οι αισιόδοξοι» του Γ.
Λαζαρίδη Γ. Βασιλείου, Βιδάλη.

ΚΑΡΕΖΗ (Ακαδημίας 3, ~ 36.36.144, 36.25.520). «Περιμένοντας τον Γκοντό» του Σ.
Μπέκετ Κώστας Καζάκος, Φιλιππίδης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Γράμμα στον Ορέστη» του Ι. Καμπανέλλη Δαφνής, Γκαβάκου.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Του Κουτρούλη ο γάμος» του Α.
Ρίζου - Ραγκαβή Μπέλλος, Στάικου.

ΚΝΩΣΣΟΣ (Κνωσσού 11, Πατησίων, στάση Καλλιφρονά, ~ 86.77.070, 86.24.463). «Οι
κούκλες» του Π. Γεωργιόπουλου Λ. Τσάγκας, Βαμβακίδης.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 ­ Πολυτεχνείου, ~ 88.12.846). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Το στοίχημα» του Κλ. Όντετς
Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 52.22.261). «Επιστροφία» του Ν. Καλογερόπουλου
Λεονάρδου, Ν. Καλογερόπουλος.

ΜΑΣΚΕΣ (Λήθης 6 - Αγίου Μελετίου 107, ~ 86.12.509). «Ο φλύαρος» του Σ. Καρύδη
Χριστοφιλάκης (σκηνοθ.), Πελαΐδης.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασ. Σοφίας - Κόκκαλη, ~ 72.82.333). Αίθουσα Φίλων
της Μουσικής. Κρατική Ορχήστρα Αθηνών: συναυλία (Παρ.). Αίθουσα Δημήτρη
Μητρόπουλου. Κύκλος Γαλλική Μουσική από τον 19ο στον 20ό αιώνα. Φεστιβάλ
Μουσικής Δωματίου. Συναυλία (Δευτ.) Τετάρτη απόγευμα στο Μέγαρο. Τάκης
Φαραζής: συναυλία (Τετ.) Κύκλος Γαλλική Μουσική από τον 19ο στον 20ό αιώνα.
Φεστιβάλ Μουσικής Δωματίου. Συναυλία (Τετ.) Κύκλος Γαλλική Μουσική από τον 19ο
στον 20ό αιώνα. Φεστιβάλ Μουσικής Δωματίου. Συναυλία (Πέμ.) 
ΜΕΛΙΝΑ (Βουκουρεστίου 3, ~ 32.13.685-6). Αργεί.

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). «Το μυστήριο της
Ίρμα Βεπ» του Τσ. Λάντλαμ Π. Μιχαηλίδης, Χατζηγιάννης.

ΜΙΝΩΑ (Πατησίων 91, ~ 82.32.578, 82.10.048). «Αθήνα 2000 με τα... τέσσερα» των
Α. Πυριόχου - Π. Χατζηκουτσέλη - Ντ. Σπυρόπουλου - Μ. Άνθη Πανοπούλου, Τριφύλλη.

ΜΟΥΣΟΥΡΗ (πλατεία Καρύκη 6, ~ 33.10.936). Κεντρική Σκηνή. «Κάτω από τη
σκάλα» του Τσ. Ντάιερ Μιχαλακόπουλος, Μοσχίδης. Δεύτερη Σκηνή.
«Να ζει κανείς ή να συζεί;» του Λ. Κάσλερ Βενιζελέα, Δ. Βογιατζής.

ΜΟΥΣΟΥΡΗ 3 (πλατεία Καρύκη 6, ~ 33.10.936). «Μάκβεθ με παντόφλες» του Τζ. Κρ.
Γουντ Παπαμιχάλης, Στοΐδου.

ΜΠΡΟΝΤΓΟΥΑΙΗ (Αγίου Μελετίου 61Α - Πατησίων, στοά Λάλη, ~ 86.20.231). «Μπλαντ
μπράδερς - Δεσμοί αίματος» του Γ. Ράσελ Κ. Σπυρόπουλος, Μπονάτσος.

ΝΕΟΥ ΚΟΣΜΟΥ (Αντισθένους 7 - Θαρύπου, Φιξ, ~ 92.12.900). Αργεί.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι ~ 57.73.666, 57.55.685). «Ένα
καπέλο γεμάτο βροχή» του Μ. Γκάτσο Μιχόπουλος (σκηνοθ.), Α. Παπαδόπουλος.

ΟΔΟΥ ΑΝΤΙΟΧΕΙΑΣ (Αντιοχείας 1 ­ Πιπίνου, ~ 88.32.050). Αργεί.

ΟΔΟΥ ΕΡΜΟΥ (Ερμού 106, Μοναστηράκι, τηλ.: 32.14.950, 86.40.555). «Το δωμάτιο
με τους μανδαρίνους» του Ρ. Τομά Μ. Ραζή, Χρυσούλης.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Γερτρούδη» του Γ.
Σέντεμπεργκ Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Δεσμά αίματος» του
Αθ. Φούγκαρτ Αλ. Μυλωνάς, Οικονόμου.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). Αργεί.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264). Αργεί.

ΠΕΙΡΑΙΩΣ 131 (Πειραιώς 131, ~ 34.50.922). «Βγαλ' τον υπουργό απ' την πρίζα»
του Έρ. Άϊντλ Αδαμάκη, Χαϊκάλης.

ΠΕΙΡΑΜΑΤΙΚΟ ΤΗΣ ΠΟΛΗΣ (Σταδίου 4, ~ 32.22.035). «Προδομένη γυναίκα» (ντέ
Μποβουάρ) της Μ. Ριάλδη Ζαβιτσιάνου, Ριάλδη.

ΠΕΡΟΚΕ (Οδυσσέως 2, πλατεία Καραϊσκάκη, Μεταξουργείο, ~ 52.32.132, 52.40.040).
«Ό,τι πείτε υπουργέ μου» του Ρ. Κούνεϊ Βουτσάς, Τσιβιλίκας.

ΠΟΛΙΤΕΙΑ (Σαρρή 40, Θησείο, ~ 33.10.663-4). Αργεί.

ΠΟΛΙΤΙΣΤΙΚΟ ΚΕΝΤΡΟ «ΣΠΥΡΟΣ ΑΠΟΣΤΟΛΟΥ» (Ηρώων Πολυτεχνείου 39, Άγιοι Ανάργυροι,
~ 26.90.511). Αργεί.

ΠΟΛΥΤΕΧΝΟ (Διγενή Ακρίτα 15 ­ Μαυρομιχάλη 157, ~ 64.34.700). Εναλλάξ:
«Λα νόνα» του Ρ. Κόσα Πιατάς, Τζούμας ­ «Βίος και συνουσία» των Ντ. Φο
­ Φ. Ράμε, Κ. Μουρσελά Πιατάς, Κανελλοπούλου.

ΠΟΡΤΑ (Μεσογείων 59, ~ 77.11.333). «Άμλετ» του Ουίλ. Σαίξπηρ Κιμούλης, Μπεμπεδέλη.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.17.030). «Το λιοντάρι το
χειμώνα» του Τζ. Γκόλντμαν Βαλάκου, Χρ. Πολίτης.

ΡΟΕΣ - ΚΑΤΩ (Ιάκχου 14, Γκάζι, ~ 34.79.426). Αργεί.

ΡΟΕΣ - ΠΑΝΩ (Ιάκχου 14, Γκάζι, ~ 34.79.426). «Ενοικιάζεται... εκτός απροόπτου»
του Δ. Αδάμη Αδάμης, Γεωργουσοπούλου.

ΣΗΜΕΙΟ (Χ. Τρικούπη 10, πίσω από την Πάντειο, Καλλιθέα, ~ 92.29.579). «Η
επιστροφή των Τσε» του Γ. Χρυσούλη Ν. Διαμαντής (σκηνοθ.), Ι. Μακρή.

ΣΤΑΘΜΟΣ (Β. Ουγκώ 55, παραπλ.του «Περοκέ», πλατεία Καραϊσκάκη, ~52.22.656).
«Ενυδρείο» του Κ. Μουρσελά Τ. Χαλκιάς, Διδασκάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). «Το πρόβλημα του Κώστα»
του Β. Ραΐση Παπαγεωργίου (σκηνοθ.), Χαντζίδου.

ΣΥΓΧΡΟΝΟ ΑΘΗΝΑΣ (Ευμολπιδών 41, Γκάζι, ~ 34.67.095). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Αργεί.

ΤΕΧΝΗΣ ΚΑΡΟΛΟΣ ΚΟΥΝ (Φρυνίχου 14 - Διονυσίου Αρεοπαγίτου, ~ 32.36.732,
32.22.464). «Οι σοφολογιότατες» του Μολιέρου Λαζάνης (σκηνοθ.), Μαλακατέ.

ΤΕΧΝΗΣ-ΥΠΟΓΕΙΟ (Πεσμαζόγλου 5, ~32.28.706, 32.29.703). «Μια συνάντηση κάπου
άλλου» του Ι. Καμπανέλλη Κουγιουμτζής (σκηνοθ.), Προύσαλης.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Κρίμα που είναι πόρνη»
του Τζ. Φορντ Κακλέας (σκηνοθ.), Αστεριάδη.

ΤΕΧΝΟΧΩΡΟΣ ΥΠΟ ΣΚΙΑΝ (Μαυρομιχάλη 161 ­ Ξιφίου 14, ~ 64.20.522). Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Αγν. Οσιέτσκα Λύγαρη, Νάτσιος.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. ΜακΝτόναλντ Κουνελάκη, Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). «Το δάσος» του Ντ. Μάμετ Αρ.
Μουτούση, Ν. Ζορμπάς.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: P11</CAT>
<ED>
Κωδικός άρθρου: A16063P113</ED>
<ID>
ID:130886

</ID><URL>http://ta-nea.dolnet.gr/neaweb/neafile.print_unique?e=A&f=16063&m=P11&aa=3</URL></REF>


Article

<CATEGORY>vin09</CATEGORY>

 <H5>ΠΗΓΑΜΕ ΣΤΟ ΘΕΑΤΡΟ «ΠΕΙΡΑΙΩΣ 131»
</H5><H2></H2><H2>Βγάλτε την πρίζα
</H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

Μίνα Αδαμάκη, Άννα Κυριακού, Τζόυς Ευείδη και... ο υπουργός στην πρίζα

Μέτρησα 117 θέατρα τα οποία λειτουργούν αυτή τη στιγμή στην Αθήνα. Το
εκατοστό δέκατο έβδομο είναι καινούργιο. Το όνομά του είναι η διεύθυνσή
του: Πειραιώς 131.

Μια παλιά αποθήκη, επί της οδού Πειραιώς, μετατράπηκε σε μοντέρνα καλαίσθητη
θεατρική αίθουσα. Υπεύθυνη είναι η κ. Μάγια Παπανδρέου που μαζί με τον άνδρα
της Τάσο Παπανδρέου έχουν φέτος την επιχείρηση τεσσάρων θεάτρων. Ένα ακόμα
λοιπόν στην υδροκέφαλη θεατρική Αθήνα. Το ατού του; Ο χρόνος θα δείξει.
Πάντως, σαν έναρξη αυτής της καινούργιας στέγης, το ατού είναι ο θίασος που
δημιουργήθηκε και το έργο που παρουσιάζουν.

Κατ' αρχήν είναι ένας θίασος κωμωδίας που απαρτίζεται από τους
αρμόδιους στο είδος: Παύλο Χαϊκάλη, Άννα Κυριακού, Μίνα Αδαμάκη, Αλέξανδρο
Αντωνόπουλο, Μιχάλη Ρέππα, Τζόυς Ευείδη, Χάρη Γρηγορόπουλο και Χρήστο Σιμαρδάνο.

Το έργο είναι μια εξωφρενική σάτιρα του Έρικ Άιντλ (μέλος των τρομερών
Μόντι Πάιθονς) που διασκεύασαν ο Θανάσης Παπαθανασίου και ο Μιχάλης Ρέππας.
Το δίδυμο των Ελλήνων κωμωδιογράφων έδωσε στο έργο έναν ερεθιστικό
τίτλο «Βγάλ' τον υπουργό απ' την πρίζα».

Το επιτυχημένο δίδυμο «κέντησε» πάνω στην καλοστημένη βρετανική φάρσα
αστεία και κωμικές ατάκες βάζοντας αρκετά ελληνικά χρώματα και δημιούργησε
γνωστές αντιστοιχίες με τη δική μας πραγματικότητα.

Η υπόθεση είναι απλή. Αλλά είναι και τρελή. Ένας υπουργός «φυτό»
συντηρείται για λίγες μέρες μηχανικά στη ζωή, προκειμένου ο «μη θάνατός» του
να εξυπηρετήσει πολιτικές σκοπιμότητες. Όταν όμως η αλαλάζουσα «οικογένειά»
του (η ερωμένη - Μίνα Αδαμάκη, η σύζυγος - Άννα Κυριακού, ο εραστής της -
Παύλος Χαϊκάλης, η κόρη - Τζόυς Ευείδη, ο αρραβωνιαστικός της - Αλέξανδρος
Αντωνόπουλος και ο εξωτικός υπηρέτης του σπιτιού - Μιχάλης Ρέππας) ετοιμάζεται
να βγάλει τον υπουργό από το μηχάνημα ­ λίγο πριν τους επικήδειους δηλαδή ­
πεθαίνει ο πρωθυπουργός. Κενό εξουσίας; Η κυβέρνηση αποφασίζει αυτόματα να
γίνει μεταβατικός πρωθυπουργός ο υπουργός, ο οποίος όμως βρίσκεται στον
«πνεύμονα». Εξωφρενικές καταστάσεις, μαύρο χιούμορ και μια εξαιρετικά ειρωνική
λύση στο φινάλε κρατάνε τους θεατές της παράστασης σε ιλαρή διάθεση, με γερές
δόσεις γέλιου.

Την παράσταση σκηνοθέτησαν οι συγγραφείς - διασκευαστές, οι οποίοι
έχουν κατά καιρούς επιχειρήσει σκηνοθεσίες στις τηλεοπτικές τους δουλειές.

Και βέβαια δεν έχουν την «τρέλα» των Μόντι Πάιθονς, και «το στρίψιμο της
βίδας», οδηγούν πάντως την παράσταση στους γρήγορους ρυθμούς της φάρσας και
στα στερεότυπα της κωμωδίας.

Το σκηνικό είναι ένα σαλόνι υπουργικής κατοικίας. Ψηλοτάβανο, αστικό,
αναγνωρίσιμο μιας κοινωνικής τάξης με ένα στοιχείο «αταξίας»: Το φωτεινό
«μηχάνημα» που συντηρεί τον υπουργό.

Το υπογράφει ο Μάριος Βουτσινάς, ο οποίος βαδίζει πλέον σταθερά στο
θεατρικό χώρο. Φέτος έχει κάνει δύο σκηνογραφικές δουλειές. Τον «υπουργό» και
το «Μουσικό κουτί» που παρουσιάζει στο θέατρο «Ιλίσια» η Τάνια Τσανακλίδου.

Τα κοστούμια «τσιμπημένα» στο κωμικό (όπως τα απίστευτα εσώρουχα της
Μίνας Αδαμάκη ή τα κραυγαλέας κακογουστιάς ταγεράκια της Τζόυς Ευείδη) είναι
της Έβελυν Σιούπη. Οι φωτισμοί της Ελευθερίας Ντεκώ και η μουσική
επιμέλεια του Γιάννη Νένε.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16063P121</ED>
<ID>
ID:130790

</ID><URL>http://ta-nea.dolnet.gr/neaweb/neafile.print_unique?e=A&f=16063&m=P12&aa=1</URL></REF>


Article

<CATEGORY>vin09</CATEGORY>

 <H2>Ελληνικά προϊόντα... χιλιάδων εισιτηρίων
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Η «Βασιλική» ξεκίνησε καλά στις κινηματογραφικές αίθουσες, συγκεντρώνοντας
12.000 εισιτήρια σε έξι ημέρες προβολής

Ας μην υποτιμούμε τα δικά μας προϊόντα... Οι πρώτοι τουλάχιστον σινεφίλ της
ταινίας του Βαγγέλη Σερντάρη «Βασιλική» δεν φοβήθηκαν να την συναντήσουν στις
πέντε αθηναϊκές αίθουσες και δύο της Θεσσαλονίκης όπου προβάλλεται. Τις πρώτες
έξι ημέρες προβολής της ήρθε σε επαφή με 12.000 θεατές, ενώ το ροκ φιλμ του
Αντώνη Κόκκινου «Ο αδελφός μου κι εγώ» τα πάει μια χαρά στις κινηματογραφικές
αίθουσες, έχοντας κάνει 47.000 εισιτήρια σε τρεις εβδομάδες προβολής και «Ο
κύριος με τα γκρι» του Περικλή Χούρσογλου 30.000 εισιτήρια σε τέσσερις
εβδομάδες προβολής.

Αν υπολογίσεις πως αυτά τα εισιτήρια των ελληνικών ταινιών κόπηκαν έχοντας
απέναντί τους τον «Τιτανικό» (κοντά στα 300.000 εισιτήρια) και τη μαύρη
κωμωδία ­ από τις καλύτερες των τελευταίων χρόνων ­ «Άντρες με τα όλα τους»
(62.000 εισιτήρια), δεν είναι υπερβολή να ειπωθεί πως το εγχώριο σινεμά
στέκεται ισάξια απέναντί τους.

Αξίζει, επίσης, να σημειώσουμε τα εγκωμιαστικά κριτικά σχόλια από το εξωτερικό
που κέρδισε η «Βασιλική» του Βαγγέλη Σερντάρη, όπου ο Howard Feinstein στο
«Variety» (19/1/98) αναφέρει: «Υπέροχα γυρισμένη και με καταπληκτικές
ερμηνείες η βασισμένη σε αληθινή ιστορία "Βασιλική" του Βαγγέλη Σερντάρη,
διακρίνεται για το κομψό μοντάζ, τις σκληρές εικόνες και τις πολύ καλές υποκριτικές.

Η ταινία εντάσσεται στα κλασικά ρομαντικά πολεμικά έπη του '40 και η
επαναλαμβανόμενη σε χαμηλούς τόνους μουσική υπόκρουση, προσθέτει ένα λυπημένο
αίσθημα στην ερωτική ιστορία της ταινίας, ενώ η Ταμίλα Κουλίεβα αποδεικνύεται
μια όμορφη και ταυτόχρονα εξαιρετική ηθοποιός», και ο Άγγλος κριτικός Richard
Mayne της εφημερίδας «The European» υπογραμμίζει ότι «θαύμασα ένα φιλμ με
ανθρωπιά, ιδεολογία και ρεαλιστικό σκηνικό».

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16063P122</ED>
<ID>
ID:130834

</ID><URL>http://ta-nea.dolnet.gr/neaweb/neafile.print_unique?e=A&f=16063&m=P12&aa=2</URL></REF>


Article

<CATEGORY>vin09</CATEGORY>

 <H2>Μαντόνα μία!
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Μαντόνα

Μήπως έχετε καμία αντίρρηση; Ελπίζω καμία. Γιατί από απόψε, όπως σας βλέπω και
με βλέπετε ­ που λέει ο λόγος ­ ο κόσμος όλος θα βλέπει το καινούργιο
βιντεοκλίπ της Μαντόνα. Το «Frozen» - Παγωμένο δηλαδή.

*Αλλιώς το έλεγε ο Δημήτρης Μητροπάνος· «Εσύ δεν ήσουν άνθρωπος, ήσουν
χιονάνθρωπος». Κάτι ξέρει εκείνος εκεί στις αρχές της Λεωφόρου Αλεξάνδρας που
κατοικοεδρεύει τελευταία. Επιστρέφω στην κυρία Τσικόνε.

Φιλόδοξος νεαρός δημοσιογράφος ρωτάει την σταρ (τη Μαντόνα ντε!). Και τι έχετε
να μας πείτε για τον Άντι Μπερντ; (τον συνοδό της εδώ και λίγο καιρό). Εκείνη
τότε άφησε το χαμόγελο να φύγει από τα χείλη της, ίσιωσε την σπονδυλική της
στήλη, ήρθε μπροστά στην καρέκλα που καθόταν, τον κοίταξε στα μάτια όπως
κοιτάς κάποιον που πάει να σου πάρει τη θέση στο ταμείο του σινεμά και του είπε:

*«Το όνομά του είναι Άντριου». 
Φιλόδοξος δημοσιογράφος (Νο 2) εναντίον (και πάλι) της Μαντόνα. ­ Ναι, αλλά
πώς θα σχολιάζατε όλα αυτά τα ροζ σκάνδαλα του προέδρου Κλίντον; Κόκαλο
εκείνη. Και πιο κόκαλο όταν την ρώτησε αν θα έβρισκε σε ένα τέτοιο σκάνδαλο
την έμπνευση να γράψει ένα τραγούδι!

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16063P123</ED>
<ID>
ID:130874

</ID><URL>http://ta-nea.dolnet.gr/neaweb/neafile.print_unique?e=A&f=16063&m=P12&aa=3</URL></REF>


Article

<CATEGORY>vin09</CATEGORY>

 <H2>Λευκός Οίκος καλεί...
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

*Νομίζετε πως ο Μπιλ Κλίντον ασχολείται μόνο με αυτά; Νομίζετε!

Γιατί εμένα στην αντίληψή μου έπεσε γράμμα από τον Λευκό Οίκο, με διεύθυνση
παραλήπτη επάνω του γραμμένη καλλιγραφικά: Ρούμελης 1, Καστρί, Greece.
Μάλιστα. Γράμμα από τον Κλίντον υπογραμμένο από τον πρόεδρο τον ίδιο παρακαλώ,
στον Νίκο Παπανδρέου. Όπου έμαθα και μπορώ να σας ενημερώσω πως λέει το γράμμα
ότι ο πρόεδρος διάβασε το βιβλίο του Νίκου ­ «Δέκα Μύθοι και μία ιστορία» και
το βρήκε, γράφει, συναρπαστικό.

*Όσο για τα άλλα, δεν μπορώ να σας πω τίποτε. Όλα τα υπόλοιπα κρατιούνται
μυστικά στο Καστρί σαν επτασφράγιστο μυστικό.

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16063P124</ED>
<ID>
ID:130899

</ID><URL>http://ta-nea.dolnet.gr/neaweb/neafile.print_unique?e=A&f=16063&m=P12&aa=4</URL></REF>


Article

<CATEGORY>vin09</CATEGORY>

 <H2>Στα σαλόνια της Ευρώπης
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ελένη Αρβελέρ

Από την άλλη, με άνεση, αέρα και σιγουριά ­ οφείλω να παρατηρήσω ­ κυκλοφορούν
τα ελληνικά ονόματα στην Ευρώπη. Να μη σας πω κι αλλού, ας περιοριστώ. Να
μιλήσουμε ακαδημαϊκά. Με ένα όνομα; Ας πούμε Ελένη Γλύκατζη-Αρβελέρ. Ή... Μαρί
Ελέν Αρβελέρ. Η κόρη. Η οποία προτίμησε τον δρόμο της ομορφιάς και της
περιποίησης από τον δρόμο της ακαδημαϊκής και πανεπιστημιακής καριέρας της
μαμάς. Και δίνει, η Μαρί Ελέν, τις πολύτιμες γνώσεις της από τη θέση της
διευθύντριας του τμήματος περιποίησης προσώπου της Lancome Γαλλίας,
συγκεκριμένα. Και βέβαια μιλάει την ελληνική και ταξιδεύει στα νησιά και
μεγάλωσε και με Ελληνίδα νταντά, αν δεν με απατούν οι πληροφορίες μου.

*Στις ευρωπαϊκές πίστες να μείνω λίγο ακόμη και κοντά ιδιαίτερα στις κολεξιόν
του ταχύτατα ανερχόμενου Κώστα Μουρκούντη. Οι εμπνεύσεις του τον φέρνουν κοντά
στον μινιμαλισμό και οι ρίζες του στην Ελλάδα, καίτοι ζει και εργάζεται κατά
κύριο λόγο στη Γερμανία, παρά τω πλευρώ δε του Χέλμουτ Λανγκ, για ένα
διάστημα. Επιδείξεις στο Παρίσι, φωτογραφήσεις στη γαλλική και τη γερμανική
Vogue, καταλαβαίνετε τώρα, ένα «γκλάμορ» να μην το κρύψουμε. Επαφές, θα πείτε...

Να τα πάλι τα ελληνικά ονόματα ανά τας Ευρώπας. Έτσι ανιχνεύουν και οι πηγές
μου την κ. Ντάγκμαρ Μουρκούντις, μία από τις σημαντικές ευρωπαϊκές υπογραφές
του Marie Claire Γερμανίας, της οικογένειας του στυλ και του σχεδιαστή, να υποθέσω.

Κάτι σας λέει το όνομα;

<REF><SOURCE>ΤΑ ΝΕΑ</SOURCE>
<DATE>, 12-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16063P125</ED>
<ID>
ID:130911

</ID><URL>http://ta-nea.dolnet.gr/neaweb/neafile.print_unique?e=A&f=16063&m=P12&aa=5</URL></REF>


Article

<CATEGORY>vin08</CATEGORY>

 <H5>ΟΛΟΙ ΟΙ ΠΙΝΑΚΕΣ
</H5><H2>ΟΙ ΝΕΟΙ ΜΙΣΘΟΙ των Δημοσίων Υπαλλήλων για το '98 </H2>
ΟΙ ΝΕΟΙ μισθοί των δημοσίων υπαλλήλων θα είναι αυξημένοι από 6.000 έως 10.400
δραχμές. Η αύξηση αυτή θα δοθεί αναδρομικά από την Πρωτοχρονιά, αλλά θα
καταβληθεί προς τα τέλη Μαρτίου ή το αργότερο μέχρι το Πάσχα. Αλλά πρώτα
πρέπει να ψηφιστεί η τροπολογία του υπουργού Εθνικής Οικονομίας και
Οικονομικών. Οι υπόλοιπες αλλαγές στο μισθολόγιο των δημοσίων υπαλλήλων
αναφέρονται στην αύξηση του κινήτρου απόδοσης στην κατηγορία Υποχρεωτικής
Εκπαίδευσης και την ανύψωση της κλίμακας μισθολογικής εξέλιξης των υπαλλήλων
Δευτεροβάθμιας Εκπαίδευσης. «ΤΑ ΝΕΑ» παρουσιάζουν σήμερα τους αναλυτικούς
πίνακες με τους νέους μισθούς των δημοσίων υπαλλήλων.

σελίδα 53

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16064N011</ED>
<ID>
ID:130942

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N01&aa=1</URL></REF>


Article

<CATEGORY>vin06</CATEGORY>

 <H2></H2><H2>Η Μαλβίνα δίχασε (και) τα κόμματα </H2>
στο Πανόραμα

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16064N012</ED>
<ID>
ID:130986

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N01&aa=2</URL></REF>


Article

<CATEGORY>vin08</CATEGORY>

 <H2></H2><H2>Κλείνουν τους δρόμους μετά το αδιέξοδο </H2>
σελίδα
54

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16064N013</ED>
<ID>
ID:131033

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N01&aa=3</URL></REF>


Article

<CATEGORY>vin06</CATEGORY>

 <H2>Η ΑΕΚ πήρε την... Πόλη </H2>
στην ΟΜΑΔΑ

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16064N014</ED>
<ID>
ID:131053

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N01&aa=4</URL></REF>


Article

<CATEGORY>vin06</CATEGORY>

 <H2>Οίκος ανοχής 21 αιώνων </H2>
στο Πανόραμα

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16064N016</ED>
<ID>
ID:131080

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N01&aa=6</URL></REF>


Article

<CATEGORY>vin06</CATEGORY>

 <H2></H2><H2>Μάθημα πορείας </H2>
σελίδα 20

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16064N017</ED>
<ID>
ID:131085

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N01&aa=7</URL></REF>


Article

<CATEGORY>vin06</CATEGORY>

 <H2>Λάσκαρη: Η τέχνη να 'σαι γιαγιά </H2>
στο ένθετο ΚΑΛΥΤΕΡΗ ΖΩΗ

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16064N018</ED>
<ID>
ID:131087

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N01&aa=8</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΣΤΗΝ ΠΝΥΚΑ στάθηκα και κοίταξα προς τη θάλασσα, βέβαιος πως τα μάτια
μου θα βυθιστούν στο απέραντο γαλάζιο της. Αλλά η θάλασσα είχε εξαφανιστεί!
Την είχε καταπιεί το νέφος! Ένα νέφος κατάμαυρο, πηχτό, απειλητικό. Ο Λ.
Παπαδόπουλος στις «Ματιές». Σελ. 4.

«ΧΡΕΙΑΖΕΤΑΙ η Ελλάδα αφρικανική πολιτική, πολιτική δηλαδή προς και για
τις χώρες της αφρικανικής ηπείρου;» Το ερώτημα δεν είναι υπερβολικό. Σε
ορισμένες περιπτώσεις η ψήφος των χωρών της Αφρικής είναι κρίσιμη για θέματα
που ενδιαφέρουν την Ελλάδα. Ο Π.Κ. Ιωακειμίδης στους «Προβολείς». Σελ. 6.

Η ΣΥΝΟΜΙΛΙΑ μέσω κινητών τηλεφώνων δεν μπορεί να υποκλαπεί, λένε οι
εταιρείες. Αλλά, καλόν είναι οι υπουργοί και οι δημόσιοι λειτουργοί να
προσέχουν ιδιαίτερα όταν συζητούν από τηλεφώνου για θέματα εθνικής ασφάλειας,
λέει ο υφυπουργός Μεταφορών. Σελ. 11.

Α. ΓΕΡΟΝΤΟΠΟΥΛΟΣ: Τώρα κατάλαβαν στη Ν.Δ. ότι το πρόβλημά τους είναι ο
κ. Μητσοτάκης. Γενικώς, δεν μου αρέσουν οι διαγραφές στα κόμματα. Το πολιτικό
σκηνικό είναι ρευστό. Μια θρυαλλίδα χρειάζεται για να έρθουν τα πάνω κάτω. Οι
απαντήσεις στις «30 Ερωτήσεις» του Στ. Τζανάκη στη σελ. 12.

ΩΡΙΜΟΙ πρωταγωνιστές, παγιδευμένοι από το άγχος του γήρατος, φτιάχνουν
στα χειρουργεία ένα νέο πρόσωπο. Η κρίση ηλικίας καμουφλάρεται και το δέρμα
τεντώνεται. Η Έλενα Δ. Χατζηιωάννου «Σε πρώτο ενικό». Σελ. 13.

Ο ΑΛΒΑΝΟΣ λαθρομετανάστης Αλία Αγκίμ αθωώθηκε παμψηφεί από το Τριμελές
Εφετείο Κακουργημάτων Θεσσαλονίκης. Και διετάχθη η απέλασή του επειδή δεν είχε
άδεια παραμονής. Προηγουμένως όμως είχε καθήσει 13 μήνες στη φυλακή. Αλλά δεν
συντρέχει λόγος αποζημίωσής του. Ο Γ. Χάτσιος στη σελ. 16.

Η ΕΥΡΩΠΑΪΚΗ σοσιαλιστική οικογένεια έχει πλέον στις τάξεις της τους
Δημοκράτες της Αριστεράς. Την ώρα όμως που 2.000 άνθρωποι χειροκροτούσαν τον
Μ. Ντ' Αλέμα, δύσκολα μπορούσες να συγκρατήσεις ένα λυγμό. Αποστολή στη
Φλωρεντία: Μ. Μητσός. Σελ. 50.

ΜΕΤΑ την αναγκαία 
επιβεβαίωση πως η Ελλάδα

ανήκει στους Έλληνες, 
το ζήτημα είναι πόσο μετρά

έξω από τα σύνορά της. 
Η Ελλάδα σήμερα επιδιώκει να γίνει 
ισχυρή στο διεθνές περιβάλλον, 
αλλά και στο εσωτερικό της. 
Ο Γ. Πασχαλίδης και ο Π. Οικονόμου για
το «ΠΑΣΟΚ 2000». Σελ. 10.

ΤΟ ΕΝΑ από τα δύο κράτη του Ελληνισμού 
δεν γνωρίζει τι συμβαίνει στο άλλο. 
Είναι δεδομένο ότι η ενημέρωση 
των Ελλήνων της Ελλάδας για το 
δράμα των Ελλήνων της Κύπρου είναι ανύπαρκτη. 
Ο Α. Λοβέρδος στην «Τρίτη Άποψη». Σελ. 6.

Μ. ΠΕΡΡΟΣ: 
Συνιστώ ψυχραιμία και αυτοσυγκράτηση. 
Είμαστε έτοιμοι να βοηθήσουμε να υλοποιηθούν 
οι δεσμεύσεις και να τακτοποιηθούν οι εκκρεμότητες, 
που πηγάζουν από το πρόγραμμα 
εξυγίανσης της Ολυμπιακής, που δεν έγιναν

πράξη έως τον περασμένο Δεκέμβριο. 
Η συνέντευξη στον Κ. Ντελέζο, στη σελ. 14.

ΤΟ ΠΟΣΟΣΤΟ νέων ηλικίας 20 ετών 
κατόχων πτυχίου δεύτερου κύκλου 
Δευτεροβάθμιας Εκπαίδευσης στην Ελλάδα είναι 73% 
(από τα μεγαλύτερα της Ευρωπαϊκής Ένωσης), 
ενώ το μέσο κοινοτικό ποσοστό είναι 65%.

Χάρη στις προτεραιότητες της ελληνικής οικογένειας. 
Ο Ν. Τσούλιας στη σελ. 20.

ΟΙ ΜΠΑΡΕΣ στο εμπορικό τρίγωνο αυξήθηκαν χθες κατά δέκα. Οι Αθηναίοι ένιωσαν
ένα μικρό ξάφνιασμα. Αλλά θα συνηθίσουν. Εξάλλου, μέχρι το τέλος του μήνα, που
είναι και το τέλος της δοκιμαστικής περιόδου, θα φθάσουν τις 38. Πάντως, το
ΥΠΕΧΩΔΕ είναι ικανοποιημένο. Ο Στ. Διανέλλος στη σελ. 13.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16064N021</ED>
<ID>
ID:130940

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Διευκρινίσεις
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Παρακαλώ, μία διευκρίνιση: Το σχέδιο για εκχώρηση δρομολογίων της Ολυμπιακής
σε ξένες εταιρείες είναι μέσο πίεσης στους συνδικαλιστές; Ή απλώς είναι μία
απειλή για όλες τις ξένες εταιρείες;

Με τιμή

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16064N022</ED>
<ID>
ID:131021

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N02&aa=2</URL></REF>


Article

<CATEGORY>vin12</CATEGORY>

 <H5>Η ΕΥΡΩΠΗ ΣΗΜΕΡΑ
</H5><H2>ΚΑΙΡΟΣ </H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16064N023</ED>
<ID>
ID:131031

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N02&aa=3</URL></REF>


Article

<CATEGORY>vin01</CATEGORY>

 <H5>Η ΑΓΚΥΡΑ ΠΡΟΣΠΑΘΕΙ ΝΑ ΕΜΦΑΝΙΣΕΙ ΑΔΙΑΛΛΑΚΤΗ ΤΗΝ ΑΘΗΝΑ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Ελιγμός 5 σημείων
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

Νέο διπλωματικό ελιγμό ­ πρόκληση εις βάρος της Ελλάδας ­ και σε μια
χρονική φάση που είναι υπόλογη για την εισβολή της στο Ιράκ, επιχειρεί η
Τουρκία προσπαθώντας έτσι να εμφανίσει την Ελλάδα ως αδιάλλακτη!

Η ΑΓΚΥΡΑ διατύπωσε «προτάσεις» πέντε σημείων προς την Αθήνα, καλώντας τη σε
διάλογο, για να προκαλέσει όμως την ελληνική αντίδραση, η οποία συνοψίστηκε
στη θέση ότι οι τουρκικές προτάσεις δεν κομίζουν τίποτε νέο και απλώς
αποτελούν επανάληψη των πάγιων διεκδικήσεων που έχουν ήδη απορριφθεί.

Η Αθήνα σημειώνει μάλιστα ότι η Άγκυρα αποφεύγει επιμελώς να θίξει το θέμα της
δικαιοδοσίας του Διεθνούς Δικαστηρίου της Χάγης για την υφαλοκρηπίδα, που
αποτελεί και το μόνο σημείο επί του οποίου θα μπορούσε να συζητήσει η Ελλάδα.
(Σελ.5).

* Στο μεταξύ, στο κυβερνητικό στρατόπεδο επικρατεί προβληματισμός για τις
εξελίξεις στο χώρο της Νεολαίας, η οποία βαδίζει προς το συνέδριό της (20-22
Φεβρουαρίου) με διασπασμένες τις δυνάμεις της. Και αυτό γιατί απέχουν από τις
διαδικασίες οι υποστηρικτές της τάσης του «εκσυγχρονισμού» μετά τη ρήξη τους
με τις άλλες πτέρυγες για τη σύνθεση του εκλογικού σώματος.

* Πάντως, το ΠΑΣΟΚ σε κομματικό επίπεδο προχωρεί σήμερα στην ιδεολογική του
συνδιάσκεψη για τη διαμόρφωση της νέας φυσιογνωμίας του και την επισήμανση των
νέων στόχων του.

­ Οι κεντρικές ιδεολογικές συζητήσεις θα γίνουν από τον Πρωθυπουργό και τον
γραμματέα του κόμματος και στη συνέχεια θα συγκροτηθούν ομάδες διαλόγου για
την εξέταση των επιμέρους θεμάτων. (Σελ.8).

* Την ίδια στιγμή στη Ν.Δ. πονοκέφαλους εξακολουθεί να προκαλεί η εκκρεμότητα
για την κομματική υποψηφιότητα στον Δήμο Θεσσαλονίκης, καθώς οι δύο επίδοξοι
διεκδικητές του χρίσματος εμμένουν στις απόψεις τους για τις υποψηφιότητές τους.

­ Η Ρηγίλλης προσπαθεί να κρατήσει λεπτές ισορροπίες μέχρις ότου αποφασίσει τι
θα κάνει, αλλά άφησε να εννοηθεί ότι μπορεί να επανεξετάσει τη στήριξη προς
τον σημερινό δήμαρχο. (Σελ.7).

* Από την πλευρά του το ΚΚΕ επιχειρεί ένα ιδεολογικό άνοιγμα και σε χώρους
πέρα από τη «στενή» επιρροή του και οργανώνει (την επόμενη εβδομάδα) δημόσια
συζήτηση για τη συγκρότηση του κοινωνικού - πολιτικού μετώπου που είχε
πρόσφατα προτείνει ως αντίβαρο προς την κυβερνητική πολιτική.

­ Στη συζήτηση αυτή έχουν κληθεί με δικαίωμα λόγου και πρόσωπα που δεν ανήκουν
καν στον ευρύτερο ιδεολογικό χώρο του κόμματος. (Σελ.7).

* Στο κοινωνικό πεδίο το (αναμενόμενο, άλλωστε) ναυάγιο της συνάντησης
υπουργού Γεωργίας - εκπροσώπων των αγροτών πυροδοτεί νέο κύμα αντιδράσεων,
καθώς σήμερα συνεδριάζουν οι συντονιστικές επιτροπές για τη μεθόδευση των κινητοποιήσεων.

Στο χορό των κινητοποιήσεων μετέχουν αγρότες από την Κρήτη, τη Θεσσαλία, την
Πελοπόννησο και τη Μακεδονία. (Σελ.54).

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16064N031</ED>
<ID>
ID:130941

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N03&aa=1</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Η σύγχυση
</H2>
ΚΑΠΟΤΕ πρέπει να λήξει η σύγχυση για τη βουλευτική ασυλία...

ΚΑΙ να καταστεί σαφές ότι δεν αποτελεί «ελευθέρας» για τη διάπραξη
αξιόποινων πράξεων...

ΑΛΛΑ θωράκιση των βουλευτών έναντι διώξεων για ενέργειές τους που
συναρτώνται με την άσκηση της πολιτικής δραστηριότητάς τους...

ΩΣΤΕ να μην πέφτουν θύματα ­ και μάλιστα δολίως ­ εκείνων που
ενοχλούνται ή εκδικητικά επιθυμούν τον δικαστικό διασυρμό τους.

ΚΑΙ κάκιστα ο θεσμός αυτός εκλαμβάνεται ­ κάθε φορά που τίθεται θέμα ­
ως αρχή απαράβατη...

ΜΕ αποτέλεσμα σύσσωμοι οι βουλευτές ­ εις ένδειξιν συναδελφικής
αλληλεγγύης... ­ ν' απορρίπτουν αδιακρίτως αιτήσεις άρσης της ασυλίας...

ΕΙΤΕ αυτές αφορούν πράγματι την προστασία βουλευτή από δίωξη για
πράξεις που εντάσσονται στην πολιτική δράση του...

ΕΙΤΕ ­ και αυτό είναι το σοβαρό λάθος ­ συνιστούν αδίκημα ολωσδιόλου
άσχετο με την ιδιότητά του...

ΟΠΩΣ, καλή ώρα, ο ξυλοδαρμός διαιτητή σε γήπεδο για λόγους...
φρονηματισμού του!

ΚΑΙ ορθότατα ο Πρόεδρος της Βουλής ­ με αφορμή τη συγκεκριμένη
περίπτωση ­ υπενθύμισε χθες...

ΟΤΙ η ελαφρά τη καρδία αντιμετώπιση του θέματος δεν βοηθά στην
αξιοπιστία του πολιτικού κόσμου...

ΚΑΙ πως καλό θα ήταν οι ψηφοφορίες για την άρση ασυλιών να γίνονται φανερά...

ΩΣΤΕ ο καθένας να σταθμίσει τις ευθύνες του.

ΣΤΟ τέλος τέλος, η αλαζονική αντίληψη «βουλευτής είμαι, ό,τι θέλω κάνω
και κανείς δεν μπορεί να με πειράξει»...

ΕΡΧΕΤΑΙ σε αντίθεση με την αιτιολογική βάση του θεσμού ­ και φυσικά με
το κοινό αίσθημα.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16064N032</ED>
<ID>
ID:130993

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N03&aa=2</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Θόδωρος Κατσανέβας:

(ο βουλευτής του ΠΑΣΟΚ, στο Crash, για τον Πρωθυπουργό)

«Πάντως, αν και δεν είμαι εγώ που θα του πω τι θα κάνει, πιστεύω ότι πρέπει να
κάνει ανασχηματισμό. Δεν μπορεί να φοράει το ίδιο κοστούμι συνέχεια. Και
ιδιαίτερα όταν δεν είναι και... τόσο κομψό».

Ρίτα Σακελλαρίου:

(πάντα πιστή στον Ανδρέα η τραγουδίστρια ­ από το «Έθνος»)

«Ο Ανδρέας είχε το θάρρος να ομολογήσει τον έρωτά του. Γι' αυτό και ήταν
καλύτερος από τον Κλίντον».

Ροδούλα Ζήση:

(η βουλευτής Μαγνησίας του ΠΑΣΟΚ για τις εξελίξεις στη Ν.Δ.)

«Όταν κάποιοι δεν μπορούν να πάρουν σημαντικές αποφάσεις, θεωρούν ότι κάνουν
κάτι σημαντικό παίζοντας με τη γραφειοκρατία των διαγραφών...».

Φίλιππος Πλιάτσικας:

(ο ηγέτης του συγκροτήματος «Πυξ Λαξ» στο «Αθηνόραμα» για τη δουλειά τους και
τη δυτική όχθη)

«Τα πιο πολλά τα χρωστάμε στους άλλους, τους "απλούς ανθρώπους". Από αυτούς
μάθαμε τα πιο πολλά και γι' αυτούς θα παίζουμε όσο υπάρχουν οι "Πυξ-Λαξ".
Οποιαδήποτε ομοιότητά μας με τον καλλιτεχνικό χώρο είναι εντελώς συμπτωματική.
Δεν είμαστε καλλιτέχνες ούτε θα γίνουμε ποτέ».

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16064N034</ED>
<ID>
ID:131067

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N03&aa=4</URL></REF>


Article

<CATEGORY>vin05</CATEGORY>

 <H2>Γράμμα στον Σημίτη
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΕΛΙΚΑ, στο ΠΑΣΟΚ δεν θα γλιτώσουν ποτέ από δύο καταστάσεις ­ από τη Νεολαία
και από τη Β' Πειραιά. Κι αν με το συνέδριο της Νεολαίας τα πράγματα πάνε από
το κακό στο... διασπαστικότερο, στη Β' Πειραιά έχουμε τώρα και κόντρες δι' αλληλογραφίας!

ΟΙ κ.κ. Γ. Διαμαντίδης και Καν. Λάλος ­ αμφότεροι βουλευτές του ΠΑΣΟΚ στην
περιοχή και «εκσυγχρονιστές» ­ έστειλαν κοινή επιστολή στον κ. Κ. Σημίτη.
Ζητούν επειγόντως συνάντηση μαζί του και βάλλουν εναντίον του υπευθύνου του
Γραφείου Τύπου του Πρωθυπουργού, του κ. Γ. Πανταγιά, ο οποίος
δραστηριοποιείται κομματικά στην περιοχή τους...

ΑΝ δεν τους δεχτεί ο Πρωθυπουργός, δεν αποκλείεται να δώσουν συνέντευξη Τύπου!

(για προσέξτε και δίπλα...).

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16064N041</ED>
<ID>
ID:130939

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N04&aa=1</URL></REF>


Article

<CATEGORY>vin05</CATEGORY>

 <H2>Γράμμα στον Σημίτη, Νο2
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΙ έχει συμβεί στην Οργάνωση του ΠΑΣΟΚ της Β' Πειραιά; Α, απίθανα πράγματα ­
οι εκσυγχρονιστικές και μη γλώσσες της περιοχής λένε ότι όλοι οι βουλευτές της
περιοχής (και μιλάμε για ονόματα όπως οι κ.κ. Κ. Λαλιώτης, Γρ. Νιώτης, Γ.
Καψής, Π. Κρητικός, Γ. Διαμαντίδης, Καν. Λάλος, δηλαδή στελέχη από όλες τις
«τάσεις») συνασπίστηκαν στις εκλογές της Νομαρχιακής Οργάνωσης εναντίον των
«εκσυγχρονιστών του Πανταγιά».

ΠΟΙΟΣ νίκησε; Μα... η Τοπική Αυτοδιοίκηση ­ εν ολίγοις, κάθε πλευρά θεωρεί
εαυτή νικήτρια. Αυτό που έκανε όμως... Τούρκους τους δύο «εκσυγχρονιστές»
βουλευτές, ήταν η «πληροφορία» ότι «ο Πανταγιάς θα τους τιμωρήσει ως...
αποστάτες του εκσυγχρονισμού»!

ΩΧ, ωχ, ωχ...

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16064N042</ED>
<ID>
ID:130992

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N04&aa=2</URL></REF>


Article

<CATEGORY>vin05</CATEGORY>

 <H2>Λάθος οι βαθμοί
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Η ΠΑΡΕΑ ΗΤΑΝ φιλική, οι μεζέδες του «Πέτρινου» νόστιμοι και το
(εκσυγχρονιστικό) κρασί του Σπυρόπουλου έλυσε αργά προχθές το βράδυ τις
γλώσσες ­ και ο κ. Κ. Γείτονας ήταν αποκαλυπτικός όταν παραδέχτηκε ότι η
κυβέρνηση έχει επικοινωνιακό πρόβλημα ­ έχουμε έργο, αλλά προβάλλονται οι
δήθεν βαθμολογίες των υπουργών, έλεγε με νόημα ο υπουργός Υγείας, που μαζί με
τη γυναίκα του, Βούλα, θυμήθηκαν πολλές φορές τον Γιώργο Γεννηματά...

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16064N043</ED>
<ID>
ID:131032

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N04&aa=3</URL></REF>


Article

<CATEGORY>vin05</CATEGORY>

 <H2>Ένα τσάι για τον Μπερνς
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΑΠΟ ΠΟΛΛΕΣ απόψεις ιστορική η χθεσινή παρουσία του Αμερικανού πρεσβευτή στα
γραφεία του ΔΗΚΚΙ, για τη συνάντησή του με τον κ. Δ. Τσοβόλα ­ αξίζει λοιπόν,
για την Ιστορία, να σημειώσουμε ότι ο κ. Μπερνς ήπιε τσάι με λεμόνι, ο
(μοναδικός) σωματοφύλακάς του έναν φραπέ και ο κ. Τσοβόλας ένα χυμό πορτοκάλι...

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16064N044</ED>
<ID>
ID:131057

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N04&aa=4</URL></REF>


Article

<CATEGORY>vin05</CATEGORY>

 <H5>Πάει περιοδεία
</H5><H2>Ένα - δύο τανγκό
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΚΡΙΤΙΚΗ ΑΠΟ τα αριστερά επιχείρησε να κάνει στην κυβέρνηση ο κ. Λ.
Παπαγεωργόπουλος της Ν.Δ., μιλώντας στη Βουλή ­ «πάτε ένα βήμα μπρος και δύο
βήματα πίσω», πέταξε στον υφυπουργό Οικονομικών κ. Ν. Χριστοδουλάκη.

­ Ένα μπρος, δύο πίσω; Αυτό είναι τανγκό, πετάγεται ο κοινοβουλευτικός
εκπρόσωπος του ΠΑΣΟΚ κ. Δ. Γεωργακόπουλος...

ΑΠΟ ΛΑΡΙΣΑ, Μαγνησία, Τρίκαλα, Μεσσηνία, Λακωνία και περιοχές της Αθήνας θα
περάσει μέσα στο Φλεβάρη ο κ. Αντ. Σαμαράς ­ μάλλον θέλει να «μυριστεί» αν η
βάση του συμφωνεί με τις κρυφές (;) διαθέσεις του...

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16064N045</ED>
<ID>
ID:131072

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N04&aa=5</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΠΕΡΥΣΙ, ΕΙΧΕ επισκεφθεί ο κ. Ν. Κωνσταντόπουλος τα «μπλόκα» των
αγροτοσυνδικαλιστών ­ φέτος, θα πάει στη θέση του ο κ. Αλ. Αλαβάνος του
«Ρεύματος». Για να τηρηθούν οι ισορροπίες;

ΤΟΝ ΘΥΜΑΣΤΕ ΤΟΝ κ. Ραμίζ Αλία, τον τελευταίο κομμουνιστή ηγέτη;
δικτάτορα; πρόεδρο; ­ διαλέγετε και παίρνετε ­ της Αλβανίας; Ε, έρχεται στην
Ελλάδα, στη Θεσσαλονίκη, για να εγχειρηθεί από τον καθηγητή Παν. Σπύρου.

ΓΙΑΤΙ ΤΟ ΠΑΣΟΚ κάνει την ιδεολογικοπολιτική του συνδιάσκεψη Παρασκευή
και 13; Μα, επειδή η Κεντροαριστερά είναι ένα καινούργιο θρίλερ και ψάχνουν
εμπορικά τρικ για να πουλήσει.

ΚΑΙ ΓΙΑΤΙ ΤΗΝ κάνει την παραμονή του Αγίου Βαλεντίνου; Διότι καλή η
Κεντροαριστερά, αλλά ανήμερα το βράδυ έχουμε και τις επίσημες αγαπημένες...

ΘΑ ΚΑΝΟΥΝ, ΛΕΕΙ, και στρογγυλά τραπέζια στη συνδιάσκεψη ­ αλλά είναι
απολύτως βέβαιο ότι ώσπου να ολοκληρωθούν οι συζητήσεις, θα τα έχουν τετραγωνίσει...

ΠΟΥ ΝΑ ΤΟ 'ΞΕΡΕ ο μακαρίτης ο Φορντ ότι οι εκσυγχρονιστές θα τον κάνανε εποχή...

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16064N046</ED>
<ID>
ID:131082

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N04&aa=6</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Με το νέφος
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΦΟΡΕΣΑ τη φόρμα μου και τα παπούτσια του μπάσκετ και πετάχτηκα στον δρόμο από
τις 9 το πρωί, χθες Πέμπτη, 12 Φεβρουαρίου, Μελετίου Αντιοχείας και Αντωνίου
Κωνσταντινουπόλεως. Με ξεσήκωσε εκείνος ο Αλβανός με το ακορντεόν, που γυρίζει
κάθε μέρα στη γειτονιά μου, με μια κοπέλα, παίζει υπέροχα ελληνικά τραγούδια,
λαϊκά και μαζεύει κέρματα, για να ζήσει.

Αλλά δεν ήταν μόνον ο Αλβανός, με το γλυκό ακορντεόν του. Ήταν κι ο ήλιος.
Ένας ξαφνικός ήλιος, του Απρίλη, ολόλαμπρος, μεθυστικός! Τράβηξα για «τ'
αρχαία τα μονοπάτια». Την Ακρόπολη, την Αγορά, το Θησείο, την Πνύκα. Πέρασα
και στου Φιλοπάππου. Με τον ήλιο στο σώμα μου, στην ψυχή μου, στη σκέψη μου.

Τον ήλιο είχαν στο νου τους και τα πιτσιρίκια, πάνω από διακόσια, που τα 'χαν
φέρει εκδρομή οι δασκάλες τους και τ' άφηναν να κυλιούνται ευτυχισμένα στην
καταπράσινη χλόη, να κυνηγιούνται, να παίζουν κρυφτό, να παλεύουν και, κυρίως,
να φωνάζουν, ξεμυαλισμένα από τούτη την απροσδόκητη άνοιξη.

Στάθηκα σ' ένα βράχο στην Πνύκα και κοίταξα προς την θάλασσα, βέβαιος πως τα
μάτια μου θα βυθιστούν στο απέραντο γαλάζιο της, όπως τόσες και τόσες φορές.
Αλλά η θάλασσα, είχε εξαφανιστεί! Την είχε καταπιεί το νέφος! Ένα νέφος
κατάμαυρο, πηχτό, απειλητικό! Γύρισα προς την Ακρόπολη. Πίσω της κι αριστερά,
η ίδια μαυρίλα, σε τεράστια έκταση! Κι ο Λυκαβηττός ακόμα, μουντός, σαν
«κουνημένη» φωτογραφία...

Τα 'χει δει ο Λαλιώτης, σίγουρα, αυτά τα χάλια. Και θα 'χει και «μετρήσεις»
στα χέρια του. Στοιχεία, που δείχνουν την κατάντια μας σ' αυτό τον τομέα. Πολύ
καλά κάνει, λοιπόν, που ξαναφέρνει στην επιφάνεια την υπόθεση της απόσυρσης,
αφού είναι γνωστό πως τ' αυτοκίνητα δημιουργούν, πρωτίστως, το μέγα πρόβλημα.
Φτάνει, όμως, αυτό το μέτρο; Μήπως πρέπει να παρθούν κι άλλα; Και αμέσως;

Κάθονται και μιλάνε οι διάφοροι αρμόδιοι για τους Ολυμπιακούς Αγώνες του 2004,
σε συνδυασμό με το νέφος. Και δεν μιλάνε για τη ζωή μας σε σχέση με το νέφος!
Δεν αναρωτώνται, αν θα ζούμε ώς το 2004, μ' αυτό τον θάνατο, που μας κυκλώνει
από παντού! Κι έχεις και τα κανάλια, απ' την άλλη μεριά, να μην ασχολούνται
ποτέ με το πελώριο τούτο θέμα, αλλά να γεμίζουν κάθε βράδυ τα δελτία τους με
τον εισαγγελέα και την «τρανσέξουάλ» του, με το «ροζ σκάνδαλο» της Λάρισας και
με το αν δούλευε πριν από μερικά χρόνια σε πορνείο μια «παρουσιάστρια» της TV...

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16064N049</ED>
<ID>
ID:131089

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N04&aa=9</URL></REF>


Article

<CATEGORY>vin04</CATEGORY>

 <H5>ΕΛΙΓΜΟΣ ΤΗΣ ΑΓΚΥΡΑΣ ΓΙΑ ΝΑ ΒΓΕΙ ΑΠΟ ΤΗ ΔΙΕΘΝΗ ΤΗΣ ΑΠΟΜΟΝΩΣΗ ΜΕ ΠΡΟΤΑΣΗ 5 ΣΗΜΕΙΩΝ
</H5><H2>Διαλλακτικό προσωπείο
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

Απεγνωσμένη προσπάθεια της Τουρκίας να βγει από τη διεθνή της απομόνωση και
να εμφανίσει την Ελλάδα ως τη χώρα που τηρεί στάση αδιαλλαξίας στα
ελληνοτουρκικά αποτελεί η νέα πρόταση πέντε σημείων που ανακοίνωσε χθες ο
Τούρκος υπουργός Εξωτερικών Ισμαήλ Τζεμ.

ΠΡΟΤΑΣΗ που η Αθήνα δεν απέρριψε στο σύνολό της, αφού κάποια από τα πέντε
σημεία της έχουν επανειλημμένως γίνει δεκτά από την ελληνική πλευρά. Η Αθήνα
όμως απέρριψε κατηγορηματικά εκείνα τα σημεία της πρότασης με τα οποία η
Άγκυρα ζητεί την καταγραφή των ελληνοτουρκικών «διαφορών» ύστερα από διάλογο
υψηλού επιπέδου των δύο πλευρών. Η Τουρκία πιέζει ακόμη για επισημοποίηση σε
συμφωνία του κοινού ανακοινωθέντος της Μαδρίτης που η ίδια η τουρκική πλευρά
ποτέ δεν σεβάσθηκε. Η ελληνική πλευρά τόνισε ακόμη ότι η Τουρκία με τις
προτάσεις αυτές δεν φέρνει τίποτε καινούργιο στις ελληνοτουρκικές σχέσεις, ενώ
επιμελώς δεν τοποθετείται στην ξεκάθαρη πρόταση της Ελλάδας για αναγνώριση της
γενικής δικαιοδοσίας του Δικαστηρίου της Χάγης.

ΔΙΑΛΟΓΟΣ

Κύριο στοιχείο της τουρκικής πρότασης ­ η οποία φαίνεται να έχει διατυπωθεί
και με τη βοήθεια της αμερικανικής πλευράς ­ είναι ότι επαναφέρει την αξίωση
των Τούρκων για διάλογο εφ' όλης της ύλης, ενώ δεν επαναλαμβάνει τις
παλαιότερες θέσεις Γιλμάζ, οι οποίες δεν απέκλειαν την επίλυση κάποιων
ελληνοτουρκικών διαφορών μέσω του Διεθνούς Δικαστηρίου ή άλλου διαιτητικού
οργάνου. Στην περίτεχνα διατυπωμένη πρόταση των πέντε σημείων για τα
ελληνοτουρκικά, που επιδόθηκε στον Έλληνα πρέσβη στην Άγκυρα Δ. Νεζερίτη, η
Τουρκία ζητεί:

1 Τον από κοινού προσδιορισμό των προβλημάτων του Αιγαίου μεταξύ των
δύο χωρών.

2 Την επισημοποίηση της συμφωνίας της Μαδρίτης που πραγματοποίησαν η
Τουρκία και η Ελλάδα στις 8 Ιουλίου 1997, με πρωτοβουλία της υπουργού
Εξωτερικών των ΗΠΑ Μαντλίν Ολμπράιτ.

3 Την ανάπτυξη και εφαρμογή εκ μέρους των δύο χωρών των μέτρων
οικοδόμησης εμπιστοσύνης στο Αιγαίο που προτείνει ο γενικός γραμματέας του ΝΑΤΟ.

4 Την έκκληση των δύο κυβερνήσεων για συνεδρίαση της ομάδας των σοφών,
η οποία αποτελείται από εκπροσώπους που όρισαν οι δύο χώρες και θα αναζητήσει
λύσεις στα προβλήματα.

5 Την πραγματοποίηση συνάντησης υψηλού επιπέδου μεταξύ των δύο
υπουργείων Εξωτερικών, πριν από το τέλος του Μαρτίου του 1998, πρώτα στην
Άγκυρα ή στην Αθήνα, με στόχο τη συζήτηση των προτάσεων.

Ο κυβερνητικός εκπρόσωπος Δ. Ρέππας τόνισε ότι ήδη βρίσκονται σε εξέλιξη οι
συναντήσεις των κ.κ. Οϊμέν και Σαββαΐδη, στο πλαίσιο του ΝΑΤΟ για την
οικοδόμηση μέτρων εμπιστοσύνης στο Αιγαίο (τρίτο σημείο της πρότασης Τζεμ),
ενώ επισήμανε πως η Τουρκία ήταν αυτή που απέρριψε τις συναντήσεις Ελλήνων και
Τούρκων σοφών (τέταρτο σημείο) ως «αντίποινα» στη στάση της Ευρωπαϊκής Ένωσης
στη Σύνοδο Κορυφής του Λουξεμβούργου. Ο κ. Ρέππας πρόσθεσε, αναφερόμενος στην
πραγματοποίηση συνάντησης υψηλού επιπέδου μεταξύ των δύο υπουργείων Εξωτερικών
(σημείο πέντε), ότι οι πρέσβεις των δύο χωρών στο ΝΑΤΟ έχουν ήδη συνεννόηση
για συγκεκριμένα θέματα.

ΑΠΑΝΤΗΣΗ

Οι προτάσεις Τζεμ ετέθησαν ήδη υπόψη τόσο του υπουργού Εξωτερικών Θ. Πάγκαλου
όσο και του Πρωθυπουργού Κ. Σημίτη και τις επόμενες ημέρες θα υπάρξει, όπως
δήλωσε χθες ο αναπληρωτής υπουργός Εξωτερικών Γ. Παπανδρέου, τελική
διπλωματική απάντηση. (Τα ελληνοτουρκικά θα συζητηθούν σε ευρεία σύσκεψη υπό
τον κ. Σημίτη την ερχόμενη Τετάρτη).

Πάντως, διπλωματικοί κύκλοι σημείωναν χθες ότι η κίνηση αυτή της Άγκυρας
γίνεται λίγες ημέρες μετά τη διπλωματική επίθεση της Αθήνας για παραπομπή
οποιασδήποτε ελληνοτουρκικής διαφοράς στη Χάγη και μερικές ημέρες πριν από την
Ευρωπαϊκή Διάσκεψη του Λονδίνου (12 Μαρτίου), στην οποία η Άγκυρα έχει δηλώσει
ότι δεν θα μετάσχει.

ΕΞΟΠΛΙΣΜΟΙ

Στο μεταξύ, χθες ο υπουργός Άμυνας Α. Τσοχατζόπουλος άσκησε έμμεσα κριτική
ουσιαστικά σε προκατόχους του, υποστηρίζοντας ότι στάθηκαν αδρανείς μπροστά
στους υπερεξοπλισμούς της Άγκυρας τα τελευταία χρόνια. «Το δυσάρεστο όμως
είναι ότι επειδή η Ελλάδα από το '89 ως το '95 ασχολήθηκε κυρίως με τα δικά
της προβλήματα, αγνόησε την τρομακτική προώθηση των εξοπλισμών από τους
Τούρκους» είπε μιλώντας σε αξιωματικούς. «Η σημερινή κυβέρνηση συνειδητοποίησε
αμέσως το πρόβλημα» πρόσθεσε και ανέφερε ότι προώθησε το νέο εξοπλιστικό
πρόγραμμα «που ήδη υλοποιείται με γρήγορους ρυθμούς».

Ο κ. Τσοχατζόπουλος χαρακτήρισε ακόμη «κατασκευασμένα» τα επιχειρήματα της
Άγκυρας περί γκρίζων ζωνών στο Αιγαίο και τόνισε ότι η Ελλάδα στο πλαίσιο της
εθνικής της ασφάλειας «οριοθετεί το Αιγαίο συνολικά ως ενιαίο χώρο ασφάλειας».

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N05</CAT>
<ED>
Κωδικός άρθρου: A16064N051</ED>
<ID>
ID:130975

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N05&aa=1</URL></REF>


Article

<CATEGORY>vin04</CATEGORY>

 <H2>«Κατά συνείδηση» προτείνει ο Λυσσαρίδης ­ Ναι στον Κληρίδη με εντάσεις ο Βασιλείου
</H2>
<AUTHOR>ΓΙΩΡΓΟΣ ΤΣΑΛΑΚΟΣ</AUTHOR>

ΕΛΕΥΘΕΡΗ ψήφο αποφάσισε η Κεντρική Επιτροπή του Σοσιαλιστικού Κόμματος ΕΔΕΚ
του κ. Λυσσαρίδη και αυτό σημαίνει ότι ο ρυθμιστής της μεγάλης αναμέτρησης της
Κυριακής απέφυγε να γείρει την πλάστιγγα προς την μία ή την άλλη πλευρά,
αφήνοντας ένα ποσοστό 10,59% ελεύθερο να επιλέξει ανάμεσα στον κ. Κληρίδη και
τον κ. Ιακώβου. Η απόφαση ελήφθη λίγο μετά τα μεσάνυχτα, με συντριπτική
πλειοψηφία 90 ψήφων υπέρ, 16 υπέρ της επιλογής τού ενός ή του άλλου υποψηφίου
και 3 αποχές.

Το αποτέλεσμα ανακοίνωσε ο ίδιος ο κ. Λυσσαρίδης, ο οποίος είπε ότι η απόφαση
είναι συνέχεια της πρότασης, που και οι δύο μονομάχοι απεδέχθησαν, για λαϊκή
συμφιλίωση και ενότητα. Ο ρόλος αυτός είπε ετερματίσθη, αλλά θα μειωνόταν αν η
ΕΔΕΚ στρεφόταν προς τη μία ή την άλλη πλευρά. Είπε, επίσης, ότι θεωρεί
δεσμευμένους τους Κληρίδη και Ιακώβου στις προτάσεις που απεδέχθησαν και
τόνισε ότι με δεδομένη τη συμφωνία των δύο μονομάχων στις προτάσεις του θα
προσπαθήσει τώρα να πείσει και τα ελληνικά κόμματα, έτσι ώστε να υπάρξει
πανεθνική στρατηγική. Ο κ. Λυσσαρίδης απέκλεισε τη συμμετοχή στελεχών της ΕΔΕΚ
στην προεκλογική εκστρατεία των δύο υποψηφίων.

*Από την άλλη πλευρά, ο κ. Κληρίδης και το επιτελείο του ακολουθούν τακτική
ήπιων τόνων αποφεύγοντας τις συγκρούσεις και την πόλωση, σε μια προσπάθεια να
διατηρήσουν το κλίμα που απέδωσε οφέλη στον σημερινό Πρόεδρο της Δημοκρατίας.

Ο κ. Κληρίδης συναντήθηκε με τον κ. Βασιλείου, ο οποίος τον ενημέρωσε για την
απόφαση του κόμματός του να τον υποστηρίξει και αμέσως μετά ανακοίνωσε ότι αν
εκλεγεί, ο κ. Βασιλείου θα ηγηθεί της διαπραγματευτικής ομάδας της Κυπριακής
Δημοκρατίας στις ενταξιακές διαπραγματεύσεις με την Ευρωπαϊκή Ένωση. Ο κ.
Κληρίδης έπλεξε ακόμα το εγκώμιο τού κ. Βασιλείου και χαρακτήρισε την
υποστήριξη προς την υποψηφιότητά του ως σοβαρή ενίσχυση διότι, όπως είπε, ο κ.
Βασιλείου έχει την πείρα της επιτυχούς πενταετίας κατά την οποία διετέλεσε
Πρόεδρος. Σύμφωνα πάντως με πληροφορίες, ο κ. Βασιλείου εξασφάλισε από τον κ.
Κληρίδη ακόμα ένα υπουργείο στην κυβέρνηση που θα σχηματισθεί αν εκλεγεί ο κ.
Κληρίδης. Ο σημερινός Πρόεδρος εξέφρασε μάλιστα την πρόθεση να καλέσει και το
ΑΚΕΛ να συμμετάσχει σ' αυτήν, αλλά και ο κ. Χριστόφιας απέρριψε αμέσως την
πρόταση. Η απόφαση των Ενωμένων Δημοκρατών (στον πρώτο γύρο των προεδρικών
εκλογών συγκέντρωσαν ποσοστό 3%) να υποστηρίξουν Κληρίδη, ελήφθη σε μια
μαραθώνια συνεδρίαση του Παγκύπριου Συμβουλίου με πρόταση του ίδιου του κ.
Βασιλείου με ψήφους 111 υπέρ, αλλά συνάντησε ισχυρή αντίδραση. 74 μέλη
τάχθηκαν υπέρ της υποψηφιότητας του Ιακώβου, ενώ 25 υπέρ της ψήφου κατά
συνείδησιν. Ο κ. Βασιλείου είπε ότι ήταν μία από τις δύσκολες αποφάσεις. «Θα
μπορούσα να κάνω την πάπια ­ είπε χαρακτηριστικά ­ αλλά έθεσα υπεράνω όλων το
συμφέρον του τόπου». Η συνεδρίαση είχε δραματική εξέλιξη, καθώς η τριμελής
ανώτατη ηγεσία του κόμματος πρότεινε τρεις διαφορετικές προτάσεις. Ο κ.
Βασιλείου υπέρ Κληρίδη, ο πρώτος αντιπρόεδρος Μ. Παπαπέτρου ψήφο κατά
συνείδησιν και ο δεύτερος αντιπρόεδρος υπέρ Ιακώβου.

Οι αντιδράσεις στην απόφαση έδωσαν στον Γιώργο Ιακώβου την ευκαιρία για μια
«τελευταία επίθεση» και σε συνέντευξη Τύπου παρουσίασε έναν κατάλογο 74
στελεχών του κόμματος του κ. Βασιλείου που διαφωνούν με την απόφαση και τον
υποστηρίζουν. Είπε ότι η απόφαση του κ. Βασιλείου δημιούργησε «λαϊκό ξεσηκωμό»
που θα οδηγήσει στη δική του νίκη. Παρουσίασε ακόμα έναν κατάλογο με ονόματα
υπουργών, μεταξύ των οποίων και υπουργοί επί Βασιλείου, που τον υποστηρίζουν.
Ο κ. Ιακώβου υπήρξε καυστικός για τον κ. Βασιλείου λέγοντας ότι με την απόφαση
που πήρε αναιρεί τη δεκάχρονη παρουσία του στην πολιτική. Σε μιαν άλλη πλευρά
του πολιτικού σκηνικού, ο κ. Σπύρος Κυπριανού δίνει τη δική του μάχη.
Προσπαθεί να φέρει πίσω στο κόμμα του τις ψήφους που πήρε ο Αλέξης Γαλανός
(4%) στον πρώτο γύρο, αλλά και ο κ. Κληρίδης. Κάλεσε τον Δημοκρατικό Συναγερμό
να αφήσει ήσυχο το ΔΗΚΟ και αναφερόμενος στους διαφωνούντες τού κόμματός του
τους χαρακτήρισε αποστάτες. Πρόσθεσε μάλιστα πως τώρα είναι σαφές ότι υπήρξε
συμπαιγνία και ότι αυτό το συνειδητοποιούν οι οπαδοί και τα στελέχη του ΔΗΚΟ.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N05</CAT>
<ED>
Κωδικός άρθρου: A16064N052</ED>
<ID>
ID:131014

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N05&aa=2</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Πόσο ξέρουμε την Κύπρο;
</H2>
<AUTHOR>ΑΝΔΡΕΑΣ ΛΟΒΕΡΔΟΣ</AUTHOR>

Είναι δεδομένο ότι η ενημέρωση των Ελλήνων της Ελλάδας για το δράμα των
Ελλήνων της Κύπρου είναι ανύπαρκτη. Και βέβαια, δεν αναφέρομαι στο Κυπριακό ως
προσφυγικό, κατοχικό και συνταγματικό θέμα, αλλά απλώς στο γεγονός της
κατοχής, με το δικό μας τείχος της ντροπής και τη δική μας οδύνη.

ΤΟ ΕΝΑ από τα δύο κράτη του Ελληνισμού δεν γνωρίζει τι συμβαίνει στο άλλο.
Απίστευτο. Σ' εκείνους, μάλιστα, που ­ έχοντας στρεβλή ευρωπαϊκή ή
κοσμοπολίτικη νοοτροπία ­ κάτι τέτοια θέματα τα αντιλαμβάνονται ως δυσάρεστο
βάρος, θυμίζω ότι στη Δ. Γερμανία αποτελούσε διαρκή κι επίμονη πολιτική η
επίδειξη στον οποιονδήποτε του τείχους που την χώριζε από την Α. Γερμανία.
Επίσης, θυμίζω στους αφελείς την ευαισθησία σχετικά με θέματα κυριαρχίας που
έδειξαν οι Εγγλέζοι στην περίπτωση των Νήσων Φόκλαντ. Γελοίος κοσμοπολιτισμός
και αναίτιος ευδαιμονισμός είναι οι λόγοι της ανύπαρκτης ενημέρωσης στη χώρα
μας για την Κύπρο.

Στη Μεγαλόνησο, σήμερα, διανύουμε τη δεύτερη φάση των εκλογών για ανάδειξη
Προέδρου της Δημοκρατίας στο πλαίσιο ενός προεδρικού πολιτεύματος. Δηλαδή, στο
πλαίσιο του πολιτεύματος όπου η εκτελεστική λειτουργία είναι πλήρως
διαχωρισμένη από τη νομοθετική (η Βουλή δεν παρέχει ψήφο εμπιστοσύνης στην
κυβέρνηση), δεν υπάρχει πρωθυπουργός και την πολιτική ασκεί ο άμεσα
εκλεγόμενος Πρόεδρος της Δημοκρατίας συνεπικουρούμενος από τους υπουργούς.

Αν κανείς επιχειρήσει να κατανοήσει τα δεδομένα του κυπριακού πολιτικού
συστήματος, έχοντας την εμπειρία της αριστεράς, της δεξιάς και του κέντρου που
υπάρχει στη Δύση, δύσκολα θα βγάλει συμπεράσματα. Οι όροι αυτοί για την Κύπρο
δεν έχουν και μεγάλη σημασία. Πολιτικώς δεν αποδίδουν αυτά που εμείς
καταλαβαίνουμε. Όταν μάλιστα συζητείται το εθνικό θέμα, μπορεί να δυσκολεύεται
κανείς να καταλάβει γιατί το ΑΚΕΛ (κομμουνιστικό κόμμα) αποτελεί την αριστερά
της Κύπρου και γιατί ο Δημοκρατικός Συναγερμός (ΔΗ.ΣΥ.) του Γ. Κληρίδη
αποτελεί τη δεξιά.

Γνώμη μου είναι πως θα βοηθούσε την κατανόηση αυτής της ιδιαιτερότητας η
απαρίθμηση τως εξής δεδομένων:

α) Το βασικό πρόβλημα της Κύπρου είναι το εθνικό. Αρχικά ο αγώνας στόχευε στην
ένωση με την Ελλάδα, με βασική του περίοδο τα χρόνια 1955-59.

β) Τελικώς, ο ανωτέρω αγώνας δεν κατέληξε στην ένωση, αλλά στη δημιουργία
ανεξάρτητου κράτους υπό τρεις εγγυήτριες δυνάμεις το 1960 (Ελλάδα, Αγγλία, Τουρκία).

γ) Οι βασικοί αριθμοί που συγκροτούν την εικόνα του επιπέδου ανάπτυξης της
Κυπριακής Δημοκρατίας και αφορούν το βιοτικό επίπεδο, την ανεργία και τον
πληθωρισμό υπερκαλύπτουν τις απαιτήσεις για άμεση ένταξη στην Ευρωπαϊκή
Οικονομική και Νομισματική Ένωση.

δ) Οι Κύπριοι πολίτες λειτουργούν σε ένα περιβάλλον ανοικτό, δηλαδή διεθνές ή
ακόμη και κοσμοπολίτικο.

ε) Ταυτοχρόνως, όμως, το 36% του εδάφους της Κυπριακής Δημοκρατίας βρίσκεται
υπό κατοχή μετά την εισβολή του 1974 και έκτοτε αναζητείται λύση.

Στο πλαίσιο των ανωτέρω συνταγματικών και πολιτικών δεδομένων διεξάγεται
μεθαύριο ο β' γύρος των προεδρικών εκλογών. Με κριτήριο το συμφέρον του έθνους
ποιος άραγε εκ των δύο υποψηφίων θα ήταν φρονιμότερο να κερδίσει;

Ο κ. Ιακώβου υποστηρίχθηκε από δύο κόμματα, το ΑΚΕΛ και το Δημοκρατικό Κόμμα,
το οποίο μάλιστα εν όψει αυτής της επιλογής διασπάστηκε. Εμφανίζει, λοιπόν, ως
υποψήφιος, μια αστάθεια πολιτικής στήριξης. Ο βασικός μάλιστα πόλος της
υποστήριξής του (ΑΚΕΛ) όχι μόνο δεν υποστήριξε θερμώς, αλλά μάλλον αντετάχθη
στο ενιαίο αμυντικό δόγμα και στην αίτηση ένταξης της Κύπρου στην Ε.Ε. Ο δε
αντιπολιτευτικός του λόγος δεν εμφανίζει στοιχεία σημαντικής εναλλακτικής πρότασης.

Από την άλλη πλευρά, ο κ. Κληρίδης το 1993 απεγκλώβισε την Κύπρο από τη δέσμη
ιδεών Γκάλι, που είχαν σπεύσει να υιοθετήσουν οι κ.κ. Μητσοτάκης και
Βασιλείου. Επίσης, επιλογή δική του ήταν το νέο αεροδρόμιο της Πάφου, η
παραγγελία των πυραύλων και το ενιαίο αμυντικό δόγμα Ελλάδας - Κύπρου. Η
υποψηφιότητά του μάλιστα έχει στέρεη κομματική στήριξη (ΔΗ.ΣΥ.) και γίνεται
δεκτή από ευρεία και διακομματική συναίνεση. Τέλος, η πρόσφατη πολυετής
εμπειρία του κ. Κληρίδη ως προς τη διαπραγμάτευση του κυπριακού προβλήματος
και η άριστη συνεργασία του με την ελληνική κυβέρνηση συγκαταλέγονται στα
θετικά του. Άραγε, ποιο θα ήταν το εθνικό όφελος από μια αλλαγή στην Προεδρία
της Κυπριακής Δημοκρατίας;

Ο Ανδρέας Ν. Λοβέρδος είναι αναπληρωτής καθηγητής Συνταγματικού Δικαίου στο
Πάντειο Πανεπιστήμιο.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N06</CAT>
<ED>
Κωδικός άρθρου: A16064N061</ED>
<ID>
ID:130980

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N06&aa=1</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Πολιτική για την Αφρική
</H2>
<AUTHOR>Π.Κ. ΙΩΑΚΕΙΜΙΔΗΣ</AUTHOR>

«ΧΡΕΙΑΖΕΤΑΙ η Ελλάδα αφρικανική πολιτική, πολιτική δηλαδή προς και για τις
χώρες της αφρικανικής ηπείρου»; Το ερώτημα, όσο κι αν φαίνεται, δεν είναι και
τόσο ανεπίκαιρο ή υπερβολικό. Οι χώρες της αφρικανικής ηπείρου συμμετέχουν στα
διάφορα διεθνή φόρα, περιλαμβανομένης της Γενικής Συνέλευσης του ΟΗΕ.
Συμμετέχουν στους συγγενείς (affiliated) θεσμούς και οργανώσεις του ΟΗΕ,
συμμετέχουν σε θεσμούς περιφερειακής συνεργασίας και επίσης συμμετέχουν όλες
σχεδόν στη Σύμβαση Lome, η οποία συνδέει την Ευρωπαϊκή Ένωση (Ε.Ε.) με τις
χώρες της Αφρικής, Καραϊβικής και Ειρηνικού (ΑΚΕ).

Σε ορισμένες περιπτώσεις η ψήφος των χωρών αυτών είναι κρίσιμης σημασίας για
θέματα που ενδιαφέρουν την Ελλάδα. Την κρισιμότητα της ψήφου συνειδητοποίησε η
χώρα τώρα που επιδιώκει την εκλογή της ως μη μόνιμου μέλους του Συμβουλίου
Ασφαλείας του ΟΗΕ για την περίοδο 1999-2000. Η Ελλάδα χρειάζεται επομένως
«Αφρικανική πολιτική» ­ πολιτική για την αφρικανική ήπειρο. Και για την
προώθηση της πολιτικής αυτής έχει ένα ιδιαίτερα ισχυρό όπλο ­ τη συμμετοχή της
δηλαδή στην Ευρωπαϊκή Ένωση.

Η ιδιότητα του πλήρους μέλους της Ε.Ε. επιτρέπει στην Ελλάδα «να προβάλει»
αποτελεσματική περιφερειακή πολιτική τόσο για την αφρικανική ήπειρο όσο και
για άλλες περιοχές του κόσμου. Την πολιτική αυτή προσπάθησε να εκφράσει σε
πρόσφατη επίσκεψή του σε ομάδα αφρικανικών χωρών ο υφυπουργός Εξωτερικών Γ.
Κρανιδιώτης. Και, όπως προέκυψε, η Ελλάδα έχει πράγματι δυνατότητες και
προϋποθέσεις να αναπτύξει τις σχέσεις της τόσο σε πολιτικό όσο και οικονομικό
επίπεδο με την περιοχή αυτή του κόσμου, όπως θα έχει επίσης και σημαντικά
οφέλη από την προώθηση μιας τέτοιας πολιτικής.

Και καιρός είναι να αξιοποιήσουμε τις δυνατότητες αυτές. Η συμμετοχή στην Ε.Ε.
δεν αποκλείει αλλά αντίθετα επιβάλλει και διευκολύνει την ανάπτυξη των σχέσεων
αυτών. Βασική βεβαίως προϋπόθεση για την ανάπτυξη του περιφερειακού και
διεθνούς ρόλου της Ελλάδας είναι η ισχυρή της θέση στην Ευρωπαϊκή Ένωση. Και
διασφάλιση της ισχυρής θέσης σημαίνει συμμετοχή της χώρας στο ενιαίο νόμισμα
και την ΟΝΕ ­ συμμετοχή δηλ. στον εσωτερικό πυρήνα λήψης αποφάσεων της Ε.Ε.

Ο Π.Κ. Ιωακειμίδης είναι αναπληρωτής καθηγητής του Πανεπιστημίου Αθηνών.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N06</CAT>
<ED>
Κωδικός άρθρου: A16064N063</ED>
<ID>
ID:131051

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N06&aa=3</URL></REF>


Article

<CATEGORY>vin04</CATEGORY>

 <H5>ΔΙΟΡΓΑΝΩΝΕΙ ΣΥΖΗΤΗΣΕΙΣ ΑΠΟ ΤΙΣ 21 ΦΕΒΡΟΥΑΡΙΟΥ ΓΙΑ ΔΗΜΙΟΥΡΓΙΑ
«ΚΟΙΝΩΝΙΚΟΠΟΛΙΤΙΚΟΥ ΜΕΤΩΠΟΥ»
</H5><H2>Δημόσιο διάλογο ανοίγει το ΚΚΕ
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Ανοίγει το ΚΚΕ τις πόρτες του διαλόγου σε μη μέλη του κόμματος. Μία
εβδομάδα μετά την ιδεολογική συνδιάσκεψη του ΠΑΣΟΚ, το ΚΚΕ διοργανώνει δημόσια
συζήτηση με τη δυνατότητα να παρεμβαίνουν οι παρευρισκόμενοι για 10 λεπτά.

ΤΟ ΘΕΜΑ της συζήτησης το Σάββατο 21 Φεβρουαρίου, στο ξενοδοχείο «Τιτάνια», θα
είναι «η συγκρότηση ενός κοινωνικοπολιτικού μετώπου». Στην πρόσκληση που θα
μοιραστεί ευρύτατα θα αναφέρεται ότι «το κοινωνικοπολιτικό μέτωπο θα
εναντιώνεται αποτελεσματικά στη συντήρηση και στη "νέα τάξη πραγμάτων" και θα
θέτει στόχο στην ανατροπή του κυρίαρχου μπλοκ δυνάμεων».

ΣΥΣΠΕΙΡΩΣΗ

Το άνοιγμα που πραγματοποιεί το ΚΚΕ και μάλιστα για ένα κυρίαρχο, γι' αυτό,
πολιτικοϊδεολογικό ζήτημα αποσκοπεί να συσπειρώσει «πολλούς και πολλές,
ανεξάρτητα από την κομματική ένταξη που έχουν ή είχαν έως τώρα», αλλά που
«προβληματίζονται, ανησυχούν και αναζητούν έναν αποτελεσματικό δρόμο προς τη
λύση των μεγάλων και οξυμμένων οικονομικών, κοινωνικών και πολιτικών
προβλημάτων που απασχολούν το λαό και τη χώρα».

Θέλει ακόμη να απευθυνθεί ­ μέσα και από τη δημόσια συζήτηση ­ «στους
εκατοντάδες χιλιάδες ανθρώπους που επιθυμούν να κάνουν το πατριωτικό χρέος
τους απέναντι στους σχεδιασμούς του ΝΑΤΟ εις βάρος των λαών και πιο ειδικά στο
Αιγαίο και στην ευρύτερη περιοχή που ζούμε».

Το Κομμουνιστικό Κόμμα ρίχνει ιδιαίτερο βάρος σ' αυτήν τη συζήτηση,
πιστεύοντας ότι «η συμμετοχή στη συζήτηση και η ανταλλαγή απόψεων θα είναι
πολύ χρήσιμη για όλους».

Τα πρακτικά της συζήτησης θα τα συμπεριλάβει σε ειδική έκδοση και ο
«Ριζοσπάστης» θα δώσει έκταση καλύπτοντας όλη τη συζήτηση.

ΠΡΟΣΚΛΗΣΕΙΣ

Η οργανωτική επιτροπή της εκδήλωσης πρόκειται να στείλει προσκλήσεις σε
πολλούς, ακόμη και σε πρώην υπουργούς ή και πρώην διοικητές οργανισμών,
αφήνοντας ανοιχτό τον κατάλογο των προσκλήσεων έως την τελευταία στιγμή.

Ακόμη θα προσπαθήσει να γίνουν στη συζήτηση πολλές παρεμβάσεις μη μελών τού
κόμματος, πέραν της κεντρικής εισήγησης του Δημήτρη Κουτσούμπα, μέλους του
Π.Γ. του ΚΚΕ και διευθυντή του «Ριζοσπάστη» ή τοποθετήσεων διαφόρων στελεχών.

Μετά την εισήγηση αυτή, οι παρευρισκόμενοι θα έχουν δύο επιλογές. 
Ή θα λάβουν το λόγο για 10 λεπτά αναπτύσσοντας τις απόψεις τους για τη
συγκρότηση αυτού του «μετώπου» (ποιοι, πώς, γιατί, με ποιους κ.λπ.) ή θα
μπορούν να υποβάλουν ερωτήσεις (και με τη μορφή σχολίων) διάρκειας 2 λεπτών
για θέματα που προκύπτουν κατά τη διάρκεια της συζήτησης.

Στη συζήτηση, η οποία θα γίνει στα πλαίσια του εορτασμού των 80χρονων του ΚΚΕ,
θα θιγούν θέματα που αφορούν στο ΝΑΤΟ, το Αιγαίο, την Κύπρο, «στις επιθέσεις
Αμερικανών στρατιωτών κατά χωρών του Τρίτου Κόσμου, όπως το Ιράκ». 
Η γραμματεία της οργανωτικής επιτροπής (τηλ. 2592.111, φαξ 2592.260) έχει
λάβει οδηγίες από το Πολιτικό Γραφείο και προσωπικά από τη γενική γραμματέα
του κόμματος κ. Αλέκα Παπαρήγα να «χωρέσει» όσους περισσότερους ομιλητές
μπορεί στη συζήτηση και να αναπτυχθεί «όσο γίνεται ευρύτερος διάλογος».

ΑΝΤΙΣΤΑΣΗ

Άλλωστε, όπως τονίστηκε σε πρόσφατη εσωκομματική συζήτηση, «στο
κοινωνικοπολιτικό μέτωπο χωράνε κομμουνιστές και μη κομμουνιστές, όλοι εκείνοι
που συμφωνούν όχι σε όλα υποχρεωτικά, αλλά στο κύριο για σήμερα: στην ανάγκη
να οργανωθεί η αντίσταση και η αντεπίθεση κατά των μονοπωλίων και του ιμπεριαλισμού».

Για τη συγκρότηση αυτού του μετώπου έχουν ήδη γίνει πολλές συζητήσεις στο ΚΚΕ
και έχουν δημοσιοποιηθεί ποικίλες προσεγγίσεις στελεχών του κόμματος για το
θέμα. Ενδεικτική ήταν η εκδήλωση για τα 80χρονα του ΚΚΕ στο Στάδιο Ειρήνης και
Φιλίας, όπου ο Χαρίλαος Φλωράκης έκανε ένα γενικότερο άνοιγμα μιλώντας για ένα
δημοκρατικό - λαϊκό και αντιιμπεριαλιστικό μέτωπο. Ακόμη από τις στήλες του
«Ριζοσπάστη» έχουν διατυπωθεί και ορισμένες κριτικές ­ αλλά όχι «σκληρές» ­
επικριτικές απόψεις, για θέσεις στελεχών άλλων κομμάτων, με στόχο να ανοίξει
«ένας ευρύς διάλογος».

Αυτό θα επιχειρήσει και η γενική γραμματέας του ΚΚΕ κ. Αλέκα Παπαρήγα στην
περιοδεία της στη Θεσσαλία, όπου θα επισκεφθεί τα μπλόκα των αγροτών και θα
κάνει ομιλίες. 
Στόχος της, πέραν της τοποθέτησης για το αγροτικό πρόβλημα της χώρας, είναι να
αγκαλιάσει ακόμη και μέλη άλλων κομμάτων που «αντιστέκονται όμως στην
κυβερνητική πολιτική της υποταγής στο ΝΑΤΟ και μάχονται τη λιτότητα».

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N07</CAT>
<ED>
Κωδικός άρθρου: A16064N071</ED>
<ID>
ID:130976

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N07&aa=1</URL></REF>


Article

<CATEGORY>vin04</CATEGORY>

 <H2>Ούτε από τον Ψωμιάδη... ησύχασε η Ν.Δ.
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

ΟΣΟΙ ΠΙΣΤΕΨΑΝ στη Ν.Δ. πως τα βάσανά τους στη Θεσσαλονίκη τελείωσαν με τη
δήλωση Ψωμιάδη, ότι αποσύρει την υποψηφιότητά του, έπεσαν έξω. Η χαρά τους
κράτησε μόνον 24 ώρες. Ο κ. Π. Ψωμιάδης επανήλθε χθες με νέες δηλώσεις και
κατέστησε σαφές ότι στην περίπτωση κατά την οποία η ηγεσία της Ν.Δ. στηρίξει
την υποψηφιότητα Κοσμόπουλου θα διεκδικήσει και εκείνος τον δήμο. Μετά τις
εξελίξεις αυτές, για πρώτη φορά στη Ρηγίλλης παίρνουν αποστάσεις από τον
σημερινό δήμαρχο της συμπρωτεύουσας.

«Λυπάμαι εάν λάθος ερμηνεύθηκαν οι δηλώσεις μου, αφού τους τελευταίους μήνες
έχω δηλώσει επανειλημμένως ότι εάν βρεθεί τρίτη κομματική λύση, διευκολύνοντας
τον πρόεδρο, θα παραιτηθώ της υποψηφιότητά μου», τόνισε ο βουλευτής. Και
πρόσθεσε: «Σε οποιαδήποτε άλλη περίπτωση και αφού ξεπερασθεί η κρίση στην
παράταξη, τιμώντας τους οπαδούς της θα κατεβώ και θα διεκδικήσω τον δήμο,
διότι αυτή είναι η επιταγή του λαού της πόλης και του κόμματος».

Οι επιτελείς της Ρηγίλλης, οι οποίοι μέχρι πριν από λίγες ημέρες μιλούσαν
ανοικτά για τη στήριξη του Κοσμόπουλου, τώρα λένε ότι το κόμμα
προβληματίζεται. «Οι δύο δημοσκοπήσεις που υπάρχουν μέχρι σήμερα είναι του
Κοσμόπουλου. Θα παραγγείλουμε και μία δικιά μας. Εάν δείξει ότι ο σημερινός
δήμαρχος κερδίζει, έχει καλώς. Διαφορετικά, θα προσανατολισθούμε στην εξεύρεση
άλλης λύσης», τόνιζε χαρακτηριστικά χθες στενός συνεργάτης του κ. Κ. Καραμανλή.

Πάντως, ο κ. Ν. Κοσμόπουλος, ο οποίος έχει ήδη ανακοινώσει την υποψηφιότητά
του, εμφανίζεται αποφασισμένος σε κάθε περίπτωση να διεκδικήσει τον δήμο και
οι συνεργάτες του αφήνουν να εννοηθεί ότι έχει πάρει το «πράσινο φως» από τον
κ. Κ. Καραμανλή. Παράγοντες του κόμματος στη Θεσσαλονίκη υποστηρίζουν ότι η
αλλαγή στάσης κορυφαίων στελεχών της Ρηγίλλης είναι μία κίνηση τακτικού
ελιγμού, ώστε να εφησυχάσουν τον κ. Π. Ψωμιάδη και να μην επιμείνει στην
υποψηφιότητά του.

Την ίδια ώρα ενόχληση προκαλεί στη Ρηγίλλης η καθημερινή αυτόνομη
δραστηριότητα του κ. Μ. Έβερτ. Χθες συναντήθηκε με εκπροσώπους της Ένωσης
Αστυνομικών, Λιμενικών και Πυροσβεστών, άκουσε τα οικονομικά τους αιτήματα και
στη συνέχεια επέκρινε την κυβέρνηση για τον τρόπο με τον οποίο αντιμετωπίζει
τα Σώματα Ασφαλείας.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N07</CAT>
<ED>
Κωδικός άρθρου: A16064N072</ED>
<ID>
ID:131015

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N07&aa=2</URL></REF>


Article

<CATEGORY>vin04</CATEGORY>

 <H5>Ο ΑΞΟΝΑΣ ΤΗΣ ΟΜΙΛΙΑΣ ΣΗΜΙΤΗ ΣΤΗ ΣΗΜΕΡΙΝΗ ΣΥΝΔΙΑΣΚΕΨΗ ΤΟΥ ΠΑΣΟΚ
</H5><H5>Δεν είναι σίγουρη η παρουσία του Πρωθυπουργού στο Συνέδριο της Νεολαίας ΠΑΣΟΚ
</H5><H5>Το όνομα του Ανδρέα σε δρόμο ή πλατεία
</H5><H2>Το στίγμα της νέας πολιτικής
</H2>
Το στίγμα μιας νέας «κοινωνικής πολιτικής» αναμένεται να δώσει σήμερα ο
Πρωθυπουργός, επισημαίνοντας την αναγκαιότητά της, ιδιαίτερα σε μια εποχή
«δημοσιονομικής κρίσης», όπως θα πει.

Ο κ. Κ. ΣΗΜΙΤΗΣ, από το βήμα της ιδεολογικοπολιτικής συνδιάσκεψης του ΠΑΣΟΚ
που αρχίζει σήμερα, θα δώσει ιδιαίτερο βάρος, όπως ανέφεραν συνεργάτες του,
στα θέματα κοινωνικού κράτους, ενώ θα χαρακτηρίσει τα θέματα κοινωνικής
πολιτικής ως την «πεμπτουσία» της πολιτικής της κυβέρνησης.

Οι εργασίες της Συνδιάσκεψης, στην οποία θα κάνει εισήγηση και ο γραμματέας
του κόμματος κ. Κ. Σκανδαλίδης, αναμένεται να τροφοδοτήσουν τόσο την
εσωκομματική ζωή όσο και γενικότερα τις πολιτικές εξελίξεις, στις οποίες ο κ.
Κ. Σημίτης θα αναφερθεί στη βραδινή, δεύτερη, παρέμβασή του.

ΟΙ «ΜΗΧΑΝΙΣΜΟΙ»

Στην ίδια παρέμβαση ο κ. Κ. Σημίτης αναμένεται να θέσει και πάλι στο στόχαστρό
του, ενώπιον ενός ευρύτατου κομματικού ακροατηρίου αυτή τη φορά, τα
εσωκομματικά «χαρακώματα» και τους «μηχανισμούς». Ταυτόχρονα ο Πρωθυπουργός θα
επισημάνει στα στελέχη (βουλευτές, μέλη της Κεντρικής Επιτροπής και
νεοεκλεγέντα μέλη των Νομαρχιακών Επιτροπών) ότι δεν πρέπει να πέσουν θύματα
μιας «εσωστρέφειας» για να μη δώσουν μ' αυτό τον τρόπο όπλα στη Νέα Δημοκρατία.

Στην πρακτική της αξιωματικής αντιπολίτευσης ο κ. Κ. Σημίτης θα ασκήσει
κριτική σε αρκετά υψηλούς τόνους, με αφορμή μια σειρά θεμάτων της επικαιρότητας.

Στην πρωινή του ομιλία ­ όπου έχουν προσκληθεί και πολλές προσωπικότητες εκτός
ΠΑΣΟΚ ­ ο κ. Κ. Σημίτης θα αναφερθεί στην ανάγκη διαμόρφωσης ενός νέου
ιδεολογικού και πολιτικού πλαισίου που πρέπει να χαρακτηρίζει όλα τα κόμματα
της ευρύτερης Αριστεράς. Διασκεδάζοντας, ωστόσο, τους φόβους μερίδας στελεχών
που βλέπουν με επιφύλαξη τέτοιες αναφορές, ο κ. Κ. Σημίτης θα διαβεβαιώσει ότι
η διαμόρφωση του νέου πλαισίου δεν σημαίνει σε καμία περίπτωση εγκατάλειψη των
διακηρυκτικών αρχών του ΠΑΣΟΚ. Και αυτό γιατί, όπως θα πει, η ουσία είναι μία:

«Αν θέλουμε να μείνουμε πιστοί στον εαυτό μας, πρέπει να αλλάξουμε».

ΟΙ ΠΡΟΤΑΣΕΙΣ

Αναφερόμενος στην ευρωπαϊκή διάσταση της νέας «σοσιαλιστικής πρότασης», που ο
κ. Κ. Σημίτης θα περιγράψει, θα αναφερθεί στην ανάγκη ενεργού συμμετοχής του
ΠΑΣΟΚ στις διεργασίες που υπάρχουν σε όλη την Ευρώπη. Και θα πει ότι η πρόταση
αυτή θα πρέπει να διακρίνεται από έλλειψη «δογματισμού» και «αγκυλώσεων». Και
να είναι προσανατολισμένη στο παρόν και το μέλλον. Μόνο με αυτό τον τρόπο, θα
πει, τα σοσιαλιστικά και εργατικά κόμματα θα μείνουν κόμματα εξουσίας,
πλουραλιστικά και θα εκφράζουν την κοινωνική πραγματικότητα.

ΑΠΕΙΛΕΙ τώρα να μη νομιμοποιήσει με την παρουσία του το 3ο Συνέδριο της
Νεολαίας ΠΑΣΟΚ ο Πρόεδρος του κόμματος κ. Κώστας Σημίτης, μετά τη ρήξη που
σημειώθηκε στους κόλπους της Οργάνωσης.

Χθες ο υπουργός Τύπου κ. Δημήτρης Ρέππας δήλωσε στους δημοσιογράφους ότι είναι
αυτονόητο πως ο Πρόεδρος του ΠΑΣΟΚ παρευρίσκεται και εκφωνεί λόγο στα συνέδρια
του κόμματος και της νεολαίας. Την ίδια στιγμή ωστόσο κυβερνητικοί κύκλοι
τόνιζαν πως εάν είναι ένα Συνέδριο στο οποίο θα συμμετέχουν όλοι, τότε θα
παρευρεθεί και ο κ. Κώστας Σημίτης, ενώ σε διαφορετική περίπτωση δεν θα πάει.
Και εξηγούσαν αυτή τη στάση λέγοντας ότι «δεν είναι ευχάριστο να πας σε ένα
Συνέδριο όπου μία σειρά στελεχών και μελών, που ανήκουν στη Νεολαία, δεν
παίρνουν μέρος». Οι ίδιοι κύκλοι απέδιδαν το σημερινό αδιέξοδο στην
υπαναχώρηση της γραμματέως της Νεολαίας να μη δεχθεί τις αιτήσεις των
«εκσυγχρονιστών». Έτσι, μετά τις τελευταίες εξελίξεις, τίθεται πλέον σοβαρό
θέμα της νομιμότητας του Συνεδρίου. Είναι χαρακτηριστικό ότι στελέχη του
εκσυγχρονιστικού μπλοκ της Οργάνωσης έλεγαν χθες ότι είναι πιθανόν να
καταγραφεί τελικά στην ιστορία ως «Συνέδριο τμήματος της Νεολαίας ΠΑΣΟΚ».

ΣΥΝΕΛΕΥΣΕΙΣ

Πάντως, η άλλη πλευρά, που αντιπροσωπεύει την πλειοψηφία του Κεντρικού
Συμβουλίου, συνεχίζει κανονικά τις προσυνεδριακές διεργασίες θεωρώντας ότι το
ζήτημα είναι πολιτικό και πως τα στελέχη «δεσμεύονται από τις αποφάσεις των
οργάνων της Νεολαίας». Σ' αυτή τη βάση έχουν προγραμματιστεί για το
Σαββατοκύριακο συνελεύσεις των Νομαρχιακών Επιτροπών της Οργάνωσης και εκλογές
για την ανάδειξη των περίπου 1.000 συνέδρων.

Ήδη, όπως διευκρίνιζαν στελέχη αυτής της τάσης, το Συνέδριο μπήκε στην τελική
του ευθεία. Σήμερα ή το αργότερο αύριο θα ανακοινωθεί ο χώρος που θα
φιλοξενήσει τις εργασίες, ενώ τυπώνονται και τα φυλλάδια με τις πολιτικές θέσεις.

Πάντως χθες επαναλήφθηκαν οι επαφές των στελεχών της Νεολαίας με την ηγεσία
του κόμματος και δεν αποκλείεται πολύ σύντομα να εκδηλωθεί μία πίεση στην
κατεύθυνση της αναβολής του Συνεδρίου ώστε να ξεπεραστεί το πρόβλημα και να
βρεθεί τελικά μία λύση. Όμως, αυτό το ενδεχόμενο συναντά προς το παρόν την
αντίδραση της πλειοψηφίας του Κεντρικού Συμβουλίου, ενώ η γραμματέας κ. Τώνια
Αντωνίου, για μία ακόμη φορά ήταν κατηγορηματική αποκλείοντας την πιθανότητα
της αναβολής: «Τα θεσμικά όργανα της Νεολαίας έχουν πάρει τις αποφάσεις τους».

ΤΟ ΟΝΟΜΑ του Ανδρέα Παπανδρέου θα δοθεί σε κεντρικό δρόμο ή πλατεία της
Αθήνας. Αυτή τη διαβεβαίωση έδωσε χθες, στην διάρκεια του δημοτικού
συμβουλίου, ο δήμαρχος Αθηναίων κ. Δημήτρης Αβραμόπουλος, ύστερα από ερώτηση
του επικεφαλής του συνδυασμού της αντιπολίτευσης «Κίνηση Πολιτών Αθήνα 2000»
κ. Γιάννη Αγγελάκη σχετικά με την καθυστέρηση που παρατηρείται στην υλοποίηση
της ομόφωνης απόφασης του δημοτικού συμβουλίου. Επίσης δόθηκε η διαβεβαίωση
ότι, σε εκδήλωση που θα γίνει σύντομα, θα δοθεί η ανώτατη διάκριση της πόλης
στον ιδρυτή του ΠΑΣΟΚ.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N08</CAT>
<ED>
Κωδικός άρθρου: A16064N081</ED>
<ID>
ID:130977

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N08&aa=1</URL></REF>


Article

<CATEGORY>vin04</CATEGORY>

 <H5>ΣΤΗ ΒΟΥΛΗ Η ΑΙΤΗΣΗ ΚΑΤΑ ΤΟΥ ΒΟΥΛΕΥΤΗ Γ. ΤΣΑΚΛΙΔΗ ΓΙΑ ΤΟ ΕΠΕΙΣΟΔΙΟ ΣΤΟΝ ΑΓΩΝΑ
ΚΑΒΑΛΑΣ - ΟΛΥΜΠΙΑΚΟΥ
</H5><H2>Ασυλία και για χουλιγκανισμό
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

«Επειδή εγώ είμαι βουλευτής και έχω ασυλία, μπορώ να τον δείρω χωρίς να
μπορεί να τον προστατεύσει η αστυνομία. Αυτό ήθελα εκείνη την ώρα να το
αισθάνεται ο διαιτητής. Περίμενε από δευτερόλεπτο σε δευτερόλεπτο ότι εγώ θα
τον δείρω. Αυτό ήθελα να του δείξω με τη συμπεριφορά μου, ότι μπορώ να το κάνω...».

Επεισοδιακός αγώνας. Πέρυσι τον Ιανουάριο στον αγώνα Καβάλας - Ολυμπιακού ο
διαιτητής Γ. Κασναφέρης δέχθηκε επίθεση των φιλάθλων της Καβάλας. Ανάμεσα σε
αυτούς ήταν και ο βουλευτής Γ. Τσακλίδης, ο οποίος χθες είπε στη Βουλή ότι δεν
ήθελε να χτυπήσει τον διαιτητή, αλλά μόνο να του δείξει ότι μπορεί να το κάνει

Η ΤΟΠΟΘΕΤΗΣΗ αυτή, μαζί με άλλες ανάλογες θέσεις που διατύπωσε ο βουλευτής του
ΠΑΣΟΚ Γιάννης Τσακλίδης για το επεισόδιο που είχε γίνει τον Ιανουάριο του '97
με τον διαιτητή του αγώνα Καβάλας - Ολυμπιακού, προβλημάτισε χθες έντονα τη
Βουλή. Και προκάλεσε τις έντονες αντιδράσεις βουλευτών της αντιπολίτευσης, όχι
μόνο γιατί ο κ. Τσακλίδης κατηγορήθηκε ότι προπηλάκισε τον διαιτητή, αλλά
κυρίως για την τοποθέτησή του, χθες στην Ολομέλεια, στη συζήτηση που έγινε για
την άρση ασυλιών βουλευτών.

Αργότερα ο πρόεδρος της Βουλής Απόστολος Κακλαμάνης, παρεμβαίνοντας στη
συζήτηση, επανέλαβε με ιδιαίτερη έμφαση την άποψη που είχε καταθέσει στην
τελευταία συνέντευξή του στα «ΝΕΑ», ότι θα πρέπει οι ψηφοφορίες για την άρση
ασυλιών να είναι ονομαστικές. Αυτό θα βοηθήσει στην αξιοπιστία του πολιτικού
κόσμου, πρόσθεσε και τόνισε ότι δεν θα πρέπει να κρυβόμαστε πίσω από το
δάχτυλό μας γι' αυτά τα θέματα, αλλά και ότι δεν πρέπει να φθάνουν στη Βουλή
υποθέσεις που δεν στοιχειοθετούν αδικήματα.

Ο πρόεδρος της Βουλής επισήμανε ακόμη ότι ορισμένοι θέλουν να φθείρουν το
κοινοβούλιο και να το καταστήσουν «δημόσιο πτυελοδοχείο».

Πάντως ο κ. Τσακλίδης, τον οποίο χειροκρότησαν βουλευτές του ΠΑΣΟΚ ­ κάτι που
καταγράφηκε και στα πρακτικά της Βουλής ­, αναφέρθηκε στη συνέντευξη που είχε
δώσει την άλλη μέρα από το επεισόδιο, για το οποίο κατηγορήθηκε ότι κλώτσησε
τον διαιτητή.

«Τα παρουσίασα λίγο μεγεθυσμένα γιατί έπρεπε να ικανοποιήσω τους φιλάθλους.
Ανταποκρίθηκα στο δίκαιο αίσθημα του φίλαθλου κοινού της Καβάλας...» είπε
χαρακτηριστικά τονίζοντας: «εγώ έχω συνεχή επαφή μαζί τους και πράγματι τους
καθοδηγώ, τους διαπαιδαγωγώ».

Ο κ. Τσακλίδης, αναφερόμενος ακόμη «στην κερκίδα ­ εκείνου του αγώνα ­ με τους
10.000 φιλάθλους της Καβάλας, που είναι οι πιο κόσμιοι φίλαθλοι της Ελλάδας»,
περιέγραψε πώς κατέβηκε στον αγωνιστικό χώρο ύστερα από το πέναλτι που
καταλόγισε ο διαιτητής εις βάρος της Καβάλας. Ο βουλευτής υποστήριξε ότι
φίλαθλοι, όταν είδαν την «αδικία» του διαιτητή «τον καθύβρισαν απειλώντας
ακόμη και τη σωματική του ακεραιότητα».

«Οπότε εγώ ήρθα σε επαφή με πέντε - δέκα φιλάθλους που παίζουν έναν ηγετικό
ρόλο στην κερκίδα... Και περίπου συμφώνησα μαζί τους, γιατί υπήρχε μια φοβερή
αγανάκτηση και απειλή ότι θα μπουν στο γήπεδο, όπως μπαίνουν σε άλλα γήπεδα,
ότι θα μπω εγώ στο γήπεδο. Και αυτό να είστε βέβαιοι ότι ηρέμησε την κερκίδα,
η οποία μπορεί να έμπαινε στο γήπεδο».

«Δεν μπορεί να χαρακτηριστεί πολιτική η πράξη του συναδέλφου» αντέτεινε ο
βουλευτής της Ν.Δ. Ιωάννης Λαμπρόπουλος. «Εγώ θα ψηφίσω υπέρ της άρσης της
ασυλίας του, για να του δοθεί στο δικαστήριο το δικαίωμα να υπερασπίσει τον
εαυτό του». Ο εισηγητής του ΚΚΕ Νίκος Γκατζής καταδίκασε τη συμπεριφορά του κ.
Τσακλίδη, ο οποίος πριν από χρόνια ήταν πρωταγωνιστής άλλου επεισοδίου ­ μέσα
στην αίθουσα της Βουλής ­ με τον βουλευτή της Ν.Δ. Ηλία Βουγιουκλάκη. «Δεν μας
έπεισε ότι οι σκοποί του ήταν φίλαθλοι και αποτρεπτικοί» τόνισε, προσθέτοντας
όμως ότι το κόμμα του δεν τάσσεται υπέρ της άρσης ασυλιών.

Ανάλογη ήταν και η θέση του βουλευτή του ΣΥΝ Φώτη Κουβέλη, ο οποίος τόνισε: «Ο
κ. Τσακλίδης διολίσθησε σε μία συμπεριφορά για την οποία δεν πρέπει να είμαστε
ευτυχείς». Αντίθετη άποψη διατύπωσε ο εισηγητής του ΠΑΣΟΚ Δημήτρης
Γεωργόπουλος, ο οποίος επισήμανε ότι «όπως τονίστηκε και από τον ίδιο τον κ.
Τσακλίδη, αντικειμενικός στόχος της παρέμβασής του ήταν η αποτροπή μεγαλύτερων επεισοδίων».

Και στο ίδιο μήκος κύματος ­ για τον κ. Τσακλίδη ­ ο βουλευτής του ΔΗΚΚΙ
Γιώργος Τσαφούλιας έκανε λόγο για «υπερβατική συμπεριφορά», ρωτώντας: «Αυτό
είναι δόλος; Αυτό είναι κακούργημα; Αυτό πρέπει να δικαστεί;».

Στη συζήτηση ο βουλευτής της Ν.Δ. Προκόπης Παυλόπουλος σημείωσε ότι θα
μπορούσε η Βουλή να αποδεχθεί τον προβληματισμό του κ. Κακλαμάνη για φανερές
ψηφοφορίες, κάτι που μπορεί να γίνει με απλή αλλαγή του κανονισμού.

Η ψηφοφορία επί της άρσης ασυλίας του κ. Τσακλίδη θα γίνει την ερχόμενη
εβδομάδα. Το ίδιο θα γίνει και με τις περιπτώσεις άρσης ασυλίας των Β.
Κεδίκογλου (ΠΑΣΟΚ), Β. Μπούτα (ΚΚΕ), Ε. Κοντομάρη (ΠΑΣΟΚ) και Ι. Αράπη
(ΔΗΚΚΙ), για τους οποίους όμως όλοι οι ομιλητές μίλησαν θετικά.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N09</CAT>
<ED>
Κωδικός άρθρου: A16064N091</ED>
<ID>
ID:130978

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N09&aa=1</URL></REF>


Article

<CATEGORY>vin04</CATEGORY>

 <H2></H2><H2>Τσοβόλας με Μπερνς
</H2>
ΘΑ ΞΑΝΑΣΥΝΑΝΤΗΘΟΥΝ ο πρόεδρος του ΔΗΚΚΙ Δημήτρης Τσοβόλας και ο Αμερικανός
πρέσβης Νίκολας Μπερνς, όπως συμφώνησαν χθες στην πρώτη τους συνάντηση, η
οποία έγινε στα γραφεία του κόμματος, στη Βουλή. «Είχαμε μια εποικοδομητική
συζήτηση, πάνω σε όλα τα ζητήματα που αφορούν την περιοχή, αλλά και για τις
σχέσεις μεταξύ των χωρών μας», δήλωσε ο κ. Τσοβόλας, μετά τη συνάντηση.
«Διατυπώσαμε ο καθένας τις θέσεις του, το πώς βλέπει την ύπαρξη λύσεων και
νομίζω ότι και στο μέλλον θα υπάρξουν αντίστοιχες συναντήσεις», πρόσθεσε. Ο κ.
Μπερνς εξέφρασε την ικανοποίησή του για τη συνάντηση την οποία χαρακτήρισε
«πολύ ενδιαφέρουσα και πολύ καλή».

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N09</CAT>
<ED>
Κωδικός άρθρου: A16064N092</ED>
<ID>
ID:131016

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N09&aa=2</URL></REF>


Article

<CATEGORY>vin04</CATEGORY>

 <H2>Ο ΠΡΟΒΛΗΜΑΤΙΣΜΟΣ ΓΙΑ ΤΗΝ ΤΑΥΤΟΤΗΤΑ ΤΟΥ ΚΟΜΜΑΤΟΣ ΑΠΟ ΣΗΜΕΡΑ ΚΑΙ ΣΤΗΝ ΠΑΝΕΛΛΗΝΙΑ ΣΥΝΔΙΑΣΚΕΨΗ
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Ο ΠΡΟΒΛΗΜΑΤΙΣΜΟΣ για την ιδεολογικοπολιτική ταυτότητα του ΠΑΣΟΚ θα αποτελέσει
από σήμερα το κυρίαρχο ζήτημα στην Πανελλήνια Συνδιάσκεψη του κόμματος με θέμα
την ιδεολογία και τη φυσιογνωμία του. Το εύρος αυτού του προβληματισμού έγινε
ήδη αισθητό από το τις απόψεις που εξέθεσε ως τώρα, μέσω των «ΝΕΩΝ», μια σειρά
κορυφαίων στελεχών του ΠΑΣΟΚ. Κεντρικός άξονας αυτού του προβληματισμού, η
ανάγκη να μετεξελιχθεί το ΠΑΣΟΚ σε σύγχρονο κομματικό φορέα. Ένα κόμμα δηλαδή,
το οποίο, ως κόμμα εξουσίας, θα είναι σε θέση να απαντάει κάθε στιγμή στα
σύγχρονα προβλήματα όχι μόνο της χώρας, αλλά και της Ευρωπαϊκής Ένωσης, στο
πλαίσιο της οποίας η Ελλάδα είναι υποχρεωμένη να συμβιώσει. Ποιες είναι οι
παράμετροι που θα διαμορφώσουν την νέα στρατηγική του ΠΑΣΟΚ; Και ποιοι οι
παράγοντες που θα επηρεάσουν αποφασιστικά την πορεία του κόμματος προς τη νέα χιλιετία;

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N10</CAT>
<ED>
Κωδικός άρθρου: A16064N101</ED>
<ID>
ID:130972

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N10&aa=1</URL></REF>


Article

<CATEGORY>vin04</CATEGORY>

 <H2>Συμφωνία αρχών και στόχων
</H2>
<AUTHOR>ΓΙΩΡΓΟΣ ΠΑΣΧΑΛΙΔΗΣ</AUTHOR>

Η ΚΑΤΑΝΟΗΣΗ της διπλής φύσης του κόμματος (κοινωνική / πολιτική) βοηθά στην
ερμηνεία της κρίσης του πολιτικού συστήματος και ανοίγει τη συζήτηση για το
σύγχρονο «κυβερνητικό» κόμμα, είτε αυτό βρίσκεται στη φάση άσκησης είτε στη
φάση διεκδίκησης της εξουσίας.

Το ΠΑΣΟΚ μετεξελίσσεται από κόμμα εξουσίας σε σύγχρονο «κυβερνητικό» κόμμα που
προωθεί συνολικές προτάσεις και λύσεις, διευρύνοντας τα όρια της κοινωνικής
εμπιστοσύνης και της πολιτικής βάσης των μεταρρυθμίσεων. Σε αυτή την
κατεύθυνση επαναδιατυπώνεται ένα ολόκληρο σύστημα σκέψης που ξεπέρασε το σοκ
του '89 και απαντά θετικά στις προκλήσεις της σύγχρονης εποχής. Στη
συμβατότητα της δημοκρατίας με την αγορά, της ανάπτυξης με το περιβάλλον, της
πολιτικής με τον πολιτισμό, της λογικής με τη φύση, στην αντιμετώπιση
διεθνικών προβλημάτων όπως η φτώχεια, η ανεργία, η εκλογίκευση των πολιτικών
άμυνας και ασφάλειας.

ΙΣΟΤΙΜΑ

Αναφέρομαι σε μια συμφωνία ιδεολογικών αρχών και μετρήσιμων στόχων. Με βασικές
αρχές «εθνικόν το αληθές» και «πατριωτικό ό,τι κάνει την Ελλάδα ισχυρή» η χώρα
εγκαταλείπει την εθνική εσωστρέφεια και επιδιώκει την ισότιμη ένταξη στα
υπερεθνικά σύνολα, συνδιαμορφώνοντας τους όρους αλληλεξάρτησης.

Αυτό που ονομάσαμε όραμα στη χώρα μας μετά τον πόλεμο αλλά και μετά τη
δικτατορία, ήταν ο αναγκαίος και αυτονόητος αυτοπροσδιορισμός της Ελλάδας στην
εθνική δημοκρατική της ταυτότητα. Το αίτημα της απεξάρτησης συμπύκνωνε την
αναγκαιότητα του αυτοπροσδιορισμού της χώρας.

Μετά την αναγκαία επιβεβαίωση πως η Ελλάδα ανήκει στους Έλληνες, το ζήτημα
είναι πόσο μετρά έξω από τα σύνορά της. Η Ελλάδα σήμερα επιδιώκει να γίνει
ισχυρή και ως παρουσία στο διεθνές περιβάλλον και ως κοινωνική οργάνωση στο
εσωτερικό της.

Αναγνωρίζω πως είναι δύσκολο ένα κόμμα που φώναξε για δύο δεκαετίες «όχι στην
εξάρτηση» να στραφεί με την ίδια θέρμη στο «ναι στην ένταξη» ακόμα και όταν
αυτή είναι ισότιμη. Χρειάζεται και χρόνος και προσπάθεια για τη
συνειδητοποίηση αυτής της ποιοτικής μεταβολής. Στη νοοτροπία και στην πρακτική
εφαρμογή. Αυτή η αλλαγή συμπεριφοράς από την εσωστρέφεια στην εξωστρέφεια, από
την πολιτική μέθεξη στην κυβερνητική μέθοδο, από τον πατερναλισμό στη νέα
συλλογικότητα, είναι λογικό να συνοδεύεται σ' αυτή τη μεταβατική περίοδο από
ελεγχόμενες αναταράξεις.

Το «κυβερνητικό» κόμμα σε συνεργασία με την κοινωνία των πολιτών, πρέπει να
λειτουργήσει ρυθμιστικά στην ισορροπία συστημάτων σκέψης και εξουσιών που
διαμορφώνονται από τις μετατοπίσεις δυνάμεων τις οποίες προκαλεί η δημιουργία
της ολιγαρχίας της γνώσης.

Το ΠΑΣΟΚ του 21ου αιώνα θα πρέπει να προσαρμόσει εγκαίρως τον οργανισμό του
στις σύγχρονες δομές παραγωγής και οργάνωσης της γνώσης, να παρακολουθήσει τον
δημόσιο χρόνο, δηλαδή να εκσυγχρονιστεί.

Ο ΕΚΣΥΓΧΡΟΝΙΣΜΟΣ

Νομίζω πως ήταν αρκετά τα δύο χρόνια μετά την πολιτική μεταβολή του '96 για να
διαλυθούν οι φοβίες που ήθελαν τον εκσυγχρονισμό ως ιδεολογικό διαρρήκτη των
οσίων και ιερών του κόμματος.

Θυμάμαι τη φράση του Ανδρέα Παπανδρέου «ο εκσυγχρονισμός δεν είναι ιδεολογία».
Ωστόσο, σύμφωνα με τα βασικά εγχειρίδια της Διαλεκτικής, ο εκσυγχρονισμός, που
σαφώς δεν είναι ιδεολογία, είναι ιδεολογικός συντελεστής.

Σε ό,τι αφορά τον σοσιαλιστικό χαρακτήρα του ΠΑΣΟΚ, παρατηρώ πως ο
εκσυγχρονισμός ως κρίσιμος ιδεολογικός συντελεστής ενισχύει και εμπλουτίζει το
περιεχόμενο του σοσιαλισμού, καθώς τον συμφιλιώνει με τον χρόνο, τον βοηθά να
ξεπεράσει γραφειοκρατικές αγκυλώσεις, τον κάνει εξωστρεφή και διεθνικό και γι'
αυτό πιο αποτελεσματικό.

Σοσιαλδημοκρατία και δημοκρατικός σοσιαλισμός όσο κυλά ο χρόνος συγγενεύουν
όλο και περισσότερο ως συγκλίνοντα συστήματα στην ευρύτερη Ευρωπαϊκή Αριστερά.

Ο Γιώργος Πασχαλίδης είναι υφυπουργός παρά τω Πρωθυπουργώ.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N10</CAT>
<ED>
Κωδικός άρθρου: A16064N102</ED>
<ID>
ID:131012

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N10&aa=2</URL></REF>


Article

<CATEGORY>vin04</CATEGORY>

 <H2>Όχι εκπτώσεις από τις θέσεις μας
</H2>
<AUTHOR>ΠΑΝΤΕΛΗΣ ΟΙΚΟΝΟΜΟΥ</AUTHOR>

1. Μία πολιτική δύναμη συνεπής στις βασικές αρχές της κοινωνικής
αλληλεγγύης, του πατριωτισμού και της διεύρυνσης, της δημοκρατίας. Γνήσια
έκφραση των συμφερόντων των πολλών και αδυνάτων της κοινωνίας μας.

Στήριγμα της πολιτισμικής αυτοπεποίθησης του λαού μας και της έφεσής του για
συναναστροφές με άλλους λαούς, δυτικούς και ανατολικούς.

2. Ένα υπεύθυνο πολιτικό κόμμα έτοιμο ανά πάσα στιγμή να κυβερνήσει
χωρίς να χρειάζεται ­ γι' αυτόν το σκοπό ­ να καταφεύγει σε καίριες εκπτώσεις
από τις θέσεις του. Με σεβασμό στο ρόλο κάθε άλλης δύναμης και σχέσεις
ανοιχτές μαζί της. Βασικό στοιχείο του κομματικού συστήματος και σημαντική
συνιστώσα της πολιτικής σταθερότητας.

3. Ένας οργανισμός ικανός να συλλαμβάνει τα μηνύματα των καιρών, ώστε
να διαμορφώνει πολιτικές θέσεις που να ανταποκρίνονται σ' αυτά. Ένας
συλλογικός νους με τη δύναμη να αντιστέκεται στο ρεύμα, όποτε αυτό χρειάζεται.
Με την υπομονή να επεξεργάζεται λύσεις για τα επίκαιρα προβλήματα, αντί να
εγκαταλείπει τις βασικές του ιδέες από οκνηρία και αδυναμία να προσδιορίζει,
κάθε φορά, το στίγμα του.

4. Ένα σύνολο ελεύθερα σκεπτόμενων πολιτών με συνειδητή αυτοπειθαρχία. 
Ένας χώρος ελεύθερης διάβασης ιδεών ­ και όχι επιτηδείων ­, διαμόρφωσης
ρευμάτων και πολιτικής σύνθεσης. 
Ένα προοδευτικό δημοκρατικό κίνημα, με αρνητική αντιμετώπιση των προσωποπαγών
ομάδων και των πολιτικών παρεών.

5. Ένα σημείο αναφοράς για κάθε μαζικό κίνημα, με την πολιτική
ικανότητα να τα ενώσει σε μία δημιουργική έκφραση. Ένας αυτόνομος παραγωγός
πολιτικής και μία μόνιμη παρακαταθήκη ιδεών. 
Μία δύναμη αντίστασης στις πελατειακές σχέσεις μεταξύ κοινωνικών στελεχών και κομμάτων.

6. Τελικά, μία αυθεντική διέξοδος στα μεγάλα ζητήματα της εποχής μας.

Ο Παντελής Οικονόμου είναι μέλος του Ε.Γ. του ΠΑΣΟΚ και βουλευτής Α' Αθήνας.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N10</CAT>
<ED>
Κωδικός άρθρου: A16064N103</ED>
<ID>
ID:131048

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N10&aa=3</URL></REF>


Article

<CATEGORY>vin04</CATEGORY>

 <H5>ΟΧΙ ΑΠΟΡΡΗΤΕΣ ΠΛΗΡΟΦΟΡΙΕΣ ΣΤΑ ΤΗΛΕΦΩΝΑ ΣΥΝΙΣΤΑ ΚΑΙ Ο ΥΦΥΠΟΥΡΓΟΣ ΕΠΙΚΟΙΝΩΝΙΩΝ
</H5><H2>­ Προσοχή, κύριε υπουργέ...
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

Στο έλεος της τεχνολογίας των τηλεφωνικών συσκευών βρίσκονται όχι μόνον οι
πολίτες αλλά και οι ίδιοι οι υπουργοί! Μία ημέρα μετά τη σχετική έκθεση της
Εθνικής Επιτροπής Προστασίας του Απορρήτου των Επικοινωνιών, ήρθε χθες ο
υφυπουργός Μεταφορών και Επικοινωνιών για να επιβεβαιώσει στη Βουλή ότι τόσο η
σταθερή τηλεφωνική συσκευή όσο και η κινητή δεν παρέχουν την παραμικρή ασφάλεια.

ΜΑΛΙΣΤΑ, ο κ. Μανώλης Λουκάκης, με αφορμή σχετική ερώτηση του βουλευτή του
ΠΑΣΟΚ κ. Γιώργου Αδαμόπουλου, επέστησε την προσοχή σε όσους κατέχουν σημαντικά
υψηλές θέσεις (υπουργοί, γραμματείς υπουργείων, διοικητές οργανισμών κ.λπ.),
και ιδιαίτερα σε τομείς εθνικής ασφάλειας, να μη δίνουν από το τηλέφωνο
(σταθερό ή κινητό) υψηλά διαβαθμισμένες πληροφορίες. Και πρόσθεσε: 
«Πρέπει να χρησιμοποιούν ειδικές κρυπτοφωνικές συσκευές οι οποίες είναι για
τις απόρρητες πληροφορίες».

Η δήλωση αυτή του υφυπουργού ήταν επόμενο να προβληματίσει γενικότερα όλους
τους βουλευτές. «Είμαστε αιχμάλωτοι των νέων τεχνολογιών», παρατήρησε ο
προεδρεύων κ. Λουκάς Αποστολίδης. Ο δε ερωτών βουλευτής κ. Γ. Αδαμόπουλος
χαρακτήρισε «μείζον το όλο θέμα» και ζήτησε από την κυβέρνηση να προχωρήσει σε
συγκεκριμένα μέτρα ώστε να διασφαλίζεται το εχέμυθο και το απόρρητο των τηλεπικοινωνιών.

Πάντως, ο κ. Λουκάκης διευκρίνισε ότι δεν μπορούν να παρακολουθούνται οι
συνδιαλέξεις που πραγματοποιούνται μόνο μεταξύ συνδρομητών των εταιρειών
κινητής τηλεφωνίας λόγω της κωδικοποίησης του σήματος. Ακόμη έκανε γνωστό ότι
δεν είναι εφικτός ο ακριβής γεωγραφικός εντοπισμός του χρήστη παρά μόνο
αναγνωρίζεται η ευρύτερη περιοχή απ' όπου έγινε η τελευταία συνδιάλεξη.

­ Εξάλλου, με αφορμή την έκθεση της Επιτροπής, σε ανακοίνωσή του το ΔΗΚΚΙ
κάνει λόγο για «μείζον θέμα δημοκρατικής τάξης», ενώ ο βουλευτής του κόμματος
κ. Γιώργος Ρόκκος κατέθεσε επίκαιρη ερώτηση χθες καλώντας την κυβέρνηση να
λάβει άμεσα νομοθετικά μέτρα για την προστασία του ατομικού δικαιώματος του
απορρήτου των επικοινωνιών.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N11</CAT>
<ED>
Κωδικός άρθρου: A16064N111</ED>
<ID>
ID:130973

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N11&aa=1</URL></REF>


Article

<CATEGORY>vin04</CATEGORY>

 <H2>«Δεν μπορούν να υποκλαπούν συνομιλίες μεταξύ δύο κινητών», λένε οι εταιρείες
</H2>
<AUTHOR>ΣΤΕΦΑΝΟΣ ΚΡΙΚΚΗΣ - ΕΥΗ ΕΛΕΥΘΕΡΙΑΔΟΥ</AUTHOR>

«Η ΣΥΝΟΜΙΛΙΑ που γίνεται μέσω δύο κινητών τηλεφώνων, είναι πρακτικά αδύνατο να
υποκλαπεί», διαβεβαιώνουν οι υπέυθυνοι των δύο εταιρειών κινητής τηλεφωνίας
στην Ελλάδα. Κάτι τέτοιο θα μπορούσε θεωρητικά να γίνει μόνον αν συντρέξουν
λόγοι «εθνικής ανάγκης». Περίπτωση κατά την οποία η εταιρεία της κινητής
τηλεφωνίας θα προχωρούσε στην παραγγελία κατασκευής στο εξωτερικό ενός
υπερσύγχρονου και πολύπλοκου συστήματος ηλεκτρονικών υπολογιστών, με προηγμένο
λογισμικό, το οποίο θα μπορούσε, υπό την καθοδήγησή της, να «σπάσει» το
κρυπτογραφικό σύστημα, που διασφαλίζει το απόρρητο της επικοινωνίας.

Αν όμως το απόρρητο της συνομιλίας μέσω δύο κινητών, είναι σχεδόν αδύνατο να
προσβληθεί, κανείς δεν υπεραμύνεται του γεγονότος ότι ισχύει το ίδιο και για
τη συνομιλία που διεξάγεται μέσω ενος κινητού τηλεφώνου και ενος σταθερού. Και
αυτό, επειδή η συνομιλία μέσω των δικτύων του ΟΤΕ δεν είναι κωδικοποιημένη,
όπως συμβαίνει με το σύστημα GSM, που χρησιμοποιούν οι εταιρείες κινητής τηλεφωνίας.

«Υποκλοπές μεταξύ δύο κινητών δεν μπορούν να γίνουν σε καμία περίπτωση»,
τονίζει ο εκπρόσωπος της Γενικής Διεύθυνσης της εταιρείας Τελεστέτ, κ. Ε. Παπαζιάνης.

Από την πλευρά του, ο τεχνικός διευθυντής και μέλος του Δ.Σ. της εταιρείας
Πάναφον, κ. Άρης Χατζηασλάνης, εξήγησε στα «ΝΕΑ» τους λόγους για τους οποίους
είναι «αδύνατη η υποκλοπή της συνδιάλεξης ανάμεσα σε δύο κινητά τηλέφωνα, όπως
επίσης και η ανίχνευση της ταυτότητας του χρήστη».

«Υποκλοπή τηλεφωνικών συνδιαλέξεων μέσα στο σύστημα GSM, τουλάχιστον μέχρι
σήμερα δεν έχει γίνει πουθενά στον κόσμο, αφού το συγκεκριμένο σύστημα
σχεδιάστηκε από την αρχή ώστε να εξασφαλίζει το απόρρητο των συνδιαλέξεων των
συνδρομητών». Ο ίδιος προσθέτει πως «κάθε κινητό τηλέφωνο χρησιμοποιεί έναν
κρυπτογραφικό αλγόριθμο ­ μαθηματικός υπολογισμός ­ που ονομάζεται Α5, ο
οποίος υπάρχει και στο δίκτυο». Αυτοί οι αλγόριθμοι κωδικοποιούν και
αποδικωποιούν τη φωνή από το κινητό προς το δίκτυο και αντίστροφα. «Για να
μπορέσει κάποιος να υποκλέψει τη συνομιλία θα πρέπει πρώτα να καταφέρει να
εντοπίσει τους αλγόριθμους, αλλά και ένα άλλο τυχαίο αριθμό (κλείδα), που
δημιουργείται αυτόματα από το σύστημα και αλλάζει σε κάθε τηλεφώνημα».

Κατά τον κ. Χατζηασλάνη, «ακόμη και αν κάποιος κατάφερνε να βρει όλα αυτά τα
νούμερα ­ πιθανότητα μία σε χιλιάδες εκατομμύρια ­ το αποτέλεσμα δεν θα ήταν
και πάλι το αναμενόμενο. Θα άκουγε μόνο το συγκεκριμένο τηλεφώνημα μιας και η
κλείδα αλλάζει για κάθε συνδρομητή και για κάθε του κλήση». Έται, η μόνη
πιθανότητα παρακολούθησης μιας συνδιάλεξης δεν είναι άλλη παρά μέσα από την
ίδια την εταιρεία. «Πράγμα που είναι εξαιρετικά δύσκολο, καθώς η αξιοπιστία
μια εταιρείας βασίζεται στην παροχή ασφαλούς συνομιλίας. Για να εγκατασταθεί
όμως ένα τόσο προηγμένο σύστημα στο δίκτυό της, όπως αυτό που αναφέρθηκε
αρχικά, θα πρέπει να υπάρχει θετική ανταπόκριση από δεκάδες άλλες κρατικές και
πολυεθνικές εταιρείες τηλεπικοινωνιών, που έχουν κατασκευάσει το GSM και που
θα συναινέσουν στην κατασκευή ενός συστήματος, το οποίο θα σπάει τους
αλγόριθμους που οι ίδιες οι εταιρείες δημιούργησαν».

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N11</CAT>
<ED>
Κωδικός άρθρου: A16064N112</ED>
<ID>
ID:131013

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N11&aa=2</URL></REF>


Article

<CATEGORY>vin04</CATEGORY>

 <H5>Άλλο «Άνοιξη», άλλο Ν.Δ...
</H5><H2>30 ΕΡΩΤΗΣΕΙΣ
</H2><H2>ΑΚΗΣ ΓΕΡΟΝΤΟΠΟΥΛΟΣ
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

ΓΕΝΝΗΘΗΚΕ: Στην Αλεξανδρούπολη.

ΖΕΙ: Στο κέντρο της Αθήνας.

ΕΡΓΑΖΕΤΑΙ: Στο Απολλώνειο Θεραπευτήριο.

ΤΑΞΙΔΕΥΕΙ: Σε όλη την Ευρώπη.

ΟΝΕΙΡΕΥΕΤΑΙ: Ένα σπίτι δίπλα το κύμα.

ΞΕΧΩΡΙΖΕΙ: Το όμορφο από το κακόγουστο.

ΘΥΜΑΤΑΙ: Τη γειτονιά που μεγάλωσε.

ΞΕΧΝΑΕΙ: Ό,τι τον στενοχωρεί.

Δεν του αρέσουν οι διαγραφές. Δεν εξαρτά το καλό τής «Άνοιξης» από τους
«αποκεφαλισμούς» στην Ρηγίλλης. Πιστεύει ότι η Πολιτική Άνοιξη κρατάει το
μέλλον στα χέρια της. Και κάπου συμπονεί τους «φίλους της άλλης πλευράς, που
με καθυστέρηση κατάλαβαν ότι το πρόβλημα στη Ν.Δ. είναι ο κ. Κ. Μητσοτάκης». Ο
ιατροδικαστής και εκπρόσωπος Τύπου της ΠΟΛ.ΑΝ., Άκης Γεροντόπουλος, θεωρεί ότι
η πρόταση για «αντι-σημιτικό μέτωπο» μπορεί να αποτελέσει την αρχή για την
ανατροπή μιας κυβέρνησης με πολλά «αντί».

ΕΡ.: Οι διαγραφές στην Ρηγίλλης κάνουν καλό στην «Άνοιξη»;

ΑΠ.: Η «Άνοιξη» κρατάει το μέλλον στα χέρια της.

ΕΡ.: Περιμένατε την επίδειξη πυγμής από τον κ. Κ. Καραμανλή;

ΑΠ.: Οι πολιτικές πράξεις κρίνονται εκ του αποτελέσματος.

ΕΡ.: Λιγότερος Μητσοτάκης, περισσότερη... υπέρβαση στη Ν.Δ.;

ΑΠ.: Τελικώς, τώρα κατάλαβαν στη Ν.Δ. ότι το πρόβλημά τους είναι ο κ. Μητσοτάκης;

ΕΡ.: Λυπηθήκατε για τη διαγραφή τού κ. Γ. Σουφλιά;

ΑΠ.: Γενικώς δεν μου αρέσουν οι διαγραφές στα κόμματα.

ΕΡ.: Χαρήκατε για τη διαγραφή τού κ. Στ. Μάνου;

ΑΠ.: Γιατί να χαρώ; Μου έκανε τίποτε;

ΕΡ.: Πόσο συζητιούνται στην «Άνοιξη» τα τεκταινόμενα στη Νέα Δημοκρατία;

ΑΠ.: Παρακολουθούμε με ενδιαφέρον τις εξελίξεις χωρίς να παρεμβαίνουμε σ' αυτές.

ΕΡ.: Νιώθετε ότι με τις διαγραφές μπορείτε να ανοίξετε μια νέα σελίδα στο
πολιτικό σκηνικό;

ΑΠ.: Το πολιτικό σκηνικό είναι ρευστό. Μια θρυαλλίδα χρειάζεται για να έρθουν
τα πάνω κάτω.

ΕΡ.: Αντισημιτικό μέτωπο: Μήπως είναι το προκάλυμμα της επανάκαμψης;

ΑΠ.: Η πρότασή μας έγινε εδώ και μήνες και ασφαλώς προαπαιτούμενο για την
προώθησή της είναι ο σεβασμός στην αυτονομία κομμάτων και προσώπων.

ΕΡ.: Καλά, αυτή η κυβέρνηση δεν έχει κάνει τίποτα καλό;

ΑΠ.: Της δόθηκαν ευκαιρίες, αλλά δυστυχώς για τον τόπο τις απεμπόλησε.

ΕΡ.: Μήπως το πρόβλημα της «Άνοιξης» είναι η έλλειψη αυτοκριτικής;

ΑΠ.: Σε κάποιες περιπτώσεις ξεπεράσαμε και τους κομμουνιστές της δεκαετίας του '50.

ΕΡ.: Ποια είναι η λέξη-κλειδί; Επανάκαμψη ή συνεργασία;

ΑΠ.: Επαναλαμβάνω, μέτωπο αυτόνομων κομμάτων και πολιτικών.

ΕΡ.: Νιώθετε πιο κοντά με ορισμένους στη Ν.Δ. παρά με κάποιους στην «Άνοιξη»;

ΑΠ.: Είμαι ταυτισμένος με την πορεία και τα στελέχη της «Άνοιξης».

ΕΡ.: Θα δεχόσασταν «μητσοτακικούς» σ' ένα κόμμα στο οποίο είστε μέλος;

ΑΠ.: Ευχαριστώ, δεν θα πάρω.

ΕΡ.: Αν ο κ. Καραμανλής πραγματοποιήσει την απειλή του για νέες διαγραφές,
ανοίγουν πλέον νέοι δρόμοι για την «Άνοιξη»;

ΑΠ.: Άλλο «Άνοιξη», άλλο Ν.Δ....

ΕΡ.: Καραμανλής ή Σαμαράς;

ΑΠ.: Στάνταρ 2.

ΕΡ.: Νιώθετε δικαιωμένοι μετά τη δήλωση Μασσαβέτα;

ΑΠ.: Με τη δημόσια παραδοχή τού κ. Μασσαβέτα καταρρίπτεται ολόκληρη η
συκοφαντική εκστρατεία που στήθηκε για τα πολιτικά γεγονότα του 1993.

ΕΡ.: Αληθεύει ότι οι διαγραφές στη Ν.Δ. αύξησαν τη συσπείρωση στην «Άνοιξη»;

ΑΠ.: Η συσπείρωση στην «Άνοιξη» οφείλεται κυρίως στη δική μας δουλειά και όχι
στα πρόσφατα γεγονότα στη Ν.Δ.

ΕΡ.: Θα θέλατε να ξαναπεράσετε τις πόρτες της Ρηγίλλης;

ΑΠ.: Από ό,τι ξέρω, ούτε οι ίδιοι θέλουν να τις περάσουν γι' αυτό και
σχεδιάζουν να μετακομίσουν τα γραφεία τους.

ΕΡ.: Αντώνης Σαμαράς και Κώστας Καραμανλής είναι φίλοι. Σημαίνει κάτι αυτό;

ΑΠ.: Στην πολιτική, η φιλία δεν σημαίνει απαραιτήτως και κοινή πορεία.

ΕΡ.: Νοσταλγείτε τα χρόνια της ΟΝΝΕΔ;

ΑΠ.: Οι παλιές αγάπες πάνε στον Παράδεισο...

ΕΡ.: Πιστεύετε ότι οι διαγραφές λύνουν προβλήματα στα σύγχρονα κόμματα;

ΑΠ.: Τα πειθαρχικά μέτρα σπανίως λύνουν τα προβλήματα.

ΕΡ.: Στο αντισημιτικό μέτωπο θα βλέπατε και στελέχη του ΠΑΣΟΚ;

ΑΠ.: Εφ' όσον αντιτίθενται στη λογική Σημίτη, γιατί όχι;

ΕΡ.: Στελέχη με ακροδεξιές απόψεις;

ΑΠ.: Η νοοτροπία τους ταιριάζει περισσότερο στην αυταρχική αντίληψη Σημίτη.

ΕΡ.: Εσείς προσωπικά κάνετε αυτοκριτική για το '93;

ΑΠ.: Εάν ξαναβρισκόμουν στο ίδιο σημείο, θα ενεργούσα με τον ίδιο τρόπο.

ΕΡ.: Θα θέλατε να δείτε τον κ. Καραμανλή πρωθυπουργό;

ΑΠ.: Θα ήθελα να δω πρωθυπουργό εκείνον που θα με πείσει για την ανιδιοτέλειά
του, τις ειλικρινείς προθέσεις του και τις ικανότητές του.

ΕΡ.: Οι δημοτικές εκλογές είναι...

ΑΠ.: Μια καλή ευκαιρία για να ανοίξουν τα χαρτιά τους κόμματα και πολιτικοί.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N12</CAT>
<ED>
Κωδικός άρθρου: A16064N121</ED>
<ID>
ID:130974

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N12&aa=1</URL></REF>


Article

<CATEGORY>vin06</CATEGORY>

 <H5>ΙΚΑΝΟΠΟΙΗΜΕΝΟΙ ΟΙ ΥΠΕΥΘΥΝΟΙ ­ ΑΠΟΦΑΣΕΙΣ ΜΕΤΑ ΤΙΣ 19 ΦΕΒΡΟΥΑΡΙΟΥ
</H5><H2>Οι μπάρες... σταθεροποιούνται
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

Τοποθέτηση νέων μπαρών. Άλλες δέκα μπάρες «ανυψώθηκαν» δοκιμαστικά χθες
στο εμπορικό τρίγωνο της Αθήνας

Δέκα καινούργιες μπάρες συνάντησαν χθες οι Αθηναίοι, που είχαν το... θάρρος
να μπουν στο εμπορικό τρίγωνο της πόλης.

ΜΙΚΡΑ κυκλοφοριακά προβλήματα δημιουργήθηκαν μόνο στην μπάρα της οδού
Καραγιώργη Σερβίας, αλλά αυτό, όπως εκτιμάται, οφείλεται και στις πορείες που
έγιναν χθες. Μέχρι το τέλος του Φεβρουαρίου, που ολοκληρώνεται η δοκιμαστική
περίοδος του συστήματος ηλεκτρονικής πρόσβασης στο εμπορικό τρίγωνο της
πρωτεύουσας, υπολογίζεται ότι θα λειτουργούν 38 συνολικά μπάρες.

Το σύστημα θα αρχίσει να λειτουργεί μόνιμα αμέσως μετά, και αφού προηγηθεί
ανάλυση των συμπερασμάτων από το ΥΠΕΧΩΔΕ, τον Δήμο Αθηναίων και τους εμπόρους.
«Υπολογίζουμε ότι στο διάστημα μεταξύ 19 Φεβρουαρίου και 3 Μαρτίου θα παρθούν
οι οριστικές αποφάσεις και θα δοθεί και τυπικά η διαχείριση του συστήματος
στον Δήμο Αθηναίων», είπε στα «ΝΕΑ» η σύμβουλος του υπουργού ΠΕΧΩΔΕ κ. Μαρία
Πατελάρου. «Πάντως, μέχρι στιγμής είμαστε πολύ ικανοποιημένοι από την
λειτουργία του συστήματος, αν αναλογιστούμε ότι ο αριθμός των αυτοκινήτων που
μπαίνουν στο εμπορικό τρίγωνο, σε σχέση με την πρώτη μέρα, έχει μειωθεί κατά
το ένα τρίτο».

Χθες πάντως δημιουργήθηκε κάποια σύγχυση από τους οδηγούς, εξαιτίας της
λειτουργίας δέκα καινούριων μπαρών. Από χθες λειτουργούν μπάρες στις εισόδους
των οδών: Θησέως, Πραξιτέλους, Περικλέους, Βουλής και Καραγιώργη Σερβίας, αλλά
και στις εξόδους των δρόμων: Ευριπίδου, Αγίας Ειρήνης, Ρόμβης, Πλατείας
Καρύτση και Βουλής. Μόνο η μπάρα στην είσοδο της οδού Φωκίωνος, από αυτές που
είχαν ανακοινωθεί, δεν λειτούργησε χθες. Οι τροχονόμοι και οι υπάλληλοι της
Δημοτικής Αστυνομίας ενημέρωναν τους οδηγούς, όμως «άνοιγαν» σε όλους τον δρόμο.

ΚΑΙ ΑΤΥΧΗΜΑ

Η χθεσινή ημέρα, όμως, περιελάμβανε και ατύχημα. Ένα αυτοκίνητο έπεσε πάνω
στην μπάρα της οδού Βύσσης, από απροσεξία του οδηγού, με αποτέλεσμα να υποστεί
ζημιές. 
Όπως λέει η κ. Πατελάρου, τέτοια ατυχήματα δεν είναι ασυνήθιστα. «Όποιες
ζημιές δημιουργούνται σε σταθερές μπάρες διορθώνονται», είπε.

Μέχρι σήμερα, σύμφωνα με τα στοιχεία του ΥΠΕΧΩΔΕ, έχουν δοθεί 350 κάρτες στους
δικαιούχους (κάτοικοι, ειδικές κατηγορίες εμπόρων κ.λπ.). 
Οι ενδιαφερόμενοι μπορούν, πάντως, ακόμα να υποβάλουν αιτήσεις για κάρτες στο
γραφείο του Ιστορικού Κέντρου του ΥΠΕΧΩΔΕ (στην οδό Κηρύστου 6, στην Πλάκα,
τηλ.: 3211180), όμως ο συνολικός αριθμός τους δεν αναμένεται να ξεπεράσει τις 500.

«Ίσως χρειάζεται να γίνουν ορισμένες διορθώσεις στο σύστημα, όμως πιστεύω ότι
μέχρι το τέλος του μήνα, που οι μπάρες θα λειτουργούν δοκιμαστικά, θα έχουν
συνηθίσει όλοι», λέει ο ειδικός σύμβουλος του δημάρχου Αθηναίων κ. Γιάννης Γκογκοζότος.

ΤΟ ΩΡΑΡΙΟ

Οι μπάρες θα εξακολουθούν να ανυψώνονται (μέχρι τα τέλη Φεβρουαρίου) τις
καθημερινές, από τις 10.30 το πρωί έως τις 2.30 το μεσημέρι και από τις 5.30
έως τις 8.30 το απόγευμα και τα Σάββατα από τις 10.30 έως τις 2.30 το
μεσημέρι. Σε αυτή την δοκιμαστική περίοδο, τις καθημερινές από τις 7 έως τις
10.30 και από τις 2.30 έως τις 5.30 το απόγευμα οι μπάρες θα είναι βυθισμένες,
ώστε να διευκολύνεται η κίνηση των αυτοκινήτων τροφοδοσίας, που όμως πρέπει να
διαθέτουν την σχετική άδεια κυκλοφορίας.

Από τις 8.30 το βράδυ έως τις 6.30 το πρωί, στη δοκιμαστική περίοδο, η είσοδος
είναι ελεύθερη. Ακόμα ελεύθερα κινούνται τα οχήματα στις οδούς: Πεσμαζόγλου,
Σοφοκλέους, Αριστείδου, Ευριπίδου, Δραγατσανίου, Βορρέου, Κολοκοτρώνη, Νίκης,
Βουλής και στο τμήμα της Καραγιώργη Σερβίας μεταξύ Νίκης και Βουλής. Τα ταξί
θα κινούνται ελεύθερα από τις οδούς Καραγιώργη Σερβίας, Λέκκα, Πραξιτέλους,
Χρυσοσπηλιωτίσσης και Βύσσης.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N13</CAT>
<ED>
Κωδικός άρθρου: A16064N131</ED>
<ID>
ID:130932

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N13&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Μηδέν άγαν, Αύγουστε!
</H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

ΠΡΙΝ ΑΠΟ μερικά χρόνια, κάποιοι μεσήλικοι πρωταγωνιστές έδιναν κρυφό αγώνα για
να παίξουν ήρωες νεαρής ηλικίας. Κάτω από το βαρύ θεατρικό μακιγιάζ κάλυπταν
τις ρυτίδες και την αγωνία τους, προκειμένου να ερμηνεύσουν ρόλους που τους
χτύπησαν την πόρτα αργά ή που δεν ήθελαν να αποχαιρετήσουν.

Τα πράγματα όμως έχουν αλλάξει από τότε. Τώρα, πολλοί νέοι ηθοποιοί έχουν την
ευκαιρία να παίξουν τα όνειρά τους στη σωστή ηλικία, στον κατάλληλο χρόνο.
Κάποιοι από αυτούς αντέχουν και ξεχωρίζουν. Όμως, σ' αυτό το καινούργιο
«δίκαιο» της θεατρικής οικογένειας υποφώσκει μια άλλη πραγματικότητα. Τραβεστί
Γιατί, εκεί που η αγωνία της ρυτίδας βρίσκει παρηγοριά στη διορθωτική
πλαστική, η ματαιοδοξία στήνει το δικό της, γκροτέσκο, σκηνικό.

Ώριμοι πρωταγωνιστές, παγιδευμένοι από το άγχος του γήρατος, φτιάχνουν στα
χειρουργεία ένα νέο πρόσωπο.

Η κρίση ηλικίας καμουφλάρεται και το δέρμα τεντώνεται.

«Μην κρίνεις τους ανθρώπους όταν πονούν», λέει μια εβραϊκή παροιμία.

Συμπάθεια λοιπόν. Και κατανόηση γι' αυτούς που βιώνουν τη φθορά του χρόνου με
τόση και τέτοια αγωνία.

Έλα, όμως, που χάνουν το μέτρο. Και αρχίζει η υπερβολή και το κωμικό. Γιατί,
έχοντας εξασφαλίσει ένα νέο καλοσιδερωμένο είδωλο, προχωρούν στο να αποδείξουν
την ταπεινότητά τους, ως καλλιτέχνες.

Και παίζουν ρόλους μεγάλης ηλικίας. 
Αυτούς που η πραγματική τους ηλικία δικαιούται, αλλά που δεν άντεχαν να
αντιμετωπίσουν όταν φαινόταν. Και βάφουν με μολύβια τις ρυτίδες που εξαφάνισαν
με ιατρικά εργαλεία.

Ποιος θέλει να ξεγελαστεί ή ποιος μάς εμπαίζει;

Αχ, μωρέ...

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N13</CAT>
<ED>
Κωδικός άρθρου: A16064N132</ED>
<ID>
ID:131020

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N13&aa=2</URL></REF>


Article

<CATEGORY>vin06</CATEGORY>

 <H5>ΜΙΧ. ΠΕΡΡΟΣ: ΜΕΣΑ ΣΕ 3 ΧΡΟΝΙΑ ΑΛΛΑΞΑΝ 6 ΥΠΟΥΡΓΟΙ, ΕΝΩ ΟΙ ΚΑΝΟΝΙΣΜΟΙ ΕΡΓΑΣΙΑΣ
ΕΙΝΑΙ ΤΟΥ 1965
</H5><H2>Η Ο.Α. λειτουργεί με Βασιλικά Διατάγματα
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Πρόεδρος ΟΣΠΑ. Να πάμε σε ειλικρινή διάλογο εφ' όλης της ύλης για το μέλλον
και τον εκσυγχρονισμό της Ο.Α., λέει ο κ. Μιχάλης Πέρρος

«Να πέσουν οι τόνοι για την Ολυμπιακή Αεροπορία και να ξεκινήσει σύντομα
ουσιαστικός και ειλικρινής διάλογος εφ' όλης της ύλης για το μέλλον και τον
εκσυγχρονισμό της», ζητάει ο πρόεδρος της Ομοσπονδίας Σωματείων Πολιτικής
Αεροπορίας (ΟΣΠΑ) κ. Μιχάλης Πέρρος.

ΣΕ συνέντευξή του στα «ΝΕΑ» ο κ. Πέρρος, που εκπροσωπεί ένα μεγάλο μέρος από
τους περίπου 7.200 εργαζόμενους της Ολυμπιακής Αεροπορίας, σπεύδει να
ξεκαθαρίσει: «Ό,τι μας ζητήθηκε στο διάστημα 1994-1997, στο πλαίσιο της
εξυγίανσης της Ολυμπιακής Αεροπορίας, το δώσαμε και με το παραπάνω. Όμως, για
το ότι δεν εφαρμόστηκε το νέο οργανογράμμα και δεν προχώρησε η κατάρτιση των
καινούργιων κανονισμών εργασίας δεν ευθυνόμαστε εμείς, αλλά οι διοικήσεις του
εθνικού αερομεταφορέα. Δυστυχώς, την έλλειψή τους πληρώνουμε σήμερα όλοι και
κυρίως το επιβατικό κοινό...». Ο κ. Πέρρος συνιστά ψυχραιμία και
αυτοσυγκράτηση από όλους. «Ψύχραιμα ­ λέει χαρακτηριστικά ­ περιμένουμε το
κάλεσμα της διοίκησης της Ο.Α. και της κυβέρνησης. 
Είμαστε έτοιμοι να βοηθήσουμε να υλοποιηθούν όλες εκείνες οι εκκρεμότητες και
δεσμεύσεις που πηγάζουν από το πρόγραμμα εξυγίανσης της εταιρείας, οι οποίες
δεν έγιναν πράξη έως τον περασμένο Δεκέμβριο, που αυτό έληξε».

«Ο πανικός που τις τελευταίες μέρες καλλιεργείται δεν οφελεί κανέναν»,
επισημαίνει ο πρόεδρος της ΟΣΠΑ και εξηγεί: 
«Αυτή την εποχή οι ξένοι τουριστικοί πράκτορες αποφασίζουν με ποιες εταιρείες
θα διακινήσουν το καλοκαίρι τούς τουρίστες.

Τα άδεια αεροπλάνα της Ο.Α. το καλοκαίρι, δεν θα είναι πλήγμα μόνο για τον
εθνικό αερομεταφορέα αλλά και για τον ελληνικό τουρισμό».

Ο κ. Πέρρος αποδίδει τα προβλήματα των τελευταίων ημερών κυρίως στην έλλειψη
νέων κανονισμών εργασίας στην Ο.Α. και στην έλλειψη αεροσκαφών, γεγονός που
αναγνωρίζει επισήμως και η διοίκηση της εταιρείας.

«Αυτήν τη στιγμή ­ παρατηρεί ­ το ιπτάμενο προσωπικό εργάζεται με τους
κανονισμούς εργασίας που ίσχυαν το 1993 πριν από την εφαρμογή του προγράμματος
εξυγίανσης και προέβλεπαν αυξημένο προσωπικό. 
Αν στη διάρκεια της εξυγίανσης είχαν προχωρήσει οι νέοι κανονισμοί, τώρα δεν
θα υπήρχαν λειτουργικά προβλήματα».

Στο σημείο αυτό ο ίδιος αναρωτιέται: 
«Πώς όμως να προχωρήσουν όλα αυτά, όταν μέσα σε τρία χρόνια άλλαξαν έξι
υπουργοί Μεταφορών και τέσσερις διοικήσεις στην Ο.Α.;».

Ο πρόεδρος της ΟΣΠΑ αναγνωρίζει ότι η Ο.Α. και οι εργαζόμενοι σε αυτήν δεν
μπορούν να λειτουργούν με κανονισμούς εργασίας που έχουν θεσπιστεί από το
1965, με Βασιλικά Διατάγματα. Και αποκαλύπτει: «Στη συλλογική σύμβαση εργασίας
που υπογράψαμε το 1992 είχαμε δεχθεί να ισχύσουν και στην Ο.Α. οι κανονισμοί
εργασίας της γερμανικής αεροπορικής εταιρείας Λουφτχάνσα».

Επίσης δηλώνει ότι η ΟΣΠΑ συμφωνεί και με το νέο οργανόγραμμα που συντάχθηκε
από την εταιρεία συμβούλων Μακένζι και προβλέπει, μεταξύ άλλων, τη μείωση των
Γενικών Διευθύνσεων της εταιρείας από 36 που είναι σήμερα σε 19.«Ούτε κι εμείς
­ ομολογεί ­ είμαστε ικανοποιημένοι από την οργάνωση και τη λειτουργία της
Ο.Α., παρότι η εταιρεία είναι κερδοφόρα και η Ευρωπαϊκή Ένωση αναγνωρίζει
επισήμως ότι η παραγωγικότητα των εργαζομένων της έχει αυξηθεί κατά 35%».

Στο ερώτημα τι λείπει σήμερα από την Ο.Α., απαντά: «Στον εθνικό αερομεταφορέα
λείπουν τα μέσα και όχι οι άνθρωποι. Λείπει η πολιτική, λείπει η σταθερή
διοίκηση. 
Αν η Ο.Α. είχε οργανωθεί με ιδιωτικοοικονομικά κριτήρια και όχι σαν δημόσια
υπηρεσία, αν υπήρχε έλεγχος και πειθαρχία, μόνιμη και σταθερή διοίκηση, τα
κέρδη της θα ήταν μεγαλύτερα από τα προσδοκώμενα».

Πάντως, ο πρόεδρος της ΟΣΠΑ διατυπώνει ορισμένα ερωτήματα και προς την πλευρά
της κυβέρνησης. «Λένε ορισμένοι ­ υποστηρίζει ­ ότι για όλα τα δεινά της Ο.Α.
φταίνε οι εργαζόμενοι. Εγώ αναγνωρίζω ότι έχουμε κι εμείς τις ευθύνες μας, τις
οποίες και αναλαμβάνουμε. Όμως δεν μπορώ να μην ανησυχώ τι θα γίνει με τα 35
δισ. δραχμές των αυξήσεων του μετοχικού κεφαλαίου της εταιρείας, που
παραμένουν παγωμένα από την Κομισιόν; 
Γιατί τα χρήματα αυτά δεν έχουν περιληφθεί στον φετινό κρατικό προϋπολογισμό;

Ποια είναι τα μέτρα που θα ληφθούν για τη θωράκιση της Ο.Α. τώρα που
απελευθερώθηκε το χάντλιγκ; 
Πώς θα πάει η εταιρεία στα Σπάτα; Θα πάει ολόκληρη ή η μισή;».

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16064N141</ED>
<ID>
ID:130933

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N14&aa=1</URL></REF>


Article

<CATEGORY>vin06</CATEGORY>

 <H2>Τον Μάρτιο θα είναι έτοιμες οι προτάσεις της κυβέρνησης
</H2>
ΣΤΙΣ ΑΡΧΕΣ Μαρτίου θα είναι έτοιμες οι προτάσεις της κυβέρνησης για τις
αλλαγές που πρέπει να γίνουν στην Ολυμπιακή Αεροπορία προκειμένου να
εξυγιανθεί η εταιρεία, ενώ χθες ο κυβερνητικός εκπρόσωπος κ. Δ. Ρέππας
επιβεβαίωσε την αποκάλυψη των «ΝΕΩΝ» ότι εξετάζεται η προσωρινή εκχώρηση
μέρους των δρομολογίων της Ο.Α. σε ξένες εταιρείες, προκειμένου να σταματήσει
η ταλαιπωρία του επιβατικού κοινού.

Συγκεκριμένα ο κ. Ρέππας, απαντώντας σε σχετική ερώτηση, είπε: «Η προσπάθεια
που κάνει η κυβέρνηση για την προώθηση των διαρθρωτικών αλλαγών για την
εξυγίανση των δημοσίων επιχειρήσεων, έχει ένα τελικό σκοπό: Να προσφέρουμε
καλύτερες υπηρεσίες στον πολίτη. Στην προσπάθειά μας αυτή, λογικό είναι να
σκεφθούμε όλα εκείνα τα μέτρα τα οποία πρέπει να λάβουμε, ώστε να γίνει
εφικτό. Στο πλαίσιο αυτής της πολιτικής η Ο.Α. εξετάζει όλα τα ενδεχόμενα».

Χθες ο πρόεδρος και διευθύνων σύμβουλος της Ο.Α. κ. Θ. Τσακιρίδης είχε μια
πρώτη συνάντηση με τους εκπροσώπους των πιλότων και συζητήθηκαν οι γενικές
κατευθύνσεις των μέτρων εξυγίανσης της εταιρείας. Αν και δεν έγιναν επίσημες
δηλώσεις, οι πληροφορίες που υπάρχουν αναφέρουν ότι η συνάντηση έγινε σε καλό
κλίμα και δεν υπήρξαν ουσιαστικές διαφορές απόψεων.

Επίσης, χθες, με εντολή του κ. Τσακιρίδη προς την διευθύντρια του Τομέα
Πληρωμάτων Θαλάμου Επιβατών κ. Σταυρούλα Στεφάνου, τα μηνιαία όρια πτήσεων για
τους 210 εποχικούς ιπταμένους συνοδούς και φροντιστές που παραμένουν στην Ο.Α,
από τις 80 ώρες ανεβαίνουν στις 100 ώρες.

Στις 80 ώρες μηνιαίας απασχόλησης στον «αέρα» παραμένει το όριο για τους
μόνιμους αεροσυνοδούς.

Σημειώνεται ότι το όριο των 100 ωρών είναι το ανώτατο που προβλέπεται από τους
κανονισμούς πτήσεων για τους αεροσυνοδούς των αεροσκαφών τύπου τζετ, όπως
αυτών που διαθέτει η Ο.Α. Υψηλότερο όλων είναι το ανώτατο όριο πτήσεων για τα
ελικοφόρα αεροσκάφη, το οποίο μπορεί να ανέλθει μέσα σε ένα μήνα στις 120 ώρες.

Στο μεταξύ, στη διάρκεια της χθεσινής συνεδρίασης του Διοικητικού Συμβουλίου
της Ο.Α., αποφασίστηκε η ενοικίαση από τις αρχές Μαΐου έξι αεροσκαφών τύπου
Airbus 300, τεσσάρων Boeing 737 και δύο ATR 72. Τα τελευταία προορίζονται για
την Ολυμπιακή Αεροπλοΐα που θα αναλάβει τμήμα από το πτητικό έργο της Ο.Α.

Επίσης, αποφασίστηκε η σύναψη δανείου ­ επτάμηνης διάρκειας ­ ύψους 10 δισ.
δραχμών για την κάλυψη των τρεχουσών αναγκών της εταιρείας (μισθοδοσία,
λειτουργικά έξοδα κ.λπ.) ως τα τέλη Μαρτίου.

Η σύναψη του δανείου κρίθηκε επιβεβλημένη μέχρι να ενεργοποιηθεί ο αλληλόχρεος
λογαριασμός της εταιρείας στην Εθνική Τράπεζα. Πάντως, από τις οικονομικές
υπηρεσίες εκτιμάται ότι το ποσό που έχει να λάβει η εταιρεία μέσω του
συγκεκριμένου λογαριασμού από τους οφειλέτες της στο εξωτερικό αγγίζει περίπου
τα 20 δισ. δρχ.

Τέλος αποφασίστηκε η πρόσληψη 27 ειδικευμένων υπαλλήλων ή μέσω του νόμου 2190
ή μέσω εσωτερικού διαγωνισμού, που θα στελεχώσουν τις οικονομικές υπηρεσίες
της εταιρείας, καθώς και η πρόσληψη ελεγκτικής εταιρείας που θα «κλείσει» τον
ισολογισμό της Ο.Α. για το 1997.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16064N142</ED>
<ID>
ID:130987

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N14&aa=2</URL></REF>


Article

<CATEGORY>vin06</CATEGORY>

 <H2>Διαμάχη για το εργοστάσιο λιπασμάτων
</H2>
ΜΕΝΕΙ ή φεύγει το εργοστάσιο λιπασμάτων από τη Δραπετσώνα; Για το ζήτημα έχει
ξεσπάσει διαμάχη ανάμεσα στο υπουργείο Ανάπτυξης και τη νομαρχία Πειραιά και
τη λύση καλείται τώρα να δώσει το Συμβούλιο της Επικρατείας. Στο Ανώτατο
Διοικητικό Δικαστήριο προσέφυγε χθες ο νομάρχης Πειραιά Χρ. Φωτίου, ζητώντας
να ακυρωθεί η απόφαση του υπ. Ανάπτυξης να ανακαλέσει δική του απόφαση (από
τον περασμένο Ιούνιο) με την οποία δεν ανανεώθηκε η άδεια λειτουργίας του
εργοστασίου. Με την ίδια απόφαση, ο νομάρχης Πειραιά χορήγησε προθεσμία ενός
έτους στην εταιρεία λιπασμάτων για τη μεταφορά του εργοστασίου, αλλά κατά της
απόφασής του προσέφυγαν στον γενικό γραμματέα Περιφέρειας Αττικής, τόσο το
σωματείο εργαζομένων στο εργοστάσιο όσο και η διαχειρίστρια εταιρεία
Συνεταιριστικά Ελληνικά Λιπάσματα Α.Ε. (ΣΥΝΕΛ) και πέτυχαν ακύρωση της
απόφασης. Κατόπιν αυτού ο νομάρχης προσέφυγε στο υπουργείο Ανάπτυξης, αλλά η
προσφυγή του δεν έγινε δεκτή από το υπουργείο που τάχθηκε ουσιαστικά (από τις
5/12/97) υπέρ της συνέχισης της λειτουργίας του εργοστασίου. Με την νέα
προσφυγή στο ΣτΕ, ο νομάρχης Πειραιά ζητεί η απόφαση του υπουργείου να
ακυρωθεί ως αντισυνταγματική, παράνομη και αντίθετη προς τις κοινοτικές
οδηγίες, ενώ σημειώνει ότι ο ίδιος έως σήμερα δεν έχει εγκρίνει τη μελέτη
περιβαλλοντικών επιπτώσεων που είναι απαραίτητη για την ανανέωση της άδειας
λειτουργίας του εργοστασίου. «Το εργοστάσιο ­ σημειώνει στην προσφυγή ­
βρίσκεται σε άμεση γειτνίαση με κατοικίες, μέσα στον οικιστικό ιστό του Πειραιά».

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16064N143</ED>
<ID>
ID:131028

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N14&aa=3</URL></REF>


Article

<CATEGORY>vin06</CATEGORY>

 <H2>Η λάσπη της Ψυττάλειας
</H2>
«Η ΜΕΤΑΦΟΡΑ της λάσπης από την Ψυττάλεια στη χωματερή των Άνω Λιοσίων είναι
μέθοδος αδιέξοδη, αντιοικονομική και ενέχει σημαντικούς κίνδυνους για τη
δημόσια υγεία». Αυτό, μεταξύ άλλων, υποστηρίζει ο πρόεδρος του Συνδέσμου για
τη Διαχείριση της Λάσπης της Ψυττάλειας, δήμαρχος Πειραιά κ. Στ. Λογοθέτης. Ο
κ. Λογοθέτης ισχυρίζεται ότι: «Η λάσπη που σήμερα μεταφέρεται από κατοικημένες
περιοχές, δεν είναι πλήρως αδρανοποιημένη και μη ξηραμένη. Η μονάδα πυρόλυσης
θα έλυνε το πρόβλημα, αξιοποιώντας πλήρως την εμπεριεχόμενη ποσότητα της
λάσπης ».

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16064N144</ED>
<ID>
ID:131054

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N14&aa=4</URL></REF>


Article

<CATEGORY>vin06</CATEGORY>

 <H5>Η ΠΙΟ ΕΠΙΚΙΝΔΥΝΗ ΗΛΙΚΙΑ ΕΙΝΑΙ ΜΕΤΑΞΥ 2 ΚΑΙ 5 ΕΤΩΝ
</H5><H2>Εγκαύματα που σκοτώνουν
</H2>
<AUTHOR>ΝΑΝΑ ΝΤΑΟΥΝΤΑΚΗ</AUTHOR>

Η ηλικία ανάμεσα στα δύο και τα πέντε χρόνια είναι η πιο επικίνδυνη για τα
παιδιά να υποστούν εγκαύματα που μπορεί να τους κοστίσουν τη ζωή ή να τα
αφήσουν ανάπηρα για πάντα. 
ΣΥΧΝΟΤΕΡΗ αιτία: το ζεμάτισμα. Μέχρι τη 10ετία του '80 τα παιδιά με εγκαύματα
που κατελάμβαναν πάνω από το 40% της ολικής επιφάνειας του σώματος ήταν
καταδικασμένα σε θάνατο. Σήμερα ακόμη και εγκαύματα που καταλαμβάνουν έως και
το 70-75% του σώματος επιβιώνουν και μεγαλώνουν κανονικά.

Αυτό το τεράστιο επίτευγμα, τόνισε ο καθηγητής Πλαστικής Χειρουργικής κ.
Ιωάννοβιτς, καθιστά φανερή την ανάγκη της δημιουργίας Ειδικών Μονάδων
Εγκαυμάτων για παιδιά στα κρατικά νοσοκομεία της χώρας. 
Η ανάγκη αυτή γίνεται επιτακτική εάν λάβει κανείς υπόψη του ότι εάν έγκαυμα
της τάξης του 20% αντιστοιχεί, από πλευράς βαρύτητας, στον ακρωτηριασμό και
των δύο μηρών ενός ενήλικος από τρένο. Αφορμή της συνέντευξης είναι μία
καλλιτεχνική εκδήλωση που θα γίνει στις 16 Φεβρουαρίου στο Μέγαρο Μουσικής,
την οποία διοργανώνει ο Σύλλογος Φίλων Κοινωνικής Παιδιατρικής, ένας
εθελοντικός σύλλογος που ιδρύθηκε πριν από πέντε χρόνια μέσα στο Νοσοκομείο
Παίδων Αγλαΐα Κυριακού. 
«Στόχος μας, όπως τόνισε η πρόεδρος του Συλλόγου κ. Γιολάντα Βλάχου, είναι να
ενισχύσουμε την Μονάδα Εγκαυμάτων του νοσοκομείου, η οποία έχει ανάγκη από
βασικό εξοπλισμό (π.χ. μπανιέρα για την απολύμανση των καμένων παιδιών, έναν
χώρο υποδοχής τους κ.ά.).

Απαραίτητη προϋπόθεση για τη δημιουργία Μονάδας Εγκαυμάτων, όπως υπογράμμισε ο
κ. Ιωάννοβιτς, είναι να υπάρχει ήδη εμπειρία στον ίδιο χώρο και όχι να
«φυτεύεται» οπουδήποτε.

Η Μονάδα του Νοσοκομείου Αγλαΐα Κυριακού (που, ας σημειωθεί, λειτουργεί με τη
στήριξη του Κέντρου Εγκαυμάτων του Γενικού Κρατικού) έχει μεγάλη εμπειρία στο
παιδικό έγκαυμα και πρέπει να ενισχυθεί για να γίνει ακόμα καλύτερη.

Το 80% των παιδικών εγκαυμάτων θα μπορούσαν να αποτραπούν, όπως τόνισε ο
καθηγητής Πλαστικής Χειρουργικής κ. Ι. Ιωάννοβιτς, οι γονείς ελάμβαναν
ορισμένες προφυλάξεις, όπως:

* Η ρύθμιση της ηλεκτρικής κουζίνας να γίνεται έτσι ώστε να ανάβουν μόνο τα
πίσω «μάτια» που δεν μπορούν να φθάσουν τα παιδικά χέρια.

* Δεν θα πρέπει να χρησιμοποιούνται στο σπίτι ηλεκτρικά σίδερα που στέκονται όρθια.

* Οι πρίζες θα πρέπει να συνοδεύονται από προστατευτικά καλύμματα.

* Οι κατσαρόλες θα πρέπει να έχουν «χούφτες» και όχι μακριά χερούλια.

* Θα πρέπει να αποφεύγονται τα εύφλεκτα ρούχα. Και επίσης η βενζίνη σε
πλαστικά μπουκάλια είναι μια πηγή εγκαυμάτων για μικρούς και μεγάλους, ιδίως
το Πάσχα με το ψήσιμο των αρνιών οπότε γίνονται... βόμβες μολότοφ.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N15</CAT>
<ED>
Κωδικός άρθρου: A16064N151</ED>
<ID>
ID:130934

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N15&aa=1</URL></REF>


Article

<CATEGORY>vin06</CATEGORY>

 <H5>ΠΡΟΛΗΠΤΙΚΟΣ ΕΜΒΟΛΙΑΣΜΟΣ ΜΕΤΑ ΤΑ ΚΡΟΎΣΜΑΤΑ ΣΕ ΠΕΝΤΕ ΜΑΘΗΤΕΣ ΛΥΚΕΙΟΥ
</H5><H2>Γιατροί στο Πέραμα για την φυματίωση
</H2>
«Δεν εμπνέουν ανησυχία τα κρούσματα φυματίωσης που εμφανίστηκαν σε Λύκειο
του Περάματος αφού το μικρόβιο θα πρέπει να μεταδόθηκε από φορέα που βρίσκεται
έξω από το σχολείο».

ΑΥΤΗ τη διαβεβαίωση έδωσαν ο νομίατρος κ. Τσακαντάκης και ο πρόεδρος Γονέων
και Κηδεμόνων του Γενικού Λυκείου Περάματος, Παντελής Ζουμπούλης. όπου
παρουσιάστηκαν τα κρούσματα φυματίωσης, 
«Ίσως να υπάρχει στο περιβάλλον κάποιου μαθητή άτομο με ανοιχτή φυματίωση και
βγάζει το βάκιλλο του Κοχ», δήλωσε ο δήμαρχος Περάματος Γ. Πατσιλινάκος, ο
οποίος επικοινώνησε με γιατρούς του ΠΙΚΠΑ.

Τα κρούσματα φυματίωσης ­ πέντε συνολικά ­ που παρουσιάστηκαν τις τελευταίες
60 ημέρες αναστάτωσαν τους μαθητές και γονείς του Γενικού Λυκείου Περάματος.

Το πρώτο κρούσμα εμφανίστηκε πριν από τα Χριστούγεννα όταν μαθητής της Γ'
Λυκείου νοσηλεύτηκε στο Σισμανόγλειο όπου και διαπιστώθηκε, ύστερα από
εξετάσεις που έγιναν, ότι πάσχει από φυματίωση. Ο μαθητής υπεβλήθη σε θεραπεία
και επέστρεψε στο σχολείο. 
Όμως τις τελευταίες ημέρες άλλοι 4 μαθητές παρουσίασαν συμπτώματα φυματίωσης
(ψηλό πυρετό και έντονο βήχα), γεγονός που θορύβησε τους γονείς αφού και τα
τέσσερα παιδιά φοιτούν στο ίδιο τμήμα του σχολείου και πηγαίνουν στο ίδιο φροντιστήριο.

Στο σχολείο έγινε συγκέντρωση των γονέων και μαθητών οι οποίοι ενημερώθηκαν
από φυματιολόγους για την ασθένεια και τους τρόπους μετάδοσης. Σήμερα οι
μαθητές του Λυκείου θα υποβληθούν στο τεστ μαντού για να διαπιστωθεί αν
υπάρχουν κι άλλοι που έχουν προσβληθεί.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16064N161</ED>
<ID>
ID:130935

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N16&aa=1</URL></REF>


Article

<CATEGORY>vin06</CATEGORY>

 <H2>Άδικα έμεινε Αλβανός 13 μήνες φυλακισμένος
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

Επί δεκατρείς ολόκληρους μήνες κρατήθηκε στις φυλακές τριαντάχρονος Αλβανός
λαθρομετανάστης που κατηγορήθηκε άδικα για τρεις ένοπλες ληστείες που είχαν
διαπράξει στην περιοχή της Θεσσαλονίκης άγνωστοι συμπατριώτες του, την εποχή
μάλιστα που αυτός είχε απελαθεί από την Ελλάδα!

ΟΠΩΣ αποκαλύφθηκε χθες σε δικαστήριο της Θεσσαλονίκης, ο Αλία Αγκίμ, πρώην
σπουδαστής, από το Κούτρουμαν της Αλβανίας, συνελήφθη και οδηγήθηκε στις
φυλακές με μοναδικό στοιχείο τη μαρτυρική κατάθεση μιας γυναίκας που τον
εξέλαβε ως μέλος της ένοπλης συμμορίας.

Τελικά, το Τριμελές Εφετείο Κακουργημάτων τον αθώωσε παμψηφεί, αλλά για άλλη
μια φορά το δικαστήριο δεν αναγνώρισε την ταλαιπωρία που υπέστη όλο αυτό το
διάστημα ο λαθρομετανάστης. Ο εισαγγελέας της έδρας αποφάνθηκε ότι δεν
συντρέχουν λόγοι αποζημίωσης και σαν να μην έφτανε αυτό ο Αγκίμ αναμένεται να
απελαθεί τις επόμενες μέρες στην Αλβανία επειδή δεν έχει άδεια παραμονής.

Η περιπέτεια του τριαντάχρονου άρχισε ξαφνικά τον Ιανουάριο του 1997 έξω από
μια καφετέρια της Θεσσαλονίκης. Ένα από τα θύματα των ένοπλων ληστειών, η
Χ.Τ., πίστεψε ότι ο Αλβανός λαθρομετανάστης με τη γενειάδα που μπήκε μέσα στο
κατάστημα για να αγοράσει καφέδες ήταν ένας από τους δράστες.

Αμέσως ειδοποίησε την Αστυνομία.

Στις 13 Ιανουαρίου 1997 ο Αγκίμ οδηγείται με σύμφωνη γνώμη ανακριτή και
εισαγγελέα στις φυλακές Διαβατών απ' όπου ξεκινάει αγώνα για να αποδείξει ότι
είναι αθώος.

Μέσα από τις φυλακές, με τη βοήθεια του δικηγόρου του Βασίλη Βασιλειάδη,
κατάφερε να εξασφαλίσει σειρά εγγράφων με τα οποία αποκαλύπτεται ότι τους
μήνες Ιούλιο και Αύγουστο του 1996 που είχαν διαπραχθεί οι ληστείες αυτός είχε
ήδη απελαθεί στη χώρα του επειδή τον συνέλαβαν να εργάζεται παράνομα.

Ανάμεσα στα στοιχεία συμπεριλαμβάνεται και μια βιντεοταινία στην οποία ο
κατηγορούμενος εμφανίζεται να συμμετέχει στον γάμο της αδελφής του ­ που έγινε
στις 27 Ιουλίου 1996 στην Αλβανία ­ λίγες μόλις ώρες πριν διαπραχθεί η ένοπλη
ληστεία σε αγροτική περιοχή έξω από την Κοινότητα Παλιοκάστρου Θεσσαλονίκης.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16064N162</ED>
<ID>
ID:130988

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N16&aa=2</URL></REF>


Article

<CATEGORY>vin06</CATEGORY>

 <H2>Κατεδαφίστηκε ο «Ζέφυρος»
</H2>
Κέντρο «Ζέφυρος». Οι μπουλντόζες κατεδάφισαν αυθαίρετα κτίσματα στην παραλία

ΠΡΩΙ - ΠΡΩΙ έπιασαν δουλειά και χθες οι μπουλντόζες της Νομαρχίας Αθηνών στην
παραλιακή ζώνη. Αυτή τη φορά σειρά στις κατεδαφίσεις αυθαιρέτων κτισμάτων είχε
το κέντρο διασκέδασης «Ζέφυρος». Τα συνεργεία έβγαλαν κατ' αρχήν τα τραπέζια,
τις καρέκλες και τα υπόλοιπα αντικείμενα, ώστε να περιοριστούν οι υλικές
ζημιές και προχώρησαν στην κατεδάφιση χωρίς να προκληθούν επεισόδια.

Όπως δήλωσε αργότερα ο βοηθός νομάρχη κ. Γ. Ανανιάδης, το «Ζέφυρος» ήταν από
τις πλέον προκλητικές περιπτώσεις αυθαιρέτων κτισμάτων, δεδομένου ότι είχε
στηθεί κυριολεκτικά πάνω στο κύμα. Την επιχείρηση της Νομαρχίας Αθηνών
επικρότησαν χθες η δημοτική αρχή και η αντιπολίτευση του Δήμου Αλίμου.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16064N163</ED>
<ID>
ID:131029

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N16&aa=3</URL></REF>


Article

<CATEGORY>vin06</CATEGORY>

 <H2>Συναλλαγές Τσιγγάνων με ανήλικους μαθητές
</H2>
ΣΤΙΣ ΠΙΑΤΣΕΣ όπου διακινούνται ναρκωτικά περνούσαν τις ώρες του «διαλείμματος»
από τα μαθήματα τρεις ανήλικοι και ένας μαθητής Νυχτερινού Λυκείου οι οποίοι
έπεσαν σε μπλόκα αστυνομικών και συνελήφθησαν με μικροποσότητες χασίς.

Σε κέντρα διακίνησης χασίς έχουν μετατραπεί περιοχές του Ζεφυριού από
Τσιγγάνους, οι οποίοι διακινούν χασίς ακόμη και σε ανήλικους μαθητές.

Προχθές στις 2.30 το μεσημέρι συνελήφθησαν από αστυνομικούς του Τμήματος
Καματερού δύο ανήλικοι μαθητές Λυκείου οι οποίοι κατείχαν 30 γραμμάρια χασίς.

Όπως είπαν στους αστυνομικούς, τη «φούντα» την αγόρασαν ­ λίγο πριν από τη
σύλληψη τους ­ από Τσιγγάνο στό Ζεφύρι.

Λίγες ώρες αργότερα συνελήφθησαν από αστυνομικούς του Τμήματος Αχαρνών, στην
οδό Πόντου στα Άνω Λιόσια, ο 20χρονος μαθητής Νυχτερινού Λυκείου Γιώργος
Βασάλος και ένας ανήλικος. Σε έλεγχο που έγινε βρέθηκαν στην κατοχή τους 12
γραμμάρια ακατέργαστης ινδικής καννάβεως.

Σε εξορμήσεις που έκαναν αστυνομικοί σε περιοχές της Δυτικής Αττικής,
συνελήφθησαν 17 άτομα για κατοχή μικροποσοτήτων χασίς.

Επίσης για εμπορία και κατοχή ναρκωτικών ουσιών συνελήφθησαν στα Μέγαρα ο
30χρονος οικοδόμος Νίκος Τσολιάκος και ο Ιερόθεος Δρόσιου, 31 χρόνων.

Σε έρευνα που έγινε στο σπίτι του Τσολιάκου βρέθηκαν και κατασχέθηκαν 370
γραμμάρια κατεργασμένης ινδικής καννάβεως, 60 γραμμάρια ακατέργαστης ινδικής
καννάβεως («φούντα»), καθώς και 18 «τσιγαριλίκια» (τσιγάρα με χασίς). Την ώρα
της ερευνάς στο σπίτι του Τσολιάκου βρισκόταν ο Δρόσιου, ο οποίος βρισκόταν
υπό την επήρεια ναρκωτικών από πρόσφατη χρήση.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16064N164</ED>
<ID>
ID:131055

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N16&aa=4</URL></REF>


Article

<CATEGORY>vin06</CATEGORY>

 <H2>«Herald Tribune» κοινή έκδοση με «Καθημερινή»
</H2>
ΣΕ ΚΟΙΝΗ καθημερινή έκδοση προχωρούν η «International Herald Tribune» και η
«Καθημερινή», όπως ανακοίνωσαν ο κ. Ρίτσαρντ Μακλίν, εκδότης και διευθύνων
σύμβουλος της αμερικανικής εφημερίδας, και ο κ. Αριστείδης Αλαφούζος, πρόεδρος
του διοικητικού συμβουλίου της ελληνικής. Το νέο πρωινό φύλλο θα συνδυάζει τη
διεθνή πολιτική, οικονομική, καλλιτεχνική και αθλητική ενημέρωση από την
«International Herald Tribune» με την κάλυψη των τοπικών γεγονότων από την
«Καθημερινή». Την ευθύνη της έκδοσης της «Καθημερινής» θα έχει ο κ. Νίκος
Κωνσταντάρας, πρώην ανταποκριτής του «Associated Press», ενώ ο κ. Αλέξης
Παπαχελάς, ανταποκριτής της «Καθημερινής» στην Ουάσιγκτον και ο κ. Γρηγόρης
Νικολόπουλος, διευθυντής της οικονομικής «Καθημερινής», θα είναι οι σύμβουλοι
έκδοσης της κοινοπραξίας. Η Ελλάδα είναι η 15η περιοχή όπου θα τυπώνεται η
«International Herald Tribune», που ιδρύθηκε το 1887 στο Παρίσι και από το
1967 ανήκει από κοινού στους «New York Times» και στην «Washington Post».

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16064N165</ED>
<ID>
ID:131070

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N16&aa=5</URL></REF>


Article

<CATEGORY>vin06</CATEGORY>

 <H2>Αρχίζουν οι κυριακάτικες εκδρομές της Εργατικής Εστίας
</H2>
ΤΟ ΠΟΛΙΤΙΣΤΙΚΟ πρόγραμμα κυριακάτικων εκδρομών του Οργανισμού Εργατικής Εστίας
σε ιστορικούς, πολιτιστικούς και αρχαιολογικούς χώρους της Αττικής αρχίζει την
Κυριακή. 
Το πρόγραμμα γίνεται με τη συνεργασία 34 δήμων. Πρόκειται για ένα φιλόδοξο
πρόγραμμα της Εργατικής Εστίας, το οποίο θα δώσει την ευκαιρία στους κατοίκους
της Αττικής ­ δικαιούχους των παροχών του Οργανισμού ­ με τη βοήθεια ξεναγών
να γνωρίσουν από κοντά τον τόπο τους, την πολιτιστική τους κληρονομιά. 
Το πρόγραμμα απευθύνεται κυρίως σε νέους, εργαζόμενους, φοιτητές, σπουδαστές,
στην οικογένεια και τους ανέργους. Η διάρκειά του είναι μέχρι 24 Μαΐου 1998.
Στο πρόγραμμα αυτό μπορούν να πάρουν μέρος δικαιούχοι των παροχών της
Εργατικής Εστίας, ανεξάρτητα αν έχουν λάβει ή θα λάβουν μέσα στο έτος κάποια
άλλη παροχή του Οργανισμού. 
Η δήλωση συμμετοχής των ενδιαφερόμενων δικαιούχων θα γίνεται με ένα απλό
τηλεφώνημα στον δήμο τους. Κάθε δήμος που συμμετέχει στο πρόγραμμα έχει ορίσει
υπάλληλο, ο οποίος κάθε εβδομάδα θα καταγράφει τους δικαιούχους μέχρι 50 άτομα.

Αναφερόμενη στο πρόγραμμα η πρόεδρος του Οργανισμού Εργατικής Εστίας, κ.
Δήμητρα Σπηλιοπούλου, επεσήμανε την αδήριτο ανάγκη να γνωρίσει ο κόσμος από
κοντά τη μαγεία του πολιτισμού και υπογράμμισε ότι μέσα από αυτή την
πολιτιστική διαδρομή επιδιώκεται η πολιτιστική ανάταση και η ψυχαγωγία των δικαιούχων.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16064N166</ED>
<ID>
ID:131081

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N16&aa=6</URL></REF>


Article

<CATEGORY>vin06</CATEGORY>

 <H5>ΟΣΟΙ ΚΑΤΑΔΙΚΑΖΟΝΤΑΙ ΣΕ ΠΛΗΜΜΕΛΗΜΑ ΜΠΟΡΟΥΝ ΝΑ ΕΡΓΑΣΘΟΥΝ ΣΕ ΔΗΜΟΥΣ
</H5><H2>Έκτιση ποινής με εργασία
</H2>
<AUTHOR>ΚΩΣΤΑΣ ΧΑΤΖΙΔΗΣ - ΔΗΜΗΤΡΑ ΣΚΟΥΦΟΥ</AUTHOR>

Εγκλεισμό στις φυλακές ή καταβολή χρηματικού προστίμου είχαν να διαλέξουν
μέχρι πριν από λίγους μήνες πολλοί από τους παραβάτες του νόμου. Από σήμερα
όμως έχουν τη δυνατότητα να επιλέξουν μία τρίτη λύση: να εκτίσουν την ποινή
τους παρέχοντας κοινωφελή εργασία σε διάφορες υπηρεσίες, δήμους και κοινότητες
της χώρας.ΜΕ ΑΠΟΦΑΣΗ των υπουργών Εσωτερικών, Εργασίας, Υγείας και Δικαιοσύνης
τίθενται σε ισχύ οι ευεργετικές διατάξεις του «Κώδικα κανόνων για τη
μεταχείριση των κρατουμένων», που δίνουν τη δυνατότητα σε όσους διαπράττουν
πλημμελήματα να... διατηρήσουν την ελευθερία τους, χωρίς να καταβάλουν χρήματα
για να εξαγοράσουν την ποινή τους.

Το μόνο που χρειάζεται να έχουν είναι όρεξη για δουλειά και όχι απαιτήσεις για
οικονομικές απολαβές. Οι τομείς, στους οποίους θα απασχοληθούν, ποικίλλουν από
υπηρεσίες σε υπηρεσίες και από δήμο σε δήμο. Οι περισσότεροι, ωστόσο, θα
εργαστούν σε τομείς καθαριότητας και δενδροφύτευσης!

Τον τόπο στον οποίο θα βγάλουν το κοινωφελές... μεροκάματο, θα τον καθορίσουν
οι ενδιαφερόμενοι, εκτός και αν το δικαστήριο κρίνει σκόπιμο ότι ο
κατηγορούμενος πρέπει να απομακρυνθεί ­ για κάποιο λόγο ­ από την περιοχή της
κατοικίας του.

Τα άλλα καλούνται να τα αναλάβουν οι υπηρεσίες και οι οργανισμοί που θα
συμμετάσχουν στο πρόγραμμα παροχής κοινωφελούς εργασίας. 
Ήδη έχουν εκδηλώσει ενδιαφέρον, όπως αναφέρεται στην Εφημερίδα της
Κυβερνήσεως, 34 δήμοι, κοινότητες, ο Ελληνικός Ερυθρός Σταυρός, η Γενική
Γραμματεία Νέας Γενιάς και ο Εθνικός Οργανισμός Πρόνοιας.

Οι περισσότεροι από τους φορείς, που έσπευσαν να δηλώσουν συμμετοχή, είναι
δήμοι και κοινότητες από όλη τη χώρα, οι οποίοι θέλουν να συνδυάσουν το
τερπνόν μετά του... ωφελίμου. Και να εξασφαλίσουν «εποχικό» προσωπικό, το
οποίο δεν θα επιβαρύνει τον προϋπολογισμό τους, και να παρέχουν κοινωνικές υπηρεσίες.

Οι πρόεδροι των μικρών κοινοτήτων που απάντησαν καταφατικά στο σχετικό αίτημα
που τους έθεσε το υπουργείο Δικαιοσύνης, δεν αρνούνται ότι η έλλειψη
προσωπικού έπαιξε καθοριστικό ρόλο στην απόφασή τους. 
«Απαντήσαμε θετικά γιατί υπάρχει τεράστια έλλειψη εργατικών χεριών στο χωριό
μας. Εκτός αυτού όμως είναι ένα μέτρο το οποίο μπορεί να αποδώσει πάρα πολλά
πράγματα», λέει ο κ. Μηνάς Σακέλλης, γραμματέας της Κοινότητας Σποών Καρπάθου.
Η κοινότητα αριθμεί 260 κατοίκους και εκτός από τον ίδιο και τον πρόεδρο δεν
υπάρχει κανείς άλλος υπάλληλος.

Το ίδιο τονίζει και ο πρόεδρος της Κοινότητας Τριλόφου Θεσσαλονικής κ. Σταύρος
Τανούλας. «Είμαστε κοινότητα με 4.000 μόνιμους κατοίκους και μόλις τώρα
καταφέραμε να προσλάβουμε έναν υπάλληλο. Οι ανάγκες είναι μεγάλες. Οποιαδήποτε
προσφορά είναι δεκτή. Εξάλλου νομίζω ότι ο θεσμός της κοινωφελούς εργασίας
είναι μια δεύτερη ευκαιρία κυρίως σε νεαρά άτομα που εκδήλωσαν μια παραβατική συμπεριφορά».

Όπως επισημαίνει ο αναπληρωτής καθηγητής του Ποινικού Δικαίου στο Πανεπιστήμιο
Αθηνών κ. Ηλίας Αναγνωστόπουλος, «ο εγκλεισμός στη φυλακή έχει σαφώς βλαπτικές
συνέπειες για τον κατηγορούμενο. 
Διότι τον απομονώνει, δημιουργεί ψυχολογικά προβλήματα, ενώ δεν υπάρχει
διαφοροποίηση των κρατουμένων, με βάση τη βαρύτητα της πράξης τους, στις
ελληνικές φυλακές. Η εφαρμογή αυτού του θεσμού είναι πολύ θετικό μέτρο, διότι
δίνει τη δυνατότητα στους παραβάτες να προσφέρουν κοινωνικό έργο και να
κατανοήσουν το αξιόποινο της πράξης που διέπραξαν».

Από την πλευρά τους τόσο ο Ελληνικός Ερυθρός Σταυρός (ΕΕΣ) όσο και η Γενική
Γραμματεία Νέας Γενιάς, που καλούνται να σηκώσουν το κύριο βάρος του μέτρου,
υπογραμμίζουν ότι πρόκειται για ένα θεσμό, που αν εφαρμοστεί σωστά, θα έχει
ευεργετικά αποτελέσματα.

Όπως επισημαίνει η κ. Δώρα Παπαδοπούλου, διευθύντρια του Τμήματος Κοινωνικής
Πρόνοιας του ΕΕΣ, «ο θεσμός αυτός ξεκινάει πιλοτικά και έχει ως στόχο τη
σταδιακή επανένταξη ατόμων, τα οποία εκδήλωσαν παραβατική συμπεριφορά και για
τα οποία ο χώρος των φυλακών αναμφισβήτητα θα είχε αρνητικά αποτελέσματα».

Από την πλευρά της Γενικής Γραμματείας Νέας Γενιάς, η κ. Ευγενία
Σταθουλοπούλου υπογραμμίζει ότι «τα προγράμματα του τμήματος κοινωνικής
συμμετοχής αφορούν κυρίως νέους και θα έχουν ως στόχο την κοινωνικοποίηση και
την ομαλή επανένταξη των παραβατών». Όπως σημειώνει η κ. Σταθουλοπούλου, «για
να μπορέσει να λειτουργήσει αυτός ο νέος θεσμός θα πρέπει οι παραβάτες να
κατανοήσουν και να αγαπήσουν αυτό που θα κληθούν να κάνουν».

Η επιλογή της κατάλληλης εργασίας, στην οποία θα κληθεί να συμμετάσχει ο κάθε
παραβάτης, αποτελεί έργο των κοινωνικών λειτουργών. 
Αυτοί, αφού εξετάσουν τα ενδιαφέροντα και τις γνώσεις τους, θα καθορίσουν, σε
συνεργασία με τους δικαστικούς λειτουργούς, τον τομέα στον οποίο θα απασχοληθούν.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16064N171</ED>
<ID>
ID:130936

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N17&aa=1</URL></REF>


Article

<CATEGORY>vin06</CATEGORY>

 <H2>Θα εκδοθεί ο Ρώσος επεξεργαστής διαμαντιών
</H2>
Ψύχραιμα άκουσε ο Αντρέι Κοζλενόκ την απόφαση για την έκδοσή του

ΑΝΕΚΦΡΑΣΤΟΣ, παρά τη μεγάλη του ταραχή, άκουσε ο Ρώσος εκζητούμενος Αντρέι
Κοζλενόκ την απόφαση του Συμβουλίου Εφετών με την οποία έγινε δεκτή η αίτηση
έκδοσής του στη χώρα του.

Ο ίδιος, αμέσως μετά τη συντομότατη διαδικασία, χαρακτήρισε τους λόγους που
επικαλούνται οι Ρώσοι αρμόδιοι, προκειμένου να επιτύχουν την έκδοσή του,
αμιγώς πολιτικούς, εκφράζοντας συγχρόνως φόβους για τη ζωή του, αν τελικά
πατήσει σε ρωσικό έδαφος.

Ο Κοζλενόκ κατηγορείται για υπεξαίρεση διαφόρων ποσών, που, σύμφωνα με τα
έγγραφα τα οποία έχει αποστείλει η ρωσική κυβέρνηση, διέπραξε κατά τη διάρκεια
της θητείας του στη ρωσική εταιρεία επεξεργασίας και πώλησης πολυτίμων λίθων
Golden Ada Inc., με έδρα το Σαν Φρανσίσκο των ΗΠΑ.

Κατά τους δικούς του ισχυρισμούς οι κατηγορίες είναι ανυπόστατες και
κατασκευάστηκαν μόνο και μόνο επειδή εκείνος αρνήθηκε να γίνει πράκτορας των
Ρώσων όταν του ζητήθηκε. Στο μεταξύ, στο απολογητικό του υπόμνημα τονίζει πως
τα τελευταία 2,5 χρόνια ζούσε στο Βέλγιο, όπου τα έντονα διαβήματα των Ρώσων
για την έκδοσή του δεν είχαν καμιά τύχη. 
Μόλις όμως αποβιβάστηκε στο αεροδρόμιο του Ελληνικού, συνελήφθη έπειτα από
σήμα της Ιντερπόλ.

Εναντίον της απόφασης του Συμβουλίου Εφετών, ο Κοζλενόκ άσκησε έφεση, που θα
συζητηθεί στον Άρειο Πάγο, ενώ τον τελικό λόγο για την έκδοσή του έχει ο
υπουργός Δικαιοσύνης. 
Έως ότου ολοκληρωθεί η διαδικασία ο Ρώσος εκζητούμενος θα κρατείται στις
φυλακές Κορυδαλλού.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16064N172</ED>
<ID>
ID:130989

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N17&aa=2</URL></REF>


Article

<CATEGORY>vin06</CATEGORY>

 <H5>ΜΑΖΙΩΤΗΣ:
</H5><H2>«Οι Αναρχικοί Αντάρτες Πόλεως είμαι εγώ»!
</H2>
«ΟΙ ΑΝΑΡΧΙΚΟΙ Αντάρτες Πόλεως είμαι εγώ», αναφέρεται σε επιστολή που
δημοσιεύει σήμερα η «Ελευθεροτυπία» και, όπως γράφει η εφημερίδα, στάλθηκε από
τον κρατούμενο Νίκο Μαζιώτη.

Υπενθυμίζεται ότι ο Μαζιώτης συνελήφθη πρόσφατα για κατοχή όπλων και
εκρηκτικών. Η επιστολή είναι δακτυλογραφημένη και έχει χειρόγραφη υπογραφή με
το όνομα Νίκος Μαζιώτης. Στην επιστολή, ο υπογράφων αναλαμβάνει την ευθύνη για
την τοποθέτηση βόμβας στις 6/12/97 στο υπουργείο Βιομηχανίας και Ανάπτυξης.
Όπως σημειώνει, σκοπός της ήταν η αποστολή μηνύματος στους πολιτικούς,
επιχειρηματικούς και αστυνομικούς κύκλους αυτής της χώρας για τα επενδυτικά ή
κατασταλτικά σχέδιά τους. Επίσης παραδέχεται πως ό,τι βρέθηκε στο σπίτι της
οδού Σπάρτης 13 είναι δικό του ­ κάτι που ο Μαζιώτης είχε αρνηθεί κατά τη
σύλληψή του αλλά και στον ανακριτή. «Αγωνίζομαι στο μέτρο των ατομικών μου
δυνάμεων για την ανατροπή του κράτους και του υπάρχοντος κοινωνικού
καθεστώτος, χωρίς να απορρίπτω καμία μορφή δράσης», αναφέρεται μεταξύ άλλων
στην επιστολή.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16064N173</ED>
<ID>
ID:131030

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N17&aa=3</URL></REF>


Article

<CATEGORY>vin06</CATEGORY>

 <H2>Με 2 μαχαίρια έσφαξαν 40χρονο αγιογράφο
</H2>
ΚΑΤΑΚΡΕΟΥΡΓΗΜΕΝΟΣ, μέσα σε λίμνη αίματος, βρέθηκε χθες το βράδυ στο διαμέρισμα
όπου διέμενε μόνος του ο 40χρονος αγιογράφος Λεωνίδας Φόρρας. Το έγκλημα έγινε
στο διαμέρισμα του αγιογράφου στην οδό Τζουμαγιάς 11 στην Κυψέλη. Αστυνομικοί
βρήκαν μαχαιρωμένο τον άτυχο 40χρονο. Τα χέρια του ήταν δεμένα και έφερε
πολλές μαχαιριές στο σώμα του. Ο δολοφόνος τον χτύπησε με μανία
χρησιμοποιώντας δυο μαχαίρια. Ήταν τέτοια η μανία του που το ένα από τα
μαχαίρια στράβωσε καθώς χτυπούσε το θύμα του.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16064N174</ED>
<ID>
ID:131056

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N17&aa=4</URL></REF>


Article

<CATEGORY>vin06</CATEGORY>

 <H2>Κλειστά και σήμερα όλα τα δικαστήρια
</H2>
Κλειστά παραμένουν και σήμερα τα δικαστήρια όλης της χώρας λόγω της απεργίας
των δικαστικών υπαλλήλων Στην ανακοίνωσή τους τα μέλη της ΟΔΥΕ διαμαρτύρονται
γιατί «αποσυνδέθηκε το επίδομα ειδικών συνθηκών με το αντίστοιχο των
δικαστικών λειτουργών, με συνέπεια, ενώ βιώνουν τις ίδιες συνθήκες εργασίας,
οι μεν δικαστικοί υπάλληλοι να αμείβονται γι'αυτές με 31.500 δραχμές το μήνα,
οι δε δικαστικοί λειτουργοί με 300.000 δραχμές το μήνα»

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16064N175</ED>
<ID>
ID:131071

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N17&aa=5</URL></REF>


Article

<CATEGORY>vin06</CATEGORY>

 <H2>Πιστολέρο έστησαν ενέδρα σε γιατρό
</H2>
ΕΝΕΔΡΑ σε γιατρό έστησαν χθες το βράδυ στη Γλυφάδα δύο καμικάζι πιστολέρο, οι
οποίοι τον πυροβόλησαν και τον τραυμάτισαν στο πόδι.

Οι δύο νεαροί, που όπως φαίνεται είναι επαγγελματίες πιστολέρο, «χτύπησαν» με
αστραπιαία ταχύτητα σε πολυσύχναστο δρόμο της Γλυφάδας. Πυροβόλησαν τον γιατρό
Βασίλη Π. Γκρίνη 53 χρόνων μέσα στο αυτοκίνητό του και στη συνέχεια
εξαφανίσθηκαν με τη μοτοσυκλέτα τους.

Η επίθεση έγινε στις 8.10 χθες το βράδυ στη διασταύρωση των οδών Φεραίου και
Γούναρη στη Γλυφάδα. Ο γιατρός, που επέβαινε στο αυτοκίνητό του, μόλις είχε
σταματήσει στα φανάρια της διασταύρωσης. Λίγα δευτερόλεπτα ήταν αρκετά για
τους πιστολέρο. «Πλεύρισαν» με τη μοτοσυκλέτα τους το αυτοκίνητο του γιατρού
και άνοιξαν πυρ. Τουλάχιστον τρεις φορές πυροβόλησαν οι κακοποιοί, όπως
φαίνεται από τους κάλυκες που βρέθηκαν στο σημείο της επίθεσης. Το θύμα
αιφνιδιάστηκε, δύο από τις σφαίρες τον δραστών τον έπληξαν στον μηρό. Οι
δράστες στη συνέχεια απομακρύνθηκαν με μεγάλη ταχύτητα.

Αιμόφυρτος ο γιατρός σύρθηκε σε κοντινό σπίτι όπου διαμένουν συγγενείς του και
λίγο αργότερα μεταφέρθηκε στο Ασκληπιείο της Βούλας, όπου νοσηλεύεται.

Οι αξιωματικοί της Ασφάλειας που διερευνούν την υπόθεση αφήνουν ανοιχτά όλα τα
ενδεχόμενα για τα κίνητρα των δραστών. Στρέφουν τις έρευνές τους και προς το
περιβάλλον του θύματος, καθώς εξετάζουν το ενδεχόμενο να είχε προσωπικές διαφορές.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N18</CAT>
<ED>
Κωδικός άρθρου: A16064N181</ED>
<ID>
ID:130937

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N18&aa=1</URL></REF>


Article

<CATEGORY>vin06</CATEGORY>

 <H2>Τον πυροβόλησε σμηνίας
</H2>
ΤΡΑΥΜΑΤΙΣΜΕΝΟΣ σμηνίας δήλωσε αυτοπυροβοληθείς, από την ανάκριση όμως προέκυψε
ότι ήταν θύμα πυροβολισμού συναδέλφου του!

Ο λόγος για τον σμηνίτη Μιχαήλ Μιχαηλίδη, που υπηρετεί τη θητεία του στην
αεροπορική βάση Ελευσίνας, και βρέθηκε προχθές το απόγευμα τραυματισμένος στα
οπίσθια, κοντά στη σκοπιά του, στην είσοδο κτιρίου της μονάδας.

Ο σμηνίας, που είχε ακόμα τις αισθήσεις του, πρόλαβε και δήλωσε στο
νοσηλευτικό προσωπικό που τον μετέφερε στο Νοσοκομείο Ελευσίνας ότι
αυτοπυροβολήθηκε με το τυφέκιό του (G3). Μάλιστα με την εξήγηση που έδωσε
εκδόθηκε χθες το μεσημέρι και σχετική ανακοίνωση του Επιτελείου.

Λίγες όμως ώρες αργότερα μια νέα ανακοίνωση έφθανε στις εφημερίδες: «Από τις
διεξαγόμενες έρευνες διαπιστώνεται ότι ο τραυματισμός οφείλεται σε πυροβολισμό
από άλλο σμηνίτη». Και προχωρούσε ένα ακόμη βήμα: «Ερευνάται αν αυτό οφείλεται
σε λάθος ή σκοπιμότητα».

Τι είχε συμβεί στον άτυχο σμηνία, του οποίου, σύμφωνα με στρατιωτικές πηγές,
κινδυνεύει να πάθει ζημιά η σπονδυλική του στήλη; Επειδή μετά τη μεταφορά του
στο νοσοκομείο ο σμηνίας είχε χάσει τις αισθήσεις του, άρχισαν επειγόντως
έρευνες και ανακρίσεις από τις οποίες προέκυψαν νέα στοιχεία. Παρ' όλο που
ομολογία δεν υπάρχει ακόμη, οι αρμόδιοι έχουν τη βεβαιότητα ότι ο σμηνίας -
σκοπός μπαινόβγαινε στο κτίριο που φρουρούσε και «έπαιζε» με 3-4 άλλους
συναδέλφους του. Κάποια στιγμή τού πήραν το όπλο και βρέθηκε πυροβολημένος από
πίσω. Οι αρμόδιοι δεν έχουν πεισθεί ότι κατ' ανάγκην πρόκειται για «παιχνίδι»
και ερευνούν το ενδεχόμενο οι στρατευμένοι να είχαν διαφορές για κοπέλες ή
άλλο λόγο. Έτσι ερμηνεύουν και την προσπάθεια του τραυματισμένου να καλύψει το
επεισόδιο και να μιλήσει για αυτοτραυματισμό.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N18</CAT>
<ED>
Κωδικός άρθρου: A16064N182</ED>
<ID>
ID:130990

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N18&aa=2</URL></REF>


Article

<CATEGORY>vin11</CATEGORY>

 <H2>Μήπως είναι ο Άγιος των μοναχικών;
</H2>
Η ΑΝΑΓΝΩΣΤΡΙΑ Βαρβάρα Ζεάτη (Βοτανικός) έχει δικά της ερωτηματικά για τον Άγιο
Βαλεντίνο και τη γιορτή του:

«ΤΙ ΕΙΝΑΙ αυτός ο Άγιος Βαλεντίνος, τέλος πάντων; Είναι, λέει, ο άγιος των
ερωτευμένων. Κι εγώ, δηλαδή, που είμαι μπακουράκι, την ημέρα εκείνη θα κάθομαι
σε μια γωνιά και θα παρακολουθώ τα αγαπημένα ζευγαράκια να κρατούν κόκκινα
δώρα που δήθεν δηλώνουν το μέγεθος της αγάπης ανάμεσά τους; Θα βλέπω σωρούς
από κάρτες με κόκκινες καρδούλες και κόκκινες ευχές κι εγώ δεν θα 'χω κανέναν
για να στείλω μία από αυτές. Τι σόι άγιος είναι αυτός ο Βαλεντίνος;

Αν κάποιοι χρειάζονταν να γιορτάσουν στις 14 Φλεβάρη, αυτοί είναι οι
μοναχικοί, που εκείνη τη μέρα η κοινωνία τούς καταδικάζει να 'ναι ακόμα πιο
μόνοι. Ο έρωτας είναι τόσο όμορφο συναίσθημα, που δεν χρειάζεται γιορτές και
δώρα. Σαν να δίνεις σ' έναν πλούσιο λεφτά...

Ο άγιος των μοναχικών, που δεν είναι ερωτευμένοι, έπρεπε να 'ναι ο Άγιος
Βαλεντίνος. Εκείνων που θέλουν να ερωτευθούν, μα είτε δεν έτυχε, είτε χώρισαν,
είτε αισθάνονται σαν από άλλη εποχή. Αυτοί θέλουν να νιώσουν τη γιορτή, τα
δώρα, την ομορφιά μιας μέρας αποκλειστικά γι' αυτούς.

Αν μ' ακούς Άγιε Βαλεντίνε, του χρόνου να 'ρθεις για τους μοναχικούς
καβαλάρηδες αυτού του πλανήτη. Κι αν έχω βρει ταίρι μέχρι τότε, δεν θα με
πειράξει. Όταν αγαπάς, όλες οι μέρες είναι γιορτή.

Αυτή είναι η ευχή μου για τις 14 Φλεβάρη...

... πιάνουν οι ευχές;».

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N18</CAT>
<ED>
Κωδικός άρθρου: A16064N183</ED>
<ID>
ID:131027

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N18&aa=3</URL></REF>


Article

<CATEGORY>vin06</CATEGORY>

 <H5>ΜΑΖΙΚΗ Η ΧΘΕΣΙΝΗ ΚΙΝΗΤΟΠΟΙΗΣΗ ΤΩΝ ΜΑΘΗΤΩΝ, ΠΟΥ ΔΙΑΜΑΡΤΥΡΗΘΗΚΑΝ ΓΙΑ ΤΗΝ
ΕΚΠΑΙΔΕΥΤΙΚΗ ΜΕΤΑΡΡΥΘΜΙΣΗ
</H5><H2>«Επέστρεψαν» το... ποδήλατο
</H2>
Μαθητική πορεία. Με τάξη οι μαθητές δεκάδων Γυμνασίων και Λυκείων
διαμαρτυρήθηκαν για την εκπαιδευτική μεταρρύθμιση

Ένα ολλανδικό ποδήλατο, παρόμοιο με αυτό που είχε δωρίσει την περασμένη
εβδομάδα ο Πρωθυπουργός σε μαθητές νυχτερινού σχολείου του Πειραιά, θέλησαν
να... επιστρέψουν χθες στον κ. Σημίτη οι μαθητές δεκάδων Γυμνασίων και Λυκείων
που πραγματοποίησαν ­ εντυπωσιακή σε όγκο και απόλυτα ειρηνική ­ συγκέντρωση
και πορεία στο κέντρο της Αθήνας, διαμαρτυρόμενοι για την εκπαιδευτική
μεταρρύθμιση.ΤΟ ποδήλατο ετέθη από την αρχή στην κεφαλή της πορείας και οι
μαθητές ­ κυρίως από Τεχνικά Λύκεια που αντιδρούν στο Ενιαίο Λύκειο, στην
κατάργηση του θεσμού των ανεξεταστέων, στις νέου τύπου εξετάσεις και
γενικότερα στη μεταρρύθμιση ­ φώναζαν, μεταξύ των άλλων συνθημάτων τους,
«Σημίτη πάρε πίσω το ποδήλατο!».

Η πορεία κατέληξε το μεσημέρι στη Βουλή, όπου οι νεαροί έκαναν για λίγη ώρα
καθιστική διαμαρτυρία (προκαλώντας βέβαια το γνωστό κυκλοφοριακό κομφούζιο)
αλλά εν τέλει το ποδήλατο παρέμεινε στους μαθητές, αφού στη Βουλή δεν βρέθηκε
­ και δεν δέχθηκε ­ κανείς να το παραλάβει.

Οι μαθητές θα πραγματοποιήσουν αύριο Σάββατο και νέα συγκέντρωση, έξω από το
υπουργείο Παιδείας αυτή τη φορά, ενώ δήλωσαν ότι θα συμμετάσχουν και στο
συλλαλητήριο που έχουν προαναγγείλει οι καθηγητές για τις 25 Φεβρουαρίου.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N20</CAT>
<ED>
Κωδικός άρθρου: A16064N201</ED>
<ID>
ID:130938

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N20&aa=1</URL></REF>


Article

<CATEGORY>vin06</CATEGORY>

 <H2>Εκπαιδευτικές συγκρίσεις
</H2>
<AUTHOR>ΝΙΚΟΣ ΤΣΟΥΛΙΑΣ</AUTHOR>

Η συγκριτική μελέτη του εκπαιδευτικού μας συστήματος και των αντίστοιχων των
άλλων χωρών της Ευρωπαϊκής Ένωσης (Ε.Ε.) έχει ιδιαίτερη αξία, γιατί βοηθά στην
καλύτερη ανάλυση των σχολικών μας πραγμάτων. Άλλωστε, το ότι οι χώρες αυτές
έχουν αποφασίσει τη συνδιαμόρφωση κοινού μέλλοντος, είναι στοιχείο που
ενισχύει για μια τέτοια θεώρηση.

Ας δούμε, κάποιους συντελεστές του εκπαιδευτικού μας συστήματος συγκριτικά με
τους αντίστοιχους των άλλων χωρών. Πρώτον, η χρηματοδότηση της εκπαίδευσης.
Διαθέτουμε το 3,4% του ΑΕΠ της χώρας μας για την Παιδεία, που είναι και το
χαμηλότερο ποσοστό σε όλη την Ευρώπη. Πώς μπορούμε, λοιπόν, να αντιμετωπίσουμε
τις νέες προκλήσεις της ευρωπαϊκής ολοκλήρωσης, όταν το μέσο κοινοτικό ποσοστό
είναι 5,7%; Και φυσικά αυτή η διαφορά δεν αφορά μόνο κάποια χρονιά, αλλά είναι
μόνιμη για δεκαετίες, επομένως τα παραγόμενα αποτελέσματα είναι πολύ πιο
αρνητικά για τη χώρα μας απ' ό,τι δείχνει μια συγκριτική ανάγνωση των
ποσοστών. Για να εξαλειφθούν οι όποιες ανισότητες, πρέπει ο ρυθμός
χρηματοδότησης της δημόσιας εκπαίδευσής μας να είναι πολύ μεγαλύτερος απ' ό,τι
στις άλλες χώρες για την επόμενη περίοδο. Η χρηματοδότηση είναι καθοριστικός
παράγοντας για την ανάπτυξη του εκπαιδευτικού συστήματος. Δεν είναι καθόλου
τυχαίο το γεγονός ότι όλοι οι διεθνείς οργανισμοί (ΟΗΕ, UNESCO, ΟΟΣΑ)
καταλήγουν σ' ένα απόλυτο συμπέρασμα: «όσο περισσότερα χρήματα διατίθενται
τόσο καλύτερη εκπαίδευση έχουμε».

Δεύτερον, το ποσοστό των νέων που γεύονται τα αγαθά της Παιδείας. Το ποσοστό
νέων ηλικίας 20 ετών κατόχων πτυχίου δεύτερου κύκλου Δευτεροβάθμιας
Εκπαίδευσης στην Ελλάδα είναι 73% (από τα μεγαλύτερα ποσοστά στον αντίστοιχο
χάρτη της Ευρω-παϊκής Ένωσης), ενώ το μέσο κοινοτικό ποσοστό είναι 65%. Αυτό
το πολύ θετικό στοιχείο της εκπαίδευσης είναι απόρροια της προτεραιότητας που
δίνει η ελληνική οικογένεια στην απόκτηση μορφωτικών εφοδίων των παιδιών της,
που μορφοποιήθηκε κυρίως τη δεκαετία του '80 με τη «μαζικοποίηση» του Λυκείου.
Αυτή η εξέλιξη δεν είναι μόνο εκπαιδευτικός δείκτης αλλά και στοιχείο
δημοκρατίας για το σύνολο της κοινωνίας μας. Δυστυχώς, όμως, εδώ υπάρχει ένα
«εκπαιδευτικό-πολιτικό παράδοξο». Εκπαιδεύουμε ένα από τα μεγαλύτερα ποσοστά
νέων, σε σχέση με τις άλλες ευρωπαϊκές χώρες, με το χαμηλότερο ποσοστό
δαπανών. Αυτό το «παράδοξο» έχει αρκετές παρενέργειες. Αντανακλάται στην
ποιότητα της παρεχόμενης μόρφωσης. Εξαναγκάζει την ελληνική οικογένεια να
διαθέτει δικούς της πόρους για το κρατικό έλλειμμα. Έτσι διατίθεται από το
οικογενειακό εισόδημα άλλο ένα επιπρόσθετο ποσοστό της τάξεως του 46% του
κρατικού προϋπολογισμού. Τελικά η Ελλάδα είναι η χώρα με την υψηλότερη
ιδιωτική δαπάνη για την εκπαίδευση σε όλη την Ε.Ε.

Τρίτον, η αναλογία μαθητών μεταξύ Γενικής και Επαγγελματικής Εκπαίδευσης.
Έχουμε 64% του μαθητικού πληθυσμού στη Γενική Εκπαίδευση και 36% στην
Τεχνι-κοεπα-γγελματική εκπαί-δευση, όταν ο μέσος όρος της Ε.Ε. είναι 41% για
τη Γενική και 59% για την Τεχνική-Επαγγελματική. Την ιδιομορφία της δικής μας
κατανομής θα την δούμε ακόμα στην Ιρλανδία (75%, 25%) και στην Πορτογαλία
(81%, 19%), γεγονός που δείχνει την επίδραση του μοντέλου ανάπτυξης των χωρών
στο εκπαιδευτικό σύστημα. Εδώ, δυστυχώς, έχουμε αναπαραγωγή και ένταση αυτού
του αρνητικού φαινομένου. Στο «Ενιαίο Λύκειο» του ΥΠΕΠΘ αντί να ενισχυθεί η
τεχνικο-επαγγελματική εκπαίδευση, αποδυναμώνεται! Αυτή η στρεβλή εικόνα της
σχέσης γενικής/τεχνικής εκπαίδευσης δεν είναι καθόλου αθώα. Συνδέεται με τον
χαρακτήρα και τη δυναμική των εφοδίων που δίνουμε στους μαθητές για την
επαγγελματική και κοινωνική τους εξέλιξη.

Τέταρτο, το όλο σκηνικό της υποδομής των σχολείων (αίθουσες, βιβλία, εποπτικά
μέσα κ.λπ.). Εδώ δεν υπάρχουν μετρήσιμα και συγκριτικά στοιχεία. Ωστόσο η
εκπαιδευτική υστέρηση (σχολεία βάρδιας, λειτουργικότητα και αισθητική κτιρίων,
παλιά βιβλία, έλλειψη αιθουσών για δραστηριότητες των μαθητών, έλλειψη
εργαστηρίων κ.λπ.), που παρατηρείται στη χώρα μας δεν έχει κάποια αντιστοίχηση
σε ευρωπαϊκά πρότυπα και standards. Δυστυχώς το πρόβλημα θα παραμείνει γιατί
οι δαπάνες επενδύσεων είναι ελάχιστες και δεν «φιλοδοξούν» να λύσουν το
πρόβλημα υποδομής.

Ωστόσο, και παρά το γεγονός όλων αυτών των δυσμενών συγκριτικών στοιχείων του
εκπαιδευτικού μας συστήματος, η παρεχόμενη ποιότητα της εκπαίδευσής μας δεν
είναι αρνητική. Σε σχετική αναφορά του ΟΟΣΑ η χώρα μας, αν και είναι τελευταία
(29η) στον πίνακα χρηματοδότησης της εκπαίδευσης στις χώρες-μέλη αυτού του
οργανισμού, είναι 17η στον δείκτη μορφωτικής ανάπτυξης. Το 43% των Ελλήνων
(25-64 ετών) είναι υψηλού μορφωτικού επιπέδου με τάσεις αύξησης στο 65%-67%
την επόμενη δεκαετία. Οι λόγοι θετικής ανατροπής της σχέσης μεταξύ
εκπαιδευτικών συντελεστών (χρηματοδότηση, υποδομή κ.λπ.) και εκπαιδευτικού
αποτελέσματος είναι αρκετοί. Πάντως δεσπόζουσα θέση σε αυτούς έχουν α) η
ισχυρή απαίτηση των νέων για μάθηση και η διάθεση της ελληνικής κοινωνίας να
τους δώσει ουσιαστικά μορφωτικά εφόδια και β) η υπεύθυνη λειτουργία των
έμψυχων δυνάμεων του σχολείου (μαθητές-εκπαιδευτικοί).

Το κύριο αίτημα του εκπαιδευτικού κινήματος για «προτεραιότητα στην Παιδεία»
είναι, ιδιαίτερα σήμερα, το πιο κρίσιμο πολιτικό και κοινωνικό ζήτημα της
εποχής. 
Η τρέχουσα και η αυριανή συγκυρία των γνωσιοκεντρικών κοινωνιών, των
πολυπολιτισμικών συνευρέσεων, της διεθνοποίησης της οικονομίας και της
ευρωπαϊκής ενοποίησης επιτάσσουν την εμπράγματη στήριξη της Δημόσιας
Εκπαίδευσης ως κρίσιμου παράγοντα για την ισότιμη συμμετοχή της χώρας μας σε
όλες τις διεργασίες αυτής της περιόδου. Το επιχείρημα των οικονομικών
δυσκολιών είναι επιχείρημα «αντιστροφής της εικόνας». Άλλωστε, το ότι υπάρχουν
αυτές οι δυσκολίες είναι σοβαρός λόγος για να ενισχυθεί η Παιδεία μας. Γιατί η
ενίσχυση της Δημόσιας Εκπαίδευσης είναι η σοβαρότερη επένδυση της χώρας μας.
Δεκαετίες τώρα η Δημόσια Εκπαίδευση αντιμετωπίζεται μέσα από τις λογιστικές
λογικές της υποχρηματοδότησης, χωρίς να αναλογίζονται οι πολιτικά υπεύθυνοι
ότι τελικά αυτό το χαμηλό κρατικό κόστος το πληρώνει η χώρα μας ακριβά και πολλαπλά!

Ο Νίκος Τσούλιας είναι πρόεδρος της ΟΛΜΕ.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N20</CAT>
<ED>
Κωδικός άρθρου: A16064N202</ED>
<ID>
ID:130991

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N20&aa=2</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Το Διεθνές Δικαστήριο;
</H2>
<AUTHOR>ΑΘΑΝΑΣΙΟΣ Γ. ΠΛΑΤΙΑΣ</AUTHOR>

ΣΕ ΕΝΑ σημαντικό άρθρο - παρέμβαση στο δημόσιο διάλογο με τίτλο «Όπλο το
Διεθνές Δικαστήριο» («ΤΑ ΝΕΑ» 9-2-1998) ο κυριότερος ίσως θεωρητικός εκφραστής
της κυβέρνησης σε θέματα εξωτερικής πολιτικής, πρώην υφυπουργός Εξωτερικών
καθηγητής κ. Χ. Ροζάκης, καταθέτει ορισμένες σκέψεις για τα ελληνοτουρκικά που
αξίζει να σχολιάσουμε. Το επιχείρημά του μπορεί, για λόγους συντομίας, να
κωδικοποιηθεί στο ότι το κυριότερο όπλο της Ελλάδος είναι το Διεθνές Δίκαιο
και το κύριο όργανο επίλυσης των διαφορών μας είναι το Διεθνές Δικαστήριο. Το
όπλο αυτό, σύμφωνα με τον κ. Ροζάκη, «εξουδετερώνει τη λογική της ισχύος που
πρυτανεύει στους τουρκικούς εγκεφάλους». Ποιος δεν θα ευχόταν να ήταν τόσο
απλή και εύκολη η εξουδετέρωση της τουρκικής ισχύος; Δυστυχώς όμως η «σκληρή
ισχύς» (haid power) της Τουρκίας, δηλ. η στρατιωτική της μηχανή, η σύγκλιση
συμφερόντων με ΗΠΑ και η γεωπολιτική υπεροχή δεν εξουδετερώνεται ούτε
εξισορροπείται με όποια αποθέματα «ήπιας ισχύος» (soft power) διαθέτει η
Ελλάδα. Η «σκληρή ισχύς» εξισορροπείται μόνο με «σκληρή ισχύ». Στο
ανταγωνιστικό διεθνές σύστημα δεν είναι εφικτή η «επιβολή» νομικών λύσεων σε
στρατηγικά προβλήματα. Στη διεθνή πολιτική «δίκαιο είναι το συμφέρον του
δυνατού», κάτι που μας θυμίζει ο Θουκυδίδης επισημαίνοντας ότι «ο δυνατός
επιβάλλει ό,τι του επιτρέπει η δύναμή του και ο αδύνατος υποχωρεί όσο του
επιβάλει η αδυναμία του». Η χώρα, δυστυχώς, δίνοντας έμφαση σε «νομικίστικες
προσεγγίσεις», παραμέλησε τους δείκτες «σκληρής δύναμης» και σήμερα πληρώνει
το κόστος της αδυναμίας της αφού η Τουρκία εκμεταλλεύεται στην πράξη το
στρατιωτικό της πλεονέκτημα ενώ η Ελλάδα δεν μπορεί να εκμεταλλευτεί
αντίστοιχα το όποιο νομικό.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N49</CAT>
<ED>
Κωδικός άρθρου: A16064N491</ED>
<ID>
ID:130979

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N49&aa=1</URL></REF>


Article

<CATEGORY>vin07</CATEGORY>

 <H5>Ο ΝΤ' ΑΛΕΜΑ ΤΟ ΕΘΑΨΕ ΜΕ ΤΗΝ ΟΜΙΛΙΑ ΤΟΥ ΣΤΟ ΣΥΝΕΔΡΙΟ ΤΗΣ ΦΛΩΡΕΝΤΙΑΣ
</H5><H2>Ανάμνηση το σφυροδρέπανο
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Όνομα απέκτησε. Σύμβολο καινούργιο και αστραφτερό διαθέτει από χθες το βράδυ.
Η ευρωπαϊκή σοσιαλιστική οικογένεια έχει πλέον στις τάξεις της τους Δημοκράτες
της Αριστεράς. Μα ο απεσταλμένος αυτής της εφημερίδας θα σας το ομολογήσει:
την ώρα που 2.000 άνθρωποι χειροκροτούσαν όρθιοι τον Μάσιμο Ντ' Αλέμα που
μόλις είχε πετάξει στα σκουπίδια (ή μάλλον «στη συνείδηση του καθενός», όπως
είπε) το σφυροδρέπανο, δύσκολα μπορούσα να συγκρατήσω έναν λυγμό.ΦΛΩΡΕΝΤΙΑ

Ο ΤΟΠΟΣ. Το Μέγαρο του Αθλητισμού της Φλωρεντίας, μιας πόλης «που ήταν πάντα
εργαστήρι νέων δρόμων» όπως είπε ο δήμαρχός της, το οποίο ήταν χωρισμένο σε 2
αίθουσες: μία για τους 1.800 συνέδρους και μία για τους προσκεκλημένους και
τους 600 δημοσιογράφους.

Τα μέτρα ασφαλείας. Λιγοστά. Μερικοί έφιπποι αστυνομικοί και δύο σκυλιά που
έψαχναν για βόμβες. Ε, δεν περίμεναν δα και την Μόνικα Λιουίνσκι!

ΥΠΟΤΟΝΙΚΟ ΚΛΙΜΑ

Ντ' Αλέμα: Κοιτάξτε το για τελευταία φορά ­ ή κάπως έτσι... (Από το «L' Espresso»)

Το κλίμα. Υποτονικό. Σε πλήρη αντίθεση με το πάθος που είχε συνοδεύσει την
ίδρυση του «Πράγματος 1», δηλαδή του Κόμματος της Δημοκρατικής Αριστεράς που
προέκυψε από τη διάσπαση του Κομμουνιστικού Κόμματος. Στο κέντρο της πόλης
δύσκολα βρίσκει κανείς ένα δείγμα, μια αφίσα, γι' αυτά τα τόσο φιλόδοξα
«Γενικά Επιτελεία»

Το χρώμα. Εδώ σας έχω μια έκπληξη: η μοκέτα ήταν κόκκινη! Τέσσερις χιλιάδες
τετραγωνικά μέτρα κόκκινο, που πατούσαν με έκδηλη ικανοποίηση σύνεδροι και
καλεσμένοι. Υπήρχαν ακόμη μπλε καρέκλες για τους VIP, άσπρες για τους
Ευρωπαίους φιλοξενούμενους και κίτρινες για τους Ιταλούς. Όσο για το φόντο,
ήταν γαλάζιο ­ κατάλληλο για τις τηλεοπτικές λήψεις, όπως είπαν οι οργανωτές.

Η μουσική. Ανύπαρκτη. Κάτι έλεγαν για Στινγκ, αλλά δεν πραγματοποίησαν την
απειλή τους. Λίγες νότες μόνο, του Ένιο Μορικόνε.

Η «ΑΡΙΣΤΕΡΑ ΤΟΥ 2000»

Τα συνθήματα. Ένα και μοναδικό: «Η Αριστερά του 2000». Μήπως αυτή η έλλειψη
φαντασίας αποτελεί κακό οιωνό για το μέλλον; Όσο για τους παρισταμένους, μη
φαντασθείτε καμία σηκωμένη γροθιά. Ένας σηκώθηκε από τη θέση του, κι αυτό για
να διαμαρτυρηθεί για μια σαρκαστική παρατήρηση του Ντ' Αλέμα για την
Κομμουνιστική Επανίδρυση.

Η αναλογία των φύλων. Συντριπτική υπέρ των ανδρών. Από 128 μέλη του Πολιτικού
Γραφείου που πλαισίωναν το βήμα, μέτρησα μόλις 18 γυναίκες. Αυτό σημαίνει 1
προς 6. Τις τελευταίες μέρες, άλλωστε, διατυπώθηκαν κριτικές ακόμη κι από τους
κόλπους του PDS για τη μετατροπή ενός «κόμματος των ανδρών και των γυναικών»
σε «κόμμα αποκλειστικά των ανδρών».

ΟΙ VIP. Από τους ηγέτες των ιταλικών κομμάτων έλειπε μόνο ο Σίλβιο
Μπερλουσκόνι, που είχε καλύτερα πράγματα να κάνει. Τελικά ήλθε και ο Φάουστο
Μπερτινότι, για τον οποίο «το "Πράγμα 2" δεν έχει κανένα νεωτεριστικό σχέδιο
και εξελίσσεται ταχύτατα σε μια φιλελεύθερη Αριστερά». Από τους ξένους,
ξεχωρίζουν ο Ζακ Ντελόρ (που θα μιλήσει σήμερα το πρωί), ο πρόεδρος της
Σοσιαλιστικής Διεθνούς Πιέρ Μορουά και ο γραμματέας των Ισπανών σοσιαλιστών Αλμούνια.

ΑΠΩΝ Ο ΜΠΛΕΡ

Ο μεγάλος απών: Ο Τόνι Μπλερ, ο άνθρωπος στον οποίο αναφέρθηκε περισσότερο απ'
όλους ο Ντ' Αλέμα. Και δικαίως. Η πρόταση του Βρετανού πρωθυπουργού για μια
Σοσιαλδημοκρατική Διεθνή (ή μια «Διαπλανητική Ελιά», όπως την αποκαλούν εδώ)
απειλεί να κλέψει την παράσταση από την ελαφρώς ριζοσπαστικότερη πρωτοβουλία
των Ιταλών αριστερών.

Ο στόχος: Να δημιουργηθεί ένα κόμμα που να υπερβαίνει το σημερινό 21%-22% της
ιταλικής Αριστεράς (χωρίς τους κομμουνιστές). Ένα κόμμα που να έχει μια νέα
σχέση με την κοινωνία, και κυρίως με τους νέους ­ που, σύμφωνα με τις
δημοσκοπήσεις, πιστεύουν ότι ο Ντ' Αλέμα είναι πρωθυπουργός και ταυτίζουν τη
Αριστερά με την Επανίδρυση...

Το σύμβολο: Η βελανιδιά και το τριαντάφυλλο του ευρωπαϊκού σοσιαλισμού. Το
παρόν και το μέλλον, όπως είπε ο αρχηγός. Όσο για το σφυροδρέπανο, σας τα είπα.

ΟΜΙΛΙΑ 1 1/2 ΩΡΑΣ

Ο αρχηγός: Τον αφήσαμε για το τέλος. Μίλησε πάνω από μιάμιση ώρα, χωρίς να
συνεπάρει, και δεν άφησε τίποτα ασχολίαστο. Μίλησε για ενότητα αξιών, αρχών,
προγραμμάτων και ιδεών, που σέβεται την ιδιαιτερότητα των παραδόσεων, των
πολιτισμών και των ταυτοτήτων. Υποστήριξε την αναγκαιότητα μεταρρύθμισης του
συστήματος πρόνοιας επειδή ως τώρα ήταν βασισμένο σε συντεχνιακά συμφέροντα.
Εξήρε με σκόπιμο ενθουσιασμό το έργο της «Ελιάς», οι ηγέτες της οποίας τον
κατηγορούν ότι ιδρύει ένα ανταγωνιστικό σχήμα. Τάχθηκε εναντίον της χρήσης
βίας στο Ιράκ, αλλά επαίνεσε τον Τόνι Μπλερ «που κατάφερε να κάνει τη σύνθεση
ανάμεσα στην κουλτούρα της αλληλεγγύης και των ίσων ευκαιριών και την
κουλτούρα του φιλελευθερισμού και της ανταγωνιστικότητας». Επέκρινε, αλλά
έκανε και ανοίγματα προς την επανίδρυση, όπως το να δεχθεί διάλογο για το
35ωρο. 
Χαρακτήρισε το νέο κόμμα «δύναμη σταθερότητας» και είπε ότι δεν αποτελεί
πρόκληση, αλλά πρόσκληση για ενότητα. Και τόνισε ότι «η Ιταλία θα είναι
περισσότερο ευρωπαϊκή αν διαθέτει μια ισχυρή Αριστερά».

Προσωπικά δεν με έπεισε. Οι δικές μου ανησυχίες, άλλωστε, ελάχιστα τον
ενδιαφέρουν. Ο δήμαρχος πάντως, που μίλησε για «επιδίωξη της ευτυχίας και
απελευθέρωση της ελπίδας», υπήρξε ομολογουμένως πιο ανθρώπινος.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N50</CAT>
<ED>
Κωδικός άρθρου: A16064N501</ED>
<ID>
ID:130929

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N50&aa=1</URL></REF>


Article

<CATEGORY>vin07</CATEGORY>

 <H2>Κατηγορηματικό όχι των Γάλλων σοσιαλιστών στο σχέδιο Μπλερ
</H2>
ΜΕ ΕΝΑ κατηγορηματικό όχι απαντά το γαλλικό Σοσιαλιστικό Κόμμα στο όραμα του
Βρετανού πρωθυπουργού Τόνι Μπλερ να δημιουργήσει ένα νέο κεντροαριστερό
πολιτικό κίνημα με τον Αμερικανό πρόεδρο Μπιλ Κλίντον.

Ο Φρανσουά Ολάντ, πρώτος γραμματέας του γαλλικού Σοσιαλιστικού Κόμματος, είπε
ότι το σχέδιο του Τόνι Μπλερ προκάλεσε ανησυχία σε πολλά κόμματα της Αριστεράς
στην Ευρώπη και τη Λατινική Αμερική, τα οποία συσπειρώνονται στην Σοσιαλιστική Διεθνή.

Γάλλοι αξιωματούχοι του κόμματος παραδέχονται ότι μετά την αποκάλυψη του
σχεδίου του Βρετανού πρωθυπουργού, την περασμένη εβδομάδα, άρχισαν ήδη οι
επαφές μεταξύ σοσιαλιστικών κομμάτων διαφόρων χωρών.

«Με όλο τον σεβασμό που έχω γι' αυτούς, δεν μπορώ να φανταστώ τους Αμερικανούς
Δημοκρατικούς στην Διεθνή μας», δήλωσε ο Φρανσουά Ολάντ. «Θα υπάρξει
ειλικρινής συζήτηση πάνω σ' αυτό το θέμα κατά την προσεχή σύνοδο της
Σοσιαλιστικής Διεθνούς. Πολλοί φίλοι μας στην Ευρώπη και τη Λατινική Αμερική
έχουν ανησυχήσει από αυτές τις δηλώσεις».

ΤΙ ΥΠΟΣΤΗΡΙΖΕΙ

Ο Γάλλος πρώην πρωθυπουργός Πιέρ Μορουά είναι πρόεδρος της Σοσιαλιστικής
Διεθνούς, στην οποία μετέχουν 150 σοσιαλιστικά ή σοσιαλδημοκρατικά κόμματα από
την Ευρώπη, τη Λατινική Αμερική και την Ασία.

Κατά τη διάρκεια της επίσκεψής του στην Ουάσιγκτον, την περασμένη εβδομάδα, ο
Τόνι Μπλερ είπε σε συνέντευξή του στον ανταποκριτή της εφημερίδας «Γκάρντιαν»
ότι ο ίδιος και ο Μπιλ Κλίντον επιθυμούν την σύγκλιση διεθνούς διάσκεψης για
την νέα Κεντροαριστερά κατά το τέλος του 1998 ή τις αρχές του 1999.

«Στόχος είναι η χάραξη και ο καθορισμός της φιλοσοφίας της Κεντροαριστεράς
στον σημερινό κόσμο», είπε ο Τόνι Μπλερ, προσθέτοντας ότι ο ίδιος και ο Μπιλ
Κλίντον θα προεδρεύσουν προκαταρκτικής διεθνούς διάσκεψης τον ερχόμενο Μάιο
στο Μπέρμιγχαμ, στο περιθώριο της Συνόδου των οκτώ πιο ανεπτυγμένων
βιομηχανικών χωρών.

Ο Τόνι Μπλερ υπογράμμισε ότι τα κεντροαριστερά κόμματα πρέπει να ηγηθούν όλων
εκείνων που επιθυμούν μια κοινωνική αλλαγή στην παγκόσμια οικονομία.

«Η παλιά Αριστερά αντιστάθηκε στις αλλαγές. 
Η Δεξιά δεν θέλησε να τις αντιμετωπίσει. 
Εμείς πρέπει να προωθήσουμε αυτές τις αλλαγές με στόχο την κοινωνική
αλληλεγγύη και την ευμάρεια», κατέληξε.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N50</CAT>
<ED>
Κωδικός άρθρου: A16064N502</ED>
<ID>
ID:130983

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N50&aa=2</URL></REF>


Article

<CATEGORY>vin07</CATEGORY>

 <H5>ΑΥΤΗ ΤΗΝ ΟΝΟΜΑΣΙΑ ΘΑ ΕΧΕΙ Η ΕΠΙΧΕΙΡΗΣΗ ΤΩΝ ΗΠΑ ΚΑΤΑ ΤΟΥ ΙΡΑΚ
</H5><H2>«Βροντή της Ερήμου»
</H2>
Με αποστολή να κάμψει τις ρωσικές αντιδράσεις σε ένα νέο πόλεμο στον Περσικό,
ο Αμερικανός υπουργός Άμυνας Ουίλιαμ Κόεν μετέβη χθες στη Μόσχα.

ΟΙ ΔΙΑΦΟΡΕΣ Αμερικής - Ρωσίας στον χειρισμό της ιρακινής κρίσης αναδείχθηκαν
χθες στη Μόσχα, κατά τη συνάντηση του Αμερικανού υπουργού Άμυνας Ουίλιαμ Κόεν
με τον Ρώσο ομόλογό του Ιγκόρ Σεργκέγιεφ, στη Μόσχα. 
Ο Ρώσος αξιωματούχος προειδοποίησε τον Αμερικανό υπουργό ότι ενδεχόμενη
στρατιωτική επίθεση κατά του Ιράκ θα έβλαπτε σοβαρά τις αμυντικές σχέσεις
Ρωσίας - ΗΠΑ.

Η Ρωσία διέψευσε κατηγορηματικά δημοσίευμα της αμερικανικής εφημερίδας
«Ουάσιγκτον Ποστ», σύμφωνα με το οποίο επιθεωρητές του ΟΗΕ ανακάλυψαν στοιχεία
για ρωσική συμφωνία πώλησης στο Ιράκ εξοπλισμού για την παραγωγή βιολογικών
όπλων. 
Πάντως, ο Ουίλιαμ Κόεν απέφυγε να αποδεχθεί τη διάψευση και περιορίστηκε να
δηλώσει ότι δεν διαθέτει «πληροφορίες που να επιβεβαιώνουν ή να διαψεύδουν το
δημοσίευμα». Επισήμως, οι συνομιλίες του αρχηγού του Πενταγώνου στη ρωσική
πρωτεύουσα αφορούν σε θέματα αφοπλισμού και πυρηνικής ασφάλειας, όμως, σήμερα,
κατά τη συνάντησή του με τον Ρώσο υπουργό Εξωτερικών Γεβγκένι Πριμακόφ,
αναμένεται να επικεντρωθούν στην ιρακινή κρίση.

Η ΚΩΔΙΚΗ ΟΝΟΜΑΣΙΑ

Την ίδια ώρα στον Περσικό, οι Αμερικανοί ενισχύουν τη στρατιωτική παρουσία
τους. Το αεροπλανοφόρο «Τζορτζ Ουάσιγκτον» κατέπλευσε χθες και ελλιμενίστηκε
στο Τζεμπέλ Αλί του Μπαχρέιν. Το αμερικανικό Ναυτικό και το σώμα των
Πεζοναυτών αναμένεται να έχουν την πρωτοβουλία σε ενδεχόμενο πλήγμα κατά του
Ιράκ, που, όπως έγινε γνωστό, θα έχει την κωδική ονομασία «Επιχείρηση Βροντή
της Ερήμου».

Σε μια απροσδόκητη εξέλιξη, η νέα κρίση στον Περσικό φαίνεται να φέρνει κοντά
δύο άσπονδους αντιπάλους, ύστερα από 18 χρόνια εχθρότητας. Σύμφωνα με
δημοσίευμα των «Τάιμς», ανώτατοι αξιωματούχοι των μυστικών υπηρεσιών του Ιράν
και του Ιράκ συναντήθηκαν πρόσφατα για να συγκροτήσουν συμμαχία σε περίπτωση
αμερικανικής επίθεσης κατά της Βαγδάτης. Πρόκειται για τον γιο του Σαντάμ,
Κουσάι Χουσέιν, ο οποίος, σύμφωνα με την εφημερίδα, συναντήθηκε με τον Ιρανό
υπουργό Ασφάλειας Κορμπαναλί Ντορί Ναγιαφαμπάντι, στις 5 Φεβρουαρίου, σε
ιρανικό έδαφος.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16064N511</ED>
<ID>
ID:130930

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N51&aa=1</URL></REF>


Article

<CATEGORY>vin07</CATEGORY>

 <H2>«Ήταν 99,9% συνωμοσία και όχι ατύχημα»
</H2>
Το πρωτοσέλιδο: ΔΕΝ ΗΤΑΝ ΑΤΥΧΗΜΑ. Αποκλειστικό: Ο Φαγιέντ μιλάει στη «Μίρορ»

ΤΗΝ ΠΕΠΟΙΘΗΣΗ του ότι κατά 99,9% ήταν συνωμοσία και όχι ατύχημα ο χαμός της
πριγκίπισσας της Ουαλίας και του γιου του Ντόντι, στις 31 Αυγούστου στο
Παρίσι, εξέφρασε ο Μοχάμεντ αλ-Φαγιέντ σε συνέντευξή του που δημοσιεύει η
εφημερίδα «Μίρορ».

«Υπήρξε συνωμοσία και δεν θα ησυχάσω αν δεν μάθω τι έγινε ακριβώς»,
διαβεβαιώνει ο Αιγύπτιος δισεκατομμυριούχος, ιδιοκτήτης μεταξύ άλλων των
πολυτελών καταστημάτων Χάροντς και του ξενοδοχείου Ριτζ στο Παρίσι. Σύμφωνα με
τον Αλ-Φαγιέντ, η Νταϊάνα και ο Ντόντι πήγαιναν στο διαμέρισμα του γιου του
για να γιορτάσουν τον αρραβώνα τους όταν βρήκαν τον θάνατο. Το ζευγάρι σκόπευε
να πάει μετά σε ξενοδοχείο του Παρισιού που ανήκει στον δούκα και τη δούκισσα
του Ουίνδσορ.

«Πιστεύω ότι κάποιοι δεν ήθελαν να είναι μαζί ο Ντόντι και η Νταϊάνα. Έχω
εμπιστοσύνη στους Γάλλους ανακριτές και πιστεύω ότι θα αποκαλύψουν την
αλήθεια», πρόσθεσε ο Αλ-Φαγιέντ.

Το Μπάκιγχαμ επιτέθηκε αμέσως εναντίον του Μοχάμεντ αλ-Φαγιέντ για τις
δηλώσεις του περί συνωμοσίας. 
Για πρώτη φορά από τον θάνατο της Νταϊάνας, βρετανική εφημερίδα θέτει αυτή την
εβδομάδα το ερώτημα-ταμπού μιας πιθανής εγκυμοσύνης της πριγκίπισσας της
Ουαλίας. Οι «Τάιμς» αναδημοσίευσαν αποσπάσματα του βιβλίου των δύο Αμερικανών
δημοσιογράφων που εργάζονται στο περιοδικό «Τάιμς»: «Ο θάνατος μιας
πριγκίπισσας. Μια έρευνα». 
<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16064N512</ED>
<ID>
ID:130984

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N51&aa=2</URL></REF>


Article

<CATEGORY>vin07</CATEGORY>

 <H2>Όχι άλλες σφαγές στην Αλγερία
</H2>
«ΔΩΣΤΕ τέλος στην ατιμωρησία τώρα». Με αυτό το σύνθημα τα μέλη του Ελληνικού
Τμήματος της Διεθνούς Αμνηστίας πραγματοποίησαν συμβολική εκδήλωση
διαμαρτυρίας έξω από την πρεσβεία της Αλγερίας. Κρατώντας πανό και
αναπαριστώντας σκηνές με τα θύματα των σφαγών, οι διαδηλωτές εξέφρασαν την
αγανάκτησή τους για τις παραβιάσεις των ανθρωπίνων δικαιωμάτων στην Αλγερία,
ζητώντας την άμεση επέμβαση για να σταματήσουν οι σφαγές αμάχων.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16064N513</ED>
<ID>
ID:131025

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N51&aa=3</URL></REF>


Article

<CATEGORY>vin07</CATEGORY>

 <H2>Ο αντιπρόεδρος του Σουδάν θύμα των ανταρτών
</H2>
ΧΑΡΤΟΥΜ

Ο ΠΡΩΤΟΣ αντιπρόεδρος Αλ Ζουμπάιρ Μοχάμεντ Σάλεχ και επτά ανώτεροι
κυβερνητικοί αξιωματούχοι περιλαμβάνονται στους 26 νεκρούς από την πτώση
κυβερνητικού αεροσκάφους στο νότιο Σουδάν.

Ο «Λαϊκός Απελευθερωτικός Στρατός» (SPLA) ανακοίνωσε ότι δυνάμεις του
κατέρριψαν το αεροπλάνο που υπερίπτατο της ελεγχόμενης από αυτές περιοχής
Τζούμπα, του νότιου Σουδάν. «Δεν ήταν δυστύχημα», όπως ανακοινώθηκε αρχικά από
κυβερνητική πηγή, καταλήγει η ανακοίνωση των ανταρτών.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16064N514</ED>
<ID>
ID:131052

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N51&aa=4</URL></REF>


Article

<CATEGORY>vin07</CATEGORY>

 <H2>Και άλλη «τέως» του Κλίντον
</H2>
Η «ΝΤΕΪΛΙ Τέλεγκραφ» αποκάλυψε χθες ένα ακόμα πρόσωπο στο παζλ του σκανδάλου
του Λευκού Οίκου:

Μία υπάλληλος του Λευκού Οίκου μετατέθηκε αιφνίδια στο Πεντάγωνο τον περασμένο
Νοέμβριο, ύστερα από καταγγελίες ότι υπήρξε ερωμένη του προέδρου Κλίντον,
αναφέρει το δημοσίευμα της βρετανικής εφημερίδας.

Η Ρόμπιν Ντίκι, πρώην διευθύντρια ειδικών προγραμμάτων του Λευκού Οίκου,
διορίστηκε επικεφαλής πρωτοκόλλου του Πενταγώνου τον περασμένο Νοέμβριο, λίγες
ημέρες αφότου το όνομά της αναφέρθηκε σε κατάθεση σχετική με την υπόθεση της
σεξουαλικής παρενόχλησης της Πόλα Τζόουνς. Σύμφωνα με την «Ντέιλι Τέλεγκραφ»,
ένας πρώην αστυνομικός του Άρκανσο, ο Ντάγκλας Μπράουν, διηγήθηκε στους
δικηγόρους της Πόλα Τζόουνς ότι ο Μπιλ Κλίντον είχε ερωτική σχέση με την
Ρόμπιν Ντίκι κατά τη δεκαετία του '80. Δήλωσε επίσης στο περιοδικό «Spectator»
ότι είχε προσπαθήσει να προσελκύσει περισσότερες από 100 γυναίκες για
λογαριασμό του Μπιλ Κλίντον, που ήταν τότε κυβερνήτης της Πολιτείας του Άρκανσο.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16064N515</ED>
<ID>
ID:131069

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N51&aa=5</URL></REF>


Article

<CATEGORY>vin07</CATEGORY>

 <H5>Στη συζήτηση...
</H5><H5>Η αυταρέσκεια...
</H5><H5>Τελείως «άλλο»...
</H5><H5>Είναι λοιπόν...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... που γίνεται ευρύτερα αυτόν τον καιρό, σε πολλές χώρες της Ευρώπης αλλά και
την Αμερική, για το μέλλον της αριστεράς, παρατηρείται μια αγωνία και μαζί ένα
είδος αυταρέσκειας. Η αγωνία βρίσκεται στην αίσθηση πολλών στελεχών της (πάλαι
ποτέ) κλασικής αριστεράς ότι αριστερά δεν μπορεί στις μέρες μας, στα χρόνια
της παγκοσμιοποίησης, να υπάρξει παρά μόνον ως κεντροαριστερά ­ και ότι αυτό
δεν έχει μάθει ακόμη πώς να το καταφέρνει. Διότι, όπως πολλοί μουρμουρίζουν,
«κέντρο», κατά βάθος, δεν είναι τίποτα άλλο παρά μια συνάντηση, ιδεολογικά, αν
όχι και διαπροσωπικά, με τη δεξιά. Αλλά είναι ταυτόχρονα κι ένας χώρος αέναα
ρευστός, όπου όχι μόνο οι θέσεις σου δεν είναι ποτέ σαφείς και δεδομένες αλλά
ούτε και τα αιτήματα είναι ξεκάθαρα ­ έτσι ώστε και οι θέσεις να οριστούν
ευκολώτερα και τα όπλα του αγώνα να λειτουργήσουν.

... στοιχείο και αυτή πολλών από τις κινήσεις για τη νέα αριστερά (την
«κεντρο»-αριστερά), εκφράζεται τελευταία μέσ' από μια αίσθηση δύναμης που
διακρίνεται στον «ευρύτερο» χώρο ­ αίσθηση απόλυτα δικαιολογημένη αφού ο χώρος
αυτός σε πολλά κράτη ήδη κυβερνά, ακόμη και χωρίς συγκεκριμένες «θέσεις» ­
καθώς και από τους κηρυγματικους, μεσσιανικούς τόνους με τους οποίους
περιγράφονται όχι τόσο ιδέες όσο η απλή αναζήτησή τους. Η προοπτική, με τέτοια
δεδομένα, είναι μάλλον να μεγαλώσει η σύγχυση παρά να μειωθεί. Από σοβιετικού
τύπου χορωδία, ήδη, η αριστερά έχει εξελιχθεί σε πολυφωνικό όμιλο, όπου
υπάρχουν όμως και ευρείες σιωπηλές περιοχές. Ο Μάρκο Μιννίτι, ο υπαρχηγός του
Ντ' Αλέμα στο PDS ­ το οποίο και διευθύνει τη σύναξη της Φλωρεντίας για το
«Πράγμα Νο 2», τη νέα, ευρεία κεντροαριστερά ­ δήλωνε προχθές σε συνέντευξή
του ότι η κίνηση αυτή είναι εντελώς άλλο πράγμα από την κεντροαριστερά στην
οποία αναφέρθηκαν προ ημερών ο Μπλαιρ με τον Κλίντον. (Οι Ιταλοί είχαν μάλιστα
την αίσθηση ότι οι δύο Αγγλοσάξονες τους χάλασαν, κατά κάποιο τρόπο, την παράσταση).

... πράγμα είναι φυσικά και οι επεξεργασίες που, λιγότερο φωναχτά, γίνονται
τρεχόντως και στην κεντροδεξιά, ιδίως στη Γερμανία και τη Γαλλία. Και «άλλο»,
ακόμη (αλλά όχι τελείως), είναι το θεωρητικό έργο που συντελείται στους
κόλπους της Σοσιαλιστικής Διεθνούς. Διότι είναι μεγάλος οργανισμός σήμερα η
Διεθνής, λέει ο Μ. στην «Κορριέρε». «Δεν είμαστε πια στη Β' Διεθνή του
Κάουτσκυ και του Μπερνστάιν. Η Οργάνωση έχει πλέον 140 κόμματα από 110 χώρες.
Και έχει ήδη αναθέσει την υπόθεση του εκσυγχρονισμού στον Φελίπε Γκονζάλες, ο
οποίος εργάζεται συστηματικά καταρτίζοντας το λεγόμενο Σχέδιο Οικουμενικής Προόδου».

... τέσσερα και πέντε, ίσως και περισσότερα, τα μεγάλα θεωρητικά «εργαστήρια»
που πασχίζουν να χαράξουν νέες ιδεολογικές συντεταγμένες. 
Ένα από τα αδύνατα σημεία όλων αυτών των προσπαθειών, λέει ο Μ., κάτι που
ανακύπτει και στην «Κόζα Ντούε» ­ το Πράγμα Νο 2, που προσωρινά χαρακτηρίζεται
«Δημοκρατικοί και Αριστεροί» ­ είναι ότι πολύ συχνά όσο πιο επίμονα συζητάς
τις διαφορές, τόσο περισσότερο οξύνονται. 
Και την ενότητα, που θα ήταν το μεγάλο όπλο, το απόλυτο, κανένας δεν την
προωθεί με τον απαιτούμενο ζήλο. Διότι η ενότητα αποκλείει την ιδιαιτερότητα.
Απειλεί την ταυτότητα. 
Και πολλοί αριστεροί έχουν ενδόμυχα τόσο μεγάλο φόβο μήπως χάσουν αυτή την
τελευταία, που προτιμούν, εν ανάγκη, ακόμα και την ήττα που συνεπάγεται ο κατακερματισμός.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N52</CAT>
<ED>
Κωδικός άρθρου: A16064N521</ED>
<ID>
ID:130931

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N52&aa=1</URL></REF>


Article

<CATEGORY>vin07</CATEGORY>

 <H5>ΑΛΙΝΑ ΒΙΤΟΥΧΝΟΦΣΚΑΓΙΑ
</H5><H2>ΠΡΟΣΩΠΑ
</H2><H2>Μια ποιήτρια στη φυλακή
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Αλίνα Βιτουχνόφσκαγια. Η 24χρονη ποιήτρια είναι η ηρωίδα μιας σκοτεινής ιστορίας

Στα είκοσι τέσσερά της, η ποιήτρια Αλίνα Βιτουχνόφσκαγια κινδυνεύει να
κλειστεί στη φυλακή για ναρκωτικά. Σκευωρία της μυστικής αστυνομίας, λέει η
ίδια επιμένοντας στην αθωότητά της.

ΑΥΤΟ που με ενδιαφέρει στην εμπειρία αυτή, είναι η αισθητική πλευρά της»,
γράφει η Αλίνα στο προσωπικό ημερολόγιό της. «Αντιμετωπίζω την παραμονή μου
στη φυλακή σαν ένα έργο τέχνης. Και σαν έργο τέχνης πρέπει και να φαίνεται. Θα
έπεφτα στα μάτια μου αν συμπεριφερόμουν στη φυλακή σαν συνηθισμένο άτομο». Εδώ
και περισσότερο από τρία χρόνια, η Αλίνα Βιτουχνόφσκαγια είναι η ηρωίδα μιας
σκοτεινής ιστορίας, στην οποία εμπλέκονται γραφειοκράτες δικαστικοί,
εκδικητικοί αστυνομικοί, ακόμη και η FSB, η διάδοχος της περιβόητης KGB.

Το 1994, η Αλίνα κατηγορήθηκε ότι πούλησε δύο γραμμάρια LSD και έμεινε ένα
χρόνο και τρεις μήνες στη φυλακή, με ενδιάμεσα δύο χρόνια ελευθερίας με
περιοριστικούς όρους. Από τις 23 Ιανουαρίου έχει εγκλειστεί σε ψυχιατρείο για
εξετάσεις. Αν κηρυχθεί ψυχασθενής, κινδυνεύει να τεθεί υπό διοικητικό
περιορισμό· για την κατηγορία της πώλησης ναρκωτικών αντιμετωπίζει ποινή
φυλάκισης τριών ώς επτά ετών. Αλλά η Αλίνα διακηρύσσει την αθωότητά της και
υποστηρίζει πως είναι θύμα σκευωρίας της FSB. Ευκαιριακή δημοσιογράφος, έχει
δημοσιεύσει έρευνες για τα ναρκωτικά, ιδιαίτερα για τη διάδοσή τους στη «χρυσή
νεολαία» της Μόσχας. Υποστηρίζει πως πράκτορες της FSB την πλησίασαν για να
τους αποκαλύψει τις πηγές της κι εκείνη αρνήθηκε· για να την εκδικηθούν,
«ανακάλυψαν» 3 γραμμάρια αμφεταμίνης έπειτα από παράνομη έρευνα στο σπίτι της
και έβαλαν δύο νεαρούς να ισχυριστούν ότι τους πούλησε 2 γραμμάρια LSD, την
ώρα που εκείνη παρακολουθούσε μια συναυλία.

Υπερασπιστές των ανθρωπίνων δικαιωμάτων, προσωπικότητες του πνευματικού κόσμου
και η Ενωση Ρώσων Συγγραφέων καταγγέλλουν τις μεθοδεύσεις των αρχών. Γιατί να
κρατούν ανοιχτή μια υπόθεση που θα έπρεπε να είχε κλείσει από καιρό λόγω
έλλειψης στοιχείων; Γιατί να κρατούν την Αλίνα στη φυλακή ενώ ουδείς
υποστηρίζει πως αποτελεί κίνδυνο για την κοινωνία; «Η κατηγορία δεν στέκει με
τίποτε», λέει ο συνήγορός της Μιχαήλ Μάροφ. «Γι'αυτό αναβάλλουν συνεχώς τη
δίκη. Έτσι είναι το σύστημα στη Ρωσία: οι αρχές πρέπει να αποδείξουν την
κατηγορία πάση θυσία και ουδέποτε παραδέχονται πως έσφαλαν».

«Δεν μπορώ να πιστέψω ότι η ιστορία αυτή δεν θα τελειώσει», λέει η 80χρονη
γιαγιά της ­ η μητέρα της πέθανε όταν η Αλίνα ήταν έξι ετών. Και ο Μάροφ
προειδοποιεί πως «ο θόρυβος γύρω από την υπόθεση μπορεί να αποβεί εις βάρος
μας. Μέσα στο γενικότερο πλαίσιο της εκστρατείας κατά των ναρκωτικών, οι
δικαστές μπορεί να φοβηθούν μήπως φανούν επιεικείς και να θελήσουν να
παραδειγματίσουν». Μετά την ψυχιατρική εξέταση, η δίκη της Αλίνας θα
επαναληφθεί τον Μάρτιο.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N52</CAT>
<ED>
Κωδικός άρθρου: A16064N522</ED>
<ID>
ID:130985

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N52&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Μετακόμιση στο Βερολίνο
</H2>
Πύλη του Βραδεμβούργου. Λίγο μακρύτερα από το ιστορικό μνημείο ήταν
προπολεμικά η συνοικία των διπλωματών

Η γερμανική κυβέρνηση ετοιμάζεται να μετακομίσει στο Βερολίνο και οι
διπλωμάτες έχουν αρχίσει να αναζητούν στην πόλη τα οικήματα που θα στεγάσουν
τις πρεσβείες των χωρών τους.

Ο ΑΡΧΙΠΟΛΕΟΔΟΜΟΣ του Χίτλερ, ο Άλμπερτ Σπέερ, είχε επιλέξει τους ήσυχους
δρόμους μέσα στο πάρκο του Βερολίνου, λίγο μακρύτερα από την Πύλη του
Βραδεμβούργου, ως συνοικία των διπλωματών στην πρωτεύουσα της Γερμανίας.
Ωστόσο λίγες από τις μεγαλοπρεπείς πρεσβείες που κτίστηκαν πριν από τον πόλεμο
επέζησαν των συμμαχικών βομβαρδισμών· οι περισσότερες απ' όσες παρέμειναν
όρθιες, πουλήθηκαν για να αγοραστούν νέα γραφεία στη μεταπολεμική
δυτικογερμανική πρωτεύουσα, τη Βόννη.

Σήμερα οι διπλωμάτες αναζητούν μαζικά κτίρια για να στεγάσουν τις διπλωματικές
αντιπροσωπείες τους λόγω της απόφασης της γερμανικής κυβέρνησης να επιστρέψει,
το 1999, στην ιστορική πρωτεύουσά της. Όσοι είχαν διατηρήσει την περιουσία
τους ­ ή μπορούν να χρησιμοποιήσουν το κτίριο που διέθεταν στο Ανατολικό
Βερολίνο ­ είναι οι τυχεροί. Οι υπόλοιποι προσπαθούν να βρουν το κατάλληλο
ακίνητο ­ και τα χρήματα για να το αγοράσουν ­ σε μια όλο και πιο σφιχτή
αγορά. «Δεν είναι εύκολο, ούτε φθηνό», λέει ο ινδός πρεσβευτής Σατιντέρ Λάμπα.
«Υπάρχουν πολλοί που θέλουν να αγοράσουν, αλλά οι καλές ιδιοκτησίες είναι λίγες».

Οι Ηνωμένες Πολιτείες και η Γαλλία πήραν πίσω τη γη στην Παρίζερ Πλατς, δίπλα
στην Πύλη του Βραδεμβούργου, όπου βρίσκονταν οι μεγαλοπρεπείς πρεσβείες τους
πριν από τον πόλεμο. Τα παλιά κτίρια, «πληγωμένα» από τους βομβαρδισμούς,
είχαν ήδη γκρεμισθεί την εποχή που η πλατεία μεταβλήθηκε σε τμήμα της νεκρής
ζώνης του Τείχους του Βερολίνου. Τα σχέδια για την ανέγερση καινούργιων έχουν
επιλεγεί, αλλά καμιά εργασία δεν έχει ακόμη αρχίσει. Αμερικανοί αξιωματούχοι
θέλουν να καλύψουν το μεγαλύτερο μέρος του κόστους της ανέγερσης της πρεσβείας
τους (120 εκατομμύρια δολάρια) πουλώντας άλλες ιδιοκτησίες των ΗΠΑ στη
Γερμανία ­ μια διαδικασία ιδιαίτερα αργή. Οι Βρετανοί έχουν επιλέξει έναν άλλο
τρόπο χρηματοδότησης: ένας ιδιώτης επενδυτής θα ανοικοδομήσει το κτίριο και
στη συνέχεια θα το μισθώσει στη βρετανική κυβέρνηση.

Η Ισπανία χρησιμοποιεί το πίσω μέρος της προπολεμικής πρεσβείας της ως
προξενείο και προσπαθεί να επισκευάσει το τμήμα που «βλέπει» στον ζωολογικό
κήπο και το οποίο είναι ακόμη γεμάτο τρύπες από οβίδες από την εποχή του
πολέμου. Το ίδιο προσπαθεί να κάνει και η Ελλάδα με τη δική της προπολεμική
πρεσβεία: «Όλα εκεί μέσα καταρρέουν», λέει προς το Ασοσιέιντεντ Πρες η
Ελληνίδα πρόξενος Μάρα Μαρινάκη αναφερόμενη στην έπαυλη του 1904 σε στυλ αρ
νουβό που η χώρα μας αποκαθιστά για να χρησιμοποιήσει ως πρεσβεία. «Φαίνεται
όμως πως το κτίριο έχει περάσει ημέρες δόξας».

Περίπου οι μισές από τις 170 χώρες που εκπροσωπούνται στη Γερμανία έχουν ήδη
βρει κάτι στο Βερολίνο, λέει ο εκπρόσωπος του γερμανικού υπουργείου Εξωτερικών
Στέφαν Σταϊνλάιν. «Αυτό βέβαια δεν σημαίνει πως έχουν βρει αυτό που χρειάζονται».

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N52</CAT>
<ED>
Κωδικός άρθρου: A16064N523</ED>
<ID>
ID:131026

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N52&aa=3</URL></REF>


Article

<CATEGORY>vin08</CATEGORY>

 <H5>ΟΙ ΝΕΟΙ ΜΙΣΘΟΙ ΤΩΝ ΔΗΜΟΣΙΩΝ ΥΠΑΛΛΗΛΩΝ * ΟΛΟΙ ΟΙ ΠΙΝΑΚΕΣ
</H5><H2>Πάσχα με αναδρομικά
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Από 6.000 δρχ. έως 10.400 δρχ. θα είναι η μεικτή αύξηση που θα δοθεί στους
δημοσίους υπαλλήλους με την εισοδηματική πολιτική του 2,5% για το 1998.

ΗΑΥΞΗΣΗ θα καταβληθεί αναδρομικά από 1.1.1998 προς τα τέλη Μαρτίου ή το
αργότερο μέχρι το Πάσχα. Θα πρέπει να προηγηθεί η ψήφιση της τροπολογίας του
υπουργού Εθνικής Οικονομίας και Οικονομικών κ. Γ. Παπαντωνίου που αφορά τη
φετινή αύξηση. Οι αλλαγές που γίνονται εφέτος στο μισθολόγιο των δημοσίων
υπαλλήλων αφορούν τα εξής:

1 Οι εισαγωγικές αποδοχές του μισθολογίου (Υποχρεωτική Εκπαίδευση)
αυξάνονται από 183.000 δρχ. σε 189.000 δρχ.

2Ο εισαγωγικός βασικός μισθός αυξάνεται από 110.000 δρχ. σε 113.000
δρχ. και το βήμα εξέλιξης των μισθολογικών κλιμακίων γίνεται 3.100 δρχ. Έτσι ο
καταληκτικός βασικός μισθός (ΠΕ με 33 έτη) γίνεται 221.500 δρχ., από 215.000
δρχ. και οι καταληκτικές αποδοχές αυξάνονται από 413.000 σε 423.000 δρχ.

3Αυξάνεται το κίνητρο απόδοσης στην κατηγορία ΥΕ (Υποχρεωτική
Εκπαίδευση) κατά 3.000 δρχ. και γίνεται από 38.000 δρχ. 41.000 δρχ.

4Ανυψώνεται η κλίμακα μισθολογικής εξέλιξης των υπαλλήλων της
κατηγορίας ΔΕ (Δευτεροβάθμια Εκπαίδευση) κατά ένα μισθολογικό κλιμάκιο ­ από
1.8.1998 ­ οπότε οι υπάλληλοι αυτής της κατηγορίας θα εξελίσσονται στα
μισθολογικά κλιμάκια με εισαγωγικό το 28ο αντί του 29ου και καταληκτικό το 11ο
αντί του 12ου μισθολογικού κλιμακίου. Αυτό σημαίνει ότι την 1.8.1998 θα γίνει
νέα κατάταξη των υπαλλήλων της ΔΕ κατά ένα κλιμάκιο.

* «ΤΑ ΝΕΑ» παρουσιάζουν σήμερα τους αναλυτικούς πίνακες με τους νέους μισθούς
των δημοσίων υπαλλήλων όπως αυτοί διαμορφώνονται με τις αλλαγές που έγιναν στη
Βουλή. Θα πρέπει να διευκρινιστεί ότι οι μισθοί είναι μεικτοί. 
Τονίζεται ότι καμία άλλη αλλαγή δεν γίνεται στα οικογενειακά επιδόματα και
γενικά στον νόμο 2470/97 για το νέο μισθολόγιο των δημοσίων υπαλλήλων.

Τέλος, υπενθυμίζεται ότι η ΑΔΕΔΥ διαφωνεί με τη νέα εισοδηματική πολιτική της κυβέρνησης.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N53</CAT>
<ED>
Κωδικός άρθρου: A16064N531</ED>
<ID>
ID:130943

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N53&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Πανωτόκια και χαμόγελο...
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

ΕΜΕΙΣ το επισημάναμε έγκαιρα.

Τα πανωτόκια αφορούν και τους μικρούς.

Και βέβαια τα «ψιλά γράμματα» σε συμβάσεις και τα «καπέλα» παίρνουν (χωρίς να
δίνουν λογαριασμό) απ' όσους έχουν πιστωτικές κάρτες.

Πρόσθετη επιβεβαίωση, συλλογική αγωγή κατά γνωστής τράπεζας από καταναλωτική
οργάνωση, που αποκαλύπτει ότι:

* υπάρχουν καταχρηστικοί όροι σε συμβάσεις με τους χρήστες καρτών

* μπαίνουν επιτόκια σε «ύψος μεγαλύτερο από τον νόμιμο δικαιοπρακτικό τόκο»

* αν καθυστερήσει κάποιος μια δόση, πληρώνει παραπάνω για όλες!...

Κάποια στιγμή, η Ένωση Ελληνικών Τραπεζών είχε δώσει εγγυήσεις στο αρμόδιο
(τότε) υπουργείο. Ειδικά για τον τομέα της καταναλωτικής πίστης.

Στη ρύθμιση, λοιπόν, για τα πανωτόκια, που ανακοινώθηκε (με χαμόγελο), πρέπει
να αντιμετωπιστούν κι αυτά.

Μέχρι τότε οι καταναλωτές παίρνουν, φαίνεται, την υπόθεση στα χέρια τους.

Και καλά κάνουν!..

ΥΓ: 1. Α ναι, ψηφίζουν κιόλας.

2. Και η ρύθμιση (με χαμόγελο) δεν φαίνεται να είναι αρκετή γι' αυτούς.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N53</CAT>
<ED>
Κωδικός άρθρου: A16064N532</ED>
<ID>
ID:131022

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N53&aa=2</URL></REF>


Article

<CATEGORY>vin08</CATEGORY>

 <H2>11,06% πάνω τα έσοδα
</H2>
ΙΚΑΝΟΠΟΙΗΤΙΚΑ κινήθηκαν τα έσοδα τον Ιανουάριο: Τα έσοδα του τακτικού
προϋπολογισμού παρουσίασαν αύξηση 11,06% σε σχέση με τον αντίστοιχο μήνα του 1997.

Η αύξηση αυτή προσέγ-γισε τον στόχο (11,2%). Μέχρι σήμερα τα έσοδα για το 1997
έχουν διαμορφωθεί στα 8,402 τρισ. δρχ. έναντι πρόβλεψης 8,430.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N53</CAT>
<ED>
Κωδικός άρθρου: A16064N533</ED>
<ID>
ID:131034

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N53&aa=3</URL></REF>


Article

<CATEGORY>vin08</CATEGORY>

 <H5>ΚΛΕΙΝΟΥΝ ΤΟΥΣ ΔΡΟΜΟΥΣ ΜΕΤΑ ΤΟ ΑΔΙΕΞΟΔΟ
</H5><H5>Αποφασισμένοι να κλιμακώσουν τις κινητοποιήσεις
</H5><H2>Δεν πείσθηκαν οι αγρότες
</H2>
Τζουμάκας - Πατάκης (λίγο πριν αρχίσει η συνάντηση κυβερνητικού κλιμακίου και
εκπροσώπων των αγροτών) ανταλλάσσουν χειραψία...

Χωρίς αποτέλεσμα έληξε η χθεσινή συνάντηση των εκπροσώπων της Πανθεσσαλικής
Επιτροπής Αγροτών με τον υπουργό Γεωργίας κ. Στεφ. Τζουμάκα, παρά το γεγονός
ότι προωθείται ρύθμιση για φθηνότερο πετρέλαιο.

ΣΕ πρώτη φάση η μείωση του φόρου στο πετρέλαιο αφορά θερμοκήπια, ξηραντήρια,
ενώ αναμένονται οι θέσεις των συνεταιριστικών συνδικαλιστικών οργανώσεων
ΠΑΣΕΓΕΣ, ΓΕΣΑΣΕ, ΣΥΔΑΣΕ για να μπορεί να επεκταθεί το μέτρο και στους αγρότες
(κίνηση, θέρμανσης κ.λπ.) ανάλογα με το ύψος του εισοδήματός τους.

Από την πλευρά τους οι εκπρόσωποι της επιτροπής, εκφράζοντας την αντίθεσή τους
αποχώρησαν από τη χθεσινή τρίωρη σύσκεψη αφήνοντας ανοιχτό το ενδεχόμενο
κλιμάκωσης των κινητοποιήσεων με αποκλεισμούς οδικών αρτηριών. Τα αιτήματα που
προβάλλονται από την πλευρά της Πανθεσσαλικής, επισημαίνεται από την πλευρά
της κυβέρνησης, κοστίζουν περίπου 1 τρισ. δραχμές και δεν είναι δυνατή η άμεση
ικανοποίησή τους.

Στη συνάντηση στο υπουργείο συζητήθηκαν αναλυτικά όλα τα αιτήματα των αγροτών.

Σχετικά με το θέμα της τιμής του πετρελαίου ο εκπρόσωπος της Πανθεσσαλικής κ.
Β. Μπούτας δήλωσε ότι δεν ικανοποιείται το αίτημα των αγροτών αφού δεν υπάρχει
και χρονική δέσμευση και επιπλέον το μέτρο αποκλείει τους ασθενέστερους αγρότες.

Αναφορικά με τη συνέχιση των κινητοποιήσεων ο κ. Μπούτας δήλωσε, απαντώντας σε
ερωτήσεις των δημοσιογράφων, ότι γι' αυτό αρμόδιοι να αποφασίσουν είναι οι
αγρότες (πραγματοποιούν συνεδρίαση από το πρωί στη Λάρισα).

Το γραφείο Τύπου του ΚΚΕ με ανακοίνωσή του, ύστερα από τη χθεσινή συνάντηση,
επισημαίνει μεταξύ άλλων ότι η αγροτιά έχει μόνο ένα δρόμο μπροστά της:

* Να εντείνει την πάλη της.

* Να κάνει ακόμη πιο μαζική, σε όλη τη χώρα, την κινητοποίησή της.

* Να συμπαραταχθεί με όλους τους εργαζόμενους σε ένα ενιαίο παλλαϊκό μέτωπο
κατά της κυβερνητικής πολιτικής και των στηριγμάτων της.

ΜΕΧΡΙ ΑΡΓΑ χθες το βράδυ τα μέλη της Πανθεσσαλικής Επιτροπής που συναντήθηκαν
με τον υπουργό Γεωργίας ενημέρωναν τους αγρότες, οι οποίοι τους περίμεναν στα
μπλόκα της Φθιώτιδας και της Θεσσαλίας. Οι παραγωγοί φέρονταν αποφασισμένοι να
κλιμακώσουν τις κινητοποιήσεις τις επόμενες ημέρες. Όλα θα εξαρτηθούν από το
αποτέλεσμα των συνελεύσεων που θα γίνουν σήμερα στα σημεία συγκέντρωσης των
τρακτέρ. Αργά το βράδυ, στη Λάρισα, αγρότες άφηναν να εννοηθεί ότι θα κινηθούν
τρακτέρ και προς τα Τέμπη. Από την πλευρά του, το μέλος της Πανθεσσαλικής
Επιτροπής κ. Θανάσης Νασίκας έκανε λόγο για ανευθυνότητα της κυβέρνησης, ενώ ο
κ. Θανάσης Κοκκινούλης ξεκαθάρισε ότι η απόφαση «για κλείσιμο ή όχι των δρόμων
ανήκει στους παραγωγούς, που είναι στους δρόμους».

* Ανάλογες αποφάσεις θα πάρουν σήμερα και οι αγρότες της Μακεδονίας. Μάλιστα,
έχουν προγραμματίσει να συγκεντρωθούν οι αγρότες της ανατολικής πλευράς του
Νομού Θεσσαλονίκης στην περιοχή «Πράσινα Φανάρια», κοντά στο Αεροδρόμιο Μακεδονία.

* Κλιμάκωση των κινητοποιήσεων εξήγγειλαν χθες και οι αγρότες των Χανίων, οι
οποίοι εκτός από την κατάληψη του κτιρίου της νομαρχίας αποφάσισαν για τις 18
Φεβρουαρίου αποκλεισμό του λιμανιού της Σούδας.

* Χθες στη Θεσσαλία, τη Μακεδονία και τη Θράκη οι αγρότες έκλεισαν συμβολικά
τους δρόμους για δύο ώρες σε περισσότερα από 40 σημεία των εθνικών δρόμων,
προκαλώντας μικροπροβλήματα στους οδηγούς.

Πορεία στους δρόμους της Λάρισας πραγματοποίησαν χθες οι αστυνομικοί της
Θεσσαλίας, οι οποίοι δήλωσαν τη συμπαράστασή τους στους αγρότες. Συγκέντρωση
και πορεία συμπαράστασης στους αγρότες στη Θεσσαλονίκη πραγματοποιήθηκε χθες
με πρωτοβουλία της συντονιστικής επιτροπής εργατοϋπαλληλικών σωματείων, που
πρόσκεινται στο ΚΚΕ.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N54</CAT>
<ED>
Κωδικός άρθρου: A16064N541</ED>
<ID>
ID:130944

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N54&aa=1</URL></REF>


Article

<CATEGORY>vin08</CATEGORY>

 <H2>Το «επίδομα ελεημοσύνης» προκάλεσε νέα διαδήλωση
</H2>
Ένστολοι αστυνομικοί στο υπουργείο Εθν. Οικονομίας, όχι ως φρουροί αλλά ως διαμαρτυρόμενοι

ΣΤΟΥΣ ΔΡΟΜΟΥΣ βγήκαν πάλι χθες αστυνομικοί, πυροσβέστες και λιμενικοί. Αιτία,
το «επίδομα ελεημοσύνης», όπως χαρακτήρισαν οι ίδιοι τα τέσσερα χιλιάρικα το
μήνα που παρέχει η κυβέρνηση ως οικονομική ενίσχυση για το 1998 στους
εργαζομένους στα Σώματα Ασφαλείας.

Με πανό και φωνάζοντας συνθήματα, ένστολοι αστυνομικοί, πυροσβέστες και
λιμενικοί συγκεντρώθηκαν χθες το μεσημέρι έξω από το υπουργείο για να
διαμαρτυρηθούν για τη μικρή αύξηση που προβλέπει το υπό ψήφιση συνταξιοδοτικό νομοσχέδιο.

Στην διαμαρτυρία μετείχαν τα μέλη του Δ.Σ. της Πανελλήνιας Ομοσπονδίας
Αστυνομικών Υπαλλήλων (ΠΟΑΣΥ), της Πανελλήνιας Ένωσης Υπαλλήλων Πυροσβεστικού
Σώματος (ΠΕΥΠΣ ) και της Πανελλήνιας Ένωσης Προσωπικού Λιμενικού Σώματος
(ΠΕΠΛΣ), τα μέλη των Διοικητικών Συμβουλί-ων των Πρωτοβάθμιων Οργανώσεων της
χώρας και αντιπρόσωποι. Αντιπροσωπεία των εργαζομένων συναντήθηκε με τον
υπουργό Εθνικής Οικονομίας κ. Γιάννο Παπαντωνίου.

Οι αστυνομικοί, πυροσβέστες και λιμενικοί, όπως τονίζουν σε ψήφισμά τους,
διαμαρτύρονται «για τον εμπαιγμό, την κοροϊδία και την αντιμετώπισή τους από
την κυβέρνηση ως επαιτών και πολιτών β' κατηγορίας» και ζητούν αύξηση του
βασικού μισθού τους από 182.000 δρχ. σε 190.000 δρχ. καθώς και τη χορήγηση
αμοιβών για την υπερωριακή τους απασχόληση.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N54</CAT>
<ED>
Κωδικός άρθρου: A16064N542</ED>
<ID>
ID:130994

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N54&aa=2</URL></REF>


Article

<CATEGORY>vin08</CATEGORY>

 <H2>Νόμιμες οι σημερινές στάσεις εργασίας στα τρόλεϊ
</H2>
ΝΟΜΙΜΗ έκρινε χθες το βράδυ με απόφασή του το Μονομελές Πρωτοδικείο της Αθήνας
τις προγραμματισμένες για σήμερα στάσεις εργασίας, που έχουν εξαγγείλει οι
εργαζόμενοι στα τρόλεϊ.

Το δικαστήριο απέρριψε την αγωγή που είχε καταθέσει η διοίκηση των ΗΛΠΑΠ,
ζητώντας να κηρυχθούν παράνομες και καταχρηστικές οι σημερινές στάσεις
εργασίας, λαμβάνοντας υπόψη του το γεγονός ότι οι εργαζόμενοι, διά του
εκπροσώπου τους κ. Θεόδωρου Κορδού, δεσμεύτηκαν ότι θα ορίσουν το αναγκαίο
προσωπικό ασφαλείας. Κατά τη διάρκεια της χθεσινής συζήτησης στο ακροατήριο,
εκ μέρους της διοίκησης των ΗΛΠΑΠ, εξετάστηκε ο προϊστάμενος κ. Κων. Φωτάκης,
ο οποίος κατέθεσε ότι οι εξαγγελθείσες στάσεις εργασίας είναι παράνομες, γιατί
δεν έχουν τηρήσει τις προϋποθέσεις που ορίζει ο νόμος.

Ωστόσο, καταθέτοντας, εκ μέρους του σωματείου των εργαζομένων, ο γενικός
γραμματέας τους κ. Θ. Κορδός διαβεβαίωσε ενόρκως το δικαστήριο ότι θα ορισθεί
το αναγκαίο προσωπικό ασφαλείας.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N54</CAT>
<ED>
Κωδικός άρθρου: A16064N543</ED>
<ID>
ID:131035

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N54&aa=3</URL></REF>


Article

<CATEGORY>vin03</CATEGORY>

 <H2>ΣΚΙΤΣΟ
</H2>
<AUTHOR>ΔΗΜΗΤΡΗΣ ΧΑΝΤΖΟΠΟΥΛΟΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N54</CAT>
<ED>
Κωδικός άρθρου: A16064N544</ED>
<ID>
ID:131068

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N54&aa=4</URL></REF>


Article

<CATEGORY>vin08</CATEGORY>

 <H5>ΠΩΛΟΥΝΤΑΙ ΑΚΙΝΗΤΑ ΤΟΥ ΔΗΜΟΣΙΟΥ * ΔΥΝΑΤΟΤΗΤΑ ΕΞΑΓΟΡΑΣ ΤΩΝ ΚΑΤΑΠΑΤΗΜΕΝΩΝ *
ΕΚΠΟΙΗΣΗ ΑΚΙΝΗΤΩΝ ΤΗΣ ΚΕΔ
</H5><H2>Ιδιοκτήτες οι καταπατητές
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Στο τραπέζι μπαίνει πάλι το σχέδιο για το ξεπούλημα καταπατημένων οικοπέδων
του Δημοσίου, αλλά και ακινήτων της Κτηματικής Εταιρείας του Δημοσίου.ΗΔΗ, ΣΤΟ
υπουργείο Οικονομικών εξετάζονται πάλι τα δύο αυτά μέτρα με στόχο την ενίσχυση
των δημοσίων ταμείων. Αναλυτικά, εξετάζονται:

1 Η προώθηση νομοθετικής ρύθμισης, με την οποία θα δίδεται στους
καταπατητές εκτάσεων του Δημοσίου η δυνατότητα να εξαγοράσουν τις εκτάσεις που καταπάτησαν.

2 Η εκποίηση περισσότερων ακινήτων της Κτηματικής Εταιρείας του
Δημοσίου, η οποία αυτή τη στιγμή εμφανίζεται ως ιδιοκτήτης χιλιάδων ακινήτων
του Δημοσίου και κυρίως των υπουργείων Οικονομικών, Εθνικής Άμυνας και Γεωργίας.

Παράλληλα, στα πλαίσια αξιοποίησης της ακίνητης περιουσίας οι αρμόδιες
υπηρεσίες προχωρούν στην επεξεργασία νομοσχεδίου για τον αιγιαλό και την
παραλία. Ήδη στο σχέδιο το οποίο επεξεργάζονται οι αρμόδιες υπηρεσίες
προβλέπονται αυστηρές κυρώσεις (κατεδαφίσεις, πρόστιμα κ.ά.) για τις
αυθαίρετες κατασκευές που βρίσκονται στον αιγιαλό και την παραλία. Επίσης στο
ίδιο σχέδιο προβλέπονται διατάξεις με τις οποίες θα λύνονται θέματα που αφορούν:

* την κυριότητα του αιγιαλού και της παραλίας

* τον καθορισμό της οριογραμμής του αιγιαλού, της παραλίας και του παλαιού
αιγιαλού, καθώς και τη διαδικασία και τις προδιαγραφές που πρόκειται να ακολουθηθούν.

Σύμφωνα μάλιστα με πληροφορίες, στο ίδιο σχέδιο υπάρχει και πρόβλεψη για τους
όρους και τις προϋποθέσεις για την παραχώρηση της χρήσης νησίδων και βραχονησίδων.

ΕΛΠΙΖΟΥΝ ΓΙΑ 13 ΔΙΣ.

Ο άλλος στόχος του υπουργείου Οικονομικών είναι να προχωρήσει η εκποίηση
ακινήτων της ΚΕΔ, ώστε για το 1998 τα έσοδα που θα έχει απ' αυτή το Δημόσιο να
φθάσουν τα 13 δισ. δραχμές. Πάντως πρέπει να σημειωθεί ότι μέχρι στιγμής η ΚΕΔ
έχει προχωρήσει στην πώληση μικρών ακινήτων, ενώ η προσπάθεια που έγινε
προκειμένου να πωληθούν οικόπεδα στο Διόνυσο δεν βρήκε ανταπόκριση από τους
υποψήφιους αγοραστές. «ΤΑ ΝΕΑ» προσπάθησαν να επικοινωνήσουν χθες με τους
επικεφαλής της ΚΕΔ (πρόεδρο και διευθύνοντα σύμβουλο) σχετικά με την εξέλιξη
των εκποιήσεων ακινήτων αλλά αυτοί δεν ανταποκρίθηκαν.

Όσον αφορά την πρόθεση για πώληση καταπατημένων εκτάσεων του Δημοσίου στους
καταπατητές πρέπει να σημειωθεί ότι το σχέδιο αυτό είχε εκπονηθεί από το
καλοκαίρι και το είχαν αποκαλύψει με πρωτοσέλιδο ρεπορτάζ «ΤΑ ΝΕΑ». 
Το σχέδιο προέβλεπε την κατάθεση τροπολογίας στη Βουλή στην οποία θα
προβλέπονταν ότι θα δίδεται «η δυνατότητα σε αυθαίρετους κατόχους δημοσίων
κτημάτων να εξαγοράσουν τα κατεχόμενα απ' αυτούς δημόσια κτήματα». Τα θέματα
της αξιοποίησης της ακίνητης περιουσίας του Δημοσίου συζητήθηκαν χθες σε
σύσκεψη υπό τον υπουργό Εθνικής Οικονομίας και Οικονομικών κ. Γ. Παπαντωνίου.

Η ΕΓΚΥΚΛΙΟΣ

Ειδική εγκύκλιος πρόκειται να εκδώσουν οι αρμόδιες υπηρεσίες του υπουργείου
Οικονομικών για να αντιμετωπιστούν τα προβλήματα που έχουν προκύψει στη
φορολογία κεφαλαίου κατά τις μεταβιβάσεις ακινήτων που βρίσκονται εκτός
αντικειμενικού συστήματος προσδιορισμού της αξίας τους.

Σύμφωνα με πληροφορίες, σε πολλές απ' αυτές τις περιοχές έχουν εντοπισθεί
περιπτώσεις στις οποίες οι Εφορίες καθορίζουν υψηλές τιμές υπολογισμού της
φορολογητέας αξίας των ακινήτων. Ως γνωστόν, εφαρμόζεται στις περιπτώσεις
αυτές η πρακτική των συγκριτικών τιμών και είναι πιθανό να έχουν καταγραφεί
από την Εφορία μεταβιβάσεις σε πολύ υψηλές τιμές. Αυτές οι τιμές όμως
χρησιμοποιούνται και για τη φορολόγηση όλων των ακινήτων που βρίσκονται στην
ίδια περιοχή. 
Έτσι τώρα το υπουργείο Οικονομικών εμφανίζεται αποφασισμένο να επεκτείνει το
σύστημα αντικειμενικού προσδιορισμού σε όλη την Ελλάδα και μέχρι τότε θα
υποδεικνύει στις Εφορίες να χρησιμοποιούν τις αντικειμενικές τιμές.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N55</CAT>
<ED>
Κωδικός άρθρου: A16064N551</ED>
<ID>
ID:130945

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N55&aa=1</URL></REF>


Article

<CATEGORY>vin08</CATEGORY>

 <H2>Αυξήσεις ανάλογα και με την παραγωγικότητα
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Αυξήσεις που θα κινούνται στο 4% προτείνουν οι εργοδότες στη ΓΣΕΕ, στο πλαίσιο
των διαπραγματεύσεων για τη σύναψη της νέας Εθνικής Γενικής Συλλογικής
Σύμβασης Εργασίας.

Η χθεσινή δεύτερη συνάντηση της ΓΣΕΕ με τους εργοδότες ήταν άκαρπη, όπως
άλλωστε αναμενόταν. Νέα συνάντηση ορίστηκε να γίνει στις 26 Φεβρουαρίου. Από
τη χθεσινή συνάντηση προκύπτουν τα εξής:

* Το ενδεχόμενο να συναφθεί διετής συμφωνία είναι πιθανό. Οι εργοδότες έθιξαν
το θέμα της διετούς σύμβασης.

* Οι διαπραγματεύσεις θα συνεχιστούν και τον Μάρτιο, αφού στις 12 Μαρτίου θα
γίνει το συνέδριο της ΓΣΕΕ.

* Οι αυξήσεις που θα δοθούν εκτιμάται ότι θα κινούνται στο 5% - 5,5%.

* Δεν τίθεται θέμα συζήτησης του αιτήματος της ΓΣΕΕ για μείωση των ωρών
εργασίας στις 35 την εβδομάδα χωρίς μείωση των αποδοχών.

ΔΙΧΑΣΜΟΣ ΕΡΓΟΔΟΤΩΝ

* Μετά τη συνάντηση ο πρόεδρος του ΣΕΒ (βιομήχανοι) Ιάσων Στράτος τόνισε ότι
οι αυξήσεις των μισθών που θα πρέπει να δοθούν για να στηριχθεί η αγοραστική
δύναμη των εργαζομένων δεν μπορεί να ξεπερνούν την κάλυψη του πληθωρισμού, με
πρόβλεψη ρήτρας καταβολής διορθωτικού ποσού για διετή συμφωνία και ένα ποσοστό
από τη συμμετοχή των εργαζομένων στην αύξηση της παραγωγικότητας.

* Από την πλευρά τους οι εκπρόσωποι της ΓΣΕΒΕΕ (επαγγελματοβιοτέχνες) και της
Εθνικής Συνομοσπονδίας Ελληνικού Εμπορίου επισήμαναν την ανάγκη χορήγησης
μισθολογικών αυξήσεων πάνω από τον πληθωρισμό, αλλά εντός των ορίων της
αύξησης της παραγωγικότητας και του ΑΕΠ.

ΕΜΠΟΡΟΙ ΚΑΙ ΔΙΑΔΗΛΩΣΕΙΣ

Κατά τη διάρκεια της χθεσινής διαπραγμάτευσης τέθηκε θέμα από την πλευρά των
εμπόρων για τον περιορισμό των διαδηλώσεων με την αιτιολογία ότι πλήττουν τη
λειτουργία της αγοράς.

Ο πρόεδρος της ΓΣΕΕ Χρ. Πολυζωγόπουλος ζήτησε από τους εργοδότες να υποβάλουν
στη νέα συνάντηση συγκεκριμένες, βελτιωμένες αντιπροτάσεις χωρίς να αποκλείει
το ενδεχόμενο οργάνωσης απεργιών.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N55</CAT>
<ED>
Κωδικός άρθρου: A16064N552</ED>
<ID>
ID:130995

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N55&aa=2</URL></REF>


Article

<CATEGORY>vin08</CATEGORY>

 <H2>140 εκατ. δολάρια εξαγωγικές πιστώσεις
</H2>
Αλέκος Μπαλτάς

ΣΤΗΝ ΑΥΞΗΣΗ των εξαγωγικών πιστώσεων προς τις χώρες του Ευξείνου Πόντου και
της Νέας Γιουγκοσλαβίας, συνολικά κατά 140 εκατ. δολάρια (περίπου 40 δισ.
δρχ.), προτίθεται να προχωρήσει η κυβέρνηση. Έτσι θα ενισχυθούν και οι
εξαγωγές ελληνικών προϊόντων προς αυτές τις χώρες.

Αυτό προκύπτει από τις ανακοινώσεις του υφυπουργού Εθνικής Οικονομίας Αλ.
Μπαλτά, σε συνέντευξη Τύπου, για τις προτεραιότητες των διεθνών οικονομικών
σχέσεων της χώρας.

Ως τώρα από το πρόγραμμα πιστωτικών διευκολύνσεων έχουν ήδη διατεθεί 125 εκατ.
δολάρια. Τα 140 εκατ. δολ., που προγραμματίζονται για το επόμενο διάστημα, θα
είναι πρόσθετα. Αναφερόμενος στις προτεραιότητες του 1998 ο Αλ. Μπαλτάς
ανακοίνωσε ότι σχεδιάζεται η διοργάνωση τον Μάιο στην Ελλάδα του Forum των
υπουργών Εξωτερικών Οικονομικών Σχέσεων των χωρών της Κεντρικής και
Νοτιοανατολικής Ευρώπης.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N55</CAT>
<ED>
Κωδικός άρθρου: A16064N553</ED>
<ID>
ID:131036

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N55&aa=3</URL></REF>


Article

<CATEGORY>vin08</CATEGORY>

 <H5>Συλλαλητήριο για την αποβιομηχάνιση την Τρίτη στη θεσσαλονικη
</H5><H2>«Όλοι μας ξέχασαν»
</H2>
Το κλείσιμο της βιομηχανίας ελαστικών Good Year πριν από ενάμιση περίπου χρόνο
ήταν η αρχή της αποβιομηχάνισης στην περιοχή της Θεσσαλονίκης, σύμφωνα με τους
εργατικούς - συνδικαλιστικούς και φορείς της Αυτοδιοίκησης της πόλης. Σήμερα
κινδυνεύουν με κλείσιμο άλλες έξι βιομηχανίες της συμπρωτεύουσας.ΘΕΣΣΑΛΟΝΙΚΗ. 
Γραφείο Βόρειας Ελλάδας

Την ερχόμενη Τρίτη πραγματοποιείται μεγάλο συλλαλητήριο για την αποβιομηχάνιση
με πρωτοβουλία του Εργατικού Κέντρου, στο οποίο θα συμμετέχουν και οι 350
απολυμένοι της Good Year, οι περισσότεροι από τους οποίους δεν έχουν ακόμη αποκατασταθεί.

«Από τους 350 εργαζομένους της Good Year που βρέθηκαν πριν από ενάμιση χρόνο
στον δρόμο οι 100 από αυτούς εξακολουθούν να παραμένουν άνεργοι, ενώ οι
υπόλοιποι ζουν με πολλές οικονομικές δυσκολίες», λέει ο πρώην πρόεδρος των
εργαζομένων της βιομηχανίας ελαστικών Σωτήρης Αϊνατζής.

Όπως επισήμανε ο κ. Αϊνατζής οι άνεργοι δεν έγινε δυνατόν να απορροφηθούν από
τα επιδοτούμενα προγράμματα εργασίας που είχε εξαγγείλει στη Θεσσαλονίκη ο
υπουργός Εργασίας Μ. Παπαϊωάννου.

«Οι περισσότεροι από τους 100 ανέργους είναι ηλικίας 55 χρόνων και άνω. Κανείς
δεν τους προσλαμβάνει. Πενήντα άλλοι πρώην εργαζόμενοι στην Good Year άνοιξαν
δικές τους δουλειές, κυρίως περίπτερα. Μόνον δέκα με δεκαπέντε τα βγάζουν πέρα
ικανοποιητικά. Οι υπόλοιποι φυτοζωούν. Οι περισσότεροι από το σύνολο των
απολυμένων εργάζονται σε περιστασιακές και εποχικές εργασίες. Εγώ δουλεύω σε
πρατήριο υγρών καυσίμων», είπε ο κ. Αϊνατζής.

Όπως είπε ακόμη ο πρώην πρόεδρος των εργαζομένων της Good Year, το δικαστήριο
στο οποίο απευθύνθηκαν οι απολυμένοι για να κηρυχθούν παράνομες οι απολύσεις
τους δεν τους δικαίωσε και τώρα έχουν προσφύγει στο Εφετείο.

«Όταν ήμασταν στην επικαιρότητα όλοι ασχολούνταν μαζί μας. Τώρα όλοι μας
ξέχασαν. Κόμματα, βουλευτές, μέσα ενημέρωσης, Εργατικό Κέντρο. Θα συμμετέχουμε
στο συλλαλητήριο για την αποβιομηχάνιση την ερχόμενη Τρίτη. Στη θέση μας
βλέπουμε ότι θα έρθουν χιλιάδες εργαζόμενοι στη Θεσσαλονίκη. Κάτι πρέπει να
γίνει», τονίζει ο κ. Αϊνατζής.

Λουκέτα στη Θεσσαλονίκη...

Η ανάγκη εκπόνησης στρατηγικού σχεδιασμού για την παραγωγική ανάπτυξη, τη
διεύρυνση της παραγωγικής βάσης και τη διάσωση μεγάλων βιομηχανικών μονάδων
στην ευρύτερη περιοχή της Θεσσαλονίκης επισημάνθηκε κατά τη διάρκεια σύσκεψης,
που πραγματοποιήθηκε χθες με πρωτοβουλία του Εργατικού Κέντρου της
Θεσσαλονίκης και εκπροσώπων των πολιτικών κομμάτων.

Κατά τη διάρκεια της σύσκεψης ­ απουσίασαν οι εκπρόσωποι του ΠΑΣΟΚ και της
Νέας Δημοκρατίας ­ τονίστηκε η διαρκής συρρίκνωση της μεταποίησης στη
Θεσσαλονίκη ­ από το 30% έπεσε στο 25% ­ καθώς και το γεγονός ότι στη
συμπρωτεύουσα το ποσοστό των συνολικών επενδύσεων φθάνει στο 5,8%, ενώ στη
Στερεά Ελλάδα το 12% και στη Θράκη το 23%.

Σύμφωνα με στοιχεία που παρουσιάστηκαν στο πλαίσιο της χθεσινής σύσκεψης, την
τελευταία πενταετία στη Θεσσαλονίκη έβαλαν λουκέτο 23 επιχειρήσεις ιματισμού
που απασχολούσαν 1.430 εργαζομένους και 14 επιχειρήσεις μετάλλου που
απασχολούσαν 490 εργαζομένους.

Τόσο οι εκπρόσωποι των εργατικών φορέων, όσο και οι εκπρόσωποι των πολιτικών
κομμάτων και της Τοπικής και Νομαρχιακής Αυτοδιοίκησης έχουν αποφασίσει να
λάβουν μέρος στο συλλαλητήριο για την αποβιομηχάνιση και την ανεργία την
ερχόμενη Τρίτη το απόγευμα, στην πλατεία Αριστοτέλους.

Πολιτική για το μάρμαρο

Στα 30 δισ. δρχ. έφθασαν οι εξαγωγές των ελληνικών μαρμάρων κατά τη διάρκεια
της τελευταίας τετραετίας, παρουσιάζοντας μικρή αύξηση, ωστόσο η παραγωγή
μαρμάρων στην Ελλάδα τα έτη 1995 και 1996 παρουσίασε πτώση της τάξης του 20%
σε σχέση με τα έτη 1993 και 1994.

Όπως επισήμανε από τη Θεσσαλονίκη, στο πλαίσιο της έναρξης την ερχόμενη
εβδομάδα της έκθεσης Marmin, ο πρόεδρος του Συνδέσμου Επιχειρήσεων Μαρμάρου
Μακεδονίας, Δ. Τούλης, η έλλειψη πολιτικής από την κυβέρνηση για τον κλάδο του
μαρμάρου και η προχειρότητα και ανευθυνότητα αντιμετώπισής του προκαλούν
καταστροφικά αποτελέσματα για το μάρμαρο, ενώ χαρακτήρισε εγκληματική τη μη
δυνατότητα εκμετάλλευσης του ορυκτού μας πλούτου.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N56</CAT>
<ED>
Κωδικός άρθρου: A16064N561</ED>
<ID>
ID:130946

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N56&aa=1</URL></REF>


Article

<CATEGORY>vin08</CATEGORY>

 <H2>Συνομιλίες για τα έργα του φυσικού αερίου
</H2>
Η πρέσβειρα της Ρωσίας στην Ελλάδα, κ. Βαλεντίνα Ματβιένκο, συνοδευόμενη από
τον εμπορικό ακόλουθο της Ρωσίας, κ. Μ. Γιουσούποφ, επισκέφθηκε την Τετάρτη
11.2.1998 τα κεντρικά γραφεία του Προμηθέα Gas και του Ομίλου Κοπελούζου και
είχε συνομιλίες με τον Διευθύνοντα Σύμβουλο κ. Δημήτριο Κοπελούζο, καθώς και
με στελέχη της εταιρείας (στιγμιότυπο στη φωτογραφία δεξιά).

Οι συνομιλίες περιεστράφησαν γύρω από τις κατασκευαστικές και επενδυτικές
δραστηριότητες της ελληνορωσικής εταιρείας Προμηθέας Gas στον τομέα της
ενέργειας, τόσο στην Ελλάδα όσο και στον ευρύτερο βαλκανικό χώρο, ενώ
ιδιαίτερη βαρύτητα δόθηκε και στο θέμα της προόδου των έργων του φυσικού
αερίου στην Ελλάδα και της επιτάχυνσης της ανάπτυξης της ελληνικής αγοράς στον
τομέα αυτό.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N56</CAT>
<ED>
Κωδικός άρθρου: A16064N562</ED>
<ID>
ID:130996

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N56&aa=2</URL></REF>


Article

<CATEGORY>vin08</CATEGORY>

 <H2>Στην Τράπεζα Ελλάδος όλα τα στοιχεία των εμπορικών τραπεζών
</H2>
ΦΑΚΕΛΩΝΕΙ τις τράπεζες η Τράπεζα της Ελλάδος. Τις υποχρεώνει να υποβάλλουν
στην κεντρική τράπεζα συγκεντρωτικά στοιχεία για την κίνηση των λογαριασμών
τους, τις καταθέσεις και τα δάνεια σε όλα τα νομίσματα. 
Αυτό προβλέπει απόφαση του διοικητή της Τραπέζης της Ελλάδος Λ. Παπαδήμου που
εντάσσεται στο πλαίσιο εναρμόνισης των διαδικασιών ελέγχου του τραπεζικού
συστήματος και πληροφόρησης με το αντίστοιχο στην Ευρωπαϊκή Ένωση. 
Ειδικότερα, με αυτή την απόφαση, που αποσκοπεί στον αποτελεσματικότερο έλεγχο
για το ξέπλυμα βρώμικου χρήματος, οι τράπεζες υποχρεώνονται να ενημερώνουν την
Τράπεζα της Ελλάδος για το ύψος των δανείων που έχουν δώσει προς τους
κατοίκους της Ελλάδας και του εξωτερικού και αντίστοιχα για τις καταθέσεις.
Επίσης για τα δάνεια και τις καταθέσεις που αφορούν κατοίκους της Ευρωπαϊκής
Ένωσης και των χωρών εκτός κοινότητας καθώς και για το ύψος των καταθέσεων που
έχουν και των δανείων που έχουν χορηγήσει σε δραχμές και σε συνάλλαγμα.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N56</CAT>
<ED>
Κωδικός άρθρου: A16064N563</ED>
<ID>
ID:131037

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N56&aa=3</URL></REF>


Article

<CATEGORY>vin08</CATEGORY>

 <H2>Συνεργασία Ιατρικού Αθηνών και Intrasoft στον τομέα της υγείας και πρόνοιας
</H2>
ΤΗ ΣΥΣΤΑΣΗ μιας νέας εταιρείας, που θα δραστηριοποιηθεί στο χώρο των προϊόντων
πληροφορικής, με εφαρμογές στον τομέα της υγείας και πρόνοιας, ανακοίνωσαν σε
κοινή συνέντευξη Τύπου χθες οι πρόεδροι του Ιατρικού Αθηνών και της Intrasoft
κ.κ. Γεώργιος Αποστολόπουλος και Σωκράτης Κόκκαλης αντίστοιχα. 
Η Medisoft, όπως είναι το όνομα της νέας εταιρείας, αποτελεί σύμπραξη των δύο
ομίλων επιχειρήσεων, με αντικείμενο την ανάπτυξη, παραγωγή και εμπορία
προϊόντων λογισμικού και γενικότερα υψηλής τεχνολογίας στους τομείς υγείας και
πρόνοιας τόσο στην Ελλάδα όσο και στο βαλκανικό χώρο καθώς και στα παρευξείνια
κράτη. Οι δύο όμιλοι έχουν από 50% του κεφαλαίου της Medisoft, που φτάνει τα
100 εκατ. δρχ.

Απαντώντας σε ερωτήσεις δημοσιογράφων ο κ. Κόκκαλης ανέφερε ότι για το
Ελληνικό Δημόσιο θα απαιτηθούν 100 δισ. δραχμές, ώστε να ανταποκριθεί στις
σύγχρονες απαιτήσεις του τομέα υγείας και πρόνοιας, ενώ προέβλεψε ότι ο κύκλος
εργασιών της Medisoft μετά από τρία χρόνια θα πλησιάσει τα 50 δισ. δρχ.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N56</CAT>
<ED>
Κωδικός άρθρου: A16064N564</ED>
<ID>
ID:131058

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N56&aa=4</URL></REF>


Article

<CATEGORY>vin08</CATEGORY>

 <H2>Ρευστοποίηση και πτώση
</H2>
Με πτώση (λόγω ρευστοποίησης γιά αποκόμιση κερδών) έκλεισαν οι τιμές των
μετοχών, κατά τη χθεσινή συνεδρίαση του Χρηματιστηρίου Αξιών Αθηνών (ΧΑΑ). Ο
Γενικός Δείκτης διαμορφώθηκε στις 1.519,27 μονάδες, καταγράφοντας απώλειες
13,35 μονάδων ή ποσοστό της τάξεως 0,87%. Ο Δείκτης FTSE/20 που αποτελείται
από μετοχές Τραπεζών και μετοχές υψηλής κεφαλαιοποίησης, υποχώρησε κατά 7,93
μονάδες ή ποσοστό της τάξεως 0,92%. Η εικόνα στους επιμέρους Κλαδικούς Δείκτες
ήταν αρνητική (με εξαίρεση τον κλάδο των Ασφαλειών που αποκόμισε σημαντικά
κέρδη της τάξεως του 2,07%) με τη μεγαλύτερη πτώση να έχουν οι κλάδοι των
Διαφόρων και των Συμμετοχών κατά 2,97% και 2,16% αντίστοιχα. Η Παράλληλη Αγορά
σημείωσε πτώση κατά 0,58%. Από τις 233 μετοχές που πραγματοποίησαν συναλλαγές,
74 σημείωσαν άνοδο, 142 πτώση και 17 παρέμειναν σταθερές, ενώ 58 έκλεισαν με
αγοραστές και 128 με πωλητές. Η αξία των συναλλαγών αυξήθηκε και ανήλθε στα
20,2 δισ. δρχ. (6.512.743 τεμάχια) Αναλυτικά τα 5.782.075 τεμάχια συνολικής
αξίας 18,7 δισ. δρχ. αφορούσαν την Κύρια Αγορά, ενώ τα 730.668 τεμάχια
συνολικής αξίας 1.501 εκατ. δρχ. την Παράλληλη Αγορά. Τη μεγαλύτερη αξία
συναλλαγών σημείωσαν οι μετοχές των Τραπεζών (4.255 εκατ. δρχ. - 405.323
τεμάχια) και των Μεταλλουργικών Επιχειρήσεων (2.430 εκατ. δρχ. - 793.760 τεμάχια).

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N57</CAT>
<ED>
Κωδικός άρθρου: A16064N571</ED>
<ID>
ID:130947

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N57&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΥΔΡΟΧΟΟΣ

(20 Ιανουαρίου - 18 Φεβρουαρίου). Το πρωί προβλήματα στον αισθηματικό και στον
οικονομικό τομέα. Το απόγευμα, επηρεάζονται ευνοϊκά και η ερωτική σας ζωή και
τα οικονομικά σας.

ΙΧΘΥΕΣ

(19 Φεβρουαρίου - 20 Μαρτίου). Το πρωί δεν θα ελέγχετε τα νεύρα και την
επιθετικότητά σας. Το απόγευμα επηρεάζονται ευνοϊκά οι σχέσεις και οι
συνεργασίες σας, τυχόν δίκες, η τέχνη, η πολιτική. Θα είστε δημοφιλείς.

ΚΡΙΟΣ

(21 Μαρτίου - 19 Απριλίου). Ο Άρης από τους Ιχθύες εξακολουθεί να σας αγχώνει
και να δραστηριοποιεί συκοφάντες και κρυφούς εχθρούς. Δίνετε, όμως, και εσείς
πισώπλατα χτυπήματα. Η Αφροδίτη σάς βοηθάει μετά τις 5 Μαρτίου.

ΤΑΥΡΟΣ

(20 Απριλίου - 20 Μαΐου). Το πρωί, εντάσεις στη δουλειά και στο σπίτι. Το
απόγευμα, εύνοια για ερωτικές συναντήσεις, ψυχαγωγία, καλλιτεχνικές
προσπάθειες, επαφές με πρόσωπα που μένουν μακριά και με συγγενείς εξ αγχιστείας.

ΔΙΔΥΜΟΙ

(21 Μαΐου - 21 Ιουνίου). Ο Άρης επηρεάζει αυτές τις ημέρες πιο άμεσα τους
γεννημένους γύρω στις 6-10 Ιουνίου. Οι οποίοι πρέπει να προσέχουν στον τομέα
της καριέρας, της δημόσιας εικόνας, της υγείας.

ΚΑΡΚΙΝΟΣ

(22 Ιουνίου - 22 Ιουλίου). Νωρίς το πρωί θα είστε επιρρεπείς σε ατυχήματα και
καβγάδες. Το απόγευμα επηρεάζονται ευνοϊκά οι σχέσεις και οι συνεργασίες σας,
τυχόν δίκες, μετακινήσεις, μίντια, διαφήμιση, τέχνη.

ΛΕΩΝ

(23 Ιουλίου - 22 Αυγούστου). Το πρωί, άγχη και εντάσεις για οικονομικά ή
ερωτικά προβλήματα. Το απόγευμα, μπορείτε να βρείτε λύσεις σε οικονομικά
θέματα. Εύνοια για καλλιτεχνικές προσπάθειες και «έρωτες του γραφείου».

ΠΑΡΘΕΝΟΣ

(23 Αυγούστου - 23 Σεπτεμβρίου). Η Σελήνη είναι στο ζώδιο σας και σας «βγάζει»
στο προσκήνιο. Το πρωί επιθετικότητα και εντάσεις. Το απόγευμα, εύνοια για τον
έρωτα, τα παιδιά σας, την τέχνη, την ψυχαγωγία.

ΖΥΓΟΣ

(24 Σεπτεμβρίου - 23 Οκτωβρίου). Το πρωί νευρικότητα, μικροατυχήματα,
προστριβές. Το απόγευμα θα νιώθετε μεγάλη τρυφερότητα για τους δικούς σας
ανθρώπους. Στον έρωτα, βελτίωση μετά τις 5 Μαρτίου.

ΣΚΟΡΠΙΟΣ

(24 Οκτωβρίου - 22 Νοεμβρίου). Το πρωί νευρικότητα και εντάσεις. Το απόγευμα,
εύνοια για κοινωνική ζωή, φλερτ, επαφές με φίλους, συλλογικές προσπάθειες,
τέχνη, πολιτική, μίντια, επαφές με συγγενείς.

ΤΟΞΟΤΗΣ

(23 Νοεμβρίου - 21 Δεκεμβρίου). Η Σελήνη από την Παρθένο σάς κάνει φιλόδοξους
και σας «βγάζει» στο προσκήνιο. Νωρίς το πρωί, νεύρα και καβγάδες. Το
απόγευμα, εύνοια για τα οικονομικά, την καριέρα, το «ίματζ» σας.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Το πρωί είστε επιρρεπείς σε ατυχήματα και
καβγάδες. Το απόγευμα επηρεάζονται ευνοϊκά σχέσεις, συνεργασίες, ταξίδια,
τέχνη, μίντια, πολιτική, δίκες, πνευματικές προσπάθειες.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: N66</CAT>
<ED>
Κωδικός άρθρου: A16064N661</ED>
<ID>
ID:130928

</ID><URL>http://ta-nea.dolnet.gr/neaweb/neafile.print_unique?e=A&f=16064&m=N66&aa=1</URL></REF>


Article

<CATEGORY>vin10</CATEGORY>

 <H5>ΑΕΚ: ΑΒΑΝΤΑΖ ΕΔΡΑΣ ΕΩΣ ΤΟ ΦΑΪΝΑΛ ΦΟΡ ΤΗΣ ΒΑΡΚΕΛΩΝΗΣ
</H5><H2>Σφραγίδα κορυφής
</H2>
ΜΕ εκπληκτική απόδοση στο δεύτερο ημίχρονο
και ένα σερί 18-0, η ΑΕΚ ανέτρεψε το εις βάρος της σκορ (51-34 στο 23') και
πήρε πολύτιμη νίκη από την Ούλκερ στην Κωνσταντινούπολη. Νίκη που της έδωσε
την πρώτη θέση στον όμιλό της και μαζί το αβαντάζ έδρας μέχρι το φάιναλ φορ
της Βαρκελώνης.

σελίδα 8

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16064O001</ED>
<ID>
ID:130948

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O00&aa=1</URL></REF>


Article

<CATEGORY>vin10</CATEGORY>

 <H5>ΙΒΙΤΣ
</H5><H2>«Όχι» στο τετ α τετ με Ντούσκο </H2>
σελίδα 2

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16064O002</ED>
<ID>
ID:130997

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O00&aa=2</URL></REF>


Article

<CATEGORY>vin10</CATEGORY>

 <H5>ΠΑΟ
</H5><H2>Πρόβλημα με τις κάρτες </H2>
σελίδα 3

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16064O003</ED>
<ID>
ID:131038

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Αντίο στον Παναγιώτη </H2>
σελίδα
2

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16064O004</ED>
<ID>
ID:131059

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Πιστοί στις αρχές μας </H2>
σελίδες
1, 6-7

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16064O005</ED>
<ID>
ID:131073

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O00&aa=5</URL></REF>


Article

<CATEGORY>vin10</CATEGORY>

 <H2></H2><H2>«Έκλεβαν» στο χρόνο οι Κροάτες </H2>
σελίδα 9

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16064O006</ED>
<ID>
ID:131083

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O00&aa=6</URL></REF>


Article

<CATEGORY>vin10</CATEGORY>

 <H5>ΝΙΚΟΛΑΟΥ: Η ΑΕΚ ΚΑΤΑΦΕΥΓΕΙ ΣΕ ΦΙΦΑ ΚΑΙ ΟΥΕΦΑ ΓΙΑ ΟΣΑ ΣΥΜΒΑΙΝΟΥΝ ΣΤΟ ΕΛΛΗΝΙΚΟ ΠΟΔΟΣΦΑΙΡΟ
</H5><H2>Διεθνώς ρεζίλι
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΓΙΑ ΠΟΙΟ λόγο θλίβεται (κατά δήλωσή του) περισσότερο τούτες τις ημέρες ο Λάκης
ΝΙκολάου; Όχι μόνο γιατί βγαίνει και... ξαναβγαίνει στο γυαλί και τα μικρόφωνα
(ενώ επιθυμεί το ακριβώς αντίθετο) ούτε διότι τα όργανα που έχουν κληθεί να
προστατεύουν το ελληνικό ποδόσφαιρο δεν το κάνουν (όπως τόνισε). Άλλος είναι ο
κύριος λόγος:

«Μια εταιρεία ξένη είναι υποχρεωμένη να καταφύγει στα θεσμικά όργανα της ΦΙΦΑ
και της ΟΥΕΦΑ. Και δεν ευθύνεται η ΑΕΚ που για μία ακόμη φορά θα γίνουμε
διεθνώς ρεζίλι. Με όσα συμβαίνουν στο ελληνικό ποδόσφαιρο δεν είμαστε
υπερήφανοι. 
Η ENIC έχει μετοχές, η ΑΕΚ είναι από τα καλύτερα προϊόντα της και πρέπει η
επένδυσή της να προστατευτεί. 
Έχει πολλές δυνατότητες και δεν γίνεται να βλέπει ότι τα νήματα δεν τα κινεί η
μπάλα, αλλά κάτι άλλο...».

Επιπλέον, ο κ. Νικολάου μίλησε για εχθρούς της ΑΕΚ τονίζοντας: «Δεν μπορώ να
μιλήσω για μέτωπο. Στην αρχή δεν τα πίστευα. Τώρα όμως έχω επιφυλάξεις! Και
ερευνούμε τις φήμες που ακούμε. Εχθροί της ΑΕΚ είναι το κατεστημένο του
ελληνικού ποδοσφαίρου. Το εκφράζουν οι ΕΠΟ, ΕΠΑΕ και οι διοικήσεις της
διαιτησίας. Όλοι μας κορόιδεψαν! Φίλοι μας θα είναι όσοι ακολουθούν το νέο
ύφος και ήθος».

Ο κ. Νικολάου ενημέρωσε ότι στην ENIC γνωρίζουν καλά τι συμβαίνει, ουδείς όμως
«βάζει το μαχαίρι στο λαιμό»: «Κανείς δεν μιλάει για Τσάμπιονς Λιγκ από την
πρώτη χρονιά, άσχετα αν φθάσαμε έως εδώ. Τα πλάνα είναι δεδομένα και ο
προγραμματισμός τουλάχιστον τριετής!».

Όσο για τον βαθμό αισιοδοξίας του, ο κ. Νικολάου ήταν συγκρατημένος: «Ελπίζω
να παρέμβει η Πολιτεία ­ ήδη στείλαμε επιστολή στον κ. Φούρα, τη μεγάλη ελπίδα μας».

*** Αναλυτικό ρεπορτάζ
στις σελίδες 6-7.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O01</CAT>
<ED>
Κωδικός άρθρου: A16064O011</ED>
<ID>
ID:130949

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O01&aa=1</URL></REF>


Article

<CATEGORY>vin10</CATEGORY>

 <H5>ΙΒΙΤΣ: ΠΟΝΑΩ, ΚΑΛΥΤΕΡΑ ΝΑ ΜΗΝ ΠΑΙΞΩ ΣΤΗΝ ΞΑΝΘΗ
</H5><H2>Μπορεί και χωρίς εμένα
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

«Πονάω», ομολογεί ο Ίβιτς, ο οποίος πιστεύει ότι δεν πρέπει να ρισκάρει την Κυριακή

ΤΕΤ Α ΤΕΤ θα έχει σήμερα ο Ίλια Ίβιτς με τον
Ντούσαν Μπάγιεβιτς, όσον αφορά τη συμμετοχή ή όχι του κορυφαίου σκόρερ του
πρωταθλήματος στον εκτός έδρας αγώνα με την SKODA Ξάνθη.

Ο Ίβιτς, που τραυματίστηκε στον αγώνα του Ολυμπιακού με τον ΟΦΗ (κάκωση
συνδέσμων), δεν είναι 100% έτοιμος, κάτι που θα επισημάνει στον προπονητή του.

«Καλύτερα να χάσω ένα παιχνίδι και να είμαι καλά στα υπόλοιπα, παρά να γίνει
το αντίθετο», τόνισε χθες στην «ΟΜΑΔΑ» ο Ίλια Ίβιτς και πρόσθεσε: «Αισθάνομαι
ελαφρές ενοχλήσεις στο πόδι μου. Θα δοκιμάσω στην τελευταία προπόνηση. Έχω τη
γνώμη και θα συμφωνήσει ο προπονητής μου, ότι καλύτερα να μη ρισκάρω στον
δύσκολο εκτός έδρας αγώνα με την Ξάνθη. Πιστεύω ότι ο Ολυμπιακός μπορεί να τα
καταφέρει και χωρίς εμένα».

Ο γιατρός του Ολυμπιακού Χρήστος Δάρας ­ ενημερώνει καθημερινά τον Ντούσαν
Μπάγιεβιτς για την κατάσταση του Ίβιτς ­ δεν πρόκειται να πει το «ναι» για τη
συμμετοχή του 26χρονου Σέρβου επιθετικού στον αγώνα της Ξάνθης.

Έτσι με δεδομένη την απουσία του Οφορίκουε (με την Εθνική ομάδα της Γκάνα), ο
Ντούσκο δεν έχει πολλές λύσεις στην επίθεση. Υπάρχει το δίδυμο Αλεξανδρή -
Γκόγκιτς, ενώ ως εναλλακτική λύση είναι η περίπτωση του Βασίλη Καραπιάλη.

Για τη θέση του δεξιού μπακ-χαφ φαβορί είναι ο Γιώργος Αμανατίδης. Στο μεταξύ,
ο Πρέντραγκ Τζόρτζεβιτς συμβουλεύει το πάθημα της ΑΕΚ στην Ξάνθη να γίνει
μάθημα για τον Ολυμπιακό: «Η ομάδα μου έχει μεγάλες δυνατότητες και πρέπει να
το αποδείξει στην Ξάνθη. Βασική προϋπόθεση είναι να αγωνιστούμε με δύναμη,
πάθος και αποφασιστικότητα, στοιχεία που πιστεύω ότι θα μας οδηγήσουν στη νίκη».

Ο Ολυμπιακός θα πάρει σήμερα 900 εισιτήρια (των 1.000 δρχ.), τα οποία θα
διατεθούν σε «ερυθρόλευκους» φίλους από τη Μακεδονία και τη Θράκη. Δεν
αποκλείεται να ταξιδεύσουν από τον Πειραιά οπαδοί του Ολυμπιακού.

*** Η ΠΑΕ Ολυμπιακός και η θύρα 7 έστειλαν
στεφάνια στην κηδεία του Παναγιώτη Κατσούρη.

*** Η ετήσια εκδήλωση των βετεράνων
ποδοσφαιριστών του Ολυμπιακού θα γίνει την ερχόμενη Δευτέρα στο Μικρολίμανο.

*** Συνάντηση με εκπροσώπους της ΕΟΑ θα
επιδιώξουν τις προσεχείς ημέρες οι διοικούντες τον Ολυμπιακό, για το θέμα της
επισκευής- ανακαίνισης και του εκσυγχρονισμού του Σταδίου Καραϊσκάκη, που έχει
καταθέσει με συγκεκριμένη πρόταση η ΠΑΕ από τον περασμένο Ιούνιο.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16064O021</ED>
<ID>
ID:130952

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O02&aa=1</URL></REF>


Article

<CATEGORY>vin10</CATEGORY>

 <H2>Αντίο Παναγιώτη...
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Στερνό αντίο στον Παναγιώτη Κατσούρη και από τους συμπαίκτες του στον ΠΑΟΚ

ΤΟ ΤΕΛΕΥΤΑΙΟ αντίο στον Παναγιώτη Κατσούρη είπαν
χθες το πρωί στο Γ' νεκροταφείο, φίλοι, συμπαίκτες και συγγενείς του
αδικοχαμένου άσου. Η κηδεία του έγινε στο ναό του Αγίου Βασιλείου στο Ρουφ,
όπου σύσσωμη η ομάδα του ΠΑΟΚ, καθώς και μεγάλος αριθμός του ποδοσφαιρικού
κόσμου της Ελλάδας, παραβρέθηκε για να χειροκροτήσει για τελευταία φορά τον
άτυχο νεαρό ποδοσφαιριστή.

Ο πρόεδρος της ΕΠΟ, Σωτήρης Αλημίσης, ο πρόεδρος της ΠΑΕ Παναθηναϊκός, Γιώργος
Βαρδινογιάννης, ο αντιπρόεδρος της ΠΑΕ ΠΑΟΚ, Κώστας Ορφανός, ο Γιώργος Κούδας,
ο Τοχούρογλου, ο Καραπιάλης, ο Μπασινάς, ο Ελευθερόπουλος και πολλοί άλλοι,
ακόμα και οπαδοί του «δικεφάλου του βορρά», είπαν το στερνό αντίο στον άτυχο Παναγιώτη.

Κατά τη διάρκεια της τελετής στον Άγιο Βασίλειο, πολλοί περαστικοί, βλέποντας
τον κόσμο που είχε συγκεντρωθεί, ρωτούσαν σε ποιον η μοίρα έπαιξε τόσο άσχημο
παιχνίδι. «Στον Κατσούρη. Τον νεαρό άσο του ΠΑΟΚ και της εθνικής ομάδας», τους
απαντούσαν. Αυτοί, με σκυμμένα τα κεφάλια, συνέχιζαν το δρόμο τους για τις
δουλειές τους.

Στη συνέχεια, όλοι ακολούθησαν την τελετή στο Γ' Νεκροταφείο. Εκεί έγινε η
νεκρώσιμη ακολουθία, κάτω από το σύνθημα «Κατσούρη ζεις, για πάντα ΠΑΟΚτσής».
Τραγικές φιγούρες οι συγγενείς του Παναγιώτη, καθώς και οι συμπαίκτες του στον
ΠΑΟΚ. Έξι από αυτούς κουβαλούσαν στους ώμους τους το φέρετρο του αγαπημένου
τους συμπαίκτη, μα πάνω απ' όλα φίλου. Ο προπονητής της ομάδας της
Θεσσαλονίκης, Άγγελος Αναστασιάδης, είχε απομονωθεί, αφού δεν μπορούσε να
πιστέψει το χαμό του νεαρού άσου της ομάδας του.

Πιο ψύχραιμοι ο Γιώργος Κούδας και ο Κώστας Ορφανός, που προσπαθούσαν να τον
παρηγορήσουν. Στεφάνι στη μνήμη του Κατσούρη έστειλαν όλες οι ΠΑΕ της Α'
εθνικής, η ομάδα μπάσκετ του ΠΑΟΚ, η Ελληνική Ποδοσφαιρική Ομοσπονδία, καθώς
και οπαδοί του «δικεφάλου» του βορρά. Κατά την αποχώρησή τους όλοι ευχήθηκαν
να είναι το τελευταίο θύμα που θρηνεί τόσο άδικα το ελληνικό ποδόσφαιρο.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16064O022</ED>
<ID>
ID:131000

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O02&aa=2</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ
</H5><H2>Αγκαλιά με τα προβλήματα
</H2>
ΘΕΣΣΑΛΟΝΙΚΗ

Ο ΗΡΑΚΛΗΣ εφέτος έχει μάθει να ζει με τα προβλήματά
του και έως τώρα τα έχει καταφέρει πολύ καλά. Ήδη είναι μέσα στους στόχους του
έχοντας αγγίξει την πρόκριση στους «4» του Κυπέλλου Ελλάδος και πλησιάζει σε
απόσταση αναπνοής ΠΑΟΚ και Ιωνικό στην «κούρσα» για μια θέση στην τετράδα του πρωταθλήματος.

Όμως αυτά τα προβλήματα, ακόμη και τώρα που έχουμε διανύσει περισσότερο από το
ήμισυ της περιόδου, δεν λένε να εγκαταλείψουν τον «γηραιό». Κόντρα στην ΑΕΚ ο
Γιώργος Παράσχος δεν υπολογίζει σίγουρα στους Γκώνια, Κωνσταντινίδη,
Παπαδόπουλο, Κωφίδη και οι δύο νέοι «πονοκέφαλοι» που έχει είναι ο Γιοβάνοβιτς
και ο Κυριαζής, που είναι αμφίβολο αν θα μπορέσουν να αγωνιστούν.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16064O023</ED>
<ID>
ID:131041

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O02&aa=3</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Το μυαλό στη Λιβαδειά
</H2><H2></H2>
Η ΕΛΠΙΔΑ υπάρχει και στον Άρη μετά το 1-1 με τον
Παναθηναϊκό, όσο δύσκολα και αν έχουν γίνει τα πράγματα για τους
Θεσσαλονικείς. Δεν μιλάμε βέβαια για ενθουσιασμό, αλλά απλά για καλό κλίμα,
που διαμορφώθηκε από το αποτέλεσμα του πρώτου αγώνα με τους «πράσινους». Τώρα
η σκέψη των παικτών του Άρη είναι στο πρωτάθλημα και την αναμέτρηση με την
Λιβαδειά, όπου δεν θα είναι στη διάθεση του Γιώργου Φοιρού οι Νικολάου,
Κολτσίδας, στους οποίους πόνταρε ο Έλληνας τεχνικός.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16064O024</ED>
<ID>
ID:131062

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O02&aa=4</URL></REF>


Article

<CATEGORY>vin10</CATEGORY>

 <H5>ΕΘΝΙΚΟΣ
</H5><H2>Χωρίς τον Κουρκούνα
</H2>
ΧΩΡΙΣ τον Νίκο Κουρκούνα θα αγωνιστεί τελικά ο Εθνικός μεθαύριο κατά
του Παναθηναϊκού. Ο γκολκίπερ της ομάδας του Πειραιά, δεν κατάφερε να
ξεπεράσει το πρόβλημα τραυματισμού του και έτσι ο Τόζα Βεσελίνοβιτς δεν τον
υπολογίζει για το ματς. Αντίθετα, ξεπέρασαν τους τραυματισμούς τους και θα
αγωνιστούν οι Βιτεβής και Γεωργαμλής, ενώ ο Σίμοβιτς χθες γυμνάστηκε μόνος
του. Ο Σέρβος ήταν κουρασμένος, ενώ αισθάνθηκε και κάποιες ενοχλήσεις στο
πόδι. 
<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16064O025</ED>
<ID>
ID:131075

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O02&aa=5</URL></REF>


Article

<CATEGORY>vin10</CATEGORY>

 <H5>ΙΟΡΝΤΑΝΕΣΚΟΥ: ΣΤΟΧΟΣ ΝΑ ΠΡΟΚΡΙΘΟΥΜΕ ΣΕ ΜΕΓΑΛΕΣ ΔΙΟΡΓΑΝΩΣΕΙΣ
</H5><H2>Αρχίζω αμέσως δουλειά
</H2>
Τον νέο προπονητή της Εθνικής Άνγκελ Ιορντανέσκου υποδέχθηκε στο αεροδρόμιο ο
κ. Ανδριάς, πρόεδρος της τεχνικής επιτροπής της ΕΠΟ

«ΗΛΘΑ στην Αθήνα για να αρχίσω αμέσως δουλειά. Όλα πήγαν καλά με το συμβόλαιό
μου και γνωρίζω ότι η Ελλάδα είχε δύο επιτυχίες στο παρελθόν με τη συμμετοχή
της στα τελικά Ευρωπαϊκού Πρωταθλήματος και στο Μουντιάλ των ΗΠΑ, με προπονητή
τον κ. Παναγούλια. Επιθυμία μου είναι να φτιάξω μία ομάδα όπως της Ρουμανίας
και να προκριθούμε σε μεγάλες διοργανώσεις».

Αυτά τόνισε χθες στο αεροδρόμιο ο Άνγκελ Ιορντανέσκου, τον οποίο υποδέχτηκε ο
πρόεδρος της τεχνικής επιτροπής της ΕΠΟ κ. Ανδριάς. 
Συνεχίζοντας, ο Ρουμάνος τεχνικός υπογράμμισε: «Ελπίζω να γίνει το φιλικό ματς
με τη Ρουμανία τον Απρίλιο. Θα παρακολουθώ και θα μαθαίνω τα πάντα για την
Ελλάδα, μέχρι τις 15 Ιουλίου, οπότε θα αναλάβω επίσημα τα καθήκοντά μου».

Ο Άνγκελ Ιορντανέσκου θα υπογράψει σήμερα το συμβόλαιό του με την ΕΠΟ και
ακολούθως θα δώσει συνέντευξη Τύπου. Μέχρι 14 Ιουλίου την ευθύνη της Εθνικής
ανδρών θα έχει ο Κώστας Πολυχρονίου, ο οποίος χθες διευκρίνισε ότι δεν θα
παραμείνει συνεργάτης του Ρουμάνου τεχνικού. Χθες ο κ. Πολυχρονίου ανακοίνωσε
τα ονόματα των παικτών για το φιλικό παιχνίδι της Εθνικής με την αντίστοιχη
της Ρωσίας, που θα γίνει την προσεχή Τετάρτη. Πρόκειται για τους Ατματσίδη,
Κασάπη, Καλλιτζάκη (ΑΕΚ), Αποστολάκη, Γ.Χ. Γεωργιάδη, Κωνσταντινίδη (ΠΑΟ),
Καραταΐδη, Γεωργάτο, Νταμπίζα, Αλεξανδρή, Πουρσανίδη (Ολυμπιακού), Αναστασίου
(ΟΦΗ), Μιχόπουλο, Φρατζέσκο, Βρύζα (ΠΑΟΚ), Ζαγοράκη (Λέστερ), Μαχλά (Βίτεσε)
και Μπορμπόκη (Σέφιλντ Γ.).

Στο μεταξύ, για το θέμα που δημιουργήθηκε με τη μετάβαση του κ. Γκαγκάτση αντί
του προέδρου της τεχνικής επιτροπής κ. Ανδριά στο Όσλο μαζί με τον Άνγκελ
Ιορντανέσκου, ο πρόεδρος της ΕΠΟ διευκρίνισε: «Ο κ. Ανδριάς απολαμβάνει της
προσωπικής μου εμπιστοσύνης και όλου του Δ.Σ. της Ομοσπονδίας. 
Στο Όσλο δεν θα μεταβεί, διότι σε τέτοιες περιπτώσεις καλούνται μέλη του
προεδρείου. Εγώ και ο κ. Σφακιανάκης δεν μπορούμε να πάμε, γι' αυτό θα μεταβεί
ο κ. Γκαγκάτσης, ο οποίος θα εκπροσωπήσει την ΕΠΟ στη συνάντηση για τον
καθορισμό του προγράμματος των αγώνων της προκριματικής φάσης του EURO 2000».

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16064O031</ED>
<ID>
ID:130953

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O03&aa=1</URL></REF>


Article

<CATEGORY>vin10</CATEGORY>

 <H5>ΒΕΝΙΖΕΛΟΣ
</H5><H2>Η Ν.Δ. αδυνατεί να αντιληφθεί την εθνική υπόθεση
</H2><H2></H2>
ΓΙΑ «ΑΝΕΥΘΥΝΟΤΗΤΑ» κατηγόρησε χθες τη Ν.Δ. ο υπουργός Πολιτισμού Ευάγγελος
Βενιζέλος, για τη στάση της στο θέμα της διοργάνωσης των Ολυμπιακών Αγώνων.

«Είναι θλιβερή η στάση σας. Λυπάμαι για την ανευθυνότητά σας» είπε
χαρακτηριστικά ο υπουργός, τονίζοντας ότι «η Ν.Δ. αδυνατεί να αντιληφθεί πως η
Ολυμπιάδα είναι εθνική υπόθεση».

Δεν είναι τυχαίο γεγονός, είπε ο υπουργός, ότι 20 ημέρες πριν από την κατάθεση
του νομοσχεδίου στη Βουλή το έστειλα στον κ. Καραμανλή για να διατυπώσει τις
απόψεις του, αλλά ποτέ δεν έλαβα απάντηση.

Και αυτό συνέβη, πρόσθεσε, παρά το ότι κάναμε δεκτή την πρόταση της Ν.Δ. να
ισχύσει η γενική διάταξη περί μελετών, έργων και προμηθευτών που ισχύει για
τις δημόσιες ανώνυμες επιχειρήσεις και προκάλεσε την αξιωματική αντιπολίτευση
να υπερψηφίσει, αλλά τελικώς καταψήφισε.

Στην παρέμβασή του ο υφυπουργός Αθλητισμού Ανδρέας Φούρας επισήμανε ότι οι δύο
αρμόδιοι φορείς, ο δήμαρχος ΑΘηναίων και η Ελληνική Επιτροπή Ολυμπιακών Αγώνων
συμφώνησαν απολύτως με τις διατάξεις του νομοσχεδίου και με την επιλογή των
προσώπων από τον Πρωθυπουργό.

Ακόμη, ο κ. Φούρας ζήτησε να ενταχθεί στο νομοσχέδιο διάταξη που να προβλέπει
ότι όλα τα όργανα θα πρέπει να καταθέσουν εκθέσεις προόδου των εργασιών. Αυτό,
τόνισε, θα λύσει το πρόβλημα του ρόλου της εθνικής επιτροπής και δεν θα
υπάρξει καμία παρέκκλιση.

Στη συζήτηση, οι εκπρόσωποι του ΚΚΕ, του ΣΥΝ και του ΔΗΚΚΙ Μπ. Αγγουράκης, Π.
Κουναλάκης και Γ. Δημαράς επισήμαναν ότι υπάρχει κίνδυνος εμπορευματοποίησης
των Ολυμπιακών Αγώνων και ότι η επιτροπή δεν συγκροτήθηκε με τη συναίνεση των κομμάτων.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16064O032</ED>
<ID>
ID:131001

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O03&aa=2</URL></REF>


Article

<CATEGORY>vin10</CATEGORY>

 <H2>ΔΑΝΙΗΛ
</H2><H2>Σοβαρότητα έως το τέλος
</H2>
Ο Ανδρέας Λαγωνικάκης ήταν μέσα στους «πέντε» που επέστρεψαν με μώλωπες από
το Χαριλάου

ΠΑΡΑ το θετικό αποτέλεσμα της ομάδας του στο Χαριλάου, ο προπονητής του
Παναθηναϊκού Βασίλης Δανιήλ έκανε παρατηρήσεις στους παίκτες του, λέγοντας:
«Δεν επιτρέπονται μεταπτώσεις στην απόδοσή σας. Θα μπορούσατε να είχατε
καθαρίσει το παιχνίδι από το πρώτο κιόλας ημίχρονο. Πρέπει πάντα να παραμένετε
σοβαροί μέχρι το τέλος του αγώνα». Οι «πράσινοι» επικαλέστηκαν ως δικαιολογία
το σκληρό παιχνίδι του Άρη, καθώς και τον κακό αγωνιστικό χώρο. Τα σκληρά
μαρκαρίσματα των Αρειανών είχαν άλλωστε ως αποτέλεσμα να τραυματιστούν
(ελαφρά, όπως αποδείχτηκε) πέντε ποδοσφαιριστές του «τριφυλλιού». Ο Βαζέχα, ο
Αλεξούδης, ο Λαγωνικάκης, ο Μπασινάς και ο Γ.Σ. Γεωργιάδης επέστρεψαν στην
Αθήνα με μώλωπες. Χθες, εξετάστηκαν από το ιατρικό τιμ του Παναθηναϊκού και
διαπιστώθηκε ότι κανένας από αυτούς δεν έχει κάτι σοβαρό.

Στο μεταξύ, ο Λαγωνικάκης και ο Μίκλαντ συμπλήρωσαν από 8 και 5 κίτρινες
κάρτες, αντίστοιχα. Σε περίπτωση που δεχτούν άλλη μία στον αγώνα με τον Εθνικό
την Κυριακή (3 μ.μ.) θα απουσιάσουν από τον αγώνα της ομάδας τους με τον
Αθηναϊκό στον Βύρωνα. Ο Νίκος Λυμπερόπουλος ξεπέρασε τον τραυματισμό του και
θα τεθεί κανονικά στη διάθεση του Βασίλη Δανιήλ στο κυριακάτικο παιχνίδι, όπως
και ο Βλάνταν Μιλόγιεβιτς που εξέτισε ποινή μιας αγωνιστικής. Ο Γιάννης
Γκούμας θα μείνει εκτός 18αδας για άλλη μια αγωνιστική, αφού δεν είναι απόλυτα έτοιμος.

*** Αγώνα για φιλανθρωπικούς σκοπούς θα δώσει την προσεχή Δευτέρα η
ποδοσφαιρική ομάδα των «Σούπερ Σταρς» παλαιμάχων του Παναθηναϊκού και θα
αντιμετωπίσει στο Εθνικό Στάδιο Αργοστολίου την αντίστοιχη της Ε.Π.Σ.
Κεφαλονιάς. Στην αποστολή των «πρασίνων» συμπεριλαμβάνονται μεταξύ άλλων οι
Λιβαθηνός, Ταράσης, Ελευθεριάδης, Καρούλιας, Λουκανίδης, Δομάζος, Φυλακούρης.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16064O033</ED>
<ID>
ID:131042

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O03&aa=3</URL></REF>


Article

<CATEGORY>vin10</CATEGORY>

 <H2>ΓΚΕΡΑΡΝΤ
</H2><H2>Δεν έγινε σκόπιμα το φάουλ στον Κιάσσο
</H2>
<AUTHOR>ΜΑΝΩΛΗΣ ΠΑΝΤΙΝΑΚΗΣ</AUTHOR>

ΗΡΑΚΛΕΙΟ

«ΔΕΝ ΘΕΛΩ να πιστεύω ότι η κίνηση του παίκτη του Ολυμπιακού απέναντι στον
Κιάσσο, ήταν σκόπιμη. Σίγουρα ήταν ένα σκληρό φάουλ που δεν έπρεπε να γίνει,
αλλά δεν πιστεύω και πάλι ότι έγινε σκόπιμα».

Αυτά δήλωσε χθες ο Έγκεν Γκέραρντ μιλώντας για τον σοβαρό τραυματισμό του
Κιάσσου ο οποίος θα μείνει εκτός ομάδας κατά τις εκτιμήσεις του προπονητή του
«εννέα ή δέκα μήνες».

Ο κ. Γκέραρντ καυτηρίασε τον τρόπο που οι φίλαθλοι του Ολυμπιακού βοήθησαν την
ομάδα τους και κατέληξε στο συμπέρασμα ότι «τέτοιοι τρόποι διώχνουν τον κόσμο
από τα γήπεδα».

Ενδεικτικά αναφέρθηκε στον μικρό αριθμό εισιτηρίων που διαθέτουν στα παιχνίδια
τους οι μεγάλες ομάδες και σημείωσε ότι ο ΟΦΗ πρέπει να είναι ευχαριστημένος.

Επανέλαβε και πάλι ο Ολλανδός τεχνικός ότι και φέτος «το πρωτάθλημα θα πάρει ο
Ολυμπιακός», όπως είχε προβλέψει και προηγούμενα χρόνια για Παναθηναϊκό και
ΑΕΚ, αφού αυτές οι ομάδες «έχουν δυνάμεις και εκτός γηπέδων»

Ο κ. Γκέραρντ θεωρεί ότι ο Άνταμτσικ «είναι παίκτης του ΟΦΗ» παρά το ότι δεν
έχει έλθει ακόμη από την Πολωνία η μπλε κάρτα που θα του δίνει το δικαίωμα να
αγωνίζεται με τους Κρητικούς.

Θα λύσει όμως το πρόβλημα στην επίθεση ο Πολωνός; ρωτήθηκε ο κ. Γκέραρντ.

«Είναι ένας παίκτης», απάντησε, «που είναι πάντα μέσα στις φάσεις κι αν
αποκτήσει καλή φυσική κατάσταση θα είναι πολύτιμος. Άλλωστε εμείς θέλαμε έναν
έτοιμο παίκτη κι αυτόν πήραμε».

Το ματς της Κυριακής με την Καβάλα δεν είναι εύκολο παιχνίδι γιατί «η Καβάλα
είναι επικίνδυνη ομάδα, έκανε καλές μεταγραφές, άλλαξε προπονητή και είναι
κρίμα να πέσει στη Β' Εθνική».

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16064O034</ED>
<ID>
ID:131063

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O03&aa=4</URL></REF>


Article

<CATEGORY>vin10</CATEGORY>

 <H5>ΜΕ ΝΙΚΕΣ ΕΚΤΟΣ ΕΔΡΑΣ ΠΡΟΚΡΙΝΟΝΤΑΙ ΑΡΗΣ ΚΑΙ ΟΛΥΜΠΙΑΚΟΣ
</H5><H2>Στα χέρια τους...
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Από τη φόρμα του Μάριου Γκιούρδα ­ εδώ κατά της Νταχάου ­ θα εξαρτηθούν πολλά
στην προσπάθεια πρόκρισης του Ολυμπιακού

ΑΝΟΙΞΕ διάπλατα ο δρόμος για πρόκριση Άρη και Ολυμπιακού στα Φάιναλ Φορ
Τσάμπιονς Λιγκ και Κυπελλούχων βόλεϊ, αντίστοιχα, μετά την 5η αγωνιστική του
ημιτελικού ομίλου.

Οι πρωταθλητές, νικώντας τη Νετάς 3-1, ισοβάθμησαν με τους Τούρκους στην 3η
θέση με 8 βαθμούς και ουσιαστικά τούς «τελείωσαν», αφού υπερτερούν στα σετ
(12-7 έναντι 11-10) και επί πλέον οι Τούρκοι έχουν φινάλε στη Μόντενα...

Με δεδομένο ότι την 1η θέση θα πάρουν οι Ιταλοί (3-0 χθες εκτός τη Βούπερταλ)
και υπάρχει επίσης στους 9 βαθμούς η ισπανική Αλμερία, ο Άρης, αν νικήσει
εκτός την ισχυρή πολωνική Τσεστόχοβα, μπορεί στον τελευταίο αγώνα, νικώντας
στη Μίκρα τους Ισπανούς, να προκριθεί.

Το σχετικά ευκολότερο εκτός έδρας ματς με τη σλοβακική Πούχοφ είναι πλέον
«κλειδί» για πρόκριση του Ολυμπιακού. Με νίκη θα ελέγχει την κατάσταση, καθώς
έχει φινάλε στη Γλυφάδα με την Ακαντέμικα Ζάγκρεμπ (που γνώρισε προχθές την
πρώτη ήττα, από τη Χορζόφ, στην Πολωνία, με 1-3).

Βαθμολογίες των «ελληνικών» ομίλων (5 αγ.):

Τσάμπιονς Λιγκ ανδρών: Μόντενα (12-3) και Αλμερία (12-10) 9. Άρης (12-7) και
Νετάς (11-10) 8. Τσεστόχοβα (10-8), Νόβισαντ (10-11) και Ράισιο (6-13) 7.
Βούπερταλ 5.

Κυπελλούχων ανδρών: Ζάγκρεμπ (13-3), Λένικ (12-4) και Ολυμπιακός (12-6) 9.
Γκραν Κανάρια (13-8) 8. Χορζόφ (9-10) και Πούχοφ (6-10) 7. Μάριμπορ (4-14) 6.
Νταχάου (1-15) 5.

Τσάμπιονς Λιγκ γυναικών: Μπέργκαμο (15-3) 10. Άνκαρα (13-5) και Ίσκρα (13-8)
9. Αουγκούστο (12-6) 8. Βριλήσσια (7-12) 7. Πράγα (7-12) και Ούζιτσε (4-14) 6.
Λουκέρνη (4-15) 5.

Κυπελλούχων γυναικών: Μόντενα (12-3), ΤΣΣΚΑ Μόσχας (13-4), Τόνγκερεν (12-4)
και Αντρίτσοφ (12-5) 9. Παναθηναϊκός (8-11) 7. Ριέκα (6-12) και Μπρεστ (3-12)
6. Σουμποτίτσα (0-15) 5.

Η ΟΡΕΣΤΙΑΔΑ

*** Δεν μπόρεσε η Ορεστιάδα DIANA να φέρει αποτέλεσμα με τη Σίσλεϊ στο
Τρεβίζο που να δίνει ουσιαστικές ελπίδες πρόκρισης στην ελληνική ομάδα στη
ρεβάνς ύστερα από μία εβδομάδα στην Ορεστιάδα, αφού ηττήθηκε 3-0 (15-10, 15-5,
15-4). Έτσι, για το «θαύμα» της πρόκρισης στο φάιναλ φορ του Κυπέλλου CEV η
Ορεστιάδα θέλει νίκη με 3-0 σετ και απώλεια πόντων το πολύ 18...

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16064O041</ED>
<ID>
ID:130954

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O04&aa=1</URL></REF>


Article

<CATEGORY>vin10</CATEGORY>

 <H2>ΣΤΙΒΟΣ
</H2><H2>Πρωτάθλημα με απουσίες
</H2>
ΓΙΑ ΤΙΣ προσπάθειες αναβάθμισης του Πανελληνίου Πρωταθλήματος κλειστού στίβου
(Σαββατοκύριακο στο Φάληρο) και τις πιθανές απουσίες γνωστών πρωταθλητών, που
δεν ευνοούν ανάλογους στόχους, μίλησαν σε χθεσινή συνέντευξη Τύπου οι
ιθύνοντες του ΣΕΓΑΣ.

Όπως παραδέχθηκε ο επικεφαλής τεχνικός Οδυσσέας Παπατώλης, «οι περισσότεροι
πρωταθλητές θα δώσουν το "παρών" αλλά θα υπάρξουν κάποιες απουσίες λόγω
τραυματισμών αθλητών και αθλητριών που προετοιμάζονται για το Ευρωπαϊκό
Πρωτάθλημα της Βαλένθια».

Σίγουρες είναι οι απουσίες της Κατερίνας Κόφφα (60μ.- 200μ.), που έχει
προσκληθεί στο μίτινγκ του Μπίρμιγχαμ της Αγγλίας, και των τραυματιών Κώστα
Στρουμπάκου (800μ.), Αλέξανδρου Γενοβέλη (60μ.) και Κώστα Κεντέρη (400μ.) και
πιθανές εκείνες των Χάρη Παπαδιά (60μ.), Κατερίνας Θάνου (60μ.), Μαρίας Τσώνη
(60μ.), Νότη Παπούλια (1.500μ.) που αντιμετωπίζουν μικροπροβλήματα τραυματισμών.

Όπως διαβεβαίωσε πάντως ο κ. Παπατώλης, «βασικά κριτήρια συμμετοχής στο
Ευρωπαϊκό Πρωτάθλημα θα είναι το Πανελλήνιο Πρωτάθλημα και το μίτινγκ Αθήνα
'98 και όλοι που θα συμπεριληφθούν στην αποστολή θα περάσουν ντόπινγκ κοντρόλ».

Ο πρόεδρος του ΣΕΓΑΣ Βασίλης Σεβαστής υπογράμμισε: «Ο ΣΕΓΑΣ κάνει
συγκεκριμένες προσπάθειες αναβάθμισης πρωταθλημάτων και πιστεύουμε ότι θα
έχουμε αρκετό κόσμο στις κερκίδες. Ασφαλώς οι απουσίες πρωταθλητών δεν ευνοούν
την επιτυχία αλλά θα συνεκτιμήσουμε τα δεδομένα και θα δούμε τι άλλο μπορούμε
να κάνουμε».

Ο επικεφαλής της διοργάνωσης αγώνων Κώστας Γατζίας, πρόσθεσε: «Έχει γίνει
ανακαίνιση στο Στάδιο ώστε οι θεατές να απολαύσουν συνθήκες διεξαγωγής αγώνα
στους Πανελληνίους και στο μίτινγκ».

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16064O042</ED>
<ID>
ID:131002

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O04&aa=2</URL></REF>


Article

<CATEGORY>vin10</CATEGORY>

 <H2>16 μετάλλια στο Γιουρολύμπ
</H2>
Οι αδελφοί Αλευρά και ο Στυλιανός δείχνουν ευχαριστημένοι με το «ασημένιο»
στην εβδομάδα Γιουρολύμπ

ΔΕΚΑΕΞΙ μετάλλια (4 χρυσά - 8 ασημένια - 4 χάλκινα) ήταν η συγκομιδή της
ελληνικής ιστιοπλοΐας στη Διεθνή Εβδομάδα Αθηνών Γιουρολύμπ που έληξε χθες με
οργανωτική επιτυχία στον Σαρωνικό και με την αξιοπρόσεκτη συμμετοχή των 167 σκαφών.

Χρυσά μετάλλια κατέκτησαν οι Νίκος Κακλαμανάκης στα «Μιστράλ», Τάσος
Μπουντούρης - Δημήτρης Μπούκης στα «Σταρ», Αντώνης Μπουγιούρης στα «Λέιζερ»,
Σοφία Μπεκατώρου - Αμαλία Τσουλφά στα «470» γυναικών.

Ασημένια πήραν: Άκης Χρυσοχού («Μιστράλ»), Αγγελική Σκαρλάτου («Μιστραάλ»
γυναικών), Αιμίλιος Παπαθανασίου («Φιν» - έμεινε η ισοβαθμία υπέρ του Κροάτη
Κουρέτ, αφού δεν έγινε χθες ιστιοδρομία στην κλάση), Μ. Μυλωνά - Η. Γκιόκα
(«470» γυναικών), Κ. Μάνθος - Β. Καραπάνος («Σταρ»), Σ. Κυπραίος - Σ. Σωτηρίου
(«49ερ»), Σ. Αλευράς - Π. Αλευράς, Στυλιανός («Σόλινγκ»), Φαίη Λαζάρου («Γιούροπ»).

Χάλκινα κατέκτησαν οι: Α. Λογοθέτης («Λέιζερ»), Χ. Γιάκα («Μιστράλ» γυναικών),
Κ. Καλλινίκου - Δ. Πουρνατζής («Σταρ»), Γ. Χρυσικός - Κ. Καραγεωργίου, Σ.
Χανδακάς («Σόλινγκ») και καλές θέσεις οι Κοσματόπουλος - Τριγκώνης (4οι),
Πασχαλίδης - Παχούμας (5οι) στα «470», Μ. Βλάχου (4η) στα «Γιούροπ».

Πλην του Κροαάτη Κουρέτ στα «Φιν», ξένοι που κατέκτησαν χρυσό μετάλλιο ήταν οι
Μαλό (Γαλλία - «Μιστράλ» γυναικών), Μπενουά - Κουζόν (Γαλλία - «470» ανδρών),
Σ. Πιτσούγκιν - Β. Κορότκοφ - Δ. Γιαροβόι (Ουκρανία - «Σόλινγκ»), Σάνμπι -
Βέγκαρντ (Νορβηγία - «49ερ»), Σμίντοβα (Τσεχία - «Γιούροπ»).

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16064O043</ED>
<ID>
ID:131043

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O04&aa=3</URL></REF>


Article

<CATEGORY>vin10</CATEGORY>

 <H5>ΝΑΓΚΑΝΟ
</H5><H2>Επεστράφη το χρυσό μετάλλιο στον Καναδό
</H2>
ΕΠΙΣΤΡΑΦΗΚΕ με νέα απόφαση το χρυσό μετάλλιο στον Καναδό Ρος Ρεμπαλιάτι, που
αρχικά αποβλήθηκε από τους Αγώνες της Ολυμπιάδας του Ναγκάνο, λόγω της χρήσης
μαριχουάνας την οποία αποκάλυψε το ντόπινγκ κοντρόλ.

Η νέα απόφαση των διοργανωτών των 18ων Χειμερινών Ολυμπιακών Αγώνων οφείλεται
στο γεγονός ότι Διεθνής Ομοσπονδία Σκι (FIS) που προχθές δεν είχε ρωτηθεί,
βεβαίωσε ότι δεν βοηθεί η μαριχουάνα στη βελτίωση των επιδόσεων στο γιγαντιαίο
σλάλομ χιονοσανίδας.

Στο μεταξύ, ο Ρος Ρεμπαλιάτι αφού ανακρίθηκε επί 5ωρο από την αστυνομία
οδηγήθηκε στο ξενοδοχείο του και μάλλον δεν θα έχει άλλες συνέπειες.

Όσο για το αγωνιστικό μέρος της πέμπτης ημέρας αγώνων της Χειμερινής
Ολυμπιάδας, η Ρωσίδα Λαρίσα Λαζούτινα κατέκτησε το δεύτερό της χρυσό μετάλλιο
στα 15 χλμ. χιονοδρομίας αντοχής (ήταν «χρυσή» και στα 10 χλμ.) με 46'06''9,
ενώ πρώτευσαν και οι Όντνε Ζόντραλ (Νορβηγία) στα 1.500 μ. πατινάζ ταχύτητας
με παγκόσμιο ρεκόρ (1.47.87), Μπγιόρν Ντέλι (Νορβηγία) στα 10 χλμ.
χιονοδρομίας αντοχής ανδρών με 27'24''5. Ο Λευτέρης Φαφάλης τερμάτισε 86ος με 34.13.7.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16064O044</ED>
<ID>
ID:131064

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O04&aa=4</URL></REF>


Article

<CATEGORY>vin10</CATEGORY>

 <H5>TV
</H5><H2>Κυριαρχεί η Ολυμπιάδα
</H2><H2></H2>
ΠΛΟΥΣΙΟ είναι το αθλητικό μενού του σημερινού τηλεοπτικού προγράμματος.

Αναλυτικά οι αθλητικές μεταδόσεις:

17.10 (ΕΤ1): Χειμερινοί Ολυμπιακοί Αγώνες, 17.30 (Supersport): Σχολές
Ξυνή-Βριλήσσια (χάντμπολ, Α1), 19.00 (Supersport): Αμύντας-Έσπερος (μπάσκετ,
Α2), 19.30 (ΕΤ1): Χειμερινοί Ολυμπιακοί Αγώνες, 21.00 (Supersport):
Κολωνία-Αμβούργο (γερμανικό ποδόσφαιρο), 03.30 (Supersport): Σικάγο-Ατλάντα (ΝΒΑ).

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16064O045</ED>
<ID>
ID:131076

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O04&aa=5</URL></REF>


Article

<CATEGORY>vin10</CATEGORY>

 <H5>ΑΠΟΤΕΛΕΣΜΑΤΑ ΤΟΥ 7ου (ΤΕ) ΔΙΑΓΩΝΙΣΜΟΥ 1998
</H5><H5>Τι λένε οι αριθμοί
</H5><H5>Πόσες φορές εμφανίστηκαν ως τώρα
</H5><H2>3η φορά χωρίς... 40άρηδες
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Η πρωτοπόρος δεκάδα του 10 δεν κατορθώνει να
απαλλαγεί από τους διώκτες της. Παρ' όλη την διπλή της εμφάνιση δεν αύξησε την
διαφορά της από την δεκάδα του 30. Οι 30άρηδες κάνουν τριπλή εμφάνιση και με
745 συνολικές εμφανίσεις ακολουθούν την πρωτοπόρο με μία μονάδα διαφορά. 
Οι 40άρηδες παραμένουν άφαντοι. Στους τρεις τελευταίους διαγωνισμούς δεν έχουν
κάνει καμία εμφάνιση και με 698 συνολικές εμφανίσεις παραμένουν στην 5η θέση.
Ύστερα από την τριπλή εμφάνιση της δεκάδας του 20 στον προηγούμενο διαγωνισμό,
αυτή τη φορά δεν μας τίμησε με την παρουσία της και διατηρεί την τρίτη θέση με
722 συνολικές εμφανίσεις. Τέλος η δεκάδα του 1 επέστρεψε στην κληρωτίδα ύστερα
από δύο συνεχόμενες απουσίες και ανεβαίνει στις 701 συνολικές εμφανίσεις.
Κίνηση είχαμε στην ουρά. Ο 19 επιστρέφει ύστερα από 16 διαγωνισμούς απουσίας,
αλλά με 57 συνολικές εμφανίσεις παραμένει ουραγός. Καμία κίνηση δεν είχαμε
τόσο από τους αριθμούς της κορυφής όσο και από τους καθυστερημένους. Ο 30
κάνει την εμφάνισή του ύστερα από 24 διαγωνισμούς απουσίας και μαζί με τον 6
κατορθώνουν να ξεφύγουν από την ομάδα των αριθμών με 82 συνολικές εμφανίσεις.
Με ισοπαλία έληξε αυτή τη φορά η μάχη στα Μικρά - Μεγάλα. Το συνολικό σκορ
διαμορφώνεται σε 1.793μ - 1.819Μ, ενώ το επιμέρους σκορ του '98 γίνεται 31μ -
41Μ. Για τρίτη συνεχόμενη φορά σημειώθηκε Jack - Pot και ο κουμπαράς που
δημιουργήθηκε είναι ιδιαίτερα δελεαστικός. Σύμφωνα με τον ΟΠΑΠ, 400 εκατ. δρχ.
τουλάχιστον θα μοιραστούν οι τυχεροί εξάρηδες. Διπλό Jack - Pot σημειώθηκε στο
ΠΡΟΤΟ. Στην 1η και 2η κατηγορία δεν βρέθηκαν νικητές. Τα ποσά που μεταφέρονται
είναι περίπου 118 και 21 εκατ. δρχ. αντίστοιχα.

* Κληρώθηκαν οι αριθμοί 6, 11, 19, 30, 32, 38.

* Συμπληρώθηκαν 13.719.662 στήλες.

* Μοιράστηκαν 146.660.443 δρχ.

* Δεν μοιράστηκαν 311.161.961 δρχ.

* Δεν βρέθηκε 6άρι, ενώ βρέθηκαν 237 5άρια που κερδίζουν από 262.860 δρχ.,
11.980 4άρια που κερδίζουν από 3.900 δρχ. και 217.985 3άρια που κερδίζουν από
170 δρχ.

ΠΡΟΤΟ: Κληρώθηκε ο αριθμός 6416315. 
* Συμμετοχές: 2.457.540. Jack - Pot στην πρώτη και δεύτερη κατηγορία.
<H3>Σε 602 διαγωνισμούς
</H3>
<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16064O051</ED>
<ID>
ID:130955

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O05&aa=1</URL></REF>


Article

<CATEGORY>vin10</CATEGORY>

 <H5>ΝΙΚΟΛΑΟΥ: ΕΜΕΙΣ ΘΕΛΟΥΜΕ ΜΕ ΚΑΘΑΡΟΥΣ ΤΡΟΠΟΥΣ ΝΑ ΦΤΙΑΞΟΥΜΕ ΤΟ ΕΛΛΗΝΙΚΟ ΠΟΔΟΣΦΑΙΡΟ
</H5><H5>«Οι παίκτες είναι για να παίζουν ποδόσφαιρο»
</H5><H2>Δεν θα αλλάξουμε ύφος και ήθος
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΣΤΗΝ ΟΔΟ της νομιμότητας θα εξακολουθεί να βαδίζει
και στο άμεσο μέλλον η ΑΕΚ. Και ελπίζει ότι, αργά ή γρήγορα, κάποιοι θα
ευαισθητοποιηθούν και θα προσεγγίσουν το νέο ύφος και ήθος της ΑΕΚ. Διότι,
παρουσία του Λάκη Νικολάου (του αντιπροέδρου Δημήτρη Τυροβολά και των
υπολοίπων μελών του νυν Δ.Σ.), το δίλημμα είναι μόνο: εμείς θέλουμε με
«καθαρούς τρόπους» να φτιάξουμε το ελληνικό ποδόσφαιρο, εσείς;

Τρία φωτογραφικά στιγμιότυπα (με Μπατίστα, Μαλαδένη, Νικολαΐδη) από αγώνες
που αδικήθηκε η ΑΕΚ, σύμφωνα με όσα υποστηρίζουν οι άνθρωποί της

Ο πρόεδρος της ΑΕΚ χθες ήταν χειμαρρώδης. Όχι τόσο στην κατάθεση στοιχείων
(για την ακρίβεια... μη στοιχείων), αλλά στην προσπάθειά του να πείσει ότι
κάνει το σωστό. Και μίλησε για όλα. Για την επιστολή στον υφυπουργό Ανδρέα
Φούρα. Τη θέση του έναντι των πρώην προέδρων. Τον αληθινό ρόλο των παικτών. Το
κατεστημένο στην ΕΠΟ και την ΕΠΑΕ. Τις κινήσεις της ENIC προς την πλευρά των
ΟΥΕΦΑ και ΦΙΦΑ. Τη στάση που πρέπει να κρατήσει ο κόσμος στους προσεχείς αγώνες.

Η συνέντευξη (ολοκληρώθηκε με προβολή βίντεο από επίμαχες φάσεις που η ΑΕΚ
αδικήθηκε ­ ματς με ΠΑΟΚ, Προοδευτική, Ολυμπιακό) εκτός των άλλων αποσκοπούσε
να πέσουν οι τόνοι μετά τη δριμύτατη ανακοίνωση της Δευτέρας:

«Δεν θα αλλάξουμε ύφος και ήθος. Έτσι θα συνεχίσουμε και άλλωστε το ότι τα
τελευταία 15 χρόνια έφυγε ο κόσμος από τα γήπεδα, κάτι λέει. Κάποιοι έδιωξαν
τους φίλους του ποδοσφαίρου ­ εμείς, λοιπόν, θέλουμε να τους προσεγγίσουμε.
Και όσα λέμε τώρα, συμβαδίζουν με την ανακοίνωση της Δευτέρας. Στη Νέα
Φιλαδέλφεια θα φιλοξενούμε όλους όπως τους αξίζει, δεν θα γίνουμε αλήτες. Πώς
όμως πρέπει να αντιμετωπίσουμε κάποιον που μας βιάζει»;

Ο Λάκης Νικολάου άφησε να εννοηθεί ότι δεν φοβάται την αντίδραση των οπαδών
της ΑΕΚ («είναι πρόκληση και για τους ίδιους, ζηλεύουν όλοι τη συμπεριφορά του
κόσμου μας», «χειροκροτούν τους αντιπάλους και όταν μας νικούν», «εμείς πάντα
τους υπολογίζουμε σε σημαντικό βαθμό»), ενώ όταν ρωτήθηκε για ντοκουμέντα,
είπε: «Δεν έχω στοιχεία, αν τα είχα δεν θα τα έκρυβα! 
Έχω όμως τα στοιχεία που βλέπει ο κόσμος. Δείτε τα 3-4 τελευταία ματς. Τη
συμπεριφορά της ΕΠΑΕ. Η επιλογή και η βαθμολογία των παρατηρητών. Οι διαιτητές
νοιάζονται να πέσουν στα μαλακά και οι Παπαδάκος - Ποντίκης - Καλαθενός πήραν βαθμό».

Ο ΜΕΛΙΣΣΑΝΙΔΗΣ

Μεγάλο μέρος της συζήτησης αφορούσε στον πρώην πρόεδρο Δημήτρη Μελισσανίδη. Οι
ερωτήσεις «έδωσαν και πήραν». Σκεφθείτε ότι προς το τέλος, ο κ. Νικολάου
ευγενικά αρνήθηκε να σχολιάσει δημοσίως τις πρόσφατες δηλώσεις Μελισσανίδη,
νωρίτερα όμως ήταν σαφέστατος: «Τιμώ όλους τους πρώην παράγοντες που πέρασαν
από την ΑΕΚ. Τους παλιούς προέδρους. Η κριτική όμως που κάνουν πρέπει να μην
είναι κακόπιστη, αλλά καλόπιστη. 
Τους θέλουμε όλους κοντά μας, αλλά με βάση το δικό μας πρόγραμμα, την
προοπτική που έχουμε». Δηλαδή, ναι μεν στη συστράτευση δυνάμεων, μόνο όμως με
τους όρους που θέτει η νέα διοίκηση της ΠΑΕ, ενώ για τον κ. Μελισσανίδη
συγκεκριμένα ο πρόεδρος είπε:

«Ο καθένας ανεύθυνα βγαίνει και λέει ό,τι θέλει. Θέλω όμως να τα ακούσω
υπεύθυνα. Δεν θα αντιδικήσω με κανέναν που επιθυμεί να βοηθήσει». 
Όταν δε του τέθηκε υπόψη το «βοήθησα τρεις φορές την ΑΕΚ εν αγνοία της» που
πριν από λίγες ημέρες είπε ο Δ. Μελισσανίδης, ο Λ. Νικολάου αντέδρασε ως εξής:
«Ο άνθρωπος μπορεί σε μια κοινωνική εκδήλωση με 10 φίλους να είπε να παίξουν
50%-50% την ΑΕΚ ­ ελπίζω ότι αυτό θα ήταν»!

Λάκης Νικολάου. Πικρό το ποτήρι της αδικίας...

«ΟΙ ΠΑΙΚΤΕΣ είναι για να παίζουν ποδόσφαιρο»!

Αυτό είναι το μήνυμα που προσπάθησε να περάσει χθες ο Λάκης Νικολάου ­ και
είναι αλήθεια πως καθόλου ικανοποιημένος δεν είναι από τους άσους της ΑΕΚ και
τα όσα δηλώνουν: «Ήταν ατυχείς. Εμείς δίνουμε σιγουριά για το μέλλον τους. Αν
νιώθουν απροστάτευτοι, ας βρούν άλλη ομάδα! Τους καλοπληρώνουμε όμως για να
παίζουν ποδόσφαιρο».

Και ακόμη: «Δεν πρέπει να διαμαρτύρονται, αλλά να κρατούν την ψυχραιμία τους.
Κανείς δεν μπορεί να αλλάξει έναν κακό διαιτητή κατά τη διάρκεια του ματς. Δεν
έφταιξαν όμως μόνον αυτοί στην Καβάλα».

Κατά τα άλλα, ο Λάκης Νικολάου μίλησε για σήψη που έχει μπει βαθιά, έδωσε
δίκιο στον Ντουμιτρίου σε όσα είπε πρόσφατα για τη διαιτησία, αναφέρθηκε με
στοιχεία για τις πολλές κάρτες που χρεώνεται η ΑΕΚ και μαζί με τον παριστάμενο
στο πάνελ Δημήτρη Τυροβολά, υπεραμύνθηκαν της επιλογής καθόδου στις εκλογές
της ΕΠΑΕ: «Αποδείξαμε ότι υπάρχει κατεστημένο. Κάτι φοβούνται. Η νίκη μας
είναι μεγαλύτερη! Ξέραμε τι θα γίνει και είχαμε πάρει μηνύματα να μην
κατέβουμε. Τους εκθέσαμε όμως!».

Ακολούθως, ο κ. Νικολάου χαμογελώντας με νόημα είπε: «Με κατηγορούν ότι δεν
υιοθετώ μεθόδους για λάσπες, βρωμιές, παρασκήνια. Και δεν μας λένε ότι είμαστε
συνεπείς στις υποχρεώσεις μας. Με αυτά γελάω και δεν πρόκειται να μπούμε στα παρασκήνια».

Και ακόμη, ο κ. Νικολάου υποστήριξε ότι ουδείς διαιτητής ευνόησε ή έκανε χάρη
στην ΑΕΚ. Στάθηκε στο πλευρό του (απόντος) Γ. Λεωτσινίδη, εξέφρασε αισιοδοξία
για τη συνέχεια του πρωταθλήματος («δεν είμαστε στο και πέντε, αλλά πιο
μπροστά από όλους, βλέπω την ομοψυχία και τους παίκτες να θέλουν να παίξουν με
ένα πόδι!), είπε ότι ως οπαδό θα τον κρατούσαν μόνο τα κάγκελα, «τώρα όμως
είμαι πρόεδρος» και κατέληξε: «Δεν θέλω επαφή πλέον με τους κ.κ. Κόκκαλη -
Βαρδινογιάννη. Η ευκαιρία δόθηκε, δεν την αξιοποίησαν! Η πρότασή μας ισχύει,
αλλά δεν παρακαλάμε. Η ΑΕΚ είναι μεγάλη ομάδα! Θα δημιουργήσουμε συμμαχίες με
όσους θέλουν νόμο και αρχές. Δεν θα ρίξουμε τους τωρινούς για να κάνουμε
ανάλογη κατάσταση»!

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O06</CAT>
<ED>
Κωδικός άρθρου: A16064O061</ED>
<ID>
ID:130956

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O06&aa=1</URL></REF>


Article

<CATEGORY>vin10</CATEGORY>

 <H2>Βρήκε δικαστή η ΕΠΑΕ!
</H2>
Ο ΔΗΜΗΤΡΗΣ Σπύρου (παραιτήθηκε από το δικαστικό σώμα με τον βαθμό του
εφέτη και τώρα ασκεί τη δικηγορία) ως πρόεδρος και οι Δημήτρης Πέππας και
Κώστας Πάλλης (δικηγόροι) είναι τα νέα τακτικά μέλη της Πειθαρχικής Επιτροπής,
στη συγκρότηση της οποίας προχώρησε χθες το διοικητικό συμβούλιο της ΕΠΑΕ.

Ως αναπληρωματικά μέλη της Πειθαρχικής Επιτροπής ορίσθηκαν οι δικηγόροι,
Άγγελος Πασαλής, Μαρίνα Πανίδου και Φραγκίσκος Αυγερινός.

Τα μέλη της Πειθαρχικής Επιτροπής πιάνουν σήμερα δουλειά και μεταξύ των
θεμάτων άμεσης προτεραιότητας που θα πρέπει να ασχοληθούν, είναι και το φύλλο
αγώνα Καβάλας - ΑΕΚ προκειμένου να επιβληθεί ποινή στον Χάρη Κοπιτσή.

Στη χθεσινή του συνεδρίαση το διοικητικό συμβούλιο της ΕΠΑΕ ασχολήθηκε με το
νέο αθλητικό νομοσχέδιο. Όπως τόνισε ο Στέλιος Σφακιανάκης, έγινε προσπάθεια
προκειμένου η ΓΓΑ να στείλει στην ΕΠΑΕ αντίγραφο του σχεδίου νόμου, όμως η
απάντηση ήταν ότι «δεν υπάρχει». Έτσι, οι συζητήσεις περιστράφηκαν γύρω από τα
όσα έχουν δει μέχρι σήμερα το φως της δημοσιότητας και απ' όλες τις πλευρές
επισημάνθηκε ότι στην περίπτωση που το σχέδιο νόμου ψηφισθεί ως έχει, θα
υπάρξουν πολλά προβλήματα. 
Όλες οι πλευρές ζήτησαν να γίνουν οι απαραίτητες κινήσεις τόσο στην ΕΠΟ όσο
και το υφυπουργείο, προκειμένου να υπάρξουν αλλαγές.

Οριστικά στις 3 μ.μ. θα αγωνισθεί η ΑΕΚ κατά του Ηρακλή κι όχι αργότερα, αφού
το σχετικό αίτημά της απορρίφθηκε από την ΕΠΑΕ.

Στις 2.30 μ.μ. θα αρχίσει το παιχνίδι ΟΦΗ - Καβάλας.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O06</CAT>
<ED>
Κωδικός άρθρου: A16064O062</ED>
<ID>
ID:131003

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O06&aa=2</URL></REF>


Article

<CATEGORY>vin10</CATEGORY>

 <H5>ΓΚΜΟΧ
</H5><H2>Να γεμίσουν το γήπεδο οι οπαδοί
</H2>
ΑΓΩΓΗ κατά του αντιπροέδρου της ΕΠΟ, Στέλιου Σφακιανάκη, θα καταθέσει
εντός των ημερών ο Γιάτσεκ Γκμοχ. Ο τεχνικός του Ιωνικού θεωρεί ότι μειώθηκε
επαγγελματικά, από τα όσα είπε γι' αυτόν ο κ. Σφακιανάκης στην τελευταία
σύσκεψη του Δ.Σ. της ΕΠΟ και έχει συγκεντρώσει όλα τα δημοσιεύματα τα οποία
αναφέρονται στο θέμα. Σήμερα ή τη Δευτέρα θα επισκεφτεί τον δικηγόρο του, για
να καταθέσει την αγωγή με την οποία θα ζητήσει χρηματική αποζημίωση από τον κ. Σφακιανάκη.

Ο τεχνικός της ομάδας της Νεάπολης, χθες, μιλώντας στους παίκτες του, ζήτησε
ηρεμία και να διώξουν το άγχος για να μπορέσουν να κατακτήσουν τους βαθμούς
της νίκης, στο παιχνίδι με τον Αθηναϊκό, ενώ με δηλώσεις του ζήτησε και τη
βοήθεια το κόσμου: «Πρέπει οι οπαδοί μας να γεμίσουν το γήπεδο, αφού το ματς
αυτό είναι πολύ σημαντικό για τον Ιωνικό». Από τον αγώνα με τους «Λόρδους» θα
απουσιάσει ο Φίλης που συμπλήρωσε έξι κίτρινες κάρτες, ενώ αμφίβολη είναι και
η συμμετοχή του Νταρακλίτσα που ακόμα δεν έχει αποθεραπευτεί. Ο Ιωνικός τύπωσε
7.000 εισιτήρια τα οποία ήδη τέθηκαν σε κυκλοφορία.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O06</CAT>
<ED>
Κωδικός άρθρου: A16064O063</ED>
<ID>
ID:131044

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O06&aa=3</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Προβληματίζουν οι τραυματισμοί Ναλιτζή, Μένταν
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Ναλιτζής, Μένταν. Τραυματίσθηκαν στο ματς με την Καλαμαριά 
Ο ΤΡΑΥΜΑΤΙΣΜΟΣ των Ναλιτζή και Μένταν στον
προχθεσινό αγώνα Κυπέλλου με την Καλαμαριά προβληματίζει έντονα τον Χρήστο
Εμβολιάδη. Ο τεχνικός του Πανιωνίου θεωρεί απαραίτητη την παρουσία τους στον
κρίσιμο αγώνα με την Παναχαϊκή, αφού έχουν μείνει λίγοι οι παίκτες που είναι
«ετοιμοπόλεμοι». Οι αποχωρήσεις των Τζανετή, Γκαμπιαντίνι, αλλά και οι
τιμωρίες με τους τραυματισμούς αποδυνάμωσαν αισθητά τον Πανιώνιο κι έτσι οι
ίδιοι ποδοσφαιριστές αγωνίζονται σε δύο θεσμούς, με αποτέλεσμα να μη μπορούν
να ανταποκριθούν πλήρως σε όλες τις απαιτήσεις την ομάδας.

Έτσι καταβάλλεται κάθε δυνατή προσπάθεια από το ιατρικό τιμ του Πανιωνίου,
ώστε να αγωνιστούν στο μεθαυριανό ματς. Ο Ναλιτζής έχει κτύπημα στον αστράγαλο
και χθες έκανε ένεση, ενώ και ο Μένταν, που έχει κτυπήσει στο πίσω μέρος στο
γόνατο, υποβάλλεται σε θεραπεία. Οι δύο ποδοσφαιριστές δεν πρόκειται να
ακολουθήσουν πιεστική προπόνηση, ώστε να καταφέρουν να είναι έτοιμοι για τον
αγώνα με την Παναχαϊκή. Τα ευχάριστα νέα για τον Χρήστο Εμβολιάδη έρχονται από
τους Μπουγά, Μητσιόπουλο που εξέτισαν την ποινή τους και θα είναι στη διάθεσή
του, ενώ, όπως δείχνει η μέχρι τώρα κατάσταση, θα απουσιάσουν και πάλι οι
τραυματίες Καρασαββίδης, Βάσμπεργκ.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O07</CAT>
<ED>
Κωδικός άρθρου: A16064O071</ED>
<ID>
ID:130957

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O07&aa=1</URL></REF>


Article

<CATEGORY>vin10</CATEGORY>

 <H5>ΕΠΑΙΝΟΙ ΚΑΙ ΧΑΜΟΓΕΛΑ ΑΠΟ ΤΟΝ ΙΩΑΝΝΙΔΗ ΣΤΟΥΣ ΠΑΙΚΤΕΣ ΤΟΥ
</H5><H5>Χωρίς τον δικέφαλο αετό
</H5><H5>ΤΟ ΜΑΤΣ
</H5><H5>Η ΑΕΚ... άλωσε την Πόλη σε 20 λεπτά!
</H5><H5>Εμπιστευτικά
</H5><H5>Ξεσήκωσε τα πλήθη
</H5><H5>Βροχή τα κέρματα
</H5><H2>Ναι, ήταν πολεμιστές
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΚΩΝΣΤΑΝΤΙΝΟΥΠΟΛΗ

Η... ΑΛΩΣΗ της Πόλης από τη στρατιά της ΑΕΚ είναι γεγονός. Η νίκη επί
της Ούλκερ στην Κωνσταντινούπολη πανηγυρίστηκε έξαλλα, τόσο από τον Γιάννη
Ιωαννίδη όσο και τους παίκτες του. Τα δεκάδες κέρματα που έπεσαν αμέσως μετά
τη λήξη του αγώνα από τους ένθερμους Τούρκους ήταν κάτι σαν «επιβράβευση» των
πολεμιστών της «Ένωσης». «Ναι, ήταν πολεμιστές. Μακάρι να είναι έτσι και στα
άλλα παιχνίδια», έλεγε περιχαρής ο Ιωαννίδης, που πέτυχε το διπλό στόχο του: η
ΑΕΚ κατέκτησε την πρώτη θέση στον όμιλό της, μία αγωνιστική πριν από το τέλος
τής β' φάσης στην Ευρωλίγκα και ο «ξανθός» διατήρησε το αήττητό του στην
Τουρκία. 
Ο ίδιος το αντιμετώπισε με χαμόγελο: «Το πιο σημαντικό είναι ότι νικήσαμε στην
Κωνσταντινούπολη γι' αυτόν το λόγο (Αθλητική Ένωση Κωνσταντινουπόλεως) και
διπλά ευτυχισμένος. Τα παιδιά αξίζουν συγχαρητήρια. Μετά το μαραθώνιο,
καταφέραμε να είμαστε πρώτοι, χωρίς το τελευταίο ματς με την Παρτιζάν».

Κακιούζης - Κολντεμπέλα. Από τους πρωταγωνιστές της... μεγάλης ανατροπής που
πέτυχε χθες η ΑΕΚ στο «Αμπντί Ιπεκτσί», με αντίπαλο την Ούλκερ

Ο προπονητής της ΑΕΚ μίλησε για την έννοια της... έδρας: «Είδατε εδώ τι
σημαίνει έδρα. Μία ομάδα δείχνει τις δυνατότητές της μακριά από την έδρα της.
Εμείς έχουμε πετύχει μεγάλες εκτός έδρας νίκες (5) και αυτό τα λέει όλα. Αλλά
και εντός έδρας δεν έχουμε τόσο μεγάλη βοήθεια», παραπονέθηκε ο Ιωαννίδης, που
περιμένει από τους οπαδούς της ΑΕΚ να στηρίξουν περισσότερο την ομάδα τους (το
δόλωμα ήταν για τον αγώνα με την... Παρτιζάν). Η άμυνα της ΑΕΚ στο δεύτερο
ημίχρονο ήταν το κλειδί της επιτυχίας, σύμφωνα με τον Ιωαννίδη: «Παίξαμε
τρομερή άμυνα με βοήθειες.

Τρέξαμε, βγήκαμε στον αιφνιδιασμό και όλα θα ήταν πιο απλά, αν μας ήθελε η
μπάλα, που μπήκε και βγήκε τουλάχιστον επτά φορές από το αντίπαλο καλάθι.
Καταφέραμε να κρατήσουμε την Ούλκερ στους 21 πόντους στο δεύτερο ημίχρονο. Και
να σκεφθείτε ότι ο Άντερσον έπαιζε άρρωστος: δεν προπονήθηκε δύο ημέρες, αφού
είναι κρυωμένος και ακολουθεί θεραπεία με αντιβίωση. Η ουσία είναι ότι παίξαμε
μπάσκετ στο δεύτερο ημίχρονο και αυτό είναι σημαντικό». Ο «ξανθός» δεν ξέχασε
το φίλο και συνεργάτη του... Αναλυτή, που είχε χθες γενέθλια: «Ένα κομμάτι της
νίκης τού το αφιερώνω», κατέληξε.

ΤΟΥΡΚΙΚΗ πρόκληση. Οι γείτονες «κτύπησαν» και στον αθλητισμό. Το
τουρκικό κανάλι δεν δέχθηκε ­ όπως φαίνεται και στη φωτογραφία από την
τηλεόραση ­ να εμφανίζει το έμβλημα της ΑΕΚ (τον δικέφαλο αετό) και
περιορίστηκε σε μια αυτοσχέδια σημαία με τα χρώματα της ελληνικής ομάδας.

ΚΩΝΣΤΑΝΤΙΝΟΥΠΟΛΗ

ΣΤΟΝ ημιτελικό του Τελ Αβίβ (το 1994) ο Γιάννης Ιωαννίδης πανηγύριζε
ένα λεπτό πριν από το τέλος του αγώνα. 
Χθες στο «Άμπντι Ιμπεκτσί» εγκατέλειψε το παιχνίδι και πανηγύριζε με τους
παίκτες του πάγκου και τα υπόλοιπα μέλη της αποστολής, περίπου την ίδια
χρονική στιγμή του αγώνα και είχε κάθε δικαίωμα και δικαιολογία.

Η ΑΕΚ παρέμεινε αήττητη στη δεύτερη φάση της Ευρωλίγκα, διατήρησε και
εξασφάλισε την πρώτη θέση στον όμιλό της (που της προσφέρει αβαντάζ έδρας
μέχρι το φάιναλ φορ) και όλα αυτά στο «καυτό» «Άμπντι Ιπεκτσί», κόντρα στην
Ούλκερ που βρέθηκε να προηγείται στο 23' με 17 πόντους (51-34)!

Οι «κιτρινόμαυροι» έδειξαν να έχουν εγκαταλείψει τον αγώνα. Η άμυνά τους
έμοιαζε με... σουρωτήρι, απέναντι στους Τούρκους που έλεγχαν πλήρως τον αγώνα. 
Ο Τσακαλίδης με τέσσερα φάουλ είχε μείνει στον πάγκο από το 19'. Ο Πρέλεβιτς
δεν αγωνιζόταν ­ ως γνωστόν λόγο τραυματισμού ­ και όλα ήταν... μαύρα και άραχλα.

Και όμως η ΑΕΚ κατόρθωσε να... αλώσει την Πόλη. 
Το κοντό σχήμα (όπως και στο Βελιγράδι), έχοντας τον Αλεξάντερ πεντάρι, τον
Κακιούζη τεσσάρι έκανε την ομάδα του «ξανθού» πιο ευκίνητη. 
Ο Κολτεμπέλα θυμήθηκε τον καλό αμυντικό του εαυτό και έκανε δύσκολη τη ζωή του
Μάικ Άντερσον.

Η άμυνα της ΑΕΚ μετατράπηκε σε μπετόν. Ο Κακιούζης πέρασε... χειροπέδες στον
Τσίτουμ. Το ίδιο και το φιλαράκι του, ο Νίκος Χατζής, στον επικίνδυνο Ερντενάι
και η ελληνική ομάδα πέτυχε το απίστευτο. Με σερί 18-0 (ναι, δεκαοκτώ-μηδέν)
το επόμενο 9λεπτο, μετέτρεψε το σκορ σε 51-52.

Ο Ουίλι Άντερσον που απέδειξε ότι είναι ένας από καλύτερους «team-player»
(παίκτης ομάδας), μοίρασε επτά ασίστ και εμψύχωνε τους συμπαίκτες του. Το σερί
συνεχίστηκε και έφθασε στο 27-4 και το σκορ στο 55-61 για την ΑΕΚ, στο 35'.

Ο Τσετίν Γκιλμάζ αναγκάστηκε να πάρει και το δεύτερο τάιμ άουτ που εδικαιούτο,
αλλά και πάλι η ομάδα του δεν μπορούσε να συνέλθει και να βρει τις λύσεις,
απέναντι στην εκπληκτική άμυνα των «κιτρινόμαυρων».

Η ΑΕΚ, που ευτύχησε να έχει για διαιτητή τον Μπετανκόρ που δεν επηρεάζεται από
έδρες, δέχθηκε 42 πόντους στο ημίχρονο (42-32) και ακριβώς τους μισούς στο
δεύτερο μέρος (21).

Από τις 5.05 ήταν κατάμεστο το Αμπντί Ιπεκτσί. Πολλοί Τούρκοι βρίσκονταν από
πολύ νωρίτερα στο γήπεδο, που είχαν πάει για να παρακολουθήσουν τον αγώνα
πρωταθλήματος Φενέρ Μπαχτσέ - Γαλατά Σαράι. Μόλις τελείωσε, ένας οπαδός της
Ούλκερ με τουρκική σημαία ξεσήκωσε τα πλήθη, κάνοντας αρκετές φορές το γύρο
του γηπέδου ανεμίζοντας την.

Δεκάδες κέρματα δέχτηκαν οι παίκτες της ΑΕΚ, τόσο στην ανάπαυλα του ημιχρόνου
όσο και στο τέλος. Οι Τούρκοι ­ όπως συνηθίζουν ­ έβαλαν τον Εθνικό τους Ύμνο
πριν από το ματς, ενώ απαγορεύεται σε συλλογικό επίπεδο.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O08</CAT>
<ED>
Κωδικός άρθρου: A16064O081</ED>
<ID>
ID:130958

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O08&aa=1</URL></REF>


Article

<CATEGORY>vin10</CATEGORY>

 <H5>ΙΒΚΟΒΙΤΣ: ΕΙΔΑΜΕ ΤΙ ΕΓΙΝΕ ΣΤΟ ΓΗΠΕΔΟ
</H5><H5>ΤΟ ΜΑΤΣ
</H5><H5>Πλήρωσε τα λάθη του
</H5><H5>ΠΑΒΛΙΣΕΒΙΤΣ
</H5><H5>Ραντεβού στην Αθήνα
</H5><H5>Εμπιστευτικά
</H5><H5>Προτιμάει την Κροατία
</H5><H5>Ελληνική κερκίδα
</H5><H2>Χρονόμετρο 2... ταχυτήτων
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΣΠΛΙΤ

ΓΙΑ «χρονόμετρο δύο... ταχυτήτων» έλεγε στο τέλος ο Ντούσαν Ίβκοβιτς, αλλά και
οι υπόλοιποι άνθρωποι του Ολυμπιακού. «Δεν μου αρέσει να μιλάω για τέτοια
θέματα, αλλά δεν είμαστε τρελοί, είδαμε τι έγινε», έλεγε ο Σέρβος τεχνικός.
«Εδώ μετράνε διαφορετικά τον χρόνο», υποστήριζαν και τα μέλη της
«ερυθρόλευκης» αποστολής, αλλά ο Ίβκοβιτς είχε κι άλλο καημό: «Μια ημέρα
παραπάνω να είχαμε στη διάθεσή μας. 
Να μην μάθαιναν τόσο απότομα οι παίκτες για την αρθροσκόπηση του Καρνισόβας.
Το έμαθαν σχεδόν στο αεροδρόμιο!». 
Δημήτρης Παπανικολάου. Προσπάθησε, αλλά...

Ο Ίβκοβιτς, πάντως, δεν θέλησε να βρει δικαιολογίες: «Έπρεπε να παίξουμε πιο
έξυπνα», είπε. «Δεν αγωνιστήκαμε δυνατά και είναι χαρακτηριστικό ότι δεν
κάναμε φάουλ με αποτέλεσμα στο τέλος η Κροάσια να μην έχει δικαίωμα για βολές.
Χόκις και Βούκσεβιτς έπρεπε να ελέγχουν καλύτερα τον ρυθμό. Μας δημιούργησε
πρόβλημα και ο Αλάνοβιτς με τα κλεψίματα. 
Οι παίκτες πάντως ανέλαβαν τις ευθύνες τους. Θα βρούμε λύση και όλα θα πάνε
καλύτερα. Θα ξεπεράσουμε και τον τραυματισμό του Καρνισόβας και είμαι
αισιόδοξος για το μέλλον», κατέληξε.

Ο Τζόνι Ρότζερς πρόσθεσε: «Δεν παίξαμε έξυπνα. Θα μπορούσαμε να αποφύγουμε τα
λάθη, ιδιαίτερα στην άμυνα. Δεν είναι θέμα κακής ψυχολογίας, απλά δεν ήμασταν συγκεντρωμένοι».

ΤΑ ΝΕΡΑ στις Δαλματικές Ακτές ήταν κρύα για τον «λαβωμένο» Ολυμπιακό. Τόσο
κρύα, που μάλλον «πάγωσε» και το χρονόμετρο στο γήπεδο. Γιατί τελικά, ζήτημα
είναι αν το β' μέρος είχε διάρκεια... 14 λεπτά! Όχι βέβαια πως η χθεσινή ήττα
από την Κροάσια (60-53) δεν ήταν, λίγο-πολύ αναμενόμενη, αλλά απλά οι
«ερυθρόλευκοι» ­ ανεξάρτητα από τα προβλήματά τους ­ υστέρησαν σε βασικούς
τομείς ενός αγώνα μπάσκετ.

Όταν δηλαδή μια ομάδα δεν προσέχει στην άμυνα (ιδιαίτερα στην περιφέρεια),
δεν έχει προσεκτικές επιλογές στην επίθεση, χάνει μάχες κάτω από τα καλάθια,
τότε πολύ δύσκολα μπορεί να νικήσει. Οι Κροάτες «έκλεβαν» συστηματικά χρόνο,
κάτι που κατάλαβαν οι διαιτητές και το επεσήμαναν. Αλλά και το τρίποντο του
Αλάνοβιτς στο τέλος του α' μέρους (που διαμόρφωσε το 40-31) ήταν τουλάχιστον
κατά δύο δευτερόλεπτα εκπρόθεσμο!

Στο β' μέρος, η Κροάσια σημείωσε 20 πόντους και ο Ολυμπιακός 22. Άντε μετά
ο Ίβκοβιτς να... πείσει τους παίκτες του ότι δεν έπαιξαν καλή άμυνα! Όλα αυτά,
ούτε στο ελάχιστο δεν αποτελούν δικαιολογία για την ήττα του Ολυμπιακού, αφού
η πειραϊκή ομάδα χθες δεν αγωνίστηκε (και πάλι) καθόλου καλά και δίκαια, έφυγε
από το Σπλιτ με το κίτρινο φύλλο αγώνα.


ΤΟ ΚΙΝΗΤΟ τηλέφωνο του Ζέλικο Παβλίσεβιτς «χτυπούσε» συνεχώς, μετά το τέλος
του χθεσινού αγώνα. Στο Σπλιτ, γνώριζαν από το ημίχρονο ότι η Τέλεκομ είχε
ηττηθεί από την Έφες Πίλσεν και πως η 4η θέση γι' αυτούς ήταν πλέον εφικτή.
«Φίλοι από την Αθήνα», έλεγε γελώντας ο Κροάτης τεχνικός. Τώρα μάλιστα, η
Κροάσια θα αντιμετωπίσει κατά πάσα πιθανότητα (αν ο Ολυμπιακός νικήσει την
προσεχή Πέμπτη στο Νέο Φάληρο την Τέλεκομ) στον πρώτο γύρο των πλέι οφ την
ΑΕΚ. «Κατ' αρχήν, χαίρομαι που θα έρθω πάλι στην Αθήνα. Στόχος μας είναι να
έρθουμε... δύο φορές», είπε ο Παβλίσεβιτς.

«Ήταν πολύ μεγάλη νίκη για την Κροάσια. Ανεξάρτητα από το γεγονός ότι ο
Ολυμπιακός είχε απουσίες, διαθέτει σπουδαίους και έμπειρους παίκτες. Η ομάδα
μου είναι νέα και άπειρη. Για αυτό είμαι υπερήφανος για τους παίκτες μου, που
κατάφεραν να παίξουν τόσο καλή άμυνα και να πάρουν τη νίκη».

«Θα ήθελα να παίξω στην εθνική Κροατίας, αλλά κάτι τέτοιο αυτή τη στιγμή δεν
είναι εφικτό λόγω της νομοθεσίας στην Ελλάδα. Η αλήθεια είναι πως με
ενδιαφέρει να παίξω γενικά σε κάποια εθνική. Δεν έχω πρόβλημα να είναι και
στην εθνική Ελλάδος, αλλά τόσο καιρό που είμαι στην Ελλάδα δεν με έχουν καλέσει».

Ο Φράνκο Νάκιτς παραχώρησε προχθές το βράδυ συνέντευξη στο μηνιαίο περιοδικό
του μπάσκετ, που εκδίδεται στο Σπλιτ, το «Κοζάρκα» (σημαίνει μπάσκετμπολ) και
οι περισσότερες ερωτήσεις του Κροάτη συναδέλφου προς τον άσο του Ολυμπιακού
ήταν αναφορικά με την εθνική, όπου οι Κροάτες τον θέλουν πολύ. Άλλωστε και ο
τίτλος της συνέντευξης, που θα δημοσιευτεί στο τεύχος του Μαρτίου, είναι:
«Φράνκο θα τα πούμε στην εθνική!» και μάλιστα με ελληνική προφορά (!).

Το δικό τους ελληνικό χρώμα έδωσαν στις εξέδρες της μικρής σάλας «Γκρίπε» 20
Έλληνες στρατιώτες, οι οποίοι βρίσκονται στο Σπλιτ ως ειρηνευτική δύναμη του ΟΗΕ.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16064O091</ED>
<ID>
ID:130959

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O09&aa=1</URL></REF>


Article

<CATEGORY>vin10</CATEGORY>

 <H5>Ο δρόμος προς τη Βαρκελώνη (β' φάση)
</H5><H2>Τι γίνεται τώρα για τους Έλληνες
</H2>
Ο ΟΛΥΜΠΙΑΚΟΣ, παρά τη χθεσινή ήττα του, στο Σπλιτ θα τερματίσει στην πρώτη
θέση του Ε' Ομίλου, αν νικήσει στην τελευταία αγωνιστική την Τέλεκομ. Σε αυτή
την περίπτωση, οι «ερυθρόλευκοι» θα αγωνιστούν με την 4η ομάδα του Θ' Ομίλου:
Παρτιζάν (παίζει στο ΟΑΚΑ με την ΑΕΚ), ή Ούλκερ (στο Ζάγκρεμπ, με Τσιμπόνα).
Με νίκη του Ολυμπιακού επί της Τέλεκομ, η ΑΕΚ θα αντιμετωπίσει την Κροάσια
Σπλιτ. Όσον αφορά τον ΠΑΟΚ, μετά την εκπληκτική χθεσινή νίκη της Ρεάλ επί της
Μπενετόν (82-54), όλα θα κριθούν στην τελευταία αγωνιστική. Ο ΠΑΟΚ θα
αγωνιστεί με τη Ρεάλ και «ξεχνώντας» πια τη δεύτερη προνομιούχο θέση, θέλει
μόνο νίκη, για να προκριθεί στα πλέι οφ!

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16064O092</ED>
<ID>
ID:131004

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O09&aa=2</URL></REF>


Article

<CATEGORY>vin10</CATEGORY>

 <H5>ΑΠΟΜΑΚΡΥΝΘΗΚΕ ΑΦΟΥ ΔΕΝ ΤΑ... ΒΡΗΚΕ ΜΕ ΤΗΝ ΤΣΕΛΣΗ
</H5><H2>Βιάλι στη θέση του Γκούλιτ
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Ρούουντ Γκούλιτ. Η αναχώρησή του από την Τσέλση ξάφνιασε

ΚΑΙ ΞΑΦΝΙΚΑ, ο Ρούουντ Γκούλιτ αποτελεί παρελθόν για την Τσέλση! Ο Μολούκος
παίκτης-μάνατζερ της αγγλικής ομάδας απομακρύνθηκε από το πόστο του, μετά το
ναυάγιο των διαπραγματεύσεων με τη διοίκηση της Τσέλση, για την ανανέωση του
συμβολαίου του.

Όπως εξήγησε ο ­ εκ των διευθυντών της Τσέλση ­ Κόλιν Χάτσινσον, η διοίκηση
της αγγλικής ομάδας δεν μπορούσε να ικανοποιήσει τις απαιτήσεις του Γκούλιτ,
προκειμένου ο τελευταίος να ανανεώσει το συμβόλαιό του που έληγε στο τέλος της
περιόδου. Έτσι, με δεδομένο το γεγονός ότι ο Γκούλιτ δεν θα ήταν μάνατζερ της
Τσέλση την επόμενη περίοδο, οι Άγγλοι αποφάσισαν με συνοπτικές διαδικασίες να
ξεκαθαρίσουν το τοπίο και να απομακρύνουν τον Μολούκο. Αντικαταστάτης του
Γκούλιτ θα είναι (κρατηθείτε) ο Τζιανλούκα Βιάλι, ο παίκτης που ήρθε σε κόντρα
με τον Ολλανδό πρώην διεθνή άσο, γιατί ήταν μονίμως εκτός ενδεκάδας την
περασμένη περίοδο.

Όταν έγινε γνωστή η αποχώρηση του Γκούλιτ από το Στάμφορντ Μπριτζ, οι μετοχές
της Τσέλση έπεσαν 12%, αλλά οι απώλειες τελικά έφθασαν το 8%.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16064O101</ED>
<ID>
ID:130950

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O10&aa=1</URL></REF>


Article

<CATEGORY>vin10</CATEGORY>

 <H2>ΠΑΟ
</H2><H2>Με φουλ τις μηχανές στη Λάρισα
</H2>
ΜΠΟΡΕΙ η Λάρισα να είναι η τελευταία και πιο αδύναμη ομάδα της Α1 εφέτος, όμως
στον Παναθηναϊκό φαίνεται πως ετοιμάζονται με... φουλ τις μηχανές εν όψει του
αυριανού αγώνα. Και αυτό γιατί το ματς στη Θεσσαλία μετατράπηκε από τους
«πράσινους» σε... πρόβα τζενεράλε για τον αγώνα ρεβάνς με την Χαποέλ Εϊλάτ την
Τρίτη. 
Ο Παναθηναϊκός, όπως είναι γνωστό, ηττήθηκε (80-78) από τους Ισραηλινούς και
για να προκριθεί στα προημιτελικά («8») πρέπει να νικήσει με τρεις πόντους.

Αμφιβολία για το ποια είναι καλύτερη ομάδα δεν υπάρχει, όμως ο Σούμποτιτς
καλού-κακού έχει... σημάνει τον κώδωνα του κινδύνου και ζήτησε την αφύπνιση
των παικτών του.

Μοναδικό πρόβλημα για τον προπονητή του Παναθηναϊκού ο τραυματίας Φερράν
Μαρτίνεθ, που εξακολουθεί να αντιμετωπίζει προβλήματα.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16064O102</ED>
<ID>
ID:130998

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O10&aa=2</URL></REF>


Article

<CATEGORY>vin10</CATEGORY>

 <H5>Η Αφρική στηρίζει τον Γιόχανσον
</H5><H5>«Ο Σάλας αξίζει τα λεφτά του»
</H5><H2>Εμπιστευτικά
</H2>
Η Αφρική δεν θα διεκδικήσει (μέσω εκπροσώπου της) την προεδρία της διεθνούς
ομοσπονδίας ποδοσφαίρου, ανακοίνωσε η αφρικανική συνομοσπονδία, η οποία
παράλληλα έκανε γνωστό πως θα υποστηρίξει την υποψηφιότητα του ­ σημερινού
προέδρου της ΟΥΕΦΑ ­ Λέναρτ Γιόχανσον. Να σημειωθεί πως ο Γιόχανσον παραμένει
προς το παρόν ο μοναδικός υποψήφιος για την προεδρία της ΦΙΦΑ.

* Το εγκώμιο της εθνικής ομάδας της Βραζιλίας έπλεξε ο ομοσπονδιακός
προπονητής της Γερμανίας Μπέρτι Φογκτς. Μιλώντας στο γερμανικό πρακτορείο
ειδήσεων SID ο Φογκτς υποστήριξε, μεταξύ άλλων, πως η Βραζιλία έχει αυτή τη
στιγμή την καλύτερη ομάδα ποδοσφαίρου όλων των εποχών. «Δεν παίζουν
ποδόσφαιρο, διασκεδάζουν» είπε χαρακτηριστικά ο Φογκτς. Ο Γερμανός κόουτς
ωστόσο άφησε το καλύτερο για το τέλος, λέγοντας πως η ομάδα του μπορεί να
νικήσει τη Βραζιλία, στο φιλικό παιχνίδι που θα διεξαχθεί τον επόμενο μήνα στη Στουτγάρδη.

«Αξίζει τα λεφτά του μέχρι τελευταίας δεκάρας». Την άποψη αυτή εξέφρασε ο
προπονητής της Εθνικής Αγγλίας Γκλεν Χοντλ, για τον άσο της Χιλής Μαρσέλο
Σάλας, για τον οποίο ως γνωστόν η Λάτσιο είναι έτοιμη να ξοδέψει έξι δισ.
δραχμές για να τον αποκτήσει. Να θυμίσουμε πως ο Σάλας με δύο προσωπικά του
γκολ χάρισε τη νίκη στη Χιλή, στον αγώνα με την Αγγλία (2-0), στο Γουέμπλεϊ.

* Η Ίντερ διέψευσε δημοσιεύματα εφημερίδων, σύμφωνα με τα οποία βολιδοσκοπεί
τον Αρίγκο Σάκι. Με ανακοίνωσή της η ιταλική ομάδα «στηρίζει τον προπονητή της
Λουίτζι Σιμόνι». Ωστόσο ο πρόεδρος της Ίντερ Μάσιμο Μοράτι μάλλον έχει
αντίθετη άποψη, καθώς οι τελευταίες του δηλώσεις («έχουμε τους καλύτερους
παίκτες και όμως θα χάσουμε το πρωτάθλημα») προμηνύουν την απόλυση του Σιμόνι.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16064O103</ED>
<ID>
ID:131039

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O10&aa=3</URL></REF>


Article

<CATEGORY>vin10</CATEGORY>

 <H5>ΓΚΟΥΡΟΒΙΤΣ
</H5><H2>Δεν είπαμε ακόμα την τελευταία λέξη
</H2><H2></H2>
Η ΣΥΜΜΕΤΟΧΗ του Άγγελου Κορωνιού στον επαναληπτικό με την Βερόνα για το
Κύπελλο Κόρατς, την προσεχή Τετάρτη, θεωρείται αμφίβολη. Ο διεθνής παίκτης
έχει τράβηγμα στον «δικέφαλο» (από το ματς με τον Άρη), συνεχίζει τη θεραπεία
και μάλλον δεν θα αγωνιστεί αύριο στο ματς με τη Δάφνη, ώστε να καταφέρει να
παίξει στη Βερόνα. Στο Περιστέρι, πάντως, πιστεύουν ότι η πρόκριση δεν έχει
χαθεί: «Ας μη μας θεωρούν τελειωμένους. Δεν έχουμε πει ακόμα την τελευταια
λέξη», είπε ο Μίλαν Γκούροβιτς.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16064O104</ED>
<ID>
ID:131060

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O10&aa=4</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Ελπίδες σε ένα... φαξ
</H2><H2></H2>
ΟΙ ΕΛΠΙΔΕΣ του Πανιωνίου για εξεύρεση λύσης στα οικονομικά προβλήματα
στρέφονται σε ένα... φαξ. Στη Νέα Σμύρνη περιμένουν από ημέρα σε ημέρα την
απάντηση μιας πολυεθνικής εταιρείας (τροφίμων), με την οποία έχουν συζητήσει
το ενδεχόμενο να αναλάβει τη χορηγία της ομάδας μπάσκετ. 
Οι συζητήσεις αφορούν το όνομα, αλλά και τη φανέλα. 
<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16064O105</ED>
<ID>
ID:131074

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O10&aa=5</URL></REF>


Article

<CATEGORY>vin10</CATEGORY>

 <H2>Οι γυναίκες του Σπόρτιγκ
</H2><H2></H2>
ΤΟ ΝΤΕΡΜΠΙ του πρώτου ημιχρόνου (25-25) στον αγώνα Σπόρτιγκ - Μπουρζ,
μετατράπηκε στο δεύτερο μέρος σε άνετη επικράτηση (78-41) της γαλλικής ομάδας
επί των πρωταθλητριών Ελλάδος, στην προτελευταία αγωνιστική (13η) της
Ευρωλίγκας γυναικών.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16064O106</ED>
<ID>
ID:131084

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O10&aa=6</URL></REF>


Article

<CATEGORY>vin10</CATEGORY>

 <H5>Δ.Σ. ΑΕΚ
</H5><H2>Μάθημα χαμηλών τόνων
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>Καταπληκτική και υγιής, από κάθε άποψη, η χθεσινή τοποθέτηση του
προέδρου της ΑΕΚ Παντελή Νικολάου. Τα όσα ανέφερε στην συνέντευξη Τύπου,
χάραξαν δρόμο στο ταλαιπωρημένο επαγγελματικό ποδόσφαιρο. Δρόμο αξίας.

*** Όταν, για παράδειγμα, ο γιατρός αναφέρει πως ό,τι κι αν γίνει η
διοίκησή του δεν θα μπει στο παρασκήνιο, αντιλαμβάνεσαι πως ακόμη δεν χάθηκαν όλα.

*** Όταν ο Νικολάου χτυπάει το χέρι στο τραπέζι και λέει «τιμώ όλους
τους παλιούς προέδρους, τους θέλουμε κοντά μας αλλά με το δικό μας πρόγραμμα»,
στέλνει σαφές μήνυμα ενότητας και χαμηλών τόνων.

*** Ύστερα από τις θυελλώδεις θητείες Μελισσανίδη - Γιδόπουλου -
Τροχανά, όλα αυτά ακούγονται ελπιδοφόρα, αλλά και... παράξενα.

*** (Κυρίως αναπτερώνουν ελπίδες όσων σκέπτονται και βλέπουν το
πρωτάθλημα εντελώς διαφορετικά...).

*** Μα τόσο γρήγορα ξεχνάμε...

*** Το ζητούμενο είναι αν η σημερινή διοίκηση της ΑΕΚ, από τον Νικολάου
και τον Τυροβολά μέχρι τον μίστερ Λιούις στη Βρεταννία, θα κατραφέρουν να
υλοποιήσουν τις προσδοκίες τους στις 13 αγωνιστικές που απομένουν.

*** Μια ΑΕΚ, η οποία δεν έχει φωνή στην ΕΠΑΕ.

*** Μια ΑΕΚ, που όπως φωνάζει, δεν έχει πάντα ίση μεταχείρηση από την διαιτησία.

*** Μια ΑΕΚ, τέλος, που θα αργήσει να εμφανίσει το ισχυρότερο σχήμα στο
γήπεδο, μετά τις αλυσιδωτές ατυχίες από τους τραυματισμούς βασικότατων
στελεχών της.

Όλα πήγαν καλά!

Θυμάστε που ζητούσε κάπου μισό εκατομμύριο δολάρια για δύο χρόνια;

*** Λοιπόν, μας ήλθε χθες στην Αθήνα, δήλωσε ότι όλα πήγαν καλά με το
συμβόλαιό του και ήδη πρέπει να το έχει υπογράψει στην ΕΠΟ.

*** Τώρα και να θέλει ο... Ανδριάς να κάνει πίσω δεν μπορεί.

*** Ο Ιορντανέσκου είναι και με την βούλα ομοσπονδιακός προπονητής. Εύκολα!

*** Ο έτερος μνηστήρας της θέσης, Γιάτσεκ Γκμοχ, συνειδητοποίησε ότι
παραμένει στον Ιωνικό, αλλά ο θυμός για την τοποθέτηση Σφακιανάκη δεν λέει να
του περάσει.

*** «Αγωγή θα καταθέσω για επαγγελματική ζημία», δήλωσε στην στήλη ο
Γιάτσεκ με κ α τ α π λ η κ τ ι κ ά ελληνικά.

*** Όταν θέλει ο Πολωνός, μιλάει την γλώσσα μας ισάξια των
πανεπιστημιακών μας, που λέει ο λόγος...

*** Όσον αφορά τα πρώτα σχέδια του Ιορντανέσκου, σχεδόν είχαν προβλεφθεί.

*** Θα δει την προσεχή Τετάρτη το φιλικό με την Ρωσία, και τον προσεχή
Απρίλιο το φιλικό με... Ρουμανία.

*** Η πρόταση της ομοσπονδίας του Βουκουρεστίου προς την ΕΠΟ, είναι
βέβαιο ότι θα γίνει δεκτή διά βοής...

*** Λεπτομέρεια: προπονητής στη Ρουμανία τον Απρίλιο θα είναι ο Άγγελος
και όχι ο Ντουμιτρίου, παρά την «βιασύνη» που υπάρχει στην πλευρά του τεχνικού
της ΑΕΚ.

*** Σκεφθείτε πως ο Ντου Ντου, με τον τρόπο του, έστειλε μήνυμα στον
Νικολάου πως «τον πιέζει η ομοσπονδία της Ρουμανίας», και συνεπώς πρέπει να
ξέρει τι θα κάνει με την ΑΕΚ.

*** Δυστυχώς (για την Εθνική Ρουμανίας...) ο πρόεδρος της ΑΕΚ δεν
παγιδεύτηκε, δηλώνοντας χθες κατηγορηματικά.

*** «Με τον κ. Ντουμιτρίου θα μιλήσουμε μέσα Μαρτίου!».

*** Νωρίς είναι...

Χρειάστηκε 5' λεπτά

Ωστόσο, σε άλλη χώρα, με καλύτερο προγραμματισμό από αυτόν που ισχύει στην
Ελλάδα, η αντιμετώπιση του προπονητή είναι εντελώς διαφορετική υπόθεση.

*** Σύμφωνα με τηλεγράφημα από το Λονδίνο, η διοίκηση της Τσέλση θέλησε
να ανανεώσει το συμβόλαιο του Γκούλιτ από τώρα, μολονότι η συνεργασία τους
λήγει το καλοκαίρι.

*** Ο Ολλανδός απέφυγε να απαντήσει με σαφήνεια στο οικονομικό και τότε
έγινε το ανεπανάληπτο.

*** Ο πρόεδρος τού έδωσε τα παπούτσια στο χέρι και βέβαια θα του δίνει
τον μισθό όπως έχει συμφωνηθεί.

*** Νέος προπονητής στους Λονδρέζους ανέλαβε ο Ιταλός Τζιανλούκα Βιάλι,
με συνοπτική διαδικασία.

*** Αυτός χρειάστηκε μόλις πέντε λεπτά για να πει το «ναι».

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16064O121</ED>
<ID>
ID:130951

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O12&aa=1</URL></REF>


Article

<CATEGORY>vin10</CATEGORY>

 <H2>Αισθητή παρουσία στο All Star Game </H2>
ΑΙΣΘΗΤΗ έκανε την παρουσία της στο All Star Game η αντιπροσωπεία της ΕΟΚ,
που έχει αναλάβει την οργάνωση του Μουντομπάσκετ, το ερχόμενο καλοκαίρι. Στο
Madison Square Garden οι υπεύθυνοι και το γραφείο Τύπου της ΕΟΚ έστησαν ειδικό
desk (φωτογραφία) στην αίθουσα Τύπου του 48ου All Star Game, με υλικό που
διαφήμιζε τη χώρα μας και τη μεγάλη διοργάνωση, που θα στρέψει το παγκόσμιο
ενδιαφέρον στην Ελλάδα.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16064O122</ED>
<ID>
ID:130999

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O12&aa=2</URL></REF>


Article

<CATEGORY>vin10</CATEGORY>

 <H2>«Ασημένια» κορίτσια
</H2>
Η ΜΑΡΙΑ Μυλωνά και η Ήρα Γκιόκα, σε παιχνίδια με το νερό, στην ηρεμία του
Σαρωνικού (άπνοια και χθες!), σε κάποια διακοπή των αγώνων ιστιοπλοΐας της
Γιουρολύμπ. Τα δύο «ασημένια» στη Γιουρολύμπ κορίτσια των σκαφών «470»
αποτελούν «χρυσές» ελπίδες της ελληνικής ιστιοπλοΐας για ακόμη πιο «βαθιά νερά».

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16064O123</ED>
<ID>
ID:131040

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O12&aa=3</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Χρέος στον Παναγιώτη
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΤΟ ΕΛΛΗΝΙΚΟ ποδόσφαιρο αποχαιρέτησε χθες το μεσημέρι ένα από τα μεγαλύτερα
ταλέντα, τον 21χρονο Παναγιώτη Κατσούρη. Ήταν στο στερνό αντίο, δίπλα στη
μητέρα του Βιβή, στον πατέρα του Βαγγέλη και στον αδελφό του Στέλιο, οι
συμπαίκτες του στον ΠΑΟΚ, ο άνθρωπος που ανακάλυψε το ταλέντο του και τον πήρε
από τον Πλάτωνα Αθηνών στη Νάουσα Σπύρος Σούγγαρης και πολλοί από την
ποδοσφαιρική οικογένεια.

Ο Παναγιώτης ξεχνιόταν από μικρός στις αλάνες. Ήταν ο καλύτερος παίκτης στη
γειτονιά, ύστερα στον Πλάτωνα, στη Μεικτή Αθηνών, στις εθνικές ομάδες Παίδων,
Νέων, Ελπίδων και Ενόπλων, στη Νάουσα από το 1993 και στον ΠΑΟΚ από το 1996.

Ίσως ήταν ο πιο μικρός ποδοσφαιριστής που αγωνίστηκε στην Α' Εθνική. Μόλις
15,5 ετών φόρεσε τη φανέλα της Νάουσας. Ξεκίνησε προωθημένος κυνηγός κι όταν
πήρε μεταγραφή για τον ΠΑΟΚ ο Σουηδός προπονητής Γκίντερ Μπένγκστον τον γύρισε
αριστερό μπακ-χαφ.

Σπουδαίος ποδοσφαιριστής. Δυνατός, γρήγορος, τεχνίτης. Μεγάλη ελπίδα του
ποδοσφαίρου μας. Πέρυσι κατάφερε να ανεβεί στο κορυφαίο σκαλοπάτι του βάθρου,
όταν η Εθνική Ενόπλων κατέκτησε στο Ιράν το Κύπελλο ΣΙΣΜ. Ήταν το πρώτο έπαθλο
που ύψωσε. Σκληρή μοίρα δεν τον άφησε να χαρεί κι άλλες επιτυχίες.

Θύμα τροχαίου το γελαστό παιδί, βύθισε στο πένθος την οικογένεια του
ποδοσφαίρου. Δεν είναι βέβαιο αν η ασφαλιστική εταιρεία με την οποία
συνεργάζεται η ΕΠΑΕ υποχρεούται να αποζημιώσει τον βιοπαλαιστή πατέρα του, τη
μητέρα και τον μικρότερο αδελφό του.

Επιβάλλεται όμως τόσο η ΕΠΟ, όσο και η ΕΠΑΕ, αλλά και η ΠΑΕ ΠΑΟΚ να σταθούν
αρωγοί στη φτωχή φαμίλια του Βαγγέλη Κατσούρη, που δέχτηκε βαρύτατο πλήγμα.
Είναι χρέος όλων να αγκαλιάσουν τους πληγωμένους γονείς του Παναγιώτη και να
στηρίξουν τον αδελφό του Στέλιο, ο οποίος αγωνίζεται στην ερασιτεχνική ομάδα
του Παναθηναϊκού.

Είναι χρέος όλων στη μνήμη του αδικοχαμένου ταλέντου, του γελαστού Παναγιώτη.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16064O124</ED>
<ID>
ID:131061

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O12&aa=4</URL></REF>


Article

<CATEGORY>vin10</CATEGORY>

 <H5>Υπό άριστες συνθήκες το τουρνουά στη Νέα Ιωνία
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΥΠΟ ΕΞΑΙΡΕΤΙΚΕΣ συνθήκες αναμένεται να πραγματοποιηθεί το ανοιχτό τουρνουά του
Ιωνικού Συνδέσμου που ξεκινάει την Τετάρτη 18/2. Το τουρνουά, που
συμπεριλαμβάνεται στις εκδηλώσεις «Ίκαρος '98» θα είναι 7 γύρων και θα
διεξάγεται Δευτέρα, Τετάρτη και Παρασκευή. Οι διοργανωτές θα εγκαινιάσουν έναν
καινούργιο χώρο στον 3ο όροφο του Συνδέσμου και υπόσχονται καλό φωτισμό και
κλιματισμό, παράγοντες που εξασφαλίζουν ποιοτική επάρκεια των αγωνιστικών
συνθηκών. Το κυλικείο θα προσφέρει δωρεάν τα είδη που διαθέτει ενώ τα
μπουλετίν θα διανέμονται καθημερινά. Ταυτόχρονα θα εξασφαλιστούν χώροι για
ανάλυση των παρτίδων. Υπεύθυνος των αγώνων είναι ο Μάκης Κανελλόπουλος. Στον
ίδιο χώρο θα διεξαχθεί και το σεβενίγκεν του «Ίκαρου» ανάμεσα σε ομάδα ανδρών
ξένων ομοσπονδιών (Τσέλα, Μαναγκάτζε, Σαχταχτίνσκι, Μάουρερ, Μανάι,
Παναγόπουλος) και ομάδα Ελληνίδων. Από τις 6 γυναικείες σκακιέρες τις τρεις θα
καταλαμβάνουν σταθερά οι Κόντου, Κουβάτσου και Πετράκη. Στις άλλες τρεις θα
εναλλάσσονται 6 σκακίστριες χωρίς διεθνές ΕΛΟ. Θα πραγματοποιηθούν 12 γύροι. Η
νόρμα γκραν μετρ γυναικών είναι 8,5 βαθμοί σε 12 αγώνες και διεθνούς μετρ
γυναικών 6/12. Οι σκακίστριες που δεν έχουν διεθνές ΕΛΟ θα πετύχουν σχετική
νόρμα αν συγκεντρώσουν έστω και 1,5 βαθμό σε 6 αγώνες. Το εντευκτήριο του
Ιωνικού Συνδέσμου βρίσκεται στη Λεωφόρο Ηρακλείου 251, κοντά στον σταθμό ΗΣΑΠ
της Ν. Ιωνίας. Δηλώσεις συμμετοχής για το ανοιχτό τουρνουά γίνονται δεκτές στα
τηλ. 9234.342 (κ. Ρ. Χριστόπουλος, εργάσιμες ημέρες και ώρες), 9582.445 (κ. Γ.
Μαρής, μόνο Σάββατο και Κυριακή).

*** Το Σάββατο συνεχίζεται και το τουρνουά «Ίκαρος» στους Αμπελοκήπους
με τη διεξαγωγή του 2ου γύρου. Η κλήρωση έχει αναλυτικά ως εξής: Γιρβαλάκης -
Ιλαντζής, Σιώρης - Τζιρίτης, Μαθιόπουλος - Μπέης, Χριστοδούλου - Ποτέας,
Μαρκόπουλος - Θ. Σίδερης, Κυμουρτζής - Νανόπουλος, Ρουμπεγλής - Ευκλείδης,
Βασιλείου - Γεωργίου, Οράν - Α. Κουκουφίκης, Δημητράκης - Ταζάρτες, Σιορόκος -
Βρεττός, Παναγιωτόπουλος - Μαυρογιάννης, Ηλιάδης - Ντάτσης, Ξανθόπουλος -
Σταμίρης, Μπόλης - Ι. Κουκουφίκης, Σπυροπούλου - Τσουκτάκος, Θεοχάρης -
Κολλιόπουλος, Βαλντέν - Μπράμος, Λίλα - Μανάι, Κυριαζής - Γκαμπάι,
Ρουσσόπουλος - Αλβανός, Καπαγιαννίδης - Ανδρέου, Θεοδωρακάκης - Καραμαγκιόλας,
Ιωαννίδης - Κοντοκάνης, Ζαχαρίου - Πλατανιάς, Θ. Κελαϊδής - Μπαρμπαγιάννης, Γ.
Κελαϊδής - Τομαής, Γεωργουλάκης - Σταυρόπουλος, Καρουζάκης - Κεραμιώτης,
Κούρος - Λίκοβ, Κ. Σιδέρης - Δερμερούτης, Παπαγεωργίου - Παπαθανασόπουλος,
Σιρανίδης - Στούμπος. Τη φορά αυτή δεν θα χρειαστεί κατά τα φαινόμενα η
επιστράτευση των εντευκτηρίων του Ν. Ψυχικού και της Καλλιθέας που
χρησιμοποιήθηκαν συμπληρωματικά την προηγούμενη φορά. Το εντευκτήριο των
Αμπελοκήπων βρίσκεται στην οδό Μακρυνίτσας 12-14, τηλ. 6433.584.

*** Βαν Βέλι - Τοπάλοβ (Χουγκόβενς, 3ος γύρος)

1. δ4 Ιζ6 2. γ4 ε6 3. Ιζ3 γ5 4. δ5 δ6 5. Ιγ3 ε: δ5 6. γ: δ5 η6 7. θ3 Αη7 8. ε4
0-0 9. Αδ3 β5 10. Ι: β5 Πε8 11. Ιδ2 Ι: ε4 12. Α: ε4 Αα6 13. α4 Βα5 14. Ι: δ6
Ιδ7 15. Βγ2 ζ5 16. Ι: ε8 Π: ε8 17. Ρδ1 ζ: ε4 18. Πα3 γ4 19. Πε3 Β: δ5 20. Π:
ε4 Πζ8 21. ζ3 Ιγ5 22. Πε7 Αζ6 23. Π: α7 γ3 24. Π: α6 γ: δ2 25. Π: ζ6 δ: γ1=Β+
26. Ρ: γ1 Π: ζ6 27. Πδ1 Βγ6 28. Ρβ1 Ι: α4 29. Β: γ6 Π: γ6 30. Πδ8+ Ρη7 31.
Πδ7+ Ρθ6 32. θ4 Ιγ5 33. Πζ7 Ιε6 34. Ρα2 Πα6+ 35. Ρβ1 Ιδ4 36. Πζ4 Ιζ5 37. Πε4
Πδ6 38. Ργ2 Ιη3 39. Πη4 Ιζ1 40. Ργ3 Ιε3 41. Πη5 Ιζ5 42. Πη4 Ρθ5 43. β4 Ιε3 44.
Πδ4 Π: δ4 45. Ρ: δ4 Ιγ2+ 46. Ρε5 Ι: β4 47. Ρζ6 Ιδ5+ 48. Ρη7 Ιε3 0-1

Νίμποερ - Άνταμς (Χουγκόβενς, 4ος γύρος)

1. ε4 ε5 2. Ιζ3 Ιγ6 3. Αβ5 α6 4. Αα4 Ιζ6 5. 0-0 Αε7 6. Πε1 β5 7. Αβ3 0-0 8. α4
Αβ7 9. δ3 δ6 10. γ3 θ6 11. Ια3 Βδ7 12. Αδ2 Ιδ8 13. γ4 β: γ4 14. Ι: γ4 Ιε6 15.
Ια5 Αγ8 16. Αγ4 γ5 17. Ιβ3 Πβ8 18. Πα2 Ιθ7 19. Ια1 Ρθ8 20. Ιγ2 ζ5 21. β4 ζ: ε4
22. δ: ε4 Ιδ4 23. Ιζ: δ4 γ: δ4 24. β5 α: β5 25. α: β5 Αθ4 26. Πζ1 Βε8 27. Ιβ4
Αδ7 28. Ιδ5 Α: β5 29. Α: β5 Β: β5 30. Αβ4 Ιζ6 31. Α: δ6 Ι: ε4 32. Ιγ7 Βδ7 33.
Α: ζ8 Π: ζ8 34. Πγ2 Α: ζ2+ 35. Ρθ1 Πζ4 36. Ια6 δ3 37. Πγ7 Βδ8 38. Βγ1 Ιη3+ 0-1

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: O99</CAT>
<ED>
Κωδικός άρθρου: A16064O991</ED>
<ID>
ID:130960

</ID><URL>http://ta-nea.dolnet.gr/neaweb/neafile.print_unique?e=A&f=16064&m=O99&aa=1</URL></REF>


Article

<CATEGORY>vin09</CATEGORY>

 <H5>ΔΙΧΑΣΕ ΤΟΥΣ ΕΚΠΡΟΣΩΠΟΥΣ ΤΩΝ ΚΟΜΜΑΤΩΝ ΣΤΟ ΕΘΝΙΚΟ ΣΥΜΒΟΥΛΙΟ ΡΑΔΙΟΤΗΛΕΟΡΑΣΗΣ
</H5><H2>Άναψε φωτιές η Μαλβίνα
</H2>
Στα δύο χώρισε τα κόμματα στο ΕΣΡ η Μαλβίνα Χαριτοπούλου: «Να επανορθώσει ή όχι;»

«Φωτιές» έχει ανάψει στο Εθνικό Συμβούλιο Ραδιοτηλεόρασης η Μαλβίνα
Χαριτοπούλου. Η άρνησή της ιδίας να «επανορθώσει για τα όσα υβριστικά και
συκοφαντικά ειπώθηκαν στην εκπομπή "Μαλβίνα Hostess"», όπως υποστηρίζει στην
προσφυγή του προς το ΕΣΡ ο δημοσιογράφος Ριχάρδος Σωμερίτης, έχει χωρίσει τα
μέλη του Εθνικού Συμβουλίου Ραδιοτηλεόρασης στα... δύο. Οι εκπρόσωποι του ΚΚΕ
και της Νέας Δημοκρατίας θεωρούν ­ για διαφορετικούς λόγους ­ πως δεν τίθεται
θέμα επανόρθωσης. Αντίθετα, τα μέλη που εκπροσωπούν το ΠΑΣΟΚ και τον ΣΥΝ
θεωρούν αναγκαία την επανόρθωση για τον θιγόμενο.

Η συζήτηση της προσφυγής του Ριχάρδου Σωμερίτη έγινε στην Επιτροπή
Δεοντολογίας και Παραπόνων Πολιτών & Ενώσεων του ΕΣΡ, στην οποία
προήδρευσε ο Νίκος Καϊμάκης (πρόεδρος της Επιτροπής είναι ο Ριχάρδος
Σωμερίτης, αλλά επειδή το θέμα τον αφορούσε άμεσα, δεν ήταν παρών) και την
αποτελούσαν οι Μ. Κοψίδης και Π. Αλέπης (ΚΚΕ), Β. Αρτινοπούλου και Π. Σούρλας
(ΠΑΣΟΚ), Ν. Κουλούρης και Τ. Αθανασιάδης (Ν.Δ.) και Ν. Καϊμάκης (ΣΥΝ).

Οι εκπρόσωποι του ΠΑΣΟΚ εξέφρασαν την άποψη πως «είναι δικαίωμα του θιγομένου
(σ.σ. στη συγκεκριμένη περίπτωση του Ρ. Σωμερίτη) να ζητήσει επανόρθωση από
τον σταθμό, δικαίωμα που έχει κάθε θιγόμενος πολίτης ώστε να ακούγονται και οι
απόψεις του».

Από την πλευρά τους, οι εκπρόσωποι του ΚΚΕ επισήμαναν πως «δεν υπάρχει λόγος
να γίνει επανόρθωση ούτε να προχωρήσει το ΕΣΡ στη διαδικασία επιβολής
κυρώσεων, επειδή πρόκειται για σατιρική εκπομπή», με το αιτιολογικό ότι
«ενδέχεται να πέσουν σε "λογικές λογοκρισίας"». Αλλά και οι εκπρόσωποι της
Ν.Δ. θεωρούν πως «αυτό που συνέβη ουσιαστικά δεν αποτελεί πρόβλημα»,
τονίζοντας από την άλλη ότι «το Ραδιοτηλεοπτικό Συμβούλιο πρέπει να επιληφθεί
του θέματος μόνον όταν διαπιστωθεί ότι όσα ειπώθηκαν στον αέρα από τη Μαλβίνα
Χαριτοπούλου είναι πράγματι υβριστικά και συκοφαντικά, όπως άλλωστε
καταγγέλλει και ο κ. Σωμερίτης».

«Οι απόψεις των μελών της Επιτροπής μαζί με τα πραγματικά γεγονότα θα
κατατεθούν στην ολομέλεια του Εθνικού Συμβουλίου Ραδιοτηλεόρασης, που είναι
και αρμόδια για την έκδοση της απόφασης», έλεγε χθες στα «ΝΕΑ» ο προεδρεύων σ'
αυτήν, Νίκος Καϊμάκης.

Τι ακριβώς έχει συμβεί και υπάρχει διάσταση απόψεων στο ΕΣΡ για την υπόθεση
Μαλβίνας Χαριτοπούλου - Ριχάρδου Σωμερίτη; Σύμφωνα με τα όσα αναφέρει στην
προσφυγή του ο δημοσιογράφος προς το εποπτεύον τα ΜΜΕ όργανο, «την 1/12/97 και
κατά τη διάρκεια εκπομπής της Μαλβίνας Χαριτοπούλου υπέστην από την
παρουσιάστρια απρόκλητη και χυδαία υβριστική και συκοφαντική επίθεση,
εμφανισθείς, κακόβουλα στο τηλεοπτικό κοινό, ως δήθεν επισκεπτόμενος
καθημερινά τη νύχτα το Μέγαρο Μαξίμου, μαζί με ορισμένους άλλους συναδέλφους
και γράφων καθ' υπαγόρευση του Πρωθυπουργού ("παίρνουν γραμμή οι
καημενούληδες"). Στην εκπομπή η κ. Χαριτοπούλου χρησιμοποίησε εις βάρος μου
υβριστικούς χαρακτηρισμούς, όπως "κοτόκαρδος", "τσατσόνι", "στεατογλυψίας"»,
αποδίδοντας τη «χυδαία», όπως χαρακτηρίζει, εις βάρος του επίθεση, σε αρνητική
αλλά ευπρεπή κριτική που έκανε στο βιβλίο του συζύγου της «Ο Άρης, αρχηγός των Ατάκτων».

Σε άλλο σημείο της προσφυγής του, ο κ. Σωμερίτης αναφέρει πως η παρουσιάστρια
«επιχείρησε να με δυσφημίσει εμφανίζοντας με πρωτοφανή για τα τηλεοπτικά
δεδομένα χυδαιότητα τον αείμνηστο πατέρα μου, γνωστό στο πανελλήνιο για τους
αγώνες του για τη δημοκρατία, ως δοσίλογο και εμένα ως "παιδί δοσίλογου"».

Ο Ριχάρδος Σωμερίτης ζήτησε δύο φορές από το Mega να γίνει επανόρθωση, αλλά «ο
σταθμός δεν απάντησε. Εξ ου και η προσφυγή μου», είπε χαρακτηριστικά στα
«ΝΕΑ», λέγοντας πως «έχοντας συκοφαντηθεί, ζήτησα αυτό που προβλέπει ο νόμος.
Την αποκατάσταση της τιμής και της υπόληψής μου».

Στο μεταξύ, την περασμένη Τρίτη η Μαλβίνα Χαριτοπούλου, με το νομικό εκπρόσωπο
του Mega, πήγε στο ΕΣΡ και εξέφρασε τις θέσεις της για την επίμαχη εκπομπή. Η
ίδια, σε επικοινωνία με τα «ΝΕΑ», δεν θέλησε να αναφερθεί στην
επιχειρηματολογία της προς το Συμβούλιο και δήλωνε πως «μετά την απόφαση του
Συμβουλιού θα μιλήσω. Όχι προηγουμένως». Πάντως κατά την συνάντηση, έγινε
γνωστό πως η παρουσιάστρια της εκπομπής «Μαλβίνα Hostess», τόνισε προς τα μέλη
του ΕΣΡ πως τιμά τη μνήμη του Στράτου Σωμερίτη, ότι δεν αναφέρθηκε στο πρόσωπο
του Ριχάρδου Σωμερίτη, πως όσα της αποδίδονται ότι είπε προκύπτουν από την
επαγωγική λογική «ο αστυφύλακας είναι όργανο, το μπουζούκι είναι όργανο, άρα ο
αστυφύλακας είναι μπουζούκι» και επισήμανε πως το χιούμορ είναι χώρος όπου
αναστέλλεται η ηθικιστική θεώρηση των πραγμάτων. Στάση αναμονής, εξάλλου,
τηρεί και το Mega Channel μέχρι να αποφανθεί το ΕΣΡ.

Ο πρόεδρος του ΕΣΡ Γιώργος Κασιμάτης, λόγω απουσίας του στο εξωτερικό, δεν
ήταν ενήμερος για το θέμα αλλά «τώρα θα μελετήσω το περιεχόμενο του φακέλου
για να είμαι έτοιμος στην επόμενη συνεδρίαση προκειμένου να κάνω σχετική
εισήγηση» δήλωνε χθες στα «ΝΕΑ».

Το θέμα που προέκυψε από την εκπομπή πολιτικής σάτιρας «Μαλβίνα Hostess»
χρίζει ιδιαίτερης αντιμετώπισης εκτιμά το μέλος του ΕΣΡ, Βάσω Αρτινοπούλου,
κοινωνιολόγος. «Το έργο του Συμβουλίου είναι δύσκολο», έλεγε στα «ΝΕΑ» η κ.
Αρτινοπούλου, διότι η απόφαση που θα λάβει «πρέπει να είναι στο πλαίσιο της
δεοντολογίας, χωρίς η δεοντολογία να χαρακτηριστεί λογοκρισία», εξήγησε, αλλά
και παράλληλα «να προστατεύει τα ανθρώπινα δικαιώματα και αξίες». Επίσης
εκτιμά πως «τα κριτήρια τίθενται από την πραγματικότητα και κατά περίπτωση και
όχι ως γενικοί κανόνες που ισχύουν πάντα και παντού».

Διαφορετικές είναι οι απόψεις που εκφράστηκαν από τα κόμματα για το ζήτημα που
δημιουργήθηκε με την επίμαχη εκπομπή.

Για «καραμπινάτη σπίλωση του Στρατή Σωμερείτη, που κατηγορείται ως "συνεργάτης
των Γερμανών" από την κ. Μαλβίνα Χαριτοπούλου», κάνει λόγο ο Συνασπισμός διά
του εκπροσώπου του Δ. Παπαδημούλη και εκτιμά πως «θα ήταν πιο έντιμο και
ειλικρινές τόσο η υπεύθυνη, για το βαρύ ατόπημα, όσο και το κανάλι που τη
φιλοξενεί, να εφαρμόσουν με πρωτοβουλία τους το "ο τρώσας και ιάσεται"» και
αναφερόμενος στο ΕΣΡ επισημαίνει πως «η συγκεκριμένη στάση θεσμών και προσώπων
θα αποτελέσει εκ των πραγμάτων κριτήριο για τη στοιχειώδη προστασία των
δικαιωμάτων του πολίτη έναντι της κτηνώδους ισχύος τηλεοπτικής εξουσίας».
Κύκλοι του ΚΚΕ έλεγαν ότι «δεν είναι σκόπιμο να δημιουργηθεί θέμα», ενώ κύκλοι
του ΔΗΚΚΙ ανέφεραν πως «χωρίς να αποδεχόμαστε τις όποιες ίσως αστήριχτες
κατηγορίες που μπορεί να διατυπώσει η κ. Χαριτοπούλου, πρέπει να σημειωθεί ότι
τον τελευταίο καιρό δέχεται πολλές σκληρές και απαράδεκτες επιθέσεις».

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16064P011</ED>
<ID>
ID:130961

</ID><URL>http://ta-nea.dolnet.gr/neaweb/neafile.print_unique?e=A&f=16064&m=P01&aa=1</URL></REF>


Article

<CATEGORY>vin09</CATEGORY>

 <H2>Θέμα </H2>
Αρχαίος οίκος ανοχής ­ με όλα τα κομφόρ... ­ αποκαλύφθηκε στη Θεσσαλονίκη

σελ. 3

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16064P012</ED>
<ID>
ID:131005

</ID><URL>http://ta-nea.dolnet.gr/neaweb/neafile.print_unique?e=A&f=16064&m=P01&aa=2</URL></REF>


Article

<CATEGORY>vin09</CATEGORY>

 <H2>Σινεμά </H2>
Η «τρελή πόλη» του Κώστα Γαβρά και η «βία»του Βιμ Βέντερς

σελ. 4-5

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16064P013</ED>
<ID>
ID:131045

</ID><URL>http://ta-nea.dolnet.gr/neaweb/neafile.print_unique?e=A&f=16064&m=P01&aa=3</URL></REF>


Article

<CATEGORY>vin09</CATEGORY>

 <H5>ΣΤΟ «ΣΑΛΟΝΙΚΑ» ΤΟΥ ΕΘΝΙΚΟΥ ΘΕΑΤΡΟΥ
</H5><H5>«ΖΩΝΤΑΝΑ» </H5><H2>Επιστροφή Αλεξανδράκη
</H2>
Η Θέμις Μπαζάκα, η Νέλλη Αγγελίδου και ο Αλέκος Αλεξανδράκης στο «Σαλόνικα»

Σε μια αμμουδιά της σύγχρονης Θεσσαλονίκης, πέντε Άγγλοι βρίσκονται μπλεγμένοι
στους ιστούς μιας παράξενης και γοητευτικής ιστορίας. Αυτό είναι το έργο της
Λουίζ Πέιτζ «Σαλόνικα», ένα ιδιότυπο παιχνίδι μεταξύ πραγματικότητας και
φαντασίας, όπου το παρελθόν μπλέκεται με το παρόν, το οποίο ανεβαίνει στις 9
μ.μ. στη Νέα Σκηνή του Εθνικού Θεάτρου (Αγίου Κωνσταντίνου 24-26, τηλ.
5223.242, 5233.322). Η μετάφραση είναι του Τάκη Καλφόπουλου, η σκηνοθεσία του
Γιάννη Ιορδανίδη, που πρωτοπαρουσίασε το έργο στη Θεσσαλονίκη, στο ΚΘΒΕ, προ
δεκαετίας, τα σκηνικά και τα κοστούμια του Φίλιππου Παπαγεωργίου, η μουσική
του Φίλιππου Τσαλαχούρη και οι φωτισμοί του Σπύρου Κάρδαρη. Πρωταγωνιστούν οι
Αλέκος Αλεξανδράκης, Νέλλη Αγγελίδου, Θέμις Μπαζάκα, Νίκος Νίκας, Μάριος
Ιορδάνου. Εισιτήρια προς 3.500, 2.500 και για φοιτητές 2.000 δρχ.

*** Μια αυθεντική βαλκανική διήγηση που μεταφέρεται στην Ήπειρο είναι το έργο
«Στο χάνι», που ανεβαίνει σε προσαρμογή και σκηνοθεσία του νέου Γιαννιώτη
σκηνοθέτη Γιώργου Μπακόλα από την Πειραματική Σκηνή του Δημοτικού
Περιφερειακού Θεάτρου Ιωαννίνων στη νέα αίθουσα, στον τέταρτο όροφο του
«Καμπέρειου» της όμορφης πόλης. Τα σκηνικά και τα κοστούμια είναι της Ιουλίας
Σταυρίδου, η μουσική του Βαγγέλη Αγγέλη, με το κλαρίνο του αυτοσχεδιάζει ένας
από τους σημαντικότερους εκφραστές της μουσικής μας παράδοσης, ο Γρηγόρης
Καψάλης, ο Βασίλης Ράπτης συνοδεύει με το νταούλι του, ενώ ο Γιώργος Τζέρπος
ενσαρκώνει τον ήρωα του έργου. Μια παράσταση που μυρίζει Ήπειρο.

*** Με ελεύθερη είσοδο στη μνήμη του Κάρολου Κουν, που κλείνουν έντεκα χρόνια
από τον θάνατο του, θα δοθούν αύριο οι απογευματινές παραστάσεις στις δύο
αίθουσες του Θεάτρου Τέχνης («Μια συνάντηση κάπου αλλού» του Ιάκωβου
Καμπανέλλη στο Υπόγειο ­ «Οι σοφολογιότατες» του Μολιέρου στην Πλάκα). Οι
θέσεις θα δοθούν την ίδια μέρα, από 10 π.μ. έως 1 μ.μ. από τα αντίστοιχα
ταμεία, με σειρά προτεραιότητας.

*** Την Κυριακή 22 Φεβρουαρίου λήγουν στο «Ανοιχτό Θέατρο» (Κάλβου 70 - Γκύζη,
τηλ. 6445.749) οι παραστάσεις του έργου του Παύλου Μάτεσι «Προς Ελευσίνα» που
παρουσιάζεται σε σκηνοθεσία Γιώργου Μιχαηλίδη.

*** Από σήμερα έως την Κυριακή δίνονται στο θέατρο «Διθύραμβος» στο Μαρούσι
(Λητούς 6, πλατεία Αγίας Λαύρας, τηλ. 6142.772) οι τελευταίες παραστάσεις του
έργου του Κώστα Μουρσελά «Μαχαίρι στο κόκαλο», που παρουσιάζεται σε σκηνοθεσία
Πάνου Χαρίτογλου.

ΣΥΝΑΥΛΙΕΣ

Αφιερωμένος στον Πιοτρ Ίλιτς Τσαϊκόφσκι είναι ο κύκλος συναυλιών της Κρατικής
Ορχήστρας Αθηνών στο Μέγαρο Μουσικής (τηλ. 7282.333). Απόψε, στις 8.30, ο
Βύρων Φιδετζής διευθύνει την ΚΟΑ σε αποσπάσματα από τις όπερες του Τσαϊκόφσκι
«Ιωάννα της Λωραίνης», «Ευγένιος Ονιέγκιν», «Γιολάντα» και «Η μάγισσα» και τη
Δεύτερη Συμφωνία του. Τραγουδάει η σοπράνο Μαρίνα Κρίλοβιτς. Τιμές εισιτηρίων
5.000, 3.500, 2.500, 1.500 και για φοιτητές 1.000 δρχ.

*** Ρεσιτάλ κιθάρας του Ίσμα Έσκελινεν, που τιμήθηκε με το τρίτο βραβείο του
Διεθνούς Διαγωνισμού Κιθάρας 1997, δίνεται στις 8.30 μ.μ. στην Αίθουσα
Συναυλιών Φίλιππος Νάκας (τηλ. 3634.000, 3633.583) με έργα Μπρόουερ, Μπαχ, Σορ
και Πονς και με εισιτήρια προς 3.000 και για φοιτητές 2.000 δρχ.

*** Ο Νότης Μαυρουδής εμφανίζεται απόψε και αύριο στις 10 στην αίθουσα τέχνης
«Κίνηση» της Πανελλήνιας Πολιτιστικής Κίνησης (Υπατίας 1Β - Μητροπόλεως, τηλ.
3312.922-28) με μελωδίες και τραγούδια για παιδιά πάσης ηλικίας. Στο πρόγραμμα
με τον τίτλο «Χάρτινο καράβι», συμμετέχουν η Παιδική Χορωδία του Δημήτρη
Τυπάλδου και ο κιθαρίστας Παναγιώτης Μάργαρης.

ΣΥΓΓΡΑΦΕΙΣ

Εκδήλωση προς τιμήν του βραβευμένου με το βραβείο «Μπούκερ» 1992 Άγγλου
συγγραφέα Μπάρι Άνσγουορθ οργανώνουν οι εκδόσεις «Νεφέλη», που έχουν
κυκλοφορήσει στα ελληνικά τα μυθιστορήματά του «Ιερή πείνα» και «Θρησκευτικό
δράμα», στις 8.30 μ.μ. στη Στοά του Βιβλίου (Πεσμαζόγλου 5). Θα μιλήσουν ο
συγγραφέας και οι Χάρης Βλαβιανός και Μαρία Τσάτσου.

*** Οι εκδόσεις «Πόλις» παρουσιάζουν το βιβλίο της Αγγέλας Καστρινάκη «Η φωνή
του γενέθλιου τόπου - Μελέτες για την ελληνική πεζογραφία του 20ού αιώνα»,
στις 7 μ.μ., στο Σπίτι της Κύπρου (Ηρακλείτου 10 - Σκουφά). Θα μιλήσουν οι
Φίλιππος Ηλιού, Έρη Σταυροπούλου, Λίζυ Τσιριμώκου και η συγγραφέας και θα
ακολουθήσει συζήτηση.

ΔΙΑΛΕΞΕΙΣ

Η «Ιστορία της Έντεχνης Μουσικής» παρουσιάζεται κάθε Παρασκευή σε σειρά
«Μουσικών διαλέξεων» από τον Νίκο Κανελλόπουλο, παραγωγό της εκπομπής Κλασική
Κόμπακτ Δισκοθήκη στον ραδιοσταθμό Αθήνα 9,84 FM, στο «Ιδεο-Θέατρον»
(Στουρνάρη 57 - 3ης Σεπτεμβρίου, τηλ. 5237.543).

ΕΚΘΕΣΗ

«Χρυσός - Ασήμι '98» είναι η έκθεση που οργανώνουν, από σήμερα στις 7 μ.μ. έως
και τη Δευτέρα στο ΕΚΕΠ (12ο χιλ. Εθνικής Οδού Αθηνών - Λαμίας, τηλ. 3240.731,
3242.727), το Ελληνικό Κέντρο Αργυροχρυσοχοΐας (ΕΛΚΑ) και η Πανελλήνια
Ομοσπονδία Βιοτεχνών Αργυροχρυσοχόων Κοσμηματοπωλών Ωρολογοπωλών (ΠΟΒΑΚΩ).

ΣΕΜΙΝΑΡΙΟ

Σεμινάριο δύο μηνών πάνω στην «Ηλέκτρα» του Σοφοκλή, με τον τίτλο
«Προσανατολισμοί», διοργανώνουν η Θεατρική Εταιρεία «Πολυώνυμο» και ο Άρης
Ρέτσος. Πληροφορίες στο τηλ. 8219.489, από 3 έως 7 μ.μ.

ΘΕΑΤΡΟ

Όπως είχε προαναγγελθεί στην αρχή της σεζόν, το «Master Class» ­ η παράσταση
που υμνήθηκε ομόφωνα από την κριτική και το κοινό, με την Κάτια Δανδουλάκη, σε
σκηνοθεσία του Μιχάλη Κακογιάννη ­ θα παίζεται μόνο ώς τις 8 Μαρτίου. Το
«Master Class», που θα δώσει περιορισμένο αριθμό παραστάσεων στην Κύπρο, και
στη συνέχεια στη Θεσσαλονίκη και σε άλλες πόλεις της Ελλάδας, θα διαδεχθεί στη
σκηνή του «θεάτρου Κάτια Δανδουλάκη» το έργο του Τενεσί Ουίλιαμς: «Αμερικάνικα
μπλουζ», σε μετάφραση των Νίκου Γκάτσου και Μάριου Πλωρίτη και σκηνοθεσία της
Μάγιας Λυμπεροπούλου.

Το Κουιντέτο του εξαίρετου πιανίστα, συνθέτη και δασκάλου από την Κούβα
Αλφρέντο Ροντρίγκες φέρνει κεφάτους αποκριάτικους ρυθμούς από σήμερα έως και
την Πέμπτη στο «Τζαζ Κλαμπ» του «Μύλου» της Θεσσαλονίκης.

*** Εκρηκτική συνάντηση απόψε στις 10.30, με είσοδο 2.000 δρχ., στο «Νεχt»
(Θεμιστοκλέους - Γαμβέτα, πλατεία Κάνιγγος, τηλ. 3840.965), δύο συγκροτημάτων:
του ελληνόφωνου «Ολέθριο Ρήγμα» και του αγγλόφωνου «Headrush».

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16064P021</ED>
<ID>
ID:130966

</ID><URL>http://ta-nea.dolnet.gr/neaweb/neafile.print_unique?e=A&f=16064&m=P02&aa=1</URL></REF>


Article

<CATEGORY>vin09</CATEGORY>

 <H2>In Memoriam
</H2>
<AUTHOR>Ε.Δ.Χ.</AUTHOR>

Κάρολος Κουν

Έντεκα χρόνια πέρασαν κιόλας χωρίς τον Κάρολο Κουν. Ήταν Κυριακή, 14
Φεβρουαρίου του 1987. Το Σάββατο, οι μαθητές, οι συνεργάτες, οι φίλοι και όσοι
θυμούνται τον Κουν και τις παραστάσεις του θα βρεθούν στο Α' Νεκροταφείο, στις
11 το πρωί, όπου θα ψαλεί επιμνημόσυνη δέηση. Πενήντα χρόνια προσφοράς, από
τότε που ανέτειλε στον ελληνικό ορίζοντα έως το 1987 που έφυγε. Η ιστορία έχει
συνδέσει τον Κάρολο Κουν και το Θέατρο Τέχνης με την αναγέννηση του ελληνικού
θεάτρου. Ας μην το ξεχνάμε...

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16064P022</ED>
<ID>
ID:131009

</ID><URL>http://ta-nea.dolnet.gr/neaweb/neafile.print_unique?e=A&f=16064&m=P02&aa=2</URL></REF>


Article

<CATEGORY>vin09</CATEGORY>

 <H2>Ελληνοτουρκική... συμμαχία
</H2>
<AUTHOR>Π.Κ.</AUTHOR>

Μετά τον Τούρκο αρχαιοκάπηλο Αϊντίν Ντίνκμεν, που έγδυσε κυριολεκτικά τις
εκκλησίες και τις μονές της τουρκοκρατούμενης Κύπρου, και απέσπασε ακόμα και
τα ψηφιδωτά της Παναγίας της Κανακαριάς από τους τοίχους, όπως και
τοιχογραφίες από τον Αντιφωνητή, η βαυαρική αστυνομία έβαλε στο χέρι και έναν
Έλληνα έμπορο έργων τέχνης. Ο κ. Σεραφείμ Δρίτσουλας αγόρασε εννέα εικόνες από
τον κ. Ντινκμέν και τις μετέφερε ευλαβικά στο σπίτι του στο Μόναχο. Να υποθέσω
ότι ο κ. Δρίτσουλας θα ισχυρισθεί πως δεν ήξερε ότι οι εικόνες ήταν κλεμμένες
και μάλιστα από την Κύπρο, ότι τού την έστησαν οι Τούρκοι, ενώ αυτός τις
αγόρασε για να τις σώσει από τους άπιστους... Πολύ θα 'θελα να ήταν αλήθεια.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16064P023</ED>
<ID>
ID:131047

</ID><URL>http://ta-nea.dolnet.gr/neaweb/neafile.print_unique?e=A&f=16064&m=P02&aa=3</URL></REF>


Article

<CATEGORY>vin09</CATEGORY>

 <H2>Επιτέλους!
</H2>
<AUTHOR>Γ.Δ.Σ.</AUTHOR>

Περικλής Κούκος

Αμ' έπος, αμ' έργον. Πάω στη Λυρική να δω τον «Μαγικό αυλό» του Μότσαρτ ­ την
πολύ καλή, κατά τη γνώμη μου, περυσινή παράστασή της, που επαναλαμβάνεται
φέτος, άριστα, ευτυχώς, διατηρημένη και με Παπαγκένο (στην παράσταση που είδα)
τον έξοχο νεαρό βαρύτονο Χάρη Ανδριανό, που σίγουρα θα πάει μπροστά ­ και τι
βλέπω μέσα στο έντυπο πρόγραμμα; Ειδικό ένθετο με τη διανομή της συγκεκριμένης
παράστασης! Το οποίο, μαθαίνω, καθιερώνεται για όλες τις παραστάσεις. Αυτό,
που έγραφα τις προάλλες ότι είναι απαραίτητο για τους θεατές ώστε να
καταλαβαίνουν ποιον βλέπουν και ακούν, μια και στο πρόγραμμα, πλάι σε κάθε
ρόλο, αναγράφονται οι καλλιτέχνες όλων των διανομών και που φανερώνει σεβασμό
του Θεάτρου προς τους ανθρώπους του. Φαίνεται ότι ο νέος διευθυντής της
Λυρικής κ. Περικλής Κούκος και να «διαβάζει» και να «ακούει» ξέρει. Μακάρι να
προχωρήσει έτσι και στα ουσιαστικότερα.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16064P024</ED>
<ID>
ID:131066

</ID><URL>http://ta-nea.dolnet.gr/neaweb/neafile.print_unique?e=A&f=16064&m=P02&aa=4</URL></REF>


Article

<CATEGORY>vin09</CATEGORY>

 <H2>Υπερβάλλων ζήλος
</H2>
<AUTHOR>Π.Κ.</AUTHOR>

Θυμάστε εκείνο το περίφημο αρχαιολογικό εύρημα του περασμένου Οκτωβρίου, όταν
η Ασφάλεια συνέλαβε στα χέρια αρχαιοκαπήλων έναν σπάνιο θησαυρό από 54 χρυσά
περίαπτα και άλλα κοσμήματα του τέλους της νεολιθικής εποχής; Είχαν πει τότε
ότι τα ευρήματα θα πήγαιναν για εξέταση στον Δημόκριτο, ώστε να επιβεβαιωθεί η
γνησιότητά τους και να βγουν κάποιες τεχνικές πληροφορίες από το μείγμα του
χρυσού. Τίποτα απ' αυτά δεν έγινε. Τέσσερις ολόκληρους μήνες μετά, μάθαμε το
γιατί: Διότι το Εθνικό Αρχαιολογικό Μουσείο αντί να στείλει τα αρχαία ζήτησε
να έρθει ένα μηχάνημα από τον Δημόκριτο μέσα στο Μουσείο. Όσο για την επόμενη
λεπτομερέστερη πυρηνική σάρωση των αντικειμένων, που μόνο μέσα στον Δημόκριτο
μπορεί να γίνει, ζήτησε να γίνει με προσοχή. Μόνο δυο τρία αρχαία κάθε φορά θα
έπρεπε να μεταφέρονται από το Μουσείο στον Δημόκριτο συνοδεία συντηρητού και
αρχαιολόγου, ώστε να μη κινδυνεύσουν κατά το τετραήμερο διάστημα που είναι
απαραίτητο να παραμείνουν εκεί για εξετάσεις. Το ερώτημα που τέθηκε από τον,
πρακτικό πάντα, γενικό γραμματέα του υπουργείου Πολιτισμού κ. Ευγένιο
Γιαννακόπουλο είναι: Μα είναι δυνατόν να θεωρούν ότι οι εγκαταστάσεις του
Δημόκριτου είναι λιγότερο ασφαλείς απ' ό,τι είναι το Μουσείο;

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16064P025</ED>
<ID>
ID:131078

</ID><URL>http://ta-nea.dolnet.gr/neaweb/neafile.print_unique?e=A&f=16064&m=P02&aa=5</URL></REF>


Article

<CATEGORY>vin09</CATEGORY>

 <H5>ΑΠΟΚΑΛΥΦΘΗΚΕ ΝΟΤΙΩΣ ΤΗΣ ΑΡΧΑΙΑΣ ΑΓΟΡΑΣ ΤΗΣ ΘΕΣΣΑΛΟΝΙΚΗΣ
</H5><H5>Κεφαλή του αυτοκράτορα Τραϊανού
</H5><H2>«Οίκος» με όλα τα κομφόρ
</H2>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

<H3>Ο αρχαιότερος οίκος ανοχής της Μακεδονίας, που αποκαλύφθηκε στον χώρο νότια
της αρχαίας αγοράς της Θεσσαλονίκης, και η μαρμάρινη κεφαλή, μεγάλων
διαστάσεων, του Ρωμαίου αυτοκράτορα Τραϊάνου στο Δίον «έκλεψαν την παράσταση»
στην ετήσια επιστημονική συνάντηση των αρχαιολόγων της Βόρειας Ελλάδας.
</H3>
ΘΕΣΣΑΛΟΝΙΚΗ

Γραφείο Βόρ. Ελλάδας

Πανοραμική άποψη της κυκλικής αίθουσας του οίκου ανοχής του 1ου π.Χ. αιώνα,
με τους λουτήρες

Ο οίκος ανοχής, «ηλικίας» 21 αιώνων, εντοπίστηκε στη διάρκεια ανασκαφών των
τελευταίων μηνών στον χώρο νότια της αρχαίας αγοράς.

Πρόκειται για έναν ιδιαίτερα πολυτελή χώρο διαστάσεων 7,5 Χ 5,5 μέτρων που
αποτελεί ουσιαστικά συνέχεια - μέρος ενός οικήματος που συμπεριελάμβανε τα
λουτρά της περιοχής. Η κυκλική αίθουσα των λουτρών έχει είκοσι πέντε λουτήρες
διαμέτρου 7,5 μέτρων και επικοινωνεί με τον χώρο του πορνείου. Οι δύο χώροι
έχουν ψηφιδωτό δάπεδο και λευκές ψηφίδες ακανόνιστου μεγέθους. Στο κέντρο της
αίθουσας ανασκάφηκε κατασκευή, που χρησίμευε πιθανότατα για την εγκατάσταση
φωτιάς. Πρόκειται για το λεγόμενο «πυριατήριον» ή laconicum, όπου
ετοποθετούντο οι πυρακτωμένες πέτρες πάνω στις οποίες έριχναν νερό για τη
δημιουργία υδρατμών (κάτι σαν τη σημερινή σάουνα).

Αγγείο με φαλλόσχημη προχόη που βρέθηκε στον χώρο του οίκου ανοχής

Ο οίκος ανοχής βρισκόταν στον επάνω όροφο ενός άλλου χώρου στον οποίο βρέθηκε
σειρά αγγείων για τρόφιμα, καθώς και πολλά κύπελλα ­ στοιχεία που κάνουν τους
αρχαιολόγους να εικάζουν ότι επρόκειτο για ταβέρνα της εποχής. Στον χώρο του
πορνείου βρέθηκαν πλήθος κινητών ευρημάτων που προσδιόρισαν ακριβέστερα τη
χρήση του. Ένα κόκκινο αγγείο με φαλλόσχημη προχόη και ανάγλυφες διακοσμήσεις
αμπέλου και εντόμων, καθώς και ένα ομοίωμα φαλλού με κινητό στέλεχος (που
φαίνεται ότι εχρησιμοποιείτο ως σεξουαλικό βοήθημα!). Στον ίδιο χώρο βρέθηκε
επίσης ένα γυάλινο αγγείο με παράσταση της Αφροδίτης - Τύχης, με κέρας Αμαλθείας.

Το οικοδόμημα είναι το πρωιμότερο της υστεροελληνιστικής εποχής, αφού η χρήση
του είναι βεβαιωμένη από τον 1ο π.Χ. αιώνα.

Μικρός αριθμός αιθουσών με παρόμοια κυκλική διάταξη λουτήρων έχει βρεθεί και
σε άλλες περιοχές, με χαρακτηριστικότερη στη Γόρτυνα της Αρκαδίας (4ο-2ο π.Χ.
αιώνα), στην Κύπρο, στις Συρακούσες, ενώ πορνείο με θέρμες εντοπίστηκε μόνο
στην αρχαία Έφεσσο.

«Τα χαρακτηριστικά ευρήματα», τονίζει η αρχαιολόγος κ. Πολυξένη Βελένη,
υπεύθυνη των ανασκαφών, «μας οδήγησαν στη σκέψη ότι στον χώρο αυτό οι θαμώνες
απολάμβαναν, εκτός από τα χαλαρωτικά λουτρά και τα πλούσια γεύματα, υπηρεσίες
που σχετίζονταν με την ερωτική τους ευχαρίστηση», ενώ παράλληλα κάνει αναφορές
και σε κείμενα του αυτοκρατικού αρχιτέκτονα Βιτρούβιου, που στο έργο του
«Αρχιτεκτούρα» περιγράφει παρόμοιους χώρους της υστεροελληνιστικής εποχής.

Η κ. Βελένη υποστηρίζει πως η αποκάλυψη των λουτρών στο νοτιοανατολικό τμήμα
της αρχαίας αγοράς οδηγεί σαφώς στο συμπέρασμα πως στο ίδιο συγκρότημα
εντάσσεται και ο χώρος που φιλοξενούσε τις «Μαγεμένες» (ένα από τα καλλίπυγα
αγάλματα, τύπου Καρυάτιδων εντοπίστηκε πρόσφατα στη διάρκεια ανασκαφών, πολύ
νοτιότερα), με αποτέλεσμα να θεωρείται επιτακτική πλέον η ανάγκη ανασκαφής της
περιοχής νότια της οδού Φιλίππου, που θα συμβάλει και στην αναβάθμιση της περιοχής.


Η μεγάλη κεφαλή του αυτοκράτορα Τραϊανού, που βρέθηκε στο Δίον

Ένα θαυμάσιο κολοσσικό κεφάλι του «καλού» Ρωμαίου αυτοκράτορα Τραϊανού με
δάφνινο στεφάνι, σειρά χάλκινων νομισμάτων κοπής Δίου με το πορτρέτο του
αυτοκράτορα καθώς και είκοσι επιγραφές που χρονολογούνται από τον 4ο ώς τον 2ο
π.Χ. αιώνα.

Το μεγάλων διαστάσεων (έχει ύψος περί τα 35 εκατοστά) κεφάλι του αυτοκράτορα
Τραϊανού φέρει δάφνινο στεφάνι που στο κέντρο έχει ανάγλυφη εικόνα του Δία.
Χρονολογείται στα τέλη του 2ου μ.Χ. αιώνα και βρέθηκε στη διάρκεια ανασκαφών
κοντά στον κεντρικό δρόμο του Δίου.

Οι επιγραφές βρέθηκαν επίσης από την ομάδα των αρχαιολόγων που συνεχίζει τις
ανασκαφικές εργασίες στον Δίον Πιερίας, υπό τον καθηγητή του ΑΠΘ κ. Δημήτρη
Παντερμαλή και αναφέρονται σε δημόσιες υποθέσεις του μακεδονικού βασιλείου. Σε
αρκετές αναγράφονται τα ονόματα του Φιλίππου Β', του Φιλίππου Ε', του
Κασσάνδρου, του Αντιγόνου και του Περσέα, ενώ μία απ' αυτές φέρει κείμενο
ψηφίσματος που καταλήγει με την εντολή να γραφεί σε λίθινη στήλη και να στηθεί
εις τον ιερόν του Διός του Ολυμπίου «εν τω επιφανέστατωι τόπωι». 
<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: P03</CAT>
<ED>
Κωδικός άρθρου: A16064P031</ED>
<ID>
ID:130967

</ID><URL>http://ta-nea.dolnet.gr/neaweb/neafile.print_unique?e=A&f=16064&m=P03&aa=1</URL></REF>


Article

<CATEGORY>vin09</CATEGORY>

 <H2></H2><H2>Για τον Παύλο Μάτεσι
</H2>
<AUTHOR>ΤΑΚΗΣ ΘΕΟΔΩΡΟΠΟΥΛΟΣ</AUTHOR>

Γιατί μου αρέσει το θέατρο του Παύλου Μάτεσι; Πριν απ' όλα, γι' αυτό το
αίσθημα του απογειωμένου κόσμου που αποπνέει. Ή ομήγυρις των κυριών στην
«Τελετή», οι κύριοι Φρίξος και Κωνστάντιος στον «Περιποιητή Φυτών», ο Άντρας
και η Γυναίκα στην «Βιοχημεία», μοιάζουν να αιωρούνται στο κενό που άφησε πίσω
του το τελευταίο ίχνος της πραγματικότητας, όταν αποσύρθηκε, λίγο πριν
αρχίσουν όλ' αυτά, λίγο πριν σβήσουν τα φώτα της πλατείας κι ανάψουνε οι
προβολείς. Με άλλα λόγια, είναι έργα απαλλαγμένα από το βάρος της ηθογραφίας,
την συγκατάβαση της κοινωνικής κριτικής, τις αγκυλώσεις που έχει επιβάλει στον
θεατρικό λόγο το προσωπείο της ελληνικότητας, για να μπορέσει να εισακουσθεί.

Ο κόσμος του Μάτεσι είναι γυμνός, σαν χειρονομία όταν χαράζει στο κενό που την
προϋποθέτει. Και είναι πειστικός, διότι ο ίδιος επιβάλλει την πραγματικότητά
του, αφού δεν μοιάζει να την διεκδικεί από κανέναν κι από πουθενά. Ο κόσμος
του στηρίζεται στην αυθαιρεσία του βλέμματος, που τόλμησε να σταθεί μόνο του
απέναντι στον μέσα κόσμο του.

Κι εδώ νομίζω πως είναι το κλειδί.

Τι γίνεται σ' αυτόν τον μέσα κόσμο; Διαγράφονται ψυχολογικά δράματα ή μήπως
αποκαλύπτεται κάποια βαθιά ρωγμή της ύπαρξης, που παλεύει να λυτρωθεί μέσω της τέχνης;

Όποιος αποπειραθεί να διαβάσει ψυχολογικά το θέατρο του Μάτεσι, θα αισθανθεί
γύρω του απέραντη ερημιά. Κι απ' αυτήν την άποψη, η γραφή του είναι απολύτως
σύγχρονη. Γιατί ούτως ή άλλως θεωρώ ότι σήμερα, αν έχει κάποιον λόγο ύπαρξης ή
θεατρική γραφή ­ εκτός απ' τους συμβατικούς που την έχουν μετατρέψει σε
επιδοτούμενη τέχνη ή τεχνική ­ είναι γιατί ακριβώς μπορεί, με τα μέσα που
διαθέτει, να εντοπίζει αυτούς τους μέσα κραδασμούς της ύπαρξης, αυτή την
περιοχή που ο εικοστός αιώνας, εν τη ψυχαναλυτική αλαζονεία του, θεώρησε ότι
έχει πλήρως χαρτογραφήσει.

Τα έργα του Μάτεσι διεκδικούν ακριβώς αυτόν τον μέσα χώρο, όπου οι κραδασμοί
παραμένουν απρόβλεπτοι και η συμπεριφορά άτυπη, κοινώς ανθρώπινη. Αυτά τα εκ
πρώτης όψεως ανδρείκελα που έχουν εξορίσει την πραγματικότητα απ' την ζωή τους
δεν συμβολίζουν το κενό. Ζουν μες στο κενό, όπως οι δύο ηθοποιοί χωρίς κοινό
στον «Περιποιητή Φυτών».

Ζουν γιατί το μέγα θέμα τους, η μόνη εμμονή τους είναι το, ούτως ή άλλως, μέγα
θέμα και η μόνη εμμονή, ο φόβος του θανάτου. Η ανθρωπολογία του Μάτεσι είναι
απλή. Στήνει έναν κόσμο, που οι πρωταγωνιστές του διεκδικούν την αξιοπρέπειά
τους ­ όπως ο Μετρ στην «Τελετή» ­ απέναντι στην ύστατη και μοναδική εν τέλει
ταπείνωση που έχει σημασία, αυτήν που καταθέτει εν μέσω της ζωής ο ψυχοπομπός Ερμής.

Είναι η ανθρωπολογία του κωμικοτραγικού.

Δεν είμαι θεατρολόγος, ούτε κριτικός. Είμαι απλώς συγγραφέας κι αναρωτιέμαι
μήπως όλ' αυτά τα λέω, για να δικαιολογήσω την απόλαυση που εισπράττω από την
ποιητική της γραφής του, αυτό το αίσθημα της πλάγιας ματιάς που κρύβεται στο
κύτταρο της φράσης του, αυτή την κοσμική ελαφρότητα με την οποία αγγίζει την
σάρκα της γλώσσας. Μια απόλαυση που κρύβεται σε φράσεις σαν κι αυτή:

«Με το κουφάρι στην σαλοτραπεζαρία και τις φήμες να φτερουγίζουν τήδε κακείσε».

Δεν σας κρύβω ότι έχω κι ένα ακόμη ελάττωμα. Μ' αρέσει να διαβάζω θέατρο σαν
κάτι μανιακούς της μουσικής, που πέφτουν με τα μούτρα πάνω στις παρτιτούρες.
Κι αυτή είναι η αφορμή γι' αυτό το σημείωμα. Η πρόσφατη έκδοση πέντε έργων του.

Ο Τάκης Θεοδωρόπουλος είναι συγγραφέας.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: P03</CAT>
<ED>
Κωδικός άρθρου: A16064P032</ED>
<ID>
ID:131010

</ID><URL>http://ta-nea.dolnet.gr/neaweb/neafile.print_unique?e=A&f=16064&m=P03&aa=2</URL></REF>


Article

<CATEGORY>vin09</CATEGORY>

 <H5>Κύπρος και Βαλκανικοί Πόλεμοι
</H5><H2>ΒΙΒΛΙΟπαρουσίαση
</H2>
<AUTHOR>ΓΙΩΡΓΟΣ ΧΑΤΣΙΟΣ</AUTHOR>

ΠΕΤΡΟΣ ΠΑΠΑΠΟΛΥΒΙΟΥ: «Η Κύπρος και οι Βαλκανικοί Πόλεμοι. Συμβολή στην
ιστορία του κυπριακού εθελοντισμού». Σελίδες 455.
Λευκωσία 1997. Εκδόσεις Κέντρου Επιστημονικών Ερευνών Κύπρου.

Η συμβολή των Κυπρίων στους ελληνικούς απελευθερωτικούς πολέμους και στα
επαναστατικά κινήματα της Κρήτης, της Μακεδονίας και της Ηπείρου ήταν συνεχής
από την Επανάσταση του 1821 και στο μεγαλύτερο βαθμό εκδηλώθηκε στους
νικηφόρους πολέμους του 1912-1913. Ο Πέτρος Παπαπολυβίου ασχολείται εδώ και
χρόνια με την ιστορία των πρώτων δεκαετιών της βρετανικής κατοχής της Κύπρου,
με έμφαση στη μελέτη της κυπριακής συμπαράταξης στις πολεμικές περιπέτειες του
ελληνικού κράτους. Το βιβλίο στηρίζεται στη διδακτορική διατριβή του συγγραφέα
που εγκρίθηκε από τον Τομέα Ιστορίας της Φιλοσοφικής Σχολής του Πανεπιστημίου
Θεσσαλονίκης και έρχεται να καλύψει ένα σημαντικό κενό στην κυπριακή
βιβλιογραφία και να παρουσιάσει τη βαρύνουσα και πολλαπλή σημασία του
κυπριακού εθελοντισμού για τη νεώτερη ιστορία της Μεγαλονήσου.

Ο συγγραφέας παρουσιάζει τον αντίκτυπο των Βαλκανικών Πολέμων στον πληθυσμό
της Μεγαλονήσου (Έλληνες και Τούρκους) και εξετάζει τις θετικές επιπτώσεις που
είχε στο κυπριακό ενωτικό κίνημα η ελληνική εδαφική επέκταση στην Ήπειρο και
τη Μακεδονία.

Στο βιβλίο συγκεντρώθηκαν και αναλύονται τα αριθμητικά δεδομένα για το
σύνολο των εθελοντών, τον αριθμό των Κυπρίων πεσόντων, τη γεωγραφική τους
καταγωγή και την επαγγελματική τους κατάρτιση. Σε ιδιαίτερο κατάλογο
καταγράφονται τα ονόματα 776 Κυπρίων εθελοντών με στοιχεία για τη δράση τους
στους πολέμους του 1912-1913.

Ιδιαίτερη βαρύτητα δίνεται στην εξέταση των κυπριακών «εθνικών εράνων» του
1912-1913. Παρουσιάζονται αναλυτικά οι χρηματικές εισφορές των κατοίκων των
έξι πόλεων και 270 χωριών της Κύπρου και εξάγονται αρκετά αξιοπρόσεκτα
στατιστικά συμπεράσματα.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: P04</CAT>
<ED>
Κωδικός άρθρου: A16064P041</ED>
<ID>
ID:130968

</ID><URL>http://ta-nea.dolnet.gr/neaweb/neafile.print_unique?e=A&f=16064&m=P04&aa=1</URL></REF>


Article

<CATEGORY>vin09</CATEGORY>

 <H5>Το βασικό ένστικτο του Ολλανδού Γκέμπελς
</H5><H5>Τα κανάλια φέρνουν... χούντα
</H5><H2>Φασισμός: υπέρ ο Βερχόφεν, κατά Βέντερς - Γαβράς
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>Τρεις Ευρωπαίοι στην Αμερική! Ο Ολλανδός Βερχόφεν μάς προπονεί φασιστικά, ο
Ελληνογάλλος Γαβράς σκηνοθετεί τον «θάνατο» του... δημοσιογραφάκου (της
τηλεόρασης) και ο Γερμανός Βέντερς διαπιστώνει πως κάθε νέος μηχανισμός
καταπολέμησης της βίας αναβαθμίζει τη... βία.
</H3>
Περίπτωση... αναβαθμίσεως; Η επερχόμενη έφοδος αεροσκαφών της αμερικανικής
πολεμικής αεροπορίας επί των κεφαλών των κατοίκων της Βαγδάτης! Τυπικό! Με το
πρόσχημα της ειρήνης επιβάλλεται ο... πόλεμος!

Στο «Τέλος της βίας» («The end of violence»), ο Γερμανός Βιμ Βέντερς
επανακάμπτει στη... φίλη Αμερική. Του Χάουαρντ Χοκς, του Νίκολας Ρέι, του Τζον
Φορντ, των αδελφών Κόεν, του Γούντι Άλεν, του θρίλερ και του φιλμ νουάρ. Όλοι
αυτοί... Αμερικανοί φίλοι κάθε σοβαρού Ευρωπαίου σκηνοθέτη. Το ταξίδι τού
Βέντερς στην Αμερική είχε διπλή σημασία. Στον ίδιο και τους «οπαδούς» του.
Απαλλαγή από τα ευρωπαϊκά, εγκεφαλικά βαρίδια του παρελθόντος και επιστροφή
στον... τόπο του «εγκλήματος». Αλλά και το «έγκλημα» έχει διπλή σημασία (ίσως
και περισσότερες). «Έγκλημα» με την αρνητική και τη... θετική έννοια. Έγκλημα,
επειδή το Χόλιγουντ κερδοσκοπεί ως προαγωγός ταινιών άφθονης βίας. Αλλά και
«έγκλημα», επειδή εκεί συμβαίνουν πράματα και θαύματα. Επειδή το αμερικανικό
σινεμά είναι μήτρα σύγχρονης κινηματογραφικής, λαϊκής, κουλτούρας! Ο Βέντερς,
λοιπόν, με τον σύνθετο στοχασμό ενός Ευρωπαίου, με το στόρι ενός θρίλερ και με
έξι αγγλόφωνα ονόματα (Άντι ΜακΝτάουελ, Μπιλ Πούλμαν, Γκάμπριελ Μπερν, Τρέισι
Λιντ, Προυτ Τέιλορ, αλλά και ο σκηνοθέτης Σάμιουελ Φούλερ) εισβάλλει στη
μυθοπλασία μιας αστυνομικής, αμερικανικής ταινίας. Την... ξαναπιάνει και
παραλλήλως σχολιάζει! Το αμερικανικό, χάρτινο, σινεμά και τη διαστημική,
αμερικανική τεχνολογία! Γίνεται αυτό; Φυσικά και γίνεται! Για να δούμε.

Παραγωγός του Χόλιγουντ και προαγωγός χάρτινης κινηματογραφικής βίας, από τη
μια στιγμή στην άλλη πέφτει στο κενό. Την ώρα που η εγκαταλειμμένη (απ' αυτόν)
γυναίκα του σχεδιάζει να την κοπανήσει, εκείνος απάγεται από ντουέτο,
«τυχαίων» μικροκακοποιών. Την ίδια στιγμή που συμβαίνουν αυτά και καθώς οι
απαγωγείς απειλούν να σκοτώσουν το... κελεπούρι τους, κάποιο αόρατο...
διαστημικό μάτι, μέσα από κρυφές κάμερες, παρακολουθεί τα δρώμενα και γράφει
τα πάντα σε βιντεοταινίες! Και (το εκπληκτικό) κάποιο αόρατο όπλο πυροβολεί,
σκοτώνει τους απαγωγείς, σκοπεύει προς τον παραγωγό, αλλά εκείνος καταφέρνει
να διαφύγει! Η διασημότητα, η επιτυχία, το χρήμα, είναι επικίνδυνα...
χαρίσματα. Παραλίγο να κοπεί με βία το νήμα της ζωής του ανθρώπου που κερδίζει
από τη βία. Όπως στρώσεις θα κοιμηθείς! Ο παραγωγός συγκλονίζεται και
μεταμορφώνεται. Αστυνομία, σύζυγος, συνεργάτες, υπάλληλοι (της εταιρείας),
όλοι τον αναζητούν. Είναι ύποπτος φόνου ή... πτώμα; Εκείνος χάνεται στο
ανώνυμο πλήθος Μεξικανών μεταναστών και αλλάζει ζωή. Στη θέση του εγκαθίσταται
η σύζυγός του με τον εραστή της. Κι ενώ συμβαίνουν όλα αυτά, ο άνθρωπος που
καταγράφει τα δρώμενα του Λος Άντζελες, μέσα από διαστημικές κάμερες της NASA,
προσπαθεί να λύσει το μυστήριο του φόνου των δύο μικροκακοποιών. Σαν
σκηνοθέτης και μοντέρ, κοιτάζει και ξανακοιτάζει τις εικόνες του φόνου. Ποια
αόρατη δύναμη πυροβόλησε και σκότωσε τους απαγωγείς;

Μπερδευτήκατε; Κάπως μπερδεμένοι είναι και οι επάλληλοι κύκλοι της βίας. Ο
πρώτος είναι ο... προσωπικός. Ο δεύτερος (κύκλος) είναι ο κινηματογραφικός και
ο τρίτος είναι ο... διαστημικός. Ας πούμε, πληκτρολογείς και πύραυλος
εισβάλλει, μέσω καπνοδόχου, στο τζάκι σου! Συμβαίνει. Κάθε κύκλος εφάπτεται
τού... διπλανού του. Στο γύρισμα ταινίας του παραγωγού τραυματίζεται μία
κασκαντέρ. Η ταινία τού παραγωγού προάγει τη βία. Ο ίδιος υφίσταται
θραύσματα... βίας και ο ίδιος παραλίγο να δολοφονηθεί από κρυφό όπλο υψηλής
τεχνολογίας που είναι εγκατεστημένο κάπου στο... Διάστημα. Επομένως, η μία...
βία φέρνει την άλλη. Η σχέση δεν είναι προσθετική, αλλά πολλαπλασιαστική. Από
το άτομο στους θεσμούς (θέαμα), στην κοινωνία και στους αόρατους, κρατικούς
μηχανισμούς! Πουλάς βία, υφίστασαι βία! Σταματάει αυτό; Το αόρατο μάτι του...
Διαστήματος παρακολουθεί κάθε ίχνος της πόλης του Λος Άντζελες, ακριβώς για να
προλάβει το έγκλημα και να σκοτώσει τη... βία εν τη γενέσει της! Όμως αυτό το
«μάτι» είναι η ανώτερη μορφή βίας. Σκοτώνει αυτούς που επιχειρούν να
σκοτώσουν, αλλά κι αυτούς που παραλίγο να σκοτωθούν από τους υποψήφιους
επίγειους δολοφόνους. Καταλάβατε; Η ανάπτυξη της βίας σε μορφή σπείρας. Από
κάτω το άτομο (το οποιοδήποτε άτομο) και πάνω, στο ρετιρέ, εγκατεστημένος
κάποιος παραστρατιωτικός, μυστικός μηχανισμός κάποιας... Ουάσιγκτον!

Το τέλος φέρνει την αρχή της βίας! Ο Μπιλ Πούλμαν με την κασκαντέρ του στο
«Τέλος της βίας» του Βιμ Βέντερς

Προσέξτε τώρα την άλλη σχέση. Ο παραγωγός γυρίζει ταινίες χάρτινης βίας.
Προκαλεί βία στην κασκαντέρ. Ο θεατής βλέπει βία. Θεατής (αλλά και προαγωγός
βίας) είναι ο παραγωγός. Θεατής βίας είναι και ο αθώος τεχνοκράτης της NASA
που παρακολουθεί την πόλη μέσα από κρυφές μηχανές. Ο παραγωγός κερδίζει από
την παραγωγή ταινιών βίας (και στο τέλος, παραλίγο να την πληρώσει με τη ζωή
του). Ο τεχνοκράτης με τις μηχανές και τους κομπιούτερ προσφέρει όλα τα μέσα
σ' αυτό το αόρατο... διαστημικό μάτι, να παρακολουθεί τα υποψήφια, ανύποπτα
θύματά του, για να τα σκοτώσει! Σαν να λέμε ο ένας κοιτάει μέσα από τηλεφακό,
σκοπεύει, καταγράφει και ο... άλλος, αυτό το αόρατο χέρι πατάει τη σκανδάλη!
Ποια είναι η σχέση ανάμεσα στον παραγωγό και στον τεχνοκράτη, πληκτρολόγο του
αστεροσκοπείου και της NASA; Και οι δύο βγάζουν το ψωμί τους, καταγράφοντας
σκηνές βίας. Ο παραγωγός κινηματογραφεί φανταστική βία, ο τεχνοκράτης του
αστεροσκοπείου αληθινή!

Το χειρότερο; Μόλις και οι δύο συγκλονίζονται και συνειδητοποιούν το κακό που
έχουν κάνει, πώς χρησιμοποιήθηκαν, τότε βγαίνουν σε αχρηστία. Το σύστημα τους
απορρίπτει! Είναι... αναλώσιμοι. Και ο ζάπλουτος παραγωγός, μεγαλοπαράγοντας
του Χόλιγουντ και ο «φτωχός» τεχνοκράτης, πληκτρολόγος των κομπιούτερ του
αστεροσκοπείου! Ο μεν πρώτος αντικαθίσταται από τη σύζυγό του (γιατί το
σύστημα παραγωγής εικόνων ζει από αυτούς και επομένως αλέθει τούς...
άχρηστους). Ο δεύτερος κινδυνεύει, γιατί μαθαίνει την πραγματική ταυτότητα και
τους αληθινούς σκοπούς τής... NASA! Τελικό; Δεν είναι τα άτομα, αλλά οι θεσμοί
και το σύστημα. Τα άτομα είναι παγιδευμένα. Είναι προϊόντα του περιβάλλοντός
τους. Όσο καλύτερα το υπηρετούν τόσο περισσότερο κερδίζουν. Όταν το
περιφρονούν ή στρέφονται εναντίον του... κινδυνεύουν!

Εξαιρετικό, πρωτοκλασάτο το περιεχόμενο του «τέλους της βίας». Μια από τις
καλύτερες ταινίες του Γερμανού. Αινιγματική, γριφώδης σε πρώτο επίπεδο. Αλλά
τι να κάνουμε; Ας σκεφτούμε και λιγάκι! Εξαιρετικά και τα πλαναρίσματα του
«μικρού» Γερμανού. Σαν χαμένες εικόνες λησμονημένων Αμερικανών προγόνων! Ένας
Ευρωπαίος σκαλίζει, ξεσκονίζει και επανατοποθετεί μνήμες αμερικανικών ταινιών
νουάρ. Με σύγχρονη οπτική, με ένα από τα καλύτερα soundrack των τελευταίων
ετών, με ατμόσφαιρα, με πρώτης γραμμής ερμηνείες και με άφθονη σκέψη. Ίσως
περισσότερη απ' όση αντέχει ο εγκέφαλος θεατών χάρτινων ταινιών, χάρτινης
βίας. Για όνομα του Θεού. Απολαύστε και σκεφτείτε.

Τι άλλο έχουν να δουν τα μάτια μας. Γιγαντιαίες κατσαρίδες του πλανήτη
Κλεντάθου εφορμούν επί της Γης και ο Ολλανδός Πολ Βερχόφεν αποστέλλει
«Στρατιώτες του σύμπαντος» («Starship troopers») για να μας... εξολοθρεύσει!
Σύνθημα του νεοφασισμού «καλό μαμούνι είναι το νεκρό μαμούνι». Αισθητική του
ίδιου νεοφασισμού οι αδρές, αδρότατες γραμμές χαμογελαστών αγοριών και
κοριτσιών της Αρείας (κυρίας) φυλής, με κατάλευκα δόντια από σποτάκι της
Colgeat. Ιδεολογία του αυτού νεοφασισμού, εγκαταλείπουμε, οικειοθελώς, την
ιδιότητα του «πολίτη», αναβαθμιζόμαστε σε... υπηκόους (!), αφήνουμε τα
γράμματα, τα σχολειά και τα Πανεπιστήμια, φοράμε τις στολές μας, αρπάζουμε
όπλα διαστημικής τεχνολογίας και εφορμούμε επί των... Αραχνίδων! Οι οποίες...
αραχνίδες, ως καμουφλαρισμένοι πολιτικοί εχθροί του σύμπαντος, ρουφάνε μυαλό
από τους εγκεφάλους των στρατιωτών του σύμπαντος! Ι want to kill ρεεεεε! Και
όποιος και σιχαθεί καλά να πάθει. Τα μυαλά στα κάγκελα του Πανούση, από τον
Βερχόφεν... δικαιώνονται.

Το «Mad city» του Κώστα Γαβρά παραλίγο να αποκαλύψει κινηματογραφική παραλλαγή
του αριστουργήματος του Άρθουρ Μίλερ «Ο θάνατος του εμποράκου»!

Ο «θάνατος» του δημοσιογραφάκου! Της τηλεόρασης, να εξηγούμαστε. Παρόμοιες
ιστορίες συμβαίνουν καθ' εκάστην σε όλα τα μήκη και τα πλάτη του τηλεοπτικού
μας πλανήτη, ιδιαιτέρως του αμερικανικού!

Μεσήλιξ, ηθικά διχασμένος (έχει σημασία αυτό), δημοσιογράφος τοπικού καναλιού
βρίσκεται εγκλωβισμένος στην τουαλέτα τού Μουσείου της πόλης! Έτσι... τυχαία!
Απελπισμένος, καλοκάγαθος, οικογενειάρχης και ανεγκέφαλος απολυμένος υπάλληλος
της ασφάλειας του Μουσείου, απειλεί με καραμπίνα, αιχμαλωτίζει (τρόπος του
λέγειν) καμιά δεκαριά παιδάκια που έκαναν τη συνηθισμένη τους... εκπαιδευτική
εκδρομή, ζητώντας το ελάχιστο. Έστω να επαναπροσληφθεί με περιορισμένες
αποδοχές και με περιορισμένο ωράριο!

Η ανθρώπινη δυστυχία στο έσχατο σημείο της! Κελεπούρι για το MegaAntenna! Ο
δημοσιογραφάκος το αρπάζει, κινεί τα νήματα, σκηνοθετεί, υπαγορεύει στον
απελπισμένο... απαγωγέα τα αιτήματά του προς την Αστυνομία και το γλέντι της
κανιβαλικής θεαματικότητας αρχίζει. Πλακώνουν εθνικά δίκτυα όλης της χώρας, ο
(διχασμένος) ηθικά δημοσιογραφάκος χάνει τον έλεγχο, «για μια στιγμή παιδιά»
φωνάζει! Αλλά τα πράγματα ξεφεύγουν από κάθε έλεγχο! Πλακώνει το... ιππικό,
δηλαδή FBI, CIA, Στρατός και η είδηση μεταμορφώνεται σε βόμβα πολλών
μεγατόνων! Μια είδηση προκαλεί στη... γειτονιά, κατάσταση έκτατης ανάγκης. Χούντα!

Στο ίδιο καζάνι βράζουν! Κουμπουροφόρος ο Τζον Τραβόλτα, ρεπόρτερ ο Ντάστιν
Χόφμαν. Κάτοικοι και οι δύο της «Mad city» του Γαβρά!Θυμίζει «Σκυλίσια μέρα»
του Λιουμέτ, «Το μεγάλο ατού» και την «Πρώτη σελίδα» του Μπίλι Γουάιλντερ και
τόσες, μα τόσες, άλλες! Το κυνήγι της δόξας, της AGB και του χρήματος
καταλήγει στη βία και στην... αυτοκτονία! Εδώ, ακριβώς, ο Γαβράς επιχειρεί μια
καινοτομία. Ο δημοσιογραφάκος προκαλεί το περιστατικό, το σκηνοθετεί, το
κινεί, το προάγει, το διαδίδει, το χρησιμοποιεί, το εκμεταλλεύεται. Όλα τα
κάνει μόνος του, όλα είναι... μόνος του. Και πρωταγωνιστής της απαγωγής και...
παραγωγός (της εκπομπής) και σκηνοθέτης (αφού «κινεί» τον απελπισμένο...
απαγωγέα) και παρατηρητής και... προαγωγός της κατάστασης. Αλλά στο τέλος,
πιάνεται στη φάκα. Το μεγάλο ψάρι τρώει το μικρό.

Χαμηλόφωνη η σκηνοθεσία τού Γαβρά. Ευπρεπέστατη η παραγωγή. Αμήχανοι στους
ρόλους τους ο Ντάστιν Χόφμαν και ο Τζον Τραβόλτα. Διδακτικά, αλλά ευεργετικά
τα νοήματα! Τα media σκηνοθετούν τις προτιμήσεις του κοινού. Παναμερικανικά!
Πώς; Όσο δείχνουν οικογενειακές εικόνες του απελπισμένου και άνεργου...
απαγωγέα, τόσο ανεβαίνει ο δείκτης συμπάθειας προς αυτόν. Κερδίζει 52% του
αμερικανικού κοινού. Όταν υπογραμμίζουν την απαγωγή των παιδιών (που στο
μεταξύ γλεντάνε με τα τηλεοπτικά κόλπα), τόσο ο δείκτης κατεβαίνει. Και όσο ο
δείκτης κατεβαίνει, τόσο ο Στρατός επελαύνει εναντίον του Μουσείου και του
άνεργου... εγκληματία. Καταλάβατε; Το κόλπο είναι στημένο! Και μια τόσο δα
ασήμαντη, καυτή ειδησούλα μπορεί να ανάψει τον... φασισμό.


<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: P04</CAT>
<ED>
Κωδικός άρθρου: A16064P042</ED>
<ID>
ID:131011

</ID><URL>http://ta-nea.dolnet.gr/neaweb/neafile.print_unique?e=A&f=16064&m=P04&aa=2</URL></REF>


Article

<CATEGORY>vin09</CATEGORY>

 <H5>Η Δανάη
</H5><H2>ΤΟ ΠΝΕΥΜΑ του τόνου
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Την περασμένη εβδομάδα ο Δήμος Ραφήνας και ο ρέκτης δήμαρχός του υποκατέστησαν
το κράτος και τίμησαν με μεγάλη σεμνότητα αλλά βαθιάν αγάπη τη Δανάη
Στρατηγοπούλου, που μπήκε αγέρωχη και ακμαία στα 85 χρόνια της. Την τίμησαν
συγγραφείς, συνθέτες, τραγουδιστές, φιλόλογοι. Την τίμησε η πρέσβειρα της
Χιλής· την τίμησαν απλοί άνθρωποι και νέα παιδιά. Απούσα η Πολιτεία, πλην των
τοπικών αρχόντων. Κι όμως αυτή η πεισματική γυναίκα που φυλακίστηκε από τους
καταχτητές, που έφυγε από την χουντοκρατούμενη Ελλάδα αργότερα για τη Χιλή του
Αλιέντε, για να ξαναφύγει κι από εκεί μετά τον Πινοσέτ, αυτή η βαθιά μορφωμένη
γυναίκα από το βυζαντινό σόι, η φίλη του Ρίτσου και η συνομιλήτρια του
Νερούδα, η μεταφράστρια του «Κάντο Χενεράλ», η συγγραφέας στα ισπανικά μιας
έξοχης ανθολογίας ελληνικού δημοτικού τραγουδιού, η καθηγήτρια στο
Πανεπιστήμιο του Σαντιάγκο, αλλά πάνω απ' όλα η μεγάλη τραγουδίστρια, τίμησε
όσοι λίγοι την ελληνική γλώσσα, τη μουσική της, την προσωδία της, τον ρυθμό
της, την ποικιλία των μορφών της. Κάθε τραγούδι της ήταν μια σοβαρή σπουδή
πάνω στις αξίες τις μουσικές της γλώσσας. Η καλλιεργημένη φωνή της, ανάλογη με
τις μεγάλες αοιδούς της γαλλικής σχολής ανέβαζε τον στίχο που τραγουδούσε στην
περιωπή του σημαντικού, έστω κι αν έψαλε τα ταπεινά, τα φθαρτά και τα εφήμερα.
Η Δανάη δίδαξε μουσικό ήθος, υπερασπίστηκε τα νέα ταλέντα, καθοδήγησε νέους
μουσικούς, μας μύησε στην ισπανική ποίηση και μετέφρασε ισπανικά και γαλλικά
νέους ποιητές.

Μια πλήρης προσωπικότητα.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: P05</CAT>
<ED>
Κωδικός άρθρου: A16064P051</ED>
<ID>
ID:130969

</ID><URL>http://ta-nea.dolnet.gr/neaweb/neafile.print_unique?e=A&f=16064&m=P05&aa=1</URL></REF>


Article

<CATEGORY>vin09</CATEGORY>

 <H2>Ο Καλιγούλας στον σκοτεινό διάδρομο
</H2>
<AUTHOR>ΔΗΜΗΤΡΗΣ ΤΑΤΣΟΠΟΥΛΟΣ</AUTHOR>

Σταύρος Λεβίδης: Ο αδίστακτος καναλάρχης που τον πυροβόλησαν στα πόδια
και που επιδιώκει να αποκτήσει τον έλεγχο του ελληνικού υποκαταστήματος της
γερμανικής Licht, που διευθύνει ο Λάμπρος Φωτεινός.

Βάσος Κανέλλης: Ο ανταγωνιστής του Λεβίδη, ιδιοκτήτης της TELEPAN και
ενός καναλιού με μεγαλύτερη θεαματικότητα.

Παύλος Χατζής: Ο υποδιευθυντής της (ελληνικής) Licht, παλιός γνωστός
του Φωτεινού, τον οποίο παρακολουθεί για λογαριασμό του Λεβίδη μέσω της
γραμματέως του, της Ανίνας, που είναι ερωμένη του.

Λάμπρος Φωτεινός: Ο επιτυχημένος 45άρης επιχειρηματίας που
συνειδητοποιεί ότι παραμέλησε τον έρωτα για χάρη της καριέρας του.

Ο Παύλος Χατζής ένιωθε ένα δυνατό σφίξιμο στο στομάχι, έναν δύσλυτο ναυτικό
κόμπο, όποτε έστριβε με το αμάξι του στην οδό Μενεξέδων. Δεν φοβόταν μήπως
υποτροπιάσει η αλλεργική του φαγούρα, εγκλωβισμένος καθώς βρισκόταν σε αυτό το
αλλόκοτο πολεοδομικό θερμοκήπιο ­ ένα στενό πιο πάνω από την οδό Ανεμώνης, ένα
στενό πιο κάτω από την οδό Γιασεμιών. Δεν τρόμαζε στην ιδέα πως είχε μόλις
εισέλθει σε μία από τις καλύτερα φρουρούμενες περιοχές της επικράτειας, ιδίως
αφότου η γνωστή αεροσυνοδός μετακόμισε με τον μακαρίτη στην οδό Αγράμπελης,
την πρώτη παράλληλο της Ανεμώνης, προς την πλευρά της Νέας Ερυθραίας. Δεν τον
αναστάτωνε καν η προσδοκία που συντηρούσε από μικρό παιδί, αλάνι στο Παγκράτι,
ν' αποκτήσει κάποτε κατοικία στη μυθική Εκάλη. Άλλωστε, σήμερα, ως δημότης
Αγίας Παρασκευής, έστω κι εγκάθειρκτος της Licht, έχει πλησιάσει το παιδικό
του όνειρο σε απόσταση αναπνοής. Κι αν όλα πάνε κατ' ευχήν, σε έναν μήνα, σε
δύο, βία σε τρεις, θα στήσει εδώ γύρω το δικό του τσαντήρι, μια ερωτική
φωλίτσα για την Ανίνα και την αφεντιά του. Ίσως έτσι καταπολεμήσει και τη
φαγούρα του. Κάποιου είδους μιθριδατισμός θα πρέπει να ισχύει και για τα βρωμολούλουδα.

Όχι, ο Χατζής είναι βέβαιος. Το σφίξιμο στο στομάχι του προκαλείται από το
μαγνητικό πεδίο τού Λεβίδη. Δεν εννοεί το καθαυτό μαγνητικό πεδίο, τη
δορυφορική αντένα στη σκεπή της έπαυλης, την αράχνη που ελλοχεύει να γραπώσει
και το ασθενέστερο κωλοσήμα από την Ωκεανία ή την Ανταρκτική. Εννοεί το
προσωπικό μαγνητικό του πεδίο, την εύθραυστη διάθεσή του, την ικανή να σε
ανεβάσει στην κατηφόρα ή να σε κατεβάσει στην ανηφόρα, όπως τα τροχοφόρα η
περιβόητη πλαγιά της Πεντέλης. Ο Σταύρος Λεβίδης είναι από τους πλέον
απρόβλεπτους ανθρώπους ­ και με διαφορά ασφαλώς ο ισχυρότερος, ένας σύγχρονος
Καλιγούλας, εθισμένος να ικανοποιεί τα τρελά του καπρίτσια. Να μεθύσει μέχρι
θανάτου έναν αυλικό του. Ακόμη και να ορκίσει συγκλητικό το ίδιο το άλογό του.

Από τις αναρίθμητες αφορμές που σκοτεινιάζουν τη διάθεση του Λεβίδη, ο Χατζής
έχει εντοπίσει δύο σταθερές πηγές δυσθυμίας, δύο ρυάκια που εκβάλλουν σε κοινή
κοίτη: τα ποσοστά τηλεθέασης της AGB και οι άθλοι του Κανέλλη. Έξι μήνες τώρα,
η AGB δίνει προβάδισμα στο κανάλι του Κανέλλη. (Το κανάλι του Κανέλλη: έως κι
αυτή η φαιδρή παρήχηση τσιγκλάει τα νεύρα τού Λεβίδη). Ούτε στην πρωινή ζώνη
ούτε στη μεσημβρινή ούτε στην απογευματινή ούτε στη βραδινή ούτε καν στη
νυχτερινή ­ εκεί όπου ο Λεβίδης έχει ξαμολήσει όλες τις ξέκωλες, με μόνη απτή
συνέπεια τα πρόστιμα από το Εθνικό Ραδιοτηλεοπτικό Συμβούλιο ­ πουθενά μα
πουθενά, έστω και για μια εβδομάδα, έστω και για ένα Σαββατοκύριακο, δεν έχει
καταφέρει να περάσει μπροστά από τον Κανέλλη. Θα έλεγε κανείς ότι ακολουθεί τη
μοίρα του Λάμδα στο αλφάβητο, σφηνωμένος πίσω από την πλάτη του Κάππα. Ένας
διευθυντής προγράμματος, δύο διευθυντές ειδήσεων, τρεις τομεάρχες ψυχαγωγίας,
τέσσερις συντάκτες και οκτώ ηθοποιοί έχουν πληρώσει με το κεφάλι τους τις
μετρήσεις της AGB. Ακόμη και η μοναδική του παρηγοριά, η επώνυμη καταγγελία
πως η AGB χρηματίζεται από τον Κανέλλη και αλλοιώνει τα ποσοστά, κρίθηκε εν
τέλει αβάσιμη από τον εισαγγελέα και θάφτηκε στο αρχείο. Με ύφος Ντρέυφους, ο
βδελυρός Κανέλλης, περιέφερε το απαλλακτικό βούλευμα από ραδιόφωνο σε
τηλεόραση και από περιοδικό σ' εφημερίδα ­ σε κάθε σκουληκαντέρα του θλιβερού
του συγκροτήματος. Ο θρίαμβος της αναίδειας.

Δεν ήταν όμως το πιο πικρό ποτήρι. Λίγες μέρες αργότερα, ο υπουργός
Οικονομικών υποχρέωσε τον Λεβίδη να σφίξει το λιπαρό χέρι τού ανταγωνιστή του,
στην ιστορική πλέον σύσκεψη που επικύρωνε, υποτίθεται, την εκεχειρία μεταξύ
τους και θα προετοίμαζε το έδαφος για τη μεγάλη διείσδυση στη βαλκανική αγορά.
Η σύσκεψη φυσικά απέτυχε και ο Λεβίδης δεν συνήλθε ποτέ από τη χειραψία, όσο
κι αν απολύμανε την παλάμη του. Παρόμοια αναγούλα νιώθει καθημερινά, όταν
αντικρύζει ­ μέσα από τα φιμέ τζάμια τής θωρακισμένης του Μερσεντές ­ τις
γιγαντοαφίσες της Telepan ν' αναγγέλλουν όλο και δελεαστικότερες προσφορές
στους υποψήφιους συνδρομητές κινητής τηλεφωνίας. Ο Λεβίδης δεν πρόκειται να
χωνέψει ότι ο Βάσος Κανέλλης, ο έμμισθος πράκτορας της Στάζι, κατόρθωσε να
αναδυθεί από τα ερείπια της Ανατολικής Γερμανίας και να κυριαρχήσει στη
Μεσόγειο. Δεν θ' ανέχεται εις το διηνεκές αυτήν την κομμουνιστική αλογόμυγα,
τη μισοριξιά δυό συμμοριτών στο Βίτσι. Ούτε σκοπεύει να του συγχωρέσει τις
τρεις σφαίρες στα πόδια, την πρώτη ημέρα ­ εδώ και είκοσι τόσα χρόνια ­ που
αποφάσισε να περπατήσει περισσότερα από πενήντα μέτρα ασυνόδευτος. Ο Τύπος
έκανε λόγο για ακτιβιστές, εκείνους τους γραφικούς μουσάτους που αδειάζουν τα
σκουπίδια τους μπροστά στα κανάλια. Έπειτα από δεκάδες προσαγωγές και την
εξέταση των προκηρύξεων από ειδικούς γραφολόγους, σημειολόγους και πολιτικούς
αναλυτές, η Ασφάλεια απομακρύνθηκε από τούτο το ενδεχόμενο και
προσανατολίζεται σήμερα προς τους παραδοσιακούς τρομοκράτες. Μονάχα ο Λεβίδης
αποκαλεί τους τρομοκράτες «τηλεκράτες». Κι ας μη δύναται μέχρι στιγμής να το τεκμηριώσει.

Σήκωσε το βλέμμα του από τις μετρήσεις της AGB και το εστίασε στον βραχύσωμο
επισκέπτη. Δεν ήταν ένα ευοίωνο βλέμμα. Καθόλου ενθαρρυντικό επίσης. Αν ο
σπιούνος ροκάνιζε τον χρόνο του επί ματαίω, δεν θα δίσταζε να τον σωριάσει στο
πάτωμα με την πατερίτσα. Είναι δραστικό όπλο η πατερίτσα. Μόλις προχθές την
δοκίμασε στη ράχη του νομικού του συμβούλου.

­ Σας έφερα το προσχέδιο, κύριε Πρόεδρε. Φωτοτυπία του προσχεδίου. Το
πρωτότυπο βρίσκεται στη θέση του.

Ο Χατζής απέθεσε τον φάκελό του πάνω στο γραφείο. Ο Λεβίδης δεν έσπευσε να τον
ανοίξει. Εξακολοθούσε να τον κοιτάζει ερευνητικά. Αδιόρατα εκφοβιστικά,
αδιόρατα περιπαικτικά... ­ με τον Σταύρο Λεβίδη στα σίγουρα, ποτέ δεν
μπορούσες ν' αποφανθείς.

­ Τα καταπίνει, Χατζή;

Ο Χατζής δεν κατάλαβε.

­ Το γκομενάκι σου, Χατζή. Η Μάτα Χάρι. Τα καταπίνει;

Ένας κόμπος ανέβηκε στον λαιμό τού Χατζή. Το κόκκινο λαμπάκι άναψε: Βράζει
σήμερα το αφεντικό. Έχει άγρια κέφια. Μην ταράζεσαι. Μην του πας κόντρα. Συντονίσου.

­ Τα καταπίνει, μάλιστα.

­ Είσαι τυχερός άνθρωπος, Χατζή. Έχεις γκόμενα την γκόμενα του διευθυντή σου.
Καταπίνει το σπέρμα σου. Το απλώνει σαν κουβερτούλα πάνω στο σπέρμα του
διευθυντή σου. Στρώνει και κοιμάσαι. Τον ύπνο του δικαίου.

­ Δεν είναι πια ερωμένη του, κύριε Πρόεδρε, τόλμησε να σχολιάσει ο Χατζής.
Έχουν διακόψει.

­ Οι γυναίκες δεν διακόπτουν, Χατζή. Αποθηκεύουν. Μας κρατάνε στη ναφθαλίνη.

Κάτι πήγε πάλι να ψελλίσει ο Χατζής, αλλά ο Λεβίδης είχε ήδη ανοίξει τον
φάκελο. Διέτρεξε βιαστικά τις πρώτες σελίδες. Χειρόγραφες σημειώσεις, όλες στα γερμανικά.

­ Θα μου εξηγήσεις, ελπίζω, τι σημαίνουν αυτά τα γκεσταπίτικα ιερογλυφικά...

Ο Χατζής έσκυψε πάνω από τον φάκελο. Άπλωσε διστακτικά τον δείκτη του, λες και
φοβόταν κάποια αόρατη μηχανή του γκαζόν, μήπως πεταχτεί και του τον κόψει.

­ Έχω επισυνάψει μετάφραση, κύριε Πρόεδρε. Μια πρόχειρη μετάφραση. Δεν είχα
τον χρόνο, ξέρετε. Αποδίδω πάντως την ουσία.

­ Πες μου την ουσία της ουσίας, Χατζή. Μη σπαταλάς και τον δικό μου χρόνο.

Ο Χατζής ένιωσε ξανά το σφίξιμο στο στομάχι. Έπρεπε να συγκεντρωθεί. Να είναι
ακριβής. Να παραθέσει στοιχεία. Στοιχεία και μόνο στοιχεία.

­ Ο Φωτεινός συγκρίνει, κύριε Πρόεδρε. Την πρόταση της Panacom με την πρόταση
της Telepan. Προσδιορίζει μειονεκτήματα και πλεονεκτήματα. Προσμετρά τις
διαφορές. Καταλήγει στην πρόταση της Telepan.

­ Χωρίς περιστροφές, Χατζή; Χωρίς επιφυλάξεις;

­ Χωρίς επιφυλάξεις, κύριε Πρόεδρε. Χωρίς προσχήματα. Εγκρίνει την πρόταση του Κανέλλη.

Ο Χατζής ήταν προετοιμασμένος γι' αυτήν την κρίσιμη στιγμή. Γνώριζε πως το
βλέμμα τού Λεβίδη θα ολισθήσει στο πιο ζοφερό σκαλί. Όσο για την αντίδρασή
του, καμία εικασία δεν θεωρούσε επαρκή. Μηχανικά έστρεψε τη ματιά του προς την
πατερίτσα. Εάν η πατερίτσα παραμείνει αμετακίνητη, τα πρώτα δύσκολα
δευτερόλεπτα, τίποτε αληθινά δυσάρεστο δεν πρόκειται να του συμβεί.

­ Πες μου κάτι, Χατζή. Θύμισέ μου κάτι. Ποιοι κέρδισαν τον Ψυχρό Πόλεμο;

­ Οι Αμερικανοί, κύριε Πρόεδρε.

­ Έχασαν οι κομμουνιστές;

­ Συνετρίβησαν, κύριε Πρόεδρε.

­ Δεν είμαι σίγουρος, Χατζή. Καθόλου σίγουρος δεν είμαι. Λύσε μου και μία
δεύτερη απορία. Οι Γερμανοί. Οι ναζήδες στα κεντρικά. Ο Βόλφραν. Γιατί ζητάει
τη γνώμη του κωλοέλληνα; Ποιον γαμεί ο Φωτεινός; Ποιος τον γαμεί;

­ Του έχουν εμπιστοσύνη, κύριε Πρόεδρε. Είναι δικός τους άνθρωπος. Πιο
Γερμανός από τους Γερμανούς. Γενίτσαρος.

­ Είσαι βέβαιος πως, αυτά τα κουρελόχαρτα, δεν έχουν φθάσει ακόμη στον Βόλφραν;

­ Απολύτως βέβαιος. Θα πρέπει να συνταχθούν, να καθαρογραφτούν, να χτυπηθούν
στον υπολογιστή. Θα περάσουν από τα χέρια της Ανίνας. Ελέγχουμε πλήρως τη διαδιακασία.

­ Γιατί λες καθυστερεί να τα στείλει; Μήπως διατηρεί αμφιβολίες; Να θέλει να
τα ξανακοιτάξει; Να επανεξετάσει ίσως και την εισήγησή του;

­ Δεν πιστεύω, κύριε Πρόεδρε. Δεν νομίζω πως ασχολείται πλέον με τις
σημειώσεις. Τον τελευταίο καιρό ο Φωτεινός συμπεριφέρεται κάπως παράδοξα. Σαν
αλλοπαρμένος. Δείχνει να μην τον ενδιαφέρει η δουλειά. Έρχεται στις δέκα το
πρωί, φεύγει στις δώδεκα. Μέσα στα γραφεία κυκλοφορεί σαν υπνοβάτης, μπορεί να
του μιλάς για ώρα χωρίς να σ' έχει αντιληφθεί. Κατά τη γνώμη μου, κύριε
Πρόεδρε, έχει χοντρό πρόβλημα. Τον αποπλάνησε εκείνη η δημοσιογράφος...

­... που έτυχε να τραβήξει και τις φωτογραφίες, λίγο πριν από την επίθεση
εναντίον μου. Πολλές συμπτώσεις, Χατζή. Πάρα πολλές συμπτώσεις.

Ο Λεβίδης στηρίχθηκε στην πατερίτσα του για να σηκωθεί. Μια φευγαλέα γκριμάτσα
πρόδωσε τη σουβλιά στο δεξί του πόδι. Η πρώτη σφαίρα έγδαρε τον αριστερό του
μηρό, η δεύτερη διαπέρασε την αριστερή του γάμπα και σφηνώθηκε σ' ένα
περίπτερο, αλλά η τρίτη, φευ... ­ η τρίτη τσάκισε τη δεξιά του περόνη. Χρόνια
θα τον συνοδεύει η σουβλιά ­ ο καινούργιός του, ο πλέον πιστός του
σωματοφύλακας. Πιθανόν να μην τον αποχωριστεί ώς τον τάφο. Έτσι του είπαν οι
γιατροί. Και πέρα από τον τάφο, λέει ο ίδιος. Σακάτης θα τριγυρνάει στην Κόλαση.

­ Αν ήμουν εγώ, Χατζή. Αν ήμουν εγώ στη θέση του. Αν είχα εισπράξει μια γερή
προμήθεια από τον Κανέλλη. Αν περίμενα να την εισπράξω. Αν είχα εμπλακεί. Ή
έστω. Αν γνώριζα ποιοι έχουν εμπλακεί. Στην επίθεση κατά του Λεβίδη. Αν ήθελα
να θολώσω τα νερά. Ν' απομακρύνω τις υποψίες από πάνω μου. Να κερδίσω χρόνο.
Να δημιουργήσω τετελεσμένα. Έτσι θα φερόμουν, Χατζή. Όπως ο Φωτεινός. Έτσι
ακριβώς θα φερόμουν. Θα παρίστανα τον αφηρημένο. Τον ερωτοχτυπημένο. Τον
νεραϊδοπαρμένο. Τον αναχωρητή. Μη με σκοτίζετε με τα εγκόσμια. Έτσι θα έκραζε
το φέρσιμό μου. Και μόλις, Χατζή. Μόλις έκλεινε η συμφωνία με την Telepan.
Μόλις έπεφταν οι υπογραφές. Θα ετοίμαζα τις βαλίτσες μου. Θ' αναχωρούσα. Όχι
για το Άγιον Όρος. Όχι για την έρημο του Σινά. Για τη Γενεύη, Χατζή. Για τη Γενεύη.

Ο Χατζής προσπάθησε να συγκρατήσει την ικανοποίηση που ανέβαινε ορμητικά από
τα σωθικά του και απειλούσε να κατακλύσει την έκφρασή του με μιαν απέραντη
ευφορία. Ακόμη κι αν είχε βάλει τα λόγια στα χείλη τού Λεβίδη, δεν θα
κατάφερνε να τα διατυπώσει με τόση ενάργεια. Ο Καλιγούλας βρισκόταν πάλι στον
σκοτεινό διάδρομο ­ στον διάδρομο που τον απομάκρυνε από τη συνδιαλλαγή, στον
διάδρομο όπου τον οδηγούσε μονάχα η μυρωδιά, το φρέσκο αίμα. Δεν θα
επιχειρούσε να εξαγοράσει τον Φωτεινό ­ ενδεχόμενο που θρυμμάτιζε τις
φιλοδοξίες του Χατζή, που τον επισκεπτόταν στον ύπνο του ως ο χειρότερος
δυνατός εφιάλτης. Δεν θα φούσκωνε τις τσέπες του με σκληρό συνάλλαγμα.
Προτιμούσε να τον αποκεφαλίσει.

­ Πρέπει να νιώσει την πίεση, Χατζή. Πρέπει να νιώσει το ωστικό κύμα. Πες μου,
Χατζή. Πες μου πώς λένε. Τη δική του περόνη. Γκόμενα, γυναίκα, παιδί. Την
περόνη του θέλω, Χατζή. Την περόνη.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: P06</CAT>
<ED>
Κωδικός άρθρου: A16064P061</ED>
<ID>
ID:130970

</ID><URL>http://ta-nea.dolnet.gr/neaweb/neafile.print_unique?e=A&f=16064&m=P06&aa=1</URL></REF>


Article

<CATEGORY>vin09</CATEGORY>

 <H2>Η Συλλογή Λάτση στο Μονακό
</H2>
Μετά την περσινή έκθεση στο Λονδίνο, η συλλογή εκλεκτών βυζαντινών και
μεταβυζαντινών εικόνων και έργων μικροτεχνίας της κ. Μαριάννας Λάτση θα
εκτεθεί στο Μονακό από 11-26 Απριλίου.

Συγκεκριμένα, θα εκτεθούν 101 έργα, για τα οποία ζητήθηκε η άδεια προσωρινής
εξαγωγής τους από την Ελλάδα. Η ασφάλιση των πολύτιμων εκθεμάτων έγινε από την
εταιρεία Lloyd's και το Κεντρικό Αρχαιολογικό Συμβούλιο, το οποίο έδωσε την
έγκριση, ζήτησε περισσότερες πληροφορίες για τον χώρο όπου θα γίνει η έκθεση
και την ύπαρξη συστημάτων ασφαλείας. Επέβαλε δε την παρουσία εκπροσώπου της
Αρχαιολογικής Υπηρεσίας και τη συσκευασία των εκθεμάτων.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: P09</CAT>
<ED>
Κωδικός άρθρου: A16064P091</ED>
<ID>
ID:130971

</ID><URL>http://ta-nea.dolnet.gr/neaweb/neafile.print_unique?e=A&f=16064&m=P09&aa=1</URL></REF>


Article

<CATEGORY>vin09</CATEGORY>

 <H2>Το «Παιχνίδι των τεσσάρων» στον Βασίλη Βασιλικό </H2>
Βασίλης Βασιλικός

Μια ενδιαφέρουσα συζήτηση με τους συγγραφείς που παίρνουν μέρος στο «Παιχνίδι
των τεσσάρων» (το μυθιστόρημα δημοσιεύεται καθημερινά στα «ΝΕΑ») θα έχει αυτή
την Κυριακή ο Βασίλης Βασιλικός στην εκπομπή του «Άξιον εστί» (ΝΕΤ, 14.00).

Ο Βασίλης Βασιλικός έχει καλέσει στο στούντιο τούς Κώστα Μουρσελά, Γιώργο
Σκούρτη, Αντώνη Σουρούνη, Πέτρο Τατσόπουλο και ως ειδική προσκεκλημένη την
ηθοποιό Πέμυ Ζούνη, για να συζητήσουν το εγχείρημά τους. Για πρώτη φορά ο
Βασίλης Βασιλικός αποφάσισε να κάνει την εκπομπή «Άξιον εστί» «ζωντανά» και
όχι να την μαγνητοσκοπήσει. Ήταν μια ιδέα δική του, την οποία πρότεινε στη ΝΕΤ
και βρήκε ανταπόκριση.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: P10</CAT>
<ED>
Κωδικός άρθρου: A16064P101</ED>
<ID>
ID:130962

</ID><URL>http://ta-nea.dolnet.gr/neaweb/neafile.print_unique?e=A&f=16064&m=P10&aa=1</URL></REF>


Article

<CATEGORY>vin09</CATEGORY>

 <H2>Δυναμώνει η κόντρα μεταξύ των σίριαλ
</H2>
Οι «Ψίθυροι καρδιάς» τραβούν την ανηφόρα, αλλά τον ίδιο δρόμο φαίνεται να
ακολουθούν και οι «Δύο ξένοι». Η κόντρα ανάμεσα σε δραματικά και κωμικά σίριαλ
φαίνεται να φουντώνει και ο δείκτης τηλεθέασης να πηγαίνει όλο και πιο ψηλά.

Από τις ξένες ταινίες διακρίθηκε ο «Σωματοφύλακας» που προβλήθηκε, για μία
ακόμη φορά, από το το Star αλλά παρ' όλα αυτά πέτυχε διψήφιο ποσοστό
τηλεθέασης. Κάτι ανάλογο δεν συνέβη με κάποια από τις ελληνικές ταινίες του
περασμένου επταημέρου, αλλά ήταν εκείνες που κέρδισαν, σε συνολικό επίπεδο,
τις εντυπώσεις, απέναντι στον αλλοδαπό κινηματογράφο. 
Η ταινία με τον Κέβιν Κόστνερ και την Γουίτνεϊ Χιούστον συγκέντρωσε τα
βλέμματα 690.000 τηλεθεατών.

Στις αθλητικές εκπομπές τα περισσότερα βλέμματα συγκέντρωσε ο αγώνας του
ελληνικού πρωταθλήματος μπάσκετ Σπόρτιγκ - ΑΕΚ, ενώ στα πολιτικά τοκ σόου
ξεχώρισε η «Ώρα της αλήθειας».

Μ Στο επταήμερο από 2 έως 8 Φεβρουαρίου η πίτα τηλεθέασης μοιράστηκε ως εξής:
Antenna 23,76%, Mega 20,50%, Σκάι 15,84%, Star 14,89%, ΕΤ1 4,49%, ΝΕΤ 3,32%.


<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: P10</CAT>
<ED>
Κωδικός άρθρου: A16064P102</ED>
<ID>
ID:131006

</ID><URL>http://ta-nea.dolnet.gr/neaweb/neafile.print_unique?e=A&f=16064&m=P10&aa=2</URL></REF>


Article

<CATEGORY>vin09</CATEGORY>

 <H5>ΤΗΛΕΚΡΙΤΙΚΗ
</H5><H2>Ευφορία, αλλά και ελλείψεις
</H2>
<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

<H3>Στη χώρα του Αριστοφάνη η διάθεση για αστειότητα ζει και βασιλεύει. Παρά τις
όποιες δυσκολίες της σημερινής πραγματικότητας, ο κόσμος γελάει και λοιδορεί
τα ανάποδα. Έτσι, το δεύτερο κρατικό κανάλι, θέλοντας να ενσταλάξει ολίγον
ευτράπελο λόγο στο πρόγραμμά του, δέχτηκε, σαν ουρανοκατέβατο δώρο, τη
νεογέννητη εκπομπή του Θέμου Αναστασιάδη «Αντερνέτ».
</H3>
Η φαιδρότητα, με την έννοια της ευθυμίας, προέκυψε ευθύς εξ αρχής, μόλις το
«Αντερνέτ» εμφανίσθηκε μέσα σ' ένα ανορθόδοξο στούντιο, στα έγκατα της γης,
ημέρα Τρίτη, αρχές Φεβρουαρίου. Εκεί, σ' αυτό το τηλεοπτικό αντεργκράουντ, ο
οικοδεσπότης είχε καλέσει την πανέμορφη Άννα-Μαρία Παπαχαραλάμπους,
πρωταγωνίστρια του σίριαλ «Ψίθυροι καρδιάς» που θαυμάζει απεριόριστα. Ο
φωτισμός, η ωραία γυναίκα, ο υποβλητικός χώρος, σαν... ερωτικό χαράκωμα,
παρέπεμπε σε παλιές τσέχικες ταινίες όπου ο ήρωας, εντός υπογείου
γκαρσονιέρας, περίμενε την αγαπημένη του ή σε βουβό φιλμ του Ροδόλφου
Βαλεντίνο που, σε έξαρση έρωτος, δίνει περιπαθή ασπασμό σε... τεμάχιο ζάχαρης
πριν το ρίξει σε φλιτζάνι τσαγιού που θα φέρει εκείνη στα χείλη της!

Μιλάμε δηλαδή για τελείως... μαγική κατάσταση με γελαστικές στιγμές σε μια
χαριτωμένη απρόσκοπτη διαδοχή ευφορίας και αυτοειρωνείας.

Είναι φανερό ότι ο Θέμος Αναστασιάδης υποδύεται τον ρόλο του χιουμορίστα
δημοσιογράφου σε νέες τηλεοπτικές διαστάσεις, διερευνητικού είδους,
προσφέροντας ταυτόχρονα ευθυμία, αστειολόγημα και περίπαιγμα με λεπτότητα.

Σαλατοποίηση

Η δεύτερη εκπομπή με τέσσερις συνομιλητές που κάλυπτε ο ένας τον άλλο δεν πήγε
τόσο καλά όσο η πρώτη. Αιτία η σαλατοποίηση της συζήτησης, καθώς ο
οικοδεσπότης είχε την ατυχή έμπνευση να καλέσει, για τον ρόλο της ωραίας, την
Κατερίνα Γιατζόγλου ως ηθοποιό και... δημοσιογράφο (!) μαζί με τον βουλευτή
και άλλοτε δυναμικό ρεπόρτερ Γιώργο Λιάνη και επίσης τον δικηγόρο Αλέξη Κούγια.

Αφορμή ο Μπιλ Κλίντον και το γεγονός ότι βγήκε αλώβητος από τα σεξουαλικά
σκάνδαλα, συν οι ερωμένες των Ευρωπαίων πολιτικών, οι γκέι υπουργοί διαφόρων
κυβερνήσεων, οι τρανσέξουαλ και το... καίριο ερώτημα εάν φθάσαμε σε ουσιαστική
απελευθέρωση της κοινωνίας ή σε μια υποκριτική κατάσταση που ενέχει κινδύνους.

Το θέμα είναι σοβαρό, αλλά η κ. Γιατζόγλου, ως σκέτο μανεκέν και καλλονή, λέει
τα δικά της, αναφέρεται στον Σενγκελά και στο απόφθεγμά του «Το πρώτο πράγμα
που πρέπει να κάνει κανείς είναι να είσαι ο εαυτός σου» και ατάκα προσθέτει
την δική της άποψη: «Ο κόσμος είναι ψυλλιασμένος». Έπειτα κάνει ένα... άνοιγμα
στον Όσκαρ Ουάιλντ, του δόγματος «η τέχνη για την τέχνη», παπαγαλίζοντας τη
φράση του «σε όλα μπορώ να αντισταθώ εκτός από τους πειρασμούς» και ευτυχώς
σωπαίνει, διότι εκτός από την ομοφυλοφιλία του δεν γνωρίζει ότι ο αγαπημένος
συγγραφέας έχει πει και το εξής: «Η τίμια γυναίκα δεν αλλάζει παρά μόνον φορέματα»!

Ψυλλιασμένοι, πλέον, γι' αυτό που θα ακολουθήσει εξαιτίας των πνευματικά
«κιτς» παρεμβάσεων της προσκεκλημένης εκπροσώπου του ωραίου φύλου,
παρακολουθούμε τον κ. Κούγια που μιλάει για μέτρο και «σοβαρές εφημερίδες»,
ενώ «ετοιμάζονται συνδρομητικά κανάλια που θα προβάλλουν μόνο» ερωτικές
περιπτύξεις, ώσπου ο Γιώργος Λιάνης θυμίζει «την εποχή του γεύματος» (σ.σ.:
από τον Α. Παπανδρέου στη κ. Λιάνη) και δηλώνει ότι «Το νεύμα τώρα θα γινόταν αποδεκτό».

Η συζήτηση περνάει στο φλέγον θέμα των τρανσέξουαλ, θίγεται ελαφρώς ο τρόπος
που παρουσίασαν τα κανάλια την υπόθεση Σακελλαρόπουλου, η κ. Γιατζόγλου
παρεμβαίνει με την φοβερή παρατήρηση «αν κάνει κάποιος καλά τη δουλειά του δεν
έχει σημασία τι κάνει στο κρεβάτι» και καθώς κανένας δεν αντιδρά, παθαίνουμε
σοκ. Δηλαδή, οι σαδιστές μπορούν να βασανίζουν ή και να σκοτώνουν στο κρεβάτι
τους, οι παιδεραστές να βιάζουν παιδάκια ή κτήνος-γονέας να κακοποιεί τα τέκνα του!

Σοφή, η ωραία κυρία, μοντέλο, δημοσιογράφος που προσθέτει, έπειτα από σχετικό
ρεπορτάζ στους δρόμους, και την παρατήρηση «βλέπουμε ένα κορίτσι να γίνεται
εκφωνήτρια κι έχει περάσει από το κρεβάτι κάποιου αρμόδιου»: «Αν έχει πετύχει
στη δουλειά του έχει σημασία»!

Οι ηγέτες

Αλλά δεν σωπαίνει ούτε τώρα η ωραία κυρία. Όταν ο Γ. Λιάνης παρατηρεί ότι οι
ηγέτες δεν κρίθηκαν από την προσωπική τους ζωή, η κ. Γιατζόγλου προσθέτει:
«Γιατί δεν λέγεται η αλήθεια στις βιογραφίες του Μεγάλου Αλεξάνδρου;» (σ.σ.:
για την ερωτική ζωή του).

Ε! όχι! Η εν λόγω... δημοσιογράφος πρέπει να διαβάσει και να καταλάβει τι
σήμαινε για τους αρχαίους η φιλότητα, η λατρεία για το ωραίο ανδρικό σώμα και
επιπλέον να μελετήσει την «Παλατινή Ανθολογία» μπας και καταλάβει κάτι, έστω ελάχιστο.

Ευτυχώς, παίρνει τον λόγο ο κ. Κούγιας, για να τονίσει το κακό της «χιμαιρικής
εικόνας» που έδωσε η τηλεόραση για τις τρανσέξουαλ, με αποτέλεσμα να υπάρχουν
τώρα 1.000 αιτήσεις αλλαγής φύλου...

Στην ίδια εκπομπή όμως υπάρχει και κάτι σπουδαίο. Για πρώτη φορά στην TV
δίνεται ο λόγος σ' έναν ειδικό επιστήμονα, τον κ. Κωνσταντίνο Πάγκαλο, που
ασχολείται με την γενετική και εξηγεί, επιτέλους, ότι το «γονίδιο γκέι»
εντάσσεται σε περίπλοκους μηχανισμούς και το «οικογενειακό περιβάλλον παίζει
μεγάλο ρόλο. Όσο για τις ετερόφυλες σχέσεις που επανέρχονται με το θέμα
Κλίντον, όλοι μιλάνε για τη Χίλαρι και κανείς δεν αναφέρεται στην αξιοπρέπεια
της κ. Μιτεράν, αντιμέτωπη με ερωμένη και εξώγαμη κόρη.

Πολλά, πάρα πολλά λόγια και οισιωδέστατες οι ελλείψεις...

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: P11</CAT>
<ED>
Κωδικός άρθρου: A16064P111</ED>
<ID>
ID:130963

</ID><URL>http://ta-nea.dolnet.gr/neaweb/neafile.print_unique?e=A&f=16064&m=P11&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ - πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Ο Μάκης Πουνέντης μετά τόσα «Άνω Κάτω» φαίνεται ότι νιώθει ικανός να
ασχοληθεί και με το ρεμπέτικο τραγούδι. Γι' αυτό και ετοίμασε ένα αφιέρωμα.
Παρουσιάζει λοιπόν απόψε ανέκδοτα πλάνα από το αρχείο του Κώστα Φέρρη και
αποκλειστικές συνεντεύξεις από τον Μπάμπη Γκολέ και την Άννα Χρυσάφη, ενώ
διανθίζει την εκπομπή του με βίντεο στο ύφος πάντα του Σκάι, στα οποία μιλούν
γενικά άνθρωποι που έζησαν από κοντά ­ μέχρι σε απόσταση αναπνοής ­ τον Βασίλη
Τσιτσάνη, τον Μάρκο Βαμβακάρη και τη Σωτηρία Μπέλλου.

* Κι ενώ η Ρούλα Κορομηλά οργάνωσε στο «Ε, ναι λοιπόν» στρογγυλή τράπεζα με
συνομιλητές εκδότες και διευθυντές περιοδικών μιας απόχρωσης που κυμαίνεται
από το έντονο κροκί κίτρινο χρώμα μέχρι τη σκούρα ώχρα, για να συζητήσει πώς
είναι δυνατόν ο κόσμος να τρέφεται με κουτσομπολιά, η ΝΕΤ κάνει απόψε
πολιτιστική αντεπίθεση, γύρω στις 11 το βράδυ. Με τη Ρένα Θεολογίδου να
ασχολείται στο «Ριμέικ» με την απόφαση του Υπουργικού Συμβουλίου για τη
θεσμοθέτηση της Ολυμπιάδας του Πολιτισμού που στο μεσοδιάστημα δύο Ολυμπιακών
Αγώνων θα προάγει τα ολυμπιακά ιδεώδη και θα παράγει πολιτισμό. Για το πώς και
το γιατί μιλάνε μαζί της ο υπουργός Πολιτισμού Ευάγγελος Βενιζέλος, η πρύτανης
της Σορβόνης και μέλος του Ολυμπιακού Τάγματος Ελένη Γλύκατζη-Αρβελέρ και ο
πρεσβευτής της Ουνέσκο Βασίλης Βασιλικός.

* Μεγάλο το κόστος παραγωγής της «Εντατικής» για το αμερικάνικο κανάλι NBC. Τα
286, συνολικά, εκατομμύρια δολάρια που δεν είναι εύκολο να συγκεντρωθούν,
βρήκε τρόπο να τα καλύψει. Ζήτησε από μικρότερα κανάλια τοπικής εμβέλειας να
συμμετάσχουν στην παραγωγή. Και όχι μόνο παίρνοντας από τα κανάλια μετρητά,
αλλά παραχωρώντας τους άφθονο διαφημιστικό χρόνο.

* Για τον Άγιο Βαλεντίνο ετοιμάζονται στον Antenna. Και παραμονή σήμερα της
μεγάλης ερωτικής εμποροπανήγυρης, τα προγράμματα του καναλιού αναπροσαρμόζουν
τα περιεχόμενά τους. Από όλους πάντως, ο Γιώργος Παπαδάκης πήρε σαφή θέση. Και
αρνήθηκε να κάνει επετειακό αφιέρωμα στον Άγιο Βαλεντίνο, εξηγώντας πως δεν
πιστεύει ότι η αγάπη πρέπει να κυριαρχεί στη ζωή μας μία φορά τον χρόνο, κάθε
Φεβρουάριο, αλλά να επιβάλει τη δύναμή της κάθε στιγμή. Για την Ελένη
Μενεγάκη, το ζήτημα ήταν ασαφές ακόμη μέσα της. Γιατί ναι μεν ένιωθε ότι
υπήρχε δίκιο στην άποψη Παπαδάκη, αλλά της άρεσε και η ιδέα των εκπλήξεων λόγω
ημέρας. Τα υπόλοιπα, θα συμβούν αύριο.

* Εκεί έξω στη φύση, μία στρατιά μικρών και μεγάλων οργανισμών μόλις και
καταφέρνουν να επιβιώσουν από τον νούμερο ένα εχθρό που τους απειλεί, τον
άνθρωπο. Είτε πρόκειται για τον φαλακρό αετό είτε για το μικροσκοπικό
πολύχρωμο σκαθάρι, η επιστημονική ομάδα και το συνεργείο των υπερσύγχρονα
εξοπλισμένων τεχνικών του Νάσιοναλ Τζεογκράφικ γύρισε ένα ντοκιμαντέρ,
δείχνοντας τι έγινε ή τι θα μπορούσε να είχε γίνει για να σωθούν αυτά τα είδη
από τον αφανισμό. Γιατί η σημασία τους στην αλυσίδα της ζωής δεν είναι
αμελητέα, παρά το μικρό μέγεθος των περισσότερων ειδών. Μέντορας της ομάδας
και δημιουργός του νέου ντοκιμαντέρ ­ που ελπίζουμε σύντομα να προβληθεί και
από την ελληνική τηλεόραση ­ είναι ο βραβευμένος με Πούλιτζερ δημοσιογράφος
Έντουαρντ Ο. Γουίλσον, ο οποίος θέτει την ταινία στη βάση πως: «Τα είδη δεν
πεθαίνουν λόγω γήρατος. Αφανίζονται. Και όταν ένα είδος ζωής πεθαίνει, μαζί
του χάνεται και η γενετική ιστορία του, η οποία δεν μπορεί ποτέ να
αναπαραχθεί». Η φωνή του Τζέιμς Γουντς αφηγείται τα δρώμενα στις αθέατες
πλευρές του μικρόκοσμου.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: P11</CAT>
<ED>
Κωδικός άρθρου: A16064P112</ED>
<ID>
ID:131007

</ID><URL>http://ta-nea.dolnet.gr/neaweb/neafile.print_unique?e=A&f=16064&m=P11&aa=2</URL></REF>


Article

<CATEGORY>vin15</CATEGORY>

 <H5>Ερωτεύτηκε το ... γόνατό της
</H5><H2>ΤΗΛΕΟΡΑΣΗ ΠΑΡΑΣΚΕΥΗΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΑΙΣΘΗΜΑΤΙΚΗ - ΚΟΙΝΩΝΙΚΗ ΤΑΙΝΙΑ ΤΟΥ ΕΡΙΚ ΡΟΜΕΡ
</H3>
Τραμπάλα που στη μία πλευρά κάθονται η «Ευρυδίκη» και «Το γόνατο της Κλερ» και
στην άλλη το «Ζουν ανάμεσά μας» και το «Μετεόρ» τα αποψινά φιλμ, ενώ στη...
μέση κρατάει ισορροπία η Μάρθα Μετζάρος με το φιλμ «Για τα παιδιά μου».

Αισθηματική ­ με σοφιστικέ στυλ ­ κομεντί «Το γόνατο της Κλερ» του Ερίκ Ρομέρ
με τον Ζαν Κλοντ Μπριαλί

Το «Μετεόρ» είναι φιλμ επιστημονικής φαντασίας ­ '79 ­ του καλού Ρόναλντ Νιμ
και η «Ευρυδίκη», η πρώτη ταινία του Νίκου Νικολαΐδη, που είχε βραβευθεί στο
Φεστιβάλ Θεσσαλονίκης. Με «Το γόνατο της Κλερ» του Ερίκ Ρομέρ είχαν ασχοληθεί
στις αρχές του '70 πολλοί σινεφίλ και θεωρητικοί του σινεμά, ενώ για εντελώς
άλλες διαθέσεις προσφέρεται το φιλμ τρόμου του εξπέρ ­ κάποτε ­ στο είδος Τζον
Κάρπεντερ. Απομένει το κοινωνικό φιλμ της Ουγγαρέζας Μάρθα Μετζάρος «Για τα
παιδιά μας».

«Τρελάδικο πολυτελείας»

18.00 Star. Βιντεοφάρσα ­ '86 ­ του Κώστα Καραγιάννη με τον
Στάθη Ψάλτη στον ρόλο ενός ντετέκτιβ της κακιάς ώρας. (Διάρκεια: 95')*

«Με την κάλυψη του νόμου»

21.30 Σκάι (John Woo's once a thief). Τηλεταινία του Τζον Γου
(«Σπασμένο βέλος», «Αδίστακτα πρόσωπα») που κινείται στο κλίμα των ταινιών με
μαφιόζικες ιστορίες. (Διάρκεια: 87')**

«Η κόρη μου η σοσιαλίστρια»

22.00 Mega. Κεφάτη κωμωδία ­ '66 ­ του Αλέκου Σακελλάριου με την
«Εθνική» μας Αλίκη Βουγιουκλάκη να είναι κόρη ενός εργοστασιάρχη ­ Λάμπρος
Κωνσταντάρας ­ που ερωτεύεται έναν εργάτη του (Δημήτρης Παπαμιχαήλ). Και την
περίοδο '66-67 το φιλμ είχε κάνει 700.000 εισιτήρια στην πρώτη προβολή του!
(Διάρκεια: 95')**

«Μετεόρ»

22.20 ΕΤ1 (Meteor). Επιστημονική φαντασία ­ '79 ­ του Ρόναλντ
Νίμ (Άγγλος γεννημένος το 1911, που ξεκίνησε ως οπερατέρ σε ταινίες του
Χίτσκοκ). Ένα κομμάτι από κομήτη κινείται με απειλητικές διαθέσεις προς τη Γη
κι ένας αστροφυσικός επιστήμονας αναλαμβάνει να σώσει τη Γη. Με τους: Σον
Κόνερι, Νάταλι Γουντ, Καρλ Μάλντεν, Μάρτιν Λαντάου, Τρέβορ Χάουαρντ, Χένρι
Φόντα. (Διάρκεια: 98')***

«Ρόζα»

23.00 ΕΤ3 (Four women: Rosa). Γαλλική άγνωστή μας παραγωγή του
Τομάσο Σέρμαν με τους: Βαλερί Περίν, Νίνο Καστελνουόβο, Μπρετ Χάσλεϊ.
(Διάρκεια: 88')(;)

«Ζουν ανάμεσά μας»

23.50 Mega (They live). Θρίλερ του Τζον Κάρπεντερ γυρισμένο το
'88 που, ουσιαστικά, σήμανε και την έναρξη μιας πτωτικής πορείας του
σκηνοθέτη, ο οποίος παλιότερα ήταν στην πρώτη γραμμή με τις ταινίες του
(«Κριστίν», «Απόδραση από τη Νέα Υόρκη», «Η νύχτα με τις μάσκες», «Ομίχλη»
κ.ά.). (Διάρκεια: 90')***

«Το γόνατο της Κλερ»

00.30 ΝΕΤ (Le genou de Claire). Πρώτη τηλεοπτική μετάδοση μιας ταινίας
του Ερίκ Ρομέρ ­ '70 ­ που με δεξιοτεχνική αφήγηση και στυλιζαρισμένο ύφος
αποτελεί υπόδειγμα των ταινιών της νουβέλ βαγκ. Ένας άνδρας δέχεται την
πρόσκληση μιας Ρουμάνας συγγραφέως και πάει εξοχή μαζί της για να γνωριστεί
εκεί με δύο νεαρές υπάρξεις. «Ξεγνοιασιά» ή «σκεπτικισμός» για τις χαρές της
ζωής; Όμορφο φιλμ με σοφιστικέ διάθεση και χιούμορ. (Διάρκεια: 95')****

«Ευρυδίκη»

00.45 ΕΤ1. Η πρώτη ταινία του Νίκου Νικολαΐδη ­ '75 ­ με
ασπρόμαυρη φωτογραφία του Γιώργου Πανουσόπουλου, τότε που ξεκινούσαν σχεδόν
και οι δύο την καριέρα τους. Αλληγορικό δράμα με μία γυναίκα να ζει
απομονωμένη σ' ένα σπίτι, σε κάποιο χώρο με δικτατορικό καθεστώς. Βραβείο
πρωτοεμφανιζόμενου σκηνοθέτη στο Φεστιβάλ Θεσσαλονίκης το '75. (Διάρκεια: 100')***

«Για τα παιδιά μου»

01.00 ΕΤ3 (Diary for my children). Η δύσκολη ζωή μιας «σκληρής»
γυναίκας που διψά για αγάπη και υιοθετεί ένα νέο κορίτσι. Της αξιόλογης
Ουγγαρέζας Μάρθα Μετζάρος, παραγωγής '82. (Διάρκεια: 107')***

«Παρασκευή και 13 μέρος 6ο»

01.45 Star (Friday the 13h, part VI). Άλλο ένα ­ το έκτο ­ φιλμ
τρόμου με τρομακτικές αφέλειες και τον περιβόητο Τζέισον να μην είναι νεκρός
και να συνεχίζει να... θερίζει, του Τζόζεφ Ζίτο. (Διάρκεια: 91')*

«Ο αγωνιστής»

01.30 Antenna (The fighter). Τυπική περιπέτεια με τον Ρίτσαρντ
Νόρτον να είναι ερασιτέχνης πρωταθλητής του κικ μπόξινγκ στους δρόμους της
Μπανγκόκ. Του Άντονι Μάχαρας. (Διάρκεια: 95')*

«Μόνη απέναντι στη βία»

03.00 Mega (When no one would listen). Μια γυναίκα αποφασίζει να
εγκαταλείψει τον βίαιο σύζυγό της, αλλά παρά τις εκκλήσεις της η Δικαιοσύνη
αδυνατεί να την προστατεύσει. Κοινωνική ταινία σε σκηνοθεσία Αρμάνα
Μαστρογιάνι. (Διάρκεια: 96')**

«Η κυρία από τη Μόσχα»

03.45 Antenna (Miss V. from Moscow). Κατασκοπική περιπέτεια ­
'43 ­ του Άλμπερτ Χέρμαν με την Λόλα Λέιν. (Διάρκεια: 64')*

«Αποχαιρετισμός στα όπλα»

05.00 Antenna (Α farewell to arms). Η δεύτερη μεταφορά στην
οθόνη ­ '57 ­ του ομώνυμου μυθιστορήματος του βιβλίου τού Έρνεστ Χεμινγουέι
(1899-1961). Εδώ, σκηνοθέτης είναι ο Τσαρλς Βίντορ και πρωταγωνιστές οι Ροκ
Χάτσον, Τζένιφερ Τζόουνς (αντίστοιχα στην πρώτη μεταφορά ήταν οι Φρανκ
Μπορτζάτς, Γκάρι Κούπερ, Έλεν Χέιλ). (Διάρκεια: 77')***

«Δικαίωμα επιλογής»

05.15 Mega (Fighting choice). Ένας 16χρονος θέλει να κάνει μια
επικίνδυνη επέμβαση για να αντιμετωπίσει την επιληπτική κρίση, αλλά οι γονείς
του είναι αντίθετοι και... καταφεύγουν στη δικαιοσύνη! Του Φέρντιναντ Φέαρφαξ.
(Διάρκεια: 102')**

(;) = άπαιχτο στην Ελλάδα τηλεκοντρόλ = δοκιμάστε αλλού την τύχη σας * =
δεν έχετε άλλο τίποτα να κάνετε; ** = καλούτσικο *** = καλό **** = πολύ καλό
*****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16064P121</ED>
<ID>
ID:130981

</ID><URL>http://ta-nea.dolnet.gr/neaweb/neafile.print_unique?e=A&f=16064&m=P12&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«MAD CITY»: Οι υπερβολές της τηλεοπτικής δημοσιογραφίας κάνουν ένα
ασήμαντο γεγονός τραγωδία προς κατανάλωση. Του Κώστα Γαβρά, με τους: Ντάστιν
Χόφμαν, Τζον Τραβόλτα. (Αθήναιον Cinepolis 3, Village Centre 2, Έμπασσυ,
Κηφισιά 3, Μαργαρίτα 1, Νιρβάνα, Σοφία, Τιτάνια, Τριανόν, Φάληρο 2, Σινεάκ).

«ΤΟ ΤΕΛΟΣ ΤΗΣ ΒΙΑΣ»: Φιλμ νουάρ του Βιμ Βέντερς στο Λος Άντζελες, μια
πόλη που «συλλαμβάνει, παράγει και διανέμει τη βία σ' όλο τον κόσμο» κατά την
άποψή του. Με τους: Μπιλ Πούλμαν, Άντι Μακ Ντάουελ. (Έλλη, Ίλιον, Πλάζα).

«ΣΤΡΑΤΙΩΤΕΣ ΤΟΥ ΣΥΜΠΑΝΤΟΣ»: Εξωγήινα έντομα εισβάλλουν στον πλανήτη μας
και ο... Πολ Βερχόφεν αναλαμβάνει την εξόντωσή τους. [Αθηνά (Πατ.), Άλεξ
(Καλ.), Άννα Ντορ, Ατλαντίς, Village Centre 3, Γαλαξίας, Διάνα, Ιντεάλ, Ιντεάλ
Μαρούσι, Κηφισιά 1, Όσκαρ, Σπόρτιγκ, Φάληρο 1, Αττικόν (Πειρ.), Τιτάνια ,
Αθήναιον, Αθήναιον Cinepolis 2].

«Ο ΑΔΕΛΦΟΣ ΜΟΥ ΚΙ ΕΓΩ»: Όμορφη, αγαπησιάρικη ταινία του Αντώνη
Κόκκινου, μ' έναν 25άρη να θαυμάζει «τυφλά» τον 45άρη ροκ αδελφό του και την
εποχή των σίξτις. Με τους: Δημοσθένη Παπαδόπουλο, Βαγγέλη Γερμανό, Πέμυ Ζούνη,
Μυρτώ Αλικάκη, Έρικ Μπάρτον. (Ιντεάλ, Αίγλη, Μαργαρίτα 2, Μπροντγουαίη).

«ΒΑΣΙΛΙΚΗ»: Ερωτικό πάθος α λα «Ευδοκία» στα χρόνια της μισαλλοδοξίας
(Εμφύλιος - μετεμφυλιακά χρόνια). Του Βαγγέλη Σερντάρη με τους πολύ καλούς
Ταμίλα Κουλίεβα, Πασχάλη Τσαρούχα. (Αρτ Στούνιο, Αφαία, Δαναός, Ορφεύς).

«ΞΕΦΡΕΝΕΣ ΝΥΧΤΕΣ»: Η βιομηχανία πορνό στην Αμερική του '70. Του Πολ
Τόμας Άντερσον, με τους Μαρκ Γουόλμπεργκ, Μπαρτ Ρέινολντς, Τζούλιαν Μουρ,
[Αλεξάνδρα (Πατ.), Όπερα 2, Άστρον, Άτταλος, Village Centre 6, Κηφισιά 2].

«ΑΝΤΡΕΣ ΜΕ ΤΑ ΟΛΑ ΤΟΥΣ»: Κωμωδία με «θέση» που μόνο το αγγλικό σινεμά
θα μπορούσε να την κάνει, όπου άνεργοι άντρες αποφασίζουν να κάνουν ένα γκρουπ
για στριπτίζ! Του Πίτερ Κατανέο. (Αθήναιον 2, 4, Αβάνα, Άττικα 2, Όπερα 1,
Village10, Ζίνα, Καλυψώ, Μετροπόλιταν, Πτι Παλαί, Τρία Αστέρια 2, Χαϊλάιφ).

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: P14</CAT>
<ED>
Κωδικός άρθρου: A16064P141</ED>
<ID>
ID:130982

</ID><URL>http://ta-nea.dolnet.gr/neaweb/neafile.print_unique?e=A&f=16064&m=P14&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ </H2>
ΑΘΗΝΑΣ

Α ' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Τα φτερά της αγάπης. 6.30-8.45-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Το παιχνίδι. 6.00-8.30-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Το τσακάλι. 5.50-8.30-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Το παιχνίδι. 6.00-8.30-10.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Οι στρατιώτες του σύμπαντος. 6.00-8.30-11.00 μ.μ. Ηρακλής - πέρα από
τον μύθο. Κυρ.: ώρα 4.00 μ.μ.

ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Τιτανικός. 3.00-6.45-10.30 μ.μ. Κυρ.: ώρα 11.00 π.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Άντρες με τα
όλα τους (Κ.). 5.00-7.00-9.00-11.00 μ.μ. Σάβ.-Κυρ: ώρα 3.00 μ.μ. Παρ.-Σάβ.:
Πάνω, κάτω, ώρα 00.45.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Τιτανικός. 6.15-10.00 μ.μ. Παρ.-Κυρ.: ώρα 2.30
μ.μ. Κυρ.: ώρα 11.00 π.μ.

ΑΘΗΝΑΙΟΝ CINEPOLIS PHILIPS 2. Τιτανικός. 3.00-6.45-10.30 μ.μ. Κυρ.: ώρα 12.00 μ.

ΑΘΗΝΑΙΟΝ CINEPOLIS PHILIPS 3. Mad City. 6.00-8.30-10.45 μ.μ. Σαβ.-Κυρ.: ώρα
3.45 μ.μ. Παρ.-Σάβ. ώρα 01.00 π.μ.: Πάνω, κάτω.

ΑΘΗΝΑΙΟΝ CINEPOLIS PHILIPS 4. Άντρες με τα όλα τους (Κ.). 5.00-7.00-9.00-11.00
μ.μ. Σάβ.-Κυρ. και ώρα 3.00 μ.μ., Παρ.-Σάβ. και ώρα 00.45.

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Condition). Ο αδελφός μου κι εγώ. 7.00-9.00-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Οι στρατιώτες του σύμπαντος.
6.00-8.30-11.00 μ.μ.

ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Ξέφρενες νύχτες.
5.00-8.00-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo).
Τζέιμς Μποντ πράκτωρ 007: Το αύριο ποτέ δεν πεθαίνει. 6.20-8.40-10.50 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Ο επισκέπτης
του χειμώνα. 6.45-8.50-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Τιτανικός. 5.45-9.30 μ.μ.
Σάβ.-Κυρ. και ώρα 2.00 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Τζέιμς Μποντ πράκτωρ 007: Το αύριο ποτέ δεν πεθαίνει. 6.20-8.40-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Το τσακάλι.
5.50-8.30-11.00 μ.μ. Σάβ.-Κυρ. και ώρα 3.30 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Οι στρατιώτες του σύμπαντος.
6.00-8.30-11.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition).
Βασιλική. 5.40-8.10-10.40 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Βασιλική.
5.45-8.25-11.00 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Άντρες με τα όλα τους (Κ.). 7.00-9.00-11.00 μ.μ. Παρ.-Κύρ και ώρα
5.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital).
Τιτανικός. 6.20-10.10 μ.μ. Σάβ.-Κυρ. και ώρα 2.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS).
Τιτανικός. 5.45-9.30 μ.μ. Σάβ.-Κυρ. και ώρα 2.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Άντρες με
τα όλα τους (Κ.). 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Τιτανικός. 5.45-9.30 μ.μ. Σάβ.-Κυρ.: ώρα 2.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Το τσακάλι. 5.00-7.40-10.15 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Άντρες με τα όλα τους (Κ.). 4.40-6.40-8.40-10.40 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 Dolby Stereo). Ξέφρενες
νύχτες. 4.30-7.30-10.30 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Τιτανικός. 6.30-10.15 μ.μ. Σάβ.-Κυρ. και ώρα 2.45 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Τιτανικός. 6.15-10.00 μ.μ. Σάβ.-Κυρ. και ώρα 2.30 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Το τσακάλι. 5.10-7.50-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Ξέφρενες
νύχτες. 5.00-8.00-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Η νύχτα του κυνηγού.
6.30-8.30-10.30 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Οι στρατιώτες του σύμπαντος. 5.20-7.50-10.20 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Ξέφρενες
νύχτες. 7.15-10.30 μ.μ.

ΑΤΤΙΚΟΝ Renault (Οδ. Σταδίου ~ 3228.821 Dolby Digital Air Condition).
Τιτανικός. 6.15-10.00 μ.μ. Παρ.-Κυρ. και ώρα 2.30 μ.μ.

ΑΦΑΙΑ (Καλλιθέα ~ 9595.534 Dolby Stereo). Βασιλική. 6.10-8.45-11.05 μ.μ.

CINERAMA (οδός Αγ. Κυριακής 30, Π. Φάληρο ~ 9303.593 - 9303.595 Dolby Stereo
RS). Τιτανικός. 6.15-10.00 μ.μ. Παρ.-Κυρ. και ώρα 2.30 μ.μ. Κυρ. και ώρα 11.00 π.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Τιτανικός. Παρ.-Σάβ.:
13.00-17.00-21.00-01.00. Κυρ.-Πέμ.: 11.00-15.15-19.15-23.30.

VILLAGE CENTRE Αίθουσα 2. Mad City. Παρ.-Σάβ.:
11.20-14.00-16.45-19.30-22.15-00.50. Κυρ.-Πέμ.: 11.20-14.00-16.40-19.20-22.00-00.40.

VILLAGE CENTRE Αίθουσα 3. Οι στρατιώτες του σύμπαντος. Παρ.-Σάβ.:
11.45-14.45-17.30-20.15-23.00-01.45. Κυρ.-Τετ.:
11.15-14.00-16.45-19.30-22.15-01.00. Πέμ.: 11.15-14.00-19.30-22.15-01.00.

VILLAGE CENTRE Αίθουσα 4. Τζέιμς Μποντ πράκτωρ 007: Το αύριο ποτέ δεν
πεθαίνει. Παρ.-Σάβ.: 12.30-15.15-18.00-20.40-23.15-10.45. Κυρ.-Πέμ.: 11.45-14.30-17.30-20.15-22.50-01.20.

VILLAGE CENTRE Αίθουσα 5. Η επίλεκτη. Παρ.: 13.15-16.15-19.00-21.45.
Σάβ.-Κυρ.: 16.15-19.00-21.45. Δευτ.-Πέμ.: 13.15-16.15-19.00-21.45-00.45.
Ηρακλής - Πέρα από τον μύθο. Σάβ.-Κυρ.: 11.45-13.45. In & Out. Παρ.-Σάβ.:
00.30. Κυρ.: 00.45.

VILLAGE CENTRE Αίθουσα 6. Ξέφρενες νύχτες. Παρ.-Σάβ.:
12.15-15.30-18.45-22.00-01.15. Κυρ.-Πέμ.: 11.30-14.45-18.00-21.15-00.30.

VILLAGE CENTRE Αίθουσα 7. Τιτανικός. 16.00-20.00-00.00. Μόνος στο σπίτι
3 - Παρ.: 13.30. Σάβ.-Πέμ.: 11.00-13.30.

VILLAGE CENTRE Αίθουσα 8. Τιτανικός. 12.00-16.00-20.00-00.00.

VILLAGE CENTRE Αίθουσα 9. Το τσακάλι. Παρ.-Σάβ.:
11.30-14.15-17.00-19.45-22.45-01.30. Κυρ.-Πέμ.: 11.30-14.15-17.00-19.45-22.30-01.15.

VILLAGE CENTRE Αίθουσα 10. Άντρες με τα όλα τους. Παρ.-Σάβ.:
12.15-14.30-16.45-19.10-21.20-23.30-01.40. Κυρ.-Πέμ.: 12.00-14.15-16.30-18.45-21.00-23.15-01.30.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Οι στρατιώτες του σύμπαντος. 6.00-8.30-11.00 μ.μ. Ηρακλής
- Πέρα από τον μύθο. Κυρ. ώρα 4.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα). Το
τσακάλι. 5.50-8.30-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Βασιλική. 5.30-8.15-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Οι στρατιώτες του σύμπαντος. 5.30-8.00-10.30 μ.μ. Ο γκαφατζής της ζούγκλας.
Σάβ.-Κυρ. ώρα 4.00 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Το τέλος της βίας.
5.15-7.45-10.15 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Mad City. 5.40-8.05-10.30 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Το τσακάλι. 5.50-8.30-11.00 μ.μ.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Άντρες με τα όλα
τους (Κ.). 5.00-7.00-9.00-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Το τέλος της βίας. 6.10-8.40-11.00 μ.μ.

INTEAL (Πανεπ/μίου 46 ~ 3826.720 Dolby Digital). Οι στρατιώτες του σύμπαντος.
5.10-7.50-10.30 μ.μ. Σάββατο μεταμεσονύκτια ώρα 01.00 π.μ.: Οι στρατιώτες του σύμπαντος.

INTEAL ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Mad City.
5.40-8.00-10.35 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Άντρες με τα όλα τους (Κ.). 5.00-7.00-9.00-11.00 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Οι στρατιώτες του σύμπαντος.
5.00-7.40-10.35 μ.μ. Ηρακλής - Πέρα από τον μύθο. Κυρ. ώρα 3.00 μ.μ.

ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Ξέφρενες νύχτες.
4.40-7.40-10.55 μ.μ. Η Λαίδη και ο Αλήτης. Κυρ. ώρα 3.00 μ.μ.

ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Mad City. 5.45-8.15-10.55 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo).
Τιτανικός. 6.15-10.00 μ.μ. Σάβ.-Κύρ. και ώρα 2.30 μ.μ. Κυρ και ώρα 11.00 π.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Mad City.
6.00-8.15-10.30 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Ο αδελφός μου
κι εγώ. 7.00-9.00-11.00 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Η επίλεκτη.
5.30-8.00-10.40 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Οι στρατιώτες του σύμπαντος.
5.20-7.50-10.20 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo).
Άντρες με τα όλα τους. 4.20-6.20-8.20-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Ο αδελφός μου
κι εγώ. 6.40-8.50-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Το τσακάλι.
5.10-7.50-10.30 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Mad City. 6.30-8.45-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Βασιλική. 5.20-8.00-10.20 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Οι στρατιώτες του
σύμπαντος. 6.00-8.30-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Τα φτερά της αγάπης.
6.30-8.35-10.45 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Το τέλος της βίας. 6.00-8.30-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Άντρες με τα όλα τους (Κ.). 4.30-8.30-10.30 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Mad City.
6.00-8.15-10.30 μ.μ. Παρ.-Κυρ.: 4.30 μ.μ Ηρακλής πέρα από τον μύθο.

ΣΠΟΡΤΙΓΚ (Νέα Σμύρνη ~ 9333.820). Οι στρατιώτες του σύμπαντος. 6.00-8.30-11.00 μ.μ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Mad City. 3.50-5.50-8.05-10.20 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο ~ 2826.873, 2825.607, Dolby Stereo Digital SR).
Τιτανικός. 6.15-10.00 μ.μ. Σάβ.-Κύρ. και ώρα 2.30 μ.μ. Κυρ. και ώρα 11.00 π.μ.

ΤΡΙΑ ΑΣΤΕΡΙΑ 2 (Νέο Ηράκλειο ~ 2826.873, 2825.607, Dolby Stereo Digital SR).
Άντρες με τα όλα τους (Κ.). 4.20-6.20-8.20-10.20 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Mad City. 6.30-8.45-11.00 μ.μ.

ΦΑΛΗΡΟ 1 (Ζησιμοπούλου - Αγ. Τριάδας Π. Φάληρο ~ 9823.657 Dolby Stereo). Οι
στρατιώτες του σύμπαντος. 5.30-8.10-10.50 μ.μ.

ΦΑΛΗΡΟ 2 (Ζησιμοπούλου - Αγ. Τριάδας Π. Φάληρο ~ 9823.657 Dolby Stereo). Mad
City. 5.40-8.00-10.35 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (Περιστέρι ~ 5711.105 Dolby Stereo). Τιτανικός. 6.30-10.15 μ.μ.
Παρ.-Κυρ. και ώρα 2.45 μ.μ.

*

ΗΜΙΚΕΝΤΡΙΚΟΙ

ΑΘΗΝΑ (Αγ. Ανάργυροι ~ 2618.290 Dolby Stereo Digital SR). Τιτανικός. 5.45-9.30
μ.μ. Παρ.-Κυρ. και ώρα 2.00 μ.μ. Κυρ. και ώρα 11.00 π.μ.

ΑΝΤΑΜΣ (Αιγάλεω ~ 5989.226 Dolby Stereo). Τιτανικός. 5.45-9.30 μ.μ. Παρ.-Κυρ.
και ώρα 2.00 μ.μ.

ΒΥΖΑΝΤΙΟ (Αιγάλεω ~ 5985.071). Ένας Αμερικανός λυκάνθρωπος στο
Παρίσι.6.30-8.30-10.30 μ.μ.

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222, ~
7793.515-18). Παρασκευή ώρα 7.00 .μ. - Ο Νότος, 9.30 μ.μ. - Ο Αλσίνο και ο κόνδορας.

*

ΠΡΟΑΣΤΙΩΝ

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη, ~ 0294.99760). Η αίσθηση της Σμίλα
στο χιόνι. 8.30 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Ο γκαφατζής
της ζούγκλας (Κ.). 7.00 μ.μ. 9.30 μ.μ.: Λος Άντζελες εμπιστευτικό.

ΛΕΣΧΗ ΦΙΛΩΝ ΚΝ/ΦΟΥ ΒΟΡΕΙΑΣ ΑΤΤΙΚΗΣ (Αγ. Στεφάνου - Δημαρχείο). Μόνο Κυριακή
8.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Η επίλεκτη.
5.30-7.45-10.15 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Τιτανικός. 5.40-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093246441). Επτά χρόνια
στο Θιβέτ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Μόνος στο
σπίτι 3. 8.30 μ.μ.

*

ΠΕΙΡΑΙΑ

Α ' ΠΡΟΒΟΛΗΣ

ΑΝΕΣΙΣ (Σαλαμίνα ~ 4640.408). Θεωρίες συνωμοσίες.

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Τιτανικός.
6.00-9.45 μ.μ. Σάβ.-Κυρ. και ώρα 2.30 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Οι στρατιώτες του σύμπαντος. 5.30-8.00-10.30 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453). Η
επίλεκτη. 5.00-7.45-10.30 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453). Η
επίλεκτη. 5.00-7.45-10.30 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Men in Black - Οι άντρες μετα μαύρα. 7.00-9.00 μ.μ.
Δευτ. Παράφορα ερωτευμένοι.

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Μόνος στο σπίτι 3.
5.00-6.50-8.40. Δευτ. ώρα 5.00-6.50 μ.μ Ο κύριος με τα γκρι. Παρ.-Κυρ. ώρα
10.30 μ.μ. Δευτ. ώρα 8.40-10.30 μ.μ.

ΖΕΑ (Πασαλιμάνι ~ 4521.388 Dolby Stereo Air Condition). Το τσακάλι.
5.10-7.50-10.30 μ.μ.

ΚΙΝ/ΚΗ ΛΕΣΧΗ ΣΑΛΑΜΙΝΑΣ (Κέντρο Νεότητας, παραλία Σαλαμίνας ~ 4655.789).
Σάβ.-Κυρ. ώρα 8.30 μ.μ.: Ο Άγγλος ασθενής.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Λος Άντζελες εμπιστευτικό. Σάβ.: 8.00-10.20 μ.μ. Κυρ.:
6.00-8.20-10.50 μ.μ. Ηρακλής - Πέρα από τον μύθο. Σάβ.: 2.00-4.00-6.00 μ.μ.
Κυρ.: 11.00 π.μ. - 2.00 - 4.00.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Mad City. 5.50-8.05-10.20 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Άντρες με τα όλα τους
(Κ.). 4.30-6.30-8.30-10.30 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Τζέιμς Μποντ
πράκτωρ 007: Το αύριο ποτέ δεν πεθαίνει. 5.50-8.10-10.30 μ.μ.

*

ΘΕΣΣΑΛΟΝΙΚΗΣ

Α ' ΠΡΟΒΟΛΗΣ

ΑΘΗΝΑΙΟΝ (~ 832.060 Dolby Stereo). Mad City. 6.00-8.15-10.30 μ.μ.

ΑΛΕΞΑΝΔΡΟΣ (~ 257.255 Dolby Stereo). Mad City. 6.30-8.45-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Το τσακάλι. 6.00-8.30-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Ξέφρενες νύχτες. 5.00-8.00-11.00 μ.μ.

ΒΑΚΟΥΡΑ (~ 283.777 Dolby Stereo). Η νύχτα του κυνηγού. 7.00-9.00-11.00. /
Παιδικές παραστάσεις Σάββατο και Κυριακή ώα 16.00 1) Φίμπερ ο άσσος των
γηπέδων, 2) Ο μαγικός κόσμος του Άντερσεν, 3) Ο Πέτρος και ο λύκος / Χίλιες
και μια νύχτες ενός ερωτευμένου μάγειρα. Παρασκευή έως Κυριακή.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Άντρες με τα όλα τους. Παρ.-Σάβ. Κυρ.-Πέμπ.: 12.00-14.15-16.30-18.45-21.00-23.15-01.30.

VILLAGE CENTRE Αίθουσα 2. Ο Ηρακλής πέρα από το μύθο. Παρ.-Σάβ.: 11.30-13.30.
Κυρ.-Πέμ.: 10.45-12.45. / Ξέφρενες νύχτες. Παρ.-Σάβ.: 15.30-18.45-22.0-01.15.
Κυρ.-Πέμ.: 14.45-18.00-21.15-00.30

VILLAGE CENTRE Αίθουσα 3. Μόνος στο σπίτι Νο 3. Παρ.-Σάβ.: 10.45-13.00.
Κυρ.-Πέμπ.: 12.00-14.30. / Τζέιμς Μποντ πράκτωρ 007: Το αύριο ποτέ δεν
πεθαίνει. Παρ. & Σάβ.: 15.30-18.00-20.40-23.15-01.45. Κυρ-Πέμ.: 17.20-20.00-22.40-01.10.

VILLAGE CENTRE Αίθουσα 4. Mad City. Παρ.-Σάβ.:
11.20-14.00-16.45-19.30-22.15-00.50. Κυρ.-Πέμπ.: 11.20-14.00-16.40-19.20-22.00-00.40.

VILLAGE CENTRE Αίθουσα 5. Τιτανικός. Παρ.-Σάβ.: 13.00-17.00-21.00-01.00.
Κυρ.-Πέμ.: 11.00-15.15-19.15-23.30.

VILLAGE CENTRE Αίθουσα 6. Στρατιώτες του σύμπαντος. Παρ.-Σάβ.:
11.45-14.45-17.30-20.15-23.00-01.45. Κυρ.-Πέμπ.: 11.15-14.00-16.45-19.30-22.16-01.00.

VILLAGE CENTRE Αίθουσα 7. Τιτανικός. Παρ.-Σάβ.: 12.00-16.00-20.00-00.00.
Κυρ.-Πέμ.: 12.15-16.15-20.15-00.15

VILLAGE CENTRE Αίθουσα 8. Βασιλική. Παρ.-Σάβ.: 11.00-13.40-16.20-19.00-21.40.
Δευτ.-Πέμ.: 11.00-13.40-16.20-19.00-21.40-00.15. / In & Aout / Πάνω Κάτω.
Παρ. & Σάβ.: 00.20. Κυρ.: 00.15.

VILLAGE CENTRE Αίθουσα 9. Το τσακάλι. Παρ.-Σάβ.:
11.30-14.15-17.00-19.45-22.45-01.30. Κυρ.-Πέμπ.: 11.30-14.15-17.00-19.45-22.30-01.15.

ΓΑΛΑΞΙΑΣ (~ 817.010 Dolby Stereo). Πυροβολημένο ψάρι. 6.30-8.45-11.00 μ.μ..

ΕΓΝΑΤΙΑ (~ 225.172 Dolby Digital). Τιτανικός. 6.30-10.30. Παρ.-Κυρ.:
3.00-6.30-10.30 μ.μ..

ΕΣΠΕΡΟΣ 1 (~ 235.304 και 265.544 Dolby Stereo). Στρατιώτες του σύμπαντος.
6.00-8.30-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Το παιχνίδι ­ The game.
6.00-8.30-11.00 μ.μ.

ΚΑΠΙΤΟΛ (~ 815.570 Dolby Stereo). Τιτανικός. 3.30-7.15-11.00 .μ.μ. Σάβ.-Κυρ.:
12.00-3.30-7.15-11.00 μ.μ.

ΚΟΛΟΣΣΑΙΟΝ (~ 831.565). Το τσακάλι. 6.00-8.30-11.00 μ.μ.

ΛΑΟΥΡΑ (~ 819.935 Dolby Stereo). Βασιλική. 6.00-8.30-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Ξέφρες νύχτες. 6.00-8.45-11.30 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Τιτανικός. 6.45-10.30. Παρ.-Κυρ.:
3.00-6.45-10.30 μ.μ.

ΝΑΥΑΡΙΝΟΝ (~ 225.152 Dolby Stereo). Άντρες με τα όλα τους.
5.00-7.00-9.00-11.00 μ.μ. Παρ.-Σάβ..: 5.00-7.00-9.00-11.00-01.00 μ.μ..

ΟΛΥΜΠΙΑΣ (~ 217.336). Θέατρο: Θίασος Στάθη Ψάλτη: Ο πιο αστείος εραστής.

ΠΑΛΛΑΣ (~ 278.515 Dolby Stereo). Στρατιώτες του σύμπαντος. 6.00-8.30-11.00 μ.μ.

ΡΑΔΙΟ ΣΙΤΥ (~ 824.970 Digital Sound). Στρατιώτες του σύμπαντος.
6.00-8.30-11.00 μ.μ. / Ο Ηρακλής πέρ από τον μύθο (στα ελληνικά Σάβ.-Κύρ.: 16.30).

ΤΙΤΑΝΙΑ 1 (~ 520.040 Οδός Λαγκαδά). Στρατιώτες του σύμπαντος.
3.30-6.00-8.30-11.00 μ.μ.

ΤΙΤΑΝΙΑ 2 (~ 520.040 Οδός Λαγκαδά). Ο Ηρακλής πέρα από τον μύθο στα ελληνικά
3.00-5.00 μ.μ. Κυρ.: 11.00-1.00-3.00-5.00 μ.μ. Ένας Αμερικανός λυκάνθρωπος στο
Παρίσι. 7.00-9.00-11.00 μ.μ.

ΦΑΡΓΚΑΝΗ (~ 213.929 Dolby Stereo). Ο αδελφός μου κι εγώ. 7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: P14</CAT>
<ED>
Κωδικός άρθρου: A16064P142</ED>
<ID>
ID:131023

</ID><URL>http://ta-nea.dolnet.gr/neaweb/neafile.print_unique?e=A&f=16064&m=P14&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Η τιμή του επηρεάζεται από πολιτικές κρίσεις. 2. Αρχικά
εταιρικού τύπου. ­ Ηγετικό πρόσωπο των αρχαίων Θεσσαλών. 3. Έξοδα
σχετικά με την αμφίεση. 4. Αναφέρεται για το Λονδίνο. ­ Μέρος του
σώματος. 5. Τα αρχικά πιστωτικού μας ιδρύματος. ­ Μαζί με το αντίθετό
του εκφράζει ακαταστασία ή σύγχυση. 6. Απηχεί τις γνώμες άλλων (γεν.).
7. Ένας από τους Δώδεκα Αποστόλους (με άρθρο). ­ Γειτονικά στο
αλφάβητο. 8. Γάλλος τενίστας (αντίστρ.). ­ Συνδετικός ο ρόλος του.
9. Κατάληξη αρσενικών ονομάτων. ­ Επίνειό του η Ιτέα.

ΚΑΘΕΤΑ

1. Κόρη του Δία και της Δήμητρας. 2. Μοναχοί ειδικών ταγμάτων.
3. «Ο Εβραίος σαν φτωχαίνει τα παλιά... πιάνει», λέει μια παροιμία μας.
4. Θα τα βρείτε στην... τύχη. ­ Επώνυμο διοικητών της Ζακύνθου, επί
ενετοκρατίας. 5. Χρονικό επίρρημα (καθ.). ­ Ονομάζονται εννιά γράμματα
του αλφαβήτου μας. 6. Είναι και οι Μανιάτες (γεν.). 7. Παλιότερη
ονομασία αθηναϊκής πλατείας. ­ Ανήκει στα Δωδεκάνησα (γεν.). 8. Αριθμός
οπτικά. ­ Αραβικό κρατίδιο. 9. Παρισινή λεωφόρος. ­ Αμύνονται με τα δόντια.

ΛΥΣΗ (12/2/98)

ΟΡΙΖΟΝΤΙΑ: 1. ΠΟΔΟΓΥΡΟΣ 2. ΥΠΟΜΟΝΗ 3. ΡΕΜΑΛΙ - ΛΑ
4. ΓΡΙ - ΙΑΣΩΝ 5. ΝΑΙ 6. ΙΣΘΜΟΣ 7. ΚΙΚΙ - ΜΑΤ
8. ΟΝΟΜΑΣΙΕΣ 9. ΣΑΚΚΑΡΑ. ΚΑΘΕΤΑ: 1. ΠΥΡΓΙΣΚΟΙ 2.
ΟΠΕΡΑ - ΙΝ 3. ΔΟΜΙΝΙΚΟΣ 4. ΑΜΟ - ΣΙΜΑ 5. ΓΟΛΙΑΘ - ΑΚ
6. ΥΝΙΑ - ΣΚ 7. ΡΗ - ΣΤΟΜΙΑ 8. ΛΩ - ΡΕΑΣ 9. ΣΤΑΝΗ
- ΤΣΑ.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: P14</CAT>
<ED>
Κωδικός άρθρου: A16064P143</ED>
<ID>
ID:131050

</ID><URL>http://ta-nea.dolnet.gr/neaweb/neafile.print_unique?e=A&f=16064&m=P14&aa=3</URL></REF>


Article

<CATEGORY>vin09</CATEGORY>

 <H2>Φεστιβάλ Βερολίνου: «Σε θέλω»... Χρυσή Αρκούδα
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Έμαθε και το Βερολίνο από τις... Κάννες. Δηλαδή τις «καυτές» και υποψήφιες για
Χρυσή Αρκούδα ταινίες τις τοποθέτησε προς τα μέσα της ερχόμενης εβδομάδας!
Έτσι, προτού καν εξέλθει στις φεστιβαλικές οθόνες, έξι μέρες πριν από την
επίσημη και πρώτη εμφάνισή της, η τελευταία ταινία του Βρετανού Μάικλ
Γουιντερμπότομ «Σε θέλω» («Ι want you») προορίζεται για τη Χρυσή Αρκούδα!
«Δημοσιογραφικές υπερβολές και προφητείες» θα πείτε. «Προαισθήματα» θα πω.

Η εταιρεία διανομής την προωθεί περισσότερο απ' όλες τις άλλες δικές της. Τα
«πηγαδάκια» οργιάζουν και εκλέκτορες της Μπερλινάλε μιλούν με τα καλύτερα
λόγια για τον καταραμένο έρωτα ενός τύπου που εξέρχεται από τη φυλακή και...
επιστρέφει στην αγαπημένη του! Ένα μοντέρνο, ερωτικό δράμα με τη Ρέιτσελ
Γουελς και τον Αλεσάντρο Νιβόλα. Αν βλέπατε τις φωτογραφίες της θα με
πιστεύατε! Δεύτερο περιστατικό, ύστερα απ' αυτή την... προφητεία, είναι ο...
Ρόμπερτ ντε Νίρο! Γνωστή και σχεδόν απίστευτη η εμπλοκή του στην υπόθεση του
διεθνούς κυκλώματος πορνείας που ξέσπασε στο... διπλανό Παρίσι! Ως εκ τούτου
άγνωστο είναι αν θα καταφθάσει στο Βερολίνο, για να παραβρεθεί στην προβολή
της σαρκαστικής κωμωδίας του Μπάρι Λέβινσον «Wag the dog» (συμπρωταγωνιστής
του είναι ο Ντάστιν Χόφμαν). Το τρίτο περιστατικό είναι πάλι... απουσία. Ο
«πιτσιρικάς» Ματ Ντέιμον του «Ξεχωριστού Γουιλ Χάντινγκ» την... κοπάνησε! Ήρθε
μόνο ο σκηνοθέτης Γκας βαν Σαντ και ο ηθοποιός (αλλά και συν-σεναριογράφος)
Μπεν Άφλεκ.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: P15</CAT>
<ED>
Κωδικός άρθρου: A16064P151</ED>
<ID>
ID:130964

</ID><URL>http://ta-nea.dolnet.gr/neaweb/neafile.print_unique?e=A&f=16064&m=P15&aa=1</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ </H2>
ΑΘΗΝΑ (Δεριγνύ 10 ­ Πατησίων, ~ 82.38.698, 82.37.330). «Ταξίδι μιας μεγάλης
μέρας μέσα στη νύχτα» του Γ. Ο' Νιλ Λάσκαρη, Θεοδωρακόπουλος.

ΑΘΗΝΩΝ (Βουκουρεστίου 10 ­ Πανεπιστημίου, ~ 32.35.524). «Μικρές αλεπούδες» της
Λ. Χέλμαν Μαραγκού, Χρυσικάκος.

ΑΚΑΔΗΜΟΣ (Ιπποκράτους 17 ­ Ακαδημίας, ~ 36.25.119, 36.03.835). «Μπράβο
γιατρέ...» του Ρ. Κούνεϊ Ρώμας, Βλ. Κυριακίδης.

ΑΚΡΟΠΟΛ (Ιπποκράτους 9-11, ~ 36.43.700, 36.08.666). «Ήρθες σαν όνειρο» των Λ.
Μιχαηλίδη - Γ. Τζιώτη Βοσκόπουλος, Γκερέκου.

ΑΛΙΚΗ (Αμερικής 4, ~ 32.44.146). «Το κλουβί με τις τρελές» του Ζ. Πουαρέ
Μουστάκας, Φωκάς.

ΑΛΚΜΗΝΗ (Αλκμήνης 8, Γκάζι, όπισθεν Πειραιώς 127, ~ 34.28.583). «Υλικό
πολέμου» του Πλ. Καϊτατζή Δαβής, Δεμερτζή.

ΑΛΚΥΟΝΙΣ (Ιουλιανού 42-46 ­ Αριστοτέλους, ~ 88.15.402). «Ντα» του Χ. Λέοναρντ
Μεσσάλας, Γλυκοφρύδη.

ΑΛΑΜΠΡΑ (Στουρνάρη 53, Πολυτεχνείο, ~52.27.497, 52.44.400). «Ποπ κορν» του Μπ.
Έλτον Τζώρτζογλου, Λογοθέτης.

ΑΛΦΑ (Στουρνάρη ­ Πατησίων, ~ 52.38.742). «Ορφέας και Ευρυδίκη» του Ζ. Ανούιγ
Γ. Βούρος, Σταθακοπούλου.

ΑΜΙΡΑΛ (Αμερικής 10, ~ 36.39.385). «Ο παππούς έχει πίεση» της Δ. Παπαδοπούλου
Δ. Παπαδοπούλου, Μητρούσης.

ΑΜΟΡΕ - ΕΞΩΣΤΗΣ (Πριγκηποννήσων 10, ~ 64.68.009). Αργεί.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκηποννήσων 10, ~ 64.68.009). «Βαλς, εξιτασιόν!»
της Ε. Πέγκα Ζαχαράκης, Ν. Ψαρράς.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Απόψε αυτοσχεδιάζουμε» του Λ.
Πιραντέλο Ευαγγελάτος (σκηνοθ.), Τασοπούλου.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739). «Σε φιλώ στη μούρη» του Γ. Διαλεγμένου
Αναλυτή, Ρηγόπουλος.

ΑΝΟΙΞΗΣ (Γερμανικού 20, Μεταξουργείο, ~ 52.38.870). Αργεί.

ΑΝΟΙΧΤΟ (Κάλβου 70 - Γκύζη, ~ 64.45.749). «Προς Ελευσίνα» του Π. Μάτεσι Γ.
Μιχαηλίδης (σκηνοθ.), Χατζησάββας.

ΑΝΤΙΘΕΑΤΡΟ (Μοσχονησίων 36, πλατεία Αμερικής, ~ 85.61.168). «Οι δήμιοι στα
Σόδομα» (ντε Σαντ) των Μ. Ξενουδάκη - Κ. Πολυχρονοπούλου Ξενουδάκη, Πρωτονοταρίου.

ΑΠΛΟ ­ ΚΕΝΤΡΙΚΗ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Φεγγάρι για καταραμένους» του Γ. Ο' Νιλ Αντύπας
(σκηνοθ.), Λεμπεσόπουλος.

ΑΠΛΟ ­ ΝΕΑ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Μανέ, Χατζηπαναγιώτης.

ΑΠΟ ΜΗΧΑΝΗΣ (Ακαδήμου 13, Μεταξουργείο, ~ 52.35.716). «Φυλλωσιές» του Λ. Νορέν
Βαλαβανίδης, Κράλλη.

ΑΤΕΝΕΟΥΜ (Αμερικής 8, ~ 36.33.701). Αργεί.

ΑΤΤΙΣ (Λεωνίδου 7, Μεταξουργείο, ~ 52.26.260). Αργεί.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Σουίτα γενεθλίων» του Ρ. Χόντον Παπαναστασίου, Γεωργίτσης.

ΑΥΛΩΝΙΤΗ (Βουκουρεστίου 1, ~ 33.13.321-3). «Ποιος ανακάλυψε την Αμερική;» της
Χρ. Σπηλιώτη Σπηλιώτη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522). «Μπαμπάδες με ρούμι» των Θ. Παπαθανασίου -
Μ. Ρέππα Φασουλής, Ε. Γερασιμίδου.

ΒΕΜΠΟ (Καρόλου 18, ~ 52.21.767, 52.48.289). «Γκριζ» των Τζ. Τζέικομπς - Γ.
Κέισι Φραγκούλης, Βασιλοπούλου.

ΒΙΚΤΩΡΙΑ (Μαγνησίας 5 - 3ης Σεπτεμβρίου 119, ~ 82.33.125). «Καλή τύχη» του Γ.
Θεοδοσιάδη Σπαντίδας, Βλαντή.

ΒΡΕΤΑΝΙΑ (Πανεπιστημίου 7, ~ 32.21.579). Κεντρική Σκηνή. «Τρομεροί
γονείς» του Ζ. Κοκτό Παναγιωτοπούλου, Παπακωνσταντίνου. Δεύτερη
Σκηνή. «Η αίθουσα των διδασκόντων» της Λ. Βούτερς Βλησίδης, Δελαπόρτα.

ΓΚΛΟΡΙΑ (Ιπποκράτους 7, ~ 36.09.400). «Αινιγματικές παραλλαγές» του Ερ.-Εμ.
Σμιτ Καρράς, Γ. Κυρίτσης.

ΔΑΝΔΟΥΛΑΚΗ (Αγίου Μελετίου 61Α - Πατησίων, ~ 86.40.414, 86.40.452). «Μάστερ
κλας» του Τ. Μακ Νάλι Δανδουλάκη, Σοντάκη.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ ΜΕΛΙΝΑ ΜΕΡΚΟΥΡΗ (Αγίου Δημητρίου 55). Αργεί.

ΔΗΜΟΤΙΚΟ ΚΕΡΑΤΣΙΝΙΟΥ (Μικράς Ασίας 24 - Παπαναστασίου, πίσω από το Δημαρχείο,
~ 46.15.767, 46.35.009). Αργεί.

ΔΗΜΟΤΙΚΟ ΠΕΙΡΑΙΑ (Αγίου Κωνσταντίνου 4, ~ 41.94.550). «Σαν ηφαίστειο που
ξυπνά» Άλκ. Πρωτοψάλτη.

ΔΙΑΝΑ (Ιπποκράτους 7, ~ 36.26.956). «Το βαλς των ταυρομάχων» του Ζ. Ανούιγ
Τσακίρογλου, Διαβάτη

ΔΙΑΥΛΟΣ (Δράκου 9, ~ 92.39.588). «Η κυρα-Κώσταινα» ­ «Συζυγική σκηνή» του Μ.
Μητσάκη Κολόζου, Αντωνιάδης.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42. 772). «Μαχαίρι
στο κόκαλο» του Κ. Μουρσελά Νιχωρίτη, Κατσάμπας.

ΔΙΟΝΥΣΙΑ (Αμερικής 10, ~ 36.12.500). «Προσοχή, δαγκώνει!», του Αλ. Γκέρνι
Ράντου, Μεντή.

ΕΘΝΙΚΗ ΛΥΡΙΚΗ ΣΚΗΝΗ («Ολύμπια», Ακαδημίας 59, ~ 36.12.461). «Ο μαγικός αυλός»,
του Β.Α. Μότσαρτ (Τετ., Παρ., Κυρ.) «Αντριάνα Λεκουβρέρ» του Φρ. Τσιλέα (Κυρ.)
Ναταλία Μιχαηλίδου: ρεσιτάλ πιάνου «Μουσική των νερών» (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Λυσσασμένη γάτα» του Τ. Ουίλιαμς Κατρανίδης, Κομνηνού.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπέζος, Κρούσκα.

ΕΘΝΙΚΟ - ΝΕΑ ΣΚΗΝΗ Αγίου Κωνσταντίνου 24-26, ~ 52.23.242, 52.33.322«Σαλόνικα»
της Λ. Πέϊτζ Αλεξανδράκης, Ν. Αγγελίδου.

28 (Μοσχονησίων 28, πλατεία Αμερικής, ~ 86.43.263, 86.56.853). «Τελευταία
απόδραση» του Μπ. Όουεν Μοντανάρη, Ε. Οικονόμου.

104 ΚΕΝΤΡΟ ΛΟΓΟΥ ΚΑΙ ΤΕΧΝΗΣ (Θεμιστοκλέους 104, ~ 38.02.056, 38.02.059).
«Νύχτες κωμωδίας» (stand up comedy) Σεραφείμ, Ζαραλίκος (εναλλασσόμενο ρεπερτόριο).

ΕΛΠΙΔΑΣ (Αριστοτέλους 53 - Σμύρνης, μεταξύ Ιουλιανού και Ηπείρου, ~
82.29.030). «Ο αρχισιδηρουργός» (Ονέ) της Έλ. Τσαλδάρη Ντούζος, Τσαλδάρη.

ΕΛΥΖΕ (Νυμφαίου 12, 1η στάση Ιλίσια, ~ 77.82.354). Αργεί.

ΕΜΠΡΟΣ - ΕΠΑΝΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Αγγέλα» του Γ. Σεβαστίκογλου Μπαντής (σκηνοθ.), Ταχτσόγλου.

ΕΝΑΣΤΡΟΝ (Δεληγιάννη 19 - Μπουμπουλίνας, πίσω από το Μουσείο, ~ 82.53.489).
«Νηρέας ο Βάρας» του Δ. Παπαχρήστου Γ. Αρμένης, Τζιραλίδου.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, ~ 34.65.634). «Ο μασκοφόρος» του
Χ. Κράουσερ Καβουκίδη, Κρομμύδας.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). Αργεί.

ΕΠΑΣΚΤ (Πανός 19Α - Θόλου, Πλάκα, ~ 32.15.654 ). Αργεί.

ΕΡΓΟΣΤΑΣΙΟ (Βουλιαγμένης 268 ~ 75.10.544). «Μπρου μπρα» του Στ. Μανωλακάκη
Δημ. Παπαδόπουλος, Γ. Οικονόμου.

ΕΡΕΥΝΑΣ (Ιλισίων 21, Ζωγράφου ~ 77.80.826). «Αγάπη και κατανόηση» του Τζ.
Πένχολ Ποταμίτης, Καστανάς.

ΗΒΗ (Σαρρή 27, Ψυρή ~ 32.12.263, 32.15.127). «Η Κυριακή των παπουτσιών» του Λ.
Λαζόπουλου Λαζόπουλος, Παλαντζίδης.

ΗΛΙΟΥ - ΚΑΤΩ ΧΩΡΟΣ (Φρυνίχου 10, Πλάκα ~ 32.31.591, 32.47.509). «Έξω, μπροστά
στην πόρτα» του Β. Μπόρχερτ Παπασπύρος, Δ. Βασιλειάδου.

ΗΜΕΡΑΣ - ΚΟΚΚΙΝΗ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~
69.29.090, 64.95.777). «Προ των Θερμοπυλών» του Π. Τακόπουλου Γιώρ.
Κυριακίδης, Γιαννικάκης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Μολιεριάδα» (Μολιέρος) των Ζ. Ζεραρντί - Α. Μοντζολή
Στυλιανοπούλου, Γιώρ. Κυριακίδης.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890). «Αρσενικό - θηλυκό»
του Α. Θωμόπουλου Α. Αντωνίου, Ν. Ασίκη.

ΘΕΑΤΡΟΚΙΝΗΣΗ (Ακαδήμου 13, κάθετος οδού Πειραιώς, έναντι πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΘΗΣΕΙΟΝ (Τουρναβίτου 7, ~ 32.55.444). Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). «Στο Μαντράς τη νύχτα
εκείνη» του Ε. Μανέ Βοζικιάδου, Στάγκος.

ΙΛΙΣΙΑ (Παπαδιαμαντοπούλου 4, ~ 72.16.317). «Το μουσικό κουτί» Τσανακλίδου,
Ζούδιαρης. 
ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, ~ 72.50.657). «Τρία χρόνια
Σαββατοκύριακο» του Β. Νανάκη Ντ. Σιμοπούλου, Σταματιάδης.

ΚΑΙΡΩΝ (Τσέλιου 10 - Σολιώτη, Αμπελόκηποι, πίσω από τον Άρειο Πάγο, ~
64.54.407). Αργεί.

ΚΑΙΣΑΡΙΑΝΗΣ (Κοιμήσεως Θεοτόκου 30, Καισαριανή, ~ 72.23.023). «Οι φυλακισμένοι
της κεντρικής λεωφόρου» του Ν. Σάιμον Κωνσταντινίδης, Παπανέστορος.

ΚΑΛΟΥΤΑ (Πατησίων 240, ~ 86.11.311, 86.75.588). «Οι αισιόδοξοι» του Γ.
Λαζαρίδη Γ. Βασιλείου, Βιδάλη.

ΚΑΡΕΖΗ (Ακαδημίας 3, ~ 36.36.144, 36.25.520). «Περιμένοντας τον Γκοντό» του Σ.
Μπέκετ Κώστας Καζάκος, Φιλιππίδης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Γράμμα στον Ορέστη» του Ι. Καμπανέλλη Δαφνής, Γκαβάκου.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Του Κουτρούλη ο γάμος» του Α.
Ρίζου - Ραγκαβή Μπέλλος, Στάικου.

ΚΝΩΣΣΟΣ (Κνωσσού 11, Πατησίων, στάση Καλλιφρονά, ~ 86.77.070, 86.24.463). «Οι
κούκλες» του Π. Γεωργιόπουλου Λ. Τσάγκας, Βαμβακίδης.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 ­ Πολυτεχνείου, ~ 88.12.846). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Το στοίχημα» του Κλ. Όντετς
Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 52.22.261). «Επιστροφία» του Ν. Καλογερόπουλου
Λεονάρδου, Ν. Καλογερόπουλος.

ΜΑΣΚΕΣ (Λήθης 6 - Αγίου Μελετίου 107, ~ 86.12.509). «Ο φλύαρος» του Σ. Καρύδη
Χριστοφιλάκης (σκηνοθ.), Πελαΐδης.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασ. Σοφίας - Κόκκαλη, ~ 72.82.333). Αίθουσα Φίλων
της Μουσικής. Κρατική Ορχήστρα Αθηνών: συναυλία (Παρ.). Αίθουσα Δημήτρη
Μητρόπουλου. Κύκλος Γαλλική Μουσική από τον 19ο στον 20ό αιώνα. Φεστιβάλ
Μουσικής Δωματίου. Συναυλία (Δευτ.) Τετάρτη απόγευμα στο Μέγαρο. Τάκης
Φαραζής: συναυλία (Τετ.) Κύκλος Γαλλική Μουσική από τον 19ο στον 20ό αιώνα.
Φεστιβάλ Μουσικής Δωματίου. Συναυλία (Τετ.) Κύκλος Γαλλική Μουσική από τον 19ο
στον 20ό αιώνα. Φεστιβάλ Μουσικής Δωματίου. Συναυλία (Πέμ.) 
ΜΕΛΙΝΑ (Βουκουρεστίου 3, ~ 32.13.685-6). Αργεί.

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). «Το μυστήριο της
Ίρμα Βεπ» του Τσ. Λάντλαμ Π. Μιχαηλίδης, Χατζηγιάννης.

ΜΙΝΩΑ (Πατησίων 91, ~ 82.32.578, 82.10.048). «Αθήνα 2000 με τα... τέσσερα» των
Α. Πυριόχου - Π. Χατζηκουτσέλη - Ντ. Σπυρόπουλου - Μ. Άνθη Πανοπούλου, Τριφύλλη.

ΜΟΥΣΟΥΡΗ (πλατεία Καρύκη 6, ~ 33.10.936). Κεντρική Σκηνή. «Κάτω από τη
σκάλα» του Τσ. Ντάιερ Μιχαλακόπουλος, Μοσχίδης. Δεύτερη Σκηνή.
«Να ζει κανείς ή να συζεί;» του Λ. Κάσλερ Βενιζελέα, Δ. Βογιατζής.

ΜΟΥΣΟΥΡΗ 3 (πλατεία Καρύκη 6, ~ 33.10.936). «Μάκβεθ με παντόφλες» του Τζ. Κρ.
Γουντ Παπαμιχάλης, Στοΐδου.

ΜΠΡΟΝΤΓΟΥΑΙΗ (Αγίου Μελετίου 61Α - Πατησίων, στοά Λάλη, ~ 86.20.231). «Μπλαντ
μπράδερς - Δεσμοί αίματος» του Γ. Ράσελ Κ. Σπυρόπουλος, Μπονάτσος.

ΝΕΟΥ ΚΟΣΜΟΥ (Αντισθένους 7 - Θαρύπου, Φιξ, ~ 92.12.900). Αργεί.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι ~ 57.73.666, 57.55.685). «Ένα
καπέλο γεμάτο βροχή» του Μ. Γκάτσο Μιχόπουλος (σκηνοθ.), Α. Παπαδόπουλος.

ΟΔΟΥ ΑΝΤΙΟΧΕΙΑΣ (Αντιοχείας 1 ­ Πιπίνου, ~ 88.32.050). Αργεί.

ΟΔΟΥ ΕΡΜΟΥ (Ερμού 106, Μοναστηράκι, τηλ.: 32.14.950, 86.40.555). «Το δωμάτιο
με τους μανδαρίνους» του Ρ. Τομά Μ. Ραζή, Χρυσούλης.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Γερτρούδη» του Γ.
Σέντεμπεργκ Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Δεσμά αίματος» του
Αθ. Φούγκαρτ Αλ. Μυλωνάς, Οικονόμου.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). Αργεί.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264). Αργεί.

ΠΕΙΡΑΙΩΣ 131 (Πειραιώς 131, ~ 34.50.922). «Βγαλ' τον υπουργό απ' την πρίζα»
του Έρ. Άϊντλ Αδαμάκη, Χαϊκάλης.

ΠΕΙΡΑΜΑΤΙΚΟ ΤΗΣ ΠΟΛΗΣ (Σταδίου 4, ~ 32.22.035). «Προδομένη γυναίκα» (ντέ
Μποβουάρ) της Μ. Ριάλδη Ζαβιτσιάνου, Ριάλδη.

ΠΕΡΟΚΕ (Οδυσσέως 2, πλατεία Καραϊσκάκη, Μεταξουργείο, ~ 52.32.132, 52.40.040).
«Ό,τι πείτε υπουργέ μου» του Ρ. Κούνεϊ Βουτσάς, Τσιβιλίκας.

ΠΟΛΙΤΕΙΑ (Σαρρή 40, Θησείο, ~ 33.10.663-4). Αργεί.

ΠΟΛΙΤΙΣΤΙΚΟ ΚΕΝΤΡΟ «ΣΠΥΡΟΣ ΑΠΟΣΤΟΛΟΥ» (Ηρώων Πολυτεχνείου 39, Άγιοι Ανάργυροι,
~ 26.90.511). Αργεί.

ΠΟΛΥΤΕΧΝΟ (Διγενή Ακρίτα 15 ­ Μαυρομιχάλη 157, ~ 64.34.700). Εναλλάξ:
«Λα νόνα» του Ρ. Κόσα Πιατάς, Τζούμας ­ «Βίος και συνουσία» των Ντ. Φο
­ Φ. Ράμε, Κ. Μουρσελά Πιατάς, Κανελλοπούλου.

ΠΟΡΤΑ (Μεσογείων 59, ~ 77.11.333). «Άμλετ» του Ουίλ. Σαίξπηρ Κιμούλης, Μπεμπεδέλη.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.17.030). «Το λιοντάρι το
χειμώνα» του Τζ. Γκόλντμαν Βαλάκου, Χρ. Πολίτης.

ΡΟΕΣ - ΚΑΤΩ (Ιάκχου 14, Γκάζι, ~ 34.79.426). Αργεί.

ΡΟΕΣ - ΠΑΝΩ (Ιάκχου 14, Γκάζι, ~ 34.79.426). «Ενοικιάζεται... εκτός απροόπτου»
του Δ. Αδάμη Αδάμης, Γεωργουσοπούλου.

ΣΗΜΕΙΟ (Χ. Τρικούπη 10, πίσω από την Πάντειο, Καλλιθέα, ~ 92.29.579). «Η
επιστροφή των Τσε» του Γ. Χρυσούλη Ν. Διαμαντής (σκηνοθ.), Ι. Μακρή.

ΣΤΑΘΜΟΣ (Β. Ουγκώ 55, παραπλ.του «Περοκέ», πλατεία Καραϊσκάκη, ~52.22.656).
«Ενυδρείο» του Κ. Μουρσελά Τ. Χαλκιάς, Διδασκάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). «Το πρόβλημα του Κώστα»
του Β. Ραΐση Παπαγεωργίου (σκηνοθ.), Χαντζίδου.

ΣΥΓΧΡΟΝΟ ΑΘΗΝΑΣ (Ευμολπιδών 41, Γκάζι, ~ 34.67.095). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Αργεί.

ΤΕΧΝΗΣ ΚΑΡΟΛΟΣ ΚΟΥΝ (Φρυνίχου 14 - Διονυσίου Αρεοπαγίτου, ~ 32.36.732,
32.22.464). «Οι σοφολογιότατες» του Μολιέρου Λαζάνης (σκηνοθ.), Μαλακατέ.

ΤΕΧΝΗΣ-ΥΠΟΓΕΙΟ (Πεσμαζόγλου 5, ~32.28.706, 32.29.703). «Μια συνάντηση κάπου
άλλου» του Ι. Καμπανέλλη Κουγιουμτζής (σκηνοθ.), Προύσαλης.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Κρίμα που είναι πόρνη»
του Τζ. Φορντ Κακλέας (σκηνοθ.), Αστεριάδη.

ΤΕΧΝΟΧΩΡΟΣ ΥΠΟ ΣΚΙΑΝ (Μαυρομιχάλη 161 ­ Ξιφίου 14, ~ 64.20.522). Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Αγν. Οσιέτσκα Λύγαρη, Νάτσιος.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. ΜακΝτόναλντ Κουνελάκη, Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). «Το δάσος» του Ντ. Μάμετ Αρ.
Μουτούση, Ν. Ζορμπάς.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: P15</CAT>
<ED>
Κωδικός άρθρου: A16064P152</ED>
<ID>
ID:131024

</ID><URL>http://ta-nea.dolnet.gr/neaweb/neafile.print_unique?e=A&f=16064&m=P15&aa=2</URL></REF>


Article

<CATEGORY>vin09</CATEGORY>

 <H5>CD-ROM ΓΙΑ ΤΟΥΣ ΠΡΩΤΟΥΣ ΚΙΝΗΜΑΤΟΓΡΑΦΙΣΤΕΣ ΜΑΝΑΚΙΑ
</H5><H2></H2><H2>Πρωτοπόροι και... ηλεκτρονικοί
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Οι εικόνες των αδελφών Μανάκια, των πρωτοπόρων του κινηματογράφου ­ τους
οποίους πρώτος «ανακάλυψε» ο αξέχαστος Κώστας Σταματίου ­ θα... κινούνται
πλέον σε ηλεκτρονικό βιβλίο (CD-ROM)

Το πρώτο ηλεκτρονικό βιβλίο των εκδόσεων Καστανιώτη - Interactive είναι
αφιερωμένο σε δυο πρωτοπόρους της εικόνας ­ της κινηματογραφίας. Είναι ένα
βιβλίο CD-ROM που διαρκεί περίπου μισή ώρα. Ένα ντοκουμέντο: περιέχει 500
παλιές φωτογραφίες, αποσπάσματα από 25 παλιές ταινίες, κείμενα και είναι
βεβαίως αφιερωμένο στους δύο «πρωτοπόρους της εικόνας στα Βαλκάνια». Τίτλος
του, «Αδελφοί Μανάκια».

Σήμερα, ιδιαίτερα μετά την ταινία του Θόδωρου Αγγελόπουλου «Το βλέμμα του
Οδυσσέα», όλοι λίγο - πολύ έχουμε ακούσει κάτι για τους δύο αδελφούς από την
Αβδέλλα Γρεβενών.

Τους «ανακάλυψε» πριν από 27 χρόνια από τις σελίδες αυτής της εφημερίδας ο
αλησμόνητος Κώστας Σταματίου.

Ο «πράος» και σπουδασμένος Γιάννης πέθανε πάμπτωχος το 1954 στη Θεσσαλονίκη
και ο θυελλώδης Μιλτιάδης, «ο αντάρτης» και «ο καλύτερος καβαλάρης των
Βαλκανίων», πέθανε το 1964 στο Μοναστήρι της τότε Γιουγκοσλαβίας, αφού είχε
πουλήσει το πολύτιμο αρχείο του στην ταινιοθήκη της έναντι 40.000 δρχ.

Από τότε άρχισε η έρευνα στον ελληνικό χώρο για τους αδελφούς Μανάκια, η
συλλογή πληροφοριών, φωτογραφιών, ταινιών, η έκδοση βιβλίων, τα ντοκιμαντέρ, η
διεκδίκηση και η αμφισβήτηση.

Ήταν Έλληνες, Σκοπιανοί ή Ρουμάνοι; Λέγονταν Μανάκη ή Μανάκια; Ποια ήταν η
σημασία των καλογυρισμένων ταινιών τους για τα πρώτα βήματα της
κινηματογραφίας; Γιατί τους περιλαμβάνουν οι ξένες εγκυκλοπαίδειες; Ποια ήταν
η σημασία των φωτογραφιών και των σύντομων ταινιών τους για τις χώρες όπου
έδρασαν ­ από καθαρά κινηματογραφική, ιστορική, κοινωνιολογική και λαογραφική άποψη;

Στην εκδήλωση που πραγματοποιήθηκε χθες το μεσημέρι στο Κέντρο Λόγου και
Τέχνης 104 μίλησαν πολλοί: ο σκηνοθέτης Φώτος Λαμπρινός, που πρώτος παρουσίασε
στην Ελλάδα το κινηματογραφικό υλικό τους, ο δρ φωτογραφίας Δημήτρης Τζίμας, ο
συγγραφέας ερευνητής Γιώργης Έξαρχος και έδωσαν ωραίες εξηγήσεις. Μανάκη ήταν
το επώνυμο στα ελληνικά, Μανάκια στα βλάχικα, γιατί βεβαίως οι αδελφοί ήταν
όπως φαίνεται μέσα από το έργο τους Βαλκάνιοι. Για τον εαυτό τους ένιωθαν ότι
ήταν Βλάχοι με ελληνικό πνεύμα και ψυχή.

Η σημασία τους για τα πρώτα βήματα του κινηματογράφου είναι ότι σε μιαν εποχή
όπου σχεδόν όλες οι ταινίες ήταν «Επίκαιρα» και επίσημα στιγμιότυπα εκείνοι
ξεχύθηκαν στην ύπαιθρο αναζητώντας το στοιχείο της ζωής. Από το υπαίθριο
σχολείο στην Πίνδο, την πρώτη ταινία τους, ως τον βλάχικο γάμο, τις υφάντρες,
τους Κερατζήδες της Πίνδου, ως την επίσκεψη του σουλτάνου στη Θεσσαλονίκη και
στο Μοναστήρι και ως τις σκηνές των αυτοσχέδιων ρητόρων τις παραμονές
εξέγερσης στην καταρρέουσα Οθωμανική Αυτοκρατορία, οι αδελφοί Μανάκια έπαιξαν
με τον φακό, τα πλάνα, ήταν τεχνικά άψογοι οπερατέρ. Αν και δεν είχαν την τύχη
να εμφανίσουν τα φιλμ και να δουν τις ταινίες τους, οι αδελφοί Μανάκια
κατέγραψαν εκ του φυσικού στο ύπαιθρο και εν κινήσει πολύτιμες εικόνες και
σκηνές, που χάρη στην πρωτοπόρο τεχνολογία μπορεί σήμερα να μπουν και να
διαβαστούν σε κάθε σπίτι ­ μέσα από την οθόνη του κομπιούτερ.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: P16</CAT>
<ED>
Κωδικός άρθρου: A16064P161</ED>
<ID>
ID:130965

</ID><URL>http://ta-nea.dolnet.gr/neaweb/neafile.print_unique?e=A&f=16064&m=P16&aa=1</URL></REF>


Article

<CATEGORY>vin09</CATEGORY>

 <H2>Ερωτική επιθυμία, Βάνα Μπάρμπα και «Πυξ Λαξ»
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

«Μοναξιά μου όλα» για τη Βαλέρια Χριστοδουλίδου στο φιλμ που ετοίμασε ο
Δημήτρης Παναγιωτάτος

Δεν ξεχνάς εύκολα την πρώτη αγάπη και μέσα στην τηλεοπτική θύελλα ο Δημήτρης
Παναγιωτάτος κατάφερε να τελειώσει ­ και μάλιστα σε μια ιδιωτική παραγωγή
δίχως τα δεκανίκια του Ελληνικού Κέντρου Κινηματογράφου ­ την τρίτη του ταινία
με τον τίτλο «Μοναξιά μου όλα»!

Βασίζεται σε μια ιδέα του Βασίλη Βασιλικού ­ την Τρίτη ξεκινάει στην ΕΤ1 το
σίριαλ από το θρυλικό πρώτο του βιβλίο «Το φύλλο, το πηγάδι, το αγγέλιασμα» σε
σκηνοθεσία του Δημήτρη Παναγιωτάτου ­ και έχει εξασφαλίσει από τώρα τη διανομή
της ­ τον Μάρτιο ­ στις κινηματογραφικές αίθουσες, καθώς ένας από τους
παραγωγούς της είναι η Ovo Films (μαζί με τον Βασίλη Αλατά και τον ίδιο τον σκηνοθέτη).

«Σ' αυτή την τρίτη ταινία μου θέλησα να ξεφύγω από το κλίμα του φιλμ νουάρ που
υπήρχε στις προηγούμενες και ασχολούμαι με μια καθημερινή ερωτική ιστορία»,
μου έλεγε χθες ο σκηνοθέτης. Ήρωές της ένα ζευγάρι που έχει χάσει την ερωτική
επιθυμία του πρώτου καιρού και το φιλμ «ψαχουλεύει» τον έρωτα και τις
αντιθέσεις του, τον διχασμό ανάμεσα στην τυφλή ερωτική επιθυμία και το
ουσιαστικό συναίσθημα...

Τα τραγούδια και τη μουσική της ταινίας έχουν γράψει οι «Πυξ Λαξ» (σε τραγούδι
τους βασίζεται ο τίτλος) και παίζουν οι Βαλέρια Χριστοδουλίδου, Χρήστος
Σολωμός, Τζώννυ Θεοδωρίδης, Βάνα Μπάρμπα, Μαρία Παπαλάμπρου, Έλενα Αρβανίτη,
Αλέξανδρος Ποντικάκης, Μάριος Ιορδάνου. Η φωτογραφία είναι της βραβευμένης στο
Φεστιβάλ της Θεσσαλονίκης Κατερίνας Μαραγκουδάκη και το σενάριο της Άντας Γκουρμπαλή.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: P16</CAT>
<ED>
Κωδικός άρθρου: A16064P162</ED>
<ID>
ID:131008

</ID><URL>http://ta-nea.dolnet.gr/neaweb/neafile.print_unique?e=A&f=16064&m=P16&aa=2</URL></REF>


Article

<CATEGORY>vin09</CATEGORY>

 <H2>Λείπει για δουλειές </H2>
<AUTHOR>Ο ΑΣΥΓΧΩΡΗΤΟΣ</AUTHOR>

Σταμάτης Κραουνάκης

Είπα κι εγώ. Βλέπω μαστορέματα, σκόνες, γκρεμίσματα, φτιασίματα. Μπαίνω μέσα,
και τι να δω; ένα «Στούντιο 5», εκεί στο «Zoom», άνω-κάτω. Τον Σταμάτη
παρακαλώ... τολμώ να ζητήσω. Δεν είναι εδώ, παίρνω την απάντηση.

* Καλά, λέω, λείπει ο Σταμάτης Κραουνάκης και «χορεύουν» στο «5». Ψυχραιμία,
τίποτε απ' αυτά. Απλά μαθηματικά. Εκείνος στην Καβάλα για την προετοιμασία του
«Πλούτου» του Αριστοφάνη που έχει πρεμιέρα στις 23, εκείνοι εδώ για ανακαίνιση
του «5». Πάνε οι καρέκλες, πάνε οι κερκίδες. Πιό βολικά, τραπέζια για τον
κόσμο και αμφιθεατρικά για να βλέπεις, έτσι όπως το «5» ξεκίνησε απ' την αρχή.

Αφήστε που θα είναι και πιο...«5». Πέντε μουσικοί, πέντε τραγουδιστές και
πρώτο σόλο πρόγραμμα του Κραουνάκη. Έχουν βάλει πλώρη για 6 Μαρτίου και
τίποτα, τίποτα δεν τους σταματά! Ούτε η ανάπλαση του χώρου.

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: P16</CAT>
<ED>
Κωδικός άρθρου: A16064P163</ED>
<ID>
ID:131046

</ID><URL>http://ta-nea.dolnet.gr/neaweb/neafile.print_unique?e=A&f=16064&m=P16&aa=3</URL></REF>


Article

<CATEGORY>vin09</CATEGORY>

 <H2>Συμφωνίες και α-συμφωνίες </H2>
<AUTHOR>Ο ΑΣΥΓΧΩΡΗΤΟΣ</AUTHOR>

Λουκία Ρικάκη

Το ξέρω, το ξέρω. Η είδηση ήταν πως στην παραγωγή της καινούργιας ταινίας της
Λουκίας Ρικάκη βρίσκεται ο Βιμ Βέντερς. Όνομα βαρύ ίσαμε δεν ξέρω και γω πόσα
κιλά σελιλόιντ, άλλη όμως είναι η είδηση για μένα και τον ασυγχώρητο χαρακτήρα μου.

* Πως έναν από τους ρόλους στην ταινία, που άρχισε κιόλας να ετοιμάζει η
Λουκία, θα έχει ο εκδότης και σύντροφός της για πάνω από δέκα χρόνια στη ζωή,
Θανάσης Καστανιώτης. Σε ρόλο εκδότη; Καλλιτέχνης, πάντως, θα είναι. Όσο για τα
άλλα πρόσωπα του έργου να τα αναζητήσετε στον Κωνσταντίνο Κωνσταντόπουλο, την
Κατερίνα Λιπιρίδου, την Χρύσα Ρώπα και τον Μιχάλη Μανιάτη, μαθαίνω κι εγώ από
το πόστο μου.

* Δεν σας είπα και τον τίτλο της ταινίας: «Συμφωνία χαρακτήρων».

Άλλοι πάλι έχουν «ασυμφωνία χαρακτήρων» και τρέχουν στα δικαστήρια. Με
κάμερες, μακιγιέρ, κομμωτές, διευθυντές παραγωγής, σκηνοθέτες και κέιτερινγκ.
Είπαν οι άνθρωποι, βλέπετε, ο Αντώνης Ρέμμος και η Καίτη Γαρμπή να ερμηνεύσουν
το τραγούδι τους περί της γνωστής ασυμφωνίας και το βιντεοκλίπ γυρίστηκε στα
δικαστήρια. Έξω. Γιατί μέσα, απαγορεύονται οι κάμερες. Υποθέτω και οι μακιγιέρ.

* Η κ. Γαρμπή βεβαίως δεν είναι παντρεμένη με τον Αντώνη Ρέμμο, αλλά με τον
Διονύση Σχοινά (για να μην με πιάσετε αδιάβαστο). Ο Στέλιος Ρόκκος, λένε,
είναι με τη Ρούλα Κορομηλά, αλλά αυτό είναι άσχετο με το στόρι ­ το αναφέρω
απλώς γιατί βαρέθηκα να το ακούω. Εσείς δεν βαρεθήκατε;

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: P16</CAT>
<ED>
Κωδικός άρθρου: A16064P164</ED>
<ID>
ID:131065

</ID><URL>http://ta-nea.dolnet.gr/neaweb/neafile.print_unique?e=A&f=16064&m=P16&aa=4</URL></REF>


Article

<CATEGORY>vin09</CATEGORY>

 <H2>Αβύθιστος! </H2>
<AUTHOR>Ο ΑΣΥΓΧΩΡΗΤΟΣ</AUTHOR>

Φανταστείτε και να μην είχε βουλιάξει δηλαδή! Και στην Ελλάδα κατευθείαν Νο 1
σε πωλήσεις η μουσική του «Τιτανικού». Πρωτιές στις αίθουσες, πρωτιές και στα
δισκάδικα. Κάπου 8.000 πήραν τη μουσική στο σπίτι. Στην Ταϊβάν πήγαν και
βρήκαν οι άνθρωποι της Sony που το διακινούν 13 φορές πλατινένιο. Πάνω από
680.000 αντίτυπα. Να 'χεις τέτοιο σουξέ και να σε λένε... ναυάγιο. Έχασαν κι
οι λέξεις το νόημά τους.

* Παρασκευή και 13 ανοίγονται με εμφανίσεις σε μεγάλο χώρο δύο νέοι και
αξιόλογοι, ο Νίκος Γρηγοριάδης και η Κατερίνα Κυρμιζή στο «Μετρό» εκεί που
ήταν ο φοβερός και τρομερός Σαββόπουλος. Μια αλλαγή που κι ο ίδιος θα τη
χαιρόταν. Και θα άκουγε ευχαρίστως το «Κονσέρτο για σοκολάτα και τριαντάφυλλα»
της Κυρμιζή και τον «Φάρο» του Γρηγοριάδη.

Σιγά μη φοβηθούμε, Παρασκευή και 13.

Εδώ δεν θα φοβηθούμε Σάββατο και 14!...

<REF><SOURCE>ΤΑ ΝΕΑ</SOURCE>
<DATE>, 13-02-1998</DATE>
<CAT>, Σελ.: P16</CAT>
<ED>
Κωδικός άρθρου: A16064P165</ED>
<ID>
ID:131077

</ID><URL>http://ta-nea.dolnet.gr/neaweb/neafile.print_unique?e=A&f=16064&m=P16&aa=5</URL></REF>


Article

<CATEGORY>vin08</CATEGORY>

 <H5>ΕΚΛΕΙΣΑΝ ΤΑ ΤΕΜΠΗ ΕΠ' ΑΟΡΙΣΤΟΝ
</H5><H2>45 ΣΤΟΠ από αγρότες στους δρόμους </H2>
σελίδα
47 και ΡΙΠΕΣ (σελ. 3)

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16065N011</ED>
<ID>
ID:131104

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N01&aa=1</URL></REF>


Article

<CATEGORY>vin07</CATEGORY>

 <H2>Αποστολή των «ΝΕΩΝ» στην Αλγερία: Ποιοι σφάζουν </H2>
σελίδες 42-43

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16065N013</ED>
<ID>
ID:131188

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N01&aa=3</URL></REF>


Article

<CATEGORY>vin06</CATEGORY>

 <H2>Κι όμως πήρε πιστοποιητικό από τηλεφώνου
</H2>
σελίδα 13

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16065N014</ED>
<ID>
ID:131221

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N01&aa=4</URL></REF>


Article

<CATEGORY>vin06</CATEGORY>

 <H2></H2><H2>Δύστος: Λεπτό προς λεπτό το ναυάγιο </H2>
σελίδες 18-19

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16065N015</ED>
<ID>
ID:131238

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N01&aa=5</URL></REF>


Article

<CATEGORY>vin06</CATEGORY>

 <H2>Πόσο πουλάει ο έρωτας </H2>
στο Πανόραμα

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16065N016</ED>
<ID>
ID:131249

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N01&aa=6</URL></REF>


Article

<CATEGORY>vin06</CATEGORY>

 <H2></H2><H2>Ελληνικό Γούντστοκ φέτος στον Πειραιά </H2>
στο Πανόραμα

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16065N017</ED>
<ID>
ID:131257

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N01&aa=7</URL></REF>


Article

<CATEGORY>vin06</CATEGORY>

 <H2>Δικαστική έρευνα για την Πολιτιστική </H2>
στο Πανόραμα

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16065N018</ED>
<ID>
ID:131260

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N01&aa=8</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Ο «ΠΑΡΑΛΟΓΙΣΜΟΣ» κρύβεται στα πρώτα άρθρα του Ποινικού Κώδικα. Και
παραμένει ακόμη εκεί από το 1950, στέλνοντας στα δικαστήρια και στις ελληνικές
φυλακές Έλληνες πολίτες για αδίκημα που διέπραξαν σε άλλη χώρα, όπου εξέτισαν
και την ποινή τους. Ο Διον. Νασόπουλος στους «Προβολείς». Σελ. 6.

Η ΠΑΡΑΓΩΓΗ αυτοκινήτων με κατανάλωση έως και τη μισή της σημερινής, από
τεχνολογική άποψη δεν παρουσιάζει κανένα πρόβλημα. Αντίθετα, τέτοια μοντέλα
έχουν ήδη τεθεί πειραματικά σε κυκλοφορία και έδειξαν εξαιρετικές επιδόσεις. Ο
Η. Ευθυμιόπουλος στην «Τρίτη Άποψη». Σελ. 6.

ΣΤΑΘΕΡΟ δεν είναι το κράτος όσο παραμένει αμετάβλητο. Σταθερό είναι το
κράτος όσο θεσμικά και πολιτικά προσαρμόζεται προς τους επίσης σε αέναη
εξέλιξη τελούντες κοινωνικούς συσχετισμούς. Οι Δ. Τσάτσος,
Μ. Παπαγιαννάκης, Χρ. Πολυζωγόπουλος,
Μ. Μοδινός γράφουν για το «ΠΑΣΟΚ 2000». Σελ. 8-9.

Μ.Λ. ΒΑΣΙΛΟΠΟΥΛΟΥ: Η προσεκτική μελέτη του σεναρίου είναι ο τρόπος που
προσεγγίζω τους χαρακτήρες που υποδύομαι. Αυτό που πάντα αποφεύγω είναι ν'
αντιγράψω την ερμηνεία ενός άλλου ηθοποιού. Οι απαντήσεις στις «30 Ερωτήσεις»
του Β. Λουμπρίνη στη σελ. 12.

Ο Μ. ΤΣΑΓΚΑΡΑΚΗΣ, τέως γενικός διευθυντής της Ολυμπιακής, αντιμετωπίζει
από χθες την κατηγορία της παράβασης καθήκοντος κατ' εξακολούθηση, για τις
παράνομες προσλήψεις εποχικού προσωπικού. Παρ' όλο που τον είχε προειδοποιήσει
ο επιθεωρητής του ΑΣΕΠ Ε. Σακλαμπανάκης. Η Μίνα Μουστάκα στη σελ. 15.

Η ΕΥΡΩΠΗ κινδυνεύει να χάσει μεγάλος μέρος της άγριας ζωής και των
μοναδικών τοπίων της, αν συνεχίσει να σέβεται το περιβάλλον μόνο στα λόγια και
να περιφρονεί, όποτε είναι βολικό, τους δικούς της νόμους. Σελ. 41.

Η Σ. ΣΤΟΟΥΝ παντρεύεται σήμερα, του Αγίου Βαλεντίνου, ένα δημοσιογράφο.
Αλλά αρνήθηκε να φέρει το γεγονός στη δημοσιότητα. Σαράντα χρόνων γυναίκα ή
σαράντα καρατίων; Τα «Πρόσωπα» στη σελ. 46.

Ο Κ. ΣΗΜΙΤΗΣ 
εξαπέλυσε ιδιαίτερα σκληρή επίθεση 
στη Νέα Δημοκρατία για την πολιτική της 
και τις επιδιώξεις της υπέρ των «οικονομικά ισχυρών». 
Και εξίσωσε τον Κ. Καραμανλή 
με τον προκάτοχό του Μ. Έβερτ. 
Ο Λ. Δημάκας και η Ειρήνη
Καρανασοπούλου στη σελ. 7.

Ο ΔΗΜΗΤΡΗΣ ΑΒΡΑΜΟΠΟΥΛΟΣ 
θεωρεί ότι είναι πλέον η εποχή για την ανάγκη συνάντησης 
Κεντροαριστερών και Κεντροδεξιών σε έναν χώρο

«πολιτικού μέσου», προσθέτοντας παράλληλα πως ο ίδιος 
δεν ανήκει σε ένα «πολιτικό σκηνικό που αποσύρεται». 
Ο Νότης Παπαδόπουλος στη σελ. 11.

ΠΡΟΣΩΠΙΚΑ αδιαφορώ αν θα κάνουν μεγάλες πιένες 
τα ανθοπωλεία ή τα καταστήματα με χαρτικά είδη. 
Μπορεί και τα κοσμηματοπωλεία. 
Θα αναζητήσω την ωραιότερη, μεγαλύτερη, εξυπνότερη 
πρόταση αγάπης να προσφέρω στον καλό μου. 
Η Τζώρτζια Κοντράρου «Σε πρώτο ενικό». Σελ. 13.

ΧΩΡΙΣ ΕΠΑΝΑΣΤΑΣΗ στους τομείς των αρχών 
και των αξιών οι Δημοκράτες της Αριστεράς 
θα αποτελέσουν απλώς ένα κόμμα 
και όχι μια δύναμη αλλαγής, είπε ο Ακίλε Οκέτο. 
Και ο Μάσιμο Ντ' Αλέμα απέφυγε και να του σφίξει το χέρι. 
Αποστολή στη Φλωρεντία: 
Μ. Μητσός. Σελ. 45.

Μ. ΑΡΓΥΡΑΚΗΣ: Χάριζα συνεχώς τα έργα μου και αυτό το πλήρωσα λίγο ακριβά. Αλλά
το προτιμούσα από το να γίνω έμπορος. Μου ήταν δύσκολο να αποτιμήσω εγώ τη
δουλειά μου. Τις στιγμές της δικής μου τρέλας ή δημιουργίας. Η συνέντευξη στην
Κάτια Πετροπούλου στις σελ. 16-17.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16065N021</ED>
<ID>
ID:131103

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Νέα
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Πρώτα τα άσχημα νέα ­ η ομιλία Σημίτη στη συνδιάσκεψη ήταν 16 σελίδες. Και
τώρα τα καλά νέα ­ δεν την ανέγνωσε ολόκληρη.

Με τιμή

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16065N022</ED>
<ID>
ID:131183

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N02&aa=2</URL></REF>


Article

<CATEGORY>vin12</CATEGORY>

 <H5>Η ΕΥΡΩΠΗ ΣΗΜΕΡΑ
</H5><H2>ΚΑΙΡΟΣ </H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16065N023</ED>
<ID>
ID:131195

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N02&aa=3</URL></REF>


Article

<CATEGORY>vin01</CATEGORY>

 <H2>ΤΟ ΒΑΡΟΜΕΤΡΟ ΤΗΣ ΕΒΔΟΜΑΔΑΣ
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16065N032</ED>
<ID>
ID:131155

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Η επιλογή
</H2>
ΚΑΙ ασφαλώς δικαίωμα κάθε κλάδου εργαζομένων είναι να διεκδικεί...

ΟΠΩΣ και ­ επίσης ασφαλώς ­ δικαίωμα των αγροτών που αντιμετωπίζουν προβλήματα...

ΕΙΝΑΙ και να διαμαρτύρονται και να αγωνίζονται.

ΟΠΩΣ όμως και πέρυσι, έτσι και τώρα υπάρχει το ερώτημα για...

ΤΗ μορφή που οι ίδιοι επιλέγουν να δώσουν στον αγώνα τους.

ΚΑΙ ­ βεβαίως ­ οι ίδιοι είναι που θα κρίνουν και θα αποφασίσουν...

ΠΑΝΤΑ όμως υπάρχει ένας παράγοντας κρίσιμος που μετρά...

ΓΙΑ την επιτυχία των όποιων κινητοποιήσεων, ακόμη και των δυναμικότερων...

ΚΑΙ αυτός δεν είναι άλλος από την κατανόηση της κοινής γνώμης...

ΟΧΙ τόσο προς τα ίδια τα αιτήματα...

ΟΣΟ προς τη μορφή του αγώνα που κάθε φορά επιλέγεται.

ΚΑΙ η πείρα έχει καταδείξει πως η κοινωνική συμπαράσταση και πλαισίωση...

ΠΟΥ είναι πάντα αναγκαίες για την ενίσχυση κινητοποιήσεων οποιασδήποτε
μορφής και οποιασδήποτε κοινωνικής ομάδας...

ΔΕΝ εξασφαλίζονται όταν η αγωνιστική πρακτική συγκρούεται...

ΜΕ ευρύτερες ομάδες ­ κάποτε και με όλες τις άλλες πλην των εξεγερμένων.

ΟΛΟΙ θα εύχονταν και ο διάλογος να συνεχισθεί...

ΚΑΙ κάποια διέξοδος να εξευρεθεί ώστε να αποτραπεί η επανάληψη των
περυσινών καταστάσεων.

ΓΙΑΤΙ ο αποκλεισμός των εθνικών οδών μπορεί και εφέτος να αποτελέσει
την επιλογή των εξεγερμένων...

ΑΛΛΑ αν επιδίωξή τους είναι η επικρότησή της από την κοινή γνώμη...

ΜΑΛΛΟΝ δεν θα πρέπει να λησμονείται η περυσινή εμπειρία.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16065N033</ED>
<ID>
ID:131196

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Γιώργος Πασχαλίδης:

(με απλά λόγια, ο υφυπουργός παρά τω Πρωθυπουργώ εξηγεί στη συνδιάσκεψη την
πολιτική του ΠΑΣΟΚ)

«Η αξιοποίηση των δυνατοτήτων των δικτύων της γνώσης επιτρέπει τη συμμετοχή
στη συνδιαμόρφωση των όρων αλληλεξάρτησης μακριά από λογικές εθνικής
εσωστρέφειας και οστρακοειδούς άμυνας απέναντι στις αναπόφευκτες εξελίξεις. Η
παρακολούθηση του παγκόσμιου χρόνου μάς υποχρεώνει να φανταστούμε, να
προβλέψουμε και να εφαρμόσουμε μέτρα εκσυγχρονισμού πριν αυτά επιβληθούν ως
όροι σύγκλισης και ένταξης στα υπερεθνικά σύνολα».

Ευάγγελος Γιαννόπουλος:

(ο υπουργός Δικαιοσύνης προς τη Μαρία Δαμανάκη, που, καθήμενη δίπλα του στην
ιδεολογικοπολιτική συνδιάσκεψη του ΠΑΣΟΚ, συγκέντρωσε πάνω τους τα φλας των φωτογράφων)

«Μην ανησυχείς! Σε έχω υπό την προστασία μου!».

Γιώργος Παναγιωτακόπουλος:

(το μέλος της Κ.Ε. του ΠΑΣΟΚ για την ιδεολογικοπολιτική συνδιάσκεψη)

«Ύστερα απ' όσα είπαν ο κ. Κ. Σημίτης και ο κ. Κ. Σκανδαλίδης στη συνδιάσκεψη,
να φωνάξουμε τον κ. Μάνο για τα οικονομικά και τον κ. Ανδριανόπουλο για τα ιδεολογικά».

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16065N034</ED>
<ID>
ID:131235

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N03&aa=4</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Ελλάς και ΝΑΤΟ
</H2>
Ο ΛΟΓΟΣ στους αναγνώστες: Ο Πέτρος Τζανουλίνος, Παρασκευοπούλου 109, Αθήνα, γράφει:

«Αλήθεια δεν κατάλαβα, τι κέρδος ή τι προστασία είχε μέχρι σήμερα η ταλαίπωρη
Ελλαδίτσα μας, από τη συμμετοχή της στο ΝΑΤΟ, που υποτίθεται ότι αγωνίζεται
για τη μέσω στρατιωτικής προστασίας διευθέτηση των διαφορών, μεταξύ των
αντιμαχομένων κρατών, και ακόμα περισσότερο, μεταξύ των κρατών που είναι μέλη
του ίδιου... συνδικάτου. Μήπως μας περνάνε τόσο χαζούς, εμάς τον λαουτζίκο, οι
μεγάλοι σύμμαχοί μας, αν φαντάζονται ότι δεν γνωρίζουμε ότι το ΝΑΤΟ, έγινε
αποκλειστικά και μόνο για τα συμφέροντα των μεγάλων; Μήπως δεν καταλαβαίνουμε
ότι η Αμερική (CIA) αφήνει σκόπιμα την Τουρκία να εκδηλώνει τέτοια επιθετική
πολεμική για να μη δυσαρεστήσει τη μεγάλη σύμμαχό της Τουρκία, από την οποία
έχει τεράστια συμφέροντα (στρατιωτικός επιτηρητής όλης της ανατολικής
περιοχής, πετρέλαια Καυκάσου, μεγάλος καταναλωτής στρατιωτικού υλικού για να
δουλεύουνε με τεράστια κέρδη τα αμερικανικά εργοστάσια, καταναλώνοντας όλο το
παλιό στρατιωτικό υλικό κ.λπ.) ενώ συγχρόνως (μ' ένα σμπάρο δυο τρυγόνια)
αναγκάζει την Ελλαδίτσα, λόγω κινδύνου πολέμου με την Τουρκία, να αγοράσει
τεράστιο πολεμικό υλικό από τα εργοστάσια της Αμερικής; Φυσικά, δεν την
ενδιαφέρει πόσο κόστος θα έχει αυτό στην τσέπη του ταλαίπωρου ελληνικού λαού.
Ή μήπως δεν γνωρίζουμε ότι έτσι και κουνήσει το δακτυλάκι της η Αμερική
φωνάζοντας STOP, αυτόματα η Τουρκία θα χωθεί στο καβούκι της και θα πάψει να
απειλεί την ηρωική Ελλαδίτσα, που παρά το μπόι της πολέμησε δίπλα στους
συμμάχους της, όσο καμία άλλη χώρα στον κόσμο;».

Ο Δημ. Κυριαζής, Βοσπόρου 111, Καλογρέζα, γράφει:

«Η Ν.Δ. προσπαθεί να προσελκύσει ψηφοφόρους με κεντρώες πολιτικές αντιλήψεις,
γιατί περιχαρακωνόμενη στην "καθαρόαιμη Δεξιά" ­ πάντα μειοψηφία ­ δεν
πρόκειται ποτέ να δει εξουσία... Και αποτελεσματικοί συμπαραστάτες του
προέδρου τους, προστρέξανε οι 57 βουλευτές της, που εκστρατεύσανε για να
κατατροπώσουν το φάντασμα του Άρη ­ λέτε να τους δούμε κατά Μεσούντα μεριά ή
στην πλατεία των Τρικάλων που κρεμάσανε το κεφάλι του;... Φαίνεται, τους
επισκέπτεται στον ύπνο τους και πετάγονται...

Έτσι, όχι μόνον ο "κεντρώος", αλλά ο κάθε συνετός πατριώτης που δεν θέλει να
ξαναζήσουμε την άγρια εμφυλιακή και αμέσως μετά περίοδο, που οργίαζε η πούρα
εθνικοφροσύνη ­ επίγονοί της οι 57 ­ θα παίρνει δρόμο και όπου φύγει φύγει. Η
Δεξιά στη χώρα μας μοιάζει του λύκου: ο λύκος κι αν εγέρασε κι άσπρισε το
μαλλί του, ούτε τη γνώμη άλλαξε ούτε την κεφαλή του...».

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16065N043</ED>
<ID>
ID:131217

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N04&aa=3</URL></REF>


Article

<CATEGORY>vin05</CATEGORY>

 <H2>Ιός εναντίον Σκανδαλίδη
</H2><H2></H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, καλή η τεχνολογία, καλύτερες ακόμα οι εξυπηρετήσεις της σε πολιτικούς
και... ανθρώπους, αλλά καμιά φορά ενσκήπτει ένας ιός στο κομπιούτερ και
τότε... κλάψ' τα γραμματέα...

ΠΟΥ λέτε, η ομιλία του κ. Κ. Σκανδαλίδη στην ιδεολογικοπολιτική συνδιάσκεψη
του ΠΑΣΟΚ είχε ολοκληρωθεί ­ και οι συνεργάτες του αναζήτησαν το κείμενο στα
κομπιούτερ της συνδιάσκεψης, προκειμένου να τυπωθεί και να διανεμηθεί.

ΟΜΩΣ, ο ιός είχε ήδη κτυπήσει ­ η ομιλία του γραμματέα του ΠΑΣΟΚ είχε σβηστεί
από τον σκληρό δίσκο...

ΠΑΝΙΚΟΣ προς στιγμήν, μικροαγωνία, αλλά τη λύση έδωσε πάλι η τεχνολογία ­ η
ομιλία βρέθηκε στα αρχεία του κεντρικού κομπιούτερ του ΠΑΣΟΚ, στη Χαριλάου Τρικούπη...

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16065N044</ED>
<ID>
ID:131225

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N04&aa=4</URL></REF>


Article

<CATEGORY>vin05</CATEGORY>

 <H2>Ο καθηγητής και οι εξετάσεις
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΦΑΙΝΕΤΑΙ ότι στο ΠΑΣΟΚ έχουν, αν μη τι άλλο, βελτιώσει ιδιαίτερα το επίπεδο
του χιούμορ τους τα τελευταία χρόνια: Προσέξτε, για παράδειγμα, τι έκανε χθες
ο ­ καθηγητής πανεπιστημίου ­ μην το ξεχνάμε ­ Βαγ. Βενιζέλος, στο λόμπι του
«Κάραβελ», λίγες ώρες μετά την έναρξη της συνδιάσκεψης του κυβερνώντος κόμματος.

ΕΙΧΕ συγκεντρώσει αρκετά από τα κείμενα των παρεμβάσεων των συντρόφων του ­
και... εξέταζε, όποιον περνούσε από το τραπέζι του, στο κατά πόσον μπορούσε να
αντιληφθεί από ποιον είχε εκστομιστεί μία φράση, που επέλεγε τυχαία από τις ομιλίες...

ΟΣΟΙ έπεφταν μέσα ή κοντά ­ αναλόγως και των εσωκομματικών συσχετισμών ­
περνούσαν το μάθημα ή κέρδιζαν... άλλη μία ευκαιρία!

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16065N045</ED>
<ID>
ID:131242

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N04&aa=5</URL></REF>


Article

<CATEGORY>vin05</CATEGORY>

 <H2>Γραμμική λύση
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΦΑΣΑΡΙΑ ξεκίνησε ο κ. Βασ. Κεδίκογλου, στην αρχή της συνδιάσκεψης του ΠΑΣΟΚ ­
κατηγόρησε την ηγεσία ότι είχε διαμορφώσει έτσι το πρόγραμμα με τις συζητήσεις
στις 10 θεματικές ενότητες, «για να περάσει γραμμή»...

Όμως, ο προεδρεύων κ. Γ. Σουλαδάκης τον αποστόμωσε: «Βασίλη, ειδικά εσύ, θα
μιλήσεις και στις 10 ενότητες»!!!

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16065N046</ED>
<ID>
ID:131252

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N04&aa=6</URL></REF>


Article

<CATEGORY>vin05</CATEGORY>

 <H2>Οι εκδόσεις του ΙΣΤΑΜΕ
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΜΕΓΑΛΗ η εκδοτική δραστηριότητα του ΙΣΤΑΜΕ, του Ινστιτούτου του ΠΑΣΟΚ ­ χθες,
στο «Κάραβελ» διανέμονταν 4 νέες εκδόσεις σχετικά με την Αριστερά, τον 21ο
αιώνα και όλα τα σχετικά...

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16065N047</ED>
<ID>
ID:131259

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N04&aa=7</URL></REF>


Article

<CATEGORY>vin05</CATEGORY>

 <H2>Σολομώντειες λύσεις...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΟΧΙ, ΝΟΜΙΖΑΝ ότι ο κ. Απ. Κακλαμάνης δεν θα εύρισκε λύση στα χωροταξικά και
άλλα προβλήματα που δημιουργούνται στη Βουλή μετά τη διαγραφή των «6» από τη
Νέα Δημοκρατία: Λοιπόν, οι «6» θα έχουν τη δική τους αίθουσα με όλα τα κομφόρ
­ θα προκύψει από τη μείωση των χώρων που έχουν προβλεφθεί για τους κοσμήτορες
της Βουλής...

Επίσης, θα μετέχει ο καθένας τους σε κάποια διαρκή κοινοβουλευτική επιτροπή,
ενώ επελέγησαν και τα νέα έδρανά τους ­ ακριβώς απέναντι από την έδρα του κ.
Απ. Κακλαμάνη: Έτσι, οι κ.κ. Γκελεστάθης, Μπρατάκος, Κατσίκης, Πασσαλίδης,
Παπαθανασίου και Παπανικολάου θα αλλάξουν έδρανο...

Α, και το άλλο: Αναζητείται πρόεδρος για την Επιτροπή Έρευνας και Τεχνολογίας
­ είχε εκλεγεί ο κ. Μ. Γικόνογλου με τις ψήφους των βουλευτών του ΠΑΣΟΚ. Αλλά τώρα...

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16065N048</ED>
<ID>
ID:131262

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΠΟΙΑ ΗΤΑΝ η ομιλία με τις περισσότερες αναφορές σε τέρατα του πνεύματος,
στη συνδιάσκεψη του ΠΑΣΟΚ; Μα, ποιου άλλου; Του κ. Γ. Πασχαλίδη...

ΚΑΛΑ ΤΑ τέρατα του πνεύματος ­ αρκεί να μην καταλήξουμε στο πνεύμα του τέρατος...

Ο ΙΔΙΟΣ ο κ. Πασχαλίδης, πάντως, φρόντισε να μεταδώσει το πνεύμα της
κεντροαριστερής ενότητας ­ κάθησε στο καφενείο του «Κάραβελ» με τον «αριστερό»
κ. Μαν. Δασκαλάκη και τον «ανεξάρτητο» κ. Βασ. Κεδίκογλου...

ΚΑΛΑ ΑΥΤΑ που λέμε, αλλά να έλθει και ο... Μάνος να μας πει για την
οικονομία και ο Ανδριανόπουλος για την Κεντροαριστερά, σχολίαζε ο κ. Γ. Παναγιωτακόπουλος!

ΤΟΝ ΚΑΤΑΛΑΒΑΜΕ τον υπαινιγμό σας, που λέει και το σχετικό ανέκδοτο...

ΔΙΑΓΩΝΙΣΜΟ για το ποιος θα εκφράσει τις πιο αριστερές θέσεις, έκαναν
χθες αρκετά στελέχη του ΠΑΣΟΚ ­ οι αριστερές πράξεις όμως είναι συνήθως αυτές
που αναζητώνται...

Η ΚΕΝΤΡΟΑΡΙΣΤΕΡΑ είναι η παιδική ασθένεια της δεξιοκεντροαριστεράς, που
θα βάλει τα πράγματα στη θέση τους...

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16065N049</ED>
<ID>
ID:131263

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N04&aa=9</URL></REF>


Article

<CATEGORY>vin04</CATEGORY>

 <H2>Νεολαία ΠΑΣΟΚ: Οι 56... λέξεις που κλιμάκωσαν την ένταση
</H2>
ΜΕ ΜΙΑ τυπική ανακοίνωση 56 λέξεων μπήκε χθες στην τελική ευθεία για την
πραγματοποίηση του 3ου Συνεδρίου της ­ αλλά και της διάσπασής της ­ η Νεολαία
του ΠΑΣΟΚ, μέσα σε κλίμα έντασης που μεγαλώνει καθημερινά.

Λόγω της ατμόσφαιρας που έχει δημιουργηθεί δαμορφώνονται πλέον σοβαρές
πιθανότητες να ασχοληθεί με τις εξελίξεις στη Νεολαία του ΠΑΣΟΚ η ηγεσία του
κυβερνώντος κόμματος μέσα στις αμέσως επόμενες ημέρες. Οι εξελίξεις, που
οδηγούν αναπόφευκτα και σε πρωτοφανείς καταστάσεις για το ΠΑΣΟΚ δεν
αποκλείεται ν' απασχολήσουν μέσα στα επόμενα εικοσιτετράωρα τα ανώτατα όργανα
του κινήματος με στόχο την εκτόνωση της έντασης μέσα από μια γενικότερη
πολιτική συμφωνία που θα επιδιωχθεί.

Είναι χαρακτηριστικό της έντασης ότι οι τρεις από τις τέσσερις Νομαρχιακές
Επιτροπές της Οργάνωσης στην Κρήτη ανακοίνωσαν και επισήμως ότι δεν πρόκειται
να μετάσχουν στο συνέδριο ­ μόνον η Οργάνωση του Ηρακλείου θα μετάσχει
κανονικά ­ ενώ ο γραμματέας του Ρεθύμνου καταλόγισε «χουντική νοοτροπία» στην
ηγεσία της Νεολαίας!

Πάντως, η πλειοψηφία του Κεντρικού Συμβουλίου ανακοίνωσε ότι προχωρεί κανονικά
στο συνέδριο στο διάστημα από 20 έως 22 Φεβρουαρίου σε αίθουσα του Ολυμπιακού
Σταδίου, ενώ δημοσιοποίησε και τον ακριβή αριθμό των μελών που μετέχουν στις
προσυνεδριακές διαδικασίες: Ο αριθμός τους ανέρχεται σε 29.685 ­ έτσι,
επισημοποιείται ο αποκλεισμός των 15.000 «εκσυγχρονιστών», οι οποίοι είχαν
προηγουμένως ανακοινώσει την άρνησή τους να μετάσχουν στο συνέδριο..

Παράλληλα, η ηγεσία της Νεολαίας του ΠΑΣΟΚ εξέδωσε ανακοίνωση με την οποία
κατηγορεί την ομάδα των λεγόμενων «εκσυγχρονιστών» ότι έχουν προχωρήσει σε
έναν ιδιότυπο εκβιασμό του κ. Κ. Σημίτη, απειλώντας, όπως υποστηρίζεται, με
αποχώρηση από τη Νεολαία ΠΑΣΟΚ στην περίπτωση που ο Πρωθυπουργός παραβρεθεί
στο συνέδριο που οι ίδιοι δεν αναγνωρίζουν.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N05</CAT>
<ED>
Κωδικός άρθρου: A16065N051</ED>
<ID>
ID:131137

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N05&aa=1</URL></REF>


Article

<CATEGORY>vin04</CATEGORY>

 <H5>ΚΥΠΡΟΣ: ΤΗΝ ΚΥΡΙΑΚΗ Η ΩΡΑ ΤΗΣ ΑΛΗΘΕΙΑΣ
</H5><H2>Οι ψήφοι Λυσσαρίδη βγάζουν Πρόεδρο
</H2>
<AUTHOR>ΓΙΩΡΓΟΣ ΤΣΑΛΑΚΟΣ</AUTHOR>

Η ώρα της αλήθειας έφθασε για τους δύο μονομάχους των προεδρικών εκλογών
και το βράδυ της Κυριακής θα γνωρίζουμε κατά πόσον ο κ. Κληρίδης θα συνεχίσει
για μία ακόμη θητεία ή αν θα έχουμε αλλαγή του πολιτικού σκηνικού.

Η ΠΡΟΕΚΛΟΓΙΚΗ εκστρατεία έκλεισε τα μεσάνυχτα με μηνύματα Κληρίδη - Ιακώβου,
αλλά και διακηρύξεις και εκκλήσεις των κομμάτων προς τους πολίτες. Σταθερό
μοτίβο του κ. Κληρίδη και του Δημοκρατικού Συναγερμού είναι να δώσει ο λαός
στον Γλαύκο Κληρίδη την ευκαιρία να συνεχίσει τους επιτυχείς χειρισμούς στο
Κυπριακό και την άμυνα, ενώ του κ. Ιακώβου ότι ήρθε η ώρα της δημοκρατικής αλλαγής.

Οι επτά ημέρες που μεσολάβησαν μεταξύ πρώτου και δεύτερου γύρου ήταν γεμάτες
από αλλεπάλληλες διαβουλεύσεις των υποψηφίων που αποκλείστηκαν με τους δύο
μονομάχους. Το αποτέλεσμα αυτών των επαφών φαίνεται να ικανοποιεί περισσότερο
τον κ. Κληρίδη. Και αυτό γιατί:

­ Τέσσερις από τους πέντε υποψηφίους που αποκλείστηκαν, οι κ.κ. Γαλανός
(4,04%), Βασιλείου (3,00%), Κουτσού (0,91%) και Ρολάνδης (0,71%), τάχθηκαν
επισήμως υπέρ της υποψηφιότητας του κ. Κληρίδη.

­ Το σοσιαλιστικό κόμμα ΕΔΕΚ του κ. Λυσσαρίδη (10,59%) έλαβε απόφαση για
ελεύθερη ψήφο. Ασφαλώς τα πράγματα θα ήταν δυσκολότερα για τον κ. Κληρίδη αν η
ΕΔΕΚ αποφάσιζε Ιακώβου.

Ο κ. Ιακώβου δεν συγκέντρωσε την υποστήριξη κανενός από τους υποψηφίους που
αποκλείστηκαν και η μάχη που δίνει το επιτελείο του, αλλά και τα κόμματα ΑΚΕΛ
και ΔΗΚΟ που τον υποστηρίζουν, είναι να επιτύχουν αύξηση της συσπείρωσης του
δοκιμαζόμενου ΔΗΚΟ υπέρ του Ιακώβου και να πείσουν ψηφοφόρους που στον πρώτο
γύρο ψήφισαν Λυσσαρίδη και Βασιλείου.

ΠΡΟΣΔΟΚΙΕΣ 
Έτσι, οι προσδοκίες των δύο μονομάχων διαμορφώνονται ως εξής:

Ο κ. Κληρίδης ελπίζει ότι θα λάβει εξ ολοκλήρου τα ποσοστά των κυρίων Κουτσού
και Ρολάνδη, που αν και κάτω της μονάδας για τον καθένα, μαζί συμποσούνται σε
1,6%. Ελπίζει, επίσης, ότι οι ψηφοφόροι του κ. Βασιλείου (3%) θα τον
ακολουθήσουν στην υποστήριξη προς την υποψηφιότητά του, πολύ περισσότερο που
για τον αρχηγό τους επιφύλαξε μία ηγετική θέση, εκείνη του διαπραγματευτή της
ένταξης, στην κυβέρνηση που θα σχηματίσει αν εκλεγεί.

Οι ψηφοφόροι του κ. Γαλανού (4%) προέρχονται από το ΔΗΚΟ και η μάχη που
δίνεται είναι να κρατήσουν μέχρι τέλους τη διαφωνία τους με τους χειρισμούς
του κ. Κυπριανού και να ψηφίσουν Κληρίδη. Το επιτελείο Κληρίδη και ο ίδιος ο
Πρόεδρος δεν αφήνουν ευκαιρία για να τονίσουν το ρόλο που επιφυλάσσουν στις
μετεκλογικές εξελίξεις στο «ελεύθερο ΔΗΚΟ», όπως το αποκάλεσε ο κ. Αναστασιάδης.

Ο κ. Γαλανός δήλωσε υποστήριξη στον κ. Κληρίδη και αρνήθηκε το υπουργείο
Οικονομικών και τόσο ο ίδιος όσο και ο σύμμαχός του, αντιπρόεδρος του ΔΗΚΟ κ.
Μιχαηλίδης, προσπαθούν να μεταφέρουν το μεγαλύτερο μέρος του 4% προς τον κ. Κληρίδη.

Όμως, η μεγαλύτερη δεξαμενή και για τους δύο μονομάχους είναι το 10,59% του
Βάσου Λυσσαρίδη και η απόφαση για ελεύθερη ψήφο δίνει αρκετά περιθώρια στον κ.
Κληρίδη να προσδοκά ένα υπολογίσιμο ποσοστό ψήφων από την ΕΔΕΚ, τόσο όσο
χρειάζεται για να νικήσει. Πολύ περισσότερο που η πρόταση Λυσσαρίδη για
οικουμενική κυβέρνηση και εθνική συμφιλίωση είναι πολύ κοντά στην κυβέρνηση
εθνικής ενότητας που πρότεινε ο κ. Κληρίδης και στην πολιτική
επιχειρηματολογία του επιτελείου Κληρίδη τις τελευταίες ημέρες.

ΓΙΑ ΒΑΣΙΛΕΙΟΥ

Ο κ. Ιακώβου και το επιτελείο του δεν αναμένουν πολλά πράγματα από τα ποσοστά
των δύο μικρών υποψηφίων (Κουτσού και Ρολάνδη), αφού η πλειοψηφία των
ψηφοφόρων του κ. Κουτσού προέρχεται από το χώρο της δεξιάς. Ο κ. Ρολάνδης,
εξάλλου, είναι γνωστό ότι προσεγγίζει αρκετά τις θέσεις του κ. Κληρίδη.

Αντίθετα, οι επιτελείς του κ. Ιακώβου επενδύουν πολλά στις αντιδράσεις μέσα
στο κόμμα του κ. Βασιλείου από την προσέγγιση του πρώην Προέδρου της
Δημοκρατίας με τον νυν. Θεωρούν, δηλαδή, ότι ένα σημαντικό ποσοστό του 3% δεν
θα υπακούσουν στην απόφαση του κόμματος, αφού στη διάρκεια της πενταετίας ο κ.
Βασιλείου ασκούσε έντονη αντιπολίτευση. Θεωρούν, επίσης, ότι ρόλο θα παίξει
και το γεγονός ότι ήταν το ΑΚΕΛ που εξέλεξε το 1988 τον κ. Βασιλείου στην
προεδρία της Δημοκρατίας.

Ο κ. Ιακώβου ελπίζει ακόμα ότι θα λάβει ένα μέρος του 4% που συγκέντρωσε ο Α.
Γαλανός, ερμηνεύοντας το ποσοστό του πρώτου γύρου ως ψήφο διαμαρτυρίας προς
τον κ. Κυπριανού. Τώρα, όμως ­ πιστεύουν στο επιτελείο Ιακώβου ­ υπάρχει το
πραγματικό δίλημμα της προεδρικής εκλογής και ασφαλώς ­ λένε ­ δεν θα πάνε
όλοι στον κ. Κληρίδη. Πιστεύουν, επίσης, ότι αρκετοί δεν θα θελήσουν να
βρεθούν στο ίδιο στρατόπεδο με τον κ. Βασιλείου, με τον οποίο οι διαφορές τους
είναι παλιές. Η «μεγάλη ελπίδα», όμως, του κ. Ιακώβου είναι οι ψηφοφόροι του
κ. Λυσσαρίδη και προς αυτούς απευθυνόταν η τελευταία του έκκληση, με την οποία
τους θύμιζε τους κοινούς αγώνες και αναλάμβανε τη δέσμευση να τηρήσει τη
συμφωνία του με τον κ. Λυσσαρίδη.

Στην Κεντρική Επιτροπή της ΕΔΕΚ, πάντως, που έλαβε την απόφαση για «ελεύθερη
ψήφο», εκείνοι που επέμεναν στην επιλογή συγκεκριμένου προσώπου ήταν μία μικρή μειοψηφία.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N05</CAT>
<ED>
Κωδικός άρθρου: A16065N052</ED>
<ID>
ID:131176

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N05&aa=2</URL></REF>


Article

<CATEGORY>vin04</CATEGORY>

 <H2>Νέες τουρκικές προκλήσεις στο Αιγαίο
</H2>
ΣΕ ΝΕΕΣ προκλήσεις στο Αιγαίο προχώρησαν χθες οι Τούρκοι, αποδεικνύοντας
περίτρανα τη σοβαρότητα με την οποία η Αθήνα πρέπει να αντιμετωπίζει τις
προτάσεις Τζεμ για ειρηνική επίλυση των ελληνοτουρκικών διαφορών.

Είκοσι τουρκικά μαχητικά παραβίασαν χθες το πρωί τον ελληνικό εναέριο χώρο στο
Βόρειο Αιγαίο, κοντά στη Λήμνο, για να αναχαιτισθούν στη συνέχεια από ελληνικά
πολεμικά αεροσκάφη. Κατά τις αναχαιτίσεις σημειώθηκαν 10 εμπλοκές.

Την ίδια στιγμή, η Άγκυρα δήλωσε χθες ότι περιμένει τη διαμόρφωση οριστικής
ελληνικής απάντησης στην πρόταση διαλόγου που διατύπωσε ο κ. Τζεμ, ενώ ο
τουρκικός Τύπος χαρακτηρίζει ήδη ως απορριπτική και αρνητική την ελληνική
στάση. Ο Τούρκος βοηθός υφυπουργός Εξωτερικών, αρμόδιος για τις
ελληνοτουρκικές σχέσεις, κ. Ινάλ Μπατού, σε δηλώσεις του στο τηλεοπτικό δίκτυο
NTV χαρακτήρισε ως «βιαστικές» τις πρώτες δηλώσεις του Έλληνα κυβερνητικού
εκπροσώπου και σημείωσε ότι η Άγκυρα θα περιμένει την ολοκληρωμένη ελληνική απάντηση.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N05</CAT>
<ED>
Κωδικός άρθρου: A16065N053</ED>
<ID>
ID:131213

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N05&aa=3</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Περί του στόλου των Ι.Χ.
</H2>
<AUTHOR>ΗΛΙΑΣ ΕΥΘΥΜΙΟΠΟΥΛΟΣ</AUTHOR>

Σίγουρα το μέτρο της απόσυρσης των παλαιάς τεχνολογίας αυτοκινήτων συμβάλλει
στη μείωση των εκπομπών και επομένως στη βελτίωση της ποιότητας του
ατμοσφαιρικού περιβάλλοντος. Όμως πολλά ερωτήματα παραμένουν ακόμη αναπάντητα.

ΕΝΑ ΑΠ' αυτά συνδέεται με την άρνηση των κατασκευαστριών εταιρειών αυτοκινήτων
να προχωρήσουν, κοντά στην ευρεία παραγωγή καταλυτικών, και σε νέα αυτοκίνητα
μειωμένης ενεργειακής κατανάλωσης. Πρόσφατα, μάλιστα, επιβεβαιώθηκε για μια
ακόμα φορά η απροθυμία της ευρωπαϊκής αυτοκινητοβιομηχανίας να συμβάλει με
εθελοντικό τρόπο στον περιορισμό των εκπομπών διοξειδίου του άνθρακα, ενός
ρύπου που ευθύνεται σε μεγάλο ποσοστό για το φαινόμενο του θερμοκηπίου. Από
τεχνολογική άποψη, η παραγωγή αυτοκινήτων με κατανάλωση έως και τη μισή της
σημερινής δεν παρουσιάζει κανένα πρόβλημα. Αντίθετα, μάλιστα, τέτοια πρωτότυπα
μοντέλα έχουν ήδη τεθεί σε κυκλοφορία πειραματικά και τα τεστ στα οποία
υπεβλήθησαν, έδειξαν εξαιρετικές επιδόσεις.

Το να ισχυρίζεται λοιπόν το λόμπι των κατασκευαστών ότι μια τέτοια ρύθμιση δεν
έχει ρεαλιστικές βάσεις, αποτελεί απλώς πράξη κωλυσιεργίας και ανευθυνότητας
απέναντι στις περιβαλλοντικές απαιτήσεις. Ο ισχυρισμός αυτός δεν αποτελεί παρά
πρόσχημα για την αναβολή του απαραίτητου εκσυγχρονισμού και φυσικά του κόστους
για την επίτευξή του. Σε μια μάλιστα προσπάθεια μετάθεσης των ευθυνών,
αντιπροτείνουν την καθαρότερη βενζίνη, πρόταση στην οποία αντιδρούν οι
βιομηχανίες πετρελαίου, αφού κάτι τέτοιο θα απαιτούσε επενδύσεις της τάξεως
των 54 εκατομμυρίων δολαρίων, ποσό που δεν φαίνονται διατεθειμένες να
πληρώσουν. Το πρόβλημα είναι λοιπόν κατά βάση οικονομικό και φυσικά η λύση του
δεν μπορεί να προέλθει παρά ως αποτέλεσμα των κοινωνικών πιέσεων, που με τη
σειρά τους θα πρέπει να μεταφερθούν στους πολιτικούς, οι οποίοι με τους σειρά
τους... Όσο για τις ευαισθησίες απέναντι στο περιβάλλον, αυτές προσφέρονται
περισσότερο για διαφημιστική κατανάλωση.

Βέβαια, το μέτρο της απόσυρσης, και γενικά η αντικατάσταση των αυτοκινήτων
συμβατικής τεχνολογίας με καταλυτικά, θα σημάνει ακόμα περισσότερα κέρδη για
τις αυτοκινητοβιομηχανίες, πράγμα που εντέχνως οι τελευταίες αποσιωπούν
γκρινιάζοντας μόνο όταν είναι να πληρώσουν.

Ήδη, για να αναφερθούμε στα ελληνικά και μόνο δεδομένα, οι φορολογικές
απαλλαγές που ίσχυσαν από το 1990 και μετά έφεραν έως και τριπλασιασμό των
πωλήσεων που, από τις 60.000 περίπου μονάδες ετησίως στη δεκαετία του '80,
εκτινάχθηκαν στις 200.000 το 1992, για να αποκτήσουν αργότερα
φυσιολογικότερους ρυθμούς, αλλά πάντα μεγαλύτερους από αυτούς της προηγούμενης
περιόδου. 
Οι λόγοι θα πρέπει να αναζητηθούν τόσο σε χρηματοοικονομικούς παράγοντες
(κυρίως μείωση των επιτοκίων) όσο και στον ανταγωνισμό που κατάφερε να ρίξει
τις τιμές, χωρίς να αγνοούμε την επιρροή της διαφήμισης, που κατάφερε να
αυξήσει τις δαπάνες της λόγω του μεγαλύτερου τζίρου και των κερδών που αυτός
συνεπαγόταν. Αν στα παραπάνω προσθέσουμε και τις κομπίνες με τις
αποσύρσεις-μαϊμούδες, τότε εξηγείται και η συνεχής διόγκωση του συνολικού
στόλου των αυτοκινήτων, που αισίως έφθασε τα 2.400.000 (επιβατικά) αυτοκίνητα
και αναμένεται να φθάσει τα 3.000.000 το έτος 2002. Το ερώτημα είναι αν οι
ελληνικές πόλεις (και οι ελληνικοί δρόμοι γενικότερα) μπορούν να αντέξουν
αυτόν τον κυκλοφοριακό φόρτο, έστω και με οχήματα μειωμένης (λόγω της χρήσεως
των καταλυτών) ρύπανσης. Για όσους απαντούν καταφατικά, υπάρχει το αμέσως
επόμενο ερώτημα: ποιο είναι το όριο που, ως κοινωνία πλέον, βάζουμε στην
επέκταση του ιδιωτικού αυτοκινήτου;

Υπάρχει και ένα τελευταίο, αλλά εξίσου ενδιαφέρον ζήτημα. Τα αποσυρόμενα
αυτοκίνητα λέγεται ότι δεν πρόκειται να καταστραφούν, αλλά θα διοχετευθούν σε
χώρες του Τρίτου Κόσμου, εκεί δηλαδή που η νομοθεσία είναι λιγότερο αυστηρή
(έως και ανύπαρκτη) και η αγορά μπορεί να επιβάλει τους δικούς της βάρβαρους
νόμους. Εδώ δεν υπάρχει μόνο ένα θέμα ηθικής, την οποία συνήθως περιφρονεί η
αρχή της ελευθερίας του εμπορίου, αλλά και το ζήτημα της μεταφερόμενης
ρύπανσης. Είμαστε σίγουροι ότι τα οξείδια, οι νιτρικές ενώσεις και τα μακρόβια
υποπροϊόντα των εξατμίσεων δεν θα βρεθούν και πάλι, με τον ένα ή με τον άλλο
τρόπο, στα δικά μας τα νερά, στο δικό μας το έδαφος και σε τελευταία ανάλυση
στο πιάτο μας;

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N06</CAT>
<ED>
Κωδικός άρθρου: A16065N062</ED>
<ID>
ID:131185

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Αυτός ο νόμος πρέπει ν' αλλάξει!
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

ΤΟ ΠΡΟΒΛΗΜΑ, όσο κι αν καλύπτεται από «μανδύα νομιμότητας» εντός των συνόρων,
είναι τεράστιο ­ και κάποια στιγμή μπορεί να μας εκθέσει διεθνώς: Η Ελλάδα
παραβιάζει θεμελιώδη αρχή δικαίου, τουλάχιστον του πολιτισμένου κόσμου, κατά
την οποία κανείς δεν μπορεί να κριθεί δύο φορές για την ίδια πράξη.

Ο «παραλογισμός» κρύβεται στα πρώτα κιόλας άρθρα του Ποινικού Κώδικα από το
1950. Και παραμένει ακόμη εκεί, στέλνοντας στα δικαστήρια και στις ελληνικές
φυλακές πολίτες για ένα αδίκημα που διέπραξαν (ή δεν διέπραξαν, δεν έχει καμία
σημασία στην παρούσα φάση) σε μιαν άλλη χώρα, στην οποία μάλιστα εξέτισαν και
την ποινή τους.

Ουσιαστικά, αμφισβητούμε το σύστημα απονομής δικαιοσύνης άλλων κρατών, ακόμη
και των πλέον προηγμένων. Και διατυπώνουμε υποψίες ότι αλλού αντιμετωπίζουν με
υπερβολική επιείκεια τους εγκληματίες ­ και γι' αυτό πρέπει να παρέμβουμε
εμείς, με το «αλάνθαστο νομικό σύστημα», για να κρίνουμε από την αρχή μια
υπόθεση που διαδραματίστηκε στην άλλη άκρη του κόσμου.

Πρόκειται, τουλάχιστον, για υποκρισία. Και γιατί οι επίμαχες διατάξεις
θεσπίστηκαν σε περίοδο εμφυλιοπολεμικού παραληρήματος (αφού αναφέρονται,
μεταξύ άλλων, σε προδοσία της χώρας μας στο εξωτερικό, παραπέμποντας σε
αριστερούς που είχαν καταφύγει στην Ανατολική Ευρώπη), αλλά ακόμη περισσότερο
γιατί επιτρέπουν εκ νέου καταδίκες για αδικήματα που έρχονται από το παρελθόν.
Ένας Έλληνας, λόγου χάρη, με καταδίκη στην Ιρλανδία για άσεμνα δημοσιεύματα,
θα ξαναδικαστεί στην Ελλάδα, όταν λίγα μέτρα μακριά από τη δικαστική αίθουσα
υπάρχουν περίπτερα τυλιγμένα με άσεμνα εξώφυλλα!

Δεν πρέπει να αγνοείται, μάλιστα, ότι όλα αυτά ισχύουν κατά παράβαση του
Διεθνούς Συμφώνου του ΟΗΕ για τα ατομικά και πολιτικά δικαιώματα, που κύρωσε
πέρυσι η χώρα μας, σύμφωνα με το οποίο «κανείς δεν δικάζεται για αδίκημα για
το οποίο έχει ήδη απαλλαγεί ή καταδικαστεί με οριστική απόφαση...»

Το αδιέξοδο στο οποίο έχουν περιέλθει οι δικαστικές αρχές από τις επίμαχες
διατάξεις φανερώνει και ο εισαγγελικός λόγος στη δίκη που ξεκίνησε προχθές για
ένα έγκλημα που έγινε στον Καναδά και για το οποίο οι Καναδοί βεβαιώνουν ότι
αποδόθηκε δικαιοσύνη. «Είναι κρίμα και άδικο ­ είπε ο εισαγγελέας ­ ένας
άνθρωπος να δικάζεται δύο φορές για την ίδια πράξη, αλλά ο νόμος είναι
νόμος...». Και, δίχως άλλο, αυτός ο νόμος επιβάλλεται να καταργηθεί. Είναι,
πάνω απ' όλα, θέμα πολιτισμού...

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N06</CAT>
<ED>
Κωδικός άρθρου: A16065N063</ED>
<ID>
ID:131218

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N06&aa=3</URL></REF>


Article

<CATEGORY>vin03</CATEGORY>

 <H2>ΣΚΙΤΣΟ </H2>
<AUTHOR>ΔΗΜΗΤΡΗΣ ΧΑΝΤΖΟΠΟΥΛΟΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N07</CAT>
<ED>
Κωδικός άρθρου: A16065N071</ED>
<ID>
ID:131143

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N07&aa=1</URL></REF>


Article

<CATEGORY>vin04</CATEGORY>

 <H5>ΟΞΕΙΑ ΕΠΙΘΕΣΗ ΤΟΥ Κ. ΣΗΜΙΤΗ ΣΤΗ ΝΕΑ ΔΗΜΟΚΡΑΤΙΑ ΚΑΤΑ ΤΗΝ ΙΔΕΟΛΟΓΙΚΗ ΣΥΝΔΙΑΣΚΕΨΗ
ΤΟΥ ΠΑΣΟΚ
</H5><H2>Δεν ξεχνά τι σημαίνει Δεξιά...
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Ιδιαίτερα σκληρή επίθεση στη Νέα Δημοκρατία για την πολιτική της και τις
επιδιώξεις της υπέρ των «οικονομικά ισχυρών» εξαπέλυσε χθες το βράδυ ο Πρωθυπουργός.

Ο Κ. ΣΗΜΙΤΗΣ μιλώντας στα στελέχη που πήραν μέρος στη χαμηλών τόνων
ιδεολογικοπολιτική συνδιάσκεψη εξίσωσε ουσιαστικά τον αρχηγό της αξιωματικής
αντιπολίτευσης κ. Κ. Καραμανλή με τον προκάτοχό του στην πρακτική και την
απουσία θέσεων. «Όπως από κ. Έβερτ, έτσι και από τον κ. Καραμανλή θα ακούσουμε
πολλά για σκάνδαλα, ατεκμηρίωτα βέβαια, υποχωρητικότητα στα εθνικά, αδυναμία
της κυβέρνησης, μικρότητα του Πρωθυπουργού, αλλά δεν θα ακούσουμε τίποτα για
εισοδηματική πολιτική, αναμόρφωση του Ασφαλιστικού, τρόπους περιορισμού των
κοινωνικών ανισοτήτων και εξωτερική πολιτική που να διευρύνει τον ρόλο της
Ελλάδας», είπε, ενώ χαρακτήρισε αντιδραστικό τον πυρήνα της Ν.Δ.

Παράλληλα ο Πρωθυπουργός, που και το πρωί στη 16σέλιδη ομιλία του για τα
ιδεολογικά θέματα είχε φροντίσει να σύρει καθαρά τη διαχωριστική γραμμή από τη
συντηρητική παράταξη, κατηγόρησε ευθέως τη Ν.Δ. ότι επιδιώκει την ανασύσταση
των συντεχνιακών μηχανισμών και των προνομίων, αλλά και την κατάργηση των
ελέγχων της οικονομικής εξουσίας.

Την ίδια ώρα, ο κ. Κ. Σημίτης έκρουσε τον κώδωνα του κινδύνου και
προειδοποίησε ότι «τα συμφέροντα» που χτύπησε η κυβέρνηση «συσπειρώνονται
ενάντια στην μεταρρύθμιση, ενάντια στην αλλαγή». Και κάνοντας ένα βήμα πιο
πέρα, κατονόμασε ποια είναι τα συμφέροντα που ουσιαστικά πολεμούν τις
αναγκαίες, όπως είπε, τομές και ρήξεις που προωθεί η κυβέρνηση.

«Στο ίδιο στρατόπεδο, χέρι - χέρι, οι επιχειρήσεις που βλέπουν ειδικά
φορολογικά προνόμια να καταργούνται, οι μικροομάδες που ζητούν τη συνέχιση
αδικαιολόγητων εισοδηματικών προνομίων, οι δυνάμεις που επιδιώκουν να μην
περιοριστεί η εξουσία τους». Και συνέχισε: «Οι πελάτες του κράτους παροχών και
οι υπερασπιστές μιας αντίθετης με τα συμφέροντα του συνόλου αγοραίας εξουσίας,
συσπειρώνονται στην κοινή επιδίωξη για τη διαιώνιση των διακρίσεων και
ανισοτήτων που τους ωφελούν».

Όσο σκληρός και επικριτικός ήταν ο κ. Κ. Σημίτης με τη συντήρηση -
νεοφιλελευθερισμό και λαϊκή πτέρυγα ­ τόσο ανοιχτός εμφανίστηκε προς τις
δυνάμεις της ευρύτερης Αριστεράς, προς τις οποίες άφησε ανοιχτούς δίαυλους
επικοινωνίας. Ανοίγοντας τις εργασίες της συνδιάσκεψης, ο Πρωθυπουργός άνοιξε
ουσιαστικά και τον διάλογο για το νέο ιδεολογικοπολιτικό στίγμα του ΠΑΣΟΚ,
υποστηρίζοντας ότι «η μοναδικά υπεύθυνη και ορθή», αποδεικνύεται ότι είναι η
σύγχρονη αριστερή πολιτική.

Επιχειρώντας να προσδιορίσει τη θέση του ΠΑΣΟΚ στο σύγχρονο πολιτικό σκηνικό,
ο Πρωθυπουργός ανέδειξε τον δημοκρατικό και σοσιαλιστικό χαρακτήρα του, ενώ
αποφεύγοντας να θέσει στο κέντρο της παρέμβασής του την Κεντροαριστερά,
ουσιαστικά την περιόρισε σε έναν τακτικό στόχο, σε επίπεδο κοινωνικών και
πολιτικών πρωτοβουλιών διαλόγου. Και για πρώτη φορά μίλησε για διάλογο επ'
αυτού και σε επίπεδο κορυφής.

«Το εγχείρημα της Κεντροαριστεράς είναι η διαμόρφωση ενός μεγάλου ρεύματος,
πολιτικού, αλλά και ηθικού και πολιτισμικού», είπε.

Πάντως, ο Πρωθυπουργός, όπως σχολίαζαν πολλά στελέχη του ΠΑΣΟΚ, δεν επιχείρησε
να παρουσιάσει μια ολοκληρωμένη πρόταση ­ και πολύ περισσότερο μια πρόταση
ιδεολογικής «αντιπαράθεσης» ­ με δυνάμεις στο εσωτερικό του κόμματος.
Προτιμώντας να διατηρήσει την ηρεμία στο κόμμα εν όψει των δύσκολων
προβλημάτων της κυβέρνησης ­ και αρκετών αντιρρήσεων για τις παρεμβάσεις
«εκτός κόμματος» ­ περιορίστηκε να καταγράψει τα δεδομένα της νέας
πραγματικότητας που πρέπει να δουν τα κόμματα της ευρύτερης Αριστεράς. Άλλωστε
ο ίδιος όρισε τη συνδιάσκεψη ως «συνάντηση αναζήτησης», αν και ζήτησε από τα
στελέχη να προχωρήσουν σε νέους δρόμους χωρίς αγκυλώσεις και δογματισμούς.

Σ' αυτά που ήταν αρκετά καθαρός, πάντως, ήταν η ανάδειξη του κοινωνικού
κράτους και της κοινωνικής πολιτικής για όσους έχουν ανάγκη και του
πατριωτισμού ως κάθε τι που «καθιστά την Ελλάδα ισχυρή».

Ωστόσο, δεν παρέλειψε να προειδοποιήσει ότι στον δρόμο για μια ισχυρή
οικονομία και Ελλάδα χρειάζεται η λήψη «άμεσων και δραστικών μέτρων, συχνά
δυσάρεστων» που αφορούν, όπως είπε, και τους εργαζομένους.

ΕΝΩΤΙΚΟΣ

Όσον αφορά τα καθαρά εσωκομματικά θέματα, ο κ. Κ. Σημίτης εμφανίστηκε ενωτικός
όσο ποτέ άλλοτε, όπως σχολίαζαν στελέχη όλων των πλευρών.

Μιλώντας το βράδυ, κατά τη διάρκεια του δείπνου που παρέθεσε στους
συμμετέχοντες στη συνδιάσκεψη, χαρακτήρισε «καλοδεχούμενες» τις κρίσεις και τα
σχόλια που διατυπώνονται για το κυβερνητικό έργο από τα στελέχη. Κάνοντας ένα
ακόμα βήμα απ' όσα είχε πει την προηγούμενη εβδομάδα στο Εκτελεστικό Γραφείο,
ο Πρωθυπουργός μίλησε για «πολιτική ενότητα και συμφωνία» που έχει κατοχυρωθεί
και υπογράμμισε χαρακτηριστικά ότι στη νέα πολιτική λειτουργία «δεν χρειάζεται
ένας που θα λύνει τα προβλήματα, αλλά η συνδυασμένη δύναμη όλων μας σαν γροθιά
μέσα στο κόμμα».

Ο Κ. ΣΚΑΝΔΑΛΙΔΗΣ

Για την κατάσταση στο κόμμα, πάντως, είχε μιλήσει λίγες ώρες νωρίτερα με τα
μελανότερα χρώματα ο κ. Κ. Σκανδαλίδης, που έκανε τη δεύτερη εισήγηση μετά τον
Πρωθυπουργό. Ο γραμματέας του κόμματος, που κατέθεσε μια πρόταση - γέφυρα για
την άρση των «χαρακωμάτων», των συσχετισμών και των διαχωριστικών γραμμών,
επέκρινε εξίσου και με τον πιο σκληρό τρόπο τις λογικές που διαπνέουν και τις
δύο πλευρές μέσα στο κόμμα.

«Όσοι, είπε, μετατρέπουν το ΠΑΣΟΚ σε "ανώνυμη εταιρεία" για να χρησιμοποιήσουν
τα εσωκομματικά "πακέτα μετοχών", δεν ανήκουν σε κανένα "παλιό" ή "νέο" ΠΑΣΟΚ.
Απλώς, δεν ανήκουν στο ΠΑΣΟΚ». Και ζήτησε να αναδειχθούν τα στελέχη που
αρνούνται τα «χαρακώματα» και τις ταμπέλες, τον μόνο, όπως είπε, «εξ
αντικειμένου πλειοψηφικό πόλο».

Εστιάζοντας την παρέμβασή του στο επόμενο Συνέδριο, είπε ότι δεν πρέπει να
είναι «συνέδριο κουκιών» και νέας διαδοχολογίας, αλλά μετουσίωσης σε πράξη του
μηνύματος της νέας εποχής.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N07</CAT>
<ED>
Κωδικός άρθρου: A16065N072</ED>
<ID>
ID:131177

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N07&aa=2</URL></REF>


Article

<CATEGORY>vin04</CATEGORY>

 <H2></H2><H2>«Τι γύρευες εσύ, ένας Υδραίος στη Λάρισα»
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

«ΓΕΙΑ ΧΑΡΑ. Πώς πάει;».

«Μια χαρά. Τους την πήραμε εύκολα την νομαρχιακή ­ εξήντα, τριάντα και οκτώ
άσχετοι. Εσύ;».

«Εγώ... τους πήρα το σκαλπ ­ τους ξύρισα, έξι στους έξι».

Η ιδεολογική συνδιάσκεψη του ΠΑΣΟΚ πρόκειται να αρχίσει από στιγμή σε στιγμή.
Στο καφενείο και τους διαδρόμους υπάρχει το αδιαχώρητο ­ και μια ελάχιστα
προσεκτική ματιά αποκαλύπτει αμέσως τις «φυλές», που στη συνέχεια διανέμονται
στην αίθουσα: Υπάρχει η εσωκομματική αντιπολίτευση ­ ξεχωρίζει πιο εύκολα από
όλους. Τα στελέχη της κάθονται ως επί το πλείστον σε αμιγείς συντροφιές,
μιλούν μεταξύ τους και παρακολουθούν με άγρυπνο μάτι «την κίνηση».

Υπάρχουν οι «εκσυγχρονιστές» του κόμματος ­ κυκλοφορούν με την στάση τού
«νικητή» των εσωκομματικών εκλογών ­ που θεωρούν ότι μια τέτοια συνδιάσκεψη
γίνεται μονάχα για να γίνει.

Υπάρχουν, όμως, και οι άλλοι «εκσυγχρονιστές» ­ αυτοί που λένε σε όλους τους
τόνους, όπου βρεθούν κι όπου σταθούν, πως αλλιώς την είχαν φανταστεί την
συνδιάσκεψη, αυτοί ήθελαν μια ανοικτή συζήτηση για την Κεντροαριστερά, όπου θα
καλούνταν να μιλήσουν νέα πρόσωπα, όχι τα ίδια και τα ίδια στελέχη.

Τέλος, υπάρχουν και οι ελάχιστοι «ξένοι» ­ ορισμένοι καθηγητές που δείχνουν
σαν... ψάρια έξω από το νερό, κάποιοι αναρωτιούνται «τι γύρευες εσύ, ένας
Υδραίος στη Λάρισα», περιέργως, όμως, ακούνε τα κομματικά στελέχη που
διαδέχονται το ένα το άλλο στο βήμα με μεγάλη προσοχή, κάποιοι κρατούν ακόμη
και σημειώσεις!

Στις πρώτες θέσεις κάθεται και η Μαρία Δαμανάκη, η οποία δέχεται με άνεση το ­
μάλλον μέτριο σε ένταση ­ χειροκρότημα των στελεχών του ΠΑΣΟΚ. Μακριά της, στα
βάθη της αίθουσας, μέλη του ΠΑΣΟΚ από την επαρχία αναρωτιούνται αν «πρέπει» να
μιλήσουν ­ και, αργότερα, αποσύρονται ένας ένας από τον κατάλογο των ομιλητών.
Μολονότι ­ με την εξαίρεση της ομιλίας του Πρωθυπουργού ­ στο μεγαλύτερο μέρος
της ημέρας η αίθουσα ήταν άδεια τουλάχιστον κατά τα δύο τρίτα, οι ομιλητές δεν
έκρυψαν στις δημόσιες τοποθετήσεις τους τον προβληματισμό τους για το μέλλον
της Αριστεράς. Η λέξη-κλειδί ασφαλώς υπήρξε η «παγκοσμιοποίηση», που
«πιάστηκε» από όλες τις δυνατές οπτικές, ενώ και το κλίμα... αυτοκριτικής ήταν
έντονο. Είναι χαρακτηριστικό ότι ο Άκης Τσοχατζόπουλος μίλησε για «σταδιακή
αποξένωση του σοσιαλιστικού κινήματος από την κοινωνία» ­ και προκάλεσε
αίσθηση στους πάλαι ποτέ εσωκομματικούς αντιπάλους του όταν υποστήριξε ότι «η
παραδοσιακή Αριστερά - Κέντρο - Δεξιά νομίζω ότι έχει ανατραπεί». Αντιστοίχως,
η Βάσω Παπανδρέου είπε πως «στη διάρκεια της δεκαετίας του '80 δεν είχαμε
ξεκάθαρη στρατηγική για το ρόλο του κράτους στην οικονομία».

Ωστόσο, ο πολιτικός λόγος που ακούστηκε χθες είχε όλες τις... ποικιλίες. Από
τον καθηγητή Νικηφόρο Διαμαντούρο, που μίλησε για τη σχέση ελευθερίας και
ισότητας, τον συνάδελφό του Δημήτρη Τσάτσο, που επέμεινε στην «ιστορικά
ανυπέρβλητη αντίθεση αριστερού και συντηρητικού πολιτικού λόγου, μέχρι τον
δημοσιογράφο Πέτρο Ευθυμίου που αποκάλεσε «άλλοθι του Κινήματος» τα περί
διαπλεκομένων. Και από τον Γιώργο Πασχαλίδη, που κατάφερε να προσελκύσει την
προσοχή όλων ­ ανεξαρτήτως τάσης ­ μιλώντας για τον Τόφλερ, που «θεωρεί
επαναστατική αναγκαιότητα μια πλανητική συνειδητότητα», μέχρι τον Χρήστο
Πρωτόπαπα, ο οποίος εντόπισε την Σκύλλα και την Χάρυβδη ­ από τη μια μεριά οι
πολιτικοί μονόδρομοι συντηρητικών επιλογών και από την άλλη η αδράνεια. Και
από τον Απόστολο Κακλαμάνη, που επεσήμανε ότι «κακώς» η συνδιάσκεψη δεν
διαθέτει κουδούνι όπως η Βουλή, μέχρι τον Γιάννο Παπαντωνίου που δέχθηκε τα
έμμεσα πυρά ορισμένων και τον καθηγητή Τάσο Γιαννίτση, ο οποίος αναφέρθηκε στο
κόστος που έχει «το πάγωμα της ιστορίας».

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N07</CAT>
<ED>
Κωδικός άρθρου: A16065N073</ED>
<ID>
ID:131214

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N07&aa=3</URL></REF>


Article

<CATEGORY>vin04</CATEGORY>

 <H5>ΕΝΑ ΚΟΜΜΑ ΕΞΟΥΣΙΑΣ ΔΕΝ ΕΧΕΙ ΤΗΝ ΠΟΛΥΤΕΛΕΙΑ ΝΑ ΠΑΡΟΠΛΙΖΕΙ ΣΤΕΛΕΧΗ ΤΟΥ
</H5><H2></H2><H2>Απαντήσεις με τη συμμετοχή όλων των δυνάμεων
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Το ΠΑΣΟΚ οφείλει να έχει έτοιμες απαντήσεις στα σύγχρονα προβλήματα, πριν αυτά
προκύψουν κατά την άσκηση της κυβερνητικής εξουσίας.

Η διαδικασία για την εκπόνηση των λύσεων πρέπει να είναι μια διαδικασία
ανοιχτή με τη συμμετοχή όλων των δυνάμεων του Κινήματος, χωρίς αποκλεισμούς
και χωρίς προειλημμένες αποφάσεις. Το ΠΑΣΟΚ ως κόμμα εξουσίας δεν έχει την
πολυτέλεια να παροπλίζει στελέχη του, επειδή οι απόψεις τους δεν συμφωνούν
κατ' ανάγκην με τις απόψεις του πλειοψηφικού ρεύματος που προέκυψε από το
συνέδριο του 1996.

Σ' αυτό συμφώνησαν τα περισσότερα στελέχη του ΠΑΣΟΚ που αρθρογράφησαν στα
πλαίσια της έρευνας των «ΝΕΩΝ» για το ΠΑΣΟΚ του 2000.

Με την ολοκλήρωση σήμερα της έρευνας αυτής οφείλει κανείς να αποτιμήσει ως
συμπέρασμα, ότι η προβληματική των στελεχών του Κινήματος για το «ΠΑΣΟΚ του
μέλλοντος» δεν έχει καμία υστεροβουλία, υπήρξε γόνιμη όπως αποδείχθηκε και από
τις εργασίες της πρώτης ημέρας της συνδιάσκεψης και ευελπιστεί να αποδειχθεί
και δημιουργική.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N08</CAT>
<ED>
Κωδικός άρθρου: A16065N081</ED>
<ID>
ID:131138

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N08&aa=1</URL></REF>


Article

<CATEGORY>vin04</CATEGORY>

 <H2></H2><H2>Κοινωνική δικαιοσύνη για ανέργους και περιβάλλον
</H2>
<AUTHOR>ΜΙΧΑΛΗΣ ΜΟΔΙΝΟΣ</AUTHOR>

ΜΕ ΤΗΝ παγκόσμια οικονομία να έχει εξαπλασιάσει το μέγεθός της μετά το τέλος
του Β' Παγκοσμίου Πολέμου και με ιστορικά πρωτοφανή πλούτο να συσσωρεύεται σε
ένα μέρος του πλανήτη, το κύριο ερώτημα που θα μπορούσε να θέσει κανείς σήμερα
από τη σκοπιά μιας οικολογικής Αριστεράς είναι: 
Πώς είναι δυνατόν, με βάση την πιο πάνω διαπίστωση, οι καμπύλες οικονομικής
μεγέθυνσης από τη μια και κοινωνικής ευημερίας απ' την άλλη να είναι διαρκώς
αποκλίνουσες; Πώς είναι δηλαδή δυνατόν αν παράγονται όλο και περισσότεροι
φτωχοί, απόκληροι και μετανάστες, πώς είναι δυνατόν να αντιμετωπίζουμε μια
διαρκώς αύξουσα κοινωνική ανισότητα ακόμη και στο εσωτερικό των ανεπτυγμένων
χωρών, πολλώ μάλλον μεταξύ Βορρά - Νότου; Και τι προγραμματικές αρχές πρόσφερε
ένας συνασπισμός αριστερών δυνάμεων πέραν των κλασικών συνταγών της ανάπτυξης,
η οποία, στο κάτω κάτω της γραφής, συνεχίζει ούτως ή άλλως την ασθμαίνουσα
έστω πορεία της;

Αν τα παραδοσιακά κόμματα της Κεντροαριστεράς βρέθηκαν συχνά στην εξουσία
προκειμένου να διεκπεραιώσουν τις αναπτυξιακές επιταγές επιτυχέστερα από τα
δεξιά ομόλογά τους, δύο προγραμματικοί πυλώνες αναδεικνύονται σήμερα ως κατ'
εξοχήν αναγκαιότητες: 
Ο ένας αναφέρεται στη διευρυμένη προσέγγιση της κοινωνικής δικαιοσύνης
προκειμένου να περιληφθούν οι άνεργοι, οι εισοδηματικά ασθενέστερες τάξεις και
οι κοινωνικοί εκείνοι σχηματισμοί (κυρίως του Τρίτου Κόσμου) οι οποίοι
σύρθηκαν σ' ένα καθεστώς διαρκούσης υπανάπτυξης λόγω της παγκοσμιοποίησης και
της άκριτης οικονομικής μεγέθυνσης υπό τις επιταγές της αγοράς. Ο άλλος
πυλώνας αφορά την προστασία του περιβάλλοντος υπό τη διττή της έννοια: της
διατήρησης της υγείας των οικοσυστημάτων και της δυνατότητας των λαών ­ αλλά
και των μελλουσών γενεών ­ να έχουν μια ισότιμη πρόσβαση στους φυσικους πόρους.

Η σύνδεση μεταξύ των δύο πυλώνων είναι για μένα προφανής. Υπανάπτυξη και
φτώχεια απ' τη μια, εξάντληση φυσικών πόρων και περιβαλλοντική υποβάθμιση απ'
την άλλη συμπλέκονται χιαστί, αλληλοτροφοδοτούνται και αναπαράγονται. Γι' αυτό
ακριβώς η Οικολογία είναι υπόθεση της Αριστεράς ή καλύτερα η Οικολογία είναι ο
πυλώνας της νέας Αριστεράς. Είναι ο κοινός εκείνος παρονομαστής που μπορεί να
ωθήσει σε πολιτικές συμμαχίες και προγραμματικές συγκλίσεις, να εμπλουτίσει το
περιεχόμενο των κοινωνικών αγώνων και να το διευρύνει, τόσο ως προς τη
θεματική του, όσο και ως προς το γεωγραφικό πλαίσιο αναφοράς. Μπορεί ακόμη να
ωθήσει προς την πραγμάτωση ενός νέου, κοσμοπολίτικου διεθνισμού και τη σύναψη
ενός νέου Κοινωνικού Συμβολαίου.

Οι σημερινές σύνθετες «κοινωνίες της διακινδύνευσης» έχουν την ανάγκη ενός
νέου προτάγματος, μιας νέας αφήγησης σ' ό,τι αφορά την πορεία και το μέλλον
τους. Ένας νέος συνασπισμός πολιτικών δυνάμεων (νοούμενος όχι αθροιστικά αλλά
ως νέα σύνθεση) οφείλει να βασισθεί στους πιο πάνω δύο προγραμματικούς πυλώνες
έχοντας πάντα κατά νου ότι δεν αρκεί πλέον η άσκηση πολιτικής εντός του έθνους
- κράτους αλλά σε πολύ ευρύτερα γεωπολιτικά πλαίσια. Αν «η ρύπανση δεν
γνωρίζει σύνορα» το ίδιο ισχύει για την καπιταλιστική αγορά. Υπ' αυτή την
έννοια η οικουμενικότητα του οικολογικού ζητήματος έρχεται να προσφέρει ένα
κοινό πεδίο αναφοράς για τις πολιτικές εκείνες δυνάμεις που ευαγγελίζονται
ακόμη τον κοινωνικό μετασχηματισμό προς επιθυμητές κατευθύνσεις. Είναι γι'
αυτό απορίας άξιον το ότι συχνά η Αριστερά και η πολιτική Οικολογία
μεμψιμοιρούν επικαλούμενες την απουσία θεωρίας και πολιτικής. Μα η διευρυμένη
νέα πολιτική θεματική δεν κάνει τίποτε άλλο παρά να εγκαλεί σε δουλειά πολλή,
παρακάμπτοντας τον αυτάρεσκο εγκιβωτισμό σε πεποιθήσεις ιδεολογικής
καθαρότητας ή σε αδράνειες ναρκισσιστικού χαρακτήρα.

Ο Μιχάλης Μοδινός ήταν υποψήφιος Επικρατείας του ΠΑΣΟΚ

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N08</CAT>
<ED>
Κωδικός άρθρου: A16065N082</ED>
<ID>
ID:131178

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N08&aa=2</URL></REF>


Article

<CATEGORY>vin04</CATEGORY>

 <H2></H2><H2>Κράτος - κοινωνία - πολίτης
</H2>
<AUTHOR>ΔΗΜΗΤΡΗΣ Θ. ΤΣΑΤΣΟΣ</AUTHOR>

1η Η πτώση των τειχών στον κόσμο δεν ανήρεσε την πάλη ανάμεσα στην άκρατη
ελευθερία ως μορφή κοινωνικής αυθαιρεσίας και την κοινωνική ισότητα ως
απαράβατο όρο της ανθρώπινης αξιοπρέπειας. Η ιστορικά ανυπέρβλητη αντίθεση
αριστερού και συντηρητικού πολιτικού λόγου, οφείλει σήμερα, όσο ποτέ, να
αρθρωθεί δημόσια.

2η Η αποσαφήνιση και ο επαναπροσδιορισμός του αριστερού οράματος τόσο
γενικά όσο και αναφορικά με τη θεμελιώδη σχέση κράτους - κοινωνίας - πολίτη,
τώρα που η συντήρηση επιχειρεί ψευδεπίγραφο λόγο περί δήθεν μη ορατών
ιδεολογικών ορίων, οφείλει να είναι σαφής και επίμονος.

3η Το κράτος για μας, σε αντίθεση με τον συντηρητικό λόγο, δεν είναι
μεταφυσικός αυτοσκοπός, δεν είναι η ratio rationis. Η περίφημη Raison d' Etat,
το βαθύτερο αίτιο του κράτους, βρίσκεται όχι στο ίδιο αλλά στην κοινωνία.
Κράτος είναι η έκφραση των κοινωνικών δυνάμεων.

4η Από την προηγούμενη θεωρητική σκέψη προκύπτουν πολλά και πρακτικά
και συγκεκριμένα. Πάντως προκύπτει και τούτο: τόσο η θεσμική υπόσταση όσο και
η συγκεκριμενοποίηση του νοήματος του κράτους από τους φορείς της πολιτικής,
υπόκεινται σε αέναη εξέλιξη. Σταθερό δεν είναι το κράτος όσο παραμένει
αμετάβλητο. Σταθερό είναι το κράτος όσο θεσμικά και πολιτικά προσαρμόζεται
προς τους επίσης σε αέναη εξέλιξη τελούντες κοινωνικούς συσχετισμούς.
Αντιστοίχως, σταθερή δεν είναι η, με επίκληση την όποια παράδοση, αμετάβλητη
πολιτική. Σταθερή είναι η μεταβαλλόμενη πολιτική εφόσον ανάγεται στα αενάως
μεταβαλλόμενα δεδομένα. Υπό την έννοια αυτή ο εκσυγχρονισμός δεν νοείται ως
αυτοσκοπός αλλά ως εκάστοτε δημοκρατικά νομιμοποιημένη αλλά και κοινωνικά
θεμελιωμένη αναγωγή της πολιτικής στις συντελούμενες μεταβολές των δεδομένων.

5η Έκδηλη και εύλογη είναι η αξίωση των κοινωνικών ομάδων, δηλαδή των
πολιτών, στη συλλογική και δυναμική τους έκφραση για συμμετοχή στις μεγάλες
πολιτικές επιλογές. Αξιώνουν, όχι μόνο τον κοινωνικό διάλογο, αλλά και ένα
είδος «σύμφωνης γνώμης τους». Η σχέση όμως κοινωνίας και κράτους ως
συνισταμένης της κοινωνικής μας συνοχής, δηλαδή η πολιτεία του δικού μας
οράματος, είναι μεν συμμετοχική όχι όμως συντεχνιακή.

6η Η συμμετοχή των κοινωνικών ομάδων στις πολιτικές επιλογές
προϋποθέτει υπέρβαση της ασυμβίβαστης αντίθεσης ειδικού και γενικού
συμφέροντος. Σημαίνει, πως η μαχόμενη κοινωνική ομάδα οριοθετεί ακόμη και
νοηματικά ­ που σημαίνει βαθύτατα πολιτικά ­ το ειδικό συμφέρον της με βάση
αυτό το σίγουρα δύσκολο νοούμενο γενικό συμφέρον. Η δυσχέρεια της εκάστοτε
οριοθέτησής του δεν σημαίνει ότι δεν υπάρχει.

7η Στην πολιτεία του δικού μας οράματος η εξουσία είναι σύμφυτη με την
πολιτική ευθύνη. Άρα και η συμμετοχή στην εξουσία σημαίνει και συμμετοχή στην
πολιτική ευθύνη. Στην ευθύνη γι' αυτό που λέμε κοινωνικό σύνολο ή γενικό
συμφέρον. Στηρίζουμε λοιπόν, έτσι προτείνω εγώ, τη μαχόμενη κοινωνική ομάδα
στο μέτρο που και η ίδια λειτουργεί με όριο την επίγνωση και της δικής της
πολιτικής ευθύνης.

8η Ο μεγάλος θεσμός που οργανώνει τη σχέση κράτους - κοινωνίας - πολίτη
είναι το πολιτικό κόμμα. Η σχέση αυτή, μέσα από τον κομματικό θεσμό, πήρε στην
ιστορία του κράτους δημοκρατικό περιεχόμενο γιατί σήμανε τη νίκη της πολιτικής
ενάντια στη μεταφυσική της πολιτικής ουδετερότητας. Είναι γι' αυτό κατάκτηση η
προαγωγή του πολιτικού κόμματος σε συνταγματικό θεσμό. Είναι η κύρια έπαλξη
του ενεργού πολίτη και γι' αυτό η κατοχύρωση της εσωκομματικής δημοκρατίας
διασφαλίζει όχι μόνο τον πολίτη - μέλος του κόμματος αλλά και τον ίδιο τον
θεσμό, γιατί μόνο έτσι το κόμμα καθίσταται εγγυητής της δημοκρατίας.

9η Τη σύγχρονη κρίση της πολιτικής, που δεν είναι άλλο παρά κρίση στις
σχέσεις κράτους - κοινωνίας - πολίτη, δεν την αρνούμεθα, αφού τη βιώνουμε. Η
βίωσή της όμως δεν μας απομακρύνει από αυτήν. Αλλά μας στρατεύει ακόμα
περισσότερο στη μεγάλη υπεράσπισή της. Όσοι γνωρίζουν ιστορία γνωρίζουν ότι η
Αριστερά είναι ο ιστορικά πρωταρχικός εγγυητής της πολιτικής.

10η Τη σχέση κράτους και πολίτη σήμερα συμπροσδιορίζει το γεγονός, ότι
το κράτος μας είναι ενταγμένο σε ένα υπερεθνικό θεσμικό οικοδόμημα, την
Ευρωπαϊκή Ένωση, δηλαδή στη διαδικασία της ευρωπαϊκής ολοκλήρωσης. Η Ευρωπαϊκή
Ολοκλήρωση δεν μπορεί ποτέ να νοηθεί ούτε ως πορεία προς ένα «ομοσπονδιακό
κράτος», όπου συντελείται αφαίμαξη της κρατικής μας υπόστασης, ούτε ως χαλαρή
ομοσπονδία που ματαιώνει την ολοκλήρωση. Η Ευρωπαϊκή Ένωση είναι και ένωση
λαών, όπου και όσο αυτό αξιώνεται από την ιστορική πραγματικότητα, και ένωση
κυρίαρχων κρατών. Το ερώτημα της τελικής φυσιογνωμίας της Ευρώπης τελεί σε
ιστορική εκκρεμότητα. Είναι ερώτημα επίμαχο και είναι στοίχημα που κερδίζεται.
Πολίτης, κοινωνία και κράτος δεν μπορούν να σταθούν θεατές. Η έκβαση μας αφορά
και επομένως και δικαιούμαστε και υποχρεούμαστε σε αποφασιστική σύμπραξη.

Ο Δ.Θ. Τσάτσος είναι καθηγητής του Συνταγματικού Δικαίου και
ευρωβουλευτής του ΠΑΣΟΚ.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N08</CAT>
<ED>
Κωδικός άρθρου: A16065N083</ED>
<ID>
ID:131215

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N08&aa=3</URL></REF>


Article

<CATEGORY>vin04</CATEGORY>

 <H2></H2><H2>Κάλυψη των λαϊκών στρωμάτων και των κοινωνικών ομάδων που ανέδειξαν το κόμμα
σε ισχυρό πολιτικό φορέα
</H2>
<AUTHOR>ΧΡΗΣΤΟΣ ΠΟΛΥΖΩΓΟΠΟΥΛΟΣ</AUTHOR>

ΤΟ ΠΑΣΟΚ ως πολιτικός φορέας, που έχει και την ευθύνη να οδηγήσει τη χώρα μας
στον 21ο αιώνα, οφείλει να αναζητήσει και να διαμορφώσει μια ισχυρή πολιτική
συνοχή στο εσωτερικό του στηριγμένη σε ένα ιδεολογικό και πολιτικό πλαίσιο,
αντίστοιχο των σοσιαλιστικών του οραμάτων και των πολιτικών του στόχων. Στόχοι
και οράματα εναρμονισμένα με τις ανάγκες του λαού και ιδιαίτερα αυτού του
τμήματος που δοκιμάζεται περισσότερο λόγω των οξυμμένων προβλημάτων (ανεργία ­
περιορισμένη κοινωνική πολιτική ­ κράτος πρόνοιας, υποβαθμισμένες συντάξεις
κ.λπ.). Οι ιδεολογικοπολιτικές θέσεις του ΠΑΣΟΚ οφείλουν να καλύπτουν τα λαϊκά
στρώματα και τις κοινωνικές ομάδες εκείνες που το ανέδειξαν σε ισχυρό πολιτικό
φορέα. Υπάρχει ανάγκη σήμερα να επαναπροσδιορίσουμε τις θέσεις μας και τις
συμμαχίες μας. Σε ποια κοινωνικά στρώματα απευθυνόμαστε και σε ποιες συμμαχίες
στηριζόμαστε σε εθνικό και ευρωπαϊκό επίπεδο για την προώθηση της πολιτικής
μας. Από αυτές τις συμμαχίες δεν μπορεί να απουσιάζουν οι μισθωτοί και οι
συνταξιούχοι, οι αγρότες, οι μικρομεσαίοι επιχειρηματίες και επαγγελματίες, η
νεολαία μας και φυσικά να οριοθετήσουμε την πολιτική μας από αυτήν της
συντηρητικής παράταξης. Η αυθεντική έκφραση αυτών των στρωμάτων και κοινωνικών
ομάδων από το ΠΑΣΟΚ θα δώσει νέα δυναμική στα πολιτικά πράγματα και θα
διαμορφώσει τις προϋποθέσεις ευρύτερων συμφωνιών σε πολιτικές υπέρβασης μιας
κρίσης που διαπερνά την οικονομία και την κοινωνία μας. Η διευρυμένη κοινωνική
συνοχή μέσα από τον περιορισμό του κοινωνικού ελλείμματος και η οικονομική
ανάπτυξη σε συνδυασμό με την προώθηση της απασχόλησης και η εθνική στρατηγική
για τα μεγάλα θέματα της ευρωπαϊκής ενοποίησης και τα εθνικά μας προβλήματα,
θα μπορούσαν να αποτελέσουν ένα τρίπτυχο πολιτικής συμφωνίας όλων των στελεχών
του ΠΑΣΟΚ και φυσικά αυτό το τρίπτυχο με πολύ σαφή εξειδίκευση να αποτελέσει
τη βάση μιας ειλικρινούς συμφωνίας του ΠΑΣΟΚ με το λαό.

Ο Χρήστος Πολυζωγόπουλος είναι μέλος της Κ.Ε. ΠΑΣΟΚ και πρόεδρος ΓΣΕΕ.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N08</CAT>
<ED>
Κωδικός άρθρου: A16065N084</ED>
<ID>
ID:131236

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N08&aa=4</URL></REF>


Article

<CATEGORY>vin04</CATEGORY>

 <H2></H2><H2>Το μέλλον έχει πολύ ενδιαφέρον
</H2>
<AUTHOR>ΜΙΧΑΛΗΣ ΠΑΠΑΓΙΑΝΝΑΚΗΣ</AUTHOR>

ΦΑΙΝΕΤΑΙ παράδοξο να ζητάει κανείς τη γνώμη στελέχους άλλου κόμματος για την
εξέλιξη ανταγωνιστικού κόμματος. Δεν είναι εύκολο να αποδείξει ότι η εκτίμησή
του είναι αντικειμενική. Από την άλλη μεριά, το τι συμβαίνει στα άλλα κόμματα
μάς ενδιαφέρει όλους, όχι μόνο για να ασκήσουμε την αντιπαλότητά μας αλλά και
για να προβληματιστούμε για τα δικά μας και για τα όσα ανήκουν στο μέλλον. Με
αυτή την έννοια, το μέλλον του ΠΑΣΟΚ έχει πολύ ενδιαφέρον. Η ταχύτατη ανάπτυξή
του μετά τη δικτατορία, η πολυσυλλεκτικότητά του σε πρόγραμμα και οπαδούς, η
οικειοποίηση από μέρους του των προβληματισμών και των πρωτοβουλιών και των
υποσχέσεων για το... εκάστοτε μέλλον της χώρας και του καθενός χωριστά, τού
εξασφάλισαν μία μακροχρόνια κυβερνητική πορεία με την οποία βρίσκεται σήμερα
αντιμέτωπο... Τσαλαβούτησε με τους θεσμούς (χαρακτηριστικά παραδείγματα οι
κρατικής έμπνευσης και προστασίας συνεταιρισμοί, η εξωφρενική ρύθμιση του
πολιτικού γάμου, η αναθεώρηση του Συντάγματος...), άσκησε μιαν αντιφατική και
αδιέξοδη εξωτερική πολιτική, έχασε χρόνο και ευκαιρίες στην ευρωπαϊκή πορεία
της χώρας, άσκησε «κοινωνική πολιτική» χωρίς πόρους, παραμέλησε τον
εκσυγχρονισμό της παραγωγής, των υποδομών και του δημόσιου τομέα, αγνόησε τις
σύγχρονες τάσεις στην περιβαλλοντική πολιτική, συσσώρευσε ελλείμματα και
χρέος... ε, και ήλθε μετά τη σχετική ωρίμανση η ώρα της αλήθειας.

Στην πορεία αυτή δεν είχε σοβαρή αντιπολίτευση, δηλαδή με εναλλακτικές
προτάσεις. Αντίθετα, είχε και το κατά καιρούς σιγοντάρισμα από την Αριστερά.

Όλα αυτά τα λένε ή υπαινίσσονται σχεδόν όλα τα ηγετικά στελέχη του ΠΑΣΟΚ,
σήμερα. Δεν έγιναν ντε και καλά με κακή πρόθεση, αλλά, όπως λένε και οι
Γάλλοι, ο δρόμος της κολάσεως είναι στρωμένος με καλές προθέσεις.

Εκείνο που εκκρεμεί σήμερα είναι μια γιγάντια αναθεώρηση, κρατώντας τις καλές
προθέσεις... αλλά εξετάζοντας εξαρχής το «πώς», που είναι πάντα το διακριτικό
στοιχείο της πολιτικής. Φιλόδοξος ευρωπαϊσμός, σύγχρονο κοινωνικό κράτος με
κοινωνική ασφάλεια για όλους και με υγιείς οικονομικούς πόρους, στροφή προς
την αειφόρο ανάπτυξη... είναι οι τίτλοι μόνο των κεφαλαίων ενός νέου βιβλίου
που πρέπει να γραφεί. Βεβαίως μία τέτοια στροφή ισοδυναμεί με την εγκατάλειψη
της πολυσυλλεκτικότητας όπως τη γνωρίσαμε ως παράγοντα δομικής ακινησίας,
αποδοχή τού κομματικού πλουραλισμού σε ένα ανανεωμένο πολιτικό σύστημα
διακυβέρνησης όπου θα μπορεί να επιδιωχθεί και η συγκρότηση νέων κοινωνικών
και πολιτικών πλειοψηφιών, βασισμένων στην αναγκαία για όλα αυτά σύγκλιση των
δυνάμεων του δημοκρατικού σοσιαλισμού, του εκσυγχρονισμού και της οικολογίας.
Προς αυτήν την κατεύθυνση μπορούν και πρέπει να στραφούν κόμματα και δυνάμεις
που συμμερίζονται τη συνοπτική αυτή ανάλυση. Κάποιοι θεωρούν ότι τέτοιες
στροφές και τομές ισοδυναμούν με αυτοκτονία ή διάλυση, κάνουν όμως λάθος.
Δίνουν ένα πολύ απογοητευτικό μήνυμα στην κοινωνία: αν δεν έχουν τη δυνατότητα
να αυτοανανεωθούν οι στρατηγικές και οι τακτικές των δυνάμεων που
χαρακτηρίζονται αριστερές, προοδευτικές, δημοκρατικές, ανανεωτικές κ.λπ.,
θεωρώντας ότι το να απαντήσουν σε τέτοια ερωτήματα είναι αυτοκτονία ή διάλυση,
τότε πού είναι ο ρόλος της «πρωτοπορίας» που διεκδικούν;

Ο Μιχ. Παπαγιαννάκης είναι ευρωβουλευτής του Συνασπισμού.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N09</CAT>
<ED>
Κωδικός άρθρου: A16065N091</ED>
<ID>
ID:131139

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N09&aa=1</URL></REF>


Article

<CATEGORY>vin04</CATEGORY>

 <H2>ΑΛΛΑ ΚΟΛΠΑ
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

* «ΕΠΕΙΔΗ εγώ είμαι βουλευτής και έχω ασυλία μπορώ να τον δείρω χωρίς να
μπορεί να τον προστατεύσει η αστυνομία», είπε με αυταρέσκεια στην Ολομέλεια
του Κοινοβουλίου ο βουλευτής Καβάλας του ΠΑΣΟΚ Γιάννης Τσακλίδης, αναφερόμενος
στον προπηλακισμό, από τον ίδιο, του διαιτητή Γ. Κασναφέρη. Είναι εμφανές
γιατί διάλεξε το βουλευτικό αξίωμα ο κ. Τσακλίδης. Βάστα, όμως, να μην βρεθεί
μπροστά του διαιτητής με μαύρη ζώνη στο καράτε!

* ΔΕΚΑΕΞΙ δακτυλογραφημένες σελίδες επρόκειτο να διαβάσει χθες στην πανελλήνια
συνδιάσκεψη του ΠΑΣΟΚ ο Πρωθυπουργός Κ. Σημίτης. Βλέποντας, όμως, το...
ενδιαφέρον με το οποίο παρακολουθούσαν οι συγκεντρωμένοι την ομιλία του,
σταμάτησε στη 13η σελίδα και είπε με αποφασιστικότητα: Το υπόλοιπο κείμενο θα
το διαβάσετε μόνοι σας... Η πλάκα είναι ότι αυτό που δεν διάβασε ο κ. Σημίτης
ήταν το κομμάτι της ομιλίας του που αναφερόταν στην Κεντροαριστερά. Λέτε να
ξέρει κάτι που δεν ξέρουμε...

* ΣΤΗΝ ίδια αυτή «κομματική ζύμωση», όπως μου είπαν, υπουργός του ΠΑΣΟΚ που
ξέρει καλά ελληνικά καλούσε στελέχη του κόμματος (εκσυγχρονιστές και μη) και
τους διάβαζε φράσεις της ομιλίας Πασχαλίδη ­ του τύπου «οστρακοειδής άμυνα»,
«πλανητική συνειδητότητα», «αρχηγικού πατερναλισμού» κ.λπ. ­ ζητώντας τους να
αναγνωρίσουν τον συγγραφέα. Απ' ό,τι έμαθα μόνον ο Γ. Ρουμπάτης πέρασε
επιτυχώς τις... εξετάσεις. Ίσως επειδή ξέρει καλά ξένες γλώσσες...

* ΕΚΑΤΟ χιλιάδες νέα μέλη ­ λέει ­ γράφηκαν στη Ν.Δ. μετά τους αποκεφαλισμούς
των κορυφαίων στελεχών της από τον Κ. Καραμανλή. Είτε μας δουλεύουν ψιλό γαζί
είτε ο κόσμος διψάει για αίμα...

* ΤΟ ΨΕΜΑ της εβδομάδας: Το είπαν οι Τούρκοι στην εκπομπή 32η Μέρα του Μπιράντ
για τη νύχτα στα Ίμια. Το πλήρωμα της τουρκικής φρεγάτας «Γιαβούζ» βλέποντας,
λέει, ότι το ελληνικό ελικόπτερο έπαθε βλάβη στον αέρα και θα έπεφτε εάν δεν
προσγειωνόταν κάπου, είπαν με τον ασύρματο «έχουμε πλατφόρμα προσγείωσης,
μπορείτε να έρθετε αμέσως».

Μόνο που την ανθρωπιστική αυτή προσφορά δεν την άκουσε κανένα από τα ελληνικά
πλοία και αεροπλάνα που βρίσκονταν εκείνη την ώρα στην περιοχή...

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N10</CAT>
<ED>
Κωδικός άρθρου: A16065N101</ED>
<ID>
ID:131135

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N10&aa=1</URL></REF>


Article

<CATEGORY>vin04</CATEGORY>

 <H5>ΕΝΤΟΝΗ ΑΝΤΙΔΡΑΣΗ ΣΤΕΛΕΧΩΝ ΤΗΣ Ν.Δ. ΣΤΟ ΗΡΑΚΛΕΙΟ
</H5><H2>Παραιτήσεις για τις διαγραφές
</H2>
<AUTHOR>ΓΙΑΝΝΗΣ ΠΟΛΙΤΗΣ - ΚΩΣΤΑΣ ΜΠΟΓΔΑΝΙΔΗΣ</AUTHOR>

Τον πλήρη έλεγχο των κομματικών οργανώσεων σε όλη τη χώρα επιδιώκει ο Κ.
Καραμανλής στις αυριανές εκλογές για την ανάδειξη των προεδρείων των τοπικών οργανώσεων.

Ο ΑΓΙΟΣ Βαλεντίνος δεν φέρνει όμως μόνο κέρδη στον Κ. Καραμανλή αλλά και
ζημίες. Στο Ηράκλειο της Κρήτης ξέσπασε η πρώτη οργανωμένη αντίδραση της βάσης
για τις διαγραφές, με χιονοστιβάδα παραιτήσεων επώνυμων στελεχών της περιοχής.

Την Κυριακή προσέρχονται στις κάλπες 250.000 μέλη του κόμματος για να εκλέξουν
τα 11μελή προεδρεία των τοπικών οργανώσεων. Η ηγετική ομάδα της Ν.Δ. σ' αυτήν
την εκλογή ουσιαστικά «παίζει» χωρίς αντίπαλο, αφού τα στελέχη της
εσωκομματικής αντιπολίτευσης επέλεξαν να μην αναμετρηθούν με τον Κ. Καραμανλή.
Ο ίδιος μάλιστα προχώρησε σε μια κίνηση τακτικού ελιγμού με την οποία
ουσιαστικά δεν αφήνει κανένα περιθώριο αντίδρασης στους διαφωνούντες. Απέφυγε
να περιχαρακωθεί στο δικό του στρατόπεδο και επέλεξε να στηρίξει τοπικά
στελέχη, τα οποία έχουν αποδοχή μεγάλου μέρους τη βάσης και πολλά από τα οποία
πρόσκεινται στον Μ. Έβερτ, στον Κ. Μητσοτάκη και στην Ντ. Μπακογιάννη.

ΟΛΟΙ ΝΙΚΗΤΕΣ...

Έτσι τα μεσάνυχτα της Κυριακής θα είναι όλοι νικητές. Μοναδική εξαίρεση οι
οργανώσεις της Αθήνας στις οποίες παραδοσιακά εκλέγονται πολλά στελέχη του
στενού πυρήνα του Μ. Έβερτ. Ο πρώην πρόεδρος της Ν.Δ. ξεκαθαρίζει πάντως ότι
δεν πρόκειται να αναμειχθεί σ' αυτές τις εκλογές. Το ίδιο δηλώνει και η κ. Ντ.
Μπακογιάννη. Οι συνεργάτες της λένε ότι η τακτική της είναι η «επιλεκτική
στόχευση». Τι σημαίνει αυτό; Στηρίζει στις οργανώσεις πολιτικούς του φίλους οι
οποίοι διατηρούν επαφή με την πρώην υπουργό. Πολλούς από αυτούς στηρίζει όμως
και ο Κ. Καραμανλής.

Πάντως χθες έδωσαν και πήραν οι καταγγελίες ότι στο παρά πέντε η ηγετική ομάδα
προχώρησε στην παράνομη εγγραφή νέων μελών με στόχο να ελέγχει πλήρως την
εκλογή. Ορισμένες καταγγελίες συνοδεύτηκαν με γραπτές ενστάσεις. Στο παιχνίδι
ενεπλάκη και η ΟΝΝΕΔ, καθώς οι διαφωνούντες κατήγγειλαν ότι σε ορισμένες
περιοχές, όπως στη Νέα Φιλαδέλφεια, στήθηκαν τα τελευταία 24ωρα οργανώσεις -
«μαϊμούδες» της Νεολαίας.

ΕΦΥΓΑΝ 20

Και ενώ στη Ρηγίλλης ετοιμάζονται να γιορτάσουν τον έλεγχο της κομματικής
βάσης από την ηγεσία, στο Ηράκλειο της Κρήτης εκδηλώθηκε αντίδραση της βάσης.
Είκοσι στελέχη είπαν εμπρός στον δρόμο που χάραξε ο στενός φίλος του Κ.
Μητσοτάκη, Στ. Ματζαπετάκης, και παραιτήθηκαν από τη Ν.Δ.

Μεταξύ των στελεχών που φεύγουν από το κόμμα είναι πέντε μέλη της ΝΟΔΕ
Ηρακλείου αλλά και πρόεδροι τοπικών οργανώσεων. Με κοινή επιστολή τους προς
τον πρόεδρο της ΝΟΔΕ Ηρακλείου τονίζουν πως «από σήμερα παραιτούμεθα από τη
Ν.Δ. μια και η πορεία πλέον του κόμματος δεν συμβαδίζει ούτε με την ιδεολογία
αλλά ούτε καν με την πολιτική που μέχρι τώρα εφάρμοζε».

Την επιστολή υπογράφουν τα μέλη της ΝΟΔΕ Φανούριος Κουδουμαλιωτάκης, Ιωάννης
Φουντουλάκης, Ελένη Σολάκη, Ελένη Κουδουμαλιωτάκη και ο βιομήχανος Μιλτιάδης
Καράτζης (μέλος της οικονομικής επιτροπής της ΝΟΔΕ).

ΠΟΙΟΙ ΥΠΟΓΡΑΦΟΥΝ

Υπογράφουν ακόμη ο αντιπρόεδρος του ΟΦΗ και πρώην μέλος της ΝΟΔΕ Γεώργιος
Καραντινός, ο πρώην αντιπρόεδρος της Νομαρχιακής Αλέξανδρος Δραμηντινός και το
πρώην μέλος Νικόλαος Καργάκης.

Ανάλογη επιστολή παραίτησης κατέθεσαν και στελέχη των τοπικών οργανώσεων του
Νομού Ηρακλείου. Συγκεκριμένα υπογράφουν: (Τ.Ο. Ασημίου) Νικόλαος Σταθάκης,
(Τ.Ο. Διονυσίου - Παναγιάς) Δημ. Τζαγκαράκης, (Τ.Ο. Χαρακίου - Μεταξοχωρίου)
Παναγ. Κοκοσάλης, (Τ.Ο. Ελιάς) Κων. Συντιχάκης, (Τ.Ο. Πύργου) Μιχ.
Καλογιαννάκης, (Τ.Ο. Μεσοχωρίου) Χαράλαμπος Καραντινάκης, (Τ.Ο. Φόδελε) Μιχ.
Κουτουμάνος, (Τ.Ο. Αλικαρνασσού) Στέλιος Ηλιού, (Τ.Ο. Αλικαρνασσού) Γεώργιος
Κρασανάκης, (Τ.Ο. Ηρακλείου) Νίκος Τσαγκαράκης, (Τ.Ο. Ανωπόλεως) Νικόλαος
Αλεξανδράκης, (Τ.Ο. Αστυρακίου) Νικόλαος Στρατήγης, (Τ.Ο. Μασταμπά) Νικόλαος
Σπαθαράκης, (Τ.Ο. Ελιάς) Νικ. Μεραμβελιωτάκης. Επιστολή διαμαρτυρίας για τις
διαγραφές έστειλε και ο πρώην πρόεδρος της Τοπικής Αλικαρνασσού Γιώργος Κρασανάκης.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N10</CAT>
<ED>
Κωδικός άρθρου: A16065N102</ED>
<ID>
ID:131175

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N10&aa=2</URL></REF>


Article

<CATEGORY>vin04</CATEGORY>

 <H2>Νομάρχες καταγγέλλουν τα «συγκεντρωτικά» υπουργεία
</H2>
ΤΗ ΣΤΑΣΗ των υπουργών που «παρά την προγραμματική θέση της κυβέρνησης
επιμένουν να μην αποκεντρώνουν πόρους και αρμοδιότητες στην Νομαρχιακή
Αυτοδιοίκηση», καταγγέλλει με ψήφισμά του το Δ.Σ. της ΕΝΑΕ που συνήλθε χθες εκτάκτως.

Με το ψήφισμα η ΕΝΑΕ καλεί των Πρωθυπουργό να αποσαφηνίσει την πολιτική θέση
της κυβέρνησης έναντι του θεσμού και συνολικά του εγχειρήματος της
αποκέντρωσης. Και καταγγέλλει την «αναχρονιστική αντίληψη κορυφαίων υπουργών
που εξαίρεσαν την Αττική και τη Θεσσαλονίκη από την αποκέντρωση ακόμη και
εκείνων των αρμοδιοτήτων που εκχωρούνται στην υπόλοιπη Ελλάδα».

Απαντώντας σε σχετικές ερωτήσεις ο πρόεδρος της ΕΝΑΕ κ. Κουλουμπής ανέφερε ως
«συγκεντρωτικά» υπουργεία τα Εθνικής Οικονομίας, ΠΕΧΩΔΕ, Υγείας και Γεωργίας.

Ακόμη, ο κ. Κουλουμπής τόνισε το παράδειγμα του πρόσφατου οικιστικού νόμου του
ΥΠΕΧΩΔΕ, όπου προβλέπεται πως η έγκριση της πολεοδομικής μελέτης είναι
αρμοδιότητα του νομάρχη. «Στον ίδιο νόμο, επεσήμανε ο κ. Κουλουμπής,
προβλέπονται μεταβατικές διατάξεις σύμφωνα με τις οποίες οι προωθούμενες
επεκτάσεις σχεδίου που καθορίζονται από το Γενικό Πολεοδομικό Σχέδιο
ακολουθούν τις προϊσχύουσες διατάξεις. Τι θα πει αυτό; Επειδή ­ απάντησε ­ από
το Γενικό Πολεοδομικό Σχέδιο, που είναι κρατική αρμοδιότητα, έχουν αποφασιστεί
να προωθηθούν όλες οι επεκτάσεις σχεδόν σε όλη την Ελλάδα (είναι μια δουλειά
που έχει αρχίσει πάνω από μια δεκαετία), στην ουσία δεν μένει καμία δουλειά
για τον νομάρχη (μένουν οι κατεδαφίσεις). Όλες αυτές οι χιλιάδες στρέμματα
επεκτάσεων που καλύπτουν τις οικιστικές ανάγκες των επόμενων δεκαετιών, νομίζω
ότι θα έχουν ως συνέπεια μεγάλες καθυστερήσεις για να μην πούμε και ενθάρρυνση
στην κατασκευή αυθαιρέτων κατοικιών».

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N10</CAT>
<ED>
Κωδικός άρθρου: A16065N103</ED>
<ID>
ID:131212

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N10&aa=3</URL></REF>


Article

<CATEGORY>vin02</CATEGORY>

 <H5>Ο ΔΗΜΗΤΡΗΣ ΑΒΡΑΜΟΠΟΥΛΟΣ ΑΠΟΦΕΥΓΕΙ ΟΠΟΙΑΔΗΠΟΤΕ ΑΝΑΜΕΙΞΗ ΣΤΗΝ ΚΡΙΣΗ ΤΗΣ Ν.Δ.
</H5><H2>ΠΡΟΕΚΤΑΣΕΙΣ
</H2><H2>Κλειστή πόρτα στους «6»
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

Όταν πριν από έξι χρόνια ο Δ. Αβραμόπουλος άρχιζε επί υπουργίας Μητσοτάκη τη
θητεία του ως εκπρόσωπος στο υπουργείο Εξωτερικών, ελάχιστοι είχαν διαβλέψει
ότι ο 40χρονος τότε διπλωμάτης, με τη χαρακτηριστική ευφράδεια, θα έκανε
καριέρα πολιτικού.

ΣΗΜΕΡΑ ελάχιστοι είναι πλέον αυτοί που θεωρούν ότι η πολιτική καριέρα του
46χρονου Αβραμόπουλου θα σταματήσει στη δημαρχία της Αθήνας. Ενώ υπάρχουν και
κάποιοι υπουργοί που λένε μεταξύ σοβαρού και αστείου ότι «αυτός εδώ θα μας κυβερνήσει...».

Όσοι, ωστόσο, περιμένουν από τον Αβραμόπουλο να προχωρήσει μετά και τις
τελευταίες καταιγιστικές εξελίξεις στην Ν.Δ. με γοργά βήματα στην κεντρική
πολιτική σκηνή, μάλλον λογαριάζουν χωρίς τον ξενοδόχο.

Οι στενοί του, μάλιστα, συνεργάτες λένε ότι εάν πριν από τις διαγραφές στη
Ν.Δ. υπήρχε έστω και μία θεωρητική πιθανότητα ο Δημήτρης Αβραμόπουλος να μην
κατέβει υποψήφιος δήμαρχος στις δημοτικές εκλογές, τώρα κι αυτή αποκλείστηκε.

Ο ίδιος ο Αβραμόπουλος τονίζει με έμφαση στους πολιτικούς του φίλους ότι «δεν
θα διέπραττε ποτέ το σφάλμα να θεωρηθεί ως συντελεστής της διάσπασης στη Ν.Δ.».

ΚΛΕΙΣΤΗ ΠΟΡΤΑ

Και με κάθε ευκαιρία κάνει σαφές, με νόημα, ότι με τον Κ. Καραμανλή διατηρεί
άριστες σχέσεις και ότι ενδεχόμενες κινήσεις προσέγγισής του από τους «6» θα
«βρουν την πόρτα του κλειστή».

Οποιοσδήποτε, ωστόσο, διάβαζε τις δημοσκοπήσεις των τελευταίων ημερών και
έβλεπε ότι το 70% της κοινής γνώμης θεωρεί πως ο μεγάλος κερδισμένος της
κρίσης στη Ν.Δ. είναι ο δήμαρχος Αθηναίων, θα περίμενε ότι ο Αβραμόπουλος θα
ετοιμαζόταν για τη μάχη τη διαδοχής στη συντηρητική παράταξη.

Ο κ. Αβραμόπουλος, όμως, όπως λένε άνθρωποι του περιβάλλοντός του, είναι
συνηθισμένος στα μεγάλα «νούμερα» δημοτικότητας. Και δεν αφήνεται να
παρασυρθεί σε σπασμωδικές κινήσεις, αποφεύγοντας επιμελώς οποιαδήποτε εμπλοκή
στην κρίση της Ν.Δ.

Ενδεικτικό είναι ότι καθ' όλη τη διάρκεια του «ξεκαθαρίσματος κορυφής» από τον
Κ. Καραμανλή δεν έκανε οποιαδήποτε δήλωση που να αφορά τα εσωτερικά του
κόμματος με το οποίο αναδείχθηκε δήμαρχος Αθηναίων.

Μιλώντας από το Βουκουρέστι όπου βρισκόταν τις ημέρες της «μεγάλης σφαγής»
αρκέστηκε να αναφερθεί σε μία «γενικότερη κρίση του πολιτικού συστήματος στην
Ελλάδα». Αφήνοντας έτσι να εννοηθεί ότι η σημερινή κρίση στη συντηρητική
παράταξη θα φθάσει αργά ή γρήγορα και στο ΠΑΣΟΚ, όπως ο ίδιος πιστεύει.

ΕΚΛΕΙΣΕ Ο ΚΥΚΛΟΣ

Άλλωστε και στο παρελθόν ο κ. Αβραμόπουλος έχει υποστηρίξει ότι «έκλεισε ο
βιολογικός κύκλος των σχημάτων που προέκυψαν από τη μεταπολίτευση».

Θεωρεί, μάλιστα, ότι είναι πλέον εποχή για την ανάγκη συνάντησης
κεντροαριστερών και κεντροδεξιών σε ένα χώρο «πολιτικού μέσου», προσθέτοντας
παράλληλα πως ο ίδιος δεν ανήκει σε ένα «πολιτικό σκηνικό που αποσύρεται».

Η προσπάθεια αυτή του κ. Αβραμόπουλου να χτίσει ένα διακομματικό προφίλ φθάνει
έως και τις βουλευτικές εκλογές του 1993, όταν εξελέγη βουλευτής στην Α΄
Αθήνας χωρίς ουσιαστικά να αντιπαρατεθεί με τα στελέχη του ΠΑΣΟΚ ή τον Ανδρέα
Παπανδρέου ή να εμφανισθεί φανατικός υποστηρικτής των απόψεων Μητσοτάκη.

Η δημαρχία τού παρέχει ακόμη περισσότερες δυνατότητες να καλλιεργήσει την
διακομματική του εικόνα. Από την πρώτη κιόλας νύχτα της εκλογής του αρνήθηκε
να μετάσχει στους κομματικούς πανηγυρισμούς, ενώ την επομένη παραιτήθηκε από
την κομματική του ιδιότητα.

Σύντομα μάλιστα άρχισε να ανταλλάσσει φιλοφρονήσεις με τον Θ. Πάγκαλο αλλά και
τον Κ. Λαλιώτη, προβάλλοντας έτσι μία εικόνα πολιτικού που σέβεται τους
πολιτικούς του αντιπάλους, τηρεί ισορροπίες και κινείται με μετριοπάθεια.
Έφθασε ακόμη και να υιοθετεί τις απόψεις τους υποστηρίζοντας ότι δεν έχει
εκείνος το αλάθητο της γνώσης.

«ΠΑΝΤΑ ΔΙΠΛΩΜΑΤΗΣ»

Ωστόσο οι επικριτές του τον κατηγορούν ότι έχει μεταφέρει στην πολιτική τη
μεθοδολογία και τη φιλοσοφία της διπλωματίας στην οποία θήτευσε επί σειρά
ετών. Κύριος στόχος του, λένε οι ίδιοι, είναι να καλλιεργήσει το προφίλ
συναινετικού και εχέφρονα πολιτικού χωρίς να δίνει ιδιαίτερη σημασία στην
ουσία της πολιτικής.

Πάντως ο δήμαρχος της Αθήνας φαίνεται να μη δίνει ιδιαίτερη σημασία στους
επικριτές του και σχεδιάζει με μεγάλη προσοχή τις επόμενες κινήσεις του.
Θεωρεί εξάλλου ότι η πρόσφατη κρίση δικαίωσε την επιλογή του να μείνει ώς τώρα
μακριά από τα εσωκομματικά προβλήματα της Ν.Δ.

Πολλοί είναι ωστόσο τόσο στη Χαριλάου Τρικούπη όσο και στην Ρηγίλλης που
θεωρούν ότι οι φιλοδοξίες του δεν θα τον αφήσουν για πολύ στην «ασφάλεια» του
δημαρχιακού θώκου.

ΜΑΪΟ Η ΥΠΟΨΗΦΙΟΤΗΤΑ

Ως τότε, όμως, ο κ. Αβραμόπουλος φαίνεται αρκετά ξεκάθαρος για τις μελλοντικές
του ενέργειες. Πρώτη είναι η ανακοίνωση ­ τον Μάιο ­ της υποψηφιότητάς του για
τη δημαρχία της Αθήνας, όπως λένε στενοί του συνεργάτες.

Μία ανακοίνωση όμως που δεν τον δεσμεύει, όπως λένε οι αντίπαλοί του, να
μείνει ­ εάν εκλεγεί ­ για ολόκληρη την επόμενη τετραετία στον δήμο. Ιδιαίτερα
μάλιστα εάν οι εξελίξεις στη Ν.Δ. δώσουν πρόσφορο έδαφος για μία μετακίνησή
του στην κεντρική πολιτική σκηνή.

Πάντως, τη μετακίνηση αυτή ο ίδιος δεν θα την επιδιώξει, υποστηρίζει ο κ.
Αβραμόπουλος. Όπως λένε όσοι τον ξέρουν, ο δήμαρχος θεωρεί ότι το όνομά του θα
προκύψει ως λύση στο μέλλον, μέσα από τη συνεχιζόμενη κρίση.

Εξάλλου, προσθέτει ο ίδιος, τους ηγέτες δεν τους αναδεικνύουν μηχανισμοί, άλλα
ο κόσμος...

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N11</CAT>
<ED>
Κωδικός άρθρου: A16065N111</ED>
<ID>
ID:131144

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N11&aa=1</URL></REF>


Article

<CATEGORY>vin04</CATEGORY>

 <H5>Πρωταγωνίστρια εν μια νυκτί
</H5><H2>30 ΕΡΩΤΗΣΕΙΣ
</H2><H2>ΜΑΡΙΑ ΛΟΥΙΖΑ ΒΑΣΙΛΟΠΟΥΛΟΥ
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

ΜΟΥΣΙΚΗ ΠΟΥ ΤΗΝ ΞΕΚΟΥΡΑΖΕΙ: Τζαζ.

ΒΙΒΛΙΟ ΠΟΥ ΔΙΑΒΑΖΕΙ: «Η αγάπη άργησε μια μέρα».

ΔΕΝ ΣΥΓΧΩΡΕΙ: Την αδικία.

ΑΠΟΓΟΗΤΕΥΕΤΑΙ: Από φίλους που την έχουν προδώσει.

ΕΛΠΙΖΕΙ: Τα όνειρα να γίνουν πραγματικότητα.

ΤΟ ΤΑΞΙΔΙ ΤΩΝ ΟΝΕΙΡΩΝ ΤΗΣ: Στη Βραζιλία.

ΘΑ ΚΑΛΟΥΣΕ ΣΕ ΓΕΥΜΑ: Μόνο καλούς φίλους.

Η Μαρία-Λουίζα Βασιλοπούλου υποδύεται στο μιούζικαλ «Γκριζ» ­ ύστερα από
την αποχώρηση της Φιόνας Τζαβάρα ­ τον ρόλο της Σάντι. Ένα ρόλο που της
ανατέθηκε εν μια νυκτί, παρότι δεν είχε προλάβει να προετοιμαστεί. Πάντως,
όπως η ίδια υποστηρίζει, δεν επιμένει μόνο στα μιούζικαλ, αλλά ασχολείται με
ό,τι έχει σχέση με το τραγούδι, την υποκριτική και τον χορό. Αυτή την περίοδο
ετοιμάζει ένα δίσκο, ενώ η ταινία που της άρεσε ιδιαίτερα είναι ο «Τιτανικός».

ΕΡ.: Μιούζικαλ - Θέατρο - Χορός - Τραγούδι. Η μεγαλύτερη αδυναμία σας;

ΑΠ.: Αγαπώ το τραγούδι, τον χορό και την υποκριτική εξίσου.

ΕΡ.: Τι σας συγκινεί στον ρόλο της Σάντι, που υποδύεστε στο μιούζικαλ «Γκριζ»;

ΑΠ.: Η μεταμόρφωσή της από σεμνή και ντροπαλή μαθήτρια σε σέξι γυναίκα.

ΕΡ.: Οι δυσκολίες που συναντήσατε στον ρόλο;

ΑΠ.: Καμιά.

ΕΡ.: Αν και δεν ήσασταν πρώτη επιλογή για την Σάντι, είχατε προετοιμαστεί;

ΑΠ.: Παρ' ότι είχα προσληφθεί ως αναπληρωματική της πρωταγωνίστριας, δεν είχα
προλάβει να προετοιμαστώ.

ΕΡ.: Ο ρόλος σάς ανατέθηκε εν μια νυκτί;

ΑΠ.: Ναι.

ΕΡ.: Η πρώτη σας αντίδραση;

ΑΠ.: Άρχισα να μελετώ τον ρόλο.

ΕΡ.: Η συνεργασία σας με τον Μάριο Φραγκούλη;

ΑΠ.: Επαγγελματική.

ΕΡ.: Το κέρδος σας απ' αυτή τη συνεργασία;

ΑΠ.: Σε κάθε θεατρική παράσταση όλοι οι ηθοποιοί συνεργάζονται για το καλύτερο
δυνατό αποτέλεσμα.

ΕΡ.: Η λάμψη που εκπέμπει ο Μάριος Φραγκούλης μήπως σας... θαμπώνει;

ΑΠ.: Ο κ. Φραγκούλης δίνει πάντα τον καλύτερό του εαυτό.

ΕΡ.: Θα λέγατε σήμερα ευχαριστώ στη Φιόνα Τζαβάρα που σας άνοιξε τον... δρόμο;

ΑΠ.: Υπεύθυνος για την εκ νέου διανομή των ρόλων ήταν ο σκηνοθέτης κ. David Gilmour.

ΕΡ.: Γιατί πιστεύετε ότι η παράσταση «Γκριζ» έχει επιτυχία;

ΑΠ.: Η επιτυχία οφείλεται αφενός στη μεγάλη δημοσιότητα που γνώρισε το έργο
από την κινηματογραφική του μεταφορά και αφετέρου στον ζήλο των συντελεστών
και του επιχειρηματία Βαγγέλη Λειβαδά.

ΕΡ.: Πόσο προσεκτικά έχετε «μελετήσει» την ομώνυμη ταινία;

ΑΠ.: Η προσεκτική μελέτη του σεναρίου είναι ο τρόπος που προσεγγίζω τους
χαρακτήρες που υποδύομαι. Αυτό που πάντα αποφεύγω είναι να αντιγράφω την
ερμηνεία ενός άλλου ηθοποιού.

ΕΡ.: Τι σας άρεσε στον Τζον Τραβόλτα;

ΑΠ.: Πολύ επιτυχής η επιλογή του γι' αυτόν τον ρόλο.

ΕΡ.: Και στην Ολίβια Νιούτον Τζον;

ΑΠ.: Κανείς δεν μπορεί να αμφισβητήσει ότι πρόκειται για μια πολύ καλή τραγουδίστρια.

ΕΡ.: Συνεργάζεστε καλύτερα με Έλληνες ή ξένους σκηνοθέτες;

ΑΠ.: Μέχρι στιγμής η συνεργασία μου με τους πλέον αξιόλογους σκηνοθέτες,
Έλληνες και ξένους, ήταν άψογη.

ΕΡ.: Τι έχετε κρατήσει από την παρουσία σας στο μιούζικαλ «West Side Story»
(στο θέατρο «Αθήναιον»);

ΑΠ.: Τη συνεργασία μου με τον Σταμάτη Φασουλή.

ΕΡ.: Στο μιούζικαλ «Sweet Charity» (στο θέατρο «Βέμπο»);

ΑΠ.: Παίζοντας δίπλα στην Σμαρούλα Γιούλη και την Μαριάννα Τόλη, μόνον γλυκιές
αναμνήσεις μπορεί κανείς να έχει.

ΕΡ.: Και από τη ροκ όπερα του Νίκου Καρβέλα «Δαίμονες»;

ΑΠ.: Η πρώτη μου επαγγελματική εμπειρία στην Ελλάδα.

ΕΡ.: Γιατί επιμένετε μόνον στα μιούζικαλ;

ΑΠ.: Δεν επιμένω στα μιούζικαλ, αλλά ό,τι έχει σχέση με το τραγούδι, την
υποκριτική και τον χορό είναι η ενασχόλησή μου.

ΕΡ.: Θέατρο για σας σημαίνει μόνον μιούζικαλ;

ΑΠ.: Όχι βέβαια! Όπως όλοι μας γνωρίζουμε, θεατρικά είδη υπάρχουν πολλά.

ΕΡ.: Το επόμενό σας βήμα;

ΑΠ.: Αυτή την περίοδο ετοιμάζω ένα δίσκο.

ΕΡ.: Ο ρόλος που θα θέλατε πολύ να υποδυθείτε;

ΑΠ.: Δεν υπάρχει κάποιος συγκεκριμένος ρόλος. Ανάλογα με τις συνθήκες κάνω τις
επιλογές μου.

ΕΡ.: Τι προοπτικές έχει στην Ελλάδα ένας ηθοποιός που είναι ειδικευμένος στο μιούζικαλ;

ΑΠ.: Τις προοπτικές που έχουν και οι άλλοι ηθοποιοί.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N12</CAT>
<ED>
Κωδικός άρθρου: A16065N121</ED>
<ID>
ID:131136

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N12&aa=1</URL></REF>


Article

<CATEGORY>vin06</CATEGORY>

 <H5>ΠΗΡΕ ­ ΕΝΤΟΣ 3 ΗΜΕΡΩΝ ­ ΤΟ ΠΡΩΤΟ ΠΙΣΤΟΠΟΙΗΤΙΚΟ ΜΕΣΩ ΤΗΛΕΦΩΝΟΥ
</H5><H2>Ναι, λειτουργεί!
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

Δεν πολυπίστευε ότι με ένα απλό τηλεφώνημα θα έπαιρνε το πιστοποιητικό που
χρειαζόταν στο σπίτι του.

Μοιάζει απίστευτο. Ο αρχιτέκτων - διακοσμητής Βασίλης Τσάκας δεν μπορεί να το
πιστέψει. Κι όμως, πήρε το πιστοποιητικό γέννησης, που είχε παραγγείλει
τηλεφωνικά, στο σπίτι του με το ταχυδρομείο!

ΚΑΙ, όμως, έσπευσε πρώτος από όλους να παραγγείλει τηλεφωνικά το χαρτί. Τρεις
ημέρες μετά δεν μπορούσε να πιστέψει στα μάτια του: ο ταχυδρόμος τού έφερνε
στο σπίτι το πιστοποιητικό γέννησης που είχε ζητήσει, σε συστημένη επιστολή.

Δεν πρόκειται για σενάριο επιστημονικής φαντασίας κατασκευασμένο την ώρα της
ατέλειωτης αναμονής στην ουρά. 
Εδώ και δεκαπέντε μέρες συντελείται ένα μικρό θαύμα στο Δημόσιο. Το μαγικό
νούμερο του τηλεφώνου είναι «1502» και με μια χρέωση 560 δραχμών ο καθένας
μπορεί να πάρει το πιστοποιητικό που χρειάζεται στο σπίτι του. 
Αρχικά, η καινούργια υπηρεσία του υπουργείου Εσωτερικών, Δημόσιας Διοίκησης
και Αποκέντρωσης, σε συνεργασία με τον ΟΤΕ και τα ΕΛ.ΤΑ., εξυπηρετεί αιτήσεις
μόνο για πιστοποιητικά γέννησης. 
Μέχρι το τέλος του μήνα, όμως, αναμένεται το σύστημα να επεκταθεί και στις
ληξιαρχικές πράξεις γέννησης (ενηλίκων και ανηλίκων), γάμου και θανάτου και ώς
το καλοκαίρι, στα πιστοποιητικά στρατολογικής κατάστασης, ποινικού μητρώου και
φορολογικής ενημερότητας.

«Έκανα αιτήσεις για δύο πιστοποιητικά γέννησης από τον Δήμο Αθηναίων», λέει ο
αρχιτέκτων-διακοσμητής κ. Βασίλης Τσάκας, ο πρώτος τυχερός που εξυπηρετήθηκε
χωρίς να το κουνήσει ρούπι από το σπίτι του, στην Πλατεία Αμερικής. 
«Το ένα το πήρα μετά τρεις μέρες στο σπίτι μου. Για το δεύτερο, που αφορούσε
τον γιο μου, μου τηλεφώνησαν από τον δήμο και μου εξηγήσανε ποιο πρόβλημα
υπήρχε και δεν μπορούσανε να του εκδώσουν πιστοποιητικό γέννησης».

Στη νέα υπηρεσία συμμετέχουν 232 δήμοι από όλη την Ελλάδα, όμως, όπως λέει ο
τηλεπικοινωνιακός μηχανικός στον ΟΤΕ κ. Νίκος Τσιγκρής, ο κατάλογος αυτός θα
αυξάνεται συνεχώς. 
Τις δύο πρώτες εβδομάδες τηλεφώνησαν 3.211 πολίτες στο 1502 (το οποίο,
λειτουργεί, προς το παρόν, τις καθημερινές από τις 8 το πρωί έως τις 2 το
μεσημέρι). Μόνο 715 από αυτούς, όμως, ήθελαν να υποβάλλουν αίτηση. 
Οι υπόλοιποι ήθελαν να ζητήσουν πληροφορίες και να τσεκάρουν ότι το σύστημα
λειτουργεί. 
«Τη δεύτερη εβδομάδα παρουσιάστηκε μια μείωση στον αριθμό των ατόμων που
τηλεφώνησαν, γι' αυτό μειώσαμε και το προσωπικό που καταγράφει τα
τηλεφωνήματα», λέει ο προϊστάμενος του τμήματος κ. Κώστας Αθανασόπουλος. 
«Αυτό μάλλον οφείλεται στην έλλειψη προβολής της υπηρεσίας. Ήδη μελετάμε
τρόπους που θα βοηθήσουν τον κόσμο να σταματήσει να είναι διστακτικός απέναντι
σε αυτή την καινοτομία».

Η μείωση αυτή, πάντως, δεν σημαίνει ότι οι πολίτες προτιμούν να περιμένουν
στην ουρά από το να ρισκάρουν. 
«Μάλλον οφείλεται στη έλλειψη ενημέρωσης, αφού το σύστημα μέχρι στιγμής,
σύμφωνα με την έρευνα που κάναμε, λειτουργεί πολύ ικανοποιητικά», λέει η
διευθύντρια σχέσεων κράτους-πολίτη στο υπουργείο Εσωτερικών κ. Θάλεια Φωτεινοπούλου.

Από τους πρώτους που έκαναν τηλεφωνική παραγγελία πιστοποιητικού γέννησης ήταν
η κ. Ευτυχία Μπένου, σύζυγος του υφυπουργού Εσωτερικών, Δημόσιας Διοίκησης και
Αποκέντρωσης. 
Αλλά και οι άλλοι τυχεροί, που δεν δίστασαν να κάνουν τηλεφωνικές αιτήσεις την
πρώτη ημέρα, όπως οι κ.κ. Νικόλαος Παληός, Ερνέστος Μπέλης και Γαβριήλ
Μπουκουβαλέας, έχουν να το λένε πλέον: «Αφού έγινε κι αυτό, κάτι αλλάζει στη
Δημόσια Διοίκηση...».

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N13</CAT>
<ED>
Κωδικός άρθρου: A16065N131</ED>
<ID>
ID:131096

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N13&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Θα ανταποκριθώ στον Άγιο...
</H2>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

ΤΟΥ ΑΓΙΟΥ Βαλεντίνου σήμερα, η γιορτή αυτού του ξενόφερτου γοητευτικού αγίου.
Προσωπικά, αδιαφορώ αν θα κάνουν μεγάλες πιένες τα ανθοπωλεία ή τα καταστήματα
με χαρτικά είδη. Μπορεί και τα κοσμηματοπωλεία. Θα αναζητήσω την ωραιότερη,
μεγαλύτερη εξυπνότερη πρόταση αγάπης να προσφέρω στον καλό μου. Κάτι που θα
ήθελα να κάνω κάθε ημέρα. Διόλου δεν με πειράζει, γιατί το εφεύρημα μιάς
γιορτής με αφυπνίζει. Με κάνει να περιμένω το μήνυμα αγάπης και αυτή την
ημέρα, εκφρασμένο με τους τρόπους που το εμπορικό δαιμόνιο εφηύρε. Κι ας
βρίσκω στο μαξιλάρι μου το πρώτο τριαντάφυλο της άνοιξης. Δίπλα από τον πρωινό
καφέ μου μια χούφτα λεμονανθούς. Στο κομοδίνο ένα σύντομο σημείωμα με τα
υποκοριστικά μου ως υστερόγραφο μιάς υπενθύμισης. Τον Μήτσο να μου φέρνει μια
ανεμώνα. Σήμερα δεν θα ξαφνιαστώ με καμία τέτοιου είδους εκδήλωση. Θα τη
γευτώ, όπως γεύομαι κάθε απροσδόκητη χειρονομία αγάπης όταν κανένα πρόσχημα
δεν την υπαγορεύει. Θα ανταποκριθώ στη σημερινή γιορτή ακόμη κι αν
επαναλαμβάνομαι, μιάς και ο έρωτας, το πάθος και η τρυφερότητα είναι
διαχρονικά. Αναγνωρίζω την ανάγκη διαρκούς επιβεβαίωσης χωρίς να απορρίπτω κι
αυτή την ειδική ημέρα του «Αγίου», που «κατασκευάστηκε» ­ αδιαφορώ από ποιους,
αντιλαμβάνομαι το γιατί ­ ως υπόμνηση αυτού που έπρεπε να είχα κάνει χθες...

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N13</CAT>
<ED>
Κωδικός άρθρου: A16065N132</ED>
<ID>
ID:131182

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N13&aa=2</URL></REF>


Article

<CATEGORY>vin06</CATEGORY>

 <H2>Επιφυλακτικοί οι σεισμολόγοι για τα 5,1 Ρίχτερ στη Ρόδο
</H2>
<AUTHOR>ΓΙΩΡΓΟΣ ΖΑΧΑΡΙΑΔΗΣ</AUTHOR>

ΡΟΔΟΣ

ΕΠΙΦΥΛΑΚΤΙΚΟΙ είναι οι σεισμολόγοι για την εξέλιξη του σεισμικού φαινομένου
που σημειώθηκε χθες στη Ρόδο και δεν είναι ακόμη σε θέση να εκτιμήσουν αν η
σεισμική δόνηση των 5,1 Ρίχτερ που συγκλόνισε το νησί και την βόρεια Κάρπαθο
είναι ο κύριος σεισμός ή προσεισμός. Η σεισμική δόνηση σημειώθηκε στις 9.20 το
πρωί και ­ σύμφωνα με το Αστεροσκοπείο Αθηνών ­ το επίκεντρό της βρίσκεται 30
χιλιόμετρα νότια της Ρόδου. Κατά τον καθηγητή της Σεισμολογίας κ. Ευθύμιο
Λέκκα, βρίσκεται στο θαλάσσιο χώρο μεταξύ Ρόδου και τουρκικών παραλίων και σε
βάθος 5 χιλιομέτρων περίπου. Στο σημείο αυτό και πέρσι τον Ιούνιο είχε
προκληθεί σεισμική δόνηση εντάσεως 5,4 Ρίχτερ, χωρίς όμως, να προκληθούν ζημιές.

Ο κ. Λέκκας εκτιμά ότι ο σεισμός προέρχεται «από χώρο που δίνει πάντα
σεισμούς» αλλά εκφράζει και το φόβο για μετανάστευση του φαινομένου και πιθανή
ενεργοποίηση και άλλων ρηγμάτων στην περιοχή.

Πάντως, μετά τη σεισμική δόνηση των 5,1 Ρίχτερ, δεν υπήρξαν μετασεισμικές
δονήσεις και για το λόγο αυτό οι επιστήμονες εξακολουθούν να είναι επιφυλακτικοί.

Η δόνηση έγινε ιδιαίτερα αισθητή στην πόλη της Ρόδου και στις κοινότητες της
ανατολικής πλευράς του νησιού (Καλυθιές, Αφάντου, Αρχάγγελος, Κάλαθος,
Λίνδος). Θύματα ή ζημιές δεν υπήρξαν. Σημειώνεται ότι δεν προκλήθηκε πανικός
μεταξύ των κατοίκων του νησιού, και μόνον οι μαθητές των σχολείων βγήκαν για
λίγη ώρα από τις αίθουσες.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16065N141</ED>
<ID>
ID:131097

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N14&aa=1</URL></REF>


Article

<CATEGORY>vin06</CATEGORY>

 <H5>ΕΚΛΟΓΕΣ ΓΙΑ ΔΙΟΙΚΗΣΕΙΣ ΣΤΙΣ ΕΝΩΣΕΙΣ ΚΑΙ ΣΤΑ ΔΙΚΑΣΤΗΡΙΑ
</H5><H2>Στις κάλπες οι δικαστικοί
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Εκλογικός «πυρετός» επικρατεί στον χώρο των δικαστών και εισαγγελέων, καθώς
από αύριο έως και τον Μάιο ανοίγουν κάλπες και ξεκινά «χορός» εκλογών,
προκειμένου να αναδειχθούν οι νέες διοικήσεις τόσο στις δικαστικές ενώσεις όσο
και στα μεγάλα δικαστήρια της χώρας (Αθήνα, Πειραιάς, Θεσσαλονίκη).

ΣΤΙΣ ΚΑΛΠΕΣ που ανοίγουν στις δικαστικές αίθουσες καλούνται, ειδικότερα, να προσέλθουν:

* Αύριο Κυριακή, στο κτίριο της Εισαγγελίας Πρωτοδικών Αθήνας, όλοι οι
εισαγγελείς που υπηρετούν σε Αθήνα και Πειραιά, προκειμένου να αναδείξουν το
νέο διοικητικό συμβούλιο της Ένωσης Εισαγγελέων (σ.σ. οι εισαγγελείς που
υπηρετούν στην περιφέρεια ψήφισαν την προηγούμενη εβδομάδα, αλλά οι ψήφοι θα
καταμετρηθούν συνολικά αύριο βράδυ). Σημειώνεται ότι ο νυν πρόεδρος της
Ένωσης, εισαγγελέας Εφετών Ανδρ. Φάκος αποχωρεί από το διοικητικό έργο της
Ένωσης, καθώς αποφάσισε να μη θέσει υποψηφιότητα. Οι εκλογές γίνονται με
ενιαίο ψηφοδέλτιο και αρχαιότερος από τους υποψηφίους είναι ο εισαγγελέας
Εφετών Νικ. Σίγουρας, ο οποίος αναμένεται να εκλεγεί και στη θέση του προέδρου.

*Το Σάββατο 7 Μαρτίου διεξάγονται εκλογές για τα νέα τριμελή συμβούλια
διοίκησης σε Πρωτοδικείο και Εφετείο Αθήνας, Πρωτοδικείο Πειραιά και
Θεσσαλονίκης, Ειρηνοδικείο Αθήνας, Διοικητικό Πρωτοδικείο και Εφετείο Αθήνας
και Διοικητικό Πρωτοδικείο Πειραιά και Θεσσαλονίκης. Η θητεία των νέων
συμβουλίων θα είναι διετής, ενώ οι εκλογές γίνονται με ενιαία ψηφοδέλτια όπου
αναγράφονται όλα τα ονόματα προέδρων πρωτοδικών ή προέδρων εφετών (για τις
θέσεις των προϊσταμένων) και πρωτοδικών ή εφετών (για τις θέσεις των δύο
τακτικών μελών του συμβουλίου διοίκησης). Πρόεδρος και μέλη εκλέγονται όσοι
δικαστές πλειοψηφήσουν, χωρίς να είναι απαραίτητη η απόλυτη πλειοψηφία.

Στην Αθήνα οι προεκλογικές διεργασίες βρίσκονται ήδη σε εξέλιξη και ενδιαφέρον
εκλογής φέρονται να εκδηλώνουν για τη θέση προϊσταμένου στο Πρωτοδικείο οι
πρόεδροι Πρωτοδικών Ι. Χαμηλοθώρης, Νεκτ. Βαζαίος, Γ. Μανωλίδης και Μαρία
Βασιλάκη. Στο Εφετείο, τη θέση προϊσταμένου φέρονται να διεκδικούν οι πρόεδροι
Εφετών Εμμ. Σεργάκης (αρχαιότερος), Νικ. Γεωργίλης και Κων. Βαλμαντώνης. Ο νυν
προϊστάμενος του Εφετείου Ολ. Αλιφιέρης συνταξιοδοτείται τον Ιούλιο και δεν
διεκδικεί νέα εκλογή, όπως και ο προϊστάμενος του Πρωτοδικείου Χαρ. Αθανασίου,
ο οποίος έχει ήδη προαχθεί στον βαθμό του εφέτη.

* Τον Μάιο, εξάλλου, θα διεξαχθούν οι εκλογές για το νέο διοικητικό συμβούλιο
της Ένωσης Δικαστών και Εισαγγελέων, για την προσεχή διετία. Οι ημερομηνίες
δεν έχουν ακόμη καθορισθεί, ούτε και οι υποψήφιοι. Πιθανότατα, όμως, οι
εκλογές θα διεξαχθούν στις 16 Μαΐου για τα μέλη της ΕΔΕ που υπηρετούν στην
περιφέρεια και στις 23 Μαΐου για τους δικαστικούς που υπηρετούν σε Αθήνα και Πειραιά.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16065N142</ED>
<ID>
ID:131151

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N14&aa=2</URL></REF>


Article

<CATEGORY>vin06</CATEGORY>

 <H2>Δεν απολύθηκε η πρωτοδίκης
</H2>
ΠΕΡΙΣΣΟΤΕΡΕΣ από 350 δικογραφίες έμειναν στα χέρια της για ένα και πλέον χρόνο
και τελικώς 288 από αυτές ανατέθηκαν σε άλλους δικαστές και ανασυζητήθηκαν.
Αλλά η πειθαρχική Ολομέλεια του Αρείου Πάγου έκρινε ότι η πρωτοδίκης, που
υπηρετεί στην Αθήνα, πρέπει να παραμείνει στο δικαστικό Σώμα γιατί σήμερα
«έχει αυξηθεί η παραγωγικότητά της»...

Η πρωτοδίκης επικαλέστηκε προσωπικά προβλήματα για την μεγάλη καθυστέρηση στην
περαίωση των δικογραφιών (αυτοκινητιστικά και άλλες αστικές υποθέσεις), που
πέρασαν σε άλλους συναδέλφους της και για δεύτερη φορά από το δικαστήριο. Και
η Ολομέλεια του Αρείου Πάγου, σχεδόν ομόφωνα, απέρριψε το ερώτημα για την
απόλυσή της.

Παράλληλα, η Ολομέλεια δικαίωσε τον πρωτοδίκη Χαρ. Μπόλκα, την παράλειψη του
οποίου είχε αποφασίσει πρόσφατα το Ανώτατο Δικαστικό Συμβούλιο, και τον
προήγαγε στο βαθμό του προέδρου Πρωτοδικών, ενώ αντιθέτως απέρριψε τις
προσφυγές άλλων πέντε δικαστών, που παραμένουν στον ίδιο βαθμό.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16065N143</ED>
<ID>
ID:131192

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N14&aa=3</URL></REF>


Article

<CATEGORY>vin06</CATEGORY>

 <H2>Αθωώθηκε ο τέως διοικητής Ασφαλείας
</H2>
ΑΘΩΟΣ, κατά πλειοψηφία, κηρύχθηκε από το Α' Τριμελές Εφετείο της Αθήνας ο
άλλοτε διοικητής Ασφαλείας Αττικής Ιω. Παπαδάκης, που ήταν κατηγορούμενος για
ψευδή βεβαίωση, ενώ με βούλευμα του Συμβουλίου Πλημμελειοδικών απηλλάγη και
από την κατηγορία της κατάχρησης εξουσίας, που του είχε απαγγελθεί το καλοκαίρι.

Το πρώτο αδίκημα αφορούσε τη χορήγηση αδείας λειτουργίας σε κατάστημα
ηλεκτρονικών παιχνιδιών στον Χολαργό, το οποίο, σύμφωνα με το κατηγορητήριο,
απείχε λιγότερο από 50 μέτρα από κτίριο όπου στεγάζεται νηπιαγωγείο. 
Στο δικαστήριο ο κατηγορούμενος υποστήριξε πως μέτρησε την απόσταση μεταξύ του
καταστήματος και του νηπιαγωγείου από κτίσμα σε κτίσμα και όχι από τον
περίβολο του νηπιαγωγείου έως το κατάστημα, βάσει γνωμοδότησης του Νομικού
Συμβουλίου του Κράτους.

Η ποινική δίωξη για κατάχρηση εξουσίας είχε ασκηθεί εναντίον του με αφορμή
δημοσιεύματα που τον έφεραν να έχει αφήσει ελεύθερους 20 συλληφθέντες σε
κατάστημα ηλεκτρονικών παιχνιδιών χωρίς να παραπεμφθούν στον εισαγγελέα.

Μετά την έκδοση της απόφασης, ο κ. Ιω. Παπαδάκης δήλωσε: «Αισθάνομαι
δικαιωμένος. Τώρα μπορώ να κοιτάζω τους συναδέλφους μου στα μάτια».

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16065N144</ED>
<ID>
ID:131222

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N14&aa=4</URL></REF>


Article

<CATEGORY>vin06</CATEGORY>

 <H2>Επεισοδιακή κατεδάφιση
</H2>
ΑΠΟ ΝΩΡΙΣ χθες το πρωί τα συνεργεία της Νομαρχίας έπιασαν δουλειά,
συνεχίζοντας το έργο της κατεδάφισης αυθαίρετων κτισμάτων στην παραλιακή
λεωφόρο, που άρχισε πριν από μερικές ημέρες. Σειρά είχαν τα αυθαίρετα κτίσματα
του κέντρου «Θέατρο» στον Φλοίσβο και το παραλιακό κέντρο «Λεμόνι» στο Παλαιό Φάληρο.

Επεισοδιακή ήταν η χθεσινή τρίτη κατεδάφιση. Οι εργαζόμενοι στο καφέ -
εστιατόριο του Φλοίσβου κλείστηκαν μέσα εμποδίζοντας με αυτό τον τρόπο τις
μπουλντόζες να προχωρήσουν στην κατεδάφιση. Την ίδια στιγμή, οι ιδιοκτήτες του
κέντρου απειλούσαν με μηνύσεις, υποστηρίζοντας ότι έχουν άδεια. Ωστόσο, με την
παρέμβαση του εισαγγελέα και την παρουσία ισχυρής αστυνομικής δύναμης οι
εργαζόμενοι πείστηκαν έπειτα από αρκετές ώρες να αποχωρήσουν. Τελικά οι
μπουλντόζες της Νομαρχίας Αθηνών ολοκλήρωσαν την κατεδάφιση των εγκαταστάσεων. (φωτό).

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16065N145</ED>
<ID>
ID:131239

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N14&aa=5</URL></REF>


Article

<CATEGORY>vin11</CATEGORY>

 <H2>Ισραηλίτες: «Αποτροπιασμός και θλίψη για τον Καζαντζίδη»
</H2>
ΑΠΟ το Κεντρικό Ισραηλιτικό Συμβούλιο Ελλάδος πήραμε την ακόλουθη επιστολή:

«Τις τελευταίες ημέρες οι Έλληνες Εβραίοι υφίστανται δημόσιο και ανεξέλεγκτο
καταιγισμό ύβρεων και συκοφαντιών από τον τραγουδιστή Στέλιο Καζαντζίδη. Το
Κεντρικό Ισραηλιτικό Συμβούλιο Ελλάδος, το οποίο αντιπροσωπεύει τους Έλληνες
Εβραίους, αισθάνεται αποτροπιασμό και θλίψη για τα όσα ανέφερε ο εν λόγω
τραγουδιστής σε πρόσφατες τηλεοπτικές εκπομπές. Ο κ. Καζαντζίδης χρησιμοποιεί,
χωρίς δισταγμό, αφενός μεν τα γνωστά επιχειρήματα των χιτλερικών για να
δικαιολογήσουν τα εγκλήματά τους κατά της ανθρωπότητας, αφετέρου δε εφαρμόζει
τις παγκόσμια καταδικασμένες φασιστικές μεθόδους της επαναλήψεως για την
επιβολή των ψευδολογιών του.

Το Κεντρικό Ισραηλιτικό Συμβούλιο Ελλάδος διαμαρτύρεται, παράλληλα, για
εκείνους τους τηλεοπτικούς σταθμούς που επέτρεψαν η διαμάχη επί ενός
επαγγελματικού ζητήματος να καταλήγει στη μετάδοση δεινών ύβρεων και ασύστολων
συκοφαντιών σε βάρος Ελλήνων πολιτών, Εβραίων το θρήσκευμα, από μέρους του προαναφερθέντος.

Το Κεντρικό Ισραηλιτικό Συμβούλιο Ελλάδος επιφυλάσσεται να ασκήσει κάθε νόμιμο
δικαίωμα και να προβεί σε όλες τις δέουσες ενέργειες προς κάθε κατεύθυνση για
την προστασία και την αποκατάσταση της θρησκευτικής τιμής των Ελλήνων Εβραίων».

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16065N146</ED>
<ID>
ID:131248

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N14&aa=6</URL></REF>


Article

<CATEGORY>vin11</CATEGORY>

 <H2>Οι αγρότες
</H2>
Η ΚΥΒΕΡΝΗΣΗ θα πρέπει να εξηγήσει τι ακριβώς έχει κάνει με τα ζητήματα των
αγροτών, παρατηρεί ο κ. Κωνσταντίνος Δίμκας, από τη Θεσσαλονίκη και σημειώνει:

«Νομίζω από τις περυσινές κινητοποιήσεις ακόμη, έγινε δεκτό ότι η
συνυπευθυνότητα θα δίνεται πλέον απευθείας στον βαμβακοπαραγωγό. Αυτό δεν
εφαρμόστηκε; Γιατί; Καθυστερεί όντως η καταβολή αποζημιώσεων του 1996 και αν
ναι, γιατί; Δεν έχουμε ενημέρωση αν το μητρώο αγροτών συντάχθηκε ή όχι και εξ
αυτού αν παίρνουν πετρέλαιο με μειωμένη τιμή.

Υπάρχει κώλυμα να καταβληθεί η ελάχιστη τιμή στο βαμβάκι που καθόριζε η Ε.Ε.;
Δεν υπάρχει ενημέρωση επ' αυτού».

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16065N147</ED>
<ID>
ID:131256

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N14&aa=7</URL></REF>


Article

<CATEGORY>vin06</CATEGORY>

 <H5>ΓΙΑ ΠΑΡΑΒΑΣΗ ΚΑΘΗΚΟΝΤΟΣ ΚΑΤ' ΕΞΑΚΟΛΟΥΘΗΣΗ ΛΟΓΩ ΤΩΝ ΠΑΡΑΝΟΜΩΝ ΠΡΟΣΛΗΨΕΩΝ ΑΣΚΗΣΕ
Ο ΕΙΣΑΓΓΕΛΕΑΣ
</H5><H2>Δίωξη κατά Τσαγκαράκη
</H2>
Την κατηγορία της παράβασης καθήκοντος κατ' εξακολούθηση αντιμετωπίζει από
χθες ο τέως γενικός διευθυντής της Ολυμπιακής Αεροπορίας κ. Μιλτιάδης
Τσαγκαράκης, για τις παράνομες προσλήψεις εποχικού προσωπικού.

Η ΠΟΙΝΙΚΗ δίωξη ασκήθηκε χθες από την Εισαγγελία Πρωτοδικών της Αθήνας, με
βάση τα στοιχεία που συμπεριλαμβάνονται στο πόρισμα του Ανωτάτου Συμβουλίου
Επιλογής Προσωπικού, το οποίο δημοσίευσαν «ΤΑ ΝΕΑ», την περασμένη Τρίτη.

Το σχετικό πόρισμα αρχικά εστάλη στον προϊστάμενο της Εισαγγελίας Πρωτοδικών
της Αθήνας κ. Γ. Κολιοκώστα, ο οποίος με τη σειρά του το διαβίβασε στον
συνάδελφό του κ. Ιωάννη Σακελλάκο. Ο εισαγγελικός λειτουργός, αφού μελέτησε
τον φάκελο με το πόρισμα του ΑΣΕΠ, προέβη χθες στην άσκηση ποινικής δίωξης,
που στρέφεται κατά του κ. Μ. Τσαγκαράκη και κάθε άλλου υπευθύνου για το
αδίκημα της παράβασης καθήκοντος κατ' εξακολούθηση.

Η περαιτέρω δικαστική διερεύνηση της υπόθεσης αυτής ανατέθηκε σε πταισματοδίκη
της Αθήνας ενώπιον του οποίου θα κληθούν σε απολογία τόσο ο τέως γενικός
διευθυντής της Ολυμπιακής Αεροπορίας, αλλά και όσα πρόσωπα για τα οποία θα
προκύψουν ποινικές ευθύνες.

Από τους βασικότερους μάρτυρες, οι οποίοι θα καταθέσουν στο πλαίσιο της
προανάκρισης, είναι ο επιθεωρητής του ΑΣΕΠ κ. Ευάγγελος Σακλαμπανάκης, ο
οποίος διηνήργησε την έρευνα για τις προσλήψεις 2.888 εποχικών υπαλλήλων στην
Ο.Α. και εντόπισε πληθώρα παρανομιών και παρατυπιών στις διαδικασίες που
ακολουθήθηκαν, τόσο από τον κ. Τσαγκαράκη όσο και από τις επιτροπές, που ο
ίδιος είχε ορίσει για τον έλεγχο των δικαιολογητικών και την επιλογή των υποψηφίων.

Σύμφωνα με όσα αναφέρονται στο 20σέλιδο πόρισμα (με ημερομηνία 28 Ιανουαρίου
1998), ο κ. Τσαγκαράκης, ως γενικός διευθυντής της Ο.Α., μέσα στο έτος 1997
και παρά τις επανειλημμένες οχλήσεις εκ μέρους τού κ. Σακλαμπανάκη για τον
παράνομο ή παράτυπο χαρακτήρα των διαδικασιών που ακολουθούσε, εκείνος
προχωρούσε σε προσλήψεις προσωπικού, χωρίς τα απαιτούμενα από τον νόμο τυπικά
και ουσιαστικά προσόντα.

Χαρακτηριστική είναι η περίπτωση της πρόσληψης ιπταμένων συνοδών και
φροντιστών, των οποίων είχε λήξει η άδεια ασκήσεως των καθηκόντων του. Σε
άλλες περιπτώσεις, ο κ. Τσαγκαράκης ανέτρεψε τη σειρά κατάταξης των υποψηφίων
εις βάρος όσων διέθεταν τα απαιτούμενα προσόντα. 
Επίσης, προχώρησε σε προσλήψεις αεροσυνοδών που δεν γνώριζαν την αγγλική
γλώσσα και σε προσλήψεις υπαλλήλων χωρίς εμπειρία, οι οποίοι προσκόμισαν
ανεπίσημες βεβαιώσεις επιμέλειας ψυχικά ή σωματικά αναπήρων συγγενών τους.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N15</CAT>
<ED>
Κωδικός άρθρου: A16065N151</ED>
<ID>
ID:131098

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N15&aa=1</URL></REF>


Article

<CATEGORY>vin06</CATEGORY>

 <H2>Ζήτησε αποκρατικοποιήσεις
</H2>
ΥΠΕΡ της «άμεσης εκκίνησης της διαδικασίας αποκρατικοποίησης της Ολυμπιακής
Αεροπορίας μέσα από διεθνή διαγωνισμό, όπου οι επίδοξοι επενδυτές θα
παρουσιάσουν ταυτοχρόνως και τα επιχειρησιακά σχέδιά τους για την ανάπτυξη της
εταιρείας», τάχθηκε χθες ο πρόεδρος της Ν.Δ. Κώστας Καραμανλής.

Με τη θέση του αυτή, που διατύπωσε στη διάρκεια της χθεσινής επίσκεψής του στα
γραφεία της Ο.Α. στον Δυτικό Αερολιμένα, ο κ. Καραμανλής, όπως ανέφεραν
+υνδικαλιστές της Ν.Δ., ουσιαστικά ενισχύει τη θέση της κυβέρνησης στις
διαπραγματεύσεις που θα ξεκινήσουν στα τέλη Φεβρουαρίου με τους εργαζόμενους,
για τους νέους κανονισμούς εργασίας.

Και αυτό επειδή τα συνδικαλιστικά στελέχη της Ο.Α. που πρόσκεινται στον χώρο
της Ν.Δ., ανάμεσα στην αποκρατικοποίηση την οποία προτείνει ο κ. Καραμανλής
και στον ελεγχόμενο από το Δημόσιο αερομεταφορέα, προτιμούν το δεύτερο.

Πάντως, ο πρόεδρος της Ν.Δ. με τις χθεσινές του δηλώσεις για την Ο.Α. κάλυψε
τις θέσεις των βουλευτών, που διαγράφηκαν πρόσφατα. Ο κ. Καραμανλής ανέφερε
ακόμα ότι θα πρέπει να συσταθεί «μια ανεξάρτητη διοικητική αρχή, η οποία θα
έχει και τη ρυθμιστική εποπτεία σε όλες τις αερομεταφορές». Η συγκεκριμένη
αναφορά, χαρακτηριζόταν «ασαφής» από τους εργαζομένους της Ο.Α., οι οποίοι
υπενθύμιζαν ότι υπάρχει τέτοιος φορέας και είναι η Υπηρεσία Πολιτικής
Αεροπορίας (ΥΠΑ).

Εξάλλου, ο πρόεδρος του Συνασπισμού Νίκος Κωνσταντόπουλος, με χθεσινή ερώτησή
του προς τον Πρωθυπουργό, ζητεί να ξεκαθαριστεί αν στις αποφάσεις της
κυβέρνησης περιλαμβάνεται και το κλείσιμο της Ο.Α. Ακόμα, ζητεί να
πληροφορηθεί ποιο είναι το πρόγραμμα της κυβέρνησης για την εξυγίανση της Ο.Α.
και τι ρόλο τής επιφυλάσσει στην πολιτική της για τις αερομεταφορές.

Στο μεταξύ, χθες, ματαιώθηκε η πτήση Αθήνα - Θεσσαλονίκη - Μιλάνο, ενώ
συγχωνεύτηκαν τα δρομολόγια Ζυρίχης - Γενεύης και Άμστερνταμ - Βρυξελλών.

Για σήμερα έχει αποφασιστεί η ματαίωση των πτήσεων από την Αθήνα προς
Άμστερνταμ, Μόναχο και Λονδίνο, καθώς και η «912» προς Θεσσαλονίκη. Επίσης,
συγχωνεύονται σε μία οι πτήσεις προς Ζυρίχη και Γενεύη.

Τέλος, την παραπομπή της διευθύντριας της Επιθεώρησης Εργασίας Γλυφάδας στα
αρμόδια πειθαρχικά όργανα, επειδή αρνήθηκε χθες να υπογράψει τις καταστάσεις
με τα αυξημένα όρια ωρών απασχόλησης των εποχικών αεροσυνοδών, θα ζητήσει η
διοίκηση της Ο.Α.

Υπενθυμίζεται ότι με προχθεσινή απόφαση της διοίκησης της εταιρείας τα μηνιαία
όρια πτήσεων για τους εποχικούς αεροσυνοδούς αυξήθηκαν στις 100 ώρες (από τις
80 ώρες που ήταν έως τώρα).

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N15</CAT>
<ED>
Κωδικός άρθρου: A16065N152</ED>
<ID>
ID:131152

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N15&aa=2</URL></REF>


Article

<CATEGORY>vin06</CATEGORY>

 <H5>Ο ΣΚΗΝΟΓΡΑΦΟΣ ΤΗΣ «ΟΔΟΥ ΟΝΕΙΡΩΝ» ΟΝΕΙΡΕΥΕΤΑΙ ΝΑ ΑΦΗΣΕΙ ΤΟ ΓΗΡΟΚΟΜΕΙΟ ΚΑΙ ΝΑ
ΕΠΙΣΤΡΕΨΕΙ ΣΤΗ ΖΩΓΡΑΦΙΚΗ
</H5><H5>Στο περιοδικό τού σχολείου, η πρώτη επαφή με το πενάκι
</H5><H5>«Όποιον δεν καταλαβαίνουν τον βγάζουν τρελό...»
</H5><H2></H2><H2>Μίνως Αργυράκης
</H2><H2>«Τουλάχιστον τη χάρηκα τη ρημάδα τη ζωή...»
</H2>
<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

Δεν θ' άλλαζε τίποτε από τη ζωή του, αν είχε την ευκαιρία να ξαναγεννηθεί.
Την αγάπησε τη ζωή ο Μίνως Αργυράκης, όπως αγάπησε και τις γυναίκες. Έντυσε
μποέμικα την κάθε του στιγμή και αδιαφόρησε πλήρως για όσους βάφτιζαν
«περίεργο» τον ίδιο και «εκκεντρικό» καθετί που δεν μπορούσαν να καταλάβουν
στη ζωγραφική, τα σκίτσα και τα σκηνικά του. Ένα πράγμα δεν λογάριασε ποτέ
του: το χρήμα. Δεν το είχε; Δεν πείραζε. Το είχε; Το ξόδευε... «Μπορεί,
κακώς», λέει σήμερα από το Γηροκομείο Αθηνών, που εδώ κι έναν χρόνο έχει γίνει
αναγκαστικά το σπίτι του. «Τουλάχιστον, όμως, εγώ τη χάρηκα τη ρημάδα τη ζωή»...

ΟΙ ΡΥΤΙΔΕΣ του προσώπου του δεν έχουν φτάσει ακόμη στην καρδιά του. Ο
σκηνογράφος της «Οδού Ονείρων» στήνει ψηφίδα ψηφίδα το δικό του όνειρο: να
ξανανοικιάσει την κάμαρα που είχε στο Παγκράτι, να αποχαιρετήσει το Γηροκομείο
και να ριχτεί με πάθος στη ζωγραφική.

«Τι θα ζωγραφίζατε;» τον ρώτησα. «Μια γυναίκα» μού απάντησε. «Μια γυναίκα;»
ξαφνιάστηκα ευχάριστα. «Άντε δύο... Βέβαια, τώρα που το ξανασκέφτομαι, και
τρεις δεν θα 'ταν άσχημα»... Μια αδιόρατη θλίψη ζωγραφίζεται στο βλέμμα του. Ο
τρόπος που ξαφνικά σωπαίνει είναι συγκλονιστικός.

Είναι κομψός μέσα στη ρομπ ντε σαμπρ του. Αν και φανερά ταλαιπωρημένος από τα
σκαμπανεβάσματα της υγείας του, τα μάτια του δεν χάνουν τη ζωηράδα, όταν ο
νους του τον βοηθάει να διατυπώσει όσα θέλει να πει. 
Τις άλλες στιγμές, απλώς προτιμά να καρφώνει τα μάτια ή κάτω στο πάτωμα ή
μακριά, έξω από το παράθυρο. Όταν πριν από έναν χρόνο ερχόταν στο Γηροκομείο
Αθηνών ύστερα από ένα βαρύ εγκεφαλικό, κανείς δεν περίμενε ότι θα μπορούσε να
βελτιωθεί τόσο πολύ, ώστε και επαφή με το περιβάλλον να έχει και καθιστός σε
μια καρέκλα να μπορεί να σταθεί. Όπως σήμερα. 
Που έχει περιποιηθεί την κόμμωσή του, αν και αρνείται πολύ ευγενικά τη
φωτογράφησή του. «Τη Δευτέρα ίσως έχω λίγο ελεύθερο χρόνο για πόζες»...

Είναι ακόμη ζωντανός, αλλά αυτό δεν του αρκεί. Του λείπει η ζωγραφική. Να μην
ξεχάσει, όταν θα βγει, να πάρει μαζί του τα πενάκια του και τα χαρτιά του ­
ντεκόρ στο κάτω ραφάκι του κομοδίνου του. «Δεν έχω παράπονο. Οι άνθρωποι εδώ
είναι πολύ περιποιητικοί. 
Οι γιατροί προσφέρονται να μου βρουν ένα δωμάτιο να κάτσω να ζωγραφίσω,
αλλά... χωρίς να φταίει κανείς γι' αυτό... η ατμόσφαιρα να κινηθώ ζωγραφικά
δεν είναι η πλέον ενδεδειγμένη. 
Η ζωγραφική, το σκίτσο, θέλουν κέφι που δεν το βρίσκεις εδώ κοντά. Εδώ κάθε
πρωί λέμε καλημέρα στη μελαγχολία».

ΟΙ ΓΥΝΑΙΚΕΣ

Έρχεται κι επανέρχεται στις γυναίκες. «Οι γυναίκες συμβολίζουν για μένα την
ομορφιά. Την εσωτερική ομορφιά, που διαρκεί. Οι κούκλες δεν μ' ενδιαφέρουν».
Ένα παιχνίδισμα αυτοαναιρέσεων ο λόγος του. «Δηλαδή, όχι πως δεν μ'
ενδιαφέρουν κι αυτές, αλλά δεν μπορώ να τους αφοσιωθώ. Εγώ ζητώ μιαν
πνευματικότητα, να έχει δηλαδή η γυναίκα κάτι να σου πει. Δεν εννοώ να είναι
διανοούμενη του είδους που ξέρει μόνον το μυαλό και δεν αισθάνεται το σώμα.
Όχι. Αυτό είναι πολύ άσχημο για μένα».

Είχε, λέει, πολλές γυναίκες στη ζωή του. «Τρεις απ' αυτές νόμιμες. Με
στεφάνι». Μιαν Αγγλίδα, μιαν Ιρλανδέζα, μιαν Ελληνίδα. «Φαίνεται όμως πως δεν
ήμουν καμωμένος για σπίτι». Κι άλλες πολλές, εκτός γάμου. «Μια συνεχής αλλαγή
ήταν η ζωή μου. Μόλις αποκτούσα κάτι, το κατέστρεφα. Πάντα ήθελα κάτι άλλο απ'
αυτό που είχα. Ο Τσαρούχης μού έλεγε: "Σαν Μικρασιάτης, γεννήθηκες για την
καταστροφή". Τώρα τελευταία είμαι πολύ πιο κοντά στο σπίτι. Βλέπετε, έχω τη
μικρή μου κόρη, την Ελένη (μία κόρη από κάθε γάμο), που με βοηθάει πολύ.
Έρχεται εδώ και με βλέπει κάθε μέρα»...

Είναι πιο κοντά στο σπίτι, αλλά σπίτι στη ζωή του δεν απέκτησε. Κι αν δεν
πέρασαν χρήματα από τα χέρια του... «Εγώ δεν σκέφτηκα ν' αποκτήσω σπίτι ούτε
όταν απέκτησα δικά μου παιδιά. Δεν μ' ενδιέφεραν τα υλικά αγαθά. Ήμουν άτακτο
παιδί, με την καλή έννοια. Γλένταγα, χόρευα. Πού να περισσέψουν λεφτά για
σπίτι. Ποιος ξέρει... Ίσως στην άλλη μου ζωή κάνω κάτι».

ΣΕ ΤΑΞΙΔΙΑ

Χρειάστηκε να 'ρθει η αρρώστια για να σκεφτεί ότι σ' αυτό το σημείο μπορεί και
να 'κανε λάθος. Σπίτι δεν έχει, σύνταξη δεν έχει, λεφτά στην άκρη δεν έχει.
«Χάριζα συνεχώς έργα μου κι αυτό το πλήρωσα λίγο ακριβά. Αλλά το προτιμούσα,
από το να γίνω έμπορος. Μου ήταν δύσκολο να αποτιμήσω εγώ σε δραχμές τη
δουλειά μου. Τις στιγμές της δικής μου "τρέλας" ή δημιουργίας, όπως θέλετε
πείτε το. Αλλά και τότε που έπιανα στα χέρια μου λεφτά ­ και πρέπει να σας
εξομολογηθώ ότι αυτές ήταν από τις λίγες περιπτώσεις που ένιωθα σαν
καπιταλιστής, αφού το έβρισκα πολύ νόστιμο να έχω λεφτά ­ τα ξόδευα. Κυρίως σε
ταξίδια». Έχει ταξιδέψει σχεδόν σε όλο τον κόσμο. «Βοήθησαν σ' αυτό και οι
εφημερίδες και τα περιοδικά που δούλευα». Νέα Υόρκη, Τόκιο, Μόσχα, Ευρώπη.
«Μόνο στη Γερμανία δεν έχω πάει ποτέ, κι ούτε πρόκειται να πάω. Της έχω μια
αντιπάθεια, λόγω του Χίτλερ και του ναζισμού. Θυμάμαι τι τράβηξε ο κόσμος στην
Αθήνα, την Κατοχή. Η οικογένειά μου δεν πέρασε τόσο δύσκολες ώρες, όσο άλλες.
Αλλά έχω ακόμα στο μυαλό μου την εικόνα της μάνας μου, που για να μας θρέψει
δούλευε φασόν κορσέδες και σουτιέν».

Ξαναγυρνάει απότομα στη σημερινή του κατάσταση. «Μου λένε διάφοροι να
βοηθήσουν, αλλά εγώ δεν είμαι άνθρωπος να πηγαίνω στα υπουργεία, να ψάχνω τους
αρμόδιους και να λέω "σας παρακαλώ, δώστε μου κάτι". Στο κάτω κάτω εξαρτάται
πώς προετοιμάζει κανείς το ραντεβού με τη μοίρα του. Δεν υπήρξα εγώ κακότυχος.

Τις επιλογές μου έκανα και στάθηκα τυχερός. Αγάπησα τη ζωή και εκείνη μου το
ανταπέδωσε. Μπορεί να έχω οικονομικό πρόβλημα, αλλά όταν με το καλό βγω θα
κοιτάξω να δουλέψω. Κι ό,τι γίνει με τη δουλειά. Αυτό έχω συνηθίσει να κάνω»...

Με τον Σπύρο Βασιλείου

Η ΜΑΝΑ του και η γιαγιά του ήταν πάντα οι μούσες του. Σμυρνιές και
αρχόντισσες. Καρπός του έρωτα και του γάμου του τραπεζίτη πατέρα του με τη
14χρονη Γαλάτεια ήταν ο Μίνως Αργυράκης. «Ο πατέρας μου ήταν πολύ καλός
άνθρωπος και μεγάλος πατριώτης. Από το σπίτι μας, που ήταν πάντα ανοιχτό, στη
Σμύρνη, περνούσαν κάθε μέρα δεκάδες Έλληνες για να τους βοηθήσει».

Ο πατέρας έπεσε θύμα της Μικρασιατικής Καταστροφής. «Σφάχτηκε από τους
Τούρκους». Ακέφαλη η οικογένεια, χαμένη η μεγάλη περιουσία, πήρε το δρόμο για
την Ελλάδα. Ο Μίνως ήταν μόλις ενός έτους μωρό. «Ευτυχώς στην Ελλάδα υπήρχε η
Στεφάνου Δέλτα (σ.σ. η Πηνελόπη Δέλτα), οικογενειακή φίλη, που φρόντισε για
τον μικρό και τον έβαλε οικότροφο στο Κολλέγιο Αθηνών.

Ως μαθητής ήταν μέτριος. Ως διαγωγή... μετά δυσκολίας «κοσμία». «Δεν είχα
τίποτα εναντίον του Κολλεγίου, αλλά γενικώς με τη σχολική ζωή που με καταπίεζε
αφόρητα. Έσπαγα τζάμια, ξερίζωνα λουλούδια και καλλωπιστικούς θάμνους. Ήθελα
να φτιάξω μια δική μου, αναρχική ατμόσφαιρα».

Μικρός ονειρευόταν να γίνει στρατηγός για να καταπιέζει αυτός τους άλλους.
«Αργότερα, σκεφτόμουν πως ίσως να έκρυβα έναν μικρό Παπαδόπουλο μέσα μου.
Βεβαίως, οι άνθρωποι που ήθελα εγώ να καταπιέσω ανήκαν στο στενό οικογενειακό
μου περιβάλλον. Ο δεύτερος άνδρας της μητέρας μου, ο ετεροθαλής αδελφός μου,
οι συγγενείς, που για μένα εκπροσωπούσαν το κατεστημένο...».

Στο Κολλέγιο ανακάλυψε πως του άρεσε το μάθημα της ιχνογραφίας και αργότερα
των καλλιτεχνικών. Κι έτσι τού μπήκε η ιδέα να ασχοληθεί με τη ζωγραφική γιατί
ήταν το μόνο πράγμα που μπορούσε να κάνει. Η πρώτη του επαφή με το πενάκι
αποτυπώθηκε στο περιοδικό του σχολείου. Τα πρώτα του σκίτσα δημοσιεύτηκαν στον
«Θησαυρό του Κολλεγίου» το 1939. Μια προσωπική καριέρα ανοιγόταν μπροστά του.
Ο Εμφύλιος ήρθε και την καθυστέρησε. «Ανέβηκα εφτά μήνες στο βουνό με τον
ΕΛΑΣ. Πήγα στο Καρπενήσι από την Αθήνα με τα πόδια. Εγώ κομμουνιστής δεν
υπήρξα ποτέ. Πάντα ήμουν αριστερός, με την έννοια ότι ήθελα να φτιάξουμε έναν
καινούργιο κόσμο και πίστευα ότι η Ελλάδα μπορεί να γίνει μια μοντέρνα,
ασφαλώς σοσιαλιστική χώρα».

Με τον Σπύρο Σακκά (αριστερά) και τον Μάνο Χατζιδάκι

ΔΥΟ ΦΟΡΕΣ τον απέρριψαν από τη Σχολή Καλών Τεχνών. «Εκείνη την εποχή, το κλίμα
στη Σχολή δεν ήταν και τόσο καλλιτεχνικό. Μπορούσες να είχες κάνει το πλέον
ευφάνταστο έργο κι επειδή τόλμησες να πεις κάτι στον καθηγητή σου που δεν το
θεωρούσε πρέπον, σε έκοβε. Η απόρριψή μου δεν με πείραξε. Είπα, άσ' τους.
Αυτοί δεν ξέρουνε...». Το όνειρό του, ένα έργο που θα εκφράζει τον ορίζοντα,
θα απλώνεται στο διάστημα και θα ενώνεται με τα σύγχρονα ρεύματα.

Σπούδασε όμως στη «σχολή Τσαρούχη». Ο μεγάλος ζωγράφος δίδασκε τα καλοκαίρια
στο Πεδίον του Άρεως «όχι πώς να ζωγραφίζουμε, αλλά πώς να βλέπουμε τη
ζωγραφική, ανακαλύπτοντας ταυτοχρόνως τι υπάρχει μέσα μας. Πάντα μάς έλεγε πως
ό,τι διδάσκεται είναι τεχνητό. Το μόνο αληθινό είναι αυτό που βγαίνει από μέσα
μας. Κι εγώ προσπαθούσα να το ανακαλύψω, απομονωμένος στην ταράτσα του σπιτιού
μας, Ερμού 14, ζωγραφίζοντας με τις ώρες, με τις μέρες...».

Δεν θεωρεί πως είναι μεγάλος ζωγράφος. Λέει πως απλώς έκανε αυτό που τον
γέμιζε. Το ένα είναι το σαρκαστικό μέρος, η κοινωνική σάτιρα, έτσι όπως
έβγαινε από τα σκίτσα που έκανε για ελληνικές και ξένες εφημερίδες και
περιοδικά. Για το άλλο, που είναι λυρικό, λέει: «Αφορά τις νεράιδες και τις
γυναίκες που έχω φιλοτεχνήσει. Σπανίως ζωγράφιζα άνδρες».

ΣΤΟ ΕΞΩΤΕΡΙΚΟ

Λίγο πριν από τη δικτατορία βρέθηκε στο Λονδίνο. «Ένας φίλος μου, ο Νάνος
Βαλαωρίτης, έστειλε μερικά σκίτσα μου στο "Λόντον Μαγκαζίν" και το περιοδικό
με κάλεσε να δουλέψω εκεί». Το Λονδίνο διαδέχτηκε το Παρίσι και η γνωριμία και
μεγάλη φιλία του με τον Τάκι. «Απολάμβανα το διαφορετικό και πραγματικά
καλλιτεχνικό κλίμα του Παρισιού. Ήταν από τα πλέον δημιουργικά μου χρόνια». Η
μια έκθεση διαδέχεται την άλλη. Νέα Υόρκη, Τόκιο, Μόσχα. «Στην Αμερική η
υποδοχή ήταν ενθουσιώδης. Στη Μόσχα το κοινό ήταν σφιγμένο. Όμως οι Μοσχοβίτες
ήταν καταπληκτικοί άνθρωποι. Μια φορά ρώτησα πού είναι ένας δρόμος και τριάντα
άνθρωποι τσακίστηκαν να με εξυπηρετήσουν».

Επέστρεψε στην Ελλάδα το 1972. «Τότε έμπλεξα με τον Χατζιδάκι και την "Οδό
Ονείρων". Δεν πρόκειται για ένα έργο, όπως νομίζουνε πολλοί, αλλά για ένα κέφι
της εποχής εκείνης. Μαζευόμασταν στου "Ζωναρά" μερικοί φίλοι, μια φορά την
εβδομάδα· έλεγε κάτι ο Χατζιδάκις, πετούσε κάτι ο Χορν, κάτι συμπλήρωνε ο
Γκάτσος κι έτσι έγινε η "Οδός Ονείρων". Η ιδέα να το ανεβάσουμε στο
"Μετροπόλιταν" ήταν του Μάνου, αλλά το όνομα δικό μου. 
Το είχα κλέψει από μια στήλη που υπάρχει στην οδό Θόλου, κοντά στο παλιό
Πανεπιστήμιο, στην Πλάκα, που έγραφε "Οδός Ονείρων" και το έβρισκα υπέροχο. Η
πρώτη παράσταση ήταν για όλους μας μια σκέτη ευτυχία. Και παρ' όλο που οι
επιθεωρησιογράφοι το σαμποτάρανε πολύ, η επιτυχία που γνώρισε ήταν απρόσμενη».

Ο ΧΑΤΖΙΔΑΚΙΣ

Η «Οδός Ονείρων» τον έδεσε με μεγάλη φιλία με τον Μάνο Χατζιδάκι. «Σαν τον
Μάνο δεν υπήρξε άλλος κανείς. Πολλοί απορούσαν πως μπορεί να ταιριάζαμε τόσο
πολύ εγώ, ένας αριστερός ή "αναρχικός", με τον Μάνο, που τον θεωρούσαν δεξιό.
Όμως και αριστεροί και δεξιοί κατά βάθος θέλουμε τα ίδια πράγματα μέσα μας κι
αυτό που μας κάνει να χωριζόμαστε είναι ο εγωισμός μας. Και το γεγονός ότι
δίνουμε μεγαλύτερη σημασία στο τομάρι μας απ' ό,τι στο σύνολο».

Μάλλον χαίρεται που ο επόμενος αιώνας ­ το πιθανότερο είναι ­ θα τον βρει
«απόντα». «Αυτή η τεχνολογική πρόοδος με τρομάζει. Δεν αρκούν τα επιτεύγματα
και οι διευκολύνσεις της καθημερινής μας ζωής. Χρειάζεται να κοιτάξουμε πιο
βαθιά μέσα μας».

ΠΡΟΣ ΤΟΥΣ ΝΕΟΥΣ

Αν είχε μπροστά του έναν νέο άνθρωπο και χρειαζόταν να του δώσει μια συμβουλή,
αυτή θα ήταν να γίνει ένας γνήσιος άνθρωπος και να μην κρύβει τον πραγματικό
του εαυτό. «Θα του έλεγα να εκφραστεί όπως νιώθει, αδιαφορώντας για το τι λένε
οι γύρω του. Ο κόσμος όποιον δεν καταλαβαίνει τον βγάζει "τρελό". Διότι ό,τι
δεν είναι κατανοητό είναι και επικίνδυνο. Άρα πρέπει να πολεμηθεί. Και φυσικά,
αν μπορούσα, θα τον προστάτευα, γιατί έχω υποστεί κι εγώ πολλές φορές αυτούς
τους χαρακτηρισμούς».

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16065N161</ED>
<ID>
ID:131099

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N16&aa=1</URL></REF>


Article

<CATEGORY>vin06</CATEGORY>

 <H5>ΤΙ ΛΕΕΙ ΤΟ ΠΟΡΙΣΜΑ ΤΩΝ ΕΜΠΕΙΡΟΓΝΩΜΟΝΩΝ ΓΙΑ ΤΟΥΣ ΠΑΡΑΓΟΝΤΕΣ ΠΟΥ ΤΟ ΟΔΗΓΗΣΑΝ
ΣΤΗΝ ΑΝΑΤΡΟΠΗ
</H5><H5>«Επιτέλους!» γράφει με αγανάκτηση ο διασωθείς δόκιμος
</H5><H2>Έτσι βυθίστηκε το «Δύστος»
</H2>
<AUTHOR>ΠΡΟΚΟΠΗΣ ΓΙΟΓΙΑΚΑΣ</AUTHOR>

ΤΑ ΡΗΓΜΑΤΑ (1) και (2) οδήγησαν, σύμφωνα με ναυπηγούς αλλά και τους τεχνικούς
συμβούλους των συγγενών των θυμάτων του «ΔΥΣΤΟΣ», στο ναυάγιο. Όπως φαίνεται
στο γράφημα, το ρήγμα (2) καλύπτει ένα μέρος του χώρου φορτίου, αλλά και τον
κάτω από αυτό διαμορφωθέντα χώρο της δεύτερης σειράς διπυθμένων. Αυτά όμως
στερούντο διαμήκη φραχτών, με αποτέλεσμα τα νερά που μπήκαν να κινούνται προς
όλες τις κατευθύνσεις και κυρίως κατά τον άξονα της συμπεριφοράς του πλοίου.
Δηλαδή πλώρα δεξιά, πρύμα αριστερά.

Οι πραγματογνώμονες εκτιμούν ότι ο πλοίαρχος του «ΔΥΣΤΟΣ», μετά τα Σκάντζουρα,
θα πρέπει λογικά να «ψήλωσε» λίγο με τον καιρό την αριστερή μάσκα και αργότερα
να γύρισε με τον καιρό δευτερόπρυμα. Κάποια στιγμή, κοντά στη Σκυροπούλα,
συνειδητοποίησε ότι το πλοίο είχε έμπλωρη διαγωγή και κλίση προς τα δεξιά με
πολύ αργή ­ έως ανύπαρκτη ­ επαναφορά. Εκτίμησε τότε, ότι προκειμένου να
ανορθώσει το πλοίο από τη θάλασσα, η οποία έμπαινε και παρέμενε στη δεξιά
πλευρά του καταστρώματος, έπρεπε να «ψαρέψει» το πλοίο με το τιμόνι προς τα
αριστερά, μην έχοντας άλλη τεχνικά παραδεκτή δυνατότητα ελιγμών.

Όμως το «ΔΥΣΤΟΣ» κατά τη στροφή δεν μπόρεσε να επανέλθει, διότι ήδη οι
ελεύθερες επιφάνειες είχαν γεμίσει νερό. Η ορμή του νερού και του λασπώδους
πλέον φορτίου (τσιμέντου) από το αμπάρι νούμερο (1) γκρέμισε τις φραχτές με
αποτέλεσμα την ανατροπή του πλοίου.

Όλα έγιναν μέσα σε λίγα λεπτά. Ούτε σήμα κινδύνου δεν πρόλαβε να στείλει ο
καπετάνιος Ιωάννης Τσιτσιρίκης, που βρέθηκε από δύτες στον χώρο του ασυρμάτου.
Σύμφωνα με τον προϊστάμενο της Εισαγγελίας Πρωτοδικών Πειραιά κ. Αριστείδη
Φραγκιαδάκη, που έχει στα χέρια του την περίληψη του πορίσματος των
εμπειρογνωμόνων, οι παράγοντες που οδήγησαν στην ανατροπή ήταν η υπερφόρτωση,
η κακή φόρτωση, η ύπαρξη επιθεμάτων (μπαλωμάτων), η κακή κατάσταση των
καπακιών των στομίων, η ύπαρξη ελεύθερων επιφανειών στα διπύθμενα και η κακή συντήρηση.

ΤΗΝ ΑΓΑΝΑΚΤΗΣΗ του για τα όσα εδώ κι ένα χρόνο γράφονται εις βάρος του,
αναφέρει σε επιστολή του προς «ΤΑ ΝΕΑ» ο μοναδικός διασωθείς του ναυαγίου του
«Δύστος», δόκιμος πλοίαρχος Χρήστος Αναγνώστου. Ο κ. Αναγνώστου γράφει:

Ένα χρόνο τώρα, προσπαθώ να περιγράψω και να εξηγήσω με τις μαρτυρικές μου
καταθέσεις στα αρμόδια όργανα, τι συνέβη τη νύχτα εκείνη. Μέσα στα πλαίσια του
σεβασμού προς το έργο τους, δεν θέλησα να δίνω συνεντεύξεις, ούτε να απαντώ σε
διαστρεβλώσεις και σενάρια, διαβολές που γράφονταν ή ακούγονταν, παρ' όλο που
με έθιγαν. Οι πραγματογνώμονες έχουν δώσει τις παραμέτρους του ναυαγίου και
επιβεβαιώνουν το ξαφνικό της ανατροπής του πλοίου. Τη στιγμή του ναυαγίου δεν
βρισκόμουν στη γέφυρα του πλοίου. Βρισκόμουν στην τραπεζαρία του πληρώματος, η
οποία βρίσκεται στο επίπεδο του κύριου καταστρώματος, στην αριστερή πλευρά του
πλοίου και μάλιστα δύο πατώματα κάτω από τη γέφυρα.

Εδώ επεχειρήθη μια διαστρέβλωση σοβαρότατη, με σκοπό να δημιουργηθεί σκόπιμη
σύγχυση. Η σύγχυση, όμως, αυτή διαλύεται, αν αναλογιστεί κανείς ότι με τις
δύσκολες συνθήκες πλεύσης θα ήταν παράλογο να βρίσκεται μόνο ένας άνθρωπος στη
γέφυρα και μάλιστα ο δοκ. πλοίαρχος. Έχω περιγράψει στις καταθέσεις μου, ότι
τις τελευταίες ώρες και λίγο πριν από το ναυάγιο, στη γέφυρα ευρίσκοντο ο
πλοίαρχος, ο ασυρματιστής και ο ναύτης Γ. Λακιώτης. Αυτά τα ανέφερα, για να
γνωρίσουν όλοι, πως ο αγώνας ενός ανθρώπου να κρατηθεί στη ζωή είναι ιερός.
Ένας νέος άνθρωπος, που επέλεξε μόνος του να είναι ουσιαστικός στη ζωή του, να
μη στηρίζεται σε "γυάλινα πόδια" και να μη βολεύεται "όπως είναι της μόδας",
δεν φοβάται τους συκοφάντες και τους "εγκεφάλους". Σέβεται αρχές. Ας στέκονται
με σεβασμό μπροστά στην αξιοπιστία μου. Όλα όσα περιέγραψα επαληθεύτηκαν ένα
προς ένα. Όλα όσα κατασκεύασαν, καταρρίφθηκαν. Δεν θα ξεχάσω, όμως, ποτέ την
επιπόλαιη γνώμη, την αζήτητη εξυπνάδα και τη σκόπιμη "λάσπη" στην τιμή και την
προσωπικότητά μου. Τέλος, ευχαριστώ όλους όσους στάθηκαν με πίστη, ορθή λογική
και αγάπη κοντά μου. Η Ελλάδα έχει τα πρότυπά της και αυτά αντέχουν.

Δοκ. Πλοίαρχος

Χρήστος Ε. Αναγνώστου

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N18</CAT>
<ED>
Κωδικός άρθρου: A16065N181</ED>
<ID>
ID:131100

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N18&aa=1</URL></REF>


Article

<CATEGORY>vin06</CATEGORY>

 <H2>Διαφωνία κορυφής στον Άρειο Πάγο
</H2>
ΣΕ «ΔΙΑΦΩΝΙΑ κορυφής» στον Άρειο Πάγο οδηγεί η απόφαση του προέδρου του
Ανωτάτου Δικαστηρίου κ. Στεφ. Ματθία να συγκαλέσει την Ολομέλεια των
αρεοπαγιτών προκειμένου να αντιταχθούν σε δηλώσεις του υπουργού Δικαιοσύνης
και βουλευτών για δικαστικές αποφάσεις. Η κίνηση και οι θέσεις τού κ. Ματθία
βρίσκουν ­ σε μεγάλο βαθμό ­ αντίθετο τον εισαγγελέα του Αρείου Πάγου κ. Παν. Δημόπουλο.

Στην επίμαχη διάσκεψη της Ολομέλειας (στις 26 Φεβρουαρίου), η οποία έχει
«πυροδοτήσει» την αντιπαράθεση ανάμεσα στον κ. Ματθία και τον κ. Γιαννόπουλο,
ο εισαγγελέας του Αρείου Πάγου αναμένεται, κατά πληροφορίες, να βρεθεί
αντιμέτωπος με τον κ. Ματθία, τόσο ως προς το «χρόνο» που επέλεξε για την
σύγκληση της Ολομέλειας όσο και ως προς την «ουσία» των ερωτημάτων που έθεσε
προς γνωμοδότηση.

Ο κ. Δημόπουλος θα υποβάλει εγγράφως τις προτάσεις του στο ανώτατο δικαστικό
όργανο προς το τέλος της ερχόμενης εβδομάδας. Ωστόσο, κύκλοι της Εισαγγελίας
του Αρείου Πάγου επισημαίνουν ότι έχει ήδη «σχηματοποιήσει τις απόψεις του»
για τα ερωτήματα του προέδρου του Αρείου Πάγου.

Ο εισαγγελέας του Ανωτάτου Δικαστηρίου αναμένεται, ειδικότερα, να προτείνει:

* Για τον κοινοβουλευτικό έλεγχο των δικαστικών αποφάσεων, ότι σε «κάθε
περίπτωση είναι επιτρεπτός» και «πρέπει να υπάρχει», ακόμη και για εκκρεμείς
υποθέσεις. Και, αντιτασσόμενος στον κ. Ματθία, θα επισημάνει ότι ο Άρειος
Πάγος «δεν δικαιούται να αντιταχθεί σε αυτόν τον έλεγχο».

* Για εγκωμιαστικά ή επικριτικά σχόλια επί δικαστικών αποφάσεων από την πλευρά
του υπουργού Δικαιοσύνης, η θέση του είναι πως αυτά «πρέπει να αποφεύγονται»
όταν μία δικαστική απόφαση εκκρεμεί στα δικαστήρια ουσίας, γιατί σε μια τέτοια
περίπτωση μπορεί να θεωρηθούν ως «παρέμβαση». 
Αλλά μπορούν να σχολιάζονται υποθέσεις που εκκρεμούν στον Άρειο Πάγο, γιατί σε
κάθε περίπτωση θα πρόκειται για «νομικό σχολιασμό» υποθέσεων.

* Για το εάν είναι απαραίτητη η σύμφωνη γνώμη της Ολομέλειας, προκειμένου το
υπουργείο να προχωρήσει σε αλλαγές στην οργανική σύνθεση του Αρείου Πάγου
(αύξηση θέσεων αρεοπαγιτών κ.ά.), θα επισημάνει ότι «καλό και θεμιτό είναι να
ερωτάται η Ολομέλεια», αλλά μια τέτοια εξέλιξη ανήκει στη «διακριτική
ευχέρεια» του υπουργού και σε καμία περίπτωση, συνταγματικώς και νομικώς, «δεν
επιβάλλεται» στον υπουργό να ρωτά την Ολομέλεια.

Σε ό,τι αφορά το θέμα των αθλητικών δικαστών, ο κ. Δημόπουλος συμφωνεί με τον
κ. Ματθία (και τον υπουργό Δικαιοσύνης...), ότι η ΕΠΑΕ δεν μπορεί να διορίζει
στις θέσεις αυτές εν ενεργεία δικαστικούς. Και αν το προνόμιο αυτό παραμείνει
στην ΕΠΑΕ, τότε να διορίζονται δικηγόροι ή συνταξιούχοι δικαστικοί.

Εξάλλου, ως προς την αναθεώρηση του συνταγματικών διατάξεων που αναφέρονται
στη Δικαιοσύνη, ο εισαγγελέας του Αρείου Πάγου θεωρεί (σ.σ.: το θέμα αυτό θα
απασχολήσει την Ολομέλεια στις 9 Απριλίου) ότι η πρόταση του κ. Ματθία για
κάποιας μορφής οικονομική αυτοτέλεια της Δικαιοσύνης, κινείται σε θετική
κατεύθυνση και πρέπει να απασχολήσει τα κόμματα και τη Βουλή.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N19</CAT>
<ED>
Κωδικός άρθρου: A16065N191</ED>
<ID>
ID:131101

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N19&aa=1</URL></REF>


Article

<CATEGORY>vin06</CATEGORY>

 <H2>Λήστεψαν οδηγό ταξί και τον έδεσαν σε δένδρο
</H2>
ΠΑΡΑΣΚΕΥΗ και 13 για τον 53χρονο οδηγό ταξί Νίκο Δ. Κωστή ο οποίος πέρασε
νύχτα τρόμου στα χέρια δύο Αλβανών που τον λήστεψαν.

Ο 53χρονος παρέλαβε χθες λίγο μετά τα μεσάνυχτα τους δύο «πελάτες» από την
πλατεία Συντάγματος. Οι δράστες τον παρέσυραν σε ερημική τοποθεσία στο
Λαγονήσι και του επιτέθηκαν. Τον απείλησαν με μαχαίρι και του άρπαξαν τις
εισπράξεις του ταξί, 100.000 δρχ., ένα κινητό τηλέφωνο και άλλα προσωπικά του είδη.

Δεν περιορίστηκαν όμως στη ληστεία. Για να εξασφαλίσουν τη διαφυγή τους, τον
έβαλαν στο πορτ-μπαγκάζ του ταξί και τον μετέφεραν σε πιο απόμερο σημείο. Εκεί
τον έδεσαν σε δένδρο με ιμάντες που βρήκαν στο ταξί. Οι δύο κακοποιοί
απομακρύνθηκαν με το ταξί του θύματος και στη συνέχεια το εγκατέλειψαν στην
οδό Αρτέμιδας στη Βάρη.

Τρεις ώρες έμεινε δεμένος στο δένδρο ο 53χρονος μέχρι που κατάφερε να λυθεί.
Σε άσχημη κατάσταση, από τα χτυπήματα των δραστών και την ταλαιπωρία, κατάφερε
να φθάσει πεζή στο Αστυνομικό Τμήμα Καλυβίων όπου κατήγγειλε στους
αστυνομικούς τη ληστεία. Με περιπολικό μεταφέρθηκε στο νοσοκομείο «Σωτηρία«
και μετά τις πρώτες βοήθειες αποχώρησε.

ΑΝΑΛΗΨΗ ΜΕ ΠΙΣΤΟΛΙΑ

Ληστρική επιδρομή στο υποκατάστημα της Ιονικής Τράπεζας στην οδό Πελασγίας 110
στη Νέα Ζωή Περιστερίου (φωτογραφία), έκανε χθες στις 11.30 το πρωί συμμορία ληστών.

Δύο από την τετραμελή συμμορία εισέβαλαν στο υποκατάστημα και με την απειλή
όπλων ακινητοποίησαν υπάλληλους και πελάτες. Ο ένας κατευθύνθηκε στο ταμείο
από όπου άρπαξε 4.000.000 δρχ.

Οι δύο κακοποιοί επιβιβάσθηκαν σε κλεμμένο Ι.Χ. αυτοκίνητο μάρκας OPEL KORSA,
όπου τους περίμεναν οι άλλοι δύο συνεργοί τους και απομακρύνθηκαν με μεγάλη ταχύτητα..

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N19</CAT>
<ED>
Κωδικός άρθρου: A16065N192</ED>
<ID>
ID:131153

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N19&aa=2</URL></REF>


Article

<CATEGORY>vin06</CATEGORY>

 <H2>Ζητούν διαγωνισμό για την Πλ. Κοτζιά
</H2>
ΤΗ ΔΙΕΞΑΓΩΓΗ αρχιτεκτονικού διαγωνισμού για την πλατεία Κοτζιά ζητούν με κοινή
ανακοίνωσή τους οι συνδυασμοί της αντιπολίτευσης στον Δήμο Αθηναίων «Κίνηση
Πολιτών "Αθήνα 2000"» και «Πολίτες για την Αθήνα». Οι παρατάξεις της
αντιπολίτευσης καταγγέλλουν τη Δημοτική Αρχή της πόλης ότι στο προχθεσινό
Δημοτικό Συμβούλιο αποφάσισε τη διαμόρφωση της πλατείας Κοτζιά «επικαλούμενη
αρχιτεκτονική μελέτη - φάντασμα».

Από το γραφείο Τύπου του Δήμου Αθηναίων υποστηριζόταν ότι οι αιτιάσεις της
αντιπολίτευσης είναι προεκλογικά τεχνάσματα που σκοπό έχουν να εμποδίσουν το
έργο της Δημοτικής Αρχής. 
«Η πλατεία Δημαρχείου προχωρά σύμφωνα με το πρόγραμμα που έχει ανακοινωθεί και
τη διεκπεραίωση του έργου έχουν αναλάβει, μετά από εγκεκριμένη μελέτη του
υπουργείου Πολιτισμού, οι τεχνικές υπηρεσίες του δήμου», υποστηριζόταν από τον
Δήμο Αθηναίων στα «ΝΕΑ».

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N19</CAT>
<ED>
Κωδικός άρθρου: A16065N193</ED>
<ID>
ID:131193

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N19&aa=3</URL></REF>


Article

<CATEGORY>vin06</CATEGORY>

 <H2>Όχι στον υποσταθμό
</H2>
ΔΕΝ ΘΑ εγκατασταθεί ο υποσταθμός της ΔΕΗ στο Μαρούσι ύστερα από ομόφωνη
απόφαση που έλαβε το Δημοτικό Συμβούλιο της περιοχής χθες. Όπως αναφέρει σε
ανακοίνωσή της η Επιτροπή Αγώνα για την υγεία και το περιβάλλον του
Αμαρουσίου, ο δήμαρχος πρέπει να υλοποιήσει τη δέσμευσή του ότι θα παρέμβει
υπέρ της προσφυγής που έχουν καταθέσει στο Συμβούλιο της Επικρατείας κάτοικοι
της περιοχής για το θέμα.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N19</CAT>
<ED>
Κωδικός άρθρου: A16065N194</ED>
<ID>
ID:131223

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N19&aa=4</URL></REF>


Article

<CATEGORY>vin06</CATEGORY>

 <H2>«Φρένο» στη μαρίνα
</H2>
«ΦΡΕΝΟ» στην κατασκευή μαρίνας στη Μύκονο (στην περιοχή Αγίου Χαραλάμπους)
βάζει το Συμβούλιο της Επικρατείας, ακυρώνοντας απόφαση των υπουργείων ΠΕΧΩΔΕ
και Εμπορικής Ναυτιλίας με την οποία εγκρίθηκαν οι περιβαλλοντικοί όροι για
την κατασκευή του έργου. Με την απόφαση του Ανώτατου Διοικητικού Δικαστηρίου
(Ε' Τμήμα) έγινε δεκτή σχετική προσφυγή που είχε υποβάλει κίνηση πολιτών και
τίθεται θέμα αντισυνταγματικότητας από τη δημιουργία του έργου, επειδή
«προέχει η προστασία του φυσικού και πολιτιστικού περιβάλλοντος».

Σημειώνεται, ότι η κατασκευή της μαρίνας χρηματοδοτείται από τον ΕΟΤ, ενώ
παρέμβαση στο ΣτΕ υπέρ του έργου έκανε και ο Δήμος Μυκόνου.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N19</CAT>
<ED>
Κωδικός άρθρου: A16065N195</ED>
<ID>
ID:131240

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N19&aa=5</URL></REF>


Article

<CATEGORY>vin06</CATEGORY>

 <H2>Δικαιώθηκαν
</H2>
ΕΠΙΣΤΡΕΦΟΥΝ στις εργασίες τους 77 από τους 102 εργαζομένους που είχαν απολυθεί
από τον Δήμο Νέας Σμύρνης. Η προσωρινή απόφαση του τμήματος ασφαλιστικών
μέτρων του Μονομελούς Πρωτοδικείου Αθηνών κάνει δεκτές τις ομαδικές αιτήσεις
των εργαζομένων και διατάσσει, με δύο αναλόγου περιεχομένου αποφάσεις, τον
Δήμο Νέας Σμύρνης να τους δεχθεί πίσω στις εργασίες τους. Η απόλυσή τους είχε
γίνει με διαπιστωτική πράξη μετά την ανακοίνωση του πορίσματος του Ανωτάτου
Συμβουλίου Επιλογής Προσωπικού που έκρινε ότι είναι παράνομοι. Η απόφαση,
πάντως, ισχύει μέχρι τις 31 Μαρτίου, που έχει προσδιορισθεί να συζητηθεί η
αίτηση των εργαζομένων.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N19</CAT>
<ED>
Κωδικός άρθρου: A16065N196</ED>
<ID>
ID:131250

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N19&aa=6</URL></REF>


Article

<CATEGORY>vin06</CATEGORY>

 <H5>Ο ΕΝΙΑΙΟΣ ΣΥΝΔΕΣΜΟΣ ΔΕΝ ΔΕΧΕΤΑΙ ΤΗΝ ΑΠΟΡΡΙΨΗ ΤΗΣ ΛΑΣΠΗΣ ΣΤΗ ΧΩΜΑΤΕΡΗ ΑΝΩ ΛΙΟΣΙΩΝ
</H5><H2>Ξεχειλίζει η Ψυττάλεια
</H2>
Ξαφνικό πρόβλημα, που εγκυμονεί κινδύνους για το περιβάλλον στην περιοχή της
πρωτεύουσας, δημιουργήθηκε τις τελευταίες ημέρες, μετά την άρνηση του Ενιαίου
Συνδέσμου Δήμων περιοχής Πειραιά και Δυτικής Αττικής να δέχεται την απόρριψη
στη χωματερή των Άνω Λιοσίων της λάσπης που προκύπτει από την επεξεργασία των
λυμάτων της Ψυττάλειας.ΜΑΛΙΣΤΑ η ΕΥΔΑΠ, με χθεσινή ανακοίνωσή της, απειλεί να
προσφύγει στη Δικαιοσύνη εναντίον του Ενιαίου Συνδέσμου, θεωρώντας ότι
παραβιάζεται η συμφωνία της μαζί του για τη διάθεση της λάσπης. Στην
ανακοίνωση της ΕΥΔΑΠ προστίθεται ότι στην Ψυττάλεια υπάρχει η δυνατότητα να
αποθηκεύεται η λάσπη μόνο για 28 ημέρες (αφού παράγονται περί τους 250 τόνους
καθημερινά) και ότι μετά το πρόβλημα που θα προκύψει θα είναι οξύτατο. Όμως
και τώρα, αν φυσήξουν νότιοι άνεμοι, θα υπάρξει σοβαρό πρόβλημα δυσοσμίας για
τις περιοχές Κερατσινίου, Δραπετσώνας, Περάματος κ.λπ.

Η ΕΥΔΑΠ υποστηρίζει ότι η άρνηση του Ενιαίου Συνδέσμου να δεχθεί τη λάσπη της
Ψυττάλειας είναι παράνομη, αφού υπάρχει σχετική απόφαση της Δικαιοσύνης, ενώ
κατά τη μεταφορά της στη χωματερή λαμβάνονται όλα τα αναγκαία μέτρα προστασίας
του περιβάλλοντος.

*Από την πλευρά του Ενιαίου Συνδέσμου έγινε γνωστό ότι η σύμβαση με την ΕΥΔΑΠ
για την απόρριψη της λάσπης της Ψυττάλειας στη χωματερή των Άνω Λιοσίων έληξε
στις 8 Φεβρουαρίου, αφού προέβλεπε ότι η λάσπη θα πήγαινε στη χωματερή η οποία
από τις 8 του μηνός δεν λειτουργεί πλέον, μια και άρχισε η λειτουργία του νέου
χώρου υγειονομικής ταφής απορριμμάτων (ΧΥΤΑ) στην περιοχή.

Φαίνεται πάντως ότι το όλο πρόβλημα δημιουργήθηκε μάλλον από παρεξήγηση και
αφού γίνουν οι απαραίτητες διαβουλεύσεις μάλλον θα λυθεί σύντομα.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N20</CAT>
<ED>
Κωδικός άρθρου: A16065N201</ED>
<ID>
ID:131102

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N20&aa=1</URL></REF>


Article

<CATEGORY>vin06</CATEGORY>

 <H2>Εισαγγελέας για τα απορρίμματα Καλλιθέας
</H2>
ΕΝΤΟΛΗ για τη διενέργεια προκαταρκτικής εξέτασης έδωσε χθες ο εισαγγελέας
Πρωτοδικών κ. Μανώλης Ρασιδάκης, με αφορμή έγγραφη καταγγελία των υγειονομικών
αρχών που κρούουν τον κώδωνα του κινδύνου για τη δημόσια υγεία, λόγω της μη
αποκομιδής των απορριμμάτων στον Δήμο της Καλλιθέας. Η διενέργεια της σχετικής
έρευνας ανατέθηκε στο Αστυνομικό Τμήμα της Καλλιθέας με την παραγγελία να
κληθούν άμεσα οι υπεύθυνοι στον Τομέα Καθαριότητας του δήμου, προκειμένου να
δώσουν σαφείς εξηγήσεις γιατί δεν γίνεται η αποκομιδή των απορριμμάτων στην περιοχή.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N20</CAT>
<ED>
Κωδικός άρθρου: A16065N202</ED>
<ID>
ID:131154

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N20&aa=2</URL></REF>


Article

<CATEGORY>vin06</CATEGORY>

 <H2>Έσφαξαν με 140 μαχαιριές τον αγιογράφο
</H2>
Λεωνίδας Φόρας. Με ιδιαίτερη βαρβαρότητα τον κατέσφαξαν στο διαμέρισμά του

ΣΥΓΚΛΟΝΙΣΤΗΚΕ ακόμη και ο έμπειρος ιατροδικαστής Νίκος Καρακούκης, όταν χθες
το πρωί έκανε τη νεκροτομή στο πτώμα του 40χρονου Λεωνίδα Φόρα, που έπεσε θύμα
αποτρόπαιης δολοφονίας. Εκατόν σαράντα φορές βύθισαν οι δολοφόνοι τα μαχαίρια
στο σώμα του θύματος και το κατακρεούργησαν. Εκατόν σαράντα μαχαιριές στο
πρόσωπο, στον θώρακα, στην κοιλιά και στο πίσω μέρος του κορμού τού θύματος
μέτρησε ο ιατροδικαστής. «Αληθινή σφαγή. Από τα πιο φρικτά εγκλήματα που έχουν
διαπραχθεί στη χώρα μας. Τόσα χρόνια ιατροδικαστής, ανατρίχιασα από αυτό που
είδα. Τέτοια βαρβαρότητα και αγριότητα δεν έχω αντιμετωπίσει ξανά τα τελευταία
χρόνια» λέει ο κ. Καρακούκης.

Το σκηνικό της άγριας σφαγής στήθηκε προχθές το απόγευμα στο σπίτι στην οδό
Τζουμαγιάς 11, στην Κυψέλη, όπου διέμενε μόνος του ο 40χρονος αγιογράφος,
πρώην μοναχός στο Άγιον Όρος, Λεωνίδας Φόρας. Στις 6.30 περίοικοι άκουσαν
φωνές και φασαρία από το σπίτι του αγιογράφου. Κάποιος από τους περιοίκους που
ανησύχησε πήγε λίγο αργότερα στο σπίτι και χτύπησε το κουδούνι της πόρτας. Δεν
πήρε απάντηση και υποψιάστηκε ότι κάτι άσχημο είχε συμβεί στον αγιογράφο.
Ειδοποίησε την Αστυνομία και οι υποψίες του επιβεβαιώθηκαν με τον πιο φρικτό
τρόπο. Αστυνομικοί που μπήκαν στο υπνοδωμάτιο, που θύμιζε σφαγείο, βρήκαν τον
άτυχο 40χρονο κατακρεουργημένο. Όλα έδειχναν ότι είχε προηγηθεί πάλη. Το θύμα
προσπάθησε απεγνωσμένα να ξεφύγει από τα χέρια των δολοφόνων του.

Οι χώροι του σπιτιού είχαν ερευνηθεί εξονυχιστικά. Κάποια φύλλα χρυσού που
είχε στο υπνοδωμάτιό του και τα οποία χρησιμοποιούσε για τις εικόνες που
φιλοτεχνούσε ήταν ίσως η αιτία που οδήγησε στην άγρια σφαγή.

Οι δολοφόνοι ήταν γνωστοί του. Ανυποψίαστος ο αγιογράφος τούς άνοιξε την πόρτα
του σπιτιού του και αυτοί του επιτέθηκαν και τον κατακρεούργησαν με τα
μαχαίρια τους για να τον ληστέψουν.

Οι φρικιαστικές συνθήκες του αποτρόπαιου εγκλήματος αποκαλύφθηκαν χθες κατά τη
νεκροτομή. Οι δολοφόνοι βασάνισαν το θύμα τους με τα μαχαίρια τους για να του
αποσπάσουν προφανώς την «ομολογία» για το πού έχει κρυμμένα χρήματα και άλλα
αντικείμενα αξίας τα οποία είχε στο σπίτι του.

Ο θάνατος ήταν αργός και βασανιστικός. Το θύμα μαρτύρησε από τα χτυπήματα με
τα μαχαίρια ώσπου να αφήσει την τελευταία πνοή του. Τόση ήταν η μανία των
δολοφόνων, που το ένα από τα μαχαίρια στράβωσε όταν χτύπησαν το θύμα στο
κεφάλι και χρειάστηκε να χρησιμοποιήσουν και δεύτερο μαχαίρι.

Το θύμα φαίνεται ότι κατάλαβε από την αρχή τις διαθέσεις των δραστών και
προσπάθησε να πάρει τηλέφωνο για να καλέσει σε βοήθεια. Εκεί του επιτέθηκαν
πρώτα οι δράστες και αφού έκοψαν το καλώδιο του τηλεφώνου, του έδεσαν με τη
μιαν άκρη το χέρι και με την άλλη έσφιξαν τον λαιμό του. Σέρνοντάς τον τον
πήγαν στο υπνοδωμάτιο και άρχισαν να τον βασανίζουν τρυπώντας τον με τα
μαχαίρια τους.Τα χτυπήματα με τα μαχαίρια όσο περνούσε η ώρα και το θύμα δεν
ομολογούσε γίνονταν δυνατότερα, ώσπου του κατάφεραν τα θανατηφόρα πλήγματα
στον λαιμό, στον θώρακα και στην κοιλιά.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N20</CAT>
<ED>
Κωδικός άρθρου: A16065N203</ED>
<ID>
ID:131194

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N20&aa=3</URL></REF>


Article

<CATEGORY>vin06</CATEGORY>

 <H2>Συλλαλητήριο από αδιόριστους εκπαιδευτικούς
</H2>
ΠΑΝΕΛΛΑΔΙΚΟ συλλαλητήριο για τις 7 Μαρτίου εξήγγειλε χθες η Πανελλήνια Ένωση
Αδιόριστων Εκπαιδευτικών (ΠΕΑΕ) σε ένδειξη διαμαρτυρίας για τις ρυθμίσεις
Αρσένη, που προβλέπουν μεταξύ άλλων πρόσληψη εκπαιδευτικών κατόπιν εξετάσεων. 
Η ΠΕΑΕ επισημαίνει μεταξύ άλλων ότι οι ρυθμίσεις Αρσένη για την Παιδεία
οδηγούν το δημόσιο σχολείο σε μαρασμό και τονίζει: «υποσχόμαστε ότι οι
εξετάσεις, που ανήγγειλε το υπουργείο Παιδείας, ο διαγωνισμός της ντροπής, δεν
θα γίνουν».

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N20</CAT>
<ED>
Κωδικός άρθρου: A16065N204</ED>
<ID>
ID:131224

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N20&aa=4</URL></REF>


Article

<CATEGORY>vin06</CATEGORY>

 <H2>Πορεία μαθητών στην Ηλιούπολη
</H2>
ΠΟΡΕΙΑ στους δρόμους της Ηλιούπολης πραγματοποίησαν χθες μαθητές του Ενιαίου
Πολυκλαδικού Λυκείου και Τεχνικού Λυκείου της περιοχής, αντιδρώντας στην
εκπαιδευτική μεταρρύθμιση.

Η διαδήλωση κατέληξε στο Δημαρχείο Ηλιούπολης, όπου εκπρόσωποι των μαθητών
ζήτησαν να συναντηθούν με τον δήμαρχο κ. Θ. Γεωργάκη. Ο δήμαρχος Ηλιούπολης
δέχθηκε την αντιπροσωπεία και, αφού άκουσε τους μαθητές, υποσχέθηκε, παρ' όλο
που δεν είναι θέμα στο οποίο μπορεί ο δήμος να δώσει λύσει, να το φέρει τόσο
στην Επιτροπή Παιδείας του δήμου, όσο και στη συνεδρίαση του επόμενου
Δημοτικού Συμβουλίου.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N20</CAT>
<ED>
Κωδικός άρθρου: A16065N205</ED>
<ID>
ID:131241

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N20&aa=5</URL></REF>


Article

<CATEGORY>vin06</CATEGORY>

 <H2>Κλειστά παρέμειναν χθες τα δικαστήρια
</H2>
ΚΛΕΙΣΤΑ παρέμειναν και χθες τα δικαστήρια όλης της χώρας, λόγω της απεργίας
των δικαστικών υπαλλήλων, με αποτέλεσμα να αναβληθούν σχεδόν όλες οι
προγραμματισμένες δίκες.

Η Ομοσπονδία Δικαστικών Υπαλλήλων Ελλάδος (ΟΔΥΕ) με ανακοίνωσή της αναφέρει
ότι οι απεργιακές κινητοποιήσεις σημείωσαν μεγάλη επιτυχία και έφτασαν μέχρι
και το 90%. Το ΔΣ της ΟΔΥΕ θα συνεδριάσει μετά τις 20 Φεβρουαρίου, αφού πρώτα
συγκεντρώσει τις αποφάσεις των γενικών συνελεύσεων των Συλλόγων όλης της
χώρας, για να κλιμακώσεις τις κινητοποιήσεις.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N20</CAT>
<ED>
Κωδικός άρθρου: A16065N206</ED>
<ID>
ID:131251

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N20&aa=6</URL></REF>


Article

<CATEGORY>vin06</CATEGORY>

 <H2>Δεν ελέγχεται ο αριθμός των αμβλώσεων
</H2>
Ο ΑΡΙΘΜΟΣ των αμβλώσεων στην Ελλάδα δεν είναι δυνατόν να ελεγχθεί καθώς πολλές
γυναίκες προσπαθούν να εξασφαλιστούν μέσα από το ιατρικό απόρρητο. Ο υπουργός
Υγείας έκανε γνωστό, χθες στη Βουλή, ότι δεν υπάρχει αξιόπιστος σχετικός
μηχανισμός ελέγχου. Και πρόσθεσε: «Τα στοιχεία που έχουμε συγκεντρώσει
προέρχονται μόνο από τα δημόσια νοσοκομεία ενώ από τις ιδιωτικές κλινικές
είναι ελλιπή». Απαντώντας σε ερώτηση του βουλευτή του ΠΑΣΟΚ κ. Δημήτρη
Κουτσόγιωργα, ο υπουργός αναγνώρισε ότι, παρά την ισχύουσα νομοθεσία, υπάρχουν
και «λόγοι κοινωνικοί και ηθικοί», που εμποδίζουν την καταγραφή.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N20</CAT>
<ED>
Κωδικός άρθρου: A16065N207</ED>
<ID>
ID:131258

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N20&aa=7</URL></REF>


Article

<CATEGORY>vin06</CATEGORY>

 <H2>Σχέδια για τραμ κάνει η Πάτρα
</H2>
ΤΡΑΜ και στην Πάτρα; Ναι, αν η μελέτη για τη δυνατότητα λειτουργίας τραμ στην
αχαϊκή πρωτεύουσα αποδείξει ότι μπορεί να γίνει.

Την έρευνα για τη δημιουργία τραμ στην Πάτρα θα κάνει το Πανεπιστήμιο Πάτρας,
με τη χρηματοδότηση του υπουργείου Περιβάλλοντος - Χωροταξίας και Δημοσίων
Έργων. Ήδη ο υπουργός κ. Κ. Λαλιώτης υπέγραψε την απόφαση για την ανάθεση της
μελέτης, που θα στοιχίσει 9.000.000 δραχμές και θα είναι έτοιμη σε 10 μήνες.
Κατά τη μελέτη, θα δοθεί ιδιαίτερη έμφαση στις επιπτώσεις τις οποίες τυχόν θα
έχει η λειτουργία τραμ στο φυσικό και τεχνικό περιβάλλον της Πάτρας, καθώς και
στη διατήρηση του παραδοσιακού χαρακτήρα της πόλης.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N20</CAT>
<ED>
Κωδικός άρθρου: A16065N208</ED>
<ID>
ID:131261

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N20&aa=8</URL></REF>


Article

<CATEGORY>vin07</CATEGORY>

 <H5>ΕΞΑΦΑΝΙΖΟΝΤΑΙ ΣΠΑΝΙΑ ΕΙΔΗ ΠΟΥΛΙΩΝ - Η ΕΥΡΩΠΗ ΑΔΙΑΦΟΡΕΙ
</H5><H5>17 χρόνια άσκοπης αναμονής
</H5><H2>Χάνονται οι υδροβιότοποι
</H2>
Παραμονεύουν κίνδυνοι. Λόγω της κρατικής αδιαφορίας υπάρχει κίνδυνος να
προκληθούν καταστροφές στους υδροβιότοπους της Ελλάδας και της Πορτογαλίας

Η Ευρώπη κινδυνεύει να χάσει μεγάλο μέρος της άγριας ζωής και των μοναδικών
τοπίων της αν συνεχίσει να σέβεται το περιβάλλον μόνο στα λόγια και να
περιφρονεί, όποτε είναι βολικό, τους δικούς της περιβαλλοντικούς νόμους.

Η ΕΥΡΩΠΑΪΚΗ Επιτροπή των Βρυξελλών γνωρίζει το πρόβλημα και προσφεύγει όλο και
περισσότερο στα δικαστήρια για να αναγκάσει τα 15 μέλη της Ευρωπαϊκής Ένωσης
να υπακούουν στους κανονισμούς που τα ίδια θέσπισαν. «Δεν υπάρχει λόγος να
προωθούμε φιλόδοξα νομοθετήματα αν ο κόσμος δεν συμμορφώνεται προς αυτά»,
δήλωσε προς το πρακτορείο Ρώυτερ ανώτερος αξιωματούχος της Επιτροπής. Σύμφωνα
μάλιστα με πηγές προσκείμενες στην Επιτροπή, η αρμόδια για το περιβάλλον
επίτροπος της Ε.Ε. Ριτ Μπιέρεγκαρντ θέλει να προχωρήσει ακόμη περισσότερο και
να κόψει τη χρηματοδότηση μεγάλων προγραμμάτων υποδομής, όπως δρόμων,
φραγμάτων και γεφυρών, τα οποία καταστρέφουν το περιβάλλον.

Στο μεταξύ, όμως, είδη φυτών και ζώων που αντιμετωπίζουν κίνδυνο εξαφάνισης
πεθαίνουν με ρυθμό τετραπλάσιο από τον συνήθη, ανακοίνωσε η Ευρωπαϊκή Ομάδα
Εργασίας για τη Βιοποικιλότητα (EWGBD), μια επιστημονική «δεξαμενή σκέψης» που
δημιούργησε η Επιτροπή.

Ένα από τα χειρότερα προβλήματα, σύμφωνα με τον Λόρενς Ρόουζ της βρετανικής
Βασιλικής Εταιρείας για την Προστασία των Πουλιών (RSPB), είναι ότι δεν
γίνεται έλεγχος στα 33 δισεκατομμύρια δολάρια που δαπανώνται κάθε χρόνο για
προγράμματα που χρηματοδοτούνται από τα Διαρθρωτικά Ταμεία.

ΔΕΣΜΕΥΤΙΚΟΣ ΚΩΔΙΚΑΣ

Σε ένα συμβιβασμό με το Ευρωκοινοβούλιο, οι κυβερνήσεις της Ε.Ε. συμφώνησαν
ότι πριν εγκριθούν προγράμματα κόστους άνω των 16,5 εκατομμυρίων δολαρίων θα
πρέπει να ελέγχονται για τις περιβαλλοντικές συνέπειές τους ­ ή να
τροποποιούνται αν η βλάβη που προβλέπεται να επιφέρουν είναι πολύ μεγάλη.
Ωστόσο αυτός ο μη δεσμευτικός κώδικας συμπεριφοράς δεν γίνεται πάντα σεβαστός,
επισημαίνει ο Τόνι Λονγκ του Παγκοσμίου Ταμείου για τη Φύση. Σύμφωνα με τον
Λόρενς Ρόουζ του RSPB, σε ορισμένες χώρες της Ε.Ε., ιδιαίτερα στην Πορτογαλία
και την Ελλάδα, εξαιρετικά βλαπτικά προγράμματα αφήνονται να προχωρήσουν χωρίς
καμιά αλλαγή ή η κυβέρνηση επιβάλλει στους εργολάβους δεσμεύσεις υπέρ του
περιβάλλοντος, οι οποίες στη συνέχεια λησμονούνται. Για παράδειγμα, οι
Βρυξέλλες και η πορτογαλική κυβέρνηση ενέκριναν σχέδια για την ανέγερση μιας
νέας γέφυρας πάνω από τον ποταμό Τάγο, κοντά στη Λισαβώνα. Ωστόσο ουδείς
εμποδίζει τους κατασκευαστές να ρίχνουν μπάζα στην εκβολή του ποταμού, η οποία
υποτίθεται πως είναι προστατευόμενη περιοχή.

ΜΕΓΑΛΗ ΑΠΕΙΛΗ

Η εξαφάνιση μιας τέτοιας περιοχής δεν συνιστά μείζον ζήτημα, αλλά το σωρευτικό
αποτέλεσμα μπορεί να αποβεί καταστροφικό: «Σχεδόν όλοι οι μεγάλοι υδροβιότοποι
ανάμεσα στη Μάγχη και το Μαρόκο κατά μήκος της διαδρομής που ακολουθούν τα
πουλιά στη δυτική ακτή απειλούνται», λέει ο Ρόουζ. Το αποτέλεσμα είναι να
λιγοστεύουν διαρκώς οι τόποι που είναι κατάλληλοι για να βρουν ανάπαυση και
τροφή τα αποδημητικά πουλιά της Ευρώπης, τα οποία ταξιδεύουν κάθε χρόνο από τη
Σκανδιναβία στη Βόρεια Αφρική. Έτσι πολλά πουλιά πεθαίνουν από εξάντληση πριν
φθάσουν στον προορισμό τους και ορισμένα είδη κινδυνεύουν με πλήρη εξαφάνιση.

Ο κατατεμαχισμός και εν τέλει η απώλεια της φυσικής κατοικίας τους είναι τα
βασικά αίτια της εξαφάνισης από την Ευρώπη σπάνιων ειδών όπως η καφετιά
αρκούδα, η φώκια Μονάχους-Μονάχους και ο Μεγάλος Αγριόγαλος, τονίζουν οι
επιστήμονες της EWGBD. Με στόχο την προστασία των πιο ευαίσθητων φυσικών χώρων
και ειδών, οι κυβερνήσεις της Ε.Ε. ενέκριναν δύο νόμους ­ την Κατευθυντήρια
Οδηγία για τα Άγρια Πουλιά, το 1981, και την Κατευθυντήρια Οδηγία για το
Φυσικό Περιβάλλον Ζώων και Φυτών, το 1995 ­ με στόχο να δημιουργηθεί ένα
συνεχές δίκτυο προστατευόμενων περιοχών από τον Αρκτικό Κύκλο έως τη Λεκάνη
της Μεσογείου. Ωστόσο μέχρι σήμερα οι περισσότερες κυβερνήσεις ελάχιστα έχουν
κάνει για να εφαρμόσουν τα σχέδια αυτά.

«ΔΕΚΑΕΠΤΑ χρόνια αφού τέθηκε σε ισχύ η Ντιρεκτίβα για τα Άγρια Πτηνά,
εξακολουθούμε να περιμένουμε από τις κυβερνήσεις να προσδιορίσουν τις
προστατευόμενες ζώνες», λέει ο αξιωματούχος της Επιτροπής Μπερνάρ Ντελπές.
Ένας λόγος για την κατάσταση αυτή είναι η αντίδραση των αγροτών σε ορισμένες
χώρες, ιδιαίτερα στη Φινλανδία και τη Γαλλία, οι οποίοι πιστεύουν ότι οι
κανονισμοί για την εκτίμηση της περιβαλλοντικής επίδρασης των αναπτυξιακών
προγραμμάτων θα σημάνει πάγωμα όλων των ανθρώπινων δραστηριοτήτων στις
προστατευόμενες περιοχές. Οι αξιωματούχοι της Επιτροπής το αρνούνται
κατηγορηματικά: «Οι ντιρεκτίβες δεν εμποδίζουν την ανάπτυξη, επιδιώκουν απλώς
μια βιώσιμη ανάπτυξη», τονίζει ο Μπερνάρ Ντελπές.

Ο Ντελπές υποστηρίζει ότι, παρά τις δυσκολίες, η περιβαλλοντική μονάδα της
Επιτροπής δεν έχει χάσει κάθε ελπίδα για να πρασινίσει την Ένωση. Το μήνυμα
ότι «βιώσιμη ανάπτυξη» δεν σημαίνει «μη ανάπτυξη» περνάει σταδιακά και οι
κυβερνήσεις αρχίζουν να επιταχύνουν τον καθορισμό προστατευόμενων περιοχών.
«Υπάρχει μια εξέλιξη. Ακόμη και οι αγρότες, που συνήθως δεν τους άρεσε να τους
λένε ότι είναι οι φύλακες της φύσης, τώρα ζητούν προγράμματα που να λαμβάνουν
υπόψη την προστασία του περιβάλλοντος», λέει ο Ντελπές. Δυσκολότερο θα είναι
όμως να συμφωνήσουν οι κυβερνήσεις της Ε.Ε. για να εξουσιοδοτήσουν την
Επιτροπή να σταματά τη χρηματοδότηση από την Κοινή Αγροτική Πολιτική και τα
Διαρθρωτικά Ταμεία των δραστηριοτήτων εκείνων που καταστρέφουν το περιβάλλον.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N41</CAT>
<ED>
Κωδικός άρθρου: A16065N411</ED>
<ID>
ID:131091

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N41&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Έλλειψη υποστηρικτών
</H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

ΣΤΕΝΕΥΟΥΝ τα όρια για την αμερικανο-βρετανική επίθεση - τιμωρό εναντίον του
Σαντάμ Χουσεΐν, που συσσωρεύει καταστροφικά όπλα, τα οποία αποτελούν εν
δυνάμει απειλή για τα «αθώα γειτονικά κράτη», όπως το Ισραήλ και η Τουρκία.
Ακόμα και η Σαουδική Αραβία, που είχε χρηματοδοτήσει τον πόλεμο στον Κόλπο του
1991 εναντίον του Ιράκ, είναι τώρα διστακτική για την αναγκαιότητα μιας νέας
στρατιωτικής επιχείρησης. Οι αντιρρήσεις που εκφράζονται από τους
μετριοπαθείς, δεν φαίνεται να επηρεάζουν εκείνους που κραδαίνουν τη ρομφαία
για να δώσουν ένα καλό μάθημα στον αυθάδη που αψηφά το Διεθνές Άδικο που
εκπροσωπούν. Ωστόσο, ακόμα και το καλό παιδί της περιοχής, η Τουρκία, έχει
δισταγμούς για τα επακόλουθα της στρατιωτικής επιχείρησης. Ανησυχεί ιδιαίτερα
με το ενδεχόμενο δημιουργίας κουρδικού κράτους στο Βόρειο Ιράκ, στο μαλακό
υπογάστριο της Τουρκίας και να συνορεύει με τις κουρδικές περιοχές που ανήκουν
σήμερα στο τουρκικό κράτος. Λες κι ο προηγούμενος πόλεμος στον Κόλπο, που
αφαίρεσε από τον έλεγχο του Ιράκ τις κουρδικές περιοχές του Βορρά, σήμανε
βελτίωση του επιπέδου ζωής των Κούρδων που σπαράσσονται από έναν ατέλειωτο
πόλεμο φατριών, που υποδαυλίζει άλλοτε η Άγκυρα κι άλλοτε η Τεχεράνη. Το
αποτρόπαιο είναι πως κανένας δεν κάνει λόγο για τα 5.000 παιδιά που έχουν
πεθάνει αβοήθητα στο Ιράκ, από έλλειψη φαρμάκων και υποσιτισμό.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N41</CAT>
<ED>
Κωδικός άρθρου: A16065N412</ED>
<ID>
ID:131184

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N41&aa=2</URL></REF>


Article

<CATEGORY>vin07</CATEGORY>

 <H5>ΟΙ ΑΓΡΙΕΣ ΣΦΑΓΕΣ ΑΠΟ ΤΟΥΣ «ΛΟΧΟΥΣ ΤΩΝ ΦΑΝΑΤΙΚΩΝ ΙΣΛΑΜΙΣΤΩΝ», ΠΟΥ ΠΟΛΕΜΟΥΝ ΤΗΝ
ΑΛΓΕΡΙΝΗ ΚΥΒΕΡΝΗΣΗ, ΕΧΟΥΝ ΓΙΝΕΙ... ΡΟΥΤΙΝΑ ­ ΦΤΩΧΕΙΑ ΑΛΛΑ ΚΑΙ ΝΟΜΕΝΚΛΑΤΟΥΡΑ
</H5><H5>Οι «θυμωμένοι κατά του Θεού»
</H5><H5>Η Ευρώπη ξανάρχεται...
</H5><H2>Η χώρα του μαρτυρίου και του αίματος
</H2>
<AUTHOR>ΤΑΚΗΣ ΚΑΜΠΥΛΗΣ</AUTHOR>

Η Μπεντάν Σεϊντά ήλθε το απόγευμα της Κυριακής στο Αλγέρι από το Μιλάνο. Στα
29 της έχει ήδη απαντήσει στο δίλημμα που έχουν όλες οι γυναίκες της Αλγερίας.
Η Μπεντάν δεν φόρεσε ποτέ της τσαντόρ, ούτε και θα φορέσει. Η συνειδητή της
αντίδραση στον παραλογισμό των φανατικών ισλαμιστών, που προσπαθούν να ρίξουν
την κυβέρνηση με τις μαζικές σφαγές, είναι η απάντηση πολλών γυναικών. Και δεν
είναι εύκολη απάντηση, όταν οποιοσδήποτε με «δυτική εμφάνιση» κινδυνεύει ακόμη
και μέσα στην ίδια την πρωτεύουσα.

Η ΣΕΪΝΤΑ προέρχεται από το γαλλοθρεμένο κομμάτι της Αλγερίας (υπολογίζεται στο
30% των 30 εκατομμυρίων που ζουν στην αχανή χώρα της Βόρειας Αφρικής). Έτσι,
όπως και πολλοί άλλοι μιλάει γαλλικά σαν (ως) μητρική της γλώσσα, πήγε σε
γαλλικό σχολείο και τώρα σπουδάζει μόδα στο Μιλάνο. Η Σεϊντά ρισκάρει τη ζωή
της στο Αλγέρι, όχι όμως και την αξιοπρέπειά της.

Η ΑΛΛΗ ΣΕΪΝΤΑ

Τριάντα χιλιόμετρα στα νοτιοδυτικά από την πρωτεύουσα, στο μικρό χωριό Σίντι
Χαμέντ, ζει μια άλλη 29χρονη γυναίκα, με το ίδιο όνομα. Αυτή η Σεϊντά δεν
φόρεσε ποτέ της ευρωπαϊκά ρούχα και ουδέποτε σκέφτηκε τη ζωή της έξω από τους
καταναγκασμούς του ισλαμικού νόμου. Και όμως, στα 29 της γνώρισε ένα από τα
ολοκαυτώματα στα οποία επιδίδονται οι «Λόχοι» των φανατικών: «Ήταν 12
Ιανουαρίου, βράδυ. Ακούσαμε χτυπήματα στην πόρτα. Μας είπαν ότι είναι ο
στρατός. Ξέραμε ότι είπαν ψέματα. Ήταν 200-300 φανατικοί με τσεκούρια και
μαχαίρια. Ο άντρας μου άνοιξε την πόρτα, αφού με έδιωξε από το παράθυρο της
αυλής με τα παιδιά. Από το βουνό είδα τις φλόγες».

Την άλλη ημέρα το ειρηνικό χωριό έκλαψε και κήδευσε 80 νεκρούς (ανεπίσημα
400). Ανάμεσά τους και η Σεϊντά που θρηνούσε τον άντρα της.

Η δεύτερη Σεϊντά ρωτάει τι έκανε... Πότε παράκουσε τον ισλαμικό νόμο, αυτή και
ο άντρας της; Γιατί αυτούς;

Στο Σίντι Χαμέντ έγινε η τελευταία μεγάλη σφαγή στα 5,5 χρόνια του πολέμου που
έχουν κηρύξει κάποιοι, αρκετοί αλλά όχι πολλοί, ισλαμιστές. Σε μία χώρα όπου
το 99,9% του πληθυσμού ασπάζεται το Κοράνι, θα είναι λάθος να πιστέψει κανείς
ότι όλοι είτε μετέχουν είτε επιδοκιμάζουν τη βαρβαρότητα.

40.000 ΘΥΜΑΤΑ...

Οι δύο νεαρές κοπέλες έχουν συνειδητά αποφασίσει, με ρίσκο της ζωής τους,
να αρνηθούν τον τρόπο ζωής που απαιτούν οι ισλαμιστές

Η κυβέρνηση του Προέδρου Ζερουάλ κατάφερε τα τελευταία χρόνια ισχυρά χτυπήματα
στους φανατικούς που από το '92 μέχρι το '95 είχαν αφήσει πίσω τους περίπου
40.000 νεκρούς!

Ωστόσο, δεν παύει να είναι ένας διάδοχος τριτοκοσμικού καθεστώτος, όπου ο
στρατός ήταν και είναι η πηγή εξουσίας. Κι αν στους Δυτικούς είναι
δυσκολοχώνευτο να αποδεχθούν ως μόνη προοδευτική δύναμη στη χώρα μια κυβέρνηση
που η αστυνομία συλλαμβάνει και βασανίζει με συνοπτικές διαδικασίες, ίσως να
οφείλεται είτε επειδή δεν κουβέντιασαν με την πρώτη Σεϊντά είτε επειδή η
Αλγερία είναι μία... πλούσια χώρα!

Η Αλγερία ευτύχησε μέχρι σήμερα να ξεφύγει από τις χίλιες και μία νύχτες του
θεοκρατικού Ισλάμ, αλλά το τίμημά της ήταν ν' αποκτήσει χίλια και ένα
διαφορετικά πρόσωπα. Έτσι εχθροί και φίλοι μπορούν αποσπασματικά να
χρησιμοποιήσουν κατά το δοκούν ένα από τα πρόσωπα αυτά απέναντι σε μία
κυβέρνηση, που βεβαίως δεν έχει σχέση με τις δυτικές δημοκρατίες αλλά και που
δεν παύει να είναι η δημοκρατικότερη του ισλαμικού κόσμου (συμπεριλαμβανομένης
της Τουρκίας).

Ο στρατός κυβερνά ήδη από την επομένη της ανεξαρτησίας από τους Γάλλους (1962)
και μέχρι το 1975 στηρίχτηκε στην ευρωπαϊκή παράδοση και στο πετρέλαιο. Αν και
το FLN (το απελευθερωτικό κίνημα) ταυτίζει τον στρατό με την εξουσία και το
κόμμα, καταφέρνει να χαράξει έναν δρόμο σταθερότητας και ανάπτυξης. Η
αναλφάβητη Αλγερία ζει μια κολοσσιαία εκπαιδευτική επανάσταση, η ιατρική
φροντίδα είναι πλήρης και ζηλευτή και τα ταμεία γεμίζουν από το φυσικό αέριο
και το πετρέλαιο.

ΤΟ ΜΟΙΡΑΙΟ ΛΑΘΟΣ

Η Σεϊντά έφτασε στο βουνό. Από κει είδε το χωριό στις φλόγες. Την άλλη ημέρα
θρήνησε τον άντρα της

Όμως στην εποχή του Ψυχρού Πολέμου η αλγερινή δικτατορία θα κάνει το μοιραίο
λάθος ­ βλέποντας και την ισλαμική λαίλαπα να πλησιάζει. Το FLN θα πληρώσει
την υποκρισία του, πλησιάζοντας πότε το γαλλικό κομμάτι ως δείγμα
εκσυγχρονισμού της και πότε το ισλαμικό ως δείγμα εθνικιστικής έξαρσης.

Καλεί λοιπόν (στη διάρκεια μιας κατευθυνόμενης αντιδυτικής υστερίας) καθηγητές
για να διδάξουν στα σχολεία την αραβική, αλλά οι περισσότεροι έρχονται από
σκληρές ισλαμικές χώρες και κηρύσσουν τον λόγο του Θεού, τον παναραβισμό και
τον θάνατο στους απίστους. Η πετρελαϊκή κρίση δίνει το επόμενο χτύπημα. Τα
έσοδα μειώνονται, ο πληθυσμός στην ύπαιθρο υποφέρει, χτίζονται οι πρώτες
παραγκουπόλεις δίπλα στο Αλγέρι, αλλά η στρατιωτική νομενκλατούρα ευημερεί...
Το Ισλάμ είναι πια πολύ κοντά. Το καθεστώς το αντιλαμβάνεται και προσπαθεί να
κάνει βήματα εκδημοκρατισμού και εκσυγχρονισμού. Μέσα από διαβλητές
διαδικασίες προσπαθεί να δημιουργήσει ένα νέο πολιτικό υπόβαθρο με
πολυκομματικό προσωπείο στο οποίο εντάσσει και το FIS, το ισλαμιστικό κίνημα.
Τον Δεκέμβριο του '91 η Δύση παγώνει με το αποτέλεσμα των εκλογών: οι
Ισλαμιστές έρχονται πρώτο κόμμα, το FLN καταποντίζεται και είναι μαθηματικά
βέβαιο ότι ο επικεφαλής των Ισλαμιστών Α. Μαντανί θα ανακηρύξει στον δεύτερο
γύρο την Αλγερία ως ισλαμικό κράτος. Ο δεύτερος γύρος δεν θα γίνει ποτέ. Ο
Πρόεδρος Μπεντζετίτ εγκαταλείπει τη χώρα, ο στρατός σχηματίζει νέα κυβέρνηση
και θέτει το FIS εκτός νόμου. Ο Μπαντανί φυλακίζεται, άλλοι ηγέτες του FIS
δολοφονούνται και χιλιάδες ισλαμιστές γεμίζουν τις φυλακές.

ΟΙ ΙΣΛΑΜΙΣΤΕΣ ΣΦΑΖΟΥΝ

Το FIS κηρύσσει τον πόλεμο στο καθεστώς και χιλιάδες ισλαμιστές ξεχύνονται στα
χωριά σφάζοντας τους απίστους, δηλαδή όλους όσους δεν εξεγείρονται κατά του
κοσμικού καθεστώτος! Η Αλγερία ζει στις πύλες του Μεσαίωνα, αλλά η
νομενκλατούρα καταφέρνει να διατηρήσει την εξουσία περιορίζοντας σημαντικά την
δύναμη του FIS μ' ένα μείγμα τριτοκοσμικών και ευρωπαϊκών διαδικασιών! Δηλαδή
αφανίζοντας χιλιάδες στελέχη των ισλαμιστων, αλλά και με την παραχώρηση
Συντάγματος (το οποίο απαγορεύει την ύπαρξη θρησκευτικών κομμάτων που
προπαγανδίζουν το κράτος του Ισλάμ) και τη διενέργεια εκλογών. Ωστόσο, οι
σφαγές δεν σταματούν. Αντίθετα, η αγριότητα των απομονωμένων πια ομάδων της
GIA μεγαλώνει. Το Αλγέρι μοιάζει με φρούριο σε κατάσταση πολιορκίας και η
ύπαιθρος ουσιαστικά εγκαταλείπεται στην διάθεση των ισλαμιστών.

Ο Αλί σώθηκε από τη σφαγή των δικών του όταν λιποθύμησε ύστερα από χτύπημα στο κεφάλι

Ο ΜΙΚΡΟΣ Αλί ήταν ο τυχερός της οικογένειάς του στο Σίντι Χαμέντ. Ξανακοιτάζει
το καμένο του σπίτι, σφίγγει τα χέρια του θείου του και δεν μπορεί να
καταλάβει γιατί μέσα σε μία νύχτα χάθηκαν οι γονείς του και τα τέσσερα αδέλφια
του. Φοράει ακόμη το λευκό πουκάμισο των μωαμεθανών (σύμβολο αγνότητας) και
προσπαθεί να περιγράψει το βράδυ που οι φανατικοί μπήκαν στο σπίτι του. Το ένα
του μάτι καταστράφηκε από τον υποκόπανο του όπλου ενός «μαχητή του Θεού».
Λιποθύμησε και το πλημμυρισμένο από τα αίματα πρόσωπό του έσωσε τον μικρό.
«Σηκώθηκα, αλλά δεν έβλεπα τίποτα... Ένιωσα την μυρωδιά της μητέρας μου σ' ένα
βαρύ μαλακό σώμα πάνω μου... Το έσπρωξα. Προσπάθησα να ακουμπήσω το χέρι μου
στον τοίχο, αλλά ήταν καυτός. Ο αέρας έφερε μέσα στο σπίτι καπνό. Προσπάθησα
να πάω προς την πόρτα, αλλά σκόνταψα και έπεσα κάτω... Είχε κάτι σαν νερό...
Ξανασηκώθηκα. Το ένα μου μάτι άνοιξε. Το σπίτι ήταν μέσα στα αίματα. Οι δικοί
μου νεκροί. Είχαν βάλει φωτιά απ' έξω, γύρω-γύρω από το σπίτι, αλλά κατάφερα
να βγω».

ΦΟΒΟΥΝΤΑΙ ΝΑ ΜΙΛΗΣΟΥΝ

Ο Αλί ξαναγύρισε στον τόπο του μαρτυρίου πριν από τέσσερις ημέρες, όταν η
αλγερινή κυβέρνηση δέχθηκε να επιτρέψει στους ξένους δημοσιογράφους να πάνε
στο χωριό του. Ο Αλί λέει ότι πρέπει να ήταν πάνω από 300 αυτοί που μπήκαν και
έσφαζαν. Φοβάται να πει ποιοι ήταν, αλλά δεν χρειάζεται: «Ευτυχώς τώρα έχουμε
την πολιτοφυλακή», λέει.

Τα δύο τελευταία χρόνια έχουν εκφραστεί πολλές απόψεις γύρω από το ποιοι
συνεχίζουν τις σφαγές μετά την διάλυση (κατ' ουσίαν) του FIS. Οι ισλαμιστές
λένε κάποιοι από την κυβέρνηση, ομάδες λαθρεμπόρων λένε οι πιο σκληροί
στρατιωτικοί. Υπάρχουν και αυτοί που ενστερνίζονται την ανεπίσημη γαλλική
άποψη, ότι έχει ξεσπάσει πόλεμος μεταξύ ομάδων του καθεστώτος.

Ωστόσο, πρεσβευτές χωρών που δεν έχουν άμεσα συμφέροντα εκεί αλλά και αρκετοί
πολίτες, πιστεύουν ότι η αλήθεια βρίσκεται αλλού: δεν έχουν καμία αμφιβολία
(και από τις περιγραφές χωρικών) ότι είναι φανατικοί ισλαμιστές.

Ο ΕΛΛΗΝΑΣ ΠΡΕΣΒΕΥΤΗΣ

Αλγερινοί αξιωματικοί των ειδικών δυνάμεων που επιστρατεύθηκαν για την
προστασία των ευρωβουλευτών, μού ανέφεραν την εκδοχή που φαίνεται και η
επικρατέστερη με την οποία συμφωνεί και ο εξαιρετικός και ιδιαίτερα αγαπητός
εκεί Έλληνας πρεσβευτής, ο κ. Παναγιώτης Μακρής: η σφαγή γίνεται από τους
εναπομείναντες 8 λόχους του στρατιωτικού παρακλαδιού του FIS, σήμερα γνωστού
ως GIA. Πρόκειται για μια χαλαρή ομοσπονδία καπετανάτων που δεν αριθμούν πάνω
από 3.000-4.000 μάχιμους. Για να καταλάβει κανείς τι σημαίνει φανατικός της
GIA, αρκεί η περιγραφή ενός από τους λόχους. Το όνομά του είναι «Θυμωμένοι
κατά του Θεού».

Στην ισλαμική λατρεία την ώρα της προσευχής ο πιστός σηκώνει τον αντίχειρα του
δεξιού του χεριού στον ουρανό δείχνοντας τον Θεό. Όμως στον λόχο των
θυμωμένων, όλοι οι άντρες έχουν κόψει τους αντίχειρές τους για να δείξουν στον
Θεό πόσο δυσαρεστημένοι είναι μαζί του επειδή επιτρέπει την κοσμική εξουσία σε
μουσουλμανικό πληθυσμό!

Αυτοί λοιπόν, που θεωρούνται και οι πιο σκληροί απ' όλους τους άλλους λόχους,
έχουν αποφασίσει να καθαρίσουν όλους τους απίστους ­ συμπεριλαμβάνοντας όχι
μόνον τους ξένους, αλλά και τον αγροτικό μουσουλμανικό πληθυσμό επειδή, αφού
δεν έχει εξεγερθεί εναντίον του καθεστώτος, είναι σύμμαχος των απίστων!

Στον όρκο που έχουν κάνει μεταξύ τους καταλήγουν: «Όταν το Ισλάμ βασιλέψει στο
Ελ Ντζαζαΐρ (η Αλγερία στα αραβικά), τότε εμείς ικανοποιημένοι θα
αυτοκτονήσουμε αφού δεν θα μπορούμε να προσευχηθούμε στον Θεό μας».

Μετά τη σφαγή στο Σίντι Χαμέντ. Η κυβέρνηση μιλάει για 80 νεκρούς, ανεπίσημα
για 400...

Η ΕΥΡΩΠΑΪΚΗ Ένωση έχει πολλούς λόγους να ενδιαφέρεται σοβαρά για την Αλγερία.
Ο ένας είναι ο ισλαμικός φονταμενταλισμός. Ποιος θα ήθελε ένα κράτος τύπου
Ιράν στα πόδια του; Ο δεύτερος, είναι η Γαλλία με τους δεσμούς των 130 χρόνων
απ' όταν η λάμα του ήρωα των Εμίρ Αμπέν ελ Καντάρ έσπασε από τις γαλλικές
λόγχες μέχρι και σήμερα, αφού περίπου 2.000.000 Αλγερινοί ζουν εκεί. Ο τρίτος,
είναι το πετρέλαιο που στην ουσία ελέγχεται από τους Ιάπωνες και τους
Αμερικανούς, παρά τις προσπάθειες των Γάλλων και των Άγγλων όπου κατά σύμπτωση
βρίσκονται και τα σημαντικότερα χρηματοδοτικά κέντρα των ισλαμιστών. Αλλά και
στο αλγερινό η Ε.Ε. έχει το συνηθισμένο πρόβλημα των επιμέρους εθνικών
πολιτικών των μελών της. Γι' αυτό και παρα' ολίγον να τιναχτεί στον αέρα η
αποστολή τις προηγούμενες τέσσερις ημέρες στο Αλγέρι των εννέα ευρωβουλευτών.
Σκοπός τους, επισήμως, να «μελετήσουν το Αλγερινό», αλλά κατ' ουσίαν μέσα από
επαφές να πιέσουν την κυβέρνηση να προχωρήσει σε τολμηρότερα βήματα, δίνοντας
ή στερώντας της την τόσο αναγκαία πολιτική και οικονομική στήριξη. Οι
ευρωβουλευτές αν και απομονωμένοι στο Ελ Μιτάρ, στους κυβερνητικούς ξενώνες
στο κέντρο του Αλγερίου είδαν αρκετά πράγματα. Και πάνω απ' όλα είδαν το
δίλημμα της Αλγερίας στους δρόμους της πρωτεύουσας, όταν οι φοιτήτριες με το
τσαντόρ κάθονται στο Πανεπιστήμιο δίπλα στις φοιτήτριες με το μίνι. Όπως έλεγε
ο ευρωβουλευτής του ΠΑΣΟΚ Γιάννης Ρουμπάτης (από τους πλέον δραστήριους
Ευρωπαίους στο Αλγερινό), η Δύση δεν έχει περιθώρια από το να καταλάβει ότι
δεν υπάρχει χώρος για πολιτικά παιχνίδια. Η κυβέρνηση πρέπει να στηριχθεί και
να συνεχίσει τον δρόμο του εκδημοκρατισμού και όχι να απομονωθεί γενόμενο βορά
του Ισλάμ.

Και εξαγριώθηκε, μαζί και οι άλλοι ευρωβουλευτές, όταν ο γνωστός ηγέτης του
Μάη του '68 Ντανιέλ Κον Μπετίτ (σήμερα ευρωβουλευτής με τους Γερμανούς
Πράσινους) έπαιρνε τη γαλλική δημοσιογραφική αποστολή και έδινε κάθε λίγο
συνεντεύξεις (πάντα μόνο στους Γάλλους) με κορόνες κατά του αυταρχικού
καθεστώτος και επιμένοντας να συνομιλήσουν με το FIS (ό,τι έχει απομείνει από
αυτό). Στο επιχείρημα «μα αυτοί λένε ή Ισλάμ ή πόλεμος», ο Κον Μπετίτ μιλούσε
περί υποκρισίας.

Τελικώς, η αλγερινή κυβέρνηση πήρε την απαραίτητη στήριξη και οι ευρωβουλευτές
κατάφεραν να κρατήσουν ανοιχτούς δρόμους επικοινωνίας.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N42</CAT>
<ED>
Κωδικός άρθρου: A16065N421</ED>
<ID>
ID:131092

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N42&aa=1</URL></REF>


Article

<CATEGORY>vin07</CATEGORY>

 <H5>ΑΥΤΟ ΙΣΧΥΡΙΖΕΤΑΙ Ο ΙΔΙΩΤΙΚΟΣ ΑΣΤΥΝΟΜΙΚΟΣ ΤΗΣ ΟΙΚΟΓΕΝΕΙΑΣ ΑΛ ΦΑΓΙΕΝΤ
</H5><H2>Βρέθηκε το Ούνο-μυστήριο
</H2>
Μνημείο στο Χάροντς. Ο Μοχάμεντ Αλ Φαγιέντ δίπλα στις φωτογραφίες του γιου του
Ντόντι και της Νταϊάνας στο μνημείο που έχει δημιουργήσει στο πολυτελές
πολυκατάστημά του

Το μυστηριώδες λευκό Φίατ Ούνο ήρθε και πάλι στο προσκήνιο, μία ημέρα μετά
τους ισχυρισμούς του Μοχάμεντ Αλ Φαγιέντ ότι ο θάνατος του γιου του Ντόντι και
της πριγκίπισσας Νταϊάνας ήταν το αποτέλεσμα συνωμοσίας, προκαλώντας θύελλα
επικρίσεων από τον βρετανικό Τύπο.

Ο ΙΔΙΩΤΙΚΟΣ αστυνομικός που διερευνά το δυστύχημα για λογαριασμό της
οικογένειας Αλ Φαγιέντ υποστήριξε ότι εντόπισε το κατεστραμμένο Ούνο, που
πιστεύεται ότι έχει σχέση με το θανατηφόρο δυστύχημα της 31ης Αυγούστου.

ΑΝΗΚΕ ΣΕ ΦΩΤΟΓΡΑΦΟ

Ο πρώην αστυνομικός επιθεωρητής Πιέρ Οτάβιολι είπε ότι το μυστηριώδες
αυτοκίνητο, το οποίο όπως ισχυρίστηκε ανήκε σε φωτογράφο που καταδίωκε την
Νταϊάνα, αγοράστηκε τον Ιανουάριο από γκαράζ του Παρισιού.

Αλλά, λίγες ώρες αργότερα, η γαλλική αστυνομία διέψευσε ότι το αυτοκίνητο για
το οποίο κάνει λόγο ο Πιέρ Οτάβιολι είναι εκείνο το οποίο αναζητά εδώ και έξι μήνες.

Αναφερόμενη στα λεγόμενα του Πιέρ Οτάβιολι, πηγή της γαλλικής αστυνομίας
δήλωσε ότι το αυτοκίνητο το οποίο εντόπισε σε γκαράζ δεν δεν είναι του ίδιου
τύπου και του ίδιου χρώματος με εκείνο που αναζητούν οι αρχές.

«Το αυτοκίνητο αυτό έχει ουσιαστικά αποκλειστεί από τις έρευνες», πρόσθεσε η
ίδια πηγή.

ΕΧΕΙ ΞΑΝΑΒΑΦΤΕΙ

Ο Πιερ Οτάβιολι, πάντως, δήλωσε ότι το Φίατ Ούνο που εντόπισε σε γκαράζ του
Παρισιού έχει υποστεί βλάβη στο αριστερό πίσω φτερό και έχει ξαναβαφτεί.
Πρόσθεσε δε ότι το αυτοκίνητο ανήκε σε έναν φωτογράφο που «είχε γίνει η σκιά
της πριγκίπισσας Νταϊάνας».

Ο δικηγόρος του Μοχάμεντ Αλ Φαγιέντ, Ζορζ Κιζμάν, ζήτησε με επιστολή του στον
Γάλλο ανακριτή Ερβέ Στεφάν να εξετάσει το αυτοκίνητο και να εντοπίσει τα ίχνη
του κατόχου του. Ζήτησε ακόμα να πληροφορηθεί την ακριβή ημερομηνία της
πώλησής του και να διερευνήσει το γιατί επιδιορθώθηκε.

Η ίδια αστυνομική πηγή είπε ότι οι γαλλικές αρχές, οι οποίες μέχρι τώρα έχουν
εξετάσει χιλιάδες Φίατ Ούνο, επανεξέτασαν εκείνο που υπέδειξε ο Πιέρ Οτάβιολι
για να διαπιστώσουν ότι «δεν ενδιαφέρει τις έρευνες».

Η συνέντευξη του Μοχάμεντ Αλ Φαγιέντ στην εφημερίδα «Μίρορ», σύμφωνα με την
οποία είναι «κατά 99,9% βέβαιος» ότι ο θάνατος του γιου του και της Νταϊάνας
οφείλεται σε συνωμοσία και όχι σε δυστύχημα, προκάλεσε την οργή του αδελφού
της νεκρής πριγκίπισσας αλλά και του βρετανικού Τύπου.

Ο λόρδος Σπένσερ δήλωσε ότι αυτοί οι ισχυρισμοί δεν βοηθούν την οικογένεια της
Νταϊάνας, που προσπαθεί να ξεπεράσει τον θάνατό της. Η εφημερίδα «Ντέιλι Μέιλ»
σε χθεσινό δημοσίευμά της αποκαλεί τον Αιγύπτιο επιχειρηματία «Φαραώ της
φαντασίας». Ο δημοσιογράφος της «Ντέιλι Μέιλ», Ρίτσαρντ Κέι, αναρωτιέται για
τον Αλ Φαγιέντ: «Δεν έχει ιδέα πόσο αυτό πληγώνει τα αγόρια;», εννοώντας τους
γιους της πριγκίπισσας.

Η «Σαν», πιο επιθετική, επισημαίνει πως ο Αλ Φαγιέντ θα έπρεπε «είτε να τα
παρατήσει είτε να σωπάσει», υπονοώντας την έλλειψη αποδείξεων για τους
ισχυρισμούς του.

Ο δημοσιογράφος Στίβεν Γκλόβερ της εφημερίδας «Ντέιλι Τέλεγκραφ» υποστηρίζει
πως οι ισχυρισμοί του Αλ Φαγιέντ έχουν στόχο το βρετανικό κατεστημένο, καθώς
και να φέρουν σε δύσκολη θέση τη βασιλική οικογένεια.

ΦΑΓΙΕΝΤ ΕΝΑΝΤΙΟΝ ΜΠΑΚΙΓΧΑΜ

Πάντως, και στο δεύτερο μέρος της συνέντευξής του, που δημοσιεύθηκε στο
χθεσινό φύλλο της «Μίρορ», ο Αλ Φαγιέντ βάλλει κατά της βασιλικής οικογένειας,
και ειδικότερα κατηγορεί τον πρίγκιπα Φίλιππο και τον πρίγκιπα Κάρολο, καθώς
και τον αδελφό της πριγκίπισσας Νταϊάνας, λόρδο Σπένσερ, ότι μετά τον τραγικό
θάνατο του γιου του Ντόντι και της πριγκίπισσας Νταϊάνας, τον αποφεύγουν
επιδεικτικά και δεν του έστειλαν έστω και δύο λόγια για συλλυπητήρια.

«Έχω λάβει πάνω από ένα εκατομμύρια γράμματα και συλλυπητήρια τηλεγραφήματα
από τον απλό κόσμο και από 80 πολιτικούς ηγέτες απ' όλο τον κόσμο, ούτε όμως
δύο λόγια από τα πρόσωπα αυτά».

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N44</CAT>
<ED>
Κωδικός άρθρου: A16065N441</ED>
<ID>
ID:131093

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N44&aa=1</URL></REF>


Article

<CATEGORY>vin07</CATEGORY>

 <H2>Οι ΗΠΑ δεν θεωρούν «όχι» το ρωσικό «νιέτ»
</H2>
Στα καταφύγια. Μικροί μαθητές και μαθήτριες επισκέφθηκαν χθες τα καταφύγια
Αλ Αμρίγια στη Βαγδάτη, όπου 400 πολίτες είχαν χάσει τη ζωή τους από
αμερικανικούς βομβαρδισμούς, στις 13 Φεβρουαρίου 1991 (φωτό Ρώυτερ)

«ΝΙΕΤ» δεν θα πει «Νο». Αυτή ήταν η απάντηση που έδωσε χθες ο πρόεδρος Κλίντον
στις ρωσικές αντιρρήσεις για αμερικανική επίθεση κατά του Ιράκ. Η Μόσχα
κατηγόρησε ανοιχτά την Ουάσιγκτον για αδιαλλαξία και προειδοποίησε ότι
διακυβεύονται οι αμερικανορωσικές σχέσεις.

Παρά την ανοιχτή διαφωνία της Ρωσίας με την αμερικανική στάση έναντι του Ιράκ,
ο πρόεδρος Κλίντον απέρριψε χθες κατηγορηματικά τις ρωσικές αντιρρήσεις. «Για
μας, το νιετ δεν σημαίνει όχι», είπε ο Αμερικανός πρόεδρος και επανέλαβε ότι
το ενδεχόμενο του στρατιωτικού πλήγματος παραμένει ανοιχτό.

Μετά τη συνάντησή του με τον Αμερικανό υπουργό Άμυνας Ουίλιαμ Κόεν, χθες, στη
Μόσχα, ο Ρώσος υπουργός Εξωτερικών Γεβγκένι Πριμακόφ δήλωσε ότι οι
διπλωματικές προσπάθειες δεν πρέπει να εξαντληθούν πριν ο γενικός γραμματέας
του ΟΗΕ Κόφι Ανάν επισκεφθεί τη Βαγδάτη.

Με χερσαίους πυραύλους Κρουζ, θαλάσσης Τόμαχοκ, «αόρατα» αεροσκάφη Στελθ και
βόμβες που κατευθύνονται στο στόχο με ακτίνες λέιζερ, θα πλήξουν οι
αμερικανικές δυνάμεις το Ιράκ, όταν θα έρθει η ώρα μηδέν. Τις αμερικανικές
προθέσεις αποκάλυψε χθες ο επικεφαλής του μεικτού αμερικανικού επιτελείου,
στρατηγός Χένρι Σέλτον.

Με επιτυχία δοκίμασε το Ιράκ νέο πύραυλο βεληνεκούς 100 χιλιομέτρων, γράφει η
εφημερίδα «Αλ Χαγιάτ», επικαλούμενη τον Ιρακινό υπουργό Εξωτερικών Μοχάμαντ
Σαΐντ αλ-Σάχαφ.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N44</CAT>
<ED>
Κωδικός άρθρου: A16065N442</ED>
<ID>
ID:131148

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N44&aa=2</URL></REF>


Article

<CATEGORY>vin07</CATEGORY>

 <H2>Κίνδυνος τα λιπαρά στα παιδιά
</H2>
ΤΑ ΠΑΙΔΙΑ που τρώνε φαγητά με πολλές θερμίδες και λιπαρά, έχουν αυξημένο
κίνδυνο να αναπτύξουν καρκίνο αργότερα στη ζωή τους, βεβαιώνουν Βρετανοί γιατροί.

Η ίδια έρευνα, η οποία δημοσιεύεται στην ιατρική επιθεώρηση «Μπρίτις Μέντικαλ
Τζέρναλ», αποδεικνύει την ευεργετική επίδραση που έχει στην πρόληψη του
καρκίνου ισορροπημένη διατροφή με πολλά φρούτα και λαχανικά.

Οι Βρετανοί επιστήμονες του Πανεπιστημίου του Μπρίστολ, υπό τον Στέφεν
Φράνκελ, παρακολούθησαν τη διατροφή 3.834 νεαρών από το 1937 και κατέληξαν στο
συμπέρασμα ότι οι θερμιδογόνες τροφές αυξάνουν κατά 20% τον κίνδυνο θανάτων
από καρκίνο.

Σε παρόμοια συμπεράσματα έχουν καταλήξει και προηγούμενες έρευνες που έχουν
γίνει σε ζώα.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N44</CAT>
<ED>
Κωδικός άρθρου: A16065N443</ED>
<ID>
ID:131189

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N44&aa=3</URL></REF>


Article

<CATEGORY>vin07</CATEGORY>

 <H2>Καινούργια Μερτσέντες στον Σεβαρντνάντζε
</H2>
Ο ΓΕΡΜΑΝΟΣ υπουργός Εξωτερικών Κλάους Κίνκελ έστειλε στον πρόεδρο της Γεωργίας
Ε. Σεβαρντνάντζε μία νέα τεθωρακισμένη Μερτσέντες, σε αντικατάσταση της παλιάς
που καταστράφηκε κατά την αποτυχούσα απόπειρα δολοφονίας του Γεωργιανού
προέδρου, την περασμένη Δευτέρα, στην Τιφλίδα.

Αυτό δήλωσε ο εκπρόσωπος του γερμανικού υπουργείου, ο οποίος πρόσθεσε πως το
μοντέλο που εστάλη στον Σεβαρντνάντζε είναι το S-500, κορυφαίο της γερμανικής αυτοκινητοβιομηχανίας.

Ο εκπρόσωπος του υπουργείου Εξωτερικών δεν παρέλειψε να τονίσει ότι η Γερμανία
συνεχίζει να αισθάνεται υποχρεωμένη στον Γεωργιανό ηγέτη για τον ρόλο που
διεδραμάτισε στα ιστορικά γεγονότα, τα οποία οδήγησαν στην πτώση του Τείχους
του Βερολίνου και την ενοποίηση της χώρας, το 1990.

Ο Σεβαρντνάντζε, υπουργός Εξωτερικών της περεστρόικα επί των ημερών του
τελευταίου σοβιετικού ηγέτη Μιχαήλ Γκορμπατσόφ, δέχθηκε επίθεση την περασμένη
Δευτέρα και γλίτωσε ως εκ θαύματος, καθώς βρισκόταν μέσα στην τεθωρακισμένη
Μερτσέντες, δώρο και εκείνη των Γερμανών.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N44</CAT>
<ED>
Κωδικός άρθρου: A16065N444</ED>
<ID>
ID:131219

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N44&aa=4</URL></REF>


Article

<CATEGORY>vin07</CATEGORY>

 <H5>ΜΑΣΙΜΟ ΝΤ' ΑΛΕΜΑ ΚΑΙ ΑΚΙΛΕ ΟΚΕΤΟ ΔΕΝ ΑΝΤΑΛΛΑΞΑΝ ΟΥΤΕ ΧΕΙΡΑΨΙΑ ΣΤΟ ΣΥΝΕΔΡΙΟ
</H5><H2>Η Αριστερά των αντιφάσεων
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Ο ένας ίδρυσε πριν από εννέα χρόνια το «Πράγμα 1». Ο άλλος εγκαινίασε αυτή την
εβδομάδα το εργαστήρι ιδεών που αποκαλείται ακόμα «Πράγμα 2». Μα χθες δεν
αντάλλαξαν ούτε ένα χαμόγελο ούτε αυτή την τυπική χειραψία. Η Αριστερά των
αντιφάσεων, η Αριστερά των διασπάσεων θα μπορέσει άραγε να γίνει μια Αριστερά
της ενότητας και της σταθερότητας;

ΦΛΩΡΕΝΤΙΑ

«ΑΜΥΝΤΙΚΗ» και «αντιφατική» είχε χαρακτηρίσει ο Ακίλε Οκέτο την προχθεσινή
ομιλία του Μάσιμο Ντ' Αλέμα. Κι αυτός τον εκδικήθηκε μη γυρίζοντας να τον
κοιτάζει, μη σηκώνοντας καν τα μάτια από τα χαρτιά που είχε μπροστά του την
ώρα που μιλούσε ο «Φοντατόρε» (ιδρυτής), μη δίνοντάς του το χέρι για να τον
συγχαρεί μετά το τέλος της ομιλίας του.

Όχι πως ήταν ιδιαίτερα επιθετικός ο Οκέτο. Περισσότερο δηκτικοί ήταν οι
εκπρόσωποι της αριστερής πτέρυγας του Κόμματος Δημοκρατικής Αριστεράς (PDS)
που είχαν προηγηθεί, ο Αλφιέρο Γκράντι και η Γκλόρια Μπούφο. «Περιμέναμε για
υπερβολικά μεγάλο χρονικό διάστημα τον Γκοντό», είπε ο πρώτος, αναφερόμενος
στους σοσιαλιστές. «Ε, όχι και ελευθεριακή κουλτούρα το κόμμα του Κράξι»,
σάρκασε η δεύτερη, σχολιάζοντας σχετική αναφορά του γραμματέα. «Ξεχάσατε ότι
ψήφισαν νόμο που προβλέπει φυλάκιση για όποιον καπνίσει ένα τσιγαριλίκι;».

Ο ΗΡΕΜΟΣ ΟΚΕΤΟ

Ο Οκέτο, αντίθετα, ήταν πιο ήρεμος, πιο πολιτικός. «Χωρίς μια επανάσταση στους
τομείς των αρχών και των αξιών», τόνισε, «οι Δημοκράτες της Αριστεράς θα
αποτελέσουν απλώς ένα κόμμα και όχι μια δύναμη αλλαγής».

Η Αριστερά των αντιφάσεων. Η Αριστερά που προσπαθεί να (ανα)βαπτιστεί στα νερά
του Άρνου, εδώ στην όμορφη Φλωρεντία, αλλά κινδυνεύει να πνιγεί από το νέφος
που ταλαιπωρεί τελευταία (και) την πρωτεύουσα της Τοσκάνης. Η Αριστερά που
επιμένει να διαλύει προκειμένου να κτίσει σε νέες, αλλά εύθραυστες βάσεις. «Η
βάση βλέπει με αδιαφορία αυτή τη διαδικασία γιατί η ηγετική ομάδα δεν την
ενέπλεξε σ' αυτήν», δήλωσε ο Τζούλιο Κουερτσίνι, γραμματέας επί επτά χρόνια
του Ιταλικού Κομμουνιστικού Κόμματος (PCI) στην Τοσκάνη. Το νέο σύμβολο;
«Αισθητικά νερόβραστο και άσχημο, όπως όλο αυτό το πράγμα που φτιάχνουν».

Η Αριστερά που τρώει τις σάρκες της, ακούγοντας τον πρωθυπουργό, που η ίδια
ανέδειξε και στήριξε, να εκφράζει την ανησυχία του για την πορεία των σχέσεων
ανάμεσα στο νέο μόρφωμα και την Ελιά.

ΓΙΑ ΠΟΙΑ ΕΥΡΩΠΗ;

Η Αριστερά που αναζητεί ένα ευρωπαϊκό πρόσωπο, χωρίς να ξεκαθαρίζει για ποια
Ευρώπη μιλά. Μια Ευρώπη που υποστηρίζει τη μείωση των ωρών εργασίας για την
αντιμετώπιση της ανεργίας (όπως πρεσβεύουν οι Γάλλοι σοσιαλιστές) ή μια Ευρώπη
που κατεδαφίζει το κράτος πρόνοιας επειδή είναι «αντιπαραγωγικό» και
«ξεπερασμένο» (όπως κάνουν οι Βρετανοί Εργατικοί); Μια Ευρώπη που υποστηρίζει
εμπάργκο και βομβαρδισμούς εναντίον ενός εξαθλιωμένου λαού που κυβερνάται από
έναν αδίστακτο δικτάτορα ή μια Ευρώπη του διαλόγου, της αλληλεγγύης και της ευθύνης;

Για τα δύο τελευταία μίλησε αρκετά χθες ο Ζακ Ντελόρ, υπό την ιδιότητα του
επίτιμου προέδρου του Ευρωπαϊκού Σοσιαλιστικού Κόμματος. Το «Πράγμα 2»
αποτελεί τριπλή ελπίδα για την Ιταλία, τις προοδευτικές δυνάμεις και την
Ευρώπη, είπε ο πρώην πρόεδρος της Ευρωπαϊκής Επιτροπής, εκφράζοντας τη
«μαχητική» του στήριξη προς το νέο εγχείρημα. Η συλλογική αλληλεγγύη και η
ευθύνη (συλλογική και, κυρίως, ατομική) αποτελούν βασικά στοιχεία αυτής της
πορείας, πρόσθεσε.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N45</CAT>
<ED>
Κωδικός άρθρου: A16065N451</ED>
<ID>
ID:131094

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N45&aa=1</URL></REF>


Article

<CATEGORY>vin07</CATEGORY>

 <H2>Ντελόρ: Οι Αμερικανοί να ακούσουν τη φωνή της ηπειρωτικής Ευρώπης
</H2>
ΣΤΗΝ ομιλία του ο Ντελόρ δεν αναφέρθηκε στον πόλεμο. Κι έτσι τον ρώτησα
αργότερα αν πιστεύει πως οι επικείμενοι βομβαρδισμοί του Ιράκ θα καταφέρουν
πλήγμα στην ενότητα της ευρωπαϊκής σοσιαλδημοκρατίας. «Αν πρόκειται απλώς για
ένα επεισόδιο για το CNN, όχι, δεν θα υπάρξουν επιπτώσεις», μου απάντησε
χαμογελώντας. Μα πώς μπορεί μία επίθεση που θα προκαλέσει θανάτους μεταξύ του
άμαχου πληθυσμού να αποτελέσει ένα απλό «επεισόδιο»; «Έχετε δίκιο, ήταν ένα
κακό αστείο. Δεν είναι μόνον οι νεκροί, είναι και οι επιπτώσεις στον αραβικό
κόσμο. Ελπίζω πως προτού λάβουν τις αποφάσεις τους οι Αμερικανοί, θα ακούσουν
τους πιο αξιόπιστους συμβούλους τους, που βρίσκονται στην Ευρώπη. Στην
ηπειρωτική Ευρώπη, εννοώ...». Η Αριστερά, παρά ταύτα, διατηρεί τις ευαισθησίες
της, συστατικό στοιχείο άλλωστε της προσωπικότητάς της. Χθες το βράδυ, οι
κάτοικοι της Φλωρεντίας και οι υψηλοί επισκέπτες της συγκεντρώθηκαν στην
Πιάτσα ντελα Σινιορία, στην ίδια πλατεία όπου πριν από 500 χρόνια εκτελέστηκε
ο Τζιρόλαμο Σαβοναρόλα, εκεί μπροστά στο Παλάτσο Βέκιο, στον Περσέα και τον
Δαυίδ, για να ακούσουν μια μεγάλη φωνή. 
Τη φωνή ή μάλλον τον σπαραγμό της Αλγερινής τραγουδίστριας Σέικα Ρεμίτι,
πνευματικής μητέρας καλλιτεχνών όπως ο Τσεμπ Καλέντ, που τραγούδησε κατά του
φανατισμού και της μισαλλοδοξίας. 
Στέλνοντας ένα μήνυμα ειρήνης, συμφιλίωσης και αξιοπρέπειας και δίνοντας ένα
νόημα στην ασταθή επιχείρηση επανίδρυσης της ιταλικής Αριστεράς που
ολοκληρώνει σήμερα την πρώτη της φάση.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N45</CAT>
<ED>
Κωδικός άρθρου: A16065N452</ED>
<ID>
ID:131149

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N45&aa=2</URL></REF>


Article

<CATEGORY>vin07</CATEGORY>

 <H2>Θα θεραπεύουν την παιδεραστία!
</H2>
ΙΣΡΑΗΛΙΝΟΙ ερευνητές ανακοίνωσαν ότι ολοκλήρωσαν με επιτυχία τις δοκιμές μιας
θεραπείας που καταπολεμά... την παιδεραστία και άλλες σεξουαλικές
ιδιαιτερότητες των ανδρών, τονίζεται σε άρθρο της εφημερίδας «Χααρέτζ».

Η θεραπεία αυτή αποτελείται βασικά από τη χορήγηση ­ σε ενέσιμη μορφή ­ μια
φορά το μήνα μιας συγκεκριμένης δόσης τριπτορελίνης, ουσίας που επιβραδύνει
την πορεία της τεστοστερόνης προς τον εγκέφαλο. Η ορμόνη τεστοστερόνη είναι
αυτή που προκαλεί τη σεξουαλική διέγερση. Ταυτόχρονα με τη θεραπεία αυτή οι
ασθενείς θα υποβάλλονται και σε ψυχοθεραπεία.

Ο ενδοκρινολόγος Αριέλ Ροσλέρ και ο ψυχίατρος Ελιέζερ Βίτζτουμ επιβεβαίωσαν
ότι η μέθοδος αυτή είναι ιδιαίτερα αποτελεσματική ύστερα από δοκιμές τεσσάρων
χρόνων σε τριάντα άνδρες. Τα συμπεράσματα των ερευνών τους δημοσιεύονται στην
ιατρική επιθεώρηση «New England Joyrnal of Medicine».

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N45</CAT>
<ED>
Κωδικός άρθρου: A16065N453</ED>
<ID>
ID:131190

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N45&aa=3</URL></REF>


Article

<CATEGORY>vin07</CATEGORY>

 <H2>Τα φιλοβρετανικά κόμματα δεν θέλουν το Σιν Φέιν στις διαπραγματεύσεις
</H2>
ΤΟ ΣΙΝ Φέιν, η πολιτική πτέρυγα του Ιρλανδικού Δημοκρατικού Στρατού (ΙΡΑ)
αντιμετωπίζει το ενδεχόμενο να μην του επιτραπεί να παραστεί στις ειρηνευτικές
συνομιλίες για το Ιρλανδικό, μετά την ανακοίνωση της βορειο-ιρλανδικής
αστυνομίας πως ο ΙΡΑ ευθύνεται για δύο δολοφονίες που έγιναν αυτή την εβδομάδα.

Η Μο Μόουλαν, Βρετανή υπουργός αρμόδια για θέματα Βόρειας Ιρλανδίας, είτε πως
το μέλλον του Σιν Φέιν στις συνομιλίες θα εξεταστεί στην πρώτη συνάντηση που
θα έχουν την ερχόμενη βδομάδα τα ενδιαφερόμενα μέρη.

Ο πρόεδρος του Σιν Φέιν, Μίτσελ Μακ Λάφλιν, είπε πως η πολιτική οργάνωση θα
αντισταθεί σθεναρά σε οποιαδήποτε προσπάθεια αποκλεισμού της από τις συνομιλίες.

Ο αστυνομικός διευθυντής της Βόρειας Ιρλανδίας ενημέρωσε τη βρετανική
κυβέρνηση ότι ο Ιρλανδικός Δημοκρατικός Στρατός ενέχεται στις δύο δολοφονίες
που έγιναν στις αρχές της εβδομάδας στο Μπέλφαστ και έχουν προκαλέσει εμπλοκή
στην ειρηνευτική διαδικασία, μετέδωσε το BBC.

Τα φιλοβρετανικά κόμματα υποστήριξαν ότι το Σιν Φέιν πρέπει να εξαιρεθεί από
τις ειρηνευτικές συνομιλίες, με το επιχείρημα ότι οι δύο δολοφονίες που έγιναν
τη Δευτέρα και την Τρίτη, και τις οποίες απέδωσαν στον Ιρλανδικό Δημοκρατικό
Στρατό, αποτελούν παραβίαση της εκεχειρίας. 
Επικαλούνται τον όρο που έχει θέσει ο προεδρεύων των συνομιλιών, πρώην ηγέτης
της πλειοψηφίας στην αμερικανική Γερουσία Τζορτζ Μίτσελ, βάσει του οποίου και
τα δύο μέρη πρέπει να απόσχουν από βίαια επεισόδια.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N45</CAT>
<ED>
Κωδικός άρθρου: A16065N454</ED>
<ID>
ID:131220

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N45&aa=4</URL></REF>


Article

<CATEGORY>vin07</CATEGORY>

 <H5>Η Σερβική...
</H5><H5>«Σιδηρά Κυρία»
</H5><H5>Δεν θέλει...
</H5><H5>Συμφωνεί...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... Δημοκρατία της Βοσνίας περνά τις γκρίζες μεταπολεμικές μέρες των χωρών που
σάρωσε ένας εμφύλιος. Όπου πρέπει να ζεις μαζί με τον εχθρό ­ ή πολύ κοντά του
­ αλλά δεν επιτρέπεται πια ο φόνος. Και πρέπει να ξαναχτίσεις πράγματα που και
το δικό σου μίσος βοήθησε να γκρεμιστούν. Μέρες οργής, που πρέπει να γίνουν
καιρός δημιουργίας. Οι πολίτες της «Ρεπούμπλικα Σέρπσκα», που αποτελεί το 49%
του βοσνιακού εδάφους, είχαν όλοι μερίδιο από τη συμφορά που έζησε η Βοσνία το
1991-96. Νεκροί 250.000. Βασανισθέντες 50.000. Βιασμοί γυναικών 20.000. Φόνοι
παιδιών 15.000. Η ιστορική ειρωνεία είναι ότι κανένας από τους πολέμαρχους,
τους πρωταθλητές του σφαγείου, δεν «νίκησε» αρκετά ώστε να μπορέσει κατόπιν να
πιάσει το τιμόνι. Τους υποσκέλισε μια γυναίκα, που στράφηκε εναντίον όλων, μια
«ακάλεστη» στην ηγεσία της χώρας, η οποία κατάφερε να σταθεί στην κορυφή, στο
πείσμα των χτυπημάτων, των απειλών και των λοιδοριών που εξακολουθεί να εισπράττει.

... των Βαλκανίων, προϊόν των ιδιότυπων περιστάσεων του τόπου της, η πρόεδρος
των Βοσνιοσέρβων Μπιλιάνα Πλάβσιτς ακολουθεί μια εντελώς δική της γραμμή ­
απομονώνοντας τους παλιούς οπλαρχηγούς αλλά και αρνούμενη να τους καταγγείλει,
πολύ περισσότερο να τους παραδώσει στους στρατιώτες του ΟΗΕ ή τη Χάγη. Η θέση
της ενισχύθηκε ακόμη περισσότερο αφ' ότου την πρωθυπουργία στη ΣΔΒ ανέλαβε
ένας επίσης «εκτός κυκλώματος» πολιτικός, ο διανοούμενος αντι-εθνικιστής
Μίλοραντ Ντόντικ. Στο Παρίσι, κατά το πρώτο της ταξίδι στη Δυτική Ευρώπη για
συγκέντρωση χρημάτων, η Π. έκανε το παν για να πείσει τους ακροατές της ότι η
Σερβοβοσνία είναι τελείως άλλο πράγμα απ' αυτό που ήξεραν. Δεν είναι πια χώρα
του μίσους, του αίματος, των βαλκανικών παθών. Η ελπίδα της είναι η Δύση. 
Και η λύση που της επιβλήθηκε δεν είναι ταπεινωτική αλλά, κατά την Π., περίπου
ιδεώδης. Ντέιτον και πάλι Ντέιτον, για την Μπιλιάνα.

... να μιλά για τον Κάρατζιτς, για τον Μλάντιτς, αλλά δεν είναι αυτή που θα
τους «τιμωρήσει». Η Π. ξέρει πού να σταματά: «Ο Κάρατζιτς επηρεάζει ακόμη
μέρος του Σερβικού Δημοκρατικού Κόμματος. Αλλά η κυβέρνηση τώρα ελέγχει την
κατάσταση ­ χτυπάμε γερά και την παραοικονομία... Να τον παραδώσουμε στη Χάγη;
Νομίζω ότι είναι θέμα δικό του, αν θέλει να δικαστεί...». Η ίδια, λέει, δεν
βρήκε τον καιρό να διαβάσει ούτε το κατηγορητήριο για τους πρωταγωνιστές του
πολέμου, αρκετοί από τους οποίους καταγγέλθηκαν και για παράνομες οικονομικές
δραστηριότητες. «Πολλοί είναι που έχουν κατηγορηθεί για διάφορα πράγματα, όχι
μόνο ο Κάρατζιτς και ο Μλάντιτς. Αλλά οι κατηγορίες αυτές μπορεί να είναι και
λίγο άδικες...».

... πρόθυμα η Π., μιλώντας στους Ευρωπαίους, ακόμη και με τις επικρίσεις που
επίμονα διατυπώνονται κατά των Σέρβων. «Η Σρεμπρένιτσα; Α, ναι, ήταν
εγκληματικά αυτά που έγιναν εκεί». Αλλά σπεύδει να προσθέσει: «Όχι όμως και
προμελετημένα, δεν θα το έλεγα. Ξέρετε, αυτές είναι ανεξέλεγκτες
καταστάσεις...». Πιστεύει άραγε η πρόεδρος ότι μπορούν, επιτέλους, να γυρίσουν
στη Σερβοβοσνία οι χιλιάδες των Μουσουλμάνων που κατέληξαν στη προσφυγιά στα
χρόνια του πολέμου; Γιατί όχι; λέει. «Εμείς δεν θέλουμε σώνει και καλά "εθνικά
καθαρή" Σερβική Δημοκρατία. Αλλά μην ξεχνάτε ότι έχουμε στα εδάφη μας 400.000
Σέρβους πρόσφυγες. Κάπου 10.000 ζουν σε στρατόπεδα, υπό τραγικές συνθήκες. Δεν
πρέπει πρώτα να τακτοποιηθούν αυτοί;».

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N46</CAT>
<ED>
Κωδικός άρθρου: A16065N461</ED>
<ID>
ID:131095

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N46&aa=1</URL></REF>


Article

<CATEGORY>vin07</CATEGORY>

 <H5>ΣΑΡΟΝ ΣΤΟΟΥΝ
</H5><H2>ΠΡΟΣΩΠΑ
</H2><H2>Σαράντα καράτια
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Σάρον - Φιλ. Ο γάμος τους γίνεται στο Μπέβερλι Χιλς, σήμερα, ανήμερα του Αγίου Βαλεντίνου

Σαράντα ετών και γοητευτική όσο ποτέ άλλοτε, η διάσημη σταρ παντρεύεται
σήμερα ένα δημοσιογράφο.

Η «ΛΑ ΣΤΑΜΠΑ» είχε ρωτήσει τη Σάρον Στόουν στις αρχές αυτού του μήνα: «Η
ηλικία των 40 ετών είναι η στιγμή κατά την οποία οι γυναίκες που δεν έχουν
παιδιά σκέφτονται "ή τώρα ή ποτέ"· αληθεύει πως σχεδιάζετε να παντρευτείτε και
να γίνετε μητέρα;». «Σκέφτομαι αυτά τα πράγματα, αλλά δεν έχω πρόθεση να τα
συζητήσω δημοσίως», απάντησε εκείνη. «Τα μέσα ενημέρωσης έχουν την τάση να
μετατρέπουν τα πάντα σε σκάνδαλο». Ωστόσο το γάμο, τουλάχιστον, τον σχεδίαζε
και μάλιστα για τις αμέσως προσεχείς ημέρες: η είδηση ότι η Σάρον Στόουν θα
παντρευτεί τον Φιλ Μπροστάιν, ανήμερα του Αγίου Βαλεντίνου, δημοσιεύθηκε στην
«Ντέιλι Νιούζ» και επιβεβαιώθηκε από φίλους της σταρ. Ο ευτυχής σύζυγος είναι
δημοσιογράφος στην εφημερίδα «Σαν Φρανσίσκο Εξάμινερ» και ο δεσμός του με την
ηθοποιό διαρκεί εδώ και μήνες. «Οι προσκλήσεις του γάμου, φτιαγμένες από
σατέν, εστάλησαν με την παράκληση οι προσκεκλημένοι να κρατήσουν το στόμα τους
κλειστό», έγραψε η «USA Today» διευκρινίζοντας πως η τελετή θα γίνει στο
Μπέβερλι Χιλς.

Η τελευταία ταινία της Σάρον Στόουν ­ η πρεμιέρα της έγινε την Τετάρτη στο Λος
Άντζελες ­ είναι ένα θρίλλερ επιστημονικής φαντασίας του σκηνοθέτη Μπάρι
Λέβινσον με τίτλο «Σφαίρα». Συμπρωταγωνιστές της είναι ο Ντάστιν Χόφμαν και ο
Σάμιουελ Τζάκσον και το σενάριο βασίζεται στο ομώνυμο μπεστ σέλερ του Μάικλ
Κράιτον. Εδώ η Στόουν δεν είναι βέβαια όπως ήταν πριν από έξι χρόνια στο
«Βασικό Ένστικτο», την ταινία που την ανέδειξε σε σύμβολο του σεξ της
δεκαετίας του '90, αλλά οι όποιες αλλαγές της είναι προς το καλύτερο. Φέτος
κλείνει τα 40 και στις περίφημες καμπύλες και το προκλητικό βλέμμα της έχει
πλέον προστεθεί η γοητεία μιας γυναίκας σίγουρης για τον εαυτό της. Ωστόσο, τα
σαράντα είναι δύσκολη ηλικία για τις ηθοποιούς του Χόλιγουντ, καθώς για πολλές
απ' αυτές σημαίνει την αρχή του τέλους. Οι προτάσεις μειώνονται σημαντικά, οι
ρόλοι γίνονται λιγότερο ενδιαφέροντες, αρκετές δεν βλέπουν άλλη λύση παρά το
νυστέρι του πλαστικού, τον καναπέ του ψυχαναλυτή, το αλκοόλ. Όχι όμως και η
Σάρον: «Από μικρή πίστευα ότι είναι ανιαρό να είσαι νέος, ήθελα πάντα να γίνω
40 ετών». Θα αντιμετωπίσει, άραγε, και το Χόλιγουντ με την ίδια χαρά τα
γενέθλιά της; «Όχι, υπάρχουν ηθοποιοί που είναι δέκα, ακόμη και είκοσι χρόνια
μεγαλύτεροί μου και δεν θέλουν να παίξουν μαζί μου, γιατί πιστεύουν ότι είμαι
πολύ γριά. Είναι άνθρωποι πεπεισμένοι ότι το δέρμα έχει περισσότερη αξία από
την πείρα ή τη σύνεση. Αλλά δεν με νοιάζει, για μένα η ηλικία έχει αξία και
προσωπικά ενδιαφέρομαι για τους άνδρες που έχουν μια ζωή στο πρόσωπό τους».

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N46</CAT>
<ED>
Κωδικός άρθρου: A16065N462</ED>
<ID>
ID:131150

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N46&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Το κορίτσι του Βιετνάμ
</H2>
Ένα δάκρυ. Η Κιμ Φουκ προχθές, με τον άντρα της, στο Τορόντο και το 1972 στο Βιετνάμ...

Η πρώτη φωτογραφία της Κιμ Φουκ που έκανε τον γύρο του κόσμου τραβήχτηκε το
1972. Το μικρό κοριτσάκι έτρεχε κλαίγοντας, ξετρελαμένο απ' τον φόβο σ' ένα
χωματόδρομο του Βιετνάμ, ενώ πίσω του στο βάθος το χωριό του καιγόταν από τα
αμερικανικά ναπάλμ.

Η ΤΕΛΕΥΤΑΙΑ φωτογραφία της που επίσης κάνει τον γύρο του κόσμου είναι
προχθεσινή. Τη χωρίζουν 26 χρόνια από την πρώτη.

Η Κιμ Φουκ σκουπίζει ένα δάκρυ πλάι στον σύζυγό της κατά την τελετή που
οργάνωσαν γι' αυτούς οι αρχές του Τορόντο με την ευκαιρία της πολιτογράφησής
τους ως Καναδών υπηκόων.

Η Φουκ (το Κιμ είναι το επώνυμο) είχε φωτογραφηθεί το 1972 από ένα συμπατριώτη
της, που έτρεχε κι αυτός για να γλιτώσει από τις βόμβες που έριχναν τα
ελικόπτερα των ΗΠΑ. Ο φωτογράφος, ονόματι Νικ Ουτ, τη συνάντησε πολλά χρόνια
αργότερα στην Αμερική και έκλαψαν μαζί στην ανάμνηση των τραγικών εκείνων ημερών.

Η Κιμ Φουκ είχε την «τύχη» σε μια διάλεξη που έδινε πριν από τρία χρόνια να
γνωριστεί και με τον πιλότο που έκαψε το χωριό της. Ένας κύριος με γκρίζα
μαλλιά σηκώθηκε από την τελευταία σειρά και την πλησίασε ψελλίζοντας: «Θέλω να
σας ζητήσω συγγνώμη, αλλά δεν ξέρω αν θα με συγχωρέσετε ποτέ».

Στα μπράτσα της Φουκ, που φλέγονταν καθώς έτρεχε να σωθεί, υπάρχουν ακόμη τα
φοβερά εγκαύματα. Τα δυο αδελφάκια της που είχαν μείνει στο χωριό κάηκαν κατά
την επιδρομή. Αλλά η περίφημη εκείνη φωτογραφία του Ουτ έγινε στη δεκαετία του
'70 σύμβολο του ειρηνιστικού κινήματος που εξανάγκασε τελικά τις ΗΠΑ να
αποσυρθούν από το Βιετνάμ.

Η ζωή της, όμως, είχε πολλούς ακόμη σημαντικούς σταθμούς. Το 1990, η κυβέρνηση
του Βιετνάμ της έδωσε άδεια για σπουδές, μαζί με τον σύζυγό της, Τοάν, στην Κούβα.

Αλλά η Αβάνα δεν κράτησε τη Φουκ. Το 1992, σ' ένα ταξίδι στον Καναδά, το
ζευγάρι ζήτησε πολιτικό άσυλο. Στη χώρα αυτή γεννήθηκαν ήδη και τα δυο παιδιά
τους. Και την Πέμπτη έγιναν πλέον Καναδοί πολίτες.

Η Φουκ ήταν 9 χρόνων όταν κάηκε το χωριό της. Σήμερα είναι 35. Δηλώνει «πολύ,
πολύ ευτυχισμένη».

Ο εφιάλτης είναι πίσω της, πολύ μακριά πια. Εδώ και τρεις μήνες, ο ΟΗΕ την
προσέλαβε ως πρέσβειρα καλής θέλησης: Να μιλά σε κάθε ευκαιρία για όσα έζησε,
κοριτσάκι ακόμα, και να προειδοποιεί τους ανθρώπους για τον κίνδυνο της παραφροσύνης.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N46</CAT>
<ED>
Κωδικός άρθρου: A16065N463</ED>
<ID>
ID:131191

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N46&aa=3</URL></REF>


Article

<CATEGORY>vin08</CATEGORY>

 <H5>ΕΠ' ΑΟΡΙΣΤΟΝ ΑΠΟ ΤΙΣ 6 ΤΟ ΠΡΩΙ ΜΕ ΑΠΟΦΑΣΗ ΤΗΣ ΠΑΝΘΕΣΣΑΛΙΚΗΣ
</H5><H2>Έκλεισαν τα Τέμπη
</H2>
Στα δύο έχει κοπεί η χώρα από τις 6.00 τα ξημερώματα, οπότε ξεκίνησε το επ'
αόριστον κλείσιμο της Εθνικής Οδού Αθηνών - Θεσσαλονίκης στο ύψος των Τεμπών,
που αποφάσισε τα μεσάνυχτα η Πανθεσσαλική Συντονιστική Επιτροπή κατά τη
διάρκεια πολύωρης συνεδρίασης και ύστερα από σχετικές προτάσεις των αγροτών. 
Όπως άφησαν να εννοηθεί τα μέλη της Πανθεσσαλικής Επιτροπής, η προοπτική είναι
να κλείσει και η παλαιά εθνική οδός Κοζάνης - Λάρισας στο ύψος της Ελασσόνας
και η σιδηροδρομική γραμμή. Περίπου 5.500 τρακτέρ έχουν βγει στο εθνικό και
επαρχιακό οδικό δίκτυο σε περισσότερα από 40 σημεία. Ο κύριος όγκος όμως των
τρακτέρ βρίσκεται στα Τέμπη (έχουν συγκεντρωθεί περίπου 2.000), ενώ γίνεται
προσπάθεια συγκέντρωσης και σε άλλα «στρατηγικά σημεία».

Η συγκέντρωση τρακτέρ στα διόδια των Τεμπών ήταν χθες η πρώτη εντυπωσιακή
κίνηση των αγροτών της Θεσσαλίας. Στη Μακεδονία και τη Θράκη οι παραγωγοί
απέκλεισαν για λίγες ώρες το εθνικό και επαρχιακό οδικό δίκτυο, απειλώντας με
κλιμάκωση των κινητοποιήσεων.

Οι συντονιστικές επιτροπές συνεδρίαζαν συνεχώς, προκειμένου να πάρουν
οριστικές αποφάσεις. Μέχρι αργά χθες εξέταζαν τρεις προτάσεις:

1 Να αποκλείσουν επ' αόριστον τον εθνικό δρόμο Αθηνών - Θεσσαλονίκης.

2 Να παραταχθούν δεξιά και αριστερά του οδοστρώματος, να κόβουν την
κυκλοφορία για μεγάλα χρονικά διαστήματα και να προχωρήσουν παράλληλα στο
κλείσιμο και της σιδηροδρομικής γραμμής.

3 Μια άλλη πρόταση για να κατέβουν με τρακτέρ στην Αθήνα απερρίφθη από
τους περισσότερους.

Σε όλες τις συσκέψεις ήταν έντονα προβληματισμένοι για το τι θα γίνει από εδώ
και πέρα, καθώς φοβούνται ότι θα προκληθούν σοβαρές αντιδράσεις από άλλες
κοινωνικές ομάδες, ενώ πολλοί ήταν εκείνοι που δεν έδειχναν αισιόδοξοι για τα
αποτελέσματα των κινητοποιήσεων.

Έτσι αποφάσισαν να κινηθούν προς τα Τέμπη, περιοχή που θεωρείται από τα πλέον
στρατηγικά σημεία του εθνικού δρόμου Αθηνών - Θεσσαλονίκης. Ήδη στην περιοχή
έχουν συγκεντρωθεί περίπου 2.000 τρακτέρ. Μικρός αριθμός έμεινε στη Βιοκαρπέτ.
Στα μπλόκα της Μαγνησίας (Βελεστίνο - Αλμυρός) δεν υπήρξε συγκέντρωση, όμως
αργά το βράδυ πληροφορίες ήθελαν τους αγρότες να ενισχύουν τον Αλμυρό.

ΜΑΚΕΔΟΝΙΑ - ΠΕΛΟΠΟΝΝΗΣΟΣ

Ένταση υπάρχει και στα μπλόκα της Μακεδονίας, όπου σιγά - σιγά σε διάφορα
σημεία του εθνικού και του επαρχιακού οδικού δικτύου έχουν βγει τρακτέρ και
προχώρησαν σε δίωρους αποκλεισμούς. 
Για σήμερα εκπρόσωποι των αγροτικών συλλόγων θα έχουν συνάντηση στην Αθήνα με
τον υπουργό Γεωργίας. «Τα διόδια των Μαλγάρων θα αποκλειστούν από τη μία το
μεσημέρι μέχρι να ολοκληρωθεί η συνάντησή μας στην Αθήνα», είπε ο πρόεδρος των
δημοκρατικών αγροτικών συλλόγων Νομού Θεσσαλονίκης κ. Σωτήρης Παρλαπάνης.

Τις αποφάσεις της Πανθεσσαλικής περιμένουν και οι αγρότες στο Αίγιο, που χθες
απέκλεισαν την Εφορία και το Δημόσιο Ταμείο, ενώ άφησαν ανοικτό το ενδεχόμενο
να αποκλείσουν τον εθνικό δρόμο Αθηνών - Πατρών.

* Στην Ανατολική Μακεδονία και Θράκη οι παραγωγοί παρέμειναν στους δρόμους,
ενώ χθες το μεσημέρι απέκλεισαν για τέσσερις ώρες τα συνοριακά τελωνεία του
Ορμενίου και των Κήπων Έβρου. Αποκλεισμοί δίωροι έγιναν στη Χαλκιδική, στα
Γιαννιτσά, την Πιερία, το Κιλκίς, τις Σέρρες και τη Δράμα.

ΤΑ ΚΟΜΜΑΤΑ

Για το θέμα των αγροτών ο πρόεδρος του ΔΗΚΚΙ κ. Δημήτρης Τσοβόλας κατέθεσε
χθες επίκαιρη ερώτηση για τον Πρωθυπουργό. Ο κ. Τσοβόλας ζητεί να πληροφορηθεί
αν «έστω και την τελευταία στιγμή, η κυβέρνηση αλλάξει την πολιτική της στον
αγροτικό τομέα, ώστε να δοθούν λύσεις σε δίκαια αιτήματα των αγροτών, γεγονός
που θα συμβάλλει στην εκτόνωση της έντασης».

Περιοδεία στα μπλόκα της Θεσσαλίας έκανε χθες ο πρόεδρος της Πολιτικής Άνοιξης
κ. Αντώνης Σαμαράς, ο οποίος αν και αναγνώρισε τα δίκαια των αγροτών τάχθηκε
κατά του αποκλεισμού των δρόμων. Περιοδεία επίσης έκανε και ο ευρωβουλευτής
του Συνασπισμού κ. Αλέκος Αλαβάνος.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N47</CAT>
<ED>
Κωδικός άρθρου: A16065N471</ED>
<ID>
ID:131105

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N47&aa=1</URL></REF>


Article

<CATEGORY>vin08</CATEGORY>

 <H5></H5><H2>Δεν έχουμε άλλο όπλο
</H2>
<AUTHOR>ΘΑΝΑΣΗΣ ΤΣΑΛΟΠΟΥΛΟΣ</AUTHOR>

ΕΝΑΣ τρόπος πίεσης προς την κυβέρνηση είναι ο αποκλεισμός των δρόμων, ώστε να
καταλάβει ότι τα προβλήματα που αντιμετωπίζουμε είναι ζωτικά και μας οδηγούν
σε τέτοιου είδους μορφές αγώνα. Αυτό βέβαια είναι απαίτηση όλων των αγροτών
που βρίσκονται ήδη 12 ημέρες στον δρόμο μετά την αρνητική στάση της κυβέρνησης
στα προβλήματά μας. Δεν έχουμε άλλο όπλο εκτός από το να παρατάξουμε τα
τρακτέρ απέναντι στην αντιαγροτική πολιτική και στο ξεκλήρισμα των οικογενειών
μας. Πρέπει όλοι να καταλάβουν ότι δεν κατεβαίνουμε στον δρόμο για να κάνουμε
διακοπές και να δημιουργήσουμε προβλήματα στις άλλες κοινωνικές τάξεις και
τους πολίτες της χώρας.

Ζητάμε κατανόηση και συμπαράσταση. Ας πιέσουν κι αυτοί με όποιον τρόπο μπορούν
ώστε να μην φθάνουμε στους αποκλεισμούς. Όταν ξέρεις ότι ξεκληρίζεσαι, επόμενο
είναι να ακολουθείς σκληρές μορφές αγώνα. Είναι αγώνας επιβίωσης.

Ο Θανάσης Τσαλόπουλος είναι μέλος της Πανθεσσαλικής Συντονιστικής Επιτροπής.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N47</CAT>
<ED>
Κωδικός άρθρου: A16065N472</ED>
<ID>
ID:131156

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N47&aa=2</URL></REF>


Article

<CATEGORY>vin08</CATEGORY>

 <H5></H5><H2>Ας πάνε τα τρακτέρ στη Βουλή
</H2>
<AUTHOR>ΠΑΝΟΥΡΓΙΑΣ ΠΑΠΑΙΩΑΝΝΟΣ</AUTHOR>

ΔΕΝ ΜΠΟΡΕΙ όποιος έχει προβλήματα να κλείνει τους δρόμους δημιουργώντας με τον
τρόπο αυτό προβλήματα στους άλλους. Όλοι οι επαγγελματίες, οι έμποροι, οι
βιομηχανίες, οι βιοτέχνες, πλήττονται ανεπανόρθωτα από τους αποκλεισμούς των
δρόμων. Συμφωνούμε ότι οι αγρότες έχουν σοβαρά προβλήματα, αλλά πρέπει να
βρουν άλλους τρόπους να τα λύσουν, χωρίς να θίγουν τις άλλες κοινωνικές
ομάδες. Μπορούν, αν θέλουν να τα βάλουν με την κυβέρνηση που τη θεωρούν
υπεύθυνη, να πάνε στη Βουλή με τα αγροτικά τους μηχανήματα και να
διαμαρτυρηθούν. Δεν φταίνε όλοι οι υπόλοιποι.

Ήδη με τον φόβο των αποκλεισμών έχουν γίνει ακυρώσεις σε ξενοδοχεία της πόλης.
Καταλαβαίνετε ότι αυτό είναι οικονομική ζημία για μας. Ποιος θα καλύψει αυτές
τις απώλειες που έχουμε ή θα έχουμε τις επόμενες ημέρες.

Ο Πανουργιάς Παπαϊωάννου είναι πρόεδρος Ξενοδόχων Λάρισας

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N47</CAT>
<ED>
Κωδικός άρθρου: A16065N473</ED>
<ID>
ID:131197

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N47&aa=3</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Συμφέρει η «χρυσή τομή»
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

ΠΡΙΝ ΑΠΟ λίγα χρόνια μία παρέμβαση στον τρόπο λειτουργίας και τους όρους
εργασίας στις δημόσιες επιχειρήσεις θα ήταν αδιανόητη, αφού οι αντιδράσεις που
θα προκαλούσε θα αποτελούσαν το μεγαλύτερο εμπόδιο για κάθε πρωτοβουλία. Τώρα
τα πράγματα έχουν αλλάξει σημαντικά καθώς θέματα που ήταν ταμπού της
οικονομικής πολιτικής όχι μόνο μπαίνουν στο τραπέζι αλλά δρομολογούνται
αλλαγές που σίγουρα θα έχουν καταλυτικές συνέπειες στη λειτουργία όλων των ΔΕΚΟ.

Αυτό αποτελεί πρόκληση τόσο για την κυβέρνηση όσο και για τη συνδικαλιστική
ηγεσία. Η μεν κυβέρνηση καλείται να χαράξει και να εφαρμόσει μία πολιτική που
να συνδυάζει τη διατήρηση της απασχόλησης και την οικονομική εξυγίανση των
δημοσίων επιχειρήσεων. Από την άλλη πλευρά, η συνδικαλιστική ηγεσία θα πρέπει
να προτείνει μέτρα πολιτικής που θα εξασφαλίζουν κυρίως την οικονομική
επιβίωση των εταιρειών αυτών αφού οι χρεοκοπημένες επιχειρήσεις σημαίνουν
ανεργία. Έτσι, αυτό που συμφέρει όλους είναι μία χρυσή τομή η οποία θα βγάλει
από το αδιέξοδο όχι μόνο την κυβέρνηση και τους συνδικαλιστές αλλά και
ολόκληρη την ελληνική οικονομία.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N47</CAT>
<ED>
Κωδικός άρθρου: A16065N474</ED>
<ID>
ID:131237

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N47&aa=4</URL></REF>


Article

<CATEGORY>vin08</CATEGORY>

 <H5>ΠΡΟΣ ΚΑΤΑΡΓΗΣΗ ΕΜΠΟΔΙΩΝ ΓΙΑ Ι.Χ. ΜΕΣΑ ΣΤΙΣ ΧΩΡΕΣ ΤΗΣ ΕΥΡΩΠΑΪΚΗΣ ΕΝΩΣΗΣ
</H5><H2>Πιο ελεύθερη διακίνηση
</H2>
<AUTHOR>ΓΙΩΡΓΟΣ ΚΟΥΒΑΡΑΣ</AUTHOR>

Την απλοποίηση μέχρι την κατάργηση πολλών φορολογικών εμποδίων (κυρίως των
διπλών δασμών) στην ελεύθερη διακίνηση των Ι.Χ. αυτοκινήτων μεταξύ των
κρατών-μελών, εισηγείται η Ευρωπαϊκή Επιτροπή με πρωτοβουλία του αρμόδιου
Ιταλού επιτρόπου κ. Μάριο Μόντι.ΒΡΥΞΕΛΛΕΣ

ΣΥΓΚΕΚΡΙΜΕΝΑ πρόταση Οδηγίας, που υιοθέτησε το Σώμα, προβλέπει νέο φορολογικό
καθεστώς για τα αυτοκίνητα με ξένες πινακίδες, των επαναπατρισθέντων οριστικά
ή έστω για ορισμένο χρονικό διάστημα. Οι ιδιώτες δεν θα είναι υποχρεωμένοι να
πληρώνουν νέο δασμό ταξινόμησης (φόρος πινακίδων) ή άλλο ισοδύναμο φόρο εάν
μεταφέρουν την κατοικία τους σε άλλο κράτος-μέλος της Κοινότητας, ενώ στην
περίπτωση προσωρινής αλλαγής τόπου διαμονής (π.χ. διπλωμάτες) θα έχουν το
δικαίωμα να χρησιμοποιούν το αυτοκίνητό τους χωρίς καμία νέα φορολογική
επιβάρυνση για ένα διάστημα 6 μηνών το χρόνο.

ΚΑΙ Η ΟΙΚΟΓΕΝΕΙΑ

Σημαντική αλλαγή στο ισχύον σύστημα θα φέρει ωστόσο η Οδηγία στο καθεστώς
χρήσης του αυτοκινήτου από τα μέλη της οικογένειας του ιδιοκτήτη.

Για παράδειγμα, αν υποθέσουμε ότι ένας Έλληνας μετανάστης στη Γερμανία ή άλλη
κοινοτική χώρα επαναπατρίζεται, το αυτοκίνητό του θα μπορούν να το
χρησιμοποιούν και οι συγγενείς του. Κάτι που μέχρι τώρα απαγορευόταν. Τα μη
μέλη της οικογένειας τού ιδιοκτήτη θα έχουν το δικαίωμα να οδηγούν το
αυτοκίνητο, με την προϋπόθεση όμως να βρίσκεται και ο ίδιος ο ιδιοκτήτης μέσα
στο αυτοκίνητο.

«Θα πρέπει να ενισχύσουμε τις αρχές της εσωτερικής αγοράς και να διευκολύνουμε
την ελεύθερη διακίνηση των πολιτών», δήλωσε ανακοινώνοντας το περιεχόμενο της
Οδηγίας ο κ. Μόντι.

ΤΑ ΕΝΟΙΚΙΑΖΟΜΕΝΑ

Η Οδηγία, μεταξύ των άλλων, προβλέπει επίσης μεγαλύτερη ελευθερία χρήσης και
των ενοικιαζόμενων αυτοκινήτων σε άλλο-κράτος μέλος από εκείνο στο οποίο έχει
ταξινομηθεί. Ακόμη μεγαλύτερη ελαστικότητα για τα άτομα που μένουν σε ένα
κράτος-μέλος, αλλά εργάζονται σε άλλο. Εκεί προβλέπεται ελεύθερη χρήση 9 μηνών
το χρόνο, ενώ δεν θα επιβάλεται κανένας απολύτως φόρος εάν το αυτοκίνητο
βρίσκεται σε συνεργείο άλλης χώρας για επισκευή που στοιχίζει περισσότερο από
την αξία του.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N49</CAT>
<ED>
Κωδικός άρθρου: A16065N491</ED>
<ID>
ID:131106

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N49&aa=1</URL></REF>


Article

<CATEGORY>vin08</CATEGORY>

 <H2>Οι Εφορίες θα μπλοκάρουν όσους χρωστούν στους δήμους από κλήσεις
</H2>
ΟΙ ΕΦΟΡΙΕΣ δεν θα δίνουν πιστοποιητικό φορολογικής ενημερότητας σε κανέναν
δημότη με οφειλές πάνω από 100.000 δρχ. προς τον δήμο του. Πρόκειται για
οφειλές από διάφορα δημοτικά τέλη, αλλά και κλήσεις από παράνομη στάθμευση.

Στην εφαρμογή αυτού του μέτρου προχωρεί η κυβέρνηση προκειμένου να εισπράξουν
οι δήμοι ληξιπρόθεσμες οφειλές των πολιτών. Στο πλαίσιο αυτό το υπουργείο
Οικονομικών έστειλε εγκύκλιο προς τις Εφορίες, με την οποία τις καλεί να
συνεργασθούν με τους δήμους προκειμένου να ενημερώσουν τα αρχεία τους με τα
ονόματα των δημοτών που έχουν οφειλές πάνω από 100.000 δρχ. Σύμφωνα με όσα
προβλέπονται στην εγκύκλιο, οι δήμοι πρέπει στο αμέσως επόμενο διάστημα να
στείλουν στις κατά τόπους Εφορίες καταστάσεις με τα ονόματα των δημοτών τους
που έχουν οφειλές πάνω από το ποσό αυτό. Στις καταστάσεις αυτές θα υπάρχουν τα
πλήρη στοιχεία των δημοτών, καθώς και ο Αριθμός Φορολογικού Μητρώου (ΑΦΜ).

Στην εγκύκλιο ορίζεται ακόμη ότι το πρώτο δεκαήμερο κάθε μήνα οι δήμοι θα
ενημερώνουν τις Εφορίες για τυχόν μεταβολές στις αρχικές καταστάσεις, ώστε να
διαγράφονται όσοι εξοφλούν το αρχικό τους χρέος ή το περιορίζουν κάτω από τις
100.000 δρχ., καθώς και να συμπληρώνονται με νέους οφειλέτες.

Με το μέτρο αυτό μπαίνει ουσιαστικά «μπλόκο» σε όσους έχουν οφειλές προς τους
δήμους, οι οποίοι θα αναγκασθούν να τις εξοφλήσουν ή να τις περιορίσουν γιατί
αλλιώς δεν θα τους χορηγείται το πιστοποιητικό φορολογικής ενημερότητας που
απαιτείται για τη χορήγηση δανείων, καθώς και για όλες σχεδόν τις συναλλαγές
με το Δημόσιο. Ειδικότερα, το πιστοποιητικό φορολογικής ενημερότητας
απαιτείται για τη χορήγηση δανείων κάθε κατηγορίας (στεγαστικά,
επιχειρηματικά, καταναλωτικά κ.ά.), για αγορά αυτοκινήτου κα άλλων
περιουσιακών στοιχείων κ.ά.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N49</CAT>
<ED>
Κωδικός άρθρου: A16065N492</ED>
<ID>
ID:131157

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N49&aa=2</URL></REF>


Article

<CATEGORY>vin08</CATEGORY>

 <H2>Χριστοδουλάκης: Αναπτυχθείτε στα Βαλκάνια
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

Η ΔΗΜΙΟΥΡΓΙΑ ισχυρής αγοράς στα Βαλκάνια, στην οποία κεντρικό ρόλο θα
διαδραματίσει η Ελλάδα, δημιουργεί τις προϋποθέσεις για τη χώρα μας ώστε να
αντιμετωπίσει με επιτυχία τις πιέσεις που προκαλεί στην οικονομική της δομή η
ευρωπαϊκή ολοκλήρωση. Ο υφυπουργός Οικονομικών Νίκος Χριστοδουλάκης, μιλώντας
στη Θεσσαλονίκη κατά τη διάρκεια εκδήλωσης για την έναρξη του 2ου Πανελληνίου
Συνεδρίου για την Ανάπτυξη των Εξαγωγών, αναφέρθηκε στην προοπτική και τις
δυνατότητες επέκτασης των διαβαλκανικών σχέσεων σε ένα ευρύ φάσμα οικονομικών
τομέων με συνιστώσα την Ελλάδα.

Όπως επεσήμανε το ποσοστό των ελληνικών εξαγωγών προς τα Βαλκάνια αυξήθηκε από
3% το 1989 σε 8% το 1994.

Ο πρόεδρος του Συνδέσμου Εξαγωγέων Βόρειας Ελλάδας Απ. Γενίτσαρης τόνισε ότι
στο πρώτο τρίμηνο του 1997 η αξία των ελληνικών προϊόντων με κατεύθυνση αγορές
του εξωτερικού ανήλθε σε 2,12 δισ. ECU, σημειώνοντας πτώση κατά 3,2%.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N49</CAT>
<ED>
Κωδικός άρθρου: A16065N493</ED>
<ID>
ID:131198

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N49&aa=3</URL></REF>


Article

<CATEGORY>vin08</CATEGORY>

 <H2>Συμμαζεύτηκαν κάπως τα «φέσια»
</H2>
ΜΕΙΩΣΗ παρουσίασαν τα «φέσια» στην αγορά τον Ιανουάριο σε σχέση με τον
αντίστοιχο μήνα πέρυσι.

Μειώθηκαν κατά 18,69%, όπως προκύπτει από τα στοιχεία της Ένωσης Ελληνικών
Τραπεζών που δόθηκαν χθες στη δημοσιότητα.

Ειδικότερα τα «φέσια», δηλαδή οι ακάλυπτες επιταγές και οι απλήρωτες
συναλλαγματικές, περιορίσθηκαν στα 33 δισ. δρχ., έναντι 40 δισ. δρχ. τον
αντίστοιχο μήνα πέρυσι.

Οι απλήρωτες συναλλαγματικές μειώθηκαν κατά 3,15% και διαμορφώθηκαν στα 10,6
δισ. δρχ., από 11 δισ. δρχ. πέρυσι, ενώ οι ακάλυπτες επιταγές παρουσίασαν
πτώση 24,46% και ανήλθαν στα 22,3 δισ. δρχ., από 29,6 δισ. δρχ.

Ύφεση παρουσίασαν και οι πτωχεύσεις. Τον Ιανουάριο κήρυξαν πτώχευση 60
επιχειρήσεις, από 134 τον ίδιο μήνα πέρυσι (μείωση 55,22%). Αιτήσεις για
πτώχευση έγιναν από 135 επιχειρήσεις και καταστήματα, έναντι 279 πέρυσι
(μείωση 51,61%).

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N49</CAT>
<ED>
Κωδικός άρθρου: A16065N494</ED>
<ID>
ID:131226

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N49&aa=4</URL></REF>


Article

<CATEGORY>vin08</CATEGORY>

 <H5>ΚΑΙ ΕΛΑΣΤΙΚΟ ΚΑΙ ΕΥΕΛΙΚΤΟ ΕΙΝΑΙ ΗΔΗ ΤΟ ΩΡΑΡΙΟ ΤΩΝ ΕΛΛΗΝΩΝ ΕΡΓΑΖΟΜΕΝΩΝ...
</H5><H2>Οι εννέα «παρεκτροπές»
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Οι 6 στους 10 εργαζομένους απασχολούνται και το Σάββατο, ενώ το ένα τρίτο του
συνόλου των απασχολουμένων εργάζεται ενίοτε ή συνήθως την Κυριακή.

ΤΑ ΣΤΟΙΧΕΙΑ για την ευέλικτη απασχόληση και ελαστικοποίηση του χρόνου εργασίας
στην Ελλάδα ­ που περιλαμβάνονται σε μελέτη του Εθνικού Ινστιτούτου Εργασίας ­
είναι εντυπωσιακά. Η πλέον διαδεδομένη από τις μορφές της μη τυπικής
απασχόλησης, είναι η απασχόληση το Σάββατο. Ακολουθεί η απασχόληση την
Κυριακή, η οποία αφορά περίπου τους μισούς από όσους απασχολούνται το Σάββατο,
ενώ λιγότερο συχνή εμφανίζεται η απασχόληση με βάρδιες και τη νύχτα. Η εργασία
στο σπίτι εμφανίζεται να αφορά ένα μικρό τμήμα του συνόλου των απασχολουμένων.

Η μελέτη του Εθνικού Ινστιτούτου Εργασίας (Δ. Καραντινός, Μ. Κετσετζόπουλου
και Α. Μουρίκη) έχει τα παρακάτω στοιχεία:

1 Η απόλυτη πλειοψηφία των απασχολουμένων (2.439.550 άτομα) ή το 64,8%
του συνόλου των απασχολουμένων εργάζεται μερικές φορές ή συνήθως, το Σάββατο.
Σε απόλυτους όρους, οι άνδρες απασχολούμενοι το Σάββατο υπερισχύουν των
γυναικών (σε κάθε 100 εργαζομένους αυτής της κατηγορίας οι 67 είναι άνδρες
έναντι 33 περίπου γυναικών).

2Αξιοσημείωτη είναι η μεγάλη συμμετοχή στο σύνολο των απασχολουμένων το
Σάββατο ατόμων μεγάλης ηλικίας (πάνω από 65 ετών). Σχεδόν 90 στους 100 άνδρες
και περισσότερες από 90 στις 100 γυναίκες των απασχολουμένων αυτής της
ηλικιακής ομάδας απασχολούνται ενίοτε ή συνήθως το Σάββατο.

3 Ποσοστά συμμετοχής απασχολουμένων το Σάββατο υψηλότερα του μέσου όρου
(63,8%) παρουσιάζουν οι επαγγελματικές κατηγορίες των απασχολουμένων στην
παροχή υπηρεσιών και πωλητών (87,5%), των ανώτερων διοικητικών και
διευθυντικών στελεχών (86,4%) και κυρίως των γεωργών (94,6%).

4Σχεδόν το 95% των απασχολουμένων σε ξενοδοχεία και εστιατόρια
απασχολείται ενίοτε ή συνήθως το Σάββατο, ενώ παρόμοια ποσοστά παρατηρούνται
και για τον πρωτογενή τομέα (γεωργία 94,3%, κτηνοτροφία 93,2%).

5 Το ένα τρίτο του συνόλου των απασχολουμένων (32,3% για την ακρίβεια)
εργάζεται ενίοτε ή συνήθως την Κυριακή.

6 Σχεδόν το 86% των απασχολουμένων σε ξενοδοχεία και εστιατόρια
απασχολείται ενίοτε ή συνήθως την Κυριακή. Στη γεωργία το ποσοστό των
απασχολουμένων εκτιμάται σε 58%.

7 Ένα σημαντικό ποσοστό του συνόλου των απασχολουμένων (14% περίπου)
εργάζεται ενίοτε ή συνήθως τη νύχτα (οι απασχολούμενοι τη νύχτα υπολογίζεται
ότι ανέρχονται σε 532.000 άτομα).

8 Βάρδιες πραγματοποιεί το 10,4% του συνόλου των απασχολουμένων.

9Στο σπίτι τους απασχολούνται 160.000 περίπου άτομα (το 4,2% του
συνόλου των απασχολουμένων) εκ των οποίων οι μισοί είναι γυναίκες.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N50</CAT>
<ED>
Κωδικός άρθρου: A16065N501</ED>
<ID>
ID:131107

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N50&aa=1</URL></REF>


Article

<CATEGORY>vin08</CATEGORY>

 <H2>755.000 μετοχές της «Τηλέτυπος» σε ξένους θεσμικούς
</H2>
ΞΕΝΟΙ θεσμικοί επενδυτές αγόρασαν χθες 755.000 μετοχές της εταιρείας Τηλέτυπος Α.Ε.

Η πράξη έγινε, όπως ανακοινώθηκε από την εταιρεία, στην τιμή των 2.250 δρχ.
ανά μετοχή. Η πώληση έγινε μέσω της Χρηματιστηριακής Εταιρείας Interact, ενώ η
αγορά για λογαριασμό των ξένων επενδυτών μέσω της Χρηματιστηριακής Εταιρείας ΣΙΓΜΑ.

Για τη μεταβίβαση του πακέτου υπήρξε απόφαση του Δ.Σ. της εταιρείας Τηλέτυπος,
που ελήφθη στις 10 Φεβρουαρίου 1998 για την πώληση ιδίων μετοχών, σύμφωνα με
τις διατάξεις του άρθρου 1 του ΚΝ 2190/20.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N50</CAT>
<ED>
Κωδικός άρθρου: A16065N502</ED>
<ID>
ID:131158

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N50&aa=2</URL></REF>


Article

<CATEGORY>vin08</CATEGORY>

 <H2>Απασχόληση Σαββατοκύριακου: Πάνω από τον μέσο όρο της Ε.Ε.
</H2>
ΣΥΓΚΡΙΝΟΝΤΑΣ τα στοιχεία των μορφών της μη τυπικής απασχόλησης στη χώρα μας
και στις άλλες χώρες της Ευρωπαϊκής Ένωσης παρατηρούνται ως εξής:

1 Ως προς την απασχόληση με βάρδιες και τη νύχτα, η Ελλάδα εμφανίζεται
να υστερεί ελαφρά από τον κοινοτικό μέσο όρο και αυτό ισχύει και για τα δύο φύλα.

2Η χώρα μας εμφανίζει σημαντικά υψηλότερα ποσοστά απασχολουμένων το
Σαββατοκύριακο, σε σχέση με τον κοινοτικό μέσο όρο και αυτό πάλι ισχύει και
για τα δύο φύλα. Στις χώρες της Κοινότητας, όπως και στην Ελλάδα, οι
απασχολούμενοι την Κυριακή εκτιμώνται ως οι μισοί περίπου από όσους εργάζονται
το Σάββατο ενώ παρατηρείται και κάποια ομοιογένεια στη σύνθεση των
απασχολουμένων από πλευράς φύλου.

Οι απασχολούμενοι στο σπίτι εμφανίζονται σημαντικά λιγότεροι στη χώρα μας από
ό,τι στις άλλες χώρες της Κοινότητας.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N50</CAT>
<ED>
Κωδικός άρθρου: A16065N503</ED>
<ID>
ID:131199

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N50&aa=3</URL></REF>


Article

<CATEGORY>vin08</CATEGORY>

 <H2>Νέα κρίση στη ΔΑΝΕ
</H2>
<AUTHOR>ΓΙΩΡΓΟΣ ΖΑΧΑΡΙΑΔΗΣ</AUTHOR>

ΡΟΔΟΣ

ΜΠΑΡΑΖ παραιτήσεων μελών του διοικητικού συμβουλίου της Ναυτιλιακής Εταιρείας
Δωδεκανήσου (ΔΑΝΕ), ενώ χθες το πρωί μια ομάδα ναυτικών από το οχηματαγωγό
«Ιαλυσός» επισκέφθηκε τον αντεισαγγελέα Πρωτοδικών κ. Γ. Οικονόμου και
διαμαρτυρήθηκε γιατί παραμένουν απλήρωτοι εδώ και τέσσερις μήνες.

Η νέα κρίση που ξέσπασε από χθες στη ΔΑΝΕ οφείλεται κυρίως στο αίτημα μιας
ομάδας μετόχων (με επικεφαλής τους Ι. Κυπριάδη, Μιχ. Κοκκινίδη, Βασ. Κασάπη
και Γερ. Καλογηράτο) οι οποίοι πρότειναν να καταβάλουν άμεσα το ποσό του ενός
δισ. δρχ. με την προϋπόθεση να αποχωρήσουν από την εταιρεία ο σημερινός
πρόεδρος κ. Ευθύμιος Μπόνης και ο γενικός διευθυντής της κ. Αντώνης Γεωργιάδης.

Ο σημερινός πρόεδρος της ΔΑΝΕ κ. Ευθύμιος Μπόνης (αλλά και ο γενικός
διευθυντής κ. Αντ. Γεωργιάδης) υπέβαλαν τις παραιτήσεις τους «για να μην
υπάρξει κανένα εμπόδιο στην προσπάθεια για τη διάσωσή της».

Όμως, ακολούθησαν και άλλα μέλη (Νικ. Τσίκκης, Στ. Παπουτσής, Κ. Χαρτοφύλλης,
Κυρ. Μπακάλογλου) που υπέβαλαν τις παραιτήσεις τους και έτσι νέα διοικητικά
(και όχι μόνο) προβλήματα προέκυψαν στη ΔΑΝΕ.

Να σημειωθεί ότι για σήμερα στις 10 το πρωί έχει συγκληθεί σύσκεψη
μεγαλομετόχων της ΔΑΝΕ, με σκοπό να βρεθούν χρήματα, ώστε να μη δέσουν τα πλοία.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N50</CAT>
<ED>
Κωδικός άρθρου: A16065N504</ED>
<ID>
ID:131227

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N50&aa=4</URL></REF>


Article

<CATEGORY>vin08</CATEGORY>

 <H2>Θα προκαλέσουν απώλειες εσόδων στο ΙΚΑ με απεργίες
</H2>
ΜΕΧΡΙ το Πάσχα θα διαρκέσουν οι απεργίες των υπαλλήλων του ΙΚΑ, οι οποίες
έχουν σοβαρές επιπτώσεις στην εξυπηρέτηση των ασφαλισμένων και των
συνταξιούχων (καταβολή επιδόματος συνταξιούχων, δώρου Πάσχα στους οικοδόμους
κ.ά.). Η διοίκηση της ΠΟΣΕ-ΙΚΑ αποφάσισε χθες την οργάνωση 48ωρης απεργίας για
τις 25 και 26 Φεβρουαρίου με θεσμικά και οικονομικά αιτήματα. Οι απεργίες θα
συνεχιστούν μέχρι το Πάσχα, δήλωσε ο πρόεδρος της ΠΟΣΕ-ΙΚΑ κ. Γιάν. Περίφανος,
παρατηρώντας ότι κατά τη διάρκεια των κινητοποιήσεων δεν θα γίνονται και
έλεγχοι στις επιχειρήσεις, στις οικοδομές κ.α., με αποτέλεσμα το Ίδρυμα να
χάσει δεκάδες δισ. δρχ.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N50</CAT>
<ED>
Κωδικός άρθρου: A16065N505</ED>
<ID>
ID:131243

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N50&aa=5</URL></REF>


Article

<CATEGORY>vin08</CATEGORY>

 <H2>Επικράτησε η προσφορά
</H2>
Με πτωτικές τάσεις έκλεισαν οι τιμές των μετοχών, κατά τη χθεσινή τελευταία
συνεδρίαση της εβδομάδας στο Χρηματιστήρο Αξιών Αθηνών (ΧΑΑ). Η προσφορά
επικράτησε της ζήτησης σε όλη τη διάρκεια της συνεδρίασης. Ο Γενικός Δείκτης
έπεσε κάτω από το επίπεδο των 1.500 μονάδων, και συγκεκριμένα διαμορφώθηκε
στις 1.493,04 μονάδες, καταγράφοντας απώλειες 26,23 μονάδων ή ποσοστό της
τάξεως 1,73%. Ο Δείκτης FTSE/20 που απαρτίζεται από μετοχές Τραπεζών και
μετοχές υψηλής κεφαλαιοποίησης, υποχώρησε κατά 18,93 μονάδες ή ποσοστό της
τάξεως 2,23%. Η εικόνα στους επιμέρους Κλαδικούς Δείκτες ήταν μεικτή, με τη
μεγαλύτερη υποχώρηση να σημειώνουν οι Τράπεζες και ο Βιομηχανικός κλάδος κατά
2,59% και 1,63% αντίστοιχα. Αντίθετα, ο κλάδος των Ασφαλειών (που συνεχίζει
την ανοδική του πορεία) απεκόμισε κέρδη της τάξεως του 0,49%. Η Παράλληλη
Αγορά σημείωσε πτώση κατά 1,03%. Από τις 236 μετοχές που πραγματοποίησαν
συναλλαγές, 56 σημείωσαν άνοδο, 152 πτώση και 28 παρέμειναν σταθερές, ενώ 61
έκλεισαν με αγοραστές και 110 με πωλητές. Η αξία των συναλλαγών υποχώρησε και
ανήλθε στα 16,5 δισ. δρχ. (5.634.198 τεμάχια). Αναλυτικά τα 5.096.431 τεμάχια
συνολικής αξίας 15,4 δισ. δρχ. αφορούσαν την Κύρια Αγορά, ενώ τα 537.767
τεμάχια συνολικής αξίας 1.109 εκατ. δρχ. την Παράλληλη Αγορά. Τη μεγαλύτερη
αξία συναλλαγών σημείωσαν οι μετοχές των Τραπεζών (3.141 εκατ. δρχ. - 302.173
τεμάχια) και των Μέσων Μαζικής Ενημέρωσης (Τηλέτυπος) (2.373 εκατ. δρχ. -
1.044.530 τεμάχια).

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16065N511</ED>
<ID>
ID:131108

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N51&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΥΔΡΟΧΟΟΣ

(20 Ιανουαρίου - 18 Φεβρουαρίου). Ευνοϊκές επιρροές δέχονται τα ταξίδια, η
τέχνη, η πολιτική, τα μίντια, η θρησκεία, η φιλοσοφία. Προσεκτικοί πρέπει να
είναι, έως το τέλος του μήνα, οι γεννημένοι 20-21 και 29-30 Ιανουαρίου.

ΙΧΘΥΕΣ

(19 Φεβρουαρίου - 20 Μαρτίου). Θα θέλετε να μείνετε μόνοι και να
ονειροπολείτε, αλλά θα είστε καλά. Εύνοια για τα ερωτικά σας. Ο Άρης «χτυπάει»
έως το τέλος του μήνα, διαδοχικά, τους γεννημένους 6-17 Μαρτίου.

ΚΡΙΟΣ

(21 Μαρτίου - 19 Απριλίου). Ευνοϊκά επηρεάζονται σήμερα ο γάμος, οι φιλικές
σας σχέσεις, η κοινωνική σας ζωή. Ο Κρόνος επηρεάζει αρνητικά, έως το τέλος
του μήνα, τους γεννημένους γύρω στις 6-8 Απριλίου.

ΤΑΥΡΟΣ

(20 Απριλίου - 20 Μαΐου). Ευνοϊκά επηρεάζονται, σήμερα, η καριέρα και η
δημόσια εικόνα σας. Προσεκτικοί σε όλους τους τομείς πρέπει να είναι, έως το
τέλος του μήνα, οι γεννημένοι 20-21 και 29-30 Απριλίου.

ΔΙΔΥΜΟΙ

(21 Μαΐου - 21 Ιουνίου). Ευνοϊκά επηρεάζονται σήμερα ο έρωτας, τα παιδιά σας,
η τέχνη, η ψυχαγωγία, τα μίντια, η πολιτική. Ο Άρης «χτυπάει» διαδοχικά, έως
το τέλος του μήνα, τους γεννημένους 5-16 Ιουνίου.

ΚΑΡΚΙΝΟΣ

(22 Ιουνίου - 22 Ιουλίου). Ευνοϊκά επηρεάζονται σήμερα το σπίτι και η
οικογένεια. Ο Κρόνος επηρεάζει αρνητικά, έως το τέλος του μήνα, τους
γεννημένους γύρω στις 8-10 Ιουλίου.

ΛΕΩΝ

(23 Ιουλίου - 22 Αυγούστου). Ευνοϊκά επηρεάζονται σήμερα εκδρομές,
επικοινωνία, μίντια, διαφήμιση, επαφές με στενούς συγγενείς. Προσεκτικοί σε
όλα, έως το τέλος του μήνα, πρέπει να είναι οι γεννημένοι 23-25 Ιουλίου.

ΠΑΡΘΕΝΟΣ

(23 Αυγούστου - 23 Σεπτεμβρίου). Η ημέρα ευνοεί τα οικονομικά σας, ειδικά αν
είστε καλλιτέχνες, γιατροί, κληρικοί. Ο Άρης «χτυπάει» διαδοχικά, έως το τέλος
του μήνα, τους γεννημένους 7-18 Σεπτεμβρίου.

ΖΥΓΟΣ

(24 Σεπτεμβρίου - 23 Οκτωβρίου). Η Σελήνη είναι στο ζώδιό σας και σας καθιστά
το κέντρο της προσοχής. Εύνοια για έρωτα, για τέχνη, για ψυχαγωγία. Ο Κρόνος
επηρεάζει έως το τέλος του μήνα τους γεννημένους 9-11 Οκτωβρίου.

ΣΚΟΡΠΙΟΣ

(24 Οκτωβρίου - 22 Νοεμβρίου). Θα απομονωθείτε λίγο, σήμερα, αλλά θα
αισθάνεσθε καλά. Προσεκτικοί σε όλους τους τομείς πρέπει να είναι, έως το
τέλος του μήνα, οι γεννημένοι 24-25 Οκτωβρίου και 2-3 Νοεμβρίου.

ΤΟΞΟΤΗΣ

(23 Νοεμβρίου - 21 Δεκεμβρίου). Ευνοϊκές επιρροές δέχονται οι σχέσεις με
φίλους και ομοϊδεάτες, η τέχνη, τα μίντια, η πολιτική. Ο Άρης «χτυπάει»
διαδοχικά, έως το τέλος του μήνα, τους γεννημένους 8-17 Δεκεμβρίου.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Εύνοια για την καριέρα και τη δημόσια εικόνα
σας, σήμερα. Ο Κρόνος επηρεάζει αρνητικά, έως το τέλος του μήνα, τους
γεννημένους 7-9 Ιανουαρίου. Προσοχή σε θέματα υγείας.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: N58</CAT>
<ED>
Κωδικός άρθρου: A16065N581</ED>
<ID>
ID:131090

</ID><URL>http://ta-nea.dolnet.gr/neaweb/neafile.print_unique?e=A&f=16065&m=N58&aa=1</URL></REF>


Article

<CATEGORY>vin10</CATEGORY>

 <H2></H2><H2>Κοκαΐνη ξανά στον Ιππόδρομο </H2>
σελίδα
1

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16065O001</ED>
<ID>
ID:131109

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Ματς για την 4άδα </H2>
σελίδα 10

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16065O002</ED>
<ID>
ID:131159

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O00&aa=2</URL></REF>


Article

<CATEGORY>vin10</CATEGORY>

 <H5>Ο ΟΛΥΜΠΙΑΚΟΣ ΣΤΗΝ ΞΑΝΘΗ ΧΩΡΙΣ ΤΟΝ ΙΒΙΤΣ
</H5><H2>Κλειδί για τίτλο
</H2>
Ο ΟΛΥΜΠΙΑΚΟΣ ­ χωρίς τον πρώτο σκόρερ του πρωταθλήματος Ίλια Ίβιτς ­ θα
αντιμετωπίσει αύριο (16.45) στην Ξάνθη την τοπική Skoda και ο Ντούσαν
Μπάγιεβιτς θεωρεί το παιχνίδι κλειδί στην υπόθεση του τίτλου.

σελίδα 2

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16065O003</ED>
<ID>
ID:131200

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Η Ελλάδα το 2000 στους κορυφαίους </H2>
σελίδα
7

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16065O004</ED>
<ID>
ID:131228

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O00&aa=4</URL></REF>


Article

<CATEGORY>vin10</CATEGORY>

 <H2>Οι εργένηδες του ποδοσφαίρου </H2>
σελίδες 6-7

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16065O005</ED>
<ID>
ID:131244

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O00&aa=5</URL></REF>


Article

<CATEGORY>vin10</CATEGORY>

 <H5></H5><H2>«Απολογία» και ψήφος εμπιστοσύνης </H2>
σελίδα 9

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16065O006</ED>
<ID>
ID:131253

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O00&aa=6</URL></REF>


Article

<CATEGORY>vin10</CATEGORY>

 <H5>ΑΝΙΧΝΕΥΘΗΚΑΝ ΝΑΡΚΩΤΙΚΕΣ ΟΥΣΙΕΣ ΣΕ ΤΕΣΣΕΡΙΣ ΑΝΑΒΑΤΕΣ
</H5><H2>Κοκαΐνη στον Ιππόδρομο
</H2>
<AUTHOR>ΘΕΟΔΩΡΟΣ ΑΚΑΛΕΣΤΟΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 34772 BYTES)
</AUTHOR>

ΤΕΣΣΕΡΙΣ «ντοπαρισμένους» επαγγελματίες αναβάτες
του Δέλτα «αλίευσε» το εργαστήριο ελέγχου του ΟΑΚΑ. Πρόκειται για τους
Παναγιώτη Φορτετσανάκη (στα ούρα του ανιχνεύτηκε κοκαΐνη) και τους Μπάμπη,
Ηλία και Θοδωράκη (ινδική κάνναβις).

Όπως έγινε γνωστό, η Επιτροπή Ιπποδρομιών της ΦΕΕ με επείγον σήμα προς τον
ΟΔΙΕ και κοινοποίηση σε όλους τους φορείς, αποφάσισε την αναστολή αδείας των
εν λόγω αναβατών, οι οποίοι αναμένεται από σήμερα κιόλας να... αφιππεύσουν.

Η Επιτροπή Ιπποδρομιών έλαβε γνώση της αποκωδικοποίησης των σαράντα δειγμάτων
ούρων αναβατών, τα οποία ελήφθησαν στις ιπποδρομίες της 12ης, 26ης και 31ης
Ιανουαρίου 1998, και χθες έγινε η ανάγνωση των αποτελεσμάτων παρουσία του
γενικού διευθυντή της ΦΕΕ, Χαρ. Δανίκα, του προϊσταμένου του Γραφείου
Καταχωρήσεων της ΦΕΕ Νικ. Ηλιόπουλου και του προέδρου και γενικού γραμματέα
του Συνδέσμου Αναβατών Μάρκου Καζάκου και Ν. Καλογερόπουλου, διαπιστώθηκαν τα
εξής: Σύμφωνα με το έγγραφο του εργαστηρίου ελέγχου ντόπινγκ του Ολυμπιακού
Αθλητικού Κέντρου «Σπύρος Λούης», ανιχνεύτηκε η απαγορευμένη ουσία κοκαΐνη στο
δείγμα των ούρων του αναβάτη Παναγιώτη Φορτετσανάκη και η απαγορευμένη ουσία
τετραϋδροκανναβινόλη (σ.σ.: ινδική κάνναβις) στα ούρα των αναβατών: Μπάμπη
Κουτρή, Ηλία Χατζηχρήστου και Θοδωράκη Καλαναρχόπουλου. Κατόπιν αυτού, η
Επιτροπή Ιπποδρομιών ανέστειλε την άδεια των αναβατών και θα υποβάλει σχετική
εισήγηση στο διοικητικό συμβούλιο της ΦΕΕ για τη λήψη της τελικής απόφασης,
μετά την ανάλυση του αντιδείγματος, εφόσον το επιθυμούν οι αναβάτες.

Πρέπει να θυμίσουμε ότι στις 21 Αυγούστου 1997 πέντε αναβάτες, μεταξύ των
οποίων και ο Παναγιώτης Φορτετσανάκης είχαν συλληφθεί να κάνουν χρήση
απαγορευμένων ουσιών. 
Το διοικητικό συμβούλιο της Φιλίππου Ενώσεως Ελλάδος σε συνεργασία με τον
ΟΔΙΕ, εδώ και οκτώ περίπου μήνες έχουν θεσπίσει το αντιντόπινγκ κοντρόλ των
αναβατών. Στο τεράστιο αυτό ζήτημα, το προεδρείο αναβατών δρομώνων ίππων,
πρωτοστατούντος του προέδρου Μάρκου Καζάκου, συμφώνησαν με την ενέργεια και τη
δέχθηκαν με ευχαρίστηση.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O01</CAT>
<ED>
Κωδικός άρθρου: A16065O011</ED>
<ID>
ID:131110

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O01&aa=1</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ: ΚΛΕΙΔΙ ΤΟ ΜΑΤΣ ΣΤΗΝ ΞΑΝΘΗ, ΜΠΟΡΕΙ ΝΑ ΑΝΤΙΚΑΤΑΣΤΑΘΕΙ ΕΠΑΞΙΑ Ο ΙΛΙΑ
</H5><H2>Χωρίς Ίβιτς
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ανδρέας Νινιάδης και Θωμάς Κυπαρίσσης, είναι στη διάθεση των προπονητών τους,
για το αυριανό παιχνίδι Skoda Ξάνθη - Ολυμπιακός

«ΚΑΘΕ παιχνίδι είναι ντέρμπι για τον Ολυμπιακό
μέχρι τη λήξη του πρωταθλήματος. Πιστεύω όμως ότι ο αγώνας της Ξάνθης είναι
κλειδί για την ομάδα μου. Αν θέλουμε να παραμείνουμε στην κορυφή, δεν έχουμε
άλλη επιλογή, παρά μόνο τη νίκη». Ο Ντούσαν Μπάγιεβιτς θεωρεί επικίνδυνη ομάδα
τη Skoda Ξάνθη, αλλά αισιοδοξεί ότι ο Ολυμπιακός μπορεί να κατακτήσει τους
τρεις βαθμούς και χωρίς τον Ίλια Ίβιτς.

Ο 26χρονος Σέρβος επιθετικός πήρε μέρος στο χθεσινό οικογενειακό δίτερμα,
ωστόσο στο τετ-α-τετ με τον προπονητή του συμφώνησαν να μην αγωνιστεί στο
αυριανό ματς, γιατί υπάρχει κίνδυνος υποτροπής.

«Όταν απουσιάζει από τον Ολυμπιακό ο πρώτος σκόρερ, είναι μεγάλη απώλεια»,
τόνισε χθες ο Ντούσαν Μπάγιεβιτς και πρόσθεσε: «Πιστεύω όμως ότι ο Ολυμπιακός
έχει ποδοσφαιριστές που μπορούν να τον αντικαταστήσουν επάξια».

Σύμφωνα με τις δοκιμές του Μπάγιεβιτς στου Ρέντη, η πιο πιθανή ενδεκάδα είναι:
Τοχούρογλου, Μαυρογενίδης, Καραταΐδης, Ανατολάκης, Πασσαλής, Πουρσανίδης,
Γεωργάτος, Γιαννακόπουλος, Αλεξανδής, Τζόρτζεβιτς, Καραπιάλης. Θέση διεκδικούν
οι Αμανατίδης, Γκόγκιτς. Ο «ερυθρόλευκος» τεχνικός συμπεριέλαβε στην αποστολή
18 ποδοσφαιριστές. Αποκλείστηκαν οι Ίβιτς, Μπάντοβιτς, Τζενάμο,
Καρτερουλιώτης, Ράντος.

Οι πρωταθλητές θα έχουν στην Ξάνθη τη συμπαράσταση περίπου 1.000 οπαδών τους.

Στο μεταξύ, στον Ολυμπιακό περιμένουν με αγωνία το μεθαυριανό ματς της Εθνικής
ομάδας της Γκάνα με τη Δημοκρατία του Κονγκό για το «Κόπα Αφρικα». Ο λόγος
είναι γνωστός, αφού μετέχει στη διοργάνωση ο «ερυθρόλευκος» Γκανέζος Πίτερ
Οφορίκουε. Ο 18χρονος φορ αγωνίστηκε ως αλλαγή στο προχθεσινό ματς της Γκάνα
(στο 70'πήρε τη θέση του Κουφούρ) με την ομάδα του Τόγκο.

Ο Οφορίκουε κέρδισε πέναλτι στο 83'(μετέτρεψε σε γκολ ο Τζόνσον), αλλά η Γκάνα
γνώρισε την ήττα στο 90' με 2-1. Η Γκάνα θέλει τώρα τη νίκη στο μεθαυριανό
ματς για να εξασφαλίσει την πρόκριση στην προημιτελική φάση της αφρικανικής
διοργάνωσης. Με ισοπαλία διατηρεί λίγες ελπίδες, ενώ σε περίπτωση ήττας θα
αποκλειστεί και ο Οφορίκουε θα επιστρέψει στον Πειραιά.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16065O021</ED>
<ID>
ID:131114

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O02&aa=1</URL></REF>


Article

<CATEGORY>vin10</CATEGORY>

 <H2>ΠΑΝΑΘΗΝΑΪΚΟΣ
</H2><H2>Και ο Μιλόγιεβιτς κόντρα στον Εθνικό
</H2>
Ο Βλάνταν Μιλόγιεβιτς εξέτισε την ποινή της μιας αγωνιστικής και επιστρέφει
στην ενδεκάδα του ΠΑΟ

ΕΠΙΣΤΡΕΦΟΥΝ ο Βλάνταν Μιλόγιεβιτς και ο Νίκος
Λυμπερόπουλος. Ο Σέρβος άσος εξέτισε την ποινή της μιας αγωνιστικής και θα
συμπεριληφθεί στην ενδεκάδα στον αυριανό αγώνα με τον Εθνικό (3 μ.μ.), ενώ ο
νεαρός μέσος των «πρασίνων», ξεπέρασε τον τραυματισμό του και θα τεθεί
κανονικά στη διάθεση του Βασίλη Δανιήλ. Αντίθετα ο Άγγελος Μπασινάς και ο
Γιώργος Αλεξόπουλος θα απουσιάσουν, αφού έχουν ίωση με υψηλό πυρετό. Εκτός
μάχης θα μείνει και ο Γιάννης Γκούμας, που δεν είναι απόλυτα έτοιμος.

Δήλωσε ο Δανιήλ για το αυριανό παιχνίδι: «Δεν πρέπει να μας επηρεάσουν
αρνητικά τα τελευταία θετικά αποτελέσματα. Ο Εθνικός είναι καλή ομάδα με καλά
στοιχεία και δεν πρέπει να τον υποτιμήσουμε. Θα είναι λάθος να φανούμε
επιπόλαιοι. Υπάρχει πρόβλημα κόπωσης από τα συνεχόμενα παιχνίδια, όμως πρέπει
να είμαστε δυνατοί».

Όσον αφορά τη συμμετοχή των νεοαποκτηθέντων Σιμπνιέφσκι και Ιρισμέτοφ, ο
προπονητής των «πρασίνων» αρκέστηκε να πει: «Δεν τίθεται τέτοιο θέμα. Η
επίθεση βρίσκεται σε μεγάλη φόρμα». Και είναι εύλογο, αφού ο Παναθηναϊκός έχει
την πέμπτη καλύτερη επίθεση στην Ευρώπη, με μέσο όρο 2,62 γκολ ανά αγώνα, πίσω
από τον Άγιαξ (3,9), την Αϊντχόβεντ (2,9), την Παρτιζάν Βελιγραδίου (2,8) και
την Γκρασχόπερς (2,62).

Η ενδεκάδα που θα παρατάξει ο Δανιήλ στο αυριανό παιχνίδι: Νικοπολίδης,
Αποστολάκης, Κολιτσιδάκης, Μιλόγιεβιτς, Γ.Σ. Γεωργιάδης, Μίκλαντ, Γ.Χ.
Γεωργιάδης, Βαζέχα, Αλεξούδης, Κόλα, Λαγωνικάκης.

*** Ο ετήσιος χορός της ΠΑΛΕΦΙΠ έγινε το βράδυ της Πέμπτης. Από την
εκδήλωση απουσίασε ο πρόεδρος της ΠΑΕ, Γιώργος Βαρδινογιάννης, καθώς και ο
πρόεδρος του ΤΑΚ, Παύλος Γιαννακόπουλος. Την ομάδα του Παναθηναϊκού
εκπροσώπησε ο προπονητής Βασίλης Δανιήλ, ο οποίος αποθεώθηκε από τους φίλους
των «πρασίνων».

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16065O022</ED>
<ID>
ID:131163

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O02&aa=2</URL></REF>


Article

<CATEGORY>vin10</CATEGORY>

 <H5>ΙΩΝΙΚΟΣ
</H5><H2>Βοήθεια με καλή συμπεριφορά
</H2>
ΤΗ ΒΟΗΘΕΙΑ των οπαδών του Ιωνικού, αλλά και την καλή συμπεριφορά τους ζήτησε ο
Νίκος Κανελλάκης, με χθεσινές δηλώσεις του: «Τα επόμενα παιχνίδια είναι πολύ
κρίσιμα και ο κόσμος πρέπει να είναι κοντά μας με θέρμη, για να πετύχουμε τη
μεγαλύτερη μέχρι τώρα διάκριση στην ιστορία της ομάδας, που θα είναι η έξοδος
στην Ευρώπη», είπε ο πρόεδρος της ομάδας της Νεάπολης και συνέχισε: «Κανείς
από μας, όταν ξεκίνησε το πρωτάθλημα, δεν έδωσε υπόσχεση ότι θα βγούμε στην
Ευρώπη. Με τη σωστή δουλειά και το τρίπτυχο, προπονητικό τιμ, παίκτες,
διοίκηση, αλλά και τη βοήθεια του κόσμου, έχουμε φτάσει μέχρι εδώ. Όλοι
γνωρίζουν τις αντίξοες συνθήκες που περάσαμε και περνάμε. Είναι γνωστό ότι δεν
έχουμε γήπεδο για προπόνηση, ενώ με δικές μας ενέργειες μπήκαν οι προβολείς
στο γήπεδο αξίας 130 εκατ. δραχμών και ακόμα περιμένουμε να δημιουργηθεί ο
υποσταθμός για να λειτουργήσουν».

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16065O023</ED>
<ID>
ID:131203

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O02&aa=3</URL></REF>


Article

<CATEGORY>vin10</CATEGORY>

 <H5>ΑΘΗΝΑΪΚΟΣ
</H5><H2>Ζήτησε συγγνώμη ο Κακλαμάνος
</H2>
ΣΥΓΓΝΩΜΗ για τη συμπεριφορά του ζήτησε από συμπαίκτες, διοίκηση και τον
προπονητή του ο Αλέκος Κακλαμάνος. Ο επιθετικός του Αθηναϊκού, χθες στα
αποδυτήρια του γηπέδου του Βύρωνα, υποσχέθηκε σε όλους ότι θα κάνει ό,τι
μπορεί για να βοηθήσει την ομάδα του, ενώ τόνισε ακόμα: «Πρέπει όλοι να έχουμε
εμπιστοσύνη στον προπονητή μας και εκείνος σε μας, για να σωθεί η ομάδα. Ζητώ
συγγνώμη για ό,τι έχει γίνει μέχρι τώρα. Όλοι πρέπει να γίνουμε μία γροθιά,
για να πετύχουμε τον στόχο μας».

Στον αγωνιστικό τομέα οι Τσιρώνης, Κουμπής είναι τιμωρημένοι και θα
απουσιάσουν από το αυριανό εκτός έδρας παιχνίδι με τον Ιωνικό, όπως και ο
Κλαρκ, ο οποίος δεν έχει αποθεραπευτεί από την ίωση που τον ταλαιπώρησε όλη
την εβδομάδα. Ο Αγαθοκλέους αναχώρησε για μία ακόμα φορά στην Κύπρο, για να
διευθετήσει το θέμα της ελευθέρας του.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16065O024</ED>
<ID>
ID:131231

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O02&aa=4</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ
</H5><H2>Αυλαία από την Καλαμαριά
</H2><H2></H2>
ΜΕ ΤΟΝ αγώνα Καλαμαριάς - Παναργειακού ανοίγει
απόψε (19.00, Supersport) η αυλαία της 20ής αγωνιστικής του πρωταθλήματος της
Β' Εθνικής.

Τα υπόλοιπα παιχνίδια (αύριο, 15.00): Παναιτωλικός - Νίκη Βόλου, Αν. Καρδίτσας
- Πανσερραϊκός, Καλλιθέα - Δόξα Δράμας, Εδεσσαϊκός - Εθν. Αστέρας,
Πανελευσινιακός - ΗΛΤΕΞ Λύκοι, Δόξα Βύρωνα - Λάρισα, Καστοριά - Τρίκαλα.

Το ματς Λεβαδειακού - Άρη θα διεξαχθεί μεθαύριο (15.00, ΕΤ3).

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16065O025</ED>
<ID>
ID:131245

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O02&aa=5</URL></REF>


Article

<CATEGORY>vin10</CATEGORY>

 <H5>Γ' ΕΘΝΙΚΗ
</H5><H2>«Μάχη» στον Πύργο
</H2>
ΜΕ ΤΟΝ αγώνα Πύργου - Αιολικού ξεκινά σήμερα (15.00) η 13η αγωνιστική
του Νοτίου ομίλου στο πρωτάθλημα της Γ' Εθνικής. Τα υπόλοιπα ματς (αύριο,
15.00): Εργοτέλης - Αγ. Ελεούσα, Κέρκυρα - Ιάλυσος, Πάμισος - Ναυπακτιακός,
Άγ. Νικόλαος - ΕΑΡ, Κόρινθος - Μαρκό, Αιγάλεω - Παναιγιάλειος.

Το Κερατσίνι έχει ρεπό.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16065O026</ED>
<ID>
ID:131254

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O02&aa=6</URL></REF>


Article

<CATEGORY>vin10</CATEGORY>

 <H5>Η ΑΜΥΝΑ ΠΟΥ ΠΑΙΖΕΙ ΜΕ ΗΡΑΚΛΗ ΘΑ ΕΙΝΑΙ ΑΥΤΗ ΠΟΥ ΘΑ ΚΟΝΤΡΑΡΕΙ ΚΑΙ ΤΗ ΛΟΚΟΜΟΤΙΒ
</H5><H5>Ο Κωνσταντινίδης στη θέση του Καλαθενού
</H5><H5>Τέσσερις αγωνιστικές στον Κοπιτσή
</H5><H2>Πρόβα Ευρώπης
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Ντουμιτρίου - Ντόμπος. Ο Ρουμάνος υπολογίζει στη βοήθεια του συμπατριώτη του
για «άτρωτη» άμυνα

ΕΚ ΤΩΝ ενόντων θα καταρτίσει ενδεκάδα ο Ντουμίτρου Ντουμιτρίου στο αυριανό
ματς με τον Ηρακλή. Και... εκ των πραγμάτων, αναγκάζεται να κάνει πρόωρη πρόβα
τζενεράλε στην αμυντική τακτική που θα ακολουθήσει κόντρα στη Λοκομοτίβ!

Ούτε αύριο, ούτε τον Μάρτιο παίζουν οι Κωστένογλου - Καλλιτζάκης και άρα, το
κεντρικό αμυντικό δίδυμο θα είναι οι Ντόμπος - Μανωλάς. Μόνο που απέναντι στον
Ηρακλή, η ΑΕΚ θα έχει και άλλες ελλείψεις, με δεδομένο ότι θα απουσιάσουν
(και) οι τραυματίες Κωστής - Κατσαβός - Μπατίστα - Νικολαΐδης (προπονήθηκε
χθες), αλλά και οι τιμωρημένοι Κοπιτσής - Κασάπης. Άρα, η ενδεκάδα θα είναι η
εξής: Ατματσίδης, Γκρέταρσον, Καραγιάννης, Μανωλάς, Ντόμπος, Μαχαιρίδης,
Σέμπουε, Σαβέβσκι, Δώνης, Μαρτσέλο, Μαλαδένης. Θέση στο αρχικό σχήμα διεκδικεί
(με πολλές πιθανότητες) ο Γκόραν Τόμιτς.

Ο Ρουμάνος μάλλον θεωρεί δύσκολο το παιχνίδι. Και λέμε μάλλον, διότι από χθες
εγκαινίασε νέα τακτική. Είπε «όχι» στις δηλώσεις πριν από τους αγώνες, κρατά
κρυφές τις σκέψεις του και αν έχει κάτι να πει, θα διανέμεται μέσω του
γραφείου Τύπου.

Ο ΝΙΚΟΛΑΟΥ

Δόθηκε χθες στη δημοσιότητα η επιστολή του κ. Νικολάου στον υφυπουργό
Αθλητισμού Ανδρέα Φούρα. Μεταξύ άλλων ο πρόεδρος αναφέρει πως «η κατάσταση με
τη διαιτησία ξέφυγε από κάθε νόμιμο έλεγχο», «κάποια κέντρα την ελέγχουν»,
«αρχίζω να πιστεύω ότι τα λάθη δεν είναι ανθρώπινα» και, γενικά, θέσεις που
αναπτύχθηκαν στην πρόσφατη συνέντευξη Τύπου.

Ο ΤΡΟΧΑΝΑΣ!

Θα ήταν απίθανο να μη βρει βήμα (τέτοιες μέρες...) να εκθέσει τις απόψεις του
ο Μιχάλης Τροχανάς. Και χθες, στο «Κανάλι 5» απέδειξε ότι παραμένει επαρκώς...
προπονημένος στο αγαπημένο του σπορ. Έκανε ανοιχτή επίθεση στην ENIC («δεν
ξέρω πού πούλησα και πού είναι τα γραφεία της») και κατέληξε δείχνοντας χαρτί.
Ένα γράμμα τιμής, ότι η ENIC θα κάνει επενδύσεις και θα δώσει χρήματα, κάτι
που δεν κάνει, όπως υποστήριξε.

Ο ΠΑΥΛΟΣ Κωνσταντινίδης από τον Πειραιά κληρώθηκε χθες στην ΕΠΑΕ να είναι ο
αναπληρωματικός διαιτητής στο παιχνίδι ΑΕΚ - Ηρακλή, στη θέση του Μιχάλη
Καλαθενού που τιμωρήθηκε από την Επιτροπή Διαιτησίας. Επίσης στη θέση του
Γρηγόρη Κεχαγιά, που επίσης τιμωρήθηκε από την Ε.Δ., κληρώθηκε ο Χρήστος
Αθανασόπουλος από την Πιερία για το ματς Απόλλων - Καλαμάτα, ενώ στη θέση του
Αργύρη Παπαχίντζιου, ο οποίος ήταν αναπληρωματικός διαιτητής στον αγώνα
Παναθηναϊκός-Εθνικός και δήλωσε κώλυμα λόγω τραυματισμού, κληρώθηκε ο Δημήτρης
Μπέγκος από την Αργολίδα.

ΑΝΕΛΑΒΑΝ χθες τα νέα μέλη της Πειθαρχικής Επιτροπής της ΕΠΑΕ και ο πρόεδρος
πρώην εφέτης κ. Σπύρου φρόντισε από την πρώτη κιόλας στιγμή να ξεκαθαρίσει τη
θέση του: «Αν στην Επιτροπή Εφέσεων δεν τοποθετήσετε εφέτη, εγώ θα φύγω», είπε
στον πρόεδρο της ΕΠΑΕ Στέλιο Σφακιανάκη (του ζήτησε μάλιστα να δεσμευθεί γι'
αυτό) και απέφυγε να βγάλει αποφάσεις, δίνοντας τις υποθέσεις στα άλλα μέλη.

Ο κ. Σπύρου «δήλωσε» φίλος του ποδοσφαίρου, ενώ από την πλευρά του ο κ.
Σφακιανάκης ζήτησε από όλα τα μέλη της Πειθαρχικής να έχουν «ενιαία ερμηνεία
του ΚΑΠ και οι αποφάσεις τους για το ίδιο αδίκημα να μη διαφοροποιούνται».

Πάντως, την πρώτη ημέρα της θητείας της νέας Επιτροπής, η απόφαση για τον Χάρη
Κοπιτσή μοιάζει σαν... δώρο προς τον παίκτη και την ΑΕΚ (οι φωνές των
τελευταίων ημερών φαίνεται να απέδωσαν καρπούς). Ο Κοπιτσής τιμωρήθηκε με
αποκλεισμό 4 αγωνιστικών ημερών, αφού σύμφωνα με το σκεπτικό της απόφασης
«απαλλάσσεται από την κατηγορία της απόπειρας βιαιοπραγίας (κατά του διαιτητή
Καλαθενού στην Καβάλα) γιατί από τα πραγματικά περαστατικά που παραθέτει ο
διαιτητής στο φύλλο αγώνα δεν στοιχειοθετείται αντικειμενική υπόσταση του αδικήματος».

Και όταν ζητήθηκε από τον κ. Αναγνώστου να δώσει περισσότερες διευκρινίσεις,
απάντησε: «Ο διαιτητής δεν ανέφερε με λεπτομέρεια τα περιστατικά».

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16065O031</ED>
<ID>
ID:131115

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O03&aa=1</URL></REF>


Article

<CATEGORY>vin10</CATEGORY>

 <H2>Ο Αρ. Καμάρας εξομολογείται
</H2>
ΟΛΟΚΛΗΡΩΝΕΤΑΙ σήμερα από την ΕΡΑ Sport, 2-3 μ.μ., ο κύκλος των εκπομπών με τον
Αριστείδη Καμάρα. Ο διακεκριμένος δικηγόρος και παλιά δόξα των ελληνικών
γηπέδων (με τα εθνικά μας χρώματα καθώς και του Απόλλωνα και του Παναθηναϊκού)
αφηγείται σήμερα το παρασκήνιο της μεταγραφής του από τον Απόλλωνα στον ΠΑΟ,
το σερί των τίτλων με το «τριφύλλι» και την ιστορική πορεία προς το Γουέμπλεϊ
το 1972, στην εκπομπή «Οι άσοι των γηπέδων, στον Πάνο Γεραμάνη (φωτό δεξιά).

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16065O032</ED>
<ID>
ID:131164

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O03&aa=2</URL></REF>


Article

<CATEGORY>vin10</CATEGORY>

 <H5>Οι αθλητικοί συντάκτες
</H5><H5>Τα προβλήματα του 1958
</H5><H5></H5><H5>Αξέχαστες στιγμές
</H5><H2>ΓΙΑ ΘΥΜΗΣΟΥ
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Πρωτομάχοι και παρόντες σε όλους τους αθλητικούς αγώνες στους στίβους και
τα γήπεδα οι αθλητικοί συντάκτες. 
Από τις αρχές του '50, οργανωμένοι πλέον, με τον Σύνδεσμο Αθλητικών Συντακτών
(σήμερα ΠΣΑΤ), έδιναν πάντα τη δική τους ξεχωριστή ευγενική μάχη. 
Τη μάχη για την καθιέρωση του αθλητικού ιδεώδους.

«Ασπρίσαν τα μαλλιά μας και τα προβλήματά μας είναι ακόμη άλυτα» συζητούσαν,
πριν από 40 χρόνια (Φεβρουάριος 1958) οι αθλητικοί συντάκτες. Το μέλλον και το
επίπεδο του αθλητικού Τύπου, θέμα σύσκεψης, στο τραπέζι του ΣΑΣ. Από τα
αριστερά, συζητούν, πέντε διακεκριμένοι συνάδελφοι: Τόλης Γαρουφαλής
(«Απογευματινή»), Παναγιώτης Τσιμπουράκης («Εθνικός Κήρυξ»), Χρήστος
Σβολόπουλος («Βήμα», «ΝΕΑ» και «Ομάδα»), Αθανάσιος Σέμπος («Καθημερινή» και
«Αθλητική Ηχώ»), Δημήτρης Καπλάνογλου («Ελευθερία» και «Τα Σπορ»).

Ένα γκρουπ από αθλητικούς συντάκτες, στα εγκαίνια του Σταδίου του Απόλλωνος,
στη Ριζούπολη. Από τα αριστερά όπισθεν: Περικλής Κομνηνός («Έθνος», «Βραδυνή»,
«Φως»). Στην πρώτη σειρά: Θανάσης Σέμπος («Αθλητική Ηχώ», «Καθημερινή»),
Δημήτρης Καπλάνογλου («Ελευθερία»), Σπύρος Αυλωνίτης («Ακρόπολις»), Δημήτρης
Καραμπάτης («Έθνος»), Χρήστος Σβολόπουλος («Βήμα», «ΤΑ ΝΕΑ», «ΟΜΑΔΑ»),
Παναγιώτης Τσιμπουράκης («Εθνικός Κήρυξ»). Όπισθεν: Τάκης Σακελλαρίου, ο τότε
πρόεδρος του Απόλλωνα, Δημήτρης Μαρσέλος, οι Κώστας Σισμάνης, Νίκος Γκούμας
(«Ακρόπολις» - «Απογευματινή»), Δημήτρης Παπαναγιώτου («Ανεξάρτητος Τύπος»,
«Αθλητική Ηχώ»), και Γιάννης Βανδώρος («Βήμα», «ΤΑ ΝΕΑ», «ΟΜΑΔΑ»).

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16065O033</ED>
<ID>
ID:131204

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O03&aa=3</URL></REF>


Article

<CATEGORY>vin10</CATEGORY>

 <H5>ΣΠΟΥΔΑΙΕΣ ΕΠΙΔΟΣΕΙΣ ΑΝΑΜΕΝΟΝΤΑΙ ΣΤΟ ΠΑΝΕΛΛΗΝΙΟ ΠΡΩΤΑΘΛΗΜΑ ΚΛΕΙΣΤΟΥ ΣΤΙΒΟΥ
</H5><H2>Ραντεβού αστέρων
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Έτοιμος να πετάξει ψηλά ο Λάμπρος Παπακώστας και στο Πανελλήνιο Πρωτάθλημα
κλειστού στίβου στο «Παλαί»

ΠΑΝΔΑΙΣΙΑ αστέρων του στίβου σήμερα και αύριο στο στάδιο «Ειρήνης και Φιλίας»
με τη διεξαγωγή του Πανελλήνιου Πρωταθλήματος κλειστού που αναμένεται να
χαρακτηρισθεί από σπουδαίες επιδόσεις εν όψει του διεθνούς μίτινγκ Αθήνα '98
και του Ευρωπαϊκού Πρωταθλήματος (Βαλένθια, 27 Φεβρουαρίου - 1 Μαρτίου).

Ανάμεσα στα κορυφαία ονόματα του ελληνικού στίβου που αναμένεται να δώσουν το
«παρών» στον ανακαινισμένο στίβο του «παλαί», είναι οι Γιώργος
Παναγιωτόπουλος, Θωμάς Σμπώκος και Γιάννης Ναυπλιώτης (200μ.), Άγγελος
Παυλακάκης (60μ.), Κώστας Κουκοδήμος (μήκος), Λάμπρος Παπακώστας, Δημήτρης
Κοκότης και Κώστας Λιάπης (ύψος), Νίκη Ξάνθου (μήκος), Όλγα Βασδέκη
(τριπλούν), Καρολίνα Σκούρτη (1.500μ.), Χρύσα Ιακώβου (3.000μ.), Γωγώ
Τσιλιγκίρη (επί κοντώ).

Θα απουσιάσουν λόγω μικροτραυματισμών Χάρης Παπαδιάς και Αλέξανδρος Γενοβέλης
(60μ.), Παναγιώτης Στρουμπάκος (800μ.), Νότης Παπούλιας (1.500μ.), Κατερίνα
Θάνου και Μαρία Τσώνη (60μ.), η Νίκη Μπακογιάννη που δεν κάνει κλειστό και η
Κατερίνα Κόφφα (200μ.) που μετέχει αύριο στο διεθνές μίτινγκ του Μπέρμιγχαμ.

Οι αγώνες που περιλαμβάνουν και τις κατηγορίες εφήβων, νεανίδων, παίδων και
κορασίδων, έχουν προκριματικούς πρωί (σήμερα 08.00' - 13.00' και αύριο 08.30'
- 12.30') και τελικούς απόγευμα (15.30' - 20.30' και 15.00' - 21.00',
αντίστοιχα ­ «ζωντανή» μετάδοση από ΕΤ1 18.15' - 20.10' και τις δύο μέρες).

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16065O041</ED>
<ID>
ID:131116

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O04&aa=1</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H2>Ευρωπαϊκές εξετάσεις
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Εκτός των... «χωρικών υδάτων» του ελληνικού πρωταθλήματος από σήμερα,
Βουλιαγμένη και Ολυμπιακός. Το μεταξύ τους ντέρμπι, την προσεχή Τετάρτη,
μπορεί να περιμένει, αφού το ενδιαφέρον και των δύο είναι στραμμένο στις
ευρωπαϊκές τους υποχρεώσεις.

Η Βουλιαγμένη υποδέχεται σήμερα (17.15, απευθείας μετάδοση ΕΤ1) τη γαλλική
Νις, στο πρώτο παιχνίδι του «κόκκινου ομίλου» στο «τσάμπιονς-καπ». Χωρίς
προβλήματα, η ελληνική ομάδα είναι σε θέση να αρχίσει με νίκη τους αγώνες της:
«Το πρώτο ματς κρύβει πάντα δυσκολίες. Μπορεί το γαλλικό πόλο να μην έχει καλά
αποτελέσματα τελευταία, όμως η Νις ξεχωρίζει από τις υπόλοιπες ομάδες. 
Άλλωστε και τα αποτελέσματά τους στην προκριματική φάση αποδεικνύουν ότι είναι
μία δυνατή ομάδα. 
Παίζουν δυνατό πρέσινγκ και αυτό είναι ένα σημείο που θα πρέπει να
αντιμετωπίσουμε με επιτυχία», είπε ο προπονητής της Βουλιαγμένης, Γιάννης
Γιαννουρής. 
Καλύτεροι παίκτες της Νις, ο έμπειρος διεθνής τερματοφύλακας Βολπί, ο
φουνταριστός Ντουσιέ, αλλά και οι ξένοι, Κριβέλι (Ιταλία), Σάντορ (Ουγγαρία),
Ιζντζίσκι (Σλοβακία). Στο άλλο ματς του ομίλου, η Πεσκάρα θα αντιμετωπίσει την Ποσίλιπο.

Στο «Σαν Ζόρντι» στην Μπανταλόνα, ο Ολυμπιακός αντιμετωπίζει την Καταλούνια,
στο πρώτο παιχνίδι για την προημιτελική φάση του κυπέλλου κυπελλούχων. Ο
προπονητής των «ερυθρολεύκων» Νίκος Λουκάτος υποστήριξε ότι το ματς θα κριθεί
από την απόδοση των δύο έμπειρων γκολκίπερ (Βολτυράκη, Ρολάν), αλλά είδε τον
παίκτη του να αποχωρεί από την προπόνηση, αφού είχε ενοχλήσεις στους
προσαγωγούς. 
Ο δεύτερος τερματοφύλακας των «ερυθρολεύκων» είναι ο νεαρός Λαγωνικάκης, πλην
όμως, στην ελληνική αποστολή υπάρχει αισιοδοξία ότι τελικά ο Βολτυράκης θα
είναι σε θέση να αγωνιστεί. Η Καταλούνια έχει τέσσερις διεθνείς (Ρολάν,
Πεντρερόλ, Σανθ, Γκαρθία), οι οποίοι αποτελούν τη βάση της Εθνικής Ισπανίας
που αναδείχτηκε παγκόσμια πρωταθλήτρια, πριν από ένα μήνα, στο Περθ.

ΣΤΗΝ Α1

Στα πλαίσια της 2ης αγωνιστικής του πρωταθλήματος της Α1 θα διεξαχθούν σήμερα
οι αγώνες: Γλυφάδα-Κερκυρα (Κολ. Αγίου Κοσμά, 16.00), Ν.Ο. Χανίων-Ηλυσιακός
(Χανιά, 18.00), Πανιώνιος-Ν.Ο. Πάτρας (Κολ. Νέας Σμύρνης, 19.00), Ν.Ο.
Χίου-ΟΦΘ (κολ. Ιωνικού, 20.00), Εθνικός-Ν.Ο. Χαλκίδας (Κολ. Πειραιά, 20.00).

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16065O042</ED>
<ID>
ID:131165

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O04&aa=2</URL></REF>


Article

<CATEGORY>vin10</CATEGORY>

 <H5>ΧΑΝΤΜΠΟΛ
</H5><H2>Επίδειξη δύναμης
</H2>
ΕΥΚΟΛΑ με 28-20 νίκησαν οι Σχ. Ξυνή τα Βριλήσσια Supersport στον χθεσινό
τηλεοπτικό αγώνα της 17ης αγωνιστικής της Α1 χάντμπολ που ολοκληρώνεται σήμερα
με αμφίρροπες συναντήσεις, από τις οποίες ξεχωρίζει το παραδοσιακό ντέρμπι
Φιλίππου - Ιωνικού Ν.Φ. (17.30').

Το πρόγραμμα των άλλων σημερινών αγώνων: ΑΣΕ Δούκα - Πανελλήνιος (18.30').
Αρχέλαος - Πανιώνιος (17.00'). Κιλκίς Κ. ΜΑΧ - Τρίτων Αιολική (18.00'). Γ.Ε.
Βέροιας - Αθηναϊκός Κορέλκο (16.00').

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16065O043</ED>
<ID>
ID:131205

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O04&aa=3</URL></REF>


Article

<CATEGORY>vin10</CATEGORY>

 <H2>ΒΟΛΕΪ
</H2><H2>Εμπόδιο για τον Άρη
</H2>
Ο Σέργιος Αθανασιάδης (στην επίθεση κατά του ΠΑΟΚ) ατού της ΑΕΚ και σήμερα
κατά της Α.Ε. Κομοτηνής στο «Γ. Μόσχος»

ΟΛΑ δείχνουν ήρεμα στη 14η αγωνιστική του Πρωταθλήματος βόλεϊ Α1 ανδρών, με
εξαίρεση τις «έδρες - παγίδες» για επίσης φαβορί όπως οι Άρης (στην Παιανία
σήμερα), Παναθηναϊκός (στην Ηλιούπολη μεθαύριο Δευτέρα).

Στο μεταξύ ο Παναθηναϊκός προπονείται από προχθές υπό τις οδηγίες του Ντανιέλε
Μπανιόλι! 
Πάντως ο Ιταλός θα απαντήσει οριστικά μάλλον τη Δευτέρα, αφού πρώτα πειστεί
ότι οι παίκτες μπορούν να αντεπεξέλθουν σε όσα θέλει και εφόσον ενισχυθεί η
ομάδα με ιατρικό τιμ.

Το πρόγραμμα του Σαββατοκύριακου: Σήμερα: Ολυμπιακός - ΠΑΟΚ (18.00). ΑΕΚ -
Α.Ε. Κομοτηνής (19.30). Κτησιφώντας - Άρης (18.30). Ηρακλής - Εθνικός Αλεξ.
(19.00). Αύριο: Ορεστιάδα DIANA - Πανελλήνιος (16.00).

*** Αμφίρροπα ματς στη 15η αγωνιστική της Α1 γυναικών: Ιωνικός Ν.Φ.-
Γ.Σ. Ηλιούπολης (σήμερα, 18.00), Άρης Θεσσ. - Αγ. Σώστης ΣΑΒΒΑΛΑΣ (αύριο,
12.00) και Ε.Α. Λάρισας - Ολυμπιακός (Νεάπολη, αύριο, 12.00). Οι άλλοι αγώνες:
Σήμερα: Παναθηναϊκός - Κοζάνη (17.00). Αύριο: Παπάγου - Βριλήσσια (13.30),
Φιλαθλητικός - Νίκη Αλεξ. (13.00).

*** Επικίνδυνη έξοδος του αήττητου Ιωνικού Νικαίας στη Νέα Φιλαδέλφεια
(20.00) στη σημερινή πρεμιέρα του β' γύρου της Α2 ανδρών. Τα άλλα ματς:
Γρεβενά - Ζαφειράκης (17.00). Μίλωνας - Α.Ο. Σερρών (18.00). Αριστοτέλης -
Έσπερος (19.00). Ολυμπιάδα - Φάρος (17.30). Ήφαιστος ΧΡΗΜΑΤΙΣΤΗΡΙΑΚΗ D.F.
Δράμας - Ε.Α. Πατρών.

*** Στη 12η αγωνιστική της Α2 γυναικών: Σήμερα: Καβάλα - ΖΑΟΝ (16.00).
Δραπετσώνα - Σταυρούπολη (17.00). Σίρις - Βύρωνας (17.00). Αύριο: Ηρακλής
Θεσσ. - Φιλαθλητικός/Λαρισαϊκός (12.30). ΒΑΟ - Ολυμπιάδα (12.00). Ηλυσιακός -
Πανελλήνιος (12.00).

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16065O044</ED>
<ID>
ID:131232

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O04&aa=4</URL></REF>


Article

<CATEGORY>vin10</CATEGORY>

 <H5>ΝΑΓΚΑΝΟ
</H5><H2>Γαλλική έκπληξη
</H2>
Ο ΓΑΛΛΟΣ Ζαν - Λικ Κρετιέ έκανε την έκπληξη στην κατάβαση ανδρών των 18ων
Χειμερινών Ολυμπιακών Αγώνων που γίνονται στο Ναγκάνο της Ιαπωνίας,
κατακτώντας το χρυσό μετάλλιο, ενώ η Γερμανία με νέα πρωτιά στο έλκηθρο πήρε
προβάδισμα στα χρυσά μετάλλια και ο Μάριο Ράιτερ πήρε το πρώτο χρυσό για
λογαριασμό της φιλόδοξης Αυστρίας. Στην κατάβαση, σε αγώνα με πολλές
εγκαταλείψεις λόγω δύσκολης διαδρομής, ο Γάλλος Κρετιέ σημείωσε επίδοση
1.50.11, ένα το ασημένιο μετάλλιο κατέκτησε ο Νορβηγός Λάσε Κιούς με 1.50.51
και το χάλκινο ο Αυστριακός Χανς Τρινκλ με 1.50.63.

Στο μεικτό αγώνισμα του σκι καταβάσεων (ελεύθερη κατάβαση και σλάλομ) ο Ράιτερ
σημείωσε συνολικό χρόνο στις δύο προσπάθειες 3.08.06, αφήνοντας ξανά δεύτερο
τον Νορβηγό Λάσε Κιούς με 3.08.65, ενώ τρίτος ήταν ο Αυστριακός Κρίστιαν
Μάγιερ με 3.10.11. Οι Γερμανοί έδειξαν την κλάση τους στο έλκηθρο με πρωτιά
και στο διθέσιο (Κράουσε - Μπέρεντ). Ασημένιο και χάλκινο οι ΗΠΑ με Θορπ - Σιρ
και Γκριμέτ - Μάρτι, αντίστοιχα.


<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16065O045</ED>
<ID>
ID:131246

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O04&aa=5</URL></REF>


Article

<CATEGORY>vin10</CATEGORY>

 <H5>ΟΙ ΕΡΓΕΝΗΔΕΣ ΤΟΥ ΕΛΛΗΝΙΚΟΥ ΠΟΔΟΣΦΑΙΡΟΥ ΕΧΟΥΝ ΓΙΑ ΟΙΚΟΓΕΝΕΙΑ ΤΗΝ ΟΜΑΔΑ ΤΟΥΣ ΚΑΙ
ΓΙΑ ΣΠΙΤΙ ΤΟΥΣ ΤΟ ΓΗΠΕΔΟ
</H5><H5>ΝΙΚΟΣ ΜΙΧΟΠΟΥΛΟΣ
</H5><H5>Η πόλη είναι φιλική
</H5><H5>ΠΙΤΕΡ ΟΦΟΡΙΚΟΥΕ
</H5><H5>Έκανε σκληρή αρχή στον Πειραιά
</H5><H5>ΜΑΧΑΙΡΙΔΗΣ
</H5><H5>Καλύτερα περνάς εκτός Αθηνών
</H5><H5>ΣΤΡΑΤΟΣ ΑΠΟΣΤΟΛΑΚΗΣ
</H5><H5>Η καριέρα θέλει θυσίες
</H5><H2>Η μοναξιά των αστεριών
</H2>
<AUTHOR>ΤΑΣΟΣ ΜΠΟΥΡΑΣ</AUTHOR>

ΤΟ ΛΕΝΕ συχνά οι προπονητές στους παίκτες:
«Οικογένεια είναι για σας η ομάδα και σπίτι σας το γήπεδο. Αν θέλετε να
παίξετε μπάλα δεν πρέπει να σκέφτεστε τίποτε άλλο».

Και φαίνεται ότι πολλά από τα αστέρια του ελληνικού ποδοσφαίρου έχουν
ενστερνισθεί αυτή τη φιλοσοφία. Όπως για παράδειγμα ο Στράτος Αποστολάκης που
διαβεβαιώνει ότι οικογένεια και μεγάλη καριέρα δεν μπορούν να παντρευτούν. 
Άλλοι εργένηδες ποδοσφαιριστές δεν είναι και τόσο σίγουροι γι' αυτό, αλλά στην
πράξη ακολουθούν το παράδειγμά του Στράτου. Και κάποιοι άλλοι είναι μόνοι
τους, θέλουν δεν θέλουν, καθώς έρχονται από πολύ μακριά σε μια ξένη χώρα ­
πολλοί από αυτούς μάλιστα με διαφορετικό χρώμα δέρματος.

Η «ΟΜΑΔΑ» μίλησε με τέσσερις χαρακτηριστικούς εργένηδες του ελληνικού
ποδοσφαίρου, τον Στράτο Αποστολάκη, τον Πίτερ Οφορίκουε, τον Τριαντάφυλλο
Μαχαιρίδη και τον Νίκο Μιχόπουλο. Κι αν κρίνουμε από τα άμεσα σχέδια για το
μέλλον που κάνει ο πιο φανατικός εργένης από αυτούς, ο Αποστολάκης, μάλλον
πρέπει να καταλήξουμε στο συμπέρασμα ότι με την μπάλα έχουν απλώς μια...
προγαμιαία σχέση.

Ο Νίκος Μιχόπουλος στο σαλόνι του σπιτιού του

Ο ΤΕΡΜΑΤΟΦΥΛΑΚΑΣ του ΠΑΟΚ Νίκος Μιχόπουλος στα 27
του χρόνια σήμερα δεν έχει βρει ακόμη μόνιμο σύντροφο. Όπως άλλωστε από τα 18
του που ζούσε και έπαιζε στη Λάρισα, αλλά συγχρόνως σπούδαζε στη Γυμναστική
Ακαδημία της Αθήνας. Και αν από τα πρώτα χρόνια της επαγγελματικής του ζωής
περνούσε δύσκολα χωρίς τη συντροφιά ενός δικού του ανθρώπου, στη Θεσσαλονίκη ­
όπως λέει ο ίδιος ­ η μοναξιά είναι πιο γλυκιά, γιατί αυτή η πόλη προσφέρεται
για φιλικές παρέες, βόλτες, διασκέδαση, καλό φαγητό.

Ο Νίκος Μιχόπουλος δεν κάνει και πολλά πράγματα στην κουζίνα του. Έναν καφέ
μόνο και την ώρα του φαγητού βρίσκεται πάντα εκτός οικίας, έχοντας κάνει
πολλούς φίλους στην πρωτεύουσα του Βορρά.

Δεν μπορεί να πει με σιγουριά αν η εργένικη ζωή βοηθάει ή όχι έναν
ποδοσφαιριστή. «Βλέπετε, δεν έχω παντρευτεί για να ξέρω», λέει με χαμόγελο ο
Νίκος Μιχόπουλος.

Αυτό που ξέρει καλά, όμως, είναι ότι μένει σε μια πόλη που θεωρείται ο
Παράδεισος των εργένηδων.

«Από μικρός παίζω τον ρόλο του εργένη», τονίζει στην «ΟΜΑΔΑ» ο διεθνής
γκολκίπερ. «Συνάντησα δυσκολίες στην αρχή, αλλά τώρα συνήθισα. Για μένα ήταν
δύσκολα τα πράγματα την τετραετία 1988-92, όταν ήμουν εργένης σε δύο
διαφορετικές πόλεις. 
Τις μισές μέρες της εβδομάδας έμενα στην Αθήνα, όπου είχα υποχρεώσεις στη
Γυμναστική Ακαδημία και τις υπόλοιπες στη Λάρισα, όπου είχα τις επαγγελματικές
μου υποχρεώσεις. Είναι αλήθεια ότι στη Θεσσαλονίκη τα πράγματα είναι πιο
εύκολα για μένα, κι ας απέχει η πατρίδα μου η Καρδίτσα περισσότερα χιλιόμετρα
από ό,τι από τη Λάρισα».

Τώρα τον ξέρουν όλοι στον Πειραιά και τον χαιρετούν με το μικρό του όνομα

Ο ΠΙΤΕΡ Οφορίκουε είναι ούτως ή άλλως πολύ νέος για
να έχει οικογένεια. Ήλθε από πολύ μακριά στη χώρα μας, στα δεκαπέντε του
χρόνια, και θα ήταν πολύ δύσκολο γι' αυτόν να αντιμετωπίσει τη μοναξιά της
ξενιτιάς αν, στην ίδια ομάδα αλλά και στην ίδια πολυκατοικία που έμενε στην
Καλαμάτα, δεν βρισκόταν ένας συμπατριώτης του από την Γκάνα, ο Άφο Ντούντου.

Το κεφάλαιο, όμως, Καλαμάτα έκλεισε για τον μικρό Πίτερ και το νέο που άνοιξε,
στον Ολυμπιακό, ήταν στην αρχή πολύ σκληρό. Ο Οφορίκουε όχι μόνο ήταν μόνος
του, αλλά και αντιμετώπισε στην αρχή τον ρατσισμό κάποιων στον Πειραιά, που
ακόμα δεν τον είχαν γνωρίσει και τον απέρριπταν. Το μαύρο παιδί δεν έβρισκε
ταξιτζή προκειμένου να τον πάρει, ούτε εστιατόριο να του προσφέρει φαγητό! Η
διοίκηση της ΠΑΕ «Ολυμπιακός» ανέθεσε τότε στον επιμελητή του ποδοσφαιρικού
τμήματος Κούλη Δουρέκα να κρατήσει συντροφιά στον νεαρό άσο και να τον
συνοδεύει όπου πήγαινε εκτός γηπέδου. Αυτή η βοήθεια δεν χρειάστηκε για πολύ,
καθώς μόλις ο Οφορίκουε έγινε γνωστός στον Πειραιά, το κλίμα αντιστράφηκε
θεαματικά. Πολλοί ταξιτζήδες δεν του παίρνουν χρήματα για να τον πάνε στον
προορισμό του, οι εστιάτορες θεωρούν... τιμή τους να μπει στο μαγαζί τους και
οι γείτονες είναι πολύ φιλικοί με τον μικρό, ο οποίος εξακολουθεί να
χρειάζεται τον Κούλη Δουρέκα για έναν απλούστατο λόγο: επειδή δεν ξέρει να
οδηγεί και δεν επιτρέπεται να βγάλει δίπλωμα οδήγησης πριν συμπληρώσει τα 18
του χρόνια. Και ο Πίτερ κλείνει τα 18 του χρόνια τον επόμενο μήνα.

Εκτός από τη... λευκή σκιά του, ο κινηματογράφος και η μουσική κρατούν
συντροφιά στον νεαρό από την Γκάνα. Η αγαπημένη του μουσική είναι η ρέγγε και
τ' αφρικάνικα, ενώ αν και εργένης αφιερώνει πολλές ώρες για το σπίτι του και
οι έξοδοι είναι σπάνιες.

Ο ΤΡΙΑΝΤΑΦΥΛΛΟΣ Μαχαιρίδης έχει ζήσει εργένης σε δύο πόλεις. Για πρώτη
φορά στην Ξάνθη, όταν μεταγράφηκε από τη Δόξα, και τα τελευταία χρόνια στην
Αθήνα μετά την ένταξη του στην ΑΕΚ.

Προτιμάει την ζωή του εργένη στην επαρχία. Και έχει τους λόγους του: «Στην
επαρχία με την έξοδό σου από το σπίτι βρίσκεις στη πρώτη γωνία γνωστούς και
φίλους. 
Εδώ στο Πολύδροσο που μένω μόνο φίλους δεν μπορώ να συναντήσω. Για ένα εργένη
η ζωή στην επαρχία είναι πιο ωραία. Έζησα αυτή την εμπειρία στη Ξάνθη. Στην
πρωτεύουσα τα πράγματα είναι δύσκολα για μας τους εργένηδες».

Ο Τριαντάφυλλος Μαχαιρίδης, όταν το πρόγραμμα της ΑΕΚ δεν έχει πρωινή
προπόνηση, ξυπνάει μετά τις 10 και το πρωινό του είναι ένας καφές: 
«Έχω συνηθίσει να μην έχω μεγάλες απαιτήσεις». Το μεσημεριανό γεύμα πάντα σε
εστιατόριο, ενώ το βράδυ συνήθως μένει σπίτι.

«Όταν δεν έχεις πολλούς φίλους, το σπίτι είναι το καταφύγιό σου» υποστηρίζει ο
Τριαντάφυλλος Μαχαιρίδης.

Ο μέσος της ΑΕΚ αρνήθηκε να γίνει φωτογράφιση στο σπίτι του: «Σας είπα είμαι
ένας εργένης χωρίς μεγάλες απαιτήσεις. Το σπίτι μου, λοιπόν, δεν προσφέρεται
για φωτογράφιση...».

Ο Στράτος Αποστολάκης στην κουζίνα του σπιτιού του. Όλα καινούργια.
Περιμένουν ένα γυναικείο χέρι για να λειτουργήσουν.

Ο ΣΤΡΑΤΟΣ Αποστολάκης, φανατικός εργένης επί
δεκατρία ολόκληρα χρόνια, δηλαδή σε όλο το διάστημα από την ημέρα που ήλθε από
το Αγρίνιο στην Αθήνα για να παίξει πρώτα στον Ολυμπιακό και μετά στον
Παναθηναϊκό, τώρα που το τέλος της ποδοσφαιρικής του καριέρας πλησιάζει, έχει
πάρει την απόφαση να περάσει στην απέναντι όχθη, στο κλαμπ των παντρεμένων.

Ο Στράτος είναι χαρακτηριστικό παράδειγμα εργένη εκ πεποιθήσεως. «Δεν έτυχε»
να ζει μόνος του, αλλά πιστεύει ότι για έναν ποδοσφαιριστή που θέλει να κάνει
μεγάλη καριέρα οι θυσίες για την οικογένεια και τα παιδιά είναι σοβαρός
αντιπερισπασμός, γι' αυτό τώρα που η ένδοξη καριέρα του βρίσκεται στη δύση
της, ανατέλλει για τον Αποστολάκη η ιδέα του γάμου.

Ο διεθνής ποδοσφαιριστής έχει ήδη επιλέξει τη σύντροφό του και δεν είναι πια
μόνος του όπως παλαιότρα, που δεν ένιωθε την έλλειψη ενός ανθρώπου δίπλα του
παρά μονάχα σε στιγμές δύσκολες, όπως αυτές ενός σοβαρού τραυματισμού. Ο ίδιος
έφτιαχνε το πρωινό του ­ όχι σπουδαία πράγματα ­ ένα πρόχειρο γεύμα, έτρωγε
πολλές φορές εκτός σπιτιού και του κρατούσε συντροφιά ο κινηματογράφος και
κάποια καλά έργα στην τηλεόραση. «Ο εργένης έχει μάθει να μην έχει απαιτήσεις»
τονίζει ο Στράτος Αποστολάκης. «Ξέρει να προσαρμόζεται σε όλες τις
καταστάσεις. Έτσι κι εγώ άμαθα να μην είμαι απαιτητικός».

Τι συμβουλεύει τους νέους συναδέλφους του; «Αφοσίωση στην μπάλα και αφού μπουν
τα θεμέλια μίας καλής καριέρας θα έλθει η ώρα της οικογένειας».

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O06</CAT>
<ED>
Κωδικός άρθρου: A16065O061</ED>
<ID>
ID:131117

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O06&aa=1</URL></REF>


Article

<CATEGORY>vin10</CATEGORY>

 <H5>ΙΟΡΝΤΑΝΕΣΚΟΥ
</H5><H2>Τους θέλω όλους κοντά μου
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Από χθες ο Άνγκελ Ιορντανέσκου είναι και επίσημα ο νέος ομοσπονδιακός
τεχνικός. Στη φωτό με τον πρόεδρο της ΕΠΟ, Σωτήρη Αλημίση και τον Κώστα Πολυχρονίου

ΤΗ ΒΕΒΑΙΟΤΗΤΑ ότι η Ελλάδα θα προκριθεί στην τελική
φάση του Ευρωπαϊκού Πρωταθλήματος του 2000 εξέφρασε χθες ο νέος ομοσπονδιακός
προπονητής, Άνγκελ Ιορντανέσκου, σε συνέντευξη Τύπου που παραχώρησε χθες, λίγο
μετά την υπογραφή διετούς συμβολαίου συνεργασίας με την ΕΠΟ. Πριν από την
τελική υπογραφή του συμβολαίου, υπήρξαν σκληρές διαπραγματεύσεις με
εκπροσώπους της ΕΠΟ, προκειμένου ο Ρουμάνος τεχνικός να δεχθεί ή να κατεβάσει
το ποσό του μηνιαίου μισθού του ή να πληρώνει αυτός ένα μέρος του φόρου που
του αναλογεί. Ήταν αρνητικός και τελικά η Ομοσπονδία προχώρησε στην αρχική συμφωνία.

Με την πρώτη του «καλημέρα» στην Ελλάδα, ο Ρουμάνος τεχνικός τόνισε ότι έχει
πλήρη εμπιστοσύνη στους Έλληνες ποδοσφαιριστές, αλλά επισήμανε ότι χωρίς τη
συνεργασία όλων των φορέων του εθνικού συγκροτήματος, των φιλάθλων και του
Τύπου «δεν μπορεί να τα περιμένει όλα κανείς μόνο από τον Ιορντανέσκου».

«Θέλω όλοι να είναι κοντά μου», υπογράμμισε ο κ. Ιορντανέσκου. «Ήρθα στην
Ελλάδα γιατί πιστεύω ότι μπορώ να κάνω ό,τι και στη Ρουμανία. Η Ελλάδα έχει
σπουδαίους ποδοσφαιριστές. Με τη συμπαράσταση της Ομοσπονδίας θα τα
καταφέρουμε. Οι παίκτες μου θέλω να έχουν καλή φυσική κατάσταση, για να
παίζουν γερά».

Στην ερώτηση κατά πόσο γνωρίζει την ελληνική πραγματικότητα, ο Ρουμάνος
τεχνικός απάντησε: «Γνωρίζω ότι υπάρχουν προβλήματα, όμως και στη Ρουμανία
υπάρχουν περισσότερα. Ειδικότερα, υπάρχει έλλειψη γηπέδων και η οργάνωση δεν
είναι η αρίστη. Στην Ελλάδα πάντως έχουν αλλάξει πολλά πράγματα από τότε που
έφυγα. Και η πρόοδος του ελληνικού ποδοσφαίρου είναι αισθητή. Η νοοτροπία έχει
βελτιωθεί σημαντικά, οι ομάδες έχουν οργανωθεί αρκετά, ενώ οι διαιτητές έχουν
γίνει καλύτεροι».

Σε άλλη ερώτηση, ποια ομάδα του ομίλου μας θεωρεί φαβορί για πρόκριση στην
τελική φάση του Ευρωπαϊκού Πρωταθλήματος, ο Ιορντανέσκου είπε: «Η Νορβηγία
είναι η πιο δυνατή ομάδα. Ακολουθούμε εμείς, ενώ πρέπει να προσέξουμε και τη
Γεωργία. Πιστεύω ότι θα προκριθούμε. Δυνατότητες και θέληση υπάρχουν, αρκεί να
υπάρχει βοήθεια και συνεργασία από όλους».

Ο κ. Ιορντανέσκου αναχωρεί σήμερα για το Όσλο, όπου αύριο θα διαμορφωθεί το
πρόγραμμα των αγώνων του ομίλου μας στην προκριματική φάση του ΕΥΡΩ 2000. Στη
χθεσινή συνέντευξη Τύπου, ο κ. Ιορντανέσκου αποκάλυψε ακόμη ότι πέρα από την
πρόταση της ΕΠΟ τους τελευταίους τρεις μήνες δέχθηκε προτάσεις από τέσσερις
ελληνικές ομάδες, αλλά αναφέρθηκε μόνο σε δύο (ΑΕΚ-ΠΑΟΚ). Το «τιμόνι» της
Εθνικής αναλαμβάνει επίσημα, μετά τη λήξη του Μουντιάλ '98, ενώ έως τότε θα
συνεργάζεται με τον υπηρεσιακό τεχνικό Κώστα Πολυχρονίου και θα ενημερώνεται
για την πορεία τόσο της Εθνικής ανδρών όσο και των άλλων εθνικών συγκροτημάτων.

Ο κ. Πολυχρονίου ήταν παρών στη συνέντευξη Τύπου και μεταξύ άλλων δήλωσε: «Η
συνεργασία μου με την ΕΠΟ όλα αυτά τα χρόνια ήταν άψογη. Είμαι υποχρεωμένος να
βοηθήσω τον κ. Ιορντανέσκου στο δύσκολο έργο του. Από μένα θα έχει την
αμέριστη συμπαράσταση. Όμως, πρέπει όλοι να βοηθήσουμε με κάθε τρόπο την
αγαπημένη μας εθνική ομάδα».

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O07</CAT>
<ED>
Κωδικός άρθρου: A16065O071</ED>
<ID>
ID:131118

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O07&aa=1</URL></REF>


Article

<CATEGORY>vin10</CATEGORY>

 <H2>ΒΕΛΓΙΟ
</H2><H2>Αποκαλύψεις για στημένα ματς
</H2>
ΤΡΙΖΕΙ επικίνδυνα το οικοδόμημα του βελγικού ποδοσφαίρου, μετά τις
αποκαλύψεις του προέδρου της Άντβερπ, σύμφωνα με τις οποίες υπάρχει κύκλωμα
που «στήνει» αγώνες στο Πρωτάθλημα και καθορίζει ποιες ομάδες θα υποβιβαστούν.
Ο Έντι Βάουτερς αποκάλυψε πως παραμονή του αγώνα της Άντβερπ με τη Μουσκρόν,
για το Πρωτάθλημα, τον πλησίασε άγνωστος άνδρας και του... προσφέρθηκε να
«στήσει» τον αγώνα για λογαριασμό της ομάδας της Αμβέρσας.

«Αν θέλεις να κερδίσεις τη Μουσκρόν, τότε θα πρέπει να πληρώσεις. Αν δουλέψεις
με εμάς, τότε θα παραμείνεις σίγουρα στην πρώτη κατηγορία», είπε ο άγνωστος
άνδρας στον αποσβολωμένο Βάουτερς.

Ο πρόεδρος της Άντβερπ έκλεισε νέο ραντεβού με τον άγνωστο άνδρα, προκειμένου
να μαγνητοφωνήσει τη συνομιλία τους, ενώ συνεργάτης του τράβηξε φωτογραφίες -
ντοκουμέντα. Όλα τα στοιχεία κατατέθηκαν στη βελγική ομοσπονδία.

Ο Έντι Βάουτερς συγκλονίστηκε όταν ο άγνωστος άνδρας του είπε ακόμη πως
δωροδοκούνται οι περισσότεροι ποδοσφαιριστές και παράγοντες της πλειοψηφίας
των 18 βελγικών ομάδων που αγωνίζονται στην πρώτη κατηγορία. Τέλος, ο Βάουτερς
πληροφορήθηκε πως η αιτία που υποβιβάστηκε η Σερκλ Μπριζ στη β'κατηγορία,
πέρυσι, ήταν η άρνησή της να συνεργαστεί με το παράνομο κύκλωμα.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O07</CAT>
<ED>
Κωδικός άρθρου: A16065O072</ED>
<ID>
ID:131166

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O07&aa=2</URL></REF>


Article

<CATEGORY>vin10</CATEGORY>

 <H5>ΤΕΤ Α ΤΕΤ ΙΩΑΝΝΙΔΗ ΜΕ ΟΠΑΔΟΥΣ ΤΗΣ ΑΕΚ ΣΤΟ ΑΕΡΟΔΡΟΜΙΟ
</H5><H5>«Έπαιξαν ελληνικά»
</H5><H2>Ζήτησαν εξηγήσεις
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Οι παίκτες της ΑΕΚ προσπαθούν να προστατευτούν από τα κέρματα που
εκσφενδόνιζαν Τούρκοι θεατές στην Πόλη

ΨΗΦΟ ΕΜΠΙΣΤΟΣΥΝΗΣ στον Γιάννη Ιωαννίδη από τους οπαδούς της ΑΕΚ και νέα τάξη
πραγμάτων στις σχέσεις του προπονητή με τους... «ορίτζιναλ». 
Η επιστροφή της ΑΕΚ από την Κωνσταντινούπολη προχθές αργά το βράδυ στο
αεροδρόμιο, έφερε πρόσωπο με πρόσωπο, για πρώτη φορά, τον Γιάννη Ιωαννίδη με
τους οπαδούς της ομάδας. 
Ο νέος θρίαμβος της ΑΕΚ και η πρώτη θέση στη β' φάση της Ευρωλίγκα, άγγιξε
τους «Ενωσίτες» που ξέσπασαν, μη μπορώντας να αντέξουν αλλο την... απόσταση
που τους χωρίζει από τον «ξανθό». 
Οι φίλοι της ΑΕΚ (και κάποιοι επικεφαλής των συνδέσμων) χειροκρότησαν έντονα
τους παίκτες και λίγότερο τον Ιωαννίδη. 
Δεν έμειναν όμως εκεί και του ζήτησαν εξηγήσεις για πολλά.

Ένα από αυτά είναι η στάση του Ιωαννίδη στο φάιναλ φορ Κυπέλλου.

«Είναι απαράδεκτο που φώναζες Αρειανάρα στη Θεσσαλονίκη. 
Εμείς δεν το δεχόμαστε αυτό με τίποτα. Γιατί να δώσεις λεφτά στον Άρη;», είπαν
οι οπαδοί στον Ιωαννίδη, που σάστισε, αφού δεν περίμενε τέτοιες αντιδράσεις
μετά την επιτυχία στην Πόλη.

«Ήταν αντίδραση στιγμής», απολογήθηκε ο 52χρονος προπονητής και συνέχισε:

«Ξέρετε ότι πασχίζω για το καλό της ΑΕΚ. Άλλο το ποδόσφαιρο, άλλο το μπάσκετ».

Οι οπαδοί της ΑΕΚ όμως δεν σταματούσαν ­ τόσο καιρό είχαν κρατήσει πολλά
μυστικά μέσα τους και για πρώτη φορά ένιωθαν την ανάγκη να τα βγάλουν έξω, όχι
σε άλλους παράγοντες, που ίσως έκαναν κακό στην ομάδα, αλλά στον ίδιο τον προπονητή:

«Να ξέρεις ότι εμείς δεν το δεχόμαστε. Δεν υπάρχει αντίδραση στιγμής. Για μας
υπάρχει μόνον η ΑΕΚ και θέλουμε τον προπονητή μας πλήρως αφοσιωμένο στην ομάδα μας».

Οι φίλοι της ΑΕΚ είχαν «παγώσει» και κρατούσαν... μανιάτικο κάποιες δηλώσεις
του Ιωαννίδη, μετά τα ματς με τον Ολυμπιακό και Παναθηναϊκό. 
Ο «ξανθός» είχε δώσει συγχαρητήρια στους οπαδούς του Παναθηναϊκού για την
πολυπληθή παρουσία τους, είχε εκφραστεί με τα καλύτερα λόγια για τους οπαδούς
του Ολυμπιακού («δεν θα τους ξεχάσω ποτέ») και όλα αυτά οι οπαδοί της ΑΕΚ τα
κρατούσαν ζωντανά στη μνήμη τους.

Δόθηκαν κάποιες εξηγήσεις, όχι όμως οι απαραίτητες για να ξεκαθαρίσει η
κατάσταση. Έτσι, λοιπόν, η συζήτηση είχε και δεύτερο μέρος, που ήταν και το
πιο σημαντικό. Λίγη ώρα μετά και πριν αποχωρήσει ο Ιωαννίδης, λιγότεροι οπαδοί
αυτήν τη φορά, κινήθηκαν πάλι προς τον «ξανθό». Ο Ιωαννίδης απομονώθηκε μαζί
τους ­ μακριά από τις κάμερες και είχε συζήτηση περίπου 20 λεπτών. 
Στο σημείο αυτό υπήρξε ταύτιση απόψεων, οι οπαδοί της ΑΕΚ άκουσαν τις
απαντήσεις που ήθελαν από τον Ιωαννίδη και από την πλευρά τους έδωσαν υπόσχεση
συμπαράστασης. 
Ο Ιωαννίδης τούς διαβεβαίωσε ότι έχει κοινό στόχο με την ΑΕΚ («μαζί θα
προχωρήσουμε όχι μόνο φέτος, αλλά και για τα επόμενα χρόνια») και οι
«ορίτζιναλ» του υποσχέθηκαν: «Θα σε βοηθήσουμε όσο ποτέ μέχρι τώρα».

ΠΕΡΙΣΣΟΤΕΡΟ από όλους χάρηκαν τη νίκη στην ΑΕΚ οι δύο Έλληνες της ομάδας, που
αγωνίστηκαν, ο Νίκος Χατζής και ο Μιχάλης Κακιούζης. Οι δύο νεαροί είχαν
μεγάλη προσφορά και σίγουρα αξίζουν αρκετά μεγάλο μερίδιο από την επιτυχία.
Και φυσικά ο Γιάννης Ιωαννίδης δεν τους... ξέχασε:

«Ο Νίκος και ο Μιχάλης έπαιξαν ελληνικά. Μακάρι όσο υπάρχω να συνεχιστεί να
διατηρείται αυτή η παράδοση στην Πόλη».

Οι δύο παίκτες, που έπλεαν σε πελάγη ευτυχίας, μάλωναν... φιλικά στο αεροπλάνο
για ένα καλάθι. Οι Τούρκοι είχαν κάνει λάθος στη στατιστική και είχαν χρεώσει
ένα καλάθι του Άντερσον στον... Άντερσεν και ο Παπαγεωργίου, που κρατάει
στατιστική στον πάγκο της ΑΕΚ, είχε αφαιρέσει ένα καλάθι από τον Κακιούζη για
χάρη του Χατζή.

«Πάντα αυτό γίνεται», έλεγε ο Κακιούζης, κοιτώντας με παράπονο τον Χατζή.

Τα δύο Ελληνόπουλα υποστήριξαν ότι δεν τους ενόχλησε η ατμόσφαιρα στο Αμπντί
Ιπεκτσί. Ίσα-ίσα.

«Μας έφτιαξε αυτή η ατμόσφαιρα που επικρατούσε, δεν μας χάλασε. Η ΑΕΚ δεν έχει
αντίπαλο όταν δεν έχει να αντιμετωπίσει εξωαγωνιστικούς παράγοντες», είπε ο
Κακιούζης και συνέχισε:

«Ήταν η μεγαλύτερη νίκη της ΑΕΚ εφέτος, γιατί όχι μόνο μας έδωσε την πρώτη
θέση, αλλά κυρίως γιατί επετεύχθη στην Τουρκία».

Ο Νίκος Χατζής δήλωσε:

«Δεν είναι η πρώτη φορά που γυρίζουμε παιχνίδι. Καμία έδρα δεν μας έχει
επηρεάσει μέχρι τώρα. Υπήρχε φανατισμένη ατμόσφαιρα και ήταν αληθινή έδρα.
Μακάρι και στην Ελλάδα να υπήρχαν τέτοιες έδρες. Η ατμόσφαιρα δεν ήταν
χειρότερη από αυτή που περιμέναμε», κατέληξε ο Καλαματιανός γκαρντ, που
σίγουρα περιμένει μεγαλύτερη ανταπόκριση από τους οπαδούς της ΑΕΚ.

*** Ο Ουίλι Άντερσον έπαιξε άρρωστος κόντρα στην Ούλκερ και δεν το
έκρυψε. Ο Αμερικανός μετά την επιτυχία, βρήκε την όρεξη για χιούμορ:

«Τώρα είμαι ικανοποιημένος. Μπορώ να πάρω την αντιβίωσή μου και να κοιμηθώ.
Ούτε στιγμή δεν σκέφθηκα στον αγώνα ότι ήμουν άρρωστος ­ όταν έχεις βάλει ένα
στόχο, πρώτα πρέπει να τον πετυχαίνεις».

*** Ο έτερος Αμερικανός Βίκτορ Αλεξάντερ εξέφρασε την αισιοδοξία του
ότι η ΑΕΚ θα είναι στο φάιναλ φόρ της Ευρωλίγκα:

«Εμείς θα είμαστε στη Βαρκελώνη, κοιτάξτε να είστε και εσείς. Όλοι νόμιζαν ότι
είχαμε "πεθάνει" στο δεύτερο ημίχρονο, όμως δείξαμε ότι ήμασταν ζωντανοί».

*** Ο Ιωαννίδης μπορεί να το κρύβει και να λέει μάς ενδιαφέρει πρώτα
από όλα ο Ηρακλής, μετά η Παρτιζάν κ.λπ., κ.λπ., αλλά έδωσε ήδη εντολή για
συγκομιδή πληροφοριών για την Κροάσια (περισσότερο) και την ΠΤΤ Άγκυρας. Μια
από τις δύο ομάδες (πιθανότατα η κροατική), θα είναι η αντίπαλος της ΑΕΚ στην
επόμενη φάση της Ευρωλίγκα και η εξασφάλιση της πρώτης θέσης μία αγωνιστική
πριν από το τέλος, δίνει μεγάλο αβαντάζ στον «ξανθό», στον τομέα της κατασκοπείας.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16065O091</ED>
<ID>
ID:131119

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O09&aa=1</URL></REF>


Article

<CATEGORY>vin10</CATEGORY>

 <H5></H5><H5>Νικητής ο Αμύντας
</H5><H5>Αντεπίθεση των Ρόκετς
</H5><H5>Ευχαριστούν
</H5><H2>Εμπιστευτικά
</H2>
Άλμα για τη σωτηρία του έκανε χθες ο Αμύντας μετά τη μεγάλη νίκη που πέτυχε
στο γήπεδό του επί του Εσπέρου με 74-60. Σήμερα, γίνονται τα υπόλοιπα
παιχνίδια της 17ης αγωνιστικής στην Α2, με τον Φίλιππο, το Μαρούσι και τη Νήαρ
Ηστ να αγωνίζονται στις έδρες τους και να αποτελούν τα φαβορί για τη νίκη.

Αναλυτικά το πρόγραμμα: Ολύμπια Λάρισας-Μακεδονικός (ΕΑΚ Λάρισας, 17.00),
Ηλυσιακός-Ιωνικός Νέας Φιλαδέλφειας (γηπ. Ιλισίων 17.30), Φίλιππος
Θεσσαλονίκης-Αμπελόκηποι (Αλεξάνδρειο, 20.00), Μαρούσι-Πειραϊκός (γηπ.
Αμαρουσίου, 17.30), Νήαρ Ηστ-ΒΑΟ (γηπ. Καισαριανής, 17.30), ΜΕΝΤ-Μίλωνας (γηπ.
ΜΕΝΤ, 17.30).

* Στην έδρα τους αγωνίζονται οι πρωτοπόροι της β' Εθνικής στην αυριανή 17η
αγωνιστική και αναμένεται εύκολα ή δύσκολα να επικρατήσουν των αντιπάλων τους.
Αναλυτικά το πρόγραμμα (όλα τα παιχνίδια αρχίζουν στις 17.00, εκτός από του
Παλαιού Φαλήρου που ξεκινά στις 13.00): Καβάλα-Αίας Ευόσμου, Δράμα-Κομοτηνή,
Παλαιό Φάληρο-Ιωνικός Νίκαιας, Πανελλήνιος-Ηλιούπολη, Αστέρας
Εξαρχείων-Νέστορας, Άλιμος-Παγκράτι, Αρίων-Νίκη Βόλου.

Οι Χιούστον Ρόκετς είναι πλέον πλήρεις και ετοιμάζουν την αντεπίθεσή τους στο
ΝΒΑ. Με κορυφαίους τους Ντρέξλερ (25π), Μαλόνεϊ (24π), αλλά και τους Ολάζουον
(22π), Μπάρκλεϊ (11ρ) σε πολύ καλή κατάσταση, νίκησαν 112-103 στο Βανκούβερ,
τους Γκρίζλις.

Στα άλλα ματς: Τορόντο Ράπτορς-Κλίβελαντ Καβαλίερς 94-103, Φοίνιξ
Σανς-Πόρτλαντ Τρέιλ Μπλέιζερς 110-115, Γιούτα Τζαζ-Μπόστον Σέλτικς 118-100,
Σακραμέντο Κινγκς- Ντένβερ Νάγκετς 87-84.

* Το 7ο Πανελλήνιο Πρωτάθλημα Μπάσκετ Ενώσεων και Τεχνικών Επιτροπών του
αναπτυξιακού προγράμματος της ΕΟΚ αρχίζει σήμερα (2.30 μ.μ.) στο κλειστό
γυμναστήριο των Αγίων Αναργύρων. Οι αγώνες θα ολοκληρωθούν αύριο και όπως
υποστήριξε ο πρόεδρος της ΕΣΚΑ κ. Αρβανίτης, «στόχος είναι ο υγιής αθλητισμός,
ώστε να παραμείνει σανίδα σωτηρίας για τη νεολαία σε μια εποχή με πολλά
κοινωνικά προβλήματα».

Το πρώτο κύπελλο αθλητών με καρότσι που διεξήχθη υπό την αιγίδα της Νομαρχίας
Βοιωτίας πριν από λίγες ημέρες στη Θήβα, είχε απόλυτη επιτυχία.

Οι άνθρωποι της ομοσπονδίας δεν ξέχασαν τους ανθρώπους που τους
συμπαραστάθηκαν και εξέφρασαν τις θερμές ευχαριστίες τους προς τη Νομαρχία
Βοιωτίας και ιδιαίτερα προς τον νομάρχη κ. Σταμούλη για την ολική χορηγία των
αγωνιστικών και οργανωτικών εξόδων του κυπέλλου, καθώς και για τη διαμόρφωση
ειδικών χώρων στο γήπεδο προκειμένου να κινούνται άνετα οι αθλητές.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16065O092</ED>
<ID>
ID:131167

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O09&aa=2</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Οι σημερινές κούρσες και τα προγνωστικά μας:

ΠΡΩΤΗ ΙΠΠΟΔΡΟΜΙΑ

Ώρα 3.00, 1.000 μέτρα

1. ΑΛ ΜΠΑΤΑΛ 58 Χατζηγεωργ.&#0094

2. ΗΠΙΤΗΣ 58 Ξυνός&#0093

3. ΑΠΑΝΕΜΟΣ 57,5 Φίλιππος&#0097

4. ΝΤΕΜΠΟΝΑΙΡ 57,5 Σωτηρόπ/λος&#0096

5. ΒΥΖΑΝΤΙΝΟΣ 55 Ζευγώλης&#0098

6. ΗΜΙΘΕΟΣ 54 Τριανταφύλ.&#0095

7. ΜΕΡΙΤ 54 Γκιγεμέν&#0091

8. ΟΛΓ. ΤΟΤΝΑΜ 54 Ντίνος&#0092

­ Υπόδ.: ΗΜΙΘΕΟΣ - ΑΠΑΝΕΜΟΣ (Μέριτ).

ΔΕΥΤΕΡΗ ΙΠΠΟΔΡΟΜΙΑ

Ώρα 3.30, 1.000 μέτρα

1. ΑΡΜΑΔΑ 58 Μπάμπης&#0098

2. ΔΗΜΙΑΝΑ 58 Δημητσάνης&#0092

3. ΗΡΩΙΣ 58 Ξυνός&#0097

4. ΙΜΚΟ ΛΕΤΖΕΝΤ 58 Ηλίας&#0094

5. ΠΡΙΜΑΒΙΣΤΑ 58 Γεωργίου&#0091

6. ΦΛΥΑΡΙΑ 57,5 Γκιγεμέν&#0095

7. ΜΙΝΤΝ. ΕΞΠΡΕΣ 57 Σωτηρόπ/λος&#0093

8. ΜΙΚΡΗ ΗΡΩ 54 Τριανταφύλ.&#0096

­ Υπόδ.: ΔΗΜΙΑΝΑ - ΜΙΝΤ. ΕΞΠΡΕΣ (Αρμάδα).

ΤΡΙΤΗ ΙΠΠΟΔΡΟΜΙΑ

Ώρα 4.00, 1.000 μέτρα

1. ΠΑΠΑΖΟΓΛΟΥ 58 Σωτηρόπ/λος&#0098

2. ΧΑΡ. ΑΛ ΡΑΣΙΝΤ 58 Χατζηγεωργ.&#0093

3. ΑΡΧΕΛΑΟΣ 57 Μπάμπης&#0091

4. ΜΟΡΤΗΣ 57 Γκιγεμέν&#0094

5. ΜΠΙΓΚ ΠΑΝΟΣ 57 Τριανταφύλ.&#0092

6. ΠΑΟΥΕΡ 57 Λιάκος&#0095

7. ΣΑΙΝΤ ΜΟΡΙΤΖ 57 Ντίνος&#0097

8. ΤΑΚΗΣ ΤΣΑΜΠ. 57 Ηλίας&#0096

­ Υπόδ.: ΤΑΚΗΣ ΤΣΑΜΠΙΟΝ - ΠΑΟΥΕΡ (Σαιντ Μόριτζ).

ΤΕΤΑΡΤΗ ΙΠΠΟΔΡΟΜΙΑ

Ώρα 4.30, 1.400 μέτρα

1. ΗΘΥΜΗΔΕΙΑ 58 Κυριακόπ.&#0093

2. Λ. ΕΛΙΖΑΜΠΕΘ 56,5 Ντίνος&#0095

3. ΓΟΥΑΪΛ. ΜΠΙΟΥΤΥ 56 Αλέξης&#0092

4. ΗΓΕΡΙΑ 55,5 Τριανταφύλ.&#0098

5. ΑΛΙΚΟΥΛΑ 55 Δημητσάνης&#0091

6. ΚΙΟΥΡΙ 55 Γκιγεμέν&#0096

7. ΚΟΡΙΝΑ ΦΟΥΣΚ 55 Φουρμόν&#0097

8. ΣΙΛΒ. ΝΤΟΛΛΑΡ 55 Χατζημίμης&#0094

­ Υπόδ.: ΑΛΙΚΟΥΛΑ - ΚΙΟΥΡΙ (Λ. Ελίζαμπεθ).

ΠΕΜΠΤΗ ΙΠΠΟΔΡΟΜΙΑ

Ώρα 5.00, 1.400 μέτρα

1. ΑΚΡΑΤΗΤΟΣ 58 Σωτηρόπ/λος&#0098

2. ΑΠΕΡΑΝΤΟΣ 58 Μπάμπης&#0091

3. ΓΚΣΤΑΑΝΤ 57 Γεωργίου&#0097

4. ΗΡΟΔΟΤΟΣ 57 Ξυνός&#0099

5. ΜΠΕΝΖΑΜΙΝ 57 Φίλιππος&#0096

6. ΠΟΛΕΜΙΣΤΗΣ 57 Δημητσάνης&#0095

7. ΡΟΔΑΝΟΣ 57 Λιάκος&#0092

8. ΡΟΥΑΓ. ΒΙΚΤΟΡΥ 57 Αλέξης&#0093

9. ΤΟΤ. ΦΟΡ ΕΒΕΡ 57 Ντίνος&#0094

* Οι ίπποι 3-9 είναι ομόσταβλοι.

­ Υποδ.: ΠΟΛΕΜΙΣΤΗΣ - ΜΠΕΝΖΑΜΙΝ (Ροδανός).

ΕΚΤΗ ΙΠΠΟΔΡΟΜΙΑ

Ώρα 5.30, 1.400 μέτρα

1. ΝΤΟΥΜΠΑΪ 58 Φίλιππος&#0096

2. ΑΓΑΛΛΙΣ 56 Γκιγεμέν&#0091

3. ΑΝΣΑΣΠΕΚΤΙΒ 57 Σωτηρόπ/λος&#0093

4. ΑΡΜΟΝΙΑ 55,5 Μπάμπης&#0094

5. ΒΙΖΕΝΤΑ 54 Ντίνος&#0098

6. ΜΕΤΑΞΙΑ 54 Χατζημίμης&#0095

7. ΤΟΛΟΦΩΝΑ 54 Τριανταφύλ.&#0092

8. ΑΝΕΦΕΛΗ 54 Δημητσάνης&#0097

* Οι ίπποι 4-8 είναι ομόσταβλοι.

­ Υπόδ.: ΝΤΟΥΜΠΑΪ - ΣΤΑΒΛΟΣ (Αγαλίς).

ΕΒΔΟΜΗ ΙΠΠΟΔΡΟΜΙΑ

Ώρα 6.00, 1.400 μέτρα

1. ΦΙΛΟΤΙΜΟΣ 62 Γεωργίου&#0096

2. ΜΕΓΑΛΗ ΕΛΕΝΗ 59,5 Χατζηγεωργ.&#0091

3. ΚΟΣΚΟ 52 Βαλακούδ. Ν.&#0093

4. ΔΗΜΟΦΙΛΟΣ 50 Χαραλάμπ.&#0095

5. ΚΛΙΦ ΧΟΟΥΠ 47,5 Σγούρος&#0097

6. ΑΚΕΛΗΤΟΣ 44,5 Μπαγιέλ&#0094

7. ΛΟΒΙΝΓΚ ΤΖΙ 47 Γεωργία&#0092

­ Υπόδ.: ΚΛΙΦ ΧΟΟΥΠ - ΦΙΛΟΤΙΜΟΣ (Μεγ. Ελένη).

ΟΓΔΟΗ ΙΠΠΟΔΡΟΜΙΑ

Ώρα 6.30, 1.400 μέτρα

1. ΔΑΪΤΗΣ 64 Ζευγώλης&#0091

2. ΔΥΝΑΤΟΣ 59,5 Χατζηγεωργ.&#0092

3. ΣΤΡΥΜΟΝΑΣ 59,5 Μπάμπης&#0097

4. ΕΛΑ ΤΑΚΗ ΜΟΥ 53 Τριανταφύλ.&#0094

5. ΧΙΟΣ ΜΠΟΫ 48 Μπαγιέλ&#0093

6. ΜΑΚΗΝΟΣ 51 Μπάκος&#0096

7. ΔΟΝ. ΚΙΧ. ΓΟΥΕΪ 50 Χαραλάμπ.&#0095

8. ΣΘΕΝΕΛΟΣ 47 Σγούρος&#0098

­ Υπόδ.: ΜΑΚΗΝΟΣ - ΧΙΟΣ ΜΠΟΫ (Δαΐτης).

ΕΝΑΤΗ ΙΠΠΟΔΡΟΜΙΑ

Ώρα 7.00, 1.800 μέτρα

1. ΑΝΜΠΙΤΑΜΠΟΛ 56,5 Αλέξης&#0094

2. ΕΙΡΗΝΗ ΜΟΥ 55,5 Μανώλης&#0095

3. ΣΑΤΥΡΑ 54 Τριανταφύλ.&#0092

4. ΣΚΑΡΛΕΤ 53,5 Ξυνός&#0093

5. ΙΠΠ. ΛΑΪΦΤΑΪΜ 52 Γκιγεμέν&#0097

6. ΧΙΟΣ ΣΑΝ 50 Φουρμόν&#0096

7. ΦΑΚΗ 44,5 Μπαγιέλ&#0091

8. ΛΑΪΤΕΝ. ΣΤΑΡ 54,5 Ζευγώλης&#0098

­ Λ. ΟΦ ΓΚΛΟΡΥ 61 Βαλακούδ. Ν.&#0099

* Ο ίππος ΛΑΝΤ ΟΦ ΓΚΛΟΡΥ τρέχει εκτός στοιχήματος.

* Οι ίπποι 2-8 είναι ομόσταβλοι.

­ Υπόδ.: ΣΚΑΡΛΕΤ - ΣΑΤΥΡΑ (Φακή).

­ Δύο αουτσάιντερ: ΜΟΡΤΗΣ (3η) - ΓΚΣΤΑΑΝΤ (5η).

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16065O093</ED>
<ID>
ID:131206

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O09&aa=3</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ - ΠΑΟΚ ΜΑΧΟΝΤΑΙ ΓΙΑ ΜΙΑ ΘΕΣΗ ΣΤΗΝ ΤΕΤΡΑΔΑ
</H5><H5>Το πρόγραμμα
</H5><H2>Ματς-φωτιά
</H2>
Μπαλογιάννης και Μποσγανάς θα βρεθούν αντίπαλοι στο αποψινό ματς Πανιωνίου - ΠΑΟΚ

ΤΟ ΜΑΤΣ Πανιωνίου - ΠΑΟΚ ξεχωρίζει στο πρόγραμμα της 20ής αγωνιστικής του
πρωταθλήματος της Α1. Οι δυο ομάδες διεκδικούν μία θέση στην τετράδα και ο
νικητής της αποψινής αναμέτρησης θα αποκτήσει σημαντικό προβάδισμα.

Στη Νέα Σμύρνη περιμένουν τον αγώνα χαλαρά: «Γιατί να έχουμε άγχος; Ξέρουμε
τις δυσκολίες που έχει το ματς και δεν μας επηρεάζουν τα προβλήματα του
αντιπάλου μας. Όλα θα κριθούν από τα ψυχικά αποθέματα που θα έχουν οι παίκτες
και των δυο ομάδων» λέει ο Μάκης Δενδρινός.

Ο ΠΑΟΚ είναι από προχτές στην Αθήνα, ενώ ο Στογιάκοβιτς παραμένει στη
Θεσσαλονίκη για θεραπεία. Αντίθετα, ο Σάκλφορντ αισθάνεται καλύτερα και μάλλον
θα αγωνιστεί. «Οι παίκτες μου θα πρέπει να ξεχάσουν την εύκολη νίκη στο πρώτο
ματς» έλεγε χτες ο Σβι Σερφ. «Όλα είναι διαφορετικά τώρα. Ο Πανιώνιος είναι η
έκπληξη του πρωταθλήματος».

ΤΑ ΑΛΛΑ ΜΑΤΣ

Όσον αφορά τα υπόλοιπα ματς:

Στη Δάφνη, η ομώνυμη ομάδα έχει μια ευκαιρία να βρει ένα ακόμη ροζ φύλλο αγώνα
στο κυνήγι της σωτηρίας. Για το Περιστέρι είναι αμφίβολη η συμμετοχή του
Κορωνιού (τενοντίτιδα), που δεν προπονήθηκε χθες.

Στην Πάτρα, ο Απόλλωνας φιλοξενεί το το Ηράκλειο στο επαρχιακό ντέρμπι του
πρωταθλήματος. Και οι δύο ομάδες θα παραταχθούν πλήρης.

Στο ΟΑΚΑ η «Ευρωπαία» ΑΕΚ θα θελήσει να καθαρίσει γρήγορα τον αγώνα με τον
Ηρακλή, ώστε να ξεκουραστούν οι Άντερσον (αγωνίσθηκε προχθές έχοντας ίωση)
Τσακαλίδη. Από τον Ηρακλή θα απουσιάσει ο Μισούνοφ.

Στο Αλεξάνδρειο, ο Άρης κόντρα στον Σπόρτιγκ θα κληθεί να ξεπεράσει ένα ακόμη
πρόβλημα, καθώς δεν θα αγωνιστεί ο Λιαδέλης. Ο Χάτσον θεωρείται βέβαιο ότι θα
αγωνιστεί, παρά τον (ελαφρύ) τραυματισμό του.

Στη Λάρισα ο Παναθηναϊκός θα αντιμετωπίσει την πιο αδύνατη ομάδα της
κατηγορίας, χωρίς τους Χριστοδούλου, Μαρτίνεθ.

Το πρόγραμμα ολοκληρώνεται αύριο με τον Ολυμπιακό να αντιμετωπίζει εκτός έδρας
τον Παπάγου. Στον αγώνα-ρεβάνς, της περσινής ήττας-έκπληξης (μαζί με αυτή από
τον ΒΑΟ), ο Ίβκοβιτς δεν υπολογίζει τους Καρνισόβας, Τάρλατς, ενώ μάλλον θα
αποφύγει να χρησιμοποιήσει τον Ρότζερς.

ΣΗΜΕΡΑ (5 μ.μ.): Γήπ. Δάφνης: Δάφνη - Περιστέρι (Παπαδημητρίου,
Ζαβλανός). Γήπ. Ν. Σμύρνης: Πανιώνιος - ΠΑΟΚ (Μαστραφτσής, Μουζάκης). Γήπ.
Απόλλωνος (4 μ.μ.): Απόλλων Πάτρας - Ηράκλειο (Βορεάδης - Σγουρός.
Αλεξάνδρειο: Άρης - Σπόρτιγκ (Κορομηλάς, Πιτσίλκας). ΟΑΚΑ: ΑΕΚ - Ηρακλής
(Καρούσης, Λαϊνιώτης). Γήπ. Νεάπολης (6.30 μ.μ. ΑΝΤ1): Λάρισα - Παναθηναϊκός
(Συμεωνίδης, Αρβανιτίδης).

ΑΥΡΙΟ: Ολύμπιο Γυμν. (6.30 μ.μ., ΑΝΤ1): Παπάγου - Ολυμπιακός (Τσανίδης, Μιναρετζόπουλος).

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16065O101</ED>
<ID>
ID:131111

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O10&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Το «μυστικό» του Στογιάκοβιτς
</H2><H2></H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

«ΝΑΙ, ΕΧΩ προτάσεις από ευρωπαϊκές ομάδες, όχι όμως και από ελληνικές, αυτή
ήταν η απάντησή μου στην ερώτηση του Γιουγκοσλάβου δημοσιογράφου». Η
διευκρινιστική δήλωση ανήκει στον Πρέντραγκ Στογιάκοβιτς που χθες βλέποντας να
παρερμηνεύονται κάποια αποσπάσματα της συνέντευξης που έδωσε στην εφημερίδα
«Βέστι», έσπευσε αμέσως να διαψεύσει και να διευκρινίσει πως ο Νικολάεβιτς δεν
απέδωσε σωστά αυτά που του δήλωσε.

Μάλιστα, αναγκάστηκε να αποκαλύψει και τον όρο που έχει στο συμβόλαιό του με
τον ΠΑΟΚ (λήγει το καλοκαίρι) σύμφωνα με τον οποίο δεν μπορεί να μετακινηθεί
σε άλλη ελληνική ομάδα μόλις λήξει το συμβόλαιό του με τον ΠΑΟΚ. Έτσι, λοιπόν,
αυτό που προκύπτει είναι ότι μόνον η Ευρώπη και το ΝΒΑ μπορούν να αποσπάσουν
τον «Πέντζα» από την... αγκαλιά του «δικεφάλου». Ο Στογιάκοβιτς όμως βρίσκεται
στην επικαιρότητα και για έναν ακόμη λόγο: την ιατρική διάγνωση που τον ήθελε
να έχει λοιμώδη μονοπυρήνωση και να μένει εκτός γηπέδων άλλες τρεις εβδομάδες.
Οι νέες εξετάσεις όμως που έγιναν στον 21χρονο φόργουορντ δεν έδειξαν κάτι
τέτοιο και στον αγώνα με τον Πανιώνιο θα είναι η τελευταία φορά που θα λείψει
από την πεντάδα του ΠΑΟΚ.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16065O102</ED>
<ID>
ID:131160

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O10&aa=2</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Επαφές με Ορτίθ
</H2>
Η ΕΜΦΑΝΙΣΗ του επιχειρηματία Γιάννη Λαϊνόπουλου, για την ανάληψη της χορηγίας
του ΤΑΚ Άρης και την αγορά της ΚΑΕ, άλλαξε κάπως το κλίμα στους
«κιτρινόμαυρους» και ήδη άρχισαν να γίνονται σκέψεις για το μέλλον της ομάδας.
Ως πρώτη ενέργεια που έγινε από τη διοικούσα επιτροπή ήταν να ξεκινήσουν
επαφές με τον Χοσέ Ορτίθ. Ο Ορτίθ μιλώντας από το Πουέρτο Ρίκο ήταν σαφής και
απόλυτος: «Δεν γυρίζω πίσω, γιατί δεν εμπιστεύομαι κανέναν και δεν υπάρχει
τρόπος να μου αλλάξουν τα μυαλά, άλλωστε δεν έχω μιλήσει απευθείας με
κανέναν». Και η επίθεση του Ορτίθ κατά των παραγόντων του Άρη δεν σταμάτησε
ούτε όταν του ζητήθηκε να σχολιάσει τους άθλους των τελευταίων ημερών: «Χάρηκα
μόνο για τα παιδιά που κατέκτησαν το Κύπελλο και νίκησαν όλες τις μεγάλες ομάδες».

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16065O103</ED>
<ID>
ID:131201

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O10&aa=3</URL></REF>


Article

<CATEGORY>vin10</CATEGORY>

 <H2>ΓΥΝΑΙΚΕΣ
</H2><H2>Δοκιμάζονται οι πρωτοπόροι
</H2>
ΕΚΤΟΣ ΕΔΡΑΣ δοκιμάζονται οι πρωτοπόροι του πρωταθλήματος γυναικών,
Παναθηναϊκός και Σπόρτιγκ στην 16η αγωνιστική, η αυλαία της οποίας ανοίγει
σήμερα με τον αγώνα Ακαδημίας - Παλαιού Φαλήρου.

Αναλυτικά το πρόγραμμα:

Σήμερα: Ακαδημία - Παλαιό Φάληρο (13.00, γήπεδο Ηλιούπολης). Αύριο (όλα τα
ματς στις 12.00): Θρίαμβος - Σπόρτιγκ (Μετς), Μέγας Αλέξανδρος - Παναθηναϊκός
(Μίκρα), Ηρακλής - Εσπερίδες (Ιβανώφειο), Κομοτηνή - ΜΕΝΤ (Κομοτηνή),
Ολυμπιακός Βόλου - Καλαμαριά (Βόλος).

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16065O104</ED>
<ID>
ID:131229

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O10&aa=4</URL></REF>


Article

<CATEGORY>vin10</CATEGORY>

 <H5>ΙΒΚΟΒΙΤΣ: ΘΑ ΕΙΜΑΣΤΕ ΕΤΟΙΜΟΙ ΤΗΝ ΠΕΜΠΤΗ
</H5><H5>ΟΛΥΜΠΙΑΚΟΣ
</H5><H5>Στένεψαν τα περιθώρια
</H5><H5>Μήνυμα για καλή συμπεριφορά
</H5><H2>Δεν χάνεται η κορυφή
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Ο Ντούσαν Ίβκοβιτς έμεινε και πάλι απόλυτα ικανοποιημένος από τον Παναγιώτη Φασούλα

«Η ΟΜΑΔΑ θα είναι έτοιμη την Πέμπτη για να κερδίσει
την Άγκυρα και να πάρει την πρώτη θέση στον όμιλό της. Απλά χρειάζεται μια
μικρή πίστωση χρόνου για να ξεπεράσουμε το νέο πρόβλημα από την απώλεια του
Αρτούρας Καρνισόβας».

Ο Ντούσαν Ίβκοβιτς ήταν κατηγορηματικός χθες κατά την επιστροφή του Ολυμπιακού
από το Σπλιτ. Μπορεί η ήττα από την Κροάσια να παρέτεινε την αγωνία των
«ερυθρολεύκων» για την κατάληψη της πρώτης θέσης, αλλά ο Ντούντα ήταν σαφής
τονίζοντας ότι η πρώτη θέση δεν χάνεται.

«Πιστεύω ότι η ομάδα θα είναι έτοιμη πιο νωρίς από τον αγώνα της ευρωλίγκα και
περιμένω ένα διαφορετικό πρόσωπο στο ματς με τον Παπάγου. Σίγουρα δεν παίξαμε
καλά στην Κροατία, αλλά χρειάζεται λίγος χρόνος ακόμα να προσαρμοστούμε»,
συνέχισε ο Ντούσαν Ίβκοβιτς που για μια ακόμα φορά έμεινε ικανοιημένος από τον
Παναγιώτη Φασούλα.

«Τα πήγε μία χαρά και το βασικό είναι ότι δεν τον πιέζει καθόλου το πόδι του
και δεν πονάει. Θα μας βοηθήσει πολύ, αφού ακόμα έχουμε πρόβλημα στα
ριμπάουντ, όπου χάνουμε τις μάχες. Όμως το πρόβλημα στο συγκεκριμένο ματς ήταν
τα λάθη μας, κυρίως από τις λάθος πάσες που κάναμε στην πρώτη μπαλιά. Αυτό μας
έβγαλε από την αρχή έξω από το ρυθμό και δεν μπορέσαμε να το ξεπεράσουμε,
δίνοντας την ευκαιρία στον αντίπαλό μας να ξεφύγει στο σκορ» είπε ο τεχνικός
του Ολυμπιακού, που ιδιαίτερα για το παιχνίδι με την Άγκυρα, δεν θέλει να
αγχώνει τους παίκτες του: «Δεν θέλω να μιλήσω για άγχος. Έχω απόλυτη
εμπιστοσύνη στην ομάδα και σε όλους τους παίκτες και είμαι βέβαιος ότι θα
είμαστε έτοιμοι για τον συγκεκριμένο αγώνα».

Μίλαν Τόμιτς

ΟΙ ΚΑΚΕΣ εμφανίσεις (συνολικά) του Ολυμπιακού τον
τελευταίο καιρό έκαναν την εμφάνισή τους και στην σάλα «Γκρίπε» του Σπλιτ. Οι
«ερυθρόλευκοι» έχασαν σχετικά άνετα το παιχνίδι και έδειξαν και πάλι τα
ανησυχητικά (για τους οπαδούς τους) σημάδια των τελευταίων παιχνιδιών.

Αυτό που έσωσε μέχρι στιγμής την ομάδα του Πειραιά, είναι το εντυπωσιακό
ξεκίνημα που είχε κάνει σε Ελλάδα και Ευρώπη όταν σαν... τρένο περνούσε από
όλους τους σταθμούς νικηφόρα, αποκτώντας ένα σαφές βαθμολογικό αβαντάζ από
τους αντιπάλους της.

Όμως πλέον τα αποθέματα εξαντλήθηκαν και από εδώ και στο εξής ο Ολυμπιακός δεν
έχει περιθώριο για άλλες ήττες, οι οποίες μαθηματικά θα τον οδηγήσουν σε
απώλεια του αβαντάζ της έδρας στις διοργανώσεις που συμμετέχει.

Στο παρελθόν, οι πρωταθλητές έχουν δείξει ότι τους αρέσουν τα δύσκολα και πως
τα καταφέρνουν. Ο χρόνος θα δείξει αν θα το επαναλάβουν και φέτος.

ΤΟ ΠΑΙΧΝΙΔΙ με την ΡΤΤ Άγκυρας εκτός πλέον από θέμα γοήτρου θα έχει και μεγάλο
βαθμολογικό ενδιαφέρον για τον Ολυμπιακό και οι άνθρωποι του συλλόγου ήδη από
χθες ξεκίνησαν τις προσπάθειες προκειμένου να είναι ήρεμα τα πνεύματα στον
αγώνα της Πέμπτης.

Συνεπώς, το μήνυμα της διοίκησης προς τον κόσμο, αλλά και των παικτών και του
Ντούσαν Ίβκοβιτς, είναι να υποστηρίξουν θερμά την ομάδα τους, αλλά να μην
προβούν σε καμία ακρότητα που μπορεί να βλάψει το γόητρο του Ολυμπιακού, αλλά
και κατ' επέκταση του ελληνικού μπάσκετ.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16065O111</ED>
<ID>
ID:131112

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O11&aa=1</URL></REF>


Article

<CATEGORY>vin10</CATEGORY>

 <H5>Ο 14 στην κορυφή των... Τζόκερ
</H5><H5>ΑΠΟΤΕΛΕΣΜΑΤΑ ΤΟΥ 7ου (ΤΕ) ΔΙΑΓΩΝΙΣΜΟΥ 1998
</H5><H5>Σε 26 διαγωνισμούς
</H5><H5>Πόσες φορές εμφανίστηκαν ώς τώρα
</H5><H2>ΤΖΟΚΕΡ
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Ο 14, σε ρόλο Τζόκερ, δεν θέλει να μοιράζεται την
κορυφή. Ύστερα από ένα διαγωνισμό συγκατοίκησης με τον 12 και 7 διαγωνισμούς
απουσίας, επιστρέφει στην κληρωτίδα και περνάει... μόνος στην κορυφή. Οι 6, 9,
10, 11, 13 και 15 συνεχίζουν να απουσιάζουν. Από τους 5 αριθμούς που ανέδειξε
η κληρωτίδα, ο 10 είχε την μεγαλύτερη καθυστέρηση. Επέστρεψε ύστερα από 22
διαγωνισμούς απουσίας. Οι 15 και 23 με την εμφάνισή τους φτάνουν τις 6
συνολικές εμφανίσεις και μοιράζονται την 2η θέση μαζί με τους 18 και 31. Για
2η συνεχή φορά κερδίζουν οι Μονοί. Με σκορ 3 - 2 φτάνουν τις 65 συνολικές
εμφανίσεις και ισοφαρίζουν τους Ζυγούς στο συνολικό σκορ. Οι Μεγάλοι κέρδισαν
αυτή τη φορά και διαμορφώνουν το συνολικό σκορ σε 62μ - 68Μ. Ύστερα από το 4ο
συνεχές Jack - Pot, τουλάχιστον 700 εκατ. δρχ. θα μοιραστούν οι τυχεροί της
1ης κατηγορίας στον επόμενο διαγωνισμό.

* Κληρώθηκαν οι αριθμοί: 10, 15, 23, 35, 40 (5 από 45).

* Τζόκερ: 14

* Συμπληρώθηκαν 7.024.952 στήλες.

* Μοιράστηκαν 211.451.055 δρχ.

* Δεν μοιράστηκαν 600.000.000 δρχ.

* Η διανομή των κερδών έχει ως εξής: 
1η κατηγορία: δεν βρέθηκε επιτυχία, 2η κατηγορία: 5 επιτυχίες από 12.434.165
δρχ., 3η κατηγορία: 36 επιτυχίες από 917.145 δρχ., 4η κατηγορία: 751 επιτυχίες
από 16.835 δρχ., 5η κατηγορία: 2.021 επιτυχίες από 12.685 δρχ., 6η κατηγορία:
35.033 επιτυχίες από 690 δρχ., 7η κατηγορία: 29.009 επιτυχίες από 555 δρχ., 8η
κατηγορία: 143.935 επιτυχίες, από 260 δρχ.&#009

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16065O112</ED>
<ID>
ID:131161

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O11&aa=2</URL></REF>


Article

<CATEGORY>vin10</CATEGORY>

 <H5>ΑΠΑΡΑΔΕΚΤΟ
</H5><H2>«Ντοπάρισμα» αναβατών
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>Διαστάσεις σοβαρού προβλήματος παίρνει από χθες βράδυ για τον ελληνικό
ιππόδρομο το ντοπάρισμα αναβατών! Ναι, καλά διαβάσατε: των αναβατών.

*** Τέσσερις επαγγελματίες τζόκεϊ του Δέλτα, συνελήφθησαν, λοιπόν, από
το εργαστήριο ελέγχου ντόπινγκ του ΟΑΚΑ να έχουν κάνει χρήση κοκαΐνης (ο
μεγαλύτερος...) και χασίς οι τρεις.

*** Ήδη, η εισήγηση των ελεγκτών προς τον ΟΔΙΕ αφορά την αναστολή της
άδειάς τους, αλλά δεν είναι βέβαιο ότι το πρόβλημα θα λυθεί οριστικά.

*** Τα τέλη του περασμένου Αυγούστου, με την έναρξη του μέτρου, δηλαδή
του ελέγχου των ούρων των αναβατών, πέντε στελέχη της ίππευσης είχαν
«συλληφθεί» να έχουν κάνει χρήση ναρκωτικών.

*** Η τιμωρία τους είχε ανασταλτικό χαρακτήρα. Συνέχισαν να ιππεύουν
και μάλιστα ένας από αυτούς τους πέντε αναδείχθηκε πολυνίκης για το 1997.

*** Ιδού σήμερα που ο κλάδος των αναβατών έρχεται με τέσσερις
εκπροσώπους του να δώσει νέα δικαιώματα...

*** Και να σκεφθεί κανείς ότι στον φαληρικό ιππόδρομο γίνεται πολύ
μεγάλη προσπάθεια με στόχο την απενοχοποίηση του αθλήματος.

*** Το σύγχρονο σύστημα πληροφορικής, γνωστό ως τοταλιζατέρ, θα
εγκαινιαστεί τον επόμενο μήνα.

*** Ήταν όνειρο δεκαετιών, και ιδού που υλοποιείται.

*** Παράλληλα, ο ΟΔΙΕ ως ΔΕΚΟ, ήταν μία από τις ελάχιστες που εμφάνισαν
κέρδη (ύψους 1,2 δισ.) τον περασμένο χρόνο.

*** Ακόμη έγινε προσπάθεια αστυνόμευσης των χώρων και επισήμανσης των
γνωστών «μπουκ», που κατακλέβουν το στοίχημα, όμως κάτι τέτοιο δεν είναι
εύκολο να δώσει θεαματικά αποτελέσματα.

*** Τώρα, κάποιοι αδιόρθωτοι αναβάτες, εξευτελίζουν με τις πράξεις τους
τον εαυτό τους και την δουλειά τους.

*** Καλό θα είναι να πάνε σπίτια τους.

*** Άλλωστε, η διοίκηση του ΟΔΙΕ κάτι πρέπει να είχε κατά νου, όταν
πριν από λίγες ημέρες καλούσε τρεις Γάλλους αναβάτες στο Φάληρο.

*** Απ' ό,τι μαθαίνω, πάνε καλά, νικούν και «τα δίνουν όλα».

*** Από κοντά, μην τους «χαλάσουν» οι πονηροί!

Θυμάται αρκετές λέξεις

Με κάπως ασύντακτα ελληνικά μίλησε χθες ενώπιον των συναδέλφων ο Ιορντανέσκου,
και είναι σαφές ότι αυτό του συγχωρήθηκε αμέσως.

*** Πέρασαν σχεδόν 15 χρόνια από τότε που αγωνιζόταν στην Κρήτη. Λογικό
ήταν να έχει ξεχάσει και προτάσεις και λέξεις.

*** Το ζητούμενο από τον Ρουμάνο είναι το αν θα καταφέρει να οδηγήσει
την Εθνική Ελλαδας στο Πρωτάθλημα Ευρώπης και νομίζω πως έχει ικανότητες και
όρεξη να το επιτύχει.

*** Συνεπώς, δεν χρειαζεται γκρίνια αλλά συμπαράσταση στο νέο τεχνικό.

*** Όλοι (από Ομοσπονδία και φιλάθλους, μέχρι διοικήσεις ΠΑΕ και
ποδοσφαιριστές) επιβάλλεται να τον βοηθήσουν προς όφελος όλων.

Έπρεπε να επιμείνει

Κάποιοι στην ΠΑΕ ΠΑΟΚ είναι ενοχλημένοι με την συμπεριφορά της ΑΕΚ στην
προχθεσινή τελετή αποχαιρετισμού του άτυχου Κατσούρη.

*** Στο κοιμητήριο βρέθηκαν παράγοντες και ποδοσφαιριστές από όλες
σχεδόν τις ΠΑΕ του κέντρου, πλην της ΑΕΚ.

*** Ήταν λάθος (της ΑΕΚ).

*** Κατά τα άλλα, έμαθα πως ο Ντουμιτρίου ενδιαφέρεται για τον
ποδοσφαιριστή της Βέροιας Πουρσαϊτίδη, μολονότι η μεταγραφική περίοδος έχει λήξει...

*** Τον θεωρεί γρήγορο, πολύ ικανό και πιστεύει πως παίζει (στην
Βέροια) σε λάθος θέση.

*** Με μια μικρή ένσταση: γιατί τώρα και όχι λίγο νωρίτερα;

*** Για την ακρίβεια γιατί δεν ζήτησε Πουρσαϊτίδη με επιμονή, πριν του
σταλεί ο Τόμιτς από την «αδελφή» Βιτσέντζα;

*** Θέλουν προσοχή αυτά τα πράγματα...

Είναι πρόβλημα

Για απλήρωτα χρέη του 1989 και του 1993, η διοίκηση του συλλόγου του
Ολυμπιακού Βόλου είναι έτοιμη να «κατεβάσει» τα μέλη της σε απεργία πείνας.

*** Το υπουργείο Οικονομικών απαιτεί την πληρωμή του ΦΠΑ που δεν είχε
αποδοθεί στις μεταγραφές-πωλήσεις των (Βολιωτών) Μπουντούρη ­ στον ΠΑΟΚ ­ και
Λιαδέλη ­ στον Άρη ­ και ιδού το πρόβλημα.

*** Τα χρήματα που οφείλονται (με τα πρόστιμα βεβαίως) δεν υπάρχουν.

*** (Αν υπήρχαν δεν θα είχε δημιουργηθεί το αδιέξοδο στον καλό, αλλά
και κακοπληρωτή σύλλογο της Μαγνησίας).

*** Θα χαριστούν; Μήπως θα μπουν σε κάποιο διακανονισμό;

*** Άγνωστο. Όσο για το ποια πλευρά έχει δίκιο ή άδικο, δύσκολο να εκφραστεί.

*** Διότι, αν ας υποθέσουμε γίνει ρύθμιση ή κάποια ελάφρυνση ή
χαριστικά πράξη (κομμάτι δύσκολο), τότε θα έχουν κάθε δικαίωμα να «φωνάξουν»
όσοι σύλλογοι πληρώνουν κανονικά τους φόρους.

*** Δεν είναι;

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16065O121</ED>
<ID>
ID:131113

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O12&aa=1</URL></REF>


Article

<CATEGORY>vin10</CATEGORY>

 <H2>Πιάνει δουλειά πάλι ο «Δράκος»
</H2>
Ο Παναγιώτης Γιαννάκης επέστρεψε από τις Ηνωμένες Πολιτείες και μέσα στην
προσεχή εβδομάδα θα ανακοινωσει την 12άδα για τους δύο αγώνες με Γερμανία
(στην Στουτγκάρδη, 25/2) και Βέλγιο (στη Δράμα, 28/2). 
Το πρόβλημα του Γιαννάκη εντοπίζεται στους «ψηλούς», αφού ο Ρεντζιάς είναι
τραυματίας. 
Έτσι, κατά πάσα πιθανότητα αναμένεται να κληθούν οι Καράγκουτης και Αγγελίδης,
ενώ ο ομοσπονδιακός τεχνικός σκέπτεται και τον Φασούλα.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16065O122</ED>
<ID>
ID:131162

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O12&aa=2</URL></REF>


Article

<CATEGORY>vin10</CATEGORY>

 <H2>Ό,τι πεις πρόεδρε...
</H2>
Αλλαγή σκυτάλης ­ και ουσιαστικά ­ χθες στην ΕΠΟ. Εδώ ο πρόεδρος Σωτήρης
Αλημίσης μοιάζει «κάτι» να εξηγεί στον (απερχόμενο) ομοσπονδιακό Κώστα
Πολυχρονίου, ενώ δεξιά ο Ιορντανέσκου δείχνει λίγο σκεπτικός. Γερά!

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16065O123</ED>
<ID>
ID:131202

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O12&aa=3</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>«Δεν είμαστε υπερήφανοι»
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>Η ΠΤΩΣΗ του βελγικού ποδοσφαίρου δεν είναι τυχαία. Σύμφωνα με την καταγγελία
του προέδρου της Αντβέρπ Έντι Βάουτερς υπάρχει παράνομο κύκλωμα, που ανεβάζει
και κατεβάζει ομάδες, δωροδοκώντας τους περισσότερους ποδοσφαιριστές και
παράγοντες της πλειοψηφίας των 18 ομάδων της πρώτης κατηγορίας.

Η καταγγελία του κ. Βάουτερς στηρίχτηκε σε αποκαλύψεις μεσάζοντα, τον οποίο
εγκλώβισε και συνεργάτης του κατάφερε να τον τυλίξει σε μαγνητοταινίες και φιλμ.

Ήδη το βελγικό ποδόσφαιρο συνταράσσεται. Οι αρμόδιοι φέρονται όμως
αποφασισμένοι να βάλουν το νυστέρι βαθιά.

Εδώ συμβαίνει, χρόνια τώρα, να συζητείται ή να καταγγέλλεται η ύπαρξη βρώμικων
μηχανισμών στο ποδόσφαιρο, αλλά η άτολμη ή παγιδευμένη ηγεσία του χώρου αφήνει
τις εξελίξεις στο έλεος εξουσιαστών, συνεργατών τους και κομπιναδόρων.

Συχνά πρόεδροι αναφέρονται σε υπόγειες μεθοδεύσεις και «στημένες» διαιτησίες,
αλλά η αταραξία των υπευθύνων, συνδεδεμένη με την απροθυμία λήψης των
απαραίτητων σκληρών μέτρων, έχει αφυδατώσει την αισιοδοξία.

Όταν ο πρόεδρος της ΑΕΚ Λάκης Νικολάου δηλώνει «δεν είμαστε υπερήφανοι για όσα
συμβαίνουν στο ελληνικό ποδόσφαιρο» και αποκαλύπτει την πρόθεση ενημέρωσης της
FIFA και της UEFA για τα τεκταινόμενα στα γήπεδά μας και πίσω από αυτά, θα
περίμεναν οι σωστοί φίλαθλοι κάποια ίχνη ευαισθησίας από την πλειοψηφία των ΔΣ
της ΕΠΟ και της ΕΠΑΕ.

Όταν όλοι σχεδόν οι υφυπουργοί Αθλητισμού έχουν μιλήσει κατά καιρούς για σήψη
και αναξιοπιστία του ποδοσφαίρου μας τίθεται το ερώτημα: αφού έχει καταγραφεί
το πρόβλημα, ποιος θα το λύσει;

Όσοι εξακολουθούν να θεωρούν το ποδόσφαιρο χώρο εκμετάλλευσης για τον εαυτό
τους ή την ομάδα τους πρέπει κάποια στιγμή να αντιμετωπίσουν τις υγιείς
φίλαθλες δυνάμεις, που δεν επιτρέπεται να κρατάνε ρόλο κομπάρσου.

Η Δικαιοσύνη γιατί δεν επεμβαίνει; Η νοθεία στο ποδόσφαιρο είναι θέμα μικρής σημασίας;

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16065O124</ED>
<ID>
ID:131230

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O12&aa=4</URL></REF>


Article

<CATEGORY>vin10</CATEGORY>

 <H5>Μιλαντίνοβιτς, Μπότσαρη επιμένουν... ιταλικά
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΜΕΤΑ ΤΗ λίαν επιτυχή του εμφάνιση στο Μοντεκατίνι ο Ίγκορ Μιλαντίνοβιτς
συνεχίζει την περιοδεία του στην Ιταλία συμμετέχοντας σε μεγάλο ανοιχτό
τουρνουά στην περιοχή της Αόστα. Μαζί του και η Άννα Μαρία Μπότσαρη. Στο
τουρνουά αυτό μετέχουν 72 παίκτες από τους οποίους 10 περίπου είναι γκραν
μετρ. Ο Μιλαντίνοβιτς είναι το πρώτο ΕΛΟ των αγώνων ωστόσο δεν δείχνει να έχει
τη φόρμα ώστε να διεκδικήσει την πρώτη θέση. Αντίθετα με την εξαιρετική του
εμφάνιση στο (κάπως αδύνατο πάντως) τουρνουά του Μοντεκατίνι, όπου σημείωσε 9
βαθμούς σε 10 αγώνες, στην Αόστα ξεκίνησε μουδιασμένα. Δεν έχει βέβαια ηττηθεί
στους 5 πρώτους γύρους, ωστόσο έχει σημειώσει τρεις ισοπαλίες με παίκτες που
είχαν τουλάχιστο 100 μονάδες ΕΛΟ λιγότερες και σε μία περίπτωση 335 μονάδες.
Τώρα έχει 3,5 βαθμούς, 1 βαθμό λιγότερο από τους πρωτοπόρους. Απομένουν όμως 4
γύροι και αρκετά πράγματα μπορούν να αλλάξουν. Το καλύτερο ξεκίνημα είχε ο
Κροάτης Ζέλτσιτς (2.540) με 4 νίκες σε 4 αγώνες. Ο Ζέλτσιτς ήρθε στην Ιταλία
με ανεβασμένο ηθικό καθώς λίγες μέρες πριν είχε κατακτήσει το κλειστό
πρωτάθλημα Κροατίας με 9 βαθμούς σε 13 αγώνες. Στον 5ο γύρο πάντως ο Ουκρανός
Νοβίκοβ ανέκοψε κάπως την πορεία του Κροάτη, κάτι που εκμεταλλεύτηκε ο
Γερμανός Λούτερ (νίκησε τον Εφίμοβ) και τον έφτασε στην πρώτη θέση. Η Μπότσαρη
έχει μείνει πίσω (στην 35η θέση) έχοντας 2,5 βαθμούς. Η πρωταθλήτρια Ελλάδας
κατέχει την 28η θέση στη λίστα ΕΛΟ του τουρνουά. Ακολουθούν τα αναλυτικά
αποτελέσματα του Μιλαντίνοβιτς και η βαθμολογία σε 5 αγώνες.

Μιλαντίνοβιτς (2.565) - Χόχλερ (2.230) 0,5-0,5 (44 κινήσεις), Έβερετ (2.290) -
Μιλαντίνοβιτς (2.565) 0-1 (45), Μιλαντίνοβιτς - Μαντοβάνι (2.365) 1-0 (19),
Φράνκο (2.465) - Μιλαντίνοβιτς (2.565) 0,5-0,5 (46 κινήσεις), Μιλαντίνοβιτς -
Βαλέγιο (2.415) 0,5-0,5.

1-2) Λούτερ (Γερμ.), Ζέλτσιτς (Κρ.) 4,5, 3-6) Νοβίκοβ (Ουκρ.), Φράνκο (Ισπ.),
Βαν ντεν Ντόελ (Ολλ.), Βέρα (Κούβα) 4, 7-17) Βαλέγιο (Ισπ.), Εφίμοβ (Ιταλ.),
Μιλαντίνοβιτς (Ελλ.), Μπελότι (Βελγ.), Φάραγκο (Ουγγ.), Τζούριτς (Γιουγκ.),
Τσέμπαλο (Κρ.), Ανσέτσι (Ιταλ.), Λουτσιάνι (Ιταλ.), Λακρός (Βελγ.), Γκοντένα
(Ιταλ.) 3,5 βαθμοί. Η Μπότσαρη έχει 2,5 βαθμούς.

Μιλαντίνοβιτς (2.565) - Μαντοβάνι (2.365), 3ος γύρος

1. δ4 Ιζ6 2. Αη5 δ5 3. Α: ζ6 η: ζ6 4. Ιγ3 γ6 5. Βδ2 Αζ5 6. ε3 Ιδ7 7. Ιηε2 ε6
8. Ιη3 Αη6 9. Αδ3 Αδ6 10. Ιγε2 Βγ7 11. γ4 δ: γ4 12. Α: γ4 Ιβ6 13. Αδ3 Ιδ5 14.
α3 θ5 15. Ιε4 Α: ε4 16. Α: ε4 θ4 17. Πγ1 Α: θ2 18. Α: δ5 ε: δ5 19. ζ4 1-0

Έβερετ (2.290) - Μιλαντίνοβιτς (2.565), 2ος γύρος

1. β3 ε5 2. Αβ2 Ιγ6 3. ε4 Ιζ6 4. Ιγ3 Αγ5 5. θ3 0-0 6. Ιζ3 δ5 7. Αδ3 Ιβ4 8. 0-0
Ι: δ3 9. γ: δ3 δ4 10. Ιε2 Πε8 11. Ιε1 α5 12. Ρθ1 Αδ6 13. ζ4 γ5 14. ζ5 α4 15.
η4 θ6 16. Ιη3 α3 17. Αγ1 β5 18. β4 γ4 19. Πβ1 Αβ7 20. Βζ3 Πα4 21. Ρθ2 Βα8 22.
Ιη2 Π: β4 23. Π: β4 Α: β4 24. θ4 γ: δ3 25. Πε1 Αε7 26. η5 θ: η5 27. θ: η5 Ιθ7
28. η6 Ιη5 29. Βθ5 ζ: η6 30. ζ: η6 Πζ8 31. Ιθ4 Πζ2+ 32. Ρη1 Πζ4 33. Ιη2 Πζ3
34. Ιζ5 Αζ6 35. Ιδ6 Αγ8 36. Ιθ4 Πζ4 37. Ιθζ5 Α: ζ5 38. Ι: ζ5 Π: ζ5 39. Ρη2 Πζ4
40. Ρη3 Πζ3+ 41. Ρη2 Πθ3 42. Βη4 Βε8 43. Α: α3 Β: η6 44. Πγ1 Πθ6 45. Πγ8+ Ρθ7 0-1

ΤΙ... ΕΛΟ ΕΧΟΥΜΕ;

Κυκλοφόρησαν (με αρκετή καθυστέρηση) τα νέα ελληνικά ΕΛΟ που θα ισχύσουν το
τρέχον έτος. Στην πρώτη θέση ο Βασίλης Κοτρωνιάς με το εντυπωσιακό 2.620, 65
μονάδες πάνω από τον δεύτερο Παπαϊωάννου, γεγονός που δείχνει και την απόσταση
που εξακολουθεί να τον χωρίζει από όλους τους άλλους κορυφαίους Έλληνες
σκακιστές. Οι πρώτοι της λίστας είναι Κοτρωνιάς 2.620, Παπαϊωάννου 2.555, Γ.
Νικολαΐδης 2.545, Γρίβας 2.525, Μπανίκας 2.510, Σκέμπρης 2.505, Άγκνος 2.495,
Βουλδής 2.490, Μουτούσης 2.485, Τζερμιαδιανός 2.465, Χαλκιάς 2.450, Γαβριλάκης
2.445, Κουρκουνάκης 2.445, Καλέσης 2.435, Τζούμπας 2.405, Γκέσος 2.400,
Περιφάνης 2.395, Μακρόπουλος 2.390, Α. Κοφίδης 2.385, Μπούνιας 2.385,
Ντιμιτρόβ 2.385, Λυριντζάκης 2.370, Μαστροκούκος 2.365, Φρεντζάς 2.355,
Βραγοτέρης 2.355, Θ. Μαστροβασίλης 2.350, Χαριτάκης 2.345, Δανιηλίδης 2.340,
Μότσαρη 2.335, Καζιλάρης 2.330, Γαζής 2.330, Πορφυριάδης 2.325, Χαλιαμάνης
2.325, Μπεγνής 2.325, Τσιολακίδης 2.320, Μ. Αραμπατζής 2.320, Καπνίσης 2.315,
Καραγιάννης 2.315, Λαζαρίδης 2.310, Κ. Δημητιράδης 2.310, Κ. Νικολαΐδης 2.305,
Τσορμαπτζόγλου 2.305, Ζυγούρης 2.305, Δ. Μαστροβασίλης 2.305, Ν. Μπαλάσκας
2.300 κ.ά.

*** Τα τοπικά πρωταθλήματα της περιφέρειάς της προκήρυξε η Τοπική Επιτροπή
Σωματείων Θεσσαλονίκης - Χαλκιδικής. Οι αγώνες θα πραγματοποιηθούν στις 7, 8,
14, 15, 21, 22, 28, 29 Μαρτίου και 4 Απριλίου. Η Α' κατηγορία θα περιλάβει 10
ομάδες και η Β' 2-3.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: O99</CAT>
<ED>
Κωδικός άρθρου: A16065O991</ED>
<ID>
ID:131120

</ID><URL>http://ta-nea.dolnet.gr/neaweb/neafile.print_unique?e=A&f=16065&m=O99&aa=1</URL></REF>


Article

<CATEGORY>vin09</CATEGORY>

 <H5>ΤΕΤΡΑΗΜΕΡΟ ΦΕΣΤΙΒΑΛ, ΜΕ ΜΕΓΑΛΑ ΟΝΟΜΑΤΑ, ΠΛΑΪ ΣΤΟ ΚΥΜΑ, ΤΟΝ ΙΟΥΛΙΟ
</H5><H2>Κύμα ροκ στη Φρεαττύδα
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

<H3></H3>Ο χώρος που από 13-16 Ιουλίου θα φιλοξενήσει ονόματα του ροκ, όπως οι Pulp και
οι Chambawamba, αλλά και οι «Τρύπες» στη Φρεαττύδα

Αν για κάποιους τα σχέδια πλάι στο κύμα είναι πρόωρες σκέψεις, για κάποιους
άλλους είναι ήδη... εδώ. Εκεί ακριβώς που σκάει το κύμα, στην παραλία της
Φρεαττύδας στον Πειραιά. Εκεί «έκλεισε» και θα γίνει το φετινό ροκ φεστιβάλ,
Rock Wave, με άλλα λόγια, Κύμα Ροκ, όνομα και πράγμα.

Από νωρίς φέτος εντοπίστηκε ο χώρος που θα φιλοξενήσει τη ροκ υπερπαραγωγή,
ένα τετραήμερο γεμάτο όλες τις τάσεις του ροκ, από τις αξεπέραστες κλασικές
αξίες ως τους ηλεκτρονικούς του νεωτερισμούς, όλο το φάσμα της σύγχρονης
σκηνής, στις 13, 14, 15 και 16 Ιουλίου. Το φεστιβάλ έγινε θεσμός και βαδίζει
πια στον τρίτο χρόνο του, με στόχους να παίξει ρόλο στην ευρωπαϊκή αρένα του
ροκ εν ρολ. Με φήμη πια και όνομα από τα προηγούμενα χρόνια βάζει πλώρη φέτος
για τη Φρεαττύδα, με ένα πολύ γερό μενού. Ανάμεσα στα ονόματα, που ακούγονται
ήδη πως θα κατέβουν προς Πειραιά στην καρδιά του καλοκαιριού, είναι οι Sonic
Youth, οι Pulp, οι Chambawamba, οι Orbital, οι Savatage, οι Cradle Of Filth,
οι Τρύπες, οι Πυξ Λαξ, τα Υπόγεια Ρεύματα, ενώ αναμένονται να ανακοινωθούν,
όπως λένε οι διοργανωτές, και αλλά ονόματα, της πρώτης γραμμής που θα
κρατήσουν τις βασικές θέσεις στο πρόγραμμα των τεσσάρων ημερών.

Στη Φρεαττύδα, το τοπίο αυτές τις ημέρες εμπνέει τους χειμερινούς κολυμβητές
και τους ρομαντικούς. Σ' αυτό ακριβώς το τοπίο, όμως, ο Νίκος Λώρης και η Νανά
τής Di Di Music «είδαν» να ζωντανεύει το φετινό Rockwave. Στην ιδέα βρήκαν
θερμούς υποστηρικτές τον Δήμο του Πειραιά, που μαζί με τους ανθρώπους του
φεστιβάλ ετοιμάζονται να φέρουν το καλοκαίρι του λιμανιού ακόμη πιο κοντά
στους νέους.

«Η ιδέα για ένα φεστιβάλ δίπλα στη θάλασσα δεν είναι κάτι που ενθουσιάζει μόνο
εμάς. Είναι ένα μεγάλο πλεονέκτημα που έχει η πατρίδα μας για τέτοιου είδους
εκδηλώσεις. Έξω, οι άνθρωποι που συνεργαζόμαστε, τα συγκροτήματα που μας
ενδιαφέρουν να έχουμε δεν κρύβουν τον ενθουσιασμό τους και δηλώνουν την
επιθυμία τους να έρθουν και να παίξουν εδώ», λέει ο Νίκος Λώρης, που βλέπει
στην πράξη πια το θετικό κλίμα που έχει δημιουργηθεί από τις δύο προηγούμενες διοργανώσεις.

Το πρώτο φεστιβάλ στη Δραπετσωνα, που είχε στήσει η «Di Di Music» μαζί με την
«Άνωση», για πολλούς ένα τολμηρό εγχείρημα, ήταν ένα απόλυτα πετυχημένο
τριήμερο ροκ, που κατέβασε κόσμο στη Δραπετσώνα και έβαλε την Ελλάδα, επίσημα
στον χάρτη των ροκ φεστιβάλ (έντεκα χρόνια μετά το Rock In Athens).

Το δεύτερο, πέρσι, στη Ριζούπολη (και τα δύο διοργανώσεις που υποστήριξαν «ΤΑ
ΝΕΑ») έφερε ρίγη στις ροκ ψυχές της πόλης με τους Sisters Of Mercy επί σκηνής
και άλλες εντάσεις επί τριημέρου, ενώ το τρίτο ετοιμάζεται από νωρίς για ακόμη
υψηλότερες επιδόσεις.

«Σε ένα φεστιβάλ, εκτός από το περιεχόμενο, τα ονόματα που θα εμφανιστούν,
παίζει πρωταρχικό ρόλο ο τόπος που θα γίνει. Η έννοια μας ήταν να είναι κάτι
διαφορετικό και ευχάριστο, όπως είναι μια παραλία και είναι ευχής έργο που ο
Δήμος του Πειραιά θα μας φιλοξενήσει. Στη Δραπετσώνα ήταν το βιομηχανικό τοπίο
που είχε επιβληθεί, εδώ τώρα είναι η θάλασσα και η αμμουδιά», λένε οι διοργανωτές.

Στα σχέδιά τους τώρα είναι να περιποιηθούν τον χώρο, να πλουτίσουν την άμμο
και να «στήσουν» το φεστιβάλ, με τη δική του λογική. Η σκηνή θα «κοιτάει» προς
τα Βοτσαλάκια, απέναντι θα απλωθούν τα περίπτερα και οι καντίνες, ένα
κοντέινερ θα λειτουργεί και σαν... γκαρνταρόμπα.

Μάλιστα εδώ και αρκετό καιρό, ο κόσμος που αγοράζει δίσκους, παρακολουθεί
συναυλίες και ασχολείται με τη μουσική ψηφίζει σε ειδικά για το Rockwave
ψηφοδέλτια, για το ποιους θέλει να δει επί σκηνής, ονόματα που οι διοργανωτές
θα ανακοινώσουν εντός των ημερών. Έτσι που το ενδιαφέρον να είναι για όλους
στο τετραήμερο αυτό του καλοκαιριού, που το ροκ πάει... θάλασσα.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16065P011</ED>
<ID>
ID:131121

</ID><URL>http://ta-nea.dolnet.gr/neaweb/neafile.print_unique?e=A&f=16065&m=P01&aa=1</URL></REF>


Article

<CATEGORY>vin09</CATEGORY>

 <H5></H5><H2>Αφιέρωμα
</H2>
Ο έρωτας πουλάει βιβλία, λουλούδια, γλυκά ­ ακόμη και στον κυβερνοχώρο. 
Η TV προτιμά το σεξ...

σελ.
9 -
12

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16065P012</ED>
<ID>
ID:131168

</ID><URL>http://ta-nea.dolnet.gr/neaweb/neafile.print_unique?e=A&f=16065&m=P01&aa=2</URL></REF>


Article

<CATEGORY>vin09</CATEGORY>

 <H5>ΑΠΟ ΤΟΝ ΘΙΑΣΟ ΚΑΘΡΕΠΤΗ ΚΑΙ ΤΟ ΔΗΠΕΘΕ ΒΟΛΟΥ
</H5><H5>«ΖΩΝΤΑΝΑ» </H5><H2>Ιουλιέτα και Άγγελος </H2>
Από το φως στο σκοτάδι και από το σκοτάδι στη διαδικασία της αυτογνωσίας, ο
«Άγγελος» είναι ένα σκηνικό παιχνίδι που στήνει σοφά ο Α.Κ. Χριστοδούλου

Ο Θίασος Καθρέπτης παρουσιάζει την παράσταση της Πέπης Οικονομοπούλου «Ο
Ρωμαίος και η Ιουλιέτα στον καθρέπτη», που αποτελεί σύνθεση κειμένων από τρία
αποσπάσματα σκηνών του έργου του Σαίξπηρ και κειμένων της Πέπης
Οικονομοπούλου, τα οποία προέκυψαν από αυτοσχεδιασμούς. Η παράσταση αποτελεί
ένα αέναο παιχνίδι, το οποίο διεξάγεται πάνω σε μία σκακιέρα. Τα μαύρα πιόνια
είναι οι «Μοντέγοι» και τα άσπρα οι «Καπουλέτοι». Παίζουν οι Γιώργος
Σμπυράκης, Ναταλία Στυλιανού, Κώστας Παίδαρος, Σοφία Διάκου, Πέπη
Οικονομοπούλου, Τάσος Γιαννόπουλος, Παναγιώτης Αλεξανδράκης. Πρεμιέρα απόψε
στις 9.30, στο θέατρο της «Οδού Αντιοχείας».

*** Με το έργο του Α.Κ. Χριστοδούλου «Ο Άγγελος», το ΔΗΠΕΘΕ Βόλου εγκαινιάζει
μία θεατρική σκηνή στον Βόλο, το κτίριο Σπήρερ. Η σκηνοθεσία είναι του Θέμη
Μουμουλίδη, η μουσική του έργου τού Δημήτρη Μαραγκόπουλου, τα κοστούμια του
Κώστα Βελινόπουλου. Παίζουν οι Λήδα Ματσάγγου, Αντώνης Δημητρίου, Γιάννης
Κοτσαρίνης, Νιόβη Κωστοπούλου, Αθανασία Γκανά, Κατερίνα Αντωνακάκη, Χάρης
Ασημακόπουλος και Χρύσα Αβράμη. Πρεμιέρα απόψε στις 9.

*** Με την «Απολογία» του Γεωργίου Τερστέτη, το ΚΘΒΕ εγκαινιάζει τη σειρά
παραστάσεων με τίτλο «Έλληνι λόγω». Σκοπός της σειράς είναι η σκηνική ανάπλαση
χαρακτηριστικών κειμένων της νεοελληνικής πεζογραφίας και Ιστορίας. 
Την «Απολογία» σκηνοθετεί ο Θοδωρής Γκόνης, τη μουσική έχει γράψει ο Νίκος
Ξυδάκης, τα σκηνικά και τα κοστούμια του Μάριου Σπηλιόπουλου. Παίζουν οι
Γιολάντα Καπέρδα, Αγγελική Λεμονή, Αλέξανδρος Μούκανος, Θαλεια Σκάρλάτου,
Χρήστος Σούγαρης, Παρασκευή Θήβη-Μεγάλου, Θόδωρος Τεκνετσίδης, Χρήστος
Τσίρτσης. Απόψε στις 9, στο Θέατρο της Εταιρείας Μακεδονικών Σπουδών.

ΜΟΥΣΙΚΗ

Η μεγάλη της αγάπη για τη θάλασσα κυριάρχησε στη διαμόρφωση του προγράμματος
«Μουσική των Νερών», που παρουσιάζει αύριο η πιανίστα Ναταλία Μιχαηλίδου στο
φουαγιέ του θεάτρου της Λυρικής Σκηνής. Η πιανίστα θα παίξει έργα των Σοπέν,
Ντεμπισί, Αλμπένιθ και Ραβέλ, σχετικά με το νερό, τη βροχή, τη λίμνη, τη
θάλασσα, τα ποτάμια. Στις 12 το μεσημέρι.

ΕΚΘΕΣΗ

Συνεχίζεται μέχρι αύριο η μεγάλη αναδρομική έκθεση ζωγραφικής του Φιλοποίμενος
Κωνσταντινίδη, στο Πολιτιστικό Κέντρο Θεσσαλονίκης του Μορφωτικού Ιδρύματος
Εθνικής Τραπέζης (Βασ. Όλγας 108). 
ΣΥΝΑΝΤΗΣΗ

Την Β' Συνάντηση Ερευνητικού Θεάτρου οργανώνει η θεατρική ομάδα «Όμμα
Στούντιο» σε συνεργασία με το Μουσείο Ιστορίας του Πανεπιστημίου Αθηνών, στον
χώρο του, στην Πλάκα. Οι αιτήσεις των ενδιαφερομένων θεατρικών και χορευτικών
ομάδων θα πρέπει να κατατεθούν έως τις 19 Φεβρουαρίου. Πληροφορίες στα τηλ.
9561.820, 3218.420.

ΠΟΛΥΘΕΑΜΑ

«Το παραμύθι της Γης» είναι ο τίτλος του πολυθεάματος που θα παρουσιαστεί
αύριο στις 8.00 μ.μ. στο Θεατρικό Εργαστήρι του Δήμου Ηλιούπολης
(Κουντουριώτου 3). Δημιουργός του η φυσικός-συγγραφέας Αναστασία
Λιακάκου-Κουτίβα. «Το παραμύθι της Γης» αποτελεί σύνθεση λυρικής αφήγησης,
ποίησης, τραγουδιού, μουσικής και προβολής 200 εικόνων.

Οι αδελφοί Ερκόζε είναι οι πιο γνωστοί και σημαντικοί εκπρόσωποι της
τσιγγάνικης μουσικής της Τουρκίας. Το συγκρότημά τους αντιπροσωπεύει μία
μουσική παράδοση αιώνων, που διακρίνεται για την οργανική δεξιοτεχνία των
μουσικών, για την ελευθερία του αυτοσχεδιασμού, για τη δυναμική αίσθηση του
ρυθμού. Το συγκρότημα της οικογένειας των Ερκόζε διαθέτει τα παραπάνω
στοιχεία, τα οποία και προβάλλει στο Half Note Jazz Club (Τριβωνιανού 17,
Μετς, τηλ. 9213.310).

*** Νίκος Γρηγοριάδης και Κατερίνα Κυρμιζή. Η μουσική του είναι ατμοσφαιρική,
γεμάτη εικόνες. Η φωνή της βρίσκεται κοντά στις μπαλάντες. Οι δύο τους
εμφανίζονται στο «Μετρο» (Γκύζη 47 και Κάλβου 83), απόψε και αύριο,
ερμηνεύοντας τραγούδια από τους προσωπικούς τους δίσκους «Κοντέρτο για
σοκολάτα και τριαντάφυλλα» και «Στη μοναξιά του φάρου». Στις 10.30 μ.μ

*** Οι «Μικρές Περιπλανήσεις», το συγκρότημα από την Κω που ανακάλυψε το 1991
ο Νίκος Παπάζογλου, αναλαμβάνοντας και την παραγωγή των τριών δίσκων τους,
εμφανίζεται απόψε και αύριο στη «Μεσόγειο» (Πατησίων 208, Πλατ. Αμερικής, τηλ.
8674.901). Τις «Μικρές Περιπλανήσεις» αποτελούν οι: Νίκος και Μάνθος
Αρμπιλιάς, Λεωνίδας Κουλίτσης, Ελένη Κολετζάκη, Χρήστος Γαμβρέλης.

*** Οι «Apurimac» έπειτα από 15 χρόνια έκφρασης στη λάτιν μουσική,
καταξιώθηκαν ως λάτιν συγκρότημα με έναν αρμονικό συνδυασμό ρυθμών και
τραγουδιών από την Καραϊβική και την Κεντρική Αμερική. Και αυτήν την έκφραση
βγάζουν «Στον αέρα» (κεντρική Πλατεία Πετρούπολης, Ηρώων Πολυτεχνείου, τηλ.
2656.099, 2656.199), απόψε και αύριο.

*** Οι Sundogs είναι μία μπάντα την οποία δύσκολα τοποθετείς σε μία κατηγορία,
γιατί παίζουν τα πάντα. Οι μουσικοί αυτοί από το Σαν Φρανσίσκο χρησιμοποιούν
τη μουσική της Λουιζιάνα σαν βάση της δικής τους άποψης, που οι ίδιοι
ονομάζουν Swamp Beat Boogie και ακολουθούν μια συνταγή που τρελαίνει τα...
πόδια σου. Οι ίδιοι υπόσχονται να κάνουν πιο έντονη την αποκριάτικη διασκέδαση
απόψε στο Blues Hall (Λ. Αρδηττού 44, Μετς, τηλ. 9247.448).

*** Ο Νότης Μαυρουδής μαζί με την Παιδική Χορωδία του Δημήτρη Τυπάλδου
παρουσιάζουν τη μουσική εκδήλωση «Χάρτινο Καράβι», με μελωδίες και τραγούδια
για παιδιά πάσης ηλικίας. Στην αίθουσα τέχνης «Κίνηση» της Πανελλήνιας
Πολιτιστικής Κίνησης (Υπατίας 1β και Μητροπόλεως, τηλ. 3312.922), απόψε στις
10. Συμμετέχει με την κιθάρα του ο Παναγιώτης Μάργαρης.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16065P021</ED>
<ID>
ID:131128

</ID><URL>http://ta-nea.dolnet.gr/neaweb/neafile.print_unique?e=A&f=16065&m=P02&aa=1</URL></REF>


Article

<CATEGORY>vin09</CATEGORY>

 <H2>Αναδρομικά «περαστικά»...
</H2>
<AUTHOR>Κ.Ρ.</AUTHOR>

Μίκης Θεοδωράκης

Η υγεία του Μίκη Θεοδωράκη έχει αποκατασταθεί από καιρό, αλλά στην Τουρκία,
όπου είναι πολύ αγαπητός, τον σκέπτονται ακόμη. 53 (!) καλλιτεχνικές
οργανώσεις, που συστεγάζονται στο Αυτόνομο Συμβούλιο Τέχνης, του έστειλαν μια
πολύ φιλική και θερμή επιστολή με την ευχή να μην ξαναρρωστήσει ποτέ. Μαζί
τους και ο Σύνδεσμος Φιλίας Τουρκίας-Ελλάδας, που θυμίζει πόσο κοντά έφεραν
τους δύο λαούς τα τραγούδια του Θεοδωράκη, επαινώντας τους αγώνες του, χάρη
στους οποίους φάνηκε πως τις διαφορές ανάμεσα σε Έλληνες και Τούρκους «τις
επινόησαν τρίτοι, για να εξυπηρετήσουν τα δικά τους συμφέροντα». Στους ίδιους
αγώνες αναφέρονται και οι 53 τουρκικές καλλιτεχνικές οργανώσεις, που
αναγνωρίζουν στο πρόσωπο του μουσικοσυνθέτη έναν από τους «επιφανέστερους
αγωνιστές της ειρήνης».

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16065P022</ED>
<ID>
ID:131170

</ID><URL>http://ta-nea.dolnet.gr/neaweb/neafile.print_unique?e=A&f=16065&m=P02&aa=2</URL></REF>


Article

<CATEGORY>vin09</CATEGORY>

 <H2>Έρωτας προσωπικός και λογοτεχνικός </H2>
<AUTHOR>Μ.Χ.</AUTHOR>

Μερικές ήταν τόσο τολμηρές στη θεματολογία και στις περιγραφές που μας
προβλημάτισαν. Τι θα πει το ανυποψίαστο κοινό της εφημερίδας; Όμως, η
λογοτεχνία νίκησε. Γιατί η αληθινή τέχνη καθαγιάζει. Ο λόγος για τις ιστορίες
έρωτα σε πρώτο πρόσωπο που έγραψαν το καλοκαίρι για «ΤΑ ΝΕΑ» ξεχωριστοί και
ενεργοί συγγραφείς όλων των ηλικιών απ' όλη την Ελλάδα. Είκοσι εννέα από αυτές
τις ιστορίες κυκλοφόρησαν από τον ΚΕΔΡΟ σε μια ιδιαίτερα καλαίσθητη έκδοση με
τις εικονογραφήσεις του Στάθη. Σε δύο μήνες το βιβλίο αυτό «Έρωτας σε πρώτο
πρόσωπο» πούλησε 3.000 αντίτυπα και συνεχίζει ακάθεκτο. Γιατί έχει καλές
υπογραφές, γιατί έχει ποικιλία, αμεσότητα και ειλικρίνεια, γιατί διαθέτει
μερικά διαμάντια νεοελληνικού λόγου, γιατί κλείνει μέσα του είκοσι εννέα
διαφορετικές ματιές πάνω στο δημοφιλέστερο θέμα: τον ΕΡΩΤΑ. Ο ξενόφερτος Άγιος
Βαλεντίνος τον θέλει να γιορτάζει σήμερα, 14 Φεβρουαρίου, αλλά εμείς
πιστεύουμε πως μπορεί (και πρέπει) να γιορτάζει κάθε μέρα.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16065P023</ED>
<ID>
ID:131209

</ID><URL>http://ta-nea.dolnet.gr/neaweb/neafile.print_unique?e=A&f=16065&m=P02&aa=3</URL></REF>


Article

<CATEGORY>vin09</CATEGORY>

 <H5>... και κραυγές
</H5><H2>Ψίθυροι... </H2>
<AUTHOR>Γ.Δ.Σ.</AUTHOR>

<H3></H3>Μάγια Λυμπεροπούλου

Ένας από τους εκλεκτούς (κοινόχρηστο και ευτελισμένο, δυστυχώς, το επίθετο,
αλλά το εννοώ) σκεπτόμενους ανθρώπους μας ­ δεν γράφω διανοούμενους, γιατί,
τότε, θα το εξευτελίσω εντελώς το πράγμα... ­ που είμαι σίγουρος ότι δεν θα
ήθελε να γράψω το όνομά του, μου έλεγε ότι ο Ρομπέρ Μπρεσόν, ο μεγάλος Λιτός
του σινεμά, είχε πει ότι στον κινηματογράφο υπήρχε πάντα μία προκατάληψη κατά
της απλότητας. Και ότι οσάκις κάποιος τόλμησε να αγνοήσει την προκατάληψη
αυτή, το αποτέλεσμα ήταν εκρηκτικό. Μήπως δεν ισχύει και στο θέατρο το ίδιο;

Ήρθε και έδεσε η κουβέντα με τη «Γυναίκα της Ζάκυθος» του Σολωμού που είδα τις
προάλλες, λίγο πριν τελειώσουν οι παραστάσεις, «θεατροποιημένη», από την
Πειραματική Σκηνή του Εθνικού Θεάτρου. Και αφού γύρισαν στο μυαλό μου μνήμες
ανεξάλειπτες από την παλιά «Γυναίκα της Ζάκυθος» του Σπύρου Βραχωρίτη, του
Νίκου Σκυλοδήμου, της Μίρκας Γεμεντζάκη και της «Θεατρικής Λέσχης Βόλου»,
αναρωτήθηκα πώς και δεν παίχτηκε ώς τώρα στην Αθήνα η εντελώς πρόσφατη
«Γυναίκα της Ζάκυθος», που παρουσίασε η Μάγια Λυμπεροπούλου με τον Δημήτρη
Καταλειφό και τις συνεργάτιδές της για δύο μόνο βραδιές του περασμένου Ιουλίου
στο μικρό θεατράκι της Αρχαίας Επιδαύρου. Μια παράσταση με τέσσερις φωνές, με
τους ήχους ενός αυλού ­ πέντε νότες από τον Εθνικό Ύμνο και άλλες τρεις από
τον Ύμνο της Διεθνούς και να σε παίρνουν τα κλάματα... ­ με κίνηση στοιχειώδη,
με κοστούμια στοιχειώδη, χωρίς κραυγές, χωρίς πάθη περιπαθή, χωρίς νερό, χωρίς
κόκκινα φώτα, χωρίς μαχαίρια που χαράζουν στήθη, χωρίς αίματα, χωρίς νάνους,
χωρίς «τελετάρχες», χωρίς μουσικές γκραντιόζες και τραγούδια, χωρίς στήθη
γυμνά, χωρίς κρεμασμένους, χωρίς εικόνες «υπέροχες» και «καλαίσθητες», μια
παράσταση εντελώς γυμνή, Λιτή. Μα θα μου πείτε: «αυτό ήταν "αναλόγιο". Μα θα
σας πω κι εγώ: «ναι, αλλά εγώ, στην παράσταση αυτή, το κείμενο το άκουσα. Και
το γεύτηκα». Ίσως γιατί ένιωσα ότι εκεί του είχαν εμπιστοσύνη του κειμένου.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16065P024</ED>
<ID>
ID:131233

</ID><URL>http://ta-nea.dolnet.gr/neaweb/neafile.print_unique?e=A&f=16065&m=P02&aa=4</URL></REF>


Article

<CATEGORY>vin09</CATEGORY>

 <H5>ΜΕ ΑΠΟΦΑΣΗ ΤΗΣ ΟΛΟΜΕΛΕΙΑΣ ΕΦΕΤΩΝ
</H5><H5>«Υπέρογκα ποσά...»
</H5><H2>Επανεξετάζεται ο «Φάκελος Πολιτιστική»
</H2>
<H3>Ανάσυρση από το αρχείο και αναψηλάφηση όλων των δικογραφιών που αφορούν
καταγγελίες για κακοδιαχείριση κονδυλίων στον Οργανισμό Πολιτιστικής
Πρωτεύουσας Θεσσαλονίκης, αποφάσισε χθες ­ κατά πλειοψηφία ­ η Ολομέλεια Εφετών.
</H3>
ΘΕΣΣΑΛΟΝΙΚΗ

Γραφείο Βόρειας Ελλάδας

Στη διάρκεια έκτακτης σύγκλησης που πραγματοποιήθηκε χθες στη Θεσσαλονίκη, το
ανώτατο τοπικό δικαστικό όργανο ­ σε ποινικό επίπεδο ­ αποφάσισε, σύμφωνα με
πληροφορίες με ψήφους 22 υπέρ, 16 κατά και 2 λευκά, την επανεξέταση όλων των
δικαστικών εκκρεμοτήτων γύρω από την Πολιτιστική Πρωτεύουσα, προκειμένου να
ερευνηθούν εξαρχής καταγγελίες που είδαν το φως της δημοσιότητας τα τελευταία
χρόνια. Οι καταγγελίες αφορούν αναθέσεις έργων, επιλογές συνεργατών και
εκδηλώσεων που εντάχθηκαν στο καλλιτεχνικό πρόγραμμα, τα λεγόμενα ειδικά
προγράμματα, αλλά και σειρά άλλων εκδηλώσεων που τάχθηκαν υπό την αιγίδα, αλλά
και την οικονομική στήριξη του ΟΠΠΕΘ.

Στην έκτακτη σύγκληση της Ολομέλειας συμμετείχαν 40 πρόεδροι εφετών και εφέτες
από τους 50 που υπηρετούν στη Θεσσαλονίκη (οι υπόλοιποι απουσίαζαν για
υπηρεσιακούς λόγους) και σύμφωνα με πληροφορίες, ο χειρισμός όλων των εκκρεμών
υποθέσεων ανατέθηκε στον εφέτη - ανακριτή κ. Χαράλαμπο Αντωνιάδη, ενώ
αναπληρωματικός ορίστηκε ο συνάδελφός του κ. Παναγιώτης Αλεξόπουλος.

Σύμφωνα με το άρθρο 29 του Κώδικα Ποινικής Δικονομίας, η Ολομέλεια αποφάσισε
την ανάσυρση από το αρχείο του «φακέλου Πολιτιστική», με πρόταση του αρμόδιου
εισαγγελέα εφετών, ο οποίος ­ σύμφωνα με πληροφορίες ­ στη χθεσινή εισήγησή
του προς τους δικαστές υποστήριξε ότι κάποιες καταγγελίες δεν αξιοποιήθηκαν,
ενώ για τη μοναδική υπόθεση που έχουν ασκηθεί ποινικές διώξεις επισήμανε ότι
βρίσκεται στα χέρια της Β' ειδικής ανακρίτριας εδώ και πέντε περίπου μήνες
χωρίς ουσιαστικό αποτέλεσμα.

Όπως έγραψαν τα «ΝΕΑ» το περασμένο Σάββατο, η αναπομπή όλων των εκκρεμοτήτων
στην Ολομέλεια ­ γύρω από την πολύκροτη και σε ποινικό πλέον επίπεδο υπόθεση
της Πολιτιστικής ­ έγινε λόγω του μεγάλου κοινωνικού ενδιαφέροντος, σε
πανελλήνιο πλέον επίπεδο, που παρουσιάζει για την κοινή γνώμη το θέμα αυτό.

Χαρακτηριστικό της βαρύτητας που δίνουν οι δικαστικές αρχές στην υπόθεση της
Πολιτιστικής είναι και το γεγονός ότι στη διάρκεια των τελευταίων δέκα περίπου
χρόνων, η Ολομέλεια Εφετών συγκλήθηκε εκτάκτως μόνο δύο φορές για να
επανεξετάσει ποινικές υποθέσεις που θεωρούνταν πολύ σοβαρές. Η πρώτη αφορούσε
την επανεξέταση της υπόθεσης των παράνομων μετεγγραφών στο Πανεπιστήμιο της
Θεσσαλονίκης και χθες, την Πολιτιστική.

Οι δύο εφέτες - ανακριτές θα ερευνήσουν δύο προκαταρκτικές εξετάσεις οι οποίες
τέθηκαν στο αρχείο, την ποινική δικογραφία που χειρίζεται η ειδική ανακρίτρια,
αλλά και σειρά από καταγγελίες που έγιναν από το 1992 μέχρι σήμερα από
δημοτικούς συμβούλους, πρώην στελέχη στον ΟΠΠΕΘ, εκπροσώπους πολιτικών
κομμάτων και φορέων. Δύο δικαστικές έρευνες θα ανασύρει κατ' αρχήν από το
αρχείο και θα επανεξετάσει ο εφέτης ανακριτής Χαράλαμπος Αντωνιάδης, που
ανέλαβε χθες τη διερεύνηση του «φακέλου πολιτιστική» στη Θεσσαλονίκη, ενώ
εκτός των άλλων θα χειριστεί προσωπικά και μια ποινική δικογραφία που
βρίσκεται εδώ και πέντε μήνες στα χέρια της β' ειδικής ανακρίτριας.

Η πρώτη δικαστική παρέμβαση στον ΟΠΠΕΘ έγινε τον Μάρτιο του 1995, όταν ο τότε
προϊστάμενος στην Εισαγγελία Εφετών Θεσσαλονίκης Αν. Καπόλλας διέταξε τη
διενέργεια προκαταρκτικής εξέτασης με αφορμή καταγγελίες που έγιναν στη
διάρκεια εκπομπής σε ιδιωτικό τηλεοπτικό σταθμό. Σύμφωνα με τις καταγγελίες,
μέλη της διοίκησης στον οργανισμό είχαν διαθέσει μεγάλα χρηματικά ποσά για
εκτυπώσεις πολυτελών ημερολογίων, διαφημιστικών φυλλαδίων και αφισών, ενώ
έγινε λόγος και για υπέρογκους μισθούς ανωτέρων στελεχών και συμβούλων, για
σημαντικές καθυστερήσεις στον προγραμματισμό του καλλιτεχνικού προγράμματος κ.ά.

Την υπόθεση χειρίστηκαν συνολικά τρεις εισαγγελείς και τελικά τέθηκε στο
αρχείο «λόγω έλλειψης στοιχείων», σύμφωνα με την ανακοίνωση της Εισαγγελίας
Πρωτοδικών. Το φθινόπωρο του 1997 ο εισαγγελέας διέταξε μια δεύτερη έρευνα,
ύστερα από καταγγελίες που έγιναν στο δημοτικό συμβούλιο Θεσσαλονίκης για
παράνομες αμοιβές δημοτικών συμβούλων που συμμετείχαν σε επιτροπές έργων, ενώ
καταγγέλθηκε ακόμα ότι στέλεχος στον ΟΠΠΕΘ ανακαίνισε παραδοσιακό σπίτι με
κονδύλια του οργανισμού, αλλά και αυτή η δικαστική έρευνα δεν είχε αποτέλεσμα.

Σειρά «υπόπτων» ενεργειών και παρατυπιών που αφορούν τη διάθεση «υπέρογκων»
ποσών για την προετοιμασία της Πολιτιστικής ­ όπως έχουν καταγραφεί στην
πολυσέλιδη έρευνα (άνω των 200 σελίδων) του εισαγγελέα εφετών Θεσσαλονίκης
Δημ. Σιδέρη και η οποία οδήγησε προ πενταμήνου σε ποινική δίωξη κατά παντός
υπευθύνου ­ καλούνται τώρα να ελέγξουν οι εφέτες-ειδικοί ανακριτές που
αναλαμβάνουν την υπόθεση.

Στο χέρια των εφετών περνούν όλα τα στοιχεία που είχε η β' ειδική ανακρίτρια
και τα οποία θεωρείται ότι «δεν ερευνήθηκαν επαρκώς», μεταξύ των οποίων
υπενθυμίζεται ότι περιλαμβάνονται:

* Τα στοιχεία για την αγορά του κινηματοθεάτρου «Ολύμπιον», για την οποία
εκτιμάται ότι δαπανήθηκαν περισσότερα χρήματα (περίπου 2 δισ. δρχ.) από την
πραγματική αξία του.

* Δαπάνες για την εκτύπωση επιτραπέζιου ημερολογίου με έργα ζωγράφων, που
ανήλθαν σε περίπου 60 εκατ. δρχ., ενώ εκτιμάται ότι η αξία του δεν ξεπερνούσε
τα 8 εκατομμύρια.

* Δαπάνες εκατοντάδων εκατομμυρίων για άλλο έντυπο υλικό, μικρότερης αξίας,
καθώς και για την έκδοση βιβλίων που δαπανήθηκαν περισσότερα από 20
εκατομμύρια δραχμές για το καθένα.

* Οι αμοιβές μελών του διοικητικού συμβουλίου του ΟΠΠΕΘ, διευθυνόντων
συμβούλων, καλλιτεχνικών διευθυντών και καλλιτεχνικών συμβούλων, για τις
οποίες κατά το εισαγγελικό πόρισμα «κατασπαταλήθηκαν υπέρογκα ποσά», αν και σε
αρκετές περιπτώσεις «οι σύμβουλοι δεν εμφανίζονταν στα συμβούλια».

* Δαπάνες για την «επίβλεψη τεχνικών έργων», που ανήλθαν ακόμη και στα 4 δισ.
δρχ., όπως προκύπτει από τα σχετικά συμφωνητικά με τεχνικές εταιρείες.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: P03</CAT>
<ED>
Κωδικός άρθρου: A16065P031</ED>
<ID>
ID:131130

</ID><URL>http://ta-nea.dolnet.gr/neaweb/neafile.print_unique?e=A&f=16065&m=P03&aa=1</URL></REF>


Article

<CATEGORY>vin09</CATEGORY>

 <H5>Ημέρα 4η
</H5><H2>Πέρα από τη γενιά του ρέιβ!
</H2><H2></H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Πέντε μέρες μετά τη χθεσινή φεστιβαλική πανευρωπαϊκή πρώτη εμφάνιση των 9
(υποψηφιοτήτων) Όσκαρ, εδώ στο Φεστιβάλ του Βερολίνου «Ο ξεχωριστός Γουίλ
Χάντινγκ» προβάλλεται την Τετάρτη το βράδυ στον κινηματογράφο «Μπροντγουγαίη»,
σε αβάν πρεμιέρ του Cine Club των «ΝΕΩΝ»!

Πρώτο μεγάλο γεγονός του φετινού Βερολίνου; Η ταινία που κουρελιάζει το
κινηματογραφικό πρότυπο του σημερινού νέου. Ο 20χρονος Γουίλ Χάντινγκ δεν
είναι τίποτα, και δεν κάνει τίποτα απ' τα... κλασικά κινηματογραφικά. Ούτε
δερμάτινο μπουφάν ούτε ηρωίνη ούτε... ελεύθερος καβαλάρης ούτε ερωτιάρης. Μηδέ
Τζέιμς Ντιν, μηδέ Ματ Ντίλον! Είναι ανήσυχος, λιλιπούτειος Αϊνστάιν. Ένας
επαναστάτης με... αιτία!

Ο Ματ Ντέιμον και ο Ρόμπιν Γουίλιαμς στον «Ξεχωριστό Γουίλ Χάντινγκ», τον
οποίο μετά το Βερολίνο θα δουν την Τετάρτη στο «Μπροντγουαίη» και οι φίλοι του
Cine Club των «ΝΕΩΝ»

Ο 20άρης Γουίλ Χάντινγκ εκτοπίζει από την οθόνη τη γενιά «ρέιβ» και την Χ!
Διαθέτει υψηλό, δυσθεόρατο δείκτη... ιδιοφυΐας, κατατροπώνει, χωρίς να το
επιδιώκει, προφεσόρους του Χάρβαρντ και για να βγάλει το ψωμί του, δουλεύει με
τα φιλαράκια του στην οικοδομή. Ο σημερινός Αϊνστάιν είναι απροσάρμοστος και
επαγγελματικά απροσανατόλιστος! Με το παραμικρό ανάβει, θυμώνει, εξοργίζεται
και προκαλεί. Κινδυνεύει να πάει στη φυλακή! Δυο μεγάλοι, ας πούμε οι...
πατέρες του, αναλαμβάνουν να τον προσανατολίσουν! Ο πρώτος είναι καθηγητής του
στα μαθηματικά. Ο δεύτερος (Ρόμπιν Γουίλιαμς) αναλαμβάνει να τον ψυχαναλύσει!
Και στο τέλος ο πιτσιρίκος... Αϊνστάιν, που λύνει αστρονομικές εξισώσεις στο
πόδι, πρέπει να διαλέξει ανάμεσα σε δυο επαγγελματικές θέσεις. Ιθύνων νους της
πολυεθνικής Μακνίλ ή ανώτατος πληκτρολόγος ηλεκτρονικών προγραμμάτων της
Εθνικής Ασφαλείας! Τι θα κάνει; Η καρδιά του μόνο το ξέρει.

Δυο Αμερικανόπουλα, δυο λεβεντόπαιδα, όνομα και πράγμα, ο Ματ Ντέιμον και ο
Μπεν Άφλεκ, έτσι απ' το πουθενά, συμφοιτητές στο Πανεπιστήμιο, συνέλαβαν την
ιδέα και έγραψαν το σενάριο. Γιατί; «Μπαφιάσαμε, βλέποντας ταινίες με νέους
της γενιάς μας να χτυπάνε ηρωίνη και να μιλάνε χρησιμοποιώντας όλες κι όλες
100 λέξεις», λέει ο Άφλεκ. Το σενάριο έκανε το γύρο της αμερικανικής
κινηματογραφικής οικουμένης, κατέληξε στα χέρια του περιθωριακού Γκας Βαν
Σαντ, έγινε ταινία και πριν από πέντε μέρες κέρδισε 9 υποψηφιότητες Όσκαρ!
Θρίαμβος. Μεγαλύτερος από τις 14 υποψηφιότητες του «Τιτανικού» (τηρουμένων των
δυσθεόρατων αναλογιών). Και το σημαντικότερο; Το ντουέτο των νεαρών
(Ντέιμον-Άφλεκ) έχει ήδη κερδίσει Χρυσή σφαίρα σεναρίου, διεκδικεί Όσκαρ
σεναρίου και ο Ντέιμον πάει για Όσκαρ Α' ανδρικού ρόλου, αφήνοντας εκτός
υποψηφιότητας τον μεγαλύτερό του Ρόμπιν Γουίλιαμς, τον σταρ της ταινίας! Αυτό
θα πει... τόπο στα νιάτα!

Καλύτερος: Γουίλ Χάντινγκ

Ταραντίνο: Θα 'ρθεί, δεν θα 'ρθεί;

Ελλάδα: Και ο Χούρσογλου εδώ

Εν αναμονή: Νιλ Τζόρνταν, Κοέν

Ρεσιτάλ: Μπρέντα Μπλέθιν, Τζούλι Γουόλτερς

Βαθμολογίες: 
«Ο ξεχωριστός Γουίλ Χάντινγκ» (ΗΠΑ) = 8

«Νύχτα κοριτσιών» (Αγγλία) = 6

«Πολλή, λίγη αγάπη» (Γαλλία) = 7

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: P03</CAT>
<ED>
Κωδικός άρθρου: A16065P032</ED>
<ID>
ID:131172

</ID><URL>http://ta-nea.dolnet.gr/neaweb/neafile.print_unique?e=A&f=16065&m=P03&aa=2</URL></REF>


Article

<CATEGORY>vin09</CATEGORY>

 <H2>Δοχείο αποκλειστικής χρήσης
</H2><H2></H2>
<AUTHOR>ΚΩΣΤΑΣ ΜΟΥΡΣΕΛΑΣ</AUTHOR>

Εριφύλη: Η νεαρή και όμορφη δημοσιογράφος που κατά διαταγή του
αφεντικού της στο περιοδικό Διαδρομές παίρνει συνέντευξη από τον Λάμπρο
Φωτεινό για να μάθει τα σχέδιά του αλλά τελικά υποκύπτει στον έρωτά του.

Λάμπρος Φωτεινός: Ο 45άρης επιτυχημένος διευθυντής του ελληνικού
υποκαταστήματος της γερμανικής Licht.

Παύλος Χατζής: Ο υποδιευθυντής και παλιός γνωστός του Φωτεινού που
υπηρετεί τα συμφέροντα του Λεβίδη.

Κώστας Εμμανουήλ: Ο αδίστακτος ρεπόρτερ που υπήρξε εραστής της Εριφύλης.

Λίτσα: Η γυναίκα του Φωτεινού που τον παρακολουθεί με τον ντετέκτιβ Αποστόλη.

Ανίνα: Η γραμματέας του Φωτεινού που είναι ερωμένη του Χατζή.

Δεν άρεσε καθόλου στην Εριφύλη που έκλαιγε στην αγκαλιά της ο Φωτεινός. Ένιωθε
περίεργα· πως έχανε την ελευθερία της, πως την καθιστούσε υπεύθυνη για κάτι
που δεν ήθελε να επωμισθεί το βάρος του, και προπάντων ένιωθε πως καλά καλά
χωρίς να το καταλάβει έμπαινε σε μια ιστορία που όσο όμορφη και αν φαινόταν,
όσο και αν την είχαν ωραιοποιήσει τα πανάκριβα τριαντάφυλλα και το πανάκριβο
μενταγιόν του Φωτεινού και οι μελοδραματικές συγκυρίες ­ να ξέρει τα γενέθλιά
της, να ξέρει το χρώμα που της πάει ­ εν τούτοις ήξερε ότι στο τέλος δεν θα τη
βγάλει πουθενά. «Όχι, γαμώτο, πάλι με παντρεμένο, με παιδιά, όχι ειδικά με τον
Φωτεινό, όχι τουλάχιστον τώρα».

Η σειρήνα ενός νοσοκομειακού, δεν ξέρει γιατί, την τάραξε, της θύμισε την
απόπειρα κατά του Λεβίδη, της θύμισε εκείνον τον νέο άνδρα στο «Prive», της
θύμισε ότι ήδη, εδώ και δέκα λεπτά, όταν η τηλεόραση έδειξε το σχετικό
ρεπορτάζ είχε αρχίσει και ο δικός της φόβος. Αδιόρατος, υποσυνείδητος στην
αρχή, αλλά όσο περνούσε η ώρα γινόταν όλο και πιο συγκεκριμένος, πιο άμεσος,
πιο ορατός.

Ο Φωτεινός δεν έκλαιγε τώρα. Είχε ακουμπήσει το κεφάλι του στο στήθος της, ενώ
με το δεξί του χέρι της χάιδευε απαλά τις τριχίτσες της ήβης της. Θα ήθελε ο
άνδρας που την χαϊδεύει αυτήν τη στιγμή να μην ήταν ο Φωτεινός, θα ήθελε να
μπορεί να του δίνεται απερίσπαστα, να είναι άσχετος με όλα όσα της τριβέλιζαν
το μυαλό.

­ Σε παρακαλώ, όχι άλλο, όχι... του είπε, αλλά δεν του τράβηξε και το χέρι.
Είχε αρχίσει πάλι ο ερεθισμός, που και της άρεσε και δεν ήθελε ν' αφήσει να
την κυριεύσει αυτό το ναρκωτικό. Ήξερε καλά πως αν αφηνόταν, και το αδιέξοδο
θα μεγάλωνε, και σίγουρα δεν θα 'ταν καθόλου εύκολη η επιστροφή.

Την ενοχλούσε όμως και το αντιπνευματικό μέρος της ιστορίας. Κάθε φορά τα
ίδια. Κάθε φορά να την κερδίζει ένα πέος, κάθε φορά η ηδονή να της αφαιρεί
προσωπικότητα, πνευματικότητα. «Όχι, γαμώτο, δεν θέλω μια εξάρτηση που να
στηρίζεται μόνο σ' ένα πέος...».

Είδε κι έπαθε ν' απεξαρτηθεί από το πέος του Εμμανουήλ· σαν υπνωτισμένη
πήγαινε στην γκαρσονιέρα του και σαν υπνωτισμένη έφευγε. Όχι βέβαια ότι η
Εριφύλη είχε φτάσει να ταυτίζει τον έρωτα με την επιθυμία, όχι, αλλά πάλι, πώς
να ερωτευθείς και έναν άνθρωπο που δεν θα σου γεννήσει πρώτα την επιθυμία; Πώς
να τον αγαπήσεις, αν παράλληλα δεν σε έχει συνεπάρει το άγγιγμά του; Έτσι
πρέπει να ξεκινά ένας έρωτας: από την αβάσταχτη επιθυμία του άλλου. Θέλει τα
μάτια του άντρα που πρόκειται να αγαπήσει να την πολιορκούν, να την γδύνουν,
να την ψάχνουν. Έτσι και δει τη ματιά του να βυθίζεται στα μάτια της, στις
σχισμές της, έτσι και τη δει να ψάχνει ανάμεσα από τα πόδια της, ανάμεσα στο
στήθος, έτσι και τη νιώσει να τρεμοπαίζει λαμπιρίζοντας, έτσι και τη νιώσει να
ταξιδεύει διακριτικά ­ και μαζί ξεδιάντροπα ­ στο σώμα της, έχει αρχίσει και η
παράδοσή της· και εκεί βρίσκεται το πρόβλημά της.

Πριν δηλαδή, προλάβει να την κερδίσει ο άλλος με το μυαλό του, τις σκέψεις
του, με την προσωπικότητά του, την έχει ήδη κερδίσει το μέγεθος της επιθυμίας του.

Το λέει και το φωνάζει και σκοτώνεται με φίλες και με φίλους, «πώς είναι
δυνατόν να ερωτευθείς έναν άνθρωπο που δεν σε έχει πρώτα συγκλονίσει το πέος
του, που δεν έχει γίνει αβάσταχτη η επιθυμία σου γι' αυτόν, που δεν σου έχει
ανοίξει τρυφερά και βίαια και έξυπνα τα πόδια;».

Αυτό το «έξυπνα» έχει παίξει τον πιο σημαντικό ρόλο σε όλες της τις σχέσεις.
Και ο Φωτεινός, «ναι, γαμώτο», της άνοιξε πολύ έξυπνα τα πόδια. Δεν ξέρει να
εξηγήσει ακριβώς τι εννοεί με τη λέξη «έξυπνα», αλλά κάπου εκεί βρίσκεται και
το άλλο της τρωτό σημείο.

Εκείνο, πάντως, που μοιάζει να μην έχει εύκολη λύση για την Ερυφίλη, είναι που
για τίποτα στον κόσμο δεν θέλει να χάνει και την ελευθερία της, δεν θέλει, η
σωματική εξάρτηση, το πέος του άλλου, δεν θέλει να της γίνεται αβάστακτο
φορτίο· ναι, αυτό δεν θέλει: από την αβάσταχτη επιθυμία να φτάσει στο
αβάσταχτο φορτίο.

Και το κακό είναι πως έτσι πάντα καταλήγει να συμβαίνει. Δεν ξέρει τι φταίει,
πού βρίσκεται το λάθος, αλλά ναι, όλοι οι άντρες που γνώρισε σ' αυτές τις
σύντομες ερωτικές σχέσεις, που έζησε μαζί τους, όλοι κατέληγαν στο να τη
βλέπουν σαν ένα δοχείο αποκλειστικής χρήσης για να αδειάζουν μέσα τους χυμούς
τους. Ακόμα και ο Κώστας Εμμανουήλ, ο συνάδελφος, παρόλο ότι εκείνος, και πριν
από τη σχέση τους, είχε ήδη εκτιμήσει και την πνευματικότητά της και το
ντόμπρο του χαρακτήρα της, εν τούτοις, και εκείνος έτσι την έβλεπε στο τέλος:
ένα δοχείο.

«Ναι, αλλά ένα γοητευτικό δοχείο, αναντικατάστατο», της έλεγε, όσες φορές
συζητούσαν ανοιχτά τον προβληματισμό της.

«Και τι φταίει;» τον ρωτούσε. ­ «Μα το σώμα σου· τι άλλο; Γεννάει τόσο έντονες
επιθυμίες που δεν αφήνει περιθώρια για ρομάντζα. Σε θέλει δική του ο άλλος,
θέλει να κυριαρχεί στο βάθος του αιδοίου σου, μια και ξέρεις να το δίνεις τόσο
τέλεια· γι' αυτό δεν θέλει και να το χάσει. Τα υπόλοιπα ­ να σε γνωρίσει
καλύτερα, να αγαπήσει και κάτι το άυλο επάνω σου ­ έρχονται δεύτερα, μια και
εκείνο που κυριαρχεί είναι η επιθυμία».

Μπορεί και να 'ναι έτσι, μπορεί εκεί να εντοπίζεται η τραγωδία της και η
αντίφαση της ζωής της, γιατί όσο εύκολη είναι στο να εισπράξει την επιθυμία
του άλλου, άλλο τόσο δύσκολη είναι στο να αγαπήσει αυτόν τον άλλον, μια και
απαιτεί αυτός ο άλλος να είναι ακριβώς όπως τον θέλει να είναι.

Ψάχνει παθιασμένα για τον αυθεντικό άντρα, για τον γνήσιο. Δεν της αρέσουν οι
τζουτζέδες, τα μούτρα, οι ταρτούφοι, οι καριερίστες, οι χυδαίοι. Θα λατρέψει
μόνον ­ αν ποτέ τον βρει ­ τον ευαίσθητο, τον τρωτό, τον αμήχανο, τον άνθρωπο
που μέσα του κονταροχτυπιούνται αμφιβολίες, φόβοι, αδιέξοδα· και μέχρι τώρα
δεν βρήκε ποτέ αυτόν τον ιδανικό συνδυασμό· πάντα και κάθε φορά βρισκόταν
προδομένη, ξεγελασμένη, απελπισμένη και τελικά πάλι μόνη.

«Χρειάζεσαι ψυχίατρο», της είχε πει κάποτε ο Εμμανουήλ, «ψυχίατρο για να τα
ξεδιαλύνεις μέσα σου, μια και δεν είναι τόσο ιδανικοί οι άνθρωποι, αλλιώς σε
βλέπω να καταλήγεις σε κανένα πριβέ χαρέμι, κανενός λεφτά, για προσωπική του
χρήση, με φρουρούς απ' έξω, να σε προφυλάσσουν από πειρασμούς και τα παρόμοια».

Το ξέρει και το φοβάται. Στο τέλος, θα καταντήσει, ή μια πόρνη που θα
εκδίδεται άνευ αμοιβής, όπου κι όταν της κάνει κέφι για να διατηρεί την
πολύτιμη ελευθερία της ή θα κλειστεί στον εαυτό της, έντρομη από το πόσο μαύρο
προδιαγράφεται το συναισθηματικό της μέλλον.

Πρόκειται για παραφροσύνη, σίγουρα, το βλέπει. Από τη μια να την παρασύρει το
πέος τού κάθε επιτυχημένου, του κάθε αδίστακτου καταφερτζή και από την άλλη να
της γεννά παράλληλα την αηδία, την απόρριψη και να το βάζει στα πόδια, να
φεύγει, να μένει και πάλι μόνη.

Με τον Φωτεινό όμως, τώρα, έβλεπε πως αρχίζει μια ιστορία άλλου είδους, μια
ιστορία όμως, που όσο τη σκέφτεται τόσο την μπερδεύει.

Αφηρημένη τού χάιδευε κι αυτή τα μαλλιά και σκεφτόταν πως πάλι τα 'κανε
θάλασσα, πως πάλι υπέκυψε πολύ εύκολα στα χέρια του, στο πέος του, στη γλώσσα
του, δηλαδή πάλι αφέθηκε σε καθαρά υλικά στοιχεία, πάλι δεν είχε παίξει κανένα
σχεδόν ρόλο το άυλο, το πνευματικό, το πνευματικό μέρος, πάλι απουσίαζε η ψυχή
της. Απουσίαζε; Εδώ είναι το πρόβλημα, γιατί με τον Φωτεινό, με τις
εξομολογήσεις του, είχε ήδη αρχίσει να τον συμπαθεί, να τον γνωρίζει και από
μέσα. Ήξερε πολλά από τη ζωή του ­ τις σχέσεις του με τη γυναίκα του, την
απογοήτευσή του από τα παιδιά του, σε τι τέλμα ζούσε ­ ήξερε ότι μισούσε τη
γυναίκα του, γιατί, ενώ εδώ και τρία χρόνια ήταν ανίκανος να κάνει έρωτα με
οποιαδήποτε άλλη γυναίκα, εν τούτοις μ' αυτήν μπορούσε και ακριβώς αυτή η
εξάρτηση μαζί της, τον σκότωνε. Ήθελε επιτέλους να νιώσει άντρας, αρσενικό και
χωρίς αυτήν, έξω απ' αυτήν, αλλιώς ­ το ένιωθε ­ θα πέθαινε. Όλ' αυτά όμως,
της έβγαζαν μια πολύ θετική εικόνα του Φωτεινού. Στα μάτια της γινόταν
ερωτεύσιμος, αυθεντικός, τρωτός.

Ήξερε πια καλά η Εριφύλη, ότι το γεγονός ότι στην αγκαλιά της ξαναβρήκε τον
αντρισμό του, την ελευθερία του, σίγουρα δεν θα μπορούσε να περάσει, έτσι
ανώδυνα, ήξερε ότι θα ήταν και το μέγα γεγονός της ζωής του, η άλλη απόλυτη
εξάρτηση που κάποτε θα καταντούσε στα μάτια του να είναι κι αυτή πάλι μια άλλη Λίτσα.

«Όχι γαμώτο, όχι άλλη μια ευθύνη επάνω μου...», αλλά της άρεσε και η ιδέα ότι
κοντά της ο Φωτεινός άρχισε ν' ανακαλύπτει και τη χαμένη επιβεβαίωση της
ερωτικότητάς του.

Το βλέπει πάντως· δεν έχει και πολλά περιθώρια. Ή ξεκολλά από πάνω του τώρα
στην αρχή της ιστορίας, κόβει κάθε νήμα που τους έδεσε ή, να το ξέρει, η σχέση
με τον Φωτεινό θα είναι και η μοιραία σχέση της ζωής της, που θα την πληρώσει
ακριβά γιατί ο Φωτεινός ­ αυτό το ξέρει καλά ­ ποτέ δεν θα τολμήσει να
εγκαταλείψει τη Λίτσα γιατί, κατά βάθος, ίσως και να την αγαπά.

Τότε της ήρθε και η ιδέα να την γνωρίσει, να της μιλήσει, να την δει από
κοντά, να διαπιστώσει τη δύναμή της, γιατί ναι ­ ας νομίζει ο Λάμπρος ότι πια
δεν του λέει τίποτα ­ η Εριφύλη πιστεύει αντίθετα ότι αυτή η Λίτσα θα είναι
ένας πολύ αξιόλογος άνθρωπος για να μπορεί να του συντηρεί τόσα χρόνια και
τόσο έντονα την ερωτική επιθυμία, μια και δεν γίνεται να την επιθυμεί και να
τη σιχαίνεται. Ή γίνεται; «Τι τα θες, πώς τα καταφέρνουμε και γίνεται ένα
μπερδεμένο κουβάρι η ζωή μας, οι σχέσεις μας, πώς τα πάμε, πώς τα φέρνουμε και
στο τέλος τα 'χουμε κάνει σκατά».

Τότε ακριβώς, η Εριφύλη θυμήθηκε το σοβαρότερο πρόβλημα. «Πώς διάβολο το 'χα
ξεχάσει;». Όχι βέβαια ότι είχε σκοπό να αποκαλύψει στο Φωτεινό το μυστικό της
­ άλλωστε δεν είχε και το δικαίωμα, ούτε θα διακινδυνεύσει να χάσει τη δουλειά
της ­ αλλά τι να κάνει; Ή θα πρέπει να εξαφανισθεί από τη ζωή του ή θα πρέπει
να του το προδώσει, αλλιώς η σχέση τους θα είναι εξαρχής υπονομευμένη. Δεν
γίνεται να είναι και ερωτευμένη μαζί του και συγχρόνως η κατάσκοπός του.

Βέβαια, δεν το προσχεδίασε ­ μέσα στη ρουτίνα του επαγγέλματος συνέβησαν όλα ­
δεν του πολυέδωσε σημασία, ούτε ήξερε και την εξέλιξη της ιστορίας. Τώρα όμως,
που το γεγονός του τραυματισμού του Λεβίδη παίρνει τέτοιες επικίνδυνες
διαστάσεις, το μυστικό της από ασήμαντο γίνεται σημαντικό, σημαντικότατο.

Όταν, στην προηγούμενη συνάντησή τους, ρώτησε τον Φωτεινό, τάχα αφελώς, τι
συμβαίνει με την Licht και την κινητή τηλεφωνία και τι σχέση έχει ο Λεβίδης μ'
αυτήν, δεν του αποκάλυψε ότι όλη η συνέντευξη, όλη η γνωριμία τους, ήταν
στημένη με εντολή του εκδότη και διευθυντού της, του Κυριακίδη, ότι με λίγα
λόγια η συνέντευξη που του πήρε ήταν το πρόσχημα με σκοπό να του αποσπάσει
ακριβώς κάποια ομολογία για τα σχέδια του ίδιου του Φωτεινού πάνω στο τι
σκοπεύει να προτείνει εν τέλει στη Licht, τι θέση θα πάρει, τι θα εισηγηθεί
στον Βόλφραν.

Βέβαια, ο Φωτεινός ­ αυτό το θυμάται καλά η Εριφύλη ­ απέφυγε να της
απαντήσει, τάχα μη δίνοντας κι αυτός σημασία στην ερώτησή της, σαν να μην την
άκουσε, σαν να μην τον ενδιέφερε...

«Άρα, κύριε Φωτεινέ, και συ και γω παίξαμε το παιχνίδι μας. Εσύ που μου κάνεις
την πάπια, ενώ κάτι περισσότερο ξέρεις ­ δεν γίνεται να μην ξέρεις ­ και γω
που σε δουλεύω για να σ' τη φέρω στον Κυριακίδη. Άρα πάτσι και ισόπαλοι, που
πάει να πει, καλά κουμάσια είμαστε κι οι δυο μας».

Η Εριφύλη, άθελά της, άγγιξε το πρόβλημα στη ρίζα του, γι' αυτό και πάση θυσία
πρέπει να τρέξει το ταχύτερο να βρει τον Κυριακίδη να τον ρωτήσει, να τον
προειδοποιήσει, να δράσει τελοσπάντων, πριν βέβαια αποκαλύψει οτιδήποτε στον
Φωτεινό, αλλά και παράλληλα να μην ξεχνά ούτε στιγμή, ότι αυτός ο Νέος Άντρας,
ο άγνωστος της φωτογραφίας, δεν πρόκειται να κάτσει στ' αυγά του, διότι, εάν
υποθέσουμε ότι όντως ήταν όργανο των τρομοκρατών, τότε σίγουρα θα υποψιάζεται
ότι πιθανότατα η Εριφύλη θα έχει στα χέρια της και τη φωτογραφία του, αφού την
είδε, όταν τους φωτογράφιζε ­ το θυμάται καλά η Εριφύλη πως την είδε. Θυμάται
τα μάτια του να την κοιτάζουν μέσα απ' το φακό.

Κάτι λοιπόν πρέπει να κάνει η Εριφύλη και αμέσως. Κατά κάποιον τρόπο πρέπει να
δράσει, να προλάβει, κάτι να κάνει, έστω κάποιον να συμβουλευθεί. Αν ρωτούσε
τον Εμμανουήλ, αν τον παρακαλούσε να ψάξει το θέμα; Αυτός, έτσι δαιμόνιος που
είναι, θα έβρισκε μια άκρη. Δεν θ' αρνηθεί· διάβολε, εραστές υπήρξαν. Αλλά
όχι, όχι, αυτός είναι αδίστακτος. Μπροστά στην επιτυχία ενός τέτοιου ρεπορτάζ;
Μπορεί και να την πουλούσε χίλιες φορές· αν ήδη δεν την έχει πουλήσει.

Πάντως, το θέμα επείγει και επιβάλλεται να το κουβεντιάσει με κάποιον. Αλλά με
ποιον; Με τον Φωτεινό; Με τον Κυριακίδη; Με ποιον; Αν τελικά το αποκαλύψει
στον Φωτεινό; Μήπως είναι η πιο έντιμη λύση; Έντιμη ναι, αλλά ποιος θα
πληρώσει την εντιμότητά της; Αυτή μόνο θα χάσει, διότι ένα τίποτα είναι, να
φάει και την κλωτσιά της από τον Κυριακίδη και να ψάχνει πάλι για το μεροκάματο.

«Τι; Δύσκολο είναι; Έτσι και τον εκθέσω, έτσι και τα θαλασσώσω; Στο δρόμο η Εριφύλη».

Άσε που υπάρχει ο κίνδυνος ν' αντιδράσει άσχημα ο Φωτεινός ­ έτσι και του
αποκαλύψει τι δούλεμα του 'κανε; ­ μπορεί να τη φτύσει, να τη στείλει στο
διάολο, να χάσει και την εμπιστοσύνη του, μπορεί να πάθει τέτοιο σοκ που να
πάρει τους δρόμους.

Από την άλλη, να μην ξεχνάμε, πως δεν είναι ένα τυχαίο πρόσωπο ο Φωτεινός.
Ξέρει να παίζει, ξέρει να κρύβει τα χαρτιά του, αλλιώς πώς θα κέρδιζε τη
διεύθυνση ενός τέτοιου υποκαταστήματος, μιας τέτοιας πολυεθνικής, πώς θα
κέρδιζε την εμπιστοσύνη των Γερμανών; Και τι σημαίνει αυτό; Σημαίνει πως
κανονικά ο Φωτεινός όχι μόνο δεν είναι τυχαίος, αλλά είναι και ένας
αλλοτριωμένος, ένας ξεπουλημένος γιάπις του κερατά.

«Και όμως, και όμως...», σκέφτηκε η Εριφύλη, καθώς κοίταζε το χέρι του που
συνέχιζε να τη χαϊδεύει, «αυτός ο άνθρωπος μου βγάζει και κάτι το τόσο
ανθρώπινο, που πάλι δεν είναι εύκολο να τον ξεγράψεις». Όντως, ο Φωτεινός,
βγάζει μια κούραση, μια νοσταλγία, λες και κυνηγά έναν άλλον εαυτό, έναν εαυτό
χαμένο, μακρινό, και αυτόν ακριβώς τον άλλον είναι ίσως που ερωτεύθηκε η
Εριφύλη, αυτόν τον άλλο Φωτεινό αξίζει ίσως να τον ανακαλύψει, και αυτός ο
άλλος ίσως να είναι που βρίσκεται στη μεγάλη κρίση της ζωής του, στο στάδιο
που αρχίζει να συνειδητοποιεί το πόσο άσκοπα και χωρίς νόημα έζησε ως τώρα.
Ίσως δηλαδή, η κρίση της ζωής του, να μην περιορίζεται σε μια συνηθισμένη
κρίση ανδρισμού και επιβεβαίωσης, αλλά να φτάνει και στα έγκατα της ψυχής του.

Τελικά, την Εριφύλη, όλο αυτό το κομφούζιο, όλη αυτή η συσσώρευση σκέψεων και
αμφιβολιών, την κούρασε, την έκανε σμπαράλια, την παρέλυσε. Θα μπορούσε να
μείνει εκεί, έτσι ακίνητη, αναποφάσιστη, αδρανής, για ώρες, για μέρες, για
χρόνια, μια ζωή, έτσι, εκείνη να του χαϊδεύει τα μαλλιά κι αυτός να της
χαϊδεύει την ήβη.

Τότε ακριβώς, ο Φωτεινός, σταμάτησε να τη χαϊδεύει, ανασηκώθηκε, αποκολλήθηκε
από το ολόγυμνο σώμα της και γύρισε να την κοιτάξει.

Την κοίταζε επίμονα, βαθιά και της είπε σε κάπως μελαγχολικό τόνο, πως ναι,
ξέρει, πως εδώ και πολλή ώρα, δεν είναι εδώ, απουσιάζει.

­ Ναι, δεν είμαι δω, αλλά και δεν απουσιάζω· αντίθετα...

Κάθισε δίπλα της στο κρεβάτι, ενώ εκείνη ανασηκώθηκε, τραβήχτηκε λίγο προς τα
πίσω και ακούμπησε στο κεφαλάρι του κρεβατιού. Ήταν ένα σιδερένιο κρεβάτι, με
κάθετες στρογγυλές μαύρες βέργες στην πλάτη.

­ Όπως και να 'ναι Εριφύλη, ό,τι και να σκέφτεσαι, έχεις δίκιο, το ξέρω.

­ Έχω μπερδευτεί, Λάμπρο, πολύ έχω μπερδευτεί, έτσι ξαφνικά που έγιναν όλα.

­ Μη συνεχίζεις· ξέρεις καλά τι είσαι και τι θα είσαι για μένα.

­ Ακριβώς επειδή ξέρω, γι' αυτό γίνεται και πιο μεγάλο το μπέρδεμα.

Και τότε άρχισε να του μιλά, να του ανοίγει λίγο λίγο την ψυχή της, να του
ξεδιπλώνει τη σκέψη της.

Του είπε για τους φόβους της, για το πόσο την έχει κουράσει η ζωή, οι σχέσεις
της που όλες κατέληγαν στο τίποτα, που ενώ δίνεται, δίνεται, εν τούτοις ποτέ
δεν κατάφερε να κρατήσει κάτι και γι' αυτήν. Όλα κατέληγαν κάθε φορά στη
μοναξιά της και μοιάζει πια να μην έχει γι' αυτήν καμιά έκπληξη η ζωή. Ο
Φωτεινός της είπε πως καταλαβαίνει το πρόβλημα.

­ Όχι, δεν καταλαβαίνεις, δεν πρόκειται γι' αυτό που υποθέτεις.

Δεν είχε άλλωστε τόσους άντρες και τόσες σχέσεις, αλλά να, αυτές οι λίγες που
είχε, πάντα, στο τέλος, την πλήγωναν και την ταπείνωναν. Κουράστηκε, του λέει,
δεν αντέχει να είναι μονίμως ένα συμπλήρωμα, ένα όργανο, δεν αντέχει και τη
φτώχεια και τη μιζέρια, δεν αντέχει να γεμίζει συνεχώς τη ζωή των άλλων, ενώ
αδειάζει η δική της. Αυτός τώρα, σε λίγο, θα φύγει, θα επιστρέψει στη
γυναικούλα του, στο σπιτάκι του, στα παιδάκια του, ενώ εκείνη...

­ Και δεν θέλω να χάσω και τη δουλειά μου, Λάμπρο. Ποιος θα μου δώσει να φάω;
Ποιος θα;...

Δεν συνέχισε, δεν είχε και νόημα να συνεχίσει, δεν της άρεσε που γινόταν και
μικροπρεπής. Και πού το πήγαινε τελικά; Τι ζητούσε; Χρήματα; Εξασφάλιση;
Σύζυγο; Ένα γάμο;

Τρόμαξε εκεί που το έφτασε. Δεν ξέρει, ότι μ' αυτά που του λέει, είναι σαν να
του προτείνει να χωρίσουν, αφού είναι σίγουρο πως δεν πάει πουθενά η ιστορία
τους; Αυτό θέλει; Και είναι έτοιμη γι' αυτό; Όχι βέβαια, δεν είναι καθόλου
έτοιμη γι' αυτό. Βλέπεις, ο Φωτεινός, της ξύπνησε κάτι περίεργα συναισθήματα
και δεν θέλει να τα σκοτώσει τόσο γρήγορα και τόσο άδοξα...

­ Δεν θέλω να το πας αλλού, Λάμπρο, και μη νομίσεις ότι σου ζητώ οτιδήποτε.
Έγινε ό,τι έγινε, δεν έχεις καμιά ευθύνη...

­ Μη συνεχίζεις· ξέρω. Και δεν πρόκειται για τίποτα στον κόσμο να σε χάσω.

­ Πρέπει να γνωριστούμε καλύτερα, Λάμπρο, πρέπει να...

Δεν τέλειωσε τη φράση. Χωρίς καλά καλά να ξέρει γιατί, άρχισε να κλαίει.

Ο Φωτεινός συγκινημένος έσκυψε και άρχισε να της φιλά τα μάτια, γλείφοντας
πανευτυχής τα δάκρυά της.

­ Μη, μη, όχι τα μάτια, είναι χωρισμός τα μάτια.

Εκείνη ακριβώς τη στιγμή, άρχισε να χτυπά το τηλέφωνο του Χατζή, στο σπίτι του.

Ήταν ο Λεβίδης.

­ Να μου πεις το όνομα της δημοσιογράφου που πήρε εκείνη τη συνέντευξη από τον
δικό σου, που μας φωτογράφισε, αυτήν που τραβιέται τώρα μαζί της.

­ Εριφύλη.

­ Εριφύλη, τι; Επώνυμο.

Του είπε.

­ Και σε ποιο περιοδικό δουλεύει;

Με το τσιγκέλι στα βγάζω. Ξύπνα.

­ Στις Διαδρομές.

Τις ήξερε τις Διαδρομές ο Λεβίδης. Ήξερε και τον εκδότη, τον Κυριακίδη.

­ Χατζή ξύπνα, σου ανέθεσα κάτι πολύ σοβαρό και συ αντί να τρέχεις και να
ψάχνεις... αλλά να ξέρεις, ο Λεβίδης δεν αστειεύεται. Τίποτ' άλλο. Ευχαριστώ.

Και έκλεισε.

Ο Χατζής άρχισε να τρέμει. Ξέρει πολύ καλά τι σημαίνει όταν ο Λεβίδης λέει πως
δεν αστειεύεται.

Η Ανίνα βγήκε γυμνή από το μπάνιο, με τα νερά να στάζουν στο πάτωμα, να τον
ρωτήσει ποιος ήταν.

­ Ο Λεβίδης, που να πάρει, και δεν πρόλαβα να του πω πως έχω φάει τον κόσμο να
βρω τον Φωτεινό, να μη νομίζει πως αδιαφορώ.

Ήθελε να του πει πως κανείς δεν ξέρει, εδώ και ώρες, περασμένα μεσάνυχτα, πού
στο διάβολο βρίσκεται, αλλά δεν πρόλαβε. Ούτε η γυναίκα του ξέρει. Κανένας.
Δυο φορές την έχει πάρει και ιδέα δεν έχει. Τον ψάχνει κι αυτή, του είπε· δεν
του είπε όμως ότι αυτή ψάχνει για τον Αποστόλη, τον ντετέκτιβ, τον μόνο που θα
ξέρει πού έχει χαθεί ο αντρούλης της.

Περιττόν να σας πω ότι ενώ ακόμα ο Φωτεινός έγλειφε τα δάκρυα της Εριφύλης στα
μάτια της και ενώ ακόμα ο Χατζής δεν είχε συνέλθει από το σοκ του
τηλεφωνήματος, χτυπούσε και το τηλέφωνο της Εριφύλης.

Σηκώθηκε κι έτρεξε να το πάρει. Ήταν ο Κυριακίδης. Την ήθελε επειγόντως, τώρα
αμέσως, στο σπίτι του και αν ήταν δυνατόν να 'παιρνε και ελικόπτερο, τόσο βιάζεται.

Η Εριφύλη πάγωσε. Κι ο Φωτεινός το ίδιο, όταν του το είπε.

Εν τω μεταξύ, η αλμύρα των δακρύων της Εριφύλης στο στόμα του, δεν ξέρει
γιατί, αλλά ναι, άρχισε να του θυμίζει θάλασσα, σχεδόν, βλέποντας τα μάτια
της, άκουγε και το κύμα της.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: P04</CAT>
<ED>
Κωδικός άρθρου: A16065P041</ED>
<ID>
ID:131131

</ID><URL>http://ta-nea.dolnet.gr/neaweb/neafile.print_unique?e=A&f=16065&m=P04&aa=1</URL></REF>


Article

<CATEGORY>vin09</CATEGORY>

 <H5>ΝΕΑ ΕΥΡΗΜΑΤΑ ΣΤΗ ΜΑΚΕΔΟΝΙΑ ­ ΒΑΡΥΤΙΜΟ ΣΤΕΦΑΝΙ ΣΤΗΝ ΑΡΧΑΙΑ ΠΕΛΛΑ
</H5><H5>Σίνδος: Εκεί που «ψάρευαν» το χρυσάφι!
</H5><H5>Χρυσό στεφάνι στην Πέλλα
</H5><H2>Πόλη 27 αιώνων στο φως
</H2>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

<H3>Ένας μακεδονικός τάφος αξιωματούχου στον Φάγρητα (αρχαία πόλη κοντά στην
Καβάλα) φέρνει στο φως μια ακόμη σημαντική πόλη της αρχαίας Μακεδονίας,
ανατολικά της Αμφίπολης, όπως ανακοινώθηκε στην ετήσια συνάντηση αρχαιολόγων
στην Θεσσαλονίκη.
</H3>
Θεσσαλονίκη. 
Γραφείο Βόρ. Ελλάδας

Μακεδονικός τάφος του 4ου π.Χ. αιώνα. Ανασκάφηκε στον αρχαίο Φάγρητα

Ανέλπιστο ακόμα και για τους αρχαιολόγους ήταν το εύρημα του μακεδονικού τάφου
στον αρχαίο Φάγρητα (ανατολικά της Καβάλας) ­ πόλη που ίδρυσαν οι Πίερες στα
μέσα του 7ου π.Χ. αιώνα.

Η αποκάλυψη του μακεδονικού τάφου από την ΙΗ' Εφορεία Προϊστορικών και
Κλασικών Αρχαιοτήτων που ανασκάπτει εδώ και δέκα χρόνια την περιοχή
επιβεβαιώνει εκεί την κυριαρχία των Μακεδόνων και τη συνέχιση της ακμής τους
μέχρι και τον 3ο π.Χ. αιώνα. Ο κεραμοσκεπής τάφος, που φέρει επιχρίσματα στα
εσωτερικά τοιχώματα, ανήκε πιθανότατα σε Μακεδόνα αξιωματούχο (τοποτηρητή του
Μακεδόνα βασιλιά στην περιοχή), εντοπίστηκε σ' ένα τμήμα του νεκροταφείου της
αρχαίας πόλης.

Ο αρχαίος Φάγρης ιδρύθηκε από τους Πίερες, όταν στα μέσα του 7ου π.Χ. αιώνα
πιεζόμενοι απ' τους Μακεδόνες εγκατέλειψαν τη σημερινή Πιερία επιστρέφοντας
στην παλιά τους πατρίδα, τη Θράκη, όπου και εγκαταστάθηκαν ανάμεσα στον ποταμό
Στρυμόνα, το όρος Παγγαίο και τη θάλασσα ­ περιοχή που ονομάστηκε Πιερική
κοιλάδα. Στην πόλη αναφέρεται ο Ηρόδοτος αλλά και ο Θουκυδίδης σε κείμενά τους.

Ο μακεδονικός τάφος είναι συλημένος, στην περιοχή όμως βρέθηκαν περί τους 65
ακόμη κοινούς τάφους (χρονολογούνται από τα τέλη του 4ου ως τα μέσα του 5ου
αιώνα) με πλούσια κτερίσματα, κοσμήματα, εδώλια και πλήθος κεραμικών αγγείων.

Την αρχαία Σίνδο ­ το σημαντικότερο εμπορικό κέντρο του Θερμαϊκού στους
αρχαϊκούς χρόνους (8ος και 7ος π.Χ. αιώνας) ­ φέρνει στο φως σταδιακά η
αρχαιολογική σκαπάνη έπειτα από δεκαετείς και πλέον έρευνες στην περιοχή.

Καταπληκτικά ευρήματα ­ δείγματα κεραμικής τέχνης, αλλά και χάλκινα
αντικείμενα από τα φημισμένα εργαστήρια χαλκουργίας της περιοχής ­ εντόπισε η
ανασκαφική ομάδα υπό τον καθηγητή του ΑΠΘ κ. Μιχάλη Τιβέριο, που συνεχίζει το
ιδιαίτερο δύσκολο έργο των σωστικών ανασκαφών στην περιοχή, καθώς ο αρχαίος
οικισμός καλύπτεται από το 1967 από στρατιωτικές εγκαταστάσεις που δεν
επιτρέπουν τη διενέργεια συστηματικής ανασκαφής...

Ο αρχαίος οικισμός υπήρξε εμπορείο (μικρή αποικία για εμπορικούς λόγους) των
αρχαίων Ευβοέων που εγκαταστάθηκαν στην περιοχή, ανταλλάσσοντας πήλινα
αντικείμενα από την Εύβοια με χρυσό που αλίευαν στην κοίτη του σημερινού
Γαλλικού Ποταμού ή Εχέδωρου ­ όπως έκτοτε ονομάστηκε, καθώς...«είχε δώρα». Η
αλιεία του χρυσού γινόταν με δέρματα ζώων που χρησιμοποιούσαν σαν δίχτυα,
καθώς συγκέντρωναν στο τρίχωμά τους ψήγματα χρυσού.

Οι ανασκαφές στην αρχαία Σίνδο, που φέρεται να είχε τεράστια οικονομική δύναμη
λόγω του χρυσοφόρου ποταμού της μέχρι τις αρχές του 7ου π.Χ. αιώνα (στην
περιοχή εξάλλου ήταν εγκατεστημένη μέχρι και το 1950 γαλλική εταιρεία
εκμετάλλευσης των χρυσοφόρων κοιτασμάτων), συνεχίζονται με αργούς ρυθμούς.

Βαρύτιμο χρυσό στεφάνι διαμέτρου 30 εκατοστών βρέθηκε στο εσωτερικό
μακεδονικού τάφου ­ του πρώτου δίδυμου της περιοχής ­ που αποκαλύφθηκε πριν
από λίγες μέρες στη θέση Πρωτομαγιά της Αγριοσυκιάς Πέλλας.

Ο δίδυμος τάφος, που ανήκε πιθανότατα σε Μακεδόνες αξιωματούχους της εποχής
του Φιλίππου Β' (4ος π.Χ. αιώνας) ­ στο εσωτερικό του βρέθηκε χρυσό νόμισμα
που φέρει την κεφαλή του βασιλέα των Μακεδόνων Φιλίππου Β' ­ εντοπίστηκε στη
διάρκεια ανασκαφών που πραγματοποιεί στην περιοχή η ΙΖ' Εφορεία Προϊστορικών
και Κλασικών Αρχαιοτήτων. Ο δίδυμος κιβωτιόσχημος τάφος με διαστάσεις
4,5Χ3,5Χ2 μέτρα είναι πλινθόκτιστος και στο εσωτερικό του φέρει κόκκινα,
κίτρινα και λευκά επιχρίσματα.

Το ολόχρυσο βαρύτιμο στεφάνι βρέθηκε στον δεύτερο (εσωτερικό τάφο) και
αναπαριστά κλάδο καρποφόρου μυρτιάς, ενώ πολλά φύλλα του φέρουν επίστρωμα
σμάλτου. Στο εσωτερικό των δύο συλημένων τάφων (έχουν οπές σε διάφορα σημεία
τους) βρέθηκαν επίσης τμήματα χάλκινων ασπίδων, χάλκινες λαβές αγγείων κ.ά.

Στην ίδια περιοχή, στο χώρο της αρχαίας Πέλλας, εντοπίστηκε πρόσφατα
συγκρότημα λουτρών του 2ου π.Χ. αιώνα συνολικής έκτασης 250 περίπου
τετραγωνικών μέτρων.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: P06</CAT>
<ED>
Κωδικός άρθρου: A16065P061</ED>
<ID>
ID:131132

</ID><URL>http://ta-nea.dolnet.gr/neaweb/neafile.print_unique?e=A&f=16065&m=P06&aa=1</URL></REF>


Article

<CATEGORY>vin09</CATEGORY>

 <H5>Θεατρικό άρωμα Σύρου
</H5><H2>ΒΙΒΛΙΟπαρουσίαση
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

ΘΕΑΤΡΙΚΟΣ ΠΟΛΙΤΙΣΤΙΚΟΣ ΟΜΙΛΟΣ ΣΥΡΟΥ «ΑΠΟΛΛΩΝ». 1977-1997. Γενική
επιμέλεια Δημήτρης Βαμβακούσης. Σύρος, 1997. Σελ. 120.

Η Σύρος, το πανέμορφο αρχοντικό Κυκλαδονήσι, πέρα από τις άλλες ομορφιές
του, διαθέτει και ένα αρχιτεκτονικό κόσμημα: το θέατρο «Απόλλων». Ηλικίας 134
χρόνων ­ εγκαινιάστηκε το 1864 ­ μικρογραφία της Σκάλας του Μιλάνου, γνώρισε
μεγάλες δόξες. Η παρακμή άρχισε μετά τον πόλεμο και το θέατρο από το 1953
εγκαταλείφθηκε και αφέθηκε να ρημάξει. Αν δεν ξεσηκώνονταν κάποιοι Συριανοί
και αν δεν κρεμούσαν έξω από το θέατρο ένα πανό που έγραφε «Γιατί με
εγκαταλείψατε;», ίσως ο «Απόλλων» να μην υπήρχε πια. Η Πολιτεία, επιτέλους,
κάποια στιγμή, ευαισθητοποιήθηκε και οι εργασίες αποκατάστασης του θεάτρου δεν
ολοκληρώθηκαν ακόμη, αλλά πάντως προχωρούν. Έτσι ώστε η Σύρος να έχει, ελπίζω
σύντομα, να δείχνει και πάλι με καμάρι τον «Απόλλωνά» της. Θέατρο όμως χωρίς
θεατρική δραστηριότητα δεν σημαίνει τίποτα. Οι Συριανοί το κατάλαβαν και από
εκεί ξεκίνησαν. Το 1977 ίδρυσαν ερασιτεχνικό θίασο στον οποίο έδωσαν, ακριβώς,
το όνομα «Απόλλων» και έδωσαν ζωή στο εγκαταλειμμένο θέατρο. Ο θίασος
«Απόλλων» μόλις έκλεισε τα είκοσι χρόνια του. Είκοσι χρόνια μετά. Με σαράντα
περίπου θεατρικές παραστάσεις, ρεπερτόριο ελληνικό και ξένο, αλλά και με
ποικίλες εκδηλώσεις ­ εικαστικές, μουσικές, φιλολογικές στο ενεργητικό του. Τα
είκοσι αυτά χρόνια έγιναν λεύκωμα. Ένα λεύκωμα με φωτογραφίες, με τα στοιχεία
των παραστάσεων, με δημοσιεύματα, με γράμματα που παρουσιάζουν την πλήρη
ιστορία του θιάσου. Μακάρι το λεύκωμα αυτό να δώσει την τελική ώθηση για την
ολοκλήρωση της αποκατάστασης και του ιστορικού «Απόλλωνα».

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: P06</CAT>
<ED>
Κωδικός άρθρου: A16065P062</ED>
<ID>
ID:131173

</ID><URL>http://ta-nea.dolnet.gr/neaweb/neafile.print_unique?e=A&f=16065&m=P06&aa=2</URL></REF>


Article

<CATEGORY>vin09</CATEGORY>

 <H5>Ο ΜΑΝΩΛΗΣ ΚΑΨΗΣ ΣΥΖΗΤΑ ΜΕ ΠΡΟΣΩΠΑ ΤΗΣ ΕΠΙΚΑΙΡΟΤΗΤΑΣ
</H5><H5></H5><H2>Πάντα διαβασμένος
</H2>
<AUTHOR>ΧΡΗΣΤΟΣ ΙΕΡΕΙΔΗΣ</AUTHOR>

«Το "Man to man" βγαίνει στον αέρα με γνώμονα τι ενδιαφέρει τον τηλεθεατή»,
εξηγεί ο Μανώλης Καψής

Θα μπορούσε να παρουσίαζε ένα πολιτικό τοκ σόου. Ο Μανώλης Καψής, όμως,
προτίμησε μια εκπομπή με προσωπικές συνεντεύξεις, με ανθρώπους κυρίως από τον
χώρο των ΜΜΕ, διότι εκτιμά πως εκείνοι είναι στην επικαιρότητα κι όχι οι πολιτικοί.

Το «Man to Man» βγήκε στον αέρα, από τον Σκάι, με πρόθεση του Μανώλη Καψή να
έχει στο στούντιο καλεσμένους «για τους οποίους συζητά ο κόσμος, και
ενδιαφέρονται οι τηλεθεατές να μάθουν κάτι γι' αυτούς. Δεν θέλαμε να κάνουμε
μια ακόμη πολιτική εκπομπή για να δείξουμε πόσο καλά ξέρουμε να κάνουμε το
πολιτικό ρεπορτάζ». Εκτιμά πως «πολιτική και πολιτικοί δεν συγκινούν πλέον τον κόσμο».

Πεποίθησή του, άλλωστε, είναι πως «τοκ σόου με μεγάλα πάνελ, όπου όλοι μιλούν
από λίγο, είναι ξεπερασμένα». Γι' αυτό και προτίμησε να κάνει μια σειρά
εκπομπών με προσωπικές συνεντεύξεις. Με ανθρώπους από τον ευρύτερο χώρο των
Μέσων Μαζικής Ενημέρωσης αλλά και των σπορ. Με ανθρώπους της τηλεόρασης, των
εντύπων, του ραδιοφώνου, του θεάτρου, του κινηματογράφου. Οι προθέσεις του,
ξεκάθαρες: «Δεν κάνουμε εκπομπή για μας, για την οικογένεια ή τους φίλους μας.
Είδηση είναι αυτό που ενδιαφέρει τον κόσμο και με αυτό ασχολούμαστε».

Η συζήτηση περνά, με αφορμή τι ενδιαφέρει το τηλεθεατή, στις μετρήσεις
τηλεθέασης και τις κριτικές. «Είναι ενδεικτικές για το τι θέλουν να δουν, όταν
όμως δεν συμβαδίζουν με τα σχόλια που αποσπούν, τότε πώς εξηγείται γιατί ο
κόσμος τις βλέπει; Συμφωνώ πως στην ιδιωτική τηλεόραση γίνονται υπερβολές,
αλλά δεν μπορεί να εμφανίζονται θετικά σχόλια για εκπομπές που δεν βλέπει
κανείς. Ο τηλεθεατής δεν περιμένει από την τηλεόραση να ενισχύσει τη μόρφωσή
του, αλλά να τον ψυχαγωγήσει, να τον διασκεδάσει».

Το σκηνικό του «Man to Man», το σκεπτικό του, ακόμα και αξεσουάρ που
χρησιμοποιεί συχνά πυκνά ο οικοδεσπότη του (βλέπε τιράντες) παραπέμπει στο
περίφημο τοκ σόου του Λάρι Κινγκ, στο CNN. Ο Μανώλης Καψής δεν αρνείται πως
«έχω δανειστεί μερικές ιδέες από την εκπομπή του Λάρι Κίνγκ και δεν ντρέπομαι
να το πω. Άλλωστε, οι περισσότερες εκπομπές της ελληνικής τηλεόρασης
βασίζονται στον καμβά κάποιων αμερικανικών».

Πάντως, εν αντιθέσει με τον Αμερικανό δημοσιογράφο που προτιμά να μπαίνει στο
στούντιο απροετοίμαστος κι ό,τι ήθελε προκύψει, ο Μανώλης Καψής είναι πάντα
διαβασμένος. «Προετοιμάζουμε πάντα τα θέματα που θα θίξουμε με τον εκάστοτε
καλεσμένο και αναζητούμε ένα χάπενινγκ τη φορά. Όπως η μπάλα μπάσκετ με
αφιέρωση του Παναγιώτη Φασούλα που δωρίσαμε στον Πέτρο Κωστόπουλο, ή το
ζευγάρι γάντια στην Έλενα Ακρίτα».

Το νυχτερινό δελτίο ειδήσεων του σταθμού, παρά τη μεγάλη διάρκειά του την
τελευταία ώρα της ημέρας, δεν τον κουράζει. Αισθάνεται όμως δύσκολα, ο Μανώλης
Καψής, όταν κάποιος φιλοξενούμενος στα «παράθυρα», χάνει την ψυχραιμία του και
δεν συμμορφώνεται παρά τις ευγενικές υποδείξεις του άνκορμαν.

Πότε βρέθηκε σε δυσάρεστη θέση; «Με το βίντεο της υπόθεσης του εισαγγελέα Γ.
Σακελλαρόπουλου που "έπαιξε" τόσες πολλές φορές». Το ρεπορτάζ δεν του έχει
λείψει. «Δεν θα επέστρεφα με... όρεξη για πολιτικό ρεπορτάζ. Διότι δεν έχει
πια το ενδιαφέρον που είχε. Αν όμως είχα τη δυνατότητα να ξαναβρεθώ σε
εφημερίδα, θα ήθελα να κάνω συνεντεύξεις σε προσωπικό ύφος».

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16065P071</ED>
<ID>
ID:131133

</ID><URL>http://ta-nea.dolnet.gr/neaweb/neafile.print_unique?e=A&f=16065&m=P07&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* «Κλαψ, κλαψ», «λυγμ, λυγμ». Ο θρήνος και οι οιμωγές προκαλούνται επειδή
εμείς εδώ δεν βλέπουμε τίποτα από τα επιστημονικής φαντασίας καταπληκτικά.
Όπως για παράδειγμα τον Ίγγι Ποπ να συμμετέχει, ως γκεστ σταρ, σε ένα
επεισόδιο του τηλεοπτικού «Star Trek: Deep Space Nine». Και να υποδύεται έναν
εξωγήινο με μεγάλα αυτιά και εκπληκτικά αναπτυγμένη ενδυματολογική αίσθηση.
Κρίμα που δεν θα τον απολαύσουμε.

* Για το μεσημεροαπόγευμα, η συνταγή παραμένει στο «Σέικερ» της ΝΕΤ. Αφού οι
ρεπόρτερ των τεχνών και του λάιφ στάιλ, Μαρία Μαρκουλή, Έλενα
Νεοφωτίστου, Αλεξάνδρα Ράπτη, Φαίη Καραβίτη ερεύνησαν και
πρόσμειξαν τα θέματά τους, για μία καλή δόση ενημέρωσης των θεατών. Έτσι
κατέληξαν στο θέατρο με τη «λάμψη» ενός Ήλιου, στα βιντεοκλίπ που κατά καιρούς
μαγειρεύει ο Νίκος Σούλης, στην επίσκεψη του ντίσκο στυλ μέσα από τις
κινηματογραφικές «Ξέφρενες νύχτες», στα σκίτσα, καθώς και στην ελληνική
μουσική της Τάνιας Τσανακλίδου.

* Κανένας μουσικός στην ιστορία της τζαζ δεν είχε τόσο πολλούς και τόσο
σπουδαίους μουσικούς ως μαθητές ή διαδόχους όσους ο Τζον Κολτρέιν. Και
κανένας μουσικός δεν κυριάρχησε με την παρουσία του σε μία δεκαετία όσο
εκείνος στη δεκαετία του '60. «Η Τζαζ και οι Μουσικοί της» συνεχίζεται απόψε
στις 8 στη ΝΕΤ και παρουσιάζει σπάνια ντοκουμέντα, φιλμ αρχείου και
συνεντεύξεις με μουσικούς που συνεργάστηκαν μαζί με τον Κολτρέιν. Το
συγκεκριμένο υλικό που παρουσιάζει ο Λεωνίδας Αντωνόπουλος, εμφανίζεται για
πρώτη φορά στην ελληνική τηλεόραση.

* Φιλοξένησε ο Νίκος Χατζηνικολάου τον Κώστα Γαβρά στην εκπομπή
του. Και μίλησαν για την «Mad City» του. Και για πολλά άλλα ακόμα. Εξιχνίασαν
και τον ρόλο των σημερινών δημοσιογράφων, γιατί ο αμφιτρύωνας του «Ενωπίω»
είχε ανησυχία για το ποια είναι η δράση τους. Και ο Κώστας Γαβράς, που το είχε
εξετάσει σε βάθος το ζήτημα, αναφέρθηκε στο ίδιο ακριβώς περιστατικό που είχε
παρουσιάσει και στη συνέντευξή του στη γαλλική εφημερίδα «Φιγκαρό». Πως οι
δημοσιογράφοι δηλαδή, ενώ βρίσκονταν στην Κούβα για να καλύψουν την πρώτη
επίσκεψη του Πάπα, παράτησαν το θέμα, για να τρέξουν στην Ουάσιγκτον επειδή
κάτι συνέβαινε με τον Κλίντον.

* Μεγάλη η κουβέντα που άνοιξε η Ρούλα Κορομηλά με τους διαχειριστές
δημοσιοποίησης προσωπικών υποθέσεων τραγουδιστών, ηθοποιών και τηλεοπτικών
προσώπων. Χρειάστηκε και τη χθεσινή εκπομπή, για να περάσει στην επίθεση.
Επειδή, κάποιο από αυτά τα ειδικά έντυπα ασχολήθηκε με τις δικές της
αισθηματικές αναζητήσεις, ακολουθώντας τα ίχνη της σε νυχτερινό μαγαζί της
συμπρωτεύουσας, η Ρούλα έστησε στρογγυλό τραπέζι. Και κάπου στη μέση του «Ε,
ναι λοιπόν», άρχισε τα ουρλιαχτά και τα «δεν σας επιτρέπω να ασχολείστε μαζί
μου». Μα ποιος νοιάζεται; Όοοολοι!

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16065P072</ED>
<ID>
ID:131174

</ID><URL>http://ta-nea.dolnet.gr/neaweb/neafile.print_unique?e=A&f=16065&m=P07&aa=2</URL></REF>


Article

<CATEGORY>vin09</CATEGORY>

 <H2>Ντοκιμαντέρ για τους Εβραίους της Θεσσαλονίκης
</H2>
<H3></H3>Η ταινία «Η Θεσσαλονίκη των Εβραίων» θα προβληθεί τη Δευτέρα, στις 8 το
βράδυ, στο Γαλλικό Ινστιτούτο. Πρόκειται για ένα ντοκιμαντέρ 52 λεπτών,
συμπαραγωγή της Θεσσαλονίκης Πολιτιστικής Πρωτεύουσας 1997, που καλύπτει την
περίοδο από την εκδίωξη των Εβραίων από την Ισπανία μέχρι τις ημέρες μας, με
έμφαση στον Β' Παγκόσμιο Πόλεμο και στο Ολοκαύτωμα. Το σενάριο της ταινίας
ανήκει στον Βασίλη Βασιλικό, ενώ τη σκηνοθεσία έκανε ο Δημήτρης Σοφιανόπουλος.
Η παραγωγή είναι του Φάνη Συναδινού και η ιστορική έρευνα της Μαργαρίτας
Μπονάτσου. Μετά την προβολή θα ακολουθήσει συζήτηση στην οποία θα λάβουν μέρος
ο Βασίλης Βασιλικός, η Μαργαρίτα Μπονάτσου, ο Δημήτρης Σοφιανόπουλος, ο Πάνος
Θεοδωρίδης, πρόεδρος της Θεσσαλονίκης Πολιτιστικής Πρωτεύουσας 1997 και ο
Ανδρέας Σεφιχά, πρόεδρος της ισραηλιτικής κοινότητας Θεσσαλονίκης.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16065P073</ED>
<ID>
ID:131211

</ID><URL>http://ta-nea.dolnet.gr/neaweb/neafile.print_unique?e=A&f=16065&m=P07&aa=3</URL></REF>


Article

<CATEGORY>vin15</CATEGORY>

 <H5>Νότος και... εξωτισμός
</H5><H5>ΤΟΡ 3
</H5><H2>ΤΗΛΕΟΡΑΣΗ ΣΑΒΒΑΤΟΥ
</H2><H2></H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>ΜΕΤΑΦΟΡΑ ΘΕΑΤΡΙΚΟΥ ΕΡΓΟΥ ΤΟΥ ΤΕΝΕΣΙ ΟΥΙΛΙΑΜΣ ΑΠΟ ΤΟΝ ΤΖΟΝ ΧΙΟΥΣΤΟΝ
</H3>
ΝΩΡΙΣ

14.30 Σκάι «Δύο μοντέρνοι γλεντζέδες». Ένας
επιχειρηματίας κοιμάται ήσυχος πιστεύοντας ότι ο γιος του τον διαδέχθηκε
επάξια στις επιχειρήσεις του, αλλά γρήγορα θα διαπιστώσει το αντίθετο. Κωμωδία
του Γιώργου Παπακώστα, με τους Νίκο Σταυρίδη, Αλέκο Τζανετάκο, Μαίρη Κυβέλου
(διάρκεια 80) *

15.30 Star «Ο πεθερόπληκτος». Ο Σωτήρης Μουστάκας
υποφέρει τα πάνδεινα από την πεθερά του και εκπαιδεύεται σε δικηγορικό
γραφείο. Κωμωδία του 1968 και του Χρήστου Κυριακόπουλου, με Γκιωνάκη και
Αυλωνίτη (διάρκεια 70) *

15.30 Mega «Ο μπαμπάς της νύφης» (Father of the bride).
Χαριτωμένο ριμέικ ομότιτλης κλασικής κωμωδίας (στο αρχικό έπαιζαν Σπένσερ
Τρέισι, Λιζ Τέιλορ). Πατέρας που χάνει την κορούλα του είναι ο Στιβ Μάρτιν,
ταλαίπωρη σύζυγος είναι η Νταϊάν Κίτον και γαμπρός ο... αόρατος (λόγω ύψους)
Μάρτιν Σορτ. Δροσερό (διάρκεια 101)***

16.50 Antenna «Επιχείρησις Απόλλων». Φιλόδοξη (στην εποχή
της, το '68) μουσική κομεντί του Γιώργου Σκαλενάκη. Ο... Τόμας Φριτς υποδύεται
τον πρίγκιπα χώρας του Βορρά και η Έλενα Ναθαναήλ είναι η όμορφη ξεναγός...
Έλενα. Μουσική Γιάννης Μαρκόπουλος. Στην εποχή της κάτι έλεγε. Τώρα; (διάρκεια
85) **

17.30 Mega «Ο φαφλατάς». Ευχάριστη κωμωδία με τον Λάμπρο
Κωνσταντάρα σε ρόλο δικηγόρου... φαφλατά. Παίζουν ακόμη οι Μάρω Κοντού, Καίτη
Πάνου, Ρίκα Διαλυνά (διάρκεια 86) **

17.30 Σκάι «Τσάκι Τσαν, ο άνθρωπος βόμβα». Μία
ακόμη περιπέτεια με τον... αστυνομικό και γνώστη της τέχνης του κουνγκ φου
Τσάκι Τσαν, που τα βάζει και πάλι με τα αφεντικά του υποκόσμου και της Μαφίας
(διάρκεια 85). 
ΑΡΓΑ

21.15 Seven Χ «Η εξαδέλφη από τη Γαλλία» (Mignon has come
to stay). Βραβευμένη ιταλική και ολίγον φεστιβαλική ταινία, με Στεφανία
Σαντρέλι, Μισλίν Πρελ και Ζαν Πιερ Ντιριέ. Πιτσιρίκος 13 ετών ερωτεύεται την
15χρονη Γαλλίδα εξαδέλφη του! (διάρκεια 102) **

21.30 Σκάι «Οι τέσσερις άσοι». Δηλαδή Ηλιόπουλος,
Φωτόπουλος, Σταυρίδης, Γκιωνάκης. Παραλλαγή Ρωμαίου και Ιουλιέτας! Ασήμαντο!
(διάρκεια 78) *

21.45 ΝΕΤ «Η δύναμη του πεπρωμένου» (Sparrow). Παταγώδης
κινηματογραφική πανωλεθρία του Φράνκο Τζεφιρέλι. Γυρίστηκε πριν από πέντε
χρόνια, αλλά κυκλοφόρησε... ελάχιστα. Μελόδραμα του 1854, όπου δύο νέοι
τρελαίνονται από έρωτα με φόντο την Σικελία που... πεθαίνει από επιδημία
χολέρας. Με νέους ηθοποιούς. Άντζελα Μπέτις, Τζόναθαν Σιτς. Παίζει και η
Βανέσα Ρεντγκρέιβ και η Βαλεντίνα Κορτέζ (διάρκεια 106) **½.

22.15 Star «Η μεγάλη των μπάτσων σχολή» (Police academy
VI). Τις πήραμε... σβάρνα! Ίσως η πιο... ανεγκέφαλη κωμωδία από συστάσεως 7ης
Τέχνης (διάρκεια 83). 
23.30 ΕΤ1 «Η μυστική αδελφότητα» (The brotherhood of the bell).
Περιπέτεια του 1970 με τον Γκλεν Φορντ. Ο Πολ Βέτκος περιγράφει την ιστορία
μυστικής οργάνωσης (κάτι σαν Μασονία). Όποιος φράζει τα μέλη της τιμωρείται
αμείλικτα. Σαν να βλέπεις σε φίξιον, ρεπορτάζ αποκαλύψεων για την Στοά τάδε.
Με Ρόζμαρι Φορσάιθ και Μόρις Έβανς. Καλούτσικο ***.

23.30 Mega «Όταν ένας άντρας αγαπάει μια γυναίκα» (When a
man loves a woman). Μεταξύ ρομαντισμού και δράματος. Ο Άντι Γκαρσία δουλεύει
σκληρά, η Μεγκ Ράιαν μένει σπίτι με τα δύο παιδιά και πίνει ακατάπαυστα.
Τελικά, μπαίνει σε πρόγραμμα αποτοξίνωσης και η σχέση τραμπαλίζεται μεταξύ
οίκτου και διάλυσης. Η σκηνοθεσία είναι του Λούις Μαντόκι (διάρκεια 120) ***

ΠΟΛΥ ΑΡΓΑ00.10 Star «Αμερικάνσκι μπλουζ» (Amerikanski
blues). Άγνωστο! Κάποιος παλικαράς ελέγχει μια πόλη, κάποιος αστυνομικός τα
βάζει μαζί του (ο αστυνομικός περνάει τις διακοπές του στην Ελλάδα, κάνοντας
στάση στη Μόσχα!). (;)

01.00 Σκάι «Δύο μητέρες» (Two mothers for Zachary).
Άγνωστο κι αυτό. Από αληθινή ιστορία. Μητέρα που κατηγορείται ως ομοφυλόφιλη
χάνει το δεκάχρονο αγόρι της ύστερα από μήνυση, που υποβάλλει η... μάνα της!
(διάρκεια 90) (;)

01.00 ΕΤ3 «Για τους γονείς μου» (Diary for my father and
mother). Ουγγαρία του 1956, με τα τραύματα από την εισβολή των σοβιετικών
τανκς και την αποκατάσταση του αγάλματος του... Στάλιν. Μια γυναίκα
απαθανατίζει με τον φωτογραφικό φακό. Η σκηνοθέτις Μάρτα Μετσάρος «υπήρξε» μία
από τις σοβαρότερες της δεκαετίας του '70. Μουντή, μελαγχολική ατμόσφαιρα.
(διάρκεια 113) ***

01.15 Antenna «Η παλιοπαρέα» (Queen's logic). Παλιόφιλοι
από τα θρανία, γλεντάνε με την ευκαιρία τον γάμο ενός απ' αυτούς! Καλά
ονόματα. Από τον μουσικό Τομ Γουέιτς, την αισθησιακή Λίντα Φιορεντίνο, μέχρι
Κέβιν Μπέικον, Τζον Μάλκοβιτς και Τζέιμι Λι Κέρτις. (διάρκεια 106) ***

«Η νύχτα της Ιγκουάνα». Ο Ρίτσαρντ Μπάρτον σε ρόλο αλκοολικού, με την Ντέμπορα Κερ

02.00 Star «Η νύχτα της Ιγκουάνα» (Night of the Iguana).
Η πιο... απαιτητική ταινία της βραδιάς. Ρίτσαρντ Μπάρτον, Ντέμπορα Κερ και Άβα
Γκάρντνερ στην κινηματογραφική μεταφορά του ομότιτλου θεατρικού του Τένεσι
Γουίλιαμς. Σκηνοθετεί ο «σκληρός» Τζον Χιούστον. Ο Μπάρτον υποδύεται παπά
αλκοολικό στο Μεξικό και η Γκάρντνερ το θηλυκό ερείπιο. Κλίμα Νότου και...
εξωτισμού. Καλύτερη η Γκάρντνερ. Ίσως οι νεώτεροι βαρεθούν (διάρκεια 115) ***½

02.00 Mega «Ο νόμος της βίας» (American Chinatown). Η
αίρεση «Τριάδες» ελέγχει την Τσάιναταουν. Κόντρα κινέζικης οικογένειας με την
κινέζικη μαφία. (;)

03.10 ΕΤ1 «Ο σοφέρ της Σάνσετ Μπουλβάρ» (Sunset
limousine). Κωμωδιούλα με τύπο που εκδιώκεται κακήν κακώς από το διαμέρισμα
της φιλενάδας του και πιάνει δουλειά σε μέρος που βρίσκει τον μπελά του. Με
Τζον Ρίτερ, Σούζαν Ντέι, Πολ Ρέιζερ. **½

03.30 Mega «Εκεί που οι άγγελοι φοβούνται να διαβούν»
(Where angels fear to tread). Ταινία εποχής. Χήρα Αγγλίδα ερωτεύεται Ιταλό της
Τοσκάνης (νεώτερό της). Παντρεύονται και οι οικογένειες του αριστοκρατικού
Λονδίνου αρχίζουν τον... πόλεμο. Ευπρεπές, με Χέλενα Μπόνα Κάρτερ. Αλλά
πρωταγωνίστρια είναι η Τζούντι Ντέιβις. Παίζει και η εξαιρετική Χέλεν Μίρεν
και ο Ρούπερτ Γκρέιβς. Σκηνοθεσία Τσαρλς Στάριτζ (διάρκεια 108) ***

03.40 Antenna «Στα γρανάζια του τρόμου» (Crucible of
Horror). Μια γυναίκα σχεδιάζει να δολοφονήσει τον σαδιστή σύζυγό της, σε
συνεργασία με την κόρη της. Θρίλερ του Βίκτορ Ριτέλις, με τους Μάικλ Γκόου,
Ιβόν Μίτσελ (διάρκεια 88) *

1.«Η νύχτα της Ιγκουάνα». Τζον Χιούστον σκηνοθετεί Άβα Γκάρντνερ -
Ρίτσαρντ Μπάρτον Ντέμπορα Κερ (Star, 02.00).

2.«Ο μπαμπάς της νύφης». Ο Στιβ Μάρτιν... χάνει την κορούλα του (Mega, 15.30).

3.«Όταν ένας άντρας αγαπάει μια γυναίκα». Αλκοολική η Μεγκ Ράιαν,
προσπαθεί ο Άντι Γκαρσία (Mega, 23.30).

(;) = άπαιχτο στην Ελλάδα τηλεκοντρόλ = δοκιμάστε αλλού την τύχη σας * =
δεν έχετε άλλο τίποτα να κάνετε; ** = καλούτσικο *** = καλό 
**** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: P08</CAT>
<ED>
Κωδικός άρθρου: A16065P081</ED>
<ID>
ID:131147

</ID><URL>http://ta-nea.dolnet.gr/neaweb/neafile.print_unique?e=A&f=16065&m=P08&aa=1</URL></REF>


Article

<CATEGORY>vin09</CATEGORY>

 <H5>Το «ρομάντζο» νικάει το «σκληρό»
</H5><H2>ΑΦΙΕΡΩΜΑ
</H2><H2>Ερωτας </H2><H2>Ο ...ροζ τζίρος
</H2><H2></H2>
* Τα ερωτογραφήματα αυξάνονται και
πληθύνονται, αλλά ο νεοσυντηρητισμός και η έλλειψη εξοικείωσης των αναγνωστών
βάζουν φρένο στις πωλήσεις.

* Ο Άγιος Βαλεντίνος αποδεικνύεται...
προστάτης του εμπορίου.

* Στις 14 Φεβρουαρίου τα ζαχαροπλαστεία
πουλούν 15 - 25% περισσότερα γλυκά (κυρίως σε σχήμα καρδιάς).

* Ο έρωτας πουλάει στον κυβερνοχώρο. 
* Οι ροζ τηλεφωνικές γραμμές είχαν συνολικό
τζίρο 6,1 δισ. δρχ. (το 1996) και 1,8 εκατ. κλήσεις τον μήνα.

* Η TV... βαθαίνει τα ντεκολτέ της, εκπέμπει
σεξ και καλεί σε εκτόνωση ερωτικών απωθημένων.

«Το δωμάτιο του πάθους» (Ανωνύμου, ΕΡΑΤΩ), «Η ξαναμμένη Αφροδίτη» (Ανωνύμου,
ΚΑΣΤΑΝΙΩΤΗΣ), «Η φιλοσοφία στο μπουντουάρ» (Μαρκήσιος ντε Σαντ, ΕΞΑΝΤΑΣ '79,
ΚΑΣΤΑΝΙΩΤΗΣ '97), «Γιοζεφίν Μουτζενμπάχερ - Ιστορία μιας Βιεννέζας πόρνης»
(Φελίξ Σάλτεν, ΤΡΑΥΛΟΣ - ΚΩΣΤΑΡΑΚΗ), «Η γλώσσα του έρωτα» (Λίντο Βαλντρέ,
ΤΡΑΥΛΟΣ - ΚΩΣΤΑΡΑΚΗ), «Ερωτικοί ψίθυροι» (Ρόμπερτ Όλεν Μπάτλερ, ΠΑΤΑΚΗΣ),
«Βιβλίον καλούμενον ερωτικόν» (Γιώργης Γιατρομανωλάκης, ΚΕΔΡΟΣ), «Ιδιαίτερες
απολαύσεις» (Χάρι Μάθιους, ΑΓΡΑ), «Κώδιξ ερωτολογίας» (Ανδρέας Μαρούλης, ΔΕΛΦΙΝΙ).

Είναι όλα τους βιβλία ερωτογραφικά, που όμως εντάσσονται στην καθαρή
λογοτεχνία. Περιγράφουν ρεαλιστικά ακραίες ερωτικές σκηνές, δύσπεπτες για τον
πολύ κόσμο και για τα κρατούντα ήθη. Όμως, ο στόχος τους δεν είναι να
ερεθίσουν τον αναγνώστη, να του προσφέρουν χύμα σεξουαλικό εμπόρευμα, όπως
κάνουν π.χ. τα περιοδικά τσόντας, αλλά να κάνουν τον έρωτα έναυσμα
δημιουργίας. Να τον παρουσιάσουν σαν μέρος της τραγικότητας της ανθρώπινης
φύσης, σαν μια υπόθεση που δοκιμάζει τον άνθρωπο σε οριακές στιγμές της ζωής
του και παράλληλα σαν αντικείμενο προβληματισμού και πειραματισμού της τέχνης
του λόγου.

Και είναι όλοι αυτοί οι τίτλοι ένα ελάχιστο δείγμα της εκδοτικής έκρηξης που
παρατηρούμε τα δύο-τρία τελευταία χρόνια στην Ελλάδα στον τομέα της
ερωτογραφικής (προσοχή όχι «πορνογραφικής»), κυρίως μεταφρασμένης,
λογοτεχνίας. Μίας έκρηξης, που όμως δεν βρίσκει μεγάλη απήχηση στο αναγνωστικό
κοινό. Και εδώ έγκειται η πρώτη έκπληξη.

Η δεύτερη έκπληξη (;) είναι ότι σε αντιδιαστολή με τη «χαρντ» μορφή του, ο
έρωτας στην πιο «σοφτ» εκδοχή του εισχωρεί πλέον στην πλειονότητα των
σύγχρονων ελληνικών πεζογραφημάτων. Και κάνει «τρελές πωλήσεις», ακόμα και
όταν περιγράφεται από άγνωστους μέτριους ή ευκαιριακούς συγγραφείς. Αρκεί η
λέξη «έρωτας» στη συσκευασία, στον τίτλο, για να ανοίξουν οι πόρτες του
χρυσωρυχείου. Σαν το «Σουσάμι» του Αλαντίν. Αυτός ο έρωτας δεν είναι «ροζ» ­
το κοινό του είναι πολύ ευρύτερο από εκείνο των «Άρλεκιν» π.χ. ­ ούτε βέβαια
«σκληρός». Είναι ένας έρωτας με κοινωνικές ευαισθησίες, που φιλοδοξεί να
προσεγγίσει τα προβλήματα του καιρού μας και που συχνά καταφεύγει (ο
συγγραφέας του δηλαδή) σε κώδικες ηθογραφικούς, κινηματογραφικούς ή
τηλεοπτικούς. Είναι ένας έρωτας καθησυχαστικός για τις ανθρώπινες αγωνίες,
συνήθως συμβατικός, που παρέχει εξόδους φυγής στον αναγνώστη ­ κυρίως στις
αναγνώστριες. Δεν απευθύνεται στη σεξουαλική πείνα όπως η πορνογραφία, αλλά
στο ανικανοποίητο των συναισθημάτων, παρέχοντας οδηγίες χρήσης της ζωής. Αν,
ωστόσο, υπάρχει από πίσω του πραγματικό συγγραφικό ταλέντο, χάνει τις ροζ
αποχρώσεις του, οπότε μιλάμε για λογοτεχνία απαιτήσεων.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: P09</CAT>
<ED>
Κωδικός άρθρου: A16065P091</ED>
<ID>
ID:131134

</ID><URL>http://ta-nea.dolnet.gr/neaweb/neafile.print_unique?e=A&f=16065&m=P09&aa=1</URL></REF>


Article

<CATEGORY>vin09</CATEGORY>

 <H5>Ο νεοσυντηρητισμός, η έλλειψη εξοικείωσης και η σκληρότητα των
ερωτογραφημάτων βάζουν φρένο στις πωλήσεις
</H5><H5>Πουλάει η λέξη «έρωτας», όχι η... πράξη
</H5><H2>ΑΦΙΕΡΩΜΑ
</H2><H2>Τα ερωτογραφήματα επιστρέφουν
</H2><H2></H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

«Περνάμε μια εποχή ντοπαρίσματος. Ερωτικών αναβολικών, όπου παρατηρείται μία
προϊούσα παράλυση των ερωτικών αισθητηρίων μας. Από αυτήν την άποψη η
ερωτογραφική γραφή καθίσταται όλο και πιο δύσκολη. Διότι άλλο η πρόθεση να
γράψεις ένα ερωτογράφημα και άλλο η θερμοκρασία, που θα βγάλει το κείμενο και
η οποία δεν εκπέμπεται σώνει και καλά από μια ερωτική περιγραφή. Για να
συναγωνιστεί ένα λογοτεχνικό κείμενο τις εικόνες που βλέπουμε παντού πια,
πρέπει να αλλάξουν οι όροι της συγγραφής του. Εξ ου και η αμηχανία που, κατά
τη γνώμη μου, διαφαίνεται σε κάποιες πρόσφατες ελληνικές προσπάθειες». Αυτό
τονίζει στα «ΝΕΑ» ο καθηγητής Γιώργης Γιατρομανωλάκης, επιμελητής το 1990 του
μεγαλύτερου ελληνικού ερωτογραφήματος ­ του «Μεγάλου Ανατολικού» του
Εμπειρίκου ­ και συγγραφέας το 1995 τού «Βιβλίον Καλούμενον Ερωτικόν» (6.000
αντίτυπα), όπου, καθώς λέει, «ήθελα να δοκιμάσω μια περίεργη γλώσσα και να
παίξω με το είδος».

Από την πλευρά του ο 39χρονος Βαγγέλης Ραπτόπουλος, από τους αστέρες της
«Γενιάς του '80» που κατέπληξε, αν όχι ενόχλησε, πολλούς με τις εκτεταμένες
ρεαλιστικές περιγραφές ερωτικών σκηνών και αυνανισμού στη «Λούλα» (1997),
δηλώνει: «Παρατηρώ μια αυξανόμενη δική μου ροπή προς τον ερωτισμό. Δεν έχω
εξήγηση. Ακολουθώ το ένστικτό μου. Και εκ των υστέρων σκέφτομαι ότι σε μια
εποχή κρίσης και έκπτωσης αξιών η λογοτεχνία που μπορεί να εκφράσει αυτήν την
πραγματικότητα δεν είναι η "υψηλή", αλλά ένα κράμα ειδών, "υψηλών" και άλλων
που είχαμε μάθει να τα θεωρούμε φθηνά όπως η πορνογραφία, το φανταστικό, το
αστυνομικό θρίλερ με τα οποία φλερτάρει η "Λούλα". Εμένα όμως δεν με
ενδιαφέρει να ερεθίσω τον αναγνώστη, όπως κάνει η πορνογραφία. Μ' ενδιαφέρει η
ψυχολογική εμβάθυνση στους ήρωες μέσω αυτής της ­ ερωτικής ­ θεματολογίας και
η γλωσσική έκφραση αυτών των θεμάτων, πράγμα που συνιστά στόχους
λογοτεχνικούς. Χαρακτηριστικές απόψεις που δείχνουν ότι είναι πια δυσκολότερο
να γράψεις παρά να εκδώσεις ένα ερωτογράφημα.

Οι εκδότες τολμούν

Οι «παλιοί» στον χώρο αυτό, ήταν ο ΕΞΑΝΤΑΣ που πρώτος εξέδωσε το 1979 τη
«Φιλοσοφία στο Μπουντουάρ» του Σαντ, η ΑΓΡΑ που κυκλοφόρησε την «Ιστορία του
ματιού» του Ζορζ Μπατάιγ το 1980 (και που συνεχίζει με συνέπεια να εκδίδει
ερωτογραφήματα) και η ΝΕΦΕΛΗ με την «Αυτοβιογραφία» της τραβεστί Μπέτυ. Λίγο
αργότερα, το 1985, έρχεται η ΕΡΑΤΩ με την «Αφροδίτη με τις γούνες» του
Λεοπόλδου φον Ζάχερ Μαζώχ. «Ανάβει» τότε μια μόδα του απαγορευμένου
ερωτογραφήματος και παράλληλα ξεκινούν μια σειρά πολύχρονες δίκες, κυρίως με
αφορμή τις εκδόσεις του Σαντ από τον ΕΞΑΝΤΑ («... Μπουντουάρ», «120 μέρες στα
Σόδομα» και «Ιουλιέττα»), ο οποίος αθωώνεται μόλις το 1991! Εκείνη την εποχή
αναζωπυρώνεται η υπόθεση της ερωτογραφίας με την μεταθανάτια έκδοση από την
ΑΓΡΑ του οκτάτομου ερωτογραφικού έπους του Ανδρέα Εμπειρίκου «Ο Μέγας
Ανατολικός», ο οποίος δεν προκαλεί ωστόσο επέμβαση του εισαγγελέα, παρά τις
παραινέσεις κάποιων αρθρογράφων, π.χ. στα «Πολιτικά Θέματα»... Η
καθημερινότητα έχει πια αρχίσει να κατακλύζεται από το εμπορευματοποιημένο
γυμνό (σε περιοδικά, βιντεοκασέτες, τηλεοπτικά κανάλια) και η ελληνική
κοινωνία να ανέχεται την ιδέα πως ο ερωτισμός (σε φωτογραφίες, πίνακες,
ταινίες ή βιβλία) μπορεί και να έχει σχέση με την τέχνη...

Φθάνουμε έτσι στο σήμερα, όπου εκδότες οι οποίοι ποτέ δεν είχαν ενδιαφερθεί ή
τολμήσει να κυκλοφορήσουν ερωτογραφήματα, μπαίνουν στο παιχνίδι. Ο ΚΑΣΤΑΝΙΩΤΗΣ
δημιουργεί τη «Βιβλιοθήκη του Έρωτα» με περισσότερους από 30 τίτλους ήδη, ο
ΤΡΑΥΛΟΣ - ΚΩΣΤΑΡΑΚΗΣ τη σειρά «Αφροδίτη» με δοκίμια και μυθιστορήματα, η ΕΡΑΤΩ
έχει ήδη δέκα τίτλους, ο ΠΑΤΑΚΗΣ κάνει άνοιγμα (που θα... κλείσει) με τις
«Άσεμνες Ιστορίες», το ίδιο και το ΔΕΛΦΙΝΙ, ο ΕΞΑΝΤΑΣ επανεκδίδει τις παλιές
του επιτυχίες, π.χ. το «Κατάσκοπος στο σπίτι του έρωτα» της Αναΐς Νιν, η ΑΓΡΑ
συνεχίζει ακάθεκτη με σύγχρονα ερωτογραφήματα επιπέδου (Μπατάιγ, Λουίς,
Μαντιάργκ, Μάθιους, Εμπειρίκο, αλλά και Καζανόβα) και ο ΚΕΔΡΟΣ εισπράττει
σοκαρισμένα σχόλια για το... παρ' όλα αυτά μπεστ σέλερ του Βαγγέλη Ραπτόπουλου «Λούλα».

Νεοσυντηρητισμός ή άγνοια;

Η μεγάλη έκπληξη όμως είναι ότι η νέα σοδειά των ερωτογραφημάτων δεν πουλάει
πάνω από 2.000-3.000 αντίτυπα ανά τίτλο, κατά μέσον όρο. Με ελάχιστες
εξαιρέσεις ­ όπως π.χ. της «Λούλας» που έχει φθάσει τα 8.000 αντίτυπα σε
τέσσερις μήνες. Η εξήγηση ίσως να βρίσκεται στο ότι τα περισσότερα από αυτά τα
κείμενα ανήκουν στον 18ο και 19ο αιώνα ­ είναι ελάχιστα τα σύγχρονα και τα
ελληνικά. Πιθανώς και στο ότι «απαιτούν υποψιασμένους αναγνώστες» (Θανάσης
Καστανιώτης), ή στο ότι «το αναγνωστικό κοινό, που είναι κυρίως γυναικείο,
προτιμά πιο ρομαντικές και συναισθηματικές εκδοχές του έρωτα» (Στέφανος
Πατάκης). Υπάρχουν όμως και βαθύτερα αίτια, παρατηρεί ο εκδότης της «Άγρας»,
Σταύρος Πετσόπουλος. Μετά το AIDS και την αμερικανική τάση τού "πολιτικώς
ορθού" που επεκτείνεται και στο "σεξουαλικώς ορθό", υπερισχύει ένας
νεοπουριτανισμός που εντοπίζεται και σε χώρους παλιούς της Αριστεράς. Αυτό
έχει ως συνέπεια τα ερωτογραφικά κείμενα είτε να οδηγούνται τεχνηέντως στην
αδιαφορία και στον περιορισμό τους σε ένα μικρό, ειδικευμένο κοινό είτε να
οδηγούνται στο να γίνουν δέκτες άμεσων επιθέσεων και κριτικών. Από την άλλη
πλευρά, προτείνεται μια πολύ πιο συντηρητική λογοτεχνία όχι μόνο στο ερωτικό
επίπεδο αλλά και σ' αυτό του πειραματισμού που μοιάζει με αναβαθμισμένη
αισθηματολογία. Ας μη γελιόμαστε. Οι ερωτικές αναφορές σε τίτλους ή κάποιες
πιπεράτες σκηνές εδώ δεν είναι παρά ένα κλείσιμο ματιού στον αναγνώστη και δεν
έχουν καμία σχέση με τον έρωτα ως επίκεντρο της γραφής».

Όπως και να είναι πάντως, ο αναγνώστης χρειάζεται μια ευρύτερη καλλιτεχνική
παιδεία για να ξεπεράσει το ηδονοβλεπτικό στάδιο, να «χωνέψει» και να
εκτιμήσει την ερωτογραφική λογοτεχνία.

Ώς έναν βαθμό λοιπόν, η μικρή απήχηση της ερωτογραφικής λογοτεχνίας στο
ελληνικό κοινό, οφείλεται στην «άρνηση πολλών να δεχτούν την πλευρά του έρωτα
που αποκαλύπτεται ως επικίνδυνη, επίφοβη». Είναι η άποψη του συγγραφέα Δημήτρη
Δημητριάδη, ο οποίος υπήρξε από τους πρώτους μεταφραστές ερωτογραφημάτων του
'80 (Μπατάιγ, Ζενέ) και που τονίζει στα «ΝΕΑ»: «Με αυτήν την έννοια ο
Μαρκήσιος Ντε Σαντ είναι ένας μέγας εκπαιδευτικός και φιλάνθρωπος, γιατί
προσφέρει στον άνθρωπο την εικόνα της βαθύτερης πλευράς της φύσης του, η οποία
είναι τρομακτική.

Το ερωτικό ένστικτο και η ερωτική συμπεριφορά εκφράζουν μέρος της τραγικότητας
της ανθρώπινης φύσης.

Γι' αυτό και ο μέγας ρεαλιστής Σαντ βρίσκεται στους αντίποδες όλων των
ψευδολόγων, όλων των ηθικών και θρησκευτικών συστημάτων που καλλιεργούν την
εθελοτυφλία και διαστρεβλώνουν την οντολογική σημασία του έρωτα. Κάθε εποχή
βέβαια διαπραγματεύεται τον έρωτα με διαφορετικό τρόπο, γι' αυτό και κάθε
πραγματικά ερωτικό λογοτεχνικό κείμενο δεν είναι εύκολο, προσιτό σαν παιχνίδι.
Είναι δραματικό».

Οι προτιμήσεις του μεγάλου κοινού δεν συλλαμβάνουν πάντα τις ποιοτικές
διαφορές και πάντως κωφεύουν στις σειρήνες της ερωτογραφίας, όσο ωραία και αν
τραγουδούν. Ενδεικτικές οι παρακάτω πρόσφατες κυκλοφορίες.

* Στην κατηγορία ελαφρών βαρών («σοφτ»), η Μάρω Βαμβουνάκη (ΦΙΛΙΠΠΟΤΗΣ)
σαρώνει εδώ και μια εικοσαετία περίπου, αγγίζοντας τα 20.000-40.000 αντίτυπα
για καθένα από τα 19 βιβλία της, π.χ. «Το χρονικό μιας μοιχείας», «Ο αντίπαλος
εραστής», «Οι παλιές αγάπες πάνε στον παράδεισο». Σαρώνει όμως με αντίστοιχες
­ και μεγαλύτερες ­ πωλήσεις και η Εύα Ομηρόλη με τους «Αναλφάβητους του
έρωτα» ή τους «Κομπάρσους της ηδονής» παλιότερα και τώρα με τη «Σεισάχθεια»
(ΛΙΒΑΝΗΣ). Παρ' ότι άγνωστες, ξεχώρισαν πρόσφατα χάρη και στη «χρυσή λέξη» η
Σοφία Θωμοπούλου («Ανεκπλήρωτοι έρωτες», ΛΙΒΑΝΗΣ) και σε χαμηλότερη κλίμακα η
πρωτοεμφανιζόμενη Ελένη Μπιρμπίλη («Τα μεθυσμένα καλοκαίρια του έρωτα»,
ΚΕΔΡΟΣ). Η «χρυσή λέξη», συνδυασμένη με τη συγγραφική πείρα, «ανοίγει» άλλωστε
αναγνωρισμένους συγγραφείς σε ένα καινούργιο κοινό. Χαρακτηριστική η περίπτωση
του Πέτρου Αμπατζόγλου με τα 14.000 αντίτυπα τού «Στη σιωπή του έρωτα» (1997),
αλλά και ο «Έρωτας σε πρώτο πρόσωπο» με 3.000 αντίτυπα σε δύο μήνες (ΚΕΔΡΟΣ).
Επίσης, χαρακτηριστική η πορεία του δοκιμίου «Η γλώσσα του έρωτα ­ Η λέξη ως
ερωτικό σήμα» του Λ. Βαλντρέ (ΤΡΑΥΛΟΣ - ΚΩΣΤΑΡΑΚΗ, 2.000 αντίτυπα σε δύο
χρόνια), αλλά και η σταθερή κίνηση του «Έρωτας και ερωτισμός» του Οκτάβιο Παζ
(ΕΞΑΝΤΑΣ). Και βέβαια, εντυπωσιακή η κίνηση μεταφρασμένων έργων, όπως π.χ. το
«Ένας άντρας δύο γυναίκες» της διάσημης Ντορις Λέσινγκ (ΛΙΒΑΝΗΣ, Αύγουστος
'97), η «Ερωτική τρέλα» του άγνωστου στην Ελλάδα εκδοτικού ζεύγους Ορμπάν
(ΛΙΒΑΝΗΣ, Ιούλιος 1997), καθώς και το «Μια τρομερή ευτυχία» του Μισέλ Φιτουσί
(ΩΚΕΑΝΙΔΑ, 11.000 αντίτυπα σε ενάμιση χρόνο).

* Στην κατηγορία βαρέων βαρών («χαρντ» λογοτεχνικά ερωτογραφήματα) αντίθετα, η
ανταπόκριση είναι πολύ μικρότερη. Μπεστ σέλερ εδώ, με όλη την ποσοτική σημασία
της λέξης, είναι οι δύο πρώτοι αλλά όχι οι επόμενοι τόμοι τού «Μεγάλου
Ανατολικού» του Εμπειρίκου (ΑΓΡΑ, 1990-91) και πρόσφατα η «Λούλα» του Βαγγέλη
Ραπτόπουλου (8.000 αντίτυπα σε τέσσερις μήνες, ΚΕΔΡΟΣ). Όχι όμως οι «Άσεμνες
ιστορίες» με τις καλές ελληνικές υπογραφές (ΠΑΤΑΚΗΣ, 2.800 αντίτυπα) ούτε η
διάσημη «Φάνυ Χιλ» του Τζων Κλίλαντ (ΤΡΑΥΛΟΣ - ΚΩΣΤΑΡΑΚΗ, 800 αντίτυπα σε δύο
χρόνια) ή τα κλασικά ερωτογραφικά κείμενα της παράδοσης των λιμπερτίνων, που
κυκλοφορεί ο ΚΑΣΤΑΝΙΩΤΗΣ (2.000-3.000 αντίτυπα). Οι «Θυγατέρες από σπίτι» του
Πιερ Λουίς έφθασαν τα 1.000 αντίτυπα σε τρεις μήνες (ΤΡΑΥΛΟΣ - ΚΩΣΤΑΡΑΚΗ).
Όμως η απήχηση αυτή δεν συγκρίνεται με τα 10.000 αντίτυπα που έκαναν πριν από
μία δεκαετία το «Άσεμνο ημερολόγιο μιας νεαρής δεσποινίδος» (Ανωνύμου, ΕΡΑΤΩ)
ή ο «Τελενυ» του Όσκαρ Ουάιλντ (ΕΡΑΤΩ) ούτε, βέβαια, με το ρεύμα που είχε το
1980 η «Ιστορία του ματιού» του Μπατάιγ (ΑΓΡΑ) ή ο Μαρκήσιος Ντε Σαντ (ΕΞΑΝΤΑΣ).

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: P10</CAT>
<ED>
Κωδικός άρθρου: A16065P101</ED>
<ID>
ID:131122

</ID><URL>http://ta-nea.dolnet.gr/neaweb/neafile.print_unique?e=A&f=16065&m=P10&aa=1</URL></REF>


Article

<CATEGORY>vin09</CATEGORY>

 <H2>ΑΦΙΕΡΩΜΑ
</H2><H2>ΒΑΛΕΝΤΙΝΟΣ
</H2><H2>Ο πιο... εμπορικός άγιος
</H2><H2></H2><H2></H2>
Οι τούρτες. Αν ψάχνετε για κάτι σε... στρογγυλό, χάσατε. Όλες οι τούρτες είναι
καρδιές σήμερα!

Είναι ένας διαφορετικός «άγιος» από τους υπόλοιπους. Είναι ο άγιος του
έρωτα, κι ο έρωτας, στην ψηφιακή, τηλεφωνική ή όποια άλλη μορφή του
αποδεδειγμένα πουλάει. Ό, τι «ροζ» μετατρέπεται σε... χρυσό. Μόνο τα «ροζ»
τηλέφωνα μετρούν τζίρο που ξεπερνά τα έξι δισ. σε ένα χρόνο. Ανήμερα του Αγίου
Βαλεντίνου, ο δείκτης στο χρηματιστήριο του έρωτα εκτινάσσεται στα ύψη. Οι
ανθοπώλες εισπράττουν το μεγαλύτερο κέρδος. Μόνο στην Αθήνα στο ταμείο τους
μπαίνει «πάνω από ένα δισ.», όπως λέει ο ανθοπώλης κ. Ν. Σκαρέντζος, για τα
εκατοντάδες χιλιάδες τριαντάφυλλα που προσφέρονται ως αντίτιμο αγάπης.

Τα καταστήματα με είδη δώρων και τα ζαχαροπλαστεία γνωρίζουν κάθε χρόνο
στις 14 Φεβρουαρίου αύξηση των κερδών τους, που φτάνει μέχρι και το 25%.
Αντιθέτως οι κοσμηματοπώλες δεν ακολουθούν κατά πόδας, «αφού οι περισσότεροι
προτιμούν τον συμβολισμό και την τιμή των λουλουδιών και των μικροδώρων»,
σύμφωνα με τον κ. Ν. Ρουσανίδη. Παρ' όλ' αυτά «θα ήταν ψέμα αν λέγαμε πως δεν
αυξάνεται η κίνησή μας του Αγίου Βαλεντίνου». Στον χορό του Αγίου Βαλεντίνου
πάντως όλοι ελπίζουν σε κέρδη. Οι ανθοπώλες ποντάρουν στα υπέροχα τριαντάφυλλα
«μαντάμ Ντελμπάρ» που ειδικά αυτή τη μέρα πωλούνται έως και 3 χιλιάρικα το
ένα. Οι ζαχαροπλάστες βγάζουν τις φόρμες-καρδιά. Στα ταχυδρομεία οι ουρές για
τις κάρτες με τους ερωτιδείς πυκνώνουν και τα bits του δικτύου θα μπορούσαν να
κοκκινίσουν από ντροπή με αυτά που βλέπουν τα κυκλωματάκια τους.

Η πιο ευτυχισμένη ημέρα στη ζωή των ζαχαροπλαστών... δεν είναι του Βαλεντίνου!
Οι ζαχαροπλάστες αυτής της χώρας δεν κρύβουν όμως την αγάπη τους στον
ξενόφερτο άγιο που τους δίνει, έστω και μικρή, αύξηση του τζίρου τους. Κι εκεί
που πωλούν, για παράδειγμα, τριάντα τούρτες ημερησίως, εκείνη την ημέρα ο
αριθμός ανεβαίνει σε πενήντα. Κι έπειτα είναι και η προβολή του
γλυκού.Ευπρόσδεκτος ο άγιος λοιπόν. «Την ημέρα του Βαλεντίνου, γιατί όπως και
να το κάνουμε δεν είναι άγιος», όπως επισημαίνει ο κ. Δημήτρης Ασημακόπουλος,
πρόεδρος της Ομοσπονδίας Επαγγελματιών Βιοτεχνιών Ζαχαροπλαστών Ελλάδος, «τα
καταστήματά μας πουλάνε 15%-25% παραπάνω γλυκά. Αυξάνεται μεν ο τζίρος, αλλά
για να πούμε την αλήθεια, όχι τόσο θεαματικά όσο άλλες γιορτές». Στο τοπ τεν
του εορτολογίου των ζαχαροπλαστών την κορυφή καταλαμβάνει πάντα των Αγίων
Κωνσταντίνου και Ελένης και οι παραμονές Πρωτοχρονιάς και Χριστουγέννων. Όμως
ο «νεκρός» μήνας Φεβρουάριος ζωντανεύει, έστω και για μία ημέρα, κι αυτό
βέβαια είναι κάτι.

«Ήταν απόφαση του συνεδρίου μας να επιλέξουμε μία ημέρα που να προβάλλουμε
γενικότερα το φρέσκο γλυκό του ζαχαροπλαστείου στον Έλληνα καταναλωτή. Κι
επιλέξαμε την 14η Φεβρουαρίου γι' αυτόν τον σκοπό. Σκεφτήκαμε ότι αυτή η ημέρα
είναι συνδυασμένη με τον έρωτα και τους ερωτευμένους, δηλαδή με χαρούμενες
στιγμές κι επειδή το γλυκό συνδυάζεται επίσης με ευχάριστες στιγμές,
καταλήξαμε εκεί».

Τι ετοιμάζουν λοιπόν για του Βαλεντίνου οι 10.000 ζαχαροπλάστες-μέλη της
Ομοσπονδίας; Κατ' αρχήν χιλιάδες τούρτες σε σχήμα καρδιάς. Γενικά η καρδιά θα
είναι το σχήμα της ημέρας. Και η σοκολάτα, η γεύση της (λόγω χειμώνα). Επίσης
με διάφορους τρόπους, οι ζαχαροπλάστες θα προσφέρουν 100.000 γλυκά στον κόσμο.
Θα είναι δύο ειδών πραλίνες, η μία θα έχει και μια υποψία λικέρ.

Πουλάει και στον κυβερνοχώρο

Ο Άγιος Βαλεντίνος έχει την τιμητική του στον κυβερνοχώρο. Την ίδια στιγμή
περίπου 6.000 «διευθύνσεις» στο Ιντερνέτ είναι πορνογραφικές...

Ο έρωτας πουλά, ακόμα και στον κυβερνοχώρο. Για πολλούς, το σεξ αποτελεί το
δημοφιλέστερο και πιο προσοδοφόρο κομμάτι του Ίντερνετ. Χιλιάδες ηλεκτρονικές
σελίδες ασχολούνται με τη βιομηχανία του σεξ, προσφέροντας πρόσβαση στο υλικό
τους με αντάλλαγμα την πιστωτική κάρτα του χρήστη. 
Φωτογραφίες, πορνογραφικό υλικό, γνωριμίες, ακόμα και συνδέσεις με διάφορα
μέρη (π.χ. Άμστερνταμ), στις οποίες ο χρήστης μπορεί να παρακολουθήσει
«ζωντανό» σεξ. Η λειτουργία αυτών των σελίδων αποφέρει στους δημιουργούς τους
τζίρο δεκάδων δισεκατομμυρίων δρχ.

Οι υποθέσεις για το ακριβές νούμερο των πορνογραφικών σελίδων και του τζίρου
τους είναι πολλές και ποικίλες. Μερικοί ανεβάζουν το ποσοστό των εικόνων πορνό
που ανταλλάσσονται στο δίκτυο στο 80% του συνολικού αριθμού και υποστηρίζουν
ότι το 50% των «αντιγραφών» που γίνονται (downloads) είναι πορνογραφικού
περιεχομένου. Άλλοι λένε πως μόλις το 2% - 3% των 200.000 sites στο Web είναι
πορνογραφικά και ότι μόνο το 0,5% της κίνησης στο Ίντερνετ έχει να κάνει με
πορνογραφικές σελίδες.

Πάντως το εμπόριο σεξ μέσω του δικτύου είναι εύκολη και κερδοφόρα υπόθεση για
τους δημιουργούς των σελίδων αυτών, που πουλούν ερωτικές φαντασιώσεις. Όπου
και να βρίσκεται ο χρήστης, μπορεί να αποκτήσει πρόσβαση στο υλικό πληρώνοντας
με την πιστωτική του κάρτα. Το κόστος φτάνει τα 20 δολάρια περίπου τον μήνα.
Μπορεί να δει φωτογραφίες, να παραγγείλει διάφορα «αξεσουάρ» και άλλα πολλά.
Μέσω του υπολογιστή μάλιστα μπορεί κάποιος να συνδεθεί ακόμα και με ροζ
τηλεφωνικές γραμμές σε άλλη χώρα, πληρώνοντας μόνο το αστικό τηλεφώνημα. Στην
Αμερική εταιρείες που προσφέρουν αυτές τις δυνατότητες πληρώνουν εκατοντάδες
χιλιάδες δολάρια τον μήνα για τηλεφωνικά τέλη. Κάθε μέρα όμως εκατομμύρια
συνδρομητές χρησιμοποιούν τις υπηρεσίες τους. Στην Ελλάδα αντίστοιχο δίκτυο
διαθέτει περίπου εκατοντάδες μέλη, τα οποία πληρώνουν 20.000 δρχ. τους έξι
μήνες ή 35.000 δρχ. τον χρόνο.

Τα δισ. των ροζ γραμμών

Ιδιαίτερα δημοφιλείς και διαδεδομένες είναι οι «ροζ» τηλεφωνικές γραμμές. Τα
νούμερα 090, που προσφέρουν τηλεφωνικά ραντεβού και «γνωριμίες».

Άλλη κατηγορία είναι τα νούμερα που ξεκινούν από 00, οι λεγόμενες sex lines,
που είναι διεθνείς κλήσεις και παρέχουν ηχογραφημένες συνομιλίες ανδρών και γυναικών.

Η διαφημιστική δαπάνη για τις γραμμές αυτές, σύμφωνα με τα στοιχεία της
εταιρείας Nielsen, παρουσίασε εντυπωσιακή αύξηση από το 1993 ώς πέρυσι. 
Πριν από πέντε χρόνια οι εταιρείες που λειτουργούν τις ροζ γραμμές ξόδεψαν 14
εκατομμύρια για να τις διαφημίσουν στα ΜΜΕ (εφημερίδες, περιοδικά, τηλεόραση),
ποσό που την περασμένη χρονιά έφτασε τα δυόμισι δισεκατομμύρια δρχ., δηλαδή
178 φορές περισσότερα.

Πέρυσι, μόνο στην Αμερική, οι πελάτες των γραμμών αυτών ξόδεψαν ένα
δισεκατομμύριο δολάρια. 
Στην Ελλάδα δεν είναι διαθέσιμα τα αντίστοιχα νούμερα για τις συγκεκριμένες
γραμμές. Οι εταιρείες πάντως στις οποίες ανήκουν αυτές και άλλες γραμμές
(μέντιουμ, κουίζ κ.λπ.) είχαν συνολικό τζίρο 6,1 δισ. δρχ. το 1996, δεχόμενες
1,8 εκατομμύρια κλήσεις τον μήνα.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: P11</CAT>
<ED>
Κωδικός άρθρου: A16065P111</ED>
<ID>
ID:131123

</ID><URL>http://ta-nea.dolnet.gr/neaweb/neafile.print_unique?e=A&f=16065&m=P11&aa=1</URL></REF>


Article

<CATEGORY>vin09</CATEGORY>

 <H5>Η τηλεόραση εκπέμπει... σεξ. Και όσοι λαμβάνουν το μήνυμα, περνάνε στο
παρασύνθημα εκτονώνοντας τα ερωτικά τους απωθημένα
</H5><H2>ΑΦΙΕΡΩΜΑ
</H2><H2>Ερωτικές χειρονομίες της TV
</H2><H2></H2>
<AUTHOR>ΕΦΗ ΦΑΛΙΔΑ</AUTHOR>

Πέπη Τσεσμελή

Λίγο πιο κάτω η σχισμή του ντεκολτέ, ναι, ναι, εκεί, τονισμένη και με λίγη
σκούρα πούδρα. Τι καθωσπρέπει στρίφωμα είναι αυτό; Ψηλά, όσο πιο ψηλά, για
άπλετη θέα. Μαλλί χαίτη, ξανθός καταρράκτης καλύτερα. Και χείλη γεμάτα,
βαμμένα κόκκινα, ταιριάζουν με το αποτελειωμένο βλέμμα και το χαμόγελο
αναλογίας τριών τετάρτων. Φώτα, μικρόφωνο εντάξει, γραμμές τηλεφώνου ανοιχτές,
το ακροατήριο θίασος πανέτοιμος και η παράσταση αρχίζει. «Αυτόφωρο»,
«Ερωτοδικείο», «Χρυσό Κουφέτο». Ο έρωτας σήμερα γιορτάζεται αλλά στην TV
καταδικάζεται. Με τρόπο... υπερσύγχρονα σπαραξικάρδιο από τις «χαρντ κορ» έως
τις πιο ήπιες εκπομπές.

Η συζήτηση είναι πρόφαση, το τηλέφωνο είναι άλλοθι, ο λόγος κρύβει υπονοούμενα
και η εικόνα είναι εύγλωττη. «Η τηλεόραση επεκτείνεται» παρατηρεί η Φωτεινή
Τσαλίκογλου. «Από κατήγορος και ρυθμιστής της ηθικής του θεατή, γίνεται
διαχειριστής της σεξουαλικότητάς του και τον ωθεί σε μια διαστροφή του
ερωτισμού και της ερωτικής διάθεσης. Όλες αυτές οι εκπομπές λειτουργούν σαν
ένα ροζ τηλέφωνο. Παρέχουν έναν ακαριαίο δωρεάν ερεθισμό στον θεατή που
βρίσκεται ανάμεσα στην πληρωμή και στα οικεία που δεν έχουν πια ερεθισμό. Ο
θεατής είναι δράστης και θύμα».

Μια νέα αυλή των θαυμάτων λοιπόν γεννιέται. Και η τηλεόραση προσφέρει
καταφύγιο σε ιδιόμορφες υπάρξεις, παρέχει άσυλο στις γενετήσιες ορμές τους και
αναλαμβάνει τη θεραπεία των ερωτικών παθήσεών τους. Το σκανδαλιστικό παίρνει
διαστάσεις χυδαίων εξομολογήσεων, το ερεθιστικό προσελκύει τον θεατή, η
παρείσφρηση της κάμερας στις απόκρυφες περιοχές ενός χυμώδους γυναικείου
σώματος παραλύει τα δάχτυλα πάνω στο τηλεκοντρόλ. Το ζάπινγκ σταματάει και ο
θεατής παρακολουθεί...

«Αυτόφωρο» ή η ανατομία μιας δίκης

Ο δικηγόρος Γιώργος Λεωτσάκος σε ρόλο προέδρου του «Αυτοφώρου» κάνει την
εισήγησή του και η συμπαρουσιάστριά του Πέπη Τσεσμελή μπαίνει σε λειτουργία.
Στην αρχή με χαμηλή ταχύτητα θέτει το ερώτημα στους «επίτιμους καλεσμένους»
τής εκπομπής: εκσυγχρονισμός και στις προγαμιαίες σχέσεις; Και τους καλεί να
λάβουν θέση. Ενας από αυτούς, ο γενειοφόρος, επιτετραμμένος να αναλύει το θέμα
της συζήτησης μέσα από θρησκευτικές προεκτάσεις, εισπράττει την οργή εκείνων
που τηλεφωνούν, γιατί αιχμαλωτίζει κι εκμεταλλεύεται άτομα νεαρής ηλικίας. Ο
πρόεδρος παρεμβαίνει συνιστώντας την αποφυγή προσωπικών διαξιφισμών. Ο
πρόεδρος εξάπτεται και από τον θυμό του ξεκουμπώνεται το παπιγιόν του. Η Πέπη
ζητεί να δώσουν στον πρόεδρο μία γραβάτα και επιταχύνει. Προτάσσει το θάρρος
της γνώμης της ­ με αποκαλυπτικό πάντα ντεκολτέ ­ κοιτώντας τον φακό με νόημα
και αρχίζει την αγόρευση των ομοιοκατάληκτων διαπιστώσεων της: «άλλο το
παπγιόν και άλλο το ζαμπόν», «με βαζελίνη και ασπιρίνη», «αφήστε την πάλη και
πιάστε την κραιπάλη». Στο χέρι της κρατάει σφυρίχτρα και μαστίγιο για να
επιβάλλει την τάξη μεταξύ των καλεσμένων.

Βίκυ Μιχαλονάκου

Προαναγγέλλει τη γραμμή τηλεφώνου που περιμένει στον αέρα, «υποδέχεται» με
χαμόγελο και φιλάκια τον ακροατή και στην περίπτωση που εκείνος ­ γιατί
συνήθως είναι άντρες όσοι τηλεφωνούν ­ παραφερθεί και της κάνει χυδαίες
προτάσεις (που κανένα ηχητικό εφέ δεν θα τις καλύψει) η Πέπη μένει απτόητη
ζητώντας από τον γαντοφορεμένο κύριο Αγαμέμνονα να απαγγείλει στίχους από την
«Αντιγόνη» του Σοφοκλή και από τον κύριο Γιάγκο να χορέψει το «Erotica» της Μαντόνα!

«Ερωτοδικείο», η αποπλάνηση της βεβαιότητας

Η πρόεδρός του Βίκυ Μιχαλονάκου φλερτάρει με την κάμερα. Από τη χρυσοποίκιλτη
έδρα της ελέγχει το σώμα των ενόρκων της. Ειδικότητά της οι επιδόσεις, οι
διαστροφές, οι σεξουαλικές ιδιαιτερότητες. Στις εκπομπές της γνωμάτευσαν περί
της ερωτικής συμπεριφοράς τραβεστί, ιδιοκτήτριες οίκων ανοχής, επιχειρηματίες
νυκτερινών κέντρων, μάνατζερ «μοντέλων» ανατολικοευρωπαϊκής προέλευσης. Χάρη
σε αυτήν και το επιτελείο της ο όρος τρανσέξουαλ έγινε απόλυτα κατανοητός στο
ευρύ κοινό, καθώς τελευταία οργάνωσε και σχετικά καλλιστεία για την ανάδειξη
εθνικού συμβόλου του σεξ. Από τις «επιτυχίες» της, η εμφάνιση - προώθηση -
προβολή της Άντζελας Γιάννου, της νέας ερωμένης του πρώην εισαγγελέα Γιώργου
Σακελλαρόπουλου. Όπου η διαγωνιζόμενη για τον τίτλο Γιάννου απαντούσε σε
ερωτήσεις του κοινού, αλλά και των ενόρκων. Ορισμένοι μάλιστα από τους
οποίους, εμπνεόμενοι από το θαύμα της τεχνικής αποκατάστασης αμελειών της
Φύσης, αφιέρωναν στην καλλονή και στίχους εκ του προχείρου.

«Χρυσό Κουφέτο», για τους σεμνότυφους

Η πιο επιτυχημένη μορφή τηλεπροξενιού ολοκληρώνει τον κύκλο της. Χάρη στην
Αννίτα Πάνια και το ψυχρό, ανέμελο στυλ της, η τρίτη ηλικία έμαθε να φλερτάρει
διά τηλεφώνου. 
Και από κοντά ακολούθησαν γυναίκες μόνες, άντρες - κυνηγοί, άεργοι νεαροί που
με την παρουσία τους πρόσφεραν στην Αννίτα την ευκαιρία να διευρύνει το
λεξιλόγιό της και να περάσει τις ατάκες της στο ευρύτερο κοινό μαζί με τα δώρα
της εκπομπής: «Πάρε το όφωνο», «να αρχίσουν τα επιτόπια νταραβέρια», «με τρέλα
και κορδέλα», «καπάκι στο τρικάπακο», «ας πάμε σε αυτόν εδώ με το στυλ το
αγαλματέ». Η σεζόν πλησιάζει στο τέλος της και η ιδέα ξεφτίζει. Το πεδίο
παραμένει ανοιχτό, για εκείνες τις μεταμεσονύχτιες εκπομπές που με το
καμουφλάζ των «τοκ σόου» θεμάτων τους προκαλούν τους θεατές να βρουν μέσα από
τη σοβαροφάνεια την άκρη του γελοίου. Ποιος ξέρει αν κάποτε αυτές οι
περιπτώσεις της Πέπης, της Βίκυς, της Αννίτας δεν θα καταδυναστεύουν το μέλλον
μας ως ρετρό φιγούρες, βγαλμένες από τους εφιάλτες του Αλμοδοβάρ;

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16065P121</ED>
<ID>
ID:131124

</ID><URL>http://ta-nea.dolnet.gr/neaweb/neafile.print_unique?e=A&f=16065&m=P12&aa=1</URL></REF>


Article

<CATEGORY>vin15</CATEGORY>

 <H5>Μαθήματα από τον Κουροσάβα
</H5><H5>ΤΟΡ 3
</H5><H2>ΤΗΛΕΟΡΑΣΗ ΚΥΡΙΑΚΗΣ
</H2><H2></H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>ΣΥΓΚΙΝΗΤΙΚΗ ΚΑΙ ΤΡΥΦΕΡΗ ΤΑΙΝΙΑ ΤΟΥ ΜΕΓΑΛΟΥ ΓΙΑΠΩΝΕΖΟΥ ΣΚΗΝΟΘΕΤΗ
</H3>
ΝΩΡΙΣ

15.15 ΝΕΤ «Ο φίλος μου ο Τζο». Οικογενειακή, παιδική
αγγλική ταινία. (διάρκεια 97) (;)

15.20 Mega «Γεννημένος εραστής» (Loverboy). Συνηθισμένη
νεανική... κομεντί, με Πάτρικ Ντέμπσι και Κάρι Φίσερ (διάρκεια 98) **

15.30 ΕΤ3 «Το μεγάλο τσίρκο» (The big circus). Ιδιοκτήτης
τσίρκου προσπαθεί να αποφύγει την χρεοκοπία και μπλέκει σε περιπέτειες και σε
μαύρες.. πλάκες από κάποιον άγνωστο! Σκηνοθετεί το ντουέτο Ίρβινγκ Άλεν -
Τζόζεφ Νιούμαν. Με Βίκτορ Μάτσιουρ, Πίτερ Λόρι, Ρόντα Φλέμινγκ (διάρκεια 103) **

15.30 Star «Η κυρία δήμαρχος». Ξεκαρδιστικό με Γεωργία
Βασιλειάδου ιδιοκτήτρια της ψαροταβέρνας «Η ωραία Ελένη». Η γυναίκα δεν...
παίζεται! Από κοντά και ο Αυλωνίτης. Ωραίο αγόρι (του '60) ο Νίκος Κούρκουλος
(διάρκεια 90) ***

15.50 Antenna «Ο Τζέρι Λιούις σε ξεκαρδιστικές διακοπές».
Κι αυτό ξεκαρδιστικό. Του αθάνατου Τζέρι Λιούις που μαθαίνει πως του μένουν
μόνον 8 μήνες ζωής και πετάει τα λεφτά του. Με Αν Φράνσις και Πίτερ Λόφορντ. Η
σκηνοθεσία είναι του Τζορτζ Μάρσαλ. Ευχάριστο (διάρκεια 86) ***

17.00 Σκάι «Τα τούβλα». Βιντεοταινία με Βουτσά -
Μουστάκα. Τούβλο είναι και φαίνεται. 
17.20 Mega «Δεσποινίς ετών... 39». Ο Λογοθετίδης
ιδρωκοπάει να παντρέψει την αδελφούλα του, μια μεγαλοκοπέλα άνω των... -άντα.
Αθώα κωμωδία του '54 με Λιβυκού και Σμάρω Στεφανίδου (διάρκεια 80) ***

19.15 ΝΕΤ «Ο Αριστείδης και τα κορίτσια του». Τα αγόρια
μεταμφιέζονται σε κορίτσια. Με Μακρή, Καλατζοπούλου, Στεφανίδου, Νίκη
Λινάρδου, (διάρκεια 85) **

ΑΡΓΑ

21.00 Star «Τζέιμς Μποντ: επιχείρηση χρυσά μάτια»
(Golden eye). Ο πρώτος Τζέιμς Μποντ του Πιρς Μπρόσναν (ακολούθησε ο δεύτερος
«Το αύριο ποτέ δεν πεθαίνει»). Εχθρός της Γης, παρανοϊκός ζάπλουτος που εφορμά
επί του... κυβερνοχώρου. Καλούτσικο σαν γκάτζετ. Γυναικάρες η Φάμκε Τζάνσεν
και η Ιζαμπέλα Σκορούπκο (διάρκεια 130) ***

21.15 Seven Χ «Υπόθεση Καρνεβάλε» (Un Uomo da Bruciare).
Σικελός συνδικαλιστής εκτελείται από την Κόζα Νόστρα. Αρχαία ταινία των...
Ταβιάνι, με Τζιάν Μαρία Βολοντέ και... Σπύρο Φωκά (διάρκεια 92) **½

21.30 Antenna «Η Μαρία της σιωπής». Ο δάσκαλος του χωριού
Αλέκος Αλεξανδράκης μαθαίνει τη γλώσσα των κωφαλάλων στην κωφάλαλη Αλίκη
Βουγιουκλάκη. Η χειρότερη ταινία της Αλίκης στα... ταμεία. Έκτοτε... σιωπή
(διάρκεια 82) *½

21.30 Σκάι «Ρόδα, τσάντα και κοπάνα Νο 2». Μαθητές
και καθηγητές ενός ιδιωτικού σχολείου ετοιμάζονται με διαφορετικά συναισθήματα
για μια τετραήμερη εκδρομή. Κωμωδία του Όμηρου Ευστρατιάδη, με τους Μίμη
Φωτόπουλο, Σωτήρη Τζεβελέκο, Στηβ Ντούζο, Γιώργο Ρήγα (διάρκεια 95) **

22.00 ΝΕΤ «Πέλε, ο κατακτητής» (Pelle the
conqueror). Ο Χρυσός Φοίνικας των Καννών του 1987. Υπερβολικό. Αλλά η ταινία
αξίζει και είναι η Οδύσσεια φτωχού Σουηδού, που μεταναστεύει στην ευημερούσα
Δανία. Πέλε είναι το όνομα του γιου του. Ευπρεπής παραγωγή, στρωτή σκηνοθεσία
από τον Δανό Μπιλ Όγκαστ, προστατευόμενο του Ίνγκμαρ Μπέργκμαν, Με τον Μάξ φον
Σίντοφ και τον πιτσιρίκο Πέλε Χβένεγκαρτ (διάρκεια 150) ***½

23.20 Antenna «Γεύση από Ελλάδα». Κάτι σαν μωσαϊκό
σημερινών Ρωμιών! Τίποτα. Με Παράβα, Μουστάκα, Φωτόπουλο, Κοντού,
Κωνσταντίνου. Ουκ εν τω πολλώ το ευ! Ουδείς το θυμάται (διάρκεια 150) *

ΠΟΛΥ ΑΡΓΑ

00.10 Star «Ιδιαίτερη αμαρτία» (Private obsession). Τοπ
μόντελ εγκλωβίζεται από τον φίλο της, που την προπονεί, για να γίνει η
ιδανική... γυναίκα. Σοφτ πορνό του Λι Φροστ (διάρκεια 103). 
00.15 Σκάι «Τα γάντια του μποξ». Ο Μπαντ Σπένσερ φέρνει
εις πέρας άλλη μια δύσκολη αποστολή. Αμερικανοϊταλική περιπέτεια του Ένζο Τζι
Καστελάρι (διάρκεια 95) *

00.30 Mega «Οι παράνομοι του Μπροντγουέι» (Bloodhounds of
Broadway). Νεανική περιπέτεια του Χάουαρντ Μπρούκνερ! Παραμονή Πρωτοχρονιάς
του 1928. Ποτοαπαγόρευση, τζόγος και κορίτσια. Πλήθος, αλλά ελάχιστες οι καλές
στιγμές. Με Ματ Ντίλον και Μαντόνα. Παίζει και ο Ρούτγκερ Χάουαρντ (διάρκεια
83) **

01.45 Star «Το κορίτσι στην κούνια» (The girl in a
swing). Άγγλος καλοστεκούμενος επισκέπτεται την πρωτεύουσα της Δανίας,
ερωτεύεται Δανέζα, της κάνει πρόταση γάμου και η κόλαση... αρχίζει. Θρίλερ του
Γκόρντον Χέσλερ, με Μεγκ Τίλι και Ρούπερτ Φρέιζερ (διάρκεια 112) **½

Ο «Δάσκαλος» Ακίρα Κουροσάβα δίδει μαθήματα ζωής

01.50 ΕΤ1 «Ο δάσκαλος» (Maddadayo). Αυτοβιογραφικό,
στοχαστικό και φιλοσοφία καθημερινής ζωής. Από τον Ακίρα Κουροσάβα του 1993.
Καθηγητής λιτών, λιτότατων αντιλήψεων, γιορτάζει κάθε χρόνο τα γενέθλιά του,
παρέα με τους μαθητές του. Εκείνοι... παχαίνουν, κερδίζουν, αλλά
ταλαιπωρούνται από τα προσωπικά τους. Εκείνος παραμένει αναλλοίωτος και φίνος.
Μανταντάγιο σημαίνει «όχι ακόμα». Δηλαδή, ο υπέργηρος δάσκαλος δεν είναι
έτοιμος για το μεγάλο ταξίδι. Όταν προβλήθηκε στις αθηναϊκές οθόνες, η ταινία
βούλιαξε. Ό, τι πρέπει για τους υπομονετικούς ****

02.30 Antenna «Θανάσιμος πειρασμός» (Temptress).
Αισθησιακή φωτογράφος επιστρέφει από εξωτικό ταξίδι. Όποιος την... πλησιάσει
στο κρεβάτι... καίγεται. Ερωτισμός με Κιμ Ντιλάνεϊ και Κόρμπιν Μπέρνσεν
(διάρκεια 87). 
1. «Ο δάσκαλος». Μαθήματα ζωής από τον δάσκαλο Κουροσάβα (ΕΤ1, 01.50).

2. «Πέλε, ο κατακτητής». Ο Χρυσός Φοίνικας των Καννών του '87 και η
σκηνοθεσία του Μπιλ Όγκαστ (ΝΕΤ, 22.00).

3. «Τζέιμς Μποντ: επιχείρηση χρυσά μάτια». Η διασκέδαση της βραδιάς
(Star, 21.00).

(;) = άπαιχτο στην Ελλάδα τηλεκοντρόλ = δοκιμάστε αλλού την τύχη σας * =
δεν έχετε άλλο τίποτα να κάνετε; ** = καλούτσικο *** = καλό **** = πολύ καλό
*****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: P14</CAT>
<ED>
Κωδικός άρθρου: A16065P141</ED>
<ID>
ID:131145

</ID><URL>http://ta-nea.dolnet.gr/neaweb/neafile.print_unique?e=A&f=16065&m=P14&aa=1</URL></REF>


Article

<CATEGORY>vin09</CATEGORY>

 <H5>ΡΕΚΟΡ ΤΗΛΕΘΕΑΣΗΣ ΣΤΟΥΣ «ΨΙΘΥΡΟΥΣ ΚΑΡΔΙΑΣ»
</H5><H2>Ο γάμος της χρονιάς
</H2>
Ο γάμος της Ερατούς ήταν το τηλεοπτικό γεγονός της περασμένης εβδομάδας. Και
καθώς στο επεισόδιο της σειράς «Ψίθυροι καρδιάς» μόνον τριπλή παραλλαγή, 1Χ2,
μπορούσε να βάλει κανείς, προσείλκυσε τα περισσότερα βλέμματα.

Θα γίνει ή δεν θα γίνει ο γάμος; Θα γίνει ή όχι αιματοκύλισμα; Θα το πάρει το
κορίτσι ο Αντώνης ή θα «καθαρίσει» ο Μάρκος; Η απάντηση επί της μικρής οθόνης
μέσα από τις συχνότητες του Mega που παρακολούθησαν 1.645.000 τηλεθεατές,
αναδεικνύοντας το σίριαλ ως το δημοφιλέστερο του προηγούμενου επταημέρου και
πρώτο με διαφορά από τα υπόλοιπα.

Σε ανοδική τροχιά όμως το «Τίμημα του πάθους», αλλά και η κομεντί «Δυο ξένοι».
Στο ερωτικό δραματικό σίριαλ του Antenna η Χριστίνα αποκαλύπτει στον Νίκο τον
εκβιασμό του Σωτήρη, με συνέπεια να εκνευριστεί εκείνος και το ζευγάρι να
τσακωθεί. Η όλη ιστορία το βράδυ της προπερασμένης Παρασκευής αποτέλεσε πόλο
έλξης για 1.117.000 τηλεθεατές. Τη Δευτέρα, όμως, 2 Φεβρουαρίου, στους «Δυο
ξένους» γινόταν το «έλα να δεις», όπερ και έπραξαν αναλόγως 1.081.000
τηλεθεατές, ωθώντας το σίριαλ στην τρίτη βαθμίδα της κλίμακας των προγραμμάτων
με την υψηλότερη δημοτικότητα.

Οι ραγδαίες εξελίξεις στο «Τζιβαέρι» συνέβαλαν ώστε το σίριαλ να ανέβει ένα
ακόμη σκαλοπάτι και να συμπληρώσει την τετράδα των σίριαλ που είδαν οι περισσότεροι.

Το γεγονός ότι η Βέρα βρίσκεται πίσω από της φυλακής τα σίδερα, ότι ο Γιώργος
που παρουσιάστηκε στο στρατό, επειδή βρίσκεται μακριά από την Αλίκη,
τρελαίνεται και λιποτακτεί, κέντρισαν το ενδιαφέρον 955.000 τηλεθεατών κι έτσι
το σίριαλ που σκηνοθετεί ο Γιώργος Κορδέλας βρέθηκε στην τέταρτη θέση.

Η δυναμική που αναπτύσσουν οι σειρές της τρέχουσας τηλεοπτικής περιόδου πρέπει
να ξεπερνούν, για τα κανάλια, κάθε προσδοκία. Σκεφτείτε πως μεσούσης της
αθλητικής περιόδου, στην δεκαπεντάδα δεν εμφανίστηκε ούτε μία μετάδοση
αθλητικής συνάντησης, όταν στο πρόσφατο παρελθόν μία ή δύο τουλάχιστον έδιναν
το «παρών». Λάβετε δε υπόψη πως την περασμένη εβδομάδα ήταν και οι τελικοί
αγώνες για το Κύπελλο Ελλάδας στο μπάσκετ, όπου είχαμε εκπλήξεις. Παρόλα αυτά
κανένας από τους τέσσερις αγώνες δεν κατάφερε να προσελκύσει ικανό αριθμό
τηλεθεατών που θα του εξασφάλιζε μια θέση μεταξύ των δημοφιλέστερων προγραμμάτων.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: P16</CAT>
<ED>
Κωδικός άρθρου: A16065P161</ED>
<ID>
ID:131125

</ID><URL>http://ta-nea.dolnet.gr/neaweb/neafile.print_unique?e=A&f=16065&m=P16&aa=1</URL></REF>


Article

<CATEGORY>vin09</CATEGORY>

 <H2></H2><H2>Περί βιβλιοθηκών
</H2>
<AUTHOR>ΔΗΜΗΤΡΗΣ ΔΑΣΚΑΛΟΠΟΥΛΟΣ</AUTHOR>

Την περασμένη Τετάρτη άρχισε να λειτουργεί, στο Τμήμα Αρχιτεκτονικής του
Πολυτεχνείου, μια πολύ ενδιαφέρουσα έκθεση, με τον δίκλωνο τίτλο «Οι μεγάλες
βιβλιοθήκες, από την Αλεξάνδρεια στο Παρίσι ­ Σύγχρονες ελληνικές
βιβλιοθήκες». Είμαι βέβαιος ότι πολλοί από τους επισκέπτες της έκθεσης θα
οδηγηθούν σε δυσάρεστους συνειρμούς, αναλογιζόμενοι το γενικώς απωθητικό κλίμα
που επικρατεί, χρόνια τώρα, στις περισσότερες ελληνικές βιβλιοθήκες και,
κυρίως, στην Εθνική.

Ήδη πριν ξεκινήσει η έκθεση, η σχετική ειδησεογραφία πρόλαβε να διατυπώσει
πικρόχολα σχόλια για τις συνθήκες λειτουργίας των βιβλιοθηκών στην Ελλάδα.
Αντιγράφω από κυριακάτικη εφημερίδα: «Αν αυτήν τη στιγμή σε όλο τον κόσμο ­
και στον Τρίτο ­ οι μεγάλες δημόσιες βιβλιοθήκες αναδεικνύονται σε κυρίαρχα
στοιχεία του πολεοδομικού σχεδιασμού, του αρχιτεκτονικού ανταγωνισμού (χωρίς
αρνητικές συνδηλώσεις), της αγωνίας για τη γραπτή μνήμη και της προβληματικής
για την προσαρμογή ενός παλιού και παραδοσιακού θεσμού στη νέα εποχή της
Πληροφορικής, στην Ελλάδα η Εθνική Βιβλιοθήκη λειτουργεί ως ένα ωραίο μουσείο,
ως εμβληματικό κέλυφος μιας αποθήκης βιβλίων και χειρογράφων».

Είναι κοινότοπο και ανιαρό να διεκτραγωδούμε τα πασίδηλα και τα πασίγνωστα.
Για παράδειγμα, σε απογευματινή εφημερίδα διάβασα και τον ακόλουθο,
αφοπλιστικό αφορισμό: «Οι βιβλιοθήκες, ως θεσμός και λειτουργία, είναι σχεδόν
άγνωστες στην Ελλάδα». Προτιμώ να δούμε το όλο θέμα από την εύθυμη πλευρά του,
όπως το έχει αποδώσει ο Ουμπέρτο Έκο σε κείμενό του, που επιγράφεται «Πώς να
οργανώσετε μια δημόσια βιβλιοθήκη».

Στο κείμενο αυτό, ο Έκο καταγράφει ορισμένες βασικές οδηγίες για την οργάνωση
μιας βιβλιοθήκης, παρωδώντας τον παραδοσιακά δυσκίνητο μηχανισμό λειτουργίας
της. Φαντάζομαι ότι οι οδηγίες του προέρχονται από προσωπική εμπειρία (ίσως
και από ευφάνταστη ανατροπή των πραγματικών δεδομένων). Αν αποκλείσουμε το
ενδεχόμενο να έχει εμπνευστεί ο Έκο από την ισχύουσα στην Εθνική μας
Βιβλιοθήκη κατάσταση, θα ήταν παρήγορο και ανακουφιστικό να καταλήξουμε στο
συμπέρασμα ότι και στις ιταλικές βιβλιοθήκες δεν είναι πάντοτε ρόδινα τα πράγματα.

Γράφει, λοιπόν, ο Έκο: Από τη στιγμή που ο επισκέπτης της βιβλιοθήκης ζητά ένα
βιβλίο έως τη στιγμή που του το παραδίδουν, ο χρόνος πρέπει να είναι τόσο
μεγάλος, ώστε να χάνει την υπομονή του και να φεύγει.

Μόνον ένα βιβλίο μπορεί να ζητήσει κανείς κάθε φορά. 
Φωτοτυπικό μηχάνημα δεν θα πρέπει να υπάρχει (κι αν υπάρχει, δεν θα πρέπει να
λειτουργεί). Εάν, κατ' εξαίρεσιν, είναι διαθέσιμο, η πρόσβαση των αναγνωστών
προς το μηχάνημα να είναι τόσο δύσκολη και η τιμή κάθε φωτοτυπίας τόσο ακριβή,
ώστε να αποθαρρύνονται οι πάντες. Σε κάθε επίσκεψη, μόνο μία ή δύο φωτοτυπίες
θα επιτρέπονται.

Ο βιβλιοθηκάριος, συνεχίζει ο Έκο, οφείλει να θεωρεί εχθρό του τον αναγνώστη·
επιπλέον, πρέπει να τον θεωρεί αργόσχολο και ακαμάτη ­ διαφορετικά θα
εργαζόταν και δεν θα τριγύριζε στις βιβλιοθήκες. Δανεισμοί βιβλίων
απαγορεύονται. Οι ώρες λειτουργίας της βιβλιοθήκης να συμπίπτουν ακριβώς με το
ωράριο λειτουργίας γραφείων και καταστημάτων, για να μην μπορούν οι εκεί
εργαζόμενοι να επισκεφθούν τη βιβλιοθήκη. Εννοείται πως τα απογεύματα και τα
Σάββατα η βιβλιοθήκη είναι πάντοτε κλειστή.

Κάτω από οποιεσδήποτε συνθήκες, δεν θα πρέπει να υπάρχει και να λειτουργεί
στον χώρο της βιβλιοθήκης αναψυκτήριο ή μπαρ, που θα εξυπηρετεί τους αναγνώστες.

Όποιος επισκέπτης βγαίνει για λίγο, για να πιει έναν καφέ ή μία πορτοκαλάδα,
να παραδίδει το βιβλίο που έχει πάρει και, όταν επιστρέψει, να αρχίζει εκ νέου
τη διαδικασία αναζήτησής του ­ εφόσον έχει τακτοποιηθεί στο οικείο ράφι.
Τέλος, για τις απρόβλεπτες και δύσκολες στιγμές, οι βιβλιοθήκες δεν θα πρέπει
να διαθέτουν τουαλέτα για τους επισκέπτες.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: P16</CAT>
<ED>
Κωδικός άρθρου: A16065P162</ED>
<ID>
ID:131169

</ID><URL>http://ta-nea.dolnet.gr/neaweb/neafile.print_unique?e=A&f=16065&m=P16&aa=2</URL></REF>


Article

<CATEGORY>vin09</CATEGORY>

 <H2>Ο Μ. Κοψίδης για την εκπομπή «Μαλβίνα Hostess»
</H2>
<H3></H3>«Είναι πολύ άσχημο να ανοίξει ένας δρόμος λογοκρισίας στην πολιτική σάτιρα»
δήλωνε ο υπεύθυνος του γραφείου Τύπου της Κ.Ε. του ΚΚΕ και εκπρόσωπος του
κόμματος στο ΕΣΡ Μάκης Κοψίδης, στο ραδιόφωνο του Σκάι και στον δημοσιογράφο
Μανώλη Καψή, για την εκπομπή της Μαλβίνας Χαριτοπούλου «Μαλβίνα Hostess».

Ο κ. Κοψίδης επισήμανε ότι «αν το θέμα ήταν ο Στρατής Σωμερίτης, μετά τη
δήλωση της Μαλβίνας Χαριτοπούλου στο ΕΣΡ, αυτό θα είχε λήξει. Άρα λοιπόν
υπάρχει άλλο θέμα, μεγάλο πολιτικό θέμα. Θέλουν να φιμώσουν, θέλουν να
περιορίσουν, γιατί τους είναι ενοχλητική πολιτικά, η συγκεκριμένη εκπομπή της Μαλβίνας.

Θα είναι εξαιρετικά επικίνδυνος δρόμος αν το ΕΣΡ προχωρήσει στην α' ή β'
μορφή λογοκρισίας, που πιστεύω ότι δεν θα το κάνει».

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: P16</CAT>
<ED>
Κωδικός άρθρου: A16065P163</ED>
<ID>
ID:131207

</ID><URL>http://ta-nea.dolnet.gr/neaweb/neafile.print_unique?e=A&f=16065&m=P16&aa=3</URL></REF>


Article

<CATEGORY>vin09</CATEGORY>

 <H2>... απ' το παράθυρο!
</H2><H2></H2>
<AUTHOR>ΓΙΩΡΓΟΣ ΒΕΛΤΣΟΣ</AUTHOR>

«Τι να κάνω, για να παρατείνω όσο θα ήθελα αυτή την ίδια τόσο
συγκινητική και τόσο απλή ιστορία; Πώς να λέω συνέχεια τα ίδια
και τα ίδια, χωρίς να κουράσω τους αναγνώστες μου, όπως
δεν κουράζομαι εγώ επαναλαμβάνοντάς τα;» (1)

Αλλά δεν υπάρχει λόγος να ταυτιστώ με τον Jean-Jacques Rousseau, παρά το ότι ο
μηχανισμός γραφής, που έστησα εδώ και είκοσι τρία χρόνια στα «ΝΕΑ»,
οδηγεί σε μία μετάθεση του εαυτού προς τον άλλον, έτσι ώστε ο άλλος να γίνεται
κάθε φορά το alter ego μου. Υπ' αυτήν την έννοια, ο Κούρτοβικ είχε δίκιο να με
κατηγορεί σε συνέντευξή του στην «Ελευθεροτυπία» (4.2.98). Πίσω από τον
αντιεξουσιαστικό μου λόγο, επιζητώ πράγματι να ασκώ εξουσία «πιο μανιακά από
πολλούς πολιτικούς ή καπιταλιστές» (sic). Με μία διαφορά: ότι συνεχώς
ταυτίζομαι με τον Κούρτοβικ...

Προσδοκώντας τη σωτηρία μέσω της γραφής, τον Κούρτοβικ θέλησα να σώσω από την
βεβαιότητα ότι είναι «ο ελεύθερος σκοπευτής, τελευταίο καταφύγιο της
διαύγειας, της ακέραιης σκέψης» («Ελευθεροτυπία», 4.2.98). Διερωτώμαι,
σκοπευτής; Από πού; Από «ΤΑ ΝΕΑ»; Και με ποιους στόχους; Τους άοπλους
κρινόμενους ενός εβδομαδιαίου chasse ΰ l' homme; Τους ακέραιους επαίτες
μιας τόσης δα παραγράφου με το ονοματάκι τους, μπροστά στην πύλη του νοερού
του δικαστηρίου;

Επανέρχομαι, όμως, στον εαυτό μου.

Εάν κινδυνεύει ο Rousseau, είναι από το λάθος του να πιστεύει στην καλοσύνη
του. ­ Πώς θα μπορούσα να γίνω κακός, όταν είχα συνέχεια γύρω
μου τα πιο λαμπρά παραδείγματα... (Τόμος πρώτος, βιβλίο πρώτο, σ. 15).

Αυτόν τον κίνδυνο δεν τον διατρέχω. Τα λαμπρά παραδείγματα, που έχω συνέχεια
γύρω μου, δεν το επιτρέπουν. Κι αν, όπως ο Rousseau, θα έπρεπε να πω με τι
μάτια θα έβλεπα έναν άνθρωπο σαν κι εμένα, αν ήμουν άλλος; Θα έλεγα: με τα
μάτια του Κούρτοβικ. Όταν με βλέπει σαν «μανιακό εξουσιαστή», βλέπει τον εαυτό του.

Το ότι εξαπατώμαι όταν ταυτίζω το alter ego μου με τον Κούρτοβικ ως alter, και
επιπλέον ότι ως ομιλούν υποκείμενο ταυτίζομαι με το υποκείμενο για το
οποίο γίνεται λόγος, αυτό διόλου δεν συνιστά λογικό εμπόδιο. Είναι,
απλούστατα, ένα πρόσκομμα του ίδιου μου του λόγου. Το υπερπηδώ, παύοντας να
ομιλώ (για τον Κούρτοβικ). Αλλά και τότε, ένα άλλο εμπόδιο προκύπτει. Πώς θα
συνεχίσω το επιούσιο άρθρο μου, όταν ο λόγος για τον οποίο μιλώ εξαφανίζεται
τη στιγμή που σιωπώ;

Έχω την απάντηση. Αυτή η μορφή σιωπής που επιλέγω είναι η γραφή, η οποία όταν
θέλει να είναι γραφή ­ να είναι σιωπή ­ οφείλει να αγνοεί τα υποκείμενα περί
ων ο λόγος, όλα τα επώνυμα alter ενός ego που αυτοβιογραφείται κρυπτόμενο από
το ίδιο του το μανιακό για εξουσία alter ­ Αποφασίζοντας να γράφω και
να κρύβομαι, έκανα εκείνο που ήταν το πιο πρόσφορο για
μένα. (Τόμος πρώτος, βιβλίο τρίτο, σ. 127). Μήπως με έχει δει ο κύριος
Κούρτοβικ πουθενά αλλού, εκτός από εκεί όπου κι εγώ βλέπω το alter ego μου;
Στην τηλεόραση.

Επανέρχομαι, όμως, στον Rousseau.

­ Αχ, πού να έβλεπαν τα έργα της πρώτης μου νιότης, εκείνα
που έφτιαχνα όταν ταξίδευα, εκείνα που έγραψα και δεν κατέγραψα
ποτέ... Γιατί να τα έγραφα; Γιατί να στερηθώ την άμεση
απόλαυση της ευτυχίας, για να πω στους άλλους ότι ήμουν
ευτυχής; Τι με ενδιέφεραν οι αναγνώστες, το κοινό, η
Γη ολάκερη, την ώρα που πετούσα στα ουράνια; Και μήπως
είχα ποτέ πάνω μου πένες και χαρτιά; Αν τα είχα όλα αυτά κατά
νου δεν θα μου ερχόταν απολύτως τίποτα. Δεν το ήξερα από πριν
ότι θα είχα ιδέες. Οι ιδέες έρχονται όποτε θέλουν αυτές, όχι
όποτε θέλω εγώ. (Τόμος πρώτος, βιβλίο τέταρτο, σ. 177).

Υφίσταμαι στις συνέπειες της επάρκειας σε πένες και χαρτιά: δεν έχω ιδέες. Το
κείμενο στα «ΝΕΑ» γράφεται όλο και δυσκολότερα. Ακόμη και ο κίνδυνος
από την αυτοαναφορά, εκείνο το δώρο από το γύμνωμα της καρδιάς που επιζητεί
κατά βάθος όποιος γράφει, μετατρέπεται σε δύναμη. Ο Κούρτοβικ έχει δίκιο,
αδιάφορο αν η δύναμη και η εξουσία μου δεν επηρεάζουν κανέναν.

Η γραφή ως μορφή σιωπής και περισσότερο η σιωπή ως προς την γραφή, ιδού το
«έσχατο εμπόδιο» για όποιον θέλει να δει και να δείξει τον εαυτό του, να
διατηρήσει τον εαυτό του στην τέχνη του εγωτισμού.

­ Τέλειωσα έτσι την ανάγνωσή μου και όλοι απέμειναν σιωπηλοί. Η
κυρία ντ' Εγκμόν ήταν η μόνη που μου φάνηκε συγκινημένη.
Την είδα που έτρεμε, αλλά συνήλθε γρήγορα και έμεινε
κι αυτή αμίλητη, όπως οι άλλοι. Αυτός ήταν ο καρπός που
έθρεψα από όλη την ανάγνωση και από τη δήλωσή μου (Τόμος δεύτερος,
βιβλίο δωδέκατο, σ. 395).

Το περίπλοκο διάβημα του Rousseau, η ταύτισή του με το «επικίνδυνο
αναπλήρωμα», με τη γραφή δηλαδή ενός νόθου έργου γραμμένου από εξομολογήσεις
και από ισάριθμες αποσιωπήσεις, έπρεπε να συναντήσει το «έσχατο εμπόδιο» της
σιωπής, που κάνει την αλήθεια του αφόρητη.

Κι όταν στο τέταρτο βιβλίο εξομολογείται ότι φοβάται όχι μήπως πει ψέματα,
αλλά μήπως δεν πει «τα πάντα», γνωρίζει πως μόνον ψευδόμενος θα τα πει, διότι
«τα πάντα» δεν αναφέρονται και δεν ενδιαφέρονται για την αλήθεια ούτε για την
διακρίβωση ή τον έλεγχο των προθέσεων. Η έγνοια του είναι ο τρόπος που
θα ειπωθούν. Και αυτός ο τρόπος, η υφή της γραφής, η γραφή ως «ολέθριο
σχέδιο», οδηγούσε τον Rousseau στη μεγαλύτερη αντίφαση: να την απορρίπτει, ενώ
την είχε ανάγκη.

Ασφαλώς δεν μπορούμε να γράψουμε ή να πούμε «τα πάντα», παρά το ότι μπορούμε
να τα πράξουμε. Αλλά και πάλι η δράση περιττεύει. «Το δραν είναι ανέφικτο»,
παρατηρεί ο σχολιαστής του Rousseau, Jean Starobinski. «Και αν η δράση οφείλει
να σώζει, δεν είναι δυνατόν να συντελείται παρά από τη Θεία Πρόνοια». Υπ' αυτή
την έννοια, ο Κούρτοβικ έχει και πάλι δίκιο, όταν μιλά για μανιακούς της
εξουσίας. Θεολογούν!

Εξομολογούμαι: ζω και γράφω κατά τρόπο ευσεβή. Δεν έχω την ικανότητα να
παρεκκλίνω από τον δρόμο ενός γραφικού Θεού, τον οποίο ευλογώ εν
εκκλησίαις. Με τον Κούρτοβικ μάς ενώνει αυτό: επιλέξαμε να εκκλησιαζόμαστε στη
Μητρόπολη. Ζηλεύω τον Δ. Καψάλη, που ομολογεί την πίστη του κάθε Κυριακή στην
ενοριακή «Αυγή». Ο Θεός μας, ο κακός Θεός, είναι ο πιο χρήσιμος που
υπάρχει. Έχει δίκιο, κι ένας άλλος θεολόγος, ο Ε.Μ. Cioran: «Εάν, τον κακό
Θεό, δεν τον είχαμε του χεριού μας, πού θα χύναμε τη χολή μας; Εντέλει, όλες
οι μορφές μίσους κατευθύνονται εναντίον του». Εν τοιαύτη περιπτώσει,
συμπεραίνω ότι μας επιτρέπεται να αγαπάμε αλλήλους ίνα εν ομονοία ομολογήσωμεν.

«Εμείς κρίνουμε και όχι ο χρόνος», διαπίστωνε την Κυριακή στην «Αυγή» ο
Διονύσης Καψάλης με αυξημένο αίσθημα ευθύνης εξαιτίας της κριτικής του
ικανότητας ως κριτικού μάλλον, παρά ως ποιητή. Δεν το πιστεύω. Δεν τον
πιστεύω. Κρίνει η δύναμη των αισθημάτων, ένα σύστημα «παθημάτων», όχι μια
θεωρία περί κρίσεως, η οποία υποστηρίζεται από τη νοσταλγία ως αξία και όχι ως πάθημα.

Κρίνουν οι «παθήσεις» (affections), όχι οι ανασκοπικές κρίσεις. Επιπλέον, οι
«παθήσεις» τροποποιούν τις επιπτώσεις των άλλων παθημάτων επάνω τους. Τις
παθαίνουν και έτσι μας προσανατολίζουν στις αξίες της ζωής. Ο χρόνος θα κρίνει
ως πάθημα, ως ίχνος κάτω από τα μάτια, στα χέρια, στα φιλιά μας. Κρίνουν οι
τρόποι, «συνεχείς παραλλαγές της τελειότητας», όπως θα γράφει ο Deleuze
επιμένοντας πως πρέπει να τελειώνουμε με την κρίση. Κρίνει ένα «επίπεδο
εμμένειας» που διαμένει εντός μας, διότι εμείς έχουμε προηγουμένως
εγκατασταθεί σ' αυτό.

Ο χρόνος θα κρίνει διότι συνιστά, τρόπον τινά, μια τέταρτη διάσταση αυτού του
«επιπέδου», που το υφιστάμεθα ενώ το κατασκευάζουμε, όταν ζητάμε να ζήσουμε ποιητικά.

Καθισμένοι στο ακροθαλάσσι, ένα πανί περνά, το πέταγμα των γλάρων, «ο
αδιάκοπος ψίθυρος της ζωής». Είναι τρία πράγματα διαφορετικά ή μόνον ένα;
αναρωτιέται ο Bergson.

Ο χρόνος θα κρίνει, διότι ο χρόνος φεύγει, ενώ δεν έχει να πάει πουθενά. Το
καταλαβαίνουμε συν τω χρόνω. Το νιώθουμε εκείνη τη στιγμή, στ' ακροθαλάσσι.
Εκείνη την ποιητική στιγμή, μοναδική πραγματικότητα του χρόνου, «αναγκαστικά
περίπλοκη, διότι συγκινεί, δείχνει, παρηγορεί», μας κρίνει.

Θα πρέπει τότε βίαια, να εισάγουμε το ποίημα στη χρονοβόρο εφημερίδα και να το
αφιερώσουμε στους κριτικούς όλων των εκκλησιών και όλων των δογμάτων

Το ποίημα, απ' το παράθυρο (2)!

(1) J.J. Rousseau, Εξομολογήσεις, (Τόμος πρώτος, έκτο βιβλίο) σε
μετάφραση Αλεξάνδρας Παπαθανασοπούλου, Ιδεόγραμμα, Αθήνα 1998, σ. 243

(2) Παράθυρο, στην τυπογραφία, το άνοιγμα στη σελίδα.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: P17</CAT>
<ED>
Κωδικός άρθρου: A16065P171</ED>
<ID>
ID:131126

</ID><URL>http://ta-nea.dolnet.gr/neaweb/neafile.print_unique?e=A&f=16065&m=P17&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2><H2></H2>
ΑΘΗΝΑΣ

Α' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Τα φτερά της αγάπης. 6.30-8.45-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Το παιχνίδι. 6.00-8.30-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Το τσακάλι. 5.50-8.30-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Το παιχνίδι. 6.00-8.30-10.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Οι στρατιώτες του σύμπαντος. 6.00-8.30-11.00 μ.μ. Ηρακλής - πέρα από
τον μύθο. Κυρ.: ώρα 4.00 μ.μ.

ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Τιτανικός. 3.00-6.45-10.30 μ.μ. Κυρ.: ώρα 11.00 π.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Άντρες με τα
όλα τους (Κ.). 5.00-7.00-9.00-11.00 μ.μ. Σάβ.-Κυρ: ώρα 3.00 μ.μ. Παρ.-Σάβ.:
Πάνω, κάτω, ώρα 00.45.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Τιτανικός. 6.15-10.00 μ.μ. Παρ.-Κυρ.: ώρα 2.30
μ.μ. Κυρ.: ώρα 11.00 π.μ.

ΑΘΗΝΑΙΟΝ CINEPOLIS PHILIPS 2. Τιτανικός. 3.00-6.45-10.30 μ.μ. Κυρ.: ώρα 12.00 μ.

ΑΘΗΝΑΙΟΝ CINEPOLIS PHILIPS 3. Mad City. 6.00-8.30-10.45 μ.μ. Σαβ.-Κυρ.: ώρα
3.45 μ.μ. Παρ.-Σάβ. ώρα 01.00 π.μ.: Πάνω, κάτω.

ΑΘΗΝΑΙΟΝ CINEPOLIS PHILIPS 4. Άντρες με τα όλα τους (Κ.). 5.00-7.00-9.00-11.00
μ.μ. Σάβ.-Κυρ. και ώρα 3.00 μ.μ., Παρ.-Σάβ. και ώρα 00.45.

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Condition). Ο αδελφός μου κι εγώ. 7.00-9.00-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Οι στρατιώτες του σύμπαντος.
6.00-8.30-11.00 μ.μ.

ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Ξέφρενες νύχτες.
5.00-8.00-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo).
Τζέιμς Μποντ πράκτωρ 007: Το αύριο ποτέ δεν πεθαίνει. 6.20-8.40-10.50 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Ο επισκέπτης
του χειμώνα. 6.45-8.50-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Τιτανικός. 5.45-9.30 μ.μ.
Σάβ.-Κυρ. και ώρα 2.00 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Τζέιμς Μποντ πράκτωρ 007: Το αύριο ποτέ δεν πεθαίνει. 6.20-8.40-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Το τσακάλι.
5.50-8.30-11.00 μ.μ. Σάβ.-Κυρ. και ώρα 3.30 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Οι στρατιώτες του σύμπαντος.
6.00-8.30-11.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition).
Βασιλική. 5.40-8.10-10.40 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Βασιλική.
5.45-8.25-11.00 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Άντρες με τα όλα τους (Κ.). 7.00-9.00-11.00 μ.μ. Παρ.-Κύρ και ώρα
5.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital).
Τιτανικός. 6.20-10.10 μ.μ. Σάβ.-Κυρ. και ώρα 2.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS).
Τιτανικός. 5.45-9.30 μ.μ. Σάβ.-Κυρ. και ώρα 2.00 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Άντρες με
τα όλα τους (Κ.). 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Τιτανικός. 5.45-9.30 μ.μ. Σάβ.-Κυρ.: ώρα 2.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Το τσακάλι. 5.00-7.40-10.15 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Άντρες με τα όλα τους (Κ.). 4.40-6.40-8.40-10.40 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 Dolby Stereo). Ξέφρενες
νύχτες. 4.30-7.30-10.30 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Τιτανικός. 6.30-10.15 μ.μ. Σάβ.-Κυρ. και ώρα 2.45 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Τιτανικός. 6.15-10.00 μ.μ. Σάβ.-Κυρ. και ώρα 2.30 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Το τσακάλι. 5.10-7.50-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Ξέφρενες
νύχτες. 5.00-8.00-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Η νύχτα του κυνηγού.
6.30-8.30-10.30 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Οι στρατιώτες του σύμπαντος. 5.20-7.50-10.20 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Ξέφρενες
νύχτες. 7.15-10.30 μ.μ.

ΑΤΤΙΚΟΝ RENAULT (Οδ. Σταδίου ~ 3228.821 Dolby Digital Air Condition).
Τιτανικός. 6.15-10.00 μ.μ. Παρ.-Κυρ. και ώρα 2.30 μ.μ.

ΑΦΑΙΑ (Καλλιθέα ~ 9595.534 Dolby Stereo). Βασιλική. 6.10-8.45-11.05 μ.μ.

CINERAMA (οδός Αγ. Κυριακής 30, Π. Φάληρο ~ 9303.593 - 9303.595 Dolby Stereo
RS). Τιτανικός. 6.15-10.00 μ.μ. Παρ.-Κυρ. και ώρα 2.30 μ.μ. Κυρ. και ώρα 11.00 π.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Τιτανικός. Παρ.-Σάβ.:
13.00-17.00-21.00-01.00. Κυρ.-Πέμ.: 11.00-15.15-19.15-23.30.

VILLAGE CENTRE Αίθουσα 2. Mad City. Παρ.-Σάβ.:
11.20-14.00-16.45-19.30-22.15-00.50. Κυρ.-Πέμ.: 11.20-14.00-16.40-19.20-22.00-00.40.

VILLAGE CENTRE Αίθουσα 3. Οι στρατιώτες του σύμπαντος. Παρ.-Σάβ.:
11.45-14.45-17.30-20.15-23.00-01.45. Κυρ.-Τετ.:
11.15-14.00-16.45-19.30-22.15-01.00. Πέμ.: 11.15-14.00-19.30-22.15-01.00.

VILLAGE CENTRE Αίθουσα 4. Τζέιμς Μποντ πράκτωρ 007: Το αύριο ποτέ δεν
πεθαίνει. Παρ.-Σάβ.: 12.30-15.15-18.00-20.40-23.15-10.45. Κυρ.-Πέμ.: 11.45-14.30-17.30-20.15-22.50-01.20.

VILLAGE CENTRE Αίθουσα 5. Η επίλεκτη. Παρ.: 13.15-16.15-19.00-21.45.
Σάβ.-Κυρ.: 16.15-19.00-21.45. Δευτ.-Πέμ.: 13.15-16.15-19.00-21.45-00.45.
Ηρακλής - Πέρα από τον μύθο. Σάβ.-Κυρ.: 11.45-13.45. In & Out. Παρ.-Σάβ.:
00.30. Κυρ.: 00.45.

VILLAGE CENTRE Αίθουσα 6. Ξέφρενες νύχτες. Παρ.-Σάβ.:
12.15-15.30-18.45-22.00-01.15. Κυρ.-Πέμ.: 11.30-14.45-18.00-21.15-00.30.

VILLAGE CENTRE Αίθουσα 7. Τιτανικός. 16.00-20.00-00.00. Μόνος στο σπίτι
3 - Παρ.: 13.30. Σάβ.-Πέμ.: 11.00-13.30.

VILLAGE CENTRE Αίθουσα 8. Τιτανικός. 12.00-16.00-20.00-00.00.

VILLAGE CENTRE Αίθουσα 9. Το τσακάλι. Παρ.-Σάβ.:
11.30-14.15-17.00-19.45-22.45-01.30. Κυρ.-Πέμ.: 11.30-14.15-17.00-19.45-22.30-01.15.

VILLAGE CENTRE Αίθουσα 10. Άντρες με τα όλα τους. Παρ.-Σάβ.:
12.15-14.30-16.45-19.10-21.20-23.30-01.40. Κυρ.-Πέμ.: 12.00-14.15-16.30-18.45-21.00-23.15-01.30.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Οι στρατιώτες του σύμπαντος. 6.00-8.30-11.00 μ.μ. Ηρακλής
- Πέρα από τον μύθο. Κυρ. ώρα 4.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα). Το
τσακάλι. 5.50-8.30-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Βασιλική. 5.30-8.15-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Οι στρατιώτες του σύμπαντος. 5.30-8.00-10.30 μ.μ. Ο γκαφατζής της ζούγκλας.
Σάβ.-Κυρ. ώρα 4.00 μ.μ.

ΕΛΛΗ (Οδός Ακαδημίας ~ 3632.789 Dolby Stereo). Το τέλος της βίας.
5.15-7.45-10.15 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Mad City. 5.40-8.05-10.30 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Το τσακάλι. 5.50-8.30-11.00 μ.μ.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Άντρες με τα όλα
τους (Κ.). 5.00-7.00-9.00-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Το τέλος της βίας. 6.10-8.40-11.00 μ.μ.

INTEAL (Πανεπ/μίου 46 ~ 3826.720 Dolby Digital). Οι στρατιώτες του σύμπαντος.
5.10-7.50-10.30 μ.μ. Σάββατο μεταμεσονύκτια ώρα 01.00 π.μ.: Οι στρατιώτες του σύμπαντος.

INTEAL ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Mad City.
5.40-8.00-10.35 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Άντρες με τα όλα τους (Κ.). 5.00-7.00-9.00-11.00 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Οι στρατιώτες του σύμπαντος.
5.00-7.40-10.35 μ.μ. Ηρακλής - Πέρα από τον μύθο. Κυρ. ώρα 3.00 μ.μ.

ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Ξέφρενες νύχτες.
4.40-7.40-10.55 μ.μ. Η Λαίδη και ο Αλήτης. Κυρ. ώρα 3.00 μ.μ.

ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Mad City. 5.45-8.15-10.55 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo).
Τιτανικός. 6.15-10.00 μ.μ. Σάβ.-Κύρ. και ώρα 2.30 μ.μ. Κυρ και ώρα 11.00 π.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Mad City.
6.00-8.15-10.30 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Ο αδελφός μου
κι εγώ. 7.00-9.00-11.00 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Η επίλεκτη.
5.30-8.00-10.40 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Οι στρατιώτες του σύμπαντος.
5.20-7.50-10.20 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo).
Άντρες με τα όλα τους. 4.20-6.20-8.20-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Ο αδελφός μου
κι εγώ. 6.40-8.50-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Το τσακάλι.
5.10-7.50-10.30 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Mad City. 6.30-8.45-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Βασιλική. 5.20-8.00-10.20 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Οι στρατιώτες του
σύμπαντος. 6.00-8.30-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Τα φτερά της αγάπης.
6.30-8.35-10.45 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Το τέλος της βίας. 6.00-8.30-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Άντρες με τα όλα τους (Κ.). 4.30-8.30-10.30 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Mad City.
6.00-8.15-10.30 μ.μ. Παρ.-Κυρ.: 4.30 μ.μ Ηρακλής πέρα από τον μύθο.

ΣΠΟΡΤΙΓΚ (Νέα Σμύρνη ~ 9333.820). Οι στρατιώτες του σύμπαντος. 6.00-8.30-11.00 μ.μ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Mad City. 3.50-5.50-8.05-10.20 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο ~ 2826.873, 2825.607, Dolby Stereo Digital SR).
Τιτανικός. 6.15-10.00 μ.μ. Σάβ.-Κύρ. και ώρα 2.30 μ.μ. Κυρ. και ώρα 11.00 π.μ.

ΤΡΙΑ ΑΣΤΕΡΙΑ 2 (Νέο Ηράκλειο ~ 2826.873, 2825.607, Dolby Stereo Digital SR).
Άντρες με τα όλα τους (Κ.). 4.20-6.20-8.20-10.20 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Mad City. 6.30-8.45-11.00 μ.μ.

ΦΑΛΗΡΟ 1 (Ζησιμοπούλου - Αγ. Τριάδας Π. Φάληρο ~ 9823.657 Dolby Stereo). Οι
στρατιώτες του σύμπαντος. 5.30-8.10-10.50 μ.μ.

ΦΑΛΗΡΟ 2 (Ζησιμοπούλου - Αγ. Τριάδας Π. Φάληρο ~ 9823.657 Dolby Stereo). Mad
City. 5.40-8.00-10.35 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (Περιστέρι ~ 5711.105 Dolby Stereo). Τιτανικός. 6.30-10.15 μ.μ.
Παρ.-Κυρ. και ώρα 2.45 μ.μ.

*

ΗΜΙΚΕΝΤΡΙΚΟΙ

ΑΘΗΝΑ (Αγ. Ανάργυροι ~ 2618.290 Dolby Stereo Digital SR). Τιτανικός. 5.45-9.30
μ.μ. Παρ.-Κυρ. και ώρα 2.00 μ.μ. Κυρ. και ώρα 11.00 π.μ.

ΑΝΤΑΜΣ (Αιγάλεω ~ 5989.226 Dolby Stereo). Τιτανικός. 5.45-9.30 μ.μ. Παρ.-Κυρ.
και ώρα 2.00 μ.μ.

ΒΥΖΑΝΤΙΟ (Αιγάλεω ~ 5985.071). Ένας Αμερικανός λυκάνθρωπος στο
Παρίσι.6.30-8.30-10.30 μ.μ.

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222, ~
7793.515-18). Παρασκευή ώρα 7.00 .μ. - Ο Νότος, 9.30 μ.μ. - Ο Αλσίνο και ο κόνδορας.

*

ΠΡΟΑΣΤΙΩΝ

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη, ~ 0294.99760). Η αίσθηση της Σμίλα
στο χιόνι. 8.30 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Ο γκαφατζής
της ζούγκλας (Κ.). 7.00 μ.μ. 9.30 μ.μ.: Λος Άντζελες εμπιστευτικό.

ΛΕΣΧΗ ΦΙΛΩΝ ΚΝ/ΦΟΥ ΒΟΡΕΙΑΣ ΑΤΤΙΚΗΣ (Αγ. Στεφάνου - Δημαρχείο). Μόνο Κυριακή
8.30 μ.μ.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Η επίλεκτη.
5.30-7.45-10.15 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Τιτανικός. 5.40-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093246441). Επτά χρόνια
στο Θιβέτ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Μόνος στο
σπίτι 3. 8.30 μ.μ.

*

ΠΕΙΡΑΙΑ

Α' ΠΡΟΒΟΛΗΣ

ΑΝΕΣΙΣ (Σαλαμίνα ~ 4640.408). Θεωρίες συνωμοσίες.

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Τιτανικός.
6.00-9.45 μ.μ. Σάβ.-Κυρ. και ώρα 2.30 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Οι στρατιώτες του σύμπαντος. 5.30-8.00-10.30 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453). Η
επίλεκτη. 5.00-7.45-10.30 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453). Η
επίλεκτη. 5.00-7.45-10.30 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Men in Black - Οι άντρες μετα μαύρα. 7.00-9.00 μ.μ.
Δευτ. Παράφορα ερωτευμένοι.

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Μόνος στο σπίτι 3.
5.00-6.50-8.40. Δευτ. ώρα 5.00-6.50 μ.μ Ο κύριος με τα γκρι. Παρ.-Κυρ. ώρα
10.30 μ.μ. Δευτ. ώρα 8.40-10.30 μ.μ.

ΖΕΑ (Πασαλιμάνι ~ 4521.388 Dolby Stereo Air Condition). Το τσακάλι.
5.10-7.50-10.30 μ.μ.

ΚΙΝ/ΚΗ ΛΕΣΧΗ ΣΑΛΑΜΙΝΑΣ (Κέντρο Νεότητας, παραλία Σαλαμίνας ~ 4655.789).
Σάβ.-Κυρ. ώρα 8.30 μ.μ.: Ο Άγγλος ασθενής.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Λος Άντζελες εμπιστευτικό. Σάβ.: 8.00-10.20 μ.μ. Κυρ.:
6.00-8.20-10.50 μ.μ. Ηρακλής - Πέρα από τον μύθο. Σάβ.: 2.00-4.00-6.00 μ.μ.
Κυρ.: 11.00 π.μ. - 2.00 - 4.00.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Mad City. 5.50-8.05-10.20 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Άντρες με τα όλα τους
(Κ.). 4.30-6.30-8.30-10.30 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Τζέιμς Μποντ
πράκτωρ 007: Το αύριο ποτέ δεν πεθαίνει. 5.50-8.10-10.30 μ.μ.

*

ΘΕΣΣΑΛΟΝΙΚΗΣ

Α' ΠΡΟΒΟΛΗΣ

ΑΘΗΝΑΙΟΝ (~ 832.060 Dolby Stereo). Mad City. 6.00-8.15-10.30 μ.μ.

ΑΛΕΞΑΝΔΡΟΣ (~ 257.255 Dolby Stereo). Mad City. 6.30-8.45-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Το τσακάλι. 6.00-8.30-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Ξέφρενες νύχτες. 5.00-8.00-11.00 μ.μ.

ΒΑΚΟΥΡΑ (~ 283.777 Dolby Stereo). Η νύχτα του κυνηγού. 7.00-9.00-11.00. /
Παιδικές παραστάσεις Σάββατο και Κυριακή ώα 16.00 1) Φίμπερ ο άσσος των
γηπέδων, 2) Ο μαγικός κόσμος του Άντερσεν, 3) Ο Πέτρος και ο λύκος / Χίλιες
και μια νύχτες ενός ερωτευμένου μάγειρα. Παρασκευή έως Κυριακή.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Άντρες με τα όλα τους. Παρ.-Σάβ. Κυρ.-Πέμπ.: 12.00-14.15-16.30-18.45-21.00-23.15-01.30.

VILLAGE CENTRE Αίθουσα 2. Ο Ηρακλής πέρα από το μύθο. Παρ.-Σάβ.: 11.30-13.30.
Κυρ.-Πέμ.: 10.45-12.45. / Ξέφρενες νύχτες. Παρ.-Σάβ.: 15.30-18.45-22.0-01.15.
Κυρ.-Πέμ.: 14.45-18.00-21.15-00.30

VILLAGE CENTRE Αίθουσα 3. Μόνος στο σπίτι Νο 3. Παρ.-Σάβ.: 10.45-13.00.
Κυρ.-Πέμπ.: 12.00-14.30. / Τζέιμς Μποντ πράκτωρ 007: Το αύριο ποτέ δεν
πεθαίνει. Παρ. & Σάβ.: 15.30-18.00-20.40-23.15-01.45. Κυρ-Πέμ.: 17.20-20.00-22.40-01.10.

VILLAGE CENTRE Αίθουσα 4. Mad City. Παρ.-Σάβ.:
11.20-14.00-16.45-19.30-22.15-00.50. Κυρ.-Πέμπ.: 11.20-14.00-16.40-19.20-22.00-00.40.

VILLAGE CENTRE Αίθουσα 5. Τιτανικός. Παρ.-Σάβ.: 13.00-17.00-21.00-01.00.
Κυρ.-Πέμ.: 11.00-15.15-19.15-23.30.

VILLAGE CENTRE Αίθουσα 6. Στρατιώτες του σύμπαντος. Παρ.-Σάβ.:
11.45-14.45-17.30-20.15-23.00-01.45. Κυρ.-Πέμπ.: 11.15-14.00-16.45-19.30-22.16-01.00.

VILLAGE CENTRE Αίθουσα 7. Τιτανικός. Παρ.-Σάβ.: 12.00-16.00-20.00-00.00.
Κυρ.-Πέμ.: 12.15-16.15-20.15-00.15

VILLAGE CENTRE Αίθουσα 8. Βασιλική. Παρ.-Σάβ.: 11.00-13.40-16.20-19.00-21.40.
Δευτ.-Πέμ.: 11.00-13.40-16.20-19.00-21.40-00.15. / In & Aout / Πάνω Κάτω.
Παρ. & Σάβ.: 00.20. Κυρ.: 00.15.

VILLAGE CENTRE Αίθουσα 9. Το τσακάλι. Παρ.-Σάβ.:
11.30-14.15-17.00-19.45-22.45-01.30. Κυρ.-Πέμπ.: 11.30-14.15-17.00-19.45-22.30-01.15.

ΓΑΛΑΞΙΑΣ (~ 817.010 Dolby Stereo). Πυροβολημένο ψάρι. 6.30-8.45-11.00 μ.μ..

ΕΓΝΑΤΙΑ (~ 225.172 Dolby Digital). Τιτανικός. 6.30-10.30. Παρ.-Κυρ.:
3.00-6.30-10.30 μ.μ..

ΕΣΠΕΡΟΣ 1 (~ 235.304 και 265.544 Dolby Stereo). Στρατιώτες του σύμπαντος.
6.00-8.30-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Το παιχνίδι ­ The game.
6.00-8.30-11.00 μ.μ.

ΚΑΠΙΤΟΛ (~ 815.570 Dolby Stereo). Τιτανικός. 3.30-7.15-11.00 .μ.μ. Σάβ.-Κυρ.:
12.00-3.30-7.15-11.00 μ.μ.

ΚΟΛΟΣΣΑΙΟΝ (~ 831.565). Το τσακάλι. 6.00-8.30-11.00 μ.μ.

ΛΑΟΥΡΑ (~ 819.935 Dolby Stereo). Βασιλική. 6.00-8.30-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Ξέφρες νύχτες. 6.00-8.45-11.30 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Τιτανικός. 6.45-10.30. Παρ.-Κυρ.:
3.00-6.45-10.30 μ.μ.

ΝΑΥΑΡΙΝΟΝ (~ 225.152 Dolby Stereo). Άντρες με τα όλα τους.
5.00-7.00-9.00-11.00 μ.μ. Παρ.-Σάβ..: 5.00-7.00-9.00-11.00-01.00 μ.μ..

ΟΛΥΜΠΙΑΣ (~ 217.336). Θέατρο: Θίασος Στάθη Ψάλτη: Ο πιο αστείος εραστής.

ΠΑΛΛΑΣ (~ 278.515 Dolby Stereo). Στρατιώτες του σύμπαντος. 6.00-8.30-11.00 μ.μ.

ΡΑΔΙΟ ΣΙΤΥ (~ 824.970 Digital Sound). Στρατιώτες του σύμπαντος.
6.00-8.30-11.00 μ.μ. / Ο Ηρακλής πέρ από τον μύθο (στα ελληνικά Σάβ.-Κύρ.: 16.30).

ΤΙΤΑΝΙΑ 1 (~ 520.040 Οδός Λαγκαδά). Στρατιώτες του σύμπαντος.
3.30-6.00-8.30-11.00 μ.μ.

ΤΙΤΑΝΙΑ 2 (~ 520.040 Οδός Λαγκαδά). Ο Ηρακλής πέρα από τον μύθο στα ελληνικά
3.00-5.00 μ.μ. Κυρ.: 11.00-1.00-3.00-5.00 μ.μ. Ένας Αμερικανός λυκάνθρωπος στο
Παρίσι. 7.00-9.00-11.00 μ.μ.

ΦΑΡΓΚΑΝΗ (~ 213.929 Dolby Stereo). Ο αδελφός μου κι εγώ. 7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: P18</CAT>
<ED>
Κωδικός άρθρου: A16065P181</ED>
<ID>
ID:131146

</ID><URL>http://ta-nea.dolnet.gr/neaweb/neafile.print_unique?e=A&f=16065&m=P18&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
<H3></H3>Ο Έρικ Μπάρτον στο φιλμ του Αντώνη Κόκκινου «Ο αδελφός μου κι εγώ»

«MAD CITY»: Οι υπερβολές της τηλεοπτικής δημοσιογραφίας κάνουν ένα
ασήμαντο γεγονός τραγωδία προς κατανάλωση. Του Κώστα Γαβρά, με τους: Ντάστιν
Χόφμαν, Τζον Τραβόλτα. (Αθήναιον Cinepolis 3, Village Centre 2, Έμπασσυ,
Κηφισιά 3, Μαργαρίτα 1, Νιρβάνα, Σοφία, Τιτάνια, Τριανόν, Φάληρο 2, Σινεάκ).

«ΤΟ ΤΕΛΟΣ ΤΗΣ ΒΙΑΣ»: Φιλμ νουάρ του Βιμ Βέντερς στο Λος Άντζελες, μια
πόλη που «συλλαμβάνει, παράγει και διανέμει τη βία σ' όλο τον κόσμο» κατά την
άποψή του. Με τους: Μπιλ Πούλμαν, Άντι Μακ Ντάουελ. (Έλλη, Ίλιον, Πλάζα).

«ΣΤΡΑΤΙΩΤΕΣ ΤΟΥ ΣΥΜΠΑΝΤΟΣ»: Εξωγήινα έντομα εισβάλλουν στον πλανήτη μας
και ο... Πολ Βερχόφεν αναλαμβάνει την εξόντωσή τους. [Αθηνά (Πατ.), Άλεξ
(Καλ.), Άννα Ντορ, Ατλαντίς, Village Centre 3, Γαλαξίας, Διάνα, Ιντεάλ, Ιντεάλ
Μαρούσι, Κηφισιά 1, Όσκαρ, Σπόρτιγκ, Φάληρο 1, Αττικόν (Πειρ.), Τιτάνια ,
Αθήναιον, Αθήναιον Cinepolis 2].

«Ο ΑΔΕΛΦΟΣ ΜΟΥ ΚΙ ΕΓΩ»: Όμορφη, αγαπησιάρικη ταινία του Αντώνη
Κόκκινου, μ' έναν 25άρη να θαυμάζει «τυφλά» τον 45άρη ροκ αδελφό του και την
εποχή των σίξτις. Με τους: Δημοσθένη Παπαδόπουλο, Βαγγέλη Γερμανό, Πέμυ Ζούνη,
Μυρτώ Αλικάκη, Έρικ Μπάρτον. (Ιντεάλ, Αίγλη, Μαργαρίτα 2, Μπροντγουαίη).

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: P18</CAT>
<ED>
Κωδικός άρθρου: A16065P182</ED>
<ID>
ID:131186

</ID><URL>http://ta-nea.dolnet.gr/neaweb/neafile.print_unique?e=A&f=16065&m=P18&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2><H2></H2>
ΟΡΙΖΟΝΤΙΑ

1. Διάκριση του εμπορίου (γεν.). 2. Πόλη της η Τζακάρτα
(αντίστρ.). ­ Προκαλεί χασμουρητό. 3. Πομπή παράκλησης ή ευχαριστίας
(γεν.). 4. Ένα από τα συνθήματα της Γαλλικής Επανάστασης (γεν.).
5. Χρησιμοποιείται και προτρεπτικά. ­ Αρχαίο ρήμα καταστροφής.
6. Περιλαμβάνεται στα αρτοσκευάσματα (με άρθρο). 7. Και της
Αφρικής αναφέρεται (αντίστρ.). ­ Συνηθισμένες οι προστριβές στους κόλπους του.
8. Έχει δύο σκέλη. ­ Γραφή του αριθμού 420. 9. Νομπελίστας
Γερμανός συγγραφέας. ­ «Η... στις πόλεις», τίτλος ταινίας του Βιμ Βέντερς.

ΚΑΘΕΤΑ

1. Θρησκευτικό και πολιτικό αξίωμα των μουσουλμάνων. 2. Το
πέσιμό της... ολέθριο (καθ.). ­ Λέγεται και προβατοκάμηλος. 3.
Αναφέρονται και οι πτέρυγές του (αρχικά). ­ Πατέρας του Λωτ. 4.
Αυτές... εκτελούνται. 5. Αφθονούν στις θάλασσές μας. 6. Λεπτό,
μα ανθεκτικό (αντίστρ.). ­ Συνθετικό τού τίτλου αραβικών εφημερίδων. 7.
Ιστορική τοποθεσία της αρχαίας Σπάρτης. 8. Χαρακτηριστική στον αετό. ­
Αρνητικό μόριο της αρχαίας. 9. Μυθικός γιος του Άτλαντα. ­ Διδάσκεται
στα σχολεία.

ΛΥΣΗ (13/2/98)

ΟΡΙΖΟΝΤΙΑ: 1. ΠΕΤΡΕΛΑΙΟ 2. ΕΠΕ - ΤΑΓΟΣ 3. ΡΑΦΤΙΚΑ
4. ΣΙΤΥ - ΩΜΟΣ 5. ΕΤΕ - ΑΝΩ 6. ΦΕΡΕΦΩΝΟΥ 7. Ο
ΣΙΜΩΝ - ΜΛ 8. ΝΟΑ - ΚΑΙ 9. ΗΣ - ΣΑΛΩΝΑ. ΚΑΘΕΤΑ: 1.
ΠΕΡΣΕΦΟΝΗ 2. ΕΠΑΙΤΕΣ 3. ΤΕΦΤΕΡΙΑ 4. ΤΥ - ΕΜΟΣ 5.
ΕΤΙ - ΑΦΩΝΑ 6. ΛΑΚΩΝΩΝ 7. ΑΓΑΜΩΝ - ΚΩ 8. ΙΟ - ΟΜΑΝ
9. ΟΣ - ΣΚΥΛΙΑ.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: P18</CAT>
<ED>
Κωδικός άρθρου: A16065P183</ED>
<ID>
ID:131216

</ID><URL>http://ta-nea.dolnet.gr/neaweb/neafile.print_unique?e=A&f=16065&m=P18&aa=3</URL></REF>


Article

<CATEGORY>vin09</CATEGORY>

 <H2>Αποζημίωση 7.300.000 δρχ. στον Γιάννη Πουλόπουλο
</H2>
Ζητούσε πολλά, πήρε λιγότερα και ο Άρειος Πάγος έκρινε ότι αυτά αρκούν. Και το
ενδιαφέρον στην υπόθεση είναι ότι η δικαστική απόφαση «μπαίνει» στα
«νυχτοκάματα» των τραγουδιστών, αφού κρίνεται αίτηση του Γιάννη Πουλόπουλου,
που διεκδικούσε αποζημίωση ύστερα από τροχαίο ατύχημα που είχε καταλήξει στον
τραυματισμό του, στο πόδι, το 1994.

Ο λαϊκός τραγουδιστής ζητούσε από τον υπεύθυνο του τροχαίου αποζημίωση 78
εκατ. δρχ. (απώλεια εσόδων επειδή ματαιώθηκε συμφωνία του για εμφανίσεις σε
νυχτερινό κέντρο, νοσήλια κ.ά.). Πρωτοδίκως του επιδικάστηκαν 18 εκατ. δρχ.,
στο Εφετείο η αποζημίωση κατέληξε σε 7,3 εκατ. δρχ. και ο ίδιος προσέφυγε στον
Άρειο Πάγο, ζητώντας περισσότερα. Τα 78 εκατομμύρια, σύμφωνα με την αγωγή του,
αντιστοιχούσαν σε 130 εμφανίσεις στο νυχτερινό κέντρο.

Ωστόσο, ο Άρειος Πάγος απέρριψε χθες τη αίτησή του για αναίρεση της εφετειακής
απόφασης, κρίνοντας ότι αυτή είναι απόλυτα αιτιολογημένη.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: P19</CAT>
<ED>
Κωδικός άρθρου: A16065P191</ED>
<ID>
ID:131127

</ID><URL>http://ta-nea.dolnet.gr/neaweb/neafile.print_unique?e=A&f=16065&m=P19&aa=1</URL></REF>


Article

<CATEGORY>vin15</CATEGORY>

 <H5>ΓΙΑ ΠΑΙΔΙΑ
</H5><H2>ΘΕΑΤΡΑ
</H2><H2></H2>
ΑΘΗΝΑ (Δεριγνύ 10 ­ Πατησίων, ~ 82.38.698, 82.37.330). «Ταξίδι μιας μεγάλης
μέρας μέσα στη νύχτα» του Γ. Ο' Νιλ Λάσκαρη, Θεοδωρακόπουλος.

ΑΘΗΝΩΝ (Βουκουρεστίου 10 ­ Πανεπιστημίου, ~ 32.35.524). «Μικρές αλεπούδες» της
Λ. Χέλμαν Μαραγκού, Χρυσικάκος.

ΑΚΑΔΗΜΟΣ (Ιπποκράτους 17 ­ Ακαδημίας, ~ 36.25.119, 36.03.835). «Μπράβο
γιατρέ...» του Ρ. Κούνεϊ Ρώμας, Βλ. Κυριακίδης.

ΑΚΡΟΠΟΛ (Ιπποκράτους 9-11, ~ 36.43.700, 36.08.666). «Ήρθες σαν όνειρο» των Λ.
Μιχαηλίδη - Γ. Τζιώτη Βοσκόπουλος, Γκερέκου.

ΑΛΙΚΗ (Αμερικής 4, ~ 32.44.146). «Το κλουβί με τις τρελές» του Ζ. Πουαρέ
Μουστάκας, Φωκάς.

ΑΛΚΜΗΝΗ (Αλκμήνης 8, Γκάζι, όπισθεν Πειραιώς 127, ~ 34.28.583). «Υλικό
πολέμου» του Πλ. Καϊτατζή Δαβής, Δεμερτζή.

ΑΛΚΥΟΝΙΣ (Ιουλιανού 42-46 ­ Αριστοτέλους, ~ 88.15.402). «Ντα» του Χ. Λέοναρντ
Μεσσάλας, Γλυκοφρύδη.

ΑΛΑΜΠΡΑ (Στουρνάρη 53, Πολυτεχνείο, ~52.27.497, 52.44.400). «Ποπ κορν» του Μπ.
Έλτον Τζώρτζογλου, Λογοθέτης.

ΑΛΦΑ (Στουρνάρη ­ Πατησίων, ~ 52.38.742). «Ορφέας και Ευρυδίκη» του Ζ. Ανούιγ
Γ. Βούρος, Σταθακοπούλου.

ΑΜΙΡΑΛ (Αμερικής 10, ~ 36.39.385). «Ο παππούς έχει πίεση» της Δ. Παπαδοπούλου
Δ. Παπαδοπούλου, Μητρούσης.

ΑΜΟΡΕ - ΕΞΩΣΤΗΣ (Πριγκηποννήσων 10, ~ 64.68.009). Αργεί.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκηποννήσων 10, ~ 64.68.009). «Βαλς, εξιτασιόν!»
της Ε. Πέγκα Ζαχαράκης, Ν. Ψαρράς.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Απόψε αυτοσχεδιάζουμε» του Λ.
Πιραντέλο Ευαγγελάτος (σκηνοθ.), Τασοπούλου.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739). «Σε φιλώ στη μούρη» του Γ. Διαλεγμένου
Αναλυτή, Ρηγόπουλος.

ΑΝΟΙΞΗΣ (Γερμανικού 20, Μεταξουργείο, ~ 52.38.870). Αργεί.

ΑΝΟΙΧΤΟ (Κάλβου 70 - Γκύζη, ~ 64.45.749). «Προς Ελευσίνα» του Π. Μάτεσι Γ.
Μιχαηλίδης (σκηνοθ.), Χατζησάββας.

ΑΝΤΙΘΕΑΤΡΟ (Μοσχονησίων 36, πλατεία Αμερικής, ~ 85.61.168). «Οι δήμιοι στα
Σόδομα» (ντε Σαντ) των Μ. Ξενουδάκη - Κ. Πολυχρονοπούλου Ξενουδάκη, Πρωτονοταρίου.

ΑΠΛΟ ­ ΚΕΝΤΡΙΚΗ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Φεγγάρι για καταραμένους» του Γ. Ο' Νιλ Αντύπας
(σκηνοθ.), Λεμπεσόπουλος.

ΑΠΛΟ ­ ΝΕΑ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Μανέ, Χατζηπαναγιώτης.

ΑΠΟ ΜΗΧΑΝΗΣ (Ακαδήμου 13, Μεταξουργείο, ~ 52.35.716). «Φυλλωσιές» του Λ. Νορέν
Βαλαβανίδης, Κράλλη.

ΑΤΕΝΕΟΥΜ (Αμερικής 8, ~ 36.33.701). Αργεί.

ΑΤΤΙΣ (Λεωνίδου 7, Μεταξουργείο, ~ 52.26.260). Αργεί.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Σουίτα γενεθλίων» του Ρ. Χόντον Παπαναστασίου, Γεωργίτσης.

ΑΥΛΩΝΙΤΗ (Βουκουρεστίου 1, ~ 33.13.321-3). «Ποιος ανακάλυψε την Αμερική;» της
Χρ. Σπηλιώτη Σπηλιώτη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522). «Μπαμπάδες με ρούμι» των Θ. Παπαθανασίου -
Μ. Ρέππα Φασουλής, Ε. Γερασιμίδου.

ΒΕΜΠΟ (Καρόλου 18, ~ 52.21.767, 52.48.289). «Γκριζ» των Τζ. Τζέικομπς - Γ.
Κέισι Φραγκούλης, Βασιλοπούλου.

ΒΙΚΤΩΡΙΑ (Μαγνησίας 5 - 3ης Σεπτεμβρίου 119, ~ 82.33.125). «Καλή τύχη» του Γ.
Θεοδοσιάδη Σπαντίδας, Βλαντή.

ΒΡΕΤΑΝΙΑ (Πανεπιστημίου 7, ~ 32.21.579). Κεντρική Σκηνή. «Τρομεροί
γονείς» του Ζ. Κοκτό Παναγιωτοπούλου, Παπακωνσταντίνου. Δεύτερη
Σκηνή. «Η αίθουσα των διδασκόντων» της Λ. Βούτερς Βλησίδης, Δελαπόρτα.

ΓΚΛΟΡΙΑ (Ιπποκράτους 7, ~ 36.09.400). «Αινιγματικές παραλλαγές» του Ερ.-Εμ.
Σμιτ Καρράς, Γ. Κυρίτσης.

ΔΑΝΔΟΥΛΑΚΗ (Αγίου Μελετίου 61Α - Πατησίων, ~ 86.40.414, 86.40.452). «Μάστερ
κλας» του Τ. Μακ Νάλι Δανδουλάκη, Σοντάκη.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ ΜΕΛΙΝΑ ΜΕΡΚΟΥΡΗ (Αγίου Δημητρίου 55). Αργεί.

ΔΗΜΟΤΙΚΟ ΚΕΡΑΤΣΙΝΙΟΥ (Μικράς Ασίας 24 - Παπαναστασίου, πίσω από το Δημαρχείο,
~ 46.15.767, 46.35.009). Αργεί.

ΔΗΜΟΤΙΚΟ ΠΕΙΡΑΙΑ (Αγίου Κωνσταντίνου 4, ~ 41.94.550). «Σαν ηφαίστειο που
ξυπνά» Άλκ. Πρωτοψάλτη.

ΔΙΑΝΑ (Ιπποκράτους 7, ~ 36.26.956). «Το βαλς των ταυρομάχων» του Ζ. Ανούιγ
Τσακίρογλου, Διαβάτη

ΔΙΑΥΛΟΣ (Δράκου 9, ~ 92.39.588). «Η κυρα-Κώσταινα» ­ «Συζυγική σκηνή» του Μ.
Μητσάκη Κολόζου, Αντωνιάδης.

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42. 772). «Μαχαίρι
στο κόκαλο» του Κ. Μουρσελά Νιχωρίτη, Κατσάμπας.

ΔΙΟΝΥΣΙΑ (Αμερικής 10, ~ 36.12.500). «Προσοχή, δαγκώνει!», του Αλ. Γκέρνι
Ράντου, Μεντή.

ΕΘΝΙΚΗ ΛΥΡΙΚΗ ΣΚΗΝΗ («Ολύμπια», Ακαδημίας 59, ~ 36.12.461). «Ο μαγικός αυλός»,
του Β.Α. Μότσαρτ (Τετ., Παρ., Κυρ.) «Αντριάνα Λεκουβρέρ» του Φρ. Τσιλέα (Κυρ.)
Ναταλία Μιχαηλίδου: ρεσιτάλ πιάνου «Μουσική των νερών» (Κυρ.).

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Λυσσασμένη γάτα» του Τ. Ουίλιαμς Κατρανίδης, Κομνηνού.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπέζος, Κρούσκα.

ΕΘΝΙΚΟ - ΝΕΑ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Σαλόνικα» της Λ. Πέϊτζ Αλεξανδράκης, Ν. Αγγελίδου.

28 (Μοσχονησίων 28, πλατεία Αμερικής, ~ 86.43.263, 86.56.853). «Τελευταία
απόδραση» του Μπ. Όουεν Μοντανάρη, Ε. Οικονόμου.

104 ΚΕΝΤΡΟ ΛΟΓΟΥ ΚΑΙ ΤΕΧΝΗΣ (Θεμιστοκλέους 104, ~ 38.02.056, 38.02.059).
«Νύχτες κωμωδίας» (stand up comedy) Σεραφείμ, Ζαραλίκος (εναλλασσόμενο ρεπερτόριο).

ΕΛΠΙΔΑΣ (Αριστοτέλους 53 - Σμύρνης, μεταξύ Ιουλιανού και Ηπείρου, ~
82.29.030). «Ο αρχισιδηρουργός» (Ονέ) της Έλ. Τσαλδάρη Ντούζος, Τσαλδάρη.

ΕΛΥΖΕ (Νυμφαίου 12, 1η στάση Ιλίσια, ~ 77.82.354). Αργεί.

ΕΜΠΡΟΣ - ΕΠΑΝΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Αγγέλα» του Γ. Σεβαστίκογλου Μπαντής (σκηνοθ.), Ταχτσόγλου.

ΕΝΑΣΤΡΟΝ (Δεληγιάννη 19 - Μπουμπουλίνας, πίσω από το Μουσείο, ~ 82.53.489).
«Νηρέας ο Βάρας» του Δ. Παπαχρήστου Γ. Αρμένης, Τζιραλίδου.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, ~ 34.65.634). «Ο μασκοφόρος» του
Χ. Κράουσερ Καβουκίδη, Κρομμύδας.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). Αργεί.

ΕΠΑΣΚΤ (Πανός 19Α - Θόλου, Πλάκα, ~ 32.15.654 ). Αργεί.

ΕΡΓΟΣΤΑΣΙΟ (Βουλιαγμένης 268 ~ 75.10.544). «Μπρου μπρα» του Στ. Μανωλακάκη
Δημ. Παπαδόπουλος, Γ. Οικονόμου.

ΕΡΕΥΝΑΣ (Ιλισίων 21, Ζωγράφου ~ 77.80.826). «Αγάπη και κατανόηση» του Τζ.
Πένχολ Ποταμίτης, Καστανάς.

ΗΒΗ (Σαρρή 27, Ψυρή ~ 32.12.263, 32.15.127). «Η Κυριακή των παπουτσιών» του Λ.
Λαζόπουλου Λαζόπουλος, Παλαντζίδης.

ΗΛΙΟΥ - ΚΑΤΩ ΧΩΡΟΣ (Φρυνίχου 10, Πλάκα ~ 32.31.591, 32.47.509). «Έξω, μπροστά
στην πόρτα» του Β. Μπόρχερτ Παπασπύρος, Δ. Βασιλειάδου.

ΗΜΕΡΑΣ - ΚΟΚΚΙΝΗ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~
69.29.090, 64.95.777). «Προ των Θερμοπυλών» του Π. Τακόπουλου Γιώρ.
Κυριακίδης, Γιαννικάκης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Μολιεριάδα» (Μολιέρος) των Ζ. Ζεραρντί - Α. Μοντζολή
Στυλιανοπούλου, Γιώρ. Κυριακίδης.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890). «Αρσενικό - θηλυκό»
του Α. Θωμόπουλου Α. Αντωνίου, Ν. Ασίκη.

ΘΕΑΤΡΟΚΙΝΗΣΗ (Ακαδήμου 13, κάθετος οδού Πειραιώς, έναντι πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΘΗΣΕΙΟΝ (Τουρναβίτου 7, ~ 32.55.444). Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). «Στο Μαντράς τη νύχτα
εκείνη» του Ε. Μανέ Βοζικιάδου, Στάγκος.

ΙΛΙΣΙΑ (Παπαδιαμαντοπούλου 4, ~ 72.16.317). «Το μουσικό κουτί» Τσανακλίδου,
Ζούδιαρης. 
ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, ~ 72.50.657). «Τρία χρόνια
Σαββατοκύριακο» του Β. Νανάκη Ντ. Σιμοπούλου, Σταματιάδης.

ΚΑΙΡΩΝ (Τσέλιου 10 - Σολιώτη, Αμπελόκηποι, πίσω από τον Άρειο Πάγο, ~
64.54.407). Αργεί.

ΚΑΙΣΑΡΙΑΝΗΣ (Κοιμήσεως Θεοτόκου 30, Καισαριανή, ~ 72.23.023). Αργεί.

ΚΑΛΟΥΤΑ (Πατησίων 240, ~ 86.11.311, 86.75.588). «Οι αισιόδοξοι» του Γ.
Λαζαρίδη Γ. Βασιλείου, Βιδάλη.

ΚΑΡΕΖΗ (Ακαδημίας 3, ~ 36.36.144, 36.25.520). «Περιμένοντας τον Γκοντό» του Σ.
Μπέκετ Κώστας Καζάκος, Φιλιππίδης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Γράμμα στον Ορέστη» του Ι. Καμπανέλλη Δαφνής, Γκαβάκου.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Του Κουτρούλη ο γάμος» του Α.
Ρίζου - Ραγκαβή Μπέλλος, Στάικου.

ΚΝΩΣΣΟΣ (Κνωσσού 11, Πατησίων, στάση Καλλιφρονά, ~ 86.77.070, 86.24.463). «Οι
κούκλες» του Π. Γεωργιόπουλου Λ. Τσάγκας, Βαμβακίδης.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 ­ Πολυτεχνείου, ~ 88.12.846). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Το στοίχημα» του Κλ. Όντετς
Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 52.22.261). «Επιστροφία» του Ν. Καλογερόπουλου
Λεονάρδου, Ν. Καλογερόπουλος.

ΜΑΣΚΕΣ (Λήθης 6 - Αγίου Μελετίου 107, ~ 86.12.509). «Ο φλύαρος» του Σ. Καρύδη
Χριστοφιλάκης (σκηνοθ.), Πελαΐδης.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασ. Σοφίας - Κόκκαλη, ~ 72.82.333). Αίθουσα Φίλων
της Μουσικής. Κρατική Ορχήστρα Αθηνών: συναυλία (Παρ.). Αίθουσα Δημήτρη
Μητρόπουλου. Κύκλος Γαλλική Μουσική από τον 19ο στον 20ό αιώνα. Φεστιβάλ
Μουσικής Δωματίου. Συναυλία (Δευτ.) Τετάρτη απόγευμα στο Μέγαρο. Τάκης
Φαραζής: συναυλία (Τετ.) Κύκλος Γαλλική Μουσική από τον 19ο στον 20ό αιώνα.
Φεστιβάλ Μουσικής Δωματίου. Συναυλία (Τετ.) Κύκλος Γαλλική Μουσική από τον 19ο
στον 20ό αιώνα. Φεστιβάλ Μουσικής Δωματίου. Συναυλία (Πέμ.) 
ΜΕΛΙΝΑ (Βουκουρεστίου 3, ~ 32.13.685-6). Αργεί.

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). «Το μυστήριο της
Ίρμα Βεπ» του Τσ. Λάντλαμ Π. Μιχαηλίδης, Χατζηγιάννης.

ΜΙΝΩΑ (Πατησίων 91, ~ 82.32.578, 82.10.048). «Αθήνα 2000 με τα... τέσσερα» των
Α. Πυριόχου - Π. Χατζηκουτσέλη - Ντ. Σπυρόπουλου - Μ. Άνθη Πανοπούλου, Τριφύλλη.

ΜΟΥΣΟΥΡΗ (πλατεία Καρύκη 6, ~ 33.10.936). Κεντρική Σκηνή. «Κάτω από τη
σκάλα» του Τσ. Ντάιερ Μιχαλακόπουλος, Μοσχίδης. Δεύτερη Σκηνή.
«Να ζει κανείς ή να συζεί;» του Λ. Κάσλερ Βενιζελέα, Δ. Βογιατζής.

ΜΟΥΣΟΥΡΗ 3 (πλατεία Καρύκη 6, ~ 33.10.936). «Μάκβεθ με παντόφλες» του Τζ. Κρ.
Γουντ Παπαμιχάλης, Στοΐδου.

ΜΠΡΟΝΤΓΟΥΑΙΗ (Αγίου Μελετίου 61Α - Πατησίων, στοά Λάλη, ~ 86.20.231). «Μπλαντ
μπράδερς - Δεσμοί αίματος» του Γ. Ράσελ Κ. Σπυρόπουλος, Μπονάτσος.

ΝΕΟΥ ΚΟΣΜΟΥ (Αντισθένους 7 - Θαρύπου, Φιξ, ~ 92.12.900). Αργεί.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι ~ 57.73.666, 57.55.685). «Ένα
καπέλο γεμάτο βροχή» του Μ. Γκάτσο Μιχόπουλος (σκηνοθ.), Α. Παπαδόπουλος.

ΟΔΟΥ ΑΝΤΙΟΧΕΙΑΣ (Αντιοχείας 1 ­ Πιπίνου, ~ 88.32.050). «Ο Ρωμαίος και η
Ιουλιέτα στον Καθρέπτη» της Π. Οικονομοπούλου Οικονομοπούλου, Σμπυράκης.

ΟΔΟΥ ΕΡΜΟΥ (Ερμού 106, Μοναστηράκι, τηλ.: 32.14.950, 86.40.555). «Το δωμάτιο
με τους μανδαρίνους» του Ρ. Τομά Μ. Ραζή, Χρυσούλης.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Γερτρούδη» του Γ.
Σέντεμπεργκ Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Δεσμά αίματος» του
Αθ. Φούγκαρτ Αλ. Μυλωνάς, Οικονόμου.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). Αργεί.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264). Αργεί.

ΠΕΙΡΑΙΩΣ 131 (Πειραιώς 131, ~ 34.50.922). «Βγαλ' τον υπουργό απ' την πρίζα»
του Έρ. Άϊντλ Αδαμάκη, Χαϊκάλης.

ΠΕΙΡΑΜΑΤΙΚΟ ΤΗΣ ΠΟΛΗΣ (Σταδίου 4, ~ 32.22.035). «Προδομένη γυναίκα» (ντέ
Μποβουάρ) της Μ. Ριάλδη Ζαβιτσιάνου, Ριάλδη.

ΠΕΡΟΚΕ (Οδυσσέως 2, πλατεία Καραϊσκάκη, Μεταξουργείο, ~ 52.32.132, 52.40.040).
«Ό,τι πείτε υπουργέ μου» του Ρ. Κούνεϊ Βουτσάς, Τσιβιλίκας.

ΠΟΛΙΤΕΙΑ (Σαρρή 40, Θησείο, ~ 33.10.663-4). Αργεί.

ΠΟΛΙΤΙΣΤΙΚΟ ΚΕΝΤΡΟ «ΣΠΥΡΟΣ ΑΠΟΣΤΟΛΟΥ» (Ηρώων Πολυτεχνείου 39, Άγιοι Ανάργυροι,
~ 26.90.511). Αργεί.

ΠΟΛΥΤΕΧΝΟ (Διγενή Ακρίτα 15 ­ Μαυρομιχάλη 157, ~ 64.34.700). Εναλλάξ:
«Λα νόνα» του Ρ. Κόσα Πιατάς, Τζούμας ­ «Βίος και συνουσία» των Ντ. Φο
­ Φ. Ράμε, Κ. Μουρσελά Πιατάς, Κανελλοπούλου.

ΠΟΡΤΑ (Μεσογείων 59, ~ 77.11.333). «Άμλετ» του Ουίλ. Σαίξπηρ Κιμούλης, Μπεμπεδέλη.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.17.030). «Το λιοντάρι το
χειμώνα» του Τζ. Γκόλντμαν Βαλάκου, Χρ. Πολίτης.

ΡΟΕΣ - ΚΑΤΩ (Ιάκχου 14, Γκάζι, ~ 34.79.426). Αργεί.

ΡΟΕΣ - ΠΑΝΩ (Ιάκχου 14, Γκάζι, ~ 34.79.426). «Ενοικιάζεται... εκτός απροόπτου»
του Δ. Αδάμη Αδάμης, Γεωργουσοπούλου.

ΣΗΜΕΙΟ (Χ. Τρικούπη 10, πίσω από την Πάντειο, Καλλιθέα, ~ 92.29.579). «Η
επιστροφή των Τσε» του Γ. Χρυσούλη Ν. Διαμαντής (σκηνοθ.), Ι. Μακρή.

ΣΤΑΘΜΟΣ (Β. Ουγκώ 55, παραπλ.του «Περοκέ», πλατεία Καραϊσκάκη, ~52.22.656).
«Ενυδρείο» του Κ. Μουρσελά Τ. Χαλκιάς, Διδασκάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). «Το πρόβλημα του Κώστα»
του Β. Ραΐση Παπαγεωργίου (σκηνοθ.), Χαντζίδου.

ΣΥΓΧΡΟΝΟ ΑΘΗΝΑΣ (Ευμολπιδών 41, Γκάζι, ~ 34.67.095). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Αργεί.

ΤΕΧΝΗΣ ΚΑΡΟΛΟΣ ΚΟΥΝ (Φρυνίχου 14 - Διονυσίου Αρεοπαγίτου, ~ 32.36.732,
32.22.464). «Οι σοφολογιότατες» του Μολιέρου Λαζάνης (σκηνοθ.), Μαλακατέ.

ΤΕΧΝΗΣ-ΥΠΟΓΕΙΟ (Πεσμαζόγλου 5, ~32.28.706, 32.29.703). «Μια συνάντηση κάπου
άλλου» του Ι. Καμπανέλλη Κουγιουμτζής (σκηνοθ.), Προύσαλης.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Κρίμα που είναι πόρνη»
του Τζ. Φορντ Κακλέας (σκηνοθ.), Αστεριάδη.

ΤΕΧΝΟΧΩΡΟΣ ΥΠΟ ΣΚΙΑΝ (Μαυρομιχάλη 161 ­ Ξιφίου 14, ~ 64.20.522). Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Αγν. Οσιέτσκα Λύγαρη, Νάτσιος.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. ΜακΝτόναλντ Κουνελάκη, Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). «Το δάσος» του Ντ. Μάμετ Αρ.
Μουτούση, Ν. Ζορμπάς.

ΑΘΗΝΑ Δεριγνύ 10 - Πατησίων, ~ 82.38.698, 82.37.330). «Υπηρέτης δύο αφεντάδων»
(Γκολντόνι) της Τ. Ζαχαριουδάκη Ζαχαριουδάκη.

ΑΘΗΝΑΪΚΟ ΔΗΜΟΤΙΚΟ (Τιμοκρέοντος 6, πίσω από τον Άγιο Σώστη, ~ 93.44.131,
93.44.818, 36.12.461). «Υπηρέτρια κυρά» του Τζ. Μπ. Περγκολέζι Εθνική
Λυρική Σκηνή.

ΑΚΑΔΗΜΟΣ (Ιπποκράτους 17 - Ακαδημίας, ~ 36.25.119, 36.03.835). «Η Σταχτοπούτα,
το πριγκιπόπουλο και ο κλόουν» του Γ. Δρόση Σ. Θεοδωρόπουλος.

ΑΛΙΚΗ (Αμερικής 4, ~ 32.44.146. «Τουραντό» (Γκότσι) του Γ. Καλατζόπουλου Καλατζόπουλος.

ΑΛΑΜΠΡΑ (Στουρνάρη 53, Πολυτεχνείο, ~ 52.27.497, 52.44.400). Αργεί.

ΑΛΚΥΟΝΙΣ (Ιουλιανού 42-46 - Αριστοτέλους, ~ 88.15.402). «Όλιβερ Τουίστ»
(Ντίκενς) του Γ. Μεσσάλα Μεσσάλας.

ΑΜΠΕΣΕ (Βουλιαγμένης 130, Νέος Κόσμος, ~ 90.11.063). «Τα τρομερά δίδυμα κι ο
κλόουν Φραντζόλας» της Β. Γεωρέττη Γεωρέττη.

ΑΜΦΙΘΕΑΤΡΟ ΓΥΜΝΑΣΙΟΥ - ΛΥΚΕΙΟΥ ΠΑΛΑΙΟΥ ΖΩΓΡΑΦΟΥ (Κρίνων 26 πεζόδρομος, ~
77.08.627, 74.88.731). Καραγκιόζης Καρελλάς.

ΑΝΔΟΡΑ (Σεβαστουπόλεως 117, ~ 64.80.796, 64.98.631). «Η Παναγία των Παρισίων»
(Ουγκώ) της Τζ. Στασινοπούλου Τζ. Στασινοπούλου.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Μπάρμπι, Μπάτμαν και τα σκυλάκια της Δαλματίας» της Μ. Αναιρούση - Κουρτζίδου Αναιρούση.

ΒΡΕΤΑΝΙΑ (Πανεπιστημίου 7, ~ 32.21.579). «Ο Κοντορεβυθούλης και ο χαζός...
δράκος» του Γ. Κόκκινου Γ. Κόκκινος.

ΓΚΛΟΡΙΑ (Ιπποκράτους 7, Ακαδημίας, ~ 36.09.400). «Ο μικρός πρίγκιπας» (Σεντ
Εξιπερί) του Δ. Μολυβιάτη Μολυβιάτης.

ΔΕΣΥΛΑ (Ησαΐα Σαλώνων 4, πλατεία Γκύζη, ~ 64.30.739). Καραγκιόζης Κ. Δεσύλλας.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΚΑΛΛΙΘΕΑΣ (Κρέμου 123 - Φιλαρέτου, ~ 95.87.715). «Παραμυθιάδα» του Δ.
Σεϊτάνη Σεϊτάνης.

ΔΗΜΟΤΙΚΟ ΠΕΙΡΑΙΑ (Πλατεία Δημοτικού Θεάτρου, ~ 41.94.550, 41.94.503). «Όνειρο
ηλεκτρονικής νύχτας» του Γ. Καλατζόπουλου Καλατζόπουλος.

ΔΙΑΝΑ (Ιπποκράτους 7, ~ 36.26.956). «Ο Ηρακλής κι εγώ» του Κ. Μακέδου Σ. Μαρτίνος.

ΔΙΟΝΥΣΙΑ (Αμερικής 10, ~ 36.12.500). «Ο Ηρακλής και οι άθλοι του» της Μ.
Γκρέκο Α. Γκρέκο.

ΕΘΝΙΚΟ - ΠΑΞΙΝΟΥ - ΠΑΙΔΙΚΟ ΣΤΕΚΙ (Πανεπιστημίου 48, ~ 33.01.881).
«Εκκλησιάζουσες» (Αριστοφάνης) της Κ. Ρουγγέρη Ρουγγέρη.

ΕΛΥΖΕ (Νυμφαίου 12, Ιλίσια, ~ 77.82.354, 77.71.766). «Ορφέας και Ευρυδίκη» της
Μ. Κυριάκη Τζ. Φωτίου.

ΕΡΕΥΝΑΣ (Ιλισίων 21, Ζωγράφου, ~ 77.80.826). «Το λουρί του Σωκράτη» του Δ.
Ποταμίτη Ποταμίτης.

ΗΛΙΟΥ (Φρυνίχου 10, Πλάκα, ~ 32.31.591, 32.47.509). «Μόγλης» (Κίπλινγκ) των Δ.
Βασιλειάδου - Α. Παπασπύρου Α. Παπασπύρου.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Το αθάνατο νερό» των Α. Σωτρίνη - Μ. Κυριάκη Κουρετζής.

ΘΥΜΕΛΗ (Μοσχονησίων 32 - πλατεία Αμερικής, ~ 86.57.677). «Η βασίλισσα του
χιονιού» (Άντερσεν) της Ε. Βοζικιάδου Βοζικιάδου.

ΙΔΕΟΘΕΑΤΡΟΝ (Στουρνάρη 57, ~ 52.37.543). «Ομήρου παιδεία» του Α. Αναστασάκη Αναστασάκης.

ΚΑΛΟΥΤΑ (Πατησίων 240, ~ 86.11.311, 86.75.588). «Το αστερόπαιδο» (Ουάιλντ) του
Γ. Φρατζεσκάκη Φρατζεσκάκης.

ΚΑΡΕΖΗ (Ακαδημίας 3, ~ 36.36.144, 36.25.520). «Τρεις σωματοφύλακες και μισός»
(Δουμάς) της Μ. Παναγιωτοπούλου Π. Χαϊκάλης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Ο
μάγος του Οζ» (Μπάουμ) του «Θιάσου '81» «Θίασος '81».

ΜΙΝΩΑ (Πατησίων 91, ~ 82.10.048, 82.32.578). «Ταξίδι στη χώρα των πουλιών»
(Αριστοφάνης) της Κ. Ιγερινού Μπενέκου.

ΜΟΥΣΟΥΡΗ (Πλατεία Καρύκη 6, ~ 33.10.936). «Η σχολή των πειρατών» των Α.
Παυλίδη - Φ. Πετρίδη Παυλίδης.

ΜΠΡΟΝΤΓΟΥΑΙΗ (Αγίου Μελετίου 61Α ­ Πατησίων, στοά Πάλη, ~ 86.20.231). «Ο
κλέφτης της Βαγδάτης» της Μ. Σακκά Λιοντής.

ΟΡΑΜΑ - ΠΡΕΚΑ (Εθνικής Αμύνης 58, Παπάγου, ~ 65.40.260). «Δαίδαλος και Ίκαρος»
του Γ. Κουλάκη Πρέκας.

ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΜΟΣΧΑΤΟΥ (πλατεία Μεταμορφώσεως, ~ 41.31.226,
48.16.276). Καραγκιόζης Αθανασίου.

ΠΟΛΙΤΕΙΑ (Σαρρή 40, Θησείο, ~ 33.10.663-4). «Το ωραιότερο γέλιο του κόσμου»
του Λ. Κρητικού Δρίνη.

ΠΟΡΤΑ (Μεσογείων 59, ~ 77.11.333). «Ελίζα» της Ξ. Καλογεροπούλου Ξ. Καλογεροπούλου.

ΡΑΔΙΟ ΣΙΤΥ (Πατησίων 240, ~ 86.24.055, 86.74.832). Αργεί.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.18.973). «Όλιβερ Τουίστ»
(Ντίκενς) της Ν. Νικολάου «Θίασος '81».

ΣΠΥΡΟΠΟΥΛΟΥ (Έρσης 9 - Λαμπρινής, πλατεία Λαμπρινής, Γαλάτσι, ~ 29.32.000,
26.29.046). Καραγκιόζης - Κουκλοθέατρο Θ. Σπυρόπουλος.

ΣΤΑΘΜΟΣ (Β. Ουγκώ 55, παραπλεύρως του «Περοκέ», πλατεία Καραϊσκάκη, ~
52.22.656). «Όνειρα παιδιών» του Ντ. Σπυρόπουλου Τσακάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). Αργεί.

ΤΡΙΑΝΟΝ (Κοδριγκτώνος 21 - Πατησίων, ~ 86.79.535). «Το ταξίδι του κόσμου σε
ογδόντα ημέρες» (Βερν) του Ν. Καμτσή Καμτσής.

ΤΡΙΑΝΤΑΦΥΛΛΙΔΗ (Καπνοκοπτηρίου 8 - Στουρνάρη 44, ~ 82.27.185). «Ηχώ και
Νάρκισσος» της Ν. Τριανταφυλλίδη Τριανταφυλλίδη.

ΦΟΥΡΝΟΣ (Μαυρομιχάλη 168, ~ 64.60.748). «Τα κόκκινα παπούτσια» (Άντερσεν) της
Ε. Καποκάκη Καποκάκη.

ΧΑΝ ΚΗΦΙΣΙΑΣ (Τατοΐου 1, πίσω από το σταθμό του Ηλεκτρικού, ~ 80.11.610).
Εναλλάξ: «Η μυλωνοπούλα και ο νάνος Ρουμπεστίνσκεν» του Λ. Αποστολίδη ­ «Το
αηδόνι και ο αυτοκράτορας» (Άντερσεν) του Λ. Αποστολίδη Μαριονέτες Λ. Αποστολίδη.

ΧΑΤΖΗΧΡΗΣΤΟΥ (Πανεπιστημίου 38, ~ 36.27.248, 38.10.171). Καραγκιόζης Π. Καπετανίδης.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: P19</CAT>
<ED>
Κωδικός άρθρου: A16065P192</ED>
<ID>
ID:131187

</ID><URL>http://ta-nea.dolnet.gr/neaweb/neafile.print_unique?e=A&f=16065&m=P19&aa=2</URL></REF>


Article

<CATEGORY>vin09</CATEGORY>

 <H5>Μουσικές παραλλαγές από τον «Θούριο» του Ρήγα Φεραίου
</H5><H2>ΗΧΟΙ
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

<H3></H3>ΡΗΓΑ ΒΕΛΕΣΤΙΝΛΗ «ΘΟΥΡΙΟΣ». Παραδοσιακές μουσικές παραλλαγές και
προεπαναστατικές μελωδίες. (Επιστημονική Εταιρεία Μελέτης Φερών - Βελεστίνου - Ρήγα).

Διακόσια χρόνια μετά τον μαρτυρικό θάνατο του Ρήγα Βελεστινλή (1798), ο
επαναστατικός «Θούριος» ξαναζωντανεύει, από την Επιστημονική Εταιρεία Μελέτης
Φερών - Βελεστίνου - Ρήγα, σε μια εξαιρετική συλλογή παραδοσιακών μουσικών
παραλλαγών και προεπαναστατικών μελωδιών, που πρόσφατα κυκλοφόρησε με την
συμπαράσταση της Ιστορικής και Λαογραφικής Εταιρείας των Θεσσαλών.

Ο «Θούριος», ένα έργο επαναστατικό, που τροφοδότησε το πάθος του Ελληνισμού
και του αγώνα του για τη λευτεριά, γίνεται σήμερα προσιτό στο ευρύ κοινό χάρη
στην παρούσα έκδοση, η οποία, εκτός από τους οκτώ πρώτους στίχους, που
τραγουδήθηκαν και σε άλλες εκδόσεις, συμπεριλαμβάνει, για πρώτη φορά, άλλους
είκοσι στίχους, επιλεγμένους από διάφορα σημεία του «Θουρίου».

Ποια όμως ήταν η αρχική μορφή της μουσικής του «Θουρίου» του Ρήγα Βενεστινλή,
αφού δεν έχει βρεθεί καμία μουσική καταγραφή της εποχής του, και κατά πόσο οι
διαφορετικές μελωδίες που έχουν καταγράψει στα μετέπειτα χρόνια διάφοροι
συλλέκτες ανταποκρίνονται στην πραγματικότητα;

Απάντηση βασισμένη σε ιστορικές μαρτυρίες και μελέτες δίνει η παρούσα έκδοση
του «Θουρίου», στην οποία τα μέλη της χορωδίας «Βυζαντινή Κυψέλη» υπό την
διεύθυνση - διδασκαλία και μουσική επιμέλεια του πρωτοπρεσβύτερου Χρήστου Δ.
Κυριακόπουλου, με τη συνοδεία ελληνικών παραδοσιακών μουσικών οργάνων
(κλαρίνο, λαούτο, βιολί, ούτι, ταμπουράς, κανονάκι κ.λπ.), άδουν πέντε
μουσικές παραλλαγές του «Θουρίου», όπως διασώθηκαν μέχρι σήμερα στη γραπτή και
προφορική μουσική παράδοση του τόπου μας (Λ.Ι. Βρανούσης, Χριστόφορος
Περραιβός, Αντώνιος Σιγάλας, παπα-Γιώργης Ρήγας κ.ά.).

Σ' αυτές τις μουσικές παραλλαγές, η βυζαντινή μουσική, συνδυασμένη σε κάθε
μελωδία ξεχωριστά, με διαφορετικά τοπικά μουσικά ιδιώματα, δημιουργεί μια
ποικιλία στον ρυθμό και τη μελωδία και προσδίδει ευχάριστη ακουστική και
ρυθμική αίσθηση.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: P19</CAT>
<ED>
Κωδικός άρθρου: A16065P193</ED>
<ID>
ID:131208

</ID><URL>http://ta-nea.dolnet.gr/neaweb/neafile.print_unique?e=A&f=16065&m=P19&aa=3</URL></REF>


Article

<CATEGORY>vin09</CATEGORY>

 <H5>«Boogie Nights» (ΕΜΙ)
</H5><H5>Ian Brown, «Unfinished Monkey Business» (Polygram)
</H5><H5>«The Crystal Method», Vegas (Sony)
</H5><H5>Τραγούδια στον αφρό
</H5><H2>Πολυέστερ ξανά
</H2><H2></H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

<H3>Ποτέ μην πεις ποτέ, ελεγαν οι σοφοί και μαζί μ' αυτούς οι φανατικοί της
ντίσκο. Μην κάνετε πως δεν θυμάστε. Το κιτς διψάει ακόμη.
</H3>
Πάλι με χρόνια με καιρούς θα βγουν τα πολυέστερ της μόδας, τα νάιλον και τα
σατέν από τα ντουλάπια, τα στενά πουκάμισα και οι φαρδείς γιακάδες, θα
δικαιωθούν οι Bee Gees και θα πάρει εκδίκηση η Ντόνα Σάμερ. Οι «Ξέφρενες
νύχτες» έπεσαν από τον ουρανό σαν αποκάλυψη, σαν πανικός, ντίσκο στα ίσια και
όποιος αντέξει. Όπου, βεβαίως, το φαινόμενο αξίζει να μελετηθεί, όχι απλώς σαν
η επιστροφή της ντίσκο ούτε μόνο σαν ένα σάουντρακ με άποψη και χυμούς. Η
ντίσκο έρχεται ως η αποθέωση του κιτς («ό,τι είναι κιτς, αυτό μας ενδιαφέρει»,
ελεγαν οι U2 στην παρουσίαση του «Pop» πριν από μερικούς μήνες) για να
εδραιώσει το στυλ, την ανατροπή του, το απέραντο τοπίο των ξεχασμένων (;)
«σέβεντις» της υπερβολής. Αυστηρά περιορισμένη από το συρματόπλεγμα του
ευτελούς, η ντίσκο του Studio 54 ή των τσαρτς, προκαλούσε οργή και περιφρόνηση
σε όσους δεν ήταν στο πάρτι, όσους δεν έλουζαν οι λάμψεις της μπαλας με τους καθρέφτες.

Οι «Ξέφρενες νύχτες» έδωσαν επίσημα το διαβατήριο· η βιομηχανία του πορνό,
χοντρά λεφτά, φήμη και ματαιοδοξία, ντίσκο στην κόψη του ξυραφιού. Το χαμόγελο
της Φάρα Φόσετ στην αφίσα, «Στάρσκι και Χατς» στην τηλεόραση και οι Commodores
στα στερεοφωνικά της εποχής. Ο Πολ Τόμας Άντερσον έχτισε την ταινία του με όλα
τα ντίσκο υλικά. Η νέα ποπ φλερτάρει με τους κιτς ρυθμούς πια απροκάλυπτα,
ντύνεται την μόδα του '70, ποζάρει όπως οι Pulp με όλα τα χαρακτηριστικά της.
Ο Πολ Τόμας Άντερσον έχει πιάσει τη μυρωδιά στον αέρα. Στους παραγωγούς της
μουσικής της ταινίας οι Άντερσον και Ράτσμαν έχουν μελετήσει την υπόθεση καλτ
από τα κλασικά πια φιλμ του είδους «Pulp Fiction» και «Reservoir Dogς», έτσι
που πετυχαίνουν διάνα τη συνταγή. Τα υπόλοιπα κόβει και ράβει στη μουσική ο
Μάικλ Πεν, που εκτινάσει τις «Ξέφρενες νύχτες» στα ύψη, καθως πέφτουν βροχή
ντίσκο (και όχι μόνο) τεμάχια επιτυχιών ή άλλα ξεχασμένα στα ράφια του
ντιτζέι. «Best Of My Love» από τους Emotions, Μάρβιν Γκέι, ELO, το
ατμοσφαιρικό «God Only Knows» των Beach Boys, ένας εκρηκτικός Μπάρντον (με
τους War) στο «Spill The Wine». Ενώ ανακαλύπτεις τους Chakachas στο «Jungle
Fever» και την ντίσκο, γενικά στην περίπτωση που κάποτε είχες πεί «ποτέ». Το
«Boogie Nights», στη μουσική του, έγραψε ιστορία.

Ποιος θα πίστευε ότι ο Ίαν Μπράουν θα είχε το κουράγιο να βγάλει το δικό του
προσωπικό δίσκο; Ποιος θα πίστευε, τώρα μεταξύ μας, πως το πιο παράδοξο
συγκρότημα-φάντασμα, οι Stone Roses, δεν θα ήταν για οποιονδήποτε ένα αρκετά
βαρύ και δυσκίνητο παρελθόν για να μπορέσει να εξελιχθεί σε κάτι άλλο. Ο Ίαν
Μπράουν (των Stone Roses τότε) έχει τώρα ένα αξιόλογο προσωπικό άλμπουμ. Για
κανένα άλλο συγκρότημα σε πλήρη ακινησία δεν είχαν γραφτεί τόσα πολλά, γι'αυτό
ο Μπράουν, πρώτος ρόλος σε εκείνο το έργο, νιώθει την ανάγκη να ξεπληρώσει με τραγούδια.

Έχει δουλειές αφημένες στη μέση ­ αυτή στο κάτω κάτω είναι η δουλειά του.
Μέχρι το δεύτερο προσωπικό άλμπουμ του Ίαν Μπράουν, μεχρι την επόμενη έκρηξη
των ήχων του Μάντσεστερ, έως ότου οι Oasis χωνέψουν την φήμη τους, τα
τραγούδια αυτά στέκονται όρθια.

Λίγοι έως πολύ λίγοι έδιναν σημασία στον Κεν Τζόρνταν και στον Σκοτ Κέρκλαντ
όταν έντυναν με μουσική αποκαλυπτικά σόου στο Λας Βέγγας. Εκείνοι πάντως,
συνέχιζαν να γδύνουν τους ρυθμούς και να βάζουν στην άκρη ό,τι θα τους
ταίριαζε για μιά μελλοντική ηχογράφηση. Με τα πολλά, το πρώτο τους κιόλας έργο
δίνει μια γερή ώθηση στην αμερικάνικη σκηνή της ελεκτρόνικα στο πνεύμα των
Βρετανών συναδέλφων, στα κηρύγματα των Chemical Brothers, που τώρα πιά είναι σταρ.

Εύφορα ηλεκτρονικά τοπία, χαλαρωτικά ή έντονα χρώματα και μιά δόση
καλιφορνέζικης εξαλλότητας στη μέση όλων αυτών. Ο δρόμος έχει ανοίξει άλλωστε
και οι τεχνίτες των κουμπιών είναι πιά οι σταρ της εποχής. Εκτός κι αν
πατήσουν λάθος.

* Πρώτα και κύρια το «Anyway You Look At It». Τι κακό σκοπό έχουν βάλει οι
Rolling Stones και κρύβουν διαμάντια πίσω από τα σινγκλς; Το κομμάτι συνοδεύει
το ωραιότατο «Saint Of Me».

* Η κόρη του Πιτ Τάουνσεντ (των Who βεβαίως) ενισχύει τις θεωρίες της
κληρονομικότητας με αξιοπρόσεκτο καλό υλικό. Θα το βρείτε με τον τίτλο «The
Last Time Ι Saw Sadie».

* Λέει η Καρλίν Άτερσον, «Maybe I'm Amazed» και το καλύτερο είναι πως το εννοεί.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: P20</CAT>
<ED>
Κωδικός άρθρου: A16065P201</ED>
<ID>
ID:131129

</ID><URL>http://ta-nea.dolnet.gr/neaweb/neafile.print_unique?e=A&f=16065&m=P20&aa=1</URL></REF>


Article

<CATEGORY>vin09</CATEGORY>

 <H2>Του Ασώτου! (αύριο)
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

* Να σας βάλω στο κλίμα των ημερών με μάμπο, σάλσα και τσα-τσα του
Καρναβαλιού, μέρες που είναι ασυγχώρητες!

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: P20</CAT>
<ED>
Κωδικός άρθρου: A16065P202</ED>
<ID>
ID:131171

</ID><URL>http://ta-nea.dolnet.gr/neaweb/neafile.print_unique?e=A&f=16065&m=P20&aa=2</URL></REF>


Article

<CATEGORY>vin09</CATEGORY>

 <H5></H5><H2>Ο «βασιλιάς» κι ο γιος
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Τίτο Πουέντε τζούνιορ

Ο πατέρας είναι «El Rey», ο γιος είναι ο Τίτο Πουέντε τζούνιορ!
Όσοι ξέρουν μόνο τον πατέρα «βασιλιά της σάλσα», οφείλουν να μάθουν και τον
υιό - άσωτο; Δεν ξέρω. Θα σας γελάσω ­ τον κανακάρη του Τίτο που έχει
μπαρκάρει για σούπερ καριέρα στα αμερικάνικα τσάρτς (όπως λέμε τους καταλόγους
με τα σουξέ). Ο μικρός Τίτο μένει στη Φλώριδα και εργάζεται στους
ρυθμούς που τον έκαναν κιόλας διάσημο. Ας είναι καλά ο πατέρας. Όχι μόνο για
το όνομα, αλλά και για τη χάρη!

* Αυτή κι αν μετράει! Η χάρη. Κι εκείνο το «Όγιε Κόμο Βα». Το οποίο ο μικρός
διασκευάζει, χορεύει και «μεταφράζει» στη γλώσσα του «ντανς», του «χάουζ» ­
σάλσα ­ τουτέστιν ­ για προχωρημένους. Χαμός στις πίστες. Εδώ, μ' αυτό το
τραγούδι έφτιαξε ο Τίτο την καριέρα του Κάρλος Σαντάνα, να μη φτιάξει
του τζούνιορ, που είναι και αίμα του δηλαδή;

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: P20</CAT>
<ED>
Κωδικός άρθρου: A16065P203</ED>
<ID>
ID:131210

</ID><URL>http://ta-nea.dolnet.gr/neaweb/neafile.print_unique?e=A&f=16065&m=P20&aa=3</URL></REF>


Article

<CATEGORY>vin09</CATEGORY>

 <H5></H5><H2>Όρθιοι!
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Δηλαδή, κι εγώ να αρχίσω να ονειρεύομαι νύχτες καλοκαιριού στους Λυκαβηττούς
με Τίτο Πουέντε και τζούνιορ. Γιατί ο μεγάλος θα έρθει. Είναι
«κλεισμένο» και μάλιστα, απ' ό,τι ακούω, με μεγάλη ορχήστρα και κέφια πολλά
για ένα ­ πώς να το πω; ­ διόλου καθιστό πρόγραμμα!

* Έτσι συνήθισε και η Άλκηστις Πρωτοψάλτη και άρχισε τους χορούς. Όχι
πως δεν είχε το τάλαντο της κίνησης και πριν ανέβει με τον Τίτο στη
σκηνή. Αλλά να, όλα βοηθάνε.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: P20</CAT>
<ED>
Κωδικός άρθρου: A16065P204</ED>
<ID>
ID:131234

</ID><URL>http://ta-nea.dolnet.gr/neaweb/neafile.print_unique?e=A&f=16065&m=P20&aa=4</URL></REF>


Article

<CATEGORY>vin09</CATEGORY>

 <H5></H5><H2>Φωτιές
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Στο τιμόνι, πάντως, θα βοηθήσει ο Νίκος Σούλης. Μαέστρος στη σκηνοθεσία
των βιντεοκλίπ και ειδικός πλέον στα της Άλκηστης, ο Νίκος
Σούλης αυτές τις μέρες που σας λέω «γυρίζει» το «Διθέσιο» ­ το οποίο όπως
γνωρίζω είναι και από τα αγαπημένα του από τον δίσκο. Τι έχει βάλει στο μυαλό
ο αθεόφοβος, δεν ξέρω να σας πω, αλλά ξέρω να σας πω πως σε εκείνο το
κα-τα-πλη-κτι-κό, στη «Λάβα», παραλίγο να βάλει φωτιά στη Σαντορίνη!

* Νησί με ηφαίστειο όμως, τη φωτιά δεν τη φοβάται!

Μετά τη στροφή του «Διθέσιου» πάντως, η Άλκηστη, να σας πληροφορήσω, θα
οδηγήσει βορειότερα, στη Θεσσαλονίκη εννοώ, όπου θα μεταφέρει την παράσταση
που αυτές τις ημέρες βλέπουν Αθηναίοι και Πειραιώτες στο Δημοτικο του Πειραιά.

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: P20</CAT>
<ED>
Κωδικός άρθρου: A16065P205</ED>
<ID>
ID:131247

</ID><URL>http://ta-nea.dolnet.gr/neaweb/neafile.print_unique?e=A&f=16065&m=P20&aa=5</URL></REF>


Article

<CATEGORY>vin09</CATEGORY>

 <H5></H5><H2>Εντός
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Διονύσης Σαββόπουλος

Θα υπάρχει κάποια μυστική συνεννόηση, ένα κρυφό ραντεβού, κάτι που εμείς
αγνοούμε, και όλοι (θα σας πω, θα σας πω) παίρνουν τους δρόμους για
Θεσσαλονίκη. Ο Διονύσης Σαββόπουλος είναι ήδη εκεί, στο Nani Nani, μαζί
με το «Ξενοδοχείο» του και νύχτες ονειρεμένες. Μου άρεσε που κάποιοι εδώ
διατύπωναν την ερώτηση: Άραγε θα έχει και στη Θεσσαλονίκη το ίδιο σουξέ; Ο
Σαββόπουλος, αγαπητοί, παίζει εντός έδρας. Παντού! Κρίμα για τους άλλους!

* Εντός έδρας παντού, το λέω και το υπογράφω, παίζει και ο Σταμάτης
Φασουλής, ο οποίος, αφού έσπασε τα ταμεία στην θεατρική πιάτσα της
πρωτεύουσας, ανεβαίνει Θεσσαλονίκη. Με τους «Μπαμπάδες με ρούμι» του.

Αν κλείσουν οι δρόμοι, βλέπω τις παραστάσεις στη Λάρισα. Ή κάπου εκεί στον
κάμπο. Ασυγχώρητες σκέψεις, κι αυτές!

<REF><SOURCE>ΤΑ ΝΕΑ</SOURCE>
<DATE>, 14-02-1998</DATE>
<CAT>, Σελ.: P20</CAT>
<ED>
Κωδικός άρθρου: A16065P206</ED>
<ID>
ID:131255

</ID><URL>http://ta-nea.dolnet.gr/neaweb/neafile.print_unique?e=A&f=16065&m=P20&aa=6</URL></REF>


Article

<CATEGORY>vin06</CATEGORY>

 <H5>ΑΠΟΡΡΗΤΗ ΕΚΘΕΣΗ ΣΤΑ ΧΕΡΙΑ ΣΗΜΙΤΗ
</H5><H2>ΩΡΟΛΟΓΙΑΚΗ ...βόμβα για την Ολυμπιακή
</H2>
ΣΤΗΝ κόψη του ξυραφιού βρίσκεται η Ολυμπιακή, όπως διαπιστώνει απόρρητη
έκθεση-βόμβα που έχει συνταχθεί για λογαριασμό της κυβέρνησης και βρίσκεται
στα χέρια του κ. Σημίτη. Η έκθεση περιγράφει με τα μελανότερα χρώματα την
κατάσταση που επικρατεί στον εθνικό αερομεταφορέα και τονίζει ότι επιβάλλεται
η άμεση λήψη μέτρων, για τη διάσωση της εταιρείας. Η έκθεση αποκαλύπτει ότι
παρά το γεγονός πως ολοκληρώθηκε το πρόγραμμα εξυγίανσης της εταιρείας,
κανένας όρος που είχε επιβληθεί από την Ευρωπαϊκή Επιτροπή, δεν εκπληρώθηκε.
Έτσι τα διαρθρωτικά προβλήματα της Ο.Α. παραμένουν, επισημαίνεται στην έκθεση,
με αποτέλεσμα να έχει περιέλθει σε δεινή θέση.

σελίδες 20-21 και
ΡΙΠΕΣ (σελ. 3)

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16066N011</ED>
<ID>
ID:131272

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N01&aa=1</URL></REF>


Article

<CATEGORY>vin04</CATEGORY>

 <H2>Τσουκάτος στα «ΝΕΑ»: Απειλή η «ζούγκλα» </H2>
σελίδες 10-11

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16066N012</ED>
<ID>
ID:131363

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N01&aa=2</URL></REF>


Article

<CATEGORY>vin04</CATEGORY>

 <H2>Δεύτερη πενταετία Κληρίδη
</H2>
σελίδα 12

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16066N013</ED>
<ID>
ID:131395

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N01&aa=3</URL></REF>


Article

<CATEGORY>vin06</CATEGORY>

 <H2>Πώς αυτοκτόνησε η ΑΕΚ </H2>
στην ΟΜΑΔΑ

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16066N014</ED>
<ID>
ID:131402

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N01&aa=4</URL></REF>


Article

<CATEGORY>vin08</CATEGORY>

 <H2></H2><H2>2.000 περιμένουν τα λεφτά των μετοχών τους </H2>
σελίδες 52-53

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16066N016</ED>
<ID>
ID:131428

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N01&aa=6</URL></REF>


Article

<CATEGORY>vin06</CATEGORY>

 <H2>«Οι ψίθυροι έδιωξαν τους φίλους μου» </H2>
στο Πανόραμα

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16066N017</ED>
<ID>
ID:131432

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N01&aa=7</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΕΧΟΥΜΕ κολλήσει στο τίποτα. Στη μουντζούρα. Πουθενά ένα ανοιχτό
παράθυρο, μια ρωγμή στον γκρίζο τοίχο, για ένα πράσινο φυλλαράκι, πουθενά η
ελπίδα. Κι όμως, υπάρχουν άνθρωποι γύρω μας, που κάνουν θαύματα! Ο Λ.
Παπαδόπουλος στις «ΜΑΤΙΕΣ». Σελ. 4.

ΤΑ ΑΥΘΕΝΤΙΚΑ ρεύματα και κινήματα σκέψης και διεκδίκησης λείπουν από το
δικό μας τοπίο. Θα ήταν (λοιπόν) ανεδαφικό να ελπίζει κανείς ότι η ίδρυση ενός
νέου κόμματος θα τα αναπληρώσει και θα ξαναδώσει στο παιχνίδι της
αντιπροσώπευσης την αυθεντικότητα που του λείπει. Ο Π. Τσίμας στην «Τρίτη
Άποψη». Σελ. 6.

ΣΥΝΤΑΓΜΑ: Η συζήτηση στη Βουλή για την αναθεώρηση του Συντάγματος
αφήνει «απ' έξω» ή θίγει επιφανειακά πέντε μεγάλα ζητήματα. Στο μεταξύ,
ανάμεσα στα δύο μεγάλα κόμματα υπάρχουν διαφορές σε 7 σημεία. Ο Γ.Ε.
Διακογιάννης στις σελ. 14-15.

Β. ΓΟΛΕΜΑΤΗΣ: Η ιατρική έρευνα στην Ελλάδα σε άλλους τομείς είναι
έμβρυο, σε άλλους νήπιο και σε άλλους έφηβος. Οι μεγαλύτεροι εχθροί της υγείας
του Έλληνα είναι το πιρούνι και ο καπνός. Οι απαντήσεις στις «30 Ερωτήσεις»
της Μαίρης Κατσανοπούλου στη σελ. 16.

ΘΑ ΦΥΓΩ από το επάγγελμα χωρίς να έχω εξοικειωθεί με το κομπιούτερ.
Δέσμια μιας ακατάλυτης σχέσης με το μολύβι και το χαρτί, ερωτοχτυπημένη
αγιάτρευτα με το μέτρημα των λέξεων, χωρίς να ευκολύνομαι από το «ποντίκι». Η
Λίνα Αλεξίου «Σε Πρώτο Ενικό». Σελ. 17.

ΤΑ ΒΑΓΟΝΙΑ με τους «καλύτερους» τουρίστες τράβηξαν κάπου βόρεια, στη
Σκανδιναβία. Εμείς ελπίζουμε τώρα στο υπόλοιπο 60% των τουριστών. Διότι
αργήσαμε (και φέτος) να ξεκινήσουμε τη διαφημιστική μας καμπάνια έξω. Και τι
έγινε; Πάλι ωραίοι είμαστε. Η Λαμπρινή Σταμάτη στη σελ. 42.

Ο ΜΠ. ΑΜΑΣΙ είναι ένας ήρωας της επανάστασης κατά των Γάλλων. Είναι
γέννημα - θρέμμα της Κάσμπα του Αλγερίου, εκεί όπου ούτε με δορυφόρο δεν
μπορείς να βρεις άνθρωπο πού κρύβεται. Σήμερα, η Κάσμπα βρωμάει, λέει: Παντού
αστυνομικοί. Αποστολή στην Αλγερία: Τάκης Καμπύλης. Σελ. 46-47.

Η ΨΥΧΑΝΑΛΥΣΗ και η πολιτική 
δεν έχουν ιδιαίτερες σχέσεις. 
Στιγμές στιγμές, ωστόσο, 
η υπόθεση της Κεντροαριστεράς 
μοιάζει να υπακούει στους 
νόμους της ψυχανάλυσης 
μάλλον παρά της πολιτικής. 
Ο Παντελής Καψής στους «Προβολείς». Σελ. 6.

ΠΟΣΟ κοστίζει η κούρσα από το αεροδρόμιο έως το κέντρο; Αν είστε ξένος, έως
και 50.000 δρχ. Τόσο έγραψε το ταξίμετρο, με τη βοήθεια και της τεχνολογίας.
Εκτός αν ταξιδεύετε στο πορτ μπαγκάζ. Ο Κ. Χατζίδης για τη μαφία στα ταξί. Σελ. 22.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16066N021</ED>
<ID>
ID:131280

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Συνετός
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Αν κρίνω από όσα έγραψε στο Λονδίνο ο κ. Ανδριανόπουλος, το προεκλογικό
σύνθημα Καραμανλή θα είναι «ο λαός δεν ξεχνά τι σημαίνει συνετή δεξιά».

Με τιμή

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16066N022</ED>
<ID>
ID:131370

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N02&aa=2</URL></REF>


Article

<CATEGORY>vin12</CATEGORY>

 <H5>Η ΕΥΡΩΠΗ ΣΗΜΕΡΑ
</H5><H2>ΚΑΙΡΟΣ </H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16066N023</ED>
<ID>
ID:131378

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N02&aa=3</URL></REF>


Article

<CATEGORY>vin01</CATEGORY>

 <H5>ΑΝΥΠΟΧΩΡΗΤΗ Η ΚΥΒΕΡΝΗΣΗ ΑΠΕΝΑΝΤΙ ΣΤΙΣ ΑΓΡΟΤΙΚΕΣ ΔΙΕΚΔΙΚΗΣΕΙΣ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Πόλεμος νεύρων στην εθνική οδό
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

Σε τεντωμένο σκοινί ισορροπούν στους κόμβους των εθνικών οδών αγρότες και
αστυνομικοί μετά την απόφαση των αγροτών να κλιμακώσουν τις κινητοποιήσεις
τους και τη θέση της κυβέρνησης για τη διασφάλιση της ομαλής διακίνησης.

Η ΚΥΒΕΡΝΗΣΗ έχει κινητοποιήσει ισχυρές αστυνομικές δυνάμεις με κέντρο τη
Λάρισα, ενώ οι αγρότες έχουν παραταχθεί στην εθνική οδό στα Τέμπη.

Σε πρώτη φάση η επιλογή της κυβέρνησης είναι να μη χρησιμοποιηθούν μέσα
καταστολής αλλά να λειτουργήσει η πίεση προς τους αγρότες για την αναθεώρηση
της στάσης τους.

Ο «πόλεμος νεύρων» περιλαμβάνει μέχρι και δικαστικές διαδικασίες από όσους
πλήττονται από τους αποκλεισμούς των εθνικών δρόμων.

Από την πλευρά τους οι αγρότες συναντώνται με τους αρχηγούς της αντιπολίτευσης
για να εξασφαλίσουν συμπαράσταση ενώ απεγκλωβίζουν τον κόμβο στα Τέμπη ως
χειρονομία καλής θέλησης. (Σελ. 18-19).

* Την ίδια στιγμή η κυβέρνηση ­ εκτός από το αγροτικό ­ αντιμετωπίζει και το
καυτό θέμα της Ολυμπιακής Αεροπορίας, θεωρώντας ότι τα περιθώρια έχουν
εξαντληθεί και θα πρέπει να ληφθούν δραστικά ­ και επώδυνα ­ μέτρα για τη
διάσωση ­ αν είναι εφικτό ­ της εταιρείας.

Το πρόβλημα της Ο.Α. προκύπτει και από ειδική έκθεση που έγινε και η οποία
τονίζει ότι η εταιρεία είναι στο χείλος του γκρεμού. Σημειώνεται δε
χαρακτηριστικά και ως απόδειξη της κακής διαχείρισης ότι τη στιγμή που ήταν σε
εξέλιξη πρόγραμμα εξυγίανσης δίνονταν αυξήσεις 61% στους πιλότους. (Σελ. 20-21).

* Κατά τα άλλα στην πολιτική (κομματική) επικαιρότητα:

­ Το ΠΑΣΟΚ ολοκλήρωσε τη συνδιάσκεψή του για την αναζήτηση και τη διαμόρφωση
της νέας ιδεολογίας του, αφήνοντας όμως κάποια ζητήματα ανοιχτά λόγω έλλειψης
χρόνου (συζήτησης). Τα θέματα αυτά θα αναλυθούν στο μέλλον σε ειδικές ημερίδες
διαλόγου και προβληματισμού.

­ Όσο όμως ήρεμο ήταν το κλίμα στη συνδιάσκεψη αυτή, τόσο φορτισμένο ήταν σε
ορισμένες περιφέρειες κατά τη διαδικασία για την ανάδειξη συνέδρων για το
συνέδριο της νεολαίας του κόμματος που εξακολουθεί να αποτελεί αγκάθι για την
ηγεσία του ΠΑΣΟΚ. (Σελ. 9).

* Από την άλλη πλευρά η Ν.Δ. έκλεισε τον κύκλο των εσωκομματικών εκλογών της
σε ήπια ατμόσφαιρα παρά το βαρύ κλίμα που είχαν προκαλέσει οι πρόσφατες διαγραφές.

­ Εστίες έντασης εμφανίστηκαν στην Κρήτη με αποχωρήσεις στελεχών ως συνέχεια
της απομάκρυνσης τοπικού παράγοντα στο Ηράκλειο της επιρροής του κ. Μητσοτάκη.

­ Για την ηγεσία της Ν.Δ. πάντως παραμένει πρόβλημα η εσωκομματική κατάσταση
και προοπτική στην Κρήτη.

* Την ίδια στιγμή στο κενό φαίνεται να πέφτει το «άνοιγμα» που έκανε ο κ. Α.
Ανδριανόπουλος για την κάλυψη του χώρου του ΠΑΣΟΚ ή τη δημιουργία νέου
κομματικού φορέα.

­ Αρνητικά αντέδρασαν τόσο στη Ν.Δ. όσο και στο ΠΑΣΟΚ, ενώ σαφείς αποστάσεις
κράτησε και ο δήμαρχος Αθηναίων κ. Αβραμόπουλος, τον οποίο ο κ. Ανδριανόπουλος
«φωτογράφιζε» ως εταίρο του νέου φορέα. (Σελ. 7).

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16066N032</ED>
<ID>
ID:131338

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Υπεύθυνοι
</H2>
ΣΤΙΣ τόσες συζητήσεις που τούτο τον καιρό γίνονται για τις δημόσιες επιχειρήσεις...

ΚΑΠΟΙΟΙ μύθοι ­ όχι άδολα ­ καλλιεργούνται και κάποιες αλήθειες ­ για
ευνόητους λόγους ­ αποκρύπτονται.

ΓΙΑΤΙ εάν πράγματι αλήθευαν όσα επίσημα συνήθως χείλη λέγουν, υπονοούν
ή «διαρρέουν»...

ΘΑ πίστευε κανείς πως στην Ολυμπιακή, για παράδειγμα, επικρατεί
καθεστώς εργατικής αυτοδιαχείρισης...

ΟΠΟΥ οι εργαζόμενοι και διορίζουν και ελέγχουν οι ίδιοι τις διοικήσεις...

ΑΠΟΦΑΣΙΖΟΥΝ κυρίαρχα για αποδοχές και κανονισμούς εργασίας...

ΚΑΙ συνεπώς αυτοί ­ και όχι άλλοι ­ ευθύνονται...

ΚΑΙ για τις ελλείψεις αεροσκαφών...

ΚΑΙ για το οργανόγραμμα που δεν εφαρμόζεται...

ΚΑΙ για κανονισμούς εργασίας που δεν άλλαξαν από το... 1965!

ΚΑΙ ενώ οι κάθε λογής αρμόδιοι λένε πολλά για τα «προνόμια» του ενός ή
του άλλου κλάδου...

ΩΣΑΝ τα προνόμια αυτά να μην αποτελούσαν αυξήσεις, τις οποίες οι
διοικήσεις έδιναν μεν, ήθελαν όμως και να συγκαλύπτουν...

ΚΑΝΕΙΣ τους δεν λέει πως οι εκάστοτε ­ κάθε είδους ­ κυβερνήσεις είναι
εκείνες που διορίζουν τις εκάστοτε διοικήσεις...

ΚΑΙ πως αν τα σωματεία εργαζομένων από την ίδια τους τη φύση προορισμό
έχουν να υπερασπίζονται τα συμφέροντα των μελών τους...

ΟΙ διοικήσεις είναι εκείνες που τοποθετούνται για να μεριμνούν για την
ορθή πορεία της επιχείρησης και την καλή λειτουργία της...

ΚΑΙ πως αυτές φέρουν την ευθύνη για τη σημερινή κακοδαιμονία της...

ΑΥΤΕΣ και ­ πολύ, βεβαίως, περισσότερο ­ αυτοί που τις διόριζαν, τις ­
τέσσερις φορές σε τρία χρόνια! ­ άλλαζαν και είχαν τον απόλυτο έλεγχό τους.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16066N033</ED>
<ID>
ID:131379

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Σταμάτης Φασουλής:

(ο ηθοποιός, στις «Εικόνες του κόσμου», για τον κ. Δ. Αβραμόπουλο)

«Είμαι σίγουρος ότι θα μας κυβερνήσει! Αυτό που μικροί λέγαμε "χαμαιλέοντα"
και δεν το καταλάβαινα, έπρεπε να γνωρίσω τον Αβραμόπουλο για να το καταλάβω.
Ένας άνθρωπος που συμφωνεί με τους πάντες!».

Σταμάτης Φασουλής:

(οι «Εικόνες», όμως, δίνουν συνέχεια: «Δεν θα έλεγες, πάντως, και τον κ.
Σημίτη χαμαιλέοντα», τον ρωτούν)

«Το "λέοντα" δεν θα το 'βαζα καθόλου!».

Ανδρέας Ανδριανόπουλος:

(ο πρώην βουλευτής της Ν.Δ., στον «Τύπο της Κυριακής»)

«Αντικαθεστωτικές, θρησκόληπτες, υστερικές ομάδες επωάζονται στο σώμα της Ν.Δ.».

Ζέτα Λογοθέτη:

(το μοντέλο, στο «Max»)

«Σιχαίνομαι την πολιτική και πιστεύω ότι είναι ηλίθιοι όλοι αυτοί που μας κυβερνούν».

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16066N034</ED>
<ID>
ID:131416

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N03&aa=4</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Οι ξεχωριστοί
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΟΙ ΠΕΡΙΣΣΟΤΕΡΕΣ εφημερίδες κάλυψαν την εκδήλωση της ΕΡΑ για την «κυβέρνηση των
μη κυβερνητικών» με ένα μονοστηλάκι. Η τηλεόραση σχεδόν την αγνόησε. Αλλά εγώ,
το μεσημέρι της περασμένης Τρίτης, καθώς έβγαινα από το ξενοδοχείο της «Μ.
Βρετανίας», έπειτα απ' αυτή την εκδήλωση, αισθάνθηκα την ανάγκη να φωνάξω
«μπράβο»! Για τη σπουδαία πρωτοβουλία του Τζαννετάκου και των δημοσιογράφων
της Ελληνικής Ραδιοφωνίας.

Έχουμε κολλήσει στο τίποτα. Στη μουτζούρα. Πουθενά ένα ανοιχτό παράθυρο, μια
ρωγμή στον γκρίζο τοίχο, για ένα πράσινο φυλλαράκι, πουθενά η ελπίδα. Κι όμως,
υπάρχουν άνθρωποι γύρω μας, που κάνουν θαύματα! Που μαθαίνουν γράμματα,
εθελοντικά, σε αναλφάβητους. Που συμπαρίστανται, με κάθε μέσον, στους Κούρδους
πρόσφυγες. Που ορθώνουν τείχος στα φαινόμενα της ξενοφοβίας και του ρατσισμού.
Που απλώνουν χέρι απέναντι, στην Τουρκία, για ένα διάλογο φιλικό και εγκάρδιο.
Όπως ο φίλος μου ο Αλέκος Μαθιέλης. Ο νομάρχης Λέσβου.

Τι έκανε ο Μαθιέλης; Άσκησε με ιδανικό τρόπο τη «διπλωματία των λαών», όπως
διαπίστωσαν οι δημοσιογράφοι της ΕΡΑ. Δηλαδή: κόντρα στις εθνικιστικές
κραυγές, που θέλουν τη Λέσβο απομονωμένη, ταξίδεψε δέκα φορές στην Τουρκία,
για να πάρει μέρος σε εκδηλώσεις διαλόγου και συνεργασίας, συνέβαλε στη
δημιουργία της κίνησης «Δημοσιογράφοι στο Αιγαίο και τη Θράκη για την ειρήνη»,
οργάνωσε συναυλία της ΕΡΤ3 στην Πέργαμο, σχεδίασε ατμοπλοϊκές συνδέσεις Λήμνου
- Ίμβρου, ενεργοποίησε τους άλλους νομάρχες του Αιγαίου, ώστε ν' αρχίσουν να
συνεργάζονται με τους Τούρκους ομολόγους τους, πέτυχε το άνοιγμα και τη
λειτουργία χριστιανικής εκκλησίας, που έμενε κλειστή επί 75 χρόνια στο
Μοσχονήσι, κι άλλα πολλά!

Αλλά και τα δέκα «παιδιά μου», τα «Βαμιανάκια», ο Φραντζεσκάκης, ο Χατζηδάκης
και οι άλλοι, λίγα έκαναν; Σε μια εποχή, που ο Βάμος, το χωριό τους, ερήμωνε
όλο και περισσότερο, ήρθαν στην Αθήνα, σπούδασαν και γύρισαν στον τόπο τους,
για να του αλλάξουν όψη! Ξανάφτιαξαν μισογκρεμισμένα σπίτια, δημιούργησαν επτά
ξενώνες, οργάνωσαν παραδοσιακή κρητική ταβέρνα, άνοιξαν μπακάλικο με τοπικά
προϊόντα, καλλιτεχνικό καφενείο, γκαλερί, τουριστικό γραφείο και βιοτεχνική
μονάδα παραγωγής και τυποποίησης ειδών διατροφής! Μεγάλη δουλειά!

Αυτούς τους ξεχωριστούς Έλληνες, τον Μαθιέλη, τους Βαμιανούς και πολλούς
άλλους, τους επεσήμαναν οι δημοσιογράφοι της ΕΡΑ. Και τους εβράβευσαν. Και
τους έβαλαν απέναντί μας. Για να τους έχουμε παράδειγμα. Του χρόνου, είμαι
βέβαιος, οι ξεχωριστοί Έλληνες θα 'ναι περισσότεροι. Κι αυτό θα το χρωστάμε
στον Τζαννετάκο και τους συνεργάτες του.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16066N043</ED>
<ID>
ID:131398

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N04&aa=3</URL></REF>


Article

<CATEGORY>vin05</CATEGORY>

 <H2>Η φανέλα με... το νούμερο 13
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΠΟΔΟΣΦΑΙΡΟ με συμπαίκτες μέλη της θεραπευτικής κοινότητας «Ιθάκη» που
βρίσκονται στο στάδιο της κοινωνικής επανένταξης έπαιξε ο πρόεδρος της Ν.Δ. κ.
Κ. Καραμανλής...

ΦΟΡΩΝΤΑΣ μία μακριά κάτω φόρμα και μία γκρι φανέλα με το νούμερο 13 στην
πλάτη, έκανε εντυπωσιακή εμφάνιση στο γήπεδο ­ έγινε δεκτός με χειροκροτήματα,
που έγιναν πιο έντονα όταν άρχισε τα «κόλπα» με την μπάλα, αν και δεν έπεισε
ότι ως ποδοσφαιριστής θα γινόταν «επώνυμος»...

ΠΑΝΤΩΣ, ο κ. Καραμανλής δεν εμφανίστηκε με φυσική κατάσταση τέτοια που θα του
επέτρεπε να «βγάλει» αγώνα 90 λεπτών ­ λίγο αργότερα, επικαλέστηκε τραυματισμό
και αποχώρησε...

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16066N044</ED>
<ID>
ID:131405

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N04&aa=4</URL></REF>


Article

<CATEGORY>vin05</CATEGORY>

 <H2>Οι σταυροί του Απόλλωνα
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, εσείς πώς θα αντιδρούσατε αν σας έλεγαν ότι τρία μέλη του Υπουργικού
Συμβουλίου βρέθηκαν χθες, Κυριακή πρωί, στη Ριζούπολη; Εσωκομματική ίντριγκα;
Κάποιο άγνωστο κυβερνητικό σχέδιο; Μήπως κάποια κοπή πίτας σε τοπική Οργάνωση
της εκλογικής τους περιφέρειας;

ΜΠΑ, τίποτε απ' όλα αυτά ­ απλώς, έγιναν χθες το πρωί τα εγκαίνια του νέου
κλειστού γυμναστηρίου του Απόλλωνα Αθηνών και... σημειώστε ποιοι παραβρέθηκαν.
Έχουμε και λέμε, λοιπόν: Αλέκος Παπαδόπουλος, που δηλώνει φανατικός
Απολλωνιστής, Τάσος Μαντέλης, που δηλώνει και Απολλωνιστής και... ολίγον
Ολυμπιακός, αλλά και Χρ. Πρωτόπαπας, που δηλώνει... σκέτα Ολυμπιακός!

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16066N045</ED>
<ID>
ID:131420

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N04&aa=5</URL></REF>


Article

<CATEGORY>vin05</CATEGORY>

 <H2>Πέφτουν οι υπογραφές
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, ΣΗΜΕΡΑ πέφτουν οι υπογραφές για την αγορά του οικοπέδου της γωνίας 3ης
Σεπτεμβρίου και Ιουλιανού, όπου θα ανεγερθούν τα νέα κεντρικά γραφεία του
ΠΑΣΟΚ. Μιλάμε για οκταώροφο κτίριο, με γκαράζ, με αίθουσες συσκέψεων και όλα
τα σχετικά...

Πώς; Ε, ναι, την υπογραφή εκ μέρους του ΠΑΣΟΚ θα βάλει ο κ. Κ. Σημίτης...

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16066N046</ED>
<ID>
ID:131427

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N04&aa=6</URL></REF>


Article

<CATEGORY>vin05</CATEGORY>

 <H2>Η γραμμή του κόμματος
</H2><H2></H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΚΥΚΛΟΦΟΡΕΙ ΜΕΤΑΞΥ των στελεχών του ΠΑΣΟΚ: Ένας πολιτικός αρχηγός, λέει, που
έχει πολλά εσωκομματικά προβλήματα τον τελευταίο καιρό, λέει, κάλεσε στα μέσα
της περασμένης εβδομάδας δύο «δικούς του» αγροτοσυνδικαλιστές, λέει και τους
ζήτησε να σκληρύνουν τη στάση τους στα μπλόκα, λέει, για να ξεχαστούν, λέει,
κάτι ψιλοδιαγραφές που έκανε...

Πώς; Ε, μα ούτε εμείς καταλάβαμε ποιον εννοούν ­ ποιος είπατε ότι είναι, λέει;

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16066N047</ED>
<ID>
ID:131433

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N04&aa=7</URL></REF>


Article

<CATEGORY>vin05</CATEGORY>

 <H2>Ο Σαμαράς στον Βόλο
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΤΟΝ ΒΟΛΟ βρέθηκε ο κ. Αντ. Σαμαράς. Τον ρώτησαν λοιπόν για την γνωστή κίνηση
Ανδριανόπουλου και ο πρόεδρος της «Άνοιξης» απάντησε κάτι... καραμανλικό.
Όμως, καραμανλικότερη ήταν η απάντησή του όταν τον ρώτησαν τι θα κάνει το
κόμμα του στην υπόθεση «δημοτικές εκλογές Βόλου»...

«Θα ήμουν εκτός λογικής αν δεν υπάρχει γόνιμο έδαφος για συνεργασία με τον κ.
Μιχ. Κουντούρη», απάντησε...

Εκτός λογικής; Μπα, μάλλον εκτός καραμανλικής γραμμής θα ήταν...

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16066N048</ED>
<ID>
ID:131434

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N04&aa=8</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
Ο Μάνος είναι με τον Μαρξ,ο Ανδρέας με τον Σημίτη,

κι ο Πανταγιάς με τον Σουφλιά, μας κλείσανε το σπίτι!

Ανδρέα Ανδριανόπουλε, είσαι η δεξιά μας,

μα αριστερά της δεξιάς βρίσκεται η καρδιά μας.

Σημίτη θέλουν δεξιοί κι οι αριστεροί Σημίτη

και τον Ανδριανόπουλο κάθε Μεγάλη Τρίτη.

Έγραψε γράμμα και γραφή ο Ανδρέας απ' το Λονδίνο,

μα αν δεν δηλώσει αριστερός, βάση εγώ δεν δίνω.

Θέλει να πάει στο ΠΑΣΟΚ, να κάνει τον καμπόσο,

όμως για ενημέρωση στον Ρέππα θα τον δώσω.

Να του τα πει αριστερά, να του τα πει στα ίσα,

κι αν δεν τα παίρνει όλα αυτά, τον στέλνει στον... Αχιλλέα Καραμανλή,
για να μην ξεχνιόμαστε...

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16066N049</ED>
<ID>
ID:131435

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N04&aa=9</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Χρειαζόμαστε νέα κόμματα;
</H2>
<AUTHOR>ΠΑΥΛΟΣ ΤΣΙΜΑΣ</AUTHOR>

Ένας στους τρεις πολίτες, όπως έδειξε μια πρόσφατη δημοσκόπηση, πιστεύει ότι
υπάρχει χώρος, ευκαιρία και ίσως ανάγκη για ένα νέο κομματικό σχηματισμό στην
πολιτική μας σκηνή.

ΤΟ ΕΥΡΗΜΑ είναι συμβατό με την ώς τώρα εμπειρία: Νέοι πολιτικοί σχηματισμοί,
που ιδρύθηκαν τα τελευταία χρόνια, μετά την ΔΗΑΝΑ του κ. Κ. Στεφανόπουλου, από
την «Άνοιξη» του κ. Α. Σαμαρά ώς το ΔΗΚΚΙ του κ. Δ. Τσοβόλα, ανεξάρτητα από
την τύχη που είχαν μετά, απέσπασαν με χαρακτηριστική ευκολία, στην πρώτη τους
εκλογική εμφάνιση, ποσοστά αξιοπρεπούς κοινοβουλευτικής παρουσίας. Είναι
φανερό ότι το παλαιό εκείνο απόφθεγμα περί προβάτου, μαντριού και λύκου δεν
έχει, κατά τη δεκαετία του '90, την αξία που είχε στα χρόνια της δεκαετίας του '70-'80.

Θα ήταν, βέβαια, λάθος να θεωρήσει κανείς ότι το εύρημα αυτό προεξοφλεί την
επιτυχία της πρωτοβουλίας που θρυλείται ότι ετοιμάζουν οι έξι ανέστιοι και
πλάνητες εκσυγχρονιστές της Δεξιάς, που έπεσαν θύματα του πειθαρχικού
μπλιτς-κριγκ του προέδρου Κωστάκη.

Μα θα ήταν, επίσης, λάθος να θεωρήσει κανείς ότι το εύρημα είναι άνευ
σημασίας. Αυτή η προθυμία μιας σημαντικής μερίδας της κοινής γνώμης να
υποδεχθεί ή και να εμπιστευθεί κομματικούς σχηματισμούς πέραν των ήδη
υπαρκτών, αντιστρόφως ανάλογη της προθυμίας των πολιτών να ταυτιστούν με
κάποιο από τα κόμματα που ήδη τους «εκπροσωπούν», είναι μια ακόμη απόδειξη του
προβλήματος που πολλοί έχουν επισημάνει ως κεντρικό της πολιτικής μας ζωής:
Την αναντιστοιχία προσφοράς και ζήτησης στην πολιτική αγορά.

Όπως και να διαβάσει κανείς τις δημοσκοπήσεις, αυτή η αναντιστοιχία είναι
ολοφάνερη. Υπάρχει μια ζήτηση πολιτικής που δεν καλύπτεται από την προσφορά,
από τα σημερινά κόμματα δηλαδή, και η ανισορροπία αυτή εκδηλώνεται με τα
καθημερινά συμπτώματα, που συχνά διεκτραγωδούν οι εφημερίδες: την δυσθυμία για
την πολιτική γενικώς, τα χαμηλά ποσοστά εκτίμησης προς τα κόμματα και τους
επαγγελματίες λειτουργούς τους, την χαλαρή συσπείρωση των ψηφοφόρων στα
περισσότερα κόμματα και ούτω καθ' εξής.

Αυτής της αναντιστοιχίας έκφραση είναι, υποθέτω, και η ευκολία με την οποία
σημαντική μερίδα της κοινής γνώμης αποδέχεται νέα κομματικά σχήματα.

Αλλά είναι, αντιστοίχως, η απάντηση στο πρόβλημα η δημιουργία νέων κομμάτων;
Αρκεί να συμπληρωθούν ή να υποκατασταθούν τα σημερινά κόμματα με νέα για να
γεφυρωθεί το χάσμα και να καλύψει η πολιτική προσφορά την ανικανοποίητη
ζήτηση; Αρκεί να πολλαπλασιασθούν διά καταβολάδων τα σημερινά κόμματα για να
ξανακερδίσουν τη χαμένη εμπιστοσύνη των πολιτών;

Φοβάμαι πως όχι. Τα κόμματα αποτελούν ένα από τα στοιχεία της πολιτικής ζωής,
αναμφισβήτητα. Μα όχι το σημαντικότερο. Και όσο το κράτος, το μοναδικό σημείο
αναφοράς των παραδοσιακού τύπου κομμάτων, όλο και λιγότερο είναι πια το κέντρο
του δημόσιου χώρου, τόσο τα παραδοσιακού τύπου κόμματα ­ παλαιά ή νεότευκτα,
αδιάφορο ­ χάνουν έδαφος και ικανότητα αντιπροσώπευσης των πολιτών.

Το κενό που δημιουργείται, βλέπουμε ήδη, σε άλλα μήκη και πλάτη, να καλύπτεται
από νέου τύπου κοινωνικά κινήματα, από ένα ουράνιο τόξο κινημάτων,
σχηματισμών, ρευμάτων, που προτάσσουν και υπερασπίζουν αρχές και αξίες, εκεί
όπου ένα παραδοσιακό κόμμα προτάσσει παίγνια εξουσίας, και που διευρύνουν τη
θεματολογία αλλά και τα μέσα της πολιτικής ένταξης. Κοινωνικά κινήματα νέου
τύπου ­ με κλασικότερα εκείνα που χτίζονται γύρω από προβλήματα όπως η ανεργία
και ο αποκλεισμός, ο ρατσισμός ή το περιβάλλον ­ αλλά και ρεύματα ιδεών είναι
που καλύπτουν αυθεντικότερα το κενό που αφήνει ο περιορισμός των κομμάτων σε
ένα παιχνίδι εξουσίας όλο και πιο αδιάφορο, όλο και μικρότερης πράγματι
σημασίας, η μετατροπή τους σε μηχανισμούς επαγγελματιών χωρίς κοινωνική
αντιστοιχία και ο ευτελισμός του λόγου τους σε έναν αυτοαναφερόμενο και
αδιάκοπα επαναλαμβανόμενο πολιτικαντισμό.

Και αφού τέτοια αυθεντικά ρεύματα και κινήματα σκέψης και διεκδίκησης λείπουν
από το δικό μας τοπίο, θα ήταν ανεδαφικό να ελπίζει κανείς ότι η ίδρυση ενός
νέου κόμματος θα τα αναπληρώσει και θα ξαναδώσει στο παιχνίδι της
αντιπροσώπευσης την αυθεντικότητα που του λείπει.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N06</CAT>
<ED>
Κωδικός άρθρου: A16066N062</ED>
<ID>
ID:131372

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Κεντροαριστερές ψευδαισθήσεις
</H2>
<AUTHOR>ΠΑΝΤΕΛΗΣ ΚΑΨΗΣ</AUTHOR>

Η ΨΥΧΑΝΑΛΥΣΗ και η πολιτική, καλώς εχόντων των πραγμάτων, δεν έχουν ιδιαίτερες
σχέσεις. Στιγμές - στιγμές, ωστόσο, η υπόθεση της κεντροαριστεράς μοιάζει να
υπακούει στους νόμους της ψυχανάλυσης μάλλον παρά της πολιτικής.

Παρακολουθώντας την αγωνιώδη αυτομαστίγωση των στελεχών του ΠΑΣΟΚ, έχει κανείς
την αίσθηση ότι κυβέρνηση και κόμμα έχουν καταληφθεί από μια οξύτατη κρίση
αριστερής συνείδησης και αναζητούν επειγόντως τρόπους για να καθησυχάσουν τις
τύψεις τους. Ευθύνεται ασφαλώς το πρωθύστερο του πράγματος. Οι πολιτικοί
συνήθως ξεκινούν από κάποιας μορφής όραμα για την κοινωνία, για να καταλήξουν
σε μέτρα πολιτικής με τα οποία επιχειρούν να το κάνουν πραγματικότητα.

Στη συγκεκριμένη περίπτωση όμως ισχύει το αντίστροφο: η πολιτική είναι
δεδομένη και αναζητείται ένα γενικό «κεντροαριστερό» σχέδιο που θα την
δικαιώσει. Το παράδοξο επιτείνεται από το γεγονός ότι η πολιτική του ΠΑΣΟΚ,
ουσιαστικά από το 1983 και μετά, κινείται γενικώς προς τα «δεξιά» ­ όποια αξία
μπορεί να έχουν σήμερα τέτοιοι όροι. Οι ιδεολογικές του αναζητήσεις, ωστόσο,
αλληθωρίζουν διαρκώς προς τα αριστερά ­ οι τύψεις ίσως που λέγαμε. Αυτό όμως
εγγυάται ότι θα αποδειχθούν στείρες. Για να το πούμε κάπως χυδαία, αποτελεί
ματαιοπονία για το ΠΑΣΟΚ να περιμένει ότι μπορεί να εμπλουτίσει με
οποιονδήποτε τρόπο το ιδεολογικό του οπλοστάσιο συνδιαλεγόμενο με τον Συνασπισμό.

Αντιθέτως, πολύ πιο αποδοτική θα μπορούσε να αποδειχθεί μια άλλη διαδικασία:
να κοιταχτεί για λίγο στον καθρέφτη. Ίσως τότε καταλάβει τη δύναμή του, τους
λόγους που το κράτησαν στην κυβέρνηση τα 14 από τα τελευταία 17 χρόνια. Ότι
δηλαδή υπήρξε πάντοτε ένα κόμμα που μπορούσε να ξεπερνά τις ιδεολογικές του
προκαταλήψεις και να προσαρμόζεται στις ανάγκες της πραγματικότητας. Υπήρξε με
άλλα λόγια πέρα και πάνω από οτιδήποτε άλλο ένα πολιτικό ­ πολυσυλλεκτικό θα
έλεγαν υποτιμητικά κάποιοι στην αριστερά ­ και όχι ένα ιδεολογικό κόμμα. Αυτή
η παράδοση έχει αρχίσει να αμφισβητείται τα τελευταία χρόνια στο όνομα μιας
ασαφούς και άχρηστης ιδεολογικής καθαρότητας. Κι όμως, είναι μια παράδοση που,
αν το ΠΑΣΟΚ θέλει να διατηρηθεί ως κόμμα εξουσίας, πρέπει να διαφυλάξει ως
κόρη οφθαλμού. Για να το πούμε διαφορετικά, η αρχή μιας επιτυχημένης
ψυχοθεραπείας είναι να συμφιλιωθείς με τον εαυτό σου...

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N06</CAT>
<ED>
Κωδικός άρθρου: A16066N063</ED>
<ID>
ID:131399

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N06&aa=3</URL></REF>


Article

<CATEGORY>vin04</CATEGORY>

 <H5>ΕΒΕΡΤ ΚΑΙ ΑΝΔΡΙΑΝΟΠΟΥΛΟΣ ΔΕΝ ΤΟΝ ΑΦΗΣΑΝ ΝΑ ΧΑΡΕΙ ΤΗ ΝΙΚΗ ΤΟΥ ΣΤΙΣ
ΕΣΩΚΟΜΜΑΤΙΚΕΣ ΕΚΛΟΓΕΣ
</H5><H2>Δύο αγκάθια για Καραμανλή
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Χωρίς αντίπαλο έπαιξε μπάλα ο κ. Κ. Καραμανλής στις εσωκομματικές εκλογές και
κέρδισε. Ικανοποιημένος για τις αθλητικές επιδόσεις του ήταν και μετά τον
φιλικό αγώνα με μέλη της Θεραπευτικής Κοινότητας Ιθάκη, στη Σίνδο

Κυρίαρχος του παιχνιδιού αναδείχθηκε ο κ. Κ. Καραμανλής στις εσωκομματικές
εκλογές για τα προεδρεία των τοπικών οργανώσεων.

ΟΙ ΕΣΩΚΟΜΜΑΤΙΚΟΙ του αντίπαλοι επέλεξαν να μην αναμετρηθούν μαζί του σ' αυτό
το γήπεδο. Έτσι... έπαιξε μπάλα μόνος του και κέρδισε, εξασφαλίζοντας τον
έλεγχο του νέου κομματικού μηχανισμού σε όλη τη χώρα. Οι εκλογές διεξήχθησαν
χωρίς επεισόδια και αντιπαραθέσεις των τοπικών στελεχών. Τα μόνα σημαντικά
προβλήματα ήταν οι ομαδικές παραιτήσεις στο Ηράκλειο της Κρήτης, οι οποίες
έφθασαν τις 48, καθώς και η παραίτηση του προέδρου της Νομαρχικής Επιτροπής Λευκάδας.

ΠΡΟΣ ΣΥΡΡΙΚΝΩΣΗ

Η ηγεσία της Ν.Δ. αυτό το Σαββατοκύριακο δεν κατάφερε να πανηγυρίσει για την
νίκη της στις εκλογές. Ένα άρθρο τού κ. Α. Ανδριανοπουλου στην εφημερίδα
«Επενδυτής», ήταν αρκετό για να προκαλέσει νέα σύγχυση στην Ρηγίλλης. Ο πρώην
υπουργός εξέφρασε την άποψη ότι η Ν.Δ. θα οδηγηθεί στην συρρίκνωση εάν η
κυβέρνηση συνεχίσει να προωθεί τον εκσυγχρονισμό της κοινωνίας. Στην περίπτωση
όμως που ο κ. Κ. Σημίτης υποχωρήσει, τότε θα προκύψει ανάγκη για την
δημιουργία νέου κόμματος.

«Ο Πρωθυπουργός έχει την δυνατότητα να ανοίξει την βεντάλια της πολιτικής του
απήχησης διευρυνόμενος αμφίπλευρα και προς την μετριοπαθή αριστερά και προς τη
συνετή Δεξιά. Η οριστική τότε συρρίκνωση της Ν.Δ. θα ανοίξει ένα διαφορετικό
κεφάλαιο στις πολιτικές εξελίξεις του τόπου», επισημαίνει ο πρώην υπουργός και
προσθέτει: «Στην περίπτωση πάλι που η κυβέρνηση πάλι ανακρούσει πρύμνα και
συνεχίσει να βηματίζει διστακτικά στο τέλμα των κοινωνικών και οικονομικών
αδιεξόδων, τότε αναπόφευκτα μια νέα πολιτική συσπείρωση θα εκφράσει με
συνέπεια την ανάγκη του εκσυγχρονισμού. Το πολιτικό κενό και τα πρόσωπα
υπάρχουν. Το ζητούμενο είναι η ενδεδειγμένη συγκυρία».

ΑΠΟΣΤΑΣΕΙΣ ΑΒΡΑΜΟΠΟΥΛΟΥ

Στις κατ' ιδίαν συζητήσεις του ο κ. Α. Ανδριανόπουλος λέει ότι τα πρόσωπα που
θα μπορούσαν να μπουν μπροστά στην ίδρυση ενός νέου κόμματος, είναι ο ίδιος
και ο κ. Δ. Αβραμόπουλος. Μάλιστα, ο δήμαρχος Αθηναίων πριν από 10 ημέρες, που
ήταν στο Λονδίνο, επικοινώνησε τηλεφωνικώς μαζί του και αντήλλαξαν απόψεις για
τις πολιτικές εξελίξεις. Ο κ. Δ. Αβραμόπουλος, πάντως, κράτησε αποστάσεις από
τις απόψεις Ανδριανόπουλου. Οι συνεργάτες του διευκρίνιζαν ότι «ασχολείται
μόνο με τα προβλήματα του Δήμου και δεν ανταποκρίνεται σε προσκλήσεις για
δημιουργία πολιτικών κινήσεων».

Στη Ν.Δ. αλλά και στο ΠΑΣΟΚ ­ δημοσίως τουλάχιστον ­ γύρισαν την πλάτη στον κ.
Α. Ανδριανόπουλο. Ο κ. Κ. Καραμανλής απέφυγε να κάνει οποιοδήποτε σχόλιο.
Συνεργάτες του τόνιζαν όμως ότι «η παρέμβαση Ανδριανόπουλου δικαιώνει την
απόφασή του να προχωρήσει σε διαγραφές».

Η κ. Ντόρα Μπακογιάννη απάντησε στον πρώην υπουργό, ότι «από την συνδιάσκεψη,
την Παρασκευή και το Σάββατο, προέκυψε «πως το ΠΑΣΟΚ δεν μπορεί να είναι
φορέας εκσυγχρονισμού». Ο κ. Σ. Μάνος, ο οποίος είχε συναντηθεί την περασμένη
εβδομάδα στο Λονδίνο με τον κ. Α. Ανδριανόπουλο, απέφυγε να σχολιάσει τις
θέσεις. Την ίδια στάση κράτησε και ο κ. Γ. Σουφλιάς. Συνεργάτες του Θεσσααλού
πολιτικού τόνιζαν, ωστόσο, ότι «ο κ. Γ. Σουφλιάς έχει δηλώσει πως θα συμβάλει
στην ανασύνταξη του φιλελεύθερου χώρου. Η ανασύνταξη του σοσιαλιστικού χώρου
είναι χρέος άλλων».

ΣΧΟΛΙΑ ΑΠΟ ΠΑΣΟΚ

Όπως ήταν φυσικό, η παρέμβαση Ανδριανόπουλου προκάλεσε συζητήσεις και σχόλια
στελεχών του ΠΑΣΟΚ. Πρώτος ο κ. Κ. Σκανδαλίδης δήλωσε ότι «το ΠΑΣΟΚ το οποίο
περιγράφει, δεν υπάρχει. Θα λεγόταν αλλιώς. Και επειδή δεν είναι αφελής ο
φίλος μου ο Ανδρέας, εδώ και δύο χρόνια προσπαθεί να διαμορφώσει ζωτικό χώρο
για να υπάρξει ένα νέο κόμμα. Ας κάνει το κόμμα που θέλει και εμείς εδώ
είμαστε». Αλλά και ο κ. Κ. Λαλιώτης, από το βήμα της ιδεολογικής συνδιάσκεψης,
σχολίασε σκωπτικά την παρέμβαση Ανδριανόπουλου. Μίλησε για τερατογένεση και
για φλερτ την ημέρα του Αγίου Βαλεντίνου και πρόσθεσε: «Η ανασυγκρότηση της
Αριστεράς δεν μπορεί να γίνει χωρίς προγραμματικά και ιδεολογικά όρια».

Την ίδια στιγμή την ενόχληση της Ρηγίλλης εξακολουθούν να προκαλούν οι
παρεμβάσεις τού κ. Μ. Έβερτ και οι αιχμές που αφήνει εναντίον της ηγεσίας.
Χθες ­ μετά την ψήφιση στην Τοπική του Οργάνωση ­ αφού κάλεσε τα τοπικά
στελέχη να βγουν στην κοινωνία και να ασχοληθούν με τα καθημερινά προβλήματα
του πολίτη, τόνισε ότι «τα μέλη του κόμματος έκαναν πάντα το καθήκον τους και
το ίδιο πρέπει να κάνουμε και εμείς, η ηγεσία». Επίσης σε συνέντευξή του στην
«Καθημερινή» παίρνει αποστάσεις από την απόφαση του κ. Κ. Καραμανλή για
διαγραφές και λέει ότι η κρίση τραυμάτισε την Ν.Δ.

ΟΙ ΕΚΛΟΓΕΣ ΣΤΗ Ν.Δ

Στις χθεσινές εσωκομματικές εκλογές, σύμφωνα με τον υπεύθυνο οργανωτικού τού
κόμματος κ. Γ. Βλάχο, ο οποίος συντόνισε την διαδικασία, η συμμετοχή ήταν
μεγαλύτερη από κάθε άλλη φορά. Ψήφισαν περίπου 200.000 μέλη σε σύνολο 250.000
εγγεγραμμένων και εξέλεξαν 11μελή προεδρεία στις 2.500 Τοπικές Οργανώσεις.
Μεταξύ των τοπικών στελεχών που έχουν εκλεγεί, υπάρχουν και προσκείμενοι στον
κ. Μ. Έβερτ, την κ. Ντ. Μπακογιάννη και τον κ. Γ. Σουφλιά, αλλά στηρίχθηκαν
και από την ηγεσία του κόμματος. 
Πάντως, περίπου το 75% των εκλεγμένων είναι προσκείμενοι στον κ. Κ. Καραμανλή.
Πολιτικοί φίλοι του κ. Γ. Σουφλιά μιλούσαν για σημαντικές αποχές στη Λάρισα,
με αποτέλεσμα σε πολλές οργανώσεις να μη γίνουν εκλογές. Στην Ρηγίλλης, έλεγαν
ότι αυτό δεν ισχύει και υποστήριζαν πως δεν έγιναν εκλογές μόνο σε 10
Οργανώσεις και θα γίνουν την άλλη Κυριακή.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N07</CAT>
<ED>
Κωδικός άρθρου: A16066N071</ED>
<ID>
ID:131322

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N07&aa=1</URL></REF>


Article

<CATEGORY>vin04</CATEGORY>

 <H5></H5><H5>Η ΕΛΛΗΝΙΚΗ ΕΞΩΤΕΡΙΚΗ ΠΟΛΙΤΙΚΗ ΚΑΙ ΟΙ ΟΜΑΔΕΣ ΚΡΑΤΩΝ
</H5><H2>Προκλήσεις και ευκαιρίες
</H2>
<AUTHOR>ΓΙΑΝΝΟΣ ΚΡΑΝΙΔΙΩΤΗΣ</AUTHOR>

Ζούμε σ' έναν ραγδαία μεταβαλλόμενο κόσμο, που χαρακτηρίζεται από τις
εντεινόμενες τάσεις της παγκοσμιοποίησης και ολοκλήρωσης οικονομικής,
επικοινωνιακής, πολιτιστικής, αλλά και από τάσεις πολιτικού κατακερματισμού σ'
ορισμένες περιοχές της υφηλίου. Οι τάσεις αυτές δημιουργούν ένα νέο διεθνές
περιβάλλον, με νέους κινδύνους, απειλές, προκλήσεις, ευκαιρίες και δυνατότητες.

Η παγκοσμιοποίηση ως δυναμική διαδικασία, εξαφανίζει παραδοσιακά σύνορα,
καταργεί αποστάσεις, εξουδετερώνει εθνικούς φραγμούς, περιορίζει δραστικά την
ικανότητα των κυβερνήσεων να δρουν από μόνες τους.

Από πολιτική άποψη, στη νέα αυτή πραγματικότητα διαμορφώνονται τουλάχιστον
τρεις διακεκριμένες ομάδες κρατών:

Πρώτον, τα παραδοσιακά άναρχα κράτη, στα οποία η εσωτερική πολιτική και
θεσμική συγκρότηση και νομιμοποίηση, πάσχουν. Πρόκειται για πολλά κράτη της
Αφρικής όπου οι εσωτερικές, εθνικές, φυλετικές συγκρούσεις πολλαπλασιάζονται
γιατί απουσιάζει η κεντρική νομιμοποιημένη εξουσία.

Δεύτερον, τα παραδοσιακά εθνικιστικά κράτη, που έχουν πετύχει κάποια
στοιχειώδη εσωτερική συγκρότηση, αλλά έχουν καθυστερημένα ανακαλύψει τη
γοητεία των εθνικιστικών συνθημάτων του δέκατου ένατου αιώνα. Κύριο σύνθημά
τους και σχεδόν μοναδική τους επίκληση, η αξία του εδάφους ως συστατικού
στοιχείου της κρατικής συγκρότησης.

Τρίτον, τα σύγχρονα κράτη που έχουν προχωρήσει στην κατανόηση της νέας
πραγματικότητας, των τεχνολογικών, επικοινωνιακών, οικονομικών αλληλεξαρτήσεων
του παγκοσμιοποιημένου συστήματος.

ΟΙ ΣΥΝΤΕΛΕΣΤΕΣ

ΣΤΗ ΝΕΑ πραγματικότητα η ισχύς και οι δυνατότητες επιρροής μιας χώρας δεν
προσδιορίζονται κυρίως ή μόνο από τους παραδοσιακούς συντελεστές ισχύος, όπως
π.χ. μέγεθος ενόπλων δυνάμεων, και δεν οριοθετείται από το έδαφος. Το έδαφος
έχασε τη σημασία του. Οριοθετείται από άλλους συντελεστές, όπως:

Πρώτον, από την οικονομική επιφάνεια, οικονομική ισχύ μιας χώρας από την
ικανότητά της να συμμετέχει στο διεθνές εμπόριο και τις επενδυτικές δραστηριότητες.

Δεύτερον, από την τεχνολογική και επικοινωνιακή της ανάπτυξη και την ικανότητά
της να μετέχει στα διεθνή δίκτυα επικοινωνίας και επιρροής. Όπως έχει πρόσφατα
λεχθεί, αυτός που ελέγχει τη ροή των πληροφοριών, ελέγχει τις δυνατότητες επιρροής.

Τρίτον, από το απόθεμα της γνώσης που συλλογικά διαθέτει. Ο αναπτυγμένος
κόσμος είναι και γίνεται, ολοένα και περισσότερο, κόσμος και κοινωνία της γνώσης.

Τέταρτον, από τη θεσμική συμμετοχή στα διάφορα σχήματα ολοκλήρωσης που
συνιστούν τα κέντρα διαμόρφωσης πολιτικής και λήψης αποφάσεων. Συνιστούν
ερείσματα και αφετηρίες μεγιστοποίησης της επιρροής και ισχύος.

Οι νέες αυτές πραγματικότητες αναδεικνύουν νέες γεωπολιτικές συντεταγμένες.

Η Ελλάδα είτε το θέλουμε είτε όχι, βρίσκεται αντιμέτωπη με τη ραγδαία
εξελισσόμενη πραγματικότητα. Αλλά αντίθετα με ό,τι πιστεύεται, η Ελλάδα ανήκει
ανάμεσα στις 25 περισσότερο αναπτυγμένες χώρες από ένα σύνολο 180 χωρών
περίπου της υφηλίου. Ανήκει επίσης, ως πλήρες θεσμικό μέλος, σε όλα τα σχήματα
περιφερειακής ολοκλήρωσης και κυρίως στην Ευρωπαϊκή Ένωση που συνιστά το
περισσότερο φιλόδοξο εγχείρημα πολιτικής και οικονομικής ολοκλήρωσης. Ανήκει
δηλαδή στην τρίτη κατηγορία κρατών, αλλά που έχει την ιστορική ιδιομορφία να
βρίσκεται σε περιοχή και να γειτνιάζει με χώρες που ανήκουν στις δύο άλλες κατηγορίες.

ΝΕΑ ΣΥΝΘΕΣΗ

ΑΥΤΟ σημαίνει ότι η ελληνική εξωτερική πολιτική είναι υποχρεωμένη να επιχειρεί
μια νέα σύνθεση για:

Πρώτον, την ισχυροποίηση της χώρας στο νέο διεθνές, παγκοσμιοποιημένο
περιβάλλον, με την αξιοποίηση των συντελεστών ισχύος και επιρροής.

Δεύτερον, την αντιμετώπιση, διαχείριση και τελικά επίλυση των προβλημάτων που
εγείρουν χώρες του περιβάλλοντος, και κυρίως η Τουρκία, αλλά και την
αντιμετώπιση των νέων απειλών και κινδύνων (οικολογικών καταστροφών, παράνομης
μετανάστευσης, πυρηνικών ατυχημάτων, ναρκωτικών, παράνομη διακίνηση χρήματος κ.λπ.).

Τρίτον, τη διεύρυνση της παρουσίας και συμμετοχής της χώρας στο παγκόσμιο σύστημα.

Σύμφωνα με την ανάλυση αυτή είναι σαφές ότι, χωρίς να εγκαταλείπουμε κανέναν
από τους στόχους μας, η νέα σύνθεση της εξωτερικής μας πολιτικής, με προοπτική
τον εικοστό πρώτο αιώνα και αφετηρία τη νέα πραγματικότητα, θα πρέπει να
περικλείει ως θεμελιακούς στόχους:

(α) Τη βαθύτερη ενσωμάτωση της χώρας στους οργανισμούς ολοκλήρωσης και
ειδικότερα στην Ευρωπαϊκή Ένωση για τη διασφάλιση των δυνατοτήτων άσκησης επιρροής.

Η ΟΝΕ

ΑΥΤΟ συνεπάγεται, πρωτίστως, τη συμμετοχή της χώρας στην Οικονομική και
Νομισματική Ένωση (ΟΝΕ). Ωστόσο, οφείλω να τονίσω ότι η συμμετοχή στην ΟΝΕ
συνιστά μια πτυχή μόνο των ευρύτερων στοχεύσεών μας για την Ευρωπαϊκή
Ενοποίηση. Οφείλουμε να φέρουμε την κοινωνία και την πολιτική στο επίκεντρο
της Ευρωπαϊκής Ενοποίησης.

(β) Την προώθηση των διαπεριφερειακών μορφών ολοκλήρωσης στην περιοχή της ΝΑ
Ευρώπης και, ως μακροχρόνιο στόχο, την ενσωμάτωση της περιοχής αυτής στην
Ευρωπαϊκή Ένωση.

(γ) Την εντατικοποίηση της συμμετοχής της χώρας σε όλους τους διεθνείς οργανισμούς.

(δ) Τον εμπλουτισμό της εξωτερικής πολιτικής με εντονότερο οικονομικό,
εμπορικό και τεχνολογικό περιεχόμενο.

(ε) Τον σχεδιασμό της πολιτικής με προσανατολισμό στο μέλλον με την αποδοχή
της πραγματικότητας ότι η Ελλάδα συνιστά αλληλεξάρτητο στοιχείο της
παγκοσμιοποίησης του συστήματος οικονομικών και πολιτικών σχέσεων και όχι νησί
ξεκομμένο από την πραγματικότητα.

Η ελληνική εξωτερική πολιτική θα έχει συνεπώς ως «μέσα» υποστήριξης εκτός από
τα παραδοσιακά (ένοπλες δυνάμεις, κ.λπ.):

* Τη θεσμική παρουσία της χώρας στους θεσμούς ολοκλήρωσης.

* Την ισχυρή οικονομία, τεχνολογία, γνώση.

* Τις διαδικασίες διαδικτύωσης και περιφερειακής συνεργασίας.

Η ΤΟΥΡΚΙΑ

Η ΝΕΑ σύνθεση της εξωτερικής μας πολιτικής αποβλέπει στο να ισχυροποιήσει την
Ελλάδα, να την εφοδιάσει με νέα μέσα, δυνατότητες και δεξιότητες για την
επίτευξη των στόχων μας. Ήδη, στα τελευταία χρόνια, η θέση μας στη διεθνή
κλίμακα ισχύος και επιρροής έχει ενισχυθεί εντυπωσιακά. Αρκεί να μνημονεύσω
μόνο τη διασφάλιση της ένταξης της Κύπρου στην Ευρωπαϊκή Ένωση και την αποδοχή
των θέσεών μας στο τελευταίο Ευρωπαϊκό Συμβούλιο του Λουξεμβούργου.

Δεν θέλω να αναφερθώ εδώ σήμερα εκτεταμένα στο πρόβλημα «Τουρκία». Απλώς θέλω
μόνο να τονίσω ότι βλέπουμε την Τουρκία ως χώρα που θα θέλαμε να ενσωματωθεί
στην ευρύτερη ευρωπαϊκή αρχιτεκτονική και στο σύστημα περιφερειακής
συνεργασίας και σταθερότητας. Αλλά η Τουρκία θα πρέπει να κατακτήσει τον
ευρωπαϊκό και περιφερειακό της ρόλο. Και για κάτι τέτοιο, θα πρέπει να
αποδεχθεί τα κριτήρια και τις αρχές που διέπουν και οριοθετούν το ευρωπαϊκό
πολιτικό και πολιτιστικό σύστημα.

Ο Γιάννος Κρανιδιώτης είναι υφυπουργός Εξωτερικών. Το κείμενο αυτό
αποτέλεσε παρέμβαση στη Συνδιάσκεψη του ΠΑΣΟΚ «Ο σοσιαλισμός και η δημοκρατία
στην Ευρώπη του 21ου αιώνα».

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N08</CAT>
<ED>
Κωδικός άρθρου: A16066N081</ED>
<ID>
ID:131323

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N08&aa=1</URL></REF>


Article

<CATEGORY>vin04</CATEGORY>

 <H5>ΜΙΚΡΟΕΠΕΙΣΟΔΙΑ ΚΑΙ ΕΝΣΤΑΣΕΙΣ ΓΙΑ ΤΗΝ ΑΝΑΔΕΙΞΗ ΣΥΝΕΔΡΩΝ
</H5><H2>Βαθαίνει το ρήγμα στη Νεολαία
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

Ούτε και στην ψηφοφορία για την ανάδειξη των συνέδρων κατόρθωσαν να τα
βρουν οι δύο πλευρές της Νεολαίας ΠΑΣΟΚ, καθώς σημειώθηκαν μικροεπεισόδια και
κατατέθηκαν ενστάσεις για το εκλογικό αποτέλεσμα σε διάφορες Νομαρχιακές Επιτροπές.

ΣΕ ΟΡΙΣΜΕΝΕΣ περιπτώσεις το Σαββατοκύριακο το κλίμα της όξυνσης, που επικρατεί
από τον περασμένο Δεκέμβριο, είχε ως συνέπεια να προκληθούν επεισόδια, να
διακοπεί η εκλογική διαδικασία και να μετατεθεί για τις επόμενες ημέρες.

Πάντως, η πλειοψηφία του Κεντρικού Συμβουλίου αλλά και το μπλοκ των
«εκσυγχρονιστών» για μία ακόμη φορά δεν έδειξαν να κάνουν πίσω στις θέσεις
τους και ο δρόμος προς την πραγματοποίηση του 3ου Συνεδρίου (20-22
Φεβρουαρίου) εμφανίζει όλο και μεγαλύτερα εμπόδια. Αυτές οι πρωτοφανείς
καταστάσεις στο χώρο της Νεολαίας αναμένεται να απασχολήσουν τα επόμενα
εικοσιτετράωρα και την ηγεσία του κόμματος, ώστε, ακόμη και την τελευταία
στιγμή, να βρεθεί μία λύση προς εκτόνωση της κρίσης.

Χαρακτηριστικό της έντασης και του περιπετειώδους τρόπου με τον οποίο
διεξήχθησαν οι εκλογές είναι ότι στα Χανιά οι κάλπες στήθηκαν στο Δημαρχείο
ενώ, όπως καταγγέλλουν στελέχη της πλειοψηφίας του Κ.Σ., μέλη των
«εκσυγχρονιστών» πήραν τους εκλογικούς καταλόγους. Ανάλογη κατάσταση
επικράτησε το Σάββατο και στα κεντρικά γραφεία της Νεολαίας, όπου διεξάγονταν
οι εκλογές της οργάνωσης των ΤΕΙ της Αθήνας. Τα μέλη του Κ.Σ., τα οποία θέλουν
τη διεξαγωγή του Συνεδρίου, κατηγόρησαν τους «εκσυγχρονιστές» ότι δεν άφησαν
να πραγματοποιηθεί κανονικά η εκλογική διαδικασία με αποτέλεσμα να σφραγισθούν
οι κάλπες και οι εκλογές να αναβληθούν για τις επόμενες ημέρες.

Χθες το βράδυ και οι δύο πλευρές έβγαλαν σύντομες ανακοινώσεις με τελείως
αντίθετες απόψεις, γεγονός που θεωρείται αντιπροσωπευτικό της κατάστασης που
επικρατεί στην Οργάνωση. Η πλειοψηφία του Κεντρικού Συμβουλίου κάνει λόγο για
ολοκλήρωση των διαδικασιών, με υψηλό ποσοστό προσέλευσης σε 63 Νομαρχιακές
Επιτροπές και διευκρινίζει πως μόνο σε δύο (ΑΕΙ και ΤΕΙ Αθήνας) οι εκλογές θα
γίνουν αυτή την εβδομάδα. Παράλληλα, η ηγετική ομάδα της Νεολαίας χαρακτηρίζει
ως σκηνοθετημένα τα επεισόδια στα Χανιά και στα γραφεία της Οργάνωσης, «ώστε
να ζητηθεί στη συνέχεια η παρέμβαση του κόμματος», ενώ τονίζει ότι «η Ν. ΠΑΣΟΚ
προχωρεί κανονικά για το 3ο Συνέδριο όπως έχει προγραμματιστεί».

Αντίθετα στελέχη των «εκσυγχρονιστών» υποστηρίζουν πως μόνο σε 10-12
Νομαρχιακές Επιτροπές οι εκλογές έγιναν κανονικά. Όσον αφορά τις υπόλοιπες,
εκφράζουν την άποψη ότι σημειώθηκαν παρατυπίες, πως απουσίαζαν οι εφορευτικές
επιτροπές, ότι δεν διεξήχθησαν στα γραφεία των Νομαρχιακών Επιτροπών και πως
εμφανίστηκαν ακόμη και χειρόγραφες καταστάσεις μελών. Σύμφωνα με αυτή την
πλευρα, παρατηρήθηκαν «εικόνες χάους, σήψης και διαφθοράς», ενώ στελέχη της
επανέλαβαν χθες την ανάγκη αναβολής του Συνεδρίου.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N09</CAT>
<ED>
Κωδικός άρθρου: A16066N091</ED>
<ID>
ID:131324

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N09&aa=1</URL></REF>


Article

<CATEGORY>vin04</CATEGORY>

 <H2>Ο Άγιος Βαλεντίνος... ψαλίδισε τη συνδιάσκεψη
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Κώστας Σημίτης. Ικανοποιημένος από μία συνδιάσκεψη για... την παγκοσμιοποίηση...

Η ΩΡΑ ήταν περίπου 5 το απόγευμα. Στο κεντρικό ξενοδοχείο της Αθήνας, όπου
πραγματοποιήθηκε η ιδεολογική συνδιάσκεψη του ΠΑΣΟΚ, η... κίνηση παρουσιάζει
μια απότομη αύξηση. Ύστερα από ώρες υποτονικότητας και ερημιάς, στο πάνελ
προσέρχονται ένα ένα τα μέλη του Εκτελεστικού Γραφείου και το φουαγιέ με τα
συνήθη πηγαδάκια γνωρίζει αίφνης πιένες ­ και ξεχωρίζουν οι ωραίες κυρίες.
Έμπειρο περί τα οργανωτικά στέλεχος έδωσε αμέσως την ερμηνεία: «Έρχεται ο
Σημίτης». Μονάχα που αυτή δεν είναι η μόνη εξήγηση της κινητικότητας: σε
γειτνιάζουσα αίθουσα πραγματοποιείται παιδικό πάρτι και τα πιτσιρίκια
προσέρχονται μεταμφιεσμένα, συνοδευόμενα από τις μαμάδες.

Η πραγματικότητα, όμως, εισέβαλε στις διαδικασίες του ΠΑΣΟΚ και με άλλο τρόπο
­ υποχρέωσε τη συνδιάσκεψη να παραπέμψει στο μέλλον, σε ξεχωριστές ημερίδες,
τα δύο τελευταία της θέματα, διότι η αίθουσα έπρεπε να παραδοθεί για έναν χορό
προς τιμήν τού... Αγίου Βαλεντίνου!

ΠΑΓΚΟΣΜΙΟΠΟΙΗΣΗ

Τα δεκάδες στελέχη του ΠΑΣΟΚ που έλαβαν το λόγο προχθές, κατέβαλαν ­ οι
περισσότεροι, τουλάχιστον ­ προσπάθεια να υπερβούν τον «καθημερινό» πολιτικό
τους λόγο ­ και να κινηθούν σε ένα επίπεδο που να αφορά πράγματι τις
ιδεολογικές αναζητήσεις του χώρου. Παρ' όλα αυτά, κεντρικό ζήτημα αναδείχθηκε
το περιεχόμενο της... παγκοσμιοποίησης, με τους μεν («εκσυγχρονιστές» και...
σύμμαχες δυνάμεις) να αναζητούν τον τρόπο με τον οποίο η Αριστερά θα
ανταποκριθεί στις νέες συνθήκες και τους δε, να ταυτίζουν την παγκοσμιοποίηση
με τον νεοφιλελευθερισμό.

Στο... μέσον επιχείρησε να κινηθεί ο Βαγγέλης Βενιζέλος, ο οποίος ­ αφού
υπενθύμισε ότι «δεν κινούμαστε σε κενό ιστορικού αέρος» ­ είπε πως «ενώ
κινδυνεύαμε παλαιότερα από μια έλλειψη θεωρίας για την πολιτική, το κράτος και
την εξουσία, τώρα κινδυνεύουμε από την έλλειψη μιας αριστερής θεωρίας για την
οικονομία». Αντιθέτως, τον... αντιπολιτευτικό λόγο εκπροσώπησε ο Χάρης
Καστανίδης, ο οποίος αμφισβήτησε εμμέσως ακόμη και την ανάλυση του
Πρωθυπουργού, υποστηρίζοντας ότι «η βεβαιότητα για την παγκοσμιοποιημένη
οικονομία είναι ένα οικονομικό ιδεολόγημα της νεοφιλελεύθερης μυθοπλασίας».
Αντιστοίχως, ο Γιώργος Ανωμερίτης έκανε λόγο για μια κινητοποίηση του ΠΑΣΟΚ
ώστε «να επιβάλουμε έναν χρηματοοικονομικό αφοπλισμό», ενώ η Μαρία Φραγκιαδάκη
«προειδοποίησε» πως «με τις ενέσεις νεοφιλελευθερισμού που κάνει η κυβερνητική
μας πολιτική στην ιδεολογία μας, αν δεν απεξαρτηθεί άμεσα θα την οδηγήσει την
ιδεολογία στο οριστικό τέλος ­ και αυτό με άλλοθι τον μονόδρομο της παγκοσμιοποίησης».

«ΛΑΪΚΙΣΜΟΣ»

Αντιθέτως, ο Θόδωρος Τσουκάτος απέρριψε τις κορόνες της «άλλης πλευράς»,
υποστηρίζοντας ότι «ο λαϊκισμός, η δημαγωγία, οι εμμονές σε ιδεολογήματα και
ιδεολογικά σχήματα του παρελθόντος δεν μπορούν να χαρακτηρισθούν πολιτικός λόγος».

Το γεγονός, πάντως, ότι οι σκληρές κόντρες και οι «βαριές κουβέντες»
αποφεύχθηκαν, ικανοποίησε την ηγεσία του κόμματος, η οποία είχε αρχικά έναν
μικρό φόβο μήπως, για παράδειγμα, η παρουσία καθηγητών και άλλων «ξένων» προς
τον χώρο αντιμετωπιζόταν αρνητικά. Είναι χαρακτηριστικό ότι ακόμη και η
ενότητα για τις διεθνείς σχέσεις στη νέα εποχή σημαδεύτηκε από υψηλό επίπεδο,
παρά τις διαφωνίες που ασφαλώς δεν εξέπληξαν, δεδομένης της «σύνθεσης» των
ομιλητών (Κρανιδιώτης, Παπουτσής, Καψής, Ροζάκης). Ακόμη και ο
«αντιπολιτευόμενος» Παντελής Οικονόμου συμφώνησε με τον Γιώργο Κατηφόρη ­ παρ'
ότι κινήθηκε σε διαμετρικά αντίθετες θέσεις ­ ότι «στην αίθουσα δεν συμφωνούμε
όλοι με όλα», αλλά «οι διαφορετικές απόψεις όταν τίθενται στη βάση ενός
διαλόγου, όπως σήμερα, νομίζω ότι οδηγούν σε μια σύνθεση»...

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N09</CAT>
<ED>
Κωδικός άρθρου: A16066N092</ED>
<ID>
ID:131366

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N09&aa=2</URL></REF>


Article

<CATEGORY>vin04</CATEGORY>

 <H5>ΤΟ ΜΕΛΟΣ ΤΟΥ ΕΚΤΕΛΕΣΤΙΚΟΥ ΓΡΑΦΕΙΟΥ ΤΟΥ ΠΑΣΟΚ ΜΙΛΑΕΙ ΣΤΑ «ΝΕΑ» ΚΑΙ ΧΑΡΑΚΤΗΡΙΖΕΙ
ΖΟΥΓΚΛΑ ΤΗΝ ΠΟΛΙΤΙΚΗ ΠΟΥ ΟΡΑΜΑΤΙΖΟΝΤΑΙ Ο ΠΡΩΗΝ ΥΠΟΥΡΓΟΣ ΤΗΣ Ν.Δ. ΚΑΙ «Ο
ΑΡΧΗΓΟΣ ΤΗΣ ΣΥΝΤΗΡΗΤΙΚΗΣ ΠΑΡΑΤΑΞΗΣ ΣΕ ΑΝΑΜΟΝΗ» ΔΗΜΑΡΧΟΣ ΤΗΣ ΑΘΗΝΑΣ
</H5><H5>ΠΑΣΟΚ
</H5><H5>Κόμμα - θεσμός και όχι συνονθύλευμα στελεχών που αναζητούν ρόλο μέσα από τη
σχέση τους με τον αρχηγό
</H5><H5>Ν.Δ.
</H5><H5>Όπου λείπει η πολιτική ο καβγάς γίνεται για το πάπλωμα
</H5><H5>ΚΙΝΗΤΟΠΟΙΗΣΕΙΣ
</H5><H5>Να αξιοποιήσουμε το μοναδικό όπλο που έχουμε. Τον διάλογο, τη συναίνεση
</H5><H2>ΘΟΔΩΡΟΣ ΤΣΟΥΚΑΤΟΣ
</H2><H2>Επίθεση σε Ανδριανόπουλο και Αβραμόπουλο
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

Σκληρή επίθεση στη Νέα Δημοκρατία, αλλά και στον κ. Α. Ανδριανόπουλο, στον
οποίο καταλογίζει ότι οραματίζεται μία «κοινωνική ζούγκλα», εξαπολύει ο κ. Θ.
Τσουκάτος με τη συνέντευξή του στα «ΝΕΑ». Παράλληλα, το μέλος του Εκτελεστικού
Γραφείου του ΠΑΣΟΚ συντονίζεται με την ενωτική στα εσωκομματικά στάση που
τηρεί το τελευταίο διάστημα ο κ. Κ. Σημίτης, τονίζει ότι η δύναμη του ΠΑΣΟΚ
είναι οι διαφορές των απόψεων στο εσωτερικό του, αλλά και επισημαίνει ότι
υπάρχουν και στελέχη που επιδιώκουν διακαώς τη «ρεβάνς». Παράλληλα,
παραδέχεται και λάθη σε κυβερνητικούς χειρισμούς, αλλά υποστηρίζει ότι η
αποτελεσματικότητα είναι πάνω απ' όλα.

«ΣΤΟ ΠΑΣΟΚ υπάρχουν διαφορετικές απόψεις ­ και αυτή είναι η δύναμή μας»,
υποστηρίζει ο κ. Θ. Τσουκάτος. «Τόσο στις πρόσφατες εσωκομματικές εκλογές, πού
έγιναν μέσα σε ένα κλίμα ηρεμίας και με μεγάλη συμμετοχή, όσο και στην
πολιτικοϊδεολογική συνδιάσκεψη του Σαββατοκύριακου, αποδείχτηκε ένα πράγμα: Το
μεγάλο, ενωμένο ΠΑΣΟΚ έχει θέση, έχει άποψη, ασκεί πολιτική, δίνει προοπτική.
Η αντίθεσή μας με τη Ν.Δ. είναι ότι εμείς έχουμε νομιμοποιήσει το διάλογο, το
διαφορετικό. Είναι η μεγάλη κατάκτηση του ΠΑΣΟΚ, που το κάνει κόμμα - θεσμό κι
όχι συνονθύλευμα στελεχών που αναζητούν ρόλο μέσα από τη σχέση τους με τον αρχηγό».

­ Και τα εσωκομματικά προβλήματα; Οι ομαδοποιήσεις; Είναι
πασίγνωστο ότι τα αποτελέσματα των εσωκομματικών εκλογών μεταδίδονταν
με βάση τους συσχετισμούς μέσα στο κόμμα, εν όψει του συνεδρίου
του '99.

«Αντιλαμβάνομαι ότι είναι δύσκολο να πείσω ότι όλα αυτά δεν μας αφορούν. Κι
αυτό όχι τόσο επειδή υπάρχει μία γενικότερη έκπτωση της πολιτικής στο επίπεδο
της εσωκομματικής ίντριγκας, κάτι που είναι υπαρκτό, βεβαίως, όσο επειδή τα
Μέσα Ενημέρωσης είναι προσανατολισμένα στην ανάδειξη των διαφορών, ακόμα κι
εκεί που είτε είναι ελάχιστα σημαντικές, είτε είναι ανύπαρκτες. Το εντάσσω κι
αυτό το φαινόμενο στο πλαίσιο της γενικευμένης σύγχυσης της περιόδου που ζούμε
­ κάτι φυσικό, αφού έγιναν πολλές αλλαγές με πολύ μεγάλη ταχύτητα τα τελευταία
χρόνια και δεν υπάρχει ακόμα μία νέα κουλτούρα για την κατανόησή τους»,
αναφέρει ο κ. Τσουκάτος.

«Για παράδειγμα, κάντε μία υπόθεση: Αν στη συνδιάσκεψη για τα ιδεολογικά
θέματα ­ όπου μίλησαν περίπου 70 άνθρωποι ­ ανέβαιναν όλοι στο βήμα και
επαναλάμβαναν μονότονα "ζήτω το ΠΑΣΟΚ, ζήτω ο Σημίτης", να είστε βέβαιος ότι
αρκετοί θα ήταν εκείνοι που θα σχολίαζαν τις διαφορές στην ένταση τών "ζήτω"
για να βγάλουν δήθεν εσωκομματικά συμπεράσματα κι όχι ότι μία τέτοια υποθετική
κατάσταση θα έδειχνε έλλειψη ιδεών»!

­ Δεν υπάρχουν όμως στελέχη που θα ήθελαν όσο τίποτε άλλο μία αλλαγή
στην κορυφή του ΠΑΣΟΚ; Δεν υπάρχουν στελέχη που θα ήθελαν
αλλαγή ηγεσίας στο συνέδριο; Εσείς είστε που έχετε μιλήσει για «ρεβανσιστές».

«Προσέξτε: Σαφώς και είναι έτσι. Ωστόσο, όσο τα στελέχη αυτά εντάσσουν τις
φιλοδοξίες τους, τις πρακτικές τους, τις απόψεις τους στο πλαίσιο της κοινά
αποφασισμένης δράσης μας, τέτοιες βλέψεις είναι απολύτως θεμιτές στο πλαίσιο
του παιχνιδιού της εσωκομματικής δημοκρατίας. Εμείς, σε αντίθεση με τη Ν.Δ.,
δεν θέλουμε ένα μικρότερο αλλά ελεγχόμενο ΠΑΣΟΚ. Θέλουμε ­ και αυτή είναι η
πρακτική του προέδρου και του Εκτελεστικού Γραφείου ­ το μεγάλο, ενιαίο ΠΑΣΟΚ
που θα κυβερνά, που θα οδηγήσει τη χώρα στον 21ο αιώνα. Τό κόμμα είναι πλέον
ανοικτό, οι διαδικασίες μας είναι ανοικτές, είναι διαδικασίες διαφανείς.
Υπάρχει εσωκομματική δημοκρατία, τα μέλη μας είναι σήμερα περισσότερα από
ποτέ, για πρώτη φορά λαμβάνονται αποφάσεις με ουσιαστική σύνθεση των απόψεων».

­ Ναι, αλλά δεν είναι λίγοι εκείνοι που μιλούν για μέλη «μιας
χρήσης» ­ που ψήφισαν στις εσωκομματικές εκλογές για να αλλάξουν τους συσχετισμούς.

Ο κ. Τσουκάτος, από τους «πατέρες» της περίφημης «ανασυγκρότησης», θέλει λίγο
ακόμα για να οργισθεί: «Αυτό αφήστε να το δείξει ο χρόνος. Η ουσία είναι ότι
παρά τις υπερβολές και τα λάθη που αναπόφευκτα έγιναν ­ μην ξεχνάμε ότι ήταν
στην πραγματικότητα η πρώτη φορά που μία ανασυγκρότηση έφερε νέο αίμα στο
ΠΑΣΟΚ ­ υπάρχουν 70.000 νέα μέλη, ενώ οι ανανεώσεις των καρτών των παλιότερων
μελών έφτασαν το 90%. Σίγουρα, κάποιοι θα απογοητευθούν νωρίς ­ κι είναι και
δική μας ευθύνη που δεν έχουμε ακόμα δημιουργήσει τέτοιες συνθήκες λειτουργίας
των μελών, που θα κάνουν το ΠΑΣΟΚ ελκυστικό. Υπάρχει μακρύς δρόμος μπροστά
μας, αλλά η αρχή έγινε».

Ωστόσο, το μέλος του Εκτελεστικού Γραφείου του ΠΑΣΟΚ είναι ιδιαίτερα
επικριτικό για ορισμένα στελέχη ­ τα οποία πάντως αρνείται να κατονομάσει:
«Είναι εκείνοι που στο όνομα δήθεν του ΠΑΣΟΚ, με την υποκριτική επίκληση της
μνήμης του Ανδρέα Παπανδρέου, επιχειρούν στην ουσία να διαλύσουν το ΠΑΣΟΚ.
Είναι λίγοι, είναι ελάχιστοι, αλλά κάνουν ζημιά και πρέπει να το καταλάβουν.
Είναι εκείνοι ­ όχι μέσα από την Οργάνωση ­ που επιχείρησαν να μετατρέψουν την
Νομαρχιακή Οργάνωση της Α' Αθήνας σε ένα πεδίο εσωκομματικής μάχης. Είναι
εκείνοι που μιλούσαν για "άπαρτα κάστρα" και όλα τα σχετικά. Πιστεύω ότι τα
στελέχη αυτά έπαιξαν ένα παιχνίδι πίσω από τις πλάτες της απερχόμενης
Νομαρχιακής, αλλά για άλλη μία φορά το ίδιο το ΠΑΣΟΚ τους διέψευσε».

­ Και το πρόβλημα που έχει δημιουργηθεί με το συνέδριο της Νεολαίας;

«Σταθερή απόφασή μας είναι η ανοικτή Οργάνωση, σε όλα τα επίπεδα. Αυτό δεν
γίνεται χωρίς κόστος, δεν γίνεται χωρίς αντιστάσεις. Είναι γεγονός ότι σε
ορισμένα επίπεδα της Οργάνωσής μας έχουν διαμορφωθεί σχέσεις ιδιοκτησίας ­ κι
αυτό πρέπει να σταματήσει. Προσωπικά, δεν διανοούμαι ότι θα υπάρξει συνέδριο
της Νεολαίας του ΠΑΣΟΚ χωρίς την εξασφάλιση όρων διαφάνειας στη διεξαγωγή του,
με αποκλεισμούς μελών και στελεχών, με πρακτικές που ανήκουν στο παρελθόν. Ο
πρόεδρος έδωσε το μήνυμά του στη συνάντησή του με τη γραμματέα της Νεολαίας ­
κι αυτό το μήνυμα έπρεπε να είχε γίνει σεβαστό, αφού ήταν μήνυμα ενότητας».

«Η ΚΡΙΣΗ της Νέας Δημοκρατίας, που είναι πλέον πασίδηλη, δεν μας ικανοποιεί,
μιας και δεν μας λύνει κανένα πρόβλημα. Δεν υπάρχει χώρος και χρόνος για
εφησυχασμό ­ μοναδικός μας αντίπαλος είναι τα προβλήματα της χώρας, τα
προβλήματα του πολίτη», υπογραμμίζει με έμφαση ο κ. Θ. Τσουκάτος ­ που είναι
αρκετά δηκτικός για την πρόσφατη «κίνηση Ανδριανόπουλου».

«Προσέξτε, ο κ. Ανδριανόπουλος μιλά για "συνετή δεξιά" ­ και προφανώς εντάσσει
τον εαυτό του σ' αυτήν. Και για το ότι είναι δεξιός, δεν υπάρχει αμφιβολία.
Επιτρέψτε μου όμως να υποστηρίξω ότι δεν είναι... συνετός», λέει το μέλος του
Εκτελεστικού Γραφείου του ΠΑΣΟΚ: «Δεν ήταν ο ίδιος κ. Ανδριανόπουλος που έλεγε
ότι το μεγαλύτερο επίτευγμά του θα ήταν να διαλύσει τα υπουργεία που είχε
αναλάβει; Ποιος ευθύνεται για τη διάλυση του υπουργείου Εμπορίου; Ποιος
ευθύνεται για τις απίστευτες ελλείψεις στο θεσμικό πλαίσιο για τις κοινοτικές
απορροφήσεις; Θυμίζω ότι ο κ. Κ. Σημίτης βρήκε όχι "καμένη γη", κάτι πολύ
χειρότερο, όταν ορκίστηκε υπουργός το '93».

­ Ναι, αλλά δεν υπάρχουν στελέχη της συντηρητικής παράταξης που
είναι ανοικτά στις μεταρρυθμίσεις που σχεδιάζει η κυβέρνηση;

«Ζούμε μία περίοδο τρομακτικής σύγχυσης, που είναι γενικευμένη. Αλλά υπάρχουν
ορισμένες σταθερές. Στο πλαίσιο αυτό κατανοώ εκείνους που τείνουν να συγχέουν
τις θέσεις των νεοφιλελεύθερων, που δεν αποσκοπούν σε τίποτα περισσότερο από
τη δημιουργία μιας κοινωνικής ζούγκλας όπου τα πιο αρπακτικά στοιχεία της
κοινωνίας θα αρπάζουν ακόμα περισσότερο, με τις δικές μας θέσεις που
αποσκοπούν στο νοικοκύρεμα της οικονομίας και κυρίως του δημοσίου τομέα της,
ώστε να μην διευρύνονται τα ελλείμματα και να μην "πληρώνουν τη νύφη", όπως
γίνεται για δεκαετίες, τα στρώματα των μισθωτών και των συνταξιούχων. Κατανοώ
τη σύγχυση, που οφείλεται εν μέρει και στο ρόλο των μέσων ενημέρωσης, αλλά
προς Θεού: Το ΠΑΣΟΚ έχει τη δική του πολιτική ­ και η πολιτική μας δεν έχει
καμία σχέση με τη ζούγκλα που οραματίζεται ο κ. Ανδριανόπουλος!».

ΑΜΕΣΕΣ ΛΥΣΕΙΣ

Ο κ. Τσουκάτος εντάσσει την κίνηση Ανδριανόπουλου με το άρθρο του στον
«Επενδυτή» σε διαμάχη προσώπων μέσα στη συντηρητική παράταξη: «Όπου λείπει η
πολιτική, ο καυγάς γίνεται για το πάπλωμα», λέει χαρακτηριστικά ­ και
επισημαίνει: «Ο κ. Ανδριανόπουλος "φωτογραφίζει" έναν καινούργιο πολιτικό
φορέα, με αρχηγό τον δήμαρχο Αθηναίων κ. Δ. Αβραμόπουλο ­ κι αυτό είναι ένα
στοιχείο που πρέπει να προβληματίσει ιδιαίτερα τους ψηφοφόρους της Αθήνας, εν
όψει των δημοτικών εκλογών. Το έχω πει και παλαιότερα, ο σημερινός δήμαρχος
είναι αρχηγός της συντηρητικής παράταξης σε αναμονή ­ και το ερώτημα για τους
Αθηναίους τίθεται πλέον ως εξής: Θα ψηφίσουν δήμαρχο; Ή θα ψηφίσουν αρχηγό της
Ν.Δ.; Θα δεχτούν άραγε οι συμπολίτες μας να μετατρέψουν τις δημοτικές εκλογές
της Αθήνας σε μία μεγάλη δημοσκόπηση για τη συντηρητική παράταξη; Αυτό είναι
το νόημα των δημοτικών εκλογών; Κατά τη γνώμη μας, δεν είναι αυτό ­ και είναι
χαρακτηριστικό ότι μέσα στην παραζάλη τους, τα στελέχη της συντηρητικής
παράταξης, ο κ. Ανδριανόπουλος και οι άλλοι, τείνουν να ξεχνούν ότι εκτός από
τη δική τους αγωνία για τους δικούς τους ρόλους μέσα στο πολιτικό μας σύστημα,
υπάρχουν και τα προβλήματα του πολίτη, που ζητούν άμεσες λύσεις».

­ Ωστόσο, παραμένει το γεγονός ότι ο κ. Ανδριανόπουλος μιλά
για δυνατότητα του κ. Σημίτη να απευθυνθεί σε ένα τμήμα της
δεξιάς. Έτσι δεν είναι;

«Δεν αντιλαμβάνομαι τους όρους πολιτικής γεωγραφίας που χρησιμοποιεί ο κ.
Ανδριανόπουλος. Αν εννοεί ότι υπάρχουν πολίτες που είναι εγκλωβισμένοι μέσα
στη δεξιά για λόγους ιστορικούς, συναισθηματικούς και άλλους, οι οποίοι όμως
βλέπουν ότι το ΠΑΣΟΚ ακολουθεί μία πολιτική που δίνει προοπτική στη χώρα και
την κοινωνία μας, ας είναι βέβαιος ότι οι άνθρωποι αυτοί δεν χρειάζονται τη
δική του προτροπή για να έλθουν κοντά μας. Αν πάλι εννοεί ότι προκειμένου να
έχει το ΠΑΣΟΚ κάποια εκλογικά κέρδη θα ακολουθήσει τη δική του πολιτική,
ευχαριστούμε, αλλά δεν θα πάρουμε. Η χώρα δεν έχει ακόμα συνέλθει από τα 3,5
χρόνια διακυβέρνησης της Ν.Δ. ­ κόντεψαν να διαλύσουν τα πάντα!».

ΦΤΩΧΕΙΑ ΙΔΕΩΝ

Ο κ. Θ. Τσουκάτος δεν δέχεται ότι με τις πρόσφατες διαγραφές ο κ. Κ.
Καραμανλής επιχείρησε ουσιαστικά να διαγράψει και τις «φιλελεύθερες απόψεις»
μέσα στη Ν.Δ.: «Πρόκειται για κλασική περίπτωση διαφορών που έχουν προσωπικό
χαρακτήρα. Πρόκειται για μάχη σχετικά με προσωπικούς ρόλους. Όταν μία πολιτική
παράταξη μετατρέπει ένα επώνυμο σε... ισμο ­ καραμανλισμός, ας πούμε ­ τότε η
φτώχεια των ιδεών είναι αυταπόδεικτη. Πήγε ο κ. Καραμανλής στην Ολυμπιακή. Τι
πρότεινε; Ό, τι θα είχε προτείνει και ο κ. Μάνος. Ό, τι θα είχε προτείνει και
ο κ. Σουφλιάς. Ό, τι θα είχε προτείνει και ο κ. Ανδριανόπουλος.
Ιδιωτικοποίηση, χωρίς σχέδιο, χωρίς προοπτική, χωρίς καμία μέριμνα για τους
εργαζομένους. Είναι ακόμα εύκολο να προτείνεις το ξεπούλημα ως το μαγικό
φάρμακο για πάσα νόσο», συμπληρώνει το μέλος του Εκτελεστικού Γραφείου του
ΠΑΣΟΚ ­ και καταλήγει: «Τώρα είναι η ώρα της ευθύνης για εμάς, για τους
συνδικαλιστές, για τους ίδιους τους εργαζομένους. Εμείς, θέλουμε λύσεις
συναινετικές. Λύσεις που θα δίνουν προοπτική και στη χώρα, και στις δημόσιες
επιχειρήσεις, αλλά και στους εργαζομένους σ' αυτές. Η συντηρητική παράταξη, αν
δεν μπορεί να βοηθήσει, τουλάχιστον ας σταματήσει να βλάπτει».

«Η ΕΠΙΚΟΙΝΩΝΙΑΚΗ μας πολιτική πράγματι έχει προβλήματα, αλλά θα ήταν ανόητο να
εστιάσουμε εκεί τις αδυναμίες μας. Υπάρχουν πραγματικά και σοβαρά προβλήματα
στην ελληνική κοινωνία, υπάρχει πίεση κοινωνική, ουδείς το αμφισβητεί αυτό.
Δεν θέλουμε να πείσουμε με επικοινωνιακούς τρόπους ­ άλλωστε, κάτι τέτοιο θα
ήταν ανέφικτο. Προσπαθούμε να πείσουμε με την πολιτική μας ­ και σ' έναν
μεγάλο αγώνα, που αφορά το ίδιο το μέλλον της χώρας μας, το μέλλον το δικό μας
και των παιδιών, θα ήταν παράδοξο να μη γίνονταν λάθη».

Η ερώτηση στον κ. Τσουκάτο αφορούσε την πρόσφατη «περιπέτεια» της κυβέρνησης
με τη γνωστή τροπολογία για τις ελλειμματικές ΔΕΚΟ ­ αν και ήταν γνωστή η θέση
του για «λάθος στους χειρισμούς». Η ερώτηση είχε κι άλλο σκέλος ­ τι άλλο θα
μπορούσε να γίνει.

«Ξεκαθαρίζω ότι θεωρώ ανεπίτρεπτο, όπως και κάθε πολίτης, να υπάρχει έλλειμμα
σε μια ΔΕΚΟ που δεν οφείλεται σε κυβερνητική απόφαση για άσκηση κοινωνικής
πολιτικής. Δεν επιτρέπεται σήμερα, σε συνθήκες ανταγωνιστικές, όταν οι αγορές
­ ακόμη και οι μονοπωλιακές, όπως της ενέργειας, των τηλεπικοινωνιών, των
μεταφορών ­ ανοίγουν η μια μετά την άλλη, να αφήνουμε ελλείμματα να
διογκώνονται λόγω έλλειψης προσαρμογής στις συνθήκες που επιβάλλει ο ίδιος ο
ανταγωνισμός. Εννοώ δηλαδή ότι η κοινωνία δέχεται το έλλειμμα των λεωφορείων
που προέρχεται από την απόφαση για φτηνό εισιτήριο, αλλά δεν δέχεται την
έλλειψη οδηγών, όπως δεν δέχεται τη ματαίωση πτήσεων επειδή μια αεροσυνοδός
συμπλήρωσε το ωράριό της. Δυστυχώς ­ και υπάρχει ευθύνη και του ΠΑΣΟΚ γι' αυτό
­ σε ορισμένες επιχειρήσεις κοινής ωφέλειας έχουν παγιοποιηθεί συνθήκες
εργασίας και αμοιβής που δεν είναι ανταγωνιστικές. Αυτό πρέπει να το πούμε.

Και πρέπει να το αλλάξουμε. Το ερώτημα είναι το "πώς". Βίαια, όπως προτρέπει ο
κ. Καραμανλής, όταν θέλει να παραστήσει τον "φιλελεύθερο"; Με ξεπούλημα; Με
κάποιο μαγικό τρόπο; Μάγοι δεν υπάρχουν, όπως ξέρετε, και τα ξεπουλήματα δεν
είναι λύση. Επομένως πρέπει να αξιοποιήσουμε το μοναδικό όπλο που έχουμε ­ τον
διάλογο, τη συναίνεση. Κάποιοι θα ήθελαν ίσως να δημιουργήσουν ένα κλίμα ώστε
να υπάρξουν νικητές και ηττημένοι στην Ολυμπιακή, το ίδιο και στην υπόθεση των
κινητοποιήσεων των αγροτοσυνδικαλιστών. Δεν πρόκειται να το επιτρέψουμε, αλλά
από την άλλη πλευρά υπάρχει και το ίδιο το πρόβλημα κάθε φορά: η κυβέρνηση
οφείλει πάνω απ' όλα να είναι αποτελεσματική».

­ Πώς θα αντιμετωπιστούν οι αγρότες; Πέρυσι ήταν το ξεφούσκωμα των
ελαστικών. Φέτος, προφανώς, έχουν γνώση οι φύλακες.

«Σας είπα, για μας δεν είναι ζήτημα "να νικήσουμε". Άλλοι βλέπουν με τέτοιες
οπτικές τα πράγματα. Αυτό που πρέπει να γίνει είναι να απελευθερωθούν οι
δρόμοι και να αναζητηθούν λύσεις εκεί που υπάρχει πραγματική δυνατότητα να
βρεθούν. Δυστυχώς όμως υπάρχουν σκοπιμότητες. Κάποια κόμματα θέλουν τους
εαυτούς τους νικητές ­ κι ας είναι οι αγρότες ηττημένοι. Δεν επιτρέπουν να
γίνει καμία ουσιαστική συζήτηση όταν λένε στην αρχή ότι δεν θα κλείσουν
δρόμους και τώρα βλέπετε τι συμβαίνει. Όταν σε πέντε λεπτά η συζήτηση φτάνει
στην GATT και το Μάαστριχτ πώς θα συζητηθεί το πρόβλημα του βαμβακιού; Ή, από
την άλλη, πώς θα συζητηθεί η απαίτηση για εγγυημένο εισόδημα από το κράτος;
Συμβαίνει αυτό για κάποιον άλλον κλάδο εργαζομένων; Μπορεί αυτό να γίνει
αποδεκτό; Δεν μπορεί και δεν πρόκειται να γίνει αποδεκτό».

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N10</CAT>
<ED>
Κωδικός άρθρου: A16066N101</ED>
<ID>
ID:131317

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N10&aa=1</URL></REF>


Article

<CATEGORY>vin04</CATEGORY>

 <H5>ΜΕ 50,8% Ο ΚΛΗΡΙΔΗΣ ΠΗΡΕ ΕΝΤΟΛΗ ΓΙΑ 2η ΠΕΝΤΑΕΤΙΑ ΚΑΙ ΑΡΧΙΖΕΙ ΕΠΑΦΕΣ ΓΙΑ
ΣΧΗΜΑΤΙΣΜΟ ΟΙΚΟΥΜΕΝΙΚΗΣ ΚΥΒΕΡΝΗΣΗΣ
</H5><H2>Κύπρος: Ψήφισαν συνέχεια
</H2>
Τη συνέχεια της πολιτικής Κληρίδη στο Κυπριακό επέλεξε χθες ­ έστω και με
μικρή διαφορά ­ ο κυπριακός λαός αναδεικνύοντας για δεύτερη πενταετία Πρόεδρο
της Κύπρου τον ιδρυτή του κόμματος του Δημοκρατικού Συναγερμού με ποσοστό
50,8% έναντι 49,2% του κ. Ιακώβου. Η αποχή ήταν 7,9%, ενώ 1,5% ψήφισαν λευκό
και 1,1% άκυρο.

Ο κ. ΓΛ. ΚΛΗΡΙΔΗΣ ανακηρύχθηκε τα μεσάνυχτα Πρόεδρος της Δημοκρατίας και
αρχίζει σήμερα επαφές και διαβουλεύσεις για το σχηματισμό οικουμενικής
κυβέρνησης, όπως είχε δεσμευθεί στον πρόεδρο της ΕΔΕΚ, Β. Λυσσαρίδη.

Από νωρίς χθες το βράδυ, μόλις έγινε σαφές από τα πρώτα εκλογικά αποτελέσματα
ότι νικητής αναδεικνύεται ο κ. Κληρίδης, χιλιάδες οπαδοί του ΔΗΣΥ κατέκλυσαν
τις πλατείες των πόλεων και άρχισαν να πανηγυρίζουν.

Τόσο ο Πρωθυπουργός Κ. Σημίτης όσο και ο υπουργός Άμυνας Α. Τσοχατζόπουλος
συνεχάρησαν τον κ. Κληρίδη για την επανεκλογή του.

Τον νέο Πρόεδρο της Δημοκρατίας συνεχάρη και ο ηττημένος των χθεσινών εκλογών
κ. Ιακώβου, ο οποίος είπε ότι ο αγώνας ήταν άνισος για να προσθέσει ότι το
αποτέλεσμα παρά τις αντιξοότητες ήταν τιμητικό για τον ίδιο. Ο κ. Ιακώβου
ευχαρίστησε την ηγεσία, τα στελέχη και τα μέλη του ΑΚΕΛ και του ΔΗΚΟ για την
υποστήριξη που του έδωσαν και υπογράμμισε ότι θα είναι παρών στους αγώνες που
έρχονται για την Κύπρο.

Τον νικητή των εκλογών συνεχάρησαν επίσης ο πρόεδρος των Ενωμένων Δημοκρατών,
Γιώργος Βασιλείου και ο πρόεδρος των Φιλελευθέρων, Νίκος Ρολάνδης. Ο κ.
Βασιλείου χαρακτήρισε την επανεκλογή του κ. Κληρίδη νίκη της Κύπρου. Η
επανεκλογή, πρόσθεσε, σηματοδοτεί νέα εποχή ενότητας και συνεργασίας με στόχο
όλοι μαζί να συμβάλουμε στην αντιμετώπιση των δύσκολων ημερών που αναμένονται.
Ο κ. Ρολάνδης είπε ότι από σήμερα θα πρέπει όλοι, και οι νικητές και οι
ηττημένοι, να δώσουν τα χέρια για το καλό της Κύπρου.

Τον Πρόεδρο Κληρίδη συνεχάρη επίσης τηλεφωνικά ο πρόεδρος του Δημοκρατικού
Κόμματος και πρόεδρος της Βουλής, Σπύρος Κυπριανού.

Στην οικουμενική κυβέρνηση θα κληθούν να μετάσχουν και τα κόμματα που
υποστήριξαν την υποψηφιότητα του Γ. Ιακώβου ­ ΑΚΕΛ και ΔΗΚΟ ­ οι ηγέτες των
οποίων είχαν δηλώσει πριν από μέρες ότι δεν δέχονταν να συμμετάσχουν σε
κυβέρνηση υπό τον κ. Κληρίδη.

Ο Γλ. Κληρίδης επικράτησε του αντιπάλου του στις επαρχίες Λευκωσίας (52,9% -
47,1%) και Αμμοχώστου (59% - 49%), ενώ στις επαρχίες Λεμεσού, Λάρνακας και
Πάφου επικράτησε ο κ. Γ. Ιακώβου με ποσοστά 50,08% - 49,2%, 51,02% - 48,8% και
54% - 46%, αντιστοίχως.

Από τη μελέτη των αποτελεσμάτων του πρώτου γύρου και των χθεσινών τελικών
αποτελεσμάτων προκύπτει ότι η πλειοψηφία των ψηφοφόρων του πρώτου γύρου που
είχαν ψηφίσει για πρόεδρο τους υποψηφίους κ.κ. Γαλανό (4,02%), Βασιλείου
(2,92%), Κουτσού (0,90%) και Ρολάνδη (0,74%) φαίνεται ότι ψήφισαν τελικά χθες
τον κ. Κληρίδη, το 60% - 65% των ψηφοφόρων του κ. Λυσσαρίδη (10,6%) ψήφισαν
στο δεύτερο γύρο τον κ. Ιακώβου.

Η κυβέρνηση Κληρίδη θεωρείται από τις κρισιμότερες στην ιστορία της
Μεγαλονήσου, καθώς θα κληθεί να διαπραγματευθεί την ένταξη του νησιού στην
Ευρωπαϊκή Ένωση, ενώ θα αντιμετωπίσει και την πολυδιαφημισμένη αμερικανική
πρωτοβουλία του Ρ. Χόλμπρουκ για την επίλυση του Κυπριακού.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N12</CAT>
<ED>
Κωδικός άρθρου: A16066N121</ED>
<ID>
ID:131318

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N12&aa=1</URL></REF>


Article

<CATEGORY>vin04</CATEGORY>

 <H2>Τι θα συζητήσει στην Αθήνα ο Πριμακόφ
</H2>
ΤΟ ΚΥΠΡΙΑΚΟ, η ελληνορωσική συνεργασία στα Βαλκάνια, η κατάσταση στο Ιράκ αλλά
και οι ρωσικοί πύραυλοι S-300 είναι τα κύρια ζητήματα που συζητεί σήμερα στην
Αθήνα ο Ρώσος υπουργός Εξωτερικών Εβγκένι Πριμακόφ, ο οποίος θα προετοιμάσει
την επίσκεψη του πρωθυπουργού Τσερνομίρντιν την άνοιξη.

Θα συζητηθούν ακόμη οι σχέσεις της Ρωσίας με διεθνείς και ευρωπαϊκούς
οργανισμούς, όπως το ΝΑΤΟ, η ΔΕΕ, αλλά και η Ευρωπαϊκή Ένωση, με την οποία
όπως είναι γνωστό η ρωσική πλευρά υπέγραψε πρόσφατα συμφωνία συνεργασίας.

Ιδιαίτερη έμφαση θα δοθεί στο θέμα της ελληνορωσικής συνεργασίας στα Βαλκάνια
στην οποία Αθήνα και Μόσχα αποδίδουν ιδιαίτερη σημασία.

Ο κ. Πριμακόφ συναντάται σήμερα με τον Έλληνα ομόλογό του Θ. Πάγκαλο ενώ κατά
την επίσκεψή του, η οποία θα ολοκληρωθεί την Τετάρτη, θα γίνει δεκτός από τον
Πρόεδρο της Δημοκρατίας Κ. Στεφανόπουλο, τον Πρωθυπουργό Κ. Σημίτη, τον
πρόεδρο της Βουλής Απ. Κακλαμάνη και τον αρχηγό της αξιωματικής αντιπολίτευσης
Κ. Καραμανλή.

Οι κ.κ. Πριμακόφ και Πάγκαλος αναμένεται ακόμη να υπογράψουν δύο πρωτόκολλα
συνεργασίας, το ένα για την προώθηση της γλώσσας και του πολιτισμού στις δύο
χώρες και το άλλο για τις ανταλλαγές μεταξύ των ιστορικών αρχείων των δύο
υπουργείων Εξωτερικών.

Αύριο ο κ. Πριμακόφ, συνοδευόμενος από τον κ. Πάγκαλο, θα επισκεφθεί το Άγιον Όρος.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N12</CAT>
<ED>
Κωδικός άρθρου: A16066N122</ED>
<ID>
ID:131364

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N12&aa=2</URL></REF>


Article

<CATEGORY>vin04</CATEGORY>

 <H2>Γερμανικές πιέσεις για το χρηματοδοτικό πρωτόκολλο
</H2>
ΠΙΕΣΗ στην Αθήνα να απελευθερώσει το χρηματοδοτικό πρωτόκολλο που αφορά την
Τουρκία ασκεί η γερμανική πλευρά, η οποία ζητεί από την Άγκυρα να δεχθεί το
χέρι που της έτεινε η Ευρωπαϊκή Ένωση στο Λουξεμβούργο.

Ο υπουργός Εξωτερικών της Γερμανίας Κλ. Κίνκελ με άρθρο του στην εφημερίδα
«Φρανκφούρτερ Αλγκεμάινε» υπογραμμίζει ότι το «κλειδί» για τις σχέσεις της
Τουρκίας με την Ευρωπαϊκή Ένωση είναι οι ελληνοτουρκικές σχέσεις.

«Μία ύφεση είναι επιτακτική, αλλά είναι σαφές πως και οι δύο πλευρές πρέπει να
ξεπεράσουν τον εαυτό τους (να ξεφύγουν από τη σκιά τους)», τονίζει,
διατυπώνοντας παράλληλα την εκτίμηση ότι «με επικεφαλής των κυβερνήσεων στην
Άγκυρα και την Αθήνα τον Γιλμάζ και τον Σημίτη, υφίσταται μία πολιτική
συγκυρία, που θα έπρεπε να επιτρέψει μία πρόοδο στα διμερή προβλήματα...».

«Η Ελλάδα ­ συνεχίζει ο Κίνκελ ­ θα μπορούσε να δώσει μία σημαντική ώθηση σ'
αυτήν την κατεύθυνση, με την απελευθέρωση των χρηματοδοτικών πόρων που
υποσχέθηκε δεσμευτικά η Ε.Ε. στην Τουρκία από το 1995 και η Τουρκία θα έπρεπε
να εξετάσει σοβαρά τις σκέψεις που διατύπωσε ο Έλληνας συνάδελφός μου κ.
Πάγκαλος, τον Ιανουάριο, αναφορικά με τη δικαιοδοσία του Διεθνούς Δικαστηρίου
της Χάγης, για μία απόφαση επί της ελληνοτουρκικής διαμάχης για την
υφαλοκρηπίδα και άλλα προβλήματα στο Αιγαίο...».

Η πίεση Κίνεκλ υπογραμμίζει ­ σύμφωνα με διπλωματικούς κύκλους ­ ότι η Βόννη
περιμένει «κάποια κίνηση» από πλευράς Αθηνών, προκειμένου να γίνει πιο
ελκυστική για την Άγκυρα η προσφορά του Λουξεμβούργου.

Κι αυτό διότι η Γερμανία, σύμφωνα με τις ίδιες πηγές ­ δεν επιθυμεί να
αναθεωρηθεί υπέρ της Τουρκίας η προσφορά του Λουξεμβούργου όπως πιέζουν
ορισμένες χώρες-μέλη (Βρετανία, Γαλλία) στην επόμενη Σύνοδο Κορυφής στο Κάρντιφ.

Οι θέσεις αυτές εκφράστηκαν ­ σύμφωνα με τις ίδιες πληροφορίες ­ και προς τον
επικεφαλής της Διεύθυνσης Α2 (Τουρκία - Κύπρος) του ελληνικού υπουργείου
Εξωτερικών, πρέσβη Ηλία Κλη, που συναντήθηκε στη Βόννη με τους καθ' ύλην
αρμόδιους διπλωμάτες του γερμανικού υπουργείου Εξωτερικών. 
Ιδιαίτερο κεφάλαιο των συνομιλιών αυτών αποτέλεσε το θέμα της συμμετοχής της
τουρκοκυπριακής πλευράς στις ενταξιακές διαπραγματεύσεις Κύπρου - Ε.Ε., που
ενδιαφέρει ιδιαίτερα τη Βόννη.

* Στις οικονομικές σχέσεις με την Ελλάδα βρίσκεται το κλειδί του εξευρωπαϊσμού
της Αλβανίας, δήλωσε ο Αλβανός πρόεδρος Ρετζέπ Μεϊντάνι ολοκληρώνοντας την
επίσημη επίσκεψή του στην Άγκυρα.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N12</CAT>
<ED>
Κωδικός άρθρου: A16066N123</ED>
<ID>
ID:131396

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N12&aa=3</URL></REF>


Article

<CATEGORY>vin04</CATEGORY>

 <H2>Ο Άκης στο Κάιρο για εξοπλισμούς και κοινή άσκηση
</H2>
Η ΔΙΕΡΕΥΝΗΣΗ των δυνατοτήτων για την αμοιβαία προώθηση εξοπλιστικών
προγραμμάτων καθώς και η πραγματοποίηση κοινής ελληνοαιγυπτιακής ναυτικής
άσκησης εξετάζονται σήμερα σε συνάντηση που θα έχει ο Α. Τσοχατζόπουλος με τον
Αιγύπτιο ομόλογό του στο Κάιρο.

Η Αίγυπτος, που ώς τώρα υπαναχωρεί συνεχώς στο θέμα της κοινής άσκησης, έχει
αφήσει ανοιχτό το θέμα ξανά και έχει δεσμευτεί να εξηγήσει τη θέση της κατά
την επίσημη επίσκεψη του Έλληνα υπουργού Άμυνας.

Ο κ. Τσοχατζόπουλος γίνεται αύριο δεκτός από τον πρόεδρο της Αιγύπτου Χόσνι
Μουμπάρακ. Θα επισκεφθεί επίσης εργοστάσια όπου κατασκευάζονται τα άρματα
μάχης Α1Μ1 καθώς και οπτικά όργανα. Για συνεργασία με τους Αιγυπτίους έχουν
δείξει ενδιαφέον κρατικές και ιδιωτικές ελληνικές επιχειρήσεις του αμυντικού
τομέα, εκπρόσωποι των οποίων συνοδεύουν τον κ. Τσοχατζόπουλο.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N13</CAT>
<ED>
Κωδικός άρθρου: A16066N131</ED>
<ID>
ID:131319

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N13&aa=1</URL></REF>


Article

<CATEGORY>vin04</CATEGORY>

 <H2>Κηδεύεται ο Γ. Μυλωνάς
</H2>
ΚΗΔΕΥΕΤΑΙ ΑΥΡΙΟ στις 2 μ.μ. στο Α' Νεκροταφείο ο πρώην υπουργός και βουλευτής
της Ένωσης Κέντρου και της ΕΔΗΚ Γιώργος Α. Μυλωνάς.

Γεννημένος στο Παρίσι το 1919, γιος του αρχηγού του Αγροτικού Κόμματος και
υπουργού Ναυτικών στην ελληνική κυβέρνηση του Καΐρου Αλέξανδρου Μυλωνά,
σπούδασε Νομικά και ασχολήθηκε από τα νεανικά του χρόνια με την πολιτική.

Ήταν από τους σημαντικότερους αγωνιστές του Ανένδοτου Αγώνα κατά της Δεξιάς
('61-'63). Εξελέγη βουλευτής της Ένωσης Κέντρου το '63 και το '64, στα
Γιάννινα και το '74 με την ΕΔΗΚ - Νέες Δυνάμεις.

Διετέλεσε υφυπουργός Προεδρίας και Παιδείας στις κυβερνήσεις του Κέντρου
('63-'65) και ανέπτυξε πλούσια αντιστασιακή δράση στα χρόνια της χούντας.
Διετέλεσε στέλεχος της αντιδικτατορικής οργάνωσης Δημοκρατική Άμυνα. Για τους
αγώνες του διώχθηκε, φυλακίστηκε και εξορίστηκε.

Στη μεταπολίτευση αναλαμβάνει υπουργός Μεταφορών στην κυβέρνηση Εθνικής
Ενότητας του Κωνσταντίνου Καραμανλή και 15 χρόνια αργότερα, στην κυβέρνηση
Τζαννετάκη, ορκίζεται υπουργός Πολιτισμού.

Ο Γιώργος Μυλωνάς, διαζευγμένος και πατέρας τριών παιδιών, έπασχε από την
καρδιά του τα τελευταία χρόνια. Χθες το πρωί έχασε τη μάχη με τη ζωή, στο
σπίτι του, στην Κηφισιά.

Τηλεγραφήματα έστειλαν, χθες στο σπίτι του, πολλοί φίλοι του παλαίμαχου
πολιτικού. Ο πρόεδρος του ΣΥΝ Νίκος Κωνσταντόπουλος επισημαίνει σε δηλώσεις
του πως «ο Γιώργος Μυλωνάς υπήρξε συνεπής και έντιμος αγωνιστής».

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N13</CAT>
<ED>
Κωδικός άρθρου: A16066N132</ED>
<ID>
ID:131365

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N13&aa=2</URL></REF>


Article

<CATEGORY>vin04</CATEGORY>

 <H5>ΒΟΥΛΗ: ΤΙ ΔΕΝ ΑΓΓΙΞΕ Η ΣΥΖΗΤΗΣΗ ΓΙΑ ΤΗΝ ΑΝΑΘΕΩΡΗΣΗ ΤΟΥ ΣΥΝΤΑΓΜΑΤΟΣ
</H5><H2>Η μεταρρύθμιση που δεν έγινε...
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Πέντε μεγάλα θέματα αφήνει «απ' έξω» ή θίγει επιφανειακά η συζήτηση στη
Βουλή για την αναθεώρηση του Συντάγματος. Η διαφάνεια στην πολιτική ζωή του
τόπου, η ανακατανομή των εξουσιών, η διαπλοκή οικονομικών συμφερόντων με την
πολιτική ζωή του τόπου σε σχέση με τη λειτουργία των ΜΜΕ, ο θεσμός των ασυλιών
των βουλευτών και θέματα που αφορούν στην κατοχύρωση των ατομικών δικαιωμάτων
είναι τα πέντε αυτά ζητήματα.

Η ΣΥΖΗΤΗΣΗ, πάντως, ολοκληρώνεται στην αρμόδια Κοινοβουλευτική Επιτροπή αυτή
την εβδομάδα ­ πρόκειται για την τρίτη αναθεώρηση του Συντάγματος που
επιχειρείται από τη μεταπολίτευση του '74 ­ και, πιθανώς, να ανακοινωθεί και η
επίσπευση των διαδικασιών για την συζήτηση στην Ολομέλεια. Θα γίνουν δύο ­
όπως ορίζει το Σύνταγμα ­ και οι δύο πριν από το καλοκαίρι, αντί της αρχικής
πρότασης η δεύτερη να γίνει το φθινόπωρο.

Έτσι, η Βουλή, ανεξαρτήτως των όποιων πολιτικών εξελίξεων, θα έχει αποφασίσει
έως τον Ιούνιο ότι η επόμενη Βουλή θα είναι Αναθεωρητική και θα προωθήσει την
αναθεώρηση συγκεκριμένων διατάξεων που θα έχει αποφασίσει η σημερινή Ολομέλεια
του Σώματος.

ΑΝΑΝΕΩΣΗ

Για την ίδια την αναθεώρηση του Συντάγματος ο καθηγητής του Συνταγματικού
Δικαίου Γιώργος Παπαδημητρίου, επικεφαλής του Νομικού Γραφείου του
Πρωθυπουργού, έχει επισημάνει εγκαίρως ότι «οι προσδοκίες του λαού είναι
μεγάλες, διότι θεωρεί απαραίτητο το αναθεωρητικό εγχείρημα να συμβάλει στην
ανανέωση του πολιτικού συστήματος και να δημιουργήσει τις προϋποθέσεις για την
συμμετοχή της χώρας μας στο νέο ευρωπαϊκό και διεθνές περιβάλλον που διαμορφώνεται».

Για το ίδιο θέμα ο καθηγητής και βουλευτής Επικρατείας της Ν.Δ. Προκόπης
Παυλόπουλος, ενώ συμμερίζεται τις παραπάνω σκέψεις, αμφισβητεί τις προθέσεις
της κυβέρνησης και επισημαίνει πως «το όλο εγχείρημα είναι τελείως
επιδερμικό». Η κυβέρνηση, πιστεύει, «δεν θέλει να κάνει βαθιές τομές,
περιορίζοντας την όλη διαδικασία στις πολιτικές ανάγκες της συγκυρίας, όπως
για παράδειγμα με τον τρόπο εκλογής του Προέδρου της Δημοκρατίας».

Και τα μικρότερα κόμματα διατυπώνουν ανάλογες επικριτικές απόψεις. Ο εισηγητής
του ΚΚΕ Αχιλλέας Καταρντζής πιστεύει ότι «το μόνο που επιθυμεί η κυβέρνηση
είναι η συνταγματική κατοχύρωση της πρόσδεσης της χώρας στην Ευρωπαϊκή Ένωση».
Ο εισηγητής του ΣΥΝ Φώτης Κουβέλης τονίζει ότι «επιχειρείται περιορισμένο
εύρος αλλαγών που θα συντηρούν το διπολικό σύστημα διακυβέρνησης». Και ο
εισηγητής του ΔΗΚΚΙ Τάσος Ιντζές παρατηρεί ότι «το ΠΑΣΟΚ ­ για την αναθεώρηση
του Συντάγματος ­ κινείται από κομματικές σκοπιμότητες, ενώ οι αλλαγές που
προτείνει έχουν συντηρητική κατεύθυνση».

ΠΡΟΒΛΗΜΑΤΙΣΜΟΙ

Η αντίληψη όμως ότι «πρόκειται για μια επιφανειακή αντιμετώπιση του όλου
θέματος της αναθεώρησης του Συντάγματος», δεν περιορίζεται στους κόλπους της
αντιπολίτευσης. Υπάρχει και στους κόλπους του κυβερνώντος κόμματος.

Δύο στελέχη του, ο πρώην υπουργός Αναστάσιος Πεπονής και ο αντιπρόεδρος της
Βουλής Παναγιώτης Κρητικός, θα εκφράσουν τους προβληματισμούς τους στην Ολομέλεια.

Στους μήνες που μεσολάβησαν, από τότε που ξεκίνησε, στην αρμόδια
Κοινοβουλευτική Επιτροπή, η συζήτηση για την αναθεώρηση του Συντάγματος, έως
σήμερα, το θέμα που τελικώς κυριάρχησε ήταν ο τρόπος εκλογής Προέδρου της
Δημοκρατίας. Και αυτή η «γεύση» έμεινε σε όλους τους βουλευτές.

Άλλωστε, η μεγαλύτερη συμμετοχή και οι περισσότερες παρουσίες βουλευτών στην
Επιτροπή σημειώθηκαν κυρίως εκείνες τις ημέρες κατά τις οποίες συνεζητούντο τα
σχετικά άρθρα, εν αντιθέσει προς το τέλος, όπως για παράδειγμα την περασμένη
Τρίτη, που είχαν μείνει πολύ λίγοι στην Αίθουσα της Γερουσίας για να
υποστηρίξουν τις θέσεις των κομμάτων τους.

Ήταν και η μοναδική φορά, κατά την οποία οι βουλευτές της πλειοψηφίας
εμφανίσθηκαν με πέντε διαφορετικές θέσεις, όπως επίσης και οι παριστάμενοι
υπουργοί κ.κ. Ευάγγ. Γιαννόπουλος και Ευάγγ. Βενιζέλος, οι οποίοι και
παρουσίασαν διαφορετικές προσεγγίσεις.

ΜΕ ΕΚΛΕΚΤΟΡΕΣ

Ο υπουργός Δικαιοσύνης ενημέρωσε την Επιτροπή ότι «κυρίαρχη άποψη στο ΠΑΣΟΚ
και στην κυβέρνηση είναι όπως ο Πρόεδρος της Δημοκρατίας να αναδεικνύεται με
πλειοψηφία από ένα ευρύ εκλεκτορικό Σώμα, όπου θα συμμετέχουν και δήμαρχοι και
νομάρχες, εκτός από τους βουλευτές».

Και ο υπουργός Πολιτισμού, σε μια προσπάθεια να συγκεράσει τις διαφορετικές
απόψεις μέσα στο ΠΑΣΟΚ, αλλά και να γεφυρώσει τις έντονες διαφωνίες ­ για το
θέμα ­ ανάμεσα στην κυβέρνηση και την αντιπολίτευση, εισηγήθηκε να μην
προτείνει αυτή η Βουλή το πώς θα εκλέγεται ο Πρόεδρος της Δημοκρατίας. Απλώς,
να συμφωνήσουν όλοι σε μία πρόταση, ότι «δεν μπορεί να διαλύεται η Βουλή και
να οδεύει η χώρα σε εκλογές, στην περίπτωση που δεν συγκεντρώνεται ο "μαγικός"
αριθμός των 181 βουλευτών, που ορίζει το παρόν Σύνταγμα».

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16066N141</ED>
<ID>
ID:131320

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N14&aa=1</URL></REF>


Article

<CATEGORY>vin04</CATEGORY>

 <H5>Νυστέρι θα σώσει το ΕΣΥ
</H5><H2>30 ΕΡΩΤΗΣΕΙΣ
</H2><H2>ΒΑΣΙΛΗΣ ΓΟΛΕΜΑΤΗΣ
</H2>
<AUTHOR>ΜΑΙΡΗ ΚΑΤΣΑΝΟΠΟΥΛΟΥ</AUTHOR>

ΓΕΝΝΗΘΗΚΕ: Στα Λεύκτρα Θηβών, το 1929.

ΑΓΑΠΑΕΙ: Την... αγάπη.

ΕΛΠΙΖΕΙ: Στην... ελπίδα.

ΘΥΜΩΝΕΙ: Με την Ελλάδα.

ΑΝΗΣΥΧΕΙ: Για ένα αύριο χωρίς μεθαύριο.

ΘΑ ΗΘΕΛΕ ΝΑ ΣΥΝΑΝΤΗΣΕΙ: Τον... Παυσανία, γιατί έγραψε πολλά για την
ιδιαίτερη πατρίδα του τη Βοιωτία.

ΕΥΧΕΤΑΙ ΣΤΟΥΣ ΕΛΛΗΝΕΣ: Να εργάζονται τόσες ώρες όσες συζητάνε!

Εξανθρωπισμό χρειάζονται τα νοσοκομεία μας και νυστέρι το ΕΣΥ, πιστεύει ο
καθηγητής Χειρουργικής του Πανεπιστημίου Αθηνών και πρόεδρος του Κεντρικού
Συμβουλίου Υγείας κ. Βασίλης Γολεμάτης, επιστημονική εργασία του οποίου
βραβεύθηκε πρόσφατα από την Ακαδημία Αθηνών.

ΕΡ.: Έμβρυο η ιατρική έρευνα στην Ελλάδα;

ΑΠ.: Σε άλλους τομείς έμβρυο, σε άλλους νήπιο και σε άλλους έφηβος.

ΕΡ.: Τις πταίει;

ΑΠ.: Άλλη ερώτηση

ΕΡ.: Η ελληνική ιατρική στην Ευρωπαϊκή Ένωση;

ΑΠ.: Όπως η δραχμή δίπλα στο μάρκο και τη στερλίνα.

ΕΡ.: Φτωχή εταίρα εσαεί;.

ΑΠ.: Προσωπικά, είμαι αισιόδοξος και για την ελληνική δραχμή και για την
ελληνική ιατρική.

ΕΡ.: Ποιο είναι το ελληνικό πρόσωπο του καρκίνου;

ΑΠ.: Νεανικό: με το ένα χέρι στον αναπτήρα και το άλλο στο σφηνάκι.

ΕΡ.: Το μέλλον του;

ΑΠ.: Ίσως με νέες μορφές. Απρόβλεπτο, αλλά μάλλον αισιόδοξο.

ΕΡ.: Πώς πάει η υγεία του Έλληνα;

ΑΠ.: Υγιαίνει!

ΕΡ.: Οι μεγαλύτεροι εχθροί της;

ΑΠ.: Το πιρούνι και ο καπνός.

ΕΡ.: Σε τέλμα το ΕΣΥ;

ΑΠ.: Όχι. Σε δοκιμασία!

ΕΡ.: Δηλαδή;

ΑΠ.: Υποδομή υπάρχει, βήματα έχουν γίνει. Τα υπόλοιπα είναι ευθύνη όλων μας.

ΕΡ.: Οικονομοτεχνικό το έλλειμμά του;

ΑΠ.: Και το ένα και το άλλο.

ΕΡ.: Τι θα το έσωζε;

ΑΠ.: Νυστέρι!

ΕΡ.: Σε «αγκύλωση» και οι αρμόδιοι;

ΑΠ.: Παγιδεύονται. Πάντως, η αγκύλωση είναι ιάσιμη νόσος.

ΕΡ.: Τι χρειάζονται τα νοσοκομεία μας;

ΑΠ.: Εξανθρωπισμό.

ΕΡ.: Βαριά άρρωστη η πρωτοβάθμια περίθαλψη...

ΑΠ.: Με περισσότερους γενικούς γιατρούς μπορεί να γίνουν άλματα.

ΕΡ.: Δημόσιος - ιδιωτικός τομέας, σημειώσατε τι;

ΑΠ.: Η ιδιωτική είναι προσθετική στη δημόσια υγεία.

ΕΡ.: Τι προσάπτετε στους γιατρούς μας;

ΑΠ.: Βιασύνη. Το κυνήγι της εξειδίκευσης.

ΕΡ.: Η σχέση τους με τους αρρώστους;

ΑΠ.: Ζεστή, αλλά συχνά αφήνει τον ασθενή έξω από τα δρώμενα.

ΕΡ.: Και ο Έλληνας ασθενής;

ΑΠ.: Ευφυής, αλλά ανυπόμονος.

ΕΡ.: Τι θα τον συμβουλεύατε;

ΑΠ.: Να διεκδικεί τα δικαιώματά του.

ΕΡ.: Πώς θα ξανακερδίσουν τη εμπιστοσύνη μας οι Ασκληπιάδες;

ΑΠ.: Τους γιατρούς πολλοί εμίσησαν, την θεραπείαν ουδείς!

ΕΡ.: Ο ένοχος για την κακοδαιμονία των ελληνικών Πανεπιστημίων;

ΑΠ.: Όλοι: λειτουργοί, θεσμικό πλαίσιο, χρήστες.

ΕΡ.: Ελπίδα ή απογοήτευση οι εκκολαπτόμενοι γιατροί μας;

ΑΠ.: Περισσότερο ελπίδα και λιγότερο απογοήτευση.

ΕΡ.: Σας ανησυχούν οι αχρείαστες εξετάσεις και εγχειρήσεις;

ΑΠ.: Με ανησυχεί η κατάχρηση.

ΕΡ.: Η πρότασή σας για αποφυγή της κατάχρησης;

ΑΠ.: Αναβάθμιση του θεσμού του οικογενειακού γιατρού.

ΕΡ.: «Πληθωρισμός» γιατρών, ζημιά για τον πολίτη;

ΑΠ.: Χρειάζεται προγραμματική αξιοποίηση του ιατρικού δυναμικού, με σωστή
γεωγραφική κατανομή.

ΕΡ.: Θα νικήσουμε στον πόλεμο κατά καρκίνου, καρδιοπαθειών και AIDS;

ΑΠ.: Θα χάσουμε μάχες, αλλά θα κερδίσουμε τον πόλεμο.

ΕΡ.: Μια γεύση από την Ιατρική του 21ου αιώνα;

ΑΠ.: Τεχνολογία, Τηλε..., γενετική επανάσταση.

ΕΡ.: «Αρχαιολογικό είδος» οσονούπω το νυστέρι;

ΑΠ.: Η χειρουργική του μέλλοντος δεν περιορίζεται, επαναπροσδιορίζεται.

ΕΡ.: Τελικά, ιατρική ίσον τι;

ΑΠ.: Συνεχής αναζήτηση... Αεί πολλά διδασκόμενος.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16066N161</ED>
<ID>
ID:131321

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N16&aa=1</URL></REF>


Article

<CATEGORY>vin06</CATEGORY>

 <H5>ΑΣΥΝΗΘΙΣΤΗ ΥΠΟΘΕΣΗ ΣΤΟ ΔΙΚΑΣΤΗΡΙΟ
</H5><H5>Επικοινωνία χωρίς διανυκτέρευση
</H5><H2>Φορέας του AIDS μπορεί να βλέπει το παιδί του;
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

Ελληνικό δικαστήριο έκρινε με απόφασή του ότι πατέρας ο οποίος απέκρυψε από
την πρώην σύζυγό του ότι πάσχει από AIDS μπορεί να βλέπει το ανήλικο τέκνο
του, αλλά του στερεί το δικαίωμα να διανυκτερεύουν μαζί στο σπίτι του,
θεωρώντας ότι η επικοινωνία αυτή μπορεί να καταστεί επικίνδυνη για το παιδί.

Η ΙΣΤΟΡΙΑ των πρωταγωνιστών είναι ασυνήθιστη, αλλά ταυτόχρονα βαθιά ανθρώπινη.
Οι διάδικοι παντρεύτηκαν στις 9 Μαΐου 1987 και απέκτησαν έναν γιο, ο οποίος
γεννήθηκε στις 14 Ιανουαρίου 1988. Ο σύζυγος γνώριζε πριν από τον γάμο του ότι
έπασχε από AIDS, εξαιτίας των μεταγγίσεων στις οποίες υποβάλλεται στο Λαϊκό
Νοσοκομείο, λόγω αιμορροφιλίας, από την οποία πάσχει από δέκα ετών.

Το γεγονός όμως ότι έπασχε από AIDS το απέκρυψε από τη σύζυγό του, στην οποία
ο ίδιος αποκάλυψε το ένοχο και επικίνδυνο μυστικό της ζωής του έναν χρόνο μετά
τη γέννηση του παιδιού τους.

Εκείνη, όταν έμαθε την αλήθεια, έπεσε από τα σύννεφα. Δεν μπορούσε να το
πιστέψει. Η ζωή της όλη ανατράπηκε. Στο τέλος του 1994 η έγγαμη συμβίωση των
διαδίκων διακόπηκε. Το παιδί συνέχισε να μένει μαζί με τη μητέρα του. Τακτικά
έβλεπε τον πατέρα του, στο σπίτι του οποίου μάλιστα διανυκτέρευε μερικές
φορές. Κάποια στιγμή όμως η μητέρα απαγόρευσε στον πρώην σύζυγό της να ξαναδεί
το παιδί τους.

Τι είχε μεσολαβήσει; Ο μικρός είχε εκμυστηρευτεί στον παππού του ότι ο πατέρας
του του έδινε να φάει από το δικό του φαγητό και επιδίωκε να κοιμάται μαζί του
τις ώρες που περνούσε στο σπίτι του.

Βλέποντας ο πατέρας την αλλαγή της συμπεριφοράς της πρώην συζύγου του, που του
στερούσε το δικαίωμα να βλέπει το παιδί του, προσέφυγε στη Δικαιοσύνη.
Μπορούσε ο πατέρας να εξακολουθεί να βλέπει το παιδί του; Είχε η μητέρα το
δικαίωμα να διακόψει κάθε επαφή μαζί του; Και τι αντίκτυπο θα είχε άραγε στην
παιδική ψυχούλα όλη αυτή η αλλαγή;

Κρίσιμα τα ερωτήματα. Κρίσιμες και οι απαντήσεις που έπρεπε να δώσει το
δικαστήριο. Η πρόεδρος του Μονομελούς Πρωτοδικείου Ευρυδίκη Μανωλοπούλου έλαβε
σοβαρά υπόψη ότι τυχόν αποκλεισμός ή έστω περιορισμός του δικαιώματος της
επικοινωνίας του παιδιού με τον πατέρα του δεν θα μπορούσε να ευσταθήσει, αφού
είναι πια γνωστό ότι η ασθένεια αυτή δεν μεταδίδεται με την καθημερινή επαφή,
το άγγιγμα ή το αγκάλιασμα. Πριν εκδώσει την απόφασή της ήταν υποχρεωμένη να
ισορροπήσει τον ζυγό της Θέμιδας. Το συμφέρον του παιδιού ήταν αυτό που
προείχε, αλλά δεν μπορούσε από την άλλη πλευρά με την απόφασή της να
περιθωριοποιήσει το δικαίωμα του πατέρα να αγαπά το παιδί του και να το βλέπει.

Έτσι έκανε εν μέρει δεκτή την αίτηση των ασφαλιστικών μέτρων του πατέρα,
επιτρέποντάς του να επικοινωνεί με το παιδί του, αλλά χωρίς να του δίνει το
δικαίωμα διανυκτέρευσης με αυτό, με το σκεπτικό ότι κάτι τέτοιο μπορεί να
καταστήσει επικίνδυνη την επικοινωνία μαζί του.

ΤΟ ΖΗΤΗΜΑ της επικοινωνίας του παιδιού με τον γονέα-φορέα του AIDS, χωρίς να
διανυκτερεύει μαζί του, έχει απασχολήσει τόσο την ελληνική όσο και τη
γερμανική νομολογία, όπως αναφέρει σε σχόλιό του στο τελευταίο τεύχος του
«Νομικού Βήματος» ο δικηγόρος κ. Πάνος Νικολόπουλος.

Οι δικαστικές αποφάσεις πολλές φορές είναι αντιφατικές, καθώς οι δικαστικοί
λειτουργοί κρίνουν κατά συνείδηση συνεκτιμώντας τα πραγματικά περιστατικά της
κάθε υπόθεσης.

Γερμανικό δικαστήριο, εκτιμώντας ότι η μητέρα-φορέας της νόσου είχε ήδη
αναπτύξει στενό σύνδεσμο με το παιδί, ανέθεσε σε αυτήν την επιμέλειά του
επειδή ο πατέρας του το παραμελούσε αφήνοντας τη φροντίδα του σε τρίτα
πρόσωπα, όπως η πρώην φίλη του, ώστε να μπορεί απερίσπαστος να συναντά τη νέα
ερωτική σύντροφό του. Επίσης, ένα άλλο γερμανικό δικαστήριο με παρόμοιο
σκεπτικό χορήγησε δικαίωμα επικοινωνίας στη μητέρα, από την οποία είχε
αφαιρεθεί, αν και εκτός από φορέας του AIDS ήταν και χρήστης ναρκωτικών και ιερόδουλος.

Ωστόσο, δικαστήριο της ίδιας χώρας επέδειξε υπερβολική αυστηρότητα
περιορίζοντας το δικαίωμα επικοινωνίας του πατέρα-φορέα του AIDS μόνο σε μία
ώρα το μήνα και μάλιστα όρισε η επικοινωνία αυτή να γίνεται στην αυλή της
Κοινότητας Νέων της περιοχής με την παρουσία της μητέρας και ειδικού συμβούλου
για το AIDS.

Τέλος με απόφασή του ελληνικό δικαστήριο έκανε δεκτό ότι μέχρι την ηλικία των
τριών ετών η επικοινωνία του παιδιού με τον πατέρα πρέπει να γίνεται μόνο κατά
τις ώρες της ημέρας, χωρίς διανυκτέρευση. Αφού συμπληρώσει το τρίτο έτος της
ηλικίας του μπορεί να αυξηθεί ο χρόνος επικοινωνίας και το παιδί να
διανυκτερεύει στην κατοικία του πατέρα του.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16066N171</ED>
<ID>
ID:131273

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N17&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Το «ποντίκι» και το μολύβι
</H2>
<AUTHOR>ΛΙΝΑ ΑΛΕΞΙΟΥ</AUTHOR>

ΕΛΕΓΑ ΤΙΣ προάλλες στο γραφείο πως τελικά θα φύγω από αυτό το επάγγελμα χωρίς
να έχω εξοικειωθεί με το κομπιούτερ, χωρίς να έχω μάθει να μπαίνω στο
Ιντερνέτ, χωρίς να πετυχαίνω πάντα να περάσω μια τηλεφωνική γραμμή από τη μία
συσκευή στην άλλη. Θα φύγω χωρίς να έχω καταφέρει να υπαγορεύω, δέσμια μιας
ακατάλυτης σχέσης με το μολύβι και το χαρτί, ερωτοχτυπημένη αγιάτρευτα με το
μέτρημα, μίας προς μία, των λέξεων, όπως παλιά, χωρίς να «ευκολύνομαι» από το
«ποντίκι» του υπολογιστή που βγάζει και τα «χτυπήματα» και της... Παναγίας τα μάτια.

Και στο καινούργιο φαξ του σπιτιού ­ το προηγούμενο μάς άφησε χρόνους ­
χρειάστηκε να προστρέξω, πανικόβλητη, στη βοήθεια της αντιπροσωπείας για να
μου φέρουν τον απλούστερο «τυφλοσούρτη», να κάνω επιτόπου δοκιμές και να μη
συμπεραίνω πως αγόρασα... ελαττωματικό, μόνο και μόνο επειδή σε μια ανεπιτυχή
χρήση του ανάβει το κόκκινο φωτάκι του αλάρμ.

Αν ήταν ν' αρχίσω τώρα την καριέρα μου, λέω, δεν θα 'βρισκα πουθενά δουλειά.
Με παρηγορεί μόνον η σκέψη πως αν τα 18 μου χρόνια συνέπιπταν με το τέλος του
αιώνα, ίσως και να ήμουν σαν τα σημερινά παιδιά, τη Ζωή, λόγου χάριν, που από
τα 12 έφτιαχνε το βίντεο κάθε φορά που χαλούσε, με δύο κατσαβίδια στο χέρι και
την ακλόνητη πεποίθηση πως μπορούσε να βγάλει άκρη ­ και έβγαζε... ­ στον
κυκεώνα των καλωδίων και των μικροτσίπς μόλις άνοιγε το καπάκι.

Ίσως πάλι να ήμουν και τώρα η εξαίρεση. Να έμενα πιστή στη μία και αδιαίρετη
σχέση χαρτιού και μολυβιού, όπως και στις δασείες και τις ψιλές που ακόμη
αυθόρμητα βάζω, γιατί αλλιώς μου φαίνεται το χειρόγραφο ξένο, κάποιου
αλλουνού, κι όχι δικό μου. Είμαι μιας άλλης εποχής; Μ' αρέσει!

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16066N172</ED>
<ID>
ID:131369

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N17&aa=2</URL></REF>


Article

<CATEGORY>vin06</CATEGORY>

 <H5>ΣΥΝΑΝΤΗΣΗ ΤΗΣ ΠΑΝΘΕΣΣΑΛΙΚΗΣ ΜΕ ΤΟΥΣ ΑΡΧΗΓΟΥΣ ΤΩΝ ΚΟΜΜΑΤΩΝ ΤΗΣ ΑΝΤΙΠΟΛΙΤΕΥΣΗΣ
ΕΝΩ Η ΚΥΒΕΡΝΗΣΗ ΣΚΛΗΡΑΙΝΕΙ ΤΗ ΣΤΑΣΗ ΤΗΣ
</H5><H5>Ποντάρει στις αντιδράσεις κοινωνικών ομάδων που θίγονται η κυβέρνηση
</H5><H2>Άνοιξαν τα Τέμπη, αλλά μιλούν για κλιμάκωση
</H2>
Στα Τέμπη. Ύστερα από δύο ημέρες ανοίγει σήμερα ο δρόμος. Τα τρακτέρ θα
περαμείνουν στην περιοχή και από τις αποφάσεις της Πανθεσσαλικής θα εξαρτηθεί
η πορεία των αγροτικών κινητοποιήσεων

Από τη σημερινή συνάντηση της Πανθεσσαλικής με τους αρχηγούς των κομμάτων
της αντιπολίτευσης θα εξαρτηθεί η πορεία των αγροτικών κινητοποιήσεων. Χθες,
αργά το βράδυ, έπειτα από συνέλευση στα Τέμπη, αποφάσισαν να ανοίξουν τους
δρόμους από το πρωί, χωρίς όμως να φύγουν τα τρακτέρ.

ΤΟ ΠΡΩΙ χθες είχαν αποφασισθεί μπλόκα σε όλη την Ελλάδα, σε συνάντηση
αντιπροσωπειών αγροτών από όλη τη χώρα, στα Τεμπη. Την ίδια στιγμή, η
κυβέρνηση σκληραίνει τη στάση της, ξεκαθαρίζοντας, διά του εκπροσώπου της κ.
Ρεππα ότι «δεν θα επιτρέψει την αιχμαλωσία του κοινωνικού συνόλου». Ήδη
ισχυρές αστυνομικές δυνάμεις έχουν φθάσει μαζί με γερανοφόρα οχήματα στους
τόπους συγκέντρωσης των τρακτέρ. Περίπου 1.000 αστυνομικοί από χθες βρίσκονται
στη Θεσσαλία, γεγονός που έχει προκαλέσει έντονες αντιδράσεις. Χθες, επίσης,
είχαμε τις πρώτες αντιδράσεις για τα μπλόκα από τους ξενοδόχους της Μαγνησίας
και τον Σύλλογο Φορτηγών Δημοσίας Χρήσεως.

Από την πλευρά τους, οι αγρότες ης Θεσσαλίας επιμένουν στον επ' αόριστον
αποκλεισμό του Εθνικού δρόμου Αθηνών - Θεσσαλονίκης, στο ύψος των Τεμπών. Ενώ,
όπως έλεγαν χθες, δεν αποκλείεται να κλιμακώσουν τις κινητοποιήσεις,
προωθώντας τρακτέρ και σε άλλα σημεία. Στο συμπέρασμα αυτό κατέληξαν μετά τη
συνάντηση που έγινε με αγρότες από τη Μακεδονία, τη Θράκη, την Πελοπόννησο και
βέβαια τη Θεσσαλία. Όλα όμως θα εξαρτηθούν από τη σημερινή συνάντηση.

«Αποφασίσαμε τον συντονισμό του αγώνα μας σε πανελλαδικό επίπεδο με όλες τις
αντιπροσωπείες των αγροτών. Όπου υπάρχουν αγρότες στους δρόμους, θα τους
κλείσουν. Βέβαια, θα υπάρξουν και σε αλλά σημεία μπλόκα, μετά τη συνάντηση με
τους παραγωγούς», δήλωσε χθες ο βουλευτής του ΚΚΕ και μέλος της Πανθεσσαλικής
Επιτροπής Βαγγέλης Μπούτας.

Μετά τη συνάντηση οι εκπρόσωποι των παραγωγών επέστρεψαν στις περιοχές τους,
όπου άρχισαν ενημέρωση των αγροτών, με σκοπό να τους πείσουν να βγουν στους
δρόμους. Όμως, μέχρι αργά, χθες δεν υπήρχε κάτι συγκεκριμένο. Αντίθετα, στη
Θράκη οι αγρότες αποχώρησαν από πολλά σημεία συγκέντρωσης, χωρίς όμως να
ξεκαθαρίσουν αν θα επανέλθουν.

ΕΝΤΑΣΗ

Χθες το μεσημέρι ένταση επικράτησε στους συγκεντρωμένους της Λάρισας, όταν
πληροφορήθηκαν για την άφιξη δυνάμεων των ΜΑΤ. «Θα χυθεί αίμα. Αυτό που έκαναν
πέρυσι δεν πρόκειται να το ξανακάνουν», δήλωναν οι περισσότεροι, ενώ οι πιο
ήρεμοι διαβεβαίωναν ότι θα τους υποδεχτούν με λουλούδια. Από την πλευρά του, ο
πρόεδρος της Πανελλήνιας Ομοσπονδίας Αστυνομικών Υπαλλήλων κ. Κυριαζίδης
δήλωσε ότι μετά το αδιέξοδο «οι αστυνομικοί καλούνται να βγάλουν το φίδι από
την τρύπα», ενώ ζήτησε γραπτή εντολή για τυχόν επέμβαση.

Στο ενδεχόμενο επέμβασης των ΜΑΤ αναφέρθηκε και ο κ. Μπούτας. «Εμείς θα
δημιουργήσουμε ανθρώπινη ασπίδα με τις οικογένειές μας, που ήδη άρχισαν να
έρχονται στα μπλόκα, και με τους μαθητές και τους εργάτες που ήρθαν να μας
συμπαρασταθούν». Όπως έγινε γνωστό από την Αστυνομία, τουλάχιστον για τις
επόμενες δύο ημέρες δεν αντιμετωπίζεται το ενδεχόμενο επέμβασης.

Χθες και εξαιτίας των αποκλεισμών δεν δημιουργήθηκαν σοβαρά προβλήματα, καθώς
οι αγρότες επέτρεπαν την κυκλοφορία μέσω Ελασσόνας. Η ταλαιπωρία όμως όσων
κινήθηκαν προς την Αθήνα ήταν μεγάλη, καθώς παρέμειναν για ώρες στους δρόμους.

ΑΝΤΙΔΡΑΣΕΙΣ

Ήδη, όμως, χθες υπήρξαν και οι πρώτες αντιδράσεις. Με ανακοίνωσή της η Ένωση
Ξενοδόχων Μαγνησίας καλεί την κυβέρνηση, αλλά και τους αγρότες, να λάβουν
υπόψη τους τα προβλήματα που δημιουργούνται στις υπόλοιπες κοινωνικές ομάδες.
Από την πλευρά τους, οι οδηγοί φορτηγών δημόσιας χρήσεως καταγγέλλουν ως
«απαράδεκτες τις ενέργειες καθογηγούμενων ομάδων αγροτών, οι οποίες κλείνουν
τις οδικές αρτηρίες. Καλούμε την κυβέρνηση να αναλάβει επιτέλους τις ευθύνες
της, προασπίζοντας τα συμφέροντα και την ελευθερία των πολιτών και
εφαρμόζοντας τους νόμους του κράτους».

Χθες, στη Θράκη, οι αγρότες αποχώρησαν από πολλά μπλόκα, διατήρησαν όμως αυτά
των δρόμων που συνδέουν την περιοχή με τη Μακεδονία, δείχνοντας
προβληματισμένοι από τις τελευταίες εξελίξεις.

Αντίθετα, οι αγρότες του Αιγίου συνεδρίασαν χθες και αποφάσισαν να κλείσουν
για λίγες ώρες τον Εθνικό δρόμο Αθηνών - Πατρών, στο ύψος του Αιγίου.

*Σήμερα το απόγευμα κυβερνητικό κλιμάκιο θα συνεδριάσει, προκειμένου να
εκπονήσει ολοκληρωμένο σχέδιο για την αντιμετώπιση των τελευταίων καταστροφών
στον Έβρο. Αύριο κλιμάκιο θα επισκεφθεί την περιοχή, για να συζητήσει με τους
κατοίκους που επλήγησαν τα θέματα που τους απασχολούν.

ΑΝΥΠΟΧΩΡΗΤΗ εμφανίζεται στο θέμα των κινητοποιήσεων των αγροτών η κυβέρνηση, η
οποία προτίθεται ωστόσο να αντιμετωπίσει την όλη κατάσταση με ψυχραιμία.

Την αποφασιστικότητά της η κυβέρνηση την έδειξε με την αποστολή, αμέσως μετά
το κλείσιμο της εθνικής οδού, αρκετών διμοιριών ΜΑΤ, αλλά και τον
τελεσιγραφικό τρόπο με τον οποίο έστειλε το μήνυμά της διά του υπουργού Τύπου
το Σάββατο.

«Η κυβέρνηση είναι αποφασισμένη, είπε, να αξιοποιήσει κάθε νόμιμη διαδικασία
για να μην επιτρέψει την αιχμαλωσία του κοινωνικού συνόλου στις επιδιώξεις
εκείνων των λίγων που, όπως φαίνεται, δεν διαθέτουν κοινωνική ευθύνη». Με τη
στάση της αυτή αλλά κυρίως με τις αντιδράσεις άλλων κοινωνικών ομάδων που
θίγονται από τις κινητοποιήσεις, η κυβέρνηση ελπίζει «να φοβίσει τους πολλούς»
ώστε να φύγουν και να εξασθενήσει το μέτωπο των αγροτών που βρίσκονται στους
δρόμους. Δεν είναι τυχαίες άλλωστε οι αναφορές του κ. Δ. Ρέππα στις
«εντονότατες» επικρίσεις φορέων και θιγόμενων παραγωγικών τάξεων «πολλοί εκ
των οποίων», όπως είπε, «έχουν υποβάλει και μηνύσεις».

Με βάση τις εκτιμήσεις της κυβέρνησης το τρέχον 24ωρο είναι κρίσιμο για την
πραγματική έκταση των κινητοποιήσεων, καθώς ολοκληρώθηκε πλέον η περιοδεία της
γενικής γραμματέως του ΚΚΕ κ. Αλέκας Παπαρήγα, ενώ μπλόκα επισκέφθηκαν το
Σαββατοκύριακο και ο πρόεδρος της Ν.Δ. κ. Κ. Καραμανλής, ο πρόεδρος του ΔΗΚΚΙ
κ. Δ. Τσοβόλας και ο πρόεδρος της Πανθεσσαλικής Επιτροπής Αγροτών κ. Γ. Πατάκης.

Για χθες πάντως κυβερνητικές πηγές έλεγαν ότι στα Τέμπη βρίσκονταν περίπου 950 τρακτέρ.

«Βλέποντας και κάνοντας» θα είναι η στάση της κυβέρνησης από σήμερα σύμφωνα με
στέλεχός της, το οποίο διαβεβαίωνε ότι αυτή τη στιγμή δεν έχει σχεδιαστεί
επίθεση εναντίον των αγροτών με ΜΑΤ για διάλυση των μπλόκων. Σε περίπτωση που
τις επόμενες μέρες τα μπλόκα εξασθενήσουν, τα πράγματα θα γίνουν πιο εύκολα
για την κυβέρνηση, αφού, όπως λένε, στην περίπτωση αυτή ο σκληρός πυρήνας του
ΚΚΕ ή θα αναγκασθεί να εγκαταλείψει τους δρόμους ή θα οδηγηθεί σε σπασμωδικές
ενέργειες, οπότε θα είναι πιο εύκολη η αντιμετώπισή τους. Κι αυτό, γιατί
πολλοί στην κυβέρνηση πιστεύουν ότι ένα μεγάλο μέρος των αγροτών που έχουν
κατέβει στους δρόμους έχουν δώσει στις κινητοποιήσεις χρώμα που υπερβαίνει τα
όρια του συνδικαλιστικού αγώνα με αποτέλεσμα να χρησιμοποιούνται στα σχέδια
του ΚΚΕ.

Κατά την κυβέρνηση την έκρυθμη κατάσταση δημιούργησε η αθέτηση από την πλευρά
των αγροτών της δέσμευσής τους ότι δεν θα προχωρήσουν σε κλείσιμο των δρόμων.

Η κίνηση αυτή ξεσήκωσε τους τοπικούς επαγγελματικούς φορείς για τα προβλήματα
που δημιουργούνται με αποτέλεσμα, όπως υποστηρίζουν κυβερνητικές πηγές, να
αναγκαστεί και ο πρόεδρος της Ν.Δ. κ. Κ. Καραμανλής να επισημάνει ότι οι
κινητοποιήσεις των αγροτών δεν θα πρέπει να αποβαίνουν εις βάρος άλλων πολιτών
και να μη συνεχίσουν τους αποκλεισμούς των δρόμων.

ΣΥΝΑΝΤΗΣΗ ΜΕ ΣΚΑΝΔΑΛΙΔΗ

Πάντως, η ηγεσία του ΠΑΣΟΚ για να αφαιρέσει κάθε επιχείρημα από τους αγρότες
ότι δεν συζητά μαζί τους όρισε για σήμερα ραντεβού με την Πανθεσσαλική
Επιτροπή. Η συνάντηση έχει προγραμματισθεί για τις 12 το μεσημέρι στα κεντρικά
γραφεία του ΠΑΣΟΚ και τους αγρότες θα δεχθούν ο γραμματέας κ. Κ. Σκανδαλίδης
και ο υπεύθυνος Συνδικαλιστικού (και υποδιοικητής της Αγροτικής Τράπεζας) κ.
Αθ. Παπαγεωργίου. Ωστόσο, κυβερνητικές πηγές διευκρίνιζαν ότι το ΠΑΣΟΚ δεν
πρόκειται να κάτσει στο ίδιο τραπέζι με τα άλλα κόμματα για το θέμα των
αγροτών και ότι τις απαντήσεις τις έχει δώσει το υπουργείο Γεωργίας.

Ο πρόεδρος της Νέας Δημοκρατίας κατήγγειλε ότι ο Πρωθυπουργός κρύβεται πίσω
από τα προβλήματα των αγροτών και αρνείται το διάλογο μαζί τους, στηλίτευσε
την αδιαφορία, όπως είπε, της κυβέρνησης για τα αγροτικά προβλήματα και
χαρακτήρισε δεινή τη θέση των αγροτών στην Ελλάδα.

Ο κ. Καραμανλής επισήμανε την ανάγκη χάραξης εθνικής πολιτικής για τα αγροτικά
προβλήματα, την άμεση καταβολή των αποζημιώσεων στους αγρότες από τον ΕΛΓΑ, τη
λήξη του προβλήματος με τα πανωτόκια και τη μείωση των τιμών των καυσίμων για
τους αγρότες.

*Σε αγώνα ενιαίο και συντονισμένο κάλεσε τους αγρότες της Θεσσαλονίκης η
γενική γραμματέας του ΚΚΕ Αλέκα Παπαρήγα, η οποία τους παρότρυνε να αποφύγουν
τις παγίδες του διαλόγου με την κυβέρνηση.

Η κυρία Παπαρήγα, μιλώντας στη Λάρισα, χαρακτήρισε «θατσερικό στρατηλάτη» τον
Πρωθυπουργό Κ. Σημίτη, επικίνδυνο για το λαό, την εργατιά και την αγροτιά.

Σε συνάντηση που είχε με τους παραγωγούς της Θεσσαλονίκης, η γ.γ. του ΚΚΕ
δήλωσε: «Ο αγώνας για την υπεράσπιση των δικαιωμάτων των αγροτών πρέπει να
είναι ενιαίος και συντονισμένος από τον Έβρο μέχρι την Κρήτη».

*Την αμέριστη συμπαράσταση του κόμματός του στον αγώνα των αγροτών εξέφρασε με
δηλώσεις του από τα Μάλγαρα ο πρόεδρος του ΔΗΚΚΙ Δημήτρης Τσοβόλας, ο οποίος
χαρακτήρισε την κυβέρνηση ανίκανη να επιλύσει τα δίκαια αιτήματά τους.

Ο πρόεδρος του ΔΗΚΚΙ ανέλαβε πρωτοβουλία για τη χάραξη ενιαίας γραμμής όλων
των κομμάτων της αντιπολίτευσης, ύστερα από αίτημα της Πανθεσσαλικής
Επιτροπής. Διευκρίνισε, ωστόσο, ότι θα αποδεχθεί ανάλογη πρωτοβουλία
οποιουδήποτε αρχηγού άλλου κόμματος της αντιπολίτευσης.

Στόχος της κοινής δράσης των κομμάτων της αντιπολίτευσης ­ δήλωσε ­ «είναι να
ασκηθεί πίεση στην κυβέρνηση για να καμφθεί η αδιαλλαξία της».

*Στις κινητοποιήσεις των αγροτών αναφέρθηκε ο πρόεδρος του Συνασπισμού κ.
Νίκος Κωνσταντόπουλος, που πραγματοποιεί περιοδεία στην Ήπειρο. Ο κ.
Κωνσταντόπουλος κάλεσε τους αγρότες «να αποφύγουν την κυβερνητική παγίδα που
θα τους φέρει σε σύγκρουση με το υπόλοιπο κοινωνικό σύνολο».

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N18</CAT>
<ED>
Κωδικός άρθρου: A16066N181</ED>
<ID>
ID:131274

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N18&aa=1</URL></REF>


Article

<CATEGORY>vin06</CATEGORY>

 <H2>«Μάχη» με τρακτέρ για καλλιεργήσιμη έκταση στη Φλώρινα
</H2><H2></H2>
ΘΕΣΣΑΛΟΝΙΚΗ

Γραφείο Βόρειας Ελλάδας

ΑΨΙΜΑΧΙΕΣ με... τρακτέρ και συμπλοκές ανάμεσα σε κατοίκους δύο παραλιμνίων
κοινοτήτων στο νομό Φλώρινας σημειώθηκαν χθες, με αφορμή τη διεκδίκηση
καλλιεργήσιμης έκτασης που αποκαλύφθηκε τα τελευταία χρόνια, λόγω της
ξηρασίας, στις παρυφές της λίμνης Βεγορίτιδας.

Χίλιοι περίπου κάτοικοι της κοινότητας Άγιος Παντελεήμονας, επιβαίνοντας σε
τρακτέρ, επιχείρησαν να καταλάβουν γύρω στα 3.000 στρέμματα, γεγονός που
προκάλεσε την αντίδραση των συντοπιτών τους, από το χωριό Βεγόρα, που
καλλιεργούν τα τελευταία χρόνια μέρος της διεκδικούμενης έκτασης.

Στη διάρκεια της αντιπαράθεσης συνελήφθη και κρατείται στο Αστυνομικό Τμήμα
Αμυνταίου ο γεωργός Ηλίας Παπαδόπουλος από τη Βεγόρα, ο οποίος κατηγορείται
ότι επιχείρησε να ρίξει το τρακτέρ του επάνω σε κατοίκους του Αγίου
Παντελέημονα που επιχειρούσαν να κατοχυρώσουν την έκταση, ενώ σημειώθηκαν και μικροτραυματισμοί.

Κάτοικοι της κοινότητας Βεγόρας καταγγέλλουν ότι στη διάρκεια της κατάληψης
της διεκδικούμενης έκτασης οι συντοπίτες τους από τον Άγιο Παντελέημονα με 30
περίπου τρακτέρ όργωσαν και κατέστρεψαν καλλιέργειες σιτηρών και δένδρα με την
ανοχή της Αστυνομίας και του ειρηνοδίκη. 
Η αντιπαράθεση ανάμεσα στον Άγιο Παντελεήμονα και τη Βεγόρα ξεκίνησε πριν από
πέντε περίπου χρόνια, όταν λόγω της συνεχιζόμενης ανομβρίας «τραβήχτηκαν» τα
νερά της λίμνης και αποκαλύφθηκε η παραπάνω έκταση.

Το γεγονός εκμεταλλεύτηκαν κάτοικοι και των δύο κοινοτήτων, που άρχισαν να την
καλλιεργούν, αλλά πριν από ένα μήνα με υπουργική απόφαση ολόκληρη η έκταση
παραχωρήθηκε στους κατοίκους του Αγίου Παντελεήμονα, οι οποίοι είχαν οργανώσει
και την περασμένη Κυριακή παρόμοια επιχείρηση με τρακτέρ, αλλά συνάντησαν και
πάλι την αντίδραση των συντοπιτών τους.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N18</CAT>
<ED>
Κωδικός άρθρου: A16066N182</ED>
<ID>
ID:131334

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N18&aa=2</URL></REF>


Article

<CATEGORY>vin06</CATEGORY>

 <H2>Αξιωματικός συνελήφθη μαζί με τη σύζυγό του για κατοχή χασίς
</H2>
<AUTHOR>ΓΙΩΡΓΟΣ ΒΟΥΝΑΤΣΟΣ</AUTHOR>

ΛΑΡΙΣΑ. Του ανταποκριτή μας

ΚΑΙ ΔΕΥΤΕΡΟΣ αξιωματικός του Στρατού Ξηράς συνελήφθη, μέσα σε διάστημα μιας
εβδομάδας, για κατοχή ναρκωτικών ουσιών. Μετά τον υπίατρο, στο αυτοκίνητο του
οποίου βρέθηκε χασίς ύστερα από έλεγχο στην περιοχή Ζεφύρι Αττικής,
αξιωματικός και η σύζυγός του συνελήφθησαν στη Λάρισα για κατοχή περίπου ενός
κιλού χασίς. Ο 34χρονος ανθυπασπιστής διαβιβάσεων του Στρατού Ξηράς Δημήτριος
Μητροδήμος και η 27χρονη σύζυγός του Νίκη Σπανού, συνελήφθησαν το Σάββατο το
μεσημέρι στο σπίτι τους ύστερα από αιφνιδιαστικό έλεγχο από άνδρες της Δίωξης
Ναρκωτικών. Σύμφωνα με την Αστυνομία, υπήρχαν πληροφορίες πως το ζευγάρι
διακινούσε ποσότητες ναρκωτικών. Έπειτα από παρακολούθηση ημερών,
πραγματοποίησαν έλεγχο στο σπίτι τους και βρήκαν συνολικά 750,9 γραμμάρια χασίς.

³Να σημειωθεί ότι την περασμένη Πέμπτη είχαν συλληφθεί έξω από το Ζεφύρι
Αττικής ο υπίατρος Κουσίδης και ο υπαξιωματικός 5ετούς υποχρέωσης
Γιαννακογιώργος. Οι δύο στρατιωτικοί επέβαιναν σε αυτοκίνητο, το οποίο
σταμάτησαν και έλεγξαν αστυνομικοί. Στην κατοχή τους βρέθηκαν, σύμφωνα με
στρατιωτικές πηγές, 27 γραμμάρια χασίς, που είχαν λίγο πριν αγοράσει από
Τσιγγάνους έναντι 5.000 δρχ.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N19</CAT>
<ED>
Κωδικός άρθρου: A16066N192</ED>
<ID>
ID:131335

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N19&aa=2</URL></REF>


Article

<CATEGORY>vin06</CATEGORY>

 <H2>Νεαρός βοσκός έπνιξε τον λύκο με τα χέρια του
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

ΚΑΒΑΛΑ

ΝΕΑΡΟΣ βοσκός έπνιξε μεγάλο λύκο στο Παγγαίο, αφού πάλεψε μαζί του για αρκετή
ώρα, χωρίς να υποστεί ούτε μία αμυχή. Ο νεαρός ονομάζεται Κώστας Μιχαλόπουλος,
είναι 23 χρόνων.

Έβοσκα τα γίδια μου στην ορεινή περιοχή του Άη Γιάννη, που βρίσκεται κοντά στη
Νικήσιανη Παγγαίου. Σε κάποια στιγμή άκουσα τα σκυλιά να γαβγίζουν δυνατά και
ανησύχησα. Γύρισα προς τα πίσω και είδα να έρχεται προς το μέρος μου ο λύκος.
Μαζί μου δεν είχα ούτε μαχαίρι, αλλά ούτε και κυνηγετικό όπλο. Έπρεπε να
υπερασπιστώ τη ζωή μου». Και ο Κώστας Μιχαλόπουλος, ένας γίγαντας ύψους 1.90,
συνεχίζει την αφήγησή του: «Όταν με πλησίασε αρκετά και μου έδειξε τα δόντια
του, δεν υπολόγισα τίποτα. Όρμησα πάνω του, τον έπιασα από την ουρά, τον
γύρισα με την πλάτη στο χώμα κι άρχισα να τον πιέζω δυνατά στο λαιμό, μέχρι
που κατάλαβα πως τον στραγγάλισα».

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N19</CAT>
<ED>
Κωδικός άρθρου: A16066N193</ED>
<ID>
ID:131376

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N19&aa=3</URL></REF>


Article

<CATEGORY>vin06</CATEGORY>

 <H2>Οι εφημεριδοπώλες του Πειραιά
</H2>
ΤΗΝ ΠΙΤΑ της έκοψε η Ένωση Εφημεριδοπωλών Πειραιά παρουσία εκπροσώπων του
πολιτικού, εκδοτικού και δημοσιογραφικού κόσμου. Στην εκδήλωση βραβεύτηκαν οι
παλαίμαχοι εφημεριδοπώλες Νικόλαος Βάκος, Δημήτριος Μαρκαντώνης και Δημήτριος
Πουλής και, για δεύτερη χρονιά, απονεμήθηκαν τιμητικές διακρίσεις σε μαθητές
που αρίστευσαν την προηγούμενη σχολική χρονιά και σπουδαστές που πέτυχαν σε
Ανώτερα και Ανώτατα Εκπαιδευτικά Ιδρύματα (φωτογραφία).

«Η έντυπη ενημέρωση είναι η μόνη που προσφέρει τον χρόνο στον αναγνώστη να
επεξεργαστεί τις πληροφορίες, να τις συγκρίνει και να τις αξιολογήσει
ενεργοποιώντας τον νου του» τόνισε ο πρόεδρος της Ένωσης Εφημεριδοπωλών
Πειραιά Ανάργυρος Δρακόπουλος.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N19</CAT>
<ED>
Κωδικός άρθρου: A16066N194</ED>
<ID>
ID:131403

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N19&aa=4</URL></REF>


Article

<CATEGORY>vin06</CATEGORY>

 <H5>Η ΑΝΤΙΣΤΡΟΦΗ ΜΕΤΡΗΣΗ ΓΙΑ ΤΟ ΜΕΛΛΟΝ ΤΗΣ ΕΤΑΙΡΕΙΑΣ ΑΡΧΙΣΕ ΜΕΤΑ ΤΟ ΑΠΟΡΡΗΤΟ
ΣΗΜΕΙΩΜΑ ΜΕ ΕΚΤΙΜΗΣΕΙΣ ΠΟΥ ΣΥΝΤΑΧΘΗΚΕ ΓΙΑ ΛΟΓΑΡΙΑΣΜΟ ΤΗΣ ΚΥΒΕΡΝΗΣΗΣ
</H5><H5>Τα προβλήματα με πιλότους, μηχανικούς, φροντιστές και υπηρεσίες εδάφους
</H5><H5>Χρειάζονται γενναία μέτρα
</H5><H2>Ο.Α.: Έκθεση με... κενά αέρος στα χέρια Σημίτη
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Η αντίστροφη μέτρηση για το μέλλον της Ολυμπιακής έχει ήδη αρχίσει και η
κυβέρνηση, υπό το βάρος των τελεσιγραφικών πιέσεων της Ευρωπαϊκής Ένωσης, η
οποία δεν δέχεται να εγκρίνει τη χρηματοδότηση της εταιρείας για την αγορά
νέων αεροσκαφών, ετοιμάζεται να λάβει μέτρα. Απόρρητη έκθεση που έχει
συνταχθεί για λογαριασμό της κυβέρνησης και βρίσκεται στα χέρια του
Πρωθυπουργού, τοποθετεί την Ολυμπιακή στο χείλος του γκρεμού, καθώς περιγράφει
όλες τις κακοδαιμονίες της εταιρείας και τα αίτια που τις προκάλεσαν.

Πολύωρες καθυστερήσεις, το χαρακτηριστικό γνώρισμα της Ολυμπιακής

ΕΙΚΟΣΙ τρία χρόνια τώρα, που η Ολυμπιακή έχει περάσει στα χέρια του Ελληνικού
Δημοσίου, οι καθυστερήσεις στις πτήσεις είναι το κυριότερο χαρακτηριστικό της.
Το αμέσως επόμενο είναι η υποτυπώδης εξυπηρέτηση στα αεροπλάνα. Έπεται η
απουσία κάθε προγραμματισμού, η έλλειψη στοιχειώδους υποδομής, τα τρομακτικά
ελλείμματα, το υπεράριθμο προσωπικό, ένα σωρό προβλήματα που τα καταγράφουν
εδώ και χρόνια όλες οι έρευνες που έχουν γίνει με αντικείμενο την μελέτη της
εταιρείας και την, βάσει αυτής, εκπόνηση ενός σχεδίου για την σωτηρία της. Το
πρόβλημα είναι ότι όλες οι μελέτες που έγιναν, και οι οποίες παραδόθηκαν στην
κυβέρνηση, αφού πληρώθηκαν με εκατοντάδες εκατομμύρια, ουδέποτε εφαρμόσθηκαν.

Σήμερα, που ο κόμπος για την Ολυμπιακή έφτασε στο «χτένι», και η κυβέρνηση
προτίθεται να προχωρήσει σε αποφάσεις μέχρι τέλος Μαρτίου, οι έρευνες
ξαναβγαίνουν από τα συρτάρια και επιχειρείται να βρεθεί η χρυσή τομή για την
προσφορότερη λύση. Ο υπουργός Μεταφορών και Επικοινωνιών Τάσος Μαντέλης, που
ανήκει στο στενό περιβάλλον του Πρωθυπουργού Κώστα Σημίτη, δηλώνει ότι «θα
πρέπει να πάρουμε γενναίες αποφάσεις, αν θέλουμε να υπάρχει Ολυμπιακή και τα
επόμενα χρόνια». Προσθέτει, όμως, και η φράση του δεν έχει κανέναν τόνο
απειλής, ότι «καμιά λύση δεν μπορεί να αποκλειστεί, ακόμη και το έστω και σε
ποσοστό 1/οοο κλείσιμο της εταιρείας».

Η ΑΓΟΡΑ

Η Ολυμπιακή, που πέρασε ένα στάδιο εξυγίανσης τετραετούς διάρκειας
διαγράφοντας χρέη ύψους 635 δισ. δραχμών, κατηγορείται σήμερα από την
Ευρωπαϊκή Επιτροπή ότι πλην του όρου της χρηματοοικονομικής εξυπηρέτησης του
σχεδίου εξυγίανσης από την κυβέρνηση, κανένας άλλος από τους όρους που είχαν
καθορισθεί από την Επιτροπή δεν εκπληρώθηκε. Ο αρμόδιος επίτροπος Νιλ Κίνοκ
είναι εξαιρετικά αυστηρός ως προς το θέμα αυτό, και ήδη έχει μπλοκάρει την
χρηματοδότηση της εταιρείας με 35 δισ. για την αγορά νέων αεροσκαφών.

Μία απόρρητη έκθεση που αφορά την Ολυμπιακή και έχει συνταχθεί για λογαριασμό
της κυβέρνησης, κατατάσσει σε τρεις περιόδους τις χαμένες ευκαιρίες της
Ολυμπιακής να εξυγιανθεί και να γίνει από ελλειμματική, ανταγωνιστική και
κερδοφόρα. Πριν, όμως, προχωρήσουμε στην παράθεση των λόγων για τους οποίους η
Ολυμπιακή έχασε το τρένο, είναι απαραίτητο να πούμε ότι ο Ωνάσης πούλησε την
Ολυμπιακή στο ελληνικό κράτος, όχι γιατί αισθανόταν ευεργέτης, αλλά γιατί η
εταιρεία είχε αρχίσει πλέον να εμφανίζει συμπτώματα παθογένειας. Οι προβλέψεις
των επιτελών του για το οικονομικό έτος 1975 ήταν ότι η εταιρεία θα είχε ένα
έλλειμμα της τάξεως των 40 εκατομμυρίων δολαρίων και η προοπτική ήταν αυτό το
έλλειμμα να αυξάνει.

Τα μεγάλα προβλήματα της εταιρείας ξεκίνησαν ουσιαστικά από την περίοδο μετά
το 1975, όταν οριστικοποιήθηκε η μεταβίβαση της εταιρείας στο Δημόσιο, όταν το
μόνιμο προσωπικό της εταιρείας αυξήθηκε, χωρίς να είναι απαραίτητο, κατά 18%.
Στην περίοδο 1983-'85, το προσωπικό αυξήθηκε κατά 25%, την ίδια ώρα που το
επιβατικό κοινό της εταιρείας σημείωνε κατακόρυφη μείωση. Σύμφωνα με επίσημα
στοιχεία η εταιρεία, που μετέφερε περίπου 7 εκατομμύρια επιβάτες το 1985, μέσα
σε μία επταετία έπεσε στα 4,5 εκατομμύρια το 1992 ­ είχε δηλαδή μια μείωση της
τάξεως του 44%.

ΟΙ ΥΠΑΛΛΗΛΟΙ

Ο συνολικός αριθμός των μονίμων υπαλλήλων που προσλήφθηκαν από το 1984-'90
ήταν 2.162, ενώ την ίδια περίοδο προσλήφθηκαν άλλοι 3.800 έκτακτοι, οι οποίοι
μονιμοποιήθηκαν. Εδώ, πρέπει να αναφερθεί ότι οι διοικήσεις της Ολυμπιακής,
που έχουν έναν μέσο όρο ζωής περίπου 9 μήνες, για να έχουν το κεφάλι τους
ήσυχο στο λίγο διάστημα της θητείας τους, φρόντιζαν να έχουν ένα πάγιο σύστημα
διοίκησης. Αυτό που έλεγε συνεχώς «ναι» στα «αιτήματα», παραπέμποντας το
πρόβλημα στην επόμενη διοίκηση. Ήταν ένα σύστημα που καθιερώθηκε από την εποχή
του Ωνάση και ακολουθήθηκε πιστά από όλες όσες ακολούθησαν. Αναφέρεται
ιστορικά ότι σε μια απειλή απεργίας των πιλότων, ο Ωνάσης πέτυχε, από την τότε
κυβέρνηση, την φορολογική απαλλαγή των πιλότων, «κεκτημένο» που έφθασε έως τις
ημέρες μας.

Οι μονιμοποιήσεις των εκτάκτων έδωσαν στην Ολυμπιακή ένα προσωπικό της τάξεως
των 12.262 υπαλλήλων το 1987, όταν το 1976 με τις προσλήψεις που έγιναν μετά
την εξαγορά της, το προσωπικό ήταν 7.500. Έτσι, όταν ετέθη το θέμα της
εξυγίανσης της εταιρείας με το γνωστό σχέδιο την περίοδο 1994-'97, το πρώτο
πράγμα που έγινε, ήταν να επιχειρηθεί η μείωση του προσωπικού της.
Χρηματοδοτήθηκε, λοιπόν, η εθελουσία έξοδος 1.761 υπαλλήλων κάθε κατηγορίας,
οι οποίοι μαζί με άλλους 1.000 που έφυγαν για διάφορους λόγους
(συνταξιοδότηση, θάνατοι, κ.λπ.), μείωσαν το προσωπικό της εταιρείας κατά
2.759 υπαλλήλους.

Ο τρόπος που έγινε η εθελουσία έξοδος, δηλώνεται στην ίδια απόρρητη έκθεση,
ζημίωσε την εταιρεία, καθώς αποχώρησαν απ' αυτήν υπάλληλοι που δεν πλεόναζαν,
με αποτέλεσμα να καταστεί επιτακτική ανάγκη για να την αναπλήρωσή τους. Έτσι,
αντί να αυξηθεί η παραγωγικότητα της εταιρείας, αυξήθηκε η απασχόληση εποχικού
προσωπικού κατά... 1.000 άτομα! Εκεί, όμως, όπου οι συντάκτες της έκθεσης
εκδηλώνουν την μεγάλη τους έκπληξη, είναι ότι αντί μετά την μείωση του
προσωπικού να μειωθεί και η μισθοδοσία, αυτή αυξήθηκε, σύμφωνα με τα στοιχεία
που παρατίθενται:

ΑΥΞΗΣΕΙΣ

* Τον Ιανουάριο του 1993 (πριν δηλαδή την εφαρμογή του σχεδίου εξυγίανσης), οι
δαπάνες μισθοδοσίας ανήρχοντο σε 4,8 δισ.

* Τον Ιανουάριο του 1997 έφθαναν στο ποσό των 4,9 δισ., υπήρχε δηλαδή μια
αύξηση της τάξεως του 2%. Αν δεν είχε γίνει η αποχώρηση όσων έφυγαν με το
πρόγραμμα εξυγίανσης, το κόστος μισθοδοσίας θα ξεπερνούσε τα 5,6 δισ., θα
υπήρχε δηλαδή μια πραγματική αύξηση αποδοχών της τάξεως του 16%. Την ίδια
περίοδο, τα έσοδα από το πτητικό έργο της εταιρείας μειώθηκαν κατά 20 δισ.,
μείωση δηλαδή της τάξεως του 10%.

Στην έκθεση επισημαίνεται η τακτική της χορήγησης αθρόων αυξήσεων στο ιπτάμενο
προσωπικό της εταιρείας. Για τους πιλότους υποστηρίζεται ότι, μεταξύ
Ιανουαρίου 1996 και Σεπτεμβρίου 1997, έλαβαν συνολικές αυξήσεις αποδοχών ύψους
61%, ενώ για τους ιπτάμενους μηχανικούς αναφέρεται ότι το ίδιο διάστημα έλαβαν
αύξηση 27%.

Η ΙΑΤΑ

Τα επίσημα στοιχεία της ΙΑΤΑ επιβεβαιώνουν ότι στο διάστημα της πλήρους
εξέλιξης του σχεδίου για την εξυγίανση της εταιρείας, το ποσοστό των δαπανών
προσωπικού αυξανόταν κατά 10 και πλέον μονάδες έναντι του μέσου όρου της ΙΑΤΑ.
Πιο αναλυτικά:

* Το 1994, οι δαπάνες προσωπικού της Ολυμπιακής ως ποσοστό του συνολικού
κόστους λειτουργίας ήταν 40,3%, ενώ ο μέσος όρος της ΙΑΤΑ ήταν 30,5%.

* Το 1995, στην Ολυμπιακή το σχετικό ποσοστό ήταν 43%, ενώ ο μέσος όρος της
ΙΑΤΑ είχε μειωθεί στο 29,5%.

Η διοίκηση της Ολυμπιακής επαίρεται ότι τα τελευταία χρόνια, μετά δηλαδή το
πρόγραμμα εξυγίανσης, η εταιρεία εμφανίζει κέρδη. Σύμφωνα με τα στοιχεία που
δόθηκαν από την εταιρεία, το 1995 είχε κέρδη 9,9 δισ., το 1996 11,2 δισ. και
το 1997 εκτιμάται ότι το κερδοφόρο αποτέλεσμα θα είναι 14,4 δισ. Πρόκειται,
όμως, για μια πλασματική εικόνα: το πτητικό έργο της εταιρείας είναι σταθερά
ελλειμματικό (πάνω από 12 δισ. ετησίως) και όλα τα κέρδη προέρχονται από την
εξυπηρέτηση εδάφους ξένων εταιρειών, όπου η Ολυμπιακή έχει το μονοπώλιο.
Δυστυχώς για την εταιρεία το μονοπώλιο αυτό τελείωσε ήδη, και μια δεύτερη ­
ιδιωτική ­ εταιρεία, που κέρδισε σχετικό πλειοδοτικό διαγωνισμό, μπαίνει σ'
αυτό το έργο, με αναμενόμενη επίπτωση την μείωση των κερδών της.

Νέα αεροσκάφη. Η Ευρωπαϊκή Επιτροπή μπλοκάρει, προς το παρόν, κάθε αγορά

ΣΤΟ ΣΗΜΕΙΩΜΑ καταγράφονται τα προβλήματα της εταιρείας κατά κατηγορία
παραγόμενου έργου. Από τα όσα σημαντικά καταγράφονται, σημασία έχουν ορισμένες
επισημάνσεις, που διατυπώνονται στην έκθεση:

* Εξαιτίας της τροποποίησης των κανονισμών πτήσεων-ανάπαυσης, οι πιλότοι
πραγματοποιούν πολλές πτήσεις στις ημέρες που θεωρητικά έχουν ρεπό. Οι αμοιβές
τους καθορίζονται από τους όρους περί υπερεργασίας, και αμείβονται ανάλογα. Το
1996, το συνολικό κόστος της εταιρείας απ' αυτή την τακτική ήταν 1,4 δισ.

* Με βάση τον κανονισμό εργασίας τους, ένας πιλότος από την στιγμή που θα
οδηγήσει έναν συγκεκριμένο τύπο αεροσκάφους, μεγαλύτερο απ' αυτόν που
πιλοτάριζε μέχρι πρόσφατα, αρνείται να επανέλθει στον προηγούμενο ή άλλο
υποδεέστερο. Η τακτική αυτή απαγορεύει στην εταιρεία να χρησιμοποιήσει το
προσωπικό της με βάση τις πραγματικές της ανάγκες.

Ο κλάδος των ιπτάμενων μηχανικών κανονικά θα έπρεπε να τελεί υπό συρρίκνωση,
διότι με τους νέους τύπους αεροσκαφών δεν απαιτείται η παρουσία τους στο
αεροπλάνο. Παρ' όλα αυτά, η Ολυμπιακή προσέλαβε πρόσφατα 14 ακόμη ιπτάμενους
μηχανικούς, και επειδή δεν είχε πού να τους χρησιμοποιήσει, δρομολόγησε, κατά
την έκθεση, παροπλισμένα Β727 στα οποία προβλέπεται θέση ιπτάμενου μηχανικού.

* Σχετικά με τους ιπτάμενους συνοδούς και φροντιστές, η έκθεση επισημαίνει ότι
είναι υπεράριθμοι και υποστηρίζει ότι, λόγω του χαμηλού ποσοστού επιβατών α'
θέσης, το κόστος της εταιρείας επιβαρύνεται κατά 10-25%, ανάλογα με τον τύπο
του αεροσκάφους. Το κόστος για την εκτός έδρας ανάπαυση των συνοδών και
φροντιστών έφθασε το 1996 τα 3,3 δισ.

* Η σχέση της αμοιβής των συνοδών με εκείνες των πιλότων και των μηχανικών
στην Ολυμπιακή ανέρχεται στο 60%, όταν στις άλλες εταιρείες κυμαίνεται στο 30-40%.

* Σύμφωνα με στοιχεία του 1996, το 12% εργασίμων ημερών που απασχολούνται
ετησίως οι συνοδοί και φροντιστές, είναι ημέρες ασθένειας ­ πρόκειται για το
υψηλότερο ποσοστό, μεταξύ των περισσότερων γνωστών αεροπορικών εταιρειών.

Σχετικά με τις υπηρεσίες εδάφους, στην έκθεση επισημαίνεται ότι το 20% του
κλάδου είναι υπεράριθμο, και προστίθεται ότι το μεγάλο πρόβλημα της εταιρείας
είναι τα κρούσματα διαφθοράς που έχουν εντοπισθεί και μαστίζουν κυρίως το
αεροδρόμιο του Ελληνικού.

Η ΕΚΘΕΣΗ υποστηρίζει ότι η Ολυμπιακή οφείλει να αλλάξει σε όλα, με σκληρή
προσπάθεια και με γενναία μέτρα. Και αναφέρει ότι αν δεν συμβεί αυτό, η
Ολυμπιακή δύσκολα θα μπορέσει να ανακάμψει.

Ενδεικτικά αναφέρεται ότι ήδη ο δείκτης πληρότητας των αεροσκαφών της
Ολυμπιακής είναι 6 ποσοστιαίες μονάδες κάτω του απαραίτητου για την κάλυψη των
λειτουργικών της εξόδων, ενώ τα έσοδά της ανά χιλιομετρικό επιβάτη ανέρχονται
μόλις στο 60% των αντίστοιχων εσόδων των ανταγωνιστών της.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N20</CAT>
<ED>
Κωδικός άρθρου: A16066N201</ED>
<ID>
ID:131275

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N20&aa=1</URL></REF>


Article

<CATEGORY>vin06</CATEGORY>

 <H5>Η «ΜΑΦΙΑ ΤΩΝ ΤΑΞΙ» ΛΥΜΑΙΝΕΤΑΙ ΤΑ ΑΕΡΟΔΡΟΜΙΑ - ΤΑ ΛΙΜΑΝΙΑ - ΤΟΥΣ ΣΤΑΘΜΟΥΣ ΤΩΝ
ΤΡΕΝΩΝ ΚΑΙ ΤΩΝ ΥΠΕΡΑΣΤΙΚΩΝ ΛΕΩΦΟΡΕΙΩΝ
</H5><H2>Σύνταγμα - Ελληνικό 50.000 δρχ.!
</H2>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

«Το καλοκαίρι, μία Αγγλίδα τουρίστρια, λίγο πριν ταξιδέψει με την Ολυμπιακή
για την πατρίδα της, ήρθε και με ρώτησε με απορία: "Καλά, τόσο ακριβά είναι τα
ταξί στη χώρα σας; Από το Σύνταγμα μέχρι εδώ πλήρωσα 50.000 δραχμές!"».

Ανατολικό Αεροδρόμιο. Πηγαδάκια σχηματίζουν οι οδηγοί των ταξί που «εδρεύουν»
στο Ανατολικό Αεροδρόμιο. Κάποιοι από τους συναδέλφους τους, ωστόσο, δεν έχουν
άγχος για τη δουλειά. Τα «μηχανάκια» που πειράζουν τα ταξίμετρα να είναι καλά...

Ο ΑΝΤΡΑΣ της Τροχαίας, που εργάζεται στο Δυτικό Αεροδρόμιο, ακόμη και τώρα
διατηρεί ζωντανή στη μνήμη του την εικόνα της νεαρής Αγγλίδας. «Είχε λουστεί
στον κρύο ιδρώτα. Δεν είχε συγκρατήσει τον αριθμό του ταξί. Την είχε λυπηθεί η
ψυχή μου», λέει ο τροχονόμος του Δυτικού Αεροδρομίου, τα στοιχεία του οποίου
βρίσκονται στη διάθεση των «ΝΕΩΝ».

Η περίπτωση της Αγγλίδας δεν είναι η μοναδική. Τα παράπονα που εκφράζουν κατά
καιρούς οι επιβάτες των ταξί, που κινούνται από και προς το Δυτικό και το
Ανατολικό Αεροδρόμιο, θα μπορούσαν να γεμίσουν τις σελίδες και του πιο
ογκώδους βιβλίου παραπόνων.

«Είναι γνωστό και σ' εμάς ότι πολλοί "συνάδελφοί" μας "πειράζουν" τα ταξίμετρα
και κερδοσκοπούν εις βάρος του επιβατικού κοινού», τονίζει στα «ΝΕΑ» ο κ.
Μανώλης Μπαντουράκης, πρώην πρόεδρος του Συνδικάτου Αυτοκινητιστών Ταξί Αθηνών (ΣΑΤΑ).

«Πρόκειται για ξένα σώματα, για καρκινώματα του κλάδου, που αμαυρώνουν την
εικόνα χιλιάδων επαγγελματιών, που ιδρώνουν για να βγάλουν το ψωμί τους. Το
νυστέρι πρέπει να μπει βαθιά», προσθέτει ο κ. Μπαντουράκης.

Η «μαφία των ταξί», που λυμαίνεται τα αεροδρόμια, τα λιμάνια, τους σταθμούς
των τρένων και των υπεραστικών λεωφορείων, όπως προκύπτει από την έρευνα που
έκαναν τα «ΝΕΑ», συνεχίζει να δρα ανεξέλεγκτα. Παρά τις προσπάθειες της
Τροχαίας να περιοριστεί η έκταση της παρανομίας, η κατάσταση δεν λέει να αλλάξει.

Παρ' ότι τα ταξί που... εδρεύουν στους μεγάλους σταθμούς φαίνεται ότι μπήκαν
σε σειρά, η παρανομία δεν μειώθηκε. Απλώς, μετατοπίστηκε λίγες εκατοντάδες
μέτρα. «Το πρόβλημα δεν είναι πλέον μέσα στο αεροδρόμιο, αλλά έξω στους
δρόμους», λένε στα «ΝΕΑ» οι άντρες της Τροχαίας του Δυτικού και του Ανατολικού
Αεροδρομίου. «Μόλις ο ταξιτζής βγει από το αεροδρόμιο, τότε "σταυρώνει" τον
πελάτη του».

Πολλοί ταξιτζήδες, όπως προκύπτει από καταγγελίες πολιτών, δεν διστάζουν ­ αν
δεν τους αρέσει η διαδρομή ­ να κατεβάσουν τον επιβάτη τους στη μέση του
δρόμου. Οι δικαιολογίες που επικαλούνται συνήθως είναι... το συνεργείο ή η
αλλαγή βάρδιας!

Την ίδια στιγμή, στο Ανατολικό Αεροδρόμιο πολλοί οδηγοί των ταξί, προκειμένου
να εκμεταλλευθούν στο έπακρο τους ξένους ­ ως επί το πλείστον ­ πελάτες τους,
έχουν πάψει να «ρυθμίζουν» την ταρίφα στους παραδοσιακούς... ταξιμετράδες.
Τώρα, εμπιστεύονται τα ταξίμετρά τους στα χέρια των ηλεκτρονικών.

Εκεί εξοπλίζουν τα ταξί τους με μικρά, «αόρατα» τηλεχειριστήρια, τα οποία
εναλλάσσουν τη μονή με τη διπλή ταρίφα εν ριπή οφθαλμού. 
Τα τηλεχειριστήρια, που στη γλώσσα των ταξιτζήδων ονομάζονται «πολυβόλα»,
βρίσκονται καμουφλαρισμένα στο λεβιέ τον ταχυτήτων, στο Cb του ραδιοταξί, στο
τιμόνι, ακόμη και στο λεβιέ των υαλοκαθαριστήρων. Έτσι, με μία απλή κίνηση ο
οδηγός του ταξί μπορεί να γράψει στο ταξίμετρο όποιο νούμερο θέλει, χωρίς να
γίνει αντιληπτός από τον επιβάτη.

Δυστυχώς γι' αυτούς, οι άντρες της Τροχαίας στην προσπάθειά τους να πατάξουν
τα φαινόμενα αισχροκέρδειας, έχουν αποκτήσει γνώσεις ηλεκτρονικών και είναι σε
θέση, πλέον, να συλλαμβάνουν τους παραβάτες. 
«Το τελευταίο διάστημα πιάσαμε πέντε τέτοιες περιπτώσεις», λέει στα «ΝΕΑ» ένας
από τους τροχονόμους του Ανατολικού Αεροδρομίου, που το απόγευμα της
Παρασκευής ρύθμιζαν τη σειρά των ταξί.

Και να ήταν μόνον αυτό; Εκτός από τα «πειραγμένα» ταξί, οι άντρες του τοπικού
τμήματος της Τροχαίας εντόπισαν επίσης πέντε ταξί-μαϊμού!

Η πιο διαδεδομένη πατέντα που χρησιμοποιεί η «μαφία των ταξί» του αεροδρομίου,
ωστόσο, δεν είναι άλλη από τη μονωτική μαύρη ταινία. 
Μ' αυτή σκεπάζουν τη ένδειξη της ταρίφας (μονής ή διπλής) και οι ανυποψίαστοι
επιβάτες πληρώνουν τα διπλά χρήματα.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N22</CAT>
<ED>
Κωδικός άρθρου: A16066N221</ED>
<ID>
ID:131276

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N22&aa=1</URL></REF>


Article

<CATEGORY>vin06</CATEGORY>

 <H2>Ο τροχονόμος «έδιωξε» τα ταξί...
</H2>
Σταθμός Λαρίσης. Οι επιβάτες των τρένων περιμένουν μάταια να έρθουν τα ταξί,
που λόγω της παρουσίας των ανδρών της Τροχαίας έχουν μειώσει τις επισκέψεις τους

ΔΙΑΦΟΡΕΤΙΚΟ είναι το σκηνικό που επικρατεί στον κεντρικό σταθμό των τρένων.
Μετά τα αλλεπάλληλα δημοσιεύματα των «ΝΕΩΝ», στο σταθμό Λαρίσης η Τροχαία έχει
τοποθετήσει δύο τροχονόμους, οι οποίοι βάζουν σε σειρά τους οδηγούς των ταξί.

Η εξυπηρέτηση των επιβατών, ωστόσο, δεν παρουσίασε σημαντική βελτίωση. Κι αυτό
γιατί ο αριθμός των ταξί έχει περιοριστεί. «Τώρα που υπάρχει τροχονόμος, τα
ταξί έγιναν άφαντα. Ε, βέβαια, δεν τους αρέσει να δουλεύουν με μονή μίσθωση»,
λέει στα «ΝΕΑ» η Ελένη Σαββοπούλου από τη Θεσσαλονίκη. 
Δίπλα του ένας άλλος επιβάτης ζητούσε βοήθεια από τον τροχονόμο, λέγοντας
«είμαστε όμηροι των ταξιτζήδων. Κάντε κάτι σας παρακαλώ. Έχουμε μισή ώρα και
δεν έρχεται κανείς». Το κομφούζιο στο σταθμό Λαρίσης επιτείνεται από την
έλλειψη διαχωριστικής μπάρας, ώστε οι επιβάτες να παίρνουν σειρά
προτεραιότητας. Έτσι, τον «ντελάλη» καλούνται να κάνουν πολλές φορές οι ίδιοι
οι άντρες της Τροχαίας. «Χαϊδάρι, ποιος άλλος πάει Χαϊδάρι...»!

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N22</CAT>
<ED>
Κωδικός άρθρου: A16066N222</ED>
<ID>
ID:131336

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N22&aa=2</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Επέμβαση τώρα
</H2>
<AUTHOR>ΓΙΑΝΝΗΣ ΓΚΟΛΙΑΣ</AUTHOR>

ΕΙΝΑΙ από πολύ καιρό γνωστό ότι ένα ποσοστό οδηγών ταξί, που εξυπηρετούν το
αεροδρόμιο, τα λιμάνια και τους κεντρικούς σιδηροδρομικούς σταθμούς της
ευρύτερης περιοχής της Αθήνας, μηχανευόμενοι απίθανες διαδικασίες και
χρησιμοποιώντας όλες τις δυνατότητες που η προηγμένη τεχνολογία προσφέρει,
καταφέρνουν να πολλαπλασιάσουν κατά πολλές φορές το νόμιμο κόμιστρο του
τελείως απροστάτευτου στην περίπτωση αυτή τουρίστα. Απαιτείται άμεση
ενεργοποίηση της Τροχαίας για την εξάλειψη των «γνωστών» υπαρχόντων
κυκλωμάτων, την εντατικοποίηση των προληπτικών δειγματοληπτικών ελέγχων τόσο
στους σταθμούς όσο και στις διαδρομές, την οργάνωση διαδικασίας που θα
διευκολύνει την άμεση καταγγελία από τον επιβάτη. Απαιτείται άμεση
ενεργοποίηση του ΣΑΤΑ για την υποβοήθηση της αποκάλυψης των δρώντων
κυκλωμάτων, και για την υιοθέτηση εσωτερικών διαδικασιών που θα αποτρέπουν
τέτοια φαινόμενα, έτσι ώστε να προστατευθεί ηθικά και η συντριπτική υγιής
πλειοψηφία των οδηγών ταξί. Απαιτείται άμεση ενεργοποίηση των τουριστικών
αρχών για την εξασφάλιση με κατάλληλους τρόπους (φυλλάδια μέσα στα μέσα
μεταφοράς, ξενοδοχεία κ.λπ.) των απαραίτητων σχετικών πληροφοριών σε δύο
τουλάχιστον ξένες γλώσσες. Απαιτείται άμεση ενεργοποίηση των αρχών των
τερματικών σταθμών για την εξασφάλιση σε πολλές κατάλληλες θέσεις όλων των
πληροφοριών για τους τρόπους και το κόστος πρόσβασης από και προς τον σταθμό.
Οποιαδήποτε καθυστέρηση είναι συνενοχή.

Ο Γ. Γκόλιας είναι συγκοινωνιολόγος αναπληρωτής καθηγητής του ΕΜΠ.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N22</CAT>
<ED>
Κωδικός άρθρου: A16066N223</ED>
<ID>
ID:131397

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N22&aa=3</URL></REF>


Article

<CATEGORY>vin06</CATEGORY>

 <H5>ΕΝΙΑΙΟ ΛΥΚΕΙΟ: Η ΑΝΑΖΗΤΗΣΗ ΜΙΑΣ ΝΕΑΣ ΜΟΡΦΩΤΙΚΗΣ ΤΑΥΤΟΤΗΤΑΣ
</H5><H2>Οι στόχοι της μεταρρύθμισης
</H2>
<AUTHOR>ΧΡΗΣΤΟΣ ΔΟΥΚΑΣ</AUTHOR>

Ύστερα από 13 χρόνια πειραματικής εφαρμογής του Ενιαίου Πολυκλαδικού Λυκείου,
το Ενιαίο Λύκειο (Ε.Λ.) επιλέχθηκε τελικά ως μοντέλο μεταρρύθμισης όλων των
Λυκείων της χώρας.

Η ΜΕΤΑΡΡΥΘΜΙΣΗ του Ε.Λ. συνιστά μια ευρείας έκτασης παρέμβαση:

α) στην εξωτερική μορφολογία του συστήματος, δηλ. τη συνένωση των τύπων των
Λυκείων και τη σύνδεση με την υποχρεωτική εκπαίδευση, την τριτοβάθμια και το
δίκτυο των Τεχνικών - Επαγγελματικών Εκπαιδευτηρίων και

β) στο εσωτερικό του περιεχόμενο, δηλ. τη διαμόρφωση του νέου ωρολογίου
προγράμματος, των προγραμμάτων σπουδών και των βιβλίων.

Το ζητούμενο της μεταρρύθμισης αυτής είναι ποιοι είναι οι μορφωτικοί στόχοι
τους οποίους φιλοδοξεί να υπηρετήσει. Κατά την εκτίμησή μας το όλο εγχείρημα
μπορεί να συμπυκνωθεί στους εξής μορφωτικούς στόχους-κλειδιά:

1 Ο χαρακτήρας του Ε.Λ. Ο στόχος αυτός περιλαμβάνει 2 κεντρικούς
άξονες, την ενιαιοποίηση και τη διαφοροποίηση. Ο πρώτος συνδέεται με την
ενιαία παροχή εκπαίδευσης με επίκεντρο τη Γενική Παιδεία. Ο δεύτερος συνδέεται
με την καθιέρωση κατευθύνσεων επιλογών (στη Β' και Γ' του Ε.Λ.), με στόχο την
ανάπτυξη των κλίσεων και ενδιαφερόντων των μαθητών.

Βασική επιδίωξη είναι η νέα διδακτική οργάνωση του Ε.Λ. να υπερβεί τα
προβλήματα των παραδοσιακών συστημάτων, δηλ. την ομοιομορφία ή τον
κατακερματισμό του σχολικού προγράμματος. 
Για την επίτευξη του στόχου αυτού, χρειάζεται να καθορισθεί με σαφήνεια τι
είναι το κοινό πρόγραμμα (Γενική Παιδεία), τι είναι κατ' επιλογήν
(κατευθύνσεις επιλογής) και τι είναι προαιρετικό.

2 Η Γενική Παιδεία. Η έμφαση στη Γενική Παιδεία είναι ο κοινός τόπος
μιας ευρύτερης σύγκλισης. Τι είναι όμως Γενική Παιδεία σήμερα; Αναμφίβολα
φαίνονται πλέον ανεπαρκείς οι παραδοσιακές προσεγγίσεις σύμφωνα με τις οποίες
η Γενική Παιδεία εξαντλείτο στην «ανθρωπιστική» ή θεωρητική παιδεία σε
αντιδιαστολή με την τεχνολογική, επιστημονική ή επαγγελματική. Στην
πραγματικότητα τα σύνορα αυτά έχουν προ πολλού αμβλυνθεί, αφού η έννοια της
Γενικής Παιδείας έχει διευρυνθεί ώστε να μπορεί να συλλαμβάνει το «νόημα» σε
ένα πολύπλοκο πληροφοριακό κόσμο και συγχρόνως να δίνει τα σύνθετα προσόντα
που αποτελούν τη βάση των σύγχρονων, πολυλειτουργικών μορφών εργασίας. Κατά
συνέπεια, ο επαναπροσδιορισμός της Γενικής Παιδείας περιλαμβάνει την οργάνωση
των μαθημάτων σε 3 αλληλοσυνδεόμενα επίπεδα:

α. το επιστημονικό - τεχνολογικό

β. το επικοινωνιακό - γλωσσικό - πολιτισμικό - ιστορικό

γ. την παιδεία για τον πολίτη, δηλ. τη σχέση με το οικονομικό, κοινωνικό και
πολιτικό περιβάλλον.

3 Οι κατευθύνσεις επιλογών. Οι παραδοσιακοί τρόποι οργάνωσης των
κατευθύνσεων επιλογής ταξινομούνταν κυρίως με βάση τους επαγγελματικούς
προσανατολισμούς. Η πραγματικότητα αυτή έχει αλλάξει, διότι οι σημερινές
τάσεις οδηγούν τη διάρθρωση του Ε.Λ. σε κατευθύνσεις με άξονα κυρίως τις
ανάγκες εμβάθυνσης και απόκτησης γενικότερων μορφωτικών δεξιοτήτων και όχι τη
στενότερη εξειδίκευση.

4 Το νέο πρόγραμμα σπουδών. Η κεντρική καινοτομία για τα ελληνικά
δεδομένα είναι η διαμόρφωση προγραμμάτων - στόχων. Η μεταρρύθμιση αυτή
περιλαμβάνει τη διαμόρφωση του Εθνικού Προγράμματος Σπουδών του κάθε μαθήματος
στο σύνολο της Πρωτοβάθμιας - Δευτεροβάθμιας Εκπαίδευσης. Με βάση αυτό,
καταρτίζονται τα προγράμματα σπουδών του κάθε μαθήματος σε κάθε τάξη, ώστε στη
συνέχεια να συγγραφεί το τριπλό βιβλίο με τη μορφή του πολυ-διδακτικού μέσου.

Η εκπόνηση των προγραμμάτων - στόχων μπορεί να δώσει ένα ουσιαστικό
περιεχόμενο στην αξιολόγηση των μαθητών και να αξιοποιηθεί στην αξιολόγηση των
επιτευγμάτων των ίδιων των σχολείων.

5 Η πολιτισμική ταυτότητα. Στο ελληνικό σχολικό πρόγραμμα, η
πολιτισμική ταυτότητα συνδέθηκε κυρίως με το χαρακτήρα της ελληνικότητας και
τις συνεχείς αντιδικίες για τον προσδιορισμό της. Οι αντιδικίες αυτές
περιστράφηκαν γύρω από το ρόλο και τη θέση της «προγονικής» παιδείας - γλώσσας
σε σχέση με τη νεωτερική της εξέλιξη. Οι διχογνωμίες για τα θέματα αυτά, οι
οποίες σημάδευσαν όλες σχεδόν τις μεταρρυθμίσεις του 20ού αιώνα στην Ελλάδα,
φαίνεται ότι έχουν σημαντικά αμβλυνθεί.

Η εξέλιξη αυτή συνδέεται με τη μετάβαση των σημερινών κοινωνιών σε αυτό που ο
Α. Giddens έχει αποκαλέσει «μετα-παραδοσιακές κοινωνίες».

Σε αυτές ο σχηματισμός των πολιτισμικών ταυτοτήτων δεν μεταβιβάζεται αυτόματα
μέσω των μορφωτικών παραδόσεων, αλλά κυρίως πρέπει να «κατασκευασθεί» /
δημιουργηθεί στα νέα περιβάλλοντα. Πώς ορίζεται η ελληνικότητα μέσα στα
πλαίσια ενός πολυ-πληροφοριακού, πολυ-πολιτισμικού περιβάλλοντος;

Από το νέο ωρολόγιο πρόγραμμα του Ε.Λ. μπορεί να υποθέσει κανείς ότι ο
προσδιορισμός της ελληνικότητας επιχειρείται με τη μορφωτική - πολιτισμική
σύνδεσή της με το ευρωπαϊκό γίγνεσθαι. Βιβλία όπως «Οι ρίζες του ευρωπαϊκού
πολιτισμού», «Νεώτερη ευρωπαϊκή λογοτεχνία», «Κοινωνική και Πολιτική Οργάνωση
στην Αρχαία Ελλάδα», «Ιστορία των Επιστημών και της Τεχνολογίας» κ.ά. φαίνεται
ότι επιχειρούν να επαναπροσδιορίσουν την πολιτισμική - κοινωνική ελληνική
ταυτότητα μέσω των σχέσεων ταυτότητας - ετερότητας και όχι μέσω της
περιχαράκωσής της στα ερμητικά σχήματα του ελληνοκεντρισμού ή του ευρωκεντρισμού.

Αναμφίβολα, η έκβαση του πολυσύνθετου εγχειρήματος του Ε.Λ. είναι συνάρτηση
παραγόντων όπως: Ο συνδυασμός της ποιότητας και της ισότητας των ευκαιριών, η
ιεράρχηση και η σταδιακή επίτευξη των πολλαπλών στόχων, η χρηματοδότηση και
κυρίως η εφαρμογή του με μια διαδικασία από τη βάση στην κορυφή παράλληλα με
τη διαδικασία από την κορυφή στη βάση.

Όπως αναφέρει ένα εκπαιδευτικό αξίωμα, η μεταρρύθμιση είναι και μια
διαδικασία μάθησης, στη διάρκεια της οποίας και οι ίδιοι οι σχεδιαστές της
μεταρρύθμισης έχουν πολλά να μάθουν.

Ο Χρ. Δούκας είναι πρώην πρόεδρος της ΟΛΜΕ.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N24</CAT>
<ED>
Κωδικός άρθρου: A16066N241</ED>
<ID>
ID:131277

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N24&aa=1</URL></REF>


Article

<CATEGORY>vin06</CATEGORY>

 <H2>Ηθοποιός κατηγορείται για βιασμό ανηλίκου
</H2>
Δημήτρης Βαρδαλαχάκης. Ο ηθοποιός οδηγείται στην εισαγγελέα κατηγορούμενος για
βιασμό κατ' εξακολούθηση

ΗΡΑΚΛΕΙΟ

ΤΡΙΑΝΤΑΟΚΤΑΧΡΟΝΟΣ ηθοποιός από το Ηράκλειο κατηγορείται ότι παρέσυρε στο σπίτι
του ανηλίκους, όπου και τους βίαζε!

Ο Δημήτρης Βαρδαλαχάκης, ο οποίος εργάζεται σε θέατρο του Ηρακλείου, συνελήφθη
το βράδυ της Παρασκευής από αστυνομικούς της Υποδιεύθυνσης Ασφαλείας. Είχε
προηγηθεί καταγγελία του 17χρονου Λ.Β. στην Αστυνομία. Ο ανήλικος υποστήριξε
ότι ο Βαρδαλαχάκης κατά το χρονικό διάστημα από τις αρχές του 1996 μέχρι και
τον Αύγουστο του 1997 δελεάζοντάς τον με διάφορα χρηματικά ποσά τον οδηγούσε
στο σπίτι του, όπου, αφού προέβαλλε ταινίες πορνό και έκαναν χρήση ναρκωτικών
ουσιών και οινοπνευματωδών ποτών, ενεργούσε εις βάρος του και παρά τη θέλησή
του, παρά φύσιν ασέλγεια.

Όπως προέκυψε από την προανάκριση, κατά το ίδιο χρονικό διάστημα ο 38χρονος
ηθοποιός οδήγησε στο σπίτι του 6 ακόμη φίλους του 17χρονου ­ όλοι ανήλικοι ­
και προέβη εις βάρος τους σε ασελγείς πράξεις.

Η υπόθεση παρεπέμφθη σε ανάκριση. Ο Βαρδαλαχάκης πήρε προθεσμία, για να
απολογηθεί σήμερα. Ο ίδιος, πάντως, δηλώνει αθώος. Υποστηρίζει ότι πρόκειται
για πλεκτάνη εις βαρος του. 
<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N41</CAT>
<ED>
Κωδικός άρθρου: A16066N411</ED>
<ID>
ID:131278

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N41&aa=1</URL></REF>


Article

<CATEGORY>vin06</CATEGORY>

 <H2>Οριστική απόλυση αντεισαγγελέα εφετών αποφασίζει ο Άρειος Πάγος
</H2>
ΤΗΝ ΟΡΙΣΤΙΚΗ απόλυση του αντεισαγγελέα εφετών Δημ. Χριστόπουλου, για σειρά
πειθαρχικών παραπτωμάτων, καλείται να αποφασίσει η Ολομέλεια του Αρείου Πάγου,
κλείνοντας παράλληλα και τον δρόμο της δικηγορίας για τον συγκεκριμένο
δικαστικό λειτουργό. Ο Δημ. Χριστόπουλος, προϊστάμενος επί σειρά ετών της
Εισαγγελίας Πρωτοδικών Πάτρας, είχε πέρυσι υποβάλει παραίτηση από το δικαστικό
Σώμα, αλλά λόγω των πειθαρχικών εκκρεμοτήτων του (παρακράτηση δικογραφιών με
αποτέλεσμα την παραγραφή αδικημάτων κ.ά.) δεν έγινε αποδεκτή από τον υπουργό
Δικαιοσύνης. 
<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N41</CAT>
<ED>
Κωδικός άρθρου: A16066N412</ED>
<ID>
ID:131337

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N41&aa=2</URL></REF>


Article

<CATEGORY>vin06</CATEGORY>

 <H2>Να φθάνουν έως το Συμβούλιο της Επικρατείας οι διοικητικοί δικαστές
</H2>
ΤΗ ΒΑΘΜΟΛΟΓΙΚΗ τους εξέλιξη έως το Συμβούλιο της Επικρατείας διεκδικούν οι
δικαστές των τακτικών διοικητικών δικαστηρίων και το αίτημά τους
αντιμετωπίζεται θετικά από τα πολιτικά κόμματα, όπως τουλάχιστον προκύπτει από
τη σχετική συζήτηση που έγινε την περασμένη εβδομάδα στην κοινοβουλευτική
επιτροπή για τη συνταγματική αναθεώρηση.

Στο ζήτημα αυτό επικεντρώθηκε προχθές η ετήσια γενική συνέλευση της Ένωσης
Διοικητικών Δικαστικών (ΕΔΔ) και μάλιστα, όπως ανέφερε ο πρόεδρός της, εφέτης
κ. Λάμπρος Γεωργακόπουλος, ο πρόεδρος του ΣτΕ κ. Βασ. Μποτόπουλος «αναγνωρίζει
την ανάγκη να εξευρεθεί λύση στο πρόβλημα για το καλό των θεσμών».

Οι διοικητικοί δικαστές, στο σχετικό ψήφισμά τους, εκφράζουν εξάλλου την
ικανοποίησή τους για τη θέσπιση του νέου ειδικού μισθολογίου για τον δικαστικό
κλάδο και για τη μεταστέγαση (την προσεχή διετία) των διοικητικών δικαστηρίων
Αθήνας από την οδό Σοφοκλέους σε σύγχρονο κτιριακό συγκρότητα επί της οδού
Λουίζης Ριανκούρ, στους Αμπελοκήπους

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N41</CAT>
<ED>
Κωδικός άρθρου: A16066N413</ED>
<ID>
ID:131377

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N41&aa=3</URL></REF>


Article

<CATEGORY>vin06</CATEGORY>

 <H2>Έριξαν βόμβα σε διαμέρισμα γιατρού
</H2>
ΕΚΡΗΚΤΙΚΟΣ μηχανισμός, ο οποίος εξερράγη τη νύχτα σε μπαλκόνι πολυκατοικίας,
στη Νίκαια, αναστάτωσε τους περίοικους αλλά, ευτυχώς, από την έκρηξη δεν
τραυματίστηκε κανείς.

Το περιστατικό συνέβη λίγο πριν από τις 3, σε πολυκατοικία που βρίσκεται στην
οδό Λαοδικείας 111. Τη βόμβα, σύμφωνα με την Αστυνομία, πρέπει να πέταξε
κάποιος από το δρόμο, με στόχο τον γιατρό Λάμπρο Πουμουλίδη, αφού στο μπαλκόνι
του διαμερίσματός του, στον 1ο όροφο, εξερράγη. Οι ένοικοι της πολυκατοικίας
και αρκετοί περίοικοι βγήκαν πανικόβλητοι στο δρόμο.

Επί τόπου έσπευσαν αστυνομικές δυνάμεις, των οποίων αξιωματικοί διενεργούν
έρευνα για να διαπιστώσουν τα αίτια της βομβιστικής επίθεσης και να εντοπίσουν
τους δράστες.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N41</CAT>
<ED>
Κωδικός άρθρου: A16066N414</ED>
<ID>
ID:131404

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N41&aa=4</URL></REF>


Article

<CATEGORY>vin06</CATEGORY>

 <H5>ΑΡΓΗΣΑΝ ΝΑ ΚΑΝΟΥΝ ΔΙΑΦΗΜΙΣΗ ΚΑΙ ΕΧΑΣΑΝ ΠΟΣΟΣΤΟ 40% ΤΩΝ ΚΡΑΤΗΣΕΩΝ ­ ΠΟΥ ΕΙΝΑΙ
ΚΑΙ ΤΟ «ΦΙΛΕΤΟ»
</H5><H5>Έλλειψη χρημάτων ­ στάση... διαφημίσεων
</H5><H5>Απούσα από τον χειμερινό τουρισμό
</H5><H2>Έδιωξαν πλούσιους τουρίστες!
</H2>
<AUTHOR>ΛΑΜΠΡΙΝΗ ΣΤΑΜΑΤΗ</AUTHOR>

Χάσαμε τα πρώτα... βαγόνια, τρέχουμε όμως να προλάβουμε το τρένο.

Η ΠΡΟΒΟΛΗ της Ελλάδας στην τουριστική αγορά του εξωτερικού κρατά το μικρότερο
κομμάτι στη διαφημιστική πίτα αυτής της περιόδου. Στους δύο πρώτους μήνες του
χρόνου, κατά τους οποίους, σε ορισμένες χώρες, πραγματοποιείται το 30%-40% των
κρατήσεων, η διαφημιστική παρουσία της Ελλάδας είναι από αποσπασματική έως ανύπαρκτη.

Τα βαγόνια εκείνα με τους «καλύτερους» τουρίστες χάθηκαν κάπου βόρεια, στις
Σκανδιναβικές χώρες. Εκεί, στη Σουηδία, τη Δανία, τη Νορβηγία και τη
Φινλανδία, κατά τους μήνες Ιανουάριο και Φεβρουάριο γίνονται οι μισές,
περίπου, κρατήσεις (40%). «Η διαφημιστική προβολή της χώρας μας θα έπρεπε
κανονικά να είχε ήδη ξεκινήσει», λέει ο υπεύθυνος του γραφείου του ΕΟΤ στη
Ζυρίχη, κ. Χαράλαμπος Λιανέρης. «Όμως, δεν χάθηκε κι ο κόσμος... Έχουμε καιρό
και τους υπόλοιπους μήνες. Υπολογίζουμε πως η καμπάνιά μας θα ξεκινήσει τον
Μάρτιο και θα προλάβουμε εκείνο το 60%, αλλά και τους τουρίστες "της
τελευταίας στιγμής" που κάνουν τις κρατήσεις τους από τον Μάιο μέχρι τον Ιούνιο».

ΚΡΙΣΙΜΟΣ ΧΡΟΝΟΣ

Ωστόσο ο χρόνος που χάθηκε ήταν κρίσιμος, μιας και οι πρόωρες κρατήσεις
γίνονται συνήθως από τους λεγόμενους «καλούς» τουρίστες, εκείνους δηλαδή που
έχουν χρήματα και είναι διατεθειμένοι να τα ξοδέψουν για τις διακοπές τους.

«Οι μέχρι στιγμής προσπάθειες για τη διαφημιστική προβολή της χώρας στο
εξωτερικό ήταν ανεπαρκείς και χωρίς ουσιώδη αποτελέσματα», επισημαίνει ο κ.
Σπύρος Κοκοτός, πρόεδρος του Συνδέσμου Ελληνικών Τουριστικών Επιχειρήσεων.
«Είναι καιρός να αρχίσει μια συστηματική προσπάθεια για τη δημιουργία εικόνας
(image building) για την τουριστική Ελλάδα. Οι ενέργειες πρέπει να είναι
συνεχείς, η διαφημιστική εκστρατεία να έχει διάρκεια τριών ή πέντε χρόνων».

Η αποσπασματικότητα τής μέχρι τώρα διαφημιστικής προβολή τους ελληνικού
τουρισμού έχει γίνει αντιληπτή και από τους επιτελείς του ΕΟΤ. Για το λόγο
αυτό, το νέο διαφημιστικό πακέτο για το 1998, αξίας τεσσάρων δισεκατομμυρίων,
για το οποίο προκηρύχθηκε πριν από λίγες μέρες σχετικός διαγωνισμός, προβλέπει
ενιαία διαφημιστική πολιτική διάρκειας δύο ετών.

ΑΠΟ ΤΟΝ ΙΑΝΟΥΑΡΙΟ

«Το διαφημιστικό πρόγραμμα πρέπει να είναι συνεχές», λέει ο υπεύθυνος του ΕΟΤ
στη Γερμανία, κ. Στέφανος Τζοχατζόπουλος. «Στη Γερμανία η αγορά αρχίζει να
κινείται πολύ νωρίτερα απ' ό,τι στις άλλες χώρες. Το ιδανικό διάστημα για
διαφημιστική προβολή ξεκινά το πρώτο 10ήμερο του Ιανουαρίου και τελειώνει στις
αρχές Μαρτίου. 
Η Ελλάδα βρίσκεται πίσω σε σχέση με τις ανταγωνίστριες χώρες, ευτυχώς όμως
είχαμε κάποια χρήματα και ξεκινήσαμε στις 22 Ιανουαρίου βάζοντας γιγαντοαφίσες
σε κεντρικά σημεία και μέσα μαζικής μεταφοράς σε 82 πόλεις».

Οι Βρετανοί τουρίστες, πάντως, που καλύπτουν πάνω από το 20% των καλοκαιρινών
επισκεπτών της χώρας μας, είχαν την τύχη να δουν διαφήμιση της Ελλάδας την
στιγμή που έπρεπε. «Ήταν η πρώτη φορά, ύστερα από πολλά χρόνια, που βγήκαμε
όταν έπρεπε να βγούμε», λέει με καμάρι ο υπεύθυνος του εκεί γραφείου του ΕΟΤ,
κ. Παναγιώτης Αργυρός. «Ξεκινήσαμε το Νοέμβριο και συνεχίζουμε. Έτσι,
κερδίζουμε στις κρατήσεις που γίνονται νωρίς. Αντιπροσωπεύουν μόνο το 15% του
συνόλου των κρατήσεων, είναι όμως εκείνες που αφορούν καλής ποιότητας
τουρισμό, αυτόν δηλαδή που έχουμε ανάγκη».

«ΕΝΑΣ από τους πιο σημαντικούς λόγους για την μη αποτελεσματική διαφημιστική
προβολή είναι η ανεπάρκεια των σχετικών κονδυλίων», επισημαίνει ο πρόεδρος του
Συνδέσμου Ελληνικών Τουριστικών Επιχειρήσεων (ΣΕΤΕ), κ. Σπύρος Κοκοτός.
«Ανταγωνίστριες χώρες διαθέτουν για την προβολή του τουρισμού τους ποσά
πολλαπλάσια απ' ό,τι η χώρα μας».

Τους επιτελείς του ΕΟΤ απασχολεί επίσης η πιθανότητα τροποποίησης του τρόπου
χρηματοδότησης των διαφημίσεων και εξετάζεται σοβαρά η συμμετοχή και των
επιχειρηματιών του τουρισμού στα έξοδα. Η πρόταση βρίσκει σύμφωνο τον ΣΕΤΕ,
καθώς «υπάρχει ανάγκη για πολύ μεγαλύτερα κονδύλια, έτσι ώστε να διαφημισθεί
σωστά ο ελληνικός τουρισμός».

Έτσι, στην πρόταση που υπέβαλε ο ΣΕΤΕ στον ΕΟΤ και αφορά την διαφημιστική
προβολή του ελληνικού τουρισμού, αναφέρεται ως απαραίτητη η συνεργασία
ιδιωτικού και δημόσιου τομέα. Όπως εξηγεί ο κ. Κοκοτός, «προτάθηκε να διατεθεί
στη διαφήμιση το 50% του φόρου παρεπιδημούντων που πληρώνουν οι ξενοδοχειακές
επιχειρήσεις στους δήμους.

ΑΝΥΠΑΡΚΤΗ είναι η παρουσία της Ελλάδας στις προτάσεις μεγάλων ταξιδιωτικών
περιοδικών και τουριστικών πρακτόρων για χειμερινό τουρισμό. 
«Η χώρα μας ήταν και παραμένει απούσα από την τουριστική αγορά της χειμερινής
περιόδου», σημειώνει ο κ. Πέτρος Καντζάβελος, υπεύθυνος του γραφείου του ΕΟΤ
στην Ιταλία. Εκεί, η καθυστέρηση στη διαφημιστική προβολή δεν επηρεάζει και
πολύ, μιας και η ιταλική αγορά κινείται με εξίσου αργούς ρυθμούς.

Σ' ό,τι αφορά τον χειμερινό τουρισμό όμως, η χώρας μας χάνει σημαντικά
μερίδια. «Ο Ιταλός τον χειμώνα επιδίδεται σε τουρισμό πόλης. Ταξιδεύει στο
Παρίσι, το Λονδίνο, τη Μαδρίτη και τα μεγάλα ταξιδιωτικά γραφεία (tour
operators) προσφέρουν πακέτα σε πολύ καλές προσφορές», λέει ο κ. Καντάβελος.
«Είναι παράλογο η Ελλάδα να μένει απ' έξω, τη στιγμή που και την υποδομή και
τα σημαντικά αξιοθέατα διαθέτει».

Η Ελλάδα λείπει ως προορισμός και για τους Ελβετούς, οι οποίοι έχουν χρόνο για
διακοπές τόσο τον Φεβρουάριο όσο και στις αρχές της άνοιξης. 
«Για τους Ελβετούς τουρίστες περιοχές όπως η Κρήτη ή η Χαλκιδική είναι
ιδανικές για εκδρομές αυτούς τους μήνες του χρόνου», λέει ο εκεί υπεύθυνος του
ΕΟΤ, κ. Νικόλαος Λιβανίδης.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N42</CAT>
<ED>
Κωδικός άρθρου: A16066N421</ED>
<ID>
ID:131279

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N42&aa=1</URL></REF>


Article

<CATEGORY>vin07</CATEGORY>

 <H5>600 ΕΚΑΤΟΜΜΥΡΙΑ ΙΝΔΟΙ ΣΤΙΣ ΚΑΛΠΕΣ, ΣΕ ΤΕΣΣΕΡΙΣ ΔΟΣΕΙΣ
</H5><H5>80 νεκροί στην προεκλογική εκστρατεία
</H5><H2>Μαραθώνιες εκλογές!
</H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

Εικονική αρχηγία. Η φωτογραφία της Σόνιας Γκάντι κυριαρχούσε στην προεκλογική
συγκέντρωση στην Ινδία, χωρίς η ίδια να είναι υποψήφια του Κόμματος του
Κογκρέσου (φωτό Ρώυτερ)

Τα 600 εκατομμύρια των Ινδών ψηφοφόρων, της μεγαλύτερης δημοκρατικής χώρας
στον κόσμο, πηγαίνουν σήμερα στις κάλπες, όπως και στις 22 και 28 Φεβρουαρίου,
καθώς και στις 7 Μαρτίου, σε μία προσπάθεια να εκλεγεί μία νέα κυβέρνηση που
θα κληθεί να συμμορφώσει το... χάος

«ΓΙΑ μία χώρα που βρίσκεται στις παραμονές εκλογής φασιστικής κυβέρνησης,
είναι παράξενο που επικρατεί πολιτική αταραξία που φθάνει τα όρια της
βαρεμάρας», γράφει ο ανταποκριτής της «Ιντιπέντεντ».

Ο εθνικιστής ηγέτης του κόμματος Τζανάτα Ατάλ, Μπιχάρι Βαϊπαγί, αποκαλείται
«αρχιφασίστας» από τους πολιτικούς του αντιπάλους.

Το αντίπαλο δέος, η Σόνια Γκάντι, που ηγείται της προεκλογικής εκστρατείας του
Κόμματος του Κογκρέσου, το οποίο έχει κυβερνήσει την Ινδία 45 από τα τελευταία
50 χρόνια. Μόνο που η Γκάντι δεν είναι υποψήφια στη Βουλή. Η βία είναι κάτι το
συνηθισμένο κατά την διάρκεια της εκλογικής περιόδου στην Ινδία και το 1991,
300 άτομα είχαν χάσει τη ζωή τους, συμπεριλαμβανομένου και του τότε
πρωθυπουργού Ραντζίβ Γκάντι.

ΑΠΑΙΣΙΟΔΟΞΙΑ

Η εκλογική αναμέτρηση είναι η δεύτερη μέσα στα τελευταία δύο χρόνια, αλλά όλοι
οι σχολιαστές είναι απαισιόδοξοι για το ενδεχόμενο να φέρει πολιτική
σταθερότητα. Οι εκλογές προκηρύχθηκαν πρόωρα, επειδή η κυβέρνηση συνασπισμού
έχασε την υποστήριξη του Κόμματος του Κογκρέσου, όταν ανακαλύφθηκε πως ένα από
τα μέλη της είχε ανάμειξη στη δολοφονία του Ραντζίβ Γκάντι.

Για ένα μικρό διάστημα είχε προκληθεί κάποιο ενδιαφέρον στον προεκλογικό
αγώνα, όσο κράτησε η φήμη ότι υποψήφια με το Κογκρέσο θα ήταν η ιταλικής
καταγωγής χήρα του Ραντζίβ Γκάντι, Σόνια. Η οποία τελικά, παρ' όλο που δεν
αποδέχθηκε την υποψηφιότητα, δέχθηκε να συμμετάσχει στην προεκλογική
εκστρατεία για να ενισχύσει το κόμμα που διέθετε στην απερχόμενη Βουλή 140 έδρες.

Η οικογένεια Γκάντι έχει μυθικές διαστάσεις για τους ψηφοφόρους του Κογκρέσου,
αλλά και στο ινδικό εκλογικό σώμα γενικότερα.

ΟΙ ΠΡΟΒΛΕΨΕΙΣ

Μεγαλύτερο κόμμα μετά τις εκλογές του 1996 είχε αναδειχθεί το ινδουιστικό
Μπαριτίγια Τζανάτα, που, παρά τις συνταγματικές επιταγές που θέλουν την Ινδία
κοσμικό κράτος, επιμένει στην μετατροπή της σε Ινδουιστική Δημοκρατία. Στις
προηγούμενες εκλογές το κόμμα Τζανάτα είχε κερδίσει 194 από τις 545 έδρες και
είχε αναδειχθεί πρώτο σε δύναμη κόμμα, χωρίς να μπορέσει όμως να σχηματίσει κυβέρνηση.

Ενδεχόμενη εκλογική νίκη του κόμματος Τζανάτα, που υποστηρίζεται από την
ανώτερη κάστα των Ινδουιστών που πλειοψηφούν στη Βόρεια και Δυτική Ινδία.
Ενδεχόμενη όμως νίκη των ινδουιστών θα προκαλέσει τα 120 εκατομμύρια
μουσουλμάνους, όταν μάλιστα το κόμμα Τζανάτα έχει εξαγγείλει πως θα προωθήσει
ειδικούς νόμους για το γάμο, το διαζύγιο, την κληρονομιά και την ενδυμασία.

Οι μουσουλμάνοι φοβούνται πως οι νόμοι αυτοί ουσιαστικά θα αποτελούν έναν
ινδουιστικό αστικό κώδικα που θα επιτίθεται στα θρησκευτικά ήθη και έθιμά τους.

Η διαμάχη αυτή υφίσταται στην Ινδία από την εποχή του «Πατέρα του Έθνους»
Μαχάτμα Γκάντι. Ο οποίος αν και θρησκευόμενος εγκαθίδρυσε κοσμικό κράτος για
να δολοφονηθεί από φανατικό ινδουιστή, που πίστευε «πως είχε κάνει πάρα πολλές
παραχωρήσεις στη μουσουλμανική μειονότητα.

Πολλοί είναι εκείνοι που ζουν μακριά από την Ινδία και αναρωτιούνται πώς ένα
κράτος 950 εκατομμυρίων που τους χωρίζουν θρησκευτικές, γλωσσικές και
κοινωνικές (κάστες) διαφορές, μπορούν να αποφασίζουν για κυβερνητική αλλαγή με
ειρηνική ψήφο. Κάτι που σπάνια συνέβη σε μετα-αποικιακή χώρα.

Η μόνιμη ανησυχία στην Ινδία, είναι η ποιότητα των παρόντων πολιτικών ηγετών
της που επικαλούνται διχαστικά συνθήματα (σε σχέση με τη θρησκεία και τις
κάστες) προκειμένου να παραμένουν στην εξουσία.

ΞΕΠΕΡΝΟΥΝ τους 80 οι νεκροί από τις προεκλογικές βιαιότητες του
Σαββατοκύριακου στην Ινδία. Οι περισσότεροι από εκρήξεις βομβών σε αυτοκίνητα.

Οι βιαιότητες ήταν περισσότερο έντονες στο κρατίδιο Ταμίν Ναντού, όπου οι
αρχές έβγαλαν τον στρατό στους δρόμους, επέβαλαν απαγόρευση της κυκλοφορίας,
απαγόρευσαν τις συγκεντρώσεις πλέον των πέντε ατόμων και διέταξαν την
αστυνομία να πυροβολεί εναντίον ενδεχόμενων διαδηλωτών. Στο κρατίδιο Ασδάμ,
διατάχθηκε σε στρατιωτική δύναμη 50.000 ανδρών να σπεύσει σε βοήθεια της
αστυνομίας μετά την έκκληση που έκανε μαοϊκή ανταρτική ομάδα για μποϊκοτάζ των εκλογών.

Στο ανατολικό κρατίδιο Μπιχάρ οι αρχές διέταξαν τον στρατό και την αστυνομία
να πυροβολούν χωρίς δισταγμό, οποιονδήποτε προσπαθήσει να βάλει εμπόδια στην
διεξαγωγή των εκλογών. Ιδιαίτερα μέτρα ασφαλείας έχουν ληφθεί για την
προστασία των 5.000 υποψηφίων.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N43</CAT>
<ED>
Κωδικός άρθρου: A16066N431</ED>
<ID>
ID:131265

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N43&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Ύποπτες μεταποιήσεις
</H2>
<AUTHOR>ΜΙΧΑΛΗΣ ΔΟΥΝΤΑΣ</AUTHOR>

Ο ΠΡΩΘΥΠΟΥΡΓΟΣ, με σχοινοτενή ομιλία προς την πρόσφατη «ιδεολογικοπολιτική»
συνδιάσκεψη του ΠΑΣΟΚ, διέγραψε την προοπτική της ιδεολογικής φυσιογνωμίας και
των προβληματισμών του κόμματος κατά τον 21ο αιώνα.

* Από τον σωρό αγοραία κοινότοπων ιδεών, θεωριών, θέσεων και ποικίλων
συγκερασμών τους, που ευαγγελίσθηκε ο «σύντροφος»(!) Σημίτης συγκράτησα μόνον
τα ­ ολίγα ­ περί πατριωτισμού. «Το ΠΑΣΟΚ ­ δήλωσε ­ ήταν πάντα κόμμα βαθύτατα
πατριωτικό, εμμένοντας στην εθνική κυριαρχία... και στην προάσπιση των εθνικών
δικαίων... Όμως στις σημερινές συνθήκες η εθνική κυριαρχία δεν προσδιορίζεται
μόνον από τον εξωτερικό ορίζοντα. Επιβάλλεται ισχυρή κοινωνία και οικονομία.
Πατριωτισμός είναι σήμερα ό,τι καθιστά την Ελλάδα ισχυρή...».

* Μέχρι σήμερα ξέραμε ότι πατριωτισμός σημαίνει απλά «φιλοπατρία» (ετοιμότητα
προς προάσπιση της ελευθερίας, του πάτριου εδάφους και, γενικότερα, όσων
ενδυναμώνουν την πατρίδα). Λόγος απλός, εύληπτος. Τι άλλαξε η
«εκσυγχρονιστική» διατύπωση Σημίτη; Φραστικώς ουδέν το αξιόλογο. Όμως,
ουσιαστικότατα, μετακύλισε την έμφαση από το ειδικότερο και σαφές (φιλοπατρία)
στο γενικότερο: «Πατριωτισμός είναι ό,τι κάνει την Ελλάδα ισχυρότερη». Δηλαδή
πατριωτισμός είναι και η ένταξη στην ΟΝΕ, ενδεχομένως μια προσοδοφόρος
πολυεθνική, ή διακομματική συνεργασία... και ό,τι άλλο προαιρείσθε! Αλλά έτσι
καλλιεργείται σύγχυση, «ξεδοντιάζεται» αποφρονηματιστικά ο πολυεπίπεδης
φόρτισης, θετικά διεγερτικός όρος «πατριωτισμός». Γίνεται «σημαία ευκαιρίας»
ετερόκλητων νοημάτων! Και όλα αυτά εν ονόματι ψευδαισθήσεων και διογκωμένων
εκδοχών περί την οικονομική ανάπτυξη, που με ασύγγνωστη μονομέρεια, επί θυσία
άλλων κρίσιμων παραμέτρων, ανάγεται στην ύπατη εθνική αξία.

* Συνεπώς, εύλογα ο «σύντροφος» και τα «συντρόφια», στις πολύλογα στερεότυπες
παρεμβάσεις τους ούτε λέξη άρθρωσαν για άμυνα και ασφάλεια!..

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N43</CAT>
<ED>
Κωδικός άρθρου: A16066N432</ED>
<ID>
ID:131371

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N43&aa=2</URL></REF>


Article

<CATEGORY>vin07</CATEGORY>

 <H5>ΜΕΤΑ ΤΗ ΡΩΣΙΑ, ΙΤΑΛΙΑ ΚΑΙ ΓΑΛΛΙΑ ΑΝΑΛΑΜΒΑΝΟΥΝ ΕΙΡΗΝΕΥΤΙΚΗ ΠΡΩΤΟΒΟΥΛΙΑ ΓΙΑ ΤΟ ΙΡΑΚ
</H5><H2>Και κινεζικό όχι στις ΗΠΑ
</H2>
Στα όπλα. Εθελόντρια που μετέχει στην ιρακινή εθνοφυλακή εκπαιδεύεται στον
χειρισμό των όπλων, στη Βαγδάτη. (Φωτό Ρώυτερ)

Ούτε την Κίνα κατόρθωσαν να πείσουν οι ΗΠΑ για ένα στρατιωτικό πλήγμα κατά του
Ιράκ. Μετά τη Μόσχα και το Πεκίνο εξέφρασε χθες την έντονη αντίθεσή του στη
χρήση βίας εναντίον της Βαγδάτης.Ο ΑΜΕΡΙΚΑΝΟΣ απεσταλμένος Μπιλ Ρίτσαρντσον
προσπάθησε να υποβαθμίσει τις κινεζικές αντιρρήσεις, ύστερα από τις επαφές του
με την κινεζική ηγεσία στο Πεκίνο. «Πιστεύω ειλικρινά ότι συμφωνούμε σε
περισσότερα από όσα διαφωνούμε», δήλωσε ο Αμερικανός αξιωματούχος. Όμως,
σύμφωνα με δηλώσεις του Κινέζου υπουργού Εξωτερικών Κιαν Κι Τσεν, η Κίνα
αντιτίθεται στη χρήση βίας και υποστηρίζει τις προσπάθειες του Γενικού
Γραμματέα Κόφι Ανάν για ειρηνική επίλυση της κρίσης. Στην καλύτερη περίπτωση,
οι ΗΠΑ μπορούν να ελπίζουν ότι η Κίνα δεν θα ασκήσει βέτο σε ενδεχόμενο
ψήφισμα του ΟΗΕ κατά του Ιράκ.

Για άλλη μια φορά, την αντίθεσή της σε ενδεχόμενη επίθεση στο Ιράκ εξέφρασε
χθες η Σαουδική Αραβία.

Μετά τη Ρωσία, η Ιταλία και η Γαλλία αποφάσισαν χθες να αναλάβουν πρωτοβουλία
­ με την οποία συμφώνησε και ο Γερμανός υπουργός Εξωτερικών Κλάους Κίνκελ ­
για να ενθαρρύνουν τον Κόφι Ανάν να μεταβεί το συντομότερο δυνατό στη Βαγδάτη.
Ομάδα εμπειρογνωμόνων του ΟΗΕ έφτασε χθες στην ιρακινή πρωτεύουσα,
εξουσιοδοτημένη από τον Κόφι Ανάν, προκειμένου να χαρτογραφήσει τα προς έλεγχο
προεδρικά μέγαρα. Ο Ιρακινός υπουργός Εξωτερικών Μοχάμαντ Σάιντ αλ Σαχάφ
δήλωσε από το Αμμάν ότι ο Κόφι Ανάν ενδέχεται να επισκεφθεί τη Βαγδάτη την Τετάρτη.

Επικαλούμενο έγγραφο του Κογκρέσου, το αμερικανικό περιοδικό «U.S. News and
World Report» αποκάλυψε χθες ότι το Ιράκ έχει προμηθεύσει με βιολογικά και
πυρηνικά όπλα τη Λιβύη και το Σουδάν. Σύμφωνα με άλλο δημοσίευμα, των «Λος
Άντζελες Τάιμς», το 1991 ο Λευκός Οίκος είχε θέσει σε εφαρμογή σχέδιο
δολοφονίας του Σαντάμ με πράκτορες της CIA. Φοβούμενος για τη ζωή του, γράφουν
οι «Σάντεϊ Τάιμς», ο Ιρακινός ηγέτης κρύβεται σήμερα στη Βαγδάτη, όπου
κυκλοφορεί μεταμφιεσμένος.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N44</CAT>
<ED>
Κωδικός άρθρου: A16066N441</ED>
<ID>
ID:131266

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N44&aa=1</URL></REF>


Article

<CATEGORY>vin07</CATEGORY>

 <H2>Το 49% των Ελβετών υπέρ της αποποινικοποίησης χασίς
</H2>
ΤΟ 49% των Ελβετών διάκειται ευνοϊκά στην αποποινικοποίηση της χρήσης του
χασίς, ενώ το 41% αντιτάσσεται σε αυτήν, σύμφωνα με σφυγμομέτρηση που
δημοσιεύεται στην εβδομαδιαία εφημερίδα «Sonntags Blick». Σύμφωνα με την ίδια
σφυγμομέτρηση, ένας Ελβετός στους πέντε έχει καπνίσει μια φορά τουλάχιστον χασίς.

Από τους ερωτηθέντες τα άτομα ηλικίας κάτω των 34 ετών παραδέχτηκαν, σε
ποσοστό 39%, ότι το έχουν δοκιμάσει.

Η ελβετική κυριακάτικη εφημερίδα δημοσιεύει επίσης κατάλογο με τα ονόματα 100
προσωπικοτήτων της Ελβετίας που παραδέχονται ότι έχουν καπνίσει χασίς.

Η σφυγμομέτρηση έγινε σε δείγμα 623 ατόμων ηλικίας άνω των 15 ετών.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N44</CAT>
<ED>
Κωδικός άρθρου: A16066N442</ED>
<ID>
ID:131331

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N44&aa=2</URL></REF>


Article

<CATEGORY>vin07</CATEGORY>

 <H5>Ο ΜΠΛΕΡ ΖΗΤΕΙ ΝΑ ΣΤΑΜΑΤΗΣΕΙ Η ΕΜΠΟΡΕΥΜΑΤΟΠΟΙΗΣΗ ΤΟΥ ΘΑΝΑΤΟΥ ΤΗΣ ΝΤΑΪΑΝΑΣ
</H5><H5>Φίλες της διαψεύδουν
</H5><H2>«Αφήστε την ήσυχη»
</H2>
Σεβαστείτε τη. Σεβασμό στη μνήμη της Νταϊάνας ζητεί ο Τόνι Μπλερ,
καταδικάζοντας την εμπορική εκμετάλλευση του θανάτου της

Τον χορό των εκατομμυρίων που έχει στηθεί γύρω από τη μνήμη της πριγκίπισσας
Νταϊάνας καταδίκασε ο πρωθυπουργός της Βρετανίας Τόνι Μπλερ, επικρίνοντας
όσους εμπορεύονται τον θάνατο της «βασίλισσας της καρδιάς» των Βρετανών.

ΕΚΠΡΟΣΩΠΟΣ του Βρετανού πρωθυπουργού δήλωσε στον Τύπο ότι ο Τόνι Μπλερ
ανησυχεί για την εμπορική εκμετάλλευση του θανάτου της Νταϊάνας και για τις
επιπτώσεις που έχει στους γιους της, πρίγκιπες Ουίλιαμ και Χάρι.

«Όταν πέθανε, όλοι υπογράμμιζαν την ανάγκη να προστατευτούν τα παιδιά της και
η οικογένεια της» τόνισε ο εκπρόσωπος του Τόνι Μπλερ. «Σήμερα, όμως, ανθεί μια
ακμάζουσα βιομηχανία με βιβλία, ταινίες, δημοσιεύματα του Τύπου και κάθε λογής
αναμνηστικά. Πολλοί επιχειρούν να δώσουν βάση σε θεωρίες περί συνωμοσίας και
να διαιωνίσουν το θέμα του θανάτου της, για τους δικούς τους εμπορικούς
σκοπούς. Ο πρωθυπουργός θεωρεί αυτή τη στάση "ανάρμοστη και γλοιώδη"».

Αν και κατά τους πολιτικούς παρατηρητές τα σχόλια του Τόνι Μπλερ απευθύνονταν
και στον Μοχάμεντ Αλ Φαγιέντ, ο οποίος δήλωσε την περασμένη βδομάδα σε
συνέντευξή του ότι είναι κατά 99,9% βέβαιος πως ο θάνατος του γιου του,
Ντόντι, και της Νταϊάνας οφειλόταν σε συνωμοσία, ο εκπρόσωπος της Ντάουνιγκ
Στριτ υπογράμμισε ότι δεν αποτελούν επίθεση εναντίον του ιδιοκτήτη του
πολυτελούς πολυκαταστήματος «Χάροντς».

Η παρέμβαση του Τόνι Μπλερ αντανακλά την οργή της κυβέρνησης αλλά και της
βασιλικής οικογένειας στην εμπορευματοποίηση του θανάτου της Νταϊάνας.
Τασάκια, κούκλες, μπλουζάκια, πιάτα, νομίσματα και δεκάδες άλλα προϊόντα με το
πρόσωπό της έχουν κατακλύσει τα καταστήματα στη Βρετανία μετά το τραγικό
δυστύχημα της 31ης Αυγούστου.

ΠΑΡΑΛΛΗΛΑ με τον Τόνι Μπλερ και φίλες της Νταϊάνας κατέφυγαν στον Τύπο για να
διαψεύσουν τους ισχυρισμούς του Αλ Φαγιέντ ότι η Νταϊάνα επρόκειτο να
παντρευτεί τον Ντόντι, από τον οποίο μάλιστα ήταν έγκυος.

Η πριγκίπισσα είπε στη φίλη της Άναμπελ Γκόλντσμιθ, την Παρασκευή, 24 ώρες
πριν από το μοιραίο δυστύχημα: «Περνώ θαυμάσια, αλλά το τελευταίο πράγμα που
χρειάζομαι είναι ένας νέος γάμος. Τον χρειάζομαι όσο ένα εξάνθημα στο πρόσωπό
μου». Αυτό αποκάλυψε σε άρθρο της, που δημοσιεύτηκε στην εφημερίδα «Σάντεϊ
Τέλεγκραφ», η Ρόζα Μόνκτον, η οποία ήταν στην κρουαζιέρα που έκανε στα
ελληνικά νησιά η Νταϊάνα λίγο πριν από τον θάνατό της και μίλησε με την
Άναμπελ Γκόλντσμιθ μετά τις φημολογίες περί γάμου και εγκυμοσύνης. «Ήμουν μαζί
της σε διακοπές, δέκα μόλις ημέρες πριν από το μοιραίο δυστύχημά της και μπορώ
να πω ότι ήταν βιολογικά αδύνατον να ήταν έγκυος όταν σκοτώθηκε. Ήταν πράγματι
αλήθεια ότι είχε βρει την ευτυχία με τον Ντόντι. Αλλά δεν είχε καμία διάθεση
να τον παντρευτεί» υπογράμμισε.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N45</CAT>
<ED>
Κωδικός άρθρου: A16066N451</ED>
<ID>
ID:131267

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N45&aa=1</URL></REF>


Article

<CATEGORY>vin07</CATEGORY>

 <H2>Μόνικα: Με είχε ξεχάσει την ημέρα του Αγίου Βαλεντίνου
</H2>
Η Μόνικα. Είχε εκφράσει πέρυσι παράπονα σε φίλη με την ευκαιρία της ημέρας του
Αγίου Βαλεντίνου

ΣΤΗΝ ΠΛΕΙΟΨΗΦΙΑ τους, οι Αμερικανοί είναι πλέον πεπεισμένοι ότι ο Μπιλ Κλίντον
ψεύδεται, όταν διατείνεται ότι δεν είχε σεξουαλικές σχέσεις με την Μόνικα
Λιουίνσκι, αλλά εντούτοις υποστηρίζουν τον πρόεδρό τους, από τον οποίο
δηλώνουν ότι είναι ικανοποιημένοι.

Αυτό είναι το αποτέλεσμα σφυγμομέτρησης, που δημοσιεύτηκε στο τελευταίο τεύχος
του περιοδικού «Νιούζγουικ», που κυκλοφορεί σήμερα.

Το 54% των ερωτηθέντων δηλώνει ότι δεν πιστεύει τις αρνήσεις του προέδρου, ενώ
ως τώρα η πλειοψηφία τον πίστευε, σύμφωνα με το «Νιούζγουικ».

Επιπλέον, το 53% εξ αυτών θεωρούν ότι ο Κλίντον θα πρέπει να παραιτηθεί, αν
αποδειχθεί ότι είχε ζητήσει από την Λιουίνσκι να κρύψει την αλήθεια..

Γενικά, ο Κλίντον συνεχίζει να έχει την υποστήριξη της πλειοφηφίας των
ψηφοφόρων, με 63% ικανοποιημένους ­ βρίσκεται δηλαδή στο επίπεδο που βρισκόταν
πριν από τέσσερις εβδομάδες, πριν ξεσπάσει το σκάνδαλο.

Το «Νιούζγουικ» αναφέρει ακόμα ότι η Μόνικα Λιουίνσκι εξέφρασε την απογοήτευσή
της σε μηνύματα που έστειλε μέσω του ηλεκτρονικού ταχυδρομείου στη φίλη της
Λίντα Τριπ πέρυσι, διότι το «μεγάλο ερπετό», που φέρεται να είναι ο πρόεδρος
Μπιλ Κλίντον, δεν της τηλεφώνησε για την ημέρα του Αγίου Βαλεντίνου.

Το «Νιούζγουικ» δημοσίευσε αποσπάσματα από τέσσερα μηνύματα που έστειλε μέσω
e-mail η Λιουίνσκι στην Τριπ, όταν εργάζονταν στο Πεντάγωνο και τα οποία,
μεταξύ άλλων, βρίσκονται στα χέρια του ανεξάρτητου εισαγγελέα Κένεθ Σταρ, που
διεξάγει τις έρευνες για την ερωτική σχέση του Κλίντον με την Λιουίνσκι. 
Σε ένα μήνυμα της 13ης Φεβρουαρίου 1997, η Λιουίνσκι αναφέρει ότι περιμένει
τηλεφώνημα ύστερα από ένα ερωτικό μήνυμα που έγραψε στον Κλίντον και το οποίο
έδωσε για δημοσίευση στις αγγελίες της εφημερίδας «Ουάσιγκτον Ποστ».

Έξι ημέρες αργότερα, η Λιουίνσκι αναφέρεται στο γεγονός ότι δεν έλαβε κανένα
τηλεφώνημα την ημέρα του Αγίου Βαλεντίνου. «Το "μεγάλο ερπετό" δεν προσπάθησε
καν να μου τηλεφωνήσει την ημέρα του Αγίου Βαλεντίνου και σίγουρα δεν ήξερε
ότι θα πήγαινα στο Λονδίνο. 
Θα μπορούσε να μου τηλεφωνήσει χθες τη νύχτα, αλλά δεν το έκανε. Έλειπε από
την πόλη», λέει στο μήνυμά της η Λιουίνσκι, σύμφωνα με το «Νιούζγουικ».

Σε άλλο μήνυμα, η Λιουίνσκι μοιάζει να αναφέρεται στη γραμματέα του Κλίντον,
Μπέτι Κιούρι, και ελπίζει ότι θα παραδώσει ένα δώρο που αγόρασε για τον
Κλίντον. 
Η Κιούρι κατέθεσε πριν από δύο εβδομάδες για τα όσα θα μπορούσε να γνωρίζει
σχετικά με την ύπαρξη ερωτικής σχέσης ανάμεσα στον Κλίντον και την Λιουίνσκι.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N45</CAT>
<ED>
Κωδικός άρθρου: A16066N452</ED>
<ID>
ID:131332

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N45&aa=2</URL></REF>


Article

<CATEGORY>vin07</CATEGORY>

 <H2>Ο Ντε Κλερκ παίρνει διαζύγιο για χάρη της Ελίτας
</H2>
Ο ΤΕΛΕΥΤΑΙΟΣ πρόεδρος του απαρτχάιντ στη Νότια Αφρική, ο Φρεντερίκ ντε Κλερκ,
είναι έτοιμος να πάρει διαζύγιο ύστερα από 39 χρόνια γάμου, αφού παραδέχθηκε
ότι διατηρεί ερωτική σχέση με την Ελίτα Γεωργιάδη, σύζυγο του Έλληνα εφοπλιστή
Τόνι Γεωργιάδη, γράφουν οι εφημερίδες του Γιοχάνεσμπουργκ.

«Ύστερα από έντονες και σοβαρές σκέψεις και έπειτα από πολλές συζητήσεις με
φίλους και συγγενείς αποφάσισα, σε ένα όχι μακρινό μέλλον, να κάνω το βήμα και
να θέσω τέρμα στο γάμο μου», αναφέρει ο 61χρονος πρώην πρόεδρος σε ανακοίνωσή
του, που δόθηκε χθες στη δημοσιότητα.

Ο ίδιος διευκρίνισε ότι θα συνεχίσει τη σχέση που έχει με την Ελίτα Γεωργιάδου.

«Θα ζήσω και θα εργαστώ στο Κέιπ Τάουν από τα τέλη Φεβρουαρίου, ενώ η Μαρίκε
(η σύζυγός του) θα μείνει στην Πρετόρια», προσθέτει ο Ντε Κλερκ.

Η Ελίτα Γεωργιάδη, που ζει με τον σύζυγό της στο Λονδίνο, είναι ιδιοκτήτρια
ενός μεγάλου αμπελώνα στο Πάαρλ, στα περίχωρα του Κέιπ Τάουν, και εκεί θα
εγκατασταθούν με τον Ντε Κλερκ.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N45</CAT>
<ED>
Κωδικός άρθρου: A16066N453</ED>
<ID>
ID:131374

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N45&aa=3</URL></REF>


Article

<CATEGORY>vin07</CATEGORY>

 <H2>Ισχύει ο φετφάς για τον Ρούσντι
</H2>
ΤΟ ΙΡΑΝΙΚΟ υπουργείο Εξωτερικών επιβεβαίωσε την ισχύ τού φετφά, του ισλαμικού
διατάγματος που καταδικάζει σε θάνατο τον Βρετανό συγγραφέα Σαλμάν Ρούσντι για
το βιβλίο του «Σατανικοί στίχοι», μετέδωσε το ιρανικό πρακτορείο ειδήσεων IRNA.

«Ο φετφάς εκφράζει τη γνώμη ενός ανώτερου θρησκευτικού αξιωματούχου και
συνεπώς είναι αμετάκλητος», δήλωσε ο εκπρόσωπος του υπουργείου Μαχμούντ
Μοχαμαντί, με την ευκαιρία της συμπλήρωσης εννέα ετών από την έκδοση του
διατάγματος αυτού από τον αγιατολάχ Χομεϊνί.

Ο Μοχαμαντί επέκρινε τον Βρετανό υπουργό Εξωτερικών Ρόμπιν Κουκ για τις
δηλώσεις του υπέρ του Ρούσντι.

Ο Κουκ, η χώρα του οποίου προεδρεύει της Ευρωπαϊκής Ένωσης, κάλεσε το Ιράν να
σεβασθεί το διεθνές δίκαιο και να συνεργασθεί με την Ε.Ε. για την εξεύρεση
ικανοποιητικής λύσης στο θέμα αυτό. Προχθές, ο Βρετανός πρωθυπουργός Τόνι
Μπλερ συναντήθηκε με τον Σαλμάν Ρούσντι, ο οποίος ζει τα τελευταία εννέα
χρόνια υπό αυστηρή αστυνομική προστασία.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N45</CAT>
<ED>
Κωδικός άρθρου: A16066N454</ED>
<ID>
ID:131401

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N45&aa=4</URL></REF>


Article

<CATEGORY>vin07</CATEGORY>

 <H5>ΦΥΛΕΤΙΚΗ ΠΑΝΣΠΕΡΜΙΑ ΠΟΥ ΔΙΑΦΕΡΕΙ ΚΑΙ ΠΟΛΙΤΙΣΤΙΚΑ ΚΑΙ ΓΛΩΣΣΙΚΑ * ΤΟ «ΠΑΡΑΘΥΡΟ
ΣΤΟΝ ΕΞΩ ΚΟΣΜΟ» ΔΕΝ ΕΚΛΕΙΣΕ ΠΟΤΕ ΑΠΟ ΤΗΝ ΕΠΟΧΗ ΤΩΝ ΠΕΙΡΑΤΩΝ
</H5><H5>Ο «ΠΑΤΡΙΟΤ»
</H5><H5>Πολιτοφυλακή με ημιαυτόματα του 1950!
</H5><H5>Ο ΕΜΠΟΡΟΣ
</H5><H5>Τσαντόρ δίπλα σε κόκκινα εσώρουχα και βερβερίνικα υφάσματα
</H5><H5>ΚΑΣΠΑ
</H5><H5>Η πολυτραγουδισμένη και ανεξερεύνητη συνοικία
</H5><H5>Ο 14ΧΡΟΝΟΣ
</H5><H5>Τι κάνουν οι Σπάις Γκερλς;
</H5><H5>Ο 12ΧΡΟΝΟΣ
</H5><H5>Βαθιά στις ισλαμικές ρίζες
</H5><H5>Φόβος για το Ισλάμ, καχυποψία για τη Δύση
</H5><H2></H2><H2>Τα χίλια και ένα πρόσωπα της Αλγερίας
</H2>
<AUTHOR>ΤΑΚΗΣ ΚΑΜΠΥΛΗΣ</AUTHOR>

Η Αλγερία έχει την ατυχία, αλλά και την τύχη μέσα στην ιστορία της να γνωρίσει
μια φυλετική πανσπερμία, η οποία διαμόρφωσε τα σημερινά χίλια και ένα πρόσωπα
της δέκατης μεγαλύτερης σε έκταση χώρας του κόσμου. Ένας πληθυσμός που
διαφέρει όχι μόνο γλωσσικά αλλά και πολιτιστικά, και ακόμη και φυλετικά, που
όμως κατάφερε μέχρι σήμερα να αναπτυχθεί εντελώς διαφορετικά από άλλες
ισλαμικές κοινωνίες. Το «παράθυρο προς τον έξω κόσμο» δεν έκλεισε ποτέ ήδη από
την εποχή των πειρατών μέχρι σήμερα. Έτσι στο Αλγέρι κυρίως, θα δει κανείς μια
σπάνια συνύπαρξη που απειλείται από τις σφαγές των ισλαμιστών. Η Αλγερία
ενδιαφέρει πολύ και την Ελλάδα. Όχι μόνο διότι πάντα ψηφίζει εναντίον των
Τούρκων για το Κυπριακό, όπως λέει ο ευρωβουλευτής (ΠΑΣΟΚ) Γιάννης Ρουμπάτης,
αλλά και για λόγους οικονομικούς: Οι καταπληκτικές της οάσεις είναι σήμερα
αντικείμενο διαπραγματεύσεων με Πορτογάλλους ξενοδόχους, ενώ η χώρα (κυρίως
στην τσιμεντοβιομηχανία) πολλές φορές έχει στραφεί στην Ελλάδα ζητώντας συνεργασία

.

Ο 66χρονος Αμπντάλα είναι από τους πρώτους «πατριότς», δηλαδή τους
πολιτοφύλακες, στην Αλγερία

ΤΟΝ ΛΕΝΕ Αμπντάλα. Στέκει στη μια άκρη του δρόμου που ενώνει το χωριό του, το
Σίντι Χαμέντ, με το Αλγέρι. Ήταν από τους τυχερούς, αφού το βράδυ της 12ης
Ιανουαρίου που οι ισλαμιστές πέρασαν αφήνοντας δεκάδες νεκρούς αυτός ο
66χρονος Αλγερινός βρισκόταν στην κόρη του σ' ένα γειτονικό χωριό.

Μετά τη σφαγή η κυβέρνηση δημιούργησε και στο Σίντι Χαμέντ ένα λόχο
πολιτοφυλακής, τους «πατριότς». Με απλά λόγια, όπλισε καμιά 15αριά χωρικούς
και τους οργάνωσε σε βάρδιες.

Αλλά ενώ οι κληρωτοί και οι ειδικές δυνάμεις είναι πολύ καλά εξοπλισμένοι με
τα εξελιγμένα ρωσικά Καλάσνικοφ και αλεξίσφαιρα γιλέκα, οι «πατριότς» σφίγγουν
στα χέρια τους με προσοχή ημιαυτόματα του 1950!

Η απορία μεγαλώνει, όταν κάποιος από τους επιζώντες της σφαγής μουρμουρίζει
κάτι για το στρατό. Ένας άλλος απαντάει μέσα από τα δόντια του ότι «ο στρατός
δεν μας προστάτεψε ούτε τότε. Γιατί το έχουν λοιπόν το στρατόπεδο;».

Πολύ κοντά στο χωριό υπάρχει ένα μεγάλο στρατόπεδο του αλγερινού στρατού. Αν
και οι άντρες του ειδοποιήθηκαν το βράδυ της σφαγής, ωστόσο δεν κινήθηκαν ούτε
για να προστατέψουν το χωριό ούτε και για να καταδιώξουν τους ισλαμιστές!

Γιατί λοιπόν η κυβέρνηση δεν έστειλε το στρατό και γιατί οι πολιτοφύλακες δεν
είναι στοιχειωδώς εξοπλισμένοι; Οι απαντήσεις που δίνονται στο Αλγέρι είναι
εξωφρενικά κυνικές για όποιον δεν ξέρει την αλγερινή παράδοση και
πραγματικότητα. Αυτή τη στιγμή η κυβέρνηση αντιπαρατάσσει στους ισλαμιστές
περίπου 25.000 άνδρες των ειδικών δυνάμεων. Είναι ένα άρτια εξοπλισμένο και
εκπαιδευμένο σώμα επαγγελματιών. Αντίθετα, ο υπόλοιπος αλγερινός στρατός
(μερικές εκατοντάδες χιλιάδες!) αποτελείται από κληρωτούς τους οποίους η
κυβέρνηση δεν θέλει να εμπλέξει για δύο λόγους: Πρώτον, διότι μπορεί να
παρουσιαστούν κρούσματα απειθαρχίας μεταξύ των στρατιωτών (όλοι μουσουλμάνοι)
και, δεύτερον, διότι δεν είναι καλά εκπαιδευμένοι. 
Αυτό σημαίνει ότι μπορεί είτε να αυτομολήσουν με τον οπλισμό τους είτε να τον
χάσουν σε μια μάχη εξοπλίζοντας έτσι τους φανατικούς!

Με τον ίδιο κυνισμό (ή ρεαλισμό) η κυβέρνηση εξόπλισε με φειδώ τους πατριότς.
Και πολλοί στα χωριά δέχθηκαν να πάρουν μέρος. Άλλωστε έχουν ανάγκη τα δηνάρια
του μισθού τους.

(Στη διάρκεια του εθνικοαπελευθερωτικού πολέμου 1956-'62, οι αντάρτες του FLN
δεν άφηναν νεκρούς στις μάχες από τον φόβο των αντιποίνων. Είτε αυτοκτονούσαν
είτε τους σκότωναν οι ίδιοι. Παίζει, λοιπόν, και η παράδοση τον ρόλο της).

Όμως εδώ υπάρχει ένα αδιέξοδο: Και οι άνδρες των ειδικών δυνάμεων σπάνια
αντιμετωπίζουν τους ισλαμιστές, αφού οι περισσότεροι χρησιμοποιούνται για να
φρουρούν στόχους μέσα στα αστικά κέντρα και στις μεγάλες βιομηχανικές μονάδες!
Ίσως γι' αυτό πολλοί υποστηρίζουν ότι θα χρειαστεί αρκετός χρόνος για να
αντιμετωπιστούν οι φανατικοί στην Αλγερία.

ΤΟΝ ΛΕΝΕ Χουσίν και το μαγαζί του βρίσκεται στο υπόγειο παζάρι ρούχων του
Αλγερίου. Το παζάρι είναι ένας μικρός λαβύρινθος από δεκάδες μαγαζάκια με
εντυπωσιακή για τον χώρο ποσότητα εμπορεύματος. Τσαντόρ δίπλα σε τελευταίας
μόδας κόκκινα ή μαύρα εσώρουχα, αμερικάνικη μόδα, παπούτσια και τσαγκαράδικα
και πολλά μαγαζιά με τη «γη της Αλγερίας»: τα πολύχρωμα αραβικά και τα λιτά,
στο χρώμα της Σαχάρας βερβερίνικα υφάσματα.

Η Αλγερία είχε το μεγαλύτερο ποσοστό εμπόρων από κάθε άλλη αραβική χώρα. Τα
προϊόντα της χειροτεχνίας της εξάγονται τα τελευταία χρόνια κυρίως στις
αμερικανικές αγορές, όπως περήφανα λέει και ο Χουσίν.

Ένα κατάστημα στο κέντρο του Αλγερίου (όχι υπόγειο) στοιχίζει σήμερα ­ με την
κρίση ­ περίπου 150.000.000 δραχμές. Και αυτή η τιμή θεωρείται ευκαιρία αφού
οι τουρίστες εξαφανίστηκαν από τ' Αλγέρι. Πολλοί έμποροι όπως και ο Χουσίν
έχασαν έναν ακόμη σημαντικό πόρο... Ωστόσο, δεν θέλει να μιλήσει ανοιχτά για
το ζήτημα. Βλέπετε, είναι ένας έμπορος.

(Η κουβέρτα που κρατά στη φωτό είναι χειροποίητη, ολόμαλλη, και στοιχίζει
περίπου 6.000 δραχμές).

Ο 84χρονος Μπαράμ Αμαρί ζει στην Κάσπα, πολέμησε τους Γάλλους και σήμερα δεν
διστάζει να τα βάλει και με την κυβέρνηση

Ο 84ΧΡΟΝΟΣ Μπαράμ Αμασί είναι ένας ήρωας της αλγερινής επανάστασης κατά των
Γάλλων. Είναι γέννημα θρέμμα της Κάσπα, της πιο τραγουδισμένης και
ανεξερεύνητης συνοικίας του Αλγερίου. Εκεί μεγάλωσε, εκεί έκανε παιδιά, εκεί
πολέμησε τους Γάλλους, εκεί ζει σήμερα, σ' ένα τριώροφο (όπως όλα) μικρό
οίκημα με την εσωτερική αυλή και τις δεκάδες ταράτσες να απλώνονται ολόγυρά
του. Αυτές οι ταράτσες είναι και το μυστικό της Κάσπα. «Ούτε με δορυφόρο, λένε
οι ντόπιοι, δεν μπορείς να ανακαλύψεις κάποιον που κρύβεται στην Κάσπα». 
Οι Τούρκοι διείδαν στους λόφους στ' ανατολικά του λιμανιού έναν ιδεώδη τόπο
για να φτιάξουν μια συνοικία - απόρθητο φρούριο: στενά δρομάκια, άλλα με
σκαλιά κι άλλα λιθόστρωτα, ανήλιαγα, χάνονται σε λαβυρινθώδεις διαδρομές
υπόγειες και πολλές φορές υπέργειες (μπαίνοντας μέσα σε εσωτερικές αυλές κι
από κει από ταράτσα σε ταράτσα!).

Το σπίτι της οικογένειας Μπαράμ χτίστηκε το 1728 από τους Τούρκους. Παραμένει
ίδιο από τότε ακόμα και στα χρώματα. Υγρό και σκοτεινό, αλλά πεντακάθαρο όπως
όλα τα αραβικά σπίτια, βλέπει το δάσος από τις ταράτσες που στεγάζουν περίπου
μισό εκατομμύριο ανθρώπους σε μια έκταση που είναι αδύνατο να εκτιμηθεί!

Ο Μπαράμ θυμάται με περηφάνια τα χρόνια της επανάστασης στην Κάσπα και την
απόγνωση των Γάλλων να ξετρυπώσουν τους αντάρτες. «Θυμάμαι, είχε αναγκαστεί να
έρθει ο ίδιος ο ζενεράλ Πιζάρ, για να ηγηθεί της προσπάθειας να μπουν οι
Γάλλοι στην Κάσπα. Απέτυχε... Μας έψαχναν και χάνονταν οι ίδιοι», λέει με
γέλια ο γέρος μουσουλμάνος. Όταν τον ρωτάω για το σήμερα, δεν διστάζει να
δείξει την δυσαρέσκειά του ­ τι να φοβηθεί ένας ήρωας στα 84 του ­ για το
καθεστώς μπροστά στους αστυνομικούς που βρίσκονται μαζί μας: «Σήμερα η Κάσπα
βρωμάει. Παντού αστυνομικοί. Δεν είναι η Κάσπα το πρόβλημα. Οι νέοι δεν έχουν
δουλειές, δεν είναι σωστό αυτό. Κάτι πρέπει να γίνει...».

Σήμερα η Κάσπα θεωρείται το επίκεντρο των συμμοριών που διακινούν λαθραία ή
κάνουν μαύρη αγορά ή ελέγχουν την πορνεία. 
Ο πλέον διάσημος των Αλγερινών παρανόμων ονόματι Φλισά κρύβεται εκεί αλλά η
κυβέρνηση δεν πολυαναησυχεί. Μόνο αν υπάρξει ισλαμιστικός πυρήνας θα τρομάξει...

Ο ΣΑΛΑ ανήκει σ' αυτή τη «διεθνή» των 14ρηδων. Ντύνονται παντού με τον ίδιο
τρόπο, ακούνε την ίδια μουσική και μερικές φορές κάνουν και το ίδιο κούρεμα.
Ρωτάει για τις Σπάις Γκερλς και χαμογελάει περιπαιχτικά όταν η κουβέντα πάει
στο κούρεμά του ­ που θα δει κανείς και στην Αθήνα και στο Παρίσι. Πουλάει
παπαγαλάκια ­ έξω από το κατάστημα του πατέρα του ­ έναντι 1.000 δραχμών, αφού
τα εκπαιδεύσει πρώτα ο ίδιος. Κι όσο για τους ισλαμιστές, ο Σάλα δεν έχει
πολυκαταλάβει τι γίνεται και ξαναρωτάει για τα Σπάις Γκερλς...

Ο ΓΙΑΧΙΑ φοράει το λευκό πουκάμισο των μουσουλμάνων που συμβολίζει την
αγνότητα. Ζει κι αυτός στο Αλγέρι ­ αλλά στην πιο δύσκολη και περίεργη
συνοικία: την Κάσπα.

Στα 12 του δεν ξέρει πολλά και δεν ρωτάει πολλά. Μεγάλωσε σε οικογένεια με
ιστορία στον εθνικοαπελευθερωτικό αγώνα, που όμως δεν ένιωσε δικαίωση τα
χρόνια που ακολούθησαν. Έτσι βούτηξε βαθιά στις ισλαμικές ρίζες.

Ο Γιαχία δεν ξέρει τις Σπάις Γκερλς...

Ο ΧΟΥΣΙΝ (φωτογραφία) είναι Βερβερίνος, όπως και περίπου τρία εκατομμύρια
Αλγερινών. Ανήκει στα νομαδικά φύλα που εξισλάμισαν οι Άραβες, αλλά που ακόμη
κρατούν την δική τους γλώσσα και το δικό τους αλφάβητο (φοινικικό) Οι
Βερβερίνοι δεν τα πάνε πολύ καλά με τους Άραβες ­ τους αλλοτινούς εισβολείς ­
και αυτό μάλλον δικαιολογείται, αφού οι Βερβερίνοι δεν στρατολογούνται στην
αστυνομία και δεν επιτρέπεται να κάνουν καριέρα στο στρατό. Ωστόσο μονοπωλούν
τα τουριστικά επαγγέλματα και πολλοί έχουν σπουδάσει στο εξωτερικό (βλ.
Γαλλία) όπως και ο Χουσίν. Στη Σχολή Μεταφραστών του Στρασβούργου όπου
συνέχισε τις σπουδές του, έμαθε αγγλικά και ιαπωνικά, ενώ τα γαλλικά του είναι
σαν μητρική γλώσσα. Κι όμως, ο Χουσίν με το ευρωπαϊκό ντύσιμο και τα έξι
χρόνια στη Γαλλία ως καλός μουσουλμάνος τηρεί πιστά το ισλαμικό οικογενειακό
δίκαιο. Ωστόσο, παντρεύτηκε την πρώτη του εξαδέλφη και βέβαια στα 29 του
υπεραμύνεται της παρθενιάς στη γυναίκα: «Είναι ντροπή για τον άνδρα και την
οικογένειά του». Κάθε άλλο παρά επιδοκιμάζει τις σφαγές και συνεργάζεται με
την κυβέρνηση, αφού εργάζεται ως μεταφραστής ξένων αποστολών. Ο μετριοπαθής
Χουσίν, όπως και εκατομμύρια άλλοι Αλγερινοί, έχει καχυποψία απέναντι στη
Δύση, αλλά και φόβο απέναντι στα ισλαμιστικά καθεστώτα...

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N46</CAT>
<ED>
Κωδικός άρθρου: A16066N461</ED>
<ID>
ID:131268

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N46&aa=1</URL></REF>


Article

<CATEGORY>vin07</CATEGORY>

 <H5>Ο ΝΤ' ΑΛΕΜΑ ΣΤΟ ΣΥΝΕΔΡΙΟ ΓΙΑ ΤΟ ΝΕΟ ΚΟΜΜΑ ­ ΕΛΕΙΨΕ ΤΟ ΠΑΘΟΣ ­ ΕΠΙΦΥΛΑΣΣΟΝΤΑΙ
ΤΑ ΗΧΗΡΑ ΟΝΟΜΑΤΑ
</H5><H5>Διάθεση αυτομαστίγωσης...
</H5><H2>«Η Αριστερά δεν συγκινεί πλέον, αλλά κυβερνά»
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Στους δεκάδες συμπατριώτες της που την αποθέωναν, τραγουδούσε: «Θα είμαι η
μαμά σας, γιατί όλοι εδώ είστε χωρίς τη μαμά σας». Για τους άλλους, τους
χίλιους τυχερούς που είχαμε συγκεντρωθεί την περασμένη Παρασκευή το βράδυ στην
Πιάτσα ντέλα Σινιορία για να δούμε και να ακούσουμε τη θρυλική «βασίλισσα της
ραΐ», η 76χρονη αλγερινή Σέικα Ρεμίτι τραγουδούσε, λικνιζόταν, χόρευε και
χειρονομούσε. Απολαμβάνοντάς την, συνειδητοποίησα ξαφνικά τι έλειπε κυρίως από
το συνέδριο της ιταλικής Αριστεράς: το πάθος.

Ώστε εγεννήθη αυτοίς νέο κόμμα;

Κατά μία έννοια, αρκετά στενή ομολογουμένως, ναι. Πρόκειται για το «Πράγμα 1»
­ δηλαδή το Κόμμα Δημοκρατικής Αριστεράς (PDS) ­ και τους δορυφόρους του. Ή,
αν προτιμάτε τις συμβολικές αναπαραστάσεις, για τη Βελανιδιά συν το
Τριαντάφυλλο μείον το Σφυροδρέπανο. Για να κάνει τα πράγματα πιο πολύπλοκα, ο
Μάσιμο Ντ' Αλέμα είπε ότι αυτή η κηπουρική σύνθεση και η Ελιά αποτελούν τις
δύο όψεις της ίδιας πολιτικής.

ΠΛΗΓΜΑ ΣΤΟΝ ΕΑΥΤΟ ΤΟΥ

Δεν ακούγεται και πολύ μεγαλόπρεπο...

Αυτό είπαν και οι επικριτές της όλης προσπάθειας. Πολλοί μάλιστα είπαν ότι ο
Ντ' Αλέμα επέφερε αποφασιστικό πλήγμα στον... εαυτό του και υποστήριξαν ότι ο
πραγματικός νικητής του εγχειρήματος είναι η Κομμουνιστική Επανίδρυση του
Φάουστο Μπερτινότι, μοναδικός πλέον διαχειριστής του σφυροδρέπανου, δηλαδή ­
κατά το κόμμα αυτό ­ των συμφερόντων της εργατικής τάξης. Αυτές οι κριτικές
όμως είναι κακόβουλες και ύποπτες. Οι «Δημοκράτες της Αριστεράς» είναι ένα
σύγχρονο κόμμα που μπορεί να μην έχει παρελθόν (αφού ο Ντ' Αλέμα το
αποκήρυξε), ιδρύθηκε όμως την ημέρα του Αγίου Βαλεντίνου και διαθέτει μια
ηγεσία που αποτελείται από 176 μέλη! Τα 126 προέρχονται από το PDS και τα
υπόλοιπα από τους Εργατικούς του Σπίνι, τη Ρεπουμπλικανική Αριστερά του
Γκουαλτιέρι, τους Ενωτικούς Κομμουνιστές του Κρουτσανέλλι και άλλους. Α, και
ένα (1) μέλος της Αριστερής Νεολαίας του Πελούφο.

Ονόματα άγνωστα στην Ελλάδα...

Σχεδόν και στην Ιταλία! Φαίνεται όμως πως είναι καλοί στην παρέα. Τα άλλα, τα
πιο ηχηρά ονόματα, πήραν τις αποστάσεις τους: ο Ακίλε Οκέτο θα μετέχει μεν,
αλλά με τη δική του «τάση» και τη δική του «κουλτούρα», ο αντιπρόεδρος της
κυβέρνησης Βελτρόνι θα παρακολουθεί με ενδιαφέρον, αλλά απέξω, ενώ ο
σοσιαλιστής Αμάτο ­ για τον οποίο περίπου έγιναν όλα ­ προτιμά να περιμένει
μέχρι να ολοκληρωθεί η ανασυγκρότηση των επιγόνων του Κράξι.

ΕΠΟΧΗ ΜΗ ΧΑΡΙΣΜΑΤΙΚΩΝ

Μήπως όμως ζούμε στην εποχή των μη χαρισματικών ηγετών και τα ονόματα δεν
έχουν τόση σημασία;

Πράγματι. Ακόμη περισσότερο μάλιστα όταν μιλάμε για ένα κόμμα που είχε την
τύχη να διοικείται κάποτε από τον Ενρίκο Μπερλινγκουέρ και είναι δύσκολο ­ αν
όχι αδύνατο ­ να βρει σήμερα έναν αντάξιο διάδοχό του. Χαρακτηριστικό είναι
ότι τα περισσότερα χειροκροτήματα στην τελική ομιλία του, ο Ντ' Αλέμα τα
δέχθηκε όταν δικαιολόγησε την αδυναμία της σημερινής Αριστεράς να συγκινεί. Η
παλιά Αριστερά, είπε, μπορεί να οργάνωνε διαδηλώσεις και να μοίραζε
προκηρύξεις, αλλά ­ κι εδώ ύψωσε τον τόνο της φωνής του, εν μέσω γενικής
αποθέωσης ­ έχανε τις εκλογές. Σήμερα έχει σοβαρότερα καθήκοντα από το να
συγκινεί: να κυβερνά.

Τόσο ψυχρός και κυνικός είναι τελικά αυτός ο άνθρωπος;

Καθόλου. Αναγνώρισε μάλιστα ότι ορισμένα πράγματα συγκινούν ή μπορούν να
συγκινήσουν ακόμη και τον ίδιο ­ αρκεί να βρίσκονται στη «σωστή κατεύθυνση».
Συγκινήθηκε, για παράδειγμα, με τη χειραψία του Πέρες με τον Αραφάτ.
Συγκινείται βλέποντας να στρατεύονται μαζί του οι χριστιανοί, οι ίδιοι που
κάποτε επέσειαν την απειλή του κομμουνισμού. Και θα συγκινηθεί ακόμη
περισσότερο «τη μέρα που τα παιδιά της Ιταλίας θα αισθάνονται υπερήφανα για
την πατρίδα τους, όπως τα παιδιά της Αγγλίας και της Γαλλίας»...

Η ΓΝΩΜΗ ΤΩΝ ΞΕΝΩΝ

Οι ξένοι ηγέτες τι είπαν;

Δεν ήταν και πολλοί. Εκείνος που αναφέρθηκε περισσότερο, ο Τόνυ Μπλαιρ,
έστειλε απλώς ένα χαιρετισμό. Ο Φρανσουά Ολλάντ και ο Χοακίμ Αλμούνια, οι
γραμματείς των σοσιαλιστικών κομμάτων της Γαλλίας και της Ισπανίας, ήταν
εθιμοτυπικοί. Ρώτησα τον δεύτερο αν πιστεύει ότι είναι δυνατή η ενότητα
ολόκληρης της ευρωπαϊκής Αριστεράς (παρά τις διαφωνίες της σε θέματα όπως το
κράτος προνοίας, το 35ωρο ή ο πόλεμος κατά του Ιράκ) ή είναι προτιμότερο να
υπάρχουν δύο εναλλακτικές Αριστερές, όπως λέει ο Μπερτινότι.

Μου έδωσε την εξής απάντηση: «Εγώ δεν βλέπω μια τόσο βαθιά διαίρεση της
ευρωπαϊκής σοσιαλιστικής Αριστεράς. Είμαστε ενωμένοι στα βασικά, ο καθένας με
τις αποχρώσεις του, με τη λογική του, αλλά υπάρχει μια συναίνεση, πράγμα
ιδιαίτερα σημαντικό. Αν η οικονομική και νομισματική ενοποίηση μας βρει
διχασμένους, αυτός που θα επωφεληθεί θα είναι η Δεξιά». Δεν κατάλαβα και πολλά
πράγματα ­ αλλά αυτά έχουν οι μη χαρισματικοί ηγέτες.

Σ' αυτόν τον γενικό ζόφο έσκασε κανένας ομιλητής χαμόγελο;

Ναι, η Πωλίν Γκρην. Η συμπαθέστατη πρόεδρος της Σοσιαλιστικής Ομάδας του
Ευρωκοινοβουλίου ήταν χαρούμενη γιατί ο πρωθυπουργός της την είχε διαβεβαιώσει
ότι η πρότασή του για μια Σοσιαλδημοκρατική Διεθνή μαζί με τους Δημοκρατικούς
του Κλίντον δεν έρχεται σε αντίθεση με την υπάρχουσα Σοσιαλιστική Διεθνή. Ο
χαιρετισμός της ήταν από τους λίγους ουσιαστικούς. Κατήγγειλε τα πολεμικά
σχέδια κατά του Ιράκ και δεν δίστασε να μας αποκαλέσει όλους «comrades». Ούτε
μία ούτε δύο: έξι φορές το είπε.

ΟΙ «ΣΥΝΤΡΟΦΟΙ»

Δηλαδή «συντρόφους»; Μα δεν είναι απαγορευμένη αυτή η λέξη;

Γύρω από το θέμα αυτό υπήρξε μια μικροδιαμάχη. Ο Ερμάνο Γκοριέρι, πρώην
υπουργός των Χριστιανοδημοκρατών (στην κυβέρνηση Φανφάνι) και σήμερα πρόεδρος
των Χριστιανοσοσιαλιστών που μετέχουν στο «Πράγμα 2», παρακάλεσε να μη
χρησιμοποιείται πλέον αυτή η προσφώνηση. Ο Ντ' Αλέμα όμως, σε μια επίδειξη
μεγαλοψυχίας, ανήγγειλε στον τελικό του λόγο την απόφασή του να παραμείνει
νόμιμη αυτή η λέξη. Και... αποθεώθηκε.

Σε λίγο θα μας πεις ότι στο τέλος του συνεδρίου ακούστηκε και η «Διεθνής»...

Βεβαίως, μετά τον εθνικό ύμνο της Ιταλίας φυσικά. Υπήρξε όμως μια
πρωτοτυπία: οι σύνεδροι συνόδευσαν τον ύμνο στην εργατική τάξη με ρυθμικά
χειροκροτήματα! Εντάξει, δεν περίμενε κανείς να υψώσουν τη γροθιά, μπορούσαν
όμως τουλάχιστον να παραμείνουν σιωπηλοί. «Εμπρός της γης οι κολασμένοι» με
ρυθμικά χειροκροτήματα; Τι θα δούμε ακόμη, να το χορεύουν; Ο ενθουσιασμός δεν
κράτησε όμως για πολύ, αφού στη δεύτερη στροφή η «Διεθνής» κόπηκε απότομα.
Ίσως επειδή έσπευδαν να εγκαταλείψουν (σε ένδειξη διαμαρτυρίας;) την αίθουσα
διάφοροι εκλεκτοί συνδαιτυμόνες, με επικεφαλής τον υπουργό Εξωτερικών Λαμπέρτο Ντίνι.

ΚΑΙ ΑΥΤΟΓΡΑΦΑ

Τελευταίος ποιος αποχώρησε;

Ο Βάλτερ Βελτρόνι, ο «ωραίος» της ιταλικής κυβέρνησης. Αφενός δεν μπορούσε να
πάρει τα πόδια του βλέποντας τον πολιτικό του ρόλο να συρρικνώνεται
επικίνδυνα. Αφετέρου, είχε να μοιράσει αυτόγραφα στις πολυάριθμες θαυμάστριές του.

Τι θα κάνει τώρα ο Ντ' Αλέμα;

Ζυμώσεις. Και κάθε Παρασκευή, αρχίζοντας απ' αυτή την εβδομάδα, θα γράφει μια
ειδική στήλη στην «Ουνιτά» όπου θα απαντά σε απορίες αναγνωστών. Προφανώς
διάλεξε αυτή την εφημερίδα επειδή αποφάσισε πρόσφατα να αντικαταστήσει την
κόκκινη γραμμή στην πρώτη της σελίδα με μια ουδέτερη γαλάζια...

ΤΟ ΣΥΝΕΔΡΙΟ της ιταλικής Αριστεράς διαπνεόταν από μια τέτοια μελαγχολία και
διάθεση αυτομαστίγωσης, που μάλλον δεν προσφέρεται για μίμηση από τους Έλληνες
συντρόφους τού Μάσιμο ντ' Αλέμα. Άλλωστε οι Έλληνες σοσιαλιστές ούτε
εκπροσωπήθηκαν στο βήμα ούτε αναφέρθηκαν γενικότερα μεταξύ των ουσιαστικών
παραγόντων της ευρωπαϊκής σοσιαλδημοκρατίας.

Η Φλωρεντία, όμως, είναι μια ήσυχη και γοητευτική πόλη, με ένα ελκυστικό
ποτάμι, μια υπέροχη γέφυρα (το Πόντε Βέκιο, τη μοναδική γέφυρα που διασώθηκε
από την αγριότητα του Β' Παγκοσμίου Πολέμου) και «χαλαρούς» κατοίκους ­ που
μερικές φορές έχουν αξιόλογες ιδέες.

ΔΥΟ ΠΑΡΑΔΕΙΓΜΑΤΑ

Δέκα η ώρα το πρωί της περασμένης Παρασκευής, έξω από τον Ντουόμο, τον
επιβλητικό καθεδρικό ναό της πόλης. Οι εργαζόμενοι στον χώρο της υγείας
πραγματοποιούν συγκέντρωση και απεργία, διαβεβαιώνοντας ότι εγγυώνται τις
στοιχειώδεις υπηρεσίες. Η διαδήλωσή τους, όμως, είναι πρωτότυπη. Πρώτα από όλα
δεν κλείνει τον δρόμο και δεν εμποδίζει τον κόσμο να πάει στη δουλειά του.
Έπειτα, και το σημαντικότερο, έχει μουσική υπόκρουση. Ένας σαλπιγκτής και ένας
τυμπανιστής με πανύψηλα ξυλοπόδαρα και ένας ακορντεονίστας που πατάει με τα
πόδια του στη γη παίζουν το «When the Saints go marching in» και άλλους
γνωστούς σκοπούς, προς τέρψη των παρευρισκομένων και ιδίως των Γιαπωνέζων
τουριστών, που σπεύδουν να τους φωτογραφήσουν.

Την ίδια ώρα συνάδελφοί τους μοιράζουν προκηρύξεις και ενημερώνουν τους πεζούς
για τα αιτήματά τους. Δεν λείπουν βέβαια τα (λιγοστά) πανό και οι σημαίες.
Μπορεί να μην υπάρχει μαζικότητα, η αποτελεσματικότητα μιας εκδήλωσης
εξασφαλίζεται όμως με πολλούς τρόπους.

Παράδειγμα δεύτερο: ένας από τους φτωχούς και τους αστέγους της πόλης (που
πρέπει να είναι αρκετοί, παρ' όλο που δεν φαίνονται) ζητεί τη βοήθεια
συμπολιτών και τουριστών. Όχι παρακαλώντας, πιέζοντας ή απλώνοντας το χέρι. Σε
ένα μωρουδιακό καρότσι έχει τοποθετήσει το σκυλί του μαζί με έξι - επτά
κουταβάκια, που είναι ζήτημα αν έχουν κλείσει λίγες ημέρες ζωής. Χωρίς πολλά
λόγια και παρακάλια. Έχει απλώς γυρίσει το καπέλο του ανάποδα. Και δεν
προλαβαίνει να το αδειάζει.

Γιατί στις ημέρες μας η ευαισθησία εκδηλώνεται συχνότερα απέναντι στα ζώα παρά
στους ανθρώπους.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N48</CAT>
<ED>
Κωδικός άρθρου: A16066N481</ED>
<ID>
ID:131269

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N48&aa=1</URL></REF>


Article

<CATEGORY>vin07</CATEGORY>

 <H2>Το άλογο και οι κορυδαλλοί
</H2>
<AUTHOR>ΕΟΥΤΖΕΝΙΟ ΣΚΑΛΦΑΡΙ</AUTHOR>

Ο ΤΙΤΛΟΣ «Γενικά Επιτελεία της Αριστεράς» υποσχόταν πολλά πράγματα: μια
συνέλευση αντιπροσώπων όλων εκείνων των τομέων της κοινωνίας που ενδιαφέρονται
για την ανανέωση, για τη μεταρρύθμιση των πεπαλαιωμένων θεσμών, για ένα
πρόγραμμα ικανό να απαντήσει στα προβλήματα του μέλλοντος.

Πρωταγωνιστές αυτού του συνεδρίου ­ και όχι προσκεκλημένοι ­ θα μπορούσαν να
είναι δάσκαλοι, φοιτητές, άνεργοι, εργαζόμενοι, στελέχη της Τοπικής
Αυτοδιοίκησης, επιχειρηματίες, αγρότες, καθηγητές, τεχνίτες. Οι ηγέτες της
Αριστεράς θα μπορούσαν να ακούσουν τα επιχειρήματά τους και να καταγράψουν τις
ανάγκες και τις ελπίδες τους.

Ο τίτλος του συνεδρίου παρέπεμπε όμως και στη «Συνέλευση των Τάξεων» και κατά
συνέπεια υποσχόταν να οδηγήσει στην ανάδυση μιας νέας ηγετικής τάξης, όπως
είχε γίνει στη Γαλλία του 1789, μιας τάξης που να υπηρετεί το γενικό συμφέρον
πάνω και πέρα από συντεχνίες και αδελφότητες που έχουν λεηλατήσει τους κοινούς
πόρους και εξακολουθούν να εκδηλώνουν τις ακόρεστες ορέξεις τους.

ΑΔΕΞΙΟ ΠΑΝΤΡΕΜΑ

Όμως δεν έγινε έτσι. Ένα κόμμα, το PDS, αποφάσισε να ενταχθεί στο στρατόπεδο
του μεταρρυθμιστικού σοσιαλισμού και να αλλάξει για δεύτερη φορά μέσα σε εννιά
χρόνια όνομα και σύμβολο, καλώντας ως μάρτυρες στην εξέλιξη αυτή τους
επιγόνους του παλιού Σοσιαλιστικού κόμματος και άλλα λαϊκά και καθολικά
κινήματα. 
Ορισμένοι από αυτούς, οι καλύτεροι, είχαν ήδη αποφασίσει να ενωθούν με το
κόμμα. Άλλοι το έκαναν τώρα, αυτές τις τρεις μέρες στη Φλωρεντία. Έγινε εκεί
ένα αδέξιο πάντρεμα ανάμεσα σ' ένα άλογο και μερικούς κορυδαλλούς, με μαδημένα
φτερά όμως και αδύναμη φωνή.

Προσωπικά πιστεύω ότι αν το PDS χρειαζόταν αυτή τη δεύτερη διακοσμητική
επιχείρηση, θα έπρεπε να την πραγματοποιήσει μόνο του. Σε κάθε περίπτωση, οι
Δημοκράτες της Αριστεράς θα πρέπει να συγκαλέσουν τώρα την πραγματική
Συνέλευση των Τάξεων, μια συνέλευση που να εκπροσωπεί τη χώρα και όχι μόνο τη
δική τους εσωτερική δομή. Όσο πιο γρήγορα το πράξουν, τόσο το καλύτερο. Κι αν
το πράξουν σωστά, θα γίνουν εκείνοι ο κορυδαλλός που τραγουδά το χάραμα
αφυπνίζοντας συνειδήσεις και ταλέντα.

Ο Εουτζένιο Σκάλφαρι είναι δημοσιογράφος και συγγραφέας, πρώην διευθυντής της
εφημερίδας «Ρεπούμπλικα».

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N49</CAT>
<ED>
Κωδικός άρθρου: A16066N491</ED>
<ID>
ID:131270

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N49&aa=1</URL></REF>


Article

<CATEGORY>vin07</CATEGORY>

 <H5>Με την πρόταση...
</H5><H5>Και προβάλλουν...
</H5><H5>Οι 200 Κουβανοί...
</H5><H5>Στο κόμμα...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... για μια «Διαρκή Διάσκεψη της Κεντροαριστεράς», όπως τη διατύπωσε στη
γνωστή συνέντευξή του στη «Γκάρντιαν», ο Τόνυ Μπλαίρ «έχει μπει σε
ναρκοπέδιο», γράφει ο Χιούγκο Γιάνγκ, που είναι και πρόεδρος της εταιρίας που
εκδίδει την εφημερίδα. Διότι το προσκλητήριο του Μπλαίρ είναι εξ ορισμού
διχαστικό. Δεν απευθύνεται φυσικά στον Υ ή στον Μπερτινόττι. Αφορά ηγέτες όπως
ο Κλίντον, οι Άγγλοι Φιλελεύθεροι, ο Ζοσπέν, ο Σραίντερ, ο Λαφονταίν, ο Ντ'
Αλέμα, ο Πρόντι. «Στον τελευταίο μάλιστα, το χριστιανοδημοκρατικό του παρελθόν
δεν ενοχλεί καθόλου τον Μπλαίρ. Ο ίδιος άλλωστε είναι ο "χριστιανικότερος" των
Άγγλων ηγετών: δεν δίστασε να εισαγάγει θρησκευτικά στοιχεία στην πολιτική του
συμπεριφορά». Αλλά και από τα κόμματα των προσκαλουμένων, ιδίως στη Γαλλία και
Ιταλία, υπάρχουν σοβαρές αντιδράσεις στον Μπλαίρ. Υπογραμμίζονται έτσι τα
χάσματα στους κόλπους της διεθνούς αριστεράς.

... εντονώτερα οι δύο αριστερές: η Ατλαντική (Μπλαίρ-Κλίντον) και η Ευρωπαϊκή.
Ο Μπλαίρ κατά τον Γιάνγκ είναι όντως αριστερός, είναι «προοδευτικός», αλλά με
μια αίσθηση ορίων ­ οικονομικών και κοινωνικών ­ και το ύφος του μάλιστα
φαίνεται δασκαλίστικο στους Ευρωπαίους. Του είναι αδιανόητη η συζήτηση για το
35ωρο, που τόσο απασχολεί άλλους αριστερούς ηγέτες. Βέβαια, για την Ατλαντική
αριστερά, η εμμονή στα «όρια» είναι πιο εύκολη. Έχουν προετοιμάσει το έδαφος
οδοστρωτήρες όπως η Θάτσερ και ο Ρήγκαν. Όλα όμως δείχνουν, καταλήγει ο
Γιάνγκ, ότι αυτή η «Διεθνής» της Κεντροαριστεράς, προς το παρόν, ελπίδες μόνο
ως φόρουμ ιδεών επιτρέπει. Όχι ως ενιαίος συγκροτημένος οργανισμός. «Για να
υπάρξει κάτι τέτοιο, πρέπει πρώτα να επιλυθεί η κρίσιμη διαμάχη μεταξύ
Ατλαντικής και Ευρωπαϊκής αριστεράς».

... πολιτικοί κρατούμενοι που δέχτηκε ν' απολύσει ο Κάστρο επελέγησαν, όπως
επισημαίνεται, με τρία κριτήρια: 1) κακή κατάσταση υγείας, 2) έκτιση του
μεγαλύτερου μέρους της ποινής, 3) ιδιότητα προστάτη οικογενείας. Το Βατικανό
θεώρησε τις απολύσεις επιτυχία του. Εκτενής κατάλογος απολυτέων είχε,
πράγματι, συνταχθεί και παραδοθεί στις κουβανικές αρχές από τους καρδινάλιους
του Πάπα και τους ιεράρχες της Αβάνας. Ο Ελισάρντο Σάντσες, πρόεδρος της
κουβανικής Επιτροπής Ανθρώπινων Δικαιωμάτων, που μίλησε την Παρασκευή στην
ισπανική τηλεόραση, φαινόταν συγκρατημένα αισιόδοξος για την προοπτική
χαλάρωσης των πολιτικών διώξεων στην πατρίδα του. Επιφυλακτικοί όμως
παραμένουν οι κύκλοι των διωκωμένων.

... των Κουβανών «Σοσιαλδημοκρατών» του Βλαδιμίρ Ρόκα, ο οποίος φυλακίσθηκε
επειδή είχε ζητήσει δημοκρατικές ελευθερίες, οι επιτελείς είναι εξαιρετικά
δύσπιστοι. «Η καταπίεση ήταν μεγαλύτερη τον τελευταίο χρόνο ­ δήλωσε στη
"Λιμπερασιόν" ένας φίλος του Ρόκα. ­ Στόχος ήταν κυρίως οι δημοσιογράφοι,
κατόπιν όμως έγιναν στόχος και οι εκπρόσωποι των ομάδων των αντιφρονούντων, οι
οποίοι υφίστανται προπηλακισμούς και απειλές, όταν δεν πέφτουν θύματα
επιθέσεων δήθεν του κοινού ποινικού δικαίου ή "ατυχημάτων". 
Γεγονός είναι όμως ότι τελευταία το καθεστώς έχει αρχίσει αθόρυβα ν' αδειάζει
τις φυλακές. Σίγουρα, συνέβαλε και ο Πάπας». (Σύμφωνα με σφυγμομέτρηση που
έκανε αυτές τις μέρες στην Κούβα ένα κολομβιανό ινστιτούτο, το 76% των
Κουβανών πιστεύουν ότι η πρόσφατη παπική επίσκεψη ήταν «εκδήλωση αλληλεγγύης»
προς την Κούβα. Το 47% θεωρούν ότι «ενίσχυσε τον Κάστρο»).

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N50</CAT>
<ED>
Κωδικός άρθρου: A16066N501</ED>
<ID>
ID:131271

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N50&aa=1</URL></REF>


Article

<CATEGORY>vin07</CATEGORY>

 <H2>ΠΡΟΣΩΠΑ
</H2><H2>«Ο χειρότερος δικαστής της Βρετανίας»
</H2><H2>ΤΖΕΡΕΜΑΪΑ ΧΑΡΜΑΝ
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Δικαστής Χάρμαν. «Υπάρχουν τρία είδη γυναικών. Οι σύζυγοι, οι πόρνες και οι ερωμένες»

Γνωστός στα «θύματά» του ως «Χάρμαν ο Τρομερός», ο δικαστής Χάρμαν του
Ανωτάτου Δικαστηρίου της Βρετανίας παραιτήθηκε κατόπιν πιέσεων των συναδέλφων του.

ΕΠΙ 16 έτη, ο 67χρονος σερ Τζερεμάια Χάρμαν «έκτιζε» για τον εαυτό του μια
φήμη αλαζονικού τυράννου, που ελάχιστα ενδιαφερόταν για τα τεκταινόμενα στον
έξω κόσμο. «Κόκκινη κάρτα στον "χειρότερο δικαστή της Βρετανίας"», «Ταχεία
έξοδος για τον βραδύτερο δικαστή» ήταν το Σάββατο οι πρωτοσέλιδοι τίτλοι της
«Ιντιπέντεντ» και της «Τάιμς»· την προηγουμένη, πολλοί δικηγόροι είχαν
χαιρετίσει με ανακούφιση την παραίτησή του, την οποία ανακοίνωσε αφού
επικρίθηκε από συναδέλφους του ότι η βραδύτητά του ­ καθυστέρησε επί 20 μήνες
την έκδοση μιας απόφασης για καταβολή αποζημίωσης ­ «εξασθενεί την εμπιστοσύνη
του κοινού στο σύνολο της δικαστικής διαδικασίας».

Η αντιπάθεια του νομικού κόσμου της Βρετανίας προς τον δικαστή Χάρμαν είχε
γίνει φανερή όταν ψηφίστηκε ως ένας από τους χειρότερους δικαστές του Ανωτάτου
Δικαστηρίου σε τρεις διαδοχικές δημοσκοπήσεις του νομικού περιοδικού «Legal
Business». Στην εν λόγω έρευνα ένας δικηγόρος είπε γι' αυτόν: «Έχει αγγίξει
απύθμενα βάθη. Η εμφάνιση ενώπιόν του είναι μια δυσάρεστη περιπέτεια. Είναι
αγενής. Είναι ο δικαστής στον οποίον ουδέποτε θα ήθελα να εμφανιστώ».

Ο δικαστής Χάρμαν είχε κερδίσει από χρόνια την προσοχή της κοινής γνώμης με
μια σειρά από γκάφες. Δις νυμφευμένος, ρώτησε κάποτε μια μάρτυρα, που ήθελε να
την προσφωνεί «Ms» (δηλαδή ούτε «κυρία» ούτε «δεσποινίδα», αλλά με τη
φεμινιστική αγγλοσαξονική προσφώνηση): «Πάντα πίστευα ότι υπάρχαν τρία είδη
γυναικών: σύζυγοι, πόρνες και ερωμένες. Τι από τα τρία είστε εσείς;». Επιπλέον
θεωρούσε τιμή του το γεγονός ότι δεν γνώριζε τις διασημότητες που υποθέσεις
τους δίκαζε. «Ποιοι είναι αυτοί;» είχε ρωτήσει για τους Όασις και τον Μπρους
Σπρίνγκστην· «Ξέρω μια οπερέτα που τη λένε "Λα Γκάζα Λάντρα"» («Η κλέφτρα
κίσσα») είπε όταν του παρουσίασαν τον διάσημο ποδοσφαιριστή Πωλ Γκασκόιν,
γνωστό και ως «Γκάζα». Εκτός δικαστηρίου, το 1992, κέρδισε το προσωνύμιο «ο
λακτίζων δικαστής», αφού περίλαβε στις κλωτσιές έναν ταξιτζή, νομίζοντας πως
ήταν φωτογράφος.

Την κακή φήμη του τη χρωστά πάντως κυρίως στη μεταχείριση που επεφύλασσε στους
νεαρούς δικηγόρους, προς τους οποίους ήταν εξαιρετικά αγενής και εχθρικός.
«Ποιος είστε εσείς;» ρώτησε κάποτε έναν απ' αυτούς στη διάρκεια ακροαματικής
διαδικασίας και τον έστειλε να του φέρει το πιστοποιητικό της άσκησής του...
Ωστόσο υπάρχουν και κάποιοι στους οποίους θα λείψει: «Λυπάμαι γι' αυτή την
τάση για ομοιομορφία» είπε ένας δικηγόρος. «Πρέπει να υπάρχει χώρος για τη
διαφορετικότητα, ακόμη και στη δικαστική έδρα».

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N50</CAT>
<ED>
Κωδικός άρθρου: A16066N502</ED>
<ID>
ID:131333

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N50&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>150 χρόνια από το «Μανιφέστο»
</H2>
Καρλ Χάινριχ Μαρξ. Ένα «εγχειρίδιο» αγώνα για τους Γερμανούς εργάτες του 1848

Ενάμιση αιώνα μετά, προκαλεί ακόμη το ενδιαφέρον, γίνεται αντικείμενο ζωηρών
συζητήσεων και σχολιάζεται ακόμη σε βιβλία και περιοδικά.

ΠΡΟΚΕΙΤΑΙ για το «Κομμουνιστικό Μανιφέστο», που κυκλοφόρησε πριν από 150
χρόνια, στις 23 Φεβρουαρίου του 1848, τη χρονιά των μεγάλων αναστατώσεων στην Ευρώπη.

Την ερχόμενη βδομάδα το «ιδρυτικό» κείμενο της κομμουνιστικής ιδεολογίας
κυκλοφορεί σε ακόμη μια έκδοση στη Γαλλία, από τον οίκο Λιμπριό, μετά την
πρόσφατη έκδοσή του από άλλον εκδότη ­ που πούλησε 30.000 αντίτυπα.

Ο Μαρξ λοιπόν «πουλάει» πάντα και επιπλέον συζητείται: η «Ουμανιτέ» δημοσίευσε
την περασμένη βδομάδα εικόνες των χειρογράφων της «Διακήρυξης». Για τον Μάιο
έχει συγκληθεί στο Παρίσι συνέδριο για να συζητηθεί το μήνυμα του «Μανιφέστου»
και ο βαθμός «επικαιρότητάς» του.

Το κείμενο, γραμμένο από τον Καρλ Χάινριχ Μαρξ σε συνεργασία με τον Φρίντριχ
Ένγκελς, είχε κυκλοφορήσει αρχικά χωρίς τις υπογραφές τους.

Είχε τον χαρακτήρα «εγχειριδίου» για τη θεωρητική κατάρτιση των εργατών της
Γερμανίας, με τη φροντίδα του Συνδέσμου Γερμανών του Λονδίνου.

Ο Γάλλος εκδότης Ολιβιέ Ριμπενστέν («Εκδόσεις του Μεσονυκτίου»), στον οποίο
οφείλεται η πιο πρόσφατη έκδοση του «Μανιφέστου», δήλωσε στη «Μοντ» ότι η
υποδοχή του έργου από το σύγχρονο κοινό τον εξέπληξε.

«Υπάρχει μια εντύπωση ­ είπε ­ ότι διατηρείται ακέραιο το ενδιαφέρον για τον
Μαρξ και ότι είναι ώρα να ξαναδιαβαστεί. Αυτή τη φορά έχουμε την ευκαιρία να
τον δούμε με περισσότερη ηρεμία».

Στο συνέδριο του Μαΐου, προετοιμαζόμενο από διανοουμένους με επιμέλεια της
Φρανσέτ Λαζάρ, που ανήκει στο Κ.Κ., αναμένονται να γίνουν ενδιαφέρουσες
εκτιμήσεις για το «Μανιφέστο», αλλά και γενικότερα για τον μαρξισμό.

Ανάμεσα στους εισηγητές θα είναι ο εκπρόσωπος των ανέργων του Παρισιού, Ρισάρ
Ντετίρ, ο σύμβουλος του Ζαν-Πιέρ Σεβενεμάν, Σαμί Ναΐρ, ο κομμουνιστής
κοινωνιολόγος Λισιέν Σεβ και ο τροτσκιστής συγγραφέας Ντανιέλ Μπενσαΐντ.

Αναμένονται όμως και καθηγητές από πανεπιστήμια των ΗΠΑ, της Βραζιλίας, του
Ισραήλ και άλλων χωρών. Αν προσθέσει κανείς τα θεωρητικά έργα που αναμένεται
να κυκλοφορήσουν εφέτος ­ με αφορμή το «Μανιφέστο» ­ είναι φανερό ότι όσο και
αν η «πάλη των τάξεων» αλλάζει διαρκώς μορφή και συντεταγμένες, ανάλογα με τις
εποχές, ο αγώνας κατά της κοινωνικής εξαθλίωσης διατηρεί αμείωτο το ενδιαφέρον
τού κοινού για τον λόγο του πατριάρχη του μαρξισμού.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N50</CAT>
<ED>
Κωδικός άρθρου: A16066N503</ED>
<ID>
ID:131375

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N50&aa=3</URL></REF>


Article

<CATEGORY>vin08</CATEGORY>

 <H5>ΠΡΟΒΛΕΨΕΙΣ ΤΟΥ ΥΠΟΥΡΓΕΙΟΥ ΕΘΝΙΚΗΣ ΟΙΚΟΝΟΜΙΑΣ ΓΙΑ ΤΗΝ ΠΟΡΕΙΑ ΤΟΥ ΠΛΗΘΩΡΙΣΜΟΥ
</H5><H2>Στο 2,7% σε 10 μήνες
</H2>
Σε τροχιά πτώσης θα βρίσκεται ο πληθωρισμός μέχρι και τον Μάιο. Μετά θα κάνει
μια μικρή «στάση» μέχρι και τον Ιούλιο. Από τον Αύγουστο όμως προβλέπεται ότι
θα επανέλθει πάλι σε πορεία πτώσης, για να κλείσει τον Δεκέμβριο μεταξύ
2,5%-2,7% από 4,4% που είναι σήμερα.Αυτό προκύπτει από τις προβλέψεις που
κάνει τώρα το υπουργείο Εθνικής Οικονομίας για την πορεία του πληθωρισμού το
1998, το οποίο θεωρείται κρίσιμο για τις επιδόσεις της ελληνικής οικονομίας
στο δρόμο προς την Οικονομική και Νομισματική Ένωση (ΟΝΕ).

Τις αισιόδοξες προβλέψεις για την πορεία του πληθωρισμού κάνει το υπουργείο με
την παραδοχή ότι στο διάστημα μέχρι και το τέλος του έτους δεν θα συμβεί
κάποιο έκτακτο γεγονός με αρνητικές συνέπειες στο επίπεδο των τιμών. 
ΣΕ ΤΡΙΑ ΣΤΑΔΙΑ

Έτσι, με βάση τις εκτιμήσεις αυτές, η πορεία του πληθωρισμού στο επόμενο
διάστημα θα έχει τρία στάδια.

aΠρώτο στάδιο: Μέχρι και τον Μάιο. Τον μήνα αυτό ο πληθωρισμός εκτιμάται ότι
θα σπάσει το φράγμα του 4% και ότι θα κυμαίνεται γύρω στο 3,9%. Να σημειωθεί
ότι για τον Φεβρουάριο οι προβλέψεις λένε ότι ο πληθωρισμός θα πέσει στο 4,3%,
ίσως και στο 4,2%. Με μικρά αλλά σταθερά βήματα θα συνεχισθεί η μείωση του
πληθωρισμού τον Μάρτιο και τον Απρίλιο.

aΔεύτερο στάδιο: Το δίμηνο Ιουνίου - Ιουλίου. Στο διάστημα αυτό ο πληθωρισμός
προβλέπεται να παραμείνει στάσιμος και ότι δεν θα πέσει κάτω από το 3,8%.

aΤρίτο στάδιο: Από τον Αύγουστο μέχρι τον Δεκέμβριο. Στο διάστημα αυτό
προσδοκάται από τους αρμόδιους παράγοντες το μεγαλύτερο ποσοστό μείωσης του
πληθωρισμού για φέτος. Έτσι, εκτιμάται ότι από το 3,8% που θα είναι τον
Ιούλιο, τον Οκτώβριο θα έχει πέσει στο 3,2% και ότι στο δίμηνο Νοεμβρίου -
Δεκεμβρίου θα χάσει άλλη μισή μονάδα, ώστε να επιτευχθεί τουλάχιστον το όριο
του 2,7% στο τέλος του έτους.

ΚΑΙ ΤΑ ΕΠΙΤΟΚΙΑ

Με βάση τις προβλέψεις αυτές έχουν γίνει οι εκτιμήσεις στο υπουργείο Εθνικής
Οικονομίας για την πορεία των επιτοκίων στα δάνεια. Εκτιμάται ότι τα επιτόκια
θα επανέλθουν σε πτωτική πορεία από το δεύτερο εξάμηνο του έτους και ότι μέχρι
τότε θα είναι στάσιμα στο επίπεδο που βρίσκονται σήμερα. Έτσι, η μείωση των
επιτοκίων συνδυάζεται χρονικά με την επαναφορά του πληθωρισμού σε πτωτική
τροχιά μετά τον Ιούλιο.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16066N511</ED>
<ID>
ID:131281

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N51&aa=1</URL></REF>


Article

<CATEGORY>vin08</CATEGORY>

 <H2>Περισσότεροι οι διοικούντες από τους υπαλλήλους τους!
</H2>
ΑΝ ΣΑΣ ΕΛΕΓΑΝ ότι στη χώρα μας υπάρχουν ασφαλιστικά ταμεία που έχουν
περισσότερα μέλη στη διοίκησή τους από τους εργαζομένους που απασχολούν, δεν
θα το πιστεύατε... Κι όμως. Σε 13 Ταμεία κύριας, επικουρικής ασφάλισης ή
πρόνοιας, οι υπάλληλοι είναι λιγότεροι από τα μέλη της διοίκησης των Ταμείων!
Για παράδειγμα, το Ταμείο αρωγής του υπουργείου Μεταφορών, όπου το Δ.Σ. είναι
9μελές και οι υπάλληλοι είναι μόλις 2. Το ίδιο συμβαίνει και σε άλλα ταμεία
ασφάλισης, όπως: Ασφάλισης προσωπικού του νοσοκομείου «Ευαγγελισμός», Αρωγής
υπουργείου Εμπορίου, επικουρικής ασφάλισης υπαλλήλων Βιομηχανικών και
Βιοτεχνικών Επιμελητηρίων κ.ά.

Το υπουργείο Εργασίας - Κοινωνικών Ασφαλίσεων σχεδιάζει να αντιμετωπίσει αυτό
το φαινόμενο. 
Η μια σκέψη είναι να γίνει μία διοίκηση για όλα τα Ταμεία και η άλλη πρόταση
προβλέπει τον δραστικό περιορισμό των μελών των διοικήσεων. Αρκεί μόνο να
αναφερθεί ότι σήμερα στα 90 Ταμεία, αρμοδιότητας του υπουργείου Εργασίας -
Κοινωνικών Ασφαλίσεων, οι διοικήσεις τους ανέρχονται σε 550 άτομα με αποδοχές
από 70.000 έως 150.000 δρχ. και με ειδική αμοιβή για τις συνεδριάσεις των
διοικήσεων. Κατά μέσο όρο στις διοικήσεις απασχολούνται 3-23 άτομα κατά
Ταμείο. 
Μάλιστα, οι περισσότεροι από τους διορισμένους στις διοικήσεις των
ασφαλιστικών ταμείων δεν έχουν καμία σχέση με το ασφαλιστικό σύστημα, ενώ
άλλοι κωλυσιεργούν στη λήψη αποφάσεων με αποτέλεσμα τη δυσλειτουργία των Ταμείων.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16066N512</ED>
<ID>
ID:131339

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N51&aa=2</URL></REF>


Article

<CATEGORY>vin08</CATEGORY>

 <H2>47% υπέρ ΠΑΣΚΕ
</H2>
ΑΠΟ 40% σε 47% αύξησε τη δύναμή της η ΠΑΣΚΕ (ΠΑΣΟΚ) στις εκλογές που έγιναν
για την ανάδειξη νέας διοίκησης στον σύλλογο υπαλλήλων της Εθνικής
Ασφαλιστικής. Η ΔΑΚΕ (ΝΔ) πήρε 33,3% ενώ η παράταξη του Συνασπισμού
συγκέντρωσε το 17,3% των ψήφων, και του ΚΚΕ το 2,8%.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16066N513</ED>
<ID>
ID:131380

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N51&aa=3</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Ποιο όραμα;
</H2><H2></H2>
<AUTHOR>ΑΔΑΜΑΝΤΙΟΣ ΠΕΠΕΛΑΣΗΣ</AUTHOR>

ΚΑΘΩΣ παρατηρώ, ιδιαίτερα τις τελευταίες εβδομάδες, τις διαμαρτυρίες των
αγροτών και άλλων κοινωνικών ομάδων σκέπτομαι ορισμένα πράγματα πέραν και έξω
από τα οικονομικά. Αυτά τα έχω αναλύσει απ' αυτή τη στήλη και η θέση μου είναι
καθαρή ­ κυρίως καθόσον αφορά το περιεχόμενο και τον στόχο της οικονομικής πολιτικής.

Σήμερα πώς θα ερμηνεύσετε τη δυσφορία που γενικεύεται; Μόνο με όρους
οικονομικούς; Είναι η συνεχιζόμενη για δέκα και πάνω χρόνια «λιτότητα» με τον
ανισομερή προσανατολισμό της και την περιορισμένη αποτελεσματικότητά της;

Ασφαλώς πολλές ομάδες του πληθυσμού οδηγούνται σε κατάσταση απόγνωσης. Αυτό
όμως, νομίζω, δεν φωτίζει τις συνθήκες που οδηγούν στη διαμόρφωση του κλίματος
δυσφορίας και αβεβαιότητας.

Είναι και κάτι άλλο εξίσου σοβαρό. Δεν αναφέρομαι μόνο στην έλλειψη
προσεκτικής και ήρεμης πειστικής ενημέρωσης. Είναι ότι στον μέσο Έλληνα πολίτη
δεν προσφέρεται όραμα. Όραμα που θα κάλυπτε και θα δικαιολογούσε τις
ταλαιπωρίες που υφίσταται.

Ποιο είναι το όραμα που πρόσφεραν ή προσφέρουν π.χ. στον αγρότη, για τη ζωή
του, για τη δραστηριότητά του, για τη θέση του στα χρόνια που έρχονται; Η
κοινή αγροτική πολιτική και οι νέες οικονομικές και κοινωνικές συνθήκες προς
τις οποίες καλείται να αναπροσαρμόσει τη συμπεριφορά του και όλα αυτά δεν
συνιστούν ένα όραμα για μια άλλου είδους συλλογική και προσωπική ζωή. Να του
λες ότι με την περίφημη «σύγκλιση» η ζωή του θα πλησιάσει τη ζωή του Ολλανδού
ή Βέλγου αγρότη, τι σημαίνει; Και ποιος μας είπε ότι είναι αυτό που θέλει ο
αγρότης μας;

Τι όραμα έχετε δώσει στους νέους, τις νέες, τους επιστήμονες, τους βιοτέχνες,
σε όλους τους άλλους και τις άλλες; Δηλαδή ποια Ελλάδα και ποια κοινωνία
ονειρεύονται οι πολίτες που σήμερα σέρνουν τα πόδια τους προς τη «σύγκλιση»;

Για να πούμε όμως την αλήθεια δεν μπορείτε να το κάνετε εύκολα, γιατί, μεταξύ
άλλων, δεν τολμάτε να πείτε όλη την αλήθεια. Να, ας πούμε, τι θα γίνει πέραν
και μετά τη «σύγκλιση», και τι επίπονη προσπάθεια θα απαιτηθεί για να
παραμείνουμε εν συγκλίσει. Ο διοικητής της Τραπέζης της Ελλάδος είναι η
εξαίρεση, όταν επιχειρεί να περιγράψει τις επώδυνες και προσεκτικές πολιτικές
μας μετά τα ευρώ και τα τέτοια.

Και εντούτοις πολλοί πολίτες, ιδιαίτερα οι νεώτεροι, αγωνιούν να βρουν το
όραμά τους, την ταυτότητά τους, μια άλλη πίστη ­ πέρα και έξω από συγκλίσεις
και ξύλινα αναμασήματα. Ποιος θα τα προσφέρει;

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16066N514</ED>
<ID>
ID:131419

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N51&aa=4</URL></REF>


Article

<CATEGORY>vin08</CATEGORY>

 <H5>ΤΗ ΝΥΦΗ ΠΛΗΡΩΝΟΥΝ ΟΙ ΑΝΥΠΟΠΤΟΙ ΚΑΙ ΑΜΥΗΤΟΙ ΜΙΚΡΟΕΠΕΝΔΥΤΕΣ ΠΟΥ ΧΑΝΟΥΝ ΧΡΗΜΑΤΑ
ΚΑΙ ΜΕΤΟΧΕΣ ΑΠΟ ΤΑ ΣΚΑΝΔΑΛΑ ΚΑΙ ΤΙΣ ΑΠΑΤΕΣ ΤΩΝ ΚΕΡΔΟΣΚΟΠΩΝ ΚΑΙ ΑΕΤΟΝΥΧΗΔΩΝ
</H5><H5>Υπόθεση Λαυρεωτικής: Αναπάντητα ακόμη 4 καυτά ερωτήματα
</H5><H2>Παιχνίδια εννέα δισ. με 2.000 θύματα
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Πάνω από 2.000 είναι οι μικροεπενδυτές του Χρηματιστηρίου που κατά καιρούς
έπεσαν θύματα των «αετονύχηδων» και των κερδοσκόπων της οδού Σοφοκλέους. Όλοι
αυτοί ακόμη περιμένουν να ξεκαθαρίσουν οι υποθέσεις τους για να πάρουν πίσω τα
λεφτά τους ή τις μετοχές τους. Μάλιστα, εκατοντάδες από αυτούς έχουν κινηθεί
δικαστικά για να διεκδικήσουν το δίκιο τους...

ΠΡΟΚΕΙΤΑΙ για τις μικροεπενδυτές που ανυποψίαστοι πλήρωσαν τις κομπίνες ή τα
σκάνδαλα των άλλων που ξεσπούσαν κατά καιρούς στο Χρηματιστήριο. Είχαν δώσει
χρήματα για να αγοράσουν μετοχές ή είχαν δώσει μετοχές για πώληση ή φύλαξη σε
χρηματιστές, που αργότερα εξαφανίσθηκαν ή σε χρηματιστηριακές εταιρείες που
ήταν μπλεγμένες σε σκάνδαλα που αποκαλύφθηκαν ή ακόμη που με διάφορους τρόπους
πιάστηκαν στα δίχτυα των κυκλωμάτων κερδοσκοπίας.

Ειδικότερα, από τα στοιχεία που έχουν συγκεντρώσει οι αρμόδιες υπηρεσίες,
προκύπτει ότι:

1 Γύρω στους 500 υπολογίζονται οι μικροεπενδυτές που έπεσαν θύματα στην
υπόθεση της ΔΕΛΤΑ Χρηματιστηριακής στην οποία βρέθηκε έλλειμμα 2,6 δισ. δρχ.
στις συναλλαγές της. Τα χρήματα αυτά δεν είχε να τα καταβάλει στο Αποθετήριο
για μετοχές που είχε αγοράσει. Η εταιρεία, μαζί με άλλους, με συνεχείς και
προσυνεννοημένες συναλλαγές με τη μετοχή της εταιρείας Μαγρίζος στόχευαν στην
τεχνητή άνοδο της τιμής της μετοχής. Κάποιοι μικροεπενδυτές παρασύρθηκαν από
την ανοδική πορεία της μετοχής, αγόρασαν και σήμερα που η μετοχή της Μαγρίζος
είναι εκτός Χρηματιστηρίου περιμένουν τα λεφτά τους.

2 Στους 650 εκτιμάται ότι φθάνουν οι μικροεπενδυτές που έχασαν τα λεφτά
τους με την περίπτωση της Χρηματιστηριακής Εταιρείας Κατσούλης, όπου από
έλεγχο που έγινε βρέθηκαν σημαντικά ανοίγματα, που σύμφωνα με πληροφορίες οι
αρχές τα έχουν εκτιμήσει σε περίπου 2 δισ. δρχ. Ο κ. Κατσούλης έγινε άφαντος
και αναζητείται ακόμη από τις αρχές. Τα θύματά του είχαν δώσει χρήματα να τους
αγοράσει μετοχές ή εντολή να πουλήσει τις μετοχές τους. Ακόμη περιμένουν....

3 Πάνω από 500 υπολογίζεται ότι είναι οι περιπτώσεις των ανθρώπων που
είχαν εμπιστευτεί τα χρήματά τους για αγορά μετοχών στην χρηματιστηριακή
εταιρεία ΑΑΓΗΣ, στην οποία, ύστερα από έλεγχο που έγινε, μετά το σκάνδαλο της
ΔΕΛΤΑ, διαπιστώθηκαν επίσης σημαντικά ανοίγματα. Σύμφωνα με τις πληροφορίες,
που έχουν σχέση με τα αποτελέσματα του ελέγχου, τα ανοίγματα αυτά πλησίαζαν το
1 δισ. δρχ.

4 Στους 200 υπολογίζονται ότι ανέρχονται οι μικροεπενδυτές,
συμπατριώτες του χρηματιστηριακού αντιπροσώπου Γιαννόπουλου, που σύμφωνα με
τις μαρτυρίες τους του είχαν δώσει χρήματα για να αγοράσει μετοχές, καθώς και
έντοκα γραμμάτια και ομόλογα του Δημοσίου. Ο Γιαννόπουλος βρέθηκε να μην έχει
τις μετοχές των πελατών του, ούτε βέβαια τους τίτλους του Δημοσίου... Λέγεται
ότι συνολικά χάθηκαν γύρω στα 2 δισ.

5 Αν σε όλες τις παραπάνω περιπτώσεις προστεθούν και οι μικροεπενδυτές
που παγιδεύτηκαν στην υπόθεση «Λαυρεωτική», δηλαδή στο μεγαλύτερο σκάνδαλο που
έχει αποκαλυφθεί στο Χρηματιστήριο Αθηνών, τότε συνολικά ξεπερνούν τα 2.000 άτομα.

Οι επιτήδειοι της Σοφοκλέους αξιοποιούν τα «τρωτά» σημεία της νομοθεσίας,
καθώς και τις αδυναμίες του συστήματος και τους ελλιπείς ελέγχους από τις
αρμόδιες αρχές με αποτέλεσμα να εκμεταλλεύονται τους απλούς επενδυτές.

Λέγεται ότι κερδοσκόποι του είδους συχνά χρηματοδοτούνται και από τοκογλύφους
με υπέρογκα επιτόκια, με αποτέλεσμα σε κάποια δύσκολη στιγμή, όταν δεν έχουν
να εξοφλήσουν τα χρέη τους, να βγαίνουν στην επιφάνεια τα σκάνδαλα. Ιδιαίτερη
αίσθηση προκάλεσε η υπόθεση της ΔΕΛΤΑ Χρηματιστηριακής, που εκδικάζεται αυτήν
την περίοδο. Ήδη από τις μέχρι τώρα διαδικασίες έχει διαταχθεί η προφυλάκιση
του πρώην προέδρου της εταιρείας κ. Δ. Αργυριάδη και του επιχειρηματία κ. Π.
Τρύφωνα για συμμετοχή σε απάτη.

Αλλά ας δούμε πώς στήνονται τα «παιχνίδια» αυτά και πώς εγκλωβίζονται οι
ανύποπτοι στις κομπίνες των «αετών».

Τις περισσότερες φορές το παιχνίδι γύρω από μια μετοχή στήνεται με την τεχνητή
άνοδο της τιμής της μετοχής, η οποία στη συνέχεια ως «διά μαγείας» αρχίζει να
κατρακυλά επικίνδυνα. Στο σημείο αυτό αρχίζουν να χάνονται περιουσίες...

Η ΑΝΟΙΞΗ του Χρηματιστηρίου Αθηνών, που ξεκίνησε τις αρχές της δεκαετίας του
1990, συνοδεύτηκε με μεγάλα σκάνδαλα και πολύκροτες υποθέσεις. Σε αρκετές
περιπτώσεις, όπως λένε και οι ίδιοι οι μόνιμοι παίκτες της οδού Σοφοκλέους,
ανετράπη ακόμη και η ισορροπία της σιγής που επικρατούσε μέχρι τότε στο ναό
του χρήματος. Όλες αυτές οι υποθέσεις απέδειξαν πόσο ευάλωτοι μπορεί να γίνουν
από την μια στιγμή στην άλλη οι δεκάδες χιλιάδες μικρομέτοχοι και
μικροεπενδυτές, που έχουν εναποθέσουν τις οικονομίες τους και μαζί με αυτές
και τις ελπίδες τους για κάποιο κέρδος ­ μικρό ή μεγάλο ­ με τις τιμές των μετοχών.

Το μεγαλύτερο σκάνδαλο ­ όπως χαρακτηρίσθηκε από πολλούς ­ ήταν η υπόθεση της
Λαυρεωτικής, η οποία μετατράπηκε σε βραδυφλεγή βόμβα στα θεμέλια του
Χρηματιστηρίου, που ακόμα και σήμερα δεν έχει σταματήσει να σιγοκαίει, καθώς
μέχρι και τώρα δεν έχει κλείσει η υπόθεση ούτε έχουν δοθεί συγκεκριμένες
απαντήσεις στα ερωτήματα που δημιουργήθηκαν τόσο στην αρχή όσο και μεταγενέστερα.

Η υπόθεση βγήκε ξαφνικά και στην επιφάνεια στις 17 Φεβρουαρίου 1994. Κανείς
μέχρι τότε δεν γνώριζε τίποτε. Ούτε και οι μυημένοι στα «μυστικά» και τα
«κόλπα» του Χρηματιστηρίου. Όλα άρχισαν με μία εντολή για αγορά 660.000 κοινών
μετοχών της Λαυρεωτικής Α.Ε. Την εντολή πληκτρολόγησε και εξετέλεσε υπάλληλος
της Χρηματιστηριακής Εταιρείας Βορείου Ελλάδος. Η εταιρεία αυτή όμως ζήτησε
από το Χρηματιστήριο να ακυρωθεί η πράξη με το αιτιολογικό αρχικά ότι ο
υπάλληλος έδωσε την εντολή από λάθος, ενώ στη συνέχεια υποστήριξε ότι ο
υπάλληλος το έκανε για να προξενήσει ζημιά στην χρηματιστηριακή εταιρεία
επειδή είχε απολυθεί την προηγούμενη ημέρα.

Όμως για να αγορασθούν οι μετοχές αυτές, κάποιοι ανυποψίαστοι επενδυτές
πούλησαν ισάριθμα χαρτιά της Λαυρεωτικής. Αυτοί, σε τελευταία ανάλυση, ήταν οι
μεγάλοι χαμένοι ή αλλιώς τα θύματα της υπόθεσης της Λαυρεωτικής Α.Ε. Γιατί η
πράξη της αγοράς και της πώλησης, παρ' ότι αρχικά πραγματοποιήθηκε στη
συνέχεια μηδενίσθηκε λογιστικά με ενέργειες που άφησαν ερωτηματικά, δεδομένου
ότι το Δ.Σ. του Χρηματιστηρίου είχε επικυρώσει την αρχική συναλλαγή.

Έτσι, οι εκατοντάδες μικροεπενδυτές όχι μόνο δεν είδαν τις μετοχές τους να
πωλούνται στις 2.180 δρχ. που ήταν η τιμή της μετοχής την ημέρα εκείνη, αλλά
τελικά έμειναν με τις μετοχές αυτές στο χέρι, για να τις δουν να κατρακυλούν
στις 330 δραχμές και να βγαίνουν τελείως εκτός συναλλαγής όταν το
Χρηματιστήριο σταμάτησε τη διαπραγμάτευσή τους. Αυτές οι μετοχές ακολούθησαν
το δρόμο της εταιρείας Λαυρεωτική Α.Ε., η οποία πτώχευσε τελικά από το βάρος
των δικών της μεγάλων προβλημάτων που αντιμετώπιζε.

Πολλά ερωτήματα έχουν τεθεί για την υπόθεση αυτή, στην οποία κατηγορήθηκαν
πρόσωπα και αμφισβητήθηκαν καταστάσεις και θεσμοί. Όμως, ένα από τα βασικά
ερωτήματα που μέχρι σήμερα δεν έχει απαντηθεί είναι: Γιατί αντιλογίσθηκε η
αγορά που είχε γίνει αρχικά, ενώ το Δ.Σ. του Χρηματιστηρίου σε συνεδρίασή του
είχε αποφασίσει να μη γίνει ακύρωση της συναλλαγής; Ποιος άναψε το πράσινο φως
για την ακύρωση της συναλλαγής αυτής και ποιοι βοήθησαν στη συγκάλυψη του
κρίσιμου αυτού στοιχείου για την όλη υπόθεση και την κατάληξή που τελικά είχε.

ΠΡΟΣΩΠΑ ΚΑΙ ΓΕΓΟΝΟΤΑ

Κεντρικό ρόλο στην υπόθεση έπαιξαν διάφορα πρόσωπα, ενώ υπήρξαν και γεγονότα
καθοριστικά. Συγκεκριμένα:

* Ο υπάλληλος της Χρηματιστηριακής Βορείου Ελλάδος Σπ. Βαλδεσέρας, που το πρωί
της ημέρας εκείνης (17-2-1994) πληκτρολόγησε στο κομπιούτερ της
Χρηματιστηριακής Εταιρείας την εντολή ­ η οποία πήγε αυτόματα στο σύστημα
συναλλαγών του Χρηματιστηρίου ­ είπε ότι την εντολή είχε λάβει από τον πελάτη
της ΧΒΕ κ. Κ. Κουβαρά. Λίγο αργότερα όμως, η ΧΒΕ με τον χρηματιστηριακό της
εκπρόσωπο Α. Φιλίππου ζήτησε να ακυρωθεί η συναλλαγή, καθώς αρκετοί επενδυτές
είχαν πουλήσει τις μετοχές τους στην συγκεκριμένη τιμή των 2.180 δρχ. που είχε
φθάσει η μετοχή την ημέρα εκείνη.

Ο εκπρόσωπος επικαλέστηκε και τη μαρτυρία δικαστικού επιμελητή που διαβεβαίωσε
ότι είχε κοινοποιήσει απόλυση στον Σπ. Βαλδεσέρα, ενώ ο κ. Κουβαράς αρνήθηκε
ότι είχε δώσει εντολή για την αγορά 660.000 μετοχών. Ο Σπ. Βαλδεσέρας μήνυσε
την ΧΒΕ, αρνούμενος ότι είχε απολυθεί.

Η εισαγγελική αρχή, με τη σειρά της και με βάση τα στοιχεία που συνεκτίμησε,
συνέταξε κατηγορητήριο και άσκησε ποινική δίωξη εναντίον του προέδρου της
Χρηματιστηριακής Εταιρείας κ. Χ. Σιαμαντά, καθώς και εναντίον του δικαστικού
επιμελητή κ. Ηλ. Ζάχνου.

* Το άλλο πρόσωπο της υπόθεσης, ο κ. Κουβαράς, συνδεόταν επαγγελματικά με τον
κ. Σιαμαντά, τον πρόεδρο της ΧΒΕ. Από ένορκη κατάθεση προκύπτει ότι και οι δύο
σχετίζονταν με συγκεκριμένα οικονομικά συμφέροντα. Τόσο η Χρηματιστηριακή
Βορείου Ελλάδος όσο και τα Ανταλλακτήρια Συναλλάγματος, στα οποία διευθύνων
σύμβουλος ήταν ο κ. Κουβαράς, ελέγχονταν από τον γνωστό από την υπόθεση της
Τράπεζας Κρήτης κ. Π. Βακάλη, σύμφωνα με την ένορκη βεβαίωση που έδωσε για την
υπόθεση αυτή τον Μάιο του 1995 ο δικηγόρος κ. Β. Παπαευθυμίου, ο οποίος είχε
συντάξει το συμβόλαιο σύστασης της εταιρείας Ανταλλακτήρια Συναλλάγματος. Σε
αυτή την ένορκη βεβαίωση, ο κ. Παπαευθυμίου λέει χαρακτηριστικά: «Ο κ. Βακάλης
ήταν ο κατευθυντήριος νους τόσο της εταιρείας Ανταλλακτήρια Συναλλάγματος Α.Ε.
όσο και της Ανώνυμης Εταιρείας Χρηματιστηριακή Βορείου Ελλάδος Α.Ε. Μάλιστα τα
περισσότερα μέλη των Δ.Σ. και των δύο αυτών εταιρειών ήταν πρόσωπα της
εμπιστοσύνης του, όπως ο πρόεδρος του Δ.Σ. της Ανταλλακτήρια Συναλλάγματος
Α.Ε. κ. Μεταξάς και ο διευθύνων σύμβουλος της εταιρείας Χρηματιστηριακή
Βορείου Ελλάδος Α.Ε. κ. Μάραντος, με τους οποίους άλλωστε συνδεόταν και από
την Τράπεζα Κρήτης».

Ο κ. Κουβαράς φερόταν ως ένας από αυτούς που την εποχή εκείνη είχαν στην
κατοχή τους μεγάλο αριθμό μετοχών της Λαυρεωτικής Α.Ε. μαζί με τους υπόλοιπους
μεγαλομετόχους, που ήταν οι κ.κ. Αλ. Παπαγεωργίου, Ευ. Καρκάνης, Ν. Γεραρχάκης
και Αντ. Σγαρδέλης.

ΦΗΜΕΣ ΓΙΑ «ΧΕΙΡΑΓΩΓΗΣΗ»

Την ημέρα που ξέσπασε το σκάνδαλο δημιουργήθηκε σάλος στη Σοφοκλέους. Ο
Γενικός Δείκτης Τιμών των μετοχών σημείωσε κατακόρυφη πτώση, ενώ οι φήμες
οργίαζαν. Η αγωνία έπνιγε πολλούς μικροεπενδυτές, ιδιαίτερα αυτούς που είχαν
δώσει εντολές για πώληση μετοχών της Λαυρεωτικής Α.Ε. Στα πηγαδάκια και τους
διαδρόμους, μέσα κι έξω από το Χρηματιστήριο, άλλοι έλεγαν ότι ο Βαλδεσέρας,
είχε στήσει το «παιχνίδι» για δικούς του λόγους, ενώ άλλοι πίστευαν ότι για
μία ακόμη φορά το Χρηματιστήριο είχε πέσει θύμα του «λόμπι» των μεγαλομετόχων.
Χωρίς να αναφέρουν ονόματα, μιλούσαν για κάποιους μεγαλομετόχους ότι ήθελαν να
κερδοσκοπήσουν με την τιμή της συγκεκριμένης μετοχής.

Σε αυτό το «παιχνίδι», όπως ανέφεραν οι φήμες, απέβλεπε η εντολή που φέρεται
ότι δόθηκε αρχικά για την αγορά 660.000 κοινών μετοχών της Λαυρεωτικής Α.Ε.

Οι ίδιες φήμες έλεγαν ότι η συμφωνία χάλασε στη συνέχεια για διαφόρους λόγους,
ένας από τους οποίους ήταν το τεράστιο ποσό που έπρεπε να καταβληθεί για τις
660.000 μετοχές που υπολογιζόταν σε πάνω από 1,3 δισ. δρχ., με βάση την τιμή
της μετοχής την ημέρα εκείνη.

Εκείνο τον καιρό, η τιμή της μετοχής της Λαυρεωτικής ακολούθησε μια όχι και
τόσο ­ σύμφωνα με την άποψη των παροικούντων την Σοφοκλέους ­ φυσιολογική
πορεία ανόδου. Η πορεία αυτή ερχόταν σε αντίθεση με τα σοβαρά
χρηματοοικονομικά προβλήματα που αντιμετώπιζε την περίοδο εκείνη η Λαυρεωτική
Α.Ε. Η άνοδος της μετοχής γεννούσε τις φήμες για παιχνίδι τεχνητής ανόδου με
σκοπό την κερδοσκοπία.

ΠΩΣ ΣΤΗΝΕΤΑΙ ΤΟ «ΚΟΛΠΟ»

Γενικά, οι άνθρωποι της χρηματιστηριακής αγοράς λένε ότι τις περισσότερες
φορές το παιχνίδι γύρω από μια μετοχή στήνεται με την τεχνητή άνοδο της τιμής
της μετοχής, η οποία στη συνέχεια ως «διά μαγείας» αρχίζει να κατρακυλά
επικίνδυνα. Στο σημείο αυτό αρχίζουν να χάνονται περιουσίες...

Δεν είναι λίγοι, σύμφωνα με τις μαρτυρίες, οι μικρομέτοχοι που πιάστηκαν στη
«φάκα» από τέτοιου είδους παιχνίδια. Όμως, σύμφωνα με τους ειδικούς, για να
πιάσει το κόλπο, εκτός από κάποιους μεγαλομετόχους που έχουν στα χέρια τους τα
μεγάλα πακέτα, προϋπόθεση είναι να βρεθεί και η χρηματιστηριακή εταιρεία που
θα αναλάβει να «σπρώξει» τη μετοχή. Τέτοιου είδους αγοραπωλησίες μπορούν να
γίνουν με πολλούς τρόπους. Μια εταιρεία συνεννοείται με μία άλλη και τα ίδια
χρήματα κάνουν κύκλο μαζί με τις μετοχές. Στόχος του παιχνιδιού αυτού, που
άλλωστε συνέβη στο άλλο μεγάλο σκάνδαλο με τη Δέλτα Χρηματιστηριακή ­ όπως
προκύπτει από το πόρισμα που εκδόθηκε ­ είναι να δίνεται η εντύπωση στους
μικροεπενδυτές ότι η μετοχή «κινείται» και ότι υπάρχει ενδιαφέρον. Έτσι, θα
τρέξουν οι μικρομέτοχοι να αγοράσουν...

Θα πρέπει όμως να σημειωθεί και το εξής: Κάποιες φορές το παιχνίδι δεν πιάνει.
Οι επιτήδειοι καλλιεργούν τη φήμη ότι προσδοκάται άνοδος μιας συγκεκριμένης
μετοχής. Μάλιστα προχωρούν και σε μαζικές αγορές, καταβάλλοντας σημαντικά
ποσά, χωρίς όμως να καταφέρνουν τελικά να προκαλέσουν τη ζήτηση του
επενδυτικού κοινού για τη μετοχή. Έτσι, επιβαρύνονται οι ίδιοι με τις ζημιές...

Άλλες φορές πάλι, εκμεταλλευόμενοι το κλίμα ανόδου που υπάρχει για μια μετοχή,
οι κερδοσκόποι πωλούν «αέρα». Μετοχές που δεν έχουν. Μέσα στο διάστημα των 2
ημερών που έχουν διορία μέχρι να παραδώσουν τις μετοχές που πούλησαν,
προσπαθούν να προκαλέσουν κλίμα πτώσης της τιμής της μετοχής. Στη συνέχεια
αγοράζουν τις μετοχές με τη φθηνότερη τιμή και τελικά εισπράττουν τις διαφορές
που προκύπτουν.

Κάποιες φορές όμως, τα πράγματα δεν συμβαίνουν όπως τα θέλουν οι κερδοσκόποι.
Αν η μετοχή συνεχίσει να ανεβαίνει, τότε είναι υποχρεωμένοι μέσα στις δύο
αυτές ημέρες, να βρουν τις μετοχές που υποτίθεται ότι τις έχουν πωλήσει να τις
παραδώσουν, αναγκαζόμενοι έτσι να αγοράσουν τις μετοχές σε τιμή μεγαλύτερη από
αυτήν που πούλησαν, πληρώνοντας τη διαφορά.

ΤΑ «ΛΑΘΗ»

Ας γυρίσουμε όμως στην αρχή της ιστορίας με τη μετοχή της Λαυρεωτικής.

Από την έρευνα που έγινε, προέκυψε ότι η εντολή αγοράς είχε δοθεί σε δύο μέρη.
Οι εντολές ήταν δύο. Μέσα σε διάστημα λίγων λεπτών ­ σύμφωνα με τα επίσημα
στοιχεία που υπάρχουν ­ ο κ. Βαλδεσέρας πληκτρολόγησε αρχικά εντολή για την
αγορά των πρώτων 230.000 δρχ. κοινών μετοχών της εταιρείας και στη συνέχεια τη
δεύτερη εντολή για την αγορά άλλων 430.000 κοινών μετοχών. Αυτό κατέρριπτε τη
δικαιολογία του «λάθους» κατά την πληκτρολόγηση.

Άλλωστε, περίπου ένα μήνα πριν, το Δ.Σ. του Χρηματιστηρίου είχε λάβει απόφαση
ότι πλέον δεν θα γίνονταν δεκτά, λάθη, τα οποία συχνά επικαλούνταν οι
χρηματιστηριακές εταιρείες.

Η δεύτερη αιτιολογία, περί προηγηθείσης απόλυσης και εκδίκησης, προκάλεσε
«σούσουρο» και ατέρμονες συζητήσεις. Κατά την κρίσιμη συνεδρίαση του
Διοικητικού Συμβουλίου του Χρηματιστηρίου, που έγινε τότε, αποφασίσθηκε να μην
γίνει δεκτό το αίτημα της χρηματιστηριακής εταιρείας για ακύρωση της
συναλλαγής. Προηγούμενως, είχε ζητηθεί και η εισήγηση της Επιτροπής
Συναλλαγών, που είναι θεσμικό όργανο του Χρηματιστηρίου για τέτοιες
περιπτώσεις, η οποία επίσης εισηγήθηκε να μην ακυρωθούν οι συναλλαγές.

Όσοι είχαν πωλήσει τότε, περιμένουν ακόμη μέχρι και σήμερα να εφαρμοσθεί η
απόφαση του Δ.Σ. του Χρηματιστηρίου (της 17-2-1994) και να πάρουν τα λεφτά
τους. Κάτι τέτοιο δεν έγινε ούτε δόθηκε αποζημίωση από το Συνεγγυητικό
Κεφάλαιο. Αυτοί οι μικροεπενδυτές μέχρι και σήμερα ακόμη διεκδικούν τα λεφτά τους.

ΓΕΓΟΝΟΤΑ

Τι συνέβη όμως στην πραγματικότητα;

* Πρώτον: Η απόφαση του Χρηματιστηρίου που θεωρούσε απόλυτα έγκυρη την
αγοραπωλησία των μετοχών, δεν ανακοινώθηκε επίσημα από τα όργανα του
Χρηματιστηρίου. Μάλιστα, δεν δημοσιεύθηκε ούτε στο Δελτίο Τιμών του
Χρηματιστηρίου κατά παρέκκλιση του νόμου και το κανονισμού λειτουργίας του.

Αποτέλεσμα ήταν οι ενδιαφερόμενοι μικροεπενδυτές για αρκετό καιρό να έχουν
άγνοια για την απόφαση αυτή, η οποία άλλωστε υπεράσπιζε τα συμφέροντά τους. Ό,
τι μάθαιναν, το άκουγαν από μισόλογα και από διαρροές ειδήσεων, που κάποιες
φορές έρχονταν σε σύγκρουση μεταξύ τους, εντείνοντας τη σύγχυση που
επικρατούσε. Σε κάθε περίπτωση πυκνό σκοτάδι κάλυπτε την απόφαση αυτής της
κρίσιμης συνεδρίασης, που εμπόδιζε τον οποιονδήποτε τότε να βγάλει συμπέρασμα.

* Δεύτερον: Ενώ όλα αυτά συνέβαιναν, την επομένη μέρα, στις 18 Φεβρουαρίου
1994, έγινε το πρώτο βήμα που ήταν αντίθετο από την απόφαση. Εν κρυπτώ και
μάλιστα σε ώρες που δεν λειτουργούσε το Χρηματιστήριο, έγινε ο περιβόητος
αντιλογισμός. Σύμφωνα με όσα ειπώθηκαν, οι ίδιες οι χρηματιστηριακές εταιρείες
προχώρησαν στην αντιστροφή της αγοράς των 660.000 μετοχών. Δηλαδή, χωρίς καμία
εντολή από τους πελάτες τους, αυτούς δηλαδή που είχαν πωλήσει τις μετοχές την
ημέρα που ξέσπασε στο σκάνδαλο. Τώρα τους εμφάνιζαν ότι τις είχαν αγοράσει
πάλι. Πράγματι, εκδόθηκαν αντίστροφα «πινακίδια» και μάλιστα με ημερομηνία
17-2-1994, που έδειχναν ότι αυτοί που είχαν πωλήσει τις 660.000 μετοχές τις
είχαν αγοράσει πάλι την ίδια ημέρα από την Χρηματιστηριακή Εταιρεία Βορείου
Ελλάδος. Έτσι, ούτε γάτα ούτε ζημιά για όσους είχαν στο μυαλό τους να
τελειώνουν με αυτή την υπόθεση, η οποία φαινόταν να μετατρέπεται σε μεγάλο
μπελά. Με τον τρόπο αυτό η Χρηματιστηριακή Εταιρεία Βορείου Ελλάδος θα
απαλλασσόταν από το μεγάλο βάρος να καλύψει τη συναλλαγή των μετοχών. Αλλά όλη
η ζημιά από τη μετέπειτα κατρακύλα της τιμής της μετοχής στις 330 δρχ. θα
έπεφτε, όπως και έγινε, στις κεφαλές των μικροεπενδυτών.

ΕΡΩΤΗΜΑΤΑ

Τα ερωτήματα που βάζουν ακόμα πολλοί, είναι:

* Πρώτον, γιατί η Διοίκηση του Χρηματιστηρίου δεν επενέβη για να εμποδίσει την
αντιστροφή της συναλλαγής και να επιβάλει την απόφασή της; Πώς επέτρεψε να
γίνει η αντιστροφή και δεν την ακύρωσε με άλλη απόφασή της, αφού δεν
προβλεπόταν ούτε από τη νομοθεσία ο αντιλογισμός των πράξεων στο Χρηματιστήριο;

Λέγεται ότι η αντιστροφή των πράξεων δεν έγινε μόνο για τις 660.000 κοινές
μετοχές, αλλά και για τις προνομιούχες που είχαν εκδοθεί την ίδια μέρα. Ποιος
ωφελήθηκε από την αντιστροφή των προνομιούχων μετοχών;

* Δεύτερον, γιατί δεν δόθηκε τότε στη δημοσιότητα και δεν καταχωρήθηκε στο
Δελτίο Τιμών των μετοχών του Χρηματιστηρίου η απόφαση της 17-2-1994; Και
τελικά γιατί ποτέ δεν εφαρμόσθηκε αυτή η απόφαση;

* Τρίτον, γιατί, επτά ημέρες μετά, στις 24 Φεβρουαρίου, σε νέα συνεδρίασή του
το Δ.Σ. του Χρηματιστηρίου δέχθηκε, όπως προκύπτει από τα πρακτικά της
συνεδρίασης, την αιτιολογία της Χρηματιστηριακής Βορείου Ελλάδος ότι όλα
έγιναν (δηλαδή η πληκτρολόγηση της εντολής συναλλαγής των 660.000 κοινών
μετοχών) από τον κ. Σπ. Βαλδεσέρα επειδή είχε απολυθεί, όταν μάλιστα ήταν
γνωστό ότι αρχικά άλλη αιτιολογία είχε επικαλεσθεί η εταιρεία;

* Τέταρτον, γιατί στους χειρισμούς από την αρχή της υπόθεσης δεν συνεκτιμήθηκε
από τα αρμόδια όργανα του Χρηματιστηρίου το γεγονός ότι εκτός των άλλων, από
έλεγχο που είχε κάνει η εποπτεία του Χρηματιστηρίου στη Χρηματιστηριακή
Βορείου Ελλάδος, στις 16 Φεβρουαρίου, πριν ξεσπάσει το σκάνδαλο, είχαν βρεθεί
σημαντικά ανοίγματα (αρνητικά υπόλοιπα) στην εταιρεία και σε χρήματα και σε
τίτλους από τις συναλλαγές που είχε με τους πελάτες της; Στοιχεία που, αν μη
τι άλλο, αν είχαν ληφθεί υπόψη από την αρχή, θα είχαν οδηγήσει στην επιβολή
αυστηρότερων κυρώσεων στην εταιρεία και στη διενέργεια ελέγχων γενικότερα στις
χρηματιστηριακές εταιρείες.

Στα ερωτήματα αυτά μέχρι σήμερα δεν έχουν δοθεί απαντήσεις.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N52</CAT>
<ED>
Κωδικός άρθρου: A16066N521</ED>
<ID>
ID:131282

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N52&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΥΔΡΟΧΟΟΣ

(20 Ιανουαρίου - 18 Φεβρουαρίου). Πολύ επικοινωνιακοί και κινητικοί είστε
σήμερα. Εύνοια για ταξίδια, σπουδές, πολιτική, τέχνη, μίντια και διαφήμιση,
εκδόσεις, επαφές με αλλοδαπούς και πρόσωπα που είναι μακριά.

ΙΧΘΥΕΣ

(19 Φεβρουαρίου - 20 Μαρτίου). Αν και λίγο στο περιθώριο ­ για λίγες ημέρες
ακόμα ­ επικοινωνείτε εύκολα με το άλλο φύλο και με στενούς συγγενείς.
Μπορείτε, σήμερα, να τακτοποιήσετε υποθέσεις οικονομικής φύσεως.

ΚΡΙΟΣ

(21 Μαρτίου - 19 Απριλίου). Αρμονικές οι σχέσεις σας με το άλλο φύλο, με
στενούς συγγενείς, με συνεργάτες, φίλους, ομοϊδεάτες. Εύκολη η επικοινωνία με
όλους. Θα γίνουν συζητήσεις για πολιτικά και κοινωνικά θέματα.

ΤΑΥΡΟΣ

(20 Απριλίου - 20 Μαΐου). Η ημέρα προσφέρεται για δημόσιες εμφανίσεις και
συζητήσεις, για επαφές με προϊσταμένους και με πρόσωπα που επηρεάζουν το
μέλλον σας. Μπορείτε να προωθήσετε κάποια σχέδιά σας.

ΔΙΔΥΜΟΙ

(21 Μαΐου - 21 Ιουνίου). Αρμονικές οι σχέσεις σας με το άλλο φύλο, με παιδιά
και νεώτερα άτομα, με στενούς συγγενείς, με πρόσωπα που μένουν μακριά. Εύνοια
για τέχνη, ψυχαγωγία, ταξίδια, μίντια, πολιτική.

ΚΑΡΚΙΝΟΣ

(22 Ιουνίου - 22 Ιουλίου). Εύκολη η επικοινωνία με τα άλλα μέλη της
οικογένειας. Αρμονικές οι σχέσεις σας με το άλλο φύλο. Η ημέρα προσφέρεται για
την τακτοποίηση οικονομικών και περιουσιακών υποθέσεων.

ΛΕΩΝ

(23 Ιουλίου - 22 Αυγούστου). Η ημέρα προσφέρεται για σύντομα ταξίδια, για
μίντια και διαφήμιση, για επαφές με αδέλφια και στενούς συγγενείς, για
εξετάσεις και για θέματα παιδείας.

ΠΑΡΘΕΝΟΣ

(23 Αυγούστου - 23 Σεπτεμβρίου). Η ημέρα είναι κατάλληλη για την τακτοποίηση
οικονομικών και εργασιακών θεμάτων. Εύκολη η επικοινωνία με συναδέλφους και προϊσταμένους.

ΖΥΓΟΣ

(24 Σεπτεμβρίου - 23 Οκτωβρίου). Και σήμερα η Σελήνη στο ζώδιό σας σάς καθιστά
το κέντρο της προσοχής. Αρμονικές οι σχέσεις σας με το άλλο φύλο, με παιδιά,
με εφήβους. Έχετε αυτοπεποίθηση και είστε δημιουργικοί.

ΣΚΟΡΠΙΟΣ

(24 Οκτωβρίου - 22 Νοεμβρίου). Μένετε λίγο στο περιθώριο, αλλά οι σχέσεις σας
με το άλλο φύλο, με τα άλλα μέλη της οικογένειας και με στενούς συγγενείς
είναι πολύ καλές. Εύνοια για την τακτοποίηση θεμάτων του σπιτιού.

ΤΟΞΟΤΗΣ

(23 Νοεμβρίου - 21 Δεκεμβρίου). Είστε πολύ επικοινωνιακοί, σήμερα. Εύνοια για
συλλογικές προσπάθειες, πολιτικές δραστηριότητες, μίντια και διαφήμιση,
σύντομα ταξίδια, εξετάσεις, θέματα παιδείας, σχέσεις με στενούς συγγενείς.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Η ημέρα προσφέρεται για επαφές με γονείς,
προϊσταμένους, σημαντικά πρόσωπα. Μπορείτε να προωθήσετε οικονομικά και
επαγγελματικά θέματα. Εύνοια και για δημόσιες εμφανίσεις.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: N54</CAT>
<ED>
Κωδικός άρθρου: A16066N541</ED>
<ID>
ID:131264

</ID><URL>http://ta-nea.dolnet.gr/neaweb/neafile.print_unique?e=A&f=16066&m=N54&aa=1</URL></REF>


Article

<CATEGORY>vin10</CATEGORY>

 <H5>ΡΩΜΑΛΕΟΣ Ο ΟΛΥΜΠΙΑΚΟΣ ΕΦΘΑΣΕ ΣΤΟΝ ΘΡΙΑΜΒΟ 4-0
</H5><H2>Βόλτα στην Ξάνθη
</H2>
ΜΕ ΣΚΟΡΕΡ τον Βασίλη Καραπιάλη (δύο γκολ) ο Ολυμπιακός ξεπέρασε εύκολα το
(χαμηλό, όπως αποδείχθηκε) εμπόδιο της Ξάνθης (4-0). Με τη νίκη αυτή οι
«ερυθρόλευκοι» διατηρήθηκαν στην πρώτη θέση, μαζί με τον Παναθηναϊκό (4-2 τον Εθνικό).

σελίδα 3

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16066O001</ED>
<ID>
ID:131283

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Η Βασδέκη με ρεκόρ 5η στον κόσμο </H2>
σελίδα 22

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16066O002</ED>
<ID>
ID:131340

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O00&aa=2</URL></REF>


Article

<CATEGORY>vin10</CATEGORY>

 <H2></H2><H2>Μαγευτικά γκολ από Φραντζέσκο </H2>
σελίδα 2

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16066O003</ED>
<ID>
ID:131381

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Γκρίνια για Ντουμιτρίου </H2>
σελίδα 1

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16066O004</ED>
<ID>
ID:131406

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Από ρεκόρ σε ρεκόρ ο Βαζέχα </H2>
σελίδα
4

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16066O005</ED>
<ID>
ID:131421

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O00&aa=5</URL></REF>


Article

<CATEGORY>vin10</CATEGORY>

 <H2></H2><H2>Οι διαιτητές «καίνε» τους ταραξίες </H2>
σελίδες 18-19

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16066O006</ED>
<ID>
ID:131429

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O00&aa=6</URL></REF>


Article

<CATEGORY>vin10</CATEGORY>

 <H5>ΓΚΡΙΝΙΑ ΓΙΑ ΤΟΝ ΝΤΟΥΜΙΤΡΙΟΥ ΣΤΗΝ ΑΕΚ, ΜΕΤΑ ΤΟ 2-2 ΠΟΥ ΤΗΝ ΑΠΟΜΑΚΡΥΝΕ ΑΠΟ ΤΗΝ ΚΟΡΥΦΗ
</H5><H2>«Αυτοκτόνησε»
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΛΥΠΗ, απογοήτευση και γκρίνια ήταν τα συναισθήματα που κυριαρχούσαν στο
στρατόπεδο της ΑΕΚ αμέσως μετά το χθεσινό (αναπάντεχο) 2-2 με τον Ηρακλή.

Το κύριο ερώτημα ήταν «γιατί ανατράπηκε το σκορ;». Πώς ήρθαν τα πάνω κάτω;

Γιατί αυτοκτόνησε η ΑΕΚ; Ο κόσμος δεν τα έριχνε στον Ηρακλή, καθώς ήταν κοινά
αποδεκτό πως η ομάδα της Θεσσαλονίκης δεν έπαιξε φανατισμένα. Κάποιες
ελάχιστες φωνές ακούγονταν για κάποιο οφσάιντ που ίσως προηγήθηκε στο γκολ του
Ξενίδη. Άλλοι έλεγαν ότι το χθεσινό 2-2 ήταν αποτέλεσμα των πολλών απουσιών
που είχε η ΑΕΚ. Μην ξεχνά κανείς ότι έλειπαν οκτώ βασικότατοι παίκτες,
αγωνίστηκαν ορισμένοι αναπληρωματικοί ή σε διαφορετικές θέσεις, ενώ στον πάγκο
βρίσκονταν ποδοσφαιριστές χωρίς συμμετοχές!

Οι περισσότεροι τα είχαν με τον Ντουμίτρου Ντουμιτρίου. Κυρίως για την αλλαγή
του Δώνη με τον Κούτουλα, με την έννοια ότι τα γκολ του Ηρακλή ήρθαν από τη
δεξιά πλευρά. «Τουλάχιστον ο Δώνης τούς κρατούσε πίσω» ήταν μια άποψη, και
ακόμη «ας γίνονταν εσωτερικές αλλαγές και μετάθεση του Γκρέταρσον».

Δυσφορία για τις επιλογές του Ρουμάνου προπονητή επικρατούσε και σε υψηλά
κλιμάκια της διοίκησης ­ μάλιστα σε πηγαδάκια στην αίθουσα μελών έγιναν
ανάλογες συζητήσεις. Ωστόσο μάλλον θα ήταν πρόωρο να γίνουν... τολμηρές
σκέψεις. Ο Ντουμιτρίου σύμφωνα με τοποθέτηση έγκυρου παράγοντα της διοίκησης
«θα ήταν καταστροφικό να φύγει αυτή τη στιγμή» και άρα είμαστε εν αναμονή των
επόμενων καθοριστικών αγώνων με τον Ιωνικό και τον Παναθηναϊκό. Αναγνωρίζονται
ως ελαφρυντικά οι απίστευτες ατυχίες και οι πολλές απουσίες (κάτι ανάλογο
έλεγε και ο Λάκης Νικολάου), ενώ και ο κόσμος απέφυγε να εκδηλώσει τις θέσεις
του. Τονίζεται πάντως ότι μετά το τέλος του χθεσινού άτυχου ματς αρκετοί
συγκεντρώθηκαν έξω από το «Νίκος Γκούμας» και αναζητούσαν εξηγήσεις. Ο
Ντουμίτρου Ντουμιτρίου προτίθεται να συζητήσει σήμερα με τους ποδοσφαιριστές
τα αίτια του 2-2 («θα τα πούμε αύριο, διότι τώρα τα νεύρα είναι τεντωμένα»
είπε χθες), ενώ η καθιερωμένη συνέντευξη Τύπου προγραμματίστηκε για την Τετάρτη.

Να πούμε και το εξής: ορισμένοι έριχναν ευθύνες και στη διοίκηση, διότι ­ όπως
έλεγαν ­ δεν μπορεί να προστατεύσει την ομάδα και έτσι ακολουθείται η τακτική
και οι δηλώσεις «διατηρούμε το γνωστό μας ύφος και ήθος»...

*** Άλλο ρεπορτάζ στις σελίδες 12-13.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O01</CAT>
<ED>
Κωδικός άρθρου: A16066O011</ED>
<ID>
ID:131284

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O01&aa=1</URL></REF>


Article

<CATEGORY>vin10</CATEGORY>

 <H5>ΚΑΙ ΠΑΛΙ Ο ΦΡΑΝΤΖΕΣΚΟΣ ΕΒΓΑΛΕ ΑΠΟ ΤΑ ΔΥΣΚΟΛΑ ΤΗΝ ΟΜΑΔΑ ΤΟΥ
</H5><H2>Είχε τη λύση
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

ΘΕΣΣΑΛΟΝΙΚΗ

ΜΕΓΑΛΗ νίκη (υπό τις συνθήκες που εξελίχθηκε ο αγώνας) πήρε ο ΠΑΟΚ, από την
Προοδευτική με 3-1, στην Τούμπα. Οι γηπεδούχοι αγωνίζονταν από το 12' με δέκα
παίκτες, αφού αποβλήθηκε ο Κουλακιώτης, και κατάφεραν, παρά την πρωτοβουλία
των φιλοξενουμένων, να πάρουν τα ηνία του αγώνα και να φτάσουν στη νίκη. Η
Προοδευτική, που αγωνίστηκε με πάθος και επισκεπτόταν συχνά την εστία του
Μιχόπουλου, ξάφνιασε μόλις στο 5'. Ο Σάκης Αλμανίδης κέρδισε την μπάλα, ύστερα
από λάθος του Κολομπούρδα και άνοιξε το σκορ. Όμως, ο ΠΑΟΚ απάντησε γρήγορα.
Δύο λεπτά αργότερα, τη σύγχυση που δημιουργήθηκε στην περιοχή της ομάδας του
Κορυδαλλού εκμεταλλεύτηκε κατά τον καλύτερο τρόπο ο Γιώργος Τουρσουνίδης και
με σουτ ισοφάρισε (7').

Ο Κώστας Φραντζέσκος ήταν και χθες ο άνθρωπος που έδειξε στον ΠΑΟΚ τον δρόμο
της νίκης

Ο Κώστας Φραντζέσκος, που χθες ήταν ο κορυφαίος του αγώνα, με το γνώριμο του
τρόπο (απευθείας φάουλ) έδωσε το προβάδισμα στον «δικέφαλο του βορρά» στο 20'
της συνάντησης. Στο 52' ο σκόρερ του τέρματος της Προοδευτικής, Αλμανίδης,
βρέθηκε ανενόχλητος μπροστά στον Μιχόπουλο, όμως ο τερματοφύλακας του ΠΑΟΚ
αποσόβησε τον κίνδυνο. Οι φιλοξενούμενοι φώναξαν για πέναλτι στο 74', όταν ο
Σιδηρόπουλος γκρέμισε τον Αλμανίδη στην περιοχή.

Το 3-1 διαμορφώθηκε στην εκπνοή του αγώνα, ύστερα από εξαιρετική προσπάθεια
του Φραντζέσκου που πέρασε τον Ντάγκα και με σουτ άφησε άναυδο τον Κόλεφ
(90'). Έκπληκτος από την απόδοση των παικτών του έμεινε ο προπονητής του ΠΑΟΚ
Άγγελος Αναστασιάδης. Δήλωσε: «Πετύχαμε μεγάλη νίκη. Συγχαρητήρια στα παιδιά,
που ακόμα και με δέκα παίκτες, κατάφεραν να φτάσουν στην επιτυχία. Έμεινα
έκπληκτος από την απόδοσή τους. Όμως, πρέπει να ξεχάσουμε αυτό το παιχνίδι και
να ετοιμαστούμε για τον αγώνα με τον Ολυμπιακό». Ο τεχνικός της Προοδευτικής
Νίκος Καρούλιας απορούσε πώς η ομάδα του έχασε από τον ΠΑΟΚ: «Η συνάντηση ήταν
αναμφισβήτητα μία μαγική εικόνα. Αναρωτιέμαι πώς χάσαμε, ύστερα από τέτοια
απόδοση. Αυτό δεν σημαίνει ότι ο αντίπαλός μας δεν νίκησε δίκαια. Πρέπει να
κυνηγήσουμε βαθμούς στα παιχνίδια στην έδρα μας».

*** Μετά το τέλος του αγώνα, παράγοντες της Προοδευτικής τα έβαλαν με
τον διαιτητή του αγώνα κ. Αμπελάκια στα αποδυτήρια, ενώ λίγο έλειψε να
απειληθούν επεισόδια.

*** Χωρίς δηλώσεις για 40 ημέρες αποφάσισαν να μείνουν οι παίκτες του
ΠΑΟΚ, στη μνήμη του πρώην συμπαίκτη τους Παναγιώτη Κατσούρη.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16066O021</ED>
<ID>
ID:131293

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O02&aa=1</URL></REF>


Article

<CATEGORY>vin10</CATEGORY>

 <H2>Επέστρεψε στα γκολ ο Μαχλάς
</H2>
ΤΟ 23ο του γκολ στο ολλανδικό πρωτάθλημα πέτυχε ο Νίκος Μαχλάς, στον αγώνα της
Βίτεσε με την Γκράαφσαπ (3-3). Ο διεθνής στράικερ «χτύπησε» στο 23', ενώ
σκόραρε ακόμη ο Ντεγιάν Κούροβιτς (22', 57'). Για την Γκράαφσαπ τα γκολ
πέτυχαν οι Βίλνις (3'), Ιμπραήμ (12') και Γκερίτσεν (57'). Αξιοσημείωτο το
γεγονός ότι στα 23 πρώτα λεπτά σημειώθηκαν τα πέντε από τα έξι γκολ της
αναμέτρησης. Ισόπαλο 1-1 έληξε το μεγάλο ντέρμπι ανάμεσα στην Αϊντχόβεν και
τον Άγιαξ, επιτρέποντας έτσι στον «Αίαντα» να διατηρήσει τη διαφορά των 12
βαθμών από την ομάδα της Φίλιπς. Στα υπόλοιπα παιχνίδια: Μπρέντα-Μάαστριχτ
2-0. Ρόντα-Βάαλβικ 1-2. Νιμέγκεν-Γκρόνινγκεν 0-2. Φορτούνα Σιτάρντ-Βίλεμ 2-1.
Τβέντε-Φέγενορντ 0-0. Ουτρέχτη-Βόλενταμ 4-1. Σπάρτα-Χεερένβιν 2-4.
Αϊντχόβεν-Άγιαξ 1-1.

Η βαθμολογία: Άγιαξ 59, Αϊντχόβεν 47, Χεερένβιν 41.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16066O022</ED>
<ID>
ID:131347

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O02&aa=2</URL></REF>


Article

<CATEGORY>vin10</CATEGORY>

 <H2>ΜΕ ΜΙΑ ΜΑΤΙΑ
</H2>
Ο ΟΛΥΜΠΙΑΚΟΣ πάτησε γκάζι στην Ξάνθη και έμεινε στο ρετιρέ της βαθμολογίας
μαζί με τον Παναθηναϊκό, ενώ η ΑΕΚ υπέστη το «σοκ» της ισοφάρισης από τον Ηρακλή.

*** Με δύο γκολ του Βασίλη Καραπιάλη ο Ολυμπιακός πέρασε άνετα από την
Ξάνθη με 4-0 (τα άλλα δύο οι Αλεξανδρής, Μαυρογενίδης) κι έφτασε στους 55
βαθμούς. Τόσους έχει κι ο Παναθηναϊκός, που πέτυχε κι αυτός τέσσερα γκολ (4-2)
με αντίπαλο τον Εθνικό στο Ολυμπιακό Στάδιο.

*** Σκόρερ και με νέο ρεκόρ ο Βαζέχα, με δύο γκολ. Στο «Νίκος Γκούμας»
η ΑΕΚ προηγήθηκε με 2-0, αλλά αυτοκτόνησε, αφού ισοφαρίστηκε (2-2) από τον
Ηρακλή, που κράταγε το... ρόπαλο για το τέλος. Οι «κιτρινόμαυροι» έχουν τώρα
τρεις βαθμούς λιγότερους (52) από Ολυμπιακό και Παναθηναϊκό.

*** Με σκόρερ τον Φραντζέσκο (δύο γκολ) ο ΠΑΟΚ ξεπέρασε το γκολ
Αλμανίδη και επικράτησε της Προοδευτικής με 3-1.

*** Στην «ουρά» η κατάσταση παρέμεινε αμετάβλητη, αφού όλοι γνώρισαν
την (εκτός έδρας) ήττα.

*** Η Καβάλα από τον ΟΦΗ (0-3), η Καλαμάτα από τον Απόλλωνα (0-1), η
Παναχαϊκή από τον Πανιώνιο (0-1) και ο Αθηναϊκός από τον Ιωνικό (0-1). Μόνο η
Βέροια πήρε βαθμό (0-0) από τον Πανηλειακό στον Πύργο.

*** Στο μπάσκετ, οι παίκτες του Πανιωνίου και του ΠΑΟΚ διάλεξαν την
ημέρα του... Αγίου Βαλεντίνου, για να παίξουν... μπουνιές. Κρίμα...

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16066O023</ED>
<ID>
ID:131384

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O02&aa=3</URL></REF>


Article

<CATEGORY>vin10</CATEGORY>

 <H5>ΟΔΗΓΗΣΕ ΤΟΝ ΟΛΥΜΠΙΑΚΟ ΣΕ ΘΡΙΑΜΒΟ ΕΠΙ ΤΗΣ SKODA
</H5><H5>ΜΠΑΓΙΕΒΙΤΣ
</H5><H5>Στο δεύτερο γκολ όλα τελείωσαν
</H5><H2>Ο Καραπιάλης στο τιμόνι
</H2>
<AUTHOR>ΔΗΜΗΤΡΗΣ ΞΑΝΘΑΚΗΣ</AUTHOR>

ΞΑΝΘΗ

ΣΑΡΩΤΙΚΗ νίκη του Ολυμπιακού χθες στην Ξάνθη επί της τοπικής Skoda με σκορ
4-0! Επιτυχία ιδιαίτερα σημαντική σε ό,τι αφορά την υπόθεση του τίτλου! Οι
πρωταθλητές παρέμειναν στο «ρετιρέ» της βαθμολογίας ­ έχοντας συγκάτοικο τον
Παναθηναϊκό ­ και συνεχίζουν ακάθεκτοι το κυνήγι του τίτλου στο 19ο
επαγγελματικό πρωτάθλημα..

Οι «ερυθρόλευκοι», έχοντας πρωταγωνιστές τούς Καραπιάλη και Τζόρτζεβιτς,
κατέκτησαν με σχετική ευκολία τους τρεις βαθμούς, καθώς εκμεταλλεύτηκαν με τον
καλύτερο τρόπο τις σοβαρές ελλείψεις των γηπεδούχων (απουσίασαν οι Λουτσιάνο,
Τεγγελίδης, Κεχαγιάς, Ζήκος, Καραγεωργίου, Βιλανάκης) και την απειρία των
νεαρών ποδοσφαιριστών.

Η ομάδα του Γιάννη Μαντζουράκη άντεξε μόνο ένα ημίχρονο. Η Ξάνθη φάνηκε
μάλιστα απειλητική για την εστία του Τοχούρογλου μόλις στο 5ο λεπτό: ο
Αντωνίου «έπιασε» κεφαλιά, για να χτυπήσει η μπάλα στο κάθετο δοκάρι. Η φάση
αυτή αφύπνισε τους παίκτες του Μπάγιεβιτς. Έβαλαν την μπάλα κάτω (πολύ καλή
δουλειά έκαναν οι Καραπιάλης, Τζόρτζεβιτς, Πουρσανίδης) και έφεραν το παιχνίδι
στην εστία του Μπούτσεκ. Ο τερματοφύλακας της Ξάνθης αντέδρασε αποτελεσματικά
σε κεφαλιά του Γιαννακόπουλου (17'), ωστόσο δεν μπόρεσε να κάνει το ίδιο πέντε
λεπτά αργότερα σε αντεπίθεση - φωτιά του Ολυμπιακού. Ο Αλεξανδρής «βρήκε»
αριστερά τον Τζόρτζεβιτς και ο Σέρβος πραγματοποίησε απευθείας σέντρα. Ο
επερχόμενος Καραπιάλης με «καρφωτή» κεφαλιά έστειλε την μπάλα στα δίχτυα,
ανοίγοντας τον δρόμο προς τον θρίαμβο 1-0).

Ο Καραπιάλης μονομαχεί με τον Χάβο. Η Skoda σταμάτησε χθες μπροστά στην
υπεροχή του Ολυμπιακού

Οι γηπεδούχοι προσπάθησαν να απαντήσουν στο 37' με τον Πατσατζόγλου (κεφαλιά),
αλλά η μπάλα πέρασε μόλις άουτ.

Στο β' ημίχρονο άλλαξε το σκηνικό. Το γρήγορο δεύτερο γκολ (50') του Βασίλη
Καραπιάλη (σουτ στην κλειστή γωνία) ήταν καθοριστικό για την εξέλιξη της
συνάντησης. Οι ποδοσφαιριστές του Μαντζουράκη παρουσίασαν εικόνα αποσύνθεσης
και αποδείχτηκαν εύκολη λεία για τους έμπειρους «ερυθρόλευκους». Η επίθεση του
Ολυμπιακού παρά τις απουσίες των Ίβιτς και Οφορίκουε τα κατάφερε μια χαρά
απέναντι στη νεανική άμυνα της Ξάνθης. Στο 53' ο Τζόρτζεβιτς τροφοδότησε στον
κενό χώρο τον Αλεξανδρή, ο οποίος ανέβασε τον δείκτη του σκορ (3-0). Παράλληλα
ακούστηκε το σύνθημα από τους περίπου 1.000 οπαδούς του Ολυμπιακού: «να τοι,
να τοι, οι πρωταθλητές».

Το τελικό 4-0 διαμόρφωσε στο 85' ο Μαυρογενίδης, ύστερα από πάσα του Γεωργάτου
(ο τελευταίος έκλεψε την μπάλα από τον Καρτάλη).

Η Skoda είχε δύο καλές στιγμές (57', 66') με τους Αντωνίου (αντέδρασε με
εντυπωσιακό τρόπο ο Τοχούρογλου), Άντζα (κεφαλιά άουτ).

Πολύ καλή ήταν η διαιτησία του Μιντιούρη. Με λανθασμένες υποδείξεις ο επόπτης Κεκλίκογλου.

ΞΑΝΘΗ. Του ανταποκριτή μας

ΑΠΟΛΥΤΑ ικανοποιημένος ήταν ο Ντούσαν Μπάγιεβιτς για την εντυπωσιακή νίκη του
Ολυμπιακού. Τόνισε: «Συγχαρητήρια στα παιδιά. Η νίκη μας είναι δίκαιη και πάρα
πολύ σημαντική. Μετά την επιτυχία του δεύτερου γκολ, τελείωσε ουσιαστικά το
παιχνίδι. Θα πρέπει όμως να σταθούμε και στις σοβαρές ελλείψεις που είχε η
ομάδα της Ξάνθης».

Ο τεχνικός της Skoda Ξάνθης Γιάννης Μαντζουράκης δήλωσε: «Η εμπειρία νίκησε
την απειρία. Η ομάδα μου μπορεί να αναπληρώσει κάποιες ελλείψεις, όχι όμως σε
τόσο μεγάλη έκταση. Θα μπορούσαμε να κάνουμε κάτι καλό, ειδικά στο πρώτο
ημίχρονο αν οι νεαροί ποδοσφαιριστές μας είχαν θάρρος και θράσος. Μετά το 2-0
καταρρεύσαμε. Εμείς έχουμε ανάστημα 1.70 και δεν μπορούμε να φθάσουμε 1.80.
Τώρα θα πρέπει να βλέπουμε την επόμενη ημέρα».

ΕΠΕΙΣΟΔΙΑ

Σε πετροπόλεμο επιδόθηκαν οπαδοί της Ξάνθης μετά τη λήξη του αγώνα με στόχο
τους άνδρες των ΜΑΤ. Το αποτέλεσμα ήταν να προκληθούν υλικές ζημιές σε
σταθμευμένα αυτοκίνητα. Τα επεισόδια που δεν ήταν μεγάλης έκτασης
δημιουργήθηκαν έξω από το γήπεδο, ενώ έγιναν συλλήψεις τριών νεαρών.

Στο μεταξύ, ο Πέτρος Πασσαλής υποστήριξε ότι ο Ολυμπιακός διόρθωσε ορισμένα
λάθη στις προπονήσεις και από εδώ και στο εξής θα παρουσιάσει στο πρωτάθλημα
το καλό του πρόσωπο: «Θα πρέπει να είμαστε σοβαροί στα υπόλοιπα δώδεκα ματς
για να πετύχουμε το στόχο μας που είχε η κατάκτηση του τίτλου».

Ο Μάκης Χάβος στάθηκε στις απουσίες βασικών ποδοσφαιριστών της Ξάνθης:
«Ξεκινήσαμε καλά το παιχνίδι, αλλά η απουσία επτά βασικών επηρέασε την απόδοσή μας».

*** Ο Ντούσαν Μπάγιεβιτς βραβεύτηκε σε ειδική εκδήλωση προχθές το βράδυ
στο ξενοδοχείο όπου είχε καταλύσει η αποστολή του Ολυμπιακού από τον Σύνδεσμο
Φιλάθλων Ολυμπιακού Σαμοθράκης.

*** Ο Παπαδημητρίου που συμπλήρωσε έξι κίτρινες κάρτες υπέστη θλάση.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16066O031</ED>
<ID>
ID:131299

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O03&aa=1</URL></REF>


Article

<CATEGORY>vin10</CATEGORY>

 <H2>Ο «άσος» ήταν το ισχυρό χαρτί του Απόλλωνα
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Ο ΑΠΟΛΛΩΝ είχε τον «άσο». Η ομάδα της Ριζούπολης νίκησε το Σάββατο την
Καλαμάτα 1-0, αφού οι επιθέσεις των φιλοξενούμενων «σκόνταψαν» πάνω στον Κώστα
Χαλκιά. Δεν συνέβη όμως το ίδιο με τον Κωνσταντόπουλο, ο οποίος στη φάση του
γκολ έκανε άστοχη έξοδο στο 12' και ο Ντικουμέ το εκμεταλλεύτηκε σημειώνοντας
το μοναδικό γκολ του αγώνα με κεφαλιά (1-0).

Η Καλαμάτα ήταν καλύτερη, ήταν η ομάδα που δημιούργησε τις ευκαιρίες και αυτή
που είχε την μπάλα στην κατοχή της στο μεγαλύτερο διάστημα. Κι όμως ηττήθηκε,
αφού από τους παίκτες της έλειπε το πάθος που είχε ο αντίπαλος. Άξιοι
συμπαραστάτες του Χαλκιά, ήταν ο Νικολά Ντικουμέ και ο Τάτσης. Ο πρώτος όχι
μόνο γιατί πέτυχε το γκολ που έδωσε τους βαθμούς της νίκης (η άμυνα της
Καλαμάτας απουσίαζε σ' αυτή τη φάση), αλλά γιατί έπαιζε σε όλο το ματς μόνος
του, με όλους τους αντίπαλους αμυντικούς και τα κατάφερε. Ο δεύτερος γιατί
ήταν «μία άμυνα μόνος του».

Ο Απόλλων στηρίχθηκε στον γκολκίπερ του, αρκέστηκε στις ξαφνικές αντεπιθέσεις
(για μία ακόμα φορά) και δικαιώθηκε. Οι παίκτες του κατάφεραν να αντεπεξέλθουν
στις δύσκολες στιγμές και γι' αυτό πήραν τη νίκη. Αντίθετα ο Μπάμπης Τεννές
είδε νωρίς ότι οι παίκτες του είχαν πρόβλημα και προσπάθησε με αλλαγές (τόσο
εσωτερικές, όσο και από τον πάγκο) να αλλάξει τη μορφή του αγώνα, αλλά το γκολ
δεν ήρθε.

Οι δύο ομάδες είχαν κάποιες ευκαιρίες, από τις οποίες ξεχωρίζουν του Κουτσουρέ
στο 45' (απέκρουσε ο Χαλκιάς), του Μάρκου στο 82' (έδιωξε ο Λαμπριάκος πριν η
μπάλα περάσει τη γραμμή) και του Βελέντζα στο 87' (απέκρουσε ο
Κωνσταντόπουλος). Ο Μπάμπης Τεννές δεν πήγε στη συνέντευξη Τύπου, λόγω του
πένθους για τον Παναγιώτη Κατσούρη. Άλλωστε το είχε πει πριν από τον αγώνα και
στη θέση του, ο Ελβιο Μάνα, τόνισε ότι ακόμα και με τον βαθμό της ισοπαλίας
δεν θα ήταν ευχαριστημένος και κατέληξε: «Δημιουργήσαμε ευκαιρίες, αλλά από
αδράνεια της άμυνας δεχτήκαμε γκολ», ενώ ο Τάις Λίμπρεχτς πρόσθεσε: «Είχαμε
πολλές απουσίες, αλλά νικήσαμε γιατί οι παίκτες μου είχαν πάθος και ψυχή».

Αξίζουν συγχαρητήρια στον Αθανασόπουλο, για τη διαιτησία του.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16066O032</ED>
<ID>
ID:131351

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O03&aa=2</URL></REF>


Article

<CATEGORY>vin10</CATEGORY>

 <H5>Τρίτη συνεχής νίκη τού Ολυμπιακού στην Ξάνθη!
</H5><H5>Ο Βαζέχα ξεπέρασε τον Αντωνιάδη
</H5><H5>Η ΚΑΛΥΤΕΡΗ ΕΝΔΕΚΑΔΑ
</H5><H2>ΤΟ ΠΑΝΟΡΑΜΑ ΤΗΣ Α' ΕΘΝΙΚΗΣ </H2>
Ο Βασίλης Καραπιάλης ήταν ο σκόρερ (2 γκολ) του Ολυμπιακού στον χθεσινό
νικηφόρο αγώνα της ομάδας του επί της Skoda Ξάνθης

Ο ΟΛΥΜΠΙΑΚΟΣ, που ούτε σε φιλικό δεν μπορούσε να νικήσει την Ξάνθη στην
ακριτική πόλη, κατόρθωσε να ανατρέψει αυτή την άσχημη παράδοση και να περάσει
πρώτος στα γκολ (22-23), ενώ ισοφάρισε το ρεκόρ της Ξάνθης, που ήταν τρεις
συνεχείς νίκες (18.2.1990 - 14.12.1991). Οι «ερυθρόλευκοι» πέτυχαν ένα ακόμη
ρεκόρ εκεί, αφού ποτέ κάποια από τις δύο ομάδες δεν είχε νικήσει με 4 γκολ
διαφορά! Ιστορικά: αγ. 9, ν. 4, ισοπ. 1, ήτ. 4.

*** Για πρώτη φορά στην ιστορία της η Ξάνθη δεν παραβιάζει στο γήπεδό
της την εστία του Ολυμπιακού! Ακόμη για πρώτη φορά χάνει με 0-4 εκτός έδρας
στο πρωτάθλημα!

*** Από τα 23 γκολ που σημείωσε ο Ολυμπιακός στη Θράκη, τα 6 τα πέτυχε
Αλεξανδρής, ενώ τα 3 ο Καραπιάλης. Ο δεύτερος έχει παραβιάσει την εστία της
Ξάνθης εκεί και μία φορά, φορώντας τα χρώματα της Λάρισας, ενώ αντίθετα ο
Αλεξανδρής δεν σκόραρε εκεί φορώντας τα χρώματα της ΑΕΚ.

*** Για πρώτη φορά ο Ολυμπιακός νικά 0-4 εκτός στο επαγγελματικό!

*** Τους 150 αγώνες στην Α' Εθνική (Ξάνθη - ΑΕΚ) έφθασε ο Μαλαδένης.

*** Συμπληρώθηκαν 200 αγώνες πρωταθλήματος στο γήπεδο της Τούμπας στο
επαγγελματικό πρωτάθλημα.

*** Ο Εθνικός χάνει συνέχεια και στις 5 αγωνιστικές του Β' γύρου.

<H3>22η ΑΓΩΝΙΣΤΙΚΗ
</H3>
ΣΕ ΜΕΓΑΛΗ φόρμα βρίσκεται ο Κριστόφ Βαζέχα. Ο Πολωνός άσος σπάει τα ρεκόρ το
ένα μετά το άλλο. Χθες ξεπέρασε τον Αντωνιάδη, όταν ο «ψηλός» φορώντας τα
χρώματα του Παναθηναϊκού και του Ολυμπιακού είχε σημειώσει 187 τέρματα, ενώ ο
σημερινός αθόρυβος άσος του «τριφυλλιού» έφθασε τα 188 και κατέλαβε την 4η
θέση στον πίνακα των σκόρερ και των 39 πρωταθλημάτων της Α' Εθνικής.

*** Ήταν η 5η συνεχής αγωνιστική που σκόραρε, δηλαδή σ' όλες του Β'
Γύρου, που τον έφερε μόνο στην κορυφή του φετινού πρωταθλήματος!

1 ΧΑΛΚΙΑΣ (Απόλλωνα)

7 ΚΩΣΤΗΣ (Ηρακλή)

8 ΚΩΣΤΟΥΛΑΣ (Καλαμάτας)

5 ΞΑΝΘΟΠΟΥΛΟΣ (Ιωνικού)

4 ΓΕΩΡΓΑΜΛΗΣ (Εθνικού)

6 ΜΑΡΙΝΑΚΗΣ (ΟΦΗ)

8 ΚΑΤΣΙΑΜΠΗΣ (Πανιωνίου)

7 ΜΑΛΑΔΕΝΗΣ (ΑΕΚ)

9 ΒΑΖΕΧΑ (ΠΑΟ)

18 ΚΑΡΑΠΙΑΛΗΣ (Ολυμπιακού)

8 ΦΡΑΝΤΖΕΣΚΟΣ (ΠΑΟΚ)


<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16066O041</ED>
<ID>
ID:131300

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O04&aa=1</URL></REF>


Article

<CATEGORY>vin10</CATEGORY>

 <H2>Ισοπαλία ύστερα από 25 χρόνια
</H2>
<AUTHOR>ΓΙΩΡΓΟΣ ΙΣΑΑΚΙΔΗΣ</AUTHOR>

ΕΙΧΕ ΚΑΤΑΝΤΗΣΕΙ «περίπατος» κάθε αγώνας της ΑΕΚ στην έδρα της κατά του Ηρακλή,
αφού στα δώδεκα προηγούμενα παιχνίδια οι «κιτρινόμαυροι» νικούσαν πάντα τους
Θεσσαλονικείς. Ο «γηραιός» είχε να νικήσει από τις 27.11.1983 (1-3) και από
τότε δεν είχε ξαναπάρει βαθμό! Μάλιστα στο περσινό παιχνίδι η ΑΕΚ είχε πετύχει
σκορ ρεκόρ όλων των εποχών, αφού στις 13.10.1996 τον είχε συντρίψει με 6-1.
Τέλος, τόσο μεγάλη ήταν η υπεροχή του «δικεφάλου», που σκοράρει πάντα στην
έδρα του κατά του Ηρακλή! Πρώτη, λοιπόν, ισοπαλία της ΑΕΚ φέτος στη Νέα
Φιλαδέλφεια, αλλά και για πρώτη φορά παραχωρεί «Χ» στην ομάδα με τα «μπλε» στο
επαγγελματικό πρωτάθλημα. Ήταν μια ισοπαλία που καθυστερούσε να έλθει εκεί
στην ιστορία της Α' Εθνικής από τις 13.5.1973 και τι σύμπτωση, κι εκείνος ο
αγώνας, που σημειώστε ήταν η μοναδική ισοπαλία των αντιπάλων στην Αθήνα, είχε
λήξει ισόπαλος με σκορ 2-2 (18' Ψιμόγιαννος κεφαλιά, 65' Νικολάου και 4'
Μπατάκης, 75' Κουτρουμπέλης κεφαλιά). Να ο Ηρακλής τού τότε: Φανάρας,
Τουμπόγλου (54' Τ. Νικολούδης), Σεντελίδης, Χαλιαμπάλιας, Θεοδοσιάδης,
Μπατάκης, Γκέσιος, Δεληγιάννης, Κουτρουμπέλης, Αϊδινίου, Χριστοφορίδης.
Διαιτητής ήταν ο κ. Κανακάρης. Κόπηκαν 6.964 εισιτήρια. Ήταν η 35η ισοπαλία
που έφερνε ο Ηρακλής (εντός - εκτός) σε 1.220 αγώνες, σε 38 συμμετοχές του
«γηραιού» στην Α' Έθνική.


<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16066O042</ED>
<ID>
ID:131352

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O04&aa=2</URL></REF>


Article

<CATEGORY>vin10</CATEGORY>

 <H2>ΠΡΟ - ΠΟ </H2>
<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16066O043</ED>
<ID>
ID:131388

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O04&aa=3</URL></REF>


Article

<CATEGORY>vin10</CATEGORY>

 <H5>Διπλό τζακ-ποτ
</H5><H2>Τζόκερ
</H2>
ΣΤΟΝ χθεσινό (15/2) διαγωνισμό του ΤΖΟΚΕΡ, έγινε τζακ-ποτ στην πρώτη (900
εκατ. δρχ.) και στη δεύτερη κατηγορία (78.531.581 δρχ.). 
Στις υπόλοιπες κατηγορίες τα κέρδη είναι: 28 τυχεροί με 4+1 επιτυχίες θα
πάρουν από 1.489.500 δρχ., 499 με 4 επιτυχίες θα εισπράξουν από 32.005 δρχ.,
1.970 με 3+1 επιτ. θα λάβουν από 16.440 δρχ., 27.301 με 3 επιτ. θα πάρουν από
1.120 δρχ., 32.078 με 2+1 επιτ. θα εισπράξουν από 635 δρχ. και 199.964 με 1+1
επιτυχίες θα λάβουν από 235 δρχ. Τα πέντε τυχερά νούμερα είναι: 25, 34, 40,
41, 44, ενώ ο αριθμός του ΤΖΟΚΕΡ είναι το 8.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16066O051</ED>
<ID>
ID:131301

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O05&aa=1</URL></REF>


Article

<CATEGORY>vin10</CATEGORY>

 <H2>ΠΡΟ - ΠΟγκόλ
</H2>
ΣΤΟ ΠΡΟ-ΠΟγκόλ κερδίζουν οι αριθμοί: 1, 4, 8, 9, 15, 22, 24, 29. Βρέθηκαν 2
8άρια που θα πάρουν από 13.544.340 δρχ., 473 7άρια (θα εισπράξουν από 21.565
δρχ.) και 13.348 6άρια (μερίδιο 680 δρχ.).

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16066O052</ED>
<ID>
ID:131353

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O05&aa=2</URL></REF>


Article

<CATEGORY>vin10</CATEGORY>

 <H5>ΓΗΠΕΔΟ ΛΙΒΑΔΕΙΑΣ
</H5><H2>Β' ΕΘΝΙΚΗ </H2>
<H3>&#009ΛΕΒΑΔΕΙΑΚΟΣ&#009ΑΡΗΣ
</H3>
Το παιχνίδι θα γίνει σήμερα στις 3 μ.μ. (ΕΤ3)

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O06</CAT>
<ED>
Κωδικός άρθρου: A16066O061</ED>
<ID>
ID:131302

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O06&aa=1</URL></REF>


Article

<CATEGORY>vin10</CATEGORY>

 <H5>ΠΕΘΑΝΕ ΦΙΛΑΘΛΟΣ ΣΤΗΝ ΕΛΕΥΣΙΝΑ ­ ΣΗΜΕΡΑ: ΛΕΒΑΔΕΙΑΚΟΣ - ΑΡΗΣ
</H5><H2>«Έσπασε» η έδρα
</H2>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

Ο Κεφαλίδης προσπαθεί ν' αποφύγει τον Φουρκιώτη, ενώ παρακολουθεί την...
περίεργη στάση του συμπαίκτη του ο Ουέλμπεκ, στο παιχνίδι Καλλιθέα - Δόξα Δρ.

ΣΗΜΑΝΤΙΚΕΣ εκπλήξεις έκρυβε η 20ή αγωνιστική του
πρωταθλήματος της Β' Εθνικής, αφού ομάδες με πανίσχυρη έδρα, γνώρισαν την
ήττα. Πρώτο θύμα ήταν ο Παναιτωλικός, που ηττήθηκε στο Αγρίνιο από τη Νίκη
Βόλου με 2-1 και κινδυνεύει να χάσει την τρίτη θέση από τον Εθνικό Αστέρα, που
νίκησε 2-1 εκτός έδρας τον Εδεσσαϊκό και την Τετάρτη παίζει στην Καστοριά με
την τοπική ομάδα, σε εξ αναβολής παιχνίδι. Επίσης η Λάρισα έκανε την έκπληξη,
νικώντας 1-0 στον Βύρωνα τη Δόξα, ενώ τα Τρίκαλα επικράτησαν εύκολα εκτός
έδρας 2-0 της Καστοριάς. Η Ελευσίνα με τη νίκη της 3-1 επί των Λύκων πέρασε
στην πρώτη θέση της βαθμολογίας, αλλά ο Άρης που ακολουθεί με έναν βαθμό
διαφορά παίζει σήμερα στη Λιβαδειά με την τοπική ομάδα και περιμένει να
οριστεί το παιχνίδι του με τα Τρίκαλα, το οποίο είχε διακοπεί. Στους
υπόλοιπους αγώνες είχαμε: Καλλιθέα - Δόξα Δρ. 1-1, Καρδίτσα - Πανσερραϊκός 3-2
και Καλαμαριά - Παναργειακός 2-2.

ΕΛΕΥΣΙΝΑ - ΛΥΚΟΙ 3-1

Ο θάνατος του 70χρονου Παναγιώτη Οικονόμου, οπαδού της Ελευσίνας, επισκίασε τη
νίκη της ομάδας επί των Λύκων με 3-1. Οι γηπεδούχοι ήταν ανώτεροι σε όλη τη
διάρκεια του αγώνα και έχασαν αρκετές ευκαιρίες για γκολ. Οι φιλοξενούμενοι
πρόσεξαν ιδιαίτερα την αμυντική γραμμή τους.

ΠΑΝΑΙΤΩΛΙΚΟΣ - ΝΙΚΗ Β. 1-2

Το γκολ που πέτυχε μόλις στο 2' ο Κάστρο ήταν καθοριστικό για τη Νίκη Βόλου,
ώστε να πάρει σπουδαία εκτός έδρας νίκη στο Αγρίνιο επί του Παναιτωλικού με
2-1. Αυτό το γκολ έφερε νευρικότητα στους γηπεδούχους, που αποδοκιμάστηκαν από
τους οπαδούς τους. Αντίθετα οι φιλοξενούμενοι ήταν μεθοδικοί σε όλες τις
προσπάθειές τους.

ΕΔΕΣΣΑΪΚΟΣ - ΕΘΝΙΚΟΣ ΑΣΤ. 1-2

Σπουδαία εκτός έδρας νίκη με 2-1 επί του Εδεσσαϊκού πέτυχε ο Εθνικός Αστέρας
και τώρα πλέον έχει βάσιμες ελπίδες για άνοδο στην Α' Εθνική. Οι
φιλοξενούμενοι ήταν πειθαρχημένοι σε όλη τη διάρκεια του αγώνα, ενώ οι
γηπεδούχοι αντέδρασαν μόνο στο πρώτο 15λεπτο του δεύτερου ημιχρόνου.

ΚΑΣΤΟΡΙΑ - ΤΡΙΚΑΛΑ 0-2

Ανώτερη σε όλη τη διάρκεια του αγώνα η ομάδα των Τρικάλων νίκησε δίκαια 2-0
εκτός έδρας την ουραγό Καστοριά. Οι φιλοξενούμενοι επέβαλαν τον ρυθμό που
ήθελαν και έφτασαν εύκολα στην επιτυχία των δύο τερμάτων. Αντίθετα οι
γηπεδούχοι παρουσιάστηκαν με πολλές αδυναμίες.

ΚΑΡΔΙΤΣΑ - ΠΑΝΣΕΡΡΑΪΚΟΣ 3-2

Ο Πανσερραϊκός αιφνιδίασε την Καρδίτσα, προηγήθηκε 1-0 αλλά τελικά δεν
κατάφερε να φύγει με θετικό αποτέλεσμα από τη θεσσαλική πόλη, γνωρίζοντας την
ήττα με 3-2. Οι γηπεδούχοι, αν και έπαιζαν από το 65' με δέκα παίκτες, πίεσαν
στο τελευταίο 20λεπτο τον Πανσερραϊκό και πέτυχαν να πάρουν τους τρεις
πολύτιμους βαθμούς.

ΚΑΛΛΙΘΕΑ - ΔΟΞΑ ΔΡ. 1-1

Διάρρηξη έγινε στο γήπεδο της Καλλιθέας, με τη σύμφωνη γνώμη της δημοτικής
αρχής και της Αστυνομίας, προκειμένου ν' ανοίξουν οι πόρτες και να γίνει το
παιχνίδι με τη Δόξα Δράμας που έληξε 1-1. Το ματς άρχισε με 15' καθυστέρηση,
εξαιτίας της απεργίας των υπαλλήλων του γηπέδου που πήραν τις φανέλες της
Καλλιθέας. Τελικά ο αγώνας έγινε και οι γηπεδούχοι κατάφεραν να ισοφαρίσουν
στις καθυστερήσεις, ενώ στο 88' ακυρώθηκε κανονικό γκολ του Κιούρκου.

ΚΑΛΑΜΑΡΙΑ - ΠΑΝΑΡΓΕΙΑΚΟΣ 2-2

Ο Πατρινός διαιτητής Τριανταφύλλου ήταν ο αρνητικός πρωταγωνιστής στο ματς
Καλαμαριά - Παναργειακός 2-2, αφού με τις αποφάσεις του κατάφερε να εκνευρίσει
τους παίκτες και των δύο ομάδων. Οι γηπεδούχοι είχαν την πρωτοβουλία των
κινήσεων, αλλά οι φιλοξενούμενοι κατάφεραν με τις αντεπιθέσεις τους να
πετύχουν δύο γκολ. Η Καλαμαριά ισοφάρισε με τη λήξη του αγώνα, ενώ από την
ομάδα της αποβλήθηκαν δύο παίκτες.

ΔΟΞΑ ΒΥΡ. - ΛΑΡΙΣΑ 0-1

Καλύτερη στο δεύτερο ημίχρονο η Λάρισα πήρε σπουδαία εκτός έδρας νίκη με 1-0
επί της Δόξας Βύρωνα. Οι γηπεδούχοι ήταν φλύαροι, ενώ η είσοδος του Προβίδα
άλλαξε τις ισορροπίες υπέρ της θεσσαλικής ομάδας, που είχε σπουδαίες ευκαιρίες
στο 76' και 81' με τον Κρούνιτς. Η Δόξα στο 28' είχε δοκάρι με τον Μητσιό.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O07</CAT>
<ED>
Κωδικός άρθρου: A16066O071</ED>
<ID>
ID:131303

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O07&aa=1</URL></REF>


Article

<CATEGORY>vin10</CATEGORY>

 <H2>Δ' ΕΘΝΙΚΗ
</H2><H2>Έχασε την ευκαιρία ο Ατρόμητος
</H2>
Ο ΑΤΡΟΜΗΤΟΣ Αθηνών δεν κατάφερε να εκμεταλευτεί το ρεπό του Αχαρναϊκού
ώστε να ξεφύγει στη βαθμολογία του πρώτου ομίλου, αφού ηττήθηκε (2-1) εκτός
έδρας από τον Ολυμπιακό Λιοσίων, στη χθεσινή 23η αγωνιστική του πρωταθλήματος
της Δ' Εθνικής. Στο τελευταίο λεπτό του αγώνα Αγίας Παρασκευής - Άρη
Πετρούπολης (1-1), παίκτης των γηπεδούχων επιτέθηκε στον διαιτητή Μιχαλάκη,
ενώ ο προπονητής του Χρήστος Δημόπουλος αν και τιμωρημένος περιφερόταν στον
αγωνιστικό χώρο.

Το Αγερσανί Νάξου (1-0 τον Απόλλωνα Ερ.), η Αχαϊκή (3-0 τον Εθνικό Πατ.), η
Λαμία (2-0 τα Μετέωρα) και ο Κιλκισιακός (5-0 τα Μουδανιά) παρέμειναν στην
πρώτη θέση των ομίλων τους.

Ο Ποσειδώνας Ν.Π. (5ος όμιλος) επικράτησε με 2-0 του πρωτοπόρου Απόλλωνα Κρύας
Βρύσης, ενώ ο Ηρακλής Χάλκης (5-0 τον Ηρακλή Λαρ.) μείωσε στους έξι βαθμούς τη
διαφορά του από την κορυφή. Τα αποτελέσματα της 23ης αγωνιστικής και οι
βαθμολογίες των ομίλων:

1ος όμιλος: Αήττητος Σπ. - Χίος 3-0, Αγ. Παρασκευή - Άρης Πετρ. 1-1,
Λήμνος - Πολυκράτης 0-3, Ακράτητος - Φωστήρας 2-2, Ολυμπιακός Λ. - Ατρόμητος
2-1, Καρλόβασι - Κως 0-1, Άρης Αρχ. - Καλυμνιακός 3-1, Ηλυσιακός - Χαϊδάρι
1-3. Ρεπό: Αχαρναϊκός.

Η ΒΑΘΜΟΛΟΓΙΑ: Ατρόμητος Αθ. 53, Αχαρναϊκός 50, Χαϊδάρι 46, Ακράτητος
42, Φωστήρας 42, Άρης Πετρ. 39, Αήττητος Σπ. 35, Αγ. Παρασκευή 33, Ολυμπιακός
Λ. 29, Άρης Αρχ. 29, Καλυμνιακός 28, Ηλυσιακός 27, Κως 27, Πολυκράτης 26, Χίος
9, Καρλόβασι 7, Λήμνος 3.

2ος όμιλος: Μοσχάτο - Χανιά 2-1, Σύρος - Χαλκηδόνα 3-2, Ολυμπιακός Λ. -
Ηρόδοτος 1-0, Μανδραϊκός - Χαλκίδα 2-2, Αστέρας Ιτ. - Κεχαγιάς 3-0, Απόλλων
Ερ. - Αγερσανί Ν. 0-1, Ατσαλένιος - Πύργος Κ.Χ. 5-0, Επαμεινώνδας Λ. -
Ασπρόπυργος 2-0, Κισσαμικός - Αστέρας Περ. 2-0.

Η ΒΑΘΜΟΛΟΓΙΑ: Αγερσανί Ν. 53, Σύρος 47, Ατσαλένιος 43, Αστέρας Ιτ. 43,
Χαλκίδα 41, Χανιά 40, Ασπρόπυργος 40, Ολυμπιακός Λ. 35, Μανδραϊκός 33, Μοσχάτο
32, Απόλλων Ερ. 30, Επαμεινώνδας Λ. 29, Χαλκηδόνα 28, Αστέρας Περ. 26,
Ηρόδοτος 23, Πύργος Κ.Χ. 15, Κισσαμικός 15, Κεχαγιάς 0.

* Ο Ηρόδοτος έχει δύο μηδενισμούς και -2 βαθμούς.

3ος όμιλος: Λεωνίδιο - Ευρώτας Ελ. 1-0, Ελαιόφυτο - Μυστράς 2-0,
Ατρόμητος Παν. - Αστέρας Αμ. 1-0, Αχιλλέας Πατ. - Οδυσσέας Ν. 3-1, Ζάκυνθος -
Πέλοπας Κ. 2-0, Αχαϊκή - Εθνικός Πατ. 3-0, Αίας Γαστ. - Παλληξουριακός 2-4,
Απόλλων Καλ. - Τέλλος Άγρας 1-1, Αστέρας Βλαχ. - Πάτρα 2-1.

Η ΒΑΘΜΟΛΟΓΙΑ: Αχαϊκή 50, Ζάκυνθος 47, Ευρώτας Ελ. 46, Πάτρα 44, Πέλοπας
Κ. 38, Ελαιόφυτο 37, Απόλλων Καλ. 36, Λεωνίδιο 36, Ατρόμητος Παν. 36, Αστέρας
Βλαχ. 35, Αστέρας Αμαλ. 34, Μυστράς 29, Τέλλος Αγρ. 26, Παλληξουριακός 25,
Οδυσσέας Ν. 24, Αχιλλέας Πατρ. 24, Εθνικός Πατρ. 23, Αίας Γαστ. 1.

4ος όμιλος: Βελούχι - Όλυμπος Κερκ. 3-1, Σκιάθος - Ηρακλής Σοφ. 1-0,
Αστέρας Παρ. - Ολυμπιακός Ανθ. 1-0, Ολυμπιακός Παν. - Καρδίτσα 0-1, Ηρακλής
Καρδ. - Αχιλλέας Φαρσ. 2-2, Τηλυκράτης - Ρήγας Φερ. 1-0, Λαμία - Μετέωρα 2-0,
Σκουφάς Κομπ. - Θεσπρωτός 0-2, Αγ. Ματθαίος - Ατρόμητος Παλ. 3-0.

Η ΒΑΘΜΟΛΟΓΙΑ: Λαμία 48, Καρδίτσα 46, Τηλυκράτης 45, Ηρακλής Σοφ. 39,
Θεσπρωτός 38, Αγ. Ματθαίος 38, Αχιλλέας Φαρσ. 37, Βελούχι 37, Μετέωρα 34,
Ολυμπιακός Π. 34, Σκιάθος 31, Ρήγας Φερ. 30, Ατρόμητος Παλ. 30, Ολυμπιακός
Ανθ. 26, Ηρακλής Καρδ. 23, Όλυμπος Κερκ. 20, Σκουφάς Κομπ. 14, Αστέρας Παρ. 14.

5ος όμιλος: Γράμμος Μαυρ. - Μελιτέας Μελ. 1-2, Γιαννιτσά - Ηρακλής
Πτολ. 3-0, Ποσειδώνας Ν.Π. - Απόλλων Κ.Β. 2-0, Κουφάλια - Δράση Τσ. 4-1,
Γρεβενά - Καμβουνιακός 2-0, Κολινδρός - Φίλιππος Μελ. 0-3, Ηρακλής Χ. -
Ηρακλής Λαρ. 5-0, Εθνικός Κατ. - Καμπανιακός 1-0, Άρης Παλαιφ. - Αλμωπός Αρ. 2-1.

Η ΒΑΘΜΟΛΟΓΙΑ: Απόλλων Κρ. Βρ. 54, Ηρακλής Χ. 48, Ποσειδώνας Ν.Π. 45,
Πτολεμαΐδα 42, Κουφάλια 42, Γιαννιτσά 41, Εθνικός Κατ. 40, Αλμωπός Αρ. 38,
Ηρακλής Λαρ. 37, Άρης Παλαιφ. 36, Γρεβενά 31, Καμπανιακός 28, Γράμμος Μαυρ.
28, Καμβουνιακός 23, Δράση Τσ. 14, Φίλιππος Μελ. 13, Κολινδρός 9, Μελιτέας
Μελ. 9.

* Ο Γράμμος Μαυρ. έχει -2 βαθμούς και ο Μελιτέας Μελ. -3 β.

6ος όμιλος: Οδυσσέας Κορδ. - Άρης Παλαιοχ. 2-0, Νέα Πέραμος - Αγ.
Αθανάσιος 0-2, Πανδραμαϊκός - Πόντιοι Ροδ. 1-0, Ορφέας Ξ. - Νιγρίτα 5-1,
Κιλκισιακός - Μουδανιά 5-0, Νέστος Χρ. - Απόλλων Μαυρ. 8-1, Πανθρακικός - Νέο
Πετρίτσι 1-0, Λαγκαδάς - Νέα Αμισός 1-1, Νεάπολη - Σαμοθράκη 4-0.

Η ΒΑΘΜΟΛΟΓΙΑ: Κιλκισιακός 56, Αγ. Αθανάσιος 55, Νεάπολη 53, Κορδελιό
50, Πανδραμαϊκός 42, Πόντιοι Ροδ. 41, Πανθρακικός 40, Νέο Πετρίτσι 36, Ορφέας
Ξ. 33, Άρης Παλαιοχ. 32, Νέστος Χρ. 30, Νέα Αμισός 29, Σαμοθράκη 26, Μουδανιά
25, Νέα Πέραμος 20, Απόλλων Μαυρ. 10, Λαγκαδάς 6, Νιγρίτα 2.

* Η Νιγρίτα έχει δύο μηδενισμούς και -2 βαθμούς.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O07</CAT>
<ED>
Κωδικός άρθρου: A16066O072</ED>
<ID>
ID:131354

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O07&aa=2</URL></REF>


Article

<CATEGORY>vin10</CATEGORY>

 <H5>Γ' ΕΘΝΙΚΗ
</H5><H2>Κερδισμένοι Άγιος Νικόλαος και Μαρκό
</H2><H2></H2>
Ο ΑΓΙΟΣ Νικόλαος (3-2 την ΕΑΡ) και το Μαρκό (2-1 την Κόρινθο) ήταν οι
κερδισμένοι της χθεσινής 13ης αγωνιστικής του Νοτίου ομίλου, στο Πρωτάθλημα
της Γ' Εθνικής.

Στο κρητικό ντέρμπι Αγίου Νικολάου - ΕΑΡ (3-2), οι γηπεδούχοι και πρωτοπόροι
της βαθμολογίας κατάφεραν να πάρουν τη νίκη στο 88' του αγώνα με τον Κότσα. Οι
φιλοξενούμενοι προηγήθηκαν δύο φορές με τον Ντιογκένους (19') και τον
Ουσταμπασίδη (70'), αλλά ισοφαρίστηκαν από τον Κότσα (20') και τον Πλατινάκη (80').

Στην Κόρινθο, το Μαρκό επικράτησε με 2-1 της τοπικής ομάδας. Τα γκολ των
νικητών πέτυχαν οι Μιχαηλίδης (33') και Τρίβιτς (77'), ενώ για τους
φιλοξενούμενους σκόραρε ο Σγουρός (60').

«ΑΝΑΣΑ»

Το Αιγάλεω πήρε βαθμολογική «ανάσα» νικώντας με 1-0 τον Παναιγιάλειο. Το
μοναδικό γκολ της συνάντησης πέτυχε ο Σουρλής (42').

*** Συνοπτικά τα αποτελέσματα της 13ης αγωνιστικής: Πύργος - Αιολικός
0-0, Εργοτέλης - Αγ. Ελεούσα 3-1, Κέρκυρα - Ιάλυσος 1-1, Πάμισος -
Ναυπακτιακός 1-0, Αγ. Νικόλαος - ΕΑΡ 3-2, Κόρινθος - Μαρκό 1-2, Αιγάλεω -
Παναιγιάλειος 1-0. Ρεπό είχε το Κερατσίνι.


<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O07</CAT>
<ED>
Κωδικός άρθρου: A16066O073</ED>
<ID>
ID:131389

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O07&aa=3</URL></REF>


Article

<CATEGORY>vin10</CATEGORY>

 <H5>ΜΕ ΚΟΡΥΦΑΙΟ ΤΟΝ ΝΤΕΛ ΠΙΕΡΟ Η ΓΙΟΥΒΕΝΤΟΥΣ ΠΕΡΑΣΕ ΝΙΚΗΦΟΡΑ ΤΟ ΕΜΠΟΔΙΟ ΤΗΣ ΣΑΜΠΝΤΟΡΙΑ
</H5><H2>ΙΤΑΛΙΑ
</H2><H2>Υπόκλιση στην «Κυρία»
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Ασυγκράτητος ο Ρονάλντο, απάντησε με τρία γκολ στους επικριτές του

ΕΝΑΣ «μουντιαλικός» Ντελ Πιέρο οδήγησε τη Γιουβέντους στη νίκη με 3-0 επί της
Σαμπντόρια στη Γένοβα, αποτέλεσμα που επέτρεψε στους «μπιανκονέρι» να
διατηρήσουν τους τέσσερις βαθμούς διαφορά που τους χωρίζουν από τη δεύτερη στη
βαθμολογία, Ίντερ.

Στο Λουίτζι Φεράρις, η Γιούβε ήταν σαρωτική στο πρώτο ημίχρονο, όταν και
πέτυχε δύο γκολ. Ο αέρινος Ντελ Πιέρο άνοιξε το σκορ στο 5', για να
διπλασιάσει τα τέρματα ο Φιλίπο Ινζάγκι επτά λεπτά αργότερα.

Το τελικό σκορ διαμόρφωσε ο Ουρουγουανός Φονσέκα στο 78'.

Λίγες ώρες νωρίτερα, στο Μεάτσα, η Ίντερ έπειτα από δύο συνεχόμενες εντός
έδρας ήττες, έφθασε στην επιτυχία επί της Λέτσε, με το εντυπωσιακό μάλιστα 5-0.

Μεγάλος πρωταγωνιστής του αγώνα αναδείχτηκε ο Ρονάλντο, καθώς ο Βραζιλιάνος
άσος πέτυχε χατ τρικ (το πρώτου του στο Καμπιονάτο), δίνοντας έτσι απάντηση
στους επικριτές του ­ που δεν είναι λίγοι.

Με τους νερατζούρι αγωνίστηκε για δεύτερο συνεχόμενο αγώνα ο Νιγηριανός
Νουάνου Κανού, ο οποίος δείχνει να έχει ξεπεράσει πλήρως το πρόβλημα υγείας
(ελαττωματική βαλβίδα) που τον ταλαιπωρούσε.

Στην τρίτη θέση της βαθμολογίας βρίσκεται μόνη της από χθες η Λάτσιο μετά τη
νίκη της με 2-0 επί της Μπάρι, στην ομώνυμη πόλη. Η ομάδα της Ρώμης, που
πρόσφατα απέκτησε (για τη νέα περίοδο) το νέο μεγάλο αστέρι, τον Χιλιανό
Μαρσέλο Σάλας, παρέμεινε για 13ο αγώνα αήττητη (συμπεριλαμβάνονται και οι
αγώνες Κυπέλλου).

Η Λάτσιο ανεβαίνει, αλλά η Ουντινέζε υποχωρεί. Η ομάδα έκπληξη του φετινού
Καμπιονάτο ήρθε για δεύτερη συνεχόμενη Κυριακή ισόπαλη (1-1 με την Πάρμα), με
αποτέλεσμα να υποβιβαστεί στην τέταρτη θέση της βαθμολογίας.

Η Μίλαν, σε ένα από τα γνωστά ξεσπάσματά της, επικράτησε εκτός έδρας της
Βιτσέντζα με το επιβλητικό 4-1, έχοντας σε μεγάλα κέφια ­ για πρώτη φορά
ύστερα από καιρό ­ τον Πάτρικ Κλάιφερτ.

Αναλυτικά τα αποτελέσματα:

Αταλάντα - Νάπολι 1-0 (Λουκαρέλι 16'). Μπάρι - Λάτσιο 0-2 (Γιούγκοβιτς 10',
Φαβάλι 90'). Έμπολι - Φιορεντίνα 1-1 (Εσπόζιτο 74' - Ολιβέιρα 52'). Ίντερ -
Λέτσε 5-0 (Ρονάλντο 17', 70', 77', Μιλανέζε 28', Κοέ 40'). Πιασέντζα - Μπρέσια
0-0. Ρόμα - Μπολόνια 2-1 (Ντι Φραντσέσκο 4', Ντελβέκιο 88' - Κολιβάνοφ 8').
Ουντινέζε - Πάρμα 1-1 (Μπίρχοφ 80' - Κρέσπο 32'). Βιτσέντζα - Μίλαν 1-4 (Οτέρο
54' - Κλάιφερτ 3', 82', Γκαντζ 7', Μανιέρο 72'). Σαμπντόρια - Γιουβέντους 0-3
(Ντελ Πιέρο 5', Ινζάγκι 12', Φονσέκα 78').


<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O08</CAT>
<ED>
Κωδικός άρθρου: A16066O081</ED>
<ID>
ID:131304

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O08&aa=1</URL></REF>


Article

<CATEGORY>vin10</CATEGORY>

 <H5>Τα προχθεσινά αποτελέσματα
</H5><H2>ΙΠΠΟΔΡΟΜΟΣ
</H2>
Οι σημερινές κούρσες και τα προγνωστικά μας:

ΠΡΩΤΗ ΙΠΠΟΔΡΟΜΙΑ

Ώρα 3.00, 1.000 μέτρα

1. ΑΕΡΙΚΟ 58 Δημητσάνης&#0091

2. ΓΚΡΕΓΚΟΡΥ 58 Ντίνος&#0092

3. ΗΡΑΚ. ΠΟΥΑΡΩ 58 Μπάμπης&#0096

4. ΘΑΣΙΟΣ 58 Μπάκος&#0093

5. ΘΕΡΒΑΝΤΕΣ 58 Ζευγώλης&#0097

6. ΘΟΡΥΒΩΔΗΣ 58 Ξυνός&#0094

7. ΛΥΣΙΑΣ 58 Φίλιππος&#0095

8. ΠΟΛΙΤΗΣ 58 Χατζηγεωργ.&#0098

­ Υπόδ.: ΘΑΣΙΟΣ - ΛΥΣΙΑΣ (Θερβάντες).

ΔΕΥΤΕΡΗ ΙΠΠΟΔΡΟΜΙΑ

Ώρα 3.30, 1.000 μέτρα

1. ΘΗΡΩΝ 58 Ξυνός&#0092

2. Κ. ΔΗΜΗΤΡΙΟΣ 58 Χατζηγεωργ.&#0096

3. ΣΕΡ ΓΙΑΝΝΗΣ 58 Τριανταφύλ.&#0095

4. ΒΡΙΛΗΣΣΟΣ 57,5 Δημητσάνης&#0097

5. ΕΞΟΛΟΘΡΕΥΤΗΣ 57,5 Φίλιππος&#0091

6. ΜΙΑΟΥΛΗΣ 57,5 Ζευγώλης&#0094

7. Φ. ΕΠΑΜ/ΝΤΑΣ 57,5 Σωτηρόπ/λος&#0098

8. ΓΚΑΛΑΝΤ 57 Μπάκος&#0093

­ Υπόδ.: ΕΞΟΛΟΘΡΕΥΤΗΣ - ΦΟΝ ΕΠΑΜ/ΝΤΑΣ (Μιαούλης).

ΤΡΙΤΗ ΙΠΠΟΔΡΟΜΙΑ

Ώρα 4.00, 1.400 μέτρα

1. ΒΟΥΡΟΣ 56,5 Αττίκος&#0099

2. ΜΠΙΓΚ ΝΙΚ 57 Νικολαΐδης&#0094

3. ΠΡΕΝΣ ΤΖΟΥΝ. 56 Μπάμπης&#0092

4. ΜΑΪΤΥ ΜΑΟΥΣ 54,5 Ηλίας&#0095

5. ΣΕΡ ΤΑΡΙΦ 54,5 Τριανταφύλ.&#0091

6. ΑΝΤΑΙΟΣ 54 Λάος&#0093

7. ΠΑΥΣΙΛΥΠΟΣ 54 Δημητσάνης&#00910

8. ΠΡΑΟΥΝΤ ΓΚΡΕΚ 55,5 Χατζηγεωργ.&#0096

9. ΣΜΩΛ ΤΖΙΜΜΥ 58 Καραμάνογ.&#0097

10. ΓΙΟΣΩΝΑΣ 54 Φουρμόν&#0098

* Οι ίπποι 1-9 και 3-10 είναι ομόσταβλοι.

­ Υπόδ.: ΠΑΥΣΙΛΥΠΟΣ - ΑΝΤΑΙΟΣ (Γιόσωνας).

ΤΕΤΑΡΤΗ ΙΠΠΟΔΡΟΜΙΑ

Ώρα 4.30, 1.400 μέτρα

1. ΕΞΕΚΙΟΥΤΙΒ 60 Σωτηρόπ/λος&#0094

2. ΝΤΙΣΤΡΟΓΙΕΡ 56 Μπάμπης&#0091

3. ΜΑΡΑΘ. ΓΚΛΟΡΥ 55,5 Φίλιππος&#0095

4. ΥΠΕΡΔΥΝΑΜΗ 46 Μπαγιέλ.&#0093

5. ΓΡΗΓΟΡ. ΠΑΝΟΣ 47 Σγούρος&#0092

­ Υπόδ.: ΓΡΗΓ. ΠΑΝΟΣ - ΕΞΕΚΙΟΥΤΙΒ (Υπερδύναμη).

ΠΕΜΠΤΗ ΙΠΠΟΔΡΟΜΙΑ

Ώρα 5.00, 1.400 μέτρα

1. ΑΝΙΚΗΤΗ 58 Ξυνός&#0099

2. ΒΡΑΧΟΣ 57 Αλέξης&#0098

3. ΜΕΡΙΚΟΥΝΤΑ 57 Γκιγεμέν&#0094

4. ΝΙΤ ΤΣΑΠΤΕΡ 54,5 Νικολαΐδης&#0091

5. ΦΟΝ ΚΩΣΤΑΣ 54,5 Ζευγώλης&#0095

6. ΥΜΕΝΑΙΟΣ 51,5 Δημητσάνης&#0092

7. ΑΚΡΙΒΟΣ 49,5 Γεωργίου&#0097

8. Μ. ΔΗΜΗΤΡΙΟΣ 50 Φουρμόν&#0096

9. ΙΠΠΟΤ. ΝΕΞΟΥΣ 44,5 Μπαγιέλ&#0093

­ Υποδ.: ΝΙΤ ΤΣΑΠΤΕΡ - ΑΚΡΙΒΟΣ (Υμέναιος).

ΕΚΤΗ ΙΠΠΟΔΡΟΜΙΑ

Ώρα 5.30, 1.400 μέτρα

1. ΛΗ ΜΠΟΫ 60,5 Μπάκος&#0093

2. ΠΑΡΑΣΚΕΥ 60,5 Μπάμπης&#0098

3. ΦΛ. ΕΝ ΤΑΪΓΚΕΡ 59 Ζευγώλης&#0099

4. ΓΕΝ. ΑΡΧΗΓΟΣ 57 Μανώλης&#0094

5. ΟΜΟΡΦΗ ΣΤΕΛΛΑ 57 Φουρμόν&#0095

6. ΖΑΧΑΡΕΝΙΑ 55 Αλέξης&#0092

7. ΜΠΙΤΑΜΠΟΥ 51,5 Δημητσάνης&#0091

8. Μ. ΜΠΑΟΥΝΤΥ 47 Σγούρος&#0096

9. ΦΛ. ΕΝ ΜΠΙΟΥΤΥ 58 Λάος&#0097

* Οι ίπποι 3-9 είναι ομόσταβλοι.

­ Υπόδ.: ΛΗ ΜΠΟΫ - ΖΑΧΑΡΕΝΙΑ (στάβλος).

ΕΒΔΟΜΗ ΙΠΠΟΔΡΟΜΙΑ

Ώρα 6.00, 1.400 μέτρα

1. ΕΝΤΛΕΣ ΓΟΥΕΪ 58 Λάος&#0093

2. ΜΙΣΤΕΡ ΝΙΚΟΣ 57 Μπάκος&#0099

3. Σ. ΝΤΑΪΝΑΜΙΚ 54,5 Καρασαββίδης&#00910

4. ΚΡΕΪΖΥ ΛΑΒ 53 Γεωργίου&#0096

5. ΚΡΙΣΤΙΑΝ 53 Ντίνος&#0095

6. ΜΟΝΑΔΙΚΗ 53,5 Τριανταφύλ.&#0092

7. ΥΠΟΣΧΕΣΗ 51,5 Σγούρος&#0098

8. ΤΑΚΟΥΛΗΣ 51 Γκιγεμέν&#0094

9. ΖΑΠΛΟΥΤΟΣ 50 Φουρμόν&#0097

10. Ν. ΟΦ ΓΚΛΑΝΤΙΝ. 50,5 Βαλακούδ. Ν.&#0091

* Οι ίπποι 1-10 είναι ομόσταβλοι.

­ Υπόδ.: ΣΟΥΠΕΡ ΝΤΑΪΝΑΜΙΚ - ΣΤΑΒΛΟΣ (Κρίστιαν).

ΟΓΔΟΗ ΙΠΠΟΔΡΟΜΙΑ

Ώρα 6.30, 1.800 μέτρα

1. ΜΑΡΙΑΝΝΑ ΜΟΥ 61,5 Νίνος&#0098

2. ΣΑΝΤΟ ΧΑΛΑΡΗΣ 61 Αλέξης&#0094

3. ΜΑΚ ΤΑΚ 59,5 Γεωργίου&#0092

4. ΣΤΡ. ΔΙΟΝΥΣΗΣ 54,5 Ηλίας&#0093

5. ΒΛΑΧΑ 52,5 Κυριακόπ.&#0091

6. ΚΑΡΑΒΟΚ/ΣΑ 51 Λάος&#0097

7. ΦΙΝΤΟ 50,5 Γκιγεμέν&#0095

8. ΦΑΛΑΙΝΑ 45,5 Αλίκη&#0096

­ Υπόδ.: ΜΑΚ ΤΑΚ - ΜΑΡΙΑΝΝΑ ΜΟΥ (Στρονγκ Διονύσης).

ΕΝΑΤΗ ΙΠΠΟΔΡΟΜΙΑ

Ώρα 7.00, 1.400 μέτρα

1. ΜΠΙΓΚ ΤΣΗΦ 58 Φίλιππος&#0093

2. ΖΟΓΚΛΕΡ 52,5 Τριανταφύλ.&#0098

3. ΥΠΕΡΗΦΑΝΕΙΑ 52,5 Ξυνός&#0096

4. ΕΛΑ ΓΑΥΡΕ Μ. 52 Δημητσάνης&#0094

5. ΑΣΤΑΡΤΗ 51,5 Γκιγεμέν&#0095

6. ΖΗΛΙΑΡΑ 53 Καραμάνογ.&#0097

7. ΙΠΠ. ΝΙΟΥΚΛΙΑΡ 51,5 Λάος&#0091

8. ΤΟΤΝΑΜ ΠΕΡΛ 52 Ντίνος&#0092

­ Υπόδ.: ΖΟΓΚΛΕΡ - ΤΟΤΝΑΜ ΠΕΡΛ (Ιπποτ. Νιουκλίαρ).

­ Δύο αουτσάιντερ: ΦΟΝ ΚΩΣΤΑΣ (5η) - ΥΠΟΣΧΕΣΗ (7η).

1η: Μέριτ (Γκιγεμέν) 157-42, Ημίθεος 23. Τρίτος, Ντεμποναίρ. Δίδυμο 6Χ7=281.
Φορκάστ 7Χ6=760. Trio 4Χ6Χ7=3.994. Tricast 7Χ6Χ4=41.208.

2η: Δημιάνα (Δημητσάνης) 19-12. Φλυαρία 38. Τρίτος. Μίντ Νάιτ Εξπρές. Δίδυμο
2Χ6=139. Φορκάστ 2Χ6=191. Σύνθετο 7Χ2=402. Σ.Δ. 6Χ7Χ2Χ6=5.320. Trio 2Χ6Χ7=778.
Tricast 2Χ6Χ7=3.813. (Διεγράφη ο ίππος 5, Πρίμα Βίστα).

3η: Τάκης Τσάμπιον (Δημητσάνης). Πάουερ 13. Τρίτος, Αρχέλαος. Δίδυμο 6Χ8=29.
Φορκάστ 8Χ6=66. Σύνθετο: 2Χ8=44. Σ.Δ. 2Χ6Χ6Χ8=625. Trio 3Χ6Χ8=594. Tricast
8Χ6Χ3=3.206. (Διεγράφη ο ίππος 1, Παπάζογλου).

4η: Αλικούλα (Δημητσάνης) 15-11. Ηγερία 32. Τρίτος, Σίλβερ Ντόλλαρ. Δίδυμο
4Χ5=73. Φορκάστ 5Χ4=104. Σύνθετο 8Χ5=35. Σ.Δ. 6Χ8Χ4Χ5=373. Trio 4Χ5Χ8=3.041.
Tri Cast 5Χ4Χ8=5.268.

5η: Πολεμιστής (Δημητσάνης) 37-18. Ροδανός 22. Τρίτος, Απέραντος. Δίδυμο
6Χ7=109. Φορκάστ 6Χ7=208. Σύνθετο 5Χ6=60. Σ.Δ. 4Χ5Χ6Χ7=812. Trio 2Χ6Χ7=7.888.
Tri Cast 6Χ7Χ2=50.894.

6η: Ανσασπέκτιβ (Σωτηρόπουλος) 83-28. Ανέφελη 60. Δίδυμο 3Χ4=121. Φορκάστ
3Χ4=283. Σύνθετο 6Χ3=874. Σ.Δ. 6Χ7Χ3Χ4=2.153. (Διεγράφη ο ίππος 7, Τολοφώνα).

7η: Δημόφιλος (Χαραλάμπους) 79-24. Κλιφ Χόουπ 16. Τρίτος, Φιλότιμος. Δίδυμο
4Χ5=64. Φορκάστ 4Χ5=159. Σύνθετο 3Χ4=527. Σ.Δ. 3Χ4Χ4Χ5=1.069. Trio 1Χ4Χ5=789.
Tri Cast 4Χ5Χ1=5.132.

8η: Δαΐτης (Ζευγώλης) 35-23. Μακήνος 13. Τρίτος, Έλα Τάκη Μου. Δίδυμο 1Χ6=42.
Φορκάστ 1Χ6=98. Σύνθετο 4Χ1=270. Σ.Δ. 4Χ5Χ1Χ6=288 Trio 1Χ4Χ6=1.524. Tri Cast 1Χ6Χ4=5.467.

9η: Λάιτενινγκ Σταρ (Ζευγώλης) 28-19. Ανμπίταμπολ 14. Τρίτος, Ειρήνη Μου,
ομόσταβλος του νικητή. Τέταρτος, Σκάρλετ. Δίδυμο 1Χ2=36. Φορκάστ 2Χ1=79.
Σύνθετο 1Χ2=158. Σ.Δ. 1Χ6Χ1Χ2=132. Trio 1Χ2Χ4=374. Tri Cast 2Χ1Χ4=1.727.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O08</CAT>
<ED>
Κωδικός άρθρου: A16066O082</ED>
<ID>
ID:131355

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O08&aa=2</URL></REF>


Article

<CATEGORY>vin10</CATEGORY>

 <H2>ΓΑΛΛΙΑ
</H2><H2>Οργή για την ήττα της Παρί
</H2>
Την τέταρτη συνεχόμενη ήττα στο γαλλικό πρωτάθλημα υπέστη η Παρί Σεν Ζερμέν
(1-0 από τη Ναντ), γεγονός που εξόργισε τον πρόεδρό της Μισέλ Ντενισό. Ο
Γάλλος παράγοντας μίλησε με «σκληρά» λόγια στους παίκτες της Παρί, τους
οποίους προειδοποίησε πως θα τους παραχωρήσει σε άλλες ομάδες, αν συνεχίσουν
να έχουν κακή απόδοση. Ο γαλλικός Τύπος ανέφερε πως η Παρί βρίσκεται σε επαφή
με τον Ιταλό Αρίγκο Σάκι, προκειμένου να αντικαταστήσει τον Ρικάρντο. Ωστόσο,
ο επιθετικός της γαλλικής ομάδας, Μάρκο Σιμόνε, υπερασπίστηκε τον Ρικάρντο και
προειδοποίησε τους παράγοντες της Παρί, πως αν τον αντικαταστήσουν, τότε η
ομάδα θα πάει ακόμη χειρότερα.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O08</CAT>
<ED>
Κωδικός άρθρου: A16066O083</ED>
<ID>
ID:131390

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O08&aa=3</URL></REF>


Article

<CATEGORY>vin10</CATEGORY>

 <H2>ΑΓΓΛΙΑ
</H2><H2>Ζαγοράκης, η πιο... πονηρή αλεπού
</H2>
Ο Θοδωρής Ζαγοράκης (δεξιά) παρακολουθεί την αναμέτρηση του συμπαίκτη του Νιλ
Λένον με τον Ιταλό Νίκολα Μπέρτι. Ο «Τεό» ήταν ο κορυφαίος παίκτης της Λέστερ
στον αγώνα με την Τότεναμ (1-1)

ΜΕ ΚΟΡΥΦΑΙΟ παίκτη τον Θοδωρή Ζαγοράκη, η Λέστερ υποχρέωσε σε ισοπαλία 1-1 την
Τότεναμ, στο Γουάιτ Χαρτ Λέιν, παραμένοντας ταυτόχρονα για 5ο συνεχή αγώνα αήττητη.

Ο «Τεό» μπήκε στον αγωνιστικό χώρο στο 28', στη θέση του Γκάρι Πάρκερ και με
μοναδική μαεστρία ­ όπως χαρακτηριστικά αναφέρει το site της Λέστερ στον
κυβερνοχώρο ­ καθοδήγησε τις προσπάθειες των συμπαικτών του, ενώ από δική του
προσπάθεια προήλθε και το γκολ της ομάδας του. Ο κόουτς των «αλεπούδων» Μάρτιν
Ο'Νιλ έπλεξε το εγκώμιο του Ζαγοράκη, για την άψογη τεχνική του και το πάθος
που επέδειξε για να κατακτήσει η ομάδα του τον βαθμό της ισοπαλίας. Στα άλλα
δύο παιχνίδια για την Πρέμιερ Λιγκ (το Σαββατοκύριακο ήταν αφιέρωμα στο
Κύπελλο), η Λίβερπουλ απέφυγε τα χειρότερα με τη Σέφιλντ Γουένζντεϊ (3-3),
χάρη στο χατ τρικ του σπουδαίου άσου της Μάικλ Όουεν, ενώ η Ντέρμπι επικράτησε
της Έβερτον 2-1 εκτός έδρας.

Στο Κύπελλο, η Κόβεντρι πέτυχε τη σπουδαιότερη νίκη, καθώς για πρώτη φορά στην
ιστορία της επικράτησε της Άστον Βίλα (1-0), στο Βίλα Παρκ.

Αναλυτικά τα αποτελέσματα: Για την Πρεμιερ Λιγκ: Έβερτον - Ντέρμπι 1-2
(Τόμπσεν 85' - Στίματς 21', Γουάνκοπ 50'). Σέφιλντ Γουένζντεϊ - Λίβερπουλ 3-3
(Καρμπόνε 7', Ντι Κάνιο 63', Χίνκλιφ 69' - Όουεν 27', 73', 78'). Τότεναμ -
Λέστερ 1-1 (Κάλντεργουντ 51' - Κότι 34')

Για τον πέμπτο γύρο του Κυπέλλου: Άστον Βίλα - Κόβεντρι 0-1 (Μολδοβάν 72').
Λιντς - Μπίρμιγχαμ 3-2 (Ουάλας 5', Χάσελμπάινκ 28', 87' - Άμπλετ 63', Ντλόβου
81'). Νιούκαστλ - Τρανμιρ 1-0 (Σίρερ 22'). Γουέστ Χαμ - Μπλάκμπερν 2-2 (Κίτσον
28', Μπέρκοβιτς 44' - Γκάλαχερ 3', Σάτον 62'). Γουίμπλεντον - Γουλβς 1-1 (Έουλ
14' - Παατελάινεν 67'). Άρσεναλ - Κρίσταλ Πάλας 0-0. Μάντσεστερ Γιουνάιτεντ -
Μπάρνσλεϊ 1-1 (Σέριγχαμ 42', Χέντρι 39').

*** Τα ζευγάρια της προημιτελικής φάσης είναι τα εξής: Άρσεναλ ή
Κρίσταλ Πάλας - Μπλάκμπερν, Κόβεντρι - Σέφιλντ Γιουνάιτεντ, Λιντς -
Γουίμπλεντον ή Γουλβς, Νιούκαστλ - Μάντσεστερ Γιουνάιτεντ ή Μπάρνσλεϊ.


<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O08</CAT>
<ED>
Κωδικός άρθρου: A16066O084</ED>
<ID>
ID:131412

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O08&aa=4</URL></REF>


Article

<CATEGORY>vin10</CATEGORY>

 <H2>«Τρίζει» η καρέκλα του Φαν Γκαάλ
</H2><H2></H2>
Λουίς Φαν Γκαάλ. Νιώθει άβολα στη θέση του, στη Βαρκελώνη

ΕΠΙΣΦΑΛΗΣ θεωρείται από χθες η θέση του Λουίς Φαν Γκαάλ στον πάγκο της
Μπαρτσελόνα, μετά την ισοπαλία που παραχώρησαν οι Καταλανοί (0-0) στη
Μαγιόρκα. Η νέα αποτυχία της Μπάρτσα επέτρεψε στη Ρεάλ Μαδρίτης (επικράτησε
3-0 της Χιχόν) να περάσει στην πρώτη θέση της βαθμολογίας. Αντίθετα, η Ρεάλ
Σοσιεδάδ έχασε την ευκαιρία να «πιάσει» στη δεύτερη θέση την Μπαρτσελόνα,
καθώς ηττήθηκε 2-1 από τη Θέλτα.

Αναλυτικά τα αποτελέσματα: Βαγιαδολίδ - Ντεπορτίβο 1-0 (Πέτερνακ 53').
Μπαρτσελόνα - Μαγιόρκα 0-0. Ρασίνγκ - Τενερίφη 2-1 (Αλμπέρτο 50', Κορέα 61' -
Πινίγια 25'). Ρεάλ Μαδρίτης - Χιχόν 3-0 (Σάβιο 53', Σούκερ 57', 66' με
πέναλτι). Θέλτα - Ρεάλ Σοσιεδάδ 2-1 (Τζόροβιτς 45', Ρεβίβο 84' - Γκρασία 14').
Οβιέδο - Σαλαμάνκα 2-0 (Γκονθάλεθ 14', Πομπέι 90'). Μέριδα - Ατλέτικο Μαδρίτης
2-1 (Σινβάλ 69', 89' - Βιέρι 48'). Σαραγόσα - Μπέτις 3-1 (Αγκουάδο 11', Κίκι
49', Γκαριτάνο 72'με πέναλτι - Αλφόνσο 18'). Κομποστέλα - Εσπανιόλ 1-1 (Πένεφ
59' - Γκάλκα 25').

Η βαθμολογία: Ρεάλ Μαδρίτης 47, Μπαρτσελόνα 46 (με έναν αγώνα λιγότερο), Ρεάλ
Σοσιεδάδ 43.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16066O091</ED>
<ID>
ID:131305

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O09&aa=1</URL></REF>


Article

<CATEGORY>vin10</CATEGORY>

 <H5>ΓΚΟΥΛΙΤ
</H5><H2>Μ' έφαγε ο Βιάλι
</H2>
Η απόλυση του Ρούουντ Γκούλιτ, από την τεχνική ηγεσία της Τσέλσι, φαίνεται πως
άνοιξε πληγές στην αγγλική ομάδα. Ο Μολούκος πρώην διεθνής επιτέθηκε με
δηλώσεις του στον Τζιανλούκα Βιάλι, ο οποίος ορίστηκε αντικαταστάτης του
αμέσως μετά την απομάκρυνσή του. Ο Γκούλιτ πιστεύει πως ο Βιάλι τον
«μαχαίρωσε» πισώπλατα και η απόλυσή του δεν έχει σχέση με τις οικονομικές του
απαιτήσεις, που άγγιζαν το ένα δισ. δραχμές τον χρόνο.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16066O092</ED>
<ID>
ID:131356

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O09&aa=2</URL></REF>


Article

<CATEGORY>vin10</CATEGORY>

 <H2>Οι ημερομηνίες διχάζουν Ελλάδα - Νορβηγία
</H2>
ΟΣΛΟ

Η ΕΛΛΑΔΑ δεν συμφωνεί με τη Νορβηγία ως προς τη διαμόρφωση του προγράμματος
της προκριματικής φάσης του ευρωπαϊκού πρωταθλήματος του 2000. Οι διεργασίες
για το πρόγραμμα των αγώνων άρχισαν χθες στο Όσλο και θα ολοκληρωθούν σήμερα.
Το πρόβλημα εντοπίζεται στις ημερομηνίες των αγώνων με τους Νορβηγούς, καθώς
οι τελευταίοι επιθυμούν να τεθούν αντιμέτωποι με την εθνική μας τον Οκτώβριο
(1998) και τον Ιούνιο (1999).

Όσον αφορά το παιχνίδι του Ιουνίου, η Ελλάδα θα αντιμετωπίσει μεγάλο πρόβλημα,
καθώς οι διεθνείς βρίσκονται σε διακοπές εκείνη την περίοδο, σε αντίθεση με
τους Νορβηγούς συναδέλφους τους, που αγωνίζονται στο πρωτάθλημά τους όλο το καλοκαίρι.

Σήμερα θα γίνει νέα συνάντηση, ώστε να συμφωνήσουν οι δύο πλευρές. Πάντως, η
ΟΥΕΦΑ έχει ανακοινώσει σε όλες τις ομάδες ότι σε περίπτωση που δεν καταλήξουν
σε κάποια λύση θα ισχύσει το παρακάτω πρόγραμμα.

5 ή 6/9 Ελλάδα-Σλοβενία, 10 ή 11/10 Λετονία-Ελλάδα, 13 ή 14/10
Νορβηγία-Ελλάδα, 27 ή 28/3/99 Ελλάδα-Γεωργία, 30 ή 31/3/99 Αλβανία-Ελλάδα, 5 ή
6/6/99 Ελλάδα-Νορβηγία, 8 ή 9/6/99 Ελλάδα-Αλβανία, 4 ή 5/9/99 Γεωργία-Ελλάδα,
7 ή 8/9/99 Ελλάδα-Λετονία και 9 ή 10/10/99 Σλοβενία-Ελλάδα.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16066O093</ED>
<ID>
ID:131391

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O09&aa=3</URL></REF>


Article

<CATEGORY>vin10</CATEGORY>

 <H2>ΓΕΡΜΑΝΙΑ
</H2><H2>Χάνουν έδαφος οι Βαυαροί!
</H2>
Ο Νεντ Ζέλιτς (Μόναχο 1860) σουτάρει παρά το στενό μαρκάρισμα του Μπεντ Σκάμελσρουντ

Η ΧΕΡΤΑ Βερολίνου επικράτησε 2-1 της Μπάγερν, μπροστά σε 76.000 οπαδούς της
στο Ολυμπιακό Στάδιο, «ψαλιδίζοντας» τις ελπίδες της βαυαρικής ομάδας για την
κατάκτηση του τίτλου στην Μπουντεσλίγκα.

Η Μπάγερν, μετά την ήττα της, έμεινε πέντε βαθμούς πίσω από την
Καϊζερσλάουτερν, η οποία υποχρέωσε τη Στουτγάρδη στην πρώτη φετινή εντός έδρας
ήττα (1-0).

«Τίποτα δεν έχει χαθεί ακόμα. Φυσικά δεν μπορούμε να συνεχίσουμε να
αγωνιζόμαστε τόσο άσχημα» σχολίασε ο άσος της Μπάγερν, Μάριο Μπάσλερ, ενώ ο
Λόταρ Ματέους συνδύασε την ήττα της ομάδας του με την ημέρα του Αγίου Βαλεντίνου:

«Ήταν η ημέρα του Αγίου Βαλεντίνου. Συνήθως δίνουνε δώρα τέτοια ημέρα, έτσι κι
εμείς δώσαμε το δικό μας δώρο στη Χέρτα».

Αναλυτικά τα αποτελέσματα: Σάλκε-Βόλφσμπουργκ 1-1 (Βίλμοτς 12' - Πρέγκερ 37').
Στουτγάρδη-Καϊζερσλάουτερν 0-1 (Χριστόφ 81'). Μόναχο 1860-Λεβερκούζεν 3-4
(Χομπς 12', Αγκοστίνο 69', 71' - Κίρστεν 59', Χάπε 74', Ρινκ 76', 83'). Χάνσα
Ροστόκ-Αρμίνια Μπίλεφελντ 2-1 (Μπαρμπάρεζ 12', Πάμιτς 84' - Μάισνερ 72').
Χέρτα Βερολίνου-Μπάγερν 2-1 (Πριτς 18', Κόβιτς 70' - Πριτς 83' αυτογκόλ).
Μπόχουμ-Γκλάντμπαχ 3-1 (Ντικχάουτ 45', Αντερσον 48' αυτογκόλ, Πέσκελ 75' -
Πέτερσον 28'). Καρλσρούη-Ντόρτμουντ 0-1 (Χέρλιχ 42'). Βέρντερ
Βρέμης-Ντούισμπουργκ 2-2 (Έιλτς 5', Τοντ 82' - Σκρίπνικ 54' αυτογκόλ, Ζπιες
80'). Κολωνία-Αμβούργο 1-2 (Τρέτσκοκ 87' - Σαλιχάμιτζιτς 64', Χόλερμπαχ 80').


<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16066O094</ED>
<ID>
ID:131413

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O09&aa=4</URL></REF>


Article

<CATEGORY>vin10</CATEGORY>

 <H5>Ο ΚΡΙΣΤΟ ΒΑΖΕΧΑ ΑΝΕΒΑΣΕ ΚΑΤΑ ΔΥΟ ΜΟΝΑΔΕΣ ΤΟ ΡΕΚΟΡ ΤΟΥ
</H5><H5>Οι κάρτες τρόμαξαν τον Δανιήλ
</H5><H2>Ασταμάτητος
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

ΑΝ οι ερωτευμένοι πιστεύουν στον Άγιο Βαλεντίνο, άλλο τόσο οι Παναθηναϊκοί
λατρεύουν τον Άγιο... Βαζέχα! Και κάπου μεταξύ των συγκεκριμένων Αγίων, η
ομάδα των «πρασίνων» πορεύεται προς τις πύλες του παραδείσου, όπου υπομονετικά
περιμένει ο τίτλος του πρωταθλητή...

Χθες, στο Ολυμπιακό Στάδιο, ο Βαζέχα σημείωσε δυο γκολ, σε σουτ η μπάλα βρήκε
το δοκάρι και οδήγησε για άλλη μία φορά την ομάδα του σε νίκη επί του Εθνικού
(4-2). Ο Πολωνός άσος είναι τώρα ο πρώτος σκόρερ του πρωταθλήματος με 19 γκολ
και συνολικά έχει πετύχει 188 τέρματα στην Α' Εθνική κατηγορία!
Δικαιολογημένα, λοιπόν, οι φίλοι του Παναθηναϊκού τον έχουν κάνει «εικόνισμα
και του τοποθέτησαν φωτοστέφανο»...

Επειδή όμως το ποδόσφαιρο δεν διέπεται από ιερούς κανόνες, κάποιος πρέπει να
δει τι γίνεται με τα υπόλοιπα... Χερουβείμ του Παναθηναϊκού. Διότι ναι μεν οι
νίκες είναι αυτές που μετράνε, πλην όμως τα ντέρμπι πλησιάζουν και «η καλύτερη
άμυνα του πρωταθλήματος» δεν γνωρίζει πού πάνε τα τέσσερα...

ΠΑΟ - Εθνικός 4-2. Ο Κρίστο Βαζέχα σουτάρει προ του Ντερτινή. Ο Πολωνός
διέπρεψε και χθες

Το έχουμε γράψει πολλές φορές και θα το ξαναγράψουμε: η ώρα της αλήθειας για
τον Παναθηναϊκό δεν έχει έρθει ακόμη. Γιατί όταν ο Εθνικός πετυχαίνει δύο γκολ
στο Ολυμπιακό Στάδιο και χάνει άλλα δύο τετ α τετ, τότε κάτι δεν πάει καλά.
Όταν ο Δανιήλ κάνει αλλαγές και δεν χρησιμοποιεί τις «μεταγραφές», τότε
αναρωτιέται κανείς γιατί αποκτήθηκαν οι συγκεκριμένοι παίκτες. Για... του χρόνου;

Χθες, ο Βεσελίνοβιτς είχε το θράσος (ή το θάρρος) να χρησιμοποιήσει δύο και
τρεις κυνηγούς, με αποτέλεσμα να προκληθεί πανικός στην «πράσινη» άμυνα.
Μικρόσωμοι παίκτες σαν τους Βούζα, Αθανασιάδη, κέρδιζαν με άνεση τις κεφαλιές
(μάλιστα ο Βούζας πέτυχε και γκολ). Ο Γεωργαμλής σκόραρε από 35 μέτρα. Και ο
Βιτεβής βρέθηκε εντελώς μόνος του δύο φορές, αλλά αστόχησε.

Ο Παναθηναϊκός μπήκε δυνατά στο παιχνίδι, αλλά όσο περνούσε η ώρα η μηχανή
άρχισε να ρετάρει. Αποβλήθηκε και ο Μιλόγιεβιτς με δεύτερη κίτρινη (κόκκινη)
στο 53' και τα πράγματα πήγαν από το κακό στο χειρότερο.

Το παιχνίδι αυτό καθαυτό είχε ρυθμό με τον Εθνικό να κοντράρει δυνατά. Ο
Παναθηναϊκός από την πλευρά του δημιούργησε ευκαιρίες χάρη στην κινητικότητα
του Βαζέχα και το καλό παιχνίδι του Μίκλαντ στη μεσαία γραμμή. Ωστόσο, δεν
είχε διάρκεια και σοβαρότητα. Ενώ προηγήθηκε 2-0, αντί να ελέγξει τον αγώνα,
επιδόθηκε σε ανούσιες ενέργειες.

*** Μόλις στο 2' ο Βαζέχα με κεραυνό έστειλε την μπάλα στο οριζόντιο
δοκάρι και στο 16', ο ίδιος παίκτης με προβολή (έπειτα από «σκαφτό» φάουλ του
Γ.Σ. Γεωργιάδη) άνοιξε το σκορ (1-0).

*** Στο 24', ο Γ.Χ. Γεωργιάδης με κεφαλιά σημείωσε το 2-0 και το 28', ο
Βούζας επίσης με κεφαλιά μείωσε σε 2-1.

*** Στο 41', ο Ντερτινής τράβηξε μέσα στην περιοχή τον Βαζέχα και τον
ανέτρεψε. Το «καθαρό» πέναλτι αγνόησε ο ρέφερι Τσαγκαράκης.

*** Στο 50', ο Βαζέχα με κεφαλιά πέτυχε το 3-1 και στο 72' ο Γεωργαμλής
με... φωτοβολίδα από 35 μέτρα μείωσε σε 3-2.

*** Τέλος, στο 76' ο Κόλα με σουτ έξω από την περιοχή έκλεισε το σκορ (4-2).

*** Στο 53' αποβλήθηκε ο Μιλόγιεβιτς με δεύτερη κίτρινη.

***Με λάθη η διαιτησία του Τσαγκαράκη.

ΚΟΚΚΙΝΗ κάρτα ο Μιλόγιεβιτς, έξι κίτρινες ο Μίκλαντ. Και οι δύο δεν θα παίξουν
εναντίον του Αθηναϊκού, στον Βύρωνα, το προσεχές Σάββατο. Μάλιστα, ο Μίκλαντ
δεν θα αγωνιστεί ούτε εναντίον του Άρη, στη ρεβάνς του κυπέλλου.

Βέβαια, ο Νορβηγός άσος «ξεχρέωσε» τις κάρτες πριν από τα ντέρμπι (ήταν
«προγραμματισμένη» η έκτη κίτρινη), αλλά η κόκκινη του Μιλόγιεβιτς ανησύχησε
τον Δανιήλ:

«Η αποβολή του Μιλόγιεβιτς αποτέλεσε σοκ. Ευτυχώς που κερδίσαμε το ματς, έστω
με κόπο. Δεν παίξαμε έξυπνα μετά το 2-0. Αντί να κάνουμε οικονομία δυνάμεων
ρισκάραμε με αποτέλεσμα να επωφεληθεί ο Εθνικός και να μπει στο παιχνίδι.
Πρέπει να συνέλθουμε σύντομα. Οι απώλειες Μιλόγιεβιτς, Μίκλαντ είναι σημαντικές».

Ο Τόζα Βεσελίνοβιτς δήλωσε: «Νίκησε ο καλύτερος. Ο Παναθηναϊκός έχει μέλλον.
Εμείς δημιουργήσαμε ευκαιρίες, βάλαμε γκολ, αλλά μετά το τέταρτο τέρμα
τεθήκαμε νοκ άουτ. Στόχος μας είναι να παραμείνουμε στην κατηγορία».

*** Με πυρετό έπαιξε ο Γ.Χ. Γεωργιάδης και γι' αυτό αντικαταστάθηκε στο ημίχρονο.

*** Πριν από την έναρξη του αγώνα η ΠΑΛΕΦΙΠ Ν. Υόρκης τίμησε τον Βαζέχα.

*** Στο φιλικό ματς Γαλλίας-Νορβηγίας, στις 25 Φεβρουαρίου, θα παίξει
και ο Έρικ Μίκλαντ. Ο διεθνής μέσος θα αναχωρήσει για την πατρίδα του στο
τέλος της εβδομάδας.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16066O101</ED>
<ID>
ID:131285

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O10&aa=1</URL></REF>


Article

<CATEGORY>vin10</CATEGORY>

 <H5>ΣΤΟ ΗΡΑΚΛΕΙΟ
</H5><H2>Ο δάσκαλος έδωσε ένα μάθημα ακόμη στον μαθητή
</H2>
<AUTHOR>ΜΑΝΩΛΗΣ ΠΑΝΤΙΝΑΚΗΣ</AUTHOR>

ΗΡΑΚΛΕΙΟ

ΜΑΘΗΜΑΤΑ έδωσε χθες ο δάσκαλος Έγκεν Γκέραρντ στον Νίκο Γκουλή, άλλοτε παίκτη
του ΟΦΗ και τώρα προπονητή της Καβάλας. Κι ο μαθητής, που ανάλωσε ένα μεγάλο
μέρος της ζωής του στο Ηράκλειο, παραδέχθηκε στο τέλος ότι η παλιά του ομάδα
επικράτησε δίκαια της αντιπάλου της.

Άνετα λοιπόν η κρητική ομάδα νίκησε την Καβάλα με 3-0 και ο Γκέραρντ εξέφρασε
τη θλίψη του «που είναι τόσο χαμηλά αυτή η ομάδα».

Μετά αρκετά χρόνια, ο Νίκος Γκουλής επέστρεψε στο Ηράκλειο, αυτή τη φορά ως
προπονητής. Συγκινημένος από τις εκδηλώσεις του κόσμου στο πρόσωπό του, για
μια ακόμη φορά μίλησε «για τον μεγάλο σεβασμό» που τρέφει στον Γκέραρντ και
στον ΟΦΗ και παραδέχθηκε ότι «ο ΟΦΗ ήταν καλύτερος και κέρδισε δίκαια».

Οι Κρητικοί με πολλές απουσίες κυνήγησαν από την αρχή το γκολ. Ο Μίτιτς ως
αμυντικός είχε αξιόλογη απόδοση και ο Ντιάρα με τις περίτεχνες ενέργειές του
ξεσήκωνε τους 2.000 φιλάθλους. Μπορούμε να πούμε ότι διεκδικεί με αξιώσεις
θέση στην ενδεκάδα. Ο Παυλόπουλος γύρισε στην ομάδα που τον ανέδειξε και ο
Μαρινάκης, έτσι όπως πάνε τα πράγματα, μάλλον καθιερώνεται ως σκόρερ του ΟΦΗ.

Κάποια προβλήματα υπήρχαν κυρίως στην αμυντική γραμμή και αυτά επειδή δεν
υπήρχε συνεννόηση. Όπως στη φάση του 25', που ο πολύ καλός χθες Νασιόπουλος
εκμεταλλεύθηκε άσχημη συνεννόηση Αδάμου και Χανιωτάκη, αλλά δεν μπόρεσε να
πλασάρει από πλεονεκτική θέση τον πορτιέρο του ΟΦΗ.

Νωρίτερα στο 20' και στο 23', τα σουτ του Τσιαντάκη έφυγαν μόλις άουτ, ενώ
φάουλ που χτύπησε ο ίδιος παίκτης ανάγκασε τον Λογαρά να διώξει εντυπωσιακά.

Η φάση λοιπόν με πρωταγωνιστή τον Νασιόπουλο, που αν γινόταν γκολ θα έβαζε
μπροστά την Καβάλα, έκρινε και το ματς κατά τον Νίκο Γκουλή, καθώς και μια
άλλη φάση, στην οποία ο διαιτητής Τεβεκέλης αρνήθηκε πέναλτι στους
φιλοξενούμενους! Και για τη φάση αυτή έχει παράπονα ο Γκουλής.

Ύστερα από ένα συνεχές «σφυροκόπημα» της εστίας του Λογαρά, ο ΟΦΗ στάθηκε
τυχερός αφού στο 26', μετά το σουτ του Νιόπλια, υπήρξαν κόντρες στην άμυνα της
Καβάλας και ο Μαρινάκης από κοντά δεν δυσκολεύθηκε ν' ανοίξει το σκορ με πλασέ (1-0).

Ο ίδιος παίκτης στο 38' σιγούρεψε τη νίκη της ομάδας του αφού συνδυάστηκε
θαυμάσια με τον Ντιάρα (2-0). Και το τελικό 3-0 έγραψε ο Αφρικανός στο 70' με
ωραίο πλασέ. Ο Αναστασίου ούτε και σ' αυτό το παιχνίδι βρήκε δίκτυα αν και
ήταν στενά μαρκαρισμένος από τον Βακιρτζή. Ο Μάλλιος έδειξε την πολύτιμη
εμπειρία του και ο Πολωνός Πις δεν ευστόχησε σε κανένα από τα φάουλ που χτύπησε.

Σε γενικές γραμμές ο ΟΦΗ δεν δυσκολεύθηκε ούτε σ' αυτό το ματς. Βέβαια, για να
φτάσει πιο ψηλά χρειάζεται ακόμη αρκετή δουλειά. Ο Άνταμτσικ που
χρησιμοποιήθηκε μόνο για 12 λεπτά, άφησε καλές εντυπώσεις και είναι βέβαιο ότι
θα βοηθήσει την κρητική ομάδα.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16066O102</ED>
<ID>
ID:131341

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O10&aa=2</URL></REF>


Article

<CATEGORY>vin10</CATEGORY>

 <H5>ΑΠΟΤΕΛΕΣΜΑΤΑ ΤΟΥ 7ου (ΣΑ) ΔΙΑΓΩΝΙΣΜΟΥ 1998
</H5><H5>Τι λένε οι αριθμοί
</H5><H5>Πόσες φορές εμφανίστηκαν ως τώρα
</H5><H2>Επέλαση από... 30άρηδες
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Φρένο έβαλε ο 13 στον παράλληλο βίο που είχε
αναπτύξει με τον 14 στους τελευταίους 12 διαγωνισμούς. Με την εμφάνισή του το
περασμένο Σάββατο χωρίζει από τον 14 και με 87 συνολικές εμφανίσεις περνάει
μόνος στην τρίτη θέση. Έτσι, τοποθετείται σε απόσταση αναπνοής από τον 7, ο
οποίος παραμένει στις 88 συνολικές εμφανίσεις. Όσο για τον 26, με 96 συνολικές
εμφανίσεις, παραμένει ανενόχλητος στην κορυφή. 
Οι καθυστερημένοι... καθυστερούν. Ο 23 έφτασε τους 50 διαγωνισμούς απουσίας,
ενώ ο 45 ακολουθεί με 39. Από τους 6 αριθμούς που ανέδειξε η κλήρωση του
περασμένου Σαββάτου, ο 20 ήταν ο μοναδικός εκπρόσωπος των Ζυγών. Χρειάστηκε να
ολοκληρωθούν 40 διαγωνισμοί για να ξαναφέρουν οι Μονοί το συντριπτικό 5 - 1,
ενώ οι Ζυγοί στο ίδιο διάστημα έχουν κερδίσει με το ίδιο σκορ τέσσερις φορές.
Έτσι, οι Ζυγοί κυριαρχούν σε όλες τις πλευρές. Το συνολικό σκορ διαμορφώνεται
σε 1.824Μ - 1.794Ζ, ενώ το επιμέρους σκορ του ΄98 γίνεται 37Μ - 41Ζ. Θρίαμβος
για τους 30άρηδες. Η δεκάδα του 10 αυτή τη φορά δεν κατόρθωσε να ξεφύγει. Η
δεκάδα του 30 κάνει διπλή εμφάνιση και με 747 συνολικές εμφανίσεις μοιράζεται
την πρώτη θέση με την δεκάδα του 10. Οι 30άρηδες ολοκληρώνουν μια πραγματική
επέλαση. Στους τελευταίους 6 διαγωνισμούς είναι η μόνη δεκάδα χωρίς καμία
απουσία. Ο λήγοντας σε 7 σημείωσε διπλή εμφάνιση ύστερα από δύο διαγωνισμούς
απουσίας, ενώ ο λήγοντας σε 4 συμπληρώνει την 4η απουσία. Δύο εξάρηδες
αναδείχτηκαν στην περασμένη κλήρωση του Σαββάτου. Τα δύο τυχερά δελτία που
ήταν απλά δελτία 150 δραχμών παίχτηκαν στο ίδιο πρακτορείο, στην Καλαμπάκα
Τρικάλων. Οι δύο υπερτυχεροί κέρδισαν από 215.757.160 δρχ. ο καθένας. Στο
ΠΡΟΤΟ για άλλη μία φορά είχαμε Jack - Pot στη 1η κατηγορία.

* Κληρώθηκαν οι αριθμοί 9, 13, 20, 31, 37, 47.

* Συμπληρώθηκαν 14.623.261 στήλες.

* Μοιράστηκαν 587.834.060 δρχ.

* Βρέθηκαν 2 6άρια που κερδίζουν από 215.757.160 δρχ., 282 5άρια που κερδίζουν
από 235.465 δρχ., 15.304 4άρια που κερδίζουν από 3.250 δρχ. και 270.883 3άρια
που κερδίζουν από 145 δρχ.

ΠΡΟΤΟ: Κληρώθηκε ο αριθμός 6158150. 
* Συμμετοχές: 2.544.035. Jack - Pot στην πρώτη κατηγορία.
<H3>Σε 603 διαγωνισμούς
</H3>
<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16066O111</ED>
<ID>
ID:131286

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O11&aa=1</URL></REF>


Article

<CATEGORY>vin10</CATEGORY>

 <H5>ΝΤΟΥΜΙΤΡΙΟΥ: ΟΙ ΑΠΟΥΣΙΕΣ ΔΥΣΚΟΛΕΨΑΝ ΤΑ ΠΡΑΓΜΑΤΑ, ΘΑ ΚΑΝΟΥΜΕ ΤΑ ΠΑΝΤΑ
</H5><H5>ΤΟ ΜΑΤΣ
</H5><H5>Η ΑΕΚ... αυτοκτόνησε στο 83'!
</H5><H2>Ο τίτλος περνάει από δίπλα μας
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Ο Μαλαδένης γέλασε πρώτος... και ο Κατσίμπα τελευταίος

ΚΑΙ ΟΙ δύο δεν μπορούσαν να πιστέψουν το χθεσινό
2-2 ­ ή καλύτερα, την εξέλιξη του σκορ και την ανατροπή τού (υπέρ της ΑΕΚ) 2-0.

Μόνο που ο Γιώργος Παράσχος ήταν χαρούμενος, ενώ ο Ντουμίτρου Ντουμιτρίου
έδειχνε να τα έχει χαμένα!

«Όταν το σκορ είναι 2-0, με οποιαδήποτε μορφή και να έχει η ενδεκάδα, δεν
επιτρέπεται να δέχεσαι δύο γκολ. Ίσως η ομάδα χαλάρωσε μετά το 2-0. Και
επιτρέψαμε στους αντιπάλους να σκοράρουν δύο φορές. Ήταν δύσκολο με τόσες
απουσίες να φτιάξω πλήρη ενδεκάδα και να έχω αλλαγές. Μάλιστα, είμαι
ευχαριστημένος με όσα πέτυχαν οι παίκτες μου στα 80'. Αν σημειώναμε νίκη, τώρα
θα μιλούσαμε διαφορετικά».

Όταν ρωτήθηκε για τον τίτλο, ο Ρουμάνος είπε: «Ο τίτλος άρχισε να περνάει
δίπλα μας, όταν χάναμε τους παίκτες μας! Είναι δύσκολο, αλλά θα κάνουμε τα πάντα»!

Ολοκληρώνοντας τις απόψεις του και αναφερόμενος στις αλλαγές, ο Ντουμιτρίου
μάλλον μάς... μπέρδεψε: «Ο Τόμιτς πίστευα ότι θα βοηθήσει, αλλά δεν ήταν
απόλυτα έτοιμος. Ο Κούτουλας έπαιξε ως αμυντικός χαφ! Αν το σκορ έμενε 1-0
ίσως δεν έκανα αλλαγή (ο Κούτουλας στο 1-0 μπήκε!). Οι δύο στόπερ
(Μανωλάς-Ντόμπος) πήγαν καλά και δεν χρειάζονταν αλλαγή. Και στον πάγκο είχα
Κεφαλά, Πλατάκη, Πάσσιο. Όταν γυρίσουν οι Καλλιτζάκης - Νικολαΐδης, η
κατάσταση θα αλλάξει».

Ο Γιώργος Παράσχος υποστήριξε: «Στην αρχή τα είχαμε χαμένα για 15', αφού δεν
καταφέραμε να αποφύγουμε το γρήγορο γκολ. Η ΑΕΚ με καλή κίνηση μας δυσκόλεψε
αρκετά. Και εμείς, δεν ήμασταν καλοί στην τελική προσπάθεια. Στο δεύτερο
ημίχρονο δεν είχαμε ρυθμό και τίποτα δεν έδειχνε πως θα άλλαζε το 2-0. Ήμασταν
τυχεροί, αλλά και οι παίκτες ξεπέρασαν τους εαυτούς τους. Ισοφαρίσαμε ένα ματς
χαμένο! Οι ελλείψεις της ΑΕΚ ήταν πολλές και ο αντίπαλος προπονητής δεν
μπόρεσε να βοηθήσει».

Ο Γιώργος Κωστής έλεγε «με την εμφάνισή μας αποδείξαμε πως μπορούμε να γίνουμε
μεγάλη ομάδα», ενώ ο Μάριος Χριστοδούλου τόνισε ότι «πιστέψαμε και παλέψαμε
επί 90'».

*** Καθολική ήταν η σιωπή στην ενός λεπτού σιγή στη μνήμη του Παναγιώτη
Κατσούρη. Και στο τέλος, το χειροκρότημα ήταν έντονο. Να σημειωθεί ότι η
πρωτοβουλία για τη σιγή ανήκε στους παίκτες της ΑΕΚ.

*** Στην αρχή ήταν επτά, μετά 10 και στο τέλος του ημιχρόνου περίπου
200! Ο λόγος για τους οπαδούς του Ηρακλή, που μέσα στα άλλα συνθήματα πέταξαν
και το «Ήρα θυμήσου, σπάσαμε τα μπλόκα και ήρθαμε μαζί σου»...

*** Πολλά ήταν τα συνθήματα κατά του προέδρου του Ολυμπιακού Σ.
Κόκκαλη, του Μ. Καλαθενού, αλλά και εναντίον πολιτικών προσώπων!

*** Από τη σκεπαστή εξέδρα είδε τον αγώνα ο Ντέμης Νικολαΐδης! Και ήταν
το «πρόπωπο του αγώνα» ανάμεσα στους υπόλοιπους φίλους της ΑΕΚ, οι οποίοι είτε
μιλούσαν μαζί του είτε του αφιέρωναν συνθήματα...

*** Παρών στο «Νίκος Γκούμας» και ο Βασίλης Μπορμπόκης. Ο άσος της
Σέφιλντ Γιουνάιτεντ (τέως της ΑΕΚ) βρίσκεται από τα ξημερώματα της Κυριακής
στην Αθήνα για το ματς της Τετάρτης (Ελλάδα - Ρωσία) και χθες δεν παρέλειψε να
δει την αγαπημένη του ομάδα.

ΑΛΗΘΙΝΟ σοκ - αυτοκτονία ήταν για την ΑΕΚ το χθεσινό 2-2 απέναντι στον
Ηρακλή. Τόσο διότι πλέον οι βαθμοί διαφοράς από την κορυφή είναι τρεις, όσο
γιατί ουδείς κατάλαβε πώς διαμορφώθηκε το τελικό σκορ.

Η ΑΕΚ ­ έστω και αν δεν έπαιζε σπουδαίο ποδόσφαιρο ­ ήταν κυρίαρχη. Προηγείτο
2-0. Ο Ηρακλής έδειχνε αδύναμος να αντιδράσει. Και ξαφνικά, σε δύο σέντρες από
τα αριστερά, ήρθαν δύο γκολ. Μέσα σε ένα λεπτό, στο τελευταίο δεκάλεπτο
«πέταξαν» οι βαθμοί... Εξέλιξη απίστευτη, πέρα από κάθε φαντασία, αν αναλυθούν
και οι αριθμοί. Προσέξτε: η ΑΕΚ νικούσε τον Ηρακλή ανελλιπώς από το '84! Το δε
γκολ της ισοφάρισης (2-2), πέτυχε παίκτης που μόνο στα... μητρώα μπορεί να
θεωρηθεί των φιλοξενουμένων ­ έως χθες είχε παίξει μόλις εννέα λεπτά!

Μπατίστα, Γκώνιας, είδαν το ματς από την εξέδρα και δεν πίστευαν στα μάτια τους...

Όπως γίνεται αντιληπτό, μετά το 2-2 έφταιγαν όλα! Αρκετοί είπαν ότι η αλλαγή
του Ντουμιτρίου (Κούτουλας μέσα, έξω ο δεξιός χαφ - εξτρέμ Δώνης) έπαιξε τον
ρόλο της. Ίσως, αλλά αμέσως μετά την είσοδό του ο Κούτουλας με κόρνερ (!)
έδωσε την ευκαιρία να σημειώσει ο Ντόμπος το 2-0 (77'). Απλά, η ευθύνη του
Ρουμάνου εστιάζεται στο ότι δεν «αρμάτωσε» όπως έπρεπε τη δεξιά του πτέρυγα.
Για την ακρίβεια, την... άδειασε και έγινε το κακό. Σέντρα ο Γιοβάνοβιτς στο
83', αμέσως το σουτ ο Ξενίδης, γκολ (2-1). Στην επόμενη φάση, με άνεση
ελίχθηκε ανάμεσα σε Γκρέταρσον - Μαρτσέλο ο Κωστής, συστημένη η σέντρα στο
κεφάλι του Κασίμπα και 2-2! Όσο για την άμυνα, ήταν απούσα...

Το 2-0 «κοίμισε» τους γηπεδούχους και η ΑΕΚ, λαβωμένη, δίχως λύσεις και
αλλαγές στην πιο κρίσιμη καμπή του πρωταθλήματος, υπέστη ζημιά. Οι κάρτες και
οι τραυματίες αναγκαστικά εμφάνισαν μια ομάδα με παίκτες όχι βασικούς, αλλά
και πάλι με λίγη προσοχή, η νίκη δεν θα ξέφευγε. Διότι σε δύο φάσεις, μάλλον
δεν έχει (ξανά)δεχθεί ισάριθμα γκολ η ΑΕΚ!

Ο Ηρακλής πήρε ανέλπιστο βαθμό. Χωρίς ευκαιρίες (με εξαίρεση σουτ άουτ του
Κωστή στο 70'), παρατηρούσε την ΑΕΚ να χάνει μικροευκαιρίες και δεν μπορούσε
να αλλάξει το υφιστάμενο από το 5' 1-0 (δεξί πλασέ ο Μαλαδένης). Κορυφαίος
όλων, ο με πίστη και πάθος Ιεροκλής Στολτίδης. Χαφ πασπαρτού καλός και ο Καρκαμάνης.

Από την ΑΕΚ (με πολλούς παίκτες να δίνουν μάχες σε άγνωστες θέσεις, όπως ο
Γκρέταρσον) ξεχώρισαν οι Μαλαδένης και Ντόμπος.

Καλή η διαιτησία του κ. Στεφανόπουλου.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16066O121</ED>
<ID>
ID:131287

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O12&aa=1</URL></REF>


Article

<CATEGORY>vin10</CATEGORY>

 <H2>Χωρίς θέαμα στον δρόμο προς την Ευρώπη
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

ΕΝΑ ΑΚΟΜΑ βήμα προς το στόχο του, που είναι η
συμμετοχή στην Ευρώπη έκανε χθες ο Ιωνικός, με τη νίκη του 1-0 επί του
Αθηναϊκού. Η ομάδα της Νεάπολης θυσίασε το θέαμα για την ουσία. Χωρίς να
πιάσει καλή απόδοση προσπάθησε για την ουσία και τα κατάφερε.

Σοβαρό ρόλο στην εξέλιξη του αγώνα έπαιξε το γκολ στο 3' του Ξανθόπουλου, με
κεφαλιά από φάουλ του Αντριόλι (αυτή την κομπίνα οι παίκτες του Γκμοχ την
κάνουν σε κάθε παιχνίδι με μεγάλα ποσοστά επιτυχίας). Το γκολ έδιωξε το άγχος
από τους γηπεδούχους, το οποίο όμως μεταφέρθηκε στους φιλοξενουμένους. Ο
Αθηναϊκός μετά το 30' ανέβασε την απόδοσή του, δημιούργησε κάποιες ευκαιρίες,
αλλά δεν κατάφερε να επιτύχει το πολυπόθητο γκολ.

Ραντεβού στον αέρα για Μπρούστερ, Θεοδωρόπουλο

Ανασταλτικό ρόλο στην εξέλιξη του παιχνιδιού έπαιξε και ο κακός αγωνιστικός
χώρος. Στο γήπεδο αυτό οι ομάδες που παίζουν τεχνικό ποδόσφαιρο έχουν
πρόβλημα. Ο Γκμοχ μετά το τέλος του αγώνα, παραδέχθηκε ότι η ομάδα του δεν
έπαιξε καλό ποδόσφαιρο, αλλά και ότι το γήπεδο αυτό διευκολύνει τις ομάδες που
παίζουν αμυντικά: «Πήραμε τη νίκη, χωρίς να πιάσουμε καλή απόδοση. Είχαμε
άγχος, αλλά σ' αυτό το γήπεδο, που μοιάζει με... χωράφι, η άμυνα είναι πιο
εύκολη», είπε ο τεχνικός του Ιωνικού και συνέχισε: «Δεν μπορούμε να παίζουμε
πάντα καλά. Αυτό που μετράει είναι οι τρεις βαθμοί της νίκης».

Ο Ιωνικός είχε την τύχη να διαθέτει στις τάξεις του τους Κλάεβιτς, Ξανθόπουλο,
Σταματή και Αντριόλι, για τον οποίο πρέπει να γίνει ιδιαίτερη μνεία. Ο
Βραζιλιάνος είναι μεγάλος παίκτης, αλλά κάποιος πρέπει να του... τραβήξει το
αυτί. Ως πότε θα κάνει τα τερτίπια του; Χθες πήρε κίτρινη κάρτα προκλητικά στο
86' και δικαιολογημένα ο Νίκος Κανελλάκης ήταν έξαλλος μαζί του, στα
αποδυτήρια. Ο Γκμοχ, μάλιστα ανέφερε: «Ο Αντριόλι κουράστηκε και κούρασε και
εμάς με τα καμώματά του. Έτσι όπως πάει θα σπάσει το ρεκόρ καρτών σε μία περίοδο».

Ο Αθηναϊκός προσπάθησε, αλλά εκτός από την ατυχία, οι παίκτες του έδειξαν ότι
έχουν πρόβλημα με το γκολ. Δημιούργησε τις ευκαιρίες, αλλά γκολ δεν σημείωσε:
«Είχαμε και πάλι άσχημο ξεκίνημα, αλλά για μία ακόμα φορά δεν καταφέραμε να
σημειώσουμε γκολ. Έχουμε πρόβλημα και πρέπει να το λύσουμε», είπε ο Στάθης
Σταθόπουλος, μετά το τέλος του αγώνα και κατέληξε: «Είμαι ευχαριστημένος από
την προσπάθεια όχι όμως και από το αποτέλεσμα».

Πρέπει να αναφερθούμε στον διαιτητή Δημήτρη Καλύβα. Και αυτό γιατί σε μία
εποχή που η διαιτησία δεν τα πάει καλά, αυτός ήταν άριστος. Έδειξε κίτρινες
κάρτες στους Πρόκοπ, Κόγιο, Καλύκα, Γυριχίδη, Πουλόπουλο, Αντριόλι, ενώ
απέβαλε σωστά τον Οφρυδόπουλο στο 86'.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16066O122</ED>
<ID>
ID:131342

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O12&aa=2</URL></REF>


Article

<CATEGORY>vin10</CATEGORY>

 <H5>ΔΙΑΜΑΝΤΟΠΟΥΛΟΣ
</H5><H5>Μαύρα κοράκια, κηδείες κάνουν
</H5><H2>Αερομαχίες...
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

ΠΑΙΧΝΙΔΙ αέρος-αέρος είχαμε χθες στη Νέα Σμύρνη, όπου ο Πανιώνιος
νίκησε την απαράδεκτη αγωνιστικά Παναχαϊκή με 1-0. Το προϊόν της αναμέτρησης
ήταν πολύ φτηνό και άνοστο και δικαιολογημένα ο κόσμος απογοητεύθηκε από την
ποιότητα που του προσέφεραν οι εκπρόσωποι του νεοσμυρνιώτικου και πατρινού
(ειδικότερα) ποδοσφαίρου.

Η Παναχαϊκή, κυνηγώντας με κάθε τρόπο το βαθμό της ισοπαλίας, παρατάχθηκε στον
αγωνιστικό χώρο για να παίξει αντιποδόσφαιρο. Ακολούθησε... σύστημα «διώξτε
την μπάλα» έξω από την περιοχή και... λογική: «η καλύτερη άμυνα είναι η...
άμυνα, οπότε όλοι πίσω, μπας και εξασφαλίσουμε το 0-0».

Μάλιστα η «τακτική» παραλίγο να της βγει, γιατί μπέρδεψε τον Πανιώνιο. Η ομάδα
της Νέας Σμύρνης έπεσε στην παγίδα. Επί ενενήντα λεπτά έπαιξε μονότερμα την
Παναχαϊκή. Είχε «κατασκηνώσει» από τη σέντρα και προς την περιοχή της πατρινής
ομάδας, όμως:

Μίμπο και Βόκολος προσπαθούν να πάρουν στην κατοχή τους την μπάλα

Δέκα οι «κυανέρυθροι» και δέκα οι «κοκκινόμαυροι», άντε να περάσει (και από
πού;) η μπάλα. Ένα κουβάρι έγιναν οι ομάδες, με αποτέλεσμα ο Πανιώνιος να
προσπαθεί να βρει την... άκρη από τον αέρα. Σέντρα στη σέντρα οι γηπεδούχοι,
άντε να διώξουμε όπως-όπως οι φιλοξενούμενοι, συναγωνίστηκαν έτσι στο ποιος θα
σηκώσει την μπάλα πιο ψηλά. Και από ευκαιρίες;

Στο πρώτο ημίχρονο είχαμε μία, κι αυτή «λειψή». Ένα φάουλ του Σαπουντζή, που
έστειλε την μπάλα στο κεφάλι του Ιωαννίδη κι αυτός στην αγκαλιά του
Αμπαδιωτάκη. Σουτ με την έννοια της λέξης, δεν έγιναν για δείγμα. Όσο για το
δεύτερο ημίχρονο, υπήρξε συνέχεια του πρώτου. Ταμπουρωμένη συνέχισε η
Παναχαϊκή, κάπως συμμορφώθηκε στο παιχνίδι του ο Πανιώνιος, πίεσε περισσότερο,
σταμάτησε να ποντάρει στις σέντρες, κέρδισε μια χαμένη μπαλιά στο 59' με τον
Κατσιαμπή, έκανε το γκολ με τον ίδιο παίκτη, αυτό ήταν. Είχε «καθαρίσει» το
παιχνίδι και θα μπορούσε να κάνει δύο ακόμη γκολ στο 78' και στο 82' με τον
Αντώνα. Η Παναχαϊκή, ήδη είχε απογοητευθεί.

Από τον Πανιώνιο διακρίθηκαν οι Σαπουντζής, Κατσιαμπής, Βόκολος, Ιωαννίδης,
ενώ από την Παναχαϊκή φάνηκαν κάπως οι Κορδονούρης, Αργυρόπουλος, Βαΐτσης.

Έκανε λάθη η διαιτησία του Μποροβήλου, στον πειθαρχικό τομέα, αλλά δεν
επηρέασαν την εξέλιξη του αγώνα.

ΣΗΜΑΝΤΙΚΗ χαρακτήρισε ο Χρήστος Εμβολιάδης τη νίκη
του Πανιωνίου, ενώ ο προπονητής της Παναχαϊκής Σταύρος Διαμαντόπουλος απέδωσε
τα αίτια της ήττας στη διαιτησία του Μποροβήλου. Είπαν:

ΕΜΒΟΛΙΑΔΗΣ: «Η νίκη της ομάδας μου ήταν σημαντική. Είχαμε σαφή υπεροχή και στα
δύο ημίχρονα, δημιουργήσαμε ευκαιρίες και νικήσαμε δίκαια. Συγχαρητήρια στους
παίκτες μου για την προσπάθειά τους».

ΔΙΑΜΑΝΤΟΠΟΥΛΟΣ: «Έγινε παιχνίδι κέντρου και ο Πανιώνιος προσπάθησε να μας
δημιουργήσει προβλήματα με σέντρες. Δεν μπορώ να επιρρίψω ευθύνες στους
παίκτες μου, αλλά στη διαιτησία. Μαύρα κοράκια, κηδείες κάνουν. Έχουμε
παράπονα από τη διαιτησία. Η ισοπαλία θα ήταν το πιο δίκαιο αποτέλεσμα».

­ Ο πρόεδρος της Παναχαϊκής Άρης Λουκόπουλος είδε χθες μόνο το πρώτο ημίχρονο
του αγώνα. Κι αυτό γιατί απειλήθηκε με ξυλοδαρμό από οπαδούς του Πανιωνίου,
όταν τον αντιλήφθηκαν στα δημοσιογραφικά θεωρεία. Υπήρχαν προηγούμενα από το
πρώτο παιχνίδι, όταν στην Πάτρα εδάρη ο πρώην προπονητής του Πανιωνίου Γιάννης Κυράστας.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O13</CAT>
<ED>
Κωδικός άρθρου: A16066O131</ED>
<ID>
ID:131288

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O13&aa=1</URL></REF>


Article

<CATEGORY>vin10</CATEGORY>

 <H2>Η φλυαρία οδήγησε στο «μηδέν»
</H2>
<AUTHOR>ΘΕΜΙΣ ΜΑΝΤΑΣ</AUTHOR>

ΠΥΡΓΟΣ. 
Του ανταποκριτή μας

ΤΟ... σύνδρομο των επιτυχιών φαίνεται να επηρέασε τον Πανηλειακό, ο
οποίος δεν άντεξε το βάρος από τις νίκες κατά Παναχαϊκής και Απόλλωνα και
χθες, με αντίπαλο την Βέροια (αγωνίσθηκε με 10 παίκτες από το 67' και 9 από το
79'), υποχρεώθηκε σε ισοπαλία 0-0.

Οι γηπεδούχοι ήταν «φλύαροι» και ασύνδετοι στο χώρο του κέντρου, ενώ δεν
μπόρεσαν να δημιουργήσουν επικίνδυνες καταστάσεις (με εξαίρεση την προσπάθεια
του Λάκη, ο οποίος στο 31' αντί να σουτάρει έδωσε πάσα και χάθηκε καλή
ευκαιρία) για την εστία του Κωτσιόπουλου, ο οποίος όσες φορές χρειάσθηκε
ενέπνευσε εμπιστοσύνη. Στην επανάληψη οι φιλοξενούμενοι «βγήκαν» αρκετές φορές
στην επίθεση και λίγο έλειψε να κάνουν την έκπληξη, αλλά: στο 61' ο Γεωργίου
απέκρουσε σουτ του Προτάσοφ, στο 64' ο Κολοσκόπης έδιωξε με υπερπροσπάθεια προ
των Προτάσοφ και Θωμαΐδη, ενώ στο επόμενο λεπτό ο Νούσιας έσωσε προ του Ριμπέιρο.

Ο Γιάννης Κυράστας «ξέσπασε» μετά το ματς. «Το αποτέλεσμα είναι δικαιότατο. Οι
παίκτες μου ήταν τουρίστες που έκαναν ηλιοθεραπεία. Μάλλιασε η γλώσσα μου όλη
την εβδομάδα να μιλάω για τις δυσκολίες του αγώνα. Φαίνεται όμως ότι φέτος ο
Πανηλειακός βρίσκεται πιο ψηλά από άλλες χρονιές και ότι κερδίζουμε την μία
Κυριακή και αίμα και ιδρώτα το πετάμε την επόμενη», τόνισε ο Κυράστας, ο
οποίος δεν παρέλειψε να τονίσει πως αν μπορούσε να κάνει οκτώ αλλαγές θα τις
πραγματοποιούσε. «Μόνο οι Νούσιας, Σορούν και Γεωργίου προσπάθησαν», κατέληξε.

«Εφόσον όλα εξελιχθούν ομαλά, αυτός ο βαθμός δεν θα είναι βήμα, αλλά άλμα για
εμάς», τόνισε ο Γαϊτάνος και πρόσθεσε: «Είχαμε ψυχή σε όλο το 90λεπτο. Ο
Πανηλειακός "χτυπήθηκε" από τη νοοτροπία των ελληνικών ομάδων οι οποίες δεν
μπορούν να νικούν κάθε Κυριακή».

Ο Στέφανος Γαϊτάνος είχε φραστικό επεισόδιο με φίλους του Πανηλειακού, κατά
την προσέλευσή του στην αίθουσα συνεντεύξεων. Κι αυτό γιατί κάποιοι
χαρακτήρισαν απρεπώς τα όσα επρόκειτο να πει στη συνέχεια.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O13</CAT>
<ED>
Κωδικός άρθρου: A16066O132</ED>
<ID>
ID:131343

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O13&aa=2</URL></REF>


Article

<CATEGORY>vin10</CATEGORY>

 <H5>ΧΟΚΙΝΣ: Ο ΦΑΣΟΥΛΑΣ ΜΑΣ ΟΔΗΓΗΣΕ ΣΤΗ ΝΙΚΗ
</H5><H5>ΤΟ ΜΑΤΣ
</H5><H5>Παγίδευσε τους «στρατηγούς» στην έδρα τους
</H5><H2>Τα εύσημα στον αρχηγό
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Ο Παναγιώτης Φασούλας (στο στιγμιότυπο σουτάρει μπροστά από τον Λημνιάτη) ήταν
ο καλύτερος παίκτης του Ολυμπιακού στο χθεσινό ματς με τον Παπάγου

«ΑΠΛΑ, ήταν εκπληκτικός. Ήταν η βραδιά του κι αυτός μας οδήγησε στη νίκη». Ο
Μάικλ Χόκινς δεν ήταν καθόλου φειδωλός στα σχόλιά του για τον συμπαίκτη του
Παναγιώτη Φασούλα, ενώ το ίδιο έπραξε και ο Τζόνι Ρότζερς που έσταζε... μέλι
για την «αράχνη».

«Πριν τραυματιστεί ήταν ο καλύτερός μας παίκτης. Μπορεί να του πάρει λίγο
καιρό να επανέλθει σε αυτό το κορυφαίο επίπεδο, αλλά σήμερα (χθες) ήταν αυτός
που μας έδωσε το έναυσμα για να φτάσουμε στην επιτυχία. Παράλληλα, το κλειδί
ήταν η πολύ καλή άμυνα που παίξαμε σε όλο το παιχνίδι», παραδέχτηκε ο Αμερικανός.

ΧΡΕΙΑΖΟΤΑΝ ΠΟΛΥΦΩΝΙΑ

Από την πλευρά του, ο Κώστας Μίσσας παραδέχτηκε ότι η ομάδα του χρειαζόταν
πολυφωνία επιθετική, την οποία δεν είχε: «Όταν παίζεις με μία ομάδα όπως ο
Ολυμπιακός δεν μπορείς να νικήσεις αν δεν έχεις πολλές επιλογές. Μπορεί ο
αντίπαλός μας να είχε προβλήματα, αλλά και εμείς δεν είχαμε τις απαιτούμενες
λύσεις στην επίθεση. Θέλαμε από την αρχή να δώσουμε ένα γρήγορο ρυθμό στο
παιχνίδι, αλλά το ποσοστό μας στους αιφνιδιασμούς δεν με ικανοποιεί. Είχαμε
πρόβλημα με τον Φασούλα και όταν δεν παίρνεις και πόντους από την περιφέρεια,
τότε...», είπε ο κόουτς των «στρατηγών» που μίλησε και για τη φάση της
τεχνικής ποινής.

«Εκεί παρατήσαμε το παιχνίδι και ήταν λάθος μας. Όμως δεν μπορείς σε ένα
17χρονο παιδί, που δημιουργεί μία όμορφη φάση, να του παίρνεις το κεφάλι. Ο
ρόλος του διαιτητή είναι και να του μιλάει», είπε ο Κώστας Μίσσας.

ΕΛΕΓΞΑΜΕ ΤΟΝ ΡΥΘΜΟ

Από τον Ολυμπιακό, ο Ντούσαν Ίβκοβιτς δεν παραβρέθηκε στη συνέντευξη Τύπου
λόγω πένθους (έχασε το Σάββατο το βράδυ τη μητέρα του και σήμερα πάει στο
Βελιγράδι για την κηδεία, ενώ πρόσφατα είχε χάσει και την αδελφή του) και
μίλησε ο Κώστας Μπογατσιώτης.

«Γνωρίζαμε ότι παίζαμε με μία πολύ καλή ομάδα, όπως ο Παπάγου, που πέρυσι μας
είχε κάνει ζημιά. Ήμασταν προετοιμασμένοι και ελέγξαμε το ρυθμό, αλλά μας
βοήθησε πολύ και ο Φασούλας».

ΒΟΛΕΣ ΣΤΗ ΔΙΑΙΤΗΣΙΑ

Τέλος, ο Τόνι Χάρις, ο Αμερικανός του Παπάγου, παρατήρησε: «Δεν έχουμε την
προστασία που έχουν οι άλλες ομάδες από τη διαιτησία. Δεχτήκαμε τεχνικές
ποινές που μας αποδιοργάνωσαν ενώ χάσαμε νωρίς τον ψηλό μας με φάουλ. Σίγουρα
έπρεπε και εμείς να ήμασταν πιο συγκεντρωμένοι, ενώ δεν έμεινα ικανοποιημένος
από την απόδοσή μου, αφού τόσο καιρό έχω χάσει πολλές προπονήσεις και αυτό μου στοίχισε».

ΑΥΤΟΓΡΑΦΑ

Το αγώνα παρακολούθησε και ο ομοσπονδιακός τεχνικός μας Παναγιώτης Γιαννάκης,
που τόσο στο ημίχρονο όσο και στο τέλος του αγώνα μοίρασε αυτόγραφα σε πολλούς
φίλους του.

Ο ΠΑΝΑΓΙΩΤΗΣ Φασούλας έστησε χθες στου Παπάγου σαν γνήσια... αράχνη τον ιστό
του, παγιδεύοντας σε αυτόν τους «στρατηγούς» και δίνοντας στον Ολυμπιακό το
δικαίωμα να φύγει νικητής από μία έδρα όπου πέρυσι είχε χάσει.

Το χθεσινό 78-63 είναι έργο Φασούλα και είναι χαρακτηριστικό ότι την προσφορά
του εκτίμησαν δεόντως και οι συμπαίκτες του, που του απένειμαν τα εύσημα.
Άλλωστε, η πολύ καλή εμφάνιση του «Πάνι» ήταν ίσως το μόνο θετικό για τους
πρωταθλητές που και πάλι είχαν σοβαρά προβλήματα.

Ο Τζόνι Ρότζερς «καρφώνει» ανάμεσα στους Κούβελα, Παπανικολάου, Διαμαντόπουλο

Το τελικό σκορ αναμφίβολα αδικεί τον Παπάγου, που μέχρι και τα τελευταία λεπτά
κόντραρε στα ίσια το παιχνίδι, πριν γίνει η φάση που ξεσήκωσε το γήπεδο και
έκρινε και οριστικά τον αγώνα. Ο Γιώργος Διαμαντόπουλος, δυόμισι λεπτά πριν
από το τέλος, κάρφωσε (μείωσε σε 60-66), αλλά παρέμεινε παραπάνω του
επιτρεπόμενου κρεμασμένος στο καλάθι με αποτέλεσμα να δεχθεί τεχνική ποινή από
τον Τσανίδη. Οι δαμαρτυρίς του είχαν ως αποτέλεσμα άλλη μία τεχνική ποινή
(χρεώθηκε στον πάγκο, ήταν το 5ο φάουλ) και οι «ερυθρόλευκοι» χτύπησαν
συνολικά (αφού κέρδισαν και φάουλ μετά) έξι βολές για να τελειώσουν το ματς.

Ο Παπάγου δικαιούται όχι τόσο γι' αυτήν τη φάση (που είναι καθαρά στην κρίση
των ρέφερι), αλλά για κάποιες άλλες να έχει παράπονα από τη διαιτησία των
Τσανίδη - Μιναρετζόπουλου, με αποκορύφωμα το πέμπτο φάουλ του Γουντς στο 31',
το οποίο είχε κάνει ο Χάρις (!).

Νωρίστερα το ρεσιτάλ του Φασούλα (μόνιμος πονοκέφαλος του Κώστα Μίσσα και των
παικτών του) ήταν αρκετό σε συνδυασμό με την πολύ καλή άμυνα που έπαιξαν οι
Τόμιτς και Βούκσεβιτς στον Χάρις (τον άφησαν 10 λεπτά άποντο στο πρώτο
ημίχρονο και μόλις τους πέντε πόντους στο δεύτερο) για να φέρει τον Ολυμπιακό
μπροστά στο σκορ σε όλο τον αγώνα. Η εκπληκτική προσφορά του Νίκου Κούβελα
(δεν μπορούσε να τον κυνηγήσει εύκολα ο Φασούλας μακριά από το καλάθι) σε
συνδυασμό με κάποια εύκολα καλάθια που πετύχαιναν οι γηπεδούχοι στον
αιφνιδιασμό, έφερναν το ματς στα ίσια. Η πλάστιγγα έγειρε προς τους
φιλοξενουμένους που βρήκαν και τον Ρότζερς άξιο συμπαραστάτη τού Φασούλα.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O15</CAT>
<ED>
Κωδικός άρθρου: A16066O151</ED>
<ID>
ID:131289

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O15&aa=1</URL></REF>


Article

<CATEGORY>vin10</CATEGORY>

 <H5>ΙΩΑΝΝΙΔΗΣ: ΑΛΛΟΤΕ ΟΙ ΔΙΑΙΤΗΤΕΣ ΚΑΝΟΥΝ ΤΑ ΣΤΡΑΒΑ ΜΑΤΙΑ ΚΑΙ ΑΛΛΟΤΕ ΟΧΙ
</H5><H5>Μίλησε για τον κουμπάρο
</H5><H2>Ποιος νόμος ισχύει;
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

«Να εφαρμόζεις τους κανονισμούς σε όλες τις ομάδες και τα γήπεδα», είπε ο
Ιωαννίδης στον Καρούση, που λίγο έλειψε να «τινάξει το παιχνίδι» ΑΕΚ - Ηρακλή
«στον αέρα»

ΤΗΝ ΠΑΡΑΣΤΑΣΗ του αγώνα ΑΕΚ - Ηρακλή στο ΟΑΚΑ «έκλεψε» αρνητικά ο Νίκος
Καρούσης, ο οποίος απέδειξε πως μπορεί κάποιος διαιτητής να... ηλεκτρίσει την
ατμόσφαιρα ακόμη και σε ένα... φιλικό ματς, με απρόβλεπτες συνέπειες.

Ας πάρουμε όμως τα πράγματα από την αρχή: απέμεναν 2' 40" για τη λήξη του
αγώνα και ενώ η ΑΕΚ είχε ήδη «καθαρίσει» το παιχνίδι (74-56), οι οπαδοί της
«Ένωσης» έβρισαν την μητέρα του προέδρου του Ολυμπιακού Σωκράτη Κόκκαλη. Ο
Καρούσης σωστά, σύμφωνα με το άρθρο 30 των κανονισμών της ΕΣΑΚ, ζήτησε από τη
γραμματεία να σταματήσουν οι ύβρεις και διέκοψε προσωρινά τον αγώνα, αφού οι
ύβρεις συνεχίζονταν πιο έντονα μάλιστα. Όμως, ο εν λόγω διαιτητής, όπως και
πολλοί άλλοι, δεν έχουν κάνει κάτι αντίστοιχο σε άλλα παιχνίδια για τον ίδιο
λόγο, με αποτέλεσμα να ενοχληθούν οι φίλοι της ΑΕΚ. Θα πρέπει η διοργανώτρια
αρχή σε συνεργασία με την ΟΔΚΕ να συζητήσουν το θέμα με τους διαιτητές και
επιτέλους να εφαρμοστεί ο συγκεκριμένος κανονισμός σε όλες τις περιπτώσεις και
γήπεδα στο μέλλον.

Επίσης ο κ. Καρούσης εξαγρίωσε τους περίπου 3.500 οπαδούς της ΑΕΚ με τον τρόπο
που πέταξε τη σφυρίχτρα στο τραπέζι της γραμματείας και εκνευρίστηκε χωρίς
λόγο, κάνοντας τους «Ενωσίτες» να πνέουν μένεα εναντίον του ­ κατηγορώντας τον
ότι έδειξε «ερυθρόλευκες» ευαισθησίες.

Όταν το παιχνίδι τελείωσε οι δύο διαιτητές έφυγαν από άλλη έξοδο για τα
αποδυτήρια και δέχθηκαν δεκάδες κέρματα και αντικείμενα. Η ΑΕΚ θα τιμωρηθεί με
έγγραφη επίπληξη και χρηματικό πρόστιμο, αφού τόσο ο Καρούσης όσο και ο
Λαϊνιώτης τα αναφέρουν στο φύλλο αγώνα.

Ο Γιάννης Ιωαννίδης από την πλευρά του, υποστήριξε ότι οι νόμοι πρέπει να
εφαρμόζονται και να τηρούνται παντού ­ χωρίς να γίνονται διακρίσεις ­ ενώ
θυμήθηκε αρκετές περιπτώσεις που έχει ακούσει τα εξ αμάξης, χωρίς να
ευαισθητοποιηθούν οι διαιτητές: «Μακάρι οι διαιτητές να διακόπτουν τα ματς
όταν βρίζουν οποιονδήποτε. Δεν μπορεί όταν βρίζουν τους ίδιους να το
σημειώνουν και όταν βρίζουν προπονητές ή οποιονδήποτε άλλον να κάνουν τα
στραβά μάτια. Επιτέλους, να μάθουμε ποιος νόμος ισχύει».

Ο Ιωαννίδης ήταν ενοχλημένος από τη νέα μη προσέλευση του κόσμου, παρά τις
υποσχέσεις που είχε πάρει από τους «ορίτζιναλ», ότι θα κάνουν έντονη την
παρουσία τους:

«Ευχαριστούμε αυτούς τους χίλιους που είναι πάντα κοντά μας. Είναι λίγοι
αυτοί, εκεί απέναντι στις μπλε κερκίδες, αλλά είναι στο πλευρό μας. Αυτό το
μεταφέρω και από τους παίκτες μου».

ΓΙΑ ΤΟΝ κουμπάρο του και προπονητή Βαγγέλη Αλεξανδρή μίλησε ο Ιωαννίδης,
προσπαθώντας να βάλει κάποια πράγματα στη θέση τους: «Με τον Βαγγέλη ήμασταν
αδέλφια κάποτε και είμαστε κουμπάροι. Τώρα τελευταία δεν είχαμε και τις
καλύτερες δυνατές σχέσεις. Είναι άδικο να δέχεται κάποιες βολές εναντίον του,
αντί για εναντίον μου. Χάνει κάποια πράγματα στη ζωή λόγω κουμπαριάς και είναι κρίμα».

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O16</CAT>
<ED>
Κωδικός άρθρου: A16066O161</ED>
<ID>
ID:131290

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O16&aa=1</URL></REF>


Article

<CATEGORY>vin10</CATEGORY>

 <H2>«Βεβιασμένη» η απόφαση
</H2>
«ΒΕΒΙΑΣΜΕΝΗ» χαρακτήρισαν κύκλοι της ΟΔΚΕ την απόφαση του Νίκου Καρούση να
διακόψει ­ προσωρινά ­ το ματς ΑΕΚ - Ηρακλή, λίγο πριν από το τέλος, με αφορμή
τα υβριστικά συνθήματα που ακούγονταν από την εξέδρα. Βάσει της οδηγίας της
ΟΔΚΕ προς τους διαιτητές, για ανάλογα περιστατικά, αυτοί θα πρέπει να δείχνουν
κάποια «μικρή ανοχή» αφού δεν αντιδρούν όλοι με τον ίδιο τρόπο. Βεβαίως,
μπορεί βάσει του Πειθαρχικού Δικαίου της ΕΣΑΚ ο Καρούσης να δείχνει «καθ' όλα
νόμιμος», όμως το θέμα θα απασχολήσει την ΟΔΚΕ στο προσεχές Δ.Σ. και ο
Αθηναίος διαιτητής θα κληθεί ώστε να του γίνουν συστάσεις.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O16</CAT>
<ED>
Κωδικός άρθρου: A16066O162</ED>
<ID>
ID:131344

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O16&aa=2</URL></REF>


Article

<CATEGORY>vin10</CATEGORY>

 <H5>Α2
</H5><H2>Δύσκολες νίκες
</H2><H2></H2>
ΤΟ ΜΑΡΟΥΣΙ (περισσότερο) και η Νήαρ Ηστ (λιγότερο) καρδιοχτύπησαν, αλλά
κατάφεραν τελικά να νικήσουν και να παραμείνουν σε απόσταση βολής από τον
πρωτοπόρο Φίλιππο που πέρασε πιο εύκολο απόγευμα με τους Αμπελοκήπους, στην
17η αγωνιστική της Α2. Ο Ιωνικός Νέας Φιλαδέλφειας συνεχίζοντας την ξέφρενη
πορεία του στο δεύτερο γύρο πέρασε νικηφόρα και από τα Ιλίσια «λυγίζοντας»
στην παράταση την αντίσταση του Ηλυσιακού. Αναλυτικά τα αποτελέσματα: Ολύμπια
Λάρισας - Μακεδονικός 73-65, Ηλυσιακός - Ιωνικός Ν.Φ. (76-76) 93-95 στην
παράταση, Μαρούσι - Πειραϊκός 64-62, Νήαρ Ηστ - ΒΑΟ 86-72, ΜΕΝΤ - Μίλωνας
62-60, Αμύντας - Έσπερος 74-60, Φίλιππος - Αμπελόκηποι 62-54. Η βαθμολογία (σε
17 αγώνες): Φίλιππος Θεσσ. 30, Μαρούσι και Νήαρ Ηστ 29, Ολύμπια Λάρισας και
ΜΕΝΤ 28, Μίλωνας 26, Μακεδονικός 25, Αμπελόκηποι, Ηλυσιακός και Αμύντας 24,
Έσπερος και Ιωνικός Ν.Φ. 23, Πειραϊκός και ΒΑΟ 22.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O16</CAT>
<ED>
Κωδικός άρθρου: A16066O163</ED>
<ID>
ID:131382

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O16&aa=3</URL></REF>


Article

<CATEGORY>vin10</CATEGORY>

 <H5>ΓΥΝΑΙΚΕΣ
</H5><H2>Πέρασαν δύσκολα
</H2><H2></H2>
Ο ΣΠΟΡΤΙΓΚ πέρασε πολύ δύσκολα από την έδρα του Θριάμβου και παρέμεινε στην
κορυφή της βαθμολογίας των γυναικών μαζί με τον Παναθηναϊκό, που είχε
ευχάριστο μεσημέρι στη Θεσσαλονίκη με τον Μέγα Αλέξανδρο. Στο μεταξύ, ο
Ολυμπιακός Βόλου έθεσε και τυπικά τέλος στις ελπίδες της Καλαμαριάς για
πρωτάθλημα. Τα αποτελέσματα της 16ης αγωνιστικής: Θρίαμβος - Σπόρτιγκ 74-78,
Ακαδημία - Παλαιό Φάληρο 88-56, Μέγας Αλέξανδρος - Παναθηναϊκός 45-61, Ηρακλής
- Εσπερίδες 62-54, Κομοτηνή - ΜΕΝΤ 54-63, Ολυμπιακός Βόλου - Καλαμαριά 74-72.
Στη βαθμολογία προηγούνται ο Παναθηναϊκός και ο Σπόρτιγκ με 30 βαθμούς.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O16</CAT>
<ED>
Κωδικός άρθρου: A16066O164</ED>
<ID>
ID:131407

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O16&aa=4</URL></REF>


Article

<CATEGORY>vin10</CATEGORY>

 <H5>ΤΙ ΠΡΟΒΛΕΠΟΥΝ ΟΙ ΚΑΝΟΝΙΣΜΟΙ ΓΙΑ ΤΟΥΣ ΓΙΑΝΝΟΥΛΗ, ΚΑΡΑΓΚΟΥΤΗ, ΧΑΡΒΕΪ,
ΣΑΚΛΦΟΡΝΤ, ΜΠΑΛΟΓΙΑΝΝΗ ΚΑΙ ΓΙΕΛΙΤΣ </H5><H5>ΤΙ ΕΓΙΝΕ
</H5><H5>Έπαιξαν μποξ κάτω από την μπασκέτα
</H5><H5>ΠΑΝΙΩΝΙΟΣ
</H5><H5>Ευθύνες στον Χάρβεϊ
</H5><H5>ΔΙΑΙΤΗΤΕΣ
</H5><H5>Καλοί, αλλά δεν απέφυγαν τα λάθη
</H5><H5>Το φύλλο αγώνα
</H5><H5>ΚΑΡΑΓΚΟΥΤΗΣ
</H5><H5>Να γίνει αλκοτέστ στον Γιαννούλη!
</H5><H5>ΟΙ ΠΡΟΠΟΝΗΤΕΣ
</H5><H5>Άδικες οι αποφάσεις
</H5><H2>Βαριές καμπάνες για τις γροθιές </H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Γιαννούλης και Καράγκουτης αναμένεται να τιμωρηθούν ο μεν πρώτος με οκτώ
αγωνιστικές, ο δεύτερος με τρεις

ΜΕ ΠΟΙΝΗ αποκλεισμού οκτώ αγωνιστικών και πρόστιμο
500.000 δραχμών αναμένεται να τιμωρηθεί (σύμφωνα με το άρθρο 7 του κανονισμού
περί βάναυσης συμπεριφοράς και τραυματισμού) ο Γιάννης Γιαννούλης. Με ποινή
τεσσάρων αγωνιστικών και πρόστιμο 150.000 δραχμές (ο καθένας) αναμένεται να
τιμωρηθούν ­ σύμφωνα με το άρθρο 6 του κανονισμού πειθαρχικού δικαίου ­ οι
Χάρβεϊ, Σάκλφορντ.

Για τον Καράγκουτη, πιθανότατα ο αθλητικός δικαστής θα στηριχθεί στο άρθρο 5
και θα του επιβάλει τιμωρία αποκλεισμού τριών αγωνιστικών και 100.000 δραχμών.

Το μονομελές δικαιοδοτικό όργανο, είναι πιθανό να εξετάσει και για τον
Σάκλφορντ (όπως για τον Γιαννούλη), το άρθρο 7 που επισύρει ποινή 8
αγωνιστικών και 500.000 πρόστιμο σε κάθε παίκτη που έχει αποβληθεί από αγώνα
λόγω βάναυσης συμπεριφοράς που προκάλεσε τραυματισμό, που έχει αναγραφεί στο
φύλλο αγώνα ή αποδεικνύεται από ιατρική βεβαίωση. 
Ο τραυματισμός του Κικίλια (από τις γροθιές του Σάκλφορντ) δεν αναγράφηκε στο
φύλλο αγώνα, όπως συνέβη γι' αυτόν του Καράγκουτη (από τη γροθιά του
Γιαννούλη). Όσον αφορά τη μικρότερη ποινή που πιθανολογείται για τον
Καράγκουτη, αυτό οφείλεται στο ότι οι διαιτητές σημείωσαν στο φύλλο αγώνα πως
ο παίκτης του Πανιωνίου «προσπάθησε να αμυνθεί, επιχειρώντας να κτυπήσει τον
αντίπαλό του, χωρίς να τα καταφέρει».

Τέλος οι Μπαλογιάννης, Γιέλιτς δεν τιμωρούνται επιπλέον, πλην της αποβολής
τους από το υπόλοιπο του προχθεσινού αγώνα, καθώς αποβλήθηκαν για την είσοδό
τους στον αγωνιστικό χώρο.

ΤΟΥ ΑΓΙΟΥ Βαλεντίνου ήταν το Σάββατο, όμως στη Νέα
Σμύρνη τα... μπουκέτα ήταν «άγρια». Το ντέρμπι Πανιωνίου - ΠΑΟΚ μετατράπηκε σε
­ ομαδικό ­ πυγμαχικό αγώνα, μετά την προκλητική και καθόλου επαγγελματική
συμπεριφορά του Γιώργου Καράγκουτη, την ανταπάντηση του Γιάννη Γιαννούλη με
γροθιές και τη γενική σύρραξη που ακολούθησε.

Το παρκέ έγινε ταπί που φιλοξενούσε πυγμάχους, ενώ στι εξέδρες οι οπαδοί τού
Πανιωνίου εναρμονίστηκαν αμέσως με το κλίμα και εκσφενδόνιζαν στον αγωνιστικό
χώρο (προφανώς χωρίς διάκριση) ό,τι αντικείμενο είχαν στα χέρια τους!

Οι διαιτητές Μαστραφτσής-Μουζάκης σχετικά τήρησαν τους κανονισμούς και
απέβαλαν τους Καράγκουτη, Χάρβεϊ, Γιέλιτς από τον Πανιώνιο και τους Γιαννούλη,
Σάκλφροντ, Μπαλογιάννη από τον ΠΑΟΚ.

Ας πάρουμε τα πράγματα από την αρχή. Ο Καράγκουτης πραγματοποίησε ένα
εκπληκτικό κάρφωμα μπροστά στον Γιαννούλη, κάνοντάς μας για λίγο να πιστέψουμε
ότι είμαστε στο ΝΒΑ. Ο νεαρός άσος του Πανιωνίου, όσο ξαφνικά τους απογείωσε
όλους στη Νέα Σμύρνη, έτσι ξαφνικά τους προσγείωσε.

Αμέσως έσπευσε να πανηγυρίσει με προκλητικό τρόπο εις βάρος του Γιαννούλη. Τον
έσπρωξε με το σώμα του και όπως φάνηκε, ταυτόχρονα τού συλλάβισε μερικές...
ύβρεις (τις οποίες δεν παραδέχεται ο Καράγκουτης).

Τη μία μη επαγγελματική συμπεριφορά την ακολούθησε άλλη. Ο Γιαννούλης
ανταπάντησε με χειρότερο τρόπο. Γρονθοκόπησε τον Καράγκουτη και αμέσως σήμανε
γενική σύρραξη. Ο Χάρβεϊ κατάφερε γροθιά στον Γιαννούλη, ενώ ο Σάκλφορντ
εισέβαλε από τον πάγκο του ΠΑΟΚ (όπως όλοι οι συμπαίκτες του και οι παίκτες
του Πανιωνίου) και χτύπησε τον Κικίλια, που προσπαθούσε να ηρεμήσει τα πνεύματα.

Με τη βοήθεια των διαιτητών και όσων είχαν μείνει ψύχραιμοι, το επεισόδιο
έληξε και οι διαιτητές άρχισαν την εφαρμογή των κανονισμών. Μόλις σήκωναν τα
χέρια (δύο υψωμένες γροθιές σημαίνει ντεσκαλιφιέ-αποβολή), οι πάγκοι των δύο
ομάδων ορμούσαν εναντίον τους, με αποτέλεσμα να προκληθεί και μίνι επεισόδιο
μεταξύ των προπονητών.

Οι διαιτητές προκειμένου να ηρεμήσουν, αλλά και να σιγουρευτούν για το σωστό
των αποφάσεών τους, αποσύρθηκαν στα αποδυτήρια. Ύστερα από περίπου 20 λεπτά
βγήκαν στο γήπεδο και έκαναν γνωστή την ετυμηγορία τους.

ΕΥΘΥΝΕΣ στον Αντόνιο Χάρβεϊ επιρρίπτουν στον
Πανιώνιο, για τα απαράδεκτα επεισόδια στο προχθεσινό ματς με τον ΠΑΟΚ, ενώ
προσπαθούν να «γλιτώσουν» τον Γιώργο Καράγκουτη. Για το σκοπό αυτό υπάρχει
σκέψη ακόμα και για δημόσια προβολή του βίντεο (σε συνεννόηση πρώτα με τον
νομικό σύμβουλο του ΤΑΚ Ν. Κακαβά), αφού στον Πανιώνιο υποστηρίζουν ότι κακώς
ο διαιτητής Μουζάκης «κράτησε» και το δελτίο του 22χρονου φόργουορντ. Όσο για
τον Χάρβεϊ, θεωρείται υπότροπος (έκανε τα ίδια σε φιλικό με την Μπουντοστνόστ,
αλλά και στο ματς με το Περιστέρι) και αν είχαν το δικαίωμα θα προχωρούσαν
στην αντικατάστασή του. Πάντως, δεν θα γλιτώσει το πρόστιμο.

Όσον αφορά τους... τραυματίες από το ξύλο, ο Κικίλιας έχει από ένα αιμάτωμα
στις οφθαλμικές κόγχες, ενώ στον Καράγκουτη τοποθετήθηκαν δύο ράμματα κάτω από
το μάτι.

ΜΕ σχετικά ικανοποιητικό τρόπο λειτούργησαν οι
Μαστραφτσής-Μουζάκης, αν και δεν απέφυγαν τα λάθη. Το πιο σημαντικό και
μοναδικό που δεν δικαιολογείται για τους ρέφερι, ούτε από την γρήγορη και
απρόσμενη εξέλιξη του επεισοδίου, είναι ο χαρακτηρισμός ως «αναίτια» της
αντίδρασης του Γιαννούλη εις βάρος του Καράγκουτη.

Ήταν εμφανές ότι ο παίκτης του Πανιωνίου προκάλεσε τον αντίπαλό του και έχει
τεράστιο μερίδιο ευθύνης. Από εκεί και πέρα έδειξαν γνώση των κανονισμών,
αποβάλλοντας τους Μπαλογιάννη, Γιέλιτς γιατί εισέβαλαν από τον πάγκο στον
αγωνιστικό χώρο, αλλά ταυτόχρονα έδειξαν και «ασθενή όραση». Ο κανονισμός δεν
ίσχυσε, αφού δεν τους... είδαν, για τους υπόλοιπους παίκτες που μπήκαν στον
αγωνιστικό χώρο. Προφανώς φοβήθηκαν ότι αποβάλλοντας τους πάντες θα έπρεπε να
διακόψουν το ματς και έτσι προτίμησαν τη... μεσοβέζικη λύση της αποβολής ενός
παίκτη από κάθε ομάδα.

ΟΙ ΔΥΟ διαιτητές έγραψαν στο φύλλο αγώνα: Στο 12.47
πριν από το τέλος του δευτέρου ημιχρόνου και ύστερα από φάουλ, ο νούμερο 15
του ΠΑΟΚ (Γιαννούλης) χτύπησε αναίτια το νούμερο 15 του Πανιωνίου
(Καράγκουτης). Ο νούμερο 15 του Πανιωνίου στην προσπάθειά του για άμυνα,
προσπάθησε να χτυπήσει το νούμερο 15 του ΠΑΟΚ (Γιαννούλης), αλλά δεν τα
κατάφερε. Τότε ο νούμερο 14 του ΠΑΟΚ (Σάκλφορντ) μπήκε στον αγωνιστικό χώρο
και χτύπησε το νούμερο 6 του Πανιωνίου (Χάρβεϊ), ο οποίος ανταπέδωσε στο
νούμερο 14 του ΠΑΟΚ (Σάκλφορντ). Όλοι οι παραπάνω παίκτες αποβλήθηκαν με «D»
(ντισκαλιφιέ) και κρατήθηκαν τα δελτία τους.

ΦΑΙΝΕΤΑΙ πως ορισμένοι δεν βάζουν με τίποτα μυαλό. Ούτε καν έχουν τη δύναμη να
παραδεχτούν το μερίδιο ευθύνης τους και τα λάθη τους. Αν η συμπεριφορά των
μπασκετμπολιστών-πυγμάχων «τραυμάτισε» το μπάσκετ και το πρωτάθλημα, τα όσα
υποστήριξαν μετά το τέλος του αγώνα οι Καράγκουτης - Γιαννούλης το έστειλαν
στην... εντατική.

Ο Καράγκουτης απευθυνόμενος στον γενικό αρχηγό του ΠΑΟΚ, Νίκο Ζελωμοσίδη,
τόνιζε την ντροπή που αισθάνεται πλέον για τον πρώην συμπαίκτη του στις
Εθνικές ομάδες, λέγοντας ότι πρέπει ο ΕΣΑΚΕ να υποβάλει ορισμένους παίκτες και
ιδιαίτερα τον Γιαννούλη σε αλκοτέστ πριν από κάθε αγώνα. Και όλα αυτά
προφανώς, εννοώντας τα ξενύχτια για τα οποία κατά καιρούς έχει κατηγορηθεί ο
παίκτης του ΠΑΟΚ.

Από την άλλη πλευρά των αποδυτηρίων ο Γιαννούλης, θέλοντας μάλλον να συνεχίσει
την επίδειξη ανδρισμού, προτίμησε να μην αναγνωρίσει το λάθος του. «Με έσπρωξε
από πίσω λες και ήμουν καμιά πόρνη... (δεν χρησιμοποίησε αυτή τη φράση). Θα
καθόμουν με σταυρωμένα χέρια; Τι είμαι; Ορκίζομαι ότι με έβρισε», έλεγε
εξιστορώντας το επεισόδιο ο Γιαννούλης, ενώ σταμάτησε για λίγο πιάνοντας το
κεφάλι του καθώς από τη γροθιά του Χάρβεϊ αισθανόταν ζαλάδες.

«Του ρίχνω λοιπόν μια, και προσπαθεί να μου ρίξει και αυτός. Και πάνω που
πέφτουν οι γρήγορες ακούω ένα "ντουπ" (από τη γροθιά του Χάρβεϊ) και λέω
"μάγκα εδώ τελειώσαμε". Η πλάκα είναι που σε όλο το ματς ο Χάρβεϊ μου έλεγε
συνέχεια μπράβο και μου έδινε συγχαρητήρια όταν του έβαζα καλάθι με ωραία
κίνηση...» συνέχισε ο Γιαννούλης, που μουρμούρισε: «Ελπίζω να μην ξανασυμβεί».

Την ίδια στιγμή ο Καράγκουτης στα αποδυτήρια του Πανιωνίου, αφού ζητούσε να
θεσπιστεί αλκοτέστ για τον Γιαννούλη, ζήτησε από τους δημοσιογράφους να
γράψουν τρία στοιχεία που ήθελε να επισημάνει: «Θύμα και θύτης πρέπει να έχουν
ίδια τιμωρία; Είναι λογικό; Το δεύτερο που έχω να πω είναι ότι σε κατ' ιδίαν
συζητήσεις των παραγόντων της ομάδας με τους διαιτητές, δικών μου με τους
διαιτητές αλλά και τους παράγοντες του ΠΑΟΚ, παραδέχθηκαν ότι αποπειράθηκα να
αμυνθώ. Αυτό δείχνει τη στάση μου. Και τρίτο να σημειώσετε ότι αισθάνομαι
ντροπή για τον συμπαίκτη μου στις Εθνικές ομάδες και πρώην φίλο μου...». Αυτά
είπε ο Καράγκουτης και έφυγε δίχως να παραδεχθεί ότι ευθύνεται και αυτός για
τα όσα έγιναν στη Νέα Σμύρνη. Κρίμα..

ΑΔΙΚΕΣ ΓΙΑ την ομάδα του χαρακτήρισε τις αποφάσεις των διαιτητών ο Μάκης
Δενδρινός, ενώ ο Σβι Σερφ πιο ήρεμος τόνισε πως μετά τις όποιες αποφάσεις των
δικαιοδοτικών οργάνων θα αποφασίσει η ομάδα του για τις τιμωρίες που θα πρέπει
να υποβληθούν στους παίκτες που πήραν μέρος στο επεισόδιο.

Ο Δενδρινός στάθηκε κυρίως στο μακροπρόθεσμο κόστος της ποινής: «Θα το
πληρώσουμε ακριβά και άδικα. Πώς είναι δυνατόν ο θύτης να εξομοιωθεί με το
θύμα; Ο Καράγκουτης όντως πήγε να πικάρει τον Γιαννούλη, αλλά δεν μπορείς να
απαγορεύσεις σε έναν παίκτη να πανηγυρίσει. Ο Ράτζα στο μεταξύ μας παιχνίδι,
ύστερα από κάθε κάρφωμα, έκανε τούμπες μπροστά μας και δεν έγινε τίποτα. Ο
κάθε παίκτης αντιδρά διαφορετικά».

Ο προπονητής του Πανιωνίου σχολίασε και την αποβολή του Γιέλιτς: «Είχαμε άδικη
αντιμετώπιση από τους διαιτητές για την αποβολή του Γιέλιτς, αφού όλοι οι
παίκτες μπήκαν στο γήπεδο. Από παίκτες έως φίλαθλοι και φροντιστές».

Ο Σβι Σερφ, πιο ήρεμος, επισήμανε: «Δεν είναι σωστό να κάνουμε σχόλια που
μπορεί να κάνουν χειρότερη την κατάσταση. Ας δούμε πρώτα τη βιντεοκασέτα και
να πούμε ορισμένα πράγματα όταν θα είμαστε πιο ψύχραιμοι».

Όταν ρωτήθηκε για τις πιθανές κυρώσεις για τους παίκτες που πήραν μέρος στο
επεισόδιο, ο Σερφ είπε: «Όταν βγει η οριστική απόφαση και δούμε τις τιμωρίες,
θα δούμε τι θα κάνουμε. Θα είναι πάντως μια καλή ευκαιρία για παίκτες που δεν
είχαν χρόνο συμμετοχής να παίξουν περισσότερο».

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O18</CAT>
<ED>
Κωδικός άρθρου: A16066O181</ED>
<ID>
ID:131291

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O18&aa=1</URL></REF>


Article

<CATEGORY>vin10</CATEGORY>

 <H5></H5><H5>Τα ίδια και ο Μακ Ρέι
</H5><H5>Δήλωσε άγνοια
</H5><H5>Ατυχής στιγμή
</H5><H2>Εμπιστευτικά
</H2>
Με τον Γιαννούλη τα είχε ο Γιώργος Μποσγανάς. «Για έναν παίκτη διαλύθηκε το
παιχνίδι... Όλοι στην Ευρώπη και την Αμερική, όταν καρφώνουν πανηγυρίζουν. Τι
θα γίνει δηλαδή, πρέπει να τους πλακώνουν στα... μπουκέτα, μετά; Ο Μακ Ρέι
κάρφωνε και έκανε ό,τι έκανε ο Καράγκουτης...».

* Παράπονα για την αποβολή του έκανε ο Ντούσαν
Γιέλιτς: «Μου είπαν ότι με απέβαλαν γιατί μπήκα στον αγωνιστικό χώρο. Δεν
έκανα όμως τίποτα. Στάθηκα δίπλα από τον Μοράλες και κοιτούσα... Τους ρώτησα
γιατί δεν απέβαλαν και όλους τους παίκτες του ΠΑΟΚ, μπήκαν πρώτοι μέσα... Έχω άδικο;».

Άγνοια για τους λόγους αποβολής του εξέφρασε ο Γιώργος Μπαλογιάννης, που
εξέφρασε τη στενοχώρια του για τα όσα έγιναν. Και μάλλον ήταν ο μόνος...
«Ειλικρινά δεν ξέρω γιατί με απέβαλαν. Είναι κρίμα και ντροπή τα όσα
συνέβησαν, αν και γίνονται τέτοια πράγματα υπό το κλίμα έντασης και
ψυχολογικής πίεσης».

Ο Λευτέρης Κακιούσης τόνισε: «Ήταν μια άτυχη στιγμή. Δεν θέλω να αναφερθώ στο
επεισόδιο. Μετά από αυτό ο Πανιώνιος είχε τρακ, ενώ εμείς φανήκαμε πιο
έμπειροι και πήραμε την πολύτιμη νίκη».

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O18</CAT>
<ED>
Κωδικός άρθρου: A16066O182</ED>
<ID>
ID:131345

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O18&aa=2</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Δεν θα γυρίσει ο Ορτίθ
</H2><H2></H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

ΘΕΣΣΑΛΟΝΙΚΗ

«ΠΑΓΩΣΑΝ» ΟΛΕΣ οι ενέργειες από πλευράς Άρη για την επιστροφή του Χοσέ Ορτίθ
κι αυτό γιατί τόσο οι παίκτες όσο και η τεχνική ηγεσία δεν ενθουσιάστηκαν
μόλις πληροφορήθηκαν ότι, σε περίπτωση επιστροφής του, ο Πορτορικανός σέντερ
θα έπαιρνε όλα τα οφειλόμενα χρήματα για να παίξει μέχρι το τέλος της
περιόδου, αλλά και παραμονή κρίσιμου αγώνα θα εμφανιζόταν και θα έπρεπε να
αλλάξουν τα πλάνα της ομάδας.

Έτσι ο κάτοχος του Κυπέλλου Κόρατς στη ρεβάνς της Τετάρτης με την Πομπέα Ρόμα
στην Ιταλία θα αγωνιστεί οριστικά χωρίς τον Ορτίθ (και φυσικά χωρίς τους Σοκ,
Μπόνι, ενώ είναι εξαιρετικά αμφίβολη η συμμετοχή των τραυματιών Λιαδέλη -
Γαλακτερού που αν δεν ξεπεράσουν τα προβλήματά τους ο Άρης θα μείνει με επτά
παίκτες και φυσικά θα πληρώσει και κάποιο πρόστιμο στη ΦΙΜΠΑ.

Σε αντίθεση πάντως με τον Ορτίθ, ο δεύτερος ξένος του Άρη, ο Ζάρκο Πάσπαλι
άφησε άναυδους τους πάντες στον «κιτρινόμαυρο» σύλλογο, όταν αρνήθηκε να
πληρωθεί έναντι ποσό έξι εκατομμυρίων δρχ., προκειμένου τα χρήματα να δοθούν
στους συμπαίκτες του πιστεύοντας πως τα έχουν μεγαλύτερη ανάγκη από αυτόν.

Ο ΜΑΓΚΩΤΣΙΟΣ

Περισσότερο με την ατυχία και ελάχιστα με το αγωνιστικό μέρος του παιχνιδιού
ασχολήθηκε ο Χρήστος Μαγκώτσιος που στενοχωρήθηκε πάρα πολύ για τον
τραυματισμό του Γαλακτερού (αγώνας δρόμου για να παίξει στη Ρώμη) και την
απουσία του Λιαδέλη (υποβάλλεται σε εντατική θεραπεία).

«Είμαστε λίγοι και γινόμαστε λιγότεροι με τα προβλήματα που εμφανίζονται
καθημερινά. Ο Θεός να μας φυλάει όλους για να είμαστε γεροί. Εύχομαι και
ελπίζω την Τετάρτη να πάμε στη Ρώμη όσο περισσότεροι και πιο υγιείς παίκτες
γίνεται, δεν ξέρω τι ακριβώς μας κυνηγάει και έχουμε τόσες ατυχίες, ίσως
πρέπει να επικαλεστούμε άλλες δυνάμεις για να τις σταματήσουμε».

*** Λακωνικός στις δηλώσεις του ο Κώστας Πετρόπουλος δεν χρειαζόταν και
πολύ να αντιληφθεί κανείς πως ήταν απογοητευμένος από τους παίκτες του που
ούτε στο γήπεδο δεν τους... είδε.

«Η δική μου ομάδα μάλλον δεν ήταν στο Αλεξάνδρειο και το παιχνίδι δεν αντέχει
σε κριτική. Ήμασταν πολύ άστοχοι και μοιραία ήρθε η ήττα με διαφορά από έναν
Άρη με πολλά προβλήματα. Πιστεύω πως οι παίκτες μου πήραν ένα μάθημα και
κατάλαβαν ότι πρέπει να ιδρώσουν παραπάνω και να χτυπηθούν μέσα στο γήπεδο για
να πετύχουν κάτι καλό».

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O19</CAT>
<ED>
Κωδικός άρθρου: A16066O191</ED>
<ID>
ID:131292

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O19&aa=1</URL></REF>


Article

<CATEGORY>vin10</CATEGORY>

 <H2>ΣΟΥΜΠΟΤΙΤΣ
</H2><H2>Στηριχθήκαμε στους καλούς αιφνιδιασμούς
</H2>
Ο ΠΡΟΠΟΝΗΤΗΣ του Παναθηναϊκού Λευτέρης Σούμποτιτς έκανε ιδιαίτερη αναφορά στη
Λάρισα: «Ο Γυμναστικός μπορεί να υποβιβάζεται, όμως έδειξε και σε αυτό το ματς
ότι παίζει καλό και ομαδικό μπάσκετ. Όταν αντιμετωπίζεις τέτοιες ομάδες
δυσκολεύεσαι και ευτυχώς οι παίκτες μου το κατάλαβαν γρήγορα. Είχαμε πολύ
καλούς αιφνιδιασμούς και έτσι φτάσαμε στη νίκη. Ελπίζω να συνεχίσει να παλεύει
τα ματς και να καταφέρει να παραμείνει στην κατηγορία», είπε ο Σούμποτιτς.

Ο προπονητής της Λάρισας Γιώργος Βαγιόπουλος υποστήριξε: «Έμεινα
ευχαριστημένος μόνο όσον αφορά τη στατιστική του αγώνα. Είχαμε διάθεση στην
επίθεση, αλλά στην άμυνα δεν προσπαθήσαμε όσο έπρεπε. Δώσαμε ευκαιρία στον
Παναθηναϊκό να σημειώσει εύκολα καλάθια, ενώ εμείς χάσαμε ευκαιρίες να
σκοράρουμε. Στο β' μέρος ήμασταν καλύτεροι στην άμυνα, όχι όμως και στην
επίθεση. Οι παίκτες μου έχουν αρχίσει να αποκτούν σωστή νοοτροπία. Θα
παλέψουμε όσο μπορούμε».

*** Με εγγυήσεις, ότι τελικά θα πληρωθεί ο... μάνατζέρ του, αγωνίστηκε
ο Ρίτσμοντ. Ο παίκτης της Λάρισας δεν ήθελε να παίξει και οι παράγοντες της
ομάδας τον έπεισαν την τελευταία στιγμή.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O19</CAT>
<ED>
Κωδικός άρθρου: A16066O192</ED>
<ID>
ID:131346

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O19&aa=2</URL></REF>


Article

<CATEGORY>vin10</CATEGORY>

 <H2>ΓΙΑΤΖΟΓΛΟΥ
</H2><H2>Αξιοποιήσαμε την ευκαιρία
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

«ΗΜΑΣΤΑΝ τυχεροί που παίξαμε τώρα με το Περιστέρι», τόνισε ο προπονητής της
Δάφνης, Στηβ Γιατζόγλου, ο οποίος πραγματοποίησε την πρώτη του νίκη. «Οι
αγώνες που δώσαμε με τον Ολυμπιακό, τον Παναθηναϊκό και τον ΠΑΟΚ μας επέτρεψαν
να δουλέψουμε. Κατάφερα να περάσω τη φιλοσοφία μου και να γυμνάσω τους
παίκτες. Δεν μπορεί να γίνει τίποτα χωρίς σκληρή δουλειά και δίχως άμυνα και
ρόλους στην ομάδα. Όμως, ας μην γελιόμαστε. Το Περιστέρι κάτω από φυσιολογικές
συνθήκες είναι σαφώς καλύτερη ομάδα. Από τη μία η προσπάθειά του στην Ευρώπη
και από την άλλη η απουσία του Κορωνιού μας έδωσαν την ευκαιρία που θέλαμε».

Τι πιστεύει, όμως, για τη συνέχεια ο κόουτς της Δάφνης; «Απλά δείξαμε ότι
βρισκόμαστε σε καλό δρόμο. Κάναμε μια καλή αρχή. Αν το πάρουμε ψυχρά, αυτή η
νίκη μας επιτρέπει να μη χάσουμε έδαφος σε περίπτωση ήττας από το Σπόρτιγκ».

Τη χειρότερή του φετινή εμφάνιση έκανε το Περιστέρι, σύμφωνα με τον προπονητή
του, Αργύρη Πεδουλάκη, ο οποίος καθυστέρησε περίπου είκοσι λεπτά να πάει στη
συνέντευξη Τύπου: «Είχαμε παιχνίδι την Τετάρτη και ιδιαίτερα στο δεύτερο
ημίχρονο που κρίθηκε ο αγώνας, δεν είχαμε τον οργανωτή μας. Κάναμε τη
χειρότερή μας φετινή εμφάνιση. Ειδικά στο δεύτερο μέρος ήμασταν χάλια. Δεν
ψάχνουμε δικαιολογίες και κοιτάμε μπροστά».

*** Σαν «θηρίο» στο κλουβί ήταν ο Άγγελος Κορωνιός. Ο διεθνής άσος του
Περιστερίου δεν ήταν στη δεκάδα (έχει θλάση στο δικέφαλο), όμως παρακολούθησε
το παιχνίδι από τον πάγκο.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O19</CAT>
<ED>
Κωδικός άρθρου: A16066O193</ED>
<ID>
ID:131383

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O19&aa=3</URL></REF>


Article

<CATEGORY>vin10</CATEGORY>

 <H2>ΠΑΤΡΑ
</H2><H2>Αφιερωμένη στον βοηθό
</H2>
Ο ΒΟΗΘΟΣ του Κώστα Διαμαντόπουλου, Αλέκος Πολυδωρόπουλος, είχε την τιμητική
του προχθές στην Πάτρα. Τόσο ο Διαμαντόπουλος όσο και οι παίκτες του Απόλλωνα
αφιέρωσαν τη νίκη στον Πολυδωρόπουλο, ο οποίος έγινε πατέρας. «Παίξαμε πολύ
καλή άμυνα, ιδιαίτερα στο α' μέρος. Στόχος μας δεν ήταν μόνο η νίκη αλλά και η
διαφορά, αφού δεν αποκλείεται να έχουμε τριπλή ισοβαθμία, μαζί με το
Περιστέρι», είπε ο Διαμαντόπουλος.

Ο προπονητής του Ηρακλείου, Γιώργος Καλαφατάκης, είπε: «Ο Απόλλωνας ήταν
καλύτερος και νίκησε δίκαια. Κάναμε πολλά λάθη, αλλά γενικά είμαστε νέα ομάδα
και είναι δύσκολο να παίζουμε καλά εντός και εκτός έδρας. Ο Απόλλωνας, με
μεθοδική δουλειά τα δύο τελευταια χρόνια, έχει φτάσει σ' αυτό το σημείο».

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O19</CAT>
<ED>
Κωδικός άρθρου: A16066O194</ED>
<ID>
ID:131408

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O19&aa=4</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Χτύπησαν στην εκπνοή
</H2>
ΤΖΟΡΝΤΑΝ (37π) και Φίνλεϊ (32π) ήταν οι πρωταγωνιστές στα προχθεσινά ματς του
ΝΒΑ, αφού και οι δύο σκόραραν στην εκπνοή των αγώνων, δίνοντας τη νίκη σε
Σικάγο και Ντάλας, επί Ατλάντα (112-110) και Ιντιάνα (85-82), αντίστοιχα. Το
Σιάτλ νίκησε στο Λος Άντζελες τους Λέικερς (113-108), αλλά χθες έχασε στην
έδρα του από τη Γιούτα 111-91.

Άλλα αποτελέσματα: Πόρτλαντ - Χιούστον 105-81, Σακρεμέντο - Γκόλντεν Στέιτ
109-92, Σάρλοτ - Φιλαδέλφεια 103-96, Μαϊάμι - Ντιτρόιτ 100-86, Νιού Τζέρσεϊ -
Τορόντο 130-115, Μινεσότα - Ντένβερ 107-80, Λ.Α. Κλίπερς - Βοστώνη 96-97, Νέα
Υόρκη - Ορλάντο 99-83, Ατλάντα - Ιντιάνα 92-96, Κλίβελαντ - Μιλγουόκι 93-99,
Φιλαδέλφεια - Νιού Τζέρσεϊ 98-105, Σαν Αντόνιο - Φοίνιξ 81-94, Βανκούβερ -
Ουόσιγκτον 110-108.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O19</CAT>
<ED>
Κωδικός άρθρου: A16066O195</ED>
<ID>
ID:131422

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O19&aa=5</URL></REF>


Article

<CATEGORY>vin10</CATEGORY>

 <H5>Η ΕΠΟΜΕΝΗ ΑΓΩΝΙΣΤΙΚΗ
</H5><H5>Πυγμαχία αντί για μπάσκετ
</H5><H5>Η ΠΕΝΤΑΔΑ ΤΗΣ ΗΜΕΡΑΣ
</H5><H2>ΤΟ ΠΑΝΟΡΑΜΑ ΤΗΣ Α1 </H2>
Η ΕΠΟΜΕΝΗ αγωνιστική (21η): Σάββατο 21/2: Περιστέρι - Πανιώνιος (ΚΓ
Περιστερίου, 17.00), ΠΑΟΚ - Λάρισα (Αλεξάνδρειο, 17.00), Παναθηναϊκός -
Παπάγου (ΟΑΚΑ, 17.00), Σπόρτιγκ - Δάφνη (γήπ. Σπόρτιγκ, 17.00), Ηρακλής - Άρης
(Ιβανώφειο, 17.00), Ηράκλειο - Ολυμπιακός (ΚΓ Ηρακλείου, 18.30, ΑΝΤ1).Κυριακή
22/2: Απόλλων Πάτρας - ΑΕΚ (γήπ. Απόλλωνα, 18.30, ΑΝΤ1).

ΣΥΓΧΑΡΗΤΗΡΙΑ, «κύριοι»! Ωραίο παράδειγμα δώσατε στους πιτσιρικάδες που σας
θαυμάζουν. Δυστυχώς, Γιώργο Καράγκουτη και Γιάννη Γιανούλη, χάσατε με όσα
κάνατε προχθές στη Νέα Σμύρνη την έξωθεν καλή μαρτυρία, την οποία είχατε
κερδίσει με ιδρώτα στο γήπεδο. Γιατί καλός παίκτης σημαίνει και ήθος. Και
εσείς εκτεθήκατε με τη συμπεριφορά σας στον αγωνιστικό χώρο, αλλά και με τις
δικαιολογίες που επικαλεστήκατε στη συνέχεια. Καράγκουτης και Γιανούλης είναι
πλέον 22 χρόνων. Πρέπει να συνειδητοποιήσουν ότι πέρα από απαιτήσεις έχουν και
υποχρεώσεις. Και αυτές δεν είναι λίγες...

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O20</CAT>
<ED>
Κωδικός άρθρου: A16066O201</ED>
<ID>
ID:131294

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O20&aa=1</URL></REF>


Article

<CATEGORY>vin10</CATEGORY>

 <H5>ΟΙ ΑΝΑΠΛΗΡΩΜΑΤΙΚΟΙ ΤΟΥ ΠΑΟΚ ΕΔΩΣΑΝ ΤΗ ΝΙΚΗ
</H5><H2>«Χρυσός» πάγκος
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

ΟΙ ΑΝΑΠΛΗΡΩΜΑΤΙΚΟΙ του ΠΑΟΚ αποδείχθηκαν πιο δυνατοί ψυχολικά και πιο
ψύχραιμοι αγωνιστικά από τους αντίστοιχους του Πανιωνίου. Έτσι μετά το θλιβερό
επεισόδιο και τις αποβολές έξι παικτών, ο ΠΑΟΚ κατόρθωσε να κυριαρχήσει και να
πάρει την πολύτιμη νίκη που του δίνει σοβαρό προβάδισμα για την είσοδό του
στην τελική 4άδα του πρωταθλήματος.

Η αποβολή των Καράγκουτη, Χάρβεϊ, Γιέλιτς με ντεσκαλιφιέ (αργότερα αποβλήθηκε
με πέντε φάουλ ο Κίκιλιας), άφησε τον Πανιώνιο χωρίς ψηλούς. Ο Δενδρινός
χρησιμοποίησε πεντάδα με τους Κινγκ, Δρελιώζη, Μποσγανά, Καμαριώτη και
Παπαδάκο, ενώ η αντίστοιχη του Σερφ ήταν πιο ισορροπημένη.

Νίκος Μπουντούρης. Ο πλέι μέικερ του ΠΑΟΚ ήταν ο κορυφαίος μεταξύ των παικτών
που έπαιζαν μόνο μπάσκετ προχθές στη Νέα Σμύρνη

Από τον ΠΑΟΚ αποβλήθηκε ο (κάκιστος αγωνιστικά προχθές) Σάκλφορντ, ο
Γιαννούλης και ο Μπαλογιάννης. Έτσι ο προπονητής του ΠΑΟΚ είχε στον αγώνα τους
Μακ Ρέι, Μοράλες ­ που του έδιναν αβανταζ στη ρακέτα ­ Ρόουαν, Μασλαρινό και
Μπουντούρη. Ο τελευταίος με τον Κακιούση έκαναν πράξη την εντολή του Σερφ για
inside game με τους ψηλούς, ενώ ο Μασλαρινός δικαιώθηκε για τις πρωτοβουλίες
και ήταν ψύχραιμος στις βολές. Ο Ρόουαν βοήθησε μέχρι να αποβληθεί και αυτός
με φάουλ και ο ΠΑΟΚ έφθασε στη νίκη.

Μέχρι τη στιγμή του επεισοδίου το ματς ήταν αμφίρροπο και πραγματικό ντέρμπι.
Ο Πανιώνιος με το δίδυμο των ξένων σε μεγάλη ημέρα, είχε ξεσπάσματα που του
έδιναν μικρό προβάδισμα στο σκορ, ενώ ο ΠΑΟΚ με κύριο εκφραστή των επιθέσεών
του τον Ρόουαν και βοήθεια από τους Γιαννούλη, Μακ Ρέι έμενε «ζωντανός» στο
παιχνίδι, παίρνοντας μερικές φορές αυτός το προβάδισμα στο σκορ.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O21</CAT>
<ED>
Κωδικός άρθρου: A16066O211</ED>
<ID>
ID:131295

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O21&aa=1</URL></REF>


Article

<CATEGORY>vin10</CATEGORY>

 <H2>ΟΑΚΑ
</H2><H2>Πήρε διαφορά από τεχνική ποινή
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΜΕΧΡΙ ΤΟ 17' άντεξε ο Ηρακλής στην πίεση της ΑΕΚ και στη συνέχεια
υποτάχτηκε πλήρως (84-62). Στο σημείο εκείνο (30-27) χρεώθηκε με (αυστηρή)
τεχνική ποινή ο Αλεξανδρής, για διαμαρτυρία σε φάουλ και η ΑΕΚ πέτυχε έξι
ποντους με 3/4 βολές του Λάσα και τρίποντο του Χατζή και το σκορ εκτοξεύτηκε
στους εννέα πόντους.

«Τα παιδιά δεν είχαν δύναμη μετά να παλέψουν το ματς, πάντως δείξαμε καλύτερη
εικόνα από άλλα παιχνίδια. Ξέρετε ότι σχολιάζω διαιτητές μόνον όταν είναι κάτι
σημαντικό», εξήγησε με παράπονο ο προπονητής του Ηρακλή, Βαγγέλης Αλεξανδρής,
ενώ και ο Ιωαννίδης παραδέχτηκε ότι σ' εκείνο το σημείο «ξύπνησε» η ΑΕΚ.

Κουρασμένος ήταν ο Αλεξάντερ (εδώ με τον διακριθέντα του Ηρακλή, Μάξεϊ), αλλά
η ΑΕΚ επικράτησε άνετα

Η «Ένωση» είχε για άλλη μια φορά πρωταγωνιστή τον Νίκο Χατζή, ενώ έλαμψε
αρκετές φορές ο Ουίλι Άντερσον. Ο «ξανθός» ξεκούρασε τον Τσακαλίδη (εκτός
10άδας) και οι Μπαρλάς (10π με 100% ευστοχία), Στάνσμπερι, κέρδισαν εντυπώσεις.

Ο Ηρακλής είχε πολλές λύσεις από τους Νέμπχαρντ, Μπάκναλ στο πρώτο ημίχρονο,
αλλά όταν η ΑΕΚ έπαιξε άμυνα, οι παίκτες του «γηραιού» αντιμετώπισαν προβλήματα.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O21</CAT>
<ED>
Κωδικός άρθρου: A16066O212</ED>
<ID>
ID:131348

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O21&aa=2</URL></REF>


Article

<CATEGORY>vin10</CATEGORY>

 <H5>ΘΕΣΣΑΛΟΝΙΚΗ
</H5><H2>Με υπογραφή Χρυσανθόπουλου
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

ΤΟΝ ΛΕΝΕ Γιώργο Χρυσανθόπουλο και αυτό το... κατάλαβαν καλά οι
Πατησιώτες, που είδαν τον φόργουορντ του Άρη να παίζει καλύτερα ίσως και απ'
ό,τι θα έπαιζαν ο Λιαδέλης (τραυματίας) και ο Γαλακτερός (αποχώρησε στο 4' με
διάστρεμμα) στην αναμέτρηση του Αλεξανδρείου (72-49).

Ο Χρυσανθόπουλος ήταν ο «εκτελεστής» του Σπόρτιγκ, όμως τη διαφορά των δύο
ομάδων την έκανε και πάλι ο Σιούτης. Αυτή η μεγάλη εμφάνιση από τον πλέι
μέικερ των «κιτρινόμαυρων» είναι βέβαιο πως έκανε τον Παναγιώτη Γιαννάκη να
σκέπτεται μήπως και πρέπει να τον καλέσει στην Εθνική. Οι 21 πόντοι και οι 7
ασίστ είναι νούμερα εξαιρετικά για παίκτη στη θέση «1».

Ο Άρης μπήκε από την αρχή δυνατά και πήρε προβάδισμα στο σκορ.
Εκμεταλλευόμενος την απουσία του Τζον Χάντσον και επιβάλλοντας τον ρυθμό του,
προηγήθηκε στο ημίχρονο 30-21. Μετά άρχισε το σόου με τα τρίποντα και τους
αιφνιδιασμούς, για να προηγηθούν οι Θεσσαλονικείς μέχρι και τριάντα πόντους
(70-40 στο 38').

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O21</CAT>
<ED>
Κωδικός άρθρου: A16066O213</ED>
<ID>
ID:131385

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O21&aa=3</URL></REF>


Article

<CATEGORY>vin10</CATEGORY>

 <H5>ΠΑΤΡΑ
</H5><H2>Μπλόκο στον Νιξ
</H2>
Ο ΑΠΟΛΛΩΝ Πάτρας, παίζοντας αρκετά καλά κατά διαστήματα, νίκησε και το
Ηράκλειο με 80-64. Οι γηπεδούχοι είχαν από την αρχή το προβάδισμα στο σκορ,
αλλά κατάφεραν να πάρουν μια διαφορά στα τελευταια δύο λεπτά του α' μέρους
(36-21). Κι αυτό έγινε, όταν ο Χατζόπουλος περιόρισε τη δραστηριότητα του Νιξ,
ενώ ο Βετούλας έδωσε γρήγορο ρυθμό στο παιχνίδι των γηπεδούχων. Αποτέλεσμα, το
σκορ να γίνει 55-38 στο 27'. Η καλή άμυνα του Πετρόπουλου στον Ντόουσον
βοήθησε το Ηράκλειο να μειώσει στους δέκα πόντους, αλλά χωρίς συνέχεια.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O21</CAT>
<ED>
Κωδικός άρθρου: A16066O214</ED>
<ID>
ID:131409

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O21&aa=4</URL></REF>


Article

<CATEGORY>vin10</CATEGORY>

 <H5>ΛΑΡΙΣΑ
</H5><H2>Κυρίαρχος ο Ράτζα
</H2>
<AUTHOR>ΓΙΩΡΓΟΣ ΒΟΥΝΑΤΣΟΣ</AUTHOR>

Ο ΠΑΝΑΘΗΝΑΪΚΟΣ δεν χρειάστηκε να... φορτσάρει, για να φύγει νικητής από
τη Λάρισα (74-60). Η διαφορά δυναμικότητας ανάμεσα στις δύο ομάδες ήταν
σίγουρα σημαντική, ο Ράτζα κυριαρχούσε κάτω από τα καλάθια και οι «πράσινοι»
το μόνο που ήθελαν, ήταν ένα «ξέσπασμα», για να εξασφαλίσουν μια διαφορά.

Αυτό έγινε στο β' μέρος, όταν οι παίκτες του Παναθηναϊκού έπαιξαν πιο δυνατή
άμυνα και με αρκετούς αιφνιδιασμούς ξέφυγαν 47-33 (24') και 61-43 (34'). Στο
διάστημα αυτό, οι «πράσινοι» στηρίχθηκαν στον Ράτζα, αλλά και τα σουτ τριών
πόντων των Σκοτ και Αλβέρτη.

Ντίνο Ράτζα

Οι παίκτες της Λάρισας προσπάθησαν, αλλά ήταν φανερό ότι δεν μπορούσαν να
αντέξουν έως το τέλος. Στάθηκαν καλά στο α' μέρος (29-36), αλλά όταν οι
«πράσινοι» ξέφυγαν δεν κατάφεραν να ακολουθήσουν.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O21</CAT>
<ED>
Κωδικός άρθρου: A16066O215</ED>
<ID>
ID:131423

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O21&aa=5</URL></REF>


Article

<CATEGORY>vin10</CATEGORY>

 <H5>ΔΑΦΝΗ
</H5><H2>Νίκη - οξυγόνο
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

ΖΩΝΤΑΝΗ, στο κυνήγι της σωτηρίας, έμεινε η Δάφνη, που νίκησε το
Περιστέρι με 67-59. Ο Σκότι Θέρμαν ήταν ο τοπ σκόρερ των γηπεδούχων (19
πόντοι), όμως ο Θόδωρος Παπαλουκάς ήταν αυτός που άλλαξε τη ροή του αγώνα. Ο
νεαρός άσος των γηπεδούχων ανέλαβε καθήκοντα πλέι μέικερ στο 11', δίνοντας
σημαντικές λύσεις σε επίθεση και άμυνα.

Η Δάφνη ξεκίνησε καλά, παίρνοντας προβάδισμα επτά πόντων (14-7 στο 6'). Όμως,
το Περιστέρι, με σερί 8-0 και με ηγέτη τον Κόνερ Χένρι, πέρασε μπροστά (14-15
στο 9'). Ο Γιώργος Κουκλάκης με διαδοχικά τρίποντα γύρισε το ματς και το 33-32
του ημιχρόνου έγινε 52-43 στο 29'.

Οι φιλοξενούμενοι έκαναν την τελευταία τους προσπάθεια για ανάκαμψη, με τον
Χένρι να εξακολουθεί να παίζει... μόνος του. Ο Αμερικανός άσος κατάφερε, με
τον έναν ή τον άλλον τρόπο, να μειώσει στους πέντε πόντους, δυό μόλις λεπτά
πριν από το τέλος (59-54 στο 38'). Όμως, η απουσία του Κορωνιού ήταν κάτι
παραπάνω από αισθητή. Οι παίκτες του Περιστερίου ήταν άστοχοι στις βολές και
στα τρίποντα, στην προσπάθειά τους να ισοφαρίσουν και η Δάφνη κατάφερε να
πάρει σημαντική νίκη.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O21</CAT>
<ED>
Κωδικός άρθρου: A16066O216</ED>
<ID>
ID:131430

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O21&aa=6</URL></REF>


Article

<CATEGORY>vin10</CATEGORY>

 <H5>Η ΟΛΓΑ ΒΑΣΔΕΚΗ 14,44 ΣΤΟ ΤΡΙΠΛΟΥΝ ­ ΕΥΡΩΠΑΪΚΑ ΜΕΤΑΛΛΙΑ ΥΠΟΣΧΟΝΤΑΙ ΠΑΥΛΑΚΑΚΗΣ
ΚΑΙ ΣΜΠΩΚΟΣ
</H5><H2>Πέμπτη στην Ευρώπη
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Όλγα Βασδέκη. Αποθεώθηκε χθες στο ΣΕΦ

ΔΙΠΛΗ υπόσχεση, από πλευράς επιδόσεων, εν όψει Ευρωπαϊκού Πρωταθλήματος
κλειστού στίβου (Βαλένθια, 27 Φεβρουαρίου - 1 Μαρτίου) αλλά και δημοτικότητας
έδωσε ο ελληνικός στίβος στο Πανελλήνιο Πρωτάθλημα το Σαββατοκύριακο στο
«Ειρήνης και Φιλίας».

Επιδόσεις που υπόσχονται ευρωπαϊκά μετάλλια, κυρίως τα 6.54 του Άγγελου
Παυλακάκη (60 μ.), τα 14,44 της Όλγας Βασδέκη (πανελλήνιο ρεκόρ) στο τριπλούν
και τα 20.93 του Θωμά Σμπώκου στα 200 μ., ενώ η παρουσία περίπου 8.000 θεατών
στις κερκίδες και τις δύο μέρες συνολικά δείχνει ότι ο ελληνικός στίβος μπορεί
να φέρει κόσμο στους αγώνες.

Στον τομέα αυτό ο ΣΕΓΑΣ τόλμησε με την ανάθεση σε επαγγελματίες αλλά και την
πρόβλεψη σπικάζ με τον έμπειρο Γιώργο Κωνσταντόπουλο μέσα από τον αγωνιστικό
χώρο. Υπάρχει αισιοδοξία ότι θα γεμίσει το στάδιο στο διεθνές μίτινγκ Αθήνα
'98 το Σάββατο 21 Φεβρουαρίου. Όμως, δεν έλειψαν οι αδυναμίες οργάνωσης
αγώνων, όπως οι υπεράριθμοι μέτριοι αθλητές στο επί κοντώ και η καθυστερημένη
έναρξη στο μήκος ανδρών που ταλαιπώρησε πρωταθλητές και κοινό.

Από πλευράς επιδόσεων ξεχώρισαν: Τα 6.54 του Άγγελου Παυλακάκη (2η επίδοση
στην Ευρώπη) και τα 6.59 (9η) του Γιώργου Θεοδωρίδη στα 60 μ., τα 14,44 της
Όλγας Βασδέκη (πανελλήνιο ρεκόρ ­ παλαιό της ίδιας 14,30 από το 1996 ­ 5η
καλύτερη επίδοση στην Ευρώπη), τα 6,43 της Νίκης Ξάνθου στο μήκος, τα 2,25 του
Κώστα Λιάπη και του Λάμπρου Παπακώστα (νικητής ο πρώτος που το πέρασε με την
πρώτη, ενώ και οι δύο απέτυχαν στο 2,28) στο ύψος, τα 19,29 του Αλέξη Λεωνίδη
στη σφαιροβολία, τα 20.93 του Θωμά Σμπώκου στα 200 μ. (νίκησε τον Κύπριο
Πρόδρομο Κατσαντώνη για 2 χιλιοστά του δευτερολέπτου και τους Αλεξόπουλο
21.01, Παναγιωτόπουλο 21.12), τα 7,82 του Δημήτρη Φιλίνδρα και τα 7,75 του
Κώστα Κουκοδήμου στο μήκος (άλλοι τρεις πάνω από τα 7.50!), τα 54.21 της
Χριστίνας Πανάγου στα 400μ. (πανελλήνιο ρεκόρ γυναικών ­ παλαιό της Μαρίνας
Βασαρμίδου 54.31 από το 1990), τα 47.21 του Παναγιώτη Σαρρή στα 400 μ., τα
7.76 του Δημήτρη Σιατούνη στα 60 μ. εμπ.

Πανελλήνια ρεκόρ εφήβων σημείωσαν οι Περικλής Ιακωβάκης στα 400 μ. με 47.55,
νεανίδων οι Ιωάννα Βολπάνου στο επί κοντώ με 3,65, Αλεξάνδρα Κόμνου στα 60 μ.
εμπ. με 8.53, Όλγα Καιδατζή στα 200μ. με 24.50 και κορασίδων η Θαρένη Βασιλικη
στο μήκος με 5,75 και η Ευαγγελία Χαλιώτη στο τριπλούν με 11,82.

*** Στο Μπίρμιγχαμ η Κατερίνα Κόφφα κατετάγη 4η στα 60 μ. με 7.23
(νικήτρια η Νιγηριανή Αζινούα με 7.07).

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O22</CAT>
<ED>
Κωδικός άρθρου: A16066O221</ED>
<ID>
ID:131296

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O22&aa=1</URL></REF>


Article

<CATEGORY>vin10</CATEGORY>

 <H2>ΠΟΛΟ
</H2><H2>Πήραν άριστα στις εξετάσεις
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Ο Γιώργος Αφρουδάκης (6 γκολ) ήταν ο πρωταγωνιστής της Βουλιαγμένης στο ματς
με τη γαλλική Νις (10-6)

ΘΡΙΑΜΒΕΥΤΙΚΑ επέστρεψαν στην Ευρώπη, Βουλιαγμένη και Ολυμπιακός. Οι δύο
ελληνικές ομάδες τα κατάφεραν περίφημα προχθές και ατενίζουν με αισιοδοξία το
μέλλον τους στις ευρωπαϊκές διοργανώσεις.

Η Βουλιαγμένη στην πρεμιέρα του Τσάμπιονς Καπ νίκησε στο ΟΑΚΑ 10-6 τη γαλλική
Νις, παίζοντας αρκετά καλό πόλο και με τον Γιώργο Αφρουδάκη να σκοράρει από
κάθε θέση. «Με ευνοούσε ο τρόπος που αμύνονταν οι Γάλλοι», έλεγε στο τέλος ο
διεθνής φουνταριστός. Ο Αφρουδάκης σημείωσε έξι γκολ, ενώ η Βουλιαγμένη είχε
πολύ καλό ποσοστό στον παίκτη παραπάνω (5/7). Σκόραραν επίσης οι Λοράντος 2,
Τρμπόγεβιτς, Μαυρωτάς. «Αυτή η σεζόν είναι πολύ δύσκολη, αφού έχει μεγαλύτερη
διάρκεια. Έτσι, δεν είμαστε ακόμα έτοιμοι, ελπίζουμε αυτό να γίνει σε τρεις
εβδομάδες. Ομως, κάθε ματς στην Ευρώπη έχει σημασία, αφού παίζουν ρόλο και οι
διαφορές τερμάτων», είπε ο προπονητής της Βουλιαγμένης, Γιάννης Γιαννουρής,
που έμαθε χθες και άλλη μία καλή είδηση: Η Ποσίλιπο νίκησε 11-6 στην Πεσκάρα,
κάτι που ευνοεί την ελληνική ομάδα.

Στο «Σεν Ζόρντι» της Μπανταλόνα ο Ολυμπιακός απέσπασε 6-6 από την Καταλούνια
και θέλει νίκη έστω και με ένα γκολ στον επαναληπτικό της 7ης Μαρτίου, για να
προκριθεί στην ημιτελική φάση του κυπέλλου κυπελλούχων. Οι «ερυθρόλευκοι»
προηγήθηκαν 4-1 στις αρχές της τρίτης περιόδου, αλλά τα λάθη στην επίθεση και
ο τραυματισμός του τερματοφύλακα Βολτυράκη (πρόβλημα στους προσαγωγούς) έδωσαν
την ευκαιρία στην Καταλούνια να προηγηθεί 6-5. Τελικά, ισοφάρισε ο Χατζής με
πέναλτι στα 5''. Τα άλλα γκολ σημείωσαν οι Θωμάκος 2, Λούδης, Αρόγιο και Παυλίδης.

Όσον αφορά το πρωτάθλημα της Α1 (2η αγωνιστική) σημειώθηκαν τα αποτελέσματα:
Ν.Ο. Χανίων-Ηλυσιακός 12-8, Εθνικός-Ν.Ο. Χαλκίδας 8-10, Γλυφάδα-Κέρκυρα 12-4,
Ν. Ο. Χίου-ΟΦΘ 19-7, Πανιώνιος-Ν.Ο. Πάτρας 7-23.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O22</CAT>
<ED>
Κωδικός άρθρου: A16066O222</ED>
<ID>
ID:131349

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O22&aa=2</URL></REF>


Article

<CATEGORY>vin10</CATEGORY>

 <H5>ΝΑΓΚΑΝΟ
</H5><H2>«Επιστροφή» της Ρωσίας
</H2><H2></H2>
Η ΡΩΣΙΑ ξαναπέρασε μπροστά στον πίνακα των μεταλλίων της 18ης Χειμερινής
Ολυμπιάδας στο Ναγκάνο της Ιαπωνίας, ύστερα από 8 ημέρες αγώνων, κατακτώντας
το Σαββατοκύριακο δύο «χρυσά» με τον ασύγκριτο Ίλια Κούλικ στο ατομικό ανδρών
του καλλιτεχνικού πατινάζ και τη Γκαλίνα Κούκλεβα στο δίαθλο.

Το Σάββατο ο Κούλικ έκανε επίδειξη τεχνικής αλλά και χορευτικών ικανοτήτων
στον τελικό της καλλιτεχνικής παγοδρομίας των ανδρών και με επίδοση κοντά στο
άριστα (θαυμάσια τριπλά «άξελ» και «τόου λουπ») δεν άφησε περιθώρια στους
αντιπάλους του, όπως ο Καναδός παγκόσμιος πρωταθλητής Έλβις Στόικο (2ος) και
οι Τοντ Έλντριτζ (ΗΠΑ), Ρόμπιν Κάζινς (Μ. Βρετανία) που βρέθηκαν εκτός βάθρου,
αφού το «χάλκινο» πήρε ο Γάλλος Φιλίπ Καντελορό με καλές εκτελέσεις αλμάτων
και ένα «χορευτικό» Ντ' Αρτανιάν.

Οι τρεις πρώτοι στα άλλα αγωνίσματα του Σαββατοκύριακου:

Βορινό σύνθετο ανδρών (χιονοδρομία αντοχής και άλμα): Μπιάρτε Φικ (Νορβηγία),
Λάιουνεν Σάμπα (Φινλανδία), Βαλερί Στολιάροφ (Ρωσία).

1.000μ. παγοδρομίας ταχύτητας γυναικών: Κατριόνα Λε Με (Καναδάς), Σούζαν Αουχ
(Καναδάς), Τομόκι Οκαζάκι (Ιαπωνία).

15 χλμ. αντοχής: Τόμας Άλσγκορντ (Νορβηγία), Μπγιόρν Ντέλι (Νορβηγία),
Βλαντίμιρ Σμιρνόφ (Καζαχστάν).

7,5 χλμ. διάθλου γυναικών: Γκαλίνα Κούκλεβα (Ρωσία), Ούρσουλα Ντισλ
(Γερμανία), Κατρίν Άπελ (Γερμανία).

Διθέσιο μπόπμσλεϊ ανδρών: Καναδάς. Δεύτερος ουδείς. Γερμανία Ι.

Κέρλινγκ: Ανδρών: Ελβετία, Καναδάς, Νορβηγία. Γυναικών: Καναδάς, Δανία, Σουηδία.

Άλμα σκι 120μ. ανδρών: Καζουγιόζι Φουνάκι (Ιαπωνία), Γιάνι Σόινινεν
(Φινλανδία), Μασαχίκο Χαράντα (Ιαπωνία).

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O22</CAT>
<ED>
Κωδικός άρθρου: A16066O223</ED>
<ID>
ID:131386

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O22&aa=3</URL></REF>


Article

<CATEGORY>vin10</CATEGORY>

 <H2>ΧΑΝΤΜΠΟΛ
</H2><H2>Ο Δούκας διατήρησε τις αποστάσεις
</H2>
ΜΙΑ ΑΚΟΜΗ νίκη επί του Πανελληνίου με 28-21 (χάι σκόρερ Πρόκιτς 11- Κοτελίδας
8), σημείωσε ο ΑΣΕ Δούκα και διατήρησε τις αποστάσεις στην κορυφή της Α1
χάντμπολ ανδρών.

Τα άλλα αποτελέσματα της 17ης αγωνιστικής: Φίλιππος - Ιωνικός Ν.Φ. 18-17
(Μπαλγκόιτσε, Παπαδόπουλος, Τούτσης, Τζιμούρτος από 3 - Γ. Παπαδόπουλος 6).
Κιλκίς Κ. ΜΑΧ - Τρίτων ΑΙΟΛΙΚΗ 28-22 (Καλαϊτζής 7 - Πελαγίας 8). Αρχέλαος -
Πανιώνιος 38-24 (Καρυπίδης, Παρούσης από 6 - Τσινικλίδης 14). Γ.Ε. Βέροιας -
Αθηναϊκός ΚΟΡΕΛΚΟ 16-16 (Α. Πρωτογέρης 4 - Ι. Κατούντας 5). Σχ. Ξυνή -
Βριλήσσια Supersport 28-20.

Η βαθμολογία (σε 17 αγ.): ΑΣΕ Δούκα 29, Σχ. Ξυνή 24, Ιωνικός και Κιλκίς 21,
Γ.Ε. Βέροιας 20, Αθηναϊκός 18, Πανελλήνιος 16, Φίλιππος και Αρχέλαος 14,
Βριλήσσια 13, Τρίτων 12, Πανιώνιος 2.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O22</CAT>
<ED>
Κωδικός άρθρου: A16066O224</ED>
<ID>
ID:131410

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O22&aa=4</URL></REF>


Article

<CATEGORY>vin10</CATEGORY>

 <H2>Ρεκόρ στο Μπίρμιγχαμ
</H2>
ΝΕΟ ΠΑΓΚΟΣΜΙΟ ρεκόρ στα 2.000 μέτρα κλειστού στίβου πέτυχε ο Αιθίοπας Χαϊλέ
Γκεμπρεσιλασιέ, κατά τη διάρκεια διεθνούς μίτινγκ στο Μπίρμιγχαμ. Ο «Γκέμπρε»
σημείωσε επίδοση 4.52.87 καταρρίπτοντας έτσι το ρεκόρ του Ιρλανδού Ίμον
Κόγκλαν (4.54.07), που είχε πετύχει στις 20 Φεβρουαρίου του 1987.

Ήταν το 12ο παγκόσμιο ρεκόρ για τον Αιθίοπα πρωταθλητή, ο οποίος κατέχει
επίσης την καλύτερη επίδοση στα 5.000 μέτρα κλειστού στίβου, από πέρυσι.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O22</CAT>
<ED>
Κωδικός άρθρου: A16066O225</ED>
<ID>
ID:131424

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O22&aa=5</URL></REF>


Article

<CATEGORY>vin10</CATEGORY>

 <H5>Ο ΑΡΗΣ ΠΕΡΑΣΕ ΝΙΚΗΦΟΡΑ (3-0) ΑΠΟ ΤΗΝ ΠΑΙΑΝΙΑ ­ ΣΗΜΕΡΑ: ΦΙΛΙΑ - ΠΑΟ
</H5><H5>ΓΥΝΑΙΚΕΣ
</H5><H5>Άνετη νίκη των Βριλησσίων
</H5><H2>ΒΟΛΕΪ
</H2><H2>Παρέμεινε στην κορυφή
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Μιχάλης Αλεξανδρόπουλος (στην επίθεση) και Βίκτωρας Κουρούπης σε εναέρια
μονομαχία στο δυνατό προχθεσινό ματς της Παιανίας

Ο ΑΡΗΣ, έστω και δύσκολα, πέρασε νικηφόρα (3-0) από την Παιανία και διατήρησε
τη θέση του στην κορυφή δίπλα στον Ολυμπιακό, που νίκησε εύκολα στη Γλυφάδα
3-0 τον ΠΑΟΚ. Χωρίς εκπλήξεις και τα υπόλοιπα ματς της 14ης αγωνιστικής, που
ολοκληρώνεται σήμερα με τον αγώνα Φιλίας Ηλιούπολης - Παναθηναϊκού (16.30',
μετάδοση της ΕΤ1 από 17.46').

* ΚΤΗΣΙΦΩΝΤΑΣ - ΑΡΗΣ 0-3 (13-15, 10-15, 15-17)

Οι διαγώνιοι Κράβαρικ (72% επιθ. - 3 μπλοκ - 3 άσοι) και Κατζ (74% επιθ. - 3
μπλοκ - 2 άσοι) πρωταγωνίστησαν στο συναρπαστικό ματς της Παιανίας, στο οποίο
ο Άρης επικράτησε λόγω εμπειρίας. Θαυμάσιοι επίσης Αλεξανδρόπουλος (84% επιθ.
- 5 μπλοκ), Παπακοσμάς (90% υποδ. - 63% επιθ.), Μούχλιας (76% επιθ. - 4
μπλοκ), Φλέσσας (74% επιθ.), Κουρούπης (67% επιθ.).

ΑΡΗΣ (Κ. Χαριτωνίδης): Μέλκας 2+1, ΚΡΑΒΑΡΙΚ 15+31, ΠΑΠΑΚΟΣΜΑΣ
4+10, Κουτσονίκας 4+2, ΑΛΕΞΑΝΔΡΟΠΟΥΛΟΣ 7+14, Μητρούδης 2+8 - ΜΟΥΧΛΙΑΣ 4+9, Ι.
Χαριτωνίδης 1+0.

ΚΤΗΣΙΦΩΝΤΑΣ (Τ. Κουμπλής): Δούκας, ΚΑΤΖ 10+29, ΦΛΕΣΣΑΣ 9+11,
ΚΟΥΡΟΥΠΗΣ 3+16, Αγγελίδης 3+3, Κουτουλέας 3+2 - Κατσανεβάκης, Λιάσκος 2+1, Σιόλας.

ΟΛΥΜΠΙΑΚΟΣ - ΠΑΟΚ 3-0 (15-1, 15-5, 15-6)

Με κεφάτους Ντράκοβιτς (86% επιθ.), Ποπόφ (85% επιθ.), Θεοδωρίδη (90% επιθ. -
3 μπλοκ - 3 άσοι) ο Ολυμπιακός δεν συνάντησε πρόβλημα από τον αδύναμο (χωρίς
και τον διεθνή Χριστοφορίδη) ΠΑΟΚ, που είχε καλό επιθετικά μόνο τον Μήττα
(100% με 9/9 επιθ.).

ΟΛΥΜΠΙΑΚΟΣ (Τζ. Μοντάλι): Κουρνέτας 2+0, ΝΤΡΑΚΟΒΙΤΣ 5+11, ΠΟΠΟΦ
9+7, Χριστοφιδέλης 3+3, ΘΕΟΔΩΡΙΔΗΣ 6+8, Μέρλο 3+3 - Γκιούρδας 6+4, Ξενάκης
1+2, Μηνούδης 1+0, Ουτζής 0+1.

ΠΑΟΚ (Χ. Πάτρας): Καλμαζίδης 0+1, Φλώρος 4+6, Τσιγγίδης 1+4,
Γεωργιάδης 2+8, ΜΗΤΤΑΣ 1+10, Κωνσταντινίδης 1+2 - Μέτγιαζης 0+2.

* ΑΕΚ - Α.Ε. ΚΟΜΟΤΗΝΗΣ 3-0 (15-8, 15-7, 15-6)

Με δυνατούς Τζούριτς (74% επιθ.), Αθανασιάδη (64% επιθ. - 3 άσοι), Κλήμο (80%
επιθ. - 3 μπλοκ), Μουστακίδη η ΑΕΚ συνάντησε μικρή αντίσταση από την Κομοτηνή,
που είχε καλύτερους Αρσόφ (64% επιθ.), Γκορτσανιούκ (4 μπλοκ).

ΑΕΚ (Σ. Πολύζος): ΜΟΥΣΤΑΚΙΔΗΣ 1+0, ΤΖΟΥΡΙΤΣ 11+13, Πανούσος 4+7,
ΑΘΑΝΑΣΙΑΔΗΣ 7+6, Γκουντίμα 4+10, ΚΛΗΜΟΣ 4+7 - Μαρδίτσας 2+0, Κυριακάκης 1+0, Μπουγάς.

ΚΟΜΟΤΗΝΗ (Α. Μασσιάς): Σ. Μασσιάς, ΑΡΣΟΦ 3+19, Μητράκας 2+5,
Λαμπιριόφ 4+6, ΓΚΟΡΤΣΑΝΙΟΥΚ 4+6, Καρχιαδάκης 2+4 - Τασιούκης 2+0, Μελάς.

* ΗΡΑΚΛΗΣ - ΕΘΝΙΚΟΣ ΑΛΕΞ. 3-0 (15-4, 15-6, 15-9)

Ρουσάκης (83% υποδ. - 72% επιθ. - 3 μπλοκ - 4 άσοι), Κυριαζής (94% υποδ. - 71%
επιθ. - 2 άσοι), Πλεσάκοφ (78% επιθ. - 4 μπλοκ) ήταν η τριάδα που δεν επέτρεψε
ελπίδες στον Εθνικό, ο οποίος είχε κορυφαίο τον Ντραγκίεφ (60% επιθ. - 3 μπλοκ).

ΗΡΑΚΛΗΣ (Α. Λεώνης): Δεληκώστας 2+1, Μίλιτς 4+4, ΡΟΥΣΑΚΗΣ 9+10,
ΚΥΡΙΑΖΗΣ 10+7, ΠΛΕΣΑΚΟΦ 7+5, Δεσλής 2+6 - Μπιτάρης, Κοντογιάννης.

ΕΘΝΙΚΟΣ (Α. Γιαννακόπουλος): Αυτζιόγλου, Ντραγκίεφ 5+12,
Ανδραβίζος 1+5, Ζλατιλίδης 4+4, Κούτρας 1+4, Κίτσιος 3+3 - Ανδρεάδης 1+0, Μόκαλης.

ΟΡΕΣΤΙΑΔΑ DIANA - ΠΑΝΕΛΛΗΝΙΟΣ 3-1 (15-2, 10-15, 15-4, 15-3).


ΧΩΡΙΣ πρόβλημα τα Βριλήσσια και στη 15η αγωνιστική της Α1 βόλεϊ γυναικών αφού
νίκησαν εκτός έδρας τον Παπάγου με 3-0 (15-7, 15-4, 15-1) και παρέμειναν μόνα
πρώτα και αήττητα. Τα αλλά αποτελέσματα: Ιωνικός Ν.Φ. - Γ.Σ. Ηλιούπολης 3-1
(15-10, 15-9, 14-16, 16-14), Παναθηναϊκός - Κοζάνη 3-0 (15-4, 15-2, 15-3),
Ε.Α. Λάρισας - Ολυμπιακός 3-0 (15-11, 17-16, 15-12), Άρης Θεσσ. - Αγ. Σώστης
Σαββάλας 0-3 (13-15, 6-15, 3-15), Φιλαθλητικός - Νίκη Αλεξ. 3-0 (15-13, 15-12,
15-11). Η βαθμολογία (σε 15 αγ.): Βριλήσσια 30, Φιλαθλητικός 29, Παναθηναϊκός
25, Αγ. Σώστης 24, Άρης 23 και Λάρισα 23, Ολυμπιακός 22, Ηλιούπολη και Ιωνικός
19, Παπάγου και Κοζάνη 16.

*** Αλώβητος πέρασε ο Ιωνικός Νικαίας και από τη Νέα Φιλαδέλφεια,
νικώντας τον συνώνυμό του με 3-0 (15-12, 15-7, 15-11) και διατηρώντας το
αήττητο για 12η αγωνιστική στην Α2 ανδρών. Τα άλλα αποτελέσματα: Ολυμπιάδα -
Φάρος 2-3, Μίλων - Σέρρες 0-3, Γρεβενά - Ζαφειράκης 1-3, Ήφαιστος D.F.
Χρηματιστηριακή - ΕΑΠ 3-0, Αριστοτέλης - Έσπερος 3-0. Βαθμολογία (12 αγ.):
Ιωνικός Νικ. 24, Ήφαιστος 22, Αριστοτέλης 21, Ζαφειράκης 20, ΕΑΠ 19, Ολυμπιάδα
και Ιωνικός 18, Φάρος και Σέρρες 17, Μίλων 15, Γρεβενά 13, Έσπερος 12.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O23</CAT>
<ED>
Κωδικός άρθρου: A16066O231</ED>
<ID>
ID:131297

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O23&aa=1</URL></REF>


Article

<CATEGORY>vin10</CATEGORY>

 <H5>ΕΙΛΙΚΡΙΝΗΣ
</H5><H2>Πολύ έντιμος ο Παράσχος
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>Αν το καλοσκεφθείτε, η χθεσινή 22η αγωνιστική, για 991 δεκατριάρηδες ήταν από
τις πολύ φυσιολογικές του πρωταθλήματος, μολονότι οι φίλοι της ΑΕΚ νιώθουν πικρία.

*** Άλλοτε, με «Χ» της (γηπεδούχου) ΑΕΚ στο δελτίο ΠΡΟ-ΠΟ, τα κέρδη του
«13» άγγιζαν τα δεκάδες εκατομμύρια... Χθες, μόλις που ξεπέρασαν τα 150 χιλιόδραχμα.

*** Φαίνεται ότι το άστρο του Ντουμιτρίου έπεσε σε συννεφιά, που δεν
είναι άλλη από τις απίστευτα πολλές υποχρεωτικές απουσίες παικτών.

*** Προς τιμήν του, ο Γ. Παράσχος του Ηρακλέους, στο σύντομο σχόλιό του
μετά τον αγώνα, έβαλε στη διαδικασία μια πολύ τίμια θέση.

*** «Ο συνάδελφος δεν είχε ό,τι χρειαζόταν για να βοηθήσει την ομάδα
του, ενώ εμείς είμαστε τυχεροί», δήλωσε ο Παράσχος και μπράβο του.

*** Ο Μπατάκης, του οποίου γελούσαν «και τα μουστάκια», είπε πως την
περίμενε την ισοπαλία, όμως δεν έπεισε. Πολιτική έκανε ο Τέλης...

*** Κάτι που είχε αποφύγει να κάνει στην Τούμπα (όπου πάλι ο Ηρακλής
είχε πάρει στο τέλος 2-2)!

*** Προφανώς, επειδή τότε ο «Γηραιός» δεν διέθετε Κατσίμπα...

Έρχονται μάχες

Όπως δείχνουν τα πράγματα, η 23η ημέρα του πρωταθλήματος θα αποτελέσει κλειδί
για τις παραπέρα φιλοδοξίες των ομάδων της κορυφής και προσέξτε:

*** Ο Ολυμπιακός υποδέχεται τον ΠΑΟΚ. Μετά το θριαμβευτικό 4-0 στην
Ξάνθη, λογικά οι φίλοι του θα σπεύσουν στο Μαρούσι να απολαύσουν ντέρμπι.

*** Ο ΠΑΟΚ με τον Φραντζέσκο σε καταπληκτική φόρμα, μη νομιστεί ότι θα
καταθέσει εύκολα τον οπλισμό του.

*** Ο Παναθηναϊκός «πετάγεται» στο στάδιο του Βύρωνα, εκεί όπου ο
Αθηναϊκός είναι υποχρεωμένος να παλέψει.

*** Ούτε καν περνάει από την σκέψη της διοίκησης του Βύρωνα να γίνει ο
αγώνας στο γήπεδο... Λεωφόρου.

*** Βλέπετε, ο αγωνιστικός χώρος έχει μετατραπεί σε «5Χ5»!

*** Ο Εθνικός, έχοντας σκοράρει πέντε φορές στο Καραϊσκάκη και... 11
μακριά μακριά από αυτό, είναι να απορείς γιατί δεν άλλάζει έδρα...

*** Υπάρχει και η ΑΕΚ, που πρέπει να ετοιμάζεται για τα «σαγόνια» του Γκμοχ...

*** Παιχνίδι δύσκολο και εντελώς αποφασιστικό για τις δύο ομάδες.

*** Έλεγε χθες ο Γιάτσεκ: «Εμένα δώσε μου μεγάλο γήπεδο και αντίπαλο
που θέλει να σκοράρει και το συζητάμε...».

*** Προφανώς, θύμισε τον αγώνα (με ΑΕΚ) του πρώτου γύρου.

*** Προτείνω να ηρεμήσει ο Πολωνός και να κοιτάξει κάποιους πολύ καλούς
ποδοσφαιριστές του να τους αποβάλει την (επιεικώς) τεμπελιά τους.

Παίξε μπάλα Πάουλο!

Έχετε ακουστά κάποιον Βραζιλιάνο επιθετικό χαφ Πάουλο Αντριόλι;

*** Και βέβαια έχετε ακούσει (και δει), διότι είναι από τους λίγους
ξένους στο πρωτάθλημα ο οποίος την κάνει την μπάλα ό,τι θέλει.

*** Με μια διαφορά: ό τ α ν θέλει!

***Βρέθηκα χθες στο γήπεδο της Νεάπολης, για πολλούς λόγους.

*** Ας πούμε, να δω από κοντά την «διάθεση» των γηπεδούχων, αλλά και
των φανατικών οπαδών, οι οποίοι στον προηγούμενο αγώνα (με Βέροια), είχαν
χαλάσει τον κόσμο...

*** (Και μερικές καρέκλες...).

*** Όλο το ματς ήταν ένα γκολ νωρίς και στη συνέχεια η προσπάθεια των
«φουκαράδων» των «λόρδων» να πάρουν βαθμό, χωρίς να το καταφέρουν.

*** Στο μεγαλύτερο διάστημα του αγώνα, ο ποδοσφαιριστής Αντριόλι έπαιζε
με τα νεύρα των οπαδών (και σαφώς του Γιάτσεκ, αν και δεν το έδειξε η «αλεπού»
του πάγκου...).

*** Είχε μερικές καταπληκτικές πάσες (σε μία από αυτές δημιουργήθηκε το
γκολ), πολλή αδιαφορία και ­ στο τέλος ­ αναζήτηση της κίτρινης κάρτας.

*** Την οποία και πήρε.

*** Πρόταση: κάποιος να θυμίσει στον Αντριόλι ότι αν θέλει να
επιστρέψει στην... Σεν Γκάλεν ή να μεταγραφεί στον Ολυμπιακό, την ΑΕΚ ή την
Μπαρτσελόνα, αυτό να το συζητήσουν μετά την λήξη της περιόδου.

*** Και ακόμα: αυτοί που πηγαίνουν στο γήπεδο και πληρώνουν τα λεφτά
τους, δεν σηκώνουν την (κατ' εξακολούθησιν) κοροϊδία.

*** Ειδικά οι Κοκκινιώτες...

Κέρδισαν εντυπώσεις

Κατά τα άλλα, εντυπωσίασε πάλι ο σκληρός και γεμάτος υπονοούμενα λόγος του
Γιάννη Κυράστα («τουρίστες οι παίκτες μου...»).

*** Ο Βαζέχα ­ να μη ματιάσουμε τον παικταρά.

*** Ο Καραπιάλης, παίκτης με ωραίο στυλ και δυνάμεις (!) στην Ξάνθη.

*** Οι αμυντικοί της Παναχαϊκής στη φάση του γκολ του Πανιωνίου...

*** Για την ακρίβεια, αυτοί δεν εντυπωσίασαν. Ακινητοποιήθηκαν οι άτυχοι...

*** (Όπως και η ομάδα τους στη βαθμολογία).

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O24</CAT>
<ED>
Κωδικός άρθρου: A16066O241</ED>
<ID>
ID:131298

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O24&aa=1</URL></REF>


Article

<CATEGORY>vin10</CATEGORY>

 <H2>Συνηθίζεται στα γήπεδα της Αγγλίας
</H2>
ΦΟΥΛ ΓΙΑ τα «δεσμά» του γάμου βαδίζει από προχθές το ζευγάρι της φωτογραφίας,
αφού η δεσποινίς Λίντα Ντάλεϊ είπε το «ναι» στον φανατικό οπαδό της Σέφιλντ
Γουένζντεϊ Κρεγκ Μάριοτ. Δεξιά, ο ερωτευμένος γονατίζει κανονικά για να
ζητήσει το χέρι της αγαπημένης του λίγο πριν από την έναρξη του συναρπαστικού
(3-3) αγώνα με τη Λίβερπουλ.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O24</CAT>
<ED>
Κωδικός άρθρου: A16066O242</ED>
<ID>
ID:131350

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O24&aa=2</URL></REF>


Article

<CATEGORY>vin10</CATEGORY>

 <H2>Όχι κι έτσι... </H2>
Αυτή η απίστευτη πινακίδα έχει αναρτηθεί έξω από τα αποδυτήρια διαιτητών και
φιλοξενουμένων, στο δημοτικό γυμναστήριο της Νεάπολης. Λες και εκτός από
ποδόσφαιρο, ο χώρος παραχωρείται (και) για κυνοδρομίες!

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O24</CAT>
<ED>
Κωδικός άρθρου: A16066O243</ED>
<ID>
ID:131387

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O24&aa=3</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Περί τσαμπουκά
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>«ΤΑ ΓΗΠΕΔΑ δεν είναι εκκλησίες», συνηθίζουν να λένε πολλοί που ανακατεύονται
με τα ποδοσφαιρικά. Και προσθέτουν: «Είναι αντρικό άθλημα το ποδόσφαιρο κι ο
τσαμπουκάς επιβάλλεται». Υπάρχει άλλωστε και το σύνθημα: «Γερά, γερά με τσαμπουκά...».

Όσοι δεν βρίζουν, δεν χειρονομούν και δεν επιτίθενται σε οπαδούς της αντίπαλης
ομάδας, αντιμετωπίζονται συχνά ως «νερόβραστοι οπαδοί», που είναι άχρηστοι για
την προώθηση των συμφερόντων του συλλόγου.

Όλα αυτά συμβαίνουν όχι μόνο στα μεγάλα γήπεδα, αλλά κυρίως στα μικρά, όπου ο
τοπικισμός εκδηλώνεται με τσαμπουκά και με τυφλό φανατισμό και μετατρέπεται σε
τρομοκρατία. Ο σκοπός αγιάζει τα μέσα. Ο φιλοξενούμενος αντίπαλος πρέπει να
πεισθεί ότι θα χάσει πριν μπει στον αγωνιστικό χώρο. Επιστρατεύονται γι' αυτό
σωματώδεις οπαδοί, βλάσφημοι και υβριστές, άτομα που περιμένουν παρασημοφόρηση
επειδή δημιουργούν ατμόσφαιρα-κόλαση.

Κι αν οι φιλοξενούμενοι έχουν ψυχικά αποθέματα και αγωνιστούν προσηλωμένοι
στις αρχές του αθλητισμού διεκδικώντας τη νίκη, οι πονηροί της εξέδρας
αποφαίνονται: «Τους ξέρουμε τους απατεώνες, πήραν πριμ από την τάδε ομάδα για
να μας κόψουν βαθμούς».

Στον πάγκο ομάδας Δ' Εθνικής κατηγορίας βρέθηκε πριν από δύο Κυριακές άτομο,
που το όνομά του είναι αναμεμειγμένο βαθιά στο βρώμικο παρασκήνιο του
ποδοσφαίρου. Η αρμόδια επιτροπή πρωταθλήματος της ΕΠΟ έχει χρέος να ερευνήσει
το θέμα και να πάρει αυστηρότατα μέτρα για να μην επαναληφθεί το περιστατικό.

Χθες σε αγώνα του ίδιου πρωταθλήματος τιμωρημένος προπονητής περιφερόταν στον
περιβάλλοντα το τερέν χώρο, χωρίς ο παρατηρητής της Ομοσπονδίας να του
συστήσει να απομακρυνθεί. Ο καθένας κάνει ό,τι θέλει και το ποδόσφαιρο τραβά
την κατηφόρα.

Γιατί ποδόσφαιρο δεν είναι μόνο αυτό που βλέπουμε στην τηλεόραση ή προβάλλεται
έτσι κι αλλιώς από τον Τύπο. Ποδόσφαιρο παίζεται και στα μικρά γήπεδα. Και
πρέπει να είναι σωστό.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O24</CAT>
<ED>
Κωδικός άρθρου: A16066O244</ED>
<ID>
ID:131411

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O24&aa=4</URL></REF>


Article

<CATEGORY>vin10</CATEGORY>

 <H5>Η Αόστα δεν φάνηκε γούρικη
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΠΑΡΑ ΤΑ μέτρια αποτελέσματα των πρώτων γύρων, ο Μιλαντίνοβιτς με νίκη στον 6ο
γύρο μπήκε ξανά στο παιχνίδι της διάκρισης, στο τουρνουά Σεν Βίνσεντ της
περιοχής της Αόστα στην Ιταλία. Στον 7ο γύρο δεν κατάφερε να κερδίσει τον
αρκετά ισχυρό Γερμανό Λούτερ, αρκούμενος στην ισοπαλία και στη μετάθεση των
προσδοκιών κατά έναν ακόμη γύρο. Στον χθεσινό 8ο γύρο ηττήθηκε όμως από τον
Κουβανό Βέρα και οι ελπίδες του έχασαν κάθε περιεχόμενο. Η Μπότσαρη, με τρεις
ακόμη ισοπαλίες στους τελευταίους τρεις γύρους, επίσης δεν απέδωσε αυτό που
μπορούσε. Ακολουθεί η βαθμολογία σε 8 αγώνες και τα αποτελέσματα των
τελευταίων γύρων στις πρώτες σκακιέρες.

Βαθμολογία: 1) Ζέλτσιτς (Κρ.) 6,5, 2-4) Νοβίκοβ (Ουκρ.), Λούτερ (Γερμ.), Βέρα
(Κούβα) 6, 5-10) Εφίμοβ (Ιταλ.), Φράνκο (Ισπ.), Αρλάντι (Ιταλ.), Τσέμπαλο
(Κρ.), Μπελότι (Ιταλ.), Γκοντένα (Ιταλ.) 5,5 βαθμοί. Ο Μιλαντίνοβιτς ισοβαθμεί
στις θέσεις 11-23 (είναι 13ος) με 5 βαθμούς και η Μπότσαρη στις θέσεις 30-42
(είναι 37η) με 4 βαθμούς.

6ος γύρος: Λούτερ - Ζέλτσιτς 0,5-0,5, Νοβίκοβ - Φράνκο 0,5-0,5, Βέρα - Βαν
ντεν Ντόελ 1-0, Λακρός (Βέλγ. 2.280) - Μιλαντίνοβιτς 0-1, Φάραγγο - Εφίμοβ
0,5-0,5, Τζούριτς - Μπελότι 0-1, Μπότσαρη - Τσούγκερ (Ελβ. 2.445) 0,5-0,5.

7ος γύρος: Ζέλτσιτς - Βέρα 1-0, Μιλαντίνοβιτς - Λούτερ (Γερμ. 2.510), 0,5-0,5,
Γκοντένα - Νοβίκοβ 0,5-0,5, Τσέμπαλο - Φράνκο 0,5-0,5. Ντεμπερτσάουεσερ
(Γερμ.) - Μπότσαρη 0,5-0,5.

8ος γύρος: Φράνκο - Ζέλτσιτς 0,5-0,5, Λούτερ - Τσέμπαλο 0,5-0,5, Βέρα (2.535)
- Μιλαντίνοβιτς 1-0, Νοβίκοβ - Σεντίνα 1-0, Μπότσαρη - Καστάλντο (Ιταλ. 2.155) 0,5-0,5.

Βέρα (Κούβα, 2.535) - Μιλαντίνοβιτς (Ελλ. 2.565), 8ος γύρος

1. Ιζ3 δ5 2. γ4 δ4 3. η3 η6 4. Αη2 Αη7 5. 0-0 ε5 6. δ3 Ιε7 7. ε3 δε3 8. Αε3 ε4
9. Ιε1 Αβ2 10. Ιδ2 εδ3 11. Πβ1 Αη7 12. Πβ7 Αβ7 13. Αβ7 Ιδ7 14. Αα8 Βα8 15. Ιδ3
0-0 16. Βζ3 Βζ3 17. Ιζ3 Ιβ6 18. Αγ5 Πδ8 19. Ιβ4 Ιεγ8 20. Πε1 Αγ3 21. Πγ1 Αβ2
22. Πγ2 Αζ6 23. Ρη2 η5 24. Ιγ6 Πε8 25. Αδ4 Πε6 26. Αζ6 Πγ6 27. γ5 Ιδ7 28. Αη5
Πγ5 29. Πε2 ζ6 30. Αε3 Πδ5 31. Αζ4 Ιδ6 32. Πε6 Ιζ5 33. Πε8+ Ρζ7 34. Πγ8 γ5 35.
Ιδ2 Ιε7 36. Πγ7 α6 37. Ιγ4 Πδ4 38. Ιδ6+ Ρε6 39. Ιβ7 Πδ5 40. Αε3 Ιζ5 41. Ιγ5+
Ιγ5 42. Αγ5 θ5 43. α4 α5 44. θ3 Ρε5 45. Πγ6 Ρε4 46. Πε6+ Ρδ3 47. Αβ6 Ργ4 48.
η4 θη4 49. θη4 Ιδ6 50. Αα5 ζ5 51. Αγ7 Ιε4 52. ηζ5 Ιγ5 53. Πγ6 Ρβ3 54. α5 1-0

Μιλαντίνοβιτς (2.565) - Λούτερ (Γερμ. 2.510), 7ος γύρος

1. δ4 ε6 2. ε4 δ5 3. Ιγ3 Ιζ6 4. ε5 Ιζδ7 5. ζ4 γ5 6. Ιζ3 Ιγ6 7. Αε3 γδ4 8. Ιδ4
Αγ5 9. Βδ2 Ιδ4 10. Αδ4 Αδ4 11. Βδ4 Ββ6 12. Ββ6 Ιβ6 13. Ιβ5 Ρε7 14. Ιδ4 Αδ7 15.
Ρδ2 Ια4 16. β3 Ιγ5 17. Αδ3 η5 18. ζη5 Παη8 19. θ4 θ6 20. Ιζ3 θη5 21. θη5 Πθ1
22. Πθ1 Ιε4+ 23. Ρε3 Ιη5 24. η4 Ιε4 25. Πθ4 Ιγ5 26. η5 Αγ6 27. Πθ5 Ιδ7 28. Ρζ4
Ιγ5 29. Ιδ4 Αδ7 30. Πθ7 Ρζ8 31. β4 Ιδ3+ 32. γδ3 Ρε7 33. β5 Ρε8 34. α4 α6 35.
βα6 βα6 36. α5 Ρε7 37. Ιβ3 Αβ5 38. Ιγ5 Ρε8 39. δ4 Ρε7 40. Ιβ7 Αδ3 41. Πθ3 Πβ8
42. Ιγ5 Αζ5 43. Πγ3 Πθ8 44. Ια6 Πθ4+ 45. Ρε3 Πε4+ 46. Ρζ3 Πδ4 47. Πγ7+ Ρδ8 48.
Πζ7 Πδ3+ 49. Ρε2 Πα3 50. Ιγ5 Ρε8 51. Πα7 δ4 52. α6 Πα2+ 53. Ρζ3 δ3 54. Πα8+
Ρε7 55. Πα7+ Ρε8 56. Πα8+ Ρε7 57. Ρε3 Πε2+ 58. Ρζ3 Πα2 1/2-1/2

*** Το Σάββατο συνεχίστηκε το τουρνουά «Ίκαρος» στους Αμπελοκήπους με
τη διεξαγωγή του 2ου γύρου. Τα αναλυτικά αποτελέσματα ήταν Γιρβαλάκης -
Ιλαντζής 0,5-0,5, Σιώρης - Τζιρίτης 0-1, Μαθιόπουλος - Μπέης 0-1, Χριστοδούλου
- Ποτέας 0-1, Μαρκόπουλος - Θ. Σίδερης 1-0, Κυμουρτζής - Νανόπουλος 0-1,
Ρουμπεγλής - Ευκαρπίδης 1-0, Βασιλείου - Γεωργίου 0-1, Οράν - Α. Κουκουφίκης
0-1, Δημητράκης - Ταζάρτες 0-1, Σιορόκος - Βρεττός 0-1, Παναγιωτόπουλος -
Μαυρογιάννης 0,5-0,5, Ηλιάδης - Ντάτσης 1-0, Ξανθόπουλος - Σταμίρης 0-1,
Μπόλης - Ι. Κουκουφίκης 0-1, Σπυροπούλου - Τσουκτάκος 0,5-0,5, Θεοχάρης -
Κολλιόπουλος 0-1, Βαλντέν - Μπράμος 1-0, Κυριαζής - Γκαμπάι 1-0, Ρουσσόπουλος
- Αλβανός 1-0, Καπαγιαννίδης - Ανδρέου 1-0 κ.ά. Συμμετέχουν 64 σκακιστές.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: O99</CAT>
<ED>
Κωδικός άρθρου: A16066O991</ED>
<ID>
ID:131306

</ID><URL>http://ta-nea.dolnet.gr/neaweb/neafile.print_unique?e=A&f=16066&m=O99&aa=1</URL></REF>


Article

<CATEGORY>vin09</CATEGORY>

 <H5>Η ΑΝΝΑ - ΜΑΡΙΑ ΠΑΠΑΧΑΡΑΛΑΜΠΟΥΣ ΜΕΤΑ ΤΗΝ ΕΠΙΤΥΧΙΑ ΤΗΣ ΣΤΟ ΣΙΡΙΑΛ «ΨΙΘΥΡΟΙ ΚΑΡΔΙΑΣ»...
</H5><H5>Το «παράνομο» ζευγάρι και η μητέρα
</H5><H2>«Έχασα τους φίλους μου»
</H2>
<AUTHOR>ΒΣΣΙΛΗΣ ΛΟΥΜΠΡΙΝΗΣ</AUTHOR>

«Όταν με αναγνωρίζουν στον δρόμο, αισθάνομαι ότι χάνω τις προσωπικές μου
στιγμές», λέει στα «ΝΕΑ» η Άννα Μαρία Παπαχαραλάμπους

Από την ημέρα που η Τσιγγάνα Ερατώ των «Ψιθύρων καρδιάς», Άννα - Μαρία
Παπαχαραλάμπους, έγινε διάσημη μέσω της τηλεοπτικής σειράς, έχασε αρκετούς
φίλους της: «Δεν ξέρω τον λόγο και ούτε με απασχολεί. Αυτοί που παρέμειναν
τελικά είναι οι πραγματικοί φίλοι».

Η Άννα - Μαρία Παπαχαραλάμπους, μια δροσερή πανύψηλη κοπέλα (1.83!), έχει
καταφέρει με την πρώτη κιόλας τηλεοπτική της δουλειά, τους «Ψιθύρους καρδιάς»
να συγκεντρώσει επάνω της τα βλέμματα 2.000.000 τηλεθεατών. Η επιθυμία της
ήταν από παλιά να γίνει ηθοποιός. Και όταν το ανακοίνωσε στους γονείς της, το
δέχθηκαν φυσιολογικά ­ λέει τώρα. Όταν τελείωσε το Λύκειο (ιδιωτικό στην
Πεύκη) παρακολούθησε για τρία χρόνια τη θεατρική σχολή «Βεάκη». Πρώτη της
εμφάνιση ήταν πέρυσι στο θέατρο «Φανάρι» και φέτος στο σίριαλ του Mega
«Ψίθυροι καρδιάς». «Δίχως να γνωρίζω ότι ο Μανούσος Μανουσάκης επρόκειτο να
γυρίσει τους "Ψιθύρους καρδιάς", πήγα στο γραφείο του και άφησα το βιογραφικό
μου και μια φωτογραφία», μας είπε σε ένα διάλειμμα των γυρισμάτων, σε βίλα της Φιλοθέης.

Δεν ήταν η πρώτη πόρτα που είχε χτυπήσει η Άννα - Μαρία Παπαχαραλάμπους
αναζητώντας δουλειά. Φαίνεται όμως ότι αυτή η πόρτα ήταν... μεγάλη, όπως λένε
και στο φλιτζάνι οι Τσιγγάνες. «Βρέθηκα την κατάλληλη στιγμή, στο σωστό μέρος,
με τους σωστούς ανθρώπους». Η Άννα Μαρία Παπαχαραλάμπους πιστεύει ότι η μοίρα
στάθηκε καλή μαζί της, αλλά παρ' όλα αυτά δεν κάνει όνειρα. «Απλώς, ο,τι φέρει
η ζωή. Το μόνο που θέλω είναι να είμαι εντάξει με αυτά που κάνω και με τον
εαυτό μου».

Για τις ανάγκες του σίριαλ εργάζεται 10 ώρες την ημέρα. Η έλλειψη ελεύθερου
χρόνου, πιστεύει, είναι η μόνη πλευρά της ζωής της που έχει αλλάξει. Οι γονείς
της βλέπουν με καλό μάτι την επιτυχία της κόρης τους. «Αλλά και με κάποιο
φόβο· μού λένε "πρόσεχε, μην αλλάξεις"».

Η ίδια πάντως δείχνει αρκετά προσγειωμένη: «Όταν με αναγνωρίζουν στον δρόμο,
αισθάνομαι ότι χάνω τις προσωπικές μου στιγμές». Όμως δεν φοβάται το επόμενο
βήμα, «απλώς θέλω να είμαι πολύ προσεκτική».

Στον δρόμο όταν κυκλοφορεί, άλλοι την φωνάζουν Άννα και άλλοι Ερατώ. Κάποιοι
τη... συμβουλεύουν να προσέχει (στο σίριαλ φυσικά) και κάποιοι τη ρωτούν γιατί
άφησε τον Μάρκο. Ακόμη και τα παιδάκια στη γειτονιά της, στο Χαλάνδρι, τρέχουν
και την παρακαλούν να παντρευτεί τον Αντώνη (Απόστολο Γκλέτσο), ενώ της ζητούν
να μάθουν γιατί τη χτύπησε η μάνα της. «Κι εμένα το μυαλό μου πηγαίνει στην
κανονική μου μάνα και προσπαθώ να θυμηθώ πότε έγινε αυτό».

Αν και βρισκόμαστε στα μέσα της τηλεοπτικής σεζόν, η Άννα - Μαρία
Παπαχαραλάμπους έχει ήδη δεχθεί αρκετές προτάσεις για νέες συνεργασίες. Προς
το παρόν την απασχολούν μόνον οι «Ψίθυροι καρδιάς». Τους οποίους βλέπει πάντα
σε βίντεο. «Συνήθως για να δω, πρώτον, το αποτέλεσμα της δουλειάς μου και
δεύτερον, τι πρέπει να διορθώσω».

Για τη συνεργασία της με τους Τσιγγάνους, στον καταυλισμό τους στα Άνω Λιόσια,
μόνο καλά λόγια έχει να πει: «Είναι πολύ θετικοί άνθρωποι. Αυθόρμητοι. Τους
"Ψιθύρους καρδιάς" τους βλέπουν σαν δικό τους σίριαλ. Λες και όλα αυτά
συμβαίνουν στην πραγματικότητα».

Πάντως ως Ερατώ θα επιθυμούσε οι «Ψίθυροι καρδιάς» να έχουν καλό τέλος. Να
μπορέσει να συνεχίσει τη ζωή της με τον Αντώνη. «Δεν ξέρω βέβαια κατά πόσον
είναι εφικτό αυτό». Διότι άλλαι αι βουλαί της Ερατώς και άλλαι των
σεναριογράφων και του σκηνοθέτη.

Η Τσιγγάνα Ερατώ (Άννα - Μαρία Παπαχαραλάμπους) αναζητώντας τον έρωτα της ζωής
της στους δρόμους της Αθήνας, συναντά τελικά τον Αντώνη (Απόστολο Γκλέτσο)
κάπου στη Φιλοθέη μόλις... προχθές στα γυρίσματα.

Με το ένα χέρι κρατά το κινητό και με το άλλο το τσιγάρο. Η 23χρονη Άννα -
Μαρία Παπαχαραλάμπους, κάθε φορά που ο σκηνοθέτης του σίριαλ «Ψίθυροι καρδιάς»
Μανούσος Μανουσάκης κάνει διάλειμμα, τρέχει στην κουζίνα της βίλας όπου
γίνονται τα γυρίσματα για ένα τσιγάρο.

Εκεί, σ' αυτό το σπίτι, η μητέρα του Αντώνη, Λίλιαν (Καίτη Παπανίκα) συναντά
για πρώτη φορά το «παράνομο» ζευγάρι.

Αντώνης: Τι θες εδώ;

Λίλιαν: Καλή ερώτηση. Ήρθα να γνωρίσω την Ιουλιέττα.

Αντώνης: Τη γνώρισες.

Λίλιαν: Τι θα 'λεγες να μιλήσουμε για λίγο;

Αντώνης: Σ' ακούω, δεν έχω μυστικά από την Ερατώ.

Λίλιαν: Αυτά που θα σου πω δεν θα της αρέσουν.

Ερατώ: Πάω μέσα.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16066P011</ED>
<ID>
ID:131307

</ID><URL>http://ta-nea.dolnet.gr/neaweb/neafile.print_unique?e=A&f=16066&m=P01&aa=1</URL></REF>


Article

<CATEGORY>vin09</CATEGORY>

 <H2>Σινεμά </H2>
Μία «ανατέλλουσα σταρ» από την Ελλάδα στο Φεστιβάλ Βερολίνου

σελ. 6

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16066P012</ED>
<ID>
ID:131357

</ID><URL>http://ta-nea.dolnet.gr/neaweb/neafile.print_unique?e=A&f=16066&m=P01&aa=2</URL></REF>


Article

<CATEGORY>vin09</CATEGORY>

 <H2>Θέμα </H2>
Τριακόσιοι θα κληθούν στην ανάκριση για τις καταγγελίες περί Πολιτιστικής Πρωτεύουσας

σελ. 12

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16066P013</ED>
<ID>
ID:131392

</ID><URL>http://ta-nea.dolnet.gr/neaweb/neafile.print_unique?e=A&f=16066&m=P01&aa=3</URL></REF>


Article

<CATEGORY>vin09</CATEGORY>

 <H5>ΝΤΟΚΙΜΑΝΤΕΡ ΓΙΑ ΤΟΥΣ ΕΒΡΑΙΟΥΣ ΤΗΣ ΘΕΣΣΑΛΟΝΙΚΗΣ ΜΕ ΥΠΟΓΡΑΦΗ ΒΑΣΙΛΙΚΟΥ
</H5><H2>Ταινία του Μπρεχτ
</H2>
Η βωβή ταινία των Μπέρτολτ Μπρεχτ και Έριχ Ένγκελ «Τα μυστήρια ενός κουρείου»
(1922) προβάλλεται για πρώτη φορά στην Ελλάδα, στο πλαίσιο του αφιερώματος του
Ινστιτούτου Γκαίτε «100 χρόνια Μπρεχτ». Η ταινία με γερμανικούς μεσότιτλους
και μετάφραση συνοδεύεται από μουσική που συνέθεσε ειδικά γι' αυτήν την
προβολή ο Μηνάς Αλεξιάδης. Ώρα 9 μ.μ.

*** Η ταινία - ντοκιμαντέρ του Βασίλη Βασιλικού «Η Θεσσαλονίκη των Εβραίων»
προβάλλεται στο Γαλλικό Ινστιτούτο (Σίνα 31) και παρουσιάζει στοιχεία και
προσωπικές μαρτυρίες από την πρώτη εγκατάσταση των Ισπανοεβραίων στη
Θεσσαλονίκη το 1492 μέχρι το Ολοκαύτωμα του Β' Παγκοσμίου Πολέμου. Τα
γυρίσματα έγιναν στην Ισπανία, το Ισραήλ, τη Θεσσαλονίκη και την Αθήνα.
Σκηνοθεσία του Δημήτρη Σοφιανόπουλου. Την ιστορική έρευνα έκαναν ο Βασίλης
Βασιλικός και η Μαργαρίτα Μπονάτσου, οι οποίοι μετά την προβολή ­ διάρκεια
ταινίας 52 λεπτά ­ θα συζητήσουν με το κοινό. Στη συζήτηση συμμετέχουν ο κ.
Πάνος Θεοδωρίδης και ο πρόεδρος της Ισραηλίτικης Κοινότητας Θεσσαλονίκης, κ.
Ανδρέας Σεφιχά. Ώρα 8 μ.μ.

*** Η ταινία του Κώστα Ζηρίνη «Ευγένιος αγνώστων λοιπών στοιχείων» προβάλλεται
από την Κινηματογραφική Λέσχη Κορυδαλλού, στην αίθουσα Πλειάδες (Γρ. Λαμπράκη
και Ταξιαρχών). Θα ακολουθήσει συζήτηση με τους συντελεστές της ταινίας. Ώρα
8.30 μ.μ.

ΕΚΔΗΛΩΣΕΙΣ

Συνεχίστηκαν και αυτό το Σαββατοκύριακο οι αποκριάτικες εκδηλώσεις στο
Μοσχάτο. Περίπου 1.500 αγόρια και κορίτσια πλημμύρισαν τους δρόμους της
περιοχής μετέχοντας σε ένα πρωτότυπο διαγωνισμό για τις καλύτερες φορεσιές. Το
εορταστικό κλίμα αναμένεται να κορυφωθεί την επόμενη Κυριακή με τη μεγάλη
παρέλαση. Ο Δήμος Μοσχάτου, πάντως, δεν μένει μονάχα στις αποκριάτικες
εκδηλώσεις. Ο δήμαρχος Ταξιάρχης Παπαντώνης, πριν από λίγες ημέρες τίμησε τον
Λευτέρη Παπαδόπουλο για την προσφορά του στο ελληνικό τραγούδι και στην δημοσιογραφία.

*** Με το αφιέρωμα στο Νεοελληνικό Θέατρο των είκοσι τελευταίων χρόνων και
πρωτοτιμώμενο τον Μάριο Ποντίκα, εορτάζει η Πανελλήνια Πολιτιστική Κίνηση τα
είκοσι χρόνια λειτουργίας της στην Αίθουσα Κίνηση (Υπατίας 1 Β και
Μητροπόλεως). Ομιλούν οι Κώστας Γεωργουσόπουλος, Θανάσης Νάκας, Θανάσης
Παπαγεωργίου, Γιώργος Πεφάνης, Λέανδρος Πολινάκης και αποσπάσματα από τα
θεατρικά έργα του Μάριου Ποντίκα διαβάζουν οι ηθοποιοί Αντώνης Αντωνίου, Έρση
Μαλικέντζου, Λήδα Πρωτοψάλτη. Συντονίζει η Όλγα Μοσχοχωρίτου. Ώρα 8.30 μ.μ.

ΠΑΡΑΣΤΑΣΗ

Μια μουσικοθεατρική εκδοχή του βιβλίου του Κώστα Παπαγεωργίου «Άννα τώρα
κοιμήσου», φιλοξενεί το Θέατρο της Οδού Κεφαλληνίας (Κεφαλληνίας 16). Η
διασκευή-σκηνοθεσία είναι της Πανδώρας Σέργη. Παίζουν οι Γιάννης Καραμπίνης,
Γαβριέλα Βασδέκη και Ειρήνη Παπαδημητράτου. Μουσική παίζουν ο συνθέτης Κώστας
Γάκης - κιθάρα και Μαρία Δελή - βιολοντσέλο. Ώρα 8.30 μ.μ. Είσοδος ελεύθερη.

ΜΟΥΣΙΚΗ

Ρεσιτάλ της Ιταλίδας σοπράνο Μάρα Ζαμπιέρι, δίνεται στην αίθουσα των Φίλων της
Μουσικής του Μεγάρου Μουσικής Αθηνών για τα παιδιά, στο πλαίσιο της
φιλανθρωπικής εκδήλωσης που οργανώνει ο Σύλλογος Φίλων Κοινωνικής
Παιδιατρικής. Το πρόγραμμα περιλαμβάνει έργα Ντονιτσέτι, Μερκαντάντε, Μπραμς,
Χέντελ, Μπαχ, Γκλουκ και Γκουνό. Στο πιάνο συνοδεύει ο Πάολο Μπαλαρίν. Ώρα
8.30 μ.μ.

*** Η πρώτη από τις δύο αθηναϊκές εμφανίσεις του Βαγγέλη Κατσούλη στο
συνθεσάιζερ και του τρομπετίστα Μάρκους Φλίγκελχορν φιλοξενείται στις
«Γραμμές» (Κωνσταντινουπόλεως 111), όπου παρουσιάζεται το έργο του Β. Κατσούλη
«Μέσα απ' το σκοτάδι», μια περιπλάνηση στους χώρους της τζαζ και άλλων
μουσικών ιδιωμάτων. Παίζουν επίσης οι Ντέιβιντ Λιντς (σαξόφωνο), Βασίλης
Τσεμπρόπουλος και Σπύρος Παναγιωτόπουλος ντραμς.

ΒΙΒΛΙΟ

Ο Γιώργος Ρωμαίος παρουσιάζει το βιβλίο «Όταν τα έβλεπα απ' έξω» και συζητεί
με τον Θανάση Λάλα στο Κέντρο Λόγου και Τέχνης 104 των Εκδόσεων Καστανιώτη
(Θεμιστοκλέους 104 και Καλλιδρομίου), στο πλαίσιο της σειράς «Οι συγγραφείς
μιλούν». Ώρα 8 μ.μ.

ΕΓΚΑΙΝΙΑ

Έργο του Κώστα Ευαγγελάτου

Η «Τέχνη» της Θεσσαλονίκης παρουσιάζει στο Κέντρο Αρχιτεκτονικής του Δήμου
Θεσσαλονίκης (Αγγελάκη 13) τα έργα τού ζωγράφου και συγγραφέα Κώστα
Ευαγγελάτου, σε μια ιδιότυπη αναδρομική έκθεση που παρουσιάζει όλο το φάσμα
των αισθητικών αναζητήσεων του καλλιτέχνη. Διάρκεια έκθεσης έως 28 Φεβρουαρίου.

*** «Η ψυχή του τόπου» τιτλοφορείται η έκθεση ζωγραφικής του Μάκη Θεοδωρούλη
στο Γκάζι, Πειραιώς 100, κτίριο Δ7. Ο καλλιτέχνης σπούδασε στη Σχολή Δοξιάδη,
τη Σχολή Σταυράκου και τη Σορβόννη και στον χώρο του παλιού εργοστασίου
παρουσιάζει έργα μικρά και μεγάλα, σε μεικτή τεχνική, των δύο τελευταίων
χρόνων. Διάρκεια έκθεσης ώς 26 Φεβρουαρίου.

*** «Ο ήχος των χρωμάτων» ονομάζεται η έκθεση ζωγραφικής του Γιάννη Αλεξανδρή
­ με λαϊκά μουσικά όργανα ­ και ζωγραφικών κολάζ της Ντόρας Ρίζου, στο
«Περιτεχνών». Ρίζου και Νικαίας 10, Πλ. Βικτωρίας. Διάρκεια ώς 28 Φεβρουαρίου.

*** Οι τριτοετείς σπουδαστές της Σχολής Βακαλό εκθέτουν πάνω από εκατό
εργασίες τους, με αφορμή μια νεκρή φύση, στην έκθεση με τίτλο «Από την
παρατήρηση στην αφαίρεση». Διάρκεια ώς 24 Φεβρουαρίου.

*** Ζωγραφική με χρώμα που βγαίνει κατ' ευθείαν από το σωληνάριο και
αποτίθεται σαν ανάγλυφο στον καμβά, παρουσιάζει η Άννα Μαθιού στο «Επίκεντρο»
(Αρμοδίου 10), στην Κεντρική Αγορά της Αθήνας. Διάρκεια έκθεσης ώς 14 Μαρτίου.

*** Είκοσι έξι πίνακες του Σκιαθίτη ζωγράφου Βασίλη Μανίνη παρουσιάζει η
γκαλερί «Τιτάνιουμ» (Βασ. Κωνσταντίνου 44), ώς 2 Μαρτίου.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16066P021</ED>
<ID>
ID:131312

</ID><URL>http://ta-nea.dolnet.gr/neaweb/neafile.print_unique?e=A&f=16066&m=P02&aa=1</URL></REF>


Article

<CATEGORY>vin09</CATEGORY>

 <H5>Νέοι με... μεταλλική φαντασία
</H5><H2>Θέατρο σαν θερινό σινεμά
</H2>
<AUTHOR>Χ.</AUTHOR>

Σταμάτης Φασουλής

Ο Σταμάτης Φασουλής έχει αναδειχθεί ο σκηνοθέτης των υπερπαραγωγών και των
μεγάλων επιτυχιών. Ήταν φυσικό να έχει τις πιο πολλές προτάσεις για το
καλοκαίρι. Επέλεξε την πλέον ενδιαφέρουσα· θα συνεργαστεί με τον θεατρικό
επιχειρηματία Βαγγέλη Λιβαδά για το ανέβασμα του μιούζικαλ «Σκηνές του Δρόμου»
του Έλμερ Ράις που θα ανέβει στο καλοκαιρινό θέατρο «Παρκ». Ο σκηνογράφος
Γιώργος Ασημακόπουλος ­ μόνιμος συνεργάτης του Φασουλή ­ θα στήσει ένα
εντυπωσιακό σκηνικό. Μια νεοϋορκέζικη συνοικία. Κι ο σκηνοθέτης θα παρουσιάσει
το μιούζικαλ ως θέατρο στο σινεμά ή σινεμά στο θέατρο, δίνοντας την ατμόσφαιρα
του έγχρωμου σινεμασκόπ.

Καλό καλοκαίρι!

Οι νέοι θέλουν. Και μπορούν. Αρκεί να τους πιστέψει κανείς. Αρκεί να τους
δώσει την ευκαιρία. Το απέδειξαν το χέβι μέταλ μουσικό περιοδικό «Metal
Invader», που προκήρυξε έναν διαγωνισμό διηγήματος φαντασίας και τρόμου και οι
εκδόσεις «Αίολος», που ανέλαβαν να εκδώσουν τα καλύτερα από αυτά τα διηγήματα
με επιλογή του «μετρ», στον χώρο αυτόν, Μάκη Πανώριου. Το αποτέλεσμα
επιβεβαίωσε την εμπιστοσύνη τους. Ογδόντα πέντε νέοι ανταποκρίθηκαν και έντεκα
ανάμεσά τους «μπήκαν» στο βιβλίο. Οι τέσσερις είναι ηλικίας 26 ώς 30 χρόνων
και οι επτά ­ να η έκπληξη ­ είναι 17 ώς 23 χρόνων. Έγραψαν διηγήματα επικής,
ηρωικής ή επιστημονικής φαντασίας, φανταστικά ή τρόμου, με θεματικό πλούτο και
ωριμότητα. Ένα δεν έκαναν: να εμπνευστούν από την αρχαία Ελλάδα, όπως τους
είχε ζητηθεί. Ίσως η αρχαιότητα να είναι αρκετά μυθοποιημένη στα μάτια τους...
Άδραξαν λοιπόν την ευκαιρία αδιαφορώντας για τις προϋποθέσεις. «Η νέα γενιά
των Ελλήνων συγγραφέων φαντασίας ανατέλλει. Ας την ακούσομε» γράφει στον
πρόλογο των «Metal-ικών Ιστοριών» ο Μάκης Πανώριος. Μήπως πρέπει;

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16066P022</ED>
<ID>
ID:131359

</ID><URL>http://ta-nea.dolnet.gr/neaweb/neafile.print_unique?e=A&f=16066&m=P02&aa=2</URL></REF>


Article

<CATEGORY>vin09</CATEGORY>

 <H2>«Βρακί» με χιούμορ
</H2>
<AUTHOR>Ε.Δ.Χ.</AUTHOR>

Στη διάρκεια μιας λαμπρής παρέλασης ­ στην αρχή του 20ού αιώνα ­ καθώς η νέα,
ωραία και καθωσπρέπει κυρία τεντώνεται για να δει τον καλοφτιαγμένο αμαξά του
αυτοκράτορα, το λάστιχο σπάει και το εσώρουχό της προσγειώνεται στα πόδια της.
Αυτό το περιστατικό δίνει το έναυσμα για ένα κοινωνικό πανδαιμόνιο και μια
σειρά από ευτράπελα που γίνονται από διάφορους μνηστήρες, στην απερίγραπτη
φάρσα του Γερμανού Καρλ Στέρνχαϊμ. Είναι το προκλητικό «Βρακί» που διαδέχεται
το άκρως προκλητικό «Shopping and Fucking», την Τρίτη στο θεατράκι του «Αμόρε»
του «Εξώστη». Πάντως, και πριν ακόμα κριθεί το έργο και η παράσταση, το
διασκέδασαν κι όσοι παρέλαβαν το πρόγραμμα, τυλιγμένο μ' ένα μαύρο, μικρό,
δαντελένιο, γυναικείο εσώρουχο. Το χιούμορ δεν λείπει στους τρόπους προβολείς
και διαφήμισης.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16066P023</ED>
<ID>
ID:131394

</ID><URL>http://ta-nea.dolnet.gr/neaweb/neafile.print_unique?e=A&f=16066&m=P02&aa=3</URL></REF>


Article

<CATEGORY>vin09</CATEGORY>

 <H2>Πρεμιέρα β' προβολής
</H2>
<AUTHOR>Π.Κ.</AUTHOR>

Άλλοι σπάζουν το κεφάλι τους για να βρουν ποια ακριβώς απόχρωση πρέπει να
έχουν οι τοίχοι και τι είδους οξείδωση θα δοθεί στις χάλκινες πόρτες, ώστε να
δένουν καλύτερα μεταξύ τους και με τον χώρο της πανέμορφης και πολυτελούς
υπόγειας επέκτασης του Βυζαντινού Μουσείου και με τα εκθέματα που θα
φιλοξενούνται μονίμως. Άλλοι όμως βιάζονται να ανοίξει το μουσείο επί των
ημερών τους κι ας μην είναι και τόσο έτοιμος ο χώρος. Ν' ανοίξουν άρον άρον οι
νέοι χώροι τον Απρίλιο με μια ήδη γνωστή περιοδική έκθεση, με μια επανάληψη
από τη Θεσσαλονίκη - Πολιτιστική Πρωτεύουσα, την έκθεση «Το ελληνικό κόσμημα».
Η οποία σημειωτέον διόλου δεν επαινέθηκε και αρκετά ερωτήματα γέννησε με τη
συμμετοχή κάποιων σύγχρονων έργων χρυσοχοΐας, όπου δεν μπορούσες να διακρίνεις
αν επρόκειτο περί έργων εκκεντρικότητας ή προϊόντων κακού γούστου. Τέλος
πάντων. Η έκθεση β' προβολής με το κόσμημα θα γίνει και θα κλέψει την πρεμιέρα
του κτιρίου στη Νέα Πτέρυγα του Βυζαντινού Μουσείου. Πάντως η ιστορία ενός
μουσείου δεν γράφεται με επαναλήψεις και αντιγραφές.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16066P024</ED>
<ID>
ID:131415

</ID><URL>http://ta-nea.dolnet.gr/neaweb/neafile.print_unique?e=A&f=16066&m=P02&aa=4</URL></REF>


Article

<CATEGORY>vin09</CATEGORY>

 <H5>Για τον Κουν
</H5><H2>ΤΟ ΠΝΕΥΜΑ του τόνου
</H2>
<AUTHOR>ΓΙΩΡΓΟΣ ΣΚΟΥΡΤΗΣ</AUTHOR>

Γιατί ο Κουν θα μείνει ως ο κατ' εξοχήν εμψυχωτής και θεμελιωτής του
νεοελληνικού θεάτρου; Όχι μόνο γιατί ήταν εμπνευσμένος σκηνοθέτης και
δάσκαλος. Όχι μόνο επειδή είδε την αρχαία ελληνική κωμωδία και τραγωδία μέσα
απ' τη διαχρονική λαϊκή μας τέχνη ­ τα χρώματά της, τους ρυθμούς της, την
ποίησή της, τις μουσικές της, αλλά και την πνευματικότητά της. Όχι μόνο γιατί
μας έκανε κοινωνούς του σύγχρονου ευρωπαϊκού και αμερικάνικου θεάτρου,
ανεβάζοντας τα έργα των μεγάλων ξένων συγγραφέων. Αλλά ­ ας το καταλάβουν αυτό
όσοι αποφασίζουν για το ποιο έργο θ' ανέβει ­ επειδή είχε τη γνώση και το
αισθητήριο να βρίσκει, μέσα απ' τα σωρό άγνωστα ελληνικά έργα που διάβαζε,
ποιο ήταν άξιο ν' ανέβει και στη συνέχεια να το υποστηρίζει, με όλα τα ρίσκα,
στο «Θέατρο Τέχνης» του. Αν ο Κουν δεν είχε αυτό το ιδιαίτερο χάρισμα, το
νεοελληνικό θεατρικό έργο θα είχε παραμείνει σχεδόν άγνωστο στην πλειονότητά του.

Πόσοι απ' τους ανθρώπους του θεάτρου σήμερα έχουν αυτή την ικανότητα; Να
«διαβάζουν» κάτω απ' τις γραμμές, να κρίνουν σωστά αν ένα έργο είναι άξιο ή
όχι και στη συνέχεια να το επιλέγουν να παρουσιαστεί στη σκηνή; Ελάχιστοι,
δυστυχώς... (Και δεν είναι δυνατόν ν' ανεβάζουν ελληνικό έργο πάντα οι ίδιοι
και οι ίδιοι).

Εγώ, τιμώντας σήμερα τη μνήμη και το έργο του μεγάλου δασκάλου, εύχομαι σε
μας να γράφουμε όλο και πιο άξια έργα, αλλά και να βρίσκουμε άξιους αναγνώστες...

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: P03</CAT>
<ED>
Κωδικός άρθρου: A16066P031</ED>
<ID>
ID:131313

</ID><URL>http://ta-nea.dolnet.gr/neaweb/neafile.print_unique?e=A&f=16066&m=P03&aa=1</URL></REF>


Article

<CATEGORY>vin09</CATEGORY>

 <H2>Μίκης: Εκφράζω την αλληλεγγύη μου στους συμπατριώτες μας Εβραίους
</H2>
Μίκης Θεοδωράκης

Δίχως να αναφέρεται ονομαστικά στον Στέλιο Καζαντζίδη, αλλά παίρνοντας ασφαλώς
αφορμή απ' όσα υβριστικά είπε ο τραγουδιστής για τους Έλληνες Εβραίους, ο
Μίκης Θεοδωράκης μάς έστειλε χθες την ακόλουθη επιστολή:

«Είμαι αναγκασμένος να διακόψω τη σιωπή μου, για να πω πως βρίσκω πολύ άδικο
για τη χώρα μας και για τον λαό μας να εμφανίζει προς τα έξω μια εικόνα, που
όχι μόνο μας αδικεί, αλλά και μας ντροπιάζει. Ειδικά, όταν έχουμε υποβληθεί σε
τόσες και τόσες ανυπέρβλητες δοκιμασίες, μόνο και μόνο επειδή πιστέψαμε στις
μεγάλες αξίες της Ελευθερίας και του Ανθρωπισμού, τότε είναι απαράδεκτο να
υπάρχουν σήμερα φωνές που κατακλύζουν τα ΜΜΕ και ξαναφέρνουν τους βρικόλακες
του ρατσισμού. Η σιωπή σ' αυτές τις στιγμές είναι ενοχή. Γι' αυτό νομίζω ότι
είναι χρέος όλων μας να απομονώσουμε τις κραυγές αυτές ­ έστω και αν θέλουμε
να πιστεύουμε ότι βγήκαν αστόχαστα ­ για να φανεί για άλλη μια φορά ότι
παραμένουμε πάντα πιστοί στις αρχές τής χωρίς διακρίσεις φιλίας και
αλληλεγγύης προς όλους τους συνανθρώπους μας, ανεξαρτήτως φυλής, θρησκείας και φρονημάτων.

Το να υποστηρίζει κανείς τις απόψεις του είναι δικαίωμα αναφαίρετο του καθενός
μας, σε καμία περίπτωση όμως η διεκδίκηση των όποιων δικαίων μας δεν μπορεί να
γίνεται με "επιχείρημα" ή έστω και απλή αναφορά του φύλου, της εθνικότητας,
της θρησκείας κ.λπ. του "αντιπάλου". νΕιδικά για τους συμπατριώτες μας
Εβραίους, τους εκφράζω από καρδιάς την αλληλεγγύη και την αγάπη μου. Και
πιστεύω ότι το ίδιο νιώθει η συντριπτική πλειοψηφία του λαού μας».

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: P03</CAT>
<ED>
Κωδικός άρθρου: A16066P032</ED>
<ID>
ID:131360

</ID><URL>http://ta-nea.dolnet.gr/neaweb/neafile.print_unique?e=A&f=16066&m=P03&aa=2</URL></REF>


Article

<CATEGORY>vin09</CATEGORY>

 <H2>Ιπτάμενος ρεαλισμός
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

<H3>Ένα έργο ανοιχτών λογαριασμών με τον χρόνο μάς χάρισε φέτος ο Ιάκωβος
Καμπανέλλης· σαράντα χρόνια μετά την «Αυλή των Θαυμάτων» στο μυθικό υπόγειο
του «Θεάτρου Τέχνης», μας αιφνιδιάζει με αυτήν την ανοιχτή, ειλικρινή και
λυρικά ωμή (όσο κι αν φαίνεται αυτό αντιφατικό) εξομολόγηση.
</H3>
Βεβαίως, κάθε έργο εδράζεται στα οικεία του δημιουργού μονοπάτια και θεμέλια.
Κάθε έργο είναι αυτοβιογραφικό και δεν είναι αυτοβιογραφικό. Είναι στο μέτρο
που ο αληθινός δημιουργός εκκινεί πάντα από τα εμπειρικά του δεδομένα. Κανένας
δεν μπορεί να ξεφύγει από τις φωνές που κουβαλάει μέσα του. Το γνήσιο έργο,
ανεξάρτητα από το γενικό του σχέδιο, ανεξάρτητα από τις στρατηγικές του
οφείλει την αυθεντικότητά του στα πρωτογενή υλικά, στον πυρήνα της σύλληψης
που αναπότρεπτα και καταδικαστικά είναι πάντα προσωπικός.

Σκηνή από το έργο τού Ι. Καμπανέλλη «Μια συνάντηση κάπου αλλού», που παίζεται
στο «Υπόγειο» του «Θεάτρου Τέχνης»

Το νέο έργο του Καμπανέλλη, το «Μια συνάντηση κάπου αλλού» αφηγείται την
περιπέτεια μιας ψυχής, την οδοιπορία μιας συνείδησης από την πρώτη έκπληξη τού
ζην έως τον μετεωρισμό εμπρός «εις του μνήματος το ανοικτόν στόμα»· το έξοχο
εύρημα να συνυπάρχουν στη σκηνή πέντε ηλικίες ενός ανθρώπου πάει να
αισθητοποιήσει καλλιτεχνικά εκείνη την παλιά εύστοχη ρήση του Χαίκελ, ο οποίος
βεβαίως αναφερόταν στην εξέλιξη των εμβίων όντων: «Η οντογένεσις ανακεφαλαιοί
την φυλογένεσιν», με άλλα λόγια το εκάστοτε παρόν, η προσωπικότητα ενός
ανθρώπου μία δεδομένη στιγμή είναι συμπερίληψη ολόκληρης της εξελικτικής της
πορείας από τη γέννηση και ό,τι η γέννηση ως συμπερίληψη κουβαλά εν σπέρματι!!

Ναι, ο Καμπανέλλης έκανε αισθητή αυτήν την συνταρακτική εντύπωση. Αν κοιτάξει
κανείς από το μικρό αγόρι προς τον πέμπτο κρίκο, διαπιστώνει ότι η ζωή είναι
μία ανάπτυξη ομοκέντρων κύκλων. Αν κοιτάξει από τον ηλικιωμένο άνδρα προς το
μικρό αγόρι έχει την εντύπωση πως ανέρχεται αντίθετα λάμνοντας προς τις πηγές.

Στο θέατρο, όμως, στη μαγική σκηνή, όπου λαμπρύνονται τα πάντα λουσμένα στο
παρόν εσαεί· και οι πέντε ηλικίες είναι παρούσες τώρα εδώ, αυτόνομες και
αυτάρκεις και όμως ετεροκαθοριζόμενες, ετεροφωτιζόμενες η μία από την άλλη.

Ο Καμπανέλλης φωτίζει κάθε μια ηλικία με μια σημαίνουσα και τραυματική
εμπειρία. Αφηγείται μικρά, αλλά έντονα περιστατικά, αποσπασματικά και
αδέσποτα, λες και ριπές φωτός διεισδύουν μέσα στον σκηνικό χρόνο και
καταυγάζουν τα ράκη μιας ζωής. Το μυστήριο με αυτό το ευφυές έργο έγκειται σ'
αυτά. Αφηγείται αποσπασματικά, σωρεύει εικόνες, λες και τις ανασύρει από τη
μνήμη μια επώδυνη γέννα και ταυτόχρονα οι πέντε συνειδήσεις, ή καλύτερα η μια
συνείδηση σε πέντε φάσεις τής εξέλιξής της ζουν ανεξάρτητα από τα γεγονότα.
Έχεις την εντύπωση πως ο Καμπανέλλης αριστοτελικότατα διαχωρίζει την ουσία, το
υποκείμενο, το πρόσωπο από τα συμβεβηκότα του.

Το έργο αυτό μπορεί να εμπλουτισθεί με άλλα γεγονότα, με άλλα άλλοτε
σπαράγματα μνήμης χωρίς να αλλάξει η δομή του και χωρίς να αλλοιωθούν οι πέντε
φάσεις τής μιας και ενιαίας συνείδησης.

Το έργο δίνει την εντύπωση πως γράφτηκε με αρχικό πυρήνα τις πέντε ηλικίες και
αργότερα η μνήμη προίκισε την παρουσία τους με τα υλικά που προσεκόμισε η μνήμη

Ο Καμπανέλλης είναι ένας συγγραφέας που γράφει αντλώντας από τη δεξαμενή της
πλούσιας μνήμης του, που διασώζει πάντα εικόνες υψίστης ευαισθησίας.

Στο έργο του υπάρχουν σκηνές έξοχες, που μόνο η έντονη βιωματική σχέση του
συγγραφέα με το παρελθόν του μπορεί να τις ανακαλέσει.

Ο Καμπανέλλης είναι ένας ρεαλιστής εν πτήσει. Ίπταται και συχνά απογειώνεται
καθέτως, αλλά δεν χάνει ποτέ τη γη, στην οποία πάντα επιστρέφει για να πάρει
αμπάριζα. Είναι ποιητής του οικείου και οικείος της ποίησης. Τρυφερός,
γενναιόδωρος με τους αδυνάτους και συγκαταβατικός με τους αμήχανους.
Επιστρέφει συνεχώς στο παντοτινό. Και μια τέτοια επιστροφή είναι το καινούργιο
του έργο. Ψάχνει και βρίσκει το ουσιώδες μέσα στα απλά, στα αψιμυθίωτα.

Ο Μίμης Κουγιουμτζής δίδαξε μια παράσταση που είχε την υποκριτική φρεσκάδα της
λιτής υποκριτικής τού καιρού μας και συνάμα μία πατίνα κι ένα άρωμα από το
παλιό μπρούσκο κρασί του υπογείου της δεκαετίας του '50. Μας γύρισε πίσω στη
μακάρια θεατρική μυθολογία του Κουν, τότε που η σκηνή ταξίδευε και οι ηθοποιοί
έβγαζαν φτερά. Αυτήν τη φορά η πτεροφυΐα του Καμπανέλλη συνέπεσε με την
πτεροφυΐα του Κουγιουμτζή.

Οι πέντε ηλικίες τού ήρωα παίχτηκαν με ευφορία και βάθος αισθήματος από την
Άντρη Θεοδότου (αγόρι), τον Οδ. Παπασπηλιόπουλο (έφηβο), τον Δημήτρη Καλαντζή
(νέο), τον Παντελή Παπαδόπουλο (μεσήλικα) και τον Γιάννη Δεγαΐτη (ηλικιωμένο).

Από τους άλλους ηθοποιούς, χωρίς κανείς να υστερήσει, διακρίθηκαν ο
Καρακωνσταντόγλου για το χιούμορ του, η Μπαλτσαβιά για τον έξοχο εξπρεσιονισμό
της, ο Προύσαλης για τη λιτότητά του, ο Αστεριάδης για τον ρυθμό του, η
Κάλμπαρη, ο Γράμψας. Ο Δαγκλίδης χαρακτήρισε με ευαισθησία τους χώρους και ο
Τσαλαχούρης με σοφούς υπαινιγμούς μουσικών ήχων υπογράμμισε τον ψυχισμό των ανθρώπων.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: P05</CAT>
<ED>
Κωδικός άρθρου: A16066P051</ED>
<ID>
ID:131314

</ID><URL>http://ta-nea.dolnet.gr/neaweb/neafile.print_unique?e=A&f=16066&m=P05&aa=1</URL></REF>


Article

<CATEGORY>vin09</CATEGORY>

 <H2></H2><H2>Ξενιτεμένοι θησαυροί
</H2>
<AUTHOR>ΕΥΓΕΝΙΟΣ ΤΡΙΒΙΖΑΣ</AUTHOR>

Ο καθένας με τον πόνο του, εμείς ζητάμε από τους Άγγλους την επιστροφή των
Ελγινίων και οι Άγγλοι ζητούν από τους Αμερικανούς την επιστροφή μιας αρκούδας...

Όχι όμως μιας οποιασδήποτε αρκούδας. Η αρκούδα αυτή έχει ένα συναρπαστικό και
πολυτάραχο παρελθόν· στην πρώτη της ενσάρκωση ήταν το μασκότ ενός Συντάγματος
του καναδικού στρατού κατά τη διάρκεια του Α' Παγκόσμιου Πολέμου. Το Σύνταγμα
αποσπάστηκε στην Αγγλία και η αρκούδα κατέληξε στον Βρετανικό Ζωολογικό Κήπο.

Η πολυταξιδεμένη αυτή αρκούδα θα είχε ξεχαστεί ­ όπως τόσες και τόσες άλλες
αρκούδες ­ αν δεν συνέβαινε κάτι εντελώς τυχαίο. Μια μέρα ένας πατέρας είχε
πάει περίπατο με τον γιο του στον ζωολογικό κήπο. Η αρκούδα κίνησε το
ενδιαφέρον τους και έγινε αφορμή ο μεν γιος να βαφτίσει το αρκουδάκι του με το
όνομά της, ο δε πατέρας να δημιουργήσει έναν από τους πιο αγαπημένους ήρωες
της παιδικής λογοτεχνίας.

Η αρκούδα του καναδικού στρατού λεγόταν Winnie, ο μικρός ήταν ο Christofer
Robin και ο πατέρας του ο συγγραφέας Α. Α. Milne.

Το πρώτο βιβλίο με ήρωα το αρκουδάκι κυκλοφόρησε το 1926 και είχε τεράστια
εμπορική επιτυχία. Το ιδιότυπο χιούμορ του ασκούσε και ασκεί ακατανίκητη έλξη
σε μικρούς και μεγάλους. Πολυγραφότατος ο Α. Α. Milne, έχει γράψει δεκάδες
βιβλίων, αλλά ούτε τα θεατρικά του έργα ούτε η αυτοβιογραφία του ούτε ένα
πασιφιστικό μανιφέστο βασισμένο στις εμπειρίες του από τον Α' Παγκόσμιο Πόλεμο
είχαν την επιτυχία των βιβλίων του Winnie. Το αρκουδάκι αυτό αγαπήθηκε όσο
ελάχιστοι ήρωες παιδικών βιβλίων, ούτε και αυτός ο Ντίσνεϊ κατάφερε να το
στερήσει εντελώς από τη μαγεία του στην κινηματογραφική διασκευή.

Τι απόγινε όμως το χνουδάτο παιχνίδι; Ύστερα από διάφορες περιπέτειες ο
εκδότης του βιβλίου το πήρε μαζί του στην Αμερική και από τότε βρίσκεται
ξενιτεμένο σε μια αλεξίσφαιρη κλιματιζόμενη προθήκη μιας βιβλιοθήκης/μουσείου
της Νέας Υόρκης. Συντροφιά του, τέσσερα ακόμα παιχνίδια του μικρού Christofer,
χαρακτήρες και αυτά των βιβλίων (μία τίγρη, ένα καγκουρό, ένα γαϊδουράκι και
ένα μικροσκοπικό γουρουνάκι).

Είχα πρωτοδεί τα ταλαιπωρημένα αυτά παιχνίδια, όταν μελετούσα το έργο του
Milne με αφορμή μια πρόταση που είχε γίνει από τον Garland Press της Νέας
Υόρκης σε μένα και τον κοινωνιολόγο του χιούμορ C.Η. Davies, να αναπτύξουμε
την θεωρία μας για τη σχέση μεταξύ μαθηματικών παραδόξων και χιούμορ σε ένα
άρθρο για την «Εγκυκλοπαίδεια του Βρετανικού Χιούμορ»*(ας μην
ξεχνάμε ότι ο Milne όπως και ο Lewis Carol ήταν μαθηματικός).

Συγκρίνοντας τότε τα πραγματικά παιχνίδια με τους ήρωες του Sheperd, ο οποίος
εικονογράφησε το βιβλίο (η εικονογράφηση των βιβλίων είναι βασισμένη στα
παιχνίδια), είχα απογοητευτεί. Θυμάμαι ακόμα ότι μου είχαν αφήσει μια αίσθηση
μελαγχολίας και πίκρας, ιδίως το σκυφτό μαδημένο γαϊδουράκι.

Τώρα λοιπόν φαίνεται ότι έφτασε επιτέλους το πλήρωμα του χρόνου να γυρίσουν οι
πέντε λυπημένοι φίλοι στην πατρίδα τους. Μέλη της Βουλής των Κοινοτήτων με την
υποστήριξη του Τύπου απαιτούν την επιστροφή τους.

­ «Είναι μέρος της πολιτιστικής μας κληρονομιάς και πρέπει να επιστρέψουν στον
τόπο τους», ισχυρίζεται η G. Dunwoody, μέλος της Βουλής των Κοινοτήτων.

­ «Γενιές ολόκληρες Αγγλοπαίδων έχουν μεγαλώσει με τις εικόνες αυτών των
παιχνιδιών», δηλώνει ένας δημοσιογράφος στο ραδιόφωνο. ­ «Μας ανήκουν».

«Φυλακιμένοι σε γυάλινο κλουβί». ­ «Μάχη για να γυρίσουν στην πατρίδα τους»,
τονίζουν οι εφημερίδες την τραγική μοίρα των παιχνιδιών.

Ο Blair δεν κατάφερε να επιστρέψει με το πολυαγαπημένο αρκουδάκι στην αγκαλιά
του, ο πολιτικός που θα τα καταφέρει θα αυξήσει σίγουρα τη δημοτικότητά του.

Και η επιστροφή αυτή ίσως ανοίξει το δρόμο για άλλες επιστροφές σημαντικότερων
θησαυρών στον τόπο τους.

* Eugene Trivizas - C.Η. Cadies - Α.Α. Milne, in the «Encyclopedia of British
Humorists», Volume 2, Edited by S. Gale, Garland Press, New York, 1996.

Ο Ευγένιος Τριβιζάς είναι συγγραφέας και εγκληματολόγος.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: P05</CAT>
<ED>
Κωδικός άρθρου: A16066P052</ED>
<ID>
ID:131361

</ID><URL>http://ta-nea.dolnet.gr/neaweb/neafile.print_unique?e=A&f=16066&m=P05&aa=2</URL></REF>


Article

<CATEGORY>vin09</CATEGORY>

 <H5>48ο ΦΕΣΤΙΒΑΛ ΒΕΡΟΛΙΝΟΥ
</H5><H5>Χορεύοντας με την αρκούδα
</H5><H2>Ελληνίδα «ανατέλλουσα σταρ»!
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Ανατρεπτικό το «Χασαπάκι» του Τζόρνταν, μικρός (δυστυχώς) ο «Μεγάλος
Λεμπόφσκι» των Κοέν και μέλλουσα σταρ η Βίκυ Βολιώτη!

Ν' αρχίσω απ' την τελευταία, τη δική μας Βίκυ Βολιώτη. 
Ο οργανισμός Γιουροπίαν Φιλμ Προμόσιον (Προώθηση Ευρωπαϊκού Κινηματογράφου)
επέλεξε μέσω των κατά τόπους Εθνικών Κέντρων Κινηματογράφου 8 αγόρια και 8
κορίτσια και τους ανακήρυξε «Ανατέλλοντες αστέρες» της Ευρώπης. 
Από δύο από Ισπανία, Γαλλία, Γερμανία, Βέλγιο και από ένας ή μία από
Πορτογαλία, Αγγλία, Δανία, Νορβηγία, Ολλανδία, Ελλάδα και Σκόπια (Λαμπίνα
Λιτόσφκα, η μικρή πρωταγωνίστρια της ταινίας του Ματσέφσκι «Πριν απ' τη
βροχή», που παίζει στο «Σε θέλω» του Γουίντερμποτομ, ένα από τα φαβορί της
φετινής Μπερλινάλε). 
Η Βίκυ Βολιώτη συμπεριελήφθη από το Φεστιβάλ Βερολίνου στους «Ανατέλλοντες
αστέρες» του ευρωπαϊκού σινεμά

Το Ελληνικό Κέντρο Κινηματογράφου επέλεξε τη Βίκυ Βολιώτη, με τρία κριτήρια:
νέα (μέχρι 27 ετών), πρωταγωνίστρια της γερμανόφωνης παραγωγής «Χαμένες
νύχτες» του Αντωνίου και κάτοχος της γερμανικής και της αγγλικής. 
Έτσι η Βολιώτη βρέθηκε στο (χθεσινό) επίκεντρο της δημοσιότητας. Με τον
διάσημο Βρετανό Γκάντι, τον Μπεν Κίνγκσλεϊ, πρόεδρο της Κριτικής Επιτροπής να
την προλογίζει στο διεθνή Τύπο και στα κανάλια. 
Αλλά, όπως έλεγε και ο Ρότζερ Μουρ, «σταρ είσαι όταν ξέρει τ' όνομά σου και ο
τελευταίος κάτοικος στο Καράτσι».

Η μικρότερη Λαμπίνα, από τα Σκόπια, είναι η γνωστότερη από τη Βολιώτη της
Ελλάδας και της Ε.Ε.! 
Να πούμε τα σύκα - σύκα και τη σκάφη - σκάφη! 
Επειδή έπαιξε σε ταινία πρωτοεμφανιζόμενου σκηνοθέτη της χώρας της και έκανε
θραύση στο εξωτερικό (αυτή είναι η αλήθεια όσο και να μη μας αρέσει). 
Επειδή η ταινία αυτή πριμοδοτήθηκε από την πανίσχυρη Αγγλία (αν και η Λαμπίνα
προφέρει τα αγγλικά με τη γνώριμη βαριά, σλαβική προφορά). 
Και γιατί είναι δυναμικότερη και λαμπρότερη από τη δική μας Βολιώτη (όσο κι
αυτό, επίσης δεν μας αρέσει). 
Απόδειξη; 
Επί μια ολόκληρη ώρα, όσο κράτησε η δημόσια αυτή διεθνής παρουσίαση, όλες και
όλοι μίλησαν και πήραν μέρος στο διάλογο για το μέλλον τους! 
Όλοι πλην της Βολιώτη! Δεν αρκούν οι ευκαιρίες για να έρθει η άνοιξη για τον
ελληνική κινηματογράφο.

Επί της οθόνης της Μπερλινάλε τώρα. 
Το μεν Σάββατο κυριάρχησε το ανατρεπτικό «Χασαπάκι» του Ιρλανδού Νιλ Τζόρνταν
(μια σύγχρονη, περισσότερο δυσάρεστη εκδοχή του «Κουρδισμένου ρολογιού» του
Κιούμπρικ) με πρωταγωνιστή τον 12χρονο Ίμον Όουενς που ο Τζόρνταν ανακάλυψε
από ομάδα προσκόπων. 
Η (χθεσινή) Κυριακή ήταν η μέρα των αδελφών Κοέν και του «Μεγάλου Λεμπόφσκι». 
Η ομάδα των δημιουργών του «Φάργκο» κατέβηκε με πλήρη... εξάρτυση: με τον
πρωταγωνιστή Τζεφ Μπρίτζες και τους Τζον Γκούντμαν, Στιβ Μπουσέμι, Τζον
Τορτούρο, ακόμα και τον γραφικό ευτραφή τύπο που έκανε τον παραγωγό στο
«Μπάρτον Φινκ». 
Ένας «άθλιος» τεμπέλης, απομεινάρι των χίπηδων, μπλέκεται σε μια ιστορία
απαγωγής της μικρούλας συζύγου κάποιου ανήμπορου ζάπλουτου. 
Σαν να λέμε μια ιστορία φιλμ νουάρ γραφής Ρέιμοντ Τσάντλερ, από την ανάποδη,
την κωμική της πλευρά. 
Μερικοί θεατές γέλασαν, αλλά αρκετοί αισθάνθηκαν την απουσία του λεπτού,
μαύρου χιούμορ των Κοέν.


Γερμανός συνάδελφος είδε σε βιντεοκασέτα την ταινία «Όλα είναι δρόμος» και
ενθουσιάστηκε από την εξαιρετική ποίηση του Βούλγαρη * Από συμπαθητικά έως
καλά τα σχόλια των λίγων επαγγελματιών θεατών για τον «Κύριο με τα γκρι» που
προβλήθηκε στην «Αγορά» το Σάββατο * Ο Χούρσογλου επιστρέφει σήμερα και αύριο
καταφθάνει ο «δάσκαλός» του ο Παντελής * Ο πρώτος υπήρξε βοηθός του δεύτερου *
Χθες βράδυ έγινε και η μεγάλη δεξίωση στο ξενοδοχείο «Άλντον» προς τιμήν της
Βολιώτη και των υπολοίπων 15 νέων σταρ της Ευρώπης * Ακόμα δεν ξέρουν αν θα
'ρθει ο Ντε Νίρο * Ούτε ο Τζεφ Μπρίτζες του «Λεμπόφσκι» ήρθε * Το οικόπεδο,
στην πλατεία Πότσδαμ, πάνω στο οποίο θα ανοικοδομηθεί το «παλάτι» της
Μπερλινάλε ήταν ιδιοκτησίας Μερσεντές! * Το «παλάτι» θα λειτουργήσει το
Φεβρουάριο του 2000, στο 50ό Φεστιβάλ * Η Χρυσή Αρκούδα δεν βρήκε ακόμη την...
ταινία της * Μέχρι στιγμής * Ρενέ, Γουίντερμποτομ, Ταραντίνο από κάτι θα
πάρουν * Γενική ομολογία, φέτος το πρόγραμμα είναι το καλύτερο των τελευταίων
χρόνων! Αλλά όποιος βιάζεται σκοντάφτει!

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: P06</CAT>
<ED>
Κωδικός άρθρου: A16066P061</ED>
<ID>
ID:131315

</ID><URL>http://ta-nea.dolnet.gr/neaweb/neafile.print_unique?e=A&f=16066&m=P06&aa=1</URL></REF>


Article

<CATEGORY>vin09</CATEGORY>

 <H5>ΤΗΛΕΚΡΙΤΙΚΗ
</H5><H2>Κρυφή αγάπη ή κόμπλεξ;
</H2>
<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

<H3>Κάτι περίεργο συμβαίνει με τις δύο εγχώριες τηλεοπτικές παρατάξεις. Απέναντι
και διαφορετικές, ανέκαθεν, εκείνη του ιδιωτικού εμπορικού τομέα και η άλλη
της κρατικής ΕΡΤ αλληλοϋποβλέπονται και συνάμα ερωτοτροπούν, ενίοτε χωρίς
προσχήματα. Είναι μια κρυφή αγάπη που άργησε να φανεί ή μήπως ισχυρά
εκατέρωθεν κόμπλεξ κατωτερότητας;
</H3>
Τον τελευταίο καιρό αυτό που φαίνεται καθαρά είναι μια ύφεση, μια ελάττωση του
πείσματος για διαφορετικότητα. Η υπεροψία της ιδιωτικής τηλεόρασης που «όλα τα
σφάζει και όλα τα μαχαιρώνει», υπεροψία βασισμένη στα υψηλά νούμερα
τηλεθέασης, άρχισε να κάμπτεται. Από την άλλη πλευρά, ο κρατικός τηλεοπτικός
φορέας υπερήφανος (;) για την ποιότητά του ηδονίζεται καθώς βλέπει την όντως
ερεθιστική τεράστια απήχηση ορισμένων σίριαλ ιδιωτικής παραγωγής.

Πρώτο σημάδι η απόκτηση από το Mega του σκηνοθέτη Κώστα Κουτσομύτη, όχι γιατί
η περίφημη σειρά του «Η αγάπη άργησε μια μέρα» (ΕΤ1) είχε εμπορική επιτυχία,
αλλά επειδή η σκηνοθεσία του στο συναρπαστικό αυτό έργο ήταν αριστουργηματική.

Από την άλλη πλευρά, το πρώτο κρατικό κανάλι είχε κυριολεκτικά εκστασιαστεί,
προχθές Σάββατο, μπροστά στο φαινόμενο «Ψίθυροι καρδιάς».

Η ηχηρή επιτυχία του εν λόγω σίριαλ με 1.645.000 θεατές (Mega) έκανε την ΕΤ1
να μεταφέρει το «Zhowbiz» από την Παρασκευή στο Σάββατο, ημέρα εορτής των
ερωτευμένων (!) με προστάτη Άγιο τον ανύπαρκτο στο ελληνικό ημερολόγιο Άγιο Βαλεντίνο.

Αλλαγή

Σημειωτέον ότι το συγκεκριμένο Σάββατο, 14 τρέχοντος, στην εβδομάδα που άνοιξε
το Τριώδιο, το δικό μας ημερολόγιο έγραφε: «Αυξεντίου Μάρωνος, Αβραάμ οσίου».

Μπροστά όμως στην οσία Άννα - Μαρία Παπαχαραλάμπους, η ΕΤ1 άλλαξε ημέρα
προβολής ­ και καλά έκανε ­ για να δούμε όλοι το σόου του Γιώργου Μαρίνου!

Έτσι απολαύσαμε την όμορφη πρωταγωνίστρια της σειράς του Mega από την...
κρατική τηλεόραση (!) μαζί με τους άλλους συντελεστές του έργου, ενώ θα
μπορούσε να γίνει το ίδιο προς όφελος της σειράς, του σκηνοθέτη και των
ηθοποιών της κρατικής... καλλιτεχνικής επιτυχίας «Η αγάπη άργησε μια μέρα»!!
Οι ηθοποιοί λοιπόν, μαζί με τον σκηνοθέτη Μανούσο Μανουσάκη και τον Γιώργο
Μαρίνο, διαφήμισαν τέλεια την επιτυχία της χρονιάς και παραλλήλως προσπάθησαν
να απαντήσουν στο ερώτημα του σόουμαν: «Πρέπει ή δεν πρέπει να ακολουθούμε την
καρδιά μας έστω κι αν ψιθυρίζει;». «Πρέπει», απάντησε η πανέμορφη Μαρία και
έπειτα ήρθε η ώρα να διαφημιστεί και το τραγούδι - σήμα κατατεθέν του σίριαλ,
σύνθεση του Χρήστου Νικολόπουλου.

Στη συνέχεια μίλησε ο Απόστολος Γκλέτσος και η επίσης ωραιοτάτη μητέρα Μελίνα
Μποτέλη, που επιπλέον τραγούδησε υπέροχα: «Απαγορευμένη αγάπη»... με φόντο
μπαλέτο. Φυσικά είπε τα δικά του και ο Μανουσάκης, σκηνοθέτης του λαοφιλούς
σίριαλ, ενώ ο Γιώργος Μαρίνος θύμισε και την άλλη επιτυχία του Mega, δηλαδή
την «Μαλβίνα Hostess», αυτή «που λέει "τάπερμαν"». Και εκείνη «που φέρνει
μπατζανάκηδες από την Αυστραλία πώς τη λένε, πώς τη λένε»...

Τέλος, επιστρατεύθηκε και η Μυρτιώτισσα, για να απαγγείλει η Άννα - Μαρία
Παπαχαραλάμπους: «Σ' αγαπώ, δεν μπορώ τίποτα άλλο να πω πιο βαθύ, πιο απλό,
πιο μεγάλο»... και κάποια στιγμή ο Μανουσάκης είπε το καίριο: «Εγώ δράττομαι
της ευκαιρίας να φύγω»!

Παρλάτα

Κατόπιν τούτου η υμνολογία - προβολή του επιτυχημένου σίριαλ της τσιγγάνικης
αγάπης «Ψίθυροι καρδιάς» έληξε και περάσαμε στον Χάρη Ρώμα που υπογράφει τον
«Κακό Βεζύρη», πάλι του Mega, κι έπειτα σε παρλάτα του Γιώργου Μαρίνου για τον
πλανητάρχη και άλλα διάφορα με αφορμή τις παλιές ελληνικές ταινίες.

Αντιθέτως, από την άλλη πλευρά, είχαμε στο «Ενώπιος ενωπίω» συνέντευξη του
Κώστα Γαβρά για την προβαλλόμενη ταινία του «Mad City» πάνω στις υπερβολές της
τηλεοπτικής δημοσιογραφίας. Εντύπωση έκανε ο άριστα μελετημένος Νίκος
Χατζηνικολάου, γεγονός που απογείωσε τη συζήτηση και την έβγαλε από τα γνωστά
πλαίσια του τετριμμένου.

Έτσι, όμως, ο προσκεκλημένος κινηματογραφιστής, του οποίου η νεανική
δημιουργία «Διαμέρισμα δολοφόνων» είναι υπέροχη, αφέθηκε και μίλησε διεξοδικά
με την άνεση του ανθρώπου που ξέρει ότι κινείται σε υψηλό επίπεδο συζητήσεως.

Τι συμβαίνει λοιπόν; Πέφτουν τα τείχη, αυστηρής ποιότητας από τη μια και
απόλυτης, κακώς εννοουμένης λαϊκότητας, από την άλλη; Ίδωμεν...

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16066P071</ED>
<ID>
ID:131316

</ID><URL>http://ta-nea.dolnet.gr/neaweb/neafile.print_unique?e=A&f=16066&m=P07&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ - πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Βράδυ Παρασκευής και το Mega, μάλλον ακούσια, αφορίζει την τηλεόραση. Πώς;
Με την προβολή της ταινίας του Κάρπεντερ «Ζουν ανάμεσά μας» και με το
επεισόδιο από την ξένη σειρά «Διαγραφή», που μεταδόθηκε αμέσως μετά. Στη
φαντασία του Κάρπεντερ, οι εισβολείς από το Διάστημα είχαν πάρει τον έλεγχο
των πραγμάτων. Και ασκούσαν την εξουσία τους μεταδίδοντας ένα σήμα μέσω του
πομπού ενός τηλεοπτικού σταθμού, το οποίο σήμα εμπόδιζε τους ανθρώπους να
ξεχωρίζουν ποιοι ανάμεσά τους ήταν οι εξωγήινοι εισβολείς. Και αμέσως μετά ο
φωτογράφος-ήρωας της σειράς παραλίγο να πέσει θύμα της προπαγάνδας ενός
πολιτικού, καθώς εκείνος είχε κερδίσει την εμπιστοσύνη και την ψήφο των
κατοίκων, με τη βοήθεια ενός κωδικοποιημένου σήματος στο κοινοτικό κανάλι της
πόλης, το οποίο και επηρέαζε την ικανότητα της κρίσης τους.

Αλλά ο φωτογράφος, που ήταν υποψιασμένος, το κατάλαβε, αντέδρασε και σώθηκε,
σκεπτόμενος τι μπορεί να πάθει κανείς βλέποντας πολλή τηλεόραση...

* Το «Ντους» της Μάγκυς Χαραλαμπίδου ήταν μια ευχάριστη έκπληξη. Πρώτον, γιατί
ο Σκάι δεν μας έχει συνηθίσει να παρουσιάζει ευχάριστες και δουλεμένες
εκπομπές. Δεύτερον, γιατί, τηρουμένων των αναλογιών, το αποτέλεσμα δεν είναι
για το πυρ το εξώτερον. Εκτός, δηλαδή, από το ότι η παρουσιάστρια διαθέτει
αναμφισβήτητη άνεση στην κάμερα, εκτελεί με ευρηματικές ιδέες την τόσο
προσφιλή πλέον συνταγή τής ευσχήμως διατυπωμένης «κοινωνικής κριτικής». Και
προσαρμόζει το μενού με τα σχόλια περί διαφόρων προσώπων στα θέματα της
επικαιρότητας. Και ταιριάζει τα αταίριαστα, χάρη στο έξυπνο πάντρεμα λόγου και
εικόνων. Όποιος επιμελείται τα κείμενα του «Ντους», αξίζει εύφημη μνεία.

* Αλλά και η Αφροδίτη Σημίτη στο Mega, η οποία ασχολείται με τις διαφημίσεις
και τον κόσμο τους, είχε κάτι καλό να δείξει. Την Τζένι Γκαρθ από τη σειρά
«Μπέβερλι Χιλς», που ήρθε στην Ελλάδα, για να διαφημίσει ένα άρωμα. Το καλό,
λοιπόν, δεν ήταν ότι ήρθε εδώ η πρωταγωνίστρια της αμερικανικής σαπουνόπερας
για τινέιτζερς, για μία διαφήμιση. Αλλά ότι το αποτέλεσμα, αυτό το σποτάκι των
«χ» δευτερολέπτων, ήταν υπόδειγμα της εξαιρετικής δουλειάς που έκαναν οι
Έλληνες παραγωγοί. Αν είναι, λοιπόν, η ελληνική διαφήμιση να χρειάζεται ξένους
πρωταγωνιστές για να ξεχωρίζει, ε, τότε ν' αυξήσουν τις προσκλήσεις.

* Το «Παιχνίδι των τεσσάρων» επεκτάθηκε. Μετά τις δημοσιεύσεις στα «ΝΕΑ» των
Μουρσελά, Σκούρτη, Σουρούνη, Τατσόπουλου, οι συγγραφείς των καθημερινού
μυθιστορήματος εμφανίστηκαν στο πρώτο «ζωντανό» «Άξιον Εστί» του Βασίλη
Βασιλικού, χθες το μεσημέρι. Με τον Γιώργο Σκούρτη, να σκηνοθετεί μία
καθυστερημένη άφιξη στο στούντιο και να προκαλεί την αμηχανία του αμφιτρύωνα
της εκπομπής. Στη συνέχεια, όμως, οι τέσσερις ζεστάθηκαν και η ατμόσφαιρα στο
στούντιο της Αγίας Παρασκευής ζωήρεψε. Η συζήτησή τους γι' αυτό το λογοτεχνικό
παιχνίδι ­ με την καλεσμένη Πέμυ Ζούνη σε ρόλο αναγνώστριας να μεταφέρει τις
απορίες και τις εντυπώσεις της ­ έγινε άμεση και ουσιαστική.

* Από μία τόσο ζωντανή εκπομπή ­ που μεταδιδόταν και μέσω δορυφόρου στο
εξωτερικό ­ δεν θα ήταν δυνατόν να λείπουν και τα απρόοπτα. Και ο Βασίλης
Βασιλικός στην προσπάθειά του να αποφύγει να ακουστούν κάποια τολμηρά ερωτικά
αποσπάσματα, συνέστησε στην Πέμυ Ζούνη, όταν άρχισε να διαβάζει, να λάβει
υπόψη της την ώρα προβολής της εκπομπής και τους θεατές. Η Ζούνη του αντείπε
πως δεν είναι οι λέξεις μόνες τους που ενοχλούν, αλλά ο τρόπος που τις εκφέρει κανείς.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16066P072</ED>
<ID>
ID:131362

</ID><URL>http://ta-nea.dolnet.gr/neaweb/neafile.print_unique?e=A&f=16066&m=P07&aa=2</URL></REF>


Article

<CATEGORY>vin15</CATEGORY>

 <H5>Αδιέξοδα παντρεμένων
</H5><H2>ΤΗΛΕΟΡΑΣΗ ΔΕΥΤΕΡΑΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΧΙΟΥΜΟΡ ΚΑΙ ΣΑΡΚΑΣΜΟΣ ΑΠΟ ΤΟΝ ΓΟΥΝΤΙ ΑΛΕΝ
</H3>
Ο Γούντι Άλεν καταφέρνει επί 35 χρόνια να μας κεντρίζει ποικιλοτρόπως 
και τα αποψινά «Παντρεμένα ζευγάρια» του έρχονται επικεφαλής των ταινιών που
θα παίξουν τα κανάλια

«Παντρεμένα ζευγάρια» ­ Γούντι Άλεν, Μία Φάροου ­ και η δυσκολία να
μοιράζεσαι τη ζωή μ' άλλον άνθρωπο

«Μικροδείχνω γιατί είμαι ανώριμος», λέει στην τελευταία του ταινία «Διαλύοντας
τον Χάρι» ο Γούντι Άλεν και η αλήθεια είναι πως σ' αυτήν την... ανωριμότητά
του χρωστάμε πολλές ωραίες μας στιγμές στους κινηματογράφους την τελευταία
35ετία, όπως και τα σημερινά «Παντρεμένα ζευγάρια» ­ '92 ­ στα οποία παίζουν η
Μία Φάροου, ο ίδιος και οι Τζούλιετ Λιούις, Σίτνεϊ Πόλακ, Λίαν Νίσον, Τζούντι Ντέιβις.

Ερωτικό θρίλερ που δεν καταφέρνει να αποφύγει τις συμβατικότητες είναι η
«Τζένιφερ 8» του Μπρους Ρόμπινσον με τους Άντι Γκαρσία, Ούμα Θέρμαν, αλλά
ξεφεύγει από τη μετριότητα των υπόλοιπων ταινιών.

«Μάντεψε τι κάνω τα βράδια»

18.15 Star. Ο καλός ­ αν και υπερβολικός ­ Στάθης Ψάλτης είναι
παιδί που μεγάλωσε ορφανό σε καταυλισμό Τσιγγάνων. Φάρσα ­ '80 ­ του Γιάννη
Χαρτοματζίδη. (Διάρκεια: 90')**

«Η κυρία του Μπουρλέσκ»

21.15 Seven Χ (Lady of Burlesque). Διασκεδαστική κομεντί ­ '43 ­
του Γουίλιαμ Γουέλμαν, με την Μπάρμπαρα Στάνγουικ. (Διάρκεια: 91')**

«Χρυποκάρδια στο θρανίο»

22.00 Antenna. Απολαυστική κομεντί ­ '63 ­ του Αλέκου
Σακελλάριου, συνέχεια, ουσιαστικά, της άλλης μεγάλης του κωμωδίας «Το ξύλο
βγήκε από τον παράδεισο». Η Αλίκη Βουγιουκλάκη πλήττει από τον έγγαμο βίο της
με τον Δημήτρη Παπαμιχαήλ και αποφασίζει να ξαναγυρίσει στα θρανία. Μουσική
του Μάνου Χατζιδάκι. (Διάρκεια 110') ***

«Τζένιφερ 8»

22.00 Star (Jennnifer 8). Ένας αστυνομικός προσπαθεί να
ξεπεράσει τον κακό του γάμο, επιστρέφει στη γενέτειρά του και βρίσκεται
μπλεγμένος σε μια υπόθεση δολοφονίας... Θρίλερ ­ '92 ­ του Μπρους Ρόμπινσον,
με τους: Άντι Γκαρσία, Ούμα Θέρμαν, Λανς Χένρικσεν. (Διάρκεια: 127')***

«Υπόθεση Κένελ»

23.00 Seven Χ (The Kennel muder lase). Ο Γουίλιαμ Πάουελ στον
ρόλο ενός ιδιωτικού ντετέκτιβ που προσπαθεί να διαλευκάνει μια υπόθεση
δολοφονίας. Του βετεράνου Μάικλ Κέρτιζ. (Διάρκεια: 75')**

«Τρελές ιστορίες του Λος Άντζελες»

00.35 Antenna (L.Α. story). Κωμωδία ­ '91 ­ του Μικ Τζάκσον με
τον υπερκινητικό Στιβ Μάρτιν που έχει γράψει ο ίδιος την ιστορία της. Ήρωάς
της είναι ένας παρουσιαστής του μετεωρολογικού δελτίου στην τηλεόραση, που
διατηρεί μια προβληματική σχέση, ενώ δεν είναι καθόλου ευχαριστημένος και από
τη δουλειά του. (Διάρκεια: 88')**

«Πάλη μέχρι θανάτου Νο 2»

00.45 Star (Shootfighter ΙΙ). Υπερβολικές ευκολίες του Πολ Ζίλερ
­ '95 ­ με μία παρέα ανηλίκων εγκληματιών που πέφτουν θύματα εκβιασμού ενός
κακοποιού, ο οποίος τους αναγκάζει να δουλέψουν για λογαριασμό του.*

«Παντρεμένα ζευγάρια»

00.30 Mega (Husbands and wifes). Η ιστορία δύο παντρεμένων
ζευγαριών που ­ τι άλλο μπορεί να τους απασχολεί, σε ταινία του Γούντι Άλεν
βρισκόμαστε ­ σκοπεύουν να χωρίσουν και δύο κοντινών τους φίλων, γίνεται για
τον «νευρικό εραστή» ­ ή νευρωτικό, αν προτιμάτε, καθώς σημασία έχει το
ταλέντο του και η ψυχή του... ­ αφορμή να μας κάνει να γελάσουμε με την
αδυναμία μας να φτιάξουμε μια στέρεη σχέση ­ τι είναι άραγε «στέρεη» σχέση για
τον καθένα, σηκώνει πολλή συζήτηση... ­ αφήνοντας στην άκρη τις ανασφάλειές
μας. Χιούμορ και σαρκασμός για μικροκαβγαδάκια που όλοι έχουμε ζήσει σε
διάφορες ερωτικές ιστορίες μας. Με τον Γούντι Άλεν και τους: Μία Φάροου,
Τζούλιετ Λιούις, Τζούντι Ντέιβις, Λίαμ Νίσον. (Διάρκεια: 107)****

«Διαφθορά στη δικαιοσύνη»

01.00 ΕΤ3. Ένας ειρηνοδίκης προσπαθεί στην Ιταλία να στριμώξει
και να συλλάβει έναν βιομήχανο με βρώμικο παρελθόν και παρόν. Του Μαρτσέλο
Αλιπράντι, με τους: Φράνκο Νέρο, Φερνάντο Ρέι. (Διάρκεια: 107')**

«Το καρτέλ του τρόμου»

02.15 Star (Tornado run). Μια ειδικά εκπαιδευμένη ομάδα πιλότων
εναντίον ενός διεθνούς καρτέλ που εμπορεύεται στρατιωτικά και πυρηνικά όπλα.
Του Μπάρι Τζέιμς Χίκεϊ, με τους Σάρον Μπρουνό, Τζεφ Ρέκτορ.*

«Απίθανη περιπέτεια»

04.45 Antenna (The amaring adventure). Ρομαντική κομεντί ­ αμάν
τέλος πάντων, τόσο «δύσκολη» είναι κι αυτή η ταινία για το πλατύ κοινό και την
ρίχνουν στα άγρια χαράματα, προτιμώντας να παίζουν άλλες αδιάφορες πιο νωρίς;
­ του Άλφρεντ Ζάισλερ, με τους: Κάρι Γκραντ, Μέρι Μπράουν. Παραγωγή του '36.
Ένας νεαρός εκατομμυριούχος βάζει στοίχημα ότι μπορεί να ζήσει χωρίς τα πλούτη
του και ξεκινάει για να το αποδείξει, δουλεύοντας ως... σοφέρ. (Διάρκεια: 62') ***.

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: P08</CAT>
<ED>
Κωδικός άρθρου: A16066P081</ED>
<ID>
ID:131330

</ID><URL>http://ta-nea.dolnet.gr/neaweb/neafile.print_unique?e=A&f=16066&m=P08&aa=1</URL></REF>


Article

<CATEGORY>vin09</CATEGORY>

 <H2>Ανοιχτή νύχτα εραστών
</H2>
<AUTHOR>ΑΝΤΩΝΗΣ ΣΟΥΡΟΥΝΗΣ</AUTHOR>

Λάμπρος Φωτεινός: Ο επιτυχημένος διευθυντής του ελληνικού
υποκαταστήματος της γερμανικής Licht.

Γιάννης Καλλίας: Παλιός φίλος τού Φωτεινού, συγγραφέας παροπλισμένος
και κάποτε φημισμένος, που αναζητά την έμπνευση και στρέφεται προς τη γυναίκα
τού Φωτεινού, τη Λίτσα.

Εριφύλη: Η νεαρή και όμορφη δημοσιογράφος που υποκύπτει στον Φωτεινό,
ενώ αρχικά, κατά διαταγή του αφεντικού της στο περιοδικό Διαδρομές, τον
είχε προσεγγίσει με σκοπό να του αποσπάσει μυστικά για τα σχέδιά του.

Σίσσυ: Η κόρη του Φωτεινού, 18άρα ερωτευμένη με έναν μπασκετμπολίστα.

Το ταξί είναι έξω από την πόρτα σας.

­ Ευχαριστώ, είπε γρήγορα η Εριφύλη κι έκλεισε το τηλέφωνο. Πάμε. Το ταξί
είναι κάτω.

Ο Φωτεινός την ακολούθησε πειθήνια αλλά χωρίς να βιάζεται. Την κοιτούσε καθώς
εκείνη μακιγιαριζόταν βιαστικά στον καθρέφτη του ασανσέρ και προσπαθούσε να
καταλάβει αν αυτή η γυναίκα ήταν η ίδια με την άλλη που μόλις πριν από λίγο
κρατούσε αγκαλιά στο κρεβάτι και πόση απόσταση χώριζε τη μια από την άλλη.
Αρκούσε ένα τηλεφώνημα για να μεταμορφωθεί έτσι ένας άνθρωπος; Φαίνεται πως
αρκούσε. Ο Φωτεινός είχε δεχθεί κι ο ίδιος πολλές φορές τέτοια τηλεφωνήματα,
αλλά το χειρότερο είναι πως κι ο ίδιος είχε κάνει τέτοια τηλεφωνήματα. Όπως
είχε τιναχτεί αυτός από το κρεβάτι νυχτιάτικα για να τρέξει εκεί που τον
καλούσαν, έτσι είχε ξεσηκώσει ανθρώπους μέσ' στη νύχτα καλώντας τους κοντά
του. Σίγουρα τους είχε διακόψει από τον ύπνο, ίσως από ένα γλυκό όνειρο και
ποιος ξέρει, μπορεί κι απ' τον έρωτα. Θα τον είχαν βρίσει και καταραστεί, όπως
έβριζε και καταριόταν αυτός τώρα το αφεντικό της Εριφύλης. Όμως ο Φωτεινός
γνώριζε από πρώτο χέρι ότι οι εταιρείες ­ όλες οι εταιρείες ­ είναι ανέραστες
και αντιερωτικές, επειδή ο έρωτας είναι το ανώτερο συναίσθημα και καμιά
εταιρεία δεν μπορεί να ζήσει με συναισθήματα. Για να υπάρξει πρέπει να τ'
αποβάλλει και μαζί τα μέλη της εκείνα που έχουν προσβληθεί από
συναισθηματισμό. Συχνά ο Φωτεινός βρέθηκε στη θέση να κάνει ο ίδιος τον
ακρωτηριασμό και κάθε φορά ένιωθε όπως κι όταν αποκεφάλιζε το πούρο του προτού
το ανάψει. Κι αυτό βέβαια είναι ένα συναίσθημα αλλά ένα θανατηφόρο συναίσθημα,
απάνθρωπο και δολοφονικό, με το οποίο μόνο υψηλόβαθρα στελέχη είναι
προικισμένα, γι' αυτό εξάλλου έφτασαν εκεί που έφτασαν.

­ Δυο φορές με ερώτησαν, ποιον περιμένω, είπε χολωμένος ο ταξιτζής όταν
ξεκίνησε. Κοίτα τους, ακόμα κοιτάνε.

Ο Φωτεινός στράφηκε πίσω και είδε τους αστυνομικούς που παρακολουθούσαν, η
Εριφύλη όμως κοιτούσε το δρόμο. Δεν νοιαζόταν πια για το τι άφηνε πίσω της,
αλλά για το τι θα 'βρισκε μπρος της.

­ Λες και είμαι εγκληματίας κι όχι μεροκαματιάρης άνθρωπος... συνέχισε ο
ταξιτζής και βλέποντας ότι τα λόγια του δεν έχουν πέραση, σταμάτησε και δεν ξαναμίλησε.

Ο Φωτεινός απόθεσε το χέρι του στο γόνατο της Εριφύλης και το χάιδεψε τρυφερά.
Εκείνη δεν αντέδρασε εξακολουθώντας να έχει το μυαλό της και το βλέμμα της
καρφωμένα εκεί που τα είχε. Της έσφιξε δυνατά το γόνατο και τότε έστρεψε μόνο
το βλέμμα της προς το μέρος του.

­ Μμ; Τι είναι;

­ Σ' αγαπώ.

­ Μμ; Δεν καταλαβαίνω τι με θέλει τέτοια ώρα.

­ Καταλαβαίνεις τουλάχιστον γιατί σε θέλω εγώ;­ Εδώ είναι. Πρέπει να κατέβω.Τα
χείλη της πέρασαν από πάνω του σαν ένα τρομαγμένο πουλάκι και χάθηκαν μέσα στη
νύχτα. Παρέμεινε στο ταξί βλέποντάς την να τρέχει προς την πόρτα, να χτυπάει
το κουδούνι και να χάνεται στο φωτισμένο δωμάτιο. Δεν γύρισε διόλου πίσω της
να κοιτάξει, να του ρίξει ένα βλέμμα. Ας μην ήταν ευχαριστήριο βλέμμα, και μ'
ένα αποχαιρετιστήριο, ο Φωτεινός θα ήταν ικανοποιημένος. Είπε στον ταξιτζή να
συνεχίσει.­ Τι έλεγα; ρώτησε εκείνος. Α, ναι... Δεν μπορούν, που λέτε, να
πιάσουν τους τρομοκράτες και κυνηγούν εμάς... συνέχισε από κει που σταμάτησε.
Θυμάμαι μια φορά...

Ένιωθε αδικημένος, παρατημένος, σχεδόν πεταμένος. Ακόμη χειρότερα, ένιωθε
απατημένος. Και όχι από έναν άντρα που θα μπορούσε να τον αντιμετωπίσει αλλά
από κάτι άυλο κι αόρατο, από την ίδια την εργοδοσία, που ο ίδιος έθρεψε χρόνια
ολόκληρα για να θεριέψει τόσο, ώστε σήμερα ν' απειλεί να τον καταπιεί
ολόκληρο. Εριφύλη, Εριφύλη! Τι σχέση μπορεί να έχει ένα πλάσμα που φέρει
τέτοιο όνομα, με κοστουμαρισμένους άντρες που κάθονται γύρω από στρογγυλά
τραπέζια, καταστρώνουν σχέδια στερημένα από έρωτα κι από αγάπη; Σίγουρα ο
νονός της, όταν της έδινε αυτό το όνομα, είχε άλλα όνειρα γι' αυτήν και ίσως
και η ίδια να είχε άλλα όνειρα για τον εαυτό της. Ο Φωτεινός ήταν βέβαιος ότι
προορισμός της δεν ήταν να μεσολαβεί σε συνωμοσίες νυχτιάτικα, ήταν κάτι
τελείως διαφορετικό. Το είχε δει πριν λίγο πάνω στο κρεβάτι. Εκεί ήταν η θέση
της Εριφύλης. Την είχε ζήσει παραδομένη και ξένοιαστη να χαρίζει σ' έναν άντρα
την ομορφιά του κόσμου. Τι είχε πει εκείνη η εταίρα της Κορίνθου, όταν τη
ρώτησαν να τους πει, ποιος είναι ο καλύτερος εραστής; Ο άφροντις, είπε. Θα
μπορούσε κι ο Φωτεινός να πει το ίδιο για την Εριφύλη. Για λίγες ώρες είχε
υπάρξει κι εκείνη άφροντις, ο Φωτεινός ήταν αυτόπτης μάρτυρας, τόσο αυτόπτης,
ώστε να χαρεί τον έρωτα, όπως ποτέ δεν τον είχε χαρεί μέχρι τώρα. Το πιο
σπουδαίο όμως είναι ότι είχε υπάρξει κι εκείνος άφροντις. Ίσως για πρώτη φορά
στη ζωή του αλλά είχε μόλις αποφασίσει πως δεν θα 'ταν κι η τελευταία. Είχε
ξεχάσει πώς είναι να γράφεις τα πάντα εκεί που δεν πιάνει μελάνη και να
χαίρεσαι αυτό που βρίσκεται μπρος σου, κάτω σου ή και πάνω σου. Τώρα
καταλάβαινε τον Καλλία. Ήταν ο μόνος που γνώριζε μ' αυτή την ιδιότητα. Ο μόνος
ενήλικας, εννοείται. Γιατί αφρόντιδα ήταν και τα παιδιά του κι ο Φωτεινός
προσπαθούσε χρόνια τώρα να τα γεμίσει ευθύνες, όπως είχαν γεμίσει κι αυτόν κι
όπως τα παιδιά του θα γεμίσουν τα δικά τους παιδιά. Έτσι, για να ζούμε όλοι σε
μια κοινωνία πλημμυρισμένη από περιττές έννοιες, σαν να ζούμε βουτηγμένοι στα
λασπόνερα. Ναι, ο Καλλίας ήταν άφροντις. Όχι μόνο το διακήρυττε αλλά το ζούσε
κιόλας. Τόσο άφροντις που σου 'δινε στα νεύρα. Είχε έναν μοναδικό τρόπο να
μεταφέρει τα προβλήματά του σε σένα, κάτι που θα σπούδασε μάλλον ολομόναχος σε
κάποιο από τα μπουντρούμια που ζούσε. Ο Φωτεινός χαμογέλασε με κατανόηση και συμπάθεια.

­ Φτάσαμε, κύριε. Εδώ είμαστε. Έτσι που λέτε με τις αστυνομίες... Μπορώ να σας
λέω ιστορίες από δω ως τη Σουηδία.

Ο Φωτεινός πλήρωσε και κατέβηκε από το ταξί κουβαλώντας μαζί του εκείνο το
χαμόγελο. Το διατηρούσε ακόμα κι όταν άνοιξε την πόρτα κι όταν μπήκε στο
καθιστικό κι άναψε το φως. Του 'φυγε μόνο όταν αντίκρισε τον Καλλία να
κοιμάται στον καναπέ στη θέση του σκύλου. Και δεν του 'φυγε από κάποια κακή
αιτία αλλά από τη συγκυρία, τη στιγμή που τον σκέφτηκε, να τον δει μπροστά
του. Δεν ήξερε αν επρόκειτο για καλή ή κακή συγκυρία, ούτε και τον ενδιέφερε,
το ενδιαφέρον ήταν πως ο Καλλίας και κοιμισμένος ακόμα αποδείκνυε της σκέψης
του το αληθές. Όπου έβρισκε κοιμόταν, έτρωγε και πηδούσε.

Έβαλε σ' ένα ποτήρι ουίσκι και κάθησε στην πολυθρόνα αντίκρυ παρατηρώντας τον.
Ο Φωτεινός ένιωθε την ανάγκη να μιλήσει σε κάποιον σήμερα και απ' όσους
γνώριζε, ο αντικρινός του ήταν ο μόνος που θα τον άκουγε με προσοχή και ίσως
και με κατανόηση. Όμως κοιμόταν. Και μάλιστα βαθιά όπως φαίνεται, γιατί σε
λίγο μούγκρισε και χώνοντας το χέρι στα σκέλια ανασήκωσε κάτι που τον εμπόδιζε
να προχωρήσει στην ονείρωξή του. Ξαφνικά έφερε το χέρι στα μάτια σαν να 'θελε
να τα προστατέψει από ένα πυρωμένο σίδερο. Τα έτριψε μερικές φορές αλλά το
δυνατό φως τον ανάγκασε να σηκώσει το κεφάλι για να δει από πού έρχεται. Με
ξινισμένη έκφραση περιέφερε το βλέμμα του ολόγυρα στο δωμάτιο, ώσπου έφτασε
στον Φωτεινό κι εκεί σταμάτησε. Η έκφρασή του παρέμεινε ξινισμένη, παρ' όλο
που ο άλλος τώρα χαμογελούσε. Μέσα στον ύπνο του έκανε μια προσπάθεια να
ερμηνεύσει αυτό το χαμόγελο και να φτάσει στην πηγή του. Έκανε και δεύτερη
προσπάθεια και τρίτη. Δεν τα κατάφερε κι ανακάθησε στον καναπέ, ώστε ν'
αντιμετωπίσει σε μια κάπως αξιοπρεπή θέση ό,τι ήταν να συμβεί. Ένιωσε
καλύτερα. Το μόνο δικό του εδώ μέσα ήταν τα τσιγάρα του, τα 'πιασε λοιπόν και
κρατήθηκε απ' αυτά. Τη στιγμή που άναβε, αναρωτήθηκε αν η Λίτσα είχε
εξιστορήσει ήδη στον άντρα της το τι συνέβη ή αν περίμενε στην πολυθρόνα του
να του εξιστορήσει ο ίδιος ο Καλλίας, πώς βρέθηκε νυχτιάτικα εδώ.
Εξακολουθούσε να χαμογελάει με το ποτήρι στο χέρι ­ ο Θέος ήξερε γιατί. Μπορεί
να την είχε σκοτώσει και ν' αναπαύεται τώρα από τον κάματο του φόνου. Ή ν'
απολαμβάνει το ποτό του περιμένοντας ν' απολαύσει και τον τρόμο του προδότη,
όταν συνειδητοποιήσει πως αυτές είναι οι τελευταίες στιγμές της ζωής του. Ο
Καλλίας είχε δει άπειρες φορές την ίδια σκηνή στο σινεμά και γνώριζε εξ
επαγγέλματος ότι η ζωή αντιγράφει την τέχνη. Αποφάσισε να ξεκαθαρίσει τα
πράγματα μόνος του.

­ Γιατί χαμογελάς;

Αντί για απάντηση ο άλλος γέλασε κάπως δυνατά. Ο Καλλίας θα μπορούσε να
ερμηνεύσει αυτό το γέλιο σαν ειρωνεία απέναντί του και να προσβληθεί αλλά και
σαν παντελή άγνοια εκ μέρους του και να γελάσει. Γέλασε. Ο Φωτεινός γέλασε πιο
δυνατά κι εκείνος τον μιμήθηκε. Τρομαγμένη από τα χάχανα η σκύλα ξύπνησε,
κοίταξε τους δυο με περιέργεια και καθησυχασμένη πήγε και κούρνιασε στα πόδια
του Καλλία.

­ Σ' αγάπησε η Λίντα.

Ο Καλλίας διέκρινε στη φωνή του φίλου του κάποιο παράπονο που είχε τις ρίζες
του στο απώτερο παρελθόν και που μόνο από την πολύχρονη εμπειρία του ν' ακούει
τους άλλους το ξεχώριζε.

­ Σκύλα είναι... τον παρηγόρησε. Στο σκύλο θα πάει.

­ Θες κι εσύ ένα; ρώτησε δείχνοντας το ποτήρι του.

Ο Καλλίας έγνεψε με το κεφάλι κι εκείνος σηκώθηκε και βάδισε προς το ντουλάπι
με τα μπουκάλια. Τον παρακολουθούσε καθώς ξαναγέμιζε το ποτήρι του κι έπειτα
ένα άλλο. Βλέποντάς τον από πίσω συμπέρανε πως ο Φωτεινός είχε πάρει μια
απόφαση που δεν είχε να κάνει με τη δουλειά του, αλλά με τον εαυτό του τον
ίδιο. Η απόφαση αυτή, όποια και να 'ταν, διαχεόταν σ' όλο του το κορμί και το
ηρεμούσε. Ποτέ άλλοτε δεν είχε δει το σώμα του παλιού του φίλου τόσο χαλαρό
και αποφασισμένο. Άθελά του ηρέμησε κι ο ίδιος και δεν τον ένοιαζε πια αν ο
Φωτεινός γνώριζε και πόσα. Το μόνο που ήθελε να μάθει ήταν την αιτία που τον
μαλάκωσε έτσι σαν χτυπημένο χταπόδι κι αν γίνεται και το χέρι που τον χτύπησε κάτω.

­ Γεια μας.

­ Γεια...

­ Γελάω, γιατί πριν από λίγο σε είχα στο μυαλό μου και μπαίνοντας σε βρήκα στο
σπίτι μου.

­ Καιρό είχε να γίνει αυτό. Να κοιμηθώ στο σπίτι σου, λέω.

­ Και να σε σκεφτώ, είχε καιρό να γίνει.

Ο Καλλίας χρειάστηκε να ρουφήξει μια μεγάλη γουλιά, για να κάνει την ερώτησή
του, που ακούστηκε να κατρακυλάει με θόρυβο, καθώς βιαζόταν να ρωτήσει.

­ Πώς κι έγινε αυτό σήμερα;

­ Πώς κι έγινε; αναρωτήθηκε κι ο Φωτεινός και περίμενε τον εαυτό του ν' απαντήσει.

­ Ρωτάω, επειδή κι εγώ σήμερα σε σκέφτηκα και πέρασα να σε δω. Αλλά δεν σε
βρήκα. Βρήκα μόνο τη Λίτσα.

Σταμάτησε δίνοντας στον άλλον τον χρόνο να μιλήσει, αν είχε κάτι να πει για το
θέμα. Εκείνος όμως φαινόταν χαμένος μέσα του ψάχνοντας να βρει την απάντησή του.

­ Ρε συ, Γιάννη... είπε τέλος. Θέλω τα φώτα σου σε κάτι.

­ Φώτα εσύ πουλάς... γέλασε ο Καλλίας.

­ Ξέρεις, ποια φώτα εννοώ. Εγώ πουλάω φώτα για να βλέπεις τον άλλο, όχι τον
ίδιο σου τον εαυτό.

Ο Καλλίας δεν περίμενε πως ο Φωτεινός θα έκανε πια τέτοιες σκέψεις κι
εντυπωσιασμένος τραμπαλίστηκε στη θέση του, ήπιε λίγο απ' το ποτήρι του κι
έδειξε έτοιμος, όχι μόνο ν' ακούσει, αλλά και να συμβουλέψει.

­ Θέλω, που λες, να σε ρωτήσω, το γαμήσι είναι επανάσταση ή ξαλάφρωμα;

Ο Καλλίας δεν είχε προλάβει ν' ακουμπήσει το ποτήρι του στο τραπέζι και λίγο
έλειψε να του φύγει. Μια που το κρατούσε ακόμη, το ξανάφερε στο στόμα του και
το άδειασε.

­ Μπορώ να 'χω ένα ακόμα; ρώτησε για να σκεφτεί το λόγο που ο άλλος ρώτησε
κάτι τέτοιο, παρά την απάντηση που έπρεπε να δώσει.

Δυσανασχετώντας ο Φωτεινός άρπαξε το ποτήρι και βάδισε πάλι για το ντουλάπι με
τα μπουκάλια. Γρήγορα όμως αυτή τη φορά, σα να βιαζόταν ν' ακούσει την
απάντηση για να ρυθμίσει τη ζωή του. Ο Καλλίας αισθάνθηκε πάλι μπερδεμένος και
προσπάθησε να επαναφέρει στη μνήμη του λόγια και κινήσεις από τη στιγμή που
ξύπνησε, για να καταλάβει αν η ερώτηση αφορούσε αυτόν ή τον άλλο. Μέχρι πριν
από λίγο του φαινόταν ειλικρινής ο Φωτεινός, ειλικρινής και καλοπροαίρετος,
αλλά μ' αυτό που ξεστόμισε τον έβγαζε πάλι απ' τα νερά του. Στο κάτω κάτω
επρόκειτο για το υψηλότερο στέλεχος μιας πουτάνας επιχείρησης, άρα τον
αρχιπουτανιάρη. Δεν έπρεπε να το ξεχνάει αυτό. Όλη μέρα μέσα σ' όλα εκείνα τα
απολυμασμένα γραφεία που κυριαρχούσε, λέγονταν του κόσμου τα ψέματα, ο ένας
προσπαθούσε να ρίξει τον άλλο κι όλοι μαζί τούς απ' έξω.

Ήπιε το μισό του ουίσκι και αποφάσισε ν' απαντήσει διπλωματικά, σαν να ήταν
συνάδελφοι ή ανταγωνιστές.

­ Το γαμήσι είναι βάρος. Βάρος ασήκωτο.

Έγειρε πίσω ικανοποιημένος μ' αυτό που είπε. Ακόμη και να 'ξερε ότι πριν από
λίγες ώρες σε τούτον εδώ τον καναπέ πηδούσε τη γυναίκα του, η απάντησή του θα
'πρεπε να τον καταπραΰνει. Ο Φωτενός όμως δεν έμοιαζε ικανοποιημένος. Πλησίασε
κι άλλο σέρνοντας την πολυθρόνα του, σαν να έσερνε τις απορίες όλης της ζωής του.

­ Εγώ όμως δεν νιώθω βάρος, εκμυστηρεύτηκε. Νιώθω επανάσταση. Λες και τα πάντα
μέσα μου έχουν επαναστατήσει.

Ο Καλλίας σιγουρεύτηκε πλέον πως η κουβέντα δεν είχε να κάνει με τον ίδιο αλλά
με τον φίλο του. Βασανιζόταν και ήταν ειλικρινής, τόσο ειλικρινής όσο και την
εποχή που τον είχε πρωτογνωρίσει. Ένα κύμα συμπάθειας και τρυφερότητας τον
πλημμύρισε και του ήρθε να τον πάρει αγκαλιά και να τον ευχαριστήσει. Δεν
θυμόταν από πότε είχε να του δείξει άντρας ή γυναίκα τόση εμπιστοσύνη. Άθελά
του ο Φωτεινός του ξανάδινε ένα μέρος από τη χαμένη του υπόσταση, ενώ έψαχνε
να βρει την υπόσταση τη δική του. Έσκυψε κι αυτός μπροστά και του 'πιασε το γόνατο.

­ Λάμπρο... Αυτό είναι έρωτας. Είσαι ερωτευμένος.

Ο Φωτεινός τον κοίταξε στα μάτια και του χαμογέλασε, σαν να είχαν μόλις
ανακαλύψει οι δυο τους κάτι σπουδαίο, μετά από χρόνιες έρευνες στο εργαστήριο.

­ Έτσι θα 'ναι... παραδέχτηκε. Αυτό είναι.

­ Είσαι τυχερός άνθρωπος.

Ο Φωτεινός νιώθοντας σε πλεονεκτική θέση απέφυγε να μιλήσει, έδειχνε όμως σαν
άνθρωπος που του χάρισαν ένα σακούλι λίρες και τις μετρούσε μία μία.

­ Μακάρι να 'μουν κι εγώ ερωτευμένος... συνέχισε μετά από λίγο ο Καλλίας.

­ Δεν είσαι; Είχα τη γνώμη πως ήσουν πάντα.

­ Έτσι νομίζεις... Πρέπει να βγω από το λούκι που βρίσκομαι, είπε σκληρά σαν
να απευθυνόταν σε κάποιους που τον δυνάστευαν και τον εμπόδιζαν.

­ Γιαννάκη, στο σπίτι μου βρίσκεσαι... τον παρηγόρησε χαριτολογώντας ο
Φωτεινός, επιχειρώντας να φέρει το φίλο του στην ευδαιμονία που ζούσε.

Ο Καλλίας στήλωσε στο βλέμμα του το δικό του και ο Φωτεινός διέκρινε εκεί μέσα
ανάκατα αισθήματα, αλλά ξεχώρισε τη μετάνοια.

­ Δεν χρειάζεται να μετανιώνεις για τίποτα. Πολλοί είναι αυτοί που θα σε ζήλευαν.

­ Ξέρεις, άρχισα πάλι να γράφω, είπε απότομα ο Καλλίας.

­ Σοβαρά; Και δεν μου το λες τόση ώρα;,

­ Όλα με τη σειρά τους. Πρώτα έρχεται ο έρωτας.

­ Για μένα. Για σένα όμως; έκανε απορώντας ο Φωτεινός.

­ Και για μένα. Τουλάχιστον σ' αυτή την περίπτωση... είπε σιγά.

­ Για ποια περίπτωση μιλάς;

Ο Καλλίας τραμπαλίστηκε πάλι στη θέση του, σαν να 'θελε να ζυγίσει τα λόγια του.

­ Ξέρεις, εγώ θεωρώ το γράψιμο την πιο μοναχική δουλειά. Ίσως γι' αυτό δεν
έγραψα τόσα χρόνια, δεν ήθελα να βρεθώ μόνος.

­ Και τώρα; Βρέθηκες μόνος;

­ Περίμενε. Με κάλεσε λοιπόν μια εφημερίδα και μου πρότεινε να γράψω ένα
μυθιστόρημα μαζί μ' έναν άλλο. Για να μπει σε καθημερινές συνέχειες.

­ Ποια εφημερίδα; Πάντως είναι καλή είδηση.

­ Ναι, η Είδηση είναι. Κι ο άλλος είναι ο Σταμούλης.

- Ο Νίκος Σταμούλης;

­ Αυτός.

­ Εγώ όπως ξέρεις δεν διαβάζω, αλλά από τη Λίτσα πήρε τ' αυτί μου πως είναι καλός.

­ Καλός είναι. Όλοι είναι καλοί από μακριά. Τι να σου λέω τώρα... Ότι εγώ βάζω
τον τύπο να τρώει στην Ομόνοια και τον βρίσκω να τελειώνει το φαΐ του στο
Κολωνάκι; Τι έγινε, ρε, τον ρωτάω, δεν σου άρεσε το φαΐ εκεί; Όχι, μου λέει,
εμένα δεν μ' αρέσει να τρώω στην Ομόνοια.

­ Εγώ το βλέπω σαν καλή αρχή για να ξεκινήσεις πάλι. Ίσως αν πιεστείς να...

­ Κι εγώ έτσι το είδα στην αρχή, τον διέκοψε. Όμως διαπίστωσα, ότι δεν μπορώ
να γράφω με κωλοδάχτυλο. Συν-γράφω. Συν-γραφέας. Ξέρεις, τι σημαίνει συν-γράφω;.

­ Θέλεις λίγο ακόμα;

­ Ναι.

Ο Καλλίας του έδωσε το ποτήρι και τον ακολούθησε στο ντουλάπι. Κατέβασε μια
γουλιά κλείνοντάς του το δρόμο για να του εξηγήσει.

­ Το λέει κι η λέξη. Συν-γράφω. Γράφω με κάποιον άλλο. Ποιος είναι όμως αυτός
ο άλλος;

­ Ο Σταμούλης. Μου το είπες.

­ Στη συγκεκριμένη περίπτωση ο Σταμούλης. Γι' αυτό σου μίλησα για περίπτωση
πριν. Δεν θα 'πρεπε όμως να 'ναι ο Σταμούλης.

­ Ποιος θα 'πρεπε να 'ναι τότε;

­ Εγώ.

­ Μα εσύ είσαι ο ένας, δεν είσαι εσύ;

­ Και ο άλλος θα 'πρεπε να 'μαι εγώ. Αυτό προσπαθώ να σου εξηγήσω. Συν-γράφω
σημαίνει γράφω με τον εαυτό μου. Με τον καλό εαυτό μου ή τον κακό. Πάντως με
τον εαυτό μου και μόνο μ' αυτόν.

Ο Φωτεινός έφερε το ποτήρι του στο στόμα παρατηρώντας τον.

­ Τώρα καταλαβαίνω γιατί δεν γράφεις τόσα χρόνια.

­ Το κατάλαβες, ε; Κι εγώ τώρα το κατάλαβα. Δεν ήξερα ότι τόσα χρόνια είχα
χαμένο τον καλό εαυτό μου.

­ Βρες τον, είπε αμείλικτα ο Φωτεινός.

­ Πού; ρώτησε ο Καλλίας κάνοντας με αμηχανία μια στροφή γύρω του, σαν να είχε
αρχίσει κιόλας να ψάχνει.

Ο Φωτεινός άπλωσε το χέρι του και τον σταμάτησε.

­ Στον έρωτα... ψιθύρισε. Εσύ ξέρεις πού βρίσκεται αυτό το μέρος.

Ξαφνικά ακούστηκε κλειδί στην πόρτα και στράφηκαν και οι δύο προς τα κει. Η
Σίσσυ μπήκε μέσα ακροπατώντας για να μην κάνει θόρυβο, αλλά μόλις τους είδε
σταμάτησε χαμογελώντας, λες κι αυτό ακριβώς, η ακροπερπατησιά της, ήταν η
αταξία της. Φίλησε τον πατέρα της στο μάγουλο, όμως τόσο φευγαλέα που ο
Φωτεινός δεν πρόλαβε ν' ανακαλύψει ούτε να μυρίσει το τι κουβαλούσαν τα χείλη της.

­ Η Σίσσυ... την έδειξε στον Καλλία. Την γνώρισες; Τον θυμάσαι το φίλο μου τον
Γιάννη τον συγγραφέα; Πιτσιρίκα ήσουν την τελευταία φορά που τον είδες.

Ο Καλλίας άπλωσε το χέρι προς το μέρος της κι εκείνη προτού το δώσει, έκρυψε
μ' αυτό το στόμα, αλλά το γέλιο της ξεχύθηκε ανάμεσα από τα δάχτυλά της.

­ Συγγνώμη... είπε αφήνοντας το γέλιο της να ξεσπάσει ελεύθερο. Όμως δεν έχω
ξαναδεί κάτι τέτοιο.

Ο Καλλίας κοίταξε αυτό που εκείνη κοιτούσε και είδε τον εαυτό του ντυμένο μόνο
με το σώβρακο, έχοντας στη μια χούφτα το ποτήρι και στην άλλη το τρυφερό
χεράκι. Πού ήταν η αιτία για το γέλιο της; Αυτό που εκείνη δεν είχε ξαναδεί, ο
ίδιος το 'βλεπε κάθε μέρα. Όλα όσα εκείνη δεν είχε ξαναδεί, ο Καλλίας τα
'βλεπε κάθε μέρα. Εδώ όμως επρόκειτο για τον κακό εαυτό του. Αν υπήρχε κάποια
αιτία για κάτι, αυτή ήταν για να κλαις, όχι για να γελάς. Εκτός κι αν η Σίσσυ
με τα κοριτσίστικα μάτια της έβλεπε πάνω του και κάτι άλλο, που εκείνος
αγνοούσε. Ή απέφευγε τόσα χρόνια να το δει.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: P10</CAT>
<ED>
Κωδικός άρθρου: A16066P101</ED>
<ID>
ID:131308

</ID><URL>http://ta-nea.dolnet.gr/neaweb/neafile.print_unique?e=A&f=16066&m=P10&aa=1</URL></REF>


Article

<CATEGORY>vin09</CATEGORY>

 <H5>ΓΙΑ ΤΗΝ ΠΟΛΙΤΙΣΤΙΚΗ ΠΡΩΤΕΥΟΥΣΑ
</H5><H2>Τριακόσιοι στην ανάκριση
</H2>
<AUTHOR>ΓΙΩΡΓΟΣ ΧΑΤΣΙΟΣ</AUTHOR>

<H3>Περισσότερα από τριακόσια άτομα ­ ανάμεσά τους δημοτικοί σύμβουλοι, εκπρόσωποι
κρατικών υπηρεσιών, ακόμα και καλλιτέχνες ­ θα κληθούν από τον εφέτη-ανακριτή
Θεσσαλονίκης για να καταθέσουν για τα όσα καταγγέλθηκαν τα τελευταία χρόνια
γύρω από την υπόθεση του Οργανισμού Πολιτιστικής Πρωτεύουσας της Ευρώπης.
</H3>
ΘΕΣΣΑΛΟΝΙΚΗ. 
Γραφείο Βόρειας Ελλάδας

Ο εφέτης - ανακριτής Χαράλαμπος Αντωνιάδης, αλλά και ο αναπληρωτής συνάδελφός
του Παναγιώτης Αλεξόπουλος, ανέλαβαν την επανεξέταση όλων των δικογραφιών που
σχηματίστηκαν ύστερα από καταγγελίες για κακοδιαχείριση κονδυλίων και άλλες
παρατυπίες στον ΟΠΠΕΘ την πενταετία 1992-1997. Σύμφωνα με πληροφορίες σε μια
πρόχειρη λίστα που ετοίμασαν συμπεριλαμβάνονται τριακόσια και πλέον άτομα που
αναμένεται με τις καταθέσεις τους να φωτίσουν άγνωστες πτυχές στην υπόθεση της Πολιτιστικής.

Στους παραπάνω βασικούς μάρτυρες θα προστεθούν και δεκάδες πραγματογνώμονες,
οι οποίοι θα οριστούν μέσα στις επόμενες ημέρες από τους ανώτερους δικαστές,
για να επανεξετάσουν και να συντάξουν πορίσματα γύρω από θέματα που αφορούν
αναθέσεις, διαγωνισμούς, κατασκευές και επιμετρήσεις έργων που
πραγματοποιήθηκαν ή που αναμένεται να ολοκληρωθούν μέσω του ΟΠΠΕΘ, συμβάσεις
και αμοιβές συνεργατών και γενικότερα όλων των καταγγελιών γύρω από θέματα
διαχείρισης κονδυλίων.

Η ανάσυρση από το αρχείο και η επανεξέταση όλων των καταγγελιών γύρω από την
Πολιτιστική Πρωτεύουσα θα ξεκινήσει από την ποινική δικογραφία που βρίσκεται
στα χέρια της β' ειδικής ανακρίτριας κ. Μαρί Δεργασιάν εδώ και πέντε μήνες,
ενώ στη συνέχεια θα ερευνηθούν εξ αρχής δύο προκαταρκτικές εξετάσεις ­ που
τέθηκαν στο αρχείο ­ καθώς επίσης και οποιοδήποτε άλλο στοιχείο προκύψει μέσω
της έρευνας που θα πραγματοποιήσουν οι δύο εφέτες.

Η ποινική δικογραφία ­ που δεν αφορά μέχρι στιγμής συγκεκριμένα πρόσωπα ­
σχηματίστηκε στις 22 Αυγούστου 1997 από τον εισαγγελέα Πρωτοδικών Θεσσαλονίκης
Π. Γιαννάκη ύστερα από πρόταση του τότε εισαγγελέα Εφετών Δ. Σιδέρη για τα
εξής αδικήματα: απιστία από κοινού και κατ' εξακολούθηση, ηθική αυτουργία,
παράβαση καθήκοντος, καθώς επίσης και για παράβαση των νόμων 1337/87, 5351/32
και 1469/50 περί αρχαιοτήτων και αυθαιρέτων κατασκευών.

Ο προϊστάμενος της Εισαγγελίας Εφετών Θεσσαλονίκης Δ. Σιδέρης στην εισήγηση
που έκανε την περασμένη Παρασκευή στην Ολομέλεια Εφετών Θεσσαλονίκης ­ σύμφωνα
με πληροφορίες ­ αφού αναφέρθηκε στη συγκεκριμένη υπόθεση (για την οποία ο
ίδιος είχε παραδώσει στο συνάδελφό του Π. Γιαννάκη πόρισμα αποτελούμενο από
216 σελίδες) ζήτησε να επανεξεταστεί από τους εφέτες - ανακριτές. Όπως έγραψαν
«ΤΑ ΝΕΑ», η πρόταση του εισαγγελέα υιοθετήθηκε ­ κατά πλειοψηφία ­ από την
Ολομέλεια. Στη διάρκεια της έκτακτης σύγκλησης αποφασίστηκε να περάσει από
«μικροσκόπιο» όλος ο φάκελος της Πολιτιστικής, λόγω του μεγάλου κοινωνικού
ενδιαφέροντος που εξακολουθεί να παρουσιάζει η υπόθεση αυτή, δυο περίπου μήνες
μετά την ολοκλήρωση του πολιτιστικού έτους.

Η Ολομέλεια Εφετών ­ το ανώτατο δικαστικό ποινικό όργανο σε τοπικό επίπεδο ­
θα ανασύρει από το αρχείο και θα επανεξετάσει επίσης μια προκαταρκτική εξέταση
που διατάχθηκε τον Μάρτιο του 1995 και απετέλεσε την ουσιαστικά πρώτη
δικαστική παρέμβαση για τα τεκταινόμενα στον ΟΠΠΕΘ. Τρεις δημοσιογράφοι που
συμμετείχαν τότε σε τηλεοπτική εκπομπή τοπικού ιδιωτικού σταθμού κατήγγειλαν
μεταξύ άλλων ότι μέλη της διοίκησης σπαταλούν υπέρογκα χρηματικά ποσά για
πολυτελείς, αλλά ανούσιες εκτυπώσεις ημερολογίων και διαφημιστικών φυλλαδίων,
ενώ έκαναν λόγο για υπέρογκους μισθούς συνεργατών και για αδιαφανείς
διαδικασίες στην αγορά του κινηματοθεάτρου «Ολύμπιον». Τη δικαστική έρευνα
χειρίστηκαν πάνω από τρεις εισαγγελείς, αλλά τελικά τέθηκε στο αρχείο ­
ελλείψει στοιχείων, όπως ανακοίνωνε η Εισαγγελία.

Η δεύτερη δικαστική έρευνα διατάχθηκε ύστερα από τη διαρροή στον Τύπο
απόρρητης εισήγησης του πρώην διευθύνοντος συμβούλου στον ΟΠΠΕΘ Χάρη Μυλωνά
για την τότε διευθύντρια επικοινωνίας Άννα Δενδρινού. Ο κ. Μυλωνάς μετά την
αποχώρησή του κατηγορούσε την πρώην συνεργάτιδά του για σωρεία ατασθαλιών και
παραλείψεων, για αδυναμία προστασίας του Οργανισμού και κατ' επέκταση του
δημοσίου χρήματος, για αναποτελεσματικότητα και αντιδεοντολογική συμπεριφορά.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16066P121</ED>
<ID>
ID:131309

</ID><URL>http://ta-nea.dolnet.gr/neaweb/neafile.print_unique?e=A&f=16066&m=P12&aa=1</URL></REF>


Article

<CATEGORY>vin09</CATEGORY>

 <H2>Σε διάσταση με το κοινό τα κρατικά βραβεία κινηματογράφου
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Ευτυχώς που φέτος είναι η τελευταία χρονιά που δόθηκαν με τον καθιερωμένο
τρόπο τα Κρατικά Βραβεια Κινηματογράφου γιατί και πάλι οι «ειδικοί»,
συνδικαλιστές και μη, ήρθαν σε πλήρη αντίθεση με τις προτιμήσεις των σινεφίλ,
που άλλες ταινίες προτίμησαν στους κινηματογράφους!

Ούτε ο «Προστάτης οικογένειας» του Νίκου Περάκη με τις 80.000 εισιτήρια ούτε
«Ο αδελφός μου κι εγώ» του Αντώνη Κόκκινου, των 50.000 εισιτηρίων, ούτε «Ο
κύριος με τα γκρι» του Περικλή Χούρσογλου με τους 35.000 θεατές
συγκαταλέγονται στις καλύτερες φετινές ταινίες σύμφωνα με τα γούστα των
επιτροπών του υπουργείου Πολιτισμού! Μοναδική ταινία, στην οποία υπήρξε
ταύτιση του ενδιαφέροντος του κόσμου με αυτή των «ειδικών» είναι η «Βασιλική»
του Βαγγέλη Σερντάρη, η οποία είναι η μία από τις τρεις που απέσπασαν μεγάλο
κρατικό βραβείο ποιότητας και σεναρίου και στους κινηματογράφους πάει
συμπαθητικά, έχοντας κόψει 16.000 εισιτήρια σε επτά ημέρες προβολής.

Το φιλμ του Γιάννη Πετρόπουλου «6 με 6», που το είχε κόψει η Προκριματική
Επιτροπή του Φεστιβάλ της Θεσσαλονίκης, χθες το βράδυ ήταν η δεύτερη τυχερή
ταινία, που μαζί με «Τα χρυσά μήλα των Εσπερίδων» της Σοφίας Παπαχρήστου και
την «Βασιλική» ­ πήρε δίκαια το βραβείο σεναρίου με 2,5 εκατ. δρχ. ­ κέρδισαν
τα ισότιμα βραβεία ποιότητας (με 10 εκατ. δρχ. η καθεμιά).

Με τη λογική του... δώσε κι εμένα μπάρμπα, οι επιτροπές των Κρατικών Βραβείων
­ στις χθεσινοβραδινές τους αποφάσεις ­ μοίρασαν σε δέκα ταινίες (όσες τους
επιτρέπει ο νόμος) τις διακρίσεις ποιότητας ­ από 5 εκατ. δρχ. στην καθεμιά ­
ασχέτως από το αν αξίζουν ή όχι. Κι αυτές είναι: «Ο κύριος με τα γκρι», «Νο
budget story» του Ρένου Χαραλαμπίδη ­ πήρε και το βραβείο πρωτοεμφανιζόμενου
σκηνοθέτη με 2,5 εκατ. δρχ. ­ «Μιρουπάφσιμ» των Γιώργου Κόρρα - Χρήστου
Βούπουρα, «Αύριο θα ξέρουμε» του Ανδρέα Θωμόπουλου, «Ο αδελφός μου κι εγώ»,
«Προστάτης οικογένειας», «Χαμένες νύχτες» της Αγγελικής Αντωνίου, «Αθώο σώμα»
του Νίκου Κορνήλιου, «Καμιά συμπάθεια για τον διάβολο» του Δημήτρη Αθανίτη,
«Ευγένιος, αγνώστων λοιπών στοιχείων» του Κώστα Ζηρίνη. Όσο για το βραβείο
ντοκιμαντέρ ­ συνοδεύεται από 3.333.000 δρχ. ­ το πήρε η «Σινασός» των Τίμωνος
Κουλμάση - Ηρώς Σιαφλιάκη.

Τα βραβεία ποιότητας για ταινίες μικρού μήκους ­ από 1,5 εκατ. η καθεμιά ­
κέρδισαν «Ο Ηρακλής, ο Αχελώος και η γιαγιά μου» του Δημήτρη Κουτσιαμπασάκου,
το «Μικρό πρελούδιο» του Ευάγγελου Καλαμπόκα και το «35Χ50» του Σπύρου Ρασιδάκη.

Ικανοποιητικά, πάντως, είναι τα υπόλοιπα βραβεία που βγήκαν μετά τις 10 το
βράδυ και είναι: Ανδρικού και γυναικείου ρόλου οι Πασχάλης Τσαρούχας και
Ειρήνη Ιγγλέση ­ από 2 εκατ. δρχ. ­ β' ανδρικού και γυναικείου ρόλου ο Γιώργος
Βουλτζάτης και η Ράνια Οικονομίδου ­ από ένα εκατομμύριο δρχ. Το βραβείο
φωτογραφίας δόθηκε ­ πολύ σωστά ­ στον Άρη Σταύρου για το φιλμ «Αύριο θα
ξέρουμε» ­ ενάμισι εκατ. δρχ. ­ και το βραβείο σκηνογραφίας ­ 1.200.000 δρχ. ­
στις Φλώρα Κουστουμάνη, Σοφία Παπαχρίστου για «Τα χρυσά μήλα των Εσπερίδων».

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: P14</CAT>
<ED>
Κωδικός άρθρου: A16066P141</ED>
<ID>
ID:131310

</ID><URL>http://ta-nea.dolnet.gr/neaweb/neafile.print_unique?e=A&f=16066&m=P14&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΑΦΩΝ
</H2>
Ο Τζον Τραβόλτα ­ πολύ καλός ­ στο φιλμ του Κώστα Γαβρά «Mad city»

«MAD CITY»: Οι υπερβολές της τηλεοπτικής δημοσιογραφίας κάνουν ένα
ασήμαντο γεγονός τραγωδία προς κατανάλωση. Του Κώστα Γαβρά, με τους: Ντάστιν
Χόφμαν, Τζον Τραβόλτα. (Αθήναιον Cinepolis 3, Village Centre 2, Έμπασσυ,
Κηφισιά 3, Μαργαρίτα 1, Νιρβάνα, Σοφία, Τιτάνια, Τριανόν, Φάληρο 2, Σινεάκ).

«ΤΟ ΤΕΛΟΣ ΤΗΣ ΒΙΑΣ»: Φιλμ νουάρ του Βιμ Βέντερς στο Λος Άντζελες, μια
πόλη που «συλλαμβάνει, παράγει και διανέμει τη βία σ' όλο τον κόσμο» κατά την
άποψή του. Με τους: Μπιλ Πούλμαν, Άντι Μακ Ντάουελ. (Έλλη, Ίλιον, Πλάζα).

«ΣΤΡΑΤΙΩΤΕΣ ΤΟΥ ΣΥΜΠΑΝΤΟΣ»: Εξωγήινα έντομα εισβάλλουν στον πλανήτη μας
και ο... Πολ Βερχόφεν αναλαμβάνει την εξόντωσή τους. [Αθηνά (Πατ.), Άλεξ
(Καλ.), Άννα Ντορ, Ατλαντίς, Village Centre 3, Γαλαξίας, Διάνα, Ιντεάλ, Ιντεάλ
Μαρούσι, Κηφισιά 1, Όσκαρ, Σπόρτιγκ, Φάληρο 1, Αττικόν (Πειρ.), Τιτάνια ,
Αθήναιον, Αθήναιον Cinepolis 2].

«Ο ΑΔΕΛΦΟΣ ΜΟΥ ΚΙ ΕΓΩ»: Όμορφη, αγαπησιάρικη ταινία του Αντώνη
Κόκκινου, μ' έναν 25άρη να θαυμάζει «τυφλά» τον 45άρη ροκ αδελφό του και την
εποχή των σίξτις. Με τους: Δημοσθένη Παπαδόπουλο, Βαγγέλη Γερμανό, Πέμυ Ζούνη,
Μυρτώ Αλικάκη, Έρικ Μπάρτον. (Ιντεάλ, Αίγλη, Μαργαρίτα 2, Μπροντγουαίη).

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: P15</CAT>
<ED>
Κωδικός άρθρου: A16066P151</ED>
<ID>
ID:131329

</ID><URL>http://ta-nea.dolnet.gr/neaweb/neafile.print_unique?e=A&f=16066&m=P15&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α ' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Τα φτερά της αγάπης. 6.30-8.45-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Το παιχνίδι. 6.00-8.30-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Το τσακάλι. 5.50-8.30-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Το παιχνίδι. 6.00-8.30-10.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Οι στρατιώτες του σύμπαντος. 6.00-8.30-11.00 μ.μ.

ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Τιτανικός. 3.00-6.45-10.30 μ.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Άντρες με τα
όλα τους (Κ.). 5.00-7.00-9.00-11.00 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Τιτανικός. 6.15-10.00 μ.μ. 
ΑΘΗΝΑΙΟΝ CINEPOLIS PHILIPS 2. Τιτανικός. 3.00-6.45-10.30 μ.μ.

ΑΘΗΝΑΙΟΝ CINEPOLIS PHILIPS 3. Mad City. 6.00-8.30-10.45 μ.μ.

ΑΘΗΝΑΙΟΝ CINEPOLIS PHILIPS 4. Άντρες με τα όλα τους (Κ.). 5.00-7.00-9.00-11.00 μ.μ.

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Condition). Ο αδελφός μου κι εγώ. 7.00-9.00-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Οι στρατιώτες του σύμπαντος.
6.00-8.30-11.00 μ.μ.

ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Ξέφρενες νύχτες.
5.00-8.00-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo).
Τζέιμς Μποντ πράκτωρ 007: Το αύριο ποτέ δεν πεθαίνει. 6.20-8.40-10.50 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Ο επισκέπτης
του χειμώνα. 6.45-8.50-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Τιτανικός. 5.45-9.30 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Τζέιμς Μποντ πράκτωρ 007: Το αύριο ποτέ δεν πεθαίνει. 6.20-8.40-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Το τσακάλι.
5.50-8.30-11.00 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Οι στρατιώτες του σύμπαντος.
6.00-8.30-11.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition).
Βασιλική. 5.40-8.10-10.40 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Βασιλική.
5.45-8.25-11.00 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Άντρες με τα όλα τους (Κ.). 7.00-9.00-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital).
Τιτανικός. 6.20-10.10 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS).
Τιτανικός. 5.45-9.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Άντρες με
τα όλα τους (Κ.). 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Τιτανικός. 5.45-9.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Το τσακάλι. 5.00-7.40-10.15 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Άντρες με τα όλα τους (Κ.). 4.40-6.40-8.40-10.40 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 Dolby Stereo). Ξέφρενες
νύχτες. 4.30-7.30-10.30 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Τιτανικός. 6.30-10.15 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Τιτανικός. 6.15-10.00 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Το τσακάλι. 5.10-7.50-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Ξέφρενες
νύχτες. 5.00-8.00-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Η νύχτα του κυνηγού.
6.30-8.30-10.30 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Οι στρατιώτες του σύμπαντος. 5.20-7.50-10.20 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Ξέφρενες
νύχτες. 7.15-10.30 μ.μ.

ΑΤΤΙΚΟΝ Renault (Οδ. Σταδίου ~ 3228.821 Dolby Digital Air Condition).
Τιτανικός. 6.15-10.00 μ.μ.

ΑΦΑΙΑ (Καλλιθέα ~ 9595.534 Dolby Stereo). Βασιλική. 6.10-8.45-11.05 μ.μ.

CINERAMA (οδός Αγ. Κυριακής 30, Π. Φάληρο ~ 9303.593 - 9303.595 Dolby Stereo
RS). Τιτανικός. 6.15-10.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Τιτανικός. 11.00-15.15-19.15-23.30.

VILLAGE CENTRE Αίθουσα 2. Mad City. 11.20-14.00-16.40-19.20-22.00-00.40.

VILLAGE CENTRE Αίθουσα 3. Οι στρατιώτες του σύμπαντος.
11.15-14.00-16.45-19.30-22.15-01.00. Πέμ.: 11.15-14.00-19.30-22.15-01.00.

VILLAGE CENTRE Αίθουσα 4. Τζέιμς Μποντ πράκτωρ 007: Το αύριο ποτέ δεν
πεθαίνει. 11.45-14.30-17.30-20.15-22.50-01.20.

VILLAGE CENTRE Αίθουσα 5. Η επίλεκτη. 13.15-16.15-19.00-21.45-00.45.

VILLAGE CENTRE Αίθουσα 6. Ξέφρενες νύχτες. 11.30-14.45-18.00-21.15-00.30.

VILLAGE CENTRE Αίθουσα 7. Τιτανικός. 16.00-20.00-00.00. Μόνος στο σπίτι
3. 11.00-13.30.

VILLAGE CENTRE Αίθουσα 8. Τιτανικός. 12.00-16.00-20.00-00.00.

VILLAGE CENTRE Αίθουσα 9. Το τσακάλι. 11.30-14.15-17.00-19.45-22.30-01.15.

VILLAGE CENTRE Αίθουσα 10. Άντρες με τα όλα τους. 12.00-14.15-16.30-18.45-21.00-23.15-01.30.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Οι στρατιώτες του σύμπαντος. 6.00-8.30-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα). Το
τσακάλι. 5.50-8.30-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Βασιλική. 5.30-8.15-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Οι στρατιώτες του σύμπαντος. 5.30-8.00-10.30 μ.μ. 
ΕΛΛΗ (Οδός Ακαδημίας ~ 3632.789 Dolby Stereo). Το τέλος της βίας.
5.15-7.45-10.15 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Mad City. 5.40-8.05-10.30 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Το τσακάλι. 5.50-8.30-11.00 μ.μ.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Άντρες με τα όλα
τους (Κ.). 7.00-9.00-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Το τέλος της βίας. 6.10-8.40-11.00 μ.μ.

INTEAL (Πανεπ/μίου 46 ~ 3826.720 Dolby Digital). Οι στρατιώτες του σύμπαντος.
5.10-7.50-10.30 μ.μ.

INTEAL ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Mad City.
5.40-8.00-10.35 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Άντρες με τα όλα τους (Κ.). 5.00-7.00-9.00-11.00 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Οι στρατιώτες του σύμπαντος.
5.00-7.40-10.35 μ.μ.

ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Ξέφρενες νύχτες.
4.40-7.40-10.55 μ.μ.

ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Mad City. 5.45-8.15-10.55 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo).
Τιτανικός. 6.15-10.00 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Mad City.
6.00-8.15-10.30 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Ο αδελφός μου
κι εγώ. 7.00-9.00-11.00 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Η επίλεκτη.
5.30-8.00-10.40 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Οι στρατιώτες του σύμπαντος.
5.20-7.50-10.20 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo).
Άντρες με τα όλα τους. 4.20-6.20-8.20-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Ο αδελφός μου
κι εγώ. 6.40-8.50-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Το τσακάλι.
5.10-7.50-10.30 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Mad City. 6.30-8.45-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Βασιλική. 5.20-8.00-10.20 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Οι στρατιώτες του
σύμπαντος. 6.00-8.30-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Τα φτερά της αγάπης.
6.30-8.35-10.45 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Το τέλος της βίας. 6.00-8.30-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Άντρες με τα όλα τους (Κ.). 6.30-8.30-10.30 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Mad City.
6.00-8.15-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Οι στρατιώτες του σύμπαντος. 6.00-8.30-11.00 μ.μ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Mad City. 3.50-5.50-8.05-10.20 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο ~ 2826.873, 2825.607, Dolby Stereo Digital SR).
Τιτανικός. 6.15-10.00 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο ~ 2826.873, 2825.607, Dolby Stereo Digital SR).
Άντρες με τα όλα τους (Κ.). 4.20-6.20-8.20-10.20 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Mad City. 6.30-8.45-11.00 μ.μ.

ΦΑΛΗΡΟ 1 (Ζησιμοπούλου - Αγ. Τριάδας Π. Φάληρο ~ 9823.657 Dolby Stereo). Οι
στρατιώτες του σύμπαντος. 5.30-8.10-10.50 μ.μ.

ΦΑΛΗΡΟ 2 (Ζησιμοπούλου - Αγ. Τριάδας Π. Φάληρο ~ 9823.657 Dolby Stereo). Mad
City. 5.40-8.00-10.35 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (Περιστέρι ~ 5711.105 Dolby Stereo). Τιτανικός. 6.30-10.15 μ.μ.

*

ΗΜΙΚΕΝΤΡΙΚΟΙ

ΑΘΗΝΑ (Αγ. Ανάργυροι ~ 2618.290 Dolby Stereo Digital SR). Τιτανικός. 5.45-9.30 μ.μ.

ΑΝΤΑΜΣ (Αιγάλεω ~ 5989.226 Dolby Stereo). Τιτανικός. 5.45-9.30 μ.μ.

ΒΥΖΑΝΤΙΟ (Αιγάλεω ~ 5985.071). Ένας Αμερικανός λυκάνθρωπος στο Παρίσι.
6.30-8.30-10.30 μ.μ.

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222, ~
7793.515-18). Ώρα 9.00 μ.μ. Τρίτη: Ο καθηγητής Αννίβα. Παρ. Κόκκινος ψαλμός
του Γιάντσο.

*

ΠΡΟΑΣΤΙΩΝ

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη, ~ 0294.99760). Η αίσθηση της Σμίλα
στο χιόνι. 8.30 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Δευτέρα.
Κιν/κή Λέσχη. Τρίτη 7.00 μ.μ. Μόνος στο σπίτι 3 (Κ.). 9.30 μ.μ.: Ο ειρηνοποιός.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Η επίλεκτη.
5.30-7.45-10.15 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Τιτανικός. 5.40-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093246441). Μόνο Πέμπ.-Κυρ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Μόνο
Πέμπ.-Κυρ. 8.30 μ.μ.

*

ΠΕΙΡΑΙΑ

Α ' ΠΡΟΒΟΛΗΣ

ΑΝΕΣΙΣ (Σαλαμίνα ~ 4640.408). Μόνο Παρ.-Κυρ.

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Τιτανικός.
6.00-9.45 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Οι στρατιώτες του σύμπαντος. 5.30-8.00-10.30 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453). Η
επίλεκτη. 5.00-7.45-10.30 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453). Η
επίλεκτη. 5.00-7.45-10.30 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Παράφορα ερωτευμένοι. 7.00-9.00 μ.μ.

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Μόνος στο σπίτι 3. 5.00-6.50
μ.μ. Ο κύριος με τα γκρι. 8.40-10.30 μ.μ.

ΔΗΜΟΤΙΚΟΣ ΜΟΣΧΑΤΟΥ ΣΙΝΕ ΚΗΠΟΣ (Ηλεκτρικός σταθμός ~ 4816.276). Διάφορες
καλλιτεχνικές εκδηλώσεις.

ΖΕΑ (Πασαλιμάνι ~ 4521.388 Dolby Stereo Air Condition). Το τσακάλι.
5.10-7.50-10.30 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Δευτέρα 8.30 μ.μ.: Ελληνική ταινία. Τετάρτη ώρα 8.30 μ.μ.: Τόμμυ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Mad City. 5.50-8.05-10.20 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Άντρες με τα όλα τους
(Κ.). 4.30-6.30-8.30-10.30 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Τζέιμς Μποντ
πράκτωρ 007: Το αύριο ποτέ δεν πεθαίνει. 5.50-8.10-10.30 μ.μ.

*

ΘΕΣΣΑΛΟΝΙΚΗΣ

Α ' ΠΡΟΒΟΛΗΣ

ΑΘΗΝΑΙΟΝ (~ 832.060 Dolby Stereo). Mad City. 6.00-8.15-10.30 μ.μ.

ΑΛΕΞΑΝΔΡΟΣ (~ 257.255 Dolby Stereo). Mad City. 6.30-8.45-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Το τσακάλι. 6.00-8.30-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Ξέφρενες νύχτες. 5.00-8.00-11.00 μ.μ.

ΒΑΚΟΥΡΑ (~ 283.777 Dolby Stereo). Η νύχτα του κυνηγού. 7.00-9.00-11.00. /
Παιδικές παραστάσεις Σάββατο και Κυριακή ώα 16.00 1) Φίμπερ ο άσσος των
γηπέδων, 2) Ο μαγικός κόσμος του Άντερσεν, 3) Ο Πέτρος και ο λύκος / Χίλιες
και μια νύχτες ενός ερωτευμένου μάγειρα. Παρασκευή έως Κυριακή.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Άντρες με τα όλα τους. Παρ.-Σάβ. Κυρ.-Πέμπ.: 12.00-14.15-16.30-18.45-21.00-23.15-01.30.

VILLAGE CENTRE Αίθουσα 2. Ο Ηρακλής πέρα από το μύθο. Παρ.-Σάβ.: 11.30-13.30.
Κυρ.-Πέμ.: 10.45-12.45. / Ξέφρενες νύχτες. Παρ.-Σάβ.: 15.30-18.45-22.0-01.15.
Κυρ.-Πέμ.: 14.45-18.00-21.15-00.30

VILLAGE CENTRE Αίθουσα 3. Μόνος στο σπίτι Νο 3. Παρ.-Σάβ.: 10.45-13.00.
Κυρ.-Πέμπ.: 12.00-14.30. / Τζέιμς Μποντ πράκτωρ 007: Το αύριο ποτέ δεν
πεθαίνει. Παρ. & Σάβ.: 15.30-18.00-20.40-23.15-01.45. Κυρ-Πέμ.: 17.20-20.00-22.40-01.10.

VILLAGE CENTRE Αίθουσα 4. Mad City. Παρ.-Σάβ.:
11.20-14.00-16.45-19.30-22.15-00.50. Κυρ.-Πέμπ.: 11.20-14.00-16.40-19.20-22.00-00.40.

VILLAGE CENTRE Αίθουσα 5. Τιτανικός. Παρ.-Σάβ.: 13.00-17.00-21.00-01.00.
Κυρ.-Πέμ.: 11.00-15.15-19.15-23.30.

VILLAGE CENTRE Αίθουσα 6. Στρατιώτες του σύμπαντος. Παρ.-Σάβ.:
11.45-14.45-17.30-20.15-23.00-01.45. Κυρ.-Πέμπ.: 11.15-14.00-16.45-19.30-22.16-01.00.

VILLAGE CENTRE Αίθουσα 7. Τιτανικός. Παρ.-Σάβ.: 12.00-16.00-20.00-00.00.
Κυρ.-Πέμ.: 12.15-16.15-20.15-00.15

VILLAGE CENTRE Αίθουσα 8. Βασιλική. Παρ.-Σάβ.: 11.00-13.40-16.20-19.00-21.40.
Δευτ.-Πέμ.: 11.00-13.40-16.20-19.00-21.40-00.15. / In & Aout / Πάνω Κάτω.
Παρ. & Σάβ.: 00.20. Κυρ.: 00.15.

VILLAGE CENTRE Αίθουσα 9. Το τσακάλι. Παρ.-Σάβ.:
11.30-14.15-17.00-19.45-22.45-01.30. Κυρ.-Πέμπ.: 11.30-14.15-17.00-19.45-22.30-01.15.

ΓΑΛΑΞΙΑΣ (~ 817.010 Dolby Stereo). Πυροβολημένο ψάρι. 6.30-8.45-11.00 μ.μ..

ΕΓΝΑΤΙΑ (~ 225.172 Dolby Digital). Τιτανικός. 6.30-10.30. Παρ.-Κυρ.:
3.00-6.30-10.30 μ.μ..

ΕΣΠΕΡΟΣ 1 (~ 235.304 και 265.544 Dolby Stereo). Στρατιώτες του σύμπαντος.
6.00-8.30-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Το παιχνίδι ­ The game.
6.00-8.30-11.00 μ.μ.

ΚΑΠΙΤΟΛ (~ 815.570 Dolby Stereo). Τιτανικός. 3.30-7.15-11.00 .μ.μ. Σάβ.-Κυρ.:
12.00-3.30-7.15-11.00 μ.μ.

ΚΟΛΟΣΣΑΙΟΝ (~ 831.565). Το τσακάλι. 6.00-8.30-11.00 μ.μ.

ΛΑΟΥΡΑ (~ 819.935 Dolby Stereo). Βασιλική. 6.00-8.30-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Ξέφρες νύχτες. 6.00-8.45-11.30 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Τιτανικός. 6.45-10.30. Παρ.-Κυρ.:
3.00-6.45-10.30 μ.μ.

ΝΑΥΑΡΙΝΟΝ (~ 225.152 Dolby Stereo). Άντρες με τα όλα τους.
5.00-7.00-9.00-11.00 μ.μ. Παρ.-Σάβ..: 5.00-7.00-9.00-11.00-01.00 μ.μ..

ΟΛΥΜΠΙΑΣ (~ 217.336). Θέατρο: Θίασος Στάθη Ψάλτη: Ο πιο αστείος εραστής.

ΠΑΛΛΑΣ (~ 278.515 Dolby Stereo). Στρατιώτες του σύμπαντος. 6.00-8.30-11.00 μ.μ.

ΡΑΔΙΟ ΣΙΤΥ (~ 824.970 Digital Sound). Στρατιώτες του σύμπαντος.
6.00-8.30-11.00 μ.μ. / Ο Ηρακλής πέρ από τον μύθο (στα ελληνικά Σάβ.-Κύρ.: 16.30).

ΤΙΤΑΝΙΑ 1 (~ 520.040 Οδός Λαγκαδά). Στρατιώτες του σύμπαντος.
3.30-6.00-8.30-11.00 μ.μ.

ΤΙΤΑΝΙΑ 2 (~ 520.040 Οδός Λαγκαδά). Ο Ηρακλής πέρα από τον μύθο στα ελληνικά
3.00-5.00 μ.μ. Κυρ.: 11.00-1.00-3.00-5.00 μ.μ. Ένας Αμερικανός λυκάνθρωπος στο
Παρίσι. 7.00-9.00-11.00 μ.μ.

ΦΑΡΓΚΑΝΗ (~ 213.929 Dolby Stereo). Ο αδελφός μου κι εγώ. 7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: P15</CAT>
<ED>
Κωδικός άρθρου: A16066P152</ED>
<ID>
ID:131373

</ID><URL>http://ta-nea.dolnet.gr/neaweb/neafile.print_unique?e=A&f=16066&m=P15&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΒΡΕΤΑΝΙΑ (Πανεπιστημίου 7, ~ 32.21.579). «Η αίθουσα των διδασκόντων» της Λ.
Βούτερς Βλησίδης, Δελαπόρτα.

ΔΙΑΥΛΟΣ (Δράκου 9, ~ 92.39.588). «Περπατώ εις το δάσος» της Στ. Μιχαηλίδου
«Θεατρικό Εργαστήρι του Δήμου Κερατσινίου».

ΕΡΓΟΣΤΑΣΙΟ (Βουλιαγμένης 268, ~ 97.31.993). «Μπρου μπρα» του Στ. Μανωλακάκη
Δημ. Παπαδόπουλος, Γ. Οικονόμου.

ΘΕΑΤΡΟΚΙΝΗΣΗ (Ακαδήμου 13, κάθετος οδού Πειραιώς, έναντι πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4 ~ 72.50.657). «Τρία χρόνια
Σαββατοκύριακο» του Β. Νανάκη Ντ. Σιμοπούλου, Σταματιάδης.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασ. Σοφίας - Κόκκαλη, ~ 72.82.333). Αίθουσα Φίλων
της Μουσικής. Μάρα Ζαμπιέρι, σοπράνο: ρεσιτάλ τραγουδιού (Δευτ.). Ελένη
Καραΐνδρου: συναυλία (Πέμ., Παρ., Σάβ.). Σειρά «Γέφυρες Ορίζοντες '98».
Συγκρότημα «Άβατον» - «Τρέβορ Γουντς Μόιρε Μιούζικ Ντραμ Όρκεστρα»: συναυλία
(Κυρ.). Αίθουσα Δημήτρη Μητρόπουλου. Σειρά Μεγάλοι Ερμηνευτές. ­ Οι
Ορχήστρες Φιλοξενούν. Σόνια Θεοδωρίδου ­ Μισέλ Μπερόφ ­ Η Καμεράτα. Ορχήστρα
των Φίλων της Μουσικής: συναυλία (Τρ., Τετ.).

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). «Το μυστήριο της
Ίρμα Βεπ» του Τσ. Λάντλαμ Γ. Μιχαηλίδης, Χατζηγιάννης.

ΜΟΥΣΟΥΡΗ (πλατεία Καρύκη 6, ~ 33.10.936). «Να ζει κανείς ή να συζεί» του Λ.
Κάσλερ Βενιζελέα, Δ. Βογιατζής.

ΡΟΕΣ - ΠΑΝΩ (Ιάκχου 14, Γκάζι, ~ 34.79.426). «Ενοικιάζεται... εκτός απροόπτου»
του Δ. Αδάμη Αδάμης, Γεωργουσοπούλου.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. Μακ Ντόναλντ Κουνελάκη, Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). «Το δάσος» του Ντ. Μάμετ Αμ.
Μουτούση, Ν. Ζορμπάς.

* Όλα τα άλλα θέατρα, σήμερα Δευτέρα, αργούν.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: P15</CAT>
<ED>
Κωδικός άρθρου: A16066P153</ED>
<ID>
ID:131400

</ID><URL>http://ta-nea.dolnet.gr/neaweb/neafile.print_unique?e=A&f=16066&m=P15&aa=3</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Χαρακτηρίζονται τα μη μετέχοντα σε στρατιωτικούς συνασπισμούς κράτη.
2. Έχει τα μέλη της. - Άγγλος φιλόσοφος του 17ου αιώνα. 3.
Σημαίνει και την επιπολαιότητα. 4. Βρίσκεται κοντά στο Καστελλόριζο. -
Χαρακτηρίζεται και διαπεραστική. 5. Νομπελίστας Γάλλος λογοτέχνης. -
Δορυφόροι του «Τ». 6. Τίτλος τραγωδίας του Αισχύλου. 7.
Αναφέρονται και επί υπαναχωρούντος. - Το «μόλις» στην καθαρεύουσα. 8.
Συσκευή για... θεριακλήδες (με άρθρο). 9. Ευνοϊκή η πρόγνωση γι' αυτά.
- Ομοιωματικό μόριο.

ΚΑΘΕΤΑ

1. Βρίσκονται μακριά. 2. Έχει και τη σημασία τού συνδέω. -
Δημιουργούνται με ειδικές αντλίες. 3. Προστακτική προσκοπικού
εμβλήματος. - Υπάρχει και της Αφρικής. 4. Χωριό της Βοιωτίας. 5.
Γιος του Νώε (αντίστρ.). - Μουσική νότα - Αντίστροφη γραφή του αριθμού 43.
6. Ονομασία τμήματος της Παλαιστίνης κατά την αρχαιότητα. 7.
Σύντροφος του Ηρακλή. - Ξενικός τίτλος ευγενείας. 8. Άρθρο. - Υπονοούν
και τους βαθείς γνώστες μιας τέχνης. 9. Βρέχεται από τη θάλασσα (γεν).
- Επαναλαμβανόμενο εκφράζει αντίθεση.

ΛΥΣΗ (14/2/98)

ΟΡΙΖΟΝΤΙΑ: 1. ΧΟΝΔΡΙΚΟΥ 2. ΙΑΒΑ-ΛΑΒΑ 3. ΛΙΤΑΝΕΙΑΣ
4. ΙΣΟΤΗΤΑΣ 5. ΑΣ-ΔΗΩ 6. Η ΛΑΓΑΝΑ 7. ΚΕΡΑΣ-ΣΟΙ
8. ΜΑΣΙΑ-ΥΚ 9. ΜΑΝ-ΑΛΙΚΗ. ΚΑΘΕΤΑ: 1. ΧΑΛΙΦΗΣ 2.
ΟΒΙΣ-ΛΑΜΑ 3. ΝΑΤΟ-ΑΡΑΝ 4. ΔΙΑΤΑΓΕΣ 5. ΝΗΣΑΚΙΑ 6.
ΤΕΛΙ-ΑΛ 7. ΚΑΙΑΔΑΣ 8. ΟΡΑΣΗ-ΟΥΚ 9. ΥΑΣ-ΩΔΙΚΗ

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: P15</CAT>
<ED>
Κωδικός άρθρου: A16066P154</ED>
<ID>
ID:131418

</ID><URL>http://ta-nea.dolnet.gr/neaweb/neafile.print_unique?e=A&f=16066&m=P15&aa=4</URL></REF>


Article

<CATEGORY>vin09</CATEGORY>

 <H5>Η ΣΑΒΒΙΝΑ ΓΙΑΝΝΑΤΟΥ ΣΕ ΠΟΛΛΕΣ ΓΛΩΣΣΕΣ
</H5><H2></H2><H2>Φωνή Μεσογείου
</H2>
<AUTHOR>ΧΑΡΗ ΠΟΝΤΙΔΑ</AUTHOR>

«Έχει τη Μεσόγειο στη φωνή της», είπαν για τη Σαββίνα Γιαννάτου. Κι εκείνη το αποδεικνύει...

Ο «Ύμνος του Λιβάνου» θα σας θυμίσει το «Στο είπα και στο Ξαναλέω», τα
τραγούδια της Ισπανίας θα σας μυρίσουν Αιγαίο, το αλβανικό «Ti ne Koder, Un Ne
Koder» θα το μπερδέψετε με τουρκικό, το Σεφαραδίτικο «Υ Una Madre» θα σας
ξυπνήσει εικόνες του Μεσαίωνα.

Το χρώμα του εξωφύλλου είναι σμαραγδί (βεβαίως) και το βλέμμα της κοπέλας, που
κοιτάει μέσα από το σκούρο φόντο των μαλλιών της, κατευθύνεται με ένταση στο
βάθος των... νερών. Η φωνή θα πείτε ­ και θα εννοείτε τη φωνή της Σαββίνας
Γιαννάτου ­ έχει συναίσθημα, δεξιοτεχνία, πλαστικότητα, έχει το χάρισμα να σε
μεταφέρει στον χώρο και στον χρόνο με μια ζηλευτή φυσικότητα, λες και έχει
ταξιδέψει κι έχει ενσωματώσει στη χροιά της το ψηφιδωτό των χρωμάτων της Μεσογείου.

«Αν είναι έτσι», λέει η Σαββίνα Γιαννάτου, «χαίρομαι πάρα πολύ. Η αλήθεια
είναι ότι όλο αυτόν τον καιρό ό,τι έπεφτε στα χέρια μου για τη Μεσόγειο το
διάβαζα, κυρίως όμως άκουσα πολλούς δίσκους».

Τα «Τραγούδια της Μεσογείου» (Λύρα) ­ 19 παραδοσιακά τραγούδια από την Ελλάδα,
τον Λίβανο, την Κάτω Ιταλία, την Τουρκία, την Αλβανία, την Ισπανία, την
Κορσική, την Τυνησία, το Ισραήλ ­ είναι ουσιαστικά η συνέχεια των ιδιαίτερα
πετυχημένων και πολυσυζητημένων Σεφαραδίτικων που είχε κάνει η τραγουδίστρια
πριν από δύο χρόνια με τίτλο Primavera in Salonica ­ όνομα που κρατήθηκε από
το γκρουπ που την είχε συνοδεύσει τότε και την συνοδεύει και σήμερα στον δίσκο
και στις λάιβ εμφανίσεις της. Γνωστοί μουσικοί ­ κάποιοι ιδιαίτερα δημοφιλείς
στον χώρο της ελληνικής τζαζ ­ οι Κώστας Βόμβολος (που έχει κάνει και την
ενορχήστρωση), Μιχάλης Σιγανίδης, Κυριάκος Γκουβέντας, Γιάννης Αλεξανδρής,
Λευτέρης Αγγουριδάκης, Χάρης Λαμπράκης έχουν δώσει στα κομμάτια έναν ιδιαίτερα
διαυγή και συγχρόνως λιτό ήχο, αναδεικνύοντας ώρες ώρες και τις
αυτοσχεδιαστικές τους ικανότητες.

«Η αντίληψη είναι λίγο πιο ελεύθερη σ' αυτόν τον δίσκο», λέει η Σαββίνα
Γιαννάτου, «κι αυτό γιατί με τα χρόνια και ύστερα από τόσα λάιβ που κάναμε,
φαίνεται καθαρά η πρόθεση του καθένα μας».

«Δεν προσπαθήσαμε να είμαστε καθαροί. Να αποδώσουμε τα τραγούδια, όπως τα
παίζει ένας παππούς. Από την άλλη, όμως, δεν θέλαμε να τα αλλοιώσουμε κι εγώ
ειδικά ήθελα να πλησιάσω τις φωνές όσο γίνεται περισσότερο. Ήθελα να μάθω βασικά».

Δεκαεννέα χρόνια στο τραγούδι, η Σαββίνα Γιαννάτου έχει φτιάξει ένα χαμηλόφωνο
προφίλ επιλέγοντας προσεκτικά τις συνεργασίες της, με γνώμονα πάντα το
καλλιτεχνικό αποτέλεσμα της κάθε δουλειάς. Οι κινήσεις της μαρτυρούν έναν
άνθρωπο ιδιαίτερα απαιτητικό από τον εαυτό του, μία καλλιτέχνιδα που δεν
συμβιβάζεται με εύκολες κινήσεις εντυπωσιασμού... «Έχω κάνει πολλές
συνεργασίες, αλλά όχι αυτές που εννοείτε», λέει και αναφέρει ονόματα όπως του
Κυπουργού, του Μαμαγκάκη, του Σπύρου Σακκά, της Νατάσας Ζούκα, τη συνεργασία
της πέρυσι στη «Μήδεια» του Εθνικού. «Είναι δύσκολες πάντως οι συνεργασίες»,
λέει. «Όχι, προτιμώ αυτό που κάνω τώρα, που ξεκαθαρίζω πλέον τι θέλω, που
ορίζω τις κινήσεις μου, τον χώρο μου πάνω στη σκηνή».

Η αλήθεια είναι ότι τα τελευταία δύο χρόνια, μετά την κυκλοφορία του δίσκου
της Primavera in Salonica, κινήθηκε ιδιαίτερα σε φεστιβάλ του εξωτερικού και
κυρίως στην Ευρώπη ­ γεγονός που δεν σημαίνει, όπως διευκρινίζει, ότι δεν
ενδιαφέρεται για εμφανίσεις εδώ στην Ελλάδα. Το αντίθετο μάλιστα. «Με αυτά τα
τραγούδια θα ήθελα», λέει, «να βρούμε έναν χώρο να εμφανιστούμε ένα διάστημα,
να τα παρουσιάσουμε καλά. Να ξέρει ο κόσμος ότι θα μας βρει εκεί».

Τη Μεγάλη Εβδομάδα, πάντως, είναι σίγουρο ότι θα τη βρούμε στο Μέγαρο
Μουσικής, σε μία συναυλία με τραγούδια της Παναγίας, παραδοσιακά κομμάτια απ'
όλο τον κόσμο, με άξονα την Παναγία και τη Μεγάλη Εβδομάδα που επιμελείται ο
Λάμπρος Λιάβας. Μέσα στο πρόγραμμά της και δύο συναυλίες, μία στο Ισραήλ και
μία στην Πράγα.

Τα πράγματα αυτήν την εποχή πάνε καλά για τη Σαββίνα, αισθάνεται ότι υπάρχει
ένα άνοιγμα στην καριέρα της και εδώ και στο εξωτερικό. «Δεν έχω κανένα
παράπονο... Τα πρώτα 10 χρόνια ήταν τα δύσκολα... Τότε, αν δεν με φώναζε ένας
συνθέτης, δεν υπήρχε περίπτωση να ζητήσω να τραγουδήσω. 
<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: P16</CAT>
<ED>
Κωδικός άρθρου: A16066P161</ED>
<ID>
ID:131311

</ID><URL>http://ta-nea.dolnet.gr/neaweb/neafile.print_unique?e=A&f=16066&m=P16&aa=1</URL></REF>


Article

<CATEGORY>vin09</CATEGORY>

 <H2>Γέλιο και ξενύχτι... χαμηλού προϋπολογισμού
</H2>
Μια παρέα («χωρίς προϋπολογισμό») στο Cine Club των «ΝΕΩΝ»

Δεν είναι κι εύκολο να ξενυχτήσεις... χωρίς προϋπολογισμό. Κι όμως, πάνω από
400 φίλοι του Cine Club των «ΝΕΩΝ» έσπευσαν γύρω στη 1 το πρωί του Σαββάτου
στην αβάν πρεμιέρ της ταινίας ­ που συζητήθηκε πολύ στο Φεστιβάλ Θεσσαλονίκης
­ του Ρένου Χαραλαμπίδη, «Νο budget story», στην «Έλλη». Και γέλασαν πολύ
(ήταν εμφανές) και χειροκρότησαν στο τέλος (ήταν εμφανέστατο) για το φιλμ, που
θα βγει στις αίθουσες στις 27 Μαρτίου. Και όχι μόνον αυτό. Αλλά πάνω από 300
φίλοι του Cine Club ετίμησαν και το πάρτι ­ με όλους τους συντελεστές της
ταινίας παρόντες ­ που ακολούθησε γύρω στις 2.30 στο κλαμπ Memphis. Μέχρι τις
5.30 το πρωί!

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: P16</CAT>
<ED>
Κωδικός άρθρου: A16066P162</ED>
<ID>
ID:131358

</ID><URL>http://ta-nea.dolnet.gr/neaweb/neafile.print_unique?e=A&f=16066&m=P16&aa=2</URL></REF>


Article

<CATEGORY>vin09</CATEGORY>

 <H5>Καλά, ποιος είναι αυτός;
</H5><H2>Οι γνωστοί μας άγνωστοι
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Λάμπης Λιβιεράτος

Αυτό ρώτησε ο περιπτεράς της γωνίας. Η δεσποινίς, ξαναμμένη από το στριμωξίδι,
το σπρωξίδι και την αναμονή, αναφώνησε σαν να έβγαζε ανάσα απελπισίας. Ο
Λάμπης Λιβιεράτος.

* Του στυλ, «Κορίτσια ο Μπάρκουλης», μόνο που τότε δεν ήταν τα Virgin
Megastore, για να τρέχει ο Μπάρκουλης να μοιράζει αυτόγραφα, όπως κάνει τώρα ο
Λιβιεράτος επειδή έχει καινούργιο δίσκο με τις ευλογίες του Νίκου Καρβέλα, του
συνθέτη και στιχουργού (ταυτοπροσωπία).

* Ναι, αλλά ποιος είναι αυτός;

Ρώτησαν κάποιοι που δεν τους έλεγε τίποτε το όνομα. Γκρεγκ Άρμστρονγκ. Αν
όμως, δίναμε κι άλλο ένα (όνομα); Μαντόνα, ας πούμε!

Γκρεγκ Άρμστρονγκ

* Ο Κρεγκ Άρμστρονγκ, λοιπόν, είναι ο κύριος που έχει επιμεληθεί όλα τα
έγχορδα στο καινούργιο άλμπουμ της Μαντόνα Ray Of Light, γιατί ξέρει εκείνη να
διαλέγει συνεργάτες. Όπως ξέρει και το ελληνικό κοινό (μα σας έχω πει τη γνώμη
μου για το αλάνθαστο κριτήριό μας).

Εμείς, πιο πολύ από τους άλλους, ξεχωρίσαμε το The Space Between Us του κ.
Άρμστρονγκ που λέγαμε, ένα «δύσκολο», ορχηστρικό και ατμοσφαιρικό άλμπουμ,
εκεί που οι άλλοι ακούνε ανάλατη ποπ. Ε, λοιπόν, αυτό ο κ. Άρμστρονγκ το
εκτίμησε. Και κατεβαίνει στα μέρη μας ­ αυτές τις ημέρες στην Αθήνα ­ να
ευχαριστήσει για την υποδοχή και να κάνει και περαιτέρω «προμόσιον». Αφήστε
που θα πάρει και μια μυρωδιά από άνοιξη, μια που οι άνθρωποι της Virgin, της
εταιρείας του, θα αφήσουν τα γραφεία της Αγ. Παρασκευής για χάρη του, για να
τον πάνε και μια βόλτα στο Μικρολίμανο.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: P16</CAT>
<ED>
Κωδικός άρθρου: A16066P163</ED>
<ID>
ID:131393

</ID><URL>http://ta-nea.dolnet.gr/neaweb/neafile.print_unique?e=A&f=16066&m=P16&aa=3</URL></REF>


Article

<CATEGORY>vin09</CATEGORY>

 <H2>Μουσικές κινήσεις
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Και η μουσική κινείται. Ειδικά όταν οι μουσικοί δεν ετοιμάζουν νέο δίσκο.
Όπως, τώρα, ο Δημήτρης Μητροπάνος. Που, ησυχία δεν έχει και παρ' ότι γεμίζει
τη «Σφεντόνα» το ένα βράδυ μετά το άλλο, ετοιμάζει και βαλίτσες για ταξίδια.
Μακρινά και συναυλιακά, επίσης. 
Πρέπει ν' αρχίσω να σημειώνω ημερομηνίες..

* Φτου, φτου να μην το ματιάσω

Τη «Βασιλική» εννοώ, την ταινία του Βαγγέλη Σερντάρη, που την είδαν κιόλας
16.000 θεατές. Την πρώτη μόλις εβδομάδα σε Αθήνα και Θεσσαλονίκη. Άρεσαν και
οι πρωταγωνιστές. Μάλιστα, άκουσα πως με τον Πασχάλη Τσαρούχα ενθουσιάστηκε
και η κ. Βάλερι Μεσάλας, υπεύθυνη του κάστινγκ παρά τω Φράνσις Φορντ Κόπολα,
και τον κάλεσε στο Λος Άντζελες. 
*Γι' αυτά που έφθασαν στα αυτιά μου περί νέου Αντόνιο Μπαντέρας; Τι να σας πω!
Να δω τον Πασχάλη Τσαρουχά «Ζορό», αυτό θέλω. Αλλά, γιατί όχι..

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: P16</CAT>
<ED>
Κωδικός άρθρου: A16066P164</ED>
<ID>
ID:131414

</ID><URL>http://ta-nea.dolnet.gr/neaweb/neafile.print_unique?e=A&f=16066&m=P16&aa=4</URL></REF>


Article

<CATEGORY>vin09</CATEGORY>

 <H2>Κομψότητες
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Καθόλου δεν δείχνει. Είναι κιόλας στον έκτο μήνα της, αλλά δεν δείχνει
καθόλου, η Μαριάνα Λάτση, πάντα κομψή στις εμφανίσεις της. Έμαθα, λοιπόν, πως
περιμένει αγόρι. Φτου να μην τους ματιάσω. Να το και το άλλο ευτυχές για τον
Νίκο Κούρκουλο, μετά τις χαρές που του φέρνει το Εθνικό. 
Έτσι πάνε αυτά. Μαζί.

* Μαζί, μαθαίνω, θα είναι στο εξής η νέα δισκογραφική εταιρεία RIA του
έμπειρου στα στούντιο Άκη Γκολφίδη και η αειθαλής ντίβα του λαϊκού τραγουδιού,
Τζένη Βάνου. Ένας άνεμος μεταγραφών έχει αρχίσει και φυσάει δυνατά και όπου να
'ναι θα «σκάσουν» κανόνια στη λεωφόρο Μεσογείων. Μια που τελειώνουν και τα
έργα δηλαδή.

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: P16</CAT>
<ED>
Κωδικός άρθρου: A16066P165</ED>
<ID>
ID:131425

</ID><URL>http://ta-nea.dolnet.gr/neaweb/neafile.print_unique?e=A&f=16066&m=P16&aa=5</URL></REF>


Article

<CATEGORY>vin09</CATEGORY>

 <H2>«Μαρτίνι» Στοπ!
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Όχι και πάλι όχι. Απαγορευτικό έβαλαν οι Βρετανοί Chumbawamba (τους οποίους θα
δούμε το καλοκαίρι και στα μέρη μας), γνωστοί επαναστατικοί τύποι του ροκ με
μεγάλο σουξέ τελευταία, στο γνωστό (επίσης) «Μαρτίνι». Που ήθελε να
χρησιμοποιήσει το τραγούδι τους «Tubthumping» στην καινούργια διαφήμισή του,
με πρωταγωνίστρια τη Σάρον Στόουν.

* Τι έφταιξε η Σαρον Στόουν; Τίποτε. Απλώς το «Μαρτίνι» δεν ήθελε να δώσει
κάποια χρήματα σε φιλανθρωπικούς σκοπούς, που ήθελαν οι Chumbawamba. Γιατί
αλλιώς δεν δέχονται να δώσουν τραγούδι τους στη διαφήμιση. Έτσι!

Σκέτο ή με πάγο;

<REF><SOURCE>ΤΑ ΝΕΑ</SOURCE>
<DATE>, 16-02-1998</DATE>
<CAT>, Σελ.: P16</CAT>
<ED>
Κωδικός άρθρου: A16066P166</ED>
<ID>
ID:131431

</ID><URL>http://ta-nea.dolnet.gr/neaweb/neafile.print_unique?e=A&f=16066&m=P16&aa=6</URL></REF>


Article

<CATEGORY>vin06</CATEGORY>

 <H5>ΠΟΥ ΘΑ ΔΩΣΟΥΝ ΟΙ 120.000 ΥΠΟΨΗΦΙΟΙ
</H5><H2>ΟΔΗΓΟΣ των εξετάσεων στο Δημόσιο
</H2>
Η ΑΝΤΙΣΤΡΟΦΗ μέτρηση για τους 120.000 νέους και νέες που θα πάρουν μέρος στον
2ο Πανελλήνιο Διαγωνισμό Προσλήψεων στο Δημόσιο άρχισε. Οι υποψήφιοι καλούνται
να προσέλθουν στα εξεταστικά κέντρα που ορίστηκαν από το ΑΣΕΠ, τα οποία
δημοσιεύονται σήμερα στα «ΝΕΑ» και αναρτώνται αύριο στις νομαρχίες όλης της
χώρας. Οι υποψήφιοι θα διαγωνιστούν το Σαββατοκύριακο με πιθανότητες επιτυχίας
μία προς πενήντα, που για ορισμένες θέσεις της Δευτεροβάθμιας Εκπαίδευσης
ανεβαίνουν στο μία προς... τριακόσιες. Το πρόγραμμα των εξετάσεων, ο τρόπος
βαθμολόγησης και όλα όσα πρέπει να ξέρουν οι υποψήφιοι περιλαμβάνονται σήμερα
στον οδηγό των «ΝΕΩΝ».

σελίδες
15-18

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16067N011</ED>
<ID>
ID:131442

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N01&aa=1</URL></REF>


Article

<CATEGORY>vin06</CATEGORY>

 <H5></H5><H2>14 τρόποι κατά της αϋπνίας </H2>
στο ένθετο

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16067N012</ED>
<ID>
ID:131495

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N01&aa=2</URL></REF>


Article

<CATEGORY>vin08</CATEGORY>

 <H2>Παράνομοι όροι σε καταναλωτικά δάνεια </H2>
σελίδα 54

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16067N013</ED>
<ID>
ID:131540

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N01&aa=3</URL></REF>


Article

<CATEGORY>vin07</CATEGORY>

 <H2></H2><H2>Η επίθεση των ΗΠΑ στο Ιράκ απειλεί με χημικά το Αιγαίο </H2>
σελίδα 48

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16067N015</ED>
<ID>
ID:131580

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N01&aa=5</URL></REF>


Article

<CATEGORY>vin06</CATEGORY>

 <H2>633.000 είδαν στην Ελλάδα τον Τιτανικό σε 24 μέρες! </H2>
στο Πανόραμα

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16067N016</ED>
<ID>
ID:131589

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N01&aa=6</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΣΤ. ΑΓΓΕΛΟΥΔΗΣ: Το φάιναλ φορ της Ευρωλίγκα του 2000 θα γίνει στο
γήπεδο του ΠΑΟΚ. Οι φίλαθλοι ελπίζω ότι θα δουν το γυμναστήριο της Θέρμης πριν
από τους Ολυμπιακούς Αγώνες του 2004. Οι απαντήσεις στις «30 Ερωτήσεις» του
Αλ. Τσατσούλη στη σελ. 12.

«ΠΟΙΟΣ έχτισε αυτό το τζαμί;» ρωτάει ο ποιητής του Ισλάμ Τζεναντίν
Ρουμί. «Οι Ατράκ. ­ Έπρεπε οι Έλληνες να το χτίσουν. ­ Γιατί; ­ Γιατί οι
Έλληνες ήρθαν να χτίσουν τον κόσμο και οι Ατράκ να τον καταστρέψουν». Το
ανέφερε μια Τουρκάλα στο συνέδριο για τη Νοτιοανατολική Ευρώπη. Ο Β. Βασιλικός
στη σελ. 13.

Η ΑΣΤΥΝΟΜΙΑ κάλεσε τα κανάλια όταν επρόκειτο να κάνει έφοδο στο σπίτι
τού Ν. Μαζιώτη και διοχέτευσε πληροφορίες ότι επίκειται ξήλωμα τρομοκρατικής
οργάνωσης. Τι έμεινε τώρα απ' όλα αυτά; Μόνον η ομολογία του Μαζιώτη. Ο Γ. Χρ.
Παπαχρήστος στη σελ. 14.

ΝΤΟΜΑΤΕΣ που καταπολεμούν τον καρκίνο, αγελάδες που μαζί με το γάλα
τους παράγουν τη σπάνια και πανάκριβη ερυθροποιητίνη για τη θεραπεία της
λευχαιμίας, φυτά που χρησιμεύουν ως φαρμακευτικές βιομηχανίες. Το «Δικαίωμα
στο Αύριο» στις σελ. 20-21.

Η ΟΛΥΜΠΙΑΚΗ, εκτός από τα προβλήματα πληρωμάτων και επιβατών, έχει και
προβλήματα αεροσκαφών. Γι' αυτό τροποποιεί τα δρομολόγιά της. Θα έχει
προβλήματα τουλάχιστον έως το τέλος του μήνα. Γιατί μετά τι θα γίνει; Θα
εκσυγχρονιστεί ή θα κλείσει; Σελ. 24.

Η ΠΑΓΚΟΣΜΙΑ κυβέρνηση των πολυεθνικών εταιρειών είναι εδώ. Η πολυμερής
συμφωνία δίνει το δικαίωμα στις επιχειρήσεις να πωλούν και να αγοράζουν κατά
βούλησιν. Και εάν προσπαθήσουν να τις εμποδίσουν, οι κυβερνήσεις θα τρώνε μια
μήνυση που θα είναι όλη δική τους. Σελ. 47.

Η ΤΖΑΚΥ Ω πίσω από την εικόνα της έκρυβε μια γυναίκα εθισμένη στις
αμφεταμίνες, σεξουαλικά αχόρταγη, με ακόρεστη δίψα για πλούτη και δόξα, με
αληθινή ψύχωση για τα ψώνια. Έτσι την παρουσιάζει ο βιογράφος της Κρ.
Άντερσεν. Σελ. 49.

ΟΙ ΕΞΕΤΑΣΕΙΣ των εκπαιδευτικών 
θα είναι είτε θεωρητικές, άρα άχρηστες 
αφού από θεωρία χορτάσανε οι φοιτητές, 
είτε πρακτικές στις οποίες θα απαντήσουν ορθά 
οι έχοντες πείρα ή οι τρόφιμοι φροντιστηρίων. 
Ο Κώστας Γεωργουσόπουλος στην «Τρίτη Άποψη». Σελ. 6.

ΚΑΘΕ ΦΟΡΑ που η δουλειά με υποχρεώνει 
να υποστώ μια «κομματική διαδικασία», η διδασκαλική ρήση

­ «η δουλειά δεν είναι ντροπή» ­ εμποδίζει 
την αυτοβύθισή μου σε υπαρξιακή κρίση. 
Δεν με απαλλάσσει, όμως, από τις τύψεις μου. 
Η Ειρήνη Δ. Καρανασοπούλου «Σε πρώτο ενικό». Σελ. 13.

Η ΝΕΟΛΑΙΑ ΠΑΣΟΚ για ποιον κόπτεται; 
Διότι, για τους νέους και τα προβλήματά τους αποκλείεται. 
Άλλωστε, η ανεργία, τα ναρκωτικά, η αποξένωση ελάχιστα

ή καθόλου επηρεάζονται από τη λογική των «κουκιών». 
Ο Γ. Χρ. Παπαχρήστος στους «Προβολείς». Σελ. 6.

ΜΗΠΩΣ, όμως, δεν πρόκειται για εκφυλισμό; 
Μήπως οι θεωρητικοί ζογκλέρ του μεταμοντερνισμού δεν είναι 
αποτυχημένοι ανατρεψίες, αλλά 
συνειδητοί και απόλυτα πετυχημένοι image makers του εαυτού τους; 
Ο Δ. Κούρτοβικ στο «Πανόραμα». Σελ. 6.

ΤΑ ΠΡΟΣΤΙΜΑ για τις παραβάσεις του Κώδικα Οδικής Κυκλοφορίας, σε μερικές
περιπτώσεις, υπερτριπλασιάζονται. Οι ποινές για τους μεθυσμένους οδηγούς είναι
αυστηρές, αλλά χωρίς δήμευση του Ι.Χ. Σελ. 19.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16067N021</ED>
<ID>
ID:131455

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Ενωτικός
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Μία είναι πλέον η λύση για να επέλθει ενότητα και στη Νεολαία του ΠΑΣΟΚ ­ να
απειλήσει με γραφή ο κ. Ανδριανόπουλος.

Με τιμή

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16067N022</ED>
<ID>
ID:131526

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N02&aa=2</URL></REF>


Article

<CATEGORY>vin12</CATEGORY>

 <H5>Η ΕΥΡΩΠΗ ΣΗΜΕΡΑ
</H5><H2>ΚΑΙΡΟΣ </H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16067N023</ED>
<ID>
ID:131537

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N02&aa=3</URL></REF>


Article

<CATEGORY>vin01</CATEGORY>

 <H5>ΣΥΝΕΧΙΖΕΤΑΙ Ο ΠΟΛΕΜΟΣ ΝΕΥΡΩΝ ΚΥΒΕΡΝΗΣΗΣ ΚΑΙ ΑΓΡΟΤΩΝ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Βλέποντας και κάνοντας...
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Ο πόλεμος νεύρων μεταξύ κυβέρνησης και αγροτών συνεχίζεται, αλλά χωρίς επί
του παρόντος να υπάρχουν νικητές. Μόνον ενδείξεις. Όπως, για παράδειγμα, οι
διαρροές που παρατηρούνται στα μπλόκα των αγροτών στη Βόρεια Ελλάδα, από τη
Θεσσαλία και πάνω, διαρροές που κάνουν την κυβέρνηση να χαμογελάει με ευχαρίστηση.

Η ΣΤΡΑΤΗΓΙΚΗ τού «βλέποντας και κάνοντας» εκτιμάει η κυβέρνηση ότι αποδίδει
καρπούς και, φυσικά, σκοπεύει να τη συνεχίσει. Βοηθάει βεβαίως και η τακτική
που ακολουθείται ως προς αυτό: έντονη φημολογία για νέες μηνύσεις εις βάρος
των καταληψιών των δρόμων ­ σε μια περίοδο που εκκρεμούν στα δικαστήρια ήδη οι
προηγούμενες. Ακόμη, έχουν κινητοποιηθεί (από μόνες τους;) διάφορες κοινωνικές
ομάδες που διαμαρτύρονται κατά των αποκλεισμών...

Μ' αυτά και μ' αυτά το κλίμα για τους αγρότες δεν φαίνεται να διαμορφώνεται
ευνοϊκό, κι αυτό αποκόμισε και η αντιπροσωπεία της Πανθεσσαλικής Επιτροπής των
Αγροτών που βρέθηκε στην Αθήνα για επαφές με αρχηγούς των κομμάτων. Όλοι τούς
λένε «δίκιο έχετε», τους χτυπούν φιλικά στον ώμο, αλλά τους συστήνουν μην
«κλείνετε τους δρόμους». Η Πανθεσσαλική πήρε τον δρόμο της επιστροφής και τις
αποφάσεις, όπως δήλωσαν τα μέλη της, θα τις πάρουν σήμερα οι αγρότες. 
Οι αγροτικές κινητοποιήσεις εισήλθαν στο πεδίο και της πολιτικής αντιπαράθεσης
μεταξύ των κομμάτων. Ο Κώστας Σκανδαλίδης δεν έχασε την ευκαιρία μετά την
χθεσινή συνάντηση με την Πανθεσσαλική Επιτροπή να επιτεθεί στη Νέα Δημοκρατία
και στον Κώστα Καραμανλή, που, από τη μια πλευρά, στηρίζει τις διεκδικήσεις
των αγροτών και, από την άλλη, τους υποδεικνύει να λύσουν τους
αποκλεισμούς. (Σελ. 8).

Στο ΠΑΣΟΚ, το κλασικό «τα παιδία παίζει» παραχωρεί τη θέση του στο «οι μεγάλοι
αρπάζονται»... Το πρόβλημα που αναδύεται, εκεί που κανείς δεν το περίμενε,
είναι ότι η αντιπαράθεση μεταξύ των δύο (ή περισσοτέρων;) τάσεων της Νεολαίας
φαίνεται ότι οδηγεί στην πρώτη ανοικτή σύγκρουση του Άκη Τσοχατζόπουλου με τον
Κώστα Σημίτη. Ο Α. Τσοχατζόπουλος έχει διαμηνύσει ότι επιθυμεί την
πραγματοποίηση του συνεδρίου της Νεολαίας στη βάση των συμφωνηθέντων με την
ηγεσία του ΠΑΣΟΚ, η πλευρά των εκσυγχρονιστών επιδιώκει σταθερά την αναβολή
του, μια και δεν κατέστη δυνατόν να εγγραφούν πολλά ­ περισσότερα... ­ μέλη
προερχόμενα από τη συγκεκριμένη τάση. (Σελ. 9).

Η Νέα Δημοκρατία, πάντως, περί... τα πανωτόκια τυρβάζει. Μια τροπολογία που
κατατέθηκε στη Βουλή εκτιμήθηκε από την Ντόρα Μπακογιάννη κατά τη χθεσινή
συνεδρίαση των τομεαρχών του κόμματος, ότι βοηθάει τις τράπεζες που είναι πολύ
στριμωγμένες από την απόφαση του Αρείου Πάγου. Ο αρμόδιος τομεάρχης Γιώργος
Αλογοσκούφης αντέκρουσε αυτή την άποψη, η Ντ. Μπακογιάννη επέμεινε, το θέμα
όμως έκλεισε ­ προσωρινά; ­ με τη «νομική» παρέμβαση του Π. Παυλόπουλου. (Σελ. 5).

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16067N032</ED>
<ID>
ID:131502

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Το «κλειδί»
</H2>
ΔΕΝ ζηλεύει κανείς τη θέση του κ. Γλαύκου Κληρίδη μετά την επανεκλογή του
στην Προεδρία της Κυπριακής Δημοκρατίας...

ΟΠΩΣ, άλλωστε, δεν θα ζήλευε οποιονδήποτε επωμίζεται ­ για δεύτερη
πενταετία ­ την ευθύνη...

ΝΑ χειρισθεί τόσο δύσκολα ­ και κρίσιμα ­ προβλήματα...

ΟΠΩΣ είναι η επίλυση του Κυπριακού...

ΑΚΟΜΗ και η ένταξη ­ ύστερα από τόσες προσπάθειες ­ της Κύπρου στην
Ευρωπαϊκή Ένωση.

ΚΑΙ αν ουδείς αμφισβητεί ότι η νέα κυπριακή ηγεσία θα πράξει ό,τι είναι δυνατό...

ΩΣΤΕ με συνέπεια να υπερασπισθεί τον διπλό στόχο της...

ΔΕΝ είναι, εντούτοις, διόλου βέβαιο πως τα εμπόδια θα υποχωρήσουν...

ΤΗΝ ώρα, μάλιστα, που το τουρκικό κατεστημένο εμμένει στις απειλές...

ΚΑΙ εντείνει τις πιέσεις του προς την Ευρωπαϊκή Ένωση για να επιτύχει
ανταλλάγματα εις βάρος της ελληνοκυπριακής πλευράς.

ΚΑΙ ασφαλώς κοινό μυστικό αποτελεί πως κάποιοι από τους Ευρωπαίους
εταίρους μας...

ΣΥΝΗΓΟΡΟΥΝ προς «λύσεις» άμβλυνσης της έντασης στις ελληνοτουρκικές σχέσεις...

ΓΙΑ να προχωρήσει απρόσκοπτα η ­ δρομολογημένη ήδη ­ ένταξη της Κύπρου.

ΤΟ «κλειδί», όμως, δεν βρίσκεται στην ελληνική πολιτική που απολύτως
συντάσσεται με τις αρχές του διεθνούς δικαίου...

ΑΛΛΑ στην τουρκική που αμετάπειστα περιφρονεί τη διεθνή νομιμότητα.

ΑΛΛΩΣΤΕ, στην ίδια σταθερή ­ και δίκαιη ­ βάση η Ελλάδα και η Κύπρος
συνεργάζονται και συντονίζουν τις ενέργειές τους...

ΟΠΩΣ στο παρελθόν, έτσι και τώρα.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16067N033</ED>
<ID>
ID:131539

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Γιάννης Σουλαδάκης:

(ο βουλευτής Επικρατείας και μέλος του Ε.Γ. του ΠΑΣΟΚ, στην ΕΡΑ 1 για το άρθρο
του κ. Ανδριανόπουλου)

«Όσον αφορά το άρθρο του κ. Ανδριανόπουλου: Πρώτον, το ΠΑΣΟΚ δεν είναι χώρος
για πολιτικά άστεγους. Δεύτερον, αν ο κ. Ανδριανόπουλος και ο κάθε
Ανδριανόπουλος θεωρεί ότι το γενικότερο πλαίσιο που το ΠΑΣΟΚ σχεδιάζει και
υλοποιεί είναι κάτι που το θεωρεί σωστό, δεν έχει παρά τις επόμενες εκλογές να
μας ψηφίσει και να μας στηρίξει».

Θόδωρος Πάγκαλος:

(για τις προτάσεις Τζεμ)

«Καλό είναι να συναντηθούμε, να τα ξαναπούμε, αλλά ξέρετε, υπάρχει λουκούμι με
φιστίκι, λουκούμι με αμύγδαλο, λουκούμι με καρύδι, λουκούμι με καρύδα, όλα
λουκούμια είναι. Κάθε τόσο μας σερβίρουν και ένα λουκούμι, με την πρόθεση να
το καταπιούμε και να πάθουμε ζημιά. Δεν πρόκειται να το καταπιούμε. Και
επιπλέον εγώ δεν τρώω λουκούμια, λόγω βάρους».

Στέφανος Μάνος:

(ο ανεξάρτητος βουλευτής ερωτάται από δημοσιογράφους, στη Βουλή, τι κάνει αυτό
τον καιρό)

«Τα ίδια με περισσότερο κέφι!...».

Μαλβίνα Χαριτοπούλου:

(η δημοσιογράφος, στο «BAZAAR»)

«Με ζηλεύει ο Σημίτης γιατί μιλάω γρήγορα (γέλια) και είμαι ψηλή».

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16067N034</ED>
<ID>
ID:131575

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N03&aa=4</URL></REF>


Article

<CATEGORY>vin05</CATEGORY>

 <H2>Μία συζήτηση με νόημα...
</H2><H2></H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, μερικές φορές στη Βουλή, οι σύντομοι διάλογοι μεταξύ του προεδρεύοντος
και των βουλευτών έχουν το νόημά τους ­ να, για παράδειγμα, όπως αυτή που
είχαν τις προάλλες ο κ. Παν. Κρητικός και ο κ. Χαρ. Τσιόκας, που είναι από
τους στενούς συνεργάτες του κ. Α. Τσοχατζόπουλου...

Ο ΠΡΟΕΔΡΕΥΩΝ δεν έβλεπε τον κ. Τσιόκα, που επρόκειτο να πάρει τον λόγο ­ κι
όταν τον διέκρινε, στις πίσω θέσεις, του πέταξε: «Σας αναζητώ στα μετόπισθεν»...

­ ΚΥΡΙΕ πρόεδρε, εμείς πρέπει να καθόμαστε στα «ορεινά», λόγω παράδοσης,
απαντά αμέσως ο βουλευτής.

­ ΕΙΣΤΕ ορεινή ταξιαρχία, το γνωρίζουμε, αλλά η μάχη πρέπει να δοθεί στις...
πεδιάδες, καταλήγει ο κ. Κρητικός ­ κι όποιος κατάλαβε...

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16067N041</ED>
<ID>
ID:131454

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N04&aa=1</URL></REF>


Article

<CATEGORY>vin05</CATEGORY>

 <H2>Αμαρτίες γονέων, και τα τέκνα </H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΚΑΛΑ, αυτό που συνέβη το περασμένο Σαββατοκύριακο με τις εκλογικές διαδικασίες
για τους συνέδρους στη Νεολαία του ΠΑΣΟΚ δεν έχει προηγούμενο. Αν δεν
επρόκειτο για μέλη του ίδιου κόμματος (;), σίγουρα θα μπορούσε να εκδοθεί και
η σχετική... Μαύρη Βίβλος!

Α, ΚΑΙ μην φανταστείτε ότι απλώς ψήφισαν... δένδρα ­ κι αυτό, τώρα πια,
θεωρείται φυσιολογικό: Μιλάμε για νεαρά στελέχη (;) που συνοδεύονταν από...
μπράβους εξ Αλβανίας ­ στη Φθιώτιδα, παρακαλώ, όπου παρ' ολίγον να γίνουν και
συλλήψεις, για αρπαγές κάλπης (!), για επιχειρήσεις... σκασίματος ελαστικών
αυτοκινήτου και άλλα...

ΠΟΙΟΙ πρωτοστάτησαν; Μα ποιοι άλλοι; Αυτοί πού πρωτοστατούν και στα περί διαφάνειας...

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16067N042</ED>
<ID>
ID:131501

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N04&aa=2</URL></REF>


Article

<CATEGORY>vin05</CATEGORY>

 <H2>Ε, όχι και σ' αυτό... </H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΜΠΑΓΙΑΤΙΚΟ, ΑΛΛΑ καλό: Που λέτε, εισέρχεται ο κ. Κ. Σημίτης στη μεγάλη αίθουσα
του «Κάραβελ» για την πολιτικοϊδεολογική συνδιάσκεψη του ΠΑΣΟΚ. Όλοι
σηκώνονται και αρχίζουν να χειροκροτούν με... τη συνήθη ένταση...

Οπότε, ξαφνιασμένη η κ. Μαρία Δαμανάκη στρέφεται στον κ. Ν. Σηφουνάκη που
κάθεται δίπλα της και παρατηρεί: Καλά, Νίκο, εσείς έτσι εξακολουθείτε να
κάνετε στην είσοδο του αρχηγού;

­ Α, όλα κι όλα, τον αρχηγισμό τον ξορκίζαμε παλιά. Δεν θα εκσυγχρονιστούμε
πια και σε όλα, απαντά ο έμπειρος πασοκτζής...

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16067N043</ED>
<ID>
ID:131538

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N04&aa=3</URL></REF>


Article

<CATEGORY>vin05</CATEGORY>

 <H2>Έχει τη λύση! </H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΡΑΝΤΕΒΟΥ ΜΕ τον πρόεδρο και διευθύνοντα σύμβουλο της Ολυμπιακής Αεροπορίας κ.
Θ. Τσακιρίδη έχει σήμερα το πρωί ο κ. Αντ. Σαμαράς. Προφανώς, ο πρόεδρος της
«Άνοιξης» έχει έτοιμη λύση για τον εθνικό αερομεταφορέα: την... υπέρβαση!

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16067N044</ED>
<ID>
ID:131563

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N04&aa=4</URL></REF>


Article

<CATEGORY>vin05</CATEGORY>

 <H2>Ενδιαφέρουσα πρωτοβουλία </H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΩΠΑ! ΤΟΛΜΗΡΗ πρωτοβουλία αναλαμβάνει η Ομοσπονδία των τραπεζοϋπαλλήλων και ο
πρόεδρός της, ο κ. Δ. Κουσελάς. Καλούν τον Επίτροπο της Ευρωπαϊκής Ένωσης, τον
κ. Μ. Μόντι, για μία συζήτηση με τη συμμετοχή και Ελλήνων ειδικών. Και τι θα
συζητήσουν; Μα, ένα θέμα που «καίει» ­ το ασφαλιστικό των τραπεζοϋπαλλήλων...

Εκτός κι αν ισχύει κι εδώ ότι των φρονίμων τα παιδιά πριν πεινάσουν...

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16067N045</ED>
<ID>
ID:131582

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N04&aa=5</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΤΟ ΝΑ ΠΑΕΙ ΣΤΟ ΠΑΣΟΚ ο κ. Α. Ανδριανόπουλος είναι μία κουβέντα ­ το
σκέφτεστε να πάει και να κάνει αντιπολίτευση από αριστερά στον κ. Μ. Δασκαλάκη;

ΠΟΙΟ ΘΑ ΕΙΝΑΙ το άκρον άωτον της δεξιάς στροφής του ΠΑΣΟΚ; Να αλλάξουν
τον «πράσινο ήλιο» με «του αητού ο γιος» και να τους φαίνεται και κομμουνιστικό...

ΣΤΗΝ ΠΕΡΙΟΔΟ ΤΟΥ Ψυχρού Πολέμου, στις ΗΠΑ, είχε κυκλοφορήσει ένα
ανέκδοτο: «Οι αισιόδοξοι Αμερικανοί μαθαίνουν ρώσικα και οι απαισιόδοξοι κινέζικα»..

ΤΩΡΑ, ΣΤΗΝ ΠΕΡΙΟΔΟ της Κεντροαριστεράς, οι αισιόδοξοι πασοκτζήδες
στηρίζουν την κ. Μαρία Δαμανάκη και οι απαισιόδοξοι τον κ. Κοντογιαννόπουλο...

ΤΕΛΙΚΑ, ΠΑΝΤΩΣ, και η Κεντροαριστερά αποδεικνύεται μάθε τέχνη κι άστηνε...

ΝΑ, ΟΙ ΙΤΑΛΟΙ κεντροαριστεροί έκαναν κοτζάμ συνέδριο κι ούτε ο δικός
μας πήγε, ούτε ο κ. Μπλερ...

ΕΝΩ ΤΟ ΠΑΣΟΚ μία παλιοσυνδιάσκεψη έκανε και παρ' ολίγον να πάει ο κ. Ανδριανόπουλος...

«ΣΥΝΕΤΗ ΔΕΞΙΑ»: Πώς λέμε, βρώμικη καθαριότητα...

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16067N047</ED>
<ID>
ID:131595

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N04&aa=7</URL></REF>


Article

<CATEGORY>vin02</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Οι «διώξεις»
</H2><H2></H2>
Ο ΛΟΓΟΣ στους αναγνώστες. Ο Γ.Δ. από τη Νέα Σμύρνη (τα πλήρη στοιχεία
του τα έχει η εφημερίδα) απαντώντας στον αναγνώστη της στήλης Νάσο
Θεοδωρίδη, επιστολή του οποίου δημοσιεύθηκε εδώ, τονίζει:

«Με μεγάλη έκπληξη διάβασα στη στήλη σας την επιστολή του κ. Ν. Θεοδωρίδη,
σχετικά με τις εντός ή εκτός εισαγωγικών "διώξεις" τής γνωστών σκοπών και
επιδιώξεων ομάδας "Ουράνιο Τόξο", που δραστηριοποιείται στον ευαίσθητο χώρο
της Βορειοδυτικής Μακεδονίας. Εκπληξη, επειδή 2 χρόνια πριν από το 2000,
εξακολουθούν να υιοθετούνται και να υποστηρίζονται επιχειρήματα που
εφευρέθηκαν και χρησιμοποιήθηκαν το δεύτερο μισό του 19ου αιώνα και κατά το
πρώτο μισό του 20ού, για να εμφανισθούν και πάλι μετά την κατάρρευση των
καθεστώτων του πρώην ανατολικού συνασπισμού. Αλήθεια, στο κατά γενική ομολογία
ομοιογενέστερο, ανεκτικότερο και ίσως δημοκρατικότερο κράτος της Ευρώπης,
ποιος εμποδίζει οποιαδήποτε γλωσσική ή εθνική μειονότητα να εκφράζεται όπως
εκείνη επιθυμεί, να κινείται σύμφωνα με τα δικά της πατροπαράδοτα ήθη και
έθιμα και να διδάσκει στα παιδιά της χορούς, ντοπιολαλιές και παραδόσεις;
Έγινε ποτέ αντιληπτή οποιαδήποτε διάκριση εις βάρος των Καθολικών των
Κυκλάδων, των κατοίκων της Αττικής που μιλούν Αρβανίτικα ή Ποντίων, Κρητικών ή
Μυτιληνιών και τόσων άλλων με τις έντονες διαφοροποιήσεις στην εκφορά της
ελληνικής; Η αρνητική απάντηση είναι βεβαίως αυτονόητη. Πλην όμως, πίσω από
τον ρομαντικό και "οικολογικό" τίτλο της οργάνωσης αυτής, υποκρύπτονται σκοποί
προς χάριν των οποίων χύθηκαν ποταμοί ελληνικού αίματος από το 1878 (Συνθήκη
Αγίου Στεφάνου - προσπάθεια για τη δημιουργία της Μεγάλης Βουλγαρίας) μέχρι το
τέλος της ταραγμένης περιόδου 1946-1949. Αυτοί οι οποίοι χύνουν κροκοδείλια
δάκρυα σήμερα για τη δήθεν φαλκίδευση των δικαιωμάτων να ομιλούν τη "μητρική"
τους γλώσσα, είναι οι ίδιοι οι οποίοι αγωνίσθηκαν για την ενσωμάτωση της
Μακεδονίας στη Βουλγαρία (εξέγερση Ηλιντέν, 1903), οι ίδιοι που την περίοδο
του Α' Παγκοσμίου Πολέμου συνεργάσθηκαν για την εξόντωση του ελληνικού
("γραικομανικού" κατ' αυτούς) στοιχείου. Είναι οι ίδιοι οι οποίοι αρνήθηκαν
λυσσαλέα να δεχθούν στη Μακεδονία τους Πόντιους πρόσφυγες που ήρθαν μετά τη
Μικρασιατική Καταστροφή, αλλά παρ' όλα αυτά πήραν από το πάντα μεγαλόθυμο και
ανυποψίαστο ελληνικό κράτος μεγάλες εκτάσεις γης με τον αναδασμό που έγινε
τότε. Αυτοί που υποδέχθηκαν με αψίδες με δαφνοστεφανωμένες φωτογραφίες του
Χίτλερ, του Μουσολίνι και του τότε βασιλιά της Βουλγαρίας Βόριδα τα ναζιστικά
στρατεύματα μετά την κατάρρευση της ελληνικής αντίστασης εναντίον του Άξονα,
αυτοί που κατά τη διάρκεια της Κατοχής ηρνούντο να ονομάζονται Μακεδόνες
(=Έλληνες), αυτοί που μέσα από οβιδιακές μεταμορφώσεις αυτοανακηρύχθηκαν
αυθεντικοί εκφραστές υψηλών ιδεών και ιδανικών, εκμεταλλευόμενοι την τραγική
μοίρα της Ελλάδας να έχει διαιρεθεί και να σπαταλά τη σφριγηλή νεότητά της στα
βουνά. Είναι οι ίδιοι τέλος που πρόθυμα μετονομάσθηκαν σε "Μακεδόνες" και
έγιναν υπερασπιστές της νεοκατασκευασμένης εθνολογικής ιδιαιτερότητάς τους
μετά την τεχνητή δημιουργία του ομώνυμου Ομόσπονδου Κράτους στα πλαίσια της
τότε ενιαίας Γιουγκοσλαβίας».

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16067N049</ED>
<ID>
ID:131597

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N04&aa=9</URL></REF>


Article

<CATEGORY>vin04</CATEGORY>

 <H5>ΑΠΑΝΤΗΣΗ ΠΑΓΚΑΛΟΥ ΣΤΑ «5 ΣΗΜΕΙΑ ΤΖΕΜ» * ΘΕΡΜΟ ΚΛΙΜΑ ΣΤΙΣ ΣΥΝΟΜΙΛΙΕΣ ΜΕ ΠΡΙΜΑΚΟΦ
</H5><H2>Διαβεβαίωση για τους S-300
</H2>
Θερμός εναγκαλισμός Πάγκαλου και Πριμακόφ

Την κατηγορηματική θέση ότι το συμβόλαιο για την παράδοση των ρωσικών πυραύλων
S-300 θα εκτελεστεί κανονικά στις ημερομηνίες που έχουν συμφωνηθεί, εκτός και
εάν στο μεταξύ συμφωνηθεί πλήρης αποστρατιωτικοποίηση του νησιού, επανέλαβε
χθες ο υπουργός Εξωτερικών της Ρωσίας Γεβγκένι Πριμακόφ μετά τη συνάντησή του
με τον Έλληνα ομόλογό του Θ. Πάγκαλο στην Αθήνα.

Ο ΠΡΙΜΑΚΟΦ τάχθηκε υπέρ της ειρηνικής επίλυσης των ελληνοτουρκικών διαφορών
και της διευθέτησης του Κυπριακού στη βάση ενός ενιαίου κράτους, ενώ
υπογράμμισε τη σημασία της ελληνορωσικής συνεργασίας στα Βαλκάνια.

Την ίδια στιγμή ο υπουργός Εξωτερικών Θ. Πάγκαλος επανέλαβε με ξεκάθαρο τρόπο
χθες ότι μόνο για το θέμα της υφαλοκρηπίδας θα μπορούσε να υπάρξει συζήτηση
μεταξύ Ελλάδος-Τουρκίας. Για όλα τα υπόλοιπα θέματα, που η τουρκική πλευρά
θεωρεί ως ελληνοτουρκικές διαφορές, η Άγκυρα δεν έχει παρά να προσφύγει στη
Χάγη, είπε.

Ο κ. Πάγκαλος έδωσε αυτή την απάντηση σχολιάζοντας τα πέντε σημεία των
προτάσεων Τζεμ, για τα οποία, όπως δήλωσε, θα υπάρξει τις επόμενες ημέρες
απαντητικό υπόμνημα προς την Άγκυρα.

«Συνολική και πολιτική διαπραγμάτευση, γι' αυτό που ο κ. Τζεμ ονομάζει
ελληνοτουρκικά προβλήματα, δεν είναι δυνατόν να γίνει και δεν θα γίνει ποτέ»,
δήλωσε χαρακτηριστικά ο κ. Πάγκαλος, προσθέτοντας: «Και, βεβαίως, κάθε φορά
που η Τουρκία επαναλαμβάνει αυτή τη γνωστή της θέση θα διαπιστώνεται αδιέξοδο».

Ο κ. Πάγκαλος ανέφερε ότι η ελληνική πλευρά έχει κάνει μία χειρονομία καλής
θελήσεως τεράστιας σημασίας προς την Τουρκία, καλώντας την να προσφύγει για
οποιεσδήποτε διαφορές θεωρεί ότι έχει με την ελληνική πλευρά στα διεθνή
δικαιοδοτικά όργανα.

Ενώ, ασκώντας κριτική σε κάποιους ­ όπως υποστήριξε ­ «αναλφάβητους
δημοσιογράφους και βουλευτές», για τις πρόσφατες δηλώσεις του περί Χάγης,
δήλωσε ότι σύμφωνα με το Διεθνές Δίκαιο όποιος θέλει προσφεύγει εναντίον της
Ελλάδος για οποιοδήποτε θέμα χωρίς η Ελλάδα να χρειάζεται να συμφωνήσει για
την προσφυγή αυτή. Το δικαστήριο είναι που θα ζητήσει από τον προσφεύγοντα να
έχει προηγουμένως αναγνωρίσει την δικαιοδοσία του οργάνου.

Και ο κ. Πάγκαλος κατέληξε: «Ένα θέμα υπάρχει, για το οποίο είναι δυνατόν να
γίνει συζήτηση. Είναι η υφαλοκρηπίδα. Γι' αυτό είμαστε έτοιμοι να συζητήσουμε,
επειδή υπάρχει η ανάγκη σύνταξης συνυποσχετικού».

Οι εξελίξεις στο Κυπριακό και τα ελληνοτουρκικά συζητούνται την Τετάρτη στο
Μέγαρο Μαξίμου, υπό τη προεδρία του Πρωθυπουργού κ. Σημίτη και με τη συμμετοχή
της ηγεσίας του υπουργείου Εξωτερικών.

* Στο μεταξύ την πραγματοποίηση κοινών ναυτικών και αεροπορικών γυμνασίων μέσα
στο 1998 συμφωνούν στο Κάιρο ο υπουργός Εθνικής Άμυνας κ. Άκης Τσοχατζόπουλος
με την Αιγύπτιο ομόλογό του κ. Χ. Τανταούι.

Οι ασκήσεις θα είναι τριών ειδών:

α) Μία πολυμερής ναυτική (ΗΠΑ, Αίγυπτος, Ιταλία, Γαλλία, Ελλάδα κ.ά.), που θα
γίνει τον Σεπτέμβριο.

β) Μια τριμερής ναυτική (Ελλάδα, Αίγυπτος και Γαλλία ή Ιταλία), σε 6-7 μήνες. Και

γ) Μια διμερής αεροναυτική, ο χρόνος της οποίας δεν καθορίστηκε.

Ο κ. Τσοχατζόπουλος σε δηλώσεις του τόνισε ότι η διεξαγωγή κοινών αεροναυτικών
γυμνασίων Ελλάδας - Αιγύπτου «αποτελεί απάντηση σε όσους νομίζουν ότι μπορούν
να εκμεταλλευτούν για δικές τους σκοπιμότητες την αστάθεια της περιοχής»,
φωτογραφίζοντας έτσι ουσιαστικά τα κοινά γυμνάσια Ισραήλ - Τουρκίας που έγιναν
πρόσφατα και προκάλεσαν σοβαρές αντιδράσεις από τον αραβικό κόσμο.

Για τη συμφωνία Ισραήλ - Τουρκίας, ο κ. Τσοχατζόπουλος τόνισε ότι θέση Αθηνών
και Καΐρου είναι κοινή, καθώς εκτιμούν ότι η συμφωνία αυτή δεν εξυπηρετεί την
ασφάλεια στην ευρύτερη περιοχή, αφού ουσιαστικά στρέφεται εναντίον των
συμφερόντων των αραβικών κρατών.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N05</CAT>
<ED>
Κωδικός άρθρου: A16067N051</ED>
<ID>
ID:131484

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N05&aa=1</URL></REF>


Article

<CATEGORY>vin04</CATEGORY>

 <H2>Ν.Δ.: Τα «πανωτόκια» αφορμή για νέα κόντρα με Ντόρα
</H2><H2></H2>
ΝΕΕΣ αιχμές άφησε η κ. Ντ. Μπακογιάννη για την αντιπολιτευτική τακτική της
Ν.Δ. Αυτή τη φορά πήρε αποστάσεις από τη θέση του κόμματος για τα «πανωτόκια».
Χθες το πρωί στη Ρηγίλλης ­ πριν αρχίσει η σύσκεψη των τομεαρχών ­ μόλις
συναντήθηκε με τον συνάδελφό της για θέματα οικονομίας κ. Γ. Αλογοσκούφη, του
είπε: «Γιώργο, γέμισε το γραφείο μου με φαξ οπαδών μας που διαφωνούν με τη
θέση μας για τα πανωτόκια. Είναι τρομερό, υιοθετούμε φουλ τις θέσεις των τραπεζών».

Η πρώην υπουργός επανέλαβε τη θέση της λίγο αργότερα, παρουσία του κ. Κ.
Καραμανλή, τονίζοντας ότι με την τροπολογία της Ν.Δ. για τα πανωτόκια δίνεται
η δυνατότητα στις τράπεζες, και κυρίως στην Αγροτική, να κάνουν επιλεκτικές
ρυθμίσεις με τους πελάτες τους και κατέληξε λέγοντας: «Πρέπει να είμαστε
ξεκάθαροι». 
Ο πρόεδρος της Ν.Δ. απέφυγε να μιλήσει, ενώ ο κ. Αλογοσκούφης, με έντονο
τρόπο, απάντησε: «Γιατί το λες Ντόρα, δεν είναι ξεκάθαρες οι θέσεις μας;».
Στην αντιδικία παρενέβη ο κ. Π. Παυλόπουλος και είπε ότι το πνεύμα της
τροπολογίας είναι σωστό, εάν προστεθεί μια νομική διατύπωση λύνεται το
πρόβλημα. Έτσι συμφώνησαν όλοι και το θέμα έληξε. Μετά το τέλος της σύσκεψης ο
εκπρόσωπος του κόμματος άφησε αιχμές εναντίον της κ. Ντ. Μπακογιάννη, χωρίς να
την κατονομάσει. Όταν ρωτήθηκε «τι απαντά σε όσους λένε ότι η τροπολογία του
κόμματος είναι προς την κατεύθυνση για την οποία πιέζουν την κυβέρνηση οι
τράπεζες», απάντησε: «Θα τους συνιστούσα να διαβάσουν καλύτερα την τροπολογία».

ΑΝΤΙΔΡΑΣΕΙΣ

Στη χθεσινή συνεδρίαση πάντως το θέμα που κυριάρχησε ήταν τα προβλήματα της
δημόσιας διοίκησης. Ο κ. Π. Παυλόπουλος πρότεινε, και έγινε αποδεκτό, το
προσεχές διάστημα η Ν.Δ. να επικεντρώσει σ' αυτό το θέμα την αντιπολιτευτική
της τακτική, επισημαίνοντας ότι η κυβέρνηση στερείται πολιτικής και αδυνατεί
να εφαρμόσει ακόμη και τους νόμους που η ίδια ψήφισε.

Την ίδια ώρα αντιδράσεις στη Ν.Δ. εξακολουθεί να προκαλεί η παρέμβαση του Α.
Ανδριανόπουλου, ο οποίος διαπίστωσε ότι η Ν.Δ. θα συρρικνωθεί εάν ο κ. Σημίτης
φανεί ανυποχώρητος και προέβλεψε τη δημιουργία νέου κόμματος. Τα επιτελικά
στελέχη του κ. Κ. Καραμανλή εκτιμούν ότι με τις δηλώσεις του ο κ. Α.
Ανδριανόπουλος δικαίωσε την απόφαση για διαγραφές. Ο τομεάρχης κ. Β.
Μιχαλολιάκος είπε χθες ότι «ο κ. Α. Ανδριανόπουλος υπέβαλε ένα αίτημα να μπει
στο ΠΑΣΟΚ και το αίτημά του απερρίφθη. Πρόκειται για μια θλιβερή πορεία».

Πάντως, ο κ. Α. Ανδριανόπουλος, σε κατ' ιδίαν συζητήσεις του διευκρινίζει ότι
δεν μίλησε για την πολιτική του ΠΑΣΟΚ αλλά για την πολιτική του κ. Κ. Σημίτη
και προσθέτει ότι όλοι γνωρίζουν ότι ο Πρωθυπουργός διεισδύει στο χώρο της Ν.Δ.

ΟΙ ΕΞΙ

Άτυπη «κοινοβουλευτική ομάδα» ­ ο Κανονισμός της Βουλής απαιτεί τουλάχιστον 10
­ συγκροτούν οι «6» διαγραμμένοι της Ν.Δ., οι οποίοι συναντώνται σήμερα με τον
πρόεδρο Απόστολο Κακλαμάνη, προκειμένου να ορισθεί εκπρόσωπός τους στη
διάσκεψη των προέδρων.

Στην συνάντηση έχουν κληθεί και οι 3 διαγραμμένοι του ΠΑΣΟΚ και ο διαγραμμένος
του ΔΗΚΚΙ, αλλά πέραν του ότι δεν είναι βέβαιο ότι θα πάνε, διαμηνύουν και οι
«4» ότι δεν θα συμπράξουν με τους άλλους για τον ορισμό κοινού εκπροσώπου.

Πάντως, οι κ.κ. Γ. Σουφλιάς, Στ. Μάνος, Β. Κοντογιαννόπουλος, Π. Τατούλης, Α.
Παπαληγούρας και Ν. Κάκκαλος θα συζητήσουν με τον πρόεδρο του Σώματος 4
ζητήματα: την εκπροσώπησή τους στη διάσκεψη των προέδρων, το θέμα των
ερωτήσεων και των επερωτήσεων (ώστε να μπορούν να συμμετέχουν στον
κοινοβουλευτικό έλεγχο), αλλά και την κατανομή τους σε όλες τις
κοινοβουλευτικές επιτροπές.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N05</CAT>
<ED>
Κωδικός άρθρου: A16067N052</ED>
<ID>
ID:131520

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N05&aa=2</URL></REF>


Article

<CATEGORY>vin04</CATEGORY>

 <H2>Η ένταξη της Γιουγκοσλαβίας στο Συμβούλιο της Ευρώπης
</H2><H2></H2>
ΕΠΙ ελληνικής προεδρίας στο Συμβούλιο της Ευρώπης (αρχίζει τον Μάιο και
ολοκληρώνεται τον Νοέμβριο) θα εξετασθεί η αίτηση ένταξης της Γιουγκοσλαβίας
στον διεθνή οργανισμό.

Για την ένταξή της θα εξετασθούν κυρίως το επίπεδο των ανθρωπίνων δικαιωμάτων
στη χώρα και βέβαια και το θέμα του Κοσσυφοπεδίου, για το οποίο η Επιτροπή
Δικαιωμάτων θα κληθεί να συντάξει έκθεση που θα υποβληθεί προς συζήτηση στην
Κοινοβουλευτική Συνέλευση του Συμβουλίου.

Στο Βελιγράδι εκτιμούν ότι η ελληνική προεδρία θα μπορούσε να συμβάλει, ώστε η
αίτησή του να μην αντιμετωπισθεί με προκατάληψη. Άλλωστε, η Ελλάδα ­ και ως
απλό μέλος ­ έπαιξε ρόλο και στις αντίστοιχες αιτήσεις των Σκοπίων και της Αλβανίας.

Η ένταξη της Γιουγκοσλαβίας στο Συμβούλιο της Ευρώπης θα είναι ένα ακόμη βήμα
στην πορεία επανένταξης της χώρας στους ευρωπαϊκούς και διεθνείς θεσμούς, που
είχε διακοπεί με το «εμπάργκο».

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N05</CAT>
<ED>
Κωδικός άρθρου: A16067N053</ED>
<ID>
ID:131557

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N05&aa=3</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Από την Επετηρίδα στον τραγέλαφο
</H2><H2></H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Πολύ θολά και αρκούντως «παιδαγωγικά» είναι τα ζητούμενα από τους υποψηφίους
καθηγητές προς διαπραγμάτευση θέματα. Από αυτήν εδώ τη στήλη πρώτος, σε
ανύποπτο για την πολιτική ηγεσία του υπουργείου Παιδείας χρόνο είχα θέσει τον
αναχρονιστικό, ανούσιο και επιστημονικά και ηθικά απαράδεκτο θεσμό της
Επετηρίδας των εκπαιδευτικών.

Επιτέλους, η ηλίθια αντικειμενικότητα της ημερομηνίας κτήσεως του πτυχίου μάς
άφησε χρόνους. Αλλά η κατάργησή της δεν σημαίνει πως θα λύσει αυτομάτως και τα
θεμελιώδη προβλήματα της επιλογής του εκπαιδευτικού προσωπικού, των κριτηρίων
επιλογής και των προσόντων των μελλόντων να προσληφθούν εκπαιδευτικών.

Η εξεταστέα ύλη που αναγγέλθηκε, πάσχει από όλες τις πλευρές. Και πρώτα πάσχει
από άγνοια της πραγματικότητας. Πόθεν οι υποψήφιοι θα αντλήσουν τις γνώσεις
που απαιτούνται για να επιτύχουν. 
Το σκεπτικό των εξετάσεων βάζει ως κέντρο την διδασκόμενη ύλη στα σχολεία. 
Και πού την έμαθαν οι υποψήφιοι; Σε ποιο Πανεπιστήμιο, σε ποια π.χ. Φιλοσοφική
Σχολή διδάσκεται Όμηρος από μετάφραση, τραγωδία από μετάφραση ή θεατρολογική,
πραγματολογική προσέγγισή της. Στα Πανεπιστήμια δεν προβλέπεται διδασκαλία
ύλης σχετικής με την εκπαίδευση. Αφήνω που οι προσερχόμενοι προς εξέταση θα
είναι πτυχιούχοι είτε Φιλολογικών είτε Ιστορικών Αρχαιολογικών είτε
Ψυχολογικών είτε Φιλοσοφικών - Παιδαγωγικών Τμημάτων. Πολλοί θα είναι
Πτυχιούχοι Νεοελληνιστές. 
Δεν αστειεύομαι καθόλου αν ισχυριστώ ότι πολλοί πτυχιούχοι Ιστορικών είτε
Φιλοσοφικών Τμημάτων εγνώριζαν περισσότερο Αρχαία Ελληνικά όταν αποφοιτούσαν
από το Λύκειο από όσα γνωρίζουν ύστερα από τέσσερα και βάλε χρόνια σπουδών.

Πού θα τα μάθουν λοιπόν όλα όσα θα τους ζητηθούν. Καλά αν τα χρόνια της
αδιοριστίας δούλεψαν σε φροντιστήρια ή έκαναν ιδιαίτερα μαθήματα, διαφορετικά,
θα μου το θυμηθείτε, θα φουντώσουν φροντιστήρια προετοιμασίας υποψηφίων
εκπαιδευτικών!! Εκεί θα μαθαίνουν Ιστορία οι Ψυχολόγοι (!), Νέα Ελληνικά οι
Φιλόσοφοι (!) και Αρχαία Ελληνικά οι Παιδαγωγοί (!)

Με την Επετηρίδα εισέρχονταν στην εκπαίδευση ανέλεγκτοι, αδόκιμοι, ανεξέταστοι
οι έχοντες τη γνωστή προτεραιότητα και καθίσταντο ως διά μαγείας δάσκαλοι,
μόνιμοι δημόσιοι υπάλληλοι. Αμετακίνητοι, προαγόμενοι άνευ αξιολογήσεως ανά
τριετία λαμβάνοντες και τον ανάλογο μισθό.

Τώρα καλούνται να εξεταστούν σε πράγματα που δεν γνωρίζουν και σε μεθόδους που
δεν δοκίμασαν στην πράξη.

Το εξαγγελθέν πρόγραμμα εξετάσεων πάσχει από αφόρητο παιδαγωγισμό, αφού οι
κύριοι σύμβουλοι του υπουργείου είναι καθηγητές της Παιδαγωγικής.

Ποιος όμως, από αυτούς δίδαξε έστω και μια ειδική διδακτική στο Πανεπιστήμιο,
ποιος δίδαξε πώς διδάσκεται η ψυχολογία σε παιδιά 16 χρονών, ποια μέθοδο
επιλέγει κανείς για να διδάξει τραγωδία από μετάφραση και τραγωδία από το πρωτότυπο.

Άρα είτε οι εξετάσεις θα είναι θεωρητικές, άρα άχρηστες αφού από θεωρία
χορτάσανε οι φοιτητές, η πράξη τούς λείπει, είτε θα είναι εξετάσεις πρακτικές
στις οποίες θα απαντήσουν ορθά οι έχοντες πείρα ή οι τρόφιμοι των
φροντιστηρίων που θα ξεφυτρώσουν. Μήπως δεν υπάρχουν φροντιστήρια για τους
υποψηφίους δικηγόρους που εξετάζονται για να πάρουν την άδεια του δικηγορείν;

Αλλά στο όλο σύστημα υπάρχει μια κραυγαλέα αδικία. Καλούνται να εξεταστούν και
οι χρηματήσαντες επί έτη αναπληρωτές. Αμ, αυτοί μάτια μου είναι οι μόνοι με
βούλα πετυχημένοι. Όσοι μπήκαν με την Επετηρίδα, μάθανε διδακτική στου κασίδη
το κεφάλι, κι αν έμαθαν εντέλει, τώρα είναι πλέον, καλοί, κακοί, αγράμματοι,
αδιάφοροι, τεμπέληδες ή αυτοδίδακτοι, δημόσιοι μόνιμοι υπάλληλοι. Ακούνητοι. 
Οι αναπληρωτές προσλαμβάνονται για μια περίοδο και μόνο αν κάνουν καλά τη
δουλειά τους, αν γίνουν αποδεκτοί από μαθητές, γονείς και εκπαιδευτικούς
ανανεώνουν τη σύμβασή τους. Είναι οι μόνοι πρακτικά και ουσιαστικά εξετασμένοι
και κατά τεκμήριο επιτυχημένοι. 
Επειδή αντιλαμβάνομαι πως η αρχική τους πρόσληψη μάλλον έγινε διά
διαμεσολαβήσεως (γιατί αυτοί και όχι άλλοι; Κάποιος βοήθησε σαφώς) ας δώσουν
εξετάσεις εκτός σειράς (πώς θα διαγωνιστούν με άπειρους και άγευστους
αιθούσης; Είναι αυτό ισότητα ευκαιριών;) και ας έχουν πρόσθετα μόρια προτεραιότητας.

Γνωρίζω, και δεν αστειεύομαι, αναπληρωτή με επταετή υπηρεσία που δίδαξε πάντα
δέσμη και ο οποίος αν προσέλθει στις εξετάσεις θα αντιμετωπίσει μαθητή του
άρτι αποκτήσαντα το πτυχίο του!!

Τραγέλαφος. Γι' αυτό θα επανέλθω.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N06</CAT>
<ED>
Κωδικός άρθρου: A16067N062</ED>
<ID>
ID:131528

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Προβλήματα και «κουκιά»
</H2><H2></H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

ΤΑ ΟΣΑ απίθανα συμβαίνουν το τελευταίο διάστημα στη Νεολαία ΠΑΣΟΚ, δεν
ξενίζουν κανέναν απ' όσους γνωρίζουν πρόσωπα και πράγματα στη Χαριλάου
Τρικούπη. Είναι απόρροια του έντονου ανταγωνισμού που υπάρχει για το ποιος θα
ελέγξει τις οργανώσεις του κόμματος, ανταγωνισμός που αναπτύχθηκε και κατά τις
πρόσφατες εκλογές για την ανάδειξη των Νομαρχιακών Επιτροπών. Χρειάσθηκε
μεγάλη προσπάθεια από όλες τις πλευρές του κόμματος για να μη λάβει ο
ανταγωνισμός αυτός χαρακτήρα ανοιχτής σύγκρουσης. Και ίσως η προσπάθεια αυτή
να μην είχε καρποφορήσει αν δεν μεσολαβούσε, εκείνες ακριβώς τις ημέρες, η
μεγάλη κρίση στους κόλπους της Ν.Δ.

Ποιοι ανταγωνίσθηκαν και γιατί, είναι γνωστό: από την μια πλευρά είναι οι
δυνάμεις που εκφράζουν την λεγόμενη «εκσυγχρονιστική» τάση, και από την άλλη
όσοι συμπεριλαμβάνουν εαυτούς και αλλήλους στην λεγόμενη «εσωκομματική»
αντιπολίτευση. Το σκοτεινό αντικείμενο του πόθου τους ήταν το επόμενο συνέδριο
του κόμματος, το καλοκαίρι του 1999. Εκεί είχαν στραμμένο το βλέμμα όλοι και
εξαιτίας αυτού του συνεδρίου κατέφυγαν σε μασκαράτες, όπως αυτή με τις αθρόες
εγγραφές ανθρώπων που έχουν μικρή ή καθόλου σχέση με το ΠΑΣΟΚ...

Το ίδιο συμβαίνει και με τη Νεολαία του κόμματος. Η μάχη, που εξελίσσεται,
είναι εικόνα και ομοίωση του ανταγωνισμού που αναπτύχθηκε στις κομματικές
οργανώσεις, με μία διαφορά: έχει την ένταση που απετράπη να έχουν οι «μεγάλοι».

Αν σκεφθεί κανείς ότι η εκλογή προέδρου του ΠΑΣΟΚ στο συνέδριο του 1996
κρίθηκε για περίπου 450 ψήφους, είναι εύκολα αντιληπτό γιατί κόπτονται όλοι
για τη Νεολαία ΠΑΣΟΚ. Το θέμα είναι όμως, για ποιον πραγματικά κόπτεται η ίδια
η Νεολαία του κόμματος. Διότι για τους νέους και τα προβλήματά τους,
αποκλείεται. Άλλωστε η ανεργία, τα ναρκωτικά, η αποξένωση, η προβληματική
εκπαίδευση, η έλλειψη πολιτισμού, ελάχιστα ή καθόλου επηρεάζονται από την
λογική των «κουκιών».

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N06</CAT>
<ED>
Κωδικός άρθρου: A16067N063</ED>
<ID>
ID:131559

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N06&aa=3</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Δρουν σαν ρομπότ
</H2>
<AUTHOR>ΜΑΡΙΕΤΑ ΡΗΓΑ - ΠΕΠΕΛΑΣΗ</AUTHOR>

Καθώς τα παιδιά παρακολουθούν τις σκηνές βίας και σεξουαλικότητας ζουν όλο και
περισσότερο μέσα στη βιαιότητα του σύγχρονου κόσμου. Αυτή η βιαιότητα δεν
είναι κάτι που το ζουν άμεσα αλλά έμμεσα, πάνω στο γυαλί και με έναν παθητικό
τρόπο. 
Η σεξουαλικότητα εντάσσεται κι αυτή στη βιαιότητα, γιατί δεν έχει την
τρυφερότητα, δεν έχει τη στοργή, τη φροντίδα και το ενδιαφέρον για τον
σύντροφο που έχει ο έρωτας. Απλώς είναι μια συμπεριφορά κατάκτησης και
εκμετάλλευσης του άλλου. Καθώς τα παιδιά παρακολουθούν όλες αυτές τις εικόνες
μέσα σε κάποιο διαμέρισμα, γίνονται ανεπαρκείς προσωπικότητες με βαθύ αίσθημα
κατωτερότητας, αισθάνονται μικροί και αδύναμοι άνθρωποι και για αυτά τα παιδιά
η ζωή είναι φανταστικά δύσκολη και βασανιστική.

Μέσα από την παθητικότητα του χώρου και τη σχέση που αναπτύσσει το παιδί με
τις εικόνες αυτές μαθαίνει ότι δεν μπορεί να κάνει τίποτα για όσα βλέπει.
Αποφεύγει να έχει απαιτήσεις για τον εαυτό του, μαθαίνει να μην αντέχει τις
πιέσεις και προσπαθεί όλο και περισσότερο να το αφήνουν στην ησυχία του και
στον φανταστικό του κόσμο.

Μέσα από αυτές τις έντονες βίαιες σκηνές της σεξουαλικότητας και της
επιθετικότητας, που διεγείρουν τα πιο ισχυρά ένστικτα του ανθρώπου, μαθαίνει
να αναζητεί τη διέγερση, χωρίς να κάνει το ελάχιστο, γίνεται ένας επαναστάτης
σε ό,τι είναι συνηθισμένο. Γίνεται διασκέδασή του να σπάει τους κανόνες, να
φλερτάρει με τον κίνδυνο και να αφήνει το καθετί για την τελευταία στιγμή. Το
διακρίνει μια καταστροφικότητα των πάντων και βρίσκεται σε σύγχυση. Βαθιά μέσα
του έχει μια μελαγχολία, έναν πεσιμισμό και συχνά έλκεται από ακατάλληλους ανθρώπους.

Συνοπτικά θα λέγαμε πως γίνονται άνθρωποι χωρίς ευαισθησίες, δεν δρουν με
δύναμη, δεν βιώνουν τη φιλία και την οικειότητα στις σχέσεις, δεν θέλουν κάτι
πάρα πολύ, δεν χαίρονται και τελικά δρουν σαν ρομπότ.

Η Μαριέτα Ρήγα - Πεπελάση είναι ψυχολόγος.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N07</CAT>
<ED>
Κωδικός άρθρου: A16067N072</ED>
<ID>
ID:131529

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N07&aa=2</URL></REF>


Article

<CATEGORY>vin04</CATEGORY>

 <H2>Έριδες και παρασκήνιο στον ΣΥΝ για την Ευρωπαϊκή Ένωση
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

ΣΕ ΜΙΑ... σικέ αντιπαράθεση οδεύουν οι δύο κύριες τάσεις του ΣΥΝ, οι οποίες
φέρονται να προκρίνουν τη διατήρηση των πολιτικών ισορροπιών εντός του
κόμματος από τις «θέσεις αρχής» για την Ευρωπαϊκή Ένωση. Την ίδια στιγμή, νέες
έριδες, με έντονα προσωπικά στοιχεία, δημιουργεί η υπόθεση της αυτόνομης
καθόδου του ΣΥΝ για την υπερνομαρχία Αττικής.

Η Πολιτική Γραμματεία, στη χθεσινή συνεδρίαση του κόμματος, αποφάσισε (έπειτα
από πρόταση της τάσης του Αριστερού Ρεύματος) την αναβολή της συνεδρίασης της
Κεντρικής Επιτροπής για τα ευρωπαϊκά και τη στάση του ΣΥΝ στο θέμα της
επικύρωσης της Συνθήκης του Άμστερνταμ.

Έτσι, η μεν Κεντρική Επιτροπή θα πραγματοποιηθεί στις 14-15 Μαρτίου, το δε
διαρκές συνέδριο ­ που αριθμεί 1.500 συνέδρους ­ θα συνέλθει εντός του Απριλίου.

Στο μεταξύ, όμως, το παρασκήνιο έχει φουντώσει. Το «Ρεύμα» εμφανίζεται
επισήμως να υποστηρίζει το «όχι» του ΣΥΝ όταν έλθει η Συνθήκη του Άμστερνταμ
στη Βουλή. Ανεπισήμως, όμως, ορισμένα στελέχη του αφήνουν να διαρρέει προς την
άλλη πλευρά ότι θα ήταν διατεθειμένα να συμβιβασθούν στο «παρών».

Αντιστοίχως, και από την πλευρά των «προεδρικών» φαίνεται να επιλέγεται ο
δρόμος του συμβιβασμού ­ δηλαδή, το «παρών». Ήδη, η εισήγηση του καθ' ύλην
αρμοδίου ­ και ακραιφνούς ευρωπαϊστή ­ Νίκου Μπίστη κατατείνει σε αυτήν την
πρόταση. 
Επίσης, σύμφωνα με πληροφορίες, προσφάτως πραγματοποιήθηκε σύσκεψη προεδρικών
στελεχών, στην οποία ορισμένα (όπως ο Ν. Μπίστης και ο Δημήτρης Παπαδημούλης)
υποστήριξαν το κριτικό «ναι», αναγνωρίζοντας ότι για λόγους ενότητας του
κόμματος μπορεί να επιλεγεί το «παρών». Άλλα, όμως, στελέχη, όπως ο στενός
συνεργάτης του Νίκου Κωνσταντόπουλου Στέργιος Πιτσιόρλας, υποστήριξαν πως
ούτως ή άλλως ο ΣΥΝ δεν μπορεί να υπερψηφίσει τη Συνθήκη του Άμστερνταμ. Η
επιλογή των δύο κυρίων τάσεων του ΣΥΝ να κάνουν σκόντο στις θέσεις τους ­ η
μεν από το «όχι» στο «παρών» και η δε από το «ναι» στο «παρών» ­ παρουσιάζει
οφέλη για όλους: αποφεύγουν την κατά μέτωπο αντιπαράθεση και καταγραφή
δυνάμεων, που θα μπορούσε να διχάσει και να τραυματίσει το κόμμα. Επιπλέον, ο
Νίκος Κωνσταντόπουλος διατηρεί την εικόνα του «προέδρου όλων» ­ γεγονός που θα
ήταν μάλλον δύσκολο εάν ταυτιζόταν με κάποια θέση.

Ο δρόμος του πολιτικού συμβιβασμού μεταξύ «Ρεύματος» και «προεδρικών»
ενδέχεται να έχει ως αποτέλεσμα την περιθωριοποίηση των κορυφαίων ευρωπαϊστών,
προεξάρχοντος του ευρωβουλευτή Μιχάλη Παπαγιαννάκη ­ ο οποίος έχει προκαλέσει
ήδη τη δυσφορία τών έως χθες συνοδοιπόρων του, λόγω της θετικής στάσης του
έναντι του Κώστα Σημίτη. 
Εμπλοκή παρουσίασε χθες και το θέμα της επιλογής του κόμματος για την
υπερνομαρχία. Τα περισσότερα μέλη του οργάνου υποστήριξαν ότι το κόμμα πρέπει
να κατέλθει με το «υπάρχον σχήμα» (Γιάννης Δραγασάκης για υπερνομάρχης,
Δημήτρης Χατζησωκράτης για Αθήνα και Μπάμπης Σαραντίδης για Πειραιά). Ο Δ.
Χατζησωκράτης, όμως, επέμεινε πως πρέπει να υπάρξει ανανέωση ­ και πως, εν
πάση περιπτώσει, εάν αυτή δεν υπάρξει, ο ίδιος δεν θα μετάσχει στο σχήμα.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N08</CAT>
<ED>
Κωδικός άρθρου: A16067N081</ED>
<ID>
ID:131485

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N08&aa=1</URL></REF>


Article

<CATEGORY>vin04</CATEGORY>

 <H5>ΧΩΡΙΣ ΑΠΟΤΕΛΕΣΜΑΤΑ ΟΙ ΕΠΑΦΕΣ ΤΗΣ ΠΑΝΘΕΣΣΑΛΙΚΗΣ ΕΠΙΤΡΟΠΗΣ ΣΤΗΝ ΑΘΗΝΑ
</H5><H2>Αποσύρουν τα τρακτέρ
</H2>
Η επίσκεψη μελών της Πανθεσσαλικής Επιτροπής στην Αθήνα δεν συνοδεύτηκε με τα
αποτελέσματα που προσδοκούσαν. Και πριν ακόμη φθάσουν στη Λάρισα, προκειμένου
να συζητήσουν με τους παραγωγούς, στη Μακεδονία και τη Θράκη αποφασίστηκε η
αναστολή των κινητοποιήσεων.

ΑΚΟΜΗ και από τα Τέμπη χθες το μεσημέρι αποχώρησαν περίπου 200 τρακτέρ,
προκαλώντας σύγχυση στους συγκεντρωμένους που έδειχναν απογοητευμένοι.
Παρέμειναν όμως στις θέσεις τους, προκειμένου να αποφασίσουν τι θα γίνει από
'δώ και πέρα στη συνέλευση, η οποία θα γινόταν αργά το βράδυ με τους
εκπροσώπους τους που είχαν τις συναντήσεις στην Αθηνα.

Τα μέλη της Πανθεσσαλικής χθες το πρωί συναντήθηκαν με τον πρόεδρο του
Συνασπισμού κ. Κωνσταντόπουλο. Μετά τη συνάντηση ο πρόεδρος του Συνασπισμού
κατηγόρησε την κυβέρνηση για την μέχρι τώρα πολιτική της στον αγροτικό τομέα,
χωρίς ωστόσο να πάρει θέση για τη μορφή των κινητοποιήσεων.

«ΔΙΠΛΗ ΓΛΩΣΣΑ»

Λίγο αργότερα, οι αγρότες συναντήθηκαν με τον γραμματέα του ΠΑΣΟΚ Κ.
Σκανδαλίδη, ο οποίος ξεκαθάρισε από την πλευρά του ότι «ο ανοικτός διάλογος
απαιτεί ανοικτούς δρόμους», ενώ κάλεσε τον αρχηγό της αξιωματικής
αντιπολίτευσης «να πάψει να μιλά διπλή γλώσσα και να εμφανίζει διπλό πρόσωπο».

Η Επιτροπή συναντήθηκε το απόγευμα και με τον κ. Κ. Καραμανλή, ο οποίος τόνισε
ότι «πρέπει να γίνουν γρήγορες κινήσεις που θα ελαφρύνουν τα προβλήματα των
αγροτών». Επίσης, επανέλαβε τη θέση του ότι δεν πρέπει οι αγρότες να κλείνουν
τους δρόμους και να βρουν άλλους τρόπους διαμαρτυρίας.

Με ανακοίνωσή του, το γραφείο Τύπου της Κ.Ε. του ΚΚΕ κατηγορεί τον κ.
Σκανδαλίδη αλλά και τον κ. Καραμανλή για την «αποτυχία της συνάντησης των
αγροτών με τους αρχηγούς των κομμάτων».

Αύριο η γενική γραμματέας του ΚΚΕ, Αλέκα Παπαρήγα θα δώσει συνέντευξη Τύπου
στα Ζάππειο για τα προβλήματα των αγροτών.

Η ΣΥΣΚΕΨΗ

Ύστερα από σύσκεψη που έγινε στη Θεσσαλονίκη, οι αγρότες αποφάσισαν να
αποσύρουν τα τρακτέρ τους από διάφορα σημεία του εθνικού δρόμου. Σύμφωνα με
τον πρόεδρο της Ομοσπονδίας των Δημοκρατικών Αγροτικών Συλλόγων κ. Σωτήρη
Παρλαπάνη «οι εκπρόσωποι των αγροτών θα συναντηθούν στην Καβάλα, ύστερα από 15
ημέρες και με τα νέα δεδομένα θα παρθούν οι αποφάσεις». Αντίθετα, άλλοι
αγρότες περίμεναν τις αποφάσεις των μελών της Πανθεσσαλικής Επιτροπής,
παραμένοντας στους δρόμους, χωρίς όμως να τους αποκλείσουν.

Ανάλογο ήταν το κλίμα και στη Θράκη, όπου οι αγρότες αποφάσισαν προσωρινή,
όπως είπαν, αναστολή των κινητοποιήσεων. Παρέμειναν όμως σε ορισμένα σημεία,
περιμένοντας τις αποφάσεις των παραγωγών της Θεσσαλίας, χωρίς όμως να
εμποδίζουν την κυκλοφορία.

ΑΠΟΧΩΡΗΣΕΙΣ

Στη Θεσσαλία και τη Φθιώτιδα οι αγρότες παρέμειναν με τα τρακτέρ τους δεξιά
και αριστερά του εθνικού δρόμου. Πολλοί όμως παραγωγοί μετά την αρνητική
εξέλιξη στη συνάντηση της Αθήνας αποχώρησαν, με αποτέλεσμα στο μόνο σημείο
όπου παραμένει ικανός αριθμός τρακτέρ να είναι τα Τέμπη, αν και από εκεί
άρχισαν να αποχωρούν σιγά - σιγά οι παραγωγοί που διαφωνούν με τη μέχρι τώρα
πορεία των κινητοποιήσεων.

* Το θέμα των αγροτικών κινητοποιήσεων θα εξετασθεί σήμερα, σε κυβερνητικό
επίπεδο, από την (άτυπη) επιτροπή αντιμετώπισης κρίσεων υπό την προεδρία του
υπουργού Εσωτερικών κ. Αλ. Παπαδόπουλου. Χθες κατά την κοινή συνεδρίαση
Κυβερνητικής Επιτροπής και Πολιτικής Γραμματείας υπήρξε η εκτίμηση ότι έχει
αρχίσει η εξασθένιση των συγκεντρωμένων στους δρόμους αγροτών.

Τόσο για τους αγρότες όσο και για τα θέματα των ΔΕΚΟ η κυβέρνηση, ειπώθηκε, θα
συνεχίσει στις βασικές της θέσεις.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N08</CAT>
<ED>
Κωδικός άρθρου: A16067N082</ED>
<ID>
ID:131521

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N08&aa=2</URL></REF>


Article

<CATEGORY>vin04</CATEGORY>

 <H2>Πρωτοβουλία βουλευτών όλων των κομμάτων για την ανεργία στη Θεσσαλονίκη
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

ΕΝ ΟΨΕΙ του σημερινού συλλαλητηρίου για την αποβιομηχάνιση και την ανεργία στη
Θεσσαλονίκη, βουλευτές όλων των πολιτικών κομμάτων αποφάσισαν την κατάθεση
κοινής επερώτησης στη Βουλή για το πρόβλημα που έχει δημιουργηθεί στη συμπρωτεύουσα.

Κατά τη διάρκεια σύσκεψης που έγινε στο Εργατικό Κέντρο Θεσσαλονίκης
αποφασίσθηκε ακόμη ο συντονισμός δράσης όλων των φορέων της πόλης για την
κατάθεση συνολικής πρότασης για την ανάπτυξη της ευρύτερης περιοχής της
Θεσσαλονίκης στο πλαίσιο εθνικού σχεδιασμού, καθώς και οι επαφές των βουλευτών
του νομού με τους εκπροσώπους της διοίκησης του Εργατικού Κέντρου και των
εργαζομένων στις υπό κρίση βιομηχανίες, στα αρμόδια υπουργεία, για την επίλυση
των προβλημάτων τους.

Στη σύσκεψη μετείχαν οι βουλευτές του ΠΑΣΟΚ Β. Γερανίδης, Χ. Τσιόκας, Ν.
Ακριτίδης, της Νέας Δημοκρατίας Γ. Τζιτζικώστας, Α. Ρεγκούζας, Β. Κίρκος, του
ΔΗΚΚΙ Τ. Ιντζές, του Συνασπισμού ο βουλευτής Εύβοιας κ. Αποστόλου, καθώς και ο
ευρωβουλευτής του ΠΑΣΟΚ, Ν. Παπακυριαζής.

ΣΥΛΛΑΛΗΤΗΡΙΟ

Σήμερα το απόγευμα πραγματοποιείται στην πλατεία Αριστοτέλους της Θεσσαλονίκης
το συλλαλητήριο που διοργανώνει το Εργατικό Κέντρο για την αποβιομηχάνιση και
την ανεργία.

Οι εργαζόμενοι των βιομηχανιών που αντιμετωπίζουν άμεσα το φάσμα της ανεργίας
­ Βαλκάν, Αγνό, Δεδέογλου, Πέπσικο Ηβη, Τράπεζα Μακεδονίας - Θράκης ­ θα
πραγματοποιήσουν αρχικά συγκέντρωση στο Εργατικό 
Κέντρο και στη συνέχεια πορεία στην πλατεία Αριστοτέλους, ενώ οι εργαζόμενοι
της βιομηχανίας Βαλκάν θα αποκλείσουν συμβολικά από τις 2 μέχρι τις 4 το
μεσημέρι το δρόμο Θεσσαλονίκης - Νέας Χαλκηδόνας και στη συνέχεια θα
κατευθυνθούν στη συγκέντρωση διαμαρτυρίας.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N08</CAT>
<ED>
Κωδικός άρθρου: A16067N083</ED>
<ID>
ID:131558

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N08&aa=3</URL></REF>


Article

<CATEGORY>vin04</CATEGORY>

 <H5>ΣΥΖΗΤΗΣΗ ΓΙΑ ΠΡΩΤΗ ΦΟΡΑ ΣΤΗΝ ΠΟΛΙΤΙΚΗ ΓΡΑΜΜΑΤΕΙΑ ΤΟΥ ΠΑΣΟΚ ΓΙΑ ΤΗ ΝΕΟΛΑΙΑ
</H5><H2>Εισήγηση Σκανδαλίδη για αναβολή συνεδρίου
</H2>
Σε αναβολή του συνεδρίου της Νεολαίας οδηγείται η ηγεσία του ΠΑΣΟΚ, μετά και
τις καταγγελίες για επεισόδια στην εκλογή συνέδρων το περασμένο Σαββατοκύριακο.

Ο ΓΡΑΜΜΑΤΕΑΣ του ΠΑΣΟΚ κ. Κ. Σκανδαλίδης έχει διαμορφώσει σχετική εισήγηση και
το θέμα συζητήθηκε για πρώτη φορά, χθες τη νύχτα, σε συνεδρίαση της Πολιτικής
Γραμματείας του κυβερνώντος κόμματος, στο Μέγαρο Μαξίμου, υπό την προεδρία του
κ. Κ. Σημίτη.

Η συνεδρίαση δεν κατέληξε σε απόφαση, λόγω της απουσίας του κ. Α.
Τσοχατζόπουλου στο εξωτερικό. Ο υπουργός Άμυνας ελέγχει την πλειοψηφία του
Κεντρικού Συμβουλίου και εμφανίζεται κατ' αρχήν πλήρως αντίθετος στην
οποιαδήποτε απόφαση για αναβολή του συνεδρίου.

Συνεργάτες του υπουργού Άμυνας έλεγαν και χθες τη νύχτα ότι ο κ. Α.
Τσοχατζόπουλος είναι σταθερά προσανατολισμένος στην αυτονομία των θεσμικών
Οργάνων του Κινήματος και υπογράμμιζαν ότι αυτό που προέχει δεν είναι να
υπάρξουν λύσεις οργανωτικού χαρακτήρα, αλλά να ακολουθηθούν οι αποφάσεις πού
έχουν ληφθεί στα Όργανα, τόσο της Νεολαίας όσο και του κόμματος,
προδιαθέτοντας έτσι για τήρηση σκληρής στάσης..

«ΚΛΙΜΑ ΣΗΨΗΣ»

Το κλίμα στην πλευρά Τσοχατζόπουλου θα βαρύνει καθοριστικά και είναι
χαρακτηριστικό ότι τα μέλη της Γραμματείας αρνούνταν ότι χθες το βράδυ έγινε η
οποιαδήποτε συζήτηση για το συνέδριο της Νεολαίας του ΠΑΣΟΚ. Ωστόσο,
πληροφορίες από τη Χαριλάου Τρικούπη ανέφεραν ότι ο κ. Σκανδαλίδης μετέφερε
«κλίμα σήψης» από τις προσυνεδριακές διαδικασίες. Ο γραμματέας του ΠΑΣΟΚ είχε
από νωρίς το απόγευμα στα χέρια του επιστολές τόσο από την πλευρά των
λεγόμενων «εκσυγχρονιστών» όσο και από την πλευρά των λεγόμενων «προεδρικών»,
στις οποίες γινόταν λεπτομερής αναφορά σε σοβαρές παρατυπίες που σημειώθηκαν
στις προσυνεδριακές διαδικασίες ­ και οι εκπρόσωποι των «προεδρικών»
εμφανίζονταν από χθες σύμφωνοι με τη διεξαγωγή «ενωτικού συνεδρίου».

ΝΕΕΣ ΠΡΩΤΟΒΟΥΛΙΕΣ

Σύμφωνα με τις ίδιες πηγές, ο κ. Σκανδαλίδης προσανατολίζεται να αναλάβει και
νέες πρωτοβουλίες, ίσως και εντός της ημέρας, και να προτείνει στην Πολιτική
Γραμματεία του ΠΑΣΟΚ να αναλάβει η ίδια την πολιτική καθοδήγηση της Νεολαίας,
τουλάχιστον για ένα διάστημα κάποιων μηνών, προκειμένου να οδηγηθεί η Οργάνωση
σε τακτικό συνέδριο με όρους διαφάνειας και αντιπροσωπευτικότητας.

Μετά την εξέλιξη αυτή, μόνον η πλευρά των λεγόμενων «τσοχατζοπουλικών» ­ που
ωστόσο ελέγχουν 30 από τις 51 έδρες στο Κεντρικό Συμβούλιο της Οργάνωσης ­
επιμένει στην κανονική διεξαγωγή του συνεδρίου. Μάλιστα, από στελέχη της
πλευράς αυτής γινόταν χθες το βράδυ λόγος για «εξαγορά» στελεχών των
«προεδρικών» από τους «εκσυγχρονιστές», με στόχο τον έλεγχο της Νεολαίας από
τον κ. Κ. Σημίτη μέσα στο '98.

Οι επαφές μεταξύ της γραμματέως της Νεολαίας κ. Τ. Αντωνίου και του εκπροσώπου
των «προεδρικών» κ. Γ. Παναγόπουλου συνεχίζονταν ως πολύ αργά χθες τη νύχτα,
με στόχο τη διασφάλιση «κοινής στάσης» μετά τις χθεσινοβραδινές εξελίξεις στην
συνεδρίαση της Πολιτικής Γραμματείας.

25 ΕΝΣΤΑΣΕΙΣ

Ωστόσο, τις πρώτες πρωινές ώρες, ο κ. Παναγόπουλος ανέφερε στα «ΝΕΑ» ότι η
πλευρά του έχει υποβάλει 25 ενστάσεις για παρατυπίες στις εκλογές του
περασμένου Σαββατοκύριακου και συμπλήρωσε ότι αν δεν γίνουν δεκτές από την
πλειοψηφία του Κεντρικού Συμβουλίου «είναι αυτονόητο ότι δεν πρόκειται να
μετέχουμε σε ένα συνέδριο χωρίς όρους διαφάνειας».

Σύμφωνα με πληροφορίες, η πλευρά των «προεδρικών» έχει έλθει σε παρασκηνιακή
συνεννόηση με την πλευρά των «εκσυγχρονιστών» ­ στο επίπεδο του Εκτελεστικού
Γραφείου ­ προκειμένου να υπάρξει συμφωνία για την αναβολή του συνεδρίου: Οι
«προεδρικοί» οδηγήθηκαν σε αυτή τη συμφωνία από τη στιγμή που διαπίστωσαν ότι
οι δυνάμεις τους ήταν πολύ μικρές στις προσυνεδριακές διαδικασίες..

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N09</CAT>
<ED>
Κωδικός άρθρου: A16067N091</ED>
<ID>
ID:131486

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N09&aa=1</URL></REF>


Article

<CATEGORY>vin04</CATEGORY>

 <H2>Ανταλλαγή αιχμών Λαλιώτη, Βενιζέλου, Βερελή για το 2004
</H2>
ΑΜΟΙΒΑΙΟΙ υπαινιγμοί και εκατέρωθεν επικρίσεις περιέχονται σε επιστολές, τις
οποίες αντήλλαξαν στις αρχές του μηνός οι υπουργοί ΠΕΧΩΔΕ και Πολιτισμού κατά
τη διάρκεια της εκπόνησης του σχεδίου νόμου για τους Ολυμπιακούς Αγώνες του 2004.

Οι επιστολές προδίδουν την έντονη διάσταση απόψεων, που προηγήθηκε της τελικής
σύνταξης του σχετικού νομοσχεδίου. Χθες μετά τη δημοσιοποίηση των κειμένων των
επιστολών, οι κ.κ. Λαλιώτης και Βενιζέλος επιχείρησαν να περιορίσουν τη
σημασία του θέματος εκδίδοντας κοινή ανακοίνωση, στην οποία τονίζουν ότι δεν
τίθεται ζήτημα προσωπικής ή πολιτικής αντιπαράθεσης.

«Είναι καιρός να γίνει αντιληπτό και στη χώρα μας ότι η συζήτηση μεταξύ
συναρμοδίων υπουργών για την άρτια επεξεργασία ενός νομοσχεδίου δεν είναι ούτε
προσωπική αντίθεση ούτε πολιτική αντιπαράθεση, αλλά ουσιαστικός διάλογος για
το καλύτερο δυνατό αποτέλεσμα», υποστηρίζουν στην ανακοίνωσή τους.

Στο ίδιο μήκος κύματος κινήθηκε και ο κυβερνητικός εκπρόσωπος κ. Δημ. Ρέππας.

Το θέμα ανέκυψε μετά τη δημοσίευση από την εφημερίδα «Γνώση» των κειμένων των
επιστολών που αντήλλαξε στις αρχές του μηνός ο κ. Λαλιώτης τόσο με τον κ.
Βενιζέλο, που έχει ορισθεί πρόεδρος της αρμόδιας για τους Ολυμπιακούς Αγώνες
Διυπουργικής Επιτροπής, όσο και με τον υφυπουργό ΠΕΧΩΔΕ κ. Χρ. Βερελή, που
είναι μέλος της ίδιας επιτροπής.

Με τις εν λόγω επιστολές, που, πέραν των άλλων, ήταν διανθισμένες με αιχμές
του τύπου «δυστυχώς ή κατ' άλλους ευτυχώς δεν είχα καμία συμμετοχή στη
διαμόρφωση του σχεδίου νόμου», ο υπουργός ΠΕΧΩΔΕ ζήτησε από τους συναδέλφους
του να διευκρινιστούν ή να συμπεριληφθούν συγκεκριμένες διατάξεις, οι οποίες
αποσκοπούν στην εξασφάλιση της διαφάνειας και στην αποφυγή παρεκκλίσεων κατά
την κατασκευή των ολυμπιακών έργων.

Σε ανάλογο πνεύμα κινήθηκαν στις απαντήσεις τους και οι κ.κ. Βενιζέλος και
Βερελής. «Τα σχετικά ζητήματα, αν δεν ρυθμιστούν καλύτερα, πάντως δεν θα
ρυθμιστούν χειρότερα», υπογράμμισε ο υπουργός Πολιτισμού, ενώ ο κ. Βερελής με
την απάντηση του τάχθηκε στο πλευρό του κ. Βενιζέλου τονίζοντας ότι αυτός είχε
την ευθύνη για τα θέματα νομοτεχνικής φύσεως ως «διακεκριμένος και
πανεπιστημιακός δάσκαλος».

Εντύπωση, ωστόσο, έχει προκαλέσει η απουσία υπογραφής του υφυπουργού ΠΕΧΩΔΕ
Χρ. Βερελή από την κοινή ανακοίνωση που εξέδωσαν χθες οι κ.κ. Λαλιώτης και
Βενιζέλος. Το γεγονός αυτό ερμηνευόταν από πολλούς ως σαφή ένδειξη της έντασης
που υπάρχει αυτή την περίοδο στις σχέσεις μεταξύ υπουργού και υφυπουργού ΥΠΕΧΩΔΕ.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N09</CAT>
<ED>
Κωδικός άρθρου: A16067N092</ED>
<ID>
ID:131522

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N09&aa=2</URL></REF>


Article

<CATEGORY>vin04</CATEGORY>

 <H5>ΠΙΣΤΕΥΕΤΑΙ ΟΤΙ ΔΕΝ ΘΑ ΕΜΠΟΔΙΣΘΕΙ Η ΔΙΑΔΙΚΑΣΙΑ ΓΙΑ ΤΗΝ ΕΠΙΛΥΣΗ ΤΟΥ ΚΥΠΡΙΑΚΟΥ
</H5><H5>Πανηγυρισμοί αλλά και διαγραφές
</H5><H2>Ανακούφιση στη Δύση για Κληρίδη
</H2>
<AUTHOR>ΓΙΩΡΓΟΣ ΤΣΑΛΑΚΟΣ</AUTHOR>

Το αποτέλεσμα της προεδρικής εκλογής στην Κύπρο έφερε ανακούφιση νωρίς το
βράδυ της Κυριακής στις πρεσβείες των χωρών που είναι αναμεμειγμένες στις
προσπάθειες για λύση του Κυπριακού.

ΣΕ ΟΛΗ τη διάρκεια της προεκλογικής εκστρατείας οι εκπρόσωποι του Στέιτ
Ντιπάρτμεντ, αλλά και η ίδια η Μαντλίν Ολμπράιτ, όπως και ο Ρίτσαρντ
Χόλμπρουκ, δεν έπαψαν να μιλούν για τις κρίσιμες μετεκλογικές εξελίξεις και
την πρωτοβουλία για επίλυση του Κυπριακού που αναμένεται. Από βρετανικής
πλευράς ο Σερ Ντέιβιτ Χάνεϊ έδινε και αυτός το στίγμα της κρισιμότητας των
εξελίξεων που επίκεινται και επέμεινε περισσότερο στο θέμα της συμμετοχής των
Τουρκοκυπρίων στις ενταξιακές διαπραγματεύσεις.

Η ανακούφιση που ένιωσαν το βράδυ της Κυριακής ήταν κατανοητή. Τόσο οι
Ηνωμένες Πολιτείες όσο και η Βρετανία, αλλά και τα Ηνωμένα Έθνη, έχουν μπει σε
μια διαδικασία για την επίλυση του Κυπριακού εδώ και ένα χρόνο. Και είχαν
απέναντί τους τον Γλαύκο Κληρίδη. Με αυτόν έγιναν όλες οι διαβουλεύσεις και οι
συνομιλίες στο Τράουτμπεκ και στο Μοντρέ με τον Ντενκτάς.

Ο πρώτος από τους μεσολαβητές που βιάζεται να επισκεφθεί τη Λευκωσία, πριν
ακόμα και από την επίσημη ανάληψη των καθηκόντων του κ. Κληρίδη για δεύτερη
θητεία, είναι ο Σερ Ντέιβιτ Χάνεϊ, ο οποίος λίγες ημέρες πριν από τις εκλογές,
και μετά από συνάντησή του με τον κ. Κρανιδιώτη, είχε ζητήσει να υπάρξει μια
«θελκτική» πρόταση για τη συμμετοχή των Τουρκοκυπρίων στις ενταξιακές που
αρχίζουν στις 30 Μαρτίου. Ο υφυπουργός κ. Κρανιδιώτης θα προηγηθεί του Σερ
Ντέιβιτ και θα βρίσκεται στη Λευκωσία την ερχόμενη Τρίτη για να συζητήσει
ακριβώς πόσο «θελκτική» μπορεί να είναι η πρόταση που ζήτησε ο Βρετανός διπλωμάτης.

Η επίσημη ανάληψη των καθηκόντων του κ. Κληρίδη για τη δεύτερη θητεία φαίνεται
να αποτελεί και την αφετηρία για την τελική ευθεία. Τώρα είναι η ώρα για να
πιάσουμε δουλειά, ανέφερε στο συγχαρητήριο τηλεγράφημά του ο προεδρεύων της
Ευρωπαϊκής Ένωσης Ρόμπιν Κουκ, και αυτό είναι κάτι που συμμερίζονται, καθώς
φαίνεται, όλοι οι ξένοι που εμπλέκονται στις εξελίξεις. Ακόμα και ο Ραούφ
Ντενκτάς είπε ότι τώρα πρέπει να ανοίξει ο δρόμος για απευθείας συναντήσεις.

Ο ειδικός απεσταλμένος των Ηνωμένων Εθνών, Ντιέγκο Κορντοβέζ, ο άνθρωπος που
διηύθυνε τις διαπραγματεύσεις στο Τράουτμπεκ και το Μοντρέ, στα μέσα Μαρτίου
θα βρίσκεται στη Λευκωσία για να δοκιμάσει τις νέες ιδέες του για τη
διαδικασία αλλά και την ουσία της πρωτοβουλίας που θα αναληφθεί.

Είναι σαφές πάντως ότι στο επίκεντρο των διαβουλεύσεων του Μαρτίου θα είναι το
θέμα της συμμετοχής των Τουρκοκυπρίων στις ενταξιακές διαπραγματεύσεις που
αρχίζουν στις 30 του ίδιου μήνα. Για το λόγο αυτό ο Επίτροπος για τις
εξωτερικές υποθέσεις της Ευρωπαϊκής Ένωσης, Χανς Βαν Ντεν Μπρουκ, θα προηγηθεί
του κ. Κορντοβέζ.

Οι διαβουλεύσεις αλλά και το παρασκήνιο πριν από την Ευρωπαϊκή Διάσκεψη που θα
ανοίξει στις 12 Μαρτίου, και στην οποία θα πάρει μέρος ο Πρόεδρος Κληρίδης,
είναι δυνατόν να αποδειχθούν καθοριστικοί παράγοντες έλεγε στα «ΝΕΑ»
διπλωματική πηγή και υπενθύμιζε τις σύντονες προσπάθειες του διδύμου Χόλμπρουκ
- Μίλερ να επιτύχουν ένα συμβιβασμό με επίκεντρο τη στάση της Τουρκίας πριν
από τη Διάσκεψη του Λουξεμβούργου.

Παρ' όλο που οι Αμερικανοί δεν έχουν κάνει γνωστές τις προθέσεις τους, η
Λευκωσία αναμένει ότι ο προπομπός του Χόλμπρουκ, συντονιστής του Στέιτ
Ντιπάρτμεν κ. Μίλερ, θα πραγματοποιήσει και αυτός κύκλο διαβουλεύσεων στην
περιοχή και αναλόγως των αποτελεσμάτων θα κάνει ή δεν θα κάνει την εμφάνισή
του και ο «μάγος» κ. Χόλμπρουκ.

* Στην Αθήνα, η κυβέρνηση εκτιμά ότι από εδώ και πέρα θα υπάρξει έντονη
κινητικότητα στο Κυπριακό.

Η ΕΠΟΜΕΝΗ μέρα των εκλογών έφερε πανηγυρισμούς και ευφορία στα κόμματα που
υποστήριξαν τον κ. Κληρίδη και στην αντιπολίτευση σύγκρουση για τις ευθύνες.
Έφερε ακόμα και διαγραφές στο κόμμα του κ. Κυπριανού εντός του οποίου η κρίση βαθαίνει.

Ο Πρόεδρος Κληρίδης αρχίζει σήμερα τις διαβουλεύσεις για το σχηματισμό
κυβέρνησης εθνικής ενότητας όπως είχε υποσχεθεί, αλλά τόσο το ΑΚΕΛ όσο και το
ΔΗΚΟ του κ. Κυπριανού ανακοίνωσαν ότι δεν έχουν καμία πρόθεση να συμμετάσχουν.
Η όλη προσπάθεια περιεπλάκη και από το γεγονός ότι ο κυβερνητικός εκπρόσωπος
δεν περιέλαβε το ΔΗΚΟ ανάμεσα στους αποδέκτες της πρόσκλησης για κυβέρνηση
εθνικής ενότητας. Αντιθέτως, περιέλαβε τον βουλευτή του ΔΗΚΟ Αλέξη Γαλανό που
μαζί με τον αντιπρόεδρο Ντίνο Μιχαηλίδη υποστήριξαν στις εκλογές τον κ. Κληρίδη.

Τα δύο βασικά συμπεράσματα της επόμενης μέρας είναι:

­ Κυβέρνηση εθνικής ενότητας με την έννοια της συμμετοχής όλων των κομμάτων
δεν πρόκειται να υπάρξει. Το πιθανότερο είναι ότι οι διαβουλεύσεις του
Προέδρου Κληρίδη θα οδηγήσουν σε μια κυβέρνηση με τη συμμετοχή του
Δημοκρατικού Συναγερμού και των μικρών κομμάτων του κ. Βασιλείου, του κ.
Κουτσού και του κ. Ρολάνδη. Το θέμα της συμμετοχής της ΕΔΕΚ του κ. Λυσσαρίδη,
αν και ο ίδιος πρότεινε το σχηματισμό οικουμενικής κυβέρνησης, θα λυθεί με
απόφαση της Κεντρικής Επιτροπής του κόμματος.

­ Το αποτέλεσμα της προεδρικής εκλογής αποτελεί αφετηρία εξελίξεων στο
κομματικό σκηνικό και κυρίως στο χώρο του Κέντρου και του Δημοκρατικού
Κόμματος. Οι διαγραφές από τη μια αλλά και το γεγονός ότι οι διαφωνήσαντες με
τον κ. Κυπριανού επέδειξαν μια σημαντική συνοχή στις επιλογές τους μαρτυρεί
ότι το παιχνίδι δεν θα τελειώσει εδώ.

Η προοπτική ενός μεγάλου Σοσιαλδημοκρατικού Κόμματος στο χώρο του Κέντρου,
όπως είχε προτείνει ο κ. Λυσσαρίδης και που προεκλογικά είχε συγκεντρώσει
υποστήριξη και από τον κ. Κυπριανού όσο και από τον κ. Γαλανό, δεν φαίνεται να
διατηρεί την ίδια δυναμική τώρα.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N10</CAT>
<ED>
Κωδικός άρθρου: A16067N101</ED>
<ID>
ID:131481

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N10&aa=1</URL></REF>


Article

<CATEGORY>vin04</CATEGORY>

 <H5>ΣΕ ΕΝΟΠΛΕΣ ΔΥΝΑΜΕΙΣ, ΑΣΤΥΝΟΜΙΑ, ΠΥΡΟΣΒΕΣΤΙΚΗ, ΛΙΜΕΝΙΚΟ
</H5><H2>Οι νέοι μισθοί των αξιωματικών
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Με νέα διατύπωση του σχετικού άρθρου νομοσχεδίου (για συνταξιοδοτικά θέματα
δημοσίων υπαλλήλων) διαμορφώνονται τα τελικά, αυξημένα, επιδόματα για τους
αξιωματικούς και υπαξιωματικούς των Ενόπλων Δυνάμεων και κατ' αναλογίαν για
την Αστυνομία και το Λιμενικό.

ΟΙ ΑΥΞΗΣΕΙΣ στους μισθούς, που προκύπτουν απ' τη νέα διαμόρφωση των ειδικών
επιδομάτων, ξεκινούν από 4.000 δρχ. και φθάνουν (για την ηγεσία) σε πάνω από
100.000 δρχ. Το σχετικό άρθρο του σχεδίου νόμου που αφορά σε συνταξιοδοτικά
θέματα δημοσίων υπαλλήλων, αναμένεται να κατατεθεί σήμερα και ενδεχομένως
συζητηθεί αύριο στη Βουλή.

Για την τελική μορφή του άρθρου πραγματοποιήθηκαν αλλεπάλληλες κοινές
συνεδριάσεις των συναρμοδίων υπουργείων και όσον αφορά τους αξιωματικούς των
Ενόπλων Δυνάμεων άλλαξε τρεις φορές μετά συνεχείς συστάσεις της ηγεσίας του
υπουργείου Άμυνας.

* Η αρχική πρόταση του υπουργείου Οικονομικών αφορούσε μόνο τους ανώτατους
αξιωματικούς των Ενόπλων Δυνάμεων και το συνολικό της κόστος ήταν 600 εκατ. δρχ.

* Η δεύτερη πρόταση περιέλαβε και τους ανώτερους αξιωματικούς και το συνολικό
της κόστος έφθασε τα 2,2 δισ. δρχ.

* Η τρίτη και τελική (που είχε και πολλές φάσεις) διαμορφώθηκε πριν λίγες
ημέρες περιέλαβε και τους κατώτερους αξιωματικούς καθώς και τους υπαξιωματικούς.

Στόχος του υπουργείου Άμυνας ήταν, όπως τονίζουν στελέχη του, να υπάρξει έστω
και μια μικρή αύξηση στις αποδοχές και των χαμηλόβαθμων στελεχών καθώς αφενός
είχαν επισημανθεί ορισμένες ασυμμετρίες με το μισθολόγιο που είχε ψηφισθεί
πέρυσι κι αφετέρου για να μην υπάρξει αίσθηση αδικίας.

Πάντως, βασικός στόχος της κυβέρνησης ήταν με τις νέες ρυθμίσεις να υπάρξει
άνοιγμα της ψαλίδας μισθών των ανώτατων από τους κατώτερους αξιωματικούς. Κι
αυτό γιατί οι μισθοί των ανώτατων υπολείπονταν κατά πολύ άλλων αξιωματούχων
του Δημοσίου που κατείχαν θέσεις ανάλογες ή και με λιγότερη ευθύνη. Άλλωστε
αυτό που αναπροσαρμόζεται είναι κυρίως το επίδομα θέσεως ευθύνης, ενώ στην
τελική αύξηση συμβάλλει και μια αλλαγή στη σχέση του μισθού των ανώτατων
αξιωματικών με τον βασικό μισθό του ανθυπολοχαγού (και ομοίων).

Οι ονομαστικές αποδοχές (ακαθάριστα) με τις νέες ρυθμίσεις διαμορφώνονται για
τον αρχηγό ΓΕΕΘΑ σε 1.301.000 δρχ. (από 946.000), των άλλων αρχηγών σε
1.125.000 δρχ. από 836.000), των αντιστράτηγων σε 917.000 δρχ. (από 750.000),
των υποστράτηγων σε 835.000 δρχ. από 696.000, των ταξιάρχων σε 748.080 (από
648.400), των συνταγμαρχών σε 598.000 (από 568.000) των αντισυνταγμαρχών σε
510.500 (από 500.400), των ταγματαρχών σε 490.000 (από 478.000) κ.λπ. (όλες οι
αποδοχές αφορούν παντρεμένους χωρίς παιδιά). Οι πραγματικές αποδοχές είναι
αρκετά μικρότερες, καθώς οι κρατήσεις ανέρχονται σε περίπου 40%.

ΟΙ ΣΥΝΤΑΞΕΙΣ

Σύμφωνα με εκτιμήσεις επιτελών, αυξήσεις προκύπτουν και στις συντάξεις των
αποστράτων, είναι όμως αρκετά μικρότερες των εν ενεργεία και αφορούν μόνο τους
ανωτάτους βαθμούς με τους οποίους όμως αποστρατεύονται οι περισσότεροι.
Σύμφωνα με το επαναδιατυπωθέν άρθρο προβλέπονται τα εξής: α Αλλάζει η σχέση
βασικού μισθού ανθυπολοχαγού με αυτού των ανωτάτων (Ενόπλων Δυνάμεων, ΕΛ.ΑΣ.,
Πυροσβεστικής και Λιμενικού) ώστε να αυξηθούν οι μισθοί των τελευταίων.

β Αλλάζουν ή καθιερώνονται ορισμένα νέα επιδόματα για όλους και η πρόβλεψη του
προηγούμενου νόμου αντικαθίσταται απ' το εξής άρθρο:

­ «Για ανώτατους αξιωματικούς σε 75.000 δρχ. από 1/1/97 και σε 150.000 δρχ.
από 1/1/98 και για λοιπούς αξιωματικούς και ανθυπασπιστές σε 75.000 δρχ. από
1/1/97 και σε 85.000 δρχ. από 1/1/98».

­ «Για ανώτατους αξιωματικούς σε 55.000 δρχ. από 1/1/97 και σε 125.000 δρχ.
από 1/1/98 και για λοιπούς αξιωματικούς και ανθυπαστυνόμους ή αντίστοιχους σε
55.000 δρχ. από 1/1/97 και σε 65.000 δρχ. από 1/1/98.

γ Καθιερώνεται επίδομα θέσεως ευθύνης, που για τον Αρχηγό ΓΕΕΘΑ από 1/1/98
ανέρχεται σε 300.000 δρχ., για τους αρχηγούς σε 200.000 δρχ. για τους
υποστράτηγους (και ομοιόβαθμους) σε 110.000 δρχ., για ταξίαρχους (και
ομοιόβαθμους) σε 85.000 δρχ. και για τον συνταγματάρχη σε 40.000 δρχ.

Με την επαναδιατύπωση του άρθρου προστίθενται και άλλες περιπτώσεις που έχουν
ως εξής:

* «Για αντισυνταγματάρχη και ταγματάρχη ή αντιστοίχους, με εξαίρεση τους
μισθολογικά προαγόμενους στους βαθμούς αυτούς, σε 10.000 δρχ. από 1/1/98».

* «Για κατώτερους αξιωματικούς (λοχαγούς, υπολοχαγούς κι ανθυπολοχαγούς ή
αντίστοιχους) με εξαίρεση τους μισθολογικά προαγόμενους στους βαθμούς αυτούς
σε 5.000 δρχ. από 1/1/98».

* «Για ανθυπασπιστές, υπαξιωματικούς, μάχιμους στρατιώτες και αστυφύλακες, σε
4.000 δρχ. από 1/1/98».

Να σημειωθεί ότι ο Πανελλήνιος Σύνδεσμος Απόστρατων Αξιωματικών με ψήφισμά του
καταγγέλλει ότι οι συντάξεις παραμένουν χαμηλές και ζητείται αύξηση του μισθού
του ανθυπολοχαγού από 175.000 σε 230.000, ώστε να επέλθουν αυξήσεις σ' όλες
τις βαθμίδες.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N11</CAT>
<ED>
Κωδικός άρθρου: A16067N111</ED>
<ID>
ID:131482

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N11&aa=1</URL></REF>


Article

<CATEGORY>vin04</CATEGORY>

 <H2>Σύσκεψη για το αγροτικό ζητεί ο Τσοβόλας
</H2>
ΕΠΙΣΤΟΛΗ στους αρχηγούς των κομμάτων της αντιπολίτευσης στέλνει, σήμερα, ο
πρόεδρος του ΔΗΚΚΙ Δημήτρης Τσοβόλας, καλώντας τους «σε κοινή σύσκεψη με στόχο
τη χάραξη ενιαίας τακτικής στο θέμα των αγροτικών κινητοποιήσεων και
αιτημάτων, ώστε να πεισθεί η κυβέρνηση να δώσει λύση στο πρόβλημα». Πάντως,
στη χθεσινή συνεδρίαση της κεντρικής εκλογικής επιτροπής του ΔΗΚΚΙ ο κ.
Τσοβόλας κατηγόρησε «τις ηγεσίες του ΚΚΕ και του ΣΥΝ ότι αρνούνται να
στηρίξουν τη δημιουργία ενός μεγάλου προοδευτικού πατριωτικού και κοινωνικού
μετώπου ενάντια στη φιλελεύθερη επίθεση, η οποία εκφράζεται πολιτικά στη χώρα
μας από την ηγεσία του ΠΑΣΟΚ, της Ν.Δ. και της Πολιτικής Άνοιξης. Ο κ.
Τσοβόλας ανακοίνωσε ότι «στις 4 Απριλίου θα γίνει πανελλαδική συνδιάσκεψη για
την Τοπική και Νομαρχιακή αυτοδιοίκηση». Τέλος, στη χθεσινή συνεδρίαση
αποφασίστηκε να μιλήσει ο κ. Τσοβόλας σε ανοιχτές συγκεντρώσεις στην Αθήνα,
στη Θεσσαλονίκη και στην Πάτρα.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N11</CAT>
<ED>
Κωδικός άρθρου: A16067N112</ED>
<ID>
ID:131519

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N11&aa=2</URL></REF>


Article

<CATEGORY>vin04</CATEGORY>

 <H2>Ανέλαβε ο νέος αρχηγός ΓΕΝ
</H2>
ΑΝΕΛΑΒΕ χθες τα καθήκοντά του ο νέος αρχηγός ΓΕΝ αντιναύαρχος Γιώργος
Ιωαννίδης. Σε ειδική τελετή στη Σχολή Ναυτικών Δοκίμων ο απερχόμενος αρχηγός
αντιναύαρχος Λεωνίδας Παληογιώργος παρέδωσε τα καθήκοντά του και αποχαιρέτησε
τα στελέχη του Ναυτικού.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N11</CAT>
<ED>
Κωδικός άρθρου: A16067N113</ED>
<ID>
ID:131556

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N11&aa=3</URL></REF>


Article

<CATEGORY>vin04</CATEGORY>

 <H5>Το 2000 ο ΠΑΟΚ στο σπίτι του
</H5><H2>30 ΕΡΩΤΗΣΕΙΣ
</H2><H2>ΣΤΕΛΙΟΣ ΑΓΓΕΛΟΥΔΗΣ
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

ΓΕΝΝΗΘΗΚΕ: Στη Θεσσαλονίκη στις 26/11/1959

ΣΠΟΥΔΑΣΕ: Νομικά.

ΑΓΑΠΗΜΕΝΟΣ ΣΥΓΓΡΑΦΕΑΣ: Στρατής Τσίρκας.

ΜΟΥΣΙΚΗ: Μ. Χατζιδάκις, Μ. Θεοδωράκης.

ΑΓΑΠΗΜΕΝΗ ΤΑΙΝΙΑ: Ο καιρός των Τσιγγάνων.

ΤΟ ΚΑΛΥΤΕΡΟ ΤΑΞΙΔΙ: Στην Αμοργό.

Ο ΜΕΓΑΛΥΤΕΡΟΣ ΕΧΘΡΟΣ: Η μοναξιά.

Η ΜΕΓΑΛΥΤΕΡΗ ΑΠΟΛΑΥΣΗ: Γεύμα με τον Ευάγγελο Βενιζέλο.

ΑΝΤΙΠΑΘΕΙ: Τους συκοφάντες.

ΑΠΟΦΕΥΓΕΙ: Τις κακοτοπιές.

ΦΙΛΟΔΟΞΕΙ: Να πετύχει.

ΠΑΘΙΑΖΕΤΑΙ: Για την πόλη του.

ΧΟΜΠΙ: Ιστιοπλοΐα.

Την απόσταση Αθήνας - περιφέρειας επιδιώκει να μειώσει ο ειδικός γραμματέας
Αθλητισμού κ. Στέλιος Αγγελούδης, με διάλογο και τεκμηριωμένες αποφάσεις. Ο
38χρονος Θεσσαλονικιός νομικός εκτιμά ότι το φάιναλ φορ της Ευρωλίγκας του
2000 θα γίνει στο κλειστό γήπεδο του ΠΑΟΚ, ενώ ελπίζει ότι οι Θεσσαλονικείς θα
δουν το κλειστό γυμναστήριο της Θέρμης πριν από τους Ολυμπιακούς Αγώνες του
2004. Προτιμά τον Κεραυνό Αγίου Παύλου, από τους τρεις μεγάλους της
Θεσσαλονίκης, και θεωρεί το νέο αθλητικό νομοσχέδιο τη σωστή πρόταση στη σωστή κατεύθυνση.

ΕΡ.: Αρμοδιότητες του ειδικού γραμματέα Αθλητισμού;

ΑΠ.: Ο σχεδιασμός, ο συντονισμός και η εποπτεία της αθλητικής ανάπτυξης και
των αθλητικών υποδομών στη Βόρεια Ελλάδα.

ΕΡ.: Η προϋπηρεσία σας;

ΑΠ.: Ιστιοπλοΐα ανοικτής θάλασσας και συμμετοχή στον Τομέα Αθλητισμού του ΠΑΣΟΚ.

ΕΡ.: Πού θα γίνει το φάιναλ φορ της Ευρωλίγκας του 2000;

ΑΠ.: Στο γήπεδο του ΠΑΟΚ.

ΕΡ.: Υπάρχουν τα κονδύλια για το γυμναστήριο Θέρμης;

ΑΠ.: Η εξεύρεση πόρων είναι αποκλειστική υποχρέωση της πολιτείας.

ΕΡ.: Πότε θα το δουν οι φίλαθλοι;

ΑΠ.: Ελπίζω πριν από τους Ολυμπιακούς Αγώνες του 2004.

ΕΡ.: Πότε θα «μπει» ο ΠΑΟΚ στο νέο γήπεδό του;

ΑΠ.: Το 2000.

ΕΡ.: Ευθύνη για τις καθυστερήσεις;

ΑΠ.: «Όρα το μέλλον», έλεγε ο Θαλής.

ΕΡ.: Πότε θα αποκτήσει γήπεδο ο Ηρακλής;

ΑΠ.: Όταν ενταχθεί στο πρόγραμμα δημοσίων επενδύσεων.

ΕΡ.: Οι Θεσσαλονικείς παράγοντες;

ΑΠ.: Προσπαθούν να ανταποκριθούν στις προκλήσεις των καιρών.

ΕΡ.: Είναι πολυτέλεια οι τέσσερις γραμματείες για το υπουργείο Μακεδονίας - Θράκης;

ΑΠ.: Δεν είναι πολυτέλεια όταν πρόκειται για ένα ακόμη βήμα αποκέντρωσης.

ΕΡ.: Οι Ολυμπιακοί Αγώνες αποδήμων νέων στη Θεσσαλονίκη;

ΑΠ.: Ευάγγελος Βενιζέλος, απόφαση ώστε η Θεσσαλονίκη να καταστεί μόνιμη
αθλητική έδρα του απόδημου Ελληνισμού.

ΕΡ.: Ποιοι θα επιμορφώσουν τους αθλητικούς παράγοντες;

ΑΠ.: Καθηγητές των ΤΕΦΑΑ, σε συνεργασία με την πολιτεία.

ΕΡ.: Ποδόσφαιρο, μπάσκετ ή κάτι άλλο;

ΑΠ.: Οτιδήποτε προσφέρει καλό θέαμα, μεγάλες συγκινήσεις και αγωνιστικές διακρίσεις.

ΕΡ.: ΠΑΟΚ, Άρης ή Ηρακλής;

ΑΠ.: Κεραυνός Αγίου Παύλου.

ΕΡ.: Η πολιτική και οι πολιτικοί έχουν θέση στο χώρο του αθλητισμού;

ΑΠ.: Η πολιτική είναι το μέσο που μετουσιώνει σε πράξη την αθλητική ιδέα.

ΕΡ.: Τη βία στα γήπεδα προκαλεί...

ΑΠ.: Γνωρίζουμε καλά την αλυσιδωτή αντίδραση: παραγοντισμός, φανατικοί οπαδοί,
άστοχα σφυρίγματα, μεροληπτική απονομή δικαιοσύνης.

ΕΡ.: Έχετε στη διάθεσή σας όλα τα απαιτούμενα μέσα για να φέρεται σε πέρας το
έργο σας;

ΑΠ.: Έχω το βασικότερο, τη συνεχή, ειλικρινή και εποικοδομητική συνεργασία των
αθλητικών φορέων.

ΕΡ.: Στην τρίτη θέση στις εκλογές της νομαρχιακής επιτροπής του ΠΑΣΟΚ στη Θεσσαλονίκη...

ΑΠ.: Τιμή και ευθύνη.

ΕΡ.: Η πολιτική της ειδικής γραμματείας Αθλητισμού...

ΑΠ.: Με διάλογο, τεκμηριωμένες προτάσεις και διεκδικήσεις επιδιώκει να μειώσει
την... απόσταση Αθήνας - περιφέρειας.

ΕΡ.: Γιατί το επαγγελματικό πρωτάθλημα ποδοσφαίρου είναι αναξιόπιστο;

ΑΠ.: Εξαιτίας των οικονομικών μεγεθών που συγκρούονται για να διεισδύσουν στην
αγορά, εξαγορά και άλωσή του.

ΕΡ.: Η Θεσσαλονίκη διετέλεσε πρωτεύουσα του μπάσκετ...

ΑΠ.: Το μπάσκετ παραμένει στην πόλη που το ανάδειξε, όπως απέδειξε το
τελευταίο φάιναλ φορ.

ΕΡ.: Αθλητισμός σημαίνει...

ΑΠ.: Μοναδικό αντίδοτο στα προβλήματα που αφανίζουν πνευματικά και σωματικά τη
νεολαία μας.

ΕΡ.: «Αύριο», που;

ΑΠ.: Παρών σε οποιαδήποτε προσπάθεια για ένα καλύτερο μέλλον.

ΕΡ.: Ο ελληνικός αθλητισμός πάσχει από...

ΑΠ.: Τη διόγκωση των «κακώς κειμένων» και από το... βάρος της «χρυσής του κληρονομιάς».

ΕΡ.: Ποια είναι η θεραπεία;

ΑΠ.: Νέοι θεσμοί και γενναίες τομές.

ΕΡ.: Το νέο αθλητικό νομοσχέδιο;

ΑΠ.: Είναι η σωστή πρόταση στη σωστή κατεύθυνση.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N12</CAT>
<ED>
Κωδικός άρθρου: A16067N121</ED>
<ID>
ID:131483

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N12&aa=1</URL></REF>


Article

<CATEGORY>vin06</CATEGORY>

 <H5>ΣΥΝΕΔΡΙΟ ΤΗΣ ΟΥΝΕΣΚΟ ΓΙΑ ΤΗ ΝΟΤΙΟΑΝΑΤΟΛΙΚΗ ΕΥΡΩΠΗ
</H5><H2>Η πίστη, το εμπόριο και η ευρωπαϊκή σκέψη
</H2>
<AUTHOR>ΒΑΣΙΛΗΣ ΒΑΣΙΛΙΚΟΣ</AUTHOR>

Το συνέδριο που οργανώθηκε από την Ουνέσκο σε συνεργασία με τη Διεθνή Ένωση
Νοτιοανατολικής Ευρώπης με θέμα «Νοτιοανατολική Ευρώπη, σταυροδρόμι του
πολιτισμού» παρουσίασε ιδιαίτερο επιστημονικό ενδιαφέρον τόσο από μεθοδολογική
άποψη όσο και από πλευράς των εισηγήσεων και παρεμβάσεων.

ΠΡΕΠΕΙ εξ αρχής να πούμε ότι Νοτιοανατολική Ευρώπη σημαίνει Βαλκάνια, αλλά τον
όρο Βαλκάνια δεν τον δέχονται όλες οι χώρες, κυρίως οι βορειότερες. Έτσι
είχαμε τη Μολδαβία, την Κροατία, τη Σλοβενία, τη Ρουμανία, τη
Βοσνία-Εζεργοβίνη, τη Γιουγκοσλαβία (Σερβία + Μαυροβούνιο) ­ που και αυτής το
όνομα σαν τέτοιο δεν είναι από όλους δεκτό ­ την Αλβανία, την Τουρκία, τη
Βουλγαρία, το FYROM και, φυσικά, «τη Βόρειο Αμερική» της Νοτιοανατολικής
Ευρώπης, λόγω οικονομικής ευρωστίας και εμπέδωσης της δημοκρατίας, την Ελλάδα].

Το διήμερο συνέδριο, από μεθοδολογική άποψη, ήταν σημαντικό γιατί ο ορισμός
των τριών θεμάτων «Δρόμοι της πίστης, δρόμοι του εμπορίου», «Νοτιοανατολική
Ευρώπη και ευρωπαϊκή σκέψη», «Η εικόνα του άλλου», απαιτούσε μια
διεπιστημονική μέθοδο, όπου οι διάφοροι παράγοντες εξετάζονται στην
αλληλεξάρτησή τους.

Στο πρώτο θέμα που αφορούσε τη σχέση μεταξύ του ιδεολογικού παράγοντα και των
κοινωνικών και οικονομικών παραγόντων υπήρξε σειρά παρεμβάσεων που έδειχναν
σαφώς ποιον αντίκτυπο είχαν διάφορα μέτρα ευλαβείας (κτίσιμο μοναστηριών, η
οργάνωση της Εκκλησίας κ.τλ.) στην ανάπτυξη των οικονομικών και πολιτικών
σχέσεων της εποχής και της περιοχής στην οποία αναφέρονταν. Για να το πούμε
πιο απλά: οι δρόμοι της πίστης σηματοδοτούσαν τους δρόμους του εμπορίου, αφού
το εμπόριο αναπτυσσόταν γύρω και με αφορμή θρησκευτικά πανηγύρια ή
σταυροφορίες. Τα λόγια του Χριστού, ότι δεν θέλω να γίνει ο οίκος του πατρός
μου οίκος εμπορίου, μεταφορικά εσήμαιναν, όπως υποστήριξε ένας εισηγητής,
εκείνο που έπρεπε μελλοντικά να αποφευχθεί και δεν αποφεύχθηκε.

Όπως επισήμανε η πρόεδρος της Διεθνούς Ένωσης Επιστημόνων της Νοτιοανατολικής
Ευρώπης κυρία Βασιλική Παπούλια, η οποία έκλεισε τις εργασίες του συνεδρίου,
ανακεφαλαιώνοντας τις εισηγήσεις «η αλληλεξάρτηση μεταξύ των διαφόρων
παραγόντων φαίνεται στη σχέση μεταξύ του φαντασιακού και της ιστορικής
πραγματικότητας, όπου μυθικά ή πλασματικά στοιχεία όσον αφορά την καταγωγή των
διαφόρων ομάδων συντελούν στην εμφάνιση ιδεολογημάτων ή και στη διαμόρφωση
μιας νέας εθνικής συνείδησης».

Το δεύτερο θέμα «Νοτιοανατολική Ευρώπη και ευρωπαϊκή σκέψη» που, κατά κάποιο
τρόπο, αποτελούσε και τον κεντρικό άξονα του συνεδρίου, παρουσίασε ιδιαίτερο
ενδιαφέρον γιατί σ' αυτό τονίστηκε τόσο από Έλληνες συνέδρους όσο (και κυρίως)
από ξένους ο σημαντικός ρόλος των Ελλήνων διανοουμένων στη διάδοση των
γραμμάτων αλλά και των νέων κυρίως προοδευτικών ιδεών στους λαούς της
Νοτιοανατολικής Ευρώπης. Αυτό τον ρόλο μπόρεσαν να διαδραματίσουν οι Έλληνες
γιατί η δεκτικότητά τους ως προς τις νέες ιδέες ήταν μεγαλύτερη επειδή οι
ίδιοι θεωρούσαν ότι η ευρωπαϊκή σκέψη στον αιώνα του Διαφωτισμού αποτελούσε τη
δική τους πνευματική κληρονομιά.

Και βέβαια ο εγκυκλοπαιδιστής Ρήγας Βελεστινλής αποτελεί μια κορυφαία
περίπτωση, που η επέτειος των διακοσίων χρόνων από τη θανάτωσή του θα
αποτελέσει το επόμενο μεγάλο συνέδριο στην Ουνέσκο στο τέλος του χρόνου, με
πρωτοβουλία και πάλι της χώρας μας. Ο Ρήγας είχε πρώτος μιλήσει «για τα
ενωμένα Βαλκάνια, με την Ελλάδα μπροστάρισσα». Ήρθε η ώρα της υλοποίησης του
οράματός του.

«Η εικόνα του άλλου» ­ το τρίτο θέμα του συνεδρίου αυτού ­ έθιγε προβλήματα σε
πολλά επίπεδα: ψυχολογικά, κοινωνιολογικά, εθνολογικά. Όπως συμπύκνωσε στο
τέλος η κυρία Παπούλια: «Η εικόνα του άλλου, θετική ή αρνητική, συντελεί στον
καθορισμό της ταυτότητας ενός ατόμου, μιας ομάδας ή ενός ολόκληρου λαού. Από
αυτό φαίνεται καθαρά ότι υπάρχει μια σχετικότητα όσον αφορά τη σημασία που
έχει η εικόνα του άλλου για τη σύλληψη μιας ταυτότητας.

«Διαφοροποίηση, είπε η κυρία Παπούλια, μιας ομάδας από μιαν άλλη μέσω
ενδεχομένως μιας αρνητικής εικόνας δεν σημαίνει και διαφοροποίηση εθνική ή και
εχθρική στάση. Είναι ενδιαφέρον ότι στα πλαίσια αυτού του συνεδρίου τονίστηκε
πολύ συχνά η ύπαρξη διανοουμένων και επιστημόνων με πολλαπλή ταύτιση
πνευματική και ήταν αυτοί πολλές φορές που έγιναν οι αναγεννητές της εθνικής
ιδέας στους ομογενείς τους από καταγωγή».

Το συνέδριο, όπου η συμμετοχή του κοινού και αντιπροσώπων της διεθνούς
κοινότητας ήταν πολύ μεγάλη, υπήρξε στο σύνολό του ενωτικό. Οι σύνεδροι
επέμεναν στο τι μας ενώνει και όχι στο τι μας χώρισε παλιά.

Το ωραιότερο όμως παράδειγμα το ανέφερε μια Τουρκάλα, που μίλησε για τους
Σελτζούκους του 11ου αιώνα στη Μικρά Ασία, πριν καταστραφεί το Ικόνιο από τα
βαρβαρικά (Άτρακ, που σημαίνει τουρκικά) φύλα των Μογγόλων. «Ποιος έχτισε αυτό
το τζαμί; ρωτάει ο ποιητής του Ισλάμ Τζελαντίν Ρουμί, τον 12ο αιώνα. «Οι
Ατράκ. ­ Έπρεπε οι Έλληνες να το χτίσουν. ­ Γιατί; ­ Γιατί οι Έλληνες ήρθαν να
χτίσουν τον κόσμο και οι Ατράκ να τον καταστρέψουν».

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N13</CAT>
<ED>
Κωδικός άρθρου: A16067N131</ED>
<ID>
ID:131443

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N13&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Χαμένες ολομέλειες
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

ΚΑΜΙΑ δουλειά δεν είναι ντροπή, ισχυριζόντουσαν οι δάσκαλοι όταν πηγαίναμε
σχολείο, εμείς υποψιαζόμαστε ότι κάτι δεν πήγαινε καλά, τους βλέπαμε πως
αποφεύγανε να ασχοληθούν με τον γιο του οδοκαθαριστή, πώς χαμογελούσαν όταν
ερχόταν ο γιατρός να πάρει την κόρη του... Ήμασταν όμως μικρά ακόμη, δεν
ξέραμε καν να παπαγαλίσουμε τα περί «ταξικής κοινωνίας». Χρόνια αργότερα,
κάποιοι άλλοι προσπάθησαν να μας πείσουν πως υπάρχουν δουλειές που είναι σκέτα
δουλειές και δουλειές που είναι «λειτούργημα» ­ ευτυχώς, είμαστε πια στην
ηλικία που δεν πιστεύουμε ό,τι μας λένε. Τέλος πάντων, κάθε φορά που η δουλειά
μου με υποχρεώνει να υποστώ αυτό που λένε «κομματική διαδικασία», η
διδασκαλική ρήση ­ «... δεν είναι ντροπή» ­ εμποδίζει την αυτοβύθισή μου σε
υπαρξιακή κρίση. Δεν με απαλλάσσει, όμως, από τις τύψεις μου. Διότι κι εγώ
δαπάνησα χρόνο σε κομματικές διαδικασίες, χωρίς να είναι η εργασία μου,
αφήνοντας την πραγματικότητα ­ ναι, αυτήν που θέλαμε να αλλάξουμε ­ να περάσει
από δίπλα, μια ζωή σε ένα κλουβί «προστασίας», οι άλλοι πάντα απ' έξω. Έπρεπε
να καβατζάρω τα τριάντα και να γεννήσω για να αρχίσω να είμαι άνθρωπος, «μην
ανησυχείς, έτσι είναι η ωριμότητα», ποια ωριμότητα, παρηγορητικά χτυπηματάκια
στην πλάτη... Κι η τιμωρία δίκαιη, να ζηλεύω εκείνον τον νεαρό που πήγαινε
στην Αλβανία με τους «Γιατρούς Χωρίς Σύνορα», τις πλούσιες κυρίες που
ασχολούνται με τα άρρωστα παιδάκια, AIDS, μεσογειακή αναιμία, καρκίνος, δεν
έχει σημασία, τους δασκάλους στους τσιγγάνικους καταυλισμούς ή τον Τρίτο
Κόσμο, τη Διεθνή Αμνηστία στην Κολομβία ή τη Βοσνία ­ τι μπορείς να κάνεις για
πεντάχρονα κοριτσάκια που έχουν βιασθεί, πιθανόν τίποτε, αλλά τι έκανες και με
τις ουκ έστιν αριθμός ολομέλειες, πάλι τίποτε... Μονάχα οι τύψεις, γιατί και
τώρα δεν κάνεις τίποτε, έχεις το άλλοθι του χρόνου, να μην στερήσεις ένα
δευτερόλεπτο από το μωρό σου, να μη χάσεις τίποτε από τις εξελίξεις στη
Νεολαία ΠΑΣΟΚ, φαντάσου, η πολιτική ως αθλητική είδηση, ευτυχώς, τέλειωσε η
«ιδεολογική συνδιάσκεψη», ξύπνα, το Αλβανάκι σού χτυπά το παράθυρο του αυτοκινήτου...

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N13</CAT>
<ED>
Κωδικός άρθρου: A16067N132</ED>
<ID>
ID:131525

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N13&aa=2</URL></REF>


Article

<CATEGORY>vin06</CATEGORY>

 <H5>ΓΙΑ ΜΙΑ ΑΚΟΜΑ ΦΟΡΑ ΔΙΑΨΕΥΣΤΗΚΑΝ ΟΙ ΠΡΟΣΔΟΚΙΕΣ ΤΗΣ ΑΣΤΥΝΟΜΙΑΣ
</H5><H2>Η οργάνωση... ήταν ένας
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Στην παραπομπή μόνο του Νίκου Μαζιώτη σε δίκη για τις βομβιστικές επιθέσεις
της οργάνωσης «Αναρχικοί Αντάρτες Πόλης», κατέληξε άλλη μια μεγάλη αστυνομική
«επιτυχία» στο χώρο της τρομοκρατίας. Η μοναδική αυτή παραπομπή είναι η
τελευταία απόδειξη για τις κραυγαλέες αδυναμίες των μηχανισμών έρευνας της
Αστυνομίας απέναντι στο φαινόμενο της τρομοκρατίας.

ΟΙ ΑΔΥΝΑΜΙΕΣ αυτές δεν είναι κάτι καινούργιο. Στα 23 χρόνια που αριθμεί η
τρομοκρατία στην Ελλάδα, αυτό που κυρίως έχει προκύψει, εκτός από τα
αποτελέσματα της δράσης των τρομοκρατών, είναι η διαπίστωση ότι η Ελληνική
Αστυνομία δεν ήταν ποτέ σε θέση να τους αντιμετωπίσει.

Ακόμη και στην υπόθεση του Νίκου Μαζιώτη, όπου υπήρχαν στοιχεία για την
σύλληψή του, η Αστυνομία απέτυχε να εντοπίσει και να συλλάβει τους συνεργούς
του, δίνοντάς του την ευχέρεια να υποστηρίξει ότι οι «Αναρχικοί Αντάρτες Πόλης
είναι ο ίδιος». Αλλά και η σύλληψή του δεν ήταν το αποτέλεσμα μιας πολύχρονης
έρευνας. Έφθασε σ' αυτόν ύστερα από μια σειρά λαθών του δράστη. Με κορυφαίο
ασφαλώς το ότι άφησε το μοιραίο γι' αυτόν δακτυλικό αποτύπωμα στην βόμβα στο
υπουργείο Αναπτυξης, αποτύπωμα που οδήγησε τελικά στην σύλληψή του.

Και εδώ όμως, η αδυναμία της ΕΛ.ΑΣ. να αποδείξει ότι ο Ν. Μαζιώτης ήταν ο
βομβιστής, ήταν φανερή. Η Αστυνομία δεν κατάφερε να τον ταυτίσει με την
οργάνωση ΜΑΣ («Μαχητικός Αντάρτικος Σχηματισμός»), ο οποίος ευθύνεται για 4-5
βομβιστικές επιθέσεις στην Αθήνα. Επιχείρησε ωστόσο να το κάνει: φιλόδοξη και
σε μόνιμο πανικό να παρουσιάσει επιτυχίες εις βάρος της τρομοκρατίας, είχε
σπεύσει ήδη με την σύλληψη του Μαζιώτη προ μηνών, να διαρρεύσει, κατά τη
συνήθη τακτική της, ότι εξάρθρωσε ένα μεγάλο κλιμάκιο τρομοκρατίας.

Για τις ανάγκες αυτής της «επιτυχίας» έγιναν μια σειρά από ενέργειες, οι
οποίες είναι χαρακτηριστικές της τακτικής που ακολουθεί η ΕΛ.ΑΣ., προκειμένου
να δημιουργήσει το κατάλληλο κλίμα στην κοινή γνώμη, και βεβαίως να αποσπάσει
τα εύσημα του προϊσταμένου της υπουργού:

1 Πραγματοποιήθηκαν αθρόες προσαγωγές των γνωστών του Ν. Μαζιώτη, οι οποίες
βαφτίστηκαν «ξήλωμα» της οργάνωσής του.

2 Στη διάρκεια του 24ώρου, που προβλέπει το Σύνταγμα για την προσαγωγή των
υπόπτων στον εισαγγελέα, τα μέσα ενημέρωσης και κατ'επέκταση η κοινή γνώμη
τροφοδοτήθηκαν με «έγκυρες» πληροφορίες ότι οι συλληφθέντες έχουν σχέση με τον ΕΛΑ.

3 Στην έφοδο των αστυνομικών στο σπίτι του Μαζιώτη, και για την εξυπηρέτηση
του ιδίου κλίματος από τα κανάλια, είχαν κληθεί, πράγμα πρωτοφανές, τηλεοπτικά
συνεργεία, με κίνδυνο αν όντως ήταν μια σοβαρή ιστορία να υπάρξουν θύματα.

4 Υπήρξε υπερεκτίμηση των ευρημάτων στην κατοικία του Μαζιώτη, με αποτέλεσμα
να του «χρεώσουν» και τις βόμβες του ΜΑΣ, μόνο και μόνο επειδή η συνδεσμολογία
των βομβών ήταν ίδια ή ταίριαζε με την βόμβα που δεν εξερράγη στις 6
Δεκεμβρίου στο υπουργείο Ανάπτυξης.

Η αποκλιμάκωση των εντυπώσεων ­ άρα και της επιτυχίας ­ ήταν αντιστρόφως
ανάλογη του πομπώδους τρόπου με τον οποίο διέρρεαν «αστυνομικές πηγές» την νέα
επιτυχία της Αστυνομίας. Πρώτα αφέθηκαν ελεύθεροι όσοι είχαν προσαχθεί, αφού
δεν βρέθηκε κανένα επιβαρυντικό στοιχείο εις βάρος τους. Έπειτα ειπώθηκε ότι
τα ευρήματα είναι μεν σοβαρά, αλλά απαιτείται μεγάλη έρευνα. Για να θολώσουν
προφανώς τα νερά, και για να αποκρύψουν το νέο ναυάγιο των ερευνών, διέρρεαν
ότι δεν βρέθηκαν μεν γραπτά στοιχεία για τις διασυνδέσεις του κ. Μαζιώτη, αλλά
βρέθηκαν δισκέτες από κομπιούτερ, που εξετάζονται. Ποτέ δεν ανακοινώθηκε τι
βρέθηκε στις δισκέτες, αν βρέθηκε κάτι.

Τα περί σύνδεσης της οργάνωσης μαζιώτη με τον ΕΛΑ, ήταν από τα πρώτα που
«μαζεύτηκαν», διότι κάποιος προφανώς υψηλά ιστάμενος τούς το υπέδειξε, μια και
η ΕΛ.ΑΣ. δεν μπορούσε να στοιχειοθετήσει ευθύνη του συλληφθέντος και για άλλες
απλές βομβιστικές επιθέσεις, θα «έδεναν» την υπόθεση με τον ΕΛΑ;

Η συγκεκριμένη στάση της ΕΛ.ΑΣ. δεν είναι, όπως προαναφέρθηκε, κάτι νέο. Εδώ
και 23 χρόνια, η Αστυνομία προσπαθεί να επιβάλλει στα ΜΜΕ μια εικόνα πλαστή
σχετικά με δήθεν επιτυχίες στην αντιμετώπιση της τρομοκρατίας. Το κακό είναι
ότι πολλές φορές η ηγεσία της Αστυνομίας παρέσυρε υπουργούς Δημ. Τάξης, ακόμη
και τον πρωθυπουργό Α. Παπανδρέου. Από το φως στην άκρη τού τούνελ που
διέβλεπε ο Αντ. Δροσογιάννης, έως την ανοιχτή καταγγελία του Α. Παπανδρέου από
το Πεκίνο εις βάρος επωνύμων πολιτών ως ηγετών της «17 Νοέμβρη», και από τις
επιτυχίες του Αναστάσιου Μπάλκου έως τους καταλόγους των υπόπτων που είχε η
ΚΥΠ ως σίγουρων μελών της «17 Ν», μία ήταν η γραμμή που ένωσε πρόσωπα και
καταστάσεις: η προσπάθεια της Αστυνομίας να εμφανίσει ως επιτυχία την πλήρη
αδυναμία της να εξιχνιάσει το φαινόμενο της τρομοκρατίας...

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16067N141</ED>
<ID>
ID:131444

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N14&aa=1</URL></REF>


Article

<CATEGORY>vin06</CATEGORY>

 <H2>Όχι στους Παλαιοημερολογίτες
</H2>
ΜΟΝΟ ΣΕ ενορίες που υπάγονται στην Εκκλησία της Ελλάδος ή σε ευρύτατα
διαδεδομένη θρησκεία στη χώρα μας, επιτρέπεται να γίνονται δωρεές ακινήτων από
δήμους και κοινότητες.

Αυτό τονίζει ουσιαστικά το Συμβούλιο της Επικρατείας, ακυρώνοντας την
παραχώρηση, υπό μορφήν δωρεάς, οικοπέδου 1,5 στρέμματος από τον Δήμο Αχαρνών
σε σωματείο της Εκκλησίας των Γνησίων Ορθοδόξων Χριστιανών
(Παλαιοημερολογίτες), προκειμένου να ανεγερθεί εκκλησία και πνευματικό κέντρο.

Το Ανώτατο Διοικητικό Δικαστήριο έκανε δεκτή σχετική προσφυγή της ενορίας του
Προφήτη Ηλία Αχαρνών, που υπάγεται στην Εκκλησία της Ελλάδος, και ακύρωσε την
απόφαση του δήμου, τονίζοντας ότι «δεν είναι δυνατή η δωρεάν παραχώρηση
δημοτικού ακινήτου προς εξυπηρέτηση των θρησκευτικών αναγκών αποκλειστικώς και
μόνον ορισμένου κύκλου προσώπων που ανήκουν σε ιδιαίτερη θρησκευτική κοινότητα...».

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16067N142</ED>
<ID>
ID:131496

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N14&aa=2</URL></REF>


Article

<CATEGORY>vin06</CATEGORY>

 <H2>«Έμεινε» στο τελευταίο καταφύγιο
</H2>
ΤΟ ΥΠΟΓΕΙΟ πολυκατοικίας στην οδό Ηπείρου, στην Ομόνοια, ήταν το τελευταίο
καταφύγιο για τον 25χρονο χρήστη Ηλία Στ. Κουμη. Εκεί πήρε τη μοιραία δόση της
ηρωίνης και έκανε το τελευταίο του «ταξίδι».

Ένοικοι της πολυκατοικίας τον βρήκαν χθες το πρωί νεκρό στο υπόγειο και
ειδοποίησαν την Αστυνομία. Αδιάψευστος «μάρτυρας» για την αιτία που προκάλεσε
τον θάνατό του τα σύνεργα του λευκού θανάτου, που βρέθηκαν δίπλα στο πτώμα.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16067N143</ED>
<ID>
ID:131533

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N14&aa=3</URL></REF>


Article

<CATEGORY>vin06</CATEGORY>

 <H2>Εμπρηστές ... ευκαιρίας
</H2>
ΤΟ ΚΛΙΜΑ των ημερών με τους εμπρησμούς αυτοκινήτων και μοτοσυκλετών
εκμεταλλεύθηκαν δύο νεαροί, οι οποίοι ξεκαθάρισαν τις προσωπικές διαφορές που
είχαν με ιδιοκτήτη μοτοσυκλέτας.

Ο εμπρησμός της μοτοσυκλέτας του Κώστα Ι. Κοντομήτρου, 21χρόνων, υπαλλήλου
χρυσοχοείου, έγινε χθες στη μία μετά τα μεσάνυχτα. Λίγες ώρες αργότερα έπειτα
από καταδίωξη, συνελήφθη κοντά στο Νεκροταφείο Ηλιουπόλεως ο 18χρονος Γεώργιος
Σ. Μαργέτης ύστερα από καταγγελία του θύματος. Ο φερόμενος ως συνεργός του
Σωτήρης Χρ. Ψαθάς, 23 χρόνων, κατάφερε να διαφύγει τη σύλληψη.

Ο συλληφθείς παραδέχθηκε ότι προμήθευσε και μετέφερε το δοχείο με τη βενζίνη
που χρησιμοποιήθηκε για τον εμπρησμό της μοτοσυκλέτας.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16067N144</ED>
<ID>
ID:131560

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N14&aa=4</URL></REF>


Article

<CATEGORY>vin06</CATEGORY>

 <H2>Θετικό το «μαντού» για πολλούς μαθητές του Λυκείου Περάματος
</H2>
ΘΕΤΙΚΟ ήταν το τεστ «μαντού» στο οποίο υπεβλήθησαν πολλοί μαθητές του Γενικού
Λυκείου Περάματος, ύστερα από τα κρούσματα φυματίωσης που παρουσιάστηκαν την
τελευταία περίοδο σε συμμαθητές τους.

Πέντε από αυτούς είχαν μεταφερθεί στο νοσοκομείο αναστατώνοντας γονείς και
παιδιά. Κλιμάκιο του υπουργείου Υγείας - Πρόνοιας μετέβη στο σχολείο και έκανε
έλεγχο αν τηρούνται οι όροι υγιεινής στους χώρους του διδακτηρίου. Επίσης,
ενημέρωσε καθηγητές, γονείς και μαθητές για τους τρόπους μετάδοσης και
πρόληψης του νοσήματος. Τεστ «μαντού» θα γίνει σήμερα και στους υπόλοιπους
μαθητές των Γυμανσίων που συστεγάζονται με το Γενικό Λύκειο.

Υπενθυμίζεται ότι το «μαντού» εντοπίζει εάν κάποιος έχει έλθει σε επαφή με τον
βάκιλλο του Κοχ (φυματίωση). Όμως, ακόμα και αν είναι θετικό δεν σημαίνει ότι
το συγκεκριμένο άτομο έχει προσβληθεί από τη νόσο.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16067N145</ED>
<ID>
ID:131581

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N14&aa=5</URL></REF>


Article

<CATEGORY>vin06</CATEGORY>

 <H2>Και νέο κρούσμα μηνιγγίτιδας
</H2>
ΝΕΟ κρούσμα μηνιγγίτιδας, το δεύτερο μέσα σε 10 ημέρες, σημειώθηκε σε οπλίτη
που υπηρετεί σε μονάδα του Έβρου. Ο 19χρονος Ηλίας Καπάρος ασθένησε από τη
νόσο και μεταφέρθηκε εσπευσμένα στο νοσοκομείο Αλεξανδρούπολης. Ο νεαρός
υπηρετεί τη θητεία του σε μονάδα του Διδυμότειχου. Η κατάστασή του είναι σοβαρή.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16067N146</ED>
<ID>
ID:131590

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N14&aa=6</URL></REF>


Article

<CATEGORY>vin06</CATEGORY>

 <H5>ΠΟΙΟΙ ΚΑΙ ΠΩΣ ΘΑ ΒΑΘΜΟΛΟΓΗΣΟΥΝ ΤΑ ΓΡΑΠΤΑ ΤΩΝ ΥΠΟΨΗΦΙΩΝ
</H5><H5>Το πρόγραμμα του γραπτού διαγωνισμού στο Δημόσιο
</H5><H2>120.316 για 2.353 θέσεις
</H2>
<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

Στην τελική ευθεία μπαίνουν από σήμερα οι 120.316 υποψήφιοι που έχουν
υποβάλει αίτηση συμμετοχής στον 2ο Πανελλήνιο γραπτό διαγωνισμό για την
πλήρωση 2.353 τακτικών θέσεων στο Δημόσιο, που θα διεξαχθεί το επόμενο Σαββατοκύριακο.

Ο ΑΝΤΑΓΩΝΙΣΜΟΣ είναι μεγάλος, καθώς η αναλογία θέσεων - υποψηφίων φτάνει κατά
μέσο όρο το 1 προς 51, ενώ σε ορισμένες περιπτώσεις εκτινάσσεται στα ύψη, όπως
για παράδειγμα στη Νομαρχία Θεσσαλονίκης και την κατηγορία Δευτεροβάθμιας
Εκπαίδευσης, όπου διαμορφώνεται στο 1 προς 323! Στην πραγματικότητα όμως οι
αναλογίες αυτές δεν είναι απολύτως ακριβείς, αφού ­ όπως ακριβώς συνέβη και
πριν από δύο χρόνια με τον πρώτο διαγωνισμό ­ μεγάλος αριθμός υποψηφίων δεν
προσέρχεται τελικά στα εξεταστικά κέντρα.

Για να θεωρηθεί ένας υποψήφιος, που θα πάρει μέρος στο διαγωνισμό, «επιτυχών»
και να έχει ελπίδες για μια θέση στο Δημόσιο, πρέπει καταρχήν να συγκεντρώσει
σε όλα τα μαθήματα τη βαθμολογική βάση. Δεν αρκεί, όμως, αυτό. Τελικά, δεν θα
διοριστούν όλοι οι επιτυχόντες, αλλά μόνον όσοι και οι θέσεις που έχουν προκηρυχθεί.

Τα θέματα του διαγωνισμού θα εκδώσει η Κεντρική Επιτροπή Διαγωνισμού (ΚΕΔ) και
θα μεταδοθούν με το σύστημα των Γενικών Εξετάσεων του υπουργείου Παιδείας σε
όλα τα εξεταστικά κέντρα. Για το σκοπό αυτό, η ΚΕΔ συνέρχεται το πρωί της
ημέρας των εξετάσεων κάθε μαθήματος και ορίζει τρία θέματα, από τα οποία ­ με
κλήρο ­ επιλέγεται το ένα, στο οποίο και θα εξεταστούν οι υποψήφιοι κάθε μαθήματος.

Η ΒΑΘΜΟΛΟΓΙΑ

Αναλόγως του είδους των εξεταζομένων μαθημάτων, βαθμολογητές ορίζονται μέλη
του διδακτικού προσωπικού των πανεπιστημίων ή των τεχνολογικών ιδρυμάτων,
καθηγητές Δευτεροβάθμιας Εκπαίδευσης, μόνιμοι υπάλληλοι του Δημοσίου ή ΝΠΔΔ ή
ΟΤΑ ή, ελλείψει αυτών, ιδιώτες που έχουν τις απαιτούμενες γνώσεις. Η
βαθμολόγηση γίνεται από δύο βαθμολογητές που χρησιμοποιούν κλίμακα από το 1
έως το 80. Τον τελικό βαθμό διαμορφώνει το άθροισμα των βαθμών των δύο
βαθμολογητών επί τον συντελεστή του κάθε μαθήματος. Αναβαθμολόγηση γίνεται
μόνον στην περίπτωση που η βαθμολογία των δύο βαθμολογητών διαφέρει
τουλάχιστον κατά δέκα μονάδες. Επιτυχόντες θα είναι όσοι λάβουν σύνολο βαθμών
ίσο τουλάχιστον με το γινόμενο του αριθμού 88, επί τον αριθμό των μαθημάτων.

ΣΤΗΝ ΑΙΘΟΥΣΑ

Τσιγάρα, κινητά τηλέφωνα, κομπιουτεράκια και... σκονάκια (σημειώσεις, βιβλία,
βοηθήματα, κ.λπ.) απαγορεύονται αυστηρώς κατά τη διάρκεια των εξετάσεων. Όσοι
υποψήφιοι αγνοήσουν αυτήν την οδηγία, κινδυνεύουν να αποβληθούν και κατά
συνέπεια να μηδενιστούν.

Αντιθέτως, επιτρέπεται να έχουν μαζί τους ένα θερμός με νερό ή οποιοδήποτε
άλλο ρόφημα και επιβάλλεται να διαθέτουν δύο στιλό διαρκείας, μπλε ή μαύρου
χρώματος, και μια γομολάστιχα, δεδομένου ότι η χρήση μπλάνκο απαγορεύεται.

Κατά την είσοδό τους στην αίθουσα εξετάσεων πρέπει να έχουν μαζί τους την
αστυνομική τους ταυτότητα, ή άλλο επίσημο έγγραφο αποδεικτικό της ταυτότητάς
τους. Αλλιώς, δεν θα τους επιτραπεί η είσοδος και η συμμετοχή στις εξετάσεις.

Η διάρκεια της εξέτασης κάθε μαθήματος αρχίζει με τη διανομή ή ανάγνωση των
θεμάτων, ενώ η έξοδος από την αίθουσα δεν επιτρέπεται πριν από την παρέλευση
μισής ώρας. Οι υποψήφιοι θα γράψουν σε ειδικά τετράδια που θα τους διανεμηθούν.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N15</CAT>
<ED>
Κωδικός άρθρου: A16067N151</ED>
<ID>
ID:131445

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N15&aa=1</URL></REF>


Article

<CATEGORY>vin06</CATEGORY>

 <H5>Τα εξεταστικά κέντρα σε όλες τις Νομαρχίες
</H5><H2>Πού θα εξετασθούν οι υποψήφιοι για το Δημόσιο
</H2>
<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16067N161</ED>
<ID>
ID:131446

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N16&aa=1</URL></REF>


Article

<CATEGORY>vin06</CATEGORY>

 <H2>Έκτακτοι στον ΟΤΕ 1.300 φοιτητές και προσλήψεις γιατρών στο Νοσοκομείο Ελευσίνας
</H2>
«"131", πληροφορίες καταλόγου Αθηνών, λέγετε»... Σύντομα, σ' αυτήν την
τηλεφωνική υπηρεσία του ΟΤΕ φοιτητές θα είναι αυτοί που θα αναλαμβάνουν να
εξυπηρετούν το κοινό. Ο ΟΤΕ προκήρυξε την πρόσληψη 1.300 φοιτητών τριτοβάθμιας
εκπαίδευσης για τις ανάγκες της υπηρεσίας πληροφοριών καταλόγου Αθηνών.
Πρόκειται για έκτακτο προσωπικό, που θα απασχοληθεί για τρεις μόνον μήνες και
με ημερήσιο ωράριο εργασίας τρεις ώρες. Οι ενδιαφερόμενοι μπορούν να υποβάλουν
αίτηση από σήμερα έως τις 25 Φεβρουαρίου στα γραφεία του Οργανισμού (Πατησίων
85, δεύτερος όροφος, γραφείο 142, τηλέφωνο 8836.644 και ώρες 8.00-13.00). 
ΓΙΑΤΡΟΙ

Από το Γενικό Νοσοκομείο Ελευσίνας «Θριάσιο» προκηρύχθηκαν οι παρακάτω θέσεις
γιατρών ΕΣΥ επί θητεία: Επιμελητή Α' του τμήματος Αιμοδοσίας και
Μικροβιολογίας, διευθυντή, επιμελητή Α' και Β' Γναθοχειρουργικής, διευθυντή,
επιμελητή Α' και Β' Ιατρικής και Εργασίας, επιμελητή Α' Οδοντιατρικής,
επιμελητή Β' ΦΙΑΠ, επιμελητή Β' Παθολογίας, επιμελητή Α' ΩΡΛ, επιμελητή Α'
Ακτινοδιαγνωστικής, επιμελητή Β' Αναισθησιολογίας, επιμελητή Β' Αιμοδοσίας ή
Μικροβιολογίας και επιμελητή Β' Παιδιατρικής. Πληροφορίες δίνονται από την κ.
Τζούμαρη στο τηλέφωνο 5534.525.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N18</CAT>
<ED>
Κωδικός άρθρου: A16067N181</ED>
<ID>
ID:131447

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N18&aa=1</URL></REF>


Article

<CATEGORY>vin06</CATEGORY>

 <H5>ΥΠΕΡΤΡΙΠΛΑΣΙΑΖΟΝΤΑΙ ΜΕ ΤΟΝ ΝΕΟ ΚΩΔΙΚΑ ΟΙ ΧΡΗΜΑΤΙΚΕΣ ΠΟΙΝΕΣ ΓΙΑ ΚΟΚΚΙΝΟ,
ΠΑΡΑΒΙΑΣΗ ΠΡΟΤΕΡΑΙΟΤΗΤΑΣ, ΑΝΤΙΘΕΤΟ ΡΕΥΜΑ
</H5><H2>Τσουχτερά πρόστιμα για οδηγούς
</H2>
Πρόστιμα - φωτιά, που φθάνουν μέχρι και στον υπερτριπλασιασμό των ισχυόντων
σήμερα, προβλέπει ο νέος Κώδικας Οδικής Κυκλοφορίας, το πλήρες κείμενο του
οποίου αναμένεται να δώσει σήμερα στη δημοσιότητα ο υπουργός Μεταφορών και
Επικοινωνιών κ. Αν. Μαντέλης.

Ο ΝΕΟΣ ΚΟΚ θα κατατεθεί στη Βουλή τις αμέσως προσεχείς ημέρες ώστε να ψηφιστεί
και να ισχύσει αμέσως.

Τα πρόστιμα που υπερτριπλασιάζονται είναι αυτά που αφορούν παραβάσεις του ΚΟΚ
κατά την κίνηση του οχήματος, όπως πέρασμα με κόκκινο, παραβίαση
προτεραιότητας, κίνηση στο αντίθετο ρεύμα, αντίθετη κίνηση σε μονόδρομο,
αναστροφή σε αυτοκινητόδρομο κ.λπ. Διπλάσια πρόστιμα προβλέπονται για
παραβιάσεις των ορίων ταχύτητας, αν το όχημα δεν περάσει ΚΤΕΟ κ.λπ. Στον
καινούργιο ΚΟΚ προβλέπονται και αυστηρές ποινές για τους μεθυσμένους οδηγούς,
αλλά στις ποινές δεν περιλαμβάνεται η δήμευση του οχήματος. Καθορίζεται
ανώτατο επιτρεπόμενο όριο οινοπνεύματος στο αίμα το 0,5 τοις χιλίοις και μαζί
με το πρόστιμο προβλέπεται και η ακινητοποίηση του οχήματος επί ένα μήνα.
Αντίθετα μειώνεται στις 5.000 δραχμές το πρόστιμο για παράνομη στάθμευση στις
θέσεις των ιδιωτικών εταιρειών παρκαρίσματος, ενώ για παράνομη στάθμευση στα
άλλα σημεία το πρόστιμο θα είναι 20.000 δραχμές.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N19</CAT>
<ED>
Κωδικός άρθρου: A16067N191</ED>
<ID>
ID:131448

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N19&aa=1</URL></REF>


Article

<CATEGORY>vin06</CATEGORY>

 <H5>ΣΗΜΕΡΑ, ΕΝΑ ΕΚΑΤΟΜΜΥΡΙΟΣΤΟ ΤΟΥ ΓΡΑΜΜΑΡΙΟΥ ΕΡΥΘΡΟΠΟΙΗΤΙΝΗΣ, ΠΟΥ ΒΟΗΘΑ ΤΟΥΣ
ΠΑΣΧΟΝΤΕΣ ΑΠΟ ΛΕΥΧΑΙΜΙΑ, ΚΟΣΤΙΖΕΙ 800.000 ΔΡΧ.: ΑΥΡΙΟ ΜΙΑ ΑΓΕΛΑΔΑ ΘΑ ΠΑΡΑΓΕΙ
60 ΚΙΛΑ ΕΡΥΘΡΟΠΟΙΗΤΙΝΗΣ ΤΟΝ ΧΡΟΝΟ!..
</H5><H5>Το Ελ Νίνιο έχει και ξαδελφάκι με έδρα τον Ατλαντικό
</H5><H5>Τα κινητά στην Ασία
</H5><H5>Πιγκ πογκ με ρομπότ
</H5><H5>Ένα βακτηρίδιο σε βαφή εξαφανίζει καπνό και καυσαέρια
</H5><H2>Βιοφάρμακα από φρούτα - λαχανικά και ζώα
</H2>
<AUTHOR>ΕΥΗ ΕΛΕΥΘΕΡΙΑΔΟΥ - ΛΑΜΠΡΙΝΗ ΣΤΑΜΑΤΗ</AUTHOR>

Ντομάτες που καταπολεμούν τον καρκίνο, πρόβατα που παράγουν... αιμοφιλική
αντισφαιρίνη, αγελάδες που μαζί με το γάλα τους βγάζουν... ερυθροποιητίνη,
φυτά που χρησιμεύουν ως εργοστάσια με τη χρήση της ηλιακής ενέργειας...

ΤΟ 99% ΤΗΣ επιστήμης της βιοτεχνολογίας δεν ασχολείται με ανθρώπινους κλώνους,
«φωνάζουν» οι επιστήμονες του κλάδου, αλλά έχει ως στόχο τη βελτίωση της ζωής
του ανθρώπου, τόσο σε επίπεδο υγείας όσο και οικονομίας.

«Προσοχή», ανταπαντούν οι σκεπτικιστές και επισημαίνουν πως τα περισσότερα
προγράμματα των βιοτεχνολόγων βρίσκονται ακόμα σε πειραματικό στάδιο. Για να
εφαρμοσθούν ευρέως, θα πρέπει να περάσουν χρόνια δοκιμασίας και πιστοποίησης
των νέων προϊόντων και των συνεπειών της χρήσης τους στα εργαστήρια.

«Θέλει μεγάλη μελέτη και πολλή προσοχή πριν οποιοδήποτε από αυτά τα είδη, που
αναπτύσσονται στα εργαστήρια, περάσουν στη μαζική κατανάλωση», τονίζει ο κ.
Σταμάτης Αλαχιώτης, πρύτανης του Πανεπιστημίου Πατρών και καθηγητής Γενετικής.

Ο συνδυασμός της κλωνοποίησης με τη δυνατότητα του γενετικού μετασχηματισμού,
δηλαδή την τροποποίηση των εμφυτευμένων γονιδίων στον νέο οργανισμό για να του
προσδοθούν τα επιθυμητά χαρακτηριστικά, ανοίγει νέους ορίζοντες στην επιστήμη.
Πάρτε για παράδειγμα, την Πόλι, το «ξαδελφάκι» της Ντόλι, δημιούργημα του
Ινστιτούτου Ρόσλιν στη Σκωτία. «Στην Πόλι έχει εμφυτευτεί ένα ανθρώπινο
γονίδιο, χάρη στο οποίο παίρνουμε την ουσία αιμοφιλική αντισφαιρίνη, που
χρειάζονται οι αιμοφιλικοί», αναφέρει ο κ. Αλαχιώτης.

Κάτι αντίστοιχο συμβαίνει και στην περίπτωση πειραμάτων για την παραγωγή
ερυθροποιητίνης από αγελάδες. Η ουσία αυτή βοηθά στην ανάπλαση του αίματος
ασθενών που πάσχουν από λευχαιμία, είναι δυσεύρετη και πανάκριβη (800.000 δρχ.
κοστίζει το ένα εκατομμυριοστό του γραμμαρίου). Αν πετύχει το πείραμα, μία
αγελάδα θα παράγει 60 κιλά ερυθροποιητίνης τον χρόνο.

Εκτός από τα θηλαστικά, όμως, ακόμα περισσότερο διαδεδομένη είναι η μέθοδος
εισαγωγής γονιδίων σε φυτά, με στόχο την παραγωγή διαφόρων ουσιών (λιπιδίων,
πρωτεϊνών, υδρογονανθράκων κ.λπ.). Πρόκειται για ουσίες, τις οποίες είτε δεν
παράγουν καθόλου τα φυτά είτε παράγουν σε ελάχιστες ποσότητες. Πολλές από
αυτές μπορούν να χρησιμοποιηθούν στην κατασκευή εμβολίων και να πέσουν
αυτόματα οι τιμές τους στην αγορά.

Όπως λέει ο κ. Νίκος Πανόπουλος, ερευνητής στο Ινστιτούτο Μοριακής Βιολογίας
του Ιδρύματος Τεχνολογίας και Έρευνας, ένα παράδειγμα πειράματος, που ανήκει
σε αυτήν την κατηγορία, είναι η προσπάθεια μαζικής παραγωγής μίας δυσεύρετης
ουσίας, η οποία χρησιμοποιείται στην καταπολέμηση του καρκίνου και παράγεται
μόνο από ένα σπάνιο δένδρο στον Ειρηνικό. Μία από τις μεθόδους που εξετάζονται
είναι η καλλιέργεια των γονιδίων και η ανασύνθεσή της στο εργαστήριο.

«Τα βιοφάρμακα», αναφέρει ο κ. Γιώργος Σακελάρης, κύριος ερευνητής στο
Ινστιτούτο Βιοτεχνολογίας του Εθνικού Ιδρύματος Ερευνών, «μπορούν να δώσουν
λύση σε άλυτα μέχρι στιγμής προβλήματα. Χαρακτηριστική είναι η χρήση
μονοκλωνικών αντισωμάτων για την αντιμετώπιση του καρκίνου: τα αντισώματα αυτά
έχουν τη δυνατότητα να αναγνωρίσουν τα καρκινικά κύτταρα και να δεσμευτούν σε
αυτά. Έτσι, τα μονοκλωνικά αντισώματα εισάγονται στον οργανισμό, εναποθέτοντας
στα άρρωστα κύτταρα την ουσία που τα εξοντώνει».

Εδώ και λίγα χρόνια εφαρμόζεται η θεραπεία γονιδίων κατά την οποία γενετικές
ασθένειες θεραπεύονται όταν τα παθολογικά γονίδια αλλάζουν με φυσιολογικά.
«Όταν ολοκληρωθεί το Πρόγραμμα Χαρτογράφησης του Ανθρώπινου Γονιδιώματος,
προϋπολογισμού 3 δισ. δολαρίων, μέχρι το 2010 δηλαδή, θα έχουμε
αποκρυπτογραφήσει την πλήρη σύνθεση και λειτουργία των 100.000 γονιδίων από τα
οποία αποτελείται», σημειώνει ο κ. Τάσσος Κουράκης, αναπληρωτής καθηγητής στο
Εργαστήριο Γενετικής Μηχανικής του Αριστοτελείου Πανεπιστημίου Θεσσαλονίκης.
«Αυτό όμως σημαίνει πως θα μπορούμε να αλλάζουμε κατά το δοκούν, όχι μόνο τα
γονίδια που σχετίζονται με οργανικές ασθένειες, αλλά και με τις ψυχικές ή τα
γονίδια που σχετίζονται με τη συμπεριφορά, την ευφυΐα, κ.λπ.».

ΑΝΑΜΙΓΝΥΕΤΕ μισό κιλό Ελ Νίνιο, τρεις κουταλιές φαινόμενο του θερμοκηπίου, 300
γραμμάρια διοξείδιο του άνθρακα και ένα τέταρτο ΝΑΟ ή... Ελ Νίνιο τού
Ατλαντικού. Ψήνετε στα υψηλά στρώματα της ατμόσφαιρας επί δύο δεκαετίες και...
τρελαίνετε το κλίμα του πλανήτη.

Οι συνέπειες της πρωτότυπης αυτής μαγειρικής είναι εμφανείς τους τελευταίους
μήνες σε όλες τις γωνιές της γης.

Σύμφωνα με την έκθεση της Greenpeace «Ταραγμένα νερά: Το Ελ Νίνιο και οι
κλιματολογικές αλλαγές», μπορεί το Ελ Νίνιο να είναι ένα φυσικό φαινόμενο,
γνωστό εδώ και 120 χρόνια στον Ειρηνικό, από τα μέσα του '70 όμως, τόσο η
συχνότητα όσο και η έντασή του, αυξάνονται σταθερά. Αποκορύφωμα το τωρινό
φαινόμενο, που θεωρείται το ισχυρότερο από όλα. Υπεύθυνος για αυτή την αλλαγή
στην συμπεριφορά του «Βρέφους» δεν αποκλείεται να είναι ο άνθρωπος,
υποστηρίζουν πολλοί επιστήμονες.

Το μεγαλύτερο σε διάρκεια Ελ Νίνιο, που έχει καταγραφεί στα επιστημονικά
αρχεία, εμφανίστηκε την περίοδο 1990-95 εντυπωσιάζοντας τους ερευνητές.
Μερικοί πιστεύουν πως αυτό συμβαίνει μία φορά κάθε 1.500-3.000 χρόνια. Άλλοι
όμως έχουν αντίθετη άποψη, λέγοντας πως συμβαίνει κάθε 150-200 χρόνια.

Οι περισσότεροι, πάντως, συμφωνούν πως η επιρροή του ανθρώπου στη φύση και οι
εκπομπές αερίων στην ατμόσφαιρα συμβάλλουν στην αλλαγή των ισορροπιών στο
παγκόσμιο κλίμα. Η μεγάλη αύξηση της μέσης θερμοκρασίας στην ατμόσφαιρα και
στην επιφάνεια των ωκεανών προκαλούν την εντατικοποίηση φαινομένων όπως το Ελ Νίνιο.

Χαρακτηριστικό παράδειγμα αυτής της ανωμαλίας στον καιρό, ο χειμώνας που
διανύουμε. Ήπιος και με μέσον όρο θερμοκρασίας μεγαλύτερο από το συνηθισμένο,
αλλά και με συχνότερες μεταβολές. «Τα σκαμπανεβάσματα αυτά στον καιρό, οι
απότομες δηλαδή και συχνές εναλλαγές, από το κρύο στην ζέστη και το
αντίστροφο, είναι χαρακτηριστικά γνωρίσματα που προκαλούνται από το φαινόμενο
του θερμοκηπίου σε συνδυασμό με το Ελ Νίνιο», λέει ο κ. Χρήστος Ζερεφός,
καθηγητής της Φυσικής της Ατμόσφαιρας στο Αριστοτέλειο Πανεπιστήμιο
Θεσσαλονίκης. «Διαρκούν για περιόδους πολλών μηνών, αλλά κανείς δεν μπορεί να
προσδιορίσει για πόσο χρονικό διάστημα ακόμα».

Εκτός όμως από το γνωστό Ελ Νίνιο, που σχηματίζεται στον Τροπικό Ειρηνικό, οι
επιστήμονες μελετούν από κοντά το... ξαδελφάκι του, το Ελ Νίνιο του
Ατλαντικού. Η επιστημονική του ονομασία είναι Κύμανση του Βορείου Ατλαντικού ή
ΝΑΟ. Πρόκειται για τη διαφορά της ατμοσφαιρικής πίεσης ανάμεσα στις Αζόρες και
την Ισλανδία και εντείνεται το χειμώνα. 
Σύμφωνα με το περιοδικό «New Scientist», οι εξαιρετικά ήπιοι ευρωπαϊκοί
χειμώνες στα τέλη της προηγούμενης δεκαετίας και τις αρχές του '90, μπορούν να
αποδοθούν στα... κέφια του ΝΑΟ. Αντίστοιχα, το ίδιο φαινόμενο ευθύνεται για
την καθυστέρηση της επίθεσης του Χίτλερ στη Γαλλία και την ήττα των γερμανικών
στρατευμάτων στη Σοβιετική Ένωση, προκαλώντας βαρείς χειμώνες τα πρώτα χρόνια
του '40. Τη δεκαετία του '60, η ευρωπαϊκή ήπειρος γνώρισε επίσης πολύ κρύους χειμώνες.

Οι ειδικοί υποστηρίζουν πως το φαινόμενο του θερμοκηπίου μπορεί να επηρεάζει
την συμπεριφορά του ΝΑΟ και άλλων παρόμοιων φυσικών φαινομένων, εντείνοντας τα
συμπτώματά τους στο παγκόσμιο κλίμα.

Τα... τερτίπια του ΝΑΟ, που αλλάζουν όταν επηρεάζονται από το Ελ Νίνιο, είναι
δύσκολο να προβλεφθούν. Οι επιστήμονες, προς το παρόν, προσπαθούν να
κατανοήσουν τους μηχανισμούς λειτουργίας και συμπεριφοράς του, ελπίζοντας πως
θα τους βοηθήσουν στην πρόβλεψη ­ όχι του καιρού αλλά του κλίματος. 
Όταν η ατμοσφαιρική πίεση είναι χαμηλή γύρω από την Ισλανδία και υψηλή στην
Πορτογαλία, δημιουργούνται ισχυροί δυτικοί άνεμοι. Τον χειμώνα, οι άνεμοι
αυτοί μεταφέρουν θερμότητα από την επιφάνεια του ωκεανού στην Ευρώπη, μαζί με
ισχυρές καταιγίδες, όπως οι φετινές στην Βρετανία, κάνοντας τους χειμώνες
ήπιους. Στην αντίθετη περίπτωση, οι δυτικοί άνεμοι είναι ασθενείς, αφήνοντας
το κρύο να έρθει ανεμπόδιστο από τον Βορρά και την Ανατολή.

ΣΤΟ ΠΡΩΤΟ εργοστάσιο, στη Μαλαισία, που παράγει κινητά τηλέφωνα με προορισμό
τη Νοτιοανατολική Ασία, μία εργάτρια τοποθετεί κωδικούς στις συσκευές τής
Έρικσον. Υπολογίζεται πως μέχρι το 2000, 500 εκατομμύρια άτομα θα έχουν στην
κατοχή τους κινητό τηλέφωνο, το 40% των οποίων θα είναι στην Ασία.

Η ΦΩΤΟΓΡΑΦΙΑ του Τζορτζ Στάινμετζ με τα ρομπότ που παίζουν πινγκ-πονγκ,
δημοσιεύτηκε πέρυσι στο περιοδικό «National Geographic» και κέρδισε το βραβείο
της καλύτερης φωτογραφίας της χρονιάς στην κατηγορία επιστήμης και τεχνολογίας
από τον Οργανισμό World Press.

Σε πολλά δισεκατομμύρια δολάρια μετριέται ο πλούτος των ωκεανών και μεγάλες
πολυεθνικές έχουν ήδη αρχίσει επενδύσεις για την εξόρυξη πολύτιμων μετάλλων,
χρυσού, αργύρου, χαλκού, ψευδαργύρου και σιδήρου, τα οποία εντοπίζονται κυρίως
στον βυθό του Ειρηνικού. Οι περιβαλλοντικές οργανώσεις αντιδρούν και ζητούν να
ληφθούν μέτρα προστασίας του θαλάσσιου πλούτου ή ακόμη και να απαγορευθεί η
εξόρυξη στους ωκεανούς.

* Τον σχεδιασμό ενός «πράσινου» φορολογικού συστήματος, περισσότερο
«οικολογικού» και «φιλικού» προς το ανθρώπινο και φυσικό περιβάλλον, ζητεί η
περιβαλλοντική οργάνωση «Πράσινη Πολιτική». Η πρωτότυπη αυτή ιδέα περιλαμβάνει
προτάσεις για εξοικονόμηση ενέργειας, μείωση των απορριμμάτων και της σπατάλης.

ΜΙΑ ΒΑΦΗ που απορροφά δηλητηριώδεις ουσίες, όπως ο καπνός του τσιγάρου και τα
καυσαέρια των αυτοκινήτων, ανακάλυψαν οι μικροβιολόγοι του Πανεπιστημίου του
Μπαϊρόιτ στη Γερμανία. Η βαφή, που προορίζεται για τοίχους, περιέχει το
βακτηρίδιο «ολιγότροφο το ανθρακοβόρον», το οποίο κατατρώει το μονοξείδιο του
άνθρακα, όπως δήλωσε ο υπεύθυνος για την ανακάλυψη καθηγητής Ορτούιν Μέγιερ.
«Στη συνέχεια το μονοξείδιο του άνθρακα μετατρέπεται σε ακίνδυνο διοξείδιο του
άνθρακα». Μόλις το βακτήριο κορεσθεί με το μονοξείδιο του άνθρακα,
απελευθερώνονται ηλεκτρόνια τα οποία προσκολλώνται σε συγκεκριμένα στοιχεία
της βαφής. Έτσι, όταν υπάρχει πολύ μεγάλη συγκέντρωση καπνού, οι τοίχοι
αλλάζουν χρώμα, δίνοντας το μήνυμα πως οι χώροι πρέπει να αεριστούν. Η βαφή
έχει δοκιμασθεί με επιτυχία σε σήραγγες οδικών αρτηριών, ενώ θα είναι έτοιμη
για οικιακή χρήση το πολύ σε τρία χρόνια.

Η 4η ΔΙΕΘΝΗΣ Έκθεση Χημείας Περιβάλλοντος και Νερού διοργανώνεται από τις 5
έως τις 9 Μαρτίου, στο Εκθεσιακό Κέντρο του Οργανισμού Λιμένος Πειραιά. Θα
παρουσιαστούν οι τελευταίες τεχνολογικές εξελίξεις στους τομείς της χημείας,
του περιβάλλοντος και του νερού. Πληροφορίες στα τηλέφωνα: 6844.961-2,
6857.171 (e-mail: kee-expo@otenet.gr).

Με ΚΕΡΔΗ 47 εκατομμύρια δολάρια ξεκίνησε το 1998 η Apple. Το ίδιο διάστημα, ο
τζίρος της έφθασε σε 1,6 δισ. δολάρια, ποσό που αντιστοιχεί σε πωλήσεις
635.000 μηχανημάτων (οι μισές στις ΗΠΑ και οι μισές εκτός Αμερικής). Η αύξηση
των πωλήσεων αποδίδεται στο λανσάρισμα των υπολογιστών με τον ταχύτατο
επεξεργαστή G3, το πιο πετυχημένο μοντέλο στην ιστορία της εταιρείας.

ΚΑΙ Η INTEL, όμως, δεν πάει πίσω... Χάρη στους δύο νέους ταχύτατους
επεξεργαστές, που κυκλοφόρησαν τους περασμένους μήνες, τον Pentium ΙΙ και τον
Pentium ΜΜΧ, το 1997, οι εισπράξεις της ανήλθαν σε 25,1 δισ. δολάρια. Από
αυτά, τα καθαρά έσοδα έφθασαν τα 6,9 δισ. δολάρια.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N20</CAT>
<ED>
Κωδικός άρθρου: A16067N201</ED>
<ID>
ID:131449

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N20&aa=1</URL></REF>


Article

<CATEGORY>vin06</CATEGORY>

 <H5>ΥΠΕΧΩΔΕ: ΕΡΧΟΝΤΑΙ ΔΙΕΥΚΟΛΥΝΣΕΙΣ ΣΤΗ ΜΕΤΑΦΟΡΑ ΣΥΝΤΕΛΕΣΤΗ ΔΟΜΗΣΗΣ, ΤΑ ΧΑΜΗΛΟΤΟΚΑ
ΔΑΝΕΙΑ ΚΑΙ ΤΙΣ ΜΕΤΑΒΙΒΑΣΕΙΣ
</H5><H2>Διατηρητέα χωρίς κίνητρα
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

Διατηρούν τα... διατηρητέα τους με το ζόρι πολλοί ιδιοκτήτες κτιρίων, τα
οποία το κράτος έκρινε ότι έπρεπε να προστατευθούν. Την ώρα που ο αριθμός των
διατηρητέων κτιρίων σε όλη την Ελλάδα έχει φτάσει τα 7.000 και ο υπουργός
ΠΕΧΩΔΕ Κώστας Λαλιώτης εξαγγέλλει την αναβάθμιση της περιοχής Ψυρή με την
προώθηση των διαδικασιών για να κηρυχθούν διατηρητέα 193 κτίρια, ιδιοκτήτες
που έχουν διατηρητέα σπίτια δηλώνουν μετανιωμένοι και απογοητευμένοι από την
έλλειψη κινήτρων από την πλευρά της πολιτείας.

Χωρίς κίνητρα. Η αρχιτέκτων κ. Ράνια Κωτούλα - Παπαδοπούλου είχε την «τρέλα»
να ζητήσει από μόνη της να κηρυχθεί διατηρητέο το σπίτι της στο Πήλιο. Σήμερα
δηλώνει ζημιωμένη οικονομικά για αυτή την επιλογή της

Η ΡΑΝΙΑ Κωτούλα - Παπαδοπούλου είναι αρχιτέκτων. Είχε την «τρέλα» να ζητήσει
να χαρακτηριστεί το σπίτι της, στις Πινακάτες του Πηλίου, διατηρητέο. Αυτά
στις αρχές της δεκαετίας του '80. Σήμερα παραδέχεται ότι αυτό δεν την ωφέλησε
καθόλου. «Φανταστείτε ότι δεν με ανάγκασε κανένας να ζητήσω κάτι τέτοιο. Έχω
βγει ζημιωμένη οικονομικά από αυτή την επιλογή μου. Και αυτό γιατί τα μέτρα
που έχει πάρει η πολιτεία και τα κίνητρα που δίνει είναι πολύ λίγα» λέει η ίδια.

Στην αρχή πίστευε ότι θα μπορούσε να πάρει ένα δάνειο που θα της επέτρεπε να
διατηρήσει το σπίτι της σε ένα αξιοπρεπές επίπεδο. Όμως, αντ' αυτού, έλαβε
δάνειο δύο εκατομμυρίων, «ποσό που για ένα σπίτι που πρέπει να προστατευθεί
είναι ψίχουλα». Η κ. Κωτούλα - Παπαδοπούλου είχε την ελπίδα ότι τουλάχιστον ο
τόκος του δανείου θα ήταν χαμηλός, όμως την περίοδο που το πήρε (στις αρχές
της δεκαετίας του '80) «ήταν 11%».

Και όχι μόνο αυτό. Νόμιζε ότι η πολιτεία θα είχε προνοήσει να δώσει στους
ιδιοκτήτες διατηρητέων κτιρίων κάποιες επιχορηγήσεις. Και όμως, αντ' αυτού,
εισέπραξε «την αδιαφορία των δημόσιων υπηρεσιών που μεσολαβούν στις
διαδικασίες για τις σχετικές εγκρίσεις και στην ουσία αποπροσανατολίζουν και
φανατίζουν αρνητικά όσους έχουν αναλάβει το φορτίο αυτό στις πλάτες τους.
Περίμενα ένα ποσό ως δωρεά και ως αντάλλαγμα δεν θα είχα αντίρρηση να μου
κάνουν αυτοψίες σε τακτά χρονικά διαστήματα» λέει.

Περίμενε, ακόμη, ότι το κράτος θα της έδινε, τουλάχιστον, ορισμένα κίνητρα σε
ό,τι αφορά τις μεταβιβάσεις, όμως «κάτι τέτοιο δεν έγινε ποτέ». Και θεωρούσε
δεδομένο, τέλος, ότι θα έχει τη δυνατότητα να μεταφέρει τον συντελεστή δόμησης
με όρους δίκαιους, κάτι «που τότε δεν έκανα, γιατί έτσι μετατρέπονταν τα 180
τετραγωνικά μέτρα σε εννέα».

Η κ. Κωτούλα - Παπαδοπούλου έκανε την «τρέλα» της για συναισθηματικούς λόγους,
όπως λέει η ίδια. Όμως αυτό είχε άμεσο αντίκτυπο στην... τσέπη της. Σε αρκετές
περιπτώσεις όπου η πρωτοβουλία για να κηρυχθεί διατηρητέο ένα κτίριο δεν
ανήκει στον ιδιοκτήτη το οικονομικό πρόβλημα είναι ακόμη μεγαλύτερο, αφού ­
όπως λένε οι ιδιοκτήτες ­ κίνητρα ουσιαστικά δεν υπάρχουν. «Η πολιτεία δεν
αξιολογεί το πολιτιστικό και κοινωνικό όφελος που θα είχε από τα κίνητρα που
θα έδινε για την προστασία των παραδοσιακών κτιρίων και δείχνει ενδιαφέρον
μόνο για το εισπρακτικό μέρος» τονίζει η κ. Κωτούλα - Παπαδοπούλου.

Σήμερα στην Αθήνα βρίσκονται πέντε από τα 7.000 διατηρητέα κτίρια. Το
πρόγραμμα του ΥΠΕΧΩΔΕ, που άρχισε την περίοδο 1985 - 1988, βρίσκεται σε
εξέλιξη. Όπως λέει η τμηματάρχης του υπουργείου Φούλη Κοσμόγλου, τα κτίρια
κηρύσσονται διατηρητέα για να προστατευθεί η πολιτιστική κληρονομιά. «Κακώς τα
διατηρητέα θεωρούνται κατάρα για τους ιδιοκτήτες τους» τονίζει η κ. Κοσμόγλου
και συνεχίζει: «Η μεταφορά του συντελεστή δόμησης, που σύντομα θα
θεσμοθετηθεί, η χαμηλότοκη δανειοδότηση, οι ελαφρύνσεις κατά τη μεταβίβαση
στην Εφορία, η χρηματοδότηση, στην περίπτωση της επαγγελματικής στέγης, του
δανείου από την τράπεζα και άλλα προνόμια υπάρχουν για να κάνουν πιο ελκυστικό
τον χαρακτηρισμό ενός κτιρίου σε διατηρητέο».

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N22</CAT>
<ED>
Κωδικός άρθρου: A16067N221</ED>
<ID>
ID:131450

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N22&aa=1</URL></REF>


Article

<CATEGORY>vin06</CATEGORY>

 <H2>Ο λογαριασμός στον ιδιοκτήτη!
</H2>
ΔΙΛΗΜΜΑ αντιμετωπίζουν πολλοί ιδιοκτήτες παραδοσιακών κτιρίων που βρίσκονται
ουσιαστικά εκτεθειμένοι για ό,τι πάθει το σπίτι τους, σχετικά με το αν πρέπει
να κρατήσουν το διατηρητέο τους ή όχι.

Όπως λέει ο αρχιτέκτων-πολεοδόμος κ. Σπύρος Τσαγκαράτος, «στην περίπτωση που
πέσει ένα διατηρητέο κτίριο, ο ιδιοκτήτης του είναι υποχρεωμένος να το φτιάξει
όπως ήταν πριν, με δική του οικονομική επιβάρυνση». Σύμφωνα με τον ίδιο, ο
ιδιοκτήτης δεν μπορεί να αφήσει το οικόπεδο του διατηρητέου σπιτιού του κενό,
στην περίπτωση που αυτό πέσει, «χωρίς, όμως, να υπάρχει διάταξη που να
καθορίζει χρονικό προσδιορισμό για την αποκατάσταση».

Αλλά και στην περίπτωση που το διατηρητέο πάρει φωτιά ή καταστραφεί, για
οποιαδήποτε αιτία, ο ιδιοκτήτης του την έχει και πάλι άσχημα. «Έχει συμβεί σε
αρκετές περιπτώσεις στο παρελθόν και ο ιδιοκτήτης έχει αναγκαστεί να
αποκαταστήσει ο ίδιος τη ζημιά», λέει ο κ. Τσαγκαράτος.

Αλλά το πιο παράλογο, όπως περιγράφει, είναι η διάταξη, σύμφωνα με την οποία
αν το Δημόσιο ή ο δήμος κρίνει ότι χρειάζεται ανακαίνιση το διατηρητέο, τότε
παίρνει την απόφαση και στέλνει τον λογαριασμό στον ιδιοκτήτη του σπιτιού!

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N22</CAT>
<ED>
Κωδικός άρθρου: A16067N222</ED>
<ID>
ID:131497

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N22&aa=2</URL></REF>


Article

<CATEGORY>vin06</CATEGORY>

 <H2>Η γραφειοκρατία γκρεμίζει τα κτίρια
</H2>
Είναι κληρονομιά. Δύσκολα ένας ιδιοκτήτης θα μπορούσε να τα συντηρήσει και να
τα διατηρήσει χωρίς σημαντική βοήθεια

«Ο ΚΟΣΜΟΣ δεν έχει κίνητρα. Υπάρχει σοβαρός κίνδυνος πολλά κτίρια να
"ρημάξουν" ακριβώς γιατί δεν υπάρχει μέριμνα για τους ιδιοκτήτες τέτοιων
κτιρίων από την πλευρά της Πολιτείας».

Ο αντιδήμαρχος Αθηναίων κ. Ηλίας Σκαλαίος παραδέχεται ότι σήμερα ο ιδιοκτήτης
ενός κτιρίου που κηρύσσεται διατηρητέο δεν έχει κανένα ουσιαστικό πλεονέκτημα.
«Το ΥΠΕΧΩΔΕ προχωρεί σε μια διαδικασία μεμονωμένων κηρύξεων χωρίς να ζητάει
την άποψή μας. Δεν τίθεται αμφισβήτηση ότι η τελική απόφαση είναι δική του. Αν
υπήρχαν συνολικές μελέτες, όπως στην περίπτωση του Μετς, δεν θα υπήρχε κανένα
πρόβλημα», τονίζει ο ίδιος.

Οι ειδικοί τονίζουν ότι ένα από τα «κενά» που παρουσιάζουν οι σχετικές
διατάξεις είναι το γεγονός ότι δύσκολα διασφαλίζεται ο ιδιοκτήτης του
διατηρητέου στην περίπτωση που αυτό πέσει ή πάρει φωτιά.

Το σπίτι του κ. Δημήτρη Φιλιππίδη, στα Εξάρχεια, είναι διατηρητέο. Ο ίδιος,
όμως, δεν φαίνεται να το... πολυδιασκεδάζει. «Οι διαδικασίες όταν θέλεις να
κάνεις κάτι είναι εξαιρετικά χρονοβόρες. Το θέμα δεν είναι αν αισθάνεσαι
μετανιωμένος ή όχι, αλλά το τι προοπτικές σού δίνονται για να επενδύσεις σε
αυτό το σπίτι», λέει.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N22</CAT>
<ED>
Κωδικός άρθρου: A16067N223</ED>
<ID>
ID:131534

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N22&aa=3</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Η αντιπαροχή κατέστρεψε την Αθήνα
</H2>
<AUTHOR>ΔΙΟΝΥΣΗΣ ΚΑΡΑΜΠΕΛΑΣ - ΣΓΟΥΡΔΑΣ</AUTHOR>

Η ΑΘΗΝΑ σήμερα θα ήταν πολύ ομορφότερη αν στις δεκαετίες του 1950, 1960 και
1970 δεν υπήρχε η νοοτροπία της κατεδάφισης κάθε ωραίου νεοκλασικού κτιρίου.
Είναι γνωστό σε όλους τους Αθηναίους ποιος έδωσε την εποχή εκείνη άδειες για
την κατεδάφιση κάθε ωραίου. Με σκοπό το κέρδος και με βάση την αντιπαροχή
κτίστηκαν πολλά πελώρια τσιμεντένια τερατουργήματα, που σε πολλές περιπτώσεις
έκρυψαν από τους ανθρώπους που ζουν ή επισκέπτονται την Αθήνα τον ήλιο και τον
Παρθενώνα. Ευτυχώς που το 1985 ο αείμνηστος Αντώνης Τρίτσης ως υπουργός ΠΕΧΩΔΕ
με νόμο κήρυξε διατηρητέα όλα τα εναπομείναντα αξιόλογα νεοκλασικά κτίρια στην
ΑΘήνα. Στη συνέχεια ο σημερινός υπουργός ΠΕΧΩΔΕ Κώστας Λαλιώτης παίρνει
πρωτοβουλία για την φωταγώγηση όλων των κρατικών και άλλων κτιρίων και έτσι
φαίνεται η ομορφιά τους. Όμως, οι ιδιοκτήτες των νεοκλασικών κτιρίων, που δεν
είναι εύποροι και δεν έχουν άλλα περιουσιακά στοιχεία, έχουν πρόβλημα
επιβίωσης, γιατί το διατηρητέο τους δεν έχει καμία απόδοση. Και πολλές φορές,
αφού η Πολιτεία και ο δήμος δεν τους στηρίζουν με κάποια ευεργήματα,
κινδυνεύουν με κατάρρευση. 
Ο Διονύσης Καράμπελας - Σγούρδας είναι πρόεδρος του Συνδέσμου για την
Αναβάθμιση του Ιστορικού και Εμπορικού Κέντρου της Αθήνας.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N22</CAT>
<ED>
Κωδικός άρθρου: A16067N224</ED>
<ID>
ID:131578

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N22&aa=4</URL></REF>


Article

<CATEGORY>vin06</CATEGORY>

 <H5>ΒΕΓΟΡΙΤΙΔΑ: ΑΝΗΣΥΧΗ ΗΡΕΜΙΑ ΣΤΙΣ ΔΥΟ ΚΟΙΝΟΤΗΤΕΣ
</H5><H2>Η λίμνη της αγρύπνιας
</H2>
Ανήσυχη ηρεμία επικρατούσε χθες στο αποξηραμένο τμήμα της λίμνης Βεγορίτιδας,
όπου προχθές σημειώθηκαν τα επεισόδια μεταξύ των κατοίκων των δύο παραλίμνιων
κοινοτήτων οι οποίοι διεκδικούν καλλιεργήσιμες εκτάσεις στην περιοχή.

ΘΕΣΣΑΛΟΝΙΚΗ. 
Γραφείο Βόρειας Ελλάδας

Καλούνται οι πρόεδροι, τα κοινοτικά συμβούλια και οι κάτοικοι των δύο
κοινοτήτων να αποφύγουν οποιαδήποτε αυθαίρετη ενέργεια που θα επιδεινώσει την
κατάσταση και να συμβάλουν με αυτοσυγκράτηση στις προσπάθειες για την επίλυση
του προβλήματος

«ΠΥΡΟΣΒΕΣΤΙΚΗ» λύση στο πρόβλημα διαφαίνεται από την παρέμβαση της Περιφέρειας
Δυτικής Μακεδονίας, που αφορά στην υλοποίηση προγράμματος εξυγίανσης της λίμνης.

Οι κάτοικοι της Κοινότητας Αγίου Παντελέημονα παρέμειναν χθες στα σπίτια τους
και ασχολούνταν με τις εργασίες τους, ενώ κάτοικοι της Κοινότητας Βεγόρας
βρίσκονταν με τα τρακτέρ τους στην επίμαχη περιοχή.

ΔΙΑΛΟΓΟΣ ΓΙΑ ΛΥΣΗ

Μετά τα προχθεσινά επεισόδια, οι πρόεδροι των δύο κοινοτήτων, ο γενικός
γραμματέας της Περιφέρειας Δυτικής Μακεδονίας και ο νομάρχης Φλώρινας θα
συναντηθούν μεθαύριο στην Αθήνα με τον υφυπουργό Οικονομικών Γ. Δρυ,
προκειμένου μέσα από τον διάλογο να διαφανεί η δυνατότητα εξεύρεσης λύσης στο πρόβλημα.

Από την πλευρά τους, οι εκπρόσωποι της Κοινότητας Αγίου Παντελεήμονα
επισήμαναν ότι έστω και με καθυστέρηση η κυβέρνηση πρέπει να αναλάβει τις
ευθύνες της και να επιλύσει το πρόβλημα, στο πλαίσιο της πρόσφατης
διυπουργικής απόφασης που κατοχυρώνει στους κατοίκους της τα επίμαχα 3.100
στρέμματα, ενώ υπογράμμισαν ότι μέχρι τη συνάντηση της Αθήνας αναστέλλουν
οποιαδήποτε κινητοποίησή τους.

Οι κάτοικοι της Κοινότητας Βεγόρας, που παρέμειναν όλη την ημέρα χθες με τα
τρακτέρ τους στο αποξηραμένο τμήμα της Βεγορίτιδας, τόνισαν ότι είναι
αποφασισμένοι να διεκδικήσουν τις εκτάσεις που τους αναλογούν και εκτιμούν ότι
θα βρουν τελικά το δίκιο τους.

ΠΡΑΓΜΑΤΙΚΟΙ ΑΚΤΗΜΟΝΕΣ

Με ανακοίνωσή της η Περιφέρεια Δυτικής Μακεδονίας καταδικάζει τα προχθεσινά
επεισόδια που σημειώθηκαν στην περιοχή, ενώ επισημαίνει ότι την ευθύνη έχουν
οι υποκινητές ενεργειών που είναι έξω από τις λειτουργίες των θεσμικών οργάνων
και τις νόμιμες διαδικασίες.

«Η Πολιτεία, η Περιφερέρεια Δυτικής Μακεδονίας και η Νομαρχιακή Αυτοδιοίκηση
Φλώρινας προσπάθησαν με αλλεπάλληλες συσκέψεις και συναντήσεις να βρουν λύση
με δύο κύριους στόχους, την άμεση αποκατάσταση των πραγματικών ακτημόνων των
δύο κοινοτήτων και την υλοποίηση τού ήδη εξελισσόμενου προγράμματος εξυγίανσης
της λίμνης Βεγορίτιδας, που ενδεχόμενα να οδηγήσει σε επικάλυψη με νερό
τμήματος σημερινών αυθαιρέτων καλλιεργειών», αναφέρει η ανακοίνωση της Περιφέρειας.

*Στο μεταξύ, η εισαγγελέας Φλώρινας Ελένη Μετσοβίτου, διέταξε τη διενέργεια
προκαταρτικής εξέτασης για τα επεισόδια που έγιναν προχθές μεταξύ των κατοίκων
των δύο κοινοτήτων, ώστε να καταλογισθούν, εφόσον εντοπισθούν, ευθύνες στους υπαίτιους.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N23</CAT>
<ED>
Κωδικός άρθρου: A16067N231</ED>
<ID>
ID:131451

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N23&aa=1</URL></REF>


Article

<CATEGORY>vin06</CATEGORY>

 <H2>Επιδιώκουν ν' ανατρέψουν το νέο σύστημα
</H2>
ΣΤΟ ΣΥΜΒΟΥΛΙΟ της Επικρατείας θα προσφύγουν οι εκπαιδευτικές ομοσπονδίες μέσα
σε δέκα ημέρες το αργότερο με σκοπό να σταματήσουν τον διαγωνισμό για την
πρόσληψη δασκάλων και καθηγητών στα δημόσια σχολεία.

Σε χθεσινή κοινή συνέντευξη Τύπου, οι εκπρόσωποι των ομοσπονδιών, αφού
επανέλαβαν ότι είναι αντίθετοι με την κατάργηση της επετηρίδας και το νέο
σύστημα διορισμών των εκπαιδευτικών που προωθεί το υπουργείο Παιδείας,
προανήγγειλαν ότι εντός δεκαημέρου θα καταθέσουν αίτηση ακυρότητας των
σχετικών ρυθμίσεων του νόμου στο Συμβούλιο της Επικρατείας (ΣτΕ).

Στην αίτησή τους αυτή οι εκπαιδευτικές ομοσπονδίες θα επικαλεσθούν μεταξύ
άλλων τη μη ίση μεταχείριση των εκπαιδευτικών, αλλά και τη στέρηση του
δικαιώματος προσδοκίας των αδιορίστων.

Στο μεταξύ, τόσο η Ομοσπονδία Λειτουργών Μέσης Εκπαίδευσης (ΟΛΜΕ) όσο και η
Διδασκαλική Ομοσπονδία Ελλάδος έχουν εξαγγείλει κοινή εικοσιτετράωρη απεργία
για την ερχόμενη Παρασκευή 20 του μηνός.

Σημειώνεται ότι η απεργιακή κινητοποίηση γίνεται με απόφαση όχι των διοικήσεων
των ομοσπονδιών, αλλά των κατά τόπους γενικών συνελεύσεων δασκάλων, νηπιαγωγών
και καθηγητών.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N23</CAT>
<ED>
Κωδικός άρθρου: A16067N232</ED>
<ID>
ID:131498

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N23&aa=2</URL></REF>


Article

<CATEGORY>vin06</CATEGORY>

 <H2>Ρουμάνοι έκλεβαν... τηλεφωνήματα, Έλληνες ηλεκτρικό ρεύμα!
</H2>
ΟΙ ΙΔΕΕΣ που είχαν επτά νεαροί Ρουμάνοι και έξι Έλληνες βιοτέχνες δεν απείχαν
πολύ. Και οι μεν και οι δε σκαρφίστηκαν έναν έξυπνο, όπως πίστευαν, τρόπο και
εξαπατούσαν τον ΟΤΕ και τη ΔΕΗ για να κάνουν τη δουλειά τους. Κάποια στιγμή
όμως, η παράνομη δραστηριότητά τους αποκαλύφθηκε και οι δράστες βρέθηκαν στο
εδώλιο του κατηγορουμένου, υπόλογοι για τις πράξεις τους ενώπιον της Δικαιοσύνης.

Οι ένοικοι της πολυκατοικίας έπεφταν από τα... σύννεφα κάθε φορά που τους
τελευταίους μήνες άνοιγαν τον λογαριασμό του ΟΤΕ. Ήταν ανεξήγητα
«φουσκωμένοι». Δεν μπορούσαν να καταλάβουν πώς έφτανε στα ύψη το ποσό που
έπρεπε να πληρώσουν, ενώ οι ίδιοι δεν συνήθιζαν να κάνουν τηλεφωνήματα στο
εξωτερικό. Πίστεψαν πως επρόκειτο για λάθος του Οργανισμού Τηλεπικοινωνιών.

Χρειάστηκε να περάσουν λίγες μόνο μέρες για να διαπιστώσουν οι τεχνικοί του
ΟΤΕ ότι δεν είχε γίνει κανένα λάθος στη μέτρηση του λογαριασμού. Προς μεγάλη
έκπληξη όλων τα ύποπτα τηλεφωνήματα δεν είχαν γίνει από τους συνδρομητές, αλλά
από επτά νεαρούς Ρουμάνους, οι οποίοι διέμεναν σε ισόγειο διαμέρισμα της ίδιας
πολυκατοικίας και είχαν λύσει το πρόβλημα της επικοινωνίας με τους δικούς τους
ανθρώπους στο εξωτερικό.

Η αντίστροφη μέτρηση ξεκίνησε όταν οι δύο ένοικοι της πολυκατοικίας
απευθύνθηκαν στο Τμήμα Παραπόνων του ΟΤΕ. Την επομένη κιόλας μέρα οι τεχνικοί
άρχισαν να παρακολουθούν τις τηλεφωνικές συνδιαλέξεις. Γρήγορα διαπίστωσαν ότι
οι υπό παρακολούθηση μετρητές έγραφαν. Στη συνέχεια ενημέρωσαν τους
αστυνομικούς, οι οποίοι ύστερα από αυτοψία που έκαναν ανακάλυψαν ότι καλώδιο
το οποίο ξεκινούσε από τον μετρητή ενός ιδιοκτήτη κατέληγε στο διαμέρισμα των
επτά Ρουμάνων.

Σύμφωνα με την κατηγορία εκείνοι συνήθως τις μεταμεσονύκτιες ώρες συνέδεαν το
καλώδιο με μία απλή συσκευή και μιλούσαν με τις ώρες με συγγενείς και φίλους
τους, στη Ρουμανία και την Ιταλία, χρεώνοντας τον συνδρομητή του ΟΤΕ.

Η υπερασπιστική τακτική που ακολούθησαν δεν έπεισε τους δικαστές, οι οποίοι
κήρυξαν ενόχους και τους επτά κατηγορουμένους καταδικάζοντάς τους σε ποινή
φυλάκισης 35 μηνών τον καθένα, διατάσσοντας παράλληλα την άμεση απέλασή τους,
καθώς, όπως διαπιστώθηκε, δεν είχαν νόμιμη άδεια εισόδου και παραμονής στην Ελλάδα.

* Καταδικαστική ήταν και η απόφαση των δικαστών του Πενταμελούς Εφετείου της
Αθήνας που κήρυξαν ενόχους έξι βιοτέχνες για το αδίκημα της απάτης εις βάρος
του Δημοσίου.

Στο εδώλιο κάθισαν χθες οι πέντε από τους έξι κατηγορουμένους, οι οποίοι
καταδικάστηκαν σε ποινή φυλάκισης δύο ετών. Πρόκειται για τους Δαμ. Ιωαννίδη,
Θεοδ. Θεοδωρόπουλο, Φ. Καπάτζη, Γ. Πετρίδη, Αν. Γεμενετίδη και τον Αν.
Χρυσαργύρη, ο οποίος δεν εμφανίστηκε στο δικαστήριο και έτσι παρέμεινε η
πρωτόδικη ποινή των τριών ετών, αφού η έφεσή του απορρίφθηκε ως ανυποστήρικτη.

Οι κατηγορούμενοι φέρονται ότι έκαναν παρεμβάσεις στα ρολόγια της ΔΕΗ,
αποσφράγιζαν τους μετρητές και άλλαζαν τις ενδείξεις με αποτέλεσμα να
πληρώνουν στην επιχείρηση την ελάχιστη κατανάλωση.

Σύμφωνα με την κατηγορία η ζημία που υπέστη η ΔΕΗ από τις ενέργειές τους
έφτανε τα 50.000.000 δραχμές.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N23</CAT>
<ED>
Κωδικός άρθρου: A16067N233</ED>
<ID>
ID:131535

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N23&aa=3</URL></REF>


Article

<CATEGORY>vin06</CATEGORY>

 <H2>«Να καταδικασθεί και στην Ελλάδα ο Βασδέκης»
</H2>
ΤΗΝ ΠΑΡΑΔΕΙΓΜΑΤΙΚΗ τιμωρία του Αθανασίου Βασδέκη ζήτησαν χθες από τους
δικαστές του Μεικτού Ορκωτού Δικαστηρίου της Αθήνας οι συγγενείς του Γεωργίου
Ζήνδρου, τον οποίο φέρεται ότι σκότωσε ο κατηγορούμενος τον Ιούλιο του 1992,
σε ελληνική ταβέρνα στο Τορόντο του Καναδά.

Ο Αθανάσιος Βασδέκης έχει ομολογήσει την πράξη του ενώπιον των δικαστικών
αρχών του Καναδά, με αποτέλεσμα να καταδικαστεί εκεί σε κάθειρξη 6 ετών και
αφού εξέτισε ποινή δύο ετών υπέβαλε αίτηση για απόλυση υπό όρους, που έγινε
δεκτή και απελάθηκε στην Ελλάδα.

Ο κατηγορούμενος δικάζεται τώρα και από την ελληνική Δικαιοσύνη, καθώς για την
ίδια υπόθεση είχε ασκηθεί εναντίον του ποινική δίωξη και από τις δικαστικές
αρχές της χώρας μας πριν ακόμη εντοπιστεί στον Καναδά.

ΦΟΒΟΥΝΤΑΙ...

Οι συνήγοροι υπεράσπισης του κατηγορουμένου επανέφεραν και κατά τη διάρκεια
της χθεσινής ακροαματικής διαδικασίας το κρίσιμο ζήτημα εάν μπορεί ο Βασδέκης
να δικαστεί και από ελληνικό δικαστήριο, αφού έχει ήδη καταδικαστεί από
δικαστήριο του Καναδά.

Από την πλευρά της πολιτικής αγωγής ο δικηγόρος κ. Μ. Σάμιος επισήμανε ότι ο
κατηγορούμενος προσπαθεί να βρει δικονομικά ευρήματα για να αποφύγει τις
συνέπειες του νόμου. Και ο εισαγγελέας της έδρας κ. Δημ. Ασπρογέρακας
επανέλαβε πως νομίμως δικάζεται ο κατηγορούμενος και πρόσθεσε πως ο ίδιος
ερεύνησε το θέμα για να μην αισθάνεται ότι αδικεί έναν συνάνθρωπό του.

Η μητέρα του θύματος, Βασιλική Ζήνδρου, αλλά και οι αδελφές του, Κωνσταντίνα
Χριστάκη και Κατερίνα Παπαδοπούλου, κατέθεσαν στο δικαστήριο ότι οι μάρτυρες
που ήταν μπροστά στο έγκλημα φοβούνται να έρθουν και να πουν την αλήθεια. Και
πρόσθεσαν ότι το κτύπημα με το μαχαίρι στην καρδιά του θύματος ήταν επαγγελματικό.

Η δίκη συνεχίζεται με καταθέσεις μαρτύρων.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N23</CAT>
<ED>
Κωδικός άρθρου: A16067N234</ED>
<ID>
ID:131561

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N23&aa=4</URL></REF>


Article

<CATEGORY>vin06</CATEGORY>

 <H5>ΤΑ ΠΡΟΒΛΗΜΑΤΑ ΣΤΙΣ ΠΤΗΣΕΙΣ ΘΑ ΣΥΝΕΧΙΣΤΟΥΝ ΤΟΥΛΑΧΙΣΤΟΝ ΕΩΣ ΤΑ ΤΕΛΗ ΦΕΒΡΟΥΑΡΙΟΥ
</H5><H2>Η «άνοιξη» αργεί για την Ο.Α.
</H2>
Τουλάχιστον ώς τα τέλη Φεβρουαρίου αναμένεται να συνεχιστούν τα προβλήματα
στις πτήσεις της Ολυμπιακής Αεροπορίας, λόγω της έλλειψης πληρωμάτων θαλάμου
επιβατών και αεροσκαφών.

Η ΔΙΟΙΚΗΣΗ της εταιρείας, στην προσπάθειά της να αντιμετωπίσει τα προβλήματα
αυτά, προχωρεί καθημερινά στον ανασχεδιασμό των δρομολογίων που περιλαμβάνει
ματαιώσεις και συγχωνεύσεις πτήσεων.

Όπως ανακοινώθηκε χτες από την Ο.Α, «η απόφαση για τροποποίηση του
προγράμματος των δρομολογίων δεν επηρεάζει σε καμιά περίπτωση τις
προγραμματισμένες μετακινήσεις του επιβατικού κοινού της εταιρείας, κι αυτό
επειδή οι επιβάτες των ματαιωμένων πτήσεων προωθούνται την ίδια μέρα στον
προορισμό τους με άλλες πτήσεις της».

Πάντως, από προχτές, στο στόλο των αεροσκαφών που εκτελεί το πρόγραμμα
δρομολογίων της Ο.Α. έχει ενταχθεί ένα αεροσκάφος της LOT (των πολωνικών
αερογραμμών) τύπου Boeing 737-300.

Το συγκεκριμένο αεροσκάφος, χωρητικότητας 148 επιβατών, το οποίο σύμφωνα με
την Ο.Α. είναι καινούργιο και πετάει με τα χρώματα της Ολυμπιακής,
ενοικιάστηκε από τη LOT για τρεις μήνες, έναντι 285.000 δολαρίων το μήνα.

Υπενθυμίζεται ότι για την εκτέλεση του θερινού προγράμματος δρομολογίων, μόλις
την περασμένη εβδομάδα το Διοικητικό Συμβούλιο του εθνικού αερομεταφορέα
κατέληξε στην ενοικίαση έξι αεροσκαφών Airbus 300, τεσσάρων Boeing 737 και δύο
ATR 72 που προορίζονται για την Ολυμπιακή Αεροπλοΐα η οποία θα αναλάβει μέρος
του πτητικού έργου της Ο.Α.

Τα ενοικιασμένα αεροσκάφη θα ενταχθούν στο πρόγραμμα δρομολογίων της Ο.Α. τον
ερχόμενο Μάιο. Ειδικότερα, όσον αφορά στα έξι Airbus 300, εξετάζεται το
ενδεχόμενο να παραταθεί η μίσθωση ισάριθμων αεροσκαφών που διαθέτει ήδη η Ο.Α.
και των οποίων τα μισθωτήρια συμβόλαια λήγουν τον Απρίλιο.

Στο μεταξύ, η διοίκηση της Ο.Α. συνεχίζει τις επαφές της με τους εκπροσώπους
των εργαζομένων, τους οποίους ενημερώνει ότι από τις αρχές του νέου μήνα θα
ξεκινήσει ο διάλογος για τους καινούργιους κανονισμούς εργασίας. Στο πλαίσιο
των επαφών αυτών σήμερα η διοίκηση της Ο.Α. θα συναντηθεί με το προεδρείο της
Ομοσπονδίας Σωματείων Πολιτικής Αεροπορίας (ΟΣΠΑ).

Με απεργιακές κινητοποιήσεις μέσα στο Μάρτιο απειλεί η Ομοσπονδία Συλλόγων
Υπηρεσίας Πολιτικής Αεροπορίας (ΟΣΥΠΑ) εάν «η κυβέρνηση δεν ξεκαθαρίσει το
συντομότερο τα σχέδιά της για την ΥΠΑ και κυρίως για το θεσμικό πλαίσιο μέσα
στο οποίο θα λειτουργήσει όταν τελειώσει το νέο αεροδρόμιο των Σπάτων».

Στη διάρκεια του τακτικού συνεδρίου της ΟΣΥΠΑ που ξεκίνησε χτες, από πλευράς
εργαζομένων τονίστηκε ότι η ΥΠΑ «ως υπηρεσία, που έχει την ευθύνη για τη
λειτουργία όλων των αεροδρομίων της χώρας, θα πρέπει να παραμείνει ενιαία και κρατική».

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N24</CAT>
<ED>
Κωδικός άρθρου: A16067N241</ED>
<ID>
ID:131452

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N24&aa=1</URL></REF>


Article

<CATEGORY>vin06</CATEGORY>

 <H2>Τα ψυγεία εντός των καταστημάτων
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Μόνον εντός. Ψυγεία παγωτών ή αναψυκτικών έξω από καταστήματα απαγορεύονται,
λέει και ο Άρειος Πάγος. Εξαιρούνται τα περίπτερα, λόγω ειδικών συνθηκών

ΤΑ ΨΥΓΕΙΑ παγωτών και αναψυκτικών απέκτησαν «βιτρίνα» κι άρχισαν (ιδίως στα
τουριστικά θέρετρα) να παίρνουν θέση, όλο και συχνότερα, έξω από καφέ-μπαρ,
ζαχαροπλαστεία και ψιλικατζίδικα. Την ίδια ώρα, όμως, οι ιδιοκτήτες όλων αυτών
των καταστημάτων βγαίνουν στην... παρανομία, αφού ο νόμος επιτρέπει να
υπάρχουν ψυγεία μόνον έξω από περίπτερα...

Οι καταστηματάρχες που διατηρούν ψυγεία με παγωτά, αναψυκτικά ή άλλα
τυποποιημένα είδη διατροφής εκτός του καταστήματος, απειλούνται με παραπομπή
στο δικαστήριο και χρηματικό πρόστιμο ­ όπως επισημαίνεται και με απόφαση του
Αρείου Πάγου. Σε κάθε περίπτωση, τα ψυγεία πρέπει να βρίσκονται μέσα στα
καταστήματα (με εξαίρεση τα περίπτερα) κι αν δεν απασχολεί σήμερα τη
Δικαιοσύνη σωρεία τέτοιων δικογραφιών, αυτό οφείλεται μόνο και μόνο στη
«διακριτικότητα» των αστυνομικών αρχών.

Το ζήτημα απασχόλησε το Ανώτατο Δικαστήριο, ύστερα από αίτηση αναίρεσης
ιδιοκτήτριας καφέ-ψητοπωλείου στην Ηγουμενίτσα, η οποία είχε καταδικαστεί το
1995 από το Πταισματοδικείο της πόλης σε χρηματικό πρόστιμο 15.000 δραχμών,
γιατί διατηρούσε σε μόνιμη βάση ψυγείο με παγωτά και αναψυκτικά έξω από το
κατάστημά της.

Το ποινικό τμήμα του Αρείου Πάγου απέρριψε την αίτησή της κι επικύρωσε το
πρόστιμο ως απόλυτα αιτιολογημένο, επισημαίνοντας ότι έχει παραβιαστεί σχετική
υγειονομική διάταξη (8577/83) που ρητά προβλέπει ότι τα ψυγεία τυποποιημένων
ειδών πρέπει να βρίσκονται εντός των καταστημάτων που έχουν άδεια για την
πώλησή αυτών των προϊόντων.

Το ζήτημα, μάλιστα, ετέθη και σε συνταγματική βάση στον Άρειο Πάγο, καθώς η
ιδιοκτήτρια του καφέ-ψητοπωλείου υποστήριξε ότι από την καταδίκη της και την
υγειονομική διάταξη παραβιάζεται η συνταγματική αρχή της ίσης μεταχείρισης των
πολιτών, αφού από την επίμαχη απαγόρευση εξαιρούνται οι ιδιοκτήτες περιπτέρων.

Αλλά, το Ανώτατο Δικαστήριο έκρινε ότι από την εξαίρεση που έχει θεσπιστεί για
τα περίπτερα «δεν παραβιάζονται τα όρια που τίθενται από τη συνταγματική αρχή
της ισότητας, αφού τα κριτήρια διαφοροποίησης της κατηγορίας αυτής είναι
γενικά και αντικειμενικά και βρίσκονται σε συνάρτηση με τις ειδικές συνθήκες
λειτουργίας των περιπτέρων από απόψεως στέγασης, χώρου και χρόνου λειτουργίας
των απασχολουμένων σε αυτά...».

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N24</CAT>
<ED>
Κωδικός άρθρου: A16067N242</ED>
<ID>
ID:131499

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N24&aa=2</URL></REF>


Article

<CATEGORY>vin06</CATEGORY>

 <H2>3.362 άτομα περισσεύουν στον ΟΣΕ...
</H2>
ΣΕ 3.362 άτομα ανέρχεται το πλεονάζον προσωπικό του ΟΣΕ, σύμφωνα με το
επιχειρησιακό σχέδιο που συνέταξε για τον Οργανισμό η εταιρεία Plan ΟΣΕ και
παρουσιάστηκε στη χθεσινή συνεδρίαση του Διοικητικού Συμβουλίου του.

Σύμφωνα με το ίδιο σχέδιο, το πλεονάζον προσωπικό ­ από το οποίο ο ΟΣΕ θα
πρέπει να απαλλαγεί έως το 2002 ­ βρίσκεται στους τομείς υποδομής (1.511
άτομα) και εκμετάλλευσης (1.418 άτομα), καθώς και στις διοικητικές υπηρεσίες
(347 άτομα).

Στο μεταξύ, τα ελλείμματα του ΟΣΕ σύμφωνα και με το επίσημο πόρισμα της
εταιρείας συμβούλων KPMG, που ανέλαβε την καταγραφή τους, ανέρχονται συνολικά
σε 606 δισ. δραχμές (σε περίπου 600 δισ. δρχ. τα υπολόγιζε πρόσφατα και το
υπουργείο Εθνικής Οικονομίας).

Αναλυτικά, τα 354 δισ. δρχ. του ελλείμματος αντιστοιχούν σε κεφάλαια δανείων,
τα 80 δισ. δρχ. σε τοκοχρεολύσια, τα 25 δισ. δρχ. σε οφειλές προς τους
προμηθευτές, τα 97 δισ. δρχ. σε προσαυξήσεις χρεών προς την Εφορία και τα 50
δισ. δρχ. σε οφειλές προς τους ασφαλιστικούς οργανισμούς.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N24</CAT>
<ED>
Κωδικός άρθρου: A16067N243</ED>
<ID>
ID:131536

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N24&aa=3</URL></REF>


Article

<CATEGORY>vin06</CATEGORY>

 <H2>Οι Κούρδοι ζητούν άδεια μετανάστευσης
</H2>
«Η ΜΕΤΑΝΑΣΤΕΥΣΗ είναι ο μοναδικός δρόμος που θα οδηγήσει στη λύση των
προβλημάτων μας».

Με αυτό το αίτημα και αναρτώντας πανό με παρόμοια συνθήματα οι Κούρδοι
πρόσφυγες που διαμένουν στον καταυλισμό της Περαχώρας Κορίνθου πραγματοποίησαν
χθες καθιστική διαμαρτυρία αρχίζοντας και απεργία πείνας.

Φορώντας μαύρες κορδέλες στα μέτωπά τους, χθες το μεσημέρι κατέκλυσαν τον
προαύλιο χώρο του καταυλισμού, αποφασισμένοι να μην υποχωρήσουν εάν δεν γίνει
δεκτό το αίτημά τους, να τους δοθούν άδειες μετανάστευσης προς άλλες χώρες.

Όπως δήλωσαν, δεν έχουν κανένα άλλο μέσο για να πείσουν πως ο μοναδικός δρόμος
για αυτούς είναι η μετανάστευση και θα αγωνιστούν ώστε το ελληνικό κράτος να
αποδεχθεί όσα ζητούν, δηλαδή μια καλύτερη τύχη σε κάποια άλλη γωνία της γης.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N24</CAT>
<ED>
Κωδικός άρθρου: A16067N244</ED>
<ID>
ID:131562

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N24&aa=4</URL></REF>


Article

<CATEGORY>vin06</CATEGORY>

 <H5>Ενδιαφέρον του CBS News για την πολυετή διαμάχη Αμερικανίδας και Έλληνα
</H5><H2>Έγιναν σίριαλ για τα παιδιά τους
</H2>
Μια Αμερικανίδα κατηγορεί τον Έλληνα πρώην σύζυγό της για αρπαγή και
σεξουαλική κακοποίηση των δύο ανήλικων παιδιών τους. Η υπόθεση, που έχει πάρει
τεράστιες διαστάσεις στην Αμερική, προκάλεσε το ενδιαφέρον σε ένα από τα
μεγαλύτερα τηλεοπτικά δίκτυα των Ηνωμένων Πολιτειών, του CBS News, το οποίο
έστειλε συνεργείο στην Κρήτη!ΗΡΑΚΛΕΙΟ

Η ιστορία χρονολογείται από το 1989 και ένα από τα πολλά της επεισόδια
διαδραματίστηκε χθες στο Τριμελές Πλημμελειοδικείο Ηρακλείου, όπου επρόκειτο
να συζητηθεί η μήνυση που έχει καταθέσει η Σέριλ Λεμάρ κατά του πρώην συζύγου
της, Στυλιανού Βουλγαρέλη, για την αρπαγή της δευτερότοκης κόρης τους
Δήμητρας, 10 χρόνων. Εκεί ήταν το συνεργείο του CBS που συνόδευε την
Αμερικανίδα και την οικογένειά της! Το θέμα μέσω του μεγάλου τηλεοπτικού
δικτύου έχει πάρει πολύ μεγάλες διαστάσεις στις ΗΠΑ. Ένας από τους λόγους
είναι και το γεγονός ότι η Λεμάρ κατηγορεί τον πρώην σύζυγό της ότι
κακοποιούσε σεξουαλικά τις δύο κόρες τους. Τόσο η Αμερικανίδα όσο και ο
Βουλγαρέλης, που γεννήθηκε στη Θεσσαλονίκη, αλλά τα τελευταία χρόνια ζει στο
Ηράκλειο, βρέθηκαν χθες στην αίθουσα του Τριμελούς Πλημμελειοδικείου. Η
υπόθεση όμως λόγω του προχωρημένου της ώρας αναβλήθηκε για τις 11 Ιουνίου
1998. Το γεγονός αυτό προκάλεσε την αντίδραση της Αμερικανίδας, η οποία
ζητούσε επίμονα να γίνει η δίκη. Απαιτούσε δε, να δει το παιδί της και
κατηγορούσε τον πρώην σύζυγό της ότι «είναι εγκληματίας στις Ηνωμένες Πολιτείες».

Τα ίδια επανέλαβε λίγο αργότερα και στο συνεργείο του CBS, επισημαίνοντας ότι
έχει να δει εδώ και πολλά χρόνια την κόρη της.

Η ΥΠΟΘΕΣΗ

Ο Στυλιανός Βουλγαρέλης πριν από το 1984 μετανάστευσε στις ΗΠΑ και
συγκεκριμένα στην Πολιτεία της Μασαχουσέτης, όπου δημιούργησε εστιατόρια τύπου
φαστ φουντ. Εκεί γνώρισε την Σέριλ Λεμάρ και παντρεύτηκαν το 1984. Ήταν ο
δεύτερος γάμος και για τους δύο τους.

Το ζευγάρι απέκτησε δύο παιδιά, την Ελλάδα, που σήμερα είναι 14 ετών, και τη
Δήμητρα, που είναι 10 ετών. Τα προβλήματα, όμως, δεν άργησαν να κάνουν την
εμφάνισή τους. Ο Βουλγαρέλης την κατηγόρησε ότι τον απατούσε και ήθελε να
διαλύσει την οικογένειά τους και η Λεμάρ τον κατήγγειλε ότι κακοποιούσε
σεξουαλικά τις δύο κόρες τους.

Το 1988 το ζευγάρι ήταν σε διάσταση όταν η Αμερικανίδα παρουσίασε στο
δικαστήριο τις ιατρικές πραγματογνωμοσύνες δύο ιδιωτών γιατρών, οι οποίοι
βεβαίωναν την σεξουαλική κακοποίηση των δύο κοριτσιών. Το δικαστήριο ανέθεσε
στην κοινωνική πρόνοια τη νομική επιμέλεια τω παιδιών, στην μητέρα τη φυσική
επιμέλεια και στον πατέρα το δικαίωμα να τα βλέπει κάποιες ημέρες τον μήνα με
την προϋπόθεση ότι οι συναντήσεις θα γίνονταν παρουσία κοινωνικού λειτουργού. 
Σύμφωνα δε με τον δικηγόρο του Βουλγαρέλη, κ. Μαρίνο Σμπώκο, δεν επιτρεπόταν
να μιλάει στην ελληνική γλώσσα με τα παιδιά του παρά μόνο στον αγγλική. Σε μια
στιγμή απόγνωσης, όπως αναφέρει ο ίδιος, και ενώ είχε καταστραφεί οικονομικά
από τους συνεχείς δικαστικούς αγώνες, πήρε τις 2 κόρες του και επέστρεψε στην Ελλάδα.

Η πρώην σύζυγός του κίνησε αμέσως τις διαδικασίες προκειμένου να πάρει πίσω τα
παιδιά της. 
Έφερε την απόφαση του αμερικανικού δικαστηρίου στο Μονομελές Πρωτοδικείο
Αθηνών, το οποίο την έκρινε εκτελεστή. Κατάφερε να πάρει πίσω στην Μασαχουσέτη
την μεγάλη κόρη τους, από την Ελλάδα, όχι όμως και τη Δήμητρα, την οποία ο
Βουλγαρέλης είχε κρύψει από την μητέρα της. Έκτοτε ο Βουλγαρέλης καταγγέλλει
ότι η Λεμάρ δεν τον αφήνει να επικοινωνεί με την κόρη του, ενώ και ο ίδιος δεν
της επιτρέπει να πάρει τη Δήμητρα κοντά της.

Καταγγέλλει την πρώην σύζυγό του ότι τον κατηγόρησε άδικα για την κακοποίηση
των δύο θυγατέρων τους και επικαλείται την ιατρική πραγματογνωμοσύνη που έκανε
για τα κορίτσια ο ιατροδικαστής Κρήτης κ. Μανώλης Φραγκούλης, που αναφέρει ότι
δεν πιστοποιείται ιατρικώς η καταγγελία. 
Η Δήμητρα στο μεταξύ όλα αυτά τα χρόνια φοιτούσε στο Ίδρυμα της Παναγίας
Καλυβιανής, ενώ ο πατέρας της, που συνεχίζει να αντιμετωπίζει οικονομικά
προβλήματα, δουλεύει όποτε βρει εργασία. 
Η Λεμάρ, η οποία συνεχίζει τον αγώνα για να πάρει και την άλλη κόρη της στις
ΗΠΑ, στο μεταξύ παντρεύτηκε για 3η φορά και απέκτησε άλλα δύο παιδιά. 
Το 1995 έκανε απανωτές μηνύσεις εναντίον του πρώην συζύγου της, στην Ελλάδα,
για αρπαγή ανηλίκου και ζητεί από το δικαστήριο του Ηρακλείου να αποδώσει
δικαιοσύνη και να υποχρεώσει τον Βουλγαρέλη να τις επιστρέψει τη 10χρονη κόρη τους.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N45</CAT>
<ED>
Κωδικός άρθρου: A16067N451</ED>
<ID>
ID:131453

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N45&aa=1</URL></REF>


Article

<CATEGORY>vin06</CATEGORY>

 <H2>Το τελευταίο ποτό στο μπαρ έφερε το φονικό
</H2>
<AUTHOR>ΚΩΣΤΑΣ ΜΠΟΓΔΑΝΙΔΗΣ</AUTHOR>

ΡΕΘΥΜΝΟ

ΜΙΛΗΣΑΝ τα όπλα χθες τα ξημερώματα στο Ρέθυμνο. Εικοσιεπτάχρονος ιδιοκτήτης
μπαρ, στο κέντρο της πόλης, πυροβόλησε δύο εξαδέλφια από την Αρχοντική
Ρεθύμνου σκοτώνοντας τον ένα και τραυματίζοντας σοβαρά το άλλο. Από τις
σφαίρες του όπλου του Γιώργου Βασιλακάκη ­ σύμφωνα πάντα με την Αστυνομία ­
σκοτώθηκε ο Αλέξανδρος Κυμνιώνης του Μάρκου, 40 χρόνων, υδραυλικός, ενώ ο
συνονόματος πρώτος εξάδελφός του, 30 χρόνων, αγρότης, τραυματίστηκε σοβαρά και
κινδυνεύει να μείνει ανάπηρος. Το φονικό έγινε χθες τα ξημερώματα στην οδό
Αρκαδίας 293, στο Ρέθυμνο.

Σύμφωνα με πληροφορίες, τα δύο εξαδέλφια μαζί με ένα τρίτο άγνωστο άτομο και
μια αλλοδαπή γυναίκα περίπου στις 4 τα ξημερώματα πήγαν στο μπαρ «Τέμπλο» του
Βασιλακάκη για ένα τελευταίο ποτό. Εκείνη την ώρα το μαγαζί έκλεινε και ο
ιδιοκτήτης του αρνήθηκε να τους σερβίρει. Η μια κουβέντα έφερε την άλλη, με
αποτέλεσμα ο Βασιλακάκης να λογομαχήσει με τα δύο εξαδέλφια σε πολύ έντονο ύφος.

Συγκεχυμένες είναι οι πληροφορίες για το πώς έγινε το φονικό. Ο Βασιλακάκης
φέρεται να πυροβόλησε εναντίον των δύο ανδρών, οι οποίοι δεν πρέπει να
οπλοφορούσαν, αφού δεν βρέθηκαν κάλυκες άλλου όπλου, ενώ και στην κατοχή τους
οι αστυνομικοί δεν ανακάλυψαν κάτι σχετικό. Από τις σφαίρες τα εξαδέλφια
Κυμνιώνη έπεσαν στο δάπεδο σοβαρά τραυματισμένοι. Ο ιδιοκτήτης του μπαρ
φέρεται να τους μετέφερε έξω από το μαγαζί του και αφού κλείδωσε,
εξαφανίστηκε. Πληροφορίες ανέφεραν ότι ο Βασιλακάκης μέσω τρίτων είχε εκφράσει
την πρόθεση να παραδοθεί στην Αστυνομία, αλλά μέχρι αργά το βράδυ δεν είχε
εμφανιστεί. Τους αιμόφυρτους άνδρες ανακάλυψε στις 5 παρά 15' το πρωί
περαστικός, ο οποίος ειδοποίησε αμέσως την Αστυνομία. Τα δύο εξαδέλφια
μεταφέρθηκαν εσπευσμένα στο Γενικό Νοσοκομείο Ρεθύμνου σε κρίσιμη κατάσταση. Ο
40χρονος υδραυλικός, με 3 διαμπερή τραύματα, τα δύο στο θώρακα, και το άλλο
στο χέρι, δεν άντεξε. Στις 8.30 το πρωί υπέκυψε πριν μεταφερθεί στο
Πανεπιστημιακό Νοσοκομείο Ηρακλείου. Ο 30χρονος εξάδελφός του, με ένα τυφλό
τραύμα στο δεξί ημιθωράκιο, στις 9 το πρωί μεταφέρθηκε στο ΠΕΠΑΓΝΗ, όπου
υποβλήθηκε σε χειρουργική επέμβαση και σύμφωνα με πληροφορίες κινδυνεύει να
μείνει παράλυτος. Νοσηλεύεται σε σοβαρή κατάσταση.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N45</CAT>
<ED>
Κωδικός άρθρου: A16067N452</ED>
<ID>
ID:131500

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N45&aa=2</URL></REF>


Article

<CATEGORY>vin11</CATEGORY>

 <H2>Για το ναυάγιο του «ΔΥΣΤΟΣ»
</H2>
Στο ρεπορτάζ των «ΝΕΩΝ» για τον τρόπο με τον οποίο βυθίστηκε το «ΔΥΣΤΟΣ», που
δημοσιεύτηκε στο φύλλο του περασμένου Σαββάτου, απαντά ο διευθύνων σύμβουλος
και γενικός διευθυντής της πλοιοκτήτριας εταιρείας Ηρακλής, κ. Νικόλαος
Μαύρος:«ΤΟ ΟΛΟ σενάριο για τις συνθήκες του ναυαγίου και που, όπως αναφέρεται
στο δημοσίευμα, προέρχεται από τους τεχνικούς συμβούλους της άλλης πλευράς,
είναι αποκύημα φαντασίας και δεν έχει ως εκ τούτου σχέση με τα γεγονότα.

Γίνεται αναφορά σε ρήγμα το οποίο ποτέ δεν υπήρξε, από πουθενά δεν προκύπτει,
δεν απασχόλησε τους πραγματογνώμονες και έχει σκοπό να αλλάξει το προηγούμενο
επίσης ανυπόστατο σενάριο που έκανε λόγο για κατακρήμνιση εσωτερικών χώρων.

Από το απαντητικό "σημείωμα" των πραγματογνωμόνων, σαφώς και δεν προκύπτει ότι
το πλοίο "ψήλωσε" μετά τα Σκάτζουρα, παρά το ότι αυτό θα ήταν απολύτως λογικό
υπό τις επικρατούσες καιρικές συνθήκες.

Αντιθέτως, στο "σημείωμα" αναφέρεται ότι μετά την παράλλαξη της νησίδος Κόρακα
(Σκατζούρια) σε απόσταση 6 μιλίων, το πλοίο ακολούθησε πορεία 137Ψ πράγμα που
σημαίνει ότι δεν "ψήλωσε" καθόλου.

Τα σημειούμενα στο σκαρίφημα "ρήγματα" που εμφανίσθηκαν, όπως αναφέρεται, μετά
την έκρηξη της 5-2-97, δηλαδή 40 ημέρες μετά την ανατροπή του πλοίου, είναι
σαφές ότι ουδεμία σχέση έχουν με τις συνθήκες του ναυαγίου το βράδυ της 28-12-96.

Ένας μεγάλος αριθμός δυτών υπό τον πλήρη έλεγχο και καθοδήγηση των λιμενικών
αρχών των προανακριτών και των πραγματογνωμόνων, επιθεωρούσε σπιθαμή προς
σπιθαμή το πλοίο επί 40 ημέρες και προέβη σε δύο βιντεοσκοπήσεις κατ' εντολήν
των. 
Ουδείς δε, ανέφερε το παραμικρό ρήγμα σε οποιοδήποτε σημείο του σκάφους ή του καταστρώματος.

Το πλοίο επέπλεε επί πέντε ημέρες παρά το συνολικό βάρος του που ξεπερνούσε
τους 8.000 τόνους, πράγμα που απλά σημαίνει πλήρη στεγανότητα όλων των χώρων
του. Χαρακτηρίστηκε δε, από Έλληνες και ξένους ειδικούς σε θέματα αντοχής
πλοίων, ως φαινόμενο μοναδικό, που αποδεικνύει περίτρανα την αρίστη κατάστασή
του, που είναι αποτέλεσμα της υποδειγματικής του συντήρησης.

Οτιδήποτε είναι δυνατόν να συνέβη στο βυθισμένο πλοίο που επικάθεται του βυθού
επί έναν και πλέον χρόνο, δεν μπορεί να εμφανίζεται τώρα ως εύρημα που έχει
οποιαδήποτε σχέση με τα γεγονότα που οδήγησαν στην ανατροπή του πλοίου την 28-12-96».

Η απάντηση των «ΝΕΩΝ»: 
Τα στοιχεία που αναφέρονται στο ρεπορτάζ του Σαββάτου, καθώς και η φωτογραφία
με το «μπάλωμα» του ρήγματος περιέχονται στην έκθεση του πορίσματος που έχει
κατατεθεί στην Εισαγγελία Πειραιά.

Υπενθυμίζεται επίσης η δημόσια αναφορά του προϊσταμένου της Εισαγγελίας
Πρωτοδικών Πειραιά κ. Αριστείδη Φραγκιαδάκη, στις 4 Φεβρουαρίου 1998, ο οποίος
αναφέρθηκε στο ρήγμα της πλώρης και τη φωτογραφία με το «μπάλωμα».

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N46</CAT>
<ED>
Κωδικός άρθρου: A16067N461</ED>
<ID>
ID:131441

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N46&aa=1</URL></REF>


Article

<CATEGORY>vin07</CATEGORY>

 <H5>ΣΤΑ ΣΚΑΡΙΑ ΣΥΜΦΩΝΙΑ ΓΙΑ ΠΑΓΚΟΣΜΙΑ ΚΥΒΕΡΝΗΣΗ
</H5><H5>Τι θα γίνουν οι εθνικές κυβερνήσεις;
</H5><H2>Το κράτος πολυεθνικών
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

Εμπορικά σήματα. Η σημαία του μέλλοντος στο παγκόσμιο κράτος των πολυεθνικών

Η παγκόσμια κυβέρνηση είναι εδώ. Με συμφωνία, που αναμένεται να
οριστικοποιηθεί τον Απρίλιο, θα περάσει στα χέρια των πολυεθνικών εταιρειών.
Τι θα απογίνει η δημοκρατία;ΟΛΑ ΕΓΙΝΑΝ αθόρυβα. Καμία από τις χώρες που πριν
από τρία χρόνια άρχισαν τις μαραθώνιες διαπραγματεύσεις για την Πολυμερή
Συμφωνία για τις Επενδύσεις δεν άφηνε τίποτα να διαρρεύσει. Τις τελευταίες
ημέρες οι οξείς τόνοι της αντιπαράθεσης Γαλλίας - ΗΠΑ διαπέρασαν όμως τις
πόρτες που εδώ και τρία χρόνια παρέμεναν ερμητικά κλειστές, στην αίθουσα όπου
διεξάγονται οι διαπραγματεύσεις, στην έδρα του Οργανισμού Οικονομικής
Συνεργασίας και Αναπτύξεως, στο Παρίσι.

Η Πολυμερής Συμφωνία είναι ένα νέο σύνολο διεθνών κανόνων που θα δίνει στις
επιχειρήσεις το δικαίωμα να αγοράζουν, να πωλούν και να εγκαθίστανται όπου
θέλουν στον κόσμο, χωρίς κανένα εμπόδιο από τις εθνικές κυβερνήσεις. Εν
ονόματι της απελευθέρωσης των αγορών οι πολυεθνικές εταιρείες θα μπορούν να
μηνύουν τις εθνικές κυβερνήσεις όποτε θεωρούν ότι οι εθνικές νομοθεσίες
βλάπτουν τα συμφέροντά τους. Θα μπορούν να εξουδετερώνουν το νομοθετικό έργο
των εθνικών κοινοβουλίων, να ακυρώνουν εργατικές νομοθεσίες, να προσβάλλουν
διεθνείς συνθήκες ­ ακόμη και του ΟΗΕ ­ έστω και αν αυτές προστατεύουν το
περιβάλλον ή το κλίμα. Πρώτη φορά το μεγάλο πολυεθνικό κεφάλαιο θα έχει
περισσότερη εξουσία και ελευθερία δράσης από τις εθνικές κυβερνήσεις. Η
Πολυμερής Συμφωνία χαρακτηρίζεται «το σύνταγμα της παγκοσμιοποιημένης οικονομίας».

ΓΑΛΛΙΚΗ ΠΡΟΕΙΔΟΠΟΙΗΣΗ

Η απειλή είναι όμως ορατή από ολοένα και περισσότερες χώρες. Προσπαθώντας να
ξεφύγει από τον ασφυκτικό εναγκαλισμό του αμερικανικού πολιτιστικού
ιμπεριαλισμού, όπως εκφράζεται από τη βιομηχανία του Χόλιγουντ, η Γαλλία
προειδοποιεί ότι θα μποϊκοτάρει τη συμφωνία, αν δεν εξαιρεθούν από αυτήν τα
βιβλία, οι κινηματογραφικές ταινίες και τα τηλεοπτικά προγράμματα. «Χωρίς
"πολιτιστική εξαίρεση" δεν θα υπάρξει συμφωνία» λέει ορθά - κοφτά ο Ζοσπέν.

Ενδοιασμούς για τη συμφωνία εκφράζουν και ο Καναδάς και η Αυστραλία, όμως η
Γαλλία είναι η χώρα που κρατάει ψηλά τη σημαία στον αγώνα κατά της δικτατορίας
των πολυεθνικών. Το Παρίσι απειλεί να αποσυρθεί, θεωρώντας προκλητική την
απόπειρα των ΗΠΑ, μέσω της συμφωνίας, να προσδώσουν στην εθνική τους νομοθεσία
υπερεθνικό χαρακτήρα. Και αντιδρά με οργή στην εμμονή της Ουάσιγκτον να
υποχρεώσει άλλες χώρες να εφαρμόσουν νόμους που έχει ψηφίσει το Κογκρέσο: όπως
ο νόμος Χελμς - Μπάρτον, που απαγορεύει στις ξένες εταιρείες να επενδύουν στην
Κούβα ή η νομοθετική πράξη περί κυρώσεων κατά της Λιβύης και του Ιράν.

ΑΠΟ ΤΟΝ ΟΟΣΑ

Η συμφωνία, που έχει προγραμματιστεί να υπογραφεί στα τέλη Απριλίου από τους
υπουργούς των 29 χωρών - μελών του ΟΟΣΑ, αποτελεί επέκταση προηγούμενων
διεθνών εμπορικών συμφωνιών, όπως η Γενική Συμφωνία Δασμών και Εμπορίου (GATT)
και η Βορειοαμερικανική Συμφωνία Ελεύθερου Εμπορίου (NAFTA). Ο ΟΟΣΑ
ισχυρίζεται ότι θα δώσει νέα ώθηση στην ανάπτυξη, την απασχόληση και θα
ανυψώσει το βιοτικό επίπεδο. Όμως πάνω από όλα θα δημιουργήσει έναν κόσμο όπου
το κεφάλαιο θα μπορεί να κυκλοφορεί χωρίς κανέναν απολύτως περιορισμό.

Από την κοινωνία των πολιτών λοιπόν στην κοινωνία των επενδυτών; Αυτός ακριβώς
είναι ο κίνδυνος που επισημαίνουν δεκάδες μη κυβερνητικές οργανώσεις σε όλον
τον κόσμο. Αν η συμφωνία θα είναι το «σύνταγμα» της νέας παγκόσμιας
κοινότητας, αυτή η κοινότητα θα αφορά μόνο τους κερδοσκόπους.

ΠΕΡΙΣΣΟΤΕΡΕΣ από 600 μη κυβερνητικές οργανώσεις από 67 χώρες έχουν συμπήξει
μέτωπο κατά της Πολυμερούς Συμφωνίας. Και προειδοποιούν ότι η υπογραφή της θα
αχρηστεύσει την ψήφο των πολιτών.

Από τη στιγμή που μια χώρα θα την υπογράψει, δεν θα μπορεί να αποσυρθεί για
μία πενταετία, ενώ θα δεσμεύεται από αυτήν για 15 χρόνια. Σε περίπτωση
παραβίασής της από κάποια χώρα, η «θιγόμενη» πολυεθνική εταιρεία θα μπορεί να
τη σύρει στα διεθνή δικαστήρια. Τι θα απογίνουν λοιπόν οι εθνικές κυβερνήσεις;
Θα μπορούσε μια κυβέρνηση να τα βάλει με έναν βαρόνο του Τύπου που θα πουλούσε
τις εφημερίδες του κάτω του κόστους; Οι δικηγόροι του Μέρντοκ, ας πούμε, θα
ισχυρίζονταν αμέσως ότι η συγκεκριμένη κυβέρνηση μεροληπτεί κατά της News
Corporation. Υπάρχει το προηγούμενο του Καναδά. Όταν, πέρυσι, η καναδική
κυβέρνηση απαγόρευσε τη χρήση της επικίνδυνης τοξικής ουσίας ΜΜΤ στη βενζίνη,
η εταιρεία που την παρήγε αντέδρασε με αγωγή αποζημίωσης 251 εκατομμυρίων
δολαρίων. Η υπόθεση βρίσκεται ακόμη στα δικαστήρια. Μοναδική ελπίδα των
αντιπάλων της Πολυμερούς Συμφωνίας για τις Επενδύσεις είναι οι βαθιές
διαφωνίες που διχάζουν τις χώρες του ΟΟΣΑ. Υπάρχει μεγάλη ένταση, λένε, στις
ευρωπαϊκές κυβερνήσεις. Ακόμη και στο Κογκρέσο κάποιοι χαμογελούν στην
προοπτική ενός ναυαγίου των συνομιλιών.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N47</CAT>
<ED>
Κωδικός άρθρου: A16067N471</ED>
<ID>
ID:131437

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N47&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Τρομακτικό
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

ΑΚΟΜΗ και μέχρι την Κύπρο και το Αιγαίο θα μπορούσαν να φτάσουν τα θανατηφόρα
χημικά αέρια του Ιράκ σε περίπτωση που γινόταν αεροπορική επίθεση στις
στρατιωτικές αποθήκες του Σαντάμ, όπου ενδεχομένως υπάρχουν αποθέματα χιλιάδων
τόνων υπερίτη (χρησιμοποιήθηκε κατά κόρον ακόμη και στον Α' Παγκόσμιο Πόλεμο).

Αυτό προειδοποιούν οι Ρώσοι στρατιωτικοί και η Ρωσική Μετεωρολογική Υπηρεσία,
υπογραμμίζοντας μάλιστα ότι εάν η ποσότητα των αποθηκευμένων χημικών είναι
μεγάλη, τότε ίσως να μην μείνει τίποτε ζωντανό σε μία ακτίνα 600-700 χιλιομέτρων.

Παρ' όλα αυτά, η αμερικανική πλευρά ­ με την υποστήριξη και της Βρετανίας ­
ετοιμάζεται για τη «Βροντή της Ερήμου». Όπως γράφει η «Ουάσιγκτον Ποστ»: «Τα
πρώτα πλήγματα θα δοθούν με πυραύλους Κρουζ από τα αμερικανικά πλοία που θα
καταστρέψουν και τα προεδρικά μέγαρα του Σαντάμ και το αρχηγείο των υπηρεσιών
ασφαλείας. Τα επόμενα λεπτά, βομβαρδιστικά F-117 θα φτάσουν από το Κουβέιτ και
θα πλήξουν με βόμβες ενός τόνου, που θα κατευθύνονται με λέιζερ, τις
εγκαταστάσεις αεράμυνας ή παραγωγής βιολογικών και χημικών όπλων». Σύμφωνα με
τους ηλεκτρονικούς υπολογιστές του Πενταγώνου, από τον ανελέητο πενθήμερο
βομβαρδισμό (300 ρίψεις την ημέρα) θα σκοτωθούν 1.500 Ιρακινοί στρατιώτες και
άμαχοι πολίτες και 5-6 Αμερικανοί πιλότοι.

Για τους χιλιάδες «τριτοκοσμικούς» των γειτονικών χωρών που ίσως κινδυνεύσουν
από τα χημικά όπλα και για την ανυπολόγιστη οικολογική καταστροφή που ίσως
προκληθεί... κουβέντα.

Τι αξία μπορούν να έχουν όλα αυτά μπροστά στην απόφαση του κ. Κλίντον να
εμφανισθεί αποφασιστικός και πανίσχυρος, αλλά και για να ενισχύσει την
αυτοπεποίθηση του αμερικανικού λαού;

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N47</CAT>
<ED>
Κωδικός άρθρου: A16067N472</ED>
<ID>
ID:131527

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N47&aa=2</URL></REF>


Article

<CATEGORY>vin07</CATEGORY>

 <H5>ΑΠΕΙΛΗ ΟΙΚΟΛΟΓΙΚΗΣ ΚΑΤΑΣΤΡΟΦΗΣ ΑΠΟ ΤΑ ΑΕΡΙΑ ΤΩΝ ΧΗΜΙΚΩΝ ΤΟΥ ΙΡΑΚ, ΕΑΝ ΤΟ
ΧΤΥΠΗΣΟΥΝ ΟΙ ΗΠΑ
</H5><H2>Ολέθριες συνέπειες στο Αιγαίο
</H2>
Το ενδεχόμενο να προκληθεί τεράστια οικολογική καταστροφή μετά τον
βομβαρδισμό αποθηκών με χημικά - βιολογικά όπλα στο Ιράκ, με άγνωστα
επακόλουθα για τις χώρες της περιοχής, ακόμα και την Ελλάδα και την Κύπρο,
επισήμανε χθες ο Ρώσος υπουργός Εξωτερικών Γεβγκένι Πριμακόφ.

«ΔΕΝ ΕΙΜΑΙ στρατιωτικός και δεν είμαι σε θέση να γνωρίζω αν έχουν μείνει πολλά
αποθέματα βιολογικών και χημικών όπλων στο Ιράκ. Άκουσα όμως τόσο τον υπουργό
Άμυνας των ΗΠΑ όσο και τον Ρώσο υπουργό Άμυνας να δηλώνουν στη Μόσχα ότι σε
περίπτωση που το Ιράκ δεχτεί πλήγμα και διαθέτει ακόμα χημικά και βιολογικά
όπλα, τότε θα κινδυνεύσουν γειτονικές χώρες.

«Η Ρωσία και η Ελλάδα δεν βλέπουν με καλό μάτι την χρησιμοποίηση όπλων στο
Ιράκ και συνεργάζονται για την επίλυση του ζητήματος ώστε να αποτραπούν
σοβαρότατα επακόλουθα», κατέληξε ο Ρώσος υπουργός Εξωτερικών στην κοινή
συνέντευξη Τύπου που έδωσε με τον Θόδωρο Πάγκαλο.

ΒΙΟΧΗΜΙΚΟ ΣΥΝΝΕΦΟ

Στην Κύπρο και στο Αιγαίο προς Δυσμάς, στο Ουζμπεκιστάν και στο Τατζικιστάν
προς Ανατολάς αναμένεται να προκληθούν ανυπολόγιστες καταστροφές αν «βοηθήσει
ο καιρός» και μεταφέρει το βιοχημικό σύννεφο από το Ιράκ, στην περίπτωση που
τα καταστρέψουν οι Αμερικανοί από αέρος.

Την προειδοποίηση για τον κίνδυνο οικολογικών καταστροφών σε μια ευρύτατη
περιοχή όχι μόνο της Μέσης Ανατολής, αλλά και της πρώην ΕΣΣΔ, απηύθυναν στη
Μόσχα ο υπουργός Άμυνας στρατάρχης Σεργκέεφ, ο εκπρόσωπος του ρωσικού
υπουργείου Εξωτερικών και η Ρωσική Μετεωρολογική Υπηρεσία, όπως προβάλλουν με
εντυπωσιακά πρωτοσέλιδά τους οι ρωσικές εφημερίδες «Ιζβέστια» και
«Νιζαβίσιμαγια Γκαζέτα». Σύμφωνα με τα στοιχεία που δημοσιεύτηκαν στις ρωσικές
εφημερίδες, η ρωσική ΕΜΥ, χρησιμοποιώντας και την πείρα της από τις
καταστροφές του Τσερνόμπιλ και του Τομσκ-7, υπολόγισε με μέθοδο μαθηματικής
εξομοίωσης, και με την προϋπόθεση ότι επικρατούν διαφορετικές μετεωρολογικές
συνθήκες, πως σε περίπτωση που καταστραφούν έπειτα από εναέριο βομβαρδισμό
δέκα χιλιάδες τόνοι αερίου μουστάρδας, το αποτέλεσμα θα είναι φρικιαστικό: δεν
θα έμενε τίποτα ζωντανό σε ακτίνα 600-700 χλμ., ενώ οι καταστροφές θα
εκτείνονταν σε μια μεγάλη περιοχή ακόμη και χωρών που δεν συνορεύουν άμεσα με
το Ιράκ (όπως οι πρώην σοβιετικές δημοκρατίες του Ουζμπεκιστάν, Τατζικιστάν
και Αζερμπαϊτζάν).

Ποιες ακριβώς χώρες και περιοχές θα πλήξει στο υποθετικό αυτό ενδεχόμενο το
δηλητηριώδες νέφος θα εξαρτηθεί από τις μετεωρολογικές συνθήκες και κυρίως τη
φορά των ανέμων τη στιγμή της επίθεσης.

ΕΚΛΥΣΗ ΤΟΞΙΚΩΝ

Η «Νιζαβίσιμαγια Γκαζέτα» δημοσιεύει συνέντευξη για το ίδιο θέμα του κορυφαίου
Αμερικανού οικολόγου Ολέγκ Κισιλιόφ, διευθυντή του Ομοσπονδιακού Ινστιτούτου
Γρίπης και Ιώσεων. Σύμφωνα με τον Αμερικανό επιστήμονα, η «καταστροφή μεγάλης
ποσότητας χημικών όπλων σε συνθήκες έκρηξης, δηλαδή μεγάλης θερμοκρασίας και
πίεσης, μπορεί να οδηγήσει σε ανεξέλεγκτες χημικές αντιδράσεις και έκλυση στην
ατμόσφαιρα γιγαντιαίων ποσοτήτων γνωστών, αλλά και λιγότερο γνωστών τοξικών
ουσιών». Αυτό μπορεί να προκαλέσει, όπως δείχνει και το προηγούμενο του
Τσερνόμπιλ, «οικολογική καταστροφή σε εκτεταμένη περιοχή της Εγγύς Ανατολής»
από τις ουσίες που θα εκλυθούν, ενώ απειλούνται να σημειωθούν κρούσματα
«ασθενειών ασαφούς αιτιολογίας», όπως αυτή που έπληξε τους Αμερικανούς και
Βρετανούς στρατιώτες στον προηγούμενο πόλεμο του Κόλπου ­ το γνωστό ως
«σύνδρομο του Κόλπου». Μετά τις αντιρρήσεις της Σαουδικής Αραβίας, τα
περισσότερο κρατίδια του Κόλπου δεν δείχνουν προθυμία να χρηματοδοτήσουν το
συνεχώς αυξανόμενο κόστος της σχεδιαζόμενης στρατιωτικής επιχείρησης εναντίον
του Ιράκ: Τα έξοδα της «Βροντής της Ερήμου» έχουν φτάσει τα τρία
δισεκατομμύρια δολάρια και θα μπορούσαν να ξεπεράσουν τα πέντε, σύμφωνα με
τους ειδικούς. Τα έξοδα επιχειρησιακής λειτουργίας ενός μόνου αεροπλανοφόρου
και της συνοδείας του ξεπερνούν το ένα εκατομμύριο δολάρια την ημέρα.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N48</CAT>
<ED>
Κωδικός άρθρου: A16067N481</ED>
<ID>
ID:131438

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N48&aa=1</URL></REF>


Article

<CATEGORY>vin07</CATEGORY>

 <H2>Στην ομίχλη αποδίδεται η συντριβή του Αιρμπάς με 197 επιβάτες
</H2>
ΝΕΚΡΟΙ είναι και οι 197 επιβάτες και τα μέλη του πληρώματος του Αιρμπάς 300
των Κινεζικών Αερογραμμών (CAL) της Ταϊβάν που συνετρίβη χθες στο αεροδρόμιο
της Ταϊπέι εξαιτίας της πυκνής ομίχλης.

Ο αντιπρόεδρος της εταιρείας δήλωσε ότι ο κυβερνήτης του αεροσκάφους ζήτησε
για δεύτερη φορά άδεια προσγείωσης μετά την αποτυχημένη πρώτη προσπάθειά του
εξαιτίας της ομίχλης, αλλά αμέσως μετά έχασε την επαφή με τον πύργο ελέγχου.

Το αεροπλάνο κατά τη δεύτερη προσπάθεια προσγείωσης κτύπησε πάνω σε
τουλάχιστον τρεις πολυκατοικίες προτού συντριβεί στο έδαφος και πάρει φωτιά.

Το αεροπλάνο έχει διαλυθεί, ενώ καμένα πτώματα έχουν διασκορπιστεί στην
περιοχή, όπου μέλη των σωστικών συνεργείων αγωνίζονταν μέσα στο σκοτάδι να
εντοπίσουν τυχόν επιζώντες.

Μία ώρα μετά το δυστύχημα δεν είχε βρεθεί κανένας επιζών. Ένα παιδί που
μεταφέρθηκε σε κρίσιμη κατάσταση στο νοσοκομείο υπέκυψε λίγο αργότερα.

Μεταξύ των θυμάτων είναι ο διοικητής της κεντρικής τράπεζας της Ταϊβάν και
πολλοί ξένοι.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N48</CAT>
<ED>
Κωδικός άρθρου: A16067N482</ED>
<ID>
ID:131492

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N48&aa=2</URL></REF>


Article

<CATEGORY>vin07</CATEGORY>

 <H2>Δεν θα εκτελεστεί ο Γερμανός
</H2>
Ο ΓΕΡΜΑΝΟΣ επιχειρηματίας Χέλμουτ Χόφερ, ο οποίος έχει καταδικασθεί σε θάνατο
στο Ιράν για την παράνομη ερωτική του σχέση με νεαρά μουσουλμάνα, δεν θα
εκτελεσθεί, εάν μπορέσει να αποδείξει ότι είναι μουσουλμάνος, δήλωσε ο
ανώτατος εισαγγελέας του Ιράν Αγιατολάχ Μοχαμάντ Γιαζντί.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N48</CAT>
<ED>
Κωδικός άρθρου: A16067N483</ED>
<ID>
ID:131530

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N48&aa=3</URL></REF>


Article

<CATEGORY>vin07</CATEGORY>

 <H5>ΔΙΨΟΥΣΕ ΠΑΝΤΑ ΓΙΙΑ ΑΝΔΡΕΣ ­ ΗΤΑΝ ΕΘΙΣΜΕΝΗ ΣΤΙΣ ΑΜΦΕΤΑΜΙΝΕΣ
</H5><H5>Με τον Σινάτρα μετά τον θάνατο του Ωνάση
</H5><H2>Σεξουαλικά αχόρταγη η Τζάκυ
</H2>
Τζάκυ Ο. Η πραγματική της εικόνα έρχεται στο φως της δημοσιότητας τέσσερα
χρόνια μετά τον θάνατό της

Οι Αμερικανοί τη λάτρεψαν, μαγεμένοι από τη χάρη και τη γοητεία της και
γοητευμένοι από το κουράγιο και την αυτοσυγκράτηση που επέδειξε μετά τη
δολοφονία του συζύγου της, προέδρου Τζων Κέννεντυ. Και όμως, ελάχιστοι
γνώριζαν την πραγματική Τζάκυ. Πίσω από την εικόνα που είχε πλάσει, κρυβόταν
μία γυναίκα εθισμένη στις αμφεταμίνες, σεξουαλικά αχόρταγη, που είχε σχέσεις
με γνωστούς άνδρες, εν μέρει για να εκδικηθεί τα ερωτικά παραστρατήματα του
διάσημου άνδρα της.ΤΩΡΑ, τέσσερα χρόνια μετά τον θάνατό της, έρχεται στο φως η
αλήθεια για την πραγματική Τζάκυ, μέσα από το βιβλίο του διακεκριμένου
Αμερικανού βιογράφου Κρίστοφερ Άντερσεν «Η Τζάκυ μετά τον Τζακ». Με
σεξουαλικές ορέξεις που ούτε ο Τζων Κέννεντυ δεν μπορούσε να ικανοποιήσει, με
ακόρεστη δίψα για πλούτη και δόξα, με αληθινή ψύχωση για τα ψώνια και με
πωρωμένη αδιαφορία για όσους πλήγωνε, η Τζάκυ συνδύαζε όλα αυτά με μια
απαράμιλλη αφοσίωση για τα παιδιά της.

ΜΕ ΤΟΝ ΩΝΑΣΗ

Για τρεις και πλέον δεκαετίες μετά τον θάνατο του Τζων Κέννεντυ, ξέχναγε τη
μοναξιά της στην αγκαλιά διάφορων ανδρών, πνιγμένη στο κοκτέιλ των αμφεταμινών
που της χορηγούσε ο Δρ Μαξ Τζέικομπσον, γνωστός στην οικογένεια Κέννεντυ ως «ο
Δρ Ευεξία», ο οποίος ήδη από το 1960 είχε εθίσει και τον πρόεδρο.

Δεν είχαν περάσει ούτε 48 ώρες από τον θάνατο του Τζων Κέννεντυ, όταν ο
Αριστοτέλης Ωνάσης εμφανίστηκε στον Λευκό Οίκο. Από διαφορετικές πηγές
προκύπτει ότι ήταν ήδη εραστές. Είχαν γνωριστεί στο γιοτ του, το καλοκαίρι του
1963, όταν η Τζάκυ προσπαθούσε να ξεπεράσει τον χαμό του δεύτερου γιου της
Πάτρικ, ο οποίος πέθανε λίγο μετά τη γέννησή του. Οι διακοπές της με τον Άρη
προκάλεσαν σούσουρο στην Ουάσινγκτον, που το εκμεταλλεύτηκε ο JFK για να την
πείσει να τον ακολουθήσει στην προεκλογική του εκστρατεία. Γι' αυτόν τον λόγο
τον ακολούθησε στο μοιραίο ταξίδι στο Ντάλας.

Λίγο μετά το Πάσχα του 1964, ο Μπομπ και η Τζάκυ πήγαν οι δυο τους διακοπές
στην Αντίγκουα. Αλλά μάλλον είναι απίθανο να έγιναν τότε εραστές. Αυτό συνέβη
αργότερα, αφού η Τζάκυ έζησε μερικές παθιασμένες νύχτες με τον Μάρλον Μπράντο.
Είχαν γνωριστεί το 1960 στην προβολή της ταινίας «Η ανταρσία του Μπάουντι»,
στον Λευκό Οίκο. Η φιλία τους αναθερμάνθηκε τον Ιανουάριο του 1964 .

Όπως είπε αργότερα ο Μπράντο στον εκδότη του, έζησαν «στιγμές εκρηκτικού
πάθους», κάνοντας έρωτα σε τραπέζια, καρέκλες και χαλιά. Η Τζάκυ αναζήτησε και
πάλι τη συντροφιά του Μπομπ Κέννεντυ και τα τρία επόμενα χρόνια ήταν
αχώριστοι, αδιαφορώντας για τα αισθήματα της γυναίκας του Έθελ. Κατά τον
συγγραφέα Τρούμαν Καπότε, ο Μπομπ ήταν ο έρωτας της ζωής της. 
ΠΑΝΤΡΕΥΤΗΚΕ, όμως, τον Αριστοτέλη Ωνάση, τον Οκτώβριο του 1968, πέντε μήνες
μετά τη δολοφονία του Μπόμπι. Για ένα σύντομο διάστημα, το σεξ ήταν ο
συνδετικός κρίκος ανάμεσά τους. Γρήγορα, όμως, ο Ωνάσης επέστρεψε στην αγκαλιά
της Μαρίας Κάλλας και η Τζάκυ άρχισε να βγαίνει και πάλι με τον Γκίλπατρικ. Τα
δύο τελευταία χρόνια του γάμου τους, η Τζάκυ και ο Ωνάσης αντάλλαξαν ελάχιστες
λέξεις. Μετά τον θάνατο του Ωνάση, τον Μάρτιο του 1975, η Τζάκυ ήταν κατά πολύ
πλουσιότερη, δεν ήθελε πλέον σύζυγο, αλλά εξακολουθούσε να διψά για ανδρική
συντροφιά. Ο πρώτος άνδρας στον οποίο στράφηκε ήταν ο Φρανκ Σινάτρα, αλλά
φαίνεται ότι είχε πια κουραστεί από τους ηλικιωμένους άνδρες. Και το έριξε στο
κυνήγι γοητευτικών κοσμικών και σταρ του Χόλιγουντ.

Έκλεψε τον αρθρογράφο Πίτερ Χάμιλ από τη Σίρλεϊ Μακλέιν, αλλά ο δεσμός τους
έληξε έπειτα από λίγο άδοξα, όταν ένας άλλος δημοσιογράφος αναδημοσίευσε ένα
δηλητηριώδες άρθρο που είχε γράψει ο Χάμιλ πέντε χρόνια νωρίτερα, επικρίνοντας
την καταναλωτική της μανία.

Για λίγο διασκέδασε με τον παραγωγό Πίτερ Ντέιβις, που έμοιαζε με τον Μπομπ
Κέννεντυ, και το 1978 έβαλε στο μάτι τον Ουόρεν Μπίτι, γνωστό καρδιοκατακτητή
του Χόλιγουντ. 
Τα τελευταία χρόνια της ζωής της καταλάγιασε δίπλα στον τραπεζίτη Μορίς
Τέμπελσμαν. Αν και η σύζυγός του δεν του έδωσε διαζύγιο, το 1986 ο Τέμπελσμαν
εγκαταστάθηκε στο σπίτι της και της συμπαραστάθηκε μέχρι το τέλος στη μάχη με
τον καρκίνο, που τη σκότωσε στις 19 Μαΐου 1994, σε ηλικία 64 χρόνων.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N49</CAT>
<ED>
Κωδικός άρθρου: A16067N491</ED>
<ID>
ID:131439

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N49&aa=1</URL></REF>


Article

<CATEGORY>vin07</CATEGORY>

 <H2>«Εταιρεία δολοφόνων» στο Βέλγιο με διασυνδέσεις στην Ελλάδα
</H2>
<AUTHOR>ΓΙΩΡΓΟΣ ΚΟΥΒΑΡΑΣ</AUTHOR>

ΒΡΥΞΕΛΛΕΣ

ΜΙΑ απίστευτη ιστορία, που θυμίζει περισσότερο θρίλερ του Χίτσκοκ, απασχολεί
τη βελγική Δικαιοσύνη, η οποία έχει κινητοποιήσει την Ιντερπόλ για να συλλάβει
ένα διαβολικό ζευγάρι, που με διασυνδέσεις σε πολλές ευρωπαϊκές χώρες,
ενδεχομένως και στην Ελλάδα, είχε στήσει από το 1992 διεθνή «εταιρεία
δολοφόνων». Η «εταιρεία» οργάνωνε γάμους, και ύστερα από μικρό διάστημα ένας
από τους δύο «παρτενέρ» έχανε τη ζωή του σε αυτοκινητικό δυστύχημα, για να
πάρει ο άλλος σύζυγος ασφάλεια ζωής πολλών εκατομμυρίων. Αρχηγός της σπείρας,
ένας πρώην λοχαγός του ΝΑΤΟ στο στρατιωτικό αρχηγείο της Συμμαχίας στη Μονς. Ο
Γερμανός Πίτερ Ούε Σμιτ, ο οποίος μάλιστα ερχόταν σύμφωνα με επίσημες
μαρτυρίες στην Ελλάδα για υποβρύχιες καταδύσεις.

Αρχές Μαΐου 1995. Στην Κορσική. Στο ξενοδοχείο «Σπλαντίτ» φτάνει ένα νεόνυμφο
ζευγάρι από το Βέλγιο για το ταξίδι του μέλιτος. Ο 35ρης Μαρκ Βαμπέρς,
φοροτεχνικός ήταν όπως ακριβώς τον φανταζόταν η 27χρονη Ορόρ Μαρτέν πριν από
τρεις μήνες, όταν έβαζε αγγελία γάμου σε εξειδικευμένο περιοδικό.

Αλλά στις 10 Μαΐου, σε μια ρομαντική βόλτα, ο Μαρκ Βαμπέρς χάνει τον έλεγχο
και το αυτοκίνητο πέφτει στον γκρεμό. Ο οδηγός σκοτώνεται. Η Ορόρ Μαρτέν, όπως
θα δηλώσει αργότερα στη χωροφυλακή, καταφέρνει να ανοίξει την πόρτα και να σωθεί.

Η Ορόρ Μαρτέν επιστρέφει στις Βρυξέλλες με μεγάλο ψυχολογικό τραύμα, όπως θα
ήταν φυσικό, και μπαίνει για θεραπεία σε μια κλινική.

Εκεί την επισκέφθηκε η δεύτερη σύζυγος του πατέρα της, Φαμπιέν, και αντίκρυσε
την Ορόρ Μαρτέν να γελάει και να της φωνάζει: «Είμαι εκατομμυριούχος». Η κόρη
του συζύγου της μαζί με τον πατέρα της της ανακοινώνουν ότι δεν ήταν δυστύχημα
αλλά δολοφονία και ότι θα πρέπει και η ίδια να συναινέσει για να εισπράξουν
μια ασφάλεια ζωής ύψους περίπου 250 εκατομμυρίων δραχμών. Η Φαμπιέν δέχεται
απειλές για να μη μιλήσει.

Η Ορόρ τελικά κληρονομεί το σπίτι του άτυχου συζύγου της και το πουλάει αμέσως
για 50 εκατομμύρια δραχμές, ενώ εισπράττει τον πακτωλό από την ασφάλεια και
μαζί με τον εραστή της, τον Γερμανό Πίτερ Σμιτ, φεύγει τέλος του '96 για την Αμερική.

Η ξαφνική φυγή δημιουργεί υποψίες στους γονείς του Μαρκ που ζητούν νεκροψία.
Διαπιστώνεται ότι ο Βαμπέρς ήταν ήδη νεκρός πριν από το δυστύχημα και ότι είχε
χτυπηθεί άγρια σε πολλά σημεία του σώματός του.

Αποκαλύπτεται ότι ο Πίτερ Σμιτ είχε παντρευτεί το 1992 την Ούρσουλα Ντελσάμπ.
Αφού έπεισε τη γυναίκα του να κάνουν ασφάλεια ζωής πολλών εκατομμυρίων, ο Σμιτ
και η Ούρσουλα πηγαίνουν βόλτα πλάι από το κανάλι του Μονς, το αυτοκίνητο
πέφτει στο νερό με μεγάλη ταχύτητα. Η Ούρσουλα βρίσκει τραγικό θάνατο. Ο τότε
λοχαγός του ΝΑΤΟ καταφέρνει να βγει. Η αστυνομία το καταγράφει σαν ένα ακόμα
δυστύχημα. Σήμερα θεωρείται βέβαιο ότι πρόκειται για μια στυγνή δολοφονία.

Ερωτηματικό πάντως είναι και αξίζει να ερευνηθεί αν υπήρξε δράση της σπείρας
και στην Ελλάδα, αφού όπως δήλωσε στη μαρτυρία της η αδελφή τής Ούρσουλα,
Γκλαντίς Ντελσάμπ, ο Πίτερ Σμιτ ερχόταν πολύ συχνά στην Ελλάδα.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N49</CAT>
<ED>
Κωδικός άρθρου: A16067N492</ED>
<ID>
ID:131493

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N49&aa=2</URL></REF>


Article

<CATEGORY>vin07</CATEGORY>

 <H2>Άγριος φόνος Έλληνα στη Λιέγη
</H2>
ΣΥΓΚΛΟΝΙΣΜΕΝΗ είναι η πολυπληθής ελληνική κοινότητα μιας από τις μεγαλύτερες
πόλεις του Βελγίου, της Λιέγης, από την προχθεσινή δολοφονία του Γιάννη
Μακρίδη, ιδιοκτήτη καφενείου.

Ο εξηντατριάχρονος Έλληνας επιχειρηματίας δολοφονήθηκε την ώρα που έκλεινε το
καφενείο του όταν δέχθηκε πισώπλατα τρεις σφαίρες από αγνώστοςυ, που στη
συνέχεια εξαφανίστηκαν. Ο Γιάννης Μακρίδης ήταν αγαπητός στους Έλληνες του
Βελγίου, γνωστός από την αντιχουντική του δράση στην περίοδο της δικτατορίας.

Ο βελγικός Τύπος συνδυάζει τη χθεσινή δολοφονία με την ανεξιχνίαστη ακόμα
δολοφονία ενός άλλου Έλληνα εστιάτορα της Λιέγης, του Τάσσου Κατσιπούρδα, το
1993. Ο δεκαεξάχρονος σήμερα γιος του Κατσιπούρδα, Ξενοφώντας, σε δηλώσεις του
σε βελγική εφημερίδα, αναφέρει ότι ο Γιάννης Μακρίδης ήταν φίλος του πατέρα
του και είναι πεισμένος, όπως λέει, «ότι τον σκότωσαν, επειδή με βοηθούσε να
βρω τους δολοφόνους του πατέρα μου».

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N49</CAT>
<ED>
Κωδικός άρθρου: A16067N493</ED>
<ID>
ID:131531

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N49&aa=3</URL></REF>


Article

<CATEGORY>vin07</CATEGORY>

 <H5>Αν ο γάμος...
</H5><H5>Η νέα τομή...
</H5><H5>Το κράτος...
</H5><H5>Δεν υπάρχει...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... είναι βαθμός μοναξιάς ­ και η αποτυχία του συμφορά ­ ο νομοθέτης έχει μια
κάποια υποχρέωση να δώσει ένα χέρι βοηθείας στους ναυαγούς. Αν αντίθετα είναι
ένας παράδεισος, μια μορφή έκστασης, πάλι, η πολιτεία καλείται να προσφέρει σε
όσους δεν είναι δεκτοί στον επίσημο θεσμό ­ ή δεν τον αντέχουν ­ κάτι, έστω,
παραπλήσιο. Και ιδού, η μεγαλύτερη επανάσταση του αιώνα στο Αστικό Δίκαιο
πραγματοποιείται αυτόν τον καιρό - στη Γαλλία. Αν σημαίνει κάτι, είναι πως
δύει ο γάμος. Πρόκειται για ένα νέο νόμο που προωθείται για ψήφιση και
ενσωμάτωση στο κόρπους του αστικού δικαίου, και που ήδη έχει προκαλέσει
ενδιαφέρον σ' όλη την Ευρώπη. Ήρθε η ώρα λοιπόν να τελειώνουμε με τον
πανάρχαιο, τον «ιερό» θεσμό; Γιατί όχι; λένε μερικοί νεωτεριστές. Άσε που όταν
δεν υπάρχει γάμος, δεν θα υπάρχουν και διαζύγια...

... στη γαλλική νομική σκέψη ­ στην οποία η Ευρώπη, από τον Βοναπάρτη, χρωστά
πολλούς απ' τους αστικούς και τους εμπορικούς της κώδικες ­ λέγεται PIC. Pacte
d' intιrκt commun, ή «Σύμφωνο Κοινού Συμφέροντος». Τι θα είναι
αυτό; Ένα απλό χαρτί όπου, όταν δύο άτομα αποφασίζουν να ενώσουν τις τύχες
τους (ή μέρος των τυχών τους), θα σημειώνουν την απόφασή τους αυτή και,
προαιρετικά, τις σκέψεις τους για τη ρύθμιση των υλικών συμφερόντων τους σε
περίπτωση χωρισμού. Νεαρά ζευγάρια που ο γάμος τα τρομάζει, συγκάτοικοι που
είναι και ομόκλινοι, λεσβίες και ομοφυλόφιλοι που διψούν όχι μόνο για
αποστιγματισμό αλλά και για κάποιο είδος νομικής προστασίας, αισθάνονται όλοι
ευγνώμονες στον Ζοσπέν ­ που τήρησε σχετικές υποσχέσεις ­ και στον διαπρεπή
νομικό του, Ζάν Ωζέρ, που σχεδίασε το PIC.

... εν προκειμένω δεν οδηγεί. Μάλλον ακολουθεί, εξήγησε ο Ωζέρ. «Το PIC απλώς
ρυθμίζει τύπους σχέσεων (ή της διάλυσής τους) που ήδη υπάρχουν». Οι πρακτικές
στο ζευγάρωμα των ανθρώπινων πλασμάτων έχουν αλλάξει στα τελευταία 50 χρόνια
περισσότερο απ' ό,τι στα προηγούμενα 500. Το δίκαιο οφείλει όχι βέβαια να
συστήσει αυτές τις αλλαγές, αλλά τουλάχιστον να τις καταγράψει και να τις
ρυθμίσει. «Το PIC ­ αναφέρεται στο προοίμιο του νομοσχεδίου ­ αποτελεί σύμβαση
δια της οποίας δύο φυσικά πρόσωπα αποφασίζουν, λόγω κοινής ζωής, να οργανώσουν
το σύνολο ή μέρος των χρηματικών και κληρονομικών τους σχέσεων. Το περιεχόμενο
της σύμβασης καθορίζεται ελεύθερα, εντός των ορίων της δημόσιας τάξης και των
χρηστών ηθών». Το Σύμφωνο πρέπει να είναι, απαραιτήτως, γραπτό.

... στο PIC καθορισμός φύλων. Τα μέλη του ζεύγους μπορεί να είναι ομόφυλα. Δεν
υπάρχουν, επίσης, «συζυγικά καθήκοντα» ούτε επιταγή συγκατοίκησης, όπως στον
γάμο. Η «κοινή ζωή» νοείται και σε διαφορετικά σπίτια ­ η απόσταση δεν
απαλλάσσει το ένα μέλος του PIC από τις υποχρεώσεις του προς το άλλο. Δεν
υπάρχει, επίσης, προσδιορισμός ηλικιών. Εξ ού και ο ξεσηκωμός πολλών βουλευτών
της αντιπολίτευσης: «Μετά την ομοφυλοφιλία, οι σοσιαλιστές ευλογούν και την
παιδεραστία». Βλέπουν κιόλας εφιαλτικές εικόνες: Τη μαθήτρια με τον εξηντάρη,
νόμιμους, χωρίς παπά ή δήμαρχο. Ζευγάρια που τιμούν το στεφάνι τους να
λοιδορούνται από θρασύτατες λεσβίες. Νοικοκυριά γεμάτα γκέϋ. Αλλά ο Ωζέρ
δέχεται ­ ευχαρίστως ­ βέλη και από ομοφυλόφιλους. Γιατί, τον ρωτούν, το PIC
θέλει μόνο ζευγάρια; Και οι τριαδικές σχέσεις; Τα κουαρτέτα; Και γιατί δεν
προβλέπεται τεκνοποιία (με τεχνητά μέσα) στα ζεύγη ομοφύλων; Κενά αφήνει κι
αυτή η επανάσταση...

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N50</CAT>
<ED>
Κωδικός άρθρου: A16067N501</ED>
<ID>
ID:131440

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N50&aa=1</URL></REF>


Article

<CATEGORY>vin07</CATEGORY>

 <H5>ΤΖΕΡΡΥ ΣΠΡΙΝΓΚΕΡ
</H5><H2>ΠΡΟΣΩΠΑ
</H2><H2>«Ο βασιλιάς της χυδαιότητας»
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Τζέρρυ Σπρίνγκερ. «Σύμβολο της απώλειας του ηθικού έρματος των Ηνωμένων Πολιτειών»

Η τηλεοπτική εκπομπή του είναι ένας συνδυασμός σεξ, ύβρεων και συμπλοκών
μεταξύ του κοινού· και είναι δεύτερη σε θεαματικότητα στην αμερικανική TV.

ΜΕ ΘΕΜΑΤΑ όπως «Η αδελφή μου κοιμήθηκε και με τους τρεις συζύγους μου» ή
«Έκλεψα το αγόρι της 12χρονης κόρης μου», οι καθημερινές εκπομπές του Τζέρρυ
Σπρίνγκερ «σκίζουν» στην Αμερική. Από πέρυσι που αποφάσισε να αφήνει τους
προσκεκλημένους του ασυγκράτητους και να ενθαρρύνει τις συμπλοκές με το κοινό,
η θεαματικότητά τους αυξήθηκε κατά 140% και σήμερα 7 εκατομμύρια άνθρωποι τον
βλέπουν καθημερινά. Επιπλέον, η εκπομπή του προβάλλεται τις μεταμεσονύκτιες
ώρες από το βρετανικό ITV και από καλωδιακούς σταθμούς στον Καναδά, την
Αυστραλία και περιοχές της Μέσης Ανατολής. Μία βιντεοταινία με τις πιο
σκανδαλώδεις στιγμές συμπλοκών, ύβρεων και γυμνού, που «κόπηκαν» από την
τηλεόραση, πούλησε 250.000 αντίτυπα ­ η πιο ανάρπαστη βιντεοταινία τηλεοπτικής
σειράς στην ιστορία. Ενώ όμως οι μισοί Αμερικανοί φαίνεται πως συζητούν αν η
Χουανίτα θα έπρεπε τελικά να είχε δείρει την Κλαρίσα όταν ξέσπασε ο καβγάς
στην εκπομπή με θέμα «Είμαι έγκυος... Σταμάτα να με απατάς», οι άλλοι μισοί
αντιμετωπίζουν με αμηχανία έως και οργή τον τρόπο που ο Σπρίνγκερ
μεταχειρίζεται στερημένα και αναξιοπαθούντα μέλη της αμερικανικής κοινωνίας.
Τελευταία η εκπομπή του χαρακτηρίσθηκε από «σύμβολο της απώλειας του ηθικού
έρματος των Ηνωμένων Πολιτειών» ως αιτία για την οποία η δημοτικότητα του
Κλίντον είναι υψηλή παρά τις κατηγορίες εναντίον του για μοιχεία.

Ο «βασιλιάς της χυδαιότητας», όπως τον επονομάζουν, γεννήθηκε στο Λονδίνο το
1944 και η οικογένειά του μετανάστευσε στην Αμερική όταν εκείνος ήταν πέντε
ετών. Διετέλεσε δήμαρχος του Σινσινάτι ­ παρά τον πολύκροτο καβγά του με μια
πόρνη, την οποία επέμενε να πληρώσει με επιταγή... ­ και στη συνέχεια δούλεψε
ως παρουσιαστής στο ραδιόφωνο και την τηλεόραση. Το 1991 άρχισε μια νέα
εκπομπή παρουσιάζοντας την επανασύνδεση μιας μητέρας με τα δύο παιδιά της
έπειτα από 35 χρόνια. Έκτοτε, λένε οι επικριτές του, ο κατήφορος συνεχίσθηκε.
Ο Σπρίνγκερ αρνείται τις κατηγορίες ότι υπονομεύει τον ηθικό ιστό της
Αμερικής: «Είναι καθαρή διασκέδαση, πώς μπορεί να καταστρέψει τον πολιτισμό;»
ρωτάει. «Είναι σαν κινούμενα σχέδια, είναι τσίχλα. Δεν πρόκειται για σοβαρό
τοκ σόου». Ούτε έχει ηθικούς ενδοιασμούς για τις προσβολές που ανταλλάσσουν οι
προσκεκλημένοι του: η εκπομπή του, λέει, δέχεται καθημερινά 4.000 κλήσεις από
ανθρώπους που θέλουν να αποκαλύψουν την ψυχή ­ ή και το σώμα τους. Όσο για
εκείνους που καταγγέλλουν ότι η εκπομπή του χειραγωγεί τους αναξιοπαθούντες,
απαντά εκνευρισμένα: «Μην την βλέπετε, λοιπόν. Γι' αυτό μας έδωσε ο Θεός το τηλεχειριστήριο».

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N50</CAT>
<ED>
Κωδικός άρθρου: A16067N502</ED>
<ID>
ID:131494

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N50&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Το πρόσωπο του πολέμου
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Το Μανιφέστο. Αυτή η φωτογραφία δημοσιεύθηκε επί δύο μέρες συνέχεια στην πρώτη
του σελίδα

Όλος ο πόλεμος, σε μια φωτογραφία: εκείνη του απανθρακωμένου Ιρακινού
στρατιώτη μέσα στο άρμα μάχης. Όλος ο πόλεμος, σε μια δημοσκόπηση: εκείνη που
έγινε μεταξύ των νέων της Βρετανίας.

ΤΟ ΠΕΡΑΣΜΕΝΟ Σάββατο, η ιταλική εφημερίδα Μανιφέστο δημοσίευσε στην πρώτη της
σελίδα τη γνωστή, όσο και εφιαλτική εκείνη φωτογραφία από τον βομβαρδισμό των
ιρακινών αρμάτων μάχης έξω από τη Βαγδάτη, στο τέλος του Πολέμου του Κόλπου. Ο
τίτλος ήταν: «Το πρόσωπο του πολέμου». Η φωτογραφία αυτή, υπενθύμιζε η
εφημερίδα επικαλούμενη την αμερικανική Επιτροπή του Δικαστηρίου για τα
Εγκλήματα Πολέμου, απεικονίζει ό,τι απέμεινε από έναν στρατιώτη που επλήγη από
βόμβα φωσφόρου ή ναπάλμ.

Την επομένη, το Μανιφέστο δημοσίευσε ξανά στην ίδια θέση την ίδια φωτογραφία
με τον ίδιο τίτλο. Δεν πρόκειται για λάθος, έγραφε το κείμενο που τη συνόδευε.
«Σας παρουσιάζουμε την ίδια σελίδα με χθες, γιατί η "είδηση" (η χθεσινή, η
σημερινή και η αυριανή) είναι μία: ο επικείμενος δεύτερος πόλεμος του Κόλπου.»
Ούτε το συνέδριο του Ντ' Αλέμα ούτε το θαυματουργό φάρμακο για τον καρκίνο,
ούτε η απεργία των σιδηροδρομικών, που επέλεξαν οι άλλες εφημερίδες. Ο
πόλεμος. Και ξανά ο πόλεμος. Ο πόλεμος και τι πρέπει να γίνει για να αποφευχθεί.

Πώς να αποτραπεί όμως ο πόλεμος όταν οι δύο ηγέτες που τον υποστηρίζουν και
τον προωθούν έχουν την ανεπιφύλακτη στήριξη της κοινής τους γνώμης; Ο Μπιλ
Κλίντον γνωρίζει ότι η δημοτικότητά του θα αυξηθεί κατακόρυφα μόλις αρχίσουν
οι βομβαρδισμοί ­ και δεδομένου ότι δεν έχει το άγχος της επανεκλογής που
διακατείχε το 1991 τον Τζ. Μπους, μπορεί να παίρνει πολύ πιο χαλαρά τις
αποφάσεις του. 
Αυτό που εντυπωσιάζει όμως περισσότερο, είναι η στήριξη του πολέμου από την
πλειοψηφία της κοινής γνώμης της Βρετανίας. 
Και ιδίως, όπως έδειξε πρόσφατη δημοσκόπηση, από τους νέους ηλικίας 18 ως 25
ετών. Τη γενιά του MTV.

Είναι βέβαιο, γράφει στην Ιντιπέντεντ ο Ταρίκ Αλί που είχε πρωταγωνιστήσει
στον Μάη του '68 και ετοιμάζει τώρα ένα βιβλίο για τα γεγονότα εκείνης της
εποχής, ότι ελάχιστοι από τους νέους που απάντησαν σ' εκείνη τη δημοσκόπηση θα
ήταν έτοιμοι να πάνε να πολεμήσουν. Ταυτόχρονα, όμως, δεν χωρά αμφιβολία ότι
τις δύο τελευταίες δεκαετίες έχει σημειωθεί μια σαφής αποπολιτικοποίηση των
πανεπιστημίων. 
Η παραδοσιακή πολιτική της Αριστεράς, κεντρικό σημείο της οποίας ήταν η
αντίθεση σε άδικους πολέμους, έχει περιοριστεί τώρα στις τάξεις της άκρας
Αριστεράς. 
Η συνειδητή απόφαση των περισσοτέρων εφημερίδων και τηλεοπτικών σταθμών να
«εκ-κουτσομπολίσουν» την εσωτερική πολιτική και να μειώσουν δραστικά τον χώρο
και τον χρόνο τους για τα διεθνή θέματα, μαζί με την εξάπλωση της ιδεολογίας
του φόβου και του ατομισμού ως αποτέλεσμα της θατσερικής περιόδου, συνέβαλαν
αποφασιστικά στην αδιαφορία των νέων για τον υπόλοιπο κόσμο. Και τους
κατέστησαν ακόμη πιο ευάλωτους στην κυβερνητική προπαγάνδα.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N50</CAT>
<ED>
Κωδικός άρθρου: A16067N503</ED>
<ID>
ID:131532

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N50&aa=3</URL></REF>


Article

<CATEGORY>vin08</CATEGORY>

 <H5>«ΚΑΙΝΕ» ΤΟΥΣ ΦΟΡΟΛΟΓΟΥΜΕΝΟΥΣ ΤΑ ΕΝΤΥΠΑ ΤΩΝ ΔΗΛΩΣΕΩΝ
</H5><H2>Τηλέφωνα αγωνίας
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Τα τρία μεγάλα αγκάθια για τους φορολογούμενους είναι το Ε3, το Ε9 και η
ιδιοκατοίκηση. Αυτό προκύπτει από τη χθεσινή πρώτη ημέρα λειτουργίας του
ειδικού γραφείου ενημέρωσης κοινού στο υπουργείο Οικονομικών για τον τρόπο
συμπλήρωσης της φορολογικής δήλωσης. Παρ' ότι χθες έγινε «το πρώτο ζέσταμα»
στη λειτουργία του γραφείου, όλοι σχεδόν οι φορολογούμενοι που πήραν τηλέφωνο
ήθελαν να μάθουν πώς θα συμπληρώσουν το νέο έντυπο Ε3, αν θα πρέπει να
υποβάλουν πάλι το έντυπο Ε9 αλλά και πώς θα συμπληρώσουν τον πίνακα για την ιδιοκατοίκηση.

Από τις ερωτήσεις αυτές που υπέβαλαν οι φορολογούμενοι και οι οποίες
αναμένεται να «ανάψουν για τα καλά» τα τηλέφωνα της υπηρεσίας το ερχόμενο
διάστημα, όσο θα πλησιάζει η ημέρα υποβολής της φορολογικής δήλωσης, οι
περισσότερες αφορούσαν το έντυπο Ε3. Το έντυπο αυτό αναδεικνύεται φέτος στον
μεγαλύτερο «γρίφο» ή αλλιώς στο δυσκολότερο «σταυρόλεξο» της φορολογικής δήλωσης.

Πρόκειται για το νέο έντυπο που πρέπει να συμπληρώσουν πάνω από 1 εκατομμύριο
φορολογούμενοι (ελεύθεροι επαγγελματίες, επιχειρήσεις, αγρότες), καταγράφοντας
πλήθος στοιχείων ανάμεσα στα οποία και τα εισοδήματα που είχαν την τελευταία πενταετία.

ΤΑ ΠΡΟΒΛΗΜΑΤΙΚΟ Ε3

Ειδικότερα, από τα 100 και πλέον ερωτήματα που υπέβαλαν χθες οι φορολογούμενοι
στους υπάλληλους του γραφείου, είτε από το τηλέφωνο είτε αυτοπροσώπως, τα 40
περίπου αφορούσαν τον έντυπο Ε3 και ζητούσαν πληροφορίες για όλα σχεδόν τα
στοιχεία που ζητούνται με το έντυπο αυτό. 
Να σημειωθεί ότι στο έντυπο Ε3 εκτός από τα εισοδήματα των τελευταίων ετών
πρέπει να συμπληρωθούν πλήθος άλλα στοιχεία, όπως ο ΦΠΑ που έχει αποδοθεί, οι
αγορές και οι πωλήσεις των επιχειρήσεων και άλλα στοιχεία που φακελώνουν
πλήρως τόσο τις επιχειρήσεις όσο και τους ελεύθερους επαγγελματίες.

ΤΑ ΠΕΡΙΟΥΣΙΑΚΑ

Δεν ήταν λίγα όμως και τα ερωτήματα που υποβλήθηκαν για το έντυπο Ε9. Το
έντυπο αυτό φαίνεται ότι και φέτος ­ αν και σε μικρότερο βαθμό συγκριτικά με
πέρυσι ­ θα ταλαιπωρήσει αρκετούς φορολογούμενους. 
Πρόκειται γι' αυτούς που υποχρεούνται να το συμπληρώσουν για δεύτερη συνεχή
χρονιά, καθώς στη διάρκεια του 1997 αγόρασαν ή πούλησαν κάποιο ακίνητο ή
κληρονόμησαν με αποτέλεσμα να μεταβληθεί η περιουσιακή τους κατάσταση.

Η ΙΔΙΟΚΑΤΟΙΚΗΣΗ

Την τρίτη θέση στον αριθμό των ερωτημάτων, και συνεπώς και στον βαθμό
δυσκολίας για τους φορολογούμενους, κατέλαβε ο πίνακας της δήλωσης για την
ιδιοκατοίκηση. Αρκετοί ήταν οι φορολογούμενοι που πήραν τηλέφωνο να μάθουν πώς
θα υπολογισθούν στο συνολικό τεκμαρτό εισόδημα από ιδιοκατοίκηση, από διάφορα
μέρη της κατοικίας τους, όπως τα υπόγεια κ.ά.

Δεν έλειψαν πάντως και οι φορολογούμενοι που έσπευσαν αυτοπροσώπως στην
υπηρεσία για να λύσουν τις απορίες τους για διάφορα ειδικά σημεία της
φορολογικής δήλωσης, ενώ υπήρξαν ακόμη και αυτοί που ζήτησαν να τους γίνει
φροντιστήριο εφ' όλης της ύλης από την συμπλήρωση της δήλωσης μέχρι και τον
τρόπο υπολογισμού του φόρου με το αιτιολογικό ότι δεν καταλαβαίνουν τις
σχετικές οδηγίες που υπάρχουν στο βιβλιαράκι του υπουργείου Οικονομικών.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16067N511</ED>
<ID>
ID:131456

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N51&aa=1</URL></REF>


Article

<CATEGORY>vin08</CATEGORY>

 <H2>Τα τετραψήφια τηλέφωνα
</H2>
ΤΟ ΓΡΑΦΕΙΟ ενημέρωσης για τους φορολογουμένους θα λειτουργεί καθημερινά, εκτός
Σαββάτου και Κυριακής, στο υπουργείο Οικονομικών. 
Παράλληλα, γραφεία ενημέρωσης λειτουργούν ήδη και στις κατά τόπους Εφορίες: 
Το υπουργείο Οικονομικών με ανακοίνωσή του υπενθύμισε χθες τα τηλέφωνα, στα
οποία θα απαντούν οι υπάλληλοι του γραφείου ενημέρωσης. Αυτά είναι:

* Το 1304 για μισθωτούς 
και συνταξιούχους.

* Το 1305 για τους αγρότες.

* Το 1306 για ελεύθερους

επαγγελματίες.

* Το 1307 για εμπόρους

και επιχειρηματίες.

* Το 1308 για όσους ζητούν 
πληροφορίες για τα τελωνεία.

* Το 1309 για τους Έλληνες 
του εξωτερικού.

Οι φορολογούμενοι που μένουν εκτός Αθηνών θα πρέπει να καλούν τα τετραψήφια
νούμερα βάζοντας στην αρχή το 01.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16067N512</ED>
<ID>
ID:131503

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N51&aa=2</URL></REF>


Article

<CATEGORY>vin08</CATEGORY>

 <H2>Και οι μικρομεσαίων περιουσιών αυτοπροσώπως στις Εφορίες για τον ΦΑΠ
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

ΥΠΟΧΡΕΩΤΙΚΗ επίσκεψη στην Εφορία θα πρέπει να κάνουν 300.000 φορολογούμενοι,
ώστε να ελεγχθούν για τον ΦΑΠ, που με την αύξηση των αντικειμενικών αξιών
πλησιάζει όλο και περισσότερο και μεσαίες ιδιοκτησίες, στην Αθήνα και την
περιφέρεια. Σχετικές επισημάνσεις διατυπώνει το μέλος του Δ.Σ. του ΕΒΕΑ κ.
Αθαν. Κωστόπουλος, καθώς και ο πρόεδρος της Ένωσης Ιδιοκτητών κ. Στρ.
Παραδιάς. Όπως αναφέρει ο κ. Κωστόπουλος, σύμφωνα με τις μεταβολές μετά την
αύξηση των αντικειμενικών αξιών, αλλά και τον νέο φορολογικό νόμο (άρθρο 14
παρ. 2) όσοι εμπίπτουν στις διατάξεις περί ΦΑΠ (Φόρος Ακίνητης Περιουσίας)
οφείλουν αυτοπροσώπως να υποβάλουν τις δηλώσεις τους ανεξάρτητα αν είναι,
τονίζεται, μισθωτοί ή συνταξιούχοι. Το θέμα ενδεχομένως να απασχολήσει τη νέα
Δ.Ε. του ΕΒΕΑ ως μία εξέλιξη που συνδέεται με τη λειτουργία των ΔΟΥ.
Σημειώνεται ότι κατά τον Δεκέμβριο του 1997 είχε οδηγήσει σε αρρυθμία την
λειτουργία των ΔΟΥ η μαζική υποβολή 45.500 δηλώσεων γονικής παροχής, που
αφορούσε μόνο ένα ορισμένο ακίνητο, ενώ στην περίπτωση των δηλώσεων ΦΑΠ και
των νέων που εντάσσονται απαιτείται διασταύρωση στοιχείων και πρόσθετη
απασχόληση εφοριακών, αλλά και ταλαιπωρία νέων φορολογουμένων που εντάσσονται
στο σύστημα, τονίζει ο εκπρόσωπος του ΕΒΕΑ. Από την πλευρά της ομοσπονδίας
ιδιοκτητών ακινήτων προτείνονται ήδη νομοθετικές μεταβολές για το σύστημα ΦΑΠ
1998 και συγκεκριμένα:

1 Να καταργηθούν ως ανεφάρμοστες οι διατάξεις της φορολογικής
νομοθεσίας που προβλέπουν:

α) Υποχρέωση υποβολής της δήλωσης ΦΑΠ, ταυτόχρονα με την προθεσμία υποβολής
της δήλωσης φόρου εισοδήματος.

β) Αυτοπρόσωπης υποβολής της δήλωσης ΦΑΠ.

γ) Συμπλήρωση εντύπων Ε1 έως Ε5 και Κ1 έως Κ9 (φύλλων υπολογισμού
αντικειμενικών αξιών των ακινήτων).

2 Ουδείς έλεγχος από τις ΔΟΥ στις δηλώσεις με τα εκτός αντικειμενικής
αξίας ακίνητα, αν πρώτα δεν επεκταθεί το σύστημα αντικειμενικών αξιών σε
ολόκληρη τη χώρα.

3 Από τη συνολική αξία της ακίνητης περιουσίας πρέπει, προκειμένου για
ακίνητα που εντάσσονται στα νέα σχέδια πόλεων, να αφαιρείται το ποσό που
οφείλεται στον οικείο Δήμο ή Κοινότητα, ως βεβαιωμένη εισφορά σε χρήμα.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16067N513</ED>
<ID>
ID:131541

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N51&aa=3</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Η έννοια της αδικίας
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

ΤΕΛΙΚΑ, η έννοια της αδικίας είναι κάτι πάρα πολύ σχετικό. Αυτές τις ημέρες
πρόκειται να αρχίσει ένας διάλογος μεταξύ της κυβέρνησης και των συνδικαλιστών
των ελλειμματικών ΔΕΚΟ, προκειμένου να υπάρξουν ­ αν υπάρξουν ­ κάποιες
ρυθμίσεις για τα ωράρια εργασίας σ' αυτές τις επιχειρήσεις κοινής ωφελείας..

Για τα μισθολογικά, τα πολύ καλά μισθολογικά τους σε σχέση με τους
εργαζομένους στον στενό δημόσιο τομέα, δεν πρόκειται να γίνει συζήτηση ­ και
πώς θα μπορούσε, άλλωστε; Οι συνδικαλιστές θα επικαλεστούν ­ και σωστά ­ τα
«κεκτημένα» και η κυβέρνηση θα βρεθεί σε πολύ δύσκολη θέση..

Μήπως όμως είναι μία συζήτηση που θα 'πρεπε να ανοίξει; Όχι με την έννοια της
«τιμωρίας» των συγκεκριμένων εργαζομένων, αλλά με την έννοια του
εξορθολογισμού. Αίφνης, στη σημερινή εποχή, κανείς νουνεχής πολίτης δεν θα
συμφωνούσε ότι «δίκαια» ο πιλότος της Πολεμικής Αεροπορίας αμείβεται με τα
χρήματα που αμείβεται ­ ειδικά, μάλιστα, αν γίνουν οι σχετικές συγκρίσεις, που
ουδείς τολμά να κάνει δημοσίως...

Αν σκεφτεί κανείς μάλιστα ότι οι πιλότοι της Πολεμικής Αεροπορίας δεν είναι η
μοναδική περίπτωση αισχρά αδικημένων στη διανομή της μισθολογικής πίτας, τότε
είναι φανερό ότι η συζήτηση επείγει ­ ίσως περισσότερο κι από τα ωράρια
εργασίας. Καμία κυβέρνηση δεν θα πείσει ότι θέλει να μειώσει την αδικία, αν
συζητά κάθε αδικία ξεχωριστά.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16067N514</ED>
<ID>
ID:131579

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N51&aa=4</URL></REF>


Article

<CATEGORY>vin08</CATEGORY>

 <H5>ΥΠΟΘΕΣΗ ΔΕΛΤΑ ΧΡΗΜΑΤΙΣΤΗΡΙΑΚΗΣ - ΜΕΤΟΧΩΝ ΤΗΣ ΕΤΑΙΡΕΙΑΣ ΜΑΓΡΙΖΟΣ: ΤΟ ΧΡΟΝΙΚΟ
ΕΝΟΣ... ΠΡΟΑΝΑΓΓΕΛΘΕΝΤΟΣ ΣΚΑΝΔΑΛΟΥ
</H5><H5>Ανάκριση τεσσάρων και για την υπόθεση της «Α. Σαρρής ΑΧΕ»
</H5><H2>Κανείς δεν έσπευσε να προλάβει
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Από τον Μάρτιο του 1996 τα αρμόδια όργανα του Χρηματιστηρίου Αθηνών είχαν
παρατηρήσει την περίεργη άνοδο της μετοχής της εταιρείας Μαγρίζος. Αυτή η
ξέφρενη «κούρσα» της τιμής είχε προκαλέσει υποψίες στα αρμόδια εποπτικά όργανα
της οδού Σοφοκλέους. Για αυτόν τον λόγο είχαν στείλει αλλεπάλληλες επιστολές
στην εταιρεία Μαγρίζος, ζητώντας να τους εξηγήσει τους λόγους στους οποίους
οφειλόταν αυτή η ξαφνική ανατίμηση της μετοχής.Το ερώτημα που πλανάται σήμερα
είναι γιατί από τον Μάρτιο έως και τις 6 Νοεμβρίου 1996, που ξέσπασε το
σκάνδαλο της Δέλτα Χρηματιστηριακής, η οποία όπως διαπιστώθηκε προωθούσε την
τεχνητή άνοδο της μετοχής Μαγρίζος, δεν πάρθηκαν τα αναγκαία μέτρα για να
αποτραπεί το «κανόνι» που τελικά έπεσε και έπληξε γύρω στους 500 ανυποψίαστους μικροεπενδυτές;

Επί οκτώ ολόκληρους μήνες δεν έγιναν οι ενέργειες και οι έλεγχοι που
απαιτούνταν, με αποτέλεσμα να ξεσπάσει τελικά αυτό το σκάνδαλο, που προκάλεσε
τη χρηματιστηριακή κρίση του Νοεβρίου του 1996.

ΟΙ ΕΠΙΣΤΟΛΕΣ...

Διαβάζοντας κανείς σήμερα την αλληλογραφία που υπήρξε μεταξύ των οργάνων του
Χρηματιστηρίου και των εκπροσώπων της εταιρείας Μαγρίζος, βλέπει ότι το
σκάνδαλο θα μπορούσε να είχε προληφθεί ή να είχαν περιορισθεί οι ζημίες που
τελικά προκλήθηκαν σε εκατοντάδες αθώους μικροεπενδυτές.

Στις 11 Μαρτίου 1996 τα εποπτικά όργανα του Χρηματιστηρίου στέλνουν την πρώτη
επιστολή στην εταιρεία Αφοί Μαγρίζου Α.Ε.

«Σας γνωρίζουμε ότι από τις αρχές Φεβρουαρίου και μέχρι σήμερα παρατηρείται
στο Χρηματιστήριο μια συνεχής αύξηση της τιμής της μετοχής της εταιρείας σας.
Παρακαλούμε να έχουμε σύντομα τις απόψεις σας σχετικά με την αυξητική αυτή
τάση της μετοχής σας».

Η απαντητική επιστολή παραλαμβάνεται από το Χρηματιστήριο στις 13 Μαρτίου. Οι
άνθρωποι της εταιρείας υποστηρίζουν ότι η καλή πορεία της μετοχής οφείλεται
στην ανοδική πορεία της επιχείρησης.

Η τιμή της μετοχής συνεχίζει ακάθεκτη την υψηλή πτήση της, ενώ παράλληλα στην
αγορά κυκλοφορούν φήμες ότι η εταιρεία Μαγρίζος, που δραστηριοποιείται και
στην Αλβανία, σκοπεύει να επεκταθεί και σε τραπεζικές εργασίες, ιδρύοντας
τράπεζα στη γειτονική χώρα.

Οι χρηματιστηριακές αρχές στέλνουν νέα επιστολή προς την εταιρεία στις 4
Ιουνίου 1996. Ζητούν από τους εκπροσώπους της να δώσουν πλήρως αιτιολογημένη
απάντηση για όλα αυτά που «είναι άκρως επιβεβλημένη για την προστασία του
επενδυτικού κοινού και την καλή και εύρυθμη λειτουργία της αγοράς».

Με την ίδια επιστολή καλούνται οι υπεύθυνοι της εταιρείας να ενημερώσουν για
τον αριθμό των μετόχων της από το ευρύ επενδυτικό κοινό, προφανώς για να
ερμηνευθεί το φαινόμενο αγοραπωλησιών μεγάλου αριθμού και αξίας μετοχών τής
εταιρείας που γίνονταν την περίοδο εκείνη αλλά, όπως αποδείχθηκε αργότερα, και
καθ' όλη τη διάρκεια του σκανδάλου. Από την πλευρά τους οι υπεύθυνοι της
εταιρείας απαντούν στις 6 Ιουνίου, αναφέροντας πάλι τα σχέδιά τους για
σημαντικές επενδύσεις που προγραμματίζουν. Σημειώνουν πάντως ότι δεν πρόκειται
να ιδρύσουν ιδιωτική τράπεζα στην Αλβανία, ενώ δηλώνουν αδυναμία να
προσδιορίσουν τον αριθμό των μετόχων της εταιρείας.

Η ΥΠΟΘΕΣΗ

Στις 6 Νοεμβρίου 1996 «μια κακή είδηση έκανε τον γύρο του κόσμου με αποτέλεσμα
το ελληνικό χρηματιστήριο να δεχθεί ένα σοβαρό πλήγμα στην αξιοπιστία και την
καλή του φήμη» σημειώνεται χαρακτηριστικά στο πόρισμα που εκδόθηκε αργότερα
για την υπόθεση. Τι είχε γίνει; Η χρηματιστηριακή εταιρεία Δέλτα δήλωσε
αδυναμία να πληρώσει τις υποχρεώσεις της. Κατά την εκκαθάριση των
χρηματιστηριακών συναλλαγών της άφησε ακάλυπτο άνοιγμα από οφειλές της ύψους
2,5 δισεκατομμυρίων δραχμών. Αυτό το έλλειμμα, όπως αναφέρεται στο πόρισμα,
«προήλθε από αθρόες αγορές συγκεκριμένων μετοχών, για τις οποίες η εταιρεία
αδυνατούσε να πληρώσει το αντίστοιχο τίμημα. Οι κυριότερες ήταν μετοχές των
εταιρειών Μαγρίζος και Παρνασσός». Και αμέσως μετά διευκρινίζεται ότι: «Η
αδυναμία της εταιρείας να εκπληρώσει τις υποχρεώσεις πληρωμής για αγορές αυτών
των μετοχών αποτελούσε σοβαρή ένδειξη ότι οι αγορές έγιναν ύστερα από εντολές
χωρίς αντίκρυσμα, και ότι ορισμένες τουλάχιστον από αυτές αποτελούσαν τμήμα
ενός εκτεταμένου εγχειρήματος για τη στρέβλωση της χρηματιστηριακής αγοράς και
την παραπληροφόρηση του επενδυτικού κοινού».

Ο έλεγχος

Την ίδια μέρα ανεστάλη η λειτουργία της χρηματιστηριακής εταιρείας Δέλτα και
με απόlαση της Επιτροπής Κεφαλαιαγοράς ανατέθηκε σε τρεις εταιρείες διεθνούς
κύρους ο έλεγχος όλων των χρηματιστηριακών εταιρειών για τις συναλλαγές τους
στο κρίσιμο διάστημα. Από τον έλεγχο είχαν εντοπισθεί πολλά πρόσωπα, για τα
οποία υπήρξαν σοβαρές ενδείξεις ότι είχαν ενεργήσει κατά παράβαση της
χρηματιστηριακής νομοθεσίας, ενώ εκλήθησαν για εξηγήσεις και άλλες 16
χρηματιστηριακές εταιρείες. Τελικά κατά το πόρισμα η κατάρρευση της Δέλτα
προκλήθηκε από το γεγονός ότι προωθούσε την τεχνητή διόγκωση της τιμής τής
μετοχής Μαγρίζος. Αυτή η προώθηση είχε ξεκινήσει από τον Ιανουάριο του 1996,
όταν ο διευθύνων σύμβουλος και κύριος μέτοχος της Δέλτα, Δ. Αργυριάδης,
απέκτησε ένα πακέτο 500.000 μετοχών από τους μεγαλομετόχους της εταιρείας
Μαγρίζος και τους έδωσε ως αντάλλαγμα επιταγές της Δέλτα. Το αξιοσημείωτο
είναι το εξής. Ακόμη ένα πακέτο 200.000 μετόχων είχε αποκτήσει την ίδια
περίοδο ο γνωστός και από την υπόθεση της Λαυρεωτικής Σπ. Βαλδεσέρας, ο οποίος
αργότερα τις μεταβίβασε στον επιχειρηματία Π. Τρύφωνα. Έτσι ξεκίνησε το κόλπο
των στημένων συναλλαγών, ώστε να φαίνεται ότι η μετοχή είναι ανοδική και ότι
είναι εμπορεύσιμη για να προσελκυσθεί το ενδιαφέρον των ανυποψίαστων επενδυτών
σε υψηλή τιμή. 
Ο «κύκλος»

Δηλαδή ­ όπως προκύπτει και από το πόρισμα ­ έχοντας ένα μεγάλο πακέτο μετοχών
στη διάθεσή της η Δέλτα και οι συνεργοί της επιδόθηκαν σε κύκλους
προσυνεννοημένων πωλήσεων και αγορών μεταξύ τους, κανονίζοντας και την
εκάστοτε τιμή. Μετοχές και χρήματα έκαναν κύκλο, καθώς κατέληγαν στα ίδια
χέρια από τα οποία είχαν φύγει νωρίτερα. Ενδεικτικό είναι ότι μέσα σε ένα
δίμηνο από τον Φεβρουάριο έως και τον Απρίλιο η τιμή της Μαγρίζος από 380 δρχ.
αυξήθηκε έως και τις 1.050 δρχ. Τελικά όμως το κόλπο κάπου σκάλωσε. Όπως είπαν
πολλοί, κάποιος από τους κρίκους δεν δούλεψε καλά και δεν εξασφάλισε
χρηματοδότηση για κάποια από τις κατευθυνόμενες αγορές που είχαν γίνει τον
Νοέμβριο του 1996. Στο πόρισμα που εκδόθηκε για την υπόθεση τονίζεται
χαρακτηριστικά ότι: «Τελικά η κατάρρευση της Δέλτα επήλθε όταν το κύκλωμα
προσυνεννοημένων συναλλαγών προσέκρουσε σε αδυναμία να εξασφαλίσει πρόσθετη
χρηματοδότηση και το φάσμα της κατάρρευσης της τιμής της μετοχής, στην
αποσόβηση της οποίας οι οργανωτές είχαν επενδύσει μεγάλα ποσά και είχαν
εξαντλήσει την πιστοληπτική τους ικανότητα, έγινε πραγματικότητα».

Δημήτρης Αργυριάδης: Ελεύθερος για την υπόθεση της «Α. Σαρρής ΑΧΕ», αλλά
παραμένει προφυλακισμένος για την υπόθεση της ΔΕΛΤΑ Χρηματιστηριακής

ΤΗΝ ΠΟΡΤΑ του ανακριτικού γραφείου πέρασε για άλλη μια φορά χθες ως
κατηγορούμενος, ο πρώην πρόεδρος της χρηματιστηριακής εταιρείας ΔΕΛΤΑ κ.
Δημήτρης Αργυριάδης, ο οποίος πριν από λίγες ημέρες προφυλακίστηκε για την
υπόθεση της απάτης των μετοχών της εταιρείας.

Η χθεσινή ανάκριση αφορούσε τη χρηματιστηριακή εταιρεία Α. Σαρρής.
Κατηγορούμενοι, εκτός από τον Δημ. Αργυριάδη, ήταν ο πρόεδρος και τα μέλη του
διοικητικού συμβουλίου της Α. Σαρρής ΑΧΕ, που αντιμετωπίζουν το αδίκημα της
πλαστογραφίας, καθώς και τα μέλη του διοικητικού συμβουλίου της ΔΕΛΤΑ που
βαρύνεται με το αδίκημα της συνέργειας στην πλαστογραφία.

Μετά το τέλος των απολογιών τους, όλοι οι κατηγορούμενοι με σύμφωνη γνώμη
ανακριτή και εισαγγελέα αφέθησαν ελεύθεροι. Οι δύο δικαστικοί λειτουργοί
επέβαλαν τον περιοριστικό όρο της καταβολής εγγύησης 18 εκατομμυρίων δραχμών
στον πρόεδρο της Α. Σαρρής, 7 εκατομμυρίων στον πρώην αντιπρόεδρο της ίδιας
εταιρείας Θ. Γραβάνη και 9 εκατομμυρίων δραχμών στον Δημ. Αργυριάδη, (ο οποίος
αν και αφέθηκε ελεύθερος για τη συγκεκριμένη κατηγορία, επέστρεψε στη φυλακή,
όπου παραμένει κρατούμενος για την κύρια υπόθεση της απάτης). Αντίθετα, τόσο η
κ. Ιωάννα Γκελεστάθη, μέλος του Δ.Σ. της ΔΕΛΤΑ όσο και τα μέλη του συμβουλίου
της Α. Σαρρής ΑΧΕ αφέθησαν ελεύθεροι χωρίς να τους επιβληθεί κανένας
περιοριστικός όρος.

Οι ανακρίσεις πάντως για την υπόθεση της ΔΕΛΤΑ συνεχίζονται, καθώς ο αρμόδιος
δικαστικός λειτουργός κ. Κων. Γκανιάτσος έχει συντάξει δεκαέξι δικογραφίες για
επιμέρους πράξεις, και ανάμεσα στους κατηγορουμένους συμπεριλαμβάνονται οι
υπεύθυνοι δέκα χρηματιστηριακών εταιρειών, αλλά και χρηματιστές.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N52</CAT>
<ED>
Κωδικός άρθρου: A16067N521</ED>
<ID>
ID:131457

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N52&aa=1</URL></REF>


Article

<CATEGORY>vin08</CATEGORY>

 <H2>Ο Δεκάλογος του συνετού επενδυτή
</H2>
ΔΕΚΑ ΧΡΗΣΙΜΕΣ συμβουλές για όσους επενδύουν στο Χρηματιστήριο δίνουν οι
ειδικοί. Οι συμβουλές αυτές είναι:

1Πριν επιλέξετε τις μετοχές που θα αγοράσετε, ελέγξτε την πορεία της
εταιρείας. Προτιμήστε τις εταιρείες εκείνες που είναι κερδοφόρες για μεγάλο
διάστημα και που έχουν σταθερές διοικήσεις.

2 Εξετάστε αν η μετοχή είναι εμπορεύσιμη. Όσο πιο εμπορεύσιμη είναι η
μετοχή, τόσο πιο εύκολα θα μπορέσετε να την πουλήσετε αν για κάποιο λόγο
διαπιστώσετε αργότερα ότι κάνατε λάθος στην αρχική σας επιλογή. Επιλέγοντας
εμπορεύσιμες μετοχές είναι πιο δύσκολο να εγκλωβιστείτε σε κερδοσκοπικά παιγνίδια.

3 Δείτε αν η μετοχή που θέλετε να αγοράσετε έχει μεγάλο βαθμό
διασποράς. Όσο περισσότεροι είναι οι μέτοχοι, τόσο το καλύτερο.

4 Μετρήστε το διανεμόμενο ετήσιο μέρισμα της μετοχής. Όσο πιο υψηλό
είναι, τόσο πιο κερδοφόρα είναι η επιχείρηση.

5 Μην κάνετε βιαστικές κινήσεις. Μην δίνετε βιαστικές εντολές
ακολουθώντας την παρόρμηση της στιγμής.

6 Μην επιδιώκετε πάντα να βρείτε το χαμηλότερο σημείο ή αντίστοιχα το
υψηλότερο σημείο της αγοράς για να αγοράσετε ή να πουλήσετε τις μετοχές σας.
Υπάρχει κίνδυνος το σημείο αυτό να το διαπιστώσετε εκ των υστέρων.

7 Μην πιστεύετε τις φήμες για δήθεν σίγουρα «χαρτιά» που θα αποφέρουν
κέρδη. Τέτοιου είδους φήμες υπάρχει κίνδυνος να αποτελούν μέρος κάποιου παιχνιδιού.

8Μη ρισκάρετε όλα τα χρήματά σας σε μια μετοχή. Βάλτε τα «αβγά» σε
πολλά «καλάθια». Έτσι, περιορίζετε τον κίνδυνο να σπάσουν όλα μαζί.

9 Μην έχετε έμμονες ιδέες για μια μετοχή.

10Μην κάνετε βελτίωση του κόστους κτήσεως μιας μετοχής, αγοράζοντας όλο
και περισσότερες όταν βλέπετε ότι πέφτει η τιμή της.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N52</CAT>
<ED>
Κωδικός άρθρου: A16067N522</ED>
<ID>
ID:131504

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N52&aa=2</URL></REF>


Article

<CATEGORY>vin08</CATEGORY>

 <H2>Έως την Παρασκευή οι εγγραφές για αγορά μετοχών της ΑΕ Καταστήματα
Αφορολογήτων Ειδών
</H2>
ΑΡΧΙΣΑΝ σήμερα και θα λήξουν την Παρασκευή οι εγγραφές για την αγορά μετοχών
των Καταστημάτων Αφορολογήτων Ειδών που μπαίνουν στο Χρηματιστήριο.

Θα διατεθούν στο κοινό 7.525.000 νέες ονομαστικές μετοχές και 100.000 στους
εργαζόμενους και συνταξιούχους της εταιρείας προς 3.200 δρχ. η μία.

Οι μετοχές που θα διατεθούν με δημόσια εγγραφή αντιστοιχούν στο 25% του
συνολικού αριθμού των μετοχών της εταιρείας.

Οι νέες μετοχές θα έχουν δικαίωμα συμμετοχής στο μέρισμα από τα κέρδη του 1998.

Το 40% τών προς διάθεση μετοχών θα δοθεί στους θεσμικούς επενδυτές (3.010.000
μετοχές) και το υπόλοιπο 60% (4.515.000 μετοχές) στο ευρύ κοινό.

Εγγραφές γίνονται σε όλες τις Τράπεζες και πολλές χρηματιστηριακές εταιρείες.

Τα στοιχεία της έκδοσης και το ενημερωτικό δελτίο παρουσίασε χθες ο διευθύνων
σύμβουλος των ΚΑΕ κ. Κ. Τζινιέρης.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N52</CAT>
<ED>
Κωδικός άρθρου: A16067N523</ED>
<ID>
ID:131542

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N52&aa=3</URL></REF>


Article

<CATEGORY>vin08</CATEGORY>

 <H2>Ικανοποιημένος ο Ρώσος υπουργός Εξωτερικών από τα επιτεύγματα της «Προμηθέας
GAS Α.Ε.»
</H2>
Στιγμιότυπο από την επίσκεψη του Ρώσου υπουργού Εξωτερικών Γεβγένι Πριμακόφ
στα γραφεία του ομίλου. Δεξιά στη φωτογραφία ο κ. Δημ. Κοπελούζος

Ο ΥΠΟΥΡΓΟΣ Εξωτερικών της Ρωσίας Γεβγένι Πριμακόφ επισκέφθηκε χθες τα κεντρικά
γραφεία της ελληνορωσικής εταιρείας φυσικού αερίου «Προμηθέας GAS Α.Ε.» και
του ομίλου Κοπελούζου και ενημερώθηκε λεπτομερώς από τον διευθύνοντα σύμβουλο
κ. Δημήτριο Κοπελούζο για την πρόοδο των δραστηριοτήτων της εταιρείας.

Μεταξύ άλλων, εθίγησαν και θέματα που αναφέρονται στην ανάπτυξη της
συνεργασίας Ελλάδας - Ρωσίας, στην ευρύτερη περιοχή της Νοτιοανατολικής
Ευρώπης, στον ενεργειακό τομέα, με την κατασκευή συστήματος αγωγών φυσικού
αερίου και σταθμών παραγωγής ηλεκτρικού ρεύματος.

Ο κ. υπουργός εξέφρασε την ικανοποίηση της ρωσικής πλευράς για τα μέχρι σήμερα
επιτεύγματα της μεικτής ελληνορωσικής εταιρείας, η οποία έχει την υποστήριξη
της ρωσικής κυβέρνησης.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N52</CAT>
<ED>
Κωδικός άρθρου: A16067N524</ED>
<ID>
ID:131564

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N52&aa=4</URL></REF>


Article

<CATEGORY>vin08</CATEGORY>

 <H2>Η νομοθεσία είναι πλήρης, οι έλεγχοι είναι ανεπαρκείς
</H2>
«ΟΙ ΝΟΜΟΙ υπάρχουν. Αυτό που χρειάζεται είναι να εφαρμόζονται. Επομένως πρέπει
να ενταθούν οι έλεγχοι από τα εποπτικά όργανα, προκειμένου να εντοπίζονται και
να αποτρέπονται οι κομπίνες στο Χρηματιστήριο»..

Αυτό τονίζουν αρμόδια όργανα του Χρηματιστηρίου, που σημειώνουν ότι η
νομοθεσία είναι πλήρης μετά και τον τελευταίο νόμο για τις χρηματιστηριακές
συναλλαγές, που προβλέπει τις διαδικασίες ελέγχου για τη χρήση της εσωτερικής
πληροφόρησης και άλλες ρυθμίσεις που βάζουν φραγμό στην κερδοσκοπία. Όμως οι
ίδιοι οι παράγοντες εξηγούν ότι τώρα εκείνο που απαιτείται είναι να ενισχυθούν
οι έλεγχοι για την εφαρμογή αυτής της νομοθεσίας, γιατί στο σημείο αυτό
βρίσκονται τα «τρωτά» σημεία.

Οι στόχοι των ελέγχων

Μερικά από τα κρίσιμα και ευαίσθητα σημεία για τη διαφάνεια στις
χρηματιστηριακές συναλλαγές, στα οποία, σύμφωνα με στελέχη του Χρηματιστηρίου,
θα πρέπει να επικεντρωθούν οι έλεγχοι, είναι, εκτός των άλλων, τα παρακάτω:

* Εάν οι εταιρείες που κάνουν αύξηση του μετοχικού τους κεφαλαίου
χρησιμοποιούν τα κεφάλαια αυτά για τους σκοπούς που αναφέρονταν στο
ενημερωτικό φυλλάδιο που εκδίδουν πριν από την αύξηση του κεφαλαίου. Όπως
αναφέρουν τα ίδια τα στελέχη των εποπτικών αρχών, μέχρι τώρα οι έλεγχοι αυτοί
είναι ελάχιστοι. Έτσι ενδέχεται να υπάρχουν περιπτώσεις που χρησιμοποιούνται
τα κεφάλαια που αντλούνται για άλλους σκοπούς πλην των επενδύσεων που
επικαλούνταν αρχικά οι εταιρείες. Κατι τέτοιο είναι εις βάρος των επενδυτών
που αγόρασαν τη μετοχή, καθώς μακροπρόθεσμα, αν δεν γίνουν επενδύσεις, δεν θα
ενισχυθεί η εταιρεία και σε τελική ανάλυση η μετοχή..

* Στις εντολές που πληκτρολογούνται στο Αυτόματο Σύστημα Ηλεκτρονικών
Συναλλαγών (ΑΣΗΣ) για την αγορά ή πώληση μιας μετοχής την τελευταία στιγμή,
δευτερόλεπτα πριν κλείσει η συνεδρίαση, προκειμένου να καθορισθεί σε
χαμηλότερη ή υψηλότερη τιμή στο κλείσιμο της τιμής της μετοχής τη συγκεκριμένη
ημέρα. Έτσι καθορίζεται και η τιμή ανοίγματος της μετοχής στη συνεδρίαση της
επόμενης ημέρας. Δεν είναι λίγοι εκείνοι που διατυπώνουν την άποψη να αλλάξει
το σύστημα αυτό και η τιμή ανοίγματος της μετοχής στη συνεδρίαση της επόμενης
ημέρας να προκύπτει από τον μέσο όρο των τιμών που έλαβε η μετοχή την
προηγούμενη ημέρα. Με τον τρόπο αυτόν, υποστηρίζουν, θα αποτραπούν τέτοιες
κινήσεις τεχνητής διαμόρφωσης της τιμής μιας μετοχής.

* Εάν πραγματικά οι κύριοι μέτοχοι μιας επιχείρησης ακολουθούν τους κανόνες
ενημέρωσης του επενδυτικού κοινού και ανακοινώνουν στο Δελτίο Τιμών του
Χρηματιστηρίου κάθε σημαντική μεταβολή στο πακέτο μετοχών που κατέχουν. Θα
πρέπει να γνωρίζει το ευρύ επενδυτικό κοινό αν ένας μεγαλομέτοχος αποφάσισε να
πουλήσει τις μετοχές που κατέχει από μια επιχείρηση. Έτσι θα μπορούν οι
μικροεπενδυτές να βγάζουν τα δικά τους συμπεράσματα. 
Μετά τα πρόστιμα του '96

Μέχρι το 1996 ήταν ουσιαστικά ανύπαρκτη η ενημέρωση αυτή και σχεδόν κανείς από
τους μεγαλομετόχους δεν ανακοίνωνε τις σοβαρές αλλαγές της συμμετοχής του σε
επιχειρήσεις του Χρηματιστηρίου. Από ελέγχους που έγιναν τότε επιβλήθηκαν
σημαντικά πρόστιμα και αντιστράφηκε η προηγούμενη κατάσταση. Όμως σημειώνεται
από αρμόδιους παράγοντες ότι οι έλεγχοι στην κατεύθυνση αυτή πρέπει να
εντατικοποιηθούν και να γίνουν πιο αποτελεσματικοί.

Πάντως, μία από τις πλευρές που αφορά τους κύριους μετόχους και που κατά τους
αρμοδίους πρέπει να εξετασθεί είναι και η συμμετοχή μελών του Δ.Σ. του
Χρηματιστηρίου σε Δ.Σ. εταιρειών εισηγμένων σε αυτό. Το θέμα ήρθε στην
επιφάνεια πρόσφατα από τον πρόεδρο της Επιτροπής Θεσμών της Βουλής κ. Γ. Καψή
και αναμένεται να εξετασθεί 
άμεσα σε συνεδρίαση της επιτροπής.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N53</CAT>
<ED>
Κωδικός άρθρου: A16067N531</ED>
<ID>
ID:131458

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N53&aa=1</URL></REF>


Article

<CATEGORY>vin08</CATEGORY>

 <H5>ΠΑΡΑΝΟΜΟΙ ΚΑΙ ΚΑΤΑΧΡΗΣΤΙΚΟΙ ΟΡΟΙ ΣΕ ΣΥΜΒΑΣΕΙΣ ΚΑΤΑΝΑΛΩΤΙΚΩΝ ΔΑΝΕΙΩΝ
</H5><H2>«Έδεσαν» ανύποπτους πολλούς δανειολήπτες...
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Με παράνομους όρους, που έχει εντοπίσει το υπουργείο Ανάπτυξης, εμπορικές
τράπεζες και πολυκαταστήματα έχουν «δέσει» με συμβάσεις χιλιάδες πελάτες -
καταναλωτές.Το πρόβλημα, που έχει οξυνθεί ιδιαίτερα και το οποίο δεν αρνείται
ούτε η διοίκηση της Τραπέζης της Ελλάδος, αφορά όρους συμβάσεων σχετικά με:

* Στεγαστικά δάνεια

* Δάνεια καταναλωτικής πίστης

* Πιστωτικές κάρτες

* Δάνεια για αγορά αυτοκινήτων κ.ά.

* Πωλήσεις με δόσεις (και μέσω καρτών).

Ταυτόχρονα επισημαίνεται και η προέκταση της υπόθεσης με τα πανωτόκια σ' όλες
αυτές τις περιπτώσεις, με αποτέλεσμα η ρύθμιση, που σχεδιάζει να προωθήσει το
υπουργείο Εθνικής Οικονομίας, πρέπει να συμπεριλάβει και όλες αυτές τις υποθέσεις.

Σύμφωνα με εμπιστευτική έκθεση του υπουργείου Ανάπτυξης, «από την εξέταση
συμβάσεων δανείων εκ μέρους των αρμοδίων υπηρεσιών του υπουργείου Ανάπτυξης
(Τομέας Εμπορίου) προέκυψε ότι ορισμένοι συμβατικοί όροι είναι παράνομοι και καταχρηστικοί».

Μεταξύ άλλων έχει εντοπισθεί περίπτωση εμπορικής τράπεζας που επιβάλλει
πρόστιμο κάθε μήνα στους καταθέτες της, εάν η κατάθεση είναι μικρότερη των 5
εκατομμυρίων δραχμών (υπόλοιπο)!..

ΥΠΕΡΜΕΤΡΕΣ ΕΠΙΒΑΡΥΝΣΕΙΣ

Χθες έγινε σύσκεψη στο υπουργείο Ανάπτυξης με τη συμμετοχή αρμόδιου στελέχους
της Τραπέζης της Ελλάδος, δεδομένου ότι διαπιστώνεται ειδικά στον τομέα της
καταναλωτικής πίστης και παράβαση απόφασης, που είχε ληφθεί το 1994, σχετικά
με το ΕΠΕ (Ετήσιο Πραγματικό Επιτόκιο), με αποτέλεσμα πελάτες και καταναλωτές
να πέφτουν θύματα υπέρμετρων επιβαρύνσεων που δεν γνωστοποιούνται από την αρχή
και να μην υπάρχει έτσι μέτρο σύγκρισης, τόσο με τις αγορές τοις μετρητοίς όσο
και με παρεμφερείς συναλλαγές με άλλες επιχειρήσεις ή τράπεζες.

Σήμερα έχει προγραμματισθεί συνάντηση του υφυπουργού Ανάπτυξης κ. Μιχ.
Χρυσοχοΐδη με τον γενικό γραμματέα της Ένωσης Ελληνικών Τραπεζών κ. Γ. Μάνο.

ΑΥΤΟΜΑΤΩΣ ΑΠΑΙΤΗΤΕΣ...

Μεταξύ άλλων οι όροι συμβάσεων που κρίνονται ως παράνομοι και καταχρηστικοί είναι:

* Οι όροι που παρέχουν στην τράπεζα δικαίωμα μονομερούς τροποποιήσεως
ορισμένων όρων της σύμβασης δανείου.

* Ο συνήθης όρος ότι η μη καταβολή από τον οφειλέτη, έστω και μιας δόσης του
δανείου στην καθορισμένη ημερομηνία εξόφλησης, καθιστά αυτοδικαίως
ληξιπρόθεσμες και απαιτητές, όχι μόνο την προαναφερόμενη ληξιπρόθεσμη και
απαιτητή δόση, αλλά και όλες τις υπόλοιπες δόσεις του δανείου.

* Οι όροι που παρέχουν στην τράπεζα το δικαίωμα να αποφασίζει κατά την απόλυτη
κρίση της για ζητήματα που αφορούν την εκτέλεση συμβατικών όρων.

* Ο όρος που απαντάται στις περισσότερες συμβάσεις καταναλωτικής πίστης,
σύμφωνα με τον οποίο «η τράπεζα δεν φέρει καμία ευθύνη για πράξεις ή
παραλείψεις των επιχειρήσεων έναντι του κατόχου της κάρτας, ο οποίος δεν
μπορεί να προβάλει κατά της τράπεζας ενστάσεις ή αξιώσεις που τυχόν έχει κατά
των επιχειρήσεων αυτών». Σύμφωνα με το άρ. 11, παρ. 2ε της Υ.Α. 983/91, ο
καταναλωτής δικαιούται να στραφεί κατά του πιστωτικού φορέα, εάν έχει στραφεί
κατά του προμηθευτή χωρίς να έχει ικανοποιηθεί. Στο μέτρο λοιπόν που ο
συμβατικός όρος δεν καθιστά σαφές στον καταναλωτή ότι η τράπεζα έχει αναγωγική
ευθύνη, στοιχειοθετείται παράνομη συμπεριφορά.

* Ο όρος σύμβασης στεγαστικού δανείου, σύμφωνα με τον οποίο η τράπεζα, εκτός
από την υποθήκη, έχει και δικαίωμα ενεχύρου στα μισθώματα του ακινήτου, μπορεί
να είναι καταχρηστικός εάν η αξία του ενυπόθηκου ακινήτου είναι πολύ
μεγαλύτερη από το ποσό του δανείου.

* Ο όρος σύμβασης στεγαστικού δανείου, σύμφωνα με τον οποίο σε περίπτωση που ο
οφειλέτης θελήσει να εξοφλήσει πρόωρα ολοσχερώς το δάνειο, τότε αυτός
υποχρεούται να καταβάλει στην τράπεζα προς αποζημίωσή της και ποσό ίσο με τόκο
έξι μηνών του προκαταβαλλόμενου δανείου.

* Ο όρος σύμβασης στεγαστικού δανείου, σύμφωνα με τον οποίο σε περίπτωση
τμηματικής και ανάλογης με την πρόοδο των εργασιών καταβολής του ποσού του
δανείου, ο οφειλέτης υποχρεούται κατά τη λήψη του δανείου να καταθέσει το
προϊόν αυτού σε δεσμευμένη και ανεκχώρητη κατάθεση, η οποία θα αποδίδεται σε
αυτόν τμηματικά και ανάλογα με την πρόοδο των εργασιών επί του
χρηματοδοτούμενου ακινήτου.

ΠΑΡΑΔΕΙΓΜΑΤΑ

Παραδείγματα από τη νομολογία όρων που έχουν κριθεί ως καταχρηστικοί είναι:

* Ο όρος συμβάσεως αλληλόχρεου λογαριασμού, ο οποίος προσδιορίζει ότι η έκταση
της παροχής εναπόκειται στην απόλυτη κρίση της τράπεζας.

* Ο όρος, σύμφωνα με τον οποίο, η τράπεζα έχει το δικαίωμα να κλείνει τον
ανοιχτό λογαριασμό κατά πάντα χρόνο και για οποιαδήποτε αιτία κατά την κρίση της.

* Ο όρος, ο οποίος περιορίζει ή αποκλείει την ευθύνη της τράπεζας.

ΕΠΙΣΗΜΑΝΣΕΙΣ

Επισημαίνεται εξάλλου στην έκθεση:

* Οριακής νομιμότητας είναι οι όροι εκείνοι που υποχρεώνουν τον λήπτη του
δανείου να παρέχει υπέρ της δανειοδότριας τράπεζας πρόσθετες ασφάλειες,
εμπράγματες ή προσωπικές, ή άλλου είδους εξασφαλίσεις. Εξάλλου, η παροχή
πρόσθετων εξασφαλίσεων, όταν αυτή συνδέεται δεσμευτικά με την παροχή πρόσθετων
υπηρεσιών από την τράπεζα προς τον καταναλωτή (π.χ. ασφάλιση ακινήτου σε
ασφαλιστική εταιρεία την οποία υποδεικνύει η τράπεζα) μπορεί να ελεγχθεί και
ως αθέμιτη πρακτική.

* Σύνηθες φαινόμενο στις εν λόγω συμβάσεις αποτελούν ασαφείς όροι, οι οποίοι
σύμφωνα με τον νόμο ερμηνεύονται υπέρ του καταναλωτή (Ν. 2251/94 άρ. 2 παρ. 5).

* Ακόμη, πολλές τράπεζες παραβιάζουν τη Σύσταση της Επιτροπής του '88, σύμφωνα
με την οποία, σε περίπτωση κλοπής ή απώλειας της πιστωτικής κάρτας, ο
καταναλωτής υποχρεούται να ειδοποιήσει αμέσως την τράπεζα και ευθύνεται μέχρι
το ποσό των 150 ECU για κάθε συναλλαγή που τυχόν έχει γίνει με την κάρτα του.
Οι ελληνικές τράπεζες απαιτούν την καταβολή του ποσού που αντιπροσωπεύει το
σύνολο των αγορών που πραγματοποίησε ο κακόπιστος τρίτος. Απαιτείται
νομοθετική ρύθμιση για το ανώτατο όριο ευθύνης του κατόχου σε περίπτωση κλοπής
ή απώλειας της κάρτας.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N54</CAT>
<ED>
Κωδικός άρθρου: A16067N541</ED>
<ID>
ID:131459

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N54&aa=1</URL></REF>


Article

<CATEGORY>vin08</CATEGORY>

 <H2>Σε πτώση τα επιτόκια των εντόκων γραμματίων
</H2>
ΜΕΙΩΘΗΚΑΝ τα επιτόκια των κρατικών τίτλων στη χθεσινή δημοπρασία εντόκων
γραμματίων τρίμηνης διάρκειας. Το επιτόκιο διαμορφώθηκε στο 13,1% από 13,9%
που είχε ανέλθει στην προηγούμενη δημοπρασία.

Η εξέλιξη αυτή δημιουργεί τώρα ελπίδες στο υπουργείο Οικονομικών ότι
επιτέλους, έστω και δειλά - δειλά, ήρθε η ώρα για να σταματήσει η ανοδική
πορεία που είχαν τα επιτόκια τους τελευταίους μήνες, από την περίοδο της
πρόσφατης νομισματικής κρίσης, και να επανέλθουν σε πτωτική τροχιά. Ο
υφυπουργός Οικονομικών κ. Ν. Χριστοδουλάκης χαρακτήρισε «καλό σημάδι» τη
μείωση των επιτοκίων κατά την χθεσινή δημοπρασία, η οποία, αξίζει να
σημειωθεί, ότι ήταν η πρώτη δημοπρασία κρατικών τίτλων μέσω των πρωτογενών
διαπραγματευτών (τραπεζών που έχουν αναλάβει τη διάθεση των κρατικών τίτλων).

Υποστήριζε δε ότι η μείωση στα επιτόκια δείχνει ότι η αγορά αναγνωρίζει τη
βελτίωση στα οικονομικά μεγέθη. Πάντως, ο υφυπουργός παραδέχθηκε ότι η
ουσιαστική μείωση των επιτοκίων θα αρχίσει πάλι από το δεύτερο εξάμηνο του 1998.

Στη χθεσινή δημοπρασία διατέθηκαν τελικά έντοκα γραμμάτια αξίας 50 δισ. δρχ.
ενώ οι προσφορές αγορών ανήλθαν σε 172,8 δισ. δρχ. Τα έντοκα γραμμάτια θα
διατεθούν από τις τράπεζες στο ευρύ κοινό αύριο Τετάρτη.

Πάντως, την ερχόμενη εβδομάδα θα γίνει νέα δημοπρασία ομολόγων του Δημοσίου με
στόχο να εισπραχθούν 60 δισ. δρχ.

Ο κ. Ν. Χριστοδουλάκης αναφέρθηκε στην πορεία μείωσης των δαπανών, καθώς και
στην εξέλιξη του δημοσίου χρέους. Έτσι, σύμφωνα με τα στοιχεία που έδωσε στη
δημοσιότητα, το χρέος της κεντρικής διοίκησης ανήλθε στα 39,04 τρισ. δρχ. το
1997 από 39,339 που προβλέπονταν στον προϋπολογισμό αλλά και 36,2 τρισ. δρχ.
που ήταν το 1996.

Επίσης από τα ίδια στοιχεία προκύπτει ότι το 1998 το σύνολο των δανειακών
αναγκών του Δημοσίου θα ανέλθει στα 10,271 τρισ. δρχ. από 12,9 τρισ. δρχ. το 1997.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N54</CAT>
<ED>
Κωδικός άρθρου: A16067N542</ED>
<ID>
ID:131505

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N54&aa=2</URL></REF>


Article

<CATEGORY>vin08</CATEGORY>

 <H2>Σε ιδιώτες θα ανατεθεί η εκμετάλλευση των αυτοκινητοδρόμων
</H2>
Χρήστος Πάχτας: Σύμβουλος θα αναλάβει την προσέλκυση ιδιωτικών κεφαλαίων

ΙΔΙΩΤΕΣ θα χρηματοδοτήσουν την ολοκλήρωση της κατασκευής των μεγάλων οδικών
αξόνων (ΠΑΘΕ, Εγνατίας, Τρίπολης - Καλαμάτας κ.ά.) και θα αναλάβουν την
εκμετάλλευσή τους.

Το υπουργείο Εθνικής Οικονομίας με απόφαση του υφυπουργού κ. Χ. Πάχτα ενέκρινε
την πρόσληψη διεθνούς χρηματοοικονομικού συμβούλου, που θα αναλάβει την
προσέλκυση ιδιωτικών κεφαλαίων για την ολοκλήρωση της κατασκευής των ελληνικών
αυτοκινητοδρόμων. Ο σύμβουλος θα προσληφθεί το β' εξάμηνο του 1998, ώστε να
έχουν υπογραφεί οι συμβάσεις παραχώρησης έως το 2000.

Παράλληλα, στο υπουργείο Εθνικής Οικονομίας εξετάζονται και οι δυνατότητες
προσέλκυσης ιδιωτικών κεφαλαίων για τη χρηματοδότηση έργων της Ολυμπιάδας του
2004, καθώς και έργων που θα ενταχθούν στο τρίτο ΚΠΣ.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N54</CAT>
<ED>
Κωδικός άρθρου: A16067N543</ED>
<ID>
ID:131543

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N54&aa=3</URL></REF>


Article

<CATEGORY>vin08</CATEGORY>

 <H5>ΜΕΙΩΝΟΝΤΑΙ ΕΩΣ 63% ΟΙ ΚΑΤΩΤΑΤΕΣ ΣΥΝΤΑΞΕΙΣ ΤΩΝ ΝΕΩΝ ΑΣΦΑΛΙΣΜΕΝΩΝ ΠΟΥ ΕΙΣΗΛΘΑΝ
ΣΤΗΝ ΑΓΟΡΑ ΕΡΓΑΣΙΑΣ ΜΕΤΑ ΤΟ 1993
</H5><H2>«Θύματα» μετά το 2008
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Βοήθημα αντί για συντάξεις θα παίρνουν όσοι εισήλθαν στην αγορά εργασίας μετά
το 1993. Μάλιστα για τους νέους ασφαλισμένους από 1.1.1993 οι κατώτατες
συντάξεις μειώνονται μέχρι και 63%. Παράλληλα, γι' αυτή την κατηγορία των
ασφαλισμένων αλλάζουν τα όρια ηλικίας προς συνταξιοδότηση.

ΤΑ ΣΤΟΙΧΕΙΑ για τις συντάξεις όσων ασφαλίζονται μετά το 1993 έδωσε χθες στη
δημοσιότητα η Πανελλήνια Ομοσπονδία Προσωπικού Οργανισμών Κοινωνικής Πολιτικής
(ΠΟΠΟΚΠ). 
ΑΠΟ 104.ΟΟΟ ΣΕ 38.000 ΔΡΧ!

Έτσι λοιπόν, σύμφωνα με το νόμο 2084/92, αλλάζει ο τρόπος υπολογισμού των
συντάξεων σε όλα τα ταμεία με αποτέλεσμα τη δραστική μείωσή τους. 
Τα πρώτα θύματα αυτής της διάταξης είναι οι συνταξιοδοτούμενοι λόγω αναπηρίας
από κοινή νόσο ή εργατικό ατύχημα, καθώς και οι συνταξιοδοτούμενοι λόγω
θανάτου τού ασφαλισμένου. 
Σημειώνεται ότι συνταξιούχοι λόγω γήρατος θα υπάρξουν μετά το έτος 2008.

Σύμφωνα με τα στοιχεία της ΠΟΠΟΚΠ, οι κατώτερες συντάξεις γήρατος και βαριάς
αναπηρίας διαμορφώνονται από τις 104.960 δρχ. που είναι σήμερα (για τους
ασφαλισμένους μέχρι 31.12.1992) στις 38.500 δρχ. για το ΙΚΑ και για όσους
ασφαλίστηκαν μετά την 1.1.1993.

Στην περίπτωση αυτή το ποσοστό μείωσης είναι 63%! 
ΤΡΙΑ ΠΑΡΑΔΕΙΓΜΑΤΑ

Εντυπωσιακές είναι οι μειώσεις και στις συντάξεις που καταβάλλονται λόγω
θανάτου και λόγω μερικής αναπηρίας. Για παράδειγμα:

1 Εργαζόμενος που ασφαλίστηκε πρώτη φορά την 1/1/1993 ή και μετά στο
ΙΚΑ, εφόσον καταστεί βαριά ανάπηρος από κοινή νόσο θα λάβει σύνταξη 38.500 το
μήνα, ενώ ο αντίστοιχος που έχει ασφαλιστεί έστω και την 31/12/1992, η μηνιαία
σύνταξή του είναι 104.960 δραχμές.

2 Συνταξιοδοτούμενος λόγω θανάτου ασφαλισμένου του ΤΕΒΕ (που είχε
ασφαλιστεί για πρώτη φορά μετά την 1/1/1993) θα λάβει σύνταξη 30.760 το μήνα,
ενώ για ασφαλισμένο μέχρι και την 31/12/1992 η σύνταξη σήμερα είναι 72.800.

3 Εργαζόμενος και ασφαλισμένος για πρώτη φορά μετά την 1/1/1993 στο
ΙΚΑ, που κατέστη μερικώς ανάπηρος λόγω εργατικού ατυχήματος με ποσοστό 50%, θα
πάρει σύνταξη 25.660 το μήνα, ενώ ο αντίστοιχος που έχει ασφαλιστεί για πρώτη
φορά έστω και την 31.12.1992 παίρνει σήμερα 52.450 δρχ. 
Διευκρινίζεται ότι οι νέοι συνταξιούχοι υπάγονται στα κατώτερα όρια, αφού με
το νέο τρόπο υπολογισμού που προβλέπει ο νόμος 2084/92 οι οργανικές συντάξεις
είναι πολύ μικρότερες. 
«ΜΕΓΑΛΗ ΑΔΙΚΙΑ»

Ο πρόεδρος της ΠΟΠΟΚΠ κ. Γιώργος Κουτρουμάνης δήλωσε σχετικά: Η Ομοσπονδία μας
έγκαιρα είχε ενημερώσει όλους τους φορείς και την κυβέρνηση για τη μεγάλη
αδικία που πρόκειται να υποστούν οι νέοι ασφαλισμένοι και συνταξιούχοι.

Σήμερα ­ πρόσθεσε ­ που τα θύματα αυτών των διατάξεων είναι συγκεκριμένα και
αποτελούν μια νέα ομάδα απλών βοηθηματούχων της ασφάλισης που θα μεγαλώνει
σημαντικά χρόνο με το χρόνο, επιβάλλεται άμεσα να δρομολογηθεί η αλλαγή αυτών
των διατάξεων.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N55</CAT>
<ED>
Κωδικός άρθρου: A16067N551</ED>
<ID>
ID:131460

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N55&aa=1</URL></REF>


Article

<CATEGORY>vin08</CATEGORY>

 <H2>Πιέσεις και πτώση
</H2>
Με πτώση έκλεισαν τελικά οι τιμές των μετοχών, κατά τη χθεσινή πρώτη
συνεδρίαση της εβδομάδας στο Χρηματιστήρο Αξιών Αθηνών (ΧΑΑ). Στην αρχή της
συνεδρίασης εκδηλώθηκε αγοραστικό ενδιαφέρον με αποτέλεσμα τη διαμόρφωση του
Γενικού Δείκτη πάνω από τις 1.500 μονάδες, όπου και σημείωσε μέγιστη τιμή τις
1.502,57 μονάδες. Στην συνέχεια όμως οι τιμές των μετοχών δέχτηκαν έντονες
πιέσεις, γεγονός που είχε ως επακόλουθο την υποχώρηση του Γενικού Δείκτη στις
1.482,73 μονάδες, καταγράφοντας απώλειες 10,31 μονάδων ή ποσοστό της τάξεως
0,69%. Ο Δείκτης FTSE/20 που απαρτίζεται από μετοχές Τραπεζών και μετοχές
υψηλής κεφαλαιοποίησης, υποχώρησε κατά 8,08 μονάδες ή ποσοστό της τάξεως
0,97%. Η εικόνα στους επιμέρους Κλαδικούς Δείκτες ήταν αρνητική, με τη
μεγαλύτερη υποχώρηση να σημειώνουν οι Κατασκευές και οι Συμμετοχές κατά 1,63%
και 1,10% αντίστοιχα. Η Παράλληλη Αγορά σημείωσε άνοδο κατά 0,34%. Από τις 225
μετοχές που πραγματοποίησαν συναλλαγές, 98 σημείωσαν άνοδο, 106 πτώση και 21
παρέμειναν σταθερές, ενώ 71 έκλεισαν με αγοραστές και 112 με πωλητές. Η αξία
των συναλλαγών υποχώρησε και ανήλθε στα 12,5 δισ. δρχ. (4.995.422 τεμάχια).
Αναλυτικά τα 4.480.062 τεμάχια συνολικής αξίας 11,5 δισ. δρχ. αφορούσαν την
Κύρια Αγορά, ενώ τα 515.360 τεμάχια συνολικής αξίας 1.033 εκατ. δρχ. την
Παράλληλη Αγορά Τη μεγαλύτερη αξία συναλλαγών σημείωσαν οι μετοχές των
Τραπεζών (2.336 εκατ. δρχ. - 268.674 τεμάχια) και των Μεταλλουργικών
Επιχειρήσεων (1.525 εκατ. δρχ. - 437.620 τεμάχια).

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N56</CAT>
<ED>
Κωδικός άρθρου: A16067N561</ED>
<ID>
ID:131461

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N56&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΥΔΡΟΧΟΟΣ

(20 Ιανουαρίου - 18 Φεβρουαρίου). Η Σελήνη από τον Σκορπιό σάς «βγάζει» στο
προσκήνιο. Το πρωί, εύνοια για την καριέρα, τα οικονομικά, τη δημόσια εικόνα
σας. Το βράδυ, κόντρες με γονείς, προϊσταμένους, σημαντικά πρόσωπα.

ΙΧΘΥΕΣ

(19 Φεβρουαρίου - 20 Μαρτίου). Το πρωί, επηρεάζονται ευνοϊκά ταξίδια, σπουδές,
μίντια και εκδόσεις, τέχνη και πολιτική, δίκες, συγγραφικές προσπάθειες. Το
βράδυ, φυλαχθείτε από ατυχήματα και πισώπλατα χτυπήματα.

ΚΡΙΟΣ

(21 Μαρτίου - 19 Απριλίου). Το πρωί προσφέρεται για την τακτοποίηση
οικονομικών υποθέσεων. Η διαίσθησή σας θα λειτουργεί σωστά. Το βράδυ, έντονος
εκνευρισμός και αντιπαραθέσεις.

ΤΑΥΡΟΣ

(20 Απριλίου - 20 Μαΐου). Το πρωί επηρεάζονται ευνοϊκά οι σχέσεις και οι
συνεργασίες σας, συλλογικές προσπάθειες, πολιτική, μίντια, τέχνη. Το βράδυ,
προφυλάξτε καριέρα και δημόσια εικόνα. Μη δίνετε λαβή για σχόλια.

ΔΙΔΥΜΟΙ

(21 Μαΐου - 21 Ιουνίου). Το πρωί επηρεάζονται ευνοϊκά η υγεία, η καριέρα, η
δημόσια εικόνα σας. Το βράδυ, αποφύγετε ταξίδια, καβγάδες, παραβάσεις νόμων.
Προσέχετε όταν οδηγείτε ή χειρίζεσθε μηχανές.

ΚΑΡΚΙΝΟΣ

(22 Ιουνίου - 22 Ιουλίου). Το πρωί επηρεάζονται ευνοϊκά ο έρωτας, τα παιδιά
σας, καλλιτεχνικές και πνευματικές προσπάθειες, ταξίδια, μίντια, εκδόσεις. Το
βράδυ, εκνευρισμοί και αντιπαραθέσεις.

ΛΕΩΝ

(23 Ιουλίου - 22 Αυγούστου). Το πρωί επηρεάζονται ευνοϊκά υποθέσεις που
συνδέονται με το σπίτι και την οικογένεια, δάνεια, κληρονομικά, φορολογικά
κ.λπ. Το βράδυ νευρικές και καβγάδες.

ΠΑΡΘΕΝΟΣ

(23 Αυγούστου - 23 Σεπτεμβρίου). Το πρωί, εύνοια για ταξίδια, επαφές,
αγοραπωλησίες, μίντια, διαφήμιση, εκπαιδευτικά θεάματα, σπουδές. Το βράδυ, το
νευρικό σας σύστημα αδυνατίζει και γίνεσθε επιρρεπείς σε ατυχήματα.

ΖΥΓΟΣ

(24 Σεπτεμβρίου - 23 Οκτωβρίου). Το πρωί, επηρεάζονται ευνοϊκά τα οικονομικά
σας, ο τομέας της εργασίας, οι εργασιακές σας σχέσεις. Το βράδυ, εκρήξεις για
οικονομικά ή ερωτικά θέματα.

ΣΚΟΡΠΙΟΣ

(24 Οκτωβρίου - 22 Νοεμβρίου). Η Σελήνη είναι στο ζώδιό σας και σας «βγάζει»
στο προσκήνιο. Το πρωί, εύνοια για τον έρωτα, την τέχνη, τα παιδιά σας. Το
βράδυ, κόντρες στο σπίτι και στην οικογένεια.

ΤΟΞΟΤΗΣ

(23 Νοεμβρίου - 21 Δεκεμβρίου). Θα είστε λίγο στο περιθώριο σήμερα, αλλά το
πρωί θα είστε σε πολύ καλή φόρμα. Το βράδυ, να προσέχετε όταν οδηγείτε ή
χειρίζεσθε μηχανές. Να φυλαχθείτε και από κρυφούς εχθρούς.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Το πρωί, εύνοια για συλλογικές προσπάθειες,
πολιτική, μίντια, τέχνη, ταξίδια, σπουδές, συναλλαγές κάθε είδους. Το βράδυ,
αντιπαραθέσεις με φίλους ή ομοϊδεάτες για πολιτικά ή οικονομικά θέματα.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: N58</CAT>
<ED>
Κωδικός άρθρου: A16067N581</ED>
<ID>
ID:131436

</ID><URL>http://ta-nea.dolnet.gr/neaweb/neafile.print_unique?e=A&f=16067&m=N58&aa=1</URL></REF>


Article

<CATEGORY>vin10</CATEGORY>

 <H5>ΤΕΤ Α ΤΕΤ ΝΙΚΟΛΑΟΥ-ΝΤΟΥΜΙΤΡΙΟΥ ΓΙΑ ΤΟ 2-2 ΚΑΙ ΤΟ ΣΥΜΒΟΛΑΙΟ
</H5><H2>Ζήτησε εξηγήσεις
</H2>
ΜΕ ΤΟΝ Ντουμίτρου Ντουμιτρίου συναντήθηκε χθες ο Λάκης Νικολάου! Μία μόλις
ημέρα μετά το 2-2 κόντρα στον Ηρακλή, πρόεδρος και προπονητής της ΑΕΚ
συζήτησαν τα αίτια, τη νέα κατάσταση, αλλά και το ζήτημα του συμβολαίου του Ρουμάνου.

σελίδα
2

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16067O001</ED>
<ID>
ID:131462

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O00&aa=1</URL></REF>


Article

<CATEGORY>vin10</CATEGORY>

 <H2>Αυτό είναι το μυστικό </H2>
σελίδα 5

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16067O002</ED>
<ID>
ID:131506

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O00&aa=2</URL></REF>


Article

<CATEGORY>vin10</CATEGORY>

 <H2>Διατροφή 200.000 για το παιδί </H2>
σελίδα 11

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16067O003</ED>
<ID>
ID:131544

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>82 νέα στάδια για το 2004 </H2>
σελίδες 6-7

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16067O004</ED>
<ID>
ID:131565

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Το οικονομικό έγκλημα πνίγει το ποδόσφαιρο </H2>
σελίδα
3

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16067O005</ED>
<ID>
ID:131583

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O00&aa=5</URL></REF>


Article

<CATEGORY>vin10</CATEGORY>

 <H2></H2><H2>Επιστρέφει ο Οφορίκουε </H2>
σελίδα 1

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16067O006</ED>
<ID>
ID:131591

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O00&aa=6</URL></REF>


Article

<CATEGORY>vin10</CATEGORY>

 <H5>ΑΠΟΚΛΕΙΣΤΗΚΕ Η ΓΚΑΝΑ, Ο ΟΦΟΡΙΚΟΥΕ ΣΤΗ ΔΙΑΘΕΣΗ ΤΟΥ ΜΠΑΓΙΕΒΙΤΣ ΓΙΑ ΤΟ ΜΑΤΣ ΜΕ
ΤΟΝ ΠΑΟΚ
</H5><H2>Έρχεται
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

ΑΝΟΙΞΕ Ο δρόμος της επιστροφής του Πίτερ Οφορίκουε στον Πειραιά, μετά τη
χθεσινή ήττα της εθνικής ομάδας της Γκάνα από τη Δημοκρατία του Κονγκό με 1-0
(77' Μουντάμπα) για το «Κόπα Άφρικα». Η Γκάνα αποκλείστηκε από την αφρικανική
διοργάνωση, ενώ ο Πίτερ Οφορίκουε αναμένεται να τεθεί στη διάθεση του
Μπάγιεβιτς για τον αγώνα με τον ΠΑΟΚ.

Ο 18χρονος Γκανέζος φορ αγωνίστηκε χθες ως αλλαγή (στο 46' πήρε τη θέση του
Αμπογκάγιε), είχε καλή απόδοση, αλλά δεν κατόρθωσε να βρει τον δρόμο προς τα
δίχτυα. Σήμερα αναμένεται να επιστρέψει από την Μπουρκίνα Φάσο ο Τάσος Μητρόπουλος.

Στο μεταξύ, ο Ντούσαν Μπάγιεβιτς είναι απόλυτα ικανοποιημένος από τη
θριαμβευτική νίκη του Ολυμπιακού στην Ξάνθη, ωστόσο, γύρισε αμέσως σελίδα και
σκέπτεται το νέο ντέρμπι με τον ΠΑΟΚ στο ΟΑΚΑ: «Χρειάζεται να έχεις μεγάλη
αντοχή στον μαραθώνιο του πρωταθλήματος. Υπάρχει μακρύς δρόμος και δεν έχουμε
περιθώρια να σταθούμε σ' ένα καλό αποτέλεσμα. Είναι βασικό κατά τη διάρκεια
της περιόδου να μαθαίνεις από τα λάθη σου, να τα διορθώνεις και να μην τα επαναλαμβάνεις».

Ο Ίλια Ίβιτς μπήκε από χθες κανονικά στο πρόγραμμα των προπονήσεων και θα
είναι, εκτός σοβαρού απροόπτου, στη διάθεση του προπονητή του για τον αγώνα με
τον ΠΑΟΚ. Να σημειωθεί ότι ο Σέρβος επιθετικός έχει σήμερα τα γενέθλιά του
(γεννήθηκε στις 17-2-71).

Ο ΚΑΡΑΠΙΑΛΗΣ

Ο Βασίλης Καραπιάλης ήταν ο μεγάλος πρωταγωνιστής στο γήπεδο της Ξάνθης, όπου
πέτυχε τα δύο πρώτα γκολ και οδήγησε τον Ολυμπιακό στον θρίαμβο επί της
τοπικής Skoda (4-0). Ο «ερυθρόλευκος» μεσοεπιθετικός τόνισε: «Η νίκη μας είναι
σημαντική, αλλά δεν μας δίνει τον τίτλο. Πρέπει να συνεχίσουμε με την ίδια
σοβαρότητα μέχρι το τέλος».

*** Ο Νίκος Νταμπίζας βραβεύθηκε χθες στην κοπή της πίτας των βετεράνων
ποδοσφαιριστών του Ολυμπιακού στο Μικρολίμανο. Τιμήθηκαν ακόμα ο δημοσιογράφος
Λυκούργος Κομίνης, οι παράγοντες Πάσχος, Βουλγαράκης, ο γιατρός Ρήγας και οι
βετεράνοι ποδοσφαιριστές του «θρύλου» Χρυσόπουλος, Κοπανίδης, Σαγιάς,
Ιωαννάτος, Νικολιάς, Διαμαντόπουλος, Λεβαντής, Βαζαίος, Κρητικόπουλος, Γκέζος, Σταυρόπουλος.

Παρών στην εκδήλωση ήταν ο διευθύνων σύμβουλος του Ολυμπιακού Γιώργος
Λούβαρης. Τόνισε: «Πιστεύω ότι ο τίτλος θα είναι και πάλι δικός μας».

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O01</CAT>
<ED>
Κωδικός άρθρου: A16067O011</ED>
<ID>
ID:131463

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O01&aa=1</URL></REF>


Article

<CATEGORY>vin10</CATEGORY>

 <H5>ΝΙΚΟΛΑΟΥ - ΝΤΟΥΜΙΤΡΙΟΥ ΜΙΛΗΣΑΝ ΓΙΑ ΤΟ 2-2 ΚΑΙ ΤΟ ΣΥΜΒΟΛΑΙΟ
</H5><H2>Οι δυο τους
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Χρήστος Μαλαδένης. Σταθερά ο πλέον φορμαρισμένος παίκτης της ΑΕΚ

ΣΥΝΑΝΤΗΣΗ κορυφής είχαμε χθες στην ΑΕΚ! Με τον Λάκη Νικολάου να ζητεί
εξηγήσεις από τον Ντουμίτρου Ντουμιτρίου και να αναλύουν όλα τα θέματα που
άπτονται της ομάδας. Την ισοπαλία με τον Ηρακλή, την κατάσταση στο
ποδοσφαιρικό τμήμα, το «καυτό» θέμα του συμβολαίου.

Μία μόλις ημέρα μετά το (απρόσμενο) 2-2, κόντρα στον Ηρακλή, το ραντεβού από
μόνο του συνιστά είδηση. Γιατί έγινε; Ποιος το προκάλεσε; Τι βγήκε από τη συνάντηση;

Το βέβαιο τούτη τη στιγμή είναι ένα: θέμα προπονητή δεν τίθεται στην ΑΕΚ και
οι διοικούντες θεωρούν επιβεβλημένο να πάει η ομάδα ενωμένη στα κρίσιμα ματς
με Ιωνικό και Παναθηναϊκό, ώστε να πετύχει το «δύο στα δύο» και να (ξανα) μπει
στο «κόλπο». Όπως έλεγαν χθες αξιόπιστες πηγές, «σχεδόν έχουμε βγάλει τα
συμπεράσματά μας για τον Ρουμάνο ­ δεν είναι δυνατόν να τον κρίνουμε από μία
αποτυχημένη αλλαγή».

Η τοποθέτηση αυτή απηχεί και τις απόψεις του Λάκη Νικολάου, ο οποίος από το
πρωί είχε δραστηριοποιηθεί. Συναντήθηκε με τον Γιώργο Λεωτσινίδη, εξετάστηκε η
διαμορφωθείσα κατάσταση και αποφασίστηκαν τα προσεχή βήματα. Κινητικότητα,
λοιπόν, στο στρατόπεδο της ΑΕΚ, ασφαλώς αξιοπρόσεκτη, αν αναλογιστούμε ότι
τέτοιου είδους «μίτινγκ» δεν γίνονται σε καθημερινή βάση ­ το αντίθετο θα λέγαμε...

Στο θέμα τώρα: ο Ντουμιτρίου εδώ και ημέρες είχε ζητήσει να τα πει κατ' ιδίαν
με τον πρόεδρο. Και να θέσουν επί τάπητος όλα τα θέματα, αγωνιστικά και μη,
δηλαδή την ανανέωση του συμβολαίου του και τον προγραμματισμό. Και χθες, το
μήνυμα που πήρε ήταν «ας τα πούμε το βράδυ».

Ασφαλώς, η κουβέντα περιεστράφη στο 2-2 με τον Ηρακλή, την απώλεια βαθμών και
τα νέα δεδομένα στην κορυφή. Άσχετα όμως με την άποψη των διοικητικών για
«κακό στήσιμο» ή «λανθασμένη αλλαγή» επιχειρήθηκε (ξανά) να τονωθεί το ηθικό
του προπονητή και η στήριξη στο πρόσωπο του Ντουμιτρίου είναι (επί του
παρόντος, τουλάχιστον) δεδομένη. Επίσης, το φόρτωμα με κίτρινες κάρτας, η
λεγόμενη απειθαρχία πολύ απασχολεί τον Λάκη Νικολάου και αναγκάζει τον πρόεδρο
να αναζητεί λύση στο πρόβλημα.

ΤΟ ΣΥΜΒΟΛΑΙΟ

Αναφορικά με την πρόταση στον Ντουμιτρίου από την Εθνική Ρουμανίας, ο κ.
Νικολάου δεν είχε την ελάχιστη ενημέρωση. Και θέλησε να μάθει τι ακριβώς
συμβαίνει, πότε πρέπει να απαντήσει, τι περιθώρια υπάρχουν.

Εκτιμάται ότι η διοίκηση της ΑΕΚ πιέζεται να πάρει απόφαση και ήδη υπάρχουν
δύο τάσεις. Η πρώτη λέει ότι «δεν μπορούμε να αποφασίσουμε για το έργο
μονοετούς προπονητή προτού εκπνεύσει η περίοδος και άρα είμαστε εντελώς
ανέτοιμοι» και η δεύτερη «να το δούμε τώρα, ώστε και εμείς, αλλά και αυτός να
γνωρίζουμε τι θα πράξουμε». Αν ο Ντουμιτρίου επιμείνει στα περί πρότασης ή
συμβολαίου, το όλο θέμα θα συζητηθεί στο (προγραμματισμένο) αποψινό Διοικητικό
Συμβούλιο. Θα ακουστούν όλες οι απόψεις και ακολούθως θα υπάρχουν εισηγήσεις
για ανανέωση ή μη...

Να σημειωθεί, ότι ναι μεν στην ΑΕΚ έλεγαν «όχι στις εν θερμώ αποφάσεις»,
ωστόσο πηγές κοντά στον Ρουμάνο δεν απέκλειαν την περίπτωση (μπορεί και να την
βλέπουν φαβορί!) να έχει κάνει στροφή προς την Εθνική της χώρας του. Δηλαδή,
να εκτιμά πως θα ήταν καλύτερα για τον ίδιο να επιστρέψει στο Βουκουρέστι και
να διαδεχθεί τον Άνγκελ Ιορντανέσκου...

Χθες, ο Ρουμάνος μίλησε στους ποδοσφαιριστές ­ είπε ότι έπαιξαν καλά επί 80',
αυτά συμβαίνουν στο ποδόσφαιρο και πως η ΑΕΚ είναι ακόμη στο παιχνίδι για τον τίτλο.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16067O021</ED>
<ID>
ID:131467

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O02&aa=1</URL></REF>


Article

<CATEGORY>vin10</CATEGORY>

 <H2>Παράσχος: Το χρωστούσαμε στην ΑΕΚ </H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

ΘΕΣΣΑΛΟΝΙΚΗ

Πανηγυρισμοί με επίκεντρο τον Κατσίμπα. Ο Ηρακλής το χρωστούσε στην ΑΕΚ,
δήλωσε ο Παράσχος που θυμήθηκε τη βαριά ήττα στο Καυταντζόγλειο

ΗΤΑΝ 14 Δεκεμβρίου 1997 όταν ο Ηρακλής έφευγε για τελευταία φορά ηττημένος από
το γήπεδο. Μετά το παιχνίδι με τον Παναθηναϊκό πέρασαν οκτώ αγωνιστικές, δύο
μήνες και κάτι δηλαδή και οι «κυανόλευκοι» αγνοούν τι σημαίνει ήττα. 
Αν προσθέσουμε δε και τα παιχνίδια κυπέλλου, τότε ο Ηρακλής θα έχει ένα σερί
13 αγώνων χωρίς ήττα (μόνο στην Έδεσσα έχασε, παίζοντας όμως με πολλές ελλείψεις)

«Είναι αλήθεια πως παρά τα προβλήματα δύο μήνες τώρα ξεχάσαμε να χάνουμε», θα
ομολογήσει ο Γιώργος Παράσχος που μιλώντας ειδικότερα για το 2-2 στο «Νίκος
Γκούμας» με την ΑΕΚ είπε:

«Της το χρωστούσαμε γιατί χάνοντας στον πρώτο γύρο 1-4 στο Καυτανζόγλειο,
πήραμε την κάτω βόλτα μετά το εντυπωσιακό μας ξεκίνημα και εγκατέλειψε ο
κόσμος που είχε εντυπωσιακή παρουσία σε εκείνο το παιχνίδι».

Πάντως, ο άθλος του Ηρακλή δεν είναι μόνο αυτό το 2-2 με την ΑΕΚ ούτε το
αήττητο των δύο μηνών, είναι και κάτι άλλο ίσως ακόμη πιο σημαντικό: οι έξι
ανατροπές αποτελεσμάτων (είτε σε περιπτώσεις που έχανε και ισοφάρισε, είτε σε
περιπτώσεις που ήταν ισόπαλος και νίκησε), που επιβεβαιώνουν ότι οι
«κυανόλευκοι» απέκτησαν πλέον αυτοπεποίθηση και νοοτροπία μεγάλης ομάδας.

Με όλα αυτά τα επιτεύγματα του Ηρακλή σαφώς και πολύς κόσμος έχει απορήσει και
ο μόνος που μπορεί να δώσει εξήγηση είναι ο Γιώργος Παράσχος: 
«Κάποια στιγμή πρέπει να ευλογήσουμε και τα γένια μας και αυτή η διάρκεια που
έχουμε στην απόδοσή μας σαν ομάδα οφείλεται στη σκληρή δουλειά την οποία
κάνουμε από το καλοκαίρι, αλλά και στο γεγονός ότι ο Ηρακλής έχει καλά παιδιά
και σωστούς επαγγελματίες που φροντίζουν πάρα πολύ για το καλό της ομάδας».

Βέβαια αν και οι επιτυχίες είναι αλλεπάλληλες, ο Ηρακλής δεν λέει να
αναρριχηθεί παραπάνω από την έκτη θέση, αφού τόσο ο ΠΑΟΚ όσο και ο Ιωνικός δεν
έχουν μεγάλες απώλειες βαθμών όπως παραδέχεται και ο προπονητής του Ηρακλή. 
<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16067O022</ED>
<ID>
ID:131510

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O02&aa=2</URL></REF>


Article

<CATEGORY>vin10</CATEGORY>

 <H2>Στον δρόμο της επιστροφής ο Ντέμης
</H2>
ΔΕΚΑΤΡΕΙΣ ημέρες άντεξε μακριά από τη δράση ο Ντέμης Νικολαΐδης! Και χθες,
έπαιξε στο μίνι εσωτερικό διπλό της ΑΕΚ και συνεπώς, όλα τα ενδεχόμενα
«παίζουν» αναφορικά με το πότε γυρίζει στους αγώνες. Λίγες ημέρες μετά την
εγχείρηση (3 Φεβρουαρίου) στη μέση, ο Νικολαΐδης προπονήθηκε σε αυξημένους
ρυθμούς και καμιά έκπληξη αν τεθεί στη διάθεση του προπονητή του για το ματς
της Δευτέρας με τον Ιωνικό. Βεβαίως, οτιδήποτε ειπωθεί τώρα μάλλον πρόωρο θα
ήταν, εδώ όμως έπαιξε... χωρίς μέση με τον Ολυμπιακό, στην Κοκκινιά θα κάνει
πίσω; Γίνεται αντιληπτό, αφ' ενός ότι οι επόμενες ημέρες θα είναι κρίσιμες και
αφ' ετέρου πως στο ντέρμπι με τον ΠΑΟ θα είναι παρών.

Στον διοικητικό τομέα, ο Γ. Λεωτσινίδης το διάστημα της παραμονής του στο
εξωτερικό υπέγραψε τριετές συμβόλαιο με την ENIC Sports. Δηλαδή, οι Αγγλοι
δείχνουν απόλυτα ευχαριστημένοι από τον έμμισθο υπάλληλο της ΠΑΕ, τη
διαχείριση όλων των θεμάτων (οργανωτικών και οικονομικών...) και τον
εμπιστεύονται. Η υπογραφή μοιάζει με αναβάθμιση και όπως ακούγεται ο κ.
Λεωτσινίδης θα μετέχει σε συσκέψεις με τα υπόλοιπα μέλη της ENIC που
διαχειρίζονται τις τύχες Βιτσέντζα - Ρέιντζερς και Σλάβια Πράγας, ενώ θα
καθορίζει τον προϋπολογισμό και τη στρατηγική της ΠΑΕ. Να σημειωθεί εδώ, ότι
εντός των ημερών αναμένεται νέο έμβασμα από το Λονδίνο, ώστε να τακτοποιηθούν
οι οικονομικές εκκρεμότητες έως τον Απρίλιο. Φυσικά, προέχει η εξόφληση των
πριμ των παικτών, αλλά εδώ που τα λέμε θα μπορούσαν να εξοφληθούν και με τις
όχι λίγες εισπράξεις του προχθεσινού αγώνα.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16067O023</ED>
<ID>
ID:131548

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O02&aa=3</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ
</H5><H2>Παρά το «Χ», o Άρης οδηγεί την κούρσα
</H2>
<AUTHOR>Γ. ΜΠΑΛΙΟΣ</AUTHOR>

ΣΤΗΝ κορυφή της Β' εθνικής παρέμεινε ο Άρης, μετά την ισοπαλία (0-0) χθες στη
Λιβαδειά κόντρα στον Λεβαδειακό. Οι γηπεδούχοι πέτυχαν το στόχο τους, όπως
δήλωσε ο προπονητής των γηπεδούχων Γιάννης Γούναρης: «θέλαμε το "Χ" και γι'
αυτό παίξαμε με αντεπιθέσεις», ενώ ο τεχνικός του Άρη Γιώργος Φοιρός απέδωσε
την απώλεια βαθμών στη ζέστη και στην κούραση των παικτών του από το ματς
Κυπέλλου με τον ΠΑΟ. Οι «κίτρινοι» είχαν δοκάρι στο 61' με τον Μπορμπόκη, ο
Μιρτσέκης δεν κατάφερε δύο φορές στο τελευταίο δεκάλεπτο του αγώνα να νικήσει
τον Καρακώστα, ενώ ο Ταμπούκου στο 65' έχασε τη μοναδική ευκαιρία του
Λεβαδειακού. Ο διαιτητής Δημητρόπουλος έδειξε κίτρινη κάρτα στους Μπλέτσα,
Ασλανίδη, Θεοχάρη, Ζαχόπουλο και Μπακογιάννη.

Λεβαδειακός: Καρακώστας, Γκουλής, Αούια, Μαρτιναίος, Λαγός (62'
Ασλανίδης), Μπλέτσας, Φράνκ, Καμινιώτης, Καλπακίδης (90' Ράπτης), Θεοχάρης, Ταμπούκου.

Άρης: Κατεργιαννάκης, Λιολίδης, Κένεντι, Πανόπουλος (69' Δαλκίδης),
Βλαχούδης, Στράντζαλης, Ζαχόπουλος, Λουμπούτης (27' Μπακογιάννης),
Μητσόπουλος, Κατσιαρός, Μπορμπόκης (75' Μιρτσέκης)


.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16067O024</ED>
<ID>
ID:131569

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O02&aa=4</URL></REF>


Article

<CATEGORY>vin10</CATEGORY>

 <H5>ΦΟΥΡΑΣ ΣΤΗ ΒΟΥΛΗ: ΤΡΑΓΙΚΗ ΚΑΙ ΝΟΣΗΡΗ Η ΚΑΤΑΣΤΑΣΗ ΤΟΥ ΠΟΔΟΣΦΑΙΡΟΥ
</H5><H2>Εσωτερική διαφθορά
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Έχει αρχίσει προκαταρκτική εξέταση για τον πρόεδρο της ΕΠΑΕ Στέλιο
Σφακιανάκη, όπως αποκάλυψε χθες ο Ανδρέας Φούρας

ΤΟ ΕΠΑΓΓΕΛΜΑΤΙΚΟ ποδόσφαιρο «βρωμάει» και τα ματς δεν κερδίζονται στους
αγωνιστικούς χώρους, όπως διαπίστωσαν χθες όλες οι πτέρυγες της Βουλής. Ο
υφυπουργός Ανδρέας Φούρας αλλά και οι βουλευτές που μίλησαν, απ' όλα τα
κόμματα, έπαιρναν την «σκυτάλη» κατηγορώντας με τα μελανότερα χρώματα τις
διοικήσεις της ΕΠΑΕ, της ΕΠΟ και της ΟΔΠΕ.

«Ντροπή», «τραγική και νοσηρή κατάσταση», «απαράδεκτες παρεμβάσεις», «τα
πράγματα έχουν κακοφορμίσει», «εσωτερική διαφθορά», ήταν ορισμένες από τις
εκφράσεις που χρησιμοποίησε χθες στη Βουλή ο υφυπουργός Αθλητισμού Ανδρέας
Φούρας, για το ελληνικό ποδόσφαιρο, στη συζήτηση σχετικής επερώτησης της Ν.Δ.

Ο κ. Φούρας ανακοίνωσε ακόμα ότι έχει ξεκινήσει προκαταρκτική εξέταση για τον
πρόεδρο της ΕΠΑΕ Στέλιο Σφακιανάκη, ο οποίος, όπως κατήγγειλε ο υφυπουργός
Αθλητισμού, «αν και αποσπάσθηκε στη Γενική Γραμματεία Αθλητισμού δεν
παρουσιάζεται στη δουλειά του εδώ και δύο μήνες».

Το ίδιο σκληρές εκφράσεις ­ διαφωνώντας, ωστόσο, με την κυβέρνηση ­
χρησιμοποίησαν η Άννα Ψαρούδα-Μπενάκη, κοινοβουλευτική εκπρόσωπος της
αξιωματικής αντιπολίτευσης και οι βουλευτές της Ν.Δ. κ.κ. Χ. Παπαθανασίου και
Κ. Καραμηνάς: «Εστία διαφθοράς το ελληνικό ποδόσφαιρο», «αδιαφανείς
δραστηριότητες», «τεράστια έκταση φοροδιαφυγής», «παραβιάσεις νόμων»,
«ανεξέλεγκτη διακίνηση προσώπων».

«Γιατί αναρωτιόμαστε για τη βία στα γήπεδα», αναρωτήθηκε ο κοινοβουλευτικός
εκπρόσωπος του ΠΑΣΟΚ Δημήτρης Γεωργακόπουλος. «Είναι πραγματική ζούγκλα.
Υπάρχει αναξιοπιστία. Λαθρέμποροι και φοροκλέφτες διοικούν το ποδόσφαιρο,
βρώμικοι κάνουν ό,τι θέλουν με την ανοχή όλων των κυβερνήσεων. Και κανείς δεν
ελέγχει πώς δίδονται χρήματα για την αγορά παικτών...».

Ο βουλευτής του ΚΚΕ Νίκος Γκατζής έκανε λόγο για «τυχοδιώκτες», αλλά και για
ψευτοδιλήμματα των δύο μεγάλων κομμάτων που θέλουν να ελέγξουν το ποδόσφαιρο,
την ώρα που «δεν λύνουν ούτε θέματα παιδείας που χρειάζεται ο χώρος του ποδοσφαίρου».

«Πρόκειται για αθλιότητα, όπου διαπαιδαγωγούνται, δυστυχώς, τα παιδιά μας»,
είπε ο βουλευτής του ΣΥΝ Πέτρος Κουναλάκης. «Ελπίζω να αντισταθείτε στις
πιέσεις και να φέρετε ένα καλό νομοσχέδιο που να αντιμετωπίζει τα προβλήματα».

Στο ίδιο μήκος κύματος μίλησε και ο βουλευτής του ΔΗΚΚΙ Γιάννης Δημαράς, ο
οποίος επεσήμανε ότι το ελληνικό ποδόσφαιρο ξεκίνησε με άλλα οράματα και με
άλλες σκέψεις. Και δυστυχώς κατέληξε σε εμπόριο, από ορισμένους, του αθλητικού
ιδεώδους, κάτι που εξηγεί και την έκρηξη βίας στα γήπεδα.

Στη συζήτηση ο κ. Φούρας τόνισε πως με το νομοσχέδιο που θα φέρει την
Παρασκευή στο Υπουργικό Συμβούλιο θα επιχειρήσει να κάνει μια «βαθιά τομή» στο
επαγγελματικό ποδόσφαιρο.

Κατηγόρησε τη Ν.Δ. ότι «μαζί με τον Κώστα Τριβέλλα, πρώην πρόεδρο της ΕΠΟ,
τρέχανε στην Ευρώπη να βάλουν τους ξένους να αναμειχθούν στα αθλητικά πράγματα
της χώρας».

Επεσήμανε ότι, φέτος μόνον, άλλαξε τρεις φορές ο πρόεδρος της επιτροπής
διαιτησίας, ενώ πρόβλεψε ότι με τις τομές που θα κάνει θα αρχίσουν «τις
κραυγές τους στην ΕΠΟ».

Ο κ. Φούρας αναφέρθηκε στις «πληγές» της διαιτησίας και της αθλητικής
δικαιοσύνης και τόνισε την ανάγκη να πηγαίνουν για διαιτητές οι απόφοιτοι των ΤΕΦΑΑ.

Ακόμη ο υφυπουργός απείλησε ότι θα οδηγήσει στη Δικαιοσύνη ακόμη και
δημοσιογράφους ή και διοικήσεις ΠΑΕ και τόνισε ότι είναι αποφασισμένος να
φέρει τη διαφάνεια στο ποδόσφαιρο.

Ο κ. Φούρας είπε ακόμη ότι κρατάει συνεχώς ενήμερο τον Πρωθυπουργό για τα
προβλήματα στο ελληνικό ποδόσφαιρο, ενώ έκανε ειδική αναφορά σε υπεξαίρεση
χρημάτων στην ΕΠΑΕ του Αιγάλεω, ενώ τόνισε ότι «πρέπει να κοπεί ο ομφάλιος
λώρος του αθλητισμού από το οικονομικό έγκλημα».

«Πρέπει να καταλάβουν και οι παράγοντες του ποδοσφαίρου ότι δεν πάει παραπέρα
αυτή η κατάσταση», κατέληξε ο υφυπουργός.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16067O031</ED>
<ID>
ID:131468

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O03&aa=1</URL></REF>


Article

<CATEGORY>vin10</CATEGORY>

 <H2>ΕΘΝΙΚΟΣ
</H2><H2>Άρεσε η απόδοση...
</H2>
ΙΚΑΝΟΠΟΙΗΣΗ για την εμφάνιση με τον Παναθηναϊκό επικρατούσε χθες στον Εθνικό:
«Αποδείξαμε ότι η ομάδα "κτυπά" όλους τους αγώνες και παλεύει για το
αποτέλεσμα, ανεξάρτητα από το όνομα του αντιπάλου» είπε ο Τόζα Βεσελίνοβιτς
και συνέχισε: «Με τον Παναθηναϊκό, σταθήκαμε πολύ καλά και όταν το σκορ ήταν
3-2 χάσαμε σημαντική ευκαιρία να ισοφαρίσουμε. Μπορούσαμε να κάνουμε τη ζημιά,
αλλά δεχτήκαμε το τέταρτο γκολ, σε μία ανύποπτη φάση. Το άσχημο είναι ότι σε
κάθε παιχνίδι λόγω των ελλείψεων παίζουμε με διαφορετική ενδεκάδα». Ο τεχνικός
της ομάδας του Πειραιά κατέληξε: «Τώρα κοιτάζουμε το παιχνίδι με τον
Πανηλειακό. Θα κάνουμε ό,τι μπορούμε για να νικήσουμε και πιστεύω ότι θα τα
καταφέρουμε». Στο παιχνίδι αυτό ο Τόζα Βεσελίνοβιτς δεν θα έχει στη διάθεσή
του τον Βασίλη Βούζα, που συμπλήρωσε έξι κάρτες και τον Πετκόφσκι
(τιμωρημένος). Αντίθετα επιστρέφει ο Κορκούνας, ενώ είναι πολύ πιθανό να
αγωνιστεί και ο Καψής, η κατάσταση του οποίου έχει βελτιωθεί.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16067O032</ED>
<ID>
ID:131511

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O03&aa=2</URL></REF>


Article

<CATEGORY>vin10</CATEGORY>

 <H2>ΠΡΟΟΔΕΥΤΙΚΗ
</H2><H2>...Όχι το αποτέλεσμα
</H2>
ΤΗΝ ΠΙΚΡΑ της ήττας από τον ΠΑΟΚ γλύκανε η καλή απόδοση των ποδοσφαιριστών της
Προοδευτικής. Ο Νίκος Καρούλιας είπε χθες: «Είμαστε ικανοποιημένοι από την
απόδοση, όχι όμως και από το αποτέλεσμα. Αν συνεχιστούν αυτές οι εμφανίσεις,
τότε θα έρθουν και οι βαθμοί» είπε ο τεχνικός της ομάδας της Νίκαιας, ενώ
αναφερόμενος στην αλλαγή στο ημίχρονο του Μαϊμάνη είπε ότι αυτό έγινε γιατί
δεν ήταν σταθερός.

Και αυτή τη φορά όμως δεν έλειψαν τα παράπονα για τη διαιτησία: «Αν μας έδινε
το πέναλτι ο Αμπελάκιας, τότε τα πράγματα ίσως ήταν διαφορετικά, γιατί το σκορ
σε εκείνο το σημείο του αγώνα ήταν 2-1» είπε ο Σάκης Αλμανίδης, ο οποίος
μάλιστα τόνισε ότι ακόμα και η ισοπαλία δεν θα ήταν δίκαιο αποτέλεσμα για την Προοδευτική.

Αποκάλυψη στον αγώνα με τον ΠΑΟΚ ήταν ο Μάρκος Δήμος σε ρόλο αριστερού
μπακ-χαφ. Δεν αποκλείεται ο παίκτης να καθιερωθεί σ' αυτή τη θέση στο υπόλοιπο
του πρωταθλήματος από τον Νίκο Καρούλια.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16067O033</ED>
<ID>
ID:131549

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O03&aa=3</URL></REF>


Article

<CATEGORY>vin10</CATEGORY>

 <H5>ΕΠΑΕ
</H5><H2>Συνεδριάζει η Πειθαρχική Επιτροπή
</H2>
ΜΕΤΑ διάλειμμα δύο μηνών η νεοδιορισθείσα Πειθαρχική Επιτροπή της ΕΠΑΕ
συνεδριάζει αύριο προκειμένου να ασχοληθεί με επεισόδια στους αγώνες
Παναχαϊκής - ΠΑΟΚ, Εθνικού Αστέρα - Καλλιθέας, Λάρισας - Ελευσίνας και Άρη - Καστοριάς.

Τα κατηγορητήρια προς τις ΠΑΕ στάλθηκαν χτες.

Στο μεταξύ, αύριο συνεδριάζει και το διοικητικό συμβούλιο της ΕΠΑΕ με
βασικό θέμα ημερήσιας διάταξης το «Pay per View».

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16067O034</ED>
<ID>
ID:131570

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O03&aa=4</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ: Το έκτακτο
</H2>
<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16067O035</ED>
<ID>
ID:131585

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O03&aa=5</URL></REF>


Article

<CATEGORY>vin10</CATEGORY>

 <H5>Τα χθεσινά αποτελέσματα
</H5><H2>ΙΠΠΟΔΡΟΜΟΣ
</H2>
1η: Λυσίας (Φίλιππος) 14-10, Θερβάντες 13. Τρίτος, Αέρικο. Δίδυμο 5Χ7=25.
Φορκάστ 7Χ5=35. Trio 1Χ5Χ7=492. Tricast 7Χ5Χ1=1.215 (Διεγράφη ο ίππος 4, Θάσιος).

2η: Εξολοθρευτής (Φίλιππος) 14-13. Θήρων 38. Τρίτος, Μιαούλης. Δίδυμο 1Χ5=40
Φορκάστ 5Χ1=72. Σύνθετο: 7Χ5=21. Συν. Διδ. 5Χ7Χ1Χ5=145. Trio 1Χ5Χ6=351.
Tricast 5Χ1Χ6=1.475 (Διεγράφη ο ίππος 7, Φον Επαμεινώνδας).

3η: Παυσίλυπος (Δημητσάνης) 13-10. Πρενς Τζούνιορ 26. Πρενς Τζούνιορ 26.
Τρίτος, Ανταίος. Δίδυμο 3Χ7=34. Φορκάστ 7Χ3=47. Σύνθετο 5Χ7=27. Συν. Διδ.
1Χ5Χ3Χ7=174. Trio 3Χ6Χ7=218. Tricast 7Χ3Χ6=899 (Διεγράφησαν οι ίπποι Μπιγκ Νικ
και Σμωλ Τζίμμυ, 2 και 9).

4η: Εξέκιουτιβ (Σωτηρακόπουλος) 18-10. Γρήγορος Πάνος. Δίδυμο 1Χ5=20. Φορκάστ
1Χ5=32. Σύνθετο 7Χ1=28. Συν. Διδ. 3Χ7Χ1Χ5=91 (Διεγράφη ο ίππος 2, Ντιστρόγιερ).

5η: Νιτ Τσάπτερ (Νικολαΐδης) 35-20. Μέγας Δημήτριος 25, Τρίτος, Ανίκητη.
Δίδυμο 4Χ8=103, Φορκάστ 4Χ8=193. Σύνθετο 1Χ4=52. Συν. Διδ. 1Χ5Χ4Χ8=258, Trio
1Χ4Χ8=1.985. Tricast 4Χ8Χ1=6.069 (Διεγράφη ο ίππος 6, Υμέναιος).

6η: Λη Μπόυ (Μπάκος) 31-14. Φλας εν Τάιγκερ 16. Τρίτος, Μπιταμπού. Δίδυμο
1Χ3=59, Φορκάστ 1Χ3=112. Σύνθετο 4Χ1=140, Συν. Διδ. 4Χ8Χ1Χ3=660, Trio
1Χ3Χ7=1.744. Tricast 1Χ3Χ7=6.906 (Διεγράφησαν οι ίπποι 4 και 9, Γενικός
Αρχηγός και Φλας εν Μπιούτυ, αντίστοιχα).

7η: Υπόσχεση (Σγούρος) 210-171. Μίστερ Νίκος 43. Τρίτος, Σούπερ Νταϊνάμικ.
Δίδυμο 2Χ7=767, Φορκάστ 7Χ2=1.644. Σύνθετο 1Χ7=1.360. Συν. Διδ. 1Χ3Χ2Χ7=4.131,
Trio 2Χ3Χ7=6.214. Tricast 7Χ2Χ3=97.547.

8η: Στρονγκ Διονύσης (Ηλίας) 55-30. Φίντο 31. Τρίτος, Μακ Τακ. Δίδυμο 4Χ7=88,
Φορκάστ 4Χ7=181. Σύνθετο 7Χ4=1.134. Συν. Διδ. 2Χ7Χ4Χ7=11.649, Trio 3Χ4Χ7=482.
Tricast 4Χ7Χ3=3.963. (Διεγραφη ο ίππος 5, Βλάχα).

9η: Μπιγκ Τσηφ (Φίλιππος) 62-25. Υπερηφάνεια 31. Τρίτος, Ιπποτ. Νιουκλίαρ.
Δίδυμο 1Χ3=139, Φορκάστ 1Χ3=254. Σύνθετο 4Χ1=306. Συν. Διδ. 4Χ7Χ1Χ3=2.511,
Trio 1Χ3Χ7=1.366. Tricast 1Χ3Χ7=9.008 (Διεγράφη ο ίππος 8, Τότναμ Περλ).

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16067O036</ED>
<ID>
ID:131593

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O03&aa=6</URL></REF>


Article

<CATEGORY>vin10</CATEGORY>

 <H5>Ο ΙΟΡΝΤΑΝΕΣΚΟΥ ΑΛΛΑΞΕ ΤΟ ΠΡΟΓΡΑΜΜΑ ΤΗΣ ΕΘΝΙΚΗΣ ΓΙΑ ΤΑ ΠΡΟΚΡΙΜΑΤΙΚΑ ΤΟΥ
ΕΥΡΩΠΑΪΚΟΥ ΠΡΩΤΑΘΛΗΜΑΤΟΣ
</H5><H2>Πρώτη νίκη
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

Αλεξανδρής - Φραντζέσκος. Βρίσκονται στη διάθεση του Κώστα Πολυχρονίου για το
φιλικό με τη Ρωσία

ΜΕ ΤΙΣ καλύτερες προϋποθέσεις μπαίνει η εθνική ομάδα των ανδρών στη μάχη της
προκριματικής φάσης του ευρωπαϊκού πρωταθλήματος ποδοσφαίρου. Το πρόγραμμα των
αγώνων που καταρτίστηκε προχθές αργά τη νύχτα στο Όσλο είναι αρκετά ευνοϊκό
για το εθνικό μας συγκρότημα και σε αυτό οφείλονται πολλά στον Άνγκελ
Ιορντανέσκου, που έδωσε σκληρή μάχη με τους Νορβηγούς προκειμένου να περάσει
τις προτάσεις του. Μια μάχη που διήρκεσε περισσότερο από 7 ώρες και για την
οποία, λίγα λεπτά μετά τη λήξη της, ο Ρουμάνος τεχνικός δήλωσε τα ακόλουθα:
«Είμαι ικανοποιημένος, σε γενικές γραμμές, από το αγωνιστικό πρόγραμμα, το
οποίο καταρτίστηκε ύστερα από σκληρές διαπραγματεύσεις και παρά την αντίδραση
της Νορβηγίας, που από την πλευρά της πρότεινε ένα εντελώς διαφορετικό σχέδιο.
Από εδώ και πέρα όλα θα εξαρτηθούν από τις δικές μας εμφανίσεις και την
προσπάθεια όλων μας, για να διακριθεί η εθνική και να προκριθεί στην τελική φάση».

«ΑΝΟΙΧΤΗ ΓΡΑΜΜΗ»

Ο κ. Ιορντανέσκου αναχώρησε χθες, μέσω Ρώμης, για το Μπουένος Άϊρες, για το
φιλικό παιχνίδι της Ρουμανίας με την Αργεντινή, ωστόσο θα έχει «ανοιχτή
γραμμή» με την Ελλάδα και τον Κ.Πολυχρονίου για το αυριανό φιλικό παιχνίδι της
εθνικής μας με τη Ρωσία (ΟΑΚΑ 20.00). Ικανοποιημένοι για το πρόγραμμα των
αγώνων είναι και οι διεθνείς ποδοσφαιριστές, που συγκεντρώθηκαν χθες το βράδυ
σε κεντρικό ξενοδοχείο της Αθήνας, για τον αγώνα με τη Ρωσία, όπως και ο
Κώστας Πολυχρονίου, που εκτελεί εθελοντική εργασία στην εθνική ομάδα. Οι
δηλώσεις τους έχουν κοινό παρανομαστή: «Η πρόκριση είναι στο χέρι μας».

*** Όσον αφορά τώρα το αυριανό παιχνίδι με τη Ρωσία, στη διάθεση του
Πολυχρονίου είναι οι: Ατματσίδης, Καλλιτζάκης, Κασάπης, Αποστολάκης, Γ.Χ.
Γεωργιάδης, Κωνσταντινίδης, Καραταΐδης, Αλεξανδρής, Νταμπίζας, Γεωργάτος,
Πουρσανίδης, Μιχόπουλος, Φραντζέσκος, Βρύζας, Αναστασίου, Ζαγοράκης, Μαχλάς
και Μπορμπόκης.

*** Η αποστολή της Ρωσίας βρίσκεται από χθες στην Αθήνα και ο προπονητής της
Μπόρις Ιγνάτιεφ έφερε όλα τα αστέρια της ομάδας. Στις δηλώσεις που έκανε
υπογράμμισε ότι οι διεθνείς Ρώσοι ποδοσφαιριστές δεν πρόκειται να εισπράξουν
κανένα πριμ κατά τη διάρκεια της προκριματικής φάσης του ευρωπαϊκού
πρωταθλήματος, παρά μόνο στην περίπτωση που θα προκριθούν στην τελική φάση.

*** Αγώνα προπόνησης θα δώσουν σήμερα στο βοηθητικό του ΟΑΚΑ οι εθνικές ομάδες
Ελπίδων - Νέων (ώρα 15.00).

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16067O041</ED>
<ID>
ID:131469

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O04&aa=1</URL></REF>


Article

<CATEGORY>vin10</CATEGORY>

 <H5>900 εκατ. στον... αέρα!
</H5><H5>ΑΠΟΤΕΛΕΣΜΑΤΑ ΤΟΥ 7ου (ΚΥ) ΔΙΑΓΩΝΙΣΜΟΥ 1998
</H5><H5>Σε 27 διαγωνισμούς
</H5><H2>ΤΖΟΚΕΡ
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Ηεμφάνιση του 40 για δεύτερη συνεχή φορά, το ζευγάρι των συνεχόμενων (40, 41)
καθώς και η επικράτηση των Μεγάλων με 5 - 0 δεν άφησε περιθώρια στους παίκτες
να προβλέψουν σωστά. Έτσι, τόσο στην 1η κατηγορία όσο και στην 2η δεν βρέθηκε
επιτυχία. Για 5η συνεχή φορά σημειώνεται Jack - Pot στην 1η κατηγορία και ο
κουμπαράς που δημιουργείται είναι ιδιαίτερα δελεαστικός. Αυξημένο αναμένεται
το ενδιαφέρον των παικτών για τον επόμενο διαγωνισμό, αφού σύμφωνα με τον ΟΠΑΠ
οι τυχεροί της 1ης κατηγορίας θα μοιραστούν 900 εκατ. δρχ. τουλάχιστον. Ύστερα
από 13 διαγωνισμούς απουσίας ο 8 σε ρόλο Τζόκερ επιστρέφει και με 3 συνολικές
εμφανίσεις συγκατοικεί πλέον με τον 12 στην 2η θέση. Για πρώτη φορά οι Μεγάλοι
κερδίζουν με το συντριπτικό 5 - 0 και διαμορφώνουν το συνολικό σκορ σε 62μ -
73Μ. Οι Ζυγοί κέρδισαν με 3 - 2 και το συνολικό σκορ γίνεται 67Μ - 68Ζ.

* Κληρώθηκαν οι αριθμοί: 25, 34, 40, 41, 44 (5 από 45).

* Τζόκερ: 8

* Συμπληρώθηκαν 8.873.625 στήλες.

* Μοιράστηκαν 188.564.532 δρχ.

* Δεν μοιράστηκαν 840.320.497 δρχ.

* Η διανομή των κερδών έχει ως εξής: 
1η κατηγορία: δεν βρέθηκε επιτυχία, 2η κατηγορία: δεν βρέθηκε επιτυχία, 3η
κατηγορία: 28 επιτυχίες από 1.489.500 δρχ., 4η κατηγορία: 499 επιτυχίες από
32.005 δρχ., 5η κατηγορία: 1.970 επιτυχίες από 16.440 δρχ., 6η κατηγορία:
27.301 επιτυχίες από 1.120 δρχ., 7η κατηγορία: 32.078 επιτυχίες από 635 δρχ.,
8η κατηγορία: 199.964 επιτυχίες, από 235 δρχ.&#009

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16067O042</ED>
<ID>
ID:131512

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O04&aa=2</URL></REF>


Article

<CATEGORY>vin10</CATEGORY>

 <H5>ΒΑΖΕΧΑ: ΤΟ ΔΥΣΚΟΛΟ ΕΙΝΑΙ ΝΑ ΚΡΑΤΗΘΕΙΣ ΣΤΗΝ ΚΟΡΥΦΗ
</H5><H2>Ποιος νοιάζεται για τα ρεκόρ;
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Βρίσκεται θρονιασμένος στην πρώτη θέση των σκόρερ, αλλά τον Βαζέχα άλλο τον απασχολεί

«ΔΕΝ με απασχολούν τα ρεκόρ και οι αριθμοί. Γι' αυτό δεν έχω άγχος. Εξάλλου,
δουλειά μου είναι να βάζω γκολ. Το θέμα είναι η ομάδα. Διότι το πιο δύσκολο
είναι να παραμείνεις στην κορυφή. Στα ντέρμπι θα κριθούν σχεδόν τα πάντα».

Ο Κρίστο Βαζέχα βρίσκεται στην πρώτη θέση των σκόρερ με 19 γκολ, αλλά
περισσότερο τον απασχολεί το Πρωτάθλημα και ο Παναθηναϊκός, παρά τα δικά του επιτεύγματα:

«Όπως βλέπουμε και στην πράξη, όλα τα ματς κρύβουν παγίδες. Εμείς δεν νικήσαμε
ακόμη σε ντέρμπι, αλλά βρισκόμαστε στην κορυφή. Όλες οι νίκες δίνουν τρεις
βαθμούς. Ποιος θα επικρατήσει; Αυτός που θα κάνει λιγότερα λάθη και δεν θα
λυγίσει απ' το άγχος. Το πρόγραμμα είναι δύσκολο στη συνέχεια. Πρέπει να
νικάμε συνεχώς».

Από την πλευρά του ο Βασίλης Δανιήλ μίλησε χθες στους παίκτες και επισήμανε:

«Παίξατε επιπόλαια εναντίον του Εθνικού. Στα επόμενα παιχνίδια χρειάζεται να
επιδείξετε μεγαλύτερη αυτοσυγκέντρωση και να είστε πιο προσεκτικοί».

Στο μεταξύ, ο Αντώνης Νικοπολίδης υπέστη ρωγμώδες κάταγμα στο μικρό δάχτυλο
του χεριού και έκανε χθες θεραπεία. Ο γκολκίπερ του ΠΑΟ δήλωσε χθες στην «ΟΜΑΔΑ»:

«Παρά το ρωγμώδες κάταγμα αισθάνομαι αρκετά καλά και θα παίξω εναντίον του
Αθηναϊκού στον Βύρωνα. Δεν έχω ενοχλήσεις».

Την εκτίμηση ότι ο Νικοπολίδης θα είναι απόλυτα καλά έως το Σάββατο έκανε και
ο καθηγητής Αργύρης Μήτσου, ο οποίος εξέτασε τον παίκτη.

*** Με αποκλειστική συνέντευξη του Δημήτρη Σαραβάκου κυκλοφόρησε το περιοδικό
των Mad Boys. Στη συνέντευξη ο μεγάλος άσος επιβεβαιώνει την απόφασή του να
σταματήσει το ποδόσφαιρο, αλλά αφήνει ανοικτό το ενδεχόμενο να προσφέρει από
άλλο πόστο στον Παναθηναϊκό, αν κάτι τέτοιο του ζητηθεί.

Χαρακτηριστικό είναι το παράπονο του «μικρού» για το άδοξο τέλος του:

«Γύρισα με χίλια όνειρα. Η πρόταση του καλοκαιριού άναψε φωτιά μέσα μου και
τώρα νιώθω ότι κάποιοι έριξαν νερό και την έσβησαν. Ήθελα να σταματήσω
παίζοντας. Αλλά δεν ήταν δική μου επιλογή η αγωνιστική μου απραξία».

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16067O051</ED>
<ID>
ID:131470

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O05&aa=1</URL></REF>


Article

<CATEGORY>vin10</CATEGORY>

 <H2>Το καλύτερο ιταλικό δίδυμο
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Ινζάγκι - Ντελ Πιέρο. «Πετούν» μαζί προς την κορυφή

ΤΟΤΕ: Ρομπέρτο Μπέτεγκα - Πιέτρο Αναστάζι, Μισέλ Πλατινί - Πάολο Ρόσι,
Ρομπέρτο Μπάτζιο - Αντρέας Μέλερ.

Τώρα: Αλεσάντρο Ντελ Πιέρο - Φιλίπο Ινζάγκι.

Η Γιουβέντους δίνει συνέχεια στα σπουδαία επιθετικά δίδυμα που κατά τη
διάρκεια των τριάντα τελευταίων χρόνων την οδήγησαν στην κορυφή του ευρωπαϊκού ποδοσφαίρου.

Στον τελευταίο αγώνα της Γιούβε με τη Σαμπντόρια αποκαλύφθηκε ό,τι ψιθύριζαν
οι «μπιανκονέρι» τους τελευταίους μήνες. Ντελ Πιέρο και Ινζάγκι αποτελούν το
καλύτερο επιθετικό δίδυμο του ιταλικού πρωταθλήματος.

Ο Ντελ Πιέρο έχει στείλει την μπάλα 15 φορές στα δίχτυα των αντίπαλων ομάδων,
σε 21 αγώνες του Καμπιονάτο, ενώ ο Ινζάγκι 11. Το τρομερό δίδυμο έχει πετύχει
­ συνολικά ­ εννέα γκολ στο Τσάμπιονς Λιγκ και το Κύπελλο Ιταλίας, διατηρώντας
τη Γιουβέντους μέσα στους στόχους της.

Και όλα αυτά συμβαίνουν στην «εποχή του Μπόσμαν». Η Γιουβέντους και τη
χρηματική άνεση έχει και το όνομα για να προσελκύσει όποιον Ρονάλντο και
όποιον Σάλα επιθυμεί.

Όμως, η πολιτική της ομάδας αλλά και του προπονητή της, Μαρσέλο Λίπι, έχει
κλείσει τις πόρτες στους λεγεωνάριους, που θεωρούν τις μεγάλες ομάδες ως μια
πρώτης τάξεως ευκαιρία για να δημιουργήσουν περιουσίες.

Οι δύο μεγάλες ομάδες του Μιλάνου, Ίντερ και Μίλαν, έκαναν μειοψηφία τους
Ιταλούς παίκτες, με τα γνωστά αποτελέσματα.

Ειδικότερα η Ίντερ διαθέτει την αφρόκρεμα του παγκόσμιου ποδοσφαίρου (σύμφωνα
με το ποδοσφαιρικό χρηματιστήριο) αλλά βρίσκεται πίσω από τη Γιουβέντους, με
τους λιγότερο διαφημισμένους άσους.

Ο Μαρσέλο Λίπι γνωρίζει πως η αξία των παικτών δεν ανταποκρίνεται στη
διασημότητά τους, την οποία τις περισσότερες φορές την αγοράζουν από τους μάνατζερ.

Ολοκληρώνοντας αναφέρουμε ένα όνομα: Αρόνικα. Είναι 20 ετών, Ιταλός και το νέο
«πουλέν» του Λίπι.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16067O052</ED>
<ID>
ID:131513

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O05&aa=2</URL></REF>


Article

<CATEGORY>vin10</CATEGORY>

 <H5>ΣΤΑΘΟΠΟΥΛΟΣ
</H5><H2>Ας όψεται η αστοχία
</H2>
Ελπίζει σε περισσότερη ευστοχία ο Στάθης Σταθόπουλος για την ομάδα του

ΘΕΤΙΚΗ χαρακτήρισε την απόδοση του Αθηναϊκού ο Στάθης Σταθόπουλος, στον
προχθεσινό αγώνα με τον Ιωνικό. Ο τεχνικός των «Λόρδων» τόνισε: «Η απόδοσή μας
ήταν καλύτερη από τα προηγούμενα εκτός έδρας παιχνίδια με τον Ολυμπιακό και
τον Ηρακλή. Τα τρία τελευταία ματς που δώσαμε ήταν με ομάδες που στοχεύουν τον
τίτλο ή την έξοδο στην Ευρώπη και για τον λόγο αυτό ήταν πολύ δύσκολα για μας.
Στον αγώνα όμως με τον Ιωνικό δεν φθάσαμε στο θετικό αποτέλεσμα, λόγω της
αστοχίας. Ελπίζουμε ότι αυτό θα αλλάξει στη συνέχεια του Πρωταθλήματος και θα
σημειώνουμε πιο εύκολα γκολ».

Στον σαββατιάτικο αγώνα με τον Παναθηναϊκό δεν θα αγωνιστεί και πάλι ο
τιμωρημένος Κώστας Τσιρώνης, ενώ αντίθετα θα επιστρέψει ο Παντελής Κουμπής,
που εξέτισε την ποινή του. Στη διάθεση του Σταθόπουλου τέθηκε από χθες και ο
Κλαρκ, που ανάρρωσε από την ίωση, ενώ ο Αντώνης Σπίνουλας αισθάνθηκε πόνους
στους κοιλιακούς και σήμερα θα επισκεφθεί τον γιατρό, για να διαπιστωθεί η
σοβαρότητα της κατάστασής του. 
Σήμερα επίσης αναμένεται να επιστρέψει από την Κύπρο ο Αγαθοκλέους, με νεώτερα
για την υπόθεση της μπλε κάρτας του.

Χθες υπέγραψε ημιεπαγγελματικό συμβόλαιο ο ερασιτέχνης γκολκίπερ Δημήτρης Μητρογιάννης.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16067O053</ED>
<ID>
ID:131550

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O05&aa=3</URL></REF>


Article

<CATEGORY>vin10</CATEGORY>

 <H5>ΓΗΠΕΔΑ ΑΝΑΚΑΙΝΙΖΟΝΤΑΙ, ΣΤΑΔΙΑ ΚΑΤΑΣΚΕΥΑΖΟΝΤΑΙ, ΓΕΙΤΟΝΙΕΣ ΑΝΑΒΑΘΜΙΖΟΝΤΑΙ ΕΝ
ΟΨΕΙ ΟΛΥΜΠΙΑΚΩΝ ΑΓΩΝΩΝ
</H5><H2>82 νέοι χώροι για το 2004
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

ΕΚΑΤΟΝ ΕΙΚΟΣΙ αθλητικές εγκαταστάσεις, σε ολόκληρη την Ελλάδα, από τις οποίες
οι 82 (περίπου) θα χρησιμοποιηθούν για τους Ολυμπιακούς Αγώνες,
αναβαθμίζονται, ανακαινίζονται και κατασκευάζονται, σύμφωνα με τις υποχρεώσεις
της Αθήνας, μετά την ανάληψη των Ολυμπιακών Αγώνων του 2004. Το μεγαλόπνοο
αυτό έργο, που εκπονούν οι αρμόδιες υπηρεσίες της Γενικής Γραμματείας
Αθλητισμού και συγκεκριμένα η Διεύθυνση Μελετών και η Διεύθυνση Κατασκευών,
ξεκίνησε αμέσως μετά την ανακήρυξη της Αθήνας ως διοργανώτριας πόλης των
Ολυμπιακών Αγώνων και έχει σχεδόν ολοκληρωθεί, ύστερα από ρυθμούς εντατικούς
και αποτελεσματικούς.

Τα έργα αυτά έχουν τις εξής ιδιαιτερότητες:

1) Πρόκειται για ανακατασκευές και ανακαινίσεις γυμναστηρίων ήδη υπαρχόντων
στην περιοχή της Αττικής, με προϋπολογισμό που πλησιάζει τα 60.000.000 δολάρια
και φέρουν τον γενικό τίτλο «Προστασία - συντήρηση και αναβάθμιση αθλητικών εγκαταστάσεων».

2) Κατασκευής έξι έργων (από τη βάση τους), των οποίων ο προϋπολογισμός θα
φθάσει περίπου τα 10-12.000.000 δολάρια και περιλαμβάνονται στο έργο
«ανακατασκευής και διαμόρφωσης του Φαληρικού Όρμου» που ήδη έχουν
οριοχωροθετηθεί από το ΥΠΕΧΩΔΕ στα πλαίσια των μεγάλων έργων, περιλαμβανομένων
και των αθλητικών εγκαταστάσεων για τους Ολυμπιακούς Αγώνες.

3) Τα προπονητήρια που θα κατασκευαστούν στο Ολυμπιακό Χωριό και είναι όσα και
τα ολυμπιακά σπορ. Ο φάκελος διεκδίκησης τα έχει χαρακτηρίσει «προπονητήρια
στο Πάρκο του Ολυμπιακού Χωριού» και είναι ενταγμένο στο πλαίσιο
«αυτοχρηματοδότησης». Για τον λόγο αυτό, δεν υπάρχει προϋπολογισμός, αφού
μετέπειτα θα χρησιμοποιηθούν ανάλογα με τις ανάγκες των περιοχών και όσων
αποκτήσουν τις συγκεκριμένες εγκαταστάσεις. Θα πρέπει στο σημείο αυτό να
υπογραμμίσουμε ότι οι περιοχές στις οποίες προπονητήρια ή γυμναστήρια θα
χρησιμοποιηθούν για το 2004, αυτόματα δημιουργούν αξιόλογους αθλητικούς
πόλους, ενώ αναβαθμίζονται οι υποβαθμισμένες περιοχές.

ΘΑ ΥΠΑΡΞΟΥΝ ΜΕΤΑΒΟΛΕΣ

Παρά το γεγονός ότι έχουν υπολογιστεί οι χώροι των προπονητηρίων και
γυμναστηρίων και προβλέπονται στον φάκελο υποψηφιότητας, είναι πολύ πιθανόν να
υπάρξουν πολλές μεταβολές, από την ημέρα που θα αρχίσουν οι επισκέψεις των
μελών της επιτροπής ελέγχου της Διεθνούς Ολυμπιακής Επιτροπής, καθώς επίσης
(και το σπουδαιότερο) και των μελών των Διεθνών Αθλητικών Ομοσπονδιών.
Πρόκειται για «απαιτήσεις» των διεθνών ομοσπονδιών, αλλά και «ζήτηση» από
ξένες ομοσπονδίες, για περισσότερα προπονητήρια, ιδιαίτερα στην περίοδο προ
των Αγώνων. Αυτά θα χρησιμοποιηθούν για έγκαιρο εγκλιματισμό των αθλητών, αλλά
και ολοκλήρωση της προετοιμασίας τους. Στην περίπτωση αυτή, οι ήδη υφιστάμενες
εγκαταστάσεις θα προταθούν για τους σκοπούς «εξυπηρέτησης».

ΕΙΚΟΣΙ ΟΚΤΩ ΟΛΥΜΠΙΑΚΑ ΣΠΟΡ

Η κατασκευή των έργων, αλλά και η βελτίωση των προπονητηρίων θα αρχίσει το
2000 και θα πρέπει να έχουν ολοκληρωθεί το 2002. Υπάρχουν ορισμένα απ' αυτά τα
έργα τα οποία ίσως χρειαστεί να τελειώσουν ενωρίτερα, αφού ο σχεδιασμός και η
εκτέλεσή τους θα ξεκινήσει ταυτόχρονα με τα κυρίως «μεγάλα ολυμπιακά έργα».

Σε πολλές περιπτώσεις έχουν ήδη ξεκινήσει αγορές και απαλλοτριώσεις
συγκεκριμένων χώρων, ενώ στο ΟΑΚΑ οι βελτιώσεις εντάσσονται στο πλαίσιο των
αναγκών, μέχρι το 2004. Όλη η τεχνική υποδομή παρέχεται από τις υπηρεσίες της
ΓΓΑ και αφού προηγουμένως έχει επέλθει συνεννόηση και συνεργασία με τις
αρμόδιες υπηρεσίες άλλων συναρμόδιων υπουργείων, κυρίως του ΥΠΕΧΩΔΕ.

ΚΑΙ ΕΚΤΟΣ ΑΤΤΙΚΗΣ

Παρατηρώντας τον αναλυτικό πίνακα των προπονητηρίων του «Αθήνα 2004» γίνεται
αντιληπτό ότι αναφέρονται και έργα εκτός περιοχής Αττικής, όπως η Πάτρα, ο
Βόλος και η Θεσσαλονίκη. Πρόκειται για τις πόλεις όπου θα διεξαχθούν
αγωνίσματα των Ολυμπιακών Αγώνων που ήδη έχει εγκρίνει η ΔΟΕ και αφορούν το
ποδοσφαιρικό τουρνουά και γήπεδα στα οποία θα διεξαχθούν παιχνίδια της πρώτης
και δεύτερης φάσης.

Επίσης, στον πιο πάνω πίνακα ορισμένα έργα έχουν ήδη ξεκινήσει, αφού ήταν
προγραμματισμένα για το άμεσο και εγγύς μέλλον (Πάλη στο Ίλιον, Άρση Βαρών στη
Νίκαια κ.λπ.). Τα κυρίως προπονητήρια στην Αττική είναι 49, από τα οποία τα
έξι θα κατασκευαστούν και τα άλλα θα ανακαινιστούν.

Μια συνολική άποψη για την ανάληψη κατασκευής των έργων ή βελτίωσής τους θα
είναι δυνατή όταν ψηφιστεί από τη Βουλή το πλαίσιο νόμου για τους Ολυμπιακούς
Αγώνες. Σημειώνουμε πάντως ότι για κάθε σπορ και εγκατάσταση διεξαγωγής των
αγωνισμάτων απαιτείται κι ένα προπονητήριο. Πέραν φυσικά εκείνων που
θεωρούνται απαραίτητα μέσα στο Πάρκο του Ολυμπιακού Χωριού, ώστε οι αθλητές να
μην είναι πάντοτε υποχρεωμένοι να μετακινούνται στα στάδια όπου θα αγωνισθούν.

ALIGN="CENTER">

Κολύμπι στη Νίκαια - Βόλεϊ στη Νέα Φιλαδέλφεια

ALIGN="CENTER">

Μπάσκετ στου Παπάγου - Ποδόσφαιρο στη Ριζούπολη

ALIGN="CENTER">

Κολύμπι και στο Αιγάλεω - Βόλεϊ στον Πανελλήνιο

ALIGN="CENTER">

Ποδόσφαιρο στο Ζηρίνειο - Πυγμαχία στα Άνω Λιόσια

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O06</CAT>
<ED>
Κωδικός άρθρου: A16067O061</ED>
<ID>
ID:131471

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O06&aa=1</URL></REF>


Article

<CATEGORY>vin10</CATEGORY>

 <H5>ΜΕ ΛΙΑΝ ΚΑΛΩΣ ΒΑΘΜΟΛΟΓΗΘΗΚΑΝ ΟΙ ΠΑΝΕΛΛΗΝΙΟΙ ΚΛΕΙΣΤΟΥ ΣΤΙΒΟΥ
</H5><H2>Άνοιξης συνέχεια
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Βολίδες με στόχο ευρωπαϊκό μετάλλιο οι Άγγελος Παυλακάκης - Γιώργος Θεοδωρίδης

ΜΕ ΛΙΑΝ καλώς πέρασε τις πρώτες επίσημες φετινές εξετάσεις ο ελληνικός στίβος,
αφού και αρκετές αξιόλογες επιδόσεις σημειώθηκαν και για πρώτη φορά ήλθε τόσος
κόσμος (πάνω από 4.000 θεατές κάθε ημέρα!) σε εσωτερική διοργάνωση του ΣΕΓΑΣ.

Από πλευράς επιδόσεων, δεν υπήρξαν τέτοιες που να προκαλούν αίσθηση διεθνώς ­
εξαίρεση τα 6.54 του Άγγελου Παυλακάκη στα 60μ. και τα 14.44 της Όλγας Βασδέκη
στο τριπλούν ­ αλλά το γενικά καλό επίπεδο επιβεβαιώνει ότι ο ελληνικός στίβος
διαθέτει πλέον πρωταθλητές με προοπτικές διακρίσεων στις μεγάλες διεθνείς διοργανώσεις.

Όσον αφορά στο μεγάλο ραντεβού της φετινής περιόδου κλειστού στίβου, το
Ευρωπαϊκό Πρωτάθλημα (Βαλένθια, 27 Φεβρουαρίου - 1 Μαρτίου), απομένει άλλο ένα
σημαντικό τεστ, το διεθνές μίτινγκ Αθήνα '98 του ερχόμενου Σαββάτου, 21
Φεβρουαρίου, στο ΣΕΦ. Οι κορυφαίοι πρωταθλητές μας έχουν την ευκαιρία
βελτίωσης των μέχρι τώρα επιδόσεων (απέναντι σε διάσημους αντιπάλους) και οι
Έλληνες φίλαθλοι θα απολαύσουν μεγάλες στιγμές. Ευχάριστο γεγονός το ότι έχουν
διατεθεί κιόλας 1.000 εισιτήρια του μίτινγκ (διατίθενται από το ΣΕΦ από
10.00'έως 19.00'και από τα γραφεία του ΣΕΓΑΣ 09.00'- 15.00').

Ήδη όμως επιδόσεις όπως τα 6.51 του Αλέξανδρου Γενοβέλη, τα 6.54 του Άγγελου
Παυλακάκη και τα 6.59 του Γιώργου Θεοδωρίδη στα 60μ., τα 20.93 του Θωμά
Σμπώκου στα 200μ., τα 2.25 του Λάμπρου Παπακώστα και του Κώστα Λιάπη στο ύψος,
τα 23.01 της Κατερίνας Κόφφα στα 200μ., τα 14.44 της Όλγας Βασδέκη στο
τριπλούν, τα 8.55.20 της Χρύσας Ιακώβου στα 1.500μ. υπόσχονται ευρωπαϊκό βάθρο.

Και βέβαια, ενώ ακόμη αθλητές μας με διακρίσεις όπως ο παγκόσμιος πρωταθλητής
Χάρης Παπαδιάς (6.64 φέτος στα 60μ.), ο 2ος στην Ευρώπη σε κλειστό Αλέξης
Αλεξόπουλος (21.02 στα 200μ.), ο 3ος στην Ευρώπη Γιώργος Παναγιωτόπουλος
(21.12 στα 200μ.), ο 2ος στην Ευρώπη Κώστας Κουκοδήμος (7.75 στο μήκος), η
πρωταθλήτρια Ευρώπης Κατερίνα Θάνου (7.31 στα 60μ.), η Νίκη Ξάνθου (6.43 στο
μήκος), επιφυλάσσονται για το μίτινγκ Αθήνα '98 και τη Βαλένθια για επιδόσεις
που μπορούν.

Είναι φανερό ότι μετά το απίστευτο χρυσό μετάλλιο της Βούλας Πατουλίδου στην
Ολυμπιάδα '92 «έχει μπει το νερό στο αυλάκι» και η οργάνωση του ΣΕΓΑΣ είναι
τέτοια ώστε οι πρωταθλητές να έχουν ό,τι χρειάζονται (προπονητή, χρήματα για
προετοιμασία σε Ελλάδα - εξωτερικό, συμμετοχές σε διεθνή μίτινγκ, επιστημονική
στήριξη) για υψηλές επιδόσεις.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16067O091</ED>
<ID>
ID:131472

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O09&aa=1</URL></REF>


Article

<CATEGORY>vin10</CATEGORY>

 <H2>ΒΟΛΕΪ
</H2><H2>Άμυνα για σεμινάριο
</H2>
Η ΑΜΥΝΑ για σεμινάριο του Μιχάλη Τριανταφυλλίδη που βοήθησε τον Παναθηναϊκό
μετά το 1-1 να λυγίσει την υπέροχη Φιλία και το διακριτικό κοουτσάρισμα του
Ντανιέλε Μπανιόλι (από κοντινή στον πάγκο του ΠΑΟ θέση εκτός κιγκλιδώματος)
«έκλεψαν την παράσταση» στο χθεσινό συναρπαστικό 1-3 της Ηλιούπολης, με το
οποίο ολοκληρώθηκε η 14η αγωνιστική της Α1 βόλεϊ.

Τα σετ στο δίωρης διάρκειας ματς: 3-15, 15-11, 10-15, 10-15.

Μετά την εύκολη επικράτηση των φιλοξενουμένων στο 1ο σετ και το 1-5 στο 2ο, οι
γηπεδούχοι με καλή υποδοχή (Μάριτς 76%, Οικονόμου 78%), δυνατό μπλοκ
(Αμαριανάκης, Πισιμίσης από 5, Μάριτς 4) και σφιχτή άμυνα απείλησαν άμεσα τον
Παναθηναϊκό ισοφαρίζοντας και προηγούμενοι 9-5 στο 3ο σετ.

Η είσοδος του Τριανταφυλλίδη για πρώτη φορά φέτος (δήλωσε «ενθουσιασμένος,
είναι ζωή να είσαι παίκτης»), βοήθησε σιγά σιγά τον Παναθηναϊκό να ξαναβρεί
την «ψυχή» του. Τόνεφ (7 μπλοκ), Ρήγας (3) κράτησαν όρθιο τον Παναθηναϊκό.
Στην επίθεση μεγάλο βάρος σήκωσε και πάλι ο Φιλίποφ (68%), ενώ διακρίθηκε και
ο Σπανός (70%). Από τη Φιλία ξεχώρισε επιθετικά ο Μπατιστάτος (70%). Ο
Ντανιέλε Μπανιόλι ούτε χθες είπε το «si» στον Ντίνο Χασάπη και δήλωσε: «Πάω
στην Ιταλία για τακτοποίηση κάποιων προσωπικών προβλημάτων και θα αποφασίσω αν
θα αναλάβω. Η ομάδα χρειάζεται δουλειά».

ΠΑΝΑΘΗΝΑΪΚΟΣ (Ν. Μπάιμπος): ΑΝΔΡΕΟΠΟΥΛΟΣ 5+2, Φιλίποφ 11+30,
ΣΠΑΝΟΣ 4+15, Κοβάτσεφ 1+6, ΡΗΓΑΣ 4+12, ΤΟΝΕΦ 10+10 - ΤΡΙΑΝΤΑΦΥΛΛΙΔΗΣ 2+2,
Χατζηαντωνίου 2+0.

ΦΙΛΙΑ (Π. Μπακοδήμος): ΚΑΖΑΖΗΣ 8+3, Μπατιστάτος 2+24, Οικονόμου
4+12, ΜΑΡΙΤΣ 8+16, ΑΜΑΡΙΑΝΑΚΗΣ 7+10, ΠΙΣΙΜΙΣΗΣ 4+11 - Χατζηκάλφας, Μπάρκας
1+0, Τσέργας.


<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16067O092</ED>
<ID>
ID:131514

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O09&aa=2</URL></REF>


Article

<CATEGORY>vin10</CATEGORY>

 <H2>ΟΛΥΜΠΙΑΔΑ
</H2><H2>«Χτύπησαν» Γερμανία, Αυστρία
</H2>
Η ΡΩΣΙΑ δείχνει ικανή να αναδειχθεί κορυφαία δύναμη των 18ων Χειμερινών
Ολυμπιακών Αγώνων στο Ναγκάνο της Ιαπωνίας, μετά την κατάκτηση χθες (9η ημέρα)
άλλων δύο χρυσών μεταλλίων στην καλλιτεχνική παγοδρομία και τη χιονοδρομία
αντοχής, με τα οποία έφθασε τα 8 έναντι 6 της δεύτερης Γερμανίας, που μαζί με
την Αυστρία έκαναν επίδειξη δύναμης στο αλπικό σκι με τους Κάτια Ζάιτσιγκερ,
Χέρμαν Μάιερ. Στο αγώνισμα του χορού στον πάγο δεν ήταν βέβαια δυνατό να χαθεί
το χρυσό μετάλλιο για τη Ρωσία, αφού το διεκδικούσαν δύο ρωσικά ζευγάρια και
το κατέκτησαν τελικά οι Πάσα Γκρισούκ - Γεβγκένι Πλάτοφ, αφήνοντας το ασημένιο
στην Αγκέλικα Κριλόβα και τον Ολέγκ Οφσιανίκοφ. Το χάλκινο πήρε η Γαλλία με
την ρωσικής καταγωγής Μαρίνα Ανίσινα και Γκεντάλ Πεζερά..

Σημαντική ήταν για τους Ρώσους και η επιτυχία στη σκυταλοδρομία 4 Χ 5 χλμ.
αντοχής γυναικών, αφού πήραν (με τις Γκαβριλιούκ, Ντανίλοβα, Βιάλμπε,
Λαζούτινα) το χρυσό μετάλλιο στη μάχη με τη Νορβηγία, που διεκδικεί την πρωτιά
στα μετάλλια. Το χάλκινο πήρε η Ιταλία.

Οι τρεις πρώτοι στα άλλα χθεσινά αγωνίσματα:

Σούπερ γιγαντιαίο σλάλομ ανδρών: 1) Μάιερ (Αυστρία). 2) Κους (Ελβετία) και
Κνάους (Αυστρία).

Κατάβαση γυναικών: 1) Ζάιτσιγκερ (Γερμανία). 2) Βίμπεργκ (Σουηδία). 3)
Μασναντά (Γαλλία).

1.500 μ. παγοδρομίας ταχύτητας γυναικών: 1) Τίμερ (Ολλανδία). 2) Νίμαν -
Στίρνεμαν (Γερμανία). 3) Ουίτι (ΗΠΑ).

*** Την ακρίβεια των πληροφοριών περί εισβολής τουρκικών στρατευμάτων
στο Βόρειο Ιράκ και παραβίασης της Ολυμπιακής εκεχειρίας θέλησε να διερευνήσει
ο πρόεδρος της ΔΟΕ Χουάν Αντόνιο Σάμαρανκ με επιστολή στον Τούρκο πρόεδρο
Σουλεϊμάν Ντεμιρέλ. Ο Τούρκος πρόεδρος απάντησε, υποστηρίζοντας ότι δεν είναι
αλήθεια και ότι «η Τουρκία σέβεται πάντα την ειρήνη».


<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16067O093</ED>
<ID>
ID:131551

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O09&aa=3</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H2>Εγκώμια για Βουλιαγμένη
</H2>
ΑΚΟΜΑ και η ευρωπαϊκή ομοσπονδία πόλο (ΛΕΝ) διαφημίζει στο ενημερωτικό της
δελτίο τον αγώνα Βουλιαγμένης - Ποσίλιπο στις 7 Μαρτίου, για τη δεύτερη
αγωνιστική του τσάμπιονς καπ. Η ΛΕΝ σημειώνει: «Πρόκειται για ένα παιχνίδι
ανάμεσα στην κυπελλουχο και πρωταθλήτρια Ευρώπης, το οποίο κανένας φίλος του
πόλο δεν πρέπει να χάσει». Στο μεταξύ, στον δεύτερο όμιλο σημειώθηκαν τα
αποτελέσματα: Βόλγογκραντ - Βαζούτας 8-5, Μλάντοστ - Μπέτσι 8-7. Τα
αποτελέσματα στα ματς της προημιτελικής φάσης του Κυπέλλου Κυπελλούχων: Νόβακι
- Ντουμπρόβνικ 9-6, Φερεντσβάρος - Μπούντβα Ριβιέρα 9-6, Ντυναμό Μόσχας - Ρόμα 7-7.

Ο Θόδωρος Καλακόνας δεν αγωνίστηκε στο ματς του Εθνικού με τη Χαλκίδα, επειδή
του οφείλονται δύο εκατ. δρχ. Ο διεθνής πολίστας είπε στη διοίκηση ότι δεν θα
μετέχει στους αγώνες, αν δεν του εξοφλήσουν αυτό το ποσό.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16067O094</ED>
<ID>
ID:131571

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O09&aa=4</URL></REF>


Article

<CATEGORY>vin10</CATEGORY>

 <H5>ΓΥΜΝΑΣΤΙΚΗ
</H5><H2>Αριθμός ρεκόρ
</H2>
ΤΙΣ 32, αριθμό-ρεκόρ, έφθασαν οι χώρες που έχουν δηλώσει συμμετοχή στο
Καλαμάτα'ς Καπ '98 της ρυθμικής γυμναστικής (27-29 Μαρτίου στο κλειστό Τέντας)
με την προσθήκη Ιταλίας, Ουγγαρίας, Γεωργίας και Ισραήλ.

Αναμένεται ότι θα πάρουν μέρος συνολικά στην καταξιωμένη διοργάνωση 100
αθλήτριες στο ατομικό ­ ανάμεσά τους και η αφρόκρεμα των διεθνών αστέρων του
αθλήματος ­ και περίπου 30 εθνικές ομάδες ανσάμπλ!

Στο μεταξύ, η Ειρήνη Περιστερίου αναδείχθηκε πρώτη στην αξιολόγηση σωματείων
γυμναστικής από την ΕΓΟ για το 1997 με 1.681,645 βαθμούς συνολικά σε ενόργανη,
ρυθμική, ακροβατική. Ακολούθησαν Σπάρτακος Θεσσ. 1.604,753 και
Πανθεσσαλονίκειος 1.555,395. Πρώτοι κατ' άθλημα: Ενόργανη: Ειρήνη Περιστ.
1.272,402. Ρυθμική: Πανθεσσαλονίκειος 867,820. Ακροβατική: Σπάρτακος Θεσσ. 178,900.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16067O095</ED>
<ID>
ID:131586

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O09&aa=5</URL></REF>


Article

<CATEGORY>vin10</CATEGORY>

 <H5>ΠΙΚΡΑΜΕΝΟΣ ΜΕ ΤΟΝ ΚΟΣΜΟ ΤΗΣ ΑΕΚ Ο ΙΩΑΝΝΙΔΗΣ, ΥΠΕΡΗΦΑΝΟΣ ΟΜΩΣ ΓΙΑ ΤΟΥΣ ΠΑΙΚΤΕΣ ΤΟΥ
</H5><H2>Το παράπονο του «ξανθού»
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Ο κόσμος της ΑΕΚ συνεχίζει να πικραίνει τον Ιωαννίδη ­ οι παίκτες του
(Κακιούζης - Κολντεμπέλα) τον κάνουν υπερήφανο

ΕΝΑ ΠΙΚΡΟ και ταυτόχρονα αινιγματικό χαμόγελο του Γιάννη Ιωαννίδη ήταν
ό,τι σημαντικότερο μπορεί να κρατήσει κάποιος από τη χθεσινή συνέντευξη Τύπου
του προπονητή της ΑΕΚ. Ο «ξανθός» έχει πολλούς λόγους να αισθάνεται
πικραμένος: υπό κανονικές συνθήκες έπρεπε να είναι ευδιάθετος, αφού η ΑΕΚ θα
αντιμετωπίσει χωρίς άγχος την Παρτιζάν στο ΟΑΚΑ, έχοντας ήδη εξασφαλίσει την
πρώτη θέση στον όμιλο. Στο πρωτάθλημα όλα βαίνουν καλώς και όπως δείχνουν τα
πράγματα η ΑΕΚ δύσκολα θα χάσει την τρίτη θέση. Τι είναι αυτό που τον έχει
πικράνει; ο κόσμος της ΑΕΚ.

Ο ίδιος αρνήθηκε ότι είναι πικραμένος, αφού είναι εγωιστής ­ όμως δεν
χρειάζεται δα και πολύ μυαλό για να το καταλάβει κανείς. Ύστερα από μια τόσο
μεγάλη επιτυχία στην Πόλη, τον περίμεναν οι «ορίτζιναλ» και του έκαναν
παρατηρήσεις ­ τον ανάγκασαν να απολογηθεί. Τέλος, του έδωσαν υποσχέσεις ότι
θα είναι στο πλευρό του, όμως στον αγώνα με τον Ηρακλή τούς παίκτες της
«Ένωσης» χειροκρότησαν αυτοί που ήταν και στα... προηγούμενα παιχνίδια.
Πιθανότατα μόνο αυτοί οι λίγοι κατανοούν το μέγεθος των εφετινών επιτυχιών
στην Ευρωλίγκα και όλοι οι υπόλοιποι λησμονούν ότι η ΑΕΚ πριν από δύο χρόνια
δεν είχε καταφέρει να εξασφαλίσει ούτε έξοδο στο Κύπελλο Κόρατς!

«Αυτοί που έρχονται αξίζουν την καλύτερη δυνατόν προσπάθειά μας. Έτσι θα
προχωρήσουμε. Έστω και ένας να είναι εκεί απέναντι στις μπλε κερκίδες αξίζει
να του προσφέρουμε ό,τι του αξίζει».

Ο Ιωαννίδης υποστήριξε ότι είναι υπερήφανος για τους παίκτες του:

«Είμαι υπερήφανος για τα παιδιά, γιατί είναι πολεμιστές και δεν παρατάνε τα
όπλα, ακόμη και στα δύσκολα».

Σε ό,τι αφορά τον αγώνα με την Παρτιζάν, ο Ιωαννίδης υποστήριξε ότι η ΑΕΚ
πρέπει να ολοκληρώσει τη φάση αυτή της Ευρωλίγκα με νίκη, ώστε να μην
ρυθμίσει... καταστάσεις.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16067O101</ED>
<ID>
ID:131464

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O10&aa=1</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H5></H5><H2>Αστόχησαν σε 15 σουτ!
</H2>
ΔΕΥΤΕΡΗ συνεχόμενη ήττα των Λέικερς στο «Φόρουμ», αυτή τη φορά από τους
Χιούστον Ρόκετς, με 90-88. Πρωταγωνιστής του αγώνα, ο Τσαρλς Μπάρκλεϊ που
σκόραρε στα 4'' δευτερόλεπτα, ενώ σημείωσε συνολικά 26 πόντους.

Στο Σικάγο, οι Μπουλς νίκησαν 99-90 τους Ντιτρόιτ Πίστονς με 22 πόντους του
Κούκοτς (Πίπεν και Τζόρνταν από 20), ενώ οι Γκόλντεν Στέιτ Ουόριορς νίκησαν
στην έδρα τους ύστερα από δύο μήνες! Θύμα, οι Μπόστον Σέλτικς οι οποίοι στην
τέταρτη περίοδο αστόχησαν στα πρώτα... δεκαπέντε σουτ!

Άλλα αποτελέσματα: Τορόντο Ράπτορς-Μαϊάμι Χιτ 95-116, Μινεζότα
Τίμπεργουλφς- Ντάλας Μάβερικς 105-99, Νιου Γιορκ Νικς-Κλίβελαντ Καβαλίερς
102-91, Σακραμέντο Κινγκς-Ουάσιγκτον Ουίζαρντς 88-86, Πόρτλαντ Τρέιλ
Μπλέιζερς-Ντένβερ Νάγκετς 117-82.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16067O102</ED>
<ID>
ID:131507

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O10&aa=2</URL></REF>


Article

<CATEGORY>vin10</CATEGORY>

 <H2>ΚΑΡΑΓΚΟΥΤΗΣ - ΓΙΑΝΝΟΥΛΗΣ
</H2><H2>Μετανιωμένοι για το επεισόδιο
</H2><H2></H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Καράγκουτης και Γιαννούλης δηλώνουν μετανιωμένοι για τα απαράδεκτα επεισόδια
που έγιναν το Σάββατο στη Νέα Σμύρνη

ΚΑΡΑΓΚΟΥΤΗΣ και Γιαννούλης θέλουν να ξεχάσουν ό,τι έγινε το Σάββατο το βράδυ
στο γήπεδο της Νέας Σμύρνης, δείχνουν μετανιωμένοι και υποστηρίζουν ότι είναι
φίλοι: 
«Δεν του είπα τίποτα, δεν τον έβρισα, άλλωστε η μισή οικογένειά μου κατάγεται
από τη Θεσσαλονίκη. Πώς μπορούσα να τον αποκαλέσω έτσι; Αν χρειαστεί, θα φτάσω
και έως τα δικαστήρια», έλεγε ο Γιώργος Καράγκουτης. «Είμαστε φίλοι, παίζουμε
τόσα χρόνια μαζί στις εθνικές ομάδες, θα είμαστε μαζί και στη συνέχεια στην
εθνική. Δεν θέλω να δώσω συνέχεια, όμως, με απασχολεί γιατί αντέδρασε ο
Γιάννης έτσι».

Ο Γιάννης Γιαννούλης έδειξε ότι έχει μετανιώσει για τις πράξεις του:
«Ντρέπομαι. Σκέφτομαι να του ζητήσω συγγνώμη. Το πιο μεγάλο σφάλμα έγινε
μεταξύ του Γιάννη και του Γιώργου. Έσφαλα και πρέπει να τιμωρηθώ. Το θέμα
είναι πώς θα κοιτάξει ο ένας τον άλλο στα μάτια όταν συναντηθούμε».

*** Στο μεταξύ, διαιτητές και ο παρατηρητής διαιτησίας Ανδρέας
Τσαγκαμίλης έστειλαν στον αθλητικό δικαστή τις εκθέσεις τους, στις οποίες
περιγράφουν τα γεγονότα. Ο κ. Τσαγκαμίλης αναφέρεται και στον «πρότερο έντιμο
βίο» των Καράγκουτη, Γιαννούλη, αναφέρει ότι χτύπησε ο δεύτερος τον πρώτο, ενώ
«καίει» τους δύο Αμερικανούς, σημειώνοντας ότι ο Χάρβεϊ τραυμάτισε τον
Γιαννούλη και ο Σάκλφορντ τον Κικίλια. Κάτι το οποίο σημαίνει ότι κινδυνεύουν
με ποινή οκτώ αγωνιστικών.

ΜΗΝΥΣΗ

Την απόφαση του να υποβάλει μήνυση στον μεγαλομέτοχο του ΠΑΟΚ κ. Αλεξόπουλο,
μετά τον χαρακτηρισμό που του έδωσε ως «ηθικό αυτουργό» του επεισοδίου, έκανε
γνωστή χθες το βράδυ ο Μάκης Δενδρινός.

Ο προπονητής έκανε παρέμβαση στην εκπομπή «Δίκη» της ΕΤ3 και τόνισε ότι
προτίθεται να υποβάλει μήνυση στον κ. Αλεξόπουλο, ο οποίος είχε μιλήσει
νωρίτερα στην τηλεοπτική εκπομπή, σε ζωντανή σύνδεση από τα γραφεία του ΠΑΟΚ.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16067O103</ED>
<ID>
ID:131545

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O10&aa=3</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Έχασε και τον Δρελιώζη </H2><H2></H2>
Μάκης Δρελιώζης

ΟΛΑ... μαζεμένα ήρθαν στον Πανιώνιο. Σαν να μην έφθανε η περιπέτεια με τους
Χάρβεϊ, Καράγκουτη, οι οποίοι απειλούνται με τιμωρία, λόγω της συμμετοχής τους
στα επεισόδια που έγιναν στο ματς με τον ΠΑΟΚ, τέθηκε χθες νοκ άουτ και ο
Μάκης Δρελιώζης.

Ο νεαρός φόργουορντ, αισθανόταν ενοχλήσεις στο γόνατο, διαπιστώθηκε ρήξη
έξω μηνίσκου και υποβλήθηκε σε αρθροσκόπηση, με αποτέλεσμα να μείνει εκτός
αγώνων για 20 ημέρες. Δικαιολογημένα, λοιπόν, ο Μάκης Δενδρινός μιλούσε χθες
για... καταστροφή. «Δεν θέλω ούτε καν να σκεφτώ τι μπορεί να γίνει πλέον»,
έλεγε ο τεχνικός τού Πανιωνίου, που ξαφνικά, βρέθηκε με... μείον τρεις
βασικούς παίκτες. Βέβαια, έτσι όπως έχει η κατάσταση μόνο έκπληξη δεν θα είναι
η διακοπή του συμβολαίου του Χάρβεϊ. Στο μεταξύ, ο Πανιώνιος προφανώς σε μία
προσπάθεια πίεσης προς τον Παναθηναϊκό ζητάει την ακύρωση της μεταγραφής του
Γιώργου Καλαϊτζή, υποστηρίζοντας ότι οι «πράσινοι» δεν έχουν καταβάλει τα 20
εκατ. δρχ. της συμφωνίας, ενώ δεν έχει πραγματοποιηθεί το φιλικό ματς και η
διεξαγωγή του τουρνουά στο ΟΑΚΑ, που επίσης είχαν συμφωνηθεί.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O10</CAT>
<ED>
Κωδικός άρθρου: A16067O104</ED>
<ID>
ID:131566

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O10&aa=4</URL></REF>


Article

<CATEGORY>vin10</CATEGORY>

 <H5>Ο ΠΑΟ ΜΕ ΝΙΚΗ ΠΑΝΩ ΑΠΟ 2 ΠΟΝΤΟΥΣ ΕΠΙ ΤΗΣ ΧΑΠΟΕΛ ΕΪΛΑΤ ΠΡΟΚΡΙΝΕΤΑΙ ΣΤΟΥΣ ΟΚΤΩ
ΤΟΥ ΕΥΡΩΚΥΠΕΛΛΟΥ
</H5><H2>Μονόδρομος
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Νίκη-πρόκριση. Ράτζα, Αλβέρτης, Οικονόμου και οι υπόλοιποι παίκτες του
Παναθηναϊκού θέλουν να πάρουν απόψε το εισιτήριο για τα προημιτελικά του Ευρωκυπέλλου

ΤΟ ΤΡΙΤΟ βήμα του στον δρόμο για την κατάκτηση του Ευρωκυπέλλου αναμένεται να
κάνει απόψε στο ΟΑΚΑ ο Παναθηναϊκός, με αντίπαλο τη Χαποέλ Εϊλάτ. Η ομάδα του
Λευτέρη Σούμποτιτς καλείται να καλύψει το -2 του πρώτου αγώνα (80-78) και να
προκριθεί στους «8» της διοργάνωσης.

Βέβαια μια απλή νίκη ίσως να μη θεωρείται αρκετή από τους φίλους της ομάδας,
όμως κατ' αρχήν αυτό είναι που μετράει. «Δεν το συζητάμε για την πρόκριση.
Έχουμε αναμφίβολα καλύτερη ομάδα και θα παίξουμε έχοντας τη συμπαράσταση του
κόσμου» είπε ο Λευτέρης Σούμποτιτς, που δεν έχει αμφιβολίες για την πρόκριση
της ομάδας του.

«Με τσαμπουκά, δύναμη και αυτοπεποίθηση θα αγωνιστούμε για τη νίκη. Όσοι
παίξουν θα είναι πανέτοιμοι για τον αγώνα. Επιδίωξή μας στον αγωνιστικό τομέα
είναι να περιορίσουμε τους Ελίσμα, Κατζ και τις διεισδύσεις των αντιπάλων μας»
τόνισε ο προπονητής του Παναθηναϊκού, που για την προσπάθεια απέναντι στον
πρώτο (Ελίσμα) είναι αμφίβολο αν θα έχει τον πολύτιμο Φάνη Χριστοδούλου.

Ο διεθνής άσος δεν προπονήθηκε χθες και μετά τη σημερινή (πρωινή) προπόνηση
επρόκειτο να αποφασιστεί η συμμετοχή του ή όχι στη δεκάδα. Ακόμη όμως κι αν
συμπεριληφθεί σε αυτήν, ευχή όλων είναι να είναι... αχρείαστος, αφού θα
επιστρατευτεί μόνο αν παραστεί μεγάλη ανάγκη (δηλαδή δεν περιορίζεται ο Ελίσμα).

Αντίθετα με τον Χριστοδούλου, οι Ράτζα, Σκοτ, Αλβέρτης, Οικονόμου, Παταβούκας
(που δεν προπονήθηκαν προχθές) έδωσαν χθες το «παρών» και θα αγωνιστούν παρ'
ότι δεν είναι 100% έτοιμοι. «Το μόνο μας πρόβλημα είναι οι τραυματίες» είπε
ακόμη ο προπονητής του Παναθηναϊκού, τονίζοντας ουσιαστικά για μια ακόμη φορά,
ότι τα πάντα εξαρτώνται από την ομάδα του.

Η ΧΑΠΟΕΛ

Χωρίς τον τραυματία Ντέρεκ Χάμιλτον ήρθε χθες στην Αθήνα η Χαποέλ Εϊλάτ,
έχοντας «κρυφές» ελπίδες για πρόκριση: «Ο Παναθηναϊκός έχει το άγχος και όχι
εμείς. Είναι ίσως η καλύτερη ομάδα στην Ευρώπη και θα είναι μεγάλη αποτυχία αν
δεν προκριθεί. Εμείς ήρθαμε να νικήσουμε, αλλά ακόμη και αν δεν τα καταφέρουμε
ουσιαστικά δεν θα έχουμε χάσει τίποτα...» τόνισε ο προπονητής Μοσέ Βάινκρατς.

*** Με έκπληξη αντιμετώπισαν στον Παναθηναϊκό τις σκέψεις που
δημοσιοποίησε ο Πανιώνιος για προσφυγή εις βάρος του ΠΑΟ, για αντικανονική
συμμετοχή του Καλαϊτζή με τους «πράσινους». Έκαναν λόγο για αχαριστία,
τονίζοντας ότι προκειμένου να μη χρονοτριβήσουν στα δικαστήρια, παραχώρησαν
στον Πανιώνιο δύο παίκτες και χρηματικό ποσό ως ανταλλάγματα. «Στερούνται
σοβαρότητος και αγγίζουν τα όρια του γελοίου αυτά» σχολίασαν οι διοικούντες
τον Παναθηναϊκό.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16067O111</ED>
<ID>
ID:131465

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O11&aa=1</URL></REF>


Article

<CATEGORY>vin10</CATEGORY>

 <H5>ΠΑΣΠΑΛΙ
</H5><H2>Μηνιαία διατροφή 200.000 δρχ. για το παιδί
</H2><H2></H2>
ΘΕΣΣΑΛΟΝΙΚΗ

Ζάρκο Πάσπαλι

ΕΧΕΙ ΠΟΥ έχει τα προβλήματά του με τον Άρη, ο Ζάρκο Πάσπαλι απέκτησε από χθες
και προσωπικά, αφού το Πρωτοδικείο Θεσσαλονίκης δικαίωσε τη Ρέα Κώστα με το
εξής σκεπτικό: «Πιθανολογείται σφόδρα ότι πατέρας του εξώγαμου παιδιού της
αεροσυνοδού Ρέας Κώστα είναι ο Ζάρκο Πάσπαλι».

Έτσι τώρα ο Μαυροβούνιος άσος των «κιτρινόμαυρων» σύμφωνα με την απόφαση αυτή
υποχρεώνεται να καταβάλλει στη Ρέα Κώστα μηνιαία διατροφή ύψους 200.000
δραχμών. Η αεροσυνοδός από την Αθήνα ζητούσε να της καταβληθεί μηνιαία
αποζημίωση 800.000 δραχμών ­ για τα έξοδα διατροφής της κόρης της ­ επειδή,
όπως υποστηρίζει στην αγωγή της, ο πρώην ερωτικός σύντροφός της κατάφερε να
εξασφαλίσει τα τελευταία χρόνια από διάφορες ελληνικές ομάδες στις οποίες
αγωνίστηκε έσοδα εκατοντάδων εκατομμυρίων δραχμών. Η υπόθεση συζητήθηκε πριν
από περίπου ένα μήνα στα πολιτικά δικαστήρια της Θεσσαλονίκης και ο Πάσπαλι
έχει το δικαίωμα να προσφύγει σε δευτεροβάθμιο δικαστήριο κατά της απόφασης.

Ο Πάσπαλι ισχυρίζεται ότι το παιδί δεν είναι δικό του, αφού η σχέση του με την
αεροσυνοδό δεν ήταν ερωτική και δηλώνει ότι τον ενέπλεξαν άδικα σε μια υπόθεση
για να τον εκβιάσουν. Στο δικαστήριο κατέθεσε και ο στενός φίλος του, Κ.
Αρσενόβιτς, πρώην συνεργάτης τού προπονητή Μ. Μάλκοβιτς στον Παναθηναϊκό, ο
οποίος αναφέρθηκε σε λεπτομέρειες για να αποδείξει ότι ο συμπατριώτης του δεν
είναι ο πατέρας του παιδιού.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16067O112</ED>
<ID>
ID:131508

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O11&aa=2</URL></REF>


Article

<CATEGORY>vin10</CATEGORY>

 <H2>«Δεν ξέρω πόσο θα αντέξουμε» </H2>
ΕΧΕΙ ΓΙΝΕΙ πλέον ρουτίνα να μιλάμε για τα προβλήματα του Άρη, όμως, είναι
αναπόφευκτο, αφού δεν έχουν τελειωμό. Λες και την καταράστηκε κανείς αυτήν την
ομάδα που αύριο θα δώσει τη μεγάλη μάχη στο «Παλαέουρ» της Ρώμης με την Πομπέα
Ρόμα και ο Χρήστος Μαγκώτσιος το μόνο που ξέρει με σιγουριά είναι ότι πεντάδα
τουλάχιστον θα συμπληρώσει. «Θέλουμε να πιστεύουμε πως θα καταφέρουμε να
πάρουμε την πρόκριση και θα προσπαθήσουμε γι' αυτήν, δεν ξέρω πόσο θα
αντέξουμε χωρίς εναλλακτικές λύσεις και ώς πότε θα δοκιμάζονται οι αντοχές
μας», θα πει ο Χρήστος Μαγκώτσιος.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16067O113</ED>
<ID>
ID:131546

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O11&aa=3</URL></REF>


Article

<CATEGORY>vin10</CATEGORY>

 <H2>Αποχαιρετάει ο Ντακουρί </H2>
Μια από τις μεγαλυτερες μορφές του γαλλικού και του ευρωπαϊκού μπάσκετ της
τελευταίας 20ετίας, ο Ρισάρ Ντακουρί, ανακοίνωσε χθες ότι εγκαταλείπει την
ενεργό δράση. Ο Γάλλος γκαρντ, που γεννήθηκε στις 6 Ιουλίου 1959 στο Αμπιτζάν
της Ακτής Ελεφαντόδοντος, αποφάσισε να σταματήσει, λογω του τραυματισμού του
στον αχίλλειο τένοντα.

Ο Ντακουρί, αγωνίσθηκε στη Λυών, τη Λιμόζ και τη Ρασίνγκ Παρί και έχει
κατακτήσει ένα κύπελλο πρωταθλητριών (1993 στο Ειρήνης και Φιλίας), ένα
κυπελλούχων, δύο κύπελλα Κόρατς και εννέα πρωταθλήματα Γαλλίας. Έχει 160
διεθνείς συμμετοχές (ντεμπούτο 5/5/1981), στις οποίες έχει σημειώσει 2.240
πόντους. Δεν θα εγκαταλείψει το αγαπημένο του άθλημα, καθώς θα τηλεσχολιάζει αγώνες.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16067O114</ED>
<ID>
ID:131567

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O11&aa=4</URL></REF>


Article

<CATEGORY>vin10</CATEGORY>

 <H2>ΟΛΥΜΠΙΑΚΟΣ
</H2><H2>Θα προλάβει το ντέρμπι ο Καρνισόβας
</H2><H2></H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Αρτούρας Καρνισόβας

ΑΓΩΝΑΣ ΔΡΟΜΟΥ γίνεται στον Ολυμπιακό όσον αφορά τους δύο τραυματίες της
ομάδας, τον Αρτούρας Καρνισόβας και τον Ντράγκαν Τάρλατς, προκειμένου να
επανέλθουν όσο το δυνατόν πιο γρήγορα στην ενεργό δράση. Ο Λιθουανός συνεχίζει
καθημερινά τις θεραπείες (κάνει κυρίως κινησιοθεραπεία για να μην αδυνατίσει
το πόδι του) και επειδή η κατάσταση της αποθεραπείας εξελίσσεται ομαλά
αναμένεται να προλάβει να παίξει στους αγώνες των πλέι οφ της Ευρωλίγκα (3,5
και αν χρειαστεί 12 Μαρτίου) αλλά και στο ντέρμπι με τον Παναθηναϊκό (8 Μαρτίου).

Ο ΤΑΡΛΑΤΣ

Όσον αφορά τον Ντράγκαν Τάρλατς, από χθες ο γιατρός τού έδωσε το ΟΚ για να
αρχίσει ακόμα και τρέξιμο (μέχρι στιγμής ήταν μόνον ασκήσεις σε πισίνα) και
μπορεί αν ξεκινήσει κανονικά να είναι έτοιμος σε λιγότερο από έναν μήνα, χωρίς
βέβαια να προλαβαίνει ­ όπως φαίνεται ­ το ντέρμπι με τον Παναθηναϊκό.

Το πρόβλημά του είναι η μόλυνση που έπαθε στο πόδι του, αφού αυτή ήταν που
καθυστέρησε την επάνοδό του. Αν δεν υποχωρήσει οριστικά το μικρόβιο, δεν
μπορεί να μπει σε φουλ ρυθμό, αφού αμέσως το πόδι του θα πάθει φλεγμονή. Όσο
για τον Παναγιώτη Φασούλα, ο οποίος έδειξε πως αρχίζει να βρίσκει τον παλιό
καλό εαυτό του, ακόμα δεν είναι 100% έτοιμος και επειδή όταν το πιέσει το πόδι
του έχει κάποιες μικροενοχλήσεις, είναι προσεκτικός.

Ο Ντούσαν Ίβκοβιτς αναμένεται να επιστρέψει από το Βελιγράδι αύριο (βρίσκεται
εκεί για την κηδεία της μητέρας του), ενώ η ομάδα θα παίξει το Σάββατο στο
Ηράκλειο και στη συνέχεια θα μείνει για μία εβδομάδα στην Κρήτη για
προετοιμασία όπου πιθανότατα θα δοθεί και κάποιο φιλικό με το Ηράκλειο.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16067O115</ED>
<ID>
ID:131584

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O11&aa=5</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ
</H5><H2>Η κούραση αιτία της ήττας </H2>
ΤΗΝ ΚΟΥΡΑΣΗ των Γκούροβιτς, Γιάριτς και την απουσία του Κορωνιού θεωρεί ως
βασικές αιτίες για την ήττα του Περιστερίου από τη Δάφνη ο Αργύρης Πεδουλάκης.
Ο προπονητής του Περιστερίου προσπάθησε να ηρεμήσει ψυχολογικά την ομάδα, εν
όψει του αυριανού επαναληπτικού αγώνα με τη Βερόνα στην Ιταλία: «Ο Γκούροβιτς
έχει κουραστεί, γιατί έχει τραβήξει το μεγαλύτερο βάρος στην επίθεση. Μας
έλειπε επίσης ο Κορωνιός, ο πόιντ γκαρντ που θα ηρεμήσει την ομάδα. Ο Γιάριτς
κουράστηκε και είδατε πως τον πέρναγε ο Παπαλουκάς, ενώ την προηγούμενη
εβδομάδα τα είχε καταφέρει περίφημα κόντρα στον Ιουτζολίνο». Για τον αγώνα με
τη Βερόνα (η αποστολή του Περιστερίου αναχωρεί σήμερα), ο Πεδουλάκης
υποστήριξε: «Ξέρω ότι δεν πήραμε τη διαφορά που θέλαμε, αλλά εμείς πάμε για τη
νίκη. Αν αποφύγουμε τα λάθη και αντέξουν οι ψηλοί μας, μπορούμε να τα
καταφέρουμε». Ο προπονητής του Περιστερίου, ωστόσο, έδειξε προβληματισμένος
για την κατάσταση του Γκούροβιτς, καθώς και για τον Κορωνιό, που δεν
προπονήθηκε ούτε χθες (τενοντίτιδα στον δικέφαλο).

*** Ο Γκρεγκ Ρόμπινσον αποκλείστηκε από την αποστολή του Περιστερίου
στην Ιταλία, ύστερα από επεισόδιο που είχε στη χθεσινή προπόνηση με τον βοηθό
του Αργύρη Πεδουλάκη. Ο τελευταίος εισηγήθηκε την τιμωρία του στο Δ.Σ. και
έτσι αποφασίστηκε ο αποκλεισμός του από το ταξίδι στη Βερόνα.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16067O116</ED>
<ID>
ID:131592

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O11&aa=6</URL></REF>


Article

<CATEGORY>vin10</CATEGORY>

 <H5>ΝΕΑΠΟΛΗ
</H5><H2>Θα γίνει μάχη...
</H2><H2></H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Για πραγματική μάχη, όπως δείχνουν οι πρώτες δραστηριότητες των στελεχών,
ετοιμάζονται Ιωνικός και ΑΕΚ.

*** Είπαμε, πρόκειται για ντέρμπι το
αποτέλεσμα του οποίου ανοίγει (ή «στενεύει») τον ευρωπαϊκό δρόμο.

*** Στο κλίμα που άρχισε να διαγράφεται από
χθες, υπάρχει σοβαρότατο κοντράστ.

*** Κι αυτό αναμενόταν...

*** Ο Ντουμιτρίου, για παράδειγμα,
γνωρίζοντας καλά την ψυχολογία και τις παγίδες της, προσπάθησε να περάσει την
άποψη «συμβαίνουν αυτά», με χαμόγελο, μιλώντας στους ποδοσφαιριστές της ΑΕΚ
για το τελευταίο δεκάλεπτο...

*** Πράγματι, οι παίκτες τον άκουσαν και χαμογέλασαν...

*** Ταυτόχρονα, ηγετικά στελέχη της
διοίκησης, προγραμμάτισαν σειρά συσκέψεων, με αντικείμενο να βρεθεί «τι
φταίει». Το πρώτο τετ α τετ έγινε χθες. Ο κόουτς μίλησε με τον πρόεδρο...

*** Υπάρχει και ο Ιωνικός.

*** Μεταξύ μας, το γενικό πρόσταγμα το έχει
ο Γκμοχ και αυτός έχει δικό του τρόπο να ετοιμάζει την ομάδα του.

*** Έτσι, αφού μέτρησε στην προπόνηση
«άπαντες παρόντες» (περιλαμβανομένου και του παίκτη - βεντέτα Αντριόλι), ο
Πολωνός, μετά τη δουλειά, έκανε κάτι απίστευτο.

*** Επισκέφθηκε (νωρίς το βράδυ) «στέκι»,
στο οποίο συχνάζουν οι φανατικοί φίλοι του Ιωνικού.

*** Λεπτομέρειες δεν έγιναν γνωστές, όμως
και στα λόγια (πέραν των έργων) ο Γκμοχ θεωρείται μανούλα...

*** Ξεχνάτε πως ΔΕΝ απαντάει στις δύσκολες
δημοσιογραφικές ερωτήσεις;

*** Για τις δυσκολίες του ματς στην Καλαμάτα
τον ρωτάς και αυτός σου θυμίζει πόσο ωραία δουλειά έκανε στον Κάμπο...

Έμαθαν μόνο να δίνουν...

Νίκησαν την Κυριακή, ξέφυγαν για τα καλά από τις επικίνδυνες θέσεις της
βαθμολογίας, λογικό ήταν να περιμένουν μερικά χρήματα από τη διοίκηση...

*** Αμ δε! Ο Πανιώνιος διαθέτει ιστορία, όχι
όμως χρήματα.

*** Ωστόσο, αν για τους ποδοσφαιριστές το
πρόβλημα είναι σοβαρό, για τον προπονητή τους, τον Χρήστο Εμβολιάδη δημιουργεί
ρεκόρ στην πρώτη Εθνική κατηγορία.

*** Πέντε μήνες, ο Εμβολιάδης δεν έχει
εισπράξει δραχμή!

*** Αν συνεχίζει αδιαμαρτύρητα, είναι λόγω
της αγάπης του στον σύλλογο (και όχι βεβαίως στην ΠΑΕ).

*** Ο Εμβολιάδης είναι από τους λίγους
ποδοσφαιριστές που έχουν τιμηθεί με τον Χρυστό Σταυρό του Πανιωνίου!

*** Αλλά, μη νομίσετε πως και σε άλλες
ποδοσφαιρικές ανώνυμες εταιρείες οι εργαζόμενοι αμείβονται έστω με μικρή καθυστέρηση.

*** Ακούγεται ότι ο Σταθόπουλος του
Αθηναϊκού δεν έχει δει μισθό, μολονότι συμπλήρωσε και ένα και δύο μήνες στον Βύρωνα...

*** Κάθε διευκρίνηση δεκτή...

*** Στο χθεσινό ρεπορτάζ της «Ομάδας» για το
πρωτάθλημα Β' Εθνικής, ο «δαίμων» της κακής πληροφόρησης έπαιξε άσχημο
παιγνίδι στους απεργούντες υπαλλήλους του Δημοτικού Γυμναστηρίου Καλλιθέας.

*** Σύμφωνα με το δημοσίευμα, τις
(κανονικές) εμφανίσεις (δηλαδή φανέλες σορτς κ.λπ.) των παικτών της Καλλιθέας,
τις είχαν πάρει οι υπάλληλοι του γηπέδου.

*** Και όμως, οι άνθρωποι δεν είχαν σχέση με
την κανονική διάρρηξη, την οποία έκαναν (μέχρι στιγμής) άγνωστοι.

*** Αυτά για την αποκατάσταση της αλήθειας
(και των υπαλλήλων).

Ναι σε όλα...

Κάπου μας μπέρδεψε ο Αλκέτας Παναγούλιας, μιλώντας χθες σε ιδιωτικό κανάλι για
το θέμα του προπονητή της Εθνικής.

*** «Θετική η πρόσληψη του Ιορντανέσκου,
διότι γνωρίζει καλά και το διεθνές αλλά και το ελληνικό ποδόσφαιρο, μιλάει
ελληνικά κ.λπ.».

*** Παράλληλα, ο Άλκης δήλωσε μη σύμφωνος με
την πρόσληψη ξένου, διότι «υπάρχει μια ομάδα εξαιρετικών νέων Ελλήνων
τεχνικών, που θα έπρεπε να συγκινήσει την ΕΠΟ».

*** Πώς έκλεισε τη μικρή συνέντευξη ο «Αμερικάνος»;

*** Ευχήθηκε καλή επιτυχία στον Ρουμάνο
ομοσπονδιακό και τελεία.

*** Ξέρετε κάτι; Ποτέ δεν θα συμβουλευόμουν
τον Παναγούλια πριν συμπληρώσω δελτίο ΠΡΟ-ΠΟ.

*** Ξέρετε κάποιον έτοιμο να παίξει
δεκατρείς τριπλές;

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16067O121</ED>
<ID>
ID:131466

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O12&aa=1</URL></REF>


Article

<CATEGORY>vin10</CATEGORY>

 <H5></H5><H2>3η ΚΑΡΤΑ
</H2><H2>«Νοσηρή κατάσταση»
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

«ΤΡΑΓΙΚΗ, νοσηρή και ακραία» χαρακτήρισε την κατάσταση που επικρατεί στο
ελληνικό επαγγελματικό ποδόσφαιρο ο υφυπουργός Αθλητισμού Ανδρέας Φούρας.

Μίλησε για «απαράδεκτες παρεμβάσεις», «εσωτερική διαφθορά» και για την ανάγκη
«να κοπεί ο ομφάλιος λώρος του αθλητισμού από το οικονομικό έγκλημα».

Σκληρές εκφράσεις χρησιμοποίησε και η κοινοβουλευτική εκπρόσωπος της Ν.Δ. Άννα
Ψαρούδα-Μπενάκη και οι βουλευτές της Ν.Δ. Χ. Παπαθανασίου και Κ. Καραμηνάς,
ενώ ο Δημήτρης Γεωργακόπουλος (κοινοβουλευτικός εκπρόσωπος του ΠΑΣΟΚ) μίλησε
για «ζούγκλα, αναξιοπιστία και διοίκηση του ποδοσφαίρου από λαθρέμπορους και
φοροκλέφτες, που κάνουν ό,τι θέλουν με την ανοχή όλων των κυβερνήσεων».

Ο βουλευτής του ΚΚΕ Νίκος Γκατζής έκανε λόγο για «τυχοδιώκτες» και για την
ευθύνη των δύο μεγάλων κομμάτων, που «θέλουν να ελέγξουν το ποδόσφαιρο, χωρίς
να λύνουν το πρόβλημα της έλλειψης αθλητικής παιδείας».

«Πρόκειται για αθλιότητα, όπου διαπαιδαγωγούνται, δυστυχώς, τα παιδιά μας»,
τόνισε ο βουλευτής του ΣΥΝ Πέτρος Κουναλάκης.

Ο βουλευτής του ΔΗΚΚΙ Γιάννης Δημαράς υποστήριξε ότι «το ποδόσφαιρο ξεκίνησε
με άλλα οράματα, αλλά κατέληξε από ορισμένους σε εμπόριο του αθλητικού ιδεώδους».

Αφού το ποδόσφαιρο είναι γεμάτο πληγές και η διαπίστωση γίνεται από τον
υφυπουργό Αθλητισμού Ανδρέα Φούρα και τους εκπροσώπους όλων των κομμάτων, ποιο
ήταν και είναι το εμπόδιο για τη θεραπεία και την κάθαρση;

Υποστηρίζει ο κ. Φούρας ότι με το νέο νομοσχέδιο, που θα φέρει στο Υπουργικό
Συμβούλιο την Παρασκευή, θα γίνει βαθιά τομή στο επαγγελματικό ποδόσφαιρο. Το
βέβαιο είναι ότι ο χώρος αυτός δεν αντιμετωπίστηκε σοβαρά από τους εκάστοτε
κυβερνώντες. Το απόστημα δεν δημιουργήθηκε σε μια νύχτα. Κι η ευθύνη όλων
είναι τεράστια. Ουδείς τόλμησε να φτάσει το μαχαίρι έως το κόκαλο. Όλοι έκαναν
διαπιστώσεις και ορισμένοι καταγγελίες. Ας ελπίσουμε ότι αυτή τη φορά το
απόστημα θα ανοίξει.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16067O122</ED>
<ID>
ID:131509

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O12&aa=2</URL></REF>


Article

<CATEGORY>vin10</CATEGORY>

 <H5></H5><H2>Σε μεγάλη φόρμα ο Χαϊλέ
</H2>
ΑΛΗΘΙΝΑ σπουδαίος αθλητής, ο Αιθίοπας Χαϊλέ Γκεμπρεσιλασιέ κατάφερε να
συγκινήσει τους φίλους τού στίβου (και τους θεατές του Μπέρμιγχαμ)
σημειώνοντας ρεκόρ στα δύο χιλιόμετρα κλειστού στίβου, με 4'52"86. Ευτυχής εδώ
ο διάσημος δρομέας, στην πλάτη θαυμαστή του.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16067O123</ED>
<ID>
ID:131547

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O12&aa=3</URL></REF>


Article

<CATEGORY>vin10</CATEGORY>

 <H2>Εύκολα θα βρει δουλειά
</H2><H2></H2>
ΜΟΝΟ λίγους μήνες θα μείνει στην... ανεργία ο Ρουντ Γκούλιτ. Πληροφορίες από
την Ολλανδία θέλουν τον διάσημο Μολούκο να αναλαμβάνει το καλοκαίρι την
«Φίλιπς» του Αϊντχόβεν. Εδώ ο Ρουντ μοιράζει αυτόγραφα σε νεαρούς θαυμαστές,
στο γήπεδο της Σπάρτα Ρότερνταμ.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16067O124</ED>
<ID>
ID:131568

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O12&aa=4</URL></REF>


Article

<CATEGORY>vin10</CATEGORY>

 <H5>Δεν έλειψαν οι εκπλήξεις στο κύπελλο
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΤΟ ΚΥΠΕΛΛΟ Ελλάδας συνεχίστηκε την Κυριακή με τη διεξαγωγή του τρίτου γύρου
που επιφύλαξε εκπλήξεις. Ομάδες Α' Εθνικής όπως το Μάτι Αττικής και ο Κύδωνας
Χανίων δεν συνεχίζουν πλέον. Δεν συνεχίζει ούτε η Ένωση Σκακιστών Θεσσαλονίκης
που αποκλείστηκε από τον νεοφώτιστο στη μεγάλη κατηγορία Γαλαξία. Ας δούμε τα
αναλυτικά αποτελέσματα: Κομοτηνή - Ξάνθη 1-3, Αστέρια Σερρών - Δράμα 3-1,
Σκακιστική Ακαδ. Καβάλας - Σ.Ο. Καβάλας 1,5-2,5, Πτολεμαΐδα - Κατερίνη 2-2,
Ε.Σ. Θεσσαλονίκης - ΑΜΟ Γαλαξίας 1,5-2,5, ΠΣΦ Συκεών - Ο.Σ. Τριανδρίας
3,5-0,5, ΕΣΟ Παπάφη «Χρονικόν» - Σκ. Ακαδ. Πρ. ΔΕΗ Μ/Θ 0-4, Κεραυνός
Ωραιοκάστρου - Ε.Σ. Καλαμαριάς 3-1, Λαμία - Λάρισα 1,5-2,5, Κιάτο - Τιμολέων
Κορίνθου 2,5-1,5, Ε.Σ. Αργολίδας - Ποσειδών Καλαμάτας 3,5-0,5, Σκ. Ακαδ. Αγ.
Βασιλείου Πάτρας - Αίγιο 1,5-2,5, Α.Ο. Τραπεζικών - ΠΠΛΤΥ Πάτρας 1,5-2,5,
Αγρίνιο - Κέρκυρα 3,5-0 α.α, Ο.Α. Χανίων - Κύδων Χανίων 2-2 (προκρίθηκε ο
ΟΑΧ), Ικαρία - ΟΦΗ 1-3, Φοίβος Πειραιά - Ζήνων Γλυφάδας 3-1, ΔΗΚΕΠ Α. Λιοσίων
- Πήγασος Κυψέλης 3-1, Ηλιούπουλη - Ευβοϊκή 3,5-0,5, Εστία Ν. Σμύρνης -
Καποδίστριας Αίγινας 2,5-1,5, ΟΦΟΝ - Μάτι 2,5-1,5, ΔΑΣ Α. Λιοσίων -
Αμπελόκηποι 1-3, Παπάγου - Κορυδαλλός 0,5-3,5, «Κ. Βάρναλης» Κ. Πατησίων -
Πανελήνιος 0,5-3,5.

ΜΑΘΕΤΕ ΝΑ... ΦΕΡΕΣΤΕ

«Μυστικά της αγωνιστικής ψυχολογίας στο σκάκι: παιχνίδι λαθών» ονομάζεται η
νέα μονογραφία του Ηλία Κουρκουνάκη. 
Ο γνωστός διεθνής μετρ, προπονητής και συγγραφέας, «ξαναχτυπά» με νέα εργασία,
μετά και την επιτυχία που σημείωσαν οι πρόσφατες μονογραφίες του για την
ινδική άμυνα του βασιλιά και τη σικελική άμυνα. 
Πάντοτε βαθύς στις αναλύσεις του ο Κουρκουνάκης καταπιάνεται τώρα με ένα πολύ
δύσκολο αντικείμενο για το οποίο άλλωστε δεν υπάρχουν άλλα έργα γραμμένα στα ελληνικά.

Στα ατού του, οι σπουδές ψυχολογίας που έχει κάνει στον Καναδά. 
Η έκδοση αναμένεται να ολοκληρωθεί πριν από το τέλος Φεβρουαρίου. 
Την αποκλειστική διάθεση θα έχει ο ίδιος ο συγγραφέας στη διεύθυνση Εμμ.
Μπενάκη 38, Αθήνα, 10678, τηλ. 3816.916.

Ο Ηλίας Κουρκουνάκης εξάλλου, όπως είναι ήδη γνωστό, έχει δημιουργήσει
σκακιστικό στέκι στην οδό Τζαβέλλα 18, στα Εξάρχεια, όπου κάθε Τρίτη γίνονται
συζητήσεις για θέματα που αφορούν το άθλημα. 
Σήμερα θα συνεχιστεί η συζήτηση για το Φίσερ που ξεκίνησε την προηγούμενη
Τρίτη και για την οποία υπήρξε μεγάλο ενδιαφέρον. Το στέκι λειτουργεί από τις
17.00 έως τις 20.000 περίπου.

Ο ΜΑΝΑΓΚΑΤΖΕ ΚΑΙ... ΑΙΓΥΠΤΙΩΤΗΣ

Ο Γεωργιανός Μαναγκάτζε κέρδισε με άνεση και το τουρνουά των Αιγυπτιωτών
σημειώνοντας 6,5 βαθμούς σε 7 αγώνες. Ο παίκτης αγωνίζεται τακτικά στην Αθήνα
με αξιοσημείωτες επιτυχίες. 
Η αναλυτική τελική βαθμολογία έχει ως εξής: 1) Μαναγκάτζε 6,5, 2-5)
Μαμουλάκης, Γ. Δημητριάδης, Καλογιάννης, Φάκαρος 5,5, 6-8) Παρασκευαΐδης,
Κακκανάς, Αραμπογλίδης 5, 9-14) Μπόλης, Αλεξανδρόπουλος, Μανάι, Μαρτέν,
Παπαδάτος, Ζαμίτ 4,5, 15-21) Χαντάτ, Παλατιανός, Ζαχαρίου, Μαθιόπουλος,
Γερούκαλης, Τζιόμεμο, Χρονάκης 4. κ.ά. Συνολικά συμμετείχαν 52 παίκτες.

* Την όγδοη θέση κατέλαβε τελικά ο Ίγκορ Μιλαντίνοβιτς στο τουρνουά Σεν
Βίνσεντ της περιοχής της Αόστα. Κερδίζοντας στον τελευταίο γύρο κατόρθωσε να
καταλάβει μια αξιοπρεπή θέση στο βαθμολογικό πίνακα, παρ' όλο που κατείχε το
καλύτερο ΕΛΟ και οπωσδήποτε ήταν σε θέση να διεκδικήσει την πρώτη θέση. 
Η Μπότσαρη βρέθηκε μακριά από τις καλές επιδόσεις. Το τουρνουά κέρδισε με
άνεση ο Κροάτης Ζέλτσιτς, ο οποίος έφτασε στην Ιταλία με πρόσφατες τις δάφνες
του πρωταθλητή της χώρας του.

Τα κύρια αποτελέσματα του 9ου γύρου έχουν ως εξής: Ζέλτσιτς - Γκοντένα 1-0,
Βέρα - Νοβίκοβ 0,5-0,5, Μπελότι - Λούτερ 0,5-0,5, Εφίμοβ - Φράνκο 1-0,
Τσέμπαλο - Αρλάντι 0,5-0,5, Μιλαντίνοβιτς - Μάνκα (Ιταλ. 2.375) 1-0, Τατάι -
Βαν ντεν Ντόελ 0-1, Γκουεριέρι (Ιταλ. 2.185) - Μπότσαρη 1-0.

Τελική βαθμολογία: 1) Ζέλτσιτς (Κρ.) 7,5, 2-5) Νοβίκοβ (Ουκρ.), Λούτερ
(Γερμ.), Εφίμοβ (Ιταλ.), Βέρα (Κούβα) 6,5, 6-13) Βαν ντεν Ντόελ (Ολλ.),
Αρλάντι (Ιταλ.), Μιλαντίνοβις (Ελλ.), Μπελότι (Βελγ.), Σεντίνα (Ουκρ.),
Τσέμπαλο (Κρ.), Βαλέγιο (Ισπ.), Βαν ντερ Βερφ (Ολλ.) 6 βαθμοί. Η Μπότσαρη
τερμάτισε 41η με 4 μόλις βαθμούς. Στο τουρνουά μετείχαν 71 σκακιστές.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: O99</CAT>
<ED>
Κωδικός άρθρου: A16067O991</ED>
<ID>
ID:131473

</ID><URL>http://ta-nea.dolnet.gr/neaweb/neafile.print_unique?e=A&f=16067&m=O99&aa=1</URL></REF>


Article

<CATEGORY>vin09</CATEGORY>

 <H5>Εισπράξεις 208 δισ.
</H5><H2>Βούλιαξε στα... δισ.
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>Ο «Τιτανικός» έκοψε ήδη στην Ελλάδα 633.000 εισιτήρια σε 24 ημέρες και
πλησιάζει τις εισπράξεις του 1 δισ. δολαρίων παγκοσμίως!
</H3>
Μόνον με κορυφαίες μεταπολεμικές επιτυχίες του εγχώριου σινεμά συγκρίνεται η
εισπρακτική «έκρηξη» του «Τιτανικού» στις ελληνικές αίθουσες. Η ταινία του
Τζέιμς Κάμερον έκοψε ήδη πανελλαδικά 633.000 εισιτήρια σε 24 μόνον ημέρες
προβολής, ενώ οι ουρές στους δεκάδες κινηματογράφους που παίζεται ­ σε όλη τη
χώρα ­ καλά κρατούν, ώστε να υπολογίζεται πως μέχρι το τέλος της χειμερινής
σεζόν ο αριθμός των εισιτηρίων θα ξεπεράσει το ένα εκατομμύριο!

Την εποχή της απόλυτης κυριαρχίας της «εθνικής» μας Αλίκης Βουγιουκλάκη
θυμίζουν τα αστρονομικά νούμερα του «Τιτανικού». 
Για να σταθούμε στα 750.000 εισιτήρια της ταινίας «Υπολοχαγός Νατάσα» (το '70)
και του «Ανθρώπου με το γαρίφαλο» του Νίκου Μπελογιάννη (το '81), των 640.000
εισιτηρίων, που πανελλαδικά είχαν ξεπεράσει η καθεμία το ένα εκατομμύριο!
Τότε, βέβαια, ο κινηματογράφος ήταν η μοναδική λαϊκή διασκέδαση, προσιτή
οικονομικά στον απλό κόσμο, ενώ σήμερα με την παντοδυναμία της τηλεόρασης και
των άπειρων εναλλακτικών μορφών διασκέδασης τα εισιτήρια του «Τιτανικού»
μπορεί να μετράνε και πιο πολύ...

Πιο αναλυτικά, αυτή η «Τιτανικο-μανία» απλώνεται απ' άκρη σ' άκρη της χώρας
καθώς σε Αθήνα - Πειραιά έχουν κοπεί 380.000 εισιτήρια, στη Θεσσαλονίκη
100.000 και στην υπόλοιπη Ελλάδα 153.000 εισιτήρια!

Ο ούριος άνεμος που πνέει στις κινηματογραφικές αίθουσες δεν αφορά όμως μόνον
τον «Τιτανικό» του Τζέιμς Κάμερον. Η ακραία αγγλική κωμωδία ­ μια από τις
καλύτερες των τελευταίων χρόνων ­ «Άντρες με τα όλα τους» (μια φτηνή παραγωγή
με πολύ κέφι) σε 17 μόλις ημέρες προβολής έκοψε πανελλαδικά 126.167 εισιτήρια
(Αθήνα - Πειραιά 98.678 εισιτήρια, Θεσσαλονίκη 21.189 και στην υπόλοιπη Ελλάδα
6.300 εισιτήρια).

Τα καλά νέα συμπεριλαμβάνουν και το «Τσακάλι», που τις δέκα πρώτες ημέρες
προβολής του έκανε 65.000. Οι δε ξένοι παραγωγοί του έστειλαν συγχαρητήριο
τηλεγράφημα στην εταιρεία UIP, η οποία διανέμει στη χώρα μας την ταινία, καθώς
η Αθήνα είναι η πρώτη πρωτεύουσα στον κόσμο, που ανά αίθουσα ­ παίζεται σε 9
αίθουσες ­ η ταινία έκανε τα πιο πολλά εισιτήρια!


Η μεγαλύτερη ναυτική τραγωδία όλων των εποχών, το ναυάγιο του «Τιτανικού»,
έμελλε, 86 χρόνια μετά, να σπάσει όλα τα ρεκόρ στα ταμεία των κινηματογράφων
όλου του κόσμου! Η ταινία «Τιτανικός» του Τζέιμς Κάμερον, η ακριβότερη στην
ιστορία του κινηματογράφου (με συνολικό κόστος ­ παραγωγής και προβολής ­ της
τάξης των 300 εκατ. δολαρίων, ήτοι κάπου 55 δισ. δρχ.) μέσα σε λιγότερες από
60 ημέρες προβολής της ξεπέρασε σε εισπράξεις τα 750 εκατ. δολάρια (208 δισ.
δρχ.) και «οδεύει» ταχύτατα προς το όριο του 1 δισ. δολαρίων. Στην Ελλάδα,
έχει ήδη εισπράξεις της τάξης του 1,2 δισ. δρχ.

Η πορεία του «Τιτανικού» στα ταμεία (παρά τις αντίθετες προβλέψεις την εποχή
που γυριζόταν η πανάκριβη ταινία) φάνηκε από τις πρώτες ημέρες προβολής της
στις Ηνωμένες Πολιτείες, όταν μέσα σε μία βδομάδα είχε εισπράξεις 29 εκατ.
δολαρίων ­ για να φθάσει σε 56 ημέρες τα 337 εκατ. (94 δισ. δρχ.), σύμφωνα με
στοιχεία που δημοσιεύει το περιοδικό «Newsweek». Την ώρα που το «Τζουράσικ
Παρκ» του Σπίλμπεργκ (η προηγούμενη εμπορική επιτυχία) έσπασε το φράγμα των
300 εκατ. δολαρίων ­ 83 δισ. δρχ. ­ σε 67 ημέρες προβολής.

Όμως o «Τιτανικός»... ισοφάρισε και το ρεκόρ των υποψηφιοτήτων για Όσκαρ, που
κατείχε για 47 χρόνια η ταινία «Όλα για την Εύα» (με 14 υποψηφιότητες).
Χαρακτηριστικό όμως είναι και το γεγονός ότι προτείνονται, για πρώτη φορά στην
ιστορία, δύο ηθοποιοί για τον ίδιο ρόλο σε διαφορετικές ηλικίες (η Κέιτ
Γουίνσλετ και η 87χρονη Γκλόρια Στιούαρτ, η γηραιότερη έως σήμερα υποψήφια για Όσκαρ).

Η ταινία διαρκεί 34 λεπτά περισσότερο από όσο χρειάστηκε για να καλυφθεί το
«αβύθιστο» υπερωκεάνιο από τα νερά του Ατλαντικού, τον Απρίλιο του 1912, ενώ
και η μουσική της ταινίας, που υπογράφει ο Τζέιμς Χόρνερ, πουλάει (δίσκους)
γρηγορότερα από οποιοδήποτε άλλο σάουντρακ ­ ήδη έχει πωλήσεις 10 εκατ. αντιτύπων!


<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16067P011</ED>
<ID>
ID:131474

</ID><URL>http://ta-nea.dolnet.gr/neaweb/neafile.print_unique?e=A&f=16067&m=P01&aa=1</URL></REF>


Article

<CATEGORY>vin09</CATEGORY>

 <H5>ΣΥΝΑΥΛΙΑ ΤΗΣ ΚΑΜΕΡΑΤΑΣ ΜΕ ΤΗ ΣΟΠΡΑΝΟ ΣΟΝΙΑ ΘΕΟΔΩΡΙΔΟΥ
</H5><H2>Τραγούδι και έγχορδα </H2>
Στη σειρά εκδηλώσεων «Μεγάλοι Ερμηνευτές - Οι Ορχήστρες Φιλοξενούν», η
Καμεράτα - Ορχήστρα των Φίλων της Μουσικής με διευθυντή τον Αλέξανδρο Μυράτ
πλαισιώνει τη σοπράνο Σόνια Θεοδωρίδου και τον πιανίστα Μισέλ Μπερόφ, που
ερμηνεύουν τη Σουίτα για ορχήστρα του Περικλή Κούκου, τα Επτά Λαϊκά Τραγούδια
του Μανουέλ ντε Φάλια, το Κοντσέρτο για πιάνο και ορχήστρα αρ. 5, έργο 55 του
Σεργκέι Προκόφιεφ και τη Σουίτα «Πουλσινέλα» του Ιγκόρ Στραβίνσκι. Χορηγός της
ορχήστρας, Eurobank. Στις 8.30 μ.μ.

ΕΚΔΗΛΩΣΕΙΣ

Ο συγγραφέας Κώστας Μουρσελάς συζητεί με το κοινό, στο Πνευματικό Κέντρο του
Δήμου Αγίας Παρασκευής. Το έργο του παρουσιάζει ο θεατρικός συγγραφέας Γιάννης
Χρυσούλης. Αποσπάσματα διαβάζει η ηθοποιός Μαρία Μάλλιου. Στις 8.15 μ.μ.

*** Η βιβλιοθήκη του σχολείου του μέλλοντος που συνδυάζει μια Συμβατική και
μια Ηλεκτρονική Βιβλιοθήκη είναι πραγματικότητα. Η Βιβλιοθήκη των Αρσακείων
Σχολείων Ψυχικού που κατασκευάστηκε με τη χορηγία του προέδρου του ομίλου
Interamerican Δημήτρη Κοντομηνά, σε σχέδια και επιμέλεια του ιστορικού
Κωνσταντίνου Στάικου, εγκαινιάζεται απόψε από τον υπουργό Παιδείας Γεράσιμο
Αρσένη. Στις 6.30, στο θέατρο του Αρσακείου (Αρσάκη 1, Πλατεία Μιχαλακοπούλου,
Π. Ψυχικό).

*** Ο Γιώργος Αρμένης συναντά τους αναγνώστες του βιβλίου του «Μυρωδιά από
χώμα», στο πλαίσιο των εκδηλώσεων για τη λογοτεχνία του Κέντρου Λόγου και
Τέχνης 104 (Θεμιστοκλέους 104, τηλ. 3802.056) των Εκδόσεων Καστανιώτη. Για το
βιβλίο θα μιλήσουν οι Μίμης Ανδρουλάκης και Μήτσος Παπαχρήστου ενώ αποσπάσματα
θα διαβάσουν οι ηθοποιοί Άννα Γεραλή, Μαρίκα Τζιραλίδου, Χάρης Σώζος. Στις 8 μ.μ.

*** Οι καθηγητές Κωνσταντίνος Παπαγεωργίου, η Μυρτώ Ρήγου και ο Κοσμάς
Ψυχοπαίδης μιλούν για το βιβλίο του Τσαρλς Τέιλορ «Πολυπολιτισμικότητα» στην
Αίθουσα Λόγου και Τέχνης της Στοάς του Βιβλίου (Πεσμαζόγλου 5). Στις 8 μ.μ.

ΕΚΘΕΣΕΙΣ

Η Όλγα Καλούση παρουσιάζει την έκθεση φωτογραφίας της με τίτλο «Landscape -
Landscape» στο Φωτογραφικό Κέντρο Αθηνών (Σίνα 52, τηλ. 3608.825). Εγκαίνια
στις 8 μ.μ.

*** Ο Γιώργος Κοσμάς παρουσιάζει την έκθεση φωτογραφίας με τίτλο «Καρναβάλι
στο Ρίο» στην Ελληνική Φωτογραφική Εταιρεία (Τήνου 14α, τηλ. 8228.131).
Εγκαίνια στις 8.30 μ.μ.

*** «Υπερίων ή ο Ερημίτης στην Ελλάδα» είναι ο τίτλος της έκθεσης της Βάνας
Ξένου η οποία παρουσιάζεται στην Γκαλερί Κρεωνίδης (Κανάρη 24, Κολωνάκι). Με
βάση κυρίως το έργο του Ντελακρουά «Η σφαγή της Χίου» και το πεζό ποίημα του
Χάιλντερλιν «Υπερίων ή ο Ερημίτης στην Ελλάδα». Εγκαίνια στις 7.30 μ.μ.

Μια φάρσα των μικροαστικών ηθών, γραμμένη το 1910, ανεβαίνει απόψε στον Εξώστη
του Θεάτρου Αμόρε (Πριγκιποννήσων 10, 6442.869). Πρόκειται για το «Βρακί» του
Γερμανού συγγραφέα Καρλ Στέρνχαϊμ με το οποίο συνθέτει μιαν ευφάνταστη και
εξόχως διασκεδαστική αλληγορία για την άνοδο και επικράτηση της μεσαίας
αστικής τάξης στο ευρωπαϊκό κοινωνικό στερέωμα. Ο Γιάννης Χουβαρδάς σκηνοθετεί
τους: Άκη Σακελλαρίου, Ναταλία Δραγούμη, Σμαράγδα Σμυρναίου, Μάνο Βακούση,
Γεράσιμο Σκιαδαρέση, Κώστα Ζαχαράκη. Πρεμιέρα, απόψε.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16067P021</ED>
<ID>
ID:131476

</ID><URL>http://ta-nea.dolnet.gr/neaweb/neafile.print_unique?e=A&f=16067&m=P02&aa=1</URL></REF>


Article

<CATEGORY>vin09</CATEGORY>

 <H2></H2><H2>«Θησαυρός»
</H2><H2></H2>
<AUTHOR>ΣΤΑΜΑΤΗΣ ΦΑΣΟΥΛΗΣ</AUTHOR>

Ήταν η δουλειά που μ' έφερε προχθές στη Θεσσαλονίκη Είχα κοντά ένα χρόνο να
πάω και πάλι για μια νύχτα μόνο. Τι να προλάβεις να ζήσεις σε μια νύχτα, αν
δεν είναι η νύχτα της ζωής σου, που τότε ναι. Προλαβαίνεις.

Τα ζεις όλα και σου περισσεύει και η αυγή.

Αυτή τη φορά όμως πρόλαβα. Πήγα να γράψω πρόλαβα το θαύμα και θα το 'γραφα
αλλά ο χρόνος μ' έκανε λίγο σφιχτό στις λέξεις.

Πρόλαβα λοιπόν κι έκλεψα δύο ώρες (από πού και από ποιον τις έκλεψα; Δεν μου
ανήκει δηλαδή ο χρόνος, πρέπει να τον κλέβω;) και πήγα στη μεγάλη έκθεση των
«Θησαυρών του Αγίου Όρους».

Μέσα στη βιασύνη και το «γρήγορα γρήγορα» και «να, δεν θα προλάβουμε την
πτήση» δεν είχα καλά καλά καταλάβει ούτε πού έμπαινα ούτε τι πήγαινα να δω.

Σαν τον τουρίστα που σιχαίνομαι, με το πλαστικό το κύπελλο τον καφέ στο χέρι
και το εμφιαλωμένο στην τσέπη, έπεσα απάνω ή μάλλον έπεσε απάνω μου λέγοντας
«έλα, βγαλ' τα γυαλιά, εγώ είμαι, η Δέσποινα... η Ντέπη», είδα στα μάτια της
αυτό το σπάνιο γαλάζιο και... ναι... βέβαια η Ντέπη.

Έμενε στη Σπετσών, σε ένα σπίτι από αγιόκλημα.

(Πηγαίναμε τότε σε ένα Ινστιτούτο Αμερικανικών Σπουδών κι είχαμε αλλάξει όλοι
επί το αμερικανικότερον τα ονόματά μας. Εγώ είχα γίνει Σταμ, ο Παύλος, Πολ, η
Δέσποινα, Ντέπη, και η Ισμήνη, Τζάσμιν, ο Θεός να με συχωρέσει). «Βρε, Σταμάτη
μου, χρόνια έχω να σε δω. Τώρα που γέρασα συγκινούμαι εύκολα».

Τι γέρασε;

Ποιος γέρασε;

Η Ντέπη;

Το κοριτσάκι με τις αφέλειες και το γέλιο το ασημένιο;

«Δεν μπορώ, Σταμάτη μου, να σας ξεναγήσω εγώ, έχω τώρα ένα σχολείο...». Δεν
μας ξενάγησε η Δέσποινα. Ο Νίκος μάς σύστησε την κυρία Περτσινίδου.

«Η Άρτεμις, φίλη μου. Ξεναγός».

Αργότερα η Άρτεμις απεδείχθη ποιήτρια (της Ιστορίας).

Έχω περπατήσει πολλά μουσεία, έχω σταθεί βουβός μπροστά στα περισσότερα της
τέχνης άνθη, όσον αφορά δε τη συγκεκριμένη έκθεση, από πολύ μικρός, πρώτη τάξη
του Δημοτικού, πήγαινα με τον πατέρα μου τα καλοκαίρια στο Όρος (φορτώναμε
ξυλεία και τη φέρναμε στον Πειραιά) και έχω δει το θείο φως μιας αγιογραφίας
να καταυγάζει του ιερού ναού το σκοτάδι. Άμφια αγίων και αυτοκρατόρων να
ξεδιπλώνονται στο αχόρταγο και έκπληκτό μου βλέμμα. Πουθενά όμως και ποτέ δεν
με πήρε η συγκίνηση τόσο σφιχτά στην αγκαλιά της, ποτέ δεν ένιωσα τόσο πολύ
την Ιστορία παρούσα όσο προχθές στη Θεσσαλονίκη. Ίσως το κάθε σπίτι να θέλει
και τον νοικοκύρη του. Το κάθε έργο τον δημιουργό του. Το κάθε παιδί τη μάνα
του. Η Άρτεμις μίλαγε για το Όρος και για τους θησαυρούς του σαν να 'τανε το
σπίτι της, το ποίημα, το παιδί της. Μίλαγε σιγά σαν να 'ταν δίπλα ο
Καντακουζηνός και δεν έπρεπε ν' ακούσει για το τέλος και πικραθεί ο
Αυτοκράτωρ, έδειχνε την εικόνα χωρίς ν' απλώνει το χέρι, σαν να 'χαν αόρατα
δάχτυλα οι λέξεις και ψηλαφούσανε το πρόσωπο, το αίμα, τον ολόχρυσο ορίζοντα,
ίσιωνε με τον ήχο τις πτυχές στα άμφια των αγίων, αφαιρούσε τον αβάσταχτο
πόνο, έδινε προοπτική στο πάθος. Καταργούσε τον χώρο, εκμηδένιζε τον χρόνο και
κρέμαγε στη μέση του σύμπαντος φωταγωγημένο και αιωρούμενο τον πολυέλαιο του
Κόσμου. Γύρισα τα μάτια στο μέσα της ψυχής το σκοτεινό και είδα να τρέχει
μικρή ξανά κι ηλιόλουστη η Ντέπη, ο πατέρας να φωνάζει με τον τηλεβόα τους
εργάτες απ' την Αμμολιανή, το Ινστιτούτο Αμερικανικών Σπουδών να εγκαινιάζεται
πάλι και πάλι στους δρόμους της Κυψέλης, να λιώνει ο τόπος κι ο καιρός και το
φως θείο κι αιώνιο να αντιφεγγίζει στο χρυσόβουλο που καταλήγει με κόκκινα
γράμματα, με το χέρι το ίδιο του γραμμένα:

«Εν Χριστώ Πιστός Βασιλεύς και Αυτοκράτωρ Ρωμαίων ο Παλαιολόγος»

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16067P022</ED>
<ID>
ID:131517

</ID><URL>http://ta-nea.dolnet.gr/neaweb/neafile.print_unique?e=A&f=16067&m=P02&aa=2</URL></REF>


Article

<CATEGORY>vin09</CATEGORY>

 <H2>Το τίμημα της δόξας </H2>
<AUTHOR>Π.Κ.</AUTHOR>

Ερρίκος Σλήμαν

Τι ήταν αυτό που έσπρωξε τον Ερρίκο Σλήμαν στη θυελλώδη σταδιοδρομία που
ακολούθησε ως έμπορος, μεσίτης, χρυσοθήρας, αρχαιολόγος; Γιατί έγραφε ψέματα ή
παραποιούσε την αλήθεια; Την απάντηση επιχειρεί να δώσει ένας Γερμανός
ερευνητής και συγγραφέας, ο Φίλιπ Βάντενμπεργκ, στη βιογραφία που κυκλοφόρησε
πριν από τρία χρόνια στη Γερμανία και μόλις πρόσφατα στην Ελλάδα, από τις
Εκδόσεις Κονιδάρη. Τίτλος του έργου: «Ο θησαυρός του Πριάμου. Πώς ανακάλυψε ο
Ερρίκος Σλήμαν τη δική του Τροία». Ο συγγραφέας βιογραφεί, τεκμηριώνει αλλά
και ψυχογραφεί τον Ερρίκο Σλήμαν και τις σχέσεις του, από τα παιδικά του
χρόνια ως το τέλος, και τη διαθήκη του και με δύο λόγια τον παρουσιάζει ως ένα
«μανιακό» παιδί δυστυχισμένης οικογένειας που κατόρθωσε να κερδίσει την
αναγνώριση με την ανακάλυψη του θησαυρού. Λες και ήταν μια ζωή δυστυχής! Δεν
φαντάζομαι. Μάλλον μια ζωή με το χαρτί και την πένα στο χέρι πρέπει να ήταν.
Έγραψε λέει 60.000 - 80.000 επιστολές, 16 ημερολόγια και δέκα βιβλία. Βαρύ που
είναι το τίμημα της δόξας. Δεν σ' αφήνουν ήσυχο ούτε στη ζωή ούτε μετά θάνατον.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16067P023</ED>
<ID>
ID:131553

</ID><URL>http://ta-nea.dolnet.gr/neaweb/neafile.print_unique?e=A&f=16067&m=P02&aa=3</URL></REF>


Article

<CATEGORY>vin09</CATEGORY>

 <H5>... και ύμνοι των κριτικών
</H5><H2>Θρίαμβος του «Ιβάνοφ»... </H2>
<AUTHOR>Γ.Δ.Σ.</AUTHOR>

Στην Αθήνα ο τσεχοφικός «Ιβάνοφ» του Νικίτα Μιλιβόγιεβιτς, που παρουσιάστηκε
από το «Θέατρο του Νότου» στο «Αμόρε», έγινε δεκτός με ανάμεικτες εντυπώσεις.
Οι περισσότεροι, πάντως, πειστήκαμε ότι ο νέος Σέρβος σκηνοθέτης έχει τσαγανό.
Και ότι Γνωρίζει. Στην πατρίδα του, πάντως, το Βελιγράδι, όπου ο Μιλιβόγιεβιτς
εκτιμάται ιδιαίτερα, η υποδοχή ήταν ενθουσιώδης. Η πρεμιέρα, που εγκαινίασε
την καινούργια πειραματική σκηνή ­ το «Στούντιο» ­ του Εθνικού Θεάτρου,
συγκέντρωσε, εκτός από τα μέλη του ελληνικού διπλωματικού σώματος και τους
σημαντικότερους θεατρικούς κριτικούς, την υπουργό Πολιτισμού της Σερβίας
Μπράνα Λιέσεβιτς, τον διευθυντή του Εθνικού Θεάτρου Μεμπόισα Μπράντιτς,
συγγραφείς όπως Πάβιτς, Κοβάτσεβιτς, Σάβιτς, τον διευθυντή του σπουδαίου
θεατρικού φεστιβάλ BITEF, ηθοποιούς και άλλους πολλούς.

Λάζαρος Γεωργακόπουλος

Όσο για τις κριτικές... «Ο Νικίτα Μιλιβόγιεβιτς έδειξε ακόμα μια φορά πως
ξέρει πολύ καλά να εκσυγχρονίζει τα κλασικά κείμενα με τον δικό του πολύ
ειδικό τρόπο, παρουσιάζοντάς τα σαν να ήταν γραμμένα σήμερα», έγραψε η «ΝΤ
Plus». «Καταπληκτική η σκηνοθετική επεξεργασία του κειμένου», σημειώνει κάτω
από τον τίτλο «Οι βιρτουόζοι του "Θεάτρου του Νότου"» η «Blic». «Ο Νικίτα
Μιλιβόγιεβιτς πραγματικά βγήκε στη σκηνή με μια καινούργια θεατρική ποιητική»,
σημειώνει ο κριτικός της «Πολίτικα». Και η «Νόβα Μπόρμπα» συμπληρώνει: «Ο
Μιλιβόγιεβιτς πρόσφερε στον θεατή την οικουμενική ανθρώπινη ανάγκη για αιώνια
ζωή που εκπληρώνεται με τον θάνατο». Αφήστε δε τα εγκώμια για ­ όλους ­ τους
ηθοποιούς: Λάζαρο Γεωργακόπουλο, Σμαράγδα Σμυρναίου, Ναταλία Δραγούμη, Γιάννη
Βογιατζή, Κλέωνα Γρηγοριάδη, Μάνο Βακούση, Κώστα Ζαχαράκη... Ο «Ιβάνοφ», εν
ολίγοις, μας έβγαλε ασπροπρόσωπους στο Βελιγράδι.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16067P024</ED>
<ID>
ID:131573

</ID><URL>http://ta-nea.dolnet.gr/neaweb/neafile.print_unique?e=A&f=16067&m=P02&aa=4</URL></REF>


Article

<CATEGORY>vin09</CATEGORY>

 <H2>Το μουσείο συναντά τη φωτογραφία </H2>
<AUTHOR>Χ.</AUTHOR>

Ένα πρωτότυπο σχέδιο για την καταγραφή της Αθήνας στο τέλος του 20ού αιώνα,
αναγγέλλουν το Μουσείο Μπενάκη και ο Φωτογραφικός Κύκλος. Το σχέδιο ξεκινά
τώρα και θα είναι έτοιμο για έκδοση και έκθεση στο τέλος του 1999. Θα
υλοποιηθεί από 35 φωτογράφους και με απόλυτη ελευθερία σε ισάριθμα θέματα από
τη ζωή και τα τοπία της πόλης. Με τον τρόπο αυτό η ευθύνη της καταγραφής
μετατοπίζεται από το απρόσωπο βλέμμα του άγνωστου φωτογράφου στο υποκειμενικό
βλέμμα του δημιουργού και το Μουσείο Μπενάκη συλλέγει από τώρα τις εικόνες που
θ' αποτελέσουν τη μνήμη του μέλλοντος και δίνει αφορμή στη δημιουργία.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16067P025</ED>
<ID>
ID:131588

</ID><URL>http://ta-nea.dolnet.gr/neaweb/neafile.print_unique?e=A&f=16067&m=P02&aa=5</URL></REF>


Article

<CATEGORY>vin09</CATEGORY>

 <H5>«ΣΚΑΝΔΑΛΑ» ΣΤΟ 48ο ΦΕΣΤΙΒΑΛ ΒΕΡΟΛΙΝΟΥ
</H5><H5>Χορεύοντας με την αρκούδα
</H5><H2>Ο γυναικάς Μπρεχτ στην οθόνη
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>Έγκλημα! Η Γερμανίδα φεμινίστρια Γιούτα Μπρούκνερ ανακαλύπτει, σε ταινία της,
την... Αμερική. Ο Μπρεχτ (λέει) διατηρούσε παράλληλη τριπλή σχέση. Και εκτός
από κομμουνιστής, υπήρξε και αθεράπευτος «γυναικάς».
</H3>
Μεγάλο φεστιβάλ χωρίς σκάνδαλα δεν γίνεται! Φανταστείτε πως το ημερήσιο
περιοδικό της Μπερλινάλε παραπονιέται που τα βρετανικά «ταμπλόιντ»
(εφημερίδες) δεν ασχολούνται ιδιαιτέρως με το φεστιβάλ. «Τι να κάνουμε; Δεν
είναι δυνατόν Γερμανίδες να βγάζουν τα στήθη τους έξω, μέσα στο καταχείμωνο».

Σκάνδαλα λοιπόν! Μικρού βεληνεκούς, συγκρινόμενα με αυτά που λαμβάνουν χώρα
στις γαλλικές Κάννες! Ένα από αυτά, το γερμανικό ντοκιμαντέρ αφιερωμένο στον
«επαναστάτη, ερωτιάρη Μπρεχτ». Όπου η φεμινίστρια Γιούτα Μπρούκνερ διαρρηγνύει
τα ιμάτιά της, επειδή ο μακαρίτης δεν είχε σε τίποτα να μετακινείται από
κρεβάτι σε κρεβάτι. Κόντρα στις ιδεολογικές του αρχές! (στο ένα γόνατο
κανάκευε τη μια και στο έτερο την άλλη, ενώ η τρίτη τον περίμενε στο... τρίτο σπίτι).

Δεύτερος «θόρυβος» με τους Κοέν (Τζόελ ο σκηνοθέτης, Ίθαν ο παραγωγός). «Ο
μεγάλος Λεμπόφσκι» ενόχλησε, στο τέλος ψιλοσφυρίχτηκε και στη συνέντευξη ο
Τζόελ απαντούσε με το γνωστό σαρκαστικό του χιούμορ: «Τι μπορεί κανείς να
περιμένει από μέρη στα οποία κανείς πίνει, καπνίζει και βρίζει ταυτοχρόνως;»
(κακοί της ταινίας είναι τριμελής ομάδα Γερμανών νεοναζί με την επωνυμία...
Νιχελιστές, δηλαδή «μηδενιστές»).

Τρίτο σκάνδαλο, οι απουσίες. Ένα - ένα τα διάσημα ονόματα τηλεγραφούν πως (ας
πούμε) «ευχαριστώ για την πρόσκληση, αλλά ανειλημμένες υποχρεώσεις με
αναγκάζουν να μην έρθω»! Τελευταίες απώλειες ο βετεράνος Αλέν Ρενέ και η
Σαμπίν Ατζέμα, πρωταγωνίστρια της τελευταίας του ταινίας «Σαν τον παλιό καλό
καιρό» που σκίζει στα γαλλικά ταμεία και που έχει κερδίσει 12 υποψηφιότητες
Σεζάρ. Ο Ρενέ δεν μπόρεσε να έρθει για λόγους υγείας και ο κινηματογραφικός
πλανήτης που έχει μαζευτεί στο Βερολίνο ελπίζει να μην του συμβαίνει τίποτα
δυσάρεστο. Να 'ναι καλά ο άνθρωπος! Στα γεράματα υπέγραψε την πιο ανάλαφρη,
τρυφερή ιστορία της καριέρας του. Ένα αφρώδες ερωτικό, σύγχρονο γαϊτανάκι με
άφθονο φλερτ, με πολλές... συμπτώσεις και με θρυλικά γαλλικά άσματα από '30,
'40, '50, '60. Από Αζναβούρ μέχρι Μπεκό. Το ευρηματικό είναι πως οι φωνές
αυτές των θρυλικών Γάλλων τραγουδιστών εξέρχονται από τα στόματα των... ηθοποιών!

Μια δροσερή παρουσία από τη Δανία. Η πρωταγωνίστρια της ταινίας «Μπάρμπαρα»,
Ελένε Έγκελουντ

Άντε και τρεις μέρες ακόμα μείνανε μέχρι τον... Βούλγαρη * Πέμπτη η πρώτη
προβολή της ταινίας του «Όλα είναι δρόμος» * Σας ορκίζομαι πως η δανέζικη
υπερπαραγωγή «Μπάρμπαρα» είναι... ελάχιστη συγκρινόμενη με την «Τιμή της
αγάπης» της Τώνιας Μαρκετάκη * Αλλά Δανία, Σουηδία απέχουν μόλις δύο... βήματα
από την πόρτα της Μπερλινάλε * Η δυστυχία να είσαι Ελληνίδα * Κοέν και
Τζόρνταν... δίχασαν * Πράγμα που συμβαίνει και εντός της Κριτικής Επιτροπής *
Τίποτα δεν μένει κρυφό σ' αυτόν τον τόπο * Τζούλι Γουόλτερς, Μπρέντα Μπλέθιν
πάνε, προς το παρόν, για βραβείο ερμηνείας * Είδηση πρώτης κινέζικης σελίδας *
Ο Τιτανικός είναι η μοναδική ξένη ταινία που εδώ και χρόνια, κερδίζει τον...
Τζάκι Τσαν στα ταμεία του Χονγκ Κονγκ * Καλύτερες ταινίες από το «Φόρουμ», το
«Γάλα», το ρωσικό «Σ' αυτή τη χώρα» της Λίμπιλα Μπομπρόβα και το γιαπωνέζικο
«Τόκιο Λουλαμπάι» * Κι άλλη αμερικανική παραγωγή μόλις 7.000 δολαρίων *
«Ιδρώτας, σφαίρες και οκτάνια» * Το είδος του... Ρένου Χαραλαμπίδη ποτέ δεν
πεθαίνει * Και οι Έλληνες; * Όλο και περισσότεροι * Αυξανόμεθα χωρίς αποσκευές!


<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: P03</CAT>
<ED>
Κωδικός άρθρου: A16067P031</ED>
<ID>
ID:131477

</ID><URL>http://ta-nea.dolnet.gr/neaweb/neafile.print_unique?e=A&f=16067&m=P03&aa=1</URL></REF>


Article

<CATEGORY>vin09</CATEGORY>

 <H5>Θλιβεροί ψευτονταήδες
</H5><H2>ΤΟ ΠΝΕΥΜΑ του τόνου
</H2>
<AUTHOR>ΕΥΑ ΚΟΤΑΜΑΝΙΔΟΥ</AUTHOR>

Υπερβολική οίηση, υπερμεγέθης βλακεία ή ύπουλα κρυμμένος τσαμπουκάς; Ό,τι και
να 'ταν, το κέλυφος έσπασε και η ψίχα φάνηκε τζούφια.

Ένας λαϊκός βάρδος κι ένας βουλευτής ανέλαβαν να υπερασπιστούν με περισσή
μεγαλομανία, αν όχι υποκρισία, ο ένας την τιμή της Ελλάδος (στο πρόσωπό μου
δικάζεται όλη η Ελλάδα), ο άλλος τον υψηλό ρόλο του καθοδηγητή - παιδαγωγού
των ανεγκέφαλων των γηπέδων (είμαι σε άμεση επαφή μαζί τους, τους καθοδηγώ και
τους διαπαιδαγωγώ).

Βρίζοντας σε τόνους ανάλογα υψηλούς του σπάνιου μετάλλου του λάρυγγός του ο
ένας, δέρνοντας και κλωτσώντας με ύψιστη βουλευτική χάρη ο άλλος. Εκφραστές
του λαϊκού αισθήματος και οι δύο, κατά την άποψή τους.

Ιδιοκτήτης του λαϊκού τραγουδιού ο πρώτος, η «φωνή» του λαού, ο «αίρων» τα
δίκαια των κατατρεγμένων, ο μέχρι χθες αγνός, ηθικός, λεβέντης της φτωχολογιάς
αποκαλύφθηκε αίφνης ένα γελοίο φανατισμένο ανθρωπάκι, γνήσιος αντισημίτης με
τα όλα του. Θρύψαλα το είδωλο. Αυτοχειριάστηκε δημόσια. Καλλιεργημένη
αλαζονεία ή πλήρης σύγχυσις;

Ο έτερος Καππαδόκης πήρε πάνω του όλες τις υπό σκέψιν παρορμήσεις και
αμαρτίες των οπαδών και ψηφοφόρων του. Βιαιοπράγησε εναντίον του διαιτητή για
χάρη τους. Έδειρε για να μη δείρουν εκείνοι. Κραδαίνοντας ψηλά τη βουλευτική
του ασυλία, αμάρτησε για τα παιδιά του των γηπέδων. Οποία μεγαλοσύνη!

Να τα χαιρόμαστε τα αντιπροσωπευτικά τέκνα του νέου πολιτισμού μας!

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: P03</CAT>
<ED>
Κωδικός άρθρου: A16067P032</ED>
<ID>
ID:131518

</ID><URL>http://ta-nea.dolnet.gr/neaweb/neafile.print_unique?e=A&f=16067&m=P03&aa=2</URL></REF>


Article

<CATEGORY>vin09</CATEGORY>

 <H2>«Καμπάνες» για την παραχώρηση του Φιξ
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

Τέσσερα άτομα ­ ανάμεσά τους και ο διατελέσας διευθύνων σύμβουλος στον
Οργανισμό Πολιτιστικής Πρωτεύουσας της Ευρώπης «Θεσσαλονίκη '97» Κώστας Λοΐζος
­ καταδικάστηκαν χθες από το Γ' Μονομελές Πλημμελειοδικείο για την παραχώρηση
του θεάτρου Φιξ στον θίασο του Λάκη Λαζόπουλου το περασμένο Πάσχα.

Το Γ' Μονομελές Πλημμελειοδικείο καταδίκασε τον πρώην διευθύνοντα σύμβουλο και
νυν μέλος της επιτροπής εκκαθάρισης στον ΟΠΠΕ «Θεσσαλονίκη '97» κ. Λοΐζο σε
φυλάκιση δύο μηνών, και με την ίδια ποινή καταδικάστηκαν ο επιχειρηματίας
Παντελής Ραπτάκης, διαχειριστής του θεάτρου, και ο Γεράσιμος Καρακούσης,
εκπρόσωπος του θιάσου Λαζόπουλου. Εξάλλου το ίδιο δικαστήριο καταδίκασε σε
ποινή φυλάκισης τεσσάρων μηνών και τον Κώστα Παπαδημητρίου, υπάλληλο στο
θέατρο. Οι τέσσερις καταδικασθέντες άσκησαν έφεση και αφέθηκαν ελεύθεροι.

Η υπόθεση αφορά τη δημιουργία και παραχώρηση του θεάτρου Φιξ στον θίασο
Λαζόπουλου, ο οποίος ανέβασε τον περασμένο Μάρτιο το έργο «Κυριακή των
παπουτσιών», στο πλαίσιο των πολιτιστικών εκδηλώσεων του 1997, στη
Θεσσαλονίκη. Η λειτουργία του θεάτρου ­ σύμφωνα με την Πολεοδομία και την
Εισαγγελία Θεσσαλονίκης ­ ήταν παράνομη, με αποτέλεσμα να σημειώνονται
καθημερινά επεισόδια, τα οποία οδήγησαν τελικά σε πρόωρη ματαίωση των παραστάσεων.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: P03</CAT>
<ED>
Κωδικός άρθρου: A16067P033</ED>
<ID>
ID:131554

</ID><URL>http://ta-nea.dolnet.gr/neaweb/neafile.print_unique?e=A&f=16067&m=P03&aa=3</URL></REF>


Article

<CATEGORY>vin09</CATEGORY>

 <H2>Επειγόντως καλούνται οι μάρτυρες για την Πολιτιστική Πρωτεύουσα
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

Με ταχύτατες διαδικασίες ξεκινούν στις αρχές της ερχόμενης εβδομάδας οι πρώτες
καταθέσεις μαρτύρων στον εφέτη-ανακριτή Θεσσαλονίκης για το θέμα της
Πολιτιστικής Πρωτεύουσας, για να αποτραπεί το ενδεχόμενο παραγραφής όλων των
καταγγελλομένων αδικημάτων, καθώς συμπληρώνεται σύντομα πενταετία.

Όπως ανακοινώθηκε χθες από την Εισαγγελία Εφετών Θεσσαλονίκης, η μοναδική
ποινική δίωξη που έχει ασκηθεί μέχρι σήμερα για την υπόθεση αφορά αδικήματα σε
βαθμό πλημμελήματος και ως εκ τούτου το ενδεχόμενο παραγραφής θα είναι
αναπόφευκτο \με τη συμπλήρωση πενταετίας.

Έτσι, με εντολή του προϊσταμένου στην Εισαγγελία Εφετών Θεσσαλονίκης κ. Δημ.
Σιδέρη ­ ο οποίος την περασμένη Παρασκευή εισηγήθηκε στην Ολομέλεια Εφετών την
ανάσυρση όλων των δικογραφιών από το αρχείο ­ μέχρι τα τέλη της εβδομάδας θα
παραδοθούν στον εφέτη-ανακριτή κ. Χαράλαμπο Αντωνιάδη η ποινική δικογραφία
μαζί με τις αρχειοθετημένες προκαταρκτικές εξετάσεις. Από τις αρχές της
εβδομάδας ­ πιθανόν από την ερχόμενη Δευτέρα ­ ο εφέτης-ανακριτής θα αρχίσει
να λαμβάνει καταθέσεις από μάρτυρες (συνολικά θα κληθούν γύρω στα 300 άτομα,
όπως έγραψαν χθες «ΤΑ ΝΕΑ»). Την ερχόμενη εβδομάδα εξάλλου αναμένεται να
οριστούν από τον ανακριτή και τα μέλη των επιτροπών εμπειρογνωμόνων ­
λογιστές, μηχανικοί κ.ά. ­ οι οποίοι θα επανεξετάσουν θέματα που αφορούν
διαγωνισμούς, αναθέσεις έργων και υλοποίηση εκδηλώσεων.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: P03</CAT>
<ED>
Κωδικός άρθρου: A16067P034</ED>
<ID>
ID:131574

</ID><URL>http://ta-nea.dolnet.gr/neaweb/neafile.print_unique?e=A&f=16067&m=P03&aa=4</URL></REF>


Article

<CATEGORY>vin09</CATEGORY>

 <H2>Το μεγάλο μπλέξιμο
</H2>
<AUTHOR>ΓΙΩΡΓΟΣ ΣΚΟΥΡΤΗΣ</AUTHOR>

Λάμπρος Φωτεινός: Ο επιτυχημένος διευθυντής του ελληνικού
υποκαταστήματος της γερμανικής Licht είναι συνεπαρμένος από τον αναπάντεχο
έρωτά του για την νεαρή και όμορφη δημοσιογράφο Εριφύλη.

Γιάννης Καλλίας: Ο παροπλισμένος αλητόβιος συγγραφέας φίλος του
Φωτεινού που αναζητά την έμπνευση και αφήνεται στην αγκαλιά της παλιάς
νεανικής του αγάπης, της παραμελημένης γυναίκας του Φωτεινού, Λίτσας.

Σίσσυ, Τζίμμυς: Τα παιδιά του Φωτεινού, που δεν κατάφερε να συνδεθεί
μαζί τους επειδή ήταν απορροφημένος από την καριέρα του.

Νέος άντρας: Ο παράξενος άγνωστος που ήταν παρών όταν ο Λεβίδης δέχθηκε
πυροβολισμούς στα πόδια.

Κυριακίδης: Το αφεντικό της Εριφύλης, διευθυντής του περιοδικού Διαδρομές.

- Πού ήσουνα Σίσσυ τέτοια ώρα; ρώτησε ο Φωτεινός την κόρη του, ενώ ο Καλλίας
έσπευδε να ντυθεί.

­ Σινεμά με τον Μιχάλη, απάντησε η Σίσσυ.

­ Ποιον Μιχάλη;

­ Ωχ, καλέ μπαμπά! Ο Μιχάλης, ο φίλος μου, ο μπασκετμπολίστας... Αφού τον
έχεις γνωρίσει.

­ Ναι, με συγχωρείς... αυτός ο ξενέρωτος, ε; Μ' αυτόν βγαίνεις κάθε βράδυ και ξενυχτάς;

­ Ε, όχι και ξενυχτάω! Κι ούτε κάθε βράδυ. Παρασκευή, άντε και κάνα Σάββατο.
Ανησυχεί ο μπαμπάκας;

­ Το κακό, Σίσσυ μου, είναι ότι δεν ανησυχώ.

­ Μπράβο σου, και καληνύχτα σας. Η μαμά κοιμάται;

­ Δεν ξέρω, τώρα ήρθα... Ρε συ Γιάννη, κοιμάται η γυναίκα μου;

­ Μάλλον..., έκανε με δυσκολία ο Καλλίας. Εκεί που μιλάγαμε έγειρα στον
καναπέ... η συνέχεια επί της οθόνης. Δεν είναι μέσα;

­ Καλά, θα δω εγώ, είπε η Σίσσυ. Γεια σας.

­ Όνειρα γλυκά, της είπε ο Φωτεινός και τη φίλησε.

­ Καληνύχτα ωραία μου δεσποινιδούλα, είπε και ο Καλλίας και το μάτι του έπεσε
στα γρήγορα στο μαύρο, κοντό και μίνι της. «Κοίτα που έγινε κι αυτή
γκομενάρα!» σκέφτηκε. ­ Πόσο χρονών είναι η κόρη σου; ρώτησε τον Φωτεινό.

­ Ούτε που θυμάμαι. Δεκαεφτά, δεκαοχτώ...

­ Η άλλη;

­ Ποια άλλη; Ο άλλος είναι ο γιος μου ο Τζίμυ, ο Τζιμάκος, αυτός θα 'ναι δεκαπέντε.

­ Εννοούσα η «άλλη», επέμενε ο Καλλίας. Η δικιά σου.

­ Α... γύρω στα είκοσι πέντε. Γυναίκα με τα όλα της, Γιάννη. Μ' έχει
συνεπάρει. Τη μυρίζω συνέχεια, τη γεύομαι συνέχεια, νύχτα μέρα... Δεν ξέρω τι
να κάνω με τη Λίτσα, νιώθω άσχημα και μαζί νιώθω και ωραία. Πες μου, ρε φίλε,
κάτι. Έχω ή δεν έχω το δικαίωμα κι εγώ να χαρώ κάποια στιγμή τη ζωή μου;

­ Εμένα με ξέρεις, δεν πρόκειται να σου πω όχι. Εσύ τι θα πεις. Αυτή είναι
εντάξει μαζί σου, νιώθει όμορφα;

­ Έτσι δείχνει.

­ Την πιστεύεις;

­ Γιατί να μην την πιστέψω; Στο κάτω κάτω γιατί να υποκρίνεται;

­ Πώς τη γνώρισες;

­ Ήρθε να μου πάρει μια συνέντευξη για ένα περιοδικό, τις Διαδρομές.

­ Του Κυριακίδη; ρώτησε ξαφνιασμένος ο Καλλίας.

­ Ναι, αυτουνού, απάντησε ο Φωτεινός. Τον ξέρεις;

­ Η μεγαλύτερη απάτη στα μέσα ενημέρωσης. Τώρα ετοιμάζεται να βγάλει εφημερίδα
κι έχει και μερίδιο σ' ένα ραδιοσταθμό. Κανείς δεν ξέρει πού και πώς βρήκε και
βρίσκει τα λεφτά, μια και πάντα έχει παθητικό. Τι σε ρώτησε η δικιά του; Πώς
την είπες;

­ Εριφύλη. Κάτι για τους Γερμανούς, για εδώ, αλλά δεν της είπα και πολλά.
Ξαφνικά την ερωτεύτηκα κι άρχισα να της μιλάω για μένα και τη στερημένη
κωλοζωή μου.

­ Ε, ρε μαλακίες που κάνουν οι αγάμητοι! είπε ο Καλλίας σαρκαστικά. Στην πρώτη
ωραία γκόμενα που σου 'πεσε μπροστά σου, άντε και τα βγάζουμε όλα στο σφυρί, ε;

­ Είναι καλό παιδί, είπε ο Φωτεινός.

­ Ξέρω ξέρω, ειρωνεύτηκε ο Καλλίας. Σαν δημοσιογράφος μουνί και σαν μουνί
ταλέντο, ε; Καλά, κι αυτή δεν έχει γκόμενο, ξέμπαρκη είναι;

­ Έχει ένα δεσμό με κάποιον ρεπόρτερ της τηλεόρασης, αλλά μάλλον το πάνε για
σχόλασμα. Με το χτύπημα στον Λεβίδη τον καναλάρχη, τα ξέρεις, φαντάζομαι.

­ Τι σχέση έχει αυτό;

­ Είμαι μπλεγμένος...

­ Πού ρε είσαι μπλεγμένος; τον έκοψε ο Καλλίας.

­ Σσσς, μη φωνάζεις κι ακούσει η Λίτσα. Την πρώτη φορά που βγήκαμε να φάμε
ήταν η μέρα που έγινε το χτύπημα. Τρώγαμε στο ίδιο εστιατόριο. Η Εριφύλη του
'βγαλε κάτι φωτογραφίες όταν μιλούσανε, αυτός, ένας διευθυντής τράπεζας κι
ένας υπουργός.

­ Οι φωτογραφίες που βγήκανε παντού; ρώτησε ανήσυχος ο Καλλίας.

­ Αυτές ακριβώς. Όμως δεν ήταν αυτές ακριβώς. Όταν τις τύπωσε η Εριφύλη έκοψε
από το κάδρο έναν νεαρό που καθόταν λίγο μακριά τους κι έδωσε στα μέσα
ενημέρωσης μόνο τους τρεις.

­ Και μετά και μετά; Λέγε ρε συ, θα με τρελάνεις!

-Αυτός ο τύπος είδε πως η Εριφύλη τράβηξε φωτογραφίες. Και υποψιάζομαι πως
ήταν μέσα στο κόλπο της επίθεσης. Παρακολουθούσε τον Λεβίδη και τους άλλους κι
έδινε οδηγίες από ένα κινητό τηλέφωνο. Και από κείνη την ημέρα όλο και κάποιος
με παρακολουθεί. Και μάλλον θα παρακολουθεί και την Εριφύλη. Φοβάμαι πως κάτι
κακό θα συμβεί, γιατί κι αυτοί, με τη σειρά τους, φοβούνται πως ίσως δώσουμε
στην αστυνομία τη φωτογραφία του νεαρού. Κατάλαβες τίποτα;

­ Πλάκα μου κάνεις τώρα; αναφώνησε ο Καλλίας και πήγε να βάλει ουίσκι. Ε, ρε,
μπλέξιμο! Σε βλέπω στα παράθυρα του Σκάι, να λένε την ιστορία σου με το
γκομενάκι, όπως μ' αυτόν τον πρώην εισαγγελέα. Κατάλαβες; Μια ζωή αγάμητος,
βρήκε την πόρνη ­ είναι και κουκλάρα ­ τον πλάκωσε στα πηδήματα και στα μεγάλα
κόλπα, πάει ο εισαγγελέας. Εδώ που τα λέμε και ποιος δεν θα τη γούσταρε αυτή
την πουτάνα, μη μου πεις. Μέχρι και ο Λένιν, ρε, έκανε παρτούζες με την
Γκρούπσκαγια τη γυναίκα του και την γκόμενα που είχε μπάσει στο Κρεμλίνο, μια
κουλτουριάρα απ' το Παρίσι. Ε, λοιπόν, ξέρεις κάτι; Θυμάσαι που σου είπα ότι
γράφω ένα μυθιστόρημα μαζί με άλλον; Θα τον τρελάνω τώρα τον μαλάκα. Στο
επόμενο κομμάτι μου θα βάλω τρομοκρατικό χτύπημα σε μια πουτάνα, η οποία όμως
στην πραγματικότητα είναι κατάσκοπος μιας πολυεθνικής, Μάτα Χάρι των
μονοπωλίων. Κι ας βρει αυτός τι θα γίνει στη συνέχεια.

­ Θα σοβαρευτούμε τώρα; ρώτησε ο Φωτεινός που τόση ώρα παρακολουθούσε με
απορία το παραλήρημα του Καλλία.

-Σοβαρεύομαι και λέω: σταμάτα το αλισβερίσι με την γκόμενα πριν σιγουρευτείς
τι κουμάσι είναι. Πήγαινε αύριο στην Αντιτρομοκρατική Υπηρεσία και πες τα όλα,
γιατί σε βλέπω να σε τσουβαλιάζουνε για απόκρυψη πληροφοριών και υπόθαλψη
εγκληματία. Δηλαδή, αν παρακολουθούνε εσένα, ποιος μου λέει ότι τώρα που θα
βγω δεν θα φάω καμιά σφαίρα στο κεφάλι; Κι η δικιά σου πού είναι τώρα;

­ Της τηλεφώνησε επειγόντως ο Κυριακίδης.

­ Μες στα μεσάνυχτα;

­ Είναι και κάτι άλλο, τώρα το σκέφτομαι.

­ Έχει κι άλλο;

­ Ο Λεβίδης μ' έχει στην μπούκα.

­ Καλά ρε Λάμπρο, τι δουλειά έχεις εσύ με τον Λεβίδη; Ρε, μπας κι είσαι και συ
διαπλεκόμενος και δεν το ξέρω;

-Είναι μεγάλη ιστορία, εγώ μπλέκομαι επειδή η Licht είναι στη μέση σε μια
υπόθεση κινητής τηλεφωνίας, στην οποία εμπλέκονται ανταγωνιστικά ο Λεβίδης με
τον Κανέλλη. Ο Λεβίδης πρέπει να έχει μάθει ότι εγώ υποστηρίζω την πρόταση του
Κανέλλη και θα θέλει να με σουβλίσει...

­... οπότε εσύ, βάζεις τους τρομοκράτες να τον χτυπήσουνε στα πόδια. Κι άντε
τώρα ν' αποδείξεις ότι δεν είσαι ελέφαντας, συνέχισε ο Καλλίας. Κι άντε κι εγώ
να βγω νυχτιάτικα σ' αυτή την ερημιά. Όλο και κάποιος Αλβανός θα μου την
πέσει. Ζούμε στα χρόνια της μεγάλης τρομοκρατίας! Και ξέρεις γιατί; Γιατί
ζούμε στα χρόνια της μεγάλης απελπισίας! Ξεχνάμε, δηλαδή, το «άρπαξε να φας
και κλέψε να 'χεις»; Ε, σήμερα σκοτώνουνε κιόλας! Η μικρή διαφορά με τις
μεγάλες συνέπειες.

­ Μείνε να κοιμηθείς εδώ. Θα μας φτιάξει η Λίτσα ωραίο πρωινό.

Στο άκουσμα της Λίτσας ο Καλλίας ένιωσε μια τρεμούλα να τον διαπερνάει. Πώς θα
την αντίκρυζε το πρωί;

­ Μπα, θα φύγω. Τι έχω να φοβηθώ εγώ; Τους απελπισμένους; Εγώ; Πάω σε κάνα
μπαράκι να συνεχίσω... Πρόσεχε τις κινήσεις σου... Κι αύριο τα λέμε πάλι...
Καλούς εφιάλτες.

Ο Φωτεινός έκλεισε την πόρτα και γύρισε κουρασμένα στον καναπέ. Άναψε ένα
πούρο και συνέχισε με δυο γουλιές ποτό. Το μυαλό του γέμισε πάλι με την
Εριφύλη. Και με τη Λίτσα. Και με τη Σίσσυ. Και με τον Τζίμυ... Πουτάνα ζωή!
Ούτε καν τη χαρά να είναι πατέρας δεν έχει νιώσει! Απ' το πρωί μέχρι το βράδυ
στο κυνήγι της καριέρας. «Τι ξέρω για τα παιδιά μου;» σκέφτηκε. Θυμήθηκε που,
χρόνια πριν, είχε πάρει την απόφαση πως δεν μπορεί να προσφέρει τίποτα
περισσότερο στα παιδιά του εκτός απ' το να έχει τα λεφτά για να τα τρέφει, να
τα ντύνει, να τα σπουδάζει. Όλα ήταν πιο δυνατά απ' τον ίδιο. Οι παρέες των
παιδιών, η τηλεόραση, όλος γενικά ο κοινωνικός περίγυρος άπλωνε ασφυκτικά τα
πλοκάμια του γύρω απ' τα παιδιά του κι ο Φωτεινός ανίσχυρος παρακολουθούσε τη
διαπαιδαγώγησή τους, την «κλωνοποίησή» τους, το «εικόνα σου είμαι κοινωνία και
σου μοιάζω». Πότε πρωτόκανε έρωτα η Σίσσυ; Έχει, άραγε, προφυλακτικά στην
τσάντα της; Αυνανίζεται; Έχει κάνει χρήση ναρκωτικών; «Μ' αγαπάει, άραγε, όταν
με σκέφτεται;». Έχει μέσα της η κόρη του υγιείς αντιστάσεις ενάντια σ' ό,τι
πάει να την αλλοτριώσει ή θα γίνει κι αυτή «μία από τα ίδια», ένα ανθρωπάκι,
όπως αυτός και η γυναίκα του; Κι ο Τζίμυ; Δώσ' του κομπιούτερ και παρ' του την
ψυχή. Μια νύχτα που ο Φωτεινός είχε γυρίσει πολύ αργά και πήγε στα δωμάτια των
παιδιών να δει αν είχαν κοιμηθεί, μόλις άνοιξε την πόρτα του Τζίμυ, είδε
αμέσως την οθόνη του κομπιούτερ ανοιχτή κι ήταν συνδεμένο με το Ίντερνετ, σε
κωδικό σκληρών πορνοταινιών. Έδειχνε μια πορνοστάρ να κάνει τη στάση
«σάντουιτς», ανάμεσα σε δύο άντρες. Κι αργότερα που είχε πάει να ξαπλώσει
δίπλα στη Λίτσα, ο νους του είχε γυρίσει χρόνια πριν, στην πρώτη φορά που
έκανε έρωτα, δεκαπέντε χρονών κι αυτός όπως τώρα ο γιος του, σε μια απ' τις
περιβόητες μπουρδελότσαρκες, παραμονή Χριστουγέννων, όταν είχανε 'κονομήσει
λέγοντας τα Κάλαντα, ο Φωτεινός είχε τολμήσει το μεγάλο βήμα, να περάσει πίσω
απ' την κουρτίνα, στα άδυτα των αδύτων. Άραγε ο Τζίμυ έχει πάει με γυναίκα;
Σίγουρα πάντως θα ξέρει απ' έξω κι ανακατωτά όλες τις πόζες του σεξ, απ' τις
πορνοταινίες που θα βλέπει μόνος του ή με τις παρέες του. Κι ο νους του είχε
ξαναφύγει στα παλιά, τότε, μέρες Φρανκφούρτης, όταν ξεχύνονταν με τη
φοιτητοπαρέα του στην Κάιζερ στράσσε, στην μπουρδελογειτονιά και κάνανε πλάκα
με τον Κάιζερ. «Τον μαλάκα τον αυτοκράτορα, τσάτσα κατήντησε».

Ξαφνικά, κάτι τον διέκοψε. Ένας ήχος αξεδιάλυτος απ' τη μεριά της
κρεβατοκάμαρας της Λίτσας. (Τελευταία, πολλές φορές, κοιμόνταν χώρια. «Για να
φχαριστιόμαστε, τουλάχιστον, τον ύπνο μας», είχε πει ο Φωτεινός κι η Λίτσα το
είχε αποδεχτεί αμέσως, μια κι η ίδια ήθελε τη δική της άπλα στα όνειρα).
Έβγαλε τα παπούτσια του και πατώντας προσεκτικά έφτασε έξω απ' τη μισάνοιχτη
πόρτα ­ η Λίτσα ποτέ δεν την έκλεινε ­ «φοβάμαι», έλεγε ­ κι έστησε αυτί. Κι
άκουσε τη Λίτσα, τη γυναίκα του τη Λίτσα, να κλαίει με πνιχτό λυγμό. Γύρισε
στο καθιστικό, έβαλε μια τζούρα ποτό, άναψε το σβησμένο πούρο του και ξάπλωσε
πάλι στον καναπέ. «Α, ρε, Λιτσάκι...», είπε μέσα του. Και νάτη πάλι η Εριφύλη,
ωραία κι ολόγυμνη, να πολιορκεί το μυαλό του, να διώχνει σκέψεις, εικόνες,
συναισθήματα και φαντάσματα μιας ολόκληρης ζωής, και να εγκαθίσταται μόνη της,
με τη λαγνεία να σέρνεται σαν φίδι πάνω στη σάρκα της. Κι αναλογίστηκε ο
Φωτεινός το κόστος στην, όχι κι απίθανη, περίπτωση που η σχέση τους γινότανε
γνωστή. Τι θα 'κανε; Θα υπερασπιζόταν ­ όπως παλιά ­ τις ατομικές του
ελευθερίες; Παλιά όμως το έκανε ενάντια στη χούντα, τώρα σε ποιον; Ενάντια στη
γυναίκα του και στα παιδιά του; Ενάντια στα μεγάλα του αφεντικά της Licht;
Συγκριτικά του φάνηκε πολύ πιο σκληρή κι αδυσώπητη αυτή η «χούντα» από κείνη
των συνταγματαρχών. Κι ωραία, πες πως πάλευε, πες πως νικούσε, πες πως έλεγε
στα παιδιά του «ήρθε η ώρα και για μένα να ζήσω τον έρωτα» ­ όσο γελοίο και να
του φαινόταν αυτό ­ τι θα γινόταν όμως αύριο ή σ' ένα χρόνο, όταν η Εριφύλη
τον εγκατέλειπε για κάποιον άλλον, το πιθανότερο πολύ νεώτερό του; Γιατί
είκοσι χρόνια διαφορά είναι τεράστια απόσταση για να καλύπτεται συνεχώς και
ισορροπημένα απ' το πάθος και την τρυφερότητα. Τι θα 'κανε τότε ο Φωτεινός;
«Όχι, ρε γαμώτο!», σκέφτηκε. «Γιατί να τα σκέφτομαι τώρα αυτά; Τι μ'
ενδιαφέρει τι θα συμβεί και πώς θα νιώσω σ' ένα ή σε πέντε χρόνια; Τώρα δεν
μου τυχαίνει αυτή η ομορφιά; Ε, λοιπόν τώρα θα πρέπει να τη ζήσω! Θα αφεθώ να
με τραβήξει και να με πάει οπουδήποτε. Νιώθω όμορφα! Νιώθω και πάλι άνθρωπος
με δύναμη, ενάντια σε όλα και σε όλους!».

Ήθελε να τα πιστέψει όλ' αυτά. Όμως ένιωθε μέσα του και κάποιο σφίξιμο. Ένιωθε
πρεσαρισμένος ανάμεσα στο αποτυχημένο του Χτες και το άγνωστό του Αύριο, το
Παρόν του αγκομαχούσε, ένιωθε κάπως σαν «σάντουιτς», όπως εκείνη η πορνοστάρ.

Άφησε το ποτήρι και το δαγκωμένο πούρο του στο τραπεζάκι κι αφέθηκε χαλαρά να κοιμηθεί.

«Καληνύχτα, μωρό μου», είπε τρυφερά στην Εριφύλη.

Την ίδια στιγμή η Εριφύλη μαχαίρωνε με τον χαρτοκόπτη τον Κυριακίδη. Εκεί που
μιλούσαν για τον Φωτεινό, την άρπαξε απ' τα μαλλιά, την ανάγκασε να γονατίσει
μπροστά του, ξεκούμπωσε το παντελόνι του και μούγκρισε «πάρ' τον τώρα στο
στόμα σου, πουτάνα!». Κι ο μόνος που ήξερε για τη νυχτερινή αυτή επίσκεψή της
στο γραφείο του διευθυντού της ήταν ο Λάμπρος Φωτεινός. Κανείς άλλος. Α,
ναι... κι ο ταξιτζής.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: P04</CAT>
<ED>
Κωδικός άρθρου: A16067P041</ED>
<ID>
ID:131478

</ID><URL>http://ta-nea.dolnet.gr/neaweb/neafile.print_unique?e=A&f=16067&m=P04&aa=1</URL></REF>


Article

<CATEGORY>vin09</CATEGORY>

 <H2>Το ολοκλήρωμα της αποδόμησης
</H2>
<AUTHOR>ΔΗΜΟΣΘΕΝΗΣ ΚΟΥΡΤΟΒΙΚ</AUTHOR>

Στα τέλη του 1996, ενώ το Βέλγιο συγκλονίζεται από την υπόθεση του παιδοκτόνου
Μαρκ Ντυτρού, μια κοινοβουλευτική επιτροπή ερευνά τις κατηγορίες για
σκανδαλώδεις παραλείψεις των διωκτικών αρχών. Κάποια στιγμή, προσπαθώντας να
εξακριβώσει ποια ήταν η τύχη ενός κρίσιμου φακέλου, ανακρίνει δύο λειτουργούς:
έναν αστυνόμο κι έναν δικαστή. Ο αστυνόμος βεβαιώνει ότι έστειλε τον φάκελο
στον δικαστή. Ο δικαστής αρνείται ότι τον παρέλαβε.

Την άλλη μέρα, μια βελγική εφημερίδα παίρνει συνέντευξη από έναν
επικοινωνιολόγο, καθηγητή στο πανεπιστήμιο της Λιέγης, και ζητάει τη γνώμη του
για το θέμα. Ο καθηγητής δηλώνει μεταξύ άλλων: «Από ανθρωπολογική άποψη, όμως,
υπάρχουν μόνον επιμέρους αλήθειες, που τις συμμερίζονται περισσότερα ή
λιγότερα άτομα, μια ομάδα, μια οικογένεια, μια επιχείρηση. Δεν υπάρχει
υπερβατική αλήθεια. Δεν νομίζω, λοιπόν, ότι ο δικαστής Ντουτρέβ ή ο αστυνόμος
Λεσάζ αποκρύπτουν κάτι: λένε και οι δύο την αλήθεια τους».

Το περιστατικό περιγράφεται από τους Σόκαλ και Μπρικμόν στο βιβλίο τους
Impostures intellectuelles (Απάτες διανοουμένων). Η απάντηση του
επικοινωνιολόγου είναι τυπικό δείγμα μεταμοντέρνας σκέψης. Μας δείχνει σε πόσο
τραγελαφικά άσχετες τοποθετήσεις μπορεί να οδηγήσει η βασική αρχή του
μεταμοντερνισμού (δεν υπάρχει αντικειμενική αλήθεια, μόνον «αφηγήσεις» για την
αλήθεια, όλες εξίσου έγκυρες), όταν εφαρμόζεται σε συγκεκριμένα προβλήματα της
κοινωνικής ζωής. Μας δείχνει επίσης πώς ο μεταμοντερνισμός γίνεται τροχοπέδη
κάθε έρευνας και κάθε μορφής κριτικού λόγου, με το να ανάγει την
πραγματικότητα σε ζήτημα «ισόμορφων» γλωσσικών χειρισμών, παντελώς ερήμην της εμπειρίας.

Για την πολεμική που ασκούν οι Σόκαλ και Μπρικμόν στους μεταμοντέρνους
φιλοσόφους, αυτή η ιστορία είναι πιο αποκαλυπτική από τα (οπωσδήποτε
εντυπωσιακά και συχνά άκρως διασκεδαστικά) παραδείγματα αυθαίρετης,
παραπλανητικής ή ­ για να το πούμε πιο άκομψα, αλλά και πιο κυριολεκτικά ­
αερολογικής χρήσης εννοιών των θετικών επιστημών. Η ουσία του βιβλίου των Σ. -
Μπ. δεν βρίσκεται τόσο στα κεφάλαια όπου αποδεικνύουν ότι οι βασιλιάδες Λακάν,
Κρίστεβα, Ντελέζ, Μποντριγιάρ, Βιριλιό κ.λπ. είναι γυμνοί, όσο σε εκείνα τα
άλλα, τα καταληκτικά, όπου ασχολούνται με την πολιτική διάσταση αυτής της γύμνιας.

Alan Sokal - Jean Bricmont:: Impostures intellectuelles. Editions Odile
Jacob, Παρίσι 1997. 276 σσ.

Έχει σημασία αυτό, γιατί ο μεταμοντερνισμός εμφανίστηκε ως κατ' εξοχήν
αντιεξουσιαστική φιλοσοφία. Η ιδρυτική πράξη του ήταν μια ανηλεής κριτική των
«κυρίαρχων λόγων» (στην πολιτική, στην επιστημολογία, στις σχέσεις των
κοινωνικών ομάδων, των φύλων, των φυλών κ.λπ.). Αυτό ακούγεται μια χαρά και
χαιρετίστηκε με ενθουσιασμό τόσο από τα λεγόμενα νέα κοινωνικά κινήματα
(φεμινίστριες, μαύροι, ομοφυλόφιλοι) όσο και από μια σημαντική μερίδα της
αριστερής διανόησης στη «μεταϊδεολογική» εποχή.

Όμως η στρατηγική αυτής της κριτικής δεν ήταν η ανασκευή των κυρίαρχων λόγων,
αλλά η κατάδειξη, προπαντός με τα εργαλεία της σημειολογίας, ότι δεν παρέχουν
ασφαλέστερη πρόσβαση στην αλήθεια απ' όσο άλλοι λόγοι, π.χ. οι μύθοι των
πρωτόγονων λαών (ξέρω τι θα μου σύρουν οι politically correct γι' αυτή την
έκφραση) ή ο αφροκεντρισμός ή η θεωρία ότι για τον πόλεμο του Βιετνάμ φταίνε
οι λευκοί ετεροφυλόφιλοι άνδρες. Η βαρύτητα αυτής της «λεπτομέρειας» δεν έγινε
αντιληπτή παρά μόνον όταν η ορμή (και η αξιοπιστία) των αντιεξουσιαστικών
κινημάτων εξανεμίστηκε και οι παλιοί κυρίαρχοι επαναβεβαίωσαν θριαμβευτικά την
εξουσία τους, χρησιμοποιώντας μάλιστα και οι ίδιοι μεταμοντέρνα επιχειρήματα.

Πράγματι. Όπως πολύ σωστά παρατηρούν οι δύο συγγραφείς, «Αν κάθε λόγος
[discours] δεν είναι παρά μια αφήγηση και αν κανένας λόγος δεν είναι πιο
αντικειμενικός ή πιο αξιόπιστος από έναν άλλο, τότε οφείλουμε να δεχτούμε τις
χειρότερες ρατσιστικές και σεξιστικές προκαταλήψεις και τις αντιδραστικότερες
κοινωνικο-οικονομικές θεωρίες ως "εξίσου έγκυρες", τουλάχιστον ως περιγραφή ή
ανάλυση του πραγματικού κόσμου (αν υποτεθεί ότι δεχόμαστε την ύπαρξή του)» (σ.
207). Κι επειδή, προσθέτω εγώ, όταν όλες οι «αφηγήσεις» είναι «εξίσου έγκυρες»
είναι αναπόφευκτο να επικρατήσουν οι κοινωνικά, οικονομικά και πολιτικά
ισχυρότερες, ζούμε σήμερα, σχεδόν σε όλα τα επίπεδα, την έμπρακτη κραταίωση
του συντηρητικού λόγου και τον εκφυλισμό του μεταμοντέρνου σε ακαδημαϊκές
σχολαστικότητες ή ρητορικούς ακκισμούς.

Μήπως όμως δεν πρόκειται για εκφυλισμό; Μήπως οι θεωρητικοί ζονγκλέρ του
μεταμοντερνισμού δεν είναι αποτυχημένοι ανατρεψίες, αλλά συνειδητοί και
απόλυτα πετυχημένοι image makers του εαυτού τους, άριστοι γνώστες (σημειολόγοι
γαρ) και χειριστές της γλώσσας της διαφήμισης, την οποία θέτουν στην υπηρεσία
της δικής τους αυθεντίας, ταχυδακτυλουργοί που πριονίζουν την Εξουσία μπροστά
στα μάτια του κατάπληκτου κοινού τους, για να την αφήσουν να προβάλει άθικτη
στο τέλος της παράστασης;

Οι Σ. - Μπ. βάζουν προμετωπίδα της εισαγωγής τους μια ρήση του κοινωνιολόγου
Στανίσλαβ Αντρέσκι που αρχίζει ως εξής: «Όσο η εξουσία εμπνέει έναν περιδεή
σεβασμό, η σύγχυση και η ατοπία ενισχύουν τις συντηρητικές τάσεις της
κοινωνίας». Άραγε οι μεταμοντέρνοι φιλόσοφοι καλλιεργούν τη σύγχυση και το
παράλογο; Οι ίδιοι και οι οπαδοί τους το αρνούνται, εννοείται, και οι θεωρίες
τους, που περιφρονούν το εμπειρικό υλικό και απορρίπτουν από τη φύση τους τη
διάκριση ανάμεσα στον επιστημονικό και τον ποιητικό λόγο, σχεδόν δεν
επιδέχονται κριτικό έλεγχο (μερικοί ανάμεσά τους, μάλιστα, επαίρονται γι' αυτό).

Αν όμως μπορεί να δειχτεί ότι στα κείμενά τους χρησιμοποιούν αυστηρά
οριοθετημένες έννοιες από τομείς όπως τα μαθηματικά ή η φυσική με τρόπο που
όχι μόνο φανερώνει ότι δεν τις κατανοούν, αλλά και που μπερδεύει τον αναγνώστη
τους αντί να τον διαφωτίζει, τότε επιβάλλεται η δυσπιστία και για τις άλλες
διακηρύξεις τους. Διότι τότε τίθεται άμεσα υπό αμφισβήτηση η εγκυρότητα του
λόγου τους και η πνευματική εντιμότητά τους. Η μεταφορική χρήση εννοιών έχει
θέση όταν με κάτι γνωστό και εύληπτο μπορεί να διασαφηνιστεί κάτι άγνωστο και
δυσνόητο, όχι βέβαια το αντίστροφο.

Λοιπόν, οι Σόκαλ και Μπρικμόν, φυσικοί οι ίδιοι, καταδεικνύουν ότι στα
μεταμοντέρνα κείμενα που διεξήλθαν επιχειρείται ακριβώς αυτό το αντίστροφο.
Νόμοι και τεχνικοί όροι των σύγχρονων μαθηματικών και της φυσικής, άγνωστοι κι
εξαιρετικά δυσεξήγητοι στον μη ειδικό, χρησιμοποιούνται από τους
μεταμοντέρνους φιλοσόφους με τρόπο που δίνει την εντύπωση φοβερής εμβρίθειας,
αλλά που στην πραγματικότητα απλώς συσκοτίζει τον λόγο τους. Είτε κρύβει
θέσεις σωστές μεν, αλλά τετριμμένες, είτε θέσεις ριζοσπαστικές, αλλά εντελώς
παράλογες και πλήρως αναντίστοιχες με τα φυσικά φαινόμενα ή τα μαθηματικά
θεωρήματα που επιστρατεύονται για να τις επικυρώσουν.

Οι Έλληνες επικριτές του βιβλίου (οι οποίοι είναι περισσότερο από φανερό ότι
δεν το διάβασαν) παρέκαμψαν το προφανές ερώτημα γιατί οι φιλόσοφοι αυτοί
δανείζονται από τις θετικές επιστήμες όρους που, το λιγότερο, δεν προσφέρουν
απολύτως τίποτα στον αναγνώστη των κειμένων τους (είναι αδύνατο να
υποστηριχτεί σοβαρά το αντίθετο). Συγκέντρωσαν τα πυρά τους στην υποτιθέμενη
αξίωση των Σ.-Μπ. να επιβάλουν ένα παρωχημένο θετικιστικό μοντέλο σκέψης στις
ανθρωπολογικές επιστήμες. Η κατηγορία αυτή είναι κατάφωρα άδικη (οι Σ.-Μπ.
προειδοποιούν, ίσα ίσα, ότι τα ανθρώπινα δεν μπορούν να κατανοηθούν με όρους
των θετικών επιστημών), αλλά πέρα από αυτό προκαλεί μια απορία: αν το
θετικιστικό μοντέλο είναι παρωχημένο, γιατί οι μεταμοντέρνοι καταφεύγουν στην
εννοιολογία του;

Την απάντηση τη δίνει το ίδιο το βιβλίο. Οι θετικές επιστήμες είναι συστήματα
γνώσης που αφορά ορισμένες μόνο πλευρές της πραγματικότητας, και αυτό οι
θετικοί επιστήμονες το ξέρουν πολύ καλά. Αλλά στον πολύ κόσμο εμπνέουν δέος
χάρη στις εντυπωσιακές τεχνικές εφαρμογές τους και το καββαλιστικά γριφώδες
(για τον μη ειδικό) λεξιλόγιό τους. Από αυτόν τον «περιδεή σεβασμό» (Αντρέσκι)
θέλουν να επωφεληθούν οι μεταμοντέρνοι φιλόσοφοι, για να εδραιώσουν τη δική
τους αυθεντία. Εδώ βρίσκεται το κίνητρο για τις impostures, τις απάτες, στις
οποίες αναφέρεται ο τίτλος του βιβλίου. Εδώ και η εξουσιαστική φύση του λόγου
των μεταμοντέρνων.

Οι Σ.-Μπ. κάνουν μια ιδιαίτερα καίρια παρατήρηση. Στις επιστήμες του ανθρώπου,
λένε, υπάρχει ένας μεθοδολογικός σχετικισμός καθ' όλα υγιής, γιατί ο
ανθρωπολόγος προσπαθεί να κατανοήσει τον ρόλο που παίζουν σε μια κοινωνία οι
λαϊκές δοξασίες, τα ήθη και έθιμα κ.λπ., ανεξάρτητα από τις δικές του
πεποιθήσεις. Αλλά καμιά φορά αυτή η στάση παρασύρει σ' έναν «ακραίο
γνωσιολογικό σχετικισμό, δηλ. στην ιδέα ότι οι σύγχρονες επιστημονικές θεωρίες
δεν είναι παρά μύθοι ή αφηγήσεις ανάμεσα σε άλλους μύθους και αφηγήσεις. Με
άλλα λόγια, οι ψυχολογικοί και κοινωνικοί ρόλοι ενός συστήματος σκέψης
συγχέονται με τη γνωστική αξία του και αγνοείται η δύναμη των εμπειρικών
επιχειρημάτων που μπορούν να προβληθούν υπέρ του ενός ή του άλλου συστήματος»
(σ. 195-6).

Ακριβώς αυτή η σύγχυση, όμως, μεταβαπτισμένη σε αντιδογματική σκέψη, είναι η
πεμπτουσία της μεταμοντέρνας φιλοσοφίας. Αυτή έκανε π.χ. τον Πωλ Φαϊεράμπεντ
να διαμαρτύρεται επειδή τα παιδιά στο σχολείο διδάσκονται ότι η γη κινείται
γύρω από τον ήλιο και όχι, όπως θα έπρεπε κατά τη γνώμη του, ότι ορισμένοι
πιστεύουν πως η γη κινείται γύρω από τον ήλιο, ενώ άλλοι θεωρούν τη γη μια
κοίλη σφαίρα που περιέχει τον ήλιο, τους πλανήτες και τα αστέρια...

Αυτά τα έγραφε το 1979. Αν ζούσε σήμερα, πάντως, θα είχε κάθε λόγο να είναι
ευχαριστημένος. Μπορεί να μην έχουμε φτάσει ακόμα σ' αυτό το σημείο, αλλά
παρακολουθούμε reality shows όπου κάθε ψώνιο και κάθε ψυχανώμαλος μπορούν να
μας συνεπάρουν με την «αλήθεια» τους, μαθαίνουμε χάρη στη διαφήμιση ότι οι
ζωόφιλοι προτιμούν το τάδε ουίσκι, ενώ οι αντιρατσιστές το δείνα (αφηγήσεις
«εξίσου έγκυρες» όσο κάθε άλλη, αλλά ενισχυμένες από το χρήμα του επενδυτή και
τη δύναμη του μέσου), εντρυφούμε στην εικονική πραγματικότητα, που είναι
ισότιμη με την άλλη και πιο ελκυστική, και όταν μας ρωτούν για τον πόλεμο στον
Κόλπο ή στη Βοσνία, το μόνο που έχουμε να πούμε είναι ότι πρόκειται για
βιντεοπαιχνίδια. Αυτός είναι ο «υπαρκτός μεταμοντερνισμός». Χωρίς πλάκα.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: P06</CAT>
<ED>
Κωδικός άρθρου: A16067P061</ED>
<ID>
ID:131479

</ID><URL>http://ta-nea.dolnet.gr/neaweb/neafile.print_unique?e=A&f=16067&m=P06&aa=1</URL></REF>


Article

<CATEGORY>vin09</CATEGORY>

 <H5>ΤΑ ΠΑΙΔΙΑ ΣΤΗΝ ΑΜΕΡΙΚΗ ΚΑΙ ΤΗΝ ΕΥΡΩΠΗ
</H5><H2>Βλέπουν 3 φόνους την ημέρα
</H2>
<H3>Περίπου 1.700 ώρες τον χρόνο (ήτοι δύο μήνες και δέκα ημέρες) αφιερώνει ένα
Ελληνόπουλο (άνω των 13 ετών) μπροστά στην τηλεόραση, για παρακολούθηση
σίριαλ, εκπομπών και ταινιών. Το ρεκόρ όμως κατέχουν τα Αμερικανάκια, τα οποία
έως τα 18 τους έχουν «καταναλώσει» 20.000 ώρες μπροστά στη μικρή οθόνη και
μόλις 11.000 ώρες στη σχολική τάξη.
</H3>
Τα αποτελέσματα ερευνών που έχουν γίνει στην Ελλάδα, την Ευρώπη και την
Αμερική με θέμα τη ζωή των παιδιών με την τηλεόραση απαρτίζουν μια λίστα με
εντυπωσιακούς αριθμούς, που αφορούν επιμέρους τομείς προγραμμάτων, που
παρελαύνουν μπροστά από τα μάτια των μικρών τηλεθεατών.

Ο χαρακτηρισμός «το καλύτερο σχολείο βίας», που έχει αποδοθεί στην τηλεόραση,
δεν είναι τυχαίος, όταν μάλιστα επιβεβαιώνεται από στοιχεία επιστημονικών
ερευνών. Τρεις φόνους την ημέρα κατά μέσο όρο, παρακολουθούν τα παιδιά από τις
τηλεσυχνότητες είναι ένα από τα ζοφερά συμπεράσματα που προκύπτει από
τουλάχιστον χίλιες έρευνες που έχουν γίνει στις ΗΠΑ και την Ευρώπη.

Ένα παιδί, συμπληρώνοντας το 18ο έτος της ηλικίας του, έχει στο... τηλεοπτικό
παθητικό του κάπου 40.000 δολοφονίες, ενώ «μέσα σ' ένα χρόνο ένας νέος έχει
δει να παρελαύνουν μέσα από τη μικρή οθόνη κάπου 12.000 σκηνές βίας» σημειώνει
ο ειδικός σε θέματα τηλεοπτικής βίας Γουίλιαμ Ντάιτς.

Δεν είναι όμως η βία, στις διάφορες μορφές της, που υπάρχει σε μεγάλο ποσοστό
στα τηλεοπτικά προγράμματα. Οι αναφορές στο σεξ, έμμεσες ή άμεσες, τις οποίες
συναντά κανείς σε κάθε είδους προγράμματα, είναι όλο και πιο συχνές. «Σεξ στις
σαπουνόπερες, σεξ στα σποτάκια, σεξ σε τίζερς προγραμμάτων» παρατηρεί η Ένωση
Αμερικανών Ψυχολόγων. «Τα παιδιά πλέον, μέσα από τη διαρκή πλύση εγκεφάλου που
γίνεται από την τηλεόραση και τις κινηματογραφικές ταινίες, αντιλαμβάνονται
πως πρωταρχικός σκοπός σε μια σχέση είναι το σεξ, το οποίο πρέπει να
δοκιμάσουν σύντομα»!

Κάποιες αμερικανικές σειρές και σαπουνόπερες με αναφορές στο σεξ έχουν
«περάσει» και από τις ελληνικές τηλεσυχνότητες, όπως το σίριαλ «Φιλαράκια»
(«Friends») και η σαπουνόπερα «Pacific drive» (αμφότερα από το Star).

Σε συνέδριο της Αμερικανικής Παιδιατρικής Ακαδημίας έγινε γνωστό πως οι μικροί
τηλεθεατές γίνονται δέκτες 15.000 σεξουαλικών μηνυμάτων τον χρόνο.

Στις αγαπημένες σαπουνόπερες των νέων, όπως «Στη λεωφόρο του Μέλροουζ»
(Antenna) ή στα «Χτυποκάρδια στο Μπέβερλι Χιλς» (Mega), «οι πρωταγωνιστές
έχουν προγαμιαίες ερωτικές σχέσεις ή και εξωσυζυγικές σχέσεις, δεν γίνεται η
ελάχιστη αναφορά για μέτρα πρόληψης ανεπιθύμητης εγκυμοσύνης σε ερωτικές
επαφές πριν από το γάμο, πολύ δε περισσότερο δρουν σαν να μην υφίσταται η
μάστιγα του αιώνα, το AIDS» τονίζει ο δρ Βίκτορ Στράσμπεργκερ.

Η ζωή των παιδιών σε τηλεοπτικούς αριθμούς συνεχίζεται με διαφημίσεις! Ένα
παιδί στην Ελλάδα παρακολουθεί 12 σποτάκια ανά ώρα παιδικού προγράμματος,
σύμφωνα με έρευνα της ΕΚΠΟΙΖΩ (Ένωση Καταναλωτών «Ποιότητα της ζωής»). Ένα
Αμερικανάκι «μετρά» 24 σποτάκια, ενώ στην Αυστραλία οι μικροί τηλεθεατές
βλέπουν 29 διαφημίσεις ανά ώρα παιδικού προγράμματος.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16067P071</ED>
<ID>
ID:131480

</ID><URL>http://ta-nea.dolnet.gr/neaweb/neafile.print_unique?e=A&f=16067&m=P07&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ - πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Ο κόσμος την έμαθε πια την Άννα-Μαρία Παπαχαραλάμπους. Τη λένε και Ερατώ, ως
Τσιγγάνα των «Ψίθυρων καρδιάς». Εξώφυλλα, πρωτοσέλιδα, συνεντεύξεις στην
τηλεόραση, είναι το πρόσωπο των ημερών. Μόνον η Ρούλα Κορομηλά ζει στους
δικούς της ρυθμούς, απασχολημένη φαίνεται με τον εαυτό της και δεν ήξερε ότι
στο σίριαλ λέγεται Ερατώ. Και έτσι στο «Μπράβο» για να παρουσιάσει τον Μιχάλη
Ιατρόπουλο, ­ τον Μάρκο των «Ψιθύρων» που παντρεύτηκε την Ερατώ ­ έδωσε το
στίγμα του λέγοντας πως «είναι ο άνθρωπος που έκοψε τις φλέβες του για να
αποδείξει την αγνότητα της... Μυρτούς». Κάνει που κάνει το εγχείρημα, ας
ενημερώνεται τουλάχιστον.

* Πετυχημένα τα «Παπούτσια» του Λάκη Λαζόπουλου. Κάτι ο σχεδιασμός τους, κάτι
η λειτουργικότητά τους, λίγο και η ικανότητα επικοινωνίας του δημιουργού τους,
το έργο «Η Κυριακή των παπουτσιών», που παρουσιάζεται στο θέατρο «Ήβη» και τις
δέκα πρώτες ημέρες συγκέντρωσε 4.400 θεατές, βγαίνει στο ευρωπαϊκό κανάλι
Euronews. Το αφιέρωμα στη δουλειά του Λάκη Λαζόπουλου προβάλλεται στο πλαίσιο
του μαγκαζίνο «Cult», που μεταδίδεται σε όλη την Ευρώπη στα αγγλικά, γαλλικά,
ισπανικά, ιταλικά, γερμανικά, αραβικά. Μαζί με τα αποσπάσματα από το έργο
προβάλλεται και μία συνέντευξη του δημιουργού, τον οποίο το κανάλι αποκαλεί
«έναν Έλληνα καλλιτέχνη εκτός συνόρων». Ο Λάκης στην Ευρώπη σήμερα εμφανίζεται
στις 14.45 και στη 1.15 μετά τα μεσάνυχτα.

* Στον ρυθμό των Απόκρεω συντονίζονται οι ήρωες του «Καλημέρα Ζωή» κι έτσι
κάνουν χορό μεταμφιεσμένων, αφού τούς το επιτρέπει το σενάριο. Το οποίο σήμερα
διαμορφώνεται ως εξής: η Σαββίνα βρίσκεται στο σημείο να λυτρωθεί από τα
ναρκωτικά και οι ελπίδες, αυτή και ο Πάρης να υιοθετήσουν ένα παιδί, σύντομα
θα γίνουν βεβαιότητα. Έτσι, ο πάτερ φαμίλιας Στάθης, για να εκτονώσει την
ένταση των τελευταίων ημερών που επικρατεί στην οικογένεια, οργανώνει ένα
αποκριάτικο πάρτι στο σπίτι της Ηλέκτρας. Την ατμόσφαιρα της Αποκριάς ενισχύει
η παρουσία της Ντόρας Στέρη, που μας θυμίζει τραγούδια του κρασιού και του γλεντιού.

* Τι ετοιμάζει στο υπόγειο κρησφύγετό του ο Θέμος Αναστασιάδης; Να βγάλει από
το καβούκι τού Antenna τον Τέρενς Κουίκ, πείθοντάς τον πως αξίζει για μία φορά
να δώσει συνέντευξη στο «Undernet». Και το πέτυχε, αφού ο Κουίκ μέχρι σήμερα
ήταν εκείνος που δεν είχε εμφανιστεί σε καμία τηλεοπτική εκπομπή, πλην της
δικής του, χωρίς να έχει παραχωρήσει πουθενά συνέντευξη. Για όλα όμως υπάρχει
πρώτη φορά.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16067P073</ED>
<ID>
ID:131555

</ID><URL>http://ta-nea.dolnet.gr/neaweb/neafile.print_unique?e=A&f=16067&m=P07&aa=3</URL></REF>


Article

<CATEGORY>vin15</CATEGORY>

 <H5>Λυρισμός και Σβαρτσενέγκερ
</H5><H2>ΤΗΛΕΟΡΑΣΗ ΤΡΙΤΗΣ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΔΙΑΦΟΡΕΤΙΚΑ ΣΥΝΑΙΣΘΗΜΑΤΑ ΣΤΙΣ ΔΥΟ ΚΑΛΥΤΕΡΕΣ ΤΑΙΝΙΕΣ
</H3>
Όλη την γκάμα των συναισθημάτων καλύπτουν σήμερα τα φιλμ που θα παιχθούν στα
κανάλια, από Σβαρτσενέγκερ και Χίτσκοκ μέχρι τον καινοτόμο Αλεξάντρ Σοκούροφ!

Μια ερμητική ιστορία αγάπης στο φιλμ «Μητέρα και γιος» του μοναχικού
δημιουργού από τη Ρωσία Αλεξάντρ Σοκούροφ

«Ο μπάτσος του νηπιαγωγείου» του Ίβαν Ράιτμαν ­ '90 ­ με τον Άρνολντ
Σβαρτσενέγκερ είναι μια κωμική περιπέτεια και το «Σαμποτάζ» ­ '36 ­ ένα
κατασκοπικό θρίλερ του μετρ Άλφρεντ Χίτσκοκ από τη «Βρετανική περίοδο» της
δημιουργίας του. Όσο για το φιλμ του Αλεξάντρ Σοκούροφ «Μητέρα και γιος» ­ '97
­ θέλει ιδιαίτερη προσοχή, καθώς πρόκειται για ένα πειραματικό φιλμ του
ιδιόρρυθμου Ρώσου δημιουργού, τον οποίο μας γνώρισε το περσινό Φεστιβάλ της
Θεσσαλονίκης, κάνοντας ένα αφιέρωμα στο έργο του.

Αναλυτικότερα, μεταξύ των ταινιών που προγραμματίζουν να δείξουν σήμερα τα
κανάλια είναι και τα πιο κάτω:

«Επάγγελμα γυναίκα»

18.15 Star. Η Πηνελόπη Πιτσούλη είναι μια συνηθισμένη εργαζόμενη
μητέρα τριών παιδιών που ασφυκτιά, δίχως να την καταλαβαίνει ο σύζυγός της,
μέχρι που αποφασίζει να εγκαταλείψει το σπίτι και τα παιδιά της. Φάρσα του
Όμηρου Ευστρατιάδη, παραγωγής '87. (Διάρκεια: 83') **

«Ο άνθρωπός μου ο Γκόντφρεϊ»

21.15 Seven Χ (My man Godfrey). Η Κάρολ Λόμπαρντ στον ρόλο μια
εκκεντρικής κληρονόμου που βρίσκει διέξοδο στην πλήξη της, κάνοντας παρέα μ'
έναν τζέντλεμαν αλήτη. Του Γκρέγκορι Λα Κάβα, παραγωγής '36. (Διάρκεια: 93') ***

«Γάμος α λα ελληνικά»

22.30 Σκάι. Χαριτωμένη κομεντί ­ '64 ­ του Βασίλη Γεωργιάδη με
απολαυστικές ερμηνείες από τους: Ξένια Καλογεροπούλου, Γιώργο Κωνσταντίνου,
Δέσπω Διαμαντίδου, Σμάρω Στεφανίδου, Χάρρυ Κλυνν, Κατερίνα Γώγου. Οι δύο
πρώτοι παντρεύονται, αλλά τα βάσανα αρχίζουν όταν γυρίζουν από τον μήνα του
μέλιτος και καταφθάνουν στο σπίτι οι μανάδες τους. (Διάρκεια: 90') ***

«Ο μπάτσος του νηπιαγωγείου»

22.15 Mega (Kindergarden cop). Χαριτωμένη και έξυπνη κωμική
περιπέτεια για πλατιά κατανάλωση, γυρισμένη το '90 από τον Ίβαν Ράιτμαν. Ο
Άρνολντ Σβαρτσενέγκερ είναι αστυνομικός στο Λος Άντζελες και για να συλλάβει
έναν κακοποιό αναγκάζεται να κάνει τον... δάσκαλο σ' ένα νηπιαγωγείο.
(Διάρκεια: 111') ***

«Σαμποτάζ»

22.30 ΕΤ3 (Sabotage). Ασπρόμαυρο θρίλερ κατασκοπείας ­ '36 ­ του
μετρ Άλφρεντ Χίτσκοκ με έναν ιδιοκτήτη μικρού κινηματογράφου στο Λονδίνο που
στην πραγματικότητα είναι ένας ξένος πράκτορας. Με τους: Όσκαρ Χόμολκα, Σίλβια
Σίντνεϊ, Τζον Λομέρ. (Διάρκεια: 74') ***

«Γυμνές φωτογραφίες»

00.30 Σκάι (Perfect timing). Κωμωδία ­ '94 ­ με τις πικάντικες
περιπέτειες ενός φωτογράφου της Νέας Υόρκης. Του Ρενέ Μπονιέρ, με τον Στίβεν
Μαρκλ. (Διάρκεια: 92') **

«Μητέρα και γιος»

00.30 ΝΕΤ (Mother and son). Πρώτη τηλεοπτική μετάδοση μίας από
τις τελευταίες ταινίες του 47χρονου Ρώσου Αλεξάντρ Σοκούροφ, που από το '86
μέχρι σήμερα έχει γυρίσει πάνω από έξι ταινίες. Τον είχε ανακαλύψει ο Αντρέϊ
Ταρκόφσκι. Τα φιλμ του προβλήθηκαν μόνο μετά τις πολιτικές αλλαγές του '87 και
σήμερα θεωρείται από τους μεγάλους Ρώσους σκηνοθέτες, με πολλά διεθνή βραβεία.
Η ιστορία της αποψινής ­ '97 ­ ταινίας έχει για ήρωες μια άρρωστη γυναίκα που
τη φροντίζει ο γιος της, δίχως να παρεμβαίνει στη ζωή τους ­ και στα πλάνα του
φιλμ ­ κανένας εξωτερικός παράγοντας του κοινωνικού περιβάλλοντος. Απόλυτα
ερμητικό φιλμ που θέλει να είσαι έτοιμος να το δεις, με διάθεση πέρα από τα
συνηθισμένα κλασικά φιλμ. (Διάρκεια: 82') ***

«Η τελευταία αμαρτία»

01.00 ΕΤ3 (The last fiying). Ένας «Δον Ζουάν» τύπος έχει βαρεθεί
τη ζωή του από τις... πολλές γυναίκες, μέχρι που συναντιέται με ένα ξεχωριστό
κορίτσι. Κομεντί του Κόρεϊ Άλεν ­ '86 ­ με τους: Τζον Ρίτερ, Κόνι Σέλεκα.
(Διάρκεια: 92') **

«Εφιάλτες»

00.30 Mega (Bad dreams). Ταινία τρόμου ­ '88 ­ του Άντριου
Φλέμανγκ με τους: Τζένιφερ Ρούμπιν, Μπρους Άμποτ. Μια γυναίκα παραθρησκευτικής
οργάνωσης συνέρχεται σε μια κλινική, ύστερα από κώμα... δεκατεσσάρων χρόνων
κ.ά. (Διάρκεια: 80') *

«Πολύτιμος λίθος»

01.15 Star (Uncut gem). Καναδική περιπέτεια ­ '90 ­ με μια
σχεδιάστρια κοσμημάτων, με την οποία είναι ερωτευμένος ο εργοδότης της και...
δοκιμάζει τις αντοχές της. Του Ντέιβιντ Μακίνες Ρόμπερτσον. **

«Το πορτρέτο του Ντόριαν Γκρέι»

02.50 Antenna (The secret of Dorian Gray). Ο Μάσιμο Νταλαμάνο
μετέφερε ­ τρόπος του λέγειν, δηλαδή... ­ το αριστούργημα του Όσκαρ Ουάιλντ
στο σινεμά ­ το '70 ­ με πρωταγωνιστή τον Χέλμουτ Μπέργκερ, που είχε
ανακαλύψει ο Λουκινο Βισκόντι, αλλά δεν κατάφερε να συνεχίσει την καριέρα του.
(Διάρκεια: 91') **

«Ο Μπάστερ ελληνιστής»

04.30 Antenna (Speak easily). Προπολεμική κωμωδία ­ '32 ­ με τον
Μπάστερ Κίτον σε μία από τις ομιλούσες ταινίες του. Παίζει τον ρόλο ενός
χαζούλη καθηγητή. Του Έντουαρντ Σέτζγουικ. (Διάρκεια: 82'). **

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: P08</CAT>
<ED>
Κωδικός άρθρου: A16067P081</ED>
<ID>
ID:131491

</ID><URL>http://ta-nea.dolnet.gr/neaweb/neafile.print_unique?e=A&f=16067&m=P08&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ
</H2>
ΑΘΗΝΑΣ

Α ' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Τα φτερά της αγάπης. 6.30-8.45-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Το παιχνίδι. 6.00-8.30-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Το τσακάλι. 5.50-8.30-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Το παιχνίδι. 6.00-8.30-10.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Οι στρατιώτες του σύμπαντος. 6.00-8.30-11.00 μ.μ.

ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Τιτανικός. 3.00-6.45-10.30 μ.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Άντρες με τα
όλα τους (Κ.). 5.00-7.00-9.00-11.00 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Τιτανικός. 6.15-10.00 μ.μ. 
ΑΘΗΝΑΙΟΝ CINEPOLIS PHILIPS 2. Τιτανικός. 3.00-6.45-10.30 μ.μ.

ΑΘΗΝΑΙΟΝ CINEPOLIS PHILIPS 3. Mad City. 6.00-8.30-10.45 μ.μ.

ΑΘΗΝΑΙΟΝ CINEPOLIS PHILIPS 4. Άντρες με τα όλα τους (Κ.). 5.00-7.00-9.00-11.00 μ.μ.

ΑΙΓΛΗ (Οδός Κύπρου 57 πλ. Εσπερίδων Γλυφάδα ~ 8982.929 Dolby Stereo Air
Condition). Ο αδελφός μου κι εγώ. 7.00-9.00-11.00 μ.μ.

ΑΛΕΞΑΝΔΡΑ (Καλλιθέα ~ 9560.306 Dolby Stereo SR). Οι στρατιώτες του σύμπαντος.
6.00-8.30-11.00 μ.μ.

ΑΛΕΞΑΝΔΡΑ NESCAFE (Ο κιν/φος του 2000 πλήρως ανακαινισμένος. Πατησίων ΟΤΕ ~
8219.298-8832.666 Dolby Stereo Air Condition S.R.). Ξέφρενες νύχτες.
5.00-8.00-11.00 μ.μ.

ΑΛΟΗ (Άγ. Λουκάς - Πατησίων Ιακωβάτων 25 ~ 2286.978-2237.660 Dolby Stereo).
Τζέιμς Μποντ πράκτωρ 007: Το αύριο ποτέ δεν πεθαίνει. 6.20-8.40-10.50 μ.μ.

ΑΛΦΑΒΙΛ BAR CINEMA (Τέρμα Μαυρομιχάλη ~ 6460.521 Dolby Stereo). Ο επισκέπτης
του χειμώνα. 6.45-8.50-11.00 μ.μ. 
ΑΜΠΕΣΕ (Οδός Βουλιαγμένης ~ 9011.063 Dolby Stereo). Τιτανικός. 5.45-9.30 μ.μ.

ΑΝΔΟΡΑ (Σεβαστ/πόλεως 117 πλησ. Ερ. Σταυρού ~ 6480.796 - 6498.631 Dolby Stereo
SR). Τζέιμς Μποντ πράκτωρ 007: Το αύριο ποτέ δεν πεθαίνει. 6.20-8.40-11.00 μ.μ.

ΑΝΕΣΙΣ (Τέρμα Αμπελοκήπων ~7782.316 - 7785.449 Dolby Stereo). Το τσακάλι.
5.50-8.30-11.00 μ.μ.

ΑΝΝΑ ΝΤΟΡ (Γλυφάδα ~ 8946.617 Dolby Stereo). Οι στρατιώτες του σύμπαντος.
6.00-8.30-11.00 μ.μ.

ΑΠΟΛΛΩΝ RENAULT (Οδός Σταδίου ~ 3236.811 Dolby Digital Air Condition).
Βασιλική. 5.40-8.10-10.40 μ.μ.

ART STUDIO CINEMA (Πλατ. Αμερικής ~ 8653.300 Dolby Stereo). Βασιλική.
5.45-8.25-11.00 μ.μ. 
ΑΣΣΟΣ - ΟΝΤΕΟΝ ΑΒΑΝΑ (Λεωφόρος Κηφισίας 234 - Κολέγιο ~ 6715.905 - Dolby
Stereo R-S). Άντρες με τα όλα τους (Κ.). 7.00-9.00-11.00 μ.μ.

ΑΣΣΟΣ - ΟΝΤΕΟΝ ΑΣΤΕΡΙΑ (Κηφισίας 334 ~ 6208.521 - Dolby Stereo Digital).
Τιτανικός. 6.20-10.10 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 1 (Πλατεία Αμερικής ~ 8674.252 Dolby Stereo RS).
Τιτανικός. 5.45-9.30 μ.μ.

ΑΣΣΟΣ - ΟΝΤΕΟΝ ΑΤΤΙΚΑ 2 (Πλατεία Αμερικής ~ 8674.252 Dolby Stereo). Άντρες με
τα όλα τους (Κ.). 5.00-7.00-9.00-11.00 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 1 (Λεωφ. Κηφισίας 215 - Μαρούσι ~ 6128.993 Dolby Stereo
SR Air Condition). Τιτανικός. 5.45-9.30 μ.μ.

ΑΣΣΟΣ - ΟΝΤΕΟΝ ΜΑΡΟΥΣΙ 2. Το τσακάλι. 5.00-7.40-10.15 μ.μ. 
ΑΣΣΟΣ - ΟΝΤΕΟΝ ΟΠΕΡΑ 1 (Οδός Ακαδημίας 57 ~ 3622.683 Dolby Stereo Digital
Sound). Άντρες με τα όλα τους (Κ.). 4.40-6.40-8.40-10.40 μ.μ.

ΑΣΣΟΣ - ΟΝΤΕΟΝ ΟΠΕΡΑ 2 (Οδός Ακαδημίας 57 ~ 3622.683 Dolby Stereo). Ξέφρενες
νύχτες. 4.30-7.30-10.30 μ.μ.

ΑΣΣΟΣ - ΟΝΤΕΟΝ ΡΑΔΙΟ ΣΙΤΥ (Πατησ. Στ. Λυσιατρείο ~ 8674.832 Dolby Stereo).
Τιτανικός. 6.30-10.15 μ.μ.

ΑΣΣΟΣ - ΟΝΤΕΟΝ ΤΡΟΠΙΚΑΛ (Καλλιθέα ~ 9594.422 Dolby Stereo Digital Sound).
Τιτανικός. 6.15-10.00 μ.μ.

ΑΣΤΟΡ - NESCAFE (Πλήρως ανακαινισμένος, οδός Σταδίου ~ 3231.297 Dolby Stereo
SR). Το τσακάλι. 5.10-7.50-10.30 μ.μ.

ΑΣΤΡΟΝ - LIPTON (Τέρμα Αμπελοκήπων ~ 6922.614 Dolby Stereo SR). Ξέφρενες
νύχτες. 5.00-8.00-11.00 μ.μ.

ΑΣΤΥ (Οδός Κοραή ~ 3221.925 Dolby Stereo). Η νύχτα του κυνηγού.
6.30-8.30-10.30 μ.μ.

ΑΤΛΑΝΤΙΣ (Λ. Βουλιαγμένης Πλατεία Καλογήρων ~ 9711.511 Dolby Stereo SR - Air
Condition). Οι στρατιώτες του σύμπαντος. 5.20-7.50-10.20 μ.μ.

ΑΤΤΑΛΟΣ (Νέα Σμύρνη ~ 9331.280 Dolby Stereo SR - Air Condition). Ξέφρενες
νύχτες. 7.15-10.30 μ.μ.

ΑΤΤΙΚΟΝ Renault (Οδ. Σταδίου ~ 3228.821 Dolby Digital Air Condition).
Τιτανικός. 6.15-10.00 μ.μ.

ΑΦΑΙΑ (Καλλιθέα ~ 9595.534 Dolby Stereo). Βασιλική. 6.10-8.45-11.05 μ.μ.

CINERAMA (οδός Αγ. Κυριακής 30, Π. Φάληρο ~ 9303.593 - 9303.595 Dolby Stereo
RS). Τιτανικός. 6.15-10.00 μ.μ.

VILLAGE CENTRE Αίθουσα 1. (Φραγκοκλ/σιάς ή - Γρανικού, Μαρούσι, ~ 6805.950,
090-232322 (Mediatel 46 δρχ. 15'') D, SRD, DTS). Τιτανικός. 11.00-15.15-19.15-23.30.

VILLAGE CENTRE Αίθουσα 2. Mad City. 11.20-14.00-16.40-19.20-22.00-00.40.

VILLAGE CENTRE Αίθουσα 3. Οι στρατιώτες του σύμπαντος.
11.15-14.00-16.45-19.30-22.15-01.00. Πέμ.: 11.15-14.00-19.30-22.15-01.00.

VILLAGE CENTRE Αίθουσα 4. Τζέιμς Μποντ πράκτωρ 007: Το αύριο ποτέ δεν
πεθαίνει. 11.45-14.30-17.30-20.15-22.50-01.20.

VILLAGE CENTRE Αίθουσα 5. Η επίλεκτη. 13.15-16.15-19.00-21.45-00.45.

VILLAGE CENTRE Αίθουσα 6. Ξέφρενες νύχτες. 11.30-14.45-18.00-21.15-00.30.

VILLAGE CENTRE Αίθουσα 7. Τιτανικός. 16.00-20.00-00.00. Μόνος στο σπίτι
3. 11.00-13.30.

VILLAGE CENTRE Αίθουσα 8. Τιτανικός. 12.00-16.00-20.00-00.00.

VILLAGE CENTRE Αίθουσα 9. Το τσακάλι. 11.30-14.15-17.00-19.45-22.30-01.15.

VILLAGE CENTRE Αίθουσα 10. Άντρες με τα όλα τους. 12.00-14.15-16.30-18.45-21.00-23.15-01.30.

ΓΑΛΑΞΙΑΣ Αρχή Λ. Μεσογείων - Αμπελ. ~ 7773.319 Dolby Stereo. S.R. Air
Condition digital). Οι στρατιώτες του σύμπαντος. 6.00-8.30-11.00 μ.μ.

ΓΛΥΦΑΔΑ (Ζέππου και Ξενοφώντος, Γλυφάδα ~ 9650.318 Dolby Digital ταράτσα). Το
τσακάλι. 5.50-8.30-11.00 μ.μ.

ΔΑΝΑΟΣ - TELESTET (Πλήρως ανακαινισμένος. Λεωφ. Κηφ. - Πανόρμου ~ 6922.655
Dolby Stereo SR Digital, διαθέτει πάρκινγκ). Βασιλική. 5.30-8.15-11.00 μ.μ.

ΔΙΑΝΑ (Πλήρως ανακαινισμένος Ηλεκτ. Σταθμός Μαρούσι ~ 8028.587 Dolby Stereo).
Οι στρατιώτες του σύμπαντος. 5.30-8.00-10.30 μ.μ. 
ΕΛΛΗ (Οδός Ακαδημίας ~ 3632.789 Dolby Stereo). Το τέλος της βίας.
5.15-7.45-10.15 μ.μ.

ΕΜΠΑΣΣΥ - ALPHA CARD (Πατριάρχου Ιωακείμ 5 - Κολωνάκι ~ 7220.903 Dolby Stereo
SR). Mad City. 5.40-8.05-10.30 μ.μ.

ΕΤΟΥΑΛ (Πλατεία Δαβάκη - Καλλιθέα ~ 9510.042 - 9592.611 Dolby Stereo Air
Condition). Το τσακάλι. 5.50-8.30-11.00 μ.μ.

ΖΙΝΑ (Λεωφ. Αλεξάνδρας στάση Σόνια ~ 6422.714 Dolby Stereo). Άντρες με τα όλα
τους (Κ.). 7.00-9.00-11.00 μ.μ.

ΙΛΙΟΝ - Cinema (Τροίας Πατησίων - στάση Αγγελοπούλου ~ 8810.602 Dolby Stereo).
Το τέλος της βίας. 6.10-8.40-11.00 μ.μ.

INTEAL (Πανεπ/μίου 46 ~ 3826.720 Dolby Digital). Οι στρατιώτες του σύμπαντος.
5.10-7.50-10.30 μ.μ.

INTEAL ΜΑΡΟΥΣΙ (Λεωφόρος Κηφισίας 215 ~ 6129.169 Dolby Stereo). Mad City.
5.40-8.00-10.35 μ.μ.

ΚΑΛΥΨΩ (Δημ. Σταδίου - Καλυψούς Καλλιθέα ~ 9510.950 - 9510.909 Dolby Stereo).
Άντρες με τα όλα τους (Κ.). 5.00-7.00-9.00-11.00 μ.μ.

ΚΗΦΙΣΙΑ CINEMAX ERICSSON 1 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Οι στρατιώτες του σύμπαντος.
5.00-7.40-10.35 μ.μ.

ΚΗΦΙΣΙΑ CINEMAX ERICSSON 2 (Λεωφ. Κηφισίας 245 (ΖΗΡΙΝΕΙΟ) ~ 6233.567,
6232.808, Dolby Digital, Air Cond., πάρκινγκ). Ξέφρενες νύχτες.
4.40-7.40-10.55 μ.μ.

ΚΗΦΙΣΙΑ CINEMAX ERICSSON 3 (Δροσίνη 16, Κηφισιά ~ 6231.601-602 Dolby Stereo,
Air Condition). Mad City. 5.45-8.15-10.55 μ.μ.

ΚΟΡΟΝΕΤ (Υμηττού - Φρύνης 11 Παγκράτι ~ 7264.767 - 9029.964 Dolby Stereo).
Τιτανικός. 6.15-10.00 μ.μ.

ΜΑΡΓΑΡΙΤΑ 1 (Πλατεία Δαβάκη, Καλλιθέα ~ 9568.370 Dolby Stereo). Mad City.
6.00-8.15-10.30 μ.μ.

ΜΑΡΓΑΡΙΤΑ 2 (Πλατεία Δαβάκη, Καλλιθέα ~ 9568.370 Dolby Stereo). Ο αδελφός μου
κι εγώ. 7.00-9.00-11.00 μ.μ.

ΜΑΡΓΑΡΙΤΑ 3 (Πλατεία Δαβάκη, Καλλιθέα ~ 9568.370 Dolby Stereo). Η επίλεκτη.
5.30-8.00-10.40 μ.μ.

ΜΕΤΑΛΛΙΟΝ (Παγκράτι ~ 7511.515 Dolby Stereo). Οι στρατιώτες του σύμπαντος.
5.20-7.50-10.20 μ.μ.

ΜΕΤΡΟΠΟΛΙΤΑΝ (Λεωφ. Βουλιαγμένης - Πλ. Καλογήρων ~ 9706.010 Dolby Stereo).
Άντρες με τα όλα τους. 4.20-6.20-8.20-10.20 μ.μ.

ΜΠΡΟΝΤΓΟΥΑΙΗ (Πατησίων - Αγ. Μελετίου ~ 8620.232 Dolby Stereo). Ο αδελφός μου
κι εγώ. 6.40-8.50-11.00 μ.μ.

ΝΑΝΑ (Οδός Βουλιαγμένης ~ 9711.285 Dolby Stereo Digital). Το τσακάλι.
5.10-7.50-10.30 μ.μ. 
ΝΙΡΒΑΝΑ (Λεωφ. Αλεξάνδρας ~ 6469.398, Dolby Stereo). Mad City. 6.30-8.45-11.00 μ.μ.

ΟΡΦΕΥΣ (Αρτέμωνος 57 - Άγ. Ιωάννης Βουλιαγμένης ~ 9019.724 Dolby Surround).
Βασιλική. 5.20-8.00-10.20 μ.μ.

ΟΣΚΑΡ (Αχαρνών 330 - Κάτω Πατήσια ~ 2281.563 Dolby Stereo). Οι στρατιώτες του
σύμπαντος. 6.00-8.30-11.00 μ.μ.

ΠΑΛΑΣ (Παγκράτι ~ 7515.434, Dolby Stereo). Τα φτερά της αγάπης.
6.30-8.35-10.45 μ.μ.

ΠΛΑΖΑ (Πλήρως ανακαινισμένο. Λεωφ. Κηφισίας Φλόκα ~ 6921.667 - 6917.722 Dolby
Stereo, Air Condition). Το τέλος της βίας. 6.00-8.30-11.00 μ.μ.

ΠΤΙ ΠΑΛΑΙ (Βασιλέως Γεωργίου Β' ­ Ριζάρη ~ 7291.800 - 7243.707, Dolby
Stereo.). Άντρες με τα όλα τους (Κ.). 6.30-8.30-10.30 μ.μ.

ΣΟΦΙΑ (Αργυρούπολη ~ 9927.447-9917.094, Dolby Stereo). Mad City.
6.00-8.15-10.30 μ.μ.

ΣΠΟΡΤΙΓΚ (Νέα Σμύρνη ~ 9333.820). Οι στρατιώτες του σύμπαντος. 6.00-8.30-11.00 μ.μ.

ΤΙΤΑΝΙΑ-Cinemax (Πανεπιστημίου - Θεμιστοκλέους ~ 3811.147, Dolby Stereo Air
Condition). Mad City. 3.50-5.50-8.05-10.20 μ.μ.

ΤΡΙΑ ΑΣΤΕΡΙΑ 1 (Νέο Ηράκλειο ~ 2826.873, 2825.607, Dolby Stereo Digital SR).
Τιτανικός. 6.15-10.00 μ.μ.

ΤΡΙΑ ΑΣΤΕΡΙΑ 2 (Νέο Ηράκλειο ~ 2826.873, 2825.607, Dolby Stereo Digital SR).
Άντρες με τα όλα τους (Κ.). 4.20-6.20-8.20-10.20 μ.μ.

ΤΡΙΑΝΟΝ (Πλήρως ανακαινισμένο, Πατησίων - Κοδριγκτώνος ~ 8222.702 - 8215.469
Dolby Stereo Digital). Mad City. 6.30-8.45-11.00 μ.μ.

ΦΑΛΗΡΟ 1 (Ζησιμοπούλου - Αγ. Τριάδας Π. Φάληρο ~ 9823.657 Dolby Stereo). Οι
στρατιώτες του σύμπαντος. 5.30-8.10-10.50 μ.μ.

ΦΑΛΗΡΟ 2 (Ζησιμοπούλου - Αγ. Τριάδας Π. Φάληρο ~ 9823.657 Dolby Stereo). Mad
City. 5.40-8.00-10.35 μ.μ.

ΦΙΛΙΠ - CINEMAX (Πλατεία Αμερικής, Θάσου 11 ~ 8612.476 - 8647.444 Dolby
Stereo). Το υποβρύχιο. 7.00-10.45 μ.μ.

ΦΟΙΒΟΣ (Περιστέρι ~ 5711.105 Dolby Stereo). Τιτανικός. 6.30-10.15 μ.μ.

*

ΗΜΙΚΕΝΤΡΙΚΟΙ

ΑΘΗΝΑ (Αγ. Ανάργυροι ~ 2618.290 Dolby Stereo Digital SR). Τιτανικός. 5.45-9.30 μ.μ.

ΑΝΤΑΜΣ (Αιγάλεω ~ 5989.226 Dolby Stereo). Τιτανικός. 5.45-9.30 μ.μ.

ΒΥΖΑΝΤΙΟ (Αιγάλεω ~ 5985.071). Ένας Αμερικανός λυκάνθρωπος στο Παρίσι.
6.30-8.30-10.30 μ.μ.

ΚΙΝΗΜΑΤΟΓΡΑΦΙΚΟ ΤΜΗΜΑ ΦΟΙΤ. ΕΣΤΙΑΣ ΕΜΠ (Ζωγράφου - Τέρμα λεωφ. 222, ~
7793.515-18). Ώρα 9.00 μ.μ. Τρίτη: Ο καθηγητής Αννίβα. Παρ. Κόκκινος ψαλμός
του Γιάντσο.

*

ΠΡΟΑΣΤΙΩΝ

ΑΛΙΚΗ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Νέα Μάκρη, ~ 0294.99760). Η αίσθηση της Σμίλα
στο χιόνι. 8.30 μ.μ.

ΑΡΤΕΜΙΣ ΔΗΜΟΤΙΚΟΣ ΚΙΝ/ΦΟΣ (Μαρκόπουλο ~ 0299-23924 Dolby Stereo). Δευτέρα.
Κιν/κή Λέσχη. Τρίτη 7.00 μ.μ. Μόνος στο σπίτι 3 (Κ.). 9.30 μ.μ.: Ο ειρηνοποιός.

ΜΕΛΙΝΑ ΚΙΝΗΜΑΤΟΘΕΑΤΡΟ (Λεωφ. Φυλής 52 - Καματερό ~ 2688.574). Η επίλεκτη.
5.30-7.45-10.15 μ.μ.

ΠΑΛΛΑΣ (Ελευσίνα ~ 5546.990 - 5561.632 Stereo Surround). Τιτανικός. 5.40-9.30 μ.μ.

ΠΟΛ/ΚΟ ΚΕΝΤΡΟ Δ. ΚΡΑΝΙΔΙΟΥ ΚΙΝ/ΦΟΣ ΟΣΚΑΡ (Κρανίδι ~ 093246441). Μόνο Πέμπ.-Κυρ.

ΡΑΦΗΝΑ ΣΙΝΕ ΠΑΝΟΡΑΜΑ (Λύκειο) ΜΑΜΙΔΑΚΗΣ (Ραφήνα ~ 244444-26281). Μόνο
Πέμπ.-Κυρ. 8.30 μ.μ.

*

ΠΕΙΡΑΙΑ

Α ' ΠΡΟΒΟΛΗΣ

ΑΝΕΣΙΣ (Σαλαμίνα ~ 4640.408). Μόνο Παρ.-Κυρ.

ΑΣΣΟΣ - ΟΝΤΕΟΝ ΑΠΟΛΛΩΝ (Πασαλιμάνι ~ 4297.502 - Dolby Stereo). Τιτανικός.
6.00-9.45 μ.μ.

ΑΤΤΙΚΟΝ ΔΗΜΟΤΙΚΟΣ ΚΙΝΗΜΑΤΟΓΡΑΦΟΣ (Πλ. Αγ. Κωνσταντίνου - Ηρώων Πολυτεχνείου ~
4175.897 Dolby Stereo). Οι στρατιώτες του σύμπαντος. 5.30-8.00-10.30 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ (Κύπρου 7, Αγ. Ιωάννης Ρέντης ~4833.453). Η
επίλεκτη. 5.00-7.45-10.30 μ.μ.

ΔΗΜΟΤΙΚΟ ΚΙΝΗΜΑΤΟΘΕΑΤΡΟ ΟΝΕΙΡΟ STUDIO (Κύπρου 7 - πλ. Αγ. Ρέντη ~ 4833.453). Η
επίλεκτη. 5.00-7.45-10.30 μ.μ.

ΔΗΜΟΤΙΚΟΣ ΚΙΝ/ΦΟΣ ΚΕΡΑΤΣΙΝΙΟΥ (Μικράς Ασίας 24 - Παπαναστασίου όπισθεν
Δημαρχείου ~ 4615.767). Παράφορα ερωτευμένοι. 7.00-9.00 μ.μ.

ΔΗΜΟΤΙΚΟΣ ΚΙΝ/ΦΟΣ ΡΕΞ (Αγ. Διονύσιος ~ 4626.484). Μόνος στο σπίτι 3. 5.00-6.50
μ.μ. Ο κύριος με τα γκρι. 8.40-10.30 μ.μ.

ΔΗΜΟΤΙΚΟΣ ΜΟΣΧΑΤΟΥ ΣΙΝΕ ΚΗΠΟΣ (Ηλεκτρικός σταθμός ~ 4816.276). Διάφορες
καλλιτεχνικές εκδηλώσεις.

ΖΕΑ (Πασαλιμάνι ~ 4521.388 Dolby Stereo Air Condition). Το τσακάλι.
5.10-7.50-10.30 μ.μ.

ΠΛΕΙΑΔΕΣ ΠΝΕΥΜΑΤ. ΚΕΝΤΡΟ ΔΗΜ. ΚΟΡΥΔΑΛΛΟΥ (Γρ. Λαμπράκη και Ταξιαρχών, ~
4970.475). Δευτέρα 8.30 μ.μ.: Ελληνική ταινία. Τετάρτη ώρα 8.30 μ.μ.: Τόμμυ.

ΣΙΝΕΑΚ ΔΗΜΟΤΙΚΟΣ ΚΙΝΗΜ/ΦΟΣ (Πλατεία Δημαρχείου, ~ 4225.653 Dolby Stereo Air
Condition). Mad City. 5.50-8.05-10.20 μ.μ.

ΧΑΪΛΑΪΦ (Πλατεία Δημαρχείου, ~ 4120.524 Dolby Stereo). Άντρες με τα όλα τους
(Κ.). 4.30-6.30-8.30-10.30 μ.μ.

ΧΑΪΛΑΪΦ STUDIO (Πλατεία Δημαρχείου ~ 4120.524 Dolby Stereo) Τζέιμς Μποντ
πράκτωρ 007: Το αύριο ποτέ δεν πεθαίνει. 5.50-8.10-10.30 μ.μ.

*

ΘΕΣΣΑΛΟΝΙΚΗΣ

Α ' ΠΡΟΒΟΛΗΣ

ΑΘΗΝΑΙΟΝ (~ 832.060 Dolby Stereo). Mad City. 6.00-8.15-10.30 μ.μ.

ΑΛΕΞΑΝΔΡΟΣ (~ 257.255 Dolby Stereo). Mad City. 6.30-8.45-11.00 μ.μ.

ΑΝΑΤΟΛΙΑ (~ 284.204 & 242.771 Digital Sound). Το τσακάλι. 6.00-8.30-11.00 μ.μ.

ΑΡΙΣΤΟΤΕΛΕΙΟΝ (~ 262.051 Dolby Stereo). Ξέφρενες νύχτες. 5.00-8.00-11.00 μ.μ.

ΒΑΚΟΥΡΑ (~ 283.777 Dolby Stereo). Η νύχτα του κυνηγού. 7.00-9.00-11.00. /
Παιδικές παραστάσεις Σάββατο και Κυριακή ώα 16.00 1) Φίμπερ ο άσσος των
γηπέδων, 2) Ο μαγικός κόσμος του Άντερσεν, 3) Ο Πέτρος και ο λύκος / Χίλιες
και μια νύχτες ενός ερωτευμένου μάγειρα. Παρασκευή έως Κυριακή.

VILLAGE CENTRE Αίθουσα 1 (~ 473.333 11ο χλμ. Λεωφ. Θεσσαλονίκης -
Αεροδρομίου): Άντρες με τα όλα τους. Παρ.-Σάβ. Κυρ.-Πέμπ.: 12.00-14.15-16.30-18.45-21.00-23.15-01.30.

VILLAGE CENTRE Αίθουσα 2. Ο Ηρακλής πέρα από το μύθο. Παρ.-Σάβ.: 11.30-13.30.
Κυρ.-Πέμ.: 10.45-12.45. / Ξέφρενες νύχτες. Παρ.-Σάβ.: 15.30-18.45-22.0-01.15.
Κυρ.-Πέμ.: 14.45-18.00-21.15-00.30

VILLAGE CENTRE Αίθουσα 3. Μόνος στο σπίτι Νο 3. Παρ.-Σάβ.: 10.45-13.00.
Κυρ.-Πέμπ.: 12.00-14.30. / Τζέιμς Μποντ πράκτωρ 007: Το αύριο ποτέ δεν
πεθαίνει. Παρ. & Σάβ.: 15.30-18.00-20.40-23.15-01.45. Κυρ-Πέμ.: 17.20-20.00-22.40-01.10.

VILLAGE CENTRE Αίθουσα 4. Mad City. Παρ.-Σάβ.:
11.20-14.00-16.45-19.30-22.15-00.50. Κυρ.-Πέμπ.: 11.20-14.00-16.40-19.20-22.00-00.40.

VILLAGE CENTRE Αίθουσα 5. Τιτανικός. Παρ.-Σάβ.: 13.00-17.00-21.00-01.00.
Κυρ.-Πέμ.: 11.00-15.15-19.15-23.30.

VILLAGE CENTRE Αίθουσα 6. Στρατιώτες του σύμπαντος. Παρ.-Σάβ.:
11.45-14.45-17.30-20.15-23.00-01.45. Κυρ.-Πέμπ.: 11.15-14.00-16.45-19.30-22.16-01.00.

VILLAGE CENTRE Αίθουσα 7. Τιτανικός. Παρ.-Σάβ.: 12.00-16.00-20.00-00.00.
Κυρ.-Πέμ.: 12.15-16.15-20.15-00.15

VILLAGE CENTRE Αίθουσα 8. Βασιλική. Παρ.-Σάβ.: 11.00-13.40-16.20-19.00-21.40.
Δευτ.-Πέμ.: 11.00-13.40-16.20-19.00-21.40-00.15. / In & Aout / Πάνω Κάτω.
Παρ. & Σάβ.: 00.20. Κυρ.: 00.15.

VILLAGE CENTRE Αίθουσα 9. Το τσακάλι. Παρ.-Σάβ.:
11.30-14.15-17.00-19.45-22.45-01.30. Κυρ.-Πέμπ.: 11.30-14.15-17.00-19.45-22.30-01.15.

ΓΑΛΑΞΙΑΣ (~ 817.010 Dolby Stereo). Πυροβολημένο ψάρι. 6.30-8.45-11.00 μ.μ..

ΕΓΝΑΤΙΑ (~ 225.172 Dolby Digital). Τιτανικός. 6.30-10.30. Παρ.-Κυρ.:
3.00-6.30-10.30 μ.μ..

ΕΣΠΕΡΟΣ 1 (~ 235.304 και 265.544 Dolby Stereo). Στρατιώτες του σύμπαντος.
6.00-8.30-11.00 μ.μ.

ΕΣΠΕΡΟΣ 2 (~ 235.304 και 265.544 Dolby Stereo). Το παιχνίδι ­ The game.
6.00-8.30-11.00 μ.μ.

ΚΑΠΙΤΟΛ (~ 815.570 Dolby Stereo). Τιτανικός. 3.30-7.15-11.00 .μ.μ. Σάβ.-Κυρ.:
12.00-3.30-7.15-11.00 μ.μ.

ΚΟΛΟΣΣΑΙΟΝ (~ 831.565). Το τσακάλι. 6.00-8.30-11.00 μ.μ.

ΛΑΟΥΡΑ (~ 819.935 Dolby Stereo). Βασιλική. 6.00-8.30-11.00 μ.μ.

ΜΑΚΕΔΟΝΙΚΟΝ (~ 261.727 Dolby Stereo). Ξέφρες νύχτες. 6.00-8.45-11.30 μ.μ.

ΜΕΤΡΟΠΟΛΙΤΑΝ (~ 824.244 Dolby Stereo). Τιτανικός. 6.45-10.30. Παρ.-Κυρ.:
3.00-6.45-10.30 μ.μ.

ΝΑΥΑΡΙΝΟΝ (~ 225.152 Dolby Stereo). Άντρες με τα όλα τους.
5.00-7.00-9.00-11.00 μ.μ. Παρ.-Σάβ..: 5.00-7.00-9.00-11.00-01.00 μ.μ..

ΟΛΥΜΠΙΑΣ (~ 217.336). Θέατρο: Θίασος Στάθη Ψάλτη: Ο πιο αστείος εραστής.

ΠΑΛΛΑΣ (~ 278.515 Dolby Stereo). Στρατιώτες του σύμπαντος. 6.00-8.30-11.00 μ.μ.

ΡΑΔΙΟ ΣΙΤΥ (~ 824.970 Digital Sound). Στρατιώτες του σύμπαντος.
6.00-8.30-11.00 μ.μ. / Ο Ηρακλής πέρ από τον μύθο (στα ελληνικά Σάβ.-Κύρ.: 16.30).

ΤΙΤΑΝΙΑ 1 (~ 520.040 Οδός Λαγκαδά). Στρατιώτες του σύμπαντος.
3.30-6.00-8.30-11.00 μ.μ.

ΤΙΤΑΝΙΑ 2 (~ 520.040 Οδός Λαγκαδά). Ο Ηρακλής πέρα από τον μύθο στα ελληνικά
3.00-5.00 μ.μ. Κυρ.: 11.00-1.00-3.00-5.00 μ.μ. Ένας Αμερικανός λυκάνθρωπος στο
Παρίσι. 7.00-9.00-11.00 μ.μ.

ΦΑΡΓΚΑΝΗ (~ 213.929 Dolby Stereo). Ο αδελφός μου κι εγώ. 7.00-9.00-11.00 μ.μ.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: P10</CAT>
<ED>
Κωδικός άρθρου: A16067P101</ED>
<ID>
ID:131489

</ID><URL>http://ta-nea.dolnet.gr/neaweb/neafile.print_unique?e=A&f=16067&m=P10&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Το «έγκλημά» της βαρύτατο. 2. Διακρίνεται με δυσκολία. ­
Χρησιμοποιείται τον χειμώνα (αντίστρ.). 3. Κοινή ονομασία φυτού ή του
καρπού του. 4. Επίρρημα που συνηθίζουν οι Κρητικοί. ­ Αρχαίος δήμος της
Αττικής. 5. Μηχανικές οι κινήσεις του. ­ Μουσική νότα. 6.
Συμφωνικό έργο του Ιγκόρ Στραβίνσκι. ­ «Θυμήσου τα... σου και συμπάθα τα
παιδιά σου», λέει μια παροιμία. 7. Πόλη της Σερβίας. ­ Βρίσκεται σε
μειονεκτική θέση (αιτ.). 8. Εκφράζουν υπεροχή στην ποιότητα. ­ Κάνουν
το άσπρο... μαύρο. 9. Συχνά είναι δίχρωμη (γεν.).

ΚΑΘΕΤΑ

1. Απεκάλυψε τη συνωμοσία του Κατιλίνα (αιτ.). 2. Αναπάντεχη τις
περισσότερες φορές (γεν.). 3. Τμήμα του πυροβόλου όπλου (γεν.).
4. Σύμφωνα από τα... σύμφωνα. 5. Αραβική ονομασία της Συρίας. ­
Αναφέρονται και αυτά τα δίκτυα. 6. Οι τρόποι τους σκλαβώνουν. 7.
Και έτσι οι κυνικοί. ­ Επικίνδυνα για την αεροπλοΐα. 8. Αρέσουν στα
παιδιά. 9. Άδικη, σύμφωνα με μια έννοια (αντίστρ.). ­ Κατάληξη
αρσενικών ονομάτων.

ΛΥΣΗ (16/2/98)

ΟΡΙΖΟΝΤΙΑ: 1. ΑΔΕΣΜΕΥΤΑ 2. ΛΕΣΧΗ - ΛΟΚ 3. ΑΝΟΗΣΙΑ
4. ΡΩ - ΟΣΜΗ 5. ΚΑΜΥ - ΥΣ 6. ΙΚΕΤΙΔΕΣ 7. ΝΕΡΑ -
ΑΡΤΙ 8. Ο ΝΑΡΓΙΛΕΣ 9. ΙΑΣΙΜΑ - ΣΑ. ΚΑΘΕΤΑ: 1. ΑΛΑΡΓΙΝΟΙ
2. ΔΕΝΩ - ΚΕΝΑ 3. ΕΣΟ - ΚΕΡΑΣ 4. ΣΧΗΜΑΤΑΡΙ 5. ΣΗΜ
- ΜΙ - ΜΓ 6. ΙΟΥΔΑΙΑ 7. ΥΛΑΣ - ΕΡΛ 8. ΤΟ - ΜΥΣΤΕΣ
9. ΑΚΤΗΣ - ΙΣΑ.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: P10</CAT>
<ED>
Κωδικός άρθρου: A16067P102</ED>
<ID>
ID:131524

</ID><URL>http://ta-nea.dolnet.gr/neaweb/neafile.print_unique?e=A&f=16067&m=P10&aa=2</URL></REF>


Article

<CATEGORY>vin15</CATEGORY>

 <H2>ΘΕΑΤΡΑ
</H2>
ΑΘΗΝΑ (Δεριγνύ 10 ­ Πατησίων, ~ 82.38.698, 82.37.330). «Ταξίδι μιας μεγάλης
μέρας μέσα στη νύχτα» του Γ. Ο' Νιλ Λάσκαρη, Θεοδωρακόπουλος.

ΑΘΗΝΩΝ (Βουκουρεστίου 10 ­ Πανεπιστημίου, ~ 32.35.524). «Μικρές αλεπούδες» της
Λ. Χέλμαν Μαραγκού, Χρυσικάκος.

ΑΚΑΔΗΜΟΣ (Ιπποκράτους 17 ­ Ακαδημίας, ~ 36.25.119, 36.03.835). «Μπράβο
γιατρέ...» του Ρ. Κούνεϊ Ρώμας, Βλ. Κυριακίδης.

ΑΚΡΟΠΟΛ (Ιπποκράτους 9-11, ~ 36.43.700, 36.08.666). «Ήρθες σαν όνειρο» των Λ.
Μιχαηλίδη - Γ. Τζιώτη Βοσκόπουλος, Γκερέκου.

ΑΛΙΚΗ (Αμερικής 4, ~ 32.44.146). «Το κλουβί με τις τρελές» του Ζ. Πουαρέ
Μουστάκας, Φωκάς.

ΑΛΚΜΗΝΗ (Αλκμήνης 8, Γκάζι, όπισθεν Πειραιώς 127, ~ 34.28.583). «Υλικό
πολέμου» του Πλ. Καϊτατζή Δαβής, Δεμερτζή.

ΑΛΚΥΟΝΙΣ (Ιουλιανού 42-46 ­ Αριστοτέλους, ~ 88.15.402). «Ντα» του Χ. Λέοναρντ
Μεσσάλας, Γλυκοφρύδη.

ΑΛΑΜΠΡΑ (Στουρνάρη 53, Πολυτεχνείο, ~52.27.497, 52.44.400). «Ποπ κορν» του Μπ.
Έλτον Τζώρτζογλου, Λογοθέτης.

ΑΛΦΑ (Στουρνάρη ­ Πατησίων, ~ 52.38.742). «Ορφέας και Ευρυδίκη» του Ζ. Ανούιγ
Γ. Βούρος, Σταθακοπούλου.

ΑΜΙΡΑΛ (Αμερικής 10, ~ 36.39.385). «Ο παππούς έχει πίεση» της Δ. Παπαδοπούλου
Δ. Παπαδοπούλου, Μητρούσης.

ΑΜΟΡΕ - ΕΞΩΣΤΗΣ (Πριγκηποννήσων 10, ~ 64.68.009). «Το βρακί» του Κ. Στερνχάιμ
Σακελλαρίου, Δραγούμη.

ΑΜΟΡΕ - ΚΕΝΤΡΙΚΗ ΣΚΗΝΗ (Πριγκηποννήσων 10, ~ 64.68.009). «Βαλς, εξιτασιόν!»
της Ε. Πέγκα Ζαχαράκης, Ν. Ψαρράς.

ΑΜΦΙ-ΘΕΑΤΡΟ (Αδριανού 111, Πλάκα, ~ 32.33.644). «Απόψε αυτοσχεδιάζουμε» του Λ.
Πιραντέλο Ευαγγελάτος (σκηνοθ.), Τασοπούλου.

ΑΝΑΛΙΑ (Φραγκούδη 18-20, πίσω από το Πάντειο Πανεπιστήμιο, ~ 92.36.992). Αργεί.

ΑΝΑΛΥΤΗ (Αντωνιάδου 4, ~ 82.39.739). «Σε φιλώ στη μούρη» του Γ. Διαλεγμένου
Αναλυτή, Ρηγόπουλος.

ΑΝΟΙΞΗΣ (Γερμανικού 20, Μεταξουργείο, ~ 52.38.870). Αργεί.

ΑΝΟΙΧΤΟ (Κάλβου 70 - Γκύζη, ~ 64.45.749). «Προς Ελευσίνα» του Π. Μάτεσι Γ.
Μιχαηλίδης (σκηνοθ.), Χατζησάββας.

ΑΝΤΙΘΕΑΤΡΟ (Μοσχονησίων 36, πλατεία Αμερικής, ~ 85.61.168). «Οι δήμιοι στα
Σόδομα» (ντε Σαντ) των Μ. Ξενουδάκη - Κ. Πολυχρονοπούλου Ξενουδάκη, Πρωτονοταρίου.

ΑΠΛΟ ­ ΚΕΝΤΡΙΚΗ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). «Φεγγάρι για καταραμένους» του Γ. Ο' Νιλ Αντύπας
(σκηνοθ.), Λεμπεσόπουλος.

ΑΠΛΟ ­ ΝΕΑ ΣΚΗΝΗ (Χαρ. Τρικούπη 4, πίσω από το Πάντειο Πανεπιστήμιο, ~
92.29.605, 92.46.991). Αργεί.

ΑΠΟΘΗΚΗ (Σαρρή 40, Ψυρρή, ~ 32.53.153). «Αναμείνατε στο ακουστικό σας»
(Σάλγουιν) του Θ. Πετρόπουλου Μανέ, Χατζηπαναγιώτης.

ΑΠΟ ΜΗΧΑΝΗΣ (Ακαδήμου 13, Μεταξουργείο, ~ 52.35.716). «Φυλλωσιές» του Λ. Νορέν
Βαλαβανίδης, Κράλλη.

ΑΤΕΝΕΟΥΜ (Αμερικής 8, ~ 36.33.701). Αργεί.

ΑΤΤΙΣ (Λεωνίδου 7, Μεταξουργείο, ~ 52.26.260). Αργεί.

ΑΥΛΑΙΑ (Κουντουριώτου - 2ας Μεραρχίας, Πασαλιμάνι, Πειραιάς, ~ 42.96.414).
«Σουίτα γενεθλίων» του Ρ. Χόντον Παπαναστασίου, Γεωργίτσης.

ΑΥΛΩΝΙΤΗ (Βουκουρεστίου 1, ~ 33.13.321-3). «Ποιος ανακάλυψε την Αμερική;» της
Χρ. Σπηλιώτη Σπηλιώτη, Αν. Παπαθανασίου.

ΒΕΑΚΗ (Στουρνάρη 32, ~ 52.23.522). «Μπαμπάδες με ρούμι» των Θ. Παπαθανασίου -
Μ. Ρέππα Φασουλής, Ε. Γερασιμίδου.

ΒΕΜΠΟ (Καρόλου 18, ~ 52.21.767, 52.48.289). «Γκριζ» των Τζ. Τζέικομπς - Γ.
Κέισι Φραγκούλης, Βασιλοπούλου.

ΒΙΚΤΩΡΙΑ (Μαγνησίας 5 - 3ης Σεπτεμβρίου 119, ~ 82.33.125). «Καλή τύχη» του Γ.
Θεοδοσιάδη Σπαντίδας, Βλαντή.

ΒΡΕΤΑΝΙΑ (Πανεπιστημίου 7, ~ 32.21.579). Κεντρική Σκηνή. «Τρομεροί
γονείς» του Ζ. Κοκτό Παναγιωτοπούλου, Παπακωνσταντίνου. Δεύτερη
Σκηνή. «Η αίθουσα των διδασκόντων» της Λ. Βούτερς Βλησίδης, Δελαπόρτα.

ΓΚΛΟΡΙΑ (Ιπποκράτους 7, ~ 36.09.400). «Αινιγματικές παραλλαγές» του Ερ.-Εμ.
Σμιτ Καρράς, Γ. Κυρίτσης.

ΔΑΝΔΟΥΛΑΚΗ (Αγίου Μελετίου 61Α - Πατησίων, ~ 86.40.414, 86.40.452). «Μάστερ
κλας» του Τ. Μακ Νάλι Δανδουλάκη, Σοντάκη.

ΔΗΜΑΡΧΕΙΟ ΤΑΥΡΟΥ (Πειραιώς - Επταλόφου, 2ος όροφος, ~ 34.61.220, 34.62.101). Αργεί.

ΔΗΜΟΤΙΚΟ ΑΓΙΟΥ ΔΗΜΗΤΡΙΟΥ ΜΕΛΙΝΑ ΜΕΡΚΟΥΡΗ (Αγίου Δημητρίου 55). Αργεί.

ΔΗΜΟΤΙΚΟ ΚΕΡΑΤΣΙΝΙΟΥ (Μικράς Ασίας 24 - Παπαναστασίου, πίσω από το Δημαρχείο,
~ 46.15.767, 46.35.009). Αργεί.

ΔΗΜΟΤΙΚΟ ΠΕΙΡΑΙΑ (Αγίου Κωνσταντίνου 4, ~ 41.94.550). «Σαν ηφαίστειο που
ξυπνά» Άλκ. Πρωτοψάλτη.

ΔΙΑΝΑ (Ιπποκράτους 7, ~ 36.26.956). «Το βαλς των ταυρομάχων» του Ζ. Ανούιγ
Τσακίρογλου, Διαβάτη

ΔΙΑΥΛΟΣ (Δράκου 9, ~ 92.39.588). «Περπατώ εις το δάσος» της Στ. Μιχαηλίδου
«Θεατρικό Εργαστήρι του Δήμου Κερατσινίου».

ΔΙΘΥΡΑΜΒΟΣ (Λητούς 6, πλατεία Αγίας Λαύρας, Μαρούσι, ~ 61.42. 772). Αργεί.

ΔΙΟΝΥΣΙΑ (Αμερικής 10, ~ 36.12.500). «Προσοχή, δαγκώνει!», του Αλ. Γκέρνι
Ράντου, Μεντή.

ΕΘΝΙΚΗ ΛΥΡΙΚΗ ΣΚΗΝΗ («Ολύμπια», Ακαδημίας 59, ~ 36.12.461). Μουσικά Παραμύθια
του Δάσους (Κυρ.) «Η νυχτερίδα» του Γ. Στράους (Κυρ.) Εθνική Λυρική Σκηνή.

ΕΘΝΙΚΟ - ΚΕΝΤΡΙΚΗ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Λυσσασμένη γάτα» του Τ. Ουίλιαμς Κατρανίδης, Κομνηνού.

ΕΘΝΙΚΟ - ΚΟΤΟΠΟΥΛΗ / ΡΕΞ (Πανεπιστημίου 48, ~ 33.05.074). «Βίρα τις άγκυρες»
των Θ. Παπαθανασίου - Μ. Ρέππα Μπέζος, Κρούσκα.

ΕΘΝΙΚΟ - ΝΕΑ ΣΚΗΝΗ (Αγίου Κωνσταντίνου 24-26, ~ 52.23.242, 52.33.322).
«Σαλόνικα» της Λ. Πέϊτζ Αλεξανδράκης, Ν. Αγγελίδου.

28 (Μοσχονησίων 28, πλατεία Αμερικής, ~ 86.43.263, 86.56.853). «Τελευταία
απόδραση» του Μπ. Όουεν Μοντανάρη, Ε. Οικονόμου.

104 ΚΕΝΤΡΟ ΛΟΓΟΥ ΚΑΙ ΤΕΧΝΗΣ (Θεμιστοκλέους 104, ~ 38.02.056, 38.02.059).
«Νύχτες κωμωδίας» (stand up comedy) Σεραφείμ, Ζαραλίκος (εναλλασσόμενο ρεπερτόριο).

ΕΛΠΙΔΑΣ (Αριστοτέλους 53 - Σμύρνης, μεταξύ Ιουλιανού και Ηπείρου, ~
82.29.030). «Ο αρχισιδηρουργός» (Ονέ) της Έλ. Τσαλδάρη Ντούζος, Τσαλδάρη.

ΕΛΥΖΕ (Νυμφαίου 12, 1η στάση Ιλίσια, ~ 77.82.354). Αργεί.

ΕΜΠΡΟΣ - ΕΠΑΝΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Ο γυάλινος κόσμος» του Τ. Ουίλιαμς Ρ. Οικονομίδου, Κουρής.

ΕΜΠΡΟΣ - ΚΑΤΩ ΟΡΟΦΟΣ (Ρήγα Παλαμήδη 2, πλατεία Αγίων Αναργύρων, Ψυρή, ~
32.38.990). «Αγγέλα» του Γ. Σεβαστίκογλου Μπαντής (σκηνοθ.), Ταχτσόγλου.

ΕΝΑΣΤΡΟ (Δεληγιάννη 19 - Μπουμπουλίνας, πίσω από το Μουσείο, ~ 82.53.489).
«Νηρέας ο Βάρας» του Δ. Παπαχρήστου Γ. Αρμένης, Τζιραλίδου.

ΕΝΤΡΟΠΙΑ (Μεγάλου Αλεξάνδρου 114 - Καλυψούς, ~ 34.65.634). «Ο μασκοφόρος» του
Χ. Κράουσερ Καβουκίδη, Κρομμύδας.

ΕΞΑΡΧΕΙΩΝ (Θεμιστοκλέους 69, Εξάρχεια, ~ 33.00.879). Αργεί.

ΕΠΑΣΚΤ (Πανός 19Α - Θόλου, Πλάκα, ~ 32.15.654 ). Αργεί.

ΕΡΓΟΣΤΑΣΙΟ (Βουλιαγμένης 268 ~ 75.10.544). «Μπρου μπρα» του Στ. Μανωλακάκη
Δημ. Παπαδόπουλος, Γ. Οικονόμου.

ΕΡΕΥΝΑΣ (Ιλισίων 21, Ζωγράφου ~ 77.80.826). «Αγάπη και κατανόηση» του Τζ.
Πένχολ Ποταμίτης, Καστανάς.

ΗΒΗ (Σαρρή 27, Ψυρή ~ 32.12.263, 32.15.127). «Η Κυριακή των παπουτσιών» του Λ.
Λαζόπουλου Λαζόπουλος, Παλαντζίδης.

ΗΛΙΟΥ - ΚΑΤΩ ΧΩΡΟΣ (Φρυνίχου 10, Πλάκα ~ 32.31.591, 32.47.509). «Έξω, μπροστά
στην πόρτα» του Β. Μπόρχερτ Παπασπύρος, Δ. Βασιλειάδου.

ΗΜΕΡΑΣ - ΚΟΚΚΙΝΗ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~
69.29.090, 64.95.777). «Προ των Θερμοπυλών» του Π. Τακόπουλου Γιώρ.
Κυριακίδης, Γιαννικάκης.

ΗΜΕΡΑΣ - ΜΠΛΕ ΣΚΗΝΗ (Γεννηματά 20, τέρμα Πανόρμου, Αμπελόκηποι, ~ 69.29.090,
64.95.777). «Μολιεριάδα» (Μολιέρος) των Ζ. Ζεραρντί - Α. Μοντζολή
Στυλιανοπούλου, Γιώρ. Κυριακίδης.

ΘΕΑΤΡΙΚΗ ΣΚΗΝΗ (Νάξου 84, πλατεία Κολιάτσου, ~ 22.36.890). «Αρσενικό - θηλυκό»
του Α. Θωμόπουλου Α. Αντωνίου, Ν. Ασίκη.

ΘΕΑΤΡΟΚΙΝΗΣΗ (Ακαδήμου 13, κάθετος οδού Πειραιώς, έναντι πλατείας
Κουμουνδούρου, ~ 52.35.716). «Ορέστης» των Ι. Σιδέρη - Κ. Κοσμίδη «Θεατροκίνηση».

ΘΗΣΕΙΟΝ (Τουρναβίτου 7, ~ 32.55.444). Αργεί.

ΘΥΜΕΛΗ (Μοσχονησίων 32, πλατεία Αμερικής, ~ 86.57.677). «Στο Μαντράς τη νύχτα
εκείνη» του Ε. Μανέ Βοζικιάδου, Στάγκος.

ΙΛΙΣΙΑ (Παπαδιαμαντοπούλου 4, ~ 72.16.317). «Το μουσικό κουτί» Τσανακλίδου,
Ζούδιαρης. 
ΙΛΙΣΙΑ ΣΤΟΥΝΤΙΟ (Παπαδιαμαντοπούλου 4, ~ 72.50.657). «Τρία χρόνια
Σαββατοκύριακο» του Β. Νανάκη Ντ. Σιμοπούλου, Σταματιάδης.

ΚΑΙΡΩΝ (Τσέλιου 10 - Σολιώτη, Αμπελόκηποι, πίσω από τον Άρειο Πάγο, ~
64.54.407). Αργεί.

ΚΑΙΣΑΡΙΑΝΗΣ (Κοιμήσεως Θεοτόκου 30, Καισαριανή, ~ 72.23.023). Αργεί.

ΚΑΛΟΥΤΑ (Πατησίων 240, ~ 86.11.311, 86.75.588). «Οι αισιόδοξοι» του Γ.
Λαζαρίδη Γ. Βασιλείου, Βιδάλη.

ΚΑΡΕΖΗ (Ακαδημίας 3, ~ 36.36.144, 36.25.520). «Περιμένοντας τον Γκοντό» του Σ.
Μπέκετ Κώστας Καζάκος, Φιλιππίδης.

ΚΑΤΩ ΑΠ' ΤΗ ΓΕΦΥΡΑ (πλατεία σταθμού Νέου Φαλήρου Ηλεκτρικού, ~ 48.16.200). «Γράμμα στον Ορέστη» του Ι. Καμπανέλλη Δαφνής, Γκαβάκου.

ΚΕΑ - ΜΠΕΛΛΟΥ (Κέκροπος 1, Πλάκα, ~ 32.29.889). «Του Κουτρούλη ο γάμος» του Α.
Ρίζου - Ραγκαβή Μπέλλος, Στάικου.

ΚΝΩΣΣΟΣ (Κνωσσού 11, Πατησίων, στάση Καλλιφρονά, ~ 86.77.070, 86.24.463). «Οι
κούκλες» του Π. Γεωργιόπουλου Λ. Τσάγκας, Βαμβακίδης.

ΚΤΙΡΙΟ ΚΑΛΛΙΤΕΧΝΩΝ (3ης Σεπτεμβρίου 42 ­ Πολυτεχνείου, ~ 88.12.846). Αργεί.

ΛΑΜΠΕΤΗ (Αλεξάνδρας 106, ~ 64.63.685). «Το στοίχημα» του Κλ. Όντετς
Βαλτινός, Ζούνη.

ΛΗΔΡΑ (Κέκροπος 12, Πλάκα, ~ 52.22.261). «Επιστροφία» του Ν. Καλογερόπουλου
Λεονάρδου, Ν. Καλογερόπουλος.

ΜΑΣΚΕΣ (Λήθης 6 - Αγίου Μελετίου 107, ~ 86.12.509). «Ο φλύαρος» του Σ. Καρύδη
Χριστοφιλάκης (σκηνοθ.), Πελαΐδης.

ΜΕΓΑΡΟ ΜΟΥΣΙΚΗΣ ΑΘΗΝΩΝ (Βασ. Σοφίας - Κόκκαλη, ~ 72.82.333). Αίθουσα Φίλων
της Μουσικής. Μάρα Ζαμπιέρι, σοπράνο: ρεσιτάλ τραγουδιού (Δευτ.). Ελένη
Καραΐνδρου: συναυλία (Πέμ., Παρ., Σάβ.). Σειρά «Γέφυρες / Ορίζοντες '98».
Συγκρότημα «Άβατον» - «Τρέβορ Γουντς Μόιρε Μιούζικ Ντραμ Όρκεστρα»: συναυλία
(Κυρ.). Αίθουσα Δημήτρη Μητρόπουλου. Σειρά Μεγάλοι Ερμηνευτές ­ Οι
Ορχήστρες Φιλοξενούν. Σόνια Θεοδωρίδου, σοπράνο ­ Μισέλ Μπερόφ, πιάνο ­ Η
Καμεράτα, Ορχήστρα των Φίλων της Μουσικής: συναυλία (Τρ., Τετ.).

ΜΕΛΙΝΑ (Βουκουρεστίου 3, ~ 32.13.685-6). Αργεί.

ΜΗΧΑΝΗ ΜΠΟΥΖ (υπερώο του μπαρ, Κολοκοτρώνη 57, ~ 33.11.784). «Το μυστήριο της
Ίρμα Βεπ» του Τσ. Λάντλαμ Π. Μιχαηλίδης, Χατζηγιάννης.

ΜΙΝΩΑ (Πατησίων 91, ~ 82.32.578, 82.10.048). «Αθήνα 2000 με τα... τέσσερα» των
Α. Πυριόχου - Π. Χατζηκουτσέλη - Ντ. Σπυρόπουλου - Μ. Άνθη Πανοπούλου, Τριφύλλη.

ΜΟΥΣΟΥΡΗ (πλατεία Καρύκη 6, ~ 33.10.936). Κεντρική Σκηνή. «Κάτω από τη
σκάλα» του Τσ. Ντάιερ Μιχαλακόπουλος, Μοσχίδης. Δεύτερη Σκηνή.
«Να ζει κανείς ή να συζεί;» του Λ. Κάσλερ Βενιζελέα, Δ. Βογιατζής.

ΜΟΥΣΟΥΡΗ 3 (πλατεία Καρύκη 6, ~ 33.10.936). «Μάκβεθ με παντόφλες» του Τζ. Κρ.
Γουντ Παπαμιχάλης, Στοΐδου.

ΜΠΡΟΝΤΓΟΥΑΙΗ (Αγίου Μελετίου 61Α - Πατησίων, στοά Λάλη, ~ 86.20.231). «Μπλαντ
μπράδερς - Δεσμοί αίματος» του Γ. Ράσελ Κ. Σπυρόπουλος, Μπονάτσος.

ΝΕΟΥ ΚΟΣΜΟΥ (Αντισθένους 7 - Θαρύπου, Φιξ, ~ 92.12.900). Αργεί.

ΞΥΛΟΤΕΧΝΙΑ (Παρασκευοπούλου - Παλαμά, Περιστέρι ~ 57.73.666, 57.55.685). «Ένα
καπέλο γεμάτο βροχή» του Μ. Γκάτσο Μιχόπουλος (σκηνοθ.), Α. Παπαδόπουλος.

ΟΔΟΥ ΑΝΤΙΟΧΕΙΑΣ (Αντιοχείας 1 ­ Πιπίνου, ~ 88.32.050). Αργεί.

ΟΔΟΥ ΕΡΜΟΥ (Ερμού 106, Μοναστηράκι, τηλ.: 32.14.950, 86.40.555). «Το δωμάτιο
με τους μανδαρίνους» του Ρ. Τομά Μ. Ραζή, Χρυσούλης.

ΟΔΟΥ ΚΕΦΑΛΛΗΝΙΑΣ - Α' ΣΚΗΝΗ (Κεφαλληνίας 16, ~ 88.38.727). «Γερτρούδη» του Γ.
Σέντεμπεργκ Μπ. Αρβανίτη, Πέππας.

ΟΔΟΥ ΚΕΦΑΛΛΗΝΙΑΣ - Β' ΣΚΗΝΗ (Κεφαλληνίας 16, ~ 88.38.727). «Δεσμά αίματος» του
Αθ. Φούγκαρτ Αλ. Μυλωνάς, Οικονόμου.

ΟΔΟΥ ΚΥΚΛΑΔΩΝ (Κυκλάδων 11 - Κεφαλληνίας, Κυψέλη, ~ 82.17.877). Αργεί.

ΟΜΜΑ ΣΤΟΥΝΤΙΟ (Σφακτηρίας 23, Κεραμεικός, ~ 95.61.820, 99.37.264). Αργεί.

ΠΕΙΡΑΙΩΣ 131 (Πειραιώς 131, ~ 34.50.922). «Βγαλ' τον υπουργό απ' την πρίζα»
του Έρ. Άϊντλ Αδαμάκη, Χαϊκάλης.

ΠΕΙΡΑΜΑΤΙΚΟ ΤΗΣ ΠΟΛΗΣ (Σταδίου 4, ~ 32.22.035). «Προδομένη γυναίκα» (ντέ
Μποβουάρ) της Μ. Ριάλδη Ζαβιτσιάνου, Ριάλδη.

ΠΕΡΟΚΕ (Οδυσσέως 2, πλατεία Καραϊσκάκη, Μεταξουργείο, ~ 52.32.132, 52.40.040).
«Ό,τι πείτε υπουργέ μου» του Ρ. Κούνεϊ Βουτσάς, Τσιβιλίκας.

ΠΟΛΙΤΕΙΑ (Σαρρή 40, Θησείο, ~ 33.10.663-4). Αργεί.

ΠΟΛΙΤΙΣΤΙΚΟ ΚΕΝΤΡΟ «ΣΠΥΡΟΣ ΑΠΟΣΤΟΛΟΥ» (Ηρώων Πολυτεχνείου 39, Άγιοι Ανάργυροι,
~ 26.90.511). Αργεί.

ΠΟΛΥΤΕΧΝΟ (Διγενή Ακρίτα 15 ­ Μαυρομιχάλη 157, ~ 64.34.700). Εναλλάξ:
«Λα νόνα» του Ρ. Κόσα Πιατάς, Τζούμας ­ «Βίος και συνουσία» των Ντ. Φο
­ Φ. Ράμε, Κ. Μουρσελά Πιατάς, Κανελλοπούλου.

ΠΟΡΤΑ (Μεσογείων 59, ~ 77.11.333). «Άμλετ» του Ουίλ. Σαίξπηρ Κιμούλης, Μπεμπεδέλη.

ΡΙΑΛΤΟ (Κυψέλης 54 - Αγίου Μελετίου, ~ 88.27.000, 82.17.030). Αργεί,

ΡΟΕΣ - ΚΑΤΩ (Ιάκχου 14, Γκάζι, ~ 34.79.426). Αργεί.

ΡΟΕΣ - ΠΑΝΩ (Ιάκχου 14, Γκάζι, ~ 34.79.426). «Ενοικιάζεται... εκτός απροόπτου»
του Δ. Αδάμη Αδάμης, Γεωργουσοπούλου.

ΣΗΜΕΙΟ (Χ. Τρικούπη 10, πίσω από την Πάντειο, Καλλιθέα, ~ 92.29.579). «Η
επιστροφή των Τσε» του Γ. Χρυσούλη Ν. Διαμαντής (σκηνοθ.), Ι. Μακρή.

ΣΤΑΘΜΟΣ (Β. Ουγκώ 55, παραπλ.του «Περοκέ», πλατεία Καραϊσκάκη, ~52.22.656).
«Ενυδρείο» του Κ. Μουρσελά Τ. Χαλκιάς, Διδασκάλου.

ΣΤΟΑ (Μπισκίνη 55, 3η στάση Ζωγράφου, ~ 77.02.830). «Το πρόβλημα του Κώστα»
του Β. Ραΐση Παπαγεωργίου (σκηνοθ.), Χαντζίδου.

ΣΥΓΧΡΟΝΟ ΑΘΗΝΑΣ (Ευμολπιδών 41, Γκάζι, ~ 34.67.095). Αργεί.

ΣΦΕΝΔΟΝΗ (Μακρή 4, Μακρυγιάννη, ~ 92.46.692, 92.35.296). Αργεί.

ΤΕΧΝΗΣ ΚΑΡΟΛΟΣ ΚΟΥΝ (Φρυνίχου 14 - Διονυσίου Αρεοπαγίτου, ~ 32.36.732,
32.22.464). «Οι σοφολογιότατες» του Μολιέρου Λαζάνης (σκηνοθ.), Μαλακατέ.

ΤΕΧΝΗΣ-ΥΠΟΓΕΙΟ (Πεσμαζόγλου 5, ~32.28.706, 32.29.703). «Μια συνάντηση κάπου
άλλου» του Ι. Καμπανέλλη Κουγιουμτζής (σκηνοθ.), Προύσαλης.

ΤΕΧΝΟΧΩΡΟΣ (Μαυρομιχάλη 161 - Ξιφίου 14, ~ 64.20.522). «Κρίμα που είναι πόρνη»
του Τζ. Φορντ Κακλέας (σκηνοθ.), Αστεριάδη.

ΤΕΧΝΟΧΩΡΟΣ ΥΠΟ ΣΚΙΑΝ (Μαυρομιχάλη 161 ­ Ξιφίου 14, ~ 64.20.522). Αργεί.

ΤΡΕΝΟ ΣΤΟ ΡΟΥΦ (Κωνσταντινουπόλεως, μεταξύ Ιεράς Οδού και γέφυρας Χαμοστέρνας,
~ 52.98.922). «Λαχτάρα για κεράσια» της Αγν. Οσιέτσκα Λύγαρη, Νάτσιος.

ΤΣΙΡΚΟ ΕΜΠΕΛ ΡΙΒΑ (δίπλα στο Στάδιο Καραϊσκάκη, Νέο Φάληρο, ~ 48.36.006-7).

ΦΑΝΑΡΙ (Παραμυθίας 27 - Μυκάλης, Κεραμεικός, ~ 34.57.904). «Διάσκεψη κορυφής»
του Ρ. Ντ. ΜακΝτόναλντ Κουνελάκη, Τσοπανάκη.

ΦΟΥΡΝΟΣ (Μαυρομιχάλη 168, ~ 64.60.748). «Το δάσος» του Ντ. Μάμετ Αρ.
Μουτούση, Ν. Ζορμπάς.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: P11</CAT>
<ED>
Κωδικός άρθρου: A16067P111</ED>
<ID>
ID:131490

</ID><URL>http://ta-nea.dolnet.gr/neaweb/neafile.print_unique?e=A&f=16067&m=P11&aa=1</URL></REF>


Article

<CATEGORY>vin09</CATEGORY>

 <H2>Ένας παλιός έφυγε
</H2>
Πέθανε την περασμένη Τρίτη, στα 74 χρόνια του, χτυπημένος από τον καρκίνο, ο
ηθοποιός Γιώργος Βρασιβανόπουλος. Απόφοιτος της Δραματικής Σχολής του Εθνικού
Θεάτρου (1950), πρωτοεμφανίστηκε τον χειμώνα '50-'51 στο θέατρο «Κυβέλης» και
έκτοτε συνεργάστηκε με πολλούς θιάσους (Κατερίνας, Λογοθετίδη, Κύρου,
Κωνσταντάρα, Χατζίσκου κ.ά.). Έπαιξε στον κινηματογράφο ­ ακόμη τον
απολαμβάνουμε ως Γιαννάκη, «γρουσούζη» γαμπρό της Αλέκας, στη «Χαρτοπαίχτρα»
πλάι στη Ρένα Βλαχοπούλου. Έκανε ραδιόφωνο, τηλεόραση ­ τελευταία εμφάνισή του
ήταν στο σίριαλ «Σοφία ορθή» ­ έκανε μεταφράσεις και διασκευές, ενώ επί πολλά
χρόνια ασχολήθηκε ενεργά με τον συνδικαλισμό.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: P11</CAT>
<ED>
Κωδικός άρθρου: A16067P112</ED>
<ID>
ID:131515

</ID><URL>http://ta-nea.dolnet.gr/neaweb/neafile.print_unique?e=A&f=16067&m=P11&aa=2</URL></REF>


Article

<CATEGORY>vin09</CATEGORY>

 <H5>ΝΕΑ ΑΡΧΗ ΓΙΑ ΤΗΝ ΕΛΕΝΗ ΚΑΡΑΪΝΔΡΟΥ
</H5><H2></H2><H2>Αν ο Όμηρος έγραφε μουσική...
</H2>
«Οι συναυλίες μου στο Μέγαρο σηματοδοτούν μια νέα περίοδο της καριέρας μου»,
έλεγε χθες η Ελένη Καραΐνδρου

«Αν ο Όμηρος έγραφε μουσική, μπορεί να ήταν σαν κι αυτή: σκοτεινή και
μελαγχολική αποπνέοντας τη γλυκιά αίσθηση του ζεστού, κόκκινου κρασιού και την
αλμύρα της θάλασσας» έγραφε ο Michael Walsh στο περιοδικό «Time» στις 25
Μαρτίου του 1996. Η κριτική του αφορούσε τον τελευταίο δίσκο της Ελένης
Καραΐνδρου, «Το βλέμμα του Οδυσσέα», και έκλεινε κάπως έτσι: «Με λίγα λόγια το
άκουσμα μιας τέτοιας μουσικής θα έμοιαζε με τη μουσική της Ελένης Καραΐνδρου,
της πιο εύγλωττης από τους εν ζωή Έλληνες συνθέτες».

Στις 19, 20 και 21 Φεβρουαρίου το «Βλέμμα του Οδυσσέα» θα παρουσιαστεί για
πρώτη φορά ζωντανά στο Μεγαρο Μουσικής σε μια από τις ελάχιστες ζωντανές
εμφανίσεις της Ελληνίδας συνθέτριας, μαζί με αποσπάσματα από τα έργα της για
τις ταινίες «Ρόζα», «L' Africana», «Τοπίο στην Ομίχλη», «Το μετέωρο βήμα του
πελαργού», «Ταξίδι στα Κύθηρα», «Καλή Πατρίδα Σύντροφε» και «Μελισσοκόμος». Σε
πρώτη παγκόσμια εκτέλεση θα παιχτεί και το νέο της έργο «Αναχώρηση» (για
βιόλα, όμποε και ορχήστρα).

Αυτό όμως που κάνει αυτές τις τρεις συναυλίες ακόμα πιο ενδιαφέρουσες είναι οι
συντελεστές τους ­ αφενός ο ιδρυτής και ιδιοκτήτης της διεθνούς κύρους
δισκογραφικής ECM (όπου ανήκει και η Καραΐνδρου) που ανέλαβε την καλλιτεχνική
διεύθυνση των εμφανίσεων αυτών και αφετέρου οι σολίστ που θα εκτελέσουν τα
έργα: η διεθνούς φήμης βιολίστρια Κιμ Κασκάσιαν (που συμμετείχε και στην
ηχογράφηση του Οδυσσέα) μαζί με τους μόνιμους συνεργάτες της συνθέτριας,
Βαγγέλη Χριστόπουλο, Σωκράτη Ανθη, Βαγγέλη Σκούρα, Νέλλη Σεμιτέκολο και Ανδρέα
Τσεκούρα. Ξεχωριστό ενδιαφέρον έχει και η ορχήστρα που θα τη συνοδεύει, η
Ορχήστρα Δωματίου της Στουτγκάρδης ­ το αρχαιότερο ορχηστρικό σύνολο μουσικής
δωματίου της Ευρώπης, υπό την διεύθυνση του Ντένις Ράσελ Ντέιβις.

«Η προετοιμασία όλο αυτό τον καιρό της συναυλίας ­ για πρώτη φορά σε κλειστό
χώρο και στο Μέγαρο Μουσικής ­ με έκανε να καταλάβω πόσο σημαντικό είναι να
κινείται ο καλλιτέχνης σε ένα περιβάλλον υψηλών προδιαγραφών, όπως αυτό του
Μεγάρου Μουσικής», έλεγε χθες η Ελένη Καραΐνδρου προσθέτοντας ότι οι συναυλίες
αυτές σηματοδοτούν μια νέα περίοδο της καριέρας της με περισσότερες συναυλίες
στην Ελλάδα και στο εξωτερικό, όπως και μια νέα συνεργασία με τον Μάνφρεντ Άιχερ.

Ποιητικός και σύντομος ο λόγος του πολυβραβευμένου παραγωγού, μουσικού και
εταιρειάρχη Μάνφρεντ Άιχερ (ο ήχος της ECM έχει συνδεθεί με ονόματα όπως των
Κιθ Τζάρετ, Πατ Μεθίνι, Γιάν Γκαρμπάρεκ κ.ά.) αρκέστηκε στην περιγραφή των
συναισθημάτων που του προκαλεί η μουσική της Ελένης Καραΐνδρου. «Είναι τα ίδια
συναισθήματα που μου προκαλεί το πέταγμα πουλιών, η παλίρροια, ο παφλασμός των
κυμάτων. Κάτι που παραμένει μέσα μου σαν μνήμη που καίει».

(Έχουν εξαντληθεί τα εισιτήρια και των τριών ημερών).

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16067P121</ED>
<ID>
ID:131475

</ID><URL>http://ta-nea.dolnet.gr/neaweb/neafile.print_unique?e=A&f=16067&m=P12&aa=1</URL></REF>


Article

<CATEGORY>vin09</CATEGORY>

 <H2>Ο Νιόνιος επανέρχεται δριμύτερος
</H2>
Διονύσης Σαββόπουλος. Είναι ροκ και το δείχνει

Πολλοί ρωτούσαν τι θα κάνει ο Νιόνιος μετά. Θα πάει στη Θεσσσαλονίκη, θα
συνεχίσει στην Αθήνα, ρωτούσαν ­ γιατί είχε κυκλοφορήσει η φήμη από τις πρώτες
κιόλας παραστάσεις του στο «Μετρό», ότι ναι μεν ο κύριος Διονύσης μας είναι
«too young to die» (πολύ νέος για να πεθάνει) αλλά καθόλου «too old to rock en
roll (πολύ μεγάλος για ροκ εν ρολ), όπως λέει και το ομώνυμο άσμα που ερμηνεύει.

Μετά τις εξαιρετικά πετυχημένες εμφανίσεις του λοιπόν στο «Μετρό», πήρε τους
συνεργάτες μουσικούς του (Στ. Λάντσια, Γιώτη Κιουρτσόγλου, Μάνο
Αχαλινωτόπουλο, Βασίλη Πιερρακέα και Satnam Ramgutra) και ανηφόρισε προς
Θεσσαλονίκη (η πατρίδα ποτέ δεν ξεχνιέται...) και αύριο ξεκινάει στο «Club
Nani Nani» για μια σειρά παραστάσεων που θα διαρκέσουν μέχρι την Καθαρά
Δευτέρα 2 Μαρτίου.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16067P122</ED>
<ID>
ID:131516

</ID><URL>http://ta-nea.dolnet.gr/neaweb/neafile.print_unique?e=A&f=16067&m=P12&aa=2</URL></REF>


Article

<CATEGORY>vin09</CATEGORY>

 <H2>Ουδέν κακόν αμιγές...
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Άννα Παναγιωτοπούλου

Γκίνια να το ονομάσω; Ψιλο-κατάρα; Ούτε κι εγώ, ο ασυγχώρητος, δεν ξέρω πώς να
το χαρακτηρίσω αυτό που έχει συμβεί κατά θέατρο «Βρετάνια» μεριά. Όπου το
γνωστόν, χαριτωμένον και αχώριστον τρίο των Άννας Παναγιωτοπούλου, Μίρκας
Παπακωνσταντίνου και Μίμη Χρυσομάλλη σκίζει.

* Και σε προσέλευση κοινού και σε εισπράξεις ­ και, σημειώνω, είναι η δεύτερη
σεζόν που ανεβάζουν τους «Τρομερούς γονείς» τού Κοκτό.

Παρά τη μεγάλη επιτυχία, λοιπόν, λες και κάτι (σε κακογλωσσιά;) φαίνεται πως
κυνηγάει το τιμ του «Βρετάνια». Η καλή μέρα από το πρωί φαίνεται... κι οι
ψιλοατυχίες από τις πρόβες φαίνονται. Διότι το πρώτο κακό στις δοκιμές τους
βρήκε (πέρυσι), με την Άννα Παναγιωτοπούλου, που χτύπησε το πόδι της. Έπειτα
ήρθε η γαστρορραγία της Μίρκας Παπακωνσταντίνου. Και σαν να μην έφταναν αυτά,
ο νεαρός Δημήτρης Βογιατζής χτύπησε με τη μηχανή του σοβαρά και χρειάστηκε να
αντικατασταθεί από τον Χριστόφορο Παπακαλιάτη.

* Τώρα, ο κύκλος έκλεισε. Διότι η νεαρά ηθοποιός, που φέτος αντικατέστησε τη
Ρένια Λουιζίδου στο έργο, έμαθα ότι έπαθε εγκαύματα στα χέρια, καθώς την πήρε
ο ύπνος με αναμμένο κερί και κόντεψε να λαμπαδιάσει η κοπέλα.

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16067P123</ED>
<ID>
ID:131552

</ID><URL>http://ta-nea.dolnet.gr/neaweb/neafile.print_unique?e=A&f=16067&m=P12&aa=3</URL></REF>


Article

<CATEGORY>vin09</CATEGORY>

 <H2>Πάμε κόντρες;
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Βεβαίως, αν την προκαλείς και την τύχη σου, μερικές φορές, είσαι και άξιος της
μοίρας σου. Για ποιον το λέω; 
Μα για τους πρωταγωνιστές της παράστασης «Ναι» τού Γκάμπριελ Αρού, Κωνσταντίνο
Καζάκο και Γιώργο Νινιό, κατά Θεσσαλονίκη μεριά (στο «Δωμάτιο» του «Μύλου»),
οι οποίοι αποφάσισαν να το ρίξουν στις κόντρες με τις μηχανές τους και την πλήρωσαν.

Λουκιανός Κηλαηδόνης

* Πήγαν δηλαδή για αγώνα... μότο κρος στο Πανόραμα Θεσσαλονίκης (ξέρετε, με τα
περίφημα τρίγωνα) και πάνω στον αγώνα τους μαζεύανε. Ο Κωνσταντίνος Καζάκος
την έβγαλε με ένα στραμπουληγματάκι στο χέρι, ο δε Γιώργος Νινιός με αμυχές.

* Εμ, τι το θέλανε το μότο κρος;

Η ατυχία των ημερών «χτύπησε», φευ, και τον Λουκιανό Κηλαηδόνη, ο οποίος
παρουσίαζε στο Omni Live του Νέου Ψυχικού τη δουλειά, που είχαμε δει στον
Λυκαβηττό, με τη θαυμάσια μπάντα της Νέας Ορλεάνης. Χτες, λοιπόν, πάνω που
πήγαινε να γυρίσει ο άνθρωπος, σκόνταψε στο μόνιτορ κι έπεσε.

* Αποτέλεσμα; Διπλό ρωγμώδες κάταγμα στο χέρι, που τον αναγκάζει να διακόψει
τις παραστάσεις του και να παραμείνει εκτός σκηνής για κανένα μήνα.

* Περαστικά, Λουκιανέ. Η μουσική των ονείρων δεν σταματά...

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16067P124</ED>
<ID>
ID:131572

</ID><URL>http://ta-nea.dolnet.gr/neaweb/neafile.print_unique?e=A&f=16067&m=P12&aa=4</URL></REF>


Article

<CATEGORY>vin09</CATEGORY>

 <H2>Το βασίλειό μου για ένα πιάνο
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Δεν ξέρω σε ποια ταβέρνα τρέχατε, εσείς, Κυριακή μεσημεράκι, πάντως ο Στέφανος
Κορκολής (που εσχάτως φαίνεται πως ξαναθυμήθηκε τα μαθήματα πιάνου και τα μίνι
ρεσιτάλ στον «Παρνασσό») το πέρασε στον Βόλο και δη μέσα στο Δημοτικό Ωδείο.
Γιατί; Πάντως όχι για να υπογράψει αυτόγραφα. Απλώς, δίδασκε σε νέους
πιανίστες το κοντσερτίνο του για πιάνο (που παρουσίασε και στο Μέγαρο) και...
διδασκόταν από τον Ρώσο μαέστρο Συμεών Κόγκαν, ενώπιον κοινού.

* Το κλου, όμως, είναι ότι ετοιμάζει και μία πιανιστική (πάλι) έκπληξη για το
Ηρώδειο, στις αρχές Ιουνίου. Όπου θα παντρέψει την ποπ καριέρα του με τις
κλασικές σπουδές του.

Είπα παντρειά και το θυμήθηκα: Θυμάστε εκείνη την υπέροχη «Τζένη, Τζένη»;
Θυμάστε ποια έπαιζε την αντίζηλο της Τζένης Καρέζη, ως «κόρη» της Νανάς
Σκιαδά. Ναι, η Μαρία Σόκαλη. Πού την θυμήθηκα; Μα έμαθα για τους γάμους της με
τον Γιώργο Παπανδρέου (δεν εννοώ, βεβαίως, τον υιό, αλλά τον ετεροθαλή
αδελφό). Σημειώνω λοιπόν και τις άλλες εμφανίσεις της σε ελληνικές ταινίες, σε
μελό σαν κι εκείνα που γύριζε η Μέμα Σταθοπούλου (τώρα, πού την θυμήθηκα κι εκείνην...).

Μνήμη είναι, ό,τι χαίρεται θυμάται...

<REF><SOURCE>ΤΑ ΝΕΑ</SOURCE>
<DATE>, 17-02-1998</DATE>
<CAT>, Σελ.: P12</CAT>
<ED>
Κωδικός άρθρου: A16067P125</ED>
<ID>
ID:131587

</ID><URL>http://ta-nea.dolnet.gr/neaweb/neafile.print_unique?e=A&f=16067&m=P12&aa=5</URL></REF>


Article

<CATEGORY>vin08</CATEGORY>

 <H5>20 ΚΑΤΑΧΡΗΣΤΙΚΟΙ ΟΡΟΙ ΣΤΙΣ ΣΥΜΒΑΣΕΙΣ
</H5><H2>ΑΠΟ ΚΟΣΚΙΝΟ οι παγίδες σε δάνεια και κάρτες
</H2>
ΠΕΡΝΑΝΕ από κόσκινο οι παγίδες σε δάνεια και πιστωτικές κάρτες με πρωτοβουλία
του υπουργείου Ανάπτυξης. Ήδη έχουν εντοπισθεί τουλάχιστον 20 καταχρηστικοί
όροι σε συμβάσεις, καθώς και παραβάσεις σχετικά με την τήρηση του πραγματικού
επιτοκίου και προβλήματα με τη διαφάνεια στις συναλλαγές. Αποφασίσθηκε η
επανεξέταση των συμβάσεων που ισχύουν από επιτροπή που θα ολοκληρώσει το έργο
της σε ένα μήνα, ενώ κάθε νέα σύμβαση για καινούργια τραπεζοπιστωτικά προϊόντα
(δάνεια, ειδικοί λογαριασμοί, κάρτες κ.ά.) θα αξιολογείται και θα εγκρίνεται
προηγουμένως από το υπουργείο, ώστε να μην υπάρχουν καταχρηστικοί όροι.

σελίδες 54-55 και ΡΙΠΕΣ (σελ. 3)

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16068N011</ED>
<ID>
ID:131612

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N01&aa=1</URL></REF>


Article

<CATEGORY>vin06</CATEGORY>

 <H2>5 Έλληνες καθηγητές υπέρ της κλωνοποίησης
</H2><H2>&#009 </H2>
σελίδες 18-19

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16068N012</ED>
<ID>
ID:131654

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N01&aa=2</URL></REF>


Article

<CATEGORY>vin06</CATEGORY>

 <H2>Όλα όσα είπε η Μαλβίνα και ξέσπασε η θύελλα... </H2>
στο Πανόραμα

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16068N013</ED>
<ID>
ID:131692

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N01&aa=3</URL></REF>


Article

<CATEGORY>vin06</CATEGORY>

 <H2>Προσέξτε στην αγορά ανταλλακτικών για Ι.Χ. </H2>
στο AUTO ΝΕΑ

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16068N014</ED>
<ID>
ID:131720

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N01&aa=4</URL></REF>


Article

<CATEGORY>vin04</CATEGORY>

 <H2></H2><H2>Τα μυστικά της βαθμολογίας για το Δημόσιο </H2>
σελίδα 8

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16068N016</ED>
<ID>
ID:131754

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N01&aa=6</URL></REF>


Article

<CATEGORY>vin06</CATEGORY>

 <H2></H2><H2>Δίωξη ιατροδικαστή </H2>
σελίδα 17

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16068N017</ED>
<ID>
ID:131755

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N01&aa=7</URL></REF>


Article

<CATEGORY>vin06</CATEGORY>

 <H2>Πλαστά ομόλογα 5 δισ. πούλησε δικηγόρος </H2>
σελίδα 13

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N01</CAT>
<ED>
Κωδικός άρθρου: A16068N018</ED>
<ID>
ID:131759

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N01&aa=8</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΣΤΟΥ ΦΙΛΟΠΑΠΠΟΥ βρίσκεται συχνά ένα λεωφορείο της Αστυνομίας. Αλλά οι
αστυφύλακες κουβεντιάζουν, ακούνε μουσική, λένε καλαμπούρια, τρώνε σάντουιτς
κι όταν ο καιρός είναι καλός παίζουν και κανένα τάβλι. Οπότε ο λόφος μένει στο
έλεος των κλεφτών, των μπανιστηρτζήδων και των βανδάλων. Ο Λ. Παπαδόπουλος
στις «Ματιές». Σελ. 4.

ΠΩΣ θα πείσει η κυβέρνηση ότι προτίθεται πράγματι, έστω ατελώς, να
πολεμήσει τα κακώς κείμενα δεκαετιών, όταν δεν μιλά με στοιχεία, με
επιχειρήματα ουσίας, δεν έχει, με δυο λόγια, πολιτικό λόγο; Ο Κ. Μποτόπουλος
στην «Τρίτη Άποψη». Σελ. 6.

ΤΑ ΚΟΜΜΑΤΑ, εγκλωβισμένα αποκλειστικά στο παιχνίδι κατάκτησης της
εξουσίας, μετατράπηκαν σε αναπαραγόμενους γραφειοκρατικούς μηχανισμούς, με
έντονο συγκεντρωτισμό «σταλινικού τύπου», επιβάλλοντας πειθαρχία και στην
ποιότητα του πολιτικού λόγου τους. Ο Ν. Σηφουνάκης στη σελ. 10.

ΣΤ. ΜΑΤΖΑΠΕΤΑΚΗΣ: Οι διαγραφές των έξι ήταν η σταγόνα που ξεχείλισε
τη... δεξαμενή. Οι κεντρώοι που προσχώρησαν στη Ν.Δ. έχουν πάθει διάσειση από
τα χαστούκια. Λάθος τόπος η Κρήτη για τους Σερραίους. Οι απαντήσεις στις «30
Ερωτήσεις» του Κ. Μπογδανίδη στη σελ. 12.

Η ΑΝΟΙΚΟΔΟΜΗΣΗ στην «πράσινη γραμμή» με όρους σχεδίου πόλεως δεν
επιτρέπεται. Αυτό αποφάσισε το Συμβούλιο της Επικρατείας. Αχ! αν η απόφαση
έβγαινε μερικά χρόνια πριν, ίσως είχε μείνει λίγο πράσινο παραπάνω γύρω από
την Αθήνα και τις άλλες πόλεις. Ο Διον. Νασόπουλος στη σελ. 16.

Ο ΚΙΝΔΥΝΟΣ για την Ελλάδα σε περίπτωση δημιουργίας νέφους από χημικά
όπλα στο Ιράκ είναι πολύ μικρός. Επειδή η απόσταση της χώρας μας από τον
Περσικό Κόλπο είναι μεγάλη, λένε οι Έλληνες επιστήμονες, παρά τα όσα λένε οι
Ρώσοι. Σελ. 50-
51.

Λ.Μ. ΑΝΣΟΝ: Ο Φ. Γκονζάλες είχε τόση πολιτική ισχύ και επιδεξιότητα
ώστε για να τον νικήσουμε ήταν απαραίτητο να φθάσουμε την κριτική εναντίον του
σε τέτοια άκρα, που μερικές φορές κινδύνευσε το ίδιο το κράτος. Τα «Πρόσωπα»
στη σελ. 52.

Η ΠΟΙΝΗ στους «δράστες»

επιβλήθηκε ήδη από το «δικαστικό σώμα» 
της λεγόμενης κοινής γνώμης. 
Καμιά δικαστική απόφαση δεν 
θα επαναποδώσει τη χαμένη τιμή,

συνοχή και αλληλοεμπιστοσύνη 
των ανθρώπων της Θεσσαλονίκης. 
Η Βίκυ Χαρισοπούλου στους «Προβολείς». Σελ. 6.

Ο ΣΕΣΑΪ είναι 25 ετών. 
Οι στρατ-ώτες σκότωσαν μπροστά στα μάτια του 
τους γονείς του κι αυτός ανέβηκε στο πρώτο πλοίο

που βρήκε για να εγκαταλείψει τη Σιέρα Λεόνε. 
Τώρα βρίσκεται στα κρατητήρια 
της Λεωφόρου Αλεξάνδρας, ελπίζοντας 
σ' ένα πιο φωτεινό μέλλον. 
Η Νατάσα Μπαστέα «Σε πρώτο ενικό». Σελ. 13.

Ο «ΗΡΩΑΣ» όσο περισσότερο παγιδεύεται 
και υποκύπτει στη μαγνητική έλξη 
της κάμερας τόσο περισσότερο ξεσκίζεται, 
σαν να πιστεύει και ο ίδιος πως βρίσκεται μπροστά 
στην ευκαιρία της ζωής του. 
Πρόσφατο παράδειγμα ο Στέλιος Καζαντζίδης. 
Η Λίνα Αλεξίου στο «Πανόραμα». Σελ. 7.

ΤΟΝ ΚΙΝΔΥΝΟ για τον ευρωπαϊκό πολιτισμό 
διαβλέπει η Γαλλίδα υπουργός Πολιτισμού 
στους όρους της Πολυμερούς Συμφωνίας, 
καθώς η βασική αρχή της αντιμετωπίζει 
τα έργα τέχνης αποκλειστικά και μόνο ως επενδύσεις. 
Από «Le Monde» στο «Πανόραμα». Σελ. 1.

Ο Β. ΣΤΑΘΟΠΟΥΛΟΣ υπήρξε το πρώτο θύμα του συστήματος ηλεκτρονικής πρόσβασης
στο εμπορικό τρίγωνο. «Η μπάρα ήταν κατεβασμένη. Το προπορευόμενο αυτοκίνητο
πέρασε κανονικά. Μόλις το αυτοκίνητό μου πήγε να περάσει...» έγινε το κακό. Η
Λαμπρινή Σταμάτη στη σελ. 14.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16068N021</ED>
<ID>
ID:131610

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Βουλιάζοντας
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Κακώς απορείτε με τη μεγάλη εισπρακτική επιτυχία του «Τιτανικού» στη χώρα μας
­ δεν γνωρίζετε ότι η ομοιοπαθητική κερδίζει έδαφος;

Με τιμή

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16068N022</ED>
<ID>
ID:131686

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N02&aa=2</URL></REF>


Article

<CATEGORY>vin12</CATEGORY>

 <H5>Η ΕΥΡΩΠΗ ΣΗΜΕΡΑ
</H5><H2>ΚΑΙΡΟΣ </H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N02</CAT>
<ED>
Κωδικός άρθρου: A16068N023</ED>
<ID>
ID:131696

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N02&aa=3</URL></REF>


Article

<CATEGORY>vin01</CATEGORY>

 <H5>ΤΟ ΣΥΝΕΔΡΙΟ ΤΗΣ ΝΕΟΛΑΙΑΣ, ΤΟ ΝΕΟ ΠΡΟΒΛΗΜΑ ΤΟΥ ΠΑΣΟΚ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Θα γίνει, δεν θα γίνει...
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

Μπορεί τελικά η κυβέρνηση να απέφυγε τη σύγκρουση με τους αγρότες στις
εθνικές οδούς, αλλά (ως ΠΑΣΟΚ) βρίσκεται στα πρόθυρα σύγκρουσης με τους
«μικρούς» του κόμματος, με αφορμή το επικείμενο συνέδριο της κομματικής νεολαίας.

ΕΝΩ το ΠΑΣΟΚ προσανατολίζεται στη λύση της αναβολής του συνεδρίου αυτού, εν
τούτοις η πλειοψηφία της οργάνωσης ­ που πρόσκειται στη λεγόμενη «εσωκομματική
αντιπολίτευση» ­ εμφανίζεται αποφασισμένη να προχωρήσει στην πραγματοποίησή
του. Το θέμα συζητείται πάλι σήμερα στην Πολιτική Γραμματεία του ΠΑΣΟΚ, με
στόχο τη λήψη απόφασης για αναβολή, αν και ο υπουργός Εθνικής Άμυνας ­ τον
οποίο εκφράζει η ομάδα της νεολαίας που προωθεί το συνέδριο ­ υποστηρίζει ότι
η οργάνωση πρέπει να αφεθεί χωρίς κηδεμονία. Μάλιστα προτίθεται να παραστεί
και να χαιρετίσει το συνέδριο. Είναι προφανές ότι σε μια τέτοια περίπτωση
μπορεί να προκύψει μείζον εσωτερικό θέμα για την κυβέρνηση και το ΠΑΣΟΚ.

* Η κρίση για το συνέδριο της νεολαίας ­ που ίσως να αποτελεί την άκρη του
εσωκομματικού παγόβουνου ­ και εκ των πραγμάτων ανησυχεί την κυβέρνηση. (Σελ. 9).

Χθες ωστόσο το κλίμα ήταν ευχάριστο στο Μέγαρο Μαξίμου, μετά την απόφαση των
αγροτών να διακόψουν τις κινητοποιήσεις τους και τη διαπίστωσή τους ότι δεν
είχαν πλέον ουσιαστική πολιτική κάλυψη και αξιόλογη μαζικότητα.

Η κυβέρνηση εξέφρασε ικανοποίηση για την εκτόνωση της έντασης, μιλώντας για
«απόφαση ευθύνης». (Σελ. 8).

* Την ίδια στιγμή η κυβέρνηση ­ δια του Πρωθυπουργού ­ ζήτησε από τους
βουλευτές του ΠΑΣΟΚ ουσιαστικότερη συμβολή στη στήριξη και προβολή του
κυβερνητικού έργου και συνέστησε και αποκατάσταση της ουσιαστικής ενότητας των
στελεχών. Οι παραινέσεις αυτές διατυπώθηκαν από τον κ. Σημίτη σε συνάντηση που
είχε με τους επικεφαλής των κοινοβουλευτικών επιτροπών του ΠΑΣΟΚ.

* Από την άλλη πλευρά του λόφου ­ τη Ν.Δ. ­ οριστικοποιούνται οι διαφορετικές
πορείες των βουλευτών που διεγράφησαν από το κόμμα καθώς οι «6» ζήτησαν από
τον πρόεδρο της Βουλής «κανονική» κοινοβουλευτική εκπροσώπηση από τον κ. Β.
Κοντογιαννόπουλο. (Σελ. 8).

* Κατά τα άλλα, στις ελληνοτουρκικές σχέσεις διαμορφώνεται πάλι ένα βαρύ
κλίμα, μετά τις νέες προκλητικές κινήσεις της Άγκυρας, η οποία ­ επικαλούμενη
τη «συμφωνία της Μαρδίτης», που μέχρι τώρα έχει αγνοήσει επιδεικτικά ­ εγκαλεί
και απειλεί την Ελλάδα για το θέμα των χωρικών υδάτων.

Η Άγκυρα υποστηρίζει ότι η ενδεχόμενη αύξηση του εύρους των ελληνικών χωρικών
υδάτων αποτελεί μονομερή και επικίνδυνη ενέργεια, ενώ η Αθήνα, απαντώντας,
επικαλείται το κυριαρχικό της δικαίωμα να αποφασίσει πότε και πώς θα κινηθεί
σ' αυτό το ζήτημα. Πάντως η Άγκυρα, για να «ενισχύσει» τις απειλές της για τα
χωρικά ύδατα, έκανε χθες αισθητή την αεροπορική της παρουσία στο Αιγαίο με 16
τουλάχιστον παραβιάσεις του ελληνικού εναέριου χώρου. (Σελ. 7).

* Στο μεταξύ, τη Δευτέρα στις Βρυξέλλες αναμένεται να συζητηθεί η πορεία της
Τουρκίας προς την Ευρωπαϊκή Ένωση, δηλαδή αν και πώς θα μετάσχει στην
Ευρωπαϊκή Διάσκεψη (οι υποψήφιες προς ένταξη χώρες), από την οποία είχε
αποκλεισθεί στη Σύνοδο του Λουξεμβούργου επειδή δεν πληρούσε τις στοιχειώδεις
προϋποθέσεις μιας σύγχρονης και δημοκρατικής χώρας. (Σελ. 7).

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16068N031</ED>
<ID>
ID:131611

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N03&aa=1</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Παραπλάνηση
</H2>
ΩΣΑΝ να μην έφθανε η παρανομία με τα πανωτόκια στα τραπεζικά δάνεια...

ΗΡΘΕ «καπάκι» και το κουβάρι των άλλων παρανομιών εμπορικών τραπεζών...

ΜΕ τις πιστωτικές κάρτες, τις πωλήσεις ­ και μέσω καρτών ­ με δόσεις,
τα δάνεια καταναλωτικής πίστης και τα στεγαστικά.

ΟΠΟΥ οι ανύποπτοι πελάτες-καταναλωτές έχουν «δεθεί» με ­ ουσία ­
συμβάσεις προσχωρήσεως τόσο... προωθημένες...

ΩΣΤΕ να βρίθουν όρων παράνομων και καταχρηστικών «εις υγείαν των κορόιδων»!

ΤΟΣΕΣ επιβαρύνσεις μαζεμένες...

ΤΕΤΟΙΑ απροκάλυπτη ­ εις βάρος του οφειλέτη ­ εκμετάλλευση...

ΚΑΙ τόσης έκτασης «αυτοαπαλλαγή» των εμπλεκόμενων τραπεζών από ευθύνες
που κατά νόμο φέρουν...

ΟΥΔΕΙΣ ασφαλώς υποπτευόταν ­ πιθανώς ούτε και το υπουργείο Ανάπτυξης
όταν ξεκίνησε την έρευνά του.

ΚΑΙ το ερώτημα δεν αφορά απλώς το πότε και πώς θα λήξει αυτή η
απίστευτη συμπαιγνία...

ΓΙΑΤΙ ασφαλώς, μετά την αποκάλυψή της, τα ψέματα ­ με τον έναν ή τον
άλλο τρόπο ­ θα λήξουν.

ΑΦΟΡΑ ­ πολύ περισσότερο πλέον ­ την αποκατάσταση της ζημίας που υπέστησαν...

ΤΑ αναρίθμητα θύματα της πρωτοφανούς παραπλάνησης.

ΚΑΙ ευτυχώς, υπάρχει ο νόμος για την προστασία του καταναλωτή...

ΤΟΝ οποίο ­ όσο και αν θέλουν ­ δύσκολα θ' αντιμετωπίσουν στα
δικαστήρια οι τράπεζες.

ΙΣΩΣ αυτό ­ μαζί με τα πανωτόκια ­ γίνει επιτέλους μάθημα συμμόρφωσης
των τραπεζών...

ΚΑΙ σεβασμού προς τους πάσης φύσεως ­ καλόπιστους έναντι κακόπιστων ­
καταναλωτές και δανειολήπτες.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16068N032</ED>
<ID>
ID:131660

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N03&aa=2</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Ελένη Ανουσάκη:

(η βουλευτής του ΠΑΣΟΚ στο περιστύλιο της Βουλής)

«Πάχυνα και έχασα τη γοητεία μου. Την έφερα στα μέτρα της σοσιαλιστικής πρακτικής».

Μύριαμ Πανάγου:

(το μοντέλο, στο "Ciao")

«Με προβληματίζει το οικονομικό μέλλον της Ελλάδας. Η δραχμή δεν πάει καθόλου
καλά. Το διαπιστώνω κάθε φορά που αγοράζω συνάλλαγμα».

Γωγώ Μαστροκώστα:

(η γυμνάστρια, στο «TV Τύπος»)

«Και τι έγινε που βγαίνουμε στο "γυαλί"; Γινόμαστε καλύτεροι άνθρωποι,
καλύτερες προσωπικότητες μήπως;».

Εύα Κανέλλη:

(η τραγουδίστρια, που αποχώρησε από το σχήμα του κέντρου όπου θα τραγουδούσε
επειδή μπήκε το όνομά της δεύτερο, ερωτάται από το «Ciao» για τη συνάδελφό της
που την «καπέλωσε»)

«Ε, δεν μπορώ να πω ότι είναι και η Αγνή Μπάλτσα».

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N03</CAT>
<ED>
Κωδικός άρθρου: A16068N034</ED>
<ID>
ID:131737

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N03&aa=4</URL></REF>


Article

<CATEGORY>vin05</CATEGORY>

 <H2>Χάπενινγκ κι ανοίγματα
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, εκεί στο ΠΑΣΟΚ δεν χάνουν το χιούμορ τους, ακόμα κι όταν... χάνουν τ'
αυγά και τα καλάθια: Να, σήμερα το απόγευμα πρόκειται να συνεδριάσει από
κοινού η Πολιτική Γραμματεία του κόμματος και η Εκτελεστική Γραμματεία της
Νεολαίας του κόμματος για να συζητήσουν, λέει, πρόταση αναβολής του συνεδρίου
της Νεολαίας...

Ε, Η ΓΡΑΜΜΑΤΕΑΣ της Νεολαίας, κ. Τώνια Αντωνίου, σχεδιάζει, λέει, να...
μοιράσει στους «μεγάλους» του κόμματος τις προσκλήσεις για το συνέδριο, που θα
το αρχίσει, βρέξει - χιονίσει, την Παρασκευή!

ΑΦΗΣΤΕ δε που θα στείλουν πρόσκληση και σε προσωπικότητες όπως η κ. Μαρία Δαμανάκη!

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16068N041</ED>
<ID>
ID:131609

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N04&aa=1</URL></REF>


Article

<CATEGORY>vin05</CATEGORY>

 <H2>Ο ΟΠΕΚ σε νέες περιπέτειες...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΜΟΝΟΝ λίγο καιρό ξαποσταίνει ο ΟΠΕΚ, ο Όμιλος Προβληματισμού για τον
Εκσυγχρονισμό της Κοινωνίας ­ και συγκεκριμένα το παράρτημά του στον Πειραιά,
όπου «κάνει παιχνίδι» ο υπεύθυνος του Γραφείου Τύπου του Πρωθυπουργού κ. Γ.
Πανταγιάς. Να, την άλλη Τετάρτη διοργανώνει στο Στάδιο Ειρήνης και Φιλίας
συζήτηση περί εκσυγχρονισμού, με Πάγκαλο, παρακαλώ, Τατούλη, Κουναλάκη,
Διαμαντούρο, Πρετεντέρη και Πανταγιά!

Α, ΚΑΙ δεν είναι μόνον αυτό: Στις αρχές Μαρτίου διοργανώνει και «πολιτιστική
βραδιά» στη «Σφεντόνα», με Μητροπάνο, Ζιώγαλα και όλα τα σχετικά ­ όπως
αντιλαμβάνεστε, δεν μπήκαμε στη μετακαλλιτεχνική περίοδο!

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16068N042</ED>
<ID>
ID:131659

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N04&aa=2</URL></REF>


Article

<CATEGORY>vin05</CATEGORY>

 <H2>Πέντε ώρες στη Βιέννη
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΟΥΤΕ ΜΙΑ ούτε δύο, αλλά πέντε ολόκληρες συζητούσαν στην κατοικία του πρεσβευτή
μας στη Βιέννη, κ. Παν. Γεννηματά, ο κ. Γρ. Νιώτης και τα μέλη της Επιτροπής
Απόδημου Ελληνισμού της Βουλής ­ γιατί; Όπως έλεγαν μετά οι βουλευτές, η
συζήτηση αφορούσε την... ένωση των Ελλήνων που ζουν στην πρωτεύουσα της
Αυστρίας ­ είναι λίγοι μεν, αλλά... χωρισμένοι σε πολλά κομμάτια!

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16068N043</ED>
<ID>
ID:131697

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N04&aa=3</URL></REF>


Article

<CATEGORY>vin05</CATEGORY>

 <H2>Αστυνομικές ζωγραφιές
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΤΗΝ ΑΙΘΟΥΣΑ του «Παρνασσού» λειτουργεί μία έκθεση ζωγραφικής και φωτογραφίας
διαφορετική από τις άλλες ­ και είναι διαφορετική, μιας και οι φωτογράφοι και
οι ζωγράφοι είναι εν ενεργεία αστυνομικοί και υπάλληλοι του υπουργείου
Δημοσίας Τάξεως!

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16068N044</ED>
<ID>
ID:131723

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N04&aa=4</URL></REF>


Article

<CATEGORY>vin05</CATEGORY>

 <H5>Μόνον γυναίκες
</H5><H2>10 γυναίκες, 48 άνδρες...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΑΥΤΟ ΜΑΛΙΣΤΑ ­ που λέτε, 10 βουλευτίνες από όλα τα κόμματα ανέλαβαν μία
πρωτοβουλία που έπεισε 48 άνδρες συναδέλφους τους. Τι αφορά η πρωτοβουλία;
Λοιπόν, αφορά την κατάθεση πρότασης για αναθεώρηση του άρθρου 116 του
Συντάγματος, ώστε να εφαρμοστεί στην πράξη η ισότητα των δύο φύλων, που έχει
μεν θεσμοθετηθεί, αλλά στην πράξη καταστρατηγείται συνεχώς...

ΚΑΙ ΜΙΑΣ και λέμε για τις γυναίκες, το προεδρείο της Σοσιαλιστικής Διεθνούς
Γυναικών και η κ. Άννα Καραμάνου από τη Γραμματεία Γυναικών του ΠΑΣΟΚ
διοργανώνουν εκδήλωση με θέμα «Οι γυναίκες για μία νέα πολιτική» ­ θα μιλήσει
η κ. Βάσω Παπανδρέου...

Στα σχέδιά τους είναι και μία διαβαλκανική συνάντηση γυναικών ­ για να δούμε...

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16068N045</ED>
<ID>
ID:131739

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N04&aa=5</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
Α-ΠΙ-ΣΤΕΥ-ΤΟ: Που λέτε, εμφανίστηκε προχθές το πρωί στη Χαριλάου Τρικούπη
η αντιπροσωπεία των Θεσσαλών αγροτών, με επικεφαλής τον βουλευτή του ΚΚΕ κ. Β.
Μπούτα. Παίρνουν το ασανσέρ για να ανεβούν στον 6ο όροφο, όπου είχαν
προγραμματισμένη συνάντηση με τον κ. Κ. Σκανδαλίδη, και... ούτε φωνή ούτε ακρόαση!

ΥΣΤΕΡΑ ΑΠΟ ΛΙΓΑ ΛΕΠΤΑ, πανικός στο γραφείο του κ. Σκανδαλίδη: Πού
είναι; Μήπως κατέβηκαν σε άλλο όροφο; Αρχίζουν οι έρευνες ­ αλλά, άδικος ο κόπος...

Ε, ΤΟ ΜΥΣΤΗΡΙΟ ΛΥΘΗΚΕ τελικά: Οι άνθρωποι είχαν κλειστεί μέσα στο
ασανσέρ ­ και χρειάστηκε να κληθεί ο συντηρητής του κτιρίου για να τους
απεγκλωβίσει. Με τι καρδιά να συνεχίσουν τα μπλόκα μετά;

ΕΚΠΡΟΣΩΠΟΣ ΤΩΝ «6» διαγραμμένων της Ν.Δ. ορίσθηκε ο κ. Βασ.
Κοντογιαννόπουλος ­ βλέπετε, ο κ. Α. Ανδριανόπουλος δεν είναι βουλευτής...

Ο ΛΑΟΣ ΔΕΝ ΞΕΧΝΑ τι σημαίνει Δεξιά ­ αλλά η Δεξιά δεν διαθέτει και την
καλύτερη μνήμη...

ΑΥΡΙΟ ΕΙΝΑΙ ΤΣΙΚΝΟΠΕΜΠΤΗ ­ διασκεδάστε όσο είναι ακόμα αφορολόγητο...

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16068N046</ED>
<ID>
ID:131749

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N04&aa=6</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Φιλοπάππου
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΣΤΟΥ ΦΙΛΟΠΑΠΠΟΥ, εκεί που κάνω τη βόλτα μου, κάθε μέρα, σχεδόν, με τον Μίκη
Θεοδωράκη, ακριβώς πάνω από το εστιατόριο «Διόνυσος» υπάρχει ένα πλάτωμα, με
μπόλικα παγκάκια, μια ωραία βρύση και ένα υπέροχο ξύλινο κιόσκι. Την Κυριακή
που μας πέρασε, βρέθηκαν σ' αυτό το πλάτωμα μερικοί μαθητές Γυμνασίου, όπως
πληροφορήθηκα. Κουβέντιασαν, είπανε ανέκδοτα, άρχισαν τις πλάκες. Αλλά δεν
χόρτασαν με όλ' αυτά. Ήθελαν και κάτι παραπάνω. Και όρμησαν στο κιόσκι!

Πέρασα προχθές το πρωί από το πλάτωμα. Το κιόσκι ήταν χτυπημένο σε τέσσερις
μεριές και τα ξύλα που το στήριζαν είχαν σπάσει! Και μιλάω για χοντρά ξύλα.
Δοκάρια, με διάμετρο 25 εκατοστών και βάλε! Πώς πέτυχαν αυτό το θαύμα, να
σπάσουν τα τέσσερα δοκάρια, σαν αγγούρια, οι λεβέντες μας, δεν το ξέρω. Εκείνο
που ξέρω είναι πως πρέπει να φοβόμαστε αυτούς τους νέους, που εμείς
μεγαλώνουμε κι εμείς τους μάθαμε να μη σέβονται τίποτα.

Το κιόσκι ήταν έτοιμο να πέσει. Και χθες ο δήμος έστειλε κάποιο συνεργείο και
το ξήλωσε. Γιατί, θα έπεφτε και θα σκότωνε κανέν' άνθρωπο. Ας κάνει όμως ο
δήμος και κάτι άλλο: έχει, δόξα τω Θεώ, αρκετούς άντρες στην Αστυνομία του.
Ποια είναι η δουλειά αυτών των αντρών; Κλήσεις μόνο κόβουν; Ας διατεθούν
μερικοί και για τη φύλαξη των κήπων και των αλσυλλίων της πρωτεύουσας, όπου
κυκλοφορεί, ως γνωστόν, κάθε καρυδιάς καρύδι.

Βεβαίως, στου Φιλοπάππου, 50 μέτρα από τον Λουμπαρδιάρη, βρίσκεται συχνά ένα
λεωφορείο της Αστυνομίας γεμάτο αστυφύλακες. Αλλά αυτοί οι αστυφύλακες δεν
φαίνεται να αστυνομεύουν την περιοχή. Κουβεντιάζουν, ακούνε μουσική, λένε
καλαμπούρια, τρώνε σάντουιτς κι όταν ο καιρός είναι καλός, παίζουν και κανά
τάβλι. Οπότε, ο λόφος μένει στο έλεος των κλεφτών, των μπανιστηριτζήδων και
των βανδάλων.

Και αναφέρθηκα στους κλέφτες, πρώτα πρώτα, γιατί δεν θα ξεχάσω ένα
περιστατικό, που συνέβη πέρυσι: τρεις αληταράδες εντόπισαν ένα ζευγαράκι, μια
Αγγλιδούλα με τον φίλο της, χτύπησαν το νέο, άρπαξαν την τσάντα της κοπέλας
και έγιναν καπνός! Κατηφόρισε το ζευγαράκι προς τον περιφερειακό ­ θα ήταν 5 η
ώρα, απόγευμα. Το κορίτσι έκλαιγε απαρηγόρητο. Το αγόρι ήταν γδαρμένο και
ματωμένο. «Πού είναι η Αστυνομία;» ρώτησε τη Μίνα, που έβγαινε από την ταβέρνα
της. Η Μίνα τού 'γραψε σ' ένα χαρτί τη διεύθυνση του αστυνομικού τμήματος. Κι
ένας περαστικός σχολίασε: «Αν η Αστυνομία πιάσει ποτέ τους κλέφτες του
Φιλοπάππου, εγώ θα κάνω στριπτίζ στην Πλατεία Συντάγματος...».

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N04</CAT>
<ED>
Κωδικός άρθρου: A16068N049</ED>
<ID>
ID:131761

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N04&aa=9</URL></REF>


Article

<CATEGORY>vin04</CATEGORY>

 <H5>ΦΑΝΕΡΑ ΣΗΜΑΔΙΑ ΕΓΚΑΤΑΛΕΙΨΗΣ ΣΤΑ ΚΟΜΜΑΤΙΚΑ ΓΡΑΦΕΙΑ ΤΟΥ ΠΑΣΟΚ ΚΑΙ ΤΗΣ Ν.Δ.
</H5><H2>«Σκουριασμένα» γραφεία
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

Το νεοκλασικό κτίριο της οδού Αχιλλέως, στο Μεταξουργείο, δείχνει έτοιμο να
καταρρεύσει. Οι ηλικιωμένοι κάτοικοι της περιοχής το θυμούνται ως ένα «από τα
στολίδια της περιοχής. Αρχοντικό από πάντα», λένε. Σήμερα, στο ισόγειο
στεγάζεται ένα βουλκανιζατέρ. Και από πάνω, στον 1ο όροφο, τα γραφεία της
Τοπικής Οργάνωσης Μεταξουργείου της Νέας Δημοκρατίας. Από τα πρώτα που άνοιξαν
το 1974, που όμως σήμερα δείχνει σημάδια εγκατάλειψης. Και παρακμής.

Γραφεία Μεταξουργείου. η πόρτα σπάνια ανοίγει

ΙΔΙΑΙΤΕΡΑ τα τελευταία χρόνια η κρίση των κομμάτων είχε αντίκτυπο και στις
γειτονιές. Πολλά τοπικά γραφεία ερήμωσαν. Ορισμένα σκέπτονται να τα
ενοποιήσουν. Άλλωστε το υψηλό τους κόστος δεν αφήνει περιθώρια στα μέλη τους
να τα συντηρήσουν.

Στην κεντρική πόρτα των γραφείων της Νέας Δημοκρατίας, στο Μεταξουργείο,
κρέμεται ένα λουκέτο. «Πολύ σπάνια το ξεκλειδώνουν. Αν θυμάμαι καλά μόνο την
περίοδο των εκλογών. Τον υπόλοιπο καιρό... νέκρα». Ο Κώστας Νικολαΐδης,
μερικές δεκάδες μέτρα πιο μακριά, στην Μυλλέρου, έχει ένα καφενείο. Τελευταία
φορά που είχε «νιώσει» τον κόσμο σ' αυτά τα γραφεία ήταν ύστερα από τις
εκλογές του 1993. Και προχθές το πρωί, ένα μόλις 24ωρο πριν από τις
εσωκομματικές εκλογές, ο μοναδικός που μας υποδέχθηκε ήταν ο υποψήφιος πρόεδρος!

Νεάπολη Εξαρχείων. Τα γραφεία του ΠΑΣΟΚ άνοιξαν μόνο κατά τη διάρκεια των
εσωκομματικών εκλογών

Ανάλογη ερημιά επικρατεί και σε άλλες γειτονιές σε Τοπικές Οργανώσεις, τόσο
του ΠΑΣΟΚ όσο και της Νέας Δημοκρατίας. Στον Κεραμεικό, στον Νέο Κόσμο, στα
Ιλίσια, στη Νεάπολη, στην Πλατεία Βικτωρίας. Στην πρόσοψη ο χρόνος αποτυπώνει
το πέρασμά του. Κλειστά παράθυρα και σφραγισμένες πόρτες ανοίγουν πλέον
σπανίως, για να εισχωρήσει ο «αέρας του κόμματος». Και ξανακλείνουν γρήγορα,
όπως διαπιστώνουν καθημερινά οι περίοικοι, μήπως και φύγει η «πνοή» των
προηγουμένων χρόνων.

ΣΚΟΥΡΙΑΣΜΕΝΑ

Τη σημερινή πραγματικότητα, με τα «σκουριασμένα κομματικά τοπικά γραφεία»,
παραδέχονται και τα ίδια τα στελέχη αναγνωρίζοντας πως τα χρόνια της
χρησιμότητάς τους ανήκουν πια στο παρελθόν. Άλλωστε, είναι χαρακτηριστικό ότι
και γι' αυτούς που σχεδιάζουν το οργανωτικό πλαίσιο των κομμάτων, «το κλίμα
δεν θυμίζει σε τίποτα το αντίστοιχο της δεκαπενταετίας 1975-1990».

ΝΑ ΚΛΕΙΣΟΥΝ

Αυτό επισημαίνει και ο κ. Γιώργος Βλάχος, γραμματέας Οργανωτικού της Νέας
Δημοκρατίας, ο οποίος αντιλαμβάνεται τις αντίξοες συνθήκες που επικρατούν
σήμερα στη διατήρηση τέτοιων τοπικών γραφείων: «Ανάλογα με τις εποχές
λειτουργούν. Το κόστος είναι τεράστιο. 
Ξεθωριασμένη πινακίδα. Η Τοπική Οργάνωση του ΠΑΣΟΚ στην Πλατεία Βικτωρίας

Όσα δεν μπορούν να συντηρηθούν θα πρέπει να κλείσουν». Ο ίδιος μάλιστα δεν
αποκλείει να επέλθει κάποια ενοποίηση, «ιδιαίτερα στην επαρχία» και ίσως σε
μερικά από τα 300 τοπικά γραφεία που βρίσκονται στο Λεκανοπέδιο: «Δεν μας
ενδιαφέρει να γυρίσουμε σε αριθμούς του παρελθόντος».

Και δεν είναι τυχαίο ότι τόσο την περασμένη Παρασκευή όσο και το Σάββατο, σε
θεωρούμενες ώρες αιχμής, γραφεία της Νέας Δημοκρατίας, λίγο πριν από τις
εσωκομματικές εκλογές της επόμενης ημέρας (Κυριακής), εμφάνιζαν εικόνα
ερήμωσης. Και ναι μεν στο Μεταξουργείο ο κ. Διονύσιος Μαυρωτάς προσπάθησε να
κρατήσει τα προσχήματα δικαιολογώντας την απουσία των 215 μελών που
επανεγγράφησαν ­ «έχουν δουλειές», είπε ­ αποδεχόμενος όμως και το «κλίμα
αδράνειας που επικρατεί ιδιαίτερα την τελευταία 4ετία». Αλλά στην οδό
Βρεσθένης, στο Νέο Κόσμο, η εγκατάλειψη είναι περισσότερο εμφανής. Στο διώροφο
κτίριο, όπου στεγάζονται τα γραφεία της Τ.Ε. της Νέας Δημοκρατίας, τα μοναδικά
«σημάδια ζωής» προέρχονται από το φροντιστήριο Αγγλικών που βρίσκεται στο
ισόγειο! Ενώ στην οδό Σισίνη, στα Ιλίσια, όπου βρίσκεται η Τ.Ε. του Αγίου
Χαραλάμπους, μία παρέα μελών τα συγύρισε κατά τις 10 το πρωί του Σαββάτου για
να τα κλείσει περίπου δύο ώρες αργότερα!

Πάντως και σε αρκετά από τα 51 τοπικά γραφεία του ΠΑΣΟΚ, που βρίσκονται μόνο
στην Αθήνα, η εικόνα δεν εμφανίζεται περισσότερο αισιόδοξη. Κάθε άλλο μάλιστα
και σ' αυτό έχουν πλήρη επίγνωση στελέχη του κόμματος, τα οποία σκέπτονται τον
τρόπο ώστε να ενοποιηθούν πολλά απ' αυτά κατά περιοχές και να ενσωματωθούν στα
πιο κεντρικά. Για τους ίδιους, άλλωστε, η πολιτική αντιπαράθεση στο επίπεδο
της γειτονιάς «δεν γίνεται σήμερα με την επικάλυψη αφισών και τα ισχυρότερα μεγάφωνα».

Κλειστά παράθυρα. Τα μοναδικά σημάδια ζωής προέρχονται από το φροντιστήριο.
Στον δεύτερο όροφο εγκατάλειψη

Και πράγματι στην Πλατεία Βικτωρίας, στην οδό Φιλιππίδου, μία από τις πιο
ιστορικές τοπικές οργανώσεις του κόμματος, εδώ και πάρα πολλούς μήνες έχει
βάλει λουκέτο. Η βιτρίνα του ισόγειου καταστήματος, που άλλοτε φιλοξενούσε τα
τοπικά γραφεία, καλύπτεται από νοβοπάν: «Δεν έχουμε δει κάποιον άνθρωπο να τα
ανοίγει έστω και μία φορά τον μήνα. Ποιος ξέρει. Ίσως και να έχουν μεταφερθεί
κάπου αλλού», λέει ο κ. Βασίλης Στυλιανίδης που έχει εμπορικό κατάστημα στην
οδό Αριστοτέλους, ο οποίος όμως αναπολεί τις «παλιές, καλές εποχές».

Στην Τ.Ο. Κεραμεικού τα μέλη του ΠΑΣΟΚ εμφανίζονται με μεγαλύτερη
ευρηματικότητα. Έτσι, στην οδό Μεγάλου Αλεξάνδρου, δίπλα από το μεζεδοπωλείο
«Η Καρδίτσα», το κατάστημα της Τοπικής είναι μεν κλειστό αλλά περιποιημένο και
καθαρό. Ωστόσο, για να μη χάνεται καιρός, περιμένοντας πότε θα ξανανοίξει,
καλού-κακού, οι υπεύθυνοι τοποθέτησαν στη τζαμαρία την ανακοίνωση «για τον
ετήσιο χορό των μελών την 27η Φεβρουαρίου»!

Όσον αφορά τα γραφεία του κόμματος στο Κολωνάκι, τα πράγματα δεν είναι και
τόσο ρόδινα. Η Τ.Ο. στον πεζόδρομο της Μαντζάρου, ανάμεσα στην Σκουφά και την
Σόλωνος, στο ισόγειο μιας πολυκατοικίας, παραμένουν ερμητικά κλειστά. Αυτό
άλλωστε λένε και οι γείτονες, οι οποίοι έχουν την αίσθηση πως «αυτή η Τοπική
έχει καταργηθεί».

ΚΛΕΙΣΤΑ

Αλλά και στη Νεάπολη, σε απόσταση περίπου 200 μέτρων από τα κεντρικά γραφεία
του ΠΑΣΟΚ, στην Μαυρομιχάλη και Ερεσσού, η Τοπική Οργάνωση άνοιξε μόνο την
περασμένη εβδομάδα για τις εσωκομματικές εκλογές: «Πριν και μετά δεν έρχεται
κανείς. Πάντα είναι κλειστά», λέει καταστηματάρχης της γειτονιάς.

Πάντως, είναι γεγονός ότι το κόστος τέτοιων «ανύπαρκτων ή υπολειτουργούμενων
γραφείων» είναι σημαντικά υψηλό (σε μερικές περιπτώσεις ξεπερνά και τις
300.000 τον μήνα). Τα μέλη, παλαιά και νέα, δεν έχουν τη διάθεση να αναλώσουν
εκεί τον χρόνο τους. Τα κομματικά στελέχη αναγνωρίζουν ότι «η πολιτική δεν
γίνεται πλέον όπως παλιότερα». Αφίσες και ντουντούκες δεν υπάρχουν πια στις γειτονιές.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N05</CAT>
<ED>
Κωδικός άρθρου: A16068N051</ED>
<ID>
ID:131641

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N05&aa=1</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Αντεπετειακά
</H2>
<AUTHOR>ΚΩΣΤΑΣ ΜΠΟΤΟΠΟΥΛΟΣ</AUTHOR>

Η συμπλήρωση δύο χρόνων από την ανάληψη της πρωθυπουργίας από τον σημερινό
κάτοχό της και η αντίστροφη μέτρηση προς το έτος 2000, συνέπεσαν πρόσφατα με
την οργάνωση «ιδεολογικής συνδιάσκεψης» του ΠΑΣΟΚ και δημιούργησαν ένα
καινοφανές φαινόμενο.

ΜΙΑ ανύπαρκτη επέτειο, τόσο ημερολογιακά, αν κάπου δεν έχουμε μπερδευθεί όλοι
οι υπόλοιποι, όσο και ουσιαστικά, αφού τα πολλά και παχιά λόγια, με τα οποία
τιμήθηκε, σπανιότατα άνοιξαν καινούργιους δρόμους. Ο σχετικός επετειακός
λόγος, αρθρογραφικός ή συνεδριακός, μπορεί, εκτός λίγων εξαιρέσεων, να
ενταχθεί σε τρεις κατηγορίες. Λόγος άνευρα συναινετικός, κατ' αρχήν, που
σχεδόν αγγίζει την άρνηση της πολιτικής. Γράφτηκε ότι για το ΠΑΣΟΚ, αυτόν τον
αιώνιο καταλύτη των ώριμων λαϊκών αιτημάτων (δύστυχε καταλύτη, πόσο μακριά από
τις μηχανές των αυτοκινήτων μας σου έμελλε να ταλαιπωρείσαι), δεν υπάρχει
επιλογή «με ποιους να πάει και ποιους να αφήσει», αλλά μόνο θέληση να τους
εκφράσει όλους. Ειπώθηκε ότι η «ηγεμονία των ιδεών» του σημερινού Πρωθυπουργού
οφείλεται στην παγκοσμιοποίηση και ότι, εξ αυτού του λόγου, το ΠΑΣΟΚ έγινε
κόμμα «περιεχομένου και ουσίας» από κόμμα «συμβολισμών και μορφών» που ήταν
στην παπανδρεϊκή-φορντική περίοδό του.

Λόγος, στη συνέχεια, ενδοστρέφειας και επεξήγησης διά του αυτονοήτου. Μέρος
της επίσημης Νεολαίας του ΠΑΣΟΚ ισχυρίζεται ότι εξυφαίνονται ενδοκυβερνητικά
σενάρια για αλλαγή πολιτικού σκηνικού, στη «λογική της δημιουργίας άλλων
σχημάτων». Κακώς, λοιπόν, νομίζαμε ότι σε άλλη παράταξη είχαμε διαγραφές,
απειλές διάσπασης και παρόμοιες κινήσεις. Αυτά συμβαίνουν τελικά στο χώρο του
κυβερνώντος κόμματος, επειδή είναι αδύνατο να συμφωνηθεί πόσοι και ποιοι
ακριβώς δικαιούνται κάρτας στο επερχόμενο συνέδριο της νεολαίας. Γράφτηκε
ακόμα ότι καμιά κυβερνητική καθημερινότητα δεν μπορεί να αποτρέψει το ΠΑΣΟΚ
από το να αντιλαμβάνεται εαυτόν ως «συλλογικό διανοούμενο». Λίγο πειράζει αν,
πριν καν σκεφθούμε τι σημαίνει ένα «διανοούμενο κόμμα», η ίδια η έννοια του
διανοουμένου είναι η πιο μοναχική και η πιο ενάντια στην εξουσία έννοια που
υπάρχει. Υπενθυμίσθηκε ότι ο ελληνικός λαός δεν ψήφισε Θάτσερ το 1996.
Ενθαρρυμένοι οι Έλληνες ανθρακωρύχοι ξεκινούν απεργίες από αύριο. Βεβαιώθηκε
ότι το χρώμα του ΠΑΣΟΚ (του ΠΑΣΟΚ του εργάτη, του αγρότη κ.λπ.) παραμένει
πράσινο. Δραματική αύξηση των επισκέψεων στους οφθαλμιάτρους της επικράτειας.

Λόγος ιδεολογικός, τέλος, αλλά σε ιστορικό κενό. Με αναφορές σε επανίδρυση,
υπέρβαση, μετάβαση, επιτέλους, στη σύγχρονη εποχή. 
Με ψεύτικα διλήμματα του τύπου σοσιαλιστές ή εκσυγχρονιστές και αποφυγή
αντιμετώπισης του μόνου, αλλά επώδυνου, προγραμματικού ζητήματος: πώς να
πείσει το ΠΑΣΟΚ ότι εξελίχθηκε, μέσα από την κυβερνητική πορεία του, σε
σοσιαλ-δημοκρατικό κόμμα (γιατί αυτό έγινε), χωρίς να χάσει τα βασικά εκλογικά
του στηρίγματα ούτε την νομιμοποίηση να κυβερνά στο όνομα της Αριστεράς;

Ο τρόπος που μια τέτοια αποπροσανατολιστική «επετειακή» αντίληψη επηρεάζει το
καίριο πολιτικό ζήτημα των ημερών μας, είναι χαρακτηριστικός. Η έλλειψη
κριτικού διαλόγου αντάξιου του ονόματός του στο πολιτικό πεδίο τον καθιστά και επικίνδυνο.

Πώς είναι δυνατόν να εξυγιανθούν οι δημόσιες επιχειρήσεις αν δεν γίνουν
ξεκάθαρες, οδυνηρές επιλογές; Πώς θα διατηρηθούν ανοιχτές όλες οι δυνατές
επιλογές αν η κυβέρνηση επιμένει ότι το σημερινό ΠΑΣΟΚ είναι ίδιο με το ΠΑΣΟΚ
του 1974 ή του 1981, που δεν δημιούργησε, αλλά σίγουρα επέτεινε τις
δυσλειτουργίες στις επιχειρήσεις αυτές; Πώς θα είναι, συλλογικός έστω,
διανοούμενος, αν δεν επιτελεί το στοιχειώδες για κάθε σκεπτόμενη οντότητα
καθήκον να μελετά και να εξηγεί τα αντικειμενικά δεδομένα και να προσπαθεί να
βρει λύσεις βάσει και όχι ερήμην αυτής της ανάλυσης; Πώς είναι δυνατόν να
βοηθήσουν στην ορθολογική αντιμετώπιση του προβλήματος τα ερμηνευτικά κλειδιά
του εκσυγχρονισμού, όταν μένει ταυτολογία, και της παγκοσμιοποίησης, όταν
αγνοείται ότι στην πραγματικότητα μόνες οι επιχειρήσεις είναι σε ανταγωνισμό
και όχι οι χώρες; Πώς θα πείσει η κυβέρνηση ότι προτίθεται πράγματι, έστω
ατελώς, να πολεμήσει τα κακώς κείμενα δεκαετιών, όταν δεν μιλά με στοιχεία, με
επιχειρήματα ουσίας, δεν έχει, με δυο λόγια, πολιτικό λόγο;

Με τρόμο φαντάζεται κανείς την έλευση πραγματικών επετείων.

Ο δικηγόρος Κώστας Β. Μποτόπουλος είναι διδάκτωρ του Συνταγματικού Δικαίου.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N06</CAT>
<ED>
Κωδικός άρθρου: A16068N061</ED>
<ID>
ID:131646

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N06&aa=1</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Ποιος θα πληρώσει για τη «χαμένη τιμή»;
</H2>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

ΟΤΑΝ ΤΟΝ Μάρτιο του 1995 διατάχθηκε η πρώτη δικαστική έρευνα για την
Πολιτιστική Πρωτεύουσα, η ηγεσία του Οργανισμού αντέδρασε διαψεύδοντας
υποκριτικά το γεγονός, κάνοντας μάλιστα και δημόσια έκκληση στους...
«πολιτικούς προϊσταμένους»(!) των δημοσιογράφων που το δημοσιοποίησαν να παρέμβουν...

Το στίγμα της φύσης των αδικημάτων έχει ήδη δοθεί.

Μεσολάβησαν τρία χρόνια, εκατοντάδες καταγγελίες και δημοσιεύματα για
δικαστικές έρευνες, κατασπατάληση δημόσιου χρήματος, κακοδιοίκηση, αναξιοκρατία.

Ο εποπτεύων υπουργός δηλώνει τώρα εύχαρις για την ανώτατη δικαστική παρέμβαση
που θα εξασφαλίσει τη διαφάνεια, την οποία επίσης διεκδικεί όψιμα και ο
δήμαρχος και πρόεδρος του ΟΠΠΕ.

Τα αδικήματα όμως ­ αν αυτά στοιχειοθετηθούν και αποδοθούν σε συγκεκριμένα
πρόσωπα ­ υπάρχει κίνδυνος να παραγραφούν (αφού στο μεταξύ ολοκληρωθεί η
έρευνα, εκδοθεί βούλευμα και προσδιορισθεί η εκδίκαση) καθώς είναι
πλημμελήματα και ο χρόνος τέλεσής τους προσδιορίζεται κατά την προετοιμασία
έργων και εκδηλώσεων, δηλαδή πριν από τρία - τέσσερα χρόνια.

Καθαρή λοιπόν η Πολιτιστική Πρωτεύουσα και οι άνθρωποί της;

Κακά τα ψέματα. Πολλά από τα αδικήματα που τελέστηκαν στον ΟΠΠΕ είναι ηθικά,
δεν προβλέπονται από κανέναν κώδικα δικονομίας και δύσκολα, ακόμη και ο πλέον
άτεγκτος δικαστής, δύναται να τα στοιχειοθετήσει και να τα αποδώσει. Κανένα
δικαστήριο δεν θα εκδικάσει την αήθεια, τις «μοιρασιές» των αναθέσεων, την
έπαρση, την αναξιοκρατία, την αδιαφάνεια, την προβολή των ημετέρων, την
απαξίωση των μη ημετέρων, τις «αρπαχτές» ­ έστω και αν αυτές έγιναν με «μέσον»
100 δισεκατομμύρια δραχμές για το όραμα μιας πόλης.

Η ποινή στους «δράστες» επιβλήθηκε ήδη από το «δικαστικό σώμα» της λεγόμενης
κοινής γνώμης μιας πόλης που είναι ­ ευτυχώς ­ ακόμη επαρχιακή και οι άνθρωποί
της γνωρίζονται.

Καμία δικαστική απόφαση δεν θα επαναποδώσει τη χαμένη τιμή, τη συνοχή και την
αλληλεμπιστοσύνη των ανθρώπων της Θεσσαλονίκης.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N06</CAT>
<ED>
Κωδικός άρθρου: A16068N063</ED>
<ID>
ID:131719

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N06&aa=3</URL></REF>


Article

<CATEGORY>vin04</CATEGORY>

 <H5>ΞΑΝΑΓΥΡΙΣΕ ΣΤΙΣ ΠΡΟΚΛΗΣΕΙΣ Η ΤΟΥΡΚΙΑ
</H5><H5>Η ΠΡΟΤΑΣΗ ΓΙΑ ΤΑ ΑΕΡΟΠΛΑΝΑ
</H5><H2>12 μίλια εκβιασμός
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ - ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Πέταξε χτες η Τουρκία το προσωπείο του διαλλακτικού που προσπαθούσε τις
τελευταίες μέρες να προβάλλει με τις γνωστές προτάσεις Τζεμ.

ΤΟ ΤΟΥΡΚΙΚΟ υπουργείο Εξωτερικών με προκλητική ανακοίνωση - προειδοποίηση
συνδέει την επίλυση των ελληνοτουρκικών διαφορών με τη διατήρηση του εύρους
των ελληνικών χωρικών υδάτων, προκαλώντας την άμεση αντίδραση του ελληνικού
υπουργείου Εξωτερικών.

«Η διατήρηση του υφιστάμενου εύρους των χωρικών υδάτων του Αιγαίου ενέχει πολύ
μεγάλη σημασία από την άποψη της τήρησης της Συμφωνίας της Μαδρίτης» αναφέρει
η ανακοίνωση της τουρκικής πλευράς και προσθέτει: «Εάν το εύρος αυτό δεν
διατηρηθεί ακριβώς ως έχει, η επίλυση των ζητημάτων στο Αιγαίο είναι αδύνατη».

Απαντώντας ο εκπρόσωπος του ελληνικού υπουργείου Εξωτερικών Κ. Μπίκας
επανέλαβε παλαιότερη ανακοίνωσή του, υπογραμμίζοντας ότι σύμφωνα με το Διεθνές
Δίκαιο η Ελλάδα έχει δικαίωμα επέκτασης των χωρικών της υδάτων στα 12 ναυτικά
μίλια. «Η άσκηση, λοιπόν, νομίμου δικαιώματος δεν είναι δυνατόν να θεωρείται
απειλή ή μη τήρηση των αρχών που περιλαμβάνει το κοινό ανακοινωθέν της
Μαδρίτης τις οποίες οφείλει να εφαρμόσει η Τουρκία» καταλήγει.

Διπλωματικοί κύκλοι θεωρούσαν τη νέα αυτή τουρκική προειδοποίηση ως προσπάθεια
της Άγκυρας να διασκεδάσει στο εσωτερικό της την αναμενόμενη απορριπτική
απάντηση της Αθήνας στα πέντε σημεία Τζεμ. Απαντητικό υπόμνημα, που αναμένεται
να συνταχθεί μετά τη σημερινή σύσκεψη στο Μέγαρο Μαξίμου του Πρωθυπουργού Κ.
Σημίτη με την ηγεσία του υπουργείου Εξωτερικών και στο οποίο θα προτείνεται η
προσφυγή κάθε τουρκικής αμφισβήτησης στο Διεθνές Δικαστήριο της Χάγης.

Σύμφωνα με άλλες πηγές η χθεσινή ανακοίνωση του τουρκικού υπουργείου
Εξωτερικών εξεδόθη σε μία προσπάθεια της Άγκυρας να προλάβει ενδεχόμενη
επέκταση των ελληνικών χωρικών υδάτων, καθώς υπόνοιες για μία τέτοια κίνηση
θεωρούν οι Τούρκοι ότι άφησε ο Πρωθυπουργός κ. Σημίτης στην πρόσφατη ομιλία
του στην πανελλήνια συνδιάσκεψη του κόμματος.

«Στην περίοδο των κρίσιμων αποφάσεων που έρχεται, περίοδο χωρίς προηγούμενο
μετά το 1974, δημιουργούμε τις προϋποθέσεις για να υπερασπίσουμε με τον
καλύτερο τρόπο τα εθνικά μας δίκαια και δικαιώματα» ήταν η φράση του
Πρωθυπουργού που προκάλεσε, σύμφωνα με την τουρκική πλευρά, την ανακοίνωση της Άγκυρας.

Παράλληλα, κι ενώ χτες υπήρξαν νέες παραβιάσεις του ελληνικού εναέριου χώρου
μεταξύ Χίου και Μυτιλήνης από 16 τουρκικά μαχητικά, συνεχίστηκαν στις
Βρυξέλλες οι προσπάθειες για τη συμφωνία κάποιων μέτρων οικοδόμησης
εμπιστοσύνης στο Αιγαίο.

Στη συνάντηση των πρέσβεων - εκπροσώπων των δύο χωρών κ.κ. Σαββαΐδη και Οϊμέν
στο ΝΑΤΟ κύριο αντικείμενο συζήτησης ήταν το αυτοματοποιημένο σύστημα
αεροπορικού ελέγχου και διοίκησης (ACCS). Το σύστημα λειτουργεί με την
ενεργοποίηση κωδικών ηλεκτρονικής αναγνώρισης (IFF) των αεροσκαφών που
εκτελούν αποστολές του ΝΑΤΟ ώστε να αναγνωρίζονται ως φιλικά αεροσκάφη από τα
ραντάρ της Συμμαχίας.

Στα μέτρα οικοδόμησης εμπιστοσύνης που έχει ρίξει προς συζήτηση στο τραπέζι ο
κ. Σολάνα περιλαμβάνονται ακόμη προτάσεις για την επέκταση του καλοκαιρινού
μορατόριουμ ασκήσεων στο Αιγαίο, ανταλλαγές πληροφοριών για δυνάμεις και
ασκήσεις, ανοιχτή γραμμή των δύο πλευρών κ.λπ.

Η Αθήνα παραμένει, πάντως, θετική απέναντι σε κάποια σημεία των προτάσεων
Σολάνα εφόσον αυτά κινούνται μέσα στο πλαίσιο του Μνημονίου Παπούλια - Γιλμάζ
του 1988. Η ελληνική πλευρά επιθυμεί, όπως δήλωσε χτες ο κυβερνητικός
εκπρόσωπος Δ. Ρέππας, τη συνέχιση ενός τέτοιου διαλόγου για τη βελτίωση των
σχέσεων των δύο χωρών και την αποκλιμάκωση της έντασης στο Αιγαίο.

ΜΕ ΜΗΤΣΟΤΑΚΗ

* Την ανάγκη να επικεντρωθεί η προσοχή όλων στην επίλυση του Κυπριακού
υπογράμμισε χτες ο κ. Μητσοτάκης στον Τούρκο πρέσβη στην Αθήνα κ. Αλί Τουγκάν
που τον επισκέφθηκε.

ΣΥΜΦΩΝΑ με τις προτάσεις του γενικού γραμματέα του ΝΑΤΟ προωθείται η επέκταση
του συστήματος αυτού και στα εθνικά αεροσκάφη των χωρών - μελών του ΝΑΤΟ ακόμη
και αν δεν εκτελούν εκείνη τη στιγμή πτήση για λογαριασμό της Συμμαχίας.

Πρόταση για την οποία έχει εκφράσει τις επιφυλάξεις της η ελληνική πλευρά,
ζητώντας να τηρηθούν κάποιες προϋποθέσεις:

* Τα ελληνικά μαχητικά να ενεργοποιούν τον κώδικά τους μόνο όταν ίπτανται στον
διεθνή εναέριο χώρο του FIR Αθηνών.

* Τα τουρκικά αεροσκάφη να ενεργοποιούν τον κώδικά τους τη στιγμή που τέμνουν
τη γραμμή του FIR Αθηνών.

* Τα τουρκικά αεροσκάφη μέσω συστήματος ειδοποίησης να δίνουν εκ των προτέρων
την πορεία και τον προορισμό τους (βασικά στοιχεία του σχεδίου πτήσης).

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N07</CAT>
<ED>
Κωδικός άρθρου: A16068N071</ED>
<ID>
ID:131642

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N07&aa=1</URL></REF>


Article

<CATEGORY>vin04</CATEGORY>

 <H5>ΒΡΕΤΑΝΙΚΗ ΠΡΟΕΔΡΙΑ
</H5><H2>«Ευχή» μόνο για τη συμμετοχή των Τουρκοκυπρίων
</H2>
ΣΗΜΕΡΑ παραδίδει η βρετανική προεδρία στους «15» το κείμενο που θα εκφωνηθεί
κατά την έναρξη της διαδικασίας ένταξης της Κύπρου στις 31 Μαρτίου. Την ίδια
στιγμή, η προεδρία αρνείται επί του παρόντος να ανοίξει τα χαρτιά της εις ό,τι
αφορά το κείμενο της πρόσκλησης για την Διακυβερνητική Διάσκεψη.

Το Λονδίνο, ακολουθώντας την μακρά παράδοση της διπλωματικής δεοντολογίας, δεν
ήθελε να δώσει το κείμενο της 31ης Μαρτίου πριν ολοκληρωθούν οι προεδρικές
εκλογές στην Κύπρο. Ανεπισήμως, βέβαια, αυτό ήταν στη διάθεση των ευρωπαϊκών
πρωτευουσών ­ με την εξαίρεση δύο παραγράφων, για το Κυπριακό και τη συμμετοχή
των Τουρκοκυπρίων στις διαπραγματεύσεις.

Σύμφωνα με πληροφορίες, οι δύο αυτές αναφορές δεν θα εμπεριέχουν κάποιο
στοιχείο που να συναντά την αντίθεση της Αθήνας ή της Λευκωσίας ­ ενώ
παράλληλα, θα «κόβουν το βήχα» ορισμένων στους κόλπους της Ένωσης που
επιθυμούσαν η συμμετοχή των Τουρκοκυπρίων να αποτελέσει, εν τοις πράγμασι και
παρά τις ειλημμένες αποφάσεις, όρο για την έναρξη των διαπραγματεύσεων. Ως εκ
τούτου, το πιθανότερο είναι η Αθήνα να άρει και τη γενική επιφύλαξη που έχει
υποβάλει για τις διακυβερνητικές όλων των προς ένταξη χωρών.

Συγκεκριμένα, για μεν το Κυπριακό η προεδρία θα εκφράζει την επιθυμία ή την
ανάγκη πολιτικής επίλυσής του, ενώ για την συμμετοχή των Τουρκοκυπρίων θα
περιλαμβάνει δύο ή τρεις διατυπώσεις: εάν μεν έχει βρεθεί τρόπος συμμετοχής
των Τουρκοκυπρίων, θα εκφράζεται η ικανοποίηση της Ένωσης, εάν όχι, θα υπάρχει
παρότρυνση ώστε να συμβεί στην πορεία των ενταξιακών.

ΔΙΑΒΟΥΛΕΥΣΕΙΣ

Όπως είναι φυσικό, το κείμενο δεν θα περιλαμβάνει καμιά πρόταση για το πώς θα
επιτευχθεί συμμετοχή ­ το έργο αυτό το έχει αναλάβει ο ειδικός συντονιστής σερ
Ντέιβιντ Χάνι, ο οποίος μεταβαίνει στη Λευκωσία για διαβουλεύσεις επί του
θέματος στα τέλη του μήνα.

Την ίδια στιγμή, η Αθήνα έχει τα μάτια στραμμένα και στο Συμβούλιο των
Υπουργών Εξωτερικών που θα πραγματοποιηθεί τη Δευτέρα ­ και όπου η προεδρία θα
παρουσιάσει το κείμενο της πρόσκλησης για την Ευρωπαϊκή Διάσκεψη. Μολονότι η
Τουρκία έχει αρνηθεί να μετάσχει στην έναρξη, στις 12 Μαρτίου, ορισμένοι
εταίροι επιθυμούν μια έμμεση άμβλυνση των όρων του Λουξεμβούργου ­ ή και
παντελή απουσία αναφοράς τους ­ ώστε να διευκολυνθεί η Άγκυρα να μετάσχει στο
μέλλον (λόγου χάρη, τον Ιούνιο).

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N07</CAT>
<ED>
Κωδικός άρθρου: A16068N072</ED>
<ID>
ID:131680

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N07&aa=2</URL></REF>


Article

<CATEGORY>vin04</CATEGORY>

 <H2>Επίσκεψη Μπερνς στα αμερικανικά F-16 της Νέας Αγχιάλου
</H2>
ΒΟΛΟΣ

ΤΗΝ 111 Πτέρυγα Μάχης, στη Ν. Αγχίαλο Μαγνησίας, όπου υπάρχουν τα τελευταίου
τύπου αμερικανικά αεροπλάνα F-16, επισκέφθηκε χθες ο Αμερικανός πρεσβευτής
στην Ελλάδα κ. Νίκολας Μπερνς. Κατά τη διάρκεια της επίσκεψής του στον Βόλο, ο
κ. Μπερνς συναντήθηκε για μία περίπου ώρα με τον Μητροπολίτη Δημητριάδος κ.
Χριστόδουλο, με τον οποίο συζήτησε θέματα εκκλησιαστικά, τοπικά, εθνικά και διεθνή.

Ο Αμερικανός πρεσβευτής μίλησε κολακευτικά για την Ορθόδοξη Εκκλησία, για την
Ελλάδα και τους Έλληνες και διαβεβαίωσε ότι εργάζεται για την επίλυση των
ελληνοτουρκικών διαφορών και του κυπριακού προβλήματος.

Επίσης, ο κ. Μπερνς επισκέφθηκε εθιμοτυπικά τον δήμαρχο Βόλου κ. Δημ.
Πιτσιώρη, καθώς και τους βοηθούς νομάρχες Μαγνησίας κ.κ. Δημ. Μεργιαλή και
Γιαν. Στάμο. Ο Αμερικανός πρεσβευτής υποσχέθηκε να επισκεφθεί ξανά τον Βόλο,
μαζί με την οικογένειά του.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N07</CAT>
<ED>
Κωδικός άρθρου: A16068N073</ED>
<ID>
ID:131714

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N07&aa=3</URL></REF>


Article

<CATEGORY>vin04</CATEGORY>

 <H5>ΤΑ ΜΥΣΤΙΚΑ ΤΗΣ ΒΑΘΜΟΛΟΓΙΑΣ ΓΙΑ ΤΟΝ ΔΙΑΓΩΝΙΣΜΟ ΤΟΥ ΔΗΜΟΣΙΟΥ
</H5><H5>Σε περίπτωση ισοβαθμίας
</H5><H2>Προσοχή στους συντελεστές
</H2>
<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

Αποχή που μπορεί να φθάσει και το 30% στον πανελλήνιο γραπτό διαγωνισμό του
Σαββατοκύριακου για τις προσλήψεις στο Δημόσιο εκτιμούν ότι θα σημειωθεί
στελέχη του υπουργείου Δημόσιας Διοίκησης και του ΑΣΕΠ.

ΕΠΙΚΑΛΟΥΜΕΝΟΙ τα στατιστικά στοιχεία των διαγωνισμών και την προηγούμενη
εμπειρία του αντίστοιχου διαγωνισμού του Απριλίου του '95, οπότε είχε
σημειωθεί αποχή 60% επί των 107.000 υποψηφίων, τα ίδια αυτά στελέχη
επισημαίνουν ότι υπάρχει μια συμπαγής ομάδα μερικών χιλιάδων υποψηφίων που
συμμετέχει σταθερά στους διαγωνισμούς, είτε πρόκειται για τους γραπτούς είτε
για τους υπόλοιπους που γίνονται με το σύστημα των μορίων. Έχει αποδειχθεί
πάντως ότι όσο περισσότεροι είναι οι υποψήφιοι, τόσο μεγαλύτερη είναι και η
αποχή που σημειώνεται, ακριβώς γιατί πολλοί απογοητεύονται από τον μεγάλο
αριθμό υποψηφιοτήτων, σε συνδυασμό με το γεγονός ότι δεν έχουν προφθάσει να
προετοιμαστούν επαρκώς.

Πάντως, όσοι από τους 120.314 υποψήφιους του διαγωνισμού του Σαββατοκύριακου
προσέλθουν τελικά στα εξεταστικά κέντρα, σκόπιμο είναι να θυμούνται: Πρώτον,
ότι όλα τα μαθήματα δεν έχουν τον ίδιο συντελεστή. Επομένως, είναι καλό να
δώσουν ιδιαίτερη προσοχή σ' εκείνα που προσφέρουν στον υποψήφιο μεγαλύτερη
βαθμολογία. Δεύτερον, ότι όλοι οι υποψήφιοι δεν είναι ίσοι. Κάποιοι έχουν το
«προνόμιο» ιδιαίτερων προσαυξήσεων, που προσθέτουν στη βαθμολογία των γραπτών
τους πόντους. Τρίτον, ότι σε περίπτωση ισοβαθμίας, υπάρχουν κατηγορίες
υποψήφιων που προηγούνται των υπολοίπων. Και τέταρτον, ότι όσοι επιτύχουν στον
διαγωνισμό δεν είναι βέβαιον ότι θα διοριστούν κιόλας.

Αναλυτικότερα: στην κατηγορία Πανεπιστημιακής Εκπαίδευσης συντελεστή 1 έχουν
τα μαθήματα «Ελεύθερη ανάπτυξη θέματος», «Συνοπτική απόδοση κειμένου»,
«Δημόσιο Δίκαιο», «Ιδιωτικό Δίκαιο» και «Δημόσια οικονομική και δημοσιονομικό
δίκαιο», ενώ η «Λογιστική» έχει συντελεστή 2.

Στην κατηγορία της Τεχνολογικής Εκπαίδευσης, επίσης όλα τα μαθήματα έχουν
συντελεστή 1, πλην της «Λογιστικής» που έχει συντελεστή 2. Καμία διαφοροποίηση
δεν παρατηρείται στα μαθήματα της Δευτεροβάθμιας Εκπαίδευσης που έχουν
συντελεστή 1.

Η βαθμολόγηση των γραπτών των υποψηφίων θα γίνει από δύο βαθμολογητές χωριστά
με κλίμακα βαθμών από το 1 μέχρι το 80. Το άθροισμα των βαθμών των δύο
βαθμολογητών αποτελεί και τον βαθμό του κάθε μαθήματος. Επιτυχόντες είναι όσοι
συγκεντρώσουν βαθμό τουλάχιστον ίσο με το γινόμενο του αριθμού 88 επί τον
αριθμό των μαθημάτων.

Η ΠΡΟΣΑΥΞΗΣΗ

Αν μεταξύ των επιτυχόντων περιλαμβάνονται υποψήφιοι που δικαιούνται
προσαυξήσεις, ο τελικός βαθμός που πήραν στον διαγωνισμό προσαυξάνεται κατά το
ποσοστό που προβλέπεται κατά περίπτωση και μόνον για μια ιδιότητα, την
ευνοικότερη για τον κάθε υποψήφιο.

Προσαύξηση δικαιούνται οι επιτυχόντες υποψήφιοι που είναι μόνιμοι κάτοικοι της
Θράκης (Νομοί Ξάνθης, Έβρου, Ροδόπης), των Νομών Καβάλας, Λέσβου, Χίου, Σάμου
και Δωδεκανήσου, εφόσον δηλώσουν ότι δέχονται να υπηρετήσουν σε υπηρεσίες του
Δημοσίου στους παραπάνω νομούς, τουλάχιστον επί μία δεκαετία. Σ' αυτές τις
περιπτώσεις η συνολική τους βαθμολογία προσαυξάνεται κατά τα 20/100 του.

Προσαύξηση που φθάνει τα 10/100 του συνολικού βαθμού δικαιούνται και οι
επιτυχόντες υποψήφιοι για θέσεις δήμων ή κοινοτήτων, εφόσον είναι μόνιμοι
κάτοικοι και δημότες αυτών, τουλάχιστον επί μια πενταετία. Η προσαύξηση αυτή
δεν ισχύει για τους δήμους και τις κοινότητες της ενιαίας Νομαρχιακής
Αυτοδιοίκησης Αθηνών - Πειραιώς (με εξαίρεση τα νησιά) και της Νομαρχιακής
Αυτοδιοίκησης Θεσσαλονίκης.

ΣΕ ΠΕΡΙΠΤΩΣΗ ισοβαθμίας των υποψηφίων προηγούνται:

Α. Οι κάτοχοι διδακτορικού διπλώματος, ακολουθούμενοι από τους κατόχους
μεταπτυχιακού τίτλου σπουδών, ετήσιας τουλάχιστον φοίτησης.

Β. Θύματα πολέμου συνταξιοδοτούμενα ή μη και τα τέκνα τους.

Γ. Πολεμιστές επί τετράμηνο τουλάχιστον ή τραυματίες της ζώνης των πρόσω και
τα τέκνα τους.

Δ. Συνταξιοδοτούμενοι ανάπηροι πολέμου και τα τέκνα τους.

Ε. Τέκνα συνταξιοδοτούμενων αναπήρων και θυμάτων πολέμου άμαχου πληθυσμού.

Ζ. Στρατιωτικοί ανάπηροι ειρηνικής περιόδου και τα τέκνα τους.

Η. Αγωνιστές της εθνικής αντίστασης και τα τέκνα τους.

Θ. Αγωνιστές και θύματα του εμφυλίου πολέμου και τα τέκνα τους.

Ι. Πολύτεκνοι.

Κ. Τέκνα πολυτέκνων.

Λ. Γονέας ή σύζυγος ή τέκνο ή αδελφός υπαλλήλου που απεβίωσε κατά την εκτέλεση
διατεταγμένης υπηρεσίας και εξαιτίας της.

Μ. Έγγαμοι ή άγαμοι που έχουν μέχρι τρία ανήλικα τέκνα.

Πάντως, ακόμη και όσοι επιτύχουν δεν είναι βέβαιον ότι θα διοριστούν. Θα
διοριστούν μόνον όσοι καλύπτουν, από τον πίνακα επιτυχίας και κατά σειρά
επιτυχίας, τον αριθμό των θέσεων που έχουν προκηρυχθεί.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N08</CAT>
<ED>
Κωδικός άρθρου: A16068N081</ED>
<ID>
ID:131643

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N08&aa=1</URL></REF>


Article

<CATEGORY>vin04</CATEGORY>

 <H2>«Λύθηκαν» τα μπλόκα δεκαέξι μέρες μετά...
</H2>
<AUTHOR>ΓΙΩΡΓΟΣ ΒΟΥΝΑΤΣΟΣ</AUTHOR>

ΑΛΛΟΣ ΕΝΑΣ χρόνος με αγροτικές κινητοποιήσεις, που και αυτή τη φορά είχαν
άδοξο τέλος, εφόσον οι αγρότες αποχώρησαν, ύστερα από 16 ημέρες στην εθνική
οδό, με άδεια χέρια.

Βέβαια η πορεία αυτών των κινητοποιήσεων είχε προδιαγραφεί πριν από την έναρξή
τους. Υπήρξε αδυναμία των μελών της Πανθεσσαλικής Συντονιστικής Επιτροπής να
πείσουν τους αγρότες της περιοχής Λάρισας και Τρικάλων να συμμετάσχουν. Οι
περιοδείες των αγροτοσυνδικαλιστών σε ολόκληρη την επαρχία δεν απέδωσαν τα
αναμενόμενα. Δεν μπόρεσαν να πείσουν τους αγρότες ότι δεν θα ξαναβρεθούν στο
εδώλιο του κατηγορουμένου για παρακώλυση συγκοινωνιών.

ΟΙ ΕΠΙΔΟΤΗΣΕΙΣ

Δεν ήταν βέβαια μόνο οι δίκες που αποθάρρυναν τους αγρότες. Είχαμε λίγες
ημέρες πριν από την ημερομηνία έναρξης των κινητοποιήσεων και κάποια δισ. δρχ.
που έφθασαν από την Ε.Ε. για επιδοτήσεις αγροτικών καλλιεργειών. Αρχές
Δεκεμβρίου έφθασαν 14 δισ. 300 εκατ. δρχ. για αγρότες του νομού Λάρισας!

Όλα έδειχναν ότι δεν υπήρχε περίπτωση να συμμετάσχουν αγρότες της περιοχής
Λάρισας, που και καλή τιμή για το βαμβάκι πήραν και κάποια χρήματα από τις
επιδοτήσεις. Για πολλούς θεωρήθηκε, ύστερα από αυτά, απίθανο να συμμετάσχουν.

Το βάρος έπεσε στους αγρότες της Καρδίτσας, οι οποίοι πράγματι αντιμετωπίζουν
σοβαρά προβλήματα σε σχέση με άλλες περιοχές. Οι χαλαζοπτώσεις, η κακοκαιρία
και πολλά άλλα τους οδήγησαν στην απόγνωση, εφόσον επλήγησαν σοβαρά οι
καλλιέργειές τους. Η κινητοποίηση περίπου 1.500 τρακτέρ από την Καρδίτσα δεν
μπορεί να θεωρηθεί ικανοποιητική, όταν σε προηγούμενες κινητοποιήσεις έπαιρναν
μέρος 3.000-4.000 τρακτέρ. Αυτούς ακολούθησαν και 700 περίπου τρακτέρ από
Φάρσαλα, Χάλκη, Ζάρκο.

Μία ημέρα πριν από την έναρξη έρχεται και η πολυσέλιδη ανακοίνωση του υπουργού
Γεωργίας κ. Τζουμάκα, όπου απαριθμεί τις 10 επιλογές της κυβέρνησης στον
σχεδιασμό της αγροτικής πολιτικής σε εθνικό επίπεδο.

Με την έναρξη των κινητοποιήσεων αρχίζει ο πόλεμος των παρασκηνίων. Από την
αρχή μέλη της Πανθεσσαλικής είναι αντίθετα στη δημιουργία μπλόκων και ζητούν
να γίνει διάλογος με την κυβέρνηση με ανοικτούς δρόμους ή να αποφασισθούν
άλλες μορφές αγώνα, εφόσον η εμπειρία τούς είχε διδάξει ότι δεν πρόκειται να
έρθουν σε συμβιβασμό με την κυβέρνηση και θα είχαν εναντίον τους άλλες
κοινωνικές τάξεις. Η πλευρά του ΚΚΕ έχει αντίθετη άποψη και πιστεύει ότι
μπορεί με τα μπλόκα να πιέσει και να γίνουν αποδεκτά κάποια αιτήματα.

Όσο περνάνε οι ημέρες οι αγρότες αρχίζουν να δυσανασχετούν, λέγοντας «γιατί
βγήκαμε στο δρόμο». Ελάχιστοι δέχονται την άποψη να κλείσουν δρόμους. Ήδη
αρχίζουν να ακούγονται διαφορετικές προτάσεις. Αυτές οι διαφορετικές απόψεις
άρχισαν να δημιουργούν πρόβλημα στην συνοχή των κινητοποιήσεων και πολλοί
αγρότες άρχισαν να συζητάνε ότι πλέον παίζονται πολιτικά παιχνίδια στην πλάτη τους.

ΟΙ ΑΡΧΗΓΟΙ

Αρχίζουν οι επαφές, με πρώτη αυτή με το υπουργικό κλιμάκιο, όπου δεν
καταφέρνουν να πάρουν τίποτα, όπως δήλωσαν τα μέλη της Πανθεσσαλικής. Στη
συνέχεια αρχίζουν οι επισκέψεις των πολιτικών αρχηγών στα μπλόκα. Η κ.
Παπαρήγα ήταν η μόνη που ζήτησε να συνεχίσουν τον αγώνα τους στα μπλόκα οι
αγρότες. Ο κ. Καραμανλής δέχθηκε σαν δίκαια τα αιτήματά τους αλλά ζήτησε να μη
στήσουν μπλόκα. Αυτό οι αγρότες το θεώρησαν «ρίξιμο» από την αξιωματική
αντιπολίτευση. Δεν γίνεται, έλεγαν, να είμαστε αντίθετοι με την αντιαγροτική
πολιτική της κυβέρνησης και να μην μας στηρίζει ούτε η αντιπολίτευση.

«ΠΟΛΕΜΟΣ»

Αμέσως άρχισε ένας πόλεμος, τουλάχιστον από την πλευρά όσων ανήκουν στο ΚΚΕ,
προς δημοσιογράφους, κανάλια, εφημερίδες, πως ευθύνονται για την «ψυχολογική
πίεση» που ασκούν στους αγρότες (όπως αναφέρεται χαρακτηριστικά στην
ανακοίνωση της Πανθεσσαλικής για τη λήξη των κινητοποιήσεων). 
Τέλος, ρόλο έπαιξε η παρουσία ισχυρής αστυνομικής δύναμης στη Λάρισα. Οι
αγρότες δεν ήταν διατεθειμένοι να συγκρουστούν με τους αστυνομικούς. Υπήρχε
όμως ήδη κοινή συνάντηση των αγροτών με την διοίκηση της ΠΟΑΣΥ, όπου οι
αστυνομικοί δήλωσαν συμπαράσταση στους αγρότες και οι αγρότες συμπαράσταση
στους αστυνομικούς.

Βέβαια, οι αστυνομικοί δήλωσαν πως όπως και να έχουν τα πράγματα δεν μπορούν
να αρνηθούν εκτέλεση εντολής...

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N08</CAT>
<ED>
Κωδικός άρθρου: A16068N082</ED>
<ID>
ID:131681

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N08&aa=2</URL></REF>


Article

<CATEGORY>vin04</CATEGORY>

 <H5>ΒΟΥΛΗ - «ΕΞΙ»
</H5><H2>Εκπρόσωπος ο Κοντογιαννόπουλος στη διάσκεψη των προέδρων
</H2>
Ο ΠΡΟΕΔΡΟΣ της Βουλής Απόστολος Κακλαμάνης πρέπει, τελικώς, να δώσει λύση στο
θέμα της εκπροσώπησης των «10» διαγραφέντων από τη Ν.Δ., το ΠΑΣΟΚ και το ΔΗΚΚΙ.

Κι αυτό γιατί χθες οι «6» της Ν.Δ. και ο ένας του ΔΗΚΚΙ συμφώνησαν να έχουν ως
εκπρόσωπό τους στη διάσκεψη των προέδρων τον κ. Βασίλη Κοντογιαννόπουλο.

Οι «3» διαγραφέντες του ΠΑΣΟΚ δεν δέχθηκαν χθες να συσκεφθούν με τους άλλους
βουλευτές στο γραφείο του προέδρου της Βουλής, δηλώνοντας ότι «εμείς είμαστε
στο ΠΑΣΟΚ και δεν μας αφορά το θέμα».

Πάντως, οι «6» επιχείρησαν χθες να εμφανισθούν ότι απλώς βρίσκονται σε μία
συνεννόηση μεταξύ τους και ότι δεν αποτελούν κατ' ανάγκην ομάδα, ενώ ο κ. Ι.
Καρακώστας άφησε και πάλι ανοιχτό το ενδεχόμενο να μη μείνει για πολύ καιρό
ανεξάρτητος (πηγαίνοντας στο ΠΑΣΟΚ).

Μετά τη συνάντηση με τον πρόεδρο της Βουλής οι κ.κ. Μάνος, Σουφλιάς,
Κοντογιαννόπουλος, Παπαληγούρας, Τατούλης και Κάκκαλος σχολίαζαν ότι ο κ.
Κακλαμάνης έχει δύο λύσεις: «Ή να δεχθεί τον κ. Κοντογιαννόπουλο ή να κάνει κλήρωση».

Η κατανομή των βουλευτών που διεγράφησαν από τη Ν.Δ. σε επιτροπές της Βουλής
έχουν ως εξής:

Στην Εξωτερικών και Άμυνας ο κ. Γ. Σουφλιάς, στη Μορφωτικών Υποθέσεων ο κ. Στ.
Μάνος, στην Ανάπτυξης ο κ. Β. Κοντογιαννόπουλος, στη Δημόσιας Διοίκησης ο κ.
Ν. Κάκκαλος, στην Υγείας ο κ. Π. Τατούλης και στην Οικονομικών ο κ. Α. Παπαληγούρας.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N08</CAT>
<ED>
Κωδικός άρθρου: A16068N083</ED>
<ID>
ID:131715

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N08&aa=3</URL></REF>


Article

<CATEGORY>vin04</CATEGORY>

 <H5>ΕΠΙΜΕΝΕΙ Η ΗΓΕΣΙΑ ΤΗΣ ΝΕΟΛΑΙΑΣ ΓΙΑ ΤΗΝ ΕΝΑΡΞΗ ΤΟΥ ΣΥΝΕΔΡΙΟΥ
</H5><H2>Παρασκευή ή αναβολή
</H2>
«Όχι» στην πρόταση αναβολής του συνεδρίου της Νεολαίας του ΠΑΣΟΚ είπε χθες η
πλευρά Τσοχατζόπουλου ­ και η ηγεσία της Οργάνωσης ανακοίνωσε ότι το συνέδριο
αρχίζει κανονικά, στη μία το μεσημέρι της Παρασκευής, σε αίθουσα του
Ολυμπιακού Σταδίου.

ΤΟ ΑΠΟΓΕΥΜΑ πάντως συνεδριάζει η Πολιτική Γραμματεία του ΠΑΣΟΚ μαζί με την
Εκτελεστική Γραμματεία της Νεολαίας και ο γραμματέας του κυβερνώντος κόμματος
Κ. Σκανδαλίδης αναμένεται να ρίξει και πάλι στο τραπέζι τη γνωστή πρόταση για
αναβολή του συνεδρίου, με στόχο να πραγματοποιηθεί μέσα στο '98, με «ενωτικούς όρους».

Ωστόσο η γραμματέας της Νεολαίας του ΠΑΣΟΚ Τώνια Αντωνίου είπε χθες στα «ΝΕΑ»
ότι «τέτοιο ζήτημα δεν τίθεται καν» για την Οργάνωσή της και συμπλήρωσε ότι
«το συνέδριο θα γίνει οπωσδήποτε, στις καθορισμένες ημερομηνίες».

ΣΧΕΔΙΑΖΕΙ ΝΑ ΠΑΕΙ

Άγνωστη παραμένει η στάση που θα τηρήσουν τα μέλη της Πολιτικής Γραμματείας
του ΠΑΣΟΚ, καθώς, όπως είναι γνωστό, οι περισσότεροι έχουν παρασκηνιακά ταχθεί
υπέρ ενός «ενωτικού συνεδρίου», αλλά και δεν επιθυμούν εξελίξεις που θα
δημιουργούσαν μείζον εσωκομματικό πρόβλημα. Ο Α. Τσοχατζόπουλος, που μίλησε
χθες τηλεφωνικά από το Κάιρο με τους Κ. Σημίτη και Κ. Σκανδαλίδη, επέμεινε στη
γνωστή άποψή του ότι δεν πρέπει να παραβιαστεί η αυτονομία της Νεολαίας με
άνωθεν παρέμβαση, ενώ συμπλήρωσε ότι ο ίδιος, τουλάχιστον, σχεδιάζει να
παραστεί και να χαιρετίσει «όπως πάντα» το συνέδριο της Νεολαίας του ΠΑΣΟΚ.

Είχε προηγηθεί μια νύκτα έντονου παρασκηνίου με συνεχείς επαφές τόσο στο
επίπεδο στο Εκτελεστικού Γραφείου όσο και στο επίπεδο της Νεολαίας, μεταξύ
«τσοχατζοπουλικών» και «προεδρικών», καθώς οι τελευταίοι είχαν απειλήσει να
ακολουθήσουν τους «εκσυγχρονιστές» στην αποχή από τις εργασίες του 3ου
Συνεδρίου της Οργάνωσης, καταγγέλλοντας παρατυπίες στις προσυνεδριακές διαδικασίες.

ΔΕΚΤΕΣ ΕΝΣΤΑΣΕΙΣ

Ωστόσο η ηγεσία της Νεολαίας έκανε δεκτές τις περισσότερες από τις ενστάσεις
των «προεδρικών» ­ που είχαν επίσης να αντιμετωπίσουν και τη διαφοροποίηση
πολλών συνέδρων που πρόσκεινται σε αυτούς από την προοπτική της αποχής ­
πράγμα που μείωσε αισθητά την ένταση: είναι χαρακτηριστικό ότι ο εκπρόσωπος
των «προεδρικών» Γ. Παναγόπουλος, που είχε προβεί σε σκληρές γραπτές
καταγγελίες για παρατυπίες προχθές, έκανε χθες το μεσημέρι λόγο για απλά
«διαδικαστικά προβλήματα».

ΗΡΕΜΙΑ

Μάλιστα χθες συνεχίστηκε κανονικά η εκλογή συνέδρων στις Οργανώσεις της
Νεολαίας ­ Οργανώσεις ΑΕΙ και ΤΕΙ ­ μέσα σε κλίμα ηρεμίας. Σύμφωνα με τη
χθεσινοβραδινή ανακοίνωση της Νεολαίας του ΠΑΣΟΚ, στις εκλογές για την
ανάδειξη συνέδρων συμμετέσχον 22.917 μέλη της Οργάνωσης και το ποσοστό
συμμετοχής έφτασε το 77,2%. Οι σύνεδροι που θα συγκεντρωθούν στο Ολυμπιακό
Στάδιο είναι 932. Ωστόσο δεν αποκλείεται η πλευρά Τσοχατζόπουλου να προτείνει
σήμερα στη συνεδρίαση της Πολιτικής Γραμματείας να γίνουν με σιωπηρή συμφωνία
εκλογές και στις εννέα περιφερειακές Οργανώσεις που ελέγχονται από τους
«εκσυγχρονιστές» και έχουν αρνηθεί να μετάσχουν στο συνέδριο.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N09</CAT>
<ED>
Κωδικός άρθρου: A16068N091</ED>
<ID>
ID:131644

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N09&aa=1</URL></REF>


Article

<CATEGORY>vin04</CATEGORY>

 <H2></H2><H2>Ασυλία για την επίθεση στον διαιτητή
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΠΑΡΑ τη μεγάλη κατακραυγή που υπήρξε για τη στάση του βουλευτή Γιάννη Τσακλίδη
(ΠΑΣΟΚ) στη Βουλή, σε σχέση με το επεισόδιο στο οποίο πρωταγωνίστησε πριν από
ένα χρόνο στον αγώνα Καβάλας - Ολυμπιακού, μόνον ένας στους πέντε βουλευτές
ψήφισε υπέρ της άρσης ασυλίας του.

55 ΥΠΕΡ

Στη μυστική ψηφοφορία που έγινε χθες το βράδυ στη Βουλή και στην οποία
μετείχαν 254 βουλευτές ψήφισαν για τον κ. Τσακλίδη: υπέρ της άρσης ασυλίας 55,
187 κατά, 8 δήλωσαν «παρών» και βρέθηκαν 4 λευκά ψηφοδέλτια.

Ο αριθμός «55» είναι από τους μεγαλύτερους που σημειώθηκαν τα τελευταία
χρόνια, και «συγκεντρώθηκε» με ψήφους βουλευτών όλων των κομμάτων. (Ο αρχηγός
της Ν.Δ. κ. Κ. Καραμανλής είχε συστήσει στους τομεάρχες και τους βουλευτές του
κόμματος να ψηφίσουν υπέρ της άρσης. Σημειώθηκαν όμως τουλάχιστον 33 διαρροές).

Ωστόσο, όπως έλεγε κορυφαίο στέλεχος της Ν.Δ. που ψήφισε κατά της άρσης
ασυλίας του κ. Τσακλίδη ­ βουλευτή της Καβάλας ­ «δεν θα έπρεπε ο βουλευτής
αυτός να πληρώσει περισσότερο σε σχέση με άλλους συναδέλφους του οι οποίοι
έχουν υποπέσει σε μεγαλύτερα παραπτώματα».

Πάντως, οι 55 αρνητικοί για τον κ. Τσακλίδη ψήφοι «έπεσαν» από όλα τα κόμματα.
Και εκείνο που βάρυνε δεν ήταν τόσο «η απαράδεκτη», όπως τη χαρακτήριζαν
ορισμένοι, «συμπεριφορά του στο γήπεδο εις βάρος του διαιτητή» όσο η πρόσφατη
τοποθέτησή του στην Ολομέλεια, όπου όχι απλώς δικαιολόγησε τη στάση του, αλλά,
δήλωσε ότι ως βουλευτής έχει την εξουσία να απειλήσει ότι θα δείρει έναν πολίτη.

Ο κ. Τσακλίδης, ο οποίος στη δεκαετία του '80 είχε προπηλακίσει στην αίθουσα
της Βουλής τον βουλευτή της Ν.Δ. κ. Βουγιουκλάκη, υποστήριξε στην ειδική
συνεδρίαση της Βουλής ότι συμπεριφέρθηκε με αυτό τον τρόπο γιατί θα έπρεπε να
ηρεμήσει τους φιλάθλους!

Η τοποθέτησή του εκείνη είχε προκαλέσει την αντίδραση του προέδρου του Σώματος
Απόστολου Κακλαμάνη, ο οποίος, χωρίς να τον κατονομάσει, είχε επισημάνει ότι
κακές συμπεριφορές βουλευτών οδηγούν ορισμένους να λένε πως η Βουλή είναι ένα
δημόσιο πτυελοδοχείο.

Στη χθεσινή συνεδρίαση έγινε ψηφοφορία και για άλλες προτάσεις άρσης ασυλίας,
όπου όμως σημειώθηκαν πολύ μικρότεροι αρνητικοί αριθμοί για τους υπό κρίση βουλευτές.

Για τον κ. Ι. Αράπη (ΔΗΚΚΙ) ψήφισαν υπέρ της άρσης ασυλίας 8, κατά 237, 5
«παρών» και υπήρξαν 9 λευκά.

Για τον κ. Β. Κεδίκογλου (ανεξάρτητο) ψήφισαν υπέρ της άρσης 17, κατά 225, 4
«παρών» και υπήρξαν 8 λευκά.

Για τον κ. Ε. Κοντομάρη (ΠΑΣΟΚ) ψήφισαν 16 υπέρ της άρσης, κατά 223, 7 «παρών»
και υπήρξαν 8 λευκά.

Για τον κ. Ε. Μπούτα (ΚΚΕ) ψήφισαν υπέρ της άρσης 16, κατά 223, 8 «παρών» και
7 λευκό.

ΑΠΟΝΤΕΣ

Από την ψηφοφορία έλειπαν χθες 46 βουλευτές. Οι 20 ήταν από το ΠΑΣΟΚ, οι 14
από τη Ν.Δ., οι 7 από το ΚΚΕ, οι 3 από τον ΣΥΝ και οι 2 από το ΔΗΚΚΙ.

Πάντως, από το 1974 έχουν έρθει στη Βουλή 634 περιπτώσεις άρσης ασυλιών, χωρίς
όμως να αρθεί η ασυλία παρά μόνον σε τρεις περιπτώσεις.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N09</CAT>
<ED>
Κωδικός άρθρου: A16068N092</ED>
<ID>
ID:131682

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N09&aa=2</URL></REF>


Article

<CATEGORY>vin04</CATEGORY>

 <H2>Σε νέο ρόλο ο Λαλιώτης για πολιτικό σχεδιασμό
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

ΠΙΟ ΟΥΣΙΑΣΤΙΚΗ εμπλοκή του κ. Κ. Λαλιώτη στα θέματα πολιτικού σχεδιασμού και
επικοινωνιακής πολιτικής της κυβέρνησης και του κόμματος φαίνεται ότι υπάρχει
το τελευταίο διάστημα.

Η χθεσινή, δεύτερη μέσα σε λίγες ημέρες, πολύωρη συνεργασία του με τον
Πρωθυπουργό κ. Κ. Σημίτη, ενισχύει αυτή την εικόνα. Χαρακτηριστικό της
αναθέρμανσης των σχέσεων, που είχαν ψυχρανθεί κατά την περίοδο διαμόρφωσης του
σχήματος για τους Ολυμπιακούς Αγώνες, είναι ότι, όπως επεσήμαιναν συνεργάτες
τους, συνέφαγαν την περασμένη εβδομάδα σε κέντρο του Ψυρή «σε πολύ καλό κλίμα».

Ωστόσο η επαναπροσέγγιση του κ. Κ. Σημίτη και του υπουργού ΠΕΧΩΔΕ που φάνηκε
καθαρά από την 3ωρη συνάντηση της περασμένης εβδομάδας μάλλον δεν
αντιμετωπίστηκε θετικά απ' όλους στο «εκσυγχρονιστικό μπλοκ». Αυτό τουλάχιστον
εκτιμά η πλευρά του κ. Κ. Λαλιώτη, αποδίδει μάλιστα τη διαρροή των επιστολών
για τους Ολυμπιακούς Αγώνες στην ενόχληση «κάποιων» εξ αυτών.

Σύμφωνα με στελέχη που βρίσκονται στο «κλίμα» του υπουργού ΠΕΧΩΔΕ, οι
«δράστες» της διαρροής των επιστολών Λαλιώτη, Βενιζέλου και Βερελή πίστευαν
ότι θα εκθέσουν το μέλος του Εκτελεστικού Γραφείου στα μάτια του Πρωθυπουργού
και θα το έβλαπταν. Ο υπουργός ΠΕΧΩΔΕ πάντως θεωρεί ότι τελικά η υπόθεση «δεν
τους βγήκε» και κατέληξε μπούμερανγκ.

Οι επίμαχες επιστολές ωστόσο δεν αποτέλεσαν αντικείμενο συζήτησης κατά τη
χθεσινή συνάντηση, η οποία άλλωστε ήταν, όπως ανέφεραν και στελέχη του Μεγάρου
Μαξίμου, «συνέχεια της προηγούμενης». Σ' όλες του τις επαφές με τον
Πρωθυπουργό ο κ. Κ. Λαλιώτης επέμενε εδώ και μήνες ότι χρειάζεται ενιαίος
πολιτικός και επικοινωνιακός σχεδιασμός σε κυβέρνηση και κόμμα, με καθαρούς
κάθε φορά στόχους και βήματα.

Η επαναπροσέγγιση Σημίτη-Λαλιώτη πάντως έρχεται σε μια περίοδο που ο
Πρωθυπουργός καταβάλλει προσπάθειες σε πολλές κατευθύνσεις για την
αποκατάσταση της ψυχικής ενότητας στο κόμμα, όπως διαβεβαιώνουν συνεργάτες.

Στο θέμα αυτό αναφέρθηκε και ο ίδιος χθες σε γεύμα που παρέθεσε σε βουλευτές
του ΠΑΣΟΚ, επισημαίνοντας πάντως ότι η αποκατάσταση της ψυχικής ενότητας είναι
υπόθεση όλων. «Εγώ ­ επισήμανε ­ θα κάνω ό,τι μπορώ από την πλευρά μου». 
<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N09</CAT>
<ED>
Κωδικός άρθρου: A16068N093</ED>
<ID>
ID:131716

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N09&aa=3</URL></REF>


Article

<CATEGORY>vin04</CATEGORY>

 <H5>ΑΡΙΣΤΕΡΑ - ΠΟΛΙΤΙΣΜΟΣ - ΟΙΚΟΛΟΓΙΑ
</H5><H2></H2><H2>Μπροστά μας η πρόκληση
</H2>
<AUTHOR>ΝΙΚΟΣ ΣΗΦΟΥΝΑΚΗΣ</AUTHOR>

Χωρίς αμφιβολία, ζούμε σ' ένα διαρκώς μεταβαλλόμενο περιβάλλον, όπου η
Ευρωπαϊκή Δημοκρατική Αριστερά στο σύνολό της, αναζητά τον ηγεμονικό της ρόλο,
μέσα από μια κρίση ταυτότητας που την ταλανίζει τα τελευταία χρόνια.

ΤΟ ΠΑΣΟΚ, όχι τυχαία, έχει χαρακτηρισθεί σαν το ριζοσπαστικότερο ίσως κόμμα
της Ευρωπαϊκής Αριστεράς. Είναι λοιπόν ανάγκη να πρωταγωνιστήσει στην υπέρβαση
της κρίσης της. Σ' αυτήν τη νέα πορεία η Αριστερά οφείλει να χαράξει
καινούργιους δρόμους, να παραμερίσει τις «διαχειριστικές» λογικές και τους
νεοφιλελεύθερους «πειρασμούς», να ξαναδώσει όραμα και να επιχειρήσει να
συνδέσει τις λαϊκές μάζες που, παρά την κρίση της, έμειναν στις γραμμές της,
με τις δυνάμεις της οικολογίας, των νέων κοινωνικών κινημάτων, του πολιτισμού,
του αντιρατσισμού, των κοινωνικά αποκλεισμένων, που σήμερα, μετά τη Γαλλία,
αρχίζουν να σηκώνουν κεφάλι και αλλού.

Η μεγάλη περιπέτεια της Αριστεράς στην Ευρώπη, είναι ακόμα στα σπάργανα. Μόνο
που για να γίνει μια δημιουργική περιπέτεια, με οράματα και ελπίδες, δεν
πρέπει να στηρίζεται σε βερμπαλισμούς και άλματα στο κενό. Η ιστορική μνήμη
και η αίσθηση του παρόντος είναι αναγκαίες. Η περιπέτεια της Δημοκρατικής
Αριστεράς σίγουρα δεν έχει καμία σχέση με τη μετεξέλιξή της σε μια
νεοφιλελεύθερη καρικατούρα. Για το λόγο αυτό πιστεύω ότι έγινε και
«παρεξήγηση» με τον κ. Ανδριανόπουλο και το «Μανιφέστο» του. Διότι έγινε
πρόσκληση για την Κεντροαριστερά και όχι για μια νεοφιλελεύθερης έμπνευσης Κεντροδεξιά.

Οι μεγάλες προκλήσεις είναι ήδη μπροστά. Οι νέες οικονομικές εξελίξεις
πριονίζουν τα επιτεύγματα του μεταπολεμικού ευρωπαϊκού σοσιαλισμού: το
κοινωνικό κράτος, την πλήρη απασχόληση, την άνοδο του βιοτικού επιπέδου. Η
ανεργία, τα πολιτικά και κοινωνικά δικαιώματα που γνωρίζουν διαρκή συρρίκνωση,
η κοινωνική αλληλεγγύη, η οικολογική ισορροπία, η πολιτιστική ισοπέδωση,
συνιστούν καίρια πεδία παρεμβάσεων.

Για χρόνια ολόκληρα οι δυνάμεις της Δημοκρατικής Αριστεράς στην Ευρώπη,
παρακολουθούσαν έκπληκτες και μουδιασμένες τις συγκλονιστικές αλλαγές που
συντελούνταν. Δεν είναι λίγες οι περιπτώσεις όπου κόμματα με σοσιαλιστικά
οράματα, μετατράπηκαν σε απλούς «διαχειριστές της εξουσίας» απογοητεύοντας τις
λαϊκές μάζες.

Όμως η πλήρης κυριαρχία των νόμων του κέρδους και η εμπορευματοποίηση των
πάντων, έχουν επιβάλει παράλληλα μια μαζική καταναλωτική κουλτούρα, η οποία
μηδενίζει τις ιδιαιτερότητες και αναπαράγει μια τυποποιημένη και ομοιόμορφη
συμπεριφορά. Ο «μονοδιάστατος άνθρωπος» που περιέγραψε ο Μαρκούζε, είναι το
τελικό πολιτισμικό προϊόν της σύγχρονης κοινωνίας.

Ως δύναμη ελπίδας η Αριστερά χρειάζεται να ξεπεράσει την οικονομίστικη
αντίληψή της και να εντάξει στη δράση της τον πλούτο όλων εκείνων των σκέψεων
και των δράσεων που αφορούν το περιβάλλον, την ποιότητα ζωής, τον πολιτισμό.
Να ξαναφέρει τον άνθρωπο και την καθημερινή του ζωή στην επικαιρότητα και να
αντιπαρατεθεί στη μονοδιάστατη μαζική κουλτούρα της μεταβιομηχανικής εποχής.

Οι πολιτικές αντιπαλότητες και οι ιστορικές μνήμες προηγούμενων δεκαετιών
επηρέασαν σαφέστατα τη σκέψη και το λόγο μας, με αποτέλεσμα να καταπιαστούμε
λίγο με τέτοιου είδους προβλήματα.

Οι πολιτικές «ελίτ» μ' ένα στεγνό λόγο εξαντλήθηκαν σε μια στείρα
αντιπαράθεση, που απέβλεπε στην κατάληψη και το μοίρασμα κρατικών και
κυβερνητικών θέσεων. Τα πολιτικά κόμματα εγκλωβισμένα αποκλειστικά στο
παιχνίδι κατάκτησης της εξουσίας, μετατράπηκαν σε αναπαραγόμενους
γραφειοκρατικούς μηχανισμούς, με έντονο συγκεντρωτισμό «σταλινικού τύπου»,
επιβάλλοντας πειθαρχία ακόμα και στην ποιότητα του πολιτικού τους λόγου.
Γίναμε μάρτυρες της κυριαρχίας ενός «ξύλινου πολιτικού λόγου» και μιας
ισοπεδωτικής κουλτούρας, προσαρμοσμένης σε άμεσα «διαχειριστικά» προβλήματα.

Ελάχιστες ήταν οι πρωτοβουλίες που πήραν τα κόμματα ακόμα και το ΠΑΣΟΚ, για το
περιβάλλον και τον πολιτισμό.

Η Ελλάδα, χώρα φυσικού κάλλους, με πλούσια πολιτιστική παράδοση και μεγάλες
κοινωνικές ευαισθησίες, κινδυνεύει να μπει στο 2000 με το φυσικό της
περιβάλλον βαθιά τραυματισμένο από την άναρχη, και χωρίς ιστορικές καταβολές,
δόμηση, με τους αρχαιολογικούς της χώρους απροστάτευτους, με τη χωρίς
ουσιαστικό προγραμματισμό ανάπτυξη της υπαίθρου, με την έλλειψη κοινωνικής
ευαισθητοποίησης για την προστασία των παραδοσιακών και διατηρητέων κτιρίων
και οικιστικών συνόλων.

Οι καιροί απαιτούν μια νέα και γενναία πολιτική.

Άμεσοι στόχοι μας πρέπει να είναι:

­ Η επούλωση των πληγών του περιβάλλοντος από εξωτερικές παρεμβάσεις, π.χ.
πυρκαγιές, λειτουργία λατομείων χωρίς όρους κ.λπ.

­ Μέτρα για την αποφυγή νέων επιβαρύνσεων του περιβάλλοντος, κυρίως μέσα από
νομοθετικές πρωτοβουλίες.

­ Προστασία των ακτών, μέσα από την «οργανωμένη» χρήση τους, τον βιολογικό
καθαρισμό των αποβλήτων κ.λπ.

­ Προστασία, συντήρηση, αξιοποίηση και ανάπτυξη των παραδοσιακών οικισμών
(όροι δόμησης, χρήση υλικών κ.λπ.).

­ Προστασία των υδροφόρων στρωμάτων από τη ρύπανση σε βάθος υπέρμετρα
ανεπτυγμένων πολεοδομικών συγκεντρώσεων, καθώς και βιομηχανικών αποβλήτων.

­ Κίνητρα για οικολογικές καλλιέργειες (πριμοδότηση, φορολογικές απαλλαγές).

­ Το κυριότερο απ' όλα είναι βέβαια η ανάπτυξη οικολογικής συνείδησης που
μπορεί να γίνει μέσα από την εκπαίδευση, την ενημέρωση κ.λπ.

Το αίτημα της Δημοκρατίας και του Σοσιαλισμού είναι πάντα επίκαιρο και κυρίως
είναι άμεσα συνδεδεμένο με την αναγκαιότητα μιας επαναστατικής αλλαγής στα
παραγωγικά, καταναλωτικά και αισθητικά πρότυπα που έχουν επιβληθεί

Ο Ν. Σηφουνάκης είναι βουλευτής και μέλος της Κ.Ε. του ΠΑΣΟΚ.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N10</CAT>
<ED>
Κωδικός άρθρου: A16068N101</ED>
<ID>
ID:131639

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N10&aa=1</URL></REF>


Article

<CATEGORY>vin04</CATEGORY>

 <H2>Μεμονωμένα τα περιστατικά αντιδημοκρατικής συμπεριφοράς στις Ένοπλες Δυνάμεις
</H2>
«ΕΙΝΑΙ μεμονωμένα τα περιστατικά αντιδημοκρατικής συμπεριφοράς στις Ένοπλες
Δυνάμεις» είπε χθες στη Βουλή ο υφυπουργός Εθνικής Άμυνας κ. Αποστολάκης, με
αφορμή σχετική ερώτηση του βουλευτή του ΚΚΕ Μπάμπη Αγγουράκη. Ο βουλευτής
αναφέρθηκε και σε δημοσίευμα της εφημερίδας «Χανιώτικα ΝΕΑ», περί 100 γυναικών
που υπέστησαν στρατιωτική εκπαίδευση στην Κρήτη, κάτι που έγινε εκτός
στρατεύματος», ο υφυπουργός δήλωσε: «Δεν γνωρίζω το θέμα. Δεν το αναφέρατε στο
γραπτό κείμενο της ερώτησής σας». Ο υφυπουργός επισήμανε ότι όποτε υπάρξει
πρόβλημα αντιδημοκρατικής συμπεριφοράς στις Ένοπλες Δυνάμεις, θα επιβληθούν κυρώσεις.

Ο βουλευτής του ΚΚΕ πάντως τόνισε ότι υπάρχουν τέτοια ζητήματα, κάνοντας λόγο
για «δράση της ακροδεξιάς οργάνωσης "Χρυσή Αυγή" και της εφημερίδας "Στόχος"
στο Στράτευμα». Εντύπωση προκάλεσε, χθες, η αναβολή ­ για μία εβδομάδα ­ της
προγραμματισμένης συνεδρίασης της Επιτροπής για την Αναθεώρηση του Συντάγματος.

Η αναβολή, όπως σχολίασε ο πρόεδρός της, κ. Π. Κρητικός, έγινε λόγω απουσίας
των δύο υπουργών, Δικαιοσύνης Ε. Γιαννόπουλου και Πολιτισμού Ε. Βενιζέλου.
Πάντως ο υπουργός Δικαιοσύνης, λίγο αργότερα, σημείωσε πως «έγινε παρεξήγηση»
και ότι του είχαν πει να έρθει στις 12 αντί στις 11. Ο κ. Γιαννόπουλος έμεινε
αρκετή ώρα στη Βουλή (και στο καφενείο), γεγονός που σχολίασαν βουλευτές του
ΠΑΣΟΚ, ότι ήθελε εμφανώς να κάνει γνωστό πως δεν ευθύνεται για την αναβολή.

Η Επιτροπή, η οποία έχει φτάσει στο τελικό της στάδιο, θα συνεδριάσει την
ερχόμενη Τρίτη, ενώ μένει σε εκκρεμότητα πότε θα κατατεθούν οι τελικές
προτάσεις των κομμάτων.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N10</CAT>
<ED>
Κωδικός άρθρου: A16068N102</ED>
<ID>
ID:131679

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N10&aa=2</URL></REF>


Article

<CATEGORY>vin04</CATEGORY>

 <H2>Κακλαμάνης στον ΟΤΕ
</H2>
«ΤΗΝ ΑΙΧΜΗ του δόρατος της ελληνικής οικονομίας αποτελεί ο ΟΤΕ και την
1.1.2001 πρέπει να είναι πανέτοιμος να αντιμετωπίσει τους ανταγωνιστές του,
που βρίσκονται επί θύρας» δήλωσε χθες ο πρόεδρος της Βουλής Απόστολος
Κακλαμάνης, ο οποίος επισκέφθηκε τον Οργανισμό Τηλεπικοινωνιών.

Στη συζήτηση, που έγινε παρουσία του αντιπροέδρου της Βουλής και βουλευτών
όλων των κομμάτων, ο πρόεδρος του Δ.Σ. του ΟΤΕ επισήμανε πως «πρέπει να
καταβληθούν περαιτέρω προσπάθειες, προκειμένου ο Οργανισμός να αντεπεξέλθει
στον ανταγωνισμό και να κρατήσει κυρίαρχη θέση στην ελληνική αγορά με ένα "νέο
τρόπο" απέναντι στους καταναλωτές».

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N10</CAT>
<ED>
Κωδικός άρθρου: A16068N103</ED>
<ID>
ID:131713

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N10&aa=3</URL></REF>


Article

<CATEGORY>vin04</CATEGORY>

 <H2>Υποψήφιος ο Δ. Μπέης
</H2>
ΤΗΝ ΥΠΟΨΗΦΙΟΤΗΤΑ του για την ΑΘήνα επισημοποίησε χθες ο Δημήτρης Μπέης. Σε
δηλώσεις του στα «ΝΕΑ» ο κ. Μπέης επισήμανε ότι η απόφασή του να κατέβει στην
Αθήνα είναι δεδομένη, «παρά τις προσπάθειες που γίνανε εμμέσως για να με
αποτρέψουνε». Έκανε, μάλιστα, την πρόβλεψη ότι θα διεκδικήσει τη δημαρχία της
Αθήνας στον δεύτερο γύρο μαζί με τον νυν δήμαρχο της πόλης Δημήτρη
Αβραμόπουλο, υποσκελίζοντας τη Μαρία Δαμανάκη.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N10</CAT>
<ED>
Κωδικός άρθρου: A16068N104</ED>
<ID>
ID:131736

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N10&aa=4</URL></REF>


Article

<CATEGORY>vin04</CATEGORY>

 <H5>Ραντεβού σ' έναν άλλον πολιτικό κόσμο
</H5><H2>30 ΕΡΩΤΗΣΕΙΣ
</H2><H2>ΣΤΕΛΙΟΣ ΜΑΤΖΑΠΕΤΑΚΗΣ
</H2>
<AUTHOR>ΚΩΣΤΑΣ ΜΠΟΓΔΑΝΙΔΗΣ</AUTHOR>

ΓΕΝΝΗΘΗΚΕ: Κρητικός.

ΑΚΟΛΟΥΘΕΙ: Τη συνείδησή του.

ΘΑΥΜΑΖΕΙ: Την τελειότητα της φύσης, την αρμονία, την ομορφιά.

ΑΠΕΧΘΑΝΕΤΑΙ: Την υποκρισία, τον κομπασμό.

ΟΝΕΙΡΕΥΕΤΑΙ: Έναν κόσμο για τους νέους.

ΤΟΝ ΞΕΚΟΥΡΑΖΕΙ: Η καλή μουσική και οι καλοί φίλοι.

ΣΥΜΒΟΥΛΕΥΕΤΑΙ: Τις σοφές παροιμίες του λαού, τον ίδιο τον απλό πολίτη.

Ο πρώην βουλευτής Ηρακλείου Στέλιος Ματζαπετάκης παραιτήθηκε από τη Ν.Δ.,
καταγγέλλοντας την ηγεσία του κόμματος για... ιδεολογική περιχαράκωση. Ως
γνήσιος κεντρώος (άλλωστε ο πατέρας του ήταν βουλευτής της Ενώσεως Κέντρου) ο
Ηρακλειώτης φαρμακοποιός πιστεύει πως οι ομοϊδεάτες του έχουν πολλά να
προσφέρουν, αλλά στη Ν.Δ. έχουν πάθει... διάσειση από τα χαστούκια. Δηλώνει
αισιόδοξος και δίνει ραντεβού με έναν «άλλον πολιτικό κόσμο» στο μέλλον.

ΕΡ.: Αποχωρήσατε από τη Ν.Δ. σαν... έτοιμος από καιρό;

ΑΠ.: Έτοιμος και έντιμος.

ΕΡ.: Οι διαγραφές των έξι ήταν η σταγόνα που ξεχείλισε το ποτήρι;

ΑΠ.: Μάλλον τη δεξαμενή...

ΕΡ.: Τελικά τι απέγιναν οι κεντρώοι που προσχώρησαν στη Ν.Δ.;

ΑΠ.: Έχουν πάθει διάσειση από τα χαστούκια και όσοι μένουν ετοιμάζουν
διατριβή... ιωβείου υπομονής.

ΕΡ.: Επιβεβαιώθηκε ότι είναι λάθος τόπος η Λάρισα για τους Υδραίους;

ΑΠ.: Και η Κρήτη για τους Σερραίους.

ΕΡ.: Κεντρώος. Η ιστορία ενός ξεριζωμένου;

ΑΠ.: Οι ρίζες είναι βαθιές και δεν ξεριζώνονται.

ΕΡ.: Το 1985 θα μπορούσατε να προσχωρήσετε και αλλού πλην της Ν.Δ.;

ΑΠ.: Το δίλημμα για έναν φιλελεύθερο μεταξύ Σοσιαλιστικού Κινήματος και
φιλελεύθερης Ν.Δ., με αξιόπιστο άλλωστε αρχηγό, ήταν μονόδρομος.

ΕΡ.: Μήπως όμως οι Κεντρώοι βρήκαν περισσότερη σιγουριά στο σοσιαλιστικό ΠΑΣΟΚ;

ΑΠ.: Δεν πιστεύω ότι ήταν ο ιδεολογικός τους χώρος. Πάντως τους σεβάστηκαν περισσότερο.

ΕΡ.: Εσείς προλάβατε και φύγατε νωρίς;

ΑΠ.: Την κατάλληλη για μένα ώρα.

ΕΡ.: Και μετά την αποχώρηση τι;

ΑΠ.: Συνεχίζεται το ταξίδι...

ΕΡ.: Όταν το πρόβατο φύγει από το μαντρί το τρώει ο λύκος;

ΑΠ.: Δεν είμαι πρόβατο...

ΕΡ.: Ο Ματζαπετάκης εκτός. Ο Μητσοτάκης εντός - εκτός;

ΑΠ.: Το εύρος της προσωπικότητας του Μητσοτάκη δεν τον θέτει ποτέ «εκτός».

ΕΡ.: Ο Δήμος Ηρακλείου είναι στα πλάνα σας;

ΑΠ.: Το βέβαιο είναι πως είναι στην καρδιά μου.

ΕΡ.: Υπήρχε... χημεία στις σχέσεις δεξιών και κεντρώων όλα αυτά τα χρόνια;

ΑΠ.: Όσο ο χημικός πρόσεχε τις σωστές αναλογίες, ναι! Από κάποια ώρα που το...
οξύ έπεσε πολύ έκαψε τη... βάση.

ΕΡ.: Ο «άλλος πολιτικός κόσμος» με τον οποίο δώσατε ραντεβού στο μέλλον πού βρίσκεται;

ΑΠ.: Μα, στο μέλλον.

ΕΡ.: Κώστας Καραμανλής ο νεώτερος, Κωνσταντίνος Καραμανλής ο πρεσβύτερος...

ΑΠ.: Δύο αποχωρούντες με άλλες βέβαια αποσκευές ο καθένας.

ΕΡ.: Εκτός κομμάτων και στο... περίμενε να έρθει η ώρα για την Ντόρα;

ΑΠ.: Της κυρίας Μπακογιάννη είναι πάντοτε η ώρα...

ΕΡ.: Αποκαλέσατε «μικρομάγαζο» τη Ν.Δ. Ποιο είναι το πολυκατάστημα;

ΑΠ.: Κανένα.

ΕΡ.: Ως φαρμακοποιός ποια συνταγή θα δίνατε για τον πολιτικό μας βίο;

ΑΠ.: Ασπιρινούλα σε κάποιους, «ευθανασία» σε άλλους.

ΕΡ.: Αλήθεια, τι θα γίνουν οι 20.000 ψήφοι που πήρατε στις εκλογές του '96;

ΑΠ.: Ελπίζω περισσότεροι όταν χρειαστεί.

ΕΡ.: ΠΑΣΟΚ - Ν.Δ. Στους δύο τρίτους δεν χωρεί;

ΑΠ.: Μέχρι πότε;

ΕΡ.: Οι φιλελεύθεροι έπιασαν φύλλα και φτερά;

ΑΠ.: Το θέμα είναι ότι υπάρχουν!

ΕΡ.: Κεφαλογιάννης, Παπαδόγγονας, Βαρβιτσιώτης, Τζιτζικώστας. Πώς νιώθετε;

ΑΠ.: Υπάρχουν πολλά καρέ. Άλλο όμως το καρέ του άσου κι άλλο το καρέ στα δυάρια.

ΕΡ.: Μήπως έχετε καμία ερώτηση;

ΑΠ.: Πότε θα κάνει ξαστεριά;

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N12</CAT>
<ED>
Κωδικός άρθρου: A16068N121</ED>
<ID>
ID:131640

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N12&aa=1</URL></REF>


Article

<CATEGORY>vin06</CATEGORY>

 <H5>ΔΙΚΗΓΟΡΟΣ ΠΟΥΛΗΣΕ ΠΛΑΣΤΑ ΟΜΟΛΟΓΑ
</H5><H2>Εκατό τα θύματα απάτης 5 δισ.
</H2>
<AUTHOR>ΣΙΛΑ ΑΛΕΞΙΟΥ</AUTHOR>

Η μεγαλύτερη απάτη των τελευταίων ετών, της οποίας η αποκάλυψη συγκλόνισε
πριν από δύο χρόνια την κοινωνία της συμπρωτεύουσας, παίρνει τώρα τεράστιες
διαστάσεις. 
Πηνελόπη Καμπουράκη. Πέρασε το 18μηνο προφυλάκισης και κυκλοφορεί ελεύθερη

Τα θύματα της απάτης ξεπερνούν μέχρι στιγμής τα 100, ενώ η αξία των πλαστών
ομολόγων που κυκλοφόρησε δικηγόρος στην αγορά της Θεσσαλονίκης υπερβαίνει τα 5
δισ. δραχμές. Η απάτη «λειτούργησε» το 1991 και αποκαλύφθηκε τον Ιανουάριο του
1996, όταν η δικηγόρος Πηνελόπη Καμπουράκη συνελήφθη ως ύποπτη αρχαιοκαπηλίας.
Σε έρευνα που διενεργήθηκε στο γραφείο της, προκειμένου να εντοπιστούν τα
αρχαία, βρέθηκαν τα έντυπα των ομολόγων και στη συνέχεια ασκήθηκε εναντίον της
ποινική δίωξη για απάτη και πλαστογραφία σε βαθμό κακουργήματος.

ΑΦΥΠΝΙΣΗ

Η δημοσιοποίηση της υπόθεσης αφύπνισε ένα ένα τα θύματά της, που είχαν
αγοράσει από τη δικηγόρο ομόλογα της Εθνικής Κτηματικής Τράπεζας και της
Εθνικής Στεγαστικής Τράπεζας Θεσσαλονίκης ­ τράπεζες των οποίων η Πηνελόπη
Καμπουράκη ήταν συνεργάτρια ­ με τόκο 24% - 26%. Σε σύντομο χρονικό διάστημα
εμφανίστηκαν 30 ευυπόληπτοι πολίτες της Θεσσαλονίκης, οι οποίοι και δήλωσαν
παράσταση πολιτικής αγωγής εις βάρος της δικηγόρου, ενώ την Παρασκευή θα
υποβάλουν παρόμοια δήλωση άλλοι 60, που στο μεταξύ διάστημα διαπίστωσαν πως
υπήρξαν επίσης θύματα του κυκλώματος της απάτης. Όλοι εκπροσωπούνται από τους
δικηγόρους Αλεξ. Κατσαντώνη και Χρ. Σουσούρα.

Σύμφωνα με την ογκωδέστατη δικογραφία, που έχει σχηματιστεί εις βάρος της κ.
Καμπουράκη και ακόμη 16 συνεργατών της, τα θύματα της απάτης παραπλανήθηκαν
από τη δικηγόρο ­ δεδομένης και της ιδιότητάς της ως συνεργάτριας των δύο
τραπεζών ­ και αγόρασαν τα ομόλογα με την υπόσχεση πως έτσι θα τους χορηγούσαν
οι τράπεζες δάνειο με ευνοϊκούς όρους.

Οι κάτοχοι των ομολόγων εισέπρατταν κανονικά τους τόκους που τους αναλογούσαν,
με αποτέλεσμα να μην υποπτευθούν ότι είχαν πέσει θύματα απάτης και ότι τα
ομόλογα που κρατούσαν στο χέρι τους ήταν πλαστά. Συγχρόνως όμως η Πηνελόπη
Καμπουράκη δάνειζε τα χρήματα που εισέπραττε με τόκο 200%!

ΟΙ ΣΥΝΕΡΓΑΤΕΣ

Όπως είναι ευνόητο, δεν θα μπορούσε ποτέ να στήσει μόνη της μια τέτοια
κομπίνα. Συνεργάτες της, αλλά και συγκατηγορούμενοί της τώρα, ήταν ανώτερα
στελέχη των δύο τραπεζών και απλοί υπάλληλοι, μια ειρηνοδίκης, ένας
αστρολόγος, ο γιατρός σύζυγός της, ένας πολιτικός μηχανικός, κτηματομεσίτες
και άλλοι.

Η Πηνελόπη Καμπουράκη έμεινε προφυλακισμένη επί 18 μήνες, ενώ ο στενότερος
συνεργάτης της, Θεόδωρος Παπαδόπουλος, διευθυντικό στέλεχος της Εθνικής
Κτηματικής Τράπεζας Θεσσαλονίκης την περίοδο της απάτης, παρέμεινε στη φυλακή
επί εννέα μήνες.

Η ΑΝΤΕΠΙΘΕΣΗ

Ωστόσο η... δραστήρια δικηγόρος, αμέσως μετά τη σύλληψή της, δεν έμεινε με
σταυρωμένα τα χέρια. Κατήγγειλε ότι υπήρξε η ίδια θύμα κυκλώματος τοκογλυφίας
και μάλιστα υπέβαλε μηνύσεις εναντίον των δικών της θυμάτων για τοκογλυφία!
Βεβαίως οι μηνύσεις δεν είχαν καμία τύχη, καθώς όλοι οι μηνυθέντες απηλλάγησαν
διά βουλευμάτων. 
Η απαλλαγή αυτή συνέβαλε ίσως στο να εμφανιστούν τώρα ακόμη 60 θύματα ­ και
έπονται και άλλα ­ που προφανώς δίσταζαν να το κάνουν, προκειμένου να μην
εμπλακούν περισσότερο.

Το γεγονός πάντως ότι ο Ε' ειδικός ανακριτής Θεσσαλονίκης Νικ. Τσάκος, που
χειρίζεται την υπόθεση επί δύο χρόνια, δεν έχει κλείσει ακόμη την ανάκριση,
προκαλεί έντονες αντιδράσεις. 
Και αυτό γιατί ήδη κυκλοφορεί ελεύθερη η δικηγόρος Πηνελόπη Καμπουράκη, μετά
την εκπνοή της 18μηνης προσωρινής κράτησης, χωρίς να εξασφαλίζεται απολύτως η
παρουσία της στη δίκη. Όσον αφορά τους κατηγορούμενους υπαλλήλους των
τραπεζών, αυτοί απομακρύνθηκαν από τις θέσεις τους αλλά η ειρηνοδίκης Κυράννα
Βρεττά, παρά την εμπλοκή της σε μια τόσο σοβαρή υπόθεση, εξακολουθεί να
παραμένει στην υπηρεσία.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N13</CAT>
<ED>
Κωδικός άρθρου: A16068N131</ED>
<ID>
ID:131603

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N13&aa=1</URL></REF>


Article

<CATEGORY>vin02</CATEGORY>

 <H2>ΣΕ ΠΡΩΤΟ ΕΝΙΚΟ
</H2><H2>Ταπεινά όνειρα και ανθρωπιά
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

Ο Λανσάνα εργαζόταν, με υποτροφία, σε μια μεγάλη εφημερίδα του Σικάγο. Ήταν
από τη Σιέρα Λεόνε, λάτρευε τα τραγούδια του Μπομπ Μάρλεϊ, μας εξηγούσε τι
σημαίνει να είσαι Ρασταφάρι και διηγιόταν συχνά ιστορίες από την ταραγμένη
πολιτική ζωή του τόπου του και όλης της Δυτικής Αφρικής. Είχε μπει αρκετές
φορές φυλακή λόγω των πολιτικών του πεποιθήσεων και προέβλεπε ότι όταν θα
επέστρεφε θα βρισκόταν και πάλι στα κρατητήρια της Φρίταουν. Όπερ και εγένετο.

Διαβάζοντας πρόσφατα μια έκθεση της Διεθνούς Αμνηστίας έμαθα ότι ο Λανσάνα
βρίσκεται και πάλι κυνηγημένος από τη στρατιωτική χούντα της χώρας του. Τότε
τον πειράζαμε και του προτείναμε τρόπους απόδρασης. Τώρα δεν μπορούμε να
κάνουμε τίποτα γι' αυτόν. Απ' ό,τι φαίνεται όμως μπορούμε να βοηθήσουμε ένα
συμπατριώτη του που βρίσκεται σε εξίσου δεινή θέση.

Ο Σεσάι είναι 25 ετών. Οι στρατιώτες σκότωσαν μπροστά στα μάτια του τους
γονείς του κι αυτός ανέβηκε στο πρώτο πλοίο που βρήκε για να εγκαταλείψει τη
Σιέρα Λεόνε. Έφθασε στην Ελλάδα και προσπάθησε να φύγει με πλαστά χαρτιά για
την Αγγλία χωρίς να γνωρίζει την διαδικασία για την χορήγηση ασύλου.
Συνελήφθη, πέρασε 2 μήνες στις φυλακές των Ιωαννίνων, αφέθη ελεύθερος αλλά
λόγω ενός νομικού κωλύματος αποφασίστηκε η απέλασή του.

Εάν επιστρέψει στη χώρα του υπάρχουν πολλές πιθανότητες να δολοφονηθεί. Παρ'
ό,τι πριν από λίγες ημέρες Δυτικοαφρικανικές στρατιωτικές δυνάμεις ανέτρεψαν
τη χούντα, η κατάσταση στη Σιέρα Λεόνε εξακολουθεί να είναι έκρυθμη. Ο Σεσάι
βρίσκεται στα κρατητήρια της Λεωφόρου Αλεξάνδρας ελπίζοντας σ' ένα πιο φωτεινό
μέλλον. 
Και σε μια ήσυχη γωνιά του κόσμου όπου θα μπορεί να έχει ένα δικό του ραφείο,
χωρίς να φοβάται για τη ζωή του. Ταπεινά όνειρα, που για να πάρουν υπόσταση
χρειάζονται μόνο λίγη ανθρωπιά...

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N13</CAT>
<ED>
Κωδικός άρθρου: A16068N132</ED>
<ID>
ID:131685

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N13&aa=2</URL></REF>


Article

<CATEGORY>vin06</CATEGORY>

 <H2>Η μπάρα του... σταμάτησε το αυτοκίνητο
</H2>
Μεγάλη ζημιά. Η δεξιά μπροστινή πλευρά του αυτοκινήτου τού κ. Βαγγέλη
Σταθόπουλου καταστράφηκε από την μπάρα

«ΤΕΤΟΙΟ τρακάρισμα... ούτε στην εθνική να ήμουν...». Δεν πίστευε στα μάτια του
ο κ. Βαγγέλης Σταθόπουλος όταν είδε τη ζημιά που προκάλεσε στο αυτοκίνητό του
η μπάρα του εμπορικού τριγώνου, που βρίσκεται στη συμβολή των οδών Κολοκοτρώνη
και Λέκκα. «Η μπάρα ήταν κατεβασμένη. Αστυνομικός δεν υπήρχε στο σημείο. Το
προπορευόμενο αυτοκίνητο πέρασε κανονικά. Μόλις το αυτοκίνητό μου πήγε να
περάσει πάνω από την μπάρα άκουσα έναν πολύ δυνατό θόρυβο και πετάχτηκα στο παρμπρίζ».

Έλαχε σ' εκείνον να είναι το πρώτο μεγάλο θύμα του συστήματος ηλεκτρονικής
πρόσβασης στο εμπορικό τρίγωνο, που λειτουργεί πειραματικά από της 12
Ιανουαρίου. Το τζάμι του παρμπρίζ στο μπλε Χιουντάι τού κ. Σταθόπουλου έσπασε
με το χτύπημα του κεφαλιού του. Η μπάρα που σηκώθηκε ξαφνικά διέλυσε την δεξιά
μπροστινή πλευρά του αυτοκινήτου. «Η ζημιά είναι μεγάλη», λέει ο ίδιος.
«Πρόχειρα την υπολογίζω γύρω στις 800.000 με ένα εκατομμύριο. Είναι ποτέ
δυνατόν; Μέσα στο κέντρο της Αθήνας, κι ενώ υποτίθεται πως κάθε μπάρα
φυλάσσεται από αστυνομικούς».

«Μπαίνοντας στην Λέκκα συνάντησα έναν υπάλληλο της Δημοτικής Αστυνομίας και
του έδειξα την κάρτα εισόδου στο τρίγωνο. Πέρασε, μου απάντησε. Στο τέλος του
δρόμου, εκεί που συνέβη το κακό, δεν υπήρχε υπάλληλος. Μόλις άκουσε το μπαμ,
έτρεξε κάποιος που βρισκόταν στην Πραξιτέλους για να μου πει πως έχω όλο το
δίκιο με το μέρος μου. Το θέμα είναι να το βρω...». Η άποψη που δίνει η
σύμβουλος του υπουργού ΠΕΧΩΔΕ κ. Μαρία Πατελάρου είναι εντελώς διαφορετική: «Ο
οδηγός του αυτοκινήτου έτρεχε με ιλιγγιώδη ταχύτητα. Υπάλληλος υπήρχε και τον
αγνόησε. Η κόκκινη ένδειξη δήλωνε απαγόρευση, δεν την έλαβε όμως υπόψη του.
Είχε "κολλήσει" στο προηγούμενο αυτοκίνητο και γι' αυτό έγινε ό,τι έγινε».

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16068N142</ED>
<ID>
ID:131655

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N14&aa=2</URL></REF>


Article

<CATEGORY>vin06</CATEGORY>

 <H5>ΕΩΣ ΤΙΣ ΑΡΧΕΣ ΜΑΡΤΙΟΥ ΟΙ ΠΡΟΤΑΣΕΙΣ ΓΙΑ ΤΗΝ ΟΛΥΜΠΙΑΚΗ
</H5><H2>Σενάρια εξυγίανσης
</H2>
Εντολή να ολοκληρωθούν ως τις αρχές Μαρτίου οι προτάσεις της Ολυμπιακής
Αεροπορίας για τον νέο εργασιακό χάρτη, την ολοκλήρωση της εξυγίανσης της
εταιρείας και το επιχειρησιακό σχέδιό της, έδωσαν χθες οι υπουργοί Εθνικής
Οικονομίας και Μεταφορών στον πρόεδρο και διευθύνοντα σύμβουλο του εθνικού
αερομεταφορέα, κ. Θεόδωρο Τσακιρίδη.

ΤΗΝ ΙΔΙΑ στιγμή ο υπουργός ΠΕΧΩΔΕ κ. Κώστας Λαλιώτης, σε συνάντησή του με τον
Πρωθυπουργό συζήτησε την ανάγκη επίσπευσης των διαδικασιών μετεγκατάστασης της
Ο.Α. στο νέο αεροδρόμιο των Σπάτων, επειδή υπάρχει κίνδυνος το 2001 που θα
λειτουργήσει το νέο αεροδρόμιο να μην έχει ολοκληρωθεί η μεταφορά της
Ολυμπιακής. Πάντως, για το τι θα γίνει τελικά με την εξυγίανση της Ο.Α. και τη
μεταφορά της στα Σπάτα κυκλοφορούν πάρα πολλά σενάρια, ορισμένα από τα οποία
φαίνονται εξωπραγματικά. Έτσι, χθες, ο υπουργός Μεταφορών κ. Αναστάσιος
Μαντέλης, όταν ρωτήθηκε αν βρίσκονται σε εξέλιξη συζητήσεις με τη γερμανική
αεροπορική εταιρεία Λουφτχάνσα για το μάνατζμεντ της Ο.Α., απάντησε: «Όχι. Δεν
έχουμε τέτοιου είδους επαφές και συζητήσεις. Αν δεν προχωρήσει η εξυγίανση της
Ο.Α. τίποτα άλλο δεν μπορεί να συζητηθεί. Δεν υπάρχει κανείς να ενδιαφερθεί
για την Ολυμπιακή, εάν αυτή δεν καταστεί βιώσιμη απέναντι στον σκληρό
ανταγωνισμό». Επίσης, ο κ. Μαντέλης, όταν ρωτήθηκε για τα διάφορα σενάρια
χρηματοδότησης των έργων μετεγκατάστασης της Ο.Α. στα Σπάτα, είπε
χαρακτηριστικά: «Σενάρια μπορώ να σας αναφέρω κι εγώ πάρα πολλά. Όμως, αυτή τη
στιγμή δεν υπάρχει συγκεκριμένο σχέδιο ή μελέτη. Εκείνο που ξέρω είναι ότι θα
επιδιωχθεί να προσδιοριστεί το ύψος της αποζημίωσης της Ο.Α. για τη
μετεγκατάστασή της στο νέο αεροδρόμιο. Θα εκτιμήσουμε, δηλαδή, τη ζημιά της
Ο.Α., που χωρίς τη βούλησή της υποχρεώνεται να αλλάξει αεροδρόμιο και θα
επιδιώξουμε να αποζημιωθεί, με τη συγκατάθεση βεβαίως και της Ευρωπαϊκής
Ένωσης, για να μη θεωρηθεί ότι το κράτος ενισχύει την Ο.Α.».

Στη συνέχεια, όπως ανέφερε ο κ. Μαντέλης, «για τα υπόλοιπα χρήματα που θα
απαιτηθούν για τη μετεγκατάσταση της Ο.Α., το λόγο θα έχει ο σύμβουλος
διαχείρισης της μετεγκατάστασης, του οποίου η πρόσληψη βρίσκεται ήδη σε
εξέλιξη. Ο σύμβουλος διαχείρισης θα αναλάβει να βρει το κατάλληλο
χρηματοοικονομικό σχήμα με γνώμονα πάντα το συμφέρον της Ο.Α.».

Ο υπουργός Μεταφορών επισήμανε ακόμα ότι για να προχωρήσει το θέμα της
μετεγκατάστασης της Ο.Α. στα Σπάτα, πρώτα θα πρέπει να υπογραφεί το συμβόλαιο
ανάμεσα στον εθνικό αερομεταφορέα και τον Αερολιμένα Αθηνών. Αυτή τη στιγμή οι
δύο πλευρές βρίσκονται στο στάδιο της διαπραγμάτευσης. Στο μεταξύ, στη
διάρκεια της σύσκεψης που είχαν χθες οι υπουργοί Εθνικής Οικονομίας Γ.
Παπαντωνίου και Μεταφορών Αν. Μαντέλης με τη διοίκηση της Ο.Α., τονίστηκε ότι
ο χρόνος για τη σύνταξη των επιχειρησιακών σχεδίων της εταιρείας είναι πολύ
περιορισμένος και πως τα μέτρα που στοχεύουν στην εσωτερική αναδιοργάνωση της
εταιρείας, στην αλλαγή των εργασιακών σχέσεων, στον χρηματοοικονομικό
προγραμματισμό και στην ανάπτυξη πρέπει να τεθούν σε εφαρμογή το συντομότερο.

Σημειώνεται ότι σήμερα αναμένονται στην Αθήνα και εκπρόσωποι της Ευρωπαϊκής
Ένωσης προκειμένου να συζητήσουν με το υπουργείο Μεταφορών και τη διοίκηση της
εταιρείας για τα 35 δισ. δρχ. της αύξησης του μετοχικού κεφαλαίου, που έχουν
«παγώσει». Πάντως, ο πρόεδρος και διευθύνων σύμβουλος της Ο.Α. κ. Θεόδωρος
Τσακιρίδης, στη συνάντηση που είχε χθες με το προεδρείο της Ομοσπονδίας
Σωματείων Πολιτικής Αεροπορίας (ΟΣΠΑ), ανέφερε ότι δεν πρόκειται να υπάρξουν
αιφνιδιασμοί και για το σύνολο των αλλαγών που θα γίνουν θα προηγηθεί διάλογος
με τους εργαζόμενους.

Ο κ. Τσακιρίδης επισήμανε ότι θα επιδιωχθεί η μείωση των λειτουργικών δαπανών
της εταιρείας κατά 30 δισ. δρχ., όπως προβλέπει το σχέδιο της «Μακένζι», θα
μειωθούν οι διευθύνσεις και θα τεθεί σε εφαρμογή το νέο οργανόγραμμα.

Οι υπουργοί Εθνικής Οικονομίας και Μεταφορών συναντήθηκαν χθες και με τη
διοίκηση των ΕΛΤΑ, ενώ για σήμερα έχουν προγραμματιστεί συσκέψεις με τις
διοικήσεις του ΟΑΣΑ και του ΟΣΕ.

Όσον αφορά τα ΕΛΤΑ, όπως ανέφερε ο κ. Μαντέλης, ο διάλογος με τους
εργαζόμενους έχει ήδη ξεκινήσει και συνεχίζεται.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16068N143</ED>
<ID>
ID:131693

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N14&aa=3</URL></REF>


Article

<CATEGORY>vin06</CATEGORY>

 <H2>10 μήνες φυλακή στον Ν. Μαζιώτη για λιποταξία
</H2>
ΕΝΟΧΟ ΓΙΑ λιποταξία έκρινε χθες το Στρατιωτικό Δικαστήριο στο Ρουφ τον Νίκο
Μαζιώτη, καταδικάζοντάς τον σε εξαγοράσιμη ποινή φυλάκισης δέκα μηνών, με το
δικαίωμα να ασκήσει έφεση. Μετά την καταδικαστική απόφαση νεαροί αναρχικοί που
είχαν συγκεντρωθεί στο προαύλιο του δικαστηρίου άρχισαν να ρίχνουν πέτρες κατά
των αστυνομικών που φρουρούσαν τον χώρο.

Στην απολογία του ο Μαζιώτης αρνήθηκε ότι είναι λιποτάκτης, υποστηρίζοντας ότι
έχει βάσιμους λόγους για να αρνείται τη στράτευση. Ο εισαγγελέας μίλησε από
την πλευρά του για «άγρια αντικοινωνική συμπεριφορά», που έρχεται σε αντίθεση
με το πολιτικό και το νομικό καθήκον της στράτευσης. Η συνήγορος του
κατηγορουμένου Δάφνη Βαγιάνου έκανε λόγο για «πλάσμα κατάταξης», βάσει του
οποίου κατηγορήθηκε ο Μαζιώτης, και επικαλέστηκε «σύγκρουση καθηκόντων», η
οποία τον οδήγησε στο να αρνηθεί τη στράτευση.

Προσπαθώντας να αντικρούσει την κατηγορία της λιποταξίας, ο Μαζιώτης είπε ότι
δεν παρουσιάστηκε ποτέ σε στρατόπεδο: «Δεν ορκίστηκα πουθενά», σημείωσε, «και
δεν φόρεσα ποτέ στρατιωτικό ρούχο. Δεν ξεκίνησα ποτέ να υπηρετώ τη θητεία μου.
Άρα δεν υπάρχει λιποταξία». Μιλώντας για την αναρχική δράση του σε περασμένες
καταλήψεις του Πολυτεχνείου, όπως και για άλλες σχετικές ενέργειές του, ο
Μαζιώτης έκανε λόγο για «ενεργητική αυτοάμυνα», ενώ ο μάρτυρας υπεράσπισης και
φίλος του, Άγγελος Αντωνάτος, τον χαρακτήρισε στην κατάθεσή του «αξιοπρεπή
αναρχικό». «Τρία πιστόλια και δέκα κιλά δυναμίτης βρέθηκαν στο σπίτι μου»
κατέληξε στην απολογία του ο Μαζιώτης: «Δεν το παίζω ειρηνιστής. Οι εχθροί μου
όμως δεν είναι εθνικοί αλλά ταξικοί». Μετά την απόφαση του δικαστηρίου ο
Μαζιώτης μεταφέρθηκε με αυτοκίνητο στις φυλακές, στις οποίες κρατείται.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N14</CAT>
<ED>
Κωδικός άρθρου: A16068N144</ED>
<ID>
ID:131721

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N14&aa=4</URL></REF>


Article

<CATEGORY>vin06</CATEGORY>

 <H5>ΘΥΜΑΤΑ ΑΓΡΙΑΣ ΕΚΜΕΤΑΛΛΕΥΣΗΣ ΤΑ ΠΑΙΔΙΑ ΑΠΟ ΤΗΝ ΑΛΒΑΝΙΑ
</H5><H2>Ή στα φανάρια ή στα αζήτητα
</H2>
<AUTHOR>ΛΙΑ ΝΕΣΦΥΓΕ</AUTHOR>

Παιδιά στα αζήτητα. Δυστυχισμένα παιδιά των φαναριών, θύματα της πιο άγριας
εκμετάλλευσης. Παιδιά από την Αλβανία, αλλά και από άλλες βαλκανικές χώρες,
που κυκλώματα επιτηδείων τα φέρνουν στη χώρα μας και τα «ρίχνουν» στις πιάτσες
για να ζητιανεύουν.

ΜΟΝΟ τις τελευταίες ημέρες περισσότερα από 20 παιδιά ηλικίας 9-14 χρόνων που
βρέθηκαν να επαιτούν σε δρόμους της Αθήνας οδηγήθηκαν στα Αστυνομικά Τμήματα
και στη συνέχεια στην Υποδιεύθυνση Ανηλίκων. Παιδιά «ξεχασμένα» από τους
ίδιους τους γονείς τους. 
Μέρες παραμένουν στα Αστυνομικά Τμήματα χωρίς να τα αναζητήσει κανείς, χωρίς
κανείς να ενδιαφερθεί γι' αυτά. Παιδιά που σε κάθε τους βήμα συναντούν την
αδιαφορία, ενώ όλες οι πόρτες γι' αυτά είναι ερμητικά κλειστές. Δεν υπάρχει
θέση γι' αυτά ούτε και σε ιδρύματα όπου φιλοξενούνται συνομήλικοί τους.
Διευθυντές ιδρυμάτων, εκτός Λεκανοπεδίου, στους οποίους απευθύνθηκαν αρμόδιοι
αξιωματικοί της Ασφάλειας αρνήθηκαν με διάφορα προσχήματα να δεχθούν αυτά τα
παιδιά.Το πρόβλημα των παιδιών των φαναριών, κυρίως σε ό,τι αφορά τη διαμονή
τους στη χώρα μας, απασχολεί εδώ και καιρό το Υπουργείο Δημόσιας Τάξης. 
Χθες το μεσημέρι πραγματοποιήθηκε ευρεία σύσκεψη στο υπουργείο, όπου μετείχαν
ο υπουργός κ. Γ. Ρωμαίος, ο υφυπουργός Πρόνοιας κ. Θεόδωρος Κοτσώνης και
στελέχη του υπουργείου του, ο γενικός γραμματέας του υπουργείου Δημόσιας Τάξης
κ. Γιάννης Παπαδογιαννάκης, ο αρχηγός της ΕΛ.ΑΣ. κ. Θ. Βασιλόπουλος, ο
αττικάρχης υποστράτηγος Ι. Γεωργακόπουλος, εισαγγελικοί λειτουργοί και
αξιωματικοί του Τμήματος Ανηλίκων της Ασφάλειας Αττικής με επικεφαλής την
προϊστάμενη κ. Α. Τζουμέρκα.

Σκοπός της σύσκεψης ήταν να εξετασθεί σε βάθος το πρόβλημα των παιδιών των
φαναριών και να βρεθούν λύσεις για τη διαμονή τους στη χώρα μας. Στη σύσκεψη
αποφασίσθηκε να συσταθεί ομάδα εργασίας που θα αναλάβει να βρει λύση, με τη
βοήθεια του υπουργείου Πρόνοιας, στο πρόβλημα της διαμονής των παιδιών και της
εξασφάλισης στέγης για όσο καιρό παραμείνουν στη χώρα μας.

Το πρόβλημα με τα παιδιά των φαναριών, κυρίως αυτών που προέρχονται από την
Αλβανία, έγινε οξύτερο από την αρχή του χρόνου που σταμάτησαν οι επαναπροωθήσεις.

Δεκάδες παιδιά οδηγούνται στα Αστυνομικά Τμήματα και κανείς δεν ξέρει τι θα
απογίνουν. 
Τα ιδρύματα στο Λεκανοπέδιο είναι γεμάτα και δεν υπάρχει δυνατότητα να τα
φιλοξενήσουν. 
Απρόθυμοι για να δεχθούν αυτά τα παιδιά φάνηκαν διευθυντές ιδρυμάτων του
υπουργείου Δικαιοσύνης και Πρόνοιας εκτός Λεκανοπεδίου στους οποίους
απευθύνθηκαν αστυνομικοί της Ασφάλειας. 
Ύστερα από πολλές προσπάθειες, επτά από τα παιδιά που εντοπίσθηκαν τις
τελευταίες ημέρες στα φανάρια βρήκαν καταφύγιο σε ίδρυμα του Βόλου, ενώ άλλα
τέσσερα αφού «περιπλανήθηκαν» σε διάφορα ιδρύματα κατέληξαν στο «Παπάφειο»
Ίδρυμα της Θεσσαλονίκης που τελικά τα δέχθηκε.

Εκατοντάδες παιδιά από την Αλβανία και από άλλες βαλκανικές χώρες πέφτουν κάθε
χρόνο θύματα της πιο σκληρής εκμετάλλευσης. 
Πέφτουν στα δίχτυα αδίστακτων εκμεταλλευτών παιδικών ψυχών, που τα βγάζουν
στους δρόμους για να ζητιανεύουν. 
Η επαιτεία είναι μια από τις πιο επικερδείς «επιχειρήσεις» της αλβανικής
μαφίας. Τα κυκλώματα δρουν οργανωμένα. Έχουν χωρίσει τους πολυσύχναστους
δρόμους της Αθήνας και άλλων μεγάλων πόλεων σε «ζώνες επιρροής» όπου έχουν τα
«πόστα» τους. 
Τα κέρδη είναι πολύ μεγάλα, αφού από κάθε παιδί, σύμφωνα με όσα έχουν γίνει
γνωστά από τις έρευνες της Αστυνομίας, οι «προστάτες» του μπορούν να βγάζουν
«μεροκάματο» ακόμα και 25.000 δρχ.

Και βέβαια οι μαφιόζοι που μετέχουν στην «επιχείρηση» αυτή δεν έχουν υπό την
«προστασία» τους μόνο ένα παιδί.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N15</CAT>
<ED>
Κωδικός άρθρου: A16068N151</ED>
<ID>
ID:131604

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N15&aa=1</URL></REF>


Article

<CATEGORY>vin06</CATEGORY>

 <H2>Επικρατέστεροι για πρόεδροι εισαγγελέων οι Ν. Σίγουρας, Βασ. Μαρκής
</H2>
ΜΕ ΕΠΙΚΡΑΤΕΣΤΕΡΟΥΣ για τη θέση του προέδρου της Ένωσης Εισαγγελέων τον
εισαγγελέα Εφετών κ. Νικ. Σίγουρα και τον αντεισαγγελέα Εφετών κ. Βασ. Μαρκή,
συγκροτείται τις προσεχείς ημέρες σε Σώμα το νέο Διοικητικό Συμβούλιο της
Ένωσης. Στις εκλογές της περασμένης Κυριακής ψήφισαν 317 εισαγγελικοί
λειτουργοί (85% συμμετοχή) και στο νέο εννεαμελές Διοικητικό Συμβούλιο της
Ένωσης, εκτός των κ.κ. Σίγουρα (που ήταν ο αρχαιότερος των υποψηφίων) και
Μαρκή (που πρώτευσε σε ψήφους), εξελέγησαν οι: Κυρ. Καρούτσος, αντεισαγγελέας
Εφετών, Χρ. Μαρκογιαννάκης, Χαρ. Μωϋσίδης, Σπ. Μουζακίτης, Παν. Μπρακαμούτσος,
εισαγγελείς Πρωτοδικών και Αχ. Ζήσης, Ελένη Σκεπαρνιά, αντεισαγγελείς Πρωτοδικών.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N15</CAT>
<ED>
Κωδικός άρθρου: A16068N152</ED>
<ID>
ID:131656

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N15&aa=2</URL></REF>


Article

<CATEGORY>vin06</CATEGORY>

 <H5>ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ ΕΒΑΛΕ ΤΕΛΟΣ ΣΤΗΝ ΑΝΟΙΚΟΔΟΜΗΣΗ ΜΕ ΟΡΟΥΣ ΣΧΕΔΙΟΥ
ΠΟΛΗΣ ΟΙΚΟΠΕΔΩΝ ΠΟΥ ΒΡΙΣΚΟΝΤΑΙ Σ' ΑΥΤΗΝ
</H5><H2>Έσβησαν την «πράσινη γραμμή»
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Τέλος στην ανοικοδόμηση της λεγόμενης «πράσινης γραμμής» με όρους σχεδίου
πόλης βάζει το Συμβούλιο της Επικρατείας, τονίζοντας ότι σε κάθε περίπτωση τα
οικόπεδα που βρίσκονται στην οριογραμμή, απέναντι από το τέλος του ρυμοτομικού
σχεδίου, βρίσκονται εκτός σχεδίου πόλης και μόνο με τέτοιους όρους μπορούν να οικοδομηθούν.

ΤΟ ΑΝΩΤΑΤΟ Διοικητικό Δικαστήριο (Ε' Τμήμα) με χθεσινή απόφασή του κρίνει ως
αντισυνταγματική διάταξη του Γενικού Οικοδομικού Κανονισμού (ΓΟΚ) που επέτρεπε
την ανοικοδόμηση όσων οικοπέδων βρίσκονται απέναντι από τα όρια των
εγκεκριμένων σχεδίων πόλης, κατά παρέκκλιση των εκτός σχεδίου όρων.

Με την επίμαχη διάταξη, όλα αυτά τα οικόπεδα μετατρέπονταν ουσιαστικά σε
οικοδομήσιμα με όρους σχεδίου πόλης, ενώ το ΣτΕ με την απόφασή του (768/98)
κρίνει ότι βρίσκονται εκτός σχεδίου και για να κτιστούν θα πρέπει να
ακολουθούνται οι αντίστοιχοι όροι (σ.σ.: συνήθως η ύπαρξη οικοπέδου 4 στρεμμάτων).

Με την νέα δικαστική απόφαση:.

* Καθίστανται ουσιαστικά «μετέωρα» τα ακίνητα που έχουν κτιστεί ή κτίζονται
επί της «πράσινης γραμμής», αφού πλέον αμφισβητείται η νομιμότητα της
οικοδομικής άδειας που έχει ήδη εκδοθεί.

* Κλείνει οριστικά ο δρόμος για την μελλοντική μετατροπή των οικοπέδων που θα
βρίσκονται επί της επίμαχης οριογραμμής σε οικοδομήσιμα οικόπεδα, ύστερα από
κάθε επέκταση των σχεδίων πόλης. Και το θέμα αποκτά μεγαλύτερες διαστάσεις,
καθώς το ΥΠΕΧΩΔΕ έχει ήδη δρομολογήσει την ένταξη στο σχέδιο πόλης 200.000
στρεμμάτων πανελλαδικά.

Το αρμόδιο τμήμα του ΣτΕ με την απόφασή του έκανε δεκτή προσφυγή του Δήμου
Βύρωνα κατά απόφασης της Νομαρχίας Αθηνών, με την οποία επιχειρείτο να
οικοδομηθεί η επίμαχη ­ εκτός σχεδίου ­ οριογραμμή στην περιοχή του Καρέα.

Όπως τονίζεται στην απόφαση, «η σχετική διάταξη του ΓΟΚ οδηγεί σε ανεπίτρεπτη
επιβάρυνση του βιώσιμου οικιστικού περιβάλλοντος», ενώ επισημαίνεται ότι δεν
μπορεί να κτίζεται μια εκτός σχεδίου περιοχή με εντός σχεδίου όρους, καθώς
«είναι άγνωστο, μάλιστα, εάν θα προβλεφθεί μελλοντικά η επέκταση του
εγκεκριμένου ρυμοτομικού σχεδίου» σε αυτήν την περιοχή.

Ακόμη, το ΣτΕ σημειώνει ότι με την επίμαχη διάταξη δημιουργείται καθεστώς
«ανοικτών οικοδομικών τετραγώνων», αλλά «δεν νοείται η ύπαρξη ανοικτών
οικοδομικών τετραγώνων εντός του εγκεκριμένου ρυμοτομικού σχεδίου και επομένως
το σύνολο της καταλαμβανομένης από αυτά έκτασης θεωρείται ως περιοχή εκτός σχεδίου...».

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16068N161</ED>
<ID>
ID:131605

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N16&aa=1</URL></REF>


Article

<CATEGORY>vin06</CATEGORY>

 <H2>Μπουλντόζες στη «Φαντασία»
</H2>
ΣΤΗΝ ΕΠΙΧΕΙΡΗΣΗ «απελευθέρωση της παραλίας» από τα αυθαίρετα κτίσματα, σειρά
είχε χθες το νυχτερινό κέντρο διασκέδασης «Φαντασία». Οι μπουλντόζες της
Νομαρχίας Αθηνών κατεδάφισαν τις παράνομες εγκαταστάσεις του θερινού κέντρου
«Φαντασία» κι ένα μικρό μέρος του χειμερινού, που είχε κριθεί παράνομο.

Την κατεδάφιση αυτού του τελευταίου επιχείρησε να αποτρέψει ο τραγουδιστής
Σταμάτης Κόκοτας, ο οποίος επρόκειτο σε λίγες ημέρες ν' αρχίσει εκεί
εμφανίσεις. Το πρόγραμμα των κατεδαφίσεων θα συνεχιστεί αύριο με τις
εγκαταστάσεις του «Sea Park».

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16068N162</ED>
<ID>
ID:131657

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N16&aa=2</URL></REF>


Article

<CATEGORY>vin06</CATEGORY>

 <H2>Βουτιά στα μυστικά του «Περσέα»
</H2>
<AUTHOR>ΣΤΕΦΑΝΟΣ ΚΡΙΚΚΗΣ</AUTHOR>

Η γέφυρα του υποβρυχίου. Οι πυξίδες του «Περσέα» λειτουργούν ακόμα...

ΛΕΓΟΤΑΝ «Περσέας» και ήταν από τα μεγαλύτερα βρετανικά υποβρύχια. Μέχρι να
βυθιστεί από νάρκη, το βράδυ της 6ης Δεκεμβρίου του 1941, έξω από την
Κεφαλονιά. 
Μισόν αιώνα αργότερα, ομάδα Ελλήνων δυτών κατάφερε να εντοπίσει το σκάφος, σε
βάθος 52 μέτρων, που έγινε ο υγρός τάφος για τους 59 από τους 60 ναυτικούς
του. Ανάμεσά τους ήταν και ο Έλληνας υποπλοίαρχος Νικόλας Μέρλιν.

ΜΝΗΜΕΣ

Μαζί με την μεγάλη αυτή ανεύρεση, ξαναζωντάνεψαν και οι μνήμες κάποιων
κατοίκων του νησιού, του Γεράσιμου Ραζή, του Κώστα Μαλιαγρού και της Ελένης
Κοσμετάτου, που την επομένη του ναυαγίου βρήκαν λιπόθυμο στις ακτές τους τον
μοναδικό επιζήσαντα, τον Τζον Κέιπς. Τον Άγγλο ναυτικό (πέθανε πριν 10
χρόνια), που η ανάδυσή του από το υποβρύχιο μετά την έκρηξη, με μια τόσο απλή
συσκευή οξυγόνου (Davis), αποτέλεσε μοναδικό κατόρθωμα στα παγκόσμια χρονικά.
Η ομάδα του δύτη Κώστα Θωκταρίδη, με την υποστήριξη της κοινότητας Σκάλας
Κεφαλονιάς και της Εταιρείας Τουριστικής Ανάπτυξης & Προβολής Κεφαλληνίας
- Ιθάκης, χρειάστηκε 20 ημέρες συστηματικών ερευνών για να εντοπίσει το
βυθισμένο υποβρύχιο μήκους 80 μέτρων.

ΤΟ ΡΗΓΜΑ

Το σκάφος ακουμπά στο βυθό με κλίση προς τα δεξιά. Στην αριστερή του πλευρά
υπάρχει το ρήγμα που προκάλεσε η έκρηξη της ιταλικής νάρκης. «Πρόκειται για τη
μοναδική του φθορά», είπε ο Κώστας Θωκταρίδης. «Το υπόλοιπο σκαρί είναι σε
πολύ καλή κατάσταση. Το πυροβόλο, το τιμόνι στη γέφυρα, είναι στη θέση τους. 
Οι πυξίδες του λειτουργούν ακόμα και η έξοδος διαφυγής του πρυμναίου
διαμερίσματος είναι ανοικτή, όπως την άφησε ο Κέιπς».

Η κάμερα της καταδυτικής ομάδας εισήλθε στο βάρους 2.000 τόνων σκάφος και
κατέγραψε αντικείμενα, όπως ένα μπουκάλι, μια συσκευή οξυγόνου Davis, μια
φόρμα αγγαρείας και τρία άρβυλα. Σε μικρή απόσταση από το ναυάγιο, βρέθηκε και
ένα αγκυροβόλιο ιταλικής νάρκης.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N16</CAT>
<ED>
Κωδικός άρθρου: A16068N163</ED>
<ID>
ID:131694

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N16&aa=3</URL></REF>


Article

<CATEGORY>vin06</CATEGORY>

 <H5>ΚΑΤΑΔΙΚΗ ΟΔΟΝΤΙΑΤΡΟΥ: ΤΟΝ «ΠΛΗΡΩΣΕ» ΚΙ Ο ΣΥΖΥΓΟΣ ΜΕΤΑ ΤΗ ΣΥΖΥΓΟ...
</H5><H2>Ξεδόντιασε και τους δύο
</H2>
Δεν ήταν η πρώτη φορά χθες που ο οδοντίατρος Θεόδωρος Βασιλειάδης κάθησε στο
εδώλιο του κατηγορουμένου.

Ο οδοντίατρος Θεοδ. Βασιλειάδης, ο οποίος καταδικάστηκε χθες σε φυλάκιση δέκα
μηνών για σωματική βλάβη από αμέλεια

Η ΚΑΤΗΓΟΡΙΑ που αντιμετώπιζε ήταν σωματική βλάβη εξ αμελείας από υπόχρεο λόγω
της ιδιότητάς του. «Θύμα» του κατηγορούμενου γιατρού αυτή τη φορά ήταν ο
Γεώργιος Δούκας, ο οποίος όταν πέρασε πρώτη φορά την πόρτα του ιατρείου τού Θ.
Βασιλειάδη δεν μπορούσε να διανοηθεί τι θα επακολουθούσε.

Ο Γ. Δούκας, αφού πήρε τις απαραίτητες συστάσεις, άρχισε μαζί με τη σύζυγό του
Αικατερίνη να επισκέπτεται τον γιατρό. Στην αρχή όλα πήγαιναν καλά και ο
ασθενής κάθε άλλο παρά δυσαρεστημένος έδειχνε να είναι. Ο Θ. Βασιλειάδης είχε
αναλάβει ­ όπως αναφέρεται και στο κατηγορητήριο ­ να αντικαταστήσει ορισμένα
από τα φυσικά δόντια τής άνω και κάτω γνάθου του κ. Δούκα χρησιμοποιώντας εμφυτεύματα.

Έτσι και έγινε. Μετά την ολοκλήρωση των ιατρικών εργασιών και αφού ο ασθενής
εξόφλησε τον κατηγορούμενο, άρχισαν να εμφανίζονται τα πρώτα προβλήματα. Ο
γιατρός τον καθησύχαζε συστήνοντάς του να πάρει αντιβίωση. Την ίδια τακτική
εξάλλου είχε ακολουθήσει και με τη σύζυγο του κ. Δούκα, όταν εκείνη του είπε
ότι αντιμετώπιζε προβλήματα μετά την τοποθέτηση των εμφυτευμάτων.

Ο Γ. Δούκας προσέφυγε και στον Οδοντιατρικό Σύλλογο καταγγέλλοντας τον γιατρό
για αμελή συμπεριφορά κατά την άσκηση των ιατρικών του καθηκόντων. Τον
εξέτασαν μάλιστα και δύο γιατροί, οι καθηγητές Πανεπιστημίου Άγγελος
Αγγελόπουλος και Άννα Πατρικίου, οι οποίοι κατέληξαν στο συμπέρασμα ότι τα
εμφυτεύματα δεν είχαν τοποθετηθεί σωστά από τον γιατρό, ο οποίος χρησιμοποίησε
απηρχαιωμένη μέθοδο.

Τελικά το ζεύγος Δούκα κατέφυγε μετά την προτροπή των γιατρών στο Πανεπιστήμιο
Αθηνών, για να αφαιρέσουν τα εμφυτεύματα που τους δημιουργούσαν τα προβλήματα.

Όταν έφτασε η ώρα της απολογίας του ο Θ. Βασιλειάδης αρνήθηκε την αποδιδόμενη
σε αυτόν κατηγορία της σωματικής βλάβης. Υποστήριξε πως πίσω από την υπόθεση
βρίσκονται κάποιοι συνάδελφοί του, οι οποίοι ακολουθούν άλλες επιστημονικές
μεθόδους από αυτές που εκείνος εφαρμόζει στους ασθενείς του. «Έχω κάνει πάνω
από 5.000 εμφυτεύσεις σε ασθενείς. Δεν έκανα κανένα λάθος στην περίπτωση του
κ. Δούκα».

Ωστόσο δεν κατάφερε να πείσει τους δικαστές, που ομόφωνα τον κήρυξαν ένοχο,
επιβάλλοντάς του ποινή φυλάκισης δέκα μηνών, ενώ για τη σωματική βλάβη που
είχε προκαλέσει στη σύζυγο του μηνυτή καταδικάστηκε πριν από λίγους μήνες σε
δώδεκα μήνες φυλάκιση.

Ο γιατρός μετά την καταδίκη του άσκησε έφεση και αφέθηκε ελεύθερος.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16068N171</ED>
<ID>
ID:131606

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N17&aa=1</URL></REF>


Article

<CATEGORY>vin06</CATEGORY>

 <H2>Η θητεία προκαλεί μεγάλη ψυχολογική πίεση στους νέους
</H2>
Η ΣΤΡΑΤΙΩΤΙΚΗ θητεία φαίνεται ότι ασκεί μεγάλη ψυχολογική πίεση στους νέους
που κατατάσσονται στο στρατό. Μελέτη σε 5.500 ναύτες, που πραγματοποίησε το
1995 ομάδα γιατρών του Ναυτικού Νοσοκομείου Αθηνών, έδειξε ότι το 20% των
φαντάρων παρουσίαζε σοβαρές ψυχολογικές διαταραχές και το 10-30% προβλήματα
προσαρμογής, ενώ 2 στους 10 φαντάρους κάνουν περιστασιακά χρήση ναρκωτικών
ουσιών. Εκτιμάται, μάλιστα, από τους ειδικούς ότι το 10% των ψυχολογικών
προβλημάτων οφείλεται στη χρήση ναρκωτικών.

Τα στοιχεία της μελέτης πρόκειται να συζητηθούν αναλυτικά την Παρασκευή και το
Σάββατο στα πλαίσια του 2ου πολυθεματικού συνεδρίου του Ναυτικού Νοσοκομείου
που θα γίνει στο Πολεμικό Μουσείο.

Το 8% όσων παρουσιάζονται για στράτευση παίρνουν απαλλαγή ή προσωρινή αναβολή
για λόγους υγείας. Από αυτές τις περιπτώσεις:

Στο 5% αναφέρεται ως αιτία κάποια ψυχική νόσος, συνήθως σχιζοφρένεια ή
μανιοκατάθλιψη (και στο 3% άλλη σωματική διαταραχή, όπως παραλύσεις,
δυσπλασίες κ.λπ.). Από αυτούς:

Το 1,7% πήρε την αναβολή λόγω νευρωσικών διαταραχών, το 1,1% λόγω διαταραχής
της προσωπικότητας, το 1,1% λόγω ψυχωσικών διαταραχών, το 0,5% για διαταραχές
από ναρκωτικές ουσίες, το 0,5% λόγω διαταραχών προσαρμογής και το 0,1% λόγω
νοητικής στέρησης.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16068N172</ED>
<ID>
ID:131658

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N17&aa=2</URL></REF>


Article

<CATEGORY>vin06</CATEGORY>

 <H2>Παραφουσκωμένες με χασίς οι τσέπες 7 μαθητών!
</H2>
ΟΙ ΔΡΟΜΟΙ τους συναντήθηκαν στις «πιάτσες» διακίνησης χασίς του Καματερού.
Στην πλούσια «αγορά» όπου τα κυκλώματα δρουν ανεξέλεγκτα οι επτά μαθητές
Λυκείου ξεκίνησαν από διάφορες περιοχές της Αθήνας με κατεύθυνση τις
«ελεύθερες ζώνες» της Δυτικής Αττικής για να προμηθευτούν χασίς. Γνώριζαν ότι
θα έβρισκαν εύκολα αυτό που ζητούσαν. Γέμισαν τις τσέπες τους με χασίς σε
φούντα αλλά στην επιστροφή έπεσαν σε περιπολίες αστυνομικών και συνελήφθησαν.

Και οι επτά μαθητές Λυκείου συνελήφθησαν προχθές σε δρόμους της περιοχής του
Καματερού από αστυνομικούς που έκαναν ειδικούς ελέγχους στο πλαίσιο των
εξορμήσεων της Αστυνομίας ενάντια στα ναρκωτικά.

Οι δύο πρώτοι συνελήφθησαν στις 5 το απόγευμα στη διασταύρωση της λεωφόρου
Φυλής με την οδό Γρηγορούσης να κατέχουν 20 γραμμάρια χασίς σε φούντα.

Ακολούθησαν και άλλες συλλήψεις. Με τις τσέπες γεμάτες χασίς συνελήφθη πάλι
στη λεωφόρο Φυλής άλλος ένας ανήλικος μαθητής. Σε έρευνα που έγινε βρέθηκε να
κατέχει 50 γραμμάρια χασίς. Τις υποψίες των αστυνομικών προκάλεσαν επίσης δύο
μαθητές που εκινούντο με το μηχανάκι τους στη διασταύρωση των οδών Παλαμά και
Ιφιγενείας στην ίδια περιοχή. Οι υποψίες των αστυνομικών επιβεβαιώθηκαν καθώς
σε έλεγχο που τους έκαναν βρέθηκαν στην κατοχή τους 55 γραμμάρια χασίς. Λίγο
αργότερα, στον ίδιο δρόμο συνελήφθησαν άλλοι δύο μαθητές οι οποίοι κατείχαν 70
γραμμάρια χασίς.

Εξορμήσεις έγιναν και σε άλλες περιοχές της Δυτικής Αττικής και συνελήφθησαν
17 ενήλικες επειδή κατείχαν μικροποσότητες χασίς. 
Οι συλληφθέντες με τις δικογραφίες που σχηματίστηκαν εις βάρος τους οδηγήθηκαν
στον εισαγγελέα.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16068N173</ED>
<ID>
ID:131695

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N17&aa=3</URL></REF>


Article

<CATEGORY>vin06</CATEGORY>

 <H2>Δίωξη για δωροληψία κατά ιατροδικαστή
</H2>
ΗΡΑΚΛΕΙΟ

Μαν. Μιχαλοδημητράκης. Καθηγητής Ιατροδικαστικής στο Πανεπιστήμιο Κρήτης. Ο
εισαγγελέας Ηρακλείου τού άσκησε δίωξη για δωροδοκία

ΠΟΙΝΙΚΗ δίωξη ασκήθηκε κατά του καθηγητή Ιατροδικαστικής του Πανεπιστημίου
Κρήτης κ. Μανόλη Μιχαλοδημητράκη. Η δίωξη αφορά στις κατηγορίες της δωροδοκίας
για νόμιμες πράξεις κατ' εξακολούθηση και έκδοση ψευδών βεβαιώσεων κατ'
εξακολούθηση. Η δίωξη ασκήθηκε από τον εισαγγελέα Ηρακλείου κ. Ζαχαρία
Κοκκινάκη και η υπόθεση ανατέθηκε χθες στη γ' ανακρίτρια Ηρακλείου κ.
Παναγιώτα Παντελή, η οποία αναμένεται μέσα στις επόμενες ημέρες να καλέσει τον
κ. Μιχαλοδημητράκη σε απολογία. Ο κ. Μιχαλοδημητράκης, που πληροφορήθηκε χθες
για την άσκηση της δίωξης, χαρακτήρισε «κακόγουστο καλαμπούρι» την όλη
υπόθεση. Δήλωσε πως έπεσε από τα σύννεφα και δεν θέλησε να κάνει κανένα σχόλιο.

ΠΙΣΤΟΠΟΙΗΤΙΚΑ

Σύμφωνα με τη δικογραφία που σχηματίστηκε, προκύπτουν στοιχεία εις βάρος του
καθηγητή, ο οποίος φέρεται να εξέδωσε τα τελευταία χρόνια, έναντι αμοιβής,
πιστοποιητικά που βεβαιώνουν ότι άτομα που εμπλέκονται σε υποθέσεις ναρκωτικών
ουσιών, είναι χρήστες. Στην πλειοψηφία τους τα άτομα αυτά συλλαμβάνονται από
την Αστυνομία ως έμποροι. Με τις βεβαιώσεις αυτές όταν η υπόθεσή τους έφτανε
στη Δικαιοσύνη είχε ως αποτέλεσμα να αντιμετωπίζονται με ευνοϊκότερους όρους,
όπως άλλωστε προβλέπει ο νόμος για τους χρήστες.

Ανάλογα με την υπόθεση και τη σοβαρότητά της ήταν και η τιμή για την ιατρική
βεβαίωση. Πληροφορίες αναφέρουν ότι η τιμή κυμαινόταν από 200.000 δραχμές έως
και 700.000. Για το συγκεκριμένο ζήτημα υπάρχουν και καταγγελίες.

Η ΕΡΕΥΝΑ

Με τη σύνταξη της σχετικής δικογραφίας ασχολήθηκε προσωπικά ο αντεισαγγελέας
Εφετών Κρήτης κ. Μπόμπολης. Η έρευνα, που διεξήγαγε και εντάσσεται στη
γενικότερη προσπάθεια που καταβάλλεται από το υπουργείο Δικαιοσύνης για πάταξη
των κυκλωμάτων που δρουν εντός και εκτός των φυλακών της χώρας, άρχισε πριν
από μήνες.

Πολλές ήταν οι καταγγελίες κρατουμένων των φυλακών της Κρήτης που έφτασαν στο
γραφείο του και αφορούσαν στις δραστηριότητες του καθηγητή.

Πραγματοποίησε μάλιστα επίσκεψη στο Ηράκλειο και συγκέντρωσε από την
Εισαγγελία όλες τις υποθέσεις ναρκωτικών ουσιών που απασχόλησαν τις αρχές την
τελευταία 5ετία.

Διερεύνησε σε ποιες υποθέσεις υπήρχε ιατρική βεβαίωση για χρήση ναρκωτικών
ουσιών και σε ποιες όχι. Με ποιες έχει ασχοληθεί ο κ. Μιχαλοδημητράκης και σε
συνδυασμό με τις καταγγελίες που έγιναν από κρατουμένους, αλλά και καταθέσεις
που πήρε, κατέληξε στο πόρισμα ότι έχει εκμεταλλευθεί τη θέση που κατέχει για
παράνομες δραστηριότητες.

Η δικογραφία ολοκληρώθηκε την περασμένη εβδομάδα και αμέσως απεστάλη στον
εισαγγελέα Ηρακλείου, ο οποίος αφού τη μελέτησε, προχώρησε στην άσκηση
ποινικής δίωξης.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N17</CAT>
<ED>
Κωδικός άρθρου: A16068N174</ED>
<ID>
ID:131722

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N17&aa=4</URL></REF>


Article

<CATEGORY>vin06</CATEGORY>

 <H5>ΔΙΑΚΕΚΡΙΜΕΝΟΙ ΕΛΛΗΝΕΣ ΚΑΘΗΓΗΤΕΣ ΤΗΣ ΙΑΤΡΙΚΗΣ ΥΠΕΡ ΤΟΥ ΜΕΓΑΛΟΥ ΕΠΙΣΤΗΜΟΝΙΚΟΥ
ΕΠΙΤΕΥΓΜΑΤΟΣ * «ΕΠΙΤΙΘΕΝΤΑΙ» ΚΑΙ ΚΑΤΑΡΡΙΠΤΟΥΝ ΤΑ ΕΠΙΧΕΙΡΗΜΑΤΑ ΤΩΝ ΑΝΤΙΠΑΛΩΝ
ΤΗΣ ΝΕΑΣ ΤΕΧΝΙΚΗΣ
</H5><H5>Το κύτταρο σε νηστεία ­ κι ύστερα επαναπρογραμματίζεται...
</H5><H2>Οι υπέρμαχοι της κλωνοποίησης ξεσπαθώνουν...
</H2>
<AUTHOR>ΜΑΙΡΗ ΚΑΤΣΑΝΟΠΟΥΛΟΥ</AUTHOR>

«Ναι στην κλωνοποίηση», βροντοφωνάζουν διακεκριμένοι Έλληνες γιατροί και
ακαδημαϊκοί. Καταρρίπτουν ένα προς ένα τα επιχειρήματα όσων αντιδρούν στο
μεγάλο επίτευγμα της επιστήμης και ξεδιπλώνουν όλο το φαντασμαγορικό πανόραμα
των ευεργετικών για τον άνθρωπο εφαρμογών της κλωνοποίησης.

Δρ Ρίτσαρντ Σιντ. Ο 69χρονος φυσικός από το Σικάγο, την πρώτη φορά που
ανακοίνωσε τα σχέδιά του να προχωρήσει σε κλωνοποίηση ανθρώπων εισέπραξε μόνο
γέλια και παράξενα βλέμματα. Όταν όμως, τον περασμένο Δεκέμβριο, δήλωσε
έτοιμος να δημιουργήσει τον πρώτο ανθρώπινο κλώνο, η παγκόσμια κοινή γνώμη «πάγωσε»

Η ΕΙΔΗΣΗ για τη γέννηση κλωνοποιημένου ζώου προκάλεσε μεγάλη εντύπωση, αλλά
και αμηχανία σε όλο τον κόσμο. Οι πρόεδροι των ΗΠΑ, της Γαλλίας, της
Ευρωπαϊκής Ένωσης και της Ουνέσκο ζήτησαν αμέσως τη σύγκληση των Επιτροπών
Βιοηθικής και το Βατικανό έσπευσε να διακηρύξει την αντίθεσή του. 
«Αποδείχθηκε, έτσι, ακόμα μια φορά, ότι το θυμικό αδυνατίζει τη λογική και
ισχυροποιεί το αίσθημα της απορρίψεως», τόνισε σε ομιλία του στην Ακαδημία
Αθηνών ο πρόεδρός της έως το τέλος του 1997 και ομότιμος καθηγητής
Παιδιατρικής του Πανεπιστημίου Αθηνών κ. Νικόλαος Ματσανιώτης. «Ότι η άγνοια
προκαλεί φόβο και δημιουργεί προκαταλήψεις. Είναι συνεπώς ανάγκη να
εξοικειώνεται η κοινωνία με τα επιτεύγματα της επιστήμης, για να μην τα
φοβάται. Ο μέσος άνθρωπος και ενδιαφέρεται και μπορεί να κατανοήσει τα
επιστημονικά επιτεύγματα, αρκεί να του παρουσιάζονται σωστά και αντικειμενικά».

Νικόλαος Ματσανιώτης: 
Τεράστιες δυσχέρειες για κλωνοποίηση ανθρώπου 
Νίκος Ματσανιώτης.« Η κλωνοποίηση είναι ένα μεγάλο βήμα μπροστά στο δρόμο για
τη βελτίωση της ζωής του ανθρώπου»

Ο κ. Ματσανιώτης υπογράμμισε: «Είναι σαφές ότι οι πολιτικοί, τα Μαζικά Μέσα
Επικοινωνίας και η συντριπτική πλειοψηφία του κόσμου δεν μπόρεσαν να
αντιληφθούν τη διαφορά μεταξύ της κλωνοποίησης του προβάτου και των τεράστιων
δυσχερειών που παρουσιάζει η κλωνοποίηση του ανθρώπου. 
Κυρίως, όμως, δεν μπόρεσαν να αντιληφθούν ότι το κολοσσιαίο αυτό επιστημονικό
επίτευγμα θα προσφέρει εξαιρετικές υπηρεσίες στον άνθρωπο. Ούτε ότι το
κοινωνικό σώμα δεν φοβάται την επιστήμη και την πρόοδο, αλλά μόνο την ταχύτητα
με την οποία προχωρεί. Η κλωνοποίηση πρέπει να αντιμετωπισθεί ως επιστημονική
επιτυχία και πρόκληση πρώτου μεγέθους και όχι ως απειλή».

Υπάρχουν πραγματικά περιπτώσεις που η κλωνοποίηση φαίνεται να είναι εύλογη.
Αυτό αναφέρει ο κ. Ματσανιώτης και εν συνεχεία αναλύει: «Η απαγόρευση ν'
αποκτήσουν παιδί με κλωνοποίηση έγγαμοι, μη γόνιμοι, που δεν μπορούν να
τεκνοποιήσουν με κανέναν από τους γνωστούς τρόπους, είναι αντίθετη με το
θεμελιώδες δικαίωμα του ατόμου για αναπαραγωγή. Ίσως είναι και
αντισυνταγματική. Στην κλωνοποίηση, ο πατέρας θα εισφέρει σωματικό κύτταρο, η
μητέρα το πρωτόπλασμα του ωαρίου της με το μιτοχονδρικό DNA, τη μήτρα και όλο
τον οργανισμό της, που θα κυοφορεί για 9 μήνες και θα βιώσει όλες τις
διαδικασίες του τοκετού και της γέννησης. Η κοινωνία ενδέχεται, επίσης, υπό το
κράτος συγκινήσεως, ν' αποδεχθεί την κλωνοποίηση ετοιμοθάνατου μικρού παιδιού,
ώστε ν' αμβλυνθεί το πλήγμα στην οικογένεια με τη γέννηση από την ίδια μάνα
ενός παιδιού που θα είναι γενετικά πιστό αντίγραφο του απολεσθέντος».

Οι πιθανές ευεργετικές δυνατότητες της κλωνοποίησης είναι πολλές. «Αν ποτέ
καταστεί δυνατή η κλωνοποίηση στον άνθρωπο, θα αρχίσει και θα περιορισθεί στο
εργαστήριο, με την κλωνοποίηση κυτταρικών σειρών και είναι πιθανόν να αποδώσει
εξαιρετικώς ευεργετικά αποτελέσματα», τόνισε ο κ. Ματσανιώτης. «Ενδέχεται να
δημιουργηθεί, π.χ., ανθρώπινο δέρμα και να σώσει τη ζωή ανθρώπων με εκτεταμένα
εγκαύματα, που δεν επιβιώνουν σήμερα. Να δημιουργηθούν νευρώνες που μπορούν να
μεταμοσχευθούν στον εγκέφαλο πασχόντων από νόσους του Αλτσχάιμερ ή Πάρκινσον.
Να δημιουργηθούν αρχέγονα πολυδύναμα αιμοποιητικά κύτταρα σωστικά
καρκινοπαθών, που θα μπορούν να υποβάλλονται σε χημειοθεραπευτικές
μεγαθεραπείες, χωρίς τον φόβο μη αναστρέψιμης ερήμωσης του μυελού των οστών.
Και πλήθος άλλων εφαρμογών, που θα επιτρέπουν τη θεραπεία πολλών ασθενειών και
θα περιορίζουν τον ανθρώπινο πόνο».

Να μην ανασταλεί, λοιπόν, η επιστημονική πρόοδος, ζητεί ο κ. Ματσανιώτης. «Η
ιστορία, άλλωστε, διδάσκει ότι τούτο είναι αδύνατο», λέει. «Είναι μεγάλη
κατάκτηση η κατανόηση των μηχανισμών που ενεργοποιούν, καταστέλλουν και
επανενεργοποιούν τα γονίδια. Η κλωνοποίηση είναι ένα μεγάλο βήμα μπροστά στον
δρόμο για τη βελτίωση της ζωής του ανθρώπου».

Δημήτριος Τριχόπουλος: 
Θα εφαρμοσθεί παρά τις απαγορεύσεις 
Δημήτριος Τριχόπουλος. « Δεν ανησυχώ καθόλου μήπως η επιστήμη βγάλει τέρατα»

«Όταν το τζίνι βγει από το μπουκάλι, δεν ξαναμπαίνει», λέει χαρακτηριστικά ο
καθηγητής Επιδημιολογίας στο Πανεπιστήμιο του Χάρβαρντ στις ΗΠΑ και
ακαδημαϊκός κ. Δημήτρης Τριχόπουλος. «Η κλωνοποίηση θα εφαρμοσθεί, όσες
απαγορεύσεις και αν υπάρξουν. Καμιά ανακάλυψη δεν έχει πειθαρχηθεί έως σήμερα.
Και δεν υπάρχει κανένας φόβος, αρκεί να συνοδεύεται από κάποια λογική και
κάποιον έλεγχο. Ομολογώ ότι ο μόνος φόβος μου, ως επιστήμων, είναι μήπως έχουν
ξεφύγει πυρηνικά όπλα στις χώρες της Κεντρικής Ασίας!».

Και ο «εφιάλτης» μιας κοινωνίας πανομοιότυπων ανθρώπων; «Δεν πρόκειται να
υπάρξουν ποτέ απολύτως όμοια ανθρώπινα όντα», τονίζει κατηγορηματικά ο κ.
Τριχόπουλος.. «Τα μονωογενή δίδυμα είναι διαφορετικά: μπορεί ο ένας από τους
διδύμους να είναι τεμπέλης και ο άλλος πολύ εργατικός. Η δυναμική τού
περιβάλλοντος είναι καθοριστική. Δεν ανησυχώ καθόλου μήπως η επιστήμη βγάλει τέρατα».

Ο κ. Τριχόπουλος ξεκαθαρίζει, πάντως, ότι οι εφαρμογές δεν θα κατευθυνθούν
προς την αναπαραγωγή ανθρώπων ­ για λόγους υγείας και μόνον ­ αλλά προς άλλους
τομείς, όπως είναι η δημιουργία οργάνων προς μεταμόσχευση. «Για να αναπτυχθεί
καρκίνος σε έναν ανθρώπινο οργανισμό, χρειάζονται 6-7 μεταλλάξεις», εξηγεί.
«Ένα κύτταρο, που θα αποτελεί τη βάση για την ανθρώπινη κλωνοποίηση, θα φέρει
ήδη τις 4. Είναι λοιπόν πιθανόν ο άνθρωπος που θα γεννηθεί, να προσβληθεί
ενωρίς από καρκίνο. Γι' αυτό, η κλωνοποίηση θα εφαρμοσθεί σε άλλους τομείς.
Ούτως ή άλλως, πάντως, δεν πρόκειται να εφαρμοσθεί σύντομα».

Πώς βλέπουν σήμερα την προοπτική της κλωνοποίησης οι επιστήμονες στις ΗΠΑ,
μετά τη σωρεία αντιδράσεων και απαγορεύσεων; «Τη βλέπουν πάντα θετικά, αλλά
δεν μπορούν προς το παρόν να προχωρήσουν, γιατί αντιμετωπίζουν την άρνηση
χρηματοδοτήσεως», επισημαίνει ο κ. Τριχόπουλος. «Το κοινό, όμως, στις ΗΠΑ τη
βλέπει αρνητικά, σε αντίθεση ­ πιστεύω ­ προς το ελληνικό, καθώς ο ελληνικός
λαός είναι πιο ώριμος».

Ευτύχιος Βορίδης: 
Πρέπει να εφαρμοσθεί με παρακολούθηση και έλεγχο

Ευτύχιος Βορίδης. «Έχουμε πιθανώς μπροστά μας τη δυνατότητα να προστατεύσουμε
τα ανθρώπινα όντα από χρόνιες αρρώστιες»

Ο καθηγητής Καρδιολογίας του Πανεπιστημίου Αθηνών, κ. Ευτύχιος Βορίδης, «τα
λέει έξω από τα δόντια». «Έχουμε πιθανώς μπροστά μας τη δυνατότητα να
προστατεύσουμε τα ανθρώπινα όντα από χρόνιες γενετικές αρρώστιες»,
υπογραμμίζει. «Έχουμε, επίσης, ενδεχομένως τη δυνατότητα να παράγουμε
μεμονωμένα όργανα, που θα αντικαταστήσουν τα φθαρμένα».

Και προσθέτει: «Οι απαγορεύσεις, λοιπόν, αυτές θυμίζουν Μεσαίωνα και πρόκειται
απλά για την αντίδραση του κόσμου σε κάτι καινούργιο. Στην αντίδραση αυτή
συντελεί η άγνοια του κόσμου: κανείς δεν ξέρει ακριβώς τι είναι η κλωνοποίηση
και πώς γίνεται και έτσι δημιουργούνται πολλές παρεξηγήσεις. Κανείς γιατρός,
όμως, δεν ακολουθεί αυτήν τη νοοτροπία της αγέλης και άρθρα σε έγκυρα
περιοδικά ­ όπως το "Λάνσετ" ­ υποστηρίζουν ότι η κλωνοποίηση πρέπει να
εφαρμοσθεί, με παρακολούθηση και έλεγχο».

Καμιά επίσημη απαγόρευση, άλλωστε, δεν πρόκειται να αποτρέψει επίδοξους Χίτλερ
να επιχειρήσουν την «επιστράτευση» της κλωνοποίησης στα άνομα σχέδιά τους.
Αυτό τονίζει ο κ. Βορίδης και εξηγεί: «Ο φόβος ότι μπορεί τυραννικά καθεστώτα
να δημιουργήσουν ειδική φυλή, με προσόντα που θα τους επιτρέψουν είτε να
υποδουλώσουν τα ίδια αυτά τα άτομα είτε να τα χρησμοποιήσουν για να
κατακτήσουν τον κόσμο, δεν αντιμετωπίζεται με απαγορεύσεις. Αυτό μπορεί να
γίνει, όσες αποφάσεις και εάν πάρει η Ευρωπαϊκή Ένωση».

Και το επιχείρημα, όμως, των «όμοιων όντων» εξουδετερώνεται. «Ακόμα και εάν
πρόκειται για δύο όμοια όντα, προς τι ο φόβος;», αναρωτιέται ο κ. Βορίδης.
«Δεν υπάρχει, πάντως, αυτή η πιθανότητα, καθώς η ενδομήτρια ζωή παίζει μεγάλο
ρόλο. Αυτό φαίνεται σε μονωογενείς διδύμους, οι οποίοι έχουν μεγαλώσει μέσα
στην ίδια οικογένεια και δεν είναι ποτέ ακριβώς ίδιοι: Εάν ο ένας είναι
ομοφυλόφιλος, ο άλλος έχει μόνο 50% πιθανότητες να είναι κι εκείνος. Βέβαια,
στο θέμα της αναπαραγωγής, θα πρέπει η κλωνοποίηση να γίνεται από έμβρυα ­
γιατί το κύτταρο θα έχει την ηλικία τού δότη ­ κάτι που δεν μπορεί να γίνει».

Ιωάννης Μεσσήνης: 
Παρόμοιες αντιδράσειςκαι για την τεχνητή γονιμοποίηση

Ο καθηγητής Μαιευτικής και Γυναικολογίας στο Πανεπιστήμιο της Θεσσαλίας κ.
Ιωάννης Ε. Μεσσήνης συγκρίνει τις αντιδράσεις για την ενδεχόμενη ανθρώπινη
κλωνοποίηση με αυτές που είχαν προκύψει στις πρώτες εφαρμογές της εξωσωματικής
γονιμοποίησης στον άνθρωπο στη δεκαετία του 1970 και πολύ περισσότερο αργότερα
­ στις αρχές της δεκαετίας του 1980 ­ στους πρώτους πειραματισμούς σε
ανθρώπινα προέμβρυα.

«Πολλοί μίλησαν τότε, όπως και σήμερα, για δημιουργία ανθρωπόμορφων τεράτων ή
και αντιγράφων συγκεκριμένων προτύπων, όχι πάντα αποδεκτών από την κοινωνία»,
λέει ο κ. Μεσσήνης. «Αυτά οδήγησαν μερικές προηγμένες χώρες, όπως π.χ. την
Αυστραλία, να απαγορεύσουν εντελώς οποιαδήποτε προσπάθεια εφαρμογής έρευνας σε
ανθρώπινα έμβρυα. 
Μια λογικότερη προσέγγιση του προβλήματος προήλθε από τη Μεγάλη Βρετανία.
Έτσι, π.χ., επετράπη η έρευνα σε έμβρυα ηλικίας μέχρι 14 ημερών. Η μέθοδος της
εξωσωματικής γονιμοποίησης μετεξελίχθηκε ομαλά σε καθημερινή πρακτική, έχοντας
δώσει τη χαρά της μητρότητας και πατρότητας σε εκατοντάδες χιλιάδες ζευγάρια
μέχρι σήμερα. Και τα αποτελέσματα της έρευνας στα προέμβρυα ήταν σημαντικά και
βρήκαν πρακτική εφαρμογή στη λεγόμενη προεμφυτευτική διάγνωση κληρονομούμενων νοσημάτων».

Ο κ. Μεσσήνης τονίζει: «Οι πιθανές θετικές επιπτώσεις από την εφαρμογή της
κλωνοποίησης στον άνθρωπο δεν θα πρέπει να παραγνωρισθούν. 
Η μέθοδος θα μπορούσε να βοηθήσει σε περιπτώσεις υπογόνιμων ζευγαριών, τα
οποία θα πληρούν τις απαραίτητες προϋποθέσεις για τον σκοπό αυτό. 
Ποιος ασθενής, άλλωστε, στα τελικά στάδια νεφρικής ανεπάρκειας δεν θα ήταν
ευτυχής, γνωρίζοντας ότι μέσα σε διάστημα μερικών μόνο μηνών θα μπορούσε να
"αντικαταστήσει" τούς αθεράπευτα βλαμμένους νεφρούς του με ολοκαίνουργιους και
μάλιστα χωρίς τον κίνδυνο της απόρριψης;».

ΑΠΛΗ στη σύλληψη, αλλά δύσκολη στην εφαρμογή της, υπήρξε η τεχνική τής
κλωνοποίησης. Το πώς ακριβώς εφαρμόσθηκε, είναι άγνωστο στο ευρύ κοινό.
Αξίζει, λοιπόν, να παρακολουθήσουμε την περιγραφή αυτή από τον ακαδημαϊκό κ.
Νικόλαο Ματσανιώτη και την καθηγήτρια Γενετικής του Πανεπιστημίου Αθηνών,
κυρία Αικατερίνη Μεταξωτού.

Αικατερίνη Μεταξωτού: 
Επίτευγμα ο επαναπρογραμματισμός του κυττάρου

«Στη συγκεκριμένη περίπτωση, το υλικό της βιοψίας του μαστού της προβατίνας
καλλιεργήθηκε και αναπτύχθηκε μεγάλος αριθμός κυτταρικών σειρών», αναφέρει ο
κ. Ματσανιώτης. «Ένα από τα κύτταρα αυτά εκπυρηνώθηκε. Με μικροχειρουργική
μέθοδο αφαιρέθηκε ο πυρήνας, δηλαδή τα χρωματοσώματα που φέρουν το DNA. Ο
πυρήνας αυτός, δηλαδή το γενετικό υλικό ενός σωματικού κυττάρου,
μετεμφυτεύθηκε σε ένα ωάριο προβάτου από το οποίο προηγουμένως είχε αφαιρεθεί
ο πυρήνας, ωάριο δηλαδή το οποίο διέθετε μόνο πρωτόπλασμα».

Οι επιστήμονες αντιμετώπισαν τότε μια μεγάλη δυσκολία. «Ο συντονισμός του
κύκλου ζωής, δηλαδή του πολλαπλασιαστικού δυναμισμού του πυρήνα του σωματικού
κυττάρου με το πρωτόπλασμα τού χωρίς πυρήνα ωαρίου, αποδείχθηκε
δυσχερέστατος», σημειώνει ο κ. Ματσανιώτης. «Ο Wilmut και οι συνεργάτες του
τον πέτυχαν τελικώς, υποβάλλοντας το σωματικό κύτταρο, πριν του αφαιρέσουν τον
πυρήνα, σε νηστεία, ώστε να καταστείλουν την πολλαπλασιαστική του ικανότητα. 
Η καταστολή αυτή, ώστε το κύτταρο να περιέλθει σε κατάσταση πολλαπλασιαστικού
εφησυχασμού, προσωρινής πολλαπλασιαστικής νάρκης, ήταν το κρίσιμο σημείο του εγχειρήματος».

Έτσι, «γεννήθηκε» ένα νέο κύτταρο. «Μετά τη μετεμφύτευση του πυρήνα τού
σωματικού κυττάρου στο πρωτόπλασμα του ωαρίου υπό την επίδραση ηλεκτρικών
ώσεων, επιτεύχθηκε η σύντηξή τους σ' ένα νέο κύτταρο», εξηγεί ο κ.
Ματσανιώτης. «Το τεχνητό αυτό νέο κύτταρο άρχισε να πολλαπλασιάζεται μέσα στο
καλλιεργητικό υλικό. Μετά 3-4 διαιρέσεις, όταν είχαν σχηματισθεί 8-16 κύτταρα,
ο αρχέγονος αυτός εμβρυϊκός σχηματισμός (μορίδιο) εμφυτεύθηκε στη μήτρα τρίτου
προβάτου, κατάλληλα προετοιμασμένου ορμονικά, ώστε να ευοδωθεί η περαιτέρω
κυοφορία της θετής αυτής μητέρας. Έτσι, ή μάλλον κάπως έτσι, γεννήθηκε στις 6
Ιουλίου 1996 η Dolly, η οποία έχει απολύτως όμοια εμφάνιση και όμοιο γενετικό
υλικό με την εξάχρονη προβατίνα από την οποία προήλθε το αρχικό κύτταρο, το
οποίο τελικώς εξελίχθηκε στην Dolly. 
Η Dolly συνεπώς είναι προϊόν κλωνοποίησης της μεγαλύτερης προβατίνας, η οποία
γενετικώς είναι γονιός και συγχρόνως μονωογενής δίδυμη αδελφή της Dolly!!».

Η κυρία Μεταξωτού αναλύει γιατί ήταν τόσο σημαντικό το γεγονός της
κλωνοποίησης του προβάτου: «Ήταν σημαντικό επίτευγμα, γιατί απέδειξε ότι
μπορεί να γίνει επαναπρογραμματισμός του κυττάρου», λέει. «Δηλαδή, έως τότε
πιστεύαμε ότι το αρχικό (εμβρυϊκό) κύτταρο διαφοροποιείται (σε καρδιακό, μυϊκό
κ.λπ.) και χάνει τις αρχέγονες ιδιότητές του. 
Με την κλωνοποίηση της Dolly, βρέθηκε ότι το διαφοροποιημένο κύτταρο διατηρεί
τη μνήμη του. 
Αυτό θα είχε εφαρμογή στις μεταμοσχεύσεις ή στην κλωνοποίηση ζώων που τείνουν
να εκλείψουν».

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N18</CAT>
<ED>
Κωδικός άρθρου: A16068N181</ED>
<ID>
ID:131607

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N18&aa=1</URL></REF>


Article

<CATEGORY>vin06</CATEGORY>

 <H5>ΔΕΝ ΘΑ ΕΧΕΙ ΑΚΑΔΗΜΑΪΚΟΥΣ ΔΑΣΚΑΛΟΥΣ ΑΛΛΑ ΕΛΕΥΘΕΡΟΥΣ ΕΠΑΓΓΕΛΜΑΤΙΕΣ
</H5><H2>Το Πανεπιστήμιο σε πορεία αποσύνθεσης
</H2>
Με το νόμο 2530/1997 που ψηφίστηκε πριν από λίγο καιρό από τη Βουλή για την
υπηρεσιακή κατάσταση και την αναμόρφωση του μισθολογίου του διδακτικού
προσωπικού των ιδρυμάτων της Τριτοβάθμιας εκπαίδευσης, το ελληνικό
Πανεπιστήμιο μπήκε εντατικά πλέον σε μια αναμφισβήτητη πορεία αποσύνθεσης και
εκτροχιασμού.ΕΙΝΑΙ πράγματι η πρώτη φορά μεταπολεμικά που με τέτοια σαφήνεια
νομιμοποιείται θεσμικά η ετεροαπασχόληση στο Πανεπιστήμιο. Μέχρι τώρα υπήρχε
μια ασάφεια στο επίπεδο αυτό που de facto βέβαια διαμόρφωνε κάποια θεσμική
χαλαρότητα, η οποία, στην πράξη οπωσδήποτε στις μεγάλες τουλάχιστον σχολές
(Ιατρική, Νομική, Πολυτεχνείο), κατέληγε στην ανάπτυξη μιας εξωπανεπιστημιακής
ενασχόλησης που οδηγούσε αναπόφευκτα σχεδόν στην υποβάθμιση του παρεχόμενου
διδακτικού έργου και στην ακύρωση πολλές φορές του παραγόμενου επιστημονικού
έργου (μονογραφίες, κ.λπ.). Εναπόμενε όμως, σε κάποιους συνεπείς ακαδημαϊκούς
δασκάλους το ηθικό δικαίωμα να κατακρίνουν την απαράδεκτη αυτή κατάσταση με
τους άφαντους και ιπτάμενους καθηγητές, που ανέτρεπαν με την πολλαπλή
δραστηριότητά τους την ορθολογική λειτουργία και την προοπτική του Πανεπιστημίου.

Σήμερα, μετά την ψήφιση του νόμου αυτού, υπάρχει πλέον και η θεσμική θωράκιση
του διαλυτικού αυτού φαινομένου. Έτσι με το άρθρο 2 του νόμου τούτου
διαμορφώνονται δύο, διακεκριμένες υποτίθεται, κατηγορίες μελών ΔΕΠ. Δηλαδή, οι
καθηγητές πλήρους και οι καθηγητές μερικής απασχόλησης. Και ενώ, όπως
φυσιολογικά θα περίμενε κανείς, τα μέλη ΔΕΠ της πλήρους απασχόλησης θα έπρεπε
να είναι υποχρεωμένα να απασχολούνται αποκλειστικά με το πανεπιστημιακό τους
έργο, επιχειρείται αντίθετα από τον νομοθέτη πάνω στο ζήτημα αυτό μια
εννοιολογική διαστροφή. Έτσι ο καθηγητής πλήρους απασχόλησης διαθέτει την
δυνατότητα να ασκεί και ελεύθερο επάγγελμα. Αναρωτιέται πράγματι κανείς τι
είδους περίεργη πληρότητα ­ στην άσκηση των καθηκόντων ­ είναι αυτή που
νομιμοποιεί πανηγυρικά την παράδοξη μεταμόρφωση του πανεπιστημιακού καθηγητή
σε ελεύθερο επαγγελματία (σε γιατρό, δικηγόρο, πολιτικό μηχανικό κ.λπ.).

Για να περιορίσει ο υπουργός Παιδείας αυτή την εννοιολογική ακροβασία, απαιτεί
ο «πλήρους» απασχόλησης καθηγητής να παρευρίσκεται στους πανεπιστημιακούς
χώρους κατ' ελάχιστο όριο τρεις (3) ημέρες την εβδομάδα. Όπως επίσης, και ότι
η εξωπανεπιστημιακή δραστηριότητα των μελών ΔΕΠ δεν θα υπερβαίνει τις
υπόλοιπες δύο (2) ημέρες αυτής της εβδομάδας. Την τήρηση των προβλέψεων αυτών
εναποθέτει ο νομοθέτης στον πρόεδρο του εκάστοτε τμήματος.

Σύμφωνα με την αντίληψη αυτή, ένας καθηγητής της Νομικής λ.χ. που ανήκει στην
νομική υπηρεσία μιας Τράπεζας θα μπορεί εξίσου αποδοτικά να ασχολείται και με
τις υποθέσεις της Τράπεζας (παραστάσεις σε δικαστήρια, μελέτη δικογραφιών
κ.λπ.) και με την εκπλήρωση του επιστημονικού του έργου στο Πανεπιστήμιο. Αυτά
είναι φυσικά ακατανόητα πράγματα, τα οποία δεν αντέχουν σε οποιαδήποτε σοβαρή προσέγγιση.

Βαδίζουμε επομένως ολοταχώς προς ένα Πανεπιστήμιο, στο οποίο ο καθηγητής μόνο
πάρεργα θα ασχολείται με το επιστημονικό του έργο, για να δικαιολογεί απλώς
την χρήση του ακαδημαϊκού του τίτλου στις άλλες επαγγελματικές δραστηριότητες.

Για την τεκμηρίωση, μάλιστα, του καθηγητικού αυτού προτύπου, ο υπουργός
Παιδείας εξέθεσε στη Βουλή και κάποιους ισχυρισμούς που, αν αληθεύουν, τον
κατατάσσουν στον χώρο των ένθερμων υποστηρικτών των πιο ακραίων αντιλήψεων της
οικονομίας της αγοράς. Υποστήριξε έτσι ο κ. Αρσένης, ότι ο τεχνοκράτης
διαμορφώνεται καθοριστικά από την παρέμβασή του στο χώρο της αγοράς εργασίας
(με άλλα λόγια με την άσκηση του ελεύθερου επαγγέλματος). Εάν αληθεύει η
παραδοχή τούτη, αυτό σημαίνει ότι το Πανεπιστήμιο παύει να είναι πλέον ο
προνομιακός εκείνος χώρος που παράγει εξειδικευμένους επιστήμονες που
«μεταφέρουν» μαζί τους κάποια προωθημένη τεχνογνωσία. Κανείς δεν αρνείται
βεβαίως ότι η συμμετοχή στην αγορά εργασίας και η άσκηση μιας επαγγελματικής
δραστηριότητας μπορεί να εφοδιάζει τον επιστήμονα με μία σημαντική ή
εξειδικευμένη εμπειρία. Το Πανεπιστήμιο είναι, ωστόσο, ο χώρος εκείνος που
παρέχει στον ελεύθερο επαγγελματία την βασική τεχνοκρατική του υπόσταση. Η
ορθή επομένως αντίληψη στο επίπεδο αυτό πρέπει να κινείται προς μία αυστηρά
οριοθετημένη συμμετοχή του πανεπιστημιακού καθηγητή στην άσκηση κάποιας
επαγγελματικής δραστηριότητας.

Εάν, τέλος, ο νόμος αυτός βρίσκεται σε αντιστοιχία με την τρέχουσα συνείδηση
της υφιστάμενης πανεπιστημιακής κοινότητας, όπως ισχυρίζονται πολλοί, τότε τα
πράγματα είναι πολύ σοβαρά, αφού φαίνεται πλέον ότι έχει κατακερματιστεί ο
ιστός εκείνος που συγκροτεί την κοινότητα αυτή. Ο υπουργός Παιδείας εκφράζει
όμως τις απόψεις ενός συγκεκριμένου πολιτικού χώρου, που υποτίθεται ότι έχει
μια σαφή αυτονομία απέναντι στις αντιλήψεις των επιστημονικών φορέων ή ομάδων.
Ποιο είναι τελικά το μοντέλο του Πανεπιστημίου που οραματίζεται η σημερινή
κυβερνητική πλειοψηφία; Μια ειλικρινής απάντηση στο ερώτημα αυτό θα ήταν
αναγκαία για να διευκρινιστούν ορισμένα πράγματα, γιατί μόνον εκσυγχρονιστική
τομή δεν γίνεται με τον νόμο τούτο. Ένα πράγμα είναι πάντως σαφές: η
διαμορφωμένη δομή του δημόσιου Πανεπιστημίου, όπως την γνωρίζαμε για αρκετές
δεκαετίες, φαίνεται να αποτελεί κιόλας ένα μακρινό παρελθόν. Στο λυκαυγές μιας
άλλη εποχής φαίνεται ατυχώς ότι η χώρα αυτή θα έχει ένα Πανεπιστήμιο που θα
βρίσκεται σε πορεία αποσύνθεσης. Ένα Πανεπιστήμιο που δεν θα προωθεί ούτε την
έρευνα ούτε την επιστήμη. Ένα Πανεπιστήμιο που δεν θα έχει ακαδημαϊκούς
δασκάλους, αλλά ελεύθερους επαγγελματίες. Δυστυχώς, όλες οι ανακατάξεις αυτές
στην Τριτοβάθμια Εκπαίδευση προκαλούνται από μία κυβέρνηση που οραματίζεται
τον θεσμικό εκσυγχρονισμό της ελληνικής κοινωνίας.

Ο Γρηγόρης Καλφέλης είναι αναπληρωτής καθηγητής Ποινικής Δικονομίας στη Νομική
Σχολή του ΑΠΘ.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N20</CAT>
<ED>
Κωδικός άρθρου: A16068N201</ED>
<ID>
ID:131608

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N20&aa=1</URL></REF>


Article

<CATEGORY>vin11</CATEGORY>

 <H2>Για το βενζόλιο
</H2>
ΜΕ ΑΦΟΡΜΗ ρεπορτάζ των «ΝΕΩΝ» για το βενζόλιο, που δημοσιεύτηκε στο φύλλο της
30ής Ιανουαρίου, ο κ. Στέργιος Γ. Κατσαρός, από τη Φιλοθέη, σημειώνει:

«Οι μεγάλες ποσότητες βενζολίου στην ατμόσφαιρα έρχονται από το πολύ βενζόλιο
που περιέχουν τα καύσιμα. Η περιεκτικότης βενζολίου στα καύσιμα είναι: στις
ΗΠΑ 1,0% max., στην Ευρώπη 2-3% μέσος όρος, και στην Ελλάδα 5% max., (ΦΕΚ 40/Β'/α-2-87).

Μεγάλο μέρος του βενζολίου που δεν καίγεται στον κινητήρα, λόγω κακής
συντήρησης ή ρύθμισής του, περνάει στον καταλύτη, και αν αυτός είναι
ελαττωματικός ή πέραν του ορίου χρήσεώς του, περνάει στην ατμόσφαιρα.

Πρέπει να βελτιωθεί η περιεκτικότητα του βενζολίου στα καύσιμα. Εκεί είναι η λύση».

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N20</CAT>
<ED>
Κωδικός άρθρου: A16068N202</ED>
<ID>
ID:131653

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N20&aa=2</URL></REF>


Article

<CATEGORY>vin11</CATEGORY>

 <H2>Έκκληση αδιόριστων δασκάλων
</H2>
ΕΚΚΛΗΣΗ για βοήθεια (όσοι ξέρουν ας εξηγήσουν) απευθύνουν οι αδιόριστοι
δάσκαλοι κύριοι Λουκάς Διαμαντόπουλος, Κώστας Ανεμογιάννης και Γιώργος
Ζαφείρης μετά την ανακοίνωση της εξεταστέας ύλης για τον διαγωνισμό που θα
γίνει για την πρόσληψη εκπαιδευτικών με το νέο σύστημα:

«Σας απευθύνουμε δραματική έκκληση για βοήθεια και συμπαράσταση εμείς που, ενώ
ξεπεράσαμε το σοκ που μας προξένησε η κατάργηση της επετηρίδας, κινδυνεύουμε
να πάθουμε νευρική κρίση με την εξεταστέα ύλη που ανακοινώθηκε για τον
διαγωνισμό που θα γίνει για την πρόσληψη εκπαιδευτικών με το νέο σύστημα. (Βλ.
«ΤΑ ΝΕΑ», Πέμπτη 12 Φεβρουαρίου 1998).

Συγκεκριμένα, εμείς οι απόφοιτοι του Παιδαγωγικού Τμήματος του Πανεπιστημίου
Αθηνών (υποτίθεται του πρώτου Παιδαγωγικού Τμήματος της χώρας, ο πρόεδρος του
οποίου, καθηγητής κ. Θεόδωρος Εξαρχάκος, είναι και πρόεδρος του Παιδαγωγικού
Ινστιτούτου, το οποίο κατά πάσα πιθανότητα εισηγήθηκε την εξεταστέα ύλη) τα
έχουμε κυριολεκτικά χαμένα με την εξεταστέα ύλη στο μάθημα: Γλώσσα και κατοχή
του αντικειμένου.

Εμείς που σας απευθύνουμε αυτή τη δραματική έκκληση για βοήθεια ειλικρινά δεν
καταλαβαίνουμε περί τίνος πρόκειται, γιατί ποτέ δεν διδαχθήκαμε παρόμοια
θέματα, μολονότι το μάθημα της γλώσσας το διδάσκουν δύο γλωσσολόγοι (Νάκας -
Χαραλαμπάκης), τους οποίους παρακαλούμε μέσα από τις στήλες της εφημερίδας σας
να μας υποδείξουν σχετική βιβλιογραφία, αφού στα περισπούδαστα συγγράμματά
τους δεν περιέχεται τίποτε από τα εν λόγω θέματα. Και το ζητάμε αυτό να γίνει
μέσα από την εφημερίδα σας, γιατί ποτέ δεν συναντά κανείς τους εν λόγω
καθηγητές στο Πανεπιστήμιο, για το οποίο δεν νοιάζονται καθόλου, μας διδάσκουν
ανιαρά και άσχετα αντικείμενα και μας μοιράζουν βιβλία που τα περιεχόμενά τους
ουδεμία σχέση έχουν όχι μόνο με τα αντικείμενα που καλούμαστε να εξεταστούμε
στις περίφημες εξετάσεις αλλά και με αυτά που πρόκειται να διδάξουμε, αν
κάποτε διοριστούμε στο Δημόσιο. Τους προκαλούμε να μας υποδείξουν σε ποιες
σελίδες των βιβλίων που μοιράζουν στους φοιτητές περιέχεται η ακαταλαβίστικη
εξεταστέα ύλη που ανακοινώθηκε. Και κάτι ακόμα πολύ βασικό: Ο κ. Εξαρχάκος
ζήτησε τη γνώμη τους ή κάποιοι άλλοι (π.χ. Κασσωτάκης) αποφάσισαν για την
"εξεταστέα" ύλη που μόνο μία Πυθία μπορεί να μας πει περί τίνος πρόκειται».

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N20</CAT>
<ED>
Κωδικός άρθρου: A16068N203</ED>
<ID>
ID:131691

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N20&aa=3</URL></REF>


Article

<CATEGORY>vin07</CATEGORY>

 <H5>ΤΡΙΠΛΑΣΙΑΣΤΗΚΑΝ ΤΑ ΜΙΚΡΟΑΤΥΧΗΜΑΤΑ ΣΕ ΑΕΡΟΠΛΑΝΑ
</H5><H5>Πυρετός κίνησης στα αεροδρόμια
</H5><H2>Γέμισαν οι αιθέρες
</H2>
Οι ουρανοί της Ευρώπης είναι τόσο γεμάτοι και η κίνηση από αεροπλάνα τόσο
πυκνή που ο κίνδυνος ατυχημάτων λόγω της συμφόρησης οδηγεί ήδη στη λήψη
πρωτοφανών μέτρων από την πολιτική αεροπορία.

Τριάντα επτά δευτερόλεπτα. Τόσος είναι, πλέον, ο χρόνος που παρέχεται στους
ελεγκτές στο Χίθροου για τη διαχείριση κάθε απογείωσης ή προσέγγισης...

ΕΝΑ από αυτά τα μέτρα, του οποίου η εφαρμογή ξεκινά από τη Βρετανία, είναι η
συντόμευση στο ελάχιστο του ενδιάμεσου χρόνου μεταξύ των πτήσεων που
χειρίζεται ο κάθε πύργος ελέγχου.

Στα δύο μεγαλύτερα αεροδρόμια του Λονδίνου, στο Χίθροου και στο Γκάτγουϊκ,
περιορίστηκε ήδη κατά 20% ο χρόνος ασφάλειας που θεωρείται απαραίτητο να
μεσολαβεί ανάμεσα σε μια πτήση και στην επόμενη.

Πρακτικά αυτό σημαίνει ότι ενώ ώς σήμερα αυτός ο χρόνος ήταν 45 δευτερόλεπτα,
εδώ και μερικά 24ωρα έχει γίνει μόλις 37 δευτερόλεπτα!

ΟΙ ΕΛΕΓΚΤΕΣ

Οι ελεγκτές εναέριας κυκλοφορίας, εννοείται, δεν είναι διόλου ευχαριστημένοι
με αυτό το μέτρο. Δεν μπορεί να λειτουργήσει, όπως λένε, παρά μόνο υπό ομαλές
συνθήκες και όταν σε «όλα τα άλλα» δεν υπάρχει κανένα πρόβλημα.

Όταν όμως λ.χ. ο καιρός είναι κακός ή κάποιο αεροπλάνο παρουσιάζει πρόβλημα,
καθώς και σε περίπτωση που υπάρχουν πολλές καθυστερημένες πτήσεις, η ένταση
αυξάνεται κατακόρυφα και δοκιμάζονται τα νεύρα των ανθρώπων που εργάζονται
σκληρά στο έδαφος για την ασφάλεια αυτών που βρίσκονται στον αέρα.

Οι υπεύθυνοι των βρετανικών αεροδρομίων δηλώνουν ότι το σύστημα είναι ακόμη
υπό δόκιμη και σύντομα θα κριθεί κατά πόσο είναι σκόπιμη η καθιέρωσή του και
ενδεχομένως η επέκτασή του και σε άλλα αεροδρόμια.

Οι ελεγκτές ανέφεραν πάντως ότι η πύκνωση των «προσγειώσεων - απογειώσεων»
αυξάνει ήδη τους κινδύνους ατυχήματος. Τον Ιανουάριο, σε σύσκεψη στελεχών της
κυβέρνησης Μπλερ και της πολιτικής αεροπορίας, εξετάστηκαν στοιχεία για 19
περιστατικά «παραλίγο δυστυχημάτων» που είχαν συμβεί το προηγούμενο εξάμηνο,
με το καθεστώς ­ ακόμη ­ των 45 δευτερόλεπτων, όχι των 37, όπως τώρα.

Δεκαεννέα μικροατυχήματα το εξάμηνο σημαίνει 38 τον χρόνο. Οι ειδικοί θεωρούν
πολύ υψηλό τον αριθμό. Πριν από μία δεκαετία ο αντίστοιχος αριθμός ήταν μόλις
12 τον χρόνο. Προκειται λοιπόν για τριπλασιασμό.

«ΥΠΑΡΧΟΥΝ ΚΑΙ ΟΡΙΑ»

«Η δουλειά που κάνουμε δεν παρέχει περιθώρια σφάλματος» δήλωσε ο εκπρόσωπος
των ελεγκτών, Τζο Μαγκί. «Το αεροπορικό ταξίδι εξακολουθεί να είναι ο
ασφαλέστερος τρόπος μετακίνησης. Αλλά για να παραμείνει, πρέπει να σταματήσει
η πύκνωση των δρομολογίων. Ο εναέριος χώρος ­ και ο χρόνος των ελεγκτών ­ έχει
και όρια».

Κατά τους ελεγκτές, απαιτείται να γίνει ανασχεδιασμός των αεροδιαδρόμων αλλά
και των δρομολογίων, έτσι ώστε να μη σημειώνεται συμφόρηση σε ορισμένα
αεροδρόμια και μάλιστα ορισμένες ώρες του 24ώρου.

Οι σημερινοί αεροδιάδρομοι στην Ευρώπη σχεδιάστηκαν πριν από 50 χρόνια. Οι
πιλότοι παραπονούνται συχνά ότι τους βρίσκουν υπερβολικά στενούς. Δεν μπορούν
όμως να ξεφύγουν από αυτούς: πρώτον, απαγορεύεται· δεύτερον, θα ήταν
παρακινδυνευμένο, αφού έτσι δεν θα είχαν τη σωστή επαφή με τα όργανα
παρακολούθησης από το έδαφος.

Η «διαπλάτυνση» όμως των διαδρόμων θα μεγάλωνε, εκτός των άλλων, τη ζώνη
θορύβου από τις πτήσεις. 
Μόνο στον ουρανό της Βρετανίας βρίσκονται ανά πάσα στιγμή πάνω από 200
αεροπλάνα. (Πριν από δέκα χρόνια ήταν λιγότερα από 100). Σε όλον τον πλανήτη ο
αριθμός των εν πτήσει αεροπλάνων, οποιαδήποτε στιγμή του 24ώρου, ξεπερνά τις 15.000.

ΤΟ ΠΡΩΤΟ αεροδρόμιο της Ευρώπης σε συχνότητα προσ/απογειώσεων είναι το
Χίθροου, όπου και καθιερώθηκε (πειραματικά) ο χρόνος ασφαλείας (;) των 37
δευτερολέπτων ανάμεσα στην εξυπηρέτηση ενός αεροπλάνου και του επόμενου.

Δεύτερο σε κίνηση έρχεται το αεροδρόμιο της Φρανκφούρτης, όπου όμως δεν
υπάρχουν τέτοιες χρονικές νόρμες. Οι υπεύθυνοι του πύργου ελέγχου αγωνίζονται
να εξυπηρετήσουν όλα τα απογειούμενα και τα προσεγγίζοντα αεροπλάνα με τον
καλύτερο δυνατό τρόπο, ανεξάρτητα από την πυκνότητα. 
Εννοείται ότι όταν, λόγω φόρτου, αδυνατούν να στρέψουν την προσοχή τους σε ένα
αεροπλάνο, το ειδοποιούν να κάνει μερικούς κύκλους παραπάνω.

Τρίτο σε κίνηση είναι το αεροδρόμιο του Μιλάνου, που επίσης πάσχει από μεγάλη
συμφόρηση τα τελευταία χρόνια, αν και είναι εξαιρετικά οργανωμένο.

Ακολουθεί, τέταρτο, το Ορλί, στο Παρίσι, με πέμπτο και πάλι ένα αγγλικό, το
Γκάτγουικ στο Λονδίνο.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N49</CAT>
<ED>
Κωδικός άρθρου: A16068N491</ED>
<ID>
ID:131599

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N49&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Μήνυμα από την Άγκυρα;
</H2>
<AUTHOR>Γ.Ε. ΣΕΚΕΡΗΣ</AUTHOR>

Η ΤΗΛΕΟΠΤΙΚΗ συνέντευξη του αρχηγού του τουρκικού Ναυτικού στον γνωστό
δημοσιογράφο Μεχμέτ Αλί Μπιράντ έδωσε λαβή εδώ σε αντιφατικές και συχνά
αθέλητα αποπροσανατολιστικές εκτιμήσεις για την τουρκική στάση στην κρίση των
Ιμίων. Οι αποκαλύψεις, εντούτοις, του ναυάρχου Ερκαγιά, εάν ­ όπως όλα
δείχνουν ­ απηχούν την πραγματικότητα, θεμελιώνουν δύο τουλάχιστον, μείζονος
σημασίας για τους διαμορφωτές της ελληνικής εξωτερικής και αμυντικής
πολιτικής, συμπεράσματα. Εν πρώτοις, ότι, αντίθετα με τη διάχυτη στην ελληνική
κοινή γνώμη εντύπωση, η κρίση δεν ήταν προϊόν προδιαγεγραμμένου σχεδίου της
τουρκικής πλευράς. Η οποία απλώς, ύστερα από ζωηρές εσωτερικές διαβουλεύσεις,
εκμεταλλεύθηκε μια απρόσμενη ευκαιρία ­ που, εν πολλοίς, της προσέφεραν οι
ατυχείς, αρχικοί ιδίως, ελληνικοί χειρισμοί. Κατά δεύτερο δε λόγο, ότι οι
συσκεφθέντες και συναποφασίσαντες πολιτικοί και στρατιωτικοί ηγήτορες της
γείτονος προεξόφλησαν ­ σε αντίθεση και πάλι με τις ψευδαισθήσεις μας για
«περιορισμένο» θερμό επεισόδιο ­ πως ενδεχόμενη τοπική στρατιωτική σύγκρουση
θα αποτελούσε το έναυσμα γενικού ελληνοτουρκικού πολέμου. Και, παρά ταύτα,
ενέκριναν ­ άλλοι ασμένως, άλλοι απρόθυμα ­ δυνάμει εκρηκτικές ενέργειες.

Εν όψει δε των πληροφοριών που παρέχει ­ και στο μέτρο φυσικά που εξυπηρετεί
εθνικές σκοπιμότητες, αν και το αντίθετο θα εξέπλησσε ­ η συνέντευξη του
ναυάρχου συνιστά μήνυμα, ότι η Άγκυρα δεν επιδιώκει τη στρατιωτική αναμέτρηση,
αλλά ούτε και την αποκλείει. Και πιθανότατα εντάσσεται στην εκβιαστική επίθεση
ειρήνης που διεξάγουν κατ' αυτάς οι γείτονες ­ βλέπε, μεταξύ άλλων, τελευταίες
προτάσεις Τζεμ και σχετικές δηλώσεις εκπροσώπου του ­ με κύριο μεν στόχο την
Αθήνα, έμμεσους δε αποδέκτες τις μεγάλες δυτικές πρωτεύουσες.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N49</CAT>
<ED>
Κωδικός άρθρου: A16068N492</ED>
<ID>
ID:131687

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N49&aa=2</URL></REF>


Article

<CATEGORY>vin07</CATEGORY>

 <H5>ΠΡΟΚΑΛΟΥΝ ΑΝΕΠΑΝΟΡΘΩΤΕΣ ΒΛΑΒΕΣ ΣΤΟΝ ΑΝΘΡΩΠΟ, ΑΚΟΜΗ ΚΑΙ ΤΟΝ ΘΑΝΑΤΟ ­ ΘΕΩΡΟΥΝΤΑΙ
Η «ΑΤΟΜΙΚΗ ΒΟΜΒΑ ΤΩΝ ΦΤΩΧΩΝ»
</H5><H5>Μικρές οι πιθανότητες μεταφοράς νέφους από το Ιράκ στην Ελλάδα
</H5><H2>Ο τρόμος για τη χρησιμοποίηση χημικών όπλων...
</H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Τα χημικά όπλα θεωρούνται η «ατομική βόμβα των φτωχών», λόγω της ευκολίας
κατασκευής τους, του χαμηλού κόστους και της αποτελεσματικότητάς τους. Οι
ειδικοί ανησυχούν για τις επιπτώσεις τους στον άνθρωπο και στο περιβάλλον, που
μπορεί να είναι καταστροφικές. Μετά τον Πόλεμο του Κόλπου χιλιάδες Αμερικανοί
στρατιώτες παρουσίασαν παρόμοια συμπτώματα μιας άγνωστης ασθένειας, την οποία
αρκετοί έχουν αποδώσει στη χρήση μυστικών χημικών όπλων

ΣΥΜΦΩΝΑ με τον χημικό Αντρέα Παπαγεωργίου, γραμματέα της Διεπιστημονικής
Επιτροπής για την Απαγόρευση Χημικών και Βιολογικών Όπλων, τα χημικά όπλα
εισβάλλουν στον ανθρώπινο οργανισμό καταστρέφοντας τη δομή του. Τα βιολογικά
όπλα, αντίθετα, ενώνονται με τον γενετικό κώδικα αλλοιώνοντάς τον. «Είναι όπλα
που προκαλούν μαζικές καταστροφές, τερατογενέσεις και θανάτους.
Παρασκευάζονται εύκολα, με φθηνά υλικά, γι' αυτό είναι πολύ διαδεδομένα».

Τα χημικά όπλα χωρίζονται σε κατηγορίες ανάλογα με τις επιπτώσεις τους σε
έμψυχα όντα. Τα ερεθιστικά (δακρυγόνα και άλλες ουσίες) προκαλούν για λίγη ώρα
κλάμα, βήχα, εμετό κ.λπ. Τα παραισθησιογόνα εξουδετερώνουν τον αντίπαλο
προσωρινά. Και οι δύο κατηγορίες μπορεί όμως να προκαλέσουν χρόνιες παθήσεις
στα θύματα (φυματίωση, καρκίνο των πνευμόνων, τύφλωση κ.λπ.). Τα αέρια αίματος
επιδρούν στον φυσιολογικό μεταβολισμό εμποδίζοντας το οξυγόνο του αίματος να
χρησιμοποιείται από τα κύτταρα.

ΤΑ ΘΑΝΑΤΗΦΟΡΑ

Τα θανατηφόρα αέρια ανήκουν σε τέσσερις κατηγορίες. Τα αέρια νεύρων προκαλούν
παράλυση του νευρικού συστήματος (Ταμπούν, Σομάν, Σαρίν, VX κ.λπ.). «Μόλις ένα
γραμμάριο αυτών των ουσιών μπορεί να προκαλέσει τον θάνατο 5.000 ατόμων»
επισημαίνει ο κ. Παπαγεωργίου. Τα φλυκταινωτικά αέρια προσβάλλουν το δέρμα,
προκαλούν εκζέματα, βαθιές πληγές και πνευμονικά οιδήματα. Σε αυτή την
κατηγορία ανήκει και το γνωστό αέριο της μουστάρδας (που μυρίζει σαν
μουστάρδα), το οποίο χρησιμοποιήθηκε ευρέως στον Α' Παγκόσμιο Πόλεμο. Τα
ασφυκτικά αέρια σταματούν την οξυγόνωση του οργανισμού και προκαλούν θάνατο
από ασφυξία. Η διοξίνη, ένα φοβερό δηλητήριο, ανήκει στην κατηγορία των
αποφυλλωτικών και ζιζανιοκτόνων, που χρησιμοποιήθηκαν στο Βιετνάμ και ερήμωσαν
τεράστιες δασικές εκτάσεις.

Τέλος, η πιο εξελιγμένη τεχνολογία στα χημικά είναι τα δυαδικά όπλα.
Αποτελούνται από δύο ουσίες, που από μόνες τους είναι αβλαβείς, όταν όμως
ενωθούν απελευθερώνουν ένα θανατηφόρο αέριο.

Το 1988, στη Γαλλία, 149 χώρες υπέγραψαν τη συνθήκη που απαγορεύει τη χρήση
των χημικών όπλων. Λίγο καιρό πριν, στην Ελλάδα, με πρωτοβουλία της Ένωσης
Χημικών, 2.000 χημικοί και πολλοί επιστημονικοί σύλλογοι ζήτησαν την
απαγόρευση των χημικών και βιολογικών όπλων, λόγω της εκτεταμένης χρήσης τους
στον πόλεμο Ιράκ - Ιράν.

Ο ΚΙΝΔΥΝΟΣ για την Ελλάδα σε περίπτωση δημιουργίας νέφους από χημικά όπλα στο
Ιράκ είναι πολύ μικρός, συμφωνούν οι Έλληνες επιστήμονες. Παρά τις
προειδοποιήσεις των Ρώσων, η μεγάλη απόσταση της χώρας μας από τον Περσικό
Κόλπο, καθώς και το προηγούμενο των τεράστιων πυρκαγιών στις πετρελαιοπηγές
του Κουβέιτ πριν από επτά χρόνια, που δεν επηρέασαν την Ελλάδα, καθησυχάζουν
τους ειδικούς.

Στην περίπτωση των πυρκαγιών στο Κουβέιτ, που κράτησαν πολλούς μήνες, το νέφος
κατευθύνθηκε προς την αντίθετη ακριβώς κατεύθυνση, επηρεάζοντας τις νότιες και
ανατολικές περιοχές γύρω από το Κουβέιτ. Μαύρη βροχή λόγω της μεταφοράς των
ρύπων είχε σημειωθεί στα Ιμαλάια, τα όρη του Ιράν στα σύνορα με το Κουβέιτ,
ακόμα και την Ιαπωνία. Όχι όμως σε περιοχές προς την Ελλάδα. Οι πυρκαγιές
εκείνες έκαιγαν περίπου 500 χιλιόμετρα από τις πιθανολογούμενες εγκαταστάσεις
χημικών όπλων του Ιράκ. «Εκείνο το πολύμηνο διάστημα, που κράτησαν οι φωτιές,
δεν παρατηρήθηκε κανένα ίχνος νέφους εξαιτίας τους κοντά στον ελληνικό χώρο»,
επισημαίνει ο κ. Δημήτρης Παπαϊωάννου, χημικός μηχανικός-περιβαλλοντολόγος.
«Οι άνεμοι πάντα φύσαγαν προς την αντίθετη κατεύθυνση. Οι Ρώσοι βέβαια
δημιουργούν αυτά τα σενάρια, έχοντας καλές προθέσεις για την διατήρηση της
ειρήνης στην περιοχή».

Υπάρχει πάντως έστω και μία ελάχιστη πιθανότητα μεταφοράς των ρύπων προς το
Αιγαίο, σύμφωνα με τον κ. Νίκο Μαρκάτο, πρώην πρύτανη του Εθνικού Μετσοβίου
Πολυτεχνείου. «Εξαρτάται από την φορά των ανέμων και τις μετεωρολογικές
συνθήκες. Η απόσταση βέβαια είναι πολύ μεγάλη. Αν όμως δημιουργηθεί νέφος από
χημικές ουσίες, θα έχει επιπτώσεις σε όλες τις γύρω περιοχές και ίχνη του
μπορεί να φθάσουν πολύ μακριά».

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N50</CAT>
<ED>
Κωδικός άρθρου: A16068N501</ED>
<ID>
ID:131600

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N50&aa=1</URL></REF>


Article

<CATEGORY>vin07</CATEGORY>

 <H2>Ο Ανάν σπεύδει στη Βαγδάτη, υπέρ Πάγκαλος και Πριμακόφ </H2>
ΤΗΝ ΥΠΟΣΤΗΡΙΞΗ τους προς την πρωτοβουλία που έχει αναλάβει ο γενικός
γραμματέας του ΟΗΕ Κόφι Ανάν για την ειρηνική επίλυση της ιρακινής κρίσης
εξέφρασαν χθες ο υπουργός Εξωτερικών Θεόδωρος Πάγκαλος και ο Ρώσος ομόλογός
του Γεβγκένι Πριμακόφ από το Άγιο Όρος.

Οι δύο υπουργοί επικοινώνησαν τηλεφωνικά με τους υπουργούς Εξωτερικών της
Γαλλίας και του Βελγίου που συμφώνησαν μαζί τους στην αναγκαιότητα να
πραγματοποιηθεί η μεσολαβητική αποστολή του Κόφι Ανάν στη Βαγδάτη. Αντίθετα,
εμμένοντας στη σκληρή στάση του, ο Αμερικανός πρόεδρος Μπιλ Κλίντον δήλωσε
χθες σε σύσκεψη με τους ανώτατους στρατιωτικούς διοικητές, στο Πεντάγωνο, ότι
οι ΗΠΑ «είναι έτοιμες για δράση».

ΠΡΟΘΥΜΟ ΤΟ ΙΡΑΚ

Πρόθυμο να δεχτεί τα αιτήματα του ΟΗΕ είναι το Ιράκ, σύμφωνα με τον Ρώσο
υπουργό Εξωτερικών Γεβγκένι Πριμακόφ. Σε συνέντευξή του στη ρωσική τηλεόραση,
χωρίς να αναφερθεί ευθέως στους Αμερικανούς, ο αρχηγός της ρωσικής διπλωματίας
επισήμανε ότι ο γενικός γραμματέας του ΟΗΕ Κόφι Ανάν «ουσιαστικά εμποδίζεται»
να μεταβεί στη Βαγδάτη. Ο ιρακινός Τύπος κατηγορεί την Ουάσιγκτον ότι
μεταχειρίζεται τον Κόφι Ανάν σαν αγγελιοφόρο του Πενταγώνου. Η Βρετανία
ανακοίνωσε χθες ότι υποστηρίζει την ιδέα να επισκεφθεί ο Κόφι Ανάν τη Βαγδάτη.
Όμως, ο Βρετανός υπουργός Εξωτερικών Ρόμπιν Κουκ δεν έκρυψε την απαισιοδοξία
του για τα αποτελέσματά της.

Ο Ρώσος πρόεδρος Μπορίς Γιέλτσιν και ο Κινέζος πρωθυπουργός Λι Πενγκ, που
βρίσκεται στη Μόσχα, απέρριψαν κατηγορηματικά τη χρήση βίας εναντίον του Ιράκ.

ΜΕΘΑΥΡΙΟ ΣΤΗ ΒΑΓΔΑΤΗ

Ομόφωνα τα 15 μέλη του Συμβουλίου Ασφαλείας ενέκριναν αργά χθες το βράδυ τη
μεσολαβητική αποστολή του γενικού γραμματέα του ΟΗΕ Κόφι Ανάν στη Βαγδάτη.
Μετά τα μεσάνυχτα ο Κόφι Ανάν ανακοίνωσε τη συμφωνία για το ταξίδι του και
είπε ότι στη Βαγδάτη θα φθάσει μεθαύριο Παρασκευή με σκοπό την επίλυση δια
ειρηνευτικών διαδικασιών του προβλήματος που έχει δημιουργηθεί. 
Όμως, ο εκπρόσωπος των ΗΠΑ στον ΟΗΕ, Μπιλ Ρίτσαρντσον, δήλωσε ότι η Ουάσιγκτον
επιφυλάσσεται να απορρίψει ό,τι δεν θα εγκρίνει από τις διαπραγματεύσεις Ανάν
- Χουσεΐν.

Ο γενικός γραμματέας του ΟΗΕ, κατά το ταξίδι του προς Βαγδάτη, θα κάνει μια
σύντομη στάση στο Παρίσι για να ανταλλάξει απόψεις με τον πρόεδρο Σιράκ.

Η ΧΑΜΑΣ ΑΠΕΙΛΕΙ

Η παλαιστινιακή οργάνωση Χαμάς απείλησε χθες ότι θα πλήξει ισραηλινούς
στόχους, αν οι ΗΠΑ προχωρήσουν σε επίθεση κατά του Ιράκ. Αψηφώντας την
απαγόρευση της Παλαιστινιακής Αρχής, στη Δυτική Όχθη, εκατοντάδες Παλαιστίνιοι
φοιτητές πραγματοποίησαν διαδήλωση συμπαράστασης προς τον ιρακινό λαό.

* Σε δημοσκόπηση του CNN/USA Today, το 54% του αμερικανικού λαού τάσσεται τώρα
υπέρ της διπλωματικής λύσης. Το αντίστοιχο ποσοστό ήταν μόλις 41% την 1η Φεβρουαρίου.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N50</CAT>
<ED>
Κωδικός άρθρου: A16068N502</ED>
<ID>
ID:131650

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N50&aa=2</URL></REF>


Article

<CATEGORY>vin07</CATEGORY>

 <H2>«Βάλε τη μάσκα σου σε 9''»!
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Στολή προστασίας. Η εξάρτυση αυτή διατίθεται για τους Έλληνες στρατιώτες ­ εδώ
με όπλο Μ16 των καταδρομών

ΟΤΑΝ ΚΑΤΑ τη διάρκεια του Πολέμου στον Κόλπο άρχισαν οι βομβαρδισμοί του Ιράκ
στο Ισραήλ, η κυβέρνηση του Τελ Αβίβ φοβήθηκε ότι οι ιρακινοί «Σκουντ» θα
έφεραν χημικά όπλα. Γι' αυτό άλλωστε είχε φροντίσει και είχε μοιράσει στους
κατοίκους αντιασφυξιογόνες μάσκες με την εντολή μόλις ηχήσουν οι σειρήνες να
τις φορέσουν όλοι και να σπεύσουν στα καταφύγια.

Ανάλογες σκηνές θα μπορούσαν να ζήσουν, σύμφωνα με Ρώσους ειδικούς, και οι
κάτοικοι ορισμένων περιοχών της Ελλάδας στην περίπτωση που οι Αμερικανοί
βομβαρδίσουν στόχους, όπου οι Ιρακινοί θα έχουν πράγματι αποθηκεύσει μεγάλες
ποσότητες χημικών όπλων.

Για τους στρατούς τα χημικά και τα βιολογικά όπλα είναι μια πολύ παλιά
ιστορία, που φθάνει 2.500 χρόνια πίσω. Σύμφωνα με τον δρ Θάνο Ντόκο, τον 5ο
αιώνα π.Χ. οι Έλληνες χρησιμοποίησαν ατμούς θείου, ενώ ανάλογες περιγραφές
βρίσκουμε στην αρχαία ινδική και κινεζική λογοτεχνία. Χρήση δηλητηριωδών
αερίων έγινε και στον Μεσαίωνα ­ τότε χρησιμοποιήθηκε και η... πανώλης ως
βιολογικό όπλο ­ αλλά η πρώτη περίπτωση χρήσης χημικών όπλων μαζικά έγινε τον
Α' Παγκόσμιο Πόλεμο. Ακολούθησε ο Β' Παγκόσμιος Πόλεμος, ο πόλεμος του
Βιετνάμ, πιθανόν της Αγκόλα και φθάνουμε στην πιο πρόσφατη χρήση τους, στον
πόλεμο Ιράκ - Ιράν.

ΤΟ... ΞΥΡΙΣΜΑ

Η Τεχεράνη είχε 45.000 πληγέντες από τα χημικά όπλα του Ιράκ, από τους οποίους
το 2-5% πέθαναν. Μία «μάλλον τραγική λεπτομέρεια», σημειώνει στο σημείο αυτό ο
κ. Θ. Ντόκος: πολλοί Ιρανοί στρατιώτες πέθαναν ή προσεβλήθησαν από χημικά
αέρια επειδή δεν είχαν φροντίσει να ξυριστούν και οι αντιασφυξιογόνες μάσκες
δεν εφάρμοζαν καλά στα πρόσωπά τους! («Στρατιωτική Επιθεώρηση» 5/94).

Αν λοιπόν ένα βασικό μάθημα επιβίωσης σε χημικό πόλεμο είναι το... κόντρα
ξύρισμα, το πρώτο είναι «βάλε τη μάσκα σου σε 9 δευτερόλεπτα»! Σύμφωνα με τους
ειδικούς του ΓΕΣ, τόσος είναι ο χρόνος που έχει στη διάθεσή του ένας
στρατιώτης από τη στιγμή της «ύποπτης» έκρηξης για να βάλει τη μάσκα του, ενώ
στα επόμενα 6 πρέπει να έχει φορέσει και την ειδική προστατευτική κουκούλα.

Προσοχή όμως: σύμφωνα με «τις Οδηγίες του Μαχητή» των ελληνικών Ενόπλων
Δυνάμεων, πρέπει να καλυφθεί το συντομότερο, αλλά όχι σε κοιλότητες του
εδάφους ή δάση όπου τα αέρια συγκεντρώνονται και παραμένουν πυκνότερα και για
περισσότερο χρόνο.

6-7 ΗΜΕΡΕΣ

Κατά μέσον όρο τα χημικά αέρια μπορούν να διατηρηθούν τοξικά μέχρι και 6-7
ημέρες. Η διάχυσή τους είναι πολύ γρήγορη, όμως ύστερα από κάποιες ημέρες
αρχίζει να μειώνεται η θανατηφόρα δράση τους.

Πόσο όμως είναι βάσιμες οι εκτιμήσεις των Ρώσων ειδικών, ότι τα αέρια μπορούν
να φθάσουν στο Αιγαίο; Αξιωματικοί που έχουν ασχοληθεί με τον πυρηνικό και
ραδιοβιολογικό πόλεμο εκτιμούν ότι οι πιθανότητες είναι πολύ μικρές, αν όχι
μηδενικές. Αφ' ενός γιατί θεωρούν ότι οι ειδικές βόμβες που θα χρησιμοποιήσουν
οι ΗΠΑ θα δεσμεύσουν τις τοξικές ουσίες, αφ' ετέρου γιατί η απόσταση είναι ασφαλής.

Και αν παρ' όλα αυτά φθάσουν τα αέρια; Οι στρατιωτικοί για το μόνο που μπορούν
να διαβεβαιώσουν είναι ότι αν παραστεί ανάγκη «υπάρχουν και σχέδια και μέσα
και εμπειρία». Βεβαίως όλα αυτά δεν τα λένε μόνο με αφορμή τα αέρια του Ιράκ.
Το θέμα δείχνουν να το έχουν μελετήσει καλά, για άλλη, πιο γειτονική απειλή...

Στρατιωτικές πηγές εκτιμούν ότι στην Τουρκία υπάρχει η δυνατότητα και η
υποδομή για την παρασκευή χημικών ουσιών, όχι όμως αερίων νεύρων. Θεωρούν
επίσης ότι μεγάλη είναι η πιθανότητα να υπάρχουν δυνατότητες παρασκευής
βιολογικών ουσιών.

Στο πλαίσιο αυτό και τα τρία Επιτελεία έχουν χρόνια τώρα καταστρώσει τα σχέδιά
τους και έχουν κάνει τις προμήθειές τους.

ΣΥΝΕΧΗΣ ΕΚΠΑΙΔΕΥΣΗ

Στο υπό εξέλιξη 5ετές εξοπλιστικό πρόγραμμα έχουν προβλεφθεί πάνω από 10 δισ.
δραχμές για μάσκες, προστατευτικές στολές, ανιχνευτές κ.ά., η προμήθεια των
οποίων θα ενισχύσει το υπάρχον υλικό.

Η εκπαίδευση των στελεχών και των στρατιωτών είναι συνεχής, υποστηρίζουν τα
Επιτελεία, ενώ υπάρχει και σύστημα «αναφορών και εγκαίρου προειδοποίησης».

Στις ατομικές εξαρτύσεις, που συνεχώς ανανεώνονται, υπάρχουν μάσκες, στολές,
γάντια, κουκούλες και καλύμματα αρβύλων. Και φυσικά ενέσεις ατροπίνης για την
αντιμετώπιση αερίων νεύρων. Για τη βελτίωση της υποδομής και της εκπαίδευσης
οι προσπάθειες είναι συνεχείς, τονίζουν οι αρμόδιοι αξιωματικοί που δεν
παραλείπουν να σημειώσουν ότι «ο εχθρός του καλού είναι το καλύτερο»...

ΤΙ ΝΑ ΚΑΝΕΤΕ

Στο εγχειρίδιο οδηγιών «του Μαχητή» που έχει εκδώσει το ΓΕΣ, περιγράφονται οι
κινήσεις που πρέπει να γίνουν σε περίπτωση προσβολής ή και υπόνοιας έστω
ύπαρξης χημικών όπλων.

α) Κρατήστε την αναπνοή σας.

β) Φορέστε την προσωπίδα σας.

γ) Σημάνατε συναγερμό.

δ) Αναφέρατε (...) στον προϊστάμενό σας.

ε) Φορέστε και τα λοιπά εξαρτήματα της προστατευτικής στολής ΠΒΧ Άμυνας, ώστε
να μη μένει κανένα μέρος του σώματος ακάλυπτο.

στ) Καλυφθείτε, εάν το επιτρέπει η αποστολή σας, χρησιμοποιώντας οτιδήποτε
υπάρξει διαθέσιμο.

ζ) Προβείτε σε άμεση απολύμανση δέρματος (εντός 1 λεπτού) και ατομικών υλικών.

η) Συνεχίστε να φέρετε την προσωπίδα

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16068N511</ED>
<ID>
ID:131601

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N51&aa=1</URL></REF>


Article

<CATEGORY>vin07</CATEGORY>

 <H2>Η Άγκυρα δεν αλλάζει με τίποτα
</H2>
ΑΜΕΡΙΚΑΝΟΣ υφυπουργός άρχισε χθες συνομιλίες με κυβερνητικούς αξιωματούχους
στην Άγκυρα, προκειμένου να προωθήσει η τουρκική κυβέρνηση μεταρρυθμίσεις για
να βελτιώσει το μητρώο της σε θέματα ανθρωπίνων δικαιωμάτων.

Ο Τζον Σάτακ, υφυπουργός Εξωτερικών για θέματα ανθρωπίνων δικαιωμάτων, κατά
την τετραήμερη παραμονή του στην Τουρκία πρόκειται να συναντηθεί με τον
πρωθυπουργό Μεσούτ Γιλμάζ και να πραγματοποιήσει επίσκεψη στα νοτιοανατολικά,
όπου μαίνεται ο πόλεμος εναντίον των Κούρδων ανταρτών.

Παρ' όλο που η τουρκική κυβέρνηση υπέβαλε νομοσχέδιο με τροπολογίες που
προσπαθούν να βελτιώσουν τον ισχύοντα ποινικό κώδικα ­ κυρίως γύρω από τους
περιορισμούς της ελευθερίας του λόγου και του Τύπου ­ δύο νέες διώξεις που
έγιναν κατόπιν εναντίον δύο Τούρκων πολιτικών έδειξαν πως τα πράγματα δεν
αλλάζουν εύκολα στην Τουρκία. Οι διώξεις που έγιναν, η πρώτη εναντίον του
δημάρχου της Κωνσταντινούπολης Ρετσέπ Ταγίντ Ερντογκάν για περυσινό λόγο του,
που είχε εκφωνήσει στην πόλη Σιρτ, και η άλλη εναντίον της ηγεσίας και 50
στελεχών του τελευταίου νόμιμα λειτουργούντος κουρδικού κόμματος ­ του Χαντέπ.

Τουρκικό δικαστήριο, χθες, διέταξε τη συνέχιση της φυλάκισης του Εσμπέρ
Γιακμουρντερελί ­ τυφλού δικηγόρου, υπέρμαχου των ανθρωπίνων δικαιωμάτων ­ που
είχε αφεθεί ελεύθερος για λόγους υγείας.

Ο Τούρκος κοινωνιολόγος και συγγραφέας Ισμαήλ Μπεσικτσί, ο οποίος βρίσκεται
στη φυλακή από το 1993, αρνήθηκε να δεχθεί δύο βραβεία που του απένειμαν η
Ισπανική Ένωση Ανθρωπίνων Δικαιωμάτων και το Γαλλικό Κομμουνιστικό Κόμμα,
ανακοίνωσε χθες η Τουρκική Ένωση Ανθρωπίνων Δικαιωμάτων (IHD). Ο Μπεσικτσί, ο
οποίος έχει περάσει τα περισσότερα από τα 25 τελευταία χρόνια στη φυλακή,
κατηγορείται για «αποσχιστική δραστηριότητα».

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16068N512</ED>
<ID>
ID:131651

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N51&aa=2</URL></REF>


Article

<CATEGORY>vin07</CATEGORY>

 <H2>Κίνδυνος καρκίνου μαστού στις γυναίκες που πίνουν
</H2>
ΟΙ ΓΥΝΑΙΚΕΣ που καταναλώνουν δύο έως πέντε οινοπνευματώδη ποτά την ημέρα έχουν
κατά 41% μεγαλύτερο κίνδυνο να εμφανίσουν καρκίνο του μαστού, σύμφωνα με
μελέτη των ερευνητών της Σχολής Δημόσιας Υγείας του Πανεπιστημίου του
Χάρβαρντ. «Η μείωση της συνηθισμένης κατανάλωσης οινοπνευματωδών ποτών στις
γυναίκες συνεπάγεται και τη μείωση του κινδύνου εμφάνισης καρκίνου του
μαστού», αναφέρεται στη μελέτη που δημοσιεύεται στην επιθεώρηση του
Αμερικανικού Ιατρικού Συλλόγου. Τα αποτελέσματα της μελέτης βασίστηκαν σε
ανάλυση στοιχείων από έξι έρευνες στον Καναδά, την Σουηδία, την Ολλανδία και
τις ΗΠΑ, στις οποίες συμμετείχαν 322.647 γυναίκες για έντεκα χρόνια. Οι
γυναίκες που καταναλώνουν κάθε ημέρα δύο έως τέσσερα μπουκάλια μπίρα, δύο έως
πέντε ποτήρια κρασιά ή δύο έως τέσσερα ποτήρια άλλου οινοπνευματώδους ποτού
έχουν κατά 41% περισσότερες πιθανότητες να εμφανίσουν «επιθετικό» καρκίνο
μαστού σε σχέση με τις γυναίκες που πίνουν λιγότερο ή καθόλου.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N51</CAT>
<ED>
Κωδικός άρθρου: A16068N513</ED>
<ID>
ID:131689

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N51&aa=3</URL></REF>


Article

<CATEGORY>vin07</CATEGORY>

 <H5>Αν ο Κλίντον...
</H5><H5>Μιά ιδέα...
</H5><H5>Έτσι, ο φόβος...
</H5><H5>Σύμμαχός του...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... χτυπήσει τη Βαγδάτη, δεν υπάρχει αμφιβολία ότι τα πατριωτικά ανακλαστικά
των Αμερικανών θα ξυπνήσουν ­ όπως θα συνέβαινε σε κάθε λαό ­ και όλοι, με την
αγωνία για τα παιδιά τους, θα συσπειρωθούν γύρω του χωρίς να ρωτούν, εκείνη
την ώρα, το πώς και το γιατί. Αλλά η Αμερική, κατά βάθος, θέλει ν' αποφύγει
μάλλον τη «Βροντή της Ερήμου» παρά να την εξαπολύσει. Από τη μιά, σκέφτεται το
κόστος ­ ανθρώπινες ζωές, χιλιάδες ίσως, διασπορά μικροβίων κ.λπ. Από την
άλλη, υπάρχει πάντα το ερώτημα: «Κι αν ο Σαντάμ γλυτώσει;». Αν, παρ' όλη την
τρομερή κινητοποίηση, παρ' όλο το αίμα και τα μεγάλα λόγια, κάποια στιγμή
κοπάσουν οι βομβαρδισμοί, και ξεπροβάλλει αίφνης ολοζώντανος ­ και πολιτικά
ισχυρότερος ­ τότε, τι γίνεται; Τι θα πει ο Κλίντον στον λαό του, στους
συμμάχους του;

... που κυκλοφόρησε στις ΗΠΑ είναι ότι θα 'πρεπε μάλλον να ενισχυθεί η
εσωτερική αντιπολίτευση στη Βαγδάτη. Να «αναλάβει» αυτή τον δικτάτορα. Αλλά
ποιά αντιπολίτευση; Το Ιράκ δεν ευτύχησε να γνωρίσει τέτοιο πράγμα. Ούτε
ένοπλοι αντικαθεστωτικοί υπάρχουν (εν ζωή) ούτε κανένας Ιρακινός στρατηγός ή
πολιτικός αποτόλμησε τέτοιο ρόλο. Ναυάγησε ως και η ιδέα στήριξης «εξόριστης
κυβέρνησης». Λείπουν τα πρόσωπα. Ο Αχμάντ Τσαλάμπι υπήρξε μιά τέτοια
περίπτωση, κατά τη CIA, αλλά αποδείχτηκε φτωχοδιάβολος. Αρχηγός του λεγόμενου
«Ιρακινού Εθνικού Κογκρέσσου», εγκαταστάθηκε στο Λονδίνο και πληρωνόταν χρόνια
από τις ΗΠΑ, μήπως και κάνει κάτι. Ατυχώς δεν έχει, λένε, ούτε ένα οπαδό.
Πεταμένα λεφτά....

... μήπως ο Σαντάμ γίνει πάλι «μάρτυρας» ­ και εν τέλει ηγέτης παναραβικός ­
κόβει λίγο ακόμη τα φτερά των ΗΠΑ. Όσο για το σκεπτικό περί αδηφάγων Μέσων
Ενημέρωσης, δεν πρέπει ίσως να το παίρνει κανείς τοις μετρητοίς. Η μυθολογία
του τύπου «πόλεμος θα γίνει γιατί τον έχει ανάγκη το CNN» είναι αρκετά
διαδεδομένη, αλλά δεν εξηγεί γιατί Αμερικανοί ή και Ευρωπαίοι, ηγέτες ή απλοί
πολίτες, θέλουν τόσο πολύ να ικανοποιήσουν το CNN που στέλνουν τα παιδιά τους
να σκοτωθούν για χάρη του στη Μέση Ανατολή, αντί να ξεσηκωθούν κατά του
Κλίντον. Σίγουρα, ωστόσο, η Αμερική δεν είναι και τόσο ακάθεκτη αυτή τη φορά ­
παρ' όλα τα αεροπλανοφόρα της ­ στην εξόρμηση κατά του «σατανά». Ο Σαντάμ έχει
τις «ανθρώπινες ασπίδες» του όχι μόνο στη Βαγδάτη, στο Κρεμλίνο ή στο Πεκίνο,
αλλά και στις ίδιες τις ΗΠΑ. Έχει και εκεί συμμάχους.

.... είναι ακόμη και ο αρχηγός του Γενικού Επιτελείου, στρατηγός Σέλτον, όταν
δηλώνει (14/2): «Ο πόλεμος είναι υπόθεση βρώμικη και αιματηρή. Και θα έχουμε
κι εμείς θύματα». Σύμμαχος και ο Χένρυ Κίσσινγκερ, με τη δήλωσή του στο CNN,
ότι «ο Κλίντον αυτοπαγιδεύτηκε... και δεν εξήγησε καν γιατί πρέπει να κάνουμε
πόλεμο». Σανταμικά φέρθηκαν και οι Δημοκρατικοί βουλευτές που αρνήθηκαν την
περασμένη βδομάδα, στο Κογκρέσσο, να δώσουν στον πρόεδρο το πράσινο φως να
χειριστεί ο ίδιος την όλη επιχείρηση χωρίς να τους ξαναρωτήσει. Σύμμαχος του
Σαντάμ και ο συγγραφέας Τόμ Κλάνσυ («Κόκκινος Οχτώβρης»), που έγραψε στους
«Τάϊμς της Νέας Υόρκης» ότι «δεν έχει νόημα να πάμε σ' ένα πόλεμο χωρίς να
ξέρουμε τους στόχους, το γιατί, το πόσο θα κρατήσει». Κάτι του θυμίζουν όλα
αυτά, είπε. Και ανέσπασε την τρομερή λέξη: «Βιετνάμ». Αλλά και το CNN,
συμμαχεί θαρρείς κι αυτό με το Ιράκ. Πού ο ενθουσιασμός, η φανφάρα, η ορμή του
'91... Διστακτικούς και συλλογισμένους δείχνει τους αναχωρούντες για το μέτωπο.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N52</CAT>
<ED>
Κωδικός άρθρου: A16068N521</ED>
<ID>
ID:131602

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N52&aa=1</URL></REF>


Article

<CATEGORY>vin07</CATEGORY>

 <H5>ΛΟΥΙΣ ΜΑΡΙΑ ΑΝΣΟΝ
</H5><H2>ΠΡΟΣΩΠΑ
</H2><H2>Η συνωμοσία των «μήντια»
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Η ήττα του Φελίπε Γκονζάλες στις εκλογές του 1996 οφείλεται σε μια
συνδυασμένη επιχείρηση ορισμένων μέσων ενημέρωσης, η οποία κινδύνεψε μάλιστα
να αποσταθεροποιήσει την Ισπανία.

Λουίς Μαρία Ανσόν. Η συνωμοσία έγινε «γιατί ήταν αδύνατο να ηττηθεί ο
Γκονζάλες με άλλα μέσα»

Ο ΛΟΥΙΣ Μαρία Ανσόν, πρώην διευθυντής της συντηρητικής εφημερίδας «ABC» και
από τους κορυφαίους Ισπανούς σχολιαστές, αποκάλυψε ότι ένα τμήμα των ισπανικών
«μήντια», περιλαμβανομένων τεσσάρων εφημερίδων και ενός ραδιοτηλεοπτικού
σταθμού, συνεργάσθηκαν εναντίον του Γκονζάλες γιατί θεωρούσαν ότι είχε μείνει
πολύ στην εξουσία και είχε γίνει υπερβολικά ισχυρός. Αυτή η συνωμοσία των
μέσων ενημέρωσης, παραδέχθηκε ο Ανσόν, πραγματοποιήθηκε «επειδή ήταν αδύνατο
να ηττηθεί ο Γκονζάλες με άλλα μέσα».

«Ήταν μια επιθετική επιχείρηση», δήλωσε προς το περιοδικό «Τιέμπο» ο Ανσόν, ο
οποίος είναι σήμερα επικεφαλής των ισπανικών δραστηριοτήτων της μεξικανικής
ραδιοτηλεοπτικής εταιρείας Televisa. «Ο Φελίπε Γκονζάλες είχε τόση πολιτική
ισχύ και επιδεξιότητα ώστε για να τον νικήσουμε ήταν απαραίτητο να φτάσουμε
την κριτική εναντίον του σε τέτοια άκρα που μερικές φορές κινδύνεψε το ίδιο το
κράτος», πρόσθεσε χωρίς να διευκρινίσει το είδος του κινδύνου που διέτρεξε το
ισπανικό κράτος. Οι δηλώσεις του δεξιού δημοσιογράφου, γνωστού για τις
μοναρχικές πεποιθήσεις του, φαίνεται να δικαιώνουν αυτό που υποστήριζαν ο
Γκονζάλες και οι υποστηρικτές του σ' όλη τη διάρκεια της τελευταίας
κυβερνητικής θητείας των Σοσιαλιστών: ότι οι αντίπαλοι, απογοητευμένοι από την
τέταρτη συνεχή εκλογική νίκη του Γκονζάλες, το 1993, κατέφυγαν σε μια
στρατηγική αύξησης της έντασης σε εθνικό επίπεδο για να πετύχουν την πτώση
του. Ο Ανσόν αρνείται πάντως ότι επρόκειτο για συνωμοσία και υποστηρίζει πως η
κοινή «επιχείρηση» εναντίον του Γκονζάλες «είναι κάτι που γίνεται συστηματικά
σε όλες τις δημοκρατικές χώρες».

Ο Γκονζάλες είχε δίκιο, λέει τώρα ο Ανσόν, όταν προειδοποιούσε, πριν από τις
εκλογές του 1996, ότι το κύμα των οικονομικών και πολιτικών σκανδάλων που
αποκαλύπτονταν τότε ήταν ενορχηστρωμένο από ορισμένους ισχυρούς με στόχο να
τον ρίξουν. «Ήταν όμως ο μοναδικός τρόπος για να τον διώξουμε. Όχι μόνον
εξαιτίας των πιθανών καταχρήσεων που είχε ­ αν είχε ­ διαπράξει, αλλά και
εξαιτίας του κινδύνου να μην αποκτήσουμε ποτέ άλλη κυβέρνηση», λέει ο Ανσόν
και θυμάται: «Δεν ήθελα να στέλνω δημοσιογράφους σε ταξίδια με τον Γκονζάλες
γιατί ξεκινούσαν επικριτικοί και κατέληγαν οπαδοί του... Απέφευγα κι εγώ να
τον συναντώ, γιατί μετά σκεπτόμουν: "Γιατί να πρέπει να επικρίνω κάποιον τόσο
ευχάριστο, γοητευτικό και ενδιαφέροντα;"» Ο Ανσόν αποκάλυψε «μικρό μόνο μέρος
ενός βρώμικου παιγνιδιού», δήλωσε για τη συνέντευξη ο πρώην πρωθυπουργός· και
ζήτησε να αποκαλυφθεί ολόκληρη η αλήθεια.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N52</CAT>
<ED>
Κωδικός άρθρου: A16068N522</ED>
<ID>
ID:131652

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N52&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Ο Σρέντερ σηκώνει τα μανίκια
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

«Είμαστε το νέο Κέντρο», λέει. Και τότε γιατί να μπουν σε περιπέτειες οι
ψηφοφόροι και να μην προτιμήσουν το παραδοσιακό και σίγουρο Κέντρο;

Γκέρχαρντ Σρέντερ: «Πρέπει να πάψουμε να είμαστε μια συμμαχία των αδυνάτων και
των χαμένων και να γίνουμε συμμαχία των ικανών και των παραγωγικών»

Ο ΤΟΝΥ Μπλαιρ με τους «Νέους Εργατικούς» και ο Μάσσιμο Ντ' Αλέμα με το νέο
σοσιαλ-καθολικο-δημοκρατικό του κόμμα δίνουν ιδέες και προσφέρουν συνθήματα
και σε άλλους ηγέτες της ευρωπαϊκής αριστεράς. Πάρτε τον «πρίγκιπα του
Ανόβερου», τον 53χρονο Γκέρχαρντ Σρέντερ, που ελπίζει να τα πάει καλά στις
εκλογές της 1ης Μαρτίου στην Κάτω Σαξωνία ώστε να διεκδικήσει από θέση ισχύος
το χρίσμα των Γερμανών σοσιαλδημοκρατών για τη μεγάλη αναμέτρηση του
Σεπτεμβρίου. Ο Όσκαρ Λαφονταίν ­ σημειώνει ο δημοσιογράφος που του παίρνει
συνέντευξη για την εφημερίδα «Ρεπούμπλικα» ­ χρησιμοποιεί συνθήματα όπως
«Είμαστε έτοιμοι να κυβερνήσουμε» και «Όχι στην κοινωνική αδικία». Σ' εσάς
ποιο σύνθημα πηγαίνει περισσότερο;

«Είμαστε το νέο Κέντρο», απαντά ο πρωθυπουργός της Κάτω Σαξωνίας που σαρώνει
τις τελευταίες μέρες ολόκληρη την περιοχή συντροφιά με το θωρακισμένο του
Άουντι, τη γοητευτική νεαρή του σύντροφο και όσο το δυνατόν περισσότερες
κάμερες. «Αυτό το σύνθημα θα διάλεγα, για να επισημάνω ότι πρέπει να πάψουμε
να βαυκαλιζόμαστε με τις παλιές βεβαιότητες των εκλογικών μας φέουδων και να
προσπαθήσουμε να κατακτήσουμε ανθρώπους που κανονικά δεν θα ψήφιζαν την
Αριστερά. Πρέπει να κατεβούμε από το βάθρο και να αντιμετωπίσουμε τη
συγκεκριμένη πραγματικότητα της συγκεκριμένης χώρας, τις χιλιάδες επιχειρήσεις
όπου οι Γερμανοί ­ επιχειρηματίες ή εργαζόμενοι ­ απορρίπτουν τις παλιές
αντιφάσεις, ανασηκώνουν τα μανίκια και συμφωνούν σε πράγματα όπως το ευέλικτο
ωράριο ή η παραίτηση από μισθολογικές αυξήσεις, ώστε να συμβάλουν στην
ανάκαμψη της οικονομίας και της απασχόλησης».

Είναι φανερό ότι ο άνθρωπος αυτός, που υπολογίζεται ότι μέχρι το τέλος της
εκστρατείας του θα έχει απαγγείλει τον ίδιο λόγο 140 φορές (!), δεν έχει ούτε
μακρινή σχέση με τη σοσιαλδημοκρατία. Είναι όμως ο εκλεκτός των οικονομικών
κύκλων της Γερμανίας. Δύο τα ερωτήματα που ανακύπτουν. Γιατί επιδιώκει να
λάβει το χρίσμα από ένα σοσιαλδημοκρατικό κόμμα; Γιατί πιστεύει ότι στην
περίπτωση αυτή οι Γερμανοί θα ψήφιζαν τον ίδιο και όχι έναν «πρύτανη του
Κέντρου» όπως ο Χέλμουτ Κολ ­ ή έστω ο Βόλφγκανγκ Σόιμπλε; Ο Σρέντερ δεν είναι
ιδιαίτερα διαφωτιστικός: «Είναι δύσκολο να απαντήσω. Τρέφω μεγάλο σεβασμό για
τα ιστορικά επιτεύγματα του αντιπάλου, όπως είναι η ειρηνική ενοποίηση της
Γερμανίας. Ηλθε όμως η στιγμή να πει η χώρα: Χέλμουτ, ευχαριστούμε, αλλά ως
εδώ. Ο Κολ ενσαρκώνει σήμερα την αδυναμία μεταρρύθμισης του συστήματος».

Το κακό για τον Σρέντερ είναι ότι τελευταία δεν του «βγαίνουν» οι αριθμοί.
Σύμφωνα με την τελευταία δημοσκόπηση, θα κερδίσει μεν στην Κάτω Σαξωνία αλλά
με μικρότερο ποσοστό σε σχέση με το 1994, που μπορεί να του κοστίσει και την
απόλυτη πλειοψηφία. Στην περίπτωση αυτή, το προεδρείο του κόμματος που θα
συνεδριάσει στις 16 Μαρτίου θα έχει να αντιμετωπίσει ένα πολύ δύσκολο και
σκληρό δίλημμα.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N52</CAT>
<ED>
Κωδικός άρθρου: A16068N523</ED>
<ID>
ID:131690

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N52&aa=3</URL></REF>


Article

<CATEGORY>vin08</CATEGORY>

 <H5>ΕΝΑΣ ΑΦΜ ΓΙΑ ΚΑΘΕ ΦΟΡΟΛΟΓΟΥΜΕΝΟ * ΕΛΕΓΧΟΣ ΟΙΚΟΝΟΜΙΚΗΣ ΚΑΤΑΣΤΑΣΗΣ ΦΟΡΟΛΟΓΟΥΜΕΝΩΝ
</H5><H5>Οι επτά εφαρμογές...
</H5><H5>...Συν έξι υποχρεώσεις
</H5><H2>Ηλεκτρονικό φακέλωμα
</H2>
Ολοι οι φορολογούμενοι θα έχουν έναν Αριθμό Φορολογικού Μητρώου, ενώ η Εφορία
βάζει στο στόχαστρο τους καταθέτες καθώς και τους κατόχους ομολόγων. 
Γιώργος Δρυς: Ένας ΑΦΜ για κάθε φορολογούμενο - το λέει και... το δείχνει

Το υπουργείο Οικονομικών εξετάζει ακόμη και το ενδεχόμενο να αναγράφεται
υποχρεωτικά ο Αριθμός Φορολογικού Μητρώου στις τραπεζικές συναλλαγές καθώς και
στις αγοραπωλησίες ομολόγων, προκειμένου να διαπιστώνει την οικονομική
κατάσταση των φορολογουμένων και να τη συγκρίνει με το εισόδημα που δηλώνουν
στην Εφορία.

Αυτά προκύπτουν από τις ανακοινώσεις που έκανε χθες ο υφυπουργός Οικονομικών
Γ. Δρυς, ο οποίος είπε ότι το μέτρο μελετάται σε συνεργασία με την Ένωση
Ελληνικών Τραπεζών και ότι αν κριθεί εφικτό δεν αποκλείεται να εφαρμοσθεί.
Διευκρίνισε πάντως ότι κάτι τέτοιο δεν πρόκειται να γίνει σε αυτή τη φάση.

ΝΑ ΕΞΑΛΕΙΦΘΟΥΝ ΔΙΠΛΟΙ - ΤΡΙΠΛΟΙ ΑΦΜ

Ο υφυπουργός ανακοίνωσε χθες το νέο σύστημα χορήγησης Αριθμού Φορολογικού
Μητρώου που έχει ήδη αρχίσει από την Εφορία Μοσχάτου και αναμένεται να
επεκταθεί σε όλες τις Εφορίες της χώρας ώς το τέλος του 1999. Στόχος είναι να
εξαλειφθούν οι διπλοί και τριπλοί ΑΦΜ και να υπάρξει μόνο ένας ΑΦΜ για κάθε
φορολογούμενο. Παράλληλα προβλέπεται ότι ΑΦΜ θα υποχρεούνται να έχουν από τώρα
και στο εξής πολλές άλλες κατηγορίες πολιτών που κάνουν συναλλαγές με
φορολογικό ενδιαφέρον (όπως απόκτηση περιουσιακών στοιχείων που είναι τεκμήρια
κ.ά.) και άλλες συναλλαγές που είναι ενδεικτικές για την οικονομική κατάστασή τους.

«Σκοπός αυτού του μέτρου είναι αφενός μεν η δημιουργία του φορολογικού προφίλ
του κάθε φορολογουμένου, αφετέρου δε η δημιουργία βάσης δεδομένων για
ουσιαστικές διασταυρώσεις των φορολογικών στοιχείων» δήλωσε χαρακτηριστικά ο
Γ. Δρυς. Πρόκειται δηλαδή για ένα πλήρες φακέλωμα των φορολογουμένων.

Από τώρα και στο εξής ­ εκτός από τα φορολογούμενα φυσικά και νομικά πρόσωπα ­ ΑΦ

Μ θα έχουν υποχρεωτικά και οι παρακάτω κατηγορίες συναλλασσομένων:

1 Όσοι αποκτούν επιβατικό ή φορτηγό αυτοκίνητο ιδιωτικής χρήσης και
γενικά όσοι αποκτούν περιουσιακά στοιχεία που είναι τεκμήρια (σκάφη αναψυχής κ.ά.).

2 Όλες οι παντρεμένες γυναίκες που υποβάλλουν κοινή δήλωση φορολογίας
εισοδήματος με τους συζύγους τους και δεν έχουν ΑΦΜ.

3 Όσοι αποκτούν κινητά ή ακίνητα περιουσιακά στοιχεία και υποβάλλουν
δήλωση φορολογίας κεφαλαίου.

4 Όσοι ζητούν πιστοποιητικά και φορολογική ενημερότητα από τις Εφορίες.

5Στους εταίρους των ομόρρυθμων και ετερόρρυθμων εταιρειών, στον πρόεδρο
και στα μέλη του Δ.Σ. των ανώνυμων εταιρειών καθώς και σε όσους εκπροσωπούν
άλλους φορολογουμένους (το μέτρο θα ισχύσει από την 1η Μαΐου 1998).

6 Στα υπουργεία και στα Νομικά Πρόσωπα Δημοσίου Δικαίου καθώς και στα
αλλοδαπά φυσικά και νομικά πρόσωπα που ιδρύουν υποκαταστήματα ή γραφεία στην Ελλάδα.

7 Σε όσους ζητούν τη θεώρηση στοιχείων του Κώδικα Βιβλίων και Στοιχείων (ΚΒΣ).

Παράλληλα ο ΑΦΜ θα αναγράφεται υποχρεωτικά:

1 Σε όλες τις φορολογικές δηλώσεις καθώς και στις δηλώσεις απόδοσης
φόρων, τελών και εισφορών (θα ισχύσει από 1-5-1998).

2 Σε όλα τα πιστοποιητικά που χορηγούν οι Εφορίες για την περιουσιακή
κατάσταση ή τις δηλώσεις εισοδήματος φορολογουμένων καθώς και για όλα τα
αποδεικτικά φορολογικής ενημερότητας για χρέη προς το Δημόσιο.

3 Σε όλα τα συμβόλαια μεταβίβασης ακινήτων καθώς και στα χρηματικά
εντάλματα πληρωμής από τον προϋπολογισμό των επιχορηγούμενων φορέων του
Δημοσίου (από 1-1-1999).

4 Στις άδειες οδήγησης και άδειες κυκλοφορίας για κάθε όχημα (από 1-1-1999).

5Στις καταστάσεις που υποβάλλουν οι εργοδότες στο ΙΚΑ και στους άλλους
ασφαλιστικούς οργανισμούς με τις εισφορές των εργαζομένων τους καθώς και στα
βιβλιάρια ασφάλισης όλων των ασφαλισμένων (από 1-1-1999).

6 Στις τελωνειακές διασαφήσεις για εισαγωγή και εξαγωγή προϊόντων (από
1-5-1998). Εκτός από τις περιπτώσεις όπου η εφαρμογή των μέτρων προσδιορίζεται
χρονικά, οι υπόλοιπες θα εφαρμόζονται σταδιακά σε κάθε Εφορία, όταν αυτή
εντάσσεται στο σύστημα TAXIS (ηλεκτρονικών διασταυρώσεων).

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N53</CAT>
<ED>
Κωδικός άρθρου: A16068N531</ED>
<ID>
ID:131613

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N53&aa=1</URL></REF>


Article

<CATEGORY>vin08</CATEGORY>

 <H2>Με προσθήκη ψηφίου θα τροποποιηθούν οι υπάρχοντες ΑΦΜ
</H2>
ΠΡΟΚΕΙΜΕΝΟΥ να εξασφαλισθεί ότι από τώρα και στο εξής όλοι οι φορολογούμενοι
θα έχουν έναν ΑΦΜ, σε αυτούς που υπάρχουν ώς σήμερα (δηλαδή στους παλιούς ΑΦΜ)
θα προστεθεί μπροστά το ψηφίο (0) και θα είναι εννεαψήφιοι. Σε ό,τι αφορά τους
ΑΦΜ που θα χορηγούνται στο μέλλον, θα έχουν επίσης εννέα ψηφία αλλά για τα
φυσικά πρόσωπα ο πρώτος αριθμός θα αρχίζει από 1, 2, 3, 4 και 5 ενώ στα νομικά
πρόσωπα από 6, 7, 8 και 9. Για τις επιχειρήσεις που έχουν ενδοκοινοτικές
συναλλαγές ή με τρίτες χώρες, μπροστά από τα εννέα ψηφία θα υπάρχουν τρεις χαρακτήρες.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N53</CAT>
<ED>
Κωδικός άρθρου: A16068N532</ED>
<ID>
ID:131661

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N53&aa=2</URL></REF>


Article

<CATEGORY>vin08</CATEGORY>

 <H2>Πώς θα λάβουν βεβαιώσεις τόκων από το Ταμιευτήριο
</H2>
ΟΙ ΒΕΒΑΙΩΣΕΙΣ τόκων έτους 1997 των οφειλετών του Ταχυδρομικού Ταμιευτηρίου,
από στεγαστικά δάνεια, οι οποίες θα χρησιμοποιηθούν για τις δηλώσεις φόρου
εισοδήματος, θα αρχίσουν να ταχυδρομούνται από 16 Φεβρουαρίου 1998 χωρίς καμία
αίτηση των ενδιαφερομένων, με την εξής σειρά:

1 Στους συνταξιούχους του Δημοσίου, στη διεύθυνση όπου παίρνουν την
επιταγή της συντάξεώς τους.

2 Στους συνταξιούχους των νομικών προσώπων, στη διεύθυνση του
ενυπόθηκου ακινήτου τους.

3Στους υπαλλήλους και συνταξιούχους του ΟΤΕ και των ΕΛΤΑ, στη διεύθυνση
της κατοικίας τους.

4Στους αξιωματικούς και υπαξιωματικούς του Στρατού, του Ναυτικού και
της Αεροπορίας και στους αστυνομικούς, στις μονάδες και στα τμήματα όπου υπηρετούν.

5 Στους λοιπούς πολιτικούς και στρατιωτικούς υπαλλήλους καθώς και στους
υπαλλήλους των νομικών προσώπων, στον εκκαθαριστή της μισθοδοσίας.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N53</CAT>
<ED>
Κωδικός άρθρου: A16068N533</ED>
<ID>
ID:131698

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N53&aa=3</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Και νέα ταλαιπωρία
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

ΤΟ ΥΠΟΥΡΓΕΙΟ Οικονομικών ανακοίνωσε ότι σύντομα θα δοθεί ΑΦΜ στο σύνολο των
φορολογουμένων. Αυτό σημαίνει ότι για ένα μεγάλο χρονικό διάστημα χιλιάδες
φορολογούμενοι θα υποστούν την ταλαιπωρία μιας πρόσθετης συναλλαγής με την
Εφορία. Στόχος, σύμφωνα με τους αρμοδίους, είναι η πάταξη της φοροδιαφυγής.
Όμως, η εμπειρία, ακόμη και η πιο πρόσφατη, δείχνει ότι το υπουργείο
Οικονομικών πρώτα ταλαιπωρεί τους φορολογούμενους και έπειτα από πολύχρονη
καθυστέρηση αξιοποιεί τα στοιχεία που έχει συγκεντρώσει. Αλλά ακόμα και σ'
αυτές τις περιπτώσεις, υπάρχει και ένας δεύτερος γύρος ταλαιπωρίας για τους
φορολογούμενους. Τα παραδείγματα είναι πολλά. Έτσι, το ΚΕΠΥΟ ακόμη δεν έχει
στείλει τα εκκαθαριστικά σημειώματα του ΦΜΑΠ στους μισούς τουλάχιστον
ιδιοκτήτες, ενώ στα υπόλοιπα υπάρχουν τερατώδη λάθη. Η ίδια υπηρεσία δηλώνει
αδυναμία να αξιοποιήσει τα στοιχεία από τις φορολογικές δηλώσεις εμπόρων,
βιοτεχνών, ελευθέρων επαγγελματιών της τελευταίας πενταετίας και με το Ε3 τούς
υποβάλλει πάλι στο μαρτύριο να συγκεντρώσουν αυτά τα στοιχεία και να τα προσκομίσουν.

Έτσι, αντί να εξαγγέλλονται μέτρα και αλλαγές που οδηγούν σε ταλαιπωρία,
καλύτερα είναι να βελτιώσουν τις ίδιες τις υπηρεσίες του υπουργείου
Οικονομικών. Και όταν σιγουρευτούν ότι όλα πάνε ρολόι, τότε ας προχωρήσουν σε
καινούργια μέτρα. Τελικά, την ανικανότητα ορισμένων δεν θα πρέπει να την
πληρώνει ο φορολογούμενος.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N53</CAT>
<ED>
Κωδικός άρθρου: A16068N534</ED>
<ID>
ID:131738

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N53&aa=4</URL></REF>


Article

<CATEGORY>vin08</CATEGORY>

 <H5>ΑΠΟ ΚΟΣΚΙΝΟ ΟΙ ΠΑΓΙΔΕΣ ΣΕ ΔΑΝΕΙΑ ΚΑΙ ΚΑΡΤΕΣ * 20 ΚΑΤΑΧΡΗΣΤΙΚΟΙ ΟΡΟΙ ΣΤΙΣ ΣΥΜΒΑΣΕΙΣ
</H5><H2>Υπό διαρκή έλεγχο στο μέλλον
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

«Μπλόκο» σε συμβάσεις για δάνεια και πιστωτικές κάρτες που περιέχουν
καταχρηστικούς όρους κάνει το υπουργείο Ανάπτυξης μετά τη χθεσινή συνάντηση
του αρμόδιου υφυπουργού κ. Μιχ. Χρυσοχοΐδη με τους εκπροσώπους της Ένωσης
Ελληνικών Τραπεζών.

ΣΥΓΚΕΚΡΙΜΕΝΑ συγκροτούνται δύο επιτροπές για ν' ανατιμετωπίσουν τα προβλήματα
και βραχοπρόθεσμα αλλά και μακροπρόθεσμα: 
1Η πρώτη θα περάσει «από κόσκινο» όλες τις συμβάσεις που ισχύουν, ώστε μέσα σε
ένα μήνα να μπορεί να αντιμετωπισθούν τα προβλήματα. Στην επιτροπή αυτή θα
συμμετέχουν στελέχη του υπουργείου, των εμπορικών τραπεζών καθώς και της
Τραπέζης της Ελλάδος.

2 Η δεύτερη θα είναι μόνιμη επιτροπή που θα εδρεύει στο υπουργείο και θα
ελέγχει τους όρους των συμβάσεων των τραπεζικών προϊόντων (δάνεια, κάρτες,
δόσεις) χωρίς να αποκλείεται και η επέκταση στον θεσμό Bankassurance με την
κοινή συνεργασία τραπεζών και ασφαλιστικών εταιρειών σε πιστωτικές κάρτες,
επενδυτικά προγράμματα, αποταμιευτικά κ.λπ.

ΣΥΜΜΟΡΦΩΣΗ

Οι τράπεζες οφείλουν να συμμορφωθούν με τις διατάξεις της υφιστάμενης
νομοθεσίας καθώς, όπως έχει διαπιστωθεί από έρευνα του υπουργείου, σε
ορισμένες περιπτώσεις υπάρχουν προβλήματα με τη διαφάνεια στις συναλλαγές. Ήδη
μέσα στις προσεχείς ημέρες το υπουργείο θα αποστείλει στην Τράπεζα της Ελλάδος
ερμηνευτική εγκύκλιο στην οποία θα περιλαμβάνονται αναλυτικά οι καταχρηστικοί
όροι, προκειμένου να επιτευχθεί αποτελεσματικός έλεγχος.

Η ΔΕΟΝΤΟΛΟΓΙΑ

Από την πλευρά τους οι εκπρόσωποι της Ένωσης Ελληνικών Τραπεζών υποστήριξαν
μετά τη χθεσινή συνάντηση ότι υπάρχει κώδικας δεοντολογίας μεταξύ των Τραπεζών
που διέπει τις σχετικές συναλλαγές, παραδέχτηκαν όμως και την ύπαρξη
προβλημάτων και δέχτηκαν τη συμμετοχή τους στις επιτροπές.

Σημειώνεται ότι με βάση τις διαπιστώσεις των στελεχών του υπουργείου Ανάπτυξης
εντοπίζονται μέχρι στιγμής τουλάχιστον 20 καταχρηστικοί όροι σε συμβάσεις,
πολλοί από τους οποίους έχουν αντικαταστήσει αρχικούς, χωρίς προηγούμενη
ενημέρωση του πελάτη-καταναλωτή. Πρόκειται στην ουσία για συμβάσεις
προσχώρησης, επισημαίνεται αρμοδίως και τονίζεται ότι μπορεί σε κάθε περίπτωση
να εφαρμοσθεί από τους καταναλωτές και αναδρομικά ο νόμος (περί προστασίας του
καταναλωτή) με διαδικασίες συλλογικών αγωγών ή τις διατάξεις για παραπλάνηση κ.ά.

Σχετικά με το θέμα του Κώδικα Τραπεζικής Δεοντολογίας, σύμφωνα με τη σχετική
μελέτη, διαπιστώνεται ότι δεν εφαρμόζεται πλήρως αφού, εξάλλου, αυτός που
συντάχθηκε από την Ένωση Ελληνικών Τραπεζών δεν είναι δεσμευτικός για τις
διοικήσεις των εμπορικών τραπεζών.

ΥΠΟΧΡΕΩΣΕΙΣ

Επισημαίνεται έτσι ότι «προκειμένου να εξασφαλιστεί η αποτελεσματική εφαρμογή
του είναι αναγκαίο η Ένωση να αναλάβει την ουσιαστική εποπτεία της τήρησης των
κανόνων του». 
Η διαφάνεια στις τραπεζικές συναλλαγές, τόνισε ο κ. Χρυσοχοΐδης, είναι δυνατόν
να εξασφαλισθεί μόνο εάν τα πιστωτικά ιδρύματα παρέχουν επαρκή και
εξατομικευμένη ενημέρωση στους συναλλασσομένους σχετικά με τα προϊόντα και τις
υπηρεσίες που προσφέρουν.

Συνεπώς, αναφέρεται σε ανακοίνωση του υπουργείου, οι τράπεζες οφείλουν:

* να διαθέτουν στους χώρους συναλλαγών ενημερωτικά φυλλάδια

* να αναγράφουν, τόσο στις συμβάσεις όσο και στις σχετικές διαφημίσεις, τη
Συνολική Ετήσια Πραγματική Επιβάρυνση

* να προσφέρουν στον πελάτη τη δυνατότητα πρόσβασης στο κείμενο της σύμβασης
εντός ευλόγου χρόνου πριν από την υπογραφή της και να του παρέχουν αντίγραφο
αυτής μετά την υπογραφή

* να τηρούν την υφιστάμενη νομοθεσία σχετικά με τη διαφήμιση.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N54</CAT>
<ED>
Κωδικός άρθρου: A16068N541</ED>
<ID>
ID:131614

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N54&aa=1</URL></REF>


Article

<CATEGORY>vin08</CATEGORY>

 <H5>Δημ. Σιούφας: Να εφαρμοσθεί το ασφαλιστικό
</H5><H2>Κυβερνητική πρωτοβουλία για να μην υπάρξει μείωση κατωτάτων συντάξεων κατά 63%
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

ΟΧΙ μόνο οι νέοι ασφαλισμένοι αλλά και οι παλιοί (πριν από την 31.12.1992)
έχουν μείωση της σύνταξής τους λόγω της εφαρμογής των διατάξεων του ν. 2084
(νόμος Σιούφα). Ο αρμόδιος υφυπουργός Εργασίας και Κοινωνικών Ασφαλίσεων κ. Ν.
Φαρμάκης με αφορμή τα στοιχεία της Πανελλήνιας Ομοσπονδίας Εργαζομένων στα
ασφαλιστικά ταμεία για τη μείωση των συντάξεων για όσους είναι ασφαλισμένοι
μετά την 1.1.1993, δήλωσε ότι θα υπάρξει νομοθετική ρύθμιση για να
αντιμετωπιστεί το πρόβλημα. Στόχος μας, είπε ο κ. Φαρμάκης, είναι η
τροποποίηση της διάταξης την οποία χαρακτήρισε άδικη. Τα στοιχεία της
ομοσπονδίας αναφέρουν ότι για τους νέους ασφαλισμένους, μετά την 1.1.1993, οι
κατώτατες συντάξεις μειώνονται μέχρι και 63%.

«ΤΑ ΝΕΑ» παρουσιάζουν σήμερα στοιχεία σύμφωνα με τα οποία υπάρχει μείωση των
συντάξεων και για τους παλιούς ασφαλισμένους του ιδιωτικού τομέα. Μάλιστα, οι
συντάξεις ψαλιδίζονται χρόνο με το χρόνο και το ψαλίδισμα θα ολοκληρωθεί το
έτος 2002, δηλαδή σε τέσσερα χρόνια.

Η εφαρμογή των διατάξεων του νόμου 2084/92 οδηγεί σε μείωση της τάξης του 20%
τις συντάξεις κατά την περίοδο 1993-2002. Ειδικότερα, από 1.1.2002 οι
συντάξιμες αποδοχές για όλους τους μισθωτούς ασφαλισμένους στους φορείς
κοινωνικής ασφάλισης θα υπολογίζονται χωρίς τα δώρα εορτών και το επίδομα
αδείας. Για τους νέους ασφαλισμένους (από 1.1.1993) δεν υπάρχει καμία διάκριση
στον υπολογισμό της σύνταξης. Έτσι, για όλους τους μισθωτούς ιδιωτικού και
δημοσίου τομέα ο συντάξιμος μισθός θα υπολογίζεται με βάση την τελευταία
5ετία. Θα λαμβάνονται υπόψη όλες οι αποδοχές εκτός από τα δώρα εορτών και τα
επιδόματα αδειών.

Για τους ασφαλισμένους πριν από την 31.12.1992 υπάρχουν δύο κατηγορίες. Για
όσους ελαμβάνετο υπόψη ο τελευταίος μισθός ως βάση για τον υπολογισμό της
σύνταξης, συνεχίζει να ισχύει το ίδιο καθεστώς (δημόσιοι υπάλληλοι,
εργαζόμενοι στις ΔΕΚΟ κ.ά.). Σε εκείνους που ο συντάξιμος μισθός είχε βάση
υπολογισμού τις αποδοχές της τελευταίας 5ετίας αφαιρούνται από 1.1.1993 και
μετά 10 ποσοστιαίες μονάδες κάθε χρόνο από τα δώρα εορτών και το επίδομα
αδείας (άρθρο 50 του ν. 2084/92).

Έτσι, το 1993 υπολογίστηκε στις συντάξιμες αποδοχές το 90% των ποσών που
αντιστοιχούσαν στα δώρα και το επίδομα αδείας, το 1994 το 80% κ.ο.κ. Το 1998
θα υπολογισθεί μόνο το 40%, ενώ από 1.1.2002 μηδενίζεται κάθε ποσό που
αντιστοιχεί σε αυτές τις αποδοχές.

Η μείωση που επέρχεται στις συνολικές αποδοχές μέσα από αυτό τον τρόπο
υπολογισμού είναι της τάξης του περίπου 14% και επιφέρει ανάλογη μείωση και
στην καταβαλλόμενη σύνταξη. Η μείωση αυτή θα επέλθει με την ολοκλήρωση της
περικοπής των δώρων εορτών και του επιδόματος αδείας, δηλαδή το έτος 2002. Για
το 1998 επειδή υπολογίζεται μόνο το 40% των δώρων εορτών και το επίδομα αδείας
στις συντάξιμες αποδοχές, η μείωση των συνολικών συντάξιμων αποδοχών είναι της
τάξης του 8,5%. Δηλαδή κάποιος που θα έβγαινε σε σύνταξη πριν την εφαρμογή
αυτής της διάταξης (1993) θα είχε 8,5% μεγαλύτερη σύνταξη από αυτόν που θα
βγει το 1998. Εκτός δηλαδή από τη μείωση της σύνταξης λόγω αλλαγής του τρόπου
υπολογισμού (από διετία σε πενταετία και από 1 έτος σε πενταετία) που
υπολογίζεται στο 10% κατά μέσο όρο, έχουμε και αυτή τη νέα μείωση λόγω
αφαίρεσης των δώρων εορτών και του επιδόματος αδείας.

ΥΠΕΡ ΤΗΣ εφαρμογής του νόμου 2084/92 για το ασφαλιστικό ­ με τον οποίο
επέρχεται μείωση συντάξεων, αύξηση ορίων προς συνταξιοδότηση κ.ά. ­ τάσσεται ο
«πατέρας» του νόμου κ. Δημήτρης Σιούφας, κοινοβουλευτικός εκπρόσωπος της Ν.Δ.
και πρώην υπουργός Υγείας - Πρόνοιας και Κοιν. Ασφαλίσεων. 
Κατά τον κ. Σιούφα, το νέο ασφαλιστικό σύστημα που θεσπίστηκε με το Ν. 2084/92
και ισχύει για όσους ασφαλίζονται για πρώτη φορά από 1.1.1993, αποτελεί «τη
μεγαλύτερη κατάκτηση στο χώρο της κοινωνικής ασφάλισης». 
Ο κ. Σιούφας τονίζει ότι «η κυβέρνηση οφείλει να αναλάβει τις ευθύνες της και
να εφαρμόσει το ασφαλιστικό σύστημα κατά τρόπο ολοκληρωμένο».

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N54</CAT>
<ED>
Κωδικός άρθρου: A16068N542</ED>
<ID>
ID:131662

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N54&aa=2</URL></REF>


Article

<CATEGORY>vin08</CATEGORY>

 <H2>Συλλαλητήριο για την αποβιομηχάνιση
</H2>
ΘΕΣΣΑΛΟΝΙΚΗ.

Γραφείο Βόρειας Ελλάδας

ΕΚΑΤΟΝΤΑΔΕΣ εργαζόμενοι, συνταξιούχοι και άνεργοι έλαβαν μέρος στο
συλλαλητήριο για την αποβιομηχάνιση και την ανεργία που πραγματοποιήθηκε χθες
στη Θεσσαλονίκη με πρωτοβουλία του Εργατικού Κέντρου. Η συγκέντρωση
πραγματοποιήθηκε στην πλατεία Αριστοτέλους και στη συνέχεια οι συγκεντρωμένοι
έκαναν πορεία η οποία μέσω κεντρικών δρόμων της Θεσσαλονίκης κατέληξε στο
υπουργείο Μακεδονίας - Θράκης, όπου αντιπροσωπεία των διαδηλωτών επέδωσε στον
υπουργό το ψήφισμα με τα αιτήματά τους. Όπως αναφέρεται στο ψήφισμα, οι
διαδηλωτές ζητούν την υλοποίηση αναπτυξιακών πολιτικών με προτεραιότητες στη
βιομηχανία, τη βιοτεχνία, τις μεταφορές και την κατοικία, την αύξηση της
απασχόλησης και τη χάραξη πολιτικής για κάθε βιομηχανική μονάδα ώστε να
εντάσσεται σταδιακά σε ένα συνολικό σχέδιο ανάπτυξης. Στην εκδήλωση
διαμαρτυρίας έλαβαν μέρος και οι εργαζόμενοι των έξι βιομηχανιών της
Θεσσαλονίκης που έκλεισαν ή κινδυνεύουν να βάλουν λουκέτο, της Τράπεζας
Μακεδονίας - Θράκης, εκπρόσωποι εργατικών σωματείων και συντονιστικών
επιτροπών των αγροτών. 
Κατά τη διάρκεια της κεντρικής ομιλίας στη συγκέντρωση, ο πρόεδρος του
Εργατικού Κέντρου Θεσσαλονίκης Π. Αβραμόπουλος επισήμανε την έλλειψη ενός
στρατηγικού σχεδιασμού για την παραγωγική ανάπτυξη, τη διεύρυνση της
παραγωγικής βάσης και τη διάσωση μεγάλων βιομηχανικών μονάδων της
συμπρωτεύουσας, υπογράμμισε την αύξηση της ανεργίας στην ευρύτερη περιοχή και
ζήτησε την ενίσχυση της αναπτυξιακής πολιτικής και την ένταξη της Θεσσαλονίκης
στη δεύτερη ζώνη κινήτρων στο νέο αναπτυξιακό νόμο.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N54</CAT>
<ED>
Κωδικός άρθρου: A16068N543</ED>
<ID>
ID:131699

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N54&aa=3</URL></REF>


Article

<CATEGORY>vin08</CATEGORY>

 <H2>Απολογήθηκαν για εικονικές χρηματιστηριακές συναλλαγές
</H2>
ΜΕ ΑΠΟΛΟΓΙΕΣ κατηγορουμένων συνεχίζονται οι ανακρίσεις για την υπόθεση της
χρηματιστηριακής εταιρείας ΔΕΛΤΑ, για την οποία κρατούνται ήδη στις φυλακές
του Κορυδαλλού ο πρόεδρός της Δημήτρης Αργυριάδης και ο επιχειρηματίας
Παναγιώτης Τρύφωνας, που αντιμετωπίζουν την κατηγορία της απάτης σε βαθμό
κακουργήματος. Χθες απολογήθηκαν ενώπιον του 2ου ειδικού ανακριτή κ. Κων.
Γκανιάτσου δύο πρώην συνεργάτες του Π. Τρύφωνα, που φέρονται να έχουν σχέση με
εικονικές χρηματιστηριακές συναλλαγές. Πρόκειται για τον Βασίλη Κωστόπουλο και
και την Πολυξένη Λαιμού, που αρνήθηκαν ότι έχουν σχέση με την ερευνούμενη από
τη Δικαιοσύνη υπόθεση. Μετά το τέλος της απολογίας τους, με σύμφωνη γνώμη
ανακριτή και εισαγγελέα, αφέθησαν ελεύθεροι χωρίς να τους επιβληθεί κανένας
περιοριστικός όρος. Στο μεταξύ, την ερχόμενη εβδομάδα έχει κληθεί σε απολογία
ο Παν. Τρύφωνας, προκειμένου να δώσει εξηγήσεις για το σκέλος της κατηγορίας
που αφορά την χρηματιστηριακή εταιρεία Α. Σαρρής.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N54</CAT>
<ED>
Κωδικός άρθρου: A16068N544</ED>
<ID>
ID:131724

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N54&aa=4</URL></REF>


Article

<CATEGORY>vin08</CATEGORY>

 <H2>Προτίμησαν ΠΑΣΚΕ
</H2>
ΠΡΩΤΗ ΔΥΝΑΜΗ με 51,02% αναδείχθηκε η ΠΑΣΚΕ (ΠΑΣΟΚ) στις εκλογές που έγιναν για
την ανάδειξη νέας διοίκησης στην Ομοσπονδία Ασφαλιστικών Συλλόγων Ελλάδος
(ΟΑΣΕ). Η ΠΑΣΚΕ αύξησε μάλιστα τη δύναμή της κατά 5,82%. Η ΔΑΚΕ (Ν.Δ.) πήρε
30,73% (από 34,5%). 
<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N54</CAT>
<ED>
Κωδικός άρθρου: A16068N545</ED>
<ID>
ID:131740

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N54&aa=5</URL></REF>


Article

<CATEGORY>vin08</CATEGORY>

 <H2>Λ. Παπαδήμος: Θα υποχωρήσουν βαθμιαία και σταδιακά τα επιτόκια
</H2>
Λουκάς Παπαδήμος: Η θητεία του ανανεώθηκε για έξη χρόνια ­ θα είναι διοικητής
της τραπέζης της Ελλάδος εως και τον Φεβρουάριο του 2004

ΠΕΡΙΘΩΡΙΑ ΓΙΑ μείωση των επιτοκίων μέσα στους επόμενους μήνες άφησε ο
διοικητής της Τραπέζης Ελλάδος κ. Λουκάς Παπαδήμος. Αναγνώρισε ότι σήμερα
κυμαίνονται σε υψηλά επίπεδα, ωστόσο, διαβεβαίωσε πως θα υποχωρήσουν «βαθμιαία
και σταδιακά», εφόσον όμως συνεχισθεί η αυτή οικονομική πολιτική.

Η θητεία του κ. Παπαδήμου (για έξι χρόνια σύμφωνα με την ισχύουσα νομοθεσία)
ανανεώθηκε χθες από την αρμόδια Διακομματική Επιτροπή Ακροάσεων της Βουλής με
εννέα θετικές ψήφους (ΠΑΣΟΚ και ΣΥΝ), μία κατά (ΔΗΚΚΙ) και μία λευκή (ΚΚΕ).

Η ακρόαση και η έγκριση από τα μέλη της Επιτροπής έγινε όμως χωρίς την
παρουσία των βουλευτών της Νέας Δημοκρατίας. Σύμφωνα με στελέχη της
Κοινοβουλευτικής Ομάδας της αξιωματικής αντιπολίτευσης, η στάση αυτή δεν
υποδηλώνει αντίθεση στην επιλογή του κ. Λ. Παπαδήμου, με τον διορισμό του
οποίου ­ διευκρίνιζαν ­ «δεν έχουμε κανένα πρόβλημα». Το σημείο της διαφωνίας
της Ν.Δ., όπως σημειώνεται σε σχετική ανακοίνωση του υπεύθυνου του Τομέα
Οικονομικών Υποθέσεων της Ν.Δ. κ. Γ. Αλογοσκούφη, εντοπίζεται μόνο στον τρόπο
με τον οποίο διορίζονται τα μέλη της Διοίκησης και του Συμβουλίου Νομισματικής
Πολιτικής καθώς και οι υποδιοικητές των τραπεζών.

Ο κ. Λ. Παπαδήμος, απαντώντας στις ερωτήσεις των βουλευτών, εμφανίστηκε
αισιόδοξος για την πορεία της ελληνικής οικονομίας τα επόμενα τρία χρόνια
μέχρι τη νομισματική ενοποίηση με την Ευρωπαϊκή Ένωση. Τόνισε ότι οι
προοπτικές της οικονομίας είναι καλές εν όψει της νομισματικής ένωσης με την
Ευρώπη, ενώ στάθηκε ιδιαίτερα στα προγράμματα εκσυγχρονισμού των ελληνικών
τραπεζών προκειμένου να γίνουν ανταγωνιστικές των ευρωπαϊκών.

Ο διοικητής της Τραπέζης Ελλάδος αναφέρθηκε χαρακτηριστικά και στην εξυγίανση
της Αγροτικής Τράπεζας: «Υπήρχαν προβλήματα κατά το παρελθόν. Σταδιακά όμως,
έως το 1999, αυτά θα έχουν ξεπεραστεί, ώστε και η ΑΤΕ να είναι σε θέση να
λειτουργήσει ως σύγχρονη τράπεζα», τόνισε.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N55</CAT>
<ED>
Κωδικός άρθρου: A16068N551</ED>
<ID>
ID:131615

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N55&aa=1</URL></REF>


Article

<CATEGORY>vin08</CATEGORY>

 <H2>Κ. Πυλαρινός: Λάθος η θέση της Ν.Δ. για τα πανωτόκια
</H2>
ΤΗΝ ΑΝΤΙΘΕΣΗ του με τη θέση της Ν.Δ. για τα πανωτόκια εξέφρασε ο πρώην
βουλευτής επικρατείας και στενός συνεργάτης του κ. Κ. Μητσοτάκη, κ. Κ. Πυλαρινός.

«Παρά τις καλές τους προθέσεις, κακή υπηρεσία προσφέρουν στα θύματα των
τραπεζών οι συντάκτες της τροπολογίας για τα πανωτόκια και ακόμη χειρότερη στη
Ν.Δ. Τώρα είναι φανερό γιατί όλες αυτές τις ημέρες οι τράπεζες πανηγύριζαν»,
τονίζει ο κ. Κ. Πυλαρινός και προσθέτει: 
«Με την τροπολογία που κατατέθηκε στη Βουλή η Ν.Δ. δείχνει ­ χωρίς να είναι
αληθές ­ ότι στο σκανδαλώδες θέμα του ανατοκισμού, αλλά και σε εκείνο των
τόκων υπερημερίας, ταυτίστηκε με την πολιτική του ΠΑΣΟΚ. 
Θεωρώ ότι αυτή είναι η ώρα του κ. Καραμανλή να επέμβει σε μια πράγματι
λανθασμένη τροπολογία». Από τη θέση της Ν.Δ. είχε πάρει αποστάσεις και η κ.
Ντ. Μπακογιάννη στην προχθεσινή σύσκεψη των τομεαρχών.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N55</CAT>
<ED>
Κωδικός άρθρου: A16068N552</ED>
<ID>
ID:131663

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N55&aa=2</URL></REF>


Article

<CATEGORY>vin08</CATEGORY>

 <H2>Διευκρινίσεις για το σκάνδαλο της Λαυρεωτικής
</H2>
Ο κ. Κ. ΚΟΥΒΑΡΑΣ, με επιστολή του, διευκρίνισε χθες ότι δεν έδωσε ποτέ εντολή
για την αγορά 660.000 μετοχών της Λαυρεωτικής και ότι δεν υπήρξε μεγαλομέτοχος
της εταιρείας αυτής. Η διευκρίνιση δόθηκε με αφορμή το ρεπορτάζ για τα
σκάνδαλα που αφορούσαν τη μετοχή της Λαυρεωτικής. Ανάλογη διευκρίνιση έκανε
και ο κ. Ν. Γεραρχάκης, ο οποίος με δική του επιστολή δήλωσε ότι ουδέποτε
υπήρξε μεγαλομέτοχος της ίδιας εταιρείας και ουδέποτε πούλησε τις 14.500
μετοχές που είχε, με αποτέλεσμα να χάσει κι εκείνος τα χρήματά του, όπως και
πολλοί άλλοι επενδυτές.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N55</CAT>
<ED>
Κωδικός άρθρου: A16068N553</ED>
<ID>
ID:131700

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N55&aa=3</URL></REF>


Article

<CATEGORY>vin08</CATEGORY>

 <H2>Μικρή πτώση
</H2>
Με μικρή πτώση έκλεισαν οι τιμές των μετοχών, κατά τη χθεσινή συνεδρίαση του
Χρηματιστηρίου Αξιών Αθηνών (ΧΑΑ). Ο Γενικός Δείκτης σημείωσε μέγιστη τιμή τις
1.497,56 μονάδες και ελάχιστη τις 1.476,61 μονάδες για να κλείσει τελικά στις
1.479,66 μονάδες, καταγράφοντας απώλειες 3,07 μονάδων ή ποσοστό της τάξεως
0,21%. Ο Δείκτης FTSE/20 που απαρτίζεται από μετοχές Τραπεζών και μετοχές
υψηλής κεφαλαιοποίησης υποχώρησε κατά 3,30 μονάδες ή ποσοστό της τάξεως 0,40%.
Η εικόνα στους επιμέρους Κλαδικούς Δείκτες ήταν μεικτή, με τη μεγαλύτερη
υποχώρηση να σημειώνουν οι Τράπεζες και οι Διάφορες, κατά 0,50% και 0,38%
αντίστοιχα. Αντίθετα, τη μεγαλύτερη άνοδο σημείωσαν ο κλάδος των Συμμετοχών
και των Κατασκευών που αποκόμισαν κέρδη 0,81% και 0,71% αντίστοιχα. Η
Παράλληλη Αγορά σημείωσε άνοδο κατά 0,87%. Από τις 229 μετοχές που
πραγματοποίησαν συναλλαγές, 126 σημείωσαν άνοδο, 74 πτώση και 29 παρέμειναν
σταθερές, ενώ 53 έκλεισαν με αγοραστές και 131 με πωλητές. Η αξία των
συναλλαγών αυξήθηκε και ανήλθε στα 14,2 δισ. δρχ (5.596.750 τεμάχια).
Αναλυτικά τα 4.824.181 τεμάχια συνολικής αξίας 12,6 δισ. δρχ. αφορούσαν την
Κύρια Αγορά, ενώ τα 772.569 τεμάχια συνολικής αξίας 1.624 εκατ. δρχ. την
Παράλληλη Αγορά. Τη μεγαλύτερη αξία συναλλαγών σημείωσαν οι μετοχές των
Μεταλλουργικών Επιχειρήσεων (2.855 εκατ. δρχ. - 878.553 τεμάχια) και των
Τραπεζών (1.938 εκατ. δρχ. - 209.956 τεμάχια).

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N56</CAT>
<ED>
Κωδικός άρθρου: A16068N561</ED>
<ID>
ID:131616

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N56&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΥΔΡΟΧΟΟΣ

(20 Ιανουαρίου - 18 Φεβρουαρίου). Και σήμερα η έμφαση είναι στην καριέρα και
στη δημόσια εικόνα σας, που δέχονται ευνοϊκές επιρροές. Εύνοια, επίσης, για
κρυφούς έρωτες και για οικονομικές πρωτοβουλίες.

ΙΧΘΥΕΣ

(19 Φεβρουαρίου - 20 Μαρτίου). Ευνοϊκές επιρροές δέχονται τα ταξίδια, οι
σπουδές, οι καλλιτεχνικές και πνευματικές προσπάθειες, τα μίντια και οι
εκδόσεις, οι φιλικές και οι πολιτικές σας σχέσεις, οι ερωτικές φιλίες.

ΚΡΙΟΣ

(21 Μαρτίου - 19 Απριλίου). Ευνοϊκές επιρροές δέχονται η ερωτική σας ζωή και
οικονομικής φύσεως υποθέσεις ­ τα οικονομικά του συντρόφου σας, δάνεια,
φορολογικά, κληρονομικά κ.λπ. Παρασκηνιακές ενέργειες αποδίδουν.

ΤΑΥΡΟΣ

(20 Απριλίου - 20 Μαΐου). Ευνοϊκές επιρροές δέχονται ο γάμος σας, φιλικές
σχέσεις, συνεργασίες, σχέσεις με ομοϊδεάτες και με συγγενείς εξ αγχιστείας, η
τέχνη, η πολιτική, τα μίντια, τα ταξίδια, οι νομικοί αγώνες, οι σπουδές.

ΔΙΔΥΜΟΙ

(21 Μαΐου - 21 Ιουνίου). Ευνοϊκές επιρροές δέχονται η καριέρα και η δημόσια
εικόνα σας, η υγεία σας, η ερωτική σας ζωή, οικονομικής φύσεως υποθέσεις ­
όπως φορολογικά, κληρονομικά, δάνεια, πριμ κ.λπ.

ΚΑΡΚΙΝΟΣ

(22 Ιουνίου - 22 Ιουλίου). Ευνοϊκές επιρροές δέχονται οι αισθηματικές σχέσεις,
τα παιδιά σας, οι καλλιτεχνικές και δημιουργικές προσπάθειες, ο αθλητισμός, οι
νομικοί αγώνες, τα ταξίδια, οι σπουδές, τα μίντια, οι εκδόσεις.

ΛΕΩΝ

(23 Ιουλίου - 22 Αυγούστου). Ευνοϊκές επιρροές δέχονται το σπίτι, η
οικογένεια, περιουσιακά και ακίνητα, η εργασία σας και οι εργασιακές σας
σχέσεις, η ερωτική σας ζωή, οι καλλιτεχνικές προσπάθειες, οι «έρωτες του γραφείου».

ΠΑΡΘΕΝΟΣ

(23 Αυγούστου - 23 Σεπτεμβρίου). Η ημέρα προσφέρεται για σύντομα ταξίδια,
πνευματικές και καλλιτεχνικές προσπάθειες, μίντια, νομικούς αγώνες. Εύνοια για
τον έρωτα, τα παιδιά σας, τις σχέσεις και τις συνεργασίες σας.

ΖΥΓΟΣ

(24 Σεπτεμβρίου - 23 Οκτωβρίου). Η ημέρα προσφέρεται για την τακτοποίηση
οικονομικών και εργασιακών υποθέσεων και για αγορές που αφορούν το σπίτι και
την οικογένεια. Θα είστε και δραστήριοι, και τρυφεροί.

ΣΚΟΡΠΙΟΣ

(24 Οκτωβρίου - 22 Νοεμβρίου). Πολύ καλές επιρροές δέχονται η ερωτική σας ζωή,
τα παιδιά σας, ο τομέας της τέχνης και των μίντια, τυχόν μετακινήσεις και
εκδρομές, οι σχέσεις με αδέλφια και γείτονες.

ΤΟΞΟΤΗΣ

(23 Νοεμβρίου - 21 Δεκεμβρίου). Η ημέρα προσφέρεται για την τακτοποίηση
οικονομικών υποθέσεων και υποθέσεων που αφορούν το σπίτι και την οικογένεια.
Μπορεί να πάρετε ένα δώρο ή μια έκτακτη αμοιβή.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Ευνοϊκές επιρροές δέχονται οι φιλικές και οι
πολιτικές σας σχέσεις, οι ερωτικές φιλίες, ο τομέας της τέχνης και των μίντια,
πνευματικές δραστηριότητες, σπουδές, συναλλαγές κάθε είδους.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: N58</CAT>
<ED>
Κωδικός άρθρου: A16068N581</ED>
<ID>
ID:131598

</ID><URL>http://ta-nea.dolnet.gr/neaweb/neafile.print_unique?e=A&f=16068&m=N58&aa=1</URL></REF>


Article

<CATEGORY>vin10</CATEGORY>

 <H5>ΑΕΚ ΚΑΙ ΝΤΟΥΜΙΤΡΙΟΥ ΞΑΝΑ ΣΤΟ ΤΡΑΠΕΖΙ ΥΣΤΕΡΑ ΑΠΟ ΙΩΝΙΚΟ ΚΑΙ ΠΑΟ
</H5><H2>Αναμονή για 180'
</H2>
ΚΑΘΟΡΙΣΤΙΚΑ θα είναι τα επόμενα ματς της ΑΕΚ με Ιωνικό και Παναθηναϊκό για το
μέλλον του Ντουμίτρου Ντουμιτρίου στην ΑΕΚ. Υποστηρίζεται ότι «θέμα προπονητή
δεν υπάρχει», ωστόσο, έως τις αρχές Μαρτίου θα έχει γίνει το τελικό τσεκάρισμα
από τις δύο πλευρές.

σελίδα 2

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16068O001</ED>
<ID>
ID:131617

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Φροντιστήριο για τα φάουλ Φραντζέσκου </H2>
σελίδες 6-7

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16068O002</ED>
<ID>
ID:131664

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O00&aa=2</URL></REF>


Article

<CATEGORY>vin10</CATEGORY>

 <H2></H2><H2>Δυνατό τεστ με τη Ρωσία </H2>
σελίδα 3

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16068O003</ED>
<ID>
ID:131701

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Αντίδραση από το... μέλλον για τηλεοπτικά δικαιώματα </H2>
σελίδα 5

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16068O004</ED>
<ID>
ID:131725

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Χειροκροτήματα για Οικονόμου-πρόκριση </H2>
σελίδα 9

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16068O005</ED>
<ID>
ID:131741

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O00&aa=5</URL></REF>


Article

<CATEGORY>vin10</CATEGORY>

 <H2></H2><H2>Τιμόνι για τη ζωή </H2>
σελίδα 7

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16068O006</ED>
<ID>
ID:131750

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O00&aa=6</URL></REF>


Article

<CATEGORY>vin10</CATEGORY>

 <H2></H2><H2>Με νίκη συνεχίζει </H2>
σελίδα 8

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O00</CAT>
<ED>
Κωδικός άρθρου: A16068O007</ED>
<ID>
ID:131756

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O00&aa=7</URL></REF>


Article

<CATEGORY>vin10</CATEGORY>

 <H5>ΚΡΙΤΗΡΙΟ ΤΩΝ ΠΡΑΣΙΝΩΝ ΤΟ ΜΑΤΣ ΜΕ ΤΟΝ ΑΡΗ
</H5><H2>Δίνουν εξετάσεις οι οπαδοί
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Αντώνης Νικοπολίδης. Παίζει εναντίον του Αθηναϊκού στον Βύρωνα

ΤΕΛΕΙΩΝΕΙ η καραντίνα για τους φίλους του ΠΑΟ! Υπό τον όρο να επιδείξουν
κόσμια συμπεριφορά και στον αγώνα Κυπέλλου με τον Άρη, ώστε να επιτρέψει η
διοίκηση του Ολυμπιακού Σταδίου ν' ανοίξουν όλες οι θύρες του γηπέδου, για το
μεγάλο ντέρμπι με την ΑΕΚ, την 1η Μαρτίου.

Όπως είναι γνωστό, εδώ και περίπου έναν μήνα, οι οπαδοί του ΠΑΟ υποχρεώνονται
να καθήσουν στις θέσεις τού επάνω διαζώματος, εξαιτίας των επεισοδίων που
προκάλεσαν οι φανατικοί στους αγώνες με Ολυμπιακό, Προοδευτική και Άγιαξ.
Επειδή όμως στα τελευταία παιχνίδια η συμπεριφορά των φίλων του Παναθηναϊκού
ήταν υποδειγματική, η διοίκηση των «πρασίνων» κάνει προσπάθειες να
επαναλειτουργήσουν και οι θύρες του κάτω διαζώματος.

Χθες, λοιπόν, στο ΟΑΚΑ έγινε σύσκεψη μεταξύ του Ευάγγελου Σαβράμη και του
Μάνου Μαυροκουκουλάκη με θέμα το επερχόμενο ντέρμπι. Το συμπέρασμα από τη
σύσκεψη ήταν ότι αν ο κόσμος του ΠΑΟ επιδείξει και στο ματς με τον Άρη κόσμια
συμπεριφορά, τότε η διοίκηση του ΟΑΚΑ θα ανοίξει όλες τις θύρες του Σταδίου.

Με αφορμή αυτό το γεγονός, η ΠΑΕ ΠΑΟ επισημαίνει: «Οι φίλαθλοι του
Παναθηναϊκού θα πρέπει να γνωρίζουν ότι θα ήταν ολέθριο λάθος η δημιουργία
οποιουδήποτε προβλήματος σε μια περίοδο κατά την οποία το πρωτάθλημα και το
Κύπελλο βρίσκονται στην τελική τους ευθεία».

Στο μεταξύ, ο Βασίλης Δανιήλ έδωσε χθες συνέντευξη Τύπου στην Παιανία και
μεταξύ άλλων τόνισε: «Ο κόσμος του Παναθηναϊκού πρέπει να δώσει βροντερό παρών
σε αυτήν την κρίσιμη φάση των αγώνων. Να δώσει τη δική του ευγενική μάχη και
να συμπαρασταθεί στους παίκτες... Ο Παναθηναϊκός πήγε καλά μέχρι τώρα. Η ΑΕΚ;
Αν νικήσουμε τον Αθηναϊκό στον Βύρωνα και τον Άρη στο Κύπελλο, τότε θα
μιλήσουμε για το ματς με την ΑΕΚ. Δεν πιστεύω ότι η ΑΕΚ έχασε το τρένο του
Τσάμπιονς Λιγκ. Δεν το πίστεψα ποτέ. Πρέπει να μας διέπει πειθαρχία και
σοβαρότητα. Δεν πανηγυρίζουμε για την πρώτη θέση, αλλά συνεχίζουμε».

Ο Δανιήλ χαρακτήρισε τον Παναθηναϊκό «ομάδα ειδικών αποστολών» και
«προετοιμασμένο για όλα»:

«Ανέκαθεν την ομάδα διέκρινε σεβασμός και ήθος. Και επειδή είμαστε κόσμιοι,
απαιτούμε σεβασμό από όλους. Οι παίκτες μου ξέρουν πώς να συμπεριφερθούν.
Είδατε πώς αποχώρησε ο Μιλόγιεβιτς όταν αποβλήθηκε και πώς έφυγαν άλλοι
παίκτες σε ανάλογες περιπτώσεις. Η τηλεόραση δείχνει τα πάντα».

*** Ο Αντώνης Νικοπολίδης γυμνάστηκε κανονικά χθες και όλα δείχνουν ότι
θα παίξει το Σάββατο εναντίον του Αθηναϊκού, στον Βύρωνα.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O01</CAT>
<ED>
Κωδικός άρθρου: A16068O011</ED>
<ID>
ID:131618

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O01&aa=1</URL></REF>


Article

<CATEGORY>vin10</CATEGORY>

 <H5>ΚΑΘΟΡΙΣΤΙΚΕΣ ΑΠΟΦΑΣΕΙΣ ΓΙΑ ΝΤΟΥΜΙΤΡΙΟΥ ΜΕΤΑ ΤΟΥΣ ΑΓΩΝΕΣ ΜΕ ΙΩΝΙΚΟ ΚΑΙ ΠΑΝΑΘΗΝΑΪΚΟ
</H5><H2>Περιμένουν...
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Νικολαΐδης - Ντουμιτρίου. Στην ΑΕΚ διαβεβαιώνουν ότι θέμα προπονητή δεν
υφίσταται και περιμένουν τον επόμενο μήνα για τα σπουδαία...

ΣΤΙΣ ΑΡΧΕΣ του επόμενου μήνα θα κριθεί εκτός απροόπτου η παραμονή ή όχι του
Ντουμίτρου Ντουμιτρίου στον πάγκο της ΑΕΚ. Και αυτό που βγαίνει από τις
συνεχείς συναντήσεις και διαβουλεύσεις όλων των πλευρών είναι ότι «ο ένας
αφήνει την πρωτοβουλία στον άλλο»!

Το προχθεσινό δείπνο Νικολάου-Ντουμιτρίου δεν έβγαλε τη μεγάλη είδηση. Ο
Ρουμάνος αναφέρθηκε στην πρόταση ή βολιδοσκόπηση που του έγινε από την
ομοσπονδία της πατρίδας του ­ εντός των προσεχών ημερών θα δώσει στην ΑΕΚ
επίσημα στοιχεία ­ αλλά η γενική εκτίμηση είναι πως επιθυμεί να κερδίσει
χρόνο. Ναι μεν στο περιβάλλον του και επίσης σε ανθρώπους της ΑΕΚ
διατυμπανίζει «θα ήθελα να δουλέψω στην Εθνική», ποιός όμως βεβαιώνει ότι δεν
επιθυμεί παραμονή στην ΑΕΚ; Τα πρώτα συμπεράσματα που βγαίνουν είναι τα εξής:

*** Τόσο ο Νικολάου όσο και ο Ντουμιτρίου αποφεύγουν να ανοίξουν όλα τα
χαρτιά τους. Η διοίκηση σαφώς είπε «σε θέλουμε», «δεν σχετίζουμε το θέμα με τα
επόμενα ματς», προσθέτει όμως, «θα τα πούμε όταν έρθει η ώρα»!

*** Κρίσιμες είναι οι προσεχείς αναμετρήσεις, με τον Ιωνικό και τον
Παναθηναϊκό. Τότε, λοιπόν, ετοιμάζεται να δώσει οριστικές απαντήσεις (αρχές
Μαρτίου) ο Ντουμιτρίου. Αυτή φαίνεται να είναι η (νέα) παράταση που πήρε το
θέμα, με τους διοικούντες να κάνουν το τελικό τσεκάρισμα και τον προπονητή να
ποντάρει σε δύο επιτυχίες.

*** Η ΑΕΚ στην πλέον κρίσιμη καμπή του πρωταθλήματος μάλλον αναίτια
οδηγήθηκε και μπήκε (Φλεβάρη μήνα έχουμε...) στη δίνη της προπονητολογίας. Το
«μένει ή φεύγει», ή το «τι συμβαίνει με τον τεχνικό», ασφαλώς επηρεάζει τους πάντες.

*** Πολλά θα κριθούν στους όρους. Η ΑΕΚ σαφώς προτίθεται να δώσει
παραπάνω από τα περίπου 54 εκατ. που δίνει στον Ρουμάνο, ωστόσο η όποια
αναπροσαρμογή θα αφορά οικονομικά δεδομένα. Και δύσκολα θα ακουστεί το «ναι»
σε άλλου είδους απαιτήσεις.

*** Στους οπαδούς υπάρχει ρεύμα υπέρ του Ντουμιτρίου. Φάνηκε ξεκάθαρα
κατά τη χθεσινή συνάντηση Νικολάου-Λεωτσινίδη με εκπροσώπους, όταν οι
τελευταίοι έδειξαν ενδιαφέρον για την υπόθεση. Ο κ. Νικολάου ξεκαθάρισε ότι η
ΑΕΚ επιθυμεί την ανανέωση.

Ακολούθως, έγινε το Διοικητικό Συμβούλιο της ΠΑΕ ΑΕΚ. Και εκεί ο Λάκης
Νικολάου ενημέρωσε τα υπόλοιπα μέλη για τα νέα δεδομένα. Τονίζεται, ότι το
θέμα προπονητή απασχόλησε ελάχιστα τους συμβούλους.

Τι κυριάρχησε στην κουβέντα; Τα τηλεοπτικά δικαιώματα! Δεν ήταν μόνο ο πολύ...
έμπειρος σε αυτά Γ. Λεωτσινίδης, αλλά και ο Πιερ Χάντερ (στέλεχος της ENIC, θα
παρακολουθεί στο εξής τις συνεδριάσεις).

Η επιστολή Κόκκαλη για τα τηλεοπτικά αφορά και την ΑΕΚ, όπως και το pay per
view. Ο Χάντερ ζήτησε πλήρη στοιχεία και ενημέρωση, προβλέπεται να γίνει
σύγκριση με τι ισχύσει σε Ιταλία και Γαλλία και θα κατατεθούν προτάσεις.

Τέλος, να σημειωθεί κάτι ευχάριστο: έφτασε νέο έμβασμα από το Λονδίνο ύψους
320 εκατ. για υποχρεώσεις έως το τέλος Μαρτίου.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16068O021</ED>
<ID>
ID:131621

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O02&aa=1</URL></REF>


Article

<CATEGORY>vin10</CATEGORY>

 <H2>Τρία ντέρμπι στην Γ' Εθνική
</H2>
ΤΡΙΑ ντέρμπι περιλαμβάνει η σημερινή 14η αγωνιστική του πρωταθλήματος της Γ'
εθνικής. Στο νότιο όμιλο, ο Ιάλυσος υποδέχεται τον πρωτοπόρο Άγιο Νικόλαο και
το Μαρκό αντιμετωπίζει εντός έδρας τον Παναιγιάλειο, ενώ στο βόρειο όμιλο ο
Ολυμπιακός Βόλου φιλοξενεί τη Νάουσα.

Το πρόγραμμα: νότιος όμιλος (15.00): Κερατσίνι-Πάμισος, Ναυπακτιακός-Κόρινθος,
ΕΑΡ-Αιγάλεω, Μαρκό-Παναιγιάλειος, Πύργος-Εργοτέλης (14.30), Ιάλυσος-Αγ.
Νικόλαος (14.00), Αιολικός-Κέρκυρα (13.45). Ρεπό έχει η Αγία Ελεούσα..

Βόρειος όμιλος (15.00): Κοζάνη-Ποσειδώνας Ν.Μ., Αν. Άρτας-Απόλλων Λαρ.,
Ολυμπιακός Β.-Νάουσα, Ορέστης Ορ.-Ορφέας Αλεξ/πολης, Τύρναβος-Γιάννινα,
Πρέβεζα-Αγρ. Αστέρας, Πιερικός-Αετός Σκύδρας. Οι Αμπελόκηποι έχουν ρεπό.

*** Ο εξ αναβολής αγώνας Καστοριάς-Εθνικού Αστέρα θα διεξαχθεί σήμερα
(15.00), για το πρωτάθλημα της Β' εθνικής.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16068O022</ED>
<ID>
ID:131667

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O02&aa=2</URL></REF>


Article

<CATEGORY>vin10</CATEGORY>

 <H5>ΙΩΝΙΚΟΣ
</H5><H2>Οπισθοχωρεί ο Φρούσος...
</H2><H2></H2>
ΤΟΝ Νίκο Φρούσο προορίζει για δεύτερο στόπερ ο Γιάτσεκ Γκμοχ στο ματς με την ΑΕΚ.

Ο τεχνικός του Ιωνικού δεν έχει αποφασίσει ακόμη αν θα αγωνιστεί με δύο
στόπερ ή έναν. Στην πρώτη περίπτωση, λόγω της τιμωρίας των Φίλη, Οφρυδόπουλου,
από κάρτες, θα γυρίσει τον Φρούσο σε ρόλο κεντρικού αμυντικού.

Ο ταλαντούχος παίκτης έχει αγωνιστεί σε πολλές θέσεις και έχει ανταποκριθεί σε
όλες. Ο προπονητής του τον σκέφτεται σαν πολύ καλή λύση, αλλά ακόμα κρατά τα
χαρτιά του κλειστά.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16068O023</ED>
<ID>
ID:131704

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O02&aa=3</URL></REF>


Article

<CATEGORY>vin10</CATEGORY>

 <H2>ΓΕΩΡΓΑΜΛΗΣ
</H2><H2>Χρειαζόμαστε βοήθεια
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

ΤΗ συμπαράσταση των οπαδών του Εθνικού, στον δύσκολο αγώνα με τον Πανηλειακό,
ζήτησε χθες ο Λύσανδρος Γεωργαμλής: «Εφέτος οι οπαδοί μάς έχουν βοηθήσει πολύ,
όπως άλλωστε συμβαίνει τα τελευταία χρόνια», είπε ο αρχηγός της ομάδας του
Πειραιά. Και συνέχισε: «Τους ευχαριστούμε, αλλά τους θέλουμε κοντά μας, στα
υπόλοιπα δύσκολα παιχνίδια έως το τέλος του πρωταθλήματος. Γνωρίζω ότι κάποιοι
έχουν απογοητευθεί. Όλοι, όμως, πρέπει να αναγνωρίσουν ότι προσπαθούμε για το
καλύτερο, δίνουμε τις μάχες μας, δεν πτοούμεθα από το όνομα του εκάστοτε
αντιπάλου και προσπαθούμε σε κάθε αγώνα». Ο παίκτης του Εθνικού κατέληξε:
«Έχουμε τη δυνατότητα να σωθούμε, αλλά είναι ανάγκη να έρθει ο κόσμος στο
γήπεδο να μας βοηθήσει. Χωρίς τη συμπαράστασή του, δεν μπορούμε να κάνουμε
τίποτα. Την Κυριακή το Καραϊσκάκη πρέπει να είναι δυνατή έδρα».

Από τη χθεσινή προπόνηση απουσίασε ο Γελαδάρης για προληπτικούς λόγους, αφού
έχει κτύπημα στο πόδι, ενώ ο Μιχάλης Καψής γυμνάστηκε και πάλι μόνος του.
Αύριο ο παίκτης θα δοκιμάσει να γυμναστεί με την ομάδα, αλλά κανείς δεν
γνωρίζει σε ποιο σημείο βρίσκεται από πλευράς φυσικής κατάστασης. Ο Κουρκούνας
έβγαλε όλο το πρόγραμμα της προπόνησης και θα είναι στη διάθεση του Τόζα
Βεσελίνοβιτς, για τον αγώνα της Κυριακής.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16068O024</ED>
<ID>
ID:131728

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O02&aa=4</URL></REF>


Article

<CATEGORY>vin10</CATEGORY>

 <H2>Ζήτησε συγγνώμη ο διαιτητής
</H2>
ΕΚ παραδρομής δεν ανέγραψε στο φύλλο αγώνα της συνάντησης ΠΑΟ - Εθνικού την
κίτρινη κάρτα στον Μίκλαντ και χθες, με συμπληρωματική έκθεση, φρόντισε να
διορθώσει το λάθος του. Ο λόγος για τον Χανιώτη διαιτητή Γ. Τσαγκαράκη, ο
οποίος ζήτησε συγγνώμη για την παράλειψή του αυτή. Πάντως, το λάθος του
διαιτητή είχε δημιουργήσει προβλήματα στον ΠΑΟ, αφού ήθελε την έκτη κάρτα του
Νορβηγού, προκειμένου να εκτίσει την ποινή των δύο αγωνιστικών μη αγωνιζόμενος
κατά του Αθηναϊκού (την Κυριακή) και του Άρη (Κύπελλο). Διαφορετικά, θα υπήρχε
ο κίνδυνος της μη συμμετοχής του Μίκλαντ στο ντέρμπι με την ΑΕΚ (1η Μαρτίου).

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16068O025</ED>
<ID>
ID:131743

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O02&aa=5</URL></REF>


Article

<CATEGORY>vin10</CATEGORY>

 <H5>ΣΤΗΝ TV
</H5><H2>Από Ναγκάνο, Θεσσαλονίκη
</H2>
ΣΠΟΡ για όλα τα γούστα έχει το αθλητικό μενού τού σημερινού τηλεοπτικού
προγράμματος. Αναλυτικά οι αθλητικές μεταδόσεις: 17.45 (ΕΤ1): Χειμερινοί
Ολυμπιακοί Αγώνες, 18.15 (Star): ΠΑΟΚ - Ρεάλ Μαδρ. (μπάσκετ, Ευρωλίγκα), 20.00
(ΕΤ1): Ελλάδα - Ρωσία (ποδόσφαιρο, φιλικός αγώνας), 20.00 (Supersport):
Βουλιαγμένη - Ολυμπιακός (πόλο, Α1), 21.30 (ΕΤ3): Ρόμα - Άρης (μπάσκετ,
Κόρατς), 21.45 (Supersport): Τσέλσι - Άρσεναλ (αγγλικό ποδόσφαιρο), 23.45
(Supersport): Μίντλεσμπρο - Λίβερπουλ (μαγν., αγγλικό ποδόσφαιρο), 23.50
(ΕΤ1): Χειμερινοί Ολυμπιακοί Αγώνες.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16068O026</ED>
<ID>
ID:131752

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O02&aa=6</URL></REF>


Article

<CATEGORY>vin10</CATEGORY>

 <H5>ΔΙΑΙΤΗΤΕΣ
</H5><H2>Ο Φασόλης στο ΟΑΚΑ
</H2>
Ο ΓΙΩΡΓΟΣ ΔΟΥΡΟΣ, από την Κόρινθο, κληρώθηκε να διευθύνει το παιχνίδι Ιωνικός
- ΑΕΚ που θα γίνει τη Δευτέρα, ενώ στον αγώνα Ολυμπιακού - ΠΑΟΚ διαιτητής θα
είναι ο Αθηναίος Γιώργος Φασόλης. Στα υπόλοιπα παιχνίδια της 23ης αγωνιστικής
του επαγγελματικού πρωταθλήματος κληρώθηκαν οι: Αθηναϊκός - Παναθηναϊκός
(Σάββατο): Μπίκας, Καλαμάτα - Προοδευτική: Βασσάρας, Ηρακλής - ΟΦΗ:
Κωνσταντινίδης, Βέροια - Πανιώνιος: Σωτηρόπουλος, Παναχαϊκή - Απόλλων:
Παπουτσέλης, Εθνικός - Πανηλειακός: Βοργιάς και Καβάλα - SKODA Ξάνθη: Αγγελάκης...

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O02</CAT>
<ED>
Κωδικός άρθρου: A16068O027</ED>
<ID>
ID:131757

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O02&aa=7</URL></REF>


Article

<CATEGORY>vin10</CATEGORY>

 <H5>Η ΕΘΝΙΚΗ ΔΟΚΙΜΑΖΕΙ ΤΙΣ ΔΥΝΑΜΕΙΣ ΤΗΣ ΜΕ ΤΟΥΣ ΡΩΣΟΥΣ
</H5><H2>Επιστροφή στη δράση
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

Με αντίπαλο τη Ρωσία αρχίζει σήμερα η Εθνική τις δοκιμές της. Στιγμιότυπο από
τη χθεσινή προπόνηση

ΑΠΟ ΣΗΜΕΡΑ αρχίζουν οι δοκιμές της εθνικής ομάδας ποδοσφαίρου των ανδρών, για
την προκριματική φάση του ευρωπαϊκού πρωταθλήματος. Μετά την... ανάπαυση
τεσσάρων μηνών, συγκεκριμένα από τον Οκτώβριο που αντιμετώπισε τη Δανία, το
εθνικό μας συγκρότημα μπαίνει πάλι στη δράση. Αντίπαλος της Εθνικής, απόψε στο
Στάδιο «Σπύρος Λούης», η Ρωσία. Δυνατή αντίπαλος, δυνατό παιχνίδι, καλή
ευκαιρία να δούμε πού βρισκόμαστε, όπως είπε και ο Κώστας Πολυχρονίου, που
εκτελεί εθελοντική εργασία.

Όλοι οι διεθνείς είναι στη διάθεση του Έλληνα προπονητή, εκτός από τον
τραυματία Ντέμη Νικολαΐδη. Οι ξενιτεμένοι μας είναι εδώ (Μαχλάς, Ζαγοράκης,
Μπορμπόκης) και οι υπόλοιποι δεν αντιμετωπίζουν κανένα σοβαρό πρόβλημα. Η
Εθνική ολοκλήρωσε χθες το απόγευμα την προετοιμασία της και ο Κώστας
Πολυχρονίου σκέφτεται να παρατάξει στον αγώνα το ακόλουθο σχήμα: Ατματζίδης,
Αποστολάκης, Κασάπης, Καραταΐδης, Καλλιτζάκης, Νταμπίζας, Κωνσταντινίδης,
Ζαγοράκης, Μαχλάς, Φραντζέσκος, Γ.Χ. Γεωργιάδης.

Χωρίς προβλήματα θα παίξουν και οι Ρώσοι, που προπονήθηκαν χθες το βράδυ στο
κεντρικό γήπεδο του ΟΑΚΑ. Έτσι, εκτός απροόπτου, θα αρχίσουν το παιχνίδι με
τους: Οβτσίνικο ή Τσερτσέσοφ, Χλεστόφ, Κοφτούν, Ονόπκο, Νικιφόροφ,
Καντσεέλσκις, Γιανόφσκι, Αλενίτσεφ, Κεσίνοφ, Κολιβάνοφ και Γιουράν.

­ Το παιχνίδι θα αρχίσει στις 20.00 και θα το διευθύνει ο Ιταλός Πασκουάλε Ροντομόντι.

­ Άδεια εξόδου από την Ελλάδα εξασφαλίστηκε για αύριο στον Βασίλη Μπορμπόκη,
χάρη στις προσπάθειες του γενικού γραμματέα του υπουργείου Δημόσιας Τάξης
Γιάννη Παπαδογιαννάκη.

­ Χθες σε αγώνα προπόνησης οι Ελπίδες νίκησαν τους Νέους με 3-1.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16068O031</ED>
<ID>
ID:131622

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O03&aa=1</URL></REF>


Article

<CATEGORY>vin10</CATEGORY>

 <H2>«Μάχη» στη Βουλή για τα έργα της Ολυμπιάδας
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΣΚΛΗΡΗ ΚΟΝΤΡΑ Βενιζέλου - Μπενάκη σημειώθηκε, χθες το βράδυ, στη Βουλή για τα
έργα των Ολυμπιακών Αγώνων, με αφορμή το σχετικό νομοσχέδιο που άρχισε να
συζητείται στην Ολομέλεια.

Η Ν.Δ. μάλιστα εκμεταλλεύθηκε, κατά κόρον, τη δημοσιοποίηση των τριών
επιστολών των υπουργών κ.κ. Βενιζέλου, Λαλιώτη και Βερελή για τα έργα.

Πάντως, ο υπουργός Πολιτισμού τόνισε ότι είναι λυπηρό η Ν.Δ. να κατεβάζει τόσο
χαμηλά το επίπεδο για «μια εθνική υπόθεση που έχουμε όλοι χρέος να προστατεύσουμε».

Και απευθύνθηκε στην κ. Φάνη Πάλλη-Πετραλιά. Η βουλευτής της Ν.Δ. ήταν η
εισηγήτρια της Ν.Δ. και είχε χρησιμοποιήσει νωρίτερα σκληρές εκφράσεις κατά
της κυβέρνησης, υποστηρίζοντας ότι «το σκάνδαλο του Φλοίσβου μετατρέπεται
πλέον σε σκάνδαλο του Ολυμπιακού Έργου, όπου το Ολυμπιακό Βατικανό θα κάνει
ό,τι θέλει».

«Μια εθνική υπόθεση», τόνισε ο υπουργός Πολιτισμού, «δεν μπορεί να
μετατρέπεται σε τρέχουσα αντιπολιτευτική άσκηση, ούτε μπορεί να γίνεται με
μεμψιμοιρία και μικροψυχία τέτοια πολεμική».

Η κ. Μπενάκη από την πλευρά της ­ όπως και η κ. Πετραλιά ­ υποστήριξε ότι
«όπως φάνηκε και από τις τρεις αντικρουόμενες επιστολές των υπουργών κ.κ. Κ.
Λαλιώτη, Ε. Βενιζέλου και Χρ. Βερελή, οι οποίες ήρθαν στη δημοσιότητα, υπάρχει
θέμα διαφάνειας για τα έργα των Ολυμπιακών Αγώνων». Γι' αυτό, πρόσθεσε, «και ο
υπουργός έχασε την ψυχραιμία του στην ομιλία του και έδειξε νευρικός».

Η συζήτηση έγινε σε υψηλούς τόνους και ο πρόεδρος της Βουλής Απόστολος
Κακλαμάνης απευθύνθηκε και στις δύο πλευρές της αίθουσας ­ του ΠΑΣΟΚ και της
Ν.Δ. ­ προσπαθώντας να επιβάλει την τάξη.

«Σας παρακαλώ κύριοι της Ν.Δ. να μου πείτε», ρώτησε ο κ. Βενιζέλος, σε ποια
άλλη εταιρεία του Δημοσίου υπάρχει τριμελές ελεγκτικό όργανο που θα ελέγχει
ανά πάσα στιγμή τα έργα; Για ύστατη φορά σας το λέω, το είπα και στον αρχηγό
σας κ. Καραμανλή. Πρέπει να προστατεύσουμε αυτή την ιερή εθνική υπόθεση των
Ολυμπιακών Αγώνων».

Ο κ. Βενιζέλος αναφερόμενος στις επιστολές, οι οποίες ήρθαν στη δημοσιότητα,
είπε ότι σε καμία περίπτωση οι υπουργοί της κυβέρνησης δεν έρχονται σε
αντίθεση ο ένας με τον άλλον, και ότι απλώς η αντιπολίτευση προσπαθεί να
εκμεταλλευθεί ανύπαρκτες αντιθέσεις. «Άλλωστε, πρόσθεσε, έχουμε συνυπογράψει
με τον κ. Λαλιώτη το νομοσχέδιο».

Χθες, άσκησαν σκληρή κριτική τα μικρότερα κόμματα. Ο κ. Μπάμπης Αγγουράκης του
ΚΚΕ είπε: «Είναι αξιοσημείωτο ότι η εταιρεία που εποπτεύει δεν ανήκει στο
δημόσιο τομέα, ενώ το οργανωτικό σχήμα είναι βαθύτατα αντιδημοκρατικό».

Ο κ. Π. Κουναλάκης, του ΣΥΝ, τόνισε πως «δεν εξασφαλίζεται η διαφάνεια», και
πως «αποδείχθηκε ότι οι έλεγχοι είναι ανεπαρκείς, αφού παραγκωνίζονται τα
αρμόδια υπουργεία στην πραγματοποίηση των έργων, ενώ ανοίγει ο δρόμος για τη
διασπάθιση του δημοσίου χρήματος».

Και ο βουλευτής του ΔΗΚΚΙ κ. Γιάννης Δημαράς, κατηγορώντας τον υπουργό ότι
«χωρίζει και διχάζει τους βουλευτές», δήλωσε ότι το κόμμα τους θα καταψηφίσει
το νομοσχέδιο «διότι η όλη υπόθεση των Ολυμπιακών Αγώνων, οι επιτροπές που
έγιναν και οι αποφάσεις που ελήφθησαν έγιναν ερήμην των κομμάτων και με
έλλειψη διαφάνειας».

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16068O032</ED>
<ID>
ID:131668

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O03&aa=2</URL></REF>


Article

<CATEGORY>vin10</CATEGORY>

 <H5>ΓΚΕΡΑΡΝΤ
</H5><H2>Υπολογίζει στους νέους
</H2>
ΗΡΑΚΛΕΙΟ

ΜΕ ΕΝΤΑΤΙΚΟΥΣ ρυθμούς συνεχίζει την προετοιμασία του ο ΟΦΗ εν όψει του αγώνα
της Κυριακής με τον Ηρακλή στη Θεσσαλονίκη.

Σίγουρα από το παιχνίδι αυτό θα απουσιάσουν οι τιμωρημένοι Σκέντζος και Αδάμος
καθώς και οι τραυματίες Κουνενάκης, Κιάσσος και Μπετσάι. Αμφίβολη είναι η
συμμετοχή των Δερμιτζάκη, Παπαδόπουλου, Κώτσιου και Παπαγιαννάκη που υποφέρουν
από μικροπροβλήματα τραυματισμών.

Και πάλι λοιπόν ο Γκέραρντ θα υποχρεωθεί να αλλάξει την ομάδα. Σε αυτή τη
δύσκολη αναμέτρηση ένα μεγάλο βάρος της συνάντησης θα σηκώσουν οι
νεοαποκτηθέντες Άνταμτσικ και Παυλόπουλος και ο Ντιάρα που άφησε πολύ καλές
εντυπώσεις στο ματς με την Καβάλα.

Κρίσιμο και για τις δύο ομάδες χαρακτηρίζεται το κυριακάτικο παιχνίδι και ο
ΟΦΗ δεν θα ταξιδέψει στη Θεσσαλονίκη, όπως λέει ο Γκέραρντ, για να πάρει
ισοπαλία, αλλά θα «χτυπήσει» το ματς για τους τρεις βαθμούς από τον Ηρακλή που
βλέπει «καθαρότερα» την Ευρώπη.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16068O033</ED>
<ID>
ID:131705

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O03&aa=3</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Ετοιμάζει εκστρατεία
</H2>
ΕΚΣΤΡΑΤΕΙΑ ετοιμάζουν 7.500 οπαδοί του ΠΑΟΚ στο Ολυμπιακό Στάδιο, για το
κυριακάτικο ντέρμπι της ομάδας τους με τον Ολυμπιακό.

Οι διοικούντες της ΠΑΕ ΠΑΟΚ συμφώνησαν με τους παράγοντες της «ερυθρόλευκης»
ΠΑΕ, ώστε να πάρουν στα χέρια τους 7.500 εισιτήρια για να τα διαθέσουν στους
συνδέσμους του «δικεφάλου» του Βορρά.

Ο τεχνικός του ΠΑΟΚ δεν υπολογίζει τους τιμωρημένους (κάρτες) Σιδηρόπουλο,
Καπετανόπουλο και Κουλακιώτη. Αντίθετα, εξέτισαν την ποινή τους και
επανέρχονται οι Ζαφειρίου και Τασσιόπουλος, ενώ ο Κολομπούρδας νιώθει
ενοχλήσεις στο πόδι του και η αυριανή προπόνηση θα είναι καθοριστική για τη
συμμετοχή του στον αγώνα του Ολυμπιακού Σταδίου.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16068O034</ED>
<ID>
ID:131729

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O03&aa=4</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Οι σημερινές κούρσες και τα προγνωστικά μας:

ΠΡΩΤΗ ΙΠΠΟΔΡΟΜΙΑ

Ώρα 3.00, 1.000 μέτρα

1. ΒΑΛΛΥΡΑ 58 Σταύρου&#0097

2. ΓΕΩΡΓΙΑ ΦΟΥΣΚ 58 Μανώλης&#0096

3. ΓΙΑΝΝΙΝΑ 58 Λάος&#0098

4. ΕΛΕΥΘΕΡΙΤΣΑ 58 Νικολαΐδης&#0094

5. ΘΑΡΓΗΛΙΑ 58 Ξυνός&#0092

6. ΜΕΣΟΥΑ 58 Ντίνος&#0095

7. ΝΤΟΥΕΝΙΑ 58 Οικονομίδης&#0091

8. ΠΙΚΟΛ. ΠΕΡΣΑ 58 Φίλιππος&#0093

9. ΧΑΛΑΣΤΡΑ 58 Δάλαρης&#0099

10. ΝΑΝΣΥ ΦΑΚΙΡΗ 57,5 Γεωργία&#00910

­ Υπόδ.: ΘΑΡΓΗΛΙΑ - ΒΑΛΛΥΡΑ (Ελευθερίτσα).

ΔΕΥΤΕΡΗ ΙΠΠΟΔΡΟΜΙΑ

Ώρα 3.30, 1.000 μέτρα

1. ΑΚΙΔΑ 58 Νίκος&#0094

2. ΗΝΙΟΧΗ 58 Ξυνός&#0097

3. ΠΡΟΣ. ΠΡΙΝΣΕΣ 57,5 Οικονομίδης&#0098

4. ΧΑΪΛΑΪΤ 57 Αλέξης&#00910

5. ΠΡΕΜΕΤΗ 56,5 Δημητσάνης&#0091

6. ΚΟΥΗΝ ΟΛΓΑ 52,5 Μπαγιέλ&#0092

7. ΒΑΝΙΤΥ 54,5 Νικολαΐδης&#0095

8. ΑΒΑΡΙΣ 55 Φίλιππος&#0099

9. ΖΕΝΕΒ 54 Ντίνος&#0093

10. ΛΕΪΝΤΥ ΣΤΑΡ 54 Γκιγεμέν&#0096

­ Υπόδ.: ΠΡΟΣ. ΠΡΙΝΣΕΣ - ΛΕΪΝΤΥ ΣΤΑΡ (Ακίδα).

ΤΡΙΤΗ ΙΠΠΟΔΡΟΜΙΑ

Ώρα 4.00, 1.000 μέτρα

1. ΒΑΡΔΙΑ 58 Σταύρου&#00910

2. ΕΛΣΑ ΜΟΥ 58 Οικονομίδης&#0098

3. ΘΕΟΦΑΝΗ 58 Ξυνός&#0095

4. ΣΟΥΪΤΥ 58 Ζευγώλης&#0092

5. ΧΡΥΣΟΠΗΓΗ 58 Δημητσάνης&#0093

6. ΩΡΑΙΑ ΕΙΡΗΝΗ 58 Νικολαΐδης&#0097

7. ΘΕΤΙΚΗ 57,5 Καραμάνογ.&#0099

8. ΠΙΚ. ΚΥΡΑΛΕΝΗ 57,5 Φίλιππος&#0091

9. ΣΑΡΑΣ. ΜΙΣΕΛ 57 Χατζηγεωργ.&#0094

10. ΩΡ. ΤΟΥ ΠΕΡΑ 57 Νίκος&#0096

­ Υπόδ.: ΒΑΡΔΙΑ - ΣΑΡΑΣΟΤΑ ΜΙΣΕΛ (Ωραία του Πέρα).

ΤΕΤΑΡΤΗ ΙΠΠΟΔΡΟΜΙΑ

Ώρα 4.30, 1.400 μέτρα

1. ΚΟΥΝ ΜΑΓΔΑ 58 Γκιγεμέν&#0095

2. Μ. ΜΠΑΛΑΡΙΝΑ 58 Αχιλλέας&#0092

3. ΒΕΝΟΥΣ ΣΤΑΡ 57 Λιάκος&#0094

4. ΘΑΣΟΣ 55,5 Κυριακόπ.&#0097

5. ΦΑΙΣΤΟΣ 55,5 Δημητσάνης&#0098

6. ΒΑΪΟΛΕΤ 54 Χατζημίμης&#0093

7. ΣΙΝΙΟΡΙΤΑ 54 Νικολαΐδης&#0091

8. ΦΕΓΓΑΡΟΦΩΤΗ 54 Ντίνος&#0096

­ Υπόδ.: ΒΑΪΟΛΕΤ - ΦΑΙΣΤΟΣ (Σινιορίτα).

ΠΕΜΠΤΗ ΙΠΠΟΔΡΟΜΙΑ

Ώρα 5.00, 1.400 μέτρα

1. ΖΩΓΡΑΦΙΑ 61 Ξυνός&#0092

2. Ν. ΤΡΑΝΤΙΣΙΟΝ 59 Σταύρου&#0091

3. ΘΑΝΤΕΡ ΘΑΪΣ 57,5 Ντίνος&#0096

4. ΖΑΝ ΠΩΛ ΜΑΡΑ 56,5 Γεωργίου&#0093

5. ΦΡΑΓΚΑ ΜΠΕΣΤ 51,5 Μανώλης&#0094

6. ΜΙΣΤ. ΣΟΔΟΜΑ 51,5 Δημητσάνης&#0098

7. ΚΑΝΤΑΡΑ 50,5 Βαλακούδ. Ν.&#0095

8. ΖΕΦΥΡΟΣ 47 Γεωργία&#0097

­ Υποδ.: ΖΑΝ ΠΩΛ ΜΑΡΑ - ΖΩΓΡΑΦΙΑ (Νιου Τραντίσιον).

ΕΚΤΗ ΙΠΠΟΔΡΟΜΙΑ

Ώρα 5.30, 1.400 μέτρα

1. ΑΜΕΡ. ΝΑΓΚΕΤ 62 Σταύρου&#0096

2. ΜΠΑΡΜΠΥ 61 Νίνος&#00910

3. ΝΙΚ ΛΕΟ 55,5 Λάος&#0098

4. ΑΛΜΑΖ 54 Γεωργίου&#0099

5. ΛΑΪΟΝΕΛ 53,5 Μανώλης&#0091

6. ΦΟΝ ΓΚΡΑΦ 52 Βαλακούδ. Ν.&#0093

7. ΤΕΛΑΜΩΝΙΟΣ 51 Γκιγεμέν&#0092

8. ΣΤΡ. ΛΕΥΤΕΡΗΣ 51,5 Δημητσάνης&#0095

9. ΜΙΑ ΧΑΡΑ 46,5 Μ. Καμούτση&#0097

10. ΜΟΡΝ. ΣΑΝΣΑΪΝ 44,5 Μπαγιέλ&#0094

­ Υπόδ.: ΦΟΝ ΓΚΡΑΦ - ΑΜΕΡ. ΝΑΓΚΕΤ (Στ. Λευτέρης).

ΕΒΔΟΜΗ ΙΠΠΟΔΡΟΜΙΑ

Ώρα 6.00, 1.400 μέτρα

1. ΜΕΝΧΙΡ 58 Σταύρου&#0091

2. ΦΡΑΝΣΟΥΑ 57,5 Γκιγεμέν&#0093

3. ΥΔΡΑΙΑ 56 Οικονομίδης&#0096

4. ΤΡΟΠΑΙΟΥΧΟΣ 56 Χατζηγεωργ.&#0097

5. ΠΟΝΗΡΟΥΛΑ 54 Λάος&#0095

6. ΝΟΥΡ ΕΛ ΝΤΙΝ 52,5 Δημητσάνης&#0098

7. ΣΚΑΫ ΜΠΟΫ 52,5 Γεωργίου&#0094

8. ΜΠΕΤΑ ΜΠΕΣΤ 51,5 Μανώλης&#0092

­ Υπόδ.: ΜΕΝΧΙΡ - ΝΟΥΡ ΕΛ ΝΤΙΝ (Φρανσουά).

ΟΓΔΟΗ ΙΠΠΟΔΡΟΜΙΑ

Ώρα 6.30, 1.800 μέτρα

1. ΤΖΕΝΤΑΛ 60,5 Νίκος&#00910

2. ΣΤ. ΠΑΝΑΓΙΩΤΗΣ 59 Δημητσάνης&#0097

3. ΑΜΕΡΙΚ. ΝΕΪΣΟΝ 52 Βαλακούδ. Ν.&#0092

4. ΚΟΚΙΝ 51,5 Γκιγεμέν&#0091

5. ΤΣΕΤΗΣ 51,5 Γεωργίου&#0093

6. Σ. ΚΑΤΕΡΙΝΑ 50,5 Φουρμόν&#0098

7. ΕΥΓΕΝ. ΚΟΡΙΤΣΙ 50 Σγούρος&#0095

8. ΤΟΛΜΗΡΟΣ 51 Μανώλης&#0099

9. ΑΛΜΠΕΡΤ 45,5 Μπαγιέλ&#0096

10. Μ. ΠΑΟΥΕΡΦΟΥΛ 45,5 Μ. Καμούτση&#0094

­ Υπόδ.: ΑΜΕΡ. ΝΕΪΣΟΝ - ΤΖΕΝΤΑΛ (Ευγενικό Κορίτσι).

ΕΝΑΤΗ ΙΠΠΟΔΡΟΜΙΑ

Ώρα 7.00, 1.400 μέτρα

1. ΤΡΥΦΩΝΑΣ 58 Γεωργίου&#0097

2. ΑΜΙΡΑΛΑΪ 56 Γκιγεμέν&#0093

3. ΕΝΥΩ 54 Ζευγώλης&#0099

4. ΣΤΡ. ΞΕΝΟΦΩΝ 54 Δημητσάνης&#0095

5. ΑΛΠΙΝΑ 53,5 Φουρμόν&#0094

6. ΤΡΟΠΙΚΑΛ 53,5 Αλέξανδρος&#0091

7. ΜΟΡΝΙΝΓΚ ΡΑΪΖ 53 Ξυνός&#0096

8. Γ. ΤΟΥΕΝΤΥ Ν. 53,5 Καραμάνογ.&#00910

9. ΕΥΡΙΠΙΔΗΣ 52,5 Βαλακούδ. Ν.&#0098

10. ΚΩΝΣΤΑΝΤΙΝΑ 50 Μπαγιέλ&#0092

­ Υπόδ.: ΜΟΡΝΙΝΓΚ ΡΑΪΖ - ΚΩΝ/ΝΑ (Ευριπίδης).

­ Δύο αουτσάιντερ: ΣΟΥΪΤΥ (3η) - ΑΛΜΠΕΡΤ (8η).

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O03</CAT>
<ED>
Κωδικός άρθρου: A16068O035</ED>
<ID>
ID:131744

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O03&aa=5</URL></REF>


Article

<CATEGORY>vin10</CATEGORY>

 <H5>ΑΠΑΙΤΕΙΤΑΙ ΡΙΣΚΟ ΓΙΑ ΤΗ ΣΥΜΠΛΗΡΩΣΗ ΤΟΥ ΔΕΛΤΙΟΥ
</H5><H2>Απουσιάζουν τα στάνταρ!
</H2>
«ΤΡΙΖΕΙ» ο «άσος» στο δελτίο ΠΡΟ-ΠΟ της Κυριακής. Ισχυρά στάνταρ δεν υπάρχουν
και αυτό σημαίνει ότι απαιτείται ρίσκο για τη συμπλήρωση των δελτίων. Πάντως,
δεν πρέπει να αποκλειστεί εντελώς... δυναμική εμφάνιση.

*** Μια ματιά στην ετοιμασία των ομάδων.

1. ΒΕΡΟΙΑ-ΠΑΝΙΩΝΙΟΣ: Από τη Βέροια θα απουσιάσουν οι τιμωρημένοι
Φασίδης, Καστανιώτης, ενώ επιστρέφουν (εξέτισαν την ποινή τους), οι Δέλλιος,
Στόικα. Ο Χρήστος Εμβολιάδης, στον Πανιώνιο, δεν υπολογίζει στους (επίσης
τιμωρημένους), Σαπουντζή, Καμίτση.

2. ΚΑΒΑΛΑ-ΞΑΝΘΗ: Χωρίς σοβαρά προβλήματα οι δύο ομάδες, αφού εξέτισαν
την ποινή τους και αναμένεται να αγωνιστούν οι Κόλτσης, Εναγκουάνα (Καβάλα),
Βιλανάκης (Ξάνθης).

3. ΚΑΛΑΜΑΤΑ-ΠΡΟΟΔΕΥΤΙΚΗ: Απουσίες λόγω τιμωρίας έχουν και οι δύο
ομάδες: Πρόκειται για τους Μπλέτσα, Μπελεβώνη (Καλαμάτας), Χουζούρη, Πολίτη (Προοδευτικής).

4. ΗΡΑΚΛΗΣ-ΟΦΗ: Στον Ηρακλή επιστρέφει Κωφίδης. Προβλήματα υπάρχουν
στον ΟΦΗ με τους τιμωρημένο Σκέντζο και τους τραυματίες Κιάσσο, Δερμιτζάκη,
Κουνενάκη. Ο Έγκεν Γκέραντ θα έχει πάντως στη διάθεσή του τον Σταυρακάκη.

5. ΟΛΥΜΠΙΑΚΟΣ-ΠΑΟΚ: Ο Ίλια Ίβιτς ενδέχεται να επιστρέψει
(αποθεραπεύτηκε) στην ενδεκάδα του Ολυμπιακού. Ο Άγγελος Αναστασιάδης στον
ΠΑΟΚ δεν μπορεί να χρησιμοποιήσει τον τιμωρημένο Κουλακιώτη, αλλά θα έχει στη
διάθεση του τους Τασιόπουλο, Ζαφειρίου.

6. ΠΑΝΑΧΑΪΚΗ-ΑΠΟΛΛΩΝ ΑΘ.: Από την Παναχαϊκή θα απουσιάσει ο τιμωρημένος
Ρούσος, ενώ από τον Απόλλωνα (για τον ίδιο λόγο) οι Ιωάννου, Χουζούρης, Κωνσταντινίδης.

7. ΕΘΝΙΚΟΣ-ΠΑΝΗΛΕΙΑΚΟΣ: Η πειραϊκή ομάδα θα αγωνιστεί χωρίς τον
τιμωρημένο Πετκόφσκι, ενώ στον Πανηλειακό δεν υπάρχουν προβλήματα, αφού
εξέτισαν την ποινή τους οι Λιγνός, Νασιάκος.

8. ΔΟΞΑ ΔΡΑΜΑΣ-ΠΑΝΑΙΤΩΛΙΚΟΣ: Από μία απουσία έχουν Δόξα και
Παναιτωλικός. Πρόκειται για τους τιμωρημένους Μαχαιρίδη και Συρίγο.

9. ΛΥΚΟΙ-ΕΔΕΣΣΑΪΚΟΣ: Δεν υπάρχουν προβλήματα και οι δυο ομάδες
αναμένεται να αγωνιστούν με την καλύτερη δυνατή σύνθεση.

10. ΝΙΚΗ ΒΟΛΟΥ-ΠΑΝΣΕΡΡΑΪΚΟΣ: Κι εδώ οι ομάδες αναμένεται να παραταχθούν
πλήρεις. Σε τέσσερα ματς (Β'και Γ' Εθνική) οι γηπεδούχοι έχουν δύο νίκες.

11. ΠΑΝΑΡΓΕΙΑΚΟΣ-ΚΑΛΛΙΘΕΑ: Πλήρεις αναμένεται να παραταχθούν
Παναργειακός και Καλλιθέα.

12. ΛΑΤΣΙΟ-ΙΝΤΕΡ: Η Ίντερ είναι αήττητη στο «Ολύμπικο» τα δύο τελευταία
χρόνια (νίκη, ισοπαλία).

13. ΣΑΜΠΝΤΟΡΙΑ-ΟΥΝΤΙΝΕΖΕ: Στη δεκαετία του '90 η Σαμπντόρια έχει πέντε
νίκες σε ισάριθμα εντός έδρας ματς με την Ουντινέζε.

ΣΟΥΠΕΡ 13: ΦΙΟΡΕΝΤΙΝΑ-ΓΙΟΥΒΕΝΤΟΥΣ: Τα τελευταία τρία χρόνια η
Γιουβέντους τα καταφέρνει αρκετά καλά στη Φλωρεντία (δύο νίκες-μία ισοπαλία).


<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O04</CAT>
<ED>
Κωδικός άρθρου: A16068O041</ED>
<ID>
ID:131623

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O04&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ ΚΑΙ ΠΑΟΚ ΛΕΝΕ ΟΧΙ ΣΤΗΝ ΕΠΑΕ ΓΙΑ ΤΑ ΤΗΛΕΟΠΤΙΚΑ ΔΙΚΑΙΩΜΑΤΑ
</H5><H2>Καλωδιακό... χτύπημα
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

«ΟΧΙ» ΣΤΗΝ εκμετάλλευση των τηλεοπτικών δικαιωμάτων της ομάδας του (σε ό,τι
απορρέει από το πολυσυζητημένο τον τελευταίο καιρό pay per view), από την
ΕΠΑΕ, λέει ο Ολυμπιακος με επιστολή που έστειλε χθες στη διοργανώτρια και την
οποία υπογράφει ο πρόεδρος της ΠΑΕ Σωκράτης Κόκκαλης.

«Το θέμα πρέπει να αντιμετωπισθεί με απόλυτα διαφανή και επαγγελματικό τρόπο»,
τονίζεται στην επιστολή του κ. Κόκκαλη, γεγονός που αφήνει να εννοηθεί πως
μέχρι τώρα το θέμα της παραχώρησης των τηλεοπτικών δικαιωμάτων δεν έχει
αντιμετωπισθεί με τον καλύτερο τρόπο. Μάλιστα, στη συνέχεια της επιστολής
επισημαίνεται ότι «η μέχρι τώρα αντιμετώπιση δεν ανταποκρίνεται στο μέγεθος
του θέματος» και ότι το θέμα του pay per view δεν μπορεί να αντιμετωπισθεί με
εμπειρικό - ερασιτεχνικό τρόπο. Η επιστολή καταλήγει με την απόφαση του
Ολυμπιακού ότι «δεν παραχωρεί το δικαίωμα εκμετάλλευσης των δικαιωμάτων του
από την ΕΠΑΕ».

Με την επιστολή αυτή η ΠΑΕ Ολυμπιακός και ο πρόεδρός της Σωκράτης Κόκκαλης
αφήνουν εκτεθειμένο τον αντιπρόεδρο της ΕΠΑΕ Βίκτωρα Μητρόπουλο, ο οποίος
είναι ο άνθρωπος που διαχειρίζεται εν λευκώ όλο το «τηλεοπτικό πακέτο» του
επαγγελματικού ποδοσφαίρου, ύστερα από απόφαση της διοργανώτριας. Μάλιστα, με
την επιστολή «κατηγορείται» ο κ. Μητρόπουλος ότι μέχρι τώρα δεν έχει
αντιμετωπίσει σοβαρά το θέμα, ενώ συγχρόνως, εμμέσως πλην σαφώς, ζητείται η
απομάκρυνσή του από το πόστο του διαπραγματευτή των τηλεοπτικών και η ανάθεση
του ρόλου αυτού σε επαγγελματίες.. Υπέρ αυτής της άποψης τίθεται και ο
εκπρόσωπος της ΠΑΕ ΠΑΟΚ στην ΕΠΑΕ κ. Κρυσταλίδης, ο οποίος με χθεσινή επιστολή
του επανέρχεται στην πρότασή του για ανάθεση του πακέτου των τηλεοπτικών σε
επαγγελματίες συμβούλους. Οι επιστολές, σε συνδυασμό με τις χθεσινές δηλώσεις
του Β. Μητρόπουλου (δημοσιεύονται σε άλλη στήλη), περί δέσμευσης της ΕΠΑΕ ­
και κατ' επέκταση των ΠΑΕ ­ με το συνδρομητικό κανάλι και για την ψηφιακή
τηλεόραση, αναμένεται να δημιουργήσουν νέες διαμάχες στη σημερινή συνεδρίαση
του Δ.Σ. της διοργανώτριας.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16068O051</ED>
<ID>
ID:131624

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O05&aa=1</URL></REF>


Article

<CATEGORY>vin10</CATEGORY>

 <H2>ΦΟΥΡΑΣ
</H2><H2>«Καινούργια αθλιότητα»
</H2>
Οι δηλώσεις του κ. Φούρα για τον χώρο του ποδοσφαίρου ξεσήκωσαν θύελλα
αντιδράσεων από την ΕΠΑΕ, που δίνει σήμερα συνέντευξη Τύπου

ΓΙΑ «ΚΑΙΝΟΥΡΓΙΑ αθλιότητα» κατηγόρησε χθες την ΕΠΑΕ ο υφυπουργός Αθλητισμού
Ανδρέας Φούρας, με αφορμή την καταγγελία του προσχεδίου του αθλητικού νόμου
από τον πρόεδρο της ΕΠΑΕ Στέλιο Σφακιανάκη.

«Δεν μπορώ να καταλάβω πώς είναι δυνατόν να καταγγέλλουν ένα προσχέδιο νόμου
το οποίο δεν γνωρίζουν και δεν έχουν δει, αφού δεν το έχω δημοσιοποιήσει»
τόνισε χαρακτηριστικά χθες το βράδυ και πρόσθεσε: 
«Από όσα γνωρίζω πάντως η νομοπαρασκευαστική επιτροπή έχει συζητήσει με τον
πρόεδρο της Ελληνικής Ποδοσφαιρικής Ομοσπονδίας, ο οποίος δεν εξέφρασε
διαφωνίες επί των βασικών αρχών του νομοσχεδίου. 
Πώς είναι δυνατόν ο αντιπρόεδρος της Ομοσπονδίας να έχει διαφορετική άποψη και
μάλιστα χωρίς να γνωρίζει; Πρόκειται για μια καινούργια αθλιότητα. Πρόκειται
για εκ πεποιθήσεως αρνησιφρονούντες. 
Όταν δοθεί το προσχέδιο νόμου στη δημοσιότητα και αυτό θα γίνει αφού
προηγουμένως "περάσει" από το Υπουργικό Συμβούλιο, τότε μπορούν να εκφέρουν
την άποψή τους και να πουν ό,τι θέλουν».

Ο υφυπουργός όταν κλήθηκε να σχολιάσει την κίνηση της ΕΠΑΕ να προχωρήσει
σήμερα σε έκτακτη συνέντευξη Τύπου, με αφορμή τα όσα ειπώθηκαν προχθές στη
Βουλή για το ποδόσφαιρο, αρκέστηκε να δηλώσει «ας κάνουν ό,τι θέλουν». 
Τέλος, με αφορμή τις δηλώσεις του Β. Μητρόπουλου περί ψηφιακής τηλεόρασης, ο
κ. Φούρας συνέστησε «υπομονή».

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16068O052</ED>
<ID>
ID:131669

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O05&aa=2</URL></REF>


Article

<CATEGORY>vin10</CATEGORY>

 <H2>ΣΦΑΚΙΑΝΑΚΗΣ
</H2><H2>Έκτρωμα το προσχέδιο νόμου που προωθείται
</H2>
ΤΙΣ ΕΝΤΟΝΕΣ αντιδράσεις εκπροσώπων της ΕΠΑΕ προκάλεσαν οι προχτεσινές δηλώσεις
του υφυπουργού Αθλητισμού Ανδρέα Φούρα στη Βουλή, για το ποδόσφαιρο. Και
σήμερα, η διοργανώτρια αρχή του πρωταθλήματος «περνάει στην αντεπίθεση» με
συνέντευξη Τύπου που διοργανώνει.

Ο πρόεδρος της ΕΠΑΕ Στέλιος Σφακιανάκης χαρακτήρισε «έκτρωμα» το προσχέδιο
νόμου που προωθεί το υφυπουργείο Αθλητισμού, σημειώνοντας: «Δεν ξέρω αν θα
φθάσει στη Βουλή αυτό το προσχέδιο που έφθασε στα χέρια μας. Επισήμως, δεν
έχουμε πάρει κανένα σχέδιο νόμου παρά μόνο ένα ερωτηματολόγιο, σε στυλ γκάλοπ,
και με το οποίο απαντάμε μονολεκτικά, ναι ή όχι. Βεβαίως και συμφωνούμε με τη
βελτίωση της αθλητικής δικαιοσύνης και της διαιτησίας, όμως σε καμία περίπτωση
δεν μπορούμε να συμφωνήσουμε με την πρόθεση της Πολιτείας να ορίζει ο εκάστοτε
υπουργός τα μέλη της Πειθαρχικής Επιτροπής αλλά και την Επιτροπή Διαιτησίας.
Ούτε η ΕΠΟ έχει την παραμικρή ενημέρωση για τις προθέσεις της αθλητικής
ηγεσίας κι αυτό είναι μεγάλο ερωτηματικό».

Το προσωπικό του θέμα δεν... ξέφυγε από τις απαντήσεις του Στέλιου Σφακιανάκη.
«Είμαι αποσπασμένος ­ τόνισε ο πρόεδρος της ΕΠΑΕ ­ ως σύμβουλος του ΓΓΑ. Αν
θέλω, πηγαίνω στη Γενική Γραμματεία Αθλητισμού. Αν δεν θέλω, δεν πηγαίνω. Ο κ.
Χαμάκος είναι επίσης σύμβουλος του ΓΓΑ και πρόεδρος της Ομοσπονδίας Πάλης.
"Χτυπάει" κάρτα; Τέλος πάντων. Σε καμία περίπτωση το προσωπικό μου θέμα δεν
μπορεί να έχει σχέση με το ποδόσφαιρο. Πάντως, επικοινώνησα με τον Γιάννη
Οικονόμου στην Πανεπιστημίου 25 και μου είπε να μου δώσει τον τομέα του
επαγγελματικού ποδοσφαίρου, για να σταματήσουν να ασχολούνται μαζί μου».

Στη σημερινή συνέντευξη Τύπου, το προεδρείο της ΕΠΑΕ προτίθεται να καταγγείλει
ότι ο κ. Φούρας μέσω του αθλητικού νόμου «ενεργεί για λογαριασμό
μεγαλοπαραγόντων του ποδοσφαίρου».

Μάλιστα, από τους ίδιους ανθρώπους τονίσθηκε ότι η επερώτηση του βουλευτή της
Ν.Δ. κ. Παπαθανασίου έγινε για προσωπικούς λόγους του τελευταίου και
ειδικότερα επειδή στις πρόσφατες εκλογές της ΕΠΟ δεν εξελέγη.

* Συζητήθηκε χτες στον Άρειο Πάγο η αίτηση αναίρεσης κατά της απόφασης του
Συμβουλίου Εφετών, με την οποία είχε γίνει δεκτό αίτημα του Βίκτωρα
Μητρόπουλου ο οποίος είχε απαλλαχθεί από την κατηγορία της συκοφαντικής
δυσφήμησης (εμπίπτει στις απαγορευτικές διατάξεις του νόμου, για συμμετοχή στα
διοικητικά συμβούλια ΠΑΕ, Ενώσεων και Ομοσπονδιών). Η απόφαση θα εκδοθεί στις
αρχές του επόμενου μήνα. Ο ίδιος ο Β. Μητρόπουλος δεν φαίνεται να ανησυχεί και
χτες δήλωσε πως «είτε χάσει είτε κερδίσει, δεν τον ενδιαφέρει».

Τελος, οι άνθρωποι της ΕΠΑΕ τόνισαν χτες πως δεν έχουν κανένα απολύτως
πρόβλημα για έλεγχο των οικονομικών της διοργανώτριας από το ΣΔΟΕ, τονίζοντας
παράλληλα πως «πριν πρέπει να περάσει από το "Αθήνα '97" και το "Αθήνα 2004"».

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16068O053</ED>
<ID>
ID:131706

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O05&aa=3</URL></REF>


Article

<CATEGORY>vin10</CATEGORY>

 <H5>ΕΠΑΕ
</H5><H2>«Η σύμβαση είναι ισχυρή έως το 2001»
</H2>
«ΠΑΓΟ» στις προθέσεις οικονομικών παραγόντων, τηλεοπτικών σταθμών, αλλά
ορισμένων ποδοσφαιρικών ομάδων σε ό,τι αφορά το pay per view, βάζει η ΕΠΑΕ έως
το 2001. Ύστερα από αυτή την καταληκτική ημερομηνία (λήγει η σύμβαση ΕΠΑΕ με
Filmnet), όλα θα είναι ανοικτά.

«Μέχρι το 2001, υπάρχει μία σύμβαση με το Filmnet, που είναι ισχυρή και δεν
σπάει» τόνισε χτες ο αντιπρόεδρος της ΕΠΑΕ Βίκτωρ Μητρόπουλος και έδωσε την
δική του άποψη γύρω από το θέμα της ψηφιακής τηλεόρασης και του pay per view.
Έτσι, για να προχωρήσει η ψηφιακή τηλεόραση θα πρέπει: 
α. Να ψηφισθεί από τη Βουλή ο σχετικός νόμος και φυσικά να δοθούν οι άδειες
για τη δημιουργία ψηφιακής τηλεόρασης. 
β. Όποιοι και αν πάρουν άδεια, η ΕΠΑΕ δεσμεύεται από τη σύμβαση που ήδη έχει
υπογράψει με το συνδρομητικό κανάλι και βάσει της οποίας δίνεται το δικαίωμα
του pay per view για το ποδόσφαιρο στο Filmnet.

ΜΕΤΑ ΤΟ 2001

«Μετά το 2001, οι ομάδες μπορούν να προχωρήσουν σε οποιαδήποτε συμφωνία
θέλουν» επισήμανε ο Βίκτωρ Μητρόπουλος. Ο κ. Μητρόπουλος επισήμανε ότι το
νομοσχέδιο που προωθείται από το υφυπουργείο Αθλητισμού και με το οποίο
επιχειρείται παρέμβαση σε ό,τι αφορά την ελεύθερη διαπραγμάτευση κάθε ομάδας
για την μετάδοση των ποδοσφαιρικών της αγώνων δεν μπορεί να αλλάξει σε τίποτα
την ήδη διαμορφωμένη κατάσταση. 
ΜΟΝΟΝ Ο ΠΑΟ

Πάντως, από τις 18 ομάδες της Α' εθνικής, μόνον ο Παναθηναϊκός δεν έχει
υπογράψει την σύμβαση με το Filmnet. 
«Δεν μπορεί όμως να αρνηθεί τη συγκεκριμένη σύμβαση ο Παναθηναϊκός, αφού
χρόνια τώρα απολαμβάνει τα οικονομικά οφέλη της» τόνισε ο κ. Μητρόπουλος.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O05</CAT>
<ED>
Κωδικός άρθρου: A16068O054</ED>
<ID>
ID:131730

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O05&aa=4</URL></REF>


Article

<CATEGORY>vin10</CATEGORY>

 <H5>«ΦΡΟΝΤΙΣΤΗΡΙΟ» ΣΤΟΝ ΤΟΧΟΥΡΟΓΛΟΥ ΓΙΑ ΤΑ ΦΑΟΥΛ ΤΟΥ ΦΡΑΝΤΖΕΣΚΟΥ
</H5><H5>ΜΠΑΓΙΕΒΙΤΣ
</H5><H5>Εγκώμια για Καραπιάλη
</H5><H2>Ειδικό μάθημα
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Τις στημένες φάσεις ή, πιο συγκεκριμένα, τα φάουλ του Φραντζέσκου φοβάται ο Μπάγιεβιτς

«ΦΡΟΝΤΙΣΤΗΡΙΟ» για τις στημένες φάσεις θα
πραγματοποιήσει ο Ντούσαν Μπάγιεβιτς αυτή την εβδομάδα στου Ρέντη, με στόχο να
αντιμετωπίσει ο Ολυμπιακός με τον καλύτερο δυνατό τρόπο τα φαρμακερά φάουλ του
Κώστα Φραντζέσκου στον αγώνα της Κυριακής με τον ΠΑΟΚ.

Ο «ερυθρόλευκος» τεχνικός κατά τη διάρκεια της χθεσινής συνέντευξης Τύπου
τόνισε χαρακτηριστικά: «Γνωρίζουμε τι παίκτης είναι ο Φραντζέσκος. Είναι ο πιο
επικίνδυνος στις στημένες φάσεις. Θα κάνουμε ειδική προπόνηση με τον
Τοχούρογλου. Υπάρχουν λύσεις κι αν μπορέσουμε να τις ακολουθήσουμε μέσα στο
παιχνίδι, θα πάμε καλά. Ο ΠΑΟΚ δεν είναι μόνο ο Φραντζέσκος. Και οι άλλοι
ποδοσφαιριστές χρειάζονται προσοχή. Ο ΠΑΟΚ είναι δυνατός αντίπαλος και
διαθέτει τα στοιχεία που τον κάνουν πολύ επικίνδυνο».

Ο Ντούσκο ήταν απόλυτα ικανοποιημένος από την απόδοση των παικτών του στην
Ξάνθη. Τόνισε: «Αν συνεχίσουμε με το ίδιο πάθος και σοβαρότητα, δεν έχουμε να
φοβηθούμε τίποτα. Από εμάς εξαρτάται η υπόθεση του τίτλου, χωρίς αυτό να
σημαίνει ότι και οι αντίπαλοί μας δεν θα κυνηγήσουν με πάθος την πρώτη θέση.
Καμία ομάδα δεν έχει προβάδισμα μετά τα τελευταία αποτελέσματα. Απομένουν 12
παιχνίδια και πολλά μπορεί να αλλάξουν. Ο Ολυμπιακός έπαιξε με ομαδικότητα και
αποφασιστικότητα στην Ξάνθη. Οι αντίπαλοί μας είχαν απουσίες, αλλά αυτό δεν
μειώνει την αξία της επιτυχίας μας. Θα προσπαθήσουμε να έχουμε σταθερότητα
στην απόδοσή μας και να κάνουμε τα λιγότερα λάθη. Κάθε βαθμός είναι σημαντικός
από εδώ και πέρα. Ένα καλό σκορ φέρνει περισσότερο κόσμο στο γήπεδο. Την
Κυριακή έχουμε δύσκολο παιχνίδι με τον ΠΑΟΚ και χρειαζόμαστε τη συμπαράσταση
των φιλάθλων μας».

Ο ΝΤΟΥΣΑΝ Μπάγιεβιτς έπλεξε το εγκώμιο του Βασίλη
Καραπιάλη, μίλησε για την επιστροφή στην ενδεκάδα του Ίλια Ίβιτς, αναφέρθηκε
στον Πίτερ Οφορίκουε και στον νέο ομοσπονδιακό τεχνικό Άγκελ Ιορντανέσκου

*** Για τον Καραπιάλη: «Έκανε τη δουλειά του
στην Ξάνθη με τον καλύτερο τρόπο. Έχει αγωνιστεί ακόμα καλύτερα σε άλλα
παιχνίδια. Ο Καραπιάλης έχει προσφέρει πολλά στον Ολυμπιακό και δεν μπορεί να
τον συγκρίνουμε με άπειρους παίκτες. Ο Τζόρτζεβιτς αγωνίστηκε στη θέση του
επιτελικού χαφ, γιατί έτσι έκρινα ανάλογα με τον αντίπαλο. Ο Καραπιάλης είναι
από τους λίγους ποδοσφαιριστές που μπορούν να παίξουν σ' αυτή τη θέση. Δεν
νομίζω ότι υπάρχει κάποιος που να μην θέλει τέτοιο παίκτη στην ομάδα του».

Ωστόσο, ο Μπάγιεβιτς δεν θέλησε να μιλήσει για το συμβόλαιο του Καραπιάλη
(λήγει το ερχόμενο καλοκαίρι): «Έχουμε μπροστά μας τέσσερις μήνες. Όταν έρθει
η ώρα, θα μιλήσουμε για το συγκεκριμένο θέμα».

Ο 49χρονος προπονητής απέφυγε να πει και για το δικό του συμβόλαιο: «Δεν έχω
μιλήσει με τον πρόεδρο, ούτε πρόκειται να μιλήσω μέχρι το τέλος. Θα δούμε το καλοκαίρι».

*** Για τον Ίβιτς: «Ο Ίλια είναι καλά και θα
επιστρέψει στην ομάδα. Τι, δηλαδή, να ξεχάσουμε τον Ίβιτς, επειδή ο Ολυμπιακός
νίκησε στην Ξάνθη;».

*** Για τον Οφορίκουε: «Η Γκάνα αποκλείστηκε
και περιμένουμε τον Οφορίκουε να γυρίσει γρήγορα στην Αθήνα. Μπορεί να έρθει
μέχρι την Παρασκευή και θα δούμε σε ποια κατάσταση βρίσκεται».

*** Για τον Ιορντανέσκου: «Χρειάζεται τη
συμπαράσταση όλων. Διαθέτει πείρα και έχει επιτυχίες. Τώρα που έγινε η επιλογή
του δεν πρέπει να λέμε αν έπρεπε ή όχι να αναλάβει την εθνική ομάδα».

*** Ο Τάσος Μητρόπουλος που επέστρεψε χθες
από τη Μπουρκίνα Φάσο υποστήριξε: «Θα ενημερώσω πρώτα τον κ. Μπάγιεβιτς γι'
αυτά που παρακολούθησα στο Κόπα Άφρικα. Ο Οφορίκουε θα βρίσκεται στου Ρέντη
μέχρι την Παρασκευή».

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O06</CAT>
<ED>
Κωδικός άρθρου: A16068O061</ED>
<ID>
ID:131625

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O06&aa=1</URL></REF>


Article

<CATEGORY>vin10</CATEGORY>

 <H2>ΜΑΝΤΣΕΣΤΕΡ ΓΙΟΥΝΑΪΤΕΝΤ
</H2><H2>Η σχολή των «μπέμπηδων» λειτουργεί ακόμα
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Κλεγκ και Νέβλαντ. Τα νέα ταλέντα

Η ΜΕΓΑΛΗ των... μπέμπηδων σχολή. Κάπως έτσι μπορεί
να μετονομαστεί η Μάντσεστερ Γιουνάιτεντ, καθώς το πείραμά της με τους νέους
παίκτες συνεχίζεται, με μεγάλη μάλιστα επιτυχία.

Μετά τους Ντέιβιντ Μπέκαμ, Νίκι Μπατ, Πολ Σκόουλς και Όλε Σόλσκιερ, η ομάδα
είναι έτοιμη να παρουσιάσει στους φιλάθλους δύο νέα μεγάλα ταλέντα. Πρόκειται
για τον Μάικλ Κλεγκ και τον Έρικ Νέβλαντ.

Ο Κλεγκ ξεκίνησε αγώνα της Μάντσεστερ για πρώτη φορά φέτος εναντίον της
Μπάρνσλεϊ. Είναι 20 ετών και όπως ο Πολ Σκόουλς και ο Νίκι Μπατ είναι γέννημα
θρέμμα του Μάντσεστερ.

Ντεμπούτο με την κόκκινη φανέλα των «μπέμπηδων» ο Κλεγκ πραγματοποίησε πέρυσι,
στο Μίντλεσμπρο και από τότε έχει αγωνιστεί σε τέσσερις αγώνες πρωταθλήματος.

Στον αγώνα με την Μπάρνσλεϊ, ο Κλεγκ αγωνίστηκε στο δεξιό άκρο της άμυνας,
αφήνοντας άριστες εντυπώσεις στον προπονητή του Άλεξ Φέργκιουσον.

«Ο Κλεγκ είναι μεταξύ των νέων παικτών, από τους οποίους έχω απαιτήσεις. Η
εξέλιξή του είναι θεαματική. Σύντομα θα καθιερωθεί στην πρώτη ομάδα», ήταν τα
εύσημα του Φέργκι προς τον νεαρό παίκτη του.

Ο παίκτης, ωστόσο, που πρόκειται να προκαλέσει «σεισμό» στο αγγλικό ποδόσφαιρο
είναι ο Έρικ Νέβλαντ. Είναι 20 ετών, Νορβηγός και στο Ολντ Τράφορντ μετακόμισε
το καλοκαίρι από την Βίκινγκ Στάβενγκερ, μετά την εκπλήρωση των στρατιωτικών
του υποχρεώσεων. Είναι ψηλός, δυνατός, γρήγορος και με άψογη τεχνική
κατάρτιση. Αγωνίζεται στην επίθεση και στα τράιαλς σκόραρε σε κάθε αγώνα χατ
τρικ, γεγονός που εντυπωσίασε ακόμη κι αυτόν τον δύσκολο Φέργκιουσον.

Η άφιξη του Νέβλαντ στο Ολντ Τράφορντ οδήγησε τον άσο της Καρλάις Ματ Γιάνσεν
στην απόφαση να υπογράψει συμβόλαιο στην Κρύσταλ Πάλας και όχι στη Μάντσεστερ
όπου θα ήταν αναπληρωματικός του... Νέβλαντ.

Το «πουλέν» του Φέργκιουσον έχει αγωνιστεί με τις εθνικές ομάδες Νέων και
Ελπίδων της Νορβηγίας, ενώ ίσως τεθεί αντιμέτωπος του αντιπροσωπευτικού μας
συγκροτήματος στην προκριματική φάση του Ευρω-2000.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O06</CAT>
<ED>
Κωδικός άρθρου: A16068O062</ED>
<ID>
ID:131670

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O06&aa=2</URL></REF>


Article

<CATEGORY>vin10</CATEGORY>

 <H5>ΠΑΙΔΙΑ ΜΕ ΕΙΔΙΚΕΣ ΑΝΑΓΚΕΣ ΚΑΤΑΚΤΟΥΝ ΚΑΙ ΤΗ ΘΑΛΑΣΣΑ
</H5><H2>Βίρα τις άγκυρες
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

Οι νικητές της ζωής αποχαιρετούν την ακτή και ανοίγονται στα πέλαγα...

ΑΠΟ ΜΙΚΡΟΙ στα... πανιά. Ο λόγος για δεκατέσσερα
παιδιά με ειδικές ανάγκες, που «ταξίδεψαν» μέχρι την Αίγινα με ιστιοπλοϊκά
σκάφη, γνωρίζοντας τον θαυμαστό κόσμο του Σαρωνικού. Άλλοι πιο θαρραλέοι,
άλλοι διστακτικοί, είπαν με ένα στόμα «βίρα τις άγκυρες» και «τράβηξαν» για
μια αξέχαστη θαλασσινή βόλτα.Τα πρόσωπα «έλαμπαν», τα χαμόγελα φώτιζαν, όχι
από την ηλιόλουστη ημέρα, αλλά από την προσμονή μιας νέας εμπειρίας, που θα
έμενε για πάντα στις ψυχές τους.

Οι γονείς των παιδιών είχαν «κατακλύσει» τη μαρίνα και τα καμάρωναν καθώς
απομακρύνονταν από την ακτή. Και εκείνοι, πάντα με το χαμόγελο στα χείλη,
είχαν κατανοήσει τη δυσκολία της αποστολής τους και φώναζαν: «Θα επιστρέψουμε
σύντομα», ενώ κάποιοι άλλοι «χάζευαν» τα καταγάλανα νερά της θάλασσας του
Φαλήρου. 
Οι γονείς ανησυχούσαν, αλλά όχι για το γεγονός αν θα τα καταφέρουν. Αυτό ήταν
σίγουρο. Όμως «καμιά φορά» έλεγαν μεταξύ τους «οι καιρικές συνθήκες παίζουν
περίεργα παιχνίδια». Και για αυτό είχαν φροντίσει από πριν, αφού υπήρχε «φουλ»
εξοπλισμός με όλα τα αξεσουάρ του καλού ναυτικού.

Εμπνευστής αυτής της πρωτοβουλίας ήταν ο Πανελλήνιος Σύλλογος Προσαρμοσμένων
Αθλητικών και Πολιτιστικών Δραστηριοτήτων, που είχε σκοπό να μυήσει τα παιδιά
στο θαλάσσιο μεγαλείο, βάζοντας παράλληλα τις βάσεις για την Παραολυμπιάδα. 
Πρόκειται για την αθλητική ομάδα ιστιοπλοΐας, που ξεκινάει μια σειρά αγώνων
έξω από τα συνηθισμένα. Δύο σκάφη, με επτά παιδιά το καθένα και τους
συνοδούς-εκπαιδευτές τους, ξεκίνησαν από τη μαρίνα Φλοίσβου στο Παλαιό Φάληρο
με σκοπό να μάθουν κυρίως τις δυσκολίες τού εν λόγω αθλήματος πλέον στην
πράξη, αφού το συγκεκριμένο γεγονός πραγματοποιείται για πρώτη φορά στην Ελλάδα.

«Είναι μια σημαντική προσπάθεια, η οποία θα πρέπει να καθιερωθεί», υποστηρίζει
ο πρόεδρος του Ναυτικού Ομίλου Παλαιού Φαλήρου, Νικόλαος Σαρικαβάζης, ενώ
τονίζει: «Και αυτά τα παιδιά έχουν δικαίωμα να ασχοληθούν και με πιο πολύπλοκα
αθλήματα. Όχι μόνο με το μπάσκετ. 
Το μόνο που μένει είναι η στήριξη της Πολιτείας, ώστε αυτή η προσπάθεια να
έχει ανταπόκριση. Επίσης, θα πρέπει να ευαισθητοποιηθούν κι άλλοι φορείς για
να δώσουμε ακόμα περισσότερη χαρά σε αυτά τα παιδιά, που πραγματικά το
αξίζουν». Ιδιαίτερη αναφορά, όμως, πρέπει να γίνει στον Πανελλήνιο Σύλλογο
Προσαρμοσμένων Αθλητικών και Πολιτιστικών Δραστηριοτήτων, του οποίου τα μέλη
ήταν εμπνευστές αυτής της εξαιρετικής πρωτοβουλίας. Ο εν λόγω σύλλογος
δημιουργήθηκε από ομάδα επιστημόνων εξειδικευμένων στον χώρο της ειδικής
αγωγής και στοχεύει στην ανάπτυξη μιας νέας αντίληψης για τις δυνατότητες και
ικανότητες των εφήβων και ενηλίκων με ειδικές ανάγκες, που βρίσκουν διέξοδο
στον αθλητισμό.

Εκτός από την ιστιοπλοΐα υπάρχουν κι άλλα αθλήματα που συγκινούν τους νικητές
της ζωής. Η ιππασία, η κολύμβηση, οι αγώνες τοξοβολίας, το πατινάζ, η
ορειβασία είναι εξίσου περιζήτητα αθλήματα για τα παιδιά, ενώ το πρόγραμμα
περιλαμβάνει δύο προπονήσεις την εβδομάδα. Πάντως, βασικός σκοπός του συλλόγου
είναι όχι τόσο η σωματική αλλά η ψυχική δύναμη που θα πρέπει να αποκτήσουν οι
αθλητές. Διότι μόνο έτσι θα καταφέρουν στο μέλλον να αντιμετωπίσουν τις
δυσκολίες της ζωής.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O07</CAT>
<ED>
Κωδικός άρθρου: A16068O071</ED>
<ID>
ID:131626

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O07&aa=1</URL></REF>


Article

<CATEGORY>vin10</CATEGORY>

 <H5>Ο ΠΑΟΚ ΘΕΛΕΙ ΝΙΚΗ ΜΕ... ΜΙΣΟ ΚΑΛΑΘΙ ΓΙΑ ΝΑ ΠΡΟΚΡΙΘΕΙ ΣΤΗΝ ΕΠΟΜΕΝΗ ΦΑΣΗ ΤΗΣ ΕΥΡΩΛΙΓΚΑ
</H5><H2>Όλα για όλα
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

ΤΟ ΠΙΟ ΜΕΓΑΛΟ βράδυ του «πολέμου» είναι το αποψινό για τον ΠΑΟΚ, που θέλει
νίκη με... μισό καλάθι επί της Ρεάλ, για να προκριθεί στην επόμενη φάση της
ευρωλίγκα. Με νίκη, ο ΠΑΟΚ προκρίνεται καταλαμβάνοντας την τρίτη θέση στον Ζ'
όμιλο. Σε διαφορετική περίπτωση, και αν η Εστουντιάντες νικήσει στο Μπομπλάν
τη Λιμόζ, τότε ο ΠΑΟΚ θα είναι 5ος και, φυσικά, θα αποκλειστεί από τη συνέχεια
της διοργάνωσης. Ο Σβι Σερφ ζήτησε από τους παίκτες του να ξεχάσουν ότι έγινε
στη συνάντηση του Σαββάτου με τον Πανιώνιο και να προσπαθήσουν να πετύχουν τον
στόχο τους. 
Νίκος Μπουντούρης

«Πρέπει να προσέξουμε τις φάσεις κοντά στα καλάθια, κάτι που δεν κάναμε στο
πρώτο παιχνίδι στη Μαδρίτη. είπε ο Σερφ. «Μποντίρογκα και Ερέρος είναι
επικίνδυνοι και πρέπει να περιοριστούν όσο γίνεται περισσότερο. Θέλουμε την
πρόκριση και οφείλουμε να τα καταφέρουμε. 
Γι' αυτό πρέπει να έχουμε αυτοσυγκέντρωση σε όλη τη διάρκεια του αγώνα και να
επιβάλουμε τον ρυθμό που μας ευνοεί». Το θετικό για τον Ισραηλινό τεχνικό
είναι ότι θα έχει στη διάθεσή του και τον Στογιάκοβιτς, ο οποίος απουσίασε από
τα τρία τελευταία παιχνίδια (με Δάφνη, ΤΣΣΚΑ και Πανιώνιο). Η Ρεάλ έφτασε χτες
στη Θεσσαλονίκη χωρίς αγωνιστικά προβλήματα.


<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O08</CAT>
<ED>
Κωδικός άρθρου: A16068O081</ED>
<ID>
ID:131627

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O08&aa=1</URL></REF>


Article

<CATEGORY>vin10</CATEGORY>

 <H2>ΦΑΣΟΥΛΑΣ
</H2><H2>Οδηγίες για τους φιλάθλους!
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Ψυχραιμία συνιστούν οι άνθρωποι του Ολυμπιακού στους φίλους της ομάδας στον
αγώνα με την ομάδα της Άγκυρας

«ΣΥΝΙΣΤΩ ψυχραιμία...» τραγουδούσε πριν από καιρό ο Γιάννης Βογιατζής και αυτό
το ρεφρέν ταιριάζει απόλυτα στο αυριανό κρίσιμο παιχνίδι του Ολυμπιακού με την
ΡΤΤ Άγκυρας στο Στάδιο Ειρήνης και Φιλίας. Οι «ερυθρόλευκοι» θέλουν τη νίκη
προκειμένου να κρατήσουν την πρώτη θέση του ομίλου τους, όμως αυτό που καίει
ίσως περισσότερο την τεχνική ηγεσία, τους παίκτες αλλά και τη διοίκηση είναι
να μη σημειωθεί το παραμικρό επεισόδιο στο γήπεδο από τον κόσμο του
Ολυμπιακού, που δεν έχει ξεχάσει τα έκτροπα στην Άγκυρα.

Μάλιστα, είναι χαρακτηριστικό ότι ακόμα και η θύρα 7 με χθεσινή της ανακοίνωση
καλεί τον κόσμο του Ολυμπιακού να μην πετάξει ούτε ένα κέρμα και να μη
δημιουργήσει πρόβλημα που μπορεί να βλάψει την ομάδα.

Το μήνυμα όμως δίνει και ο αρχηγός του Ολυμπιακού Παναγιώτης Φασούλας:
«Καλούμε όλο τον κόσμο να έρθει στο γήπεδο, αλλά για να δει μπάσκετ. Δεν
πρέπει να δημιουργήσουν το παραμικρό. Στο εξωτερικό πολλοί ψάχνουν να
αποδείξουν ότι είμαστε ίδιοι με τους Τούρκους. Δεν χρειάζεται λοιπόν να τους
δικαιώσουμε. Στον αθλητισμό δεν χωρούν οι διαφορές και κάποιοι ας φυλάξουν τη
διάθεσή τους για πόλεμο στο πεδίο της μάχης, αν ποτέ χρειαστεί, που όλοι
ευχόμαστε να μην γίνει ποτέ» είπε ο αρχηγός των πρωταθλητών, ο οποίος όπως και
οι συμπαίκτες του γνωρίζει πως ο Ολυμπιακός είναι σαφώς καλύτερη ομάδα από την Άγκυρα.

«Καλό θα είναι να μπούμε δυνατά στο παιχνίδι από το πρώτο τζάμπολ, αφού αν από
την αρχή πάρουμε μια διαφορά θα είναι πολύ πιο ήρεμα τα πνεύματα. 
Η ομάδα προσπαθεί σε όλα τα παιχνίδια, αλλά της λείπουν πολύ οι παίκτες που
απουσιάζουν. 
Όσο για μένα θέλω ακόμα χρόνο. Είναι νωρίς να πω κάτι αφού προς το παρόν δεν
έχω διάρκεια στο παιχνίδι μου. Μακάρι να παίξω το ίδιο καλά με του Παπάγου και
την Πέμπτη, απλά δεν μπορώ να το προεξοφλήσω» τόνισε ο Πάνι.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O08</CAT>
<ED>
Κωδικός άρθρου: A16068O082</ED>
<ID>
ID:131671

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O08&aa=2</URL></REF>


Article

<CATEGORY>vin10</CATEGORY>

 <H5>ΕΚΘΕΣΗ
</H5><H2>«Φταίει η... κακιά στιγμή»
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Γιώργος Καράγκουτης - Γιάννης Γιαννούλης

«ΣΤΗΝ ΚΑΚΙΑ στιγμή και το νεαρόν της ηλικίας» αποδίδει στην έκθεσή του ο
κομισάριος του αγώνα Πανιωνίου - ΠΑΟΚ, Ανδρέας Τσαγκαμίλης, το επεισόδιο
Γιαννούλη - Καράγκουτη που άναψε «φωτιές» στο γήπεδο. Ο κ. Τσαγκαμίλης
σημείωσε: «Το επεισόδιο και ο τραυματισμός του Καράγκουτη οφείλεται σε κακή
στιγμή και στο στρες από την κρισιμότητα του αγώνα», ενώ καταλογίζει μικρότερη
ευθύνη στον παίκτη του Πανιωνίου, αναφέροντας ότι η ενέργεια του Γιαννούλη
οφείλεται «στο γεγονός ότι παρεξήγησε την κίνηση του Καράγκουτη να
πανηγυρίσει». Στο σημείο όμως αυτό, διευκρίνισε στην «ΟΜΑΔΑ» ότι αν χρειαστεί,
θα πάει στην εκδίκαση της υπόθεσης από τον αθλητικό δικαστή, αφού όσα έγραψε
στην έκθεσή του είναι εικόνες από το γήπεδο και όχι αυτά που είδε στη συνέχεια
στο βίντεο. Ο κ. Τσαγκαμίλης κάνει αναφορά και στον «πρότερο έντιμο βίο των
δύο αθλητών», τονίζοντας ότι δεν έχουν ποτέ δημιουργήσει προβλήματα. Ο
κομισάριος του αγώνα αναφέρει επίσης τα χτυπήματα του Χάρβεϊ στον Γιαννούλη
και του Σάκλφορντ στον Κικίλια, λέγοντας ότι ενημερώθηκε στη συνέχεια από τους
παράγοντες των ομάδων για τραυματισμούς των παικτών. «Αν κληθώ, θα αναφέρω τα
περιστατικά» είπε. Ο αθλητικός δικαστής Σταμάτης Γιακουμέλος θα παραλάβει
σήμερα το φύλλο αγώνα και την έκθεση του κομισάριου και έως το απόγευμα
αναμένεται να στείλει τις κλήσεις σε απολογία.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O08</CAT>
<ED>
Κωδικός άρθρου: A16068O083</ED>
<ID>
ID:131707

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O08&aa=3</URL></REF>


Article

<CATEGORY>vin10</CATEGORY>

 <H5>ΚΟΡΑΤΣ
</H5><H2>Επικίνδυνες αποστολές για Περιστέρι, Άρη </H2>
Ο Άγγελος Κορωνιός αναμένεται, έστω κι αν πονάει λίγο, να παίξει, αφού είναι
απαραίτητος στην ομάδα του Περιστερίου απόψε στη Βερόνα

ΕΝΑ θαύμα κυνηγούν απόψε στην Ιταλία Περιστέρι και Άρης, κόντρα στη Βερόνα και
τη Ρόμα που βάσει των πρώτων αποτελεσμάτων πριν από μία εβδομάδα σε Αθήνα και
Θεσσαλονίκη έχουν τον πρώτο λόγο για πρόκριση στα ημιτελικά του Κυπέλλου Κόρατς.

Το Περιστέρι θα προσπαθήσει να υπερασπιστεί στη Βερόνα την «εύθραυστη» διαφορά
των τεσσάρων πόντων (72-68) που πήρε στο γήπεδό του. Το πρόβλημα του Αργύρη
Πεδουλάκη ακούει στο όνομα Άγγελος Κορωνιός, αφού ο αρχηγός του Περιστερίου
υποφέρει από τενοντίτιδα στον δικέφαλο. 
Αναμένεται πάντως να τεθεί στη διάθεση του προπονητή του και να παίξει στο
κρίσιμο αυτό παιχνίδι. Αντίθετα, στην Αθήνα έμεινε ο Γκρεγκ Ρόμπινσον λόγω
σοβαρού πειθαρχικού παραπτώματος (αντιμίλησε στον βοηθό του Πεδουλάκη στη
διάρκεια ενός οικογενειακού διπλού) και όπως φαίνεται μάλλον θα αποτελέσει
παρελθόν για την αθηναϊκή ομάδα, αφού ο προπονητής του Περιστερίου είναι
απογοητευμένος μαζί του. Ο αγώνας θα αρχίσει στις 21.30 και θα μεταδοθεί μόνο ραδιοφωνικά.

ΣΤΗ ΡΩΜΗ

Αρκετά πιο νότια, στην ιταλική πρωτεύουσα, τη Ρώμη, ο λαβωμένος Άρης θα
προσπαθήσει για το θαύμα (θέλει νίκη με ένα καλάθι αφού είχε χάσει στη
Θεσσαλονίκη 80-79) κόντρα στη Ρόμα, αλλά οι συνθήκες δεν είναι πολύ ευοίωνες.
Η ομάδα του Χρήστου Μαγκώτσιου βρίσκεται μόλις με επτά (!) παίκτες στην Ιταλία
αφού οι τραυματίες Γαλακτερός και Λιαδέλης έμειναν στη Θεσσαλονίκη. Συνεπώς το
παιχνίδι αυτό θα... κοστίσει στον Άρη περίπου μισό εκατομμύριο (1.000
γερμανικά μάρκα για κάθε παίκτη που λείπει από τη δεκάδα). 
Πάντως, ο αρχηγός Ντίνος Αγγελίδης δίνει το σύνθημα: «Αν δεν πιστεύαμε στην
πρόκριση δεν θα ερχόμασταν καν στη Ρώμη. Αν έχουμε μία διαιτησία 50-50 νομίζω
πως μπορούμε να κερδίσουμε», είπε ο Αγγελίδης.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O08</CAT>
<ED>
Κωδικός άρθρου: A16068O084</ED>
<ID>
ID:131731

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O08&aa=4</URL></REF>


Article

<CATEGORY>vin10</CATEGORY>

 <H5>Η ΑΠΟΒΟΛΗ ΤΟΥ ΣΚΟΤ ΠΕΙΣΜΩΣΕ ΤΟΥΣ ΠΑΙΚΤΕΣ ΤΟΥ ΠΑΟ ΠΟΥ ΝΙΚΗΣΑΝ ΕΥΚΟΛΑ ΤΗΝ ΧΑΠΟΕΛ ΕΪΛΑΤ
</H5><H5>ΣΚΟΤ
</H5><H5>Ο διαιτητής δεν με προστάτεψε
</H5><H2>Πάτησαν γκάζι
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Φραγκίσκος Αλβέρτης. Από τους πρωταγωνιστές του Παναθηναϊκού (21 π.) στο
χθεσινό ματς με τη Χάποελ Εϊλάτ, για το ευρωκύπελλο

Η ΑΠΟΒΟΛΗ του Μπάιρον Σκοτ στο επτά και το «thrash talking» του Έντι Ελίσμα
(με τους Ράτζα - Οικονόμου) πείσμωσαν τους παίκτες του Παναθηναϊκού, που
πάτησαν γκάζι, έπιασαν «μεγάλες ταχύτητες και έκαναν εύκολη υπόθεση (86-68)
την πρόκριση στα προημιτελικά του ευρωκυπέλλου (θα αντιμετωπίσει την πολωνική
Σλασκ Βρότσλαβ).

Ο Λιθουανός διαιτητής Μπραζάουσκας στο κτύπημα του Μπάιρον Σκοτ στον
προκλητικό Γιουβάι Ασκενάζι (αργότερα τον κτύπησε ο Χούπμαν, ενώ είχε «κόντρα»
και με τον Αλβέρτη), αποφάσισε ­ σωστά ­ να αποβάλει με ντεσκαλιφιέ τον
Αμερικανό. Ήταν το 7' λεπτό και ο ΠΑΟ είχε αρχίσει να επιβάλλεται (22-14).

Η απόφαση του Μπραζάουσκας, αρχικά «μούδιασε» τους «πράσινους» (23-21 στο 8'),
που όμως συνήλθαν γρήγορα και «στρίμωξαν στα σχοινιά» τούς παίκτες της Χάποελ Εϊλάτ.

Με κορυφαίους τον Νίκο Οικονόμου (κατά πρώτο λόγο), τον Ντίνο Ράτζα και τον
Φραγκίσκο Αλβέρτη (σε επίθεση και άμυνα) ο ΠΑΟ έκανε σερί 13-0 και ξέφυγε
36-21 (12'), που έγινε αργότερα 42-24 (σερί 19-3), για να κλείσει το ημίχρονο
με το «ξεκάθαρο» (για τη συνέχεια του αγώνα) 52-28. (29-7 σερί!).

Το παιχνίδι είχε τελειώσει λοιπόν και το μόνο ενδιαφέρον ήταν η κόντρα Ράτζα -
Ελίσμα στις τάπες. Ο Κροάτης με τη βοήθεια του Οικονόμου βγήκε νικητής και οι
φάσεις ξεσήκωσαν τον κόσμο. «Το παιχνίδι τελείωσε μετά το 90'. Στα τελευταία
11' μέχρι το ημίχρονο, δεχθήκαμε μόνο 7 πόντους. Παίξαμε καταπληκτική άμυνα
και έγινε αυτό που ήθελα. Με τους Αλβέρτη και Οικονόμου να παίζουν καλύτερα σε
αυτόν τον τομέα», τόνισε ο Σούμποτιτς.

Ο Οικονόμου ήταν πραγματικά ο γνωστός Οικονόμου. Ακόμη και εκείνοι που τον
είχαν πικάρει στο ματς με τον Πανιώνιο, τον χειροκρότησαν. Ο διεθνής
φόργουορντ αποθεώθηκε από τους οπαδούς του ΠΑΟ και ανταπέδωσε με ιπποτικό
τρόπο το χειροκρότημα, δείχνοντας ότι οι σχέσεις των δύο πλευρών (που πήγαν να
χαλάσουν από μια μερίδα οπαδών) επανήλθαν στα... περυσινά επίπεδα. «Ο καλός
Οικονόμου είναι απαραίτητος. Όταν παίζει καλά, παίζει και η ομάδα καλά. Εμένα
δεν με χαροποιούν οι 25 πόντοι του, αλλά τα οκτώ ριμπάουντ. Ο Νίκος πέρυσι
είχε μ.ό. 17,2 π. και μόλις 4,6 ριμπ. Την πρώτη φορά, που του είχα μιλήσει του
τόνισα ότι πρέπει να βοηθάει στα ριμπάουντ. Είναι θέμα συνήθειας. Σήμερα
(χθες) θα μπορούσε να είχε 10 ριμπάουντ», τόνσιε ο Λευτέρης Σούμποτιτς για την
απόδοση του Νικαιώτη άσου.

ΠΑΝΑΘΗΝΑΪΚΟΣ (24/33 β., 22/35 δ., 6/20 τρ., 27-10 ρ., 14 ασ., 10 λ., 9
κλ., 4 κοψ.): Αλβέρτης 21 (7/11 β., 4/6 δ., 2/6 τρ.), Καλαϊτζής 11 (5 ασ., 2
κλ.), Κοχ, Παταβούκας 2, Οικονόμου 26 (7/8 β., 6/7δ, 2/3 τρ., 5-3 ρ., 2 ασ,, 2
κλ.), Φώτσης, Σκοτ 7, Χούπμαν, Ράτζα 19 (3/4 β., 8/11 δ., 9-3 ρ., 4 κοψ.),
Χριστοδούλου 1.

ΧΑΠΟΕΛ ΕΪΛΑΤ (16/23 β., 17/39 δ., 6/25 τρ., 21-16 ρ., 8 ασ., 15 λ., 3
κλ., 4 κοψ.): Γλαντότ 7, Ασκενάζι 6, Ντόουσον 17 (8 ρ.), Ζάνο 2, Ταπίρο 8,
Κατζ 18 (1/2 β., 4/5 δ., 3/8 τρ.), Σαμπατ 2, Ελίσμα 8 (4/6 β., 2/8 δ., 0/2
τρ., 5-7 ρ., 4 κοψ.).

ΜΕ ΚΤΥΠΟΥΣΕ από την αρχή του αγώνα. Έπαιζε σκληρά και ο διαιτητής δεν με
προστάτεψε. Ξέρω ότι δεν ήταν σωστή η κίνησή μου, όμως δεν τον κτύπησα. Τον
έσπρωξα και έπρεπε να τιμωρηθώ με τεχνική ποινή»

Μπάιρον Σκοτ

Ο Μπάιρον Σκοτ, που δεν μας έχει συνηθίσει σε τέτοιες ενέργειες, ήταν
στεναχωρημένος από την αντίδρασή του και παραδέχθηκε το λάθος του, τονίζοντας
όμως ότι η απόφαση του Μπραζάουσκας τον αδίκησε.

Στο φύλλο αγώνα οι διαιτητές ανέφεραν μόνο την αποβολή και ο Αμερικανός δεν
κινδυνεύει με τιμωρία.

*** Την Παρασκευή θα εξεταστεί από τον καθηγητή Αργύρη Μήτσου ο Φεράν
Μαρτίνεθ που εξακολουθεί να παραπονείται ότι έχει έντονους πόνους στο πόδι.

*** Στράβωσε το στεφάνι που σούταρε στο 1ο ημίχρονο ο ΠΑΟ, όμως ο
Σούμποτιτς δεν δέχθηκε να διορθωθεί το πρόβλημα πριν από το τέλος του α'
μέρους. Προφανώς για το γούρι!

*** Αντίπαλο για φιλικό αγώνα αναζητεί ο ΠΑΟ για την επόμενη εβδομάδα
για να εκμεταλλευτεί την διακοπή του πρωταθλήματος. Πάντως μέσα στο Μάρτιο θα
δώσει φιλικό με τον Ερ. Αστέρα Βελιγραδίου, ύστερα από σχετικό φαξ - πρόταση
που έστειλαν στα γραφεία του ΤΑΚ οι Σέρβοι.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16068O091</ED>
<ID>
ID:131628

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O09&aa=1</URL></REF>


Article

<CATEGORY>vin10</CATEGORY>

 <H5>ΠΡΟΗΜΙΤΕΛΙΚΑ
</H5><H2>Και τώρα η Σλασκ
</H2>
Η ΣΛΑΣΚ ΒΡΟΤΣΛΑΒ κράτησε εύκολα στο Ζάγκρεμπ τη διαφορά των 16 πόντων που είχε
νικήσει στην Πολωνία και πλέον είναι ο νέος αντίπαλος του Παναθηναϊκού στα
προημιτελικά, με τον πρώτο αγώνα να γίνεται στις 3 Μαρτίου στην Αθήνα και τον
δεύτερο στο Βρότσλαβ στις 10 Μαρτίου. 
Η Βιλερμπάν νίκησε και στη Βαρκελώνη την Μπανταλόνα, ενώ η Ζαλγκίρις Κάουνας
προκρίθηκε για έναν πόντο της Τόφας Μπούρσα. Εύκολο έργο είχε η Στεφανέλ
Μιλάνου με τον Γιώργο Σιγάλα να σημειώνει 8 πόντους (1/2 δίπ., 2/2 τρ.).

Αναλυτικά τα χθεσινά αποτελέσματα. Με κεφαλαία οι ομάδες που προκρίθηκαν, ενώ
στην παρένθεση αναφέρεται το σκορ του πρώτου αγώνα: ΚΚ Ζάγκρεμπ (Κροατία) -
ΣΛΑΣΚ ΒΡΟΤΣΛΑΒ (Πολωνία) 71-66 (60-76), ΣΤΕΦΑΝΕΛ ΜΙΛΑΝΟΥ (Ιταλία) - Σουνέρ
Οστάνδης (Βέλγιο) 82-72 (80-68), Ελσίνκι (Φινλανδία) - ΣΑΜΑΡΑ (Ρωσία) 51-50
(74-77), ΖΑΛΓΚΙΡΙΣ ΚΑΟΥΝΑΣ (Λιθουανία) - Τόφας Μπούρσα (Τουρκία) 72-65
(62-66), Ροεντόρφερ (Γερμανία) - ΣΑΡΑΤΟΦ (Ρωσία) 76-98 (50-71), Καντού
(Ιταλία) - ΜΠΕΟΜΠΑΝΚΑ (Γιουγκοσλαβία) 78-75 (58-88), Μπανταλόνα (Ισπανία) -
ΒΙΛΕΡΜΠΑΝ (Γαλλία) 78-82 (74-82).

Στα προημιτελικά θα παίξουν: Βιλερμπάν - Στεφανέλ, Σάρατοφ - Σαμάρα, Ζαλγκίρις
- Μπεομπάνκα και Παναθηναϊκός - Σλασκ Βρότσλαβ.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16068O092</ED>
<ID>
ID:131672

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O09&aa=2</URL></REF>


Article

<CATEGORY>vin10</CATEGORY>

 <H2>ΠΑΝΙΩΝΙΟΣ
</H2><H2>Σκληρές εκφράσεις για ΠΑΟΚ
</H2>
ΤΟ ΤΑΚ Πανιώνιος με χθεσινή ανακοίνωση πέρασε στην αντεπίθεση χρησιμοποιώντας
μάλιστα σκληρές εκφράσεις για τους παράγοντες του ΠΑΟΚ («άνθρωποι που αγόρασαν
το δικαίωμα να αποφασίζουν για ένα ιστορικό προσφυγικό σωματείο»).

Η διοίκηση του Πανιωνίου ζητάει δημόσια συγγνώμη για την «απαράδεκτη και
αντιαθλητική συμπεριφορά του Χάρβεϊ» και κατηγορεί τον ΠΑΟΚ για «φόρτιση που
ξεκίνησε πριν από τον αγώνα με πολεμικά ανακοινωθέντα». Ο Πανιώνιος κατηγορεί
τον ΠΑΟΚ για το θέμα του γηπέδου, υποστηρίζοντας ότι ζητήθηκε για προπόνηση
από τη διοίκηση του κλειστού γηπέδου, τονίζοντας βέβαια ότι θα απέρριπτε κάθε
τέτοιο αίτημα που δεν στηρίζεται στην αρχή της αμοιβαιότητας. Στη συνέχεια,
θέτει το θέμα της τηλεοπτικής μετάδοσης, αναφέροντας ότι ο ΠΑΟΚ τη ζήτησε
επικαλούμενος «συμφωνία με χορηγό, του οποίου το όνομα δεν θυμόντουσαν». 
Στο σημείο αυτό τονίζεται ότι και ο Πανιώνιος συμφωνούσε για τη μετάδοση του
αγώνα παρά το γεγονός ότι «η πραγματική αιτία ήταν η διασφάλιση, λόγω
δημοσιότητας από πλευράς διαιτησίας, του αγώνα.»

Τέλος, σημειώνουν και την προσπάθεια παραγόντων του ΠΑΟΚ να τους πείσουν να
μην καταθέσουν τις ιατρικές γνωματεύσεις για τους τραυματισμούς των παικτων
του Πανιωνίου, ενώ ­ κατά τη διάρκεια των συζητήσεων ­ είχαν ήδη καταθέσει
αυτές των παικτών του ΠΑΟΚ.

*** Ο Πανιώνιος κάλεσε σε απολογία τον Αντόνιο Χάρβέϊ την προσεχή
Δευτέρα και κατά πάσα πιθανότητα θα του επιβάλει χρηματικό πρόστιμο. Η
διοίκηση του Πανιωνίου σκέφτηκε να του διακόψει το συμβόλαιο, όμως δεν έχουν
δικαίωμα αντικατάστασης με αποτέλεσμα να τον κρατήσουν όση κι αν είναι η ποινή
που θα του επιβληθεί από τον αθλητικό δικαστή, για τη συμπεριφορά του στον
αγώνα με τον ΠΑΟΚ.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16068O093</ED>
<ID>
ID:131708

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O09&aa=3</URL></REF>


Article

<CATEGORY>vin10</CATEGORY>

 <H2>ΑΕΚ
</H2><H2>Διάβημα διαμαρτυρίας
</H2>
ΔΙΑΒΗΜΑ διαμαρτυρίας στην παγκόσμια ομοσπονδία μπάσκετ έκανε χθες η ΑΕΚ, με
αφορμή το γεγονός της Κωνσταντινούπολης όπου το τουρκικό τηλεοπτικό κανάλι που
μετέδιδε τον αγώνα δεν είχε τον δικέφαλο αετό στο έμβλημα της ελληνικής ομάδας.

Όσον αφορά τον αυριανό αγώνα με την Παρτιζάν Βελιγραδίου, ο Γιάννης Ιωαννίδης
λογικά δεν θα ρισκάρει να χρησιμοποιήσει τον Μπάνε Πρέλεβιτς, ο οποίος
προέρχεται από τραυματισμό και υπάρχει πάντα ο κίνδυνος της υποτροπής. Όσον
αφορά τον Ιάκωβο Τσακαλίδη, ενδέχεται να τον χρησιμοποιήσει αν και προέρχεται
και αυτός από τραυματισμό.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16068O094</ED>
<ID>
ID:131732

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O09&aa=4</URL></REF>


Article

<CATEGORY>vin10</CATEGORY>

 <H2>ΓΥΝΑΙΚΕΣ
</H2><H2>Ψάχνει 13άρι
</H2>
ΨΑΧΝΕΙ το 13άρι απόψε (20.00 στη Λεωφόρο) η γυναικεία ομάδα του Παναθηναϊκού
στο Ρονκέτι, προκειμένου να κάνει το όνειρο πραγματικότητα και να προκριθεί
στα ημιτελικά του θεσμού. Η ομάδα του Γιώργου Ζευγώλη χρειάζεται νίκη με 13
πόντους διαφορά κόντρα στην ουγγρική Σοπρόν, απο την οποία στη Βουδαπέστη είχε
χάσει με 75-63.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O09</CAT>
<ED>
Κωδικός άρθρου: A16068O095</ED>
<ID>
ID:131745

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O09&aa=5</URL></REF>


Article

<CATEGORY>vin10</CATEGORY>

 <H5>ΑΡΗΣ ΚΑΙ ΟΛΥΜΠΙΑΚΟΣ ΜΑΧΟΝΤΑΙ ΕΚΤΟΣ ΕΔΡΑΣ ΧΩΡΙΣ ΠΕΡΙΘΩΡΙΟ ΗΤΤΑΣ
</H5><H2>«Καρφί» για νίκη
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Στην κλάση των Γιώργου Ντράκοβιτς - Μάριου Γκιούρδα ποντάρει ο Ολυμπιακός για
νίκη απόψε στο Πούχοφ Σλοβακίας

ΜΕ ΟΛΕΣ τους τις δυνάμεις για νίκη, που αποτελεί μονόδρομο για πρόκριση στο
φάιναλ φορ, αγωνίζονται εκτός έδρας στην αποψινή 6η και προτελευταία
αγωνιστική των ημιτελικών ομίλων ο Άρης (τσάμπιονς λιγκ) στην Πολωνία και ο
Ολυμπιακός (Κυπελλούχων) στη Σλοβακία.

Ο Άρης χρειάζεται σπουδαία απόδοση για να νικήσει την Τσεστόχοβα των Πολωνών
διεθνών Νόβακ, Ντάτσεβιτς, Γκρούσκα, η οποία διατηρεί λιγοστές ελπίδες
πρόκρισης (αν ηττηθεί απόψε γηπεδούχος η ισπανική Αλμερία από την φινλανδική
Ράισιο). Το ματς αρχίζει 18.15' (ελληνική ώρα). Τα άλλα ματς: Νόβισαντ -
Μόντενα, Νετάς - Βούπερταλ. Η βαθμολογία (5 αγ.): Μόντενα (12-3 σετ) και
Αλμερία (12-10) 9. Άρης (12-7) και Νετάς (12-10) 8. Τσεστόχοβα (10-9),
Νόβισαντ (10-11) και Ράισιο (6-13) 7. Βούπερταλ (5-15) 5.

Θεωρητικά ευκολότερο το έργο του Ολυμπιακού στη Σλοβακία απέναντι στην
αποκλεισμένη Ματαντόρ (έναρξη 18.00') αλλά χρειάζεται προσοχή. Τα αλλα ματς:
Ακαντέμικαρ Ζάγκρεμπ - Γκραν Κανάρια, Λένικ - Χορζόφ, Μάριμπορ - Νταχάου.
Βαθμολογία: (5 αγ.): Ακαντέμικαρ (13-3), Λένικ (12-4) και Ολυμπιακός (12-6) 9.
Γκραν Κανάρια (13-8) 8. Χορζόφ (9-10) και Πούχοφ (6-10) 7. Μάριμπορ (4-14) 6.
Νταχάου (1-15) 5.

Σε αγώνες ημιτελικών ομίλων χωρίς ουσιαστικό βαθμολογικό ενδιαφέρον
αγωνίζονται σήμερα και οι ομάδες γυναικών Βριλησσίων (τσάμπιονς λιγκ) και
Παναθηναϊκού (Κυπελλούχων). Τα Βριλήσσια στη Λουκέρνη (21.00') απέναντι στη
χωρίς νίκη γηπεδούχο και ο Παναθηναϊκός στη Λεωφόρο (20.00') με αντίπαλο την
πανίσχυρη πολωνική Αντρίτσοφ που κυνηγά πρόκριση.

Τέλος, η Ορεστιάδα DIANA υποδέχεται (19.00') την περίφημη ιταλική Σίσλεϊ
Τρεβίζο σε αγώνα ρεβάνς της ημιτελικής φάσης του Κυπέλλου CEV. Η θρακική ομάδα
για πρόκριση χρειάζεται νίκη με 3-0 σετ και με απώλεια πόντων όχι μεγαλύτερη
από 18 συνολικά...

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16068O111</ED>
<ID>
ID:131619

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O11&aa=1</URL></REF>


Article

<CATEGORY>vin10</CATEGORY>

 <H2>ΑΡΣΗ ΒΑΡΩΝ
</H2><H2>Οι «Άτλαντες» στο Ίντερνετ!
</H2>
Η ΕΠΙΣΤΡΟΦΗ των Ατλάντων στα πλατό με την ευκαιρία του διεθνούς μίτινγκ
«Τόφαλος- Κακούσης» (Πάτρα, 20-21 Φεβρουαρίου) και η είσοδος της ελληνικής
άρσης βαρών στο Ίντερνετ ήταν τα βασικά νέα στη χθεσινή συνέντευξη Τύπου της ΕΟΑΒ.

Ο πρόεδρος της ΕΟΑΒ Νίκος Σκιαδάς τόνισε: Φιλοδοξούμε τα επόμενα χρόνια να
συνεχίσει το άθλημά μας να κατακτά διακρίσεις. Όσον αφορά στον αγωνιστικό
σχεδιασμό για το 1998, θα ενισχύσουμε τα περιφερειακά ομοσπονδιακά προπονητικά
κέντρα και θα δώσουμε κίνητρα στους προπονητές. Οι διεθνείς αγώνες «Τόφαλος-
Κακούσης» θα έχουν συμμετοχή Ελλήνων Ολυμπιονικών και ξένων αξιόλογων αθλητών.
Ο προϋπολογισμός της διοργάνωσης ανέρχεται σε 20 εκατ. δραχμές, από τα οποία
τα 5 εκατ. αφορούν χρηματικά έπαθλα.

Ιδιαίτερα σημαντικό βήμα για την προβολή της ελληνικής άρσης βαρών στην Ελλάδα
και διεθνώς θεωρούμε την είσοδο στο Ίντερνετ, που αποφασίστηκε ύστερα από
εισήγηση του πρώην προέδρου της ΕΟΑΒ και ΓΓΑ Γιάννη Σγουρού. Θα υπάρχει η
δυνατότητα για επικοινωνία και πληροφορίες για άρση βαρών, αλλά και η
παρακολούθηση σε βίντεο των κορυφαίων στιγμών των Ελλήνων πρωταθλητών.

Σχετικά με την κατάσταση των κορυφαίων Ελλήνων πρωταθλητών που θα εμφανισθούν
στα «Τοφάλεια- Κακούσεια», ο εθνικός προπονητής Χρήστος Ιακώβου τόνισε: «Μπορώ
να πω ότι βρισκόμαστε σε καλό δρόμο. Δεν θα είναι έτοιμα τα παιδιά για
επιδόσεις παγκοσμίου ρεκόρ αλλά σίγουρα θα σηκώσουν καλά».

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16068O112</ED>
<ID>
ID:131665

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O11&aa=2</URL></REF>


Article

<CATEGORY>vin10</CATEGORY>

 <H2>ΠΟΛΟ
</H2><H2>Ντέρμπι κορυφαίων στον ΝΟΒ
</H2>
ΜΕ ΤΟ ντέρμπι Βουλιαγμένης-Ολυμπιακού ολοκληρώνεται απόψε η 2η αγωνιστική του
πρωταθλήματος πόλο της Α1 κατηγορίας. Το παιχνίδι είχε αναβληθεί το Σάββατο,
λόγω της συμμετοχής των δύο ομάδων στα κύπελλα Ευρώπης. Ο αγώνας στο
κολυμβητήριο της Βουλιαγμένης θα αρχίσει στις 20.00 και θα καλυφθεί απευθείας
από το Supersport. Ο προπονητής της Βουλιαγμένης, Γιάννης Γιαννουρής,
αντιμετωπίζει πρόβλημα με τον τραυματισμό του Γιώργου Ψύχου στον ώμο, ενώ στον
Ολυμπιακό είναι αμφίβολη η συμμετοχή του τερματοφύλακα Μάκη Βολτυράκη
(ενοχλήσεις στους προσαγωγούς)

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16068O113</ED>
<ID>
ID:131702

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O11&aa=3</URL></REF>


Article

<CATEGORY>vin10</CATEGORY>

 <H5>ΑΘΗΝΑ '98
</H5><H2>Μίτινγκ πολλών αστέρων </H2>
Κατερίνα Θάνου

ΟΛΑ ΤΑ γνωστά αστέρια του ελληνικού στίβου θα πάρουν μέρος στο διεθνές μίτινγκ
κλειστού στίβου Αθήνα '98 το Σάββατο 21 Φεβρουαρίου στο «Ειρήνης και Φιλίας»,
ενώ η συμμετοχή και διάσημων ξένων πρωταθλητών εγγυάται μεγάλο συναγωνισμό και
σπουδαίες επιδόσεις εν όψει Ευρωπαϊκού Πρωταθλήματος (27 Φεβρουαρίου - 1
Μαρτίου στη Βαλένθια).

Με ιδιαίτερο ενδιαφέρον αναμένεται η συμμετοχή στα 60 μ. των Γενοβέλη,
Παυλακάκη, Παπαδιά, Θεοδωρίδη, με παρουσία και των Τιμ Μοντγκόμερι (ΗΠΑ - 3ος
στα 100 μ. στο Αθήνα '97), Μπράνι Σουρίν (Καναδάς - πρωταθλητής κόσμου 60 μ.
το '93 και '95), των οποίων τη συμμετοχή εξασφάλισε ο ΣΕΓΑΣ, όπως και των
Νιγηριανών Εζίνουα και Ουνκόγια! Μετέχουν επίσης οι ανερχόμενοι νεαροί
σπρίντερ Σέγκος, Αμπαζόπουλος.

Στα 200μ. αναμένεται επίσης μεγάλος συναγωνισμός ανάμεσα στους Σμπώκο,
Παναγιωτόπουλο, Αλεξόπουλο και στα 400 μ. οι Σαρρής, Κεντέρης, Μουμουλίδης θα
έχουν αντίπαλο τον Βρετανό Σόλομον Ουάρισο (κορυφαίος φέτος στον κόσμο με 45.71).

Θα μετάσχουν επίσης οι Στρουμπάκος (800μ.), Παπούλιας (1.500μ.), Μάγος,
Σιατούνης και Κορκίζογλου (60 μ. εμπ.), Παπακώστας, Λιάπης και Κοκότης (ύψος),
Κουκοδήμος και Φιλίνδρας (μήκος), Λεωνίδης, Κόλλιας και Τίγκας (σφαίρα)..

Στις γυναίκες ξεχωρίζουν επίσης τα 60 μ. με Θάνου, Κόφφα και Τσώνη. Υπάρχει
όμως και το μήκος με Ξάνθου, Αθανασίου και τις διάσημες Φιόνα Μέι (Ιταλία) και
Σούζεν Τίντκε-Γκριν (Γερμανία). Μετέχουν επίσης από ελληνικής πλευράς στα 200
μ. η Κόφφα, στα 1.500 μ. η Ιακώβου, στο τριπλούν Βασδέκη και Τσιαμήτα, στη
σφαίρα Ουζούνη και Κυριακίδου.

*** Μεγάλη ζήτηση παρουσιάζουν τα εισιτήρια του μίτινγκ που διατίθενται από τα
γραφεία του ΣΕΓΑΣ (08.00- 15.00) και το στάδιο «Ειρήνης και Φιλίας» (10.00- 19.00).

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16068O114</ED>
<ID>
ID:131726

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O11&aa=4</URL></REF>


Article

<CATEGORY>vin10</CATEGORY>

 <H5>ΝΑΓΚΑΝΟ
</H5><H2>Το χιόνι προκάλεσε αναβολή
</H2>
ΟΙ ΘΡΗΣΚΕΥΤΙΚΕΣ τελετές των Γιαπωνέζων λίγο πριν αρχίσουν οι Ολυμπιακοί του
Ναγκάνο για να πέσει το χιόνι που έλειπε έφεραν μεν αποτέλεσμα, αλλά έπεσε
τόσο πολύ ώστε αναβλήθηκαν αυτήν τη φορά αγώνες βορεινού σκι λόγω μεγάλης χιονόπτωσης!

Χθες, δεν ήταν δυνατόν να γίνει το αγώνισμα των 10 χλμ. διάθλου (επρόκειτο να
πάρει μέρος και ο πρωταθλητής μας Δημήτρης Τσακίρης), το οποίο αναμένεται να
διεξαχθεί σήμερα.

Η Ν. ΚΟΡΕΑ

Στο μεταξύ, στη χθεσινή 10η ημέρα αγώνων της 18ης Χειμερινής Ολυμπιάδας
πραγματοποίησε εντυπωσιακή είσοδο στον πίνακα μεταλλίων η Νότια Κορέα
κατακτώντας 2 χρυσά μετάλλια στην παγοδρομία ταχύτητας σορτ τρακ (μικρότερος
στίβος και συμμετοχή πολλών αθλητών μαζί) και πραγματοποίησαν τριάδες η
Γερμανία στο δίαθλο του αλπικού σκι και η Ολλανδία στην παγοδρομία ταχύτητας.

Οι τρεις πρώτοι στους χθεσινούς τελικούς:

Δίαθλο αλπικού σκι (κατάβαση - σλάλομ) γυναικών: 1) Ζάιτσιγκερ (Γερμανία). 2)
Ερτλ (Γερμανία). 3) Χίλντε Γκεργκ (Γερμανία).

Ομαδικό άλμα σκι: 1) Ιαπωνία (Οκάμπε, Σαΐτο, Χαράντα, Φουνάκι) 933 βαθμοί. 2)
Γερμανία 897,4. 3) Αυστρία 881,5.

10.000μ. παγοδρομίας ταχύτητας ανδρών: 1) Ρόμε (Ολλανδία) 13.15.33 (παγκόσμιο
ρεκόρ). 2) Ντε Γιόγκ (Ολλανδία) 13.25.76. 3) Ρίτσμα (Ολλανδία) 13.28.19.

Σορτ τρακ: 1.000μ. ανδρών: 1) Κιμ Ντονγκ Σουγκ (Ν. Κορέα). 2) Λι (Κίνα). 3)
Μπένταρντ (Καναδάς). Ομαδικό 3.000μ. γυναικών: 1) Ν. Κορέα. 2) Κίνα. 3) Καναδάς.

Χόκεϊ γυναικών: 1) ΗΠΑ. 2) Καναδάς. 3) Φινλανδία.


<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16068O115</ED>
<ID>
ID:131742

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O11&aa=5</URL></REF>


Article

<CATEGORY>vin10</CATEGORY>

 <H2>Τένις
</H2>
ΤΗΝ ΤΕΤΑΡΤΗ θέση στην τελική κατάταξη του χειμερινού ευρωπαϊκού πρωταθλήματος
τένις (προκριματική φάση) κατέλαβε η εθνική Νεανίδων (κορίτσια κάτω από 16
χρόνων). Οι αγώνες έγιναν στην πόλη Μπρίντιζι της Ιταλίας. Η ελληνική ομάδα
έχασε 2-1 από την Ιταλία, ενώ στη συνέχεια έλαβε μέρος στο τουρνουά
«παρηγοριάς» και νίκησε 6-0, 6-1 την Πορτογαλία και 6-2, 6-4 τη Ρωσία (έγιναν
μόνο τα «διπλά»). Στην πόλη Μοντεκατίνι αγωνίστηκαν τα κορίτσια κάτω από 14
χρόνων και κατέλαβαν την 6η θέση, αφού ηττήθηκαν 3-0 από την Ουγγαρία και την Ελβετία.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O11</CAT>
<ED>
Κωδικός άρθρου: A16068O116</ED>
<ID>
ID:131751

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O11&aa=6</URL></REF>


Article

<CATEGORY>vin10</CATEGORY>

 <H5>ΑΝΤΙΣΤΡΟΦΗ ΜΕΤΡΗΣΗ...
</H5><H2>Ο Τόνι δεν έχει κέφι
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

<H3></H3>Οπως είχε αποκαλύψει πριν από λίγες μέρες η στήλη, οι σχέσεις Σαβέβσκι και ΠΑΕ
ΑΕΚ δεν διανύουν τις καλύτερες στιγμές τους, με υπαιτιότητα σαφώς της διοίκησης.

*** Καινούργια αυτοκίνητα στους ξένους η ΕΝΙΚ ­ υπόσχεση στον Τόνι και βλέπουμε...

*** Ήδη, όσοι παρακολουθούν από κοντά τη... διάθεση του 35χρονου
ποδοσφαιριστή έχουν διαγνώσει πόσο λυπημένος είναι.

*** Και δεν χρειάζεται προσπάθεια, διότι το πρόβλημα φαίνεται καθαρά...

*** Όπως πληροφορήθηκα, ο Σκοπιανός χαφ μίλησε με στέλεχος της
διοίκησης και ήταν κατηγορηματικός: «Αν δεν σας κάνω να φύγω».

*** Το σίγουρο είναι πως σε λίγους μήνες, ο Σαβέβσκι θα φύγει από την
ΑΕΚ και ειλικρινά θα ήταν λάθος να φύγει με στενοχώρια.

*** Καταλαβαίνετε το γιατί...

*** Διότι, πριν αναλάβει η νέα εργοδοσία την ΠΑΕ ΑΕΚ, δεν υπήρχε
διοικητικός παράγων που να μην «έσταζε μέλι» το στόμα του για τον Τόνι.

*** Τι άλλαξε, άραγε, μέσα σε λίγους μήνες;

*** Να φταίνε ­ ξαφνικά ­ τα 36 του χρόνια δεν αποτελεί δικαιολογία για
την περίεργη συμπεριφορά.

*** Εδώ άλλοι στην ΑΕΚ επέστρεψαν πολύ μεγαλύτεροι και μάλιστα η
«σημαία» τούς περίμενε σαν να μην είχε αλλάξει κάτι!

Τώρα ηρέμησε

Ο πολύ καλός διαιτητής Γιώργος Μπίκας επιστρέφει στην ενεργό δράση. Κληρώθηκε
και θα διευθύνει το ντέρμπι Αθηναϊκού - Παναθηναϊκού, και θεωρείται βέβαιο πως
θα προσέχει πολύ τις κίτρινες κάρτες. Τώρα «έμαθε».

*** Ο Μπίκας, την περασμένη Κυριακή, είχε οριστεί Β' διαιτητής του
αγώνα Πανιωνίου - Παναχαϊκής, δηλαδή, αμέσως μετά τον δεκαπενθήμερο αποκλεισμό
του για λάθος εφαρμογή κανονισμού εις βάρος της Παναχαϊκής...

*** Ξέρετε πώς αντιμετώπισε το γεγονός ο τραπεζικός από τον Πολύγυρο;

*** Μισή ώρα πριν από την έναρξη του ματς, πλησίασε τον... νομικό
σύμβουλο της Παναχαϊκής και πολύ σοβαρά του ζήτησε να μπει στα αποδυτήρια των Πατρινών.

*** Ο νομικός σύμβουλος τα έχασε, όμως του έκανε το χατίρι.

*** Και τότε ο Μπίκας, κοιτάζοντας τον Αμπαδιωτάκη στα μάτια, του είπε:

*** «Γιώργο, σου ζητάω ειλικρινά συγγνώμη για τις κάρτες. Από το ίδιο
βράδυ στη Θεσσαλονίκη, έχω τύψεις. Συγγνώμη και από όλους σας, διότι με την
απόφασή μου σας στέρησα τη δυνατότητα να διεκδικήσετε κάτι...».

*** Προς στιγμήν, οι παίκτες της Παναχαϊκής που τον άκουγαν σάστισαν.
Όταν όμως πήραν κάποιο θάρρος και θέλησαν να «πιάσουν κουβέντα» με τον ρέφερι,
ο Μπίκας... συνήλθε:

*** «Κύριοι, αυτά είχα να σας πω, και μη νομίσετε πως σκοπεύω να σας
ευνοήσω αν στο μέλλον κληρωθώ σε παιγνίδι της Παναχαϊκής. Πενήντα-πενήντα».

*** Για να κλείσει λέγοντας: «Αυτά είχα να σας πω και δεν με νοιάζει αν
θα τα μεταφέρετε».

*** Τα σχόλια δικά σας.

*** Πάντως, τώρα που ο Μπίκας αρχίζει και βρίσκει το θάρρος του, να
δείτε που θα γίνει ακόμη καλύτερος στον χώρο του.

Συγχωρεί τους νέους

Ό, τι συνέβη στον αγώνα μπάσκετ Πανιωνίου - ΠΑΟΚ, οφείλεται λοιπόν στην κακή
στιγμή και στο νεαρό της ηλικίας Γιαννούλη και Καράγκουτη.

*** Ο κομισάριος Α. Τσαγκαμίλης το λέει!

*** Για την ακρίβεια, αν το έλεγε, δεν θα είχε και τόση σημασία.

*** Το έγραψε ο άνθρωπος στην έκθεσή του και τώρα είναι έτοιμος ­ αν
κληθεί από τον αθλητικό δικαστή ­ να αναπτύξει τη θέση του, βελτιωμένη, μια
και μετά τη συγγραφή της έκθεσής του είδε το βίντεο των επεισοδίων!

*** Ο Ανδρέας Τσαγκαμίλης θεωρείται ήρεμος άνθρωπος εδώ και χρόνια, από
τότε που ήταν διεθνής διαιτητής μπάσκετ και... προπονητής ποδοσφαίρου.

*** Γροθιές άγριας «ομορφιάς» εξαπολύονταν στο τερέν ­ «παιδιά είναι»
θα κρίνει ο Τσαγκαμίλης.

*** Αν η έκθεσή του πρόκειται να... βοηθήσει το πρωτάθλημα, χαλάλι του.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16068O121</ED>
<ID>
ID:131620

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O12&aa=1</URL></REF>


Article

<CATEGORY>vin10</CATEGORY>

 <H2>Ξέχασε το ραντεβού...
</H2>
Απόστολος Μάντζιος

Συνεχίστηκε (και) χθες η κοροϊδία στον Πανιώνιο, σχετικά με τις πληρωμές των
παικτών. Ραντεβού είχε κλείσει μαζί τους ο πρόεδρος Σιότροπος (ο ανεψιός...)
προκειμένου να τους ανακοινώσει ημερομηνία εξόφλησης, αλλά φαίνεται το ξέχασε.
Έστησε τον (απλήρωτο) κόσμο, γεγονός που κάποιοι δύσκολα θα του το
συγχωρήσουν. Να σημειωθεί ότι μόνο από πριμ (Πρωτάθλημα-Κύπελλο), κάθε βασικός
έχει λαμβάνειν περισσότερα από 2,5 εκατομμύρια. Για τον προπονητή, τα είπαμε
χθες. «Τρέφεται» με τον Χρυσό Σταυρό που του δόθηκε πριν από μερικά χρόνια...

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16068O122</ED>
<ID>
ID:131666

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O12&aa=2</URL></REF>


Article

<CATEGORY>vin10</CATEGORY>

 <H2>Άρωμα Ευρώπης
</H2>
Οι τρεις «Δυτικοευρωπαίοι» μας, πριν από τη χθεσινή προπόνηση της Εθνικής:
Νίκος Μαχλάς, Βασίλης Μπορμπόκης, Θόδωρος Ζαγοράκης. Να πάμε να τους
χειροκροτήσουμε απόψε, μαζί με τους άλλους διεθνείς μας, στο δυνατό φιλικό με
Ρωσία. Το εισιτήριο δεν είναι ακριβό.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16068O123</ED>
<ID>
ID:131703

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O12&aa=3</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Λάθος επιλογή
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

<H3></H3>ΔΕΝ ΕΧΕΙ συμπληρώσει καλά-καλά θητεία δύο χρόνων στην πειραϊκή διαιτησία ο
30χρονος Κώστας Βήττας και είχε μία δυσάρεστη εμπειρία.

Το Σάββατο που πέρασε διηύθυνε τον αγώνα Χατζηκυριάκειου - Ολυμπιακού Καμινίων
8-1 για το πρωτάθλημα Γ' κατηγορίας Πειραιά. Παρά το γεγονός ότι απ' αυτήν την
κατηγορία δεν υποβιβάζονται ομάδες και οι δύο αντίπαλοι δεν είναι από τους
διεκδικητές προνομιούχου θέσης, μεταξύ τους είχαν κάποιες διαφορές από τον α' γύρο.

Ο Ολυμπιακός Καμινίων προηγήθηκε 1-0 και το Χατζηκυριάκειο ισοφάρισε με
πέναλτι («χέρι») πριν συμπληρωθεί το 45λεπτο. Στο δεύτερο ημίχρονο ο διαιτητής
χρέωσε νέο πέναλτι εις βάρος της ομάδας των Καμινίων (πάλι «χέρι»), απόφαση
που αμφισβητήθηκε έντονα.

Οι Καμινιώτες εκνευρίστηκαν. Ο διαιτητής υποχρεώθηκε να αποβάλει παίκτη τους
για σκληρό παίξιμο και λίγο αργότερα άλλον για εξύβριση. Τουλάχιστον έτσι
έγραψε στο φύλλο αγώνα.

Το παιχνίδι μπήκε σε περίεργη τροχιά, όταν οι Καμινιώτες σταμάτησαν να
αγωνίζονται και άφηναν τους παίκτες του Χατζηκυριάκειου να σημειώνουν γκολ.
Γρήγορα το σκορ έφτασε στο 5-1. Τότε ποδοσφαιριστής του Ολυμπιακού Καμινίων
πήρε την μπάλα από το κέντρο του τερέν και διανύοντας την απόσταση έως την
περιοχή της ομάδας του στέφτηκε αρνητικός σκόρερ. Το 6-1 διευρύνθηκε, έγινε
7-1 και τελικά 8-1, αφού στα τελευταία λεπτά οι παίκτες του Χατζηκυριάκειου
άλλαζαν πάσες μεταξύ τους για να περάσει η ώρα.

Πρόκειται για διακωμώδηση του ποδοσφαίρου. Γιατί ακόμα κι αν ήταν λάθος η
απόφαση του διαιτητή για το δεύτερο πέναλτι, δεν είχαν δικαίωμα οι παίκτες των
Καμινίων να παραβιάσουν τους κανόνες του ευ αγωνίζεσθαι. Επιτέλους, πού πάει
το ποδόσφαιρο; Γιατί σ' αυτήν την περίπτωση δεν υπήρχαν οικονομικά ή άλλα συμφέροντα.

Ο άπειρος διαιτητής δεν έγραψε τα συμβάντα στο φύλλο αγώνα. Η ΕΠΣ Πειραιά, του
Παναγιώτη Σαλπέα, ασφαλώς δεν θα μείνει απαθής.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O12</CAT>
<ED>
Κωδικός άρθρου: A16068O124</ED>
<ID>
ID:131727

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O12&aa=4</URL></REF>


Article

<CATEGORY>vin10</CATEGORY>

 <H5>Ανοίγει η αυλαία σήμερα στον Ιωνικό Σύνδεσμο
</H5><H2>ΣΚΑΚΙ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΕΝΑΡΞΗ ΣΗΜΕΡΑ του ανοιχτού τουρνουά του Ιωνικού Συνδέσμου. Το τουρνουά
εντάσσεται στις εκδηλώσεις «Ίκαρος» και αναμένεται να γνωρίσει ξεχωριστή
επιτυχία. Πέρα από τα 10 χρηματικά έπαθλα, το τουρνουά εξασφαλίζει προκρίσεις
για κλειστά τουρνουά νόρμας και ­ μέσω της συγκεντρωτικής βαθμολογίας ­
φιλοξενία στο καλοκαιρινό τουρνουά της Ικαρίας. Επιπλέον, ο Ιωνικός Σύνδεσμος
διαθέτει δωρεάν τα είδη του κυλικείου του και υπόσχεται ένα πολύ καλής
εμφάνισης μπουλετίν. Τέλος το περιοδικό «ΣΑΧ» ανατύπωσε και προσφέρει τη
μέθοδο υπολογισμού των ΕΛΟ. Το παράβολο συμμετοχής είναι 5.000 για ενηλίκους
και 3.000 για νέους. Οι αγώνες θα γίνονται τρεις φορές την εβδομάδα, Δευτέρα,
Τετάρτη και Παρασκευή. Θα παιχθούν συνολικά 7 γύροι. Όσοι δεν έχουν δηλώσει ως
τώρα συμμετοχή, μπορούν να το πράξουν και σήμερα, στο χώρο αγώνων (Λεωφόρος
Ηρακλείου 251 και Τσουρουκτσόγλου, κοντά στον σταθμό ΗΣΑΠ της Ν. Ιωνίας) μέχρι
τις 16.30, μία ώρα δηλαδή πριν από την έναρξη των αγώνων. Αύριο ξεκινάει στον
ίδιο χώρο και το κλειστό τουρνουά σεβενίγκεν (12 γύρων) του Ίκαρου. Θα
αναμετρηθούν μία εξαμελής ομάδα ανδρών ξένων ομοσπονδιών (Τσέλα, Μαναγκάτζε,
Σαχταχτίνσκι, Μάουρερ, Μανάι, Παναγόπουλος) και μία εννεαμελής ομάδα γυναικών.
Η Εύα Κοντού, η Μαρία Κουβάτσου και η Μαρία Πετράκη θα παίζουν σε σταθερή
βάση, ενώ θα εναλλάσσονται στις τρεις άλλες σκακιέρες οι Κασιούρα, Μουλά,
Γαρνέλη, Γκιάστα, Κουκουφίκη και Κακαρώνη. Για τις γυναίκες η νόρμα γκραν μετρ
είναι 8,5 βαθμοί και η νόρμα διεθνούς μετρ 6 β. σε 12 αγώνες. Η νόρμα διεθνούς
ΕΛΟ είναι 1,5 βαθμός σε 6 αγώνες.

* Ολοκληρώθηκε το ματς Τσομής - Πετροβίκης που διοργανώθηκε επίσης στο πλαίσιο
του Ικάρου. Ο Τσομής κέρδισε την τελευταία παρτίδα και διαμόρφωσε το τελικό
σκορ σε 3-1 υπέρ του. Με το ίδιο σκορ είχε κερδίσει ο Σαχταχτίνσκι τον Καλούση
και η Βαρσάμη τη Ζη.

ΚΥΡΙΑΚΗ, ΗΜΕΡΑ ΚΥΠΕΛΛΟΥ

Έγινε χθες η κλήρωση του 4ου γύρου του κυπέλλου Ελλάδας που θα πραγματοποιηθεί
την Κυριακή. Τα ζευγάρια είναι: Καβάλα - Ξάνθη, Αστέρια Σερρών - Κατερίνη,
Γαλαξίας - Συκιές, ΔΕΗ Μ/Θ - Κεραυνός Ωραιοκάστρου, Λάρισα - Αγρίνιο, Ε.Σ.
Αργολίδας - Κιάτο, ΠΠΛΤΥ Πατρών - Αίγιο, ΟΦΗ - ΟΑ Χανίων, Πανελλήνιος - Εστία
Ν. Σμύρνης, Κορυδαλλός - ΔΗΚΕΠ Α. Λιοσίων, Αμπελόκηποι - Φοίβος Πειραιά,
Ηλιούπολη - ΟΦΟ Νικαίας.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: O99</CAT>
<ED>
Κωδικός άρθρου: A16068O991</ED>
<ID>
ID:131629

</ID><URL>http://ta-nea.dolnet.gr/neaweb/neafile.print_unique?e=A&f=16068&m=O99&aa=1</URL></REF>


Article

<CATEGORY>vin09</CATEGORY>

 <H2>Το θέμα </H2>
Η Μαλβίνα και όσα είπε στην εκπομπή της

σελ. 4-5

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16068P011</ED>
<ID>
ID:131630

</ID><URL>http://ta-nea.dolnet.gr/neaweb/neafile.print_unique?e=A&f=16068&m=P01&aa=1</URL></REF>


Article

<CATEGORY>vin09</CATEGORY>

 <H2>Σινεμά </H2>
Η νέα ταινία του Παντελή Βούλγαρη στο Cine Club των «ΝΕΩΝ»

σελ. 3

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16068P012</ED>
<ID>
ID:131673

</ID><URL>http://ta-nea.dolnet.gr/neaweb/neafile.print_unique?e=A&f=16068&m=P01&aa=2</URL></REF>


Article

<CATEGORY>vin09</CATEGORY>

 <H2>Η άλλη ματιά </H2>
Η Λίνα Αλεξίου γράφει για την ισοπέδωσηαπό την ενημέρωση - θέαμα

σελ. 7

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16068P013</ED>
<ID>
ID:131709

</ID><URL>http://ta-nea.dolnet.gr/neaweb/neafile.print_unique?e=A&f=16068&m=P01&aa=3</URL></REF>


Article

<CATEGORY>vin09</CATEGORY>

 <H2>Μέρα - Νύχτα </H2>
Ψευτοδιανοούμενες και ερωτευμένες στις «Σοφολογιότατες» του Θεάτρου Τέχνης

σελ. 16

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: P01</CAT>
<ED>
Κωδικός άρθρου: A16068P014</ED>
<ID>
ID:131733

</ID><URL>http://ta-nea.dolnet.gr/neaweb/neafile.print_unique?e=A&f=16068&m=P01&aa=4</URL></REF>


Article

<CATEGORY>vin09</CATEGORY>

 <H5>ΜΕΡΕΣ ΠΑΡΑΔΟΣΗΣ ΣΤΟ «ΠΑΛΛΑΣ» ­ ΕΚΘΕΣΗ ΤΟΥ Δ. ΠΙΚΙΩΝΗ ΣΤΗΝ ΑΚΑΔΗΜΙΑ
</H5><H5>«Πάτρα, γενέτειρα του Καραγκιόζη»
</H5><H2>Εν χορδαίς...
</H2>
Αρχίζει στις 8.30 μ.μ. στο «Παλλάς» το πρώτο διήμερο του κύκλου «Εν Χορδαίς
και Οργάνοις ­ Έλληνες Δεξιοτέχνες και Λαϊκά Όργανα» με ένα αφιέρωμα στην
τέχνη του κλαρίνου. Επί σκηνής ο κορυφαίος του ηπειρώτικου κλαρίνου
Πετρολούκας Χαλκιάς μαζί με την κομπανία του, ο δεξιοτέχνης της φλογέρας
Αριστείδης Βασιλάρης μαζί με τους νεώτερους Γιώργο Κοτσίνη και Δημήτρη
Κότσικα. Το πρόγραμμα συμπληρώνεται από ένα συγκρότημα χάλκινων πνευστών από
την Κοζάνη. Στο τέλος κάθε συναυλίας όλοι οι σολίστες θα προχωρήσουν σε μια
κοινή μουσική «συνομιλία». (Επιμέλεια προγράμματος Λάμπρος Λιάβας).

ΦΩΤΟΓΡΑΦΙΑ

Στο Γαλλικό Ινστιτούτο του Πειραιά εγκαινιάζεται η έκθεση «Ο Αυτοχρωμικός Άθως
1913 και 1918 ­ Οι πρώτες έγχρωμες φωτογραφίες του αιώνα» (2ας Μεραρχίας 36, Πασαλιμάνι).

ΘΕΑΤΡΟ

Η Πειραματική Σκηνή Τέχνης της Θεσσαλονίκης ανεβάζει στο θέατρο «Αμαλία» της
Θεσσαλονίκης το έργο του Ιρλανδού συγγραφέα Μπράιαν Φρίελ «Χορεύοντας στη
Λούνασα», σε μετάφραση και σκηνοθεσία του Νίκου Χουρμουζιάδη. Τα σκηνικά και
τα κοστούμια είναι της Ιωάννας Μανωλεδάκη, η χορογραφία του Ντάνη Λαδόπουλου.

*** Συμπληρώνοντας 15 χρόνια, η Ελεύθερη Αυλαία του Ντίνου Καρύδη και της
Τζούλιας Αργυροπούλου παρουσιάζει σήμερα στο θέατρο «Ελυζέ» το καινούργιο έργο
του Βασίλη Ζιώγα «Η επίσκεψη». Τη σκηνοθεσία έκανε ο Δημήτρης Πετρόπουλος, τα
σκηνικά και κοστούμια η Κλεοπάτρα Δίγκα, τη μουσική ο Νίκος Ζαχαρόπουλος.
(Νυμφαίου και Μιχαλακοπούλου, τηλ. 6444.658).

*** Η Θεατρική Εξοδος Αιγαίου ανεβάζει τη «Γέρμα» του Λόρκα σε 40 έκτακτες
παραστάσεις στο θέατρο του πολιτιστικού κέντρου «Έξοδος Αιγαίου» (Τριβωνιανού
18, Μετς, τηλ. 9249.008-318). Το έργο ανεβαίνει σε μετάφραση Αλέξη Σολομού,
σκηνοθεσία Νίκου Παροίκου, σκηνικό και κοστούμια Άννας Περντρώ, χορογραφίες
Μαρίας Γκούτη, μουσική Παναγιώτη Ντουνιαδάκη. Πρωταγωνιστούν οι Κατερίνα
Ραζέλου, Άκης Δρακουλινάκος, Ελένη Ζαμαρία, Έλενα Γιαννακοπούλου, Νατάσα
Θεοδωροπούλου, Νίκος Ποριώτης.

*** Τελευταίες παραστάσεις του έργου του Μπέκετ «Περιμένοντας τον Γκοντό» με
τους Κώστα Καζάκο, Πέτρο Φιλιππίδη, Γιάννη Μποσταντζόγλου, Σταμάτη Τζελέπη και
Ορέστη Κωνσταντίνου, στο θέατρο «Τζένη Καρέζη» (ώς τις 22 Φεβρουαρίου).

ΕΚΘΕΣΕΙΣ

Από σήμερα ώς τις 28 Φεβρουαρίου διαρκεί η έκθεση με «Κούκλες - Μαριονέτες»
της Μαιρηβής στην Αίθουσα Μπουζιάνη του Πνευματικού Κέντρου του Δήμου
Αθηναίων. (Ξενοφώντος 7, Σύνταγμα).

*** Έκθεση με τα ζωγραφικά έργα του μεγάλου αρχιτέκτονα Δημήτρη Πικιώνη
αρχίζει στην Ακαδημία Αθηνών, με την ευκαιρία της συμπλήρωσης 30 χρόνων από
τον θάνατό του. Για το ζωγραφικό έργο του Πικιώνη ­ που εκτίθεται για πρώτη
φορά ­ θα μιλήσει στην Ακαδημία Αθηνών (Πανεπιστημίου 28) ο ακαδημαϊκός
Χρύσανθος Χρήστου (7 μ.μ.).

ΒΙΒΛΙΟ

Στις 8 μ.μ. ο Μήτσος Κασόλας συναντά στο Κέντρο Λόγου και Τέχνης «104» τους
αναγνώστες του βιβλίου του «Αγγελίνα» των Εκδόσεων Καστανιώτη. Αποσπάσματα θα
διαβάσουν οι ηθοποιοί Σοφία Ρούμπου και Μαρία Καβουκίδου.

«ΖΩΝΤΑΝΑ»

Τραγούδια του Χρήστου Χαιρόπουλου τραγουδάει η Ευγενία Συριώτη στο «Δυτικά του
Φιλοπάππου», Αιόλου 36, τηλ. 3425.019. Στο πιάνο ο Παναγιώτης Παπαγεωργίου.

*** Από σήμερα ώς τις 2 Μαρτίου ο Διονύσης Σαββόπουλος παρουσιάζει την
παράσταση «Ξενοδοχείο» στο Cooper's Club Nani Nani της Θεσσαλονίκης.


Με στόχο την ανάδειξη του ρόλου που έπαιξε η Πάτρα ως γενέτειρα του ελληνικού
Καραγκιόζη και τη σχέση που υπάρχει ανάμεσα στο λαϊκό μεγαλείο που εμπεριέχουν
το θέατρο σκιών και το καρναβάλι, ο Πολιτιστικός Τομέας του Δήμου Πατρέων, στο
πλαίσιο των εκδηλώσεων Πατρινό Καρναβάλι '98, πραγματοποιεί έκθεση σκηνικών,
ζωγραφικής και φιγούρας με τίτλο «Πάτρα, γενέτειρα του Καραγκιόζη». Η έκθεση
θα φιλοξενείται στις αίθουσες Hansen του παλαιού Δημοτικού Νοσοκομείου, είναι
παραγωγή του Πολιτιστικού Τομέα του Δήμου Πατρέων και θα ανοίξει τις πύλες της
απόψε στις 8.00 μ.μ. Η έκθεση περιλαμβάνει σκηνικά, μπερντέδες και φιγούρες
του Καραγκιόζη κατασκευασμένες από Πατρινούς καραγκιοζοπαίχτες, από τη φιγούρα
του Μίμαρου Δ. Σαρδούνη έως και του Κ. Μακρή.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16068P021</ED>
<ID>
ID:131634

</ID><URL>http://ta-nea.dolnet.gr/neaweb/neafile.print_unique?e=A&f=16068&m=P02&aa=1</URL></REF>


Article

<CATEGORY>vin09</CATEGORY>

 <H2>Εικαστική «έξοδος» στο Τελ Αβίβ
</H2>
Μετά τον Γιώργο Νταλάρα, τη Χάρη Αλεξίου, τη Γλυκερία, την Κρίστυ
Στασινοπούλου και άλλους Έλληνες τραγουδιστές, το κοινό του Ισραήλ καλείται
τώρα να γνωρίσει και τις άλλες πλευρές του σύγχρονου ελληνικού πολιτισμού.
Αφορμή, οι δύο «Ελληνικοί Μήνες» που ξεκινούν αύριο με επίκεντρο ένα από τα
τέσσερα μουσεία σύγχρονης τέχνης του Τελ Αβίβ. Σ' ένα τετραώροφο κτίριο στο
περίπτερο της Έλενας Ρουμπινστάιν, 14 σύγχρονοι καλλιτέχνες από τρεις
διαφορετικές γενιές παρουσιάζουν από 4-6 έργα τους. Μάλιστα, πολλοί από τους
νεώτερους θα παραβρίσκονται στα εγκαίνια, μαζί με τη διευθύντρια της Εθνικής
Πινακοθήκης κ. Μαρίνα Λαμπράκη-Πλάκα. Διότι αυτή η υψηλών προδιαγραφών έκθεση
με τίτλο «Τρεις γενιές Ελλήνων καλλιτεχνών» αντιπροσωπεύει την πρώτη, εδώ και
πολύ καιρό, μεγάλη «καλλιτεχνική έξοδο της Πινακοθήκης προς το εξωτερικό»,
όπως παρατήρησε η κ. Μαρίνα Λαμπράκη-Πλάκα, η οποία ελπίζει ότι το πακέτο θα
σταλεί και σε άλλες χώρες.

Σε αντάλλαγμα θα δούμε στην Αθήνα μια αντίστοιχη έκθεση συγχρόνων Ισραηλινών
καλλιτεχνών που προγραμματίζεται για τον Σεπτέμβριο, ενώ το Μουσείο του Τελ
Αβίβ ζήτησε ήδη και την έκθεση Φράνκο Τζεφιρέλι.

Η επιλογή των ζωγράφων που συμμετέχουν έγινε από κοινού με τον διευθυντή του
Μουσείου του Τελ Αβίβ κ. Ομέρ Μορντεσάι.

Από την πρώτη, μαχητική γενιά του '60 παρουσιάζονται έργα του Νίκου Κεσσανλή
και του Κώστα Τσόκλη. Από τη δεύτερη, γενιά της διαμαρτυρίας και του κριτικού
ρεαλισμού, παρουσιάζονται έργα των Δημήτρη Μυταρά, Χρόνη Μπότσογλου και Γιάννη Ψυχοπαίδη.

Από την τρίτη γενιά, του μεταμοντέρνου και των πολλών καλλιτεχνικών ιδιωμάτων,
­ από το '80 και μετά ­ παρουσιάζονται έργα των Τάσου Χριστάκη, Γιώργου
Γυπαράκη, Εδουάρδου Σακαγιάν, Χρήστου Μποκόρου, Μιχάλη Μανουσάκη, Αντώνη
Μιχαηλίδη, Άγγελου Παπαδημητρίου, Αιμιλίας Παπαφιλίππου και Μάριου Σπηλιόπουλου.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16068P022</ED>
<ID>
ID:131676

</ID><URL>http://ta-nea.dolnet.gr/neaweb/neafile.print_unique?e=A&f=16068&m=P02&aa=2</URL></REF>


Article

<CATEGORY>vin09</CATEGORY>

 <H2>Πρεμιέρα στα Γιάννενα
</H2>
<AUTHOR>Π.Κ.</AUTHOR>

Μαρία Παπαλιού

Τι πιο φυσικό για μια εκπαιδευτική ταινία, που έγινε για την Ήπειρο, από το να
κάνει πρεμιέρα στα Γιάννενα, με αφορμή την επέτειο της απελευθέρωσης της
πρωτεύουσας της Ηπείρου. Έτσι λοιπόν και θα γίνει. Τι πιο όμορφο, από την
πρόσκληση να παραστούν στην πρεμιέρα των εκπαιδευτικών και μαθητών, ­
επτακόσια άτομα ­ που θα χρησιμοποιήσουν τα 5 ημίωρα ντοκιμαντέρ σε όλα τα
σχολεία της Ηπείρου. Τι πιο πλήρες, από το να προσκληθούν και 110 δάσκαλοι και
μαθητές από την Αλβανία, την άλλη πλευρά της Ηπείρου. Άλλωστε, και αυτή η
πλευρά της Ηπείρου κινηματογραφήθηκε και ιστορείται από τη δημιουργό των
ντοκιμαντέρ Μαρία Παπαλιού και τον Φάνη Κακριδή. Ενάμιση χρόνο κράτησαν τα
γυρίσματα από την Άρτα μέχρι το Αργυρόκαστρο κι ακόμα πέρα, σε άγνωστες για
τον κινηματογραφικό φακό πόλεις και μνημεία όπως η Αντιγόνεια, που την
ανακάλυψε η «δαιμόνια» Παπαλιού. Για όλα της πρεμιέρας φρόντισε ο
περιφερειάρχης της Ηπείρου. Θα πειτε όμως, πώς θα προβάλλονται αυτές οι
ταινίες στα σχολεία; Εδώ μπαίνει η εταιρεία Γκρούντιχ. Μαθαίνω ότι φροντίζει
να αποκτήσουν βίντεο τα σχολεία ­ κυρίως της Αλβανίας που δεν έχουν.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16068P023</ED>
<ID>
ID:131711

</ID><URL>http://ta-nea.dolnet.gr/neaweb/neafile.print_unique?e=A&f=16068&m=P02&aa=3</URL></REF>


Article

<CATEGORY>vin09</CATEGORY>

 <H2>Γκαράζ με θεατρικές ανησυχίες
</H2>
<AUTHOR>Ε.Δ.Χ.</AUTHOR>

Το γκαράζ του Εθνικού Θεάτρου, ένας χώρος υπόγειος, υγρός, χαμηλοτάβανος, είχε
μετατραπεί πριν από δέκα χρόνια σε θέατρο. Με το όνομα «Γκαράζ» λειτούργησε ως
τρίτη σκηνή, φιλοξενώντας παραστάσεις νεών σκηνοθετών ­ άλλες επιτυχημένες κι
άλλες όχι. Η λειτουργία του όμως σταμάτησε. Ο Νίκος Κούρκουλος όταν ανέλαβε τη
διεύθυνση του Εθνικού Θεάτρου, αποφάσισε την επαναλειτουργία του. Το γκαράζ
έγινε και πάλι θέατρο. Αυτή τη φορά όμως, με γερή υποδομή. Η σκηνή βέβαια
παραμένει χαμηλοτάβανη, αλλά είναι μεγάλη και ατμοσφαιρική. Πίσω της χτίστηκαν
καμαρίνια, τουαλέτες, μπήκε τεχνολογικός εξοπλισμός και ο άδειος χώρος είναι
πλέον μια φιλόξενη ­ πέμπτη ­ σκηνή του Εθνικού Θεάτρου. Ανοίγει την Παρασκευή
με τον «Κρητικό» του Διονυσίου Σολωμού. Καλορίζικη!

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16068P024</ED>
<ID>
ID:131735

</ID><URL>http://ta-nea.dolnet.gr/neaweb/neafile.print_unique?e=A&f=16068&m=P02&aa=4</URL></REF>


Article

<CATEGORY>vin09</CATEGORY>

 <H2>Ιδού συνέχεια!
</H2><H2></H2>
<AUTHOR>Γ.Δ.Σ.</AUTHOR>

Αντώνης Αντύπας

Υπάρχουν, λοιπόν και μερικοί θίασοι με συνέπεια τόση, που λες «μπας και
βρίσκομαι στην Αγγλία;». Το «Φάσμα», για παράδειγμα, του Αντώνη Αντύπα, ο
οποίος συνεχίζει να παίζει κανονικότατα στην Κεντρική Σκηνή του «Απλού
Θεάτρου» το «Φεγγάρι για καταραμένους» του Ο' Νιλ, αλλά είχε προαναγγείλει ότι
θα παρουσίαζε στη Δεύτερη Σκηνή του το έργο «Παπαγάλος με πορτοκαλί φτερά» του
Βασίλη Αργυρόπουλου, σε σκηνοθεσία Κίττυς Αρσένη. Ε, λοιπόν, ο κ. Αντύπας είχε
τη λεπτότητα ­ προς το κοινό τού θεάτρου του αλλά και προς τους καλλιτέχνες
του ­ να ανακοινώσει ότι η παράσταση αυτή αναβάλλεται. Προφανώς, λόγω του
προβλήματος που είχε με την υγεία της η πρωταγωνίστρια του έργου Εύα
Κοταμανίδου. Η οποία είναι πια μια χαρά, αλλά πρέπει για λίγο να ξεκουραστεί.
Αυτό θα πει συνέπεια! Όταν η κυριαρχούσα αντίληψη στην «μικρή πόλη» του
θεάτρου μας είναι «είπα, ξείπα, χέζω την παρόλα μου».

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16068P025</ED>
<ID>
ID:131747

</ID><URL>http://ta-nea.dolnet.gr/neaweb/neafile.print_unique?e=A&f=16068&m=P02&aa=5</URL></REF>


Article

<CATEGORY>vin09</CATEGORY>

 <H2>Αμφιλεγόμενες «καταιγίδες»
</H2>
<AUTHOR>Χ.</AUTHOR>

Με τον θάνατο του Γερμανού συγγραφέα Ερνστ Γιούνγκερ (σε ηλικία 102 ετών!)
έκλεισε και μια αμφισβήτηση... 78 ετών. Διότι από την ημέρα που κυκλοφόρησε,
το 1920, το μυθιστόρημά του «Ατσάλινες καταιγίδες», με άξονα τον Α' Παγκόσμιο
Πόλεμο, ο Γιούνγκερ απέκτησε ελάχιστους υποστηρικτές και πολλούς εχθρούς, που
τον αμφισβητούσαν. Στους πρώτους ανήκε ο Αντρέ Ζιντ, που μιλούσε για την
«ωραιότερη περιγραφή του πολέμου», στους δεύτερους ο Σαρτρ, που δήλωνε ότι τον
μισεί «όχι επειδή είναι Γερμανός, αλλά επειδή είναι αριστοκράτης». Η φήμη του
αποκαταστάθηκε, εν μέρει, το 1980, όταν τιμήθηκε με το βραβείο Γκαίτε, αλλά
κάποιοι επέμειναν να τον θεωρούν πολεμοκάπηλο και υποστηρικτή των ναζί.
Πάντως, στους θετικά προσκείμενους απέναντί του ανήκε και ο Φρανσουά Μιτεράν,
που έλεγε πως «είναι ένας ελεύθερος άνθρωπος». Τώρα οι «Καταιγίδες»
καταλάγιασαν ­ για πάντα...

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: P02</CAT>
<ED>
Κωδικός άρθρου: A16068P026</ED>
<ID>
ID:131753

</ID><URL>http://ta-nea.dolnet.gr/neaweb/neafile.print_unique?e=A&f=16068&m=P02&aa=6</URL></REF>


Article

<CATEGORY>vin09</CATEGORY>

 <H2>ΚΛΑΣΙΚΗ ΔΙΣΚΟΘΗΚΗ
</H2>
<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

Μια ώριμη γαλλική... Ήβη, ραψωδίες της εμπόλεμης Ουγγαρίας, ένα «ανθρώπινο»
Ρέκβιεμ κι ένας διωγμένος πιανίστας.

Ζαν Φιλίπ Ραμό, «Οι γιορτές της Ήβης». Les Arts Florisants ­ «Οι
Ανθούσες Τέχνες» ­ υπό τον Γουίλιαμ Κρίστι (ERATO).

Μια παγκόσμια πρώτη ηχογράφηση, που δεν αφορά το έργο τού διάσημου στην εποχή
του Γάλλου συνθέτη («αντιπάλου» του Λουλί), αλλά τη δισκογράφηση ολόκληρης της
όπερας - μπαλέτου. Γράφτηκε το 1739, όταν ο Ραμό ήταν ήδη 56 ετών (έγραψε την
πρώτη του όπερα στα 50 του!) και ύστερα από την επιτυχία τού πρώτου έργου του
για σκηνή «Ιππόλυτος και Αρικία» στην όπερα του Παρισιού και των «Αρχοντικών
Ινδιών». Η δισκογράφηση της «Ήβης» από τον Κρίστι ακολουθεί τον «Ιππόλυτο»
(επίσης στην πλήρη μορφή του) και αποκαλύπτει επίσης τους νεωτερισμούς, που
έφερε ο Ραμό στο ορχηστρικό μέρος των οπερών του, αλλά και τις τολμηρές
αρμονίες, που του «χάρισαν» φανατικούς οπαδούς έναντι των «Λουλιστών».

Φραντς (Φέρεντς) Λιστ, Έξι Ουγγρικές Ραψωδίες. Ορχήστρα του
Φεστιβάλ της Βουδαπέστης, υπό τον Ίβαν Φίσερ (PHILIPS).

Ο γνώριμός μας ­ εκκεντρικός ­ Ούγγρος μαέστρος Ίβαν Φίσερ και η Ορχήστρα (που
έχουν εμφανιστεί επανειλημμένα στο Μέγαρο Μουσικής Αθηνών) επανέρχονται
δριμύτεροι με δύο δισκογραφήσεις έργων του Λιστ: τον «Φάουστ» και έξι
ουγγρικές ραψωδίες. Αν και η λέξη «ραψωδία» στην αρχαία Ελλάδα υποδείκνυε τα
μέρη ή την απαγγελία τμημάτων επικού ποιήματος, στη μουσική έφθασε να σημαίνει
σύνθεση που βασίζεται σε λαϊκές-εθνικές μελωδίες. Ο Λιστ συνέθεσε 19 ραψωδίες
για πιάνο, μεταξύ 1846 και 1885, από τις οποίες οι δώδεκα ενορχηστρώθηκαν, με
τη βοήθεια του Φραντς Ντέπλερ.

Γνωστές ως ορχηστρικά έργα είναι σήμερα έξι, από τις οποίες όταν λέμε η
«Ουγγρική Ραψωδία του Λιστ» εννοούμε τη γνωστότερη υπ' αριθμόν 2.

Βόλφγκανγκ Αμαντέους Μότσαρτ, «Ρέκβιεμ». Χορωδία (Δωματίου) του
Πανεπιστημίου της Βιέννης, Ορχήστρα της Κρατικής Όπερας της
Βιέννης, υπό τον Χέρμαν Σέρχεν (MCA).

Ένα από τα γνωστότερα και σημαντικότερα έργα της μουσικής φιλολογίας ­ κι ας
μην αποδίδεται εξ ολοκλήρου στον Μότσαρτ, καθώς συμπληρώθηκε (με βάση
σημειώσεις του) από μαθητές του, όπως ο Ζισμάγιερ.

Σε μία από τις γνωστότερες ­ ιστορικές ­ ερμηνείες του, από τον μεγάλο μαέστρο
Χέρμαν Σέρχεν, που δίνει μια πιο «ανθρώπινη» εκδοχή της νεκρώσιμης ακολουθίας
«Αιώνια ανάπαυση» (Requiem alternam), η οποία ­ πέρα από τον μύθο της ­ έχει
αποδειχθεί πως ανατέθηκε λίγο πριν από τον θάνατό του στον Μότσαρτ από τον
Κόμη Βάλσεγκ, ο οποίος και το παρουσίασε, ως δικό του, στις 14 Δεκεμβρίου 1793.

Η ηχογράφηση ανάγεται στο 1958 και αξιοπρόσεκτη είναι η συμμετοχή της μεγάλης
σοπράνο Σένα Γιούρινατς.

Νικολάι (Νίκολας) Μέντνερ, Έργα για πιάνο. Τζόφρι Τόζερ,
πιάνο (CHANDOS).

Ο μουσικός, που έχει φροντίσει έως τώρα να μας γνωρίσει το (σχετικά άγνωστο)
έργο τού (παραγνωρισμένου) Ρώσου συνθέτη και πιανίστα, επανέρχεται με τρεις,
έως τώρα, «τόμους» έργων του για πιάνο: οκτώ «Εικόνες διάθεσης» (σε ελεύθερη
απόδοση), σπουδή μέσης δυσκολίας, τρεις Αυτοσχεδιασμούς, τρεις από τις
λεγόμενες «Nouvelles» και τρεις «Ύμνους προς τιμήν της Εργασίας». Άλλοτε
καθηγητής στο Ωδείο της Μόσχας, ο Μέντνερ άφησε τη Ρωσία το 1921 για να ζήσει
στη Γερμανία και τη Γαλλία, ως δεξιοτέχνης πιανίστας και να φθάσει ώς την
Αμερική. Το 1935 έγραψε βιβλίο, με το οποίο αντιτάχθηκε στις σύγχρονες
καινοτομίες επιβεβαιώνοντας την πίστη του στην τονικότητα, ενώ το Γ' Ράιχ
κατέταξε τα έργα του στην «Εκφυλισμένη Τέχνη», λόγω πολιτικών πεποιθήσεων.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: P03</CAT>
<ED>
Κωδικός άρθρου: A16068P031</ED>
<ID>
ID:131635

</ID><URL>http://ta-nea.dolnet.gr/neaweb/neafile.print_unique?e=A&f=16068&m=P03&aa=1</URL></REF>


Article

<CATEGORY>vin09</CATEGORY>

 <H5>Η ΝΕΑ ΤΟΥ ΤΑΙΝΙΑ ΣΤΟ CINE CLUB
</H5><H2></H2><H2>Ο «Δρόμος» του Βούλγαρη
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

«Όλα είναι δρόμος» από τον Παντελή Βούλγαρη με τρεις διαλεκτούς ηθοποιούς
μας: Θανάσης Βέγγος (στη φωτογραφία), Γιώργος Αρμένης, Δημήτρης Καταλειφός

«Όλα είναι δρόμος» στη ζωή μας και ο Παντελής Βούλγαρης με την ένατη ταινία
του και την ιστορία των τριών ηρώων του σε οριακή στιγμή της ζωής τους ­
Θανάσης Βέγγος, Γιώργος Αρμένης, Δημήτρης Καταλειφός ­ είναι κοντά μας μέσα
από το Cine Club της εφημερίδας «ΤΑ ΝΕΑ» που σε αβάν πρεμιέρ, την Κυριακή το
μεσημέρι, θα την δουν πρώτοι οι σινεφίλ αναγνώστες, ενώ αύριο προβάλλεται στο
Φεστιβάλ του Βερολίνου και στους κινηματογράφους θα βγει στις 6 Μαρτίου.

«Βόρεια Ελλάδα, Μακεδονία, Θράκη, περιοχές άγνωστες σε μένα, που τις γνώρισα
επί ένα χρόνο με τον Οργανισμό "Θεσσαλονίκη Πολιτιστική Πρωτεύουσα της Ευρώπης
'97" ­ είναι και ο βασικός χρηματοδότης της ταινίας και η επίσημη πρώτη της θα
δοθεί στη Θεσσαλονίκη στις 28 Φεβρουαρίου ­ αγάπησα τους ανθρώπους και τις
ιστορίες τους, ήπια κρασί, έκανα φίλους, έπιασα τις αλλιώτικες ματιές τους,
τις μυρωδιές, τους ήχους τους, είδα τους ουρανούς του Βορρά, τα χωράφια τους,
τα μαγαζιά τους, τα εμπορεύματα, τα κόλπα τους, τα ίχνη από τα παλιά», θυμάται
ο Παντελής Βούλγαρης για τα πρώτα ερεθίσματα που τον έκαναν να αποφασίσει να
γυρίσει τη νέα του ταινία «Όλα είναι δρόμος» αφιερωμένη σ' αυτούς τους
ανθρώπους που «μας ανοίγουν τα μάτια για να δούμε την Ελλάδα και τους Έλληνες
τού σήμερα και μ' έναν άλλο τρόπο».

Το «Όλα είναι δρόμος» είναι η μοναδική φετινή ελληνική ταινία που μας
εκπροσωπεί στο Φεστιβάλ του Βερολίνου και μέσα από τις τρεις αυτόνομες
ιστορίες της, στις οποίες πρωταγωνιστούν τρεις ηθοποιοί κλάσεως, μας φέρνει σε
επαφή με καθημερινούς, άγνωστους διπλανούς μας ανθρώπους. Ο Θανάσης Βέγγος
στον ρόλο του θηροφύλακα στο Δέλτα του Έβρου δίνει τη δική του προσωπική μάχη
εναντίον της ανθρώπινης βίας στο ζωικό και φυσικό περιβάλλον και αυτός ο
«καλός άνθρωπος» του ελληνικού σινεμά θα φθάσει στο φόνο για να τα
προστατεύσει! Ο Γιώργος Αρμένης στο ρόλο ενός μεσήλικα επαρχιώτη
εργοστασιάρχη, αντιμετωπίζοντας την οικογενειακή εγκατάλειψη, ξεπερνά το
μέτρο, η οργή του εκδηλώνεται με βία, ο πόνος του με ακρότητες... Και ο
Δημήτρης Καταλειφός ως αρχαιολόγος ανακαλύπτει το λείψανο ενός αξιωματικού των
ελληνιστικών χρόνων, γεγονός που θα τον φέρει αντιμέτωπο με τη μεγάλη απόφαση:
να πλησιάσει τον χώρο που ο γιος του αυτοπυροβολήθηκε ένα χρόνο πριν, ενώ
υπηρετούσε σκοπιά σε στρατόπεδο συνοριακής γραμμής!

Ο πιο «ανθρώπινος», όπως έχει χαρακτηριστεί, σκηνοθέτης μας με τη νέα του
ταινία έρχεται ξανά κοντά μας, με ένα φιλμ για την Ελλάδα και τους Έλληνες
πίσω από αυτή που βλέπουμε στο καντράν της τηλεόρασης... Το σενάριο το έγραψε
ο σκηνοθέτης με τον συγγραφέα Γιώργο Σκαμπαρδώνη, η μουσική είναι του Σταμάτη
Σπανουδάκη ­ τα λαϊκά τραγούδια του Μάκη Γιαπράκα ­ η φωτογραφία του Γιώργου
Φρέντζου, στα σκηνικά-κοστούμια της Ιουλίας Σταυρίδου και το μοντάζ του Ντίνου Κατσουρίδη.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: P03</CAT>
<ED>
Κωδικός άρθρου: A16068P032</ED>
<ID>
ID:131677

</ID><URL>http://ta-nea.dolnet.gr/neaweb/neafile.print_unique?e=A&f=16068&m=P03&aa=2</URL></REF>


Article

<CATEGORY>vin09</CATEGORY>

 <H2>Διαζύγιο Ταραντίνο και Μπερλινάλε
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Κουέντιν Ταραντίνο και Φεστιβάλ Βερολίνου είναι δύο εντελώς διαφορετικά...
πράγματα. Αυτός έμεινε στο Μπρόντγουεϊ και ο «Τζάκι Μπράουν» δεν ταιριάζει στα
γούστα της επιτροπής!

Αυτή κι αν ήταν... αμηχανία! «Παλπ φίξιον»; Καθόλου! «Ρεζέρβουαρ ντογκς»;
Ούτε! Κάτι καινούργιο; Μπα! Τότε;... Πλυντήριο! Σαν να απολύμανε ο Ταραντίνο
κάθε «λεκέ» βίας και ηρωίνης! Αποτέλεσμα; Οι οπαδοί του «Παλπ φίξιον»
απογοητεύτηκαν, οι άλλοι το ξανασκέφτηκαν! Λες; Μακάρι το... παιδί να μεγάλωσε!

Δύο τα γεγονότα της χθεσινής Μπερλινάλε. Ο (παρών) Ταραντίνο και ο (απών)
Ταραντίνο. Ο πρώτος κατέφθασε διά της ταινίας του, «Τζάκι Μπράουν». Ο...
δεύτερος δεν κατέφθασε για επαγγελματικούς λόγους. Σκηνοθετεί στο Μπρόντγουεϊ
και δεν προλαβαίνει. Έτσι η διεύθυνση του Φεστιβάλ βλέπει να φυλλορροούν οι
σταρ και εναποθέτει πλέον τις ελπίδες της στις αφίξεις των δύο τελευταίων
ημερών: Ντε Νίρο και Κόπολα!

Ιδού η «Τζάκι Μπράουν» (Παμ Γκρίερ) του Κουέντιν Ταραντίνο

Από την επταμελή παρέα της «Τζάκι Μπράουν» (διότι περί γυναίκας πρόκειται)
μόνο τρεις ήρθαν: η Παμ Γκρίερ που υποδύεται την ηρωίδα, ο Σάμιουελ Τζάκσον (ο
κακός) και ο Ρόμπερτ Φόρστερ, που έχει κερδίσει υποψηφιότητα Όσκαρ β' ανδρικού
ρόλου. Επί 154 λεπτά εφτά τύποι μιλάνε ακατάπαυστα, πρωτοστατούντος του
απαράμιλλου, σ' αυτό το είδος, Σάμιουελ Τζάκσον! Ένας Μαύρος λαθρέμπορος όπλων
χρησιμοποιεί Μαύρη αεροσυνοδό (Ζακλίν Μπράουν ή Τζάκι) ως «βαποράκι» παράνομης
εισαγωγής χρημάτων του από το Μεξικό. Ο μπάτσος του FBI Μάικλ Κίτον τη
συλλαμβάνει, εκείνη μιλάει και στη συνέχεια, μαζί με τον Φόρστερ, καταστρώνουν
σχέδιο για να βάλουν στο χέρι μισό εκατομμύριο δολάρια, κοροϊδεύοντας και την
αστυνομία και τον λαθρέμπορο όπλων. Στην υπόθεση εμπλέκεται και ο λιγομίλητος
Ντε Νίρο, πρώην ληστής τραπεζών με δείκτη ευφυίας πάτου! Ανάλογο με εκείνον
που διέθετε ο ψηλός ξανθός κακοποιός του «Φάργκο»!

Τι συμβαίνει; Ο Ταραντίνο, ευφυώς ποιών, εικονογραφεί τα παραλειπόμενα. Αυτά
που ουδέποτε βλέπουμε στις χολιγουντιανές ταινίες. Ό,τι κόβουν και θεωρούν
περιττό οι παραγωγοί, εκείνος το... διατηρεί. Δηλαδή ατελείωτες σκηνές μη
δράσης και άφθονης κουβέντας. Έτσι αποκαλύπτεται ο... άδειος χαρακτήρας των
ηρώων του Χόλιγουντ, γεγονός όμως που πρόλαβαν να το αποκαλύψουν δύο χρόνια
πριν οι αδελφοί Κοέν στο «Φάργκο». Σαν να λέμε «θέατρο» τεράτων μιας μαύρης κωμωδίας!


<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: P03</CAT>
<ED>
Κωδικός άρθρου: A16068P033</ED>
<ID>
ID:131712

</ID><URL>http://ta-nea.dolnet.gr/neaweb/neafile.print_unique?e=A&f=16068&m=P03&aa=3</URL></REF>


Article

<CATEGORY>vin09</CATEGORY>

 <H5>ΑΠΟΚΤΗΣΕ ΚΑΙ ΠΟΛΙΤΙΚΟ ΧΡΩΜΑ Η ΔΙΑΜΑΧΗ ΜΕΤΑΞΥ ΤΩΝ ΕΚΠΡΟΣΩΠΩΝ ΤΩΝ ΚΟΜΜΑΤΩΝ ΣΤΟ
ΕΘΝΙΚΟ ΣΥΜΒΟΥΛΙΟ ΡΑΔΙΟΤΗΛΕΟΡΑΣΗΣ
</H5><H5>«Λέει με θάρρος την άποψή της»
</H5><H5>Ευθύνες για εξύβριση ή δυσφήμηση
</H5><H5>Πώς είδε ο ημερήσιος Τύπος την κόντρα
</H5><H5>Μάρτυρας, όχι διωκόμενη
</H5><H5>Στόχος να ξεμπερδεύουν
</H5><H2>Χιονοστιβάδα από τις εκπομπές της Μαλβίνας
</H2><H2></H2><H2></H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ - ΧΡΗΣΤΟΣ ΙΕΡΕΙΔΗΣ</AUTHOR>

<H3>Σε μείζον θέμα εξελίχθηκε από τους εκπροσώπους των κομμάτων στο Εθνικό
Συμβούλιο Ραδιοτηλεόρασης η εκπομπή της Μαλβίνας Χαριτοπούλου «Μαλβίνα
Hostess» (Mega), με αφορμή την «κόντρα» που έχει ξεσπάσει ανάμεσα στην ίδια
και τον δημοσιογράφο και μέλος του ΕΣΡ Ριχάρδο Σωμερίτη.
</H3>
Μια «κόντρα», που τις τελευταίες ημέρες έχει πάρει έντονη πολιτική χροιά και
με αιχμή του δόρατος το κατά πόσον οι αναφορές της «Μαλβίνα Hostess» στον
Ριχάρδο Σωμερίτη αποτελούν στοιχείο σατιρικής εκπομπής ή συκοφαντία.

Σήμερα, στις 12.30 το μεσημέρι, ο Ριχάρδος Σωμερίτης δίνει συνέντευξη Τύπου
στην αίθουσα της ΕΣΗΕΑ, όπου και θα μιλήσει για την προσφυγή του στο Εθνικό
Συμβούλιο Ραδιοτηλεόρασης με την οποία ζητεί από το Mega και την Μαλβίνα
Χαριτοπούλου να «επανορθώσουν για τα όσα υβριστικά και συκοφαντικά ειπώθηκαν
από την εκπομπή της» εις βάρος του ιδίου και της μνήμης του πατέρα του, Στράτη Σωμερίτη.

Από την πλευρά της η Μαλβίνα Χαριτοπούλου υποστήριζε προς «ΤΑ ΝΕΑ» πως ο
Ριχάρδος Σωμερίτης «έχει χάσει την ψυχραιμία του και δίνει πρες κόνφερανς, λες
και είναι η Μπριζίτ Μπαρντό», ευχόμενη παράλληλα «να πάει καλά και θα του
στείλω ντελίβερι από την "Αλέα"». Ωστόσο, επανέλαβε: «Τιμώ τη μνήμη του πατέρα
του, τον ίδιο όμως δεν τον έχω σε υπόληψη. Τιμώ τη μνήμη του Στράτη Σωμερίτη,
διότι ξέρω ποιος ήταν από την ιστορία και ιστορία έχω διαβάσει».

Πάντως, ανάλογα με την απόφαση του ΕΣΡ, ο Ριχάρδος Σωμερίτης, από την πλευρά
του, θα μελετήσει τα επόμενα βήματά του: «Εάν το ΕΣΡ μου δώσει αυτό που ζητάω,
δηλαδή την αποκατάσταση της τιμής και αξιοπρέπειας της δικής μου και της
οικογενείας μου ­ η Μαλβίνα δεν διώκεται από το ΕΣΡ και η προσφυγή αφορά το
Mega και όχι την ίδια ­ και εάν το Mega σε συνεννόηση μαζί μου αποκαταστήσει
τα πράγματα, θα σταθμίσω την ανάγκη της προσφυγής ή της μη προσφυγής μου με
αγωγή στα αστικά δικαστήρια».

Η «κόντρα» αυτή, που έγινε η αιτία για την προσφυγή του Ριχάρδου Σωμερίτη,
ξεκίνησε πριν από δυόμισι μήνες, την 1η Δεκεμβρίου του 1997. Μία μέρα πριν,
όπως αναφέρει ο Ριχάρδος Σωμερίτης στην προσφυγή του, ο ίδιος δημοσίευσε
«αρνητική αλλά ευπρεπή κριτική για το βιβλίο του συζύγου της Μαλβίνας
Χαριτοπούλου "Ο Άρης, αρχηγός των Ατάκτων"». Από την επομένη κιόλας μέρα και
μέσα από διαδοχικές εκπομπές της «υπέστην από την Μαλβίνα Χαριτοπούλου χυδαία,
υβριστική και συκοφαντική επίθεση».

Τι είπε

Είπε η Μαλβίνα Χαριτοπούλου στον αέρα από την εκπομπής της «Μαλβίνα Hostess»
(την 1η Δεκεμβρίου 1997): «Ξέρετε, διαβάζω που λέτε φακάτοι ένα ρεπορτάζ του
Τάσου Γαλένου στο Πλειμπόι, γιατί το παίρνω, "οι νυχτερινοί επισκέπτες στο
Μαξίμου" είναι το ρεπορτάζ. Ποιοι είναι οι νυχτερινοί επισκέπτες; Τίποτε
διαρρήκτες με το κολλάν στη μούρη, πανέτοιμοι να κουρσέψουνε τη χύτρα της
κυρίας Δάφνης; Όχι, είναι τα φιλαράκια και τα κολλητάκια του κοντού. Αυτοί που
πηγαίνουν όταν φεύγουν οι υπόλοιποι. Δηλαδή Ευθυμίου, Πρετεντεράκος,
Σωμεριτάκος, Τζαννετάκος και κάτι αποδέλοιπα άλλα δύο-τρία. Πώς λέμε φακάτοι
τους δημοσιογράφους που πηγαίνουν στην εξουσία και μάλιστα νύχτα και σχεδόν
κάθε βράδυ. Στεατογλειψίες. Για να μην πω τη λέξη, αυτή που πρέπει, διότι
κωλύομαι, είμαι και κόρη ναυάρχου. Ε, πέστε το τσατσόνι για να 'μαι μέσα. Μην
το πω όμως αυτό γιατί τον άνθρωπο τον τίμησα, όλα κι όλα. Τι κάνουν όμως όλη
τη νύχτα (ή: όλοι, τη νύχτα;). Τους στέλνει αποστολή η εφημερίδα τους; Όχι,
καλέ, που και αυτό παίζει. Τους δίνουν όμως κάτι χαρτάκια που τους λένε ποιοι
μας την έδωσαν τελευταία, ποιοι βγήκαν και μας έχεσαν πανωλούκια τους
εκσυγχρονιστές; Πέστε απάνω τους και φάτε τους. Το δε χοσέικο, το έχουν σε
περίοπτον θέση. Τελείως φακάτοι. Το κέρινο ομοίωμά μου πανωλούθε το έχουν
γεμίσει καρφίτσες... Παίρνουν γραμμή οι καϊμενούληδες».

Δύο ημέρες πριν από τα Χριστούγεννα, η Μαλβίνα Χαριτοπούλου επανήλθε, μέσα από
την εκπομπή της «Μαλβίνα Hostess», στο ίδιο θέμα: «Ένας που σκέπτεται να μου
κάνει μήνυση γιατί τον έβαλε το Μαξίμου ­ γέλιο που έχουμε να κάνουμε στο
δικαστήριο, διότι αυτός ο τυπάκος όταν ήτανε παιδί αμούστακο στην Κατοχή
αξιώθηκε την καταγέλαστη αθανασία. Διότι ήταν το μόνο κατοχικό παιδί που ήτανε
τόσο μπαλό, τόσο χοντρό, που οι φίλοι του τον φωνάζουνε dick. Θέ μου σχώρα με
­ και ποια παιδιά ήτανε χοντρά, fuckάτοι; Τα παιδιά των δωσιλόγων ή τα εκ
γενετής παχύδερμα, αυτά που ουδεμία σχέση με Ριχάρδο Λεοντόκαρδο ούτε με
Ρίτσαρντ Γκιρ, μόνο με dick, Θέ μου σχώρα με, τι πορνό λέω σήμερα η hostess!».

Το ίδιο έκανε η Μαλβίνα Χαριτοπούλου και στην εκπομπή της στις 5 Ιανουαρίου
1998. «Είπα σκυλί, fuckάτοι, και δύο πράγματα θυμήθηκα ­ καλέ, πως μου έκανε
τον συνειρμό ­ τον Ριχάρδο Chicken Heart, τον Κοτόκαρδο και τον πλανητάρχη.
Τον πρώτο, τον Chicken Heart, τον Ριχάρδο, δεν τον ξέρετε καλέ, άγιο έχετε,
είναι αυτός που έχει χάσει εντελώς την ψυχραιμία του και κάθε Κυριακή αλυχτάει
σε μια στηλίτσα που του έχουνε δώσει εκεί πέρα γιατί νιώθει, λέει, να
περιβάλλεται από εθνικιστές και φρουμάρει. Γιατί αλυχτάει ο Ριχάρδος Chicken
Heart, ο Κοτόκαρδος, αυτός που ήταν το μόνο χοντρό παιδί στην Κατοχή κι ο
πατέρας του ο ίδιος τον φώναζε dick και τα άλλα παιδιά τον χτυπούσαν αβέρτα;
Διότι ο εκσυγχρονισμός δεν του έφερε αυτό που περίμενε όσο κι αν τον υπέθαλψε.
Διότι ο μέτριος, όσο κι αν προσπαθήσει να γίνει καλός ή κακός, στο τέλος θα
διαπιστώσει ότι εξακολουθεί να παραμένει μέτριος. Κι από τον Κοτόκαρδο ας
περάσουμε στον κοπρόσκυλο, δηλαδή στον σκύλο της Βασίλως της τρυφηλής, το
οποίο είναι καλύτερο από τον Κοτόκαρδο..

Γούτσου - γούτσου, Chicken Heart, μπιζουδάκι μου εσύ, κι όταν έρθεις στο
δικαστήριο κράτα μου κι ένα κόκκινο τριανταφυλλάκι για να σε γνωρίσω. Τι μου
λες, Μπιρσίμ, έφραξε ο βηματοδότης; Τι το 'θελα η ακατοίκητη και πέταγα τα
άρθρα του Chicken Heart σε καινούργιο τεμάχιο βηματοδότη, συγγνώμη,
σκουπιδοφάγο, τρέχα τώρα, hostess ακατοίκητη, για καινούργιο σκουπιδοφάγο.
Καλέ, όχι βηματοδότης, σκουπιδοφάγος ήτανε!».

Η Μαλβίνα Χαριτοπούλου ανέφερε επίσης σε επόμενες εκπομπές της: «Γιατί, καλέ,
ο Ριχάρδος, όχι ο Chicken Heart o Κοτόκαρδος, ο disk της Κατοχής, ο
εκσυγχρονιστής, για τον άλλο λέω, για τον Κούτσαβλο τον επονομαζόμενο και
Speeder» (6 Ιανουαρίου 1998), «Και επίσης, θέλω ένα άλλο μωρό το οποίο γράφει
σαν τον Ριχάρδο τον Chicken Heart, τον γνωστό και ως Κοτόκαρδο. Επειδή όμως τα
μπουχεσοχεσίματα επιπλέουν παντού, fuckάτοι, σκέπτομαι μπας και βρεθεί κανένας
και τον μαζέψει από τη σκουπιδοσακούλα αυτόν τον μωρό όπως τον Οιδίποδα και
μετά γεμίσει ο Κολωνός με τσουκατόπαιδα της Πόπης και με Chickenheartaκια του
Ριχάρδου. Γι' αυτό αφήστε τα καλύτερα τα κλωνοποιημένα» (8 Ιανουαρίου 1998),
«Και λένε ακόμα οι Σκύφτερμεν (Τούρκοι), αυτοί που το μόνο καλό που έχουν
κάνει είναι το ότι έχουν φυλακίσει κατά καιρούς διάφορους εκσυγχρονιστές
δημοσιογράφους, αλλά δυστυχώς αφήσανε απ' έξω τον Ριχάρδο τον Chicken Heart,
τον γούτσου - γούτσου, τη μασκότ της Hostess, λένε λοιπόν οι Σκύφτερμεν πως
εμείς οι Έλληνες καταπιέζουμε την τουρκική μειονότητα...» (9 Ιανουαρίου 1998).

Ο Ριχάρδος Σωμερίτης, θεωρώντας τα παραπάνω αποσπάσματα προσβλητικά για τον
ίδιο και για τη μνήμη του πατέρα του, προσέφυγε στο ΕΣΡ ζητώντας την
αποκατάσταση της τιμής και της αξιοπρεπείας του, ενώ το ίδιο ζήτησε κατ'
επανάληψιν και από το Mega.

Την προηγούμενη εβδομάδα η προσφυγή συζητήθηκε στην Επιτροπή Δεοντολογίας και
Παραπόνων Πολιτών και Ενώσεων του ΕΣΡ, υπό την προεδρία του Νίκου Καϊμάκη (ο
Ριχάρδος Σωμερίτης, που είναι πρόεδρος της Επιτροπής, δεν παρέστη, επειδή το
θέμα τον αφορούσε). Εκεί οι εκπρόσωποι των κομμάτων διχάστηκαν για το εάν θα
πρέπει να γίνει επανόρθωση ή όχι. Οι Μάκης Κοψίδης και Παύλος Αλέπης (του ΚΚΕ)
επισήμαναν πως δεν υπάρχει λόγος να γίνει επανόρθωση, ούτε το ΕΣΡ να
προχωρήσει στην επιβολή κυρώσεων επειδή πρόκειται για σατιρική εκπομπή. Από
την πλευρά τους οι εκπρόσωποι της Νέας Δημοκρατίας, Νίκος Κουλούρης και Τίτος
Αθανασιάδης, υποστήριξαν ότι ουσιαστικά δεν υπάρχει πρόβλημα και πως το «ΕΣΡ
θα πρέπει να επιληφθεί του θέματος μόνον στην περίπτωση που διαπιστώσει ότι
αυτά που καταγγέλλει ο Ριχάρδος Σωμερίτης ειπώθηκαν στον αέρα από την Μαλβίνα Χαριτοπούλου».

Αντίθετα, οι εκπρόσωποι του ΠΑΣΟΚ, Βάσω Αρτινοπούλου και Παύλος Σούρλας, όπως
και ο προεδρεύων της Επιτροπής Νίκος Καϊμάκης (ΣΥΝ), διατύπωσαν την άποψη πως
θα πρέπει να γίνει η επανόρθωση από το Mega.

Αύριο το μεσημέρι τα μέλη του ΕΣΡ, που θα προσέλθουν στην συνεδρίαση (αρκεί να
υπάρχει απαρτία), θα αποφασίσουν κατά πάσα πιθανότητα επί του θέματος.


Ο Λάκης Λαζόπουλος υποστηρίζει ότι η Μαλβίνα ό,τι έχει να πει το λέει άμεσα
και δημόσια

Άλλο η πολιτική σάτιρα, η οποία εμπεριέχει και δημοσιογραφική πληροφόρηση.
Άλλο η σάτιρα που γίνεται μέσα από ρόλους, από χαρακτήρες και άλλο η σάτιρα
του ίδιου του προσώπου. Είναι πολύ διαφορετικά πράγματα.

Έχει σημασία ότι η Μαλβίνα είναι και δημοσιογράφος. Συνδυάζει τη σάτιρα με την
πληροφόρηση της στιγμής, εν αντιθέσει προς τους «Δέκα μικρούς Μήτσους», για
παράδειγμα, που κάνουν σάτιρα σε μια ήδη διαμορφωμένη κατάσταση.

Κατ' αρχήν εκτιμώ τη Μαλβίνα. Θεωρώ ότι κάνει πολύ ωραία δουλειά, είναι
καλλιεργημένο άτομο, έχει μόρφωση, έχει χιούμορ και η σάτιρά της, αν και
πολλές φορές είναι πολύ σκληρή, είναι και καίρια.

Όχι μόνο δεν διαφωνώ αλλά την υπερασπίζομαι και πιστεύω ότι προσφέρει. Πολύ
δύσκολα καταφεύγει η Μαλβίνα σε χαρακτηρισμούς, έστω κι αν φαίνεται ότι είναι
παρορμητικό άτομο, διότι πιστεύω πως ελέγχει τα πράγματα μέσα στο μυαλό της,
ως δημοσιογράφος.

Εν πάση περιπτώσει, η Μαλβίνα ό,τι έχει να πει το λέει άμεσα και δημόσια. Δεν
είναι άτομο των παρασκηνίων και ως εκ τούτου πιστεύω στην άποψή της.

Έχει αρκετό θάρρος να πει την άποψή της αλλά και να ζητήσει συγγνώμη όταν φταίει.


Τις αρχές με τις οποίες θα κρίνει στο μέλλον όσες υποθέσεις έχουν να κάνουν με
«περιπτώσεις εξύβρισης ή ακόμη και συκοφαντικής δυσφήμησης, υπαίτιοι των
οποίων είναι "καλεσμένοι" σταθμών» αναφέρει το Εθνικό Συμβούλιο
Ραδιοτηλεόρασης σε «οδηγία - σύσταση» προς τους ραδιοτηλεοπτικούς σταθμούς.

Το ΕΣΡ υπενθυμίζει στα κανάλια ότι «η ευθύνη του κάθε σταθμού για ό,τι λέγεται
ή προβάλλεται είναι ακέραιη. Ο κάθε σταθμός οφείλει να αυτοελέγχεται και όταν
πρόκειται για "ζωντανές συνδέσεις" που υπερβαίνουν τα όρια του νόμου, ο
υπεύθυνος της εκπομπής να αντιδρά και ενδεχομένως να διακόπτει τον υβριστή ή συκοφάντη».


Στον χορό της κόντρας Μαλβίνας Χαριτοπούλου - Ριχάρδου Σωμερίτη μπήκε από την
αρχή της εβδομάδας και μερίδα του ημερήσιου Τύπου. Κάποιες εφημερίδες
αφιέρωσαν σελίδες για να εξαπολύσουν βολές και να ασκήσουν κριτική σε άλλες ­
με αφορμή σχετικά ρεπορτάζ ή άρθρα τους ­, αλλά και σε πολιτικά κόμματα.

Ορισμένες τάχθηκαν υπέρ της Μαλβίνας Χαριτοπούλου, εκτιμώντας πως επιχειρείται
φίμωση και σημειώνοντας πως είναι «έρπων φασισμός να διώκεις δημοσιογράφους»
(«Βραδυνή»). Τονίζουν παράλληλα πως «αποκαλύφθηκε καλά στημένος μηχανισμός
εξόντωσης δημοσιογράφων, οι οποίοι θεωρείται από το περιβάλλον του Μαξίμου ότι
δρουν εχθρικά προς πάσα "εκσυγχρονιστική" κατεύθυνση» («Ελεύθερος Τύπος»),
υπενθυμίζοντας πως «και στο παρελθόν είχε συμβεί κάτι ανάλογο, όταν η Μαλβίνα
Χαριτοπούλου είχε εκπομπή στον τηλεοπτικό σταθμό Σκάι».

Αφορμή για τα χθεσινά δημοσιεύματα στάθηκε ολοσέλιδο ρεπορτάζ της εφημερίδας
«Εξουσία» ­ για το οποίο την ίδια κιόλας ημέρα είχε σχόλιο ο «Ελεύθερος
Τύπος», στο οποίο έκανε λόγο για δοτό κείμενο ­ με τίτλο «Η Μαλβίνα καταργεί
και το Ραδιοτηλεοπτικό».

Το θέμα, με τον υπέρτιτλό του, αναφερόταν στον ρόλο του ΕΣΡ για την υπόθεση,
κάνοντας λόγο για «ένα ακόμα διακομματικό όργανο που θα αποφασίζει ανάλογα με
τα κομματικά συμφέροντα των μελών του, όπως αυτά εκφράζονται μέσα από τους
συσχετισμούς», θεωρώντας πως η έκβαση της αντιδικίας αυτής «έχει σημασία για
τους θεσμούς».

Για το δημοσίευμα αυτό ο «Ελεύθερος Τύπος» ανέφερε σε σχόλιο, στις πολιτικές
σελίδες του, πως «στόχος του κειμένου είναι να προκαλέσει», τονίζοντας ότι
«γράφτηκε από "σημιτικό" συντάκτη άλλης, φιλοκυβερνητικής, εφημερίδας και
στάλθηκε με δισκέτα στην εφημερίδα (σ.σ.: την «Εξουσία») που ανέλαβε την
υποχρέωση να το δημοσιεύσει για να διαμορφώσει κλίμα καταδίκης της Μαλβίνας
από το ΕΣΡ».

Στον χορό των δημοσιευμάτων μπήκε και η «Αυγή», η οποία «επιτέθηκε» χθες σε
«Βραδυνή» και «Ελεύθερο Τύπο» υποστηρίζοντας πως «υπερασπίζονται την ασυδοσία
της τηλεοπτικής εξουσίας», διατυπώνοντας ερωτήματα, αν δικαίως ή όχι προσέφυγε
ο κ. Σωμερίτης στο ΕΣΡ, αν δικαιούται η σατιρική εκπομπή να διασύρει έναν μη
ζώντα αγωνιστή και διανοούμενο, αν ­ τέλος ­ υποχρεούται σε επανόρθωση (σ.σ.:
η κ. Χαριτοπούλου) εφόσον ψεύδεται ή συκοφαντεί.

Από την πλευρά του ο «Ριζοσπάστης» σε σχετικό άρθρο χαρακτηρίζει «προκλητικά»
τα δημοσιεύματα της «Αυγής» και όσα δήλωσε ο εκπρόσωπος του ΣΥΝ, Δ.
Παπαδημούλης, από τη στιγμή που γνώριζαν πως «η κ. Χαριτοπούλου δήλωσε στο ΕΣΡ
πως τιμά τη μνήμη του Στράτη Σωμερίτη», ενώ σε άλλο σημείο το άρθρο αναφέρεται
σε «επιχειρούμενο αποπροσανατολισμό, ο οποίος δεν είναι τυχαίος» και κάνει
λόγο για «μηχανισμούς και κέντρα που θέλουν να καταργήσουν τη συγκεκριμένη
εκπομπή», επισημαίνοντας πως το ΚΚΕ κατήγγειλε και μέσα στη Βουλή ότι «οι
εκβιασμοί, η εξαγορά συνειδήσεων, η ιδεολογική τρομοκρατία, που βρίσκονται
στην ημερήσια διάταξη, δεν αφορούν μόνον τους ανθρώπους των ΜΜΕ». εκτιμάται
επίσης πως το κείμενο της «Εξουσίας» έχει ως στόχο «να προκαλέσει την καταδίκη
της εκπομπής (σ.σ.: «Μαλβίνα Hostess») από ένα κομματικά ελεγχόμενο όργανο
(σ.σ. εννοώντας το ΕΣΡ), το οποίο φιλοδοξεί να μετατρέψει την κυβερνητική
καθοδήγηση σε δημοσιογραφική δεοντολογία».

Περιγραφή της κατάστασης που έχει διαμορφωθεί και ανασκόπηση της σχετικής
αρθρογραφίας επέλεξε να κάνει η «Ελευθεροτυπία» εν αναμονή των εξελίξεων.


Δικαίωμα της κ. Χαριτοπούλου να ασκεί το δημοσιογραφικό επάγγελμα, όπως κρίνει
η ίδια.

Το ΕΣΡ δεν πρόκειται να «διώξει» ή να «εξοντώσει» την κ. Χαριτοπούλου, τώρα ή
στο μέλλον, για τον απλούστατο λόγο ότι δεν είναι δική του αρμοδιότητα ο
«έλεγχος» των δημοσιογράφων. Η κ. Χαριτοπούλου παραβρέθηκε ως μάρτυρας και όχι
ως διωκόμενη στη συνεδρίαση του Κλιμακίου Δεοντολογίας και Προστασίας Πολιτών
- Ενώσεων του ΕΣΡ, όταν έγινε η ακρόαση των εκπροσώπων του ραδιοτηλεοπτικού
σταθμού Mega, μετά από παράκληση των νομικών του σταθμού.

Μακριά από τα μέλη του ΕΣΡ αντιλήψεις λογοκρισίας στο επίπεδο της δημοσιογραφίας.

Το ΕΣΡ, ως ανεξάρτητη διοικητική αρχή που δεν ελέγχεται από την κυβέρνηση ή τα
κόμματα (τα μέλη του ορίζονται επί θητεία και δεν είναι ανακλητά), ελέγχει και
εποπτεύει σύμφωνα με το ισχύον θεσμικό πλαίσιο τους ραδιοτηλεοπτικούς
σταθμούς, υπερασπίζεται τα δικαιώματα των θιγομένων πολιτών από τυχόν
ραδιοτηλεοπτικές αθλιότητες, διασφαλίζει τη νομιμότητα, την ποιότητα και τη
διαφάνεια στο ραδιοτηλεοπτικό τοπίο, όπως αυτή ορίζεται από το άρθρο 15 του
Συντάγματος, με πολυμέρεια, πολυφωνία και αντικειμενικότητα. Η νομιμοποίηση
και η αδειοδότηση των ραδιοτηλεοπτικών σταθμών, οι εκρηκτικές εξελίξεις στο
τεχνολογικό επίπεδο (δορυφορική και ψηφιακή τεχνολογία), το εκρηκτικό μίγμα
από τη συνάντηση των ηλεκτρονικών μέσων ενημέρωσης και των κέντρων οικονομικής
ισχύος (διαπλεκόμενα) και οι διαφαινόμενες τάσεις χειραγώγησης και ελέγχου των
κοινωνιών από τις νέες μορφές εξουσιών στις οποίες εμπλέκονται τα ηλεκτρονικά
ΜΜΕ, απασχολούν το ΕΣΡ.

Η «υπόθεση Μαλβίνα» είναι η τελευταία τρύπα του ζουρνά.

Νίκος Καϊμάκης,μέλος του ΕΣΡ, εκπρόσωπος του ΣΥΝ


Το θέμα περί δήθεν δωσιλογισμού του Στράτη Σωμερίτη έχει λήξει. Το ΚΚΕ τον
τιμά, όπως τον τιμούσε για δεκαετίες, για την προσφορά του στην ΕΑΜική
αντίσταση. Αυτό άλλωστε δηλώθηκε και πρόσφατα σε επιτροπή του ΕΣΡ.

Η Μαλβίνα Χαριτοπούλου τόσο στην αρμόδια επιτροπή του ΕΣΡ όσο και σε
ραδιοφωνικό σταθμό (Planet) επίσης δήλωσε σαφέστατα ότι τον τιμά.

Παρ' όλα αυτά κυβερνητικοί μηχανισμοί και ιδιαίτερα ο ΣΥΝ επιμένουν. Δεν τους
έπιασε ο πόνος για τον Στράτη Σωμερίτη. Αν αυτό που ήθελαν ήταν η αποκατάστασή
του θα είχε ήδη τελειώσει το θέμα μετά τις δημόσιες δηλώσεις της Μ.
Χαριτοπούλου. Η αιτία της αντίδρασής τους είναι ότι αυτή η εκπομπή ασκεί
κριτική στην Κεντροαριστερά. Αυτό που τους ενδιαφέρει δεν είναι η αποκατάσταση
του Στράτη Σωμερίτη, αλλά η «αποκατάσταση» της Κεντροαριστεράς.

Στόχος τους είναι να ξεμπερδεύουν με τη Μαλβίνα. Έτσι, ζητούν από το ΕΣΡ να
πάρει μέτρα, να λογοκρίνει δηλαδή μια πολιτική εκπομπή και μάλιστα πολιτικής
σάτιρας. Σε μια τυχόν απόφαση του ΕΣΡ θ' ανοίξουν εξαιρετικά επικίνδυνοι δρόμοι.

Μάκης Κοψίδης, μέλος του ΕΣΡ, εκπρόσωπος του ΚΚΕ

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: P04</CAT>
<ED>
Κωδικός άρθρου: A16068P041</ED>
<ID>
ID:131636

</ID><URL>http://ta-nea.dolnet.gr/neaweb/neafile.print_unique?e=A&f=16068&m=P04&aa=1</URL></REF>


Article

<CATEGORY>vin09</CATEGORY>

 <H5>Μυστήρια πράγματα
</H5><H2>ΤΟ ΠΝΕΥΜΑ του τόνου
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Διαβάζω αυτό τον καιρό ένα ενδιαφέρον βιβλίο που εξέδωσαν οι εκδόσεις
«Καστανιώτης». Και βρίσκομαι σε πλήρη σύγχυση, όχι όσον αφορά το περιεχόμενο ή
τη μορφή, αλλά όσον αφορά την ταυτότητα του δημιουργού του. Αντιγράφω πλήρως
τα βιβλιογραφικά δεδομένα: «Έμυ Πανάγου, Ο έρωτας έβλεπε στη θάλασσα, αφήγηση
εικονογράφηση Γιούλη Μαμαλάκη». Τα δύο ονόματα είναι γνωστά στους παροικούντες
την Ιερουσαλήμ. Η Έμυ Πανάγου, διακεκριμένη δημοσιογράφος ­ ειδικευμένη στα
πολιτιστικά. Η Γιούλη Μαμαλάκη γνωστή κεντήστρα (ήταν έκπληξη πριν από χρόνια
η έκθεσή της με κεντήματα στην ΩΡΑ του Μπαχαριάν), ηθοποιός κάποιο καιρό και
αξεδίψαστη ταξιδιώτισσα και εξεγερμένη ατίθαση απελευθερωμένη ύπαρξη. Στο
βιβλίο σαφώς αφηγείται η Μαμαλάκη σε πρώτο πρόσωπο· οι γνωρίζοντες πρόσωπα και
πράγματα διακρίνουν πίσω από ψευδώνυμα γνωστά πρόσωπα της καλλιτεχνικής μας
ζωής. Η αφήγηση αυτή αποτελεί δίχως άλλο αυτοβιογραφικό οδοιπορικό της
Μαμαλάκη. Εξάλλου το βιβλίο είναι διακοσμημένο με τα κεντήματά της που έχουν
συχνά ως θέμα τα αφηγούμενα και δανείζουν τίτλους στα κεφάλαια του βιβλίου.
Παρ' όλα αυτά το κείμενο χαρακτηρίζεται μυθιστόρημα. Πού αρχίζει και πού
τελειώνει η επέμβαση της Πανάγου. Η αφήγηση της Μαμαλάκη (προφορική, γραπτή,
μαγνητοφωνημένη;) αποτελεί το πρόσχημα, τον καμβά· η δημοσιογράφος που
παρουσιάζει το κείμενο ως πρώτη λογοτεχνική της απόπειρα το διασκεύασε, του
έδωσε λογοτεχνική μορφή ή απλώς το μετέγραψε. Η Μαμαλάκη είναι απλώς ο μύθος
της Πανάγου; Η Πανάγου είναι το φερέφωνο της Μαμαλάκη; Και σε ποιον ανήκουν
εντέλει τα λογοτεχνικά εύσημα και, ωμότερα τα πνευματικά αλλά και τα ηθικά
δικαιώματα. Υπήρξε συνεργασία, συναίνεση; Το μυστήριο θα διαλυθεί αν και οι
δύο δημόσια συζητήσουν και αναλάβουν το μερίδιο ευθύνης τους.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: P05</CAT>
<ED>
Κωδικός άρθρου: A16068P051</ED>
<ID>
ID:131637

</ID><URL>http://ta-nea.dolnet.gr/neaweb/neafile.print_unique?e=A&f=16068&m=P05&aa=1</URL></REF>


Article

<CATEGORY>vin09</CATEGORY>

 <H5>Η ΑΛΛΗ ΜΑΤΙΑ
</H5><H2>«Ιαματικά»... δινόλουτρα
</H2>
<AUTHOR>ΛΙΝΑ ΑΛΕΞΙΟΥ</AUTHOR>

<H3>Όσοι είδαν την ταινία του Κώστα Γαβρά «Mad City» αναγνώρισαν ασφαλώς την
σχεδόν αυτούσια μεταφορά στη μεγάλη οθόνη καθημερινών «δημοσιογραφικών»
επιτυχιών της μικρής, όπου η είδηση και τα ρεπορτάζ γίνονται σόου και το
θερμόμετρο της τηλεθέασης υπαγορεύει ­ στον φρενήρη ανταγωνισμό των καναλιών ­
ακόμη και την τελική έκβασή τους.
</H3>
Από την εποχή της «Πρώτης Σελίδας» έως τον «Τζον Ντόου», τον ανθρωπάκο που δεν
έχει στον ήλιο μοίρα και αφήνεται να γίνει, από τα παντοδύναμα ΜΜΕ, σύμβολο -
ήρωας που συνταράσσει τη μικροαστική καθημερινότητα, το ίδιο θέμα της
θηριώδους εξουσίας της δημοσιότητας έχει απασχολήσει ξανά και ξανά τη
βιομηχανία του θεάματος.

Ήρωες κατασκευάζονται και προσωπικά δράματα εμφανίζονται στην μικρή οθόνη με
αφηγήσεις «μαρτύρων», που στην πραγματικότητα παρασύρονται «ν' αποκαλύψουν»
όσα δεν ξέρουν. Ψυχίατροι, δικηγόροι και άλλοι ειδικοί επιστήμονες καλούνται
να «γνωματεύσουν» δίχως να γνωρίζουν τους «πρωταγωνιστές» ή το «ιστορικό» της
κάθε περίπτωσης, η «τρίχα γίνεται τριχιά» (ή θηλειά) και το αντίστροφο, ώστε
να «φωτισθούν» οι τηλεθεατές για όσα διαδραματίζονται σε απόσταση αναπνοής από
αυτούς ­ δυο βήματα από την καρέκλα τους ώς την τηλεοπτική συσκευή.

Εμπέδωση

Με αυτή την αντίληψη για την ενημέρωση - θέαμα, τι να μείνει όρθιο; Όλα
καταναλώνονται και χωνεύονται, η σκηνοθετημένη αποκάλυψη πείθει για την
αυθεντικότητά της, ο πένθιμος τόνος στη φωνή του ρεπόρτερ ή του παρουσιαστή
προσδίδει εγκυρότητα και ο τηλεοπτικός χρόνος «τρέχει» με την επανάληψη ­ προς
εμπέδωση ­ εικόνων και σχολίων.

Όσο περισσότερο ο «ήρωας» παγιδεύεται, όσο περισσότερο υποκύπτει στη μαγνητική
έλξη της κάμερας και των προβολέων της τόσο περισσότερο «ξεσκίζεται», σαν να
πιστεύει και ο ίδιος πως βρίσκεται μπροστά στην ευκαιρία της ζωής του να
βγάλει στη φόρα τα σωθικά του.

Απτό ­ και πρόσφατο ­ παράδειγμα ο Στέλιος Καζαντζίδης, στο παραληρηματικό
ξέσπασμά του «για το δίκιο που τον έπνιγε». 
Από τη μια ο κλοιός των τηλεοπτικών συνεργείων, από την άλλη ο συνωστισμός του
πλήθους που παρότρυνε «πέστα όλα, Στελάρα», και το είδωλο γενεών
πρωταγωνίστησε ­ εκούσια ή ακούσια ­ σε ένα θλιβερό ριάλιτι, που λύπησε ακόμη
και ένθερμους θαυμαστές του.

Είναι αυτή η δίνη που καταπίνει τους αφημένους μπροστά στο γυαλί τηλεθεατές,
γεμίζει τα κενά της «πληροφόρησης» για όσα ερεθίζουν την υπνώττουσα φαντασία
και «αλατίζουν» την ανοστιά του καθημερινού, με το απρόσμενο «γεγονός», που
στη συνέχεια γίνεται μείζον θέμα συζήτησης. 
Άλλοι συμφωνούν, άλλοι διαφωνούν, αλλά σπανίως βρίσκεται κάποιος να πει «τι
έγινε, βρε παιδιά, κι εγώ δεν πήρα είδηση;» ή «δεν αλλάζουμε κουβέντα να πούμε
κάτι σοβαρότερο;».

Πανεθνικό ζήτημα ο έρως της τσιγγανοπούλας με τον γαλανομάτη της Αρίας φυλής.
Το τηλεοπτικό ρεπορτάζ πληροφορεί πως υπάρχουν ήδη τρεις - τέσσερις εκδοχές
για το πώς θα τελειώσει, ανάλογα με την επιθυμητή ­ από ποιους θα κριθεί; ­
κατάληξη για την πλειοψηφία των εκατοντάδων χιλιάδων φανατικών του σίριαλ. Και
έχει σημασία. Γιατί δεν μετρά τι θέλει ο σεναριογράφος και ο σκηνοθέτης, μετρά
η επένδυση ­ τα νούμερα, η διαφήμιση, το «συνυποσχετικό» μεταξύ καναλιού και
κοινού για το επόμενο σίριαλ.

Ανανέωση

Και ενώ οι άλλοι, του καναλιού (Star) που προβάλλει τους Χ-Files, κρατούν το
κοινό με την υπόσχεση ανανέωσης της σειράς που «έρχεται όπου να 'ναι», η
«ξύπνια» ΕΤ1 που διαφήμισε τις «Μεταφυσικές υποθέσεις» με παρουσιαστή τον Νταν
Άκροιντ, μια σειρά δραματοποιημένων επεισοδίων για τα υπερφυσικά φαινόμενα και
τη μεταφυσική τεχνολογία, τι έκανε; Την «έθαψε» ­ αυτήν την επιτυχημένα
ανταγωνιστική των Χ-Files σειρά ­ στην απαγορευτική ώρα της 2ας πρωινής, από
όπου και αιφνιδίως εξαφανίστηκε! Ωσάν το ίδιο το κρατικό κανάλι να έπεσε θύμα
«παραφυσικής ψυχοκινητικής ενέργειας» και απώλεσε αυγά και πασχάλια. Πώς το
λένε; «Πρώτα βγαίνει η ψυχή και μετά το χούι». Αμ, «το σφάλμα δεν βρίσκεται
στα αστέρια, βρίσκεται μέσα μας», που λέει και ο Ιούλιος Καίσαρας στη
δικαιολογημένα ανήσυχη για την τύχη του σύζυγό του...

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16068P071</ED>
<ID>
ID:131638

</ID><URL>http://ta-nea.dolnet.gr/neaweb/neafile.print_unique?e=A&f=16068&m=P07&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ - πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Στο πλευρό των γυναικών χθες η τηλεόραση. Με ταινίες, ελληνικές και ξένες,
γυρισμένες σε διαφορετικές χρονικές στιγμές, πρόβαλε το πρόβλημα που τις
απασχολεί περισσότερο. Στο Star ήταν το ελληνικό «Επάγγελμα γυναίκα»,
παραγωγής '87, με ιστορία μια εργαζόμενη μητέρα τριών τέκνων που ασφυκτιά από
την αδιαφορία του συζύγου και αποφασίζει να εγκαταλείψει την οικογενειακή
στέγη. Στον Seven Χ, στο «Ο άνθρωπός μου ο Γκόντφρεϊ», η Κάρολ Λόμπαρντ
υποδυόταν το 1936 μιαν εκκεντρική κληρονόμο που βρίσκει διέξοδο στην πλήξη
της, κάνοντας παρέα με έναν τζέντλεμαν αλήτη. Και στο Filmnet, κάτω από τον
ευρηματικό(;) τίτλο «Άφραγκη και έγκυος» παρουσιαζόταν το ριμέικ της
«Κλεμμένης ευτυχίας», όπου μια άστεγη, άφραγκη και έγκυος νεαρή γυναίκα
εγκατέλειψε τον άνδρα της, επειδή δεν την αγαπούσε. Από τι πάσχουν οι
γυναίκες; Από έλλειψη κατανόησης.

* Ο Σκάι έκανε μια προσπάθεια να ακολουθήσει το ρεύμα των ελληνικών σειρών.
«Ξεσκόνισε» λοιπόν τους παλιούς «Αγγέλους του μίσους», συμμάζεψε τα 30
επεισόδια και τα έκανε 19 και αρχίζει απόψε την προβολή τους, μετά το δελτίο
ειδήσεων. Η σειρά είχε προβληθεί πριν από χρόνια αλλά δεν τα κατάφερε με το
μάθημα της τηλεθέασης και οι επιδόσεις της ήταν πολύ κάτω από τη βάση. Άραγε
τι να έχει αλλάξει σήμερα, ώστε το κοινό να είναι έτοιμο να σερβιριστεί αυτήν
τη... σούπα;

* Αύριο πρωί η Λιάνα Κανέλλη, στο «Μη μου τη μέρα τάραττε», ταράζει
εφησυχασμένες συνειδήσεις. Και καλεί πανεπιστημιακούς, στρατιωτικούς και
πολιτικούς που ειδικεύονται σε θέματα άμυνας και διπλωματίας να μιλήσουν για
την κρίση στο Ιράκ, καθώς καιρού επιτρέποντος η Κύπρος και το Αιγαίο μπορεί να
γλιτώσουν από τις επιπτώσεις των θανατηφόρων χημικών αερίων, σε περίπτωση που
πραγματοποιηθεί αεροπορική επίθεση στις στρατιωτικές αποθήκες του Σαντάμ.

* Ο Νίκος Μαστοράκης δεν άντεξε να μείνει για πολύ εκτός τηλεόρασης και
επιστρέφει με εκπομπή. Ο Antenna λοιπόν φιλοξενεί τη νέα ιδέα του με τίτλο
«100% - Νίκος Μαστοράκης» που ξεκινάει την Κυριακή 8 Μαρτίου στις 11 το βράδυ.
Και μόνο από τον τίτλο ο Μαστοράκης αναλαμβάνει την ευθύνη για το περιεχόμενο
της ωριαίας εβδομαδιαίας επιδρομής του. Τη χαρακτηρίζει σατιρική, καυστική και
ανελέητη με όλα τα κακώς κείμενα. Χωρίς να περιορίζεται μόνο στη δικής μας
τηλεοπτική πραγματικότητα, κάνει βόλτα μέσω δορυφόρου και σε 380 κανάλια όλου
του κόσμου, δείχνοντας ιδιαίτερη αδυναμία στην τουρκική τηλεόραση.

* Το Star μπαίνει πάλι στον Κυβερνοχώρο. Και παρουσιάζει το πλήρες πρόγραμμά
του, με όλα τα στοιχεία για τις ταινίες και τις ενημερωτικές εκπομπές. Στη
διεύθυνση μάλιστα της ηλεκτρονικής αλληλογραφίας e-mail: starpresAnetor.gr
όσοι επιθυμούν μπορούν να αφήνουν το ηλεκτρονικό μήνυμά τους στον Κώστα
Χαρδαβέλλα, την Αννίτα Πάνια, την Έλλη Στάη και τον Αιμίλιο Λιάτσο. Επειδή το
κανάλι διαθέτει προς το παρόν μόνο επαναλήψεις επεισοδίων από τις ξένες
σειρές, «επανορθώνει» μέσω Ίντερνετ περνώντας στους κόμβους των αμερικανικών
καναλιών, όπου δίνονται οι περιλήψεις των επεισοδίων που δεν προβλήθηκαν εδώ.
Άλλωστε δεν κοστίζει και τίποτε.

* Και επειδή λίγη μόδα κακό δεν προξενεί, το «Ντεμοντέ» στο Seven Χ κάνει
βουτιά στον χρόνο, ανασύροντας χρυσά ψαλίδια. Με πρώτο εύρημα το ψαλίδι του Υβ
Σαιν Λωράν, που γιορτάζει 40 χρόνια δημιουργίας, για να συνεχίσει με μιαν
αναδρομή από το 1967 ώς σήμερα στη φουτουριστική δουλειά του Αντρέ Κουρέζ, για
να φτάσει στα ελληνικά ύδατα της δημιουργίας του Γιάννη Τσεκλένη. Σήμερα το
απόγευμα το «Ντεμοντέ» είναι νοσταλγικό.

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: P07</CAT>
<ED>
Κωδικός άρθρου: A16068P072</ED>
<ID>
ID:131678

</ID><URL>http://ta-nea.dolnet.gr/neaweb/neafile.print_unique?e=A&f=16068&m=P07&aa=2</URL></REF>


Article

<CATEGORY>vin15</CATEGORY>

 <H5>Τσέχωφ και Αλ Πατσίνο
</H5><H2>ΤΗΛΕΟΡΑΣΗ ΤΕΤΑΡΤΗΣ </H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>ΔΥΟ ΚΑΛΕΣ ΤΑΙΝΙΕΣ ΤΩΝ ΛΟΥΙ ΜΑΛ ΚΑΙ ΜΠΡΑΪΑΝ ΝΤΕ ΠΑΛΜΑ
</H3>
Λουί Μαλ - Άντον Τσέχωφ, Μπράιαν Ντε Πάλμα - Αλ Πατσίνο ή Μάικλ Ντάγκλας -
Μέλανι Γκρίφιθ; Διαλέγετε και βλέπετε..

Την πολυσυζητημένη θεατρική παράσταση «Ο Βάνια στο Μπρόντγουεϊ» του Αντρέ
Γκρέγκορι μετέφερε στην οθόνη ο Λουί Μαλ

«Ο Βάνια στο Μπρόντγουεϊ» είναι του Λουί Μαλ που αποτελεί μια κινηματογράφηση
του «Θείου Βάνια» του Τσέχωφ ­ θεατρική σκηνοθεσία Αντρέ Γκρέγκορι ­ σε
σενάριο Ντέιβιντ Μάμετ, ενώ η «Υπόθεση Καρλίτο» είναι μια «ώριμη»
γκανγκστερική ταινία του μετρ στο είδος Μπράιαν Ντε Πάλμα με τον εξίσου
ειδικευμένο σε ανάλογους ρόλους Αλ Πατσίνο. Όσο για τη «Λάμψη στο σκοτάδι»
είναι ένα πολεμικό δράμα του Ντέιβιντ Σέλτζερ (1992) με τους Μάικλ Ντάγκλας,
Μέλανι Γκρίφιθ.

Αναλυτικότερα μεταξύ των ταινιών που προγραμματίζουν να παίξουν σήμερα τα
κανάλια είναι και οι πιο κάτω:

«Γιοζίμπο»

21.15 Seven Χ (Yojimbo). Το σαμουράι φιλμ (1961) του Ακίρα
Κουροσάβα με τον μόνιμο σχεδόν πρωταγωνιστή του Τοσίρο Μιφούνε. (Διάρκεια: 110')****

«Θανασάκης ο πολιτευόμενος»

21.50 ΕΤ1. Ο Ντίνος Ηλιόπουλος είναι απολαυστικός σε αυτήν την
αγέραστη κωμωδία του Αλέκου Σακελλάριου (σενάριο Χρήστος Γιαννακόπουλος) **

«Υπόθεση Καρλίτο»

22.45 Star (Carlito's way). Δέκα χρόνια μετά τον «Σημαδεμένο» ο
Ντε Πάλμα και ο Πατσίνο ξαναμπλέκουν... με τη μαφία. Ο δεύτερος, ύστερα από 30
χρόνια, βγαίνει από τη φυλακή, είναι μεν αποφασισμένος να τραβήξει τον ίσιο
δρόμο, αλλά, εννοείται, δεν τον αφήνουν να... αγιάσει. Χιλιοχρησιμοποιημένο
στόρι, που το κάνουν όμως διαφορετικό με το ταλέντο τους ο Πατσίνο με τον Ντε
Πάλμα. (Διάρκεια: 144')***

«Αποκλειστικό...»

23.00 ΕΤ3 (Exclusive). Για να ανεβάσει την τηλεθεαματικότητα της
εκπομπής της, μια ρεπόρτερ αποφασίζει να μπει σ' ένα ύποπτο μπαρ, όπου έχουν
συμβεί επτά φόνοι, για να βρει την αλήθεια... (1992). Του Άλαν Μέτζγκερ, με
τους Εντ Μπέγκλεϊ, Τζο Κορτέζε, Σκοτ Μπατς. (Διάρκεια: 88') **

«Λάμψη στο σκοτάδι»

23.00 Mega (Shining through). Δράση, κατασκοπεία, ίντριγκα,
έρωτας και πάθος στα χρόνια του Β' Παγκοσμίου Πολέμου, αλλά όλα σε τέτοια
ισορροπία που να μη... γέρνει η βάρκα από πουθενά, χάνοντας έτσι το ασυνήθιστο
και το πρωτότυπο. Ο Μάικλ Ντάγκλας και η Μέλανι Γκρίφιθ βρίσκονται στα
ταραγμένα χρόνια του πολέμου και ζουν μια δραματική ερωτική ιστορία, δίχως
αυτή να... βγάζει τα ωραία φορέματα εποχής κι αυτός τα καλοραμμένα κοστούμια
του. Του Ντέιβιντ Σέλτζερ. (Διάρκεια: 120')**.

«Ο Βάνια στο Μπρό-ντγουεϊ»

01.30 ΕΤ3 (Vanya on 42th street). Πετυχημένη ­ και διαφορετική
από τις συνηθισμένες ­ μεταφορά του αριστουργήματος του Άντον Τσέχωφ «Ο θείος
Βάνιας» από τον Λουί Μαλ. Ξεκινώντας από μια απλή καταγραφή της πρόβας των
ηθοποιών για τη θεατρική παράσταση του «Θείου Βάνια», ο Λουί Μαλ ταυτίζει τη
ζωή των ηθοποιών με αυτήν των ηρώων του έργου. Θεατρική σκηνοθεσία Αντρέ
Γκρέγκορι, σενάριο Ντέιβιντ Μάμετ. Με τους: Γουάλας Σον, Τζούλιαν Μουρ, Μπρουκ
Σμιθ. (Διάρκεια: 120') ****

«Συλλάβατε τον Κάρτερ»

01.45 Star (Get Carter). Ο Μάικλ Κέιν στον ρόλο ενός ασήμαντου
γκάνγκστερ. Αγγλικό φιλμ (1971) του Μάικ Χόντζες. (Διάρκεια: 112') ***

«Βίβα Τεπέτο»

02.45 Antenna (Blood and guns). Η ζωή τριών ανθρώπων
διασταυρώνεται λίγο μετά τη μεξικάνικη επανάσταση. Του Τζούλιο Πετρόνι (1968),
με τον Όρσον Ουέλς να παίζει με τους Τόμας Μίλιαν και Τζον Σπένσερ, λόγω
έλλειψης... χρημάτων. (Διάρκεια: 101') *

«Μπλόκο στο λιμάνι της Νέας Υόρκης»

04.30 Antenna (Port of Ν.Υ.). Ο Γιουλ Μπρίνερ ως κυβερνητικός
πράκτορας διεισδύει σ' ένα κύκλωμα κακοποιών που εισάγει ναρκωτικά στις ΗΠΑ.
Του Λάζλο Μπένεντεκ. (Διάρκεια: 81') **

Τηλεκοντρόλ = δοκιμάστε αλλού την τύχη σας * = δεν έχετε άλλο τίποτα να
κάνετε; ** = καλούτσικο *** = καλό **** = πολύ καλό *****= οπωσδήποτε

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: P08</CAT>
<ED>
Κωδικός άρθρου: A16068P081</ED>
<ID>
ID:131649

</ID><URL>http://ta-nea.dolnet.gr/neaweb/neafile.print_unique?e=A&f=16068&m=P08&aa=1</URL></REF>


Article

<CATEGORY>vin15</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«MAD CITY»: Οι υπερβολές της τηλεοπτικής δημοσιογραφίας κάνουν ένα
ασήμαντο γεγονός τραγωδία προς κατανάλωση. Του Κώστα Γαβρά, με τους: Ντάστιν
Χόφμαν, Τζον Τραβόλτα. (Αθήναιον Cinepolis 3, Village Centre 2, Έμπασσυ,
Κηφισιά 3, Μαργαρίτα 1, Νιρβάνα, Σοφία, Τιτάνια, Τριανόν, Φάληρο 2, Σινεάκ).

«ΤΟ ΤΕΛΟΣ ΤΗΣ ΒΙΑΣ»: Φιλμ νουάρ του Βιμ Βέντερς στο Λος Άντζελες, μια
πόλη που «συλλαμβάνει, παράγει και διανέμει τη βία σ' όλο τον κόσμο» κατά την
άποψή του. Με τους: Μπιλ Πούλμαν, Άντι Μακ Ντάουελ. (Έλλη, Ίλιον, Πλάζα).

Από τους «Στρατιώτες του σύμπαντος» του Πολ Βερχόφεν

«ΣΤΡΑΤΙΩΤΕΣ ΤΟΥ ΣΥΜΠΑΝΤΟΣ»: Εξωγήινα έντομα εισβάλλουν στον πλανήτη μας
και ο... Πολ Βερχόφεν αναλαμβάνει την εξόντωσή τους. [Αθηνά (Πατ.), Άλεξ
(Καλ.), Άννα Ντορ, Ατλαντίς, Village Centre 3, Γαλαξίας, Διάνα, Ιντεάλ, Ιντεάλ
Μαρούσι, Κηφισιά 1, Όσκαρ, Σπόρτιγκ, Φάληρο 1, Αττικόν (Πειρ.), Τιτάνια ,
Αθήναιον, Αθήναιον Cinepolis 2].

«Ο ΑΔΕΛΦΟΣ ΜΟΥ ΚΙ ΕΓΩ»: Όμορφη, αγαπησιάρικη ταινία του Αντώνη
Κόκκινου, μ' έναν 25άρη να θαυμάζει «τυφλά» τον 45άρη ροκ αδελφό του και την
εποχή των σίξτις. Με τους: Δημοσθένη Παπαδόπουλο, Βαγγέλη Γερμανό, Πέμυ Ζούνη,
Μυρτώ Αλικάκη, Έρικ Μπάρτον. (Ιντεάλ, Αίγλη, Μαργαρίτα 2, Μπροντγουαίη).

<REF><SOURCE>ΤΑ ΝΕΑ</SOURCE>
<DATE>, 18-02-1998</DATE>
<CAT>, Σελ.: P10</CAT>
<ED>
Κωδικός άρθρου: A16068P101</ED>
<ID>
ID:131647

</ID><URL>http://ta-nea.dolnet.gr/neaweb/neafile.print_unique?e=A&f=16068&m=P10&aa=1</URL></REF>


Article

<CATEGORY>vin15</CATEGORY>

 <H2>ΚΙΝΗΜΑΤΟΓΡΑΦΟΙ </H2>
ΑΘΗΝΑΣ

Α ' ΠΡΟΒΟΛΗΣ

ΑΑΒΟΡΑ - NESCAFE (Τέρμα Ιπποκράτους ~ 6423.271 - 6462.253 Dolby Stereo Air
Condition). Τα φτερά της αγάπης. 6.30-8.45-11.00 μ.μ.

AGORA (Κηφισίας 10-12, Μαρούσι ~ 6825.414-6825.977 Dolby Stereo Air
Condition). Το παιχνίδι. 6.00-8.30-11.00 μ.μ.

ΑΕΛΛΩ (Πατησίων 140 ~ 8214.675 Dolby Digital). Το τσακάλι. 5.50-8.30-11.00 μ.μ.

ΑΘΗΝΑ (Αβύδου 93 Άνω Ιλίσια ~ 7792.568). Το παιχνίδι. 6.00-8.30-10.30 μ.μ.

ΑΘΗΝΑ (Πατησίων Στάση Αγγελοπούλου ~ 8233.149 Γκαράζ Επτανήσου 10 Dolby
Stereo). Οι στρατιώτες του σύμπαντος. 6.00-8.30-11.00 μ.μ.

ΑΘΗΝΑΙΟΝ 1 - NESCAFE (Τέρμα Αμπελοκήπων ~ 7782.122 Dolby Stereo Digital Air
Condition). Τιτανικός. 3.00-6.45-10.30 μ.μ.

ΑΘΗΝΑΙΟΝ 2 - NESCAFE (Τέρμα Αμπελοκήπων ~ 7782.122 Dolby Stereo). Άντρες με τα
όλα τους (Κ.). 5.00-7.00-9.00-11.00 μ.μ.

ΑΘΗΝΑΙΟΝ CINEPOLIS PHILIPS 1 (Ζησιμοπούλου 7 & Ιωάν. Μεταξά, Γλυφάδα ~
8983.238 Dolby SRD, DTS, Α/C). Τιτανικός. 6.15-10.00 μ.μ. 
ΑΘΗΝΑΙΟΝ CINEPOLIS PHILIPS 2. Τιτανικός. 3.00-6.45-10.30 μ.μ.

ΑΘΗΝΑΙΟΝ CINEPOLIS PHILIPS 3. Mad City. 6.00-8.30-10.45 μ.μ.

ΑΘΗΝΑΙΟΝ CINEPOLIS PHILIPS 4. Άντρες με τα όλα τους (Κ.). 5.00-7.00-9.00-11.00 μ.μ.

ΑΙΓΛΗ (Οδό